
Partea întâi Predicile şi părtăşule ținute în congregaţie de către 
Dumnezeu Atotputernic (2007 — 25 septembrie 2021) 


Importanţa urmăririi adevărului şi calea urmăririi acestuia 
Practica fundamentală pentru a fi o persoană cinstită 
Calea de practică spre schimbarea firii unei persoane 


Doar prin recunoaşterea propriilor păreri nechibzuite se poate obține 
cu adevărat o transformare 


Numai cu supunere adevărată se poate avea încredere reală 


Doar cunoaşterea celor şase tipuri de firi corupte reprezintă adevărata 
cunoaştere de sine 


Care este adevărul-realitate? 
Pe ce anume se bazează oamenii ca să trăiască? 


Doar prin practicarea adevărului şi supunere față de Dumnezeu putem 
dobândi o schimbare a firii 


Omul poate cunoaşte faptele lui Dumnezeu doar dacă înţelege adevărul 
Cum să identificăm natura-esenţă a lui Pavel 


Doar când ne rezolvăm noțiunile putem porni pe calea cea dreaptă a 
credinţei în Dumnezeu (2) 


Răspândirea Evangheliei este datoria de onoare a tuturor credincioşilor 
Este important ca relaţiile dintre om şi Dumnezeu să fie remediate 


Pentru a-ţi îndeplini bine datoria, înțelegerea adevărului este cea mai 
importantă 


Preţuirea cuvintelor lui Dumnezeu este fundamentul credinţei în 
Dumnezeu 


Partea a doua Discursurile lui Dumnezeu Atotputernic cu liderii şi 
lucrătorii (1995 — 12 ianuarie 2022) 


Cum intră omul în noua epocă? 


Despre decretele administrative ale lui Dumnezeu în Epoca Impărăției 


Cel de-al doilea aspect al importanţei întrupării 
Insemnătatea experimentări suferinței lumeşti de către Dumnezeu 


În credinţa în Dumnezeu, dobândirea adevărului este cea mai 
importantă 

O natură arogantă stă la originea împotrivirii omului față de Dumnezeu 
Însemnătatea rugăciunii şi practicarea ei 

Cum să mergi pe calea lui Petru 

Ce ar trebui să se ştie despre transformarea firii omului 

Cum să cunoști natura omului 

Doar urmărind adevărul poate cineva să obţină o schimbare a firii 
Cea mai importantă parte a credinței în Dumnezeu este să alegi calea 
cea dreaptă 

Cunoşti dragostea lui Dumnezeu pentru omenire? 


Oamenii fac prea multe cereri de la Dumnezeu 

Esenţa lui Hristos este iubirea 

Credinţa în Dumnezeu trebuie să înceapă cu a înţelege tendinţele rele 
ale lumii 


Oferindu-ţi inima lui Dumnezeu, poţi obţine adevărul 


corupte 

Pentru a dobândi adevărul, trebuie să înveţi de la oamenii, din 
evenimentele şi lucrurile din apropiere 

Pătrunderea în viaţă începe cu îndeplinirea datoriei 

Doar prin practicarea adevărului putem rupe cătuşele unei firi corupte 
Cele cinci condiţii care trebuie îndeplinite pentru a porni pe calea cea 
dreaptă a credinţei în Dumnezeu 

Numai înlăturarea firii corupte poate produce o transformare adevărată 
În credinţa în Dumnezeu, cel mai important este să practici și să 
experimentezi cuvintele Lui 


ului 


O fire coruptă poate fi înlăturată doar prin acceptarea adevă 
Şase indicatori ai progresului în viaţă 


Doar cu frică față de Dumnezeu putem să păşim pe calea mântuirii 
Numai în citirea frecventă a cuvintelor lui Dumnezeu şi în 
contemplarea adevărului există o cale de urmat 

Cum să înlături tentațiile şi robia statutului 

Plătirea prețului pentru a dobândi adevărul este de mare importanță 
Numai trăind adesea înaintea lui Dumnezeu se poate obţine o relaţie 
normală cu El 

Ce însear 


nă să practici adevărul? 

Despre cooperarea armonioasă 

Numai cel care îşi îndeplineşte datoria cu toată inima, mintea şi 
sufletul este o persoană care II iubeşte pe Dumnezeu 

Supunerea față de Dumnezeu este o lecţie de bază în dobândirea 
adevărului 


de ființă creată 

Calea de a înlătura o fire coruptă 

O persoană nu poate fi mântuită prin credinţă în religie sau prin 
implicarea în ceremonii religioase 

Buna purtare nu înseamnă că firea unei persoane s-a schimbat 
Cunoașterea firii este temelia schimbării acesteia 

Un om poate să-şi rezolve noţiunile și neînțelegerile despre Dumnezeu 
numai urmărind adevărul 

Numai cunoaşterea de sine este de ajutor în căutarea adevărului 
Doar prin căutarea adevărurilor-principii putem să ne îndeplinim 
datoria cum se cuvine 

Atitudinea pe care ar trebui să o aibă omul față de Dumnezeu 
Îndeplinirea adecvată a datoriei necesită o cooperare armonioasă 
Pentru a-ţi îndeplini bine datoria, trebuie măcar să fii înzestrat cu o 
conștiință și cu rațiune 

Principiile care ar trebui să ghideze conduita unei persoane 
Părtăşie despre imnul „Pentru iubire” 


Partea a treia Părtăşiile lui Dumnezeu Atotputernic cu o parte dintre aleşii 
Săi 
Cuvinte despre cum să abordezi adevărul şi pe Dumnezeu 
Cuvinte despre căutarea şi practicarea adevărului 
Cuvinte despre cunoaşterea lucrării și firii lui Dumnezeu 
Cuvinte despre cunoaşterea întrupării lui Dumnezeu 
Cuvinte despre îndeplinirea datoriei 
Cuvinte despre cunoaşterea de sine 
Cuvinte despre cum să îndepărtezi firile corupte 
Cuvinte despre cum să experimentezi eşecurile, căderile, încercările şi 
rafinarea 
Diferenţele dintre rostirea cuvintelor şi doctrinelor şi adevărul-realitate 
Cuvinte despre a-L sluji pe Dumnezeu 
Cuvinte despre modul în care Dumnezeu stabileşte finalurile 
oamenilor 
Cuvinte despre alte subiecte 


Partea întâi 
Predicile şi părtăşiile ţinute în congregatie de 
către Dumnezeu Atotputernic 
(2007 — 25 septembrie 2021) 


Importanţa urmăririi adevărului și calea 
urmăririi acestuia 


Chiar acum, fratele a avut părtăşie despre subiectul urmăririi 
adevărului. După atât de multă părtăşie, simțiți că urmărirea adevărului este 
cel mai important lucru şi că, dacă voi credeți în Dumnezeu, dar nu urmăriți 
adevărul, nu veţi câștiga nimic? Poate că acum, unii dintre voi sunteţi 
pregătiți şi v-aţi hotărât să urmăriți adevărul cu sârguinţă, să trudiți pentru 
cuvântul lui Dumnezeu şi să vă străduiți să înţelegeți şi să practicați mai 
mult adevărul. Este aceasta mentalitatea corectă? Bineînţeles că da. Dacă, 
după atâta părtășie, voi încă nu aveţi absolut nicio reacție, asta nu este 
normal, iar aceste cuvinte vor fi în zadar. Adevărul este cel mai important 
lucru pentru oricine crede sincer în Dumnezeu și tânjeşte ca El să apară şi 
pentru oricine iubeşte adevărul şi speră să dobândească mântuirea de la 
Dumnezeu în zilele de pe urmă. Urmărirea adevărului este mai importantă 
decât orice alt lucru: este mult mai importantă decât slujbele, viețile sau 
perspectivele noastre trupeşti. Acum recunoașteți importanţa urmăririi 
adevărului? Fără îndoială, experimentați anumite sentimente în inima 
voastră, recunoscând că urmărirea adevărului este cel mai important lucru 
din viețile voastre — un fapt care durează o viaţă întreagă, pentru fiecare 
dintre voi, ca să spunem așa. După ce ați ascultat atât de multă părtășie, 
fiecare dintre voi poate acum să aibă o astfel de temelie în inimă, o astfel de 
cunoaştere, un astfel de sentiment și o astfel de realizare. O asemenea 
cunoaștere şi un astfel de sentiment sunt drepte și corecte şi dovedesc că 
lucrurile pe care le-aţi înțeles se conformează în totalitate cuvântului lui 
Dumnezeu, lucrurilor pe care vi le va face El fiecăruia dintre voi şi 


intentiilor Lui. 


Majoritatea oamenilor cred în Dumnezeu de dragul de a obține 
binecuvântări. Chiar dacă înțeleg o mică parte din adevăr, ei nu pot renunţa 
la intenţia de a fi binecuvântaţi. Care este atitudinea omului faţă de adevăr? 
În inimile lor, cei mai mulţi dintre oameni au aversiune faţă de adevăr şi 
nici nu le pasă de acesta. Fiindcă omului îi este străin adevărul. El nu 
înţelege ce este adevărul, cu atât mai puţin de unde provine el, de ce ar 
trebui să-l urmărească, să-l accepte, să-l practice sau de ce îl exprimă 
Dumnezeu într-o atât de mare măsură. Toate aceste întrebări îi sunt străine 
oricărei persoane şi nu s-a gândit niciodată la ele şi nici nu a fost expusă 
vreodată la ele. Acum, că Dumnezeu face lucrarea de judecată în zilele de 
pe urmă şi a exprimat multe cuvinte, intrăm în contact cu multe chestiuni 
care implică fiecare aspect al adevărului pe calea credinţei în Dumnezeu. 
Nu există cale de scăpare fără să căutăm adevărul, deci avem nevoie de o 
înţelegere a acestuia şi trebuie să citim cuvintele lui Dumnezeu în lumina 
realității. Fiecare propoziție din cuvântul lui Dumnezeu este adevărul şi 
trebuie să îl experimentezi personal ca să îl înţelegi. Pentru că, de când se 
naşte până la maturitate, până când obţine un loc de muncă, se căsătoreşte şi 
îşi construieşte o carieră, tot ce ține de mediul în care trăieşte o persoană — 
inclusiv oamenii, evenimentele şi lucrurile cu care intră în contact și toate 
lucrurile care se întâmplă în jurul său — are, de fapt, legătură cu adevărul, 
dar nici măcar o persoană nu vede aceste lucruri prin prisma adevărului. De 
aceea se spune că tuturor oamenilor le este străin adevărul. Nimeni, din 
toată omenirea, nu înțelege adevărul, prin urmare, asta necesită să începeţi 
să înfruntați, să acceptați şi să urmăriți adevărul de acum încolo. Acest 
lucru este necesar. Dacă încă nu ai înţeles că a crede în Dumnezeu necesită 
să urmăreşti adevărul şi că doar adevărul te poate schimba, te poate 
desăvârşi, îți poate aduce mântuirea și te poate face să vii cu adevărat către 


Dumnezeu — dacă nu poți să înţelegi aceste lucruri, atunci nu te va interesa 


adevărul, nu vei fi capabil să-l urmăreşti şi, pe parcurs, îţi vei pierde 
entuziasmul. Unii oameni spun: „Pentru a crede în Dumnezeu, este suficient 
de bine să trăieşti o viaţă bisericească şi să-ți faci datoria, aşadar, de ce mai 
este nevoie să urmărim adevărul? Nu facem rău, nici nu îi urmăm pe alții, 
cu atât mai puţin îi urmăm pe liderii falşi sau pe antihrişti în împotrivirea 
faţă de Dumnezeu. Toţi înţelegem unele dintre doctrinele despre credinţa în 
Dumnezeu şi ne putem susține până la capăt credința în Dumnezeu, prin 
urmare, nu este nevoie să înțelegem adevăruri mult mai profunde.” Este 
corect acest punct de vedere? (Nu este.) De ce nu? (Pentru că abia când 
oamenii au obţinut adevărul, pot fi ei mântuiţi de Dumnezeu.) Așa este. În 
inimile lor, unii oameni sunt acum vag conștienți de importanţa adevărului 
pentru mântuirea omenirii. Este posibil să fie încă departe de a vedea clar 
cât de valoros şi cât de important este ca adevărul să devină viața omului, 
dar acest sentiment şi această conştientizare din inimile lor sunt foarte 
valoroase. Important este dacă acest sentiment și această conștientizare pot 
prinde rădăcini în inimile oamenilor, iar acest lucru depinde de ceea ce vor 
urmări oamenii în viitor. Este un lucru bun că ai acum această 
conştientizare. El îți dă speranţa că poți păşi pe calea către mântuire. Chiar 
este un lucru important să urmăreşti adevărul. De exemplu, atunci când eşti 
negativ și slab, poţi să devii puternic fără sprijinul şi aprovizionarea 
adevărului? Poţi să-ți depăşești slăbiciunile? Poţi să recunoşti și să diseci 
ceea ce te face slab şi negativ? Cu siguranţă nu poţi! Când eşti superficial în 
îndeplinirea îndatoririlor tale, poţi să îndrepți această fire coruptă dacă nu 
urmăreşti adevărul? Poţi să ajungi la loialitate față de Dumnezeu în cursul 
îndeplinirii îndatoririlor tale? Fără să caute adevărul, poate omul să se 
cunoască şi să-şi îndrepte propria corupție, propria aroganță? Omul are 
întotdeauna noţiuni despre Dumnezeu şi mereu Îl evaluează pe Dumnezeu 


prin prisma propriilor noțiuni și închipuiri. Poate fi îndreptat acest lucru în 


absenţa adevărului? Nu poate. Ne confruntăm cu alegeri în multele lucruri 
care ni se întâmplă în viaţă. Dacă nu înțelegem adevărul, dacă nu ştim care 
sunt intențiile lui Dumnezeu şi ce ne cere El, atunci nu avem o cale de 
practică. În acest caz, ne vom dezvălui firile corupte şi vom face cu uşurinţă 
greşeli și vom urma calea greșită. Poate să fie îndreptată existenţa firii 
corupte a omului prin cuvintele și doctrinele pe care acesta le înţelege? 
Dacă nu cauţi adevărul, se poate spune că nimic din ce faci în viață nu are 
principii, că nu există căi de urmat și nici țeluri sau direcții. Dacă aşa stau 
lucrurile, atunci tot ce faceţi contravine adevărurilor-principii, fund un 
semn al împotrivirii faţă de Dumnezeu şi o trădare a Lui, iar Dumnezeu va 
detesta și va blestema acțiunile voastre. Dacă trăiţi conform firilor voastre 
corupte, nici măcar unul dintre voi nu va fi mântuit, decât dacă acceptați 
Judecata şi mustrarea lui Dumnezeu. Prin urmare, înainte de a înţelege în 
mod autentic adevărul, toți oamenii vor fi nevoiţi să înfrunte o anumită 
judecată şi mustrare, o anumită certare şi o disciplinare. Toate acestea au ca 


scop să permită oamenilor să obțină adevărul și să-şi alunge firile corupte. 


Chiar dacă înţelegeți câteva dintre doctrinele aferente credinţei în 
Dumnezeu, vă simțiți adesea confuzi când experimentați totul. Vă simțiţi 
dezorientați şi incapabili să pricepeţi intenţiile lui Dumnezeu, nu știți ce să 
practicați, iar îngrijorarea, în orice măsură, nu oferă nicio soluție. Vreți să 
căutaţi părtăşia, însă nu ştiţi care este problema, vreți să căutați răspunsuri 
în cuvântul lui Dumnezeu, dar cuvântul Lui nu are limite, iar voi nu aveţi 
obiective. Nu se întâmplă adesea aşa? Acesta este un semn că noii 
credincioşi nu ştiu cum să caute adevărul în toate lucrurile. Prin urmare, 
majoritatea întrebărilor pe care le puneţi la adunări nu au legătură cu 
adevărul, așa cum nu au nici majoritatea cuvintelor din părtăşia ta. Acest 
lucru arată că majoritatea oamenilor nu ştiu cum să practice adevărul în 


viaţa reală, nici nu ştiu cum să caute adevărul atunci când li se întâmplă 


ceva şi cu atât mai puţin au adevărul drept principiu şi obiectiv pentru 
practica lor. Este aceasta o dificultate pentru toţi? Dacă ai fi priceput 
principiul adevărului şi i-ai fi înțeles esenţa în evenimentele care ți se 
întâmplă, ai mai fi derutat la fel de des? Cu siguranță nu ai fi. Chiar dacă 
simţi o oarecare confuzie, asta este fie pentru că înţelegi adevărul într-un 
mod prea superficial, fie pentru că experienţa ta în legătură cu adevărul este 
limitată. Nu poţi înţelege intențiile lui Dumnezeu, corupția ta nu a fost 
îndreptată şi simți durere în inimă. Care este acum cea mai mare dificultate 
a voastră în urmărirea adevărului? Să fie oare faptul că vă temeţi atunci 
când este adus în discuţie un subiect legat de adevăr despre care să aveți 
părtăşie? Vă temeţi să exprimaţi cuvinte și doctrine şi vă temeţi că sunteți 
incapabili să aveţi părtăşie despre realitate? Şi vă temeti şi mai mult că veți 
fi dezorientați atunci când vi se vor întâmpla lucruri? (Da.) Asta fiindcă nu 
aveți adevărul în inimi. Dacă l-aţi avea, aceste lucruri nu vi s-ar părea atât 
de greu de gestionat. Unii oameni nu ştiu ce să facă atunci când li se 
întâmplă lucruri. Ştiu să caute adevărul în cuvântul lui Dumnezeu, dar 
răspunsul corect nu este chiar la îndemână, aşa că adoptă o abordare de 
compromis. Adică se mulţumesc cu o înţelegere textuală a înţelesului 
cuvântului lui Dumnezeu și respectă reglementările. Dacă îşi spun 
rugăciunile, iar inimile lor sunt liniștite și alinate și dacă îşi întreabă frații și 
surorile, iar aceștia nu au perspective mai bune decât ale lor, atunci simt că 
este suficient să practice în acest fel. De fapt, o asemenea practică este prea 
departe de standardul adevărului, de realitatea acestuia şi de intenţiile lui 
Dumnezeu. Acesta nu este principiul practicării adevărului. Dacă vrei să 
practici şi să înţelegi adevărul, atunci mai întâi trebuie să cauţi adevărul 
când ţi se întâmplă lucruri în viaţa ta de zi cu zi. Cu alte cuvinte, trebuie să 
vezi lucrurile conform cuvintelor lui Dumnezeu şi adevărului; când esența 


problemei îți este clară, atunci vei şti cum să practici în conformitate cu 


adevărurile-principii. Şi dacă întotdeauna vezi lucrurile conform cuvintelor 
lui Dumnezeu, vei fi capabil să vezi mâna Lui — faptele Lui — în tot ceea ce 
se întâmplă în jurul tău. Indiferent ce se întâmplă în jurul lor, unii oameni 
cred că nu are nimic de-a face cu credinţa lor în Dumnezeu sau cu adevărul; 
ei doar îşi urmează înclinațiile, reacționând conform filozofulor Satanei. Pot 
ei trage învățăminte astfel? Cu siguranță nu. Din acest motiv, mulți oameni 
au crezut în Dumnezeu timp de zece sau douăzeci de ani şi tot nu au nicio 
înţelegere asupra adevărului sau pătrundere în viaţă. Sunt incapabili să ÎI 
includă pe Dumnezeu în viețile lor de zi cu zi sau să abordeze tot ce se 
întâmplă în jurul lor în baza cuvintelor lui Dumnezeu și, astfel, ori de câte 
ori li se întâmplă ceva, nu-și pot da seama ce este cu adevărat, nici nu sunt 
capabili să trateze acest lucru în baza adevărurilor-principii. Astfel de 
oameni nu au pătrundere în viaţă. Unii oameni îşi folosesc doar mintea când 
citesc cuvintele lui Dumnezeu la adunare; în astfel de momente, pot discuta 
despre câteva cunoștințe, dar nu pot să implementeze cuvintele lui 
Dumnezeu în tot ce li se întâmplă în viaţa reală, nici nu ştiu cum să practice 
adevărul şi, astfel, consideră că tot ce se întâmplă în viețile lor de zi cu zi nu 
are nicio legătură cu adevărul, nicio relaţie cu ale lui Dumnezeu cuvinte. În 
credinţa lor în Dumnezeu, este ca şi cum tratează cuvintele lui Dumnezeu și 
adevărul drept un domeniu al cunoştinţelor, complet rupt de vieţile lor de zi 
cu zi şi profund separat de punctele lor de vedere asupra lucrurilor, de 
obiectivele vieţii lor şi de preocupările din viaţa lor. Ce părere aveţi despre 
o astfel de formă a credinţei în Dumnezeu? Vor putea ei să înţeleagă 
adevărul şi să pătrundă în realitate? Când cred în Dumnezeu astfel, sunt ei 
adepți ai lui Dumnezeu? Ei nu sunt cineva care crede cu adevărat în 
Dumnezeu, şi cu atât mai puţin un adept al Lui. Toate problemele din viețile 
lor de zi cu zi — inclusiv tot ceea ce implică familia, căsătoria, serviciul sau 


perspectivele — ei nu le consideră a avea vreo legătură cu adevărul, așadar 


încearcă să le rezolve folosind metode umane. Experimentând astfel, ei nu 
vor câștiga niciodată adevărul, nu vor putea niciodată să înțeleagă exact ce 
vrea Dumnezeu să înfăptuiască în oameni şi efectul pe care dorește să îl 
obțină asupra lor. Dumnezeu exprimă adevărul pentru a-i mântui pe oameni, 
pentru a le curăți şi schimba firile corupte, însă ei nu sunt conştienţi de 
faptul că, doar dacă acceptă şi urmăresc adevărul, vor putea să îşi înlăture 
firile corupte; ei nu sunt conştienţi de faptul că pot câştiga adevărul doar 
când experimentează și practică în viețile lor de zi cu zi cuvintele lui 
Dumnezeu. Nu sunt asemenea oameni obscuri şi ignoranți? Nu sunt ei cei 
mai nesăbuiți și mai ridicoli oameni? Unii nu au urmărit niciodată adevărul 
în credinţa lor în Dumnezeu. Ei consideră că a crede în Dumnezeu 
înseamnă să mergi la adunări, să te rogi, să cânţi imnuri, să citeşti cuvintele 
lui Dumnezeu; pun accent pe ceremonia religioasă şi nu practică, nici nu 
experimentează niciodată cuvintele lui Dumnezeu. Astfel cred în Dumnezeu 
oamenii din religie. Şi, când oamenii tratează ceva atât de important precum 
credința în Dumnezeu drept o convingere religioasă, nu aparțin ei 
neîncrezătorilor? Nu sunt ei non-credincioşi? Urmărirea adevărului necesită 
experimentarea multor procese. Există o parte simplă a acestuia şi există și 
o parte complexă. Explicat mai simplu, ar trebui să căutăm adevărul, să 
practicăm şi să experimentăm cuvintele lui Dumnezeu în tot ceea ce se 
întâmplă în jurul nostru. Odată ce începi să faci acest lucru, vei vedea din ce 
în ce mai mult cât de mult adevăr ai nevoie să câştigi şi să urmăreşti în 
credinţa ta în Dumnezeu și că adevărul este atât de practic şi că este viața. 
Dumnezeu mântuieşte omenirea, astfel încât aceasta să poată câştiga 
adevărul drept viaţă. Întreaga omenire creată ar trebui să accepte adevărul 
drept viaţă, nu doar cei care realizează îndatoriri, care sunt conducători și 
lucrători sau care Îl slujesc pe Dumnezeu. Cuvintele lui Dumnezeu sunt 


adresate întregii omeniri şi Dumnezeu vorbeşte întregii omeniri. Așadar, 


toate fiinţele create şi întreaga omenire ar trebui să accepte cuvintele lui 
Dumnezeu şi adevărul, să caute adevărul în toate lucrurile şi apoi să 
practice conform adevărurilor-principu, astfel încât să poată deveni capabile 
să practice şi să se supună adevărului. Dacă doar conducătorilor şi 
lucrătorilor li s-ar cere să practice adevărul, acest lucru ar fi contrar intenției 
lui Dumnezeu, pentru că adevărul exprimat de Dumnezeu este pentru 
întreaga omenire şi este exprimat cu scopul de a mântui omenirea, nu doar 
pentru a mântui câţiva oameni. Dacă așa ar sta lucrurile, cuvintele 
exprimate de Dumnezeu ar avea puţin înţeles. Aveţi acum o cale de a urmări 
adevărul? Care este primul lucru care trebuie practicat atunci când urmăriți 
adevărul? Înainte de orice altceva, trebuie să petreceţi mai mult timp 
mâncând şi bând cuvintele lui Dumnezeu şi ascultând predici şi părtășii. 
Când întâmpinați o problemă, rugați-vă şi căutați mai mult. Când v-aţi 
înzestrat cu mai multe adevăruri, când progresaţi repede şi aveți statură, veți 
putea să îndepliniţi o datorie, să vă asumaţi o mică lucrare și veţi fi capabili 
să faceţi faţă unor încercări şi ispite. În acel moment, chiar veţi simţi că aţi 
înţeles şi ați câştigat unele adevăruri şi veţi simți că acele cuvinte rostite de 
Dumnezeu sunt tot adevărul, că reprezintă adevărurile cele mai necesare 
pentru mântuirea omenirii corupte și că reprezintă adevărul vieții dat de 
unicul Creator. Acum nu aveţi experienţă; aveţi doar o mică dorință în 
inimă. Simţiţi că sunt profunde cuvintele lui Dumnezeu și că ele conţin prea 
multe lucruri pe care nu le puteți împlini și prea multe adevăruri pe care nu 
le puteți înțelege. Esenţa unor lucruri încă este neclară şi simțiţi că felul în 
care înţelegeţi adevărul este prea superficial. Doar că aveţi un mare dor în 
inimă şi o mare energie, dar dacă puteți obține sau nu adevărul depinde de 


felul în care îl practicaţi şi îl urmăriți în viitor. 


In lucrarea de judecată din zilele de pe urmă, imaginați-vă cum ar fi 


dacă Dumnezeu ar exprima doar câteva adevăruri simple: nimic prea 


profund, cu atât mai puţin legat prea mult de judecarea și expunerea 
oamenilor, ci doar un mic cuvânt în conformitate cu ceea ce pot accepta 
oamenii şi ce poate înţelege mintea lor — doar câteva cuvinte care exprimă o 
promisiune şi o binecuvântare sau câteva cuvinte de îndemn. Chiar dacă 
oamenii acceptă aceste cuvinte, pot ei să dobândească mântuirea? Luaţi un 
exemplu. Să presupunem că Dumnezeu spune pur şi simplu: „Corupţia din 
voi toţi este prea profundă. Tuturor vă lipseşte adevărul și Îmi sunteţi cu 
toţii neloiali. Natura-esenţă pe care o aveţi a devenit natura Satanei; aţi 
devenit satane vii. Sunteţi ostili față de Mine şi nu aveţi pic de dragoste 
pentru adevăr.” Apoi, le spune oamenilor: „Mergeţi şi lămuriţi-vă!”, după 
care, imediat, le zice: „Binecuvântat este cel care iubeşte adevărul. Cel care 
Îmi este loial va fi capabil să-Mi îndeplinească intenţiile, să străbată calea 
până la capăt şi să-Mi câştige promisiunea.” Ar fi inimile oamenilor 
impresionate dacă Dumnezeu le-ar spune pur şi simplu asta? S-ar strădui să 
obțină adevărul? Ce ar simți oamenii? „Am citit toate cuvintele lui 
Dumnezeu și, deşi avem toți firi corupte, nu suntem oameni răi şi nu ne 
vom împotrivi lui Dumnezeu. Doar că avem firi răzvrătite, moralmente 
suntem întrucâtva corupți și avem un caracter inferior şi preferăm să urmăm 
tendințe lumești. Acum, că înțelegem unele adevăruri și putem reflecta 
asupra noastră și ne putem cunoaște, cu siguranță putem alunga aceste 
lucruri corupte.” Sunt mulţi oameni în această stare? Ei cred că a înţelege 
doctrina aferentă credinţei în Dumnezeu înseamnă a înţelege adevărul, iar 
acest lucru este foarte periculos. Cei ce predică mândri cuvinte şi doctrine 
se prăbuşesc imediat şi sunt dezvăluiți odată ce trec printr-o încercare. Poate 
fi alungată o fire coruptă fără a urmări adevărul şi fără a accepta judecata şi 
mustrarea? Este imposibil. Ar trebui să vă fie clar că a mai rămas puţin timp 
ŞI, dacă nu puteţi să suferiți şi să plătiți prețul pentru a dobândi adevărul, va 


fi uşor să vă pierdeţi timpul crezând în Dumnezeu pe baza noţiunilor și 


închipuirilor. Apoi, când va veni marele necaz, și să vreţi, nu veți avea timp 
să urmăriți adevărul şi veţi fi ratat complet șansa la mântuire. Chiar dacă 
acum credeți în Dumnezeu, nu înţelegeți intențiile Lui. Chiar ştiţi de ce 
exprimă Dumnezeu adevărul şi face lucrarea de judecată? Fiecare cuvânt, 
fiecare subiect, fiecare adevăr pe care îl exprimă Dumnezeu este 
semnificativ şi extrem de benefic pentru voi. Indiferent dacă vedeți acest 
lucru, dacă îl experimentați sau simțiți în prezent şi indiferent cât de mult 
ați câştigat cu adevărat acum, după o perioadă între 3 şi 5 ani de experiență 
personală, veţi simţi că sunt adevărate cuvintele de azi ale lui Dumnezeu și 
că este minunat faptul că Dumnezeu exprimă aceste cuvinte! Dacă 
Dumnezeu încă l-ar răsfăţa pe om, aşa cum a făcut-o în Epoca Harului, 
numindu-l „mielul de la pieptul Lui” şi singura oaie pentru găsirea căreia El 
le-ar abandona pe celelalte 99, omul s-ar gândi: „Mila şi bunătatea lui 
Dumnezeu sunt minunate; dragostea lui Dumnezeu pentru om este atât de 
profundă!” Dacă omul se gândește mereu la Dumnezeu și priveşte spre El 
în acest fel, el nu Îl va căuta cu adevărat pe Dumnezeu, nu va veni la 
Dumnezeu, nu 1 se va supune şi nu va avea o inimă cu frică de Dumnezeu. 
Fără o înţelegere autentică a lui Dumnezeu, firea coruptă a omului nu va fi 
alungată; el va trata adevărul şi pe Dumnezeu cu o atitudine de dispreţ şi I 
se va împotrivi lui Dumnezeu, aşa cum fac diavolii şi Satana. Dacă așa stau 
lucrurile, omul nu va înțelege niciodată care este adevărul, nu va înţelege 
niciodată cu adevărat cum este să crezi în Dumnezeu și să-L urmezi şi ce 
înseamnă să cauţi şi să obţii adevărul. Acest lucru este adevărat. Dacă 
Dumnezeu nu ar exprima aceste cuvinte, dacă nu ar mustra și nu ar judeca 
fiecare persoană şi nu i-ar trata pe toți cu astfel de cuvinte dure, oamenii s- 
ar gândi că a crede în Dumnezeu înseamnă că au obţinut adevărul, că a 
crede în Dumnezeu înseamnă că vor fi răpiți mai târziu, că vor intra în 


Impărăție şi vor exercita puterea ca nişte regi. Unii oameni spun: „Un 


bărbat ca mine aproape că ar putea fi un centurion!” Alţii spun: „Nu cer 
mult. În Împărăţie, pot chiar să supraveghez porţile sau să mătur străzile!” 
Aceasta este intenţia originală, idealul şi dorința fiecărei persoane care 
crede în Dumnezeu. Dumnezeu a spus foarte multe lucruri care expun 
temeinic noțiunile și închipuirile omului, dorințele lui extravagante și firea 
lui coruptă. Nimic din ceea ce crede omul nu este în conformitate cu 
adevărul sau compatibil cu Dumnezeu şi niciun lucru la care speră omul sau 
pe care-şi doreşte în mod ideal să-l realizeze nu este în conformitate cu 
intențiile lui Dumnezeu. Totul este în contradicție totală cu Dumnezeu. 
Când oamenii cred în Dumnezeu, ei se confruntă cu ale Sale cuvinte de 
judecată şi mustrare, cu ale lui Dumnezeu cuvinte care expun natura-esenţă 
a omului, cu unele cuvinte care nu sunt conform noțiunilor omului şi cu 
modul de lucru al lui Dumnezeu care nu este conform închipuirilor omului. 
Deşi mulți oameni recunosc că toate cuvintele lui Dumnezeu reprezintă 
adevărul și sunt dispuşi să coopereze cu lucrarea lui Dumnezeu şi să 
accepte judecata şi mustrarea lui Dumnezeu, le este foarte dificil să 
întrunească cerințele lui Dumnezeu. Când vine vorba de urmărirea 
adevărului, mulţi oameni devin apatici şi, când vine vorba de părtășia 
despre adevăr, îi ia somnul şi nu-i interesează să asculte. Dar când vine 
vorba de taine, de binecuvântări şi de promisiuni, se animă. Ce se întâmplă? 
În adâncul inimii lor, oamenii nu iubesc adevărul. Consideră urmărirea lui 
prea dificilă, prea laborioasă, prea dureroasă, iar prețul plătit prea mare. 
Dacă urmărirea adevărului ar fi atât de simplă precum citirea unui manual 
de şcoală primară sau a unei poezioare de grădiniță, ar putea prezenta puţin 
interes pentru unii oameni, fiindcă ar fi un lucru simplu, uşor şi nu ar 
necesita plata unui preţ sau un consum prea mare de energie. Acum, este 
chiar opusul. Urmărirea adevărului nu este nici atât de ușoară, nici atât de 


simplă. Nu e ca şi cum, dacă oamenii au un calibru suficient pentru a citi şi 


înţelege cuvântul lui Dumnezeu, atunci, ei pătrund în mod firesc în 
adevărul-realitate; a înţelege cuvinte și doctrine nu înseamnă să pătrunzi în 
adevărul-realitate. Unii oameni sunt atât de energici în credința lor în 
Dumnezeu, încât iau notițe la adunări și atunci când ascultă predici și 
părtăşii. Dar după o vreme, se gândesc mai bine şi nu se aleg cu nimic: uită 
tot şi nu-şi pot aminti nimic, chiar dacă vor, aşa că simt că a obţine adevărul 
nu este uşor și abia atunci înţeleg că a crede în Dumnezeu nu este un lucru 
simplu. Alţi oameni simt că au câştigat şi au înţeles multe după adunări, dar 
după un somn bun, uită tot, ceea ce nu e foarte diferit de cazul în care nu ar 
fi existat nicio adunare. Iar alții se simt luminaţi și iluminați după ce au citit 
cuvântul lui Dumnezeu. Se simt foarte mulțumiți de sine, dar după ce 
vorbesc o vreme cu non-credincioşii, le zboară mintea şi, atunci când merg 
acasă şi se roagă lui Dumnezeu, nu Îl mai pot simţi. Uită totul despre 
urmărirea adevărului, despre schimbarea firilor lor şi despre a fi mântuiți de 
Dumnezeu. Asta fiindcă au o statură prea mică și înțeleg doar câteva 
cuvinte şi doctrine. Cuvântul lui Dumnezeu nu a prins încă rădăcini în ei, 
dovedind că ei încă nu au un loc pentru Dumnezeu în inimile lor şi, prin 
urmare, când gestionează chestiuni externe, Dumnezeu nu le stăpâneşte 
inimile. Experimentarea lucrării lui Dumnezeu nu este un lucru simplu. 
Fără să experimenteze unele încercări, eşecuri şi obstacole, oamenii nu vor 
obţine cu adevărat câştiguri, iar simpla memorizare nu va funcţiona. În 
zilele noastre, cei mai mulți oameni abia încep să înțeleagă unele adevăruri 
după ce au crezut câţiva ani. În special după ce experimentează unele 
obstacole şi eşecuri, simt importanța urmăririi adevărului şi abia apoi încep 
să se concentreze la citirea cuvântului lui Dumnezeu, la a avea părtăşie 
despre adevăr și la practicarea adevărului. Abia atunci încep să pătrundă în 


realitate. 


Unii oameni spun: „Oare de ce, atunci când există vreo dificultate sau 
vreun obstacol, mă simt constrâns, nu ştiu ce să fac și simt că e prea dificil 
să cred în Dumnezeu? De ce, atunci când există dificultăți, devin pasiv și 
îmi lipseşte energia pentru a crede în Dumnezeu? De ce, uneori, nu sunt 
interesat să merg la adunări sau să citesc cuvântul lui Dumnezeu, însă dacă 
vorbesc despre lucruri ale non-credincioşilor, mă entuziasmez?” Ce se 
întâmplă în acest caz? De fapt, dată fiind natura-esenţă a omului, explicația 
este că el nu iubește adevărul. Dacă oamenii nu iubesc adevărul, poate fi 
adevărată credinţa lor în Dumnezeu? Poate exista în inimile lor un loc 
pentru Dumnezeu? Este Dumnezeu în inimile lor? Nu, acest lucru este 
sigur. Dacă nu Îl ai pe Dumnezeu în inimă şi nu ai loc pentru El, asta 
dovedeşte că nu ai adevărul în inimă, nu înţelegi niciun adevăr şi nici nu vei 
practica niciunul. Prin urmare, când vine vorba de a reflecta la cuvântul lui 
Dumnezeu şi de a practica adevărul, oamenii sunt apatici şi nu au nicio cale. 
Dacă ţi se cere să câştigi bani şi ţi se spune că poţi obţine mai mulți făcând 
un anumit lucru, atunci vei face tot posibilul să depășeşti toate dificultățile 
şi să reușeşti și nu te vei teme de eșec, ci vei continua. Există interese care 
te atrag, în inima ta există interese, ele au prioritate acolo şi simţi că banii și 
interesele sunt prea importante şi că nu e uşor să renunţ la ele, așa că vei 
face tot posibilul pentru a-ţi îndeplini propriile dorinţe şi obiective, cu orice 
preţ. Prin urmare, dacă faci din urmărirea adevărului prioritatea ta absolută 
în viață, cred că nu-ți va lipsi o cale şi nu-ţi va lipsi nici timpul, cu atât mai 
puţin vei experimenta dificultăți care să te împiedice să cauţi și să practici 
adevărul. Aveţi o asemenea hotărâre interioară? Este la fel ca un părinte 
care ar plăti orice preţ pentru a-şi mulţumi copiii. Atunci când copiii spun 
cât costă să meargă la facultate, dacă familia nu are atât de mulți bani, 
părinții vor împrumuta bani de la toți, vor strânge fonduri sau vor găsi 


modalităţi de a face afaceri sau de a-și lua o slujbă provizorie, dacă nu pot 


lua împrumuturi. Indiferent cât de mult suferă, vor reuşi să strângă 
suficienți bani încât să plătească facultatea copulor lor, să cultive succesul 
acestora şi să le ofere perspective bune. Dacă aveți, într-adevăr, o asemenea 
hotărâre interioară în cursul urmăririi adevărului, Eu cred că nu ar trebui să 
existe nicio dificultate pe care să nu o poată depăşi oricare dintre voi, cu 
excepția cazului în care sunteţi bolnavi mintal sau aveţi o tulburare 
cerebrală congenitală. Cu excepția cazului în care te-ai născut cu o 
dizabilitate intelectuală, ar trebui să fii capabil să realizezi ceea ce poate 
realiza mintea unei persoane normale și nu vei simţi nicio dificultate ca 
atare. Pentru că urmărirea adevărului nu este ceva ce poate fi obținut prin 
închipuirile omului; ea necesită lucrarea Duhului Sfânt, iar omul doar 
cooperează. Atât timp cât avem voinţa de a-L urmări, Duhul Sfânt ne va 
călăuzi, ne va aproviziona şi ne va lumina în orice moment, permiţându-ne 
să trecem prin orice dificultate şi să înțelegem adevărul pe care nu-l 
înţelegem. Asta întrucât ceea ce este imposibil pentru om este posibil pentru 
Dumnezeu, iar omul nu este nimic; dacă Dumnezeu nu lucrează, atunci 


toate marile eforturi și strădanii ale omului sunt în zadar. 


În Epoca Harului, oamenii spuneau, de asemenea, că ei credeau în 
Dumnezeu şi ÎI urmau, dar țelul lor era să pătrundă în Ceruri. Nu vorbeau 
despre chestiunea practicării și experimentării cuvântului lui Dumnezeu şi 
nici nu ştiau ce înseamnă să fii mântuit. Ei doar urmau reglementări, 
respectau slujbele religioase şi apoi citeau Biblia, iar după aceea nutreau o 
vagă speranţă, simțind că la asta se reducea totul, mai mult sau mai puţin, și 
că după ce mureau, aveau să fie capabili să pătrundă în Ceruri. Această 
etapă a lucrării din zilele de pe urmă nu este atât de simplă şi orice punct al 
lucrării lui Dumnezeu este o realitate care necesită ca noi să plătim în 
realitate prețul, să căutăm şi să experimentăm în mod practic, ca să putem 


obține adevărul din cuvinte exprimate de Dumnezeu. In cazul în care 


oamenii încă au convingeri asemănătoare celor din Epoca Harului, dacă 
doar se strâng la adunări în fiecare săptămână, citesc Biblia şi apoi se roagă, 
cântă și Îl laudă pe Dumnezeu, înainte să aștepte să fie răpiți în Ceruri sau 
să aştepte să urce în al treilea Cer, atunci o persoană poate deveni incredibil 
de arogantă! Aşa este omenirea coruptă. Indiferent cum lucrează 
Dumnezeu, atât timp cât El îi face omului o promisiune, acesta se va agăța 
de ea, păstrând-o mereu ca pe o reglementare, fără să caute niciodată 
lucrarea sau intenţiile lui Dumnezeu, nici în cea mai mică măsură, ci doar 
așteptând să fie răpit în Ceruri. Oamenii nu ştiu ce sunt, visează la lucruri 
frumoase şi aspiră la înălțimi mari. Niciunul dintre ei nu crede că este de 
teapa Satanei, cu atât mai puţin că este obiectul pierzaniei. Toţi cred că dacă 
au o credință sinceră în Dumnezeu, dacă au suferit mult în cursul 
îndeplinirii îndatoririlor lor şi nu L-au trădat niciodată pe Dumnezeu, atunci 
sunt deja mântuiți de El şi, cu siguranță, sunt capabili să pătrundă în 
Împărăţia Cerurilor. Acest punct de vedere este greșit, iar ei chiar nu înţeleg 
deloc adevărul. Mai ales atunci când oamenii încep să creadă în Dumnezeu, 
sunt neascultători, plini de resentimente şi deosebit de aroganți, 
antipatizându-i pe toți ceilalți şi considerând că nimeni — nici măcar 
Dumnezeu — nu este la fel de bun ca ei. Chiar dacă o persoană L-a acceptat 
pe Hristos, asta nu înseamnă că poate accepta ce spune Hristos sau tot ce a 
făcut El. Ei acceptă această etapă a lucrării lui Dumnezeu numai cu numele 
şi-L acceptă pe Dumnezeul întrupat numai cu numele, dar asta nu înseamnă 
că nu au noțiuni, închipuiri şi împotrivire față de ce a făcut Dumnezeu. Unii 
oameni sunt entuziasmați şi încântați atunci când Îl văd pe Hristos, 
simțindu-se onorați în inimile lor şi simțind că nu au trăit în zadar. Cu toate 
acestea, fiindcă nu deţin adevărul şi nu Îl cunosc pe Dumnezeu, au noţiuni 
atunci când ÎI văd pe Hristos vorbind, atunci când Îl văd gestionând lucruri 


şi au noțiuni cu privire la atitudinea pe care Hristos o are faţă de cineva; ba 


au noțiuni, opinii şi idei chiar și cu privire la ce mănâncă şi îmbracă Hristos 
şi cu privire la oricare dintre expresiile faciale sau gesturile Lui. Ce 
înseamnă asta? Înseamnă că Dumnezeul din imaginaţia omului este în mod 
fundamental diferit de Dumnezeul adevărat, iar oamenilor care au în mod 
inerent firi corupte și naturi arogante le este imposibil să nu aibă noțiuni, să 
nu se împotrivească şi să nu Îl judece pe Fiul întrupat al omului. Dacă nu 
recunoşti esenţa divină a lui Dumnezeu, îţi este dificil să I te supui și chiar 
mai dificil să-L iubeşti și să-ţi fie frică de El. Dar cum Îl vor cunoaște și 
trata pe Dumnezeul întrupat oamenii care experimentează de mulți ani 
lucrarea lui Dumnezeu, mai ales cei care au ascultat multe dintre predicile și 
părtăşiile lui Dumnezeu? Ei au experimentat personal procesul începând de 
la a avea noțiuni despre Dumnezeu până la a avea cunoaştere în legătură cu 
EI, de la răzvrătire şi împotrivire la ascultare adevărată şi au experimentat 
personal faptul că tot ceea ce face Dumnezeu, fiecare cuvânt pe care îl 
rosteşte şi tot ce gestionează El conţine adevărurile-principii. Oamenii nu ar 
trebui să aibă în inimi noțiuni, cu atât mai puţin împotrivire sau aversiune. 
După o experienţă de câţiva ani, când oamenii înțeleg puţin adevăr, ei îl vor 
trata în mod corect şi, atunci când vor avea în ei puţin adevăr drept viaţa lor 
şi vor fi dobândit principiile de practică, în mod firesc nu vor face nimic 
nesăbuit. Cei care sunt credincioşi de curând și cei care nu au deloc 
experiență în aceste chestiuni sunt predispuși la răzvrătire împotriva lui 
Dumnezeu şi la împotrivire față de El şi sunt predispuși la a face lucruri 
nesăbuite şi imprudente. Unii oameni care au o natură serioasă pot să-L 
judece şi să-L hulească pe Dumnezeu şi apoi să se prăbușească în totalitate; 
alții tulbură şi perturbă constant lucrarea bisericii și sunt eliminați. Sunteţi 
cu toţii, acum, plini de noțiuni şi închipuiri despre Dumnezeu? Simţiţi că e 
prea dificil să credeți în Dumnezeul întrupat? Unii oameni spun: „Când 


credeam în Domnul, era destul de simplu. Pur şi simplu ne adunam, 


ascultam predici şi ne rugam Domnului pentru lucruri; nu ne cerea nimeni 
să practicăm adevărul şi să ne supunem lui Dumnezeu, cu atât mai puţin ne 
îndruma să practicăm şi să experimentăm cuvintele Domnului și să urmărim 
adevărul. Pastorii şi preoții doar explicau Biblia, iar noi o puteam înţelege 
oricum voiam. Dar acum că avem credinţă în Dumnezeu Atotputernic, El 
exprimă atât de multe adevăruri, încât ni se pare prea dificil să practicăm 


p? 


adevărul şi este foarte greu să pătrundem în realitate!” V-aţi gândit vreodată 
că dacă ați continua să credeți în Dumnezeu în felul în care aţi crezut 
înainte în Domnul, ați fi capabili să obţineţi adevărul şi viaţa? Puteţi fi 
mântuiţi de Dumnezeu? (Nu putem.) Faptul că sunteți capabili să vă daţi 


seama de acest lucru arată că aţi făcut progrese. 


Credinţa în Dumnezeu nu se poate baza pe închipuiri sau pe noțiuni şi, 
cu atât mai puţin, pe interes. Dacă tu crezi în Dumnezeu pe baza unui 
interes de moment sau a unui impuls, atunci ai face bine să te calmezi şi să 
te gândești cu atenție dacă vrei să continui să crezi, dacă realmente vrei să 
urmăreşti adevărul, dacă realmente eşti un adevărat credincios în 
Dumnezeu, dacă te-ai hotărât deja să mergi pe calea credinţei în Dumnezeu 
şi să urmăreşti adevărul. De ce subliniez aceste puncte? Fiindcă acum, 
credem în Dumnezeul întrupat, iar întruparea lui Dumnezeu înseamnă că El 
a venit din Ceruri pe pământ şi a devenit cu adevărat o ființă umană, una a 
cărei înfățișare este exact ca aceea a omului, dar care este Hristos, 
Dumnezeu Însuşi şi care nu este un simplu om. Întruparea lui Dumnezeu a 
desfășurat, de fapt, lucrarea de judecare şi purificare a oamenilor, a 
exprimat, de fapt, multe cuvinte, a făcut multe lucrări, a ales mulți oameni 
şi chiar Îşi răspândeşte lucrarea şi Evanghelia. Fiecare parte din această 
lucrare practică este o confirmare a faptului că dorinţa lui Dumnezeu de a 
mântui şi a desăvârși oamenii necesită, în mod firesc, ca aceştia să 


experimenteze cu adevărat cuvintele și lucrarea Lui, astfel încât să poată să 


obțină adevărul, să se supună şi să se închine sincer lui Dumnezeu. Acesta 
este lucru pe care Dumnezeu vrea a-l face complet. Din momentul în care 
ați început să acceptaţi lucrarea lui Dumnezeu până acum, este posibil să fi 
experimentat unele lucruri, indiferent dacă aţi crezut că sunt transcedentale, 
sau dacă puteau fi văzute cu ochiul liber sau realizate de către mintea 
umană; pe scurt, Dumnezeu face totul într-un mod practic, lucrează asupra 
noastră, printre noi şi în jurul nostru, astfel încât să putem vedea şi atinge 
ceea ce face. Prin urmare, urmărirea adevărului este o lecție practică, iar noi 
trebuie să căutăm şi să practicăm adevărul în tot ceea ce ni se întâmplă, 
bazându-ne pe eforturile noastre de a coopera în scopul de a obţine 
adevărul. Urmărirea adevărului nu este cum își imaginează oamenii. 
Oamenii cred că a citi cuvintele lui Dumnezeu şi a le înţelege înţelesul 
literal înseamnă că înțeleg adevărul şi că, atât timp cât o persoană poate 
vorbi cu măiestrie, ea practică adevărul. Nu este atât de simplu. Urmărirea 
adevărului ne cere să căutăm și să acceptăm efectiv adevărul, să suferim şi 
să plătim preţul, să experimentăm, să căutăm, să reflectăm, să avem 
părtăşie, să practicăm şi să trudim în viaţa reală. Numai în acest fel putem 
să pătrundem treptat în cuvântul lui Dumnezeu și în adevăr și să câştigăm 
din acestea. Într-o bună zi, când vei înţelege care este adevărul şi care este 
esenţa acestuia, vei şti că acele cuvinte rostite de Dumnezeul întrupat sunt 
nevoile realității noastre, că ele sunt principiile de practică de care avem 
nevoie pentru a ne gestiona toate problemele şi că aceste cuvinte ale lui 
Dumnezeu sunt țelul și direcţia vieţii noastre. În acel moment, vei vedea cât 
de semnificativ este tot ce face Dumnezeu și cât de importantă şi de 
valoroasă este întruparea lui Dumnezeu pentru noi! Fiecare propoziţie pe 
care o rosteşte Dumnezeu, fiecare pas al lucrării Lui, fiecare cuvânt și 
fiecare acțiune a Lui, gândurile, ideile și punctele Lui de vedere au toate ca 


scop purificarea şi mântuirea oamenilor şi niciunul dintre aceste lucruri nu 


este lipsit de conţinut; toate sunt realiste și practice. Prin urmare, indiferent 
dacă o persoană vine dintr-o religie sau a fost convertită din rândul non- 
credincioșilor, nu ar mai trebui să creadă în Dumnezeu pe baza noțiunilor și 
a închipuirilor şi nu ar mai trebui să se implice în visuri religioase, sperând 
că va fi brusc dusă în cer pentru a se întâlni cu Domnul, atunci când vor lovi 
marile dezastre; asta înseamnă să visezi cu ochii deschişi. Dumnezeu a 
ajuns să-l expună şi să-l judece pe om şi să purifice corupţia acestuia 
exprimând adevărul într-un mod practic, precum şi să-l salveze pe om de 
influența Satanei, într-un mod practic. În această perioadă, omul va trebui să 
treacă prin multe persecuții şi necazuri şi va experimenta multe emondări și 
multe judecăţi și mustrări înainte să poată fi purificat şi schimbat; numai 
prin această experimentare a lucrării lui Dumnezeu poate obține adevărul. 
Odată ce ai obținut adevărul, Dumnezeu va avea un loc în inima ta, iar tu 
vei avea o frică şi o supunere adevărată față de El, exact ce vrea Dumnezeu 
să se înfăptuiască. Odată ce ai înţeles adevărul şi îi cunoşti valoarea, iar 
adevărul a prins rădăcini în inima ta şi tu ai o experienţă și o cunoaştere 
practică a adevărului, atunci, cuvântul lui Dumnezeu va fi devenit viaţa din 
inima ta. Este practic acest proces? (Este.) Atunci, acest proces ce le cere 
oamenilor să facă? În primul rând, oamenii trebuie să aibă o inimă supusă 
lui Dumnezeu, să accepte judecata şi mustrarea cuvântului lui Dumnezeu și 
să se supună emondării, încercărilor și rafinării din partea lui Dumnezeu, ca 
să poată fi purificați de corupţia lor, să poată să practice adevărul şi să 
dobândească supunere față de Dumnezeu şi ca să poată pătrunde în 
realitatea cuvântului lui Dumnezeu. Atât timp cât o persoană ştie cum să 
experimenteze lucrarea lui Dumnezeu, va ști ce vrea Dumnezeu să 
finalizeze în el şi ce rezultate vrea El să obțină. Cuvântul lui Dumnezeu are 
două efecte principale asupra omului: în primul rând, îi permite omului să 


se cunoască; şi, în al doilea rând, îi permite omului să-L cunoască pe 


Dumnezeu. Când au fost obținute aceste două efecte, atunci, persoana va 
cunoaște cu adevărat cuvintele lui Dumnezeu și va înţelege realmente 


adevărul. 


Pentru a te cunoaște pe tine însuţi, trebuie să-ți cunoşti propriile 
dezvăluiri ale corupției, firea coruptă, propriile tale slăbiciuni vitale şi 
natura-esenţă pe care o ai. De asemenea, trebuie să cunoşti, până la ultimul 
detaliu, acele lucruri care sunt dezvăluite în viaţa ta de zi cu zi — motivele 
tale, perspectivele tale şi atitudinea ta despre fiecare lucru — fie că eşti acasă 
sau afară, atunci când te afli la adunări, când mănânci și bei din cuvintele 
lui Dumnezeu sau în fiecare chestiune pe care o întâmpini. Prin aceste 
aspecte, trebuie să ajungi să te cunoşti pe tine însuţi. Desigur, pentru a te 
cunoaște la un nivel mai profund, trebuie să integrezi cuvintele lui 
Dumnezeu; numai cunoscându-te pe baza cuvintelor Lui poți dobândi 
rezultate. Când acceptaţi judecata cuvintelor lui Dumnezeu, să nu vă temeţi 
de suferință sau durere și, mai mult decât atât, să nu vă temeţi că ale lui 
Dumnezeu cuvinte vă vor străpunge inimile şi vă vor da în vileag stările 
urâte. Chiar este benefic să suferiți aceste lucruri. Dacă aveţi credinţă în 
Dumnezeu, ar trebui să citiți mai mult din cuvintele Sale de judecată și 
mustrare a oamenilor, în special cele care expun esenţa corupției umane. Ar 
trebui să le comparații mai mult cu starea voastră practică şi ar trebui să le 
asociaţi cu voi înşivă mai mult şi cu alții, mai puţin. Tipurile de stări pe care 
le expune Dumnezeu există în fiecare persoană și toate pot fi găsite în voi. 
Dacă nu crezi acest lucru, încearcă să experimentezi. Cu cât experimentezi 
mai mult, cu atât te vei cunoaşte mai mult şi cu atât mai mult vei simţi că 
sunt foarte corecte cuvintele lui Dumnezeu. După ce citesc cuvintele lui 
Dumnezeu, unii oameni sunt incapabili să le asocieze cu ei înşişi; cred că o 
parte din aceste cuvinte nu se referă la ei, ci la alți oameni. De exemplu, 


când Dumnezeu îi dezvăluie pe oameni drept femei stricate şi desfrânaţi, 


unele surori cred că, deoarece au fost întru totul credincioase soților lor, 
asemenea cuvinte nu se referă la ele; unele surori cred că, de vreme ce sunt 
necăsătorite şi nu au făcut niciodată sex, asemenea cuvinte nu se referă la 
ele. Unii frați cred că aceste cuvinte se referă doar la femei şi că nu au vreo 
legătură cu ei; unii oameni cred că sunt prea severe cuvintele lui Dumnezeu 
care îl expun pe om, că nu se conformează realităţii, aşa că refuză să le 
accepte. Sunt chiar şi oameni care spun că, în unele cazuri, cuvintele lui 
Dumnezeu sunt incorecte. Oare e asta atitudinea corectă față de cuvintele 
lui Dumnezeu? Evident că este greşită. Toţi oamenii se percep pe baza 
comportamentelor externe. Sunt incapabili să reflecteze asupra lor şi să 
ajungă să-și cunoască esenţa coruptă prin intermediul cuvintelor lui 
Dumnezeu. Aici, „femei stricate” şi „desfrânaţi” se referă la esența 
corupției, spurcăciunii şi promiscuității omenirii. Fie că sunt bărbați sau 
femei, căsătoriți sau necăsătoriți, toți au gânduri corupte ale promiscuității — 
aşadar, cum poate acest lucru să nu aibă nicio legătură cu tine? Cuvintele lui 
Dumnezeu dau în vileag firile corupte ale oamenilor; fie că este bărbat sau 
femeie, nivelul de corupție este acelaşi. Nu aşa stau lucrurile? Mai întâi de 
toate, trebuie să realizăm că tot ceea ce spune Dumnezeu este adevărul şi 
este în concordanţă cu faptele şi că, indiferent cât de severe sunt cuvintele 
Sale care judecă şi expun oamenii sau cât de blânde sunt cuvintele Sale de 
părtăşie privind adevărul sau impulsionarea oamenilor, indiferent dacă 
aceste cuvinte ale Sale sunt judecată sau binecuvântări, dacă sunt 
condamnări sau blesteme, dacă le dau oamenilor un sentiment amar sau 
unul dulce, oamenii trebuie să le accepte pe toate. Aceasta este atitudinea pe 
care ar trebui să o aibă oamenii față de cuvintele lui Dumnezeu. Ce gen de 
atitudine este aceasta? Este oare o atitudine devotată, o atitudine pioasă, o 
atitudine răbdătoare sau o atitudine de îmbrăţişare a suferinței? Eşti 


întrucâtva confuz. Am să vă spun că nu este niciuna dintre acestea. In 


credinţa lor, oamenii trebuie să susțină cu tărie că ale lui Dumnezeu cuvinte 
sunt adevărul. Dat fiind că ele sunt efectiv adevărul, oamenii ar trebui să le 
accepte cu rațiune. Indiferent dacă sunt sau nu în stare să recunoască sau să 
admită asta, prima lor atitudine faţă de cuvintele lui Dumnezeu ar trebui să 
fie una de acceptare deplină. În cazul în care cuvântul lui Dumnezeu nu-l 
expune pe unul dintre voi sau pe toţi, atunci pe cine expune? Şi dacă nu este 
pentru a te expune, de ce ţi se cere să îl accepţi? Nu este asta o contradicție? 
Dumnezeu se adresează întregii omeniri, fiecare propoziţie rostită de 
Dumnezeu expune omenirea coruptă și nimeni nu este scutit — ceea ce, 
normal, te include și pe tine. Nici măcar unul dintre rândurile cuvântărnilor 
lui Dumnezeu nu se referă la aspectul exterior sau la un tip de stare, cu atât 
mai puţin la o reglementare externă sau la o simplă formă de comportament 
a oamenilor. Nu este aşa. Dacă tu crezi că fiecare rând rostit de Dumnezeu 
expune doar un simplu tip de comportament uman sau de aparență 
exterioară, atunci nu ai nici o înţelegere de natură spirituală și nu înţelegi ce 
este adevărul. Cuvintele lui Dumnezeu sunt adevărul. Oamenii pot simţi 
profunzimea cuvintelor lui Dumnezeu. În ce fel sunt ele profunde? Fiecare 
cuvânt al lui Dumnezeu expune firile corupte ale oamenilor şi lucrurile 
esențiale și adânc înrădăcinate din viețile lor. Sunt lucruri esențiale, nu 
aparenţe exterioare şi, mai ales, nu sunt comportamente externe. Văzând 
oamenii din perspectiva aparenţelor exterioare, toți pot părea oameni buni. 
Dar atunci de ce spune, totuşi, Dumnezeu că unii oameni sunt duhuri rele, 
iar alții sunt duhuri necurate? Aceasta este o chestiune care nu este vizibilă 
pentru tine. Deci, nu trebuie să tratezi cuvintele lui Dumnezeu conform 
noțiunilor sau a închipuirilor umane, sau a vorbelor în vânt ale oamenilor și 
cu siguranță nu prin prisma declaraţiilor partidului aflat la conducere. Doar 
cuvintele lui Dumnezeu sunt adevărul; toate cuvintele omului sunt sofisme. 


După ce aţi auzit o astfel de părtășie, ați experimentat o schimbare în 


atitudinea voastră faţă de cuvintele lui Dumnezeu? Indiferent cât de mare 
sau mică este schimbarea, data viitoare când veţi citi cuvintele lui 
Dumnezeu care îi judecă şi îi expun pe oameni, cel puţin nu ar trebui să 
încercaţi să vă contraziceţi cu Dumnezeu. Ar trebui să încetați a vă plânge 


de Dumnezeu, spunând: „Cuvintele lui Dumnezeu care expun şi judecă 


pà o 


oamenii sunt foarte severe; nu voi citi pagina aceasta. Voi trece pur ş 


pà o 


simplu peste ea. Hai să caut să citesc ceva despre binecuvântări ş 
promisiuni, ca să găsesc o oarecare alinare.” Nu ar mai trebui să citiți 
cuvântul lui Dumnezeu alegând şi selectând conform propriilor înclinații. 
Trebuie să acceptați adevărul, precum şi judecata și mustrarea cuvintelor lui 
Dumnezeu; doar atunci pot fi curățite firile voastre corupte şi doar atunci 


puteți obține mântuirea. 


Chiar dacă acum ştiţi că toate cuvintele lui Dumnezeu reprezintă 
adevărul şi sunteți dispuși să îl urmăriţi, încă aveţi propriile preferinţe şi 
faceți propriile alegeri atunci când trataţi cuvintele lui Dumnezeu şi veți 
acționa în continuare conform propriei voințe. Sunteţi foarte dispuşi să citiți 
cuvintele lui Dumnezeu de promisiune şi binecuvântare şi vă veți aminti în 
mod special cuvintele promisiunii Lui. Veţi simţi alinare citind cuvinte ca 
acestea sau veţi simți puţină speranţă şi veţi descoperi că încă aveți puterea 
şi motivația de a crede în Dumnezeu. Dar nu sunteți dispuşi să citiți 
cuvintele lui Dumnezeu care îi judecă și îi expun pe oameni, pentru că, dacă 
un om citește mereu cuvintele lui Dumnezeu care îi expun, îi judecă și îi 
mustră pe oameni, atunci el simte că este tăios, iar puterea de a crede în 
Dumnezeu se va estompa, deci cum va putea merge mai departe? În zilele 
noastre, majoritatea oamenilor nu pot înţelege cuvintele lui Dumnezeu care 
dezvăluie taine. Simt că acestea sunt prea profunde şi că lor le sunt 
inaccesibile cuvintele de binecuvântare. Când citesc cuvintele lui 


Dumnezeu care expun firea coruptă a omului, pot înţelege câteva dintre ele 


ŞI, chiar dacă reușesc să asocieze acele cuvinte cu ei înșiși și să recunoască, 
în inimile lor, că ele reprezintă faptele, tot nu sunt dispuși să le accepte. 
Vezi tu, oamenii sunt foarte dificili! Ei ştiu că este adevărul cuvântul lui 
Dumnezeu, dar tot nu sunt dispuşi să-l accepte; vor să obțină binecuvântări, 
dar tot nu le pot dobândi. Aşadar, cum ar trebui să mănânce şi să bea un om, 
cum se cuvine, cuvântul lui Dumnezeu? În primul rând, ar trebui să citească 
mai multe dintre cuvintele lui Dumnezeu care dezvăluie taine. Când citeşte 
asemenea cuvinte, simte că Dumnezeu este în al treilea Cer şi este semeţ și 
că el ar trebui să aibă o inimă cu frică de Dumnezeu. Apoi, se roagă: 
„Dumnezeule, eşti atât de măreț! Eşti suprem! Ai suveranitate asupra 
tuturor lucrurilor şi îmi poţi decide destinul; sunt dispus să mă supun tuturor 
lucrurilor pe care Le-ai rânduit să se întâmple în jurul meu.” Rugându-se în 
acest fel, oamenii vor avea o oarecare frică de Dumnezeu. Oamenii sunt 
dispuşi să creadă în Dumnezeul semet, așadar, înainte să mănânce şi să bea 
cuvântul lui Dumnezeu, primul pas este să se asigure că Dumnezeu le 
vorbeşte oamenilor din Ceruri, iar oamenii vor fi dispuşi a citi cuvântul lui 
Dumnezeu şi vor fi mai puţin înclinați să aibă noţiuni. Al doilea pas este să 
găsească unele cuvinte din promisiunile şi binecuvântările lui Dumnezeu, 
pe care să le mănânce şi să le bea. Văzând cuvintele lui Dumnezeu de 
binecuvântare a omului, ei devin atât de entuziasmați, încât încep să plângă, 
spunând: „O, Dumnezeule, ești atât de încântător! Eşti atât de vrednic de 
închinarea noastră! Suntem dispuşi să acceptăm binecuvântările pe care Tu 
le ai pentru noi şi chiar mai dispuşi să acceptăm promisiunile pe care ni le- 
ai oferit. Doar că acum, noi avem o statură mică şi încă nu am crescut, ne 
lipsesc calificările pentru a primi promisiunile şi binecuvântările Tale şi Te 

implorăm să ne aprovizionezi mai mult!” Cât de bine este să citeşti 
cuvintele binecuvântării lui Dumnezeu! Apoi, reflectează: „Atunci, ce fel de 


binecuvântări există? Dumnezeu a spus că atunci când va veni ziua aceea, 


omului nu 1 se vor întâmpla dezastre, iar acesta va scăpa de deranjul de a 
mânca trei mese pe zi, de a spăla și a curăța — Dumnezeu a vorbit despre 
astfel de promisiuni.” Cu cât citeşti mai mult, cu atât devii mai entuziasmat. 
Dar indiferent cât de entuziasmat eşti, nu uita să urmărești adevărul. Al 
treilea pas este să citeşti cuvintele lui Dumnezeu care expun firea şi esența 
coruptă a omenirii. Când vine vorba despre acest lucru, nu este necesar să 
mănânci şi să bei mult de fiecare dată; este suficient să mănânci şi să bei 
unul sau două articole odată. După ce mănânci şi bei, mai întâi, pune 
deoparte lucrurile pe care nu le înţelegi, lucrurile care nu pot fi asociate cu 
tine, şi reflectează cu atenţie asupra lucrurilor care pot fi asociate cu tine şi, 
treptat, vei ajunge să-ți cunoşti propria stare. Când ţi-ai recunoscut cu 
adevărat firea coruptă și ai înţeles din ce în ce mai multe adevăruri, vei fi 
capabil să-ți vezi adevărata natură-esenţă, în mod inconştient. Credeţi că 
acesta este un lucru bun? (Este.) Este ca atunci când îi dai unui copil un 
medicament: mai întâi îi dai ceva gustos, ca să-l îndupleci, iar apoi, când nu 
este atent, îi umpli gura cu medicamentul; dacă i se pare amar, îi mai dai 
două bomboane ca să-l îndupleci şi-şi va lua medicamentul. Dar când 
creşte, acest lucru nu mai este necesar: îşi bea de bunăvoie medicamentul, 
ştiind foarte bine cât de amar este. Aceasta este o chestiune care ţine de 
statură. Dacă îți lipseşte statura și ţi se cere să găseşti în cuvântul lui 
Dumnezeu acele cuvinte care expun natura coruptă a omului şi adevărurile 
aferente şi să te compari cu acestea, şi dacă eşti lăsat să mănânci și să bei 
din aceste cuvinte toată ziua, pe termen lung, te vei plictisi de ele, fiindcă 
experiența ta nu le include şi nu le face față. Astfel, trebuie să adaugi în 
mijloc ceva similar învelișului din zahăr, iar cei care au o statură mică ar 
trebui să mănânce şi să bea din cuvintele lui Dumnezeu în acest fel. Dacă 
eşti adesea slab şi negativ şi nu ai credință sau speranţă reală, ar trebui să 


mănânci şi să bei degrabă câteva dintre cuvintele despre binecuvântările și 


promisiunile lui Dumnezeu și să găseşti cuvinte despre dezvăluirea tainelor 
de către El, pe care să le mănânci şi să le bei. Dacă simți că-ţi recapeți 
puterea, iar relația ta cu Dumnezeu devine mai apropiată, atunci ar trebui să 
baţi fierul cât e cald şi să găsești cuvinte despre mustrare şi judecată, pe 
care să le mănânci şi să le bei, iar în acest fel, ceea ce ai mâncat şi ai băut își 
va face efectul mai uşor și nu vei întârzia creşterea vieții. Când mănânci şi 
bei din cuvintele lui Dumnezeu, dacă ai o statură mică, trebuie să ştii cum 
să faci ajustări: să mănânci şi să bei într-un asemenea fel încât să te pui într- 
o stare de spirit bună şi să creşti rapid; să mănânci şi să bei din ceea ce îți 
este accesibil şi să laşi la o parte ceea ce nu este; şi să încerci să practici şi 
să experimentezi ce ai înţeles din ceea ce ai mâncat şi ai băut. Atât timp cât 
ştii cum să practici şi cum să experimentezi cuvintele lui Dumnezeu şi 
adevărurile pe care le înţelegi, vei fi capabil să intri pe calea cea dreaptă a 


credinţei în Dumnezeu. 


Îmi amintesc că, odată, cineva a spus ceva de genul acesta: era un om 
care făcea un mare efort de a studia când ar trebui să părăsească Dumnezeu 
pământul. Acest mare efort nu era că se gândea la asta zi şi noapte; mai 
degrabă fusese o preocupare a lui de când începuse să creadă în Dumnezeu. 
Pentru a găsi un răspuns precis, a adunat toate cuvintele despre plecarea lui 
Dumnezeu, ca de exemplu când va părăsi Dumnezeu pământul, ce semne 
vor fi şi cum vor reacționa oamenii din biserică. Apoi, a reflectat asupra lor 
cu multă energie, făcând o analiză cuprinzătoare și comparându-le între ele, 
unul câte unul şi de la un capăt la altul, ca şi când ar fi consultat o Biblie de 
referință. Nu a fost acesta un mare efort? Cât de mult „ţinea” acest om la 
Dumnezeu şi cât de multă „dragoste” avea pentru El! Plecarea lui 
Dumnezeu de pe pământ este un eveniment semnificativ în lucrarea lui 
Dumnezeu şi, când l-a descoperit, l-a considerat cel mai important lucru — 


mai important decât să urmărească adevărul pentru a obține mântuirea și 


mai important decât să caute orice adevăruri în cuvintele lui Dumnezeu. 
Aşadar, a adunat toate acele cuvinte şi a găsit, în sfârşit, „răspunsul”. 
Lăsând la o parte precizia rezultatelor cercetării lui, ce credeţi despre 
opiniile unei astfel de persoane cu privire la urmărirea credinţei în 
Dumnezeu şi despre felul în care a urmărit-o? A fost necesar efortul pe care 
l-a făcut? A fost inutil să trudească atât de mult! Ce legătură are cu tine 
plecarea lui Dumnezeu de pe pământ? Dumnezeu nu te-a informat când a 
venit, aşa că nu-ţi va spune când pleacă. Există multe lucruri pe care 
Dumnezeu nu le spune oamenilor, şi ce motiv are pentru asta? Motivul este 
că nu e nevoie ca oamenii să ştie, iar dacă ştiu, nu-i va ajuta cu nimic şi nu 
va juca niciun rol în destinațiile lor viitoare, deci nu e nevoie să afle. Acum 
că Dumnezeu a devenit trup, El ştie toate tainele şi toate aspectele legate de 
adevăr şi de toate lucrurile şi le poate spune oamenilor, dar există unele 
lucruri pe care oamenii nu au nevoie să le ştie şi nici nu este nevoie să le fie 
spuse. Când pleacă Dumnezeu de pe pământ și când Îşi încheie lucrarea — 
au aceste lucruri vreo legătură cu omul? Se poate spune: absolut niciuna! 
Unii oameni zic: „Cum adică nu contează? Ce mă voi face dacă va fi prea 
târziu pentru mine să urmăresc adevărul? Trebuie să văd cât a mai rămas 
din ziua lui Dumnezeu și trebuie să fiu sigur de acea zi, înainte să urmăresc 
adevărul.” Este nesăbuită o astfel de persoană? Este ea o persoană care 
urmăreşte adevărul? Deloc! Dacă o persoană chiar urmăreşte adevărul, nu o 
va interesa asta şi nici nu va dori să se preocupe de aceste lucruri; ea crede 
că a-ţi păsa de aceste lucruri nu ajută la urmărirea adevărului şi nu are nicio 
semnificație, aşa că nu este dispusă să investească gânduri și eforturi în 
aceste subiecte plictisitoare. Pe unii oameni îi preocupă mult când va veni 
ziua lui Dumnezeu, dar oare acesta nu este un scop personal? Preocuparea 
ta constantă privind momentul când va veni ziua lui Dumnezeu dovedește 


oare că Il iubeşti pe Dumnezeu? Poate dovedi că ești o persoană care 


urmează voia lui Dumnezeu? Poate dovedi că ești martor pentru 
Dumnezeu? Poate dovedi că ai contribuit la răspândirea Evangheliei 
Împărăției lui Dumnezeu? Cum merge pregătirea ta pentru a face fapte 
bune? Cât de mult ai înţeles din adevăr? În ce adevăruri-realităţi ai pătruns? 
Acestea sunt lucrurile care ar trebui să te preocupe cel mai mult. Mereu te 
interesezi în legătură cu veştile lui Dumnezeu, mereu vrei să afli câteva 
bârfe, să pricepi unele taine. Dar asta este doar o inimă curioasă, nu este 
deloc o inimă care urmăreşte adevărul sau una care este atentă cu 
Dumnezeu și, cu atât mai puţin, una cu frică de Dumnezeu. Faptul că 
urmăreşti să înţelegi taine nu are nicio legătură cu urmărirea adevărului. 
Cum ar trebui să fie trataţi oamenii de acest tip? Îi respecţi? Îi admiri? Îi 
invidiezi? I-ai ajuta să caute astfel de taine? Nu, cu siguranţă i-ai privi cu 
dispreţ, spunând: „Încă nu ne pricepem să urmărim adevărul, să ne 
cunoaştem pe sine şi să-L cunoaştem pe Dumnezeu — încă nu am realizat 
nimic — şi există adevăruri legate de fiecare aspect care așteaptă să fie 
căutate, înţelese şi practicate, aşadar, nu este nevoie să facem eforturi pentru 
a studia astfel de taine.” De fapt, atât timp cât ÎL ai pe Dumnezeu în inimă și 
cât ai dorinţa de a urmări adevărul, când va veni ziua aceea, Dumnezeu nu 
te va lăsa în ignoranță; nu te va abandona. Acestea sunt credința și 
înţelegerea pe care trebuie să le ai. Dacă ai această credință și această 
înţelegere, nu vei face niciun lucru nesăbuit. Dacă Dumnezeu ar intenționa 
să-ți zică, nu ţi-ar spune-o direct? Ar fi nevoie să o ia pe ocolite? Ar fi 
nevoie să folosească înțelesuri ascunse? Ar fi nevoie să ţină secrete? Deloc. 
Ce intenționează să le spună Dumnezeu oamenilor este adevărul; tot ce 
exprimă lucrarea, cuvintele şi intențiile Lui este adevărul, iar El nu le va 
ascunde deloc de oameni. Prin urmare, nu este nevoie ca tu să te interesezi 
în legătură cu lucrurile pe care Dumnezeu nu vrea ca oamenii să le ştie, nici 


nu este nevoie să te gândeşti mult la ele, fiindcă efortul pe care-l vei investi 


în acele lucruri va fi în zadar și nu va avea absolut nicio valoare, dar pentru 
Dumnezeu, va fi detestabil. De ce va fi detestabil pentru Dumnezeu? În 
primul rând, trebuie să înţelegi că Dumnezeu a exprimat multe adevăruri, 
iar adevărurile sunt exprimate în toate domeniile. Dacă nu cauţi adevărul 
pentru a-ți rezolva propriile probleme reale atunci când ţi se întâmplă 
lucruri, nu eşti un iubitor al adevărului: eşti o persoană excesiv de curioasă; 
o persoană căreia îi place să despice firul în patru; o persoană care tratează 
cuvintele lui Dumnezeu fără respectul cuvenit și întotdeauna într-un mod 
superficial. Nu ai un loc pentru Dumnezeu în inima ta. Tot ce ai în inima ta 
sunt câteva lucruri pe care Dumnezeu nu vrea să le ştii, ca de exemplu, cum 
este reşedinţa Lui — al treilea Cer — și unde este, în realitate, cum va fi 
viitoarea Împărăţie şi când va pleca de pe pământ întruparea lui Dumnezeu. 
De aceea spun că Dumnezeu te detestă. Există vreun motiv ca Dumnezeu să 
te deteste? (Există.) Să presupunem că, toată ziua, copiii tăi nu au studiat pe 
brânci şi nu şi-au făcut temele care trebuiau făcute, ci, în schimb, s-au 
gândit mult la întrebări de genul: „Cum s-au cunoscut mama și tata? Cum 
mi-au dat naştere? După ce m-am născut, m-au plăcut? Cum se va descurca 
familia mea în viitor? Vom reuși să facem avere?” Dacă ar studia mereu 
astfel de întrebări, ti-ar displăcea un asemenea copil? Ai detesta că fac 
copiii tăi asta? Ce ti-ar plăcea să facă? Să înveţe să citească şi să scrie bine 
şi să studieze mult. Aceasta este intenţia ta pentru copiii tăi, aşadar, care 
este intenția lui Dumnezeu pentru om? Cum ar putea Dumnezeu să nu 
prefere chiar mai mult ca omul să urmeze calea cea dreaptă şi să facă o 
lucrare adecvată? Lui Dumnezeu nu Îi place ca oamenii să-L studieze sau 
să-l examineze mereu în taină fiecare cuvânt şi fiecare acțiune, sau să 
sacrifice timp şi efort fără sens în legătură cu El. Sunt mulţi aceia care 
studiază mereu momentul când va veni ziua lui Dumnezeu. Oare nu se 


îndoiesc ei de Dumnezeu şi nu 1 se împotrivesc în inimile lor? Care este 


problema cu faptul că omul nici nu preţuiește, nici nu urmăreşte 
numeroasele adevăruri pe care le exprimă Dumnezeu? O persoană pioasă 
caută adevărul şi încearcă să priceapă intențiile lui Dumnezeu în toate 
lucrurile şi, după ce citeşte cuvintele lui Dumnezeu, poate fi sigură că 
aceste cuvinte sunt adevărul și că oamenii ar trebui să le practice şi să se 
supună lor. Numai cei care nu cred în cuvântul lui Dumnezeu ca fiind 
adevărul Îl vor studia pe Dumnezeu. Acestor oameni nu le pasă deloc de 
responsabilitățile lor şi de propriile îndatoriri; nu le acordă deloc atenţie, nu 
fac niciun efort şi nu plătesc niciun preț pentru ele. În schimb, sunt mereu 
preocupaţi de lucruri precum momentul când Dumnezeu va pleca de pe 
pământ, când Dumnezeu va aduce dezastre și cât va mai dura până la ziua 
lui Dumnezeu, şi de întrebări ciudate precum: „Oare se va mai întâlni 
Dumnezeu cu noi după ce va fi plecat de pe pământ? Oare lucrarea lui 
Dumnezeu va fi aşa după ce El va pleca de pe pământ? După ce Dumnezeu 
va pleca de pe pământ, cât timp va sta în al treilea Cer? Se va întoarce? Vor 
exista îngeri în viitoarea Epocă a Împărăției? Îngerii interacționează cu 
oamenii?” Dumnezeu detestă faptul că oamenii studiază constant acest tip 
de subiecte. Atunci, la ce ar trebui să se concentreze omul? Cum să Îl 
cunoască pe Dumnezeu întrupat, cum să cunoască lucrarea Lui și cum să 
priceapă fiecare cuvânt pe care L-a rostit Dumnezeu: acestea sunt 
responsabilitătile omului şi sunt primele lucruri pe care omul ar trebui să 
urmărească să le înţeleagă şi în care ar trebui să pătrundă. Dacă nu cauţi să 
înţelegi aceste adevăruri şi să pătrunzi în ele, atunci credința ta în 
Dumnezeu este lipsită de sens — un slogan sec, fără conţinut real. Dacă 
mereu reflectezi pe ascuns la lucruri legate de taine şi de momentul plecării 
lui Dumnezeu de pe pământ, sau dacă vorbiţi mereu între voi despre locul 
unde S-a născut trupul lui Dumnezeu, în ce fel de familie S-a născut, ce fel 


de istoric familial are, ce fel de viaţă are, sau ce vârstă are, ce fel de 


educație a avut, dacă a crezut vreodată în Dumnezeu, dacă a citit vreodată 
Biblia şi de când crede în Isus şi aşa mai departe — dacă studiați mereu 
aceste lucruri, atunci Îl judecaţi pe Dumnezeu şi huliţi trupul Lui! 
Dumnezeu vrea să Îi cunoşti firea şi esenţa, ca să Îi poţi înţelege intențiile, 
să fii capabil să te supui Lui și să fii capabil să practici adevărul, ca să Îl 
mulțumești; nu te lasă să-L studiezi şi să-L discuţi pe la spatele Lui. Prin 
urmare, întrucât am acceptat întruparea lui Dumnezeu şi această etapă a 
lucrării Sale şi L-am acceptat pe Hristos drept viaţa şi Dumnezeul nostru, ar 
trebui să avem o inimă cu frică de Dumnezeu și să tratăm cu o atitudine 
pioasă posesiunile, fiinţa şi trupul în care El S-a întrupat; acestea sunt 
rațiunea şi umanitatea pe care ar trebui să le avem. Dacă simți că îți lipseşte 
orice cunoaștere despre Dumnezeu acum, atunci nu vorbi despre asta. În 
schimb, vorbeşte despre a te cunoaște pe tine, despre cum să urmărești 
adevărul şi cum să-ţi îndeplineşti bine îndatoririle și să te dotezi cu aceste 
aspecte ale adevărului. Într-o bună zi, când vei simţi că poate ai o oarecare 
cunoaştere reală cu privire la Dumnezeu, puteţi avea părtăşie împreună. Dar 
nu încercaţi să vorbiți despre informații privind trupul lui Dumnezeu sau 
privind unele taine necunoscute, fiindcă este posibil să ofensați cu uşurinţă 
firea lui Dumnezeu, să fiți condamnaţi de Dumnezeu şi să deveniți hulitori, 
iar Duhul Sfânt se va lepăda de tine. Aceasta este o chestiune pe care 
trebuie să o vezi limpede. Poate fi înlocuită urmărirea adevărului studiindu- 
L mereu pe Dumnezeu şi căutând să aflaţi bârfe? Îţi poate permite asta să-L 
cunoşti pe Dumnezeu? Dacă ești incapabil să vezi clar aceste lucruri, nu eşti 


oare o persoană foarte nesăbuită şi ignorantă? 


Oamenii trebuie să înţeleagă exact ce este urmărirea adevărului. De ce 
exprimă Dumnezeu atât de multe adevăruri ca să-i mântuiască pe oameni? 
De ce le cere Dumnezeu oamenilor să înțeleagă atât de multe adevăruri? 


Dacă nu înţelegi aceste adevăruri, poți să-ţi corectezi firea coruptă? Poţi să 


ÎI cunoşti pe Dumnezeu fără să înţelegi aceste adevăruri? Dacă nu-L cunoşti 
pe Dumnezeu, poţi să dobândeşti supunere față de El? Poți să I te închini lui 
Dumnezeu? Toate aceste adevăruri sunt legate între ele. Cum poţi să obţii 
mântuirea fără să înţelegi aceste adevăruri? Este uşor să înţelegi aceste 
adevăruri? Poţi să dobândeşti o înțelegere a adevărului fără să 
experimentezi judecata şi mustrarea? Poţi să te cunoşti fără să 
experimentezi emondări? Poţi să ai căință adevărată fără să te cunoşti? Poţi 
să obţii mântuirea fără căinţă adevărată? Toate acestea sunt adevăruri pe 
care ar trebui să le înţeleagă credincioșii în Dumnezeu şi adevăruri care 
trebuie înțelese pentru a obține mântuirea. Dacă ţi-a fost mereu confuză 
credința în Dumnezeu şi nu ai urmărit adevărul, atunci vei fi pierdut 


înţelesul credinţei în Dumnezeu. 


Toamnă, 2007 


Practica fundamentală pentru a fi o persoană 
cinstită 


Care este experienţa voastră personală de a fi o persoană onestă? (A fi 
o persoană onestă pare foarte dificil.) De ce pare dificil? (Îmi doresc foarte 
mult să fiu o persoană cinstită. Însă, când mă examinez în fiecare zi, 
descopăr că sunt nesincer și că în discursul meu există multe falsități. 
Uneori, pun emoție în cuvintele mele, sau am anumite motive, atunci când 
vorbesc. Uneori, sunt neserios, sau o iau pe ocolite, sau spun lucruri care 
contrazic realitatea — lucruri înșelătoare, jumătăți de adevăruri şi alte tipuri 
de neadevăruri, toate acestea, pentru a-mi atinge un scop.) Toate aceste 
comportamente îşi au originea în firile corupte ale oamenilor; ele țin de 
acea parte a oamenilor care este necinstită și înşelătoare. De ce sunt oamenii 
duplicitari? Sunt aşa pentru a-şi realiza propriile obiective, pentru a-şi 
atinge propriile scopuri şi, prin urmare, folosesc mijloace necinstite. 
Procedând astfel, ei nu sunt deschişi şi direcți şi nu sunt oameni cinstiți. 
Exact în aceste momente își dezvăluie oamenii viclenia și şiretenia, sau 
răutatea şi natura demnă de disprețuit. Aici apare dificultatea, în a fi cinstit: 
cu aceste firi corupte în suflet, cu siguranță va părea deosebit de dificil să fii 
o persoană cinstită. Dar dacă eşti cineva care iubeşte adevărul și care este 
capabil să îl accepte, atunci, nu va fi prea greu să fii o persoană cinstită. Vei 
simți că este mult mai uşor. Cei cu experienţă personală știu foarte bine că 
obstacolele cele mai mari în calea dorinţei de a fi o persoană cinstită sunt 
viclenia oamenilor, înșelăciunea lor, răutatea şi intenţiile lor josnice. Atât 
timp cât aceste firi corupte rămân, va fi prea dificil să fii o persoană cinstită. 
Toţi vă pregătiți pentru a fi oameni cinstiţi, deci aveţi ceva experienţă în 
acest sens. Cum au fost experienţele voastre? (În fiecare zi scriu toate 


porcăriile pe care le-am spus şi minciunile pe care le-am rostit. Apoi, 


reflectez puţin la mine şi mă analizez. Am descoperit că există un soi de 
intenție în spatele majorităţii acestor minciuni şi că le-am spus de dragul 
vanităţii şi ca să-mi salvez imaginea. Deşi sunt conștient că lucrurile pe care 
le spun nu corespund adevărului, tot nu reuşesc să nu mint şi să nu mă 
prefac.) De aceea este atât de greu să fii o persoană cinstită. Nu este 
important dacă eşti sau nu conștient de acest lucru; important este că tu 
continui, cu încăpățânare, să minţi, știind că este greșit ceea ce faci, ca să-ți 
atingi scopurile, ca să-ţi menţii propria imagine şi onoare, iar orice pretenţie 
de ignoranță este o minciună. Cheia, pentru a fi o persoană cinstită, este să- 
ti înlături motivele, intenţiile şi firile corupte. Acesta este singurul mod de a 
înlătura de la sursă problema minţitului. Să-şi atingă obiectivele personale, 
adică să dobândească beneficii personale, să profite de o situație, să se pună 
într-o lumină bună, sau să obțină aprobarea altora — acestea sunt intențiile și 
scopurile oamenilor, atunci când spun minciuni. A minţi în acest fel divulgă 
o fire coruptă, iar acesta este discernământul de care ai nevoie, cu privire la 
mințit. Aşadar, cum ar trebui înlăturată această fire coruptă? Lucrul de care 
depinde totul este dacă iubeşti sau nu adevărul. Dacă poți să accepți 
adevărul şi să vorbeşti fără să pledezi în favoarea ta; dacă poți să încetezi 
să-ți iei în calcul propriile interese și, în schimb, să iei în calcul lucrarea 
bisericii, voia lui Dumnezeu şi interesele aleşilor lui Dumnezeu, atunci, vei 
înceta să spui minciuni. Vei fi capabil să vorbeşti sincer şi direct. Fără 
această statură, nu vei fi capabil să vorbeşti sincer, dovedind că îţi lipseşte 
statura şi că eşti incapabil să practici adevărul. Şi astfel, a fi o persoană 
cinstită necesită un proces de înțelegere a adevărului, un proces de creştere 
în statură. Când privim lucrurile în acest fel, este imposibil să fii o persoană 
sinceră fără o experiență de opt până la zece ani de experienţă. Acesta este 
un timp care trebuie alocat procesului de creştere în propria viață, 


procesului de înţelegere şi dobândire a adevărului. Unii oameni ar putea 


întreba: „Poate fi chiar atât de greu să rezolvi problema de a minţi şi de să 
devii o persoană cinstită?” Asta depinde de persoana despre care vorbeşti. 
Dacă este cineva care iubeşte adevărul, atunci acea persoană va putea înceta 
să mintă, când vine vorba de anumite chestiuni. Dar cuiva care nu iubeşte 


adevărul îi va fi cu atât mai greu să renunţe la minciuni. 


A te pregăti pentru a fi o persoană cinstită presupune în principal să-ţi 
rezolvi problema minţitului, precum și să-ți înlături propria fire coruptă. A 
face acest lucru presupune o practică esențială: când îți dai seama că ai 
mințit şi ai înşelat pe cineva, ar trebui să te deschizi faţă de această 
persoană, să te destăinui şi să-i ceri iertare. Această practică ajută mult la 
înlăturarea minţitului. De exemplu, dacă ai înșelat pe cineva sau dacă a 
existat vreo falsitate sau vreun interes personal în cuvintele pe care le-ai 
spus acelei persoane, atunci ar trebui să o abordezi și să te analizezi. Ar 
trebuie să îi spui: „Ce ţi-am spus a fost o minciună, menită să-mi protejeze 
propria mândrie. M-am simțit nelalocul meu după ce am spus-o, deci îţi cer 
iertare acum. Te rog, iartă-mă.” Acea persoană va simţi că acest lucru este 
foarte reconfortant. Se va întreba cum poate exista o persoană care, după ce 
a spus o minciună, cere apoi iertare pentru acest lucru. Un astfel de curaj 
este ceva ce ea chiar admiră. Ce beneficii obţii, după ce te-ai angajat într-o 
asemenea practică? Scopul ei nu este să câştigi admiraţia altora, ci să te 
abții şi să-ți reprimi mai eficient pornirea de a spune minciuni. Aşadar, după 
ce minţi, ar trebui să practici acţiunea de a cere iertare pentru că ai făcut 
acest lucru. Cu cât te pregăteşti mai mult să practici propria analiză, 
destăinuire şi cerere a iertării faţă de oameni în acest fel, cu atât mai bune 
vor fi rezultatele — iar numărul de minciuni pe care le spui va fi din ce în ce 
mai mic. Să practici analiza și destăinuirea în scopul de a fi o persoană 
cinstită şi a te abţine de la a minţi necesită curaj, iar a cere cuiva iertare 


după ce l-ai mințit necesită şi mai mult curaj. Dacă practicaţi aceste lucruri 


vreme de un an sau doi — sau poate între trei şi cinci ani — garantat veți 
vedea rezultate clare şi nu vă va fi greu să scăpați de minciuni. A scăpa de 
minciuni este primul pas spre a deveni o persoană cinstită şi nu poate fi 
făcut fără trei sau cinci ani de efort. După ce problema mințitului a fost 
rezolvată, al doilea pas este să rezolvaţi problema înșelăciunii şi şarlataniei. 
Uneori, şarlatania şi înşelătoria nu necesită ca o persoană să mintă — aceste 
lucruri pot fi făcute exclusiv prin acţiuni. Poate că o persoană nu minte pe 
față, dar tot e posibil ca să nutrească înşelăciune și şiretenie în inima sa. 
Aceasta va şti acest lucru mai bine decât oricine, fiindcă s-a gândit profund 
la el şi l-a luat cu atenţie în considerare. Îi va fi uşor de recunoscut, atunci 
când va reflecta mai târziu. După ce a fost rezolvată problema mințitului, 
prin comparație, va fi puțin mai uşor să rezolve problemele înşelătoriei şi 
şarlataniei. Dar trebuie să ai o inimă temătoare de Dumnezeu, fiindcă omul 
este guvernat de intenție atunci când se angajează în înșelătorie și 
șarlatanie. Alţii nu pot percepe acest lucru din exterior şi nici nu îl pot 
discerne. Doar Dumnezeu poate cerceta acest lucru şi doar El ştie despre 
acesta. Prin urmare, nu-ţi poți rezolva problemele înșelătoriei şi şarlataniei 
decât bazându-te pe rugăciuni la Dumnezeu şi acceptând cercetarea Lui. 
Dacă un om nu iubeşte adevărul sau nu nutrește în inimă teamă de 
Dumnezeu, înşelătoria și şarlatania lui nu pot fi înlăturate. Poţi să te rogi 
înaintea lui Dumnezeu şi să-ţi recunoşti greșelile, poți să mărturisești și să 
te pocăieşti, sau poţi să-ți analizezi firea coruptă — spunând sincer la ce te 
gândeai în acel moment, ce ai spus, care a fost intenția ta şi cum te-ai 
angajat în înșelătorie. Toate acestea sunt relativ uşor de făcut. Totuşi, dacă ţi 
se cere să te destăinui altei persoane, e posibil să-ți pierzi curajul şi 
hotărârea, fiindcă vrei să-ţi salvezi imaginea. Atunci, va fi foarte dificil să 
practici deschiderea şi destăinuirea. Poate că eşti capabil să recunoşti, la 


modul general, că te trezeşti ocazional vorbind sau acţionând pe baza 


propriilor scopuri şi intenţii, că există un nivel de înșelăciune, falsitate, 
minciună sau şarlatanie în lucrurile pe care le faci sau le spui. Dar apoi, 
când se întâmplă ceva şi eşti forțat să te analizezi, expunând felul în care s-a 
întâmplat lucrurile, de la un capăt la altul, explicând care dintre cuvintele pe 
care le-ai spus erau înșelătoare, ce intenţie se ascundea în spatele lor, la ce 
te gândeai şi dacă erai sau nu malițios sau ameninţător, nu vrei să intri în 
amănunt sau să dai detalii. Unii oameni chiar tratează superficial lucrurile, 
spunând: „Pur și simplu, așa stau lucrurile. Sunt o persoană înșelătoare, 
şireată şi pe care nu te poţi baza.” Asta demonstrează incapacitatea lor de a- 
şi înfrunta cum trebuie esența coruptă, sau cât de înșelători şi vicleni sunt. 
Aceşti oameni sunt mereu într-un mod şi într-o stare de eschivare. 
Întotdeauna se iartă şi se acceptă pe sine şi sunt incapabili să sufere sau să 
plătească un preţ pentru a practica adevărul de a fi o persoană cinstită. Mulţi 
oameni predică de ani de zile cuvintele doctrinelor, spunând mereu: „Sunt 
atât de înșelător şi de viclean, adesea există un grad de şarlatanie în 
acțiunile mele și nu tratez deloc sincer oamenii.” Dar după ce declamă asta 
atâția ani, ei rămân la fel de înșelători ca înainte, fiindcă nu auzi niciodată o 
analiză sau remuşcări sincere din partea lor, atunci când divulgă această 
stare înșelătoare. Niciodată nu se destăinuiesc în faţa altora și nu cer iertare 
după ce mint sau înşală oamenii și nicidecum nu au părtăşie în adunări 
despre experienţa şi mărturia lor de autoanaliză și autocunoaştere. Nici nu 
spun vreodată cum au ajuns să se cunoască sau cum s-au pocăit cu privire la 
aceste aspecte. Nu fac niciunul dintre aceste lucruri, ceea ce dovedeşte că 
nu se cunosc şi nu s-au pocăit cu adevărat. Când spun că sunt înșelători şi 
că vor să fie persoane cinstite, pur şi simplu declamă sloganuri şi predică 
doctrine, nimic mai mult. Poate că fac aceste lucruri fiindcă încearcă să se 
conformeze şi să urmeze mulțimea. Sau poate că mediul vieții bisericești îi 


obligă să simuleze și să se prefacă. In orice caz, astfel de declamatorni de 


sloganuri și predicatori de doctrine nu se vor pocăi niciodată și cu siguranță 


nu vor fi capabili să atingă mântuirea lui Dumnezeu. 


Toate adevărurile pe care Dumnezeu vrea să le practice oamenii 
necesită ca aceştia să plătească un preţ, să practice și să experimenteze 
efectiv aceste adevăruri în viaţa lor reală. Dumnezeu nu le cere oamenilor 
să facă promisiuni deşarte doar recitând doctrine, vorbind despre 
autocunoaştere, recunoscând că sunt înșelători, mincinoşi, vicleni, necinstiți 
şi perfizi, sau să spună cu voce tare de câteva ori aceste lucruri şi cu asta, 
basta. Dacă o persoană recunoaşte toate aceste lucruri, dar nu schimbă 
absolut nimic, după ce o face; dacă persoana continuă să mintă, să trişeze și 
să fie înşelătoare; dacă foloseşte aceleaşi capcane satanice, aceleaşi metode 
satanice atunci când se confruntă cu ceva; dacă mijloacele şi metodele ei nu 
se schimbă niciodată, atunci, este această persoană capabilă să pătrundă în 
realitatea adevărului? Va fi vreodată capabilă să îşi schimbe firea? Nu — 
niciodată! Trebuie să fii capabil să reflectezi şi să te cunoşti. Trebuie să ai 
curajul să te deschizi şi să te destăinui în prezenţa fraților și a surorilor şi să 
ai părtăşie despre starea ta adevărată. Dacă nu îndrăznești să-ți destăinui sau 
să-ți analizezi firea coruptă; dacă nu îndrăzneşti să-ți recunoşti greşelile, 
atunci nu urmăreşti adevărul şi cu atât mai puţin eşti o persoană care se 
cunoaşte pe sine. Dacă toți sunt ca acei oameni religioși care se fălesc 
pentru a câștiga admiraţia celorlalţi, care sunt mărturie pentru cât de mult Îl 
iubesc pe Dumnezeu, cât de mult I se supun, cât de devotați Îi sunt şi cât de 
mult îi iubeşte El pe ei, toate acestea pentru a câştiga respectul şi admirația 
celorlalți; și dacă toţi nutresc propriile planuri individuale şi păstrează un 
loc personal în inimile lor, atunci, cum poate vorbi cineva despre experienţe 
reale? Cum ar putea cineva să aibă experienţe reale ca să comunice cu alții? 
Să împărtășeşti și să comunici experienţele tale înseamnă să ai părtăşie 


despre experiența şi despre cunoştinţele tale referitoare la cuvintele lui 


Dumnezeu. Înseamnă să dai glas fiecărui gând din inima ta, stării tale şi firii 
corupte care se dezvăluie în tine. Înseamnă să-i laşi pe ceilalţi să discearnă 
aceste lucruri şi, apoi, să rezolvi problema având părtăşie despre adevăr. 
Toată lumea are de câștigat şi culege roadele doar atunci când are părtăşie 
despre experienţe în acest fel. Doar aceasta este adevărata viață 
bisericească. Dacă sunt doar vorbe goale cu privire la pătrunderile tale 
despre cuvintele lui Dumnezeu sau despre un imn şi apoi comunici după 
bunul plac, fără să duci lucrurile mai departe şi fără să aduci vorba despre 
stările sau problemele tale reale, o astfel de părtăşie nu aduce niciun 
beneficiu. Dacă toată lumea vorbește despre cunoştinţe doctrinare sau 
teoretice şi nu spune nimic despre cunoștințele pe care le-au cules din 
experiențe reale; şi dacă, atunci când au părtăşie despre adevăr, oamenii 
evită să vorbească despre vieţile lor personale, despre problemele lor reale 
şi despre propriile lumi lăuntrice, atunci, cum poate exista comunicare 
adevărată? Cum poate exista încredere reală? Nu poate exista! Dacă o soție 
nu dă glas niciodată cuvintelor din inima ei faţă de soțul ei, se poate numi 
asta intimitate? Chiar pot şti ei ce este în mintea celuilalt? (Nu, nu pot.) Să 
presupunem, atunci, că îşi spun neîncetat „Te iubesc!” Spun doar asta, însă 
nu se destăinuiesc şi nu spun niciodată ceea ce gândesc de fapt adânc în 
sinea lor, ce așteaptă de la partener sau ce probleme au. Nu-și fac niciodată 
confidenţe unul altuia şi, atunci când sunt împreună, nu au nimic altceva 
decât drăgălăşenii superficiale unul pentru altul. Atunci, sunt ei cu adevărat 
soţ şi soţie? Sigur că nu! În mod similar, dacă e ca fraţii și surorile să 
reușească să aibă încredere unii în alţii, să se ajute reciproc şi să se 
aprovizioneze unul pe altul, atunci fiecare persoană trebuie să vorbească 
despre propriile experienţe reale. Dacă nu spui nimic despre propriile 
experienţe reale — dacă doar predici acele cuvinte şi slove ale doctrinei pe 


care le înțeleg oamenii, dacă doar predici câteva doctrine despre credinţa în 


Dumnezeu şi oferi platitudini banale şi nu te deschizi despre ce este în 
inima ta — atunci nu eşti o persoană cinstită şi nu ești capabil să fii o 
persoană cinstită. Ca să folosim acelaşi exemplu, cât locuiesc împreună 
câțiva ani, soțul şi soția încearcă să se obişnuiască unul cu celălalt, 
certându-se aprig ocazional. Dar dacă amândoi aveţi o umanitate normală și 
îi vei vorbi întotdeauna din inimă şi la fel va face şi el cu tine, cu privire la 
orice dificultăți întâmpini în viaţă sau în lucrare, la orice gândești adânc în 
sinea ta şi oricum plănuiești să rezolvi lucrurile, sau la ce idei și planuri ai 
pentru viitorul copiilor tăi și îi spui toate aceste lucruri partenerului tău, 
atunci nu vă veţi simţi voi doi deosebit de apropiaţi și intimi unul cu 
celălalt? Dar dacă el nu-ţi spune niciodată cele mai tainice gânduri ale lui şi 
pur şi simplu aduce acasă un salariu; dacă tu nu-i vorbeşti niciodată despre 
gândurile tale şi niciodată nu vă faceţi confesiuni, atunci între voi doi nu va 
exista o distanță emoţională? Cu siguranță va exista, căci nu vă înţelegeți 
unul altuia gândurile sau planurile. În cele din urmă, nu vei fi capabil să-ţi 
dai seama ce fel de persoană este partenerul tău şi nici el nu va putea să-şi 
dea seama ce fel persoană eşti. Tu nu îi vei înţelege nevoile şi nici el nu le 
va înţelege pe ale tale. Dacă oamenii nu comunică verbal sau spiritual, 
atunci între ei nu există nicio posibilitate de intimitate şi nu pot să se 
aprovizioneze unul pe altul sau să se ajute reciproc. Aţi experimentat acest 
lucru, nu-i aşa? Dacă prietenul tău îți destăinuie totul, dând glas tuturor 
lucrurilor pe care le gândeşte şi oricărei suferinţe sau fericiri pe care o 
nutrește, atunci nu te vei simți deosebit de apropiat de el? Motivul pentru 
care este dispus să-ți zică aceste lucruri este că și tu i-ai încredinţat cele mai 
tainice gânduri. Sunteţi deosebit de apropiaţi şi tocmai datorită acestui fapt 
reuşiți să vă înţelegeţi atât de bine şi să vă ajutaţi reciproc. Fără acest gen de 
comunicare şi schimb de idei între fraţii şi surorile din biserică, ei nu ar 


putea să se înțeleagă armonios şi li s-ar părea imposibil să lucreze bine 


împreună, în timp ce-și îndeplinesc îndatoririle. De aceea, părtășia despre 
adevăr necesită comunicare spirituală și abilitatea de a vorbi din inimă. 
Acesta este unul dintre principiile pe care trebuie să le ai, pentru a fi o 


persoană cinstită. 


Când unii oameni aud că, pentru a fi o persoană cinstită, trebuie să spui 
adevărul și să vorbeşti din inimă, iar dacă minți sau înşeli, trebuie să te 
deschizi şi să te destăinui, ei spun: „Este greu să fu cinstit. Trebuie să le 
spun celorlalți tot ce cred? Nu este suficient să am părtăşie despre lucrurile 
pozitive? Nu trebuie să le spun celorlalți despre latura mea întunecată sau 
coruptă, nu-i aşa?” Dacă nu te destăinui altora și nu te analizezi, atunci nu 
te vei cunoaște niciodată. Nu vei recunoaşte nicicând ce fel de lucru eşti, iar 
ceilalți oameni nu vor putea niciodată să aibă încredere în tine. Acesta este 
un fapt. Dacă doreşti ca ceilalți să aibă încredere în tine, mai întâi trebuie să 
fii cinstit. Ca să fu o persoană cinstită, trebuie, mai întâi, să-ți deschizi 
inima, astfel încât toți să poată să o cerceteze, să vadă tot ceea ce gândeşti și 
să îți privească adevărata față. Nu trebuie să încerci să te deghizezi sau să te 
ascunzi. Doar atunci ceilalți vor avea încredere în tine şi vor considera că 
eşti o persoană cinstită. Aceasta este o practică fundamentală și o premisă 
pentru a fi o persoană cinstită. Dacă tot timpul te prefaci, tot timpul 
simulezi sfinţenia, noblețea, măreția și simulezi înalte calități morale; dacă 
nu-i laşi pe oameni să-ți vadă corupția şi defectele; dacă le prezinți 
oamenilor o imagine falsă, astfel încât ei să creadă că ai integritate, că eşti 
măreț, plin de abnegaţie, imparțial şi altruist, nu este aceasta înșelăciune și 
falsitate? Oare oamenii nu vor putea să te vadă aşa cum eşti de fapt, în 
timp? Aşadar, nu te deghiza și nu te ascunde. În schimb, destăinuieşte-te și 
deschide-ţi inima pentru ca ceilalți să vadă. Dacă poţi să îţi deschizi inima, 
astfel încât ceilalți să vadă, dacă poţi să-ți destăinui toate gândurile şi 


planurile — atât pozitive, cât şi negative — nu este asta cinste? Dacă poți să te 


destăinui pentru ca ceilalți să vadă, atunci şi Dumnezeu te va vedea. El va 
spune: „Dacă te-ai destăinuit pentru ca ceilalți să te vadă, atunci, şi înaintea 
Mea ești, negreşit, cinstit”. Dar dacă doar te destăinui înaintea lui 
Dumnezeu când alții nu te văd, iar când te afli în compania lor pretinzi 
mereu că eşti măreț și nobil sau altruist atunci ce va gândi Dumnezeu 
despre tine? Ce va spune El? El va spune: „Eşti o persoană complet 
înșelătoare. Eşti complet ipocrit şi josnic şi nu eşti o persoană cinstită”. 
Aşadar, Dumnezeu te va condamna. Dacă doreşti să fii o persoană cinstită, 
atunci, indiferent dacă te afli înaintea lui Dumnezeu sau a altor oameni, ar 
trebui să poţi oferi o explicaţie sinceră şi deschisă pentru starea ta lăuntrică 
şi pentru cuvintele din inima ta. Este uşor de realizat asta? Necesită o 
perioadă de pregătire, precum şi rugăciune frecventă către Dumnezeu şi 
încredere în El. Trebuie să te pregăteşti ca să spui simplu şi deschis 
cuvintele din inima ta, cu privire la toate lucrurile. Cu acest tip de pregătire, 
poți face progrese. Dacă întâmpini o dificultate majoră, trebuie să te rogi lui 
Dumnezeu şi să cauţi adevărul; trebuie să lupţi în inima ta şi să învingi 
trupul, până când poţi pune adevărul în practică. Pregătindu-te astfel, puţin 
câte puţin, inima ta se va deschide treptat. Vei deveni din ce în ce mai 
ingenuu, iar cuvintele şi acțiunile tale vor avea alt efect decât înainte. 
Minciunile şi capcanele tale se vor împuţina şi vei fi capabil să trăieşti 


înaintea lui Dumnezeu. Practic, atunci vei fi devenit o persoană cinstită. 


Fiind coruptă de Satana, întreaga omenire trăieşte într-o fire satanică. 
Precum Satana, oamenii se deghizează şi afișează un „ambalaj” sub toate 
aspectele şi recurg la înşelăciuni şi la manipulare cu privire la toate 
situaţiile. Nu există nicio situație în care să nu recurgă la înşelăciune şi la 
manipulare. Unii oameni recurg la manipulării înșelătoare chiar şi în 
activități atât de obişnuite precum cumpărăturile. De exemplu, poate că şi- 


au cumpărat o ţinută extrem de modernă, dar — deși le place mult — nu 


îndrăznesc s-o poarte la biserică, de teamă că fraţii şi surorile vor vorbi 
despre ei şi-i vor considera superficiali. Astfel, o poartă doar când nu-i văd 
ceilalți. Ce fel de purtare este aceasta? Este dezvăluirea unei firi înșelătoare 
şi şirete. De ce ar cumpăra oamenii o ţinută modernă, dar nu ar îndrăzni s-o 
poarte în faţa fraţilor şi a surorilor? În sufletul lor, le plac lucrurile moderne 
şi urmează tendinţele lumii, cum fac necredincioşii. Se tem că fraţii şi 
surorile îi for „citi”, vor vedea cât de superficiali sunt, vor vedea că nu sunt 
persoane respectabile și integre. În sufletul lor, ei caută lucrurile moderne şi 
nu reuşesc să renunţe ușor la ele, prin urmare, le pot purta doar acasă şi se 
tem să nu-i vadă fraţii şi surorile. Dacă lucrurile care le plac nu pot vedea 
lumina zilei, atunci, de ce nu pot să renunţe la ele? Nu sunt ei controlați de 
o fire satanică? Ei rostesc constant cuvinte doctrinare şi par să înțeleagă 
adevărul, însă sunt incapabili să-l pună în practică. Aceasta este o persoană 
care trăieşte conform unei firi satanice. Dacă un om este mereu necinstit în 
vorbe şi în fapte, dacă nu-i lasă pe alţii să le vadă adevărata faţă și dacă 
mereu prezintă imaginea unei persoane evlavioase în faţa altora, atunci, 
care este diferența dintre el şi un fariseu? El vrea să ducă viața unei 
prostituate, dar și să se ridice o statuie în cinstea castității lui. Ştia foarte 
bine că nu poate purta ţinuta exotică în public, deci de ce a cumpărat-o? Nu 
a fost o risipă de bani? A făcut-o doar fiindcă îi plac astfel de lucruri și 
fiindcă a jinduit la acea ținută, deci a simţit că trebuia s-o cumpere. Dar 
după ce a cumpărat-o, nu o poate purta în public. După ce au trecut câțiva 
ani, regretă ca a cumpărat-o şi brusc, îşi dă seama: „Cum am putut fi atât de 
nesăbuit, atât de dezgustător, încât să fac asta?” Chiar și el este dezgustat de 
ce a făcut. Dar nu-și poate controla acțiunile, fiindcă e incapabil să renunţe 
la lucrurile care-i plac şi pe care le caută. Așa că adoptă tactici perfide şi 
şiretlicuri pentru a se mulţumi pe sine. Dacă dezvăluie o fire înșelătoare 


într-o chestiune atât de măruntă, va fi oare capabil să practice adevărul, 


atunci când va fi vorba de o chestiune mai importantă? Ar fi imposibil. 
Evident, este în natura lui să fie înşelător, iar înşelăciunea este slăbiciunea 
lui. A fost odată un copil de șase sau șapte ani, care a mâncat ceva bun cu 
familia lui. Când ceilalți copii au întrebat ce era, copilul a clipit și a spus: 
„Am uitat”, deși, de fapt, pur şi simplu nu voia să le spună. Chiar ar fi putut 
uita el ce tocmai mâncase? Acest copil de şase sau şapte ani era capabil să 
spună minciuni. Era ceva ce-l învăţaseră adulții să facă? Era un efect al 
mediului lui familial? Nu — asta este natura omului, moştenirea lui; omul se 
naşte cu o fire înșelătoare. De fapt, orice lucru bun a mâncat copilul, el a 
făcut un lucru normal. Părinţii lui i l-au făcut; el nu a furat mâncarea 
altcuiva. Dacă acest copil a putut spune o minciună în aceste circumstanțe, 
când nu era deloc necesar să o facă, atunci nu este mai probabil că va minţi 
şi în alte chestiuni? Ce problemă ilustrează asta? Nu este aceasta o 
problemă cu natura lui? Acel copil este adult acum, iar minciuna a devenit 
natura lui. Într-adevăr, el este o persoană înșelătoare; se vedea asta la el încă 
de la o vârstă fragedă. Oamenii înşelători nu se pot abţine să-i mintă şi să-i 
păcălească pe ceilalți, iar minciunile şi şiretlicurile lor se pot manifesta 
oricând şi oriunde. Ei nu au nevoie să înveţe cum să facă aceste lucruri, sau 
să fie provocaţi să le facă — se nasc capabili să le facă. Dacă acel copil putea 
să născocească minciuni ca să păcălească oamenii la o vârstă atât de 
fragedă, e oare posibil ca minciuna lui să fie o fărădelege singulară? Sigur 
că nu. Aceasta arată că el este, prin natura şi esența lui, o persoana 
înșelătoare. Oare nu este uşor de desluşit un lucru atât de simplu? Dacă un 
om spune minciuni din copilărie, dacă minte adesea, dacă minte și păcăleşte 
oamenii chiar şi în legătură cu chestiuni simple care nu îl obligă să facă 
asta, iar dacă mințitul a devenit natura lui, atunci, nu-i va fi uşor să se 
schimbe. Este o persoană cu adevărat înșelătoare. De ce spunem că oamenii 


înșelători nu pot fi mântuiți? Fiindcă este puţin probabil ca ei să accepte 


adevărul, deci nu pot fi purificaţi şi transformați. Cei care pot primi 
mântuirea lui Dumnezeu sunt diferiți. Ei sunt din start relativ inocenți, iar 
dacă spun o mică minciună, probabil roşesc şi se tulbură. Este mai simplu 
pentru un astfel de om să devină o persoană cinstită: dacă i-ai cere să mintă 
sau să trişeze, i-ar fi greu. Când minte, nu poate rosti toate vorbele şi lumea 
îşi dă imediat seama. Aceştia sunt oameni relativ simpli şi e mai probabil ca 
ei să obțină mântuirea dacă pot accepta adevărul. O astfel de persoană minte 
doar în situaţii speciale, când nu are de ales. În general, ea este mereu 
capabilă să spună adevărul. Atât timp cât urmăreşte adevărul, ea va fi 
capabilă să se descotorosească de acest aspect al corupției, cu câţiva ani de 


eforturi, iar apoi, nu îi va fi greu să devină o persoană cinstită. 


Care este standardul lui Dumnezeu pentru oamenii cinstiți, pe care El 
îl cere? Cum sunt cerinţele lui Dumnezeu, menţionate în Trei Avertismente, 
acest capitol al cuvintelor lui Dumnezeu? („Sinceritatea înseamnă să vă 
dărui inima lui Dumnezeu, să fiți sinceri cu El în privinţa tuturor 
lucrurilor, să fiți deschişi cu El în toate lucrurile, să nu ascundeţi niciodată 
faptele, să nu încercaţi să-i înşelați pe cei superiori şi pe cei inferiori vouă şi 
niciodată să nu faceţi lucruri doar ca să intrați în grațiile lui Dumnezeu. Pe 
scurt, să fiți cinstiți înseamnă să fiți puri în acțiunile şi cuvintele voastre şi 
să nu înşelaţi nici pe Dumnezeu, nici pe om. [...] Dacă vorbele ţi-s pline de 
scuze şi justificări fără valoare, atunci spun că tu eşti un om care ezită să 
pună adevărul în practică. Dacă ai multe confidente pe care nu ești dispus să 
le împărtăşeşti şi dacă nu eşti dispus să îţi dezvălui secretele — dificultățile 
tale — înaintea altora, astfel încât să cauţi calea luminii, atunci Eu spun că 
eşti un om care nu va primi mântuirea cu uşurinţă şi care nu va ieşi cu 
ușurință din întuneric” (Cuvântul, Vol. 1: Arătarea și lucrarea lui Dumnezeu).) Există o 
propoziţie deosebit de importantă aici. Vedeţi care este aceasta? (Dumnezeu 


spune: „Dacă ai multe confidenţe pe care nu eşti dispus să le împărtăşeşti şi 


dacă nu eşti dispus să îţi dezvălui secretele — dificultățile tale — înaintea 
altora, astfel încât să cauţi calea luminii, atunci Eu spun că eşti un om care 
nu va primi mântuirea cu ușurință şi care nu va ieşi cu uşurinţă din 
întuneric.”) Exact, asta este. Dumnezeu spune: „Dacă ai multe confidenţe 
pe care nu ești dispus să le împărtășești.” Oamenii au făcut multe lucruri 
despre care nu îndrăznesc să vorbească şi au prea multe laturi întunecate. 
Niciuna dintre acţiunile lor de zi cu zi nu este în conformitate cu cuvântul 
lui Dumnezeu, iar ei nu se răzvrătesc împotriva trupului. Fac ce vor şi chiar 
şi deşi cred în Dumnezeu de atât de mulți ani, ei nu au pătruns în realitatea 
adevărului. „Dacă nu eşti dispus să îţi dezvălui secretele — dificultățile tale — 
înaintea altora, astfel încât să cauţi calea luminii, atunci Eu spun că eşti un 
om care nu va primi mântuirea cu ușurință și care nu va ieşi cu ușurință din 
întuneric.” Aici, Dumnezeu i-a trimis pe oameni spre o cale de practică. 
Dacă nu practici în acest mod şi doar strigi sloganuri și doctrine, atunci eşti 
cineva care nu va primi mântuirea cu uşurinţă. Acest lucru este într-adevăr 
legat de mântuire. A fi mântuit este foarte important pentru absolut fiecare 
persoană. A menţionat Dumnezeu altundeva „să nu obţii mântuirea cu 
uşurinţă”? În altă parte, El rareori face referire la cât de dificil este să fii 
mântuit, dar menționează într-adevăr asta atunci când vorbeşte despre a fi 
cinstit. Dacă nu eşti o persoană cinstită, atunci eşti cineva foarte greu de 
mântuit. „Să nu obţii mântuirea cu uşurinţă” înseamnă că dacă nu accepti 
adevărul, va fi greu să fii mântuit. Vei fi incapabil să pornești spre calea cea 
bună spre mântuire şi, astfel, va fi imposibil să fii mântuit. Dumnezeu 
folosește această exprimare pentru a le oferi oamenilor o anumită libertate. 
Adică: nu ești uşor de mântuit, dar, pe de altă parte, dacă pui cuvintele lui 
Dumnezeu în practică, atunci, ai o speranţă de a obţine mântuirea. Acesta 
este celălalt sens al exprimării. Dacă nu practici conform cuvintelor lui 


Dumnezeu şi nu-ți cercetezi niciodată atent secretele şi provocările şi nu te 


destăinui niciodată în părtăşie cu ceilalți, fără a avea părtăşie, a analiza și a 
scoate la lumină corupția și defectele tale fatale cu aceştia, atunci nu poți fi 
mântuit. Şi de ce stau lucrurile aşa? Dacă nu te deschizi sau nu te cercetezi 
astfel, nu îţi vei urî propria fire coruptă, deci aceasta nu se va schimba 
niciodată. Şi dacă nu te poţi schimba, cum poţi măcar să te gândeşti că vei fi 
mântuit? Cuvintele lui Dumnezeu arată clar acest lucru și aceste cuvinte 
demonstrează voia lui Dumnezeu. De ce insistă Dumnezeu mereu că 
oamenii ar trebui să fie cinstiți? Fiindcă e foarte important să fii cinstit — 
asta influențează direct dacă o persoană poate sau nu să I se supună lui 
Dumnezeu şi dacă poate sau nu să dobândească mântuirea. Unii oameni 
spun: „Eu sunt arogant și neprihănit de sine şi adesea mă înfurii şi dezvălui 
corupție.” Alții spun: „Eu sunt foarte superficial şi vanitos şi îmi place când 
mă flatează oamenii.” Toate acestea sunt lucruri care sunt vizibile din 
exterior pentru oameni şi nu sunt probleme mari. Nu ar trebui să continui să 
vorbeşti despre ele. Indiferent care este firea sau caracterul tău, atât timp cât 
eşti capabil să fii o persoană cinstită, cum cere Dumnezeu, poţi fi mântuit. 
Deci, ce spuneți? Este important să fii cinstit? Acesta este cel mai important 
lucru și, de aceea, Dumnezeu vorbeşte despre a fi cinstit în capitolul din 
cuvintele Lui numit Trei Avertismente. În alte capitole, El menţionează 
frecvent că credincioşii ar trebui să aibă o viaţă spirituală normală şi o viață 
bisericească adecvată şi descrie cum ei ar trebui să trăiască o umanitate 
normală. Cuvintele Lui cu privire la aceste chestiuni sunt generale; ele nu 
sunt discutate într-un mod prea exact sau în prea multe detalii. Totuși, 
atunci când Dumnezeu vorbește despre a fi cinstit, El arată calea pe care s-o 
urmeze oamenii. El le spune oamenilor cum să practice şi vorbeşte cu multe 
detalii şi multă claritate. Dumnezeu spune: „Dacă ai multe confidenţe pe 
care nu eşti dispus să le împărtăşeşti şi dacă nu eşti dispus să îți dezvălui 


secretele — dificultățile tale — înaintea altora, astfel încât să cauţi calea 


luminii, atunci Eu spun că eşti un om care nu va primi mântuirea cu 
ușurință şi care nu va ieşi cu uşurinţă din întuneric.” A fi cinstit are legătură 
cu obținerea mântuirii. Deci ce credeţi, de ce cere Dumnezeu ca oamenii să 
fie cinstiţi? Asta se referă la adevărul comportamentului uman. Dumnezeu 
mântuiește oamenii cinstiţi, iar cei pe care Îi vrea pentru Împărăţia Sa sunt 
oameni cinstiţi. Dacă ești capabil de minciuni și tertipuri, eşti o persoană 
înșelătoare, necinstită şi perfidă; nu eşti o persoană cinstită. Dacă nu ești o 
persoană cinstită, atunci nu există nicio şansă că Dumnezeu te va mântui şi 
nici nu poţi fi mântuit. Spui că eşti foarte evlavios acum, că nu eşti arogant 
sau neprihănit de sine, că eşti capabil să plăteşti un preţ când îţi faci datoria, 
sau că poţi răspândi Evanghelia şi converti mulţi oameni. Însă nu ești 
cinstit, încă eşti înşelător şi nu te-ai schimbat deloc, deci poți fi mântuit? Cu 
siguranță că nu. ŞI, astfel, aceste cuvinte ale lui Dumnezeu reamintesc 
tuturor că, pentru a fi mântuiţi, mai întâi trebuie să fie cinstiți conform 
cuvintelor şi cerințelor lui Dumnezeu. Trebuie să își deschidă sufletul, să își 
expună firile corupte, intențiile şi secretele şi să caute drumul luminii. Ce 
înseamnă să „cauţi drumul luminii”? Înseamnă să cauţi adevărul pentru a-ţi 
înlătura firea coruptă. Când îți expui corupţia, obiectivele şi intențiile care 
există în spatele acțiunilor tale, te şi cercetezi amănunțit, după care cauţi: 
„De ce am făcut acel lucru? Există o bază pentru cuvintele lui Dumnezeu în 
asta? Este acest lucru în conformitate cu adevărul? Făcând asta, greşesc, 
oare, cu bună ştiinţă? Îl înșel oare pe Dumnezeu? Dacă Îl înşel pe 
Dumnezeu, atunci, nu ar trebui să fac asta; ar trebui să mă uit la ce cere 
Dumnezeu şi la ce spune Dumnezeu și să aflu care sunt principiile 
adevărului.” Asta înseamnă să cauţi adevărul; asta înseamnă să mergi în 
lumină. Când oamenii sunt capabili să practice asta în mod regulat, ei sunt 
capabili să se schimbe cu adevărat şi, astfel, sunt capabili să obţină 


mântuirea. 


Faptul că Dumnezeu le cere oamenilor să fie cinstiți dovedește că El îi 
detestă şi-l antipatizează cu adevărat pe oamenii înşelători. Antipatia lui 
Dumnezeu faţă de oamenii înșelători este o antipatie față de modul în care 
aceștia fac lucrurile, faţă de firile, intențiile şi metodele lor de păcălire; 
Dumnezeu disprețuiește toate aceste lucruri. Dacă oamenii înşelătoni sunt 
capabili să accepte adevărul, să-şi recunoască firile înșelătoare și dacă sunt 
dispuşi să accepte mântuirea lui Dumnezeu, atunci şi ei au o speranţă să fie 
mântuiţi, deoarece Dumnezeu îi tratează pe toți oamenii în mod egal, cum 
face şi adevărul. Şi astfel, dacă vrem să devenim oameni care Îl mulțumesc 
pe Dumnezeu, primul lucru pe care trebuie să-l facem este să ne schimbăm 
principiile de comportament. Nu mai putem să trăim după filosofiule 
satanice, nu mai putem să umblăm cu minciuni și păcăleli. Trebuie să ne 
descotorosim de toate minciunile şi să devenim oameni cinstiți. Atunci, 
părerea lui Dumnezeu despre noi se va schimba. Înainte, oamenii se bazau 
întotdeauna pe minciuni, prefăcătorie şi păcăleli când trăiau printre alții și 
foloseau filosofii satanice drept bază pentru existenţa lor, pentru vieţile lor 
şi drept fundament pentru comportamentul lor. Era ceva ce Dumnezeu 
dispreţuia. Printre necredincioși, dacă vorbeşti sincer, spui adevărul şi eşti o 
persoană cinstită, atunci, vei fi defăimat, judecat şi părăsit. Aşa că urmezi 
tendinţe lumești şi trăieşti după filosofii satanice; devii tot mai iscusit la 
minciuni şi tot mai înşelător. De asemenea, înveţi să foloseşti mijloace 
perfide pentru a-ţi atinge ţelurile şi a te proteja. Devii tot mai prosper în 
lumea Satanei și, drept rezultat, te afunzi tot mai mult în păcat, până când 
nu mai poţi ieşi. În casa lui Dumnezeu, lucrurile stau exact invers. Cu cât 
minți mai mult şi faci manipulări înșelătoare, cu atât mai mult li se va face 
aleşilor lui Dumnezeu lehamite de tine şi te vor părăsi. Dacă refuzi să te 
pocăiești şi continui să fu fidel filosofilor şi logicii satanice, dacă foloseşti 


strategii şi planuri elaborate pentru a te deghiza și a afişa un „„ambalaj”, 


atunci ai toate şansele să fii dezvăluit și alungat. Şi asta, din cauză că 
Dumnezeu îi urăște pe oamenii înşelători. Numai oamenii cinstiți pot 
prospera în casa lui Dumnezeu, iar cei înșelători vor fi lepădaţi şi alungați, 
în cele din urmă. Toate acestea sunt predestinate de Dumnezeu. Numai 
oamenii cinstiţi pot avea o parte din Împărăţia cerurilor. Dacă nu încerci să 
fii o persoană onestă şi dacă nu experimentezi şi practici în direcția 
urmăririi adevărului, dacă nu îţi expui hidoşenia şi nu te destăinui, atunci nu 
vei fi niciodată capabil să primeşti lucrarea Duhului Sfânt şi să obţii 
aprobarea lui Dumnezeu. Indiferent ce faci sau ce datorie îndeplinești, 
trebuie să ai o atitudine sinceră. Fără o atitudine sinceră, nu-ți poți îndeplini 
bine datoria. Dacă îți faci mereu datoria într-un mod neglijent și superficial 
şi nu reuşești să faci ceva bine, atunci ar trebui să reflectezi asupra ta, să te 
înţelegi şi să-ţi deschizi sufletul, pentru a te analiza. Apoi, ar trebui să cauţi 
principiile adevărului şi să te străduieşti să faci mai bine data viitoare, în loc 
să fu neglijent şi superficial. Dacă nu încerci să-L mulțumeşti pe Dumnezeu 
cu o inimă care este cinstită şi cauţi întotdeauna să-ți satisfaci propriul trup 
sau propria mândrie, atunci vei putea face o treabă bună? Îţi vei putea 
îndeplini bine datoria? Cu siguranță, nu. Cei care sunt înşelători sunt mereu 
superficiali când îşi fac datoria; orice datorie ar avea, nu o fac bine și astfel 
de persoane nu obţin uşor mântuirea. Spune-Mi — când oamenii înșelători 
pun adevărul în practică, folosesc înșelăciunea? Punerea adevărului în 
practică necesită ca aceştia să plătească un preţ, să renunțe la interesele 
proprii, să-şi deschidă sufletul şi să se expună altora. Însă ei ţin ceva secret; 
când vorbesc, destăinuiesc doar jumătate și păstrează restul. Ceilalţi trebuie 
întotdeauna să ghicească ce vor aceştia să spună şi întotdeauna trebuie să 
facă legături pentru a deduce sensul spuselor acestora. Întotdeauna își lasă 
loc de manevre, îşi lasă puţin loc de interpretare. Când ceilalți văd că sunt 


înşelători, nu vor să aibă de-a face cu ei şi sunt precauţi cu privire la ei, în 


tot ceea ce fac. Ei mint şi trişează și ceilalți nu pot avea încredere în ei, 
neștiind ce este adevărat şi ce este fals în lucrurile pe care aceştia le spun, 
sau cât de denaturate sunt acele lucruri. Adesea îşi calcă promisiunile faţă 
de ceilalți şi nu au nicio valoare, în inimile oamenilor. Atunci, ce valoare au 
ei în inima lui Dumnezeu? Cum îi vede Dumnezeu? Dumnezeu îi detestă și 
mai mult, fiindcă Dumnezeu priveşte în profunzimea inimilor și minţilor 
oamenilor. Oamenii pot vedea doar ce este la suprafaţă, dar Dumnezeu vede 


mai exact, mai incisiv şi mai realist. 


Indiferent de când eşti credincios, care este datoria ta sau ce lucrare 
faci, dacă ai un calibru înalt sau slab sau dacă ai un caracter bun sau rău, 
atât timp cât poţi să accepţi adevărul şi cauţi să devii o persoană cinstită, 
categoric vei culege roadele. Unii oameni care nu caută să devină persoane 
cinstite cred că este suficient să-şi facă bine datoria. Acestora, Eu le spun: 
„Niciodată nu vei fi capabil să-ți faci bine datoria.” Alţii cred că nu e mare 
lucru să fii o persoană cinstită, că a căuta să slujeşti voii lui Dumnezeu este 
sarcina mai importantă şi că acesta este singurul mod de a-L mulțumi pe 
Dumnezeu. Atunci, hai, încearcă — vezi dacă poţi sluji voii lui Dumnezeu 
fără să devii o persoană cinstită. Alții nu caută să devină oameni cinstiți, ci 
se mulțumesc să se roage în fiecare zi, să ajungă la timp la adunări, să 
mănânce şi să bea cuvintele lui Dumnezeu şi pur şi simplu să nu trăiască 
aşa cum o fac necredincioşii. Atât timp cât nu încalcă legea sau nu fac vreo 
faptă rea, este suficient de bine. Dar poate fi Dumnezeu mulțumit în acest 
fel? Cum poţi să-L mulţumeşti pe Dumnezeu, dacă nu eşti o persoană 
cinstită? Dacă nu eşti o persoană cinstită, atunci nu ești genul potrivit de 
persoană. Dacă nu ești cinstit, atunci eşti necinstit şi viclean. Faci lucrurile 
într-un mod neglijent şi superficial, manifești tot felul de corupți și eşti 
incapabil să pui adevărul în practică, chiar şi atunci când îţi dorești acest 


lucru. Orice, în afară de a fi o persoană cinstită, înseamnă că nimic nu este 


făcut bine — nu vei avea cum să atingi supunerea față de Dumnezeu sau să- 
L mulțumești pe El. Cum poti să-L mulţumești pe Dumnezeu în orice faci, 
fără o atitudine de sinceritate? Cum poţi să-L mulțumeşti pe Dumnezeu, 
dacă îţi faci datoria fără o atitudine cinstită? Ai putea face asta cum trebuie? 
Întotdeauna te gândeşti la propriul trup şi la propriile perspective, 
întotdeauna vrei să micşorezi suferinţa trupului tău, să te sacrifici mai puţin, 
să sacrifici mai puţine lucruri, să plăteşti un preţ mai mic. Întotdeauna 
ascunzi ceva. Aceasta este o atitudine înşelătoare. Unii oameni sunt 
prevăzători chiar şi atunci când e vorba să se sacrifice pentru Dumnezeu. 
Aceştia spun: „Trebuie să trăiesc confortabil în viitor. Şi dacă nu se încheie 
niciodată lucrarea lui Dumnezeu? Nu pot să mă ofer Lui cu trup şi suflet; 
nici măcar nu ştiu când va veni ziua lui Dumnezeu. Trebuie să fiu 
prevăzător, să fac rânduieli pentru viața mea de familie şi pentru viitorul 
meu, înainte să mă sacrific pentru Dumnezeu.” Există mulți oameni care 
gândesc aşa? Ce fire este aceea când cineva este prevăzător și face planuri 
de rezervă pentru el însuși? Sunt aceşti oameni loiali lui Dumnezeu? Sunt ei 
oameni cinstiți? Să fii prevăzător şi să-ți faci planuri de rezervă nu 
înseamnă să fii una cu Dumnezeu. Este o fire înşelătoare, iar oamenii care 
fac asta acţionează înşelător. Atitudinea cu care ÎI tratează pe Dumnezeu 
categoric nu este una cinstită. Unii oameni se tem că, în timp ce 
interacționează sau se asociază cu ei, fraţii şi surorile lor le vor ghici 
problemele şi for spune că au o statură joasă, sau îi vor privi cu dispreţ. Prin 
urmare, când vorbesc, ei încearcă mereu să lase impresia că sunt foarte 
zeloşi, că visează la Dumnezeu și că sunt nerăbdători să practice adevărul. 
Dar lăuntric, ei sunt, de fapt, incredibil de slabi și de negativi. Se prefac că 
sunt puternici, ca să nu ghicească nimeni cum sunt. Şi aceasta este 
înşelăciune. Pe scurt, în orice faci, fie în viaţă, fie în îndeplinirea unei 


datorii, dacă recurgi la minciuni și prefăcătorie sau foloseşti măști pentru a-i 


ademeni sau a-i înşela pe ceilalți și a-i face să te stimeze şi să ţi se închine, 
sau să nu te privească cu dispreţ, toate acestea reprezintă înşelăciune. Unele 
femei îşi adoră soţii, când, în realitate, soții lor sunt demoni şi non- 
credincioşi. De teamă că frații și surorile ei vor spune că sentimentele ei 
sunt prea puternice, o astfel de femeie va fi prima care va spune: „Soţul 
meu este un demon.” Dar în sufletul ei, ea spune: „Soţul meu este un om 
bun.” Prima variantă este ceea ce spune cu gura — dar asta doar ca să o audă 
alții, pentru a crede că are discernământ cu privire la soţul ei. Ce vrea să 
spună, de fapt, este: „Nu faceţi cunoscută această chestiune. Voi exprima 
eu, mai întâi, această opinie, deci nu este nevoie să o menţionaţi voi. Deja l- 
am expus pe soţul meu ca fiind demon, ceea ce înseamnă că am renunţat la 
sentimentele mele și nu veţi avea nimic de spus despre asta.” Nu înseamnă 
asta să fii viclean? Nu este aceasta o deghizare? Dacă faci asta, atunci înşeli 
oamenii şi-i induci în eroare prefăcându-te. Manipulezi, păcăleşti la fiecare 
pas, astfel încât ceilalți să îţi vadă imaginea falsă, nu faţa adevărată. Acest 
lucru este sinistru; aceasta este înşelăciunea omului. Dacă tot ai recunoscut 
că soţul tău este un demon, atunci de ce nu divorțezi de el? De ce nu-l 
respingi pe acel demon, pe acea satană? Spui că soțul tău este un demon, 
dar continui să-ți petreci viaţa cu el — asta arată că îți plac demonii. Din 
gură, spui că el este un demon, dar nu recunoşti asta în inima ta. Asta 
înseamnă că îi înşeli pe alții, că îi păcălești. Asta arată și că eşti în cârdășie 
cu demonii, că îi protejezi. Dacă ai fi cineva care ar putea să practice 
adevărul, ai divorța de soţul tău imediat ce ai recunoaşte că este un demon. 
Atunci, ai putea să fii martor, iar asta ar arăta că definești o limită clară între 
tine şi demon. Dar din păcate, nu numai că nu ai definit acea limită, ci îți 
trăieşti zilele cu un demon şi induci în eroare frații şi surorile cu minciuni şi 
înşelăciune. Aceasta dovedeşte că eşti de aceeași teapă cu diavolul, că eşti 


doar un alt demon mincinos. Se spune că o femeie îşi urmează soțul în orice 


face acesta. Cum tu te-ai măritat cu un demon şi nu i-ai întors niciodată 
spatele, asta dovedeşte că şi tu eşti un demon. Eşti a diavolului, dar spui că 
soţul tău este un demon, ca să dovedești că tu eşti a lui Dumnezeu — nu este 
aceasta o tactică de a minţi şi de a înșela? Eşti foarte conştientă de adevăr, 
dar tot foloseşti astfel de mijloace pentru a-i păcăli pe ceilalți. Este ceva 
perfid; este ceva înşelător. Toţi cei care sunt perfizi şi înşelători sunt demoni 


până în măduva oaselor. 


Toţi oamenii au o fire coruptă. Dacă faceţi puţină introspecție, cu 
siguranță veţi vedea unele stări sau practici în care le creaţi celorlalți o 
impresie falsă sau acționaţi înșelător; toţi aveţi momente în care vă prefaceți 
sau sunteți ipocriţi. Unii oameni spun: „Atunci de ce n-am observat? Sunt o 
persoană nevinovată. Am fost hărțuit și înşelat extrem de mult în această 
lume şi nu am fost niciodată înșelător. Pur și simplu spun ce am pe suflet.” 
Asta tot nu demonstrează că ești o persoană cinstită. E posibil, pur şi 
simplu, să nu fii inteligent, sau să nu fii foarte educat, sau poate că ești uşor 
de intimidat în grupuri, sau poate că eşti un laş inept, căruia îi lipseşte 
înţelepciunea în acţiuni, care are puţine aptitudini şi eşti pe o treaptă 
inferioară în societate — asta tot nu înseamnă că eşti o persoană cinstită. O 
persoană cinstită este una care poate accepta adevărul — nu un amărât demn 
de milă, un om bun de nimic, un idiot sau o persoană nevinovată. Ar trebui 
să fiţi capabili să discerneţi aceste lucruri, nu-i aşa? Adesea aud unii oameni 
spunând: „Eu nu mint niciodată — întotdeauna sunt cel mințit. Întotdeauna 
sunt hărțuit de oameni. Dumnezeu a spus că El îi ridică din gunoi pe cei în 
nevoie, iar eu sunt unul dintre acei oameni. Acesta este Harul lui 
Dumnezeu. Dumnezeu se milostivește de oamenii ca noi, oameni 
nevinovaţi, care nu sunt bineveniţi în societate. Aceasta este cu adevărat 
mila lui Dumnezeu!” Faptul că Dumnezeu spune că El îi ridică din gunoi pe 


cei în nevoie are şi o latură practică. Deşi poţi recunoaște acest lucru, asta 


nu demonstrează că eşti o persoană cinstită. De fapt, unii oameni sunt doar 
imbecili, idioţi; sunt proşti lipsiţi de absolut orice abilitate, de calibru slab și 
fără nicio înţelegere a adevărului. O astfel de persoană nu are absolut nicio 
legătură cu oamenii cinstiți despre care vorbeşte Dumnezeu. Ideea este că 
Dumnezeu îi ridică din gunoi pe cei în nevoie, dar nu idioţii și proştii sunt 
cei ridicaţi. Tu ai din fire un calibru foarte slab şi ești un idiot, un om bun 
de nimic Și, deși te-ai născut într-o familie săracă şi eşti un membru al clasei 
de jos a societăţii, tot nu ești obiectul mântuirii lui Dumnezeu. Doar fiindcă 
ai suferit mult şi ai îndurat discriminare în societate, doar fiindcă ai fost 
hărțuit şi înşelat de toată lumea, nu crede că asta te face o persoană cinstită. 
Dacă asta crezi, te înşeli amarnic. V-aţi agăţat de vreo neînțelegere sau 
concepție greşită despre ce înseamnă o persoană cinstită? Aţi obținut puţină 
claritate cu această părtășie? Să fu o persoană cinstită nu este cum cred 
oamenii; nu înseamnă să fii franc şi să te abţii de la orice echivoc. O 
persoană poate fi în mod firesc foarte directă, dar asta nu înseamnă că nu 
recurge la păcăleli şi înşelăciune. Toţi oamenii corupți au firi corupte, care 
sunt viclene și înşelătoare. Când oamenii trăiesc în această lume, sub 
influenţa Satanei, guvernaţi şi controlați de forța lui, le este imposibil să fie 
cinstiți. Ei pot doar să devină şi mai înșelători. Când trăieşti în mijlocul unei 
omeniri corupte, a fi o persoană cinstită categoric presupune multe 
dificultăți. Probabil vom fi ridiculizați, denigraţi, judecaţi, chiar şi excluşi şi 
izgoniți de către necredincioşi, de către regi diavoli şi de către demoni vii. 
Deci este oare posibil să supraviețuim, ca persoane cinstite, în lumea 
aceasta? Avem loc să supraviețuim în lumea asta? Da, avem. Categoric 
avem loc să supravieţuim. Dumnezeu a prestabilit şi ne-a ales şi categoric 
ne deschide o cale de ieșire. Credem în Dumnezeu, Îl urmăm în totalitate 
sub îndrumarea Lui şi trăim exclusiv din suflarea şi din viaţa pe care El ni le 


dăruieşte. Fiindcă am acceptat adevărul cuvintelor lui Dumnezeu, avem noi 


reguli pentru cum să trăim şi noi țeluri pentru viețile noastre. Bazele vieților 
noastre au fost schimbate. Am adoptat un nou mod de viaţă, un nou mod de 
a ne comporta, doar de dragul de a obține adevărul şi de a fi mântuiţi. Am 
adoptat un nou mod de viaţă: trăim pentru a ne îndeplini bine îndatoririle şi 
pentru a-L mulţumi pe Dumnezeu. Acest lucru nu are absolut nicio legătură 
cu ce mâncăm, ce purtăm, sau unde locuim; este nevoia noastră spirituală. 
Mulţi oameni cred că este prea dificil să fu o persoană cinstită. Parțial, 
fiindcă a scăpa de o fire coruptă este foarte greu. În plus, dacă trăim printre 
necredincioși — şi în special dacă lucrăm cu ei — atunci, dacă suntem 
persoane sincere și spunem adevărul, ajungem să se râdă de noi, să fim 
denigrați, judecaţi şi chiar ostracizați sau izgoniți. Asta creează provocări 
pentru supraviețuirea noastră. Mulţi oameni spun: „Nu este viabil să fii o 
persoană cinstită. Voi fi dezavantajat dacă sunt franc şi nu voi reuşi să fac 
nimic fără să spun minciuni.” Ce fel de perspectivă este aceasta? Acestea 
sunt perspectiva şi raționamentul unei persoane înșelătoare. Aceştia spun 
lucruri false, înșelătoare, doar pentru a-şi proteja statutul şi interesele 
proprii. Nu sunt dispuşi să fie oameni cinstiți şi să spună adevărul, de teamă 
să nu piardă acele lucruri. Toată omenirea coruptă este aşa. Indiferent cât de 
educați ar fi, cât de înalt sau Jos este statutul lor, dacă sunt persoane oficiale 
sau cetăţeni obişnuiţi, dacă sunt celebrități sau persoane oarecare, cu toţii 
mint și trișează constant şi nimeni nu este demn de încredere. Dacă aceste 
firi corupte nu sunt înlăturate, ei vor continua să mintă şi să trişeze tot 
timpul şi vor fi plini de firi înșelătoare. Pot ei să atingă supunerea absolută 
faţă de Dumnezeu în acest fel? Pot să obţină aprobarea lui Dumnezeu? 
Categoric, nu. 


Vi se pare că este greu să fiți persoane cinstite? Aţi încercat vreodată 
să puneţi în practică acest lucru? In ce privinţe aţi practicat și experimentat 


starea de a fi o persoană cinstită? Pe ce principii s-au bazat practicile 


voastre? Ce nivel de experiență aveţi în prezent, din acest punct de vedere? 
Aţi ajuns în punctul în care, în esenţă, sunteţi o persoană cintită? Dacă aţi 
realizat asta, este minunat! Ar trebui să putem vedea din cuvintele lui 
Dumnezeu că, pentru a ne mântui şi transforma, El nu doar face o lucrare 
pregătitoare care să arate ce poate rezerva viitorul, după care se opreşte. 
Nici nu schimbă comportamentul exterior al oamenilor. Mai degrabă, El 
vrea să schimbe absolut toate persoanele, începând din cele mai lăuntrice 
profunzimi ale inimii lor, din firile lor şi din însăşi esenţele lor, și să le 
transforme de la sursă. Având în vedere că aşa lucrează Dumnezeu, cum ar 
trebui să acționăm, atunci, spre noi înşine? Ar trebui să ne asumăm 
responsabilitatea pentru ce căutăm, pentru schimbarea firii noastre și pentru 
îndatoririle pe care ar trebui să le îndeplinim. Ar trebui să fim serioşi în tot 
ceea ce facem, fără să trecem nimic cu vederea și să putem prezenta totul 
pentru a fi analizat atent. De fiecare dată când finalizezi de făcut ceva, chiar 
dacă tu crezi că a fost făcut corect, poate că nu este neapărat în conformitate 
cu adevărul. Acel lucru trebuie și analizat şi trebuie comparat, verificat şi 
discernut conform cuvintelor lui Dumnezeu. Astfel, va deveni clar dacă a 
fost corect sau greşit. În plus, trebuie analizate şi lucrurile pe care crezi că 
le-ai făcut greșit. Asta necesită ca fraţii și surorile să petreacă mai mult timp 
împreună având părtăşie, căutând şi ajutându-se între ei. Cu cât ai mai mult 
părtăşie, cu atât va fi inima ta mai luminoasă şi cu atât vei înțelege mai mult 
principiile adevărului. Aceasta este binecuvântarea lui Dumnezeu. Dacă 
niciunul dintre voi nu-şi deschide sufletul și toți vă deghizați, sperând să 
lăsați o impresie bună în minţile celorlalți și dorind ca aceştia să aibă o 
părere bună despre voi şi să nu vă ia în derâdere, atunci nu veți experimenta 
o creștere adevărată. Dacă întotdeauna te deghizezi şi niciodată nu-ți 
deschizi sufletul în părtăşie, nu vei primi iluminarea Duhului Sfânt şi nu vei 


fi capabil să înţelegi adevărul. Atunci, care va fi rezultatul? Vei trăi în 


întuneric pentru totdeauna şi nu vei fi mântuit. Dacă vrei să obţii adevărul și 
să-ți schimbi firea, trebuie să plăteşti un preţ pentru a obţine și a practica 
adevărul şi trebuie să-ţi deschizi sufletul şi să ai părtăşie cu ceilalți. Acest 
lucru este benefic şi pentru intrarea ta în viaţă, şi pentru schimbarea firii 
tale. Să-i discuți experiența şi înțelegerea în adunări este benefic pentru 
tine şi pentru ceilalți. Ce se va întâmpla, dacă niciunul dintre voi nu 
vorbeşte despre autocunoaşterea lui, sau despre experiențele și despre 
înţelegerea lui; dacă niciunul dintre voi nu se analizează atent sau nu-și 
deschide sufletul; dacă toți excelați la rostirea de slove şi doctrine şi 
niciunul dintre voi nu împărtășeşte înțelegerea propriei persoane şi dacă 
niciunul dintre voi nu are curajul să facă cunoscută puţina sa 
autocunoaştere? Vă veţi întâlni cu toţii şi veţi schimba politețuri și 
amabilități, vă veţi flata reciproc, vă veţi lăuda unii la alții și veți spune 
lucruri nesincere. „Ah, ai fost foarte bun în ultima vreme. Ai făcut ceva 
schimbări!” „Ai demonstrat atât de multă credinţă, în ultima vreme!” „Eşti 
atât de pasionat!” „le-ai sacrificat mult mai mult decât mine.” 
„Contribuțiile tale sunt mai mari decât ale mele!” Acestea sunt situațiile 
care apar. Toţi se flatează reciproc şi se laudă unul la altul şi nimeni nu este 
dispus să-şi arate adevărata față pentru a fi analizată atent, ca să o discearnă 
şi să o înţeleagă toată lumea. Poate exista o viaţă bisericească adevărată 
într-un astfel de mediu? Nu, nu poate exista. Unii oameni spun: „Trăiesc 
viaţa bisericească de destul de mulţi ani. Întotdeauna am fost mulţumit şi 
mi-a plăcut. La adunări, toți frații şi surorile se roagă şi cântă imnuri pentru 
slava lui Dumnezeu. Toţi sunt impresionați până la lacrimi de rugăciuni şi 
de imnuri. Uneori, lucrurile capătă o încărcătură emoțională și toți ne 
încălzim şi transpirăm. Frații şi surorile cântă și dansează; este o viaţă 
bisericească atât de bogată şi de vie şi e atât de plăcut! Întruchipează cu 


adevărat lucrarea Duhului Sfânt! După aceea, mâncăm şi bem cuvintele lui 


Dumnezeu și simţim că acestea vorbesc direct inimilor noastre. Toţi sunt 
foarte entuziaşti, de fiecare dată când avem părtășie.” Câţiva ani într-o 
astfel de viaţă bisericească sunt foarte plăcuţi pentru toţi, dar ce rezultă, de 
pe urma acestora? Aproape nimeni nu intră, cu adevărat, în realitatea 
adevărului şi aproape nimeni nu-și poate descrie experiențele, ca să fie 
martor pentru Dumnezeu. Au multă energie pentru a citi cuvintele lui 
Dumnezeu, a cânta şi a dansa, dar când vine momentul părtăşiei despre 
adevăr, unii oameni devin dezinteresați. Nimeni nu vorbeşte despre 
experiența proprie de a deveni o persoană cinstită; nimeni nu se analizează 
atent şi nimeni nu-şi destăinuie propria fire, pentru ca alţii să o cunoască și 
să o discearnă, în beneficiul şi pentru edificarea proprie. Nimeni nu are 
părtăşie despre experiența și mărturia personală pentru a-L preaslăvi pe 
Dumnezeu. Câţiva ani de viață bisericească se irosesc într-o clipită, cântând 
şi dansând, simţindu-vă fericiți, plini de bucurie. Spuneţi-Mi: de unde vin 
această fericire şi această bucurie? Aş zice că nu aşa ceva vrea să vadă 
Dumnezeu şi nu aşa ceva Îl mulţumeşte, fiindcă ce vrea El să vadă este o 
schimbare în firile vieții oamenilor şi pe oameni trăind realitatea adevărului. 
Dumnezeu vrea să vadă această realitate. El nu vrea să vă agăţaţi de cărțile 
de imnuri, cântând şi dansând spre slava Lui când sunteţi la adunări sau 
simțindu-vă înflăcărat — nu asta vrea El să vadă. Dimpotrivă, Dumnezeu 
este trist, îndurerat şi neliniștit când vede asta, fiindcă El a rostit mii şi mii 
de cuvinte, dar nicio persoană nu le-a aplicat şi nu le-a trăit cu adevărat. 
Asta este exact ce-L îngrijorează pe Dumnezeu. Voi vă simţiţi adesea destul 
de mulţumiţi și satisfăcuţi de voi înşivă cu puţină linişte şi fericire din viaţa 
voastră bisericească. Îl slăviţi pe Dumnezeu şi obţineţi o oarecare bucurie, o 
fărâmă de confort sau puţină împlinire spirituală, iar apoi, credeți că v-aţi 
practicat bine credinţa. Vă agăţați de aceste iluzii, tratându-le drept capital, 


drept concluzia cea mai importantă trasă din credința voastră în Dumnezeu 


şi le acceptaţi în locul unei schimbări în firea vieţii voastre şi a unei intrări 
pe calea mântuirii. Astfel, credeți că nu este nevoie să urmăriți adevărul sau 
să urmăriți să deveniți o persoană cinstită. Nu este nevoie să reflectați 
asupra voastră sau să vă analizaţi atent problemele, sau să practicaţi şi să 
experimentați cuvintele lui Dumnezeu. Acum, intrăm pe un teritoriu 
periculos. Dacă oamenii continuă în acest fel; dacă, atunci când lucrarea lui 
Dumnezeu se apropie de sfârșit, ei tot nu au devenit persoane cinstite sau nu 
au reuşit să-și facă suficient de bine datoria; dacă nu au atins adevărata 
supunere față de Dumnezeu și încă pot fi induşi în eroare de către antihrişti; 
dacă nu au scăpat de influenţa Satanei; dacă nu au întrunit aceste cerinţe 
date lor de către Dumnezeu, atunci, ei nu sunt oameni pe care El îi va 


mântui. Acesta este motivul îngrijorării lui Dumnezeu. 


Oamenii sunt mereu foarte entuziaşti când sunt noi în credință. În 
special când îl aud pe Dumnezeu având părtăşie despre adevăr, se gândesc: 
„Acum înţeleg adevărul. Am găsit adevărata cale. Sunt foarte fericit!” 
Fiecare zi e la fel de plină de veselie ca şi cum ar sărbători Anul Nou sau o 
nuntă; în fiecare zi, aşteaptă cu nerăbdare să găzduiască cineva o adunare 
sau să aibă părtăşie. Dar după câțiva ani, unii oameni își pierd fervoarea 
pentru viaţa bisericească şi îşi pierd şi fervoarea pentru credinţa în 
Dumnezeu. De ce se întâmplă asta? Fiindcă ei au doar o înţelegere 
superficială, teoretică, a cuvintelor lui Dumnezeu și a adevărului. Ei nu au 
pătruns cu adevărat în cuvintele lui Dumnezeu și nici nu au experimentat 
personal realitatea lor. Exact cum spune Dumnezeu, mulți oameni privesc 
mâncarea luxoasă de la banchet, dar majoritatea vin doar ca să se uite. Ei nu 
iau mâncarea delicioasă oferită de Dumnezeu şi nu o mănâncă, gustând-o şi 
folosind-o ca să-şi reîncarce corpurile. Asta este ceea ce detestă Dumnezeu 
şi ceea ce-L îngrijorează. Nu într-o astfel de stare sunteţi și voi acum? (Ba 


da.) Am părtăşie în mod frecvent cu voi toţi, ca să vă ajut. Ce mă 


îngrijorează cel mai mult este că, după ce ascultați aceste predici şi vă sunt 
împlinite nevoile spirituale, nu veţi face nimic pentru a le pune în practică şi 
nu vă veţi mai gândi deloc la ele. În acest caz, tot ce am spus eu va fi fost în 
van. Indiferent ce fel de calibru are cineva, vă veți putea da seama dacă este 
sau nu cineva care iubeşte adevărul, după doi sau trei ani de credinţă. Dacă 
este cineva care iubeşte adevărul, atunci, mai devreme sau mai târziu, îl va 
urmări; dacă nu este cineva care iubește adevărul, atunci, nu va rezista mult 
şi va fi expus şi alungat. Voi chiar sunteți iubitori ai adevărului? Sunteţi 
dispuşi să deveniți oameni cinstiți? Veţi putea să vă schimbaţi, în viitor? 
Cât, din toate acestea, veţi duce personal până la capăt, după părtăşia 
aceasta? Cât, din toate acestea, va produce cu adevărat rezultate în voi? 
Toate aceste lucruri sunt necunoscute; la final, vor fi dezvăluite. Nu au nicio 
legătură cu cât de fervent este un om sau cu câtă suferință poate îndura, 
când este nou în credinţă. Important este dacă iubeşte sau nu adevărul și 
dacă poate sau nu să accepte adevărul. Doar cei care iubesc adevărul se vor 
gândi la el, după ce vor asculta o predică. Doar ei vor reflecta la cum să 
pună cuvintele lui Dumnezeu în practică, la cum să le experimenteze, la 
cum să le aplice în viața de zi cu zi şi la cum să trăiască realitatea 
adevărului în cuvintele lui Dumnezeu, pentru a deveni cineva care 1 se 
supune cu adevărat lui Dumnezeu. De aceea, cei care iubesc adevărul îl vor 
obține, în cele din urmă. Cei care nu iubesc adevărul poate vor accepta 
adevărata cale; poate se vor aduna, vor asculta predici în fiecare zi şi vor 
învăţa câteva doctrine, dar în momentul în care vor întâmpina greutăți sau 
încercări, vor deveni negativi şi slabi şi poate chiar vor renunţa la credința 
lor. Credincios fiind, dacă poţi sau nu să pătrunzi în realitatea adevărului 
depinde de atitudinea ta față de adevăr şi de ce scop ai, în căutarea ta: dacă 
acesta este cu adevărat sau nu este să obţii adevărul ca viaţă. Unii oameni se 


echipează cu adevărul pentru a-i ajuta pe alții, pentru a-L sluji pe 


Dumnezeu, sau pentru a conduce bine biserica. Acesta nu este un lucru rău 
ŞI înseamnă că acei oameni își asumă o oarecare povară. Dar dacă ei nu se 
concentrează pe propria intrare în viaţă sau pe practicarea adevărului şi dacă 
nu caută adevărul pentru a rezolva probleme, atunci, pot pătrunde ei în 
realitatea adevărului? Asta ar fi imposibil. Cum pot ei să îi ajute pe alții, 
dacă nu deţin realitatea adevărului? Cum Îl pot ei sluji pe Dumnezeu? Pot ei 
să îndeplinească bine lucrarea bisericească? Și asta ar fi imposibil. Nu 
contează cât de multe predici ai ascultat sau ce cale ai ales. Vă voi împărtăşi 
perspectiva corectă: indiferent ce datorie îndeplineşti, dacă eşti conducător 
sau un adept obişnuit, trebuie să-ți concentrezi eforturile în primul rând pe 
cuvintele lui Dumnezeu. Trebuie să le citeşti şi să te gândești în mod serios 
la ele. Mai întâi, trebuie să obţii o înţelegere a tuturor adevărurilor pe care 
este nevoie să le cunoşti şi să le practici; compară-te cu ele şi îndeplineşte- 
le pentru tine. Nu ai obținut un adevăr decât după ce mai întâi l-ai înţeles și 
ai pătruns în realitatea lui. Dacă mereu le explici celorlalți doctrinele pe 
care le înţelegi, dar eşti incapabil să le pui în practică sau să le 
experimentezi, atunci, aceasta este o greşeală — este nesăbuinţă și ignoranță. 
Ar trebui să practici şi să experimentezi cuvintele lui Dumnezeu drept 
adevăr, ajungând, treptat, să înţelegi un număr mare de adevăruri. Atunci, 
vei începe să obţii rezultate din ce în ce mai bune în datoria ta şi să ai multe 
experiențe şi mărturii de împărtăşit. Astfel, cuvintele lui Dumnezeu vor 
deveni viața ta. Te vei asigura că îţi faci bine datoria şi, de asemenea, vei 
putea şi să duci la bun sfârşit însărcinarea dată ție de Dumnezeu. Dacă 
întotdeauna vrei să-i compari pe ceilalți cu aceste cuvinte, să le aplici 
celorlalți sau să le foloseşti drept capital în lucrarea ta, atunci, vei avea 
probleme. Când faci asta, urmezi exact aceeași cale ca Pavel. Cum aceasta 
este perspectiva ta, cu siguranţă tratezi aceste cuvinte drept doctrine, drept 


teorie, și vrei să foloseşti aceste teorii pentru a ţine discursuri și a face 


lucrări. Asta este foarte periculos — asta fac falșii conducători şi antihriştu. 
Dacă îți priveşti propria stare conform cuvintelor lui Dumnezeu, mai întâi 
reflectând asupra ta şi obținând o înţelegere despre tine, iar apoi, punând 
adevărul în practică, vei culege roadele şi vei pătrunde în realitatea 
adevărului. Abia atunci vei fi calificat şi vei avea statura potrivită pentru a- 
ți face bine datoria. Dacă nu ai experienţa practică a lucrării lui Dumnezeu 
şi a cuvintelor Lui; dacă nu ai intrat deloc în viaţă şi poţi doar să reciți slove 
şi doctrine, atunci, chiar dacă faci lucrarea, o vei face orbeşte şi nu vei 
realiza nimic concret. În cele din urmă, vei deveni un conducător fals şi un 
antihrist şi vei fi alungat. Dacă înţelegi un aspect al adevărului, ar trebui 
mai întâi să te compari tu cu el şi să-l implementezi în viaţa ta, ca să devină 
realitatea ta. Atunci, categoric vei obţine ceva şi te vei schimba. Dacă simți 
că sunt bune cuvintele lui Dumnezeu, că ele reprezintă adevărul şi au 
realitate, dar nu iei în considerare sau nu încerci să înţelegi adevărul în 
inima ta și nici nu îl practici şi nu îl experimentezi în viaţa ta practică, ci 
doar îl scrii într-un carneţel şi te opreşti la asta, atunci, atunci nu vei 
înțelege și nu vei obține niciodată adevărul. Când citeşti cuvintele lui 
Dumnezeu sau auzi predici şi părtăşii, trebuie să reflectezi şi să te compari 
cu ele, făcând legătura între ele şi propriile stări şi folosindu-le ca să îţi 
rezolvi propriile probleme. Doar implementând cuvintele în acest fel poţi să 
obţii cu adevărat ceva din ele. Asta practicaţi, după ce aţi ascultat o predică? 
Dacă nu este, atunci, Dumnezeu nu este în vieţile voastre, cum nu sunt nici 
cuvintele Lui, iar voi nu aveţi nicio realitate, în credinţa voastră în El. Trăiţi 
în afara cuvintelor lui Dumnezeu, precum necredincioşii. Oricine crede în 
Dumnezeu, dar nu poate să-l aplice cuvintele în viața adevărată, pentru a le 
practica şi a le experimenta, nu crede, cu adevărat, în Dumnezeu — este un 
non-credincios. Cei care nu pot să practice adevărul nu sunt oameni care 


ascultă de Dumnezeu, sunt oameni care se răzvrătesc împotriva Lui şi care | 


se împotrivesc. Fără a aduce cuvintele lui Dumnezeu în viaţa lor, nu au 
niciun mod de a experimenta lucrarea lui Dumnezeu. Şi dacă nu 
experimentează lucrarea lui Dumnezeu sau judecata şi mustrarea cuvintelor 
Lui în viaţa lor reală, nu au cum să obţină adevărul. Înţelegeţi asta? Dacă 
puteți pricepe aceste cuvinte, asta ar fi cel mai bine — dar indiferent cum le 
pricepi, indiferent cât de mult înţelegi, cel mai important lucru este să aduci 
cuvintele lui Dumnezeu și adevărurile pe care le înţelegi în viaţa ta reală și 
să le practici acolo. Acesta este singurul mod în care tu poți să crești în 


statură și în care starea ţi se poate schimba. 


Când Dumnezeu exprimă adevăruri sau prezintă pretențiile pe care Le 
are de la oameni, El le va indica mereu acestora principii şi căi de practică. 
Să luăm, de exemplu, ideea de a fi o persoană cinstită, despre care tocmai 
vorbeam: Dumnezeu le-a dat oamenilor o cale, spunându-le cum să fie 
oameni cinstiți şi cum să practice principiile pentru a fi oameni cinstiți, ca 
să o ia pe calea cea dreaptă. Dumnezeu a spus: „Dacă nu eşti dispus să îți 
dezvălui secretele — dificultățile tale — înaintea altora, astfel încât să cauţi 
calea luminii, atunci Eu spun că ești un om care nu va primi mântuirea cu 
ușurință şi care nu va ieşi cu uşurinţă din întuneric.” Aici, subînţelesul este 
că El ne cere să luăm ceva ce considerăm că este secret sau privat și să 
dezvăluim acel lucru, pentru a-l supune unei analize atente. La asta nu v-aţi 
gândit voi: voi nu aţi înţeles sau nu aţi ştiut că Dumnezeu a spus asta pentru 
a vă face să practicaţi în acest fel. Uneori, acţionezi cu o intenţie vicleană, 
înșelătoare, deci acţiunile şi intențiile tale ar trebui schimbate. Poate că nu 
percepe nimeni natura vicleană sau înșelătoare a cuvintelor tale — dar nu te 
felicita singur. Ar trebui să vii înaintea lui Dumnezeu și să te examinezi — 
poți să-i păcăleşti pe oameni, dar nu poți să-L păcăleşti pe Dumnezeu. 
Trebuie să te rogi, să-ți destăinui şi să-ți analizezi atent intenţiile şi 


metodele, să te gândeşti dacă aceste intenţii şi metode L-ar mulţumi pe 


Dumnezeu, sau dacă EI le-ar dispreţui, dacă le poţi destăinui, dacă este greu 
să vorbeşti despre ele și dacă sunt conforme cu adevărul. Cu o astfel de 
disecare şi analiză atentă vei descoperi că, de fapt, acest aspect nu este 
conform cu adevărul; acest gen de comportament este greu de scos la 
lumină şi Îl dezgustă pe Dumnezeu. Atunci, schimbi acest comportament. 
Cum vă face să vă simţiți această părtășie a Mea? Unii dintre voi probabil 
sunt îngrijorați. Vă gândiţi: „E foarte complicat să crezi în Dumnezeu. A 
fost suficient de greu să ajung şi până aici — acum, trebuie s-o iau de la 
capăt?” Realitatea este că acum a venit Dumnezeu și a început să îndrume 
omenirea, pentru a intra în realitatea adevărului. Acesta este începutul, în 
calitate de credincios, dar şi ca persoană. Dacă vrei să ai un început bun, 
trebuie să construieşti o fundație solidă în credinţa ta, învățând mai întâi 
adevărurile viziunilor şi semnificația urmăririi lui Dumnezeu, iar apoi, 
concentrându-te pe practicarea adevărului şi pe a-ţi face bine datoria. 
Astfel, poti intra în realitatea adevărului. Dacă te concentrezi doar pe a rosti 
slove şi doctrine şi pe a stabili o fundație pe baza acestor lucruri, asta 
devine o problemă. Este ca şi cum ai construi fundația unei case pe nisip: 
indiferent cât de înaltă o construieşti, va fi mereu în pericol să se 
prăbușească şi nu va rezista. Totuși, există un lucru lăudabil la voi toți 
acum, şi anume că puteți înţelege despre ce am părtășie cu voi şi sunteți 
dispuşi să ascultați. Asta este bine. Cel mai mult contează să urmăriți 
adevărul şi să pătrundeţi în realitate, iar restul este pe locul doi. Atât timp 
cât ştiţi acest lucru, nu va fi greu să porniţi pe calea cea dreaptă, în credința 
voastră. Pentru a păşi pe calea urmăririi adevărului, mai întâi trebuie să te 
cunoşti pe tine — trebuie să ştii clar ce firi corupte ai şi care îţi sunt 
neajunsurile. Atunci vei înțelege importanţa de a te echipa cu adevărul şi 
vei putea să cauţi degrabă adevărul, pentru a rezolva probleme. Timpul nu 


aşteaptă după niciun om! Odată ce te-ai ocupat de problemele tale cu 


intrarea în viaţă şi deții realitatea adevărului, vei avea un sentiment mai 
puternic de pace interioară. Oricât de mari ar fi dezastrele, nu îţi va fi 
teamă. Dacă îți iroseşti aceşti câțiva ultimi ani fără a urmări adevărul, iar 
când se întâmplă ceva, tu încă ai tendinţa să devii confuz și rămâi într-o 
stare pasivă de așteptare şi nici nu poţi să foloseşti adevărul pentru a-ţi 
rezolva problemele, ci încă trăieşti în baza unor filosofii lumeşti şi firi 
corupte, cât de lamentabil ar fi acest lucru! Dacă, atunci când va veni ziua 
în care dezastrele sunt mari, tu nu deţii nici măcar o fărâmă din realitatea 
adevărului, vei regreta că nu ai urmărit adevărul sau că nu ţi-ai făcut bine 
datoria şi că nici nu ai obţinut nici măcar o parte din adevăr. Vei trăi într-o 
stare constantă de anxietate. În acest moment, lucrarea Duhului Sfânt nu 
aşteaptă după niciun om. În primii lor ani de credinţă, El le dă oamenilor 
ceva Har, ceva milă; le dă ajutor şi susținere. Dacă oamenii nu se schimbă 
niciodată şi nu pătrund niciodată în realitate, ci sunt mulțumiți cu doctrinele 
pe care le cunosc, atunci, sunt în pericol. Deja au ratat lucrarea Duhului 
Sfânt şi au ratat ultima șansă la mântuirea lui Dumnezeu și la desăvârşirea 


omenirii. Ei pot doar să cadă în dezastre, plângând şi scrâşnind din dinţi. 


Când începeţi să construiți o fundație în credinţa voastră, ar trebui să 
păşiți ferm pe calea urmăririi adevărului. Ar trebui să fiți în linia întâi 
pentru a intra în realitatea adevărului, nu în linia întâi pentru recitarea de 
slove şi doctrine. Ar trebui să te concentrezi pe a intra în realitatea 
adevărului, pe a căuta şi a practica adevărul în toate situaţiile, pe a fi capabil 
să pui adevărul în practică în toate situaţiile şi pe a-l folosi ca termen de 
comparație pentru toate lucrurile. Ar trebui să reflectezi la cum să practici 
adevărul, la care sunt principiile de practicare și la ce fel de practicare a 
adevărului va întruni cerințele lui Dumnezeu și-L va mulţumi pe 
Dumnezeu. Totuși, oamenilor le lipseşte prea mult statura. Întotdeauna 


întreabă de lucruri care nu au legătură cu practicarea adevărului, nu au 


legătură cu autocunoașterea sau cu a fi o persoană cinstită. Nu este 
derizoriu? Nu arată asta o statură joasă? Unii oameni au acceptat această 
etapă a lucrării lui Dumnezeu imediat ce El a început-o şi sunt credincioşi şi 
în zilele noastre. Dar ei tot nu înţeleg ce este realitatea adevărului sau ce 
este practicarea adevărului. Unu spun: „Am renunţat la familie și la carieră 
pentru credinţa mea şi am îndurat multe. Cum poți Tu să spui că eu nu am 
niciun pic de realitate a adevărului? Mi-am abandonat famila — nu este 
aceasta realitate? Am renunţat la căsnicia mea — nu este aceasta realitate? 
Nu sunt toate acestea o expresie a punerii adevărului în practică?” În 
aparenţă, ai renunţat la lumea seculară şi ţi-ai abandonat familia, pentru a 
crede în Dumnezeu. Dar înseamnă asta că ai intrat în realitatea adevărului? 
Înseamnă că ești o persoană cinstită, una care I se supune lui Dumnezeu? 
Înseamnă asta că ţi s-a schimbat starea, sau că eşti cineva care deţine 
adevărul sau umanitate? Categoric nu înseamnă asta. Aceste acțiuni externe 
ale tale li se pot părea frumoase altor oameni — dar ele nu înseamnă că 
practici adevărul sau că I te supui lui Dumnezeu şi categoric nu înseamnă că 
intri în realitatea adevărului. Sacrificule și cheltuielile oamenilor sunt prea 
denaturate şi toți oamenii sunt controlați de intenția de a primi 
binecuvântări şi nu au fost purificaţi prin încercări şi rafinare. De aceea sunt 
atât de mulți încă superficiali în îndatoririle lor şi nu obțin rezultate reale; 
ba chiar perturbă, tulbură, subminează şi provoacă tot soiul de probleme 
lucrării bisericii. Nu se gândesc deloc la pocăință şi continuă să 
răspândească negativitate, să spună minciuni şi să denatureze faptele, pentru 
a-şi argumenta propria situaţie, chiar şi atunci când biserica îi alungă. Unii 
oameni cred, vreme de un deceniu sau două, dar tot îşi pierd controlul şi fac 
tot soiul de fapte rele. Atunci, sunt îndepărtați sau excluşi de biserică. 
Faptul că pot face atâtea lucruri teribile este o dovadă satisfăcătoare că au 


un caracter teribil, că sunt prea necinstiţi și prea vicleni şi că nu sunt deloc 


nevinovaţi, ascultători sau supuși. Asta este fiindcă nu i-a interesat 
niciodată prea mult să practice adevărul și să fie persoane cinstite. Ei văd 
credinţa în Dumnezeu în acești termeni: „Atât timp cât îmi abandonez 
familia, mă sacrific pentru Dumnezeu, sufăr şi plătesc un preţ, Dumnezeu ar 
trebui să-mi comemoreze faptele şi ar trebui să primesc mântuirea Lui.” 
Aceasta este o gândire fantezistă şi o dorință deşartă. Dacă vrei să primeşti 
mântuirea şi să vii cu adevărat înaintea lui Dumnezeu, mai întâi, trebuie să 
vii înaintea Lui în căutare: “Dumnezeule, ce ar trebui să pun în practică? 
Care este standardul Tău pentru mântuirea oamenilor? Ce fel de oameni 
mântuieşti Tu?”. Asta ar trebui să căutăm și să cunoaștem, mai presus de 
orice. Clădește-ţi fundația pe adevăr, investeşte efort în adevăr și în realitate 
în toate situaţiile şi atunci vei fi o persoană care deține o fundaţie, care are 
viață. Dacă îţi construieşti fundaţia pe slove şi doctrine, fără să pui vreodată 
în practică vreun adevăr sau să investeşti efort în vreun adevăr, atunci vei fi 
cineva care nu are niciodată viață. Când practicăm starea de a fi o persoană 
cinstită, avem viaţa, realitatea şi esenţa unei persoane cinstite. Apoi, avem 
practica şi comportamentul unei persoane cinstite şi măcar acea latură 
cinstită a noastră Îi va aduce lui Dumnezeu bucurie şi El o va aproba. 
Totuşi, încă afişăm minciuni, păcăleli şi înşelăciune, care trebuie curăţite. 
De aceea trebuie să continuăm să căutăm și să nu ne blocăm într-o rutină. 
Dumnezeu ne aşteaptă, ne dă o şansă. Dacă nu faci niciodată planuri pentru 
a deveni o persoană cinstită, dacă nu cauţi niciodată cum să vorbeşti cinstit 
şi din inimă, cum să faci lucruri fără denaturarea artificuilor şi a înşelăciunii, 
cum să te porți ca o persoană cinstită, atunci va fi imposibil să trăieşti cu 
asemănarea unui om cinstit sau să intri în realitatea adevărului de a fi o 
persoană cinstită. Dacă ai intrat în realitatea unui anumit aspect al 
adevărului, atunci, ai obţinut acel aspect al adevărului; dacă nu deții acea 


realitate, atunci nu deţii acea viață și acea statură. Când te confrunți cu 


încercări şi ispite, sau când primeşti o însărcinare, dacă nu ai nicio realitate, 
te vei poticni cu uşurinţă şi vei face greşeli; vei tinde să-L ofensezi pe 
Dumnezeu şi să te răzvrăteşti împotriva Lui. Nu vei putea să te abţii. Mulţi 
oameni își pierd controlul în îndatoririle lor, refuzând să accepte sfaturi și 
rămânând incorigibili, perturbând și tulburând grav lucrarea bisericii şi 
afectând grav interesele casei lui Dumnezeu. Aceşti oameni sunt îndepărtați 
sau excluşi, în cele din urmă - acesta este finalul inevitabil. Dar dacă în 
prezent, practici adevărul pentru a fi o persoană cinstită, mărturia 
experienței tale ca persoană cinstită este aprobată de către Dumnezeu. Nu îți 
poate lua nimeni asta şi nu te poate priva nimeni de această realitate, de 
această viaţă. Unii oameni întreabă: „Deja sunt de mult timp o persoană 
cinstită. Pot să redevin o persoană vicleană?” Dacă te-ai debarasat de firea 
ta coruptă; dacă deţii realitatea adevărului de a fi o persoană cinstită; dacă 
trăieşti o asemănare umană și dispreţuieşti, în inima ta, artificuile, 
înșelăciunea şi lumea necredincioşilor, atunci nu poţi ajunge din nou sub 
influența Satanei. Aceasta este fiindcă eşti capabil să trăieşti conform 
cuvintelor lui Dumnezeu; deja trăieşti în lumină. Nu este simplu să te 
transformi dintr-o persoană vicleană într-una cinstită. A te transforma din 
nou într-o persoană vicleană, după ce ai fost o persoană cinstită care Îl 
încântă cu adevărat pe Dumnezeu ar fi imposibil, chiar şi mai dificil. Unii 
oameni spun: „Am mai mulți ani de experienţă în a fi o persoană cinstită. 
Spun adevărul în majoritatea timpului și sunt destul de cinstit. Dar din când 
în când, spun câte ceva care este neadevărat, indirect sau viclean.” Aceasta 
este o problemă mult mai uşor de rezolvat. Atât timp cât te concentrezi pe 
căutarea adevărului şi pe strădania de a obţine adevărul, nu este nevoie să-ţi 
faci griji că vei fi incapabil să te schimbi în viitor. Cu siguranţă vei continua 
să faci progrese. Exact ca o sămânță plantată în pământ, dacă o uzi la timp 


şi-i asiguri zilnic lumină solară, nu este nevoie să te întrebi dacă mai târziu 


va face fructe și cu siguranță va exista o recoltă toamna. Ce ar trebui să vă 
îngrijoreze mai mult este acest lucru: ați pătruns vreun pic în a fi o persoană 
cinstită? Spuneţi tot mai puţine minciuni? Puteţi spune că sunteți, per total, 
o persoană cinstită acum? Acestea sunt întrebările cheie. Dacă cineva 
spune: „Ştiu că sunt o persoană înşelătoare, dar niciodată nu am practicat 
starea de a fi o persoană cinstită”, atunci, nu deţii nimic din realitatea de a fi 
o persoană cinstită. Trebuie să lucrezi mult, să prezinți, în vederea unei 
analize atente, fiecare mică faţetă a vieţii tale, toate comportamentele tale 
diferite, toate felurile în care practici înşelăciunea și felul în care îi tratezi 
pe ceilalţi. Înainte să analizezi atent aceste lucruri, poate că te vei simţi 
foarte mulţumit de tine, foarte satisfăcut de tine, pentru ceea ce ai făcut. Dar 
odată ce le analizezi atent, comparându-le cu cuvintele lui Dumnezeu, vei fi 
şocat: „Nu mi-am dat seama că sunt atât de josnic, atât de rău şi de perfid!” 
Îţi vei descoperi adevăratul sine şi îţi vei recunoaște într-adevăr dificultăţile, 
defectele şi înșelăciunea. Dacă nu faci nicio analiză atentă și te crezi mereu 
o persoană cinstită, care nu păcăleşte, dar tot te numești o persoană 
înșelătoare, atunci nu te vei schimba niciodată. Dacă nu scoţi la iveală, din 
inima ta, acele intenţii josnice, rele, cum îţi vei vedea urâţenia și corupția? 
Dacă nu reflectezi şi nu-ţi analizezi atent stările corupte, vei vedea adevărul, 
despre cât de profund corupt eşti? Fără o înţelegere a firii tale corupte, nu 
vei şti cum să cauţi adevărul pentru a rezolva probleme; nu vei şti cum să 
urmărești adevărul şi să pătrunzi în realitate conform cerinţelor lui 
Dumnezeu. Acesta este adevăratul înţeles din spatele expresiei: „Nu vei 


avea niciodată realitatea, dacă nu practici adevărul.” 


Tot ce spune Dumnezeu este adevărul — absolut fiecare cuvânt are 
realitatea adevărului şi este în întregime realitatea lucrurilor pozitive. 
Oamenii trebuie doar să aducă în vieţile lor zilnice cuvintele lui Dumnezeu, 


pentru a le practica şi a pătrunde în ele. Toate cuvintele de la Dumnezeu se 


adresează nevoilor omenirii, iar oamenii trebuie să se compare cu toate 
cuvintele. Ele nu trebuie privite în trecere, menirea lor nu e să satisfacă 
unele nevoi spirituale ale tale şi ideea nu este ca tu să le susții de formă sau 
să-ţi împlinească ţie nevoile de a vorbi despre slove şi doctrine. Fiecare 
cuvânt al lui Dumnezeu deţine realitatea adevărului. Dacă nu pui cuvintele 
lui Dumnezeu în practică, nu vei avea cum să intri în realitatea adevărului — 
vei fi mereu cineva care nu are nicio legătură cu realitatea. Dacă practici a fi 
o persoană cinstită, atunci vei avea realitatea de a fi cinstit şi vei fi capabil 
să trăieşti o stare adevărată de a fi o persoană cinstită, în loc să inventezi, 
pur şi simplu, pretexte false. Vei fi capabil şi să înţelegi ce fel de persoană 
este cinstită şi ce fel de persoană nu este cinstită şi de ce disprețuiește 
Dumnezeu oamenii înșelători. Vei înţelege cu adevărat sensul de a fi o 
persoană cinstită; vei experimenta ce simte Dumnezeu când le cere 
oamenilor să fie cinstiţi şi de ce le cere El asta oamenilor. Când descoperi 
că eşti plin de viclenie, îţi vei uri înșelăciunea şi necinstea. Vei uri cât de 
neruşinat ai trăit conform firii tale înșelătoare, necinstite. Astfel, vei fi 
dornic să te schimbi. În acest fel, vei simţi din ce în ce mai mult că a fi o 
persoană cinstită este singurul mod de a trăi o umanitate normală şi de a trăi 
cu sens. Vei simți că faptul că Dumnezeu le cere oamenilor să fie cinstiți 
este incredibil de important. Vei simți că doar făcând acest lucru poţi 
împlini voia lui Dumnezeu, că doar oamenii cinstiţi vor obține mântuirea și 
că este absolut corect ce a spus Dumnezeu! Voi Îmi spuneţi: este importantă 
cerința lui Dumnezeu ca oamenii să fie cinstiți? (Da, este.) Atunci, începând 
de acum, voi ar trebui să vă analizați atent părțile voastre care sunt 
înșelătoare şi necinstite. După ce le-ai analizat, vei descoperi că în spatele 
tuturor lucrurilor înșelătoare există o intenție, un scop anume şi o urâţenie 
umană. Vei descoperi că această înşelăciune dezvăluie nesăbuinţa, egoismul 


şi josnicia oamenilor. Când vei descoperi asta, îţi vei vedea adevărata faţă, 


iar când îţi vei vedea adevărata față, te vei urî. Când începi să te urăști, când 
ştii cu adevărat ce fel de lucru eşti, vei continua să te mândreşti atunci? Vei 
continua să te lauzi la fiecare pas? Vei dori mereu complimente și laude de 
la ceilalți? Vei mai spune că cerințele lui Dumnezeu sunt prea mari, că nu 
este nevoie? Nu vei acționa în acest fel şi nu vei spune astfel de lucruri. Vei 
fi de acord cu ce spune Dumnezeu şi vei spune „Amin”. Te vei convinge cu 
inima, cu mintea şi cu ochii tăi. Când se întâmplă asta, înseamnă că ai 
început să practici cuvintele lui Dumnezeu, că ai pătruns în realitate şi că ai 
început să vezi rezultate. Cu cât practici mai mult cuvintele lui Dumnezeu, 
cu atât vei simți mai mult cât de corecte și cât de necesare sunt acestea. 
Dacă nu le-ai practica și doar ai continua să îndrugi: „Ah, sunt nesincer, 
sunt înşelător”, atunci ai continua să fii la fel de înşelător ca întotdeauna, 
atunci când te confrunţi cu o situaţie. În tot acest timp, ai crede că acest 
lucru nu se consideră înșelăciune, ci sinceritate, şi aşa ai trece peste asta. 
Data următoare când s-ar întâmpla ceva, ai manipula din nou. Ai fi indirect 
şi înşelător şi nu ai spune decât minciuni. După aceea, te-ai întreba: „Oare 
iar am fost necinstit şi înşelător? lar am minţit? Nu cred că se pune.” Ai 
veni înaintea lui Dumnezeu şi te-ai ruga: „Dumnezeule, Tu vezi că mereu 
manipulez, sunt necinstit şi înşelător. Te rog să mă ierți. Data viitoare nu voi 
mai fi aşa, iar dacă sunt, Te rog să mă disciplinezi.” Menţionezi relaxat 
această chestiune, tratând-o superficial. Ce fel de persoană ar face asta? 
Este cineva care nu iubeşte adevărul şi care nu este dispus să-l pună în 
practică. Poate că ai plătit un mic preţ sau ai petrecut ceva timp făcându-ți 
datoria, slujindu-L pe Dumnezeu sau ascultând predici. Poate că ai şi 
sacrificat câteva ore de muncă și ai câştigat mai puţini bani. Dar de fapt, nu 
al pus nici pe departe adevărul în practică şi nu ai luat în serios chestiunea 
de a practica adevărul. Ai fost superficial şi neglijent şi nu i-ai acordat 


niciodată multă importanță. Dacă doar simulezi, atunci când practici 


adevărul, asta dovedeşte că atitudinea ta faţă de adevăr nu este una de 
iubire. Eşti cineva care nu este dispus să pună adevărul în practică; eşti 
departe de adevăr şi ţi-e lehamite de el. Te angajezi în credință pentru a 
obține binecuvântări şi singurul motiv pentru care nu te-ai îndepărtat de 
Dumnezeu este faptul că te temi să nu fii pedepsit. Aşa că orbecăi în 
credința ta, căutând să predici cuvintele şi slovele doctrinelor ca să-ți 
îmbunătăţeşti imaginea, învățând ceva vocabular spiritual şi câteva imnuri 
îndrăgite, învățând câteva sloganuri pentru a avea părtăşie despre adevăr şi 
termeni la modă, în legătură cu credinţa ta. Te prezinți ca o persoană 
spirituală, crezându-te cineva care se conformează voii lui Dumnezeu și 
care este vrednic de a fi folosit de către El. Devii mulțumit de tine şi îți uiţi 
locul. Eşti dus de nas şi păcălit de această imagine de suprafață, de aceste 
comportamente ipocrite. Eşti păcălit de acestea până la moarte şi, deşi crezi 
că vei urca în rai, în realitate, vei coborî în iad. Ce sens există într-o astfel 
de credință? Nu există nimic real în această așa-zisă „credinţă” a ta. În cel 
mai bun caz, ai recunoscut că există un Dumnezeu, dar nu ai intrat deloc în 
realitatea adevărului. Deci, în cele din urmă, finalul tău va fi acelaşi ca al 
necredincioşilor — vei ajunge în iad, fără vreun final bun. Dumnezeu a spus: 
„Ceea ce Eu cer nu sunt flori strălucitoare şi luxuriante, ci roade 
îmbelşugate.” Indiferent cât de multe flori ai sau cât de frumoase sunt, 
Dumnezeu nu le vrea. Ceea ce înseamnă că, indiferent cât de frumos 
vorbeşti sau cât de mult pari să cheltuieşti, să contribui sau să sacrifici, nu 
asta Îl bucură pe Dumnezeu. Dumnezeu se uită doar la cât de mult adevăr ai 
înţeles şi ai pus cu adevărat în practică, cât de mult din realitatea adevărului 
din cuvintele lui Dumnezeu ai trăit, dacă a existat o schimbare adevărată în 
firea vieţii tale, cât de multe experienţe și mărturii autentice ai, cât de multe 
fapte bune ai pregătit, cât de mult ai făcut pentru a împlini voia lui 


Dumnezeu şi dacă ţi-ai făcut datoria la înălțimea standardelor. Acestea sunt 


lucrurile la care se uită Dumnezeu. Când oamenii nu-L înţeleg pe 
Dumnezeu şi nu Îi cunosc voia, mereu o interpretează greşit şi-l prezintă 
câteva lucruri superficiale ca mod de a regla conturile cu El. Ei spun: 
„Dumnezeule, sunt credincios de mulţi ani. Am călătorit peste tot, am 
predicat Evanghelia şi am convertit atât de mulți oameni. Pot recita mai 
multe pasaje din cuvintele Tale şi pot cânta destul de multe imnuri. Când 
urmează ceva important sau ceva dificil, mereu țin post şi mă rog şi citesc 
cuvintele Tale tot timpul. Cum este posibil să nu mă conformez voii Tale?” 
Atunci, Dumnezeu le spune: „Eşti o persoană cinstită acum? [i s-a 
schimbat înșelăciunea? Ai plătit vreodată vreun preţ, pentru a deveni o 
persoană cinstită? Ai adus vreodată înaintea Mea toate lucrurile înşelătoare 
pe care le-ai făcut, toate modurile în care ai arătat înșelăciune şi le-ai făcut 
cunoscute? Eşti mai puţin mincinos cu Mine? Recunoști când Îmi faci 
Jurăminte false sau promisiuni deșarte, sau când spui lucruri plăcute, ca să 
Mă păcălești? Ai renunţat la aceste lucruri?” Când te gândești la asta şi 
descoperi că nu ai renunțat deloc la aceste lucruri, vei rămâne șocat. Vei fi 
avertizat cu privire la faptul că nu ai cum să reglezi conturile înaintea lui 
Dumnezeu. Vă expun starea coruptă pentru a vă permite să vă cunoaşteţi; 
vorbesc atât de mult ca voi să puteți să puneţi adevărul în practică şi să 
pătrundeţi în realitate. Niciun fel de cuvinte, părtăşii sau adevăruri nu sunt 
menite să fie recitate în lung și-n lat de către oameni; ele trebuie puse în 
practică. De ce vi se spune mereu să acceptaţi adevărul şi să-l puneţi în 
practică? Fiindcă doar adevărul vă poate curăți corupția şi vă poate schimba 
perspectiva asupra vieţii și valorile şi fiindcă doar adevărul poate deveni 
viaţa cuiva. Când accepţi adevărul, trebuie să îl şi pui în practică, pentru a 
deveni viaţa ta. Dacă crezi că înţelegi adevărul, dar nu l-ai practicat şi nu a 
devenit viața ta, atunci îți va fi imposibil să te schimbi. Fiindcă nu ai 


acceptat adevărul, firea ta coruptă nu are cum să fie curățită. Dacă nu poți 


să practici adevărul, nu te vei schimba. În final, dacă adevărul nu a prins 
rădăcini în inima ta şi nu a devenit viaţa ta, atunci, timpul tău în calitate de 
credincios se apropie de sfârşit, soarta şi finalul tău vor fi hotărâte. În 
lumina acestei părtăşii, simțiți cu toții o urgenţă de a pune adevărul în 
practică? Nu aşteptaţi trei ani, cinci ani, sau mai mult şi abia atunci începeţi 
să-l practicaţi. Nu există s-o faci prea devreme sau prea târziu, când e vorba 
de practicarea adevărului; dacă îl practici în curând, te vei schimba în 
curând, iar dacă îl practici mai târziu, te vei schimba mai târziu. Dacă ratezi 
şansa la lucrarea Duhului Sfânt şi la desăvârşirea omenirii de către 
Dumnezeu, vei fi în pericol, când vor veni marile dezastre. Atunci, când se 
va încheia lucrarea lui Dumnezeu de mântuire a omenirii, nu vor mal fi 
rămas alte şanse. Dacă, după ce ţi-ai ratat şansa, spui: „Nu am făcut niciun 
efort atunci, dar voi începe să practic asta acum”, va fi prea târziu şi va fi 
puțin probabil să fii desăvârşit de Dumnezeu. Asta fiindcă Duhul Sfânt nu 
va mai lucra, iar înțelegerea ta cu privire la toate lucrurile, la toate 
adevărurile, va fi foarte superficială. Apar tot soiul de situații acum și, prin 
părtăşia despre adevăr, credința voastră creşte și sunteți mai motivaţi să-L 
urmaţi pe Dumnezeu. Dacă o vreme nu ar apărea situaţii, cu siguranţă că aţi 
deveni negativi şi indisciplinaţi, îndepărtându-vă tot mai mult de 
Dumnezeu. Aţi deveni exact ca aceia din lumea religioasă, doar respectând 
formatele adunărilor şi ceremoniilor religioase, neavând deloc realitatea 


adevărului. Atunci, la ce ar ajuta să vă bateţi cu pumnii în piept şi să jeliți? 


Spuneţi-Mi, este epuizant să trăieşti alături de oameni înşelători? (Da, 
este.) Nu sunt şi ei epuizați? De fapt, şi ei sunt obosiţi, dar ei nu simt 
propria oboseală. Asta fiindcă oamenii înșelători și oamenii cinstiți sunt 
diferiți: oamenii cinstiți sunt mai simpli. Gândurile lor nu sunt atât de 
complicate şi ei spun ce gândesc. Pe de altă parte, oamenii înșelători trebuie 


să vorbească mereu pe ocolite. Ei nu spun nimic direct — în schimb, joacă 


mereu jocuri înșelătoare şi îşi ascund minciunile. Ei îşi pun mereu minţile la 
contribuţie, chibzuind tot timpul, speriați că dacă sunt câtuși de puţin 
neglijenţi, le va scăpa ceva. În ce măsură joacă unii oameni jocuri 
înşelătoare? Indiferent cu cine interacționează, ei mereu încearcă să vadă 
cine este mai prevăzător, cine este mai deștept, cine are cel mai mult succes, 
iar în cele din urmă, competitivitatea lor se transformă în nevroză. Ei nu pot 
dormi noaptea, însă nu simt durere şi chiar li se pare normal acest lucru. 
Atunci, nu au devenit ei demoni vii? Când Dumnezeu îi mântuiește pe 
oameni, El le permite să se elibereze de sub influența Satanei și de firile lor 
corupte, să devină oameni cinstiți și să trăiască potrivit cuvintelor Lui. Să 
trăieşti ca o persoană cinstită oferă descătuşare şi eliberare şi este mult mai 
puţin dureros. Este cea mai fericită viață. Oamenii cinstiți sunt mai simpli. 
Ei spun ce este în inimile lor şi ceea ce gândesc. În cuvintele şi în acţiunile 
lor, ei îşi urmează propria conștiință şi rațiune. Ei sunt dispuşi să se lupte 
pentru adevăr, iar când îl înțeleg, îl pun în practică. Când nu pot să priceapă 
o chestiune, ei sunt dispuşi să caute adevărul, iar apoi fac orice corespunde 
acestuia. Caută voia lui Dumnezeu peste tot şi în toate lucrurile, iar apoi o 
urmează în acțiunile lor. Poate există câteva domenii în care sunt nesăbuiţi 
şi trebuie să se doteze cu principiile adevărului, iar asta îi obligă să crească 
în mod constant. A experimenta în acest fel înseamnă că pot deveni oameni 
cinstiți, înţelepţi şi că se pot conforma în totalitate voii lui Dumnezeu. Dar 
oamenii înșelători nu sunt așa. Ei trăiesc conform unor firi satanice, 
demonstrându-și corupția, dar temându-se, în acelaşi timp, că alții ar putea 
afla ceva ce să folosească împotriva lor, când fac acest lucru. Aşa că 
folosesc şiretlicuri necinstite şi înșelătoare, drept răspuns. Se tem de un 
moment când totul va fi dezvăluit, deci folosesc toate mijloacele posibile 
pentru a născoci minciuni şi pentru a le ascunde, iar când apare o 


discrepanță, spun mai multe minciuni, pentru a o justifica. Mereu mint şi-şi 


ascund minciunile — nu este acesta un mod de viaţă epuizant? Îşi frământă 
mereu creierii pentru a născoci minciuni şi pentru a le ascunde. Este mult 
prea solicitant. De aceea, oamenii înșelători, care îşi petrec zilele născocind 
minciuni şi ascunzându-le, au vieţi atât de epuizante şi de dureroase! Totuşi, 
pentru oamenii cinstiți, este altfel. Ca persoană cinstită, nu ai la fel de multe 
de luat în considerare, atunci când vorbeşti și când acţionezi. În majoritatea 
cazurilor, o persoană cinstită poate pur şi simplu să vorbească sincer. Abia 
când o chestiune specifică le atinge în treacăt interesele, își pun mai mult 
mintea la contribuţie — poate că mint puţin, ca să-şi protejeze interesele, ca 
să-şi păstreze vanitatea şi mândria. Minciunile de acest fel sunt limitate, 
deci pe oamenii cinstiţi nu-i epuizează atât de mult să vorbească şi să 
acționeze. Intenţiile oamenilor înşelători sunt mult mai complicate decât ale 
oamenilor cinstiți. Considerentele lor au prea multe fațete: ei trebuie să-și ia 
în calcul prestigiu, reputația, profitul şi statutul propriu; şi trebuie să-şi 
protejeze interesele — toate acestea, fără să-i lase pe ceilalți să vadă vreun 
defect şi fără să se dea de gol, deci trebuie să-şi frământe creierii pentru a 
născoci minciuni. În plus, oamenii înşelători au dorinţe mari, exagerate şi 
multe pretenţii. Trebuie să născocească moduri de a-şi atinge scopurile, deci 
trebuie să continue să mintă și să trişeze și, când spun mai multe minciuni, 
trebuie să ascundă mai multe minciuni. De aceea, viaţa unei persoane 
înşelătoare este cu atât de mult mai epuizantă și mai dureroasă decât cea a 
unei persoane cinstite. Unii oameni sunt relativ cinstiți. Dacă pot să 
urmărească adevărul, să reflecteze asupra lor, indiferent ce minciuni au 
spus, să recunoască şiretlicurile pe care le-au făcut, oricare ar fi fost acestea, 
privindu-le în lumina cuvintelor lui Dumnezeu, pentru a le analiza atent şi a 
le înţelege, iar apoi, schimbându-le, atunci vor fi capabili să se elibereze de 
mare parte din minciunile şi şiretlicurile lor, în nu mai mult de câțiva ani. 


Atunci, ei vor fi devenit persoane care sunt în esenţă cinstite. A trăi în acest 


fel nu numai că îi eliberează de multă durere şi epuizare, dar le şi aduce 
linişte şi fericire. Sub multe aspecte, ei vor fi liberi de constrângerile 
prestigiului, profitului, statutului, vanității și mândriei şi vor trăi în mod 
firesc o viaţă descătuşată şi eliberată. Însă oamenii înșelători au mereu 
motive ascunse în spatele discursului şi acţiunilor lor. Ei născocesc tot soiul 
de minciuni pentru a-i ademeni și a-i păcăli pe ceilalți şi, de îndată ce sunt 
expuşi, se gândesc la modalități de a-și ascunde minciunile. Chinuiţi în 
multe feluri, şi ei simt că vieţile lor sunt epuizante. Este suficient de 
epuizant pentru ei să spună atât de multe minciuni în fiecare situaţie cu care 
se confruntă, iar să trebuiască, după aceea, să ascundă acele minciuni este și 
mai epuizant. Tot ce spun ei este menit a îndeplini un scop, aşa că ei 
cheltuiesc multă energie mentală pe fiecare cuvânt pe care-l rostesc. lar 
când au terminat de vorbit, se tem că i-ai ghicit, deci trebuie să-și frământe 
creierii şi pentru a-şi ascunde minciunile, explicându-ți insistent lucruri, 
încercând să te convingă că nu te mint sau nu te înşeală, că sunt persoane 
bune. Oamenii înşelători sunt capabili să facă aceste lucruri. Dacă doi 
oameni înşelători sunt împreună, sigur vor apărea intrigi, conflicte şi 
uneltiri. Disputele nu se vor sfârși niciodată, ducând la o ură tot mai 
profundă, iar ei vor deveni cei mai mari dușmani. Dacă ești o persoană 
cinstită cu o persoană înșelătoare, aceste comportamente cu siguranţă te vor 
scârbi. Dacă acţionează aşa doar din când în când, vei spune că toți oamenii 
au o fire coruptă şi că sunt greu de evitat astfel de lucruri. Dar dacă 
acționează aşa tot timpul, vei fi foarte scârbit şi dezgustat de aceste metode; 
vei fi dezgustat de acea latură a lor şi de intenţiile pe care le au. Când vei 
deveni atât de dezgustat, vei fi capabil să-i disprețuieşti și să-i respingi. 
Acesta este un lucru foarte normal. Nu se poate interacţiona cu ei, decât 


dacă se pocăiesc şi arată câteva schimbări. 


Ce spuneți — nu este epuizantă viața pentru oamenii înşelători? Ei își 
petrec tot timpul spunând minciuni, apoi spunând şi mai multe minciuni 
pentru a le acoperi şi apelând la șiretlicuri. Îşi provoacă singuri această 
epuizare. Ei ştiu că a trăi astfel este epuizant — aşadar, de ce ar mai vrea să 
fie înşelători, nedorindu-şi să fie cinstiți? V-aţi gândit vreodată la întrebarea 
asta? Aceasta este o consecință a faptului că oamenii sunt păcăliți de 
naturile lor satanice; îi împiedică să scape de acest fel de viaţă, de acest tip 
de fire. Oamenii sunt dispuşi să accepte să fie păcăliți în acest fel şi să 
trăiască aşa; nu vor să practice adevărul şi să meargă pe calea luminii. Tu 
crezi că a trăi aşa este epuizant şi că a se purta astfel nu este necesar — dar 
oamenii înșelători cred că este absolut necesar. Ei cred că dacă nu fac aşa, 
asta ar face să fie umiliți, că ar dăuna imaginii, reputației şi intereselor 
proprii şi că ar pierde prea mult. Ei preţuiesc aceste lucruri, îşi preţuiesc 
imaginea, reputația şi statutul propriu. Aceasta este adevărata faţă a 
oamenilor care nu iubesc adevărul. Pe scurt, când oamenii nu sunt dispuși 
să fie cinstiți sau să practice adevărul este din cauză că nu iubesc adevărul. 
În inimile lor, ei preţuiesc lucruri precum reputaţia şi statutul, le place să 
urmeze tendinţele lumești şi să trăiască sub influența Satanei. Aceasta este o 
problemă a naturii lor. Există oameni, în prezent, care au crezut în 
Dumnezeu mulți ani, care au auzit multe predici și ştiu ce înseamnă să crezi 
în Dumnezeu. Dar ei tot nu practică adevărul şi nu s-au schimbat deloc — 
oare de ce? Este din cauză că nu iubesc adevărul. Chiar dacă înţeleg un pic 
din adevăr, tot nu sunt capabili să-l pună în practică. Pentru astfel de 
oameni, indiferent de câți ani cred în Dumnezeu, va fi în zadar. Pot fi 
mântuiți oamenii care nu iubesc adevărul? Este absolut imposibil. Să nu 
iubeşti adevărul este o problemă cu inima ta, cu natura ta. Nu poate fi 
rezolvată. Dacă un om poate sau nu să fie mântuit în credinţa lui depinde în 


principal de măsura în care acesta iubește sau nu adevărul. Doar cei care 


iubesc adevărul îl pot accepta; doar ei pot îndura greutăți şi pot plăti un preţ 
de dragul adevărului și doar ei se pot ruga lui Dumnezeu și se pot baza pe 
El. Doar ei pot să caute adevărul şi să reflecteze şi să se cunoască prin 
experiențele lor, să aibă curajul de a se lepăda de trup şi să dobândească 
practica adevărului și supunerea faţă de Dumnezeu. Doar cei care iubesc 
adevărul pot să-l urmărească în acest fel, să păşească pe calea mântuirii şi 
să obțină aprobarea lui Dumnezeu. Nu există o altă cale, în afară de aceasta. 
Celor care nu iubesc adevărul le este foarte greu să-l accepte. Asta fiindcă, 
prin naturile lor, le este lehamite de adevăr şi-l urăsc. Dacă ar vrea să 
înceteze să I se împotrivească lui Dumnezeu sau să nu mai facă rău, le-ar fi 
foarte dificil să facă asta, fiindcă ei sunt ai Satanei şi deja au devenit diavoli 
şi duşmani ai lui Dumnezeu. Dumnezeu mântuieşte omenirea, El nu 
mântuieşte diavoli şi nici pe Satana. Unii oameni pun întrebări precum: „Eu 
chiar înțeleg adevărul. Doar că nu-l pot pune în practică. Ce ar trebui să 
fac?” Acesta este cineva care nu iubeşte adevărul. Dacă cineva nu iubeşte 
adevărul, atunci nu-l poate pune în practică nici măcar dacă-l înţelege, 
fiindcă în inima lui, el nu este dispus să o facă şi nu îi place adevărul. O 
astfel de persoană nu poate fi mântuită. Unii oameni spun: „Mi se pare că 
pierzi mult fiind o persoană cinstită, deci nu vreau să fiu aşa. Oamenii 
înşelători nu pierd niciodată — ba chiar trag foloase, profitând de ceilalți. 
Deci aş prefera să fiu o persoană înșelătoare. Nu sunt dispus să-i las pe 
ceilalți să-mi afle treburile personale, să-i las să se lămurească în legătură 
cu mine sau să mă înțeleagă. Soarta mea ar trebui să fie în mâinile mele.” 
Atunci, te rog — încearcă asta și vezi. Vezi cu ce fel de final te alegi; vezi 


cine ajunge în iad şi cine este pedepsit, în final. 
Sunteţi dispuşi să fiți cinstiţi? Ce plănuiți să faceţi după ce ascultați 
aceste părtăşii? Cu ce veţi începe? (Voi începe prin a nu minţi.) Acesta este 


modul corect de a practica, dar nu este uşor să nu minţi. Există adesea 


intenții la baza minciunilor oamenilor, dar unele minciuni nu au nicio 
intenţie la bază şi nici nu sunt plănuite în mod deliberat. În schimb, ele sunt 
spuse în mod firesc. Minciunile de acest fel sunt uşor de înlăturat; 
minciunile cu intenţii la bază sunt cele greu de înlăturat. Asta fiindcă aceste 
intenții vin din natura ta și reprezintă șiretlicurile Satanei şi sunt intenții pe 
care oamenii le aleg în mod voit. Dacă cineva nu iubeşte adevărul, va fi 
incapabil să se lepede de trup — deci ar trebui să se roage lui Dumnezeu, să 
se bazeze pe El şi să caute adevărul, pentru a rezolva problema. Dar 
mințitul nu poate fi înlăturat dintr-o dată. Se va repeta cu câte o ocazie, ba 
chiar cu mai multe. Aceasta este o situație normală și, atât timp cât înlături 
absolut toate minciunile pe care le spui şi continui să faci acest lucru, va 
veni şi ziua în care le vei fi înlăturat pe toate. Înlăturarea minţitului este un 
război prelungit: când spui o minciună, reflectează asupra ta şi apoi roagă-te 
lui Dumnezeu. Când mai spui una, reflectează asupra ta şi roagă-te din nou 
lui Dumnezeu. Cu cât te rogi mai mult lui Dumnezeu, cu atât îți vei urî mai 
mult firea coruptă și cu atât îţi vei dori mai mult să practici adevărul şi să-l 
trăieşti. Astfel, vei avea puterea de a abandona minciunile. După o perioadă 
de astfel de experienţă şi practică, vei fi capabil să vezi că minciunile tale 
au devenit mult mai puţine, că trăieşti într-o tihnă mult mai mare şi că nu 
mai ai nevoie să minţi sau să-ţi acoperi minciunile. Deşi poate că nu 
vorbeşti mult, zilnic, fiecare propoziție va veni din inimă și va fi adevărată, 
cu foarte puţine minciuni. Cum te vei simți trăind aşa? Nu te vei simţi 
descătuşat şi eliberat? Firea ta coruptă nu te va guverna şi nu vei fi 
constrâns de ea şi cel puţin vei începe să vezi rezultatele practicii de a fi o 
persoană cinstită. Fireşte, când întâlneşti ocazii speciale, poate că uneori 
mai laşi să scape o mică minciună. Poate sunt momente când te confrunți cu 
vreun pericol sau vreun soi de problemă, sau vrei să-ți menţii siguranța, 


momente în care nu te poți abţine să minţi. Totuşi, trebuie să reflectezi 


asupra acestui lucru, să-l înţelegi şi să rezolvi problema. Ar trebui să te rogi 
lui Dumnezeu şi să spui: „Încă există minciuni şi şiretlicuri în mine. Fie ca 
Dumnezeu să mă mântuiască de firea mea coruptă, o dată pentru 
totdeauna.” Când practici intenționat înţelepciunea, nu se consideră o 
dezvăluire a corupției. Asta trebuie să experimentezi, ca să fii o persoană 
cinstită. În acest mod, minciunile tale vor deveni chiar mai puține. Azi, spui 
zece minciuni, mâine s-ar putea să spui nouă, după aceea vei spune opt. Mai 
târziu, vei spune doar două sau trei. Vei spune tot mai mult adevărul și 
practica ta de a fi o persoană cinstită se va apropia din ce în ce mai mult de 
voia lui Dumnezeu, de cerinţele şi standardele Lui — şi ce bine va fi! Ca să 
practici onestitatea, trebuie să ai o cale şi trebuie să ai un ţel. Mai întâi, 
rezolvă problema de a spune minciuni. Trebuie să cunoşti esenţa care stă în 
spatele faptului că spui aceste minciuni. Trebuie şi să analizezi ce intenţii și 
ce motive te împing să spui aceste minciuni, de ce eşti posedat de astfel de 
intenţii şi care este esenţa lor. Când ai clarificat toate aceste probleme, vei fi 
redresat total problema mințitului şi când ţi se întâmplă ceva, vei avea 
principii de practică. Dacă vei continua cu o asemenea practică și 
experienţă, atunci cu siguranță vei vedea rezultate. Într-o zi, vei spune: 
“Este simplu să fu cinstit. Să fii înşelător este atât de epuizant! Nu mai 
vreau să fiu o persoană înșelătoare, să trebuiască mereu să mă gândesc la ce 
minciuni să mai spun şi la cum să-mi acopăr minciunile. Este ca şi cum aş fi 
o persoană cu o boală mintală, vorbind în contradicții — cineva care nu 
merită să fie numit “ființă umană! O astfel de viaţă este atât de obositoare și 


m? 


nu mai vreau să trăiesc aşa!” În acel moment, vei avea o șansă de a fi cu 
adevărat sincer și asta va dovedi că ai început să faci progrese spre a deveni 
o persoană cinstită. Acesta este un progres major. Sigur, poate că unii dintre 
voi, atunci când veți începe să practicaţi, veți fi îngroziți după ce veţi rosti 


cuvinte cinstite şi vă veți destăinul. Faţa vi se va înroşi, vă veţi simţi 


ruşinaţi şi vă veţi teme că ceilalți vor râde de voi. Ce ar trebui să faceți 
atunci? Tot trebuie să vă rugaţi lui Dumnezeu și să-l cereţi să vă dea putere. 
Spune: “Dumnezeule, vreau să fiu o persoană cinstită, dar mă tem că 
oamenii vor râde de mine atunci când spun adevărul. Te rog să mă salvezi 
din constrângerea firii mele corupte; lasă-mă să trăiesc conform cuvintelor 
Tale şi să fiu descătușat şi eliberat.” Când te rogi astfel, în inima ta va fi și 
mai multă lumină şi îţi vei spune: „Este bine să pun asta în practică. Astăzi, 
am practicat adevărul. În sfârşit, am fost şi eu, o dată, o persoană cinstită.” 
În timp ce te rogi așa, Dumnezeu te va luminat. El va lucra în inima ta şi te 
va mişca, permițându-ți să preţuieşti cum este să fii o persoană cinstită. 
Acesta este modul în care adevărul trebuie pus în practică. Chiar la început, 
nu vei avea o cale, dar, căutând adevărul, vei găsi una. Când oamenii încep 
să caute adevărul, nu au neapărat credinţă. Le este greu oamenilor să nu 
aibă o cale, dar odată ce înţeleg adevărul şi au o cale de practică, inimile lor 
se bucură de ea. Dacă sunt capabili să practice adevărul şi să se poarte 
conform principiilor, inimile lor vor găsi alinare, iar ei vor dobândi hbertate 
şi eliberare. Dacă ai o cunoaștere adevărată a lui Dumnezeu, vei fi capabil 
să vezi clar toate lucrurile din această lume; inima ta va fi iluminată, iar tu 
vei avea o cale. Atunci, vei obţine o eliberare şi o descătușare completă. În 
acel moment, vei înţelege ce înseamnă să pui adevărul în practică, să-L 
mulțumeşti pe Dumnezeu şi să fii o persoană reală — și astfel, vei fi pe calea 


cea dreaptă în credinţa ta în Dumnezeu. 


Toamnă, 2007 


Calea de practică spre schimbarea firii unei 
persoane 


Ce este schimbarea firii? Majoritatea oamenilor nu prea înţeleg acest 
lucru. Schimbarea firii este viziunea principală pentru credincioşii în 
Dumnezeu. Obţinerea schimbării firii nu este un lucru simplu. Asta fiindcă 
Dumnezeu nu mântuieşte oameni nou-creaţi, pe care Satana nu i-a corupt, ci 
un grup de fiinţe umane care au fost profund corupte de acesta, care sunt 
pline de otrăvuri satanice şi de firi satanice, care sunt exact ca Satana şi se 
răzvrătesc și I se împotrivesc lui Dumnezeu. Transformarea firii corupte a 
unei persoane este ca şi cum ai vindeca pe cineva care are cancer. Este un 
proces complex, nu-i aşa? Necesită operație, chimioterapie pe termen lung 
şi reexaminare, după o perioadă de timp. Procesul este cu adevărat 
complex. Așadar, să nu considerați că schimbarea firii e un lucru simplu. 
Nu este schimbarea de comportament sau de caracter pe care şi-o 
imaginează oamenii. Nu este ceva ce oamenii obțin doar pentru că vor asta. 
Schimbarea firii implică multe procese — procese care sunt explicate foarte 
clar în cuvintele lui Dumnezeu. Prin urmare, încă din prima zi când ajungi 
să crezi în Dumnezeu, trebuie să înţelegi cum mântuieşte Dumnezeu 
oamenii şi efectul pe care vrea El să-l obțină mântuindu-i. Dacă vrei să 
urmăreşti adevărul şi să obţii schimbarea firii, trebuie să îţi schimbi părerile 
eronate despre credinţa în Dumnezeu. Să crezi în Dumnezeu nu necesită să 
fii o persoană bine-crescută, amabilă, sau una care respectă legea, sau să 
faci multe fapte bune care îţi aduc aprobarea celorlalţi. În trecut, oamenii 
considerau că a crede în Dumnezeu și a urmări schimbarea firii însemna să 
fii o persoană care caută să facă pe plac oamenilor — să ai, la suprafaţă, o 
asemănare umană, ceva cultură, ceva răbdare sau, altfel, să ai o oarecare 


pietate superficială şi iubire față de alţi oameni, să-i ajuţi pe ceilalți şi să dai 


de pomană. Cu alte cuvinte, să fii ceea ce se consideră a fi o persoană bună 
conform noțiunilor şi închipuirilor umane. Fiecare are în inimă astfel de 
noţiuni şi de lucruri — acesta este un aspect al otrăvurilor satanice. În trecut, 
niciun om care credea în Dumnezeu nu putea explica în mod clar problema 
schimbării firii. Nu era familiarizat cu chestiunile legate de credință — 
acestea nu erau ceva ce înţelegea în mod inerent sau ce ar fi putut înţelege 
după câțiva ani de credinţă în creştinism. Asta fiindcă Dumnezeu încă nu 
săvârşise acest aspect al lucrării Lui şi nici nu avusese părtăşie despre acest 
aspect al adevărului. De aceea, mulți oameni, pe baza noțiunilor și 
închipuirilor lor, considerau credința ca presupunând să facă unele 
schimbări cu privire la comportamentul și practicile lor superficiale şi să 
schimbe unele dintre punctele lor de vedere evident eronate. Unu chiar 
credeau că a avea credință însemna să îndure greutăți mai mari, să nu 
consume mâncare bună sau să nu poarte haine şic. Precum călugărițele 
catolice din ţările occidentale în trecut, care considerau că a crede în 
Dumnezeu însemna pur și simplu să îndure mai multe greutăți şi să se 
bucure de mai puţine lucruri bune în viaţă — să dea bani săracilor, atunci 
când aveau sau să facă mai multe fapte bune şi să-i ajute pe ceilalți. Toată 
viaţa lor, puneau accent pe suferință. Nu consumau deloc mâncare bună; nu 
purtau deloc haine frumoase. Când mureau, hainele lor valorau doar câțiva 
dolari. Poate că faptele lor au fost relatate la ştiri în toată lumea. Ce 
înseamnă asta? Înseamnă că, în mintea oamenilor, numai astfel de oameni 
sunt buni şi virtuoşi; că lumea religioasă consideră că numai acești oameni 
au făcut lucruri și fapte bune, că numai ei au suferit transformări şi au cu 
adevărat convingere. Aşa că este posibil ca voi toți să nu faceți excepție, 
poate că şi pentru voi, credința în Dumnezeu înseamnă să fii o persoană 
bună — cineva care nu-i lovește şi nu-i insultă pe ceilalți, care nu folosește 


un limbaj vulgar sau care nu face lucruri rele, cineva despre care, la 


suprafață, oamenii pot vedea că este un credincios în Dumnezeu şi cineva 
care-L poate slăvi pe Dumnezeu. Aceasta este o stare mentală pe care o au 
cei care abia au început să creadă în Dumnezeu. Ei cred că aceasta este 
schimbarea firii şi că acesta este felul de persoană pe care Dumnezeu o 
găseşte multumitoare. Este corect acest punct de vedere? Numai oamenii 
noi în credință au astfel de gânduri naive. Odată ce ai înțeles unele 
adevăruri, în curând, aceste moduri de gândire vor dispărea. Indiferent cât 
de adânc îţi era înrădăcinat înainte în inimă acest punct de vedere, voi încă 
nu i-aţi descoperit erorile şi abaterile. Indiferent de cât de mulți ani crezi în 
Dumnezeu, aceste puncte de vedere eronate nu au fost înlăturate total. De 
aici, este clar că puţini oameni înțeleg cu adevărat ce înseamnă schimbarea 
firii şi că nu înţeleg nici ce înseamnă, de fapt, să crezi în Dumnezeu, cum să 
fii o persoană reală, ce fel de persoană e considerată plăcută de Dumnezeu 
sau ce fel de persoană e considerată acceptabilă de Dumnezeu și ce fel de 
persoană vrea să câștige El. Dacă nu înţelegi aceste lucruri, asta arată că nu 
al aşezat o temelie solidă pe calea adevărată. Aceste noţiuni, închipuiri şi 


gânduri subiective umane încă îţi domină gândirea şi punctele de vedere. 


Unii oameni spun: „Simt că încă nu m-am schimbat. Mă înfurii dacă 
este neascultător copilul meu sau dacă soţul meu face ceva ce nu-mi place. 
Când văd că non-credincioşii nu cred în Dumnezeu, îi urăsc. Nu sunt 
acestea, în continuare, dezvăluiri ale corupţiei şi o lipsă a schimbării firii?” 
Este corectă această afirmaţie? (Nu, nu este.) Care este problema? Se 
concentrează doar asupra comportamentului exterior. Spune-Mi, când 
Dumnezeu vorbeşte despre schimbarea firii, se referă, oare, la o schimbare 
a caracterului sau a temperamentului unei persoane? Categoric nu. Unii 
oameni cred că schimbarea firii este doar o schimbare a caracterului şi cred 
că a fi deosebit de răbdător şi a nu-ţi pierde niciodată cumpătul înseamnă 


schimbarea firii, dar aceasta este o greşeală gravă. Majoritatea oamenilor nu 


pot vedea în mod clar problema schimbării firii. Cred că acum sunt mai 
aproape de Dumnezeu şi că sunt compatibili cu El în unele domenii şi că, 
deşi uneori nu se pot supune şi-şi pierd cumpătul când întâlnesc lucruri care 
nu sunt conforme cu noțiunile și închipuirile lor, întrucât sunt capabili să 
reflecteze la asta mai târziu, să ajungă să cunoască acest aspect şi să se 
roage și să se căiască față de Dumnezeu, asta înseamnă că s-au schimbat. 
Credeţi că o astfel de schimbare reprezintă o schimbare a firii? Cum aţi 
discerne voi o astfel de stare? Ce presupune schimbarea firii? Ce stări şi 
manifestări au loc într-o persoană a cărei fire s-a schimbat? (Schimbarea 
firii înseamnă să accepți judecata și mustrarea cuvintelor lui Dumnezeu, să 
ajungi să-ți cunoşti propria esenţă coruptă, să-ţi schimbi părerile despre 
lucruri şi să obţii, treptat, compatibilitate cu Dumnezeu. Nu înseamnă să nu 
ne înfuriem niciodată sau să fim capabili să ne înfrânăm, astfel încât să ne 
pierdem mai rar cumpătul. Asta nu are nimic de-a face cu schimbarea firii.) 
Aceasta este o înţelegere destul de pură. Mai întâi, vă voi pune o întrebare 
şi puteţi reflecta la ea: dacă firea ta s-a schimbat şi înţelegi adevărul, atunci, 
părerea ta despre lucruri va fi compatibilă cu Dumnezeu. Când părerea ta 
despre lucruri este compatibilă cu Dumnezeu, vei mai fi compatibil cu 
omenirea coruptă? Nu vei fi. Vei fi capabil să urăşti satane şi diavoli în 
inima ta şi vei simţi opoziţie, aversiune şi dezgust față de omenirea coruptă 
care I se împotriveşte lui Dumnezeu și-L trădează; vei fi capabil să deteşti 
tot felul de lucruri negative, vei fi chiar mai puţin dispus să te asociezi cu 
cei care sunt de teapa diavolilor şi vei fi capabil să iubeşti ce iubeşte 
Dumnezeu şi să urăşti ce urăşte El. Acestea sunt rezultatele pe care le obţii 
când înţelegi adevărul. Dacă realmente poţi să te cunoşti şi să-ți vezi 
adevărata natură-esenţă, atunci vei fi capabil să vezi adevărata esenţă 
comună a omenirii corupte şi să-i deteşti în mod firesc pe acei oameni 


corupți care I se împotrivesc lui Dumnezeu. Când le vei vedea părerile false 


şi absurde, nu vei fi dispus să te asociezi cu ei, te vor dezgusta şi-i vei 
respinge. În special când vei vedea condamnarea frenetică a întrupării de 
către lumea religioasă şi ura şi dezgustul său extrem față de adevăr, vei 
ajunge în mod firesc să deteşti aceste forţe ale antihriștilor şi să le respingi 
în totalitate. Dacă realmente înţelegi adevărul și Îl cunoşti pe Dumnezeu, îi 
vei detesta în mod firesc pe cei care Îi sunt ostili, care se răzvrătesc 
împotriva Lui, care renunţă la El şi care-L trădează. Cum ai putea să fii în 
continuare compatibil cu acei oameni? Prin urmare, dacă ți s-a schimbat 
viața-fire, vei fi deosebit de dezgustat şi îi vei detesta pe non-credincioși, 
precum şi pe toţi cei care I se împotrivesc lui Dumnezeu. Totuşi, fiindcă în 
prezent trăim printre oameni corupți, putem doar să îndurăm și să trăim pe 
baza înţelepciunii. Nu putem să-i disprețuim şi să-i respingem, să-i ținem la 
distanță, să-i ignorăm sau să ne luăm la ceartă cu ei atunci când îi vedem, 
doar pentru că înţelegem adevărul și firea noastră s-a schimbat. Nu trebuie 
să facem aceste lucruri, trebuie să fim înţelepţi. Mai există o problemă pe 
care voi încă n-o prea înţelegeţi — unii dintre voi cred că schimbarea firii și 
ideea de a fi compatibil cu Dumnezeu înseamnă să nu ai deloc temperament 
şi să fu blând şi amabil şi să afişezi un zâmbet plăcut chiar şi față de diavoli 
şi de satane, că aceasta reprezintă o schimbare a firii. Este aceasta o 
înţelegere corectă? (Nu, nu este.) Aceasta este o neînțelegere gravă. Dar de 
ce este incorectă? Dumnezeu vrea să îi mântuiască pe oameni ȘI a rostit 
multe cuvinte şi a făcut multe lucrări, dar ce fel de persoane vrea El să 
devină oamenii? El vrea ca oamenii să devină persoane ale căror gânduri 
sunt călăuzite de adevăr, care folosesc adevărul drept mottoul lor în viață. 
Nu vrea ca ei să devină lipsiţi de gânduri, precum idioţi, cu atât mai puţin 
vrea ca ei să nu aibă temperament sau emoţii normale, ca o persoană în 
stare vegetativă. Vrea ca ei să devină persoane care înţeleg adevărul şi care 


pot asculta cuvintele Lui şi I se pot supune, persoane normale care iubesc ce 


iubeşte El şi urăsc ce urăște El, cărora le place ce-l place Lui şi care detestă 
ŞI resping ceea ce detestă El. Acum ar trebui să vă fie clar ce vrea să 
schimbe Dumnezeu în firile oamenilor. Dumnezeu a rostit foarte multe 
cuvinte şi a exprimat foarte multe adevăruri; El vrea să mântuiască oamenii 
şi să schimbe fiecare persoană prin cuvintele Lui. V-aţi gândit vreodată ce 
asemănare vrea Dumnezeu să aibă oamenii pe care-i face compleţi? Aud 
mulți frați şi multe surori spunând: „Cred în Dumnezeu de foarte multă 
vreme, dar încă sunt constrâns de multe chestiuni externe.” Unele surori 
spun: „Vreau să port hainele pe care văd că le poartă non-credincioşii şi să 
mai arunc câteva priviri oricui văd că este îmbrăcat frumos.” Unu frați 
spun: „Văd familii bogate, înstărite şi vreau şi eu să fac bani. Când văd o 
fată frumoasă, vreau să-i mai arunc o privire și îmi vine să mă înfurii 
oricând văd ceva ce-mi displace. Aceste firi corupte ale mele încă nu s-au 
schimbat şi, când mi se întâmplă ceva, mereu dau frâu liber imaginaţiei. 
Cum pot să controlez aceste lucruri? Când voi fi capabil să mă schimb?” 
Aceste idei M-au făcut să spun că nu înţelegeți ce este schimbarea firii. 
Doar vă înfrânați din punct de vedere al comportamentului, al acţiunilor 
voastre exterioare şi al temperamentului şi caracterului. Nu este posibil să 
obţii schimbarea firii în acest fel. Care dintre cuvintele lui Dumnezeu spun 
că nu ar trebui să vorbiţi liber sau să vă arătați emoţiile atunci când vreți să 
o faceţi sau să vă enervaţi şi așa mai departe? Asta spune cuvântul lui 
Dumnezeu? Cuvintele Lui pur şi simplu expun multe lucruri despre esenţa 
coruptă a omului şi le spun oamenilor cum să-și recunoască firile corupte, 
cum să le alunge şi cum să obțină schimbarea firii, să scape de influența 
Satanei şi apoi să acționeze pe baza cerințelor lui Dumnezeu și să devină 
persoane care sunt în acord cu intenţiile lui Dumnezeu şi le împlinesc. 
Odată ce înţelegi problema sensului schimbării firii, vei mai face vâlvă cu 


privire la aceste acțiuni exterioare? Te vei mai amesteca în toate aceste 


aspecte externe? (Nu.) Dacă nu înţelegi ce este schimbarea firii, nu vei 
pricepe niciodată esenţa acesteia şi nici nu o vei realiza. În mod special, 
pentru unii dintre cei care abia s-au convertit de la religie, părenle lor 
despre credinţa în Dumnezeu încă nu au suferit transformări de la ideile și 
noțiunile religiei. Ei caută în continuare să fie persoane spirituale, pioase, 
smerite și răbdătoare, persoane iubitoare, care caută să facă pe plac 
oamenilor și săritoare, dar aceasta este o eroare gravă! Dacă tu cauţi să fii o 
astfel de persoană spirituală și o persoană care caută să facă pe plac 
oamenilor, atunci eşti cineva care nu are înţelegere spirituală. Poate înţelege 
adevărul o persoană care caută să facă pe plac oamenilor? Poate să obțină 
autocunoaşterea şi să-și alunge firea coruptă? Categoric nu. Oamenii care 
caută să facă pe plac celorlalți nu vor obține niciodată adevărul, nu vor fi 
niciodată capabili să se cunoască pe sine şi să obţină schimbarea firii şi nu 
obțin niciodată aprobarea lui Dumnezeu. Prin urmare, dacă vrei să obții 
schimbarea firii, mai întâi trebuie să înţelegi ce este aceasta şi ce înseamnă 
credința adevărată în Dumnezeu şi supunerea adevărată faţă de El. Numai 


atunci vei fi capabil să porneşti pe calea urmăririi adevărului. 


Schimbarea firii nu stă în schimbări ale ritualurilor sau regulilor şi cu 
atât mai puţin în schimbări ale înfățişării sau ale comportamentului de 
suprafață, ale caracterului sau ale temperamentului cuiva. Nu înseamnă 
transformarea unui temperament calm într-unul înfocat sau invers, nici nu 
înseamnă transformarea unui introvertit într-un extrovertit sau unui om 
vorbăreţ într-unul taciturn. Nu aceasta este calea, este foarte diferită şi 
foarte departe de cerinţele lui Dumnezeu! Când cineva începe să creadă în 
Dumnezeu, întrucât nu înţelege adevărul, mereu face lucruri conform 
propriilor noţiuni şi închipuiri. Ca urmare, se îndepărtează de la calea cea 
dreaptă şi îşi irosește numeroşi ani din viaţă fără să câștige nimic real. În 


acel moment, nu ştie că ar trebui să meargă pe calea urmăririi adevărului în 


credinţa sa în Dumnezeu. Aşadar, urmează căi greşite vreme de mai mulți 
ani, înainte să-şi dea seama că lucrul cel mai important în credinţa în 
Dumnezeu este să înţelegi adevărul şi să intri în realitate pentru a obţine 
mântuirea, precum şi că acest lucru este hotărâtor. Numai atunci înţelege că 
schimbarea firii, despre care vorbeşte Dumnezeu, nu se referă la schimbări 
în comportamentul exterior şi că, în schimb, Dumnezeu le cere oamenilor 
să-şi înțeleagă esenţa coruptă şi pe ei înșiși, să facă eforturi şi să găsească 
principala cauză cu privire la înţelegerea naturii-esenţe a omului şi apoi, să- 
şi alunge firile corupte, să pună adevărul în practică și să fie capabili să I se 
supună și să I se închine lui Dumnezeu. Asta înseamnă să-ţi schimbi viața- 
fire. Acum sunteți conştienţi de principala cauză din spatele motivului 
pentru care ați crezut ani de zile în Dumnezeu fără să obţineţi vreo 
schimbare a firii? Cauza este că nu înţelegeţi ce este schimbarea firii şi nu 
știți ce rezultate şi ce standarde vrea Dumnezeu să atingă mântuind 
oamenii. Este posibil ca unii oameni să nu accepte acest aspect al 
adevărului şi să spună: „Ştiu ce este schimbarea firii, dar pur și simplu nu 
mă pot controla. Mereu fac lucruri pe care îmi place să le fac şi lucruri pe 
care le consider corecte.” Per total, indiferent de formulare, acest fel de a 
vorbi dovedeşte că încă nu înţelegi ce este schimbarea firii, motiv pentru 
care ţi-ai format tot felul de noţiuni şi închipuiri. Cu cât se vorbeşte mai 
mult despre schimbarea firii, cu atât ţi se pare mai departe de tine, cu atât ţi 
se pare mai irealizabilă și cu atât mai necorespunzător pari să fii pentru ea. 
Cu cât se discută mai mult despre schimbarea firii şi despre expunerea 
naturii-esențe a omenirii, nu simțiți şi mai mult că firea voastră nu s-a 
schimbat deloc şi că trebuie să continuaţi să trudiţi? De ce vă întreb de 
schimbarea firii? De fapt, ştiu că nu veți putea să răspundeţi. Unii oameni 
vor spune: „Păi Tu nu ne îngreunezi situația? De ce ne întrebi, dacă ştii că 


nu putem răspunde?” Nu vă îngreunez situația. Sper să luaţi în serios fiecare 


întrebare pe care o pun. Să nu vă gândiţi, pur şi simplu, la fiecare propoziție 
sau la fiecare subiect despre care am părtășie şi să considerați subiectul 
închis odată ce păreţi a-l înţelege. Fiecare propoziţie şi fiecare aspect al 
conținutului despre care am părtăşie acum este un proces prin care va trebui 
să treceţi în viitor. Nicio parte a acestuia nu poate fi omisă și toate sunt 
lucruri pe care, în mod fundamental, nu le aveţi. Vă întreb în speranţa că 
veţi reflecta asupra voastră şi veţi examina dacă aveţi noțiuni și închipuiri 
umane în inimile voastre. Ar trebui să reflectați cu atenţie dacă aveţi noţiuni 
umane sau gânduri şi idei eronate în abordarea voastră față de credinţa în 
Dumnezeu. În realitate, toţi oamenii au propria minte şi propriile gânduri, 
iar chestiunile referitoare la credinţa în Dumnezeu nu fac excepție. Așadar, 
trebuie să examinaţi esența acestor gânduri şi noțiuni. Deocamdată, nu 
trecem prin formalități în adunările noastre, așa cum fac oamenii din lumea 
religioasă: citesc Biblia, se roagă, ascultă predici şi cu asta, basta. Poate fi 
atât de simplu? Sigur că nu. Subiectele pe care le discutăm acum sunt cele 
mai însemnate dintre toate subiectele umane și mai importante decât 
oricare, fiindcă subiectele despre care vorbim acum privesc destinația 
viitoare a omenirii ŞI cerințele pe care Dumnezeu, care are suveranitate 
asupra tuturor lucrurilor, le are pentru om. Explorăm acest tip de subiecte și 
avem zilnic părtăşie despre ele, însă e posibil, chiar şi acum, să existe unii 
care nu le prea înțeleg. Nu am încheiat părtășia despre aceste subiecte și 
niciunul dintre ele nu poate fi descris sau explicat în totalitate. Prin urmare, 
chestiunile legate de viaţă nu sunt atât de simple cum îşi închipuie oamenii. 
Ideea nu este doar să asculți mai multe predici, să citeşti mai mult din 
cuvântul lui Dumnezeu, să faci mai multe însemnări şi apoi să memorezi 
câteva fraze celebre şi să foloseşti acele lucruri pentru a avea părtăşie cu 
frații şi surorile la adunări. Nu este atât de simplu. Trebuie să fii atent, să 


înţelegi fiecare aspect al adevărului despre care vorbeşte Dumnezeu, iar 


acestea sunt şi adevăruri cu care trebuie să se înzestreze oricine caută să 
obțină mântuirea. Dacă înţelegi de ce Dumnezeu le cere oamenilor să obțină 
schimbarea firii, atunci vei acorda atenție acestui lucru în inima ta şi te vei 
lupta pentru adevăr. Dacă nu poți vedea clar ce înseamnă cu adevărat 
schimbarea firii, atunci nu vei iubi adevărul şi nu-i vei acorda atenţie. 
Dimpotrivă, nu vei fi deloc interesat de adevăr, prin urmare, nu vei fi 
niciodată capabil să-l obţii. Dumnezeu îi luminează pe cei care sunt însetați 
de adevăr şi Se ascunde de cei care nu îl urmăresc. Dacă ai o inimă care 
tânjeşte şi caută, atunci, Dumnezeu te va lumina, va lucra asupra ta şi, 
încetul cu încetul, te va face să înţelegi clar toate aspectele adevărului. 
Credeţi că subiectul schimbării firii este important? (Da, este important.) 
Categoric este important, pentru că aveţi nevoie să înțelegeți urgent, chiar 
acum, acest aspect al adevărului. Vă temeţi că nu deţineţi adevărul, că nu v- 
ați schimbat şi că veți fi abandonaţi atunci când vor lovi dezastrele şi vă 
temeți că vă veți prăbuşi în dezastre şi acolo, veți suferi. Bineînţeles, unii 
oameni se tem că acum înțeleg prea puţin din adevăr şi că atunci când îi va 
încerca Dumnezeu în viitor, se vor poticni și nu vor fi capabili să rămână 
neclintiţi, irosindu-şi toate eforturile anterioare. Întrucât aceasta este ultima 
etapă a lucrării lui Dumnezeu de mântuire a omenirii, dacă oamenii nu pot 
obține mântuirea în această etapă, atunci, credinţa lor în Dumnezeu va fi dat 
greş în totalitate, viaţa lor de credinţă în Dumnezeu se va sfârși şi, în cele 


din urmă, ei vor fi distruși. 


Dacă vreţi să obţineţi schimbarea firii, mai întâi, trebuie să înțelegeți 
ce este aceasta. Chiar acum, am vorbit despre ce își imaginează unii 
oameni, în noțiunile lor, că înseamnă schimbarea firii, iar voi ați fost cu toții 
de acord că afirmaţiile și părerile acestor oameni sunt incorecte, greşite şi 
incompatibile cu schimbarea firii cerută de Dumnezeu. Așadar, cum ar 


trebui să înţelegeți schimbarea firii? Cum ar trebui să o obţineţi? Nu este 


simplu să obţii schimbarea firii. Mai întâi, trebuie să fiți capabili să mâncaţi, 
să beți şi să înțelegeţi cuvintele lui Dumnezeu. Dacă nu aveţi acest calibru, 
veți fi incapabili să înțţelegeți adevărul sau să vă cunoaşteţi şi, astfel, nu veți 
putea să obţineţi schimbarea firii. Acest lucru se întâmplă deoarece, dacă 
vreți să obţineţi o astfel de schimbare, trebuie să vă cunoaşteţi propria fire 
coruptă şi să vă discerneţi diversele gânduri, perspective, comportamente și 
manifestări false pe baza cuvintelor lui Dumnezeu. Atunci, va trebui să 
faceţi o comparaţie între starea voastră şi cuvântul lui Dumnezeu şi să 
ajungeţi să vă înţelegeţi firea coruptă. Odată ce veți putea vedea clar că 
esența acestei firi este ceva ce I se împotriveşte lui Dumnezeu şi care Îl 
trădează şi că este ceva ce El urăşte, atunci veţi putea să scăpaţi de firea 
voastră coruptă şi să obţineţi, treptat, schimbarea firii. Spuneți-Mi, întrucât 
omenirea a fost coruptă atât de profund, vor fi oare capabili oamenii să își 
înţeleagă firile corupte dacă nu acceptă adevărurile pe care le exprimă 
Dumnezeu? Vor fi ei capabili să vadă realitatea profundei corupții a 
omenirii? Toţi oamenii corupți susțin educația, toți acceptă cunoaşterea şi se 
întrec pentru ea, însă lumea umană devine treptat tot mai întunecată şi mai 
rea. Şi cine poate salva omenirea de această influenţă a întunericului? Este 
absolut imposibil, prin urmare, să obţii schimbarea firii şi să trăieşti o 
asemănare umană dacă te îndepărtezi de cuvântul lui Dumnezeu și nu 
accepți judecata şi purificarea Lui. Unii oameni spun: „Nu vreau să citesc 
cuvintele lui Dumnezeu care se referă la judecarea și expunerea oamenilor, 
fiindcă a le citi îmi străpunge inima și îmi provoacă disconfort.” Oare vor fi 
capabili să se cunoască abordând astfel cuvintele lui Dumnezeu? Oare le va 
fi uşor să obțină schimbarea firii? Este în regulă dacă nu-ţi place să citeşti 
cuvintele lui Dumnezeu care îi judecă şi îi mustră pe oameni, întrucât casa 
lui Dumnezeu are imnuri din cuvântul lui Dumnezeu, precum şi mărturii 


video bazate pe experienţe, pe care să le urmăreşti şi din care să înveţi. 


Cântă mai des acele imnuri, fiindcă sunt puse pe muzică, ceea ce le face 
uşor de învăţat şi de memorat. Să înveţi să cânți astfel aceste imnuri din 
cuvântul lui Dumnezeu va avea rezultate și îți va fi uşor să reții unele dintre 
cuvintele Lui. Începe să-ţi stârneşti interesul pentru adevăr cu aceste 
cuvinte. Nevoia de a stârni interesul oamenilor chiar şi când vine vorba de a 
mânca şi de a bea cuvântul lui Dumnezeu — spune-Mi, cât de îndepărtată 
este omenirea de cerinţele lui Dumnezeu, dacă oamenii au nevoie să le fie 
stârnit interesul prin imnuri? Asta dovedeşte că omenirea chiar nu iubește 
adevărul! Cuvintele lui Dumnezeu sunt rostite atât de bine şi, indiferent 
despre ce aspect al adevărului este părtăşia, ele îi sunt benefice omului, de 
la început până la sfârșit, însă oamenilor tot nu le place să le mănânce şi să 
le bea. Omenirea chiar este prea îndepărtată de cerinţele lui Dumnezeu! 
Aşadar, ce este de făcut în legătură cu această situație? Mai întâi, trebuie să 
te rogi lui Dumnezeu de fiecare dată când mănânci și bei cuvintele Lui, 
spunând: „O, Dumnezeule, doresc să lupt pentru schimbarea firii şi să câștig 
o destinaţie bună, fiindcă mă tem să nu mă prăbuşesc în dezastre. Vreau, de 
asemenea, să mănânc şi să beau mai mult cuvintele Tale, însă cele care 
judecă şi expun oamenii sunt prea dure, îmi străpung inima, așa că nu sunt 
dispus să le citesc. Te rog, luminează-mă, ajută-mă, permite-mi să-Ți 
înţeleg cuvintele şi să văd că acestea sunt tot ce necesită viața mea şi că sunt 
viaţa pe care ar trebui s-o obțin.” Dacă te rogi sincer în acest fel, atunci 
Dumnezeu va lucra în tine fără ca măcar să-ți dai seama şi, treptat, te va 
îndruma să înţelegi mai multe dintre cuvintele Sale, într-un mod tot mai 
profund. Unii oameni spun: „Îmi place foarte mult să mănânc și să beau 
cuvintele lui Dumnezeu și deja le-am citit de la un capăt la altul, dar nu ştiu 
ce adevăruri este cel mai important să înţeleg şi în ce adevăruri-realități este 
cel mai important să pătrund sau cum ar trebui să urmăresc pentru a obţine 


schimbarea firii.” Cum poate fi rezolvată această problemă? Mai întâi, 


trebuie să investeşti mult mai mult efort în cuvintele lui Dumnezeu. Nu este 
suficient doar să le citeşti de câteva ori. Trebuie să le citeşti cu atenție, de 
multe ori, să cugeţi asupra lor, să ai părtăşie des despre ele şi să le practici 
în viața ta, până când ai o experienţă reală. Numai atunci vei putea înțelege 
adevărul. În plus, dacă nu puteţi avea părtăşie clar despre unele subiecte, 
pur şi simplu aveți părtăşie în orice măsură puteți. Deocamdată, lăsaţi 
deoparte subiectele despre care chiar nu puteţi avea părtăşie clar; mai întâi 
alegeţi să aveţi părtăşie despre cele superficiale, apoi despre cele profunde, 
despre cele care vă sunt mai uşor de înţeles şi pe care le poate atinge nivelul 
vostru actual de experiență. Intrarea în viaţă nu este o chestiune simplă şi e 
imposibil să intri în profunzime după ce crezi doar de trei sau cinci ani. Este 
același lucru ca procesul de a deveni adult: creşti încetul cu încetul, din 
copilărie, până când devii în sfârşit adult, după 20 sau 30 de ani. Şi credința 
în Dumnezeu necesită tot atât de mulți ani de experiență, cât despre 
adevărurile despre supunerea şi iubirea față de Dumnezeu, durează o viaţă 
întreagă să le experimentezi. Unii oameni spun: „Mănânc şi beau cuvintele 
lui Dumnezeu în acest fel, dar cum pot, mai exact, să măsor dacă am făcut 
schimbări în firea mea?” Pe mulți frați şi pe multe surori le preocupă 
această întrebare. Spune-Mi, când un copil abia s-a născut şi mama lui îl 
hrăneşte şi-l îngrijeşte, îi pasă copilului când va deveni adult? Bineînţeles 
că nu, fiindcă nu înţelege. Aşadar, nu ai nevoie să pui această întrebare. Pur 
şi simplu așteaptă să îți crească statura, atunci vei înțelege în mod firesc, iar 
când va veni momentul în care se cuvine să te schimbi, o vei face firesc. 
Dumnezeu va face unele lucruri în fiecare etapă şi perioadă prin care treci, 
rânduind unele medii sau oameni, chestiuni și lucruri, pentru a te face să 
înveți lecţii. Gândește-te, retrospectiv, la credinţa ta în Dumnezeu, de la 
început până în prezent, compară ce fel de păreri aveai când ai început să 


crezi în Dumnezeu cu părerile pe care le ai acum şi vei şti dacă te-ai 


schimbat. Acum, cel mai important lucru pe care trebuie să-l faceți este să 
mâncaţi și să beți mai multe dintre cuvintele lui Dumnezeu, să aveţi părtăşie 
mai mult, să ascultați mai multe predici şi să trudiți mai mult la cuvintele lui 
Dumnezeu. Acest lucru e esențial şi este condiția principală pentru 
obținerea schimbării firii. Poţi să obţii rezultate dacă nu citeşti cuvintele lui 
Dumnezeu sau nu ai părtăşie despre adevăr, ci te concentrezi doar la cum să 
simţi atingerea Duhului Sfânt, la cum să trăieşti în duh şi să fu spiritual? Nu 
are sens sa te concentrezi mereu asupra acestor lucruri, fiindcă sunt toate 
secundare. Așadar, care este cel mai important lucru? Să mănânci şi să bei 
mai mult cuvintele lui Dumnezeu. Dacă nu mănânci şi bei cu grijă cuvintele 
lui Dumnezeu, atunci, chiar dacă mergi zilnic la adunări sau desfăşori bine 
ceremonii religioase, nu vei fi capabil să înţelegi adevărul, cu atât mai puţin 
să îl pui în practică. Asta fiindcă tot adevărul este conținut în cuvintele lui 
Dumnezeu şi nu îl vei câștiga niciodată dacă nu mănânci și bei cuvintele 
Lui. Tot adevărul vine din cuvintele lui Dumnezeu şi dacă abandonezi 
cuvintele lui Dumnezeu, este ca şi cum l-ai abandona pe Dumnezeu. Dacă 
te abați de la a mânca și a bea cuvintele lui Dumnezeu, atunci nu crezi în 
Dumnezeu şi eşti unul dintre non-credincioşi. Atunci, indiferent cât de bun 
ar putea fi comportamentul tău, nu vei fi niciodată capabil să obţii 
mântuirea. Prin urmare, pentru cei care cred în Dumnezeu, a mânca şi a bea 
cuvintele Lui este lucrul cel mai important. Dacă trudești la cuvântul lui 
Dumnezeu, vei câştiga la fel de mult cât investeşti. Nu este nevoie să 
cercetezi, să cântăreşti, cu atât mai puţin să îți pese exact cât de mari sunt 
aceste câştiguri. Aceasta nu este responsabilitatea ta. Dumnezeu Îşi va face 
lucrarea şi îţi va da o explicaţie, te va lumina şi te va informa. Așadar, dacă 
cineva te va întreba din nou, în viitor: „Când mă va încerca Dumnezeu? Voi 
fi în stare să rămân neclintit? Cât de mult s-a schimbat, în realitate, firea 


mea? Nu poate Dumnezeu să-mi dea un răspuns clar?”, acesta este un lucru 


revoltător şi irațional. Nu e nevoie să te preocupe astfel de lucruri. Într-o zi, 
când vei avea statură şi firea ta se va fi schimbat cu adevărat, vei fi capabil 
să depășeşti o situaţie care ți se întâmplă şi să o gestionezi corect, folosind 
metodele pe care le cere Dumnezeu. Atunci, vei şti că te-ai schimbat. 
Aceasta nu este o schimbare externă, ci una internă şi este o schimbare a 


firii şi a esenței. 


Schimbarea firii nu este ceva ce se întâmplă peste noapte sau ceva ce 
poate fi obţinut după mai mulți ani de experienţă. Unii oameni dau adesea 
greş şi se poticnesc atunci când încep să îşi schimbe obiceiurile proaste și se 
gândesc: „S-a zis cu mine. N-am nicio şansă. Schimbarea firii nu este 
pentru mine, mi-e imposibil să mă schimb. Dacă îmi este atât de greu să 
schimb chiar şi aceste defecte minore sau obiceiuri proaste, atunci cu 
siguranţă îmi va fi chiar mai dificil să-mi schimb firea!” Devin negativi, 
simt că parcă nu au speranță şi mult timp nu sunt dispuși să mănânce şi să 
bea cuvintele lui Dumnezeu. Oricând îi emondează cineva, se enervează și 
se simt negativi, nu sunt dispuși să-și îndeplinească îndatoririle şi nu îi 
interesează deloc adevărul. Ce stare este asta? Aceasta este o problemă 
gravă. Aţi avut vreodată o astfel de experiență? Vă temeţi că, în procesul 
experienţei voastre de viață, veţi fi mereu negativi, slabi, veţi da greş şi vă 
veţi poticni? Indiferent dacă vă temeţi sau nu, faptul că schimbarea firii nu 
se întâmplă peste noapte este o realitate. Asta fiindcă schimbarea firii 
începe chiar de la sursa naturii corupte a omului și este o transformare 
radicală şi totală. Este ca atunci când cineva face cancer și îi creşte o 
tumoare: persoana trebuie operată, ca să i se înlăture tumoarea, trebuie să 
îndure multă suferință şi este un proces foarte complex. În procesul 
schimbării firii, este posibil să treci prin multe lucruri înainte să înţelegi o 
mică parte din adevăr sau să obţii un aspect al schimbării firii, sau poți să ai 


experiențe cu mulți oameni, multe chestiuni, lucruri şi medii diferite şi să o 


iei pe multe căi greşite înainte să obţii, în sfârşit, o mică schimbare. Această 
schimbare este prețioasă, indiferent cât de mică sau de mare este, şi este 
preţuită şi comemorată în ochii lui Dumnezeu, pentru că ai suferit mult şi ai 
plătit un preţ mare pentru asta. Dumnezeu scrutează profunzimile inimilor 
oamenilor, le cunoaşte gândurile şi dorinţele, precum şi slăbiciunile, dar mai 
presus de orice, Dumnezeu ştie de ce au nevoie. Ca să-L urmăm pe 
Dumnezeul practic, trebuie să avem această hotărâre interioară: indiferent 
cât de măreţe sunt mediile pe care le întâlnim sau ce fel de greutăți 
întâmpinăm şi indiferent cât de slabi sau de negativi suntem, nu ne putem 
pierde convingerea în schimbarea firii noastre sau în cuvintele rostite de 
Dumnezeu. Dumnezeu a făcut o promisiune omenirii, iar acest lucru le cere 
oamenilor să aibă hotărâre interioară, credință şi perseverenţă, pentru a şi le 
asuma. Lui Dumnezeu nu-l plac oamenii laşi; Îi plac oamenii cu hotărâre 
interioară. Chiar dacă ai dezvăluit multă corupţie, chiar dacă ai urmat de 
multe ori calea greşită sau ai comis multe fărădelegi, te-ai plâns în legătură 
cu Dumnezeu sau, din cadrul religiei, I te-ai împotrivit lui Dumnezeu sau ai 
avut în inima ta blasfemii împotriva Lui și așa mai departe — Dumnezeu nu 
Se uită la toate acestea. Dumnezeu Se uită doar dacă un om urmăreşte 
adevărul şi dacă se poate schimba, într-o bună zi. În Biblie, există o poveste 
despre întoarcerea fiului rătăcitor — de ce a folosit Domnul Isus această 
parabolă? Pentru a-i face pe oameni să înțeleagă faptul că intenţia lui 
Dumnezeu de a mântui omenirea este sinceră şi că El le dă oamenilor 
ocazia de a se căi şi de a se schimba. De-a lungul acestui proces, Dumnezeu 
îl înţelege pe om, cunoscându-i bine slăbiciunile şi gradul de corupție. Ştie 
că oamenii se vor poticni şi vor avea eşecuri. Exact ca un copil care învață 
să meargă, indiferent cât de rezistent fizic este, vor exista mereu momente 
în care va cădea şi se va poticni și momente în care se va lovi de lucruri şi 


se va împiedica. Dumnezeu înţelege fiecare persoană în felul în care o 


mamă îşi înțelege copilul. El înțelege dificultățile fiecărei persoane, 
slăbiciunile şi nevoile acesteia. Chiar mai mult, Dumnezeu înţelege cu ce 
dificultăți, slăbiciuni şi eşecuri se vor confrunta oamenii în timp ce vor 
pătrunde în procesul schimbării firii lor. Acestea sunt lucrurile pe care 
Dumnezeu le înţelege cel mai bine. Asta înseamnă că Dumnezeu scrutează 
adâncul inimii oamenilor. Indiferent cât de slab eşti, atât timp cât nu te 
lepezi de numele lui Dumnezeu sau nu-L părăsești pe El sau această cale, 
atunci vei avea întotdeauna şansa de a realiza schimbarea firii. Dacă ai 
această şansă, atunci ai speranța de a supraviețui şi, prin urmare, de a fi 
mântuit de Dumnezeu. Când înţelegem ce este schimbarea firii şi de ce fel 
de proces este nevoie pentru ea, atunci nu ar trebui să ne temem, ci să avem 
credință și să ne rugăm înaintea lui Dumnezeu: „O, Dumnezeule! Sunt 
profund corupt. Nici măcar nu ştiu ce este adevărul, cu atât mai puţin ce 
este schimbarea firii. Chiar am nevoie de mântuirea Ta şi am nevoie să mă 
ajuţi şi să mă aprovizionezi, astfel încât să ştiu cum să înţeleg cuvintele Tale 
şi cum să le pun în practică şi să câștig cunoaștere şi experiență din ele şi, 
astfel, să aduc cuvintele Tale în viața mea şi să am luminarea şi călăuzirea 
Ta în fiecare cuvânt şi în fiecare acţiune a mea, în fiecare mişcare a mea, în 
toate intenţiile mele şi în tot ceea ce fac. Sper la asta, sunt însetat de asta, 
tânjesc să trăiesc umanitatea normală şi adevărata asemănare umană pentru 
a Te mulțumi. Dar încă nu pot obţine asta, corupţia mea este încă atât de 
mare, încât nici eu nu-mi dau seama de ea. Te rog, dezvăluie-mă, ajută-mă 
şi aprovizionează-mă. De asta am nevoie acum.” Ar trebui să ai acest fel de 
rugăciune şi acest fel de hotărâre interioară. După ce te vei ruga în acest fel, 
inima ȘI viaţa ta se vor schimba fără să-ți dai seama, fiindcă felul în care te 
rogi şi cauţi se reflectă în hotărârea ta interioară şi în felul în care 
Dumnezeu îți împlinește hotărârea interioară. Este inacceptabil să te temi 


mereu de eşec şi, de fapt, să te sperii chiar înainte să ţi se întâmple ceva 


dovedeşte doar că îți lipsesc hotărârea interioară și credinţa atunci când este 
vorba de chestiunea schimbării firii. Mai întâi, trebuie să înţelegi că 
schimbarea firii nu se întâmplă peste noapte. Credeţi că omenirea a fost atât 
de profund coruptă de Satana peste noapte? Nu, oamenii au fost corupți de 
Satana multe milenii la rând, natura lor satanică deja a fost expusă total și a 
avansat până într-un punct în care ei nu o mai pot controla şi în care 
dezvăluirile lor fireşti le pot depăși doar pe cele ale Satanei. Au atins 
nivelul de a fi inamicii lui Dumnezeu şi punctul în care simt lipsă de interes, 
repulsie și dezgust de fiecare dată când aud că un lucru este adevărul sau 
cuvântul lui Dumnezeu sau de la Dumnezeu. Oamenii sunt corupți şi 
amorțiți într-o măsură mare, aşa că nu le este uşor să înțeleagă adevărul, cu 
atât mai puţin să obţină schimbarea firii. Schimbarea firii unei persoane nu 
este atât de simplă precum schimbarea comportamentului său. Prin urmare, 
trebuie să avem o înţelegere corectă a acestei schimbări a firii și să o 
abordăm cu atitudinea corectă. Nu putem să ne lăsăm pradă fanteziilor 
necontrolate şi să spunem: „Cred în Dumnezeu şi am mâncat şi am băut 
cuvintele Lui în tot acest timp. Oare nu mă voi schimba, dacă Dumnezeu 
mai face puţină lucrare și dacă lasă unele semne și face unele minuni?” 
Aceasta este o părere nerealistă şi o închipuire umană. Dacă am urma 
noțiunile şi închipuirile umane, nu ar mai fi nevoie ca Dumnezeu să-Şi facă 
lucrarea de judecată şi nici ca El să exprime atât de multe cuvinte ce 
dezvăluie corupția omenirii, cu atât mai puţin ca El să-i încerce şi să-i 
rafineze pe oameni. Spune-Mi, în planul Lui de gestionare, Dumnezeu 
mântuieşte omenirea pentru a-l învinge pe Satana sau Se luptă cu Satana 
pentru a mântui omenirea? (Dumnezeu Se luptă cu Satana pentru a mântui 
omenirea.) Exact. Trebuie să avem o înțelegere precisă a planului de 
gestionare al lui Dumnezeu. Aşadar, în viitor, nu rosti afirmația nesăbuită: 


„De ce nu-l distruge Dumnezeu, pur şi simplu, pe Satana?” Fără corupția 


Satanei, ar mai exprima Dumnezeu atât de multe adevăruri pentru a ne 
mântui? Am mai fi câștigat noi atâtea adevăruri până acum? Fără corupția 
Satanei, planul de gestionare al lui Dumnezeu pentru mântuirea omenirii nu 
ar fi apărut niciodată, iar Dumnezeu nu ar fi planificat să desăvârşească 
acest grup de oameni în zilele de pe urmă, pentru ca aceştia să devină cei 
care vor rămâne. Dumnezeu Se luptă cu Satana pentru a mântui omenirea și 
pentru a câştiga un grup de oameni. Se poate spune, de asemenea, că 
Dumnezeu a devenit trup ca să Se lupte cu Satana doar pentru a desăvârși 
grupul nostru de oameni. Prin urmare, am văzut intenţia lui Dumnezeu, iar 
țelul şi nucleul planului Său de gestionare sunt să câştige un grup de oameni 
adevăraţi. Acesta este planul de gestionare al lui Dumnezeu. Așadar, poți 
vedea cât de important este să obţii schimbarea firii în credința ta în 
Dumnezeu şi să poţi deveni în totalitate o persoană adevărată pe care 


Dumnezeu o iubeşte şi-Și doreşte să o câştige! 


Aveţi o cale în vederea obținerii schimbării firii? Ştiţi ce lucruri se vor 
schimba? Aveţi, de obicei, părtăşie despre acest aspect al adevărului? Chiar 
acum, am avut părtăşie despre faptul că schimbarea firii nu se referă la 
modificări ale comportamentului şi ale conduitei exterioare sau ale regulilor 
şi nici nu se referă la modificări ale personalității cuiva. Așadar, ce 
înseamnă, mai exact? V-aţi gândit vreodată la asta? Mai întâi trebuie să 
descoperim și să înţelegem ce firi şi ce lucruri vrea Dumnezeu să 
schimbăm. Schimbarea firii nu este o schimbare a comportamentului sau a 
personalității, cu atât mai puţin o schimbare ca urmare a căreia oamenii 
devin mai informaţi sau mai educați; Dumnezeu vrea să schimbe gândurile 
şi părerile fiecărei persoane prin cuvintele Lui şi să îi permită să înțeleagă 
adevărul, ca să poată obţine o transformare în felul în care priveşte 
lucrurile. Acesta este un singur aspect, în timp ce altul este să schimbe 


principiile care susțin modul în care se comportă oamenii, lucru care 


reprezintă o schimbare a perspectivei lor asupra vieţii; un alt aspect este să 
schimbe natura şi firea satanică adânc înrădăcinate, care sunt dezvăluite în 


oameni. In general, schimbarea firii cuprinde aceste trei aspecte. 


Haideţi să discutăm mai întâi primul aspect al schimbării firii — modul 
în care oamenii privesc lucrurile. Gândurile şi părerile oamenilor sunt, mai 
precis, felul în care aceştia văd totul. Omul a fost atât de profund corupt de 
Satana, că multe dintre aceste gânduri şi păreri sunt greşite şi absurde, iar 
Dumnezeu mântuieşte oamenii schimbând, mai întâi, modul în care privesc 
lucrurile. Luaţi un exemplu simplu: ce înțelegeţi voi despre cunoaştere? 
Despre ştiinţă? Reprezintă cunoașterea şi știința adevărul? Pot ele să 
rezolve firea coruptă a oamenilor şi să le permită acestora să trăiască 
asemănarea umană? Pot ele să salveze oamenii de influența Satanei? Pot ele 
să-i îndrume pe oameni să-L cunoască pe Dumnezeu și să I se supună? Pot 
ele să conducă la mântuire şi la obţinerea unei destinaţii bune? Categoric nu 
pot. La ce foloseşte cunoașterea în viaţa unui om? Ce îi poate aduce? Unii 
oameni cred că în această lume, cunoașterea este un lucru prețios și, cu cât 
au mai multă cunoaştere, cu atât va fi statutul lor mai ridicat, iar ei vor fi 
mai buni, mai distinşi şi mai culți, aşa că nu pot trăi fără cunoaștere. Unii 
oameni cred că dacă studiezi pe brânci şi-ţi îmbunătăţeşti cunoştinţele, 
atunci vei avea de toate. Vei avea statut, bani, o slujbă bună şi un viitor 
strălucit; cred că, fără cunoaștere, este imposibil să trăieşti în această lume. 
Dacă o persoană nu are cunoaştere, atunci toți o privesc cu dispreţ. Ar fi 
discriminată, nimeni nu ar fi dispus să se asocieze cu ea; cei care nu au 
cunoaştere pot trăi doar pe treptele cele mai de jos ale societății. Astfel, se 
închină în faţa cunoașterii şi o consideră extrem de măreaţă şi de importantă 
— chiar mai mult decât adevărul. Cineva ar putea spune: „Fără cunoaștere, 
sunt oare capabil să înţeleg cuvintele lui Dumnezeu? Nu vorbeşte El și prin 


cunoaştere şi prin cuvinte?” Acestea sunt două lucruri destul de diferite. 


Cunoaşterea despre care vorbesc acum se referă la istoria oamenilor, la 
geografie, politică, literatură, ştiinţă şi tehnologie modernă sau la anumite 
abilități sau subiecte şi așa mai departe. Oamenii cred că toate acestea fac 
parte din atuul omenirii și că oamenii care au cunoaştere au totul şi pot 
rămâne neclintiți în această lume, aşa că toţi consideră cunoaşterea ca fiind 
incredibil de importantă. Pe scurt, oricum ai privi lucrurile, acesta este un 
aspect al gândurilor şi părerilor umane. Există o zicală străveche: „Citește 
zece mii de cărți, călătorește zece mii de mile.” Dar ce înseamnă asta? Cu 
cât citeşti mai mult, cu atât vei fi mai informat și mai prosper, asta 
înseamnă. Vei fi privit cu respect de către toate grupurile de oameni și vei 
avea statut. Fiecare are astfel de gânduri în inimă. Dacă o persoană nu 
reuşeşte să obțină o diplomă universitară din cauza unor împrejurări 
familiale nefericite, va regreta acest lucru toată viaţa şi va fi hotărâtă ca 
nepoții şi copiii ei să studieze mai mult, să obțină o diplomă universitară 
sau chiar să meargă să studieze în străinătate. Aceasta este setea de 
cunoaştere a tuturor şi felul în care gândesc, o privesc şi o tratează. Prin 
urmare, mulţi părinți nu precupeţesc niciun efort şi nicio cheltuială ca să-şi 
educe copiii, chiar mergând atât de departe încât să risipească averea 
familiei, totul pentru a-şi trimite copiii la studii. Ce să mai zicem de cât de 
departe merg unii părinți pentru a-şi disciplina copiii? Le permit doar trei 
ore de somn pe noapte, îi forțează să studieze şi să citească încontinuu sau îi 
obligă să-i imite pe strămoşi şi le leagă părul de tavan, interzicându-le 
somnul în totalitate. Aceste feluri de poveşti, aceste tragedii, s-au întâmplat 
mereu, din vremuri străvechi până în prezent, şi sunt consecințele setei de 
cunoaștere a omenirii şi ale închinării acesteia la ea. Poate că găsiți aceste 
cuvinte neplăcute, întrucât printre voi, există persoane care au cunoștințe şi 
calificări academice impresionante. Bineînţeles, nu spun că este rău să fiți 


educați, dar trebuie să tratați corect această chestiune. Adică acum trebuie 


să aveți un mod corect de a trata lucrurile satanice și un mod corect de a le 
înţelege și de a le recunoaşte. Nu vă interzic să studiaţi, cu atât mai puţin vă 
împiedic să vă educați copiii punându-i să obţină o diplomă și o slujbă 
bună. Nu spun asta. Nu vă pun restricţii. Eu doar Îmi spun opinia şi expun 
gradul în care omenirea coruptă venerează cunoașterea. Indiferent de 
nivelul tău actual de cunoaştere sau de cât de avansate sunt specializările şi 
calificările tale academice, acum vorbesc despre părerile omenirii cu privire 
la cunoaştere şi despre părerile Mele cu privire la cunoaştere. Ştiţi ce crede 
Dumnezeu despre cunoaștere? Cineva ar putea spune că Dumnezeu doreşte 
o ştiinţă dezvoltată pentru omenire şi doreşte ca oamenii să înţeleagă mai 
multe cunoştinţe științifice, întrucât nu vrea ca omul să fie prea înapoiat, 
ignorant şi incapabil să înțeleagă. Asta este corect, dar Dumnezeu foloseşte 
aceste lucruri pentru a face servicii și nu este de acord cu ele. Indiferent 
dacă în ochii omului, aceste lucruri sunt minunate, ele nu sunt nici adevărul, 
nici un înlocuitor al acestuia, aşa că Dumnezeu exprimă adevărul pentru a 
schimba oamenii şi firile acestora. Deşi cuvintele lui Dumnezeu pot face, 
ocazional, referire la păreri sau moduri de a privi cunoaşterea, precum 
confucianismul sau ştiinţele sociale, ele sunt reprezentative doar pentru 
aceste păreri. Citind printre rândurile cuvintelor lui Dumnezeu, ar trebui să 
vedem că El urăşte cunoașterea umană. Cunoaşterea umană nu conţine doar 
propoziţii de bază şi doctrine simple, ci şi unele gânduri și păreri, precum și 
absurditate umană, prejudicii şi otrăvuri satanice. Unele cunoştinţe pot chiar 
să îi inducă în eroare şi să îi corupă pe oameni — aceasta este otrava şi 
tumoarea Satanei şi, odată ce un om acceptă aceste cunoștințe şi le înțelege, 
otrava Satanei se va transforma într-o tumoare în inima sa. Această tumoare 
se va răspândi în întregul său corp, având ca urmare inevitabilă moartea, 
dacă el nu este tratat de cuvintele lui Dumnezeu și vindecat de adevăr. 


Astfel, cu cât dobândesc oamenii mai multă cunoaștere, cu cât înțeleg mai 


mult, cu atât este mai puţin probabil ca ei să creadă în existenţa lui 
Dumnezeu. În schimb, chiar Îi vor tăgădui existenţa şi 1 se vor împotrivi, 
întrucât cunoașterea este ceva ce ei pot vedea şi atinge şi are, în cea mai 
mare parte, legătură cu lucruri din vieţile lor. Oamenii pot să studieze şi să 
dobândească multă cunoaştere la şcoală, dar nu văd sursa cunoașterii şi 
legătura ei cu lumea spirituală. Cea mai mare parte a cunoaşterii pe care o 
dobândesc şi o înţeleg oamenii contrazice adevărul cuvintelor lui 
Dumnezeu, în special materialismul filosofic şi evoluția, care aparțin 
ereziilor și aberaţiilor ateismului. Fără îndoială, sunt multe aberaţii care I se 
împotrivesc lui Dumnezeu. Ce vei câștiga dacă vei citi cărți de istorie, 
lucrări ale unor autori cunoscuţi sau biografii ale unor oameni măreţi sau 
poate dacă studiezi anumite aspecte ştiinţifice sau tehnologice? De 
exemplu, dacă studiezi fizica, vei stăpâni unele principii fizice, teoria 
newtoniană sau alte doctrine, dar după ce sunt învăţate şi însușite, aceste 
lucruri îţi vor lua în stăpânire mintea şi îți vor domina gândirea. Apoi, când 
vei veni să citeşti cuvintele lui Dumnezeu, te vei gândi: „Cum se face că 
Dumnezeu nu menţionează gravitația? De ce nu se discută despre spațiul 
cosmic? De ce nu menţionează Dumnezeu dacă luna are atmosferă sau cât 
oxigen există pe pământ? Dumnezeu ar trebui să dezvăluie aceste lucruri, 
pentru că ele sunt lucrurile care trebuie făcute cunoscute şi spuse omenirii.” 
Dacă ai acest fel de gânduri în inima ta, atunci vei privi adevărul şi 
cuvintele lui Dumnezeu ca pe nişte lucruri secundare, aducând în față, în 
schimb, toată cunoașterea şi toate teoriile tale. În acest fel vei trata cuvântul 
lui Dumnezeu. În orice caz, aceste aspecte intelectuale le vor crea 
oamenilor impresia greşită şi-i vor face să se îndepărteze de Dumnezeu. Nu 
contează dacă voi credeţi sau nu acest lucru sau dacă îl puteţi accepta azi — 
va veni ziua când veţi recunoaşte acest lucru. Înţelegeţi cu adevărat cum îi 


poate îndruma cunoaşterea pe oameni spre distrugere, spre iad? Există unii 


care poate că nu vor fi dispuşi să accepte asta, fiindcă printre voi există unii 
oameni foarte educați și foarte informaţi. Nu vă batjocoresc şi nu sunt 
sarcastic, pur şi simplu spun o realitate. Nici nu vă cer să acceptaţi acest 
lucru chiar în clipa aceasta, ci să ajungeţi, treptat, la o înțelegere a acestui 
aspect. Cunoaşterea te face să-ți foloseşti mintea şi intelectul pentru a 
analiza şi a trata tot ce face Dumnezeu. Va deveni o piedică şi un obstacol 
în calea cunoaşterii lui Dumnezeu şi a experimentării lucrării Lui şi te va 
face să te îndepărtezi de Dumnezeu şi să I te împotriveşti. Dar acum, ai 
cunoaştere, aşadar, ce faci? Trebuie să faci diferenţa între cunoașterea care 
este practică şi cea care vine de la Satana și ține de erezie şi de aberaţii. 
Dacă accepti doar o cunoaştere atee, absurdă, acest lucru îți poate 
obstrucționa credinţa în Dumnezeu, îţi poate tulbura relația normală cu El și 
acceptarea adevărului şi îți poate bloca pătrunderea în viață. Trebuie să ştii 
acest lucru, fiindcă este corect şi ar trebui să înţelegi cum se cuvine acest 
subiect. Ştiu că unii frați şi unele surori au o educaţie superioară și nu vă 
atac, nu vă batjocoresc şi nu vă pun pe tuşă. Acest subiect a venit brusc în 
discuţie astăzi, iar acestea sunt doar câteva cuvinte pentru a vă avertiza, nu 
pentru a provoca necazuri, în mod intenţionat, acelora dintre voi care au 
calificări academice superioare sau ceva cunoaştere şi cultură. Nu vreau să 
vă fac negativi sau să vă deprim, scopul nu este deloc acesta. Așadar, puteți 
înţelege cum se cuvine acest lucru? (Da, putem.) Dacă puteți, atunci M-am 


liniştit şi pot respira ușurat. 


După ce am avut părtăşie atât de mult, puteţi vedea acum că a obţine 
schimbarea firii nu este un lucru simplu. Nu este ceva ce obţii doar 
înțelegând doctrine şi respectând reguli. Mai întâi, trebuie să ajungi să te 
înţelegi pe tine, să fu capabil să reflectezi asupra gândurilor şi părerilor tale 
şi să identifici în inima ta care dintre ele Îl neagă pe Dumnezeu și I se 


împotrivesc, precum şi acele lucruri pe care Dumnezeu le detestă şi cele 


care nu-l plac. Chiar îți înţelegi vreun pic propria natură satanică sau 
diversele firi satanice pe care le dezvălui de obicei? Chiar ești capabil să le 
diseci? Toate ființele umane corupte au firi satanice și toate au gânduri şi 
idei eronate adânc înrădăcinate. Toţi sunt la fel, au în ei o oarecare corupţie, 
care îi face ostili faţă de adevăr şi potrivnici lui Dumnezeu. Niciunul dintre 
aceste lucruri nu este compatibil cu adevărul şi majoritatea oamenilor pot 
recunoaşte asta. Tocmai am vorbit despre cum să înţelegi cunoașterea 
umană şi despre motivul pentru care spun că o parte atât de mare din ea este 
absurdă și greşită. Unii dintre voi ar putea să se simtă stingheriți când aud 
asta, ca și cum ar fi fost zgândăriți într-un loc dureros, dar acest lucru 
trebuia spus. Multe dintre părerile voastre incorecte sunt derivate din 
cunoaştere, iar această cunoaştere falsă generează gânduri și păreri eronate, 
care devin adânc înrădăcinate în inimile voastre. Dacă nu înlăturați aceste 
păreri greşite, vă va fi dificil să acceptaţi adevărul, ca să nu mai vorbim de 
a-l pune în practică. Prin urmare, sper că puteţi accepta cuvintele lui 
Dumnezeu și toate adevărurile pe care le exprimă El. Chiar dacă nu eşti 
dispus, tot ar trebui să înveţi şi să încerci să accepti. În felul acesta, inimile 
voastre vor deveni mai apropiate de a lui Dumnezeu, iar voi veţi deveni mai 
apropiaţi de cerințele Lui. Dacă nu experimentați practic cuvintele lui 
Dumnezeu în acest fel, punând adevărul în practică, atunci, credinţa voastră 
în Dumnezeu va fi mereu doar la nivel declarativ şi va fi imposibil să 
pătrundeţi în adevărul-realitate. Nu aşa stau lucrurile? Azi, am vorbit puţin 
despre cunoaștere, lucru care este posibil să vă fi făcut să vă simțiţi 
stânjeniţi. Dacă vă simţiţi stingheriţi, atunci Îmi pare rău, dar trebuie să 
înfruntați aceste realități, fiindcă sunt inevitabile. Dacă le eviți, atunci, când 
vei fi capabil să știi ce anume din gândurile şi părerile tale este corect şi ce 
este greşit? Nu poţi ști. Într-o zi, va trebui să înfrunţi aceste realităţi, cum 


spun non-credincioşii: „O soție urâtă îşi va cunoaşte, în cele din urmă, 


rudele prin alianță.” Acum că tu crezi în Dumnezeu, dacă vrei să accepti 
mustrarea şi judecata Lui, dacă vrei să ai pătrundere în viaţă, să obţii 
schimbarea firii şi să fu mântuit, trebuie să înfrunți aceste realități, să îţi 
înveţi lecțiile şi să înduri ceva chin şi suferință. Vrei să te rogi lui 
Dumnezeu în inima ta, dar îţi lipsesc cuvintele potrivite, aşa că amuţești, iar 
data viitoare când vei întâlni un astfel de lucru, iar te vei simți stingherit 
vreme de câteva zile şi iar vei amuţi, dar după aceea, când îl vei întâlni, vei 
descoperi fără să-ţi dai seama că există cu adevărat unele lucruri în 
gândurile şi în părerile tale care I se împotrivesc lui Dumnezeu; vei fi 
capabil să dai aprobator din cap şi să recunoști — să recunoști în mod sincer 
ŞI serios — că tot ce a spus Dumnezeu este adevărat, lipsit de orice falsitate 
şi că, într-adevăr, Dumnezeu cunoaşte cel mai bine omenirea şi înțelege cel 
mai bine lucrurile care există în inima fiecăruia. Va veni ziua când vei avea 
acest nivel de experienţă și atunci vei fi pe calea corectă de credință în 
Dumnezeu şi pe calea corectă de a-ţi schimba viaţa-fire. În acel moment, 
fiindcă nu vei contrazice fiecare cuvânt pe care-l spune Dumnezeu, nu te 
vei simți stingherit când îl vei auzi şi vei fi capabil să accepţi fiecare fapt pe 
care-l dezvăluie Dumnezeu, fără aversiune şi fără să fugi. Vei înfrunta cum 
se cuvine aceste lucruri, iar asta va dovedi că deja ai pătruns în cuvântul lui 
Dumnezeu. Azi am făcut doar o mică introducere, am desfășurat un mic 
experiment. Este posibil să vă fi simțit puţin stingheriți, puţin jenați, dar 
asta nu contează. Pe Mine nu mă deranjează şi sper că nici pe voi, întrucât 
cuvintele de judecată ale lui Dumnezeu sunt mult mai dure decât acestea. 
Dacă Dumnezeu chiar vrea să vă judece, cuvintele Lui vor fi mult mai 
severe. Credeţi că Dumnezeu va vorbi cu blândeţe când va vedea o omenire 
coruptă, fără umanitate normală, iraţională, cu ochii larg deschişi, dar care 
încă ÎI neagă, Îl condamnă pe Dumnezeu şi I se împotriveşte? Ar putea 


atitudinea lui Dumnezeu să fie bună atunci când Il expune pe om? 


Bineînţeles că nu. Cuvintele lui Dumnezeu categoric ar fi destul de severe, 
profunde şi la obiect! Dacă puteţi accepta cele câteva adevăruri despre care 
am avut părtăşie astăzi, atunci asta dovedeşte că aţi început bine procesul de 
a accepta cuvintele lui Dumnezeu şi mustrarea şi judecata Lui. Cu privire la 
acest prim aspect, am vorbit despre problema gândurilor şi a părerilor, cu un 
mic exemplu pe care îl cunoaşteţi cu toţii, analizând subiectul cunoaşterii. 
Nu am avut foarte mult părtășie despre acest subiect, de teamă că îi va face 
pe unii oameni să se simtă stingheriți, aşa că am vorbit doar puţin, ținând 
cont de sentimentele lor, deşi în mod imperfect şi în trecere. Sper să puteți 
pricepe, treptat, prin experiența voastră, să căutați încet adevărul în acest 
domeniu şi să experimentați ce le poate aduce oamenilor cunoașterea. Poate 
că vom avea părtăşie mai mult despre acest subiect în viitor şi sper că atunci 
nu vă veți simți stingheriți şi nu veţi gândi: „Este acest lucru împotriva 
mea? Mă vizează?” Niciunul dintre acele gânduri sau idei. Însă, pentru 


moment, vom încheia aici părtășia noastră despre primul aspect. 


Acum, vom avea părtăşie despre cel de-al doilea aspect al schimbării 
firii — perspectiva asupra vieţii. Care este a voastră? Care sunt principiile 
după care trăiţi? Aveţi vreo înțelegere? Măcar există unele principii? Aveţi 
vreo idee? Mai precis, ce fel de persoană vrei să fii? Care este perspectiva ta 
asupra vieţii, direcția vieții tale? (Să fiu cineva plăcut de Dumnezeu.) (Să-L 
urmez pe Dumnezeu până la capăt, pentru tot restul vieţii.) (Să-L cunosc pe 
Dumnezeu.) (Să mă eliberez de firea mea coruptă şi să fiu mântuit de 
Dumnezeu.) Tot ce ați spus este excelent şi dovedeşte că inimile voastre, ale 
tuturor, trudesc la urmărirea adevărului, că sunteți hotărâți să-L urmați pe 
Dumnezeu ca să câștigați adevărul şi că aveţi un ţel şi o direcție corectă 
pentru conduita voastră, lucru care arată că, în credinţa voastră în 
Dumnezeu, inima voastră nu este goală şi nu pierdeţi timpul, pur şi simplu. 


Aţi făcut unele progrese în acest timp, iar asta reprezintă o schimbare; cel 


puţin nu veţi spune, precum non-credincioşii: „În viaţă nu contează decât 
mâncarea și îmbrăcămintea.” Dacă auziți pe cineva spunând astfel de 
lucruri, îl veţi antipatiza, îl veți dispreţui şi-l veți respinge. Indiferent cât de 
adânc ați pătruns în adevăr, ar trebui să aveţi dorinţa de a-L urma bine pe 
Dumnezeu. Ar trebui să ştiţi, în inimile voastre: „Întrucât Dumnezeu ne-a 
dezvăluit ţelurile şi tainele planului Lui de gestionare şi intenția Lui de a 
mântui omenirea şi, întrucât l-am văzut promisiunile și binecuvântările, 
atunci, dacă rămânem pasivi şi lipsiți de consideraţie pentru intențiile lui 


p? 


Dumnezeu, chiar L-am dezamăgi şi l-am fi foarte îndatorați!” A avea o 
astfel de inimă dovedeşte că spiritele voastre deja s-au trezit şi au început să 
se schimbe. În orice caz, judecând după eforturile voastre de a vă îndeplini 
datoria, toți vă luptați pentru direcția şi țtelurile cerute de Dumnezeu, iar asta 
este corect. Indiferent ce diferențe există în punctele voastre de vedere 
despre urmărire, toate sunt destul de practice şi nu sunt imaginare sau lipsite 
de conţinut. Credeţi că ar trebui să avem opinia de a căuta să fim persoane 
care se supun şi I se închină cu adevărat lui Dumnezeu? Nu ar trebui să 
avem o perspectivă asupra vieţii în care nu ne mai împotrivim lui 
Dumnezeu, nu-L mai facem să ne deteste sau să fie mânios pe noi, mereu 
furios, ci în care inima lui Dumnezeu este alinată, iar noi suntem, ca 
Avraam, adevărați credincioşi? Aceasta este perspectiva asupra vieţii pe 
care ar trebui să o aibă oamenii. Când acest fel de perspectivă asupra vieţii 
şi aceste feluri de gânduri au prins rădăcini în inima ta, iar tu urmărești în 
această direcție, atunci nu se vor micşora ispita și seducția bogățiilor 
lumești, ale statutului, faimei și câştigului? Atunci când trudești, practici şi 
experimentezi în această direcție, fără măcar să-ţi dai seama, în inima ta, 
cuvintele lui Dumnezeu vor deveni mottoul vieţii tale și temelia existenţei 
tale; fără să-ţi dai seama, cuvintele lui Dumnezeu vor deveni viaţa ta, vor 


deveni calea vieţii tale, în lăuntrul tău. In acel moment, tot ce există în lume 


nu va fi pur şi simplu lipsit de importanţă pentru tine? Prin urmare, e 
important şi care este perspectiva ta asupra vieţii. În ce direcţie urmăreşti, în 
credinţa ta în Dumnezeu? Este direcția corectă? Este calea corectă? Cât de 
departe eşti de cerinţele lui Dumnezeu? Dacă urmăreşti pe baza cerinţelor 
lui Dumnezeu, atunci mergi în direcția corectă. Nici măcar nu contează 
dacă te abaţi puţin sau eşti puţin slab sau ai unele eşecuri; Dumnezeu nu-Şi 
va aminti şi te va susține mereu, până când viaţa ta va creşte. Ce fel de 
oameni crezi că Îi plac lui Dumnezeu? Dumnezeu îi place pe cei care 
urmăresc adevărul, sunt hotărâți şi sunt sinceri. Nu ÎI îngrijorează ignoranţa 
ta, slăbiciunea ta sau lipsa ta de înţelepciune; dar detestă dacă nu urmărești 
adevărul sau dacă îl înţelegi, dar nu-l pui în practică sau dacă trăieşti fără să 
citeşti cuvintele Lui, ca animalele fără suflet, fără vreun ţel sau vreo direcție 
pentru viaţa ta — Dumnezeu detestă dacă ai atitudinea aceasta de a crede în 
El. Prin urmare, pentru a obţine schimbarea firii prin credinţa în Dumnezeu, 
calitatea perspectivei asupra vieţii este foarte importantă. Unii oameni spun: 
„Telul meu în viaţă este să Îi fiu de mare folos lui Dumnezeu, să fiu cineva 
care-L poate sluji.” Este acesta un lucru bun de urmărit? Poate că este bun, 
însă statura umană este limitată şi calbrele şi condiţiile oamenilor sunt 
diferite, aşadar, faptul că urmăreşti acest țel este corect, dar e posibil să nu 
fie potrivit pentru tine. Perspectiva oamenilor asupra vieţii ar trebui să fie să 
devină cineva cu adevăr, cu umanitate, conștiință şi rațiune, care I se 
închină lui Dumnezeu — adică o persoană adevărată. Acesta este lucrul cel 
mai adecvat de urmărit. Cineva ar putea spune: „Acum nu suntem oameni 
adevărați?” La exterior, sunteți, fiindcă aveţi nas şi ochi și formă umană, dar 
pe baza esenței voastre, încă nu aţi devenit persoane adevărate. Încă vă 
lipsesc prea multe lucruri şi înțelegeţi prea puţine adevăruri. Ca să fii o 
persoană adevărată, cineva care deține adevărul și are umanitate, cineva 


care se teme de Dumnezeu şi se fereşte de rău, care urmează voia Lui şi se 


închină la El, trebuie să urmărești şi să obţii adevărul. Aceasta este o 


chestiune ce ţine de practica personală. 


Al treilea aspect al schimbării firii este natura satanică a omului. 
Trebuie să înțelegem și să pricepem cel mai bine acest lucru, fiindcă acesta 
este cel mai important aspect legat de schimbarea firii. Natura satanică este 
firea coruptă şi esenţa coruptă a omenirii, iar acest subiect alcătuieşte multe 
dintre cuvintele lui Dumnezeu care expun cel mai mult acest aspect. 
Cuvintele lui Dumnezeu cu privire la acest aspect sunt și cele mai stricte, cu 
multe stiluri diferite: unele expun și judecă în mod direct, în timp ce altele 
găsesc o formulare mai plină de tact, ca nu cumva oamenii să nu le accepte. 
Însă, indiferent cum sunt spuse sau ce stil sau ton este folosit, este adevărat 
că lucrurile pe care le dezvăluie Dumnezeu sunt esenţa omului. Dumnezeu 
dezvăluie cel mai reprezentativ aspect al naturii satanice în două capitole. 
Care este esența tipică a naturii satanice? Ştiţi? (O natură trădătoare.) 
Natura trădătoare expusă în cuvintele lui Dumnezeu, „O problemă foarte 
gravă: trădarea (1)? şi „O problemă foarte gravă: trădarea (2)” este 
reprezentarea tipică a naturii satanice. Alte aspecte precum superioritatea 
morală, aroganţa și disimularea sau ticăloşia şi împotrivirea omenirii — toate 
acestea sunt menţionate într-o oarecare măsură în fiecare capitol, dar nu 
există niciun capitol în care adevărul acestor aspecte este dezvoltat în mod 
deosebit. Numai despre subiectul „trădării? a vorbit Dumnezeu două 
capitole întregi. De aici, putem vedea că, în ochii lui Dumnezeu, trădarea 
umană este extrem de gravă și că Îi ofensează direct firea, este ceea ce El 
urăște cel mai mult şi ceea ce El blestemă. Cum disecă şi tratează 
Dumnezeu esenţa trădării umane? Bineînţeles, lui Dumnezeu Îi displace 
trădarea umană. O urăște și o detestă şi-i detestă pe cei care-L trădează. 
Trădarea este arhetipul naturii satanice. De unde vine cauza primară a 


naturii trădării umane? Vine de la Satana. Prin urmare, trebuie să înțelegem 


acest aspect al firii. Cauza primară a trădării este Satana, natura Satanei este 
trădarea, iar firea pe care o dezvăluie oamenii prin lucrurile pe care le fac 
este considerată de Dumnezeu drept trădare. De ce discută Dumnezeu în 
mod atât de detaliat despre această chestiune? O face fundcă trădarea 
umană este constantă, indiferent de loc sau de timp şi, indiferent cum se 
comportă cineva, ceva adânc înrădăcinat în natura umană I se opune lui 
Dumnezeu. Unii oameni spun: „Nu vreau să mă opun sau să mă împotrivesc 
lui Dumnezeu!” Dar o vei face, fiindcă în tine există o natură trădătoare, 
ceea ce înseamnă că nu poți asculta de Dumnezeu, nu-L poți urma până la 
capăt şi nu poți accepta complet cuvintele lui Dumnezeu drept viaţa ta. Cum 
ar trebui să înţelegi problema trădării? Indiferent de cât de mult timp crezi 
în Dumnezeu sau cât ai mâncat şi ai băut din cuvintele Lui sau cât de multe 
înţelegi despre El — atât timp cât natura ta ÎI trădează pe Dumnezeu şi tu nu 
ai acceptat cuvintele Lui drept viaţa ta şi nu ai nicio intrare în adevărul 
cuvintelor Lui, atunci, esenţa ta ÎI va trăda întotdeauna pe Dumnezeu. Mai 
exact, dacă firea ta nu s-a schimbat, eşti cineva care-L trădează pe 
Dumnezeu. Unii oameni spun: „Pot să pricep cuvintele lui Dumnezeu şi să 
înţeleg tot ceea ce spune El. Sunt dispus şi să le accept, aşadar, cum pot fi 
numit un om care-L trădează pe Dumnezeu?” Doar fiindcă eşti dispus să 
accepţi nu înseamnă că eşti capabil să trăieşti cuvintele lui Dumnezeu, cu 
atât mai puţin că deja ai fost făcut complet de acestea. Adevărul naturii 
trădătoare a omenirii este profund şi, dacă vreți să înțelegeți acest aspect al 
adevărului, atunci este posibil să aveţi nevoie de o perioadă de experienţă. 
În ochii lui Dumnezeu, tot ce face fiecare persoană care crede în Dumnezeu 
este în dezacord cu adevărul, în raport de incompatibilitate faţă de cuvântul 
lui Dumnezeu și ostil Lui. Este posibil să nu acceptaţi nici acest lucru şi să 
spuneţi: „Îl slujim pe Dumnezeu, ne închinăm la El, ne facem datoria în 


casa lui Dumnezeu. Am făcut atât de multe, toate conform cuvintelor şi 


cerințelor lui Dumnezeu și în concordanţă cu rânduielile de lucru. Cum se 
poate spune că ne împotrivim lui Dumnezeu și Îl trădăm? De ce ne critici 
mereu entuziasmul? Am renunţat la familia și la carierele noastre cu foarte 
mare dificultate şi am fost hotărâți să-L urmăm pe Dumnezeu, aşadar, cum 
poți Tu să vorbeşti aşa despre noi?” Scopul, când vorbesc astfel, este să Mă 
asigur că toată lumea înţelege: nu este adevărat că un om care se comportă 
destul de bine sau renunţă la ceva sau suferă niște greutăți îşi va schimba 
natura trădătoare. Nici vorbă! Suferința este necesară, aşa cum este şi 
îndeplinirea datoriei tale, însă doar fiindcă poți să suferi sau să-ți faci 
datoria nu înseamnă că firea ta coruptă nu mai există. Asta fiindcă în nimeni 
nu s-a produs o schimbare reală în viața-fire şi toți sunt încă departe de a 
satisface intențiile lui Dumnezeu și de a întruni cerinţele Lui. Credința 
oamenilor în Dumnezeu este prea impură, firile lor corupte sunt dezvăluite 
prea mult. Deşi mulţi conducători sau lucrători Îl slujesc pe Dumnezeu, I se 
şi împotrivesc. Ce înseamnă asta? Că ei se opun în mod intenționat 
cuvintelor lui Dumnezeu şi nu practică în conformitate cu dorinţele Sale. 
Încalcă în mod intenţionat adevărul, insistă să acţioneze conform voinţei 
proprii, să-şi realizeze propriile intenții şi scopuri, să-L trădeze pe 
Dumnezeu şi să-şi întemeieze propria împărăție independentă, unde totul se 
face aşa cum spun ei. Asta înseamnă să-L slujeşti pe Dumnezeu, dar să I te 


şi împotriveşti. Acum înțelegeţi? 


Haideţi să încheiem părtăşia despre „trădare? acum. Mai există o 
problemă crucială, care este aroganța şi trufia, caracteristice naturii 
satanice. Aroganţa omenirii este dezvăluită şi afişată peste tot şi nu poate fi 
stăpânită nici dacă oamenii ar vrea. Este dezvăluită și izbucneşte din când în 
când, iar oamenii nu pot face nimic în acest sens. După ce izbucnește, ei o 
regretă, iar după ce regretă, vor lua hotărârea fermă să nu mai lase să se 


întâmple asta niciodată, să n-o mai dezvăluie niciodată, dar tot nu vor fi 


capabili s-o controleze. De ce oare? Fiindcă firea oamenilor nu s-a 
schimbat, iar firea lor coruptă este încă acolo. Asta nu va dispărea niciodată 
în mod automat din lăuntrul lor, iar când se va întâmpla ceva, firea lor 
coruptă va fi dezvăluită în mod firesc. Toate acestea sunt provocate de firea 
arogantă şi îngâmfată a omenirii. Când vei înțelege mai mult din adevăr, îl 
vei putea pune în practică şi vei putea pricepe adevărurile-principii şi când 
vei înţelege adevărul într-un mod tot mai practic şi vei dobândi cunoaştere 
despre Dumnezeu și vei fi mai aproape de cerinţele Lui, când părerile tale 
despre lucruri se vor fi schimbat — atunci, firea ta arogantă se va reduce în 
mod treptat, va dispărea lent, iar viaţa-fire va începe să ţi se schimbe. În 
acel moment, problema trădării tale va putea fi considerată complet 


înlăturată și numai atunci vei fi cineva care a fost mântuit cu adevărat. 


Toamna 2007 


Doar prin recunoaşterea propriilor păreri 
nechibzuite se poate obține cu adevărat o 
transformare 


Aveţi acum un mod de a vă cunoaşte, de a câștiga intrare în viaţă și de 
a păşi pe calea corectă de a crede în Dumnezeu? Aveţi un ţel sau o direcție? 
Ar trebui să aveţi câteva idei, fiindcă am avut destul de mult părtăşie despre 
chestiuni precum să fii o persoană sinceră, să te cunoşti, despre cum să 
mănânci şi să bei cuvântul lui Dumnezeu, cum ar trebui să ai părtăşie 
despre adevăr pentru a rezolva probleme, cum ar trebui să cooperezi 
armonios în îndeplinirea datoriei tale, cum ar trebui să procedeze fraţii și 
surorile pentru a stabili relaţii interpersonale normale şi aşa mai departe. 
Acum, că v-aţi mai lămurit cu privire la toate aspectele adevărului legate de 
credinţa în Dumnezeu, aveţi o oarecare cunoaştere practică şi nu mai sunteți 
ca înainte — când eraţi cu toții nelămuriţi, indiferent despre ce aspect erați 
întrebaţi — nu vă simțiți mult mai bine? (Acum, mă simt din ce în ce mai 
lămurit.) Exact, „din ce în ce mai lămurit”. În realitate, indiferent ce aspect 
al adevărului practici, indiferent că este acela de a fi o persoană sinceră sau 
de a practica supunerea față de Dumnezeu sau cum să interacționezi amical 
cu frații şi surorile tale, cum să trăieşti asemănarea umană sau ceva similar, 
indiferent în ce aspect al adevărului cauţi să pătrunzi, trebuie să începi prin 
a examina problema autocunoaşterii. Să fii sincer nu include să te cunoşti 
pe tine însuți? Nu vei fi capabil să practici sinceritatea până nu ajungi să-ți 
cunoşti propria înşelătorie şi necinste. Când ajungi să îţi dai seama că nu ai 
reușit să te supui lui Dumnezeu, abia atunci vei fi capabil să practici 
supunerea faţă de El sau să cauţi ce trebuie să faci ca să te supui Lui. Dacă 
nu te cunoşti, atunci dorințele tale de a fi o persoană sinceră, de a te supune 


lui Dumnezeu sau de a obține mântuirea sunt toate lipsite de conţinut. Asta 


fiindcă oamenii au firi corupte şi fiindcă nu le este ușor să practice niciun 
aspect al adevărului, întrucât practica lor este mereu întinată și 
obstrucționată de firile lor corupte. Când practici orice aspect al adevărului, 
firile tale corupte categoric vor fi dezvăluite, îngreunându-ţi eforturile de a 
fi sincer, zădărnicindu-ți supunerea față de Dumnezeu şi inhibându-ţi 
răbdarea şi toleranța față de fraţii și surorile tale. Dacă nu reflectezi asupra 
acestor firi corupte, nu le descoperi, nu le diseci sau nu ajungi să le 
recunoști şi, în schimb, te bazezi pe noţiunile şi închipuirile tale pentru a 
practica adevărul, atunci, doar vei respecta reguli, pentru că nu înţelegi 
adevărul şi nu ştii căror adevăruri-principui să te conformezi. Prin urmare, 
indiferent ce aspect al adevărului practică o persoană sau ce face aceasta, 
mai întâi, trebuie să reflecteze asupra ei şi să se cunoască. Să te cunoşti 
înseamnă să îți ştii fiecare cuvânt, fiecare faptă şi fiecare acțiune; înseamnă 
să îți cunoşti gândurile şi ideile, intențiile şi noţiunile şi închipuirile. 
Trebuie să cunoşti şi filosofiile de viață ale Satanei pentru chestiunile 
lumești şi toate diversele otrăvuri ale Satanei, precum şi cunoştinţele 
culturale tradiționale. Trebuie să cauţi adevărul şi să discerni clar aceste 
lucruri. În acest fel, vei înțelege adevărul și realmente te vei cunoaște. Deşi 
o persoană poate că a făcut un număr mare de fapte bune de când a început 
să creadă în Dumnezeu, încă nu poate să vadă clar multe lucruri, cu atât mai 
puțin să obțină înţelegerea adevărului. Totuşi, datorită multelor sale fapte 
bune, simte că deja practică adevărul, deja I S-a supus lui Dumnezeu şi deja 
I-a satisfăcut într-o mare măsură intenţiile. Când nu ţi se întâmplă nimic, 
eşti capabil să faci orice ţi se spune, nu ai remușcări cu privire la 
îndeplinirea vreunei datorii şi nu te împotrivești. Când ţi se spune să 
răspândeşti Evanghelia, nu te plângi şi poţi suporta această greutate, iar 
când ţi se spune să alergi de colo-colo şi să lucrezi sau să faci o sarcină, asta 


faci. Din cauza acestui lucru, simţi că eşti o persoană care I se supune lui 


Dumnezeu şi care urmăreşte în mod autentic adevărul. Însă dacă eşti 
întrebat, în mod serios: „Eşti o persoană sinceră? Eşti o persoană care I se 
supune cu adevărat lui Dumnezeu? O persoană a cărei fire s-a schimbat?” — 
dacă fiecare persoană este supusă scrutării prin comparație cu adevărul din 
cuvintele lui Dumnezeu — se poate spune că niciuna nu se ridică la înălțimea 
standardelor şi că niciuna nu ar fi capabilă să acționeze conform 
adevărurilor-principii. Aşadar, toată omenirea coruptă trebuie să reflecteze 
asupra sa. Oamenii trebuie să reflecteze asupra firilor după care trăiesc şi 
asupra filosofulor satanice, a logicii, ereziilor şi punctelor de vedere eronate 
din care derivă toate acțiunile şi faptele lor. Trebuie să reflecteze asupra 
motivului principal pentru care îşi dezvăluie firea coruptă, asupra esenței 
faptului că acționează cu încăpățânare, asupra a ceea ce trăiesc şi pentru 
cine. Dacă aceste lucruri sunt comparate cu adevărul, atunci, toți oamenii 
vor fi condamnaţi. Care este motivul pentru asta? Motivul este că omenirea 
este coruptă atât de profund. Oamenii nu înțeleg adevărul şi toți trăiesc după 
firile lor corupte. Nu au nici cea mai mică urmă de autocunoaştere, cred 
întotdeauna în Dumnezeu conform propriilor noţiuni și închipuiri, îşi 
îndeplinesc îndatoririle pe baza propriilor preferinţe și metode şi urmează 
teorii religioase în felul în care ÎI slujesc pe Dumnezeu. Mai mult, cred în 
continuare că sunt plini de credinţă, că acțiunile lor sunt foarte rezonabile 
ȘI, în cele din urmă, simt că au câştigat mult. Fără să-şi dea seama, ajung să 
creadă că deja acționează în acord cu intențiile lui Dumnezeu, că le-au 
satisfăcut în totalitate şi că deja au întrunit cerinţele lui Dumnezeu şi 
urmează voia Lui. Dacă asta este ceea ce simţi sau dacă tu crezi că ai 
obținut unele câștiguri în cei câţiva ani ai tăi de credință în Dumnezeu, 
atunci, cu atât mai mult trebuie să te întorci înaintea lui Dumnezeu, ca să te 
examinezi cu atenție. Ar trebui să te uiţi la calea pe care ai mers de-a lungul 


anilor tăi de credinţă, ca să vezi dacă toate acțiunile şi faptele tale înaintea 


lui Dumnezeu au fost în întregime conform intențiilor Sale. Analizează care 
dintre comportamentele tale au fost în opoziţie cu Dumnezeu, care au 
realizat supunerea faţă de El, dacă acţiunile tale au întrunit şi au satisfăcut 
cerințele lui Dumnezeu. Ar trebui să clarifici toate aceste lucruri, fiindcă 


numai atunci te vei cunoaşte. 


Esenţial privind auto-reflecția și cunoașterea de sine este următorul 
lucru: cu cât simţi mai mult că în anumite domenii te-ai descurcat bine sau 
că ai făcut ceea ce era corect şi cu cât crezi mai mult că poți satisface 
intenţiile lui Dumnezeu sau ești capabil să te lauzi în anumite domenii, cu 
atât merită mai mult să te cunoşti pe tine însuţi în acele domenii şi cu atât 
mai profund merită să le explorezi pentru a vedea ce impurități există în tine 
şi să vezi din cauza căror lucruri din tine nu poți satisface intențiile lui 
Dumnezeu. Să-l luăm ca exemplu pe Pavel. Pavel era deosebit de învăţat, a 
suferit foarte mult când a predicat şi a lucrat şi mulți oameni l-au adorat în 
mod deosebit. Drept urmare, după ce a săvârşit multă lucrare, a presupus că, 
pentru el, va fi pusă deoparte o cunună. Lucrul acesta l-a determinat să 
meargă din ce în ce mai departe pe calea greşită, până când, în cele din 
urmă, a fost pedepsit de Dumnezeu. Dacă ar fi reflectat asupra sa şi s-ar fi 
disecat atunci, nu ar fi gândit aşa cum gândea. Cu alte cuvinte, Pavel nu s-a 
concentrat asupra căutării adevărului din cuvintele Domnului Isus; nu a 
crezut decât în propriile noțiuni și închipuiri. El a crezut că, făcând pur și 
simplu câteva lucruri bune şi dând dovadă de câteva comportamente bune, 
va fi aprobat şi răsplătit de Dumnezeu. Până la urmă, propriile noţiuni şi 
închipuiri i-au orbit inima și au acoperit adevărul cu privire la corupţia sa. 
Însă oamenii nu erau capabili să discearnă acest lucru şi nu aveau 
cunoştinţă de aceste chestiuni și astfel, înainte ca faptul acesta să fie expus 
de către Dumnezeu, ei l-au considerat mereu pe Pavel un standard la care să 


năzuiască, un exemplu după care să trăiască şi l-au privit ca pe un idol pe 


care-l căutau şi aidoma cui tânjeau să fie. Cazul lui Pavel este un 
avertisment pentru fiecare dintre aleşii lui Dumnezeu. Mai ales atunci când 
noi, cei care Îl urmăm pe Dumnezeu, putem să suferim şi să plătim preţul în 
îndatoririle noastre şi, în timp ce Îl slujim pe Dumnezeu, simţim că suntem 
loiali şi ÎL iubim pe Dumnezeu și, în astfel de momente, ar trebui să 
reflectăm asupra noastră şi să ne înţelegem şi mai mult în ceea ce priveşte 
calea pe care o luăm, lucru care este foarte necesar. Acest lucru se datorează 
faptului că ceea ce crezi că este bun este ceea ce vei stabili ca fiind corect și 
nu te vei îndoi de asta, nu vei reflecta asupra acestui lucru sau nu vei diseca 
dacă există ceva în acesta care să se împotrivească lui Dumnezeu. De 
exemplu, sunt oameni care se cred foarte buni la inimă. Nu îi urăsc sau 
rănesc niciodată pe ceilalți şi întotdeauna dau o mână de ajutor fraților sau 
surorilor a căror familie se află în dificultate, ca nu cumva problema lor să 
rămână nerezolvată; au multă bunăvoință şi fac tot ce le stă în putere să îi 
ajute pe toți. Totuşi, nu se concentrează niciodată asupra practicării 
adevărului și nu au nicio intrare în viață. Care este rezultatul unui asemenea 
ajutor? Îşi amână propria viaţă şi, totuşi, sunt foarte mulțumiți de ei înşişi şi 
extrem de satisfăcuţi de tot ce au făcut. În plus, se mândresc mult cu asta, 
crezând că nimic din tot ce au făcut nu contravine adevărului, că sigur va 
satisface intențiile lui Dumnezeu și că sunt adevăraţi credincioşi în 
Dumnezeu. Îşi consideră bunătatea naturală ca pe ceva de valorificat şi, de 
îndată ce fac asta, indiscutabil o consideră drept adevărul. În realitate, tot ce 
fac ei este un bine omenesc. Ei nu practică deloc adevărul, întrucât ceea ce 
fac este în fața oamenilor şi nu înaintea lui Dumnezeu, şi cu atât mai puţin 
practică potrivit cerințelor lui Dumnezeu și adevărului. Prin urmare, toate 
faptele lor sunt în zadar. Nimic din ceea ce fac nu reprezintă practicarea 
adevărului sau a cuvintelor lui Dumnezeu, cu atât mai puţin respectarea voii 


Lui; mai degrabă, ei folosesc bunătatea umană şi buna conduită ca să îi 


ajute pe ceilalți. Pe scurt, ei nu caută intenţiile lui Dumnezeu în tot ce fac și 
nici nu se poartă în conformitate cu cerințele Lui. Dumnezeu nu aprobă 
acest tip de comportament bun al omului; din punctul de vedere al lui 


Dumnezeu este de condamnat şi nu merită să fie comemorat de EI. 


A se cunoaşte este crucial pentru fiecare persoană, fiindcă are un 
impact direct asupra chestiunii importante dacă o persoană poate sau nu să 
se elibereze de firea sa coruptă şi să obțină mântuirea. Să nu crezi că aceasta 
este o chestiune simplă. Să te cunoşti nu înseamnă să îți înţelegi acțiunile 
sau practicile, ci să cunoşti esenţa problemei tale; să cunoşti sursa răzvrătirii 
tale și esenţa ei, să ştii de ce nu poți să practici adevărul şi să înţelegi 
lucrurile care apar şi care te tulbură atunci când practici adevărul. Acestea 
sunt câteva dintre cele mai importante aspecte ale autocunoașterii. De 
exemplu, din cauza condiționării culturii tradiționale chineze, în noţiunile 
tradiționale ale chinezilor, ei cred că oamenii ar trebui să respecte pietatea 
filială față de părinţii lor. Cine nu respectă pietatea filială nu este un copil 
devotat părinților. Aceste idei au fost insuflate oamenilor încă din copilărie 
ȘI, practic, sunt predate în fiecare gospodărie, precum şi în fiecare școală și 
în societate, în general. Când capul unei persoane a fost umplut cu astfel de 
lucruri, ea crede că „Pietatea filială este mai importantă decât orice. Dacă 
nu aş respecta-o, nu aș fi o persoană bună — nu aş fi un copil devotat și aş fi 
învinuit de societate. Aș fi o persoană lipsită de conştiinţă.” Este corectă 
această părere? Oamenii au văzut foarte multe adevăruri exprimate de 
Dumnezeu — a cerut Dumnezeu ca o persoană să manifeste pietate filială 
faţă de părinţii săi? Este acesta unul dintre adevărurile pe care credincioşii 
în Dumnezeu trebuie să le înțeleagă? Nu, nu este. Dumnezeu doar a avut 
părtăşie cu privire la câteva principii. Pe baza cărui principiu cuvintele lui 
Dumnezeu le cer oamenilor să-i trateze pe ceilalți? Să iubească ce iubeşte 


Dumnezeu şi să urască ce urăşte El: acesta este principiul la care ar trebui 


să se adere. Dumnezeu îi iubeşte pe cei care urmăresc adevărul şi care-l pot 
respecta voia; aceştia sunt oamenii pe care şi noi ar trebui să-i iubim. Cei 
care nu pot urma voia lui Dumnezeu, cei care-L urăsc pe Dumnezeu și se 
răzvrătesc împotriva Lui — aceşti oameni sunt detestați de Dumnezeu și ar 
trebui să-i detestăm şi noi. Asta le cere Dumnezeu oamenilor. Dacă părinții 
tăi nu cred în Dumnezeu, dacă ştiu prea bine că a crede în Dumnezeu 
reprezintă calea cea dreaptă şi că aceasta poate conduce la mântuire, totuşi 
rămân nereceptivi, atunci nu există nicio îndoială că sunt oameni scârbiți de 
adevăr şi îl urăsc, că sunt oameni care se împotrivesc lui Dumnezeu şi-L 
urăsc — iar Dumnezeu, în mod natural, îi detestă şi îi urăște. Ai putea detesta 
asemenea părinţi? Se împotrivesc lui Dumnezeu și ÎI ocărăsc — caz în care 
cu siguranță sunt demoni şi satane. Ai putea să-i urăști şi să-i blestemi? 
Acestea sunt toate întrebări reale. Dacă părinţii tăi te împiedică să crezi în 
Dumnezeu, cum ar trebui să-i tratezi? După cum cere Dumnezeu, ar trebui 
să iubeşti ce iubeşte Dumnezeu şi să urăşti ce urăște El. În timpul Epocii 
Harului, Domnul Isus a spus: „Cine este mama Mea şi cine sunt frații Mei?” 
„Căci oricine face voia Tatălui Meu, Care este în ceruri, acela Îmi este frate, 
soră şi mamă.” Aceste cuvinte existau deja în Epoca Harului, iar acum 
cuvintele lui Dumnezeu sunt şi mai clare: „Să iubească ce iubește 
Dumnezeu şi să urască ce urăşte El.” Aceste cuvinte pun punctul pe i, însă 
oamenii sunt adeseori incapabili să le priceapă adevăratul sens. Dacă o 
persoană este o fiinţă care ÎI tăgăduieşte pe Dumnezeu şi I se împotriveşte, 
care este blestemată de Dumnezeu, dar este un părinte sau o rudă de-a ta şi, 
din câte ştii tu, nu este o persoană rea şi te tratează bine, atunci s-ar putea să 
te trezești incapabil să urăști acea persoană şi chiar să păstrezi strâns 
legătura, iar relația voastră să rămână neschimbată. Te va tulbura să auzi că 
Dumnezeu urăște astfel de oameni şi nu eşti capabil să fii de partea lui 


Dumnezeu şi să-i respingi fără milă. Eşti tot timpul constrâns de sentimente 


şi nu poți renunţa pe deplin la ei. Care este motivul acestui lucru? Se 
întâmplă pentru că sentimentele tale sunt prea puternice şi te împiedică să 
practici adevărul. Acea persoană este bună cu tine, așa că nu poţi să o urăşti. 
Ai putea să o urăşti numai dacă te-ar răni. Ar fi acea ură în acord cu 
adevărurile-principii? De asemenea, eşti constrâns de noțiuni tradiționale, 
crezând că este un părinte sau o rudă, aşa că, dacă o urăşti, vei fi disprețuit 
de societate şi ponegrit de opinia publică, condamnat ca fiind lipsit de 
sentimente filiale, de conștiință, ca nefiind nici măcar uman. Crezi că vei 
îndura condamnarea şi pedeapsa divină. Chiar dacă vrei să o urăști, 
conştiinţa ta nu te va lăsa. De ce funcționează conștiința ta în acest mod? 
Fiindcă un mod de gândire ţi-a fost imprimat încă din copilărie, prin 
moştenirea familiei tale, prin educaţia pe care ți-au dat-o părinții şi prin 
îndoctrinarea culturii tradiționale. Acest mod de gândire este foarte adânc 
înrădăcinat în inima ta și te face să crezi, în mod greșit, că pietatea filială 
este absolut firească şi justificată şi că orice este moştenit de la strămoșii tăi 
este întotdeauna bun. Ai învățat mai întâi acest mod de gândire și el rămâne 
dominant, creând un mare obstacol şi o mare tulburare în credinţa ta și în 
acceptarea adevărului, făcându-te incapabil să pui cuvintele lui Dumnezeu 
în practică și să iubeşti ce iubește Dumnezeu, să urăşti ce urăşte Dumnezeu. 
În inima ta ştii că viaţa ta a venit de la Dumnezeu, nu de la părinţii tăi, şi 
ştii, de asemenea, că părinţii tăi nu numai că nu cred în Dumnezeu, ci I se 
împotrivesc, că Dumnezeu îi urăște şi că ar trebui să I te supui, să stai de 
partea Sa, dar pur și simplu nu te poţi decide să-i urăști, chiar dacă vrei asta. 
Nu poţi să faci acel pas, nu poți să-ți oțeleşti inima şi nu poți să practici 
adevărul. Care este sursa acestui lucru? Satana foloseşte acest fel de cultură 
tradițională şi aceste noțiuni de moralitate pentru a-ţi înrobi gândurile, 
mintea și inima, făcându-te incapabil să accepţi cuvintele lui Dumnezeu; ai 


fost stăpânit de aceste lucruri ale Satanei şi făcut incapabil să accepți 


cuvintele lui Dumnezeu. Când vrei să practici cuvintele lui Dumnezeu, 
aceste lucruri provoacă tulburări în tine, te fac să te opui adevărului și 
cerințelor lui Dumnezeu şi te fac incapabil să scapi de jugul culturii 
tradiționale. După ce te lupţi o vreme, faci un compromis: preferi să crezi că 
noțiunile tradiționale ale moralității sunt corecte și în acord cu adevărul, aşa 
că respingi cuvintele lui Dumnezeu sau te lepezi de ele. Nu accepți 
cuvintele lui Dumnezeu drept adevărul şi nu ţi se pare ceva neobișnuit să fii 
mântuit, simțind că încă trăieşti în această lume şi poți supravieţui doar 
bazându-te pe aceşti oameni. Incapabil să înduri acuzaţiile societăţii, ai 
alege mai degrabă să renunţi la adevăr şi la cuvintele lui Dumnezeu, 
abandonându-te noțiunilor tradiționale ale moralității şi influenţei Satanei, 
preferând să-L ofensezi pe Dumnezeu şi să nu practici adevărul. Nu este 
deplorabil omul? Nu are el nevoie de mântuirea de la Dumnezeu? Unii 
oameni cred de mulţi ani în Dumnezeu, dar tot nu au discernământ în ceea 
ce priveşte chestiunea pietății filiale. Ei chiar nu înţeleg adevărul. Nu pot 
niciodată să treacă de această barieră a relațiilor lumești; nu au nici curajul, 
nici încrederea, cu atât mai puțin hotărârea interioară, deci nu pot să-L 
iubească pe Dumnezeu şi să asculte de El. Unii oameni sunt capabili să 
vadă dincolo de asta şi chiar nu le este uşor să spună: „Părinții mei nu cred 
în Dumnezeu şi mă împiedică să cred. Sunt diavoli.” Niciun non-credincios 
nu are credință că există un Dumnezeu sau că El a creat cerul, pământul şi 
toate lucrurile sau că omul este creat de Dumnezeu. Ba chiar există unii 
care spun: „Viaţa îi este dată omului de către părinții lui, iar el ar trebui să-i 
cinstească.” De unde vine un asemenea gând sau o asemenea părere? De la 
Satana? Multele milenii de cultură tradițională au educat şi au indus în 
eroare omul în acest fel, făcându-l să nege creaţia și suveranitatea lui 
Dumnezeu. Fără înşelăciunea şi controlul Satanei, omenirea ar investiga 


lucrarea lui Dumnezeu şi ar citi cuvintele Lui şi ar şti că este creată de 


Dumnezeu, că viaţa ei este dată de Dumnezeu; ar şti că tot ceea ce are este 
dat de Dumnezeu şi că lui Dumnezeu ar trebui să-l mulțumească. Dacă ne- 
ar ajuta cineva cu ceva, ar trebui să acceptăm acest lucru de la Dumnezeu — 
în special părinţii noştri, care ne-au adus pe lume şi ne-au crescut; toate 
acestea sunt rânduite de Dumnezeu. Dumnezeu are suveranitate peste toate; 
omul este doar o unealtă pentru servicii. Dacă cineva poate să-şi lase 
deoparte părinții, sau soţul (sau soţia) şi copiii, ca să se sacrifice pentru 
Dumnezeu, atunci, respectiva persoană va fi mai puternică şi va avea un 
simţ mai mare al dreptăţii înaintea Lui. Totuși, oamenilor nu le este uşor să 
scape de robia educaţiei naționale şi a ideilor culturale tradiționale, a 
noțiunilor şi a afirmațiilor morale, fiindcă aceste otrăvuri şi filosofii 
satanice au prins de mult rădăcini în inimile oamenilor, producând tot felul 
de firi corupte, care îi împiedică să audă cuvântul lui Dumnezeu și să se 
supună Lui. În adâncul inimii omului corupt, nu există o dorință 
fundamentală de a pune adevărul în practică şi de a urma voia lui 
Dumnezeu. Aşadar, oamenii se răzvrătesc împotriva lui Dumnezeu şi I se 
împotrivesc; Îl pot trăda şi se pot lepăda de EI în orice moment. Poate un 
om să primească adevărul dacă firile corupte și otrăvurile şi filosofule 
satanice există în el? Poate un om să obțină supunerea față de Dumnezeu? 
Este, într-adevăr, foarte greu. Dacă nu ar fi lucrarea de judecată de către 
Dumnezeu Însuşi, atunci omenirea profund coruptă nu ar putea să obţină 
mântuirea şi nu ar putea să fie curăţită de toată firea ei satanică. Chiar dacă 
oamenii cred în Dumnezeu şi sunt dispuşi să-L urmeze, ei nu pot să asculte 
de Dumnezeu și să I se supună, fiindcă pentru oameni, a accepta adevărul 
presupune prea mult efort. Prin urmare, urmărirea adevărului trebuie să fie 
precedată de urmărirea autocunoașterii şi de rezolvarea firii corupte. Numai 
atunci va fi mai uşor să accepți adevărul. Să te cunoşti nu este sub nicio 


formă o chestiune simplă; numai cei care acceptă adevărul pot să se 


cunoască. De aceea este vital să te cunoşti şi aceasta este o chestiune pe 


care nu trebuie să o treci cu vederea. 


Oamenii au firi corupte, prin urmare, le este foarte dificil să accepte 
adevărul şi le este chiar mai greu să se cunoască. Dacă vor să obțină 
mântuirea, trebuie să ajungă să-şi cunoască propriile firi corupte şi natura- 
esență. Numai atunci pot să accepte sincer adevărul şi să-l pună în practică. 
Majoritatea oamenilor care cred în Dumnezeu sunt mulțumiți dacă doar 
sunt capabili să spună cuvintele şi doctrinele, crezând că înţeleg adevărul. 
Aceasta este o mare greșeală, întrucât cei care nu se cunosc nu înțeleg 
adevărul. Prin urmare, pentru a înţelege şi a obține adevărul în credinţa lor 
în Dumnezeu, oamenii trebuie să se concentreze asupra autocunoașterii. 
Indiferent când sau unde suntem și indiferent în ce mediu suntem, dacă 
putem ajunge să ne cunoaștem, să ne descoperim și să ne disecăm firile 
corupte și să tratăm autocunoașşterea drept prioritatea noastră absolută, 
atunci, cu siguranță, vom câștiga ceva şi ne vom aprofunda treptat 
autocunoaşterea. În acelaşi timp, vom practica adevărul, iubirea și 
supunerea față de Dumnezeu şi vom înţelege din ce în ce mai mult din 
adevăr. Apoi, adevărul va deveni, în mod firesc, viața noastră. Totuşi, dacă 
nu pătrunzi deloc în autocunoaștere, este fals să spui că practici adevărul, 
fiindcă eşti orbit de tot soiul de fenomene superficiale. Simţi că parcă ţi s-ar 
fi îmbunătățit comportamentul, că ai mai multă conștiință şi rațiune decât 
înainte, că eşti mai blând, mai atent și mai tolerant cu alții şi mai răbdător și 
mai iertător cu oamenii şi, în consecinţă, crezi că deja trăieşti umanitatea 
normală şi că eşti o persoană grozavă şi perfectă. Dar în ochii lui 
Dumnezeu, tot nu întruneşti cerinţele şi standardele Lui şi eşti foarte 
departe de a asculta de El şi de a I te închina sincer. Asta arată că nu ai 
câştigat adevărul, că îți lipseşte şi cea mai mică urmă de realitate și că ești 


încă departe de a întruni standardele mântuirii. Oamenii trebuie să înţeleagă 


cu ce adevăruri trebuie să se înzestreze pentru a întruni cerințele lui 
Dumnezeu. Oamenii încă nu pot distinge între comportamentele bune de 
suprafață și practicarea adevărului. Tot ce au oamenii acum sunt doar mici 
schimbări în comportamentul lor exterior. În zilele noastre, majoritatea 
oamenilor participă frecvent la adunări și ascultă predici şi se pot înţelege și 
pot interacționa cu fraţii şi surorile lor într-un mod normal. Nu se ceartă, 
sunt capabili să fie toleranți și răbdători unii cu alţii şi sunt mai conştiincioşi 
în îndeplinirea îndatoririlor lor decât erau înainte. Totuși, felul în care 
înţeleg ei adevărul este prea superficial, gândurile şi părerile lor cu privire 
la multe chestiuni sunt încă departe de adevăr, sau îl contrazic, iar unele 
dintre părerile lor sunt chiar ostile față de Dumnezeu. Asta este suficient 
pentru a ilustra faptul că oamenii încă nu au obținut adevărul. De aceea este 
nevoie să căutăm adevărul în fiecare aspect al autocunoaşterii şi să ne 
străduim să ne cunoaștem mai profund. Prin această părtăşie, nu simțiți că 
este foarte important să vă cunoaşteţi? Tocmai am dat un exemplu de 
manifestare a pietății filiale faţă de părinți. Aceasta este o chestiune 
semnificativă cu care trebuie să se confrunte fiecare persoană. Dacă nu 
puteți să înţelegeți adevărul şi să vă desprindeţi de gândurile și noțiunile 
tradiționale, vă va fi dificil să renunțați la toate şi să vă sacrificați sincer 
pentru Dumnezeu. Sunt mulți oameni care au crezut ani la rând în 
Dumnezeu, dar nu au realizat o datorie. În inimile lor, se luptă de o perioadă 
de timp necunoscută, este incert când vor fi capabili să înţeleagă realmente 
adevărul şi să se desprindă de constrângerile şi cătuşele afecțiunilor lor 
trupeşti şi ale gândurilor şi noțiunilor tradiţionale şi să ajungă în punctul în 
care „să iubească ce iubeşte Dumnezeu şi să urască ce urăște El.” Acesta nu 
este un lucru uşor de realizat. Să vezi adevărata esenţă a familiei şi să te 
eliberezi de constrângerile relațiilor tale trupeşti este un obstacol dificil 


pentru cei care-L urmează pe Dumnezeu. Există un proces pe care îl 


presupune ruperea cătușelor familiei şi ale afecţiunilor trupeşti şi eliberarea 
de constrângerile gândurilor culturii tradiționale — necesită ca Dumnezeu să 
rânduiască medii în care putem practica intrarea în adevăr. În special când 
vine vorba de cei dragi, este chiar mai necesar ca noi să le vedem clar 
adevărata faţă şi fiecare dintre naturile-esenţe. În același timp, trebuie şi să 
reflectăm, pe baza adevărului, asupra firilor corupte pe care le-am dezvăluit 
şi asupra ereziilor şi aberațiilor satanice care încă există în inimile noastre. 
Asta necesită ca Dumnezeu să orchestreze diverse medii pentru a ne 
dezvălui, ca să putem cunoaşte ce lucruri există încă în inimile noastre, care 
I se împotrivesc sau sunt incompatibile cu El, iar apoi, să căutăm adevărul 
pentru a le înlătura. Avem nevoie ca Dumnezeu să rânduiască medii 
corespunzătoare pentru a ne dezvălui corupția și statura. Totuși, trebuie, de 
asemenea, să lucrăm activ şi pozitiv împreună cu Dumnezeu și să avem 
cerinţe pentru noi înşine, conform cuvântului Său; numai atunci ne va putea 
face El completi. Însă înainte ca Dumnezeu să acţioneze, trebuie să ne 
pregătim mental. Mai întâi, trebuie să recunoaștem otrăvurile satanice care 
există în om şi să înţelegem că gândunile şi noțiunile culturii tradiționale îi 
înșală și îi corup pe oameni. Trebuie să înțelegem cât de grav I se 
împotrivesc lui Dumnezeu şi cât de mult contrazic adevărul aceste lucruri 
satanice, pe care le moştenim şi care vin din educaţie şi de la societate. Abia 
când vezi adevărata față a acestor lucruri se poate spune că înţelegi 


realmente adevărul. 


Tocmai am vorbit despre cum să-ți tratezi părinții. Se poate spune că 
acesta este un lucru major în viaţă și este şi un lucru semnificativ cu care 
trebuie să se confrunte fiecare persoană. Acesta e un fapt incontestabil. În 
continuare, vom avea părtăşie despre un alt subiect, şi anume, cum să-ți 
tratezi copiii. Când vine vorba despre cum îţi tratezi părinții şi copiii, nu 


contează modul în care o faci, ci perspectiva ta; importante sunt perspectiva 


şi atitudinea cu care îi abordezi. Asta este ceva ce trebuie să înţelegem în 
inimile noastre. Fiecare persoană începe să planifice din momentul în care 
are copii ce fel de educaţie vrea ca aceștia să primească, la ce fel de 
facultate ar trebui să meargă și cum își vor putea găsi ulterior slujbe bune, 
ca să poată să câştige un punct de sprijin şi să aibă un anumit nivel de statut 
în societate. Toţi oamenii cred că, în această viaţă, trebuie mai întâi să ai 
cunoştinţe şi o diplomă de studii superioare — în ochii lor, acesta este 
singurul mod de a găsi o slujbă şi de a-ți asigura mijloacele de trai în 
societate, astfel încât să nu trebuiască să te preocupe nevoile de bază, 
precum hrana, îmbrăcămintea şi adăpostul, în viitor. Prin urmare, când vine 
vorba despre felul în care oamenii își tratează copiii, fiecare părinte speră că 
al său copil va primi o educaţie superioară. Speră că acesta va putea avea 
succes în lume într-o bună zi, că va avea un loc în societate, un venit mare 
şi stabil, prestigiu şi statut. Cred că numai asta le va aduce onoare 
strămoşilor lor. Toţi oamenii au această părere. „Fie ca ai mei copii să 
devină cei mai buni dintre cei mai buni” — este corectă această părere? 
Fiecare vrea ca fiul sau fiica sa să meargă la o universitate de prestigiu și 
apoi să-şi continue studiile, convins că progenitura sa va reuşi să se facă 
remarcată în lume, odată ce a obținut o diplomă de studiu superioare. Toţi 
oamenii se închină la cunoaștere în inimile lor şi cred că „A urmări altceva 
e neînsemnat, cărțile le excelează pe toate”; mai mult, cred că în societatea 
din zilele noastre, competiția este acerbă şi că dacă o persoană nu are o 
calificare academică, îi va fi dificil chiar şi să-şi pună mâncare pe masă. 
Acestea sunt un gând şi o părere pe care le are fiecare persoană — este ca și 
cum, atât timp cât o persoană are o diplomă de studii superioare, mijloacele 
sale de trai viitoare şi perspectivele sale vor fi asigurate. Astfel, când vine 
vorba despre cerințele pentru fiii şi fiicele lor, oamenii transformă în 


prioritatea lor absolută intrarea într-o instituție de învățământ superior şi 


primirea unei educaţii superioare. În realitate, toată acea educaţie, toată acea 
cunoaştere şi toate ideile pe care le primesc oamenii Îl contrazic pe 
Dumnezeu şi contrazic adevărul şi sunt detestate şi condamnate de El. Asta 
dovedește că părerile omului sunt greșite şi absurde. Oamenii ar trebui să 
înţeleagă că dacă primesc acest fel de educaţie, în afară de faptul că obţin 
câteva cunoştinţe intelectuale utile, vor fi şi îndoctrinați cu multe dintre 
otrăvurile, gândurile, teoriile Satanei şi cu diversele sale erezii și aberaţii și 
ar trebui să înţeleagă care vor fi consecințele acestui fapt. Oamenii nu s-au 
mai gândit niciodată la asta și nu pot vedea adevărul despre această 
chestiune. Tot ceea ce cred ei este că progeniturile lor vor avea un viitor mai 
strălucit şi vor aduce onoare strămoşilor lor dacă vor intra în instituţii de 
învăţământ superior. Drept urmare, când copilul tău vine acasă într-o zi, iar 
tu îi vorbeşti despre credinţa în Dumnezeu, va simţi aversiune faţă de acest 
lucru, iar când vei avea părtăşie despre adevăr cu el, îți va spune că eşti 
nesăbuit, te va batjocori şi-ţi va trata cu dispreţ cuvintele. În acel moment, 
îți vei da seama că ai ales calea greșită atunci când ţi-ai trimis copilul la o 
instituție de învățământ superior, ca să primească o educaţie superioară. 
Însă va fi prea târziu pentru regrete. De îndată ce o persoană acceptă 
filosofule şi părerile Satanei, iar aceste lucruri prind rădăcină, încolțesc și 
încep să dea roade în ea, vor fi la fel ca tumorile canceroase care se 
dezvoltă — aceste lucruri nu pot fi înlăturate sau schimbate peste noapte. În 
acel moment, acelei persoane îi va deveni dificil să accepte adevărul şi nu 
va avea cum să fie mântuită. Este echivalent cu a fi otrăvită şi ucisă de 
Satana. Nu am văzut pe nimeni să spună: „Când copilul meu va merge la 
şcoală, lasă-l pur şi simplu să înveţe să citească, ca să poată înţelege ce 
înseamnă cuvântul lui Dumnezeu. După asta, îl voi îndruma să creadă cu 
toată inima în Dumnezeu și să înveţe puţin despre o profesie utilă, ca să 


obțină o slujbă bună şi să-și clădească o viață stabilă în viitor. Atunci, voi 


putea sta liniștit. Ar fi mai bine dacă ar avea calibru înalt, o umanitate bună 
şi ar putea îndeplini o datorie în casa lui Dumnezeu. Dacă nu poate 
îndeplini o datorie, ar fi suficient dacă ar avea o slujbă în afara bisericii, 
astfel încât să-şi poată întreține familia. Mai presus de toate, vreau să 
primească adevărurile lui Dumnezeu în casa Lui şi să nu fie otrăvit sau 
condiționat de societate.” Oamenii nu au credinţa necesară pentru a-şi aduce 
copiii înaintea lui Dumnezeu; întotdeauna se tem că aceştia nu vor avea 
perspective bune dacă nu intră în instituţii de învăţământ superior. Cu alte 
cuvinte, când vine vorba de copiii săi, nici măcar o singură persoană nu este 
dispusă să-i aducă înaintea lui Dumnezeu, astfel încât aceştia să accepte 
cuvântul lui Dumnezeu şi să se comporte conform adevărului şi cerinţelor 
Lui. Oamenii nu sunt dispuşi să facă asta și nu îndrăznesc să o facă. Se tem 
că dacă acționează în acest fel, copiii lor nu vor avea mijloace de trai sau 
perspective în această societate. Ce confirmă această părere? Confirmă 
faptul că oamenii, care au fost profund corupți de Satana, nu au niciun 
interes cu privire la adevăr sau la credinţa în Dumnezeu. Chiar dacă ei cred 
în Dumnezeu, o fac doar pentru a fi binecuvântaţi. Nu urmăresc adevărul, 
pentru că în inimile lor, oamenii se închină la lucruri materiale, la bani şi la 
influența Satanei. Nu ai credinţa de a spune: „Dacă abandonezi tendinţele 
lumii şi te bazezi pe Dumnezeu, El îţi va da o cale de scăpare, ca să poţi 
supravieţui.” Îţi lipseşte această credință. Părerea ta nechibzuită de a te 
închina la cunoaştere a prins rădăcină în inima ta. Îţi controlează fiecare 
cuvânt şi fiecare faptă, aşa că nu poţi să accepţi și să te supui lucrării lui 
Dumnezeu, cu atât mai puţin poţi să accepţi adevărurile pe care le exprimă 
Dumnezeu. De ce spun asta? Fiindcă acest gând și această părere sunt ostile 
faţă de Dumnezeu, Îl trădează, Îl neagă și nu sunt compatibile cu adevărul. 
Când o persoană înțelege adevărul, poate să vadă clar această problemă și 


îşi dă seama că există, în lăuntrul ei, multe lucruri care I se opun lui 


Dumnezeu — lucruri pe care Dumnezeu le detestă în mod fundamental. 
Toate acestea sunt rezultate obținute experimentând lucrarea lui Dumnezeu. 
Fără expunerea cuvântului lui Dumnezeu și fără judecata şi mustrarea din 
acesta, oamenii ar crede că au devenit sfinţi, că sunt plini de iubire pentru 
Dumnezeu și că, după ce au crezut în Dumnezeu vreme de câţiva ani şi au 
făcut unele schimbări în comportamentul lor, credința lor e puternică. 
Acum, că înţeleg adevărul, îşi dau seama brusc: „Cum de mai pot să existe 
în oameni aceste lucruri corupte? Înainte de ce nu le puteam recunoaşte? 


1? 


Oamenii sunt pur și simplu prea ignoranti!” În acest moment, învaţă că 
expunerea de către Dumnezeu a corupției omului este bună şi foarte 
necesară şi ştiu că, dacă Dumnezeu nu ar dezvălui şi nu ar judeca această 
corupţie a lor, ei nu ar fi niciodată în stare să o recunoască. Toţi oamenii se 
pricep să se prefacă şi să se deghizeze. Pot să se deghizeze destul de bine 
sau să se ascundă sau să se prefacă bine, dar firile corupte pe care le 
dezvăluie şi gândurile care sunt adânc înrădăcinate în mintea lor I se 
împotrivesc lui Dumnezeu, iar El detestă și urăşte aceste lucruri. Acestea 
sunt lucrurile pe care Dumnezeu vrea să le expună şi lucrurile pe care 
oamenii ar trebui să ajungă să le cunoască. Totuşi, oamenii gândesc adesea: 
„În ceea ce priveşte discursul nostru, nu am spus niciun cuvânt care I se 
împotriveşte lui Dumnezeu şi avem rațiune. În ceea ce privește 
comportamentul nostru, nu am făcut nimic deplasat, deja am ajuns în 
punctul în care ne îndeplinim foarte adecvat îndatoririle. Nu avem probleme 
flagrante, așadar, ce mai trebuie să ştim despre noi înşine? Oare chiar este 
nevoie să ne cunoaştem?” Se aliniază această părere cu faptele? Dacă da, de 
ce oamenii încă Îi mărturisesc mereu lui Dumnezeu păcatele lor? De ce încă 
îşi dezvăluie oamenii frecvent firile corupte și chiar comit fărădelegi? 
Aşadar, cu cât te consideri mai bun într-o privinţă, cu atât merită mai mult 


să cauţi adevărul, să reflectezi și să ajungi să te cunoşti în privinţa 


respectivă. Numai prin acest proces poţi să ajungi să-ți cunoşti sincer firile 
corupte, să fii purificat şi desăvârşit de Dumnezeu. Acesta este rezultatul 


experimentării lucrării lui Dumnezeu. 


Există mulţi oameni care cred că lui Dumnezeu Îi place pietatea filială 
şi că o binecuvântează. Ei cred că a avea sentimente filiale față de părinți 
este ceva ce Lui Dumnezeu Îi place cu siguranţă, fiindcă sunt de părere că 
pietatea filială este absolut firească şi justificată şi că dovedeşte că o 
persoană are conștiință şi că nu şi-a uitat originile. Conform noțiunilor 
tradiționale, astfel de persoane sunt considerate oameni buni şi copii cu 
sentimente filiale. Când vine vorba de copiii care au sentimente filiale, toți 
îi laudă. Oamenii îi iubesc, așa cum îi iubesc şi părinții lor. Astfel, presupui, 
în mod firesc, că şi lui Dumnezeu trebuie să Îi placă și îţi faci iluzii deșarte 
că: „Dumnezeu sigur îi place pe cei care le arată pietate filială părinților lor 
— categoric îi place!” Aşa că renunți la îndeplinirea datoriei şi te întorci 
acasă, pentru a le arăta pietate filială părinților tăi. Când faci asta, devii din 
ce în ce mai motivat şi eşti tot mai convins că acest lucru este justificat și 
cuviincios şi că practici adevărul. Fără să-ți dai seama, începi să crezi că 
deja L-ai mulţumit pe Dumnezeu și că ai capitalul necesar pentru a obţine 
aprobarea lui Dumnezeu, încântarea și recunoaşterea Lui. Când Dumnezeu 
spune că-L sfidezi şi-L trădezi sau când spune că nu te-ai schimbat deloc, tu 
I te împotriveşti şi-L judeci. Tăgăduieşti cuvintele Lui, susținând că 
greşeşte. Ce fel de problemă este aceasta? Când Dumnezeu spune că ești 
bun și te aprobă, accepţi asta. Dar când Dumnezeu expune faptul că te 
răzvrăteşti împotriva Lui şi-L sfidezi, tu negi şi respingi acest lucru şi chiar 
I te împotriveşti şi-L judeci. Ce fel de fire este aceasta? Este evident că 
oamenii sunt aroganti, trufaşi şi se cred neprihăniți. De obicei, se pare că 
oamenii pot recunoaşte cuvântul lui Dumnezeu ca fiind adevărul şi toți 


oamenii se consideră supuşi față de Dumnezeu, dar când Dumnezeu îi 


judecă şi le dezvăluie firile corupte, niciunul dintre ei nu acordă atenție 
cuvintelor Lui și niciunul nu face comparaţie între acţiunile sale și cuvântul 
Lui, de fiecare dată când face ceva. Mai degrabă, doar vorbesc şi discută 
puţin şi cu asta, basta, sau recită câteva rânduri din cuvântul lui Dumnezeu 
în timpul adunărilor, având părtăşie puţin despre ele, și gata. În realitate, 
când faci lucruri, nu practici deloc conform cuvântului lui Dumnezeu. 
Aşadar, ce sens are să citeşti şi să ai părtășie despre cuvântul lui 
Dumnezeu? Nu pui cuvântul lui Dumnezeu în practică atunci când ţi se 
întâmplă ceva şi nu trăieşti conform cuvântului Lui, prin urmare, de ce 
citeşti cuvântul lui Dumnezeu? Nu este aceasta doar o formalitate? Poţi să 
înţelegi adevărul în acest fel? Poţi să obţii adevărul? Nu are sens să crezi 
astfel în Dumnezeu. Mulţi oameni pur şi simplu citesc cuvântul lui 
Dumnezeu puţin, dobândesc o înţelegere a sensului său literal şi cred că, 
fiindcă au rostit câteva cuvinte şi doctrine, au înţeles adevărul şi că au 
adevărul-realitate. Unii spun: „Am părtăşie despre cuvântul lui Dumnezeu, 
aşadar, cum pot fi acestea doar cuvintele şi doctrinele?” Nu cunoşti esența 
cuvântului lui Dumnezeu, nu pui cuvântul Lui în practică şi categoric nu ai 
cunoaștere bazată pe experienţă în legătură cu el, aşa că rostești cuvintele și 
doctrinele atunci când ai părtăşie despre el. Cuvântul lui Dumnezeu este, 
bineînţeles, adevărul, însă tu nu îl înţelegi şi nu îl pui cu adevărat în 
practică, aşa că tu înţelegi doar doctrine. Puteţi să înţelegeți asta? Simţiţi că 
v-a atins un punct sensibil să auziţi aceste cuvinte? Veţi spune, oare: „Dacă 
nu-mi onorez părinţii, nu este aceasta o ofensă groaznică? Nu sunt cerințele 
lui Dumnezeu pentru oameni lipsite de considerație pentru sentimentele 
lor?” Spuneţi-Mi, sunt înalte standardele cerute de Dumnezeu omului? De 
fapt, nu sunt înalte — pe baza conştiinţei și rațiunii omului, toate sunt 
standarde pe care oamenii le pot întruni. Datorită influenţei afecțiunilor 


umane şi deoarece cultura tradițională deja a prins o rădăcină puternică, de 


neclintit, în inimile lor, oamenii simt că sunt prea mari cerințele lui 
Dumnezeu şi cu adevărat de neatins pentru ei. Acest lucru este provocat de 
o lipsă de înţelegere a adevărului. Dacă înţelegeţi realmente adevărul şi 
puteți vedea adevărata natură a acestei chestiuni, veți fi capabili să abordați 
ŞI să trataţi corect această problemă. De mu de ani, oamenii sunt influențați 
de cultura tradițională. Filosofiuile și legile Satanei pentru comportamentul 
personal deja au prins rădăcini în inimile oamenilor. Te conduci în viaţă 
după aceste idei, prin urmare, ce ai trăit, mai exact? Ai trăit o umanitate 
normală? Ai trăit o viaţă adevărată? Merită să ajungi să cunoşti şi să diseci 
această chestiune. Trebuie să reflectezi asupra a aceea ce ai dobândit din 
cultura tradițională şi din filosofule şi părerile Satanei, dacă aceste lucruri 
chiar sunt adevărul şi ce îţi aduc ele. Apoi, ar trebui să ai părtăşie despre 
aceste chestiuni și să le diseci pe baza cuvântului lui Dumnezeu. Dacă faci 
asta, îți va fi uşor să descoperi adevărul. Odată ce înţelegi adevărul şi 
pricepi intențiile lui Dumnezeu, vei vedea că toate cerinţele lui Dumnezeu 
pentru oameni sunt lucruri pe care conștiința şi rațiunea omului le pot 
realiza. În mod firesc, nu te vei mai plânge că Dumnezeu îi cere omului 
prea mult. În schimb, vei spune: „Înţelegem principiile; avem o cale de 
practică şi înţelegem cum să tratăm aceste lucruri.” În acest fel, încetul cu 
încetul, veţi intra în realitatea cuvântului lui Dumnezeu. Acesta este 


procesul înţelegerii adevărului. 


Pentru a pătrunde în adevărul-realitate, autocunoaşterea este 
extraordinar de importantă. Autocunoaşterea înseamnă să ştii care lucruri 
din gândurile și părerile noastre sunt fundamental incompatibile cu 
adevărul, aparţin unei firi corupte şi sunt ostile față de Dumnezeu. Este 
simplu să dobândeșşti o înţelegere a firilor corupte ale omului, precum a fi 
arogant, a te crede neprihănit, a minţi și a înșela. Poţi ajunge să le cunoşti 


puțin dacă ai, pur şi simplu, părtăşie despre adevăr de câteva ori sau prin 


părtăşie frecventă sau dacă fraţii și surorile îți atrag atenția asupra stării tale. 
În plus, aroganţa şi înşelăciunea sunt prezente în fiecare persoană, variind 
doar gradul acestora, deci sunt relativ simplu de recunoscut. Însă a discerne 
dacă gândurile şi părerile cuiva sunt în concordanţă cu adevărul este dificil 
şi nu la fel de simplu precum a-ţi cunoaşte firile corupte. Când 
comportamentul unei persoane sau practicile ei exterioare se modifică 
puțin, persoana respectivă simte ca şi cum s-ar fi schimbat, dar aceasta este, 
de fapt, doar o schimbare comportamentală şi nu înseamnă că 1 s-a 
transformat cu adevărat concepţia despre lucruri. În adâncul inimii 
oamenilor, încă există multe noțiuni și închipuiri, diverse gânduri, păreri şi 
otrăvuri ale culturii tradiționale și multe lucruri care sunt ostile față de 
Dumnezeu. Aceste lucruri sunt ascunse în lăuntrul lor, urmând a fi 
descoperite. Ele sunt sursa dezvăluirilor firilor lor corupte și provin din 
interiorul naturii-esențe a omului. De aceea, atunci când Dumnezeu face 
ceva ce nu se aliniază cu noțiunile tale, I te vei împotrivi şi I te vei opune. 
Nu vei înțelege de ce Dumnezeu a acționat în acest fel și, deşi ştii că există 
adevăr în tot ceea ce face Dumnezeu şi dorești să te supui, vei descoperi că 
eşti incapabil să faci acest lucru. De ce eşti incapabil să te supui? Care este 
motivul opoziției şi împotrivirii tale? Faptul că există multe lucruri în 
gândurile și părerile omului care sunt ostile față de Dumnezeu, faţă de 
principiile după care acționează El şi față de esenţa Lui. Oamenilor le este 
dificil să obţină cunoaştere cu privire la aceste lucruri. Întrucât am avut 
părtăşie despre aceste cuvinte, ar trebui să fiți capabili să dobândiţi o 
pătrundere şi o oarecare înțelegere. Să presupunem că aveţi noțiuni despre 
Dumnezeu când se întâmplă ceva şi vă gândiţi: „Asta nu poate să fie fapta 
lui Dumnezeu, fiindcă dacă ar fi fost Dumnezeu, El nu ar fi făcut lucrurile 
în acest fel sau nu ar fi vorbit astfel. Tot ce face Dumnezeu este iubire și 


este uşor de acceptat pentru oameni”, dar apoi, să presupunem că vă 


gândiţi: „Acest mod de gândire este greşit. Dumnezeu a mai spus că trebuie 
căutate adevăruri oriunde oamenii nu înțeleg. Ar trebui să reflectez asupra 
mea, fiindcă noțiunile şi închipuirile din inima mea îmi fac probleme şi mă 
îndrumă să limitez lucrarea lui Dumnezeu. Nu ar trebui să-L înțeleg greşit” 
— acesta este modul corect de a reflecta asupra ta. Oricând vezi că lucrarea 
sau cuvintele lui Dumnezeu nu sunt conforme cu noțiunile tale, atunci ar 
trebui să reflectezi asupra ta, să cauţi degrabă adevărul în cuvintele lui 
Dumnezeu, să te evaluezi în comparație cu ele şi să acţionezi în 


conformitate cu ele. Nu este acesta un mod de a progresa? 


Tocmai am avut părtăşie despre cum să-ți tratezi părinții. Mulţi dintre 
voi simțiţi că le sunteţi foarte datori părinților, fiindcă au suferit mult pentru 
voi de-a lungul vieții lor şi v-au arătat multă iubire şi grijă. Dacă, într-o zi, 
se îmbolnăvesc, conștiința ta este tulburată şi te simți vinovat. Brusc, crezi 
că ar trebui să stai cu părinţii tăi, ca să-ți îndeplinești datoria filială faţă de 
ei, ca să-i alini şi să te asiguri că sunt fericiți la bătrâneţe. Crezi că asta este 
responsabilitatea și obligația ta, fiind copilul lor. Dacă, atunci când îți 
îndeplineşti această obligație, Dumnezeu îți cere ceva sau îți dă o încercare 
neașteptată, intenția Lui este că tu nu ar trebui să faci asta, ci să crezi în 
Dumnezeu, îndeplinindu-ţi bine datoria și urmărind adevărul drept 
principiu. Cum te-ai simţi dacă Dumnezeu ți-ar cere direct să nu manifești 
sentimente filiale faţă de părinţii tăi sau să nu-i tratezi în acel fel? Ai privi 
această chestiune prin filtrul noțiunilor tradiționale şi te-ai plânge în 
legătură cu Dumnezeu în inima ta, gândindu-te că El a făcut-o fără a lua în 
considerare sentimentele tale şi că acest lucru nu-ți satisface pietatea filială. 
Crezi că acționezi plin de pietate filială, de umanitate și de conştiinţă, dar 
Dumnezeu nu te lasă să actionezi conform conștiinței sau pietăţii tale filiale. 
Atunci, I te vei împotrivi, te vei răzvrăti împotriva lui Dumnezeu și I te vei 


opune şi nu vei accepta adevărul. Spun toate acestea pentru a-i face pe 


oameni să-și dea seama că sursa şi esenţa naturii răzvrătite a omului vin în 
primul rând din gândurile şi părerile oamenilor, care se formează prin 
educația pe care o primesc de la familie şi de la societate, precum şi de la 
cultura tradițională. După ce aceste lucruri sunt adânc plantate în inimile 
oamenilor încetul cu încetul, prin convenția familiei sau prin influenţa 
societății şi a educaţiei academice, atunci oamenii încep să trăiască după 
ele. Vor începe să creadă, fără să-și dea seama, că această cultură 
tradițională este corectă, ireproşabilă şi nu poate fi criticată şi că doar 
acționând conform cerinţelor culturii tradiționale pot fi oameni adevărați. 
Dacă nu o fac, se vor simţi lipsiţi de conștiință, contrari umanității și lipsiţi 
de aceasta şi nu vor reuşi să se împace cu acest sentiment. Nu sunt aceste 
gânduri şi păreri umane foarte îndepărtate de adevăr? Toate lucrurile din 
gândurile şi părerile umane şi țelurile pe care le urmăresc oamenii sunt 
destinate lumii, Satanei. Cerinţa lui Dumnezeu pentru om de a urmări 
adevărul este destinată lui Dumnezeu, luminii. Acestea sunt două direcții 
diferite, două țeluri diferite. Acţionează conform ţelurilor şi cerinţelor lui 
Dumnezeu pentru om și umanitatea ta va deveni mai normală, vei avea o 
asemănare umană mai mare şi te vei apropia mai mult de Dumnezeu. Dacă 
acționezi în conformitate cu gândurile şi părerile culturii tradiționale, vei 
pierde tot mai mult din conştiinţa și rațiunea ta, vei deveni chiar mai fals şi 
mai prefăcut, vei urma şi mai mult tendinţele lumii şi vei deveni parte din 
forţele răului. Atunci, vei trăi în întregime în întuneric, sub puterea Satanei. 


Vei fi încălcat în totalitate adevărul şi-L vei fi trădat pe Dumnezeu. 


Oamenii care trăiesc în această societate adevărată au fost profund 
corupți de Satana. Indiferent dacă sunt sau nu educați, mare parte din 
cultura tradițională este înrădăcinată în gândurile şi părerile oamenilor. În 
special, femeilor li se cere să aibă grijă de soții lor şi să-și crească și copiii, 


să fie soții bune şi mame iubitoare, devotându-și întreaga viaţă soților și 


copiilor lor şi trăind pentru aceștia, asigurându-se că familia are trei mese 
pe zi şi spălând, făcând curăţenie şi făcând bine toate celelalte treburi 
gospodăreşti. Acesta este standardul acceptat pentru a fi o soţie bună şi o 
mamă iubitoare. Fiecare femeie crede, de asemenea, că așa ar trebui să fie 
făcute lucrurile şi dacă nu le face aşa, atunci nu este o femeie bună şi a 
încălcat conştiinţa şi standardele de moralitate. Faptul că au încălcat aceste 
standarde morale va avea un mare impact asupra conștiinței unor oameni; 
vor simţi că şi-au dezamăgit soţii şi copiii şi că nu sunt femei bune. Însă 
după ce crezi în Dumnezeu, ai citit mult din cuvintele Lui, ai înţeles unele 
adevăruri şi ai văzut adevărul despre unele chestiuni, te vei gândi: „Sunt o 
ființă creată şi ar trebui să-mi fac datoria ca atare şi să mă sacrific pentru 
Dumnezeu.” În acest moment, există un conflict între a fi o soţie bună şi o 
mamă iubitoare şi a-ți îndeplini datoria de ființă creată? Dacă vrei să fii o 
soție bună și o mamă iubitoare, atunci nu-ţi poţi îndeplini datoria cu normă 
întreagă, dar dacă vrei să-ţi îndeplineşti datoria cu normă întreagă, atunci nu 
poti fi o soție bună şi o mamă iubitoare. Ce faci acum? Dacă alegi să-ți faci 
datoria bine şi să răspunzi de lucrarea bisericii, să fii devotată lui 
Dumnezeu, atunci trebuie să renunti la ideea de a fi o soţie bună şi o mamă 
iubitoare. Ce ai crede acum? Ce fel de dezacord ar apărea în mintea ta? Ai 
simți că ţi-ai dezamăgit copiii, soțul? De unde vine acest sentiment de 
vinovăţie şi de neliniște? Când nu-ți îndeplineşti datoria de ființă creată, 
simți că L-ai dezamăgit pe Dumnezeu? Nu ai un simţ al vinovăţiei sau al 
blamării, fiindcă, în inima și în mintea ta, nu există nici măcar cea mai mică 
urmă de adevăr. Aşadar, ce înţelegi? Cultura tradițională şi a fi o soție bună 
şi o mamă iubitoare. Astfel, va lua naştere în mintea ta noțiunea că: „Dacă 
nu sunt o soție bună și o mamă iubitoare, atunci nu sunt o femeie bună sau 
decentă”. Începând din acel moment, vei fi înrobită și încătuşată de această 


noțiune și aceste tipuri de noțiuni te vor menţine aşa chiar după ce vei crede 


în Dumnezeu şi-ţi vei îndeplini datoria. Când există un conflict între a-ţi 
îndeplini datoria şi a fi o soţie bună și o mamă iubitoare, deşi este posibil să 
alegi, reticentă, să-ți îndeplineşti datoria, având, poate, puţină loialitate față 
de Dumnezeu, tot va exista în inima ta un sentiment de neliniște şi 
vinovăție. Prin urmare, când vei avea puţin timp liber, în timp ce-ţi faci 
datoria, vei căuta ocazii de a avea grijă de copiii şi de soţul tău, dorind şi 
mai mult să te revanşezi față de ei, și vei crede că este în regulă chiar dacă 
trebuie să suferi mai mult, atât timp cât ai liniște sufletească. Nu este 
această atitudine provocată de influenţa ideilor și teoriilor din cultura 
tradițională despre a fi o soție bună și o mamă iubitoare? Acum, ai câte un 
picior în ambele tabere, dorind să-ţi îndeplinești bine datoria, dar şi să fii o 
soţie bună şi o mamă iubitoare. Însă înaintea lui Dumnezeu, avem o singură 
responsabilitate şi obligație, o singură misiune: să ne îndeplinim în mod 
corespunzător datoria de ființă creată. Ţi-ai îndeplinit bine această datorie? 
De ce te-ai abătut iar de la cale? Chiar nu ai în inimă niciun simț al 
vinovăţiei sau vreun reproş? Pentru că adevărul încă nu a pus o temelie în 
inima ta şi încă nu o stăpânește, poți să te abaţi de la cale, când îți 
îndeplineşti datoria. Deşi acum eşti capabilă să-ți îndeplinești datoria, în 
realitate, încă nu te ridici la standardele adevărului şi ale cerințelor lui 
Dumnezeu. Acum poţi vedea clar acest fapt? Ce vrea Dumnezeu să spună 
atunci când zice că „Dumnezeu este sursa vieții omului”? Spune asta ca să-i 
facă pe toți să realizeze următorul lucru: viețile şi sufletele noastre provin 
de la Dumnezeu și au fost create de El — nu provin de la părinții noştri şi, cu 
siguranţă, nu de la natură, ci ne-au fost date de Dumnezeu. Numai trupul 
nostru s-a născut din părinții noștri, la fel cum copiii noştri se nasc din noi, 
dar soarta lor este în întregime în mâinile Lui. Faptul că putem crede în 
Dumnezeu este o oportunitate pe care El ne-a dat-o; este predeterminat de 


El şi de harul Lui. Prin urmare, nu este nevoie să-ți îndeplineşti obligația 


sau responsabilitatea față de altcineva; ar trebui doar să-ți îndeplineşti 
datoria față de Dumnezeu, ca o fiinţă creată. Asta trebuie să facă oamenii, 
mai presus de orice, lucrul principal care ar trebui să fie înfăptuit ca 
preocupare de bază în viața unui om. Dacă nu îţi îndeplineşti bine datoria, 
nu eşti o fiinţă creată calificată. În ochii celorlalţi, poate că eşti o soţie bună 
şi o mamă iubitoare, o gospodină excelentă, un copil cu sentimente filiale şi 
o membră integră a societăţii, dar înaintea lui Dumnezeu, tu eşti cineva care 
se răzvrătește împotriva Lui, care nu şi-a îndeplinit deloc obligaţia sau 
datoria, cineva care a acceptat, însă nu a dus până la capăt, însărcinarea de 
la Dumnezeu, care a renunţat la jumătatea drumului. Poate o astfel de 
persoană să câştige aprobarea lui Dumnezeu? Oamenii de acest fel sunt 
lipsiți de valoare. Indiferent dacă ești o soţie şi o mamă perfectă sau cât de 
înalte sunt standardele tale de moralitate socială sau cât de multe laude 
primeşti de la ceilalți, asta nu înseamnă că pui adevărul în practică, cu atât 
mai puţin că asculți de Dumnezeu. Dacă ai aversiune față de adevăr şi 
refuzi să-l accepţi, asta dovedeşte doar că nu ai conștiință sau rațiune, nu ai 
o umanitate normală şi eşti o persoană care nu-L are deloc pe Dumnezeu în 
inima sa. Nu este o astfel de persoană prea îndepărtată de cerințele lui 
Dumnezeu? Aceia care nu urmăresc adevărul sunt așa, mereu trăiesc 
conform ideilor și teoriilor culturii tradiționale, mereu urmează tendinţele 
societății, dar nu acceptă adevărul şi nu sunt capabili să se supună lui 
Dumnezeu. Nu sunt acești oameni secătuiți şi demni de milă? Nu sunt 
nesăbuiţi și ignoranți? Merită să te lauzi şi să fii mândră că eşti o soție bună 


şi o mamă iubitoare, o femeie bună şi apreciată? 


Toate lucrurile pe care le au oamenii în inimă sunt, de fapt, în 
contradicție cu adevărul și ostile faţă de Dumnezeu. Asta include lucrurile 
pe care le credem pozitive, bune, şi lucrurile considerate în general corecte. 


Ba chiar vedem aceste lucruri drept adevărul, drept nevoi umane și lucruri 


în care oamenii ar trebui să pătrundă. Însă pentru Dumnezeu, acestea sunt 
lucruri detestabile. Cât sunt de departe de adevărurile rostite de Dumnezeu 
părerile pe care omul le consideră corecte sau lucrurile pe care omul le 
crede pozitive? Într-adevăr, departe — distanţa este incalculabilă. Așadar, 
trebuie să ne cunoaștem pe noi înşine şi totul, de la educaţia academică pe 
care am primit-o, până la lucrurile pe care le urmărim şi preferinţele 
noastre, de la gândurile şi părerile noastre, până la căile pe care le alegem și 
pe care mergem, toate aceste lucruri merită să fie scoase la lumină şi 
disecate în profunzime. Unele dintre ele sunt moştenite de la familie; unele 
provin din educația omului; unele provin din influenţa şi condiționarea 
mediilor sociale; unele sunt învăţate din cărți; iar unele vin din închipuirile 
şi noțiunile noastre. Acestea sunt cele mai înspăimântătoare lucruri, pentru 
că ne domină minţile şi guvernează motivele, intențiile şi ţelurile acțiunilor 
noastre. De asemenea, ele ne înrobesc și ne controlează cuvintele și 
acțiunile. Dacă nu descoperim aceste lucruri şi nu le respingem, nu vom 
accepta niciodată în întregime cuvintele lui Dumnezeu şi niciodată nu vom 
accepta fără rezerve şi nu vom pune în practică cerinţele Lui. Atât timp cât 
ai propriile idei şi puncte de vedere şi lucruri pe care le crezi corecte, nu vei 
accepta niciodată fără rezerve cuvintele lui Dumnezeu, nici nu le vei 
practica în forma lor originală; cu siguranţă te vei gândi la cuvintele lui 
Dumnezeu în inima ta şi le vei practica doar după ce le vei fi adus în 
conformitate cu noțiunile tale. Aşa vei acţiona și așa îi vei „ajuta” pe alții, 
îndrumându-i să facă lucruri conform metodelor tale. Vei părea că pui 
cuvintele lui Dumnezeu în practică, dar ce vei practica tu vor fi întinări 
umane. Nu vei şti asta și vei crede că practici adevărul, că deja ai intrat în 
adevărul-realitate, că deja ai câştigat adevărul. Nu cumva eşti arogant și te 
crezi neprihănit? Nu este o asemenea stare un lucru înspăimântător? Dacă 


oamenii nu sunt meticuloși în practicarea adevărului, vor apărea abateri. 


Dacă te bazezi întotdeauna pe închipuirile tale pentru a pune cuvintele lui 
Dumnezeu în practică, atunci nu numai că nu practici adevărul, dar nici nu 
poți obține supunerea față de Dumnezeu. Dacă intenționezi să pătrunzi în 
adevărul-realitate, trebuie să reflectezi asupra noțiunilor şi închipuirilor care 
există în tine, precum și asupra acelora dintre părerile tale care nu sunt în 
acord cu adevărul. Când diseci aceste lucruri, unul sau două cuvinte nu vor 
fi suficiente pentru a le explica în totalitate sau pentru a le clarifica. Fireşte, 
în viaţă există multe alte astfel de chestiuni. Precum cele mai mult de o sută 
de otrăvuri ale Satanei care au fost adunate în trecut — poate că ai înţeles 
cuvintele şi frazele, dar cum te-ai evaluat în comparație cu ele? Ai reflectat 
asupra lor? Nu ai şi tu o contribuție la aceste otrăvuri? Nu reflectă ele şi 
felul tău de a gândi? Când faci lucruri, nu acţionezi şi tu pe baza acestor 
otrăvuri? Trebuie să cauţi în profunzimea experienţei personale şi să o 
compari cu acele cuvinte. Dacă doar citiți în fugă cuvintele lui Dumnezeu 
care dezvăluie otrăvurile Satanei, aruncând doar un ochi la ele, sau dacă vă 
gândiţi la ele într-un mod simplu, recunoscând că aceste lucruri sunt, într- 
adevăr, otrăvuri, că ele chiar corup oamenii şi le fac rău, iar apoi, lăsați 
deoparte cuvintele lui Dumnezeu, nu veţi avea cum să vă înlăturați firea 
coruptă. Mulţi oameni citesc cuvintele lui Dumnezeu şi nu pot face legătura 
între ele și realitate. Citesc pur şi simplu cuvintele şi aruncă un ochi la text 
ȘI, atât timp cât îi înţeleg sensul literal, cred că au înţeles cuvintele lui 
Dumnezeu sau chiar că au înţeles adevărul. Cu toate acestea, nu reflectează 
deloc asupra propriilor firi corupte şi, atunci când ştiu că dezvăluie corupție, 
nu caută adevărul, ca s-o înlăture. Se mulţumesc doar să recunoască faptul 
că toate stările expuse de cuvintele lui Dumnezeu sunt adevărate şi că sunt 
manifestările unor firi corupte şi se opresc acolo. Poate o persoană care 
citeşte cuvintele lui Dumnezeu în acest fel să se cunoască în mod sincer? 


Poate ea să-şi alunge firea coruptă? Categoric nu. Majoritatea oamenilor 


care cred în Dumnezeu fac lucrurile în acest fel şi, ca urmare, nu văd nicio 
schimbare în firea lor după zece sau douăzeci de ani de credinţă. Cauza 
principală a acestui lucru este faptul că nu investesc efort în cuvintele lui 
Dumnezeu și că nu pot să accepte adevărul şi să 1 se supună în inimile lor. 
Doar respectă reguli în practica lor şi evită să comită rele mari și, în acest 
fel, cred că practică adevărul. Nu există o abatere în practica lor? Este chiar 
atât de simplă practicarea adevărului? Oamenii sunt ființe vii şi au cu toții 
gânduri; în mod special, toți oamenii au firi corupte adânc înrădăcinate în 
inimile lor şi au diverse gânduri şi păreri care s-au născut din dominația 
naturii lor satanice. Toate aceste gânduri și păreri sunt manifestări ale unei 
firi satanice. Dacă oamenii nu pot să analizeze şi să cunoască aceste lucruri 
pe baza adevărului cuvintelor lui Dumnezeu, nu au cum să-şi cunoască 
esenţa coruptă, iar firile lor corupte nu pot fi curățite. De ce sunt cei care nu 
acceptă adevărul atât de aroganti, se cred atât de neprihăniți și sunt atât de 
recalcitranți? Sunt aşa pentru că au cu toţii gânduri şi păreri diferite despre 
diverse lucruri și au cu toţii unele idei și teorii care să-i îndrume, astfel încât 
se simt corecți, îi privesc cu dispreț pe ceilalți şi sunt aroganţi, se consideră 
neprihăniți şi sunt recalcitranți. Indiferent cum pot avea alţii părtăşie despre 
adevăr cu ei, nu sunt dispuși să accepte acest lucru — continuă să trăiască în 
conformitate cu gândurile și părerile din sinea lor, fiindcă acelea deja au 
devenit viaţa lor. Realitatea este că, în tot ceea ce faci, există un gând sau o 
părere în tine care îți dictează cum procedezi, precum şi direcția în care o 
faci. Dacă nu eşti conştient de asta, ar trebui să reflectezi des asupra ta, iar 
atunci vei şti ce gânduri şi ce păreri din sinea ta îți controlează acţiunile şi 
faptele. Bineînţeles, dacă ar fi să îți analizezi acum gândurile şi părerile, ai 
simţi că în ele nu există nimic ostil faţă de Dumnezeu, că eşti sincer şi loial, 
că îţi îndeplinești de bunăvoie datoria, că poţi să te lepezi de lucruri şi să te 


sacrifici pentru Dumnezeu. Ai simți că te descurci bine în toate aceste 


privinţe. Însă când Dumnezeu chiar Se concentrează asupra ta, când te pune 
să faci ceva care nu este în acord cu noţiunile tale, ceva ce nu eşti dispus să 
faci, cum vei aborda situația? Atunci îți vor fi expuse gândurile, părerile şi 
firile tale corupte, exact ca apa care curge dintr-o ecluză deschisă — nu le 
poți controla, oricât de mult ai vrea asta. Asta te va împiedica să practici 
adevărul şi să te supui lui Dumnezeu. Vei spune: „De ce nu mă pot 
controla? Nu vreau să mă împotrivesc lui Dumnezeu, aşadar, de ce o fac? 
Nu vreau să-L judec pe Dumnezeu şi nu vreau să am noțiuni despre 
acţiunile Lui — așadar, de ce ÎI judec? De ce am încă aceste noţiuni?” În 
acest moment, ar trebui să reflectezi asupra ta şi să te cunoşti şi să analizezi 
ce este înlăuntrul tău care I se împotriveşte lui Dumnezeu sau care este ostil 
şi în contradicție cu lucrarea pe care El o face în prezent. Dacă poţi să 
analizezi aceste lucruri şi să le rezolvi conform adevărului din cuvintele lui 
Dumnezeu, vei avea un progres în viață şi vei fi o persoană care înţelege 


adevărul. 


China este guvernată de un partid politic ateu şi poporul chinez este 
educat în spiritul ateismului şi al evoluţiei, cu zicale populare precum: 
„Toate lucrurile vin din natură” şi „Oamenii se trag din maimuţă.” După ce 
crezi în Dumnezeu şi citeşti cuvintele Lui, știi că cerul, pământul şi toate 
lucrurile au fost create de Dumnezeu, inclusiv oamenii, şi că toţi pot simţi, 
în inima lor, că este adevărat cuvântul lui Dumnezeu. Întreaga natură este 
creația lui Dumnezeu şi nimic nu ar fi luat naştere dacă nu ar fi fost creat de 
Dumnezeu. În special ideea că oamenii se trag din maimuţă este de 
neconceput, pentru că de-a lungul întregii istorii umane, nimeni nu a văzut 
vreodată o maimuţă devenind om. Nu există dovezi şi, astfel, toate acestea 
sunt minciunile şi înşelăciunea Satanei. Cei care înțeleg adevărul resping 
cuvintele diavoleşti, ereziile şi aberaţiile Satanei şi cred Biblia şi cuvintele 


lui Dumnezeu dincolo de orice îndoială. Dar celor care nu iubesc adevărul 


le este imposibil să accepte în întregime faptul că toate cuvintele lui 
Dumnezeu reprezintă adevărul. Unii ar putea să se întrebe: „Omul a fost 
creat de Dumnezeu, dar cum? De ce nu am văzut asta? Nu cred ce nu am 
văzut.” Credinţa lor în Dumnezeu se bazează pe ce pot vedea cu propriii 
ochi. Asta nu înseamnă să ai credință. Omul a venit de la Dumnezeu, iar 
Dumnezeu l-a călăuzit pe om, pas cu pas, până în prezent, având mereu 
suveranitate asupra sorții acestuia. Aceasta este o realitate. În zilele de pe 
urmă, Dumnezeu a făcut cunoscute toate aceste taine, spunând că omul are 
reîncarnare şi transmigrație și că viaţa umană şi sufletul uman sunt date de 
Dumnezeu şi vin de la El. Acesta este adevărul. Însă oricând vezi acest 
aspect al adevărului, pentru că nu accepţi aceste cuvinte ale lui Dumnezeu 
ca fiind adevărul, le evaluezi prin comparaţie cu propriile gânduri şi păreri: 
„Întrucât omul nu s-a tras din maimuţă, ci din Dumnezeu, atunci cum s-a 
tras omul din Dumnezeu? Cum a dat El viață omului?” Dacă nu-L înţelegi 
pe Dumnezeu, atunci ţi se va părea imposibil că Dumnezeu are puterea, 
înţelepciunea sau autoritatea să-l creeze pe om cu o singură suflare sau un 
singur cuvânt. Nu crezi că asta este o realitate sau că este adevărul. Când ai 
îndoieli, te împotriveşti acestor cuvinte ale lui Dumnezeu, spunând că nu le 
crezi, dar de fapt, inima ta este într-o stare de împotrivire şi are o atitudine 
de opoziție. Nu eşti dispus să asculți atunci când Dumnezeu rostește aceste 
cuvinte, simţi ostilitate în inima ta şi nu poţi aproba cuvintele lui 
Dumnezeu. În realitate, analizând faptele, nu este nevoie să investigăm cum 
sau când l-a făcut Dumnezeu pe om, cine a văzut asta sau dacă poate 
depune cineva mărturie în legătură cu acest lucru. Nu este nevoie ca 
oamenii să studieze asta. Atunci când oamenii chiar înțeleg adevărul și 
cunosc faptele lui Dumnezeu, vor putea fi ei înşişi martori. Care este 
aspectul esențial asupra căruia ar trebui să se concentreze acum? Să 


cunoască lucrarea lui Dumnezeu. De la început până la sfârşit, Dumnezeu 


Şi-a desfășurat lucrarea de gestionare a omului şi de mântuire a acestuia, 
din mijlocul omenirii. De la început până la sfârșit, există un singur 
Dumnezeu care lucrează, vorbeşte, învaţă şi călăuzeşte omenirea. Acest 
Dumnezeu există. Dumnezeu a rostit atât de multe cuvinte acum, deja L-am 
văzut în persoană, L-am auzit vorbind, l-am experimentat lucrarea şi am 
mâncat şi am băut cuvintele Lui, acceptând cuvintele Lui în noi, pentru a ne 
deveni viață, iar aceste cuvinte ne călăuzesc şi ne schimbă constant. Acest 
Dumnezeu există cu adevărat. Prin urmare, ar trebui să credem, cum a spus 
EI, faptul că Dumnezeu a creat omenirea și faptul că El i-a creat pe Adam şi 
pe Eva, la început. Întrucât crezi că acest Dumnezeu există şi ai venit acum 
înaintea Lui, încă ai oare nevoie să confirmi că lucrarea desfășurată de 
Iahve este lucrarea acestui Dumnezeu? Dacă nimeni nu o poate confirma și 
nimeni nu a văzut-o, nu vei crede? Sau în legătură cu lucrarea din Epoca 
Harului, nu crezi că Isus a fost Dumnezeu întrupat fundcă nu L-ai văzut 
niciodată? Dacă nu L-ai vedea personal pe Dumnezeul actual vorbind, 
lucrând sau întrupat în carne şi oase, atunci nu ai crede? Dacă nu ai vedea 
aceste lucruri sau dacă nu ar exista martori care să le confirme, nu le-ai 
crede? Asta se întâmplă din cauza punctului de vedere absurd de fals pe 
care oamenii îl au în sinea lor. Este o greşeală făcută de foarte mulți 
oameni. Trebuie să vadă cu ochii lor totul, iar dacă nu văd, nu cred. Este 
greşit. Dacă o persoană Îl cunoaşte cu adevărat pe Dumnezeu, este capabilă 
să creadă în cuvântul Lui chiar şi fără să vadă faptele şi este capabilă să-l 
confirme cuvântul, doar atunci este tipul de persoană care înțelege adevărul 
şi are credință adevărată. Acum, că am văzut aceste cuvinte ale lui 
Dumnezeu şi l-am auzit glasul, este suficient pentru a ne da credinţă 
adevărată şi, prin urmare, pentru a ne face să-L urmăm şi să credem fiecare 
cuvânt şi toată lucrarea care vine de la Dumnezeu. Nu este nevoie să 


continuăm să analizăm sau să cercetăm lucruri. Nu este acesta tipul de 


rațiune pe care ar trebui s-o aibă oamenii? Nu a existat niciun martor când 
Dumnezeu a creat omenirea, dar acum, Dumnezeu S-a întrupat ca să 
exprime adevăruri şi să mântuiască omenirea, ca să-ȘI îndeplinească practic 
lucrarea şi ca să meargă prin biserici şi să lucreze în mijlocul omenirii. Nu 
au văzut mulți oameni asta? Nu sunt toți capabili să vadă asta, dar tu o 
crezi. De ce o crezi? Crezi, cumva, doar fiindcă simţi că toate cuvintele lui 
Dumnezeu sunt adevărul și că aceasta este adevărata cale și lucrarea lui 
Dumnezeu? Mai poţi să spui: „În această etapă din lucrarea lui Dumnezeu, 
L-am auzit vorbind şi am și văzut cuvintele lui Dumnezeu. Este adevărat că 
aceste cuvinte au venit de la Dumnezeu. Dar în ceea ce priveşte lucrarea de 
răstignire a Domnului Isus, nu am atins urmele cuielor Lui, aşa că nu cred 
că a fost răstignit. Nu am fost martor la lucrarea pe care Iahve Dumnezeu a 
făcut-o în timpul Epocii Legii şi nu am auzit legile, atunci când El le-a 
proclamat. Doar Moise le-a auzit şi a scris Pentateuhul, dar nu ştiu cum l-a 
scris”? Sunt într-o stare de spirit normală oamenii care spun aceste lucruri? 
Sunt neîncrezători, nu sunt oameni care cred cu adevărat în Dumnezeu. Este 
exact ca atunci când israeliți au spus: „Oare numai prin Moise a vorbit 
Iahve? N-a vorbit El şi prin noi?” (Numerele 12:2). Ce au vrut ei să spună a 
fost: „Nu-l vom asculta pe Moise, trebuie să auzim direct de la Iahve 
Dumnezeu.” Exact ca atunci când oamenii au spus, în timpul Epocii 
Harului, că, fiindcă nu au văzut ei personal, cu ochii lor, nu credeau că Isus 
fusese răstignit sau că Se ridicase din morți. A fost un discipol pe nume 
Toma, care a insistat să atingă urmele cuielor lui Isus. Şi ce i-a spus acestuia 
Domnul Isus? („Ai crezut pentru că M-ai văzut? Ferice de cei ce n-au văzut 
şi au crezut!” (Ioan 20:29).) „Ferice de cei ce n-au văzut şi au crezut!” De fapt, 
ce înseamnă asta? Chiar nu au văzut nimic? În realitate, toate lucrurile pe 
care le spusese Isus şi toată lucrarea pe care a făcut-o deja dovedise că Isus 


era Dumnezeu, iar oamenii ar fi trebuit s-o creadă. Nu era nevoie ca Isus să 


înfăptuiască mai multe semne şi mai multe minuni sau să rostească mai 
multe cuvinte şi nu era nevoie ca oamenii să-l atingă urmele de la cuie, ca 
să creadă. Credinţa adevărată nu se bazează doar pe ceea ce vezi, ci mai 
degrabă, cu o confirmare spirituală, ai credință până la final şi nu există 
niciodată niciun dubiu. Toma a fost un neîncrezător care s-a bazat doar pe 


ce a văzut. Nu fiți ca Toma. 


Un număr de oameni ca Toma există, într-adevăr, în biserică. Ei se 
îndoiesc constant de întruparea lui Dumnezeu şi aşteaptă ca El să 
părăsească pământul, să Se întoarcă în cel de-al treilea Cer și să vadă 
adevărata persoană a lui Dumnezeu, ca să creadă, în cele din urmă. Nu cred 
în El din cauza cuvintelor pe care El le-a spus în timpul întrupării Sale. 
Până când ajunge să creadă o astfel de persoană, va fi prea târziu pentru 
toate şi, în acel moment, ea va fi condamnată de Dumnezeu. Domnul Isus 1- 
a spus lui Toma: „Ai crezut pentru că M-ai văzut? Ferice de cei ce n-au 
văzut şi au crezut!” Aceste cuvinte înseamnă că el deja fusese condamnat 
de Domnul Isus şi că este un neîncrezător. Dacă tu crezi cu adevărat în 
Domnul şi în tot ceea ce a spus EI, vei fi binecuvântat. Dacă L-ai urmat pe 
Domnul mulţi ani, dar nu crezi în capacitatea Lui de înviere sau că El este 
Dumnezeu atotputernic, atunci nu ai credință adevărată şi nu vei fi capabil 
să obţii binecuvântări. Numai prin credință pot fi obținute binecuvântări, iar 
dacă nu crezi, nu le vei obține. Eşti capabil să crezi în ceva doar dacă ţi Se 
arată Dumnezeu, îți permite să-L vezi şi te convinge în persoană? Ca ființă 
umană, cum eşti calificat să-l ceri lui Dumnezeu să ţi Se arate ţie personal? 
Cum ești tu calificat să-L faci să vorbească personal cu o fiinţă umană 
coruptă ca tine? Mai mult, ce te face calificat să ai nevoie ca El să-ţi explice 
clar totul, înainte să crezi? Dacă eşti rațional, atunci vei crede după ce vei 
citi, pur şi simplu, aceste cuvinte rostite de Dumnezeu. Dacă tu crezi cu 


adevărat, atunci nu contează ce face sau ce spune El. Mai degrabă, când 


vezi că aceste cuvinte sunt adevărul, vei fi convins în proporție de sută la 
sută că au fost rostite de Dumnezeu și că El a făcut aceste lucruri şi deja vei 
fi pregătit să-L urmezi până la capăt. Nu este nevoie să te îndoiești de asta. 
Oamenii care sunt plini de îndoieli sunt foarte înşelători. Pur şi simplu nu 
pot crede în Dumnezeu. Mereu încearcă să înţeleagă acele taine şi vor crede 
abia după ce le pricep în totalitate. Condiţia lor prealabilă pentru a crede în 
Dumnezeu este să aibă răspunsuri clare la aceste întrebări: Cum a venit 
Dumnezeu întrupat? Când a sosit? Cât de mult va sta, înainte să trebuiască 
să plece? Unde va merge, după ce va pleca? Care este procesul plecării 
Sale? Cum lucrează Dumnezeu întrupat și cum pleacă El? [...] Vor să 
înţeleagă unele taine; sunt aici pentru a le investiga, nu pentru a căuta 
adevărul. Ei cred că nu vor fi capabili să creadă în Dumnezeu dacă nu pot 
pătrunde aceste taine; este ca şi cum credinţa lor a fost obstrucționată. Acest 
punct de vedere pe care îl au astfel de oameni este problematic. Odată ce au 
o dorință de a cerceta taine, nu se mai sinchisesc să acorde atenție 
adevărului sau să ţină cont de cuvintele lui Dumnezeu. Se pot cunoaşte pe 
ei înşişi astfel de oameni? Autocunoaşterea nu le vine uşor. Nu este vorba 
de condamnarea unui anumit tip de persoană. Dacă un om nu acceptă 
adevărul şi nu crede în cuvintele lui Dumnezeu, atunci, acea persoană nu 
are credință adevărată. Pur și simplu se va concentra pe a despica firul în 
patru în legătură cu unele cuvinte, taine, lucruri neînsemnate sau probleme 
pe care oamenii nu le observaseră. Dar este posibil şi ca într-o zi, 
Dumnezeu să-i lumineze sau fraţii şi surorile lor să-i ajute având părtăşie 
despre adevăr în mod frecvent, iar ei să se schimbe. În ziua când se va 
întâmpla asta, vor simţi că părerile lor anterioare erau prea absurde, că ei 
erau prea aroganţi şi că se admirau mult prea mult, şi le va fi ruşine. Cei cu 
credință sinceră vor avea încredere în orice spune Dumnezeu, fără nicio 


îndoială şi, când vor avea o oarecare experiență şi vor vedea că sunt 


împlinite şi realizate toate cuvintele lui Dumnezeu, credinţa lor va deveni și 
mai puternică. Acest tip de persoană este una care are o înțelegere 
spirituală, care chiar crede în adevăr şi-l poate accepta şi care chiar are 


credință. 


Primăvara 2008 


Numai cu supunere adevărată se poate avea 
încredere reală 


Ce este credința în Dumnezeu? Aceasta e cea mai practică întrebare, 
precum și adevărul fundamental pe care un credincios trebuie să-l înțeleagă. 
Este credinţa în Dumnezeu un fel de convingere sau înseamnă o direcție și 
un scop în viaţa unei persoane? În inima ta, care e scopul final al credinţei? 
De ce vrei să ai credinţă în Dumnezeu? Respectiv, care e crezul tău? Care e 
baza şi temelia credinţei tale în Dumnezeu? Care e motivația ta? Cu alte 
cuvinte, ce intenție şi scop ai când crezi în Dumnezeu? La ce folosesc în 
cele din urmă? Acestea sunt cele mai practice întrebări. Poţi spune că 
oamenii cred în Dumnezeu şi Îl acceptă cu scopul de a dobândi 
binecuvântări. Oamenii cred în Dumnezeu ca să aibă ceva în care să-şi pună 
speranțele, la care să tânjească şi pe care să-l urmărească în tărâmul gândirii 
şi al spiritului. Aceasta e intenţia originală din spatele credinţei oamenilor 
în Dumnezeu. Totuși, după ce oamenii ajung să creadă în Dumnezeu, după 
ce vin în contact cu cuvintele Sale, cu adevărul, cu lucrarea Sa şi cu diverşii 
oameni, cu diversele evenimente și lucruri de sub suveranitatea lui 
Dumnezeu, fără să-şi dea seama, părerile lor despre credință se modifică. 
Odată ce înţeleg adevărul într-o anumită măsură, ajung să realizeze că 
această credinţă în Dumnezeu le permite să dobândească adevărul, că ea e 
cea mai semnificativă, că poate, într-adevăr, să schimbe oamenii în multe 
privinţe şi, în cele din urmă, să rezolve problema corupției umane. Pentru a 
avea credință în Dumnezeu, trebuie mai întâi să răspunzi la următoarele 
întrebări: de ce cred oamenii în Dumnezeu? Care este scopul credinței în 
Dumnezeu? Care e motivul credinţei în Dumnezeu? Care sunt dorința şi 
aspiraţia iniţiale de a crede în Dumnezeu? Cât de mult v-aţi gândit la aceste 


întrebări? Aveţi răspunsurile corecte? (La început, am crezut în Dumnezeu 


din dorinţa de a obține binecuvântări. După ce am experimentat întrucâtva 
Judecata şi mustrarea din cuvintele lui Dumnezeu, am văzut că am urmărit 
doar binecuvântările, că nu am avut de fapt nicio conştiinţă sau rațiune şi că 
am fost prea egoist. Am simțit că am fost profund corupt de Satana, aşa că 
am tânjit să fiu o persoană care are conștiință şi rațiune, o persoană care ar 
putea să-şi asume locul potrivit de ființă creată şi să-L urmeze pe 
Dumnezeu. În prezent, am doar puţină cunoaștere.) Când oamenii încep să 
creadă în Dumnezeu, vor mereu să obțină har, să dobândească binecuvântări 
şi beneficii, să îşi satisfacă diverse nevoi și dorințe ale spiritului și ale 
trupului. De la începutul credinţei lor când au urmărit asemenea lucruri, au 
suferit mult şi acum pricep că sensul credinţei este dincolo de aceste lucruri. 
Sensul credinţei e prea profund şi practic, iar beneficiile pe care le primesc 
sunt prea numeroase ca să fie rezumate în câteva cuvinte. Ca să aibă 
credință în Dumnezeu, o persoană trebuie mai întâi să-şi rezolve problemele 
omenești ale firii corupte şi ale păcatului, precum şi să obțină supunere și 
cunoaştere a lui Dumnezeu. Doar în acest fel poate o persoană să se 
elibereze cu adevărat de firea sa coruptă şi să iasă de sub influența Satanei, 
astfel încât să se întoarcă în întregime către Dumnezeu. Scopul credinţei în 
Dumnezeu şi al urmării Lui este să dobândească de la Dumnezeu adevărul 
şi viaţa, devenind în cele din urmă o persoană care este în acord cu intențiile 
lui Dumnezeu şi care este capabilă să I se supună și să ÎI venereze. Aceasta 
e adevărata însemnătate a credinţei. Uitându-ne la cum înțeleg oamenii 
credința, putem vedea că părerile, intenţiile şi motivațiile lor despre credință 
au trecut printr-o mare schimbare. Ce a provocat această schimbare? (Este 
rezultatul exprimării adevărului de către Dumnezeu şi al întregii lucrări pe 
care El a făcut-o asupra oamenilor.) Corect. Această schimbare nu e 
rezultatul simplei treceri a timpului, nici nu îţi e impusă de nimeni, nu e nici 


rezultatul influenţei sau al contaminării vreunei învățături religioase, cu atât 


mai puțin bunătatea inimii tale nu a impresionat Cerurile să te schimbe într- 
o persoană mai bună, mai umană. Toate acestea sunt noțiuni umane și 
închipuiri. De fapt, cel mai practic beneficiu dobândit este că, ghidaţi de 
cuvintele lui Dumnezeu, udați și păstoriți de cuvintele Sale, oamenii ajung 
să înţeleagă adevărul şi să priceapă intențiile lui Dumnezeu, pot vedea clar 
întunericul şi răul din oameni, iar ideile şi părerile lor se schimbă mult. Ce 
declanşează aceste schimbări? Ele sunt rezultatul experienţei treptate şi în 
etape a lucrării lui Dumnezeu şi a cuvintelor Sale. Şi atunci ce implică 
aceste schimbări? Ele implică cea mai importantă chestiune din credinţă — 
chestiunea mântuirii. Aceasta e semnificația finală a credinţei omului. De 
fapt, oamenii nu cer multă credință. Scopul lor e pur şi simplu de a dobândi 
harul şi de a căuta pacea. După aceea, acest lucru se transformă într-o 
dorinţă de a fi oameni buni mai degrabă decât răi şi, în cele din urmă, vor 
doar să primească o destinație bună. Totuşi, aici se află cea mai mare 
întrebare: ce rezultat vrea, de fapt, Dumnezeu să obțină cu lucrarea Lui de 
judecare şi purificare şi cu mântuirea Sa a oamenilor? Acesta e lucrul pe 
care oamenii ar trebuie să-l înţeleagă. În lucrarea Lui de a mântui oamenii, 
ce foloseşte El ca să ducă la bun sfârşit această mântuire? El utilizează 
înţelegerea lor despre adevăr şi despre cuvintele Sale şi apoi experienţa lor 
despre judecată şi mustrare, încercări şi rafinări, eliberându-i de păcat și de 
influenţa Satanei. La urma urmei, care este sensul final al credinței 
oamenilor? Pe scurt, este acela de a fi mântuiți. Și care este semnificația 
mântuirii? Vreau ca toți să reflectați profund la acest lucru şi să-Mi spuneți 
ce înseamnă cu adevărat să fii mântuit. (Înseamnă să ne putem elibera de 
influenţa întunecată a Satanei, să ne întoarcem complet către Dumnezeu şi, 
în cele din urmă, să supravieţuim.) (Oamenii care trăiesc sub puterea 
Satanei merită moartea, dar oamenii care sunt mântuiţi prin experimentarea 


lucrării lui Dumnezeu nu vor muri.) Cu toții înțelegeți acest lucru şi îl puteți 


explica la nivel de doctrină, dar pur şi simplu nu știți ce înseamnă cu 
adevărat să fii mântuit. Oare să fii mântuit înseamnă să te eliberezi de firile 
tale corupte? Oare să fii mântuit înseamnă să nu minţi, să fu o persoană 
sinceră şi să încetezi să te răzvrătești împotriva lui Dumnezeu? Cum sunt 
oamenii după ce sunt mântuiţi? În termeni simpli, să fii mântuit înseamnă 
că vei fi capabil să trăieşti în continuare, că vei fi adus înapoi la viaţă. În 
trecut trăiai în păcat și erai sortit morții — din punctul de vedere al lui 
Dumnezeu, erai o persoană moartă. Pe ce bază se spune asta? Sub a cui 
putere trăiesc oamenii înainte să atingă mântuirea? (Sub puterea Satanei.) Şi 
pe ce se bazează oamenii ca să trăiască sub puterea Satanei? Ca să trăiască, 
se bazează pe natura lor satanică şi pe firile lor corupte. Atunci, întreaga sa 
fiinţă — trupul şi toate celelalte aspecte, ca duhurile şi gândurile lor — este 
vie sau moartă? Din punctul de vedere al lui Dumnezeu, ei sunt morţi, sunt 
cadavre ambulante. La suprafață, pari să respiri şi să gândeşti, dar toate 
lucrurile la care te gândeşti în mod constant sunt rele, Îl sfidează pe 
Dumnezeu şi se răzvrătesc împotriva Lui, toate gândurile tale provin din 
lucruri pe care Dumnezeu le detestă, le urăște și le condamnă. În ochii lui 
Dumnezeu, toate aceste lucruri nu aparțin numai trupului, ci aparţin în 
întregime Satanei şi diavolilor. Așadar, în ochii lui Dumnezeu, sunt oamenii 
corupți măcar umani? Nu, ei sunt fiare, diavoli şi satane; sunt satane vii! 
Toţi oamenii trăiesc după natura și firea Satanei și, din punctul de vedere al 
lui Dumnezeu, sunt satane vii şi care poartă trup uman, sunt diavoli în piele 
umană. Dumnezeu îi caracterizează pe aceşti oameni drept cadavre 
umblătoare, drept morți. Dumnezeu face acum lucrarea de mântuire, ceea ce 
înseamnă că El va lua cadavrele umblătoare care trăiesc conform firii 
corupte a Satanei și a esenței lui corupte — morţii — şi le va preschimba în 
oameni vii. Aceasta e semnificația mântuirii. O persoană crede în 


Dumnezeu ca să fie mântuită — ce înseamnă să fii mântuit? Când oamenii 


obțin mântuirea lui Dumnezeu, sunt morţii care devin vii. Odinioară 
aparțineau Satanei, sortiți să moară, iar acum revin la viaţă drept oameni 
care Îi aparţin lui Dumnezeu. Dacă oamenii pot să se supună lui Dumnezeu, 
să-L cunoască şi să îngenuncheze în faţa Lui în închinăciune când cred în 
Dumnezeu şi Îl urmează, dacă nu mai au împotrivire şi răzvrătire în inimile 
lor împotriva lui Dumnezeu și nu [I se vor mai împotrivi și nu-L vor mai 
ataca şi pot să se supună cu adevărat faţă de EI, atunci, în ochii lui 
Dumnezeu, sunt oameni cu adevărat vii. Este o persoană care Îl recunoaște 
pe Dumnezeu doar cu vorba o persoană vie? (Nu.) Atunci ce fel de 
persoană este o persoană vie? Care sunt realitățile persoanelor vii? Ce 
trebuie să aibă oamenii vii? Spuneţi-Mi opiniile voastre. (Oamenii care pot 
să accepte adevărul sunt persoane vii. Când părerile ideologice şi părerile 
despre lucruri ale oamenilor se schimbă şi se aliniază cu cuvântul lui 
Dumnezeu, ei sunt oameni vii.) (Oamenii vii sunt aceia care înțeleg 
adevărul şi pot să-l practice.) (O persoană care se teme de Dumnezeu și se 
fereşte de rău, precum Iov, este o persoană vie.) (Oamenii care Îl cunosc pe 
Dumnezeu, care pot trăi conform cuvintelor lui Dumnezeu şi care pot trăi 
adevărul-realitate — aceştia sunt oamenii vii.) Toţi ați vorbit despre un 
singur fel de manifestare. Ca o persoană să fie în cele din urmă mântuită și 
să devină o persoană vie, ea trebuie măcar să fie capabilă să ţină seama de 
cuvintele lui Dumnezeu, să vorbească cu conștiință și cu rațiune și trebuie 
să gândească şi să discearnă, să fie capabilă să înţeleagă adevărul şi să îl 
practice, să fie capabilă să se supună lui Dumnezeu și să-L venereze. Asta 
înseamnă o adevărată persoană vie. La ce se gândesc şi ce fac adeseori 
oamenii vii? Ei pot face un pic din ceea ce ar trebui oamenii normali să 
facă. În principal, îşi îndeplinesc bine îndatoririle şi se tem de Dumnezeu şi 
se feresc de rău în ceea ce gândesc și dezvăluie, în ce spun și ce fac în mod 


regulat. Aceasta e natura a ceea ce gândesc şi fac adesea. Ca să Mă exprim 


puțin mai precis, ceea ce spun şi fac se conformează în mare parte cu 
adevărul, cel puţin. Nu sunt lucruri condamnate de Dumnezeu sau urâte și 
respinse de El, ci recunoscute şi aprobate de El. Asta fac oamenii vii şi este 
ceea ce ar trebui să facă. Dacă ÎI recunoști pe Dumnezeu doar cu vorba şi 
crezi în inima ta, poţi să obţii aprobarea și mântuirea lui Dumnezeu? (Nu.) 
De ce nu poţi? Unii oameni spun: „Cred că există Dumnezeu”, „Cred în 
suveranitatea lui Dumnezeu asupra tuturor lucrurilor şi a sorții omenirii”, 
„Cred că sunt cu totul în mâinile lui Dumnezeu, că am fost condus de El cea 
mai mare parte din viața mea şi că Dumnezeu poate să mă conducă în 
acelaşi fel pe viitoarea mea cale” şi „Cred că Dumnezeu îmi poate schimba 
destinul.” Faptul că au asemenea „credință” înseamnă oare că sunt 
mântuiţi? (Nu.) Așadar, de ce fel de credinţă e nevoie ca oamenii să fie cu 
adevărat mântuiţi? (O credinţă care le permite să se teamă de Dumnezeu şi 
să se ferească de rău precum lov.) Cum pot oamenii să ajungă să aibă o 
asemenea credință adevărată? Să o recunoască verbal şi să creadă în 
sufletele lor: poate o astfel de credinţă să dea naștere unei inimi care se 
teme de Dumnezeu și se fereşte de rău? A crede în acest fel înseamnă oare 
că oamenii Îl cunosc pe Dumnezeu? Le poate permite oamenilor să 
dobândească supunere față de Dumnezeu? Poate să obțină mântuirea? Ce 
altceva lipseşte de aici? Trebuie să reflectați la aceste întrebări şi să le 


înţelegeți. 


Există vreo diferenţă între crez, convingere şi credință adevărată? (Da.) 
Există cu siguranță diferenţe şi trebuie să îți dai seama care anume sunt 
acestea. Dacă nu poţi să deosebești aceste lucruri, ai putea să simţi că ai 
credință adevărată în Dumnezeu când ai doar un crez nedesluşit sau o 
convingere. Cum poate o convingere nedesluşită să-ți substituie credința 
adevărată în Dumnezeu? De fapt, în loc să ai încredere reală, ai pus în locul 


ei propriile convingeri și crezuri. Dacă a ta credință în Dumnezeu nu e 


nimic mai mult decât un crez sau o convingere, atunci nu poți niciodată să 
vii cu adevărat înaintea lui Dumnezeu, iar El nu aprobă o asemenea credință 
ca a ta. Care sunt diferenţele dintre crez, convingere şi credință adevărată? 
Crezul şi convingerea nu sunt uşor de explicat clar, aşa că hai să vorbim mai 
întâi despre credinţa adevărată. Ce înseamnă credinţa adevărată în 
Dumnezeu? (A crede că toate evenimentele şi lucrurile sunt sub 
suveranitatea lui Dumnezeu.) Este aceasta credinţă adevărată sau un crez? 
(Un crez.) (Credinţa adevărată se fondează pe o temelie a cunoaşterii lui 
Dumnezeu. Oamenii pot avea credință adevărată doar când Îl cunosc pe 
Dumnezeu.) Această înțelegere este doar parțial corectă. Cum pot ajunge 
oamenii să aibă credință adevărată? Care sunt manifestările credinţei 
adevărate? Dacă oamenii vor avea credință adevărată, Îl vor înţelege ei 
greşit pe Dumnezeu sau se vor plânge în privința Lui? Se vor opune în 
vreun fel lui Dumnezeu? (Nu.) Dacă oamenii vor avea credinţă autentică, se 
vor răzvrăti ei împotriva lui Dumnezeu? Pot oamenii să Îl mulţumească pe 
Dumnezeu când încearcă să facă lucruri bune şi să fie oameni buni, 
bazându-se pe propriile noţiuni şi închipuiri? (Nu.) Lăsând deoparte aceste 
trei concepte de crez, convingere şi credință adevărată, să avem părtăşie mai 
întâi despre o chestiune. Ce lucru faimos a făcut Petru înainte să fie mântuit 
şi desăvârşit? (S-a lepădat de trei ori de Domnul.) Ce altceva a făcut Petru 
înainte să se lepede de trei ori de Domnul? Când Domnul Isus a spus că va 
fi răstignit, ce a spus Petru? („„Ferească Dumnezeu, Doamne! Să nu cumva 
să Ți se întâmple aşa ceva!” (Matei 16:22).) Credinţa adevărată l-a făcut pe 
Petru să spună acest lucru? (Nu.) Atunci ce a fost? Au fost intenţiile bune 
ale omului și o perturbare a lucrării lui Dumnezeu. De unde a avut Petru 
acest fel de intenție bună? (Din voinţa umană.) De ce a dat el curs unei 
asemenea voințe umane? Nu a înţeles intenția lui Dumnezeu, nu a priceput 


care era lucrarea de slujire a Domnului Isus şi nu a avut o înţelegere 


adevărată a Domnului Isus. El doar Îl urma pe Domnul din admiraţie. Îl 
venera în inima lui pe Domnul, aşa că voia să-L iubească şi să-L protejeze. 
S-a gândit: „Acest lucru nu trebuie să Ţi se întâmple niciodată. Nu trebuie 
să înduri acea durere! Dacă e necesară suferinţa, voi suferi eu. Voi suferi eu 
în locul Tău.” Nu a știut intențiile Domnului, avea nişte intenții bune care 
vin din voința umană şi voia să împiedice acel lucru. Așadar, ce l-a făcut să 
se poarte în acest fel? Pe de o parte, acest lucru s-a datorat impulsivităţii, 
voinţei umane și unei lipse de înțelegere. Pe de altă parte, nu a priceput 
lucrarea lui Dumnezeu. A făcut el acest lucru datorită unei încrederi 
adevărate? (Nu.) Aşadar, de ce a ajuns să aibă asemenea intenţii bune? Sunt 
asemenea intenții bune în acord cu adevărul? Constituie ele fapte bune? 
Deşi a crezut că face un lucru bun şi a acţionat cu bune intenții și 
sinceritate, care a fost natura acţiunilor sale? Au fost comportamente și 
acțiuni care au provenit din încredere adevărată? (Nu.) Acum e clar, 
răspunsul este că sigur nu-i aşa. Așadar, e acesta un crez? (Da.) Să folosim 
acest lucru ca să vorbim despre ce este crezul. Crezul este un fel de năzuință 
bună şi de dorinţă bună care se conformează cel mai bine cu noţiunile 
umane şi închipuirile. Este un lucru pe care omenirea îl consideră în general 
bun, drept şi pozitiv. Un fel de gând bun, un soi de idee bună, de practică 
bună şi de motivaţie bună care este complet în conformitate cu noțiunile și 
sentimentele umane. Este ceva la care tânjesc oamenii. Acesta e crezul. 
Crezul nu e credinţă autentică. Vine în întregime din voinţă umană şi nu se 
conformează cu standardele cerute de Dumnezeu, aşadar, crezul nu este 
încredere autentică. Petru a fost, într-adevăr, un om bun. El avea o 
umanitate bună şi era simplu, onest, pasionat şi sincer în căutarea lui. În 
inima sa, nu a avut deloc îndoieli în privinţa identității Domnului Isus. De 
aceea, din adâncul inimii lui, el a putut rosti aceste cuvinte: „Ferească 


1? 


Dumnezeu, Doamne! Să nu cumva să i se întâmple aşa ceva!” Faptul că a 


putut spune un asemenea lucru arată umanitatea şi integritatea sa. Deşi e un 
fel de dorință, un fel de intenție bună şi e doar un fel de comportament, 
practică și manifestare care provin dintr-un soi de crez, putem vedea că 
Petru are o umanitate bună. El a avut crezuri pozitive şi corecte, dar, din 
păcate, deoarece statura lui a fost prea mică, a ştiut prea puţine despre 
Dumnezeu, nu a cunoscut planul de gestionare al lui Dumnezeu, nu a știut 
lucrarea pe care Dumnezeu intenționa să o facă și nu a înţeles intenția lui 
Dumnezeu, a făcut un lucru nesăbuit care s-a bazat complet pe voinţa 
umană şi a perturbat lucrarea lui Dumnezeu. A fost o acţiune umană 
determinată de crez şi nu a fost, evident, credință adevărată. Dacă o 
persoană are asemenea crezuri, care generează comportamente bune şi o 
face să aibă anumite intenţii bune, Îşi va aminti Dumnezeu lucrurile pe care 
le face? Dumnezeu nu Își aminteşte aceste lucruri, așa că sunt făcute 
degeaba! În schimb, Dumnezeu a zis acest lucru: „Înapoia Mea, Satan!” 
(Matei 16:23). Gândiţi-vă la acest lucru. De ce Domnul Isus a rostit cuvinte pe 
care oamenii le consideră așa de lipsite de consideraţie? De ce nu a arătat 
înţelegere Domnul Isus când a văzut bunele intenţii ale lui Petru? Care a 
fost atitudinea lui Dumnezeu în această privință? A aprobat Dumnezeu 
această intenție bună a lui Petru? (Nu.) Dumnezeu a scrutat inima lui Petru 
şi a văzut că nu avea intenţii rele, aşa că nu a trebuit să expună esența 
acestei chestiuni. E în regulă? (Nu.) De ce? Ce crede Dumnezeu despre 
intențiile bune, crezurile oamenilor şi lucrurile pe care le gândesc aceştia, 
dar nu se aliniază la intenţiile lui Dumnezeu? Dumnezeu spune că asemenea 
lucruri vin de la Satana și că reprezintă o împotrivire faţă de Dumnezeu. 
Asta crede Dumnezeu. Este o asemenea gândire în contradicție cu felurile 
de a gândi ale oamenilor? (Da.) Acţionând din afecţiune umană, ce ar face o 
persoană obișnuită ca să-i răspundă lui Petru? l-ar permite lui Petru să nu se 


facă de ruşine şi i-ar oferi o marjă de eroare, gândindu-se în sufletul său: 


„Intențiile lui Petru sunt bune şi el vrea să Te protejeze. Pare lipsit de 
consideraţie să Îi faci astfel de reproşuri lui Petru!” Dar acţiunile lui 
Dumnezeu nu se conformează cu noțiunile umane. Care este natura 
cuvintelor rostite de Dumnezeu? În primul rând, ele reprezintă o expunere, 
în al doilea rând, ele înseamnă o condamnare, iar în al treilea rând, ele 
constituie o judecată. Cum s-a simţit Petru când a auzit aceste cuvinte? El a 
fost mustrat și a fost ca și cum s-a întors un cuțit în inima sa. S-a simţit 
groaznic şi nu a înţeles, spunându-şi: „O, Dumnezeule, Te iubesc sincer! 
Cred atât de mult în Tine, Te iubesc atât de sincer şi vreau să Te protejez 
atât de mult, dar de ce mă tratezi astfel? Spui că sunt Satana și îmi comanzi 
să stau înapoia Ta. Sunt eu Satana? Nu sunt eu un om care Te urmează 
sincer, aşadar cum de mă poți considera Satana? Mai mult de atât, eşti aşa 
de lipsit de considerație când îmi spui să merg înapoia Ta. E prea supărător, 
prea dureros!” Din felul în care Dumnezeu gestionează și tratează lucrurile, 
Îi puteţi vedea atitudinea faţă de crezul uman? (Condamnare, judecată şi 
expunere.) E corect. Lui Dumnezeu nu doar că nu Îi plac asemenea lucruri, 
dar le urăşte şi, cel mai grav, le condamnă. Din aceste lucruri pe care 
Dumnezeu le-a dezvăluit, l-aţi văzut firea? (Firea lui Dumnezeu e dreaptă.) 
Exact aşa este. Şi ce altceva? În ce-L priveşte pe Dumnezeu, deși toleranța, 
milostenia, răbdarea şi bunătatea iubitoare sunt foarte benefice pentru 
oameni, deşi ele sunt părți din ce are Dumnezeu şi ce este, pe care oamenii 
le consideră mai ușor de acceptat şi deşi sunt lucruri pe care Dumnezeu le 
dezvăluie mereu şi le oferă oamenilor, odată ce oamenii ofensează firea lui 
Dumnezeu și Îi încalcă principiile, cum îi va trata El? Dumnezeu îi va 
condamna! Dumnezeu nu face afirmații ambigue către oameni, spunând: 
„Oamenii au făcut acest lucru cu intenţii bune şi fără motive ascunse, așa că 
îi voi cruța de data aceasta.” Spre deosebire de om, Dumnezeu nu permite o 


cale de mijloc şi nu admite nicio alterare din cauza voinței umane. Unu este 


unu, doi e doi. Ce este corect este corect, iar ce e greşit e greşit. Pentru 
Dumnezeu, nu există ambiguități. Disecând ce i-a spus Petru Domnului 
Isus: „Ferească Dumnezeu, Doamne! Să nu cumva să Ţi se întâmple aşa 
ceva”, oamenii pot vedea ce este crezul. Pot să-L mulțumească pe 
Dumnezeu oamenii care au crezuri? Pot crezurile să dezvolte o credință 
adevărată? Pot ele să substituie credinţa adevărată a oamenilor în 


Dumnezeu? (Nu.) Nu, e absolut adevărat. 


Ce sunt crezurile, până la urmă? Sunt un fel de închipuire şi noțiune, 
dorinţele bune, scopurile bune și idealurile înalte pe care şi le stabilesc 
oamenii. După ce aceste lucruri sunt stabilite, oamenii aleargă în această 
direcție, le urmăresc şi le obțin bazându-se pe bunele intenții omeneşti, pe 
efortul omenesc, pe voinţa omenească de a suferi sau pe mai multe fapte 
bune omeneşti. Ce lipseşte aici? De ce oamenii care au crezuri nu ÎL pot 
mulţumi pe Dumnezeu? (Bazându-se pe crezurile lor, oamenii perturbă şi 
tulbură lucrarea lui Dumnezeu.) Acesta este un aspect evident. În plus, când 
oamenii fac lucruri bazate pe crezurile lor, există vreun adevăr în ceea ce 
fac? (Nu.) Să disecăm ce a făcut Petru. Petru a zis: „Ferească Dumnezeu, 
Doamne! Să nu cumva să Ţi se întâmple aşa ceva!” Există adevăr în aceste 
cuvinte? (Nu.) Ce vrea să spună prin fraza „să nu cumva să [i se întâmple 
aşa ceva”? De ce nu poate să I se întâmple acest lucru lui Dumnezeu? S-ar 
putea ca toate acestea să nu se afle sub suveranitatea lui Dumnezeu? Oare 
Dumnezeu nu are ultimul cuvânt în această privință? Dacă Dumnezeu va 
îngădui să se întâmple, se va întâmpla. Dacă Dumnezeu nu va îngădui să se 
întâmple, nu vor fi evitate aceste lucruri? Ar putea să fie capabile cuvintele 
lui Petru, „să nu cumva să Ţi se întâmple aşa ceva”, să schimbe toate 
acestea? Cine a hotărât întâmplarea, desfăşurarea și rezultatul acestei întregi 
situaţii? (Au fost hotărâte de Dumnezeu.) Atunci ce sunt aceste cuvinte 


rostite de Petru? Sunt cuvinte nesăbuite, cuvinte spuse în ignoranță, rostite 


în numele Satanei. Aceasta e consecința izvorâtă din crezurile omenești. 
Este aceasta o problemă gravă? (E gravă.) Cât de gravă este? (E împotrivire 
faţă de Dumnezeu şi comportamentul unui emisar al Satanei.) Corect. 
Înseamnă să te porţi ca un emisar al Satanei, adică să te împotriveşti lui 
Dumnezeu şi să-l distrugi lucrarea în numele Satanei. Dacă Domnul Isus ar 
fi făcut în această privință cum spunea Petru, nu ar fi fost distrusă lucrarea 
Sa de răscumpărare a omenirii? Care e natura acestor cuvinte rostite de 
Petru? (Ele perturbă lucrarea lui Dumnezeu.) De aceea Dumnezeu a spus 


p>> 


necruţător acele cuvinte mânioase — „Înapoia Mea, Satan!” Aceste cuvinte 
sunt o condamnare, precum şi o judecată. În ele se află firea lui Dumnezeu! 
Când oamenii au asemenea crezuri, crezuri amestecate cu intenţii bune, 
dorințe omeneşti, frumoase dorințe omeneşti şi toate acele lucruri pe care 
oamenii le consideră pozitive, drepte şi bune, le aprobă Dumnezeu? (Nu.) 
Oamenii consideră că toate aceste lucruri sunt bune, aşa că de ce nu le 
aprobă Dumnezeu? Pe de o parte, din cauza faptului că oamenii nu au o 
adevărată cunoaștere a lui Dumnezeu. Aceasta e cauza generală. În plus, 
dintr-un punct de vedere practic, oamenii nu se supun cu adevărat 
cuvintelor rostite de Dumnezeu şi acțiunilor făcute de El şi nici nu pricep 
realmente aceste lucruri. Pe baza gândirii omeneşti, ei vor tot timpul ca 
Dumnezeu să nu facă un lucru sau altul. Ei se gândesc mereu: „Nu e prea 
bine ca Dumnezeu să Se comporte astfel. Nu ne aşteptam la un asemenea 
comportament, e cam lipsit de considerație față de oameni.” Când oamenii 
se confruntă cu asemenea lucruri, dezvoltă adesea noţiuni, sunt plini de 
închipuirile plăsmuite de oameni și recurg la tot felul de mijloace omeneşti 
de a face lucrurile. Aici nu există supunere, cunoaştere autentică sau frică 
adevărată de Dumnezeu, ci doar o perturbare şi o compromitere a lucrării 
lui Dumnezeu. Lipseşte orice element de credință sinceră. Prin urmare, 


Petru a fost judecat după ce a rostit aceste cuvinte. A obținut el ceva după 


ce a primit judecata? (A fost capabil să înţeleagă puţin mai multe despre el 
însuşi şi despre firea lui Dumnezeu.) E o asemenea judecată un lucru bun 
sau rău? Cel puţin, a fost o zdruncinare care l-a făcut să se oprească şi să se 
gândească: „Doamne, sunt Satana? Cred cu adevărat în Tine, sunt un om 
care Te iubește şi sunt discipolul Tău credincios! Cum pot să fiu Satana?” 
Tot gândindu-se la acest lucru, şi-a spus: „Domnul Isus m-a certat cu 
asemenea cuvinte clare şi evidente. Mi-a spus să trec înapoia Lui și m-a 
mustrat ca pe Satana. Aceasta înseamnă că, în această privinţă, am acționat 
în locul Satanei! Ce fel de persoană poate să acţioneze în numele Satanei? 
O persoană care nu e compatibilă cu Dumnezeu. Oricând şi oriunde, o 
asemenea persoană poate să I se împotrivească lui Dumnezeu şi să-L 
trădeze, poate să compromită lucrarea lui Dumnezeu, să tulbure şi să 
distrugă lucrarea Sa, devenind dușmanul Său. Este îngrozitor! În acest caz, 
mă voi retrage degrabă înapoia lui Dumnezeu şi voi tăcea.” Nu arată acest 
lucru că Petru și-a revenit încet în fire, a obţinut înțelegere şi şi-a dat seama 
de gravitatea problemei? Și-a dat seama că omul va fi întotdeauna om, iar 
Dumnezeu va fi mereu Dumnezeu, şi că între om şi Dumnezeu există o 
distanţă. Când omul acţionează pe baza bunelor intenții, Dumnezeu vede 
acest lucru ca pe o perturbare şi o tulburare. Procedând treptat în acest fel, 
se dovedeşte a fi un lucru bun judecata lui Dumnezeu asupra omului? (Da.) 
Aşadar, e un lucru rău ca o persoană să dezvăluie un pic de nesăbuinţă? 
Privind astfel lucrurile, nu e un lucru rău, ci un lucru bun. De ce spun că se 
dovedeşte a fi un lucru bun? (Oamenii beneficiază de pe urma lui.) Aşa 
este, oamenii au nişte beneficii. Cum apar aceste beneficii? Când ești 
pasibil de judecata lui Dumnezeu şi vrei să i te supui, examinează-te şi 
acceptă tot ce vine de la El — toate expresiile lui Dumnezeu, toate 
dezvăluirile Sale şi tot ce îți cere El — când acestea vor deveni realitatea ta şi 


viaţa ta, atunci, fără ca măcar să îţi dai seama, corupţia ta va fi curățită. 


Aşadar, să fii judecat e un lucru rău sau bun? (Un lucru bun.) Sunteţi 
dispuşi să primiţi judecata? (Suntem dispuși.) Aşadar, ar fi în regulă să fiți 
judecaţi în fiecare zi? Acest lucru nu ti-ar îngădui să mănânci, să dormi sau 
să te odihnești ca de obicei. Când s-ar întâmpla ceva, Dumnezeu ti-ar spune 
să faci un pas înapoi. Când ar avea timp, Te-ar judeca. Ar fi în regulă? Ai 
putea suporta aşa ceva? Oamenii nu ar fi capabili să suporte aşa ceva, iar 
Dumnezeu nu ar face un asemenea lucru. Dumnezeu Îşi doreşte sincer să 
creşti şi să te maturizezi rapid. De aceea există multe etape în judecata lui 
Dumnezeu. Uneori, El Se poate înfuria, iar apoi îţi poate oferi o oarecare 
alinare. Uneori, El te poate lovi şi după aceea îți poate arăta milă. Deși 
Dumnezeu Se mânie adesea, mânia Sa se mai oprește, ceea ce le dă 
oamenilor un timp să-şi tragă sufletul. Oamenilor le e susținută creşterea în 
viață doar când Dumnezeu îi judecă şi îi condamnă direct în acest fel. 


Merită un pic de suferinţă ca să dobândești adevărul. 


Oamenii care doar au crezuri sunt departe de a fi capabili de a satisface 
intențiile lui Dumnezeu, iar crezurile sunt departe de a fi un substitut 
potrivit pentru credinţa veritabilă în Dumnezeu. Dacă au credință în 
Dumnezeu bazându-se pe un crez, oamenii nu pot să vină niciodată cu 
adevărat înaintea lui Dumnezeu, cu atât mai puţin să I se supună cu 
adevărat şi să aibă o inimă cu frică de Dumnezeu. De ce se întâmplă acest 
lucru? Crezurile oamenilor nu au nicio legătură cu adevărul şi sunt departe 
de a îndeplini cerinţele lui Dumnezeu. Când oamenii au crezuri, aceasta nu 
înseamnă că înţeleg adevărul. Când credinţa în Dumnezeu se bazează pe 
crez, oamenii nu vor înțelege niciodată lucrarea lui Dumnezeu și pot doar să 
o tulbure şi să o perturbe. Credinţa bazată pe crez nu înseamnă că oamenii 
vor fi atenţi la intențiile lui Dumnezeu, cu atât mai puţin că se vor supune 
lui Dumnezeu. Şi atunci ce i s-a întâmplat în continuare lui Petru? Înainte 


ca Domnul Isus să fie răstignit, El i-a spus acest lucru lui Petru: „Adevărat 


îți spun că în noaptea aceasta, înainte de cântatul cocoșului, te vei lepăda de 
Mine de trei ori!” (Matei 26:34). Ce a răspuns Petru? („Chiar dacă ar trebui să 
mor împreună cu Tine, eu tot nu mă voi lepăda de Tine!” (Matei 26:35).) Acest 
lucru l-a supărat pe Petru şi a negat că va face ce a spus Domnul, dar, în 
cele din urmă, faptele au confirmat cuvintele Domnului Isus. A fost 
încrederea lui Petru în acel moment mai mare sau mai mică decât a voastră? 
(Mai mare, el a tăiat urechea servitorului marelui preot pentru a-L proteja 
pe Domnul.) Acest lucru s-a datorat impulsivității. Cunoaşterea sa a 
Domnului Isus şi recunoașterea identităţii Sale reprezintă gradul de credință 
al lui Petru în Domnul Isus. Acestea i-au îngăduit să lupte cu încrâncenare 
pentru Domnul Isus, spunând: „Îmi voi risca viaţa ca să mă lupt cu oricine 
se atinge de Domnul meu!” Credinţa lui a atins acest nivel, dar vrea 
Dumnezeu ca omul să fie impulsiv? Cu siguranţă nu. Credinţa lui Petru a 
atins nivelul la care şi-ar fi dat viața pentru Domnul, dar apoi de ce s-a 
lepădat totuşi de trei ori de El? Pentru că îi fusese sortit să facă acest lucru 
de profeția Domnului Isus? (Nu.) Așadar care a fost motivul? De ce a fost 
atât de laş? Își putea risca viaţa luptând cu alţii pentru Domnul Isus şi i-a 
tăiat cuiva urechea. Din iubire pentru Domnul Isus, a fost capabil să 
rostească acele cuvinte din adâncul sufletului său şi să acţioneze pe baza lor, 
ceea ce i-a arătat sinceritatea excepțională. Şi atunci, când a venit timpul, de 
ce nu a îndrăznit să-L recunoască pe Domnul? (Pentru că știa consecințele. 
Dacă soldaţii romani l-ar fi prins atunci, ar fi fost omorât. Îi era teamă să nu 
fie prins și, de asemenea, îi era frică de moarte.) Principalul motiv a fost 
dorinţa lui de a-și salva viaţa. E adevărat că Petru avea crezuri, dar avea 
componentele credinţei veritabile? În acel moment, Petru deja își dăduse 
seama că Domnul Isus era Hristos, Fiul lui Dumnezeu cel viu și Însuşi 
Dumnezeu. Avea o credinţă atât de autentică, şi atunci de ce a fost totuși 


atât de laş? (Îi lipsea statura.) Şi-a prețuit viaţa şi s-a temut de moarte, de 


suferință și de tortură fizică. Indiferent care a fost motivul, într-un final, el 
tot s-a lepădat de Domnul de trei ori. A fost exact aşa cum a spus Domnul 
Isus, „în noaptea aceasta, înainte de cântatul cocoșului, te vei lepăda de 
Mine de trei ori!” Aceste cuvinte au fost într-adevăr îndeplinite de Petru. De 
ce a fost Domnul Isus capabil să spună asemenea lucruri şi să ajungă la 
astfel de concluzii despre Petru? (Dumnezeu scrutează adâncul inimilor 
oamenilor.) Ce a scrutat Dumnezeu în sufletul lui Petru? (Statura lui Petru și 
credința sa în Dumnezeu.) Domnul Isus a văzut statura lui Petru şi măsura 
încrederii sale. Având o asemenea statură mică, e aşa o surpriză că s-a 
lepădat de Domnul de trei ori? Din cauza staturii lui, era inevitabil să 
acționeze astfel, dată fiind situația. De ce a avut el atunci doar acea puţină 
încredere? (În acel moment, Petru Îl urma pe Domnul Isus de trei ani, aşa că 
experimentase prea puţin lucrarea lui Dumnezeu.) După trei ani de urmare a 
Domnului Isus, încrederea lui putea fi doar atât de mare. Aceca a fost 
statura sa atunci. Creşterea lui în statură a fost obținută prin aprofundarea 


continuă a experienţei. 


Este în regulă să Îl urmezi pe Dumnezeu fără încredere autentică? Ce 
înseamnă de fapt ca oamenii să aibă credință adevărată în Dumnezeu? Ca să 
explic acest lucru în termenii cei mai simpli: este măsura încrederii tale în 
toate cuvintele lui Dumnezeu şi în lucrarea Sa și măsura în care poți să crezi 
cu adevărat. Mai exact, e măsura în care poți să crezi şi să recunoşti în 
inima ta îndeplinirea exactă și metodele de îndeplinire ale cuvintelor rostite 
de Dumnezeu, lucrurile pe care Dumnezeu le-a poruncit, suveranitatea lui 
Dumnezeu, orchestrările şi rânduielile Sale, felul în care Dumnezeu 
rânduiește viitoarele destinaţii ale oamenilor și toate celelalte lucruri 
asemănătoare, precum şi măsura în care ai încredere autentică în acestea. În 
acel moment, Petru nu a îndrăznit nici măcar să recunoască numele 


Domnului Isus sau relația sa cu El. Avea doar puţină credinţă, iar această 


puţină credinţă i-a arătat statura reală. Care era statura sa adevărată? (Doar 
L-a recunoscut pe Domnul Isus ca Hristos, dar ştia puţine despre 
Dumnezeu.) Avea o astfel de statură mică şi nu putea să meargă mai 
departe. Aşadar, în ce vă priveşte, în ce măsură credeţi acum în Dumnezeu? 
Este credinţa voastră mai puternică decât cea a lui Petru? E mai slabă? E 
cam la fel? (E aceeaşi în ceea ce priveşte recunoașterea lui Hristos. 
Înţelegem un pic mai mult despre adevăr decât Petru, dar mai avem până să 
pătrundem în multe dintre aceste adevăruri.) Dacă a oamenilor credinţă în 
Dumnezeu se opreşte la simpla recunoaştere a faptului că El este 
Dumnezeu, că Dumnezeu poate să orchestreze şi să rânduiască totul şi că El 
are suveranitate asupra tuturor lucrurilor, asupra destinului şi a vieţii tale — 
dacă doar recunoști aceste lucruri, dar ai puţine trăsături ale credinţei, ba 
chiar şi mai puţine dacă nu deloc din componentele supunerii şi nici una 
dintre componentele așteptării și ale căutării lui Dumnezeu — ce fel de 
credinţă e aceasta? Spui mereu că tu crezi în Dumnezeu, că El este suveran 
peste toate şi că orchestrează totul, că vieţile oamenilor le sunt date de 
Dumnezeu şi că vei face orice îți cere El, chiar și să-ţi sacrifici viața pentru 
El. Dar când te vei confrunta cu o situaţie asemănătoare aceleia pe care a 
experimentat-o Petru, în care oamenii întreabă: „Este Acela Dumnezeul 
tău?”, vei reflecta asupra subiectului, gândindu-te: „Peste tot în jur sunt 
non-credincioşi, nu-i aşa că voi fi arestat dacă Îl recunosc? Dumnezeu a 
spus că putem să folosim înţelepciunea în momente critice şi să nu ÎI 
recunoaștem, aşa că voi folosi înţelepciunea, iar Dumnezeu nu îmi va 
reproşa acest lucru.” Dacă îţi vei prețui viaţa și vei fi laş, nu vei îndrăzni să 
ÎI recunoşti pe Dumnezeu şi te-ai putea chiar lepăda de El. Într-un astfel de 
moment, unde e încrederea prin care considerai că Dumnezeu e suveran 
peste toate lucrurile? (Nu există.) A fost reală sau falsă încrederea pe care ai 


crezut că o ai în momentele obişnuite? (Falsă.) Când se întâmplă ceva care 


îti încalcă în mod special noțiunile sau gusturile, iar intenția lui Dumnezeu 
încă nu e dezvăluită pe deplin în acea privinţă, El îţi cere să te supui acelei 
conjuncturi. El a rânduit mediul astfel încât tu să poți învăţa o lecție. 
Aşadar, ce faci? De pildă, să spunem că ai o credinţă deosebit de puternică 
şi că eşti deosebit de pios şi sincer, dar Dumnezeu rânduieşte un mediu care 
nu se potrivește cu noțiunile tale, tratându-te de parcă ai fi un non- 
credincios. Simţindu-te nedreptăţit, ţi se vor umple ochii de lacrimi şi te vei 
plânge lui Dumnezeu, spunând în inima ta: „O, Dumnezeule, cred în Tine, 
trăiesc pentru Tine și totuşi Tu ai rânduit un asemenea mediu pentru mine, 
m-ai pus printre non-credincioşi și m-ai pus laolaltă cu spirite impure. Oare 
nu voi fi murdărit de acest lucru? Eu mă disting ca o persoană sfântă, una 
care aparţine lui Dumnezeu. Nu ar fi trebuit să rânduieşti așa ceva. Ştii cât 
de mult Îţi duc dorul, cât de mult Te iubesc? Nu pot să fiu departe de Tine. 
Nu mă poti trata în acest fel, nu e drept față de mine!” Ce-i cu asta? Unde îți 
este supunerea când te confrunți cu lucruri care nu sunt în conformitate cu 
noțiunile tale? (Nu există.) Cu ce înlocuiești supunerea? (Cu plângeri, 
neînţelegeri şi împotrivire.) Este aceasta încredere autentică? Ce ar trebui să 
aibă credinţa adevărată? Cum se manifestă? (Prin căutarea intentiilor lui 
Dumnezeu şi supunerea față de El.) Un singur incident dezvăluie dacă o 


persoană are încredere autentică. 


Să avem părtăşie despre o chestiune care nu este în conformitate cu 
noțiunile omenești. Moise a trăit în pustie timp de patruzeci de ani. 
Patruzeci de ani înseamnă cea mai mare parte a vieţii cuiva. Dacă o 
persoană trăieşte până la optzeci de ani, patruzeci de ani înseamnă jumătate 
din viaţa sa. Ce fel de mediu de viaţă e pustia? Moise nu doar că s-a 
confruntat cu pustia, un mediu extrem de sărac, în care trăieşti foarte greu, 
ci problema mai importantă a fost că nu a avut niciun contact cu israeliții pe 


durata acestor patruzeci de ani, şi nici Dumnezeu nu i S-a arătat. Dumnezeu 


a rânduit acest mediu pentru Moise ca să-l rafineze. E acest lucru în 
conformitate cu noțiunile umane? Dacă omului îi va lipsi credința 
adevărată, cum se va manifesta aceasta în general? În primii doi ani, el va 
avea încă o anumită forţă în inima lui şi se va gândi: „Dumnezeu mă 
încearcă, dar nu mi-e teamă. Îl am pe Dumnezeu! Atâta vreme cât El nu mă 
lasă să mor, pot să trăiesc atâta timp cât mai am suflare. Trăiesc prin 
Dumnezeu. Am încredere. Trebuie să-L mulţumesc pe Dumnezeu!” Are 
această fărâmă de hotărâre pentru că are încă oi în jur. Totuşi, după ce trec 
câţiva ani, oile se împuţinează şi toată ziua bate un vânt şuierător. În liniştea 
nopţii, omul se simte singur. Nu are pe nimeni căruia să-i împărtășească ce 
e în inima lui. Când își înalţă ochii spre cer, tot ce vede sunt stelele şi luna. 
Se simte încă şi mai singur în nopțile înnorate şi ploioase, când până și luna 
se ascunde vederii. În mod inconștient, încrederea sa scade treptat. Când 
încrederea sa slăbeşte, iese la iveală o inimă plin de plângeri şi de 
neînţelegeri. Imediat după aceea, se simte din ce în ce mai deprimat, iar 
viaţa devine treptat fără rost. Simte permanent că Dumnezeu nu îl observă 
şi că l-a abandonat. Pune existenţa lui Dumnezeu sub semnul întrebării, iar 
încrederea sa scade din ce în ce mai mult. Dacă nu vei avea credință 
adevărată, nu vei trece testul timpului sau pe cel al mediului. Dacă nu vei 
putea suporta încercarea pe care Dumnezeu ţi-o dă, El nu îţi va vorbi sau nu 
ți Se va arăta. Dumnezeu vrea să vadă dacă tu crezi în existenţa Lui, dacă Îi 
recunoşti existenţa şi dacă ai credință adevărată în inimă. Acesta e modul în 
care Dumnezeu scrutează adâncul inimilor oamenilor. Sunt în mâinile lui 
Dumnezeu oamenii care trăiesc între cer și pământ? Toţi sunt în mâinile lui 
Dumnezeu. Exact aşa stau lucrurile. Nu contează dacă ești în pustie sau pe 
lună, ești în mâinile lui Dumnezeu. Aşa stau lucrurile. Dacă Dumnezeu nu ţi 
S-a arătat, cum poţi vedea existenţa şi suveranitatea Sa? Cum poți permite 


să se fixeze în inima ta şi să nu dispară niciodată adevărul conform căruia 


„Dumnezeu există şi e suveran peste toate lucrurile”? Cum poţi să faci din 
această afirmație viaţa ta, impulsul vieții tale, credinţa și forța care îți 
permit să trăieşti în continuare? (Prin rugăciune.) Acesta e un lucru practic. 
Aceasta e calea de practică. Când te afli în cel mai dificil moment, când eşti 
cel mai puţin capabil să-L simţi pe Dumnezeu, când simţi cel mai mult 
durerea și singurătatea, când te simți departe de Dumnezeu, care este 
singurul lucru pe care ar trebui să-l faci mai presus de orice? Să-L chemi în 
ajutor pe Dumnezeu. Să-L chemi în ajutor îți dă putere. Să-L chemi în 
ajutor îți permite să-l simți prezenţa. Să-L chemi în ajutor îți permite să-l 
simţi suveranitatea. Când Îl vei chema pe Dumnezeu în ajutor, când I te vei 
ruga şi-ţi vei pune viața în mâinile Lui, vei simți că Dumnezeu îți este 
alături şi că nu te-a abandonat. Îţi va spori credinţa când vei simţi că 
Dumnezeu nu te-a abandonat, când vei simţi efectiv că îţi este alături? Dacă 
ai credință adevărată, oare aceasta se va degrada şi va dispărea cu trecerea 
timpului? Categoric nu. E rezolvată acum problema credinței? Pot oamenii 
să aibă încredere autentică doar având la ei tot timpul Biblia și memorând în 
mod rigid versetele cuvânt cu cuvânt? Trebuie în continuare să te rogi lui 
Dumnezeu şi să te bazezi pe El pentru a rezolva această problemă. Cum a 
făcut faţă Moise acelor patruzeci de ani în pustie? În acele timpuri, nu 
exista Biblia şi erau puţini oameni în jurul lui. Avea doar oi cu el. Moise a 
fost călăuzit cu siguranţă de Dumnezeu. Deşi Biblia nu arată cum l-a 
călăuzit Dumnezeu, dacă El i S-a arătat, i-a vorbit sau i-a permis lui Moise 
să înţeleagă de ce l-a făcut să trăiască în pustiu patruzeci de ani, este un fapt 
de netăgăduit că Moise a supraviețuit vieţii în pustie timp de patruzeci de 
ani. Nimeni nu poate nega acest fapt. Cum a putut supravieţui singur în 
pustie timp de patruzeci de ani, fără să aibă pe nimeni în jur căruia să-i 
împărtăşească lucrurile din inima lui? Fără credință adevărată, oricui i-ar fi 


imposibil acest lucru. Ar fi un miracol! Indiferent cum se gândesc oamenii 


la acest subiect, ei simt că asta nu s-ar întâmpla niciodată. E prea nepotrivit 
cu noțiunile şi închipuirile omenești! Dar aceasta nu e o legendă, nu e o 
poveste fantastică, ci un fapt real, neschimbător şi de netăgăduit. Ce le arată 
oamenilor existența acestui fapt? Dacă vei avea credință adevărată în 
Dumnezeu, atâta vreme cât vei mai avea suflare, Dumnezeu nu te va 
abandona. Acesta este o realitate a existenţei lui Dumnezeu. Dacă ai o astfel 
de credință autentică şi o astfel de înţelegere adevărată a lui Dumnezeu, 
atunci credinţa ta e îndeajuns de mare. Indiferent de mediul în care te vei 


afla și indiferent cât timp vei fi în acel mediu, încrederea ta nu va scădea. 


Moise a stat în pustie patruzeci de ani. Dumnezeu nu i S-a arătat 
niciodată şi nici nu i-a oferit adevărul. Moise nu avea la el cărți care să 
conţină cuvintele lui Dumnezeu, nu îi avea alături pe niciunul dintre aleşii 
lui Dumnezeu şi pe nimeni căruia să-i împărtășească ce era în inima lui. 
Trăind singur în pustie, putea doar să trăiască bazându-se pe rugăciunile 
către Dumnezeu. În cele din urmă, așa a dobândit Moise încredere 
autentică. Aşadar, de ce a făcut Dumnezeu acest lucru? El i-a încredinţat o 
sarcină lui Moise, S-a folosit din plin de el, şi Dumnezeu a avut nevoie să- 
Şi facă lucrarea asupra lui, aşa că l-a călit. Ce a călit Dumnezeu la Moise? 
(Încrederea lui.) Dumnezeu a vrut să-i desăvârşească încrederea, nu să i-o 
călească. Dumnezeu căleşte bunele intenţii ale omului, anume hotărârea 
omului, abilitățile, calitățile şi impulsivitatea sa. De ce a plecat atunci 
Moise din Egipt? (Pentru că a ucis un egiptean din cauza impulsivităţii 
sale.) ÎI putea folosi Dumnezeu în acel moment? (Nu.) Ce s-ar fi întâmplat 
dacă Dumnezeu l-ar fi folosit atunci? Moise îi ura pe egipteni şi mereu era 
pe cale să acţioneze impulsiv. Dacă ar fi ucis o altă persoană, nu ar fi creat 
probleme acest lucru? Dacă Dumnezeu i-ar fi cerut să meargă şi să-i scoată 
pe israeliți din Egipt, iar Moise ar fi acționat impulsiv când faraonul nu ar fi 


fost de acord, nu ar fi iscat asta probleme? Dumnezeu ar fi spus: „Îl poți 


reprezenta pe Dumnezeu dacă te porți în acest fel?” Prin urmare, din pricina 
impulsivității sale, Dumnezeu nu-l putea folosi. Impulsivitatea este o 
interdicție majoră pentru oameni. Dacă vei fi impulsiv, dacă vei dori mereu 
să faci lucrurile bazându-te pe naturaleţea şi pe impulsul tău şi dacă vei vrea 
mereu să rezolvi problemele folosind metodele umane; dacă nu vei avea 
credință adevărată în Dumnezeu, nu te vei baza pe El şi nu vei crede în 
suveranitatea Sa din credinţă adevărată, Dumnezeu nu va putea să te 
folosească. Dacă Dumnezeu ar încerca să te folosească, nu numai că nu vei 
îndeplini nimic, dar, de fapt, vei înrăutăți situația. Prin urmare, după ce 
Moise l-a ucis pe egiptean, a fugit în pustie. Dumnezeu a folosit mediul 
deşertului pentru a-i căli voinţa, impulsivitatea, bunele intenții, zelul şi 
impulsul, precum şi eroismul care îl făcuse să apere interesele poporului său 
şi să lupte împotriva nedreptăţii. Toate acestea sunt lucruri care ţin de voința 
umană: impulsivitatea şi naturaleţea. De ce nu a rânduit Dumnezeu să-l 
acompanieze câţiva israeliți? Dacă ar fi avut încă o persoană lângă el, poate 
că nu s-ar fi bazat pe Dumnezeu, ci pe o altă persoană. În cele din urmă, ce 
fel de persoană a devenit Moise după rafinare, într-un astfel de mediu? 
Putea să se supună lui Dumnezeu și să aibă încredere autentică. Aceasta 
arată că impulsivitatea sa naturală dispăruse. Când a ieșit din pustie, mai 
avea impulsivitate şi eroism? (Nu.) Cum s-a dovedit acest lucru? (Moise a 
spus că nu mai era un orator bun.) Nu mai putea vorbi, aşa că mai avea el 
încă propriile intenții și impulsuri? (Nu.) Privind lucrurile în acest fel, când 
Dumnezeu vrea să desăvârşească o persoană, să-i desăvârşească încrederea 
în Dumnezeu, indiferent dacă El va folosi această persoană sau nu, 
Dumnezeu va desăvârși înțelegerea acesteia despre adevăr şi înțelegerea 
intentiilor lui Dumnezeu și îi va permite acestei persoane să I se supună cu 
adevărat, întru totul şi fără nicio întinare, fără lucrurile numite eroism 


uman, impuls, ambiţie şi pasiuni măreţe, fără impulsivitate şi fără bunele 


intenții omeneşti şi entuziasm — fără aceste așa-numite crezuri. Toată lumea 
admiră şi urmăreşte aceste lucruri care provin din voința omenească, sunt 
acele lucruri așa-zise pozitive, bune şi drepte în inimile oamenilor. Acestea 
sunt lucrurile după care toți sunt dispuşi să trăiască. Acestea sunt crezurile 
oamenilor. Când oamenii nu le au, ei pot să se supună cu adevărat lui 
Dumnezeu şi nu vor face lucruri şi nu vor vorbi pe baza închipuirilor şi a 
bunătăţii omeneşti. Când oamenii vor veni din nou înaintea lui Dumnezeu, 
vor avea mai multe elemente ale credinței adevărate în El. Care sunt 
elementele credinţei adevărate? Îl vor mai sfătui ei pe Dumnezeu şi vor mai 
spune: „Dumnezeule, lucrurile pe care le faci nu sunt în acord cu noțiunile 
omenești, iar oamenilor le este greu să-Ţi accepte faptele. Chiar trebuie să 
faci în acest fel” şi „Dumnezeule, ceea ce ai spus nu pare corect. Tonul este 
nepotrivit, abordarea e greşită, iar cuvintele pe care le foloseşti sunt 
incorecte”? Aceste lucruri sunt uzate în ei şi, treptat, nu-L vor mai sfătui pe 
Dumnezeu. Vor fi capabili să se supună cu adevărat lui Dumnezeu, să aibă 
rațiune şi frică de Dumnezeu. În cei patruzeci de ani de călire în pustie, 
Moise a simţit cu adevărat existenţa lui Dumnezeu. Într-un mediu unde unei 
persoane îi era pur şi simplu imposibil să supravieţuiască, el s-a bazat pe 
Dumnezeu să supravieţuiască zi după zi, să îşi păstreze speranţa an după an 
şi a trăit până la capăt. L-a văzut cu adevărat pe Dumnezeu. Nu a fost o 
întâmplare şi nici o legendă. Nu a fost nimic accidental sau neaşteptat la 
acest lucru. Totul a fost adevărat. A văzut existenţa reală a lui Dumnezeu și 
a văzut că suveranitatea Sa asupra tuturor lucrurilor este reală. Odată ce 
lucrarea lui Dumnezeu asupra oamenilor obține un astfel de efect, inimile 
lor se vor transforma. Noţiunile şi închipuirile lor vor dispărea şi vor simţi 
că ei sunt nimic şi că nu pot face niciun lucru fără Dumnezeu. Drept 
urmare, nu vor vrea să insiste să facă lucrurile în felul lor. Vor spune 


oamenii atunci lucruri precum: „Doamne! Să nu cumva să Ţi se întâmple 


aşa ceva”? (Nu.) Putem spune că atunci oamenii nu vor vorbi pe baza 
noțiunilor omenești ca să-L împiedice pe Dumnezeu şi nici nu vor face 
lucrurile din voință umană sau nu vor insista să facă lucrurile aşa cum 
consideră că e potrivit. În acel moment, pe ce bază își vor trăi oamenii 
vieţile? Ce vor trăi? În mod subiectiv, se pot supune suveranității şi 
rânduielilor lui Dumnezeu. În mod obiectiv, îi pot permite naturii să-și 
urmeze cursul, să aştepte şi să caute intențiile lui Dumnezeu şi să se supună 
lui Dumnezeu în privinţa a tot ce le cere El să facă, fără să aibă alegeri 


personale. 


În trecut, când Dumnezeu l-a trimis pe Moise să-i conducă pe israeliți 
afară din Egipt, care a fost reacția lui Moise la faptul că Dumnezeu i-a dat o 
astfel de însărcinare? (El a spus că nu era elocvent, ci lent în vorbire și 
limbaj.) Avea acea uşoară îndoială că nu era elocvent, ci lent în vorbire şi 
limbaj. Dar s-a împotrivit el însărcinării date de Dumnezeu? Cum a tratat- 
o? A căzut la pământ. Ce înseamnă să cazi la pământ? Înseamnă a te supune 
şi a accepta. El s-a prosternat în întregime în faţa lui Dumnezeu, fără a ţine 
seama de preferinţele personale şi nu a menționat nicio dificultate ar fi putut 
avea. Orice ar vrea Dumnezeu ca el să facă, ar face-o imediat. De ce a fost 
capabil să accepte însărcinarea lui Dumnezeu chiar şi atunci când a simţit 
că nu putea face nimic? Pentru că avea credință adevărată în inima lui. 
Moise avusese o anumită experienţă cu privire la suveranitatea lui 
Dumnezeu asupra tuturor lucrurilor și chestiunilor şi, în cei patruzeci de ani 
pe care i-a petrecut în pustietate, ajunsese să ştie că suveranitatea lui 
Dumnezeu este atotputernică. Aşadar, el a acceptat bucuros însărcinarea 
dată de Dumnezeu şi s-a pornit să facă ceea ce Dumnezeu i-a încredinţat 
fără să mai spună niciun cuvânt. Ce înseamnă că s-a pornit? Înseamnă că el 
a avut încredere adevărată în Dumnezeu, s-a bazat cu adevărat pe El şi I s-a 


supus cu adevărat. Nu a fost laş și nu a făcut o alegere proprie şi nici nu a 


încercat să refuze. În schimb, a crezut pe deplin şi s-a pornit să acţioneze cu 
însărcinarea dată de Dumnezeu asupra lui, plin de încredere. Credea 
următorul lucru: „Dacă Dumnezeu mi-a încredinţat aceste lucruri, atunci 
totul se va face așa cum spune Dumnezeu. Dumnezeu mi-a spus să-i scot pe 
israeliți din Egipt, aşa că voi pleca. Întrucât aceasta este ceea ce Dumnezeu 
mi-a încredinţat, El va merge să lucreze şi îmi va da putere. Trebuie doar să 
cooperez.” Aceasta este percepția pe care o avea Moise. Oamenii cărora le 
lipseşte înţelegerea spirituală cred că pot face singuri lucrurile pe care 
Dumnezeu le încredințează. Au oamenii asemenea abilități? Cu siguranță 
nu. Dacă oamenii vor fi laşi, le va lipsi până şi curajul de a se întâlni cu 
faraonul egiptean. În inimile lor, vor spune: „Faraonul egiptean este un 
rege-diavol. Are o armată în subordine şi m-ar putea ucide cu un singur 
cuvânt. Cum pot să scot de aici atât de mulți israeliți? Ar asculta de mine 
faraonul egiptean?” Aceste cuvinte înseamnă refuz, împotrivire şi 
răzvrătire. Demonstrează lipsa credinţei în Dumnezeu, iar aceasta nu este 
încredere autentică. Circumstanţele de atunci nu erau favorabile pentru 
israeliți sau pentru Moise. Scoaterea israeliților din Egipt era, din 
perspectiva omului, o sarcină pur şi simplu imposibilă, deoarece Egiptul era 
blocat de Marea Roşie, iar traversarea acesteia ar fi fost o mare provocare. 
Se poate oare ca Moise chiar să nu fi ştiut cât de greu ar fi să îndeplinească 
această însărcinare? În inima lui, ştia şi totuşi spunea doar că era lent în 
vorbire și limbaj, că nimeni nu avea să-i ia în seamă cuvintele. El nu a 
respins, în inimă, însărcinarea dată de Dumnezeu. Când Dumnezeu i-a spus 
lui Moise să-i conducă pe israeliți afară din Egipt, el a căzut la pământ şi a 
acceptat. De ce nu a menţionat el dificultățile? Oare pentru că, după 
patruzeci de ani petrecuţi în pustietate, nu cunoștea pericolele lumii 
oamenilor sau starea în care progresaseră lucrurile în Egipt sau situația 


actuală a israeliților? Nu putea să vadă clar aceste lucruri? Asta se 


întâmpla? Cu siguranţă, nu. Moise era inteligent şi înțelept. El ştia toate 
acele lucruri, le-a suferit şi le-a experimentat personal în lumea oamenilor și 
nu le va uita niciodată. El ştia prea bine acele lucruri. Prin urmare, ştia cât 
de dificilă era însărcinarea pe care i-o dăduse Dumnezeu? (Da.) Dacă ştia, 
cum a putut să accepte acea însărcinare? Avea încredere în Dumnezeu. Cu 
experienţa sa de viaţă, el a crezut în atotputernicia lui Dumnezeu, aşa că a 
acceptat această însărcinare de la Dumnezeu cu inima plină de încredere și 
fără nici cea mai mică urmă de îndoială. Ce experienţe a avut? Spuneţi-Mi. 
(În experienţa sa, de fiecare dată când L-a chemat pe Dumnezeu şi de 
fiecare dată când s-a apropiat de Dumnezeu, El l-a călăuzit şi l-a îndrumat. 
Moise a văzut că Dumnezeu nu Și-a încălcat niciodată cuvântul și a avut 
încredere autentică în El.) Asta pe de o parte. Altceva? (În timpul celor 
patruzeci de ani în pustie, Moise văzuse cu adevărat suveranitatea lui 
Dumnezeu când L-a chemat şi s-a rugat Lui. A fost capabil să 
supraviețuiască şi să reziste până la capăt şi a avut credință adevărată în 
suveranitatea lui Dumnezeu.) Altceva? (Dumnezeu lucrase deja mult asupra 
lui Moise. Acesta ştia câte ceva despre cum Dumnezeu crease cerul, 
pământul şi toate lucrurile, cum Se folosise de un potop ca să distrugă 
lumea în timpurile lui Noe şi despre Avraam și alte asemenea lucruri. A 
scris aceste lucruri în Pentateuh, ceea ce demonstrează că ajunsese la 
cunoaşterea acestor fapte ale lui Dumnezeu şi că ştia că Dumnezeu e 
atotputernic și omniscient. Prin urmare, credea că, deoarece Dumnezeu 
avea să-l călăuzească, sarcina sa avea să fie cu siguranță încununată de 
succes. Voia să observe faptele lui Dumnezeu, să vadă ce avea să 
împlinească Dumnezeu prin el şi cum urma să-l ajute şi să-l ghideze 
Dumnezeu. Aceasta a fost încrederea pe care a avut-o.) Așa au stat 
lucrurile. Spune-Mi, în cei patruzeci de ani petrecuţi în pustietate, a putut 


Moise să experimenteze faptul că, în Dumnezeu, nimic nu este dificil și că 


omul este în mâna lui Dumnezeu? Foarte mult — aceasta a fost cea mai 
adevărată experienţă a lui. În cei patruzeci de ani petrecuţi în pustietate, au 
fost atât de multe lucruri care reprezentau un pericol de moarte pentru el şi 
nu ştia dacă avea să supravieţuiască acestora. În fiecare zi, avea să se lupte 
pentru viaţa lui şi să se roage lui Dumnezeu pentru protecție. Aceasta a fost 
singura lui dorinţă. În acei patruzeci de ani, ceea ce a experimentat cel mai 
profund au fost suveranitatea şi protecția lui Dumnezeu. Atunci, mai târziu, 
când a acceptat însărcinarea lui Dumnezeu, primul său sentiment trebuie să 
fi fost: „Nimic nu este dificil în ceea ce-L priveşte pe Dumnezeu. Dacă 
Dumnezeu spune că se poate, atunci cu siguranţă se poate. Din moment ce 
Dumnezeu mi-a dat o astfel de însărcinare, El sigur va avea grijă de aceasta 
— El este cel care o va face, nu orice om.” Înainte de a lua măsuri, oamenii 
trebuie să planifice și să facă pregătiri din timp. Trebuie să se ocupe mai 
întâi de preliminarii. Trebuie să facă Dumnezeu aceste lucruri înainte de a 
acționa? Nu are nevoie. Fiecare ființă creată, oricât de influentă, oricât de 
capabilă sau puternică, oricât de frenetică, este în mâna lui Dumnezeu. 
Moise avea încredere, cunoaştere și experiență în acest sens, aşa că, în 
inima lui, nu era nicio fărâmă de îndoială sau teamă. Ca atare, încrederea lui 
în Dumnezeu era deosebit de sinceră şi pură. Se poate spune că era plin de 


încredere. 


Tocmai am vorbit despre ce este credința adevărată. Spuneţi-Mi, în 
cele din urmă, Dumnezeu vrea crezurile oamenilor sau credinţa lor 
adevărată? (Vrea credinţa lor adevărată.) Ceea ce vrea Dumnezeu e credința 
adevărată a oamenilor. Ce este credinţa adevărată? În termenii cei mai 
simpli şi clari, este încrederea reală a oamenilor în Dumnezeu. Cum arată 
încrederea autentică în practică? Ce legătură are cu toate activitățile din 
viețile reale ale oamenilor? (Oamenii cred că Dumnezeu e suveran peste 


toate lucrurile şi că pe toate le predestinează. Cred în suveranitatea lui 


Dumnezeu asupra tuturor lucrurilor cu care ei se confruntă şi cred că nimic 
nu e dificil pentru El.) (Oamenii cred că orice cuvânt pe care Dumnezeu îl 
spune va ajunge să se întâmple.) Reflectaţi mai adânc la aceste lucruri. În ce 
alt fel se va manifesta încrederea autentică? (Încrederea lui Moise e diferită 
de cea a credincioşilor obișnuiți. Când a scris Geneza, el a crezut că 
Dumnezeu a creat cerul, pământul şi toate lucrurile prin cuvintele Sale, că 
acestea au fost înfăptuite prin cuvintele Sale, a crezut că orice spune 
Dumnezeu că este există cu adevărat şi că lucrurile pe care Dumnezeu le 
porunceşte vor ajunge să se întâmple, credea că toate cuvintele Sale vor 
ajunge să se întâmple şi să fie îndeplinite. În această privinţă, avea 
încredere autentică în Dumnezeu. Nu a crezut doar în faptul că Dumnezeu 
există cu adevărat. El credea că cerul, pământul şi toate lucrurile au fost 
create de Dumnezeu. În sufletul lui, credea pe deplin că totul a fost săvârşit 
de cuvintele lui Dumnezeu și credea în atotputernicia Sa. Dacă nu ar fi avut 
o astfel de credinţă în EI, nu ar fi scris niciodată Geneza. Aceste cuvinte au 
fost, de asemenea, inspirate sau dezvăluite de Duhul Sfânt, iar el putea 
înţelege cu claritate.) Spuneţi-Mi, este un fapt existența lui Dumnezeu 
pentru că oamenii cred în ea? (Nu.) Ce fel de fapt este existența reală a lui 
Dumnezeu? (Indiferent dacă oamenii cred sau nu în ea, Dumnezeu există, 
El există de la sine şi este etern.) Cel puţin, credinţa în Dumnezeu trebuie să 
fie bazată pe această temelie: Dumnezeu nu există datorită faptului că tu ÎI 
recunoşti verbal sau nu ar exista dacă tu nu L-ai recunoaşte. Mai degrabă, 
Dumnezeu există indiferent dacă tu crezi în El sau Îl recunoşti. Dumnezeu 
este veşnic Creatorul şi este veşnic suveran asupra tuturor lucrurilor. De ce 
trebuie oamenii să ajungă la această înţelegere? Ce poate schimba în ei? 
Unele persoane spun: „Dacă noi credem în Tine, Tu eşti Dumnezeu, dar 
dacă noi nu credem în Tine, Tu nu eşti Dumnezeu.” Ce-i cu aceste cuvinte? 


Acestea sunt nişte cuvinte răzvrătite şi absurde. Dumnezeu zice: „Dacă tu 


nu crezi în Mine, Eu tot sunt Dumnezeu și sunt încă suveran asupra 
destinului tău. Nu poţi să schimbi acest lucru.” Acesta e un fapt pe care 
nimeni nu-l poate nega. Indiferent cât de mult Îl neagă un ateu pe 
Dumnezeu sau cât de mult I se împotriveşte, soarta lui e în continuare sub 
suveranitatea lui Dumnezeu şi el nu poate să scape de pedeapsa Sa. Dacă 
accepti pe deplin orchestrările şi rânduielile lui Dumnezeu și te supui lor și 
poți să accepţi toate adevărurile exprimate de El, cuvintele lui Dumnezeu 
pot să-ți schimbe modul de viaţă, scopurile în viață și direcția urmăririi tale, 
pot să-ţi schimbe calea pe care o alegi și sensul vieţii tale. Unii oameni spun 
din gură că ei cred în existenţa lui Dumnezeu şi că El este suveran peste 
toate lucrurile şi peste tot ceea ce este, dar nu pot să se supună orchestrărilor 
şi rânduielilor lui Dumnezeu şi nu pot să vadă că El face diferite rânduieli 
pentru fiecare persoană. Aceşti oameni vor întotdeauna să-şi urmeze 
propriile ambiţii şi dorinţe şi vor mereu să facă lucruri măreţe, dar se 
confruntă cu obstacole repetate și sunt în cele din urmă descurajaţi, ajung 
distruși și răniţi. Doar atunci se predau. Dacă ei ar crede cu adevărat în 
suveranitatea lui Dumnezeu, s-ar mai purta astfel? Le-ar fi imposibil. Cum 
ar trebui să procedeze? În primul rând, ar trebui să priceapă intenţia lui 
Dumnezeu. În lucrarea lui Dumnezeu pentru mântuirea omenirii, El îi ajută 
pe oameni să se lepede de firile corupte şi să se elibereze de influența 
Satanei, să meargă pe calea cea dreaptă în viață şi să trăiască după cuvintele 
lui Dumnezeu. Dacă oamenii vor înţelege realmente intenţia lui Dumnezeu, 
Îi vor urma cerinţele în urmărirea adevărului şi în străduinţa de a-L înţelege, 
obținând supunere faţă de suveranitatea şi rânduielile lui Dumnezeu. Pot fi 
în acord cu intenția lui Dumnezeu doar în acest fel. Există mulți oameni 
care cred în Dumnezeu, dar nu sunt capabili să I se supună. Vor mereu să își 
urmărească propriile dorinţe, dar toţi eşuează în final. Doar atunci spun ce 


este în inimile lor: „Acesta e destinul și nimeni nu poate să schimbe ce a 


poruncit Dumnezeu!” În acel moment, când zic din nou: „Cred în existența 
lui Dumnezeu și cred că Dumnezeu tine totul în mâinile Lui”, sunt diferite 
aceste cuvinte de cele pe care le-au rostit înainte? Sunt mult mai practice 
decât doctrinele despre care au vorbit în trecut. Înainte, doar recunoşteau 
verbal şi credeau că Dumnezeu e suveran peste toate lucrurile, dar când li se 
întâmplau unele lucruri, nu puteau să se supună lui Dumnezeu şi să practice 
adevărul conform cuvintelor Lui. În inimile lor, credeau că îşi pot îndeplini 
singuri idealurile. În acest fel, cuvintele lui Dumnezeu în care credeau în 
inimile lor şi doctrinele care le stăteau pe limbă nu puteau ajunge principiile 
acțiunilor lor. Mai exact, nu credeau că toate cuvintele lui Dumnezeu 
constituie adevărul şi că pot săvârşi toate lucrurile. Ei credeau că au înţeles 
adevărul, dar nu se puteau supune suveranității şi rânduielilor lui 
Dumnezeu, aşa că lucrurile pe care le pricepeau erau doar doctrine şi 
cuvinte, nu adevărul-realitate. Spuneau din gură că ei cred în suveranitatea 
lui Dumnezeu, dar, în viaţa reală, nu puteau să se supună lui Dumnezeu. 
Mergeau mereu pe căile lor, voiau întotdeauna să-și urmărească propriile 
dorințe şi încălcau cerințele lui Dumnezeu. Este aceasta supunere 
adevărată? Există aici credință adevărată şi încredere autentică? (Nu.) Nu 
există deloc, ceea ce e cu adevărat demn de milă! Care sunt manifestările 
încrederii autentice în Dumnezeu? Oamenii cu încredere autentică cred cel 
puţin despre cuvintele lui Dumnezeu că sunt adevărul şi că ele vor ajunge să 
se împlinească şi să fie îndeplinite, şi ei cred că practicarea în conformitate 
cu cerinţele lui Dumnezeu este calea corectă în viaţă. În vieţile lor, se roagă 
lui Dumnezeu, se bazează pe El, aduc cuvintele Sale în viețile lor reale, 
practică în conformitate cu cuvintele lui Dumnezeu în toate privințele, caută 
să fie oameni onești şi să trăiască realitatea cuvintelor lui Dumnezeu. Nu 
cred doar în existenţa și suveranitatea lui Dumnezeu, ci caută, de asemenea, 


să se supună în viețile lor reale orchestrărilor şi rânduielilor Sale. Dacă sunt 


răzvrătiți, pot să reflecteze asupra lor înşişi, să accepte adevărul, 
disciplinarea de către Dumnezeu şi să obțină supunere față de Dumnezeu. 
Dacă vei practica în acest fel, adevărul pe care îl vei crede şi îl vei 
recunoaşte îți va deveni viața-realitate. Adevărul va fi capabil să îţi ghideze 
gândurile, viaţa şi direcţia pe care întreaga ta viaţă o va lua. În acel moment, 
vei fi capabil să ai încredere autentică în Dumnezeu. Când ai credință reală 
în Dumnezeu şi supunere adevărată, acestea determină încrederea reală. 
Această încredere este credință veritabilă în Dumnezeu. De unde vine 
această credință veritabilă? Este obținută prin practicarea și experimentarea 
cuvintelor lui Dumnezeu şi, în acest mod, ajungi să înţelegi adevărul. Cu cât 
mai mulți oameni înțeleg adevărul, cu atât mai mare e încrederea lor în 
Dumnezeu, cu atât cunosc mai multe despre El şi cu atât mai mult I se 


supun cu adevărat. Așa ajung oamenii să aibă credință adevărată. 


Ce face Dumnezeu în procesul prin care oamenii ajung să aibă credință 
veritabilă în El? (Luminează, călăuzeşte, orchestrează mediile și apoi ia 
adevărul şi lucrează cu el asupra oamenilor.) Când Petru a primis acest 
reproş de la Domnul Isus, Acesta era Dumnezeu care l-a expus, judecat și 
condamnat. E necesar ca oamenii să experimenteze aceste lucruri înainte să 
obțină încredere autentică în Dumnezeu? (Da.) De ce trebuie ei să le 
experimenteze? Ar fi imposibil fără acestea? E posibil să treci peste 
judecată, expunere, dojană, disciplinare, reproş, ba chiar şi blestem? (Nu.) 
Să presupunem că Domnul Isus discuta chestiunea cu Petru într-o manieră 
prietenoasă, în loc să-l mustre, spunând: „Petru, ştiu că ai intenţii bune în 
ceea ce spui, dar nu mai vorbi așa pe viitor. Nu-Mi mai împiedica planul din 
cauza bunelor intenții omeneşti. Nu vorbi în numele Satanei şi nu te 
comporta ca un emisar al Satanei. Pe viitor, fii mai atent şi nu vorbi prostii. 
Înainte să vorbeşti, cântăreşte atent dacă vorbele tale sunt corecte şi dacă ele 


Il vor mâhni sau Il vor mânia pe Dumnezeu.” Ar fi funcționat dacă vorbea 


astfel? (Nu.) De ce nu? Oamenii au fost prea profund corupți de Satana, iar 
rădăcinile corupției lor sunt prea adânci. Ei trăiesc pe baza firii lor corupte. 
Toate gândurile, acţiunile, închipuirile, noțiunile lor, toate scopurile și 
direcțiile vieţii lor şi motivațiile pentru tot ce spun și fac se trag din firea lor 
coruptă. E în regulă dacă Dumnezeu nu le face reproşuri? Îşi vor da seama 
de gravitatea acestei probleme? Poate să fie eliminată cauza principală a 
păcatului lor? (Nu.) Dacă principala cauză a păcatului lor nu poate fi 
eliminată, pot oamenii să se supună lui Dumnezeu? (Nu.) Acum îți este clar 
dacă e un lucru bun sau rău când Dumnezeu îi condamnă și îi blestemă pe 
oameni? (E un lucru bun.) E un lucru bun ca Dumnezeu să dezvăluie 
oamenii? (Da.) Ce dezvăluie el în oameni? (Slăbiciunea, statura şi 
încrederea în Dumnezeu.) El îi dezvăluie complet pe oameni. Doctrinele de 
care te ţii, sloganurile pe care le repeţi constant, crezurile tale, zelul tău 
aparent şi intențiile tale binevoitoare nu sunt ceea ce Dumnezeu aprobă. El 
nu vrea aceste lucruri. Indiferent cât ești de zelos sau cât de departe 
călătoreşti, pot să arate acestea că ai adevărul? Pot să arate că ai credinţă 
veritabilă în Dumnezeu? (Nu.) Acestea nu sunt lucrurile pe care Dumnezeu 
le aprobă. Bunătatea și închipuirile omenești sunt inutile. Pentru a dobândi 
aprobarea lui Dumnezeu şi a avea credinţă veritabilă în El, trebuie să 
experimentezi diversele metode prin care lucrează Dumnezeu: expunerea, 
judecata, condamnarea, blestemarea — uneori, sunt necesare şi disciplinarea 
şi pedeapsa. Sunt aceste lucruri înspăimântătoare? Nu, nu sunt 
înspăimântătoare. Conţin intenția lui Dumnezeu, considerația Sa grijulie şi 
iubirea Sa. Merită să înduri aceste greutăți! Dumnezeu face aceste lucruri Și 
foloseşte aceste metode ca să lucreze asupra oamenilor. Aceasta arată că 
Dumnezeu așteaptă lucruri de la acești oameni şi că vrea să obțină ceva de 
la ei. El nu face aceste lucruri la întâmplare, fără motiv sau pe baza 


închipuirilor. Ele reflectă complet intenția lui Dumnezeu. Care este intenția 


lui Dumnezeu? El vrea să îi aducă pe oameni la credința veritabilă în El și 
să-i facă să accepte adevărul, să se elibereze de firile corupte şi să 


dobândească mântuirea. 


Spuneţi-Mi, după ce Petru s-a lepădat de trei ori de Domnul, a reflectat 
asupra propriei credinţe? (Da.) Oamenii cu umanitate normală, aceia care 
urmăresc adevărul, vor reflecta asupra lor înșiși când se vor confrunta cu 
eşecuri şi piedici. Petru a reflectat cu siguranță astfel asupra lui însuşi. 
Oamenii care nu iubesc adevărul nu se vor analiza niciodată. Dacă se vor 
confrunta cu o situație ca a lui Petru, vor zice: „Deşi m-am lepădat de trei 
ori de Domnul, acestea au fost împrejurări excepționale. Cine nu s-ar simţi 
îngrijorat, înfricoşat şi slab în astfel de circumstanţe excepționale? Nu e 
mare lucru. Iubirea mea pentru Domnul e tot mare, inima mea are un zel 
înflăcărat, duhul meu e puternic şi nu-L voi părăsi niciodată pe Domnul, nu- 
L voi abandona niciodată! Să mă lepăd de trei ori de Domnul e doar un mic 
defect, iar Dumnezeu probabil nu Şi-o va aminti. În cele din urmă, credinţa 
mea în Dumnezeu e destul de mare.” Ce fel de gândire e aceasta? E ea o 
atitudine de acceptare a adevărului? E ea o cale de a obține credinţa 
autentică? (Nu.) Însă dacă Petru s-ar fi gândit: „Doamne Isuse, cunoşti prea 
bine oamenii, şi-atunci cum ai putut să pui prinsoare că voi face un 
asemenea lucru? Nu ar fi trebuit să prevezi că mă voi lepăda de Tine. În 
schimb, ar fi trebuit să prevezi că Te voi recunoaște de trei ori. Ar fi fost 
grozav şi atunci Te-aș fi urmat cu fruntea sus. În plus, asta ar fi arătat marea 
mea încredere în Tine, iar predicțiile Tale s-ar fi dovedit şi ele corecte. Am 
fi fost amândoi mulțumiți. Cât de sincer cred în Tine! Trebuie să mă 
desăvârşeşti şi să-mi dai demnitate! Nu ar trebui să-mi faci reproşuri. Nu ar 
trebui să mă tratezi în acest fel. Sunt Petru cel demn. Nu ar fi trebuit 
niciodată să spun cuvinte care Îl neagă pe Dumnezeu. E prea stânjenitor şi 


ruşinos! De ce m-ai supus la o astfel de încercare? De ce nu pe altcineva? 


Nu a fost drept ce ai făcut! Deși admit că m-am lepădat de Tine, chiar 
trebuia să mă dezvălui în felul acesta, astfel încât toată lumea să-mi poată 
vedea urâciunea? Unde voi merge din acest punct? Pot să mai primesc o 
destinaţie bună pe viitor? Nu înseamnă asta că ai renunţat la mine? În 
sufletul meu, simt că nu e drept.” E corect sau greşit să te cerți astfel cu 
Dumnezeu? (E greşit.) Ce fel de stare e aceasta? Aici, Petru are neascultare 
şi plângeri. Se plânge că lucrarea lui Dumnezeu nu se conformează cu 
noțiunile şi gusturile sale. Ea îi ştirbeşte reputaţia şi poziția, astfel încât nu- 
şi mai poate ţine fruntea sus. Aici, el are alegeri omeneşti, plângeri, 
neascultare, împotrivire şi răzvrătire umane. Toate aceste lucruri sunt firi 
corupte. Este evident greşit să gândești şi să te comporţi astfel şi să ai o 
asemenea atitudine şi stare. Dacă oamenii cred şi se poartă în acest fel, iar 
Dumnezeu nu-i dojeneşte, pot ei să dezvolte o credinţă veritabilă după ce au 
fost dezvăluiți? Pot avea ei încredere autentică în Dumnezeu? (Nu.) Ce fel 
de consecinţă le e rezervată oamenilor care se plâng, se răzvrătesc, se 
împotrivesc şi resping lucrurile pe care Dumnezeu le dezvăluie despre ei și 
felul în care El îi tratează? Ce aduce aceasta în vieţile unor astfel de 
oameni? Primul lucru pe care îl aduce este pierderea. Ce implică 
„pierderea”? Din punctul de vedere al lui Dumnezeu, Îi dai prea multe bătăi 
de cap. Indiferent ce ţi se întâmplă, ai întotdeauna alegeri, ai mereu gusturi, 
propria voinţă, propriile opinii şi închipuiri, noțiuni şi concluzii. Şi atunci 
de ce mai crezi în Dumnezeu? Pentru tine, Dumnezeu e pur şi simplu 
obiectul convingerii tale şi sprijinul tău spiritual. Nu ai nevoie de 
Dumnezeu, de cuvintele Lui, de adevărul Lui sau de furnizarea vieții de la 
Dumnezeu şi cu siguranță nu ai nevoie ca El să facă vreo lucrare de 
judecată asupra ta, care să-ți provoace multă durere. Drept răspuns, 
Dumnezeu spune: „E uşor, nu trebuie să-ți fac asta. Însă mai e ceva: trebuie 


să Mă părăsești. Ai dreptul la alegerile tale aşa cum şi Eu am dreptul să fac 


alegeri. Poţi să alegi să nu Îmi accepti maniera în care te mântuiesc așa cum 
şi Eu pot să aleg să nu te mântuiesc.” Înseamnă acest lucru că tu și 
Dumnezeu nu aveţi nicio legătură unul cu altul? Este aceasta libertatea lui 
Dumnezeu? (Da.) Oare Dumnezeu are dreptul să facă aşa ceva? (Da.) Oare 
oamenii au dreptul să nu accepte mântuirea de la Dumnezeu? (Da.) 
Oamenii au şi acest drept. Poţi să renunți sau poţi să respingi mântuirea de 
la Dumnezeu, dar în cele din urmă, tu ești cel care pierde. Nu numai că nu 
vei fi desăvârşit de Dumnezeu, ci El te va şi respinge, te va detesta şi te va 
elimina. În final, vei fi pedepsit de două ori. Aceasta e consecinţa în cazul 
tău. Acesta e necazul care te așteaptă! Prin urmare, oamenii care vor să fie 
mântuiţi trebuie să aleagă să se supună lucrării lui Dumnezeu. Doar în acest 
fel pot oamenii să dezvolte încredere autentică în Dumnezeu și să obțină 
credință veritabilă în El. O asemenea credinţă e creată treptat în procesul de 


supunere faţă de suveranitatea şi rânduielile lui Dumnezeu. 


Firea coruptă a oamenilor e ascunsă în intențiile din spatele discursului 
şi acțiunilor lor, în perspectiva lor asupra lucrurilor, în fiecare gând și idee a 
lor şi în părerile, înţelegerea, noțiunile, concepţiile, dorințele şi cerințele cu 
privire la adevăr, Dumnezeu și lucrarea lui Dumnezeu. Se revarsă din 
cuvintele şi acțiunile oamenilor fără ca ei să ştie. Şi atunci cum tratează 
Dumnezeu aceste lucruri din interiorul oamenilor? El rânduieşte diverse 
medii ca să te dea în vileag. Nu numai că te va da în vileag, dar te va mai și 
judeca. Când îţi vei dezvălui firea coruptă, când vei avea gânduri şi idei 
care ÎI sfidează pe Dumnezeu, când vei avea stări şi puncte de vedere care ÎI 
contrazic pe Dumnezeu, când vei avea stări în care Îl vei înţelege greşit sau 
Į te vei împotrivi şi I te vei opune, Dumnezeu îţi va face reproşuri, te va 
judeca, te va mustra şi uneori te va disciplina și te va pedepsi. Care este 
scopul disciplinării şi al reproşurilor? (Să ne facă să ne căim şi să ne 


schimbăm.) Da, este menit să te facă să te căieşti. Prin disciplinare și 


reproşuri ţi se permite să te schimbi. Este acela de a te face să înţelegi că 
gândurile tale reprezintă noțiunile omului și că sunt greşite; motivațiile tale 
vin de la Satana, se nasc din voinţa omului, şi nu sunt conform adevărului, 
nu sunt compatibile cu Dumnezeu, nu pot mulţumi intențiile lui Dumnezeu, 
sunt detestabile şi odioase pentru El, Îi incită mânia și chiar Îi stârnesc 
blestemul. După ce îți dai seama de acest lucru, trebuie să-ți schimbi 
motivațiile şi atitudinea. Şi cum le schimbi? Mai întâi, trebuie să te supui 
felului în care te tratează Dumnezeu, precum şi mediului, oamenilor, 
evenimentelor şi lucrurilor pe care El le pregăteşte pentru tine. Nu căuta 
nod în papură, nu oferi scuze obiective şi nu te eschiva de la 
responsabilităţile tale. În al doilea rând, caută adevărul pe care oamenii ar 
trebui să-l pună în practică şi în care ar trebui să intre când Dumnezeu face 
ceea ce face. Dumnezeu îţi cere să înţelegi aceste lucruri. El vrea să-ți 
recunoşti firile corupte şi esenţa satanică, ca să poţi să te supui mediilor pe 
care El le rânduieşte pentru tine și, în cele din urmă, să poţi practica în 
acord cu intențiile Lui şi cu cerinţele Lui de la tine. Atunci vei fi trecut 
peste încercare. Odată ce încetezi să te împotriveşti şi să te opui lui 
Dumnezeu, nu te vei mai certa cu Dumnezeu și vei fi capabil să te supui. 
Când Dumnezeu spune: „Înapoia Mea, Satan”, tu răspunzi: „Dacă 
Dumnezeu spune că sunt Satana, eu sunt Satana. Deşi nu înțeleg ce am 
greşit sau de ce spune Dumnezeu că sunt Satana, îmi ordonă să trec în 
spatele Lui, așa că nu voi ezita. Trebuie să caut dorințele lui Dumnezeu.” 
Când Dumnezeu spune că natura acţiunilor tale este satanică, tu zici: 
„Înţeleg orice spune Dumnezeu, accept totul.” Ce atitudine este aceasta? 
Aceasta este supunere. Este oare supunere atunci când eşti capabil să 
accepţi cu reticenţă că Dumnezeu spune că eşti un diavol şi Satana, dar nu 
poţi accepta asta — şi eşti incapabil să te supui — când El spune că eşti o 


fiară? Supunerea înseamnă conformitate totală şi acceptare, să nu te cerți 


sau să nu stabileşti condiţii. Înseamnă să nu analizezi cauza şi efectul, 
indiferent de motivele obiective, şi să te preocupe doar acceptarea. Când 
oamenii au dobândit o astfel de supunere, sunt aproape de credință 
adevărată în Dumnezeu. Cu cât va acționa mai mult Dumnezeu şi cu cât vei 
experimenta mai mult, cu cât vei considera mai reală suveranitatea lui 
Dumnezeu asupra tuturor lucrurilor, cu atât va ajunge mai mare încrederea 
ta în Dumnezeu şi cu atât vei simți mai mult: „Tot ce face Dumnezeu e bun, 
nimic din toate acestea nu e rău. Nu trebuie să fac mofturi, ci ar trebui să 
mă supun. Responsabilitatea mea, obligaţia mea, datoria mea este de a mă 
supune. Asta ar trebui să fac în calitate de ființă creată. Dacă nu pot nici 
măcar să mă supun lui Dumnezeu, atunci ce sunt? Sunt o fiară, sunt un 
diavol!” Nu arată acest lucru că acum ai credință veritabilă? Odată ce vei 
ajunge în acest punct, vei fi fără pată, așa că lui Dumnezeu Îi va fi uşor să te 
folosească, aşa cum şi ţie îți va fi uşor să te supui orchestrărilor lui 
Dumnezeu. Când vei avea aprobarea lui Dumnezeu, vei fi capabil să obţii 
binecuvântări de la El. Prin urmare, există multe lecții de învăţat în 


supunere. 


Petru a avut supunere autentică față de Dumnezeu. Când Dumnezeu a 
spus: „Înapoia Mea, Satan”, a păstrat tăcerea şi s-a analizat. Oamenii de azi 
nu pot face acest lucru. Dacă Dumnezeu zice: „Înapoia Mea, Satan”, ei vor 
spune: „Pe cine numești tu Satana? Nu e în regulă să zici că sunt Satana. 
Spune că sunt ales de Dumnezeu — ar fi destul de bine. Că aş putea să 
accept şi să mă supun. Dacă spui că sunt Satana, nu mă pot supune.” Dacă 
nu te poți supune, atunci ai încredere autentică în Dumnezeu? Ai supunere 
reală? (Nu.) Care este relația dintre supunere şi credință autentică? Poţi 
avea supunere adevărată doar când ai credinţă veritabilă. Credinţa autentică 
se poate dezvolta treptat în tine doar când te poţi supune realmente lui 


Dumnezeu. Câștigi credință autentică pe măsură ce te supui cu adevărat lui 


Dumnezeu, dar, dacă îți lipseşte încrederea autentică, poți să te supui 
realmente lui Dumnezeu? (Nu.) Aceste lucruri sunt legate, iar aceasta nu 
ține de reguli sau de logică. Adevărul nu e filosofie, nu e logic. Adevărunile 
sunt interconectate şi absolut inseparabile. Dacă spui: „Ca să te supui lui 
Dumnezeu, trebuie să ai încredere în El, iar dacă ai încredere în Dumnezeu, 
trebuie să I te supui”, aceasta e o regulă, o frază, o teorie, o părere 
pompoasă! Chestiunile vieții nu sunt reguli. Tot continui să recunoşti verbal 
că Dumnezeu Atotputernic e singurul tău Mântuitor şi singurul Dumnezeu 
adevărat, dar ai încredere autentică în Dumnezeu? Pe ce te bazezi să rămâi 
neclintit când te confrunţi cu greutăţile? Mulţi oamenii Îl acceptă pe 
Dumnezeu Atotputernic deoarece a exprimat atât de multe adevăruri. Îl 
acceptă ca să intre în Împărăţia Cerurilor. Totuși, când se confruntă cu 
arestarea şi cu necazurile, mulți oameni dau înapoi, mulţi se ascund în 
casele lor și nu îndrăznesc să-şi îndeplinească îndatoririle. În acel moment, 
cuvintele pe care le-ai rostit — „Cred în suveranitatea lui Dumnezeu, cred în 
controlul lui Dumnezeu asupra destinului omului şi că destinul meu e în 
mâinile Sale” — au dispărut de mult fără urmă. Era doar un slogan pentru 
tine. Din moment ce îndrăzneşti să nu practici şi să nu experimentezi aceste 
cuvinte şi nu trăieşti conform acestora, ai încredere autentică în Dumnezeu? 
Esenţa credinţei în Dumnezeu nu e doar a crede în numele Său, ci a crede în 
faptul că El e suveran peste toate lucrurile. Trebuie să transformi acest fapt 
în viaţa ta, să-l transformi în mărturia concretă a vieţii tale. Trebuie să 
trăieşti conform acestor cuvinte. Aceasta înseamnă să îngădui acestor 
cuvinte să-ți călăuzească purtarea şi să ghideze direcția şi scopurile 
acțiunilor tale când te confrunți cu anumite situaţii. De ce trebuie să trăieşti 
conform acestor cuvinte? De exemplu, să spunem că eşti capabil să mergi 
într-o ţară străină ca să crezi în Dumnezeu și să-ți faci datoria şi crezi că e 


un lucru destul de bun. Stăpânirea marelui balaur roşu nu e peste hotare și 


nu există o persecuție a credințelor; credinţa în Dumnezeu nu îţi pune viaţa 
în pericol, aşa că nu trebuie să rişti. În tot acest timp, credincioşii în 
Dumnezeu din China continentală sunt în pericol de a fi arestaţi oricând; ei 
trăiesc în bârlogul demonului, iar acest lucru e foarte periculos! Apoi, într-o 
zi, Dumnezeu zice: „În străinătate, ai crezut în Dumnezeu câţiva ani şi ai 
dobândit o oarecare experiență de viaţă. Există un loc în China continentală 
unde frații şi surorile sunt imaturi din punct de vedere al vieții. Ar trebui să 
te întorci şi să-i păstoreşti.” Ce ai face când te-ai confrunta cu această 
responsabilitate? (M-aş supune şi aș accepta-o.) S-ar putea să o accepţi în 
aparenţă, dar te-ai simţi neliniștit în inima ta. În patul tău, noaptea, ai plânge 
şi te-ai ruga lui Dumnezeu: „Dumnezeule, îmi ştii slăbiciunea. Statura mea 
e prea mică. Chiar dacă m-aș întoarce pe continent, nu aș fi în stare să îi 
păstoresc pe aleşii lui Dumnezeu! Nu poţi alege pe altcineva să meargă? 
Această însărcinare a ajuns la mine şi vreau să merg, dar mi-e teamă că, 
dacă mă duc, nu o voi îndeplini bine, că nu voi fi capabil să-mi fac datoria 
în mod satisfăcător şi că nu voi reuşi să mă ridic la nivelul intenţiilor Tale! 
Pot să stau în străinătate încă doi ani?” Care e alegerea pe care o faci? Nu 
refuzi complet să mergi, dar nici nu eşti de acord pe deplin să te duci. E 
evitare tacită. Înseamnă acest lucru să te supui lui Dumnezeu? E cea mai 
clară răzvrătire împotriva lui Dumnezeu. Faptul că nu vrei să te întorci 
înseamnă că ai emoții potrivnice. Dumnezeu știe acest lucru? (Da.) 
Dumnezeu va spune: „Nu te duce. Nu sunt dur cu tine, doar îţi dau o 
încercare.” În acest fel, El te-a dezvăluie. Îl iubeşti pe Dumnezeu? I te 
supui? Ai încredere autentică? (Nu.) E aceasta o slăbiciune? (Nu.) E 
răzvrătire, e opunere faţă de Dumnezeu. Această încercare a dezvăluit că nu 
ai încredere autentică în Dumnezeu, că nu ai supunere adevărată şi că tu nu 
crezi că Dumnezeu e suveran peste toate lucrurile. Spui: „Atâta vreme cât 


mi-e teamă, sunt îndreptățit să aleg să nu merg. Atâta vreme cât viața mea e 


în pericol, pot să refuz. Nu trebuie să accept această însărcinare și pot să-mi 
aleg calea. Pot fi plin de plângeri şi nemulțumiri.” Ce fel de încredere e 
aceasta? Nu există încredere autentică aici. Indiferent cât de măreţe sunt 
sloganurile pe care le scandezi, vor avea ele vreun efect acum? Deloc. Vor 
avea jurămintele tale vreun efect? Va fi bine dacă alți oameni vor avea 
părtăşie despre adevăr și se vor sili să te convingă? (Nu.) Chiar dacă te-ai 
duce fără tragere de inimă pe continent după ce s-au străduit să te convingă, 
ar fi aceasta supunere adevărată? Nu aşa vrea Dumnezeu să te supui. Dacă 
nu te duci din proprie voinţă, te vei duce degeaba. Dumnezeu nu va lucra 
asupra ta şi tu nu vei obține nimic din asta. Dumnezeu nu-i forțează pe 
oameni să facă lucruri. Trebuie să vrei. Dacă nu vrei să mergi, dacă vrei să 
o iei pe o a treia cale şi cauţi mereu să scapi, să respingi şi să evadezi, 
atunci nu trebuie să mergi. Când statura ta va fi îndeajuns de mare şi vei 
avea o asemenea încredere, vei cere de bunăvoie să mergi, spunând: „Mă 
voi duce chiar dacă nimeni nu o face. De data asta, chiar nu mi-e teamă şi 
îmi voi risca viaţa! Nu e viaţa dată de Dumnezeu? Ce e aşa de 
înspăimântător la Satana? E o jucărie în mâinile lui Dumnezeu și nu mi-e 
frică de el! Dacă nu voi fi arestat, asta va fi mulțumită harului şi milei lui 
Dumnezeu. Dacă circumstanţele vor dicta să fiu arestat, asta va fi pentru că 
Dumnezeu o îngăduie. Chiar dacă mor în închisoare, tot trebuie să depun 
mărturie pentru Dumnezeu! Trebuie să am această hotărâre — îmi voi 
încredința viaţa lui Dumnezeu. Voi lua ce am înţeles, ce am experimentat și 
ce am ajuns să ştiu în viață şi voi avea părtăşie despre acestea cu frații şi 
surorile cărora le lipseşte înțelegerea şi cunoaşterea. În acest fel, ei pot avea 
aceeaşi încredere și hotărâre ca mine şi pot veni înaintea lui Dumnezeu să 
depună mărturie pentru El. Trebuie să fiu atent la intențiile lui Dumnezeu și 
să port această povară grea. Deşi purtatul acestei poveri grele îmi impune să 


risc şi să-mi sacrific viaţa, nu mi-e frică. Nu mă voi mai gândi la mine; Il 


am pe Dumnezeu, viața mea e în mâinile Lui şi mă supun de bunăvoie 
orchestrănilor şi rânduielilor Sale.” După ce te vei întoarce, va trebui să 
suferi în acel mediu. Poate că vei îmbătrâni rapid, ţi se va albi părul şi ți se 
va rida faţa. Poate că te vei îmbolnăvi sau vei fi arestat și persecutat sau 
poate că vei fi chiar în pericol de moarte. Cum ar trebui să te confrunți cu 
aceste probleme? Din nou, acestea implică o încredere autentică. Unii 
oameni se pot întoarce dintr-o hotărâre bruscă, dar ce vor face când se vor 
confrunta cu aceste greutăți după întoarcere? Trebuie să faci pasul hotărâtor 
ŞI să crezi în suveranitatea lui Dumnezeu. Chiar dacă îmbătrâneşti vizibil 
puțin sau te îmbolnăveşti puţin, acestea sunt niște chestiuni neînsemnate. 
Dacă vei păcătui împotriva lui Dumnezeu și vei refuza însărcinarea dată de 
El, vei pierde şansa de a fi desăvârşit de Dumnezeu în această viaţă. În viaţa 
ta, dacă vei păcătui împotriva lui Dumnezeu şi vei respinge însărcinarea 
dată de EI, asta va fi o pată eternă! Pierderea acestei șanse e ceva ce nu poți 
răscumpăra cu oricât de mulți ani din tinereţea ta. La ce bun să ai un trup 
sănătos şi puternic? La ce bun să ai o față drăguță şi o siluetă frumoasă? 
Chiar dacă ai trăi până la optzeci de ani şi mintea ta ar fi ascuţită, dacă nu ai 
putea să înţelegi nici măcar sensul unei fraze rostite de Dumnezeu, nu ar fi 
jalnic? Ar fi extrem de jalnic! Aşadar, care e cel mai important şi mai 
prețios lucru pe care oamenii trebuie să-l obțină când vin înaintea lui 
Dumnezeu? Credinţa veritabilă în El. Indiferent ce ţi se va întâmpla, dacă 
mai întâi te vei supune, chiar dacă vei avea nişte mici neînţelegeri despre 
Dumnezeu în acel moment sau nu vei înțelege prea bine de ce Dumnezeu 
acționează astfel, nu vei fi negativ şi slab. Aşa cum a zis Petru: „Chiar dacă 
Dumnezeu S-ar juca cu oamenii ca şi cum ar fi jucării, ce nemulțumire ar 
avea oamenii? Ce drept ar avea?” Dacă ți-ar lipsi până şi această fărâmă de 
încredere, ai mai fi la fel de supus ca Petru? Foarte des, ceea ce îţi face 


Dumnezeu e potrivit şi rezonabil, în acord cu statura, închipuirile şi 


noțiunile tale. Dumnezeu lucrează în conformitate cu statura ta. Dacă nu 
poți încă accepta acest lucru, poţi obține supunerea lui Petru? Ar fi 
imposibil. Prin urmare, trebuie să urmărești spre această direcție şi spre 


acest scop. Doar atunci poţi obține credinţă veritabilă în Dumnezeu. 


Dacă oamenilor le lipseşte credinţa veritabilă, pot să se supună 
Dumnezeu? E greu de spus. Ei se pot supune cu adevărat lui Dumnezeu 
doar dacă au încredere autentică în El. Exact aşa stau lucrurile. Dacă nu te 
vei supune cu adevărat lui Dumnezeu, nu vei avea multe șanse să primești 
luminarea, călăuzirea și desăvârşirea de la El. Ai respins toate aceste 
oportunităţi prin care Dumnezeu să te desăvârșească. Nu le dorești. Le 
refuzi, le eviți și le ocoleşti constant. Alegi întotdeauna pentru trup un 
mediu confortabil şi lipsit de suferință. Aceasta e o problemă! Nu poţi să 
experimentezi lucrarea lui Dumnezeu. Nu poţi să experimentezi călăuzirea 
lui Dumnezeu, conducerea şi protecția Sa. Nu poţi să vezi faptele lui 
Dumnezeu. Drept urmare, nu vei dobândi adevărul şi nu vei obţine 
încredere autentică — nu vei dobândi nimic! Dacă nu poţi dobândi adevărul 
şi nu poţi obține cuvântul lui Dumnezeu ca să-l faci viaţa ta, poţi fi câștigat 
de Dumnezeu? Cu siguranță nu. Care e principalul lucru pe care 
intenționezi să-l dobândești când eşti luminat, călăuzit și desăvârşit de 
Dumnezeu? Obţii adevărul şi cuvântul lui Dumnezeu. Mai exact, cuvântul 
lui Dumnezeu devine realitatea ta, sursa vieţii tale şi principiul, baza și 
criteriul acțiunilor tale. Când lucrurile stau aşa, ce trăieşti? Tot o fire 
coruptă? (Nu.) Îţi va spune Dumnezeu: „Înapoia Mea, Satan”? (Nu.) Ce va 
spune Dumnezeu? Care a fost caracterizarea pe care 1-a făcut-o lui lov? (Se 
teme de Dumnezeu şi se fereşte de rău, e o persoană desăvârşită.) E potrivit 
să cităm aceste cuvinte aici. Dacă veți vrea să obţineţi acest titlu şi această 
definiție pe care Dumnezeu le-a acordat lui lov, vă va fi uşor? (Nu.) Nu este 


uşor. Trebuie să-l mulțumiți inima lui Dumnezeu în toate privințele, să 


căutați intențiile lui Dumnezeu peste tot, să acționaţi conform intențiilor lui 
Dumnezeu şi să vă supuneți orchestrănilor şi rânduielilor lui Dumnezeu. 
Dacă doar ai spune că te vei supune orchestrărilor şi rânduielii lui 
Dumnezeu, dar apoi ai căuta să analizezi de ce te-ai confruntat cu anumite 
circumstanțe, oameni, evenimente şi lucruri, dacă ai avea nemulțumiri şi 
neînțelegeri şi ai înţelege greşit intențiile lui Dumnezeu, ar fi foarte dureros 
pentru Dumnezeu! Dacă nu ÎL vrei pe Dumnezeu, El nu te va vrea. Nu veţi 
avea nicio legătură unul cu celălalt. Nu ar fi o problemă dacă lucrurile ar 
continua așa? Deoarece nu ești o fiinţă creată, Dumnezeu nu este Suveranul 
tău şi nici Dumnezeul tău. Cum te va defini Dumnezeu în final? „Plecaţi de 
la Mine, voi, cei ce săvârşiți fărădelegea!” Vreţi să se spună astfel de 
cuvinte despre voi? (Nu.) Ce înseamnă dacă se spune acest lucru despre 
voi? (Înseamnă că suntem condamnaţi, eliminaţi şi pedepsiţi de Dumnezeu.) 
Nu este deloc bine! Odată ce sunteţi condamnaţi și eliminaţi de Dumnezeu, 
nu e ca şi cum aţi fi condamnaţi de un lider sau de cineva la putere — ci de 
Dumnezeu! El îți oferă viaţa şi ţi-o susține. Acum că Dumnezeu nu te vrea, 
poți să mai trăieşti? (Nu.) Ce înseamnă asta? Reprezintă consecinţa finală 
pentru tine, ceea ce nu e un lucru bun. Nu e deloc un semn bun. Dacă spun 
că un om se teme de Dumnezeu și se fereşte de rău şi este o persoană 
desăvârşită, e un semn bun, iar acest om va primi cu siguranță 
binecuvântarea lui Dumnezeu. Cum ar trebui să tratați cuvintele cu care l-a 
evaluat Dumnezeu pe lov? Dacă te gândeşti la ce a mâncat lov, la cum s-a 
îmbrăcat, la cum a mers și la ce temperament a avut şi încerci să imiți acele 
lucruri, abordezi greșit lucrurile. Trebuie să reflectezi rapid şi să cauţi, 
gândindu-te: „Cum a procedat lov? Cum a trăit ca să primească aprobarea 
lui Dumnezeu? Dumnezeu a spus că lov se temea de El şi se ferea de rău, că 
era o persoană desăvârşită. Nu e puţin lucru. Așa a zis Însuşi Dumnezeu. 


Trebuie să urmez exemplul lui lov, să caut calea de a mă teme de 


Dumnezeu şi a mă feri totodată şi de rău şi să mă străduiesc să devin o 
persoană care se teme de Dumnezeu și, de asemenea, se fereşte de rău. Asta 
va face ca Dumnezeu să mă aprobe şi să mă numească şi pe mine așa. 
Vreau să fiu o persoană desăvârşită în ochii lui Dumnezeu.” Acest fel de-a 


gândi este în acord cu intenţiile lui Dumnezeu. 


30 decembrie 2016 


Doar cunoașterea celor şase tipuri de firi corupte 
reprezintă adevărata cunoaştere de sine 


Care este scopul credinţei omului în Dumnezeu? (Să fie mântuit.) 
Mântuirea este un subiect peren al credinţei în Dumnezeu. Aşadar, cum 
poate fi dobândită mântuirea? (Urmărind adevărul şi trăind mereu înaintea 
lui Dumnezeu.) Acesta este un tip de practicare. Ce avem de câştigat, trăind 
mereu înaintea lui Dumnezeu? Care este țelul? (Să construim o relaţie 
normală cu Dumnezeu.) (Să ne fie teamă de Dumnezeu şi să ne ferim de 
rău, să înţelegem adevărul şi să dobândim cunoașterea adevărată a lui 
Dumnezeu.) Ce altceva? (Să căutăm adevărul, să facem din adevăr viaţa 
noastră.) Aceste lucruri sunt spuse deseori în timpul predicilor, sunt expresii 
spirituale. Ce altceva? (Să experimentăm emondarea din partea lui 
Dumnezeu, alături de judecata şi mustrarea Lui, încercările şi rafinarea Sa, 
cu scopul de a ajunge să reflectăm asupra noastră, să ne cunoaştem pe noi 
înşine şi să căutăm adevărul, pentru a ne înlătura firile corupte pe parcursul 
acestui proces, precum și să dobândim cunoaşterea adevărată a lui 
Dumnezeu, ajungând în final să fim persoane care deţin adevărul şi au 
umanitate.) Se pare că ați înțeles multe din ultimii câțiva ani de predici. 
Aşadar, pot aceste lucruri pe care le înţelegeţi să fie folosite în experienţele 
voastre de-a rezolva anumite problemele sau dificultăți reale? De exemplu, 
gândurile şi ideile incorecte, negativitatea şi slăbiciunea ocazională, precum 
şi anumite chestiuni legate de noţiuni şi închipuiri: pot fi aceste lucruri 
repede înlăturate? Unii oameni s-ar putea să fie capabili să rezolve câteva 
probleme minore, dar s-ar putea să continue să se lupte cu probleme majore, 
fundamentale. Pe baza nivelului de înţelegere pe care îl aveţi astăzi faţă de 
adevăr, ați fi capabili să rămâneți fermi dacă v-aţi confrunta cu același gen 


de încercări ca lov? (Am fi hotărâți să rămânem fermi, dar nu ştim care ar fi 


statura noastră adevărată dacă efectiv ar fi să ni se întâmple ceva.) Dar nu ar 
trebui să ştiţi care este adevărata voastră statură chiar şi atunci când nimic 
nu vi s-a întâmplat? Este periculos să nu știți acest lucru! Ştiţi care sunt 
aspectele practice ale acestor zicale şi expresii consacrate, atât de des 
repetate? Înţelegeţi adevărata implicaţie a fiecăreia dintre aceste expresii? 
Înţelegeți exact care este adevărul din ele? Dacă le cunoşti şi dacă ai 
experimentat aceste lucruri, atunci asta dovedeşte că înţelegi adevărul. Dacă 
doar eşti capabil să repeţi câteva zicale şi expresii spirituale, dar nu îţi sunt 
de niciun folos atunci când chiar experimentezi ceva, şi dacă nu sunt în 
stare să-ți rezolve problemele, atunci asta dovedește că, după toți acei ani de 
credinţă în Dumnezeu, tot nu înţelegi adevărul şi nu ai avut nicio experienţă 
reală. Ce semnificație are faptul că spun asta? Ajungând până aici în 
credinţa lor în Dumnezeu, oamenii înţeleg puţin mai mult din adevăr decât 
persoanele religioase și necredincioşii, ei înțeleg o parte din viziunile 
lucrării lui Dumnezeu şi sunt capabili să respecte câteva chestiuni 
normative şi se poate spune despre ei că au o anumită înțelegere şi apreciere 
a suveranităţii lui Dumnezeu şi o oarecare comprehensiune adevărată a 
acesteia — dar au adus aceste lucruri vreo schimbare in firea vieţii lor? În 
mare, fiecare dintre voi poate să vorbească puţin despre adevăruri auzite 
deseori, care se referă la viziuni: viziunile lucrării lui Dumnezeu, scopul 
lucrării lui Dumnezeu și voia lui Dumnezeu pentru omenire; iar cunoaşterea 
despre care vorbiți este mult mai înaltă decât cea a persoanelor religioase — 
dar pot toate acestea să producă o schimbare în firea voastră sau măcar o 
schimbare parțială a ei? Sunteţi capabili să evaluați asta? Acest lucru este 


de o importanţă crucială. 


Recent, s-a oferit părtăşie despre cum anume să-L cunoaștem pe 
Dumnezeul de pe pământ, cum să interacționăm cu Dumnezeu de pe 


pământ şi cum să stabilim o relaţie normală cu Dumnezeu. Nu sunt acestea 


cele mai practice întrebări? Toate acestea sunt adevăruri legate de aspectul 
practicii, iar țelul părtăşiei despre aceste lucruri este să-i informeze pe 
oameni cum să creadă în Dumnezeu şi cum să interacționeze şi să 
construiască o relaţie normală cu El, în vieţile lor de zi cu zi. În ceea ce 
priveşte adevărurile legate de practică, toate adevărurile pe care le-aţi auzit, 
înţeles şi pe care sunteți capabili să le puneţi în practică, sunt ele în stare să 
vă schimbe firea? Se poate spune că, dacă oamenii pun astfel adevărul în 
practică şi se străduiesc cu adevărat să obțină asta, atunci practică adevărul? 
Şi că, dacă au făcut din aceste adevăruri realitatea lor, sunt capabili să 
obțină schimbări în firea lor? (Se poate.) Mulţi oameni nu văd ce înseamnă 
schimbările firii. Ei cred că a fi capabili să repete multe doctrine spirituale 
şi să înţeleagă multe adevăruri reprezintă schimbări ale firii. Este un lucru 
greşit. De la a înţelege adevărul și până la a-l pune în practică şi apoi până 
la schimbările firii există un proces lung al experienței de viaţă. Cum 
înţelegeţi schimbările firii? În tot ce aţi experimentat până în acest punct, a 
existat vreo schimbare în viaţa-firea voastră? S-ar putea să nu fiți capabili 
să vedeţi clar aceste lucruri și totul este problematic. De fapt, cuvântul 
„schimbare” din „schimbarea firii” nu este foarte greu de înţeles, aşadar, ce 
este „firea”? (Legea existenţei umane, otrava Satanei.) Ce altceva? (Ceea ce 
este firesc în om, ceea ce este în esența vieții.) Tot aduceți în discuţie acești 
termeni spirituali, dar toţi sunt doctrine şi schiţe şi nu conţin niciun detaliu. 
Acest lucru nu înseamnă a înțelege esența adevărului. Deseori vorbim 
despre schimbările firii şi astfel de subiecte sunt întotdeauna discutate chiar 
de la începutul credinţei oamenilor în Dumnezeu, fie că aceştia participă la 
o adunare, fie că ascultă o predică; acestea sunt lucrurile pe care oamenii ar 
trebui să încerce să le priceapă când cred în Dumnezeu. Dar în ceea ce 
priveşte exclusiv ce sunt cu exactitate schimbările firii, dacă a existat vreo 


schimbare în propria lor fire şi dacă este posibil să obțină schimbare — mulți 


oameni nu cunosc aceste lucruri, nu s-au gândit niciodată la ele, nici nu ştiu 
de unde să înceapă să se gândească la ele. Ce este firea? Acesta este un 
subiect important. Odată ce ai înţeles asta, vei înțelege mai mult sau mai 
puţin întrebări precum dacă a existat sau nu o schimbare în firea ta, în ce 
măsură s-a schimbat, câte schimbări au avut loc şi dacă a existat o 
schimbare în firea ta, după ce ai experimentat anumite lucruri. Pentru a 
discuta despre schimbările firii, trebuie mai întâi să ştu ce este firea. Toată 
lumea cunoaşte cuvântul „fire”, toţi sunt familiarizați cu el. Dar nu ştiu ce 
este firea. Ceea ce este exact firea nu poate fi explicat clar în doar câteva 
cuvinte şi nu poate fi explicat ca un substantiv, deoarece acest lucru este 
prea abstract şi greu de înţeles. Vă voi da un exemplu care vă va face să 
înțelegeți. Oile şi lupii sunt animale deopotrivă. Oile mănâncă iarbă, iar 
lupii, carne. Acest lucru este determinat de natura lor. Dacă, într-o zi, oile ar 
fi să mănânce carne, iar lupii, iarbă, s-ar fi schimbat natura lor? (Nu.) Dacă 
o oaie n-ar mânca iarbă, 1 s-ar face foarte foame. Dă-i puţină carne şi o va 
mânca, dar oaia tot va rămâne foarte docilă cu tine. Aceasta este firea, este 
esența naturii oii. În ce sens se manifestă docilitatea unei oi? (Nu atacă 
oameni.) Așa este — aceasta e o fire docilă. Firea manifestată de oaie este 
flexibilitate şi ascultare. Nu este rea, ci docilă şi blândă. Lupii sunt diferiți. 
Firea lor este rea, iar ei mănâncă tot felul de animale mici. Este foarte 
periculos să te întâlneşti cu un lup flămând, ar putea încerca să te mănânce, 
chiar dacă nu îl provoci. Firea unui lup nu este docilă sau blândă, ci crudă şi 
feroce, fără niciun strop de simpatie sau milă. Astfel este firea unui lup. 
Firile lupilor şi ale oilor reprezintă natura-esenţa lor. De ce spun asta? 
Pentru că lucrurile dezvăluite în ei se manifestă în mod firesc, indiferent de 
context, fără aportul sau instigarea omului; acestea sunt dezvăluite în mod 
firesc, fără a fi nevoie de aportul suplimentar al omului. Ferocitatea şi 


cruzimea lupilor nu sunt scoase cu forța din ei de către oameni, nici 


blândeţea şi docilitatea oilor nu le sunt insuflate de oameni; sunt lucruri cu 
care s-au născut, care se dezvăluie în mod firesc, sunt esenţa lor. Aceasta 
este firea. Vă dă acest exemplu o oarecare înţelegere a ceea ce este firea? 
(Da.) Nu este o chestiune conceptuală, nu explicăm vreun substantiv. Există 
adevăr în asta. Aşadar, ce este aici adevărul? Firea umană este legată de 
natura umană. Firea umană şi natura umană sunt ambele ale Satanei, sunt 
antagonice şi ostile față de Dumnezeu. Dacă oamenii nu primesc mântuirea 
din partea lui Dumnezeu şi nu se schimbă, atunci ceea ce ei trăiesc și 
dezvăluie în mod firesc n-ar fi nimic altceva decât rău, negativ şi în 


contradicție cu adevărul — nu există nicio îndoială în legătură cu asta. 


Tocmai am vorbit despre firile oilor şi ale lupilor. Sunt două animale 
complet diferite: fiecare are firi și lucruri proprii care sunt dezvăluite în ele. 
Dar care este legătura cu firea umană? Uitându-ne din nou la ce este firea 
umană prin prisma acestui exemplu, ce fel de firi corupte există? (În 
general, putem să ştim ce tip de fire au oamenii, interacționând cu ei. De 
exemplu, în timp ce vorbim cu cineva, am putea să simțim că vorbeşte pe 
ocolite, că este tot timpul echivoc, astfel încât ceilalți nu-şi dau seama ce 
vrea să spună cu adevărat, ceea ce înseamnă că acea persoană are în ea o 
fire înșelătoare. Ne putem face o idee generală din ceea ce spune sau face 
de obicei, din acțiunile și comportamentul său.) Puteţi să vedeți anumite 
probleme ale firii din interacțiunea cu oamenii. Se pare că, după ce ați auzit 
acest exemplu, aveţi o idee generală despre ceea ce sunt firile. Aşadar, ce 
firi corupte au toți oamenii? De care firi nu sunt oamenii conștienți sau pe 
care dintre ele nu sunt capabili să le simtă, dar care sunt totuși, fără nicio 
îndoială, firi corupte? Să spunem, de exemplu, că unii oameni sunt foarte 
sentimentali, iar Dumnezeu spune: „Eşti foarte sentimental. Când vine 
vorba de cineva de care îți place sau de ceva legat de familia ta, indiferent 


cine încearcă să înțeleagă situația lor sau ceea ce se întâmplă cu adevărat, 


nu vei renunţa la nimic în ceea ce îi priveşte şi vei continua să îi acoperi. 
Acesta este sentimentalism.” Ei aud asta, o înţeleg şi o acceptă ca pe un 
fapt. Recunosc faptul că sunt drepte cuvintele lui Dumnezeu, că acestea 
sunt adevărul şi Îi mulţumesc lui Dumnezeu că le-a expus asta. Poate fi 
văzută firea lor prin asta? Este evident că acceptă adevărul, faptele, că nu se 
împotrivesc şi sunt supuşi? (Nu. Asta depinde de felul în care acționează 
când se confruntă cu probleme şi de măsura în care ceea ce spun coincide 
cu ceea ce fac.) Nu sunteţi departe. În momentul respectiv, ei acceptă — dar, 
ulterior, când li se întâmplă un astfel de lucru, nu există nicio schimbare în 
modul lor de a acţiona. Asta reprezintă un tip de fire. Ce fire? În momentul 
respectiv, ei ascultau, apoi s-au gândit la asta şi şi-au spus: „Cum am putut 
să nu ştiu că sunt sentimental, după ce am auzit atâtea predici? Sunt 
sentimental, dar cine nu e? Dacă eu nu-mi acopăr familia şi oamenii de care 
sunt apropriat, cine o va face? Şi un om capabil are nevoie de sprijinul altor 
trei oameni.” Asta este ceea ce cred cu adevărat. Când vine vremea să 
acționeze, ceea ce gândesc și plănuiesc în inimile lor şi atitudinea lor față de 
cuvintele lui Dumnezeu, toate acestea sunt determinate de firea lor. Care 
este atitudinea lor? „Dumnezeu poate să spună şi să expună orice vrea El şi 
voi accepta orice trebuie când sunt înaintea Lui, dar eu sunt decis și nu am 
nicio intenție să-mi las deoparte sentimentele.” Este aceasta firea lor? Firea 
lor s-a arătat şi adevărata lor față a fost expusă, nu-i aşa? Sunt ei cineva care 
acceptă adevărul? (Nu.) Atunci ce este asta? Este recalcitranță. Înaintea lui 
Dumnezeu, ei spun „amin” şi simulează acceptarea, dar inima lor rămâne 
nemișcată. Nu iau în serios cuvintele lui Dumnezeu, nu le consideră 
adevărul şi, cu atât mai puţin, le pun în practică drept adevărul. Acesta este 
un tip de fire, nu-i așa? Şi nu este o fire ca aceasta dezvăluirea unui anumit 
tip de natură? (Ba da.) Așadar, care este esenţa acestui tip de fire? Este 


intransigența? (Da.) Intransigența: aceasta este un tip de fire umană și se 


regăsește în toți oamenii. De ce spun că aceasta este o fire? E ceva ce 
izvorăşte din natura-esenţă pe care o au oamenii. Nu trebuie să te gândeşti 
la asta, nu trebuie ca alții să te înveţe sau să îţi prelucreze gândurile, nici 
Satana nu trebuie să te inducă în eroare; este dezvăluită în mod firesc în tine 
şi izvorăşte din natura ta. Există unii oameni care, indiferent ce lucruri rele 
fac, dau vina întotdeauna pe Satana. Ei spun mereu: „Satana mi-a băgat 
ideea în cap, Satana m-a determinat să o fac.” Pun tot ce e rău pe seama 
Satanei şi nu recunosc niciodată problemele din natura lor. Este corect acest 
lucru? Nu ai fost profund corupt de Satana? Dacă nu recunoşti asta, atunci 
cum se face că firea Satanei e dezvăluită în tine? Desigur, există și momente 
când Satana este tulburător, inclusiv când oamenii sunt induși în eroare şi 
montați să facă ceva de o persoană rea sau de un antihrist sau când un duh 
rău lucrează şi le trimite gânduri — dar acestea sunt doar excepții; de cele 
mai multe ori, oamenii sunt conduşi de natura lor satanică şi dezvăluie tot 
felul de firi corupte. Când oamenii acţionează conform preferințelor și 
înclinațiilor proprii, când fac lucruri prin mijloace proprii, conform 
noțiunilor şi închipuirilor personale, atunci ei trăiesc după firile lor corupte, 
iar când trăiesc după aceste lucruri, trăiesc după propria lor natură. Acestea 
sunt fapte incontestabile. Când oamenii sunt conduși de natura lor satanică, 
când trăiesc după natura lor satanică, tot ce se dezvăluie în ei este propria 
fire coruptă; acest lucru nu poate fi pus pe seama Satanei, nu poţi spune că 
sunt gânduri trimise de Satana. Deoarece oamenii au fost profund corupți, ei 
aparțin Satanei și, deoarece oamenii nu sunt diferiți de Satana şi fiindcă sunt 
demoni vii, satane vii, nu trebuie să pui pe seama Satanei tot ce este satanic 
şi se dezvăluie în tine. Nu eşti mai bun decât Satana și aceasta este firea ta 


coruptă. 


Ce fel de stare există în oameni când aceştia au o fire intransigentă? In 


principal, sunt încăpăţânați şi neprihăniți de sine. Se agaţă mereu de ideile 


lor, cred întotdeauna că este corect ceea ce spun, sunt foarte inflexibili și 
dogmatici. Aceasta este atitudinea intransigenței. Ei sunt ca o placă stricată, 
neascultând de nimeni, rămânând invariabil fixați pe o singură conduită, 
insistând să o păstreze până la capăt, indiferent dacă e bună sau rea; există o 
oarecare lipsă de căinţă în asta. După cum se spune: „Porcii morți nu se tem 
de apa fiartă.” Oamenii știu foarte bine ce trebuie să facă şi, totuşi, nu o fac; 
refuză cu fermitate să accepte adevărul. Acesta este un tip de fire: 
intransigenţa. În ce feluri de situaţii dezvăluiţi o fire intransigentă? Sunteţi 
deseori intransigenți? (Da.) Foarte des! Şi, de vreme ce intransigenţa este 
firea ta, aceasta te însoţeşte în fiecare secundă din fiecare zi a existenţei 
tale. Intransigenţa îi împiedică pe oameni să fie capabili să vină înaintea lui 
Dumnezeu, îi împiedică să fie capabili să accepte adevărul și îi împiedică să 
fie capabili să intre în adevărul-realitate. lar dacă nu eşti capabil să intri în 
adevărul-realitate, poate avea loc vreo schimbare în acest aspect al firii tale? 
Doar cu foarte mare dificultate. A avut loc acum vreo schimbare în acest 
aspect al firii voastre, care este intransigentă? Şi câtă schimbare a avut loc? 
Să spunem, de exemplu, că erați extrem de încăpăţânaţi, dar că acum a avut 
loc o mică schimbare în voi: când întâlniți vreo problemă, aveţi un oarecare 
simţ al conştiinţei în inima voastră şi vă spuneţi: „În această problemă, 
trebuie să practic puţin adevăr. De vreme ce Dumnezeu a expus această fire 
intransigentă — de vreme ce am auzit-o şi acum o ştiu — trebuie, prin urmare, 
să mă schimb. Când am întâlnit aceste tipuri de lucruri de câteva ori în 
trecut, m-am luat după trupul meu şi am eșuat şi nu sunt mulțumit de asta. 
De data aceasta, trebuie să practic adevărul.” Cu o astfel de aspirație, este 
posibil să practicaţi adevărul, iar asta înseamnă schimbare. Când aţi 
experimentat în acest fel o vreme și sunteți capabili să puneţi mai multe 
adevăruri în practică şi asta produce schimbări mai mari, iar firile voastre 


răzvrătite şi intransigente se dezvăluie tot mai puţin, a avut loc o schimbare 


în firea vieţii voastre? Dacă firea voastră răzvrătită a devenit vizibil tot mai 
atenuată, iar supunerea voastră faţă de Dumnezeu a devenit tot mai mare, 
atunci a avut loc o schimbare reală. Așadar, în ce măsură trebuie să vă 
schimbaţi ca să obţineţi supunere adevărată? Veţi fi reuşit când nu mai 
există nici cea mai mică intransigenţă, ci doar supunere. Acesta este un 
proces lent. Schimbările firii nu se petrec peste noapte, ele necesită perioade 
extinse de experiență, poate chiar și o viaţă întreagă. Uneori, e necesar să 
suferiți multe greutăți mari, greutăți similare morții şi revenirii la viaţă, 
greutăți mai dureroase şi mai mari decât eliminarea otrăvii din oasele 
voastre. Aşadar, au avut loc schimbări în firea voastră intransigentă? Sunteţi 
capabili să evaluaţi asta? (Înainte, am crezut că anumite lucruri trebuie 
făcute într-un anumit fel. Când oamenii veneau cu un punct de vedere 
diferit, nu îi ascultam și nu m-am schimbat decât după ce m-am lovit de 
piedici reale. Acum, sunt puţin mai bine. Ripostez când oamenii vin cu 
opinii diferite, dar sunt capabil să accept ulterior o parte din ceea ce spun 
ei.) O modificare a atitudinii este un alt tip de schimbare; asta înseamnă că a 
existat o mică schimbare. Nu este ca înainte, când știaţi că persoana cealaltă 
avea dreptate, dar respingeaţi şi refuzați să acceptaţi asta, agățându-vă în 
continuare de propriile înclinații; acum, nu este cazul. A existat deja o 
schimbare în atitudinea voastră. Cât de mult v-aţi schimbat când v-aţi 
schimbat atât? Nici măcar zece la sută. O schimbare în proporție de zece la 
sută înseamnă că, după ce persoana cealaltă şi-a afirmat punctul de vedere 
diferit, cel puțin nu mai aveţi niciun sentiment de opunere sau niciun gând 
să vă împotriviţi; aveţi o atitudine normală. Deși încă nu e de înţeles pentru 
voi, în inima voastră, nu aveţi o atitudine intransigentă, puteţi să discutaţi 
despre asta cu persoana respectivă, există o oarecare supunere când 
practicați şi nu faceţi lucrurile numai conform propriilor idei. După aceea, 


există momente în care vă agăţaţi de ideile voastre şi momente în care 


sunteţi capabili să acceptaţi ceea ce spun ceilalți oameni. Schimbările firii 
oscilează. Trebuie să experimentați piedici de nedescris ca să obţineţi o 
mică schimbare şi eşecuri de nedescris ca să reuşiţi şi, astfel, nu este uşor ca 
firea voastră să se schimbe fără să experimentați mai mulți ani de încercări 
şi rafinare. Uneori, când oamenii sunt într-o stare sufletească bună, sunt 
capabili să accepte lucrurile corecte pe care le spun alții, dar când sunt 
abătuţi, ei nu caută adevărul. Nu întârzie asta lucrurile? Uneori, când nu vă 
înţelegeţi bine cu partenerul vostru, nu căutați adevărurile-principu şi trăiţi 
după filosofiile Satanei. Uneori, când eşti cooperant cu alții şi calibrul lor 
este mai bun decât al tău, iar ei sunt mai buni decât tine, te simți constrâns 
de ei şi nu ai curajul să susții principiile când întâlneşti o problemă. Uneori, 
eşti mai bun decât partenerul tău și el se poartă stupid, iar tu îl disprețuieşti 
şi nu ești dornic să ai părtăşie cu el despre adevăr. Uneori, doreşti să practici 
adevărul, dar eşti constrâns de sentimentele trupului. Uneori râvnești la 
plăcerile trupului şi, chiar dacă îţi doreşti, nu ești capabil să te răzvrăteşti 
împotriva trupului. Uneori asculți o predică și înţelegi adevărul, dar tot nu 
eşti capabil să îl pui în practică. Sunt aceste probleme uşor de rezolvat? Nu 
sunt uşor de rezolvat de unul singur. Dumnezeu nu poate decât să-i supună 
pe oameni la încercări şi rafinare, făcându-i să sufere mult şi să simtă în 
cele din urmă goliciune în ei, fără adevăr, şi că parcă nu ar putea trăi fără 
adevăr. Acest lucru îi rafinează pe oameni să dezvolte credinţă şi îi face să 
simtă de parcă ar trebui să lupte pentru adevăr, că inima lor nu-şi va găsi 
liniştea până când nu vor pune adevărul în practică şi că vor experimenta un 
mare chin dacă nu pot să se supună lui Dumnezeu. Acesta este efectul 
obținut de încercări şi rafinare. Atât de dificile sunt schimbările firii. De ce 
vă spun că nu sunt ușoare? Oare nu Mă tem că veţi deveni negativi? V-o 
spun ca să ştiţi cât de importante sunt schimbările firii. Vreau ca toți să fiți 


atenți la asta, să nu mai urmăriți acele imagini spirituale realiste, fățarnice 


şi false, să nu mai urmaţi tot timpul acele doctrine, practici și reguli 
spirituale fanteziste; a proceda astfel vă va face rău şi nu vă va fi de niciun 


folos. 


Tocmai am vorbit despre un aspect al firii: intransigenţa. Deseori, 
intransigenţa este un tip de atitudine care este adânc ascunsă în inimile 
oamenilor. În general, nu este deslușită clar din exterior, dar când va fi 
evidentă, va fi uşor de detectat, iar oamenii vor spune: „Sunt recalcitranți! 
Nu acceptă deloc adevărul — sunt atât de intransigenţi!” Cei cu o fire 
intransigentă se fixează pe o abordare şi se agaţă de un singur lucru, 
nerenunţând niciodată. Aşadar, este aceasta singura latură a firii oamenilor? 
Bineînţeles că nu — sunt multe altele. Vedeţi dacă puteți să vă daţi seama ce 
tip de fire descriu în continuare. Unii oameni spun: „În casa lui Dumnezeu, 
nu mă supun nimănui în afară de Dumnezeu, fiindcă numai El deţine 
adevărul; oamenii nu deţin adevărul, ei au firi corupte, nu ne putem baza pe 
nimic din ceea ce spun, aşa că mă supun numai lui Dumnezeu.” Au dreptate 
când spun asta? (Nu.) De ce nu? Ce tip de fire este aceasta? (Una arogantă 
şi îngâmfată.) (Firile Satanei şi ale arhanghelului.) Aceasta este o fire 
arogantă. Nu spuneți tot timpul că este firea Satanei și a arhanghelului, 
acest mod de a vorbi este prea general şi e vag. Firile corupte ale Satanei și 
ale arhanghelului sunt prea numeroase. Discuţia despre arhanghel, demoni 
şi Satana laolaltă este prea generală şi greu de înțeles pentru oameni. Este 
mai precis să spunem că aceasta este o fire arogantă. Desigur, nu este 
singurul tip de fire pe care o dezvăluie ei, doar că o fire arogantă se 
dezvăluie într-un mod foarte evident. Spunând că aceasta este o fire 
arogantă, oamenii vor fi capabili să înțeleagă uşor, aşa că acest mod de a 
vorbi este cel mai potrivit. Unii oameni au câteva abilități, daruri, unele 
aptitudini minore şi au făcut un număr de fapte pentru biserică. Ceea ce 


gândesc aceşti oameni este: „Credinţa voastră în Dumnezeu implică citirea, 


copierea, scrierea, memorarea cuvântului lui Dumnezeu toată ziua, ca un fel 
de persoane spirituale. Ce rost are? Puteţi să faceţi ceva real? Cum vă puteți 
numi spirituali când nu faceţi nimic? Nu aveţi viaţă. Eu am viaţă, tot ce fac 
eu este real.” Ce fire este aceasta? Ei au câteva abilități speciale, unele 
daruri, pot să facă puţin bine şi consideră aceste lucruri ca fiind viaţa. Drept 
rezultat, nu ascultă de nimeni, nu se tem să le facă tuturor morală, îi 
dispreţuiesc pe toţi ceilalţi — este aceasta aroganță? (Da.) Este aroganță. În 
general, în ce împrejurări dezvăluie oamenii aroganță? (Când au unele 
daruri sau abilități speciale, când pot face câteva lucruri practice, când au 
capital.) Acesta este un tip de situație. Așadar, oamenii care nu au daruri sau 
nicio abilitate specială nu sunt aroganți? (Şi ei sunt aroganţi.) Persoana 
despre care tocmai am vorbit va spune deseori: „Nu mă supun nimănui în 
afară de Dumnezeu” şi, auzind asta, oamenii se vor gândi în sinea lor: „Ce 
supusă față de adevăr este această persoană, nu se supune nimănui în afară 


1? 


de adevăr, ceea ce spune ea este corect!” De fapt, în aceste cuvinte aparent 
corecte se află un tip de fire arogantă: „Nu mă supun nimănui în afară de 
Dumnezeu” înseamnă clar că nu se supune nimănui. Vă întreb, sunt cei care 
spun astfel de cuvinte cu adevărat capabili să se supună lui Dumnezeu? Ei 
nu ar putea niciodată să se supună lui Dumnezeu. Cei care sunt predispuşi 
să spună astfel de cuvinte sunt cu siguranță cei mai aroganti dintre toți. Pe 
dinafară, ceea ce spun ei pare corect — dar, de fapt, acesta este cel mai 
conspirativ mod în care se manifestă firea arogantă. Ei folosesc acest „în 
afară de Dumnezeu” pentru a încerca să demonstreze că sunt raționali, dar, 
de fapt, asta e ca şi cum ai îngropa aur şi ai pune o pancartă deasupra, pe 
care scrie: „Aici nu este îngropat aur.” Nu este un lucru nesăbuit? Ce 
spuneţi, care tip de persoană este cea mai arogantă? Ce lucruri pot spune 
oamenii, care îi fac cei mai aroganţi? Poate că aţi auzit înainte câteva 


lucruri arogante. Care este cel mai arogant dintre acestea? Ştiţi? Îndrăznește 


cineva să spună: „Nu mă supun nimănui — nici măcar Cerului sau 
pământului, nici măcar cuvintelor lui Dumnezeu”? Numai marele balaur 
roşu îndrăzneşte să spună asta. Nimeni care crede în Dumnezeu nu ar spune 
aşa ceva. Totuşi, dacă aceia care cred în Dumnezeu spun: „Nu mă supun 
nimănui în afară de Dumnezeu”, atunci nu sunt cu mult diferiţi de marele 
balaur roşu, se cred numărul unu din lume, sunt cei mai aroganţi dintre toți. 
Ce spuneţi? Oamenii sunt toţi aroganţi, dar există vreo diferenţă în aroganța 
lor? Unde faceţi distincția? Toate ființele umane corupte au firi arogante, 
dar există diferenţe în aroganţa lor. Când aroganţa unei persoane a atins un 
anumit grad, atunci şi-a pierdut orice rațiune. Distincția se face prin a vedea 
dacă există rațiune în ceea ce spune cineva. Unii oameni sunt aroganți ȘI, 
totuşi, au puţină rațiune. Dacă sunt capabili să accepte adevărul, atunci încă 
au speranţe la mântuire. Unii sunt atât de aroganţi, încât nu au deloc rațiune 
— aroganţa lor nu are limită — iar astfel de oameni nu ar putea accepta 
niciodată adevărul. Dacă oamenii sunt atât de aroganti, încât nu au deloc 
rațiune, atunci îşi pierd orice simţ al ruşinii și nu sunt decât aroganţi în mod 
nesăbuit. Toate acestea sunt dezvăluiri și manifestări ale unei firi arogante. 
Cum ar putea spune ceva de genul: „Nu mă supun nimănui în afară de 
Dumnezeu”, dacă nu ar avea o fire arogantă? Cu siguranță nu ar putea 
spune asta. Fără îndoială, dacă cineva are o fire arogantă, atunci are 
manifestarea aroganţei și, cu siguranţă, persoana respectivă va spune şi va 
face lucruri arogante, lhpsindu-i orice fel de rațiune. Unii oameni spun: „Nu 
am o fire arogantă, dar astfel de lucruri sunt dezvăluite în mine.” Sunt 
valabile astfel de cuvinte? (Nu.) Alţii spun: „Nu mă pot abtine. Imediat ce 
nu mai sunt atent, vin cu ceva arogant.” Sunt valabile aceste cuvinte? (Nu.) 
De ce nu? Care este cauza principală a acestor cuvinte? (Lipsa cunoaşterii 
de sine.) Nu — ei ştiu că sunt aroganţi, dar auzindu-i pe ceilalți că râd de ei, 


spunând: „Cum poţi să fii atât de arogant? În legătură cu ce ești atât de 


arogant?”, se simt ruşinaţi, motiv pentru care spun astfel de lucruri. Simţul 
mândriei lor nu suportă asta, ei caută o scuză ca să ascundă acest lucru, să-l 
deghizeze, să-l mascheze și să iasă din încurcătură. Așadar, cuvintele lor nu 
sunt valabile. Când firea ta coruptă nu a fost încă înlăturată, ești arogant și 
când nu vorbeşti. Aroganţa este în naturile oamenilor, este ascunsă în 
inimile lor şi poate fi dezvăluită oricând. ȘI, astfel, atât timp cât nu există o 
schimbare a firii, oamenii rămân aroganți şi neprihăniți de sine. Voi da un 
exemplu. Un conducător nou-ales ajunge la o biserică şi descoperă că felul 
în care îl privesc oamenii şi expresia de pe fețele lor sunt mai degrabă 
lipsite de entuziasm. În mintea lui, se gândește: „Nu sunt binevenit aici? 
Sunt conducătorul nou-ales; cum m-aţi putut trata cu o astfel de atitudine? 
De ce nu sunteţi impresionați de mine? Am fost ales de frați și surori, prin 
urmare, statura mea spirituală este mai mare decât a voastră, nu-i aşa?” Şi, 
astfel, drept rezultat, el spune: „Sunt conducătorul nou-ales. Unii oameni s- 
ar putea să nu mă accepte, dar nu contează. Să facem un concurs, să vedem 
cine a memorat mai multe pasaje din cuvintele lui Dumnezeu, cine este 
capabil să aibă părtăşie despre adevărurile viziunilor. Îi voi da poziţia de 
conducător oricui poate să aibă părtăşie despre adevăruri mai clar decât 
mine. Ce spuneţi?” Ce fel de tactică este aceasta? Când oamenii sunt 
indiferenți față de el, este nemulțumit şi vrea să le dea bătăi de cap şi să se 
răzbune pe ei; acum că este conducător, vrea să-i domine pe oameni — vrea 
să fie în frunte. Ce fire este aceasta? (Aroganţă.) Şi este o fire arogantă uşor 
de înlăturat? (Nu.) Firile arogante ale oamenilor se dezvăluie foarte 
frecvent. Pentru unii oameni, a-i auzi pe alții având părtăşie despre luminare 
şi înţelegere nouă e iritant: „De ce eu nu am nimic de spus despre asta? E 
inacceptabil, trebuie să mă gândesc şi să vin cu ceva mai bun.” Şi, astfel, 
trâmbiţează multe doctrine, încercând să-i întreacă pe ceilalți. Ce fire este 


aceasta? De a concura pentru renume și câștig; este și aroganță. In chestiuni 


privind firea, ai putea să stai nemișcat, să nu spui sau să nu faci nimic, firea 
tot va exista în inima ta și chiar poate să se dezvăluie în continuare în 
gândurile tale şi în expresiile tale faciale. Cu toate că oamenii încearcă să 
inventeze metode de a o suprima sau de a o controla şi sunt tot timpul atenți 
să o împiedice să fie dezvăluită, are vreun rost? (Nu.) Unii oameni îşi dau 
seama imediat când au spus ceva arogant: „Mi-am dezvăluit firea arogantă 
încă o dată — cât de umilitor! Nu mai trebuie să spun niciodată ceva 
arogant.” Dar este inutil să juri că îţi vei ţine gura, acest lucru nu depinde de 
tine, depinde de firea ta. Prin urmare, dacă nu vrei să ţi se dezvăluie firea 
arogantă, trebuie să o remediezi. Nu mai este o chestiune de corectare a 
câtorva cuvinte sau de îndreptare a unuia dintre modurile în care faci 
lucrurile, cu atât mai puţin este vorba de respectarea vreunei reguli. Este o 
chestiune de rezolvare a problemei firii tale. Acum că am vorbit despre 
acest subiect legat de ce este exact firea, nu aveţi o înţelegere mai profundă 
şi mai pătrunzătoare despre voi înșivă? (Ba da.) A se cunoaşte pe sine nu 
este o chestiune de cunoaştere a caracterului exterior, a temperamentului, 
obiceiurilor proaste şi a lucrurilor nesăbuite pe care le-a făcut cineva în 
trecut — nu este nimic din toate astea. Mai degrabă, înseamnă a-și cunoaşte 
propria fire coruptă şi relele pe care cineva este capabil să le facă în 
opoziție cu Dumnezeu. Aceasta este cheia. Unii oameni spun: „Am un 
temperament exploziv şi nu pot să fac nimic ca să-l schimb. Când pot să 
schimb această fire?” Mai sunt alții care spun: „Nu mă pricep deloc să mă 
exprim, nu sunt un bun orator. Tot ce spun sfârşeşte prin a-i jigni pe oameni 
şi prin a le răni sentimentele. Când se va schimba asta?” Au dreptate când 
spun asta? (Nu.) Unde este greşeala lor? (În a nu recunoaște lucrurile din 
natura cuiva.) Așa este. Caracterul nu determină natura. Oricât de bună este 


personalitatea cuiva, acesta tot poate să aibă o fire coruptă. 


Tocmai am vorbit despre două aspecte ale firii. Primul a fost 
intransigenţa, al doilea, aroganţa. Nu trebuie să spunem prea multe despre 
aroganță. Fiecare persoană dezvăluie mult comportament arogant, iar voi 
doar trebuie să ştiţi că aroganţa este un aspect al firii. Mai există şi alt tip de 
fire. Unii oameni nu spun niciodată nimănui adevărul. Ei chibzuiesc şi 
șlefuiesc totul în minţile lor, înainte să le vorbească oamenilor. Nu îți poţi 
da seama care dintre lucrurile spuse de ei sunt adevărate şi care sunt false. 
Azi spun un lucru, iar mâine, altul, spun un lucru unei persoane și altceva, 
altei persoane. Tot ceea ce spun este contradictoriu. Cum pot fi crezuți astfel 
de oameni? Este foarte greu să ai o percepție corectă a faptelor şi nu poţi 
obține niciun cuvânt exact de la ei. Ce fire este aceasta? Este înşelăciune. 
Este o fire înșelătoare uşor de schimbat? Este cel mai greu de schimbat. 
Orice implică firi are legătură cu natura unei persoane şi nimic nu este mai 
greu de schimbat decât lucrurile care au legătură cu natura unei persoane. 
Zicala: „Lupul îşi schimbă părul, dar năravul ba” este perfect adevărată! 
Indiferent despre ce vorbesc sau ce fac, oamenii înșelători au întotdeauna 
țeluri şi intenții proprii. Dacă nu au nici una, nici alta, nu vor spune nimic. 
Dacă încerci să înţelegi care sunt ţelurile şi intențiile lor, se vor ascunde sub 
carapace. Dacă, din greşeală, lasă să le scape ceva adevărat, vor fi în stare 
de orice ca să găsească un mod de a răstălmăci totul, de a te deruta și de a te 
împiedica să cunoşti adevărul. Indiferent ce fac oamenii înşelători, ei nu vor 
lasă pe nimeni să ştie tot adevărul despre asta. Indiferent cât timp petrec 
oamenii cu ei, nimeni nu ştie ce se întâmplă cu adevărat în minţile lor. 
Astfel este natura oamenilor înşelători. Oricât de mult vorbeşte o persoană 
înşelătoare, ceilalți oameni nu vor şti niciodată care sunt intențiile ei, nici ce 
gândeşte cu adevărat sau ce anume încearcă să obțină. Chiar şi părinților lor 
le este greu să ştie asta. Este extrem de dificil să încerci să-i înţelegi pe 


oamenii înşelători, nimeni nu-și poate da seama ce este în mintea lor. Aşa 


vorbesc şi acționează oamenii înşelători: ei nu spun niciodată ce gândesc 
sau nu transmit ceea ce se întâmplă cu adevărat. Acesta este un tip de fire, 
nu-i așa? Când ai o fire înșelătoare, nu contează ce faci sau ce spui — 
această fire este întotdeauna în tine, controlându-te, făcându-te să joci feste 
şi să apelezi la şiretlicuri, să te joci cu oamenii, să ascunzi adevărul şi să-ţi 
creezi o imagine falsă. Aceasta este înşelăciunea. La ce alte comportamente 
specifice apelează oamenii înşelători? Vă voi da un exemplu. Doi oameni 
discută, iar unul dintre ei vorbeşte despre cunoașterea lui de sine; această 
persoană continuă să vorbească despre modul în care s-a îmbunătățit şi 
încearcă să o facă pe cealaltă persoană să creadă asta, dar nu îi spune 
adevărul problemei. Ceva se ascunde în asta, iar acest lucru indică o 
anumită fire — aceea a înşelăciunii. Să vedem dacă o puteţi discerne. 
Această persoană spune: „Am experimentat unele lucruri recent şi simt că, 
de-a lungul acestor ani, credinţa mea în Dumnezeu a fost zadarnică. Nu am 
câştigat nimic. Sunt atât de sărac şi de jalnic! Comportamentul meu nu a 
fost prea bun în ultima vreme, dar sunt gata să mă căresc.” Însă, la o vreme 
după ce spune asta, nu se poate vedea în ea nicio exprimare a căinţei. Care 
este problema aici? Este că îi minte şi îi păcăleşte pe ceilalți. Când alți 
oameni o aud spunând acele lucruri, ei se gândesc: „Această persoană nu a 
urmărit adevărul înainte, dar faptul că acum poate să spună astfel de lucruri 
arată că s-a căit cu adevărat. Nu există nicio îndoială în privinţa asta. Nu 
trebuie să o privim ca înainte, ci într-o lumină nouă, mai bună.” Așa 
chibzuiesc și gândesc oamenii după ce aud acele cuvinte. Dar este starea 
curentă a acelei persoane la fel cum spun ei? Realitatea e că nu este. Nu s-a 
căit cu adevărat, dar cuvintele ei dau iluzia că a făcut asta, că s-a schimbat 
în mai bine şi că e diferită de cum era înainte. Asta vrea să obţină prin 
cuvintele ei. Vorbind în acest fel pentru a păcăli oameni, ce fire dezvăluie? 


Inşelăciune — şi este foarte perfidă! Adevărul este că acea persoană nu este 


deloc conștientă că a eşuat în credinţa ei în Dumnezeu, că este săracă și 
demnă de milă. Ea împrumută cuvinte şi un limbaj spiritual pentru a-i păcăli 
pe oameni, pentru a-şi atinge țelul de a-i face pe alţii să o stimeze şi să aibă 
o părere bună despre ea. Nu este aceasta înșelăciune? Ba da, este, şi când 


cineva este prea înşelător, nu îi este ușor să se schimbe. 


Mai există un alt gen de persoană care nu este niciodată simplă sau 
deschisă în modul său de a vorbi. Întotdeauna se ascunde şi tăinuiește 
lucruri, adunând informaţii de la oameni şi trăgându-i de limbă. Vrea mereu 
să ştie tot adevărul despre alți oameni, însă nu spune ce este în inima ei. 
Nimeni dintre cei care interacționează cu ea nu poate spera niciodată să afle 
tot adevărul despre ea. Astfel de oameni nu vor ca alţii să le ştie planurile și 
nu le împărtăşesc cu nimeni. Ce fire este aceasta? Este o fire înșelătoare. 
Asemenea oameni sunt extrem de şireți, sunt de nepătruns pentru toată 
lumea. Dacă cineva are o fire înșelătoare, fără îndoială este o persoană 
înşelătoare şi este înșelătoare în natura-esență pe care o are. Urmăreşte acest 
gen de persoană adevărul în credința ei în Dumnezeu? Dacă nu spune 
adevărul în faţa altor oameni, este capabilă să rostească adevărul înaintea 
lui Dumnezeu? Cu siguranţă nu. O persoană înșelătoare nu spune niciodată 
adevărul. S-ar putea să creadă în Dumnezeu, dar este credința ei adevărată? 
Ce fel de atitudine are faţă de Dumnezeu? Cu siguranță va avea multe 
îndoieli în inima ei: „Unde e Dumnezeu? Nu pot să-L văd. Ce dovadă există 
că El este real?” „Dumnezeu este suveran peste toate? Serios? Regimul 
Satanei îi oprimă Şi arestează cu frenezie pe cei care cred în Dumnezeu. De 
ce nu îl distruge Dumnezeu?” „Cum anume îi mântuieşte Dumnezeu pe 
oameni? Este mântuirea Lui reală? Nu este clar.” „Poate un credincios în 
Dumnezeu să intre în Împărăţia Cerurilor sau nu poate? Fără nicio 
confirmare, e greu de spus.” Cu atât de multe îndoieli în inima ei faţă de 


Dumnezeu, se poate sacrifica sincer pentru El? Este imposibil. Îi vede pe 


toți aceşti oameni care s-au lepădat de tot ce au ca să-L urmeze pe 
Dumnezeu, care se sacrifică pentru Dumnezeu şi îşi îndeplinesc îndatoririle, 
iar ea se gândeşte: „Trebuie să păstrez ceva pentru mine. Nu pot să fiu la fel 
de nesăbuit ca ei. Dacă Îi ofer totul lui Dumnezeu, cum voi trăi în viitor? 
Cine va avea grijă de mine? Trebuie să am un plan pentru situaţii 
neprevăzute.” Poţi să vezi cât sunt de „abili” oamenii înşelători, cât de 
departe gândesc. Atunci când îi văd pe alții vorbind deschis la adunări 
despre cunoașterea corupției lor, destăinuind prin părtăşie lucrurile ascunse 
din inimile lor şi spunând sincer de câte ori s-au desfrânat, există unii care 
se gândesc: „„Nesăbuiţilor! Acestea sunt lucruri personale; de ce le-aţi spune 


m? 


altora? Nici cu bătaia nu veți scoate aceste lucruri de la mine!” Aşa sunt 
oamenii înșelători — mai degrabă ar muri, decât să fie onești şi nu spun 
nimănui tot adevărul. Unii oameni spun: „Am comis fărădelegi şi am făcut 
unele lucruri rele şi mi-e puțin ruşine să le vorbesc oamenilor despre ele, 
faţă în faţă. La urma urmei, sunt lucruri personale şi sunt rușinoase. Dar nu 
le pot ascunde sau tăinui faţă de Dumnezeu. Ar trebui să-l spun aceste 
lucruri lui Dumnezeu, fără ascunzişuri şi în mod deschis. Nu aş îndrăzni să 
le spun altor oameni gândurile mele sau chestiuni personale, dar trebuie să-l 
spun lui Dumnezeu. Indiferent față de cine altcineva păstrez secrete, nu pot 
să le păstrez față de Dumnezeu.” Aceasta este atitudinea adoptată de o 
persoană onestă față de Dumnezeu. Însă persoanele înșelătoare se păzesc de 
toată lumea, nu au încredere în nimeni şi nu vorbesc cinstit cu nimeni. Nu 
spun nimănui tot adevărul şi nimeni nu le poate desluşi. Aceștia sunt cei 
mai înșelători oameni dintre toți. Toată lumea are o fire înșelătoare; singura 
diferenţă constă în cât de gravă este. Chiar dacă poţi să îți deschizi inima și 
să ai părtăşie despre problemele tale la adunări, înseamnă asta că nu ai o fire 
înşelătoare? Nu înseamnă asta, tot o ai. De ce spun acest lucru? Iată un 


exemplu: s-ar putea să fii capabil să te destăinui în părtăşie în legătură cu 


lucruri care nu-ți ating mândria sau vanitatea, lucruri care nu sunt rușinoase 
şi pentru care nu vei fi emondat — dar dacă ai făcut ceva care încalcă 
adevărurile-principii, ceva ce toată lumea ar dispreţui şi de care ar fi 
revoltată, ai fi capabil să ai părtăşie despre asta la adunări, în mod deschis? 
Iar dacă ai făcut ceva de nedescris, ți-ar fi şi mai greu să te destăinui şi să 
dezvălui adevărul în legătură cu asta. Dacă ar fi cineva care să verifice sau 
să dea vina pe altcineva pentru asta, ai folosi toate mijloacele care îţi stau la 
dispoziţie ca să ascunzi acel lucru şi ai fi îngrozit că această problemă ar 
putea fi expusă. Ai încerca tot timpul să o ascunzi şi să scapi basma curată. 
Nu este aceasta o fire înşelătoare? S-ar putea să crezi că, dacă nu o spui în 
gura mare, nu va şti nimeni de ea şi că nici măcar Dumnezeu nu ar avea 
cum să-ţi facă ceva. Aceasta este o greşeală! Dumnezeu scrutează adâncul 
inimii oamenilor. Dacă nu poţi să percepi asta, nu Îl cunoşti deloc pe 
Dumnezeu. Oamenii înşelători nu doar că îi păcălesc pe ceilalți — ei 
îndrăznesc chiar şi să încerce să-L păcălească pe Dumnezeu şi folosesc 
mijloace înșelătoare ca să 1 se împotrivească. Pot astfel de oameni să obțină 
mântuirea din partea lui Dumnezeu? Firea lui Dumnezeu este dreaptă şi 
sfântă, iar oamenii înşelători sunt ceea ce El detestă cel mai mult. Așadar, 
aceștia sunt cei cărora le este cel mai greu să obțină mântuirea. Oamenii cu 
o natură înșelătoare sunt cei care mint cel mai mult. ÎI vor minţi până și pe 
Dumnezeu şi vor încerca să-L păcălească și, cu încăpățânare, nu se căiesc 
niciodată. Asta înseamnă că nu pot să obţină mântuirea din partea lui 
Dumnezeu. Dacă cineva dezvăluie din când în când o fire coruptă, dacă 
minte și păcăleşte oameni, dar este simplu şi deschis cu Dumnezeu și se 
căieşte în faţa Lui, atunci acest gen de persoană încă are speranţe să obțină 
mântuirea. Dacă într-adevăr eşti o persoană cu rațiune, ar trebui să te 
deschizi în fața lui Dumnezeu, să-l vorbeşti din inimă, să reflectezi asupra 


ta şi să te cunoşti. Nu ar mai trebui să-L minţi pe Dumnezeu, nu ar trebui să 


încerci să-L păcăleşti în orice moment și, cu atât mai puţin, nu ar trebui să-l 
ascunzi nimic. Adevărul este că există lucruri despre care oamenii nu au 
nevoie să ştie. Atât timp cât eşti deschis cu Dumnezeu în privinţa lor, este în 
ordine. Când faci lucruri, asigură-te că nu păstrezi secrete față de 
Dumnezeu. Lui Îi poţi spune toate acele lucruri care nu sunt potrivite pentru 
a fi spuse altor oameni. O persoană care procedează aşa este inteligentă. 
Chiar dacă s-ar putea să existe unele lucruri pe care nu simte nevoia să le 
spună altora, acest lucru nu ar trebui să fie numit înșelăciune. Oamenii 
înşelători sunt diferiți: ei cred că ar trebui să ascundă tot, că nu pot să spună 
nimic altor oameni, în special când e vorba de chestiuni personale. Dacă nu 
le va fi de folos să spună ceva, nu o vor spune, nici măcar lui Dumnezeu. 
Nu este aceasta o fire înșelătoare? O astfel de persoană este cu adevărat 
înșelătoare! Dacă o persoană este atât de înșelătoare, încât nu-l spune lui 
Dumnezeu adevărul şi păstrează totul secret faţă de El, mai este ea cineva 
care crede în Dumnezeu? Are ea credinţă adevărată în Dumnezeu? Este o 
persoană care se îndoiește de Dumnezeu și, în inima ei, nu Îl crede. Așadar, 
nu este credinţa ei falsă? Este un non-credincios, un credincios fals. Aveţi 
momente când vă îndoiți de Dumnezeu şi deveniți precauţi față de El? (Da.) 
A se îndoi de Dumnezeu şi a se păzi de El, ce fel de fire este aceasta? 
Aceasta este o fire înșelătoare. Toată lumea are o fire înșelătoare, este doar 
o chestiune de gravitate. Atât timp cât poţi să accepți adevărul, vei fi 


capabil să dobândești căință și schimbare. 


Unii oameni, când li se întâmplă ceva, dezvăluie o fire coruptă, au 
noțiuni şi idei, au prejudecăţi față de alți oameni, îi judecă şi îi subminează 
pe la spate. Pot să reflecteze asupra lor şi să fie total deschişi în legătură cu 
aceste lucruri, dar când fac anumite lucruri ruşinoase, vor să le ţină pentru 
ei, veşnic ferecate în inimile lor. Nu numai că nu vorbesc cu nimeni despre 


aceste lucruri, dar nu I le spun nici lui Dumnezeu când se roagă. Ba chiar 


încearcă tot ce pot pentru a scorni falsităţi cu care să acopere aceste lucruri 
sau să le mascheze. Aceasta este o fire înșelătoare. Când ai astfel de 
gânduri, când trăieşti în acest tip de stare, ar trebui să reflectezi asupra ta și 
să vezi clar că nu ești o persoană onestă, că nimic din ceea ce Dumnezeu 
descrie drept o persoană onestă nu este exprimat în tine, că eşti pe deplin 
înşelător şi că, deşi ești prost, de calibru slab şi greu de cap, tot eşti o 
persoană înşelătoare. Asta înseamnă să te cunoşti pe tine însuţi. Minimul pe 
care ar trebui să-l obţii în cunoaşterea de sine este să fii capabil să vezi clar 
şi să discerni corupţia evidentă pe care o dezvălui și să fii capabil să cauţi 
adevărul pentru a rezolva asta. Dacă îți cunoşti cu adevărat propria fire 
înșelătoare, ar trebui să te rogi des lui Dumnezeu, să reflectezi asupra ta, să 
discerni şi să diseci firea ta înşelătoare conform cuvântului lui Dumnezeu și 
să-l percepi esența; atunci vei avea speranțe să te eliberezi de firea ta 
coruptă a înşelăciunii. Unu nu pot să distingă clar între oamenii înșelători și 
oamenii onești — ceea ce înseamnă că au un calibru prea slab. Unii oameni 
îşi folosesc deseori calibrul slab, nesăbuinţa, ignoranţa, stângăcia de-a se 
exprima prin cuvinte, stânjeneala şi predispoziția de a fi înșelați drept o 
dovadă de onestitate. Întotdeauna le spun celorlalţi: „Sunt prea onest, drept 
rezultat mă aleg deseori cu ce e mai rău, nu ştiu să profit de alții — cu toate 
acestea, lui Dumnezeu Îi place de mine pentru că sunt o persoană onestă.” 
Sunt aceste cuvinte corecte? Astfel de cuvinte sunt ridicole, sunt menite să 
inducă în eroare oamenii, sunt fățişe şi neruşinate. Cum ar putea să fie 
onești oamenii care sunt nesăbuiți şi stupizi? Acestea sunt două lucruri 
diferite. Este o greşeală majoră să tratezi lucrurile stupide pe care le-ai făcut 
drept onestitate. Toată lumea poate să vadă că şi nesăbuiții sunt predispuși 
să fie aroganți şi îngâmfaţi, să aibă o părere bună despre ei. Oricât de 
ignoranti şi lipsiți de calibru sunt oamenii, ei tot pot să-i mintă și să-i înșele 


pe ceilalți. Nu sunt toate acestea realitatea? Chiar nu fac niciodată nimic rău 


nesăbuiţii şi oamenii de calibru slab? Chiar nu au ei firi corupte? Categoric 
au. Unii oameni spun, de asemenea, că sunt onești și le vorbesc deschis 
celorlalți despre minciunile lor, dar nu îndrăznesc să vorbească deschis 
despre lucrurile ruşinoase pe care le fac. Când biserica le tratează 
problemele, sunt incapabili să accepte acest lucru şi nu se supun deloc, 
preferând să scormonească în spatele culiselor şi să înfrumuseţeze adevărul. 
Acest tip de persoană înșelătoare nu acceptă deloc adevărul şi nu se supune 
în niciun fel, dar se crede, totuși, onestă. Nu este o nerușinare absolută din 
partea ei? Este nesăbuinţă deplină! Acest tip de persoană nu este în niciun 
caz onestă, nici neprihănită. Oamenii stupizi sunt oameni stupizi; proştii 


sunt proşti. Sunt oneşti doar oamenii neprihăniţi care nu sunt înşelători. 


Cum pot fi discernuţi oamenii înşelători? Care sunt comportamentele 
oamenilor înşelători? Indiferent cu cine se asociază sau interacționează, 
niciodată nu permit nimănui să examineze ce se întâmplă cu ei; sunt tot 
timpul prudenţi cu alții, fac mereu lucruri pe la spatele oamenilor şi nu spun 
niciodată ce gândesc cu adevărat. S-ar putea ca uneori să vorbească puţin 
despre cunoaşterea de sine, dar nu fac nicio referire la punctele cruciale sau 
la cuvintele-cheie şi sunt îngroziţi să nu le scape ceva. Sunt foarte sensibili 
la aceste lucruri, de teamă că alţii le-ar putea observa defectele. Acesta este 
un tip de fire înșelătoare. De asemenea, unii oameni îşi creează în mod voit 
o fațadă, astfel încât ceilalți să creadă că sunt neprihăniți, că pot să îndure 
suferință, fără să se plângă, sau că sunt spirituali şi că iubesc şi urmăresc 
adevărul. În mod clar, nu sunt acest tip de persoane, dar insistă să joace 
teatru pentru ceilalți. Și aceasta este o fire înșelătoare. Tot ceea ce spun și 
fac oamenii înşelători are o intenție ascunsă. Dacă nu ar avea nicio intenţie, 
nu ar vorbi sau nu ar acționa. Există în interiorul lor o fire care îi conduce să 
procedeze astfel, iar aceasta este firea înşelăciunii. Când oamenii au o fire 


înșelătoare, este uşor să se schimbe? Voi cât de mult v-aţi schimbat? Aţi 


intrat pe calea urmăririi onestității? (Da, aceasta este direcția în care 
lucrăm.) Câţi paşi ați făcut? Sau sunteţi blocaţi la stadiul de a vrea să o 
faceţi? (Încă este doar ceva ce vrem să facem. Uneori, numai după ce am 
făcut ceva ne dăm seama că a implicat înşelăciune, că încercam să le dăm 
oamenilor o impresie falsă; doar atunci ne dăm seama că eram înșelători.) 
Realizaţi că asta înseamnă să fiți înşelători — dar ați fost capabili să realizați 
că este un tip de fire coruptă? Şi de unde anume provin aceste lucruri 
înșelătoare? (Din natura noastră.) Așa este, din natura noastră. Și vă 
perturbă aceste lucruri înșelătoare? E greu să vă îndepărtați de ele, e greu să 
le faceţi faţă, e greu să scăpați de ele — şi sunt, de asemenea, foarte 
problematice. Ce le face să fie problematice? Îţi provoacă ele durere? (Vrem 
să ne schimbăm, dar ne simţim foarte îndurerați când nu reuşim.) Acesta 
este un aspect, dar nu poate fi considerat problematic. Când o persoană este 
controlată de o fire înșelătoare, ea poate să-i mintă şi să-i înșele pe ceilalți 
oricând şi oriunde și, indiferent ce i se va întâmpla, se va gândi cum să 
spună minciuni pentru a-i păcăli şi induce în eroare pe oameni. Chiar dacă 
vrea să se controleze, este incapabilă, este ceva involuntar. În asta constă 
problema. Aceasta este o problemă a firii. Prin câte moduri se poate 
dezvălui o fire înșelătoare? Prin tatonare, înşelăciune, precauţie, precum şi 
prin suspiciune, prefăcătorie și falsitate. Această fire expusă şi manifestată 
prin astfel de comportamente este înşelăciunea. După ce am avut părtăşie 
despre aceste subiecte, aveţi o cunoaştere mai clară a firii înșelătoare? Mai 
există printre voi cei care spun: „Nu am o fire înşelătoare, nu sunt o 
persoană înșelătoare, sunt aproape de a fi o persoană onestă”? (Nu.) Există 
mulți oameni care nu prea înțeleg ce înseamnă exact o persoană onestă. 
Unu spun că oamenii oneşti sunt cei care sunt neprihăniți şi direcți, care 
sunt hărțuiți şi excluși oriunde merg sau care sunt lenți și vorbesc și 


acționează întotdeauna cu o jumătate de pas în urma altor oameni. Unii 


oameni nesăbuiţi şi ignoranţi, care apelează la astfel de nerozii încât ceilalți 
îi desconsideră, se descriu, de asemenea, drept oameni onești. Şi toți acei 
oameni needucaţți din păturile de jos ale societăţii, care se simt inferiori, 
spun și ei că sunt oameni oneşti. În ce constă greşeala lor? Ei nu ştiu ce este 
o persoană onestă. Care este sursa neînțelegerii lor? Principalul motiv este 
că nu înţeleg adevărul. Ei cred că „oamenii onești” despre care vorbeşte 
Dumnezeu sunt nechibzuiți şi idioţi, că sunt needucaţi, înceți în vorbire şi 
exprimare, hărțuiți şi oprimaţi, uşor de păcălit şi de escrocat. Implicaţia este 
că ţintele mântuirii lui Dumnezeu sunt acei oameni fără minte din straturile 
de jos ale societăţii, care sunt deseori manipulaţi de ceilalți. Pe cine va 
mântui Dumnezeu dacă nu pe aceşti oameni sărăciți şi amărâţi? Nu asta 
cred ei? Chiar sunt aceia oamenii pe care îi mântuieşte Dumnezeu? Aceasta 
este o interpretare greşită a voii lui Dumnezeu. Oamenii pe care îi 
mântuieşte Dumnezeu sunt aceia care iubesc adevărul, care au calibru și 
capacitatea de a pricepe, toți sunt oameni care au conştiinţă și rațiune, care 
sunt capabili să îndeplinească însărcinarea dată de Dumnezeu şi să-şi facă 
bine datoria. Sunt oameni care sunt capabili să accepte adevărul şi să se 
lepede de firile lor corupte şi sunt oamenii care Îl iubesc cu adevărat pe 
Dumnezeu, I se supun şi I se închină. Deşi majoritatea acestor oameni 
provin din straturile de jos ale societăţii, din familii de muncitori şi fermieri, 
cu siguranță nu sunt oameni confuzi, imbecili sau care nu sunt buni de 
nimic. Dimpotrivă, sunt oameni inteligenţi care sunt capabili să accepte și 
să practice adevărul şi să 1 se supună. Toţi sunt oameni ai dreptăţii care s-ar 
lepăda de slava şi bogăţiile lumești pentru a-L urma pe Dumnezeu şi a 
dobândi adevărul şi viața — sunt cei mai înţelepţi oameni dintre toți. Aceştia 
sunt toți oameni onești care cred cu adevărat în Dumnezeu și care se 
sacrifică sincer pentru El. Ei pot să obțină aprobarea şi binecuvântănile lui 


Dumnezeu şi pot fi desăvârşiți drept oamenii Lui şi stâlpii templului Său. 


Sunt oamenii de aur, de argint și bijuterii preţioase. Acei oameni confuzi, 
nechibzuiţi, absurzi şi care nu sunt buni de nimic sunt cei care vor fi 
alungați. Cum privesc non-credincioşii şi oamenii absurzi lucrarea lui 
Dumnezeu şi planul Său de gestionare? Ca pe o groapă de gunoi, nu? Acei 
oameni nu doar că au calibru slab, ci sunt şi absurzi. Indiferent câte cuvinte 
ale lui Dumnezeu citesc, ei nu pot să înțeleagă adevărul și, indiferent câte 
predici aud, sunt incapabili să pătrundă în realitate — dacă sunt atât de 
nesăbuiţi, mai pot să fie mântuiți? Ar putea Dumnezeu să vrea acest tip de 
persoane? Indiferent de câți ani cred, ei tot nu înţeleg adevărurile, tot 
vorbesc prostii şi, totuși, se consideră onești — chiar nu au ruşine? Astfel de 
oameni nu înţeleg adevărul. Întotdeauna interpretează greşit voia lui 
Dumnezeu şi, totuși, oriunde se duc, trăncănesc despre interpretările lor 
greşite, predicându-le drept adevăr, spunându-le oamenilor: „E bine să fii 
puțin hărțuit, oamenii ar trebui să mai şi piardă, ar trebui să fie puţin 
nesăbuiţi — aceștia sunt țintele mântuirii lui Dumnezeu şi ei sunt oamenii pe 
care îi va mântui El.” Oamenii care spun astfel de lucruri sunt dezgustători; 
acest lucru Îi aduce o mare umilinţă lui Dumnezeu! Este atât de 
dezgustător! Stâlpii Împărăției lui Dumnezeu şi biruitorii pe care Îi 
mântuieşte El sunt toți oameni care înţeleg adevărul și care sunt înţelepţi. 
Aceştia sunt cei care vor avea o parte din Împărăţia Cerurilor. Toţi cei care 
sunt nesăbuiţi şi ignoranți, neruşinaţi și iraționali, care nu au nicio fărâmă 
de înțelegere a adevărului, care sunt imbecili şi nesăbuiți — nu sunt toți 
oameni de nimic? Cum ar putea astfel de oameni să aibă o parte din 
Împărăţia Cerurilor? Oamenii onești de care vorbeşte Dumnezeu sunt cei 
care pot să pună adevărul în practică odată ce îl înțeleg, care sunt înţelepţi şi 
inteligenţi, care se deschid înaintea lui Dumnezeu în mod simplu şi care 
acționează conform principiului şi se supun întru totul lui Dumnezeu. Toţi 


aceşti oameni au inimi cu frică de Dumnezeu, se concentrează să facă 


lucrurile conform principiilor şi toți urmăresc supunerea absolută faţă de 
Dumnezeu și Îl iubesc pe Dumnezeu în inimile lor. Numai ei sunt oameni 
cu adevărat onești. Dacă cineva nici măcar nu ştie ce înseamnă să fii onest, 
dacă nu poate să vadă că esenţa oamenilor onești este supunerea absolută 
faţă de Dumnezeu, teama de El şi ferirea de rău sau faptul că oamenii oneşti 
sunt onești pentru că iubesc adevărul, pentru că Îl iubesc pe Dumnezeu şi 
pentru că practică adevărul — atunci acel tip de persoană este foarte 
nesăbuită şi chiar îi lipsește discernământul. Categoric, oamenii onești nu 
sunt indivizii neprihăniți, confuzi, ignoranți și nesăbuiți pe care şi-i 
imaginează oamenii; sunt oameni cu umanitate normală, care au conștiință 
şi rațiune. Ceea ce e inteligent la oamenii onești este că ei sunt capabili să 
asculte cuvintele lui Dumnezeu și să fie oneşti, şi de aceea sunt 


binecuvântaţi de El. 


Nimic nu are o importanță mai mare decât cerința lui Dumnezeu ca 
oamenii să fie oneşti — El cere ca oamenii să trăiască înaintea Lui, să-l 
accepte scrutarea atentă și să trăiască în lumină. Numai oamenii oneşti sunt 
membri adevăraţi ai rasei umane. Oamenii care nu sunt oneşti sunt fiare, 
sunt animale care se perindă în haine omeneşti, ei nu sunt fiinţe umane. Ca 
să urmăriți să fiți persoane oneste trebuie să vă comportaţi în conformitate 
cu cerințele lui Dumnezeu; trebuie să treceţi prin judecată, mustrare şi 
emondare. Când firea voastră coruptă va fi curățită, iar voi veți fi capabili să 
practicați adevărul şi să trăiţi după cuvintele lui Dumnezeu, numai atunci 
veți fi persoane oneste. Categoric, oamenii care sunt ignoranţi, nesăbuiți și 
neprihăniți nu sunt oameni onești. Cerând ca oamenii să fie onești, 
Dumnezeu le cere să aibă umanitate normală, să se lepede de înşelăciunea și 
măştile lor, să nu mintă sau să nu îi păcălească pe alții, să-și îndeplinească 
datoria cu loialitate şi să fie capabili să-L iubească şi să I se supună cu 


adevărat. Numai acești indivizi sunt oamenii Împărăției lui Dumnezeu. 


Dumnezeu cere ca oamenii să fie ostaşi buni ai lui Hristos. Ce sunt ostașii 
buni ai lui Hristos? Ei trebuie să fie înzestrați cu adevărul-realitate și să fie 
în asentiment cu Hristos. În orice moment și în orice loc, trebuie să fie 
capabili să Îl preamărească pe Dumnezeu şi să mărturisească pentru EI şi să 
fie capabili să folosească adevărul, pentru a lupta împotriva Satanei. În toate 
lucrurile, ei trebuie să fie de partea lui Dumnezeu, să fie mărturie și să 
trăiască adevărul-realitate. Trebuie să fie capabili să-l umilească pe Satana 
şi să câştige victorii minunate pentru Dumnezeu. Asta înseamnă să fi un 
ostaş bun al lui Hristos. Ostaşiu buni ai lui Hristos sunt biruitori, sunt cei 
care îl biruie pe Satana. Cerând ca oamenii să fie onești, şi nu înşelători, 
Dumnezeu nu le cere să fie nesăbuiţi, ci să se elibereze de firile lor 
înșelătoare, să dobândească supunere faţă de El și să-l aducă slavă. Asta se 
poate dobândi prin practicarea adevărului. Nu este o schimbare în 
comportamentul cuiva, nu este o chestiune de a vorbi mai mult sau mai 
puţin şi nici nu este vorba de modul în care acţionează o persoană. Mai 
degrabă, este vorba de intenția din spatele vorbirii și acțiunilor unei 
persoane, de gândurile şi ideile cuiva, de ambițiile şi dorințele sale. Tot ce 
tine de dezvăluirile firilor corupte şi de greșeală trebuie schimbat de la 
rădăcină, ca să se alinieze adevărului. Dacă cineva vrea să dobândească o 
schimbare a firii, trebuie să fie capabil să vadă clar esenţa firii Satanei. 
Dacă vei putea să vezi clar esenţa unei firi înșelătoare, care este firea 
Satanei şi chipul diavolului, dacă vei putea să-l urăşti pe Satana şi să te 
lepezi de diavol, atunci îţi va fi uşor să te lepezi de firea ta coruptă. Dacă nu 
vei şti că ai în tine o stare înșelătoare, dacă nu vei recunoaște dezvăluirile 
unei firi înșelătoare, atunci nu vei şti să cauţi adevărul pentru a rezolva asta 
şi îți va fi greu să-ţi schimbi firea înșelătoare. Mai întâi trebuie să recunoști 
ce lucruri se dezvăluie în tine şi care aspect al unei firi corupte îl reprezintă 


acestea. Dacă lucrurile pe care le dezvălui sunt ale unei firi înșelătoare, o 


vei uri în inima ta? lar dacă o faci, cum ar trebui să te schimbi? Trebuie să-ţi 
emondezi intențiile şi să-ți corectezi opiniile. Mai întâi, trebuie să cauţi 
adevărul despre această chestiune şi să îţi rezolvi problemele, să te 
străduieşti să realizezi ceea ce Dumnezeu cere şi să-L mulțumeşti şi să devii 
cineva care nu încearcă să-L păcălească pe Dumnezeu sau pe alți oameni, 
nici pe aceia care sunt puţin nechibzuiţi sau ignoranţi. A încerca să păcăleşti 
pe cineva care e nechibzuit sau ignorant este foarte imoral — te face un 
diavol. Ca să fii o persoană onestă, nu trebuie să păcăleşti sau să minţi pe 
nimeni. Totuși, faţă de diavoli şi de Satana, trebuie să-ți alegi cuvintele cu 
înțelepciune; dacă nu o faci, este posibil să te faci de râs în faţa lor şi să-l 
aduci ruşine lui Dumnezeu. Doar alegându-ţi cuvintele cu înțelepciune şi 
practicând adevărul, vei reuşi să-l birui şi să-l faci de ruşine pe Satana. 
Oamenii care sunt ignoranţi, nechibzuiți şi încăpățânaţi nu vor fi niciodată 
capabili să înțeleagă adevărul; nu pot decât să fie induşi în eroare, jucaţi pe 


degete şi călcaţi în picioare de Satana și, în cele din urmă, devoraţi. 


Să vorbim în continuare despre al patrulea tip de fire. În timpul 
adunărilor, unii oameni pot avea puţină părtăşie despre propriile stări, dar 
când vine vorba de esența problemelor, de motivele şi ideile personale, 
aceștia devin evazivi. Când oamenii îi dau în vileag pentru că au motive și 
țeluri, ei par să încuviinţeze și să recunoască. Dar când oamenii încearcă să 
expună sau să disece un lucru mai în profunzime, ei nu suportă asta, se 
ridică și pleacă. De ce pleacă pe furiș, în momentul crucial? (Ei nu acceptă 
adevărul şi nu sunt dispuşi să-şi înfrunte propriile probleme.) Aceasta este o 
problemă a firii. Când nu sunt dispuşi să accepte adevărul pentru a rezolva 
problemele lor lăuntrice, nu înseamnă asta că sunt scârbiți de adevăr? Ce fel 
de predici sunt cel mai puțin dispuşi să audă conducătorii şi lucrătorii? 
(Predici despre cum să discernem antihriștii şi conducătorii falși.) Corect. 


Ei se gândesc: „Toată această vorbărie despre identificarea antihriștilor şi a 


conducătorilor falşi şi despre farisei — de ce tot insistați pe asta? Mă 
stresaţi.” Auzind că se va discuta despre identificarea conducătorilor şi a 
lucrătorilor falşi, găsesc orice scuză să plece. Ce înseamnă aici „să plece”? 
Se referă la furişare, la ascundere. De ce încearcă să se ascundă? Când alți 
oameni vorbesc despre fapte, ar trebui să asculți: îti face bine să asculți. 
Notează lucrurile care sunt aspre şi care ţi se par greu de acceptat; apoi, ar 
trebui să te gândeşti la ele des, să le asimilezi încet şi să te schimbi încet. 
Aşadar, de ce să te ascunzi? Astfel de oameni simt că aceste cuvinte de 
judecată sunt prea aspre şi că nu sunt uşor de auzit, aşa că ajung să dea curs 
împotrivirii şi antipatiei. Îşi spun în sinea lor: „Nu sunt un antihrist sau un 
conducător fals — de ce tot vorbiţi despre mine? De ce nu vorbiţi despre alți 
oameni? Spuneţi ceva despre identificarea oamenilor răi, nu vorbiţi despre 


1? 


mine!” Devin evazivi şi potrivnici. Ce fire este aceasta? Dacă nu sunt 
dispuşi să accepte adevărul, argumentând şi certându-se mereu pentru a se 
apăra, nu avem aici problema unei firi corupte? Aceasta este firea aversiunii 
față de adevăr. Conducătorii şi lucrătorii au acest fel de stare, dar cum 
rămâne cu frații și surorile de rând? (Şi ei o au.) Când se întâlnesc la 
început, toți sunt atât de iubitori şi destul de fericiți să repete papagalicește 
cuvinte și doctrine. Toţi par să iubească adevărul. Dar când vine vorba de 
probleme personale și dificultăți reale, mulți oameni amuţesc. De exemplu, 
unii sunt permanent constrânși de căsătorie. Nu mai sunt dispuşi să facă o 
datorie sau să urmărească adevărul, iar căsătoria devine cel mai mare 
obstacol al lor şi cea mai grea povară. La adunări, când toată lumea are 
părtăşie despre această stare, ei se compară cu aceste cuvinte ale celorlalți 
exprimate prin părtăşie şi simt că se vorbește despre ei. Spun: „Nu mă 
deranjează că aveți părtăşie despre adevăr, dar de ce aduceţi vorba despre 
mine? Voi nu aveţi nicio problemă? De ce vorbiți numai despre mine?” Ce 


fire este aceasta? Când vă adunaţi pentru a avea părtăşie despre adevăr, 


trebuie să disecaţi probleme reale şi să le permiteți tuturor să vorbească 
despre înțelegerea lor în legătură cu aceste probleme; numai atunci sunteți 
capabili să vă cunoaşteţi pe voi înşivă şi să vă rezolvaţi problemele. De ce 
nu pot oamenii să accepte asta? Ce fire este atunci când oamenii nu sunt 
capabili să accepte să fie emondaţi şi atunci când nu pot să accepte 
adevărul? Nu ar trebui să discerneţi clar acest lucru? Toate acestea sunt 
manifestări ale aversiunii față de adevăr — aceasta este esența problemei. 
Când oamenii sunt scârbiți de adevăr, le este foarte greu să îl accepte — iar 
dacă nu pot să accepte adevărul, poate fi remediată problema firii lor 
corupte? (Nu.) Așadar, o astfel de persoană, cineva care este incapabil să 
accepte adevărul — este capabilă să dobândească adevărul? Poate să fie 
mântuită de Dumnezeu? Categoric nu. Cred sincer în Dumnezeu oamenii 
care nu acceptă adevărul? Indiscutabil nu. Cel mai important aspect al 
oamenilor care cred cu adevărat în Dumnezeu este că sunt capabili să 
accepte adevărul. Categoric, oamenii care nu pot să accepte adevărul nu 
cred sincer în Dumnezeu. Sunt astfel de oameni capabili să stea liniștiți în 
timpul unei predici? Sunt ei capabili să obțină ceva? Nu sunt. Este din 
cauza faptului că predicile expun diversele stări corupte ale oamenilor. Prin 
disecarea cuvintelor lui Dumnezeu, oamenii dobândesc cunoştinţe și, apoi, 
continuând cu părtăşia despre principiile practicii, li se dă o cale de practică 
ŞI, în acest fel, se obține un efect. Când astfel de oameni aud că starea care 
este expusă se referă la ei — că aceasta se referă la propriile probleme — 
ruşinea lor le provoacă o criză de furie şi ar putea chiar să se ridice şi să 
plece de la adunare. Chiar dacă nu pleacă, ar putea să înceapă să se simtă 
iritați și nedreptăți în sinea lor, caz în care nu are niciun rost să participe la 
adunare sau să asculte predica. Scopul ascultării predicii nu este acela de a 
înţelege adevărul şi a-şi rezolva propriile probleme reale? Dacă vă este frică 


mereu că vă vor fi date în vileag propriile probleme, dacă sunteţi în 


permanenţă temători că veţi fi menţionaţi, de ce să mai credeți în 
Dumnezeu? Dacă în credinţa voastră nu puteţi să acceptaţi adevărul, atunci 
nu credeţi cu adevărat în Dumnezeu. Dacă vă este tot timpul teamă că veți fi 
expuşi, cum veţi fi capabili să vă rezolvaţi problema corupției? Dacă nu vă 
puteți rezolva problema corupției, ce rost are să credeți în Dumnezeu? 
Scopul credinţei în Dumnezeu este să acceptaţi mântuirea Lui, să vă 
eliberați de firea voastră coruptă și să trăiţi asemănarea unei ființe umane 
adevărate, toate acestea fiind obținute prin acceptarea adevărului. Dacă nu 
puteți să acceptaţi deloc adevărul sau nici măcar să fiți emondaţi sau dați în 
vileag, atunci nu aveţi cum să dobândiți mântuirea lui Dumnezeu. Aşadar, 
spuneţi-Mi: în fiecare biserică, câţi oameni există care pot să accepte 
adevărul? Cei care nu pot să accepte adevărul sunt mulți sau puţini? (Mulţi.) 
Este aceasta o situație care chiar există printre cei aleşi din biserici, este o 
problemă reală? Toţi cei care nu sunt capabili să accepte adevărul şi să fie 
emondați sunt scârbiți de adevăr. Aversiunea față de adevăr este un tip de 
fire coruptă, iar dacă această fire nu poate fi schimbată, mai pot fi mântuiţi? 
Categoric nu. Astăzi, multor oameni le este greu să accepte adevărul. Nu 
este deloc simplu. Pentru a rezolva asta, o persoană trebuie să 
experimenteze o parte din judecata, mustrarea, încercările şi rafinarea lui 
Dumnezeu. Așadar, ce spuneţi: ce fire este aceea când oamenii sunt 
incapabili să accepte să fie emondaţi, când nu fac o comparație între ei și 
cuvântul lui Dumnezeu sau stările expuse în timpul predicilor? (O fire de 
aversiune față de adevăr.) Aceasta este a patra fire coruptă: aversiunea față 
de adevăr. Cât de scârbiți de adevăr sunt? (Ei nu doresc să citească din 
cuvintele lui Dumnezeu sau să asculte predici şi nu doresc să aibă părtăşie 
despre adevăr.) Acestea sunt cele mai evidente manifestări. Când cineva 
spune, de exemplu: „Crezi cu adevărat în Dumnezeu. Ai lăsat deoparte 


familia şi cariera ca să îndeplineşti o datorie şi ai suferit mult şi ai plătit un 


preţ considerabil în ultimu câțiva ani. Dumnezeu binecuvântează astfel de 
oameni. Cuvântul Lui spune că aceia care se sacrifică sincer pentru 
Dumnezeu vor fi foarte binecuvântaţi”, tu spui „Amin” şi accepti astfel de 
adevăruri. Totuşi, când persoana continuă să spună: „Dar trebuie să te lupți 
în continuare pentru adevăr! Dacă oamenii au tot timpul motive pentru ceea 
ce spun şi o iau razna mereu în funcție de propriile intenţii, atunci, mai 
devreme sau mai târziu, Îl vor ofensa pe Dumnezeu şi Îi vor atrage ura”, 
când ea spune astfel de lucruri, nu poţi să le accepţi. Auzind părtăşia despre 
adevăr, nu numai că eşti incapabil să îl accepţi, ci te şi înfurii şi ripostezi în 
mintea ta: „Vă petreceţi toată ziua având părtășie despre adevăr, dar nu v- 
am văzut pe niciunul mergând în Ceruri.” Ce fire este aceasta? (Aversiune 
față de adevăr.) Când se trece de la vorbe la practică, când oamenii devin 
serioşi cu tine, se manifestă în tine cea mai mare repulsie, nerăbdare şi 
împotrivire. Asta este aversiunea faţă de adevăr. Şi cum se manifestă, în 
principal, tipul de fire prin care eşti scârbit de adevăr? Prin refuzul de a 
accepta emondarea. A nu accepta să fii emondat este un gen de stare 
manifestat de acest tip de fire. În inimile lor, acești oameni sunt deosebit de 
potrivnici când sunt emondaţi. Ei se gândesc: „Nu vreau să aud asta! Nu 
vreau să aud asta!” sau „De ce nu emondezi alți oameni? De ce te iei de 
mine?” Ce înseamnă aversiunea față de adevăr? Aversiunea față de adevăr 
este atunci când o persoană este total dezinteresată de tot ce are legătură cu 
lucrurile pozitive, cu adevărul, cu ceea ce Dumnezeu cere sau cu voia Lui. 
Uneori, simte repulsie faţă de aceste lucruri, alteori este distantă faţă de ele, 
uneori este ireverențioasă şi indiferentă şi le tratează ca lipsite de 
importanţă, fund nesinceră şi superficială cu ele sau neasumându-și nicio 
responsabilitate pentru ele. Principala manifestare a aversiunii față de 
adevăr nu înseamnă doar că oamenii simt repulsie când aud adevărul. 


Aceasta include și lipsa dorinţei de a practica adevărul, retragerea când vine 


momentul să practice adevărul, de parcă adevărul nu are nicio legătură cu 
ei. Când unii oameni au părtăşie în timpul adunărilor, par foarte animați, le 
place să repete cuvinte şi doctrine şi să facă declarații alese pentru a-i 
induce în eroare pe ceilalți şi a-i câştiga de partea lor. Par plini de energie și 
binedispuși în timp ce fac asta şi continuă la nesfârşit. Între timp, alţii îşi 
petrec toată ziua, din zori până seara, ocupați cu chestiuni care țin de 
credință, citind cuvintele lui Dumnezeu, rugându-se, ascultând imnuri, 
luând notițe, de parcă nu ar putea să stea despărțiți de Dumnezeu nici măcar 
o clipă. De dimineaţă până seara, sunt preocupaţi cu îndeplinirea datoriei 
lor. Oare aceşti oameni chiar iubesc adevărul? Nu au ei firea aversiunii față 
de adevăr? Când poate fi văzută adevărata lor stare? (Când vine timpul să 
practice adevărul, ei fug și nu sunt dispuşi să accepte să fie emondaţi.) Să 
fie oare din cauză că nu înţeleg ceea ce aud sau că nu sunt dispuşi să 
accepte adevărul pentru că nu-l înțeleg? Răspunsul este niciuna dintre 
acestea. Sunt conduși de natura lor. Aceasta este o problemă a firii. În 
inimile lor, acești oameni ştiu foarte bine că ale lui Dumnezeu cuvinte sunt 
adevărul, că sunt pozitive şi că practicarea adevărului poate aduce 
schimbări în firile oamenilor şi îi poate face capabili să se îngrijească de 
voia lui Dumnezeu — dar ei nu le acceptă sau nu le pun în practică. Asta este 
aversiunea față de adevăr. La cine aţi văzut firea aversiunii față de adevăr? 
(La non-credincioşi.) Non-credincioşii sunt scârbiți de adevăr, este un lucru 
foarte clar. Dumnezeu nu are cum să mântuiască astfel de oameni. Aşadar, 
printre credincioşii în Dumnezeu, în ce chestiuni aţi văzut oameni care erau 
scârbiți de adevăr? Atunci când aţi avut părtăşie despre adevăr cu ei, este 
posibil să nu se fi ridicat şi să nu fi plecat, iar atunci când părtăşia a abordat 
propriile dificultăți și probleme, este posibil să le fi înfruntat în mod corect 
— cu toate acestea, ei tot au firea aversiunii faţă de adevăr. Unde poate fi 


văzut acest lucru? (Ei aud predici deseori, dar nu pun adevărul în practică.) 


Fără îndoială, oamenii care nu pun adevărul în practică au firea aversiunii 
față de adevăr. Unii oamenii sunt ocazional capabili de a pune în practică 
puțin adevăr, prin urmare, au ei firea aversiunii faţă de adevăr? O astfel de 
fire se regăseşte deopotrivă şi la cei care practică adevărul, doar că în grade 
diferite. Faptul că eşti capabil să practici adevărul nu înseamnă că nu ai 
firea aversiunii faţă de adevăr. Practicarea adevărului nu înseamnă că firea 
vieții tale s-a schimbat imediat — nu este cazul. Trebuie să rezolvi problema 
firii tale corupte, este singura cale de a obţine schimbare în firea vieţii tale. 
Practicarea adevărului cu o singură ocazie nu înseamnă că nu mai ai o fire 
coruptă. Eşti capabil să practici adevărul într-un domeniu, dar nu eşti 
neapărat capabil să-l practici în altele. Contextele şi motivele implicate sunt 
diferite, dar cel mai important este că există o fire coruptă, care este 
rădăcina problemei. Prin urmare, odată ce firea unei persoane s-a schimbat, 
toate dificultățile, pretextele şi scuzele sale implicate în practicarea 
adevărului — toate aceste probleme sunt remediate şi toate răzvrătinile, 
defectele şi neajunsurile sale sunt înlăturate. Dacă firile oamenilor nu se 
schimbă, acestora le va fi tot timpul greu să practice adevărul şi vor exista 
mereu pretexte şi scuze. Dacă vrei să fu capabil să practici adevărul şi să te 
supui lui Dumnezeu în toate lucrurile, trebuie să existe mai întâi o 
schimbare în firea ta. Doar atunci vei fi capabili să rezolvi problemele de la 
rădăcină. 

La ce se referă, în principal, firea aversiunii față de adevăr? Să 
discutăm mai întâi despre un tip de stare. Unii oameni sunt foarte interesați 
să asculte predici şi, cu cât ascultă mai multe părtăşii despre adevăr, cu atât 
mai luminate devin inimile lor, iar ei, cu atât mai exaltați. Au o atitudine de 
pozitivitate şi de inițiativă. Dovedește acest lucru că nu au firea aversiunii 
față de adevăr? (Nu.) De exemplu, unii copii de şapte sau de opt ani sunt 


interesați când aud de credinţa în Dumnezeu, citesc mereu cuvântul Lui și 


participă la adunări împreună cu părinţii lor, iar unii oameni spun: „Acest 
copil nu are firea aversiunii faţă de adevăr, este foarte isteţ, s-a născut 
pentru a crede în Dumnezeu, a fost ales de Dumnezeu.” Este foarte posibil 
să fi fost ales de Dumnezeu, dar aceste cuvinte sunt doar pe jumătate 
adevărate. Asta pentru că încă este tânăr, iar direcția a ceea ce urmăreşte el 
şi a ţelurilor sale în viață nu a fost încă trasată. Când perspectivele copiilor 
asupra vieții şi a societății încă nu au fost formate, se poate spune că 
sufletele lor tinere iubesc lucrurile pozitive, dar nu poţi spune că nu au firea 
aversiunii față de adevăr. De ce spun asta? Sunt de o vârstă fragedă. 
Umanitatea lor este încă imatură, le lipsește orice experiență, orizonturile 
lor sunt limitate şi nu înţeleg deloc ce este adevărul. Au doar gustul 
lucrurilor pozitive. Nu poți să spui că iubesc adevărul, cu atât mai puţin că 
au adevărul-realitate. Ba mai mult, copiii nu au experienţă și, astfel, nimeni 
nu poate să vadă ce e ascuns în inimile lor, ce fel de natură-esenţă au. Doar 
pentru că sunt interesaţi de credinţa în Dumnezeu şi de ascultarea predicilor, 
oamenii stabilesc că aceştia iubesc adevărul — ceea ce este o manifestare a 
ignoranței şi a nesăbuinţei, deoarece copiii nu au nicio cunoaştere despre ce 
este adevărul şi, prin urmare, nimeni nu poate nici măcar să menţioneze 
dacă le place adevărul sau sunt scârbiți de el. Aversiunea faţă de adevăr se 
referă în principal la dezinteres și antipatie faţă de adevăr şi lucruri pozitive. 
Aversiunea faţă de adevăr este atunci când oamenii sunt capabili să 
înţeleagă adevărul şi ştiu ce sunt lucrurile pozitive, totuşi tratează adevărul 
şi lucrurile pozitive cu o atitudine şi o stare potrivnică, superficială, ostilă, 
echivocă şi indiferentă. Acesta este firea aversiunii față de adevăr. Există 
acest tip de fire în toată lumea? Unu oameni spun: „Deşi știu că este 
adevărul cuvântul lui Dumnezeu, tot nu îmi place sau nu îl accept sau cel 
puțin nu pot să îl accept chiar acum.” Care este problema aici? Asta e 


aversiunea față de adevăr. Firea din ei nu le permite să accepte adevărul. 


Care sunt manifestările specifice ale faptului că nu acceptă adevărul? Unii 
spun: „Înţeleg toate adevărurile, dar pur şi simplu nu pot să le pun în 
practică.” Asta dezvăluie că aceasta este o persoană scârbită de adevăr şi, 
prin urmare, nu poate să pună în practică niciun adevăr. Unii oameni zic: 
„Faptul că am fost capabil să câștig atât de mulți bani este un lucru asupra 
căruia Dumnezeu are suveranitate. El m-a binecuvântat cu adevărat, a fost 
atât de bun cu mine, Dumnezeu mi-a dat atâtea bogății. Toată familia mea 
este bine îmbrăcată şi hrănită şi nu duce lipsă nici de haine, nici de 
mâncare.” Văzând că au fost binecuvântaţi de Dumnezeu, aceşti oameni Îi 
mulțumesc în inimile lor, ştiu că toate acestea au fost poruncite de 
Dumnezeu și că, dacă nu ar fi fost binecuvântaţi de El — dacă s-ar fi bazat 
pe propriile talente — cu siguranţă nu ar fi câştigat toți aceşti bani. Asta este 
ceea ce cred ei cu adevărat în inima lor, ceea ce ştiu cu adevărat şi chiar Îi 
aduc mulţumiri lui Dumnezeu. Însă vine o zi când afacerea lor dă chix, când 
ei trec prin vremuri grele şi suferă de sărăcie. De ce se întâmplă asta? 
Pentru că sunt lacomi după confort şi nu se gândesc deloc cum să-şi 
îndeplinească datoria în mod adecvat şi își petrec tot timpul alergând după 
bogății, devenind sclavi ai banilor, ceea ce le afectează îndeplinirea datoriei 
şi, prin urmare, Dumnezeu le ia asta. În inima lor, ei ştiu că Dumnezeu i-a 
binecuvântat cu atât de multe și le-a dat atât de multe, totuşi, ei nu au nicio 
dorință de-a răsplăti iubirea lui Dumnezeu, nu doresc să iasă și să-și 
îndeplinească datoria şi sunt în permanenţă timizi şi speriați de arest şi se 
tem să nu-şi piardă toate bogăţiile şi plăcerile şi, drept rezultat, Dumnezeu 
le ia aceste lucruri. Inimile lor sunt clare ca o oglindă, ei ştiu că Dumnezeu 
le-a luat aceste lucruri şi că sunt disciplinați de El şi, prin urmare, se roagă 
Lui şi spun: „O, Dumnezeule! M-ai binecuvântat o dată, așa că poţi să mă 
binecuvântezi şi a doua oară. Existenţa Ta este eternă, la fel sunt şi 


binecuvântările Tale pentru omenire. Iți aduc mulțumiri! Orice se întâmplă, 


binecuvântările Tale şi promisiunea Ta nu se vor schimba. Dacă îmi vei lua, 
tot mă voi supune.” Însă expresia „a se supune” sună sec din gura lor. 
Aceasta spune că pot să asculte, dar după aceea, se gândesc la asta şi ceva 
nu le convine: „Înainte, lucrurile erau atât de bune. De ce mi-a luat 
Dumnezeu totul? Dacă stăteam acasă şi-mi făceam datoria nu ar fi fost 
acelaşi lucru cu a ieşi să mi-o fac? Ce întârziam?” Îşi amintesc mereu de 
trecut. Au un fel de doleanţă şi insatisfacție faţă de Dumnezeu și se simt în 
permanenţă deprimaţi. Mai este Dumnezeu în inima lor? Ceea ce este în 
inima lor sunt banii, confortul material şi acele vremuri bune. Dumnezeu nu 
are niciun loc în inima lor, El nu mai este Dumnezeul lor. Deşi știu că este 
un adevăr faptul că „Dumnezeu a dat și Dumnezeu a luat”, le plac cuvintele 
„Dumnezeu a dat” şi sunt scârbiţi de cuvintele „Dumnezeu a luat”. În mod 
clar, acceptarea adevărului de către ei este selectivă. Când Dumnezeu îi 
binecuvântează, acceptă acest lucru ca fiind adevărul — dar imediat ce 
Dumnezeu le ia, nu-l mai pot accepta. Nu pot accepta o astfel de 
suveranitate din partea lui Dumnezeu și, în schimb, se împotrivesc și devin 
nemulțumiți. Când li se cere să-și îndeplinească datoria, ei spun: „O voi 
face dacă Dumnezeu îmi dă binecuvântări şi haruri. Fără binecuvântănile 
Lui şi cu familia mea în această stare de sărăcie, cum să îmi îndeplinesc 
datoria? Nu vreau să o fac!” Ce fire este aceasta? Deşi, în inimile lor, ei 
experimentează personal binecuvântările lui Dumnezeu şi cât de multe le-a 
dat El, nu sunt dispuşi să accepte când Dumnezeu le ia. De ce e așa? Pentru 
că nu pot să renunțe la bani şi la viaţa lor confortabilă. Chiar dacă e posibil 
să nu fi făcut mare caz din asta, să nu fi întins mâna către Dumnezeu și să 
nu fi încercat să revină la valorile lor anterioare bazându-se pe propriile 
eforturi, ei au devenit deja demoralizați faţă de acţiunile lui Dumnezeu, sunt 
total incapabili să accepte şi spun: „Este cu adevărat lipsit de considerație 


ca Dumnezeu să acţioneze astfel. E de neînțeles. Cum pot să continui să 


cred în Dumnezeu? Nu mai doresc să recunosc că El este Dumnezeu. Dacă 
nu recunosc că El este Dumnezeu, El nu este Dumnezeu.” Este acesta un tip 
de fire? (Da.) Satana are acest tip de fire, Satana Îl neagă pe Dumnezeu în 
acest fel. Acest tip de fire este cea a aversiunii față de adevăr şi a urii față 
de el. Când oamenii sunt scârbiţi de adevăr în această măsură, unde îi duce 
acest lucru? Îi face să se opună lui Dumnezeu şi îi face să 1 se opună cu 


încăpățânare până la capăt — ceea ce înseamnă că totul s-a sfârşit pentru ei. 


Care anume este natura firii aversiunii faţă de adevăr? Oamenii care 
sunt scârbiți de adevăr nu iubesc lucrurile pozitive sau nimic din ce face 
Dumnezeu. Luaţi, de exemplu, lucrarea de judecată din zilele de pe urmă a 
lui Dumnezeu: nimeni nu vrea să accepte această lucrare. Puţini oameni 
sunt dispuşi să asculte predici despre Dumnezeu expunându-i pe oameni, 
condamnându-i, mustrându-i, încercându-i, rafinându-i, certându-i şi 
disciplinându-i, totuşi se bucură să audă că Dumnezeu îi binecuvântează pe 
oameni, îi îndeamnă și se bucură să audă de promisiunile Lui pentru oameni 
— nimeni nu respinge aceste lucruri. E ca în timpul Epocii Harului, când 
Dumnezeu a făcut lucrarea de iertare, pardonare, binecuvântare şi revărsare 
a harului asupra omului, când a vindecat bolnavii şi a alungat demoni şi le-a 
făcut promisiuni oamenilor — aceştia erau dispuşi să accepte toate acestea, 
cu toţii ÎI lăudau pe Isus pentru marea lui iubire faţă de om. Dar acum că a 
sosit Epoca Împărăției şi Dumnezeu face lucrarea de judecată şi exprimă 
multe adevăruri, nimănui nu-i pasă. Indiferent cum expune Dumnezeu 
oamenii şi cum îi judecă, ei nu acceptă asta şi își spun: „Ar putea 
Dumnezeu să facă un astfel de lucru? Nu iubește Dumnezeu omul?” Dacă 
sunt emondați, certaţi sau disciplinaţi, ei au și mai multe noțiuni şi îşi spun: 
„Cum poate fi asta iubirea lui Dumnezeu? Aceste cuvinte de judecată și 
condamnare nu sunt deloc iubitoare, nu le accept. Nu sunt atât de prost!” 


Aceasta este firea aversiunii faţă de adevăr. Auzind adevărul, unii oameni 


spun: „Care adevăr? Acestea sunt doar teorii. Par atât de nobile, atât de 
puternice, atât de sfinte — dar nu sunt decât cuvinte care sună bine.” Nu este 
aceasta firea aversiunii față de adevăr? Aceasta este firea aversiunii faţă de 
adevăr. Există acest tip de fire în voi? (Da.) Cărei stări tocmai am menționat 
că sunteţi cel mai predispuşi să cădeți pradă, pe care o vedeţi cel mai adesea 
şi pe care o apreciaţi cel mai mult? (Să nu vrem să întâmpinăm dificultăți 
când ne îndeplinim datoria, să nu dorim să fim judecați şi mustraţi de 
Dumnezeu, să vrem ca totul să fie meargă fără probleme.) Să refuzi 
suveranitatea lui Dumnezeu, să refuzi disciplinarea şi certarea lui 
Dumnezeu, să ştii clar că Dumnezeu face bine prin asta, totuşi să te 
împotriveşti în inima ta: acesta este un tip de manifestare. Ce altceva? (Să 
fim fericiți când am fost eficienți în îndeplinirea datoriei noastre și să fim 
negativi, slabi şi incapabili să cooperăm activ când nu am fost.) Ce tip de 
manifestarea este aceasta? (Intransigență.) Trebuie să vă fie clar acest lucru. 
Nu deveniți confuzi şi nu faceţi afirmaţii oarbe. Uneori, stările oamenilor 
sunt foarte complexe; nu sunt pur şi simplu de un fel, ci de două sau trei 
feluri combinate între ele. Atunci, cum definești asta? Uneori, o fire se va 
dezvălui în două stări, alteori în trei, însă, deşi aceste stări sunt diferite, 
până la urmă tot un fel de fire este. Trebuie să înțelegeți această fire a 
aversiunii față de adevăr şi ar trebui să examinaţi care sunt manifestările ei. 
În acest fel, veţi fi capabili să înţelegeţi cu adevărat această fire a aversiunii 
faţă de adevăr. Eşti scârbit de adevăr. Ştii prea bine că un lucru este corect — 
nu trebuie să fie neapărat cuvintele lui Dumnezeu sau adevărurile-principii, 
iar uneori sunt lucruri pozitive, lucruri corecte, cuvinte corecte, sugestii 
corecte — cu toate acestea, tot spui: „Acesta nu este adevărul, acestea sunt 
doar cuvintele corecte. Nu vreau să ascult — eu nu ascult cuvintele 
oamenilor!” Ce fire este aceasta? Aici este aroganță, intransigenţă și 


aversiune faţă de adevăr — toate aceste tipuri de firi sunt prezente. Fiecare 


tip de fire poate să producă multe tipuri de stări. O stare poate să fie legată 
de mai multe firi diferite. Trebuie să îți fie clar de ce tipuri de firi sunt 
produse aceste stări. În acest fel, vei fi capabil să discerni diversele tipuri de 


firi corupte. 


Dintre cele patru tipuri de firi corupte despre care tocmai am avut 
părtăşie, oricare ajunge pentru a-i condamna pe oameni la moarte — 
exagerăm când spunem asta? (Nu.) Cum apar firile corupte ale oamenilor? 
Toate provin de la Satana. Oamenii devin impregnați de toate ereziile şi 
aberațiile emise de Satana, de diavoli şi de indivizi faimoşi și eminenţi și, 
astfel, iau naştere aceste diverse firi corupte. Sunt aceste firi pozitive sau 
negative? (Negative.) Pe ce bază spuneţi că sunt negative? (A adevărului.) 
Pentru că aceste firi încalcă adevărul şi se împotrivesc lui Dumnezeu şi sunt 
în opoziţie ostilă cu firea lui Dumnezeu și cu tot ce are El şi ce este, drept 
urmare, dacă una dintre aceste firi corupte este găsită în oameni, aceştia 
devin persoane care se împotrivesc lui Dumnezeu. Dacă fiecare dintre 
aceste patru firi se găsește într-o persoană, atunci este problematic, iar 
aceasta a devenit un duşman al lui Dumnezeu și este destinată unei morți 
sigure. Indiferent ce fire este, dacă o evaluezi folosind adevărul, vei vedea 
că esența manifestată de fiecare este în întregime îndreptată împotriva lui 
Dumnezeu, în împotrivire şi dușmănie faţă de El. Prin urmare, dacă finile 
tale nu se schimbă, atunci nu vei fi compatibil cu Dumnezeu, vei uri 


adevărul şi vei fi un duşman al lui Dumnezeu. 


Să vorbim în continuare despre al cincilea tip de fire. Am să vă dau un 
exemplu, iar voi puteţi să încercați să vă daţi seama ce tip de fire este 
aceasta. Imaginaţi-vă că doi oameni vorbesc și că unul dintre ei este excesiv 
de direct în ceea ce spune, iar cealaltă persoană se simte jignită. În mintea 
ei, se gândește: „De ce îmi rănești atât de tare mândria? Crezi că îi las pe 


oameni să se ia de mine?” şi, astfel, izvorăşte ura în ea. In realitate, această 


problemă este uşor de rezolvat. Dacă o persoană a spus ceva ca să rănească 
o altă persoană, atât timp cât cel care vorbeşte îi cere scuze celui care 
ascultă, problema va trece. Dar dacă partea vătămată nu poate renunţa la 
această problemă şi crede că „niciodată nu este prea târziu pentru un 
gentleman să se răzbune”, ce fire este aceasta? (Maliţiozitate.) Exact — este 
malițiozitate, iar aceasta este o persoană cu o fire răutăcioasă. În biserică, 
unii oameni sunt emondaţi pentru că nu își fac datoria în mod adecvat. 
Lucrurile spuse când emondăm o persoană implică deseori ca acea persoană 
să fie reprimată şi poate chiar şi certată. Cu siguranţă, asta o va supăra şi va 
vrea să caute scuze și să răspundă obraznic. Ea spune lucruri precum: „Deși 
m-ai emondat spunând lucruri care sunt corecte, unele dintre ele au fost 
foarte jignitoare, m-ai umilit şi mi-ai rănit sentimentele. Am crezut în 
Dumnezeu toți aceşti ani, lucrând din greu, deşi nu am adus nicio 
contribuţie — cum am putut să fiu tratat aşa? Cum se face că nu emondezi pe 


1? 


nimeni altcineva? Nu pot să accept asta şi nu mai tolerez situația!” Acesta 
este un tip de fire coruptă, nu-i aşa? (Ba da.) Această fire coruptă se 
manifestă numai prin plângeri, neascultare şi antagonism, dar încă mai are 
până la apogeu, nu a atins punctul maxim, deşi dezvăluie deja câteva semne 
şi a început deja să atingă punctul în care este pe cale să răbufnească. Care 
este atitudinea persoanei curând după aceea? Nu este supusă, se simte iritată 
şi sfidătoare şi începe să facă în ciudă. Începe să raționeze: „Conducătorii şi 
lucrătorii nu sunt întotdeauna corecți când îi emondează pe oameni. Poate 
că voi, ceilalți, sunteți capabili să acceptaţi, dar eu nu pot. Puteţi să 
acceptaţi asta pentru că sunteți stupizi şi blegi. Eu nu accept! Haideţi să 
discutăm şi să vedem cine are dreptate sau se înşală.” Apoi, oamenii au 
părtăşie cu ea, spunând: „Indiferent de ce e bine sau greşit, primul lucru pe 
care trebuie să-l faci este să asculți. Este posibil ca îndeplinirea datoriei tale 


să fie fără nicio pată? Faci totul bine? Chiar dacă faci totul bine, să fii 


emondat tot îți este de ajutor! Am avut părtăşie cu tine despre principii atât 
de multe ori, dar nu ai ascultat niciodată și doar ai ales să faci orbește după 
bunul plac, provocând perturbări în lucrarea bisericii şi cauzând pierderi 
masive, aşadar, cum poţi să nu faci față emondării? Cuvintele s-ar putea să 
fie dure şi s-ar putea să-ți fie greu să le auzi, dar este normal, nu-i aşa? 
Aşadar, de ce te cerți? Ar trebui să ţi se permită să faci lucruri rele, fără ca 
altor oameni să li se permită să te emondeze?” Însă va fi capabilă să accepte 
să fie emondată după ce aude asta? Nu va fi. Pur şi simplu va continua să 
găsească scuze și să se împotrivească. Ce fire dezvăluie ea? Una diabolică; 
este o fire răutăcioasă. Ce anume a vrut să spună? „Nu suport ca oamenii să 
mă irite. Nimeni n-ar trebui să încerce să se atingă de niciun fir de păr din 
capul meu. Dacă vă voi arăta că nu e bine să vă puneţi cu mine, nu veţi 
îndrăzni să mă emondaţi pe viitor. Nu voi fi câştigat atunci?” Ce spuneţi de 
asta? Firea a fost expusă, nu? Aceasta este o fire răutăcioasă. Oamenii cu 
firi răutăcioase pur şi simplu sunt scârbiți de adevăr — îl urăsc! Când sunt 
supuşi emondării, fie încearcă să fugă, fie ignoră acest lucru — în inimile lor 
sunt incredibil de ostili. Nu este doar un caz simplu în care ei vin cu scuze. 
Aceasta nu este deloc atitudinea lor. Ei sunt nesupuşi şi potrivnici, ba chiar 
răspund obraznic, ca nişte harpii. În inimile lor, ei gândesc: „Înţeleg că 
încerci să mă umileşti şi să mă faci de rușine în mod intenționat şi, deşi nu 
îndrăznesc să te contrazic în față, voi găsi ocazia să ţi-o plătesc cu vârf şi 
îndesat! Crezi că poţi pur şi simplu să mă emondezi şi să-mi dai ordine? Îi 
voi atrage pe toți de partea mea, te voi identifica şi apoi te voi face să 


p? 


plăteşti cu aceeaşi monedă!” Asta gândesc ei în inimile lor; în sfârşit s-a 
dezvăluit firea lor răutăcioasă. Ca să-şi atingă scopurile și să-şi reverse 
ciuda, fac tot ce pot ca să vină cu scuze care le vor permite să se justifice și 
să-i atragă pe toți de partea lor. Numai atunci sunt ei fericiți şi liniștiți. Este 


un lucru malițios, nu-i aşa? Aceasta este o fire răutăcioasă. Când încă nu au 


fost emondaţi, astfel de oameni sunt ca nişte mieluşei. Când sunt supuși 
emondării sau când adevăratul lor sine este dat în vileag, se schimbă 
imediat din miei în lupi şi cruzimea lor iese la iveală. Aceasta este o fire 
răutăcioasă, nu-i aşa? (Ba da.) Atunci, de ce nu este vizibilă de cele mai 
multe ori? (Nu au fost provocaţi.) Aşa este, nu au fost provocaţi, iar 
interesele nu le-au fost periclitate. E ca atunci când un lup nu te va mânca 
fiindcă nu îi este foame — ai putea spune atunci că nu este lup? Dacă ai 
aştepta până când ar încerca să te mănânce ca să-l numeşti lup, ar fi prea 
târziu, nu-i aşa? Chiar şi când nu a încercat să te mănânce, ar trebui să fii 
vigilent tot timpul. Dacă lupul nu te mănâncă nu înseamnă că nu vrea să o 
facă, ci doar că încă nu a sosit momentul — iar când acesta soseşte, natura 
lui de lup loveşte. Emondarea dezvăluie fiecare tip de persoană. Unii 
oameni se gândesc în sinea lor: „De ce sunt singurul care este emondat? De 
ce se iau tot timpul de mine? Văd în mine o țintă uşoară? Nu sunt genul de 


m? 


persoană cu care poți să te pui!” Ce fire este aceasta? Cum ar putea fi ei 
singurii care sunt emondați? Nu așa stau lucrurile, de fapt. Care dintre voi 
nu a fost emondat? Cu toții ați fost. Uneori, conducătorii şi lucrătorii sunt 
nestatornici şi necugetați în lucrarea lor sau nu o duc la bun sfârșit conform 
rânduielilor de lucru — şi cei mai mulți dintre ei sunt emondați. Acest lucru 
se face pentru a proteja lucrarea bisericii şi a-i împiedica pe oameni să 
acționeze de capul lor. Nu e un lucru făcut pentru a viza pe cineva anume. 
Evident, ceea ce spun ei este o denaturare a faptelor, aceasta fiind şi ea o 


manifestare a unei firi răutăcioase. 


În ce alte moduri se manifestă o fire răutăcioasă? În ce fel are legătură 
cu aversiunea faţă de adevăr? De fapt, când aversiunea față de adevăr se 
manifestă într-un mod grav, dând naştere la atributele potrivniciei şi ale 
Judecăţii, acest lucru dezvăluie o fire răutăcioasă. Aversiunea față de adevăr 


include mai multe stări, de la lipsa de interes faţă de adevăr la o aversiune 


faţă de el, care avansează spre judecarea şi condamnarea lui Dumnezeu. 
Când aversiunea faţă de adevăr a atins un anumit punct, oamenii sunt 
pasibili să-L nege, să-L urască şi să I se opună lui Dumnezeu. Aceste câteva 
stări sunt o fire răutăcioasă, nu-i aşa? (Ba da.) Prin urmare, cei care sunt 
scârbiţi de adevăr au o stare şi mai gravă, iar în aceasta există un tip de fire: 
firea răutăcioasă. De exemplu, unii oameni recunosc că totul este condus de 
Dumnezeu, dar când Dumnezeu le ia, iar ei suferă pierderi în ceea ce 
priveşte interesele lor, ei nu se plâng și nu se opun la exterior, dar înlăuntrul 
lor sunt lipsiți de acceptare sau supunere. Atitudinea lor este aceea de a sta 
pasivi şi a aştepta distrugerea — care, în mod clar, este starea aversiunii față 
de adevăr. Mai există o stare şi mai gravă: ei nu stau pasivi, așteptând 
distrugerea, ci, în schimb, se împotrivesc rânduielilor și orchestrănilor lui 
Dumnezeu şi se împotrivesc faptului că Dumnezeu le ia lucruri. Cum se 
împotrivesc? (Tulburând şi perturbând lucrarea bisericii sau sabotând 
lucrurile, încercând să-şi întemeieze propria împărăție.) Acesta este un mod 
de-a se împotrivi. După ce unii conducători de biserică sunt înlocuiți, ei 
perturbă tot timpul lucrurile şi tulbură biserica, în timp ce conduc viaţa 
bisericească, se împotrivesc şi nu ascultă nimic din ceea ce spune noul 
conducător ales şi încearcă să-l submineze. Ce fire este aceasta? Aceasta 
este o fire răutăcioasă. Ceea ce gândesc ei cu adevărat este: „Dacă nu pot să 
fiu conducător, atunci nimeni altcineva nu poate să dețină această poziţie, îi 
voi alunga pe toţi! Dacă te voi forţa să pleci, voi fi la conducere ca înainte!” 
Asta nu este doar aversiune faţă de adevăr, este răutate! A lupta pentru 
statut, a lupta pentru teritoriu, a lupta pentru interesele şi reputația 
personală, a se răzbuna cu orice preţ, a face totul, folosindu-și toate 
aptitudinile, făcând tot posibilul pentru a-şi atinge scopurile, pentru a-și 
salva reputația, mândria şi statutul sau pentru a-şi satisface dorinţa de 


răzbunare — toate acestea sunt manifestări ale răutății. Unele dintre 


comportamentele unei firi răutăcioase implică a spune multe lucruri care 
sunt tulburătoare şi perturbatoare; altele implică a face multe lucruri rele cu 
scopul de a-şi atinge propriile țeluri. Fie că e vorba de cuvintele sau de 
acțiunile lor, tot ce fac astfel de oameni este în contradicție cu adevărul și îl 
încalcă şi totul este o dezvăluire a unei firi răutăcioase. Unii oameni sunt 
incapabili să discearnă aceste lucruri. Dacă discursul sau comportamentul 
greşit nu este flagrant, ei nu văd despre ce este vorba cu adevărat. Însă 
pentru oamenii care înțeleg adevărul, tot ce spun sau fac oamenii răi este 
rău şi nu ar putea conține nimic din ceea ce este bine sau în conformitate cu 
adevărul; se poate spune că aceste lucruri pe care le spun şi fac aceşti 
oameni sunt sută la sută rele şi categoric sunt dezvăluirile unei firi 
răutăcioase. Care sunt motivațiile oamenilor răi înainte ca ei să dezvăluie 
această fire răutăcioasă? Ce fel de țeluri încearcă să atingă? Cum pot să facă 
asemenea lucruri? Puteţi discerne asta? Am să vă dau un exemplu. Se 
întâmplă ceva la cineva acasă. Casa este pusă sub supraveghere de către 
marele balaur roșu şi persoana respectivă nu se mai poate întoarce, ceea ce 
îi provoacă o mare durere. Unii frați şi surori o găzduiesc şi, văzând cât de 
agreabil este totul în casele gazdelor sale, se gândește în sinea ei: „Cum de 
nu i s-a întâmplat nimic casei tale? De ce i s-a întâmplat casei mele? Nu 
este corect. E inacceptabil, trebuie să găsesc o modalitate de a face să 1 se 
întâmple ceva casei tale, ca să nu poţi merge acasă. Te voi face să gușşti din 
aceeaşi suferință îndurată de mine.” Indiferent dacă face sau nu ceva sau 
dacă asta devine sau nu realitatea sau dacă își atinge scopurile, ea tot are 
acest fel de intenţie. Acesta este un tip de fire, nu-i aşa? (Ba da.) Dacă ea nu 
poate trăi o viață bună, nu-i va lăsa nici pe alții să o trăiască. Ce fire este 
aceasta? (Maliţiozitate.) O fire răutăcioasă — această persoană este 
nesuferită! Este, cum se spune, putredă până în măduva oaselor. Asta 


descrie tocmai cât de răutăcioasă este. Care este natura unei astfel de firi? 


Încercaţi să disecaţi care sunt motivațiile, intenţiile şi scopurile sale când 
această fire se dezvăluie în ea? Care este punctul de plecare atunci când 
dezvăluie această fire? Ce vrea ea să obțină? S-a întâmplat ceva la ea acasă 
şi a fost bine îngrijită cât a stat la gazdele ei — așadar, de ce ar vrea să strice 
lucrurile? Este fericită doar atunci când le face probleme gazdelor sale, 
astfel încât să se întâmple ceva la ele acasă și nici ele să nu se mai poată 
întoarce? Pentru binele său, ar trebui să protejeze acest loc, să împiedice 
orice să 1 se întâmple şi să nu le facă rău gazdelor sale, deoarece a le face 
lor rău echivalează cu a se răni pe ea însăși. Așadar, care anume este scopul 
său când vrea să facă asta? (Când lucrurile nu merg bine pentru ea, nu vrea 
să le meargă bine nici altora.) Aceasta se numește răutate. Ceea ce gândește 
ea este: „Casa mea a fost distrusă de marele balaur roşu şi acum nu am o 
casă. Dar tu încă ai una frumoasă şi călduroasă, la care te poţi întoarce. Nu 
este corect. Nu suport să te văd capabil să te întorci acasă. Îţi voi da o lecţie. 
Voi face în aşa fel încât să nu poţi să te întorci acasă și să fii exact ca mine. 
Aşa voi simţi că totul este corect.” A face acest lucru nu este malițios și rău 
intenționat? De ce natură este? (Răutate.) Tot ce spun şi fac oamenii răi 
urmăreşte un scop. Ce fel de lucruri fac de obicei? Care sunt cele mai 
obişnuite lucruri pe care le fac oamenii cu firi răutăcioase? (Perturbă, 
tulbură lucrarea bisericii și o distrug.) (Când sunt față în față cu oamenii, 
încearcă să le intre în graţii, dar în spatele lor, încearcă să îi submineze.) (i 
atacă pe oameni, sunt răzbunători și îi dojenesc cu răutate.) (Răspândesc 
zvonuri şi defăimare.) (Îi bârfesc, judecă şi condamnă pe alţii.) Natura 
acestor acţiuni este de a tulbura şi de a distruge lucrarea bisericii şi toate 
sunt manifestări ale împotrivirii şi ale atacului faţă de Dumnezeu, toate sunt 
dezvăluiri ale unei firi răutăcioase. Cei care sunt capabili să facă aceste 
lucruri sunt fără îndoială oameni răi și toți cei care au anumite manifestări 


ale unei firi răutăcioase pot fi definiții ca oameni răi. Care este esenţa unei 


persoanele rele? Este aceea a diavolului, a Satanei. Nu este nicio exagerare. 
Sunteţi capabili de aceste acţiuni? De care dintre aceste acțiuni sunteți 
capabili? (Să fim critici.) Aşadar, îndrăzniți să atacați oameni sau să vă 
răzbunaţi pe ei? (Uneori, am acest fel de gânduri, dar nu îndrăznesc să le 
pun în practică.) Doar aveţi aceste gânduri, dar nu îndrăzniţi să le puneţi în 
practică. Dacă cineva cu un statut inferior te răneşte, ai îndrăzni să te 
răzbuni? (Uneori aş îndrăzni, sunt capabil să fac astfel de lucruri.) Dacă 
această persoană ar fi într-adevăr formidabilă — dacă ar fi foarte clară şi te- 
ar răni — ai îndrăzni să te răzbuni? Poate că numai câtorva nu le-ar fi frică să 
facă asta. Oameni ca aceștia, oameni care se iau de cei slabi, dar se tem de 
cei puternici, au ei firi răutăcioase? (Da.) Indiferent ce fel de comportament 
este şi indiferent cine este ținta, dacă eşti capabil să faci fapta rea de a te 
răzbuna pe alți frați şi surori, acest lucru dovedeşte că există în tine o fire 
răutăcioasă. Această fire răutăcioasă nu pare foarte diferită din exterior, dar 
trebuie să fii capabil să o distingi şi trebuie să fii capabil să distingi 
persoana spre care ținteşti. Dacă eşti fioros cu Satana şi capabil să îl subjugi 
şi să îl umileşti, este acest lucru considerat o fire răutăcioasă? Nu este. Asta 
înseamnă să aperi ceea ce este bine și să fii neînfricat în faţa dușmanului 
tău. Asta înseamnă să ai simţul dreptăţii. În ce împrejurări s-ar putea 
considera asta o fire răutăcioasă? Dacă ai hărţui, călca în picioare şi umili 
oameni buni sau frați și surori, atunci asta ar fi o fire răutăcioasă. Prin 
urmare, trebuie să ai conştiinţă și rațiune, să abordezi oamenii şi lucrurile cu 
principii, să fii capabil să-i discerni pe omenii răi şi pe diavoli, să ai un simţ 
al dreptăţii, trebuie să fii tolerant şi răbdător cu aleşii lui Dumnezeu şi cu 
frații şi surorile şi trebuie să practici în conformitate cu adevărul. Este un 
lucru absolut corect şi în conformitate cu voia lui Dumnezeu. Oamenii cu 
firi răutăcioase nu-i tratează pe ceilalți conform unor astfel de principii. 


Dacă cineva, indiferent cine este, face ceva care îi răneşte, vor încerca să se 


răzbune — acesta este răutate. Nu există niciun principiu în felul în care 
acționează oamenii răi. Ei nu caută adevărul. Fie că acționează din ciudă 
personală sau se leagă de cei slabi şi se tem de cei puternici sau îndrăznesc 
să se răzbune pe oricine, toate acestea ţin de o fire răutăcioasă şi toate 


acestea constituie o fire coruptă. Nu există nicio îndoială în privinţa asta. 


Care este cea mai evidentă manifestare a unei persoane cu o fire 
răutăcioasă? Este atunci când întâlnește o persoană simplă de care îi este 
uşor să se ia şi începe să se ia de aceasta şi să o joace pe degete. Acesta este 
un fenomen comun. Când o persoană care este relativ bună la suflet vede o 
persoană care este simplă și fricoasă, va simţi un sentiment de compasiune 
pentru ea şi, chiar dacă nu o poate ajuta, nu o va hărțui. Când vezi că o 
persoană dintre frații și surorile tale este simplă, cum o tratezi? O hărţuieşti 
sau o tachinezi? (Probabil că aş desconsidera-o.) A desconsidera oamenii 
este un mod de a-i vedea, de a-i percepe, un fel de mentalitate, dar modul în 
care acționezi şi vorbeşti cu ei implică firea ta. Spuneţi-Mi, cum vă purtați 
faţă de oamenii care sunt timizi şi fricoși? (Îi comand şi mă legde ei.) (Când 
îi văd făcându-și greşit datoria, îi discriminez şi îi exclud.) Aceste lucruri 
menționate de voi sunt manifestări ale unei firi răutăcioase şi au legătură cu 
firile oamenilor. Mai există multe alte astfel de lucruri, aşa că nu e nevoie să 
intrăm în detalii despre ele. Aţi întâlnit vreodată o astfel de persoană care 1- 
a dorit moartea oricui a jignit-o şi chiar s-a rugat lui Dumnezeu, cerându-l 
să-i osândească, să-i radă de pe faţa pământului? Deşi niciun om nu are o 
asemenea putere, în inima ei se gândeşte ce bine ar fi dacă ar avea-o sau se 
roagă lui Dumnezeu și Îi cer să facă El asta. Aveţi astfel de gânduri în inima 
voastră? (Când răspândim Evanghelia şi întâlnim oameni răi care ne atacă și 
ne denunţă la poliție, simt ură faţă de ei şi am gânduri de genul „va veni 
ziua în care veți fi pedepsiţi de Dumnezeu”.) Acesta este un caz destul de 


obiectiv. Ai fost atacat, ai suferit, ai simțit durere, integritatea personală și 


respectul de sine au fost total călcate în picioare — în astfel de circumstanţe, 
celor mai mulți oameni le-ar fi greu să treacă peste asta. (Unii oameni 
răspândesc zvonuri despre biserica noastră pe internet, aduc multe acuzații 
nefondate şi sunt foarte furios când le citesc și există multă ură în inima 
mea.) Este asta răutate, sau este irascibilitate, sau este umanitate normală? 
(Este umanitate normală. A nu-i urî pe demoni și pe duşmanii lui 
Dumnezeu nu este umanitate normală.) Aşa este. Acestea sunt dezvăluirea, 
manifestarea şi răspunsul umanităţii normale. Dacă oamenii nu urăsc 
lucrurile negative sau nu iubesc lucrurile pozitive, dacă nu au standarde ale 
conştiinţei, atunci ei nu sunt oameni. În aceste circumstanţe, ce fel de 
acțiuni poate întreprinde o persoană care să se transforme într-o fire 
răutăcioasă? Dacă această ură şi aversiune se transformă într-un anumit tip 
de comportament, dacă îţi pierzi toată rațiunea, iar acţiunile tale depăşesc o 
anumită linie roşie pentru umanitate, dacă ești chiar predispus să-i ucizi şi 
să încalci legea, atunci aceasta este răutate, înseamnă a acţiona într-un mod 
irascibil. Când oamenii înțeleg adevărul şi sunt capabil să-i discearnă pe 
oamenii răi și urăsc ticăloşia, aceasta este umanitate normală. Dar dacă 
oamenii procedează cu irascibilitate, ei acționează fără principii. Există vreo 
diferență între asta şi a face rău? (Da.) Există o diferență. Dacă o persoană 
este extrem de haină, extrem de rea, extrem de malefică, extrem de imorală 
ŞI simţi o mare antipatie faţă de ea, iar această antipatie ajunge în punctul în 
care Îi ceri lui Dumnezeu să o blesteme, atunci este în ordine. Dar este în 
ordine dacă Dumnezeu nu acţionează după ce te-ai rugat de două sau de trei 
ori şi rezolvi tu singur lucrurile? (Nu.) Poţi să te rogi lui Dumnezeu și să-ţi 
exprimi părerile şi opiniile, apoi să cauţi adevărurile-principii, caz în care 
vei fi capabil să procedezi corect. Dar nu ar trebui să-l ceri lui Dumnezeu 
sau să încerci să-L fortezi să te răzbune, cu atât mai puţin ar trebui să-i 


permiţi irascibilităţii tale să te determine să faci lucruri stupide. Ar trebui să 


abordezi problema în mod rațional. Ar trebui să fii răbdător, să aștepți 
vremea lui Dumnezeu și să petreci mai mult timp rugându-te Lui. Priveşte 
cum Dumnezeu acţionează cu înțelepciune faţă de Satana şi de diavoli şi, în 
acest fel, poți să fii răbdător. A fi rațional înseamnă a-l încredința lui 
Dumnezeu toate acestea şi a-L lăsa pe El să acţioneze. Asta este ceea ce ar 
trebui să facă o fiinţă creată. Nu acţiona din irascibilitate. Să acţionezi din 
irascibilitate nu este admisibil pentru Dumnezeu, este condamnat de El. În 
astfel de momente, firea dezvăluită în oameni nu este slăbiciune umană sau 
furie trecătoare, mai degrabă este o fire răutăcioasă. Odată ce s-a stabilit că 
este o fire răutăcioasă, ai o problemă şi e improbabil să fii mântuit. Asta 
pentru că, atunci când oamenii au firi răutăcioase, ei tind să acționeze 
contrar conștiinței şi rațiunii şi devin foarte predispuşi să încalce legea şi 
decretele administrative ale lui Dumnezeu. Aşadar, cum se poate evita asta? 
Cel puțin, există trei linii roșii care nu trebuie depășite: prima este să nu 
faceți lucruri care contravin conștiinței ȘI rațiunii, a doua este să nu încălcaţi 
legea, iar a treia este să nu încălcați decretele administrative ale lui 
Dumnezeu. În plus, nu faceţi nimic extrem sau care va tulbura lucrarea 
bisericii. Dacă respectaţi aceste principii, cel puțin vă va fi garantată 
siguranţa şi nu veți fi alungați. Dacă vă împotriviți cu încăpățânare când 
sunteți emondați pentru că ați comis tot felul de rele, atunci acest lucru este 
şi mai periculos. Aveţi toate șansele să ofensați în mod direct firea lui 
Dumnezeu şi să fiți îndepărtați sau excluşi din biserică. Pedeapsa pentru 
ofensarea firii lui Dumnezeu este mult mai severă decât pentru încălcarea 
legii — este o soartă mai rea decât moartea. Încălcarea legii presupune cel 
mult o pedeapsă cu închisoarea; câțiva ani grei şi aţi ieşit, asta e tot. Dar 
dacă ofensaţi firea lui Dumnezeu, veţi îndura pedeapsa veșnică. Prin 
urmare, dacă oamenii cu firi răutăcioase nu au raționalitate, ei sunt într-un 


pericol extrem de mare, sunt predispuși să facă rău şi sigur vor fi pedepsiţi 


şi osândiți. Dacă oamenii au puţină raționalitate, sunt capabili să caute 
adevărul şi să 1 se supună și se pot abţine să nu facă prea mult rău, atunci 
categoric au speranţă să fie mântuiţi. Este crucial pentru o persoană să aibă 
raționalitate şi rațiune. O persoană cu rațiune are toate şansele să accepte 
adevărul şi să abordeze faptul de a fi emondată într-un mod corect. O 
persoană fără rațiune este în pericol când este emondată. Să spunem, de 
exemplu, că cineva este foarte furios după ce a fost emondat de un 
conducător. Simte nevoia să răspândească zvonuri şi să-l atace pe 
conducător, dar nu îndrăzneşte, de teamă să nu creeze probleme. Cu toate 
acestea, o astfel de fire există deja în inima lui şi este greu de spus dacă îi 
va da sau nu ascultare. Atât timp cât această fire există în inima cuiva, atât 
timp cât aceste gânduri există, atunci, chiar dacă s-ar putea să nu le dea 
ascultare, acel cineva este deja în pericol. Când împrejurările o permit — 
când are ocazia — poate foarte bine să le dea ascultare. Atât timp cât firea sa 
coruptă va exista, dacă nu va fi înlăturată, atunci, mai devreme sau mai 
târziu, această persoană va face rău. Așadar, ce alte situații există în care o 
persoană dezvăluie o fire răutăcioasă? Spuneţi-Mi. (Am fost superficial în 
datoria mea şi nu am obținut niciun rezultat, iar apoi am fost înlocuit de 
conducător în conformitate cu principiile şi m-am simţit oarecum potrivnic. 
Apoi, când am văzut că el a dezvăluit o fire coruptă, m-am gândit să scriu o 
scrisoare ca să-l raportez.) Vine ideea asta din senin? Categoric nu. A fost 
generată de natura ta. Mai devreme sau mai târziu, lucrurile din natura 
oamenilor sunt dezvăluite, nu se ştie în ce moment sau context vor fi 
dezvăluite şi li se va da ascultare. Uneori, oamenii nu fac nimic, dar asta 
pentru că situația nu le-o permite. Totuși, dacă sunt persoane care urmăresc 
adevărul, vor fi capabile să îl caute pentru a rezolva asta. Dacă nu sunt 
persoane care urmăresc adevărul, vor face cum le place şi, de îndată ce 


situația o permite, vor face rău. Prin urmare, dacă o fire coruptă nu este 


înlăturată, este foarte probabil ca oamenii să aibă probleme, caz în care vor 
trebui să culeagă ce au semănat. Unii oamenii nu urmăresc adevărul şi sunt 
în permanenţă superficiali în îndeplinirea îndatoririlor lor. Nu acceptă când 
sunt emondaţi, nu se căiesc niciodată şi, în cele din urmă, sunt ostracizaţi cu 
scopul de a reflecta. Unii oameni sunt îndepărtați din biserică pentru că 
tulbură tot timpul viaţa bisericească şi au devenit mere putrede; iar unii 
oameni sunt excluşi pentru că fac tot felul de fapte rele. Prin urmare, 
indiferent ce fel de persoană este, dacă cineva dezvăluie frecvent o fire 
coruptă şi nu caută adevărul ca să o înlăture, este predispus să comită fapte 
rele. Firea coruptă a omenirii nu este alcătuită doar din aroganță, ci şi din 


ticăloşie şi răutate. Aroganţa şi răutatea sunt doar factori obişnuiţi. 


Aşadar, cum ar trebui rezolvată această problemă a dezvăluiri unei firi 
răutăcioase? Oamenii trebuie să recunoască ce este firea lor coruptă. Firea 
unor oameni este deosebit de răutăcioasă, malițioasă și arogantă, iar ei sunt 
complet lipsiți de scrupule. Aceasta este natura oamenilor malefici, iar 
aceşti oameni sunt cei mai periculoși dintre toți. Când astfel de oameni 
dețin putere, diavolii deţin putere, satanele deţin putere. În casa lui 
Dumnezeu, toţi oamenii răi sunt dezvăluiți și alungați din cauză că 
înfăptuiesc tot felul de lucruri rele. Când încerci să ai părtăşie despre adevăr 
cu oameni răi sau să-i emondezi, există o mare şansă ca ei să te atace, să te 
judece sau chiar să se răzbune pe tine, toate acestea fiind consecinţe ale 
faptului că firile lor sunt extrem de malițioase. De fapt, este un lucru foarte 
obişnuit. De exemplu, pot fi doi oameni care se înțeleg foarte bine, care 
sunt foarte atenți și înțelegători unul faţă de celălalt — dar ajung să se 
despartă din cauza unui singur lucru care priveşte interesele lor şi ei taie 
orice legătură dintre ei. Unii oameni devin chiar dușmani și încearcă să se 
răzbune unul pe celălalt. Toţi sunt foarte răutăcioşi. Când vine vorba de 


oameni care îşi fac datoria, ați observat care lucruri manifestate și 


dezvăluite de ei se încadrează într-o fire răutăcioasă? Aceste lucruri există 
cu siguranță, iar voi trebuie să le stârpiți. Asta vă va ajuta să discerneţi şi să 
recunoaşteți aceste lucruri. Dacă nu știți cum să le stârpiţi și să le discerneți, 
nu veţi fi niciodată capabili să-i discerneți pe oamenii răi. După ce au fost 
induşi în eroare de antihrişti şi au căzut sub controlul lor, viețile unor 
oameni sunt prejudiciate şi doar atunci ştiu ce sunt un antihrist şi o fire 
răutăcioasă. Înțelegerea pe care o aveţi faţă de adevăr este prea superficială. 
Înţelegeţi cele mai multe adevăruri doar la nivel oral sau scris sau înţelegeţi 
doar cuvinte şi doctrine, iar acestea nu se potrivesc deloc cu realitatea. 
După ce auziți multe predici, se pare că aveţi multă înţelegere şi luminare în 
inima voastră; dar când vă confruntați cu realitatea, tot nu puteți discerne 
lucrurile aşa cum sunt ele de fapt. Toţi ştiţi, teoretic vorbind, care sunt 
manifestările unui antihrist, dar când daţi cu ochii de un antihrist adevărat, 
nu sunteți capabili să-l discerneți ca atare. Asta pentru că aveţi prea puţină 
experiență. După ce ați experimentat mai mult, după ce ați fost răniți 
suficient de antihrişti, veţi fi pe deplin capabili să-i discerneţi așa cum sunt 
în realitate. Azi, deși cei mai mulţi oameni ascultă conştiincioşi predici în 
timpul adunărilor și vor să lupte pentru adevăr, odată ce au auzit predica, nu 
înţeleg decât sensul literal, nu depăşesc nivelul teoretic şi sunt incapabili să 
experimenteze partea practică a adevărului. Prin urmare, intrarea lor în 
adevărul-realitate este foarte superficială, ceea ce înseamnă că le lipseşte 
discernământul faţă de oameni răi şi față de antihrişti. Antihriştii au esența 
oamenilor răi, dar în afară de antihriști şi oameni răi, alți oameni nu au firi 
răutăcioase? În realitate, nu există oameni buni. Când totul e bine, sunt 
numai zâmbete, dar când se confruntă cu ceva ce le afectează interesele, 
devin urâţi. Aceasta este o fire răutăcioasă. Această fire răutăcioasă poate fi 
dezvăluită în orice moment; este involuntară. Așadar, ce anume se întâmplă 


aici? Este vorba de a fi posedat de duhuri rele? Este vorba de reîntrupare 


demonică? Dacă este oricare dintre aceste două lucruri, atunci persoana are 
esenţa unui om rău şi nu poate fi ajutată. Dacă esenţa ei nu este cea a unui 
om rău şi doar are această fire coruptă, atunci boala ei nu este terminală și, 
dacă poate să accepte adevărul, încă există speranţă să fie mântuită. Așadar, 
cum trebuie înlăturată o fire coruptă răutăcioasă? Mai întâi, trebuie să te 
rogi des când întâlneşti probleme şi să reflectezi asupra motivaţiilor şi 
dorințelor pe care le ai. Trebuie să accepţi scrutarea lui Dumnezeu şi să-ți 
controlezi comportamentul. Ba mai mult, nu trebuie să dezvălui niciun 
cuvânt sau comportament rău. Dacă o persoană se pomenește cu intenții 
incorecte şi cu malițiozitate în inimă, vrând să facă lucruri rele, ea trebuie să 
caute adevărul pentru a înlătura asta, trebuie să găsească acele cuvinte 
relevante ale lui Dumnezeu pentru a înţelege şi rezolva această problemă, 
trebuie să se roage lui Dumnezeu, să-l ceară să o protejeze, să se jure lui 
Dumnezeu şi să se blesteme când nu acceptă adevărul şi face rău. A avea 
părtăşie cu Dumnezeu în acest fel oferă protecţie şi împiedică o persoană să 
facă rău. Dacă 1 se întâmplă ceva unei persoane şi apar intenții rele, dar 
aceasta nu le acordă atenţie şi doar lasă lucrurile să se desfășoare sau 1 se 
pare că acesta este modul normal în care ar trebui să acţioneze, atunci este o 
persoană rea şi nu este cineva care crede cu adevărat în Dumnezeu și 
iubește adevărul. O astfel de persoană vrea în continuare să creadă în 
Dumnezeu, să-L urmeze, să fie binecuvântată şi să intre în Împărăţia 
Cerească — este posibil acest lucru? Visează. Al cincilea tip de fire este 
răutatea. Aceasta este şi o problemă legată de firile corupte şi, mai mult sau 


mai puţin, cam asta este tot despre acest subiect. 


Ar trebui să vă familiarizați şi cu al şaselea tip de fire coruptă: 
ticăloşia. Să începem cu momentul în care oamenii predică Evanghelia. 
Unu oameni dezvăluie o fire ticăloasă când predică Evanghelia. Ei nu 


predică în conformitate cu principiul, nici nu ştiu ce fel de oameni iubesc 


adevărul şi au umanitate; ei doar caută un membru de sex opus cu care să 
rezoneze, de care le place și cu care se înţeleg. Ei nu le predică oamenilor 
de care nu le place sau cu care nu se înțeleg. Nu contează dacă o persoană 
corespunde principiilor răspândirii Evangheliei — dacă este cineva de care 
sunt interesaţi, nu va renunţa la el. Alți oameni s-ar putea să le spună că 
persoana nu se potriveşte cu principiile pentru răspândirea Evangheliei, dar 
tot insistă să îi predice. Există o fire în ei care le controlează acțiunile, 
făcându-i să-şi satisfacă dorințele lascive și să-și atingă scopurile, sub 
deviza răspândirii Evangheliei. Asta nu este altceva decât o fire ticăloasă. 
Există chiar şi cei care ştiu foarte bine că greşesc făcând asta și că, 
procedând astfel, Îl ofensează pe Dumnezeu şi încalcă decretele Lui 
administrative — totuşi, nu se opresc. Acesta este un tip de fire, nu-i aşa? 
(Ba da.) Este una dintre manifestările unei firi ticăloase, dar nu numai 
dezvăluirea dorințelor lascive ar trebui descrisă drept ticăloasă; sfera 
ticăloşiei este mai largă decât poftele trupului. Gândiţi-vă: ce alte 
manifestări ale unei firi ticăloase există? De vreme ce este o fire, e mai mult 
decât un mod de a acționa, implică multe stări, manifestări și dezvăluiri 
diferite, asta este ceea ce o defineşte drept fire. (A urma tendințele lumești, 
a nu renunţa la lucruri legate de tendinţele lumii.) A nu renunţa la tendinţele 
ticăloase este un tip de fire. A fi ataşat de tendinţele ticăloase ale lumii, a 
alerga după ele, a fi preocupat de ele, a le urmări cu mare pasiune. Există 
unii care nu renunță niciodată la aceste lucruri, indiferent cum se are 
părtăşie despre adevăr, indiferent cum sunt emondaţi; se ajunge chiar şi la 
nivelul de infatuare. Aceasta este ticăloşie. Aşadar, când oamenii urmează 
tendinţele ticăloase, ce manifestări indică faptul că au o fire ticăloasă? De 
ce iubesc aceste lucruri? Ce implică aceste tendinţe lumești ticăloase de le 
aduce satisfacție psihologică, de le satisface nevoile şi le satisface 


predilecțuile şi dorințele? Să spunem, de exemplu, că le plac starurile de 


cinema: ce au aceste staruri de cinema de le provoacă această obsesie și îi 
face să le urmeze? Ei tânjesc după exuberanţa, flerul, înfățișarea și 
celebritatea acestor oameni, cât şi după modul extravagant de viaţă. Toate 
aceste lucruri pe care le urmează — sunt ele toate ticăloase? (Da.) De ce se 
spune că sunt ticăloase? (Pentru că sunt în contradicție cu adevărul şi cu 
lucrurile pozitive şi nu sunt în conformitate cu ceea ce Dumnezeu cere.) 
Aceasta este doctrină. Încercaţi să analizaţi aceste celebrităţi şi staruri de 
cinema: stilul lor de viață, ţinuta lor, chiar şi persoana publică și 
îmbrăcămintea pe care toată lumea o venerează atât de mult. De ce duc o 
astfel de viaţă? Şi de ce îi inspiră pe alții să-i urmeze? Ei depun mult efort 
pentru asta. Au machieuri profesioniști şi stiliști personali pentru a le crea 
această imagine a lor. Aşadar, care este scopul lor, când își creează această 
imagine? Să atragă oameni, să îi inducă în eroare, să-i facă să-i urmeze — și 
să tragă foloase din asta. Prin urmare, fie că oamenii venerează faima 
acestor staruri de cinema sau înfăţişarea lor sau viețile lor, acestea sunt 
acțiuni cu adevărat stupide şi absurde. Dacă o persoană ar avea rațiune, cum 
ar venera diavoli? Diavolu sunt lucruri care induc în eroare oamenii, îi 
păcălesc şi le fac rău. Diavolii nu cred în Dumnezeu şi nu acceptă sub nicio 
formă adevărul. Toţi diavolii îl urmează pe Satana. Care sunt ţelurile celor 
care îi urmează şi îi venerează pe diavoli şi pe Satana? Vor să-i copieze pe 
aceşti diavoli, să se modeleze după ei, în speranţa că într-o zi vor deveni 
diavoli, la fel de frumoşi şi sexy ca aceşti diavoli şi aceste celebrităţi. Le 
place să se bucure de acest sentiment. Indiferent pe care celebritate sau pe 
care individ eminent îl venerează o persoană, scopul ultim al acestor staruri 
este acelaşi — să inducă oamenii în eroare, să îi atragă și să-i facă să-i 
venereze şi să-1 urmeze. Nu este aceasta o fire ticăloasă? Aceasta este o fire 


ticăloasă şi nici că ar putea să fie mai evidentă. 


Finile ticăloase se manifestă şi în alt fel. Unii oameni văd că adunările 
din casa lui Dumnezeu implică tot timpul citirea cuvântului lui Dumnezeu, 
părtăşia despre adevăr şi discuţiile despre cunoașterea de sine, îndeplinirea 
adecvată a datoriei, cum să acționăm în conformitate cu principiile, cum să 
ne temem de Dumnezeu și să ne ferim de rău, cum să înțelegem şi să 
practicăm adevărul şi diverse alte aspecte ale adevărului. După ce au 
ascultat în toţi acești ani, le este tot mai lehamite pe măsură ce ascultă și 
încep să se plângă, spunând: „Scopul credinţei în Dumnezeu nu este să 
obținem binecuvântări? De ce vorbim tot timpul despre adevăr şi avem 
părtăşie despre cuvântul lui Dumnezeu? Nu se mai termină niciodată? Mi-e 


p> 


lehamite de asta!” Dar nu vor să se întoarcă în lumea laică. Se gândesc în 
sinea lor: „Credinţa în Dumnezeu e atât de anostă, e plictisitoare — cum pot 
să o fac puţin mai interesantă? Trebuie să găsesc ceva interesant”, aşa că 
întreabă în dreapta şi în stânga: „Câţi credincioși în Dumnezeu există în 
biserică? Câţi conducători şi lucrători există? Câţi au fost înlocuiți? Câţi 
sunt tineri studenți la facultate şi absolvenţi? Cunoaşte cineva numărul?” Ei 
tratează aceste lucruri și aceste date drept adevărul. Ce fire este aceasta? 
Este ticăloşie, numită în mod obişnuit „josnicie”. Au auzit atât de multe 
adevăruri, dar niciunul dintre ele nu le-a insuflat suficientă atenție sau 
concentrare. În clipa în care cineva are vreo bârfă sau vreo veste internă, 
urechile lor se ascut imediat, le este frică să nu piardă asta. Aceasta este 
josnicie, nu-i aşa? (Ba da.) Ce caracterizează oamenii josnici? Nu-i 
interesează deloc adevărul. Îi interesează doar chestiuni externe și caută 
neobosiți și cu lăcomie bârfe şi lucruri care nu au nicio relevanță pentru 
intrarea lor în viaţă sau pentru adevăr. Ei cred că a descifra aceste baliverne, 
toate aceste informaţii, şi a le păstra pe toate în mintea lor înseamnă că au 
adevărul-realitate, că sunt cu desăvârşire membri ai casei lui Dumnezeu, că 


sigur vor fi lăudați de Dumnezeu şi capabili să între în Impărăția lui 


Dumnezeu. Chiar credeți că aşa stau lucrurile? (Nu.) Voi puteți să vedeţi 
adevărul acestei chestiuni, dar mulți credincioşi noi în Dumnezeu nu pot. Ei 
sunt fixaţi pe aceste informații, cred că a şti aceste lucruri îi face membri ai 
casei lui Dumnezeu — dar, de fapt, Dumnezeu îi detestă cel mai mult pe 
acești oameni, ei sunt cei mai vanitoşi, superficiali şi ignoranți dintre toți. 
Dumnezeu a devenit trup în zilele de pe urmă, ca să facă lucrarea de 
judecare şi purificare a oamenilor, efectul ei fiind acela de a le da oamenilor 
adevărul ca viață. Dar dacă oamenii nu se concentrează să mănânce şi să 
bea cuvântul lui Dumnezeu și încearcă mereu să afle bârfe şi mai multe 
despre chestiunile interne ale bisericii, urmăresc ei adevărul? Sunt ei 
oameni care fac lucrare adecvată? Pentru Mine, aceştia sunt oameni ticăloşi. 
Nu sunt credincioşi. Oameni ca aceştia mai pot fi numiţi josnici. Se axează 
numai pe zvonuri. Asta le satisface curiozitatea, dar sunt detestați de 
Dumnezeu. Aceştia nu sunt oameni care cred cu adevărat în Dumnezeu, cu 
atât mai puţin, oameni care urmăresc adevărul. Sunt, pur și simplu, slujitorii 
Satanei, care vin să tulbure lucrarea bisericii. Mai mult decât atât, oamenii 
care Îl examinează şi Îl cercetează mereu pe Dumnezeu sunt slujitorii şi 
lacheii marelui balaur roşu. Dumnezeu îi urăște pe acești oameni cel mai 
mult şi este cel mai dezgustat de ei. Dacă tu crezi în Dumnezeu, de ce nu ai 
încredere în El? Când ÎI examinezi şi ÎI cercetezi pe Dumnezeu, oare cauţi 
adevărul? Are vreo legătură căutarea adevărului cu familia în care S-a 
născut Hristos sau cu mediul în care a crescut? Oamenii care Îl analizează 
amănunţit pe Dumnezeu — nu sunt aceştia dezgustători? Dacă ai în mod 
constant noțiuni despre lucrurile care au legătură cu umanitatea lui Hristos, 
ar trebui să petreci mai mult timp urmărind cunoașterea cuvintelor lui 
Dumnezeu; numai când vei înțelege adevărul, vei fi capabil să rezolvi 
problema noțiunilor tale. Examinarea situaţiei familiale a lui Hristos sau a 


împrejurărilor naşterii Lui îți va permite să-L cunoşti pe Dumnezeu? Iţi va 


permite asta să descoperi esenţa divină a lui Hristos? Categoric nu. Oamenii 
care cred cu adevărat în Dumnezeu se dedică cuvintelor lui Dumnezeu și 
adevărului, numai acest lucru duce la cunoaşterea esenței divine a lui 
Hristos. Dar de ce se dedau în permanenţă la josnicie cei care Îl scrutează 
pe Dumnezeu în mod constant? Acești oameni fără valoare, cărora le 
lipseşte înțelegerea spirituală ar trebui să se grăbească şi să iasă din casa lui 
Dumnezeu! Atât de mute adevăruri au fost exprimate, s-a avut părtăşie 
despre atât de multe lucruri în timpul adunărilor şi al predicilor — de ce mai 
trebuie să-L scrutezi pe Dumnezeu? Pentru că eşti extrem de ticălos! Ba 
mai mult, există chiar şi aceia care cred că a afla toate aceste informaţii 
neînsemnate le dă capital şi se laudă cu ele în faţa oamenilor. Ce se 
întâmplă în final? Sunt detestabili şi dezgustători pentru Dumnezeu. Mai 
sunt ei oameni? Nu sunt demoni vii? Cum sunt ei oameni care cred în 
Dumnezeu? Îşi dedică toate gândurile ticăloşiei şi căii necinstite. E ca şi 
cum ar crede că sunt cu atât mai mult membrii în casa lui Dumnezeu şi că 
înţeleg cu atât mai mult adevăr cu cât mai multe zvonuri ştiu. Oameni ca 
aceştia sunt complet absurzi. În casa lui Dumnezeu, nimeni nu e mai 


dezgustător decât ei. 


Unii oameni se axează constant pe lucruri irealiste în credinţa lor. De 
exemplu, unii examinează mereu cum este Împărăţia, unde este al treilea 
Cer, cum este infernul şi unde este iadul. Tot timpul examinează taine, în 
loc să se concentreze asupra intrării în viață. Aceasta este josnicie, este 
ticăloşie. Indiferent câte predici şi părtăşii aud, există aceia care tot nu 
înţeleg ce anume este adevărul, nici nu sunt conștienți de modul în care ar 
trebui să-l pună în practică. Oricând au timp, cercetează cuvântul lui 
Dumnezeu, studiind cu atenție modul de exprimare, căutând un fel de 
senzație și tot timpul analizează amănunțit dacă s-au împlinit cuvintele lui 


Dumnezeu. Dacă s-au împlinit, ei cred că aceasta este lucrarea lui 


Dumnezeu, iar dacă nu s-au împlinit, ei neagă că aceasta este lucrarea Lui. 
Nu sunt absurzi? Nu este aceasta josnicie? Sunt oamenii capabili să vadă tot 
timpul când s-au împlinit cuvintele lui Dumnezeu? Oamenii nu sunt 
neapărat capabili să vadă când unele dintre cuvintele lui Dumnezeu s-au 
împlinit. Pentru oameni, unele dintre cuvintele Lui nu par să se fi împlinit, 
dar pentru Dumnezeu s-au împlinit. Oamenii nu au cum să vadă clar aceste 
lucruri; sunt norocoşi dacă pot să înţeleagă măcar 20 la sută. Unii oameni 
îşi petrec tot timpul studiind cuvântul lui Dumnezeu, dar nu acordă nicio 
atenţie practicării adevărului sau intrării în realitate. Nu înseamnă asta să-şi 
nesocotească propriile îndatoriri? Au auzit atât de multe adevăruri și, totuşi, 
nu le înțeleg și caută în permanență dovada faptului că profetiile s-au 
împlinit, tratând asta drept viaţa și motivaţia lor. De exemplu, când unii 
oameni se roagă, ei spun lucruri precum: „Dumnezeule, dacă vrei să fac 
asta, fă-mă să mă trezesc la ora şase, mâine-dimineaţă; dacă nu vrei, lasă- 
mă să dorm până la şapte.” Deseori, acesta este modul în care acţionează, îl 
folosesc ca pe un principiu de-ale lor, practicându-l de parcă ar fi adevărul. 
Asta se numeşte josnicie. În acţiunile lor, se bazează mereu pe sentimente, 
axându-se pe supranatural, bazându-se pe zvonuri și alte lucruri irealiste; îşi 
canalizează în permanenţă energia pe lucruri josnice. Aceasta este ticăloşie. 
Oricum ai părtăşie cu ei despre adevăr, ei cred că adevărul nu are niciun 
folos şi că nu este la fel de corect ca a se baza pe sentimente sau pe 
validarea prin comparație. Aceasta este josnicie. Ei nu cred că Dumnezeu 
are suveranitate asupra sorților oamenilor şi le rânduieşte şi, deși recunosc 
că sunt adevărul cuvintele lui Dumnezeu, în inimile lor tot nu acceptă 
adevărul, nu văd niciodată lucrurile prin prisma cuvintelor lui Dumnezeu. 
Dacă cineva renumit spune ceva, ei cred că este adevărul şi sunt de acord cu 
asta. Dacă un prezicător sau un fizionomist le spune că vor fi promovați la 


conducere anul viitor, ei îl cred. Nu este aceasta josnicie? Ei cred în 


divinație, preziceri şi lucruri supranaturale, numai și numai în aceste lucruri 
josnice. Este exact aşa cum spun unii oameni: „Înţeleg toate adevărurile, dar 
pur și simplu nu le pot pune în practică. Nu ştiu care este problema.” Acum 
avem răspunsul la această întrebare: sunt josnici. Nu contează cum veţi 
avea părtăşie despre adevăr cu astfel de oameni, nu va răzbate până la ei, 
nici nu veţi vedea niciun efect. Acești oameni nu doar că sunt scârbiți de 
adevăr, ci au şi o fire ticăloasă. Care este cea mai importantă manifestare a 
aversiunii față de adevăr? Când o persoană înţelege adevărul, dar nu îl pune 
în practică. Nu vrea să îl audă, i se împotriveşte şi îi displace. Ştie că 
adevărul este drept şi bun, dar nu îl pune în practică, nu este dispusă să 
meargă pe această cale, nici nu vrea să sufere sau să plătească un preţ, cu 
atât mai puţin să sufere vreo pierdere. Oamenii ticăloşi nu sunt așa. Ei cred 
că lucrurile ticăloase sunt adevărul, că aceasta este calea cea dreaptă şi 
aleargă după aceste lucruri, încearcă să le copieze şi îşi canalizează energia 
pe ele în mod constant. Casa lui Dumnezeu are deseori părtăşie despre 
principiile rugăciunii: oamenii pot să se roage oricând și oriunde doresc, 
fără nicio constrângere de timp, doar trebuie să vină înaintea lui Dumnezeu, 
să spună cuvintele pe care le au inimă şi să caute adevărul. Aceste cuvinte 
ar trebui să fie auzite des şi ar trebui să fie înțelese uşor, dar cum pun asta în 
practică oamenii ticăloși? În fiecare dimineaţă, în timpul coralei din zori, 
stau negreşit cu faţa spre sud, se aşază pe ambii genunchi şi își pun ambele 
mâini pe sol, prosternându-se în rugăciune înaintea lui Dumnezeu cât de 
mult pot. Ei cred că numai în astfel de momente va putea Dumnezeu să le 
audă rugăciunea, pentru că Dumnezeu nu este ocupat atunci, are timp şi, 
astfel, ascultă. Nu este ridicol? Nu este o ticăloşie? Mai sunt alții care spun 
că momentul cel mai eficient pentru a se ruga este la ora unu sau două 
noaptea, când e liniște totală. De ce spun asta? Şi ei au motivele lor. Ei spun 


că în acel moment toată lumea doarme; Dumnezeu are timp să Se ocupe de 


problemele lor numai când nu este ocupat. Nu este absurd? Nu este o 
ticăloşie? Indiferent cum ai părtășie cu ei despre adevăr, aceştia refuză să îl 
accepte. Sunt cei mai absurzi oameni şi sunt incapabili să înţeleagă 
adevărul. Mai sunt alții care spun: „Când oamenii cred în Dumnezeu, 
trebuie să facă lucruri bune şi să fie amabili şi nu trebuie să ucidă sau să 
mănânce carne. A o mânca înseamnă a ucide, a păcătui, iar Dumnezeu nu-i 
vrea pe oamenii care fac asta.” Au aceste cuvinte vreo bază? A spus 
Dumnezeu vreodată un astfel de lucru? (Nu.) Așadar, cine a spus asta? 
Acest lucru a fost spus de un necredincios, de un tip absurd. De fapt, nu 
înseamnă că oamenii care spun asta nu mănâncă neapărat carne — sau se 
poate să nu mănânce în faţa altor oameni, dar să mănânce multă în secret. 
Aceşti oameni știu foarte bine să se prefacă şi răspândesc sofisme peste tot 
unde merg. Aceasta este ticăloşie. Astfel de oameni sunt atât de josnici. 
Tratează aceste erezii şi sofisme drept porunci şi reguli și chiar le practică şi 
se țin de ele de parcă ar fi adevărul sau cerinţele lui Dumnezeu, învăţându-i 
pe ceilalți cu energie şi nerușinare să facă la fel. De ce spun că modul 
acestor oameni de a face lucrurile, modul lor de a le exprima şi mijloacele 
prin care urmăresc sunt ticăloase? (Pentru că acestea nu au nicio legătură cu 
adevărul.) Așadar, tot ce nu are legătură cu adevărul este o ticăloşie? O 
astfel de înţelegere este foarte problematică. Există lucruri în vieţile de zi cu 
zi ale oamenilor care nu au legătură cu adevărul. Nu e o distorsionare a 
faptelor să spunem că sunt ticăloase? Ceea ce nu este condamnat de 
Dumnezeu nu poate fi numit ticălos, numai ceea ce este condamnat de El 
poate fi descris ca ticălos. Ar fi o greşeală majoră să definim drept ticălos 
tot ceea ce nu are legătură cu adevărul. Amănuntele nevoilor vieţii — 
mâncatul, dormitul, băutul, odihna, de exemplu — au acestea legătură cu 
adevărul? Sunt ticăloase aceste lucruri? Toate acestea sunt nevoi normale, 


fac parte din rutina zilnică a oamenilor, nu sunt ticăloase. Aşadar, de ce au 


fost clasate ca ticăloase lucrurile pe care tocmai le-am menţionat? Pentru că 
acele moduri de a face lucrurile îi duc pe oameni pe o cale care era greșită 
şi absurdă — îi duc pe calea religiei. Faptul că ei practică în acest fel şi că îi 
învaţă pe alţii să procedeze în acest fel îi duce pe oameni pe calea ticăloşiei. 
Acesta este un rezultat inevitabil. Când oamenii venerează tendinţe lumești 
ticăloase şi merg pe calea ticăloşiei, cum sfârșesc ei? Devin depravaţi, își 
pierd rațiunea, nu au ruşine și, în cele din urmă, se lasă cu totul în voia 
tendinţelor lumii și se îndreaptă spre distrugere, fără nicio diferență față de 
necredincioşi. Unii oameni nu doar privesc aceste erezii şi sofisme ca reguli 
de urmat sau porunci de ascultat, dar şi țin de ele ca de adevăr. Aceasta este 
o persoană absurdă căreia îi lipseşte complet înţelegerea spirituală. În cele 
din urmă, doar poate fi alungată. Ar putea lucra Duhul Sfânt în cineva care 
are o comprehensiune a adevărului atât de denaturată? (Nu.) Duhul Sfânt nu 
lucrează în aceşti oameni, caz în care o fac duhurile rele, deoarece calea pe 
care merg aceşti oameni este calea ticăloşiei, se grăbesc pe calea duhurilor 
rele — ceea ce este exact lucrul de care au nevoie aceste duhuri rele. Iar 
rezultatul? Acești oameni sunt posedaţi de duhuri rele. Înainte, am spus că: 
„Diavolii şi Satana, ca leii care rag, pândesc peste tot, căutând oameni pe 
care să-i devoreze.” Când oamenii merg pe calea necinstită şi ticăloasă, 
inevitabil vor fi înhăţați de duhurile rele. Nu e nevoie ca Dumnezeu să te 
dea duhurilor rele. Dacă nu vei urmări adevărul, nu vei fi protejat, iar 
Dumnezeu nu va fi cu tine. Lui Dumnezeu nu Îi va păsa de tine dacă nu te 
poate câștiga, iar duhurile rele vor profita de această ocazie să se strecoare 
înăuntru şi să te posede. Aceasta este consecința, nu-i aşa? Toţi cei care sunt 
scârbiți de adevăr și care condamnă în mod constant lucrarea întrupării lui 
Dumnezeu şi sunt de acord cu tendinţele lumești, care interpretează greşit 
cuvintele lui Dumnezeu şi Biblia în mod flagrant, care răspândesc erezii şi 


sofisme — toate aceste lucruri pe care le fac se nasc din firi ticăloase. Unii 


oameni urmăresc spiritualitatea şi, fiindcă înţelegerea lor este deformată, 
scornesc multe sofisme ca să-i inducă pe oameni în eroare și devin utopiști 
şi teoreticieni, și asta este, de asemenea, josnicie. Sunt oameni ticăloşi. Ca 
fariseii, tot ce au făcut ei era ipocrit, nu au practicat adevărul şi i-au indus în 
eroare pe oameni să-i admire şi să-i venereze. Când Domnul Isus a apărut 
ca să lucreze, chiar L-au răstignit. A fost un lucru ticălos şi, în final, au fost 
blestemaţi de Dumnezeu. Azi, lumea religioasă nu numai că judecă şi 
condamnă apariția şi lucrarea lui Dumnezeu, dar lucrul cel mai detestabil 
este că e de partea marelui balaur roşu, alăturându-se forțelor ticăloase în 
persecutarea aleşilor lui Dumnezeu şi fiind dușmanul lui Dumnezeu în 
tandem cu acesta. Aceasta este o ticăloşie. Comunitatea religioasă nu a urât 
niciodată forțele ticăloase ale Satanei, nu urăște ticăloşia ţării marelui balaur 
roşu, ci, în schimb, se roagă pentru ele și le binecuvântează. Aceasta este o 
ticăloşie. Orice comportament care are legătură sau cooperează cu Satana și 
duhurile rele poate fi numit în mod colectiv ticălos. Acele căi de practică cu 
adevărat deviante, rele, extreme și necumpătate — şi acestea sunt ticăloase. 
Unii oameni ÎL înţeleg greșit pe Dumnezeu în mod constant, iar aceste 
înţelegeri greșite nu pot fi clarificate, indiferent de modul în care se are 
părtăşie cu ei despre adevăr. Ei predică mereu propriul raţionament, 
insistând pe sofismele lor. Nu există puţină ticăloşie și în asta? Unii oameni 
au noțiuni despre Dumnezeu; după ce s-a avut părtăşie cu ei despre adevăr 
de mai multe ori, ei spun că înţeleg şi că noțiunile lor au fost clarificate, 
totuși, după aceea, ei continuă să ţină de noțiunile lor, sunt tot timpul 
negativi şi se agaţă strâns de propriile scuze. Este o ticăloşie, nu-i aşa? Şi 
acesta este un tip de ticăloşie. Pe scurt, oricine a făcut ceva irațional și 
refuză să accepte acest lucru, indiferent cum se are părtășie cu el despre 
adevăr, este josnic şi este oarecum ticălos. Nu le este uşor acestor oameni 


care au firi ticăloase să fie mântuiți de Dumnezeu, deoarece nu pot să 


accepte adevărul şi refuză să renunţe la sofismele lor ticăloase; chiar nu se 


poate face nimic pentru ei. 


Tocmai am avut părtăşie despre un total de şase firi: intransigenţa, 
aroganţa, înşelăciunea, aversiunea față de adevăr, răutatea şi ticăloşia. V-a 
adus disecarea acestor şase firi o cunoaştere şi o înţelegere nouă a 
schimbărilor firii? Ce anume sunt schimbările firii? Înseamnă asta a scăpa 
de un anumit defect, a rectifica un anumit comportament sau a îndrepta o 
anumită trăsătură de caracter? Categoric nu. Așadar, vă este puţin mai clar 
acum la ce anume se referă firea? Pot aceste şase firi să fie descrise ca firile 
corupte ale omului, ca natura-esenţă a omului? (Da.) Sunt aceste șase firi 
lucruri pozitive sau lucruri negative? (Lucruri negative.) Sunt pur şi simplu 
firile corupte ale omului, sunt principalele fațete ale firilor lui corupte. Nu 
există niciuna dintre aceste firi corupte care să nu fie ostilă lui Dumnezeu şi 
adevărului şi niciuna dintre ele nu este un lucru pozitiv. Prin urmare, aceste 
şase firi sunt şase aspecte care sunt denumite colectiv „firea coruptă”. Firile 
corupte sunt natura-esenţa omului. Cum poate fi explicată „esenţa”? Esenţa 
se referă la natura omului. Natura omului înseamnă lucrurile pe care el se 
bazează pentru existența sa, lucrurile care îi conduc modul de a trăi. 
Oamenii trăiesc după naturile lor. Indiferent ce trăieşti, care sunt ţelurile și 
direcția ta, după ce reguli trăieşti, natura-esenţa ta nu se schimbă — acesta 
este un lucru incontestabil. Așadar, când nu deții adevărul şi trăieşti 
bazându-te pe aceste firi corupte, tot ceea ce trăieşti este împotriva lui 
Dumnezeu, contrar adevărului și în dezacord cu voia lui Dumnezeu. Ar 
trebui să înţelegi asta acum: pot oamenii să obțină mântuirea dacă firile lor 
nu se schimbă? (Nu.) Ar fi imposibil. Așadar, dacă firile oamenilor nu se 
schimbă, pot fi ei compatibili cu Dumnezeu? (Nu.) Ar fi extrem de dificil. 
Când vine vorba de aceste şase firi, indiferent care dintre ele este și 


independent de măsura în care se manifestă sau se dezvăluie în tine, dacă nu 


eşti capabil să te eliberezi de constrângerile acestor firi corupte, atunci, 
indiferent de motivele şi scopurile acţiunilor tale şi de faptul că acționezi 
sau nu în mod deliberat, natura a tot ceea ce faci va fi inevitabil împotriva 
lui Dumnezeu și va fi inevitabil condamnată de El — ceea ce este o 
consecinţă extrem de gravă. A fi condamnat de Dumnezeu este ceea ce îşi 
doresc în cele din urmă toți cei care cred în El? (Nu.) Și, de vreme ce nu 
este un final pe care şi-l doresc oamenii, care este cel mai important lucru 
pe care să-l facă? Ar trebui să-şi cunoască propria fire coruptă şi esență 
coruptă, să înțeleagă adevărul şi, apoi, ar trebui să-l accepte — treptat, puţin 
câte puţin, eliberându-se de aceste firi corupte în mediile create pentru ei de 
către Dumnezeu şi obținând compatibilitate cu El şi cu adevărul. Aceasta 


este calea spre schimbările din firea unei persoane. 


Înainte, au existat cei care priveau schimbarea firilor lor ca pe un lucru 
foarte simplu şi direct. Ei credeau că: „Atât timp cât mă forțez să nu spun 
lucruri în opoziție cu Dumnezeu sau să nu fac ceva care va tulbura sau 
influența lucrarea bisericii și atât timp cât am perspectiva corectă, inima 
mea este dreaptă, iar eu înțeleg puţin mai mult adevăr, depun mai mult 
efort, sufăr mai mult şi plătesc un preţ mai mare, apoi, după câţiva ani, cu 
siguranţă voi fi capabil să obţin o schimbare în firea mea.” Sunt valabile 
aceste cuvinte? (Nu.) Unde e greșeala lor? (Nu au nicio cunoaştere a firii lor 
corupte.) Care este scopul cunoașterii firii tale corupte? (Să te schimbi.) Și 
care este finalul acestei schimbări? Să dobândeşti adevărul. Pentru a evalua 
dacă a existat o schimbare în firea ta e nevoie să vezi dacă acţiunile tale 
sunt în concordanţă cu adevărul sau îl încalcă, dacă izvorăsc din voința 
omului sau din împlinirea voii lui Dumnezeu. Să vezi măsura în care s-a 
schimbat firea ta înseamnă să vezi dacă poţi să reflectezi asupra ta şi să te 
răzvrăteşti împotriva trupului, motivelor, ambițiilor şi dorințelor tale când 


dezvălui o fire coruptă şi dacă poţi să practici în conformitate cu adevărul 


atunci când faci asta. Măsura abilității tale de a practica pe baza adevărului 
şi a cuvintelor lui Dumnezeu și dacă practica ta este pe deplin în acord cu 
standardele adevărului demonstrează cât de mare a fost schimbarea din firea 
ta. Este proporțional. De exemplu, firea intransigentă: la început, când nu 
avusese loc nicio schimbare în firea ta, nu ai înţeles adevărul, nici nu ai fost 
conştient că aveai o fire intransigentă şi, când ai auzit adevărul, te-ai gândit 
în sinea ta: „Cum poate adevărul să descopere întotdeauna cicatricile 
oamenilor?” După ce l-ai auzit, ai simțit că erau drepte cuvintele lui 
Dumnezeu, dar, dacă după un an sau doi, nu ai pus niciun cuvânt la suflet, 
dacă nu ai acceptat niciunul, atunci aceasta este intransigență, nu-i așa? 
Dacă, după doi sau trei ani, nu a existat nicio acceptare, dacă nu a existat 
nicio schimbare în starea din tine și, deşi nu ai rămas în urmă cu 
îndeplinirea datoriei şi ai suferit mult, starea ta intransigentă nu a fost 
înlăturată deloc sau diminuată câtuşi de puțin, atunci a existat vreo 
schimbare în acest aspect al firii tare? (Nu.) Atunci de ce alergi de colo-colo 
şi lucrezi? Indiferent de motivul pentru care faci asta, alergi de colo-colo şi 
lucrezi orbește, pentru că ai alergat şi ai muncit atât de mult şi, totuşi, nu a 
existat nici cea mai mică schimbare în firea ta. Până când vine o zi în care te 
gândeşti brusc în sinea ta: „Cum se face că nu sunt capabil să spun nici 
măcar un singur cuvânt de mărturie? Viaţa-fire nu mi s-a schimbat deloc.” 
În acel moment, simţi cât de gravă este această problemă și te gândeşti în 
sinea ta: „Sunt cu adevărat răzvrătit şi intransigent! Nu sunt o persoană care 
urmăreşte adevărul! Nu am niciun loc pentru Dumnezeu în inima mea! Cum 
se poate numi asta credință în Dumnezeu? Cred în Dumnezeu de mai mulți 
ani ŞI, totuşi, nu trăiesc chipul omului, nici nu am inima aproape de 
Dumnezeu! Nu am pus la suflet nici cuvintele lui Dumnezeu; nici nu am 
vreun simţ al reproşului sau vreo înclinație de a mă căi atunci când fac ceva 


greşit — nu este aceasta intransigență? Nu sunt un fiu al răzvrătirii?” Te 


simţi tulburat. Şi ce înseamnă faptul că te simţi tulburat? Înseamnă că 
doreşti să te cărești. Eşti conștient de propria intransigență și răzvrătire şi, în 
acest moment, firea ta începe să se schimbe. Fără să-ți dai seama, există 
anumite gânduri şi dorinţe în conștiința ta pe care vrei să le schimbi şi nu te 
mai trezeşti într-un impas cu Dumnezeu. Te trezeşti că vrei să-ți 
îmbunătăţeşti relația cu Dumnezeu, să nu mai fi atât de intransigent, să fii 
capabil să pui cuvintele lui Dumnezeu în practică în viaţa ta de zi cu zi, să 
le practici drept adevărurile-principii — ai această conştiinţă. Este bine că 
eşti conştient de aceste lucruri, dar înseamnă asta că vei fi capabil să te 
schimbi imediat? (Nu.) Trebuie să treci prin mai mulți ani de experiență, 
timp în care vei avea o conştientizare şi mai clară în inima ta şi vei avea o 
nevoie puternică și, în sufletul tău, te vei gândi: „Nu e bine — trebuie să nu 
mai îmi irosesc timpul. Trebuie să urmăresc adevărul, trebuie să fac ceva 
adecvat. În trecut, îmi neglijam propriile îndatoriri, gândindu-mă doar la 
lucruri materiale, precum mâncarea şi îmbrăcămintea şi urmăream doar 
faima şi câştigul. Drept urmare, nu am dobândit niciun adevăr. Regret asta 
şi trebuie să mă căiesc!” În acest punct, pornești pe calea cea dreaptă a 
credinţei în Dumnezeu. Atâta vreme cât oamenii încep să se concentreze 
asupra practicării adevărului, nu îi aduce asta cu un pas mai aproape de 
schimbările din firea lor? Indiferent cât de mult timp ai crezut în 
Dumnezeu, dacă îți poţi simţi propria nebulozitate — faptul că tot timpul 
doar ai rătăcit și că, după mai mulți ani de simplă rătăcire, nu ai dobândit 
nimic şi încă te simţi pustiu şi dacă asta te face să te simţi inconfortabil și 
începi să reflectezi asupra ta şi simţi că a nu urmări adevărul înseamnă să 
pierzi timp, atunci, într-un astfel de moment, vei realiza că acele cuvinte de 
îndemn ale lui Dumnezeu sunt iubirea Lui pentru om şi te vei urî pentru că 
nu asculți cuvintele lui Dumnezeu și pentru că îţi lipsesc atât de mult 


conştiinţa şi rațiunea. Vei simţi regret şi, apoi, vei vrea să te comporti într- 


un mod nou și să trăieşti cu adevărat înaintea lui Dumnezeu și îţi vei spune: 
„Nu mai pot să ÎI rănesc pe Dumnezeu. El a vorbit atât de mult și fiecare 
cuvânt a fost pentru beneficiul omului şi pentru a-l îndrepta spre calea cea 
dreaptă. Dumnezeu e atât de încântător și atât de vrednic de iubirea 


1? 


omului!” Acesta este începutul transformării oamenilor. Este un lucru atât 
de bun să ai această recunoștință! Dacă eşti atât de amortit încât nici nu 
cunoşti aceste lucruri, atunci ai dat de necaz, nu-i aşa? Azi, oamenii 
realizează că, în credința în Dumnezeu, este esențial să citească mai mult 
din cuvintele Lui, că întelegerea adevărului este cea mai importantă dintre 
toate, că aceasta şi cunoaşterea de sine sunt cruciale şi că numai fiind 
capabili să practice adevărul şi să facă din el realitatea lor înseamnă să intre 
pe calea cea dreaptă a credinţei în Dumnezeu. Aşadar, câți ani de experiență 
credeți că trebuie să aveţi pentru a avea această cunoaştere şi acest 
sentiment în inimă? Oamenii care sunt abili, care sunt intuitivi, care au o 
dorinţă puternică pentru Dumnezeu — astfel de oameni pot să fie capabili să 
se schimbe într-un an sau doi şi să înceapă intrarea. Dar oamenii care sunt 
confuzi, care sunt amorțiți şi grei de cap — cărora le lipseşte intuiţia — vor 
petrece trei sau cinci ani năuci, nefiind conştienţi că nu au câştigat nimic. 
Dacă îşi îndeplinesc îndatoririle cu entuziasm, s-ar putea să petreacă mai 
mult de zece ani în confuzie şi să nu aibă încă niciun câștig evident sau să 
nu fie capabili să vorbească despre mărturiile lor bazate pe experienţe. 
Numai când sunt dați afară sau alungaţi, se trezesc în sfârşit şi se gândesc: 
„Chiar nu am deloc adevărul-realitate. Chiar nu am fost o persoană care 


p? 


urmăreşte adevărul!” Trezirea lor nu este cam tardivă în acest punct? Unii 
oameni rătăcesc năuci, sperând în mod constant să vină ziua lui Dumnezeu, 
dar fără să urmărească deloc adevărul. Drept urmare, mai mult de zece ani 
trec fără ca ei să aibă vreun câştig sau să fie capabili să împărtășească vreo 


mărturie. Numai când sunt emondați aspru şi avertizaţi, simt, în sfârşit, 


cuvintele lui Dumnezeu străpungându-le inima. Cât de intransigente sunt 
inimile lor! Cum să fie bine pentru ei să nu fie emondaţi şi pedepsiți? Cum 
să fie bine pentru ei să nu fie aspru disciplinaţi? Ce trebuie făcut pentru a-i 
determina să fie conștienți, să reacționeze? Cei care nu urmăresc adevărul 
nu vor vărsa nicio lacrimă până nu vor vedea sicriul. Numai după ce au 
făcut foarte multe lucruri demonice și rele, își dau seama și își spun: „S-a 
terminat credința mea în Dumnezeu? Oare Dumnezeu nu mă mai vrea? Am 
fost condamnat?” Încep să reflecteze. Când sunt negativi, simt că toţi acești 
ani de credinţă în Dumnezeu au fost o risipă și sunt plini de resentimente și 
înclinați să renunţe la ei, crezându-se fără speranţă. Dar când îşi vin în fire, 
realizează că: „Nu cumva îmi fac rău numai mie? Trebuie să mă pun iarăși 
pe picioare. Mi s-a spus că nu iubesc adevărul. De ce mi s-a spus asta? Cum 
nu iubesc adevărul? O, nu! Nu numai că nu iubesc adevărul, dar nici nu pot 
să pun în practică adevărurile pe care chiar le înțeleg! Aceasta este o 
manifestare a aversiunii față de adevăr!” Gândindu-se la asta, se simt plini 
de remușcări şi, de asemenea, înfricoşaţi: „Dacă voi continua așa, cu 
siguranță voi fi pedepsit. Nu, trebuie să mă căiesc repede — firea lui 
Dumnezeu nu trebuie să fie ofensată.” În acest moment, este nivelul 
intransigenţei lor redus? Este ca şi cum un ac le-ar fi străpuns inima; ei simt 
ceva. lar când ai acest sentiment, inima ta este stârnită, iar tu începi să te 
simți interesat de adevăr. De ce ai acest interes? Pentru că ai nevoie de 
adevăr. Fără adevăr, când eşti emondat, nu te poţi supune sau nu poți 
accepta adevărul şi nu poți să rămâi ferm când ești încercat. Dacă ar fi să 
ajungi conducător, te-ai putea abţine să nu fii un conducător fals şi să nu 
mergi pe calea unui antihrist? Nu ai putea. Poţi trece peste statut şi lauda 
celorlalți? Poţi trece peste situaţiile în care eşti pus şi încercările care ţi se 
dau? Te cunoşti şi te înţelegi prea bine și vei spune: „Dacă nu înțeleg 


adevărul, nu pot să trec peste toate astea — sunt un gunoi, nu sunt capabil de 


nimic.” Ce fel de mentalitate este aceasta? Asta înseamnă să ai nevoie de 
adevăr. Când vei fi la ananghie, când vei fi cel mai neajutorat, nu vei vrea 
decât să depinzi de adevăr. Vei simți că nu poți să depinzi de nimeni 
altcineva şi că numai faptul de a depinde de adevăr poate să îți rezolve 
problemele şi să îți permită să depăşești emondările, încercările și ispitele și 
să te ajute să treci peste orice situaţie. Şi cu cât depinzi mai mult de adevăr, 
cu atât mai mult vei simţi că adevărul este bun, folositor şi de cel mai mare 
ajutor ţie şi că poate să-ţi rezolve toate dificultăţile. În astfel de momente, 
vei începe să tânjeşti după adevăr. Când oamenii ajung în acest punct, oare 
firea lor coruptă începe să se diminueze sau să se schimbe puţin câte puţin? 
De când încep să înţeleagă şi să accepte adevărul, felul în care oamenii văd 
lucrurile începe să se schimbe, după care şi firile lor încep să se schimbe. 
Acesta este un proces lent. În stadiile incipiente, oamenii nu sunt capabili să 
perceapă aceste schimbări mărunte; dar când înţeleg și sunt capabili pe 
deplin să practice adevărul, încep să existe schimbări esențiale, iar ei sunt 
capabili să simtă astfel de schimbări. Din punctul în care oamenii încep să 
simtă dorinţă înfocată și sete de adevăr şi doresc să îl caute, până în punctul 
în care li se întâmplă ceva şi, pe baza înţelegerii pe care o au faţă de adevăr, 
sunt capabili să-l pună în practică, să îndeplinească voia lui Dumnezeu şi să 
nu acționeze conform voinţei lor şi sunt capabili să-şi biruie motivele şi să- 
şi biruie inima arogantă, răzvrătită, intransigentă şi trădătoare, atunci, puțin 
câte puţin, nu devine adevărul viaţa lor? Şi când adevărul devine viaţa ta, 
firile arogante, răzvrătite, intransigente şi trădătoare din tine încetează să fie 
viaţa ta şi nu te mai pot controla. Ce îndrumă comportamentul tău în acel 
moment? Cuvintele lui Dumnezeu. Când cuvintele lui Dumnezeu au 
devenit viaţa ta, a existat vreo schimbare? (Da.) Iar după aceea, cu cât te 


schimbi mai mult, cu atât mai mult se îmbunătăţesc lucrurile. Acesta este 


procesul prin care se schimbă firile oamenilor, iar obținerea acestui efect ia 


mult timp. 


Cât de mult timp iau schimbările firii depinde de persoană; nu există 
un interval de timp stabilit pentru asta. Dacă este cineva care iubeşte și 
urmăreşte adevărul, atunci vor fi văzute schimbări în firea sa în şapte, opt 
sau zece ani. Dacă este de calibru mediu, dar tot dispus să urmărească 
adevărul, s-ar putea să îi ia în jur de cincisprezece sau douăzeci de ani, 
înainte de a fi văzute schimbări în firea sa. Esenţială este determinarea 
persoanei de a urmări adevărul și cât de pătrunzătoare este ea, aceştia sunt 
factorii determinanţi. Fiecare tip de fire coruptă există în fiecare persoană, 
în grade diferite, toate sunt natura omului şi sunt adânc înrădăcinate. Totuşi, 
urmărind şi practicând adevărul şi acceptând judecata, mustrarea, 
încercările și rafinarea lui Dumnezeu, diferite grade de schimbare pot fi 
obținute în fiecare fire. Unii oameni spun: „Dacă aşa stau lucrurile, nu sunt 
schimbările firii doar o chestiune de timp? Când va veni timpul, voi şti ce 
sunt schimbările firii şi voi fi capabil de intrare.” Aşa stau lucrurile? (Nu.) 
Categoric nu. Dacă e nevoie numai de timp pentru a obţine schimbări ale 
firii, atunci toţi acei oameni care au crezut în Dumnezeu toată viaţa lor ar fi 
trebuit să obţină schimbări ale firii lor în mod firesc. Însă oare chiar așa stau 
lucrurile? Au dobândit aceşti oameni adevărul? Au obținut schimbări în 
firile lor? Nu au obţinut. Oamenii care cred în Dumnezeu sunt câtă frunză și 
iarbă, dar cei a căror fire s-a schimbat sunt rari ca unicornii. Pentru ca firile 
oamenilor să se schimbe cu adevărat, ei trebuie să se bazeze pe urmărirea 
adevărului ca să obţină asta; sunt desăvârşiți bazându-se pe lucrarea 
Duhului Sfânt. Schimbările firii sunt obținute prin urmărirea adevărului. Pe 
de o parte, oamenii trebuie să plătească un preţ, ei trebuie să plătească un 
preţ când vine vorba de urmărirea adevărului şi nicio cantitate de greutăţi 


pentru a dobândi adevărul nu este prea mică. In plus, ei trebuie să fie 


validați de Dumnezeu drept tipul corect de persoane, persoane care sunt 
bune la inimă şi care Îl iubesc pe Dumnezeu cu adevărat, pentru ca Duhul 
Sfânt să lucreze şi să îi desăvârșească. Cooperarea oamenilor este 
indispensabilă, dar dobândirea lucrării Duhului Sfânt este şi mai importantă. 
Dacă oamenii nu urmăresc sau nu iubesc adevărul, dacă nu ştiu niciodată să 
acorde atenţie voii lui Dumnezeu, cu atât mai puţin să-L iubească, dacă nu 
au simțul poverii faţă de lucrarea bisericii şi nu au iubire faţă de ceilalți — şi, 
mai ales, dacă sunt lipsiţi de loialitate când îşi îndeplinesc datoria — atunci 
nu sunt îndrăgiți de Dumnezeu și nu pot fi niciodată desăvârșiți de El. 
Aşadar, oamenii nu trebuie să facă presupuneri oarbe, ci trebuie să înțeleagă 
voia lui Dumnezeu. Indiferent ce spune sau face Dumnezeu, trebuie să fie 
capabili să se supună şi să protejeze lucrarea bisericii, inimile lor trebuie să 
fie drepte şi numai atunci poate să lucreze Duhul Sfânt. Dacă oamenii 
doresc să urmărească să fie desăvârşiţi de Dumnezeu, atunci trebuie să aibă 
o inimă care Îl iubește pe Dumnezeu, o inimă care I se supune lui 
Dumnezeu, o inimă care se teme de Dumnezeu şi, când îşi îndeplinesc 
datoria, trebuie să-l fie loiali lui Dumnezeu şi să-L mulțumească. Numai 
atunci vor fi capabili să dobândească lucrarea Duhului Sfânt. Când oamenii 
au lucrarea Duhului Sfânt, sunt luminaţi când citesc cuvintele lui 
Dumnezeu, au o cale de a practica adevărul și principii pentru îndeplinirea 
datoriei lor, Dumnezeu îi îndrumă când au necazuri şi inimile lor sunt pline 
de bucurie şi pace, oricât de mult suferă. Experimentând în acest fel 
îndrumarea Duhului Sfânt timp de zece sau douăzeci de ani, fără ca măcar 
să observe, ei se vor schimba. Cu cât mai repede schimbarea, cu atât mai 
repede şi pacea. Cu cât mai repede schimbarea, cu atât mai repede pot să 
devină fericiți. Numai când firile oamenilor se schimbă, pot ei să găsească 
adevărata pace şi bucurie şi numai atunci pot să ducă vieți cu adevărat 


fericite. Cei care nu urmăresc adevărul nu au pace sau bucurie spirituală, 


zilele lor devin tot mai pustii şi tot mai greu de suportat. Pentru cei care 
cred în Dumnezeu, dar nu urmăresc adevărul, zilele sunt pline de durere şi 
suferință. Astfel, când oamenii cred în Dumnezeu, nimic nu este mai 
important decât dobândirea adevărului. A dobândi adevărul înseamnă a 
dobândi viaţa și, cu cât e dobândit adevărul mai repede, cu atât mai bine. 
Fără adevăr, vieţile oamenilor sunt pustii. Să dobândească adevărul 
înseamnă să găsească pace şi bucurie, să fie capabili să trăiască înaintea lui 
Dumnezeu, să fie luminaţi, îndrumați şi conduşi de lucrarea Duhului Sfânt, 
va fi tot mai multă lumină în inima lor, iar credinţa lor în Dumnezeu va fi 
tot mai mare. Aşadar, vă este mai clar acum adevărul referitor la 
schimbările firii? (Da, acum înţelegem.) Dacă vă este cu adevărat clar, 


atunci aveţi o cale şi știți cum să fiți eficienți în urmărirea adevărului. 


28 aprilie 2017 


Care este adevărul-realitate? 


Există mulți oameni care cred în Dumnezeu, dar puţini sunt cei care 
urmăresc adevărul. Cum puteţi discerne dacă cineva urmăreşte adevărul? 
Cum puteţi evalua dacă cineva este o persoană care urmărește adevărul? Să 
presupunem că există o persoană care a crezut în Dumnezeu timp de şapte 
sau opt ani. Ea poate rosti multe cuvinte și doctrine, are un vocabular 
spiritual, îi ajută adesea pe alții, pare foarte entuziastă, este capabilă să se 
lepede de lucruri şi îşi îndeplineşte îndatoririle cu multă vigoare. Cu toate 
acestea, nu se poate vedea că pune în practică mare parte din adevăr, nici că 
este capabilă să discute despre experienţe reale de intrare în viaţă, cu atât 
mai puţin se poate percepe o schimbare în viaţa-firea sa. Se poate spune cu 
certitudine că o astfel de persoană nu urmăreşte adevărul. Dacă cineva 
iubește în mod real adevărul, după o perioadă de timp, va fi capabil să 
vorbească despre înţelegerea sa şi va putea, cel puţin, să acționeze conform 
principiilor; va avea o anumită experienţă de intrare în viață și va arăta, 
măcar, unele schimbări în comportament. Cei care urmăresc adevărul au o 
stare spirituală care se îmbunătăţeşte constant, credinţa lor în Dumnezeu 
creşte treptat, au o oarecare înțelegere a ceea ce dezvăluie și a firilor lor 
corupte şi au o experiență personală şi o înţelegere autentică a modului în 
care Dumnezeu lucrează pentru a-i salva pe oameni. Toate aceste lucruri se 
înalţă treptat în ei. Dacă vedeţi aceste manifestări într-o persoană, puteți ști 
cu certitudine că aceasta este o persoană care urmărește adevărul. Oamenii 
sunt destul de entuziaști atunci când ajung pentru prima dată să creadă în 
Dumnezeu, dar nu ştiu nimic despre credinţa în El. Consideră că să crezi în 
Dumnezeu înseamnă să fii o persoană bună şi să mergi pe calea cea dreaptă. 
Ulterior, prin mâncatul şi băutul cuvintelor lui Dumnezeu şi prin ascultarea 


predicilor şi a părtăşiei, ei sunt capabili să discearnă diverse aspecte. Işi dau 


seama că oamenii au firi corupte, că ar trebui să caute adevărul pentru a le 
rezolva, că ar trebui să accepte mântuirea din partea lui Dumnezeu şi înțeleg 
ce înseamnă să creadă în El. Dobândesc, treptat, o oarecare înţelegere a 
lucrării lui Dumnezeu și a intenției Lui de a mântui omenirea. Acest lucru 
se acumulează puţin câte puţin, iar ei pornesc, gradual, pe calea cea dreaptă 
a credinţei în Dumnezeu. Înțelegerea și experienţa lor cu privire la 
adevărurile-realități se înalță treptat, iar ei nu rămân blocaţi în interpretări 
literale sau în cuvinte şi doctrine. Dacă o persoană a crezut în Dumnezeu 
timp de câțiva ani şi continuă să rostească unele cuvintele şi doctrine, 
spunând adesea câteva fraze de efect despre credința în Dumnezeu şi se 
pare că aceasta merge destul de bine, dar nu poate vorbi despre experienţa 
de viaţă sau despre cunoaşterea de sine şi nu este capabilă să discearnă 
neîncrezătorii şi oamenii răi, dacă aceste probleme există în ea, înseamnă că 
nu cunoaşte lucrarea lui Dumnezeu şi se poate stabili că nu a urmărit 
adevărul în cei câțiva ani în care a crezut în Dumnezeu. Acesta este un 


semn foarte clar. 


Pentru a măsura dacă un conducător sau un lucrător deţine adevărul- 
realitate, priviți mai întâi dacă părtăşia lui conţine mărturie adevărată şi 
lumină nouă. Atunci când nu aţi văzut unele persoane de câțiva ani, părtăşia 
lor poate părea nouă şi proaspătă inițial, deoarece pot vorbi cu o lumină 
nouă după ce au auzit o predică. Totuşi, după ce petreceţi două sau trei zile 
cu ele, încep să vorbească din nou despre experienţe mărunte şi mărturii din 
trecutul lor, despre cum i-a salvat Dumnezeu şi cum le-a acordat har și 
binecuvântări. În mai puţin de o săptămână, repetă acele experienţe 
superficiale şi cunoștințe despre care au vorbit anterior. Este acesta un 
progres? Dintr-o singură privire, poţi vedea că nu este un progres. După ce 
au crezut în Dumnezeu timp de mai mulți ani, sunt înzestrați cu o mulțime 


de cuvinte şi doctrine şi pot spune unele lucruri corecte, dar când li se 


întâmplă lucruri, tot sunt confuzi și nu le pot gestiona. Nu pot găsi 
adevărurile-principii, nici nu pot discerne oamenii. Este acesta un progres? 
(Nu.) Acesta nu este un progres. Deşi şi-au realizat îndatoririle timp de mai 
mulți ani, dacă îi întrebaţi dacă au ajuns să aibă loialitate faţă de Dumnezeu, 
nici ei nu înţeleg. În orice caz, sunt punctuali la fiecare adunare şi par să-şi 
îndeplinească îndatoririle în mod normal. Dar dacă îi întrebaţi dacă au 
suferit vreo transformare autentică, nu pot oferi un răspuns clar. Aceasta 
este o problemă. Arată că nu înţeleg adevărul. Dacă ar înţelege adevărul, ar 
putea să vadă clar aceste probleme. Unii oameni obțin câteva rezultate în 
îndatoririle lor, dar dacă îi întrebaţi de ce îşi îndeplinesc îndatoririle, ei pot 
spune doar că fiinţele create ar trebui să îndeplinească îndatoriri, dar 
detaliile nu le sunt clare. Dacă îi întrebi dacă dețin principii de practică în 
îndeplinirea îndatoririlor lor, nu pot aprecia acest lucru. Ai spune că își pot 
realiza îndatoririle în mod adecvat? (Nu, nu pot.) Acesta nu este un progres. 
Nu este deranjant să nu faci niciun progres? Dacă îi întrebi cum abordează 
faptul de a fi emondaţi în timp ce îşi îndeplinesc îndatoririle, spun că aud, 
sunt ascultători şi nu se împotrivesc. Aveau acest principiu cu mai mulți ani 
în urmă, îl au şi acum şi nu s-a schimbat. În orice caz, fac doar ceea ce li se 
spune. În cazul în care îi întrebi dacă au înţeles ceva din faptul că au fost 
emondaţi, dacă şi-au descoperit propria stare de răzvrătire şi propria natură 
coruptă sau dacă a devenit mai profundă cunoașterea lor de sine, ei nu ştiu 
sau nu înţeleg nimic din toate acestea. În orice caz, se țin de o regulă: atunci 
când se confruntă cu emondarea, trebuie să asculte, să-și ajusteze 
mentalitatea, să nu se împotrivească sau să se justifice şi trebuie să îndure şi 
să asculte supuși. Aceasta a fost perspectiva lor înainte şi este mai abitir 
acum. Este aceasta o manifestare a dobândirii adevărului? (Nu.) În procesul 
de a crede în Dumnezeu, acești oameni nu au intrat în realitatea niciunui 


aspect al adevărului şi nu au stăpânit principiile niciunui aspect al 


adevărului. Chiar dacă li se spune: „Când ţi se întâmplă ceva, trebuie să 
practici adevărul, să stăpânești adevărurile-principii şi să nu te abaţi de la 
acest obiectiv”, ei tot nu ştiu cum să caute adevărurile-principii când li se 
întâmplă ceva, nu sunt meticuloşi şi se descurcă aşa. Pare că se țin de 
direcția generală, că sunt ascultători şi atenți, că fac bine lucrarea pe care o 
au la îndemână, nu superficial, şi că pot proteja interesele bisericii, dar 
înţeleg ei detaliile fiecărui aspect al adevărului? Le pot pune în practică? 
Acest lucru depinde de măsura în care oamenii au o cunoaştere şi o 
experiență adevărată despre fiecare aspect al adevărului. Ei nu cunosc 
relația dintre aspectele adevărului sau care aspecte ale adevărului și care 
stare sunt implicate în mod specific când se întâmplă ceva sau care fire a 
cauzat acea stare. Dacă doi oameni spun același lucru, ei nu cunosc 
diferențele dintre naturile celor doi oameni și nici nu știu cum să-i trateze. 
Reprezintă asta înţelegerea adevărului? Aceasta nu este înţelegerea 
adevărului. Dacă ai crezut în Dumnezeu timp de trei până la cinci ani, dar 
nu cunoşti partea practică a acestor adevăruri şi dacă ai crezut în Dumnezeu 
timp de opt sau zece ani şi tot nu o cunoşti, atunci nu ai dobândit adevărul. 
Ce vă lipseşte acum? Majoritatea oamenilor cred în Dumnezeu ca şi cum s- 
ar ține de o linie de front, crezând că, atât timp cât se țin de cuvintele 
„credinţă în Dumnezeu” până la sfârşit, vor reuşi. Cu toate acestea, ei nu iau 
inițiativa de a căuta sau de a accepta adevărul; nu reușesc să-şi 
îndeplinească bine îndatoririle, să rămână fermi în mărturia lor și să-l 
învingă pe duşman, Satana, şi nu au dobândit adevărul şi viața. Ce greşeală 
gravă! Atât de jalnic este să ai credință în Dumnezeu timp de mulți ani, fără 
experiențe de viață. Când oamenii pică într-o astfel de stare, ei doar se ţin 
ocupați zilnic, la suprafaţă, respectă unele regulamente, nu încalcă decretele 
administrative din acest domeniu și termină lucrarea pe care o au la 


îndemână. In ochii oamenilor, acest lucru este considerat adecvat, iar dacă 


evaluezi această stare folosind adevărul, ei nu au comis o greşeală 
îngrozitoare. Ce credeţi despre acest mod de a crede? (Lui Dumnezeu nu Îi 
place.) Acest răspuns este doar doctrină. Din perspectiva ta, acest tip de 
credinţă nu poate obţine adevărul, pentru că nu faci progrese niciodată. 
Când, pentru o perioadă de timp, casa lui Dumnezeu vorbeşte despre 
adevărurile legate de cunoaşterea lui Dumnezeu, tu te concentrezi asupra 
cunoaşterii lui Dumnezeu; când vorbeşte despre schimbarea firii, te 
concentrezi asupra schimbării firii; când vorbește despre cunoaşterea lui 
Dumnezeu întrupat, te concentrezi asupra cunoaşterii lui Dumnezeu 
întrupat; când vorbeşte despre viziunile lucrării lui Dumnezeu, te 
concentrezi asupra adevărurilor legate de viziuni; când vorbește despre 
adevărurile ce țin de răspândirea Evangheliei, te concentrezi asupra acestui 
aspect al adevărului. Asculţi și înţelegi orie spune casa lui Dumnezeu, aşa 
că, atunci când nimeni nu va ţine predici ca să te aprovizioneze, vei avea 
propria ta cale? Vei mai fi capabil să mergi înainte? Cum vei merge? De 
exemplu, când, la adunări, oamenii au părtăşie despre ce este supunerea faţă 
de Dumnezeu, spui: „Nu am o experienţă foarte profundă despre asta, simt 
doar că supunerea față de Dumnezeu este crucială.” Când oamenii te 
întreabă cum practici supunerea faţă de Dumnezeu, spui: „Să te supui lui 
Dumnezeu înseamnă să te gândeşti la ceea ce spune Dumnezeu atunci când 
ti se întâmplă ceva şi să practici conform cuvintelor Lui.” Atunci când 
oamenii îţi cer să ai părtăşie despre mai multe detalii şi ce trebuie să faci 
dacă nu te poţi supune atunci când ţi se întâmplă ceva sau ce trebuie să faci 
atunci când sunt în joc interesele personale, spui: „Nu am experimentat încă 
aceste lucruri.” Asta înseamnă că nu ai obținut pătrundere. Pentru o vreme, 
casa lui Dumnezeu vorbeşte despre adevăruri legate de cunoașterea lui 
Dumnezeu. Atunci când o persoană te întreabă dacă ai făcut progrese în 


cunoaşterea lui Dumnezeu, tu spui: „Am făcut progrese. Cred că a-L 


cunoaşte pe Dumnezeu este cel mai important lucru în credinţa în El. Dacă 
oamenii nu Îl cunosc pe Dumnezeu, Îi vor ofensa întotdeauna, iar dacă fac 
mereu acest lucru, vor cădea în întuneric, vor fi capabili doar să spună 
cuvinte superficiale şi nu vor înţelege niciun adevăr, vor fi la fel ca non- 
credincioșii — întotdeauna vor face lucruri care contravin adevărului şi care 
se împotrivesc lui Dumnezeu.” Acea persoană întreabă din nou: „Deci, cum 
ÎI cunoşti pe Dumnezeu? Atunci când experimentezi lucrarea, suveranitatea 
şi îndrumarea lui Dumnezeu în viaţa ta de zi cu zi, în ce lucruri ÎI recunoști 
pe Dumnezeu care te călăuzește şi în ce lucruri poţi simți clar suveranitatea 
lui Dumnezeu? Cum înţelegi suveranitatea lui Dumnezeu? În viaţa reală, pe 
baza a ceea ce simţi şi sesizezi, ce aspect al firii lui Dumnezeu vezi în 
suveranitatea Sa?” Dacă nu eşti capabil să spui nimic, asta dovedeşte că nu 
ai experienţă. Dacă spui: „Există un singur lucru în care simt îndrumarea lui 
Dumnezeu”, aceasta este doar o senzaţie şi nu înseamnă că ai cunoaștere 
despre Dumnezeu. De fapt, în viaţa reală, totul este condus, rânduit și 
predestinat de Dumnezeu. Dacă oamenii au experimentat multe, pot simți 
că nimic nu este simplu şi că totul se întâmplă pentru ca aceştia să tragă 
învăţăminte, să vadă suveranitatea şi atotputernicia lui Dumnezeu şi, în cele 
din urmă, să ajungă să cunoască firea lui Dumnezeu. Doar când vei obţine 
acest rezultat, vei şti cum să te supui lui Dumnezeu conform intenţiilor 
Sale, atunci vei avea pe deplin o cale de urmat în practica ta. Cu acest nivel 
de experienţă, nu devine tot mai puternică doar credinţa unei persoane, dar, 
cel mai important lucru este că are o înţelegere a firii lui Dumnezeu şi știe 


cum să [ se supună. Asta înseamnă să dobândeşti adevărul. 


Unii oameni au întotdeauna abateri în urmărirea adevărului; ca să se 
laude, ei se concentrează mereu asupra unor discuții lipsite de conţinut, 
despre unele doctrine spirituale şi teorii deșşarte. Ce părere aveţi despre 


acest tip de urmărire? Indiferent dacă voi credeţi că sunteţi persoane care 


urmăresc sau nu adevărul, întrebarea cea mai importantă, în acest moment, 
este dacă aţi dobândit unele lucruri practice şi anume, cunoştinţe practice? 
(Am câștigat ceva.) Ce ați câștigat? Puteţi să apreciați? (Am dobândit o 
oarecare înțelegere şi informaţii asupra modului în care oamenii sunt 
corupți de Satana şi asupra acestei lumi rele.) Aţi dobândit ceva cunoștințe. 
Deci, pot aceste cunoştinţe să îţi schimbe direcția în viaţă, scopul și 
principiile de comportament în viaţa reală? Indiferent de grupul de oameni 
în mijlocul cărora trăieşti, pot această cunoaștere și adevărurile pe care le-ai 
înţeles să-ți influenţeze viaţa şi scopul tău în viaţă? Dacă nu te pot schimba 
complet, trebuie, măcar, să existe unele schimbări și o oarecare înfrânare în 
ceea ce spui şi ce faci. În acest moment, nu cumva cei mai mulţi dintre voi 
sunt încă blocaţi la acest nivel în ceea ce priveşte statura? (Ba da.) Acest 
lucru necesită creștere. Dacă înțelegerea ta cu privire la adevăr este prea 
superficială, nu este bine, şi nici nu este bine să poți să exprimi puţină 
doctrină şi să fii puţin înfrânat. Trebuie să înţelegi adevărul pentru a avea o 
cale de a-l practica și pentru a fi capabil să îți schimbi scopul în viaţă. Dacă 
toate adevărurile pe care le-ai înțeles şi predicile pe care le-ai ascultat au 
fost deja acceptate în inima ta şi îţi pot influenţa viaţa, pot schimba direcția 
şi scopul comportamentului tău și principiile acestuia, nu este acest lucru 
puţin mai bun decât efectele obţinute prin acceptarea unei oarecare rețineri? 
În momentul de faţă, voi sunteţi blocaţi în acceptarea înfrânărilor şi în 
respectarea regulilor — este aceasta calea pentru a practica şi a intra activ? 
Categoric nu. Dacă rămâneți blocaţi pentru totdeauna în acceptarea 
înfrânărilor sau în respectarea regulilor, care vor fi consecinţele? Veţi putea 
să intrați în adevărul-realitate? Veţi fi capabili să treceţi printr-o schimbare 
reală? În plus, în timp ce sunteţi înfrânaţi şi urmaţi reguli, aţi obținut vreun 
rezultat în practicarea adevărului? Niciunul. Prin urmare, concentrarea 


asupra înţelegerii adevărului rămâne cel mai important lucru. Dacă sunteți 


înfrânați şi respectaţi regulile nu înseamnă că înțelegeţi adevărul, cu atât 
mai puţin că îl practicaţi. A fi înfrânat şi a respecta regulile o viață întreagă 
nu va avea ca efect înţelegerea şi practicarea adevărului. Este inutil! Prin 
urmare, oricâtă suferinţă îndură cineva din cauza faptului că este înfrânat și 


urmează regulile, nu are nici cea mai mică valoare sau semnificaţie. 


După ce aţi ascultat predici și aţi înţeles adevărul, aţi experimentat 
vreo schimbare reală? De exemplu, gândindu-vă că urmărirea precedentă a 
cunoştinţelor şi a teoriilor iluzorii, precum și urmărirea faimei, câștigului şi 
statutului nu reprezintă credinţa în Dumnezeu, ci aparţine, mai degrabă, 
credinţei religioase şi că, să urmăriți faima, câștigul și statutul este josnic și 
că, dacă trăiţi şi vă comportaţi astfel, veţi deveni în întregime demoni care 
ar trebui să meargă în iad şi că este prea dureros să trăiţi astfel. Aveţi 
această experienţă şi aceste cunoștințe? Ce experiență personală ai? Aceea 
că urmărirea cunoaşterii, a prestigiului, a profitului şi a statutului este atât 
de obositoare! Simţi că există prea multe dispute, că sunt prea multe 
necazuri şi că viaţa este obositoare şi prea dureroasă dacă o trăieşti printre 
non-credincioşi. Spui: „Nu pot trăi aşa. Dacă trăiesc ca ei, voi suferi la fel 
de mult ca ei. Trebuie să mă despart de modul lor de viaţă.” Este aceasta 
experiența ta directă? Ai experimentat profund faptul că omenirea coruptă 
nu acceptă câtuși de puţin adevărul, că toți se luptă, uneltesc şi încearcă să 
se înşele unii pe alții, că se subminează reciproc în secret şi că se bat până la 
vărsare de sânge pentru un mic profit. Ai experimentat cum niciunul dintre 
ei nu vrea să meargă pe calea corectă a vieții şi că, în schimb, se bazează pe 
șmecherii şi scheme pentru a face lucruri. Ce simţi cel mai mult atunci când 
trăieşti într-un astfel de mediu? Simţi că nu există corectitudine sau dreptate 
în acea lume, că este prea ticăloasă şi prea întunecată şi că, acolo, oamenii 
trăiesc ca nişte demoni. Crezi că, dacă ai încerca să fii o persoană bună, nu 


ar fi uşor şi nu ai putea reuşi. Simţi că, dacă ai dori să te adaptezi la acea 


lume, ar trebui să devii şi tu un demon și să trăieşti ca unul, pentru a te 
putea integra în grupurile de demoni şi a te alătura tendinţelor sociale; ca să 
lupţi pentru o bucată de mâncare, pentru propriile mijloace de trai şi propria 
supraviețuire, ar trebui să te lupţi cu ei şi să spui şi să faci lucruri care sunt 
împotriva voinţei tale. Să trăieşti astfel, în fiecare zi, ar fi atât de obositor, 
dar dacă nu ai trăi aşa, oamenii te-ar exclude și nu ai avea cum să trăieşti. În 
acest fel de mediu de viaţă, ce ai experimentat? Durere, chin şi neputinţă. 
Ai experimentat ticăloşia, cruzimea şi întunericul care există între oameni Și 
nu poţi vedea lumina vieţii umane. Când ai ajuns să crezi în Dumnezeu și 
te-ai concentrat asupra citirii cuvintelor Lui, ce ai experimentat? (Am 
înţeles adevărul în inima mea, am simțit că este mai bine să cred în 
Dumnezeu şi am simțit mângâiere în inimă.) Cât trăieşti în casa lui 
Dumnezeu, te simţiți fericit, ai parte de binecuvântările lui Dumnezeu și 
poți înțelege multe adevăruri; atunci când ești cu fraţii şi surorile tale, vă 
puteți ajuta şi sprijini reciproc, vă puteţi trata în mod egal şi puteţi trăi în 
armonie. În fiecare zi, te simţi în largul tău în inima ta, liber şi descătuşat. 
Nu trebuie să te îngrijorezi că vei fi înşelat şi nu mai ești asuprit și tratat 
greşit de alții. Răufăcătorii sunt, treptat, dezvăluiți și eliminaţi, iar ei devin 
din ce în ce mai puţini. Casa lui Dumnezeu este stăpânită de adevăr şi de 
Dumnezeu. Aleşii lui Dumnezeu pot vorbi liber, fără restricții; ei au dreptul 
de a alege şi dreptul de a da în vileag persoanele rele. Cei care nu acceptă 
adevărul şi care, în plus, sunt capabili să facă rău sunt, treptat, îndepărtați. 
Nu există fenomene cu oameni chinuiți sau reprimaţi în casa lui Dumnezeu. 
Dacă există o problemă, toată lumea o discută. Dacă există o problemă, 
conducătorii şi lucrătorii au părtăşie despre adevăr pentru a o rezolva. 
Oamenii ajung, treptat, să înţeleagă adevărul şi apar din ce în ce mai puţine 
dintre acele lucruri nelegiuite. Aleşii lui Dumnezeu pot să accepte cu toții 


adevărul, pot fi înfrânați de adevăr şi pot face unele schimbări în ceea ce 


priveşte cuvintele şi faptele lor. Dacă cineva face rău, toată lumea îl poate 
vedea clar și îl poate raporta. Prin urmare, sunt din ce în ce mai puţini 
oameni răi în casa lui Dumnezeu. Acum, simţi din ce în ce mai mult că 
mediul din casa lui Dumnezeu este cu adevărat bun — frații şi surorile se 
iubesc unii pe alții şi oricine are dificultăți sau abateri poate obține ajutor; 
oricine are greutăți le poate rezolva, iar dacă există probleme care nu pot fi 
rezolvate, oamenii pot privi la Dumnezeu, se pot baza pe El şi le pot rezolva 
conform cuvintelor Sale. Viaţa în casa lui Dumnezeu te face să te simţi 
fericit şi plin de speranță, poţi vedea lumina și te poţi bucura pe deplin de 
dragostea şi de mântuirea din partea lui Dumnezeu. Acest mediu este foarte 
benefic pentru progresul oamenilor în viaţă. Trăind în biserică, în acest 
mediu care deţine adevărul, poţi înţelege, treptat, adevărul, inima îți devine, 
gradual, mai luminoasă şi vei simţi libertate şi eliberare. Acestea sunt 
rezultate obţinute prin înţelegerea adevărului. Există o caracteristică 
evidentă a oamenilor care au dobândit adevărul: sunt relativ liberi și 
descătuşați. Ei nu au nevoie să fie înfrânați, adevărul le va influența 
cuvintele şi faptele şi le va schimba modul de viaţă şi direcţia. Când vei 
ajunge să ai o inimă cu frică de Dumnezeu şi când vei avea o inimă care se 
teme de îndrumarea lui Dumnezeu, natura lucrurilor pe care le faci va fi 
complet diferită de ceea ce făceai înainte, când adoptai autocontrolul și 
înfrânarea. În aceste circumstanţe, dacă ţi s-ar da un statut și ai avea ocazia 
şi condițiile potrivite pentru a-i chinui pe alţii, ai mai face-o? (Nu.) De ce 
nu? Din cauză că nu ai în plan să chinui oamenii sau pentru că nu ai 
capacitatea de a-i chinui? (Pentru că firea mea se va fi schimbat.) Așa este, 
vei avea o inimă cu frică de Dumnezeu şi vei avea principii şi o referință în 
acţiunile tale. În acest moment, indiferent de ispitele cu care te vei 
confrunta, vei putea spune din inimă: „Lui Dumnezeu nu-l place să fac 


acest lucru și nu pot face lucruri care Il ofensează pe Dumnezeu.” Statura ta 


va ajunge în mod natural la acest nivel şi vei fi capabili să spui astfel de 
cuvinte. Chiar acum, poţi să ajungi în mod firesc la acest nivel? (Nu încă.) 
Acest lucru dovedește că adevărul nu a dat încă rezultate în tine; el doar îţi 
înfrânează comportamentul, dar nu poate să îți înfrâneze ferm inima sau să 


îti schimbe direcția vieții, nici principiile şi scopul comportamentului tău. 


Acum aţi început cu toţii să vă concentrați asupra urmăririi adevărului 
în credinţa voastră în Dumnezeu, deci pe ce vă întemeiaţi comportamentul? 
Pe conștiință, pe valorile de referinţă pentru conduita umană şi pe 
moralitate. Cât de departe sunt aceste lucruri de adevăr? Conştiinţa, valorile 
de referință pentru conduita umană și moralitatea sunt legate de adevăr? 
Nici pe departe. În cel mai bun caz, să te comporţi pe baza conştiinţei te 
poate face o persoană bună, dar nu corespunde cerinţei lui Dumnezeu. 
Cerinţa lui Dumnezeu este ca oamenii să se comporte pe baza adevărului și 
să trăiască după cuvintele Sale. Când o persoană care crede în Dumnezeu 
poate pricepe adevărul, îl înţelege şi îl pune în practică şi se înfrânează în 
conformitate cu principiile adevărului, atunci aceasta se va fi maturizat. 
Dacă nu urmăreşte adevărul, nu se va maturiza niciodată. Unii oameni au 
început să urmărească adevărul şi au luat o hotărâre, spunând: „Trebuie să 
fac tot posibilul să mă îndrept spre adevăr şi să depun eforturi ca să practic 
potrivit cuvintelor lui Dumnezeu şi adevărului, să fac lucrurile conform 
regulilor, să acționez cu principii şi limite şi să mă abţin de la a face lucruri 
care ofensează firea lui Dumnezeu sau care sunt păcate în fața Lui, fără a 
avea nevoie de nimeni care să mă gestioneze, să mă înfrâneze sau să mă 
supravegheze pentru a face acest lucru. Deși nu mă supraveghează nimeni, 
dacă fac ceva care va ofensa firea lui Dumnezeu, nu va fi cu o inimă cu 
frică de Dumnezeu și Îl va jigni, nu voi face acel lucru sub nicio formă. 
Chiar dacă am această idee în inima mea, mă pot înfrâna — nu trebuie să o 


duc la îndeplinire”. Această stare este activă şi pozitivă. De exemplu, să 


zicem că în casa lui Dumnezeu 1 se cere cuiva să protejeze un obiect preţios 
şi doar câteva persoane ştiu despre acest lucru. Atunci când alți oameni știu 
despre această chestiune, acea persoană este capabilă să aibă grijă de acel 
obiect, să fie preocupată de el şi să împiedice pierderea, deteriorarea, furtul 
sau distrugerea lui. În acelaşi timp, ea este, de asemenea, capabilă să se 
înfrâneze de la a fi lacomă şi posesivă, iar în inima ei, sfințește cu 
desăvârşire acest obiect. Nu este aceasta o persoană bună? Din perspectiva 
actuală, se poate spune că este o persoană bună pentru că nu are vreo idee 
sau vreun gând de a-şi însuși în mod necorespunzător obiectul. Mergând 
mai departe, este capabilă să protejeze acest obiect cu o loialitate totală față 
de postul său şi îşi asumă această responsabilitate din toată inima şi cât mai 
bine posibil şi se poate spune că îi dedică toată inima și că îşi face bine 
treaba. Însă, într-o zi, lucrurile se schimbă. Unele dintre persoanele care 
ştiau despre această chestiune sunt arestate și încarcerate, iar altele sunt 
transferate în diferite locuri. Acea persoană este singura care a rămas şi care 
ştie despre acest obiect. În aceste circumstanţe, oare mediul ei nu s-a 
schimbat? Da, mediul i s-a schimbat, iar încercarea a sosit. Iniţial, inima îi 
rămâne neclintită şi continuă să protejeze obiectul cu seriozitate şi 
responsabilitate, fără alte gânduri. Ulterior, aude că persoanele care ştiau 
despre acesta au dispărut. Chiar şi atunci, continuă să se gândească: „Nu pot 
concepe niciun plan legat de acest obiect; trebuie să continui să îl protejez 
bine. Chiar dacă oamenii nu ştiu despre el, Dumnezeu ştie!” Nu este aceasta 
o persoană bună? (În prezent, încă pare a fi o persoană bună.) De ce? Pentru 
că, atunci când ne luam după standardele unei persoane bune, dacă cineva 
poate atinge acest nivel, este deja foarte bun. Dar, într-o zi, apare o criză 
majoră în familia ei, are nevoie urgentă de bani și nu are suficienți la 
îndemână. Mediul i s-a schimbat din nou, iar când mediul se schimbă, vine 


iarăşi timpul pentru a fi testată. La început, încă ia în considerare 


împrumutul de bani, dar după două sau trei încercări nereuşite, inima începe 
să 1 se agite: „Nu deţin eu un obiect prețios? Nu este absurd să împrumut 
bani, când am ceva chiar în faţa mea? Nimeni nu știe că eu protejez acest 
obiect. În plus, acest obiect doar strânge praf aici. Nu este pur şi simplu 


|? 


corect să îl folosesc? Aș putea la fel de bine s-o fac!” Apoi are un gând mai 


bun, logic: „Nu a fost acest lucru pregătit pentru mine de Dumnezeu? 


m? 


Dumnezeu îmi arată harul Său, slavă Tie, Dumnezeule!” Cu cât se gândeşte 
mai mult, cu atât simte că acesta este lucrul potrivit de făcut. După două sau 
trei zile de contemplare, se simte liniştită în inima ei şi conştiinţa nu o 
mustră. În final, decide: „Pur şi simplu voi folosi aceşti bani!” Ce s-a 
întâmplat? (A început să se producă o schimbare în gândirea ei.) Cum a 
apărut această schimbare în gândirea ei? (A fost provocată de mediul 
înconjurător.) Deci, există o problemă cu mediul? Mediul a schimbat-o? 
(Nu.) Atunci cum putem descrie acest lucru în mod precis? Când mediul 1 s- 
a schimbat de două ori anterior, de ce inima ei nu a ezitat atunci? (Încă nu 
era o vreme a sărăciei extreme și a frustrării.) Înainte de a ajunge în acest 
punct, gândurile lăuntrice reale şi firile adevărate ale unei persoane nu vor fi 
expuse. În acel moment, putem spune că această persoană Îi este loială lui 
Dumnezeu? Sau că iubeşte adevărul? Am putea spune că da, pentru că 
atunci când a protejat jertfa, a putut să o facă din toată inima şi cu toată 
puterea, fără alte idei sau gânduri active. Nu a conceput niciodată planuri 
despre acel obiect — ce persoană minunată! Totuși, când mediul ei de trai s-a 
schimbat şi s-a simţit prinsă în capcană, fără o cale de scăpare, gândurile 
active au apărut, iar ea a început să conceapă planuri despre jertfă. De fapt, 
nu este vorba că nu avea aceste gânduri anterior, ci le ascundea în inima ei. 
Când a dat de un mediu propice, gândurile ei au ieşit natural la suprafață, ca 
apa de izvor. În final, chiar a găsit „motive” pentru acest lucru, spunând că a 


fost pregătit pentru ea de către Dumnezeu. Când s-au găsit aceste „motive”, 


nu a fost oare dată în vileag natura ei ticăloasă? Unde s-au dus loialitatea, 
bunătatea şi simţul dreptății ei? (Au dispărut.) Aşadar, manifestările ei 
anterioare au fost doar teatru? Nu au fost teatru; au fost, de asemenea, 
dezvăluiri fireşti, dar nu au fost adânci. Au fost cele mai superficiale 
dezvăluiri, fenomene de suprafață. Există unele iluzii printre fenomenele de 
suprafață ale umanității şi, uneori, oamenii nu-şi pot da seama de ele şi sunt 
ușor induşi în eroare. De exemplu, unii oameni par să-și îndeplinească 
îndatoririle foarte bine timp de şase luni sau un an, dar după un an, devin 
negativi. După doi ani, s-ar putea să plece şi să se întoarcă în lumea 
profană; unii pentru a face bani, iar alții pentru a-şi trăi propria viață. Prin 
urmare, ar fi greșit să stabileşti că sunt persoane care se sacrifică sincer 
pentru Dumnezeu, bazându-te pe performanţa lor pe parcursul a şase luni 
sau a unui an. Comportamentul lor din acele şase luni sau un an este, de 
fapt, o iluzie, un entuziasm temporar. Când se confruntă cu anumite medii şi 
ispite, adevărata lor față și impurităţile din intențiile care stau la baza 
credinţei lor în Dumnezeu sunt date în vileag. Nu este aşa? Nu s-au 
schimbat deloc. Ce anume Îşi dorește Dumnezeu să schimbe în oameni? Ce 
probleme Îşi doreşte Dumnezeu să rezolve prin faptul că îi face pe oameni 
să accepte adevărul? (Aspectele din natura umană.) Exact, aspectele din 
natura umană trebuie rezolvate. Când nu li s-a întâmplat nimic, oamenii au 
o referință morală fundamentală şi nu profită de alţii. Mai ales cei în vârstă 
spun adesea: „Nu râvni la bunurile altora şi nu te despărți de ale tale”. 
Adică, să nu dai uşor bunurile proprii şi să nu devii lacom sau să nu ai 
gânduri avide față de bunurile altora. Acest lucru este doar ceea ce ar trebui 
să aibă umanitatea normală şi nu se încadrează în adevăr. Deci, pot oamenii 
să realizeze acest lucru? (Nu pot.) Oamenii nici măcar nu pot realiza acest 
lucru și, totuşi, spun să nu ai gânduri avide. Să acapareze bunurile altora 


fără ca măcar să aştepte ca gândurile avide să apară în el — acesta este 


rezultatul dominării din partea naturii omului. Atât timp cât mediul permite, 
oamenii nici măcar nu trebuie să se gândească la asta, ei îşi vor dezvălui 
natura ticăloasă dinlăuntrul lor și firile vicioase, lacome și înşelătoare. În 
ceea ce priveşte persoana care şi-a însușit jertfa în exemplul pe care tocmai 
l-am menționat, care dintre ideile şi manifestările ei au fost înșelătoare? (ŞI- 
a însușit jertfa lui Dumnezeu, pretinzând că Dumnezeu a pregătit acest 
lucru şi că i-a arătat o cale de scăpare.) Acesta este un lucru înşelător, 
înseamnă să te înșeli atât pe tine, cât şi pe alții. S-a păcălit pe ea însăşi şi a 
încercat să-L păcălească și pe Dumnezeu. A folosit aceste cuvinte plăcute 
auzului pentru a se amăgi şi pentru a-și linişti conştiinţa, astfel încât să 
poată evita acuzaţiile acesteia. Mai mult, şi-a născocit o minciună frumoasă 
şi a vrut să folosească această minciună pentru a-L înşela şi păcăli pe 
Dumnezeu. Nu este acesta un lucru înşelător? (Ba da.) Este înşelător. Când 
te confrunţi cu astfel de medii şi natura ta dă naştere la gânduri şi te face să 
vrei să faci ceva, în primul rând, conştiinţa ta îşi va face efectul înlăuntrul 
tău, iar apoi adevărurile pe care le înţelegi îşi vor face, de asemenea, 
efectul, făcându-te să-ţi dai seama că a gândi în acest fel nu te va duce 
nicăieri, că este un lucru detestabil şi ticălos şi că lucrurile pe care le 
gândești şi ceea ce crezi nu sunt adevărul. Deşi, momentan, ai impulsul de a 
face acest lucru, după ce te rogi lui Dumnezeu, te gândești: „Nu pot face 
asta, L-ar ofensa pe Dumnezeu. Este o ticăloşie! Să fac acest lucru este 
incompatibil cu adevărul şi nu ar însemna, oare, să-L înşel pe Dumnezeu? 
Nu pot face niciodată acest lucru. Acesta este un lucru sfinţit, Îi aparţine lui 
Dumnezeu şi nu trebuie atins sub nicio formă. Deşi nimeni nu ştie despre 
acest lucru şi doar Dumnezeu ştie despre el, tocmai pentru că doar El ştie, 
eu nu pot să-l ating în niciun caz.” Dacă cineva poate gândi în acest mod, 
atunci are cu adevărat statură. Dacă s-ar baza pe bunele intenții şi pe 


referința morală, ar putea să se înfrâneze? Ar putea garanta că nu ar fura 


jertfa? (Nu ar putea.) Ce trebuie să dețină o persoană pentru a realiza acest 
lucru? (Trebuie să aibă frică de Dumnezeu în inima sa.) Doar adevărurile pe 
care le înţelegi, cunoașterea ta despre Dumnezeu și frica de El din inima ta 
pot să îți înfrâneze inima şi acțiunile și să determine ce cale alegi şi cum te 
porți, în conformitate cu intenţiile lui Dumnezeu. În afară de adevăr şi de 
cuvintele lui Dumnezeu, mai există şi alt lucru ce-i poate ajuta pe oameni să 
realizeze asta? Nu, nu există. Aceasta este singura cale; te poate face să te 
temi de Dumnezeu și să te fereşti de rău. Indiferent de tipul de medii pe 
care le întâlneşti, fie că sunt încercări sau ispite, acestea nu îți pot schimba 
loialitatea şi supunerea faţă de Dumnezeu. Odată ce ţi-ai întărit hotărârea, 
aceasta nu se va schimba niciodată. Indiferent de cât de dificil este mediul 
pe care îl întâlneşti, chiar dacă este o ispită deosebit de mare pentru tine, 
hotărârea ta şi principiile tale de acţiune vor rămâne neschimbate. În felul 
acesta, vei fi ferm în mărturia ta şi vei dobândi adevărul. Dumnezeu nu te 
va încerca din nou în legătură cu această chestiune. Vei fi depășit-o şi vei fi 
rămas ferm. În acest moment, pot majoritatea oamenilor atinge această 
statură? (Nu pot.) Încă nu o pot atinge, ceea ce dovedește că adevărul nu a 
devenit viața lor. Atunci, ce lucruri reprezintă viaţa lor acum? Filosofule 
Satanei despre interacțiunile lumeşti, otrăvurile Satanei și anumite instincte 
umane, adică de a respecta referința moralității și a comportamentului 
uman, precum şi unele doctrine și expresii spirituale pe care le-au dobândit 
după ce au ajuns să creadă în Dumnezeu. După ce au priceput aceste 
lucruri, oamenii gândesc mereu: „Am dobândit adevărul. Am înţeles atât de 
multe în credința mea în Dumnezeu. M-am schimbat şi am câştigat ceva”. 
Ce au câștigat de fapt? Sunt doar lucruri de suprafaţă. Înseamnă doar că au 
o oarecare înfrânare în comportamentul lor şi că acesta este, oarecum, mai 
controlat. În plus, pot să reflecteze într-un mod pozitiv în mintea ȘI în inima 


lor şi să se gândească mai mult la lucruri pozitive. Datorită influenţei 


mediului lor, a faptului că ascultă des predici, precum şi a celui că-și 
îndeplinesc bine îndatoririle și sunt în contact cu lucruri pozitive din ce în 
ce mai frecvent, sunt influenţaţi în moduri pozitive. Acestea sunt beneficiile 
şi schimbările pe care mediul din biserică le aduce oamenilor. Însă cât de 
mari şi cât de numeroase sunt schimbările pe care adevărul le aduce 
oamenilor? Acest lucru depinde de ce urmăresc. Dacă tu chiar eşti o 
persoană care urmărește adevărul, atunci vei avea întotdeauna ceva de 
câştigat în ceea ce priveşte aspectele practice ale adevărului şi vei câștiga 
puţin şi vei înţelege puţin în fiecare etapă. În inimile lor, oamenii înţeleg şi 
simt dacă au câștigat ceva sau nu. Ce simt majoritatea oamenilor acum? Că, 
pe baza bunelor lor intenții fac adesea, cu sârguință şi în mod deliberat, 
unele fapte bune, lucruri despre care oamenii cred că sunt făcute conform 
conştiinţei şi rațiunii şi lucruri care nu îi vor face să fie acuzaţi sau criticaţi 
de alții. Deşi sunt fapte bune, nu se poate spune că acestea reprezintă 
practicarea adevărului. Nu este așa? (Ba da.) Majoritatea oamenilor au un 
principiu fundamental pentru acțiunile lor, şi anume să acţioneze conform 
conştiinţei lor. Simt că adevărul este prea profund, prea abstract şi că pare 
prea departe de oameni. Oamenii nu înțeleg bine adevărul şi nu-l pot 
explica clar, astfel încât acționează- pur și simplu- conform conştiinţei lor şi 
se descurcă de la o zi la alta. Unii oameni nici măcar nu îşi dau seama de 
conştiinţă şi nu acționează conform standardelor conștiinței. Unii își 
îndeplinesc îndatoririle fără să obţină niciun rezultat, ei doar trăiesc pe 
seama altora şi se bucură de harul lui Dumnezeu, fără să dea nimic în 
schimb, fără nicio vină în inima lor. Au aceşti oameni conștiință şi rațiune? 
Dacă îi întrebi: „Ce părere ai despre felul în care trăiești?”, ei spun: 
„Intențile lui Dumnezeu sunt măreţe, nu pot să le ating. Oricum, sunt o 
persoană care crede sincer în Dumnezeu şi nu am făcut rău. Sunt împăcat în 


inima mea”. Oare astfel de oameni practică adevărul? Deşi îşi îndeplinesc 


îndatoririle, oare se sacrifică ei sincer pentru Dumnezeu? Din perspectiva 
omului, pare că îşi îndeplinesc îndatoririle, dar nu obțin niciun rezultat din 
ele. Poate Dumnezeu să-i aprobe? Ei ar putea spune: „Îmi îndeplinesc 
îndatoririle conform conştiinţei mele, nu sunt inactiv, nu sunt leneş și 
plătesc un preţ”. Însă oare acest standard al conştiinţei reprezintă 
practicarea adevărului? Când aveţi timp, ar trebui să reflectați, să găsiți un 
subiect despre care să aveţi părtăşie împreună și să vedeţi cum ar trebui să 
acționaţi pentru a practica adevărul. Nu vă opriți doar la standardul 
conştiinţei sau la standardele faptului de a fi o persoană bună şi de a avea un 
comportament bun. Nu vă mulțumiți să fiţi persoane care caută să le facă pe 
plac oamenilor. Trebuie să urmăriți şi să ajungeţi la înălțimea adevărului. 
Doar în acest mod puteţi să-l satisfaceţi intenţiile lui Dumnezeu şi să intrați 
în adevărul-realitate. Dacă tu cauţi întotdeauna să îți mulțumești conștiința 
ŞI crezi că te descurci bine atât timp cât nu încalci referința morală, atunci 
vei rămâne mereu în acest cadru atunci când faci ceva şi nu îl vei depăşi, 
ceea ce înseamnă că adevărul nu va avea niciodată nimic de-a face cu tine. 
Dacă acţiunile şi cuvintele tale nu au niciodată nimic de-a face cu adevărul, 


mai poţi să dobândeşti adevărul? Îţi va fi dificil să dobândești adevărul. 


În antichitate, savanții studiau adesea cărțile „Învățăturile lui 
Confucius-Analectele”, „Tao Te Ching” şi „Clasicul celor Trei Caractere”. 
Dădeau din cap toată ziua, ca şi cum ar fi psalmodiat scripturile, având 
mereu pe buze zicale clasice. După ce citeau câteva cărți şi memorau câteva 
poezii Tang şi Song, se considerau cunoscători şi îşi petreceau zilele 
ținându-le altora prelegeri, considerându-se foarte impresionanţi. În toată 
viaţa lor, nu au fost capabili să realizeze nimic corect şi s-au ghidat doar 
după acele câteva cărți ale înţelepților, pe care le citiseră. Nu înțelegeau și 
nu puteau să deducă nimic. Treceau pur şi simplu prin viaţă, fără să 


realizeze ceva. Şi totuși, se simțeau mulțumiți de sine în inimile lor, 


gândind că au înţeles multe şi că sunt superiori tuturor celorlalți. Există o 
expresie care spune „a fi mai sfânt decât sfinţii” — este foarte corectă, iar voi 
nu trebuie să trăiţi sub nicio formă într-o astfel de stare. Unii oameni simt 
mereu că au în inimile lor cunoaştere, bunăvoință şi dreptate. Prin urmare, 
se simt mai sfinți decât sfinţii şi cred că sunt pe deplin îndreptățit să fie 
numiți oameni buni şi gentilomi. Unii oameni preţuiesc în mod special 
loialitatea şi ar încasa un glonț pentru prietenii lor. Unii oameni preţuiesc în 
mod deosebit conştiinţa şi sunt capabili de a împlini cuvintele: „Bunătatea 
unei picături de apă ar trebui răsplătită cu un izvor care ţâşneşte”. Unii 
oameni nu se căsătoresc, îşi cultivă mintea şi trupul prin auto-reflecție și 
urmăresc nemurirea. Unii oameni se dedică pe deplin studierii cărților 
înţelepților şi nu acordă atenție problemelor exterioare. Aceşti așa-zişi 
oameni buni sunt cu adevărat oameni buni? Ei trăiesc prin cunoştinţele lor, 
vorbesc şi acționează cu puţină conştiinţă, deci se poate considera că acești 
oameni dețin adevărul-realitate? Se poate garanta că nu vor face rău? Unii 
oameni au intenţii bune faţă de alții şi fac în mod frecvent acte de caritate și 
oferă ajutor, aşa că se consideră mari filantropi. Dar este corect să judeci 
dacă o persoană este bună sau rea bazându-te întotdeauna pe afirmaţiile 
culturii tradiționale? Să foloseşti mereu standarde morale pentru a-i evalua 
pe alţii şi să te dai mare înseamnă să fii mai sfânt decât sfinţii. Deţin aceşti 
oameni „mai sfinți decât sfinții” adevărul? Pot ei să accepte şi să se supună 
adevărului? Cu siguranță că nu. Dacă ar dobândi putere și statut, ar putea ei 
să se opună lui Dumnezeu şi să-i persecute în mod crud pe cei care cred în 
EI? Sunt mai mult decât capabili să facă acest lucru, ceea ce arată că încă au 
răutate în natura lor şi că natura lor este aceea a Satanei. Pe baza acestui 
fapt, se poate determina că aceia care trăiesc mereu prin cunoaștere şi 
cultură tradițională sunt toţi ipocriţi, care pot face rău şi I se pot împotrivi 


lui Dumnezeu. Unu oameni cred în Dumnezeu de mai mulți ani şi totuși, 


surprinzător, nu au niciun discernământ cu privire la cultura şi la 
cunoştinţele tradiționale. Nu pot să înţeleagă în profunzime că, în esenţă, 
aceste lucruri sunt filosofii, logici şi legi satanice şi că sunt cunoştinţe şi o 
cultură care dăunează oamenilor. Deţin aceşti oameni adevărul-realitate? 
Oamenii care nu pot să vadă cultura şi cunoştinţele tradiționale aşa cum 
sunt cu adevărat și nu au discernământ în ceea ce le priveşte, sunt oameni 
care nu înţeleg deloc adevărul şi care nu posedă nici cea mai mică fărâmă 
de adevăr-realitate. Există oameni care cred că anumite tipuri de cunoştinţe 
îi pot ajuta, de asemenea, pe oameni să fie buni şi că aceste tipuri de 
cunoştinţe îi învaţă pe oameni să facă fapte bune. Acest lucru este foarte 
greşit. Cunoştinţele nu reprezintă viaţa; sunt un fel de reguli, sunt în 
opoziție cu adevărul şi sunt o aberaţie. Indiferent de cât de înalte sau de 
profunde sunt cunoştinţele unei persoane, ea nu poate să vadă cum este cu 
adevărat esenţa coruptă a omenirii sau propria natură sau cât de coruptă este 
omenirea. Atunci, la ce îi folosesc cunoştinţele? Nu este aceasta cea mai 
superficială şi înşelătoare doctrină? Ca teoria confucianistă şi „lao Te 
Ching” — cuvintele din aceste așa-zise cărți clasice ale înțelepților chinezi 
sunt înșelătoare, sunt cuvinte diavolești care induc oamenii în eroare, sunt 
erezii și aberaţii ipocrite, sunt otrăvuri şi logici satanice. Unii oameni 
venerează aceste lucruri ca fiind adevărul — mai sunt ei credincioşi în 
Dumnezeu? Dacă tu crezi în Dumnezeu în inima ta, asculţi predici și citeşti 
cuvintele lui Dumnezeu în fiecare zi, de ce nu poţi înţelege adevărul? De ce 
nu poţi face din adevăr scopul urmăririi tale? Aceşti oameni sunt cei mai 
nesăbuiţi şi întru totul ignoranți oameni, sunt fiare în haine omeneşti şi sunt 


inumani. 


Ce este adevărul? In primul rând, trebuie stabilit că filosofiile 
chestiunilor lumeşti nu sunt, în niciun caz, adevărul, iar motto-urile 


celebrităților şi ale marilor personalități nu sunt adevărul. Zicalele din 


Confucianism şi Taoism, comportamentele şi acţiunile bune care sunt 
moștenite şi recunoscute în mod obişnuit de omenirea coruptă, lucrurile şi 
teoriile care ghidează minţile oamenilor și aşa mai departe — niciunul dintre 
aceste lucruri nu este adevărul. Este plăcerea de a-i ajuta pe alții adevărul? 
(Nu.) Să obţii plăcere din a-i ajuta pe alţii şi din a face acte de caritate sunt 
fapte bune şi o persoană cu inimă mare este cel puţin blândă și capabilă să 
fie milostivă față de alții — de ce acest lucru nu este conform cu adevărul? 
(Nu există principii în modul în care îi ajută pe oameni.) Să-i ajuţi pe 
oamenii fără principii înseamnă să fii o persoană bună? Asta înseamnă să fu 
o persoană care caută să facă pe plac oamenilor şi care încearcă să se 
înţeleagă bine cu toţi. Să arăţi pietate filială faţă de părinți este adevărul? 
(Nu, nu este.) Să fii filial față de părinți este un lucru corect şi pozitiv, dar 
de ce spunem că nu este adevărul? (Pentru că oamenii nu arată pietate filială 
faţă de părinţii lor pe baza principiilor şi nu sunt capabili să discearnă ce fel 
de persoane sunt, cu adevărat, părinţii lor.) Felul în care o persoană ar trebui 
să-şi trateze părinții are legătură cu adevărul. Dacă părinții tăi cred în 
Dumnezeu şi te tratează bine, ar trebui să fii filial? (Da.) Cum ești filial? Îi 
tratezi diferit faţă de frați și surori. Faci tot ce îți spun şi, dacă sunt în vârstă, 
trebuie să le fii alături pentru a avea grijă de ei, ceea ce te împiedică să ieşi 
să îți îndeplineşti datoria. Este corect să faci asta? (Nu.) Ce ar trebui să faci 
în astfel de momente? Acest lucru depinde de circumstanţe. Dacă poţi să ai 
grijă de ei cât îţi îndeplineşti datoria în apropierea casei, iar părinții tăi nu se 
opun credinţei tale în Dumnezeu, atunci ar trebui să îți îndeplineşti 
responsabilitatea de fiu sau fiică şi să îţi ajuţi părinţii la unele treburi. Dacă 
sunt bolnavi, ai grijă de ei; dacă îi necăjeşte ceva, consolează-i; dacă 
situația ta financiară permite, cumpără-le suplimentele nutritive care se 
încadrează în bugetul tău. Totuși, ce ar trebui să alegi să faci dacă ești 


ocupat cu datoria ta, nu există nimeni care să aibă grijă de părinții tăi şi ei, 


de asemenea, cred în Dumnezeu? Ce adevăr ar trebui să practici? Întrucât a 
fi filial față de părinți nu reprezintă adevărul, ci doar o responsabilitate şi o 
obligație umană, atunci ce ar trebui să faci în cazul în care obligația intră în 
conflict cu datoria ta? (Să acord prioritate datoriei mele; s-o pun pe primul 
loc.) O obligaţie nu reprezintă neapărat datoria unei persoane. A alege să-ți 
îndeplinești datoria înseamnă a practica adevărul, în timp ce îndeplinirea 
unei obligații, nu. Dacă eşti în această situație, îți poţi îndeplini această 
responsabilitate sau obligație, dar dacă mediul actual nu ţi-o permite, ce ar 
trebui să faci? Ar trebui să spui: „Trebuie să-mi fac datoria — asta este 
practicarea adevărului. A fi filial cu părinții mei înseamnă să trăiesc după 
conştiinţa mea şi nu se ridică la nivelul practicării adevărului.” Prin urmare, 
ar trebui să acorzi prioritate datoriei tale şi să o susții. Dacă nu ai nicio 
datorie acum, nu lucrezi departe de casă şi locuieşti aproape de părinţii tăi, 
atunci găseşte modalități pentru a avea grijă de ei. Fă tot posibilul pentru a-i 
ajuta să trăiască puţin mai bine şi a le ușura suferinţa. Dar asta depinde și de 
ce fel de oameni sunt părinții tăi. Ce ar trebui să faci dacă părinții tăi au o 
umanitate slabă, dacă te împiedică în mod constant să crezi în Dumnezeu și 
dacă ei continuă să te îndepărteze de credinţa în Dumnezeu şi de 
îndeplinirea datoriei? Care este adevărul pe care ar trebui să-l practici? 
(Respingerea.) În acest punct, trebuie să-i respingi. Ţi-ai îndeplinit 
obligația. Părinţii tăi nu cred în Dumnezeu, așa că nu ai nicio obligație să le 
arăţi respect filial. Dacă ei cred în Dumnezeu, atunci sunt familie, sunt 
părinții tăi. Dacă nu o fac, atunci voi mergeţi pe căi diferite: ei cred în 
Satana şi-l venerează pe diavolul-rege şi merg pe calea Satanei; sunt oameni 
care merg pe căi diferite de cele ale oamenilor care cred în Dumnezeu. Nu 
mai sunteți o familie. Ei îi consideră pe credincioşii în Dumnezeu drept 
adversarii şi dușmanii lor, așa că nu mai ai nicio obligaţie să ai grijă de ei şi 


trebuie să rupi orice legătură cu ei. Care este adevărul: să fii filial faţă de 


părinti sau să-ţi îndeplineşti datoria? Desigur, îndeplinirea datoriei 
reprezintă adevărul. A-ţi îndeplini datoria în casa lui Dumnezeu nu 
înseamnă doar a-ţi îndeplini obligaţia şi a face ceea ce se cuvine să faci. 
Este vorba despre îndeplinirea datoriei unei fiinţe create. Implică 
însărcinarea dată de Dumnezeu; este obligația şi responsabilitatea ta. 
Aceasta este o adevărată responsabilitate, şi anume să-ți îndeplinești 
responsabilitatea şi obligația înaintea Creatorului. Aceasta este cerința 
Creatorului de la oameni și lucrul de mare importanţă al vieţii. Însă a le 
arăta părinților respect filial reprezintă doar responsabilitatea și obligația 
unui fiu sau ale unei fiice. Cu siguranţă, nu este însărcinată de Dumnezeu și 
cu atât mai puțin este conform cerinței Lui. Prin urmare, între a arăta 
respect filial părinților şi îndeplinirea datoriei nu există nicio îndoială că a-ţi 
îndeplini datoria, şi numai asta, înseamnă a practica adevărul. A-ţi îndeplini 
datoria de fiinţă creată reprezintă adevărul şi este o datorie de legământ. A 
arăta respect filial părinților înseamnă a fi filial cu oamenii. Nu înseamnă că 
o persoană îşi îndeplinește datoria şi nici că practică adevărul. După ce am 
avut părtăşie despre aceste lucruri în acest mod, ar trebui să puteţi să le 
deosebiți singuri şi să ştiţi care este adevărul şi care nu este adevărul. 
Gândiţi-vă acum la ce alte lucruri apreciază oamenii şi care sunt considerate 
ca fiind adevărul? (Termenul „energie pozitivă” este adesea folosit în 
societate; acesta este, de asemenea, un lucru negativ şi nu este adevărul.) 
Majoritatea termenilor despre care vorbesc non-credincioşii sunt lucruri 
diavoleşti. Din ce context a apărut termenul „energie pozitivă”? Aceste 
zicale populare, teorii ciudate sau cuvinte la modă care apar în societate au 
toate un context. Cunoașteţi contextul din care a apărut acest cuvânt la 
modă? În China, climatul social devine din ce în ce mai ticălos, iar oamenii 
promovează ticăloşia. Indiferent de ce spun sau de ce fac diavolii, oamenii 


îi urmează. Deşi unii nu suportă acest lucru şi îl discută, nu ajută la nimic şi 


nimeni nu răspunde. În China, ticăloşia a devenit un curent şi niciun grup de 
oameni nu poate opri acest curent ticălos. Toată lumea simte că moralitatea 
tării scade tot mai mult, cu fiecare zi care trece. Demonii răi dețin toată 
puterea şi controlează complet ţara şi pe oamenii ei. Diavolii fac orice vor şi 
nimeni nu-i poate opri. Pentru a păcăli publicul, cei de la putere au făcut 
multe lucruri mincinoase pentru a-i induce în eroare și a-i înșela pe oameni, 
susținând până şi că toate aceste acţiuni aparțin energiei pozitive. Acesta 
este contextul din care a apărut „energia pozitivă”. Ce înțeleg non- 
credincioșii prin „energie pozitivă”? Este ceea ce ei numesc neprihănire sau 
un fel de comportament bun. În realitate, poate această energie pozitivă să 
aibă un efect în societate? Poate rezolva avalanşa de curente ticăloase? 
Poate opri tendinţa de dezvoltare a curentelor ticăloase? Nu poate; nu poate 
schimba nimic. De ce nu poate schimba nimic? Expresia „energie pozitivă” 
pare foarte puternică, atunci de ce nu poate schimba nimic sau rezolva 
probleme? Nu poate schimba sau rezolva nici măcar problema copiilor care 
sunt toată ziua dependenţi de internet. În trecut, mai exista puţină afecţiune 
şi puţină conştiinţă și rațiune între oameni și exista încă puţină corectitudine 
între vecini, dar acum lucrurile stau altfel. Relaţiile umane au devenit 
nestatornice şi inconsecvente, iar oamenii sunt, cu toţii, ca niște străini unii 
faţă de alţii. Oamenilor nici măcar nu le pasă când văd că vecinii lor au avut 
un accident şi nici nu îndrăznesc să se implice când văd că cineva cere 
ajutor. Care este problema aici? Oare oamenii devin așa pentru că nu există 
energie pozitivă? Oare, înainte, exista energie pozitivă în societate? Nu, a 
fost la fel. „Energia pozitivă” este doar o expresie care sună plăcut, nu are 


nimic practic în ea. Este o teorie goală, complet ineficientă. 


Spuneţi-Mi, care dintre ei sunt mai răi: oamenii din trecut sau cei de 
astăzi? (Oamenii sunt mai răi acum.) Cum evaluați asta? Punctul vostru de 


vedere este că oamenii din ziua de azi au inima împietrită şi sunt lipsiți de 


dragoste familială şi de prietenii autentice, că nimănui nu-i pasă de loialitate 
sau de conştiinţă şi că oamenii spun mereu: „Cât valorează conştiinţa?” 
„Ce conştiinţă? Să faci bani este pe primul loc!” Credeţi că oamenii şi-au 
pierdut conştiinţa şi că acum este normal să-i păgubească pe alții când vând 
bunuri şi să câştige bani murdari şi că escrochează şi înşală pe oricine pot. 
În schimb, credeţi că negustorii iscusiţi din vremurile străvechi aveau 
principii în vânzarea de bunuri, că îşi vindeau bunurile la prețuri fixe, că 
erau sinceri cu toți clienţii lor, atât tineri cât și bătrâni şi că nu înșelau pe 
nimeni. Prin urmare, credeți că oamenii din trecut erau mult mai buni decât 
sunt oamenii de acum. Deci, la ce se referă acest „mai buni”? De fapt, se 
bazează pe conştiinţă şi pe comportamentele pe care le manifestă. Dacă voi 
evaluaţi oamenii pe baza acestui criteriu, oamenii din trecut erau mai buni 
decât sunt cei de acum. Oamenii din trecut erau mai simpli și mai 
neprihăniți şi aveau un simţ al conștiinței și al ruşinii. Aveau o referință 
pentru comportamentul lor şi, cel puţin, nu făceau nimic prea lipsit de 
conştiinţă, nici nu făceau ceva care să-i facă pe oameni să-l critice pe la 
spate sau care să le dea un renume rău. Oamenilor de astăzi nu le pasă de 
aceste lucruri; ei nu au un simţ al rușinii. Vor doar să facă bani şi un renume 
pentru ei. De aceea se spune că oamenii de astăzi sunt în întregime răi. 
Deci, cum au ajuns oamenii complet răi de astăzi să fie aşa? Nu s-au 
înmulțit din generație în generație, de la vremurile străvechi până în 
prezent? Oamenii de astăzi nu sunt diferiți de oamenii din vremurile 
străvechi. ADN-ul lor nu s-a schimbat şi nici înfăţişarea lor. Doar că, în 
zilele noastre, condiţiile de viață sunt mai bune decât în vremurile străvechi. 
Astăzi, oamenii învaţă lucruri mai complexe şi sunt competenți în mai 
multe domenii, cunoştinţele lor sunt mai avansate decât cele ale oamenilor 
din vremurile străvechi, posedă mai multe abilități decât oamenii din 


vremurile străvechi şi au capitalul aroganței. Dacă privim lucrurile din 


această perspectivă, este corect să spunem că oamenii de astăzi sunt mai răi 
decât oamenii din trecut? Cum putem evalua dacă această afirmaţie este 
exactă şi în conformitate cu adevărul? Să explicăm astfel: dacă vă uitaţi la 
drame istorice, fie că sunt despre curtea imperială, Jianghulè sau despre 
viețile oamenilor obişnuiţi, intrigile vor fi pline de conflicte. Aceasta este 
adevărata față a umanității. Oamenii se luptă între ei, pe viaţă și pe moarte, 
pentru putere și pentru propriile dorinţe. În acest context, natura umană este 
expusă foarte detaliat şi viu şi este exact ca Satana. Deci, este adevărat că 
toate aceste lucruri, pe care le vezi întâmplându-se acum, au avut loc doar 
într-o singură perioadă de timp? Oamenii se luptă atât de aprig în anumite 
locuri de pe pământ, pentru că acolo este un feng shui rău şi pentru că acolo 
mişună demoni necuraţi? Sau se întâmplă pentru că acei oameni au gene 
rele, ceea ce îi face agresivi din fire? (Nici una, nici alta.) Atunci cum apar 
aceste conflicte? Toate sunt purtate de dragul puterii, al statutului şi al 
interesului propriu. Indiferent de stratul social, de la cel mai înalt la cel mai 
de jos, oamenii s-au luptat şi au concurat mereu, luptând până la epuizare și 
concurând până la limita vieţii lor. Ce putem vedea din aceste fenomene? 
Judecând după aceste microcosmosuri ale dezvoltării întregii istorii umane 
şi din perspectiva faptelor istorice, natura omenirii nu s-a schimbat 
niciodată. Atât timp cât oamenii trăiesc sub puterea Satanei, conținutul 
vieţii care se desfăşoară în fiecare epocă și în fiecare etapă rămâne același, 
la fel ca și esenţa sa. Acest lucru se datorează faptului că scopurile, cauzele 
şi rădăcinile conflictelor umane sunt întotdeauna aceleaşi — toate se duc de 
dragul puterii, al statutului și, în cele din urmă, al interesului propriu. Toate 
mijloacele de conflict provin dintr-o singură sursă — natura şi firea Satanei. 
De ce au rămas neschimbate mijloacele şi metodele conflictului uman? 
Acest lucru se datorează în întregime naturii umane. Oamenii îşi store 


creierii şi caută orice mijloc de a se lupta și de a se răni reciproc, fraudându- 


se, înşelându-se şi păcălindu-se unii pe alții — ei folosesc tot felul de 
mijloace înşelătoare. Fie că este vorba de lupte politice majore sau de 
conflicte între familii umile, ei luptă întotdeauna pentru propriile interese. 
Aceasta este adevărata față a umanităţii, adevărata natură a omenirii. 
Omenirea care s-a dezvoltat până în prezent este tot aceeaşi omenire și tot 
acelaşi Satana corupe omenirea. Chiar dacă mediul extern se schimbă 
treptat, acest lucru nu înseamnă că natura umană s-a schimbat. Deși 
metodele şi mijloacele conflictelor umane s-au schimbat uşor, natura 
luptătoare a omului şi punctul de plecare al acestor conflicte nu s-au 
schimbat deloc. Omul are, în continuare, o singură natură şi încă există un 
singur scop şi o singură sursă a acestor conflicte — aceste lucruri nu s-au 
schimbat deloc. Aţi spus că oamenii din trecut erau mai buni. În ce fel erau 
mai buni? Erau puţin înfrânaţi de cultura tradițională, aşa că erau mai mult 
sau mai puţin capabili să facă unele fapte bune. Acum, omenirea s-a 
dezvoltat până în ziua de azi şi, oricât de înaltă este calitatea vieţii, oricât de 
multe cunoştinţe și educație dobândesc oamenii sau oricare este amploarea 
experienţei lor, natura umană nu s-a schimbat. Mai mult, odată cu 
dezvoltarea societăţii, dezvăluirile naturii umane devin din ce în ce mai 
ticăloase, mai evidente şi mai lipsite de scrupule. Nu contează câte cuvinte 
rosteşte Dumnezeu sau câte adevăruri exprimă, oamenii le ignoră. Oamenii 
nu iubesc deloc adevărul, în schimb sunt şi mai scârbiți de adevăr şi simt și 
mai multă ură faţă de el. Mai există acum oameni care fac lucruri bune în 
societate? (Da, dar mai puţini decât înainte.) Atunci, poţi spune că aceşti 
oameni sunt buni şi că nu au devenit răi? (Nu.) Cu siguranță că nu trăiesc 
într-un vid? Ce fel de lucruri bune fac ei? Sunt doar comportamente şi 
intenții bune. Dacă le vorbeşti despre chestiuni legate de credința în 
Dumnezeu, cum ar fi să crezi în Dumnezeu pentru a fi o persoană bună şi 


pentru a te închina lui Dumnezeu, observă-le reacțiile. Dacă aud că oamenii 


vor sfârşi prin a fi persecutați de guvern în cazul în care cred în Dumnezeu, 
te vor trata ca pe un duşman şi te vor ridiculiza. Dacă eşti urmărit şi 
persecutat şi încerci să te ascunzi pentru puţin timp la ei acasă, te vor 
denunța şi te vor da pe mâna guvernului. Vor duce o victimă a unui accident 
de mașină la spital pentru a-i salva viaţa, dar, cu toate acestea, vor trimite o 
persoană bună, care crede în Dumnezeu, în mâinile demonilor răi, pentru a 
fi abuzată sau chiar persecutată până la moarte. Cum îţi explici acest lucru? 
Care comportament reflectă natura lor? Acesta din urmă este natura lor. Ei 
îi salvează pe alți oameni, dar îi și pun pe alții în situaţii mortale. Astfel de 
persoane sunt oameni sau demoni? Dacă există doar o singură zi în care o 
persoană nu se eliberează de natura sa satanică, va fi capabilă să facă rău și 
să se împotrivească lui Dumnezeu. Atât timp cât se poate împotrivi lui 
Dumnezeu, nu este o persoană bună. Este corectă această afirmație? (Da.) 
Ce este corect în ea? (Ceea ce practică nu este adevărul. Indiferent de cât de 
bune sunt acţiunile și comportamentul său exterior, natura sa este încă ostilă 
lui Dumnezeu.) Natura sa este ostilă lui Dumnezeu. Această afirmaţie este 
adevărată. Cum explicăm această afirmaţie? De ce spunem că cineva care 
este ostil lui Dumnezeu nu este o persoană bună? (Dumnezeu este un 
simbol al tuturor lucrurilor pozitive. Dacă cineva poate fi ostil lui 
Dumnezeu, atunci ceea ce este în interiorul lui este în întregime negativ.) În 
teorie, aşa stau lucrurile, iar această afirmaţie este adevărată. Oricât de bun 
sau de pios poate părea cineva în exterior, oricât de multă plăcere găseşte în 
a-i ajuta pe ceilalți sau oricât de bun este cu ceilalţi, dacă simte aversiune și 
antipatie atunci când aude lucruri pozitive şi dacă nu poate accepta adevărul 
atunci când îl aude şi este scârbit de el, atunci ce fel de persoană este? Nu 
este o persoană bună. Oamenii care sunt duşmani ai lucrurilor pozitive şi ai 
adevărului nu sunt oameni buni. În general, se poate spune asta. Desigur, 


există multe detalii în cadrul acestei afirmaţii. Permiteţi-Mi să vă dau un 


exemplu, iar apoi veţi înţelege de ce această afirmaţie este adevărul. De 
exemplu, unii oameni își abandonează familiile pentru că ei cred în 
Dumnezeu şi își îndeplinesc îndatoririle. Devin faimoși din această cauză, 
iar guvernul le percheziționează frecvent casa, le hărțuiește părinții şi chiar 
îi ameninţă pe aceștia ca să îi predea. Toţi vecinii lor vorbesc despre ei, 
spunând: „Această persoană nu are conştiinţă. Nu are grijă de părinții ei în 
vârstă. Nu numai că nu se comportă într-un mod filial, dar le mai şi 
cauzează atâtea necazuri părinților lor. Este un copil fără sentimente 
filiale!” Este vreunul dintre aceste cuvinte în concordanță cu adevărul? 
(Nu.) Dar nu sunt toate aceste cuvinte considerate corecte în ochii non- 
credincioșilor? Non-credincioşii cred că acesta este cel mai legitim și mai 
rezonabil mod de a privi lucrurile și că este în conformitate cu etica 
omenească şi cu standardele de conduită umană. Oricât de mult conţinut 
este inclus în aceste standarde, cum ar fi cum să arăţi respect filial faţă de 
părinți, cum să ai grijă de ei la bătrâneţe și să le aranjezi înmormântările sau 
cât de mult să îi răsplăteşti şi indiferent dacă aceste standarde sunt sau nu în 
concordanţă cu adevărul, în ochii non-credincioşilor, acestea sunt lucruri 
pozitive, sunt energie pozitivă, sunt corecte şi sunt considerate ireproşabile 
în cadrul tuturor grupurilor de oameni. În rândul non-credincioşilor, acestea 
sunt standardele după care trebuie să trăiască oamenii, iar tu trebuie să faci 
aceste lucruri pentru a fi o persoană suficient de bună în inimile lor. Înainte 
de a crede în Dumnezeu şi de a înțelege adevărul, nu credeai şi tu cu tărie că 
o astfel de conduită înseamnă să fii o persoană bună? (Ba da.) Mai mult, ai 
folosit aceste lucruri pentru a te evalua şi a te înfrâna și ţi-ai impus să fu 
acest tip de persoană. Dacă voiai să fii o persoană bună, trebuie să fi inclus 
cu siguranță aceste lucruri în standardele tale de conduită: cum să fii filial 
faţă de părinţii tăi, cum să-i faci să se simtă mai puţin îngrijorați, cum să le 


aduci cinste şi recunoaştere şi cum să aduci glorie strămoșilor tăi. Acestea 


erau standardele de conduită din inima ta și direcția conduitei tale. Cu toate 
acestea, după ce ai ascultat cuvintele lui Dumnezeu şi predicile Sale, 
punctul tău de vedere a început să se schimbe și ai înțeles că trebuie să te 
lepezi de tot pentru a-ţi îndeplini datoria de ființă creată şi că Dumnezeu le 
cere oamenilor să se comporte în acest fel. Înainte de a fi sigur că 
îndeplinirea datoriei de fiinţă creată este adevărul, credeai că trebuie să fii 
filial faţă de părinții tăi, dar simţeai, de asemenea, că trebuie să-ți 
îndeplineşti datoria de fiinţă creată şi aveai un conflict lăuntric. Prin udarea 
şi păstorirea continuă a cuvintelor lui Dumnezeu, ai ajuns treptat să înţelegi 
adevărul şi atunci ţi-ai dat seama că îndeplinirea datoriei de fiinţă creată 
este perfect naturală şi justificată. Până în ziua de azi, mulți oameni au fost 
capabili să accepte adevărul şi să renunțe complet la standardele de 
conduită din noțiunile şi închipuirile tradiționale ale omului. Atunci când ai 
renunțat complet la aceste lucruri, nu mai eşti constrâns de cuvintele de 
judecată și de condamnare din partea non-credincioşilor atunci când Îl 
urmezi pe Dumnezeu și îţi îndeplinești datoria de fiinţă creată și ai putut să 
te eliberezi de ele cu ușurință. Așadar, de ce au dispărut acele noțiuni vechi, 
tradiționale, din inima ta? Să fie oare din cauză că ai devenit rău? [i s-a 
împietrit inima şi ţi-a dispărut conştiinţa? (Nu.) De fapt, conştiinţa ta nu s-a 
schimbat, eşti aceeaşi persoană, iar personalitatea ta, preferințele și 
standardele tale de conştiinţă şi morală nu s-au schimbat. Aşadar, de ce nu 
te simți trist sau îndurerat când non-credincioşii spun acele cuvinte de 
judecată şi condamnare, ci simţi, în schimb, pace şi bucurie în inima ta? 
Aceasta este o adevărată transformare, cum ai devenit aşa? (Prin mâncatul 
şi băutul cuvintelor lui Dumnezeu și ajungând să înțeleg unele adevăruri, 
am dobândit standardele corecte de evaluare şi am putut discerne că vorbele 
lor sunt doar aberaţii.) Non-credincioşii răspândesc zvonuri despre noi, 


spunând: „După ce acești oameni încep să creadă în Dumnezeu, nu au grijă 


de familiile lor, nu au dragoste pentru familiile lor şi sunt deosebit de reci — 
devin asemenea animalelor cu sânge rece”. Poate părea aşa în exterior, dar 
nu este așa în realitate. Există aici o problemă esențială pe care orbi nu au 
cum să o vadă. Este oare posibil ca adevărul să-i facă pe oameni să aibă 
inima rece după ce încep să creadă în Dumnezeu? (Nu.) Deci, ce se 
întâmplă cu adevărat? (Perspectivele acelor credincioși asupra lucrurilor s- 
au schimbat; ei au înţeles adevărul și au dobândit discernământ.) Acesta 
este un rezultat obținut prin mâncatul şi prin băutul cuvintelor lui 
Dumnezeu. Cum se obține acest rezultat? Ce a schimbat perspectiva ta 
asupra lucrurilor? Când a început să se schimbe? Cuvintele lui Dumnezeu 
sunt cele care schimbă perspectiva oamenilor, modificând toate 
perspectivele lor asupra vieţii şi asupra diverselor chestiuni, făcându-le 


diferite de cele ale non-credincioşilor. 


În trecut, oamenii acționau întotdeauna în funcţie de conştiinţa lor şi o 
foloseau pentru a-i evalua pe toți. Ei trebuiau să treacă în mod constant 
testul conştiinţei, credeau mereu că bârfele erau ceva înfricoşător şi se 
temeau să nu se râdă de ei sau să dobândească o reputaţie proastă sau să fie 
numiți „lipsiţi de conștiință, persoane rele”. Așadar, erau nevoiţi să spună și 
să facă în silă unele lucruri, doar pentru a face faţă mediului. Cum ar trebui 
evaluate acum aceste lucruri? (După adevărurile-principii.) Cum stăteau 
lucrurile în trecut, când viețile oamenilor erau legate de noțiunile şi 
aberaţiile non-credincioşilor? De exemplu, de când erai mic, părinţii tăi te- 
au tot îndoctrinat cu vorbe precum: „Când vei creşte, trebuie să ne faci 


p> 


mândri; trebuie să aduci onoare familiei noastre!” Ce au reprezentat aceste 
cuvinte pentru tine? O încurajare sau o restricție? O influenţă pozitivă sau 
un soi de control negativ? Cert este că ele reprezintă un fel de control. 
Părinții tăi ţi-au stabilit un obiectiv pe baza unei afirmaţii sau teorii pe care 


oamenii o consideră corectă și bună, făcându-te să-ți trăieşti viaţa în slujba 


acelui scop, iar tu ajungi să-ți pierzi libertatea. De ce ajungi să-ți pierzi 
libertatea şi să cazi sub controlul ei? Pentru că oamenii cred că a aduce 
onoare familiei lor este un lucru bun care ar trebui făcut. Dacă nu 
împărtăşeşti acel gând sau nu aspiri să faci lucruri care aduc onoare familiei 
tale, ești văzut ca făcând umbră pământului degeaba, un ratat bun de nimic, 
iar oamenii te vor privi cu dispreţ. Pentru a avea succes, trebuie să studiezi 
din greu, să dobândești tot mai multe abilități și să aduci onoare numelui 
familiei. În acest fel, oamenii nu te vor intimida pe viitor. Oare toate 
lucrurile pe care le faci de dragul acestui scop nu sunt, de fapt, cătuşe care 
te leagă? (Ba da.) Întrucât urmărirea succesului şi onorarea familiei 
reprezintă ceea ce-ţi cer părinții tăi și de vreme ce aceștia acționează în 
interesul tău, astfel încât să trăieşti o viaţă bună și să-ți faci familia mândră, 
este firesc să aspiri la un astfel de stil de viaţă. Însă aceste lucruri sunt, în 
esență, necazuri şi cătuşe într-un fel. Când oamenii nu înţeleg adevărul, ei 
cred că aceste lucruri sunt pozitive, că reprezintă adevărul, calea corectă şi, 
prin urmare, le iau de bune și le respectă sau ascultă de ele şi se 
conformează întru totul acestor cuvinte şi cerinţe din partea părinților lor. 
Dacă trăieşti după aceste cuvinte, trudind și dedicându-ți tinereţea şi 
întreaga viaţă şi, în sfârşit, ajungi în vârf, trăieşti o viaţă bună şi-ţi faci 
mândră familia, s-ar putea să fii sclipitor pentru alți oameni, dar, în lăuntrul 
tău, eşti din ce în ce mai pustiit. Nu știi care este scopul vieții sau ce 
destinaţie îți rezervă viitorul sau ce fel de cale ar trebui să urmeze oamenii 
în viaţă. Nu ai înţeles și nu ai dobândit absolut nimic cu privire la acele 
taine ale vieții după ale căror răspunsuri tânjeşti, pe care vrei să le ştii și să 
le înţelegi. Oare nu ai fost efectiv distrus de bunele intenţii ale părinților 
tăi? Oare n-au fost tinerețea și întreaga ta viaţă distruse de cerințele 
părinților tăi, care, după spusele lor, sunt „în interesul tău”? (Ba da.) 


Aşadar, e corect sau greșit ca părinții tăi să facă cereri care sunt „în interesul 


tău”? Este posibil ca părinții tăi să creadă cu adevărat că acționează în 
interesul tău, dar sunt ei oameni care înțeleg adevărul? Deţin ei adevărul? 
(Nu.) Mulţi oameni își petrec toată viaţa agățându-se de cuvintele părinților: 
„Trebuie să ne faci mândri, trebuie să aduci onoare familiei” — cuvinte care 
îi inspiră şi care îi influenţează de-a lungul vieţii. Când părintii spun: „Este 
în interesul tău”, acesta devine impulsul din spatele vieții unei persoane, 
oferind o direcție şi un obiectiv pentru care să lucreze. Prin urmare, oricât 
de plină de farmec este viaţa acelei persoane, oricât de demnă și de plină de 
succes este, aceasta e, de fapt, distrusă. Nu-i aşa? (Ba da.) Înseamnă acest 
lucru că dacă o persoană trăieşte conform cerințelor părinților, nu este 
distrusă? Nu; are şi aceasta un scop propriu. Care este scopul? Este, în 
continuare, acelaşi, şi anume să „trăiască o viață bună şi să-şi facă părinții 
mândri”, nu pentru că i-au spus părinţii, ci pentru că a acceptat de altundeva 
acest scop. Tot vrea să trăiască după aceste cuvinte şi să-și facă familia 
mândră, să ajungă în vârf şi să devină o persoană onorabilă şi demnă. 
Scopul ei nu s-a schimbat; tot îşi dedică întreaga viaţă și încearcă toată viaţa 
să obţină aceste lucruri. Aşadar, atunci când oamenii nu înțeleg adevărul și 
acceptă multe doctrine, afirmaţii şi perspective aşa-zis corecte care 
predomină în societate, transformă acele lucruri corecte în direcția, baza şi 
motivaţia pentru eforturile propriilor vieţi. În cele din urmă, oamenii trăiesc 
fără compromisuri şi fără rezerve de dragul acestor obiective, zbătându-se 
toată viaţa, până la moarte, moment în care, unii tot nu sunt dispuși să vadă 
adevărul. Ce vieți jalnice duc oamenii! Cu toate acestea, odată ce înţelegi 
adevărul, nu laşi treptat în urmă aceste lucruri, învățături şi afirmaţii aşa-zis 
corecte, precum şi așteptările părinților tăi de la tine? Odată ce laşi treptat în 
urmă aceste lucruri aşa-zis corecte, iar standardul după care măsori lucrurile 
nu se mai bazează pe afirmaţiile culturii tradiționale, nu-i aşa că nu mai eşti 


legat de acele afirmaţii? Şi dacă nu ești legat de aceste lucruri, trăieşti liber? 


S-ar putea să nu fii complet liber atunci, dar cel puţin cătuşele vor fi fost 
slăbite. În credinţa lor în Dumnezeu, oamenii au, în continuare, o mulțime 
de noțiuni, închipuiri, intenții și impurități, precum şi filosofuile lor de 
abordare a lumii, gânduri înșelătoare, naturi corupte şi aşa mai departe. 
Când aceste lucruri vor fi rezolvate, iar oamenii vor fi capabili să trăiască, 
în întregime, conform adevărului, vor trăi în faţa lui Dumnezeu şi vor fi, în 


mod real, eliberaţi și liberi. 


Care este prioritatea atunci când vine vorba de urmărirea şi de 
obținerea adevărului acum? Este ca, mai întâi, să diseci falsitățile şi 
afirmațiile mincinoase pe care le credeai corecte înainte şi care aparţin 
noțiunilor tradiționale şi să le respingi, odată ce le-ai înţeles bine esența. 
Aceste lucruri reprezintă primul strat de cătuşe care îi leagă pe oameni. 
Acum, câte dintre aceste lucruri mai păstraţi în inimile voastre? V-aţi 
eliberat complet de ele? (Nu complet.) Este ușor să vă eliberați de aceste 
lucruri? De exemplu, unii oameni vor să își îndeplinească îndatoririle, dar 
simt şi că trebuie să își cinstească părinţii, ceea ce implică sentimente. Dacă 
tu continui doar să-ți emondezi sentimentele, spunându-ţi să nu te gândeşti 
la părinți şi la familia ta și să te gândeşti doar la Dumnezeu şi să te 
concentrezi asupra adevărului, dar tot nu te poți abţine să nu te gândeşti la 
părinții tăi, acest lucru nu poate rezolva problema fundamentală. Pentru a 
rezolva această problemă, trebuie să diseci lucrurile pe care le credeai 
corecte, împreună cu zicalele, cunoștințele şi teoriile pe care le-ai moştenit 
şi care sunt în concordanţă cu noţiunile umane. În plus, atunci când ai de-a 
face cu părinții tăi, dacă îi îndeplineşti sau nu obligațiile de copil, de a avea 
grijă de ei, trebuie să se bazeze, în întregime, pe condiţiile tale şi pe 
orchestrările lui Dumnezeu. Nu explică perfect acest lucru problema? 
Atunci când unii oameni îşi părăsesc părinții, simt că le datorează multe 


acestora și că nu fac nimic pentru ei. Insă apoi, atunci când locuiesc 


împreună, nu sunt deloc filiali față de părinții lor și nu îşi îndeplinesc 
niciuna dintre obligaţii. Este aceasta o persoană cu adevărat filială? Asta 
înseamnă să spui vorbe goale. Nu contează ce faci, ce gândești sau ce 
plănuiești, aceste lucruri nu sunt importante. Ceea ce este important este 
dacă poţi înțelege şi crede cu adevărat că toate fiinţele create sunt în mâinile 
lui Dumnezeu. Unii părinţi au acea binecuvântare şi acel destin de a se 
putea bucura de bunăstare în casă şi de fericirea unei familii numeroase și 
prospere. Aceasta este suveranitatea lui Dumnezeu şi o binecuvântare pe 
care El le-o dăruieşte. Unii părinți nu au acest destin, Dumnezeu nu a 
rânduit acest lucru pentru ei. Nu sunt binecuvântaţi să se bucure de o 
familie fericită sau să se bucure de faptul că pruncii le rămân alături. 
Aceasta este orchestrarea lui Dumnezeu și oamenii nu pot forța acest lucru. 
Indiferent ce se întâmplă, în cele din urmă, când vine vorba de pietatea 
fihală, oamenii trebuie să aibă măcar o mentalitate de supunere. Dacă 
mediul permite acest lucru și dacă ai mijloacele de a face asta, atunci poţi să 
le arăţi părinţilor pietate filială. Dacă mediul nu permite și nu ai mijloacele 
necesare, atunci nu încerca să forţezi lucrurile — cum se numeşte acest 
lucru? (Supunere.) Aceasta se numește supunere. Cum se produce această 
supunere? Care este baza supunerii? Ea se bazează pe faptul că toate aceste 
lucruri sunt rânduite şi guvernate de Dumnezeu. Deşi oamenii ar putea dori 
să aleagă, nu pot, nu au dreptul de a alege și ar trebui să se supună. Atunci 
când simți că oamenii ar trebui să se supună şi că totul este orchestrat de 
Dumnezeu, nu te simţi mai liniștit în inima ta? (Ba da.) Atunci conştiinţa ta 
se va mai simți mustrată? Nu se va mai simţi mustrată în mod constant, iar 
ideea de a nu fi fost filial faţă de părinții tăi nu va mai pune stăpânire pe 
tine. Din când în când, s-ar putea să te mai gândești la asta, deoarece 
acestea sunt gânduri sau instincte normale în rândul umanității şi nimeni nu 


le poate evita. De exemplu, văzând că mama lor este bolnavă, oamenii 


normali se simt neliniștiți şi îşi doresc să poată suferi în locul ei. Unii 
oameni spun: „Numai de-ar putea fi vindecată mama mea, chiar dacă asta ar 
însemna să mi se scurteze viaţa cu câţiva ani!” Aceasta este latura pozitivă a 
umanității; este instinctul uman. Aşadar, atunci când vezi că mama ta este 
bolnavă şi te simți tulburat, este acest sentiment de suferință o problemă? 
Nu, nu este o problemă, pentru că acesta este un lucru pe care umanitatea 
normală ar trebui să îl aibă. Sentimentul de suferință din inima ta este un 
lucru bun; dovedeşte că ai o inimă şi că ai umanitate. În această lume, 
mama ta este persoana de care Dumnezeu a rânduit ca tu să fii cel mai 
apropiat. Dacă ea este bolnavă şi suferă, iar tu eşti indiferent, atunci mai eşti 
uman? Dacă spui: „Nu am niciun sentiment pentru ea şi nu am niciun 
sentiment în legătură cu durerea ei, simt durere doar atunci când Dumnezeu 

simte durere!” Este adevărată această afirmație? Nu este adevărată, este 
falsă. Mama te-a născut, te-a crescut atâția ani, este cea mai apropiată 
persoană de tine şi te iubeşte cel mai mult. Atunci când ea este bolnavă și 
suferă, dacă tu nu simți nicio tulburare în inima ta, atunci înseamnă că 
inima ta este împietrită! Acest lucru nu este normal, nu te strădui să fii acest 
tip de persoană. Este foarte normal să te simți tulburat din această cauză, 
dar dacă nu-ți mai faci datoria din cauza acestui sentiment de tulburare şi te 
plângi în legătură cu Dumnezeu, este normal? (Nu, nu este normal.) De ce 
nu este normal? Deoarece gândirea ta nu este în concordanţă cu adevărul şi 
nu este ceea ce ar trebui să aibă umanitatea normală, nu este normal. 
Oamenii au natura Satanei, trăiesc după firile lor corupte, așa că pot încălca 
adevărul și îşi pot pierde conştiinţa şi rațiunea, ca şi cum ar deveni brusc 
bolnavi mintal. Nu este normal, deci cum se ajunge la acest lucru? Este 
cauzat de firile corupte ale oamenilor. Odată ce firile lor corupte sunt 
dezvăluite, ei se pot împotrivi lui Dumnezeu oricând şi oriunde şi pot da 


naştere unor gânduri care nu sunt în concordanţă cu adevărul şi care se 


răzvrătesc împotriva lui Dumnezeu pentru un capriciu, oricând şi oriunde. 


Aşa stau lucrurile. 


Fiinţele umane corupte au, cu toatele, sentimente şi sunt adesea 
constrânse de acestea, ceea ce le face incapabile să se supună lui Dumnezeu 
sau să acţioneze în conformitate cu adevărurile-principii. Pentru a ajunge la 
supunerea faţă de Dumnezeu, trebuie rezolvată problema sentimentelor. Ce 
fel de sentimente îi împiedică cel mai mult pe oameni să practice adevărul 
şi trebuie alungate? Ce fel de sentimente fac parte din ceea ce ar trebui să 
aibă umanitatea normală şi nu reprezintă o problemă? Ce fel de sentimente 
aparțin unei firi corupte? Aceste lucruri trebuie să fie clar desluşite. De 
exemplu, să zicem că odrasla ta este hărțuită și, în calitate de mamă, o 
protejezi şi te duci să cauţi familia care ţi-a hărțuit copilul pentru a discuta 
cu ei — este acest lucru normal? Este vorba de copilul tău, aşa că este corect 
şi normal ca tu să îl protejezi. Însă, dacă odrasla ta îi hărţuieşte pe alţi copii, 
dacă agresează chiar şi copii bine crescuţi, iar tu vezi acest lucru, dar nu-ţi 
pasă şi crezi că odrasla ta este grozavă şi chiar o înveţi, în secret, să-i 
lovească pe alți oameni, iar când alții vin să discute cu tine, tu continui să îţi 
aperi copilul, este acest comportament corect? Nu, nu este. Care este 
problema cu acest comportament? Este condus de sentimente. De ce spun 
că este condus de sentimente? Crezi că este inacceptabil ca alţii să îți 
agreseze copilul, iar dacă acesta suferă un pic, mergi imediat să rezolvi 
problema şi să ceri explicaţii, deci de ce nu vezi cum copilul tău îi 
hărțuiește pe copiii altora? Ba chiar îți încurajezi copilul să îi lovească pe 
ceilalți, nu este acesta o faptă răuvoitoare? Oamenii care fac acest lucru sunt 
răuvoitori sub aspectul firii lor. Cum poate fi explicat acest lucru prin 
prisma sentimentelor? Prin ce se caracterizează sentimentele? Cu siguranță, 
prin nimic pozitiv. Este un accent pe relațiile fizice şi satisfacerea 


predilecțiilor trupului. Favoritismul, apărarea neajunsurilor celorlalți, 


adorația, răsfăţul şi  îngăduința, toate se încadrează în categoria 
sentimentelor. Unii oameni investesc mult în sentimente, reacționează la 
orice li se întâmplă pe baza sentimentelor lor; în inimile lor, ei ştiu foarte 
bine că acest lucru este greşit şi totuşi sunt încă incapabili să fie obiectivi, 
cu atât mai puţin să acţioneze conform principiilor. Când oamenii sunt 
întotdeauna constrânşi de sentimente, sunt ei capabili să practice adevărul? 
Acest lucru este extrem de dificil! Incapacitatea multor oameni de a practica 
adevărul se reduce la sentimente; ei le consideră ca fiind deosebit de 
importante, le pun pe primul loc. Sunt oameni care iubesc adevărul? Cu 
siguranță nu. Ce sunt sentimentele, în esenţă? Sunt un fel de fire coruptă. 
Manifestările sentimentelor pot fi descrise folosind mai multe cuvinte: 
favoritism, protejarea neprincipială a altora, menţinere a relațiilor fizice și 
părtinire; asta reprezintă sentimentele. Care sunt consecinţele probabile ale 
faptului că oamenii au sentimente şi trăiesc după ele? De ce detestă 
Dumnezeu cel mai mult sentimentele oamenilor? Unii oameni sunt mereu 
constrânşi de sentimentele lor, nu pot pune adevărul în practică și, deşi 
doresc să se supună lui Dumnezeu, nu pot, aşa că se simt chinuiți de 
sentimentele lor. Există sunt mulți oameni care înţeleg adevărul, dar nu îl 
pot pune în practică şi acest lucru se întâmplă tot pentru că sunt constrânşi 
de sentimente. De exemplu, unii oameni pleacă de acasă pentru a-și 
îndeplini îndatoririle, dar se gândesc mereu la familia lor, zi și noapte, și 
nu-şi pot îndeplini bine îndatoririle. Nu este aceasta o problemă? Unii 
oameni au pasiuni secrete, iar în inima lor nu există loc decât pentru acea 
persoană, ceea ce le afectează îndeplinirea îndatoririlor lor. Nu este aceasta 
o problemă? Unu oameni îi admiră şi îi idolatrizează pe alții, ei nu vor 
asculta de nimeni în afară de acele persoane, până într-acolo încât nu 
ascultă nici măcar ceea ce spune Dumnezeu. Chiar dacă altcineva are 


părtăşie despre adevăr cu ei, aceştia nu-l vor accepta; ei ascultă doar 


cuvintele acelei persoane, cuvintele idolului lor. Unu oameni au un idol în 
inimile lor şi nu permit altora să vorbească despre idolul lor sau să se atingă 
de el. Dacă cineva vorbeşte despre problemele idolului lor, ei se înfurie și 
trebuie să-și apere idolul și să răstălmăcească ce zice acea persoană. Nu vor 
permite ca idolul lor să sufere o nedreptate fără să-l apere şi fac tot ce le stă 
în putință pentru a proteja reputaţia idolului lor; prin cuvintele lor, 
nedreptățile idolului lor devin drepte şi nu-i lasă pe oameni să rostească 
cuvinte adevărate sau să îl dea în vileag. Acest lucru nu înseamnă dreptate, 
acestea se numesc sentimente. Sunt sentimentele îndreptate doar către 
famila cuiva? (Nu.) Sentimentele sunt destul de ample; ele sunt un fel de 
fire coruptă, nu se referă doar la relațiile dintre membrii familiei, nu se 
limitează la acest cadru. Ele pot viza, de asemenea, pe superiorul tău, pe 
cineva care ţi-a făcut favoruri sau te-a ajutat, pe cineva care are cea mai 
apropiată relație cu tine, care se înţelege bine cu tine, pe un consătean, pe 
un prieten de-ai tăi sau chiar pe cineva pe care îl admiri — acest lucru nu 
este bătut în cuie. În acel caz, alungarea sentimentelor este la fel de simplă 
ca şi faptul de a nu te gândi la părinţii sau la familia ta? (Nu.) Este oare atât 
de ușor să te eliberezi de sentimente? Când majoritatea oamenilor ajung la 
30 de ani şi pot trăi independent, nu le mai este atât de dor de casă, iar la 40 
de ani, acest lucru devine complet normal. Când oamenii nu au ajuns încă la 
vârsta adultă, le este foarte dor de casă şi nu-și pot părăsi părinții pentru că 
nu au încă abilitatea de a supravieţui independent. Este normal să le fie dor 
de familie şi de părinți. Nu este o chestiune de sentimente. Când atitudinea 
şi punctul de vedere despre cum să faci lucrurile sunt alterate de sentimente, 
atunci devine o chestiune legată de sentimente. Pentru că există o legătură 
de sânge între tine și părinții tăi la nivel trupesc şi aţi trăit împreună atâția 
ani, este normal să-ți fie dor de părinți. Unii oameni spun că nu le este deloc 


dor de părinţi, dar poate că au plecat de curând de acasă și oriunde privesc 


este proaspăt şi nou, au scăpat în sfârşit de cicăleala părinților şi nimeni nu 
încearcă să-i controleze, aşa că se simt fericiţi. Însă faptul că se simt fericiţi 
înseamnă că nu au sentimente? Nu, nu înseamnă asta. Unii oameni spun: 
„Cred în Dumnezeu de câţiva ani şi am ajuns să înţeleg unele adevăruri. Îmi 
îndeplinesc datoria fără a fi constrâns deloc de sentimente şi nu mai am 
niciun fel de sentimente”. Este această afirmaţie practică? Acestea sunt, în 
mod clar, cuvintele cuiva care nu înţelege adevărul. Atunci când oamenii 
ascultă multe predici, înțeleg unele cuvinte şi doctrine şi pot vorbi despre 
câteva teorii spirituale, se gândesc: „Am crescut în statură şi am înţeles 
multe adevăruri. Dacă voi fi arestat, nu voi fi o iudă. Cel puţin, am această 
credinţă şi hotărâre. Nu este oare acest lucru statură? Când mă gândesc la 
entuziasmul meu din momentul în care am ajuns să cred în Dumnezeu, 
eram dispus să-mi dedic întreaga viaţă lui Dumnezeu. Acest entuziasm și 
acest jurământ nu s-au schimbat şi nu s-au estompat câtuşi de puţin. Nu este 
acesta un progres?” Este acesta un fenomen superficial? (Da.) Toate acestea 
sunt fenomene superficiale. Dacă oamenii vor să facă un progres real, 
trebuie să înțeleagă adevărul. A fi capabil să vorbeşti despre doctrine şi 
teorii spirituale poate să realizeze o schimbare reală? (Nu, nu poate.) Dacă 
nu poţi nici măcar să-ți rezolvi propriile probleme şi nu poţi pune în 
practică nimic din adevăr, poți fi de folos altora? Simpla ascultare a 
predicilor şi înțelegerea doctrinelor sunt inutile; trebuie să pui în practică și 
să experimentezi cuvintele lui Dumnezeu. Când înţelegi adevărul, trebuie să 
îl pui în practică. Numai atunci vei deține realitatea. Nu poți înțelege mai 
profund adevărul decât practicându-l, nu poţi dobândi adevărul decât atunci 


când îl înţelegi cu adevărat şi nu poți crește decât dobândind adevărul. 
Ce înțelegeţi acum, după ce am avut părtăşie cu voi şi v-am ajutat să 
distingeți care este adevărul și care sunt cuvintele corecte? (Că trebuie să 


privim lucrurile pe baza adevărurilor-principii şi că nu putem considera 


comportamentele bune exterioare, obişnuite sau doctrinele spirituale ca 
fiind adevărul.) Comportamentele bune şi zicalele corecte nu pot schimba o 
persoană. Oricât de adevărate ar fi, nu numai că nu sunt adevărul, dar nu au 
nimic de-a face cu adevărul. Dacă te agăți mereu de ele şi le consideri ca 
fiind adevărul, atunci nu vei înţelege niciodată adevărul și nu-l vei dobândi 
niciodată. Acesta este un aspect. Există un alt aspect şi anume: pot 
doctrinele spirituale permite unei persoane să înțeleagă adevărul? (Nu, nu 
pot.) De ce? Deşi doctrinele spirituale pot fi toate considerate a fi cuvinte 
corecte, ele nu pot obține schimbarea firilor corupte ale unei persoane. 
Deci, pe ce anume ne butem baza pentru a schimba firile corupte ale unei 
persoane? Unii oameni spun să ne bazăm pe adevăr, alții spun să ne bazăm 
pe înţelegerea şi pe acceptarea adevărului, iar alții spun să ne bazăm pe 
practicarea adevărului. Sunt corecte aceste cuvinte? Dintr-o perspectivă 
literală, există o latură corectă în toate acestea, dar toate sunt cele mai 
superficiale doctrine; aceste doctrine nu te pot salva şi nici nu îți pot rezolva 
dificultățile. Când te vei confrunta cu o situație şi oamenii îți vor spune că 
trebuie să accepți adevărul, vei spune: „Cum aş putea să-l accept? Am 
dificultăți şi nu pot renunţa!” Pot deveni aceste doctrine calea ta pentru a 
practica adevărul? (Nu, nu pot.) Unii oameni spun că, atunci când te 
confrunți cu o situaţie, ar trebui să mănânci și să bei mai mult din cuvintele 
lui Dumnezeu. Ai auzit acest lucru de multe ori, dar pe care dintre 
dificultățile tale a rezolvat-o? Este corect să mănânci şi să bei mai mult din 
cuvintele lui Dumnezeu, dar din ce aspect al cuvintelor lui Dumnezeu ar 
trebui să mănânci şi să bei? Cum ar trebui să le corelezi cu dificultățile tale? 
După ce le corelezi cu dificultățile tale, cum le rezolvi? Care este calea de 
practică? Ce aspect al adevărului ar trebui să foloseşti pentru a-ţi rezolva 
dificultățile? Nu sunt acestea probleme reale? (Ba da.) Acestea sunt 


problemele reale. Prin urmare, doctrinele corecte nu pot rezolva dificultățile 


practice ale oamenilor, iar cu atât mai puţin firile corupte ale oamenilor. Ce 
anume poate rezolva firile corupte ale oamenilor? Toată lumea ştie că 
numai adevărul poate rezolva problema firilor corupte ale oamenilor, dar 
dacă oamenii nu înţeleg ce este adevărul sau dacă nu caută sau nu acceptă 
adevărul, pot fi rezolvate firile lor corupte? (Nu.) Prin urmare, pentru a 
rezolva firile corupte ale cuiva, trebuie să experimenteze lucrarea lui 
Dumnezeu. Altfel spus, numai prin experimentarea judecății şi a mustrării 
lui Dumnezeu, pot fi purificate firile corupte ale cuiva. Este nevoie ca 
oamenii să urmărească adevărul şi să coopereze cu lucrarea lui Dumnezeu 
pentru a obţine rezultate. Dacă nu urmărești adevărul şi te concentrezi doar 
asupra înțelegerii doctrinelor spirituale, fără să ştii măcar dacă sunt sau nu 
adevărul, dar acceptându-le ca fund adevărul, poate acest lucru să rezolve 
firile tale corupte? În plus, dacă nu înţelegi adevărul, atunci când dezvălui o 
fire coruptă, poţi discerne acest lucru? Poţi să îl verifici comparându-l cu 
spusele lui Dumnezeu? În proporţie de sută la sută, nu poţi. Ai putea aplica 
orbeşte regulile, ceea ce este şi mai puţin posibil să-ți rezolve firile corupte. 
Care este cel mai important lucru în rezolvarea firilor corupte? Cel mai 
important lucru este că oamenii trebuie să înţeleagă adevărul. În acest 
moment, majoritatea oamenilor consideră doctrinele ca fiind adevărul şi nu 
înţeleg, ce este adevărul. La fel ca în exemplul sentimentelor pe care tocmai 
l-am menţionat, prima abordare a mamei a fost aceea de a-și proteja copilul 
de hărţuire, ceea ce este corect. Din punctul vostru de vedere: „Acestea sunt 
sentimente; nu poţi face asta. Acest tip de comportament trebuie criticat și 
condamnat”. Voi definiții lucrurile care nu implică adevărul, care nu au 
legătură cu adevărul şi, de fapt, unele lucruri pe care oamenii ar trebui să le 
facă instinctiv, ca fiind lucruri care încalcă adevărul, iar apoi respingeți 
acele lucruri. Credeţi că aderarea la acest principiu înseamnă practicarea 


adevărului. lar în ceea ce priveşte cea de-a doua abordare, a mamei care 


aprobă hărţuirea copiilor altora de către copilul ei, atunci când este vorba, 
cu adevărat, de dezvăluirea unei firi corupte şi de practicarea adevărului, tu 
crezi: „Atât timp cât nu face rău, nu este o problemă atât de mare”. De ce ai 
astfel de gânduri și o astfel de înţelegere? (Pentru că nu înţelegem 
adevărul.) Aici se află problema! Aşadar, pentru că nu înţeleg adevărul, de 
multe ori, oamenii aleg o abordare pe care o consideră corectă și cred că 
practică adevărul. Deseori, pentru că nu înțeleg adevărul, oamenii nu pot 
decât să aplice şi să respecte reguli, iar atunci când se confruntă cu 
probleme, nu ştiu cum să le rezolve, aşa că ei consideră respectarea 
regulilor ca fund practicarea adevărului. Pot oamenii care cred în 
Dumnezeu în acest fel să realizeze progrese în viaţă? Pot ei să ajungă la o 
înţelegere a adevărului și să pătrundă în realitate? Mulţi oameni cred că să 
fii capabil să vorbeşti despre cuvinte și doctrine înseamnă să înţelegi 
adevărul şi să fii un credincios aşa cum trebuie în Dumnezeu. Atunci, de ce 
continuă să dezvăluie firi corupte în multe chestiuni? De ce nu pot rezolva 
problemele practice pe care le întâlnesc? Acest lucru dovedește că să fu 
capabil să vorbeşti despre cuvinte şi doctrine nu înseamnă deloc să înţelegi 
adevărul. Indiferent despre câte doctrine poţi vorbi, asta nu dovedeşte că ai 
obținut adevărul. Trebuie să fii capabil să rezolvi probleme practice şi să 
găseşti principiile de practică. Numai aşa înţelegi, în mod real, adevărul. 
Mulţi oameni cred că, atât timp cât îşi pot îndeplini îndatoririle, suferă şi 
plătesc prețul, indiferent de firile corupte pe care le dezvăluie, nu este o 
mare problemă. Ei cred că, atât timp cât îşi îndeplinesc îndatoririle, cât pot 
suferi şi nu se plâng de Dumnezeu, Îl iubesc și dau dovadă de loialitate. 
Sunt multe momente în care, pentru că oamenii nu înţeleg adevărul, dau 
dovadă de unele intenţii bune, dar, de fapt, perturbă şi tulbură lucrarea 
bisericii şi, totuşi, cred că protejează interesele lui Dumnezeu și ale casei 


Lui. Ce se întâmplă? Acest lucru se datorează faptului că oamenii nu înțeleg 


adevărul şi nu au cunoștințe practice despre adevăr, ceea ce îi determină să 
facă în mod constant lucruri care sunt contrare adevărului. Între timp, ei 
cred că fac ceea ce trebuie, că au practicat adevărul şi că au satisfăcut 
intențiile lui Dumnezeu. Aceasta este cea mai mare dificultate a lor. Deşi 
este o dificultate, există întotdeauna o cale de a o rezolva. Singura cale este 
ca, ori de câte ori întâlneşti o problemă şi dezvălui o fire coruptă, trebuie să 
reflectezi asupra ta şi să cauţi adevărul pentru a-l înțelege. Atât timp cât în 
tine există firi corupte, atunci vor apărea multe tipuri de stări în lăuntrul tău. 
Atunci când oamenii trăiesc în medii şi stări diferite, ei vor dezvălui 
anumite gânduri, perspective și intenţii — acestea sunt adevăratele lor stări 
lăuntrice. Observând gândurile, perspectivele şi intențiile oamenilor, le poți 
vedea firile și poţi şti care le este natura. Reflectând asupra ta şi deslușindu- 
i pe ceilalți în acest mod, este uşor să obţii rezultate. Doar cunoscându-ţi 
propriile firi corupte şi înțelegând în profunzime esența lor poţi obține pe 
deplin rezultate în cunoașterea de sine. Atunci vei avea, în mod natural, o 
cale pentru felul în care ar trebui să cauţi adevărul pentru a-ţi rezolva firile 
corupte. Atât timp cât oamenii pot accepta adevărul, firile lor corupte pot fi 
purificate, iar problema corupției lor poate fi rezolvată cu uşurinţă. Dacă 
oamenii nu pot accepta adevărul, atunci ei nu vor obţine niciodată o 
schimbare în propria viață-fire. Acum, voi sunteţi cu toţii dispuși să urmăriți 


adevărul, aşa că trebuie să vă concentrați asupra adevărului. 


Pentru a rezolva natura oamenilor, trebuie să o excavăm, mai degrabă, 
de la rădăcină şi din firile oamenilor, decât din modul în care aceştia fac 
lucrurile. De asemenea, nu trebuie să punem accent pe motive şi pe condiţii 
obiective, în schimb, trebuie să le comparăm cu adevărul. Adevărul 
exprimat în cuvintele lui Dumnezeu vizează firile corupte ale oamenilor. Să 
luăm exemplul sentimentelor menţionat mai devreme: oamenii cred că, 


uneori, dorul de părinți sau dorul de casă sunt sentimente. Sunt oare ele 


acelaşi lucru cu ceea ce Dumnezeu numeşte sentimente? (Nu.) Atunci, nu se 
poate vorbi despre sentimentele pe care le înţelegi în acelaşi fel cu acelea 
despre care vorbeşte Dumnezeu. Sentimentele despre care vorbeşti tu 
aparțin unor stări umane normale, nu aparțin unei firi corupte. Dacă îti 
tratezi rudele de sânge ca pe niște idoli, iar acest lucru te determină să nu-L 
urmezi sau să nu I te supui lui Dumnezeu, atunci sentimentele tale sunt prea 
puternice, iar acest lucru aparține unei firi corupte. Prin urmare, se referă la 
chestiunea de a avea sau nu o înţelegere pură a adevărului. Atunci când 
consideri ceea ce crezi că este dorul de casă sau faptul de a fi un pic mai 
amabil cu părinții tăi ca fiind sentimente, nu este aceasta o înţelegere 
distorsionată a adevărului? De fapt, ceea ce înţelegi nu este adevărul şi nu 
este în concordanţă cu adevărul, este doar un fenomen exterior. Care sunt 
sentimentele despre care vorbeşte Dumnezeu? Ele sunt a doua abordare, 
modul în care mama şi-a tratat copilul, menționat mai devreme, care este o 
stare de favoritism şi de acordare a unei protecții neprincipiale cuiva. 
Acestea sunt sentimentele pe care le expune Dumnezeu — dezvăluirea unei 
firi corupte a mamei în această chestiune. Nu sunt aceste două abordări total 
diferite? Prima abordare este un fenomen normal şi nu este nevoie să-l 
emondăm, nici să săpăm adânc, să-l disecăm şi, cu atât mai puţin, să-l 
confruntăm cu adevărul sau să practicăm un anumit aspect al adevărului sau 
să renunțăm la ceva. Atunci, este această abordare potrivită? Este necesar să 
acționăm în acest mod? Nu este necesar, nu există corect sau greşit în 
această abordare. Cea de-a doua abordare se referă la o fire. Ce fel de 
manifestări ale sentimentelor au de-a face cu firile corupte? (Favoritismul, 
protecția neprincipială a altora, menţinerea unor relații trupești şi lipsa de 
dreptate.) Acestea sunt lucrurile cuprinse în cuvântul „sentimente” despre 
care vorbeşte Dumnezeu. Dacă poți să înţelegi atât de mult şi să legi cu 


adevărat aceste lucruri de tine, atunci ar trebui să depui eforturi pentru a 


rezolva aceste firi corupte. Doar atunci când nu vei mai fi constrâns de 
aceste sentimente, acţiunile tale vor fi toate de practicare a adevărului. 
Atunci stările pe care înţelegi că le cuprind sentimentele vor corespunde în 
totalitate cuvântului „sentimente”, așa cum a grăit Dumnezeu. Acesta este 
adevărul pe care îl vei înţelege. Dacă ţi s-ar cere să ai părtăşie despre ce 
sunt sentimentele, iar tu ai vorbi despre prima abordare a mamei, aceasta 
este o manifestare a faptului că nu înţelegi adevărul. Dacă ai părtăşie despre 
cea de-a doua abordare a mamei şi îi diseci firea coruptă, atunci înţelegi 
adevărul. Dacă lucrurile despre care ai părtăşie, pe care le experimentezi și 
pe care le înţelegi sunt în concordanţă cu adevărul cuvintelor lui Dumnezeu 
şi nu există contradicții sau inconsecvenţe, acest lucru dovedeşte că înţelegi 
cuvintele lui Dumnezeu, că le-ai priceput sensul, că le-ai înţeles și că le poți 
practica şi aplica. Atunci vei fi obținut adevărul și viaţa, iar semnificația 
acestui lucru este că vei fi pătruns deja în adevărul-realitate. În acel 
moment, când vei vedea din nou acest tip de lucruri, vei fi capabil să le 
discerni şi vei şti ce fel de dezvăluiri sunt normale şi ce fel de dezvăluiri 
sunt cele ale unei firi corupte, iar în inima ta, acest lucru va fi foarte clar. În 
acest fel, nu vor fi oare acţiunile tale precise? Nu vor fi acţiunile tale 
conforme cu adevărul? Nu vei avea adevărul-realitate? Dacă acționezi cu 
precizie şi înţelegi adevărul, atunci înţelegerea şi experienţele despre care ai 
părtăşie nu vor putea să-i ajute pe alţii şi să le rezolve dificultățile? (Ba da.) 


Aceasta este latura practică a adevărului. 


Unu oameni nu-şi îndeplinesc bine îndatoririle din cauza calibrului lor 
slab, dar pretind întotdeauna că este din cauza lipsei de conștiință. Care este 
explicația corectă? (Că au un calibru slab.) Uneori, atunci când o persoană 
îndeplineşte o datorie, este posibil să înţeleagă elementele de bază ale 
cunoştinţelor profesionale respective, dar să nu înțeleagă aspectele mai 


avansate ale acestora, pentru că nu le-a învăţat niciodată înainte. 


Conducătorul ei o etichetează ca fiind superficială, alunecoasă şi leneșă, 
dar, de fapt, ei îi lipsesc doar cunoştinţele profesionale şi nu a învăţat încă 
acele lucruri, dar face deja tot ce poate. Totuşi, conducătorul ei spune că 
este superficială — acest lucru nu este în concordanţă cu faptele. Aceasta 
este o utilizare fără discernământ a terminologiei şi o etichetare 
generalizată. De ce folosesc oamenii terminologia şi îi etichetează pe alții 
fără discernământ? Nu cumva pentru că nu înţeleg adevărul? Unii oameni 
vor spune, cu siguranță, că da, alții vor spune că este din cauză că au un 
calibru slab şi sunt prea confuzi, iar alții vor spune că este din cauză că 
umanitatea lor este prea rea şi au intenţii greșite. Care explicație este cea 
corectă? De fapt, toate aceste trei stări există, iar judecata trebuie făcută în 
funcție de cazul specific. Dacă este cauzată de faptul că nu înţeleg adevărul, 
dar cineva spune că este din cauză că au un calibru slab și sunt prea confuzi, 
atunci aceste cuvinte nu sunt corecte. Dacă aceasta este cauzată în mod clar 
de umanitatea lor rea și de motivele lor ascunse, dar cineva spune că este 
din cauză că au un calibru slab şi sunt prea confuzi, acest lucru denaturează 
faptele şi este posibil să le permită oamenilor răi să scape printre degete. 
Există şi alte cazuri care sunt cauzate de oamenii care nu înţeleg adevărul, 
dar alții spun că sunt cauzate de umanitatea rea a acelor oameni. Acest mod 
de a privi lucrurile nu este corect şi este probabil ca ei să trateze oamenii 
buni ca pe oameni răi, ceea ce va avea consecințe nefaste. Sunt mulți 
oameni care nu pot discerne aceste lucruri şi nu pot înţelege în profunzime 
esenţa problemei. Ei aplică orbeşte reguli şi trag concluzii pe baza 
propriilor idei, iar apoi simt că au discernământ şi că pot vedea lucrurile 
clar. Nu este oare aceasta aroganță şi neprihănire de sine? Dacă cineva are o 
umanitate proastă şi îi etichetează şi condamnă pe oameni fără 
discernământ, pe baza propriilor motive ascunse, aceasta este natura unei 


persoane rele. Astfel de oameni sunt o minoritate; majoritatea oamenilor fac 


acest gen de lucruri pentru că nu înţeleg adevărul. Cei care nu înţeleg 
adevărul aplică reguli şi folosesc termeni spirituali fără discernământ. De 
exemplu, unii oameni au, clar, o problemă cu umanitatea lor, caută mereu 
modalităţi de a lenevi şi nu depun efort când îşi îndeplinesc îndatoririle, dar 
cei fără discernământ spun că acesta este un calibru slab. Unu oameni au, în 
mod evident, un simţ al dreptății şi, atunci când văd ceva care încalcă 
principiile, ei vor aduce în discuţie şi vor proteja interesele bisericii, dar 
sunt adesea etichetaţi de către oamenii care nu înțeleg adevărul ca fiind 
aroganti și neprihăniți de sine şi chiar sunt trataţi ca fund oameni răi, ceea 
ce nu este drept faţă de oamenii buni. Unii oameni sunt, în mod clar, mici în 
statură şi devin slabi pe moment, cât timp sunt constrânşi de sentimentele 
lor, iar cei care nu înţeleg adevărul îi vor caracteriza ca oameni care au 
sentimente prea puternice şi care nu au o inimă sinceră pentru Dumnezeu. 
Aşa sunt persoanele cărora le lipseşte adevărul — fără a lua în considerare 
contextul sau situația reală, ele continuă să aplice regulile fără 
discernământ, spunând un lucru într-un moment şi altul în următorul. Pot 
astfel de persoane să folosească adevărul pentru a rezolva problemele? (Nu 
pot.) Atunci când oamenii care nu înțeleg adevărul încearcă să rezolve 
probleme, nu pot prescrie medicamentul potrivit. Este ca şi cum ar încerca 
să trateze o persoană cu dureri de stomac tratându-i capul, nu pot găsi cauza 
problemei. Nu înţeleg unde este cauza problemei sau la ce se referă şi ce 
spun cuvintele lui Dumnezeu. Asta nu înseamnă să înţelegi adevărul. Acum 
înțelegeți mult sau puțin din adevăr? (Puţin.) De exemplu, să spunem că 
cineva întreabă: „De ce nu poţi să te supui când ţi se întâmplă această 
problemă?” Oamenii răspund adesea: „Pentru că nu-L cunosc pe 


1?? 


Dumnezeu!” Este corectă această explicație? Uneori este corectă, alteori nu. 
De cele mai multe ori nu este corectă, iar aceasta este doar o etichetare fără 


discernământ. Oamenii pricep un pic de terminologie spirituală, pe care 


apoi o aplică și o folosesc fără discernământ, iar, ca urmare, apar multe 
probleme. Unele sunt interpretări greşite, altele sunt judecăţi, iar acest lucru 
creează rezultate dăunătoare şi chiar provoacă haos. Când cei care nu au 
înţelegere spirituală învaţă un lucru, îl aplică şi îl folosesc fără 
discernământ. Ei sunt cei mai predispuşi să facă greşeli şi sunt înclinați să 
facă greşeli de principiu. Întrucât oamenii care au capacitatea de înţelegere 
pot face câteva greșeli, dar aceste greşeli nu sunt probleme de principiu și 
pot trage învăţăminte din aceste greșeli. Dacă oamenii au o înţelegere 
absurdă, dacă interpretează greşit cuvintele lui Dumnezeu atunci când le 
citesc, dacă au abateri în comprehensiunea lor atunci când ascultă predici şi 
dacă sunt predispușşi să găsească nod în papură și să facă observaţii, acest 
lucru este foarte supărător. Nu numai că le este imposibil să intre în 
adevărul-realitate, dar, în timp, vor începe să acționeze cu nesăbuinţă și să 


provoace tulburări în lucrarea bisericii. Acesta este un final grav. 


Acum, ar trebui să reflectaţi: sunt adevărate cuvintele, doctrinele şi 
teoriile spirituale despre care vorbiţi adesea? Înţelegeţi adevărul sau doar 
doctrinele? Câte adevăruri-realități există în înţelegerea voastră? Odată ce 
veţi înţelege aceste lucruri, vă veţi cunoaște cu adevărat şi vă veţi ştii 
propria măsură. De exemplu, ați avut multă părtășie despre adevărurile 
despre cum să fiți persoane oneste, dar le-aţi înţeles în mod real? Poate că 
sunteţi capabil să aveţi părtăşie despre unele cuvinte şi să vorbiți despre o 
oarecare înţelegere, dar în câte dintre aceste realități ați pătruns? Sunteţi cu 
adevărat persoane oneste acum? Puteţi vorbi clar despre acest lucru? Unii 
oameni spun: „A fi o persoană onestă înseamnă să nu spui minciuni, să spui 
tot ce ai în inimă, să nu ascunzi nimic şi să nu te eschivezi de la nimic. 
Acesta este standardul pentru a fi o persoană onestă”. Ce părere aveţi despre 
această afirmație? Este ea conformă cu adevărul? (Nu.) Poţi vorbi despre 


cuvinte şi doctrine, dar când vine vorba de detalii ale practicii sau de 


probleme specifice, ești în pană de cuvinte. Acest lucru nu înseamnă că 
înţelegi adevărul. Oamenii nu înțeleg adevărul, dar se gândesc mereu: „Eu 
înţeleg deja multe, dar Dumnezeu nu mă foloseşte. Dacă Dumnezeu m-ar 
folosi şi aș deveni conducător de biserică, m-aș putea asigura că fiecare 
frate şi soră ajunge să înțeleagă adevărul”. Nu sunt aceastea vorbe foarte 
mari? Ai cu adevărat această capacitate? Sunt oameni oneşti cei care se pot 
făli şi lăuda? Aceşti oameni nu înţeleg adevărul, dar totuşi se fălesc şi se 
laudă — nu sunt ei jalnici? (Ba da, sunt jalnici.) Voi ascultați multe predici 
acum, dar dacă nu înţelegeţi niciodată adevărul, mai devreme sau mai târziu 
veți merge pe aceeaşi cale ca şi fariseii, iar apoi veți fi farisei ai zilelor 
noastre. Nu există oare acestă posibilitate? (Ba da.) Este mult prea probabil 
să se întâmple asta. Naturile satanice ale oamenilor sunt adânc înrădăcinate. 
Dacă dobândesc unele cunoștințe sau educaţie şi pot predica unele teorii 
corecte și predici înalte, este foarte probabil că vor deveni farisei. Dacă nu 
vrei să devii un fariseu sau să mergi pe calea unui fariseu, singura 
modalitate de a evita acest lucru este să te străduiești să înţelegi adevărul, să 
pătrunzi în realitate și să transformi doctrinele pe care le înţelegi în adevăr- 
realitate. Deci, ce se consideră, în mod real, că este înţelegerea adevărului 
de a fi o persoană onestă? Ar trebui să meditați singuri la acest lucru și să 
aveți părtăşie desprea această temă atunci când aveţi timp liber. Ce este mai 
exact o persoană onestă? Care sunt standardele cerute în cuvintele lui 
Dumnezeu pentru oamenii onești despre care vorbeşte El? Care dintre 
aceste standarde cerute de Dumnezeu pot fi practicate de oameni? Cum 
arată persoana onestă despre care vorbeşte Dumnezeu? Ce aspect al fiilor 
corupte ale oamenilor vizează faptul de a fi o persoană onestă? Nu merită să 
aprofundăm aceste întrebări? Cuvintele şi adevărurile pe care Dumnezeu le 
cere oamenilor să le practice nu vizează modul de a face lucrurile sau 


comportamentul oamenilor. Ele vizează naturile şi firile satanice ale 


oamenilor. De aceea se spune că aceste cuvinte sunt adevărul. Dacă singurul 
lor scop ar fi acela de a schimba comportamentul oamenilor şi de a-i învăţa 
cum să gândească, atunci ele nu ar fi adevărul, ci doar un fel de teorie. Se 
poate spune că orice educator poate avea o mică influență asupra oamenilor 
şi le poate schimba puţin comportamentul, iar prin punerea în practică a 
acestor învățături şi prin sintetizarea lor, comportamentul oamenilor poate 
fi, treptat, ajustat. Există o mulțime de cunoştinţe de acest fel, dar aceste 
lucruri nu sunt adevărul, deoarece nu pot rezolva firile corupte ale 
oamenilor și nici problema cauzelor păcatelor lor. Doar cuvintele lui 
Dumnezeu pot purifica și rezolva corupţia oamenilor, doar cuvintele lui 
Dumnezeu pot rezolva în profunzime natura satanică a oamenilor şi, prin 
urmare, doar cuvintele lui Dumnezeu sunt adevărul. Care este adevărata 
semnificaţie a adevărului din cuvintele lui Dumnezeu? Merită să medităm, 
să ne gândim şi să avem părtăşie despre acest lucru adesea, împreună. Nu 
uitaţi niciodată acest lucru: lucrurile care pot schimba doar comportamentul 
oamenilor nu sunt adevărul; ele sunt doar cunoştinţe şi legi. Adevărul nu 
poate schimba doar comportamentul oamenilor, ci poate schimba și firile lor 
corupte. Mai mult decât atât, poate schimba ideile şi noțiunile lor şi poate 
deveni viața unei persoane. Acesta este adevărul. Acum sunt prea puţini 
oameni care pot vedea clar această chestiune. Mulţi oameni nu realizează 
niciodată că acele lucruri care ajustează comportamentul şi le permit să 
trăiască o viaţă decentă în exterior nu sunt adevărul și că ele sunt toate 
cunoştinţe, doctrine şi filosofii satanice. Când oamenii acceptă aceste 
lucruri, deşi comportamentul lor exterior devine din ce în ce mai nobil, mai 
demn şi mai rafinat, inimile lor se umplu de perfidie şi de ticăloşie şi devin 
din ce în ce mai întunecate. Aceste lucruri sunt otrăvuri şi teorii de-ale 
Satanei, lucruri pe care Satana le foloseşte pentru a-i induce în eroare şi a-i 


corupe pe oameni. Ele nu sunt deloc adevărul şi nu vin de la Dumnezeu. 


Doar lucrurile care le permit oamenilor să devină oneşti, descătuşați şi 
liberi, care le permit să-L cunoască pe Creator, să aibă inimi cu frică de 
Dumnezeu și să se supună orchestrărilor şi rânduielilor lui Dumnezeu sunt 
adevărul. Indiferent de punctul de vedere pe care îl accepţi şi indiferent de 
calea pe care o urmezi, în cazul în care comportamentul tău se 
îmbunătăţeşte şi câştigi popularitate, dar ai o inimă cu prea puţină frică de 
Dumnezeu şi prea puţină credință adevărată în Dumnezeu, iar relația ta cu 
Dumnezeu este foarte slabă şi inima ta se îndepărtează tot mai mult de 
Dumnezeu, atunci lucrurile de care te agăți nu sunt pozitive şi, cu siguranță, 
nu sunt adevărul. Dacă alegi o cale sau un mod de viaţă şi accepţi anumite 
lucruri, iar acestea te fac să devii real şi onest, să iubeşti lucrurile pozitive şi 
să urăşti lucrurile ticăloase şi negative, să ai o inimă cu frică de Dumnezeu 
şi să accepți de bunăvoie suveranitatea şi rânduielile Creatorului, atunci 
aceste lucruri sunt adevărul și ele vin, cu adevărat, de la Dumnezeu. Puteţi 
evalua lucrurile după aceste standarde. Există unele doctrine pe care mulți 
oameni sunt capabili să le spună şi pe care le rostesc de mulți ani. Cu toate 
acestea, după ce au spus aceste lucruri de multe ori, firile lăuntrice ale 
oamenilor nu s-au schimbat, stările lor nu s-au transformat câtuși de puţin, 
iar punctele de vedere, modurile de gândire, punctul de plecare şi intenţiile 
din spatele acțiunilor lor nu s-au schimbat în niciun fel. Aşa că ar trebui să 
vă grăbiţi să renunţați la acele lucruri și să nu vă mai agăţaţi de ele. Cu 
siguranță, nu sunt adevărul. Când oamenii încep să practice pentru prima 
dată unele cuvinte, pare anevoios şi dificil, iar ei nu reuşesc să înțeleagă 
principiile. Cu toate acestea, după ce le experimentează și le practică pentru 
o perioadă de timp, simt că stările lor lăuntrice s-au îmbunătăţit, că inimile 
lor s-au apropiat de Dumnezeu, că au o inimă cu frică şi cu spaimă de 
Dumnezeu, că nu mai sunt atât de intransigenţi sau rebeli atunci când li se 


întâmplă lucruri, că intențiile şi dorinţele lor personale nu mai sunt la fel de 


puternice şi că pot să I se supună lui Dumnezeu. Această stare este pozitivă; 
aceste cuvinte sunt adevărul şi reprezintă calea cea dreaptă. Puteţi discerne 
lucrurile pe baza acestor principii. Nu va fi uşor să definiți adevărul într-o 
singură propoziție. Dacă l-aş defini într-o propoziţie, iar voi aţi putea 
înţelege adevărul după ce l-ați auzit, atunci ar fi bine. Însă dacă l-ați trata ca 
pe o regulă şi ca pe o doctrină pe care să o urmaţi, ar fi problematic — asta 
înseamnă să nu aveţi înţelegere spirituală. Așadar, v-am dat aceste principii, 
iar voi ar trebui să faceți comparații, să experimentați, să practicați şi să 
dobândiți cunoştinţe bazate pe experiență, în conformitate cu aceste 
principii. Nu trebuie doar să acționaţi şi să vă comportaţi conform acestor 
principii, ci ar trebui, de asemenea, să priviţi oamenii şi lucrurile şi să-i 
evaluaţi în conformitate cu aceste principii. Experimentând și practicând în 
acest fel, vei şti ce este adevărul. Dacă oamenii nu înțeleg ce este adevărul 
şi dacă nu ştiu că adevărul este reprezentat de cuvintele lui Dumnezeu, 
atunci pot ei dobândi viaţa? Pot obține o schimbare a vieții-firi? Deşi, din 
afară, cerinţele pe care Dumnezeu le prezintă oamenilor în cuvintele Sale 
nu sunt standarde atât de înalte şi sunt destul de simple, dacă nu înţelegi 
care este sensul implicit al adevărului sau cât de mult conţinut practic 
include adevărul și dacă tu înţelegi adevărul doar în termeni de cuvinte şi 
doctrine, nu vei putea niciodată să pătrunzi în adevărurile-realități în care 


Dumnezeu le cere oamenilor să intre. 

Note de subsol: 
a. Jianghu este un termen chinezesc care se referă la lumea fantastică a artiştilor în arte marțiale 


şi a criminalilor din China antică. 


Pe ce anume se bazează oamenii ca să trăiască? 


Despre ce aspect al adevărului vă doriți cel mai mult să auziţi astăzi? 
Vă voi oferi câteva subiecte dintre care să alegeţi şi putem avea părtăşie 
despre oricare vreţi. lată prima întrebare: cum te cunoşti pe tine însuţi? Care 
este calea de a te cunoaște pe tine însuţi? De ce ar trebui să te cunoşti pe 
tine însuți? A doua întrebare este: conform căror lucruri au trăit oamenii în 
toți anii lor de credință în Dumnezeu? Ai trăit conform cuvântului lui 
Dumnezeu şi adevărului sau ai trăit conform unor firi şi filosofii satanice? 
Ce comportament demonstrează că trăieşti conform cuvântului lui 
Dumnezeu şi conform adevărului? Dacă trăieşti conform unor firi şi 
filosofii satanice, cum se va manifesta şi se va dezvălui corupția ta? A treia 
întrebare este: ce este o fire coruptă? Am discutat anterior despre şase 
aspecte ale firilor corupte, aşa că voi vorbi despre ce stări sunt manifestările 
specifice ale acestor firi corupte. Acum este alegerea voastră. Care întrebare 
o înţelegeți cel mai puţin, dar vreţi să o înţelegeți cel mai mult şi vi se pare 
cel mai greu de priceput? (Alegem a doua întrebare.) Atunci vom avea 
părtăşie despre acest subiect. Chibzuiţi o clipă. Conform căror lucruri au 
trăit oamenii în toţi anii lor de credință în Dumnezeu și ce aspecte implică 
acest subiect? Punctul principal al acestei propoziții este cuvântul „căror”. 
Ce este inclus în sfera acestui „căror”? Care parte din acest cuvânt puteţi 
înţelege? Lucrurile pe care le considerați a fi cele mai importante, care ar 
trebui să fie practicate atunci când credeţi în Dumnezeu și pe care ar trebui 
să le aibă ființele umane se încadrează în sfera acestui cuvânt „căror”. Toate 
lucrurile cu care intrați în contact în viaţa de zi cu zi, toate lucrurile pe care 
calibrul şi capacitatea voastră de a pricepe vă permit să le înţelegeţi, pe care 
le considerați pozitive, pe care le considerați apropiate și aliniate 


adevărului, pe care le consideraţi a fi realitatea lucrurilor pozitive şi pe care 


le consideraţi a fi conform voii lui Dumnezeu, sunt lucrurile conform cărora 
ați trăit în timp ce L-aţi urmat pe Dumnezeu și v-aţi îndeplinit datoria în 
aceşti ani, aşa că le putem scoate la lumină şi putem avea părtăşie despre 
ele. La ce vă puteți gândi? (Consider că, în credința mea în Dumnezeu, 
trebuie doar să sufăr, să plătesc un preţ şi să obțin rezultate în datoria mea 
pentru a obţine mântuirea de la Dumnezeu.) Acest punct de vedere este un 
lucru pe care tu îl consideri pozitiv. Atunci care este diferența dintre acest 
punct de vedere şi cel al lui Pavel? Nu este aceeaşi esenţă? (Ba da, este.) 
Esenţa este aceeași. Nu este esenţa acestui punct de vedere doar o 
închipuire? (Ba da.) De-a lungul anilor, tu ai trăit conform acestei închipuiri 
şi conform lucrurilor pe care le crezi corecte. Te-ai bazat pe aceasta şi 
pentru a crede în Dumnezeu, a-ți îndeplini datoria şi a trăi viaţa 
bisericească. Aceasta este o situaţie. În primul rând, trebuie să confirmi 
dacă gândurile şi părerile tale sunt corecte și dacă au o bază în cuvântul lui 
Dumnezeu. Dacă tu crezi că sunt corecte, că au o bază şi că ceea ce faci 
înseamnă a practica adevărul, dar, de fapt, te înşeli, atunci acesta este lucrul 


despre care vom discuta în părtășia noastră de astăzi. 


Cel mai simplu mod de a comunica aspectul adevărului privind care 
este, mai exact, lucrul conform căruia au trăit oamenii este să începeţi cu un 
subiect pe care toată lumea îl poate înţelege, cazul lui Pavel, şi apoi să îl 
raportați la propriile voastre stări. De ce să discutăm despre Pavel? 
Majoritatea oamenilor ştiu povestea lui Pavel. Ce poveşti sau subiecte 
despre Pavel există în Biblie? De exemplu, care sunt dictoanele celebre ale 
lui Pavel sau care sunt caracteristicile, personalitatea şi talentele sale? 
Spuneţi-Mi. (Pavel a fost educat de un învățător al Legii, Gamaliel, ceea ce 
1-a adus un renume, echivalent cu absolvirea unei universităţi de prestigiu.) 
În termeni moderni, Pavel a fost un student la teologie care a absolvit o 


şcoală prestigioasă de teologie. Acesta este primul subiect relativ 


reprezentativ despre Pavel, referitor la formarea, nivelul de educație şi 
starea lui socială. Cât priveşte cel de-al doilea subiect, care este cel mai bine 
cunoscut dicton al lui Pavel? („M-am luptat lupta cea bună, mi-am sfârșit 
alergarea, am păzit credinţa. De acum mă așteaptă cununa dreptăţii” (2 
Timotei 4:7-8).) Aceasta este motivaţia pentru toată zbaterea sa. În termeni 
moderni, Pavel a suferit şi a plătit preţul, a lucrat şi a predicat Evanghelia, 
dar motivaţia sa a fost aceea de a obţine o cunună. Acesta este cel de-al 
doilea subiect. (Pavel a spus: „Pentru mine a trăi este Hristos, iar a muri 
este un câştig” (Filipeni 1:21).) Acesta este, de asemenea, unul dintre 
dictoanele clasice ale lui Pavel. Acesta este al treilea subiect. Tocmai am 
menţionat trei subiecte. Primul a fost că Pavel a fost elevul învățătorului 
legii Gamaliel, echivalentul unui absolvent de seminar din zilele noastre. 
Cu siguranţă, față de oamenii de rând, era erudit într-ale Bibliei. Ca 
absolvent al unei asemenea şcoli, Pavel avea cunoştinţe despre Vechiul 
Testament. Aceasta era educația pe care o avea Pavel. Cum i-a influenţat 
aceasta predicarea şi aprovizionarea viitoare a bisericilor? Se poate să fi 
avut unele beneficii, dar a provocat vreun rău? (Da, a provocat rău.) Se 
aliniază oare învățătura teologică se aliniază cu adevărul? (Nu, nu se 
aliniază.) Învățătura teologică reprezintă numai lucruri prefăcute, numai 
teorie goală. Nu este practică. Şi care a fost cel de-al doilea subiect? (Pavel 
a spus: „M-am luptat lupta cea bună, mi-am sfârșit alergarea, am păzit 
credința. De acum mă aşteaptă cununa dreptăţii.”) Pavel a trăit conform 
acestor cuvinte; le-a urmărit. Am putea spune, atunci, că acestea au fost 
intenția şi scopul lui Pavel în suferinţa sa, în preţul pe care l-a plătit? (Da.) 
Dacă este să ne exprimăm mai clar, intenția sa a fost să fie răsplătit, ceea ce 
înseamnă că şi-a dus la capăt alergarea, a plătit preţul şi a luptat lupta cea 
bună pentru a da aceste lucruri în schimbul unei cununi a dreptății. Acest 


lucru arată că anii de urmărire ai lui Pavel au avut scopul de a fi răsplătit și 


de a obţine o cunună a dreptății. Dacă nu ar fi fost aceasta intenția şi scopul 
său, oare ar fi putut să îndure atâta suferință şi să plătească un asemenea 
preț? Ar fi putut să facă lucrarea pe care a făcut-o şi să plătească prețul pe 
care l-a plătit prin meritul propriilor calităţi morale, ambiţii şi dorințe? (Nu.) 
Să presupunem că Domnul Isus i-ar fi spus înainte: „Când am lucrat pe 
pământ, M-ai persecutat. Oamenii ca tine sunt pedepsiți și blestemați. 
Indiferent ce faci, nu poţi răscumpăra asemenea greşeli; oricât de mult te-ai 
căi, nu te voi mântui”. Ce fel de atitudine ar fi avut Pavel? (L-ar fi 
abandonat pe Dumnezeu şi ar fi încetat să mai creadă.) Nu numai că nu ar fi 
crezut în Dumnezeu, dar L-ar fi respins pe Dumnezeu, ar fi negat că 
Domnul Isus este Hristos şi ar fi respins existenţa lui Dumnezeu în ceruri. 
Deci, conform căror lucruri a trăit Pavel? Nu Îl iubea sincer pe Dumnezeu 
şi nu era cineva care Îl asculta, așa că de ce a reuşit să continue să predice 
Evanghelia în ciuda atâtor necazuri? Este corect să spunem că principalul 
său sprijin a fost dorinţa sa de a primi binecuvântări; asta i-a dat puterea. De 
asemenea, atunci când Pavel văzuse marea lumină a lui Dumnezeu pe 
drumul spre Damasc, fusese orbit. Se aruncase la pământ, tremurând din 
toate încheieturile. Simțise măreția şi grozăvia lui Dumnezeu și se temea că 
Dumnezeu îl va distruge, așa că nu a îndrăznit să refuze însărcinarea dată de 
Dumnezeu. Trebuia să continue să predice Evanghelia, oricât de mari ar fi 
fost greutățile. Nu ar fi riscat să lenevească. Aceasta a fost o parte din 
motiv. Cea mai mare parte din motiv, însă, a fost dorinţa lui excesivă de a fi 
binecuvântat. Ar fi procedat, oare, astfel fără dorinţa de a fi binecuvântat, 
fără acea rază de speranţă? Cu siguranţă că nu. Al treilea subiect a fost că 
Pavel a mărturisit că, pentru el, a trăi înseamnă Hristos. Să ne uităm mai 
întâi la lucrarea lui Pavel. Avea o mulţime de cunoștințe despre religie; avea 
un anumit renume şi o educație destul de specifică. Se poate spune că era 


mai învăţat decât oamenii de rând. Deci, pe ce s-a bazat pentru a-și face 


lucrarea? (Pe darurile, talentele şi cunoştinţele sale despre Biblie.) După 
cum se pare, se poate să fi răspândit Evanghelia și să fi mărturisit despre 
Domnul Isus, dar a mărturisit doar despre numele Domnului Isus; nu a 
mărturisit cu adevărat că Domnul Isus este Dumnezeu care Se manifestă şi 
săvârşeşte lucrări, că Domnul Isus este Dumnezeu Însuși. Aşadar, atunci, 
despre cine a mărturisit cu adevărat Pavel? (A mărturisit despre el însuși. El 
a spus: „Pentru mine a trăi este Hristos, iar a muri este un câştig.”) Ce 
presupun cuvintele sale? Că Pavel era Hristos, Domnul şi Dumnezeu, nu 
Domnul Isus. Pavel a putut să alerge și să predice astfel datorită intenţiilor 
şi ambițiilor sale. Care era ambiția lui? Să-i facă pe toți oamenii, pe cei 
cărora le propovăduia sau pe cei care auzeau de el, să creadă că el trăia ca 
Hristos şi ca Dumnezeu. Acesta este un aspect, el trăia conform dorințelor 
sale. De asemenea, lucrarea lui Pavel se baza pe cunoștințele sale biblice. 
Toate predicile și cuvintele sale arătau că avea cunoştinţe despre Biblie. El 
nu a discutat despre lucrarea şi luminarea de la Duhul Sfânt sau despre 
adevărurile-realități. Aceste subiecte nu se regăsesc nicăieri în scrisorile 
sale şi cu siguranță nu a avut acest tip de experienţă. Pavel nu a mărturisit 
nicăieri în lucrarea sa despre cuvintele pe care le-a rostit Domnul Isus. Dacă 
ne referim, de exemplu, la învățătura Domnului Isus privind modul în care 
oamenii ar trebui să practice mărturisirea şi căința sau la numeroasele 
cuvinte de învățătură pe care Domnul Isus le-a adresat oamenilor, Pavel nu 
le-a predicat niciodată. Niciuna dintre lucrările lui Pavel nu s-a referit în 
vreun fel la cuvintele Domnului Isus și tot ceea ce a predicat erau lucruri 
din învățătura şi teoria teologică pe care o studiase. În ce constau acele 
lucruri din învăţătura şi teoria teologică? În noţiuni, închipuiri, filosofii şi 
deducții umane, precum şi experienţe derivate, lecţii şi aşa mai departe. Pe 
scurt, toate acele lucruri apar din gândirea umană şi reflectă gânduri și 


păreri umane; nimic din toate acestea nu reprezintă adevărul şi cu atât mai 


puţin este în concordanţă cu adevărul. Toate acestea sunt în contradicție cu 


adevărul. 


După ce ați ascultat exemplul lui Pavel, comparaţi-vă cu el. Cât 
priveşte subiectul despre care vorbim astăzi, „Conform căror lucruri au trăit 
oamenii în toți anii lor de credință în Dumnezeu”, vă aduce acesta aminte 
de unele dintre stările și comportamentele voastre? (Mă face să mă gândesc 
la faptul că eu cred că, dacă nu voi avea niciodată o familie, dacă nu voi 
trăda niciodată însărcinarea dată de Dumnezeu, dacă nu mă voi plânge lui 
Dumnezeu când voi trece prin mari încercări, în cele din urmă, Dumnezeu 
nu mă va lăsa să mor.) Asta înseamnă să trăieşti prin dorințe, ceea ce se 
apropie oarecum de subiectul părtăşiei de astăzi şi se referă la o stare reală. 
Este un punct de vedere asupra urmăririi practice în viața reală. Altceva? 
(Eu am următorul punct de vedere: consider că, atât timp cât ÎI urmez pe 
Dumnezeu până la capăt în credința mea, cu siguranță voi fi binecuvântat și 
voi obține un final şi o destinație minunată.) O mulțime de oameni gândesc 
la fel, nu-i așa? Practic, este un punct de vedere cu care toată lumea poate fi 
de acord într-o oarecare măsură. Are cineva un punct de vedere diferit? Să-l 
auzim. Vă atrag atenţia asupra următorului lucru: unii cred în Dumnezeu de 
mulți ani şi, pe baza experienţelor proprii, a închipuirilor sau a unor tipuri 
de experienţe și a unor exemple pe care le-au obținut citind cărți spirituale, 
rezumă unele abordări legate de practică, precum modul în care credincioşii 
în Dumnezeu ar trebui să acţioneze pentru a deveni spirituali, cum ar trebui 
să acționeze pentru a practica adevărul şi așa mai departe. Ei cred că aşa 
practică adevărul şi că, procedând astfel, pot împlini voia lui Dumnezeu. De 
exemplu, când unii suferă din cauza bolii, această chestiune impune 
căutarea voii lui Dumnezeu şi a adevărului. Acesta este unul dintre 
principalele lucruri pe care credincioşii în Dumnezeu ar trebui să le ştie, dar 


cum practică ei? Spun astfel: „Această boală a fost orchestrată de 


Dumnezeu, iar eu trebuie să trăiesc prin credință, aşa că nu voi lua 
medicamente, nu voi face injecții şi nu voi merge la spital. Ce părere ai 
despre credința mea? Este puternică, nu-i aşa?” Are credință acest tip de 
persoană? (Da.) Sunteţi de acord cu acest punct de vedere şi aşa practicaţi şi 
voi. Credeţi că, dacă sunteți bolnavi, a nu face injecții, a nu lua 
medicamente sau a nu merge la doctor este echivalent cu practicarea 
adevărului pentru a împlini voia lui Dumnezeu. Deci, pe ce bază spuneți că 
aceasta înseamnă că practicaţi adevărul? Este corect să practicați astfel? 
Care este baza? Aţi văzut să fie validată? Nu sunteţi siguri. Din moment ce 
nu ştiţi dacă acest lucru este sau nu în conformitate cu adevărul, de ce 
insistați să practicați astfel? Dacă sunteți bolnavi, continuaţi doar să vă 
rugați lui Dumnezeu, nu faceţi injecții, nu luaţi medicamente, nu mergeţi la 
doctor şi doar vă bazaţi în sinea voastră pe Dumnezeu şi vă rugați lui 
Dumnezeu, cerându-l să vă scape de această boală sau lăsându-vă la mila 
Lui — este corect să practicați astfel? (Nu.) Credeţi abia acum că este 
incorect sau v-aţi dat seama de acest lucru înainte? (În trecut, când mă 
îmbolnăveam, consideram că a merge la doctor sau a lua medicamente era o 
metodă externă şi o expresie a necredinţei, aşa că mă bazam pe rugăciune 
sau pe alte metode pentru a rezolva problema.) Implică aceasta că, dacă 
Dumnezeu îţi dă o boală, iar tu mergi să îţi fie vindecată, atunci ÎL trădezi pe 
Dumnezeu și nu asculți de aranjamentele Lui pentru tine? (Acesta a fost 
punctul meu de vedere.) Aşadar, credeţi că acest punct de vedere este corect 
sau greşit? Sau încă sunteţi confuzi şi nu ştiţi dacă este corect sau greşit și 
credeţi că, la urma urmei, aşa ați procedat întotdeauna şi nimeni nu v-a spus 
că este greşit, nu vă simţiți vinovaţi pentru asta, aşa că practicaţi în 
continuare astfel? (Întotdeauna am practicat astfel şi nu am simțit nimic 
anume.) Atunci vă simțiți puțin confuzi că faceți acest lucru? Să lăsăm la o 


parte dacă aveţi dreptate sau nu, dar putem fi siguri de cel puţin un lucru, și 


anume că a practica astfel nu este în acord cu adevărul. Pentru că, dacă ar fi 
fost în acord cu adevărul, aţi fi ştiut cel puţin ce adevăr-principiu urmaţi și 
sub incidența cărui principiu se încadrează această practică. Când însă 
analizăm acum acest lucru, vedem că oamenii acționează astfel pe baza 
închipuirilor proprii. Este o constrângere pe care şi-o impun singuri. În plus, 
oamenii şi-l impun drept standard pentru ei înşişi în baza închipuirilor 
proprii, considerând că ar trebui să procedeze astfel când sunt bolnavi, însă 
nu știu exact ce le cere Dumnezeu sau ce intenționează El. Ei stabilesc doar 
un fel de metodă pentru comportamentul lor pe baza închipuirilor proprii, 
fără să ştie ce rezultat vor obține comportându-se astfel. Conform căror 
lucruri trăiesc oamenii atunci când sunt în această stare? (Conform 
închipuirilor proprii.) Există o noţiune în cadrul acestor închipuiri? Care 
este noțiunea lor? (Că pot câștiga aprobarea lui Dumnezeu practicând 
astfel.) Aceasta este o noțiune. Este aceasta înțelegerea corectă a 
problemei? (Nu.) Aici avem o definiție și un rezultat: când trăieşti conform 


unei asemenea noțiuni și închipuiri, nu practici adevărul. 


Până în acest moment, vă veţi fi gândit destul de mult la subiectul „Pe 
ce anume se bazează oamenii ca să trăiască?” și ştiţi mai mult sau mai puțin 
despre ce se va avea părtăşie în acesta. Așadar, haideţi să discutăm despre 
câteva tipuri de stări. Ascultaţi cu atenție și meditaţi în timp ce ascultați. De 
ce să meditați? Ca să comparați stările despre care vorbesc cu stările 
voastre, să le pricepeți şi să aflați că aveţi aceste tipuri de stări şi probleme, 
iar apoi să căutați adevărul pentru a le remedia, străduindu-vă să trăiţi 
conform adevărului, în loc să trăiţi conform diverselor lucruri care nu au 
nicio legătură cu acesta. „Pe ce anume se bazează oamenii ca să trăiască?” 
este un subiect care abordează o mulțime de lucruri, aşa că haideţi să 
începem cu darurile. Unii oameni pot vorbi clar și elocvent. În interacţiunea 


şi discuţiile cu ceilalți, sunt volubili, buni oratori și în special ageri la minte. 


În orice situaţie, ei știu exact ce trebuie să spună. În casa lui Dumnezeu, îşi 
îndeplinesc şi îndatoririle cu oratoria și istețimea lor. Cuvintele lor false și 
mieroase transformă problemele obişnuite în non-probleme. Ei par capabili 
să rezolve o mulțime de probleme. Cu mintea lor strălucită, îmbinată cu 
experiența lor în societate și cu perspicacitatea lor, îşi pot da seama ce se 
petrece în legătură cu orice lucru obişnuit care li se întâmplă; este nevoie 
doar să spună câteva cuvinte pentru a rezolva problema. Ceilalţi îi admiră, 
spunându-și: „Ei pot rezolva lucrurile atât de uşor. Oare eu de ce nu pot?” 


A. 


îşi spun: „lată, 


3 


De asemenea, se simt foarte mulţumiţi de ei înşişi şi 
Dumnezeu mi-a dat această elocvență și volubilitate, această minte 
inteligentă, această perspicacitate și această capacitate de a reacționa rapid, 
aşa că nu există nimic cu care să nu mă descurc!” Şi aici apare problema. 
Cineva care este volubil şi isteţ îşi poate folosi talentele şi abilitățile pentru 
a îndeplini unele îndatoriri şi, în timp ce-şi face datoria, rezolvă unele 
probleme sau face câteva lucruri pentru casa lui Dumnezeu, dar, dacă 
examinezi în detaliu tot ceea ce face, doar vei rămâne cu un semn de 
întrebare: oare tot ceea ce face este în acord cu adevărul, este în acord cu 
adevărurile-principii şi împlineşte voia lui Dumnezeu? Adesea, astfel de 
oameni nu înțeleg adevărul sau cum să acţioneze în conformitate cu 
adevărul, dar îşi îndeplinesc, totuşi, îndatoririle. Însă, indiferent cât de bine 
îşi îndeplinesc îndatoririle, pe ce se bazează? Care este punctul de plecare al 
îndeplinirii îndatoririlor lor? Gândirea, perspicacitatea şi oratoria lor. Există 
o astfel de persoană printre voi? (Da.) Oare persoana care trăieşte conform 
minţii sale, conform IQ-ului ridicat sau conform volubilității şi oratoriei 
sale ştie dacă ceea ce face este în acord cu adevărurile-principii? (Nu.) 
Aveţi principii când acţionaţi? Sau, cu alte cuvinte, când acționaţi, o faceți 
conform filosofilor satanice, conform propriei istețimi, inteligenţe şi 


înţelepciuni, sau o faceţi conform cuvintelor lui Dumnezeu și adevărurilor- 


principii? Dacă acționați mereu conform filosofiilor satanice, conform 
preferințelor şi ideilor proprii, atunci acţiunile voastre nu au principii. Dacă 
însă puteți căuta adevărul și acționa conform cuvintelor lui Dumnezeu, 
conform  adevărurilor-principii, asta înseamnă să acționați în baza 
principiilor. Există ceva în modul în care vorbiţi şi acţionaţi acum care să 
fie contrar adevărului? Vă opuneţi principilor? Când o faceţi, vă daţi seama 
de acest lucru? (Uneori.) Ce faceţi în acele momente? (Ne rugăm lui 
Dumnezeu, ne întărim hotărârea de a ne căi și Îi jurăm lui Dumnezeu că nu 
vom mai acţiona niciodată în acel mod.) Şi, data viitoare când vi se 
întâmplă ceva asemănător, acționaţi din nou în acel mod şi vă întăriți din 
nou hotărârea? (Da.) Întotdeauna recurgeţi din nou la această metodă ori de 
câte ori vi se întâmplă ceva — ei bine, odată ce hotărârea vă este întărită, 
chiar puneţi adevărul în practică? Chiar acționați principial? Vă este clar 
acest lucru? Mulţi oameni nu caută adevărul atunci când li se întâmplă ceva, 
ci trăiesc conform propriilor metode mărunte, conform darurilor lor. Oare a 
fi inteligent şi elocvent este singurul dar care există? Cum altfel se 
manifestă viaţa conform darurilor? De exemplu, unora le place foarte mult 
să cânte şi pot cânta un cântec întreg după ce îl ascultă de două sau trei ori. 
Prin urmare, ei au îndatoriri în acest domeniu și cred că această datorie le 
este dată de Dumnezeu. Acest sentiment este corect şi exact. De-a lungul 
anilor, ei învață multe imnuri şi, cu cât cântă mai mult, cu atât devin mai 
buni. Cu toate acestea, există o problemă de care nu sunt conștienți. Care 
este aceasta? Ei cântă din ce în ce mai bine şi consideră că acest dar este 
viaţa lor. Nu este greșit? Ei trăiesc în fiecare zi conform darului lor şi, 
deoarece cântă imnuri în fiecare zi, cred că au câştigat viaţa, dar nu este 
aceasta doar o iluzie? Chiar dacă ești emoţionat de cântec, chiar dacă unii se 
bucură şi alții beneficiază de asta, poate acest lucru să dovedească faptul că 


al câștigat viaţa? Este greu de spus. Depinde de cât de mult înţelegi 


adevărul, dacă îl poți practica, dacă ai principii în acțiunile şi datoria ta şi 
dacă ai o mărturie reală bazată pe experienţă. Doar din aceste aspecte poţi 
judeca dacă oamenii dețin adevărurile-realități. Dacă dețin adevărurile- 
realități, ei sunt cei care au viață, în special cei care pot să aibă frică de 
Dumnezeu şi să se ferească de rău, precum şi cei care pot să-L iubeasccă pe 
Dumnezeu şi să-L asculte cu adevărat. Dacă o persoană are daruri și talente 
ŞI, de asemenea, obţine rezultate bune în datoria sa, dar nu urmăreşte 
adevărul și trăieşte doar prin darurile sale, îşi etalează calificările şi nu se 
supune niciodată nimănui, poate să aibă viaţa? Cheia pentru a afla dacă 
cineva are viaţă sau nu este dacă deţine adevărurile-realități. Cum poate o 
persoană cu talente și daruri să dobândească adevărul? Cum poate trăi fără 
să se bazeze pe daruri? Cum poate scăpa de un astfel de trai? Ar trebui să 
caute adevărul. În primul rând, ar trebui să cunoască în mod clar diferența 
dintre ce sunt darurile și ce este viaţa. Când cineva are un dar sau un talent 
înseamnă că este în mod inerent mai bun la ceva sau excelează într-un 
anumit fel în comparaţie cu alții. De exemplu, este posibil să reacționezi un 
pic mai rapid decât alții, să înţelegi ceva un pic mai rapid decât alții, să-ți fi 
însușit anumite abilități profesionale sau să fu un vorbitor elocvent şi aşa 
mai departe. Acestea sunt daruri şi talente pe care le poate avea o persoană. 
Dacă ai anumite talente şi puncte forte, modul în care le înţelegi și le 
gestionezi este foarte important. Să crezi că eşti de neînlocuit pentru că 
nimeni altcineva nu are talentele şi darurile tale şi că practici adevărul dacă 
te foloseşti de darurile și talentele tale pentru a-ţi îndeplini datoria — este 
corect sau greşit acest punct de vedere? (Greşit.) De ce spuneți că este 
greşit? Ce sunt, mai exact, talentele şi darurile? Cum ar trebui să le 
înţelegeți, să le folosiți şi să le gestionaţi? De fapt, indiferent de darul sau 
talentul pe care îl aveţi, nu înseamnă că deţineţi adevărul și viața. Dacă 


oamenii au anumite daruri şi talente, este potrivit ca ei să îndeplinească o 


datorie care necesită folosirea acestor daruri şi talente, dar asta nu înseamnă 
că ei practică adevărul şi nici că fac lucrurile conform principiilor. De 
exemplu, dacă te-ai născut cu un dar pentru a cânta, capacitatea ta de a 
cânta reprezintă practicarea adevărului? Înseamnă că tu cânţi conform 
principiilor? Nu înseamnă asta. Să presupunem, de exemplu, că ai un talent 
înnăscut pentru cuvinte și că eşti un bun scriitor. Dacă nu înţelegi adevărul, 
poate scriitura ta să fie conform adevărului? Înseamnă neapărat că ai o 
mărturie bazată pe experiență? (Nu, nu înseamnă asta.) Prin urmare, 
darurile şi talentele sunt diferite de adevăr şi nu pot fi comparate. Indiferent 
ce dar ai, dacă nu urmăreşti adevărul, nu îți vei îndeplini bine datoria. Unii 
oameni își etalează adesea darurile şi, în general, consideră că sunt mai buni 
decât alții, aşa că îi dispreţuiesc pe ceilalți și nu sunt dispuşi să coopereze 
cu alții când îşi îndeplinesc îndatoririle. Vor să fie mereu la conducere, şi, 
din această cauză, încalcă adesea principiile când îşi îndeplinesc îndatoririle 
şi nici nu le este prea eficientă lucrarea. Darurile i-au făcut aroganți și 
neprihăniți de sine, i-au făcut să îi dispreţuiască pe ceilalți şi să considere 
mereu că sunt mai buni decât ceilalți și că nimeni nu este la fel de bun ca ei, 
iar din această cauză devin îngâmfaţi. Nu cumva aceşti oameni au fost 
ruinați de darurile lor? Ba chiar așa s-a întâmplat. Oamenii cu daruri şi 
talente au toate şansele să fie aroganți şi neprihăniți de sine. Este un lucru 
foarte periculos să nu urmărească adevărul şi să trăiască mereu conform 
darurilor lor. Indiferent ce datorie îndeplineşte o persoană în casa lui 
Dumnezeu, indiferent ce fel de talent are, dacă nu urmăreşte adevărul, 
atunci cu siguranţă nu-și va îndeplini datoria. Indiferent de darurile și 
talentele pe care le are o persoană, ea ar trebui să îndeplinească bine acel tip 
de datorie. Dacă poate şi să înțeleagă adevărul şi să facă lucrurile în 
conformitate cu principiile, atunci darurile și talentele sale vor juca un rol în 


îndeplinirea acelei datorii. Cei care nu acceptă adevărul, nu caută 


adevărurile-principii şi se bazează doar pe darurile lor pentru a face ceva nu 
vor obține niciun rezultat din îndeplinirea îndatoririlor personale şi riscă să 
fie alungați. lată un exemplu: unii oameni sunt talentați la scris, dar nu 
înţeleg adevărul şi nu există niciun adevăr-realitate în ceea ce scriu. Cum 
poate acest lucru să-i edifice pe alții? Are mai puţin efect decât cineva care 
este needucat, dar înțelege adevărul discutând despre mărturia sa. Mulţi 
oameni trăiesc prin daruri şi consideră că sunt personalităţi utile în casa lui 
Dumnezeu, dar, spuneţi-Mi, dacă nu ajung niciodată să urmărească 
adevărul, mai sunt ei valoroşi? Dacă cineva are daruri şi talente, dar îi 
lipsesc adevărurile-principii, poate îndeplini bine o datorie? Cine discerne și 
pricepe cu adevărat această problemă va şti cum trebuie tratate darurile și 
talentele. Ce ar trebui să faci, dacă starea ta este una în care te lauzi mereu 
cu darurile tale şi crezi că deții adevărul-realitate, că eşti mai bun decât alții, 
în timp ce, în sinea ta, îi desconsideri? Trebuie să cauţi adevărul; trebuie să 
discerni esenţa acțiunii de a te lăuda cu darurile. Nu este oare culmea 
nesăbuinței şi a ignoranței să te lauzi cu darurile? Dacă cineva este 
elocvent, înseamnă asta că deţine adevărul-realitate? Faptul că o persoană 
are daruri înseamnă că deține adevărul şi viaţa? Cineva care se laudă cu 
darurile sale, deşi nu deţine nicio realitate, nu este oare neruşinat? Dacă ar 
discerne aceste lucruri, nu s-ar mai lăuda. Să vă mai pun o întrebare: care 
este cea mai mare provocare cu care se confruntă acești oameni care au 
destul de multe daruri și talente? Aveţi experienţă în acest sens sau aţi fost 
expuşi la aşa ceva? (Cea mai mare provocare a lor este că întotdeauna 
consideră că sunt mai buni decât alții, că sunt buni din toate punctele de 
vedere. Sunt atât de aroganți şi îngâmfați; îi desconsideră pe toți. Unor 
astfel de oameni nu le este uşor să accepte şi să practice adevărul.) Asta e o 
parte a problemei. Ce altceva? (Le este greu să renunţe la darurile şi 


talentele lor. Ei cred întotdeauna că pot rezolva o mulțime de probleme, 


folosindu-şi darurile şi talentele. Pur și simplu nu ştiu cum să privească 
lucrurile conform adevărului.) (Oamenii înzestrați cred întotdeauna că pot 
rezolva singuri totul, aşa că, atunci când li se întâmplă ceva, le este greu să 
se bazeze pe Dumnezeu şi nu sunt dispuși să caute adevărul.) Ceea ce 
spuneţi reprezintă purul adevărul, nimic altceva. Oamenii care sunt 
înzestrați şi au talente cred că sunt foarte isteți, că înţeleg totul, dar nu ştiu 
că darurile şi talentele nu reprezintă adevărul, că aceste lucruri nu au nicio 
legătură cu adevărul. Când oamenii se bazează pe darurile şi închipuirile lor 
atunci când acționează, gândurile şi opiniile acestora sunt adesea contrare 
adevărului — însă ei nu pot vedea acest lucru și cred în continuare: „Uite ce 
istet sunt; am făcut alegeri atât de deștepte! Am luat decizii atât de 
înțelepte! Niciunul dintre voi nu se poate ridica la nivelul meu.” Trăiesc 
veşnic într-o stare de narcisism şi apreciere de sine. Le este greu să-şi 
liniștească inima şi să contemple ceea ce le cere Dumnezeu, ceea ce este 
adevărul şi care sunt adevărurile-principii. Aşadar, le este greu să înţeleagă 
adevărul și, deşi îndeplinesc îndatoriri, nu sunt capabili să practice adevărul 
şi astfel, le este, totodată, foarte greu să pătrundă în adevărul-realitate. Pe 
scurt, dacă o persoană nu poate să urmărească şi să accepte adevărul, atunci, 
indiferent de darurile sau talentele pe care le are, nu va fi capabilă să-și 
îndeplinească bine datoria — în privinţa acestui lucru nu poate exista nici cea 


mai mică îndoială. 


Darurile şi talentele pot fi considerate similare. Ce talente există? Unii 
oameni sunt deosebit de pricepuţi la un anumit tip de tehnologie. De 
exemplu, unora le place să meşterească la dispozitive şi există persoane 
foarte pricepute la electronică, care sunt în elementul lor când este vorba de 
utilizarea acelor coduri interne ale calculatorului sau a programelor pentru 
calculator. Pot stăpâni aceste lucruri şi le pot reţine foarte repede — cu alte 


cuvinte, capacitatea lor de a înțelege şi de a memora aceste lucruri este 


extraordinară. Acesta este un talent. Unii oameni sunt pricepuţi la învăţarea 
limbilor străine. Indiferent ce limbă învață, o învaţă foarte repede, iar 
memoria lor o depăşeşte pe cea a oamenilor obişnuiţi. Unii oameni se 
pricep la cântat, la dans ori la artă, unii se pricep la machiaj şi la actorie, 
alții se pricep să regizeze şi aşa mai departe. Indiferent ce fel de talent are, 
atât timp cât o persoană se implică într-un fel de muncă, acest lucru are 
legătură cu subiectul: „Pe ce anume se bazează oamenii ca să trăiască”. De 
ce trebuie să disecăm darurile şi talentele omeneşti? Pentru că oamenilor le 
place să trăiască bazându-se pe darurile şi talentele lor şi le consideră drept 
un capital, o sursă a mijloacelor lor de trai, viață şi valoare, scop de urmărit 
şi semnificaţie a vieţii lor. Oamenii simt că le este firesc să se bazeze pe 
aceste lucruri pentru a trăi şi le consideră o parte indispensabilă a vieții 
omeneşti. În prezent, aproape toată lumea trăieşte în funcţie de darurile şi 
talentele sale. Conform cărui fel de daruri trăieşte fiecare dintre voi? (Cred 
că am un dar pentru limbaj. Așa că răspândesc Evanghelia folosind acest 
dar — când discut cu o persoană care investighează adevărata cale, o pot 
atrage aproape şi ea doreşte să asculte ceea ce îi spun.) Aşadar, este bine sau 
nu că ai acest dar? (Acum că am auzit părtăşia lui Dumnezeu, cred că acest 
dar m-ar împiedica să caut adevărurile-principii.) Spui că nu este bine să ai 
un dar pentru limbaj şi că nu vei mai dori să foloseşti acest dar, aşa este? 
(Nu.) Atunci, ce vrei să spui? Trebuie să înțelegeţi acum care este obiectivul 
discuţiei de astăzi, pe care dintre problemele voastre vi le va rezolva, ce este 
greşit şi ce este corect privind traiul conform acestor daruri. Trebuie să vă 
fie clare aceste lucruri. Dacă nu le înţelegeţi şi dacă, în cele din urmă, după 
atâtea discuţii, simţiți că lucrurile corecte sunt greşite, că lucrurile greşite 
sunt, de asemenea, greșite, că tot ceea ce faceţi este greşit, puteți rezolva 
problema traiului conform darurilor voastre? (Nu. Bazându-mă pe darul 


meu pentru limbaj ca să răspândesc Evanghelia, cred că intenţia mea nu este 


de a-mi îndeplini bine datoria pentru a-L mulţumi pe Dumnezeu, ci, în 
schimb, că este de a mă da mare, de a mă admira și de a avea o părere bună 
despre mine.) Tocmai ai exprimat motivul pentru care a trăi conform 
darurilor tale este greșit. Crezi că acest dar este capitalul tău, o realizare a 
valorii tale personale, dar aceste gânduri şi acest punct de origine sunt 
greşite. Cum poţi rezolva această problemă? (Trebuie să ştiu că darul meu 
este doar un instrument pentru a-mi îndeplini datoria. Scopul folosirii 
darului meu este de a-mi îndeplini bine datoria şi de a duce la bun sfârşit 
însărcinarea dată de Dumnezeu.) După ce vei gândi astfel, vei fi brusc 
capabil să practici adevărul? (Nu.) Atunci cum poţi ajunge să practici 
adevărul şi să nu trăieşti conform acestor daruri? Dacă îți foloseşti darurile 
pentru a te lăuda cu abilităţile şi aptitudinile tale când îți îndeplinești 
datoria, atunci trăieşti conform darurilor tale. Totuşi, dacă îți foloseşti 
darurile şi cunoștințele pentru a-ţi îndeplini bine datoria şi pentru a-ţi arăta 
loialitatea, iar apoi eşti capabil să satisfaci voia lui Dumnezeu şi să obții 
rezultatele pe care Dumnezeu le cere şi dacă meditezi la felul în care să 
vorbeşti şi la ce să spui, astfel încât să poţi depune mai bine mărturie pentru 
Dumnezeu şi să te descurci mai bine la a-i ajuta pe ceilalți să înţeleagă și să 
le fie clar ce lucrare face Dumnezeu și, în cele din urmă, să îi ajuţi pe 
ceilalți să accepte lucrarea lui Dumnezeu, atunci practici adevărul. Există 
vreo diferență aici? (Da.) V-aţi lăsat vreodată duşi de val în timp ce vă 
etalați darurile, talentele sau abilitățile și ați uitat că vă făceați datoria și, în 
schimb, v-aţi dat mari în faţa altora, ca necredincioşii? Vi s-a întâmplat 
vreodată acest lucru? (Da.) Aşadar, în aceste situații, care este starea 
lăuntrică a unei persoane? Este o stare de îngăduință, în care acesteia îi 
lipseşte o inimă cu frică de Dumnezeu, reținerea sau vinovăția, în care nu 
există obiective sau principii în mintea sa când acționează și în care şi-a 


pierdut deja minimul de demnitate şi decentă pe care un creștin ar trebui să 


îl aibă. În ce se transformă acest lucru? Se transformă în faptul că se dă 
mare cu abilităţile sale şi îşi vinde personalitatea. În timpul îndeplinirii 
datoriei tale, experimentezi adesea stări în care nu-ţi pasă decât să-ți etalezi 
talentele şi darurile şi în care nu cauţi adevărul? Când te afli într-o astfel de 
stare, poţi să-ţi dai seama singur de acest lucru? Îţi poţi schimba parcursul? 
Dacă îți poți da seama de acest lucru şi îţi poţi schimba parcursul, atunci vei 
putea să practici adevărul, dar dacă eşti mereu astfel şi experimentezi 
această stare în mod repetat, o perioadă îndelungată, atunci eşti o persoană 
care trăieşte în totalitate bazându-se pe darurile sale şi care nu practică 
deloc adevărul. De unde credeți că vine reținerea voastră şi ce anume 
determină puterea ei? Cât de mult iubeşti adevărul şi cât de mult urăști răul 
sau lucrurile negative sunt ceea ce o determină. Când ai înţeles adevărul şi, 
de asemenea, când urăști lucrurile negative nu vei dori să faci rău — şi, pur 
şi simplu apare un simţ al constrângerii. Este imposibil ca oamenii care nu 
iubesc adevărul să urască lucrurile rele. De aceea, ei nu au simțul 
constrângerii şi, fără acesta, sunt predispuşi să cedeze destrămării, fără 
constrângere. Sunt arbitrari, nesăbuiţi şi nu le pasă deloc cât de mult rău 


fac. 


Mai există o stare pe care o experimentează oamenii care trăiesc 
bazându-se pe darurile lor. Indiferent de talentele, darurile sau competențele 
pe care le au unii, dacă ei doar acționează şi trudesc, nu au căutat niciodată 
adevărul și nici nu au încercat să înţeleagă voia lui Dumnezeu, ca şi cum 
conceptul de a practica adevărul nu există în mintea lor, iar singurul lor 
impuls este să termine treaba şi să ducă la bun sfârşit sarcina, nu reprezintă 
aceasta un trai în întregime conform darurilor şi talentelor, abilităților și 
competenţelor pe care le au? În credinţa lor în Dumnezeu, ei vor doar să 
trudească astfel încât să poată câștiga binecuvântări și să-și dea la schimb 


darurile şi competențele pentru binecuvântările lui Dumnezeu. Aceasta este 


starea în care se află majoritatea oamenilor. Cei mai mulți dintre oameni 
nutresc această perspectivă mai ales atunci când casa lui Dumnezeu le 
atribuie o muncă de rutină — tot ceea ce fac este să trudească. Cu alte 
cuvinte, ei vor să se bazeze pe trudă pentru a-și îndeplini obiectivele. 
Uneori, fac asta vorbind sau aruncând o privire la ceva şi, alteori, prin 
activități manuale ori prin alergătură. Ei cred că, făcând acest lucru, au 
contribuit foarte mult. Aceasta înseamnă să trăieşti bazându-te pe darurile 
tale. De ce spunem că a trăi conform darurilor și talentelor tale înseamnă a 
trudi mai degrabă decât a-ţi face datoria, ca să nu mai vorbim de a practica 
adevărul? Există o diferenţă. De exemplu, să presupunem că ţi se dă o 
sarcină de către casa lui Dumnezeu și, după ce ţi-ai asumat-o, te gândeşti 
cum să o duci la bun sfârşit cât mai repede, astfel încât să poți raporta 
conducătorului tău şi să primeşti laudele acestuia. S-ar putea chiar să ai o 
atitudine destul de conştiincioasă şi să stabilești un plan detaliat, dar te 
concentrezi doar pe finalizarea sarcinii şi pe realizarea acesteia pentru ca 
alții să o vadă. Sau s-ar putea să-ţi stabileşti un standard în timp ce o faci, 
gândindu-te cum să procedezi astfel încât să te satisfacă, să te facă fericit şi 
să îndeplinească standardul de perfecțiune pe care tu îl cauţi. Indiferent cum 
îți stabilești standardele, dacă ceea ce faci nu are nicio legătură cu adevărul, 
dacă nu este făcut după ce ai căutat adevărul şi după ce ai ajuns să înţelegi 
şi să confirmi cerințele lui Dumnezeu, şi dacă, în schimb, este făcut orbește 
şi cu o minte confuză, reprezintă o trudă. Asta înseamnă să acționezi 
bazându-te pe mintea, darurile, abilitățile și competențele tale, cu 
mentalitatea împlinirii dorințelor. Care este rezultatul când acţionezi astfel? 
Poate că finalizezi sarcina şi nimeni nu îți semnalează nicio problemă. Eşti 
foarte fericit, dar, în procesul de îndeplinire a sarcinii, pentru început, nu ai 
înţeles voia lui Dumnezeu. În al doilea rând, nu ai făcut-o cu toată inima, cu 


tot cugetul şi cu toată puterea ta; inima ta nu a căutat adevărul. Dacă ai fi 


căutat adevărurile-principu și ai fi căutat voia lui Dumnezeu, atunci 
îndeplinirea sarcinii tale ar fi fost la înălțimea standardelor. De asemenea, ai 
fi putut intra în adevărurile-realități şi ai fi putut înţelege cu exactitate că 
acțiunile tale au fost conform voii lui Dumnezeu. Totuşi, dacă nu te implici 
din toată inima și faci sarcina într-un mod confuz, chiar dacă treaba va fi 
terminată şi sarcina va fi îndeplinită, nu vei şti în inima ta cât de bine ai 
făcut-o, nu vei avea standarde şi nu vei şti dacă sarcina a fost făcută în 
conformitate cu voia lui Dumnezeu sau cu adevărul. În acest caz, nu vă 


îndepliniți datoria, ci faceţi un serviciu. 


Toţi cei care cred în Dumnezeu ar trebui să-l înțeleagă voia. Numai cei 
care îşi îndeplinesc bine îndatoririle Îl pot mulţumi pe Dumnezeu, iar 
îndeplinirea îndatoririlor de către aceştia poate fi satisfăcătoare numai prin 
îndeplinirea însărcinării date de Dumnezeu. Există un standard pentru 
îndeplinirea însărcinării date de Dumnezeu. Domnul Isus a spus: „Să-L 
iubeşti pe Domnul, Dumnezeul tău, cu toată inima ta, cu tot sufletul tău, cu 
toată mintea ta şi cu toată puterea ta”. „A-L iubi pe Dumnezeu” este unul 
dintre aspectele pe care Dumnezeu le cere oamenilor. Unde ar trebui să se 
manifeste această cerință? În faptul că trebuie să duci la bun sfârşit 
însărcinarea dată de Dumnezeu. În termeni practici, asta înseamnă să-ţi 
îndeplineşti bine datoria de om. Aşadar, care este standardul pentru a-ți 
îndeplini bine datoria? Este cerința lui Dumnezeu ca tu să-ți îndeplinești 
bine datoria de ființă creată cu toată inima, cu tot sufletul, cu tot cugetul și 
cu toată puterea ta. Acest lucru ar trebui să fie uşor de înțeles. Pentru a 
îndeplini cerința lui Dumnezeu, trebuie, în principal, să-ți pui inima în 
datoria ta. Dacă poţi să-ți pui inima în ea, atunci îți va fi ușor să acţionezi cu 
tot sufletul, cu tot cugetul și cu toată puterea ta. Dacă îţi îndeplineşti datoria 
bazându-te doar pe închipuirile cugetului tău și bazându-te pe darurile tale, 


poţi îndeplini cerința lui Dumnezeu? Categoric nu. Așadar, care este 


standardul care trebuie respectat pentru a îndeplini însărcinarea dată de 
Dumnezeu şi pentru a-ţi îndeplini datoria cu loialitate şi bine? Este să-ţi 
realizezi datoria cu toată inima, cu tot sufletul, cu tot cugetul şi cu toată 
puterea ta. Dacă încerci să-ți îndeplineşti datoria bine fără o inimă iubitoare 
de Dumnezeu, nu va funcționa. Dacă inima ta iubitoare de Dumnezeu 
devine din ce în ce mai puternică şi mai autentică, atunci, în mod firesc, vei 
putea să-ți îndeplineşti bine datoria cu toată inima, cu tot sufletul, cu tot 
cugetul şi cu toată puterea ta. Toată inima, tot sufletul, tot cugetul, toată 
puterea ta — cea care este pe ultimul loc este „toată puterea ta”; „toată 
inima” este pe primul. Dacă nu-ţi faci datoria cu toată inima, cum ai putea 
să o faci cu toată puterea ta? De aceea, simpla încercare de a-ţi face datoria 
cu toată puterea ta nu poate obţine niciun rezultat — și nici nu se poate ridica 
la nivelul principiilor. Care este cel mai important lucru pe care îl cere 
Dumnezeu? (Cu toată inima.) Indiferent de datoria sau de lucrul pe care 
Dumnezeu ţi-l încredințează, dacă doar trudeşti, alergi și depui efort, poţi fi 
în acord cu adevărurile-principii? Poţi păşi conform voii lui Dumnezeu? 
(Nu.) Atunci, cum poţi fi în acord cu voia Lui? (Cu toată inima.) Cuvintele 
„cu toată inima” sunt uşor de rostit şi oamenii le spun adesea, deci cum 
puteți acționa cu toată inima? Unii oameni spun: „Este atunci când faci 
lucrurile cu ceva mai mult efort şi sinceritate, te gândești mai mult, nu lași 
nimic altceva să-ţi ocupe mintea şi te concentrezi doar asupra modului în 
care faci sarcina curentă, nu-i aşa?” Este atât de simplu? (Nu.) Aşa că 
haideţi să discutăm despre câteva principii fundamentale de practică. 
Conform principiilor pe care le practicaţi sau le respectați de obicei, ce ar 
trebui să faceți mai întâi pentru a face lucrurile cu toată inima voastră? 
Trebuie să vă folosiți tot cugetul vostru, să vă folosiți energia şi să vă puneţi 
inima în a face lucrurile, să nu fiți superficiali. Dacă o persoană nu este 


capabilă să facă lucrurile cu toată inima ei, atunci şi-a pierdut inima, ceea ce 


este ca şi cum şi-ar fi pierdut sufletul. Gândurile sale vor rătăci în timp ce 
vorbește, nu-şi va pune niciodată inima în a face ceva şi va fi lipsită de 
cuget, indiferent ce face. În consecință, nu va fi capabilă să gestioneze bine 
lucrurile. Dacă nu-ţi îndeplineşti datoria cu toată inima ta şi nu-ţi pui 
întreaga inimă în ea, îți vei îndeplini datoria precar. Chiar dacă îți vei 
îndeplini datoria timp de mai mulți ani, nu vei putea să o faci în mod 
adecvat. Nu poţi face nimic bine dacă nu îţi pui inima în asta. Unii oameni 
nu sunt muncitori sârguincioşi, sunt mereu instabili şi capricioşi, țintesc 
prea sus şi nu ştiu unde şi-au lăsat inima. Oare astfel de oameni au inimă? 
Cum vă puteți da seama dacă o persoană are inimă sau nu? Dacă cineva 
care crede în Dumnezeu citește rareori cuvintele lui Dumnezeu, are inimă? 
Dacă nu se roagă niciodată lui Dumnezeu, indiferent de ce se întâmplă, are 
inimă? Dacă nu caută niciodată adevărul, indiferent de dificultăţile cu care 
se confruntă, are inimă? Unii oameni își îndeplinesc îndatoririle timp de 
mulți ani fără a obține rezultate clare — oare au inimă? (Nu.) Oamenii care 
nu au inimă își pot îndeplini îndatoririle bine? Cum pot oamenii să-și 
îndeplinească îndatoririle cu toată inima? Mai întâi de toate, ar trebui să vă 
gândiţi la responsabilitate. „Aceasta este responsabilitatea mea, trebuie să 
mi-o asum. Nu pot fugi acum, când este cea mai mare nevoie de mine. 
Trebuie să-mi fac bine datoria şi să-l dau socoteală lui Dumnezeu.” Aceasta 
înseamnă că aveți o bază teoretică. Dar oare simplul fapt de a avea baza 
teoretică înseamnă că vă faceţi datoria cu toată inima? (Nu.) Sunteţi încă 
departe de a îndeplini cerințele lui Dumnezeu de a intra în adevărul-realitate 
şi de a vă face datoria cu toată inima. Așadar, ce înseamnă să-ți faci datoria 
cu toată inima? Cum pot ajunge oamenii să-şi facă datoria cu toată inima? 
Mai întâi de toate, trebuie să vă gândiţi: „Pentru cine îndeplinesc această 
datorie? O fac pentru Dumnezeu, pentru biserică sau pentru vreo 


persoană?” Şi acest lucru trebuie priceput clar. De asemenea: „Cine mi-a 


încredinţat această datorie? A fost Dumnezeu, a fost vreun conducător sau 
biserica?” Şi acest lucru trebuie lămurit. Poate părea unul mărunt, dar tot 
trebuie căutat adevărul pentru a-l rezolva. Spuneţi-Mi, vreun conducător, 
vreun lucrător sau vreo biserică v-a însărcinat cu datoria voastră? (Nu.) 
Asta este bine, atât timp cât eşti sigur în sufletul tău în privinţa acestui 
lucru. Trebuie să confirmi că Dumnezeu a fost Cel care te-a însărcinat cu 
datoria ta. Poate părea că ţi-a fost dată de un conducător de biserică, dar, de 
fapt, totul vine din rânduielile lui Dumnezeu. Pot exista momente în care 
vine în mod clar din voința umană, dar, chiar și atunci, trebuie să o accepți 
mai întâi de la Dumnezeu. Acesta este modul corect de a o experimenta. 
Dacă tu o accepţi de la Dumnezeu, te supui voit rânduielii Lui şi faci un pas 
înainte pentru a accepta însărcinarea dată de El — dacă treci prin aceasta 
astfel, vei avea îndrumarea şi lucrarea lui Dumnezeu. Dacă tu crezi mereu 
că totul este făcut de om şi vine de la om, dacă experimentezi lucrurile 
astfel, atunci nu vei avea binecuvântarea lui Dumnezeu sau lucrarea Lui, 
pentru că ești prea viclean pentru asta, prea lipsit de înțelegere spirituală. 
Nu ai mentalitatea potrivită. Dacă priveşti toate chestiunile cu noțiuni şi 
închipuiri omeneşti, nu vei avea lucrarea Duhului Sfânt, pentru că 
Dumnezeu este Cel care conduce toate chestiunile. Indiferent pe cine 
desemnează casa lui Dumnezeu să facă orice fel de sarcină, aceasta vine din 
suveranitatea şi rânduielile lui Dumnezeu şi voia cea bună a lui Dumnezeu 
este în aceasta. Trebuie să ştii acest lucru mai întâi. Este foarte important să 
o vezi clar; simpla înțelegere a doctrinei nu este suficientă. Trebuie să 
confirmi în inima ta: „Această datorie mi-a fost încredințată de Dumnezeu. 
Îmi îndeplinesc datoria pentru Dumnezeu, nu pentru mine, nu pentru 
altcineva. Aceasta este datoria mea ca fiinţă creată și mi-a fost încredințată 
de Dumnezeu.” Din moment ce această datorie ţi-a fost încredințată de 


Dumnezeu, cum ţi-a încredințat-o Dumnezeu? Presupune aceasta să 


acționezi cu toată inima? Este necesar să cauţi adevărul? Trebuie să cauţi 
adevărul, cerinţele, standardele şi principiile datoriei încredințate ție de 
Dumnezeu şi ceea ce spune cuvântul lui Dumnezeu. În cazul în care 
cuvintele Lui sunt exprimate destul de clar, atunci este timpul să chibzuieşti 
cum să le practici și să le împlinești. Ar trebui, de asemenea, să ai părtăşie 
cu oameni care înţeleg adevărul, iar apoi să acţionezi conform cerinţelor lui 
Dumnezeu. Asta înseamnă să acţionezi cu toată inima. Mai mult, să spunem 
că, înainte de a-ți îndeplini datoria, cauţi voia lui Dumnezeu, ajungi să 
înţelegi adevărul şi ştii ce ai de făcut, dar, când vine timpul să acţionezi, 
există discrepanțe şi contradicții între propriile gânduri și adevărurile- 
principii. Când se întâmplă acest lucru, ce ar trebui să faci? Trebuie să 
rămâi fidel principiului de a-ţi face datoria cu toată inima şi să-ți pui toată 
inima în a te supune lui Dumnezeu și a-L mulțumi, fără alterări personale și 
în niciun caz acționând conform propriei voințe. Unii oameni spun: „Nu-mi 
pasă de aceste lucruri. Până la urmă, această datorie mi-a fost încredințată 
mie, aşa că eu ar trebui să am ultimul cuvânt. Am dreptul să acţionez din 
proprie iniţiativă, voi face ceea ce cred eu că trebuie făcut. Încă îmi fac 
datoria cu toată inima, aşadar ce aveţi să-mi reproşați?” Şi apoi, au depus 
ceva efort pentru a-şi da seama ce trebuie să facă. Deşi munca este făcută în 
cele din urmă, este corectă această metodă de practică şi această stare? 
Înseamnă asta a-ţi face datoria cu toată inima? (Nu.) Care este problema 
aici? Aceasta este aroganță, a face tu legea, a fi arbitrar şi nesăbuit. 
Înseamnă aceasta a-ţi îndeplini îndatoririle? (Nu.) Aceasta înseamnă să te 
implici într-o întreprindere personală, nu îndeplinirea îndatoririlor tale. 
Înseamnă doar a face ceea ce te satisface şi ceea ce îţi place în baza propriei 


voințe, nu înseamnă îndeplinirea îndatoririlor tale cu toată inima. 


Puțin mai înainte am discutat în principal despre talente şi daruri. 


Aceste talente şi daruri includ cunoaşterea? Există vreo diferenţă între 


cunoaştere şi talente? Un talent se referă la o competenţă. Poate fi un 
domeniu în care o persoană este mai ieșită din comun decât ceilalți, o parte 
a calibrului acesteia care este mai remarcabilă, lucrul la care se pricepe cel 
mai bine sau o abilitate la care este relativ competentă şi versată. Toate 
acestea se numesc talente şi daruri. Ce este cunoașterea? La ce anume se 
referă cunoașterea? Dacă un intelectual a studiat mulți ani, a citit mulți 
clasici, a studiat în profunzime o anumită profesie sau un anumit domeniu 
de cunoaștere, a obținut rezultate şi posedă o măiestrie specifică şi 
aprofundată, are aceasta vreo legătură cu talentele şi darurile? Poate fi 
inclusă cunoașterea în categoria talentelor? (Nu.) Dacă o persoană se 
folosește de talente pentru a-şi face lucrarea, este posibil ca ea să fie o 
persoană needucată şi dintr-o zonă rurală, să nu aibă o educaţie superioară, 
să nu fi citit cărți celebre sau să nu poată înţelege nici măcar Biblia, dar s-ar 
putea să aibă totuşi puţin calibru şi să poată vorbi cu elocventă. Este acesta 
un talent? (Da.) Această persoană e înzestrată cu un astfel de talent. 
Înseamnă asta că are cunoaștere? (Nu.) Atunci, ce înseamnă cunoașterea? 
Cum este ea definită? Să o spunem astfel: dacă o persoană a studiat 
educația, de exemplu, are cunoaștere despre această profesie? Chestiuni 
cum ar fi modul de a-i educa pe oameni, cum să transmiţi cunoaștere altora, 
ce cunoaştere să transmiţi şi aşa mai departe? Are cunoaştere în acest 
domeniu, deci este un intelectual în acest domeniu? Poate fi numit o 
persoană talentată care posedă cunoaștere în acest domeniu? (Da.) Să 
folosim acest exemplu; dacă o persoană este un intelectual implicat în 
educație, ce va face de obicei o astfel de persoană atunci când lucrează sau 
conduce biserica? Care sunt practicile sale obişnuite? Vorbeşte cu toată 
lumea aşa cum un profesor vorbeşte cu un elev? Tonul vocii pe care îl 
foloseşte nu contează, ceea ce contează este ce le insuflă celorlalți și ce îi 


învaţă pe aceştia. Acea persoană a trăit mulți ani conform acestei cunoaşteri 


ȘI, practic, aceasta a devenit o parte din viaţa sa, până în punctul în care, în 
fiecare aspect al comportamentului sau al vieţii sale, este evident că are 
această cunoaştere și că trăieşte cunoaşterea pe care a dobândit-o. Este 
foarte normal să vezi acest lucru. Aşadar, pe ce se bazează adesea astfel de 
oameni pentru a-și face treaba? Pe cunoașterea pe care au dobândit-o. De 
exemplu, să presupunem că aud pe cineva spunând: „Nu pot citi cuvintele 
lui Dumnezeu. Le ţin acolo, dar pur şi simplu nu ştiu cum să le citesc. Cum 
voi şti care este adevărul, dacă nu pot citi cuvintele lui Dumnezeu? Cum voi 
înţelege voia Lui, dacă nu-l pot citi cuvintele?” Ei spun: „Eu ştiu cum, am 
cunoaştere, așa că te pot ajuta. Acest capitol este împărțit în patru paragrafe. 
De obicei, dacă articolul este o naraţiune, există şase elemente: timpul, 
locul, personajele, cauza evenimentului, procesul de dezvoltare şi 
concluzia. Data la care a fost publicat acest capitol din cuvântul lui 
Dumnezeu se află la sfârşit — octombrie 2011. Acesta este primul element. 
În ceea ce priveşte personajele, acest capitol din cuvântul lui Dumnezeu 
menționează pronumele «eu», deci primul personaj este Dumnezeu, iar apoi 
Dumnezeu a menționat pronumele «voi», care se referă la noi. Apoi disecă 
stările unor oameni; unele stări sunt rebele şi arogante, ceea ce se referă la 
oamenii care sunt aroganţi şi rebeli, care nu fac o muncă reală, care comit 
ticăloşii, oameni haini și răi. Cursul lucrurilor este că oamenii fac lucruri 
rele. Mai sunt şi alte câteva lucruri care se referă la diferite aspecte.” Ce 
părere aveţi despre această metodă de lucru? Este un lucru bun faptul că ei 
îi ajută pe oameni cu atâta dragoste, dar care este baza acțiunilor lor? 
(Cunoaşterea.) De ce aduc în discuţie acest exemplu? Pentru a-i ajuta pe 
oameni să înțeleagă mai clar ce este cunoaşterea. Unii nu ştiu cum să 
citească cuvântul lui Dumnezeu, dar au primit o educație şi poate că au avut 
rezultate bune la materiile umaniste în timpul școlii, așa că pot deschide o 


pagină din cuvântul lui Dumnezeu, citi și spune: „Acest capitol din cuvântul 


lui Dumnezeu este scris atât de bine! În prima secţiune, Dumnezeu vorbeşte 
direct, iar apoi, în cea de-a doua, tonul arată un pic de măreție și mânie. În 
cea de-a treia secţiune, totul este expus în mod specific şi clar. Așa se 
cuvine să fie cuvântul lui Dumnezeu. Cea de-a patra secțiune, rezumatul 
general, le oferă oamenilor calea de practică. Cuvântul lui Dumnezeu este 
perfect!” Concluzia şi rezumatul lor despre cuvântul lui Dumnezeu provin 
din cunoaștere? (Da.) Deși poate acest exemplu nu este prea potrivit, ce 
anume vreau Eu să înţelegeți când spun acest lucru? Vreau să vedeţi clar 
urâțenia folosirii cunoașterii pentru a aborda cuvântul lui Dumnezeu. Este 
dezgustător. Astfel de oameni se bazează pe cunoaştere pentru a citi 
cuvântul lui Dumnezeu, aşadar se pot baza pe adevăr pentru a acţiona? 


(Nu.) Categoric nu. 


Care sunt caracteristicile modului în care acționează oamenii care 
trăiesc conform cunoaşterii? În primul rând, ce avantaje cred ei că au? 
Cunoştinţele şi învățătura lor, faptul că sunt intelectuali şi că au lucrat în 
domenii bazate pe cunoaștere. Intelectualii posedă stilul, caracteristicile şi 
modelele intelectualilor atunci când acţionează, astfel încât nu pot să nu 
aducă un fel de aer intelectual în activităţile lor, ceea ce îi face pe ceilalți să 
îi admire. Acesta este modul în care acționează intelectualii; se 
concentrează întotdeauna asupra acelui aer intelectual. Indiferent cât de 
slabi și blânzi par la exterior, în interior cu siguranţă nu sunt slabi sau 
blânzi, şi au întotdeauna propriile puncte de vedere despre tot. În privinţa 
oricărui lucru, ei vor întotdeauna să se dea mari, să acționeze conform 
propriei voințe mărunte, să analizeze şi să trateze chestiunile pe baza 
opiniilor, atitudinilor şi modelelor de gândire ale cunoașterii. Adevărul le 
este străin și foarte greu de acceptat. Prin urmare, prima atitudine a unei 
astfel de persoane față de adevăr este de a-l analiza. Care este baza analizei 


lor? Cunoașterea. Vă voi da un exemplu. Persoanele care au studiat regia au 


cunoaştere despre regie? Indiferent dacă ai studiat regia în mod sistematic 
din cărți sau dacă ai studiat-o în mod practic şi ai făcut acest tip de 
activitate, pe scurt, deții cunoștințe în acest domeniu. Indiferent dacă ai 
studiat regia în profunzime sau doar superficial, dacă ai fost implicat în 
activitatea de regizare în lumea laică, orice cunoştinţe pe care le-ai dobândit 
în acest domeniu sau experienţa ta în a regiza ar fi foarte utile şi valoroase. 
Cu toate acestea, faptul că ai acest tip de cunoaștere înseamnă oare că vei fi 
cu siguranță capabil să te descurci bine în lucrarea cinematografică a casei 
lui Dumnezeu? Cunoașterea pe care ai dobândit-o poate să te ajute cu 
adevărat să foloseşti filmele ca să depui mărturie pentru Dumnezeu? Nu 
neapărat. Dacă tu continui să pui accentul pe ceea ce te-au învăţat 
manualele şi pe regulile și cerinţele cunoaşterii din domeniu, poți să-ți faci 
bine datoria? (Nu.) Nu există aici un punct de dispută sau un conflict? Când 
adevărurile-principii intră în conflict cu acest aspect al cunoaşterii, cum îl 
rezolvi? Îţi accepţi cunoaşterea proprie drept ghid sau adevărurile-principii? 
Puteţi garanta că fiecare cadru, fiecare scenă și fiecare porțiune pe care o 
filmaţi nu este alterată sau nu conţine foarte puţine alterări datorate 
cunoaşterii voastre şi că este în deplină conformitate cu standardele și 
principiile cerute de casa lui Dumnezeu? Dacă acest lucru nu este posibil, 
atunci nicio parte din cunoașterea pe care ai dobândit-o nu este de folos în 
casa lui Dumnezeu. Gândiţi-vă la asta, care este utilitatea cunoașterii? Ce 
cunoaștere este utilă? Ce fel de cunoaștere contrazice adevărul? Ce le aduce 
oamenilor cunoaşterea? Când oamenii dobândesc mai multă cunoaştere, 
devin ei mai pioşi şi au o inimă mai temătoare de Dumnezeu sau devin mai 
aroganți și mai neprihăniți de sine? După ce au dobândit multă cunoaştere, 
oamenii devin complicaţi, dogmatici și aroganți. Mai este altceva fatal de 
care s-ar putea să nu-şi fi dat seama: când oamenii stăpânesc multă 


cunoaştere, devin haotici în sinea lor şi lipsiți de principii şi, cu cât 


stăpânesc mai multă cunoaştere, cu atât devin mai haotici. Se pot găsi în 
cunoaştere răspunsuri la întrebările legate de motivul pentru care oamenii 
trăiesc şi de valoarea şi sensul existenţei umane? Se pot găsi concluzii cu 
privire la locul de unde vin oamenii şi unde se duc? Îţi poate spune 
cunoaşterea că vii de la Dumnezeu şi că ai fost creat de Dumnezeu? (Nu.) 
Aşadar, ce anume studiază, mai exact, oamenii în cadrul cunoaşterii? Sau ce 
lucruri, mai exact, le insuflă cunoaşterea? Lucruri materiale, lucruri ateiste, 
lucruri pe care oamenii le pot vedea şi lucruri ale minţii pe care le pot 
recunoaşte, multe dintre acestea provenind din închipuirile oamenilor și 
care pur şi simplu nu sunt practice. Cunoaşterea le insuflă oamenilor şi 
filosofii, ideologii, teorii, legi naturale și aşa mai departe, dar sunt multe 
lucruri pe care nu le poate explica în mod clar. Cum se formează tunetul și 
fulgerul, de exemplu, sau de ce se schimbă anotimpurile. Poate cunoaşterea 
să-ţi ofere aceste răspunsuri adevărate? De ce, în prezent, clima se schimbă 
şi devine anormală? Poate cunoașterea să explice acest lucru în mod clar? 
Poate ea să rezolve această problemă? (Nu.) Ea nu-ţi poate spune despre 
problemele legate de sursa tuturor lucrurilor, aşa că nu poate rezolva aceste 
probleme. Sunt şi unii care întreabă: „De ce unii oameni revin la viață după 
ce au murit?” Ţi-a dat cunoaşterea răspunsul la această întrebare? (Nu.) 
Atunci, ce-ţi spune cunoaşterea? Ea le spune oamenilor despre multe 
obiceiuri şi reglementări. De exemplu, ideea că oamenii trebuie să crească 
copii şi să dea dovadă de pietate filială față de părinți este un fel de 
cunoaştere despre viața umană. De unde provine această cunoaștere? Este 
predată de cultura tradițională. Ce le aduce, așadar, oamenilor toată această 
cunoaştere? Care este esenţa cunoaşterii? În această lume, există mulţi 
oameni care i-au citit pe clasici, care au primit o educaţie superioară, sunt 
bine informaţi sau stăpânesc un domeniu specializat al cunoaşterii. Așadar, 


pe calea vieții, au astfel de oameni direcţia şi obiectivele corecte? Au ei un 


nivel de referință şi principii pentru comportamentul lor? Mai mult, ştiu ei 
să se închine lui Dumnezeu? (Nu.) Pentru a merge un pas mai departe, 
înţeleg ei vreun element al adevărului? (Nu.) Aşadar, ce este cunoaşterea? 
Ce le oferă oamenilor cunoaşterea? Probabil că oamenii au o oarecare 
experienţă în acest sens. În trecut, când nu aveau cunoaștere, relaţiile dintre 
oameni erau simple — mai sunt ele simple acum, când oamenii au dobândit 
cunoaştere? Cunoaşterea îi face pe oameni mai complicații şi impuri. 
Cunoaşterea îi face pe oameni mai lipsiți de umanitate normală și mai lipsiţi 
de scop în viață. Cu cât oamenii dobândesc mai multă cunoaştere, cu atât 
sunt mai departe de Dumnezeu. Cu cât dobândesc mai multă cunoaștere, cu 
atât neagă mai mult adevărul şi cuvântul lui Dumnezeu. Cu cât oamenii au 
mai multă cunoaștere, cu atât devin mai extremi, încăpăţânaţi şi absurzi. Şi 


care este rezultatul? Lumea devine din ce în ce mai întunecată şi mai rea. 


Tocmai am menționat cum trebuie rezolvate conflictele sau ciocnirile 
dintre aplicarea cunoaşterii și adevărurile-principiui atunci când apar. Ce 
faceţi ori de câte ori vă aflaţi într-o astfel de situație? Unii dintre voi ar oferi 
doctrină: „Ce este greu în a practica în conformitate cu adevărurile- 
principii? La ce nu se poate renunţa?” Dar, când vi se întâmplă ceva, 
continuaţi ca înainte, urmându-vă propria voinţă, noțiunile şi închipuirile şi, 
deşi ar putea exista momente în care v-aţi dori să practicaţi adevărul şi să 
acționaţi conform principiilor, pur şi simplu nu reuşiți să o faceți, orice ar fi. 
Toată lumea știe că este corect, din punct de vedere doctrinar, să acționezi 
conform adevărurilor-principu; ei ştiu că sigur cunoaşterea nu se aliniază 
adevărurilor-principii şi că, atunci când cele două intră în conflict sau în 
luptă, trebuie să înceapă prin a practica în conformitate cu adevărurile- 
principii şi a renunţa la cunoaşterea lor. Dar este atât de simplu, ca o 
chestiune de fapt? (Nu.) Nu, nu este atât de simplu. Aşadar, ce dificultăți 


există atunci când practici? Cum ar trebui să practici pentru a acţiona în 


conformitate cu adevărurile-principii? Acestea sunt probleme practice, nu? 
Cum ar trebui să fie rezolvate? În primul rând, ar trebui să te supui. Dar 
oamenii au firi corupte şi, uneori, nu reuşesc să se supună. Se spune: „«Poţi 
duce omul până la ușa bisericii, dar cu sila nu-l poţi cununa» — încercarea 
de a mă face să mă supun este un caz similar, nu-i aşa? Ce este greşit în 
faptul că acționez în baza tăriei cunoaşterii mele? Dacă insişti să acţionez 
conform adevărurilor-principii, nu mă voi supune.” Ce faci în aceste 
momente, când o fire răzvrătită este gata să provoace probleme? (Te rogi.) 
Uneori, rugăciunea nu poate rezolva problema. Atitudinea şi mentalitatea ta 
pot fi puţin mai bune după ce te-ai rugat şi este posibil să-ţi schimbi parțial 
starea, dar, dacă nu înţelegi sau nu ai claritate cu privire la adevărurile- 
principii relevante, supunerea ta poate ajunge să fie doar o simplă 
formalitate. În aceste momente, trebuie să înţelegi adevărul, să cauţi 
adevărurile relevante şi să te străduieşti să fii capabil să ştii în ce fel ceea ce 
faci aduce beneficii lucrării casei lui Dumnezeu, mărturiei față de El şi 
răspândirii cuvintelor Lui. Aceste lucruri trebuie să fie limpezi în inima ta. 
Oricare ţi-ar fi datoria, orice ai face, trebuie să începi prin a te gândi la 
lucrarea și la interesele casei lui Dumnezeu, la răspândirea cuvintelor lui 
Dumnezeu sau la obiectivul pe care îndeplinirea datoriei tale are scopul de 
a-l realiza. Acest lucru este pe primul loc. Nu este niciodată loc pentru 
ambiguitate în această privință, nici pentru compromis. Dacă faci 
compromisuri în astfel de momente, nu-ţi îndeplineşti datoria cu sinceritate 
şi nu practici adevărul — şi este just să spunem că lucrul cel mai rău este că 
te implici în propria afacere. Faci lucruri pentru tine însuţi, în loc să-ți 
îndeplineşti datoria de ființă creată. Dacă ţi-ai duce la bun sfârşit 
însărcinarea dată de Dumnezeu și ţi-ai îndeplini bine datoria de om, 
adevărul pe care ar trebui să-l înţelegi și să-l pui în practică mai întâi este că 


trebuie să satisfaci voia lui Dumnezeu. Trebuie să ai această viziune. 


Îndeplinirea unei datorii nu înseamnă să faci lucruri pentru tine însuţi sau să 
te implici în propria afacere, cu atât mai puţin să depui mărturie despre tine 
însuţi și să te promovezi, nici nu se referă la renumele, câștigul şi statutul 
tău. Nu acesta este obiectivul tău. În schimb, este vorba de a-ţi îndeplini 
bine datoria şi de a depune mărturie despre Dumnezeu; este vorba de a-ţi 
asuma responsabilitatea şi de a te îngriji de voia lui Dumnezeu; este vorba 
de a trăi conştiinţa şi rațiunea unei umanităţi normale, de a trăi asemănarea 
unei ființe umane, de a trăi înaintea lui Dumnezeu. Cu acest tip de 
mentalitate corectă, poţi trece cu uşurinţă peste obstacolul traiului conform 
propriei cunoașteri. Chiar dacă rămân câteva provocări, acestea se vor 
schimba treptat pe parcursul acestui proces, iar circumstanţele se vor 
schimba în bine. Aşadar, cum este experienţa voastră în prezent? Se 
îmbunătăţeşte sau stagnează? Dacă acționaţi mereu conform cunoașterii şi 
creierului vostru şi nu căutați niciodată adevărurile-principii, veți putea să 
vă dezvoltați în viață? Aţi ajuns la o concluzie în această privinţă? Se pare 
că voi toți sunteți încă destul de confuzi în ceea ce priveşte chestiunea 
pătrunderii în viață şi nu aveţi principii specifice pentru aceasta, ceea ce 
înseamnă că vă lipseşte o experiență mai profundă sau autentică a 
principiilor şi a căii de practicare a adevărului. Unii oameni acționează 
întotdeauna conform cunoaşterii pe care o dețin, indiferent ce li se întâmplă. 
Ei respectă doar câteva adevăruri-principii într-un mod general, în chestiuni 
simple, lăsându-şi cunoașterea să preia conducerea în tot acest timp, 
adevărurile-principii fiind subordonate. Ei practică în acest mod cumva 
mediat, compromis; nu-şi cer cu stricteţe o supunere deplină sau o acțiune 
care să fie în acord absolut cu adevărurile-principii. Este corect din partea 
lor, sau nu? Care este pericolul în acest tip de practică? Nu riscă să se abată 
de la curs? Să I se împotrivească lui Dumnezeu și să-l jignească firea? 


Acesta este lucrul pe care oamenii ar trebui să îl înţeleagă cel mai mult. Vă 


este clar acum care este diferența dintre îndeplinirea unei datorii în casa lui 
Dumnezeu, pe de o parte, şi obţinerea unui serviciu şi traiul de mântuială în 
lume, pe de alta? O conştientizați clar în inima voastră? Ar trebui să vă 
gândiţi la această problemă și să meditaţi des la ea. Care este cea mai mare 
diferenţă dintre cele două? Ştiţi care este? (Îndeplinirea unei datorii în casa 
lui Dumnezeu are ca obiectiv câștigarea adevărului şi aducerea unei 
schimbări în firea noastră coruptă; obţinerea unei slujbe în lume are ca 
obiectiv viaţa trupească.) Este destul de aproape, dar mai este un lucru pe 
care nu l-aţi menţionat: a îndeplini o datorie în casa lui Dumnezeu înseamnă 
a trăi conform adevărului. Care este semnificația traiului conform 
adevărului? Pentru oameni, este faptul că firea lor se poate schimba și că, în 
cele din urmă, pot fi mântuiţi; pentru Dumnezeu, este faptul că El te poate 
câştiga pe tine, o ființă creată, şi confirma că eşti creația Sa. Şi atunci, 
conform căror lucruri trăiesc oamenii atunci când îşi găsesc un serviciu în 
lume? (Conform filosofilor Satanei.) Conform filosofiilor Satanei — luate 
ca întreg, aceasta înseamnă că ei trăiesc conform firii corupte a Satanei. 
Este acelaşi lucru, fie că tu cauţi faima, câştigul şi statutul, fie bogăția, fie 
că vrei să-ți treci zilele și să supravieţuiești — trăieşti conform firilor 
corupte. Când îți găsești un serviciu în lume, trebuie să-ți storci creierii 
încercând să faci bani. Pentru a urca pe scara faimei, câştigului și statutului, 
trebuie să depinzi în întregime de lucruri precum concurența, lupta, 
zbuciumul, cruzimea, răutatea şi uciderea — aceasta este singura modalitate 
de a rămâne pe propriile picioare. Pentru a îndeplini o datorie în casa lui 
Dumnezeu trebuie să trăieşti conform cuvintelor lui Dumnezeu și trebuie să 
înţelegi adevărul. Lucrurile negative ale Satanei nu sunt doar inutile — 
trebuie, de asemenea, să ne eliberăm de ele. Nici măcar un singur lucru 
satanic nu este de tolerat. Dacă o persoană trăiește conform lucrurilor 


satanice, trebuie să fie judecată și mustrată; dacă trăieşte conform lucrurilor 


satanice şi este ferm hotărâtă să nu se căiască, trebuie eliminată și 
abandonată. Aceasta este cea mai mare diferență dintre îndeplinirea unei 


datorii în casa lui Dumnezeu şi obținerea unui serviciu în lume. 


Când oamenii trăiesc conform cunoaşterii lor, în ce fel de stare trăiesc? 
Ce experimentează cel mai profund? De îndată ce înveţi ceva într-un anumit 
domeniu, simţi că eşti competent, că eşti extraordinar şi apoi, drept urmare, 
eşti încătuşat de cunoaşterea ta. Ţi-ai considerat cunoașterea drept viaţa ta 
ŞI, când ţi se întâmplă ceva, această cunoaştere este cea care iese la 
suprafață, pentru a-ţi dicta să faci aşa şi pe dincolo. Ai vrea să te eliberezi 
de ea, dar nu poţi, pentru că ţi-a fost întipărită în inimă şi nimic altceva nu o 
poate înlocui. Aceasta este ceea ce înseamnă „prima impresie este impresia 
finală”. Există unele cunoștințe pe care ar fi fost mai bine să nu le fi studiat 
deloc. Este un risc şi o neplăcere să le fi învățat. Cunoaşterea cuprinde 
multe domenii: educaţie, drept, literatură, matematică, medicină, biologie şi 
aşa mai departe, toate acestea derivând din experienţa directă a oamenilor. 
Acestea sunt forme de cunoaştere practică; oamenii nu pot trăi fără ele şi ar 
trebui să le studieze. Există însă unele forme de cunoaștere care sunt 
otrăvitoare pentru omenire — sunt otrăvuri satanice, vin de la Satana. De 
exemplu, ştiinţele sociale, ale căror învățături includ lucruri precum 
ateismul, materialismul şi evoluționismul, precum şi confucianismul, 
comunismul şi superstiţiile feudale: toate acestea sunt forme negative de 
cunoaştere care provin de la Satana, iar scopul principal pe care îl servesc 
este acela de a infesta, coroda şi perverti cugetul uman, de a lega şi controla 
gândirea oamenilor, în scopul de a-i corupe, răni şi distruge. Transmiterea 
numelui de familie, de exemplu, şi pietatea filială, glorificarea propriei 
familii şi formula care spune: „Cultivă-te pe tine însuţi, ordonează-ți 
familia, guvernează națiunea şi adu pace tuturor” — toate acestea sunt 


învățături ale culturii tradiționale. Şi dincolo de acestea se află diferitele 


teorii teologice, curente din societatea civilă, ale budismului, ale taoismului 
şi ale religiei moderne. Şi acestea intră în sfera cunoașterii. Unii oameni, de 
exemplu, au slujit drept pastori sau predicatori ori au studiat teologia. Ce 
rezultă din dobândirea unor astfel de cunoştinţe? Este o binecuvântare sau 
un blestem? (E un blestem.) Cum ajunge să fie un blestem? Dacă astfel de 
oameni nu vorbesc, atunci treaba lor, dar, când deschid gura, din ea iese 
doctrina religioasă. Întotdeauna încearcă să predice doctrina spirituală; le 
insuflă oamenilor căile ipocrite ale fariseilor în loc să îi lase să înțeleagă 
adevărul. Cunoştinţele teologice se referă în primul rând la teoria teologică. 
Care este cea mai remarcabilă trăsătură a teoriei teologice? Aceasta le 
insuflă oamenilor lucruri pe care ei le consideră spirituale şi, odată ce 
oamenii au asimilat astfel de lucruri pseudo-spirituale, aceasta este prima 
lor impresie, impresia finală. Chiar dacă ai ascultat cuvintele pe care 
Dumnezeu le exprimă, nu vei fi capabil să le înţelegi în acel moment și vei 
fi constrâns de cunoaşterea şi teoriile fariseilor. Acesta este un lucru foarte 
periculos. Nu va fi greu pentru o astfel de persoană să accepte adevărul? 
Pentru a rezuma, dacă trăieşti conform doctrinei şi cunoaşterii, dacă îți faci 
datoria şi acționezi bazându-te pe darurile tale, s-ar putea să poţi face câteva 
lucruri bune, după cum li se par altora, dar când trăieşti într-o astfel de 
stare, o știi? Îţi poţi da seama că trăieşti conform cunoașterii tale? Poţi simţi 
consecinţele pe care le poate avea traiul conform cunoașterii? Nu ajungi să 
al un sentiment de gol în inimă, o senzaţie că o astfel de viaţă nu are nicio 
semnificație? Şi de ce se întâmplă asta, mai exact? Aceste întrebări ar trebui 


lămurite. lată unde ne aflăm în ceea ce priveşte chestiunea cunoaşterii. 


Tocmai am discutat chestiunea cunoaşterii şi a darurilor. Mai există o 
chestiune: mulți oameni au ajuns de la credinţa lor iniţială în Dumnezeu 
până în prezent fără să ştie vreodată care este adevărul sau cum ar trebui să 


îl practice şi să îl urmeze. Au trăit în tot acest timp conform unei convingeri 


sau conform noțiunilor și închipuirilor omenești. Pe scurt, trăiesc conform 
lucrurilor pe care ei le consideră corecte. Umblă încoace şi încolo susținând 
obsesiv aceste lucruri şi chiar le consideră a fi adevărul. Ei cred că, atât 
timp cât persistă în practica lor până la sfârşit, vor fi biruitori şi vor 
supraviețui mai departe. Ei cred în Dumnezeu în virtutea unei astfel de 
noțiuni. Pot suferi şi pot renunţa la familiile și carierele lor, la lucrurile pe 
care le iubesc şi continuă să rezume lucrurile la câteva reglementări, pe care 
le practică ca şi cum ar fi adevărul. De exemplu, atunci când văd că o 
persoană trece prin momente grele sau că familia cuiva trece printr-o 
perioadă dificilă, iau asupra lor sarcina de a-i contacta şi de a-i ajuta. Se 
interesează de ei, au grijă de ei şi îi protejează. Dacă trebuie făcută o muncă 
de jos ori solicitantă, se duc şi o fac proactiv. Murdăria şi solicitările nu îi 
deranjează. Nu sunt pretenţioşi. Nu se ceartă cu alţii când interacționează cu 
aceştia şi fac tot posibilul să ajungă la un acord amiabil cu fiecare. Ei nu se 
ceartă cu alții şi învaţă să fie binevoitori şi toleranți cu oamenii, astfel încât 
toţi cei care petrec timp cu ei vor spune că sunt persoane bune şi credincioși 
adevăraţi. Când vine vorba de Dumnezeu, ei fac tot ce le cere El să facă şi 
se duc oriunde le cere El să se ducă. Nu se împotrivesc. Conform cărui 
lucru trăiesc e1? (Conform zelului.) Nu este doar o simplă formă de zel — ei 
trăiesc conform unei convingeri pe care o consideră corectă. Astfel de 
oameni nu vor înțelege adevărul nici după ani de credință în Dumnezeu, 
nici nu vor şti ce înseamnă să practici adevărul, ce înseamnă să I te supui lui 
Dumnezeu, ce înseamnă să te îngrijeşti de voia lui Dumnezeu, ce înseamnă 
să cauţi adevărul sau care sunt adevărurile-principii. Ei nu vor şti aceste 
lucruri. Nu vor şti nici măcar ce este o persoană cinstită sau cum să fie o 
astfel de persoană. Ei cred că: „Tot ce trebuie să fac este să trăiesc astfel şi 
să continui să urmez. Indiferent de predicile casei lui Dumnezeu, îmi voi 


menţine felul meu de a acţiona; oricum m-ar trata Dumnezeu, nu voi 


renunţa la credinţa în El şi nu-L voi părăsi. Pot îndeplini orice datorie mi se 
cere.” Au impresia că pot fi mântuiţi practicând astfel. Ce păcat, însă, că, 
deşi nu au vreo mare problemă cu atitudinea lor, nu înţeleg niciun adevăr, 
nici măcar după ce au ascultat predici atâția ani. Nu înţeleg adevărul 
supunerii şi nu ştiu cum să îl practice, nu înțeleg adevărul de a fi o persoană 
cinstită, adevărul de a-şi îndeplini cu loialitate datoria sau ce înseamnă să fii 
superficial. Ei nu ştiu dacă mint sau dacă sunt persoane înșelătoare. Nu sunt 
astfel de oameni de compătimit? (Ba da.) Conform cărui lucru trăiesc ei? S- 
ar putea spune că trăiesc conform inimii lor dezgolite, de copil? De ce s-ar 
putea spune acest lucru? Pentru că, după cum cred ei, „Inima mea este 
expusă, vizibilă întregului univers. Nu le este clară oamenilor; ei nu o pot 
vedea, dar Cerul o ştie.” Atât de „sinceră” le este inima: nimeni nu o poate 
înţelege şi le este inaccesibilă tuturor. De ce o numim o inimă dezgolită, de 
copil? Pentru că au un fel de stare de spirit, un sentiment, şi folosesc acest 
sentiment personal sau dorinţă a lor pentru a interpreta ce ar trebui să facă 
un credincios în Dumnezeu și ce înseamnă o datorie. De asemenea, folosesc 
aceste sentimente pentru a codifica cerințele lui Dumnezeu. Ei cred că: 
„Dumnezeu nu le cere, de fapt, oamenilor să facă ceva, nici ca ei să aibă 
multă pricepere sau să înţeleagă prea mult adevăr. Este suficient ca o 
persoană să aibă o inimă dezgolită, de copil. Este atât de simplu să crezi în 
Dumnezeu — tot ce trebuie să faci este să continui să acționezi cu puterea 
unei inimi dezgolite, de copil.” Cu toate acestea, minciunile lor nu se 
opresc, nici împotrivirile, nici răzvrătirile, nici noțiunile, nici trădările. 
Orice ar face, ei nu consideră că asta contează, ci îşi spun: „Am o inimă 
iubitoare de Dumnezeu. Nimeni nu-mi poate rupe relația cu Dumnezeu, 
nimeni nu-mi poate stinge dragostea pentru Dumnezeu și nimeni nu poate 
interveni în loialitatea mea faţă de Dumnezeu.” Ce fel de mentalitate este 


aceasta? Una absurdă, nu? Este absurdă și este de compătimit. Există o stare 


în spiritul unei astfel de persoane — pârjolită, sărăcită și jalnică. De ce 
„pârjolită”? Pentru că, atunci când se confruntă cu un lucru simplu — a spus 
o minciună, să zicem — nu știe sau nu-şi dă seama de asta. Nu simte nicio 
mustrare de sine; nu are niciun fel de sentiment. Asemenea oameni L-au 
urmat pe Dumnezeu până acum fără criterii riguroase de evaluare în tot 
ceea ce fac. Ei nu ştiu ce fel de persoane sunt, dacă sunt persoane 
înșelătoare, dacă au fost cu adevărat capabili să fie persoane cinstite sau 
dacă sunt capabili să se supună cerinţelor lui Dumnezeu. Ei nu știu nimic 
din toate aceste lucruri. Sunt atât de jalnici, iar spiritul le este pârjolit. De ce 
spun că spiritul le este pârjolit? Pentru că nu ştiu ce le cere Dumnezeu, de 
ce cred în Dumnezeu sau ce fel de persoane ar trebui să urmeze să devină. 
Nu ştiu ce acțiuni sunt lipsite de rațiune sau ce acțiuni încalcă adevărurile- 
principii. Nu ştiu ce atitudine să adopte cu oamenii răi şi ce atitudine să 
adopte cu oamenii buni; nu ştiu cu cine ar trebui să interacționeze sau de 
cine ar trebui să se apropie. Când devin negativi, nici măcar nu ştiu în ce 
stări s-au prăbușit. Asta înseamnă să ai spiritul pârjolit. Voi sunteți astfel? 
(Da.) Nu-mi place să vă aud spunând asta, dar acesta este tipul de stare în 
care vă aflați. Sunteţi mereu emoţionali și nimeni nu ştie când se va 


schimba acest lucru. 


Ce înseamnă a fi emoțional? Vom analiza un exemplu. Unii oameni 
simt ei înşişi că ÎI iubesc pe Dumnezeu foarte mult. În special, se simt 
foarte onoraţi și de două ori binecuvântaţi pentru că s-au născut în zilele de 
pe urmă, pentru că au acceptat această etapă a lucrării lui Dumnezeu şi 
pentru că au putut să audă cuvintele Lui cu propriile urechi şi să 
experimenteze lucrarea Lui în persoană. În consecinţă, ei cred că ar trebui 
să găsească o modalitate de a-și exprima inimile dezgolite, de copil. Şi cum 
fac asta? Emoţiile lor ies la suprafață, ardoarea mai că le țâşneşte afară, 


devin puțin iraționali, iar emoțiile le devin anormale. Și urâţenia iese la 


iveală din asta. În China continentală, ei se aflau într-un mediu în care 
credința în Dumnezeu era detestată şi trăiau vieți oprimate. Aveau ardoare 
atunci şi-şi doreau să strige: „Dumnezeule Atotputernic, Te iubesc!” Dar nu 
aveau unde să o facă — nu puteau, de teamă să nu fie arestați. Acum sunt în 
străinătate şi sunt liberi să creadă; au în sfârșit un loc unde să-şi dea frâu 
liber inimii lor dezgolite, de copil. Simt nevoia să exprime cât de mult ÎI 
iubesc pe Dumnezeu. Aşa că ies pe străzi şi găsesc un loc fără prea multă 
lume în jur, unde să strige după voia inimii. Însă, înainte să o poată face, 
simt că nu au încrederea pentru a continua. Se uită în jurul lor, dar nu le 
vine să strige. Ce le trece prin minte? „Asta nu e de ajuns. Nu este suficient 
să am doar o inimă dezgolită, de copil. Nu am încă o inimă iubitoare de 
Dumnezeu. Nu e de mirare că nu am nimic de strigat.” Şi, astfel, întristați şi 
îndurerați, se duc acasă și se roagă în lacrimi la Dumnezeu: „O, 
Dumnezeule, nu am îndrăznit să strig «Te iubesc!» atunci când eram într-un 
cadru care nu permitea acest lucru. Acum sunt într-un cadru care o permite, 
dar tot nu am încredere. Nu-mi vine să strig. Se pare că statura şi încrederea 
mea sunt prea neînsemnate. Nu am viaţă.” De atunci încolo, se roagă în 
legătură cu această problemă, fac pregătiri şi i se dedică. Adesea citesc 
cuvintele lui Dumnezeu şi sunt emoționați până la lacrimi de ele, iar 
emoțiile și entuziasmul lor li se formează şi li se acumulează în inimă. 
Acest lucru continuă până când, într-o zi, se simt suficient de plini de 
emoție încât ar putea să se ducă într-o piaţă publică cu o capacitate de 
câteva mii de persoane şi să strige: „Le iubesc, Dumnezeule Atotputernic!” 
în faţa mulțimii — însă, când se duc în piaţă şi văd toţi oamenii de acolo, nu 
le vine să strige. Poate că tot nu au strigat, nici măcar acum. Dar, indiferent 
dacă au făcut-o sau nu, ce ar însemna asta? Oare dacă strigi așa înseamnă că 
practici adevărul? Este o mărturie pentru Dumnezeu? (Nu.) Atunci, de ce 


sunt hotărâți să strige aşa ceva? Ei au credinţa că acel strigăt al lor ar fi mai 


puternic şi mai eficient decât orice altă metodă de a răspândi cuvintele lui 
Dumnezeu şi de a depune mărturie pentru Dumnezeu. Asta înseamnă să fii 
o persoană cu inima dezgolită, de copil. Este un lucru bun sau un lucru rău 
ca o persoană să aibă astfel de emoţii? Este normal sau anormal? Poate fi 
clasificat ca făcând parte din sfera umanităţii normale? (Nu.) De ce nu? 
Care este scopul lui Dumnezeu atunci când îi face pe oameni să 
îndeplinească îndatoriri şi când îi face să înţeleagă şi să practice adevărul? 
Este acela de a spori emoția de iubire a oamenilor față de El sau emoția lor 
în îndeplinirea datoriei lor? (Nu.) Aveţi astfel de emoţii uneori sau poate 
des? (Da.) Când le aveţi, simţiți că apar brusc şi anormal sau că sunt greu de 
înăbușit? Trebuie să le stăpâneşti, oricât de greu de înăbuşit ar fi. Lăsând la 
o parte orice altceva, acestea sunt doar emoții, nu realizări care apar după ce 
oamenii înţeleg şi practică adevărul sau după ce au urmat calea lui 
Dumnezeu. Sunt o stare anormală. Atunci poate fi clasificată această stare 
anormală în categoria încăpăţânării duse la extrem? Aceasta variază de la 
caz la caz. Există grade diferite; unele pot fi încadrate la încăpățânare dusă 
la extrem, iar altele se ridică la nivelul absurdității. Este normal ca o 
persoană să-și verse puţin din această stare de spirit, uneori. Așadar, ce 
manifestări ale acesteia sunt anormale, atunci? A face ceva din cauza unei 
emoții de neînăbuşit. Atunci când cineva îşi trăieşte fiecare zi şi se agită de 
dragul acelui lucru, citind cuvintele lui Dumnezeu şi răspândind Evanghelia 
tot de dragul acelui lucru şi îndeplinind orice îndatoriri de dragul lui — când 
totul se învârte în jurul acelui lucru, iar acesta devine valoarea și 
semnificația existenţei şi a vieţii sale — asta înseamnă probleme. Obiectivul 
şi direcția acelei persoane sunt distorsionate. Există o urâţenie în oamenii 
care trăiesc conform inimii lor dezgolite, de copil. Există ceva încăpățânat 
la ei şi au emoții anormale. Dacă o persoană trăieşte conform acestor lucruri 


şi trăieşte adesea într-o astfel de stare, poate înţelege adevărul? (Nu.) Dacă 


nu poate înţelege adevărul, care este starea sa de spirit atunci când ascultă 
predicile? Ce intenție are atunci când citește cuvintele lui Dumnezeu? Poate 
cineva care crede mereu în Dumnezeu cu o inimă dezgolită, de copil şi cu 
formalitate religioasă să înțeleagă şi să câştige adevărul? (Nu.) De ce nu? 
Tot ceea ce face nu se bazează pe adevăr, ci pe teorie religioasă şi pe noțiuni 
şi închipuiri. Nu este vorba nici despre urmarea şi practicarea adevărului. 
Nu îi pasă deloc de ceea ce este de fapt adevărul sau de ceea ce spun 
cuvintele lui Dumnezeu. Nu îi pasă de asta, ca şi cum tot ceea ce ar fi 
necesar pentru a crede în Dumnezeu ar fi o inimă dezgolită, de copil, ca şi 
cum tot ceea ce trebuie să facă este să gestioneze lucruri și să depună efort 
în biserică. Este atât de simplu pentru această persoană. Nu pricepe ce 
înseamnă să înțeleagă şi să practice adevărul, nici ce să urmeze pentru a fi 
mântuită. Se poate gândi uneori la aceste lucruri, dar pur și simplu nu 
reuşeşte să le rezolve. Tot timpul îşi spune: „Atât timp cât am zel, ating un 
nivel ridicat de emoție și pot persevera până la sfârşit, s-ar putea să fiu 
mântuit” şi, în consecinţă, dus de valul emoţiilor sale intensificate, nu face 
decât lucruri nesăbuite, lucruri care contravin adevărurilor-principii. În cele 
din urmă, este descoperit şi alungat. Se pare că emoţiile intensificate nu 


sunt un lucru atât de bun, până la urmă. 


Mai există o altă stare destul de gravă în traiul conform unei inimi 
dezgolite, de copil, şi anume că unii oameni se bazează întotdeauna pe 
entuziasm pentru a crede în Dumnezeu. Focul din inimile lor nu se stinge 
niciodată; ei cred că tot ce le trebuie pentru a crede în Dumnezeu este o 
inimă dezgolită, de copil. Ei îşi spun: „Nu am nevoie să înţeleg adevărul, nu 
am nevoie să mă examinez şi nu am nevoie să vin înaintea lui Dumnezeu 
pentru a-mi mărturisi păcatele şi a mă căi — și cu siguranţă nu am nevoie să 
accept nicio judecată, mustrare, emondare sau cenzură ori critică din partea 


cuiva. Nu am nevoie de aceste lucruri. Tot ce îmi trebuie este o inimă 


dezgolită, de copil.” Acesta este principiul credinţei lor în Dumnezeu. Ei îşi 
spun: „Nu este nevoie să accept judecata şi mustrarea. Este suficient ca eu 
doar să mă simt bine în pielea mea. Cred că Dumnezeu va fi cu siguranță 
fericit dacă fac asta. Dacă eu sunt fericit, Dumnezeu este fericit — asta este 
tot. Voi fi mântuit dacă eu cred în Dumnezeu în felul acesta.” Nu este acesta 
un mod de gândire extrem de naiv? Şi voi ați fost într-o astfel de stare, nu-i 
aşa? (Da.) Dacă trăii până la sfârşit într-o asemenea stare, incapabili de 
orice transformare, atunci este corect să spunem că nu înțelegeţi nici cea 
mai mică parte din adevăr. Adevărul nu are nicio legătură cu voi. Voi nu 
cunoaşteţi obiectivul sau semnificația mântuirii omului de către Dumnezeu 
şi nu înţelegeţi la ce se referă credinţa în Dumnezeu. Care este diferența 
dintre credinţa în Dumnezeu şi credinţa în religie? Toată lumea concepe 
credința în religie ca fiind pentru că acea persoană nu are un mijloc de a-şi 
câştiga traiul, că ar putea avea greutăţi acasă. Dacă nu este așa, atunci este 
pentru că vor să găsească ceva pe care să se sprijine, să găsească o susținere 
spirituală. Credinţa în religie de multe ori nu înseamnă altceva decât să-i 
determine pe oameni să fie buni, binevoitori, săritori, să fie amabili cu 
ceilalți, să facă mai multe fapte bune pentru a acumula virtute, să nu comită 
crime sau incendii, să nu încalce legea sau să nu comită infracțiuni, să nu 
facă lucruri rele, să nu-i lovească pe oameni sau să-i înjure, să nu fure sau 
să jefuiască şi să nu înșele sau să escrocheze. Acesta este conceptul de 
„credinţă în religie” care există în minţile tuturor. Cât de mult din conceptul 
de credință în religie există în inimile voastre astăzi? Sunt acele lucruri 
asociate cu credinţa în religie în conformitate cu adevărul? De unde vin ele, 
mai exact? Ştiţi acest lucru? Dacă voi credeţi în Dumnezeu cu o inimă care 
adăposteşte credința în religie, care va fi rezultatul? Este acesta modul 
corect de a crede în Dumnezeu? Există o diferenţă între starea de a crede în 


religie şi starea de a avea credinţă în Dumnezeu? Care este diferenţa dintre 


a crede în religie şi a avea credinţă în Dumnezeu? Când ai început să crezi 
în Dumnezeu, poate ai simțit că a crede în religie şi a avea credință în 
Dumnezeu sunt același lucru. Însă, astăzi, după ce ai crezut în Dumnezeu 
mai mulți ani, ce crezi că înseamnă cu adevărat să ai credință? Există vreo 
diferenţă faţă de credinţa în religie? Credinţa în religie înseamnă urmarea 
unor ritualuri religioase pentru a aduce bucurie și confort spiritual. Nu se 
referă la aspecte privind calea pe care păşesc oamenii sau modul în care-şi 
trăiesc viaţa. Nu există nicio schimbare în lumea ta lăuntrică; tu eşti încă 
același, iar natura-esenţa ta rămâne neschimbată. Nu ai acceptat adevărurile 
care vin de la Dumnezeu și nu le-ai făcut să fie viața ta, ci doar ai făcut 
unele fapte bune sau ai urmat ceremonii şi reglementări. Doar te-ai implicat 
în unele activități legate de credinţa în religie — doar asta, doar atât. Aşadar, 
la ce se referă a avea credinţă în Dumnezeu? Aceasta înseamnă o schimbare 
în modul în care trăieşti, înseamnă că a avut loc deja o schimbare în 
valoarea existenţei tale și în ţelurile tale în viaţă. Iniţial, trăiai pentru lucruri 
precum a-ţi slăvi strămoşii, a ieşi în evidenţă, a duce o viață bună şi a te 
strădui să câştigi faimă şi avere. Astăzi, ai abandonat acele lucruri. Nu-l mai 
urmezi pe Satana, ci îți doreşti să te lepezi de el, să te lepezi de această 
tendinţă rea. Îl urmezi pe Dumnezeu, ceea ce accepţi este adevărul și calea 
pe care păşeşti este cea a urmării adevărului. Direcţia vieții tale s-a 
schimbat complet. După ce crezi în Dumnezeu, abordezi viaţa diferit, ai un 
stil de viață diferit, urmezi Creatorul, accepți şi te supui suveranității și 
aranjamentelor Lui, accepţi mântuirea Lui și, în cele din urmă, devii o 
adevărată ființă creată. Nu înseamnă asta să-ţi schimbi modul de viaţă? Este 
complet opusul preocupărilor şi modului tău de viaţă anterior, iar 
motivațiile şi semnificația de la baza a tot ceea ce ai făcut — acestea sunt 
complet opuse, nici măcar în aceeaşi ligă. Vom încheia aici cu diferența 


dintre a avea credință în Dumnezeu şi credinţa în religie. Puteţi vedea în voi 


înșivă starea de a avea o „inimă dezgolită, de copil” despre care vorbeam? 
(Da.) Deci, trăiţi cu o inimă dezgolită, de copil, în cea mai mare parte a 
timpului sau aveţi această stare doar ocazional? Dacă este ocazională, asta 
dovedeşte că te-ai eliberat deja de acea stare şi ai început să urmezi 
adevărul, că ai început să ieşi din acea stare de fapt; dacă încă trăieşti 
conform unei inimi dezgolite, de copil, în majoritatea timpului și nu știi 
cum să trăieşti conform cuvintelor lui Dumnezeu, conform adevărului, nici 
cum să te eliberezi de constrângerile unei inimi dezgolite, de copil şi să ieşi 
din acea stare, asta dovedește că nu trăieşti înaintea lui Dumnezeu, că încă 
nu știi ce este adevărul sau cum să îl cauţi. Este aceasta o distincție 
importantă? (Da.) Dacă tu continui să trăieşti în acest fel, fără să înţelegi 
câtuşi de puțin adevărul, eşti în pericol — va trebui să fii eliminat, mai 
devreme sau mai târziu. În ceea ce priveşte modul în care apare acea inimă 
dezgolită, de copil, va trebui să cauţi adevărul, să diseci starea şi să schimbi 
acea stare. De ce ar avea cineva acea inimă dezgoltă, de copil; care vor fi 
consecinţele faptului de a te baza pe fervoare pentru a crede în Dumnezeu; 
dacă poţi câștiga adevărul crezând în Dumnezeu în acest fel; dacă acest 
lucru îţi va întări credinţa în Dumnezeu — totul cu privire la aceste întrebări 
trebuie să îți fie clar în inimă. Acest lucru necesită să te supui unei 


comparații, să reflectezi şi să cauţi rezolvarea. 


Un tip de persoană are inima entuziasmată de credința sa în 
Dumnezeu. Orice datorie este bună pentru aceasta, la fel şi câteva greutăți, 
dar temperamentul său este instabil — este emotivă şi capricioasă, 
inconsecventă. Acţionează doar conform stării sale de spirit. Când este 
fericită, îşi face bine treaba care i-a fost dată drept sarcină şi se înțelege bine 
cu oricine îi este partener şi cu oricine se asociază. Este dispusă să-şi asume 
şi mai multe îndatoriri — indiferent de datoria pe care o îndeplineşte, are un 


simţ al responsabilități pentru aceasta. Aşa se comportă când este într-o 


stare bună. Poate exista un motiv pentru care este într-o stare bună: poate că 
a fost lăudată pentru că şi-a făcut bine datoria şi a câștigat stima și 
aprobarea grupului. Sau poate că mulţi oameni apreciază produsele muncii 
sale, aşa că îşi umflă pieptul de mândrie ca pe un balon care se umple cu 
fiecare suflu de laudă. Şi, astfel, continuă să îndeplinească aceeași datorie în 
fiecare zi, dar, în tot acest timp, nu înţelege niciodată voia lui Dumnezeu 
sau nu caută adevărurile-principii. Ea acţionează mereu în baza tăriei 
experienței sale. Experienţa reprezintă adevărul? Este sigur să acţionăm în 
baza experienţei? Este aceasta în acord cu adevărurile-principii? A acţiona 
pe baza experienţei nu este în acord cu principiile; cu siguranță vor exista 
momente în care va da greş. Aşa că vine o zi în care nu-şi îndeplineşte bine 
datoria. Multe lucruri dau greș și este emondată. Grupul este nemulțumit de 
ea. Atunci devine negativă: „Nu mai îndeplinesc această datorie. O fac 
greşit. Voi toți sunteți mai buni decât mine. Eu sunt cel care nu sunt bun. 
Oricine este dispus să o facă, n-are decât!” Cineva are părtăşie cu această 
persoană despre adevăr, dar nu se face auzit şi ea nu înțelege, spunând: „Ce 
este de avut părtășie referitor la asta? Nu-mi pasă dacă este adevărul sau nu 
— îmi voi face datoria când sunt fericit şi nu o voi face când nu sunt. De ce 
să complicăm atât de mult lucrurile? Nu o fac acum; voi aștepta o zi când 
voi fi fericit.” Așa sunt astfel de oameni, în mod consecvent. Fie că îşi fac 
datoria; fie citind cuvintele lui Dumnezeu sau ascultând predici și 
participând la adunări; fie în interacțiunile lor cu ceilalți — în tot ceea ce 
priveşte orice aspect al vieţii lor, ceea ce dezvăluie este tulbure într-o clipă 
şi însorit în următoarea, pe culmi într-o clipă şi deprimat în următoarea, rece 
într-o clipă şi cald în următoarea, negativ într-o clipă şi pozitiv în 
următoarea. Pe scurt, starea lor, bună sau rea, este întotdeauna destul de 
evidentă. O poţi vedea dintr-o privire. Sunt inconsecvenţi în tot ceea ce fac, 


lăsându-se pur şi simplu pradă temperamentului lor. Când sunt fericiţi, fac o 


treabă mai bună, iar când nu sunt fericiţi, o fac de mântuială — este posibil 
chiar să nu mai facă lucrul respectiv şi să renunțe. Orice fac, trebuie să o 
facă în funcţie de starea lor de spirit, de mediu, de cerinţele lor. Nu au deloc 
dorința de a se supune la greutăți; sunt alintați și răsfăţaţi, isterici, 
insensibili la rațiune și nu fac nimic pentru a se stăpâni. Nimeni nu are voie 
să îl jignească; oricine o face este o ţintă pentru temperamentul lor, care 
apare ca o furtună — şi, imediat după ce trece, sunt negativi şi abătuţi. Mai 
mult, ei fac totul conform preferințelor personale. „Dacă îmi place treaba 
asta, o voi face; dacă nu îmi place, nu vreau s-o fac şi n-o voi face 
niciodată. Oricare dintre voi este dispus poate s-o facă. N-are nicio legătură 
cu mine.” Ce fel de persoană este aceasta? Când este fericită şi starea sa 
este bună, inima îi este agitată şi spune că vrea să-L iubească pe Dumnezeu. 
Este atât de agitată, încât plânge, şiroaie de lacrimi fierbinți curgându-i pe 
obraji şi suspinând puternic. Este inima sa o inimă care Îl iubește cu 
adevărat pe Dumnezeu? Starea de a-L iubi pe Dumnezeu în inima ta este 
una normală, dar, dacă te uiţi la firea, comportamentele şi dezvăluirile 
acestei persoane, ai crede că este un copil de vreo zece ani. Această fire a sa 
şi modul său de viaţă sunt capricioase. Este inconsecventă, neloială, 
iresponsabilă şi incapabilă în tot ceea ce face. Nu trece niciodată prin 
greutăți şi nu este dispusă să-şi asume responsabilități. Când este fericită, îi 
convine să facă orice; câteva greutăţi sunt acceptabile şi, dacă interesele 
sale sunt afectate, şi acest lucru este acceptabil. Dar, dacă este nefericită, nu 
vrea să facă nimic. Ce fel de persoană este? Este normală o astfel de stare? 
(Nu.) Această problemă o depăşeşte pe cea a unei stări anormale — 
reprezintă o manifestare a capriciilor extreme, a nesăbuinței şi ignoranței 
extreme, a unei atitudini copilărești extreme. Care este problema 
capriciilor? Unii ar putea spune: „Este o instabilitate a temperamentului. 


Este prea tânără şi a trecut prin prea puţine greutăți, iar personalitatea nu îi 


este încă definitivată, așa că deseori se comportă capricios.” Adevărul este 
că a fi capricios nu este ceva ce depinde de vârstă: şi cei de peste patruzeci 
de ani şi septuagenarii sunt capricioşi uneori. Cum se explică acest lucru? A 
fi capricios este, de fapt, o problemă legată de firea cuiva, şi una extrem de 
gravă! Dacă îndeplineşte o datorie importantă, acest comportament o poate 
întârzia, precum şi progresul lucrării, provocând pierderi pentru interesele 
casei lui Dumnezeu; şi îndatoririle obișnuite pot, de asemenea, să fie 
afectate, iar treaba îngreunată. Nicio parte a acestui comportament nu aduce 
beneficii celorlalți, persoanei în cauză sau lucrării bisericii. Micile sarcini 
pe care le face și preţurile pe care le plăteşte se soldează cu o pierdere netă. 
Persoanele deosebit de capricioase sunt nepotrivite pentru a îndeplini 
îndatoriri în casa lui Dumnezeu şi există multe astfel de persoane. A fi 
capricios este cea mai obişnuită manifestare printre firile corupte. Practic, 
fiecare persoană are o astfel de fire. Şi care este această fire? Bineînţeles, 
fiecare fire coruptă este un anume soi din firile Satanei, iar a fi capricios 
este o fire coruptă. În termeni blânzi, înseamnă să nu iubeşti sau să nu 
accepţi adevărul; în termeni mai aspri, înseamnă să fu scârbit de adevăr şi 
să-l urăşti. Pot oamenii capricioşi să I se supună lui Dumnezeu? Desigur că 
nu. Ei pot pe moment, când sunt fericiți şi profită, dar când sunt nefericiți și 
nu profită, izbucnesc de furie și îndrăznesc să I se împotrivească şi să-L 
trădeze. Îşi vor spune în sinea lor: „Nu-mi pasă dacă este adevărul sau nu — 
ceea ce contează este să fiu fericit, să fiu mulțumit. Dacă sunt nefericit, 
nimic din ce spune oricine nu mă va ajuta! Ce contează adevărul? Ce 


12? 


contează Dumnezeu? Eu sunt şeful!” Ce fel de fire coruptă este aceasta? (E 
aceea de a uri adevărul.) Este o fire care urăște adevărul, una care are o 
aversiune faţă de acesta. Există un element de aroganță şi de îngâmfare în 
ea? Un element de intransigenţă? (Da.) Mai există şi o altă stare 


revoltătoare în acest caz. Când este binedispusă, este amabilă cu toată 


lumea și responsabilă în îndeplinirea datoriei sale; oamenii cred că este o 
persoană bună, supusă, care este dispusă să plătească un preţ, care chiar 
iubește adevărul. Dar, imediat ce devine negativă, se opreşte din muncă, se 
plânge, ba chiar nu mai ascultă de rațiune. Aici se ițeşte latura sa vicioasă. 
Nimeni nu are voie să-i facă reproșuri. Ea va spune chiar aşa: „Înţeleg 
fiecare adevăr, doar că nu-l practic. Îmi este suficient să fiu relaxat cu mine 


p? 


însumi!” Ce fire este aceasta? (Vicioasă.) Aceşti oameni răi nu sunt gata 
doar să riposteze împotriva oricui i-ar putea emonda, ci chiar ar răni acea 
persoană şi i-ar face rău, ca un demon malefic. Nimeni nu ar îndrăzni să se 
pună cu ei. Nu este acest lucru extrem de capricios şi vicios din partea lor? 
Este aceasta o problemă legată de tinereţe? Nu ar fi capricioşi şi dacă ar fi 
mai în vârstă? Ar fi ei mai chibzuiţi și mai raționali dacă ar fi mai în vârstă? 
Nu. Aceasta nu este o chestiune legată de personalitatea sau de vârsta lor. 
Există o fire coruptă adânc înrădăcinată care se ascunde în ei. Sunt 
guvernaţi de o fire coruptă și trăiesc conform unei firi corupte. Există 
supunere într-o persoană care trăieşte într-o fire coruptă? Poate ea să caute 
adevărul? Există vreo parte a ei care iubeşte adevărul? (Nu.) Nu, nu există 
aşa ceva. Voi toţi aţi avut o stare capricioasă? (Da.) Aţi simți că reprezintă o 
problemă dacă nu am avea părtăşie despre asta? (Nu am simţi.) Acum, după 
ce ați avut părtăşie despre asta, simțiţi că este o problemă destul de gravă? 
(Da.) Unele capricii ocazionale apar din cauze obiective. Aceasta nu este o 
problemă a firii. Toate problemele legate de fire şi toate dezvăluirile unei 
firi corupte în acţiunile cuiva vor avea consecințe negative. lată un exemplu 
de cauză obiectivă: să spunem că o persoană are o durere de stomac 
îngrozitoare astăzi. Are dureri atât de puternice, încât abia poate să 
vorbească. Vrea doar să se întindă puţin. Chiar atunci, vine cineva și 
schimbă câteva cuvinte cu ea, iar tonul pe care ea îl folosește pentru a-i 


răspunde este puţin cam dur. Este aceasta o problemă cu firea sa? Nu, nu 


este. Se poartă aşa doar pentru că este bolnavă și are dureri. Dacă ar fi fost 
genul de persoană care să vorbească astfel de regulă, ar fi fost o problemă 
care ţine de fire. În acest caz, a vorbit pe un ton nepotrivit pentru că durerea 
i-a depăşit un anumit prag. Este normal să se întâmple asta. Dacă există o 
cauză obiectivă şi toată lumea recunoaște că a vorbi sau a acţiona într-un 
astfel de mod este pardonabil și rezonabil, având în vedere împrejurările, şi 
că este doar natura umană, atunci este un comportament şi o dezvăluire a 
umanităţii normale. Să luăm, de exemplu, pe cineva care a pierdut o rudă şi 
începe să plângă de necaz. Este ceva foarte normal. Totuşi, există oameni 
care ar judeca această persoană şi ar spune: „Această persoană este 
sentimentală. A crezut în Dumnezeu atâţia ani, dar tot nu poate renunţa la 
afecțiunea pentru familia sa. Ba chiar plânge când îi moare o rudă. Ce 
prostie!” Apoi, se întâmplă ca atunci când mama vorbitorului moare, acesta 
să plângă mai mult decât oricine. Cum ar trebui să privim acest lucru? Nu 
poți să aplici orbeşte reglementări sau să generalizezi în această privință — 
unele lucruri au cauze obiective şi reprezintă comportamente şi dezvăluiri 
ale umanităţii normale. Ce reprezintă şi ce nu reprezintă comportamentele şi 
dezvăluirile umanităţii normale — asta depinde de împrejurări. Indiferent ce 
se menționează despre criteriul conform căruia trăieşte o persoană, ceea ce 
se spune se referă, într-o privință, la probleme din firile oamenilor, iar, în 
cealaltă privință, este vorba despre probleme din punctele de vedere ale 
oamenilor, din modurile şi din căile lor de a urma. Nu este deloc o chestiune 
legată de temperamentul sau de personalitatea lor ori de modul lor exterior 


de a face lucrurile. 


Mai există un alt fel de stare, şi anume traiul conform filosofilor 
pentru interacțiuni lumești. Celor mai mulți oameni le place să urmărească 
faima, câştigul şi statutul în credinţa lor în Dumnezeu, fără să se 


concentreze pe a urma adevărul. Atât timp cât o persoană are puţin calibru 


şi câteva idei, aceasta posedă un set de filosofii şi reguli de viaţă ale 
Satanei. Fiecare persoană are proprii „aşi din mânecă” în ceea ce priveşte 
modul de a trăi fericită, modul de a trăi astfel încât să se distingă, să aducă 
onoare numelui familiei sale şi să câștige aprecierea tuturor. Care sunt 
aceşti „aşi”? Sunt filosofii „supreme” pentru interacțiunile lumești. Unora li 
se poate părea amuzant să audă asta: sintagmele „supreme” și „filosofii 
pentru interacțiuni lumești” nu se potrivesc împreună. Sunt o asociere 
ciudată. Deci, de ce este folosit cuvântul „suprem” aici? În general, o 
persoană cu o filosofie pentru interacțiuni lumești crede că, pentru a trăi, 
trebuie să fie dotată cu nişte reguli de existenţă, adică nişte secrete pentru 
supraviețuire. Crede că aceasta este singura cale de a-şi atinge obiectivele în 
viaţă. Respectă aceste reguli pentru existenţă, care sunt filosofii pentru 
interacțiuni lumești, ca fiind cele mai înalte principii ale sale, precum acele 
mottouri pe care oamenii le spun adesea. Susţine şi rămâne fidelă filosofiei 
sale pentru interacțiunile lumești ca şi cum ar fi adevărul, fără a-i exclude 
nici măcar pe aleşii lui Dumnezeu de la acest tratament. Ea crede că: „Toţi 
oamenii îşi îmbracă pantalonii băgând câte un picior pe fiecare crac. Voi 
credeţi în Dumnezeu, nu-i aşa? Urmaţi principiile, nu-i așa? Înţelegeți 
adevărul, nu-i aşa? Ei bine, atunci am o filosofie pentru interacțiuni lumești 
ca să vă tratez. Sunteţi meticuloşi, nu-i aşa? Acţionaţi conform adevărurilor- 
principii, nu-i aşa? Ei bine, eu nu înțeleg adevărurile-principii şi tot pot să 
vă fac să fiți binedispuși faţă de mine şi să vă fac să alergaţi în cerc. Veţi 
orbita cu toții în jurul meu; veți spune că sunt o persoană bună și nu veţi 
spune nimic rău despre mine pe la spate. Ba chiar vă voi judeca atunci când 
nu sunteți prezenţi, vă voi face lucruri rele și vă voi vinde, iar voi nici n-o 
veți ști.” Aceasta este o persoană care trăieşte conform filosofiilor pentru 
interacțiuni lumești. Ce se află în interiorul acestor filosofii pentru 


interacțiuni lumești? Subterfugii, înşelăciune şi tactici, precum şi abordări şi 


metode. De exemplu, când vede pe cineva cu statut, pe cineva care ar putea 
fi de folos, este foarte politicoasă, făcând plecăciuni, linguşindu-l și 
lăudându-l. Cu aceia despre care crede că au puţin de oferit și nu sunt la fel 
de buni ca ea vorbeşte întotdeauna condescendent și îi desconsideră, ceea ce 
îi face pe acei oameni să considere că ea este superioară şi că trebuie să fie 
mereu admirată. În lumea sa interioară, are un sistem pentru a se juca cu 
oamenii şi a-i manipula, precum şi un mod pentru a trata fiecare tip de 
persoană. Când întâlneşte pe cineva, ştie dintr-o privire ce fel de persoană 
este, cum ar trebui să se poarte și să se asocieze cu ea. Mintea ei găseşte 
imediat formula. Este sofisticată şi are experienţă în această privință. Nu are 
nevoie să se gândească la punerea în aplicare a acestor filosofii pentru 
interacțiunile lumești — nu are nevoie de schițe preliminare sau de 
instrucţiuni din partea cuiva. Are propriile sale metode. Pe unele dintre 
acestea le-a conceput ea însăşi; pe altele le-a învăţat de la alţii, le-a văzut în 
cazul altora sau le-a dobândit prin influenţa altora. Se poate ca nimeni să nu 
îi fi spus despre aceste metode, ci să fi dedus căile de acces și de ieşire și, 
astfel, îşi învaţă filosofule pentru interacțiunile lumești, tehnicile, abordările 
şi metodele, schemele şi calculele. Oare oamenii care trăiesc conform 
acestor lucruri au adevărul? Pot ei trăi conform adevărului? (Nu.) Nu pot. 
Deci, ce impact au ei asupra celorlalți oameni? Ceilalţi sunt adesea înșelați 
ŞI fraieriți de ei, folosiți şi jucaţi pe degete de ei, şi aşa mai departe. Aceste 
filosofii pentru interacțiunile lumești nu sunt neapărat apanajul exclusiv al 
intelectualilor sau al unui grup de oameni — adevărul este că ele sunt 


prezente în toată lumea. 


In ce alte moduri se manifestă filosofuile satanice? Unii oameni sunt 
foarte buni oratori. Ei obțin fericire şi satisfacție de la oameni, care rămân 
liniștiți pentru că i-au auzit vorbind, dar nu fac nicio lucrare de fapt. Ce fel 


de persoană este aceasta? Una care-i manipulează pe oameni cu vorbe 


frumoase. Unii conducători şi lucrători muncesc un timp, apoi îşi spun în 
sinea lor: „Oare Cel de mai sus mă înţelege? Oare Dumnezeu mă cunoaşte? 
Trebuie să raportez câteva probleme astfel încât Cel de mai sus să ştie că 
lucrez. În cazul în care Cel de mai sus vede că problemele pe care le 
raportez sunt destul de reale şi de fond, că sunt probleme-cheie, Cel de mai 
sus poate că mă apreciază, văzând că pot face o muncă reală.” Şi, astfel, ea 
găseşte o şansă de a menţiona probleme. Este îndreptățită să menţioneze 
problemele, este de bun simţ, iar munca o cere. Acest lucru nu ar trebui să 
fie însă pătat de intenția sa personală. Puteţi vedea intenția pe care o are 
această persoană în raportarea acestor probleme? Care este de fapt 
problema cu această intenție pe care o are? Această întrebare necesită 
chibzuinţă şi discernământ. Dacă ar fi menţionat problemele pentru a-și 
îndeplini bine datoria şi pentru a-L mulţumi pe Dumnezeu, acest lucru ar fi 
fost justificat; ar fi însemnat că este o persoană responsabilă, una care face 
o muncă reală. Totuşi, în prezent, există unii conducători şi lucrători care nu 
fac o muncă reală, ci sunt oportuniști și superficiali, își mint superiorii şi 
ascund lucruri celor din subordine. Totuşi, ar vrea să fie finuţi și dibaci și să 
mulţumească pe toată lumea. Practicând în acest fel, nu trăiesc ei conform 
filosofiilor satanice? Dacă da, cum ar trebui rezolvată această problemă? Ce 
adevăruri trebuie căutate, cum trebuie să fie cunoscute şi discernute — aceste 
lucruri trebuie clarificate înainte ca problema intenției lor corupte să poată 
fi rezolvată. lată un alt exemplu. Două persoane devin parteneri pentru a 
îndeplini o datorie. Vor merge la o biserică din altă zonă pentru a se ocupa 
de o problemă locală. Condiţiile de trai de acolo nu sunt prea bune, 
securitatea publică nu este grozavă şi este un loc puţin riscant. Unul din ei 
spune: „Oamenii din acea biserică nu mă plac. Chiar dacă m-aş duce, nu 
există nicio garanţie că aş putea rezolva problema de acolo. Dar toți te plac 


pe tine. Ar fi productiv să te duci tu să rezolvi problema.” Celălalt consideră 


că acest lucru este adevărat și se duce. Lăsând la o parte toate celelalte 
lucruri, nu există oare o problemă cu cel care a găsit motive şi scuze pentru 
a nu se duce? Indiferent dacă scuzele şi motivele sale sunt valide sau nu, 
practică oare adevărul în acest caz? Se gândeşte la frații şi surorile sale? Nu; 
această persoană minte. Se foloseşte de cuvinte frumoase pentru a-şi atinge 
propriile obiective. Nu este aceasta o tehnică? Dacă gândeşti astfel şi 
acţionezi astfel, nu te-ai răzvrătit împotriva trupului. Încă trăieşti conform 
filosofilor satanice. Dar dacă te-ai putea răzvrăti împotriva ta şi nu ai trăi 
conform filosofilor satanice? Iniţial, nu ai vrea să te duci la acea biserică 
pentru a te ocupa de problemele ei, dar ai reflecta asupra acestui lucru: „Nu 
este corect. Faptul că aş gândi astfel înseamnă că sunt o persoană rea, că 
sunt imoral. Trebuie să retrag ceea ce am spus, cât de repede pot. Trebuie să 
îmi cer scuze faţă de el şi să fiu deschis cu privire la corupţia pe care am 
dezvăluit-o. Trebuie să merg în acel loc astăzi, chiar dacă înseamnă că voi 
muri acolo.” De fapt, nu e chiar sigur că vei muri acolo. De când vine 
moartea atât de ușor? Viaţa şi moartea sunt hotărâte dinainte de Dumnezeu. 
La urma urmei, într-un astfel de caz, trebuie să ai hotărâre şi capacitatea de 
a te răzvrăti împotriva propriei persoane. Doar atunci vei putea trăi conform 
adevărului. Îţi voi da un alt exemplu. Două persoane devin parteneri pentru 
a îndeplini o datorie. Amândoi se tem să-şi asume responsabilitatea, aşa că 
totul devine o bătălie a inteligenţei. Unul spune: „Du-te tu şi ocupă-te de 
asta.” Celălalt zice: „Ar fi mai bine să te ocupi tu. Eu am un calibru mai 
slab decât tine.” Ceea ce-şi spune, de fapt, în sinea sa este: „Nu va fi nicio 
recompensă dacă fac acest lucru bine, iar dacă nu este făcut bine, voi fi 
emondat. Nu mă duc — nu sunt atât de nătăfleţ! Ştiu ce pui la cale. Nu mai 
încerca să mă convingi să mă duc.” Ce se întâmplă la finalul schimbului lor 
de replici? Niciunul din ei nu se duce, iar lucrarea este întârziată drept 


urmare. Nu este imoral? (Ba da.) Nu este întârzierea lucrării o consecință 


gravă? Nu este un rezultat bun. Deci, conform cărui lucru trăiesc aceştia 
doi? Amândoi trăiesc conform filosofulor satanice; sunt constrânşi şi legaţi 
de filosofii satanice şi de propria lor înşelătorie. Ei nu au practicat adevărul 
şi, ca atare, îndeplinirea datoriei lor nu este la nivelul standardelor. Este 
superficială şi nu există nicio mărturie în ea. Să spunem că două persoane 
devin parteneri pentru a îndeplini o datorie. Una din ele încearcă să adopte 
o poziţie dominantă în tot şi vrea întotdeauna să aibă ultimul cuvânt, iar 
cealaltă probabil îşi spune: „Ea este cea puternică; îi place să preia 
conducerea. Ei bine, poate prelua conducerea în toate și, când ceva nu 
merge bine, ea va fi cea emondată. «Pasărea care iese din cuib este 
împuşcată!» Eu nu voi ieși în evidenţă, atunci. Întâmplător, sunt de calibru 
slab şi nu-mi place să fiu deranjat cu treburi. Acelei persoane îi place să 
preia conducerea, nu-i aşa? Păi, dacă este ceva de făcut, o voi lăsa în seama 
ei!” Unei persoane care ar spune astfel de lucruri îi place să fie una care 
caută să-i mulțumească pe oameni, este un subordonat. Ce părere aveţi 
despre modul său de a îndeplini o datorie? Conform cărui lucru trăieşte? 
(Conform filosofiilor pentru interacțiuni lumești.) Îşi mai spune și altceva: 
„Nu se va supăra pe mine dacă i-o iau înainte? Nu va fi discordie între noi 
doi pe viitor? Dacă acest lucru ar afecta relația noastră, ne va fi greu să ne 
înțelegem. Îmi va fi mai bine dacă îl las să facă ce vrea.” Nu este aceasta o 
filosofie pentru interacțiuni lumești? Felul în care trăieşte îl scutește de 
bătăi de cap. Îi permite să evite să-şi asume responsabilitatea. Va respecta 
orice 1 se cere să facă, fără să preia conducerea sau să iasă în evidenţă și 
fără să se gândească la vreo problemă. Altcineva se ocupă de tot, aşa că nu 
se va obosi. Faptul că este atât de dornic să fie subordonat dovedeşte că nu 
are simţul responsabilităţii. Trăieşte conform filosofiilor pentru interacțiuni 
lumești. Nu acceptă adevărul şi nu respectă principiile. Aceasta nu este o 


cooperare armonioasă — înseamnă a fi un subordonat, o persoană care caută 


să facă pe plac oamenilor. De ce nu este aceasta cooperare? Pentru că nu-şi 
asumă responsabilitatea pentru nimic. Nu acţionează cu toată inima și nici 
cu tot cugetul și poate că nu acționează nici cu toată puterea sa. De aceea 
spun că trăieşte conform filosofilor pentru interacțiuni lumești mai degrabă 
decât conform adevărului. lată un alt exemplu: cineva face un lucru rău în 
timp ce-şi îndeplineşte datoria, ceva care aduce o pierdere intereselor casei 
lui Dumnezeu. Tu vezi acest lucru, dar îți spui: „Asta nu e treaba mea. Nu 
mi-a afectat interesele. Şi, în plus, nu eu sunt cel responsabil. Ce fac, îmi 
bag nasul în treburile altora? Poate să se ocupe altcineva, oricine e dispus să 
o facă. Nu trebuie decât să mă ocup de munca mea. Nu are nicio legătură cu 
mine dacă alții fac lucruri rele. Nu-mi pasă dacă o văd; nu-mi pasă dacă s- 
au rătăcit; şi, dacă există o pierdere pentru lucrarea bisericii, asta nu are 
nimic de-a face cu mine.” Nu este aceasta o filosofie pentru interacțiuni 
lumești? (Ba da.) Sunt bune intențiile acestei persoane? (Nu.) Trăieşte 
conform filosofiilor satanice. Unii oameni fac acest lucru ocazional, în 
anumite chestiuni; alţii o fac frecvent, fără să caute vreodată adevărul sau să 
reflecteze asupra lor înşişi și fără să-şi rezolve firile corupte. Aceste două 
tipuri de oameni se află în situaţii diferite. Dar, indiferent dacă este făcut în 
incidente izolate sau în toate chestiunile, are legătură cu problema unei firi 
corupte. Nu este o simplă problemă cu metodele cuiva — este vorba despre 
a-ți trăi viaţa conform filosofilor satanice. De obicei, ce alte filosofii pentru 
interacțiuni lumeşti văd oamenii şi cu care anume intră în contact? 
(Mituirea altora cu favoruri mărunte, satisfacerea preferințelor altora, 
lăudarea oamenilor şi mijlocirea satisfacerii plăcerilor vinovate ale 
acestora.) Satisfacerea preferințelor altora este o tehnică, un fel de filosofie 
pentru interacțiuni lumești. Ce altceva? (Să nu vorbeşti direct după ce vezi 
că o persoană a făcut un lucru care încalcă principiile, de teamă să nu-i 


răneşti sentimentele.) A fi indirect în vorbire, a ocoli mereu problema, a 


alege mereu cuvinte plăcute care nu implică principiile sau problema 
esențială — acesta este un alt fel de filosofie pentru interacțiuni lumești. Mai 
sunt şi altele? (A flata și a fi mieros cu o persoană care are statut.) Asta 
înseamnă a atrage favoruri şi este, de asemenea, un fel de filosofie pentru 
interacțiuni lumeşti. Există oameni care, prin natura lor, caută mereu să 
manipuleze şi să profite de alţii. Sunt deosebit de perfizi. Sunt oameni finuți 
şi dibaci oriunde se duc. Ceea ce spun depinde de persoana căreia i-o spun. 
Mintea lor reacționează foarte repede: ştiu cum să se descurce cu o 
persoană din prima clipă în care li s-au întâlnit privirile. Astfel de oameni 
sunt extrem de vicleni; nu pot trăi conform adevărului. În ce alte moduri se 
manifestă filosofule pentru interacțiuni lumești? (Nu îndrăznesc să 
vorbească după ce au văzut o problemă, de teamă să nu-și asume vina dacă 
se dovedește a fi o greşeală, urmăresc ceea ce spun și fac ceilalți și nu-și 
exprimă un punct de vedere până când majoritatea nu a vorbit deja.) 
Oamenii au tendinţa de a se lăsa purtaţi de val, crezând că legea nu poate fi 
aplicată atunci când toți sunt infractori. Ce fel de problemă este aceasta? Ce 
fel de fire? Nu este o fire înșelătoare? Să nu îndrăznești să susții 
adevărurile-principii pentru că vrei să fii mereu o persoană care caută să fac 
pe plac oamenilor şi te temi să nu jigneşti, dar şi să te temi că vei fi expus și 
alungat pentru că nu practici adevărul — ce dilemă! Aceasta este situația 
jalnică a celor care caută să fac pe plac oamenilor. Atunci când oamenii nu 
practică adevărul, astfel sunt condiţiile urâte pe care le trăiesc; toți sunt 
întruchiparea demonică a Satanei. Unii dintre acești oameni sunt perfizi, 
unii sunt trădători, unii sunt demni de dispreţ, unii sunt infami, unii sunt 
Josnici, iar alții sunt demni de milă. Voi trăiţi conform filosofilor satanice? 
Flatați pe oricine este conducător, în timp ce ignoraţi conducătorii care au 
fost înlocuiți şi alungați; sunteți mieroşi cu oricine este ales drept 


conducător, indiferent cine este, spunând tot felul de lucruri dezgustătoare: 


„Ah, ești drăguță şi ai o constituție atât de armonioasă — definiția 
frumuseţii! Ai o voce ca de prezentator de ştiri și cânți ca o ciocârlie”, 
căutând modalităţi de a le atrage favorurile; lingușindu-i cu fiecare ocazie 
pe care o ai; mituindu-i cu favoruri mărunte; în general, urmărind să vezi ce 
fac şi ce spun şi gândindu-te la modalităţi de a-i mulţumi atunci când vezi 
că le place ceva. Sunt acestea tactici de-ale voastre? (Da. Uneori văd că un 
conducător sau un lucrător are unele probleme sau neajunsuri, dar nu 
îndrăznesc să spun nimic, de teamă că mă va învinovăți şi nu va fi 
binedispus faţă de mine.) Aceasta este o lipsă de principii. Ştii, atunci, dacă 
al identificat corect aceste probleme şi dacă ar fi benefic pentru lucrarea 
bisericii să le semnalezi? (Într-o mică măsură.) Ştii într-o mică măsură — 
deci ce trebuie să faci pentru a fi aliniat la adevărurile-principii? Dacă eşti 
sigur că ai găsit o problemă şi înţelegi în inima ta că această problemă ar 
trebui rezolvată, altfel va întârzia lucrarea, însă nu eşti capabil să respecţi 
principiile şi îți este teamă să nu-i jigneşti pe alţii, ce problemă este la 
mijloc? De ce ţi-ar fi teamă să respecţi principiile? Aceasta este o problemă 
de o natură serioasă şi implică faptul dacă iubeşti adevărul şi dacă ai un 
simţ al justiției. Ar trebui să dai glas opiniei tale, chiar dacă nu ştii dacă este 
corectă. Dacă ai o părere sau o idee, ar trebui să o spui şi să-i laşi pe ceilalți 
să o evalueze. Procedând astfel, vor exista beneficii pentru tine și va fi de 
ajutor în rezolvarea problemei. Dacă te gândești în sinea ta: „Nu mă implic. 
Dacă ceea ce spun este corect, nu mi se vor recunoaște meritele, iar dacă 
este greşit, voi fi emondat. Nu merită”, nu este acesta un lucru egoist și 
demn de dispreţ din partea ta? Oamenii se gândesc mereu la propriile 
interese și sunt incapabili să practice adevărul. Acesta este cel mai dificil 
lucru în privinţa oamenilor. Nu aveţi cu toții o mulțime de astfel de filosofii 
pentru interacțiuni lumești şi uneltiri în interiorul vostru? Există destul de 


multe elemente din filosofiile Satanei în fiecare persoană și este de multă 


vreme copleşită de ele. Aşadar, nu este de mirare că oamenii ascultă ani de 
zile predici fără să înţeleagă adevărul şi că intrarea lor în adevărul-realitate 
este lentă, iar statura lor rămâne mereu atât de mică. Motivul este că astfel 
de lucruri corupte îi împiedică şi îi tulbură. Conform căror lucruri trăieşte 
omul când trebuie să practice adevărul? Trăieşte conform acestor firi 
corupte, conform noțiunilor, închipuirilor şi filosofiilor pentru interacțiuni 
lumeşti, precum şi conform darurilor. Trăind conform acestor lucruri, 
oamenilor le este foarte greu să vină înaintea lui Dumnezeu. De ce se 
întâmplă asta? Sarcina lor este prea mare şi jugul lor prea greu. Faptul că 
omul trăiește conform acestor lucruri este atât de rupt de adevăr. Aceste 
lucruri te împiedică să înţelegi adevărul şi să îl practici. Dacă nu înţelegi 
adevărul, credința ta în Dumnezeu va creşte? (Nu.) Credinţa ta în 
Dumnezeu cu siguranţă că nu va creşte, cu atât mai puţin cunoașterea ta 


despre El. Acesta este un lucru foarte lamentabil şi înfricoşător. 


Lucrul conform căruia trăiesc oamenii are legătură cu viziunea lor 
privind toate chestiunile, precum şi cu firea lor. Unii oameni se străduiesc 
mereu să-şi îndeplinească visele şi dorinţele. Aceia sunt oameni care au 
vise. Unii trăiesc mereu conform dorințelor lor. Ce includ dorințele lor? 
Există dorinţa de a munci şi de a se face cunoscut și există dorinţa de a se 
da în spectacol. De exemplu, există unii cărora le place statutul. Fără statut, 
nu vor să creadă în Dumnezeu; fără statut, nu vor să facă nimic şi, pe 
deasupra, a crede în Dumnezeu li se pare plictisitor. Trăiesc conform 
dorinţei lor de a urmări statutul și îşi petrec zilele, una după alta, dominați 
de această dorinţă. Orice statut ar avea este foarte prețios pentru ei. Nimic 
din ceea ce fac nu este pentru altceva decât pentru statut: să-şi menţină 
statutul, să-şi consolideze statutul, să-şi extindă aria de influenţă — tot ceea 
ce fac, în orice fel, este legat de această dorinţă a lor. Trăiesc conform 


dorinţei. Există și alții care duc o viaţă jalnică în lume. Sunt oameni naivi, 


care sunt mereu hărțuiți, care provin din familii dezorganizate, dintr-un 
mediu social sărac, care nu au pe cine să se bazeze. Sunt singuri și 
neîngrijiți, până când ajung să creadă în Dumnezeu, moment în care simt că 
au găsit, în sfârşit, un stâlp de sprijin. Au o aspirație şi sunt mânaţi de ea în 
credinţa lor în Dumnezeu. Aspirația lor nu s-a schimbat niciodată, nici 
măcar până în prezent. Ei îşi spun: „Crezând în Dumnezeu, trăiesc cu 
demnitate şi tărie de caracter; crezând în Dumnezeu, îmi pot ridica umerii și 
capul deasupra celorlalți și pot trăi o viață superioară vieţii altora. Când voi 
fi plecat în cer, voi toți va trebui să mă stimaţi. Nimeni nu mă va mai 
desconsidera.” Această dorință, această speranţă a lor este foarte goală şi 
neclară. Ei simt că trăiau o viaţă atât de mizerabilă în lume, din cauza 
circumstanțelor familiei lor sau din alte motive. Trăind în casa lui 
Dumnezeu, au ceva pe care să se bazeze. Fraţii și surorile nu îi intimidează. 
Nu mai sunt nişte oameni fără căpătâi; au un stâlp de susținere. Mai mult, 
cea mai mare speranţă a lor este că pot obține o destinație minunată pentru 
ei înşişi după ce mor sau în această viaţă, unde vor putea să țină capul sus. 
Acesta este obiectivul lor. Trăiesc conform acestei aspirații şi pretutindeni, 
în toate lucrurile, folosesc acest gând, această dorinţă, ca motivaţie a lor. Le 
este destul de greu să trăiască conform adevărului. Astfel de oameni trăiesc 
jalnic. Există alţii care au dorinţa de a se da mari sau de a se face cunoscuți. 
Din această cauză, le place foarte mult să trăiască în cadrul unui grup, 
acționând în diverse moduri pentru a-i face pe ceilalți din grup să aibă o 
părere bună despre ei, ceea ce le satisface vanitatea. Ei gândesc astfel: 
„Poate că nu sunt un conducător, dar, atât timp cât pot să-mi prezint 
talentele în fața grupului şi par să strălucesc de farmec, aureolat, merită să 
cred în Dumnezeu. Pentru asta trăiesc; nu este mai rău decât să fii în lume.” 
Aşa că, de atunci încolo, pentru asta trăiesc. Îşi trăiesc toate zilele și anii 


aşa, fără nicio schimbare a intenţiei lor inițiale. Inseamnă asta să trăieşti 


conform adevărului? Cu siguranţă că nu. Ei trăiesc conform viselor şi 
dorințelor, ca necredincioșii. Aceasta este o problemă care are de-a face cu 
viziunea cuiva asupra lucrurilor, precum și cu firile corupte. Dacă această 
problemă rămâne nerezolvată, nu există nicio modalitate de a înţelege sau 
de a practica adevărul şi atunci este destul de greu să trăieşti conform 


adevărului. 


Am avut părtăşie despre aceste stări, sub toate aspectele lor. Puteţi 
acum să evaluați conform cărui lucru trăiţi? Fie că este vorba de 
îndeplinirea datoriei, fie de viaţa de zi cu zi, trăiţi conform adevărului în 
mare parte din timp? (Nu.) În părtăşia noastră, întotdeauna vă expun până la 
esența voastră, iar voi simțiţi că ați trăit vieţi fără slavă. V-aţi pierdut 
încrederea în voi; nu mai sunteţi atât de fermecători. Şi sunt o mulţime de 
lucruri cărora vă este ruşine să le dați glas — nu vă mai simţiţi atât de 
îndreptățiți să fiți binecuvântaţi sau să ajungeţi la o destinație bună pe viitor. 
Ce este de făcut în privinţa asta? Este un lucru bun să vă expun aşa cum ați 
fost? (Da.) Care este, atunci, scopul de a vă expune până la esență? Oamenii 
trebuie să aibă o cunoaştere clară a felurilor de stări în care trăiesc, a stărilor 
în care trăiesc; ei trebuie să aibă o cunoaștere clară a drumului pe care 
merg, a modului lor de viață, a comportamentelor anormale pe care le au, a 
lucrurilor nepotrivite pe care le fac, a faptului dacă pot dobândi adevărul şi 
pot veni înaintea lui Dumnezeu, trăind aşa cum o fac. Acestea sunt cele mai 
importante lucruri. Poţi spune: „Am conștiința împăcată privind modul în 
care trăiesc. Nu m-am simțit niciodată neliniștit sau nefericit în legătură cu 
asta şi nu m-am simțit niciodată pustiit.” Dar ce rezultă din asta? 
Nemulțumirea lui Dumnezeu. Tu nu urmezi calea Lui. Drumul pe care te 
afli nu este adevăratul drum al vieţii omeneşti, cel pe care Dumnezeu ţi-l 
arată, ci eşti pe un drum pe care tu, pentru împlinirea dorințelor tale, l-ai 


găsit cu ajutorul închipuirilor tale. Deşi te-ai agitat fericit încoace și încolo 


şi ai alergat mult, care va fi finalul tău, în cele din urmă? Intenţiuile și 
dorinţele tale, precum şi drumul pe care mergi, îţi vor face rău şi te vor 
ruina — credinţa ta în Dumnezeu este sortită eșecului. Ce înseamnă să 
eşueze credinţa cuiva în Dumnezeu? (Înseamnă că acea persoană nu va avea 
niciun final.) Ca să înţelegi acum, va fi o consecinţă a faptului că nu ai 
câştigat adevărul. Vei fi crezut în Dumnezeu ani de zile, dar fără să te 
concentrezi pe câștigarea adevărului şi, astfel, va veni ziua în care, dintr-un 
motiv sau altul, vei fi dezvăluit şi alungat. Şi atunci, va fi prea târziu pentru 
regrete. Tu spui: „Acesta este un mod rezonabil să trăiesc! Mă simt 
încrezător trăind astfel şi sunt destul de împlinit și bogat în inimă.” Va fi de 
ajutor acest lucru, atunci? De rezultate depinde dacă modul în care mergi pe 
drumul credinţei în Dumnezeu, modul în care trăieşti şi care sunt lucrurile 
conform cărora trăieşti sunt corecte. Cu alte cuvinte, depinde de faptul dacă 
vei câștiga, în cele din urmă, adevărul şi dacă vei avea o mărturie adevărată, 
dacă ţi se va schimba viaţa-fire şi dacă vei fi trăit o viaţă cu valoare. Dacă ai 
obținut toate aceste rezultate, atunci vei avea aprobarea din partea lui 
Dumnezeu și lauda din partea aleşilor lui Dumnezeu, ceea ce dovedeşte că 
eşti pe drumul cel bun. Dacă nu ai obținut aceste rezultate pozitive şi nu ai 
nici o mărturie adevărată bazată pe experienţă, nici o schimbare reală în 
viața-fire personală, asta dovedeşte că nu ești pe drumul cel bun. Este uşor 
de înţeles, explicat astfel? Pe scurt, oricum ai trăi, oricât de bine ai duce-o 
în viaţă și oricâtă aprobare ai câștiga din partea celorlalți, nu acesta este 
miezul problemei. Tu spui: „Sunt atât de multe lucruri de care să mă bucur 
în modul în care trăiesc şi practic. Am un sentiment grozav de bunăstare, de 
a fi onorat şi am confirmare.” Nu te păcălești singur? Să zicem că o 
persoană te întreabă: „Ai practicat faptul de a fi o persoană onestă? Ce a 
reprezentat o provocare pentru tine în această practică? Ce împrejurări îţi 


fac dificilă capacitatea de a fi o persoană onestă? Discută puţin despre asta, 


dacă ai experienţă în acest sens. Ai mărturie despre faptul că ÎL iubeşti pe 
Dumnezeu? Ai experienţa de a-L iubi pe Dumnezeu și de a I te supune? Ai 
experiența de a-ţi fi schimbat firea după ce ai acceptat judecata, mustrarea şi 
emondarea? Ce lucruri deosebite ai experimentat de-a lungul drumului tău 
de dezvoltare în viaţă, care au făcut ca viaţa ta să se transforme în mod 
constant şi să se apropie în mod constant de obiectivul pe care Dumnezeu 
L-a stabilit pentru tine şi pe care El îți cere să îl atingi?” Dacă nu ai 
răspunsuri clare la aceste lucruri, dacă nu ştii, asta dovedeşte că nu ești pe 


drumul cel bun. Este clar ca lumina zilei. 


Cuvintele de părtăşie de mai sus sunt doar simple afirmaţii. Sunt 
câteva puncte minore, care nu necesită o detaliere. Oamenii care fac lucruri 
prin perseverența lor, de exemplu, sau prin bunătatea inimii lor, prin 
disponibilitatea lor de a suferi, cu noţiunile şi închipuirile lor, şi așa mai 
departe — niciuna dintre aceste situații nu reprezintă traiul conform 
adevărului. Toate acestea sunt exemple de oameni care trăiesc conform 
dorințelor lor, firilor lor corupte, bunătăţii lor umane şi conform filosofilor 
Satanei. Toate aceste lucruri vin din creierul omului și, dacă aprofundăm, de 
la Satana. A trăi conform acestor lucruri nu are cum să Îl mulţumească pe 
Dumnezeu. El nu le vrea, oricât de bune ar fi, pentru că nu reprezintă 
practicarea adevărului. A trăi conform acestor lucruri înseamnă a trăi 
conform filosofulor şi firilor corupte ale Satanei. Este o insultă la adresa lui 
Dumnezeu. Nu este o mărturie adevărată. Dacă ai spune: „Știu că aceste 
acțiuni reprezintă doar bunătate, care nu este în concordanţă cu adevărurile- 
principii; nu aşa ar trebui să practic”, cu o înţelegere adevărată a acestui 
lucru în suflet, cu sentimentul că este greşit să acţionezi astfel, atunci ai 
avea cunoaștere. Perspectiva ta ar fi modificată. Acesta este rezultatul pe 
care Îl doreşte Dumnezeu. Trebuie să știi unde ţi se află distorsiunile. 


Schimbă-ţi perspectiva, renunță la noțiunile tale şi ajunge să înţelegi 


adevărul şi voia lui Dumnezeu. Odată ce ai făcut-o, practică în această 
direcție din ce în ce mai mult şi ia-o pe calea corectă. Aceasta este singura 
ta speranță de a îndeplini obiectivul pe care Dumnezeu ţi l-a dat. Dacă nu 
practici şi nu intri pe calea cerută de Dumnezeu, ci spui: „Asta este ceea ce 
fac. Nu este ca şi cum aş fi inactiv: mi-am îndeplinit datoria. Sunt sigur că 
sunt o ființă creată și L-am recunoscut pe Creatorul meu”, va fi de ajutor 
acest lucru? Nu, nu va fi. Tu I te împotrivești lui Dumnezeu, intransigent! 
Acum este momentul să alegi un drum în viață. Ceea ce este de extremă 
importanță este ceea ce trebuie să faci pentru a urma drumul pe care 
Dumnezeu îţi cere să mergi. În primul rând, nu acţiona în funcţie de noţiuni 
ŞI închipuiri omenești; în al doilea rând, nu acționa în funcție de aspirația 
omenească; în al treilea rând, nu acționa în funcție de preferințe omeneşti și 
în al patrulea rând, nu acţiona din emotivitate. Cel mai important, nu 
acționa în baza unei firi corupte. Trebuie să te eliberezi de aceste lucruri 
neîntârziat. Pentru Dumnezeu, orice capital ai reprezintă, în întregime, 
lucruri fără valoare, ieftine, care nu se apropie nici pe departe de realitate. 
Trebuie să elimini aceste lucruri, unul câte unul, să renunți la toate, şi vei 
înţelege din ce în ce mai mult că numai ceea ce se obține bazându-te pe 
practicarea adevărului are valoare şi este în concordanță cu standardele 
cerinţelor lui Dumnezeu pentru om. Tot ceea ce vine de la om este lipsit de 
valoare — inutil în cele din urmă, indiferent cât de mult înveţi din aceasta. 
Toate sunt lucruri fără valoare, ieftine; numai adevărul pe care Dumnezeu îl 
dăruieşte omului reprezintă o comoară şi viaţa. Acesta are valoare eternă. 
Tu susţii mereu lucrurile tale, spunându-ți: „Mi-au trebuit ani de studiu 
extenuant pentru a-mi dobândi abilitățile. Părinţi mei au făcut atâtea 
eforturi pentru mine, au cheltuit atâția bani şi au plătit un asemenea preţ, de 
sânge, sudoare şi lacrimi — cum pot să disec şi să condamn asta, pur și 


simplu? Este o chestiune grozavă, o treabă pe viaţă şi pe moarte! Conform 


cărui lucru voi trăi fără acestea?” Cât de nesăbuit eşti! Trăieşte conform 
acestor lucruri Și ești sortit iadului. Trebuie să trăieşti conform cuvintelor lui 
Dumnezeu. Schimbă-ţi modul de a trăi; lasă cuvintele lui Dumnezeu să te 
pătrundă şi elimină lucrurile tale vechi. Trebuie să le diseci și să le cunoşti, 
să te deschizi și să le arăţi tuturor, pentru ca grupul să poată câştiga 
discernământ. Fără să-ţi dai seama, vei ajunge să deteşti acele lucruri, să 
detești lucrurile pe care le iubeai odată, să detești lucrurile de care ai depins 
odată pentru a supravieţui, să deteşti lucrurile despre care credeai cândva că 
reprezintă viaţa ta și că sunt lucrurile pe care le prețuiai cel mai mult. 
Aceasta este calea de a izola şi de a elimina complet acele lucruri din tine, 
calea spre autentica înțelegere a adevărului și spre practicarea adevărului. 
Desigur, acesta este un proces complicat şi dificil, dureros, de asemenea. 
Însă este un proces prin care omul trebuie să treacă. Nu se poate să nu o 
faci. A experimenta lucrarea lui Dumnezeu este ca şi cum ai fi tratat de o 
boală: dacă ai o tumoră, singurul mod de a o trata este pe masa de operație. 
Dacă nu te urci pe acea masă și nu te supui cuţitului care disecă tumora şi o 


îndepărtează, boala ta va rămâne nevindecată, iar tu nu te vei face bine. 


O mulțime de oameni îi consideră pe cei cinstiți drept nesăbuiţi, 
spunându-și: „Ei urmează orice spune Dumnezeu. El spune să fii o persoană 
cinstită, iar ei chiar o fac; ei spun adevărul, fără niciun cuvânt fals. Sunt 
nesăbuiţi, nu-i așa? Poţi fi o persoană cinstită, dar numai în măsura în care 
nu-ți provoacă pierderi sau daune. Nu poţi spune orice! Să-ţi dai toate 
cărțile pe faţă — asta este o nesăbuinţă, nu-i așa?” Ei cred că a fi o persoană 
cinstită este o nesăbuință. Chiar este? O astfel de persoană este cea mai 
deşteaptă dintre toate, pentru că ea crede următoarele: „Toate cuvintele lui 
Dumnezeu sunt adevărul, iar a fi o persoană cinstită este adevărul, aşa că 
oamenii ar trebui să fie cinstiţi pentru a obține aprobarea lui Dumnezeu. 


Aşadar, orice spune Dumnezeu, eu fac; cât de departe vrea El să merg, voi 


merge. Dumnezeu îmi cere să mă supun, aşa că mă supun şi voi continua să 
mă supun pentru totdeauna. Nu-mi pasă dacă o persoană spune că sunt 
nesăbuit — aprobarea lui Dumnezeu îmi este suficientă.” Oare nu este o 
astfel de persoană cea mai deşteaptă dintre toți? A văzut cu exactitate ce 
este important şi ce nu este. Sunt unii oameni cu planuri ascunse, care cred 
următoarele: „Să mă supun în toate lucrurile ar fi o nesăbuinţă, nu-i aşa? A 
face asta înseamnă să nu ai autonomie, nu-i aşa? Are cineva demnitate dacă 
nu se are nici măcar pe sine? Cu siguranță, ni se permite să ne păstrăm un 
pic de demnitate pentru noi înșine, nu? Nu ne putem supune complet, nu-i 
aşa?” Şi, astfel, ei practică supunerea într-un mod drastic diminuat. Se poate 
ridica aceasta la standardele practicării adevărului? Nu — este cu mult sub 
acest nivel! Dacă nu practici adevărul conform principiilor, optând mereu în 
schimb pentru căi de compromis care nu se îndreaptă nici spre adevăr, nici 
spre Satana, ci se menţin pe calea de mijloc, practici atunci adevărul? 
Aceasta este filosofia Satanei, ceea ce Dumnezeu detestă cel mai mult. 
Dumnezeu detestă această atitudine a omului faţă de adevăr; El detestă 
faptul că oamenii se îndoiesc mereu de adevăr şi de cuvintele Sale, că sunt 
mereu neîncrezători faţă de cuvintele Sale sau că adoptă mereu o atitudine 
discriminatorie, dispreţuitoare, impertinentă. De îndată ce omul adoptă 
această atitudine față de Dumnezeu, îndoindu-se de El, fiind neîncrezător, 
punându-L la îndoială, analizându-L şi neînţelegându-L, studiindu-L mereu 
şi încercând să-L cântărească mental, Dumnezeu va fi atunci ascuns de tine. 
Şi mai poţi tu obține adevărul, odată ce Dumnezeu este ascuns de tine? 
„Pot!”, spui tu. „Citesc cuvintele lui Dumnezeu în fiecare zi, sunt la adunări 
tot timpul şi ascult predici în fiecare săptămână, meditez la ele şi iau notițe 
în fiecare zi după ele. De asemenea, cânt imnuri şi mă rog. Cred că Duhul 
Sfânt lucrează în mine.” Va funcționa asta? Aceste moduri de a crede în 


Dumnezeu sunt bune, dar nu ele sunt ceea ce este esențial; ceea ce este 


esenţial este ca tu să fii genul de persoană potrivită şi ca inima ta să fie 
potrivită — doar atunci Dumnezeu nu-Și va ascunde chipul de tine. Dacă 
Dumnezeu nu-Și ascunde chipul de tine, ci te luminează, te călăuzeşte 
întotdeauna și te face să-l înţelegi voia şi adevărul în toate lucrurile, astfel 
încât să dobândeşti, în cele din urmă, adevărul, vei fi foarte binecuvântat. 
Dacă însă inima ta nu este potrivită şi te îndoieşti mereu de Dumnezeu, ești 
în defensivă faţă de EI, ÎI pui la încercare și ÎI înţelegi greşit cu isteţimea ta 
măruntă și cu opiniile tale sau cu studiile și filosofiile tale satanice, atunci ai 
probleme. Unii oameni merg dincolo de defensivă, încercare, îndoială și 
neînțelegere a lui Dumnezeu, până la împotrivirea faţă de El şi rivalitatea cu 
El. Au devenit satane; au probleme și mai mari. Tu nu vei înțelege adevărul 
doar înțelegând sensul literal al cuvintelor care îl alcătuiesc şi doctrina 
simplă. Înțelegerea adevărului nu este o chestiune simplă. Majoritatea 
oamenilor trudesc având această înţelegere greşită şi nu-și schimbă părerea 
nici după ce li s-a subliniat acest lucru în mod repetat. Ei îşi spun: „În 
fiecare zi, citesc cuvintele lui Dumnezeu, ascult predicile, am părtăşie şi îmi 
îndeplinesc datoria an de an. Sunt ca o sămânță pe câmp — chiar dacă nu o 
uzi sau nu o fertilizezi, va creşte încet-încet de la sine cu ajutorul ploii şi va 
da roade toamna.” Nu așa funcționează lucrurile. Componenta de cooperare 
a unei persoane, felul în care cooperează, inima şi atitudinea ei față de 
adevăr şi față de Dumnezeu sunt esențiale. Acestea sunt de o importanţă 
vitală. Nu se referă oare acestea şi la lucrurile conform cărora trăiește o 
persoană? (Ba da.) Dacă trăieşti mereu conform preferințelor omenești şi 
filosofilor satanice, dacă te păzești mereu de Dumnezeu și nu iei cuvintele 
Lui drept adevărul, atunci Dumnezeu nu Se va mai ocupa de tine. Şi ce vei 
putea câştiga atunci, dacă Dumnezeu nu Se va mai ocupa de tine? În cazul 
în care Creatorul te ignoră, atunci nu mai ești o fiinţă creată de El. Dacă El 


te consideră un diavol, ca Satana, vei mai putea veni atunci înaintea lui 


Dumnezeu? Vei mai fi tu un subiect al mântuirii Sale? Vei mai avea tu 
speranţa de a fi mântuit? Asta ar fi imposibil. Prin urmare, nu contează cum 
este viaţa ta de acasă, ce fel de calibru ai sau cât de grozave sunt darurile 
tale, nici nu contează ce lucrare faci în biserică, ce datorie îndeplineşti sau 
care este rolul tău. Nu contează ce fel de fărădelegi ai făcut în trecut, în ce 
fel de stare te afli în prezent, măsura în care ai crescut în viață sau cât de 
mare îţi este statura. Nimic din toate acestea nu este cel mai important. Cel 
mai important este cum este relaţia ta cu Dumnezeu, dacă te îndoiești în 
mod constant şi ÎI înţelegi greşit sau dacă mereu Îl studiezi, dacă inima ta 
este potrivită. Aceste lucruri sunt esențiale. Cum pot şti oamenii despre 
aceste lucruri esențiale? Pentru a face asta, ei trebuie să se examineze mereu 
pe ei înșiși, nu să umble în confuzie, aşa cum fac necredincioşii, uitându-se 
la videoclipuri, jucându-se și prostindu-se când nu au nimic de făcut. Cum 
va îndeplini cineva o datorie, dacă inima sa nu poate veni înaintea lui 
Dumnezeu? Dacă nu faci efortul de a veni înaintea lui Dumnezeu, El nu te 
va forța, pentru că Dumnezeu nu îi obligă pe oameni să facă nimic. 
Dumnezeu exprimă adevărul pentru ca oamenii să-l poată înţelege şi 
accepta. Dacă oamenii nu se întorc înaintea lui Dumnezeu, cum vor accepta 
adevărul? Dacă oamenii sunt mereu pasivi, dacă nu Îl caută pe Dumnezeu 
sau nu au nevoie de El în inimile lor, atunci cum va lucra Duhul Sfânt în e1? 
Aşadar, având în vedere că tu crezi în Dumnezeu, nu este esențial să 
trebuiască să Îl cauţi în mod proactiv și să cooperezi cu El? Aceasta este 
treaba ta! Dacă a crede în Dumnezeu este doar o activitate secundară pentru 
tine, un hobby extracurricular, ai probleme! Există oameni care încă sunt 
credincioşi acum şi au ascultat o mulțime de predici, dar încă mai consideră 
că a crede în Dumnezeu înseamnă a crede în religie, că este un hobby 
pentru timpul lor liber. Cât de frivol consideră credinţa în Dumnezeu! Chiar 


şi acum, în acest stadiu, ei mai au acest punct de vedere. In credinţa lor în 


Dumnezeu, nu doar că nu au reuşit să stabilească o relație normală cu El — 
ei nu au nicio relație cu El. Dacă Dumnezeu nu te recunoaşte drept adept al 
Său, mai ai speranţa de a fi mântuit? Nu, nu o mai ai. De aceea este 
important să stabileşti o relație normală cu Dumnezeu! Pe ce temelie se 
stabilește, așadar, această relație normală? Pe eea a cooperării oamenilor. 
Aşadar, ce fel de poziție sau punct de vedere trebuie să adopte oamenii? 
Care ar trebui să fie starea lor? Ce fel de voinţă trebuie să aibă? Cum tratezi 
adevărul în inimă? Cu îndoială? Cu studiu? Cu neîncredere? Cu respingere? 
Ai o inimă potrivită, dacă ai aceste lucruri? (Nu.) Dacă vrei să ai o inimă 
potrivită, ce fel de atitudine trebuie să ai? Trebuie să ai o inimă de supunere. 
Orice ar spune Dumnezeu, orice ar cere El, trebuie să fii hotărât să te supui, 
fără îndoieli şi fără justificări. Aceasta este atitudinea corectă. Trebuie să 
crezi, să accepți şi să te supui, fără nicio concesie. A nu face concesii este 
ceva ce poate fi realizat imediat? Nu, dar trebuie să încerci să pătrunzi în 
asta. Imaginează-ți dacă Dumnezeu ţi-ar spune: „Eşti bolnav”, iar tu I-ai 
spune: „Nu, nu sunt”. Asta nu ar fi o problemă; poate că nu crezi asta. Dar 
apoi, Dumnezeu spune: „Eşti foarte bolnav. la niște medicamente”, iar tu 
spui: „Nu sunt bolnav, dar aş putea la fel de bine să iau nişte medicamente, 
aşa cum spui Tu. Nu-mi vor face rău, oricum, şi, dacă sunt bolnav, poate va 
fi mai bine aşa. Voi lua nişte medicamente.” Le iei şi te simţi fizic diferit 
faţă de înainte; continui să le iei, în doza care ţi-a fost atribuită şi, după un 
timp, îți dai seama că te simți din ce în ce mai bine, din punct de vedere 
fizic. Atunci crezi că boala de care vorbea Dumnezeu este într-adevăr reală. 
Ce rezultate dă acest tip de practică? Eşti vindecat de boala ta, pentru că ai 
crezut şi te-ai supus cuvintelor lui Dumnezeu. Deși prima dată nu ai luat 
atât de multe medicamente cât ţi-a spus Dumnezeu, ci ai făcut o mică 
concesie pentru tine însuți, ai avut puțină neîncredere și ai fost puţin 


încăpățânat şi reticent, ai ajuns, în cele din urmă, să iei medicamentele aşa 


cum ţi-a spus Dumnezeu şi le-ai simţit beneficiile după aceea. Aşa că ai 
continuat să le iei şi, cu cât ai luat mai multe, cu atât mai mult a crescut 
credinţa ta şi ai ajuns să consideri din ce în ce mai mult că spusele lui 
Dumnezeu erau corecte, că tu te înşelai şi că nu trebuia să te îndoiești de 
cuvintele Lui. Şi, în cele din urmă, când ai luat toate medicamentele pe care 
Dumnezeu ţi le-a cerut să le iei, te-ai însănătoșit. În acel moment, credinţa 
ta în Dumnezeu nu ar fi devenit autentică? Ai fi ştiut că spusele lui 
Dumnezeu sunt corecte, că trebuie să I te supui Lui fără concesii şi să 
practici cuvintele Lui fără concesii. Care este rostul acestui exemplu? Boala 
ta din exemplu reprezintă firea coruptă a omului, iar luarea medicamentelor 
reprezintă acceptarea judecății şi mustrării din partea lui Dumnezeu. 
Mesajul său principal este că, dacă oamenii pot accepta judecata şi 
mustrarea de la Dumnezeu, corupția lor poate fi curățită şi pot obţine 
mântuirea. Aceasta este ceea ce se obține prin experimentarea lucrării lui 
Dumnezeu. Vă este teamă de eşec? Poate că tu spui: „Trebuie să tind spre 
perfecțiune. Dumnezeu a spus că trebuie să mă supun absolut, fără concesii. 
Aşadar, trebuie să ajung la o supunere absolută față de cuvintele Lui de 
prima dată când le practic. Dacă nu o pot realiza de data aceasta, voi aştepta 
următoarea ocazie şi pur şi simplu nu voi mai practica supunerea de data 
aceasta.” Este acesta un mod bun de a fi? (Nu.) Din punctul de vedere al lui 
Dumnezeu, există un proces în ceea ce priveşte practicarea adevărului de 
către oameni. El le oferă oamenilor șanse. Când o persoană are o stare 
coruptă, Dumnezeu o va expune şi va spune: „Ai făcut concesii, ești 
nesupus, eşti răzvrătit.” Aşadar, care este scopul lui Dumnezeu în a o 
expune? Are scopul să te determine să faci din ce în ce mai puţine concesii, 
să practici supunerea din ce în ce mai mult şi să-ți facă înţelegerea din ce în 
ce mai pură şi mai aproape de adevăr, astfel încât să I te poți supune cu 


adevărat lui Dumnezeu. Te-a pedepsit Dumnezeu în timp ce te-a expus? 


Atunci când te emondează şi te supune la încercări, El doar te disciplinează 
şi te mustră. Eşti puțin expus, puţin dojenit și făcut să simți puţină durere, 
dar ţi-a luat Dumnezeu viaţa? (Nu.) El nu ţi-a luat viaţa şi nu te-a dat pe 
mâna Satanei. În aceasta, se poate vedea voia Lui. Şi care este voia Lui? 
Vrea să te mântuiască. Uneori, după câteva greutăți, oamenii devin reticenți 
ŞI îşi spun: „Dumnezeu nu mă place. Nu există speranţă pentru mine.” Ai 
probleme dacă ÎI înţelegi mereu greşit pe Dumnezeu în felul acesta. Este o 
mare întârziere a creșterii tale în viaţă. Așadar, indiferent de timp, indiferent 
dacă ești slab sau puternic, dacă starea ta este bună sau slabă, indiferent de 
măsura creşterii tale în viaţă — nu este nevoie să te preocupi de aceste 
lucruri acum. Preocupă-te doar de practicarea cuvintelor pe care le-a rostit 
Dumnezeu, chiar dacă doar încerci să le practici. Şi asta este bine. Încearcă 
din greu să cooperezi şi fă ceea ce eşti capabil să faci; intră în starea despre 
care se vorbeşte în cuvintele lui Dumnezeu; vezi cum te simţi dacă practici 
adevărurile pe care Dumnezeu le-a exprimat, dacă ai beneficiat de pe urma 
lor şi dacă ai intrare în viaţă. Trebuie să înveţi să te străduiești să ajungi la 
adevăr. Oamenii nu înțeleg procesul creşterii în viață. Ei speră mereu să 
reușească tot peste noapte, spunându-şi: „Dacă nu pot ajunge la o supunere 
completă, pur şi simplu nu mă voi supune. Mă voi supune doar atunci când 
o voi putea face complet. Nu voi fi neruşinat în această privință. Aceasta 
arată cât de multă rezistență am, cât de mult caracter şi demnitate!” Ce fel 


de „rezistență” este asta? Este rebeliune şi intransigenţă! 


Gândiţi-vă bine la cele despre care tocmai am avut părtăşie. Am 
încheiat părtăşia noastră despre patru subcapitole ale întrebării: „Conform 
căror lucruri au trăit oamenii în toți anii lor de credinţă în Dumnezeu?” Ei 
se bazează pe darurile lor pentru a trăi, pe cunoaşterea lor, pe inimile lor 
dezgolite, de copil, şi pe filosofiile Satanei. Înţelegeţi ceea ce aţi auzit 


despre aceste patru stări? Puteţi vedea ce părți din acestea există în voi? 


Sunteţi capabil să înţelegeți acest lucru? Am mai avut părtășie despre 
aceste lucruri înainte? S-ar putea să aveţi un control asupra unor stări şi să 
ştiţi câte ceva despre ele, dar nu într-un mod care să se refere la practicarea 
adevărului sau la subiectul părtășiei noastre de astăzi. Astăzi, am avut 
părtăşie despre aceste stări privind subiectul şi din punctul de vedere 
următor: „Conform căror lucruri au trăit oamenii în toți anii lor de credinţă 
în Dumnezeu?” Acest lucru se apropie un pic mai mult de practicarea 
adevărului şi de traiul conform acestuia. Am o altă întrebare. Luaţi aminte 
la ea. Aceasta este: care sunt lucrurile pe care tu le iubeşti cel mai mult? 
Care este atitudinea lui Dumnezeu faţă de acele lucruri pe care tu le iubeşti 
cel mai mult? Pe viitor, vom avea părtăşie pe îndelete cu privire la această 
întrebare. Astăzi, am expus în principal câteva stări negative care decurg 
din lucrurile conform cărora trăiesc oamenii; nu am avut părtăşie despre 
cum să practicăm adevărul cu referire specifică la aceste stări negative. În 
ciuda faptului că nu am avut părtăşie pe această temă, ştiţi unde sunt erorile 
în aceste stări? De unde provin problemele? Din ce firi fac parte? Cum ar 
trebui să fie practicat adevărul? Când apar astfel de lucruri, când aveţi astfel 
de stări şi astfel de metode, știți cum ar trebui să folosiţi adevărul pentru a 
le înlocui? Ce adevăruri ar trebui să practicați? Lucrul important şi 
preliminar pe care ar trebui să îl faci acum este să începi prin a înţelege 
aceste stări şi a te diseca pe tine însuți. Când trăieşti în aceste stări, ar trebui 
să ştii cel puţin în inima ta că sunt greșite. Inversarea lor este etapa de după 
ce ştii că sunt greșite. Dacă nu ştii dacă sunt corecte sau greșite, nici unde 
sunt erorile lor, cum le poţi inversa? Aşadar, primul pas este ca tu să fu 
capabil să discerni dacă aceste stări sunt corecte sau greşite. Doar după 
aceea poţi şti cum ar trebui practicat pasul următor. Astăzi, am avut părtăşie 
doar despre câteva dintre diferitele stări de corupție ale omului și au fost 


foarte multe de spus. Așa că, în ceea ce priveşte detaliile specifice privind 


modul exact în care puteți ajunge să trăiţi conform adevărului, mai analizați 


problema de unii singuri. Ar trebui să puteți obține rezultate. 

Doar prin practicarea adevărului şi supunere faţă 
de Dumnezeu putem dobândi o schimbare a firii 


Cea mai mare parte dintre voi credeţi în Dumnezeu de cel puţin zece 
ani, mai mult sau mai puţin, deci în ce etapă a experienţei voastre de viață 
ați ajuns acum? La ce nivel se află statura voastră în prezent? (Când mă văd 
dezvăluind constant o fire coruptă, decid că nu trebuie să fiu unul dintre 
oamenii lui Dumnezeu, ci doar un făcător de servicii; apoi devin negativ şi 
îngrijorat că nu sunt apt să primesc mântuirea.) Să îţi fie teamă atunci când 
stabileşti că eşti un făcător de servicii: acesta este un semn că statura ta este 
infantilă şi imatură. A fi infantil înseamnă să nu ai discernământ, să nu ai 
capacitatea normală de a evalua şi de a considera problemele, să-ți lipsească 
procesele de gândire ale unui adult şi să fii mereu constrâns de 
perspectivele şi destinul tău. Ar mai dori cineva să spună câteva cuvinte? 
(Când îmi fac datoria şi mă abat de la drumul meu, mă îngrijorez mereu, 
întrebându-mă dacă Dumnezeu mă va dezvălui şi elimina.) De ce vă este 
frică să fiți eliminaţi? Ce înseamnă, în ultimă instanţă, acest lucru pe care îl 
considerați „eliminare”? (A nu avea un sfârşit bun.) Când consideraţi că „a 
fi eliminat” înseamnă a nu vi se permite să vă faceți datoria sau a pierde 
orice şansă la mântuire, este oare aceasta — ceea ce aţi stabilit — același lucru 
cu modul în care vă vede şi vă tratează Dumnezeu? Cei cu statură infantilă 
vor aborda, bineînţeles, totul pe baza noțiunilor şi a închipuirilor umane şi 
nu în funcție de cuvântul lui Dumnezeu sau de adevăr. Dar cei care au 
crescut şi s-au maturizat în viață vor aborda totul conform cuvântului lui 
Dumnezeu şi adevărului; examinarea unei probleme în acest mod este mult 
mai riguroasă. Se întâmplă ca, atunci când cineva își face datoria, să apară 
abateri şi dificultăți; dacă ar fi eliminat de la prima eroare, atunci nimeni nu 


şi-ar putea face datoria în mod corespunzător. Ar trebui să înţelegi că 


întregul scop al faptului de a-ți face datoria este ca firea ta coruptă să poată 
fi purificată prin experienţa judecății din partea lui Dumnezeu, astfel încât, 
în actul îndeplinirii datoriei, să poţi înțelege adevărul şi să intri în realitate 
şi astfel, făcându-ți datoria, să te eliberezi de mrejele influenţei Satanei și să 
primeşti mântuirea. De aceea Dumnezeu le cere oamenilor ca, făcându-şi 
datoria, să înveţe să caute adevărul în toate lucrurile şi să rezolve probleme 
conform cuvântului Său: aceasta este o evoluţie necesară în experienţa 
vieţii. În circumstanţe obişnuite, niciun individ nu este priceput la toate şi 
nici nu are abilități atotcuprinzătoare, astfel încât este aproape imposibil să 
evite erorile în îndeplinirea datoriei, dar, atât timp cât aceasta nu este un act 
intenționat de tulburare, se încadrează în limitele așteptărilor normale. 
Dacă, totuşi, acest lucru se întâmplă prin intervenţie umană, dacă este o 
consecinţă nefastă provocată de o faptă rea, deliberată, atunci există ceva în 
neregulă cu umanitatea persoanei respective și ar fi un caz de tulburare și 
distrugere intenționată. Persoana rea ar fi complet dezvăluită în acel 
moment. În ochii Săi, Dumnezeu îi măsoară și-i evaluează riguros pe 
oameni; adică, atunci când foloseşte o persoană, când o pune să facă ceva, 
Dumnezeu are, cu siguranţă, standarde pe care doreşte ca această persoană 
să le îndeplinească. Dumnezeu nu vrea ca tu să fii un supraom, să fii 
omnipotent, ci are anumite cerinţe de la tine şi te tratează pe baza a ceea ce 
ține de capacitatea oamenilor obişnuiţi. Conform cunoştinţelor cu care eşti 
înzestrat, calhbrului tău, condițiilor în care trăieşti și conform tuturor 
înțelegerilor pe care le-ai dobândit, inclusiv ceea ce ţine de capacitatea ta, 
având în vedere vârsta şi experienţa ta actuală, Dumnezeu va stabili 
standardul cel mai riguros şi cel mai adecvat pentru evaluarea ta. Care este 
standardul de evaluare al lui Dumnezeu? Este să examineze intenția, 
principiile şi obiectivele din modul tău de a face lucruri, pentru a vedea 


dacă acestea se conformează adevărului. Poate că ceea ce faci tu se 


conformează standardelor stabilite pentru tine de alți oameni și ar trebui să 
primeşti un punctaj perfect pentru asta, dar cum te evaluează Dumnezeu? 
Standardul după care te evaluează Dumnezeu este dacă eşti capabil să îţi 
oferi întreaga inimă, minte şi putere, dacă poți ajunge în punctul în care să 
fii în stare să dai totul, să îți oferi loialitatea. Acesta este standardul de 
evaluare al lui Dumnezeu. Dacă tu ai dat deja totul, atunci Dumnezeu va 
considera că ai atins standardul. Toate cerinţele pe care Dumnezeu le are de 
la oameni sunt în limita capacităţii lor de a le îndeplini și nu sunt mai presus 


de puterea lor. 


Uneori, Dumnezeu foloseşte o anumită chestiune pentru a te dezvălui 
sau disciplina. Dar asta înseamnă că ai fost eliminat? Înseamnă că ţi-a venit 
sfârşitul? Nu. Este ca atunci când un copil a fost neascultător și a făcut o 
greşeală; părinții lui s-ar putea să-l certe şi să-l pedepsească, dar dacă el nu 
poate să priceapă intenţia părinților săi sau de ce fac acest lucru, va înțelege 
greşit intenţia lor. De exemplu, părinții ar putea să-i spună copilului: „Nu 
pleca singur din casă şi nu ieşi singur afară”, dar acest lucru îi intră pe o 
ureche şi îi iese pe cealaltă, iar copilul oricum iese singur, pe furiş. Odată ce 
află părinţii, îl ceartă pe copil şi, drept pedeapsă, îl pun să stea la colţ ca să 
reflecteze la comportamentul lui. Neînţelegând intenţiile părinților, copilul 
începe să aibă îndoieli: „Oare părinții mei nu mă mai vor? Sunt într-adevăr 
al lor? Și dacă nu sunt într-adevăr al lor, ar însemna că am fost adoptat?” 
Acestea sunt lucrurile la care meditează. Care sunt intențiile reale ale 
părinților? Părinţii au spus că este prea periculos să facă acel lucru şi i-au 
zis copilului lor să nu-l facă. Însă copilul nu a ascultat şi spusele părinţilor i- 
au intrat pe o ureche și i-au ieşit pe cealaltă. Prin urmare, părinții au fost 
nevoiţi să folosească o formă de pedeapsă pentru a-şi educa copilul cum se 
cuvine și a-l face să înveţe din greşelile lui. Ce vor să obțină părinții făcând 


acest lucru? Este doar pentru a-l face pe copil să înveţe din greșelile lui? 


Acest tip de învăţătură nu este ceea ce vor să obţină în cele din urmă. 
Scopul părinților în a face acest lucru este de a-l determina pe copil să facă 
ceea ce i se spune, să se comporte în conformitate cu sfaturile lor şi să nu 
facă nimic neascultător ca să-i îngrijoreze — acesta ar fi efectul dorit. În 
cazul în care copilul își ascultă părinţii, acest lucru arată că gândirea 1 s-a 
maturizat şi, atunci, părinții săi vor avea mai puţine griji. Oare nu vor fi 
atunci mulțumiți de el? Va mai fi nevoie ca ei să-l pedepsească în acest fel? 
Nu va mai fi nevoie. Exact așa este şi cu credinţa în Dumnezeu. Oamenii 
trebuie să înveţe să țină cont de cuvintele lui Dumnezeu şi să-l înțeleagă 
inima. Nu trebuie să-L înţeleagă greşit pe Dumnezeu. De fapt, în multe 
cazuri, îngrijorarea oamenilor izvorăşte din interesul pentru propria 
persoană. Vorbind în termeni generali, este teama că nu vor avea niciun 
final. Se gândesc mereu: „Dacă Dumnezeu mă dă în vileag, mă elimină și 
mă respinge?” Aceasta este interpretarea ta greşită despre Dumnezeu; 
acestea sunt doar ipotezele tale părtinitoare. Trebuie să-ţi dai seama care 
este intenția lui Dumnezeu. Când El îi dă pe oameni în vileag, nu o face 
pentru a-i elimina. Oamenii sunt demascaţi pentru a le dezvălui 
neajunsurile, greşelile şi naturile-esenţe personale, pentru a-i face să se 
cunoască pe ei înşişi și pentru a deveni capabili de o adevărată pocăință; din 
acest motiv, dezvăluirea oamenilor este pentru a le ajuta viețile să crească. 
Fără o înţelegere pură, oamenii pot să-L interpreteze greşit pe Dumnezeu și 
să devină negativi şi slabi. Pot chiar să cedeze în faţa disperării. De fapt, 
dezvăluirea de către Dumnezeu nu înseamnă neapărat că vei fi eliminat. 
Aceasta are loc pentru a te ajuta să ajungi să-ţi cunoşti corupția şi pentru a 
te face să te pocăieşti. Deseori, pentru că oamenii sunt răzvrătiți şi nu caută 
să găsească rezolvarea în adevăr când dezvăluie corupție, Dumnezeu 
trebuie să exercite disciplină. Şi astfel, uneori, El îi dezvăluie pe oameni, 


expunând urâţenia lor şi cât de demni de milă sunt, determinându-i să se 


cunoască pe ei înşişi, ceea ce le ajută viaţa să crească. Expunerea oamenilor 
are două implicații diferite: pentru cei ticăloşi, a fi dați în vileag înseamnă 
că sunt eliminaţi. Pentru cei care pot accepta adevărul, este o reamintire şi 
un avertisment; ei sunt obligaţi să reflecteze asupra lor, să-şi vadă adevărata 
stare şi să nu mai fie îndărătnici şi nesăbuiţi, deoarece ar fi periculos să 
continue astfel. Expunerea oamenilor în acest mod este pentru a le aduce 
aminte ca, atunci când își realizează datoria, nu cumva să devină zăpăciți și 
nepăsători, să eşueze în a lua lucrurile în serios, să se mulţumească doar cu 
puţine rezultate şi să creadă că şi-au îndeplinit datoria la un standard 
acceptabil când, de fapt, evaluați conform cerinţelor lui Dumnezeu, ei nu au 
atins standardele, dar tot se complac şi consideră că se descurcă bine. În 
astfel de împrejurări, Dumnezeu îi va disciplina, le va atrage atenţia şi le va 
reaminti oamenilor. Uneori, Dumnezeu le dezvăluie urâţenia — ceea ce, în 
mod evident, este pentru a le servi drept aducere aminte. În astfel de 
momente, ar trebui să reflectezi asupra ta: faptul că-ţi realizezi datoria astfel 
este inadecvat, în tine este răzvrătire, sunt prea multe elemente negative, tot 
ce faci e superficial şi, dacă tot nu te căiești, de drept, ar trebui să fii 
pedepsit. Ocazional, când Dumnezeu te disciplinează sau te dă în vileag, 
asta nu înseamnă în mod neapărat că vei fi eliminat. Această chestiune ar 
trebui abordată corect. Chiar dacă eşti eliminat, ar trebui să accepţi acest 
lucru și să te supui şi să te grăbeşti să meditezi şi să te pocăieşti. În 
concluzie, indiferent de semnificația din spatele dezvăluirii tale, trebuie să 
înveţi să te supui. Dacă manifeşti rezistenţă pasivă şi, în loc să îţi îndrepți 
defectele, continui să mergi din rău în mai rău, vei fi, cu siguranță, pedepsit. 
Prin urmare, în gestionarea chestiunilor legate de dezvăluire, trebuie să dai 
dovadă de supunere, inima trebuie să-ți fie cuprinsă de teamă şi trebuie să 
devii capabil de pocăință. Numai atunci eşti în acord cu intențiile lui 


Dumnezeu şi doar dacă practici în acest mod te poţi salva și poţi fi cruțat de 


pedeapsa lui Dumnezeu. Persoanele chibzuite ar trebui să fie capabile 
atunci să își recunoască greşelile şi să le corecteze, ajungând măcar în 
punctul în care se bazează pe conștiința lor pentru a-și îndeplini datoria. În 
plus, trebuie și să aspire spre adevăr, ajungând nu doar în punctul în care 
comportamentul lor se bazează pe principii, dar şi până acolo unde îşi oferă 
cu totul inima, sufletul, mintea şi puterea. Doar astfel de acţiuni constituie o 
modalitate acceptabilă de a-și îndeplini datoria, numai în acest fel devin 
persoane care I se supun cu adevărat lui Dumnezeu. Ce ar trebui să fie 
considerat drept standard pentru a satisface intenţiile lui Dumnezeu? 
Trebuie să își bazeze acțiunile pe adevărurile-principu, aspectul major al 
cărora este să pună accentul pe interesele şi pe lucrarea casei lui Dumnezeu, 
să aibă imaginea de ansamblu în minte și să nu se concentreze pe un singur 
aspect, riscând să piardă din vedere un altul, iar aspectul minor este să își 
îndeplinească sarcinile corespunzător şi să obțină efectul dorit conform 
cerințelor, fără a acționa superficial, fără a aduce ruşine lui Dumnezeu. 
Dacă oamenii vor stăpâni aceste principii, nu vor renunța oare la 
îngrijorările şi la concepţiile lor greşite? Odată ce vei da la o parte 
îngrijorările şi concepțiile greşite şi nu vei mai avea idei nejustificate despre 
Dumnezeu, elementele negative vor înceta treptat să mai ocupe o poziție 
dominantă în tine şi vei aborda acest tip de chestiuni în mod corect. Prin 
urmare, este important să cauţi adevărul şi să te străduiești să înţelegi 


intenţiile lui Dumnezeu. 


Atunci când își îndeplinesc datoria, unii sunt adesea într-o stare de 
negativitate şi pasivitate sau de împotrivire şi neînțelegere. Se tem mereu să 
nu fie dezvălui şi eliminaţi, fiind permanent constrânși de viitorul şi 
destinul lor. Nu este aceasta expresia unei staturi mici? (Ba da.) Unii spun 
mereu că se tem că nu-și vor realiza datoria bine şi, fără să analizăm 


detaliile, chiar i-am putea considera destul de loiali. Ce anume îi 


îngrijorează cu adevărat în inima lor? Se tem că, dacă nu-şi fac bine datoria, 
vor fi eliminați și nu vor avea o destinaţie bună. Unii spun că se tem să 
devină făcători de servicii. Când alții aud acest lucru, interpretează că, 
nevrând să devină făcători de servicii, aceşti oameni își doresc doar să-și 
realizeze bine datoria în calitate de oameni de-ai lui Dumnezeu și îi 
consideră ca fiind fermi. De fapt, în inima lor, cei care se tem să devină 
făcători de servicii se gândesc: „Dacă devin un făcător de servicii, până la 
urmă tot voi pieri şi nu voi avea o destinaţie bună și nu voi avea parte de 
Împărăţia Cerurilor.” Iată la ce fac aluzie cuvintele lor; sunt îngrijoraţi de 
sfârşitul şi de destinația lor. Dacă Dumnezeu spune că sunt făcători de 
servicii, depun ceva mai puţin efort pentru a-şi realiza datoria. Dacă 
Dumnezeu spune că sunt unii dintre oamenii Lui şi au fost aprobaţi de 
Dumnezeu, depun ceva mai mult efort pentru a-şi face datoria. Care este 
problema aici? Problema este că, atunci când îşi realizează datoria în casa 
lui Dumnezeu, nu acționează conform adevărului-principiu. Se gândesc 
întotdeauna la perspectivele şi la soarta lor şi sunt întotdeauna constrânşi de 
denumirea de „făcător de servicii”. Ca urmare, nu îşi pot face datoria bine 
ŞI, chiar dacă vor să practice adevărul, le lipseşte puterea de a face acest 
lucru. Trăiesc mereu într-o stare de negativitate și caută semnificația din 
spatele cuvintelor lui Dumnezeu, încercând să afle dacă sunt oamenii lui 
Dumnezeu sau făcători de servicii. Dacă sunt oamenii lui Dumnezeu, atunci 
se străduiesc să-şi realizeze bine datoria. Dacă sunt făcători de servicii, 
atunci sunt superficiali în realizarea datoriei lor, generând multe elemente 
negative, constrânși fiind de titlul de „făcător de servicii”, incapabili să se 
elibereze. Uneori, după ce au fost aspru emondaţi, își spun: „Nu există 
speranță pentru mine, aşa sunt eu. Voi face doar ce pot.” Şi, cu gânduri 
pasive, negative şi degenerate, se împotrivesc şi își realizează datoria cu 


reticenţă. Pot să-şi realizeze bine datoria în acest mod? La adunări, o astfel 


de persoană are constant părtășie despre adevăr şi vorbeşte despre iubirea 
faţă de Dumnezeu, despre faptul că I se supune, că se bazează pe cuvântul 
Lui pentru a-şi trăi viaţa şi că Îi este loial, dar, totuşi, nu este în stare să 
pună în practică niciunul dintre aceste lucruri, ci este atentă doar la 
perspectivele şi la soarta sa viitoare, fiind permanent constrânsă de 
aviditatea sa de a primi binecuvântări, incapabilă să accepte vreun aspect 
de-ale adevărului. În acest mod, este potrivnică şi opoziţionistă, negativă şi 
plină de nemulţumire, având în inimă mereu noțiuni despre Dumnezeu, 
ridicând bariere împotriva Lui și ținându-L la distanță. Se păzeşte mereu de 
Dumnezeu, temându-se ca nu cumva El să-Și dea seama de ea, să preia 
controlul asupra ei şi să acționeze împotriva intereselor sale. Şi, în timpul 
urmăririi, este mereu reticentă şi nemulțumită, cu oameni care o trag din 
faţă şi cu alții care o împing înainte din spate, ca şi cum ar fi căzut într-o 
mlaștină şi fiecare pas este foarte greu, iar a fi în viaţă înseamnă atât de 
multă suferinţă! Cum de s-a ajuns în această situaţie? S-a ajuns aici pentru 
că inima omului este prea înșelătoare, înţelege mereu greşit lucrarea pe care 
o face Dumnezeu pentru a mântui omenirea. Oricare ar fi tratamentul pe 
care Dumnezeu îl acordă, oamenii vor fi întotdeauna neîncrezători, 
gândindu-se: „Înseamnă că Dumnezeu nu mă mai vrea? Oare Dumnezeu 
mă va mântui în cele din urmă sau nu? Pentru cineva ca mine, mai are 
vreun rost să continui demersul de urmărire? Pot să intru în Împărăţie?” 
Când oamenii nutresc în mod constant gânduri negative şi contrare ca 
acestea, nu le va afecta oare capacitatea de a-şi îndeplini datoria? Nu le va 
afecta şi urmărirea adevărului? Dacă nu se debarasează de toate aceste 
elemente negative, când vor putea ei să intre vreodată pe calea cea bună a 
credinţei în Dumnezeu? Este greu de spus. Şi astfel, oamenii care refuză să 
accepte adevărul sunt cei mai greu de manevrat și, în cele din urmă, 


singurul lucru care poate fi făcut cu ei este să-i eliminăm. 


În rândul omenirii corupte, s-au înrădăcinat adânc în inimi anumite 
elemente contrare, ca de exemplu, lucruri precum chipul, vanitatea, statutul, 
faima, câștigul și aşa mai departe. Când crezi în Dumnezeu, dacă-ţi doreşti 
să accepți adevărul, înseamnă să porți o luptă neîncetată cu aceste elemente 
contrare și să te confrunți cu tot felul de experienţe şi lupte anevoioase. 
Această bătălie se va încheia doar atunci când adevărul, triumfător în 
oameni, va deveni viaţă. În această perioadă, când oamenii au ajuns să 
înţeleagă adevărul mâncând şi bând cuvântul lui Dumnezeu şi au priceput 
intențiile lui Dumnezeu, ei vor începe să practice adevărul şi să se 
împotrivească trupului. Până în momentul în care adevărul va deveni viața 
lor, va fi posibil ca ei să-l folosească pentru a scăpa de aceste elemente 
negative şi contrare. Vanitatea şi prestigiul personal, faima, câştigul și 
statutul, poftele umane, intențiile necurate, neînţelegerea de către oameni a 
lui Dumnezeu, alegerile și preferinţele lor, neprihănirea de sine, aroganţa, 
înșelăciunea şi altele — toate aceste probleme își vor găsi treptat soluția după 
ce oamenii vor înțelege adevărul. Procesul prin care ajungi să crezi în 
Dumnezeu nu este, de fapt, nimic altceva decât procesul de acceptare a 
adevărului, de folosire a lui pentru a învinge firea pământească şi procesul 
de a mânca și bea neîncetat cuvântul lui Dumnezeu, de a căuta şi de a folosi 
adevărul pe care ai ajuns să-l înţelegi, cuvântul lui Dumnezeu pe care ai 
ajuns să-l cunoşti şi adevărurile-principii pe care ai ajuns să le pricepi 
pentru a rezolva aceste probleme. A avea intrare în viaţă înseamnă a fi 
trecut prin aceste experiențe, iar făcând acest lucru, oamenii se vor 
transforma treptat. Aceste elemente corupte sunt prezente la toată lumea şi 
nu există nicio persoană care să nu trăiască pentru profit şi faimă. Toate 
ființele umane trăiesc pentru aceste lucruri; doar modul în care fiecare 
persoană le gestionează şi îşi exprimă dorința pentru ele poate fi diferit, dar 


ceea ce dezvăluie este, în esenţă, același lucru. Unii oameni vorbesc pe faţă, 


alții nu; unii se dezvăluie într-un mod evident, în timp ce alții încearcă să se 
ascundă, folosind tot felul de metode pentru a acoperi lucrurile şi a le 
împiedica să iasă la iveală, astfel încât alții să nu își dea seama de ele. Să-i 
nu laşi pe alții să te vadă aşa cum eşti şi să acoperi lucrurile — crezi că, 
făcând asta, ÎL vei împiedica pe Dumnezeu să afle? Crezi că, dacă faci asta, 
firea ta coruptă nu va mai exista? Esenţa coruptă a fiecărei persoane este 
aceeaşi — cu ce se deosebeşte o persoană faţă de alta? Atitudinea cu care 
cineva se apropie de adevăr poate fi diferită de la o persoană la alta. Unii 
oameni, de îndată ce au auzit adevărul, sunt capabili să-l accepte. Îl iau ca 
pe un medicament amar la gust, dar bun pentru vindecare, folosindu-l 
pentru a trata bolile şi a rezolva problemele care îi afectează pe dinăuntru. 
În gestionarea treburilor, în comportamentul lor, în îndeplinirea datoriei, în 
interacțiunea cu alții și în stabilirea scopului și orientării în viaţă, ei caută 
răspunsuri în cuvântul lui Dumnezeu şi îl folosesc pentru a rezolva 
problemele cu care se confruntă în viaţă, practicând ceea ce ajung să 
înţeleagă, pas cu pas. De exemplu, când Dumnezeu spune: „Trebuie să vă 
străduiți cu toții să deveniți oameni onești”, o astfel de persoană se va 
gândi: „Cum pot deveni o persoană onestă?” Dumnezeu cere ca oamenii să 
devină onești; aceştia trebuie să spună cuvinte oneste, să îşi deschidă 
inimile pentru părtăşie cu frații și surorile lor şi să accepte scrutarea din 
partea lui Dumnezeu. Acestea sunt principiile în cauză şi o astfel de 
persoană le va pune în practică imediat ce le-a auzit. Fireşte, în timpul 
practicii sale vor fi momente când ar putea devia la stânga sau la dreapta, 
nereușind să găsească principiile corecte, indiferent cât de mult caută şi vor 
fi momente când practica sa va fi uşor denaturată. Străduindu-se însă 
neîncetat să atingă acest standard de a deveni o persoană onestă, în câțiva 
ani se va apropia tot mai mult de rezultatul dorit. Cu cât va trăi mai mult, cu 


atât va deveni mai uman şi cu atât mai mult va simţi că este în prezenţa lui 


Dumnezeu, iar progresul său în viață va fi mai bun. Așa sunt oamenii care 


sunt binecuvântați de Dumnezeu. Aşa sunt oamenii din primul tip. 


Acum, că am terminat de discutat despre oamenii din primul tip, să 
trecem la cel de-al doilea. Deşi ambele tipuri ascultă predici şi citesc 
cuvântul lui Dumnezeu, o persoană din primul tip este capabilă să priceapă 
adevărul, iar atunci când îşi dezvăluie firile corupte este capabilă să 
reflecteze asupra ei înseși și să se destăinuie, spunând: „Sunt arogant şi 
neprihănit de sine. Îmi place să ies în evidență atunci când fac lucruri, 
nutrind mereu propriile intenţii şi pofte, îmi face plăcere să am un statut, iar 
lupta pentru faimă şi profit îmi produce bucurie.” Spunând astfel, ea devine 
capabilă de a se autocunoaște şi de a se îndrepta către adevăr. Este diferit, 
totuși, pentru cel de-al doilea tip. O astfel de persoană poate admite că este 
corupt înlăuntrul ei şi, atunci când este pusă în situația de a fi emondată, 
poate chiar să recunoască faptul că a greşit, dar pur și simplu nu se va 
îndrepta. Oricât de mult ar asculta predici şi oricât de multe cuvinte şi 
doctrine ar pricepe, pur şi simplu refuză să pună adevărul în practică și 
continuă să facă așa cum crede că se cuvine. O astfel de persoană este, de 
asemenea, capabilă să se deschidă la părtăşie și să accepte să fie emondată, 
aşa cum acceptă şi disciplina din partea lui Dumnezeu, dar după ce a 
acceptat-o, o ia ca pe o doctrină, totul s-a terminat odată ce a priceput-o, şi, 
după aceea, se întoarce la vechile sale obiceiuri, rămânând neschimbată. Să 
considere şi să trateze adevărul ca pe o doctrină — care vor fi consecinţele 
pentru o astfel de persoană? Cu siguranță va confunda respectarea 
regulamentelor cu practicarea adevărului. O persoană de acest fel nu-și face 
datoria conform cuvântului lui Dumnezeu sau cerințelor Lui, ci încearcă să 
rezolve problemele potrivit filosofiei Satanei pentru interacțiuni lumești şi 
acelor căi şi mijloace pe care le-a sintetizat pentru ea. Cu toate că poate să 


declare prin vorbe goale că adevărul este cuvântul lui Dumnezeu şi că 


filosofia Satanei este un fals, ea încă mai practică falsitatea satanică în viața 
reală şi chiar se simte liniştită făcând acest lucru. Oare cine recunoaște 
cuvântul lui Dumnezeu ca fiind adevărul şi, totuşi, nu-l pune în practică nu 
este o persoană care Îl înșală pe Dumnezeu? Cu toate că poate recunoaşte 
cuvântul lui Dumnezeu ca fiind adevărul şi filosofia Satanei ca fiind o 
falsitate, ea simte că aceasta ar putea fi, de asemenea, utilă, și astfel adoptă 
o metodă de compromis, alegând să meargă pe calea de mijloc între cele 
două şi consideră că acest lucru înseamnă a practica adevărul. Pentru a nu 
sta nici de partea lui Dumnezeu, nici de partea Satanei, fără a jigni astfel pe 
niciunul din ei, ea se consideră chiar foarte inteligentă, gândindu-se: „Sunt 
o persoană care își face datoria și, de asemenea, una care urmăreşte 
adevărul, aşa că, în mod sigur, voi putea primi aprobarea lui Dumnezeu.” 
Spuneţi-Mi voi, este acest tip de persoană una care practică adevărul? (Nu.) 
Ea ascultă cuvântul lui Dumnezeu, îl notează şi îl memorează cu seriozitate, 
ba chiar petrece timp meditând asupra lui, dar ce face, de fapt, cu acest 
cuvânt al lui Dumnezeu? Cu ce scop ascultă cuvântul lui Dumnezeu? (ÎL 
folosește pentru a-l explica altora, cu scopul de a se scoate pe ea în 
evidenţă.) Acesta este un aspect. Ce altceva? (Îl consideră drept 
regulamente care trebuie respectate.) Uneori îl consideră ca pe niște 
regulamente care trebuie respectate, dar ce altceva? Sunt multe situații aici. 
Unii oameni transformă cuvântul lui Dumnezeu în regulamente care trebuie 
respectate, urmând sensul literal al cuvintelor lui Dumnezeu și atât. De 
exemplu, atunci când toată lumea are părtăşie despre cum să fii o persoană 
onestă, ea are părtăşie împreună cu ei. Și când cineva spune: „Unde este 
experiența ta reală de a fi o persoană onestă?”, ea va zice: „Ah, lasă-mă să 
mă uit în carneţelul meu.” Dacă ar fi avut vreo experienţă, nu ar fi spus pur 
şi simplu despre ea? Dacă este într-adevăr propria sa experiență, de ce ar 


avea nevoie să citească un text? Acest lucru o expune complet ca fiind lipsit 


de orice fel de realitate. Şi apoi există unii oameni care atunci când termină 
de ascultat predicile, cred că le-au înţeles și care, dacă pot cita câteva 
rânduri de doctrină, cred că au înţeles adevărul. Nu este acesta un mod de 
gândire greșit? O astfel de persoană spune: „Sunt capabilă să înțeleg 
adevărul, am înțelegere spirituală, pot să înţeleg fiecare aspect al cuvântului 
lui Dumnezeu şi fiecare aspect din ceea ce am auzit despre predici și acest 
lucru înseamnă că deţin adevărul-realitate”. Ea este oarbă în faţa faptului că 
adevărul este cuvântul lui Dumnezeu, că el este ceea ce face viaţa unei 
persoane, că adevărul nu numai că trebuie pus în practică, dar trebuie 
aplicat şi pentru a rezolva fiecare problemă şi dificultate care apare 
înlăuntrul unei persoane. Deoarece o astfel de persoană este incapabilă să 
accepte adevărul, ori de câte ori se răzvrăteşte împotriva lui Dumnezeu, 
aceasta încearcă întotdeauna să găsească un argument plauzibil pentru 
comportamentul său. Neștiind că asta este răzvrătire împotriva lui 
Dumnezeu, îi devine imposibil să caute adevărul pentru a rezolva această 
problemă a propriei răzvrătiri. În asemenea caz, știți cumva cum găsesc 
oamenii de acest tip o soluţie la dificultățile lor? O persoană care nu 
consideră cuvântul lui Dumnezeu ca adevăr-principiu, odată ce a terminat 
de ascultat cuvântul lui Dumnezeu, va medita după cum urmează: „Oare 
sunt într-adevăr rebelă? Este destul de scuzabil în aceste circumstanțe. 
Oricine ar gândi la fel, acesta este doar un mod de gândire și nu se 
consideră rebeliune. Va fi bine dacă nu voi mai gândi aşa data viitoare, voi 
fi drăguță şi supusă!” Apoi, continuă să reflecteze: „Dacă pot fi supusă, 
înseamnă că încă sunt cineva care Îl iubeşte pe Dumnezeu, cineva care ÎI 
încântă pe Dumnezeu”. Și astfel, în acest fel, se eliberează. Nu disecă de ce 
este capabilă să se răzvrătească împotriva lui Dumnezeu sau sursa 
răzvrătirii sale, nu mai caută să se cunoască pe sine în legătură cu această 


chestiune şi, oricât de multă răzvrătire ar simţi, nu reflectează asupra ei — 


acesta este cineva care nu urmăreşte adevărul. Pentru că o astfel de 
persoană nu consideră adevărul ca fiind viaţa, indiferent ce face și 
indiferent de răzvrătirea sau de corupția pe care o dezvăluie, nu face nicio 
încercare de a se potrivi sau de a găsi o corelaţie cu adevărul şi de a învăţa o 
lecție. Acest lucru este suficient pentru a confirma că ea nu iubeşte adevărul 
şi că nu este cineva care urmărește adevărul. Confruntată cu o problemă, ea 
nu se examinează niciodată, nu se îndreaptă către adevăr, nu încearcă 
niciodată să găsească o corelaţie cu adevărul — nu este ea la fel ca un non- 
credincios? De oricât de mulți ani a fost credincioasă, nu a avut nici cea mai 
mică intrare în viaţă şi nu face altceva decât să continue să respecte câteva 
regulamente şi să încerce să facă mai puţine fapte rele. Cum se poate ca 
acest lucru să fie numit practicare a adevărului? Cum poate acest mod de a 
crede în Dumnezeu să obțină aprobarea Lui? O bună parte dintre oameni 
mărturisesc credința în Dumnezeu de peste zece sau douăzeci de ani şi pot 
cita o grămadă de cuvinte şi doctrine. Auzindu-le, cineva care abia a 
început să creadă, ar fi puternic impresionat Și, totuşi, ei nu au nici măcar un 
crâmpei de adevăr-realitate şi nici nu sunt capabili să împărtășească vreo 
mărturie bazată pe o experiență autentică. Cum s-a ajuns aici? Faptul de a 
nu avea nici măcar o frântură de mărturie bazată pe o experienţă autentică 
devine o problemă. Înseamnă să nu ai nicio intrare în viaţă! Când alţii au 
părtăşie cu ea despre adevăr, o astfel de persoană va spune: „Scuteşte-mă, 
am înţeles totul şi am priceput toate doctrinele”. Pe ce se bazează când 
spune acest lucru? Şi ce este în neregulă cu faptul că spune acest lucru? De 
ce, atunci când ascultă predicile şi citeşte cuvântul lui Dumnezeu, ea 
pricepe doar doctrina, nu şi adevărul? Ştie să vorbească despre doctrină, dar 
nu ştie să experimenteze cuvântul lui Dumnezeu, rezultatul fiind că, de 
oricât de mulți ani ar fi credincioasă, acea persoană nu este în stare să 


rezolve nici măcar o singură problemă. Cum s-a ajuns în această situaţie? 


(Nu acceptă adevărul.) Asta este. S-a întâmplat pentru că nu acceptă 
adevărul. Ca în cazul unui medic care tratează în mod regulat bolile 
pacienţilor săi, scriindu-le reţete şi efectuându-le operaţii; poate înţelege 
fiecare aspect al doctrinei care stă la baza practicii medicale și, totuşi, când 
el însuşi va fi diagnosticat cu cancer, va spune: „Nimeni nu va putea să-mi 
vindece boala”. Când cineva îi va spune: „Trebuie să faci chimioterapie, 


p? 


trebuie să te operezi!”, el va răspunde: „Nu este nevoie să-mi spui asta, știu 
tot”. Dar dacă, ştiind totul despre asta, el nu ia nicio măsură pentru a-și 
vindeca a boala, va putea oare să se însănătoşească? Faptul că este doctor 
nu-i va fi de niciun folos. Cel care înţelege fiecare aspect al doctrinei şi 
totuşi, pur şi simplu, nu o va pune în practică — acesta este al doilea tip de 
persoană. După toate aparențele, o persoană de acest tip pare să accepte să 
fie emondată, să asculte predici, să participe la adunări în mod regulat şi să 
fie entuziasmată să lucreze, să-şi facă datoria, să îndure greutăți şi să se 
sacrifice. Există însă un lucru în privința căruia o astfel de persoană 
dezamăgeşte aşteptările şi acesta este unul dintre cele mai mortale tipuri de 
eşecuri. Nu consideră niciodată ceea ce aude din predicile sau din cuvântul 
lui Dumnezeu ca fiind adevărul ce trebuie practicat. Asta înseamnă că nu 
acceptă adevărul. Care este problema esențială cu o persoană care nu 
acceptă adevărul? (Nu iubeşte adevărul.) În cazul cuiva care nu iubeşte 
adevărul, care este perspectiva sa, care este atitudinea sa faţă de Dumnezeu? 
De ce o astfel de persoană nu iubeşte adevărul? Motivul principal este că nu 
consideră adevărul ca fiind adevăr. Văzut din perspectiva sa, adevărul este 
doar o doctrină bună. Poate acest tip de persoană să discearnă ereziile şi 
falsurile Satanei în toate formele lor multiple? Categoric nu, deoarece toate 
ereziile şi falsurile Satanei li se par oamenilor o doctrină bună. Când comite 
fapte rele, chiar și o persoană rea caută motive ca să-i inducă în eroare pe 


ceilalți, astfel încât aceştia să o susțină, să o aprobe şi să o vadă ca fiind 


corectă. În cazul în care cineva care crede în Dumnezeu consideră adevărul 
ca fiind o doctrină bună, ar fi pur şi simplu prea absurd. Nu doar că acest tip 
de persoană nu are capacitatea de înțelegere, dar este şi uşor să fie indusă în 
eroare de alții şi să servească drept unealtă a Satanei. De aceea spun: oricine 
nu are capacitatea de a înțelege adevărul este o persoană lipsită de 
înţelegere spirituală. Ea crede că a înţelege adevărul înseamnă a înţelege 
doctrina şi, atât timp cât cineva știe să rostească doctrine, înseamnă că a 
înţeles adevărul. Acest tip de persoană nu va şti, cu siguranță, cum să 
practice adevărul şi nici nu va putea să priceapă ce înseamnă principiul. Tot 
ce poate face este să încerce să respecte regulamentele conform propriei 
înţelegeri a doctrinei. După ce a crezut în Dumnezeu timp de mulți ani și a 
ajuns să înţeleagă o bună parte din doctrină, va mai respecta câteva 
regulamente şi va face câteva fapte bune în plus sau poate că va face un 
sacrificiu, îndurând multe greutăți fără să se plângă. Ea consideră aceste 
lucruri ca reprezentând practicarea cuvântului lui Dumnezeu şi a 
adevărului. De fapt, indiferent cât de mult pare cineva să respecte 
regulamentele la exterior şi cât de mult suferă și cât de mult îl costă fără să 
se plângă, nimic din toate acestea nu înseamnă că practică adevărul, cu atât 


mai puțin că se supune lui Dumnezeu. 


La urma urmei, care este standardul pentru a practica adevărul? Cum 
poate cineva să evalueze dacă practici sau nu adevărul? În definitiv, eşti 
unul care ascultă şi acceptă cuvântul lui Dumnezeu — cum priveşte 
Dumnezeu acest lucru? Dumnezeu Se uită la următoarele: în timp ce îți 
mărturiseşti credinţa în Dumnezeu și asculți predicile, ai înlocuit starea 
lăuntrică incorectă, răzvrătirea ta împotriva lui Dumnezeu și toate formele 
diferite ale firii tale corupte cu adevărul? Te-ai schimbat? Te-ai schimbat 
doar în comportamentul şi acțiunile exterioare sau viaţa-fire personală a 


suferit o schimbare? Dumnezeu te măsoară pe baza acestor consideraţii. 


După ce ai ascultat predicile şi ai mâncat și băut din cuvântul lui Dumnezeu 
timp de atâția ani, schimbările din tine sunt superficiale sau sunt de natură 
fundamentală? Te-ai schimbat în firea ta? S-a diminuat răzvrătirea ta 
împotriva lui Dumnezeu? Când te confrunți cu o problemă și răzvrătirea îţi 
este dezvăluită, eşti capabil de introspecție? Eşti capabil să te supui lui 
Dumnezeu? A suferit vreo schimbare atitudinea faţă de datoria ta şi față de 
însărcinarea pe care ţi-a încredinţat-o Dumnezeu? A crescut loialitatea ta? 
Mai ai impurități în tine? Intenţiile, ambițiile, poftele şi planurile pe care le 
ai ca individ — au fost înlăturate aceste lucruri în perioada în care ai ascultat 
predici? Toate acestea sunt standarde de evaluare. În afară de cele de mai 
sus, câte dintre noțiunile şi concepțiile tale greşite despre Dumnezeu au fost 
eliminate? Mai ai acele noțiuni vagi, închipuiri şi concluzii de dinainte? 
Încă nutrești nemulțumiri, împotrivire sau emoţii negative faţă de încercări 
şi rafinării? Dacă aceste elemente negative nu au fost încă abordate cu 
adevărat şi dacă încă nu ai suferit vreo schimbare reală, acest lucru duce la 
coroborarea unui fapt, şi anume că nu eşti o persoană care practică 
adevărul. În acelaşi mod, atunci când o sămânță, după ce a fost semănată în 
pământ, este udată şi fertilizată și, totuşi, nu reuşeşte să germineze după 
multe zile, acest lucru dovedește că sămânţa nu are viaţă. De exemplu, 
există unii oameni care cred în Dumnezeu pentru că, anterior, erau mereu 
hărțuiți, ostracizați şi desconsideraţi, iar acum cred în Dumnezeu pentru ca 
pe viitor să poată ține capul sus. După ce şi-a mărturisit credința pentru o 
vreme, o astfel de persoană continuă să nutrească această intenție pe măsură 
ce îşi face datoria şi se sacrifică şi nu încetează să investească tot mai multă 
energie în acest lucru, până când, eventual, va deveni un conducător în 
biserică şi atunci va simţi că poate să ţină capul sus. În sinea ei, cu intenţia 
încă nerezolvată, meditează: „Dacă aş deveni un conducător și mai mare, nu 


cumva acest lucru mi-ar permite să ţin capul şi mai sus? Să cred în 


Dumnezeu este calea de urmat!” Venirea sa în casa lui Dumnezeu a fost 
doar pentru a obţine statut, astfel încât să poată ţine capul sus şi această 
intenție rămâne nerezolvată în tot acest timp. A făcut lucrare, a ascultat 
predici, a mâncat şi a băut din cuvântul lui Dumnezeu timp de mulți ani şi, 
totuşi, nu a reuşit să rezolve această unică problemă. Nu cumva faptul că 
această persoană crede în Dumnezeu în acest mod înseamnă că își 
neglijează sarcinile care îi revin? Cineva ascultă predicile şi citeşte cuvântul 
lui Dumnezeu cu scopul de a dobândi adevărul, de a dobândi viaţa, dar şi-a 
mărturisit credinţa timp de atâţia ani fără să dobândească vreun aspect al 
adevărului sau al vieţii. Aceasta este o problemă demnă de luat în 
considerare. Unii oameni, deși nu ştiu cum să aibă părtăşie despre adevăr 
sau să fie martori pentru Dumnezeu, au, totuşi, o experienţă reală. Atunci 
când sunt puși în faţa situației de a fi emondați, ei sunt capabili de auto- 
reflecţie şi, mai mult decât atât, pot accepta adevărul, după care chiar fac 
schimbări pentru a se îndrepta. Acest lucru dovedeşte că aceşti oameni au o 
credință reală; indiferent cât de multă suferință şi nenorocire se abate asupra 
lor, ei nu dau înapoi, ba chiar inima lor iubitoare de Dumnezeu devine din 
ce în ce mai adevărată. În gestionarea treburilor, sunt acum ghidaţi de 
principii, corupția pe care o dezvăluie s-a diminuat foarte mult şi au un simţ 
mai puternic al responsabilității atunci când își fac datoria. Poţi spune 
despre acest tip de persoană că nu înţelege adevărul? Privită din perspectiva 
schimbărilor din ea, această persoană trăiește cu siguranță realitatea 
adevărului. Doar făcând acest lucru şi-a impregnat cuvântul lui Dumnezeu 
până în adâncul inimii sale. Deşi poate că nu are darul vorbirii, ştie cum să 
practice adevărul, ba, mai mult, este ghidată de principii în gestionarea 
treburilor, făcând tot posibilul pentru a realiza obiective concrete şi 


suportând tot felul de greutăţi fără să se plângă. Aceasta este o dovadă că în 


ea lucrează cuvântul lui Dumnezeu, că își face efectul şi începe să devină 


viaţa sa. 


Adineauri vorbeam despre două tipuri de oameni. Comportamentul 
primului tip de persoană este simplu: după ce aude cuvântul lui Dumnezeu, 
este capabil să îl pună în practică. Al doilea tip, după ce ascultă foarte mult 
cuvântul lui Dumnezeu, nu reușește să îl pună în practică în totalitate. În 
mintea sa, îşi imaginează că îl pune în practică, pentru că s-a lepădat de 
familie şi de ocupaţie şi a oferit totul. Ba chiar există unii care îşi dăruiesc 
întreaga viaţă lui Dumnezeu, alegând calea celibatului, respingând goana 
după bogăţie şi oferind totul, dar starea lor lăuntrică nu se schimbă 
niciodată. Nemulţumirile, neînțelegerile, noţiunile și închipuirile lor faţă de 
Dumnezeu, precum şi firea lor arogantă, comportamentul lor despotic şi 
arbitrar — toate acestea rămân pentru totdeauna neschimbate, iar ei continuă 
să trăiască după filosofia Satanei, fără prea mari diferenţe faţă de un non- 
credincios. Acest tip de persoană își declară credinţa în Dumnezeu doar din 
gură și este cu puţin mai bună decât non-credincioşii prin faptul că nu 
comite fapte foarte rele. Din afară, o astfel de persoană pare a fi bună 
Totuşi, ea nu urmăreşte adevărul și, oricât de mult ar asculta predici, nu face 
nicio schimbare în viaţa-fire personală. Ce pricepe acest tip de persoană din 
cuvântul lui Dumnezeu? ÎL ia ca pe o doctrină bună. Consideră cuvântul lui 
Dumnezeu ca fiind adevărul, dar ceea ce ea consideră a fi adevărul este de 
fapt doctrină — ceva de natură doctrinară, ceva care nu este prea rău. Poate 
respecta câteva regulamente, dar viaţa-fire nu i se schimbă deloc. Aceştia 


sunt oamenii din al doilea tip. 


In continuare voi vorbi despre cel de-al treilea tip de oameni — 
neîncrezătorii. Neîncrezătorii sunt întotdeauna sceptici în privința lui 
Dumnezeu. Acest tip de persoană, după ce a ascultat cuvintele lui 


Dumnezeu, recunoaşte în sinea sa: „Această predică este corectă, acestea 


sunt cuvintele rostite de Dumnezeul întrupat. Această biserică este plină, 
predominant, cu oameni buni. Este un loc bun, unde oamenii nu sunt nici 
asupriţi, nici abuzaţi, unde nu varsă lacrimi și nu suferă de durere; este un 
adevărat cuib confortabil, un refugiu. Aceşti oameni vin de peste tot, din 
diferite țări și locuri, sunt buni și grijulii, capabili să-și deschidă inimile în 
părtăşie şi să se înţeleagă unii cu alții într-o mare armonie — sunt cu toții 
oameni buni. Predicile ținute de Cel de mai sus sunt bune şi pline de energie 
pozitivă, iar toate cuvintele lui Dumnezeu reprezintă adevărul şi lucruri 
pozitive. Ascultarea acestor predici hrănește spiritul şi-i aduce beneficii. 
Oamenii trăiesc în prezenţa lui Dumnezeu, experimentând confort, bucurie 
şi fericire; există sentimentul că ar trăi într-un paradis pământesc. Ar fi 
chiar mai bine dacă cineva ar putea deveni o persoană talentată şi ar putea 
contribui la casa lui Dumnezeu.” Ei consideră cuvintele lui Dumnezeu și 
conținutul predicilor ca fiind teoriile pozitive, învățăturile şi doctrinele bune 
ale personalităților celebre şi ale oamenilor măreţi, dar le pun în practică? 
(Nu.) De ce nu o fac? Pentru că punerea în practică a acestor adevăruri 
implică un anumit nivel de dificultate; ar trebui să sufere greutăți şi să 
plătească un preţ. Ei cred că este bine să ştie pur și simplu cum să rostească 
aceste cuvinte şi că nu este nevoie să le pună în practică şi că nu trebuie să 
ia credinţa în Dumnezeu atât de în serios — la fel cum, în religie, credinţa în 
Dumnezeu este doar un hobby, în care este în regulă dacă depui doar un mic 
efort și participi la adunări. Nu pot accepta complet şi cu adevărat cuvintele 
lui Dumnezeu şi chiar au noțiuni despre ele. De exemplu, când Dumnezeu 
spune că a fi o persoană onestă înseamnă să zici lucrurilor pe nume și să nu 
minţi niciodată, ei pur şi simplu nu înțeleg, gândindu-se: „Nu cumva toată 
lumea minte? A fi deschis cu toată lumea, a fi lipsit de protecție, a te supune 
în întregime lui Dumnezeu — nu este oare o nesăbuință?” Ei cred că să 


acţionezi în acest fel este o prostie, că nu te poţi comporta astfel. Ei admit 


că adevărul este cuvântul lui Dumnezeu, dar a le cere să practice conform 
cuvintelor Lui este în zadar în ce-i priveşte. Aşadar, astfel de oameni 
tratează cuvântul lui Dumnezeu cu o atitudine lipsită de entuziasm, 
recunoscând doar că toate cuvintele lui Dumnezeu sunt corecte şi adevărate, 
dar refuzând să le accepte şi să le pună în practică. Atunci când casa lui 
Dumnezeu are nevoie ca oamenii să depună un efort, ei sunt dispuşi să facă 
acest lucru, dar care este scopul lor în acest demers? Este de dragul de a 
obține binecuvântări şi de a se bucura mai mult de harul lui Dumnezeu, iar 
dacă ar avea şansa de a intra în Împărăţia Cerurilor, ar fi un noroc şi mai 
mare. Acestea sunt tipurile de așteptări pe care le au; așa este convingerea 
lor. Cum rămâne însă cu atitudinea lor faţă de adevăr și faţă de cuvântul lui 
Dumnezeu? Pentru ei, cuvântul lui Dumnezeu și adevărul sunt opţionale și 
de prisos, ceva ce trebuie examinat cu atenție în timpul liber, ca o 
modalitate de amuzament şi de petrecere a timpul liber; pur şi simplu nu 
consideră cuvântul lui Dumnezeu ca fiind adevărul sau viaţa. Ce fel de 
persoană este aceasta? Este o persoană non-credincioasă. Neîncrezătorii 
refuză să recunoască faptul că adevărul îi poate purifica şi mântui pe 
oameni şi nu înţeleg ce înseamnă adevărul și viaţa. În ceea ce priveşte 
chestiunile legate de credinţa în Dumnezeu şi primirea mântuirii, precum și 
modul de rezolvare a naturii păcătoase a oamenilor, au doar o înţelegere 
vagă şi nu sunt interesaţi. Aceştia spun: „Oamenii nu trăiesc într-un vid, atât 
timp cât suntem în viață trebuie să mâncăm; de fapt, nu suntem cu mult 
diferiți de animale. Noi, oamenii, suntem pur şi simplu nişte animale 
superioare, existând doar pentru a supravieţui.” În ceea ce priveşte adevărul, 
ei sunt dezinteresați şi, prin urmare, indiferent de câți ani au crezut în 
Dumnezeu sau de câte predici au auzit, tot nu pot spune clar dacă adevărul 
este cuvântul lui Dumnezeu, dacă a crede în Dumnezeu poate garanta 


mântuirea sau care vor fi finalul şi destinația viitoare a omenirii. Cât de 


gravă trebuie să fie confuzia lor dacă nu sunt lămuriţi în privinţa acestor 
chestiuni! Ei nu manifestă niciun interes faţă de modul în care Dumnezeu 
lucrează pentru a-i mântui pe oameni, nici faţă de felul în care oamenii 
primesc mântuirea prin acceptarea judecății şi a mustrării din partea lui 
Dumnezeu, nici faţă de modul în care oamenii pot ajunge la supunerea față 
de Dumnezeu prin intrarea în adevărul-realitate. În termeni mai detaliaţi, ei 
nu manifestă niciun interes faţă de cum să fie persoane oneste, cum să-și 
facă datoria şi alte chestiuni de acest gen. În special atunci când alţii 
menţionează că oamenii trebuie să se supună în mod absolut lui Dumnezeu, 
ei se simt și mai dezgustați, gândindu-se: „Dacă oamenii se supun 
întotdeauna lui Dumnezeu, atunci ce rost mai are să aibă creier? Oamenii 
devin sclavi dacă se supun mereu lui Dumnezeu.” Aici încep să iasă la 
iveală opiniile neîncrezătorilor. Ei consideră că supunerea față de 
Dumnezeu este un act inutil, de înjosire de sine, o pierdere a demnităţii, că 
Dumnezeu nu ar trebui să aibă astfel de cerinţe de la oameni și că aceştia nu 
ar trebui să le accepte. Ei pot accepta cu reticență anumite predici, cum ar fi 
cele care discută despre posibilitatea ca oamenii să obțină har, să facă fapte 
bune şi să aibă o conduită bună, dar în ceea ce priveşte faptul că Petru a fost 
desăvârşit prin acceptarea sutelor de încercări, pur și simplu nu-l pot 
înţelege. Se gândesc: „Nu cumva asta înseamnă să ne jucăm cu oamenii şi 
să-i chinuim? Este adevărat că Dumnezeu este suveran peste toate, dar chiar 


|? 


ŞI aşa, nu poate să-i trateze pe oameni în acest mod!” Ei nu acceptă lucrarea 
lui Dumnezeu ca fiind adevărul; ei văd această metodă prin care Dumnezeu 
îi mântuieşte pe oameni ca pe modul în care un stăpân îşi tratează sclavii, 
făcând ce vrea cu ei — aceasta este corelația pe care o fac. Poate acest tip de 
persoană să înțeleagă adevărul? (Nu.) Există astfel de persoane în biserică? 
(Da.) Va pleca o astfel de persoană din biserică de bunăvoie? (Nu.) De ce 


nu va pleca? Pentru că speră la un mare noroc, gândindu-se: „Lumea de 


afară este întunecată şi ticăloasă; nu este uşor să te descurci. Ce contează 
unde îmi petrec timpul? Aş putea, la fel de bine, să stau în biserică. Aici pot 
chiar să mă bucur de harul lui Dumnezeu și nu voi pierde mult în această 
afacere. Există destulă mâncare şi băutură, iar oamenii de aici sunt chiar 
cumsecade — nimeni nu mă va hărţui. Mai mult, atunci când îţi faci datoria, 
te sacrifici şi plăteşti un preţ, chiar vei primi binecuvântări de la Dumnezeu. 


1? 


Este o afacere din care nu pot ieşi în pierdere!” Şi aşa, după ce se gândeşte 
bine, ajunge la concluzia că ar merita să rămână în biserică. Dacă într-o zi 
nu i se va mai părea rentabil şi va simți că nu mai are ce să câștige, îşi va 
pierde interesul pentru credința în Dumnezeu şi va dori să părăsească 
biserica. „Oricum”, gândeşte ea, „nu am suferit o mare pierdere, nici nu mi- 
am dedicat toată inima și mintea. Am abilități, îmi cunosc meseria şi am o 
diplomă, aşa că mă pot descurca în lume la fel cum am făcut-o până acum; 
aş putea aduna o avere sau aş putea obține un loc de muncă la stat. Ar fi 
minunat!” Aşa vede ea lucrurile. În ochii acestui tip de persoană, cuvintele 
rostite de Dumnezeu şi adevărurile exprimate de El au chiar mai puțină 
valoare decât un discurs prezidențial; atât de mare este disprețul faţă de 
cuvintele lui Dumnezeu. Când persoane de acest tip adoptă astfel de opinii 
față de credința în Dumnezeu şi de munca „de bunăvoie”, stabilindu-și 
reşedinţa şi chiar pierzând vremea în casa lui Dumnezeu, fără dorinţa de a 
pleca, în ce scop fac acest lucru? Au această mică speranţă în minte: „Dacă 
Dumnezeu dă dovadă de toleranţă şi are milă faţă de mine, permiţându-mi 
să intru în Împărăţie, idealurile mele vor fi fost realizate. Dacă însă nu pot 
intra în Împărăţie, tot mă voi fi bucurat de o bună parte din harul lui 
Dumnezeu, aşa că nu voi fi avut de pierdut.” Când adoptă acest tip de 
opinie de expectativă față de credința în Dumnezeu, pot ele să accepte 
adevărul? Pot pune adevărul în practică? I se pot închina lui Dumnezeu ca 


fiind Creatorul? (Nu, nu pot.) Cu un astfel de punct de vedere, ce stări apar 


în ele? Se vor plânge adesea de Dumnezeu și Îl vor înţelege greșit. Vor 
supune fiecare dintre acțiunile lui Dumnezeu la o rundă de evaluare, 
investigație şi examinare atentă şi apoi vor ajunge la următoarea concluzie: 
„Acest lucru nu pare să fie ceva ce a făcut Dumnezeu. Măcar de nu ar fi 
ceva ce a făcut Dumnezeu.” În inimile lor nutresc împotrivire, examinare 
atentă, judecată şi o atitudine de expectativă — poate fi aceasta numită 
răzvrătire? (Da.) A lor nu mai este corupția şi răzvrătirea unei persoane 
normale. Ce fel de oameni sunt aceștia? (Neîncrezătorii.) Cum se comportă 
neîncrezătorii? Sunt ostili față de Dumnezeu. Când persoanele care cred în 
Dumnezeu dezvăluie o fire coruptă şi, uneori, nu reușesc să se supună, 
Dumnezeu spune că este vorba de o fire rebelă, că acestea au o esenţă 
rebelă. Însă ce spune El despre cei care nu cred? Dar despre Satana — ar 
spune Dumnezeu că Satana este rebel? (Nu.) Ce ar spune atunci 
Dumnezeu? Dumnezeu ar spune că este dușmanul, antiteza Lui şi că Îi este 
complet potrivnic. Atitudinea neîncrezătorilor față de Dumnezeu este una 
de examinare atentă şi de ezitare vigilentă, precum şi de împotrivire, 
nemulțumire, opoziție și duşmănie. Cu cât mai mult ai părtăşie despre 
adevăr şi despre supunerea faţă de Dumnezeu, cu atât mai scârbită va fi o 
astfel de persoană. Cu cât ai mai multă părtăşie despre cum să obțină 
mântuirea și să devină desăvârșiți prin acceptarea mustrării, judecății şi 
emondării de către Dumnezeu, cu atât vor fi mai scârbiți, refuzând să 
accepte oricare dintre aceste lucruri. De îndată ce aud de părtăşie despre 
aceste chestiuni, încep să se foiască pe scaune, devenind la fel de neliniștiți 
şi agitați ca şi cum ar fi stat pe o pernuţă cu ace sau ca o furnică pe o plită 
fierbinte. Dacă însă îi lași să meargă într-o discotecă sau într-un bar, nu ar fi 
deloc iritați; ar fi încântați. Ar simți că să stai în astfel de locuri este o 
experiență lipsită de griji şi plină de bucurie — dacă ar putea trăi aşa, ar 


merita din plin. Faptul că aud mereu adevărul îi irită, așa că refuză să 


asculte. Pot accepta aceste persoane adevărul dacă nici măcar nu sunt 
dispuse să îl asculte? Categoric nu. Înlăuntrul lor au stări negative, de 
împotrivire şi pline de ură şi mereu examinează atent şi observă cu ezitare. 
Ce anume examinează? Cuvintele lui Dumnezeu sunt cele analizate mereu. 
Aici nu mai este vorba că sunt mici de statură; acești oameni sunt 
neîncrezători şi persoane rele. Acest tip de persoană va fi, de la început 
până la sfârşit, întotdeauna în opoziție față de Dumnezeu, implicându-se în 
examinare atentă, ezitare vigilientă şi împotrivire, fără să accepte deloc 
adevărul, gândind: „Cine se sacrifică sincer pentru Dumnezeu este un 
nesăbuit. Cine urmărește şi practică adevărul este un nesăbuit. Îţi dai familia 
la o parte, nu ai grijă de rudele tale şi te concentrezi exclusiv pe credinţa în 
Dumnezeu; după toată această credință, vei sfârși sărăcit şi disprețuit. 
Uitaţi-vă cât de la modă sunt non-credincioşii şi voi ce purtați? Nu sunt la 
fel de nesăbuit ca voi — trebuie să am un as sau doi în mânecă. Voi urmări 
mai întâi plăcerile trupeşti — asta înseamnă să fii realist.” Aceasta este 
adevărata faţă a neîncrezătorului. Când Dumnezeu a apărut prima dată şi a 
început să Îşi facă lucrarea, adepţii Săi au fost foarte puţini — cel mult zece 
mii de oameni — şi doar în jur de o mie îşi realizau datoria. Mai târziu, pe 
măsură ce lucrarea Evangheliei a început să se extindă și a început să dea 
rezultate, numărul persoanelor care își realizau datoria a crescut treptat. 
Unii oameni, văzând oportunitatea de a ieși în evidenţă şi de a-și expune 
talentul, s-au alăturat, de asemenea, şi au început să-și realizeze datoria. „Ce 
ciudat!” Am spus: „lucrarea casei lui Dumnezeu a început deja să se 
dezvolte; cum se face că acum sunt mult mai mulți oameni care își 
realizează datoria? Unde s-au ascuns acești oameni în toţi aceşti ani?” De 
fapt, aceştia şi-au dat seama de mult timp: „Dacă lucrarea casei lui 
Dumnezeu va fi larg răspândită, atunci voi veni. Dacă nu reuşeşte să se 


extindă, nu voi veni. Cu siguranţă nu voi depune niciun efort pentru ea!” Ce 


fel de oameni sunt aceştia? Sunt oportuniști. Toţi oportuniştu sunt 
neîncrezători — ei doar iau parte la entuziasm. La exterior, pare că oamenii 
sunt cei care fac lucrarea casei lui Dumnezeu, dar de fapt Dumnezeu 
conduce şi ghidează totul; Duhul Sfânt este cel care lucrează. Acest lucru 
este cert, în afara oricărui dubiu. Dumnezeu Însuşi Își face propria lucrare; 
voința Sa merge înainte nestingherită. Niciun om nu ar putea realiza o 
asemenea lucrare monumentală, depăşeşte capacitatea umană. Toate acestea 
sunt rezultatul autorității cuvântului lui Dumnezeu și al autorității Lui. 
Oamenii nu pot pricepe acest aspect; ei gândesc: „Când casa lui Dumnezeu 
îşi va amplifica puterea, voi avea şi eu partea mea. Aşa că nu uitaţi să-mi 


|? 


treceţi numele în cartea de onoare!” Ce fel de persoane sunt acestea? În 
cuvintele non-credincioşilor, au „intenţii rele” — putem spune asta despre 
ele? (Da.) Ce motive sinistre ascund acești oameni! Desigur, dacă cineva 
poate accepta adevărul, la început, s-ar putea să aibă astfel de motive şi 
puncte de vedere sau credința sa poate fi prea mică — Dumnezeu nu îl va 
tine minte. Prin expunerea acestor opinii şi atitudini, Dumnezeu doreşte 
doar să-i facă pe oameni să meargă pe drumul cel bun în viaţă, să îi aşeze pe 
calea cea dreaptă de a crede în Dumnezeu fără a observa cu ezitare şi fără a 
examina atent. Dumnezeu nu este ceva ce poţi desluşi prin examinare atentă 
sau detecta cu un telescop. Existenţa lui Dumnezeu și lucrarea Sa de 
mântuire nu sunt rezultate pe care le poţi obține folosind vreo formă de 
cercetare. Acestea sunt faptele. Indiferent dacă cineva Îl recunoaşte, crede 
în El sau Îl urmează, faptul că Dumnezeu realizează o lucrare atât de 
măreaţă este chiar acolo pentru ca ei să vadă și să atingă. Nimeni nu poate 
împiedica sau schimba ceea ce Dumnezeu doreşte să realizeze şi nici nu 
poate fi obstrucționat de vreo putere de orice fel. Acesta este un fapt pe care 


Dumnezeu l-a adeverit. 


Tocmai vorbeam despre cel de-al treilea tip de oameni — neîncrezătorii. 
Acest tip de persoană crede în Dumnezeu cu ezitare vigilentă, fiind 
oportunistă şi examinând atent. Dacă nu există nicio speranță de a primi 
binecuvântări, aceasta va gândi că este mai bine să dispară și să-și 
pregătească o strategie de ieşire. Dacă o astfel de persoană ar începe să 
reflecteze asupra sa acum și să simtă oarecare remușcări, nu ar fi prea târziu 
pentru ea. Ar exista întotdeauna o licărire de speranță pentru ea până la 
moarte, dar dacă refuză cu încăpățânare să se căiască şi continuă să observe 
cu ezitare, opunându-l-se mereu lui Dumnezeu, atunci El o va trata, cu 
siguranță, ca pe un non-credincios şi o va lăsa de capul ei în toiul 
calamităţii. În ceea ce priveşte esenţa oamenilor, o ființă umană nu este, 
inițial, mai mult decât un pumn de praf în care Dumnezeu suflă, 
transformându-te, astfel, într-o persoană vie din carne și oase, dându-ți 
viaţă. Viaţa ta vine de la Dumnezeu. Când nu te folosea, El ţi-a oferit hrană 
şi îmbrăcăminte și tot ce ai nevoie, dar când intenţionează să te folosească, 
tu fugi şi te opui constant Lui, fiind mereu în opoziție cu El — cum ar putea 
Dumnezeu să te mai folosească? În mod normal, El ar trebui să te pună 
deoparte. Fie că a fost în timpul creării lumii la început, fie în Epoca Legii 
sau în Epoca Harului, până în zilele de pe urmă, în epoca actuală, 
Dumnezeu a adresat multe cuvinte oamenilor. Fie prin inspiraţie, fie direct, 
faţă în faţă, se poate spune că Dumnezeu a rostit prea multe cuvinte pentru a 
fi numărate. Şi care este scopul lui Dumnezeu în a rosti atât de multe 
cuvinte? Este să-i facă pe oameni să înțeleagă şi să perceapă semnificația 
lui Dumnezeu, să cunoască intențiile Lui şi să ştie că, după ce vor câștiga 
aceste cuvinte, oamenii vor putea să obţină o schimbare în firea lor, să 
primească mântuirea şi să câştige viața. Apoi, oamenii pot accepta aceste 
cuvinte. Scopul lui Dumnezeu în a rosti atât de multe cuvinte nu este altul 


decât acesta. Şi, după ce au acceptat aceste cuvinte şi diferitele metode ale 


lucrării lui Dumnezeu, care este rezultatul pe care îl vor obține oamenii în 
cele din urmă? Vor deveni capabili să-L urmeze pe Dumnezeu până la capăt 
şi să evite să fie eliminaţi și abandonaţi la jumătatea drumului şi, astfel, 
există speranța de a rămâne până la sfârşit. Indiferent dacă Dumnezeu te 
disciplinează, te emondează sau te dezvăluie ori dacă sunt momente când 
Se leapădă de tine sau te testează — indiferent ce face Dumnezeu, oamenii 
nu pot nega faptul că El are intenţii sincere şi face eforturi serioase în a rosti 
aceste cuvinte, nu-i așa? (Corect.) Aşadar, oamenii nu ar trebui să se certe 
cu Dumnezeu pentru lucruri mărunte, judecând mereu intențiile Lui nobile 
după etaloanele lor meschine şi neînţelegându-L. Indiferent de punctele de 
vedere greşite pe care le-ai adoptat în trecut, indiferent de starea ta 
lăuntrică, atât timp cât ești capabil să accepţi cuvintele lui Dumnezeu ca 
fiind viaţa ta şi să le consideri drept principii pe care le practici şi direcție și 
scop al căii pe care o urmezi, vei putea să te îngrijeşti, treptat, pas cu pas, de 
cerinţele lui Dumnezeu. Ce este îngrijorător? Este îngrijorător când oamenii 
ascultă şi tratează cuvintele lui Dumnezeu ca şi cum ar fi doctrine, 
regulamente, simple fraze şi sloganuri sau chiar ca pe un obiect de 
cercetare, iar pe Dumnezeu ÎI tratează ca pe o ţintă a examinării lor atente şi 
a împotrivirii lor — acest lucru este problematic. Astfel de oameni nu sunt 
destinatarii mântuirii lui Dumnezeu, El nu are cum să-i mântuiască. Nu este 
vorba de faptul că Dumnezeu nu-i mântuieşte, ci că ei nu acceptă mântuirea 


din partea Lui — atât se poate spune și este un lucru cert. 


Care este cel mai important lucru ce îi va permite unei persoane să-L 
urmeze pe Dumnezeu până la capăt şi să obţină o schimbare a firii? 
Acceptarea şi practicarea adevărului — acesta este lucrul cel mai important 
şi aspectul crucial al practicii în urmărirea adevărului. A practica şi a 
experimenta cuvintele lui Dumnezeu reprezintă cel mai important aspect al 


practicii; este direct legat de intrarea în viaţă a unei persoane. O persoană 


care crede sincer în Dumnezeu, indiferent de problemele cu care se 
confruntă, trebuie să înveţe să caute şi să practice adevărul în orice situație. 
Numai aşa se experimentează lucrarea lui Dumnezeu, iar câțiva ani cu acest 
tip de experienţă îi vor permite unei persoane să înțeleagă adevărul şi să 
intre în realitate. Prin urmare, indiferent de moment, această chestiune a 
practicării şi a experimentării cuvintelor lui Dumnezeu nu se poate uita. 
Confruntat cu o problemă, trebuie să meditezi întotdeauna înlăuntrul tău: 
„Ce trebuie să fac pentru a practica şi a experimenta cuvintele lui 
Dumnezeu în această chestiune? Ce aspecte ale adevărului sunt implicate în 
această chestiune? Ce trebuie să fac pentru a practica adevărul?” Acest 
lucru ar însemna să depui efort în urmărirea adevărului şi, după mai mulți 
ani de practică şi de experienţă în acest fel, vei intra, încet, pe calea cea 
bună a credinţei în Dumnezeu, vei merge pe drumul cea bun al vieţii şi vei 
avea o direcție. Să-ţi foloseşti întotdeauna intelectul pentru a analiza și a 
examina atent orice problemă cu care te confrunți şi să te bazezi 
întotdeauna pe propriile metode pentru a rezolva lucrurile nu este o 
abordare admisibilă. Dacă practici conform acestei metode, va fi imposibil 
să obţii compatibilitatea cu Dumnezeu şi o schimbare a firii — nu le vei 
obține niciodată, aceasta este calea greşită. Este zadarnic pentru tine să cauţi 
mântuirea prin urmărirea faimei, câştigului şi a statutului. Nenumăraţi 
oameni au eşuat deja și s-au poticnit în acest fel. Unu au fost identificați ca 
fiind conducători falşi şi alții ca antihrişti — toți au fost eliminaţi. E inutil să 
urmăreşti să te remarci în biserică. Este mai bine să urmezi calea lui Petru — 
urmărirea adevărului este cea mai sigură şi mai protejată cale. Vezi acum 
care este cel mai important lucru? Cel mai important lucru este să accepti și 
să practici adevărul. Să citeşti cuvântul lui Dumnezeu are ca scop meditarea 
asupra lui şi obţinerea adevărului. Să nu-l examinezi atent, să nu faci asta 


absolut deloc şi să nu ai stări potrivnice sau antagoniste. De îndată ce ai o 


astfel de stare, examinează-te imediat şi rezolv-o. Aceste probleme legate 
de corupția care există în tine sunt rezolvate în mod continuu, starea ta 
devine din ce în ce mai bună şi îți dezvălui tot mai puţin corupția, ceea ce, 
în cele din urmă, va produce un rezultat: relația ta cu Dumnezeu va deveni 
din ce în ce mai normală, inima ta se va teme din ce în ce mai mult de 
Dumnezeu și se va apropia din ce în ce mai mult de EI, îţi vei face datoria 
cu un randament din ce în ce mai mare, iar dragostea şi credinţa ta în 
Dumnezeu vor tot spori. Acest lucru confirmă faptul că ai absorbit cuvintele 
lui Dumnezeu în inima ta, unde au prins rădăcini. În cele din urmă, vei 
vedea un rezultat şi vei spune: „Reflectând în mod constant asupra mea și 
abordându-mi dezvăluirile corupte, am prevenit orice consecințe 
ireparabile. Regret în inima mea și mă urăsc pentru că am servit ca slujitor 
al Satanei. Din fericire, Dumnezeu m-a salvat, permițându-mi să găsesc 
drumul înapoi, să accept adevărul şi să mă supun Lui. Nu mai sunt 
îngrijorat dacă voi fi mântuit sau nu și nici posibilitatea de a fi îndepărtat şi 
eliminat mai târziu nu mă îngrijorează. Sunt sigur acum că voi fi un obiect 
al mântuirii din partea lui Dumnezeu, că mă aflu pe calea cea bună și că am 
credință în adevăratul Dumnezeu, Creatorul. Nu am nicio îndoială în 
această privinţă.” Numai în acest moment vei prelua credinţa în Dumnezeu 
în inima ta și te vei putea baza pe El în orice situaţie. Atunci, vei fi intrat cu 
adevărat într-un sanctuar şi nu va mai trebui să te îngrijorezi dacă eşti doar 
un făcător de servicii sau dacă vei muri într-un cataclism. Doar în acest 
moment inima ta va fi plină de pace și bucurie. Ce îi determină pe oameni 
să aibă aceste griji? Faptul că ei cunosc prea puţin despre lucrarea lui 
Dumnezeu, au o înţelegere destul de limitată a adevărului și chiar au noțiuni 
şi neînțelegeri legate de Dumnezeu. Deoarece nu ai înţeles intenţiile lui 
Dumnezeu din cuvintele Sale şi nu I-ai priceput intenţiile, Îl înţelegi mereu 


greşit. Pentru că Il înţelegi mereu greșit, eşti constant îngrijorat şi nu te 


simţi niciodată în siguranță. Uneori ai o stare potrivnică; treptat, deşi poate 
nu comiți greşeli mari, continui să faci o mulțime de greșeli mici, până 
când, într-o zi, dintr-odată, vei face o greşeală mare și veifi eliminat. A 
comite o greșeală mare nu este o chestiune nesemnificativă. Unii oameni 
sunt eliminați sau îndepărtați, excluşi ori nu primesc nimic din lucrarea 
Duhului Sfânt — nu există o cauză principală în spatele tuturor acestor 
lucruri? Există, cu siguranţă, o cauză principală; aici, problema este legată 
de calea pe care o urmează. Unii aleg să urmeze calea lui Petru, care este 
calea urmăririi adevărului. Alţii aleg să urmeze calea lui Pavel, care este 
calea urmăririi unei cununi și a recompenselor. Esenţa acestor două căi este 
diferită, la fel şi consecinţele și finalurile la care conduc ele. Cei care sunt 
eliminați nu merg niciodată pe calea urmăririi şi a practicării adevărului. Ei 
se abat mereu de la această cale şi fac doar ceea ce vor, acţionând conform 
propriilor dorinţe şi ambiţii, protejându-și statutul, reputația şi mândria şi 
satisfăcându-şi năzuinţele — tot ceea ce fac se învârte în jurul acestor lucruri. 
Chiar dacă au plătit şi un preţ, au investit timp și energie şi au muncit din 
zori până în amurg, care este rezultatul lor final? Pentru că lucrurile pe care 
le-au făcut, în ochii lui Dumnezeu, sunt condamnate ca fiind rele, rezultatul 
este că sunt eliminaţi. Mai au vreo şansă de a fi mântuiţi? (Nu.) Aceasta 
este o consecinţă incredibil de gravă! Este exact ca atunci când oamenii se 
îmbolnăvesc: o boală minoră care nu este tratată prompt se poate transforma 
într-o boală majoră sau poate deveni chiar terminală. De exemplu, dacă o 
persoană are o răceală şi tușeşte, se va vindeca rapid dacă primeşte 
tratament medical normal. Totuşi, unii oameni cred că au o constituție 
robustă şi, prin urmare, nu iau în serios răceala şi nu apelează la tratament. 
Ca urmare, aceasta se prelungeşte mult timp și fac pneumonie. După ce fac 
pneumonie, ei încă mai cred că sunt tineri, cu un sistem imunitar puternic, 


aşa că nu o tratează timp de câteva luni. Nu acordă atenţie tusei lor zilnice 


până când se ajunge într-un punct în care aceasta devine incontrolabilă și 
insuportabilă şi tuşesc cu sânge. Aşa că merg la spital pentru a fi examinați 
şi acolo află că au dezvoltat tuberculoză. Ceilalţi îi sfătuiesc să se trateze 
imediat, dar ei încă mai cred că sunt tineri şi puternici, fără motive de 
îngrijorare, aşa că nu apelează la un tratament adecvat. Până când, într-o zi, 
în cele din urmă, corpul lor va fi prea slăbit pentru a merge şi, când se duc 
la spital pentru un control, au deja cancer în stadiu avansat. Când oamenii 
au firi corupte pe care nu le tratează, acest lucru poate cauza repercusiuni 
incurabile. A avea o fire coruptă nu este ceva de care să te temi, dar cineva 
cu o fire coruptă trebuie să caute adevărul pentru a o rezolva cu 
promptitudine; doar în acest fel firea coruptă poate fi curățită treptat. Dacă 
nu se concentrează pe rezolvarea ei, va deveni din ce în ce mai gravă şi s-ar 
putea să-L ofenseze pe Dumnezeu şi să I se împotrivească, să fie disprețuit 


şi respins de El și eliminat. 


Unu oameni, cum ar fi cei ca Pavel, au natura-esenţă a unui antihrist. 
Ei se concentrează în mod constant pe obţinerea de binecuvântări, pe 
câştigarea unei cununi, pe primirea de recompense şi încearcă să facă 
înţelegeri cu Dumnezeu. Vor întotdeauna să fie conducători şi apostoli care 
să-i poată controla pe aleşii lui Dumnezeu, dar sfârșesc doar prin a-L face 
pe Dumnezeu să-i disprețuiască şi să-i respingă. Aceştia merg pe calea 
împotrivirii faţă de Dumnezeu, care este calea greşită. Unii oameni nu 
iubesc adevărul; ei ştiu că este greşit să urmărească faima, câştigul, statutul 
şi beneficiile, dar aleg, totuşi, calea greşită. Dumnezeu i-a îndemnat cu 
răbdare şi stăruinţă pe aleşii Săi, oferindu-le tot felul de mângâ:ieri, 
îndemnuri,  atenționări, avertismente, expunându-i, emondându-i și 
dojenindu-i. Dumnezeu a rostit atât de multe cuvinte şi, cu toate acestea, 
oamenii nu le iau în serios, tratându-le ca şi cum ar fi doar o adiere care 


trece pe lângă urechile lor. Nu le pun în practică, dar tot îşi protejează 


statutul, mândria şi vanitatea conform propriilor motive şi dorințe. Conspiră 
peste tot în folosul lor, plănuiesc și acţionează oriunde pentru propria 
imagine şi pentru perspectivele lor, storcându-şi creierii și neprecupețind 
niciun efort. În inimile lor, aceştia chiar gândesc astfel: „M-am sacrificat 
pentru Dumnezeu, aşa că îmi este rezervată o cunună glorioasă” şi rostesc 
cuvintele pe care le-a spus Pavel. De fapt, ei nu ştiu care este calea pe care 
se află şi nici nu ştiu că au fost condamnaţi de Dumnezeu. Într-o zi, când 
acest lucru va duce la un mare dezastru, vor şti ei să se căiască? Când va 
veni acel moment, se vor împotrivi, spunând: „Muncesc din greu şi am adus 
contribuţii semnificative; dacă n-am adus contribuţii, atunci, cel puţin, am 


p? 


suferit; dacă nu am suferit, atunci, măcar, m-am epuizat!” Lucrurile pe care 
le-au făcut nu valorează nici un sfanț — pot fi ele fapte bune? Înseamnă că 
şi-au realizat datoria? Înseamnă că au practicat adevărul? Ei se implicau în 
gestionarea personală. În această perioadă, s-au echipat cu o mulţime de 
cuvinte şi doctrine care par profunde; puteau să vorbească şi să țină 
prelegeri, puteau să alerge de colo-colo sacrificându-se, dar nu făceau 
niciun fel de lucrare practică. Au făcut o treabă bună în a-i atrage pe cei din 
jurul lor, ademenindu-i pe toţi în orbita lor. Au devenit şefi de necontestat, 
fără niciun loc pentru Dumnezeu în inima lor. Nu este aceasta o faptă rea? 
Din moment ce nu au pus deloc în practică adevărul, rezultatul final, pentru 
ei, ar trebui să fie evident. Însă chiar şi în această situaţie, ei tot vor o 
cunună; cât de neruşinaţi pot fi? Asta se numeşte îndrăzneală nerușinată! De 
ce pot astfel de oameni să se certe chiar şi la final, când sunt eliminați? Ei 
tulbură şi perturbă lucrarea bisericii, săvârşind tot felul de rele; cum mai pot 
ei să se certe cu Dumnezeu şi să se apere cu fermitate? Ce problemă este 
aceasta, de se pot împotrivi astfel lui Dumnezeu? Credeţi că există vreo 
raționalitate pentru a face acest lucru? Au ei conștiință şi rațiune? Oamenii 


normali, după ce au auzit atâtea cuvinte ale lui Dumnezeu — indiferent de 


modul în care îi tratează Dumnezeu sau dacă acest tratament este conform 
cu noțiunile lor — trebuie, cel puţin, să recunoască faptul că toate cuvintele 
lui Dumnezeu sunt adevărul şi sunt corecte. Chiar dacă există vreo 
propoziţie care nu este în concordanţă cu noţiunile lor, ei nu ar trebui să Îl 
judece pe Dumnezeu; ar trebui să aibă o inimă supusă. Dacă cineva poate 
recunoaşte că adevărul este cuvântul lui Dumnezeu şi I se supune Lui, nu 
înseamnă asta să-L trateze pe Dumnezeu ca fiind Dumnezeu? (Ba da.) Într- 
un astfel de caz, dacă uneori apar unele noțiuni şi neînțelegeri legate de 
Dumnezeu, nu este uşor să căutăm adevărul pentru a le rezolva? Cheia este 
că oamenii trebuie să recunoască lucrarea şi cuvintele lui Dumnezeu — 
aceasta este o condiție prealabilă. De ce neîncrezătorii și antihriştii, cei 
asemenea lui Pavel, pot încă să I se împotrivească lui Dumnezeu? (Ei nu-L 
tratează pe Dumnezeu ca fiind Dumnezeu.) Aici se află cauza. Oricât de 
elocvenți ar fi, oricât de sârguincios ar lucra şi ar alerga de colo până colo, 
oricât de mult ar suferi și oricât de mare ar fi prețul de plătit, ei nu consideră 
niciodată cuvântul lui Dumnezeu ca fiind adevărul — atunci, pot ei să 
înţeleagă adevărul? (Nu.) Aşadar, indiferent cum îi tratează Dumnezeu, ei 
fie au obiecţii, fie refuză să capituleze. Le lipseşte cu desăvârşire cea mai 
mică urmă de rațiune pe care ar trebui să o aibă o fiinţă creată, ceea ce 
confirmă faptul că nu au acceptat niciodată adevărul. Dacă, de-a lungul 
anilor, ar fi fost capabili să accepte cuvintele lui Dumnezeu ca fiind 
adevărul, să practice şi să țină seama de cuvintele Lui, nu ar fi atât de 
încrezuți și de potrivnici. Nu s-ar opune rânduielilor şi tratamentului lui 
Dumnezeu faţă de ei. Nu ar avea aceste stări de spirit; cel mult, s-ar simţi 
doar puțin supăraţi sau nu foarte veseli. Toţi oamenii corupți au slăbiciuni 
normale, dar există câteva limite pe care trebuie, cel puţin, să le respecte. În 
primul rând, nu pot renunţa la realizarea datoriei lor. „Indiferent de 


moment, orice sarcină îmi încredințează Dumnezeu, indiferent dacă o fac 


bine sau nu, trebuie să dau tot ce am mai bun din mine, depunând cât mai 
mult efort posibil. Chiar dacă Dumnezeu nu mă mai place sau mă priveşte 
cu dispreţ, trebuie, cel puţin, să îmi asum sarcina încredinţată şi să o fac 
bine.” Acest lucru este rezonabil; datoria nu poate fi abandonată. Mai mult, 
nu-L putem tăgădui pe Dumnezeu. „Indiferent cum mă tratează sau mă 
gestionează Dumnezeu, cum mă exclud sau mă expun frații şi surorile mele 
ori chiar dacă toată lumea mă abandonează, poziția lui Dumnezeu în inima 
mea rămâne aceeași, iar poziția pe care ar trebui să o am ca persoană 
rămâne neschimbată. Dumnezeu este întotdeauna Dumnezeul meu, esenţa și 
identitatea Lui nu se schimbă, iar eu ÎL voi recunoaşte pentru totdeauna ca 
fiind Dumnezeul meu.” Trebuie să existe şi această rațiune. Ce altceva mai 
există? (Indiferent de modul în care Dumnezeu ne tratează şi ne pedepseşte, 
trebuie să ne supunem Lui.) Acesta este minimul necesar, e cel mai simplu 
nivel de referinţă pe care trebuie să îl ai. Tu spui: „Nu înţeleg intențiile lui 
Dumnezeu şi nu înțeleg de ce Dumnezeu acționează în acest fel. Mă simt 
puţin nedreptăţit şi am o anumită justificare pentru asta, dar nu spun nimic 
pentru că sunt o ființă creată şi ar trebui să mă supun lui Dumnezeu. 
Aceasta este datoria unei ființe create. Chiar dacă în prezent nu înţeleg sau 
nu ştiu exact cum să practic sau să caut adevărul, ar trebui, totuşi, să mă 
supun.” Este acest lucru rezonabil? (Da.) Atunci când cei care nu acceptă 
adevărul şi care nu au rațiune sunt supuși emondării, ce manifestări 
afişează? Spun: „Oare voi fi dezvăluit şi eliminaţi? Dacă nu am nicio 
perspectivă sau soartă şi nu sunt capabil să obţin binecuvântări, nu voi 


1? 


crede!” Oare are acest tip de persoană o credință adevărată în Dumnezeu? 
Relația ei cu Dumnezeu nu este normală, este potrivnică şi antagonistă. 
Acest tip de fire este firea Satanei care se împotriveşte lui Dumnezeu. Îl pot 
recunoaşte asemenea oameni pe Dumnezeu ca fiind Dumnezeul lor? În 


inima lor, pot spune: „Dacă El este cu adevărat Dumnezeu, de ce nu mă 


iubește? Dacă El este cu adevărat Dumnezeu, de ce nu mă foloseşte pentru 
ceva important? Tot ce văd este o persoană — cum ar putea exista un 
Dumnezeu în această lume? Sunteţi cu toţii nişte nesăbuiți. Unde este 
Dumnezeu? În inima mea, El există doar dacă eu cred în El; dacă nu cred în 
El, nu există şi nu este Dumnezeu.” Punctul lor de vedere este, astfel, 
dezvăluit. Au ascultat atât de multe din cuvintele lui Dumnezeu de-a lungul 
anilor; dacă ar fi acceptat aceste cuvinte, ar fi dezvoltat asemenea puncte de 
vedere? (Nu.) Ba mai grav, ce vor face acum? Îi vor incita pe alţii şi vor 
trece la acțiune: „Tu încă mai crezi? Cum poți să fii atât de nesăbuit? Nu au 
spus cu mult timp în urmă că va veni un dezastru? Când va veni? Nu a spus 
Dumnezeu că lumea va fi distrusă? Unde este distrugerea? Nesăbuitule, ai 
suferit o pierdere uriaşă! Nu mai crede! Pentru ce crezi? Uite cât de deștept 
sunt eu, câștig câteva mii de yuani pe lună, tu cât câştigi pe lună? Uite ce 
este la modă în lume acum. Ce vezi că port? Totul este de firmă!” Îi vor 
ademeni și îi vor induce în eroare pe oameni, lăsându-i pe unii într-o stare 
de confuzie totală. Nu este aceasta o persoană rea, care se infiltrează în casa 
lui Dumnezeu pentru a tulbura biserica? Ce atitudine au astfel de oameni în 
realizarea datoriei lor? „Îmi fac datoria dacă am chef. Dacă vreau să o fac, o 
fac. Dacă nu, nu o fac. Nu trebuie să-mi dedic inima şi puterea pentru asta. 
Realizarea datoriei nu înseamnă să fac lucruri pentru mine, ci pentru 
biserică. Şi nici măcar nu-L văd pe Dumnezeu pe nicăieri. Nici măcar nu 
ştiu dacă Dumnezeu Își mai aminteşte de mine şi ei tot vor să îmi dedic 
inima, puterea, mintea — ce rost are? Este suficient dacă reuşesc să trec prin 
asta bolborosind câteva cuvinte.” Acesta este punctul de vedere pe care îl 
au. Ei cred că este o prostie şi că nu merită să-ți dedici puterea, inima şi 
mintea pentru a-ți realiza datoria. Dacă ar fi să vă întâlniți acum cu o astfel 


de persoană, ați fi induşi în eroare și influenţaţi de ea? Dacă vă lipsește baza 


şi nu înţelegeți adevărul, veți fi cu siguranţă induşi în eroare și influențați și, 


cu timpul, veţi fi în pierdere. 


În credința în Dumnezeu, scopul de a mânca şi de a bea cuvintele lui 
Dumnezeu, precum şi problemele cheie pe care ar trebui să le rezolve 
procedând astfel, trebuie să fie clare. Dacă cineva crede în Dumnezeu timp 
de mai mulți ani fără să se concentreze vreodată asupra faptului de a mânca 
şi de a bea cuvintele lui Dumnezeu, nu numai că problema corupției sale va 
rămâne nerezolvată, dar nici măcar nu va înțelege minimul de adevăr care 
ar trebui înțeles. Așadar, care sunt consecințele acestui lucru? Este foarte 
uşor să fii indus în eroare şi să o iei pe o cale greşită. Dacă cineva nu 
înțelege adevărul, cel mai probabil se va poticni. Atunci când se va 
confrunta cu o problemă, cu cel mai mic semn de necaz, îi va fi greu să-și 
păstreze echilibrul. Prin urmare, este foarte benefic pentru oameni să 
citească mai mult din cuvintele lui Dumnezeu şi să aibă mai des părtăşie 
despre adevăr. Există ceva ce Dumnezeu a spus în Biblie şi care este foarte 
important: „Cerul şi pământul vor trece, dar cuvintele Mele nu vor trece!” 
(Matei 24:35). Ce le sugerează aceste cuvinte oamenilor? Ce înseamnă că nu 
vor trece cuvintele lui Dumnezeu? Nu contează când, adevărul şi cuvântul 
lui Dumnezeu vor fi întotdeauna adevărul — acest lucru nu se va schimba. 
Indiferent dacă este vorba de valoarea sau de semnificația acestor cuvinte 
pentru oameni sau de sensul lăuntric şi de actualitatea lor, ele nu se vor 
schimba niciodată. Vor rămâne cuvintele originale şi nu vor deveni altceva 
— esenţa cuvintelor lui Dumnezeu nu se poate schimba. De exemplu, 
Dumnezeu le spune oamenilor să fie onești; aceste cuvinte sunt adevărul şi 
nu vor pieri niciodată. De ce nu vor pieri niciodată? Din cerința lui 
Dumnezeu ca oamenii să fie oneşti, se poate vedea aspectul esenței lui 
Dumnezeu, care este credincioasă, care a existat din timpuri imemoriale şi 


va continua să existe pentru totdeauna. Nu se va schimba din cauza 


modificărilor legate de timp, geografie sau de spaţiu; esenţa lui Dumnezeu 
va exista pentru totdeauna. Care este motivul pentru această existenţă eternă 
a esenței lui Dumnezeu? Pentru că este un lucru pozitiv şi esența pe care o 
are Creatorul; ea nu va trece niciodată şi va fi, pentru totdeauna, adevărul. 
Dacă tu experimentezi toate aceste adevăruri exprimate de Creator şi le 
actualizezi în fiinţa ta, le pui pe toate în practică şi le trăieşti, nu vei fi 
atunci capabil să trăieşti ca o persoană? Nu va avea valoare să trăieşti? Ai fi 
abandonat? Experimentând şi trăind toate adevărurile pe care Dumnezeu ţi 
le-a acordat — nu este aceasta scăparea ta? Numai această cale îi poate 
permite omenirii să supravieţuiască. Dacă oamenii nu pot accepta adevărul 
şi nu iau calea urmăririi adevărului, în cele din urmă, vor pieri şi vor fi 
distruși. Ai putea spune: „Nu trăiesc foarte bine acum?” Dacă însă nu ai 
obținut adevărul, mai devreme sau mai târziu, vei fi eliminat. „Cerul şi 
pământul vor trece, dar cuvintele Mele nu vor trece”; această frază are o 
semnificație atât de profundă și este, de asemenea, cel mai mare avertisment 
pentru oameni. Numai cuvintele lui Dumnezeu sunt adevărul şi numai dacă 
accepţi adevărul poţi rămâne ferm. Adică, dacă tu mănânci şi bei cuvântul 
lui Dumnezeu, îl pui în practică şi trăieşti o oarecare aparență a umanității, 
nu vei fi eliminat. Aici se află valoarea cuvintelor lui Dumnezeu! Aşadar, 
pot fi cuvintele lui Dumnezeu viaţa unei persoane? La ce se referă viaţa 
aici? Înseamnă că tu poţi trăi, eşti mântuit. Dacă accepţi aceste cuvinte, le 
înţelegi şi le pui în practică, devii o persoană vie în ochii lui Dumnezeu. 
Dacă nu eşti o persoană onestă, ci una vicleană, eşti doar un cadavru 
ambulant în ochii lui Dumnezeu, o persoană moartă şi, ca toate lucrurile, 
vei pieri. Tot ce nu ţine de cuvintele lui Dumnezeu sau de adevăr, fie că este 
material sau imaterial, va pieri atunci când Dumnezeu va schimba era şi va 


reînnoi lumea. Numai cuvintele lui Dumnezeu nu vor pieri şi nici toate 


lucrurile legate de cuvintele Sale nu vor pieri. Atât de important este să 


practici cuvintele lui Dumnezeu! 


Oamenii ştiu că practicarea şi experimentarea cuvintelor lui Dumnezeu 
este importantă, dar ei trebuie să aibă şi o cale de practică. Aceasta este 
calea de intrare în viață și trebuie să îi acorde importanţă în inimile lor şi să 
o experimenteze în fiecare zi. Dacă eşti mereu îngrijorat că nu ai o mărturie 
bazată pe experienţă și îţi e teamă că într-o zi vei fi eliminat, atunci aceasta 
este o problemă. Cei care nu iubesc adevărul nu practică şi nu 
experimentează niciodată cuvintele lui Dumnezeu. Acest lucru nu e doar 
din cauza faptului că nu au credință; se întâmplă, în principal, pentru că sunt 
instigați de natura Satanei. Vrei doar să primeşti binecuvântări, dar nu 
iubeşti adevărul; dacă ești stăpânit de acest motiv, nu poate exista vreun 
rezultat bun pentru tine. Aşadar, ce ar trebui să faci? Cu siguranţă, nu-l poţi 
lăsa să se răspândească necontrolat în tine; trebuie să cauţi adevărul şi să 
reflectezi asupra ta: „De ce nu practic adevărul? De ce mă îngrijorez mereu 
că voi fi eliminat? Această stare nu este corectă, trebuie să o rezolv.” Nu 
este un progres să ştii să cauţi adevărul şi să îţi rezolvi problemele? Acesta 
este un lucru bun. Oamenii care nu ştiu să îşi rezolve problemele sunt 
amorțiți, imbecili, răzvrătiți şi intransigenți. Unii știu că aceasta este o 
problemă şi, totuşi, nu încearcă să o rezolve. Se gândesc: „Nu este normal 
să gândesc aşa? De ce trebuie să-mi înlătur intenția de a primi 
binecuvântări? Dacă o rezolv, voi pierde.” Nu este acest lucru intransigenţă? 
Unu oameni sunt amorțiți, nu îşi dau seama că dorinţa de a primi 
binecuvântări este o problemă legată de intenţii şi de fire. Ei se gândesc: 
„Nu este normal ca oamenii care cred în Dumnezeu să vrea să fie 
binecuvântaţi? A avea această intenție nu constituie o problemă.” Sunt 
corecte astfel de gânduri și opinii? Dacă intenția cuiva de a primi 


binecuvântări nu este rezolvată, iar firea sa coruptă nu este curățită, poate el 


să se supună cu adevărat lui Dumnezeu? Care sunt consecinţele traiului 
după o fire coruptă? Este ca atunci când cineva nu se simte bine; știe că va 
răci, aşa că va găsi repede un medicament pe care să-l ia. Alţii, însă, sunt 
amorțiți; nici măcar nu ştiu că au vreo inflamație. Ei doar merg spunându-le 
oamenilor că nu s-au simţit bine în ultima vreme, fără să conștientizeze că 
experimentează primele semne ale unei răceli şi nu o iau în serios. Ba chiar 
unii oameni se gândesc: „Este doar o răceală; ce rău poate face?” Ar trebui 
să bea apă, dar nu o fac, ar trebui să ia medicamente, dar nici asta nu fac; 
pur şi simplu se ţin tare. Drept urmare, răcesc şi sunt bolnavi timp de câteva 
zile, ceea ce îi face să rămână în urmă cu destule chestiuni. Oamenii îşi 
tratează diferitele stări cu aceeaşi atitudine cu care îşi tratează bolile. Unii 
pot rezolva rapid probleme minore, dar nu le rezolvă deloc pe cele majore. 
Amânând în acest mod, firea lor coruptă rămâne nerezolvată, ceea ce duce 
la lipsa intrării în viață şi la o pierdere pentru viaţa lor. Nu reprezintă oare 
acest fapt nesăbuinţă şi ignoranță? Oamenii care sunt prea nesăbuiți nu pot 
obține adevărul şi sfârșesc prin a-şi pierde viaţa. Crezând în Dumnezeu în 
felul acesta, ei nu vor putea primi niciodată mântuirea din partea lui 


Dumnezeu. 


Urmărirea adevărului trebuie să înceapă cu auto-reflecția și 
autocunoaşterea. Indiferent de situația cu care se confruntă o persoană, 
aceasta trebuie să reflecteze întotdeauna asupra stării sale lăuntrice, 
identificând şi înlăturându-șşi orice gânduri și opinii greşite sau stări de 
răzvrătire pe care le are. După o perioadă de timp, atunci când se va 
confrunta cu o circumstanță sau un eveniment diferit, va dezvolta unele 
opinii și stări incorecte şi va trebui să caute adevărul pentru a le rezolva. 
Reflectând continuu asupra propriei persoane, ajungând să se cunoască pe 
sine şi înlăturându-şi neîncetat opiniile incorecte şi stările de răzvrătire, 


firea coruptă a unei persoane se va dezvălui din ce în ce mai puțin, iar ei îi 


va fi uşor să practice adevărul. Acesta este procesul de creştere în viaţă. 


Indiferent de situația cu care se confruntă, trebuie să caute adevărul şi, 
indiferent ce intenționează sau plănuieşte cineva, ceea ce este în 
conformitate cu adevărul trebuie să fie respectat, iar ceea ce nu este în 
concordanţă cu adevărul trebuie suprimat. În plus, oamenii trebuie să aspire 
la dreptate şi trebuie să depună eforturi pentru adevăr, pentru cunoașterea 
lui Dumnezeu şi pentru a-l împlini cerinţele. În acest fel, ei îşi pot descoperi 
mai des neajunsurile și manifestările corupte și pot ajunge să aibă o inimă 
care tânjeşte după adevăr. După ce experimentează în acest mod o perioadă 
de timp, vor putea înţelege unele dintre adevăruri, iar credinţa lor în 
Dumnezeu va deveni din ce în ce mai mare. Fără a avea o astfel de cale de 
practică, nu se poate spune că cineva practică adevărul. Dacă cineva care 
trăieşte într-o fire coruptă nu examinează dacă vorbele şi acțiunile sale sunt 
conforme cu adevărul sau contravin principiilor, ci, în schimb, verifică doar 
dacă a încălcat legea sau a comis infracțiuni şi atât, fără să acorde atenţie 
firii lui corupte şi fără să îi pese în vreun fel de starea lui de răzvrătire — şi 
chiar dacă în exterior poate că nu a încălcat legea sau nu a comis infracțiuni, 
adevărul este că trăieşte în continuare într-o fire coruptă, sub puterea 
Satanei — atunci, o astfel de persoană nu a trăit adevărul-realitate şi nu este 
cineva care va primi mântuirea. Atunci când trăiesc câteva decenii în lume 
şi pot înţelege lucrurile lumeşti, oamenii se cred inteligenți, infailibili şi 
extraordinari, dar în prezența adevărului, toate fiinţele umane corupte sunt 
nesăbuite şi debile mintal, la fel cum oamenii nesemnificativi vor fi pentru 
totdeauna nişte copii în faţa lui Dumnezeu. Să urmărești să primeşti 
mântuirea nu este o chestiune simplă; necesită înțelegerea multor adevăruri, 
creşterea până la o anumită statură, voință, un mediu adecvat şi practicarea 
treptată a adevărului. În acest fel, credinţa unui om va fi cultivată încetul cu 


încetul, iar îndoielile şi neînțelegerile lui legate de Dumnezeu vor fi din ce 


în ce mai puține. Pe măsură ce îndoielile şi neînțelegerile lui despre 
Dumnezeu se diminuează, credinţa lui creşte, iar atunci când se va 
confrunta cu situaţii, va putea căuta adevărul. Când va înţelege adevărul, îl 
va putea practica, va avea din ce în ce mai puţine lucruri negative şi pasive, 
va avea mai multe lucruri pozitive şi bune, iar momentele în care va putea 
să practice adevărul şi să se supună lui Dumnezeu se vor înmulţi. Asta 
înseamnă să ai adevărul-realitate. Nu indică acest fapt că s-a maturizat? Că 
inima lui a devenit din ce în ce mai rezistentă? La ce se referă rezistența? 
Este atunci când o persoană are credință adevărată, înţelege adevărul, are 
capacitatea de a discerne, se poate baza pe Dumnezeu pentru a-şi birui 
trupul, are capacitatea de a-şi învinge păcatul, poate rămâne fermă în 
mărturia sa, se supune cu adevărat lui Dumnezeu, poate suferi și plăti un 
preţ pentru a practica adevărul, îşi poate îndeplini cu loialitate datoria şi are 
hotărârea de a urmări adevărul şi de a căuta să fie desăvârşită. Nu indică 
aceasta o îmbunătăţire continuă? În acest fel, omul poate porni pe calea 
urmăririi adevărului şi a desăvârşirii. Nicio circumstanţă sau dificultate nu 
va putea să copleşească o astfel de persoană sau să o împiedice să-L urmeze 
pe Dumnezeu. Aceasta este o persoană pe care Dumnezeu o binecuvântează 


cel mai mult, o persoană pe care Dumnezeu speră să o câştige. 


În ce stare vă aflaţi în prezent? (Uneori, când întâmpinăm dificultăţi, 
devenim întrucâtva negativi, dar suntem capabili să ne ridicăm și să 
încercăm să le depășim.) A avea statură înseamnă a fi capabil să iei 
inițiativa de a depăşi dificultățile atunci când devii conştient de ele. Să ştii 
că ai dificultăți şi totuși să nu acţionezi pentru a le depăşi sau pentru a 
reacționa la ele, să fii însoţit de o stare negativă, să îţi realizezi datoria într- 
un mod pasiv şi superficial — aceasta este starea obişnuită și tipică. Există 
ceva şi mai rău, şi anume să nu știi ce fel de persoană eşti şi să nu ştii în ce 


fel de stare te afli — să nu știi dacă starea ta este bună sau rea, corectă sau 


greşită, negativă sau pozitivă. Acesta este cel mai supărător lucru. O astfel 
de persoană nu cunoaște în amănunt problemele intrării sale în viaţă, cu atât 
mai puţin de unde să înceapă să practice adevărul. Are doar entuziasm, dar 
nu înțelege niciun adevăr, nu are niciun discernământ şi nu poate vorbi 
despre nicio mărturie bazată pe experiență. Când va putea o astfel de 
persoană să depună o mărturie răsunătoare pentru Dumnezeu? Unii oameni 
pot rosti o mulțime de cuvinte şi doctrine, dar dacă îi întrebi: „Eşti martor 
pentru Dumnezeu?”, ei nici măcar nu ştiu. Cred că își fac datoria cu 
loialitate, fără vreo superficialitate. Consideră că totul despre ei este bun și 
că sunt mai buni decât alți oameni în toate privinţele. Atunci când alții sunt 
slabi, chiar îi admonestează: „De ce ești slab? Haide, iubeşte-L pe 
Dumnezeu! Am ajuns deja în acest moment și tu eşti încă slab?” În mod 
clar, o astfel de persoană nu are nicio realitate; nu înţelege stările normale şi 
procesul de schimbare a vieţii-firi cuiva. Doar repetă zicale auzite frecvent, 
cum ar fi: „Nu este momentul să fii slab!” şi „Încă te mai preocupă familia 
ta acum?”, folosind astfel de doctrine pentru a-i îndemna pe alții și pentru a 
le ține o predică, fără a rezolva absolut nicio problemă practică. Să nu fii 
capabil să îți percepi propria stare şi să nu te cunoşti cu adevărat este cea 
mai evidentă manifestare a unei staturi imature. Să nu fii capabil să practici 
adevărul şi, în schimb, să respecţi doar niște reglementări este un indiciu al 
unei staturi imature. Dorinţa de a-ţi îndeplini datoria și de a face lucrurile 
bine, dar fără să ştii ce principii să urmezi, şi de a face lucrurile doar în 
funcţie de propriile preferințe este un indiciu al unei staturi imature. Să 
asculți mărturiile bazate pe experienţă ale altora şi să nu fi capabil să le 
discerni şi nici să poţi spune clar ce beneficii ar trebui să obţii de pe urma 
acestora sau ce învățăminte ar trebui să tragi este un indiciu al unei staturi 
imature. Să nu fii capabil să experimentezi şi să practici cuvântul lui 


Dumnezeu şi să nu știi ce înseamnă să Il preamărești şi să-L mărturiseşti pe 


Dumnezeu — toate acestea sunt semne ale unei staturi imature. În ce stadiu 
vă aflați acum? (Tindem mai des să fim negativi.) Această situație indică și 
mai mult o statură matură. Oamenii care sunt prea nesăbuiţi și ignoranţi nu 
au nicio statură. Doar atunci când pot înţelege multe adevăruri, pot discerne 
lucrurile, îşi pot rezolva problemele, au mai puţine stări negative şi mai 
multe stări normale, îşi pot asuma poveri grele şi îi pot călăuzi și 
aproviziona pe ceilalți, vor avea cu adevărat statură. Trebuie să depui efort 
pentru adevăr; cu cât te străduieşti, cu atât vei creşte mai mult. Dacă nu 
depui eforturi, nu vei creşte şi chiar ai putea regresa. Pentru a crede în 
Dumnezeu, trebuie să trăieşti conform adevărului; înțelegând mai mult 
adevărul, vei obține statură. Dacă nu înţelegi adevărul, nu vei avea statură. 
Când vei începe să cauţi adevărul şi vei fi capabil să îţi rezolvi singur 


problemele, statura ta va fi crescut. 

Omul poate cunoaşte faptele lui Dumnezeu doar 
dacă înţelege adevărul 


Dumnezeu are suveranitate asupra sorții întregii omeniri și asupra 
tuturor lucrurilor din univers. Ce fapt văd oamenii cu privire la 
suveranitatea lui Dumnezeu? Acela că, oricât de mare este lumea sau oricât 
de vast universul, de la macroscopic la microscopic, Dumnezeu domnește 
suveran asupra tuturor lucrurile şi orchestrează toate lucrurile. Oricare ar fi 
dorinţele, ambițiile, cerințele omului sau direcția în care el este înclinat să 
se dezvolte, din punctul de vedere al lui Dumnezeu, suveranitatea şi 
orchestrările Lui nu sunt afectate câtuși de puţin de aceste lucruri. Care este 
principiul prin care Dumnezeu domneşte suveran peste toate lucrurile şi le 
orchestrează? Pe ce se bazează acest principiu? Care este scopul lui 
Dumnezeu în realizarea tuturor acestor lucruri? În jurul cărui lucru se 
învârte? (Se învârte în jurul planului de gestionare (planul mântuirii) al lui 
Dumnezeu.) Acest răspuns este corect; tot ceea ce face Dumnezeu se 
învârte în jurul planului Său de gestionare (planul mântuirii). Aceste cuvinte 
sunt puţin derutante, dar au o conotaţie mai profundă. Prin aceasta, vreau să 
spun că toată lucrarea pe care o face Dumnezeu nu este influențată de 
dorinţele omului. Suveranitatea şi orchestrările lui Dumnezeu; modul în 
care El orchestrează țările, popoarele sau grupurile etnice sau lucrurile pe 
care le rânduiește să se întâmple într-o anumită epocă nu sunt influențate de 
dorinţele omului. Dumnezeu nu este limitat de timp, spaţiu, regiune sau 
oameni. Tot ceea ce face El se desfăşoară exact conform planului Său, pe 
care niciun om nu îl poate zădărnici sau tulbura. Indiferent dacă tu eşti de 
acord sau nu, indiferent de dorințele subiective ale omenirii sau ale unui 
anumit grup etnic, niciun om sau lucru nu este capabil să tulbure, să 


distrugă sau să influenţeze ceea ce Dumnezeu a decis să facă. Ce aţi învăţat 


din acest lucru? (Am învăţat despre autoritatea lui Dumnezeu.) Aceasta este 
autoritatea lui Dumnezeu. Din momentul în care Dumnezeu a creat prima 
dată fiinţele umane şi până când acestea au progresat pas cu pas, omenirea a 
cuprins aleşii lui Dumnezeu, neamurile şi pe cei care sunt potrivnici lui 
Dumnezeu. Dumnezeu consideră toate aceste tipuri de oameni ca fund 
fiinte umane, dar există o diferență în modul în care Dumnezeu tratează 
aceste tipuri diferite de oameni? Îşi conduce Dumnezeu aleșii într-un mod 
deosebit? (Da, o face.) Dumnezeu îi tratează pe aleşii Lui în mod diferit de 
cum îi tratează pe ceilalți oameni. Dar, dintre aleşii lui Dumnezeu, unii sunt 
capabili să-L urmeze şi să-L asculte, iar alții sunt neascultători şi I se 
împotrivesc. Aşadar, cum îi tratează Dumnezeu pe aceştia? Cum vede 
Dumnezeu atitudinea lor faţă de El? (Dumnezeu este milostiv şi iubitor față 
de cei care Îl ascultă, dar atunci când oamenii sunt neascultători sau I se 
împotrivesc, El Îşi abate firea dreaptă asupra lor). Așa este. Indiferent dacă 
tu crezi că ești unul dintre aleşii lui Dumnezeu sau unul dintre adepţii Săi 
sau că ai contribuit în vreun fel la lucrarea casei lui Dumnezeu, din 
perspectiva Lui, El nu Se uită la aceste lucruri exterioare. Dumnezeu are o 
fire dreaptă şi are principii în tratarea oamenilor: cei care trebuie să fie 
judecați sunt judecaţi; cei care trebuie să fie pedepsiţi sunt pedepsiţi; iar cei 
care trebuie să fie distruşi sunt distruși. De exemplu, ce vă frapează în 
legătură cu faptul că evreii au fost alungați din Iudeea, iar evanghelia 
Domnului Isus despre Împărăţia Cerurilor a fost răspândită la neamuri? 
Conform noțiunilor şi închipuirilor oamenilor şi conform iudaismului, doar 
evreii sunt aleşii lui Dumnezeu. Ei sunt copiii prețioşi ai lui Dumnezeu și 
oamenii de care Dumnezeu este cel mai atașat; ei sunt comoara ochilor Săi. 
Potrivit celor spuse de oameni, evreii sunt cei mai iubiţi copii ai Săi, iar un 
părinte ar trebui să îşi alinte şi să îşi protejeze copilul preferat şi să nu îl lase 


să fie rănit sau compromis în vreun fel. Oamenii cred că, orice ar cere evreii 


prin rugăciune, Dumnezeu le va acorda acel lucru și le va oferi mai mult 
decât au cerut sau şi-au închipuit. Dar oare asta e ceea ce a făcut 
Dumnezeu? (Nu, nu este.) Atunci, ce a făcut Dumnezeu? Întrucât evreii L- 
au răstignit pe o cruce pe Domnul Isus, Dumnezeu S-a înfuriat foarte tare şi 
i-a făcut pe romani să trimită armate să cucerească Iudeea şi să-i alunge pe 
evrei din patria lor. A fost o scenă plină de măceluri și carnagii; nenumărați 
oameni au murit și au curs râuri de sânge. Singura modalitate prin care 
mulți evrei au supravieţuit a fost să fugă în diferite ţări din întreaga lume. 
Din aceste fapte, ce esenţă vedeți în firea lui Dumnezeu? (Că firea dreaptă a 
lui Dumnezeu nu tolerează ofensă.) Să nu începem prin a vorbi despre firea 
lui Dumnezeu, ci, mai întâi, să folosim oamenii ca exemplu. În viaţa reală, 
dacă cineva are un copil pe care îl iubeşte foarte mult şi vrea ca acesta să 
moștenească proprietățile lui şi tot ce are, ce va face? Pe de o parte, va fi 
strict cu el, pentru ca el să crească, să fie împlinit şi să poată prelua 
responsabilitătile părinților săi. Dar, cel mai important, îl va proteja şi nu-l 
va lăsa să ajungă în calea vreunui rău sau pericol. Scopul este ca acest copil 
să poată trăi şi să moștenească tot ceea ce au părinţii săi. Ce îi motivează pe 
oameni să facă toate acestea? Tratează oamenii în acelaşi mod copiii pe care 
nu îi iubesc sau străinii? Se comportă în acelaşi mod? (Nu, nu o fac.) Este 
evident că tot ceea ce fac oamenii pentru copilul pe care îl iubesc cel mai 
mult este motivat de egoism, sentimente şi dorinţe personale; aceste lucruri 
fac parte din esenţa naturii omului. Există adevăr în sentimentele și 
egoismul oamenilor? Există dreptate? (Nu, nu există.) Aşa se manifestă 
omenirea. Dar uitaţi-vă la lucrurile pe care le-a făcut Dumnezeu-Dumnezeu 
a vrut ca aleşii Lui, evreii, să răspândească Evanghelia din Iudeea la toate 
popoarele neamurilor din întreaga lume-în Asia, Europa, Africa și America. 
Cum trebuiau să o răspândească? Dumnezeu a folosit o metodă prin care 


invadatorii străini au atacat şi au ocupat pământurile evreieşti, i-au alungat 


pe evreii care trăiau acolo, oamenii care răspândeau vestea despre Isus 
Mântuitorul şi i-a făcut să-şi piardă patria, fără să se mai întoarcă niciodată. 
Apoi, evreii s-au stabilit în diferite colțuri ale pământului, unde au 
supraviețuit şi au început să răspândească Evanghelia lui Isus Mântuitorul, 
până când aceasta a ajuns treptat în toate ţările lumii și în toate zările. Acest 
lucru dovedeşte un fapt: că lucrarea lui Dumnezeu este foarte practică. 
Unde se manifestă acest lucru în primul rând? În faptul că Dumnezeu a 
folosit o metodă foarte specială şi neobişnuită pentru a-i îndemna pe 
israeliți să ajungă în toate aceste ţări diferite şi să răspândească Evanghelia 
Domnului Isus. Dacă i-ar fi lăsat pe israeliți să ia decizia de a se deplasa în 
fiecare ţară, de a răspândi Evanghelia şi de a mărturisi pentru Dumnezeu, ei 
nu ar fi putut să se determine să își abandoneze familiile şi patria ancestrală. 
Este ca şi cum Dumnezeu le-a dat un ghiont pentru a-i pune pe drumul lor, 
astfel încât să poată pleca să răspândească Evanghelia Domnului Isus. 
Acesta este preţul pe care Dumnezeu I-a plătit pentru Evanghelia Împărăției 
Cerurilor; i-a făcut pe aleşii Lui să dea piept cu războiul, măcelul şi exilul. 
Evreii au fost forțați să rătăcească pe pământ fără casă, răspândind 
Evanghelia în fiecare ţară. În ochii omului, aceste metode sunt insensibile, 
dar poate fi descrisă esenţa lui Dumnezeu ca fiind „insensibilă”? Evident că 
nu, deoarece nu este insensibilă. Asta pentru că nu există egoism sau 
sentimente în firea şi esența lui Dumnezeu; El a făcut toate acestea pentru 
progresul întregii omeniri, astfel încât următorul pas de progres al omenirii 
să reuşească şi să se materializeze în deplină concordanță cu etapele 
planului de gestionare al lui Dumnezeu. Așadar, Dumnezeu trebuie să facă 
acest lucru; nu exista o altă cale. Etapele lucrării lui Dumnezeu 
progresaseră deja până în acest punct, iar acțiunile Sale aduseseră rezultate 
rapide şi bune, așa că erau pe deplin adecvate. Privind la esenţa lui 


Dumnezeu, numai Dumnezeu putea face acest lucru, nicio altă ţară sau rasă 


nu ar fi făcut-o. Firea lui Dumnezeu este dreaptă. Atitudinea lui Dumnezeu 
față de evrei ar trebui să ofere o oarecare luminare pentru aleşii lui 
Dumnezeu de astăzi. Omul a fost creat de Dumnezeu, iar Dumnezeu are 
iubire, afecțiune, milă şi bunăvoință pentru om, dar când Dumnezeu le dă 
oamenilor o misiune, ce sunt oamenii în ochii lui Dumnezeu? Puteţi 
înţelege acest nivel de semnificație? Uni oameni spun: „Din această 
perspectivă, oamenii nu au nicio valoare în ochii lui Dumnezeu. Sunt doar 
niște pioni. Tu doar mergi unde spune El şi faci ceea ce spune El.” Sunt 
corecte aceste cuvinte? Nu sunt. La suprafață pare că așa stau lucrurile, dar 
de fapt nu este aşa. Pentru a folosi cuvintele omului, atunci când Dumnezeu 
acționează, El nu se preocupă de atât de multe lucruri. El nu are gândirea 
tradițională sau noțiunile omului şi nu este limitat de nimic. Tot ceea ce face 
Dumnezeu este eliberator, liberator, public, transparent și drept. Pe de o 
parte, El urmează pașii planului Său de gestionare (planul mântuirii), astfel 
încât totul să progreseze normal; pe de altă parte, face asta ca oamenii din 
viitor să poată progresa şi înainta normal în mâinile lui Dumnezeu, conform 
planului Său de gestionare (planul mântuirii). Progresul omului este strâns 
legat de planul de gestionare (planul mântuirii) al lui Dumnezeu. Dacă 
Dumnezeu nu acționa în acest fel, suportând durerea de a renunţa la ceva ce 
iubea pentru a face acest pas, ar fi fost dificil pentru om să progreseze chiar 
şi puţin. De aceea spun că Dumnezeu Se gândeşte bine la fiecare alegere pe 
care o ia, la fiecare pas pe care îl face şi la fiecare lucru din lucrarea Sa de 
gestionare; aceasta conţine puterea, autoritatea şi înțelepciunea Sa. Există 
întotdeauna unele lucruri pe care Dumnezeu le face şi pe care oamenii nu le 
înţeleg. De ce nu pot ei să înțeleagă? Pentru că oamenii au noţiuni. Unele 
dintre aceste noțiuni sunt închipuiri, unele sunt influențate de cultura şi 


gândirea tradiționale ale omului, iar altele sunt dorinţele şi judecăţile 


egoiste ale omului. Aceste lucruri influenţează felul în care omul ÎI înţelege 


pe Dumnezeu, precum şi părerea acestuia despre El. 


La ce concluzie puteţi ajunge cu privire la faptul că evreii au fost 
alungaţi din Iudeea? (Că Dumnezeu nu are o inimă egoistă ca a oamenilor. 
Tot ceea ce face Dumnezeu este drept şi pentru progresul întregii omeniri). 
Dacă ai fi în această situaţie şi ar avea loc un măcel, râuri de sânge, ruina şi 
moartea s-ar abate asupra gospodăriei tale, iar familia ta ar fi sfâșiată, ce ai 
înţelege din asta? (În funcţie de umanitatea noastră și de gradul în care am 
fost corupți de către Satana, este posibil să avem o mulţime de neînţelegeri, 
resentimente şi interpretări greşite, dar acum, prin părtăşia lui Dumnezeu, 
ne dăm seama că în tot ceea ce face Dumnezeu există un sens și voia Sa. 
Oricât de multă suferință experimentăm, ar trebui să ne supunem de 
bunăvoie tuturor orchestrărilor lui Dumnezeu și să facem tot ce ne stă în 
putinţă pentru a coopera cu El, împărtăşind şi mărturisind despre lucrarea 
lui Dumnezeu din zilele de pe urmă). În faţa acestor fapte, mai are omul de 
ales? Omul nu are dreptul de a alege ceea ce Dumnezeu decide să facă. 
După ce au auzit aceste cuvinte, mai simt oamenii că Dumnezeu este 
iubire? Ei se descurajează și spun: „Dacă oamenii nu au de ales în fața 
acestor fapte, atunci ce rol anume joacă oamenii în lucrarea planului de 
gestionare a lui Dumnezeu?” Știţi? (Noi suntem fiinţe create.) Nu sunteți 
doar fiinţe create; voi acționaţi ca nişte contraste. Sunteţi obiectul judecății 
şi mustrării lui Dumnezeu, dar, mai mult decât atât, sunteți obiectele 
mântuirii Sale. Acesta este rolul vostru. Care este funcția voastră în calitate 
de fiinţe create? Acest lucru se referă la practica şi datoria unei persoane. 
Eşti o ființă creată, iar dacă Dumnezeu ţi-a dat darul de a cânta, iar casa lui 
Dumnezeu rânduiește ca tu să cânţi, atunci trebuie să cânți bine. Dacă tu ai 
darul evanghelizării, iar casa lui Dumnezeu rânduiește ca tu să mergi să 


răspândeşti Evanghelia, atunci trebuie să mergi să răspândeşti bine 


Evanghelia. Atunci când aleşii lui Dumnezeu te vor alege ca lider, tu trebuie 
să preiei însărcinarea de lider şi să îndrumi aleşii lui Dumnezeu să-l 
mănânce şi să-l bea cuvintele, să aibă părtăşie despre adevăr şi să pătrundă 
în realitate. Făcând acest lucru, îţi vei fi îndeplinit bine datoria. Însărcinarea 
pe care Dumnezeu o dă omului este extrem de importantă şi semnificativă! 
Aşadar, cum ar trebui să-ți asumi această însărcinare şi să-ți îndeplinești 
rolul? Aceasta este una dintre cele mai mari probleme cu care te confrunți şi 
trebuie să alegi. Ai putea spune că acesta este un moment crucial care 
decide dacă tu poţi obţine adevărul şi dacă poți fi desăvârşit de Dumnezeu. 
Dacă acţionezi după voia ta şi comiţi tot felul de atrocități, nu numai că nu 
vei îndeplini însărcinarea de la Dumnezeu, dar vei tulbura şi lucrarea casei 
lui Dumnezeu. În consecinţă, va fi necesar să fii pedepsit, la fel ca Pavel. 
Când Dumnezeu îţi spune să mergi să faci ceva, care este rolul tău atunci? 
Este de a face sarcina bine şi de a nu o face de mântuială. Făcând acest 
lucru, faci bine un serviciu. Indiferent de serviciul pe care Dumnezeu îţi 
spune să îl faci, trebuie să îl faci bine şi cu ascultare. Făcând acest lucru, tu 
eşti o persoană care ascultă şi se supune. Dacă nu faci un serviciu în mod 
onest, dacă ai întotdeauna intenţii ascunse şi vrei să conduci ca un rege, 
atunci eşti o satană şi un antihrist şi trebuie să fii pedepsit. Unii oameni nu 
înţeleg adevărul şi nici nu îl urmăresc; ei fac eforturi numai în munca lor. 
Care este atunci rolul lor de fiinţe create? Doar să lucreze și să slujească. 
Rezumaţi, aşadar, care sunt îndatoririle precise pe care ar trebui să le 
îndeplinească fiinţele create în ochii lui Dumnezeu şi ce asemănare umană 
ar trebui să trăiască. Acest lucru se referă la practica voastră. Conform 
noțiunilor şi închipuirilor omului, în ochii lui Dumnezeu, El este ataşat de 
fiinţele create, se îngrijeşte de ele, le protejează, are grijă de ele şi le acordă 
har. Apoi le disciplinează, le emondează şi le tratează, le iubeşte în inima Sa 


şi le ține în mâinile Sale. In cele din urmă, Dumnezeu are intenția unică de a 


le desăvârși, de a le asigura siguranţa şi de a Se asigura că nu li se întâmplă 
nimic până când nu sunt desăvârşite. Pentru ei, asta sunt ființele create în 
ochii lui Dumnezeu. Când oamenii experimentează acest lucru, ei se 
gândesc: „Dumnezeu este extrem de încântător! Cât de măreț este 
Dumnezeul nostru! El este atât de vrednic de iubirea noastră! Dumnezeu 
este milostiv şi iubitor! Dumnezeu este minunat!” Dar dacă compari acest 
lucru cu faptele, sunt acestea singurele moduri în care Dumnezeu tratează 
fiinţele create? (Nu, nu sunt.) Atunci cum îi tratează Dumnezeu pe oameni? 
Ce alte noţiuni și închipuiri au oamenii despre atitudinea pe care o are 
Dumnezeu faţă de modul în care îi tratează pe oameni? Există unele pe care 
oamenii nu le pot accepta? Fără îndoială, este vorba despre judecata, 
mustrarea, încercările, rafinarea, emondarea, disciplinarea, privarea de la 
Dumnezeu şi felul în care El tratează oamenii. Ce fel de oameni sunt cei 
care nu pot accepta judecata și mustrarea de la Dumnezeu? Aţi putea spune 
că sunt oameni care nu acceptă adevărul şi categoric ați putea spune că 
oamenii care nu acceptă adevărul sunt non-credincioşi. Dacă o persoană nu 
poate accepta judecata şi mustrarea de la Dumnezeu, atunci ea nu poate 
accepta lucrarea lui Dumnezeu. Care este natura acestei probleme? Faptul 
că nu acceptă adevărul şi respinge lucrarea lui Dumnezeu. Astfel de oameni 
nu vor avea parte decât de dezastre și pedeapsă. Indiferent ce fel de 
persoană eşti, dacă tu crezi în Dumnezeu, dar nu accepţi adevărul, nu poți fi 
mântuit. După ce o persoană începe să creadă în Dumnezeu, indiferent de 
mediul cu care Dumnezeu o înconjoară pentru a o expune, în timpul 
procesului de expunere, poate ea să vadă binecuvântările, harul, grija sau 
protecția lui Dumnezeu? (Nu, nu poate.) La suprafață nu poate să o vadă, 
dar după ce va trece prin încercări şi rafinare va putea să o vadă? Cu 
siguranță va putea. Aşadar, există mulți oameni care pot vedea protecţia și 


binecuvântările lui Dumnezeu după ce experimentează judecata şi pedeapsa 


de la El. Dar oamenii care nu iubesc adevărul nu pot vedea deloc aceste 
lucruri. Ei încă se agaţă de noţiunile și închipuirile lor şi sunt plini de 
ostilitate și răzvrătire față de Dumnezeu. Aceştia sunt genul de oameni care 
sunt non-credincioşi, răi şi antihrişti. Tot ceea ce fac ei este un exemplu de 
„aşa nu”. Pavel este un exemplu. Ce văd oamenii când se uită la Pavel? (Că 
Pavel a fost pe calea unui antihrist și că povestea lui ne serveşte drept 
avertisment.) Pavel nu a urmărit adevărul. El a crezut în Dumnezeu doar 
pentru că a căutat un viitor şi o destinaţie pentru trupul său. A căutat doar să 
obțină recompense şi o coroană. Dumnezeu a rostit atât de multe cuvinte, l- 
a disciplinat, l-a luminat şi l-a iluminat atât de mult şi totuși el nu a ascultat 
de Dumnezeu şi nu a acceptat adevărul. Întotdeauna a fost neascultător şi s- 
a împotrivit lui Dumnezeu și, în cele din urmă, a devenit un antihrist și a 
fost condamnat şi pedepsit. Pavel serveşte drept exemplu a ceea ce nu 
trebuie să faci. Analizând exemplul lui Pavel ca arhetip al antihristului, 
putem vedea că Pavel se afla pe o cale de împotrivire față de Dumnezeu şi 
pe o cale de distrugere. Mulţi oameni au învăţat din acest lucru şi au 
beneficiat de pe urma lui. Ei au păşit pe calea urmăririi adevărului și pe 
calea corectă a unui credincios. Care este voia lui Dumnezeu pentru 
oamenii care pot accepta adevărul și care au beneficiat de pe urma lecţiei lui 
Pavel? (Mântuirea şi iubirea.) Apoi, ce aspect al firii lui Dumnezeu pot 
vedea oamenii din expunerea, judecata şi condamnarea lui Pavel de către 
Dumnezeu? (Firea cea dreaptă a lui Dumnezeu.) Apoi, în ochu lui 
Dumnezeu, ce devenise Pavel, ca ființă creată? El devenise un obiect de 
slujire. Oamenii sunt cu toții fiinţe create, atât cei care beneficiază, cât şi cei 
care sunt expuşi. Cu toate acestea, Dumnezeu tratează aceste două tipuri de 
oameni complet diferit. În realitate, în ochii lui Dumnezeu, aceste două 
tipuri de oameni sunt amândouă la fel de lipsite de valoare ca furnicile şi 


viermii, dar Dumnezeu le tratează diferit unul de celălalt. Aceasta este firea 


dreaptă a lui Dumnezeu. Pe ce se bazează atitudinea diferită a lui 
Dumnezeu faţă de aceste două tipuri de oameni? (Se bazează pe calea pe 
care ei o urmează.) Se bazează pe modul în care o persoană se manifestă, pe 
esenţa ei, pe atitudinea ei față de adevăr şi pe calea pe care merge o 
persoană. La exterior, se pare că Dumnezeu nu are empatie pentru om, că 
este lipsit de emoţii şi că acțiunile Sale sunt crude. Conform noţiunilor și 
închipuirilor omului, oamenii se gândesc: „Dumnezeu nu ar fi trebuit să-l 
trateze pe Pavel în felul acesta. Pavel făcuse atât de multe şi suferise atât de 
mult. În plus, el Îi era extrem de loial lui Dumnezeu. De ce l-a tratat 
Dumnezeu în felul acesta?” Este corect ca oamenii să spună acest lucru? 
Este în concordanţă cu adevărul? În ce fel era Pavel atât de loial sau devotat 
lui Dumnezeu? Nu cumva răstălmăcesc ei adevărul? Pavel era loial şi 
devotat obținerii de binecuvântări pentru el însuşi. Este aceasta loialitate 
faţă de Dumnezeu? Atunci când oamenii nu înţeleg adevărul, nu pot vedea 
clar esenţa unei probleme şi vorbesc orbeşte pe baza sentimentelor lor, nu se 
răzvrătesc ei împotriva lui Dumnezeu și nu I se împotrivesc? Nu e de mirare 
că toată lumea îl adoră pe Pavel! Cei care îi aparțin Satanei îl adoră 
întotdeauna pe Satana şi chiar vorbesc în numele lui Satana pe baza 
emoțiilor lor. Acest lucru înseamnă că, deși oamenii pot părea că s-au 
despărțit de Satana, ei rămân legaţi. De fapt, atunci când oamenii vorbesc 
pentru Satana, ei vorbesc și pentru ei înşişi. Oamenii îl simpatizează pe 
Pavel pentru că sunt ca el şi se află pe aceeași cale cu el. Potrivit bunului 
simţ al omului, Dumnezeu nu ar fi trebuit să-l trateze pe Pavel în acest fel, 
dar ceea ce a făcut El a fost exact opusul rațiunii umane. Aceasta este firea 
dreaptă a lui Dumnezeu şi acesta este adevărul. Dacă o persoană vorbește în 
conformitate cu bunul simţ al omului, ar putea spune: „Chiar dacă Pavel nu 
a realizat prea multe, el a depus multă muncă și efort. Ar fi trebuit să fie 


cruțat doar din cauza numărului de ani în care a suferit. Chiar dacă ar fi fost 


doar un făcător de servicii, ar fi fost în regulă. Nu ar fi trebuit să fie 
pedepsit sau trimis în iad.” Acestea sunt raționamente şi sentimente ale 
omului — acesta nu este adevărul. Care este cel mai încântător aspect al lui 
Dumnezeu? Faptul că El nu are bunul simţ al omului. Tot ceea ce face El 
este în conformitate cu adevărul şi cu esenţa Sa. El revelează o fire dreaptă. 
Dumnezeu nu ţine cont de dorinţele tale subiective, nici de faptele obiective 
pe care le-ai săvârşit. Dumnezeu determină ce fel de persoană ești pe baza a 
ceea ce faci, a ceea ce dezvălui şi a căii pe care mergi, iar apoi Îşi asumă 
atitudinea potrivită faţă de tine. Aşa a venit sfârşitul lui Pavel. Privind 
chestiunea lui Pavel, se pare că Dumnezeu era lipsit de iubire. Petru şi Pavel 
erau amândoi ființe create, dar în timp ce Dumnezeu l-a lăudat şi l-a 
binecuvântat pe Petru, El l-a expus, l-a analizat, l-a judecat și l-a condamnat 
pe Pavel. Nu poţi vedea iubirea lui Dumnezeu în felul în care a decis 
sfârşitul lui Pavel. Așadar, pe baza a ceea ce i s-a întâmplat lui Pavel, ai 
putea spune că Dumnezeu nu iubește? Nu, nu poţi, pentru că Dumnezeu l-a 
disciplinat de multe ori, l-a luminat, dându-i multe şanse să se pocăiască, 
dar Pavel a refuzat cu încăpățânare şi a mers pe calea împotrivirii față de 
Dumnezeu. Aşa că, în cele din urmă, Dumnezeu l-a condamnat şi l-a 
pedepsit. Privind superficial această chestiune, se pare că oamenii nu au un 
cuvânt de spus în lucrarea şi mântuirea lui Dumnezeu. Deşi Dumnezeu nu 
intervine în alegerile oamenilor, dacă o persoană alege calea căutării 
binecuvântărilor, Dumnezeu o va condamna şi pedepsi. Se pare că 
Dumnezeu nu îi lasă pe oameni să își aleagă propria cale, că El le permite 
doar să aleagă calea urmăririi adevărului și că dacă o persoană este 
judecată, purificată sau desăvârșită, totul depinde de Dumnezeu. Oare a 
vedea lucrarea lui Dumnezeu în acest fel şi a-L eticheta pe Dumnezeu în 
acest fel nu este o greșeală absurdă şi absolut ridicolă? Omul nu este deloc 


conştient de faptul că firea lui Dumnezeu este dreaptă și sfântă; el alege 


întotdeauna să își urmeze propria cale — calea de împotrivire față de 
Dumnezeu, dar nu vrea să accepte judecata sau condamnarea de la 
Dumnezeu. Acest lucru este total nerezonabil! Sunt mulți oameni care 
gândesc: „Oamenii nu pot alege singuri cum îi tratează Dumnezeu, ce 
misiune le dă Dumnezeu, slujba pe care îi pune să o facă sau datoria pe care 
îi pune să o îndeplinească. În cele din urmă, oricine alege să meargă pe 
propria cale este condamnat. Dumnezeu te binecuvântează şi te laudă doar 
dacă alegi calea pe care El te conduce și dacă alegi calea urmăririi 
adevărului.” Unii oameni consideră că Dumnezeu este nedrept şi că 
intervine în liberul arbitru al oamenilor. Dar este aceasta realitatea? (Nu.) 
Dumnezeu face toate acestea în conformitate cu principiul. Atunci când nu 
înţelegi faptele şi adevărul, e uşor să-L înţelegi greșit şi să-L judeci pe 
Dumnezeu, dar atunci când înţelegi faptele şi adevărul, te vei gândi că 
aceste neînţelegeri sunt cu totul lipsite de valoare şi demne de dispreţ şi că 
nu ar trebui să vadă niciodată lumina zilei. În acel moment, tu vei şti că tot 
ceea ce face Dumnezeu este corect. Oamenii nu pot vedea acest lucru 
pentru că sunt prea egoiști şi nesăbuiți. Ei nu înțeleg adevărul și nu pot 
vedea lucrurile clar, aşa că Îl etichetează pe Dumnezeu în funcţie de 
noțiunile şi închipuirile lor. Odată ce vei înțelege acest lucru, nu-l vei mai 
apăra pe Pavel şi nu-L vei mai înțelege greșit pe Dumnezeu. Vei spune: 
„Ceea ce face Dumnezeu este pe deplin corect. Oamenii sunt cei care sunt 
corupți. Ei au mintea îngustă şi sunt nesăbuiți. Ei nu pot vedea clar 
situaţiile. Indiferent dacă o persoană vede firea dreaptă a lui Dumnezeu sau 
dacă vede iubirea Lui din această chestiune, tot ceea ce face Dumnezeu este 
corect şi este o manifestare a firii şi esenței Sale drepte. Totul este în 


|”? 


conformitate cu adevărul şi nu este greşit!” Astăzi, când Dumnezeu 
lucrează în voi şi vă mântuieşte, ce cale ar trebui să alegeți? Vă influenţează 


Dumnezeu? Ce alegere ar trebui să faceţi? Ar trebui să învăţaţi din greșelile 


lui Pavel? Ar trebui să fiți ca Petru şi să urmaţi calea urmăririi adevărului? 
Cum abordaţi această chestiune? Depinde dacă înțelegeţi adevărul. Ce 
probleme va rezolva înţelegerea adevărului? Scopul înţelegerii adevărului 
este de a înlătura firea coruptă şi diferitele dificultăți ale omului. Atunci 
când te confrunți cu probleme care nu pot fi rezolvate sau cu oameni, 
evenimente și lucruri care nu corespund cu noțiunile tale, adevărul va 
începe să îşi îndeplinească funcţia în tine. Așadar, cum te ajută cazul lui 
Pavel în ceea ce priveşte pătrunderea ta în viața şi alegerea căii pe care să 
mergi? (Ne poate impulsiona să venim în faţa lui Dumnezeu şi să reflectăm 
asupra noastră.) (Poate dărâma ziduri şi elimina neînțelegerile dintre 
Dumnezeu şi om). Asta pe de o parte. Aţi câștigat ceva din această discuție. 
Cel mai important lucru pe care trebuie să-l înțelegeţi este semnificația 
alegerii căii de a urmări adevărul şi motivul pentru care Dumnezeu îi laudă 
şi îi binecuvântează pe cei care o fac. Înțelegerea răspunsului la această 


întrebare este crucială. 


Tocmai am menționat cum evreii au fost trimişi în exil şi au ajuns în 
toate ţările lumii. Ce văd oamenii despre acest fapt? Ce adevăr înţeleg ei? 
Acest eveniment ar trebui să îi facă pe oameni să reflecteze puţin. În primul 
rând, asupra modului în care oamenii ar trebui să practice şi, în al doilea 
rând, ca ei să înţeleagă firea lui Dumnezeu prin acest eveniment. Să vorbim 
mai întâi despre modul în care oamenii ar trebui să practice în aceste 
circumstanțe. Nimic din ceea ce face Dumnezeu nu este influențat de 
dorinţele omului; Dumnezeu are propriul plan și propriile principii pentru a 
face lucrurile. Aşadar, ce atitudine ar trebui să aibă oamenii? Indiferent de 
situația pe care o întâlnesc sau dacă aceasta se potriveşte cu noțiunile lor, 
oamenii nu ar trebui să fie niciodată în contradicție cu Dumnezeu. Unii 
oameni spun: „Chiar dacă sunt neascultător şi mă împotrivesc lui 


Dumnezeu, nu este suficient că îmi fac datoria?” Ce fel de atitudine este 


aceasta? Este în mod evident inacceptabilă. Aceasta nu este ascultare 
adevărată. Atunci, cum anume ar trebui ca oamenii să practice „să nu fie în 
contradicție cu Dumnezeu” şi să acționeze în consecință? Există două 
principii de practică: primul este de a căuta în mod proactiv voia lui 
Dumnezeu, ce adevăruri ar trebui să înţeleagă oamenii și cum să coopereze 
şi să îndeplinească însărcinarea lui Dumnezeu — aceasta este partea activă a 
ceea ce ar trebui să facă oamenii. Al doilea este să analizezi și să recunoşti 
unde ai neînţelegeri despre Dumnezeu, nu ești ascultător față de EI, ai 
noțiuni şi închipuiri şi lucruri care nu sunt compatibile cu El. Astfel te vei 
asigura că vei fi capabili să practici cu acuratețe adevărul în timpul datoriei 
tale, să faci lucrurile conform principiilor, să duci la bun sfârşit însărcinarea 
de la Dumnezeu și să fii lăudat de Dumnezeu. Sunt aceste principii de 
practică simple? (Da, sunt.) Ce vreau să spun prin „simple”? Că logica şi 
cuvintele sunt relativ clare; „„unu” înseamnă unu, iar „doi” înseamnă doi; de 
îndată ce le auzi, știi cum să le practici. Cu toate acestea, punerea efectivă 
în practică nu este atât de simplă, deoarece oamenii au firi corupte. Ei 
dezbat mereu lucrurile şi au o mulțime de închipuiri și noţiuni, precum și 
neînţelegeri despre Dumnezeu. Oamenii trebuie să analizeze aceste lucruri 
şi să accepte judecata şi mustrarea de la Dumnezeu, dar acest lucru îi face 
pe oamenii lipsiți de înţelegere spirituală să născocească noțiuni noi: 
„Oamenii spun cu toții că Dumnezeu este iubire, atunci de ce Dumnezeu 
expune şi judecă mereu gândurile şi noțiunile oamenilor? Nu pot vedea 
iubire în Dumnezeu; văd doar că fire lui Dumnezeu nu tolerează ofensă.” 
Nu este aceasta una dintre noţiunile omului? Dacă, aşa cum reiese din 
noțiunile şi închipuirile oamenilor corupți, Dumnezeu ar fi arătat 
întotdeauna doar milă și bunătate în timpul dezvoltării întregii omeniri şi 
niciodată dreptate sau mânie, ar fi putut omul să supravieţuiască până în 


prezent? (Nu, nu ar fi putut.) Omul ar fi fost devorat de Satana cu mult timp 


în urmă. Atunci când tratează problemele demonilor şi ale lui Satana, 
precum şi ale oamenilor corupți care I se împotrivesc lui Dumnezeu, ceea 
ce Dumnezeu afişează și modul în care Se manifestă nu este iubirea de care 
vorbesc oamenii, ci mai degrabă o fire dreaptă; este ură, dezgust, judecată, 
mustrare, pedeapsă şi distrugere. Numai prin aceasta Dumnezeu poate arăta 
că firea Sa este dreaptă, sfântă și nu tolerează ofensă; îl poate ruşina pe 
deplin pe Satana şi poate proteja în mod eficient adevărata umanitate. 
Acesta este modul în care Dumnezeu a condus întotdeauna omenirea şi a 


mântuit-o în acelaşi timp. 


Oamenii trebuie să analizeze frecvent orice lucru din inima lor care 
este incompatibil cu Dumnezeu sau care reprezintă o înţelegere greşită a 
Lui. Cum apar neînțelegerile? De ce Îl înţeleg oamenii greşit pe Dumnezeu? 
(Pentru că le afectează interesele.) După ce oamenii văd faptele despre 
exilul evreilor din Iudeea, se simt răniți şi spun: „La început, Dumnezeu i-a 
iubit foarte mult pe israeliți. El i-a scos din Egipt și i-a condus prin Marea 
Roşie, le-a dat mană din ceruri şi apă de izvor de băut, apoi le-a dat 
personal legi pentru a-i conduce şi i-a învățat cum să trăiască. Iubirea lui 
Dumnezeu pentru om era debordantă — oamenii care au trăit atunci erau atât 
de binecuvântați! Cum a putut atitudinea lui Dumnezeu să se întoarcă la o 
sută optzeci de grade într-o clpită? Unde a dispărut toată iubirea Lui?” 
Sentimentele oamenilor nu pot trece peste acest lucru şi ei încep să se 
îndoiască, spunând: „Dumnezeu este sau nu este iubire? De ce nu mai este 
vizibilă atitudinea Sa inițială faţă de israeliți? Iubirea Lui a dispărut fără 
urmă. Mai are El vreun strop de iubire?” De aici începe neînţelegerea 
oamenilor. Care este contextul în care oamenii îşi formează neînțelegeri? Să 
fie oare din cauză că acțiunile lui Dumnezeu nu sunt compatibile cu 
noțiunile şi închipuirile oamenilor? Este acest fapt ceea ce îi determină pe 


oameni să-L înţeleagă greşit pe Dumnezeu? Nu cumva motivul pentru care 


oamenii Îl înţeleg greșit pe Dumnezeu este faptul că ei limitează definiţia 
iubirii Sale? Ei se gândesc: „Dumnezeu este iubire. Prin urmare, El ar trebui 
să aibă grijă de oameni, să-i protejeze și să-i copleșească cu har și 
binecuvântări. Asta este iubirea lui Dumnezeu! Îmi place când Dumnezeu îi 
iubește pe oameni în acest fel. Am putut vedea cât de mult i-a iubit 
Dumnezeu pe oameni mai ales atunci când i-a condus prin Marea Roşie. 
Oamenii de atunci au fost atât de binecuvântaţi! Aş vrea să pot fi unul 
dintre ei!” Atunci când ești îndrăgostit de această poveste, tratezi iubirea pe 
care Dumnezeu a manifestat-o în acea clipă ca pe cel mai înalt adevăr şi ca 
pe unicul reper al esenței Sale. Limitezi definiția Lui în inima ta și tratezi 
tot ceea ce a făcut Dumnezeu în acel moment ca fiind cel mai înalt adevăr. 
Crezi că aceasta este cea mai încântătoare latură a lui Dumnezeu și cea care 
îi obligă cel mai mult pe oameni să-L respecte și să se teamă de EI şi că 
aceasta este iubirea lui Dumnezeu. În realitate, acţiunile lui Dumnezeu în 
sine au fost pozitive, dar din cauza definiţiilor tale limitate, ele au devenit 
noţiuni în mintea ta şi baza în care ÎI defineşti pe Dumnezeu. Ele te fac să 
înţelegi greşit iubirea lui Dumnezeu, ca şi cum nu ar exista nimic altceva 
decât milă, grijă, protecție, îndrumare, har şi binecuvântări — că doar atât 
este iubirea lui Dumnezeu. De ce preţuieşti atât de mult aceste aspecte ale 
iubirii? Oare pentru că sunt legate de interesele tale? (Da, de asta.) De care 
interese sunt legate? (Plăcerile trupului și o viaţă confortabilă.) Când 
oamenii cred în Dumnezeu, ei vor să obțină aceste lucruri de la El, dar nu și 
alte lucruri. Oamenii nu vor să se gândească la judecată, mustrare, încercări, 
rafinare, suferință pentru Dumnezeu, renunțare la lucruri şi jertfire sau chiar 
la sacrificarea propriei vieți. Oamenii vor doar să se bucure de iubirea, grija, 
protecția şi călăuzirea lui Dumnezeu, aşa că ei definesc iubirea lui 
Dumnezeu ca fiind singura caracteristică a esenței Sale şi singura Sa esenţă. 


Oare lucrurile pe care le-a făcut Dumnezeu atunci când i-a condus pe 


israeliți pe Marea Roșie nu au devenit sursa noțiunilor oamenilor? (Da, au 
devenit.) Au alcătuit un context în care oamenii şi-au format noţiuni despre 
Dumnezeu. Dacă şi-au format noțiuni despre Dumnezeu, atunci pot ei să 
ajungă la o înţelegere adevărată a lucrării şi firu lui Dumnezeu? Este 


A. 


evident că nu numai că nu le vor înţelege, dar le vor interpreta greșit și își 
vor forma noțiuni despre ele. Acest lucru dovedeşte că înţelegerea omului 
este prea îngustă şi nu este o înţelegere adevărată. Pentru că nu este 
adevărul, ci mai degrabă un tip de iubire și înţelegere pe care oamenii o 
citesc în Dumnezeu pe baza propriilor noțiuni, închipuiri, dorinţe egoiste și 
analize; nu este compatibilă cu adevărata esenţă a lui Dumnezeu. În ce alte 
moduri îi iubeşte Dumnezeu pe oameni în afară de milă, mântuire, grijă, 
protecţie şi ascultarea rugăciunilor lor? (Prin certare, disciplină, emondare, 
tratare, judecată, mustrare, încercări şi rafinare). Corect. Dumnezeu Își arată 
iubirea în foarte multe moduri: prin lovire, disciplinare, reproş şi cu 
judecată, mustrare, încercări, rafinare şi aşa mai departe. Toate acestea sunt 
aspecte ale iubirii lui Dumnezeu. Doar această perspectivă este 
cuprinzătoare şi în concordanță cu adevărul. Dacă înţelegi acest lucru, 
atunci când te analizezi şi îţi dai seama că ai neînţelegeri cu privire la 
Dumnezeu, oare nu eşti atunci capabil să-ţi recunoşti greşeala şi să faci o 
treabă bună reflectând asupra locului în care ai greşit? Nu te poate ajuta 
acest lucru să-ţi înlături neînțelegerile despre Dumnezeu? (Ba da, poate.) 
Pentru a realiza acest lucru, trebuie să cauţi adevărul. Atât timp cât oamenii 
caută adevărul, ei pot elimina neînțelegerile pe care le au despre Dumnezeu 
ŞI, odată ce şi-au eliminat neînțelegerile despre El, se pot supune tuturor 
rânduielilor lui Dumnezeu. Dacă eşti capabil să-ţi elimini neînțelegerile 
despre Dumnezeu, atunci când te vei uita la exilul evreilor din Iudeea, vei 
spune: „Atitudinea lui Dumnezeu faţă de oameni, față de fiinţele create de 


El, nu este doar una de iubire, ci El conduce şi prin lovire şi exil. Oamenii 


nu ar trebui să-și dea de ales în atitudinea lor față de Dumnezeu; aceasta ar 
trebui să fie una de supunere, nu de împotrivire.” Din perspectiva noţiunilor 
şi a închipuirilor omului, atitudinea lui Dumnezeu faţă de evrei părea 
nepăsătoare, dar, dacă o privim acum, Dumnezeu a făcut o treabă 
incredibilă; tot ceea ce a arătat a fost o fire dreaptă. Dumnezeu poate acorda 
har şi binecuvântări oamenilor şi le poate da pâinea cea de toate zilele, dar 
poate, de asemenea, să le ia toate acestea. Acestea sunt autoritatea, esenţa şi 


firea lui Dumnezeu. 


Mulți oameni au noţiuni despre exilul evreilor din Iudeea, dar cei care 
caută adevărul pot obţine luminare din acest eveniment. Dacă o persoană 
are capacitatea de a înţelege, atunci acest eveniment o va face să vadă că 
firea dreaptă a lui Dumnezeu nu tolerează ofensă. Dar unii oameni nu au 
capacitatea de a înțelege. Dacă ei simt că ceea ce a făcut Dumnezeu nu 
corespunde noțiunilor lor, ar trebui mai întâi să fie de acord că Dumnezeu 
este drept şi că firea Sa nu tolerează ofensă; acest lucru este sigur. Apoi, ei 
ar trebui să se roage, să caute adevărul şi să se uite la ceea ce au făcut evreii 
de au ofensat firea lui Dumnezeu şi I-au atras mânia. Numai în acest fel 
oamenii îşi pot înlătura complet noțiunile, pot ajunge să înţeleagă firea lui 
Dumnezeu prin acest eveniment şi se pot supune orchestrărilor și 
rânduielilor lui Dumnezeu. Nu este o sarcină uşoară pentru oameni să 
înțeleagă adevărul. Indiferent dacă te-ai bucurat anterior de harul şi 
binecuvântările lui Dumnezeu, dacă ai lucrat prin acceptarea îndrumării și 
însărcinării de la El, dacă ai oferit lucruri sau ai renunţat la ceva — chiar 
dacă oamenii consideră că ai adus un fel de contribuţie, în niciun caz nu ar 
trebui să consideri aceste lucruri drept capital. Acesta este primul lucru. Al 
doilea lucru este că nu ar trebui să vezi niciodată aceste lucruri ca pe nişte 
jetoane cu care să-L poți şantaja pe Dumnezeu şi pe care le poţi folosi 


pentru a dicta modul în care El te tratează. Cel mai important lucru este ca, 


atunci când cuvintele şi atitudinea lui Dumnezeu față de tine nu se potrivesc 
cu noțiunile tale sau contravin bunelor maniere, tu să nu te împotriveşti sau 
să te opui Lui. Acesta este cel de-al treilea lucru. Poţi să realizezi aceste trei 
lucruri? Aceste trei lucruri ţin de realitate. Este uşor ca aceste stări să apară 
la oameni? (Da, este.) De ce apar aceste stări la oameni? De ce se manifestă 
ele în acest mod? Dumnezeu gestionează întreaga rasă umană şi domneşte 
suveran peste toate lucrurile, dar consideră Dumnezeu aceste lucruri ca 
fiind capital? Îşi asumă Dumnezeu meritul pentru ele? Se manifestă 
Dumnezeu spunând: „Am făcut toate aceste lucruri măreţe pentru voi. De 
ce nu-Mi mulţumiţi?” (Nu, nu o face.) Dumnezeu nu are aceste lucruri în 
minte. Atunci, de ce aşteaptă omul ca Dumnezeu să-i acorde merite pentru 
fiecare lucru mărunt la care renunţă sau pe care îl sacrifică sau pentru 
fiecare mică contribuție pe care o aduce? De ce se manifestă şi se expune 
omul în acest fel? Răspunsul este simplu. Pentru că firea omului este 
coruptă. De ce nu Se manifestă sau nu Se expune Dumnezeu în acest fel? 
Pentru că esenţa lui Dumnezeu este adevărul, iar adevărul este sfânt. Acesta 
este răspunsul. Oamenii se manifestă şi se expun în acest fel pentru că au 
firi corupte. Poate fi rezolvată această problemă? Pot cele trei lucruri pe 
care tocmai le-am menţionat să rezolve această problemă? (Da, pot.) 
Niciunul dintre cele trei lucruri pe care le-am menţionat nu este uşor de pus 
în practică, dar există o soluţie. După ce au auzit aceste trei lucruri, oamenii 
s-ar putea gândi: „Nu avem voie să facem asta şi nu avem voie să facem 
cealaltă. Trebuie să fim doar marionete fără minte.” Așa stau lucrurile? (Nu, 
nu așa stau.) Atunci cum stau? Să vă spun Eu: Dumnezeu nu te lasă să faci 
aceste lucruri, ca să te protejeze. Acesta este primul lucru. Metoda ta de 
urmărire nu este în concordanţă cu adevărul şi nu este calea corectă. Nu 
repeta greşelile oamenilor dinaintea ta. Dacă tratezi lucrurile la care renunti 


şi pe care le sacrifici ca pe un capital şi jetoane pe care le poţi încasa, iar 


apoi, când atitudinea lui Dumnezeu față de tine este contrară dorințelor tale, 
te împotriveşti Lui, atunci atitudinea ta nu este în conformitate cu adevărul, 
nu are deloc umanitate şi nu este corectă. Chiar dacă ai o mie de motive, 
atitudinea ta este totuși greșită; ea nu este compatibilă cu adevărul în niciun 
fel şi echivalează cu a te împotrivi lui Dumnezeu. Nu este atitudinea pe care 
ar trebui să o aibă o persoană. Acesta este al doilea lucru. Al treilea lucru 
este că, dacă te agăți de această atitudine, nu vei înţelege sau câștiga 
niciodată adevărul. Nu numai că nu vei obține adevărul, dar te vei face pe 
tine însuţi să ieși în pierdere; vei pierde demnitatea şi datoria pe care ar 
trebui să le aibă o fiinţă creată. Dacă tu te gândești: „Rămân la atitudinea 
mea și nimeni nu poate face nimic în privinţa asta! Eu cred că am dreptate, 
aşa că voi rămâne la ceea ce gândesc. Gândirea mea se potriveşte cu bunul 


m? 


simț şi cu politeţea, aşa că o voi susține până la capăt!” A rămâne la un 
lucru atât de neclintit nu-ți va aduce niciun beneficiu. Dumnezeu nu-Şi va 
schimba atitudinea din cauza hotărârii tale sau pentru că tu te ţii cu dinții de 
ceva. Cu alte cuvinte, Dumnezeu nu Își va schimba niciodată atitudinea 
doar pentru că tu rămâi la a ta. Dimpotrivă, Dumnezeu îşi va asuma faţă de 
tine o atitudine pe măsura răzvrătirii şi a împotrivirii tale neclintite. Acesta 
este al patrulea lucru și cel mai important. Există ceva ce nu înţelegeți 
despre aceste patru lucruri? Este vreunul dintre lucrurile pe care le-am 
menţionat doar cuvinte goale, care nu se potrivesc cu starea reală a omului 
şi care nu sunt de niciun ajutor pentru partea practică a vieţii omului? (Nu, 
toate sunt de ajutor.) Este vreunul dintre aceste lucruri doar teorii goale, mai 
degrabă decât căi de practică? (Nu.) Sunt aceste patru lucruri utile în ceea 
ce priveşte modul în care oamenii ar trebui să pătrundă în realitățile 
adevărului în viaţa lor de zi cu zi? (Da, sunt.) Dacă înțelegeţi clar aceste 
patru lucruri, le puneţi în practică şi le experimentați, relația voastră cu 


Dumnezeu va rămâne normală. Aceste patru lucruri te vor proteja în timpul 


diferitelor ispite sau atunci când te confrunți cu tot felul de oameni, 
evenimente şi lucruri. Atunci când te afli într-o stare de răzvrătire, 
gândeşte-te la aceste aspecte ale adevărului, compară-te cu ele şi practică în 
consecinţă. Dacă, la început, nu reuşești să le pui în practică, ar trebui să te 
rogi şi, în acelaşi timp, să recunoşti de ce Dumnezeu a acționat așa cum a 
făcut-o. De asemenea, ar trebui să reflectezi şi să recunoşti ce stări şi 
manifestări corupte ai care te fac să nu poţi practica sau să nu te supui. Dacă 
eşti capabil să cauţi adevărul în acest fel, starea ta va rămâne normală şi vei 


intra în mod natural în aceste realități ale adevărului. 


Oricare ar fi problema, dacă nu înţelegi adevărul, fie vei acţiona pe 
baza noțiunilor și închipuirilor, fie vei fi neascultător şi ostil. E un lucru 
sută la sută sigur. Uneori, din afară, s-ar putea să nu pară că I te împotrivești 
lui Dumnezeu, că faci lucruri rele sau că provoci tulburare sau nelinişte, dar 
asta nu înseamnă neapărat ca acţiunile tale sunt conform adevărului. 
Uneori, s-ar putea să acționezi pe baza noțiunilor şi închipuirilor şi, chiar 
dacă asta s-ar putea să nu constituie o tulburare sau să provoace daune, atât 
timp cât nu este conform adevărului, acțiunile tale sunt în contradicţie cu 
voia lui Dumnezeu. Alteori, s-ar putea să ai în minte noțiuni despre 
Dumnezeu. Deşi nu le dai glas niciodată, în sinea ta, te agăţi de aceste 
noțiuni şi închipuiri, crezând că Dumnezeu ar trebui să facă un lucru sau 
altul, şi dictând cum ar trebui să fie El. La exterior, nu ai făcut nimic greșit, 
dar, în sinea ta, te afli într-o continuă stare de răzvrătire şi împotrivire față 
de Dumnezeu. De exemplu, tocmai am vorbit despre a avea noțiuni și 
definiții limitative privind iubirea lui Dumnezeu. Chiar dacă noțiunile şi 
închipuirile tale nu te-au făcut să creezi tulburări sau întreruperi ale lucrării 
lui Dumnezeu, starea ta demonstrează că, permanent, inima ta Îl limitează ŞI 
ÎL înţelege greșit pe Dumnezeu. Ce concluzie putem trage de aici? Că te 


împotriveşti continuu lui Dumnezeu. Nu spun adevărul? (Ba da, îl spui.) 


Dacă va veni o zi în care se va întâmpla ceva similar exodului evreilor din 
Iudeea, noțiunile tale te vor face incapabil să spui „amin” în faţa acţiunilor 
lui Dumnezeu sau să răspunzi la acțiunile lui Dumnezeu cu laudă, teamă și 
ascultare. În schimb, vei înţelege greșit, te vei plânge şi chiar vei fi puţin 
ostil faţă de Dumnezeu în inima ta. În adâncul sufletului tău, Îi vei spune: 
„Dumnezeule, n-ar fi trebuit să faci acest lucru. E contrar dorințelor 
oamenilor! Cum Îţi poţi trata creaţiile în felul acesta? Cum Îţi poţi trata 
aleşii în felul acesta? Nu-Ţi pot cânta laude şi nu-Ţi pot aplauda acțiunile 
după ce am văzut ce ai făcut. Sufăr în sufletul meu și mă simt părăsit, ca şi 
cum nu mă pot baza pe Dumnezeul pe care-l. venerez neţărmurit. 
Dumnezeul în care cred eu nu este aşa. Dumnezeul în care cred eu n-ar 
trebui să-ȘI trateze în felul acesta ființele create. Dumnezeul în care cred eu 
nu este atât de rece sau crud. Dumnezeul în care cred eu tratează oamenii cu 
blândeţe şi atenție, ca pe nişte copii, făcându-i să se simtă binecuvântaţi din 
belşug și plini de căldură, nu cu răceală şi indiferenţă ca acum.” Când în 
adâncul sufletului tău apar astfel de lamentări, nu vezi faptele care se 
desfășoară în faţa ta ca fiind lucrarea lui Dumnezeu. Nu o accepţi și nu spui 
„amin”, cu atât mai puţin o lauzi. Ca atare, oare sunt sentimentele și starea 
ta acelea de ascultare față de Dumnezeu sau de împotrivire? (De 
împotrivire.) E evident că aceasta nu este ascultare adevărată. Nu există 
ascultare aici, ci numai resentimente, împotrivire, neascultare şi chiar 
mânie. Aceasta-i atitudinea pe care ar trebui s-o aibă o ființă creată faţă de 
Creatorul ei? Nu, nu este. Inima ta e o contradicție; te gândeşti: „Dacă 
Dumnezeu a făcut acest lucru, de ce inima mea nu e de acord? De ce 
majoritatea oamenilor nu-l acceptă? De ce sunt acțiunile Lui contrare 
dorințelor oamenilor şi de ce sunt pline de sânge şi măceluri?” În clipa 
aceea, Dumnezeul din inima ta şi Creatorul Care există efectiv în viaţa reală 


sunt în contradicție şi în dezacord unul cu celălalt, nu-i aşa? (Da, aşa e.) 


Deci în care Dumnezeu ar trebui să crezi? În clipa aceasta, ar trebui să alegi 
să crezi în Dumnezeul din noțiunile din adâncul inimii tale sau în 
Dumnezeul Care săvârşeşte acţiuni reale chiar în faţa ta? (În Dumnezeul 
Care săvârşeşte acţiuni reale chiar în faţa noastră.) În ceea ce priveşte 
dorințele lor subiective, oamenii sunt foarte înclinați să creadă în 
Dumnezeul Care săvârşeşte acţiuni reale chiar în faţa lor, dar din cauza 
noțiunilor, dorințelor egoiste şi a sentimentelor oamenilor, ei aleg să-L 
acopere pe Dumnezeul din inimile lor și se forțează să accepte Dumnezeul 
Care săvârşeşte acțiuni reale chiar în fața lor. Cu toate acestea, în adâncul 
sufletului, ei tot sunt incapabili să accepte toate faptele Creatorului; ei tot 
rămân ascunşi şi trăiesc în mica lor lume, vorbind şi interacționând 
neobosiți cu Dumnezeul închipuirii lor, în vreme ce adevăratul Dumnezeu 
pare mereu nedesluşit. Există chiar şi oameni care se gândesc: „Mi-aş dori 
ca adevăratul Dumnezeu să nu existe. Dumnezeul meu este Dumnezeul pe 
Care mi-L închipui în inima mea, Care e plin de iubire şi-i face pe oameni 
să-l simtă căldura. El este adevăratul Dumnezeu. Dumnezeul practic nu este 
Cel pe Care mi L-am închipuit, fundcă lucrurile pe care le face mă 
dezamăgesc și nu pot simţi nicio căldură de la El. Nu pot să trec cu vederea 
mai ales felul în care judecă, mustră, condamnă şi alungă atât de mulți 
oameni.” Ce fel de persoană spune asta? Acesta este lucrul pe care îl spun 
non-credincioşii şi cei care nu acceptă adevărul. Acestea sunt toate stările 
diferite care apar în oameni atunci când nu înţeleg lucrările lui Dumnezeu și 
când există o contradicție între ceea ce ei își închipuie și ceea ce face 
Dumnezeu de fapt. Aşadar, cum apar aceste stări? Pe de o parte, oamenii au 
firi corupte şi, pe de altă parte, atunci când se întâmplă ceva şi faptele nu se 
potrivesc cu noțiunile şi închipuirile oamenilor, spulberându-le iluziile şi 
visele şi făcându-i să simtă că intenţia şi dorinţa lor de binecuvântări nu pot 


fi satisfăcute, ce se decid în cele din urmă să facă? Să fugă, să facă 


compromisuri și să se împotrivească. Unii oameni chiar sunt nehotărâţi, 
spunând: „Voi accepta ambele variante. Dumnezeul Care a fost la început în 
inima mea este Dumnezeu și este iubire. lar Cel care face fapte măreţe şși-Şi 
exercită autoritatea în faţa ochilor mei este tot Dumnezeu. Îi voi accepta pe 
amândoi şi nu voi renunţa la niciunul.” Adeseori, oamenii trăiesc într-o 
astfel de stare, fiind nehotărâţi. Oamenii sunt adesea prinşi în mintea lor de 
ideea de Dumnezeu. Aleargă de colo până colo, se sacrifică, fac jertfe şi 
lucrează pentru acest Dumnezeu nedeslușit. Ei vor plăti orice preţ ca să-și 
îndeplinească îndatoririle, renunțând chiar şi la propriile vieți şi sacrificând 
tot ce au. Indiferent cum acţionează oamenii sau ce stări apar în sufletul lor, 
acțiunile oamenilor sunt bune sau rele în ochii adevăratului Creator, atunci 
când un astfel de Dumnezeu există în mintea lor? Este aceasta ascultare sau 
împotrivire? În mod clar, acestea nu sunt fapte bune și nu merită să fie 
comemorate. Asta revelează și faptul că oamenii nu au ascultat cu adevărat 
şi nu s-au sacrificat, mai degrabă, sunt plini de împotrivire, răzvrătire şi 
opunere. Tocmai pentru că oamenii au aceste stări şi adesea trăiesc în aceste 
stări, atunci când oamenii se trezesc din vis şi trăiesc în lumea reală, ei își 
dau seama că acţiunile lui Dumnezeu în viaţa reală nu sunt capabile să le 
satisfacă nevoile psihologice şi spirituale. Mai degrabă, acţiunile Lui îi 
rănesc pe oameni în diferite moduri, îi fac să simtă că El este indiferent în 
diferite moduri şi că acţionează contrar dorințelor omului. Există chiar şi 
unii oameni care se îndoiesc, spunând: „Este Dumnezeu iubire? Mai iubeşte 
El oamenii? Se spune că Dumnezeu Îşi face griji pentru om şi că îl iubeşte 
ca pe Sine Însuși. Unde vedeţi asta? Eu de ce nu am văzut asta niciodată?” 
Asta e o problemă! Oamenii trăiesc adesea în aceste stări, făcând 
contradicția dintre oameni şi Dumnezeu să devină extremă, iar distanţa 
dintre ei din ce în ce mai mare. Când oamenii văd că Dumnezeu face un 


lucru care se potrivește noțiunilor lor, se gândesc: „Dumnezeul meu a făcut 


un lucru cutremurător. El este Dumnezeul în Care vreau cu adevărat să cred. 
Doar El este Dumnezeul meu. Sunt dispus să fiu ființa Lui creată. Doar El 
este Creatorul meu.” Totuși, când în viaţa lor cotidiană apar dificultăți, 
pasivitate sau slăbiciuni, iar Dumnezeul pe Care şi-L închipuie nu e capabil 
să-i ajute sau să le satisfacă mereu nevoile, credinţa lor în Dumnezeu 
slăbeşte sau chiar dispare. Ce provoacă toate aceste stări pe care le au 
oamenii şi toate modurile în care ei acţionează şi se manifestă? Faptul că 
oamenii nu înţeleg deloc Creatorul. Nu-L înţelegi; acesta e singurul motiv. 
Aceasta este sursa tuturor contradicțiilor, distanţei și neînțelegerilor dintre 
om şi Dumnezeu. Așadar, cum rezolvă oamenii această problemă? Mai 
întâi, ei trebuie să-și înlăture noţiunile. În al doilea rând, oamenii trebuie să 
experimenteze, să caute şi să cugete la fiecare element al lucrării pe care 
Dumnezeu o săvârşeşte în ei şi să ajungă la punctul în care sunt capabili să 
se supună complet fiecărei rânduieli pe care Dumnezeu o stabileşte pentru 
ei şi tuturor oamenilor, evenimentelor şi lucrurilor pe care Dumnezeu le 
orchestrează pentru ei. Care este scopul supunerii? Acela de a recunoaște și 


a înţelege toate aceste adevăruri. 


Consideraţi că tema despre care tocmai am avut părtășie este 
profundă? O puteți înțelege? Sunteţi capabili s-o pricepeţi? (Da, suntem.) 
Teoretic, ar trebui să fiți capabili s-o înțelegeţi, dar oare înţelegerea 
teoretică duce la înţelegerea şi acceptarea adevărului? (Nu, nu duce.) 
Aşadar, ce duce la înțelegerea şi acceptarea adevărului? Trebuie să te 
analizezi frecvent în viaţa de zi cu zi, dar ce ar trebui să analizezi? (Să 
analizăm dacă avem stările sau ne manifestăm în aceste feluri despre care 
vorbeşte Dumnezeu şi ce noțiuni şi neînțelegeri au oamenii despre 
Dumnezeu.) Exact. Trebuie să analizezi aceste lucruri; să analizezi ce 
corupție afişezi şi ce noțiuni şi închipuiri ai. Unii oameni spun că sunt 


incapabili să se analizeze. Acest lucru se remediază cu uşurinţă dacă ei se 


uită mai întâi la ceilalți. Alţi oameni sunt oglinda ta. Când vezi oameni care 
manifestă anumite firi sau stări, întoarce asta spre tine, analizează-te şi 
compară-te cu ei; vezi dacă ai aceleași noțiuni şi închipuiri şi dacă ești în 
aceeaşi stare. Dacă da, atunci ce ar trebui să faci în privinţa asta? Ar trebui 
să te expui şi să diseci aceste lucruri sau să te agăţi de ele şi să aștepți „să 
înflorească şi să rodească”? (Ar trebui să ne expunem şi să le disecăm.) 
Trebuie să expuneţi aceste lucruri și să le disecaţi, ca toți să poată beneficia, 
ca prin acest lucru, toți să-şi poată recunoaşte cu acuratețe stările corupte, să 
înţeleagă adevărul, să găsească o cale de scăpare și să rezolve astfel de 
probleme împreună. Care este scopul analizării noțiunilor şi a stărilor 
negative, pasive? (Acela ca oamenii să găsească o cale de a scăpa de 
noțiunile şi stările lor pasive.) Şi care este scopul găsirii unei căi de 
scăpare? Acela de a câştiga adevărul. Scopul îndepărtării noțiunilor tale este 
acela de a te face să recunoşti că sunt greşite şi că nu sunt un lucru pe care 
ar trebui să-l ai. Ar trebui să renunțţi la ele, nu să te agăți de ele. Apoi, caută 
în mod activ ceea ce este corect, ce sunt de fapt lucrurile pozitive şi care 
este de fapt adevărul. Când accepti lucrurile pozitive şi adevărul şi le tratezi 
drept principii de practică, gândire şi perspective pe care ar trebui să le ai, 
atunci se produce o schimbare şi vei obține adevărul. Așadar, în lumina 
acestor adevăruri, cum ar trebui să privim exodul evreilor din Iudeea? Ce 
noțiune comună au oamenii despre acest eveniment? (Că Dumnezeu n-ar fi 
trebuit să-i alunge pe evrei din Iudeea şi că ar fi trebuit să-i protejeze. Că 
oricum I s-ar fi împotrivit şi în pofida faptului că L-au răstignit, El ar fi 
trebuit să le ierte păcatele pentru totdeauna şi că doar asta e iubirea lui 
Dumnezeu.) Acestea sunt noțiunile omului. Nu sunt ele absurde? Dacă 
Dumnezeu ar acţiona conform noțiunilor omului, ar mai avea El o fire 
dreaptă? Deşi oamenii s-au supărat că au fost exilați, împotrivirea lor față 


de Dumnezeu şi faptul că L-au condamnat au depășit măsura pentru 


Dumnezeu; acțiunile lor nu au fost diferite de ale Satanei, deci cum putea 
Dumnezeu să nu fie mânios din cauza asta? Unii oameni nu pot accepta 
adevărul şi se gândesc: „Cum poate Dumnezeu să trateze oamenii astfel? 
Oamenii nu pot accepta o astfel de iubire, este complet contrară bunului 
simţ! Nu pare să fie iubire. Dumnezeu nu are deloc iubire dacă îi tratează 
astfel pe iudei.” Negarea iubirii lui Dumnezeu este o noțiune umană. Ce 
este noțiunea umană? (Omul are o definiție limitată a iubirii lui Dumnezeu.) 
Da, când oamenii au o definiție limitată a unui lucru, asta e o noțiune și nu 
este conform adevărului şi nici nu e un adevăr. Despre ce lucruri au oamenii 
definiții limitate? Despre felul în care Dumnezeu lucrează; ei cred că 
Dumnezeu trebuie să lucreze în anumite feluri ca aceasta să fie considerată 
lucrarea lui Dumnezeu şi că acestea sunt modurile în care El ar trebui să 
lucreze. Oamenii au o definiție limitată a felului în care Dumnezeu 
lucrează, iar această definiţie limitată este noţiunea lor. Așadar, ce fel de 
definiție au oamenii despre lucrările lui Dumnezeu? Ce anume din definiția 
lor îi face să simtă dezgust față de modul în care Dumnezeu a acționat în 
această situație şi îi face să-L înţeleagă greșit și să I se împotrivească? 
(Oamenii cred că Dumnezeu ar fi trebuit să le acorde evreilor har şi 
binecuvântări din abundență, dar, în schimb, El a acționat în afara acestor 
noțiuni şi închipuiri şi în afara așteptărilor lor; i-a alungat pe evrei şi i-a 
făcut să rătăcească pe pământ. Oamenii nu înţeleg acest lucru, iar asta a dat 
naştere la noțiuni substanțiale.) Mulţi oameni au noțiuni și neînţelegeri 
despre acțiunile pe care Dumnezeu le-a întreprins faţă de evrei. Cu alte 
cuvinte, oamenii nu se simt confortabil cu acţiunile lui Dumnezeu şi cred că 
El nu ar fi trebuit să acționeze în acest fel. Este aceasta o noţiune? (Da, 
este.) Așadar, atunci când oamenii cred că Dumnezeu „nu ar fi trebuit” să 
facă ceea ce a făcut, nu cumva acest lucru le limitează definiția acţiunilor 


lui Dumnezeu? De unde ştii că Dumnezeu nu ar fi trebuit să acţioneze în 


acest fel? Pe ce te bazezi pentru a spune că Dumnezeu nu ar fi trebuit să 
acționeze în acest fel? Dacă tu crezi că nu ar fi trebuit să o facă, dar a făcut- 
o, atunci înseamnă asta că Dumnezeu nu este Dumnezeu? Înseamnă că ceea 
ce a făcut Dumnezeu a fost greşit şi nu este în conformitate cu adevărul? Nu 
este omul nesăbuit în această privință? Omul este extrem de nesăbuit și 
ignorant, arogant şi neprihănit de sine; este cel mai uşor lucru pentru el să 
îşi formeze noțiuni despre Dumnezeu și să îşi limiteze definiția lui 
Dumnezeu. Dacă astfel de oameni nu pot accepta adevărul, acesta e un 


lucru foarte periculos și, cel mai probabil, ei vor fi alungați. 


Multi oameni au noțiuni şi păreri despre exilul evreilor din Iudeea şi 
nu înţeleg intențiile lui Dumnezeu, dar aceasta este o problemă foarte uşor 
de rezolvat. Vă voi spune un mod simplu de a face acest lucru. Ascultaţi și 
vedeţi dacă acest lucru poate rezolva aceste dificultăți ale voastre. Cea mai 
simplă cale, în primul rând, este ca oamenii să ştie că sunt fiinţe create şi că 
este poruncit de Cer şi recunoscut pe Pământ ca fiinţele create să se supună 
Creatorului lor. Dacă ființele create au în mod constant noțiuni despre 
Creatorul lor şi nu se pot supune Lui, atunci aceasta ar fi o mare 
neascultare. Oamenii trebuie să înțeleagă că există un principiu fundamental 
în tratamentul de către Creator al ființelor create, care este şi cel mai înalt 
principiu. Felul în care Creatorul tratează ființele create se bazează în 
întregime pe planul Său de gestionare (planul mântuirii) şi pe cerințele 
lucrării Sale; El nu are nevoie să consulte vreo anumită persoană, nici nu 
are nevoie să obțină acordul vreunei anumite persoane. Orice se cuvine să 
facă şi oricum se cuvine să îi trateze pe oameni, El face aceasta, iar 
indiferent de ce face sau cum îi tratează pe oameni, totul este în acord cu 
principiile adevărului şi principiile după care Creatorul lucrează. Ca ființă 
creată, singurul lucru de făcut este să te supui Creatorului; nu ar trebui să 


faci nicio alegere proprie. Aceasta este rațiunea pe care ar trebui s-o aibă 


fiinţele create, iar dacă o persoană nu o are, atunci nu este potrivită să fie 
numită persoană. Oamenii trebuie să înțeleagă despre Creator că va fi 
întotdeauna Domnul creației; El are puterea și înzestrările de a orchestra şi 
de a cârmui orice ființă creată după bunul plac şi nu are nevoie de un motiv 
pentru a face astfel. Aceasta este autoritatea Lui. Nu există niciuna printre 
ființele creației care, în măsura în care este ființă creată, să aibă dreptul sau 
calificarea a judeca dacă ceea ce face Creatorul este corect sau greșit sau 
cum ar trebui să acţioneze. Nicio creatură nu este îndreptățită să aleagă dacă 
să accepte domnia și rânduielile Creatorului; şi nicio creatură nu este 
îndreptățită să pună întrebări cu privire la cum Creatorul îi guvernează și îi 
rânduiește soarta. Acesta este cel mai înalt adevăr. Indiferent ce le-a făcut 
Creatorul fiinţelor Sale create și indiferent de modul în care El a făcut-o, 
oamenii pe care i-a creat ar trebui să facă un singur lucru: să cerceteze, să se 
supună, să cunoască și să accepte tot ceea ce este implementat de Creator. 
Rezultatul final va fi că El, Creatorul Îşi va fi îndeplinit planul de gestionare 
şi Îşi va fi dus la bun sfârșit lucrarea, făcând ca planul Său de gestionare să 
progreseze fără niciun obstacol; între timp, deoarece ființele create au 
acceptat cârmuirea şi rânduielile Creatorului şi s-au supus acestora, ele vor 
fi dobândit adevărul, vor fi înţeles voia Creatorului şi vor fi ajuns să-l 
cunoască firea. Mai există un principiu pe care trebuie să vi-l spun: 
indiferent ce face Creatorul, indiferent cum Se manifestă şi indiferent dacă 
ceea ce face este o faptă măreaţă sau una neînsemnată, El tot este Creatorul, 
în timp ce toți oamenii, pe care El i-a creat, indiferent ce au făcut şi 
indiferent cât de talentaţi sau înzestrați ar putea fi, rămân fiinţe create. În 
ceea ce priveşte oamenii creaţi, indiferent cât de mult har sau cât de multe 
binecuvântări au primit de la Creator sau cât de multă milă, bunătate 
iubitoare sau bunăvoință, ei nu ar trebui să se creadă diferiți de cei mulţi sau 


să creadă că pot fi pe picior de egalitate cu Dumnezeu şi că au dobândit un 


rang superior printre ființele create. Indiferent cu cât de multe daruri te-a 
înzestrat Dumnezeu, cât de mult har a revărsat asupra ta, cât de bine te-a 
tratat sau dacă ţi-a dăruit câteva talente speciale, nimic din toate acestea nu 
îți aparține. Eşti o ființă creată şi, astfel, întotdeauna vei fi o fiinţă creată. 
Nu trebuie să gândeşti niciodată „Sunt îndrăgit în mâinile lui Dumnezeu. 
Dumnezeu nu mă va alunga niciodată. Atitudinea lui Dumnezeu faţă de 
mine va fi mereu una de dragoste, grijă și mângâieri blânde, cu şoapte 
afectuoase de alinare şi încurajare.” Dimpotrivă, în ochii Creatorului, eşti la 
fel ca toate celelalte fiinţe create; Dumnezeu te poate folosi cum dorește și, 
în plus, te poate orchestra cum vrea El și poate aranja după bunul Său plac 
să joci orice rol în mijlocul tuturor felurilor de oameni, evenimente și 
lucruri. Aceasta este cunoaşterea pe care ar trebui să o aibă oamenii și 
acesta este bunul simţ pe care ar trebui să îl aibă. Dacă omul poate să 
înţeleagă şi să accepte aceste cuvinte, relația sa cu Dumnezeu va deveni din 
ce în ce mai normală şi va stabili cea mai rezonabilă relație cu El; dacă 
poate să înţeleagă şi să accepte aceste cuvinte, se va îndrepta spre poziția 


potrivită, îşi va asuma locul acolo şi îşi va menţine datoria. 


Ce părere aveţi după ce aţi ascultat aceste cuvinte? ÎI veţi mai înţelege 
greşit pe Dumnezeu? Unii oameni spun: „Dat fiind că Dumnezeu îi tratează 
pe oameni în acest fel, atunci când Dumnezeu a spus că oamenii sunt ca 
furnicile și mai josnici decât viermii în ochii Lui, se pare că aceasta nu era 
doar o teorie, ci o realitate! Omul nu este atât de drag lui Dumnezeu, iar 
Dumnezeu nu este atât de apropiat de om pe cât îşi închipuiau oamenii”. 
Inimile oamenilor se răcesc, ca şi cum s-ar fi aruncat apă pe o flacără, iar 
fervoarea lor se diminuează. Aţi spune că este mai bine ca inimile lor să se 
răcească sau ca ei să aibă în mod constant neînțelegeri despre Dumnezeu? 
(Este mai bine ca inimile lor să se răcească.) Doar dacă inimile li se răcesc 


pentru o vreme, ei pot înţelege firea lui Dumnezeu. Rațiunea pe care fiinţele 


create ar trebui s-o aibă este aceea de a folosi adevărul drept principiul lor 
pentru toate; ar trebui să folosească adevărul ca bază pentru modul în care 
privesc totul şi ar trebui să folosească adevărul ca principiu şi temelie 
pentru tot ceea ce fac. Acesta este modul corect de a fi. Dar, dimpotrivă, 
oamenii simt întotdeauna în inima lor că relația lor cu Dumnezeu este ca şi 
relația lor cu o altă persoană şi că interacțiunile lor ar trebui să fie pe picior 
de egalitate. Este aceasta o situaţie bună? (Nu, nu este.) În ce fel nu este? 
Oamenii au ales singuri poziţia greşită; ei nu ÎL tratează pe Dumnezeu ca pe 
Dumnezeu. Acest lucru e cauzat de faptul că oamenii au prea multe 
neînţelegeri despre Dumnezeu, dar Dumnezeu nu Își va schimba atitudinea 
ca urmare a neînțelegerilor sau a reţinerilor oamenilor. Dimpotrivă, nu 
numai că nu Îşi va schimba atitudinea, dar va continua să lucreze în oameni 
conform principiilor, la fel ca înainte, şi va rândui şi va domni suveran peste 
viețile întregii omeniri. Cu toate acestea, omul este înclinat să îşi formeze 
noțiuni despre Dumnezeu, să se împotrivească şi să se răzvrătească 
împotriva Lui, aşa că omul trebuie să sufere foarte mult. Oamenii vor să se 
apropie de Dumnezeu şi să aibă o legătură cu El şi vorbesc despre 
sentimentele, capitalul, talentele, aptitudinile lor, despre cât de mult au dat, 
despre realizările lor din trecut şi despre tot felul de motive. Pot oamenii să 
dobândească adevărul atunci când trăiesc mereu în aceste stări? Nu, nu pot. 
Dacă nu ai o inimă ascultătoare față de Dumnezeu, dacă ai mereu păreri 
greşite, dacă nu eşti capabil să-ți asumi poziția de fiinţă creată, dacă ai 
ambiţii nestăpânite și tânjeşti mereu după o funcţie mai înaltă, în cele din 
urmă vei fi incapabil să-ţi abordezi datoria în mod corespunzător sau să 
înţelegi corect cerinţele şi atitudinile lui Dumnezeu faţă de tine. Chiar dacă 
tu eşti în mod constant rafinat și suferi în permanenţă, eşti incapabil să 
renunți la noțiunile şi închipuirile tale şi chiar crezi că eşti cel pe care 


Dumnezeu îl iubeşte cel mai mult şi de care este cel mai atașat. Drept 


urmare, atunci când vezi că, de fapt, Dumnezeu nu acţionează în acest fel şi 
că este doar o iluzie din partea ta, experimentezi un regres şi te simţi atacat; 
ai resentimente și te simţi ca și când ai fi fost compromis. Şi sentimentele 
tale sunt afectate. Merită această suferință? (Nu, nu menită.) Oamenii şi-au 
provocat singuri suferință din cauza iluziilor, noțiunilor şi închipuirilor lor. 
Acesta este cel mai problematic lucru pentru ei şi ei trebuie să se schimbe! 
Cum ar trebui să procedeze pentru a face acest lucru? Să recunoască faptul 
că Dumnezeu este drept față de toată lumea şi că toate lucrările pe care le 
face Dumnezeu au ca scop mântuirea rasei umane-El nu are alte planuri. 
Ceea ce ar trebui să facă oamenii este să îşi asume poziţia unei fiinţe create, 
să se supună suveranităţii, orchestrărilor şi rânduielilor Creatorului, să 
accepte și să se supună la tot ceea ce face Creatorul, să caute adevărul şi 
voia lui Dumnezeu în aceste lucruri şi să recunoască purtarea lui 
Dumnezeu. Dacă oamenii își folosesc întotdeauna noțiunile pentru a aprecia 
şi defini acţiunile lui Dumnezeu, dacă sunt întotdeauna nerezonabili în 
cererile lor către Dumnezeu şi insistă ca El să facă lucrurile în felul lor, 
atunci ei se răzvrătesc împotriva Lui şi nu numai că sunt incapabili să 
înţeleagă adevărul, dar, în cele din urmă, nu le va rămâne decât să fie 
detestați și alungaţi de Dumnezeu. Dacă oamenii vor să fie binecuvântaţi de 
Dumnezeu, singurul lucru pe care trebuie să-l facă este să caute, să se 
supună, să recunoască şi să accepte tot ceea ce face Creatorul. Aceasta este 
singura cale prin care oamenii pot înţelege adevărul, Îl pot cunoaște pe 


Dumnezeu, pot obţine adevărata ascultare de Dumnezeu şi pot fi mântuiţi. 


18 mai 2018 


Cum să identificăm natura-esenţă a lui Pavel 


Aţi avut părtăşie o perioadă destul de lungă de timp despre secțiunea 
din cuvintele lui Dumnezeu intitulată „Succesul sau eşecul depinde de 
cărarea pe care umblă omul”. Ce problemă discută şi ce adevăruri priveşte? 
(Priveşte cărarea pe care umblă omul, în calitate de credincios.) În 
principal, subiectul se concentrează asupra căilor pe care le-au urmat Petru 
şi Pavel, nu-i aşa? După ce ați avut părtăşie atât de mult timp, sunt sigur că 
ați câştigat ceva din ea — probabil multe lucruri. Trebuie să rezumaţi esenţa 
predicilor pe care le-aţi ascultat în această perioadă de timp, apoi să găsiți 
firul principal şi să mergeţi să experimentați conform acestui mod de 
gândire şi lucrurilor importante şi firelor narative pe care le-aţi rezumat. 
Asta vă va ajuta cu modul în care să experimentați lucrarea lui Dumnezeu, 
să vă îndepliniți datoria cum se cuvine și să mărturisiți bine în viaţa reală. 
Sper că, după ce veți termina rezumatul, intrarea voastră în viață şi statura 
voastră spirituală vor evolua mult. Aşadar, când veţi rezuma adevărurile- 
realități pe care trebuia să le înțelegeți din acel capitol, veţi începe cu 
experiența lui Pavel sau cu a lui Petru? (Cu a lui Pavel.) De ce? (Dacă 
reflectăm asupra noastră pe baza motivelor pentru care Pavel a eşuat, vom 
şti dacă ne aflăm pe calea lui Pavel. Apoi, ne vom uita la calea pe care se 
afla Petru, astfel încât să avem un ţel şi o direcţie în care să urmărim.) De 
fapt, aşa ar trebui să fie. Trageți învăţăminte şi rezumați experienţele din tot 
ce a îndurat Pavel şi din calea pe care a urmat-o. Înţelegeţi pe ce cale era, de 
ce Dumnezeu le cere credincioşilor să urmeze calea cea dreaptă şi care este 
aceasta. Dacă poţi să mergi pe calea urmăririi adevărului, vei fi capabil să 
eviţi rătăcirea în situaţii din viaţa reală, precum şi în timp ce experimentezi 
lucrarea lui Dumnezeu când îți îndeplineşti datoria. De asemenea, vei fi 


capabil să eviţi perturbarea lucrării lui Dumnezeu, să ajungi din greşeală pe 


o cale greşită sau, în cele din urmă, să ajungi să-ţi atragi singur pedeapsă, 


aşa cum a făcut Pavel. 


Acum, în lumina experiențelor lui Pavel, haideţi să rezumăm 
caracteristicile drumului pe care a mers, ale felului în care a crezut în 
Dumnezeu şi ale ţelurilor şi direcţiei pe care a urmat-o. Mai întâi, ne vom 
uita la calitatea umanității lui Pavel şi la firea lui, din aceste perspective. 
Judecând prin prisma vieţii lui Pavel şi a poveştilor despre ceea ce i s-a 
întâmplat, există câteva aspecte ale firii lui: aroganţa, neprihănirea de sine, 
înşelătoria, ura faţă de adevăr, ticăloşia şi ferocitatea. Indiferent câte aspecte 
principale ale firii lui Pavel sunt capabili oamenii să vadă sau să rezume, 
dacă vorbeşti numai despre aceste aspecte ale firii lui, probabil vei 
considera că este destul de găunoasă, nu-i aşa? Când menționezi aceste 
aspecte ale firii lui, sunt ele legate de lucrurile pe care le urmărea, de 
direcția lui în viaţă şi de calea pe care o urma, în calitate de credincios? 
Când vorbeşti despre aroganţa lui, ai vreo dovadă care s-o confirme? Ce te 
face să îl vezi drept arogant? Ce te face să îl vezi drept înşelător? Ce te face 
să îl vezi ca având ură faţă de adevăr? Dacă rezumi doar esenţa acestor 
aspecte ale firii lui şi nu vorbeşti despre lucrurile pe care le-a urmărit, 
despre direcția lui în viaţă şi despre calea pe care a urmat-o în calitate de 
credincios, atunci sunt vorbe goale şi nu vor avea niciun folos pozitiv sau 
benefic pentru oameni, în prezent. Este mai bine să vorbeşti din perspectiva 
lucrurilor pe care le-a urmărit şi a căii lui Pavel. Nu este o chestiune simplă 
să înţelegi esenţa unei persoane. Natura-esenţă a unei persoane nu poate fi 
dedusă atunci când nu face nimic sau face doar câteva lucruri 
nesemnificative. Trebuie să vezi cum se dezvăluie în mod regulat şi intenția 
şi motivaţia din spatele acțiunilor sale, adică să te uiţi la lucrurile pe care le 
urmărește, la dorinţele sale şi la calea pe care o urmează. Un aspect şi mai 


important este să te uiţi la modul în care o persoană gestionează lucrurile 


atunci când se confruntă cu o anumită situație pe care Dumnezeu a 
proiectat-o pentru ea sau când Dumnezeu îi face ceva personal, cum ar fi să 
o încerce, să o rafineze şi să o emondeze, sau când Dumnezeu o luminează 
şi o îndrumă personal. Dumnezeu Se uită mai ales la aceste aspecte. La ce 
se referă aceste aspecte? La principiile după care o persoană acţionează, 
trăieşte, se poartă şi interacționează cu lumea, precum şi la ţelurile și 
direcția pe care o urmărește, calea pe care o urmează, felul în care trăiește, 
lucrurile după care trăieşte şi temelia existenţei sale. La aceste lucruri se 
referă. De aceea spun că, dacă evităm toate aceste lucruri şi vorbim doar 
despre natura-esenţă a lui Pavel, indiferent cât de multe spunem sau cât de 
cuprinzători suntem, sunt doar vorbe goale. Dacă vrem să privim esenţa lui 
Pavel sub toate aspectele omului care este el şi să-i ajutăm pe oamenii din 
prezent sau să le oferim o oglindă în care să se privească, atunci trebuie mai 
întâi să rezumăm calea pe care a urmat-o Pavel, ţelurile pe care le-a urmărit, 
baza existenţei lor şi atitudinea lui faţă de Dumnezeu. Dacă disecăm fiecare 
aspect al firii lui, abordând-o din aceste unghiuri, atunci oare nu avem o 
bază? O astfel de părtășie şi un astfel de rezumat au parțial scopul de a vă 
face să-l vedeți mai clar pe Pavel, dar mai ales ca, atunci când oamenii din 
zilele noastre se confruntă cu mântuirea şi cu suveranitatea lui Dumnezeu, 
ei să ştie cum să le abordeze şi cum ar trebui să urmărească adevărul, astfel 
încât să nu ajungă să fie pedepsiți cum a fost el. Aceasta este cea mai 


eficientă metodă. 


Când vă uitaţi la toate modurile în care s-a prezentat Pavel, ar trebui să 
fiti capabili să-i vedeți natura-esență şi să fiți pe deplin capabili să 
concluzionați că direcția, ţelurile, sursa și motivaţia lucrurilor pe care le 
urmărea erau greşite şi că aceste lucruri reprezentau răzvrătire şi împotrivire 
faţă de Dumnezeu, Îl nemulțumeau şi erau detestate de El. Care a fost 


primul mod principal în care s-a prezentat Pavel? (A trudit şi a lucrat în 


schimbul unei cununi.) Unde l-aţi văzut prezentându-se în felul acesta sau 
unde aţi văzut că era în această stare? (În cuvintele lui.) În faimoasele lui 
zicale. De obicei, zicalele faimoase sunt pozitive, utile şi benefice pentru 
cei care au hotărâre, speranţă şi aspirații; pot încuraja şi motiva astfel de 
oameni, dar care era funcția faimoaselor zicale ale lui Pavel? El a avut 
multe. Puteţi recita una dintre cele mai faimoase? („„M-am luptat lupta cea 
bună, mi-am sfârșit alergarea, am păzit credinţa. De acum mă aşteaptă 
cununa dreptății” (2 Timotei 4:7-8).) Ce aspect al naturii-esenţei lui este 
reprezentat de aceste cuvinte? Cum ar trebui să-l definim conform 
adevărului? (Era arogant, se credea neprihănit de sine şi făcea o înţelegere 
cu Dumnezeu.) Natura lui arogantă a fost cea care l-a făcut să spună aceste 
cuvinte — nu ar fi alergat, nu ar fi lucrat şi nici măcar nu ar fi crezut în 
Dumnezeu dacă, la sfârșit, nu l-ar fi așteptat o cunună. După ce au ascultat 
atât de multe predici, oamenii ar trebui să fie capabili acum să recunoască 
această manifestare şi această stare pe care le-a dezvăluit Pavel, dar le puteți 
defini? Când spunem „a rezuma”, ne referim la a defini un lucru; cuvintele 
pe care le foloseşti ca să defineşti ceva sunt înțelegere adevărată. Când poţi 
defini precis un lucru, asta dovedeşte că vezi clar chestiunea; când nu poți 
să definești ceva și doar copiezi definițiile altor oameni, asta dovedeşte că 
nu înţelegi cu adevărat acel lucru. Ce mod de gândire sau ce stare l-a făcut 
pe Pavel să rostească acele cuvinte în acel moment? Ce intenție l-a 
determinat s-o facă? Care este esenţa lucrurilor pe care le urmărea, arătată 
de aceste cuvinte? (Să câştige binecuvântări.) A alergat din toate puterile, s- 
a sacrificat şi s-a dăruit atât de mult, pentru că intenția lui era să câştige 
binecuvântări. Asta era natura-esenţa lui şi ceea ce se afla în adâncul inimii 
lui. Chiar acum, în timp ce voi disecaţi problema, ați spus că Pavel făcea o 
înţelegere cu Dumnezeu. Ce atitudine a lui Pavel este reprezentată de acest 


lucru? In clipa aceasta, încercăm să rezumăm adevărata atitudine a lui Pavel 


față de o cunună, de faptul de a obţine binecuvântări şi de a crede în 
Dumnezeu; nu încercăm să rezumăm dacă Pavel făcea o înţelegere cu 
Dumnezeu şi dacă era un credincios adevărat. Mai spuneți-Mi o dată. (Nu 
iubea adevărul şi era disprețuitor.) Aceasta nu este o atitudine; este o parte a 
firii lui. Acum vorbim despre atitudinea lui. (Era lacom.) Acesta este un 
aspect al naturii-esenţei lui, la fel ca intenția lui de a câștiga binecuvântări și 
dorinţa lui. Ce este o atitudine? De exemplu, spun că a consuma alimente 
picante tot timpul este rău pentru stomac şi cineva răspunde: „Știu că e rău 
să mănânci iute, dar cu ador mâncarea picantă! Ce pot mânca dacă nu pot 
consuma mâncare picantă?” Eu îi răspund: „De dragul sănătății tale, atât 
timp cât nu mănânci nimic picant, îţi voi da cinci dolari la fiecare masă, ca 
să-ţi cumperi altceva de mâncare.” Atunci este foarte fericit şi spune: „Bine, 
nu voi mânca picant!” S-a ajuns la o înţelegere și el o respectă. Dar de ce 
este capabil să se abţină de la mâncarea picantă? De fapt, din cauza banilor. 
Dacă nu i-aş fi dat bani, nu ar fi fost capabil să se controleze; ar fi continuat 
să mănânce picant, la fel ca înainte. Nu a mai mâncat picant doar pentru că 
a avut ceva de câştigat din asta — bani. Aceasta este atitudinea lui. Asta se 
ascunde în adâncul inimii lui. N-a mai mâncat picant pentru că practică 
adevărul, face cum 1 se spune sau ca să-L mulțumească pe Dumnezeu? 
(Nu.) Nu, n-a fost niciunul dintre aceste motive. Nu s-a abținut de la 
mâncarea picantă pentru că practică adevărul sau este cu gândul la sănătatea 
lui; atitudinea lui este indiferentă şi superficială; priveşte acest lucru ca pe o 
tranzacție şi îl face ca să-Mi intre în grații. Dacă nu-și atinge obiectivul şi 
nu primește bani, se va întoarce la a mânca ce vrea şi chiar s-ar putea să 
mănânce mai mult decât înainte. Acesta s-ar putea să nu fie cel mai potrivit 
exemplu, dar ce similarități există atunci când comparăm situația cu aceea a 
lui Pavel? (Este similar cu modul în care Pavel a fost motivat de obținerea 


de binecuvântări şi a făcut o înţelegere cu Dumnezeu.) Pavel a considerat că 


lupta cea bună, alergarea, lucrarea, sacrificiul de sine şi chiar udarea 
bisericii ca fiind jetoane pe care le putea folosi în schimbul cununii dreptăţii 
şi ca fiind căi spre ea. Așadar, indiferent dacă suferea, se sacrifica sau 
alerga, indiferent cât de mult suferea, singurul scop din mintea lui era să 
obțină cununa dreptății. A tratat urmărirea cununii dreptății şi a 
binecuvântărilor drept un obiectiv potrivit al credinţei în Dumnezeu şi 
suferința, sacrificiul de sine, lucrarea și alergarea drept o cale către acesta. 
Tot comportamentul său bun în exterior a fost doar de faţadă; a făcut-o în 
schimbul obținerii de binecuvântări în final. Acesta este primul dintre 


păcatele grave ale lui Pavel. 


Tot ce a spus și tot ce a făcut Pavel, ceea ce a dezvăluit, intenția şi țelul 
atât al lucrării, cât şi al alergării lui, precum şi atitudinea lui față de 
amândouă — există oare ceva în aceste lucruri care să fie conform 
adevărului? (Nu, nu există.) Nu există nimic în el care să fie în concordanţă 
cu adevărul şi nimic din ce a făcut nu a fost conform instrucțiunilor pe care 
Domnul Isus le-a dat oamenilor, dar a reflectat el la acest lucru? (Nu, nu a 
făcut-o.) Nu a reflectat niciodată la acest lucru și nici nu a căutat, deci în ce 
bază a presupus că gândirea lui era corectă? (În baza noţiunilor şi 
închipuirilor lui.) Există o problemă cu asta; cum a putut face dintr-un lucru 
pe care și l-a închipuit țelul pe care avea să-l urmărească toată viaţa? S-a 
gândit vreodată la asta sau s-a întrebat: „Este corect ce gândesc? Alţi 
oameni nu gândesc aşa, doar eu. Este aceasta o problemă?” Nu numai că nu 
a avut aceste îndoieli, dar şi-a scris gândurile în epistole şi le-a trimis 
tuturor bisericilor, astfel încât toată lumea să le poată citi. Care este natura 
acestui comportament? Există o problemă cu asta; de ce nu s-a întrebat 
niciodată dacă gândirea lui era conform adevărului, de ce nu a căutat 
adevărul sau de ce nu a comparat-o cu ce a spus Domnul Isus? În schimb, a 


tratat ce îşi închipuia și ce credea că era corect în noțiunile lui drept ţelurile 


pe care ar trebui să le urmărească. Care este problema aici? A tratat ceea ce 
îşi închipuia şi ceea ce credea că este corect drept adevărul şi un scop de 
urmărit. Nu arată asta că era extrem de arogant şi neprihănit de sine? Mai 
avea Dumnezeu un loc în inima lui? A mai fost capabil să trateze cuvintele 
lui Dumnezeu drept adevărul? Dacă nu a fost capabil să trateze cuvintele lui 
Dumnezeu drept adevărul, atunci care ar fi fost atitudinea lui față de 
Dumnezeu? A vrut să fie şi el Dumnezeu? Dacă nu, el nu ar fi tratat ceea ce 
îşi închipuia în propriile gânduri şi noţiuni drept țeluri pe care ar trebui să le 
urmărească și nici nu ar fi urmărit noţiunile sau ceea ce îşi închipuia ca și 
cum ar fi fost adevărul. Credea că ceea ce gândea era adevărul și că era 
conform adevărului şi intențiilor lui Dumnezeu. De asemenea, a împărtăşit 
ceea ce credea el că este corect cu frații și surorile din biserici şi le-a 
insuflat acest lucru, făcându-i pe toți să respecte lucrurile ridicole pe care le 
spunea; a înlocuit cuvintele Domnului Isus cu propriile cuvinte şi a folosit 
aceste cuvinte ridicole ale sale pentru a mărturisi că, pentru el, a trăi este 
Hristos. Nu este acesta al doilea păcat grav pe care l-a avut Pavel? Această 


problemă este extrem de gravă! 


De-a lungul veacurilor, au existat mulți oameni care au semănat cu 
Pavel, deci de ce îl folosim pe Pavel drept un exemplu clasic? Pentru că este 
consemnat în Biblie, iar ereziile şi aberaţiile pe care le-a spus, precum şi el 
însuși, au un impact imens asupra tuturor creştinilor. Aţi putea spune că răul 
pe care l-a provocat este prea mare. Există atât de mulți oameni care au fost 
induşi în eroare și otrăviți de el. Nu numai că a otrăvit multe generaţii de 
oameni, dar otrava este profundă. Cât de profundă? (Toţi creştinii îl văd ca 
pe un model şi îl imită; îi practică vorbele ca şi cum ar fi ale lui Dumnezeu.) 
Dacă ai părtăşie despre cuvintele lui Hristos şi despre cuvintele lui 
Dumnezeu, nimeni nu face mare caz, dar când ai părtăşie despre cuvintele 


lui Pavel, toţi se ridică imediat şi ascultă. Ce înseamnă asta? (Că îl tratează 


pe Pavel ca pe Hristos.) Când oamenii îl tratează pe Pavel ca pe Hristos, el a 
luat locul Domnului Isus în inimile lor. Nu este acesta un păcat de proporții 
extreme? (Ba da.) Pavel este cel mai mare antihrist din istorie! Intenţia 
cuvintelor sale este extrem de evidentă; ţelurile și prefăcătoria lui sunt clar 
afişate; esenţa lui este extrem de prefăcută şi otrăvitoare. Natura acestui 
lucru este foarte problematică! De aceea a trebuit s-o menţionez și s-o disec. 
Dacă nu aş fi făcut-o, oamenii ar continua să fie induşi în eroare de el. 
Totuşi, dacă voiam să disec problemele lui Pavel, trebuia să-l fac să 
servească unui scop mai bun pentru oamenii din prezent, ca un exemplu de 
ceea ce nu trebuie să facă. Tocmai am rezumat două dintre păcatele lui 
Pavel. Care a fost primul? (Pavel a tratat lucrarea și alergarea drept jetoane 
pe care le putea da la schimb pentru o cunună. A considerat obținerea 
binecuvântărilor şi a unei cununi drept un ţel potrivit pe care ar trebui să-l 
urmărească.) Așa este. Cea mai mare problemă a lui Pavel a fost că trata 
aceste lucruri drept țeluri de urmărit. De la început, a fost o tranzacţie care a 
implicat răzvrătire şi o natură ticăloasă, dar Pavel a tratat-o ca pe un ţel de 
urmărit. Aceasta este cea mai gravă problemă. Care a fost al doilea păcat? 
(Pavel a tratat lucrurile pe care şi le-a închipuit și pe care le credea corecte 
în noțiunile sale drept adevărul. Nu a reflectat niciodată asupra acestui lucru 
ŞI nici nu a căutat în privinţa lui; în schimb, i-a indus în eroare pe oameni și 
i-a făcut pe frați şi pe surori să adere la cuvintele şi teoriile sale absurde, 
făcându-i pe oameni să-l trateze ca pe Hristos.) Aceasta este o problemă 
deosebit de gravă. Notaţi cu exactitate aceste aspecte; după ce vom termina 
de rezumat, ar trebui să vă comparaţi cu ele. Atunci când discutăm un 
subiect, trebuie să vorbim mai întâi despre acel aspect aparte al adevărului, 
apoi să facem comparații. Disecarea modului în care s-a afişat Pavel 
serveşte drept avertisment pentru toată lumea, precum şi pentru a le spune 


oamenilor că ar trebui să aleagă calea corectă, apoi să găsească o cale 


precisă de practică şi să evite să calce pe urmele lui Pavel. Atunci, veți fi pe 


deplin eficienți. 


Pavel mai are un păcat grav şi acela este că a lucrat exclusiv pe baza 
calhbrului său mental, a cunoştinţelor academice, a cunoştinţelor și a 
teoriilor teologice. Acesta este un lucru care se referă la natura-esenţa lui. 
Ar trebui să rezumaţi asta şi apoi să analizaţi care este atitudinea lui față de 
aceste lucruri. Acesta este un păcat crucial și foarte important şi unul pe 
care oamenii trebuie să-l înţeleagă. Gândiţi-vă o clipă ce manifestări ale lui 
Pavel implică acest păcat; uitaţi-vă care este natura-esenţa lui prin prisma 
acestor manifestări și obţineţi o imagine clară a lucrurilor cărora le-a dat 
importanţă în adâncul sufletului, care au fost ţelurile lui. Intenţia și ţelurile 
lui sunt motivul pentru care a început să meargă pe calea greșită. Acestea 
sunt cele mai importante lucruri pe care trebuie să le înţelegeţi clar. Ce 
daruri a avut Pavel? (Pavel a avut o bună înţelegere a multor cunoştinţe 
biblice din Epoca Legii.) Pe atunci, exista doar Vechiul Testament. Pavel 
cunoştea aceste scripturi şi era bine informat în privinţa lor, la fel ca 
învățătorii teologici, pastorii, predicatorii şi părinţii de astăzi. Cunoştinţele 
lui teologice s-ar putea să fi fost chiar mai vaste decât ale lor, dar le-a 
învăţat după ce a venit pe lume. Ce a avut Pavel din naștere? (Abilitățile lui 
înnăscute.) Pavel a fost, în mod firesc, deștept, un bun orator, s-a exprimat 
bine şi nu a avut trac. Acum să vorbim despre abilitățile lui înnăscute, 
despre darurile, inteligenţa şi capacităţile sale, precum și despre 
cunoştinţele pe care le-a acumulat de-a lungul vieţii. Ce înseamnă că era un 
bun orator? În ce fel s-a dezvăluit și s-a prezentat? Îi plăcea să 
pălăvrăgească despre teorii înalte; vorbea în mod constant despre doctrine, 
teorii şi cunoștințe spirituale profunde şi despre textele şi zicalele sale 
celebre pe care oamenii le menţionează adesea. Ce cuvânt rezumă cuvintele 


lui Pavel? (Goale.) Sunt vorbele goale constructive pentru oameni? Când 


aud aceste cuvinte, se simt încurajați, dar, după o vreme, entuziasmul lor 
scade. Lucrurile despre care vorbea Pavel erau vagi și iluzorii, lucruri pe 
care nu prea le poţi expune în termeni concreti. În teoriile despre care 
vorbea, nu poţi găsi nicio cale de practică sau direcție în care să practici; nu 
poți găsi niciun lucru pe care să îl poți aplica precis în viaţa reală — fie că 
este vorba de teorii, fie de fundamente, niciuna nu se aplică în viaţa reală. 
De aceea spun că teoriile religioase şi doctrina spirituală despre care vorbea 
el erau vorbe goale, care nu erau practice. Care a fost scopul lui Pavel când 
a vorbit despre aceste lucruri? Unii spun: „Vorbea mereu despre aceste 
lucruri pentru că voia să atragă mai mulți oameni, să-i facă să-l venereze și 
să-l admire. Voia să ia locul Domnului Isus și să câștige mai mulţi oameni 
de partea lui, ca să fie binecuvântat.” Acesta este subiectul despre care vrem 
să vorbim astăzi? (Nu.) Este foarte normal ca o persoană care nu a fost 
emondată, judecată sau mustrată, care nu a trecut prin încercări sau rafinare, 
care are astfel de daruri şi natura-esență a unui antihrist să se dea în 
spectacol în felul acesta și să aibă comportamentul pe care l-a avut, așa că 
nu vom aprofunda această chestiune. Ce vom aprofunda? Esenţa acestei 
probleme a lui, cauza și motivaţia pentru care a făcut aceste lucruri și ce l-a 
făcut să acționeze în felul acesta. Indiferent dacă oamenii de azi ar 
considera toate lucrurile despre care a vorbit ca fiind doctrine, teorii, 
cunoştinţe teologice, daruri înnăscute sau propria lui interpretare a 
lucrurilor, în general vorbind, cea mai mare problemă a lui Pavel a fost că a 
tratat lucrurile care proveneau din voința umană ca fiind adevărul. De asta a 
avut curajul să folosească aceste teorii teologice în mod decisiv, îndrăzneţ şi 
public, pentru a-i atrage pe oameni și a-i învăţa. Aceasta este esenţa 
problemei. Este aceasta o problemă gravă? (Da, este.) Ce lucruri a 
considerat că erau adevărul? Darurile cu care s-a născut, precum și 


cunoştinţele şi teoriile teologice pe care le-a învăţat de-a lungul vieţii. 


Teoriile lui teologice au fost învăţate de la profesori, din citirea scripturilor 
ŞI, de asemenea, au fost generate de ceea ce a înţeles şi şi-a închipuit el. A 
tratat noțiunile şi închipuirile înţelegerii sale umane ca fiind adevărul, dar 
aceasta nu era cea mai gravă problemă, exista una şi mai mare. A tratat 
acele lucruri ca fiind adevărul, dar oare a crezut în acel moment că acele 
lucruri erau adevărul? Avea un concept despre ce era adevărul? (Nu, nu 
avea.) Atunci drept ce a tratat acele lucruri? (Drept viaţă.) A tratat toate 
acele lucruri ca fiind viață. Credea că, dacă ar fi putut să țină predici mai 
multe sau mai înalte, viaţa lui ar fi devenit tot mai măreaţă. A tratat acele 
lucruri ca fiind viață. Este aceasta o chestiune gravă? (Da, este gravă.) Ce 
impact a avut acest lucru? (A avut un impact asupra căii pe care a urmat-o.) 
Asta pe de o parte. Ce altceva? (A crezut că obținerea acestor lucruri i-ar fi 
adus mântuirea și i-ar fi permis să intre în Împărăţia Cerurilor.) Are în 
continuare legătură cu obținerea binecuvântănilor; a crezut că, dacă viaţa lui 
ar fi devenit mai măreaţă, şansele lui de a intra în Împărăţia Cerurilor şi de a 
se înălța la ceruri ar fi sporit. Care este un alt fel de a spune „să se înalțe la 
ceruri”? (Să domnească şi să exercite puterea alături de Dumnezeu.) Scopul 
său de a intra în Împărăţia Cerurilor era să domnească şi să exercite puterea 
alături de Dumnezeu, dar nu acesta era scopul său final, ci mai avea unul. A 
vorbit despre el. Cum s-a exprimat? („Căci pentru mine a trăi este Hristos, 
iar a muri este un câștig” (Filipeni 1:21).) A spus că, pentru el, a trăi este 
Hristos și a muri este un câştig. Ce însemna asta? Că, după moarte, avea să 
se transforme în Dumnezeu? Ambiţia lui nu avea limite! Problema lui era 
atât de gravă! Așadar, greşim dacă disecăm cazul lui Pavel? Deloc. Nu ar fi 
trebuit să trateze niciodată darurile pe care le avea şi cunoştinţele pe care le- 
a dobândit drept viață. Acesta este cel de-al treilea păcat grav. Puteţi vedea 


natura-esenţă a lui Pavel în oricare dintre aceste trei păcate. Caracteristicile 


naturii-esenței lui sunt expuse în fiecare dintre păcate; nimic nu este ascuns 


sau omis. Natura-esenţa lui este reprezentată în toate. 


În continuare, ne vom uita la problemele cruciale şi cele mai grave ale 
lui Pavel, care îl reprezintă cel mai mult. În epistolele pe care le-a scris 
Pavel, ce cuvinte a folosit adesea? Mergeţi şi uitați-vă ce spune textul 
original din Biblie şi îl vom analiza şi diseca, vom vedea ce era de fapt în 
mintea lui şi de ce Dumnezeu îl detesta şi-l ura. De ce un om ca Pavel, atât 
de celebru şi folositor pentru lucrarea bisericilor timpurii, a ajuns să fie 
pedepsit? Cum l-a evaluat Dumnezeu în mintea Sa? Cum l-a văzut El? De 
ce l-a evaluat în felul acesta și a dat acel verdict? În final, pe ce bază l-a 
definit Dumnezeu pe Pavel şi i-a hotărât finalul? Enumeraţi toate aceste 
lucruri, astfel încât oamenii să poată vedea realitatea faptului că s-a 
împotrivit lui Dumnezeu, ca să nu creadă că a fost condamnat pe nedrept. 
Când oamenii nu înțeleg adevărul, ei sunt cei mai înclinați să-i definească 
pe oameni pe baza înfățișării lor. Care este baza în care oamenii îi definesc 
pe ceilalți conform înfățișării lor? O parte o reprezintă cultura tradițională și 
învățăturile societăţii. Alta este educația de acasă, ideile şi conceptele 
neechivoce şi ideile şi conceptele de bine şi rău. Altă parte este educația din 
şcoli. Împreună, aceste lucruri constituie un sistem de educaţie complet 
satanic. Consecința faptului că Satana le insuflă aceste lucruri oamenilor 
este că oamenii definesc cutare lucru ca fiind bun, cutare ca fund rău, cutare 
ca fiind corect şi cutare ca fiind greşit, conform propriilor noțiuni şi 
preferinţe. Care este baza pentru toate aceste definiţii pe care le au oamenii? 
De fapt, ele se bazează pe teorii şi filosofii satanice; aceste baze pe care le 
au oamenii nu provin în niciun caz de la Dumnezeu sau din adevăr. De 
aceea oamenii corupți greşesc, indiferent cum definesc o persoană sau un 
eveniment — nu are nicio legătură cu adevărul şi nu este conform intențiilor 


lui Dumnezeu; nu are nicio legătură cu Dumnezeu sau cu ale Lui cuvinte. 


Dumnezeu dă verdicte oamenilor şi evenimentelor conform firii şi esenței 
Lui. Care este firea și esența lui Dumnezeu? Adevărul. Adevărul este 
expresia tuturor lucrurilor pozitive. Dumnezeu dă verdicte tuturor lucrurilor 
care există și tuturor oamenilor, evenimentelor şi lucrurilor cu care oamenii 
intră în contact, conform adevărului. Dumnezeu Îşi bazează verdictele 
despre oameni pe natura-esenţa lor, pe ceea ce le motivează acţiunile, pe 
calea pe care merg şi pe atitudinea lor faţă de lucrurile pozitive și de adevăr. 
Aceasta este baza pentru concluziile lui Dumnezeu. Verdictele Lui despre 
toate lucrurile sunt conform adevărului. Care este baza în care Satana 
defineşte toate lucrurile? (Propria logică.) Filosofia şi logica Satanei, adică 
exact opusul adevărului. Întreaga umanitate este coruptă de Satana. 
Oamenii nu au adevărul; ei îl reprezintă pe Satana și-l întruchipează. 
Definesc toate lucrurile conform filosofilor şi logicii satanice. Prin urmare, 
la ce concluzii ajung când definesc lucrurile? La concluzii care sunt exact 
opusul şi în opoziţie cu adevărul. Aţi găsit cuvintele pe care Pavel le folosea 
adesea în epistolele lui? Citiţi-le cu voce tare. („Pavel, chemat să fie apostol 
al lui Isus Hristos, prin voia lui Dumnezeu” (1 Corinteni 1:1).) Vedeţi? Aşa Îi 
clasifică Pavel pe Dumnezeu și pe Hristos: „Pavel, chemat să fie apostol al 
lui Isus Hristos, prin voia lui Dumnezeu.” Al câtelea este Pavel în 
clasament? (Al treilea.) În mintea lui Pavel, cine este numărul unu? 
(Dumnezeu.) Şi numărul doi? (Domnul Isus.) Isus Hristos. Cine este al 
treilea? (Pavel însuşi.) El însuşi. „Pavel, chemat să fie apostol al lui Isus 
Hristos, prin voia lui Dumnezeu.” Pavel folosea adesea această expresie și 
este una încărcată de înţelesuri. Mai întâi, știm că Pavel este un apostol al 
Domnului Isus Hristos. Deci, din perspectiva lui Pavel, cine este Domnul 
Isus Hristos? Este Fiul Omului şi secundul lui Dumnezeu în Ceruri. 
Indiferent dacă Îl numea pe Domnul Isus Hristos Învățător sau Domnul, din 


perspectiva lui Pavel, Hristos pe pământ nu era Dumnezeu, ci mai degrabă 


un om care-i putea învăţa pe oameni şi-i putea determina să-L urmeze. Care 
era funcția lui Pavel ca apostol al unui astfel de om? Să răspândească 
Evanghelia, să viziteze bisericile, să țină predici şi să scrie epistole. Credea 
că face aceste lucruri în numele Domnului Isus Hristos. În inima lui, credea: 
„Le voi ajuta mergând acolo unde Tu nu poţi să mergi și voi verifica, în 
numele Tău, locurile în care Tu nu vrei să mergi.” Acesta era conceptul de 
apostol al lui Pavel. Clasamentul din mintea lui era că atât el, cât și Domnul 
Isus erau oameni obişnuiţi. Considera că el şi Domnul erau egali, fiinţe 
umane. În mintea lui, în esenţă, nu exista nicio diferenţă între poziţiile lor şi 
nici în identitățile lor, cu atât mai puţin între slujirile lor. Doar numele, 
vârstele, mediile şi trecutul familial erau diferite şi aveau daruri și 
cunoștințe externe diferite. În mintea lui Pavel, el era la fel ca Domnul Isus 
în orice altă privinţă şi putea să fie numit și el Fiul Omului. Singurul motiv 
pentru care era secundul Domnului Isus Hristos a fost că era apostolul 
Domnului Isus; a exercitat puterea Domnului Isus Hristos şi a fost trimis de 
El să viziteze bisericile și să facă lucrare bisericească. Acestea credea Pavel 
că erau poziția şi identitatea lui în calitate de apostol — aceasta era 
interpretarea lui. În plus, al doilea cuvânt de la începutul expresiei: „Pavel, 
chemat să fie apostol al lui Isus Hristos, prin voia lui Dumnezeu” este 
„chemat”. Din acest cuvânt putem vedea mentalitatea lui Pavel. De ce a 
folosit cele cinci cuvinte „chemat [...] prin voia lui Dumnezeu”? El nu 
credea că a fost chemat de Domnul Isus Hristos, să fie apostolul Său; el 
credea: „Domnul Isus Hristos nu are puterea să-mi dea ordine să fac ceva. 
Nu fac aşa cum a poruncit El; nu fac nimic pentru El. Mai degrabă, fac 
aceste lucruri prin voia lui Dumnezeu din Ceruri. Sunt la fel ca Domnul 
Isus Hristos.” Asta arată alt lucru — Pavel credea că era Fiul Omului, exact 
ca Domnul Isus Hristos. Cele cinci cuvinte „chemat [...] prin voia lui 


Dumnezeu” dezvăluie cum Pavel, în adâncul inimii, s-a lepădat de Domnul 


Isus Hristos şi s-a îndoit de identitatea Lui. Pavel a spus că era un apostol al 
Domnului Isus Hristos prin voia lui Dumnezeu, că Dumnezeu i-a spus să 
facă asta, că a fost predestinat și stabilit de Dumnezeu şi că a devenit un 
apostol al Domnului Isus Hristos pentru că Dumnezeu l-a chemat şi Şi-a 
dorit acest lucru. În mintea lui Pavel, aceasta era relaţia dintre el şi Domnul 
Isus Hristos. Totuși, aceasta nu este cea mai rea parte. Care este partea cea 
mai rea? Aceea că Pavel credea că era apostolul Domnului Isus Hristos prin 
voia lui Dumnezeu, nu prin cea a Domnului Isus Hristos, că nu Domnul 
Isus l-a chemat, ci Dumnezeu din Ceruri, care l-a pus să facă asta. Credea 
că nimeni nu avea puterea sau calificările de a-l face un apostol al 
Domnului Isus Hristos, că numai Dumnezeu din Ceruri avea această putere 
şi că era îndrumat direct de Dumnezeu din Ceruri. Așadar, ce arată asta? Că 
în adâncul inimii lui, Pavel credea că Dumnezeu din Ceruri era numărul unu 
şi că el însuși era numărul doi. Deci unde Îl clasa pe Domnul Isus? (Pe 
aceeaşi poziţie ca şi el.) Aceasta este problema. A proclamat, din vorbe, că 
Domnul Isus era Hristosul, dar nu a recunoscut că esenţa lui Hristos era 
aceea a lui Dumnezeu; nu a înţeles relația dintre Hristos și Dumnezeu. 
Această lipsă de înțelegere a fost ceea ce a provocat o problemă atât de 
gravă. În ce fel era gravă? (El nu a recunoscut că Domnul Isus era 
Dumnezeu întrupat. S-a lepădat de Domnul Isus.) Da, chiar este un lucru 
grav. A negat că Domnul Isus Hristos era Dumnezeu devenit trup, că 
Domnul Isus Hristos era trupul lui Dumnezeu, când coborâse din cer pe 
pământ şi că Domnul Isus era Dumnezeu întrupat. Nu înseamnă asta că 
Pavel a negat existenţa lui Dumnezeu pe pământ? (Ba da.) Dacă a negat 
existența lui Dumnezeu pe pământ, atunci ar fi putut recunoaşte cuvintele 
Domnului Isus? (Nu ar fi putut.) Dacă nu I-ar fi recunoscut cuvintele, atunci 
le-ar fi putut accepta? (Nu ar fi putut.) Nu a acceptat cuvintele, învățăturile 


sau identitatea Domnului Isus Hristos, aşa că ar fi putut accepta lucrarea 


Domnului Isus Hristos? (Nu.) Nu a acceptat lucrarea pe care a făcut-o 
Domnul Isus Hristos sau faptul că El era Dumnezeu și totuși nu aceasta era 
partea cea mai rea. Care era partea cea mai rea? Acum două mii de ani, 
Domnul Isus a venit pe pământ pentru a înfăptui cea mai mare lucrare dintre 
toate — lucrarea de răscumpărare din Epoca Harului, în care S-a întrupat şi a 
devenit asemenea trupului păcătos şi a fost răstignit, drept jertfă pentru 
păcat pentru întreaga omenire. A fost aceasta o lucrare importantă? (Da, a 
fost.) A fost lucrarea de răscumpărare a întregii omeniri și a fost făcută de 
Însuşi Dumnezeu şi, totuşi, Pavel a negat-o cu încăpățânare. A negat că 
lucrarea de răscumpărare făcută de Domnul Isus a fost săvârşită de Însuşi 
Dumnezeu, adică nega faptul că Dumnezeu realizase deja lucrarea de 
răscumpărare. Este aceasta o problemă gravă? Este extrem de gravă! Nu 
numai că Pavel nu a căutat să înţeleagă realitatea răstignirii Domnului Isus 
Hristos, dar nu a acceptat-o, iar faptul că nu a acceptat-o înseamnă că a 
negat-o. Nu a recunoscut că Dumnezeu a fost Cel răstignit şi care a 
răscumpărat întreaga omenire şi nici nu a recunoscut că Dumnezeu a slujit 
drept jertfă pentru păcat pentru întreaga omenire. Asta arată că el nu a 
recunoscut că întreaga omenire a fost răscumpărată după ce Dumnezeu Şi-a 
făcut lucrarea sau că păcatele acesteia au fost iertate. În acelaşi timp, a 
crezut că păcatele lui nu au fost iertate. Nu a recunoscut faptul că Domnul 
Isus a răscumpărat omenirea. Din perspectiva lui, toate aceste lucruri 
fuseseră şterse. Aceasta este cea mai gravă problemă. Tocmai am menționat 
că Pavel a fost cel mai mare antihrist din ultimii două mii de ani; acest fapt 
a fost dezvăluit deja. Dacă aceste fapte nu ar fi fost consemnate în Biblie, 
iar Dumnezeu ar fi spus că Pavel L-a sfidat și a fost un antihrist, ar crede 
oamenii acest lucru? Categoric nu. Din fericire, Biblia a consemnat 
epistolele lui Pavel şi există dovezi faptice în aceste epistole; altfel, nu ar 


exista nimic care să confirme ceea ce spun, iar voi s-ar putea să nu acceptaţi 


acest lucru. Acum, când scoatem la lumină cuvintele lui Pavel şi le citim, 
cum privea el toate lucrurile pe care le-a spus Domnul Isus? Credea că 
lucrurile pe care le-a spus Domnul Isus nu erau egale nici măcar cu una 
dintre doctrinele religioase ale lui Pavel. Așadar, după ce Domnul Isus a 
părăsit această lume, deşi Pavel a răspândit Evanghelia, a lucrat, a predicat 
şi a păstorit bisericile, el nu a predicat niciodată cuvintele Domnului Isus, 
cu atât mai puţin le-a practicat sau experimentat. În schimb, a predicat 
propria înțelegere a Vechiului Testament, care era depășită şi vorbe goale. 
În ultimii două mii de ani, cei care cred în Domnul o fac conform Bibliei şi 
nu acceptă decât teoriile lipsite de conținut ale lui Pavel. Drept urmare, 
oamenii au fost în întuneric timp de două mii de ani. Dacă, în prezent, spui 
unui grup de oameni religioşi că Pavel a greşit, ei vor protesta şi nu vor 
accepta acest lucru, pentru că toți îl admiră pe Pavel. Pavel este idolul lor şi 
părintele lor fondator, iar ei sunt copiii filiali şi urmaşii lui. În ce măsură au 
fost ei induși în eroare? Deja stau de partea lui Pavel, în opoziție cu 
Dumnezeu; au aceeaşi perspectivă ca Pavel, aceeaşi natură-esenţă şi aceeași 
metodă de urmărire. Pavel şi i-a însuşit complet. Acesta este cel de-al 
patrulea păcat grav al lui Pavel. Pavel a negat identitatea Domnului Isus 
Hristos şi a negat lucrarea pe care Dumnezeu a făcut-o în Epoca Harului, 
după Epoca Legii. Acesta este cel mai grav lucru. Un alt lucru grav este că 
s-a plasat în aceeaşi ligă ca Domnul Isus Hristos. În epoca în care a trăit 
Pavel, L-a cunoscut pe Domnul Isus Hristos, dar nu L-a văzut ca pe 
Dumnezeu; în schimb, L-a tratat ca pe o persoană obişnuită, ca și cum ar fi 
fost doar un alt membru al rasei umane, un om care avea aceeași natură- 
esenţă ca oamenii corupți. În niciun caz Pavel nu L-a tratat pe Domnul Isus 
ca fund Hristos, cu atât mai puţin Dumnezeu. Aceasta este o chestiune 
foarte gravă. Aşadar, de ce a făcut Pavel acest lucru? (El nu a recunoscut că 


Dumnezeu întrupat avea esenţa lui Dumnezeu, aşa că nu L-a tratat pe 


Domnul Isus Hristos ca pe Dumnezeu.) (El nu a considerat cuvintele 
Domnului Isus ca fiind adevărul şi nici nu a văzut că Domnul Isus Hristos 
era întruchiparea adevărului.) (La suprafaţă, Pavel a mărturisit că avea 
credință în Domnul Isus, dar, de fapt, credea într-un Dumnezeu nedeslușit 
din Ceruri.) (Nu a căutat adevărul, aşa că nu a putut să-și dea seama că 
Hristos era adevărul şi viaţa.) Continuati. (Pavel a spus că pentru el a trăi 
era Hristos. Voia să devină Dumnezeu şi să-L înlocuiască pe Domnul Isus.) 
Tot ce aţi spus este conform faptelor. Fiecare dintre modurile în care s-a 
manifestat Pavel şi fiecare dintre păcatele lui au fost mai grave decât cele de 


dinainte. 


Să analizăm propoziţia pe care a spus-o Pavel: „Mă aşteaptă cununa 
dreptății.” Aceste cuvinte sunt impresionante. Uitaţi-vă la cuvintele pe care 
le-a ales: „cununa dreptăţii”. De obicei, este o îndrăzneală destul de mare să 
foloseşti cuvântul „cunună” în sine, dar cine ar îndrăzni să folosească 
„dreptățiu” ca atribut pentru a defini o cunună? Doar Pavel ar îndrăzni să 
folosească acest cuvânt. De ce l-a folosit? Acest cuvânt are o origine şi a 
fost ales cu atenție; există conotaţii profunde în spatele acestui cuvânt! Ce 
conotații? (El încerca să forțeze mâna lui Dumnezeu cu acest cuvânt.) Că a 
vrut să forţeze mâna lui Dumnezeu este un aspect al acestui lucru. Cu 
siguranţă, intenția lui a fost să facă o tranzacţie şi există şi un element al 
încercării de a stabili condiţii cu Dumnezeu. În plus, exista un scop în faptul 
că predica mereu despre această cunună a dreptăţii? (Voia să-i îndrume 
greşit pe oameni și să-i facă să creadă că, dacă el nu primea o cunună, 
Dumnezeu nu era drept.) Există un element instigator şi amăgitor în 
predicile lui despre asta, iar acest lucru este legat de dorinţele şi de ambițiile 
lui Pavel. Pentru ca, în cele din urmă, să-și materializeze şi să-și 
îndeplinească dorinţa de a obține o cunună a dreptăţii, a folosit tactica de a 


predica despre ea peste tot. În parte, țelul lui când a predicat aceste cuvinte 


a fost să-i instige și să-i inducă în eroare pe oameni, să le insufle un anumit 
gând celor care ascultau şi anume: „Un om ca mine, care se sacrifică atât de 
mult, care călătorește atât de mult și urmăreşte calea pe care o urmăresc eu, 
va fi capabil să obțină o cunună a dreptății.” După ce ascultau asta, oamenii 
simțeau în mod firesc că Dumnezeu era drept doar dacă o persoană ca Pavel 
primea o cunună. Simţeau că trebuie să urmărească, să călătorească şi să se 
sacrifice ca Pavel, că nu puteau să-L asculte pe Domnul Isus și că Pavel era 
reperul, Domnul și direcția şi scopul spre care ar trebui să meargă oamenii. 
De asemenea, considerau că, dacă oamenii făceau lucrurile ca Pavel, aveau 
să primească aceeaşi cunună, același final și aceeași destinaţie ca el. Pe de o 
parte, Pavel îi instiga și-i inducea în eroare pe oameni. Pe de altă parte, avea 
cel mai sinistru obiectiv. În adâncul inimii, se gândea: „În cazul improbabil 
în care nu voi primi o cunună, în care se va dovedi că a fost doar o 
închipuire şi o dorinţă a mea, asta va însemna că toți cei care cred în 
Hristos, inclusiv eu, au fost îndrumați greșit în credinţa lor. Va însemna că 
niciun Dumnezeu nu există pe pământ şi voi nega şi existenţa Ta în Ceruri, 
ÎI voi nega pe Dumnezeu, iar Tu nu vei putea face nimic în privinţa asta!” A 
vrut să sugereze următorul lucru: „Dacă nu obţin această cunună, nu numai 
că frații şi surorile Te vor nega, dar Te voi împiedica să-i câştigi pe toți 
oamenii pe care i-am instigat şi care cunosc aceste cuvinte. De asemenea, îi 
voi împiedica să Te câştige şi, în acelaşi timp, voi nega existența Ta ca 
Dumnezeu în Ceruri. Nu eşti drept. Dacă eu, Pavel, nu pot primi o cunună, 
nimeni n-ar trebui să o primească!” Aceasta era partea sinistră a lui Pavel. 
Nu este acesta comportamentul unui antihrist? Acesta este comportamentul 
unui demon antihrist: să-i instige, să-i inducă în eroare şi să-i ademenească 
pe oameni, precum şi să clameze public împotriva lui Dumnezeu şi să I se 
opună. În adâncul inimii lui, Pavel s-a gândit: „Dacă nu primesc o cunună, 


Dumnezeu nu este drept. Dacă primesc o cunună, abia atunci este o cunună 


a dreptății şi abia atunci dreptatea lui Dumnezeu este cu adevărat dreaptă.” 
Aceasta este originea expresiei lui, „o cunună a dreptății”. Ce făcea prin 
asta? Îi instiga şi îi inducea în eroare fățiș pe cei care Îl urmau pe 
Dumnezeu. În același timp, folosea aceste metode ca să clameze public 
împotriva lui Dumnezeu și să I se opună. Cu alte cuvinte, comportamentul 
lui a fost unul de revoltă. Care era natura acestuia? La suprafață, cuvintele 
pe care le-a folosit Pavel păreau blânde şi potrivite şi nu părea a fi nimic în 
neregulă cu ele — cine nu ar crede în Dumnezeu pentru a obține o cunună a 
dreptății şi pentru a fi binecuvântat? Chiar şi oamenii lipsiți de calibru cel 
puţin cred în Dumnezeu pentru a intra în Ceruri. Ar fi fericiți chiar dacă li s- 
ar cere să măture străzile sau să păzească o poartă acolo. Să ai această 
intenție și acest obiectiv în credinţa în Dumnezeu poate fi considerat un 
lucru potrivit şi de înţeles. Totuși, nu acela a fost obiectivul lui Pavel. A 
depus multe eforturi, a consumat multă energie şi a făcut mare caz când a 
fost vorba să predice despre cununa dreptăţii. Lucrurile pe care le-a spus 
Pavel i-au expus natura malițioasă, precum şi lucrurile întunecate şi ascunse 
în adâncul lui. În acelaşi timp, Pavel şi-a făcut o reputaţie şi existau mulţi 
oameni care-l idolatrizau. A mers peste tot, practicând aceste teorii și idei 
pompoase, noţiunile şi închipuirile lui, precum şi lucrurile pe care le-a 
învăţat în studiile sale şi cele pe care le-a dedus folosindu-și mintea. Când 
Pavel a predicat aceste lucruri peste tot, cât de mare trebuie să fi fost 
impactul pe care l-au avut asupra oamenilor de atunci şi cât de grav trebuie 
să-i fi rănit și otrăvit în adâncul inimii lor? De asemenea, cât de mare 
trebuie să fi fost impactul pe care le-au avut asupra oamenilor din 
generațiile ulterioare, care au aflat aceste lucruri din epistolele lui? Oamenii 
care i-au citit cuvintele nu pot scăpa de aceste lucruri indiferent cât de mult 
ar încerca — au fost otrăviți prea profund! Cât de profund? A apărut un 


fenomen, numit „Efectul lui Pavel”. Ce este Efectul lui Pavel? În religie 


există un fenomen în care oamenii sunt influențați de gândurile, părerile şi 
argumentele lui Pavel şi de firile corupte pe care le-a dezvăluit. Îi afectează 
mai ales pe oamenii ale căror familii cred în Dumnezeu de mai multe 
generaţii — familii care Îl urmează pe Hristos de multe decenii. Ei spun: 
„Familia noastră crede în Domnul de multe generaţii și nu urmează 
tendințele lumești. Ne-am îndepărtat de lumea laică şi am renunţat la 
familiile şi la carierele noastre, ca să ne sacrificăm pentru Dumnezeu. 
Facem tot ce a făcut şi Pavel. Dacă nu vom primi cununi sau nu vom intra 
în Ceruri, vom avea o răfuială cu Dumnezeu atunci când va veni.” Nu au 
oamenii acest raționament? (Ba da.) lar această tendinţă este destul de 
importantă. De unde provine? (Din ceea ce a predicat Pavel.) Este rezultatul 
malign al tumorii plantate de Pavel. Dacă Pavel nu i-ar fi instigat pe oameni 
în felul acesta şi nu ar fi spus mereu: „Mă aşteaptă cununa dreptății” şi 
„Pentru mine a trăi este Hristos”, atunci, fără fundalul acelei epoci istorice, 
oamenii de acum nu ar cunoaşte aceste lucruri. Chiar dacă ar avea acel mod 
de gândire, nu ar avea obrăznicia lui Pavel. Totul este din cauza 
încurajărilor şi a instigării lui Pavel. Dacă va veni o zi în care să nu fie 
binecuvântaţi, acești oameni vor avea îndrăzneala de a-L provoca public pe 
Domnul Isus şi chiar vor vrea să dea buzna în al treilea Cer și să dezbată 
această chestiune cu Domnul. Nu înseamnă asta că lumea religioasă se 
revoltă împotriva Domnului Isus? E clar că lumea religioasă a fost grav 
afectată de Pavel! Acum că am vorbit până în acest punct, puteţi 
concluziona care a fost al cincilea păcat al lui Pavel, nu-i aşa? Când vine 
vorba de rezumarea originii expresiei lui Pavel, „cunună a dreptății”, 
accentul este pe cuvântul „dreptăţi”. De ce l-a menționat? Pe pământ, 
pentru că a vrut să îi instige şi să-i inducă în eroare pe aleşii lui Dumnezeu, 
ca să gândească la fel ca el. În Cer, a vrut să-l forțeze mâna lui Dumnezeu 


cu acest cuvânt şi să clameze împotriva Lui. Acesta a fost obiectivul lui 


Pavel. Deşi nu a rostit niciodată asta, cuvântul „dreptății? dezvăluia deja 
complet scopul şi înclinația lui de a clama împotriva lui Dumnezeu. Acest 
lucru era deja cunoscut; toate acestea sunt realități. Pe baza acestor fapte, 
poate natura-esenţă a lui Pavel să fie rezumată doar ca arogantă, neprihănită 
de sine, înșelătoare şi lipsită de iubire de adevăr? (Nu.) Acești termeni nu o 
pot rezuma. Datorită faptului că am menționat aceste fapte şi le-am disecat, 
analizat şi definit, ar trebui să fiţi capabili să vedeţi natura-esenţă a lui Pavel 
mai clar și mai detaliat. Acesta este efectul care se obține prin analiza unei 
esențe pe baza faptelor. Când Pavel a clamat împotriva lui Dumnezeu, el nu 
a avut o criză emoţională minoră, o fire puţin rebelă sau incapacitatea de a 
se supune, în privat. Nu a fost o problemă obişnuită de dezvăluire a unei firi 
corupte; mai degrabă, escaladase până la a folosi public tot felul de metode 
pentru a-i instiga și induce în eroare pe oameni prin epistole şi în contexte 
publice, ca toată lumea să se ridice împreună cu mânie pentru a se opune lui 
Dumnezeu şi a clama împotriva Lui. Nu numai că Pavel a clamat împotriva 
lui Dumnezeu, dar i-a instigat pe toți ceilalți să vină să clameze și ei 
împotriva Lui — nu a fost doar arogant, a fost un diavol! Acest păcat este 
mai grav decât precedentul. Este un lucru bun sau rău că vorbim despre 
păcate tot mai grave? (Este un lucru bun.) În ce fel este bun? (Este bun 
pentru că obținem mai mult discernământ în privinţa lui Pavel.) Când vei 
avea mai mult discernământ, vei fi capabil să dezgropi şi să vezi clar 
diversele manifestări ale lui Pavel, manifestările corupției şi adevărata sa 
față. Făcând asta, vă veţi fi atins scopul? (Nu.) Ar trebui să iei toate 
manifestările lui Pavel pe care le-am rezumat, precum şi conţinutul lor 
principal, temele şi esenţa lor şi să le corelezi cu tine şi cu cei din jurul tău. 
Când vei vedea clar exact cât de mare este diferența dintre calea pe care 
mergi şi esenţa ta în comparaţie cu cea a lui Pavel, vei fi obținut pe deplin 


rezultate şi vei fi atins obiectivul nostru de a-l diseca pe Pavel. Există unii 


care spun: „În mine nu există nicio manifestare a urmăririi unei cununi a 
dreptății, ca în cazul lui Pavel.” Manifestările și esenţa ta s-ar putea să nu 
fie la fel de grave ca ale lui Pavel, dar există o anumită suprapunere între 
esenţa ta şi a lui. El a avut astfel de manifestări şi tu ai astfel de stări. Se 
poate spune că manifestările lui Pavel erau un 10 sau un 12 pe scară, dar ale 
tale? (Ale mele sunt un șapte sau un opt.) Pavel a dezvăluit aceste lucruri și 
a fost plin de ele tot timpul. Deşi poate că nu dezvălui aceste lucruri tot 
timpul, totuşi tu le dezvălui des. Probabil că îți petreci jumătate din viață 
făcând aceste lucruri și trăind în aceste stări. Mai ales atunci când 
Dumnezeu te pune la încercări, când lucrarea Lui nu corespunde noțiunilor 
tale, când te emondează şi când mediile pe care le orchestrează pentru tine 
nu corespund aşteptărilor tale, aceste lucruri ţi-ar putea provoca astfel de 
stări; este posibil să clamezi împotriva lui Dumnezeu şi să I te opui. În 
astfel de momente, s-ar putea să-ți folosească faptul că am analizat felul în 
care Pavel i-a instigat şi i-a indus în eroare pe oameni. De ce? Pentru că 
acum mintea ta este conştientă de cât de grave au fost manifestările lui 
Pavel în natură; ele nu erau simple dezvăluiri ale firilor corupte, ci mai 
degrabă o natură-esenţă diavolească, potrivnică lui Dumnezeu. Când în tine 
apar astfel de stări, vei ști exact cât de gravă este această problemă. Atunci 
ar trebui să te întorci, să te căieşti şi să abandonezi această stare incorectă. 
Ar trebui să te îndepărtezi de ea, să cauţi adevărul şi o cale de supunere faţă 
de Dumnezeu. Aceasta este adevărata cale pe care ar trebui s-o urmeze 
oamenii şi legea pe care ființele create ar trebui s-o respecte. Această 


părtăşie este folositoare pentru oameni. 


Pavel mai are o frază celebră — care este aceea? („Căci pentru mine a 
trăi este Hristos, iar a muri este un câştig” (Filipeni 1:21).) El nu a recunoscut 
identitatea Domnului Isus Hristos, că Domnul Isus Hristos era Dumnezeu 


întrupat care trăia pe pământ sau faptul că Domnul Isus Hristos era 


întruchiparea lui Dumnezeu. Din contră, Pavel s-a considerat pe el însuşi ca 
fiind Hristos. Nu este revoltător? (Ba da.) Este revoltător, iar esenţa acestei 
probleme este foarte gravă. În mintea lui Pavel, cine anume era Hristos? 
Care era identitatea Lui? Cum a putut Pavel să fie atât de obsedat de ideea 
de a fi Hristos? Dacă, în mintea lui Pavel, Hristos era doar o persoană 
obişnuită, cu firi corupte, sau o persoană neînsemnată care juca un rol 
nesemnificativ, care nu avea nicio putere, nicio identitate nobilă şi nicio 
abilitate sau aptitudine care să le depășească pe cele ale oamenilor obișnuiți, 
ar mai fi vrut Pavel să fie Hristos? (Nu, nu ar fi vrut.) Cu siguranţă nu ar fi 
vrut. Se credea bine educat şi nu voia să fie o persoană obişnuită, voia să fie 
un supraom, un om grozav şi să-i depăşească pe ceilalți — cum şi-ar fi putut 
dori să fie un Hristos pe care alți oameni l-ar fi considerat umil şi 
nesemnificativ? Ca atare, ce statut şi ce rol a avut Hristos în inima lui 
Pavel? Ce identitate şi ce statut trebuie să aibă cineva şi ce autoritate, putere 
şi ținută trebuie să afişeze pentru a fi Hristos? Asta dezvăluie ce şi-a 
închipuit Pavel că ar fi Hristos şi ce ştia despre El, adică felul în care L-a 
definit pe Hristos. De aceea Pavel a avut ambiția și dorinţa de a fi Hristos. 
Există un anumit motiv pentru care Pavel voia să fie Hristos şi este 
dezvăluit parțial în epistolele lui. Să analizăm mai multe chestiuni. Când 
Domnul Isus Îşi înfăptuia lucrarea, a făcut unele lucruri care Îi reprezentau 
identitatea de Hristos. Aceste lucruri sunt simboluri şi concepte pe care 
Pavel le-a văzut ca având identitatea lui Hristos. Ce lucruri erau acestea? 
(Să înfăptuiască semne şi minuni.) Exact. Acele lucruri erau: vindecarea 
oamenilor de bolile lor, alungarea demonilor şi înfăptuirea de semne, 
minuni și miracole. Deşi Pavel a recunoscut că Domnul Isus era Hristos, a 
făcut-o doar datorită semnelor şi minunilor pe care El le înfăptuia. Prin 
urmare, când Pavel a răspândit Evanghelia Domnului Isus, nu a vorbit 


niciodată despre cuvintele pe care le rostea Domnul Isus sau despre ceea ce 


predica El. În ochii lui Pavel, un neîncrezător, faptul că Hristos putea să 
spună atât de multe lucruri, să predice atât de mult, să înfăptuiască atât de 
multă lucrare şi să determine atât de mulți oameni să-L urmeze, a conferit o 
anumită onoare identităţii şi statutului Domnului Isus; avea glorie şi nobleţe 
nesfârşite, ceea ce a făcut ca poziția Lui printre oameni să fie deosebit de 
măreaţă şi distinsă. Asta a văzut Pavel. Din ceea ce a manifestat şi a 
dezvăluit Domnul Isus Hristos în timp ce înfăptuia lucrarea, precum și din 
identitatea şi esența Lui, ceea ce a văzut Pavel nu a fost esenţa lui 
Dumnezeu, adevărul, calea sau viaţa şi nici frumuseţea sau înțelepciunea lui 
Dumnezeu. Ce a văzut Pavel? Ca să folosim o expresie modernă, el a văzut 
strălucirea faimei şi a vrut să fie un fan al Domnului Isus. Când Domnul 
Isus vorbea sau lucra, atât de mulți oameni ascultau — ce glorios trebuie să fi 
fost acest lucru! A fost un lucru îndelung așteptat de Pavel, el a tânjit după 
sosirea acestui moment. Jinduia după ziua în care ar fi putut predica la 
nesfârşit ca Domnul Isus, pe care atât de mulţi oameni Îl priveau cu atenţia 
concentrată, cu admiraţie şi jinduire în ochi, vrând să-L urmeze. Pavel a fost 
copleșit de ținuta impresionantă a Domnului Isus. De fapt, nu a fost cu 
adevărat copleșit de ea; mai degrabă era invidios că avea o identitate şi o 
ținută pe care oamenii le respectau, cărora le dădeau atenție, pe care le 
idolatrizau şi le admirau. Asta invidia el. Aşadar, cum putea obține asta? El 
nu credea că Domnul Isus Hristos a dobândit aceste lucruri prin esenţa și 
identitatea Lui, ci credea că se datorau titlului Său. Prin urmare, Pavel 
râvnea să fie o persoană importantă, să aibă un rol în care ar fi putut să 
poarte numele de Hristos. Pavel a depus mult efort ca să ajungă într-un 
astfel de rol, nu-i aşa? (Ba da.) Ce eforturi a făcut? A predicat peste tot și 
chiar a înfăptuit miracole. În cele din urmă, a folosit o frază ca să se 
definească, una care i-a satisfăcut dorinţele şi ambițiile interioare. Ce frază 


a folosit ca să se definească? („Căci pentru mine a trăi este Hristos, iar a 


muri este un câștig.) A trăi este Hristos. Acesta este principalul lucru pe 
care voia să-l realizeze; cea mai mare dorință a lui era să fie Hristos. Ce 
legătură are această dorinţă cu lucrurile pe care le urmărea şi cu drumul pe 
care mergea? (Venera puterea şi căuta ca oamenii să-l admire.) Aceasta este 
o teorie; ar trebui să vorbiți despre câteva fapte. Pavel şi-a manifestat 
dorinţa de a fi Hristos în moduri practice; definiția pe care 1-o dau Eu nu se 
bazează doar pe o singură frază pe care a spus-o. Din stilul, metodele și 
principiile acțiunilor lui, putem vedea că tot ce a făcut s-a învârtit în jurul 
obiectivului său de a deveni Hristos. Aceasta este rădăcina şi esența 
motivului pentru care Pavel a spus și a făcut atât de multe lucruri. Pavel 
voia să fie Hristos, iar asta a influenţat lucrurile pe care le urmărea, calea lui 
în viaţă şi credinţa pe care o avea. În ce moduri s-a manifestat această 
influență? (Pavel s-a dat în spectacol și a mărturisit pentru el însuşi în toată 
lucrarea şi predicarea lui.) Acesta este un mod; Pavel s-a dat în spectacol la 
orice pas. Le-a explicat clar oamenilor cum suferise, cum a făcut lucruri şi 
care au fost intenţiile lui, astfel încât, atunci când oamenii auzeau asta, să 
creadă că Îi semăna întru totul lui Hristos şi să vrea cu adevărat să-l 
numească Hristos. Acesta era țelul lui. Dacă oamenii chiar îl numeau 
Hristos, oare el ar fi negat asta? Ar fi respins acest lucru? (Nu, nu ar fi 
făcut-o.) Cu siguranță nu ar fi făcut-o — sigur ar fi fost entuziasmat. Acesta 
este unul dintre modurile în care s-a manifestat influenţa pe care a avut-o 
asupra lucrurilor pe care le urmărea. Ce alte moduri au mai existat? (A scris 
epistole.) Da, a scris câteva epistole, ca să fie transmise de-a lungul 
veacurilor. În epistolele şi în lucrarea lui şi de-a lungul procesului în care a 
păstorit bisericile, nu a menţionat nici măcar o dată numele Domnului Isus 
Hristos, nu a făcut lucruri în numele Lui sau nu a slăvit numele Domnului 
Isus Hristos. Ce efect negativ a avut faptul că el a lucrat şi a vorbit mereu în 


felul acesta? Cum i-a influenţat pe cei care Îl urmau pe Domnul Isus? I-a 


făcut pe oameni să se lepede de Domnul Isus Hristos, iar Pavel I-a luat 
locul. Tânjea ca oamenii să întrebe: „Cine este Domnul Isus Hristos? N-am 
auzit niciodată de El. Noi credem în Pavel Hristosul.” Astfel, ar fi fost 
fericit. Acesta a fost țelul lui și unul dintre lucrurile pe care le urmărea. 
Unul dintre modurile în care s-a manifestat acea influenţă a fost felul în care 
a lucrat; bătea câmpii despre idei găunoase şi vorbea la nesfârşit despre 
teorii seci, ca să-i facă pe oameni să vadă cât de capabil şi convingător era 
în lucrarea lui, cât de mult îi ajuta pe oameni și că avea o anumită ţinută, ca 
şi cum Domnul Isus Hristos reapăruse. Un alt mod în care s-a manifestat 
acea influenţă a fost că el nu L-a slăvit niciodată pe Domnul Isus Hristos şi, 
cu siguranță, nu I-a slăvit numele şi nici nu a mărturisit pentru cuvintele și 
lucrarea Domnului Isus Hristos sau pentru felul în care oamenii au 
beneficiat de pe urma acestora. A ținut Pavel predici despre felul în care ar 
trebui oamenii să se căiască? Cu siguranță n-a făcut-o. Pavel nu a predicat 
niciodată lucrarea pe care a îndeplinit-o Domnul Isus Hristos, despre 
cuvintele pe care le-a rostit sau despre toate adevărurile pe care oamenii le- 
au învăţat de la El — Pavel a negat aceste lucruri în inima lui. Nu numai că a 
negat cuvintele pe care le-a rostit Domnul Isus Hristos şi adevărurile pe 
care oamenii le-au învăţat de la El, dar şi-a tratat propriile cuvinte, lucrarea 
şi învăţăturile ca fiind adevărul. A folosit aceste cuvinte ca să le înlocuiască 
pe cele ale Domnului Isus şi i-a făcut pe oameni să practice şi să adere la 
cuvintele lui, ca și cum ar fi fost adevărul. Ce a provocat aceste manifestări 
şi dezvăluiri? (Dorinţa lui de a fi Hristos.) Au fost provocate de intenția, 
dorinţa și ambiția lui de a fi Hristos. Acest lucru a avut o legătură strânsă cu 
practica lui şi cu lucrurile pe care le urmărea. Acesta este al şaselea păcat al 
lui Pavel. Este unul grav? (Da, este.) De fapt, toate păcatele lui sunt grave. 


Toate înseamnă moarte. 


Acum voi avea părtăşie despre cel de-al şaptelea păcat al lui Pavel. 
Acesta este şi mai grav. Înainte ca Pavel să fie chemat de Domnul, el credea 
în iudaism. Iudaismul este credinţa în Iahve Dumnezeu. Ce concept despre 
Dumnezeu au cei care cred în lahve Dumnezeu? Acela al lucrurilor pe care 
strămoşii lor le-au experimentat când Iahve Dumnezeu i-a scos din Egipt 
spre ținutul bun al Canaanului: cum lahve Dumnezeu i S-a arătat lui Moise, 
cum a trimis zece urgii asupra Egiptului, cum a folosit stâlpi de nori şi foc 
pentru a-i conduce pe israeliți şi le-a dat legile Lui şi așa mai departe. Oare 
cei care credeau în iudaism pe vremea aceea considerau că toate aceste 
lucruri erau doar fantezii, noțiuni şi legende sau considerau că erau 
realități? Pe atunci, aleşii lui Dumnezeu şi cei care erau adevărați adepţi 
credeau şi recunoșteau că Dumnezeu din Cer exista şi era real. Se gândeau: 
„Faptul că Dumnezeu a creat omenirea este adevărat. Indiferent cu cât timp 
în urmă s-a întâmplat, acest fapt rămâne adevărat. Nu numai că trebuie să-l 
credem, dar trebuie să fim siguri şi să-l răspândim. Aceasta este 
responsabilitatea şi obligația noastră.” Totuşi, alt grup de oameni care erau 
neîncrezători considerau că aceste lucruri erau probabil doar legende. 
Nimeni nu a încercat să verifice poveştile sau să cerceteze dacă erau reale 
sau ficționale, ei pur şi simplu le credeau pe jumătate. Când aveau nevoie 
de Dumnezeu, sperau că era real şi le putea oferi lucrurile pe care le 
urmăreau, pentru care se rugau sau după care tânjeau; când se rugau lui 
Dumnezeu sperând să primească ceva, sperau că acest Dumnezeu exista. 
Făcând asta, ÎL tratau pe Dumnezeu doar ca pe un sprijin psihologic. Nu au 
văzut faptul că Dumnezeu îl mântuiește pe om şi nici nu au acceptat 
adevărurile pe care le-a exprimat El. Aceasta nu era credinţă adevărată în 
Dumnezeu; ei erau deja neîncrezători. Cum se manifesta o persoană 
inferioară? Nu făcea decât să-L slujească pe Dumnezeu la biserică, 


aducându-l jertfe, urmând ritualurile și chiar crezând tot felul de legende. 


Totuşi, Dumnezeu nu era în inima sa, iar Dumnezeul noţiunilor şi al 
închipuirilor sale era nedesluşit şi găunos. În ce credea o astfel de persoană? 
În materialism. Credea doar în lucrurile pe care le putea vedea. În ochii săi, 
tot ce ţinea de legende, lucrurile vagi şi orice lucru din tărâmul spiritual pe 
care nu-l putea atinge cu mâinile sale, vedea cu ochii săi sau auzi cu 
urechile sale nu exista. Unii spun: „Atunci crede în existența lucrurilor pe 
care nu le poate vedea, cum ar fi microorganismele?” Categoric crede în 
acele lucruri. Crede categoric în ştiinţă, electroni, microbiologie şi chimie. 
Neîncrezătorii cred că aceste lucruri sunt adevărate mai mult decât orice 
altceva. Sunt adevăraţi materialiști. Vorbim despre acest lucru ca să 
analizăm aceste trei tipuri de oameni: adevărații credincioşi, cei care cred 
pe jumătate şi materialiștii, care nu cred deloc în existența lui Dumnezeu. 
Unii spun: „Chiar există un Dumnezeu? Unde este El? Cum arată? Am 
auzit că Dumnezeu este în al treilea Cer. Așadar, cât de sus este acest al 
treilea Cer? Cât de departe este şi cât de mare este? Oamenii spun și că 
există un Cer și că este pavat cu aur și cu plăci de jad şi că pereţii sunt şi ei 
din aur. Cum ar putea să existe un loc atât de minunat? E o aberaţie! Am 
auzit că, în Epoca Legii, Dumnezeu Și-a dat legile aleşilor Lui şi că tablele 
cu legile încă există. Toate acestea probabil că sunt legende, lucruri pe care 
clasa conducătoare le folosește pentru a controla masele.” Acest grup de 
oameni au credință adevărată în Dumnezeu? (Nu, nu au.) Ei nu cred că 
Dumnezeu există cu adevărat sau faptul că El a creat oamenii şi că a condus 
omenirea până în ziua de azi. Aşadar, de ce slujesc în continuare în 
biserică? (Pentru că ei consideră slujirea lui Dumnezeu ca fiind o slujbă sau 
un tichet de masă.) Așa e. O văd ca pe o slujbă şi un tichet de masă. Așadar, 
ce tip de persoană era Pavel? (Al treilea tip.) Asta are legătură cu natura- 
esenţa lui. Lui Pavel îi plăcea să bată câmpii despre teorii seci. Îi plăceau 


lucrurile lipsite de conţinut, vagi şi cele care sunt fantezie. li plăceau 


lucrurile care sunt profunde şi greu de înţeles şi care nu pot fi explicate în 
termeni concreti. Îi plăcea să se gândească prea mult la lucruri, avea 
prejudecăţi, era încăpățânat şi avea o înţelegere deformată. Astfel de 
oameni nu sunt umani. O astfel de persoană a fost el. Privind firea şi natura- 
esenţă a lui Pavel, precum și preferințele, speranţele, lucrurile pe care le 
urmărea şi aspirațiile lui, deşi slujea în biserică și era ucenicul unui 
învăţător celebru, cunoştinţele pe care le-a dobândit erau doar un instrument 
cu care să-şi satisfacă propriile dorințe, ambiţii şi vanitatea şi să obțină un 
tichet de masă, statut şi o poziţie în societate. Analizând natura-esenţă a lui 
Pavel și lucrurile pe care le urmărea, cât de multă credinţă avea în Iahve? 
Credinţa lui nu era o promisiune, ci doar vorbe goale. Era un neîncrezător, 
un ateu şi un materialist. Unii întreabă: „Dacă Pavel era un neîncrezător, de 
ce a devenit apostolul Domnului Isus Hristos şi a răspândit Evanghelia 
Epocii Harului?” Spuneţi-Mi, cum a putut să meargă pe această cale? Ce l-a 
determinat să facă asta? Care a fost punctul de cotitură pentru el, care l-a 
făcut să îşi asume acest rol şi a făcut ca un neîncrezător ca el să fie capabil 
să meargă pe o astfel de cale și să ajungă la un punct de cotitură? La ce Mă 
refer când vorbesc despre un „punct de cotitură”? S-a întâmplat când Pavel 
a fost doborât pe drumul spre Damasc — acela a fost punctul de cotitură al 
vieţii lui. A experimentat două feluri de puncte de cotitură: unul este că a 
trecut de la a nu crede în Dumnezeu la a crede că Dumnezeu sigur există, 
pentru că Domnul Isus, pe care inițial L-a persecutat, 1 S-a arătat pe drumul 
spre Damasc. Pavel a exclamat: „Cine eşti, Doamne?” De fapt, în adâncul 
sufletului, Pavel nu credea că acest Domn şi Dumnezeu exista, dar nu s-a 
putut abţine să nu strige: „Cine eşti, Doamne?” Ce a spus Domnul Isus? 


17? 


(„Eu sunt Isus, Cel pe care tu ÎI persecuti!” (Faptele Apostolilor 9:5).) În clipa în 
care Domnul Isus a spus asta, Pavel s-a convins de un lucru: Se arătase un 


Domn pe care nu-L mai văzuse niciodată, pe care era incapabil să şi-L 


închipuie şi care era mai puternic decât şi-ar fi putut închipui. Cum s-a 
convins că Domnul era mai puternic decât îşi putea închipui? Atunci când 
Pavel se aştepta mai puţin, Isus, despre care nu credea sub nicio formă că 
era Dumnezeu, a apărut chiar în faţa lui. Cât de puternic este Domnul Isus? 
Pavel s-a convins de magnitudinea puterii Lui când a fost orbit de lumina 
Lui. Atunci, a putut fi convins că Domnul Isus este Dumnezeu? (Nu.) De ce 
nu? (Pentru că, în primul rând, Pavel nu credea că Dumnezeu exista.) Așa 
este, pentru că el nu credea deloc în existenţa lui Dumnezeu. În prezent, toți 
aveţi credinţă și un fundament în inimile voastre, aşa că, dacă Dumnezeu ţi 
S-ar arăta, chiar dacă ar fi doar glasul sau spatele Lui și dacă ti-ar vorbi sau 
te-ar striga pe nume, ai fi convins de un lucru: „Acesta este Dumnezeul în 
care cred. L-am văzut şi L-am auzit. Dumnezeu a venit la mine.” Ai fi 
convins pentru că ai credinţă în inima ta, ai visat la această clipă și nu îți 
este frică. Însă aşa gândea Pavel? (Nu.) N-a avut niciodată credinţă în inima 
lui. Care a fost primul lui gând? (Frică.) Îi era frică pentru că această 
entitate era capabilă să-l doboare şi să-l ucidă! Asta l-a speriat şi l-a îngrozit 
mai mult decât iadul, pe care nu-l putea vedea. S-a speriat de moarte. Inima 
lui nu avea deloc credinţă în Dumnezeu — se poate spune că nu avea 
conceptul de Dumnezeu. Prin urmare, când Domnul Isus Își făcea lucrarea, 
fie că era vorba de înfăptuirea unor semne şi minuni, fie de a ţine predici, 
indiferent cât de mulţi oameni Îl urmau, oricât de impresionant era sau 
oricât de măreaţă era scena, în mintea lui Pavel, Domnul Isus nu era decât o 
persoană obişnuită. Îl dispreţuia şi nu avea deloc consideraţie faţă de El. 
Însă acum, Fiul obişnuit al Omului, pe care ÎL dispreţuia, stătea chiar în faţa 
lui, nu mai era în trupul unui om obişnuit şi nu avea doar un glas, ci şi un 
stâlp de lumină! Pentru el, a fost o chpă pe care nu avea s-o uite niciodată. 
Lumina era orbitoare! Cum l-a doborât Dumnezeu pe Pavel? Când 


Dumnezeu S-a apropiat de Pavel, acesta a fost orbit într-o clipită şi a căzut 


la pământ. Ce s-a întâmplat? A căzut de bunăvoie şi din proprie voinţă sau 
era deja pregătit pentru asta? (Nu, pur şi simplu nu a putut suporta.) Trupul 
omului este doar carne; nu poate suporta. Când Dumnezeu Se va apropia cu 
adevărat de tine, El nu va fi în trupul fizic obişnuit în care L-ai văzut pe 
Domnul — atât de plăcut şi abordabil, atât de umil şi obişnuit, făcut din 
carne şi oase, cineva care ți se pare neremarcabil şi la care nu te gândești de 
două ori. Când Dumnezeu Se va apropie cu adevărat de tine, chiar dacă nu 
te va dobori, tot nu vei putea suporta! În adâncul inimii lui Pavel, primul 
lucru pe care l-a simțit a fost: „Domnul Isus, pe care L-am persecutat și 
disprețuit, S-a apropiat de mine. Această lumină este atât de puternică!” I-a 
spus Dumnezeu să se plece la pământ? A spus EI: „Ar trebui să te pleci la 
pământ”? (Nu.) Atunci de ce era Pavel cu faţa la pământ? (Îi era frică.) Nu. 
Oamenii au fost creați de Dumnezeu şi sunt atât de mărunți şi de slabi încât, 
atunci când lumina lui Dumnezeu le atinge trupul, nu pot decât să cadă la 
pământ. Dumnezeu este prea mare şi puternic; este prea mult pentru 
capacitățile și nervii lor. Pavel nu-L recunoscuse pe Domnul Isus drept 
Dumnezeu sau drept Domnul, deci de ce s-ar fi plecat de bunăvoie? Căzuse 
cu fața la pământ; nu putea să facă absolut nimic și era paralizat. Mândria, 
aroganţa, îngâmfarea, neprihănirea de sine şi importanţa pe care şi-o dădea 
la început au dispărut în clipa aceea. Dumnezeu nici măcar nu i S-a arătat 
lui Pavel în persoana Sa reală; doar lumina Sa a strălucit asupra lui, iar când 
Pavel a văzut-o, acesta a fost rezultatul; acesta a fost impactul pe care l-a 
avut asupra lui. Acesta a fost punctul de cotitură al lui Pavel. Dacă nu ar fi 
existat un context unic în spatele acestui punct de cotitură sau dacă nu ar fi 
fost un caz special, atunci pentru o persoană obişnuită, cu umanitate și 
conştiinţă, care urmăreşte lucruri pozitive şi care urmărește adevărul, ar fi 
un lucru bun, deoarece atunci când o persoană Îl vede pe Dumnezeu, asta 


influenţează lucrurile pe care le urmăreşte întreaga viață. Judecând după ce 


este consemnat în Biblie, de-a lungul veacurilor, rareori o persoană L-a 
auzit pe Dumnezeu vorbind. lov L-a auzit pe Dumnezeu vorbindu-i într-o 
furtună, după ce l-a încercat. lov şi-a petrecut întreaga viață căutând să se 
supună rânduielilor lui Dumnezeu și să-l înțeleagă suveranitatea, dar nu L-a 
văzut până la şaptezeci de ani; doar I-a experimentat suveranitatea. Totuşi, 
Iov a avut credinţa pe care a avut-o. Când L-a auzit cu urechile lui pe 
Dumnezeu vorbindu-i, oare acesta nu a fost un mare punct de cotitură în 
credința lui? (Ba da, a fost.) Acest punct de cotitură a fost o înălțare, un 
punct în care credinţa lui a sporit şi mai mult. I-a confirmat şi mai mult că 
toată lucrarea pe care a făcut-o în oameni Dumnezeul în care credea și 
căruia I se supunea a fost corectă și bună şi că oamenii ar trebui să I se 
supună. Nu a fost un punct de cotitură neînsemnat, aşa cum experimentează 
omul obişnuit, unde trece treptat de la o credință plină de îndoială la 
credinţa adevărată, lipsită de îndoială. A fost mai degrabă o înălţare prin 
care credinţa lui a atins un plan superior. În ceea ce-l priveşte pe Pavel, ce 
punct de cotitură ar fi trebuit să provoace apariția lui Dumnezeu sub forma 
doborârii lui la pământ? Cu siguranţă nu înălţare, pentru că el nu a crezut în 
Dumnezeu înainte de asta, aşa că nu se putea numi înălţare. Așadar, ce 
impact a avut asupra lui? Şi acest lucru este legat de lucrurile pe care le 
urmărea. Spuneţi-Mi. (Pentru a-şi păstra viaţa, Pavel a vrut să muncească 
răspândind Evanghelia pentru a-și ispăşi păcatele.) Exact așa este. În plus, îi 
era frică de moarte și era foarte şiret. Când a aflat că Isus pe care L-a 
persecutat era de fapt Dumnezeu, s-a speriat de moarte şi s-a gândit: „Ce ar 
trebui să fac? Nu pot decât să ascult ordinele Domnului, altfel voi muri!” 
Din acel moment, a acceptat însărcinarea dată de Dumnezeu și a început să 
muncească răspândind Evanghelia pentru a-şi ispăşi păcatele. S-a gândit: 
„Dacă am cu adevărat succes în răspândirea Evangheliei şi Domnul Isus e 


1? 


mulţumit, s-ar putea chiar să primesc o cunună şi o recompensă!” Acestea 


erau calculele din adâncul inimii lui. Credea că în sfârşit găsise o şansă mai 
bună de a obține binecuvântări. Pavel a acceptat însărcinarea dată de 
Domnul pentru a-și ispăşi păcatele şi a-şi salva viaţa; acestea erau intenția și 
obiectivul din spatele faptului că a crezut în Domnul şi L-a acceptat. De 
când L-a întâlnit pe Domnul Isus pe drumul spre Damasc și a fost doborât, a 
avut un punct de cotitură care a marcat un nou început pentru lucrurile pe 
care le urmărea și pentru viaţa lui de credință în Dumnezeu. Acest nou 
început a fost pozitiv sau negativ? (A fost negativ.) El nu a recunoscut 
dreptatea lui Dumnezeu și a acceptat însărcinarea dată de Domnul Isus 
folosind o metodă de tranzacţionare care a fost şi mai şireată, incalificabilă 
şi înșelătoare, doar pentru că se temea de măreția lui Dumnezeu şi îi era 
frică să nu fie doborât. Acest lucru este şi mai dezgustător. Totuşi, nu acesta 
este scopul părtăşiei Mele de astăzi. Din punctul de cotitură al lui Pavel 
după ce a întâlnit marea lumină a lui Dumnezeu şi din diferitele moduri în 
care s-a manifestat, putem vedea clar pe ce cale se afla Pavel şi ce fel de 


persoană arăta esenţa naturii sale. Aceste lucruri sunt complet clare. 


De când a fost doborât, Pavel a crezut că Domnul Isus Hristos exista şi 
că Domnul Isus Hristos era Dumnezeu. Dumnezeul în care credea Se 
transformase instantaneu din Dumnezeu din Ceruri în Domnul Isus Hristos 
— Se schimbase în Dumnezeu de pe pământ. Din acel moment, el nu a putut 
refuza însărcinarea dată de Domnul Isus şi a început să muncească neclintit 
pentru Dumnezeul întrupat — Domnul Isus. Desigur, obiectivul muncii lui 
era, în parte, să fie absolvit de păcate, dar și ca să-şi satisfacă dorinţa de a fi 
binecuvântat şi să obțină destinația pe care şi-o dorea. Când Pavel a spus: 
„prin voia lui Dumnezeu”, cuvântul „Dumnezeu” se referea la Iahve sau la 
Isus? A devenit puţin confuz şi s-a gândit: „Cred în Iahve, deci de ce am 
fost doborât de Isus? De ce Iahve nu L-a împiedicat pe Isus, când m-a 


doborât? Mai exact, care dintre Ei este Dumnezeu?” Nu-şi putea da seama. 


În orice caz, nu avea să-L considere niciodată pe Domnul Isus ca fiind 
Dumnezeul lui. Chiar dacă L-a recunoscut verbal, în inima lui, exista în 
continuare îndoială. Cu trecerea timpului, s-a întors treptat la credința că 
„doar Iahve este Dumnezeu”, deci în toate epistolele lui ulterioare, când a 
scris „prin voia lui Dumnezeu”, cuvântul „Dumnezeu” probabil se referea 
în principal la Iahve Dumnezeu. Întrucât Pavel nu a afirmat niciodată clar 
că Domnul Isus este Iahve, L-a văzut mereu pe Domnul Isus drept Fiul lui 
Dumnezeu, s-a referit mereu la El drept Fiul şi nu a spus niciodată precum 
„Fiul şi Tatăl sunt unul”, asta dovedeşte că Pavel nu L-a recunoscut 
niciodată pe Domnul Isus ca fiind singurul Dumnezeu adevărat; avea 
îndoieli şi credea doar pe jumătate. Analizând această părere pe care o avea 
despre Dumnezeu şi metoda lui de urmărire, Pavel nu a fost o persoană care 
urmărea adevărul. Nu a înțeles niciodată taina întrupării şi nu L-a 
recunoscut niciodată pe Domnul Isus ca fiind singurul Dumnezeu adevărat. 
De aici, nu este greu de observat că Pavel era un om care venera puterea și 
era alunecos şi viclean. Ce ne arată despre credința lui faptul că Pavel 
venera ticăloşia, puterea şi statutul? Avea credinţă adevărată? (Nu.) Nu avea 
credință adevărată, deci Dumnezeul pe care Îl definea în inima lui exista cu 
adevărat? (Nu.) Atunci de ce a continuat să călătorească, să se istovească şi 
să lucreze pentru Domnul Isus Hristos? (Era controlat de intenția lui de a fi 
binecuvântat.) (Îi era teamă să nu fie pedepsit.) Ne-am întors din nou în 
acest punct. Pentru că se temea să nu fie pedepsit şi pentru că avea un spin 
în trup pe care nu putea să-l scoată, aşa că trebuia să călătorească mereu și 
să lucreze, ca nu cumva ghimpele din carne să-l doară mai mult decât putea 
suporta. Din aceste manifestări ale lui, din cuvintele lui, din reacția față de 
ceea ce s-a întâmplat pe drumul spre Damasc şi din efectul pe care l-a avut 
asupra lui, ulterior, doborârea pe drumul spre Damasc, putem vedea că nu 


avea deloc credinţă în inima lui; putem fi mai mult sau mai puțin siguri că 


era un neîncrezător şi un ateu. Perspectiva lui era: „Oricine are putere, în 
acela voi crede. Oricine are putere şi poate să mă subjuge, pentru acela voi 
face comisioane şi tot ce-mi stă în putinţă. Oricine îmi poate da o destinaţie, 
o cunună şi îmi poate satisface dorinţa de a fi binecuvântat, pe acela îl voi 
urma. Îl voi urma până la sfârşit.” Cine era Dumnezeu în inima lui? Oricine 
putea fi Dumnezeul lui, atât timp cât era mai puternic decât el și îl putea 
subjuga. Nu aceasta era natura-esenţă a lui Pavel? (Ba da.) Aşadar, cine a 
fost entitatea în care a crezut în cele din urmă şi care a fost capabilă să-l 
doboare pe drumul spre Damasc? (Domnul Isus Hristos.) „Domnul Isus 
Hristos” a fost numele pe care l-a folosit, dar entitatea în care credea cu 
adevărat era Dumnezeul din inima lui. Unde este Dumnezeul lui? Dacă l-ai 
întreba: „Unde este Dumnezeul tău? Este El în Ceruri? Este El printre toate 
lucrurile create? Este Cel care este suveran asupra întregii omeniri?”, el ar 
spune: „Nu, Dumnezeul meu este pe drumul spre Damasc.” Acesta era cu 
adevărat Dumnezeul lui. Oare motivul pentru care Pavel a fost capabil să 
treacă de la a-L persecuta pe Domnul Isus Hristos la a lucra, a se istovi şi 
chiar a-şi sacrifica viața pentru Domnul Isus Hristos — motivul pentru care a 
reuşit să facă o schimbare atât de mare — a fost o schimbare în credința lui? 
A fost acela că i-a fost trezită conştiinţa? (Nu.) Atunci care a fost motivul? 
Ce s-a schimbat? Sprijinul lui psihologic s-a schimbat. Înainte, sprijinul lui 
psihologic era în Ceruri; era doar un lucru lipsit de substanţă și nedeslușit. 
Dacă ar fi fost înlocuit cu Isus Hristos, Pavel L-ar fi considerat prea 
neînsemnat — Isus era doar un om obișnuit, nu putea fi un sprijin psihologic 
— iar Pavel avea şi mai puţină considerație pentru personajele religioase 
celebre. Pavel voia numai să găsească pe cineva pe care se putea baza, care 
era capabil să-l subjuge și să-l binecuvânteze. Credea că entitatea pe care a 
întâlnit-o pe drumul spre Damasc era cea mai puternică şi că era cea în care 


trebuia să creadă. Sprijinul lui psihologic s-a schimbat în acelaşi timp cu 


credința lui. Pe baza acestui lucru, Pavel a crezut cu adevărat în Dumnezeu 
sau nu? (Nu.) Să rezumăm, acum, într-o propoziţie, ce a influenţat lucrurile 
pe care Pavel le-a urmărit și calea pe care era. (Sprijinul său psihologic.) 
Atunci, cum ar trebui să definim al şaptelea păcat al lui Pavel? În toate 
privințele, credinţa lui Pavel era un sprijin psihologic; era lipsită de 
substanţă şi nedesluşită. A fost un neîncrezător şi un ateu până la capăt. De 
ce un ateu şi un neîncrezător ca el nu a lăsat în urmă lumea religioasă? În 
primul rând, în închipuirea lui nedesluşită exista problema destinaţiei. În al 
doilea rând, exista problema de a avea un tichet de masă în viață. Faima, 
câştigul, statutul şi un tichet de masă erau lucrurile pe care le urmărea în 
viață, iar ideea de a avea o destinație după moarte era o alinare pentru el. 
Aceste lucruri constituie fiecare rădăcină şi sprijin din spatele lucrurilor pe 
care astfel de oameni le urmăresc și le afișează și al căii pe care merg. Din 
această perspectivă, ce era Pavel? (Un neîncrezător. Credea într-un 
Dumnezeu nedeslușit.) (Un ateu.) Este corect să spunem că era un ateu şi că 
era un neîncrezător și un oportunist, care stătea ascuns în creştinism. Dacă îl 
numești doar un fariseu, nu este prea puţin? Dacă te uiţi la epistolele pe care 
le-a scris Pavel şi vezi că, la suprafaţă, ele spun „prin voia lui Dumnezeu”, 
ai putea să presupui că Pavel Îl considera pe Dumnezeu din Ceruri drept Cel 
mai înalt și că, doar din cauza închipuirilor oamenilor sau pentru că erau 
ignoranți și nu-L înțelegeau pe Dumnezeu, L-au împărțit pe Dumnezeu în 
trei niveluri: Tatăl, Fiul și Duhul Sfânt și că aceasta este doar nesăbuința 
omului şi nu este o problemă foarte gravă, pentru că întreaga lume 
religioasă gândeşte în felul acesta. Totuşi, acum, după ce am analizat asta, 
aşa stau lucrurile? (Nu.) Pavel nici măcar nu a recunoscut existenţa lui 
Dumnezeu. Acesta este un ateu și un neîncrezător şi ar trebui să fie pus în 


aceeaşi categorie cu ateii și labnon-credincioşii. 


Am terminat de rezumat cele șapte păcate ale lui Pavel. Oferiţi-Mi un 
rezumat rapid al acestora. (Primul păcat este că Pavel a tratat urmărirea unei 
cunune a dreptății şi urmărirea binecuvântărilor drept obiective potrivite; al 
doilea este că Pavel şi-a tratat închipuirile şi lucrurile pe care le considera 
corecte în propriile noțiuni drept adevărul şi le-a predicat peste tot, 
inducându-i în eroare pe oameni; al treilea este că Pavel şi-a tratat darurile 
şi cunoștințele drept viață; al patrulea este că Pavel a negat identitatea şi 
esența Domnului Isus Hristos şi a negat lucrarea de răscumpărare a 
Domnului Isus; al cincilea este că Pavel a predicat „Mă aşteaptă cununa 
dreptăţii” și i-a instigat fățiș pe oameni şi i-a indus în eroare, determinându- 
1 să încerce să forțeze mâna lui Dumnezeu, să clameze împotriva Lui şi să I 
se opună; al şaselea este că Pavel credea că, pentru el, a trăi era Hristos. A 
negat adevărurile pe care le-a exprimat Domnul Isus, I-a înlocuit cuvintele 
cu ale sale şi i-a făcut pe oameni să le practice şi să adere la ele. Al șaptelea 
păcat al lui Pavel este că a tratat credința în Dumnezeu drept un sprijin 
psihologic şi a fost un ateu şi un neîncrezător până la capăt.) Analiza 
noastră a acestor probleme ale lui Pavel este atât de detaliată, încât poate 
face pe oricine îl venerează pe Pavel să-şi vină-n fire. Acesta este un lucru 
însemnat. Dintre aceste firi şi esențe pe care le-a afişat și manifestat Pavel și 
dintre metodele lui de urmărire, care are o legătură evidentă cu voi? (Toate.) 
Primul păcat este tratarea urmăririi unei cununi a dreptății și urmărirea 
binecuvântărilor drept obiective potrivite. De ce spun că acest lucru este 
greşit şi că oamenii ar trebui să reflecteze asupra lui şi să-l schimbe? Când 
Pavel a urmărit o cunună a dreptăţii, când a urmărit binecuvântările şi când 
a căutat să intre în Împărăţia Cerurilor, el a considerat urmărirea acestor 
beneficii ca fund potrivită. Așadar, ce lucruri afişați și ce manifestări aveți 
în viaţa reală, care se potrivesc acestei stări? (Uneori caut să fac lucrări 


importante şi să contribui la casa lui Dumnezeu. Cred că, dacă urmăresc 


aceste lucruri, Dumnezeu mă va desăvârși în cele din urmă. Tratez lucrarea 
pe care o fac şi îndatoririle pe care le îndeplinesc ca pe o listă de realizări.) 
Asta pe de o parte. Să tratezi îndatoririle pe care le îndeplinești ca pe o listă 
de realizări este același lucru cu a urmări o cunună a dreptății; este același 
fel de lucru; este aceeaşi stare. Pentru asta lucrezi şi suferi. Asta dirijează 
sursa şi motivaţia suferinţei tale. Dacă aceste lucruri nu te-ar dirija, nu ai 
avea deloc energie; ai fi complet istovit. Mai vrea să spună cineva ceva? (Să 
tratez momente din trecut, când am renunţat la lucruri, m-am istovit, am 
suferit, am fost arestat şi am petrecut timp în închisoare şi astfel de lucruri 
drept capital personal şi o bază și motiv pentru a fi binecuvântat.) Aceasta 
este doar o descriere. Care este starea de bază aici? Ce fel de situaţie te face 
să te prăbuşești în starea aceasta? Nu ai gândi așa fără motiv. E imposibil să 
gândeşti mereu în felul acesta când mănânci, dormi sau faci lucruri în viața 
cotidiană. Trebuie să știi ce contexte şi situaţii te-au adus în această stare. 
Spune-Mi. (Când sunt puţin eficient în îndatoririle mele, cred că am 
călătorit pentru Dumnezeu, că m-am sacrificat pentru El, că am trudit și am 
făcut multe pentru El. Exact ca Pavel, cred că m-am luptat lupta cea bună 
pentru Dumnezeu și am avut o contribuţie. Atunci se ivesc ambițiile şi 
dorinţele mele.) De fapt, inițial nu erai lipsit de ambiţii și dorințe; ele erau 
ascunse în inima ta încă de la început, iar acum ies la suprafaţă şi se 
dezvăluie. Când se întâmplă asta, nu mai eşti umil, cuvintele tale nu sunt 
indirecte şi devii încrezut. Părerile incorecte ale lui Pavel se aflau la 
rădăcina tuturor lucrurilor pe care le făcea. Întrucât părerile de la baza 
credinței lui în Dumnezeu erau greșite, asta a făcut ca sursa acțiunilor sale 
să fie greșită. Totuşi, el nu și-a dat seama de acest lucru şi chiar a crezut că 
era adecvat, aşa că a urmărit lucruri într-o direcție incorectă. Asta a făcut ca 
rezultatul lucrurilor pe care le urmărea să fie opusul a ceea ce a intenționat; 


ele nu au avut un rezultat bun şi el nu a câştigat adevărul. Oamenii din ziua 


de azi sunt la fel. Dacă părerile şi direcția care îți îndrumă urmărirea sunt 
mereu greşite, dar le tratezi în continuare ca pe nişte metode corecte de 
urmărire, atunci ce vei câştiga, în cele din urmă? Probabil că acest lucru îti 
va dezamăgi sau accentua natura. De exemplu, dacă Dumnezeu te 
binecuvântează într-un mod deosebit sau îți oferă ceva numai ţie, te vei 
gândi: „Uite, Dumnezeu a fost milostiv cu mine. Asta dovedește că El 
aprobă tot ce am făcut. Dumnezeu a acceptat toate aceste lucruri. 
Sacrificiile și efortul meu nu au fost în zadar. Dumnezeu nu-i tratează 
nedrept pe oameni.” Aşa înţelegi faptul că Dumnezeu nu-i tratează nedrept 
pe oameni, binecuvântănile Lui şi acceptarea, dar această înțelegere este 
greşită şi deformată. Acum, cheia este cum să transformi aceste intenţii, 
păreri şi lucruri pe care le urmărești, care sunt greşite şi deformate, în păreri 
şi gânduri corecte și pure. Numai dacă faci lucrurile conform gândurilor și 
părerilor corecte înseamnă că practici adevărul și este singura cale prin care 


poţi obține adevărul. Aceasta este cheia. 


Ascultând frecvent predici, oamenii încep acum să se autoanalizeze și 
să se evalueze după cuvintele lui Dumnezeu. Încep să recunoască 
problemele pe care le au în îndeplinirea îndatoririlor şi sunt capabili să 
detecteze stări anormale, dorinţe extravagante și dezvăluiri ale corupției din 
ei. Nu sunt complet lipsiţi de percepție. Singura problemă este că, atunci 
când îşi dau seama că sunt în starea greşită sau că dezvăluie corupție, nu se 
pot stăpâni şi nu caută adevărul ca să înlăture aceste lucruri. Uneori trăiesc 
conform filosofilor satanice, fără să ofenseze pe nimeni şi cred că sunt 
destul de buni. Totuşi, ei nu s-au schimbat cu adevărat în niciun fel; își 
irosesc zilele într-o stare de confuzie şi, drept urmare, nu au nicio mărturie 
reală bazată pe experiență despre care să vorbească, deși ei cred în 
Dumnezeu de zece ani, şi se simt ruşinaţi. Problema esenţială care trebuie 


să fie rezolvată acum este felul în care să-ți schimbi direcția incorectă a 


lucrurilor pe care le urmăreşti. Îţi este clar că este corectă calea urmăririi 
adevărului, totuși insiști să urmărești faima, câştigul şi statutul. Cum poate 
fi schimbată această problemă, astfel încât să poţi să păşeşti pe calea 
urmăririi adevărului? Aceasta este o problemă reală pe care credincioşii 
trebuie s-o rezolve. Ar trebui să aveți părtăşie adesea despre felul în care 
experimentați lucrarea lui Dumnezeu şi să vedeți cine are mărturie bazată 
pe experiența urmăririi adevărului şi a cui mărturie bazată pe experienţă 
este bună, apoi s-o acceptați şi să urmaţi exemplul, astfel încât să puteți 
beneficia de pe urma ei şi să vă eliberaţi de constrângerile firii voastre 
corupte. Nu este ușor să mergi pe calea urmăririi adevărului — trebuie să te 
înţelegi pe tine însuţi, nu doar fărădelegile tale; cel mai important lucru este 
să-ți înţelegi firea coruptă, ce este în neregulă cu preferințele tale şi cu 
lucrurile pe care le urmăreşti şi ce consecinţe ar putea rezulta. Acesta este 
cel mai important lucru. Majoritatea oamenilor urmăresc faima, câştigul şi 
statutul. În fiecare zi, ei se gândesc cum să devină conducători, cum să-i 
facă pe alți oameni să-i admire, cum pot să se dea în spectacol şi cum să 
trăiască o viaţă demnă. Dacă oamenii sunt incapabili să reflecteze asupra 
acestor lucruri, nu pot vedea clar esenţa unei astfel de vieţi şi continuă să 
înainteze confuzi până cine ştie câți ani mai târziu, când ajung la un zid, se 
împiedică şi, în sfârşit, îşi vin în fire, oare asta nu va întârzia chestiunea 
importantă a evoluției lor în viaţă? Doar dacă își privesc clar propria fire 
coruptă şi calea pe care au ales-o, oamenii pot să păşească pe calea 
urmăririi adevărului. Dacă acesta este efectul pe care vor să-l obțină, nu este 
crucial să se înțeleagă pe ei înşişi? Unii nu se înţeleg pe ei înşişi câtuşi de 
puțin, totuși înțeleg clar cele mai mici detalii ale problemelor celorlalți și au 
un discernământ deosebit. Aşadar, când îi discern pe ceilalți, de ce nu 
folosesc acest lucru ca pe o oglindă ca să se analizeze pe ei înşişi? Dacă 


spui mereu că alți oameni sunt aroganţi, se cred neprihăniţi, sunt înșelători 


şi nu se supun adevărului, dar nu poți vedea că tu ești la fel, atunci ai 
necazuri. Dacă nu-ţi percepi niciodată problemele şi, indiferent cât de multe 
predici despre adevăr auzi, deşi înţelegi ce auzi, nu te evaluezi prin prisma 
lor, nu ești dispus să-ți examinezi starea şi eşti incapabil să te ocupi cu 
seriozitate de problemele tale şi să le rezolvi, atunci nu vei avea pătrundere 
în viaţă. Dacă oamenii sunt mereu incapabili să pătrundă în adevărurile- 
realități, oare nu vor avea un gol în inimile lor? Nu vor simţi ce lucrare a 
făcut Dumnezeu în ei, ca şi cum nu ar avea deloc percepție. Vor fi mereu 
într-o stare înceţoşată, iar lucrurile pe care le urmăresc nu vor fi îndreptate 
spre un obiectiv sau într-o direcţie corectă. Vor urmări lucruri doar conform 
propriilor preferinţe şi vor merge pe propria cale. Exact ca Pavel, dând 
importanță doar urmăririi recompenselor şi a unei cununi şi fără să accepte 
sau să practice deloc adevărul. Dacă mintea ta este mereu într-o stare 
nedesluşită şi tu nu ai o cale corectă de a urmări, atunci nu ai obținut niciun 
efect după ce ai ascultat părtăşii mai mulți ani, iar adevărata cale nu a prins 
niciodată rădăcini în inima ta. Deşi s-ar putea să ştii cum să vorbeşti despre 
multe doctrine, asta nu poate deloc să-ţi înlăture starea negativă sau firea 
coruptă. Când întâlneşti orice fel de dificultate, doctrinele pe care le înţelegi 
nu te vor ajuta să o depăşeşti sau să treci cu ușurință prin ea; nu te vor ajuta 
să-ţi schimbi sau să-ţi corectezi starea, nu-ți vor permite să trăieşti cu un 
simţ al conştiinţei, nu-ți vor da libertate şi descătuşare sau nu te vor 
împiedica să fii constrâns de ceva. Nu ai mai fost niciodată într-o astfel de 
stare, aşadar asta dovedește că, în mod fundamental, nu ai pătruns în 
adevărurile-realități. Dacă vrei să pătrunzi în adevărurile-realități, să 
înţelegi cuvintele lui Dumnezeu, să obţii credință adevărată în Dumnezeu, 
să-L cunoşti şi să fii sigur că există cu adevărat, atunci trebuie să-ţi evaluezi 
starea prin prisma cuvintelor lui Dumnezeu și apoi să găseşti o cale de 


practicare şi de pătrundere în cuvintele lui Dumnezeu. Unii li citesc 


cuvintele și vor să se evalueze prin prisma lor, dar, oricât încearcă, nu sunt 
capabili s-o facă. De exemplu, când Dumnezeu dezvăluie că firea omului 
este prea arogantă, ei se gândesc: „Sunt foarte umil şi nu ies în evidență. Nu 
sunt arogant.” Ce este această aroganță despre care vorbeşte Dumnezeu? 
Este un fel de fire, nu manifestarea unei personalități trufaşe sau a vorbi pe 
un ton ridicat sau într-un mod deosebit de încrezut. Mai degrabă, se referă 
la ceva din firea ta — este o fire în care nu cedezi la nimic şi eşti disprețuitor, 
te uiţi de sus şi nu-ţi pasă deloc de nimic. Eşti arogant, îngâmfat, neprihănit 
de sine, consideri mereu că ești capabil şi nu asculți de nimeni. Chiar dacă 
auzi cuvintele adevărului, nu-ţi pasă de ele şi consideri adevărul ca fund 
lipsit de importanţă. Nu crezi că este o problemă când dezvălui o fire 
coruptă şi chiar crezi că nimeni nu este ca tine, consideri mereu că eşti mai 
bun decât toți ceilalți și cerându-le să asculte de tine. Aceasta este o 
persoană arogantă, neprihănită de sine. Astfel de oameni nu au deloc intrare 


în viaţă și nici adevăruri-realități. 


Cum ar trebui să se evalueze dacă o persoană are adevărurile-realităţi? 
Desigur, o evaluare precisă trebuie să fie făcută conform cuvintelor lui 
Dumnezeu. Mai întâi, uită-te dacă te poţi înţelege cu adevărat şi dacă-ţi poţi 
înțelege cu adevărat firea coruptă. De exemplu, este firea ta arogantă? 
Dezvălui o fire arogantă când faci ceva? Dacă nu știi, atunci eşti o persoană 
care nu se înțelege pe sine. Dacă un om nu-şi poate vedea clar starea, nu-şi 
înţelege deloc corupția pe care o dezvăluie, nu-şi bazează cuvintele şi 
acțiunile pe adevăr, nu are discernământ în situaţiile pe care le întâlneşte și 
aplică orbește regulile când priveşte orice chestiune, dar nu ştie dacă este 
corect sau greșit, atunci este un om care nu înțelege deloc adevărul. Dacă 
înţelegi adevărul, vei fi capabil să te înţelegi pe tine însuţi, să ştii că ai o fire 
arogantă, să-ți discerni adevărata stare, să te căieşti şi să te schimbi cu 


adevărat şi să ştii cum să practici adevărul. Totuşi, dacă nu urmărești 


adevărul, dacă nu înţelegi deloc partea practică a adevărului cuvintelor lui 
Dumnezeu, nu reflectezi asupra esenţelor corupte ale oamenilor pe care le 
dezvăluie Dumnezeu sau nu te compari cu ei, atunci vei fi pentru totdeauna 
o persoană confuză. Doar adevărul poate să-ți ofere discernământ şi să te 
facă să fii capabil să diferențiezi între corect şi greșit şi negru și alb; doar 
adevărul te poate face să fii deştept și rațional, îți poate oferi înțelepciune și 
abilitatea de a distinge clar între lucrurile pozitive şi cele negative. Dacă nu 
poți distinge clar între aceste lucruri, vei fi mereu o persoană confuză; vei fi 
mereu într-o stare de confuzie, neştiinţă și neclaritate. Astfel de oameni nu 
au cum să înțeleagă adevărul şi, indiferent de cât de mulţi ani cred în 
Dumnezeu, sunt în continuare incapabil să pătrundă în adevărunile-realități. 
Dacă munca lor nu este conform standardelor, atunci nu rămâne decât să fie 
eliminați. De exemplu, o persoană foarte celebră face ceva și majoritatea 
oamenilor îl văd ca pe un lucru bun, dar dacă îl priveşte cineva care înțelege 
adevărul, va avea discernământ şi va stabili că, în acţiunile sale, sunt 
ascunse intenții rele — că aceasta este bunătate falsă, sunt trucuri și 
înşelăciune şi că numai o persoană rea sau un diavol-rege ar putea să facă 
aşa ceva. Ce stă la baza acestei afirmaţii? Esenţa acestui „lucru bun” a fost 
stabilită conform adevărului. Orice ar spune alți oameni, doar dacă foloseşti 
adevărul pentru a-l evalua, poți să îi vezi clar esența: dacă este bun, atunci 
este bun; dacă este rău, atunci este rău. Evaluarea conform cuvintelor lui 
Dumnezeu va fi absolut precisă. Totuşi, dacă nu înţelegi adevărul, vei 
începe să ai noțiuni şi vei spune: „De ce este expusă şi condamnată pentru 

că a făcut un lucru bun? Nu este tratată corect!” Aşa vei evalua situația. 
Adevărul nu este baza în care evaluezi această chestiune, ci, mai degrabă, 
lucruri închipuite de mintea ta. Dacă priveşti mereu lucrurile conform 
noțiunilor şi închipuirilor omeneşti, nu vei fi niciodată capabil să vezi clar 


esenţa problemelor; doar vei fi indus în eroare de aparenţe. Când nu ai 


adevărul, indiferent la ce te uiţi, perspectiva ta va fi întotdeauna confuză, 
tulbure, înceţoşată şi neclară, totuși tu crezi că înţelegi și eşti profund în 
gândire. Aceasta este o lipsă a cunoaşterii de sine. De exemplu, dacă 
Dumnezeu spune că un om este rău şi ar trebui să fie pedepsit, dar tu spui că 
este o persoană bună şi a făcut lucruri bune, nu cumva cuvintele tale sunt 
complet opuse şi contrare cuvintelor lui Dumnezeu? Asta se întâmplă când 
oamenii nu înțeleg adevărul şi nu au discernământ. Unii cred în Dumnezeu 
de mulți ani, dar nu înţeleg adevărul. Nu sunt meticuloși în nicio chestiune 
şi există multe lucruri pe care nu le pot vedea clar. Sunt uşor induşi în 
eroare de conducători falși şi antihriști; orice situație apare, atât timp cât 
există un om rău care provoacă o tulburare, ei se zăpăcesc şi, fără să-şi dea 
seama, vorbesc aşa cum ar face-o omul rău. Doar atunci când omul rău este 
expus şi dezvăluit, ei își vin în fire. Astfel de oameni trăiesc adesea într-o 
stare mentală de inconştiență, iar esenţa lor este aceea a unei persoane 
confuze. Astfel de oameni nu au deloc calibru; nu numai că nu înţeleg 
adevărul, dar pot fi induși în eroare în orice moment, aşa că nu au cum să 
pătrundă în adevărurile-realități. Fiecare biserică are câțiva astfel de oameni 
— când un conducător fals lucrează, ei îl urmează; când un antihrist îi induce 
în eroare pe oameni, ei îl urmează. Pe scurt, ei vor urma conducătorul 
oricine ar fi el; sunt ca o femeie care-şi urmează soţul în tot ceea ce face. În 
cazul în care conducătorul este o persoană bună, atunci vor urma o persoană 
bună; în cazul în care conducătorul este o persoană rea, atunci vor urma o 
persoană rea. Nu au opinii sau puncte de vedere proprii. Prin urmare, să nu 
te aştepţi ca o astfel de persoană să fie capabilă să înţeleagă adevărul sau să 
pătrundă în realitate. Deja este bine că poate să muncească puţin. Duhul 
Sfânt lucrează în oamenii care iubesc adevărul. Oamenii care iubesc 
adevărul sunt cu toții oameni de calibru, care sunt cel puţin capabili să 


înțeleagă cuvintele lui Dumnezeu, predicile și părtăşiile casei lui 


Dumnezeu. Oricât de multe erezii şi falsități diseminează şi răspândește 
lumea religioasă şi indiferent în ce fel forțele rele ale antihriștilor hulesc, 
condamnă şi persecută biserica, oamenii care iubesc adevărul au în 
continuare convingerea despre cuvintele lui Dumnezeu că sunt adevărul și 
cred că predicile, părtășia şi mărturia bazată pe experienţă, din casa lui 
Dumnezeu, sunt în conformitate cu adevărul și sunt mărturii reale. Asta 
înseamnă să ai abilitate de înţelegere. Dacă realizezi că toate cuvintele pe 
care le rosteşte Dumnezeu sunt adevărul şi viețile-realități pe care oamenii 
ar trebui să le aibă, această realizare dovedeşte că deja înţelegi o parte a 
adevărului. Dacă înţelegi că toate adevărurile pe care le exprimă Dumnezeu 
sunt lucruri pozitive și sunt adevăruri-realități şi eşti sigur că aşa stau 
lucrurile şi recunoșşti sută la sută că așa stau lucrurile, atunci înţelegi 
lucrarea lui Dumnezeu. Nu este uşor să înţelegi adevărul; este un lucru pe 
care doar oamenii luminaţi de Duhul Sfânt îl pot realiza. Cei care înțeleg 
realmente adevărul deja recunosc în adâncul inimilor lor că tot ce a făcut 
Dumnezeu este pozitiv, că totul e adevăr și că totul este atât de valoros 
pentru omenire. Oamenii care înţeleg realmente adevărul pot vedea clar că 
tot ce face parte din lumea non-credincioșşilor este negativ şi se opune 
adevărului. Oricât de bine ar suna teoriile lor, acestea îi induc în eroare și-i 
rănesc pe oameni. Tot ce face Dumnezeu este pozitiv, este adevăr şi este 
mântuire pentru oameni. Tot ce fac Satana şi diavolii este negativ, eronat și 
absurd şi-i induce în eroare și-i răneşte pe oameni; este exact opusul a ceea 
ce face Dumnezeu. Dacă acest lucru îți este complet clar, atunci ai 
discernământ. Dacă, de asemenea, eşti capabil să urmăreşti adevărul, să 
accepţi judecata şi mustrarea cuvintelor lui Dumnezeu, să te înţelegi pe tine 
însuţi prin cuvintele lui Dumnezeu și să te evaluezi pe baza lor, să-ţi vezi 
corupția aşa cum este ea cu adevărat, să înlături firile corupte pe care le 


dezvălui în toate circumstanţele pe care Dumnezeu le creează pentru tine şi, 


în cele din urmă, eşti capabil nu doar să te înţelegi pe tine însuţi, ci şi să ai 
discernământ faţă de ceilalți şi poţi discerne între cine crede cu adevărat în 
Dumnezeu, cine este neîncrezător, cine este conducător fals, cine este 
antihrist şi cine-i induce în eroare pe oameni — dacă eşti capabil să evaluezi 
ŞI să discerni clar aceste lucruri — înseamnă că înţelegi adevărul şi ai o parte 
din realitate. Să spunem, de exemplu, că rudele sau părinții tăi sunt 
credincioși în Dumnezeu și, din cauza faptelor rele, a tulburărilor create sau 
a neacceptării adevărului, ei sunt îndepărtați. Totuşi, tu nu ai discernământ 
în ceea ce-i priveşte, nu știi de ce au fost îndepărtați, eşti deosebit de 
supărat şi te plângi mereu că nu are iubire casa lui Dumnezeu şi că nu este 
corectă față de oameni. Ar trebui să te rogi lui Dumnezeu și să cauţi 
adevărul, apoi să evaluezi exact, pe baza cuvintelor lui Dumnezeu, ce fel de 
oameni sunt aceste rude. Dacă realmente înţelegi adevărul, vei fi capabil să- 
i defineşti cu precizie şi, vei vedea că tot ce face Dumnezeu este corect şi că 
este un Dumnezeu drept. Atunci, nu vei avea nicio nemulțumire, vei fi 
capabil să te supui rânduielilor lui Dumnezeu și nu vei încerca să-ți aperi 
rudele sau părinții. Aici, ideea nu este să rupi legăturile de rudenie, ci doar 
să defineşti ce fel de oameni sunt şi să procedezi astfel încât să ai 
discernământ în ceea ce-i priveşte şi să afli motivul pentru care au fost 
eliminaţi. Dacă aceste lucruri sunt cu adevărat clare în inima ta şi punctele 
tale de vedere sunt corecte și în conformitate cu adevărul, atunci vei putea 
sta de aceeaşi parte cu Dumnezeu, iar punctele tale de vedere asupra 
chestiunii vor fi pe deplin compatibile cu cuvintele lui Dumnezeu. Dacă nu 
eşti capabil să accepţi adevărul şi să priveşti oamenii conform cuvintelor lui 
Dumnezeu şi eşti încă de partea relațiilor şi perspectivelor trupești când îi 
priveşti pe oameni, atunci nu vei fi niciodată capabil să te lepezi de această 
relație trupească şi îi vei trata în continuare pe acești oameni ca pe rudele 


tale, mai apropiați chiar decât frații şi surorile tale din biserică, situaţie în 


care va exista o contradicţie între cuvintele lui Dumnezeu şi punctele tale de 
vedere în ceea ce priveşte familia ta în această chestiune — chiar un conflict 
ŞI, în astfel de circumstanțe, ți-ar fi imposibil să stai de partea lui Dumnezeu 
ŞI ai avea noțiuni și neînţelegeri cu privire la Dumnezeu. Prin urmare, dacă 
oamenii vor să ajungă să fie compatibili cu Dumnezeu, în primul rând, 
viziunile lor asupra lucrurilor trebuie să fie conforme cuvintelor lui 
Dumnezeu; ei trebuie să fie capabili să privească oamenii şi lucrurile pe 
baza cuvintelor lui Dumnezeu, să accepte că aceste cuvinte ale lui 
Dumnezeu sunt adevărul şi să poată lăsa deoparte noțiunile tradiționale ale 
omului. Indiferent de persoana sau problema cu care te confrunţi, trebuie să 
poți menţine aceleaşi perspective şi viziuni ca Dumnezeu, iar acestea 
trebuie să fie în armonie cu adevărul. Astfel, perspectivele tale și felul în 
care îi abordezi pe oameni nu vor fi ostile față de Dumnezeu, iar tu vei 
putea să I te supui şi să fii compatibil cu El. Astfel de oameni nu s-ar mai 
putea împotrivi vreodată lui Dumnezeu; ei sunt exact oamenii pe care 


Dumnezeu Işi doreşte să-i câştige. 


Primul pas în pătrunderea în adevărurile-realități este să reflectezi 
asupra ta conform cuvintelor lui Dumnezeu şi să-ți evaluezi toate stările 
diverse pe baza cuvintelor Lui. Dacă vrei să pătrunzi mai profund, trebuie 
să-ţi diseci şi să-ți înţelegi mai profund firea coruptă. Ce ar trebui să faci 
după ce o înţelegi? Ar trebui să găseşti o cale de a practica şi a pătrunde și 
să te gândești bine la felul în care să practici adevărul şi să te eliberezi de 
firea ta coruptă; aceasta este calea corectă. Unii oameni devin negativi după 
ce dobândesc o înţelegere de sine; plâng şi suspină că au fost eliminaţi și că 
sunt făcători de servicii și contraste şi nu vor nici măcar să-şi îndeplinească 
îndatoririle. Ce fel de oameni sunt aceștia? Aceştia sunt oameni absurzi şi 
teatrali. Deci, care este cea mai bună cale de a îndrepta lucrurile? Ei ar 


trebui cel puţin să nu plângă și să nu facă tărăboi şi, mai mult decât atât, nu 


ar trebui să renunțe sau să-L învinuiască pe Dumnezeu. Cele mai 
importante lucruri pe care ar trebui să le facă sunt să caute adevărul şi să 
ajungă să înţeleagă care este, de fapt, intenția lui Dumnezeu, care este cel 
mai raţional mod de a acționa şi ce cale ar trebui să aleagă; acestea sunt cele 
mai importante lucruri. Oamenii îşi pierd cel mai uşor raţiunea atunci când 
sunt tot timpul controlați de intenția de a fi binecuvântaţi. Oamenii cărora le 
lipseşte rațiunea sunt cei mai jalnici, dar aceia care, în toate lucrurile, aleg 
să se supună lui Dumnezeu și caută doar să-L mulțumească, sunt cei care au 
cea mai multă rațiune şi cea mai mare conștiință. Când un om este expus de 
Dumnezeu, cum ar trebui să trateze acest lucru şi ce alegere ar trebui să 
facă? Trebuie să caute adevărul şi nu ar trebui, sub nicio formă, să devină 
confuz. Este bine să experimentezi judecata şi mustrarea lui Dumnezeu și 
să-ți vezi corupția aşa cum este cu adevărat, deci de ce eşti negativ? 
Dumnezeu te expune ca să poți câştiga înțelegere de sine și ca să te 
mântuiască. De fapt, firea coruptă pe care o dezvălui provine din natura ta. 
Nu este vorba că Dumnezeu vrea să te expună, dar dacă nu te expune, oare 
nu tot o vei dezvălui? Înainte să crezi în Dumnezeu, El încă nu te expusese, 
aşadar tot ce trăiai nu era oare o fire coruptă satanică? Eşti un om care 
trăieşte după o fire satanică. Aceste lucruri nu ar trebui să te şocheze. Când 
dezvălui puţină corupție, asta te sperie de moarte şi crezi că totul s-a 
terminat pentru tine, că Dumnezeu nu te vrea şi că tot ce ai făcut este în 
zadar. Nu reacționa exagerat. Dumnezeu mântuieşte oameni corupți, nu 
roboți. La cine Mă refer când spun „oameni corupți”? La oamenii care 
dezvăluie o fire coruptă satanică, sunt aroganţi și neprihăniți de sine, nu 
acceptă adevărul, sunt capabili să se împotrivească și să se răzvrătească 
împotriva lui Dumnezeu şi să-l devină potrivnici şi care sunt capabili să 
meargă pe urmele lui Pavel. Astfel de oameni mântuieşte Dumnezeu. Dacă 


vrei să accepți mântuirea lui Dumnezeu şi să obţii mântuirea, trebuie să 


înfrunți firea coruptă care există în inima ta, să înfrunți firea coruptă pe care 
o dezvălui în fiecare zi şi, zilnic, trebuie să cauţi adevărul şi să te 
autoanalizezi, să te evaluezi pe baza cuvintelor lui Dumnezeu, să practici 
discernământul şi disecarea firii corupte pe care o dezvălui și să te lupti cu 
ea. Unii oameni se luptă cu ea de mai multe ori, dar sunt învinşi și spun: 
„De ce dezvălui tot timpul aroganță? De ce alţi oameni nu fac asta?” De 
fapt, fiecare dezvăluie aroganță. Când o dezvăluie alți oameni, tu nu știi, dar 
ei ştiu. Sau s-ar putea ca ei înşişi să nu ştie că fac asta, dar Dumnezeu ştie. 
De asemenea, există o altă problemă de care oamenii trebuie să-și 
amintească: Dumnezeu îndreaptă firile corupte ale oamenilor; El nu 
îndreaptă modul în care ei fac lucrurile. Dumnezeu nu urăște intenția de 
moment pe care o ai în timp ce faci ceva sau un anumit mod de a face 
lucrurile sau dacă, ocazional, eşti leneș sau nu plătești un preţ; nu acestea 
sunt lucrurile pe care Dumnezeu le urăște. Ceea ce urăște El este firea ta 
coruptă. Oricând simți că dezvălui o fire coruptă, ar trebui să devii singur 
conştient de ea, înainte să te disciplineze Dumnezeu. Nu ar trebui să 
ghiceşti dacă Dumnezeu te urăşte sau dacă te-a eliminat; ar trebui să fii 
conştient de problema ta, apoi să cauţi cum ar trebui să te căieşti și ce mod 
de a practica adevărul va aduce schimbări. Aceasta este o manifestare a 
rațiunii normale. Primul lucru de care trebuie să devii conștient este: 
„Aceste cuvinte ale mele nu sunt raţionale şi dezvăluie aroganță. Nu sunt 
capabil să fac această sarcină, totuşi mă laud şi spun că pot, deci nu sunt 
doar vorbe mari? Vorbele mari şi lauda arată că am o fire arogantă.” 
Dumnezeu nu te condamnă pentru vorbele mari, dar înseamnă asta că poți 
pur şi simplu să renunți la ele? Nu, nu poţi renunţa la ele. Trebuie să le 
diseci şi să spui: „De ce mă pricep atât de bine la a mă lăuda şi a spune 
vorbe mari? De ce mă laud cu lucruri pe care nu le pot face sau lucruri 


despre care nici măcar nu ştiu dacă le pot face? De ce am acest cusur?” 


Acesta nu este un cusur. Un cusur este un prost obicei de suprafaţă. Vorbele 
mari sunt unul dintre modurile în care se dezvăluie o fire arogantă; firea ta 
satanică este cea care te îndrumă să trăieşti într-o astfel de stare — eşti 
îndrumat pe deplin de firea ta. Dacă o poţi suprima şi poţi să nu dezvălui o 
fire arogantă, oare asta înseamnă că nu mai ai o fire arogantă? Înseamnă că 
a fost îndreptată? Categoric nu este atât de simplu. Doar dacă schimbi felul 
în care faci ceva, respecţi regulile şi eşti bine-crescut la exterior, nu ești 
încrezut şi ai maniere cultivate, asta nu înseamnă că nu eşti arogant. 
Acestea sunt doar măşti şi adaugă noi probleme pe lângă aroganță, iar 
rezultatul este şi mai supărător. Dacă vrei să-ți îndrepți aroganţa şi fiecare 
fel de fire coruptă, trebuie să cauţi adevărul pentru a le îndrepta, când îți 
îndeplineşti îndatoririle. Acesta este modul corect. De exemplu, să 
presupunem că liderul stabileşte să îndeplinești o anumită datorie şi, după 
ce asculți, spui cu trufie: „Am mai făcut astfel de datorii. Va fi floare la 
ureche!” Însă imediat după aceea, îţi dai seama că ai dezvăluit aroganță şi 
că acest mod de gândire a fost greşit şi te rogi repede şi-ţi adaptezi gândirea, 
spunând: „O, Dumnezeule! Iarăşi am dezvăluit aroganță. Te rog să mă 
emondezi; sunt dispus să-mi îndeplinesc bine datoria.” Acesta este primul 
lucru pe care ar trebui să-l faci. Atunci, cum ar trebui să-ți tratezi datoria? 
Te gândeşti: „Fac asta pentru Dumnezeu și o fac în prezenţa Lui, așa că 
trebuie să gestionez lucrurile cu atenţie. Nu pot s-o dau în bară. Dacă o fac, 


1? 


va fi o mare ruşine!” Apoi cugeţi cu atenție la asta şi te gândești: „Nu, nu-i 
corect. De ce ar trebui să-mi fie frică să nu mă fac de ruşine?” Nici starea 
aceasta nu este corectă; ai început să te îndepărtezi de la cale. Cum ar trebui 
să îndrepți acest lucru? Care direcție este corectă? Iarăşi, asta are legătură 
cu practicarea adevărului pentru a rezolva probleme. Ar trebui să te 
gândeşti: „Nu mi-e teamă să mă fac de râs. Cheia este că nu ar trebui să fiu 


dăunător pentru lucrarea bisericii”, iar starea ta se va fi schimbat. Dacă însă 


apoi te gândești: „Dacă sunt dăunător pentru lucrarea bisericii şi sunt 
emondat? Îmi voi pierde toată mândria”, starea ta va fi iar incorectă. Cum 
se poate rezolva acest lucru? În inima ta, trebuie să te gândești: „Nu dau 
niciodată importanţă datoriei mele, sunt leneş când e vorba s-o fac şi sunt 
foarte arogant. Merit să fiu emondat. Trebuie să mă rog lui Dumnezeu și să- 
L las să lucreze. Sunt o persoană greu de înțeles, dar Dumnezeu este 
atotputernic şi nimic nu este imposibil pentru El, aşa că mă voi baza pe 
Dumnezeu.” Așa este corect; aceasta este calea corectă de practică. 
Dumnezeu ţi-a oferit anumite talente și ţi-a permis să dobândești unele 
cunoştinţe, dar dobândirea acestor cunoștințe nu înseamnă neapărat că îţi 
poți îndeplini bine datoria. Nu așa stau lucrurile? (Ba da.) Cum ajunge un 
om la această concluzie? (Prin experienţă.) Aceasta experienţă te-a învăţat o 
lecţie și ţi-a oferit înţelegere, şi anume că lucrurile pe care Dumnezeu le dă 
oamenilor nu sunt ceva ce ei au în mod inerent și nici nu sunt capitalul lor; 
Dumnezeu le poate lua în orice moment ceea ce le-a dat. Când Dumnezeu 
vrea să te expună, oricât de talentat ai fi la ceva, vei uita lucrul acela şi nu 
vei fi capabil să-l foloseşti — nu vei fi nimic. Dacă, în acel moment, te rogi: 
„Dumnezeu, nu sunt nimic. Am această abilitate numai pentru că Tu mi-ai 
dat-o. Te implor să-mi dai putere! Te rog să mă binecuvântezi și să mă 
îndrumi, ca să nu fiu dăunător pentru lucrarea Ta.” Este acesta modul corect 
de a te ruga? (Nu, nu este.) Ce schimbări ar trebui să faci în acest punct? 
Spui: „O, Dumnezeule! Sunt dispus să mă supun rânduielilor Tale. Nu pot 
crede mereu că am dreptate. Deşi ştiu anumite lucruri despre acest domeniu 
al lucrării şi am anumite competenţe în acest domeniu, asta nu înseamnă 
neapărat că pot face bine sarcina. Întrucât firea mea coruptă este o 
tulburare, îmi este dat să fac lucrurile într-un mod nepăsător și neglijent şi 
nu-mi iau datoria în serios. Sunt incapabil să mă controlez și nu pot să mă 


stăpânesc. Te implor să mă protejezi şi să mă îndrumi. Sunt dispus să mă 


supun Ţie, să fac tot ce-mi stă în putinţă şi să-Ţi ofer gloria.” Dacă îţi faci 
bine datoria şi acorzi optzeci la sută din merit lui Dumnezeu şi douăzeci la 
sută ţie, este un lucru potrivit? (Nu, nu este.) Nu este rațional să împarți 
lucrurile în felul acesta. Dacă Dumnezeu nu ar lucra, ţi-ai putea face bine 
datoria? Sigur că nu, pentru că nu numai că-ți lipseşte adevărul, dar ai şi o 
fire coruptă. Indiferent ce fel de stare coruptă există în inimile oamenilor, ei 
trebuie să se autoanalizeze mereu și să caute adevărul ca s-o îndrepte. Odată 


ce firea lor coruptă a fost curățită, starea lor va fi normală. 


Uneori, în inima unui om, va apărea un gând sau o idee greșită, iar asta 
îi tulbură inima. Se împotmolește în starea aceea şi, o zi sau două, este 
incapabil să iasă din ea. Ce ar trebui să facă un om într-un astfel de 
moment? Ar trebui să cauţi adevărul ca să remediezi situația. Mai întâi, ar 
trebui să înţelegi clar cum a apărut gândul sau ideea greşită, cum a pus 
stăpânire pe tine, te-a făcut negativ şi deprimat şi te-a determinat să 
dezvălui tot felul de răzvrătiri şi obiceiuri hidoase. Apoi, când îţi dai seama 
că aceste lucruri au fost dictate de firea ta coruptă şi că Dumnezeu o detestă, 
ar trebui să te linişteşti înaintea Lui şi să te rogi: „Dumnezeule, 
disciplinează-mă şi permite-mi să învăţ lecţiile de care am nevoie. Nu mi-e 
frică să fiu expus şi nici să mă fac de ruşine sau să fiu umilit. Mă tem doar 
ca acțiunile mele să nu-Ţi încalce decretele administrative şi să Te 
nemulțumească.” Aceasta este calea corectă, dar ai statura potrivită pentru a 
o parcurge? (Nu.) Dacă nu ai statura potrivită, înseamnă că nu te poţi ruga 
în direcția aceasta? De vreme ce este calea corectă, ar trebui să te rogi în 
direcția asta. În prezent, statura oamenilor este mică, ei trebuie să vină 
frecvent înaintea lui Dumnezeu, să se bazeze pe El şi să-L lase să-i 
protejeze şi să-i disciplineze mai mult. Când statura lor crește şi pot să ducă 
o povară şi să facă mai multe sarcini, Dumnezeu nu va mai trebui să-Şi facă 


atât de multe griji şi nu va trebui să-i protejeze, să-i disciplineze, să-i pună 


la încercare sau să-i supravegheze constant. Aceasta este o chestiune a 
inimii, iar Dumnezeu Se uită la inimile oamenilor. Lui Dumnezeu nu Îi pasă 
cât de bine-crescut sau ascultător eşti în aparenţă; El Se uită la atitudinea ta. 
Poate că nu spui nimic toată ziua, dar ce atitudine ai în inima ta? „Mi s-a dat 
această datorie, deci am responsabilitatea de a o face bine, dar am obiceiul 
de a fi neînfrânat şi fac mereu cum îmi place. Știu că am această problemă, 
dar nu mă pot controla. Sunt dispus ca Dumnezeu să-mi orchestreze mediul 
şi să înlăture oamenii, evenimentele şi lucrurile care mă înconjoară şi ar 
putea să mă tulbure, să afecteze modul în care îmi îndeplinesc datoria sau 
cel în care practic adevărul, astfel încât să nu cad în ispită, să pot accepta 
încercările lui Dumnezeu și disciplinarea de la El.” Trebuie să ai o inimă 
dispusă să se supună. Când aceste gânduri se află în inima ta, cum să nu le 
vadă Dumnezeu? Cum să nu le dea nicio atenție? Așadar, Dumnezeu 
acționează. Uneori, când te rogi în felul acesta o dată sau de două ori, 
Dumnezeu nu-ți dă atenție. Când pune la încercare lucrarea şi sinceritatea 
unui om, El nu va spune nimic, dar asta nu înseamnă că lucrurile pe care le- 
ai făcut sunt greşite. Sub nicio formă nu ar trebui să-L testezi pe Dumnezeu. 
Dacă Îl testezi mereu şi spui: „Este corect să fac asta? Ai văzut, 
Dumnezeule?”, atunci vei avea necazuri. Aceasta este o stare incorectă. 
Concentrează-te numai să acţionezi. Indiferent dacă Dumnezeu te 
disciplinează, te îndrumă, te pune la încercare sau te ghidează, nu da atenție 
acestor lucruri. Concentrează-te numai să faci eforturi pentru adevărul pe 
care îl înţelegi și ca să acționezi conform intentiilor lui Dumnezeu. E 
suficient. În ceea ce priveşte rezultatul, de multe ori nu este 
responsabilitatea ta. Pentru ce ar trebui să-ţi asumi responsabilitatea? Pentru 
datoria pe care ar trebui s-o îndeplineşti, pentru a petrece timpul și a plăti 
prețul necesar. Este suficient. Orice priveşte adevărul trebuie să fie 


examinat şi trebuie să depui eforturi ca să-l înţelegi. Cel mai important 


lucru este ca oamenii să meargă pe calea potrivită. Asta este suficient. Asta 
ar trebui să facă oamenii. Cât despre nivelul pe care îl are statura ta, prin ce 
încercări ar trebui să treci, ce disciplinare ar trebui să experimentezi, ce 
situaţii ar trebui să experimentezi şi cum Dumnezeu deţine suveranitatea, nu 
este nevoie să dai atenţie acestor lucruri. Dumnezeu va face asta. Spui: „Am 
o statură mică. Nu mă face să trec prin încercări, Dumnezeule, mi-e frică!” 
Ar face Dumnezeu asta? (Nu.) Nu este nevoie să-ți faci griji. Spui: „Am o 
statură foarte mare şi o credință amplă. Dumnezeule, de ce nu mă pui să 
trec prin câteva încercări? Pune-mă la încercare aşa cum ai făcut cu lov şi ia 
tot ce am!” Dumnezeu nu ar face asta. Nu-ţi cunoşti propria statură, dar 
Dumnezeu ştie bine şi foarte clar; El poate vedea inima fiecărei persoane. 
Pot oamenii să vadă inima lui Dumnezeu? (Nu, nu pot.) Oamenii nu pot să 
vadă inima lui Dumnezeu, deci cum ÎI înţeleg şi cum cooperează cu El? 
(Prin cuvintele Lui.) Înţelegându-I cuvintele, îndeplinindu-și bine datoria şi 
rămânând fermi în locul lor ca oameni. Care este datoria oamenilor? Este 
lucrarea pe care ar trebui s-o facă oamenii şi pe care sunt capabili să o facă. 
Acestea sunt sarcinile pe care ţi le-a dat Dumnezeu. Ce includ sarcinile care 
ti-au fost date? Domeniul lucrării pe care îl cunoşti, acele sarcini pe care ţi 
le dă biserica, acele sarcini pe care ar trebui să le faci şi acele sarcini pe care 
eşti capabil să le faci. Asta pe de o parte. Pe de altă parte, are legătură cu 
chestiunea pătrunderii în viață. Trebuie să fii capabil să practici adevărul şi 
să asculți de Dumnezeu. Concentrează-te doar asupra practicării adevărului 
şi a pătrunderii în el. Nu da atenţie felului în care alţii evaluează cum te 
vede Dumnezeu. Nu trebuie să dai atenţie acestor lucruri şi nici nu este 
necesar să le dai atenţie — acestea nu sunt lucrurile cu care ar trebui să te 
deranjezi. Oamenii nu au niciun cuvânt de spus în ceea ce privește norocul 
lor, ghinionul, longevitatea, toate lucrurile pe care le experimentează în 


timpul vieţii lor, şansa sau viaţa lor; nimeni nu poate schimba aceste lucruri. 


Asta trebuie să-ţi fie clar. Dumnezeu este suveran asupra acestor lucruri. În 
mod categoric, oamenii trebuie să recunoască și să înțeleagă clar aceste 
lucruri în inimile lor. Să nu te preocupe nimic în numele lui Dumnezeu; nu 
încerca să decizi ce vrea Dumnezeu să facă. Concentrează-te doar să te 
ocupi eficient de ceea ce ar trebui să faci, de lucrurile în care ar trebui să 
pătrunzi și de calea pe care ar trebui să fii. Este suficient. Cât despre 
destinația ta viitoare, ai vreun cuvânt de spus în legătură cu ea? (Nu.) 
Atunci cum poţi rezolva această problemă? Pe de o parte, făcând bine tot ce 
ar trebui să faci în fiecare zi şi îndeplinindu-ți datoria ca persoană. Aceasta 
este însărcinarea pe care Dumnezeu o dă fiecăruia. Ai venit în această lume, 
iar Dumnezeu te-a condus tot timpul — indiferent dacă ţi-a dat diverse feluri 
de daruri sau te-a crescut şi ţi-a dat un talent sau o abilitate, asta arată că 
Dumnezeu ţi-a dat însărcinări. Este evident ce însărcinare ţi-a dat 
Dumnezeu şi nu este nevoie ca El să-ţi spună direct. De exemplu, dacă știi 
engleză, atunci cu siguranță Dumnezeu are cerințe pentru tine în acest 
domeniu. Aceasta este datoria ta. Nu este nevoie ca Dumnezeu să strige din 
Ceruri și să-ți spună direct: „Datoria ta este traducerea şi, dacă n-o faci, te 
voi pedepsi.” Nu este nevoie să spună asta. Ţie îți este deja foarte clar, 
pentru că Dumnezeu ţi-a dat rațiune, procese de gândire și judecată 
normală, precum şi capacitatea de a înţelege această limbă. Este suficient. 
Ceea ce ţi-a dat Dumnezeu este ce îţi spune să faci, iar asta îţi este foarte 
clar în inima ta. De-a lungul procesului de îndeplinire a îndatoririlor tale și 
de-a lungul procesului de acceptare a însărcinării date de Dumnezeu, 
trebuie să accepți tot ce ţi-a făcut Dumnezeu, inclusiv îndrumarea pozitivă, 
udarea şi aprovizionarea pe care ţi-a oferit-o. De exemplu, mâncând și bând 
frecvent cuvintele lui Dumnezeu, ascultând predici, trăind viața 
bisericească, având părtăşie despre adevăr şi cooperând armonios cu ceilalți 


în timp ce-ţi îndeplineşti datoria. Pe de altă parte, prin pătrunderea 


individuală în viaţă — asta e cel mai important. Unii vor să ştie mereu dacă 
au viață și dacă sunt eficienți. Este în regulă să reflectezi asupra acestor 
lucruri pentru moment, dar nu te concentra asupra lor. E ca şi cum ai planta 
culturi în fiecare an — niciunul dintre fermieri nu spune cât de mare trebuie 
să fie recolta în acel an şi că, dacă nu obţine acest rezultat, va muri. Nu sunt 
atât de nesăbuiți. Toţi plantează seminţe când este sezonul pentru asta, apoi 
le udă, le pun îngrășământ şi au grijă de ele în mod firesc. Apoi, la timpul 
potrivit, vor avea o recoltă garantată. Trebuie să ai o astfel de credinţă; 
aceasta este credință adevărată în Dumnezeu. Nu mai fi atât de calculat cu 
Dumnezeu, spunând: „În ultimul timp, am depus puţin efort, oare 
Dumnezeu mă va recompensa?” Este inacceptabil să ceri mereu 
recompense, ca un funcționar care-şi cere salariul la sfârşitul lunii. Nu este 
acceptabil să ceri mereu salarii. Credința oamenilor este prea slabă şi ei nu 
au credinţă adevărată în Dumnezeu. Odată ce vezi clar cum calea de a-L 
urma pe Dumnezeu este calea către mântuire şi că este viaţa reală, că este 
calea corectă pe care oamenii ar trebui s-o urmeze și viaţa pe care ar trebui 
s-o aibă ființele create, concentrează-te doar să urmăreşti adevărul şi să 
cauţi să pătrunzi în realitate, să asculţi cuvintele lui Dumnezeu și să mergi și 
să acționezi în direcția pe care ţi-o arată Dumnezeu. Asta este corect. Nu-L 
întreba mereu pe Dumnezeu: „Dumnezeule, cât mai durează până Te voi fi 
urmat până la capătul drumului? Când voi fi mântuit? Când voi fi 
recompensat şi când voi primi o cunună? Când va sosi ziua lui Dumnezeu?” 
Toate acestea sunt stări pe care le au oamenii, dar oare asta le face corecte? 
(Nu.) Unii spun: „Legea nu poate fi aplicată când toți sunt infractori”, dar 
aceasta zicală este o aberaţie, nu se susţine şi nu este în conformitate cu 
adevărul. Faptul că toată lumea are aceste stări dovedește că toată lumea are 
o fire coruptă, aşa că toți trebuie să remedieze această problemă și să 


depăşească acest obstacol. Trebuie să te examinezi mereu în inima ta, să nu 


te concentrezi niciodată să vezi cum se descurcă alții şi, în timp ce te 
examinezi, trebuie să îndrepţi orice stare coruptă ai. Minţile oamenilor sunt 
dinamice şi gândesc mereu activ — la un moment dat înclină spre stânga, iar 
în altul spre dreapta; modul lor de gândire este întotdeauna un pic deplasat. 
Nu merg pe calea corectă. Insistă să-i urmeze pe alţii şi să urmeze tendinţele 
ticăloase din lume şi să meargă pe calea greşită. Aceasta este natura-esenţa 
oamenilor şi nu ar putea s-o controleze nici dacă ar vrea. Dacă nu poţi s-o 
controlezi, atunci nu o controla. Când apare o intenție sau o părere greșită, 
îndreapt-o. În felul acesta, corupţia pe care o dezvălui se va diminua treptat. 
Aşadar, cum poţi îndrepta acest lucru? Rugându-te şi câştigând constant 
înţelegere și schimbând lucrurile. Uneori, indiferent cum încerci să schimbi 
lucrurile, acele lucruri vor ieşi la suprafață, aşa că nu le da atenţie şi pur şi 
simplu fă ce ar trebui să faci. Aceasta este cea mai uşoară metodă. Așadar, 
ce trebuie să facă oamenii? Să-şi îndeplinească bine datoria şi să-şi vadă de 
ea. Nu poţi respinge însărcinarea pe care ţi-a dat-o Dumnezeu; trebuie să o 
îndeplineşti bine. În afară de asta, în ceea ce priveşte intrarea individuală în 
viață, trebuie să faci tot ce-ţi stă în putință ca să cauţi adevărul în timp ce-ţi 
faci datoria și să munceşti din greu ca să ajungi la orice nivel al pătrunderii 
poți. Dacă, în cele din urmă, vei fi suficient de bun, asta va decide 
Dumnezeu. Sentimentele şi verdictele oamenilor nu sunt de niciun folos. 
Oamenii nu-şi pot decide propria soartă şi nu sunt capabili să-şi evalueze 
comportamentul sau să-și stabilească finalul. Numai Dumnezeu poate 
evalua și stabili aceste lucruri. Trebuie să ai încredere că Dumnezeu este 
drept. Ca să împrumut cuvintele non-credincioşilor, trebuie să îndrăznești să 
acționezi, să fii răspunzător pentru acţiunile tale, să înfrunți faptele şi să fii 
capabil să-ți asumi responsabilitatea. Oamenii care au conştiinţă şi rațiune 


ar trebui să-şi îndeplinească bine datoria şi să-şi asume responsabilitatea. 


Este esențial ca oamenii să se autoexamineze frecvent şi este esențial 
ca ei să accepte scrutarea lui Dumnezeu. De asemenea, este crucial ca ei să 
caute adevărul, să-și schimbe stările şi părerile și să scape de ele atunci 
când se autoexaminează şi descoperă că au stări sau păreri incorecte. În 
felul acesta, fără să-ţi dai seama, vei experimenta din ce în ce mai puţine 
stări incorecte şi vei avea din ce în ce mai mult discernământ în ceea ce le 
priveşte. După ce-ţi schimbi stările incorecte, lucrurile pozitive din tine vor 
fi mai numeroase, iar tu îți vei îndeplini datoria cu o puritate din ce în ce 
mai mare. Deşi, în aparenţă, felul în care vorbeşti şi personalitatea ta vor fi 
la fel ca înainte, viaţa-fire personală se va fi schimbat. În ce feluri va fi 
vizibil acest lucru? Vei fi capabil să urmezi adevărurile-principii când faci 
ceva și îți îndeplineşti datoria şi vei fi capabil să-ţi asumi responsabilitatea 
în aceste lucruri; când îi vei vedea pe ceilalți făcând lucruri într-o manieră 
superficială, te vei mânia şi când vei vedea fenomene rele, precum și 
practici pasive, negative, nepotrivite şi ticăloase, care dezvăluie firi corupte, 
le vei detesta. Cu cât te vei uita mai mult la aceste lucruri, cu atât mai mult 
dezgust vei simți şi vei avea tot mai mult discernământ faţă de ele. Când vei 
vedea anumiţi oameni care cred în Dumnezeu de foarte mult timp şi care 
vorbesc foarte clar despre cuvinte şi doctrine, dar nu fac nicio lucrare reală 
şi sunt lipsiţi de principii, te vei mânia foarte tare și vei detesta acest lucru. 
Mai ales când vei vedea conducători și lucrători care nu fac lucrare reală, 
care vorbesc mereu despre cuvinte şi doctrine şi care cred în Dumnezeu de 
ani buni, dar nu s-au schimbat, vei avea discernământ faţă de ei, vei fi 
capabil să-i expui şi să-i raportezi şi vei avea un simţ al dreptății. Nu numai 
că te vei uri pe tine însuţi, dar vei uri şi aceste lucruri ticăloase şi nedrepte, 
când apar. Asta va dovedi că a existat o schimbare înlăuntrul tău. Vei fi 
capabil să priveşti problemele şi să tratezi oamenii, evenimentele şi 


lucrurile din jurul tău din perspectiva adevărului, din perspectiva lui 


Dumnezeu şi a lucrurilor pozitive — asta va arăta că s-a petrecut o schimbare 
în tine. Aşadar, vei mai avea nevoie ca Dumnezeu să te evalueze? Nu — vei 
fi capabil să simţi singur acest lucru. De exemplu, înainte, dacă vedeai pe 
cineva făcând lucrurile într-o manieră superficială, te gândea: „Este 
normal. Şi eu sunt la fel. Dacă el nu ar fi făcut lucrurile în felul acela, atunci 
ar fi părut că eu le-am făcut într-o manieră superficială.” Toată lumea făcea 
lucrurile într-o manieră superficială, așa că ai considerat că tu te descurcai 
destul de bine. În acel moment, nu vei mai gândi astfel. Te vei gândi: „Este 
inacceptabil să faci lucrurile într-o manieră superficială. Lucrarea casei lui 
Dumnezeu este importantă. A fost o răzvrătire destul de mare că am făcut 
lucrurile într-o manieră superficială — de ce sunteți aşa cum am fost eu și 
faceţi şi voi lucrurile în felul acela?” Te vei gândi că, înainte, ai fost atât de 
ignorant şi imatur, că modul în care priveai lucrurile era atât de demn de 
dispreţ și ruşinos şi că nu aveai cum să Îi dai socoteală lui Dumnezeu, iar 
conştiinţa ta nu va putea trece peste asta. Faptul că vei fi capabil să ai 
asemenea gânduri şi sentimente va dovedi că adevărul şi cuvintele lui 
Dumnezeu au prins deja rădăcini şi au încolțit înlăuntrul tău. Perspectiva 
din care priveşti lucrurile și standardele după care le evaluezi se vor fi 
schimbat. Deja vei fi o persoană complet diferită de cea dinainte, când trăiai 
în cadrul firilor tale corupte. Deja te vei fi schimbat într-un mod real. V-aţi 
schimbat puțin acum? (Puţin.) Acum v-aţi schimbat puţin și, ocazional, 
când vedeţi oameni care fac lucrurile într-o manieră superficială, fără să 
vrea să practice adevărul şi răsfăţându-se mereu în confortul fizic, nu 
credeți că este un lucru bun. Totuşi, dacă ți s-ar cere să mergi să-i ajuţi şi să- 
1 sprijini, filosofiile satanice te-ar constrânge în continuare. Deşi descoperi 
această problemă în oameni, nu îndrăzneşti să spui nimic de teamă să nu-i 
jigneşti şi chiar te gândeşti: „Nimeni nu m-a ales drept lider de grup, aşa că 


nu este nevoie să-mi bag nasul unde nu-mi fierbe oala.” Când întâlneşti 


aceste lucruri nedrepte şi negative, eşti incapabil să stai de partea adevărului 
în discursul și acţiunile tale sau să-ţi asumi responsabilitatea; pur şi simplu 
te faci că nu vezi şi crezi că este un mod grozav de a te comporta, 
distanțându-te de controverse. Te vei gândi: „Dacă ceva nu merge bine, asta 
nu va avea nicio legătură cu mine. Scap ca prin urechile acului.” Dacă mai 
ai astfel de păreri, vei fi capabil să practici adevărul? Vei avea pătrundere în 
viață? Cu astfel de păreri în inima ta, eşti un neîncrezător și nu poţi accepta 
adevărul. De aceea, astfel de păreri nu pot rămâne necorectate. Dacă vrei să 
ai pătrundere în viață, pe de o parte, trebuie să fii capabil să te 
supraveghezi. Pe de altă parte, trebuie, în primul rând, să accepţi scrutarea 
lui Dumnezeu. Dacă observi că există reproşuri în inima ta, ar trebui să te 
autoanalizezi şi să-ţi dai seama de unde provin acestea. Dacă poţi simți că 
Dumnezeu te scrutează și crezi că Dumnezeu te scrutează, atunci ar trebui 
să Îi accepţi scrutarea. Doar dacă te vei simţi adesea plin de remușcări, 
neliniștit în inima ta și dator faţă de Dumnezeu pentru că ai fost în acele 
stări, vei avea motivaţia de a practica adevărul şi a pătrunde în el. Există 
nişte standarde și manifestări practice ale pătrunderii în adevărurile-realități. 
În ce măsură aţi pătruns în ele acum? (Când se întâmplă ceva, pot vedea că 
am multe neajunsuri, dar îmi petrec mult timp blocat în acea stare. Nu știu 
cum să adopt perspectiva adevărului, pentru a diseca sau a înțelege ce 
probleme am; nu am discernământ clar față de mine însumi; nu mă văd clar 
şi adesea nu pot să văd clar nici stările altor oameni.) Dacă nu te poţi vedea 
clar, atunci nu îi poți vedea clar pe ceilalți. Această afirmaţie este corectă. 
Când alţi oameni au o problemă, crezi că nu are nicio legătură cu tine, dar, 
de fapt, stările sunt consecvente şi aceleași. Dacă nu-ți poţi vedea clar 
propria stare, nu vei fi capabil să-ţi rezolvi problemele, cu atât mai puţin să 
le rezolvi pe ale altora. Odată ce ţi-ai rezolvat problemele, vei fi capabil să 


le vezi foarte clar pe ale celorlalți și să le rezolvi imediat. Dacă vrei să ai 


pătrundere în viaţă, trebuie să respecţi următoarele două lucruri: unul este 
că trebuie să-ți îndeplineşti bine datoria, iar celălalt este că, în timp ce-ţi 
îndeplineşti datoria, trebuie să te examinezi frecvent, să cauţi adevărul 
pentru a-ţi schimba diversele păreri, gânduri, atitudini, intenții şi stări 
incorecte şi să ieşi din orice fel de stare incorectă. Dacă ai tăria de a ieşi din 
ele, îl vei birui pe Satana şi te vei elibera de firile tale corupte. Atunci, te vei 
fi schimbat. Vei fi ieşit din stările tale pasive şi negative şi nu vei mai fi 
constrâns sau controlat de aceste stări. Acesta este în sine un pas înainte. 
Mai întâi, trebuie să rezolvați această problemă. Ce stări negative sau pasive 
aveţi? Unii se gândesc: „Pur şi simplu așa sunt eu. Nu pot să fac nimic 
pentru a-mi îndrepta firea arogantă. În orice caz, Dumnezeu ştie despre ea şi 
cred că m-a clasificat deja. Am încercat să mă schimb de foarte multe ori, 
dar sunt în continuare același. Pur și simplu acesta sunt eu.” Ai o părere 
proastă despre tine, dar aceasta este o stare negativă; este oarecum o 
mentalitate de a te abandona disperării. Nu ai căutat adevărul ca să rezolvi 
această problemă, deci de crezi că eşti lipsit de speranță? Oamenii trăiesc 
frecvent în astfel de stări; o dezvăluire de moment a corupției şi cred că au 
fost clasificați şi că acesta este felul de persoană care sunt. Aceasta este o 
stare negativă; ar trebui să fie schimbată și ar trebui să ieşi din ea. Ce alte 
stări negative sau pasive aveţi? (Trăiesc adesea într-o stare în care fac 
lucrurile bazându-mă pe darurile şi calibrulmeu şi îmi lipseşte intrarea în 
viaţă. Această stare este foarte gravă.) Când oamenii fac lucruri bazându-se 
pe darurile şi cahbrullor, le place mereu să concureze cu alții, gândindu-se: 
„Cum se face că tu poţi îndeplini această sarcină, dar eu nu pot? Trebuie să 
muncesc din greu şi să depun eforturi pentru această sarcină, să încerc să o 


p>> 


fac mai bine decât tine!” In asta a apărut natura ta diavolească. Ce ar trebui 
făcut în privința asta? Dacă, atunci când faci ceva, ai această motivaţie sau 


acest punct de plecare, nu-i da nicio atenție. Este o dezvăluire de moment 


sau un gând ignorant trecător. Nu acționa în conformitate cu el şi vei fi bine. 
Trebuie să faci lucrurile într-o manieră realistă și în modul în care ar trebui 
făcute. Dacă întâlneşti o dificultate, ia inițiativa de a te uita la modul în care 
au gestionat-o alți oameni. Dacă au gestionat-o bine, vorbeşte cu ei şi învaţă 
de la ei. În felul acesta, îţi vei schimba stările incorecte. Dacă ai acele 
gânduri şi dezvălui corupție în sinea ta, dar nu acționezi în felul acela, 
atunci firile tale corupte vor fi contracarate. Totuși, dacă ai acele gânduri și 
acționezi în felul acela, iar acţiunile tale sunt și mai grave decât gândurile 
tale, atunci vei avea necazuri şi o vei da în bară. Firile corupte ale 


oamenilor sunt lucrul pe care Dumnezeu îl urăşte cel mai mult. 


Abordarea lui Dumnezeu față de firile tale corupte nu este să te facă să 
le ascunzi, să le acoperi sau să le deghizezi. El îți permite mai degrabă să le 
dezvălui, expunându-te şi făcându-te să le cunoşti. Odată ce le cunoşti, asta- 
i tot? Nu. După ce le cunoşti și ştii că este greşit să faci lucrurile după firile 
tale corupte şi că este un drum fără ieşire, trebuie să vii înaintea lui 
Dumnezeu şi să te rogi Lui și să cauţi adevărul, pentru a-ţi înlătura firile 
corupte. Dumnezeu te va lumina şi-ţi va oferi o cale corectă de practică. 
Cuvintele lui Dumnezeu vorbesc despre ce ar trebui să facă oamenii, dar ei 
au firi corupte şi uneori nu vor să facă aşa cum spune Dumnezeu; vor să 
facă lucrurile în felul lor. Aşadar, ce face Dumnezeu? Îţi dă libertate şi-ţi 
permite să acționezi în felul acesta, pentru moment. Pe măsură ce continui 
să acționezi în felul acesta, te vei lovi de un zid şi vei simţi că ai dat-o în 
bară. Atunci te vei întoarce la Dumnezeu şi vei căuta ce trebuie să faci. 
Dumnezeu va spune: „În inima ta, Îmi înţelegi cerinţele. De ce nu asculti?” 
Iar tu vei spune: „Atunci disciplinează-mă, Dumnezeule!” Dumnezeu te va 
disciplina şi asta te va durea, așa că te vei gândi: „Dumnezeu nu mă iubește. 
Cum poate fi atât de crud cu mine? Este lipsit de inimă!” Dumnezeu va 


spune: „Bine, atunci nu voi mai face asta. Continuă să faci lucrurile aşa cum 


ti-ai propus”, iar tu te vei întoarce pe calea pe care erai înainte. Vei face 
lucruri, te vei lovi iar de un zid şi te vei gândi: „Ceva nu este corect în ceea 
ce fac. Trebuie să mă întorc şi să-mi mărturisesc păcatele. Îi sunt îndatorat 
lui Dumnezeu.” Te vei întoarce iarăși la Dumnezeu, te vei ruga şi vei căuta, 
vei înţelege că ceea ce spune Dumnezeu este corect și apoi vei face cum 
spune El, dar când vei face asta, te vei gândi: „Dacă fac asta, îmi va răni 
mândria. Poate că mai întâi voi avea grijă de mândria mea.” Apoi vei avea 
din nou necazuri și nu te vei ridica la nivelul potrivit. De-a lungul timpul, 
vei merge înainte şi înapoi, iar și iar, în felul acesta. Dacă oamenii pot să se 
autoanalizeze, să recunoască mereu abaterile din sinea lor, să reflecteze la 
firile lor corupte şi să le înțeleagă, iar apoi să caute adevărul ca să le 
înlăture, atunci, de-a lungul experienţei lor, şi statura le va creşte constant. 
Oamenii care au inimi, care sunt dispuşi să practice adevărul şi iubesc 
lucrurile pozitive vor experimenta treptat mai puţine piedici şi eşecuri, iar 
acele părți din ei care sunt supuse lui Dumnezeu și care iubesc adevărul se 
vor înmulți. De aceea Dumnezeu îţi permite să dai greş și să te răzvrăteşti în 
timp ce experimentezi şi practici adevărul; El nu Se uită la aceste lucruri. 
Nu e ca și cum Dumnezeu nu te va mai vrea sau te va trimite în iad sau te 
va condamna la moarte pentru că nu L-ai ascultat o dată. Dumnezeu nu face 
asta. De ce se spune că iubirea lui Dumnezeu este extrem de vastă când îi 
mântuieşte pe oameni? Aici se manifestă iubirea lui Dumnezeu. Se 
manifestă în toleranța și răbdarea Lui faţă de oameni. El te tolerează tot 
timpul, dar nu îţi face pe plac. Toleranţa Lui înseamnă că El cunoaște 
statura oamenilor, capacitatea lor înnăscută, ce dezvăluie oamenii în 
anumite circumstanţe și ce pot obține pe baza staturii lor şi că îţi permite să 
dezvălui aceste lucruri, oferindu-ți puţin spaţiu și acceptându-te când te 
întorci la El şi te căieşti sincer, recunoscând, în acelaşi timp, sinceritatea 


căinţei tale. Prin urmare, când te întorci şi Il întrebi pe Dumnezeu dacă este 


corect să acționezi în felul acela, El va continua să îți spună și îţi va da un 
răspuns. Dumnezeu îți va spune, răbdător, că este corect să acționezi în felul 
acela şi îti va da validarea. Dar când te răzgândești din nou şi spui: 
„Dumnezeule, nu vreau să fac asta. Nu este în beneficiul meu şi mă face să 
mă simt nefericit şi inconfortabil — cred în continuare că ar trebui să fac 
lucrurile în felul meu. Astfel, nu voi fi umilit, voi fi fermecător şi voi arăta 
bine şi voi fi capabil să-mi satisfac toate dorinţele. Mai întâi, îmi voi 
satisface dorinţele individuale”, Dumnezeu va spune: „Poţi să nu te ridici la 
nivelul cerut, dar făcând asta, tu eşti cel care, în final, va avea de pierdut, nu 
Eu.” Când Dumnezeu te mântuiește, uneori îți permite să fii încăpățânat în 
felul acesta; aceasta este toleranța Lui şi aceasta este mila pe care le-o arată 
oamenilor. Totuşi, oamenii nu pot fi hedonişti când văd mila Lui şi nu pot 
să-l trateze răbdarea ca pe un fel de slăbiciune sau să o vadă ca pe o scuză 
ca să se răzvrătească împotriva Lui şi să nu asculte de cuvintele Lui. 
Aceasta este răzvrătire şi ticăloşie din partea oamenilor. Oamenii trebuie să 
vadă clar acest lucru. Toleranţa şi răbdarea pe care ți le arată Dumnezeu se 
întind la nesfârșit. Dacă poţi simţi intențiile serioase ale lui Dumnezeu, 
acesta este un lucru bun. Nu este vorba că Dumnezeu este incapabil să 
folosească măsuri extreme ca să te mântuiască — trebuie să înţelegi că există 
principii în spatele acţiunilor lui Dumnezeu. El face lucrurile în multe 
feluri, dar nu foloseşte măsuri extreme. De ce? Dumnezeu îţi permite să 
experimentezi tot felul de împrejurări potrivnice, frustrări şi necazuri, 
precum şi multe eşecuri şi piedici. În cele din urmă, prin procesul de a-ţi 
permite să treci prin aceste lucruri, Dumnezeu te va face să-ți dai seama că 
tot ceea ce a spus El este corect şi este adevărul. În același timp, El te face 
să realizezi că ceea ce gândești şi-ţi închipui, precum şi noțiunile, 
cunoştinţele, teoriile, filosofule şi lucrurile pe care le-ai învăţat în lume și 


pe care le-ai învăţat de la părinţii tăi sunt toate greşite şi că aceste lucruri nu 


te pot îndruma pe calea cea dreaptă în viaţă şi nu te pot conduce să înţelegi 
adevărul sau să vii înaintea lui Dumnezeu. Dacă încă trăieşti după aceste 
lucruri, atunci mergi pe calea eșecului, precum şi pe calea împotrivirii şi a 
trădării faţă de Dumnezeu. În cele din urmă, Dumnezeu te va face să vezi 
clar acest lucru. Acest proces este ceva ce trebuie să experimentezi şi numai 
în acest fel se pot obţine rezultate, dar este, totodată, un lucru dureros de 
văzut pentru Dumnezeu. Oamenii sunt răzvrătiți și au firi corupte, aşa că 
trebuie să sufere puţin şi să experimenteze aceste eşecuri. Fără această 
suferință, nu ar avea nicio modalitate de a fi purificați. Dacă o persoană are 
realmente o inimă care iubeşte adevărul şi chiar este dispusă să accepte 
diferitele metode de mântuire din partea lui Dumnezeu şi să plătească 
prețul, atunci nu este nevoie să sufere atât de mult. Dumnezeu nu vrea, de 
fapt, să-i facă pe oameni să sufere atât de mult şi nu vrea să îi facă să 
experimenteze atâtea piedici şi eşecuri. Cu toate acestea, oamenii sunt prea 
răzvrătiți; ei nu sunt dispuși să facă ce li se spune, nu sunt dispuși să asculte 
şi nu sunt capabili să meargă pe calea cea dreaptă sau o iau pe scurtături; 
merg doar pe propria cale, se răzvrătesc împotriva lui Dumnezeu şi I se 
împotrivesc. Oamenii sunt lucruri corupte. Dumnezeu nu poate decât să-i 
predea Satanei şi să îi pună în diverse situații pentru a-i tempera în mod 
constant, permițându-le astfel să dobândească tot felul de experienţe, să 
înveţe tot felul de lecții și să ajungă să înţeleagă esenţa a tot felul de lucruri 
rele. După aceea, când oamenii se vor întoarce şi se vor mai uita o dată, vor 
realiza cum cuvintele lui Dumnezeu sunt adevărul, vor admite că acestea 
sunt adevărul şi vor admite că Dumnezeu este realitatea tuturor lucrurilor 
pozitive şi Cel care-i iubeşte cu adevărat pe oameni, Își face griji pentru ei 
ŞI îi poate mântui. Dumnezeu nu vrea ca oamenii să sufere atât de mult, dar 
ei sunt prea răzvrătiți, vor să meargă pe calea greșită şi vor să treacă prin 


această suferinţă. Dumnezeu nu are de ales decât să-i pună în diverse 


situaţii pentru a-i tempera în mod constant. În ce măsură sunt oamenii, în 
cele din urmă, temperaţi? În măsura în care tu spui: „Am experimentat orice 
fel de situaţie şi acum înţeleg în sfârşit că, în afară de Dumnezeu, nu există 
nicio persoană, niciun eveniment sau lucru care să mă poată face să înțeleg 
adevărul, care să mă poată face să mă bucur de adevăr sau care să mă poată 
face să intru în adevărurile-realități. Dacă practic ascultător conform 
cuvintelor lui Dumnezeu, rămân ascultător în locul omului, îmi mențin 
statutul şi datoria ca o ființă creată, accept ascultător suveranitatea și 
rânduielile lui Dumnezeu, nu mai am nemulțumiri, nici nu-mi doresc lucruri 
extravagante de la Dumnezeu și pot să mă supun cu adevărat înaintea 
Domnului creației, numai atunci voi fi o persoană care se supune cu 
adevărat lui Dumnezeu.” Când oamenii ajung la acest nivel, se pleacă la 
pământ într-adevăr înaintea lui Dumnezeu, iar Dumnezeu nu mai trebuie să 
pună la cale alte situații pe care ei să le experimenteze. Așadar, ce cale 
doriți să urmaţi? Nimeni, în dorinţele sale subiective, nu vrea să sufere şi 
nimeni nu vrea să experimenteze impedimente, eşecuri, dificultăți, frustrări 
sau nenorociri, dar nu există o altă cale. Oamenii au naturi satanice; sunt 
prea răzvrătiți, iar gândurile şi părerile lor sunt prea complicate. În fiecare 
zi, inima ta este în contradicţie permanentă, în vrajbă şi în tumult. Înţelegi 
puține adevăruri, intrarea ta în viaţă este superficială și îți lipseşte puterea 
de a depăşi noțiunile, închipuirile şi firile corupte ale trupului. Nu poți decât 
să ai abordarea obişnuită a omului: să experimentezi în mod constant eşecul 
şi frustrarea, să cazi constant, aruncat de greutăți şi să te tăvăleşti în noroi, 
până când vine o zi în care spui: „Sunt obosit. M-am săturat. Nu vreau să 
trăiesc aşa. Nu vreau să experimentez aceste eșecuri. Sunt dispus să vin 
înaintea Creatorului, cu ascultare; voi asculta ce spune Dumnezeu şi voi 
face ceea ce spune El. Numai aceasta este calea cea bună în viaţă.” Numai 


în ziua în care vei fi pe deplin convins şi vei recunoaște înfrângerea, vei fi 


capabil să vii înaintea lui Dumnezeu. Ai ajuns să înţelegi ceva despre firea 
lui Dumnezeu din asta? Care este atitudinea lui Dumnezeu față de oameni? 
Indiferent ce face Dumnezeu, El vrea ce este mai bun pentru oameni. 
Indiferent ce situaţii pregăteşte sau ce îţi cere să faci, El Îşi dorește 
întotdeauna să vadă cel mai bun rezultat. Să spunem că treci prin ceva şi 
întâmpini obstacole şi eșecuri. Dumnezeu nu-Și dorește să te vadă 
descurajat când eşuezi, crezi că ești terminat și că ai fost înșfăcat de Satana, 
apoi să renunți la tine, să nu mai ştii încotro să o apuci și să te scufunzi în 
deznădejde — Dumnezeu nu-Şi doreşte să vadă acest rezultat. Ce-Și dorește 
Dumnezeu să vadă? Că, deşi este posibil să fi eşuat în această chestiune, 
eşti capabil să cauţi adevărul şi să reflectezi asupra ta, să găsești motivul 
eșecului tău, să accepţi lecţia pe care ai învăţat-o din acest eşec, să ţi-o 
amintești în viitor, să ştii că este greșit să acționezi în felul acesta şi că doar 
să practici conform cuvintelor lui Dumnezeu este corect şi să îţi dai seama 
de următoarele: „Sunt o persoană rea. Am o fire coruptă satanică. Există 
răzvrătire în mine. Sunt departe de oamenii drepți despre care vorbeşte 
Dumnezeu şi nu am o inimă cu frică de Dumnezeu”. Tu ai văzut clar acest 
fapt; ai ajuns să recunoşti adevărul chestiunii și, prin această piedică, acest 
eşec, ai dobândit puţină rațiune și te-ai maturizat. Asta este ceea ce vrea să 
vadă Dumnezeu. Ce înseamnă maturizarea? Înseamnă că Dumnezeu te 
poate câștiga, că poți fi mântuit, că poţi intra în adevărurile-realități şi că ai 
pornit pe calea de a te teme de Dumnezeu şi de a te feri de rău. Dumnezeu 
speră să-i vadă pe oameni luând calea cea dreaptă. Dumnezeu face lucrurile 
cu intenții sincere şi toate acestea reprezintă iubirea Sa ascunsă, dar 
oamenii, de multe ori, nu pot să simtă acest lucru. Ei sunt înguşti la minte și 
foarte meschini. În momentul în care nu se pot bucura de harul și 
binecuvântările lui Dumnezeu, Îl învinuiesc pe Dumnezeu, devin negativi şi 


acționează cu mânie, însă Dumnezeu nu le poartă pică. Pur şi simplu îi 


tratează ca pe nişte copii ignoranți şi nu le caută nod în papură. El 
pregăteşte împrejurări pentru oameni, care le permit să afle cum se obțin 
harul şi binecuvântările, le permit să înţeleagă ce înseamnă harul pentru om 
şi ce poate extrage omul din el. Să spunem că îți place să mănânci ceva 
despre care Dumnezeu spune că este rău pentru sănătatea ta atunci când este 
consumat în exces. Tu nu asculți şi insişti să-l mănânci, iar Dumnezeu îți 
permite să faci acea alegere în mod liber. Drept urmare, te îmbolnăvești. 
După ce experimentezi acest lucru de mai multe ori, îţi dai seama că, de 
fapt, cuvintele pe care le rostește Dumnezeu sunt corecte, că lucrurile pe 
care le spune El sunt adevărate, că trebuie să practici potrivit cuvintelor 
Sale şi că aceasta este calea corectă. Aşadar, ce rezultă din aceste obstacole, 
eşecuri şi suferința pe care o experimentezi? În primul rând, poţi să simţi 
intenţiile sincere ale lui Dumnezeu. În al doilea rând, te face să crezi şi să te 
simţi sigur că sunt corecte cuvintele lui Dumnezeu şi că sunt toate practice, 
iar credinţa ta în Dumnezeu creşte. Pe deasupra, experimentând această 
perioadă a eșecului, ajungi să recunoşti veridicitatea şi exactitatea 
cuvintelor lui Dumnezeu, vezi că sunt adevărul cuvintele lui Dumnezeu și 
înţelegi principiul practicării adevărului. Aşadar, este bine să experimentezi 
eşecul — cu toate că este şi un lucru care te face să suferi și care te 
temperează. Dar dacă a fi temperat astfel te face, în cele din urmă, să te 
întorci înaintea lui Dumnezeu, te face să înţelegi cuvintele Sale şi să le 
accepți în inima ta drept adevărul şi te face să ajungi să-L cunoşti pe 
Dumnezeu, atunci temperarea, obstacolele şi eșecurile pe care le-ai 
experimentat nu vor fi fost în zadar. Acesta este rezultatul pe care Îşi 
doreşte Dumnezeu să-l vadă. Totuşi, unii spun: „De vreme ce Dumnezeu 
este atât de tolerant cu oamenii, pur şi simplu o să-mi dau frâu liber, o să fac 
lucrurile cum îmi place şi o să trăiesc aşa cum vreau.” Este bine? (Nu, nu 


este.) Ceea ce ar trebui să facă ființele create este să practice în 


conformitate cu calea corectă, înspre care le-a îndrumat Dumnezeu și să nu 
se abată de la ea. Dacă nu sunt capabile să fie întru totul în acord cu 
intențiile lui Dumnezeu, atât timp cât nu contravin adevărului şi pot accepta 
scrutarea lui Dumnezeu, este în regulă. Acesta este standardul minim. Dacă 
te îndepărtezi de adevăr, nu te rogi şi nu cauţi, atunci te-ai îndepărtat prea 
mult de Dumnezeu şi ai intrat deja pe un teritoriu periculos. Când ești prea 
departe de Dumnezeu, nu-ți îndeplineşti datoria în biserică şi ai părăsit deja 
spaţiul în care Dumnezeu lucrează pentru a-i mântui pe oameni, Duhul 
Sfânt nu va mai lucra asupra ta, iar tu nu vei avea nicio șansă și nicio 
mântuire despre care să vorbim. Pentru tine, iubirea lui Dumnezeu 


reprezintă doar vorbe goale. 


Când crezi în Dumnezeu, mai întâi trebuie să-L înţelegi pe Dumnezeu, 
să-l înţelegi intențiile și atitudinea faţă de om. Făcând asta, vei şti ce adevăr 
vrea Dumnezeu să înţelegi şi în ce adevăr vrea să pătrunzi, în cele din urmă, 
ŞI vei înţelege ce cale trebuie să urmezi. După ce afli aceste lucruri, trebuie 
să faci tot ce-ţi stă în putinţă ca să cooperezi cu ceea ce vrea Dumnezeu să 
faci şi ceea ce vrea să realizeze în tine. Dacă tu chiar nu poţi să cooperezi și 
nu mai ai deloc energie şi forță, atunci pur şi simplu așa stau lucrurile; 
Dumnezeu nu-i va forța pe oameni. Totuşi, în prezent, oamenii nu-şi dedică 
toată forța acestor lucruri. Dacă nu-ţi dedici toată forța practicării 
adevărului, ci o dedici obținerii binecuvântărilor şi a unei cununi a dreptății, 
atunci te-ai îndepărtat de calea corectă. Trebuie să-ţi dedici toate eforturile 
practicării adevărului și cooperării cu misiunile şi îndatoririle pe care ţi le 
dă Dumnezeu; trebuie să te sacrifici şi să te istoveşti din toată inima pentru 
aceste lucruri. Atunci vei fu în acord cu intenţiile lui Dumnezeu. El nu le dă 
atenție oamenilor care nu-şi îndeplinesc cum se cuvine îndatoririle, dar asta 
nu înseamnă că nu există principii în spatele acțiunilor Lui. Când 


Dumnezeu nu le dă nicio atenție, asta arată că este tolerant, îngăduitor şi 


răbdător. El ştie ce lucruri trebuie să experimenteze oamenii în viețile lor, ce 
sunt capabile să realizeze aceste fiinţe create și ce nu, ce pot realiza anumite 
tipuri de oameni la anumite vârste şi ce nu pot. Dumnezeu știe foarte clar 
aceste lucruri, mult mai mult decât înşişi oamenii. Totuşi, doar pentru că lui 
Dumnezeu Îi sunt clare aceste lucruri, nu înseamnă că poţi spune: „Bine, 
atunci pur şi simplu fă cum vrei, Dumnezeule. Nu este nevoie să mă 
gândesc la nimic. Pot pur și simplu să stau degeaba toată ziua şi să aştept să 
pice mana din Ceruri. E în regulă ca Dumnezeu să Se ocupe de toate 
lucrurile.” Oamenii trebuie să facă tot ce le stă în putință ca să coopereze 
atunci când îşi îndeplinesc responsabilitățile, când fac lucrurile pe care ar 
trebui să le facă, lucrurile în care ar trebui să pătrundă, lucrurile pe care ar 
trebui să le practice şi lucrurile care ţin de capacitatea înnăscută a oamenilor 
de a le realiza. Ce înseamnă să faci tot ce-ţi stă în putință ca să cooperezi? 
Înseamnă că trebuie să investești timp şi energie în datoria ta, să suferi şi să 
plătești un preţ pentru ea. Uneori, mândria, vanitatea şi interesele tale 
trebuie să iasă în pierdere, iar tu trebuie să renunţi complet la a tânji după o 
destinaţie și la dorinţa ta de a fi binecuvântat. Aceste lucruri trebuie să fie 
lăsate în urmă, aşa că trebuie să renunți la ele. De exemplu, Dumnezeu 
spune: „Să nu tânjeşti după confortul trupului, pentru că nu este în 
beneficiul evoluţiei tale în viață.” Eşti incapabil să I te supui şi, după ce 
experimentezi mai multe eşecuri, te gândeşti: „Dumnezeu are dreptate. De 
ce nu pot să practic acest lucru şi să mă răzvrătesc împotriva trupului? Oare 
sunt incapabil să mă schimb? Așa mă vede şi Dumnezeu? Oare nu mă va 
mântui? Sunt o cauză pierdută, aşa că voi fi doar un muncitor şi voi munci 
până la sfârşit.” Este un lucru acceptabil? (Nu, nu este.) Oamenii se află 
adesea în starea aceasta. Ori urmăresc numai binecuvântările şi o cunună, 
ori — după ce experimentează câteva situații în care eşuează — cred că nu 


sunt în stare să îndeplinească sarcina şi, de asemenea, că Dumnezeu a dat 


un verdict în privinţa lor. Este greşit. Dacă poţi să schimbi lucrurile la timp, 
să te răzgândeşti, să renunți la răul comis de mâinile tale, să te întorci 
înaintea lui Dumnezeu, să te mărturisești şi să te căiești faţă de Dumnezeu, 
să recunoşti că acțiunile tale şi calea pe care mergi sunt greşite și să-ți 
recunoșşti propriile eşecuri, apoi practici potrivit căii pe care ţi-a arătat-o 
Dumnezeu, fără să renunţi la urmărirea adevărului, indiferent cât de întinat 
eşti, atunci faci lucrul corect. În timp ce experimentează schimbări în firea 
lor și sunt mântuiţi, oamenii vor întâlni neapărat multe dificultăți. De 
exemplu, faptul că sunt incapabili să se supună situaţiilor create de 
Dumnezeu, diversele gânduri, păreri, închipuiri, firi corupte, cunoștințe și 
daruri pe care le au sau diversele lor probleme şi defecte. Trebuie să te lupţi 
cu tot felul de dificultăți. Odată ce ai depăşit aceste nenumărate dificultăți și 
stări, iar bătălia din inima ta s-a încheiat, vei avea adevărurile-realități, nu 
vei mai fi legat de aceste lucruri şi vei fi descătuşat şi eliberat. O problemă 
pe care oamenii o întâlnesc adesea în acest proces este aceea că, înainte să 
descopere problemele din ei înșiși, cred că sunt mai buni decât toţi ceilalți şi 
că vor fi binecuvântaţi, chiar dacă nimeni altcineva nu este, exact ca Pavel. 
Când îşi descoperă dificultățile, cred că nu sunt buni de nimic şi că, pentru 
ei, totul s-a sfârșit. Există întotdeauna două extreme. Trebuie să le depășeşti 
pe amândouă, ca să nu virezi într-o direcție sau în alta. Când întâlneşti o 
dificultate, chiar dacă eşti conştient deja că problema este complet 
insolubilă și că va fi greu de rezolvat, ar trebui să înfrunți cum se cuvine 
acest lucru, să vii înaintea lui Dumnezeu și să Îi ceri ajutorul ca s-o rezolvi 
ŞI, prin căutarea adevărului, să rozi la ea puţin câte puţin, ca furnicile care 
rod un os, şi să schimbi această stare. Trebuie să te căieşti faţă de 
Dumnezeu. Căinţa este dovada că ai o inimă care acceptă adevărul şi o 
atitudine de supunere, ceea ce înseamnă că există speranţă să câştigi 


adevărul. Și dacă, în toiul acestor lucruri, apar mai multe dificultăți, să nu-ți 


fie teamă. Roagă-te repede lui Dumnezeu şi bazează-te pe El; Dumnezeu te 
priveşte şi te aşteaptă în taină şi, atât timp cât nu te îndepărtezi de locul, 
izvorul şi sfera lucrării Lui de gestionare, există speranţă pentru tine — nu 
trebuie să renunţi sub nicio formă. Dacă nu dezvălui decât o fire coruptă 
normală, atunci atât timp cât ești capabil să o înţelegi și accepţi adevărul, va 
veni o zi în care aceste probleme vor fi rezolvate. Trebuie să ai credinţă în 
acest lucru. Dumnezeu este adevărul — de ce trebuie să te temi că această 
mică problemă a ta nu poate fi rezolvată? Toate acestea se pot rezolva, deci 
de ce să fii negativ? Dumnezeu nu a renunţat la tine, deci de ce să renunți la 
tine însuţi? Nu ar trebui să renunti și nu ar trebui să fu negativ. Ar trebui să 
înfrunți problema cum se cuvine. Trebuie să ştii legile firești pentru 
pătrunderea în viaţă şi să fii capabil să priveşti dezvăluirea şi manifestarea 
unei firi corupte, precum şi negativismul, slăbiciunea şi confuzia ocazională 
ca pe nişte lucruri normale. Procesul de schimbare a firii cuiva este unul 
lung şi repetitiv. Când acest lucru îţi va fi clar, vei fi capabil să înfrunți 
problemele cum se cuvine. Uneori, îţi dezvălui grav firea coruptă şi aceasta 
dezgustă pe oricine o vede, iar tu te urăști. Sau, uneori, eşti prea libertin și 
eşti disciplinat de Dumnezeu. Nu este un motiv să te temi. Atât timp cât 
Dumnezeu te disciplinează, atât timp cât încă mai are grijă de tine şi te 
protejează, încă lucrează în tine şi este mereu cu tine, asta dovedește că 
Dumnezeu nu a renunţat la tine. Chiar şi atunci când sunt momente în care 
simți că Dumnezeu te-a părăsit şi că ai fost cufundat în întuneric, nu-ți fie 
teamă: atât timp cât ești încă în viaţă şi nu în iad, mai ai o şansă. Totuşi, 
dacă ești ca Pavel, care a mers cu încăpățânare pe calea unui antihrist și 
care, în cele din urmă, a mărturisit că pentru el a trăi este Hristos, s-a 
terminat totul pentru tine. Dacă poţi să-ți revii în simţiri, mai ai o şansă. 
Care este şansa pe care o ai? Faptul că poţi să vii înaintea lui Dumnezeu și 


încă să te rogi Lui şi să cauţi, spunând: „O, Dumnezeule! Te rog, 


luminează-mă astfel încât să înțeleg acest aspect al adevărului şi acest 
aspect al căii de practică”. Atât timp cât eşti unul dintre adepții lui 
Dumnezeu, ai speranţă la mântuire şi poţi ajunge până la capăt. Sunt aceste 
cuvinte suficient de clare? Mai sunteţi pasibili să fiți negativi? (Nu.) Când 
oamenii înțeleg intențiile lui Dumnezeu, calea lor este una largă. Dacă nu 
înţeleg intențiile Lui, este îngustă, în inimile lor există întuneric şi nu au 
nicio cale pe care s-o apuce. Cei care nu înţeleg adevărul sunt după cum 
urmează: au mintea îngustă, despică mereu firul în patru şi se plâng mereu 
de Dumnezeu şi Îl înţeleg greșit. Drept urmare, cu cât înaintează mai mult, 
cu atât calea lor dispare. De fapt, oamenii nu-L înţeleg pe Dumnezeu. Dacă 
Dumnezeu i-ar trata pe oameni aşa cum şi-au imaginat aceştia, rasa umană 


ar fi fost distrusă de multă vreme. 


Cele şapte păcate ale lui Pavel reprezintă dezvăluiri tipice umanității 
corupte, dar Pavel a fost doar cel mai grav caz. Natura-esenţa lui era deja 
stabilită — pur şi simplu așa era el. Totuşi, aceste firi corupte sunt comune 
tuturor oamenilor corupți; fiecare persoană le are într-o măsură diferită. 
Toate aceste stări provin dintr-o fire coruptă. Deşi nu eşti același tip de 
persoană ca Pavel, şi tu ai aceste firi corupte; pur şi simplu ele nu se 
manifestă atât de grav ca la el. În prezent, stările de felul acesta, pe care le 
aveţi majoritatea dintre voi, sunt privite de Dumnezeu drept dezvăluiri ale 
firilor corupte. Totuşi, Pavel nu a dezvăluit, pur şi simplu, o fire coruptă; el 
a fost pe calea împotrivirii față de Dumnezeu și a refuzat cu încăpățânare să 
se căiască. A fost condamnat şi a primit o sentință. Avea o natură demonică, 
iar această natură demonică a lui, care ura adevărul, nu putea fi îndreptată. 
După asta, ar trebui să aveţi părtăşie despre acest discurs şi să vă evaluaţi 
prin prisma lui. Scopul acestui lucru este să recunoașteți gravitatea 
greşelilor pe care le-a făcut Pavel şi apoi să descoperiţi toate stările corupte 


pe care le aveţi, care sunt ca ale lui Pavel, şi să le îndreptaţi pas cu pas. 


Scopul îndreptării acestor firi corupte este de a-i face pe oameni capabili să 
trăiască având tot mai multă asemănare umană şi compatibilitate cu 
Dumnezeu. Numai dacă îndreaptă aceste firi corupte, oamenii pot să vină cu 
adevărat înaintea lui Dumnezeu, să fie compatibili cu El, să fie fiinţe create 
adevărate şi să-L facă pe Dumnezeu să-i privească mulțumit. Faceţi 
comparații cu voi înșivă? (Suntem puţin deficitari în această privință.) 
Lucrul care vă lipseşte cel mai mult este adevărul. Adevărul este lucrul în 
care ar trebui să pătrundeţi. Acum, înlăuntrul vostru aveţi destul de multe 
lucruri, dar majoritatea acestora sunt corupte şi negative. Aveţi câteva 
cunoştinţe absurde, sunteți prea meschini, vă gândiţi mereu să faceţi 
tranzacţii şi schimburi, aveţi prea multe lucruri negative şi deveniți negativi 
când nu faceţi bine o sarcină sau când percepeţi o dificultate. Când vezi că 
lucrarea lui Dumnezeu nu este conform dorințelor tale, în tine apar emoţii 
negative şi te opui şi te împotriveşti lucrării Lui. Când obţii un mic rezultat 
în lucrarea ta, ţi se urcă la cap şi uiţi de tine. Devii arogant şi nu-ți cunoşti 
locul în univers, crezi că ești mai presus decât oricine altcineva şi vrei ca 
Dumnezeu să-ți dea o cunună și o recompensă în schimb; de asemenea, 
îndrăznești să fii neînfrânat în public. Pe scurt, aceste stări sunt în 


concordanţă cu stările lui Pavel — sunt la fel şi Dumnezeu le disprețuiește. 


Am rezumat şi am definit cele şapte păcate majore ale lui Pavel. În 
cele din urmă, Pavel a devenit obiectul pedepsei. Când Dumnezeu a decis 
finalul lui Pavel, a făcut-o doar pe baza păcatelor lui? (Nu.) Luate 
împreună, acesta este finalul pe care ar fi trebuit să-l aibă; era felul în care 
ar fi trebuit să sfârșească. Faptele sunt chiar în faţa ta, nu poţi să le negi. 
Dacă printre voi există unii care merg pe o cale ca a lui Pavel, de la început 
la sfârşit, manifestă toate cele șapte păcate ale lui Pavel şi nu pot căuta 
adevărul ca să le rezolve, care va fi finalul vostru? (Acelaşi ca al lui Pavel.) 


Veţi deveni demoni antihrişti ca Pavel şi ar trebui să fiți pedepsiţi. Când eşti 


pedepsit, să nu-L acuzi pe Dumnezeu că este nedrept. În schimb, ar trebui 
să lauzi dreptatea lui Dumnezeu și să spui: „Dumnezeu este drept! 
Dumnezeu a dezvăluit cele șapte păcate ale lui Pavel, iar cuvintele Lui le-au 
explicat. Eu am fost cel care nu a pătruns în cuvintele Lui!” Acum lucrurile 
sunt diferite de acum două mii de ani; Dumnezeu le spune clar şi 
transparent oamenilor despre fiecare adevăr şi este scris pentru tine, ca să-l 
auzi şi să-l înţelegi şi să vezi că aşa lucrează Dumnezeu şi aşa realizează 
lucruri şi în viaţa reală. Dacă tot ești incapabil să pătrunzi în adevăr şi nu-ți 
poți îndrepta firea coruptă conform cuvintelor lui Dumnezeu, să nu-L 
învinuieşti că te-a pedepsit conform firii Sale drepte. În Apocalipsa, 
Dumnezeu a spus: „Răsplata Mea este cu Mine, ca să dau fiecăruia după 
fapta lui” (Apocalipsa 22:12). Dumnezeu îi răsplăteşte pe oameni conform 
lucrurilor pe care le fac. Aceasta este firea dreaptă a lui Dumnezeu. Cei care 
cred în Dumnezeu ar trebui să se autoanalizeze şi să se înţeleagă în lumina 
cuvintelor lui Dumnezeu şi în lumina celor şapte păcate ale lui Pavel, pe 
care le-a dezvăluit Dumnezeu, şi să ajungă la căinţă adevărată. Asta aprobă 


Dumnezeu. 


14 iunie 2018 


Doar când ne rezolvăm noţiunile putem porni pe 
calea cea dreaptă a credinţei în Dumnezeu (2) 


În ceea ce priveşte problema noţiunilor, ultima dată am avut părtăşie 
despre trei aspecte: primul se referea la noțiunile despre credința în 
Dumnezeu, al doilea se referea la noțiunile despre întrupare şi al treilea, la 
noțiunile despre lucrarea lui Dumnezeu. Am terminat de discutat despre 
primele două aspecte şi am vorbit despre un conţinut conceptual destul de 
simplu în legătură cu al treilea aspect. În privinţa noţiunilor referitoare la 
acest aspect sau a conţinutului referitor la aceste noțiuni, aţi contemplat 
după aceea cu atenție ce alt conținut se referă la aceste noțiuni și are 
legătură cu acest adevăr? Niciun adevăr nu este la fel de simplu precum 
sensul său literal; toate au propriul sens real lăuntric și toate sunt legate de 
intrarea în viaţă a oamenilor, precum şi de toate aspectele vieţii lor de zi cu 
ZI ŞI de credinţa în Dumnezeu. Aşadar, ați identificat din viaţa voastră de zi 
cu zi vreun conţinut referitor la acest aspect al adevărului? Când ascultați 
părtăşii despre acest aspect al adevărului, nu puteţi să înţelegeți decât o 
parte din el, într-un sens literal, şi să aveţi puţin discernământ privind 
noțiunile evidente. După aceea, prin contemplare, rugăciune şi căutare 
ulterioară, precum şi având părtăşie cu frații și surorile pe baza experienţei 
voastre, ar trebui să puteţi dobândi o înţelegere ceva mai profundă şi mai 
practică. Privind aceste trei adevăruri în sens literal, care dintre ele este cel 
mai legat de firile corupte ale oamenilor, de înţelegerea lor privind firea lui 
Dumnezeu şi de intrarea lor practică? Care adevăr este cel mai detaliat și cel 
mai profund? (Al treilea adevăr.) Al treilea adevăr este puțin mai detaliat. 
Primul se referă la noțiunile despre credinţa în Dumnezeu, iar aceste noțiuni 
sunt destul de evidente şi superficiale; al doilea se referă la noțiunile despre 


întrupare, care implică un conţinut pe care oamenii îl pot vedea și înțelege, 


cu care pot intra în contact şi asupra căruia pot reflecta în viață; al treilea se 
referă la noţiunile despre lucrarea lui Dumnezeu şi are legătură cu firile 
corupte ale oamenilor — acest ultim adevăr este ceva mai profund. Prin 
urmare, care anume sunt noțiunile despre lucrarea lui Dumnezeu? Ce 
noțiuni au oamenii despre lucrarea Lui? Cum ar trebui să înţeleagă, să 
trateze şi să rezolve aceste noțiuni? Acesta este conţinutul părtășiei de 


astăzi. 


Când noţiunile oamenilor despre lucrarea lui Dumnezeu escaladează 
de la aplicarea raționamentului şi judecății lor până la a avea cerinţe de la 
Dumnezeu, a avea dorinţe extravagante faţă de El, a intra în conflict cu El şi 
a face unele evaluări sau judecăţi despre lucrarea Lui, aceste noțiuni nu mai 
sunt doar un punct de vedere sau o convingere, ci sunt legate şi de finile 
corupte ale oamenilor. Odată ce devin legate de firile corupte, este suficient 
pentru a-i determina pe oameni să se împotrivească lui Dumnezeu, să-L 
judece şi chiar să-L trădeze. Așadar, nu este o mare problemă dacă noţiunile 
oamenilor despre Dumnezeu se limitează la închipuiri și speculaţii. În 
schimb, dacă escaladează într-un punct de vedere şi o atitudine față de 
lucrarea lui Dumnezeu, dacă se transformă în cerințe irezonabile faţă de 
Dumnezeu, în judecată şi condamnare a Lui sau dacă devin pline de 
ambiţie, dorinţe sau intenţii, atunci nu mai sunt noţiuni obişnuite. De ce 
spun că nu mai sunt noțiuni obişnuite? Deoarece aceste noțiuni şi gânduri se 
referă la intrarea ta în viaţă, la înţelegerea ta privind lucrarea lui Dumnezeu, 
la capacitatea ta de a accepta şi de a te supune suveranității lui Dumnezeu şi 
de a-L recunoaște drept Suveranul tău şi drept Creatorul, toate acestea 
având un impact direct asupra punctului tău de vedere și atitudinii tale față 
de Dumnezeu. Privind lucrurile astfel, este o problemă serioasă dacă 
oamenii au aceste noțiuni? (Da.) Pentru a diseca aceste noțiuni, dacă o 


facem din punct de vedere teoretic, ele pot părea puţin abstracte sau 


oarecum îndepărtate de viața voastră de zi cu zi. Aşadar, să mai vorbim 
despre diversele tipuri de condiţii de trai ale oamenilor, pe care le putem 
vedea în viața cotidiană sau în rândul omenirii, sau despre destinul lor, 
despre diferitele lor opinii și atitudini faţă de viaţă, de suveranitatea şi 
orchestrarea lui Dumnezeu, astfel încât să disecăm noțiunile oamenilor și să 
le îngăduim acestora să vadă cum stăpâneşte şi orchestrează Dumnezeu 
omenirea şi care sunt circumstanțele reale ale lucrării Lui. Acesta este un 
subiect despre care nu e chiar uşor să avem părtășie. Dacă părtăşia e prea 
teoretică, oamenii vor simţi că este deşartă, iar dacă este prea legată de 
chestiuni banale sau prea apropiată de viaţa reală a oamenilor, vor crede că 
este foarte superficială şi vor exista probleme de acest tip. În orice caz, să 
avem totuși părtăşie într-un mod destul de clar și ușor de înţeles, adică tot 
spunând o poveste. Prin intriga şi personajele poveștii, precum și prin 
filosofia de viaţă reflectată în poveste şi prin fenomenele pe care le văd 
oamenii, aceştia pot înţelege unele dintre modurile şi metodele prin care Îşi 
săvârşeşte Dumnezeu lucrarea, precum şi opiniile false pe care le au ei în 
viața reală privind lucrarea lui Dumnezeu, suveranitatea şi orchestrarea 
tuturor lucrurilor de către El sau unele lucruri incorecte de care se agaţă ei — 
oamenilor le este oarecum mai uşor să înțeleagă când avem părtășie în acest 


mod. 


Aceasta e povestea. A fost odată o fetiță care s-a născut într-o familie 
nu chiar bogată. Încă de când era foarte mică, a avut o dorinţă: nu a cerut să 
fie bogată sau înstărită în viață, tot ce şi-a dorit era o persoană pe care să se 
bazeze. Era prea extravagantă această dorinţă? Cerea prea mult? (Nu.) Dar, 
din păcate, tatăl ei s-a stins înainte ca ea să ajungă la maturitate, aşa că fata 
nu a avut de fapt pe cine să se bazeze în viaţă. Își pierduse principala 
persoană pe care se putea baza în această viață, singura persoană pe care 


credea, în tânăra ei minte, că poate conta. Oare nu a fost încercată tânăra ei 


minte de o mare suferință? Această întâmplare trebuie să-i fi provocat o 
mare suferinţă. Exista o traumă în inima ei? Cu siguranță exista o traumă. 
Cum a apărut această traumă? Pentru că, în tânăra ei minte, nu era încă 
pregătită, spunându-şi: „Pot fi independentă, pot să mă întreţin singură, nu 
mai trebuie să mă bazez pe părinții mei”. După cum se spune, încă nu-şi 
întinsese aripile. În gândurile ei naive, nu apucase să se gândească ce să 
facă în legătură cu viitorul ei sau cum avea să supravieţuiască fără părinți. 
În această situaţie, înainte să devină conştientă de aceste lucruri, tatăl ei a 
murit, ceea ce însemna că sprijinul ei material în viață dispăruse, iar 
vremurile aveau să devină şi mai grele decât erau deja. Vă puteţi imagina 
cum trebuie să fi fost zilele ei după aceea. A dus o viaţă dificilă alături de 
mama și de fratele ei mai mic, reușind cu greu să o scoată la capăt. Dar, 
oricât de mult suferea, viaţa trebuia să meargă înainte, aşa că doar trăia de la 
o zi la alta, ţinându-le companie mamei și fratelui ei. Câţiva ani mai târziu, 
crescuse și putea câştiga pe cont propriu nişte bani pentru cheltuielile de trai 
ale mamei şi fratelui ei, dar tot nu erau nici pe departe bogaţi. În tot acest 
timp, cea mai profundă dorinţă a ei nu se schimbase. Avea nevoie de cineva 
pe care să se bazeze, dar de ce tip de persoană? Pe cine anume dorea să se 
bazeze? Descrieţi voi acea persoană. Ce înseamnă „cineva pe care să se 
bazeze” în cei mai simpli termeni? Înseamnă cineva care să-i poată asigura 
mijloacele de trai, precum şi hrana şi îmbrăcămintea, fără să fie nevoită să- 
ŞI câştige singură pâinea sau să sufere vreo durere. Cineva pe care cel puţin 
să se poată sprijini ori de câte ori lucrurile mergeau prost, cineva care să o 
susțină, după cum se spune — acela era tipul de persoană pe care spera să se 
bazeze. Chiar dacă nu putea să o ajute sau să o susțină financiar, cel puţin, 
ori de câte ori ceva nu ar merge bine sau oricând ar suferi, ar avea un umăr 
pe care să se sprijine, cineva care să o ajute să depăşească momentele grele 


şi să traverseze furtuna — asta îşi dorea ea. Cerea oare prea mult? Era 


nerealistă această dorință? Nu cerea prea mult şi nu era o dorință nerealistă. 
Nu-şi doresc mulţi oameni ceva la fel de simplu? Foarte puţini pot spune că 
s-au născut fără să se bazeze pe nimeni în afară de ei înșiși. Majoritatea 
oamenilor care trăiesc în această lume şi într-o comunitate speră să aibă un 


prieten sau pe cineva pe care să se bazeze, iar această fată nu era o excepție. 


Timpul a zburat şi ea a ajuns la vârsta măritişului şi tot își dorea să 
găsească pe cineva pe care să se poată baza, pe cineva de încredere. Acea 
persoană nu trebuia să fie deosebit de bogată sau să o ţină în lux şi nici nu 
trebuia să fie o persoană foarte comunicativă. Trebuia doar să-i fie alături ca 
să o susțină oricând ar avea necazuri mari sau oricând s-ar confrunta cu 
dificultăți sau boli, fie şi numai pentru a-i spune câteva cuvinte de 
mângâiere şi nimic mai mult. Era aceasta o dorinţă care se putea împlini 
ușor? Este incert. Nimeni nu ştie dacă dorinţele oamenilor sunt ceea ce a 
plănuit Dumnezeu să le dea sau să săvârşească în privinţa lor sau dacă, în 
cele din urmă, dorințele le sunt deja prestabilite în destinul lor. Așadar, 
nimeni nu ştia dacă dorința acestei fete se putea împlini, nici măcar ea 
însăşi. Totuşi, a continuat să-şi păstreze această dorință în timp ce se 
îndrepta spre următoarea etapă din viaţă. În această perioadă, era foarte 
îngrijorată şi neliniştită, dar, în orice caz, ziua decisivă sosise. Nu ştia dacă 
persoana cu care intenționa să se căsătorească era într-adevăr cineva pe care 
s-ar putea baza tot restul vieţii, dar spera totuși sincer în inima ei: „Ar trebui 
să pot conta pe această persoană. Ultimii douăzeci şi ceva de ani din viaţa 
mea au fost destul de grei. Dacă mă căsătoresc cu cineva care nu e de 
încredere, restul vieţii mele va fi şi mai dificil. Pe cine altcineva m-aş putea 
baza?” Era mâhnită, dar nu putea face nimic, aşa că a continuat să spere. 
Pentru a supravieţui, când nu ştiu de ce sunt aici în această viaţă şi cum ar 
trebui să treacă prin ea, oamenii merg pe bâjbâite cu acest tip de dorinţă şi 


speranță necunoscută. Când a sosit momentul, ea nu ştia cum avea să fie 


viitorul ei. Viitorul era necunoscut. Fata a continuat să meargă înainte. Cu 
toate acestea, multe lucruri sunt deseori contrare dorințelor oamenilor. 
Deocamdată, să nu comentăm motivul pentru care Dumnezeu rânduieşte 
destinul oamenilor astfel — dacă este rânduiala intenționată a lui Dumnezeu 
sau dacă stricăciunea şi ignoranța oamenilor au făcut ca dorinţele şi 
cerințele lor să fie diametral opuse destinului pe care l-a rânduit Dumnezeu 
pentru ei, așa încât dorințele lor deseori nu se pot împlini și lucrurile nu 
decurg adesea așa cum au sperat ei — pentru moment, să nu discutăm despre 


toate acestea. Să continuăm mai întâi povestea. 


După ce s-a căsătorit, fata a intrat în următoarea etapă a vieţii, 
păstrându-şi dorința. Ce o aştepta în această etapă a vieţii? Nu ştia, dar nu 
putea evita doar fundcă se temea de necunoscut. A trebuit să se îmbărbăteze 
şi să meargă înainte, luând fiecare zi pe rând. În acest punct de cotitură din 
viaţa ei, destinul pe care îl rânduise Dumnezeu pentru ea şi-a făcut în sfârşit 
simțită prezenţa, fiind opusul năzuinţei sale. Viaţa de familie fără pretentii 
după care tânjise, cu un pat simplu, un birou mic, o cameră simplă şi curată, 
un soț şi copii — această viaţă simplă pe care și-o dorea nu se putea împlini 
niciodată. După ce s-a căsătorit, soţul ei îşi petrecea tot anul departe de casă 
din cauza serviciului, aşa că trebuiau să locuiască separat. Ce perspective 
are o astfel de viaţă pentru o femeie? De a fi hărțuită şi discriminată. 
Confruntarea cu un astfel de mediu de viață a fost o altă lovitură pentru 
viaţa şi destinul ei. Era ceva ce nu-și închipuise niciodată şi ceva ce nu-și 
dorise niciodată să vadă sau să înfrunte. Dar acum, realitatea era complet 
opusă dorințelor și închipuirilor ei. Ceea ce nu-și dorise să vadă sau să 
experimenteze chiar 1 se întâmplase. Soţul ei era plecat la muncă tot anul. 
Trebuia să fie independentă, atât în viaţă, cât şi financiar. Trebuia să plece 
de acasă și să câştige bani ca să-şi plătească singură facturile. Nu avea pe 


nimeni care să o ajute în viață şi trebuia să se bazeze pe forțele proprii 


pentru tot. Într-un astfel de mediu de viaţă, femeia aceasta a ajuns să aibă pe 
cineva pe care să se poată baza întru totul sau deloc? (Deloc.) Dorinţa ei a 
fost împlinită sau spulberată după căsătorie? (A fost spulberată.) În mod 
evident, în a doua etapă importantă din viaţă, speranţa ei fusese spulberată 
din nou, iar ea nu avea pe cine să se bazeze. Omul pe care crezuse că se 
poate baza în viaţă nu-i era alături şi nu se putea baza deloc pe el. Nu putea 
conta deloc pe omul pe care îl considerase stâlpul ei de sprijin, reazemul și 
persoana ei de încredere. Trebuia să facă totul singură, să se ocupe şi să se 
confrunte cu totul de una singură. În cele mai grele momente ale ei, nu 
putea decât să se ascundă în pat şi să plângă sub pătură, fără să aibă cu cine 
să-şi împartă necazurile. De dragul reputației, competitivităţii şi stimei sale 
de sine, proiecta adesea la exterior o imagine redutabilă și părea o femeie 
puternică, dar, în adâncul sufletului, era de fapt foarte fragilă. Avea nevoie 
de sprijin şi tânjea după cineva pe care să se bazeze, dar această dorință nu 


se împlinise încă. 


Câţiva ani mai târziu, se muta de colo-colo, purtându-şi după ea copiii 
mici, închiriind case și ducând o viață nomadă. Astfel, una dintre cerinţele 
ei de bază în viaţă se eroda treptat, puțin câte puţin, pe măsură ce treceau 
anii. Tot ce îşi dorise era să aibă o cameră mică, cu un pat, o măsuţă de scris 
şi o sobă pentru gătit, pentru ca familia ei să poată mânca în jurul mesei, să 
aibă câteva găini şi să ducă o viaţă simplă. Nu se aştepta să fie bogată sau 
înstărită. Atât timp cât viața era simplă, liniștită, iar familia era împreună, îi 
era suficient. Cu toate acestea, nu putea acum decât să trăiască de pe o zi pe 
alta, târându-şi copiii după ea. Nu doar că nu avea pe cine să se bazeze, dar, 
şi mai rău, trebuia să devină persoana pe care se bazau copiii ei. Se gândea 
ŞI că, întrucât viaţa în această lume muritoare era atât de dureroasă, poate că 
va găsi o cale de a rezolva această durere, de exemplu, devenind călugăriță 


budistă sau găsind un loc unde să-şi cultive virtuțile spirituale, departe de 


societatea umană și de această suferință, fără să se bazeze pe nimeni şi fără 
ca nimeni să se bazeze pe ea, deoarece o astfel de viaţă era, pur şi simplu, 
prea obositoare și dureroasă. Dar care a fost lucrul care a susținut-o şi a 
ajutat-o să meargă mai departe? (Copiii ei.) Aşa este. Dacă n-ar fi avut 
copii, poate că fiecare zi pe care o trăia ar fi fost şi mai dureroasă, dar odată 
ce a avut copii, şi-a asumat responsabilitățile şi a devenit persoana pe care 
se bazau aceştia. Când o strigau copiii, spunându-i „mamr”, simţea că 
povara de pe umerii ei era prea grea, că nu putea să-şi abandoneze pur şi 
simplu responsabilităile şi nici să se bazeze pe alţii, dar putea fi persoana 
pe care se bazau ceilalți — se gândea că şi aceasta putea fi considerată o 
sursă de fericire în viață, o atitudine faţă de viaţă și o motivaţie de a trăi. 
Astfel, a mai îndurat vreo zece ani de dragul copiilor ei. Îi păreau zilele 
lungi? (Da.) De ce păreau lungi? (Pentru că ducea o viaţă grea, aşa că zilele 
i se păreau lungi.) Ştii din experienţă, par cuvintele cuiva care a trecut prin 
această experiență. Zilele erau grele şi apăsătoare, aşa că păreau extrem de 
lungi. Tot ce trăia era ca un fel de tortură în adâncul inimii ei, aşa că era 
nevoită să trăiască numărând zilele, iar viaţa de acest fel nu era ușor de trăit. 
Chiar și după ce au crescut copiii, dorinţa ei tot nu s-a schimbat. Încă avea 
această dorință în adâncul inimii: „Copiii sunt mai mari şi nu mai este un 
efort atât de mare să am grijă de ei. Dacă soțul meu ar putea fi cu noi și 
familia ar fi reunită, viaţa noastră ar fi şi mai bună.” Închipuirea ei minunată 
a revenit ŞI, aşa cum spun necredincioşii, vântul speranţei i-a umflat din nou 
pânzele. Ori de câte ori nu putea dormi noaptea, avea gânduri precum: 
„Acum că au crescut copiii, dacă pot intra la facultate şi, în cele din urmă, 
îşi găsesc un loc de muncă bun şi câştigă bani, viaţa va fi mai uşoară şi 
situaţia hranei, hainelor şi locuinţei va fi mai bună decât acum. În plus, dacă 
soţul meu se întoarce, viața va fi şi mai bună şi voi avea pe cine să mă 


bazez! Cei doi oameni pe care m-am bazat anterior m-au părăsit, dar acum 


am mai mulți oameni pe care să mă bazez. Cerurile au fost destul de bune 
cu mine! Se pare că urmează zile mai bune.” Credea că urmează zile mai 
bune. Este acesta un lucru bun sau rău? Nimeni nu ştie. Nimeni nu ştie care 
este destinul unei persoane în viaţă sau ce o aşteaptă. Toți oamenii se 


poticnesc astfel prin viaţă, agățându-se de dorințele lor frumoase. 


Au trecut zece ani, soţul ei s-a transferat la un alt serviciu, iar familia 
s-a reunit în sfârșit, ceea ce a fost un lucru bun. Deci, în cele din urmă, 
putea soţul ei să devină o persoană pe care să se poată baza? Putea 
împărtăşi o parte din durerea din viaţa ei? Fiindcă nu locuiseră niciodată 
împreună şi nici nu interacționaseră la un nivel profund, ea nu-şi cunoştea 
bine soţul. În zilele care au urmat, ea şi soțul ei au început să înveţe să 
trăiască împreună şi să se cunoască mai bine. Totuşi, dorința ei nu s-a 
schimbat. Spera ca acest bărbat să devină cel pe care să se bazeze, cel care 
să o mângâie şi să-i aline durerea, orice s-ar întâmpla. Dar lucrurile tot nu 
au ieșit aşa cum îşi propusese ea. Acest soț cu care nu interacționase 
niciodată la un nivel profund, acest bărbat pe care nu-l înțelegea deloc, pur 
şi simplu nu putea deveni cel pe care să se bazeze. Aceasta deoarece 
abilitățile de supravieţuire, calitățile umane, perspectivele asupra vieţii, 
valorile şi atitudinile celor doi față de copiii, familia și rudele lor erau 
complet diferite. Cei doi se certau constant şi se ciondăneau întruna din 
cauza unor lucruri mărunte. Femeia aceasta spera în adâncul sufletului că 
poate îndura în continuare, pentru ca soțul ei să ajungă să-i înțeleagă 
bunătatea, răbdarea şi greutățile, apoi să fie impresionat sufletește de ea și 
să se atașeze din nou de ea, dar dorinţa ei tot nu s-a împlinit. Din punctul ei 
de vedere, în adâncul sufletului, era soțul ei o persoană pe care se putea 
baza? Putea deveni cineva pe care să poată conta? (Nu.) Oricând se 
confrunta cu dificultăţi, soţul ei nu doar că nu reuşea să o mângâie şi să-i 


aline durerea, dar îi şi sporea durerea, făcând-o să se simtă şi mai 


dezamăgită şi neputincioasă. În această perioadă, care erau sentimentele ei 
cele mai tainice şi înțelegerea ei privind viaţa? Erau de dezamăgire şi 
durere, făcând-o să se întrebe: „Există cu adevărat un Dumnezeu? De ce 
este viața mea atât de grea? Nu vreau decât să am pe cineva pe care să mă 
bazez, cer oare prea mult? Am doar această mică dorință. De ce nu s-a 
împlinit încă în toți anii vieţii mele? Cerinţele mele nu sunt excesive şi nu 
am ambiţii. Vreau doar pe cineva pe care să mă sprijin când lucrurile merg 
prost, asta-i tot. De ce nu se poate împlini nici măcar o dorinţă atât de 
mică?” Această situație a durat câţiva ani. Evident, viaţa acestei familii nu 
era foarte armonioasă; existau certuri dese. Copiii erau trişti şi nefericiţi, la 
fel şi părinţii lor. Nu exista pace sau bucurie în sânul familiei şi fiecare 
simţea în adâncul inimii doar frică, tulburare şi groază, precum şi durere şi 


neliniște. 


După câțiva ani, lucrurile s-au schimbat în cele din urmă şi Evanghelia 
Domnului Isus a ajuns la ea. A simțit că dorinţa i s-ar putea împlini într-un 
final. „Nu trebuie să mă bazez pe tata, pe soţul meu sau pe nimeni din jurul 
meu”, și-a spus ea. „Atât timp cât mă bazez pe Domnul Isus, pot să fiu 
împăcată, să am pe cineva pe care să mă bazez cu adevărat şi să găsesc 
pacea şi fericirea adevărată, iar viaţa va fi mai puţin un calvar.” După ce a 
acceptat Evanghelia Domnului Isus, această femeie a devenit mult mai 
fericită şi, desigur, viaţa ei a devenit mult mai așezată. Deși atitudinea 
soţului ei față de ea nu se schimbase, iar el era la fel de aspru ca înainte, 
ignorând-o şi nedând deloc dovadă de atenție, grijă, preocupare sau chiar 
răbdare, recunoștință sau toleranță faţă de ea, totuşi, deoarece avea 
mântuirea Domnului Isus în inimă, atitudinea ei faţă de toate acestea s-a 
schimbat. Nu se mai certa şi nici nu încerca să discute cu soţul ei, deoarece 
ajunsese să înţeleagă că oamenii nu au nimic de câștigat certându-se în 


privinţa tuturor acestor lucruri. Oricând lucrurile o luau razna, li vorbea 


Domnului Isus şi inima ei devenea mult mai deschisă. Astfel, viaţa ei de 
familie părea să devină relativ stabilă. Dar vremurile bune nu au durat mult, 
iar viaţa ei a luat o nouă întorsătură. Odată ce a început să creadă în 
Domnul Isus, ea a predicat Evanghelia cu zel, a adoptat viața bisericească şi 
şi-a sprijinit fraţii şi surorile. Cu toate acestea, soţul ei nu a fost de acord. A 
început să o persecute şi o mustra adeseori, spunând lucruri precum: „Mai 
vrei să stai cu mine? Dacă într-adevăr nu vrei, hai să ne despărțim!” Nu 
avea de ales decât să se roage Domnului și să îndure. Deși astfel de zile 
erau dificile şi dureroase, trauma din inima ei era mult mai mică decât 
înainte, iar ea putea, de asemenea, să capete puţină consolare prin 
rugăciune. Ori de câte ori era abătută, se ruga Domnului. Astfel, inima ei 
avea pe cine să se bazeze, dobândind o împlinire temporară, iar ea simţea că 


viaţa ei era mult mai bună. 


Treptat, copiii au crescut. Întrucât copiii locuiseră cu ea încă din 
copilărie şi afecțiunea lor faţă de ea era întrucâtva mai puternică, femeia şi- 
a spus: „Acum că mi-au crescut copiii, nu mai am nevoie să mă bazez pe 
soţul meu, pot să mă bazez pe copiii mei”. După toate aparențele, părea că 
ajunsese deja să se bazeze pe Domnul Isus şi că-şi pusese inima, familia şi 
chiar viitorul şi perspectivele în mâinile Lui. Dar, de fapt, în adâncul inimii, 
tot se agăța de această dorinţă în privinţa oamenilor pe care îi putea vedea și 
care aveau o relație cu ea, sperând ca această dorință să se împlinească într- 
o bună zi. Deoarece nu pot vedea unde Se află Domnul Isus, oamenii spun 
că Domnul Isus este alături de ei şi în inimile lor, dar ea credea că 
Dumnezeu nu poate fi atins sau văzut, ceea ce o neliniștea. Credea că ar fi 
suficient să se bazeze pe Domnul Isus doar ca să treacă prin evenimente 
semnificative şi probleme majore, dar că, în viaţa reală, tot ar trebui să se 
bazeze pe copiii ei. În tot acest timp, dorinţa ei nu se schimbase, iar ea nu 


renunțase la aceasta. Credea în Domnul Isus acum, dar de ce nu se 


schimbase încă această dorință? Există mai multe motive. Un motiv este că 
nu înţelegea adevărul, nu ştia şi nu înțelegea multe despre suveranitatea şi 
orchestrarea lui Dumnezeu; acesta este motivul obiectiv. Motivul subiectiv 
este că era o persoană laşă. Deşi credea în Dumnezeu, după ce a cunoscut 
atât de multă durere, tot nu avea o perspectivă clară privind semnificația 
credinţei în Dumnezeu sau privind destinul oamenilor, orchestrarea Lui și 
modul în care lucrează Creatorul. Ce anume arată că nu avea o perspectivă 
clară în legătură cu aceste lucruri? În primul rând, și-a pus mereu în seama 
altora propria fericire şi aspirația neclintită de a duce o viață mai bună, 
sperând ca dorinţa ei să se realizeze cu sprijinul sau ajutorul altora. A fost 
aceasta o opinie greșită despre viaţă şi destin? (Da.) Această opinie a fost 
greşită. Ca părinte, este oare o greșeală să-ți pui speranţele în copii tăi, 
nădăjduind că vor fi îndatoritori faţă de tine şi vor fi capabili să te sprijine 
când vor creşte? Nu este greşit şi nici nu este o cerinţă prea mare. Deci care 
este problema aici? Îşi dorea în permanenţă să se bazeze pe copiii ei; să 
ducă o viaţă fericită bazându-se pe copiii ei, să-și petreacă restul vieții 
bazându-se pe copiii ei şi să se bucure de cutare sau cutare lucru bazându-se 
pe copiii ei. Care a fost opinia ei greșită în privinţa asta? De ce avea această 
idee? Ce se afla la sursa acestei opinii pe care o avea? Oamenii speră mereu 
în mod extravagant la un anumit stil de viață şi un anumit standard de trai. 
Cu alte cuvinte, chiar înainte să ajungă să afle cum le-a predestinat 
Dumnezeu viața sau care e destinul lor, oamenii și-au planificat deja 
standardul de trai, şi anume că trebuie să fie fericiţi, să aibă parte de pace şi 
bucurie în viețile lor, să fie bogaţi și înstăriți și să aibă oameni care să-i 
ajute şi pe care să se bazeze — oamenii şi-au planificat deja calea, 
obiectivele şi destinația finală în viaţă şi toate celelalte. Există vreo fărâmă 
de credință în Dumnezeu în toate acestea? (Nu.) Nu, nu există. Această 


femeie a avut mereu o opinie asupra vieţii: „Dacă mă bazez pe cutare, viața 


mea va deveni mai liniştită, mai fericită și mai îmbelşugată; dacă mă bazez 
pe cutare, viaţa mea va deveni mai stabilă, mai sigură și mai veselă.” Este 
acest punct de vedere corect sau greșit? (Este greşit.) După atât de mulți ani, 
ajunsese deja în stadiul de a crede în Domnul Isus, dar tot nu văzuse clar 
cum este viaţa umană. Încă avea intenţii și planuri proprii, îşi calcula calea 
viitoare şi îşi planifica viitorul. Privind acum lucrurile, a fost această 
atitudine față de viaţă şi acest tip de planificare corect sau incorect? (A fost 
incorect.) De ce? (Pentru că îşi urmărea propriile idealuri şi dorinţe, şi nu ce 
le cere Dumnezeu oamenilor.) Ceea ce urmărea nu avea nicio legătură cu 
predeterminarea lui Dumnezeu. Chiar înainte de a şti ce va face Dumnezeu, 
ea a hotărât mai întâi să găsească pe cineva pe care să se bazeze. Urma să se 
bazeze pe o persoană în etapa respectivă şi pe altă persoană în etapa 
următoare. Astfel, şi-a pierdut sprijinul în Dumnezeu şi a ajuns să se bazeze 
numai pe oameni, şi nu pe Dumnezeu. Întrucât a avut în permanenţă această 
dorinţă şi aceste planuri, oare Îl avea pe Dumnezeu în inimă? (Nu.) Deci, 
într-un fel, care a fost cauza durerii provocate de toate strădaniile ei? 
(Cauza a fost dorinţa ei.) Este pe deplin adevărat. Deci cum a luat naștere 
dorinţa ei? (Din faptul că nu credea în suveranitatea lui Dumnezeu sau în 
orchestrarea şi rânduielile Lui.) Așa este. Nu a înțeles cum intervine 
destinul oamenilor, nici cum funcționează suveranitatea lui Dumnezeu. 


Aceasta este rădăcina problemei. 


Să continuăm povestea. Când au crescut copiii acestei femei, unii şi-au 
găsit locuri de muncă, iar alții s-au aşezat la casa lor şi s-au căsătorit şi, 
desigur, au trebuit să-şi părăsească părinţii şi să ducă o viaţă independentă și 
nu s-au putut întâlni des cu aceştia. Care a fost așadar următoarea problemă 
cu care s-a confruntat această femeie? Dorinţa ei de a se baza pe copii părea 
pe punctul de a fi spulberată din nou. A fost o nouă tragedie plină de durere, 


o altă lovitură în experienţa ei de viaţă. Din tot felul de motive, copiii n-au 


putut să locuiască alături de ea și să-i țină companie sau să o viziteze des şi 
să aibă grijă de ea. Prin urmare, speranţa ei de a-şi avea copiii alături, care 
să-şi îndeplinească obligaţiile filiale și să aibă grijă de ea, precum și dorinţa 
ei de a se baza pe copii, astfel încât să-i fie mai uşor şi să aibă o viață mai 
confortabilă și mai fericită — toate acestea se îndepărtau tot mai mult de ea. 
Astfel, preocuparea, îngrijorarea şi dorul ei faţă de copii au devenit tot mai 
intense. Nu era acesta un alt fel de durere? Pe măsură ce îmbătrânea şi anii 
o apăsau puţin câte puţin, durerea ei a devenit tot mai profundă, la fel şi 
dorul faţă de copii. Au trecut mulți ani şi, chiar dacă această femeie s-a 
bazat în fiecare etapă a vieţii ei pe diferiți oameni, toţi au părăsit-o la timpul 
stabilit, spulberându-i complet dorinţele sau iluziile şi lăsând-o extrem de 
chinuită și de îndurerată în sufletul ei. Ce i-a adus asta? A făcut-o să 
reflecteze asupra vieţii? Sau să reflecteze asupra modului în care Creatorul 
rânduiește destinul oamenilor? Dacă o persoană ţine cont de gândirea 
normală a oamenilor, după ce ascultă câteva predici și înțelege unele 
adevăruri, ar trebui să ştie câteva lucruri despre Creator, despre viaţă şi 
destinul oamenilor. Cu toate acestea, din diverse motive și din cauza 
problemei pe care o are protagonista acestei poveşti, încă nu putea înţelege 
şi nu avea nicio idee până în acest punct despre ceea ce experimentase și 
întâmpinase în fiecare etapă a vieții sau care era problema ei şi, în adâncul 
sufletului, tot tânjea după cineva pe care să se bazeze. Pe cine ar trebui, 
aşadar, să se bazeze? Este adevărat că Dumnezeu este Cel pe care se 
bazează oamenii, dar El nu există doar ca oamenii să se bazeze pe EI, nu 
există doar în acest scop. Este mai important ca oamenii să ştie cum să se 
înţeleagă cu Creatorul, cum să-L cunoască pe Dumnezeu şi să se supună 


Lui — nu este doar o relație de a se baza pe cineva și a fi sprijinul cuiva. 


După ce şi-a pierdut nădejdea în copiii ei şi a ajuns la bătrânețe, 


această femeie şi-a pus în schimb speranţele în soţul ei, care a devenit 


ultimul fir de pai de care să se agaţe. A trebuit să se bazeze pe el pentru 
nevoile de bază şi să-şi continue viaţa. A trebuit să găsească modalități de 
a-şi face soţul să trăiască nişte ani în plus, aşa încât să obțină beneficii 
pentru ea însăși. Aceasta era persoana pe care se baza. După ce a trăit atâția 
ani, bătrâna încărunţise, avea faţa brăzdată de riduri şi aproape toți dinţii îi 
căzuseră. Deşi înfăţişarea ei se schimbase, ceea ce a rămas la fel a fost 
faptul că, în fiecare etapă a vieţii, ajunsese într-un impas și, în ciuda faptului 
că ajunsese de multe ori într-un impas, avea aceeaşi dorință nestrămutată — 
de a avea pe cineva pe care să se bazeze. Nu s-au schimbat nici iluzia ei 
privind promisiunile lui Dumnezeu faţă de oameni, nici unele iluzii despre 
ea însăşi, despre omenire, despre destinul şi perspectivele ei. Deşi, în 
adâncul sufletului, aceste iluzii deveneau tot mai neclare şi mai îndepărtate, 
poate că încă mai nutrea o licărire de speranţă în inima ei: „Dacă, în anii 
care mi-au mai rămas, pot să trăiesc fericită cu cineva pe care să mă pot 
baza sau să văd ziua în care se încheie lucrarea lui Dumnezeu şi El este 
slăvit, atunci această viață nu va fi fost în zadar.” Aşa a fost viaţa acestei 
femei. Şi acesta e sfârşitul poveștii. Care ar trebui să fie titlul acestei 
poveşti? („Pe cine să mă bazez?”) Este un titlu destul de bun și care dă de 
gândit. 

Revenind la subiectul părtăşiei noastre, ce legătură are această poveste 
cu noțiunile oamenilor despre lucrarea lui Dumnezeu? Care parte se referă 
la noțiunile oamenilor despre lucrarea Lui? La ce noţiuni se referă? 
Împărtăşiţi-vă gândurile. (Oamenii simt că Dumnezeu ar trebui să facă 
lucrurile conform aşteptărilor şi planurilor lor. Acesta e genul de noțiune pe 
care îl au ei.) În noţiunile oamenilor, ei cred că, atât timp cât aspiraţiile lor 
sunt bune, pozitive şi proactive, Creatorul ar trebui să le împlinească, iar ei 
n-ar trebui să fie privaţi de dreptul de a se strădui să aibă o viaţă frumoasă. 


Aceasta e o noțiune. Este împlinirea Creatorului în acord cu dorinţele 


omului, cu speranţele și închipuirile lui? (Nu.) Atunci, cum acționează 
Creatorul? Indiferent cine eşti şi indiferent ce ai planificat, dacă închipuirile 
tale sunt desăvârșite şi onorabile sau în ce măsură corespund ele cu 
realitatea vieţii tale, Dumnezeu nu Se uită la niciunul dintre aceste lucruri și 
nici nu le acordă atenţie; în schimb, lucrurile sunt realizate, orchestrate și 
rânduite în conformitate cu metodele şi legile stabilite de Dumnezeu. 
Aceasta e firea dreaptă a lui Dumnezeu. Unu cred: „După nenumăratele 
greutăți pe care le-am cunoscut în viața mea, nu am oare dreptul la o viață 
bună? Când voi veni înaintea Creatorului, nu voi fi calificat să cer şi să 
aspir la o viaţă şi la o destinație frumoasă?” Nu este aceasta o noțiune 
umană? Ce sunt astfel de noţiuni şi gânduri ale omului pentru Dumnezeu? 
Sunt cerințe irezonabile. Cum iau naștere astfel de cerinţe irezonabile? 
(Oamenii nu cunosc autoritatea lui Dumnezeu.) Acesta e motivul obiectiv. 
Care e motivul subiectiv? Faptul că au o fire rebelă și nu sunt dispuşi să 
caute adevărul sau să se supună suveranității sau rânduielilor Creatorului. 
Este viaţa pe care o rânduieşte Creatorul pentru majoritatea oamenilor una 
cu greutăți sau una fericită şi lipsită de griji? (Una cu greutăți.) Cei mai 
mulți oameni duc o viață cu greutăţi, cu prea multe dificultăți şi prea multă 
durere. Care este scopul Creatorului când rânduieşte greutăți pentru oameni 
pe parcursul întregii lor vieţi? Care este semnificaţia acestui lucru? Într-un 
sens, astfel de rânduieli sunt menite să le îngăduie oamenilor să 
experimenteze şi să cunoască suveranitatea, rânduielile şi autoritatea lui 
Dumnezeu; în alt sens, scopul Lui principal este de a le îngădui oamenilor 
să experimenteze ce este viaţa cu adevărat și, astfel, să realizeze că destinul 
omului este controlat în mâna lui Dumnezeu, nefiind nici decis de vreo 
persoană, nici modificat ca urmare a schimbărilor din voinţa subiectivă a 
oamenilor. Orice face şi orice fel de viață sau soartă a rânduit pentru 


oameni, Creatorul îi determină să reflecteze asupra vieții și asupra 


semnificației reale a destinului omului şi, în timp ce ei reflectează la aceste 
lucruri, îi determină să vină înaintea lui Dumnezeu. Când exprimă adevărul 
şi le spune oamenilor ce înseamnă toate acestea, Dumnezeu îi determină să 
vină înaintea Lui, să accepte ce spune El, să experimenteze ce spune El, să 
înţeleagă care este cu adevărat relația între tot ce spune EI şi toate lucrurile 
pe care le experimentează oamenii în viaţa lor reală. Le îngăduie oamenilor 
să verifice realitatea, acurateţea şi validitatea acestor adevăruri, după care 
aceştia le dobândesc și recunosc că omul este controlat în mâna Creatorului 
şi că destinul său este condus şi rânduit de Dumnezeu. Odată ce înţeleg 
toate acestea, oamenii nu vor mai avea niciun plan nepractic pentru viaţa lor 
şi nu vor avea planuri care se împotrivesc dorințelor, poruncilor şi 
rânduielilor Creatorului; în schimb, vor avea o evaluare şi o înţelegere tot 
mai precisă, o înțelegere și un plan privind modul în care ar trebui să-și 
trăiască viaţa şi drumul pe care ar trebui să meargă. Acesta este scopul şi 
semnificația numeroaselor greutăți pe care le rânduieşte Creatorul în viaţa 


oamenilor. 


Revenind la poveste, după ce protagonista a cunoscut multe greutăți, 
cum a înțeles ea motivul pentru care suferise greutăți şi durere în această 
viață și motivul pentru care Creatorul a orchestrat şi a rânduit lucrurile în 
acest mod? Puteţi vedea asta din poveste? A dobândit ea o înţelegere a 
acestor lucruri? (Nu.) De ce nu? (Pentru că, în fiecare etapă a vieţii şi la 
fiecare punct de cotitură din viaţa ei, când dorințele i-au fost spulberate 
iarăşi şi iarăşi, ea nu a reflectat şi nu a tras o concluzie privind motivul 
pentru care visul ei de o viaţă nu s-a putut împlini niciodată. Dacă ar fi 
putut reflecta şi ar fi putut căuta adevărul, s-ar fi schimbat. Dar nu a înţeles 
suveranitatea Creatorului şi n-a putut decât să persiste cu hotărâre în visul ei 
şi să spere că, într-o zi, destinul ei se va schimba brusc, ceea ce era 


imposibil. Pe parcursul acestui proces, s-a împotrivit şi s-a luptat în 


permanenţă, de aici şi uriaşa ei suferință.) Aşa a fost: fiindcă a ales o cale 
greşită, fără să ştie. A considerat-o drept o cale corectă, drept dorinţa ei 
legitimă şi lucrul pe care îl urmărea în mod legitim, apoi a muncit din greu, 
s-a luptat şi s-a zbătut în acea direcție. Nu şi-a pus niciodată întrebarea dacă 
dorinţa ei era realistă sau nu, nici nu s-a îndoit de corectitudinea ei. În 
schimb, a urmat cu încăpățânare această direcție, fără să se schimbe sau să 
se transforme niciodată. Care a fost, atunci, scopul lui Dumnezeu când i-a 
dat atâtea greutăți în viaţă? Dumnezeu nu a făcut toate acestea întâmplător. 
În viaţa oricărei persoane, El rânduieşte câteva experienţe excepţionale și 
câteva experiențe dureroase. De fapt, Creatorul foloseşte această metodă și 
aceste fapte pentru a-ţi spune să nu continui aşa şi că această cale nu duce 
nicăieri, nefiind calea pe care ar trebui să mergi. Ce vezi în asta, în mod 
intangibil? Dumnezeu alege o cale pentru oameni şi, totodată, este modul 
Lui de a le vorbi oamenilor, de a-i mântui şi de a-i determina să-și 
părăsească noţiunile greșite şi căile pline de încăpățânare. În plus, este 
modul lui Dumnezeu de a-ţi spune: calea pe care ai ales-o este o mlaștină, o 
groapă de foc, un drum fără întoarcere şi nu trebuie să mergi pe ea. Dacă 
vei merge înainte aşa, vei continua să suferi. Aceasta nu e calea corectă în 
viaţă, nu e calea pe care ar trebui să mergi și nu e calea pe care a prestabilit- 
o Dumnezeu pentru tine. Dacă ești o persoană deşteaptă, după ce întâmpini 
greutăţi, vei reflecta: „De ce am întâmpinat astfel de greutăți? De ce am 
ajuns într-un impas? Oare această cale nu este potrivită pentru mine? Deci, 
pe ce cale ar trebui să merg și ce direcţie ar trebui să adopt în viaţă?” În 
timp ce reflectezi, Dumnezeu îți va da inspiraţie şi îndrumare sau îţi va 
arăta direcţia corectă în care ar trebui să faci următorul pas. Dumnezeu te 
ghidează în permanenţă, aşa încât să poţi pricepe mai practic și mai precis 
care este calea pe care a plănuit-o pentru tine în viaţa reală. Aşa a procedat 


protagonista poveştii pe care tocmai v-am spus-o? (Nu, nu a reflectat 


niciodată.) Ce fel de fire avea? (Intransigentă.) Intransigenţa este foarte 
problematică. De când era copil şi până a devenit o bătrână cu păr cărunt, 
dorinţa ei de a avea pe cineva pe care să se bazeze nu s-a schimbat 
niciodată. Atât înainte de a auzi Evanghelia lui Dumnezeu şi de a dobândi o 
perspectivă privind modul în care Creatorul a creat cerul, pământul şi toate 
lucrurile, cât şi atunci când Evanghelia lui Dumnezeu a ajuns la ea şi El i-a 
spus adevărul despre toate acestea, dorinţa ei nu s-a schimbat niciodată, de 
la început şi până la sfârşit — acesta este cel mai lamentabil aspect. Oamenii 
au gânduri şi idei. Care a fost scopul lui Dumnezeu când a creat toate 
acestea pentru ei? Ca oamenii să perceapă şi să înțeleagă persoanele, 
evenimentele, lucrurile şi mediile rânduite de Dumnezeu pentru ei. Ca 
persoană normală, înzestrată cu rațiune şi conștiință, fiecare ființă umană 
creată va înţelege intenția Creatorului mai mult sau mai puțin şi cu un grad 
diferit de profunzime atunci când experimentează şi apreciază din toată 
inima aceste lucruri orchestrate de Dumnezeu. Acesta e un mod deosebit de 
practic şi real în care lucrează Dumnezeu. Dar întrucât oamenii sunt prea 
aroganți şi intransigenți şi nu pot accepta cu uşurinţă adevărul, le este greu 
să priceapă voia Creatorului. Cum se manifestă intransigenţa lor? Indiferent 
ce spune sau face Dumnezeu, oamenii tot se agaţă de ideile lor. Mentalitatea 
lor este: „Vreau să-mi planific viaţa. Am idei, am creier, sunt educat şi pot 
să-mi controlez viaţa. Pot vedea sursa tuturor lucrurilor din viața mea şi pot 
orchestra pe deplin toate acestea, astfel încât să-mi pot planifica fericirea, 
viitorul și perspectivele.” Când ajung într-un impas, spun: „Am dat greş de 
data asta, voi încerca din nou data viitoare.” Sunt de părere că așa ar trebui 
să trăiască oamenii şi că, dacă o persoană nu are un spirit competitiv, va fi 
extrem de inutilă și de slabă în viaţă. Ce se află la baza perseverenţei lor? 
Care e motivul ei? Convingerea lor că trebuie să fie în mod categoric 


puternici, şi nu slabi, că nu trebuie să fie doborâți de viață, cu atât mai puţin 


să fie priviţi cu dispreţ de ceilalți şi că oamenii ar trebui să fie independenți, 
competitivi, hotărâți şi stimaţi de alții. Aceste firi, aceste idei şi aceste 
gânduri le domină comportamentul, astfel încât, de fiecare dată când se 
confruntă cu dificultățile, situațiile grele sau durerile orchestrate de 
Dumnezeu pentru ei, aleg aceeaşi cale ca înainte: aceea de a continua cu 
propriile gânduri, fără să se schimbe, şi perseverând categoric până la sfârşit 
cu orice consideră că este bun, corect şi benefic pentru ei şi fiind 
competitivi. Tocmai această fire intransigentă îi determină să emită multe 
judecăţi ignorante şi nepractice şi dă naştere la numeroase înțelegeri și 


experienţe nepractice. 


Tocmai am vorbit despre un aspect al firilor oamenilor: intransigenţa. 
Din cauza intransigenţei lor, când se confruntă cu circumstanţele dureroase 
şi cu dificultățile în care îi aduce Creatorul, atitudinea lor nu este de a se 
supune, ci de a se agăța de orice lucru care le aduce beneficii şi de a nu-l 
abandona. Cum tratează Dumnezeu un astfel de comportament? Lucrarea 
Lui este independentă de voinţa oamenilor, deci cum tratează El astfel de 
acțiuni ale lor? Dumnezeu nu va spune în niciun caz: „Ai dat greş de data 
aceasta, aşa că ești condamnat. Oamenii ca tine nu sunt buni de nimic şi nu 
te mai vreau.” Dumnezeu nu a renunţat la oameni. El continuă să folosească 
aceeași metodă, rânduind diferite medii şi diferite persoane, evenimente și 
lucruri, pentru ca oamenii să poată experimenta aceeași durere şi să se poată 
confrunta cu aceleaşi dificultăţi. Care este scopul? (Îi face pe oameni să-și 
vină în fire.) Îi face pe oameni să reflecteze, să-și vină în fire și să-şi 
abandoneze opiniile încăpăţânate. În repetate rânduri, Dumnezeu Îşi 
folosește metodele unice pentru a conversa cu oamenii şi pentru a 
interacționa cu ei în acest mod. În cele din urmă, care e rezultatul pe care 
vrea să-l obțină Dumnezeu prin această metodă de lucru? El îi îndrumă pe 


oameni făcându-i să treacă de-a lungul vieții prin diferite dificultăți, 


suferinţe şi chiar boli şi nenorociri în familie. Făcându-i să trăiască această 
suferință, scopul este de a-i determina să reflecteze în permanenţă, să 
înţeleagă în sufletul lor şi să se întrebe lăuntric: „Este aceasta rânduiala lui 
Dumnezeu? Cum ar trebui să merg pe calea mea viitoare? Ar trebui să 
schimb direcția? Ar trebui să caut calea adevărului? Ar trebui să schimb 
modul în care trăiesc?” Dumnezeu îi face pe oameni să cunoască tot felul de 
dureri, încercări, nenorociri și situații dificile, aşa încât să primească apoi 
confirmarea în străfundul inimii lor că există un Suveran care stăpâneşte 
peste destinul oamenilor şi că nu pot fi îndărătnici, aroganți sau 
încăpăţânaţi, ci trebuie să înveţe să se supună — să se supună mediilor, 
destinului şi tuturor lucrurilor care se întâmplă în jurul lor. Înainte să auzi 
cuvintele limpezi ale lui Dumnezeu, El foloseşte aceste modalități şi fapte 
pentru a te determina să cunoşti tot soiul de medii, persoane, evenimente şi 
lucruri şi să confirmi în permanență în adâncul inimu tale că destinul 
oamenilor e rânduit de Dumnezeu, că nicio persoană nu deţine şi nu poate 
deține suveranitatea asupra propriului destin. Ai în mod constant acest tip 
de înţelegere sau de voce adânc în inima ta și confirmi necontenit că tot ce 
experimentezi nu este provocat de nicio persoană, nici nu se întâmplă 
accidental şi nici nu este provocat de motive sau circumstanţe obiective, ci 
Dumnezeu este Cel care deţine în mod invizibil suveranitatea asupra 
tuturor. Nu este o coincidenţă că o persoană întâlnește alta şi se întâmplă 
ceva sau că întâmpină un mediu care-i schimbă viaţa. Nu este o coincidență 
că o persoană suferă de o boală şi apoi obține mari binecuvântări. 
Dumnezeu îi spune fiecărei persoane în acest mod unic că deţine 
suveranitatea asupra destinului oamenilor, că îi veghează şi îi îndrumă în 
fiecare zi şi îi călăuzeşte pe toți de-a lungul fiecărei zile şi pe parcursul 
vieţii lor. Pe lângă faptul că le spune oamenilor că El deţine suveranitatea 


asupra destinului omenirii, asupra tuturor aspectelor din viața oamenilor, 


asupra destinaţiei omenirii şi asupra tuturor lucrurilor care au legătură cu 
omenirea, ce altceva vrea Dumnezeu să realizeze? Să facă astfel încât unele 
noțiuni, închipuiri şi cerințe nepractice pe care le au oamenii față de 
Dumnezeu Creatorul să se estompeze, să dispară şi să fie alungate treptat, 
iar apoi ca oamenii să ajungă treptat în punctul în care pot recunoaște și 
înţelege clar modalitățile în care Creatorul îndrumă omenirea și în care 
rânduiește destinul întregii vieți a oamenilor. Pe baza acestor lucruri, ei pot 
vedea atunci că Dumnezeu are o fire şi este însuflețit şi plin de viaţă. Nu 
este o statuie de lut sau un robot, nici nu este o creatură neînsuflețită 
închipuită de oameni, ci are viaţă şi firi. Într-un anume sens, acest lucru îi 
face pe oameni să înţeleagă modurile în care lucrează Creatorul şi să 
renunţe la feluritele noțiuni şi închipuiri, precum și la nişte raționamente şi 
logici goale, care nu se conformează realităţii. Pe scurt, îi face să renunţe la 
toate noțiunile şi închipuirile goale cu privire la lucrarea lui Dumnezeu. 
Într-un alt sens, odată ce renunţă la aceste noţiuni şi închipuiri, oamenii pot 
accepta şi se pot supune lucrării lui Dumnezeu și suveranității Sale. Acesta 
este un rezultat mic într-un sens, dar, într-un alt sens, există un rezultat pe 
care nu l-aţi văzut şi acesta este cel mai mare și cel mai profund. Care este 
acest rezultat? Este că Dumnezeu foloseşte aceste modalități pentru a le 
spune oamenilor că realizează într-o stare deosebit de practică şi reală tot 
ceea ce face şi săvârşeşte asupra oamenilor. Odată ce oamenii înţeleg acest 
lucru, se vor elibera de unele lucruri deșarte şi iluzorii, vor asculta cu 
adevărat de rânduielile Creatorului şi se vor supune lor şi apoi vor înfrunta 
tot ce a rânduit El în viaţa reală, în loc să folosească teorii deşarte, concepte 
religioase sau cunoştinţe teologice pentru a şi-L închipui pe Creator sau a se 
ocupa de unele lucruri din viaţă. Acesta este finalul pe care vrea Dumnezeu 
să-l vadă şi ceea ce vrea să obțină înlăuntrul oamenilor. Aşadar, în prima 


etapă, înainte să auzi glasul Creatorului şi să înţelegi cuvintele Sale clare 


despre diverse adevăruri, modul în care lucrează Dumnezeu asupra 
oamenilor este de a rândui diferite medii pe care să le experimentezi şi la 
care să fii expus. Când vei avea confirmarea, când vei avea unele 
sentimente despre aceste lucruri în adâncul inimii și când vei fi mișcat de 
ele şi le vei înțelege, Dumnezeu îți va spune în cuvinte clare cum este viaţa, 
cum este Dumnezeu, cum au apărut oamenii şi pe ce tip de cale ar trebui să 
meargă ei. Astfel, pe baza convingerii că oamenii vin de la Dumnezeu şi au 
fost creaţi de El şi a convingerii că există un Suveran în ceruri, pe pământ și 
în toate lucrurile, oamenii aleg apoi calea credinţei în Dumnezeu și, ulterior, 
ajung să accepte judecata, mustrarea, mântuirea și desăvârşirea Lui — este 
chiar mai eficient astfel. Cine sunt toţi acei oameni care acceptă lucrarea lui 
Dumnezeu din zilele de pe urmă? Cel puţin, ei recunosc existenţa lui 
Dumnezeu și cred că întreaga lume a universului se supune suveranității 
Lui. De asemenea, cred în destin şi că viața umană este prestabilită de 
Dumnezeu şi, mai mult, cred în existenţa tărâmului spiritual, a raiului și 
iadului, şi că destinul oamenilor este predeterminat. Dintre acești oameni, 
Dumnezeu i-a selectat pe aleşii Lui, care iubesc şi pot accepta adevărul. 
Aceştia pot înţelege glasul lui Dumnezeu și pot accepta lucrarea Lui. Acesta 


este un mod şi un principiu după care lucrează Dumnezeu. 


Tocmai am discutat despre modul în care lucrează Dumnezeu asupra 
oamenilor şi despre modurile în care lucrează El. Am abordat doar aceste 
subiecte, fără să spunem ce sunt noţiunile oamenilor sau ce Îi cer oamenii 
lui Dumnezeu. Să avem acum părtăşie despre probleme din această privinţă. 
Am menționat în această părtăşie că oamenii au unele idei și înţelegeri 
deşarte şi nedesluşite despre lucrarea lui Dumnezeu, aşa că haideţi să găsim 
exemple care să dovedească asta şi să vorbim puţin despre exemplele 
pozitive şi negative. Pe această bază, nu vor putea oamenii să înţeleagă apoi 


care închipuiri sunt destul de deşarte şi oarecum nedeslușite, fiind noțiuni 


despre lucrarea lui Dumnezeu? Să începem cu povestea pe care v-am spus-o 
anterior; protagonista poveștii a trecut printr-o serie de experienţe dureroase 
în viaţă. După fiecare experiență dureroasă, Dumnezeu a continuat, 
folosindu-Şi metodele, să-i rânduiască şi să-i orchestreze destinul şi să o 
îndrume pe drumul de urmat. Deşi femeia nu a înţeles, nu a ştiut şi nu a 
reflectat, Dumnezeu tot a procedat astfel, aşa cum făcuse întotdeauna. În 
această etapă, a avut ea vreun gând despre acest mod în care lucrează 
Creatorul? Se poate spune că acele gânduri sunt un fel de noțiune? Care 
anume sunt aceste gânduri şi acest tip de noţiune? În primul rând, în ceea ce 
o priveşte pe protagonistă, ea a avut o singură dorință. Nu se aștepta să fie 
bogată sau înstărită în viață, voia doar să se bazeze pe cineva. Disecând și 
analizând, putem vedea că această dorinţă a fost greşită. Într-un anume sens, 
era contrară destinului pe care îl orchestrează și îl rânduieşte Dumnezeu 
pentru oameni şi, într-un alt sens, nu era nici practică. Așadar, a oferit 
Dumnezeu o definiţie sau o afirmaţie despre această dorinţă a ei? Potrivit 
închipuirilor oamenilor, lui Dumnezeu l-ar fi foarte uşor să facă pe cineva 
să înţeleagă puţină doctrină, nu-i aşa? Dacă ar vrea să-l facă să înţeleagă, n- 
ar înţelege pur şi simplu? Această femeie dorea să aibă pe cineva pe care să 
se bazeze — Dumnezeu putea să o determine să nu aibă acea dorință sau să- 
şi schimbe dorinţa — a făcut El asta? (Nu.) Nu, Dumnezeu nu a făcut asta. 
Era dorinţa ei un fel de noțiune? Era supranaturală? Era deşartă? Este un 
fenomen natural ca astfel de gânduri să ia naștere în oameni. De ce spun că 
este un fenomen natural? Dumnezeu l-a înzestrat pe om cu liber arbitru. 
Omul are minte, gânduri şi idei. După ce a fost corupt de Satana, omul s-a 
cufundat în sunetele şi imaginile lumii și, după ce a fost educat de părinți, 
condiționat de familie şi educat de societate, în gândurile omului iau naştere 
multe lucruri — lucruri care izvorăsc din inima omului, care apar toate în 


mod natural. Cum se formează aceste lucruri care apar în mod natural 


înlăuntrul omului? În primul rând, o persoană trebuie să aibă capacitatea de 
a se gândi la probleme — aceasta este temelia pe care trebuie să o aibă 
pentru a putea da naştere acestor lucruri. Apoi, prin condiționarea mediului 
— de exemplu, educația dată de familie și societate — precum şi prin 
impulsul dat de propriile firi corupte, ambiţii şi dorinţe, aceste gânduri prind 
treptat contur. Când vine vorba de astfel de gânduri și idei formate, 
indiferent dacă sunt în acord cu realitatea, sunt deşarte sau de altă natură, nu 
vom da acum un verdict în privinţa lor. În schimb, vom vorbi doar despre 
modul în care Se ocupă Dumnezeu de gândurile de acest tip. Le condamnă 
El? Nu le condamnă. Deci cum le abordează El? Nu înlătură astfel de 
gânduri din mintea oamenilor. Aceştia nutresc o noțiune şi o închipuire și 
cred că gândirea lor se va schimba printr-o atingere blândă a mâinii măreţe 
şi fără formă a lui Dumnezeu. Nu este această noțiune nedeslușită, 
supranaturală şi deşartă? (Ba da.) Este o noţiune pe care o au oamenii 
privind modul în care lucrează Dumnezeu. În adâncul inimii, ei au adesea 
fantezii despre lucrarea lui Dumnezeu şi despre metodele lucrării Lui, deși 
nu le dau glas. Oamenii şi-L închipuie pe Creator venind încet lângă ei şi, 
printr-un gest al măreţei Sale mâini și printr-o suflare sau prin trecerea unui 
gând, lucrurile negative dinlăuntrul lor vor dispărea într-o clipă, cu tăcerea 
lipsită de cuvinte a unui vânt puternic care suflă un nor. Cum tratează 
Dumnezeu aceste idei ale omului, aceste lucruri izvorâte din mintea lui? 
Dumnezeu nu le rezolvă prin metode supranaturale, deşarte, ci pregătind 
mediul omului. Ce fel de mediu pregătește El? Nu este pustiu — Dumnezeu 
nu face nimic supranatural, încălcând toate legile. În schimb, pregăteşte un 
mediu care constrânge pe cineva să înţeleagă problema şi să reflecteze 
neîncetat, apoi Se foloseşte de tot soiul de persoane, evenimente şi lucruri 
pentru a lumina calea acelui om, după care acesta ajunge la o înţelegere. 


Dumnezeu nu-i schimbă destinul; doar adaugă câteva incidente la cursul 


destinului său, îngăduindu-i astfel să înţeleagă aceste lucruri. Toate 
noțiunile omului sunt supranaturale, deşarte, nedesluşite, în dezacord cu 
realitatea — sunt departe de realitate. Să spunem, de exemplu, că unei 
persoane îi este foame şi ar dori să mănânce. Există unii care ar spune: 
„Dumnezeu este atotputernic, n-ar trebui decât să sufle asupra mea şi aș fi 
sătul. Chiar trebuie să gătesc? Ar fi grozav dacă Dumnezeu ar săvârşi o 
mică minune, așa încât să nu-mi fie foame.” Nu este nerealist? (Ba da.) 
Dacă I-ai spune lui Dumnezeu că ţi-e foame, ce ar spune El? Ţi-ar spune să 
găseşti mâncare şi să o găteşti. Dacă ai spune că nu ai mâncare şi nu ştii să 
găteşti, ce ar face Dumnezeu? Ţi-ar spune să înveţi să gătești. Aceasta este 
latura practică a lucrării lui Dumnezeu. Când veţi întâlni ceva necunoscut şi 
nu veţi mai spune rugăciuni deşarte, nu vă veţi mai baza în mod nedesluşit 
pe Dumnezeu, fiind siguri pe voi, nu vă veţi lăsa speranţele în seama 
acestor noțiuni şi închipuiri pe care le aveţi despre Dumnezeu, veți ști 
atunci ce ar trebui să faceți — vă veţi cunoaște datoria, responsabilitatea și 


obligația. 


Tocmai am vorbit despre un aspect: atunci când oamenii nu înţeleg 
mediile pe care le pregăteşte Dumnezeu, ce face El? Dumnezeu continuă să 
pregătească medii. El procedează astfel pentru ca oamenii să înţeleagă în 
continuare suveranitatea Creatorului, să priceapă care este destinul lor prin 
experienţa vieţii şi să ştie, în adâncul sufletului, că dorinţele lor sunt diferite 
de destinul lor şi de rânduielile Creatorului. El procedează astfel pentru ca 
oamenii să înveţe apoi să renunţe treptat la dorinţele lor şi să se supună la 
tot ce orchestrează Creatorul. Acest lucru este destul de uşor de înțeles. Un 
alt aspect este că, atunci când cuvintele limpezi ale lui Dumnezeu ajung la 
oameni, aceştia îşi formează mai multe noţiuni și închipuiri. Ce noțiuni? 
„Cuvintele lui Dumnezeu sunt pâinea vieţii și adevărul. Cuvintele Lui sunt 


Dumnezeu Insuși. Când aud cuvintele lui Dumnezeu, oricât de prost aş fi, 


devin imediat inteligent. Atât timp cât citesc mai multe din cuvintele Lui, 
calibrul meu se va îmbunătăți și abilitățile mele vor spori.” Ce sunt aceste 
gânduri pe care le au oamenii? Sunt noţiunile lor. Deci aşa lucrează 
Dumnezeu? (Nu.) Întrucât sunt noţiuni ale omului, acestea sunt cu siguranță 
în dezacord cu lucrarea lui Dumnezeu și în opoziţie faţă de ea. Aceasta e 
realitatea. Dumnezeu vorbeşte cu omul faţă în faţă şi îi spune ce ar trebui şi 
ce nu ar trebui să facă, pe ce drum ar trebui să meargă, cum ar trebui să se 
supună lui Dumnezeu şi principiile în care ar trebui să pătrundă în diversele 
aspecte ale lucrării. Dumnezeu îi spune limpede omului toate aceste lucruri, 
dar omul tot așteaptă şi anticipează adesea că Dumnezeu îi va spune care 
este cu adevărat intenția Lui prin alte mijloace decât prin cuvintele Sale, 
sperând să poată dobândi rezultate de neimaginat anterior şi să fie martor la 
minuni. Nu este aceasta noțiunea omului? (Ba da.) Ce face Dumnezeu, de 
fapt? (Dumnezeu pregăteşte medii practice pentru ca oamenii să le parcurgă 
şi să experimenteze cuvintele Lui.) Ce face Dumnezeu dacă oamenii tot nu- 
I înţeleg voia după ce le pregăteşte acele medii practice? (Îi luminează şi îi 
îndrumă.) Ce ar trebui să faci dacă El nu te luminează şi nu te îndrumă? (Să 
practic potrivit cuvintelor lui Dumnezeu şi să fac ce spune El.) Aşa este. 
Din momentul în care Dumnezeu Și-a început lucrarea și până în prezent, 
câte cuvinte le-a spus El oamenilor faţă în față? Atât de multe încât, chiar 
dacă ai petrece câțiva ani citindu-le, tot nu ai ajunge la final. Dar câte 
cuvinte dobândesc oamenii? Dacă o persoană dobândeşte prea puţine, ce 
dovedește asta? Dovedește că persoana respectivă nu a depus destul efort în 
privința cuvintelor lui Dumnezeu și că nu le-a ascultat. Unii spun: „Am 
ascultat” — dar ai asimilat cuvintele lui Dumnezeu? Le-ai înţeles? Te-ai 
concentrat asupra lor? Nu te-ai concentrat asupra lor, prin urmare cuvintele 
Lui ti-au trecut deja pe lângă ureche. Aşadar, când Dumnezeu folosește un 


limbaj clar pentru a-i spune omului cum să acționeze, cum să trăiască, să I 


se supună şi să experimenteze fiecare eveniment, dacă omul tot nu înţelege, 
Dumnezeu nu face nimic mai mult decât să-i pregătească medii, să-i dea o 
luminare specială sau să-l facă să treacă prin nişte experiențe speciale. 
Acesta este capătul a ceea ce poate, ce ar trebui şi ce este dispus să facă 
Dumnezeu. Unii întreabă: „Nu vrea Dumnezeu ca fiecare persoană să fie 
mântuită și ca nimeni să nu îndure pierzania? Dacă Dumnezeu ar folosi o 
astfel de metodă pentru a acţiona, câţi oameni ar putea fi mântuiţi?” Drept 
răspuns, Dumnezeu ar întreba: „Câţi oameni ţin cont de cuvintele Mele și 
urmează calea Mea?” Sunt atâția câți sunt — aceasta este opinia lui 
Dumnezeu şi metoda lucrării Sale. Dumnezeu nu face mai multe. Care este 
noţiunea omului în privinţa acestei chestiuni? „Lui Dumnezeu Îi este milă 
de această omenire, este îngrijorat pentru această omenire, aşa că trebuie să- 
Şi asume responsabilitatea până la sfârșit. Dacă omul Îl urmează până la 
sfârşit, va fi inevitabil mântuit.” Este această noțiune corectă sau greşită? 
Este în acord cu voia lui Dumnezeu? În Epoca Harului, era normal ca 
oamenii să aibă aceste noţiuni, fiindcă nu-L cunoşteau pe Dumnezeu. În 
zilele de pe urmă, Dumnezeu le-a spus oamenilor toate aceste adevăruri şi, 
de asemenea, le-a explicat principiile lucrării Sale de mântuire a oamenilor, 
aşa că este de-a dreptul absurd dacă au în continuare aceste noțiuni în 
inimile lor. Dumnezeu ţi-a spus toate aceste adevăruri, prin urmare, dacă tot 
spui în cele din urmă că nu înţelegi voia Lui şi nu știi să practici, dacă tot 
spui cuvinte atât de pline de răzvrătire şi trădare, poate o astfel de persoană 
să fie mântuită de Dumnezeu? Unii gândesc mereu: „Dumnezeu face o 
lucrare atât de măreaţă, ar trebui să câștige peste jumătate din oamenii din 
lume şi să folosească forța impresionantă a numărului mare de oameni, 
incluzând multe personaje de rang înalt, care să fie martori pentru 

preamărirea Lui. Ce minunat ar fi!” Aceasta e noțiunea omului. In Biblie, 


atât în Vechiul, cât şi în Noul Testament, câți au fost mântuiţi și desăvârşiți 


în total? Cine a fost capabil să se teamă de Dumnezeu şi să se ferească de 
rău în cele din urmă? (lov şi Petru.) Au fost singurii. După cum vede 
Dumnezeu lucrurile, să te temi de El şi să te fereşti de rău înseamnă, de 
fapt, să îndeplineşti standardul de a-L cunoaşte, de a-L cunoaşte pe Creator. 
Oamenii precum Avraam şi Noe au fost drepți în ochii lui Dumnezeu, dar 
au fost totuşi sub nivelul lui Iov şi al lui Petru. Desigur, Dumnezeu nu a 
făcut atât de multă lucrare atunci. Nu i-a aprovizionat pe oameni ca acum, 
nici nu a rostit atâtea cuvinte limpezi şi nici nu a făcut lucrarea de mântuire 
la o scară atât de mare. Poate că nu a câştigat mulţi oameni, dar și acest 
lucru face parte din predeterminarea Lui. Ce aspect al firii Creatorului poate 
fi văzut aici? Dumnezeu speră să câştige mulţi oameni, dar dacă nu pot fi 
câştigaţi, de fapt, mulți oameni — dacă această umanitate nu poate fi 
câştigată de Dumnezeu în timp ce-ȘI face lucrarea de mântuire — El preferă 
să-i abandoneze și să renunţe la ei. Aceasta e vocea interioară şi opinia 
Creatorului. În această privință, ce noţiuni sau cerinţe are omul față de 
Dumnezeu? „Întrucât vrei să mă mântuiești, trebuie să porți răspunderea 
până la sfârşit și mi-ai promis binecuvântări, aşa că trebuie să mi le dai şi să 
mă lași să le dobândesc.” În sinea omului, sunt mulți de „trebuie” — multe 
cerinţe — şi aceasta e una dintre noțiunile sale. Alţii spun: „Dumnezeu face 
o lucrare atât de măreaţă — un plan de gestionare de şase mii de ani — ar fi 
mare păcat dacă, în cele din urmă, ar câştiga doar doi oameni. N-ar fi atunci 
în zadar acțiunile Lui?” După părerea omului, nu ar trebui să fie aşa, dar 
Dumnezeu este fericit să câştige chiar şi doi oameni. Adevăratul scop al lui 
Dumnezeu nu este doar să-i câștige pe cei doi, ci să câştige mai mulți, dar 
dacă oamenii nu se trezesc şi nu înțeleg, dacă toţi Îl înţeleg greşit pe 
Dumnezeu şi I se împotrivesc, dacă toți sunt fără speranţă şi fără valoare, 
Dumnezeu ar prefera atunci să nu-i aibă. Aceasta e firea Lui. Unu spun: 


„Nu e acceptabil. N-ar râde atunci Satana?” Satana poate să râdă, dar nu 


este tot dușmanul învins al lui Dumnezeu? Dumnezeu tot a câștigat 
omenirea — mai mulți dintre oameni care se pot răzvrăti împotriva Satanei și 
nu-i pot suporta controlul. Dumnezeu a câștigat ființe create adevărate. 
Oare cei care n-au fost câștigați de Dumnezeu sunt apoi luați captivi de 
Satana? Nu aţi fost desăvârşiți — sunteţi în stare să-l urmați pe Satana? 
(Nu.) Unii spun: „Chiar dacă Dumnezeu nu mă vrea, tot nu-l voi urma pe 
Satana. Chiar dacă mi-ar oferi binecuvântări, nu le-aş primi.” Niciunul 
dintre cei pe care nu i-a câștigat Dumnezeu nu-l urmează pe Satana — nu 
câştigă astfel Dumnezeu slavă? Oamenii au o noțiune despre numărul de 
persoane pe care le câștigă Dumnezeu sau despre scara la care le câştigă; ei 
cred că Dumnezeu n-ar trebui să câştige doar atât de puţini. Capacitatea 
omului de a-şi forma o astfel de noţiune se datorează, într-o privinţă, 
faptului că nu poate pătrunde mintea lui Dumnezeu şi nu poate înţelege ce 
fel de persoană vrea El să câștige — există mereu o distanţă între om şi 
Dumnezeu; în altă privinţă, faptul că omul nutrește o astfel de noțiune este 
un mod prin care se consolează singur și se eliberează în ceea ce priveşte 
destinul şi viitorul său. Omul crede: „Dumnezeu a câștigat atât de puţini 
oameni — ar fi magnific să ne câştige pe toţi! Dacă n-ar renunţa la nimeni, ci 
i-ar cuceri pe toţi şi toți ar fi desăvârşiți în cele din urmă, iar discuția despre 
alegerea şi mântuirea oamenilor de către Dumnezeu ar da roade, la fel şi 
lucrarea Lui de gestionare, atunci n-ar fi umilit Satana cu atât mai mult? N- 
ar dobândi Dumnezeu mai multă slavă?” Motivul pentru care poate spune 
asta este, parțial, că nu-L cunoaște pe Creator şi, parțial, că are propriul 
motiv egoist: este îngrijorat în legătură cu viitorul lui, aşa că îl leagă de 
gloria Creatorului și, astfel, este liniştit în inima lui, gândindu-se că poate 
împăca şi capra și varza. În plus, crede următoarele: „Câştigarea oamenilor 
şi umilirea Satanei de către Dumnezeu este o dovadă puternică a înfrângerii 

Satanei. Inseamnă să omori doi iepuri dintr-o lovitură!” Oamenii se pricep 


foarte bine să descopere beneficii pentru ei înşişi. Această noţiune e destul 
de inteligentă, nu-i aşa? Oamenii au motive egoiste şi nu există oare o urmă 
de răzvrătire în aceste motive? Nu există o cerință față de Dumnezeu? 
Există în ea o împotrivire nerostită față de Dumnezeu, şi anume: „Ne-ai 
ales, ne-ai condus, ai trudit atât de mult asupra noastră, ne-ai dăruit viața și 
întreaga Ta făptură, ne-ai dăruit cuvintele Tale şi adevărul şi ne-ai făcut să 
Te urmăm în toți aceşti ani. Ce pierdere ar fi dacă n-ai putea să ne câştigi în 
cele din urmă.” O astfel de scuză este o încercare de a-L şantaja pe 
Dumnezeu, de a-L obliga să-i câştige. E un fel de a spune că nu vor ieşi în 
pierdere dacă Dumnezeu nu-i câștigă şi că Dumnezeu este Cel care va 
suferi o pierdere — este corectă această afirmaţie? În ea se află atât 
cerințele omului, cât şi închipuirile şi noţiunile sale: Dumnezeu face o 
lucrare atât de măreaţă, prin urmare trebuie să câştige oricât de mulți 
oameni. De unde provine acest „trebuie”? Provine din noțiunile şi 
închipuirile omului, din cerințele lui irezonabile și din vanitatea lui, dar și 


dintr-un amestec al firii lui intransigente şi feroce. 


Trebuie să avem părtășie despre astfel de noţiuni ale omului dintr-o 
altă perspectivă. Unii gândesc: „Întrucât Creatorului nu-l pasă câți oameni 
câştigă şi crede că va câştiga doar câţi va câştiga, întrucât aceasta este 
atitudinea Lui, cum ar trebui să cooperăm cu El? Este în regulă dacă doar 
credem ocazional şi nu luăm acest lucru foarte în serios? În orice caz, nici 
Dumnezeu nu ia acest lucru în serios, aşa că nu avem de ce să fim atât de 
serioşi când răspundem cerințelor Lui şi nici să-l considerăm ocupația 
noastră principală sau preocuparea noastră de-o viaţă. Acum că ştim ce 
gândeşte Dumnezeu, n-ar trebui să ne schimbăm modul de viață?” Este 
această opinie corectă sau greșită? (Este greșită.) Oamenilor le-a fost 
explicată clar atitudinea lui Dumnezeu şi o înţeleg, prin urmare ar trebui să 


renunţe la noțiunile lor. După ce renunță la noțiunile lor, ce ar trebui să facă 


oamenii, cum ar trebui să aleagă, să înţeleagă și să se ocupe de această 
chestiune, astfel încât să aibă opinia și atitudinea pe care se cuvine cel mai 
mult să le aibă? În primul rând, în ceea ce priveşte opiniile lor, oamenii ar 
trebui să încerce să cugete la ele. Odată ce o persoană crede în Dumnezeu, 
are o închipuire nedesluşită despre venerarea şi prețuirea Lui. Îşi spune în 
sinea ei: „Dumnezeu este atotputernic, omnipotent şi, din moment ce a ales 
un grup de oameni din sânul acestei umanității corupte, va putea cu 
siguranță să-i facă să fie compleți. Prin urmare, vom fi negreșit 
binecuvântaţi, este o certitudine.” Oare în spatele acestei „certitudini” nu se 
află o mentalitate de a-şi încerca norocul? Dorinţa de a câştiga 
binecuvântări şi aprobarea lui Dumnezeu fără a urmări adevărul sau a 
îndura judecata şi mustrarea Lui este atitudinea pe care omul se cuvine să o 
aibă cel mai puţin. Nu adopta mentalitatea de a-ţi încerca norocul — 
norocul este marele duşman. Ce fel de mentalitate este să-ți încerci norocul? 
Care dintre stările, gândurile, ideile, atitudinile, noțiunile și opiniile tale au 
în spatele lor mentalitatea de a-ţi încerca norocul? Poţi detecta acest lucru? 
Dacă îl detectezi şi observi existenţa unei mentalități de a-ţi încerca norocul 
pentru a câştiga binecuvântări, cum ar trebui să procedezi pentru a o 
schimba? Cum ar trebui să o rezolvi? Acestea sunt probleme practice. 
Trebuie să fii conştient de mentalitatea de a-ţi încerca norocul. Trebuie să o 
rezolvi. Dacă nu o rezolvi, este posibil să-ţi pună piedici şi vei avea de 
suferit. Așadar, ce lucruri implică mentalitatea de a-ţi încerca norocul? Unii 
îşi spun: „Cred în Dumnezeu şi chiar mi-am părăsit familia şi locul de 
muncă. Orice ar fi, chiar dacă n-am făcut un serviciu merituos, am muncit 
din greu şi, chiar dacă n-am muncit din greu, m-am obosit, aşa că, atât timp 
cât ÎI urmez pe Dumnezeu până la capăt, aş putea deveni unul dintre 
biruitori, unul dintre cei mântuiţi, unul dintre cei binecuvântaţi, unul dintre 


oamenii din Impărăţia lui Dumnezeu.” Aceasta este o mentalitate de a-ţi 


încerca norocul. Nu are toată lumea această mentalitate? Cel puţin, 
majoritatea celor care lasă totul în urmă pentru a-L urma pe Dumnezeu şi a- 
şi îndeplini îndatoririle cu normă întreagă au acest tip de mentalitate. Oare 
mentalitatea de a-ți încerca norocul nu este un fel de noţiune? (Ba da.) De 
ce spun că este un fel de noțiune? Pentru că, atunci când nu ai înţeles sau nu 
al priceput intenția și atitudinea pe care le are Creatorul față de această 
chestiune, pur şi simplu te aștepți în mod subiectiv la un final bun şi 
urmăreşti subiectiv — aşa abordezi situația. Este un fel de noțiune. Pentru 
Creator, oare o astfel de noţiune nu este un fel de şantaj? Nu este o cerință 
irezonabilă? E ca şi cum ai spune: „Întrucât Te-am urmat, am lăsat totul în 
urmă şi am venit în casa lui Dumnezeu să-mi îndeplinesc datoria cu normă 
întreagă, trebuie să fiu considerat o persoană care s-a supus rânduielilor 
Creatorului, nu-i așa? Deci pot avea un viitor promițător acum? Viitorul 
meu n-ar trebui să fie nedeslușit — ar trebui să fie uşor de văzut.” Aceasta e 
o mentalitate de a-ți încerca norocul. Cum se rezolvă o astfel de 
mentalitate? Trebuie să cunoşti firea lui Dumnezeu. Acum că am avut 
părtăşie astfel, toată lumea ar trebui să înțeleagă în esenţă următoarele: 
„Deci asta crede Dumnezeu. Acestea sunt opinia şi atitudinea Lui. Aşadar, 
ce ar trebui să facem?" Oamenii ar trebui să-şi lase deoparte mentalitatea de 
a-şi încerca norocul. Ca să laşi deoparte această mentalitate, este oare 
suficient să spui: „Am lăsat-o deoparte şi nu voi mai avea astfel de gânduri. 
Îmi voi trata datoria cu seriozitate, îmi voi asuma responsabilitatea și voi 
lucra mai mult”? Nu e atât de simplu — când cineva capătă mentalitatea de 
a-şi încerca norocul, în sinea sa apar unele gânduri şi practici şi, mai mult, 
vor fi dezvăluite unele firi. Aceste lucruri ar trebui rezolvate prin căutarea 
adevărului. Unii spun: „Dacă am înţeles voia şi atitudinea lui Dumnezeu, n- 
am scăpat de mentalitatea de a-mi încerca norocul?” Ce fel de întrebare e 


asta? Este lipsită de înţelegere spirituală; este o vorbă goală. Atunci cum se 


rezolvă această problemă? Trebuie să te întrebi: „Ce ar trebui să fac dacă 
Dumnezeu îmi ia totul? Oare tot ce-l dedic și tot ce sacrific pentru El sunt 
dăruite de bunăvoie sau sunt încercări de a mă târgui cu El? Dacă am 
intenția de a mă târgui cu El, nu e bine. Va trebui să mă rog lui Dumnezeu și 
să caut adevărul pentru a rezolva asta.” În plus, în timp ce practici și îţi 
îndeplineşti datoria, ar trebui să afli ce adevăruri-principi nu înţelegi, ce 
acțiuni ale tale se împotrivesc cerinţelor şi voii lui Dumnezeu, ce fel de cale 
e greşită, fiind calea dezastrului, şi ce fel de cale este cea care poate primi 
aprobarea Lui. Ce alte lucruri implică o mentalitate de a-ţi încerca norocul? 
Există oameni care, după ce s-au îmbolnăvit de o boală gravă, sunt salvați 
de Dumnezeu şi nu mai sunt bolnavi. Aceştia își spun: „Credeţi cu toții în 
Dumnezeu ca să alergați după binecuvântări. Eu sunt diferit. Marea iubire a 
lui Dumnezeu m-a adus aici; El mi-a dat circumstanţe și experienţe speciale 
care m-au făcut să cred în El, aşa că mă iubește mai mult decât pe voi, mă 
tratează cu un har deosebit şi, în cele din urmă, voi avea o şansă mai mare 
de a supravieţui decât voi.” Ei cred că au o relație extraordinară, specială cu 
Dumnezeu — că relaţia lor cu El este diferită de cea a oamenilor obişnuiţi. 
Datorită experienţei lor speciale, se consideră extraordinari şi ieşiţi din 
comun ȘI, prin urmare, au un soi de certitudine că vor reuși. Se definesc 
drept categoric diferiți de ceilalți și sunt convinşi de capacitatea lor de a 
supraviețui — şi aceasta este o mentalitate de a-ţi încerca norocul. Sunt alții 
care şi-au asumat o lucrare importantă şi al căror statut este înalt. În 
comparație cu alții, aceştia suferă puţin mai mult, sunt emondați puţin mai 
mult, se menţin puţin mai ocupați şi vorbesc puţin mai mult. Îşi spun: „Am 
fost plasat într-o poziție importantă de Dumnezeu şi de casa Lui şi sunt în 
grațiile fraților şi surorilor. Ce onoare este! Nu înseamnă că voi fi 
binecuvântat înaintea altora?” Și aceasta este o mentalitate de a-ţi încerca 


norocul şi un tip de noțiune. 


Tocmai am vorbit despre unele manifestări practice şi stări de încercare 
a norocului. Ce alte stări, manifestări sau lucruri care apar adesea şi există 
în mod obișnuit în mintea oamenilor țin de încercarea norocului? Pe lângă 
cei care au experienţe speciale, un statut înalt şi care au lăsat totul în urmă 
cu scopul de a se sacrifica pentru Dumnezeu cu normă întreagă, există şi cei 
care sunt calificați, care îndeplinesc unele îndatoriri speciale şi au unele 
talente speciale — toţi aceşti oameni au o mentalitate de a-și încerca norocul. 
La ce se referă termenul „calificat”? De exemplu, unii care predică 
Evanghelia cred că, dacă vor câștiga peste 10 oameni, vor fi dat 10 roade şi 
vor avea şanse de 10% să fie binecuvântaţi, dacă vor da 50 de roade, vor 
avea şanse de 50% şi dacă vor da 100 de roade, vor avea şanse de 100%. 
Acesta este un fel de noţiune, un fel de târguire și, mai presus de toate, 
înseamnă că-şi încearcă norocul. Dacă pot evalua lucrarea lui Dumnezeu în 
timp ce se agaţă de aceste noțiuni şi de această mentalitate de a-și încerca 
norocul, se numeşte aceasta credinţă în Dumnezeu? Pe ce cale merg ei? Nu 
este ceva greşit în modul în care urmăresc? De ce iau naştere aceste lucruri 
în ei? De ce se agaţă de ele şi refuză să le dea drumul? Unii spun că motivul 
este necunoaşterea lui Dumnezeu. E corect? E o vorbă goală. Atunci care 
este, mai exact, motivul? Oamenii care se agaţă mereu de astfel de opinii și 
atitudini, care au aceste noțiuni şi sunt deosebit de încăpățânați când se 
agaţă de ele — depun ei un efort serios în ceea ce priveşte cuvintele lui 
Dumnezeu? (Nu.) Au mereu o atitudine superficială față de cuvintele lui 
Dumnezeu, mai exact, atitudinea şi opinia cuiva care priveşte ca prin ceaţă. 
Sunt de părere că, în credinţa lor în Dumnezeu, trebuie doar să ştie cât de 
mult au suferit pentru Dumnezeu, ce preț au plătit, ce merite au câștigat, ce 
talente speciale au, cât de pricepuţi sunt, cât de înalt este statutul lor, ce fel 
de „momente de tovărăşie în faţa adversității” au trăit cu Dumnezeu, ce 


experienţe speciale au avut, ce lucruri speciale le-a dăruit Dumnezeu sau ce 


har şi binecuvântări le-a dat și care sunt diferite de ce le-a dat altora — cred 
că este destul. Indiferent cât de mult se agaţă de aceste opinii, nu s-au 
gândit niciodată dacă aceste opinii ale lor sunt corecte, cu care dintre 
cuvintele lui Dumnezeu și dintre principiile lucrării Lui intră în conflict 
aceste opinii, dacă acestea au fost validate de Dumnezeu sau dacă El 
lucrează în felul acesta ori săvârşeşte lucrurile în acest mod. Nu le-a păsat 
niciodată de aceste probleme. Până acum, doar au cugetat, au meditat şi au 
visat în mintea lor. Ce a devenit, aşadar, adevărul pentru ei? A devenit o 
decorație. Deşi aceşti oameni cred în Dumnezeu, credinţa lor nu are nicio 
legătură cu Dumnezeu sau cu adevărul. Deci cu ce are legătură credinţa lor? 
Are legătură doar cu noţiuni, închipuiri şi cu dorinţele proprii, precum şi cu 
binecuvântările şi destinațiile lor viitoare. N-au depus efort pentru adevăr, 


aşa că ajung să aibă aceste rezultate. 


Prin părtăşia de astăzi, acum că aţi dobândit o anumită înţelegere 
despre modul în care lucrează Dumnezeu sau despre opiniile și atitudinea 
Lui, poate acest lucru să aibă vreun efect şi să obțină rezultate în ceea ce 
priveşte urmărirea cunoaşterii lui Dumnezeu, urmărirea adevărului și a 
intrării în viață de către voi? Vă poate schimba opiniile greșite, astfel încât 
să renunţaţi la noţiunile voastre? (Da.) Ce trebuie să facă oamenii în acest 
sens? (Să renunţe la noţiunile lor şi să acţioneze conform standardelor 
cerute de Dumnezeu.) Trebuie să înţelegi că, din moment ce Dumnezeu a 
exprimat astfel de cerințe şi de hotărâri, le va duce cu siguranță la 
îndeplinire. În cele din urmă, cuvintele lui Dumnezeu nu vor fi în zadar — 
toate vor fi îndeplinite şi împlinite. Dacă ai impresia că Dumnezeu nu va 
realiza neapărat lucrurile despre care vorbește, aceasta e noțiunea și 
închipuirea omului și, de asemenea, înseamnă că te îndoieşti de Dumnezeu 
ŞI ÎL judeci. Sunt unii care spun: „Cum a putut Dumnezeu să facă asta? Cum 


a putut să Se mulţumească mântuind doar atâția oameni? Nu este dragostea 


Lui măreață şi infinită? Răbdarea lui Dumnezeu este infinită, la fel şi 
toleranța și mila Lui.” Au tot felul de scuze pentru că nu urmăresc adevărul, 
îşi lasă o cale de ieşire convenabilă pentru a putea păşi pe propria cale și 
ignoră cuvintele și lucrarea lui Dumnezeu şi apariția Creatorului. Ştiu foarte 
bine în inimile lor că acesta e adevărul și, totuși, speră să nu fie aşa. Există 
un element de neîncredere în ceea ce fac, precum şi un element de 
concurenţă împotriva Creatorului, de conflict cu El şi de șantajare a Lui. 
Care este scopul pentru care spun aceste cuvinte? Unii zic: „Vrei să ne dai 
un semnal de alarmă, să ne sperii sau să ne faci să înţelegem că aceia care 
vor să dea înapoi pot să dea înapoi, că aceia care devin slabi sau negativişti 
pot să rămână slabi sau negativiști şi că aceia care doresc să-și trăiască viaţa 
pot pur şi simplu să-şi trăiască viaţa. Lucrarea lui Dumnezeu nu va dura 
foarte mult şi, în plus, Dumnezeu nu are nevoie de atât de mulți oameni, aşa 
că hai să mergem fiecare pe drumul nostru!” Aşa stau lucrurile? (Nu.) 
Indiferent ce spune Dumnezeu sau cum spune, ceea ce îi face pe oameni să 
înţeleagă este voia Lui şi ceea ce îi face să priceapă este adevărul. Așadar, 
ce cale ar trebui să urmeze ei? Ar trebui să urmeze calea lui Dumnezeu. La 
ce ar trebui să reflecteze şi ce ar trebui să caute să rezolve? Toate noțiunile, 
închipuirile şi cerinţele care sunt ostile faţă de Dumnezeu. Toate aceste 
lucruri sunt contrare adevărului. Trebuie să renunți la ele, trebuie să le 
alungi din inima ta şi nu mai trebuie să fii afectat sau controlat de ele. 
Trebuie să fii capabil să vii cu adevărat înaintea lui Dumnezeu şi să accepti 
judecata, mustrarea și emondarea cuvintelor Lui, trebuie să fii curățit de 
firile tale corupte și să te supui orchestrării şi rânduielilor lui Dumnezeu. În 
plus, trebuie să reflectezi în mod constant la lucrurile din tine care sunt 
incompatibile cu Dumnezeu şi contrare adevărului, la firile tale corupte, la 
opiniile tale incorecte privind diverse chestiuni şi la diferitele noțiuni şi 


închipuiri ale omului. Odată ce reflectezi la aceste lucruri, le înţelegi clar şi 


cauţi adevărul pentru a le rezolva o dată pentru totdeauna, vei fi pornit pe 
calea cea dreaptă a credinţei în Dumnezeu și doar atunci vei fi în stare să 


asculți de Dumnezeu şi să te supui orchestrării şi rânduielilor Sale. 


Nu am terminat încă de disecat partea finală a poveștii „Pe cine să mă 
bazez?”, despre care tocmai am vorbit. Odată ce începe să creadă în 
Dumnezeu, o persoană vine înaintea Lui să se roage, să caute voia Lui, să 
accepte luminarea, iluminarea şi călăuzirea Lui şi să asculte fiecare cuvânt 
rostit chiar din gura lui Dumnezeu. În această perioadă, Dumnezeu 
folosește cuvinte clare pentru a le spune oamenilor care e voinţa Sa și tot ce 
trebuie să înțeleagă. Dumnezeu nu vrea să înţelegi doctrine şi cuvinte şi nici 
să înveţi teologie. El nu foloseşte aceste cuvinte pentru a te educa să fii o 
persoană manierată, bună sau cu aspirații şi ambiţii — Dumnezeu nu vrea 
să fii o astfel de persoană. El vrea să-Şi utilizeze cuvintele pentru a te ajuta 
să înţelegi de unde vin oamenii, cum ar trebui să trăiască şi ce tip de cale ar 
trebui să urmeze. Totuşi, după ce aud aceste cuvinte, oamenii nu țin seama 
de ele şi se agaţă în continuare de propriile opinii şi dorinţe şi chiar de 
propriile principii de comportament. De exemplu, unii spun: „Mi-am dorit 
dintotdeauna să fiu o persoană bună și nu cred că sunt prea departe de asta. 
Nu fac lucruri rele, nu le fac rău oamenilor, nu-i înşel şi nu profit de ei și am 
devenit o persoană şi mai bună de când am început să cred în Dumnezeu. 
Spun mereu adevărul, îi tratez pe alții cu sinceritate şi ascult de rânduielile 
lui Dumnezeu şi ale bisericii atunci când îmi îndeplinesc datoria — nu este 
suficient?” Oare au mulți oameni acest tip de gândire? Chiar pot 
credincioşii să răspundă cerințelor lui Dumnezeu bazându-se pe acest mod 
de gândire? Există multe adevăruri pe care Dumnezeu le cere oamenilor să 
le înţeleagă şi multe lecţii de învăţat. Îndeosebi, adevărurile referitoare la 
viziuni sunt adevăruri pe care credincioşii în Dumnezeu trebuie să le dețină, 


fiind lucruri care pun bazele. Dacă nu înţeleg nici măcar aceste adevăruri, 


pot să obțină mântuirea? Dacă se bazează doar pe închipuiri, au o părere 
bună despre ei înşişi și nu urmăresc adevărul, mai sunt oare calificați să 
accepte judecata și mustrarea lui Dumnezeu sau încercările şi rafinarea Lui? 
Pot să obţină curățirea lui Dumnezeu şi să fie desăvârșiți de El? (Nu.) În 
mod sigur nu pot. Numărul oamenilor din cadrul bisericii care nu urmăresc 
adevărul poate fi mai mare de jumătate sau chiar mai mare. Când chbzuiţi 
la această situație, v-aţi spune în sinea voastră: „Dumnezeu a spus atât de 
multe, dar oamenii tot nu înţeleg, aşa că de ce nu-i luminează El pe aceşti 
oameni ignoranți și nesăbuiți? De ce nu spune El ceva mai mult, nu face 
puţin mai multă lucrare şi nu depune mai mult efort pentru ei? De ce nu-i 
mișcă Duhul Sfânt şi nu-i disciplinează, aşa încât aceşti oameni ignoranţi să 
nu mai fie ignoranţi, iar cei nesăbuiți să nu mai fie nesăbuiţi? De ce nu 
procedează Dumnezeu aşa?” Este greșit. Nu a zis Dumnezeu destule? Mulţi 
spun că Dumnezeu spune prea multe, că vorbeşte prea detaliat şi chiar că 
este prea repetitiv. Ştie deci cineva de ce trebuie El să vorbească astfel? 
Pentru că oamenii sunt prea intransigenţi şi răzvrătiți, nu acceptă niciodată 
cuvintele lui Dumnezeu şi nu depun efort pentru adevăr — Dumnezeu nu-i 
va forţa pe oamenii de acest fel. Dacă oamenii nu-l acceptă cuvintele, cum 
îi tratează El? Dumnezeu nu face niciodată nimic cu forța, aşa lucrează El. 
Deja a spus atât de multe cuvinte, încât oamenii nici măcar nu le pot citi pe 
toate, deci cum îi poate forța pe oameni? De ce nu înțeleg ei intențiile 
minuțioase ale lui Dumnezeu? Protagonista poveștii, care a trăit o viaţă 
plină de durere, a citit şi ea cuvintele lui Dumnezeu şi a ascultat predicile 
Lui, ba chiar și-a petrecut tot timpul îndeplinindu-și datoria în biserică, dar, 
în cele din urmă, nu a înţeles pe cine anume se putea baza sau cum a apărut 
dorința ei şi dacă aceasta se putea împlini sau nu — trebuie să existe o 
problemă în acest caz. De fapt, din punctul de vedere al lui Dumnezeu, 


aceasta e o problemă foarte simplă. Trebuie doar să schimbi direcția, să te 


îndrepți în direcția dată de Dumnezeu și pe calea spusă de El, să crezi, să 
accepţi, să te supui şi să practici în mod statornic, fără îndoieli sau rețineri. 
Dar oamenii nu pot face asta. Ei se agaţă de propriile noțiuni, închipuiri şi 
speranțe, precum şi de iluziile ascunse în inimile lor. Ba chiar consideră 
aceste lucruri drept un fir de pai de care să se agaţe sau, chiar mai rău, drept 
temelia pe care se bazează în existenţa lor, lăsând deoparte cuvintele lui 
Dumnezeu şi direcția dată de El şi ignorându-le. Deci cum tratează 
Dumnezeu acest lucru? Dacă nu recunoști şi nu accepți lucrurile bune care 
ti se oferă, Dumnezeu ţi le ia. Ce a câştigat o persoană odată ce îi sunt luate 
aceste lucruri? Nimic. Prin urmare, în adâncul inimii ei, această 
protagonistă nu mai știa răspunsurile la întrebări precum: „Este într-adevăr 
Dumnezeu Cel pe care mă pot baza? Pe cine mă pot baza, de fapt? Pe cine 
mă pot baza pentru a supravieţui, a obține binecuvântări şi a-mi câştiga 
destinația viitoare?” Devenise deja tot mai nedumerită în legătură cu aceste 
întrebări. În final, care a fost regretul care i-a rămas în adâncul inimii? Că 
nu avea pe cine să se bazeze, în cine să aibă încredere. Cât de tragică şi de 
deplorabilă a fost viaţa ei! Era nedumerită cu privire la semnificația 
rânduielilor Creatorului pentru oameni în această viață, nu ştia aceste 
lucruri. După ce trecuse astfel prin viață și ajunsese la bătrâneţe, tot nu 
putea să înţeleagă pe deplin, să ajungă la o concluzie exactă sau găsească o 
direcție și un scop precis în viaţă — când n-a putut obţine nimic din toate 
acestea, ce a făcut Dumnezeu în privinţa asta? A tras o linie sub viaţa 
acestei persoane. Dumnezeu făcuse deja tot ce s-ar fi putut face. Rânduise 
medii, o luminase şi o îndrumase şi chiar îi dăduse motivația de a-şi 
continua viaţa când suferea cel mai mult sau când se confrunta cu situaţii 
disperate. Dumnezeu îi îngăduise cu iubire şi sprijin nețărmurit să trăiască 
până în acest punct. Şi cu ce scop? Pentru a o face să se schimbe. Care este 


rostul de a te schimba? De a înţelege că nu există nimeni pe care te poți 


baza, că nu trebuie să te bazezi pe nimeni, că nu trebuie să încerci să-ţi 
creezi o viață fericită pe cont propriu, că nu trebuie să dai naştere dorințelor 
şi că, în afară de Creator, nimeni nu-ți poate orchestra sau controla destinul, 
nici măcar tu însuţi. Care este alegerea pe care ar trebui să o faci? Să vii 
înaintea Creatorului fără cuvinte de nemulțumire sau cerințe, să asculți ce 
spune El şi să-l urmezi calea. Fie că e vorba de durere sau de boală, totul 
face parte din viaţa umană care trebuie experimentată. Când o linie e pe 
cale să fie trasă sub viaţa unei persoane şi ea nu înțelege toate acestea, ce 
altceva face Dumnezeu? Nu mai face nimic, ceea ce înseamnă şi că 
Dumnezeu a renunţat la acea persoană. De ce nu mai face nimic? Pentru că 
persoana a trăit mereu în cadrul noțiunilor sale, în cadrul dorințelor şi 
perseverenţei sale şi a tratat tot ce a orchestrat Dumnezeu cu o atitudine 
intransigentă, încăpăţânată, neprihănită de sine şi competitivă. Prin urmare, 
când viaţa unei persoane este pe cale să se încheie și ea a trecut pas cu pas 
prin aceste medii sau procese pregătite de Dumnezeu, dar cunoştinţele sale 
despre Creator nu s-au schimbat câtuşi de puţin şi nu înţelege deloc destinul 
vieţii umane, este de la sine înţeles ce înseamnă viaţa ei, iar Creatorul nu va 
mai interveni şi nu va mai face nimic. Acesta este modul în care lucrează 


Dumnezeu. 


Ce noţiuni şi închipuiri iau naştere în oameni ca urmare a modului în 
care lucrează Dumnezeu? Când văd că Dumnezeu îi elimină pe alții, unii 
oameni capătă noțiuni şi spun: „Această persoană a cunoscut atât de multă 
durere în viaţă, nu-l este milă Creatorului de ea?” Ce reprezintă mila? 
(Dăruirea harului.) Poate dăruirea harului să determine destinul cuiva? Îi 
poate schimba destinul? Îi poate schimba opiniile? (Nu.) Prin urmare, 
indiferent câte binecuvântări, haruri şi plăceri materiale îi dăruieşte 
Creatorul unei persoane, dacă aceste lucruri nu o pot îndemna sau ajuta să 


înţeleagă voia lui Dumnezeu sau să meargă pe calea cea dreaptă în viață şi, 


în cele din urmă, să meargă pe calea indicată oamenilor de Dumnezeu și să 
înţeleagă ce sunt toate lucrurile pe care le experimentează în viaţa ei, atunci 
toată lucrarea pe care a făcut-o Dumnezeu asupra sa va fi în zadar şi, cu 
siguranță, va fi trasă o linie sub perioada din viaţă în care acea persoană a 
crezut în Dumnezeu. Ce noţiuni au tendinţa să ia naștere în oameni? 
„Dumnezeu e tolerant şi răbdător, iar dragostea Lui e puternică şi vastă. De 
ce nu poate iubi o astfel de persoană?” Cum se manifestă dragostea lui 
Dumnezeu? Oare o iubeşte cu adevărat pe acea persoană sau nu? A produs 
dragostea Lui vreun rezultat asupra acelei persoane? Când nu există niciun 
rezultat, cum se manifestă dragostea lui Dumnezeu? Cum se manifestă firea 
Lui? Cum procedează Dumnezeu în lucrarea Sa? De fapt, înainte să facă 
ceva, El a ales deja acea persoană, a lucrat asupra ei și S-a gândit cum să-i 
prestabilească întreaga viață şi să o orchestreze potrivit căii Sale. Voia lui 
Dumnezeu se află în spatele tuturor acestor lucruri. Nu este aceasta 
dragostea Lui? (Ba da.) Deja este dragostea Lui. Pe măsură ce acea 
persoană trece prin fiecare proces din viaţa ei, Dumnezeu îi arată milă și 
grijă, o protejează, îi dăruieşte motivaţie şi stabileşte unele medii, 
protejând-o constant în timp ce-și îndeplineşte misiunea în această viaţă. Pe 
parcursul acestui proces, oricât de perseverentă, încăpăţânată, arogantă sau 
intransigentă este acea persoană, Dumnezeu o ajută permanent să treacă 
fără probleme prin viaţă, potrivit căii Lui, cu dragostea şi mărinimia 
Creatorului şi cu responsabilitatea lui Dumnezeu. Indiferent câte primejdii 
şi ispite întâmpină în viaţă sau chiar de câte ori se simte disperată şi vrea să 
se sinucidă, Dumnezeu o îndrumă prin această viaţă potrivit căii Sale. Fără 
îndrumarea lui Dumnezeu, cu siguranţă n-ar trece prin viaţă fără probleme, 
deoarece ar fi asaltată de tot soiul de tentaţii, ispite sau primejdii. Așadar, 
aceasta e întru totul dragostea lui Dumnezeu. În noţiunile lor, oamenii cred 


că dragostea lui Dumnezeu ar trebui să fie lipsită de astfel de dureri, 


necazuri şi lucruri contrare sentimentelor lor. De fapt, Dumnezeu le acordă 
permanent milă, har și binecuvântări, într-un mod iubitor şi tolerant. În cele 
din urmă, El exprimă şi adevărul cu mare răbdare şi dragoste, pentru ca 
oamenii să înțeleagă adevărul şi să câştige viaţa. Dumnezeu folosește 
diverse metode pentru a obține rezultate, îndrumând oamenii pas cu pas aşa 
încât să înțeleagă viaţa umană şi să ştie să ducă o viaţă plină de sens. Care 
este scopul lui Dumnezeu când Își face lucrarea astfel? Vorbind la un nivel 
mai puțin profund, scopul Său este ca oamenii să se poată elibera de toată 
durerea care se abate asupra lor în viaţă, precum şi de toată durerea pe care 
o provoacă ei înşişi; la un nivel mai profund, scopul Său este să-i facă să 
trăiască fericiți, să-şi trăiască viaţa ca oameni normali, reali şi să trăiască 
sub îndrumarea Creatorului. Toată lumea are însă libertate. Dumnezeu a 
creat liberul arbitru și facultatea de a gândi pentru oameni. Ulterior, ei au 
acceptat multe lucruri din această lume şi societate, cum ar fi cunoştinţele, 
cultura tradițională, tendinţele sociale, educația familială şi așa mai departe. 
Dumnezeu a urât mereu aceste lucruri care vin de la Satana şi le expune, 
astfel încât oamenii să cunoască absurditatea şi ipocrizia lor şi 
incompatibilitatea lor deplină cu adevărul. Totuşi, Dumnezeu nu-i izolează 
niciodată pe oameni şi nu-i ţine la distanță față de aceste lucruri satanice. 
Dimpotrivă, îi lasă să le experimenteze şi să le deslușească așa cum sunt şi, 
prin aceasta, să câştige experienţe corecte de viaţă şi o înţelegere corectă. 
Când întregul proces se încheie şi Dumnezeu a făcut tot ce se cuvine să 
facă, oamenii câştigă atât cât sunt capabili să câştige. Așadar, în această 
etapă finală, ce noţiuni iau naştere în oameni? Că Dumnezeu a abandonat pe 
cineva, ceea ce le dă senzația că El nu ține seama de sentimentele lor. 
Atunci ei simt că fărâma de speranță pe care acea persoană a fost capabilă 
să o pună în Dumnezeu a fost spulberată, simțind că este oarecum o 


cruzime. Când au această senzație de cruzime, noțiunile lor sunt şi ele 


expuse. Vrei să fii un om bun şi să ajuţi acea persoană să fie mântuită. Este 
ceva util? Acea persoană a crezut în Dumnezeu atâția ani fără să 
urmărească deloc adevărul şi nu a câștigat nimic. Vrei să-ți fie milă de ea şi 
să o ajuţi, dar poți să o aprovizionezi cu adevărul? Poţi să-i dai viaţă? Pur și 
simplu nu poți face asta, așa că de ce ai noțiuni despre Dumnezeu? Lucrarea 
pe care o face El este corectă şi rezonabilă pentru toţi. Dacă ei personal nu 
acceptă adevărul şi nu se supun lucrării lui Dumnezeu, cum poţi să-L 
învinovățeşti că nu i-a mântuit? Cu siguranţă aici există destul de multe 
noțiuni ale oamenilor. Aceştia nutresc foarte multe noţiuni despre lucrarea 
lui Dumnezeu, cum ar fi: „Din moment ce Dumnezeu a făcut atât de multe, 
de ce nu realizează pe deplin această ultimă etapă? Nu pare să fie ceea ce 
vrea să facă, nici n-ar trebui făcut de Dumnezeu. Din moment ce Dumnezeu 
a făcut o lucrare atât de măreaţă, ar trebui să le îngăduie tuturor celor care 
cred în El să fie mântuiţi. Doar o astfel de realizare ar fi rezultatul perfect al 
lucrării Lui. De ce a eliminat Dumnezeu această persoană? Este ceva ce Îi 
contrazice dragostea și mila faţă de oameni şi este posibil ca aceștia să 
înţeleagă greșit! De ce ar face Dumnezeu lucrurile astfel? Nu este uşor 
nepăsător față de sentimentele oamenilor?” Chiar aşa e firea dreaptă a lui 
Dumnezeu. Aceasta este firea Lui dreaptă. Experimentaţi-o şi, într-o zi, veți 


înţelege. 


Discuţia pe care tocmai am purtat-o se referă la unele dintre noțiunile 
şi închipuirile oamenilor privind lucrarea lui Dumnezeu. Unele dintre ele 
sunt închipuiri ale oamenilor, iar altele sunt cerinţele lor de la Dumnezeu, 
altfel spus, oamenii cred că Dumnezeu ar trebui să facă una sau alta. Când 
lucrarea lui Dumnezeu nu se conformează noțiunilor tale şi intră în conflict 
cu cerinţele sau închipuirile tale, te vei supăra şi întrista şi-ţi vei spune: „Nu 
ești Dumnezeul meu, Dumnezeul meu n-ar fi aşa cum eşti Tu.” Dacă El nu 


este Dumnezeul tău, atunci cine este Dumnezeul tău? Când aceste lucruri 


nu sunt rezolvate, oamenii trăiesc adesea în aceste stări și noțiuni, iar în 
mintea lor adoptă deseori aceste noțiuni şi cerințe pentru a evalua lucrarea 
lui Dumnezeu, pentru a judeca dacă felul în care procedează este bine sau 
rău şi pentru a evalua corectitudinea căii pe care merg — acest lucru va duce 
la necazuri. Urmezi o cale care nu are nicio legătură cu cerinţele lui 
Dumnezeu, aşadar chiar dacă aparent Îl urmezi pe Dumnezeu şi Îi asculţi 
predicile şi cuvintele, va consta rezultatul final în dobândirea mântuirii? Nu. 
Prin urmare, pentru a dobândi mântuirea prin credinţa în Dumnezeu, nu este 
cert că, acceptând lucrarea Lui și intrând în viaţa bisericii, vei face parte din 
lucrarea de gestionare a lui Dumnezeu și că vei fi unul dintre cei pe care 
Dumnezeu îi va mântui şi desăvârși, ceea ce înseamnă că ai fost deja 
mântuit sau că vei fi mântuit cu siguranță. Nu este cazul. Sunt doar noțiuni 


ŞI închipuiri umane, precum şi un raționament şi o judecată umană. 


Rezumaţi voi: care sunt noţiunile umane implicate în această poveste 
pe care tocmai v-am spus-o? După ce le-aţi rezumat, citiți-le cu voce tare. 
(Dumnezeule, am rezumat patru noțiuni: în primul rând, oamenii simt că 
Dumnezeu ar trebui să le îndeplinească dorințele și lucrurile pe care le 
urmăresc, dacă sunt rezonabile şi nu merg prea departe. În al doilea rând, au 
impresia că, dacă Dumnezeu a plătit un preţ atât de mare lucrând asupra lor 
şi ei tot nu înțeleg, Dumnezeu ar trebui să facă o lucrare supranaturală 
pentru a-i lumina instantaneu și a-i anunţa care este calea cea dreaptă în 
viaţă, în loc să-i facă să sufere atât de multe greutăţi în viaţă, să-i facă să 
bâjbâie pe cont propriu, să experimenteze personal şi să treacă prin 
evenimente. În al treilea rând, oamenii au noţiuni despre firea dreaptă a lui 
Dumnezeu. Potrivit lor, dacă Dumnezeu a plătit un preţ atât de mare lucrând 
asupra lor, în cele din urmă trebuie să existe un rezultat final, şi anume că 
trebuie să fie câştigaţi de Dumnezeu. În al patrulea rând, în spatele credinţei 


oamenilor în Dumnezeu există ceva din mentalitatea de a-şi încerca 


norocul.) Mai sunt şi altele? Cine Îmi poate spune? (O altă noţiune este că, 
întrucât Dumnezeu a lucrat în toți acești ani şi a făcut o lucrare atât de 
măreaţă, ar trebui să câştige mai mulți oameni și că, în cazul în care câștigă 
doar câțiva oameni, nu este lucrarea lui Dumnezeu.) Sunt cinci noţiuni. Mai 
sunt şi altele? (M-am gândit la una, şi anume că, atunci când oamenii au 
unele experienţe speciale, cum ar fi să fie arestaţi și persecutați, iar pe 
parcurs au interacțiuni sincere cu Dumnezeu şi o mărturie sinceră, le 
consideră un fel de capital și cred că pot câștiga aprobarea lui Dumnezeu şi, 
astfel, şansele lor de supravieţuire vor fi mai mari fiindcă au o astfel de 
mărturie bazată pe experienţă.) (În plus, din punctul de vedere al oamenilor, 
cu cât lucrarea lor este mai importantă şi cu cât plătesc un preţ mai mare, cu 
atât mai mult vor câştiga aprobarea lui Dumnezeu și cu atât este mai 
probabil să fie mântuiți.) Altfel spus, oamenii cred că şansele lor de a 
câştiga aprobarea lui Dumnezeu depind de preţul pe care îl plătesc şi că 
acestea două trebuie să fie direct proporționale, şi nu invers proporționale 
sau fără legătură, şi că trebuie să fie legate între ele — aceasta este o noțiune. 
Am ajuns la şapte. Ce altceva? (Există un alt aspect, şi anume părerea 
oamenilor că, dacă Dumnezeu vrea ca ei să înţeleagă adevărul, ar putea să-i 
lumineze pentru a-i face să înţeleagă şi că n-ar trebui să-i testeze pe oameni, 
să-i priveze de unele lucruri sau să-i facă să sufere, deoarece Dumnezeu îi 
iubește pe oameni, iar a-i face să sufere nu este dragoste.) Aceasta e o 
noțiune despre dragostea lui Dumnezeu. Ce alte noțiuni mai există? 
(Oamenii cred că ar fi mai bine ca Dumnezeu să-i câştige pe toți. Satana ar 
fi umilit și, în plus, Dumnezeu va fi câştigat omenirea. Dar, de fapt, acesta 
este un mod de gândire egoist şi abject al oamenilor, fiind doar pentru 
binele propriu.) Au o închipuire perfectă privind rezultatele lucrării lui 
Dumnezeu. Aceasta e o noțiune. Pe lângă acel scop egoist şi abject al 


oamenilor, ei cred că toate acestea pe care le face Dumnezeu ar trebui să 


aibă un început şi un sfârşit, iar sfârşitul trebuie să fie perfect, în acord cu 
dorinţele lor, în concordanţă cu închipuirile lor şi cu năzuinţa lor de a avea 
lucruri frumoase. Totuşi, când lucrarea lui Dumnezeu se încheie, deseori 
faptele nu sunt în concordanţă cu închipuirile oamenilor și este posibil ca 
finalul tuturor acestora să nu fie perfect, aşa cum își închipuie ei. Desigur, ei 
nu vor să vadă că nu vor rămâne mulți oameni când se va încheia lucrarea 
lui Dumnezeu, la fel ca în Epoca Legii, când au fost puţini credincioşi ca 
lov care se temeau de Dumnezeu şi se fereau de rău. Oamenii simt că 
rezultatele lucrării lui Dumnezeu nu ar trebui să fie aşa, deoarece El este 
omnipotent şi aşa definesc ei omnipotenţa Lui. Această definiție a 
omnipotenţei lui Dumnezeu este în sine o noţiune, un concept de 
perfecționism închipuit de oameni, neavând nicio legătură cu ceea ce vrea 
să facă Dumnezeu și cu principiile pe baza cărora Îşi săvârşeşte lucrarea. Ce 
alte noțiuni mai există? (Când cred în Dumnezeu, oamenii nu reflectează la 
calea pe care merg, nici la modul în care se pot elibera de corupție şi obține 
mântuirea. În schimb, consideră că Dumnezeu este atotputernic şi că 
oamenii se vor schimba dacă Dumnezeu spune că îi va face să se schimbe.) 
Dumnezeu le spune oamenilor cum să se schimbe, dar ei nu-l pun cuvintele 
în practică şi nu se schimbă, chiar dorind întruna să fie scutiți de acest efort 
şi să fie schimbaţi de Dumnezeu. Aceasta e un fel de închipuire deşartă și 
un fel de noţiune. Mai sunt altele? (Oamenii cred că o persoană care a 
suferit mult şi a ajuns în multe impasuri în viaţă ar trebui să aibă un final 
bun în cele din urmă şi că Dumnezeu n-ar trebui să renunţe la ea. În final, 
când nu este câştigată de Dumnezeu, iar El vrea să renunțe la această 
persoană, oamenii vor adopta perspectiva „persoanei bune” în privinţa 
tuturor lucrurilor făcute de Dumnezeu şi vor simţi că acţiunile Lui sunt prea 
nepăsătoare față de sentimentele lor şi prea crude.) Care este problema aici? 


Aţi descris doar câteva chestiuni şi unele dintre înțelegerile voastre 


perceptuale, fără să menţionaţi că aceasta e o problemă referitoare la 
noțiuni. Care este noțiunea principală a oamenilor în acest caz? Aceștia cred 
că Dumnezeu mântuiește o persoană în funcție de cât de deplorabilă este și 
de cât de mult a suferit. Cred că, atunci când Dumnezeu decide finalul 
persoanei, ar trebui să-i arate inima plină de compasiune, mărinimia, 
toleranța, dragostea și mila, deoarece această persoană a suferit atât de mult 
şi viața ei este de-a dreptul deplorabilă. Indiferent dacă acea persoană 
înţelege sau nu adevărul şi indiferent cât de mult ascultă de Dumnezeu, 
oamenii cred că El nu ar trebui să ţină cont de aceste lucruri, ci să ia în 
considerare cât de deplorabilă este persoana respectivă, că a suferit multă 
durere, că se agaţă cu atâta tenacitate de visul ei şi să facă o excepţie, 
îngăduindu-i să fie mântuită — aceasta e o noţiune a oamenilor. Ei au multe 
„ar trebui” şi le folosesc pe toate pentru a determina ce ar trebui să facă 
Dumnezeu şi pentru a-l defini acţiunile. Când faptele dezvăluie că 
Dumnezeu nu a făcut lucrurile astfel, între oameni şi Dumnezeu intervine 
un dezacord şi înlăuntrul oamenilor apare înţelegerea greşită a lui 
Dumnezeu. Aşadar, este doar o înţelegere greşită? De aici ia naștere și 
neascultarea oamenilor. Acestea sunt relele și consecințele pe care le atrag 


noțiunile asupra oamenilor. 


În centrul discuţiilor noastre se află noţiunile. Prin povestea despre 
care tocmai am discutat, oamenii pot vedea că protagonista a folosit multe 
noțiuni pentru a evalua tot ce orchestrase Dumnezeu și, după tot ce 1 s-a 
întâmplat protagonistei şi după modul în care a tratat-o Dumnezeu, oamenii 
îşi formează multe gânduri şi cerințe în privinţa lui Dumnezeu — toate 
acestea fiind noţiuni. Spune-Mi, ce alte noțiuni au oamenii? (Ei cred că, 
întrucât Dumnezeu a făcut o lucrare atât de măreaţă, ar trebui să câștige mai 
mulți oameni. Dar Dumnezeu spune că, dacă poate câștiga doar câţiva 


oameni, doar atâția va câștiga, prin urmare ei cred că lui Dumnezeu nu-l 


place să câştige mulți oameni şi, astfel, încetează să urmărească.) Noţiunile 
afectează ceea ce urmăresc oamenii. Trebuie făcută o corecție aici. Nu e ca 
şi cum lui Dumnezeu nu I-ar plăcea să câştige mulţi oameni; Îi place. Există 
o întrebare aici. Când Dumnezeu determină în cele din urmă finalul 
oamenilor, pe ce bază spune EI că nu va mai lucra asupra lor şi, în schimb, 
va renunţa la ei? Dumnezeu are un standard aici, care este totodată un 
principiu şi un factor decisiv. Dacă ai noțiuni despre acest standard, 
principiu sau factor decisiv sau dacă nu-l poți vedea limpede, în sinea ta vor 
lua naştere unele conflicte cu Dumnezeu sau închipuiri despre El. Unii 
spun: „Dumnezeu a depus atât de mult efort asupra ei, dar femeia nu s-a 
schimbat şi n-a renunţat la dorinţa ei, ba chiar s-a agăţat de ea şi n-a venit 
înaintea lui Dumnezeu, prin urmare, Dumnezeu a renunţat la ea.” Este 
acesta principalul motiv pentru care a renunţat la ea? (Nu.) Atunci care a 
fost principalul motiv? La sfârşitul acestei poveşti, când protagonista a 
îmbătrânit, deşi înfăţişarea ei s-a schimbat şi anii au trecut peste ea, iar 
vremurile s-au schimbat, ce a rămas la fel a fost dorinţa ei şi aceste iluzii 
aproape înceţoşate ale ei. Ce a făcut-o, aşadar, să se agaţe în continuare de o 
astfel de dorinţă? (O fire intransigentă, răzvrătită.) Așa este, faptul că nu 
iubea şi nu urmărea adevărul, nu accepta cuvintele lui Dumnezeu şi nu 
practica adevărul a dus la un astfel de rezultat. Firile ei corupte de aroganță, 
intransigență şi încăpățânare au făcut-o să se agaţe în continuare de 
propriile dorinţe și idealuri și au împiedicat-o să-şi abandoneze idealurile. 
Care a fost cauza? Firile ei corupte au fost cauza. Prin urmare, ori de câte 
ori Dumnezeu vede că o persoană ajunge la capătul drumului, iar firea ei 
este tot intransigentă, arogantă şi încăpăţânată, ce înseamnă asta? Pe 
parcursul lucrării lui Dumnezeu, deși această persoană pare la exterior că-L 
urmează pe Dumnezeu şi își îndeplinește datoria, ea nu practică şi nu 


experimentează cuvintele lui Dumnezeu în tot ce face şi, în esenţă, nu are 


deloc intrare în viaţă. Așadar, oare astfel de oameni acceptă şi se supun cu 
adevărat lucrării lui Dumnezeu? (Nu.) Așa este. Drept rezultat, vor fi în cele 
din urmă abandonaţi de Dumnezeu. Au parcurs toată calea vieţii lor şi, deşi 
au venit înaintea lui Dumnezeu în timpul vieţii şi au înţeles că toate acestea 
au fost orchestrate de Creator, că destinul oamenilor este rânduit de Creator, 
în perioada în care L-au urmat pe Dumnezeu și I-au ascultat cuvintele, firea 
lor intransigentă, arogantă şi încăpăţânată nu s-a schimbat deloc, nici chiar 
la sfârşit, aşa încât acest rezultat este de la sine înțeles. Acesta e standardul 
final al lui Dumnezeu -— principiul Lui — pentru renunțarea la cineva. 
Indiferent ce păreri au oamenii sau ce evaluări realizează despre acest 
principiu şi standard al lui Dumnezeu, El nu va fi influenţat de oameni şi va 
face orice se cuvine să facă. Dacă nu interacționezi cu această persoană şi 
nu înţelegi care este esenţa ei lăuntrică şi firea ei, luându-i în considerare 
doar înfăţişarea, nu vei înţelege niciodată principiul şi baza acţiunilor lui 
Dumnezeu şi vei judeca acțiunile şi verdictul Lui cu privire la această 
persoană. Daţi-Mi voie să vă întreb; de ce ar aplica Dumnezeu acest tip de 
tratament unei persoane atât de deplorabile, cuiva care a cunoscut tot soiul 
de dureri în viaţă, care a experimentat o viață plină de durere? De ce ar 
renunţa Dumnezeu la ea? Nimeni nu vrea să vadă acest rezultat, dar el este 
într-adevăr o realitate şi există cu adevărat. De ce o tratează Dumnezeu 
astfel? Dacă Dumnezeu ar lucra asupra unei astfel de persoane încă zece 
ani, s-ar schimba acea persoană, judecând după ceea ce urmărește, după 
firea ei și calea pe care merge? (Nu.) Dacă ar lucra asupra ei încă 50 de ani 
şi ar lăsa-o să trăiască puţin mai mult, s-ar schimba? (Nu.) De ce nu s-ar 
schimba? (Conform naturii-esenţei sale, nu este cineva care urmăreşte 
adevărul, prin urmare, oricât de mulți ani ar mai crede în Dumnezeu, nu se 
va schimba.) Cine poate spune într-un mod mai exact? (Calea pe care merge 


este greşită, nu este calea urmăririi adevărului. Aceasta înseamnă că, 


indiferent de câți ani crede în Dumnezeu, va fi inutil. Chiar dacă ar crede în 
Dumnezeu încă 10 sau 20 de ani, calea pe care merge şi direcția vieţii sale 
nu se vor schimba.) Exact așa este. Are noțiuni şi închipuiri înlăuntrul ei. 
Nu urmăreşte adevărul, înțelegerea adevărului şi intrarea în adevăr. Tot ce 
urmăreşte este aparența de a urmări continuu, dar esenţa rămâne complet 
neschimbată. Crede în Dumnezeu timp de 10 sau 20 de ani fără să 
urmărească adevărul sau timp de 30 sau 50 de ani și tot nu urmăreşte 
adevărul, iar ceea ce dezvăluie în ultimă instanță şi ceea ce trăieşte nu se 
schimbă niciodată. Acest lucru este determinat de natura-esenţa ei și este 
întocmai tipul de fire pe care îl are. Nu s-a schimbat niciodată, iar noțiunile 
şi închipuirile sale despre Dumnezeu nu s-au schimbat niciodată. Deci are 
Dumnezeu principii privind tratarea unei astfel de persoane? Fără îndoială. 
Oamenii se prefac mereu că sunt buni, gândindu-se cât de toleranţi și 
grozavi sunt. Dar este toleranța ta la fel de mare ca toleranța lui Dumnezeu? 
Este iubirea ta la fel de mare ca iubirea Lui? (Nu.) Deci care e toleranța lui 
Dumnezeu? Cum poţi să-ți dai seama că El este tolerant şi iubitor? 
Dumnezeu foloseşte diverse moduri benefice oamenilor pentru a-i aduce 
înaintea Lui, pentru a-i face să-l asculte şi să-l înțeleagă cuvintele şi pentru 
a-i determina să treacă prin viaţă şi să practice conform cerinţelor Sale. Dar 
acea persoană nu acceptă şi se agaţă de propriile opinii până la capăt. 
Renunţă aşadar Dumnezeu la ea pe parcursul experienţei ei de viață? (Nu.) 
Dumnezeu nu renunță. În fiecare etapă a vieţii ei, în tot ceea ce face pentru 
ea și în tot ce-i cere să experimenteze, Dumnezeu Îşi ia responsabilitatea în 
serios până la capăt. Care este scopul Lui când Își asumă responsabilitatea 
până la capăt? De a putea vedea un rezultat bun, de a putea vedea un 
rezultat satisfăcător şi agreabil pentru persoana respectivă, astfel încât să se 
poată bucura de adevărata fericire pe care și-o doreşte — aceasta e toleranța 


lui Dumnezeu. Dar care e rezultatul pe care îl vede El în cele din urmă? 


Oare vede Dumnezeu rezultatul pe care vrea să-l vadă în cele din urmă? 
(Nu.) Nu-l vede, deja nu se vede nicio speranţă la orizont. Ce înseamnă 
atunci când Dumnezeu nu vede nicio speranţă? Înseamnă că nu mai are 
nicio speranță de la această persoană. Folosind cuvintele omenirii, este 
deznădăjduit. Dacă există o rază de speranță, Dumnezeu nu va renunța. 
Aceasta e toleranța și dragostea lui Dumnezeu. El Îşi exercită în mod 
practic toleranța şi dragostea asupra oamenilor, în loc să spună doar cuvinte 
goale. În final, ce vede Dumnezeu la această persoană este că firea ei 
coruptă nu s-a schimbat, încăpăţânarea ei încă persistă şi dorinţa îi rămâne 
în adâncul inimii. Deşi persoana vrea să fie binecuvântată, când vine 
înaintea lui Dumnezeu, nu renunţă la nimic. În schimb, își păstrează această 
dorinţă derizorie toată viaţa, se agaţă de ea toată viaţa şi o ține strâns toată 
viaţa. La suprafață, persoana se lasă în mâinile lui Dumnezeu şi își lasă 
viața şi toate rudele în mâinile Lui. Dar care e realitatea? Vrea să aibă 
singură control, să aibă control asupra oamenilor din jurul ei, asupra rudelor 
sale şi asupra propriei persoane şi, în plus, vrea să se bazeze unii pe ceilalți 
— nu lasă cu adevărat toate acestea în mâinile lui Dumnezeu. Indiferent cum 
priveşti, drumul pe care merge această persoană nu este cel de a urmări 
calea lui Dumnezeu, nici nu este cel de îndeplinire deliberată a cerinţelor lui 
Dumnezeu. Nu alege deloc să urmeze calea lui Dumnezeu. A suferit atât de 
mult şi a experimentat atât de multe lucruri extraordinare în viaţa sa, dar tot 
nu a determinat-o să abandoneze imaginea frumoasă şi fericită despre viață 
pe care şi-a format-o şi nici nu a făcut-o să reflecteze în vreun fel. Ce fel de 
persoană este aceasta? Oamenii de acest fel sunt prea intransigenți. Dacă nu 
urmăresc adevărul şi nu urmează calea cea dreaptă în viață, acesta este 
rezultatul final. În cele din urmă, ce a făcut Dumnezeu a fost deja tot ce ar fi 
putut să facă. Deja a depăşit închipuirile oamenilor şi a mers mai departe 


decât pot ajunge ei. Dumnezeu le-a dat oamenilor prea mult. Pe baza 


corupției, firii şi atitudinii lor față de Dumnezeu, ei nu merită aceste lucruri 
şi nici aceste binecuvântări. Dar renunță Dumnezeu? El săvârşeşte multă 
lucrare înainte de a renunţa. Le dăruiește fără rezerve dragostea, mila, harul 
şi binecuvântările Sale. Dar după ce au primit aceste lucruri de la 
Dumnezeu, care este, în schimb, atitudinea lor? ÎI evită în continuare şi stau 
la distanță de El şi, deseori, se îndoiesc de El în sinea lor, se feresc de El, 
intră în conflict cu El și renunță. De ce vrea acea persoană să se bazeze 
constant pe alții pentru a-şi crea o viaţă fericită? Nu reuşeşte să creadă în 
Dumnezeu. Nu crede că Dumnezeu îi poate conduce pe oameni pe calea cea 
dreaptă şi îi poate face fericiţi. Simte mereu că propria cale este corectă. 
Dacă Dumnezeu ar fi putut să o ajute şi ar fi condus-o să-şi îndeplinească 
obiectivele conform căii pe care a ales-o şi conform cerinţelor ei, femeia ar 
fi acceptat şi s-ar fi supus. Cu toate acestea, Dumnezeu exprimă adevărul 
pentru a-i face pe oameni să se întoarcă la El, astfel încât să poată accepta 
adevărul şi să trăiască o viaţă plină de sens, iar acest lucru este în 
contradicție cu noțiunile acelei persoane. Prin urmare, vrea să meargă pe 
propria cale şi să-și trăiască propria viață. Este de părere că trebuie doar să 
se bazeze pe ea însăși și pe alții şi că nu-şi poate atinge obiectivele 
bazându-se pe Dumnezeu. Întrucât nu-l înţeleg voia şi doar se agaţă de 
noțiunile lor, oamenii se îndepărtează tot mai mult de Dumnezeu. Doar cei 
care văd că Dumnezeu este adevărul, calea şi viaţa, care văd că oamenii 
sunt corupți la extrem şi au nevoie de mântuirea lui Dumnezeu și care văd 
că numai tot ce face Dumnezeu este adevărul și că totul este menit să 
mântuiască omenirea de influența Satanei şi să o aducă spre o destinaţie 
frumoasă — numai astfel de oameni ÎI pot privi cu admiraţie pe Dumnezeu, 


se pot baza pe EI, ÎI pot urma până la capăt și nu-L părăsesc niciodată. 


Tocmai am avut părtăşie despre atitudinea lui Dumnezeu față de o 


persoană și, de asemenea, despre diversele moduri în care Dumnezeu 


lucrează în rândul şi asupra oamenilor. Dacă își formează noţiuni despre 
aceste lucruri, oamenii ar trebui adesea să examineze, să reflecteze, să 
înţeleagă şi apoi să se schimbe. Care este scopul schimbării? Dacă își dau 
seama că acestea sunt noțiuni şi închipuiri şi îşi dau seama cum săvârşeşte 
de fapt Dumnezeu lucrurile, mai sunt oamenii predispuşi la a-și forma 
noțiuni şi mai greşite şi mai distorsionate despre Dumnezeu? Tot este 
posibil, fiindcă oamenii sunt răzvrătiți şi au gânduri active, aşa că sunt 
predispuși la a-şi forma tot soiul de noțiuni diferite despre Dumnezeu. O 
noțiune dă naştere alteia, care, la rândul ei, dă naștere altora şi apar constant 
tot felul de noţiuni. În timp ce îşi formează noţiuni despre Dumnezeu, 
oamenii Îl înţeleg greşit neîncetat, reflectează și apoi înţeleg neîncetat 
adevărul, iar pe parcursul acestui proces, ajung treptat să-L cunoască pe 
Dumnezeu. Care este motivul pentru care oamenii nu pot ajunge să-L 
cunoască pe Dumnezeu? Nu știu ce sunt noțiunile şi nu recunosc noțiunile 
din ei înşişi, nici nu reflectează asupra noţiunilor lor şi nu renunță niciodată 
la ele. Se concentrează doar pe a se agăța de ele şi nu depun niciodată 
efortul de a afla sau de a înţelege cum lucrează Dumnezeu sau care este 
esenţa lucrării Lui. Astfel, pe lângă firile corupte ale oamenilor, între ei şi 
Dumnezeu intervine încă un lucru care afectează, de asemenea, mântuirea 
oamenilor. Aşadar, în timp ce se ocupă de finile lor corupte, oamenii trebuie 
să capete o înţelegere mai fină şi mai detaliată a noțiunilor umane. Care este 
scopul înțelegerii şi rezolvării noțiunilor umane? Este oare de a renunţa la 
ele? Este ca oamenii să poată pătrunde în adevărul-realitate cât mai repede 
posibil, să înțeleagă în ce anume dorește Dumnezeu să pătrundă ei şi să 
înţeleagă cum procedează El. Dacă Dumnezeu ar proceda aşa cum îţi 
închipui, ar putea lucrarea Lui asupra ta să fie eficientă? Nu, n-ar putea. De 
exemplu, există unele lucruri în privința cărora Dumnezeu nu te luminează 


niciodată. In schimb, stipulează în termeni clari cum să le faci, iar tu 


trebuie, pur şi simplu, să le faci. Dar aştepţi mereu ca Dumnezeu să te miște 
şi să te lumineze și, drept rezultat, această așteptare întârzie lucrarea, nu-ţi 
îndeplineşti datoria în mod corespunzător şi ajungi să fii înlocuit. Care a 
fost cauza acestei situații? (Noţiunile au fost cauza.) Privind situația acum, 
noţiunile oamenilor le afectează intrarea? (Da.) În ce măsură o afectează? 
Cel puţin, afectează înţelegerea adevărului și intrarea lor în realitate; în cel 
mai rău caz, afectează alegerile corecte ale oamenilor şi îi determină cu 
uşurinţă să meargă pe calea greşită. Oamenii Îl vor înţelege greşit pe 
Dumnezeu cu cea mai mare probabilitate atunci când au noțiuni. De 
exemplu, Dumnezeu îi emondează, judecă şi mustră pe oameni exclusiv 
pentru a obține rezultate pozitive, astfel încât oamenii să capete o mai bună 
înţelegere în privinţa lor și să se căiască într-adevăr. Cu toate acestea, ei 
cred că Dumnezeu este în mod intenționat împotriva lor şi că vrea în mod 
deliberat să-i dezvăluie şi să-i elimine. Indiferent ce spune sau face 
Dumnezeu, ei cred întotdeauna ce este mai rău despre El şi sunt de părere 
că Dumnezeu nu are dragoste față de ei, iar cei care practică adevărul chiar 
sunt tratați ca nişte neghiobi. Dumnezeu le arată oamenilor calea cea 
dreaptă şi le îngăduie să practice adevărul şi să trăiască în lumină, dar ei 
aleg în schimb să trăiască în întuneric conform filosofiilor satanice şi logicii 
satanice. Astfel, calea pe care merg nu este calea mântuirii. Dacă insişti să 
te împotriveşti lui Dumnezeu, oare nu te îndepărtezi tot mai mult de 
lucrarea Lui? Pe măsură ce te îndepărtezi tot mai mult de calea mântuirii, 
vei fi întru totul eliminat. Există o zicală în Biblie: „Proștii mor din lipsă de 
judecată” (Proverbe 10:21). Este moartea ceva grav? În contextul zilelor de pe 
urmă, moartea nu este gravă, dar pieirea, da. Moartea nu înseamnă pieire, în 
timp ce pieirea implică în mod inevitabil lipsa unui final — a fi mort pentru 
totdeauna. În trecut, se spunea că oamenii pot muri din cauza prostiei. Dar, 


în zilele noastre, prostia nu e mare lucru. Cine nu face lucruri prosteşti? 


Nici să mori nu e mare lucru, fiindcă moartea nu înseamnă neapărat pieire. 
Deci, de ce pier oamenii? Pier din cauza încăpăţânării și îndărătnicie! lor, 
ceea ce este mult mai grav decât să moară din cauza prostiei, deoarece nu 
există niciun final. De ce spun că încăpățânarea și îndărătnicia pot duce la 
pieirea oamenilor? Are legătură cu problema căii pe care merg oamenii. Ce 
fel de fire este încăpăţânarea? Intransigenţă. A avea o fire intransigentă este 
foarte problematic. Uneori oamenii nu înţeleg şi vor doar să facă lucrurile 
într-un fel, iar alteori înțeleg, dar vor totuși să facă lucrurile în acel fel, fără 
să respecte cerinţele lui Dumnezeu. În plus, îndărătnicia este şi ea un tip de 
fire — altfel spus, a nu asculta de rațiune — şi implică aroganță și răutate. 
Dacă aceste două firi nu se schimbă, pot conduce în cele din urmă la pieirea 
cuiva. Este aceasta o chestiune simplă? O puteţi aplica în cazul vostru? Ar 
trebui să înţelegeți ce îi pot determina să facă firile arogante şi rele pe 
oameni. Tot ceea ce fac, indiferent cine sunt, este făcut în faţa lui 
Dumnezeu, Creatorul, iar Dumnezeu va da verdicte în privinţa oamenilor pe 
baza firii Sale drepte. Deci, pentru oamenii cu firi arogante şi rele, care sunt 
consecinţele lucrurilor pe care le fac? De ce s-ar putea spune că acestea sunt 
consecinţe ireversibile? Ar trebui să înțelegeți cu toții asta, nu-i așa? Bine 


atunci, nu vom mai discuta despre noțiunile implicate în această poveste. 


Referitor la noțiunile oamenilor despre lucrarea lui Dumnezeu, vă 
puteți gândi dacă există altele despre care nu am vorbit? Sunt noțiunile pe 
care le-aţi auzit astăzi singurele pe care le au oamenii despre lucrarea lui 
Dumnezeu? Dacă vorbim despre judecată, mustrare, încercări, rafinare, 
emondare, precum şi despre dezvăluirea şi desăvârşirea oamenilor, la ce 
conţinut se referă toate acestea? Ce fel de oameni emondează, judecă și 
mustră Dumnezeu? Ce fel de oameni se confruntă cu încercări şi rafinare? 
Făcând aceste lucruri și folosind aceste metode pentru a lucra asupra 


oamenilor, Dumnezeu are un principiu şi un domeniu, care se bazează pe 


statura oamenilor, pe ceea ce urmăresc aceştia și pe umanitatea lor, precum 
şi pe măsura în care înţeleg adevărul — nu voi vorbi în detaliu despre asta 
astăzi. Pe scurt, Dumnezeu îi emondează și disciplinează pe oameni, îi 
judecă și mustră și îi supune încercărilor şi rafinării — El lucrează asupra 
oamenilor conform acestor câteva etape. Principiul lucrării lui Dumnezeu 
asupra oamenilor şi etapa în care se face lucrarea se bazează pe statura unei 
persoane. Termenul „statură” vă poate părea oarecum gol. Statura este 
măsurată în principal pe baza gradului în care o persoană înțelege adevărul, 
a normalității relației dintre ea şi Dumnezeu și, de asemenea, pe baza 
măsurii în care persoana se supune lui Dumnezeu. Dacă facem o distincţie 
bazată pe acestea, oare s-au confruntat acum majoritatea oamenilor cu 
judecata, mustrarea, încercările și rafinarea? Pentru unii oameni, ar putea fi 
încă devreme pentru aceste etape; aceștia le pot vedea, dar nu pot ajunge la 
ele, în timp ce pentru alţii, o astfel de privelişte este întrucâtva 
înfricoşătoare. Pe scurt, aceste moduri sunt etapele pe care le parcurge 
Dumnezeu pentru a-i mântui pe oameni şi a-i desăvârși, iar El determină 
aceste etape pe baza definiţiilor exacte ale tuturor aspectelor diferite ale 
unei persoane. Nimic din lucrarea pe care o face Dumnezeu asupra 
oamenilor nu este arbitrar. Dumnezeu Îşi face lucrarea pas cu pas, pe baza 
unor principii. El Se uită la ceea ce urmăreşti şi la umanitatea ta, precum şi 
la gradul tău de percepție și la atitudinea cu care te ocupi de tot felul de 
oameni, evenimente şi lucruri din viața de zi cu zi. Pe baza acestor lucruri, 
El determină cum să lucreze asupra oamenilor şi cum să-i îndrume. 
Dumnezeu are nevoie de o perioadă de timp în care să observe o persoană. 
El nu ajunge la un verdict pripit, bazat pe unul sau două lucruri — nu este 
niciodată atât de impulsiv în privinţa lucrurilor pe care le săvârşeşte asupra 
oricărei persoane. Unii spun: „Mi-e frică de modul în care Dumnezeu l-a 


pus la încercare pe lov. Dacă mi s-ar întâmpla vreodată asta, n-aş fi în stare 


să fiu martor pentru Dumnezeu. Dacă Dumnezeu chiar mi-ar lua totul așa? 
Ce m-aş face?” Nu-ţi face griji, Dumnezeu nu va lucra niciodată asupra ta 
atât de arbitrar, nu trebuie să-ție fie frică. De ce nu trebuie să-ți fie frică? 
Înainte să-ţi fie frică, trebuie să te convingi cu un fapt şi să te gândeşti la 
statura ta. Ai credinţa lui Iov, supunerea lui şi frica lui de Dumnezeu? Ai 
gradul de loialitate şi de deplinătate al lui lov când urmezi calea lui 
Dumnezeu? Evaluează aceste lucruri şi, dacă nu ai niciunul dintre ele, poţi 
fi sigur că Dumnezeu nu te va supune încercărilor şi rafinării, deoarece 
statura ta nu se ridică la înălțimea așteptărilor şi este foarte departe. De 
asemenea, oamenii au unele noțiuni şi închipuiri — precum şi suspiciune, 
spaimă sau evitare şi precauţie — privind încercările şi rafinarea lui 
Dumnezeu. Odată ce oamenii vor dobândi o înţelegere detaliată a acestor 
lucruri şi a modului în care lucrează Dumnezeu, noțiunile lor despre 
lucrarea Lui vor dispărea treptat, iar ei se vor concentra pe a urmări 
adevărul şi a depune efort privind cuvintele lui Dumnezeu. El rostește 
aceste cuvinte pentru a atinge acest scop. Urmându-L pe Dumnezeu, trebuie 
să înţelegi cum lucrează şi cum îi mântuieşte pe oameni. Dacă ești 
realmente o persoană care urmăreşte adevărul, mergi şi fă lucrurile conform 
cerinţelor lui Dumnezeu. Nu te uita la El prin lentile colorate şi nu-ți folosi 
mintea meschină ca să pătrunzi mintea lui Dumnezeu. Trebuie să înţelegi 
care sunt mai exact principiile lucrării lui Dumnezeu, care sunt principiile 
după care îi tratează pe oameni, în ce măsură lucrează asupra unei persoane 
şi care este standardul Lui de măsură. Odată ce înţelegi aceste lucruri, ce ar 
trebui să faci în continuare? Ce vrea Dumnezeu să vadă nu este că renunți la 
urmărirea adevărului, nici nu vrea să vadă atitudinea cuiva care se consideră 
o cauză pierdută. Vrea să vadă că, odată ce înţelegi toate aceste fapte 
adevărate, poți urmări adevărul cu mai multă statornicie, îndrăzneală și 


încredere în sine, recunoscând clar că Dumnezeu este un Dumnezeu drept. 


Când ajungi la capătul drumului, atât timp cât ai atins standardul stabilit de 
Dumnezeu pentru tine şi eşti pe drumul spre mântuire, El nu va renunţa la 
tine. Voi vorbi acum pe scurt despre noțiunile oamenilor despre judecată, 
mustrare, încercări, rafinare şi emondare. Există în continuare o mulțime de 
aspecte detaliate, prea multe pentru a fi explicate clar în această scurtă 
discuţie. Ar fi necesar să dau câteva exemple despre modul în care oamenii 
manifestă şi dezvăluie aceste noțiuni în viața de zi cu zi şi, de asemenea, ar 
fi necesar să spun câteva poveşti scurte şi să includ câteva personaje şi 
intrigi simple, astfel încât să puteţi înțelege sau interpreta noţiunile 
oamenilor prin aceste exemple din viaţa reală și să puteți realiza că aceste 
lucruri sunt noțiuni în dezacord cu realitatea și complet în contradicție cu 
principiile și standardele lui Dumnezeu. El nici măcar nu face asta, aşa că 
de ce continui să te gândești şi să speculezi orbeşte? Dacă trăieşti constant 
în propriile noțiuni şi închipuiri, nu vei merge absolut niciodată pe calea 
urmăririi adevărului conform cerinţelor lui Dumnezeu şi vei fi mereu 
departe de cerinţele Lui. Dacă vei continua așa, nu vei avea nicio cale de 
practică şi vei fi mereu supus constrângerilor. Oriunde ai merge, vei ajunge 
într-un impas la fiecare cotitură, neştiind ce să faci şi nimic nu-ţi va merge 
câtuşi de puţin bine. Ca urmare, în cele din urmă nu vei avea nici măcar 
dreptul să primeşti judecata şi mustrarea lui Dumnezeu. Cât de deplorabil ar 
fi! 


Când vine vorba de credinţa în Dumnezeu, nimeni nu a fost sincer cu 
voi până acum. Acum este vremea să fim sinceri, deoarece este momentul 
decisiv! Timpul se scurge, așa că nu tratați credinţa în Dumnezeu ca pe o 
joacă. Dumnezeu a hotărât să-i facă pe oameni desăvârşiți şi să-i 
mântuiască, dorind să înfăptuiască minuţios această lucrare. Cum 
procedează El ca să o înfăptuiască minuţios? Spunându-le oamenilor toate 


aspectele adevărului, astfel încât să-l poată pricepe clar şi să nu rătăcească 


drumul. Dumnezeu te va disciplina atunci când rătăceşti drumul. Dacă 
mergi adesea pe propria cale, Dumnezeu va continua să te disciplineze până 
când te vei întoarce pe calea cea dreaptă. În cele din urmă, dacă Dumnezeu 
a făcut tot ce a putut, iar tu încă n-ai îndeplinit cerințele Lui, cine mai este 
de vină? Nu poţi da vina decât pe tine. În acel moment, tot ce le rămâne de 
făcut oamenilor este să se bată cu pumnii în piept şi să plângă amarnic. Care 
este cel mai important lucru când vine vorba de înţelegerea adevărului de 
către oameni? Ei trebuie să accepte adevărul şi, după ce l-au acceptat, 
trebuie să poată căuta adevărul şi să-l raporteze la viaţa lor zilnică. Doar 
astfel pot ajunge treptat la o înţelegere autentică a adevărului. Când asculţi 
predici şi obţii o înţelegere a sensului lor literal, ai impresia că înţelegi — 
aceasta nu este în realitate o înţelegere a adevărului. E doar o înțelegere a 
doctrinei. Odată ce înţelegi asta când asculți, trebuie să raportezi în viața 
reală cele auzite la propria stare şi propria intrare, aşa încât să poţi ajunge să 
te cunoşti pe tine însuţi şi să poți practica adevărul. Doar asta înseamnă că 
intri în adevărul-realitate. Dacă nu practici astfel, adevărul nu are nicio 
legătură cu tine, cuvintele lui Dumnezeu nu au nicio legătură cu tine şi, prin 
urmare, Dumnezeu nu are nicio legătură cu tine. Dacă nu practici adevărul, 


nu vei câștiga nimic! 

Răspândirea Evangheliei este datoria de onoare a 
tuturor credincioșilor 


La ultima întrunire am discutat despre îndeplinirea datoriei în mod 
adecvat. Realizarea acestui lucru este prima şi cea mai importantă dintre 
cele patru condiții fundamentale cerute pentru desăvârşirea omului de către 
Dumnezeu. Data trecută ne-am implicat în părtăşie despre definiția și 
principiile îndeplinirii datoriei cuiva. Am discutat, de asemenea, unele 
exemple, având părtăşie despre feluritele semne exterioare care arată că 
oamenii nu-și îndeplinesc îndatoririle în mod adecvat. Făcând acest lucru, 
le-am permis aleşilor lui Dumnezeu să vadă clar că astfel de probleme ar 
trebui corectate şi să înțeleagă atitudinea pe care o ia Dumnezeu faţă de cei 
care îşi îndeplinesc îndatoririle într-un asemenea mod. După ce am avut 
părtăşie despre acestea, aţi dobândit o înțelegere generală a modului în care 
să vă îndepliniți datoria în mod adecvat, la ce anume să fiți atenţi, ce lucruri 
nu puteți face şi ce acţiuni pot să jignească firea lui Dumnezeu şi să ducă la 
distrugere. Implicându-vă în părtășie despre cum să-ți faci datoria în mod 
adecvat, puteți oare să vedeți şi să înțelegeţi conceptual ceva din adevărul 
acestei chestiuni? Ce principii ar trebui să respecte toate feluritele tipuri de 
oameni când îndeplinesc diverse îndatoriri și ce adevăruri ar trebui să 
practice? Înţelegeţi clar asemenea detalii? (Nu le înţelegem clar.) Atunci 
trebuie să discutăm despre ele mai în amănunt. Trebuie să prezentăm 
clasificări mai detaliate pentru a discuta ce înseamnă să-ți faci datoria în 


mod adecvat. 


Lucrarea casei lui Dumnezeu se împarte în mai multe categorii 
principale. Lucrarea care este în fruntea întregii lucrări a casei lui 
Dumnezeu e aceea a răspândirii Evangheliei. Ea implică un număr enorm 


de oameni, are legătură cu o gamă vastă de lucruri şi presupune un mare 


volum de muncă. Este prima categorie de lucrare și cea mai importantă 
sarcină în lucrarea de ansamblu a bisericii. Lucrarea de răspândire a 
Evangheliei este prima sarcină importantă din planul de gestionare al lui 
Dumnezeu. De aceea trebuie clasificată drept prima categorie de lucrare. 
Care este, deci, titulatura deţinută de cei care îndeplinesc această datorie? 
Răspânditori ai Evangheliei. Cât despre a doua categorie, care este cea mai 
importantă datorie din lucrarea internă a bisericii? (Aceea a conducătorilor 
şi a lucrătorilor.) Corect, este datoria conducătorilor şi a lucrătorilor de la 
toate nivelurile din biserică, incluzându-i pe supraveghetorii şi conducătorii 
de echipă ai diverselor grupuri. Această datorie este de maximă importanță 
şi toată lucrarea făcută de acești oameni este importantă. Aceasta e cea de-a 
doua categorie. În privinţa îndatoririlor celei de-a treia categorii, ce 
îndatoriri sunt relativ importante în lucrarea de răspândire a Evangheliei? 
(Unele îndatoriri speciale.) Da, în a treia categorie intră oamenii care 
îndeplinesc diferite îndatoriri speciale, incluzând scrisul, traducerea, 
muzica, realizarea de filme, arta şi lucrarea legată de relații externe. Cei din 
a patra categorie îndeplinesc, în principal, îndatoriri obişnuite ce ţin de 
lucrarea logistică, precum recepţia, gătitul şi cumpărăturile. Nu este nevoie 
de o clasificare detaliată a acestor îndatoriri. A cincea categorie este pentru 
acei oameni care pot îndeplini unele îndatoriri numai în timpul lor liber, din 
cauza situaţiilor lor familiale, a condiției lor fizice sau din alte asemenea 
motive. Aceşti oameni îşi îndeplinesc îndatoririle cât pot de bine. Aceasta e 
categoria a cincea. Ceilalţi, cei care nu-şi îndeplinesc îndatoririle, sunt 
plasați în categoria a şasea. Oamenii aceştia nu au nimic de-a face cu 
îndeplinirea de îndatoriri, atunci de ce ar trebui să apară în vreo categorie? 
Pentru că fac parte din rândul membrilor bisericii, ei apar în această ultimă 
categorie. Dacă au ascultat multe predici, sunt capabili să înțeleagă adevărul 


şi cer de bună voie îndatoriri de îndeplinit, ar trebui să le permitem unor 


astfel de oameni să îndeplinească îndatoriri şi să le oferim o ocazie de-a se 
căi, atâta vreme cât au credinţă sinceră şi nu sunt persoane cu un calibru 
extrem de scăzut ori rele şi numai dacă promit să nu provoace tulburări. În 
esenţă, toți membrii bisericii intră în cele şase categorii pe care tocmai le- 
am menţionat. Singurii care au rămas sunt credincioșii noi. Nu se poate 
spune că ei nu-şi îndeplinesc îndatoririle ci, mai curând, întrucât sunt mici 
în statură și au doar o înţelegere superficială a adevărului, ei nu pot face 
nimic. Chiar dacă unii dintre ei au un calibru bun, nu înțeleg adevărul sau 
principiile, deci încă nu pot îndeplini nicio îndatorire. Ei pot începe să 
îndeplinească îndatoriri după ce cred în Dumnezeu doi sau trei ani. Atunci îi 
putem include printre diversele categorii de persoane care îndeplinesc 
îndatoriri. Pentru a concluziona, acum am conturat clar cele șase categorii. 
Prima categorie este pentru cei care răspândesc Evanghelia; a doua 
categorie este pentru conducătorii și lucrătorii de la toate nivelurile 
bisericii; a treia categorie este pentru cei care îndeplinesc îndatoriri 
speciale; a patra categorie este pentru cei care îndeplinesc îndatoriri 
obişnuite; a cincea categorie este pentru cei care îndeplinesc îndatoriri 
atunci când le permite timpul; iar a şasea categorie este pentru cei care nu 
îndeplinesc îndatoriri. Ce principii furnizează baza pentru ordonarea acestor 
categorii? Aceste categorii sunt împărțite în funcție de natura lucrării, 
timpul necesar pentru a face lucrarea, volumul de muncă și importanţa 
lucrării. Când am vorbit, înainte, despre îndeplinirea îndatoririlor, noi am 
discutat, în esență, diferitele aspecte ale adevărului despre îndeplinirea 
îndatoririlor. Părtăşia noastră s-a referit la adevărurile-principii pe care toți 
oamenii ar trebui să le urmeze în îndeplinirea îndatoririlor lor. Nu am 
conturat nicio categorie şi nu am discutat în detaliu ce principii ar trebui să 
respecte fiecare dintre aceste tipuri de oameni şi nici adevărurile specifice 


asupra cărora ar trebui să se concentreze pentru a le pătrunde. In continuare, 


vom avea părtăşie mai pe larg despre acest aspect al adevărului, discutând 


fiecare categorie pe rând, ca să fie limpede. 


Mai întâi voi deschide părtășia noastră despre adevărurile pe care ar 
trebui să le înţeleagă cei care răspândesc Evanghelia. Care sunt adevărurile 
de bază pe care cei ce răspândesc Evanghelia ar trebui să le înțeleagă şi cu 
care ar trebui să se înzestreze? Cum ar trebui să procedezi în datoria aceasta 
ca să o faci bine? Trebuie să fii echipat cu unele adevăruri despre viziunea 
necesară pentru răspândirea Evangheliei și trebuie să stăpâneşti principiile 
răspândirii Evangheliei. Odată ce ai stăpânit principiile răspândirii 
Evangheliei, cu ce alte adevăruri ar trebui să te echipezi pentru a rezolva 
noțiunile și problemele altora? Cum ar trebui să-i tratezi pe cei care 
cercetează adevărata cale? Cel mai important lucru este să înveți 
discernământul: cui poţi să-i predici Evanghelia şi cui nu poţi să i-o predici 
— acesta e primul principiu pe care trebuie să-l înţelegi. Dacă le predici 
Evanghelia oamenilor cărora nu li se poate predica, asta nu va fi doar efort 
irosit, ci, fără îndoială, poate să aducă pericole ascunse. Lucrul acesta 
trebuie înţeles. În plus, nici măcar oamenii cărora li se poate predica 
Evanghelia nu o vor accepta dacă doar spui câteva cuvinte sau vorbeşti 
despre nişte doctrine profunde. Nu e atât de uşor. Poate că vorbeşti până ţi 
se usucă gura şi limba îți e ca iasca şi-ţi pierzi toată răbdarea, vrând să-i 
abandonezi pe cei care cercetează adevărata cale. Ce este cel mai important 
să ai în astfel de situaţii? (Iubire și răbdare.) Trebuie să ai iubire şi răbdare. 
Dacă-ţi lipseşte orice sentiment de iubire, atunci în mod sigur nu ai răbdare. 
Pe lângă înțelegerea adevărului cu privire la viziune, răspândirea 
Evangheliei cere, totodată, o mare iubire şi multă răbdare. Numai în acest 
fel poţi îndeplini cum se cuvine datoria răspândirii Evangheliei. Cum se 
definește datoria răspândirii Evangheliei? Cum priviți voi datoria 


răspândirii Evangheliei? Prin ce se deosebesc cei care răspândesc 


Evanghelia de cei care îndeplinesc alte îndatoriri? Ei sunt martori ai lucrării 
din zilele de pe urmă a lui Dumnezeu şi sunt martori ai venirii lui 
Dumnezeu. Unii oameni spun că sunt mesageri ai Evangheliei, că sunt 
trimiși într-o misiune, că sunt îngeri veniți de sus. Pot fi ei definiți astfel? 
(Nu.) Care este misiunea celor care răspândesc Evanghelia? Ce imagine au 
ei în mintea oamenilor? Care este rolul lor? (De predicatori.) Predicatori, 
mesageri, ce altceva? (Martori.) Așa i-ar defini majoritatea oamenilor. Dar 
sunt corecte, de fapt, aceste definiții? Termenii obişnuiţi sunt „predicator” şi 
„martor” — „mesager al Evangheliei” este o titulatură mai prestigioasă. 
Aceşti trei termeni sunt auziți des. Indiferent cum înţeleg și definesc 
oamenii titulaturile celor care îndeplinesc această datorie, toate aceste 
titulaturi sunt legate inextricabil de cuvântul „Evanghelie”. Care dintre 
acești trei termeni este mai relevant şi mai potrivit pentru datoria de 
răspândire a Evangheliei, făcându-l să fie o titulatură mai rațională? 
(Predicatori.) Majoritatea consideră că titulatura de predicator este mai 
potrivită. Este cineva de acord cu titulatura de martor? (Da.) Dar cu cea de 
mesager al Evangheliei? (Nu.) Practic, nimeni nu este de acord cu titulatura 
de mesager al Evangheliei. Haideţi să discutăm, mai întâi, dacă titulatura de 
predicator este adecvată sau nu. „A predica” înseamnă a răspândi, a 
disemina, a transmite şi a face cunoscut ceva — şi care este „calea” despre 
care predică predicatorii? (Adevărata cale.) E un bun mod de-a spune asta. 
„Calea” este adevărata cale a lucrării lui Dumnezeu şi a mântuirii omului de 
către Dumnezeu. Aşa explicăm şi definim termenul predicator. Mai departe, 
haideţi să discutăm despre martor. La ce anume e martor un martor? (La 
lucrarea din zilele de pe urmă a lui Dumnezeu.) Nu e greșit să spui că un 
martor este martor al lucrării din zilele de pe urmă a lui Dumnezeu. Aceste 
două titulaturi par a fi destul de adecvate. Dar mesager al Evangheliei? La 


ce se referă „Evanghelie”? Este vestea cea bună și fericita ştire a lucrării lui 


Dumnezeu, a mântuirii omului de către El şi a întoarcerii lui Dumnezeu. 
Cum putem să explicăm cuvântul „mesager”? O bună explicaţie a 
cuvântului „mesager” este: cineva care e trimis de Dumnezeu, cineva care e 
trimis în mod direct pentru a răspândi Evanghelia sau o anumită persoană 
pe care Dumnezeu o trimite la o anumită dată pentru a transmite cuvintele 
Lui sau un mesaj important. Acesta e un mesager. Cei care răspândesc 
Evanghelia joacă un astfel de rol? Fac ei genul acesta de lucrare? (Nu.) Ce 
fel de lucrare fac ei, atunci? (Sunt martori ai lucrării din zilele de pe urmă a 
lui Dumnezeu.) Este oare mărturia lor pentru lucrarea din zilele de pe urmă 
a lui Dumnezeu o misiune pe care au acceptat-o direct de la Dumnezeu? 
(Nu.) Atunci cum se poate explica misiunea aceasta? (Este datoria ființelor 
create.) Este datoria oamenilor. Indiferent dacă Dumnezeu te-a însărcinat, 
ti-a spus ori ţi-a încredinţat sau nu vestirea noii Sale lucrări şi diseminarea 
Evangheliei, tu ai responsabilitatea şi obligația de-a le spune mai multor 
oameni despre Evanghelie, de-a o disemina şi de-a o transmite mai multor 
oameni. Ai responsabilitatea şi obligația de-a le da mai multora posibilitatea 
să ştie vestea aceasta, să vină înaintea lui Dumnezeu şi să se întoarcă în casa 
Lui. Aceasta e datoria și responsabilitatea oamenilor, deci nu se poate spune 
că ei au fost detaşaţi şi trimişi de Dumnezeu. Ca urmare, cuvântul 
„mesager” nu este adecvat aici. Care este natura acestui cuvânt? Este fals, 
exagerat şi gol. Cuvântul „mesager” e prea exagerat pentru a fi adecvat. Din 
timpul Vechiului Testament până în prezent, de la începutul lucrării de 
gestionare a lui Dumnezeu până în prezent, rolul de mesager nu a existat 
practic niciodată. Adică niciun astfel de rol nu a făcut parte din lucrarea 
planului de gestionare al lui Dumnezeu pentru mântuirea omenirii pe toată 
durata acesteia. Cum pot nişte oameni obişnuiţi să ducă pe umerii lor ceea 
ce se înțelege prin cuvântul „mesager”? Nimeni nu-şi poate asuma o 


asemenea lucrare. Aşadar, rolul acesta nu e deschis omului şi nimeni nu 


poate fi legat de acest cuvânt ori asociat cu el. În accepțiunea omenească, 
un mesager este cineva trimis de Dumnezeu să facă ceva sau să transmită 
un mesaj. O astfel de persoană are prea puţin de-a face cu măreaţa și 
atotcuprinzătoarea lucrare a lui Dumnezeu de gestionare a omenirii. Adică 
rolul de mesager este aproape inexistent în cele trei etape ale lucrării lui 
Dumnezeu. Aşadar, pe viitor să nu folosiți cuvântul acesta. E naiv să 
vorbeşti astfel. Poate un om să-și asume titulatura de „mesager al 
Evangheliei”? Nu. În primul rând, el e din carne şi oase. În plus, face parte 
din omenirea cea coruptă. Ce tip de ființă este un mesager? Știţi? (Nu ştim.) 
Nu știți, și totuși îndrăzniţi să folosiți această denumire. Asta e impostură. 
În mod categoric, se poate spune că mesagerii nu au nimic de-a face cu 
omenirea, iar oamenii nu pot avea nimic de-a face cu termenul „mesager”. 
Omenirea nu-l poate duce pe umeri. Mesagerii Evangheliei, venirea de sus a 
mesagerilor şi lucrarea lor — totul a luat sfârşit, practic, în vremea lui 
Avraam, în Vechiul Testament. S-a terminat cu asta. Încă de când 
Dumnezeu a înfăptuit, oficial, lucrarea de mântuire a omenirii, omenirea ar 
trebui să înceteze să folosească acest cuvânt, „mesager”. De ce nu ar trebui 
să mai fie folosit acest cuvânt? (Omul nu-l poate duce pe umeri.) 
Chestiunea nu e dacă omul îl poate duce pe umeri sau nu, ci mai curând că 
mesagerii nu au nimic de-a face cu omenirea cea coruptă. În rândurile 
coruptei omeniri nu există un asemenea rol şi nici o asemenea titulatură. 
Haideţi să ne întoarcem la cuvântul „predicator”. Dacă ar fi să dăm o 
definiție obiectivă, corectă şi profundă a „căii” despre care predică ei, cum 
am defini-o? (Cuvântul lui Dumnezeu.) Acesta e un termen destul de 
general. Mai exact, se referă ea numai la Evanghelia și la mesajul lucrării 
lui Dumnezeu de acum? (Nu.) Atunci ce anume vestesc, în realitate, 
oamenii care răspândesc Evanghelia? În ce măsură este legată de „cale” 


lucrarea celor care răspândesc Evanghelia? Ce fel de lucrare intră, de fapt, 


în sfera îndatoririlor lor? Ei doar transmit destinatarilor Evangheliei niște 
informaţii de bază — precum faptul că Dumnezeu a venit în zilele de pe 
urmă, lucrarea pe care a făcut-o El, cuvintele lui Dumnezeu și intențiile 
Sale — astfel încât oamenii să poată auzi şi accepta aceste informaţii și apoi 
să se întoarcă la Dumnezeu. După ce-i aduc pe oameni înaintea lui 
Dumnezeu, responsabilitatea lor de a răspândi Evanghelia a fost îndeplinită. 
Informaţia pe care o comunică ei conţine ceva din ceea ce se înţelege prin 


„cale”? Aici, termenii „informaţie” şi „Evanghele” sunt echivalenți, în 
esenţă. Deci au ei de-a face cu „calea”? (Nu.) De ce nu există o astfel de 
asociere? La ce anume se referă „calea”? Cel mai simplu cuvânt pe care îl 
putem utiliza ca explicație este „drum”. Termenul „drum” înglobează 
definiția termenului „cale”, care e mai precis. Pentru a vorbi mai concret, 
„calea” înseamnă toate cuvintele emise de Dumnezeu pentru mântuirea 
omenirii, pentru a-i elibera pe oameni de firile lor corupte, satanice, şi a le 
permite să scape de sub robia şi influenţa întunecată a Satanei. Este aceasta 
o descriere corectă şi concretă? Analizând acum problema, este oare 
cuvântul „predicator” o definiție adecvată pentru cei care îndeplinesc 
datoria de răspândire a Evangheliei? (Nu este potrivită.) Datoria unui 
predicator merge mult dincolo de răspândirea Evangheliei. Doar cei care Îl 
cunosc pe Dumnezeu şi sunt martori pentru El îşi pot lua această titulatură. 
O persoană obişnuită care răspândește Evanghelia poate duce pe umeri 
lucrarea unui predicator? Categoric nu. A răspândi Evanghelia nu înseamnă 
mai mult decât a aduce vestea cea bună şi a fi martor, pur şi simplu, pentru 
lucrarea lui Dumnezeu. Aceşti oameni nu pot duce deloc pe umerii lor 
lucrarea predicatorilor, nu pot îndeplini datoria acestora, deci nu pot fi 
numiți predicatori. Titulatura de predicator conferă o poziție mai înaltă, iar 
cei care răspândesc Evanghelia nu merită titulatura aceasta. Nu este 


potrivită pentru ei. Acum, termenul „martor” e singurul care ne-a rămas. 


Pentru ce anume e martor un martor? (Pentru lucrarea din zilele de pe urmă 
a lui Dumnezeu.) Este potrivit să spui că el vestește şi e martor pentru 
lucrarea din zilele de pe urmă a lui Dumnezeu? Dacă ar fi să fie definită 
corect semnificația cuvântului martor, ar trebui să se refere mai degrabă la 
cineva care e martor pentru Dumnezeu, decât la cineva care e martor pentru 
Evanghelie. Ce-ar fi dacă i-am numi martori pentru Dumnezeu pe aceşti 
oameni care răspândesc Evanghelia? Sunt ei capabili să fie martori pentru 
Dumnezeu? (Nu.) Cum putem explica termenul „martor” așa cum este 
folosit aici? La o cercetare atentă, nici cuvântul „martor” nu e adecvat. Dat 
fiind că cei care răspândesc Evanghelia doar vestesc cuvintele rostite de 
Dumnezeu tuturor oamenilor care însetează după cuvintele Lui şi le spun 
cuvântul Său oamenilor care întâmpină cu drag apariția lui Dumnezeu, 
aceste lucruri nu ajung la adevărata semnificație a cuvântului „martor”. De 
ce afirm că nu asta e ceea ce înseamnă să fii martor? A fi martor implică 
ceea ce o persoană comunică prin părtăşie și vesteşte pentru a le da 
oamenilor posibilitatea să ajungă să-L cunoască pe Dumnezeu şi pentru a-i 
aduce pe aceştia înaintea Lui. În prezent, cei ce răspândesc Evanghelia doar 
aduc oamenii în biserică, în locul de muncă al lui Dumnezeu pe pământ. Ei 
nu sunt martori pentru firea lui Dumnezeu, pentru ceea ce Dumnezeu are și 
este, sau pentru lucrarea Lui. Este adecvată pentru ei titulatura de martor? 
Pentru a vorbi cu precizie, nu este nici adecvată, nici potrivită. Aşadar, am 
investigat și analizat toți aceşti trei termeni — mesageri ai Evangheliei, 
predicatori și martori — găsindu-i pe toți inadecvaţi celor care răspândesc 
Evanghelia. Indiferent dacă termenii aceştia provin din religie ori sunt 
folosiți în mod obișnuit de membri ai casei lui Dumnezeu, aceste titulaturi 
nu sunt nici adecvate, nici potrivite. Acum ajungem la o întrebare: sunt 
titulaturile importante? (Sunt importante.) Chiar sunt importante? De 


exemplu, dacă numele tău inițial a fost John Smith, dar acum ţi se spune 


James Clark, te-ai schimbat, oare? Nu rămâi tu? Asta înseamnă că titulatura 
sau numele pe care-l foloseşti nu contează. Dacă nu contează, de ce să 
analizezi în detaliu aceste cuvinte? Eu am analizat în detaliu aceste cuvinte 
pentru ca oamenii să poată dobândi o viziune corectă a datoriei de 
răspândire a Evangheliei, să definească în mod corect ce este, de fapt, 
această datorie şi să ştie cum ar trebui să îndeplinească şi să trateze aşa cum 
se cuvine această datorie. Mai întâi este necesar să vă stabiliți propria 
poziţie în cadrul acestei datorii. Asta e foarte important. Așadar, titulatura 


aceasta trebuie să fie corectă. 


Tocmai am analizat în mare mai multe titulaturi sau termeni ce se 
referă la cei care îndeplinesc datoria de răspândire a Evangheliei. 
Titulaturile şi definițiile martorilor, predicatorilor şi  mesagerilor 
Evangheliei sunt incorecte toate. De ce sunt incorecte? Deoarece oamenii 
care doar răspândesc Evanghelia nu fac nicio lucrare substanțială demnă de 
aceste denumiri. Ei nu sunt martori pentru faptele lui Dumnezeu, pentru 
lucrarea sau esența Lui. Nu aceasta e lucrarea pe care o fac ei şi nici datoria 
pe care o îndeplinesc. Ca urmare, nu merită să fie numiţi cu titulatura de 
martor. Titulatura de predicator e tot de această natură, ca să nu mai vorbim 
de aceea de mesager al Evangheliei. Titulatura aceasta din urmă este lipsită 
de sens, nu se bazează pe absolut nimic. Nu este decât o titulatură cu 
rezonanță nobilă, pe care şi-o dau singuri oamenii. De unde a venit 
titulatura de mesager? Nu a fost oare produsă de îngâmfarea firii arogante a 
omului? (Ba da.) Nu este asta pur şi simplu dorinţa de a-ți da o titulatură 
nobilă? Când o persoană se încoronează cu un astfel de titlu, acest 
comportament nu este o manifestare a rațiunii. Alte titluri sunt încă şi mai 
puţin potrivite şi corespunzătoare, aşa că nu le vom enumera şi analiza pe 
fiecare. Dat fiind că aceste titulaturi sunt inadecvate, haideţi să ne uităm 


puțin la ceea ce constituie, de fapt, esenţa datoriei de răspândire a 


Evangheliei. Când cineva este câștigat prin răspândirea Evangheliei, cum 
numesc oamenii lucrul acesta, într-o religie? (A aduce roade.) Când cei care 
răspândesc Evanghelia câştigă o persoană, spun că au adus un rod. Când se 
întâlnesc şi stau de vorbă, întotdeauna discută câte roade au adus 
răspândind Evanghelia în locul cutare şi cutare. Se compară unul cu altul 
pentru a vedea cine a adus mai multe roade şi ce fel de roade sunt acestea. 
De ce fac astfel de comparații? Comparându-şi în mod superficial numărul 
roadelor, ce compară ei, de fapt? Îşi compară meritele și calificările pentru 
intrarea în Împărăţia Cerurilor. Dacă fac asemenea comparații între ei înşişi, 
oare văd ei lucrarea de răspândire a Evangheliei ca fiind datoria lor? De ce 
acordă atâta importanţă roadelor pe care le aduc? Ei cred că roadele pe care 
le aduc sunt legate cumva de faptul de a se duce în Cer, de a primi 
binecuvântări şi a câştiga răsplătiri. Dacă aceste roade nu ar avea nicio 
legătură cu lucrurile respective, ar face comparațiile acestea ori de câte ori 
se întâlnesc? S-ar compara în alte privințe. S-ar compara în orice privință 
legată de primirea de răsplătiri și intrarea în Împărăţia Cerurilor. Întrucât 
câştigarea de oameni şi aducerea de roade prin răspândirea Evangheliei se 
leagă de mersul în Cer și de primirea de răsplătiri, pentru a realiza aceste 
lucruri oamenii nu se plictisesc niciodată să compare cine a câștigat mai 
multe persoane și a adus mai multe roade răspândind Evanghelia. Apoi, în 
inimile lor, pun la cale modalități de a câştiga mai multe persoane şi de a 
aduce mai multe roade, astfel încât să-şi îmbunătăţească încrederea şi 
calificările când vine vorba de a intra în Cer şi a obține răsplătiri. Prin 
aceste lucruri, atitudinea a tot felul de oameni cu privire la răspândirea 
Evangheliei devine evidentă. Oare atitudinea şi motivaţia lor referitoare la 
răspândirea Evangheliei este dorinţa de a-şi îndeplini îndatoririle ca fiinţe 
create? (Nu.) Acesta e un punct de vedere incorect. Obiectivul lor nu este 


să-şi îndeplinească bine îndatoririle, nu este să împlinească însărcinarea 


dată de Dumnezeu, ci să obțină răsplătiri. A-ţi face datoria într-o manieră 
atât de tranzacțională în mod evident nu este conform cu adevărul, ci 
încalcă adevărul. Nu este în conformitate cu intenția lui Dumnezeu, ci 
detestabil pentru El. Indiferent de cantitatea de roade aduse de aceşti 
oameni, ea nu are nicio influență asupra destinatiilor lor finale. Ei privesc 
răspândirea Evangheliei ca o profesie, ca o cale sau o punte spre dobândirea 
de binecuvântări și răsplătiri. Îndeplinindu-și îndatoririle şi acceptând 
această însărcinare, intenția unor astfel de oameni nu este să împlinească 
însărcinarea de la Dumnezeu ori să-şi îndeplinească bine îndatoririle, ci 
numai să dobândească binecuvântări şi răsplătiri. În consecinţă, astfel de 
oameni, indiferent cât de multe roade aduc, nu sunt nici martori, nici 
predicatori. Lucrarea pe care o fac ei nu este îndeplinirea unei datorii, ci 
doar trudă și muncă făcută pentru a obține binecuvântări pentru sine. Aici, 
problema cea mai gravă nu este pur şi simplu că țelul lor în răspândirea 
Evangheliei este de a obține binecuvântări şi răsplătiri, ci că folosesc faptul 
că ei câştigă oameni prin răspândirea Evangheliei ca pe o fisă în schimbul 
căreia să primească de la Dumnezeu răsplătiri şi binecuvântarea intrării în 
Cer. Nu e asta o problemă foarte gravă? Care e esenţa acestei probleme? Ei 
scot Evanghelia la vânzare, „vânzând-o” în schimbul binecuvântărilor. În 
asta, nu este oarecum natura de a încerca să facă o afacere cu Dumnezeu? 
Aceasta e esenţa intenţiilor, practicilor lor şi natura acţiunilor lor. Vânzarea 
Evangheliei în schimbul răsplătirilor pare a fi problema existentă în 
rândurile aşa-numiţilor „predicatori” din lumea religioasă. Aşadar, oare cei 
care acum îndeplinesc datoria de răspândire a Evangheliei în casa lui 
Dumnezeu au aceeaşi problemă? (Da.) Care este problema esențială 
comună ambelor categorii? Este aceea că vând Evanghelia în schimbul 
mulțumirii şi confirmării lui Dumnezeu, pentru a-şi realiza obiectivul de-a 


obține binecuvântări şi de-a avea acea destinaţie frumoasă. Poate unii dintre 


voi nu sunteţi convinși când problema e prezentată în felul acesta, dar, în 


realitate, mulți oameni chiar așa se comportă. 


După ce câştigă oameni, multora dintre cei ce răspândesc Evanghelia li 
se pare că sunt capabili să mântuiască persoane şi că au făcut un mare 
serviciu, deseori spunându-le oamenilor care au acceptat Evanghelia de la 
ei: „Dacă nu ți-aş fi predicat eu Evanghelia, niciodată nu ai fi putut să crezi 
în Dumnezeu. Datorită inimii mele iubitoare ai fost tu destul de norocos 
încât să primeşti Evanghelia.” lar după ce oamenii respectivi au acceptat 
Evanghelia de la ei, acelaşi gen de persoană se va gândi mereu să-i întrebe: 
„Cine ţi-a împărtăşit Evanghelia?” Acei oameni vor cântări întrebarea şi vor 
gândi: „E adevărat că tu mi-ai predicat Evanghelia, însă a fost lucrarea 
Duhului Sfânt — nu pot spune că e meritul tău.” Şi nu vor vrea să răspundă. 
Când nu vor răspunde, cei care întreabă se vor enerva și vor continua să-i 
chestioneze. Care e intenția din spatele chestionării lor permanente? Vor să- 
şi aroge meritul. Printre cei care răspândesc Evanghelia sunt şi unii care 
determină pe cineva să accepte Evanghelia, dar refuză să-l predea bisericii 
atunci când acesta îndeplineşte condițiile pentru a o pătrunde. Există unii 
răspânditori ai Evangheliei care le răspândesc Evanghelia mai multor 
oameni şi nu-i predau, iar unii care răspândesc Evanghelia la 20 sau 30 de 
oameni — suficienți pentru a înființa o biserică — şi nu-i predau nici ei. De ce 
nu-i predau bisericii pe aceşti oameni? Ei spun: „Oamenii ăștia nu au încă o 
temelie foarte solidă. Să așteptăm până când vor avea o temelie solidă, până 
când nu vor avea îndoieli, până când nu vor putea fi induşi în eroare cu 
ușurință, apoi o să-i predau bisericii.” Peste o jumătate de an, oamenii 
aceştia vor avea o oarecare temelie şi vor îndeplini principiile pentru 
intrarea în biserică, dar aceşti răspânditori ai Evangheliei tot nu-i vor preda. 
Vor să-i conducă singuri pe aceşti oameni. Ce intenție este în spatele acestui 


lucru? Dacă nu ar exista niciun profit de câştigat din asta, ar dori ei să-i 


conducă pe aceşti oameni? Ce profit caută? Caută să obțină câștig şi 
avantaje personale de la oamenii respectivi. Dacă ar fi să-i predea bisericii 
pe aceşti oameni, nu ar putea obţine acele beneficii. Trebuie, deci, să aveţi 
discernământ cu privire la această problemă. E exact la fel cum numeroşi 
pastori și prezbiteri din lumea religioasă ştiu perfect care este adevărata 
cale, dar n-o acceptă și nu le permit credincioşilor s-o accepte. De fapt, ei 
fac asta pentru prestigiul și profitul propriu. Dacă ar fi ca cei credincioşi să 
accepte adevărata cale, pastorii şi prezbiterii aceia nu ar putea să profite de 
pe urma credinţei lor. Astfel de răspânditori ai Evangheliei se tem că, odată 
ce destinatarii Evangheliei se vor alătura bisericii, ei vor fi uitaţi şi deci nu 
vor mai putea profita de pe urma credinţei lor. De aceea nu-i predau 
bisericii pe acești oameni. Când îi vor preda pe aceşti oameni astfel de 
răspânditori ai Evangheliei? Odată ce toți oamenii aceia vor asculta de ei şi 
li se vor supune, atunci îi vor preda bisericii. După ce oamenii aceştia intră 
în biserică, unii dintre ei, care au o umanitate destul de bună, o înțelegere 
pură şi iubesc adevărul, vor asculta predici deseori şi vor ajunge să 
înţeleagă unele adevăruri, fiind capabili, în consecință, să discearnă aceste 
persoane care le-au împărtăşit Evanghelia. Atunci vor spune: „Persoana 
aceea pare a fi un antihrist, ca Pavel.” Următoarea dată când se vor întâlni, 
nu le vor da nicio atenție acelor răspânditori ai Evangheliei. Când vor fi 
ignoraţi, răspânditorii aceştia se vor enerva şi vor spune: „Eşti 
nerecunoscător! Dacă nu ți-aş fi împărtăşit Evanghelia, ai fi ajuns oare să 
crezi în Dumnezeu? Ai fi găsit adevărata cale? M-ai uitat pe mine, mama ta, 
acum, că ai pe altcineva să te conducă?” Vor să fie văzuți ca o mamă. Au 
rațiune oamenii care vorbesc aşa? (Nu.) Dacă cineva ajunge să spună asta, 
în mod sigur nu e bun de nimic. De ce spun lucrul acesta? Când ei 
răspândesc Evanghelia lui Dumnezeu, ai cui sunt oamenii pe care îi câştigă 


el? (Ai lui Dumnezeu.) Deși poate lucrează din greu pentru a răspândi 


Evanghelia, oamenii pe care îi câștigă nu sunt ai lor, ci ai lui Dumnezeu. 
Cei care acceptă Evanghelia vor să-L urmeze pe Dumnezeu, nu să creadă în 
cei care le-au predicat Evanghelia; însă genul acesta de răspânditor al 
Evangheliei nu le îngăduie să se alăture bisericii şi să-L urmeze pe 
Dumnezeu, ci vor să-i păstreze pe aceşti oameni în mâna lor, sub controlul 
lor, şi să-i facă să-i urmeze pe ei. Nu-i acesta jaf la drumul mare din 
răspândirea Evangheliei? Genul acesta de răspânditor al Evangheliei 
împiedică oamenii să vină înaintea lui Dumnezeu, procedând în așa fel încât 
acei oameni să aibă nevoie de acceptul lor pentru a veni înaintea lui 
Dumnezeu, astfel încât totul să trebuiască să fie comunicat prin ei. Nu 
încearcă să profite de pe urma credinţei acelor oameni? Nu vor oare să-i 
controleze pe aceştia? (Ba da.) Ce fel de comportament e acesta? E 
comportamentul Satanei, pur și simplu! Asta înseamnă că un antihrist şi-a 
arătat adevărata față şi că vrea să controleze biserica şi pe aleşii lui 
Dumnezeu. Oameni de genul acesta se găsesc în biserici peste tot. În cazuri 
grave, e posibil ca ei să controleze zeci sau chiar sute de oameni. În cazuri 
mai puțin grave, când le predică Evanghelia câtorva oameni, doar le cer 
permanent recunoştinţă, aduc vorba despre datoria acestora față de ei ori de 
câte ori se întâlnesc şi întotdeauna menționează lucruri din perioada când 
oamenii aceştia au început să creadă. Oare de ce menționează mereu 
asemenea lucruri? Pentru ca oamenii respectivi să nu uite bunăvoința lor şi 
să nu uite a cui predicare le-a dat posibilitatea de a intra în casa lui 
Dumnezeu și cui ar trebui să-i revină meritul. Ei au un scop când aduc 
vorba despre asemenea chestiuni şi, dacă acesta nu e atins, îi ceartă pe 
oamenii respectivi. Care e primul lucru pe care-l spun ei pentru a-i certa? 
(Că sunt nerecunoscători.) Au aceste cuvinte ale lor rațiune? (Nu.) De ce 
spuneţi că le lipseşte rațiunea? (Fiindcă aceşti răspânditori ai Evangheliei 


nu stau la locul lor cuvenit. Răspândirea Evangheliei este datoria lor, este 


ceva ce trebuie să facă. Şi totuşi, după ce îi determină pe oameni să accepte 
Evanghelia, ei privesc asta ca pe o contribuţie pe care au adus-o, nu ca pe 
datoria lor.) Mereu consideră că au adus o contribuție răspândind 
Evanghelia. Asta e greșit. Pe de o parte, ei nu stau la locul lor cuvenit. 
Dumnezeu este Cel care mântuieşte oameni, iar oamenii pot doar să 
coopereze în această privinţă. Ce poate realiza cineva dacă Dumnezeu nu 
lucrează? Pe de altă parte, faptul că răspândesc altor persoane Evanghelia 
nu este contribuţia lor. Nu au adus nicio mare contribuţie. Este datoria lor. 
Dumnezeu este Cel care vrea să câştige oameni, răspânditorii Evangheliei 
doar cooperează cu El puţin. A mântui şi a câştiga oameni este treaba lui 
Dumnezeu şi nu are nimic de-a face cu răspânditorii Evangheliei. Ei nu pot 
să facă aceste lucruri. Răspândind Evanghelia, ei doar execută sarcina de-a 
o transmite, ei pur şi simplu împărtăşesc altor oameni Evanghelia din zilele 
de pe urmă a lui Dumnezeu. Acesta nu poate fi numit vreun gest de 
bunăvoință pe care-l acordă oamenilor, deci dacă aceştia nu le dau atenție, 
nu sunt nerecunoscători. Nu se întâmplă deseori astfel de lucruri când 
oamenii îşi îndeplinesc îndatoririle de a răspândi Evanghelia? S-a dezvăluit 
în voi genul acesta de corupție? (Da.) A fost o dezvăluire gravă? Aţi mers 
până într-acolo încât să-i certati pe alții? Aţi mers până într-acolo încât să-i 
urâţi? Aţi mers până într-acolo încât să doriți să blestemaţi și să controlaţi 
oamenii? Îţi doreşti să domini şi să controlezi pe oricine primește 
Evanghelia de la tine. Vrei să-i iei pentru tine pe oamenii aceia, în loc să-i 
predai lui Dumnezeu. Te aștepți ca oricine primeşte Evanghelia de la tine să 
fie progenitura ta loială. Aveţi astfel de gânduri? Mulţi oameni tratează 
predicarea Evangheliei ca pe o aducere de roade. Consideră că oricine 
primește Evanghelia de la ei devine rodul și discipolul lor şi trebuie să-i 
urmeze ascultător şi să-i trateze ca pe Dumnezeul și stăpânul său. Voi 


gândiţi așa? Chiar dacă nu ajungeţi la o extremă atât de flagrantă, totuşi 


aveţi acest aspect al unei firi corupte. De ce? În esenţă, se reduce la cele 
două chestiuni: pe de o parte, oamenii nu stau la locul lor cuvenit şi nu știu 
cine sunt; pe de altă parte, nu privesc răspândirea Evangheliei ca fund 
datoria lor. Dacă tratezi răspândirea Evangheliei ca fiind datoria ta, vei 
înţelege că, indiferent ce faci, indiferent câtor oameni le predici sau pe cât 
de mulți îi câştigi, asta e doar îndeplinirea datoriei de ființă creată, că este o 
responsabilitate şi obligaţie pe care se cuvine s-o îndeplinești şi că nu este o 
mare contribuţie demnă de menționat. A înţelege problema în felul acesta 
este în acord cu adevărul. Dar de ce unii oameni care predică Evanghelia 
sunt în stare să-i controleze pe cei care primesc Evanghelia de la ei și să-i 
facă să fie ai lor? Deoarece sunt prea aroganți şi neprihăniţi de sine din fire 
şi nu au niciun strop de rațiune. De asemenea, deoarece nu înţeleg adevărul 
şi nu au înlăturat acest aspect al firii lor corupte. De aceea pot să facă 
asemenea lucruri stupide, arogante şi barbare, care-i dezgustă pe alți oameni 


şi sunt detestate de Dumnezeu. 


Când oamenii fac ceva, când au un mic capital ori aduc o contribuţie, 
vor să se laude cu ea, vor să controleze oamenii, vor ca în schimbul a ceea 
ce au făcut să primească recompense ori să-și asigure o destinaţie bună. 
Unii ar merge până-ntr-acolo încât să încerce să facă negoț folosind 
Evanghelia lui Dumnezeu. Ce negoţ vor ei să facă? lată un exemplu. Când 
un asemenea om soseşte în casa unui potențial destinatar al Evangheliei şi 
vede că familia acestuia este săracă, se gândeşte că probabil nu va avea 
beneficii împărtăşindu-i acestei persoane Evanghelia. În consecință, nu este 
interesat de ea sau chiar o discriminează. Ori de câte ori o vede, se simte 
nemulțumit şi îi spune conducătorului său: „Persoana aceea nu va putea să 
creadă în Dumnezeu. Și chiar de-ar fi să creadă, nu ar putea dobândi 
adevărul.” Asta e scuza pe care o folosește pentru a evita să-i împărtășească 


Evanghelia. Nu peste mult timp, un altul se duce să-i împărtăşească 


Evanghelia acestei persoane, şi ea o acceptă. Cum poate explica lucrul 
acesta primul răspânditor al Evangheliei? Cum a putut să spună că persoana 
aceasta nu va crede în Dumnezeu? Cum a putut să fie atât de arbitrar? Cum 
putea el să ştie dacă cineva va crede sau nu, din moment ce nu i-a împărtăşit 
Evanghelia? Nu putea să ştie. De ce nu a câștigat-o pe această persoană? Nu 
a reuşit s-o câştige tocmai fiindcă a avut prejudecăţi împotriva ei, a 
desconsiderat-o şi nu a dat dovadă de o inimă iubitoare față de ea. Făcându- 
şi datoria în modul acesta, el era neglijent. Nu a dat dovadă de o inimă 
iubitoare și nu şi-a îndeplinit responsabilitatea. Acesta e un merit sau o lipsă 
în ochii lui Dumnezeu? (O lipsă.) Este o fărădelege, categoric. De ce s-a 
întâmplat fărădelegea asta? Oare nu pentru că nu a putut obţine niciun 
beneficiu de la acel destinatar al Evangheliei? Când a văzut că a-i împărtăşi 
Evanghelia acelei persoane nu îi va aduce niciun profit, a simţit o aversiune 
faţă de ea și s-a răzbunat, nevrând s-o lase să dobândească mântuirea şi 
găsind, apoi, tot felul de motive şi scuze pentru a evita să-i împărtăşească 
Evanghelia. Aceasta e o gravă neglijare a datoriei şi o gravă fărădelege! Să 
refuzi să-i împărtăşeşti Evanghelia cuiva atunci când nu se poate obține 
niciun profit — ce fel de atitudine e asta? Nu e asta o manifestare tipică 
pentru un om care vinde Evanghelia? (Ba da.) În ce fel vinde el 
Evanghelia? Explicaţi amănuntele şi procesul! (Acel răspânditor al 
Evangheliei a hotărât dacă voia sau nu să-i împărtășească Evanghelia cuiva 
în funcție de posibilitatea sau imposibilitatea de a beneficia de pe urma 
acestui lucru. Asta echivalează cu a trata Evanghelia lui Dumnezeu ca pe o 
marfă şi a o vinde ca să obţii beneficiile pe care le doreşti. Când omul în 
cauză a văzut că nu erau beneficii de câştigat, a refuzat să răspândească 
Evanghelia.) El consideră Evanghelia lui Dumnezeu drept bunul lui 
personal. Dacă vede pe cineva dintr-o familie puternică şi bogată, care e 


bine hrănit și bine îmbrăcat, îşi spune: „Dacă-i împărtășesc Evanghelia, pot 


să stau în casa lui și pot să am și mâncare şi haine bune”, apoi decide să-i 
predice Evanghelia persoanei respective. Ce fel de comportament e acesta? 
Este un exemplu tipic de persoană care vinde Evanghelia. Acest răspânditor 
al Evangheliei tratează Evanghelia lui Dumnezeu și fericita ştire a noii 
lucrări a lui Dumnezeu ca pe o marfă şi ca bunul său personal, înşelându-i și 
păcălindu-i pe alții la fiecare pas pentru a-şi asigura profitul şi lucrurile de 
care are nevoie pentru sine. Asta înseamnă oare a-ţi îndeplini datoria? Asta 
se numește a face afaceri şi a profita de pe urma unui comerț ambulant cu 
Evanghelia. Să faci comerţ ambulant înseamnă să-ți vinzi din lucruri, 
făcând negoţ, şi să obţii în schimb banii sau lucrurile materiale pe care le 
doreşti. Deci, cum face persoana în cauză comerţ ambulant cu Evanghelia? 
Depinde dacă poate să obțină beneficii de la potențiali destinatari ai 
Evangheliei. Asta înseamnă: „O să-ți împărtăşesc Evanghelia dacă îmi 
aduce un beneficiu. Dacă nu-i niciun profit în asta pentru mine, voi găsi o 
scuză să nu ţi-o predic. Va fi, pur şi simplu, o tranzacție care nu a 
funcţionat.” De ce nu a funcționat tranzacţia aceasta? Nu a funcţionat 
pentru că răspânditorul Evangheliei nu a putut profita de pe urma ei. Cum 
numim tipul acesta de oameni? Se numesc „şarlatani ambulanți”. Nu au 
nimic real de oferit, dar se duc peste tot înșelându-i şi păcălindu-i pe alții, 
bazându-se pe cuvintele lor ca să facă bani şi să obţină profituri. Îşi 
îndeplinesc oare datoria predicând Evanghelia în felul acesta? Pur şi simplu 
fac rău. Acţiunile lor nu au nicio legătură cu îndeplinirea datoriei, căci ei nu 
privesc răspândirea Evangheliei ca fiind datoria lor şi nu o văd ca fiind 
responsabilitatea ori obligația lor, sau ca pe o însărcinare încredinţată lor de 
Dumnezeu. Mai curând o văd ca o slujbă, o profesie făcută în schimbul 
lucrurilor de care au nevoie, pentru a-și satisface propriile interese şi cereri. 
Există, chiar, unii oameni care nu vor să plece atunci când merg să predice 


Evanghelia în zone bogate, fiindcă acolo mănâncă bine, se îmbracă bine și 


stau în locuri frumoase. Încep să plângă în faţa destinatarilor Evangheliei 
spunându-le cât de săraci sunt ei: „Uitaţi-vă cum vă înconjoară aici harul și 
binecuvântările lui Dumnezeu! Fiecare familie are mașina ei, trăieşte în 
mica ei vilă şi se îmbracă bine. Mâncaţi şi carne în fiecare zi. Asta nu e cu 
putință acolo de unde venim noi.” Auzind asta, destinatari Evangheliei 
spun: „Dacă locul în care trăiţi e atât de sărac, haideţi și staţi aici cu noi 


1? 


des!”. Apoi le dau nişte lucruri acestor răspânditori ai Evangheliei. Asta e o 
formă mascată de solicitare şi extorcare de bani şi bunuri materiale de la 
oameni. Pe ce se bazează extorcarea lor? „Noi v-am predicat Evanghelia lui 
Dumnezeu şi nu am căpătat nimic în schimb. Am îndeplinit însărcinarea 
dată de Dumnezeu. Voi ați primit binecuvântări atât de mari, deci ar trebui 
să răsplătiți iubirea lui Dumnezeu şi să ne dați un mic ajutor caritabil. Nu e 
ceea ce merităm, oare?” În felul acesta, ei folosesc diverse mijloace pentru 
a extorca de la oameni în mod mascat, direct sau indirect, bani şi bunuri 
materiale. Folosesc răspândirea Evangheliei ca pe o ocazie de-a căuta 
beneficii personale. Prima manifestare a acestui lucru este vânzarea 
Evangheliei, care e cea mai gravă în natura sa. Cea de-a doua manifestare 
este extorcarea mascată. Ca urmare, în rândurile oamenilor care îndeplinesc 
datoria de răspândire a Evangheliei, buzunarele unora încep să se umfle pe 
nesimţite în timp ce predică Evanghelia şi devin bogați. Unii spun: „Nu-i 
bine să fii bogat? Nu e asta binecuvântarea lui Dumnezeu?” Prostii! Te 
bazezi pe şmecheriile şi manevrele tale ca să extorchezi şi să smulgi lucruri 
de la oameni, şi apoi pretinzi că-i binecuvântarea lui Dumnezeu. Care este 
natura unor asemenea cuvinte? Ele sunt blasfemie împotriva lui Dumnezeu. 
Asta nu e binecuvântarea lui Dumnezeu. El nu binecuvântează oamenii în 
felul acesta. Atunci, de ce ar apărea în cineva o asemenea idee? Este 


rezultatul ambițiilor sale şi al naturii lui lacome, satanice. 


Toţi cei care răspândesc Evanghelia suferă mult. Uneori sunt 
persecutați şi atacați de oameni religioşi, sau chiar predați regimului 
Satanei. Dacă sunt puţin imprudenti, este probabil să fie arestați de marele 
balaur roșu. Totuşi, cei care iubesc adevărul pot să abordeze corect astfel de 
lucruri, pe când cei care nu iubesc adevărul se vor plânge adesea de cea mai 
mică suferință. Unii dintre cei care răspândesc Evanghelia au spus lucruri 
precum: „I-am predicat unei persoane Evanghelia şi, după ce am vorbit aşa 
de mult timp, nici măcar nu mi-a dat un pahar de apă. Nu vreau să-i predic.” 
E o problemă că cineva nu le-a dat un pahar de apă? În cuvintele acestor 
răspânditori ai Evangheliei e ascuns un tip de fire. Subînţelesul este că 
răspândirea Evangheliei merită făcută numai atunci când e plăcută şi 
profitabilă. Dacă presupune suferinţă sau dacă ei nici măcar nu primesc un 
pahar de apă, atunci nu merită făcută. În lucrul acesta există o intenţie de a 
solicita ceva şi de a încheia o tranzacție. Dacă mereu există o natură 
tranzacțională în modul în care un om răspândește Evanghelia, oare se 
sacrifică el sincer pentru Dumnezeu? Dacă nu poate suporta nici măcar 
stropul acesta de suferință când îşi face datoria şi un lucru minor îl poate 
determina să devină negativ, poate el să-şi îndeplinească datoria în mod 
adecvat? Aceştia vor spune, de asemenea: „În afară de faptul că nu mi s-a 
dat apă deloc, nu mi-a dat nimic de mâncare la prânz.” E oare o problemă 
dacă cineva nu i-a lăsat pe acești răspânditori ai Evangheliei să stea şi să 
mănânce cu el? Ei răspândesc Evanghelia de mai mulți ani și mereu dau 
atenţie modului în care oamenii îi găzduiesc, ce le dau să mănânce şi să bea 
şi ce daruri primesc. De ce se întâmplă asta? Nu ştiu oare cum să-i trateze 
pe oamenii care investighează adevărata cale? Aceasta e o problemă ce ține 
de caracterul lor. Au măcar vreun pic de iubire pentru oameni în inimile 
lor? Şi de ce încă tot nu înţeleg genurile de suferință pe care ar trebui să le 


îndure cei care răspândesc Evanghelia şi cum ar trebui să practice adevărul? 


De ce nu au pus deloc în practică lucrul acesta? E oare o problemă dacă 
oamenii cărora le predici Evanghelia nu-ţi dau apă să bei ori mâncare să 
mănânci? Asta nu e o problemă. Să le împărtășşim oamenilor Evanghelia 
înseamnă să ne îndeplinim obligația; este datoria noastră. Nu există nicio 
condiţie în plus. Oamenii cărora le predici nu sunt obligați să te hrănească, 
să te servească ori să-ți zâmbească. Nu trebuie să plece urechea la tot ce 
spui şi să-ți dea ascultare. Nu au o asemenea obligație. Dacă poți să 
gândeşti în modul acesta, este obiectiv şi rațional. Atunci, vei fi capabil să 
priveşti corect aceste lucruri. Prin urmare, cum ar trebui să fie tratat cineva 
care investighează adevărata cale? Atât timp cât se conformează principiilor 
casei lui Dumnezeu pentru răspândirea Evangheliei, avem obligația să i-o 
predicăm; şi chiar dacă atitudinea sa actuală este precară şi de neacceptare, 
trebuie să practicăm răbdarea. Cât timp şi în ce măsură trebuie să avem 
răbdare? Până când te respinge şi nu te lasă să intri în casa lui şi nicio 
discuţie nu funcționează, nici să-l suni sau să pui pe altcineva să-l invite, şi 
nu te recunoaște. În cazul acesta, nu există nicio modalitate de a-i răspândi 
Evanghelia. Atunci îţi vei fi îndeplinit responsabilitatea. Aceasta este ceea 
ce înseamnă să-ți îndeplinești datoria. Totuşi, atât timp cât există un strop de 
speranță, ar trebui să te gândeşti la toate modurile posibile şi să faci tot ce 
poți pentru a-i citi cuvintele lui Dumnezeu și a-i mărturisi pentru lucrarea 
lui Dumnezeu. Să spunem, de exemplu, că ai fost în contact cu cineva 
vreme de doi sau trei ani. Ai încercat să-i împărtăşești Evanghelia şi să 
mărturiseşti pentru Dumnezeu de multe ori, dar el nu are nicio intenţie de a 
accepta acest lucru. Cu toate acestea, înțelegerea lui este destul de bună și el 
chiar este un potenţial destinatar al Evangheliei. Ce ar trebui să faci? În 
primul rând, categoric nu trebuie să renunți la el, ci ar trebui să menții 
interacțiuni normale cu el şi să continui să-i citeşti cuvintele lui Dumnezeu 


şi să mărturiseşti pentru lucrarea lui Dumnezeu. Nu renunţa la el; ai răbdare 


până la final. Într-o oarecare zi neștiută, se va trezi şi va simţi că este timpul 
să investigheze adevărata cale. De aceea, practicarea răbdării și 
perseverarea până la capăt este un aspect foarte important al răspândirii 
Evangheliei. Și de ce să faci asta? Pentru că este datoria unei fiinţe create. 
Întrucât eşti în contact cu el, ai obligaţia și responsabilitatea de a-i predica 
Evanghelia lui Dumnezeu. Există multe procese din momentul în care aude 
pentru prima dată cuvintele lui Dumnezeu şi Evanghelia până când se 
întoarce, iar acest lucru necesită timp. Această perioadă cere să ai răbdare şi 
să aştepţi, până când vine ziua aceea când el se întoarce şi îl aduci înaintea 
lui Dumnezeu, înapoi în casa Sa. Aceasta este obligația ta. Ce este o 
obligație? Este o responsabilitate de la care nu te poţi sustrage, de care eşti 
legat printr-o datorie de onoare. Este exact ca modul în care o mamă își 
tratează propriul copil. Oricât de neascultător sau răutăcios ar fi copilul sau 
dacă este bolnav şi nu vrea să mănânce, care este obligația mamei? Știind 
că acesta e copilul ei, ea îl adoră şi îl iubește și are grijă de el cu atenție. Nu 
are nicio importanță dacă o recunoaşte copilul ca fiind mama lui sau nu şi 
nu contează cum o tratează — ea rămâne în aceeași măsură alături de el, 
protejându-l, fără să plece o clipă, așteptând mereu ca el să creadă că ea este 
mama sa și să se întoarcă în îmbrăţişarea ei. În acest fel, ea veghează în 
mod constant asupra lui şi are grijă de el. Asta înseamnă responsabilitatea; 
asta înseamnă să fii obligat printr-o datorie de onoare. Dacă cei implicaţi în 
răspândirea Evangheliei ar practica în acest fel, având acest tip de inimă 
iubitoare pentru oameni, atunci ar susține principiile răspândirii Evangheliei 
şi ar fi pe deplin capabili să obţină rezultate. Dacă mereu se scuză și 
vorbesc despre condițiile lor, nu vor fi capabili să răspândească Evanghelia 
şi nu-şi vor îndeplini datoria. Unii oameni care răspândesc Evanghelia sunt 
mereu mofturoşi în privinţa potențialilor destinatari ai Evangheliei, că 


aceștia au prea multe întrebări, dificultăți şi au un calibru scăzut şi, în 


consecinţă, ei nu sunt dispuşi să sufere şi să plătească un preț pentru a-i 
câștiga. Însă dacă proprii lor părinţi şi rude au o mulţime de dificultăţi şi un 
calibru scăzut, totuşi pot să-i trateze cu o inimă iubitoare. Oare asta nu 
înseamnă că nu tratează nepărtinitor oamenii? Au inimi iubitoare oamenii 
aceștia? Sunt ei oameni care arată considerație pentru intențiile lui 
Dumnezeu? Categoric nu. Când răspândesc Evanghelia, mereu caută orice 
motive şi scuze pot să găsească, bazate pe condiţii obiective, pentru a nu le 
predica oamenilor Evanghelia sau, indiferent pe cine văd, nu-l consideră 
plăcut și-l cred a fi inferior lor și întotdeauna li se pare că nu au cui să-i 
predice Evanghelia. Drept urmare, sfârşesc prin a nu determina nici măcar o 
persoană să accepte Evanghelia. Există oare principii în răspândirea 
Evangheliei în felul acesta? Un astfel de om nu se gândește deloc la 
intenţiile sau cerinţele lui Dumnezeu. Oricine care poate recunoaște că ale 
lui Dumnezeu cuvinte sunt adevărul şi oricine care poate accepta adevărul 
este un potențial destinatar al Evangheliei, dacă nu sunt persoane evident 
rele sau absurde. Dacă oamenii ar arăta cu adevărat considerație pentru 
intenţiile lui Dumnezeu, şi-ar îndeplini îndatoririle și ar trata lumea în mod 
principial. Indiferent ce probleme au oamenii care investighează adevărata 
cale sau cât de mult îşi dezvăluie firile corupte, câtă vreme pot să 
recunoască şi să accepte adevărul, neobosit ar trebui să le citeşti cuvintele 
lui Dumnezeu și să mărturiseşti pentru lucrarea Sa. Acesta e principiul care 


trebuie urmat în răspândirea Evangheliei. 


Am auzit că unii dintre cei ce răspândesc Evanghelia nu au deloc 
iubire în inimile lor. În timp ce se ocupă de noţiunile și întrebările celor care 
investighează adevărata cale, aceşti răspânditori ai Evangheliei se implică 
în părtăşie în repetate rânduri. Dar când oamenii respectivi tot nu înţeleg şi 
continuă să pună întrebări iar şi iar, aceşti răspânditori ai Evangheliei nu 


mai pot suporta asta şi încep să le facă morală. „Puneţi prea multe întrebări. 


Nu înţelegeți adevărul oricât de mult am părtăşie cu voi. Calibrul vostru e 
prea scăzut, nu aveţi capacitatea de a pricepe şi nu puteți dobândi adevărul 
şi viaţa. Sunteţi muncitori, toţi.” Unii oameni nu pot îndura să audă astfel de 
cuvinte şi devin negativi o perioadă. Oamenii se deosebesc unul de altul. 
Unii văd, când investighează adevărata cale, că sunt adevărul cuvintele lui 
Dumnezeu. Chiar dacă au unele noțiuni şi probleme, acestea sunt înlăturate 
în timp ce citesc cuvintele Lui. Aceşti oameni sunt atât de puri, încât pot să 
accepte adevărul cu ușurință. Citesc singuri cuvintele lui Dumnezeu, caută 
şi investighează, iar apoi, când cineva are părtăşie cu ei, acceptă bucuroşi 
adevărata cale şi se alătură bisericii. Alţii, însă, au o mulțime de întrebări. 
Ei trebuie să investigheze până ajung la claritate în toate privinţele. Dacă 
există un singur aspect pe care nu l-au investigat până este clar, nu vor să 
accepte adevărata cale. Oamenii aceștia sunt atenţi şi prudenţi în tot ce fac. 
Unu dintre cei ce răspândesc Evanghelia nu au nicio iubire în inimile lor 
pentru astfel de oameni. Care este atitudinea lor? „Poţi s-o crezi sau nu! Nu 
vei fi o mare pierdere pentru casa lui Dumnezeu, nici un mare câştig nu vei 
fi. Dacă nu crezi, pleacă! De ce ai atât de multe întrebări? La toate astea ți 
s-a răspuns deja.” De fapt, aceşti răspânditori ai Evangheliei nu răspund clar 
întrebărilor puse de acești potențiali destinatari ai Evangheliei, nu au 
părtăşie despre adevăr în mod limpede, nu alungă complet îndoielile din 
inimile acestor oameni, însă vor ca ei să-şi abandoneze noţiunile şi să 
accepte Evanghelia cât se poate de repede. Este oare acesta un lucru pe care 
oamenii pot fi obligați să-l facă, deși nu doresc? Dacă cineva spune cinstit 
că nu înţelege, atunci ar trebui să-i citeşti din cuvintele lui Dumnezeu 
câteva pasaje referitoare la problemele şi noțiunile sale, iar apoi să ai 
părtăşie despre adevăr ca să-i dai posibilitatea să înţeleagă. Unor potențiali 
destinatari ai Evangheliei le place să ajungă până la rădăcina lucrurilor. 


Astfel de oameni vor să afle totul. Nu îți creează probleme, nu caută nod în 


papură şi nu sunt cârcotaşi. Doar iau lucrurile în serios. Când întâlnesc 
astfel de oameni serioşi, unii dintre cei ce răspândesc Evanghelia nu le pot 
răspunde şi simt că s-au făcut de râs. Ca urmare, nu vor să aibă părtăşie cu 
astfel de oameni, zicând: „„Răspândesc Evanghelia de atâția ani, dar 

niciodată nu am avut un asemenea ghimpe în coastă!” Aceşti răspânditori ai 
Evangheliei numesc astfel de oameni ghimpi în coasta lor. De fapt, aceşti 
răspânditori ai Evangheliei înțeleg numai pe jumătate orice aspect al 
adevărului, vorbesc despre nişte doctrine mărețe și cuvinte goale și încearcă 
să-i determine pe oameni să le accepte ca fiind adevărul. Oare nu înseamnă 
asta să îngreunezi lucrurile pentru alții? Dacă alții nu înţeleg şi pun întrebări 
de detaliu, lor nu le place şi spun: „Ti-am explicat cele trei etape ale lucrării 
lui Dumnezeu şi le-am explicat limpede. Dacă tot nu poţi să înţelegi după 
ce am spus atât de mult, ar trebui să citeşti singur cuvintele lui Dumnezeu 
ca să-ți înlături noțiunile. Cuvântul lui Dumnezeu e chiar acolo. Dacă citeşti 
şi-l înţelegi, atunci crede! Dacă nu poţi să-l înţelegi, atunci nu crede!” 
Auzind asta, potenţialii destinatari ai Evangheliei se gândesc: „Dacă voi 
continua să pun întrebări, poate îmi pierd şansa de a fi mântuit şi nu voi 
putea primi binecuvântări. Atunci, n-o să pun întrebări, doar o să cad de 
acord cu el rapid şi o să cred!” După aceea, oamenii aceștia continuă să 
participe la adunări şi să asculte cu atenție predici şi ajung, treptat, să 
înțeleagă unele adevăruri și treptat își înlătură noţiunile. Indiferent cum 
merge acum credința lor, e acesta un mod adecvat de a răspândi 
Evanghelia? Se poate spune că aceşti răspânditori ai Evangheliei şi-au 
îndeplinit responsabilitatea? (Nu.) În răspândirea Evangheliei, trebuie mai 
întâi să-ți îndeplinești responsabilitatea. Trebuie să-ți urmezi conștiința și 
rațiunea în a face tot ce poţi şi tot ce trebuie. Trebuie să oferi cu iubire 
soluții la orice noțiuni pe care le poate avea persoana care investighează 


calea adevărată sau la orice întrebări pe care le pune. Dacă într-adevăr nu 


poți oferi o soluţie, poţi găsi câteva pasaje relevante din cuvintele lui 
Dumnezeu pe care să le citeşti sau videoclipuri relevante despre mărturii ale 
unor experienţe sau câteva filme relevante de mărturie evanghelică pentru a 
le arăta. Este întru totul posibil ca acest lucru să fie eficient; cel puţin tu îţi 
vei îndeplini responsabilitatea şi nu te vei simți acuzat de conştiinţa ta. Dar 
dacă eşti superficial şi faci lucrurile de mântuială, ești susceptibil să întârzii 
lucrurile și nu va fi uşor să o câştigi pe acea persoană. În răspândirea 
Evangheliei, trebuie să ne îndeplinim responsabilitatea. Cum ar trebui 
înţeles cuvântul „responsabilitate”? Cum, mai exact, ar trebui pusă în 
practică şi aplicată? Ei bine, trebuie să înţelegi că, după ce L-ai întâmpinat 
pe Domnul şi ai experimentat lucrarea lui Dumnezeu în zilele de pe urmă, 
al obligația de a fi martor pentru lucrarea Sa în faţa celor însetați de apariția 
Lui. Prin urmare, cum să le răspândești Evanghelia? Fie online, fie în viața 
reală, ar trebui să o răspândești în orice mod care îi câştigă pe oameni și 
este eficient. Răspândirea Evangheliei nu este ceva ce faci când ai chef, 
ceva ce faci când eşti într-o dispoziție bună și nu faci când nu eşti într-o 
dispoziţie bună. Nici nu este ceva făcut în funcţie de preferinţele tale, 
hotărând tu cine primeşte tratament preferențial, răspândind Evanghelia 
doar celor pe care îi placi şi celor care nu îți sunt pe plac, nu. Evanghelia ar 
trebui să fie răspândită în conformitate cu cerințele lui Dumnezeu și cu 
principiile casei Sale. Ar trebui să îţi îndeplinești responsabilitatea şi datoria 
de ființă creată, făcând tot ceea ce eşti capabil pentru a mărturisi despre 
adevărurile pe care le înţelegi, despre cuvintele lui Dumnezeu şi despre 
lucrarea lui Dumnezeu celor care investighează calea cea adevărată. Acesta 
e modul în care îţi îndeplineşti responsabilitatea și datoria de fiinţă creată. 
Ce ar trebui să facă o persoană în timp ce răspândește Evanghelia? Ar trebui 
să îşi îndeplinească responsabilitatea, să facă tot ce poate şi să fie dispusă să 


plătească orice preţ. Poate că predici Evanghelia de puţin timp, nu ai destulă 


experiență, nu ești foarte elocvent şi nu ai un nivel de educație ridicat. De 
fapt, lucrurile acestea nu sunt de importanță esențială. Lucrul cel mai 
important este să alegi pasaje potrivite din cuvântul lui Dumnezeu şi să ai 
părtăşie despre adevăruri care merg drept la țintă şi pot rezolva probleme. 
Atitudinea ta trebuie să fie sinceră şi să-ți dea posibilitatea să emoţionezi 
oamenii, astfel încât, indiferent ce spui, potenţialii destinatari ai Evangheliei 
sunt cu toții dornici să te asculte, mai ales atunci când discuţi despre 
experiențele tale reale şi vorbeşti din inimă. Dacă îi poţi face pe potenţialii 
destinatari ai Evangheliei să te placă, astfel încât cu bucurie se asociază cu 
tine, cu bucurie au părtăşie cu tine şi îți ascultă mărturia, atunci asta-i o 
reușită. Apoi ei te vor trata ca pe un confident şi vor asculta bucuroşi tot ce 
le spui, vor considera că toate aspectele adevărului despre care alegi să ai 
părtăşie sunt bune şi foarte practice şi vor fi capabili să le accepte pe toate. 
În felul acesta, poţi să-i câştigi cu uşurinţă. Aceasta e înţelepciunea pe care 
trebuie s-o ai dacă răspândeşti Evanghelia. Dacă nu poţi să-i ajuţi cu inimă 
iubitoare pe oameni și nu poţi să le fii confident altora, ţi se va părea un 
efort prea mare să răspândeşti Evanghelia şi să câştigi oameni. Oare de ce 
sunt atât de eficienţi în răspândirea Evangheliei cei care vorbesc simplu şi 
deschis, cei care sunt direcţi şi buni la inimă? Pentru că tuturor le plac astfel 
de răspânditori ai Evangheliei și toți sunt dornici să interacționeze şi să 
formeze prietenii cu ei. Dacă astfel de răspânditori ai Evangheliei înțeleg 
adevărul şi au părtăşie despre el într-o manieră deosebit de practică şi 
limpede, dacă pot să aibă părtăşie despre adevăr cu alţii, răbdători, dacă pot 
să rezolve diversele probleme, dificultăți şi nedumeriri pe care le au 
oamenii, să le însenineze inima şi să le aducă multă mângâiere — oamenii îi 
vor plăcea şi vor avea încredere în ei în inimile lor, îi vor lua confidenți și 
vor asculta bucuroşi orice spun. Dacă un răspânditor al Evangheliei se 


plasează întotdeauna pe un piedestal şi le face morală altora, tratându-i ca 


pe nişte copii şi elevi, oamenii probabil îl vor considera supărător şi 
respingător. Ca urmare, înțelepciunea pe care ar trebui s-o ai pentru a 
răspândi Evanghelia este aceasta: în primul rând, fă o impresie bună asupra 
altora, vorbind într-un mod care este plăcut pentru ascultătorii tăi. După ce 
te ascultă, ar trebui să poată câştiga ceva din asta și să primească un 
beneficiu. Astfel, răspândirea Evangheliei pe care o faci va fi lină, nu va 
întâmpina obstacole şi va obține rezultate rodnice. Chiar dacă e posibil ca 
unii oameni să nu accepte Evanghelia, ei vor vedea că eşti o persoană bună 
şi se vor asocia cu tine cu dragă inimă. Cei care predică Evanghelia ar 
trebui să fie în stare să socializeze cu oamenii. Să-ţi faci o gamă largă de 
prieteni este o cale bună. În plus, există încă un lucru de maximă 
importanţă: indiferent cui îi predici Evanghelia, întâi trebuie să faci multă 
muncă de pregătire. Trebuie să te echipezi cu adevărul, să stăpâneşti 
principii, să ai capacitatea de a discerne oamenii și să foloseşti metode 
înțelepte. Trebuie să practici stăruitor această muncă de pregătire. În primul 
rând, în discuţiile tale cu oamenii care investighează, trebuie să le înţelegi și 
să le pricepi mediul în care s-au format, de care confesiuni aparțin, care le 
sunt noţiunile principale, dacă sunt introvertiți sau extrovertiți, cum le sunt 
abilitățile de înţelegere şi cum le este caracterul. Acesta e lucrul esențial. 
Odată ce ai o înţelegere solidă a potențialilor destinatari ai Evangheliei în 
toate privinţele, predicarea Evangheliei îţi va fi mult mai eficientă şi vei ști 
cum să prescrii medicamentul corect pentru a înlătura noțiunile și 
problemele lor. Dacă întâmpini ispite de la oameni răi, atei sau diavoli, vei 
putea să-i simţi, să-i discerni aşa cum sunt cu adevărat şi să-i abandonezi 
rapid. Citirea cuvintelor lui Dumnezeu poate dezvălui tot felul de oameni. 
Oamenii răi şi atei vor fi dezgustați când le vor auzi, iar diavolii urăsc să 
asculte cuvintele lui Dumnezeu. Doar cei care însetează după adevăr vor fi 


interesați. Vor căuta adevărul şi vor pune întrebări. Așa poți să-ți confirmi 


că ei sunt potenţiali destinatari ai Evangheliei. Odată ce ne confirmăm 
lucrul acesta, îi putem implica în părtăşie sistematică despre adevăr. Când 
avem părtăşie despre adevăr, putem înțelege pe deplin calibrul acestor 
potențiali destinatari ai Evangheliei, cât de bine pot să priceapă adevărul şi 
starea caracterelor lor. Astfel, vom şti la care oameni să lucrăm şi cum să 
avem părtăşie despre adevăr. Oricât de mult efort investim, nu va fi în 
zadar. În procesul răspândirii Evangheliei, dacă nu înţelegi şi nu pricepi 
situația celeilalte persoane şi dacă nu prescrii medicamentul corect, nu va fi 
ușor să câştigi oameni. Chiar dacă se întâmplă într-adevăr să-i câştigi pe 
câțiva, va fi numai în mod accidental. Cei care înțeleg adevărul și văd în 
profunzime lucrurile sunt capabili să facă mai puţine greșeli când 
răspândesc Evanghelia, sau evită total să le facă. Ei predică oamenilor 
cărora ar trebui să le predice şi nu le predică celor cărora nu ar trebui. 
Evaluează cu acuratețe înainte de a predica şi evită să facă o lucrare inutilă. 
În felul acesta, își fac datoria cu mai mare eficienţă şi mai puţin efort irosit, 
având rezultate bune. Aşadar, dacă vrei să răspândeşti Evanghelia în mod 
eficient, echipează-te cu adevărul şi fă suficientă muncă de pregătire. Ce se 
întâmplă dacă întâlneşti o persoană religioasă care cunoaște bine Biblia, dar 
tu nu ai citit-o? Ce poţi să faci? În momentul acela e prea târziu să te 
echipezi cu adevărul Bibliei, aşa că ar trebui s-o prezinți repede unui 
răspânditor al Evangheliei care înțelege Biblia. Predă-o pe această persoană 
oricui înțelege Biblia. Asta e în acord cu adevărurile-principii. Dacă încerci 
să te dai mare orbeşte predicându-i totuşi Evanghelia, această persoană nu o 
va accepta. Rezultatul acesta va fi provocat de iresponsabilitatea ta. În plus, 
trebuie să găseşti timp să te echipezi cu ceva cunoaştere a Bibliei când nu 
lucrezi. Să răspândești Evanghelia fără a şti nimic despre Biblie nu prea 
merge. Numeroase întrebări puse de cei care investighează includ cuvintele 


Bibliei. Dacă înţelegi Biblia, poţi folosi adevărul ei pentru a rezolva aceste 


întrebări. Indiferent ce noțiuni au potenţiali destinatari ai Evangheliei, poți 
să găseşti versetele biblice și cuvintele lui Dumnezeu corespunzătoare 
pentru a le înlătura noțiunile. Rezultatul dorit poate fi obținut numai în felul 
acesta. Aşadar, răspândirea Evangheliei necesită o oarecare cunoaștere a 
Bibliei. De exemplu, ar trebui să ştii care profeții din Vechiul Testament și 
care versete din Noul Testament mărturisesc despre întoarcerea lui 
Dumnezeu şi lucrarea Lui în zilele de pe urmă. Ar trebui să citeşti mai mult 
aceste cuvinte, să meditezi la ele mai mult şi să le păstrezi în inimă. În plus, 
trebuie să pricepi modul în care înțeleg oamenii religioşi aceste versete 
biblice, să meditezi cum să ai părtăşie astfel încât să-i conduci spre o 
înţelegere corectă şi pură a acestor versete, iar apoi să încorporezi aceste 
versete ale Bibliei pentru a-i îndruma spre înțelegerea lucrării din zilele de 
pe urmă a lui Dumnezeu. Înseamnă asta a-ţi face munca de pregătire? Exact 
asta înseamnă să faci muncă de pregătire. Trebuie să înţelegi nevoile 
diferitelor genuri de oameni care investighează adevărata cale şi apoi să faci 
o muncă de pregătire potrivit situației. Doar atunci vei fi în stare să faci tot 
ce poţi şi să-ți îndeplinești responsabilităţile. Aceasta e responsabilitatea ta. 
Unii oameni vor spune: „Nu am nevoie să fac toate astea. Am nevoie doar 
să citesc Biblia de câteva ori. Întotdeauna spun aceleași lucruri, indiferent 
cui îi împărtăşesc Evanghelia. Cuvintele pe care le folosesc pentru a predica 
Evanghelia sunt mereu aceleași, nu se schimbă. Voi folosi aceste cuvinte, 
iar ei pot să creadă sau nu. Oamenii care nu cred nu vor primi 
binecuvântări. Nu pot să dea vina pe mine pentru asta. La urma urmei, eu 
mi-am îndeplinit responsabilitatea.” Şi-au îndeplinit ei responsabilitatea? 
Care e situaţia persoanei care investighează, care îi sunt vârsta, nivelul de 
educație, starea civilă, hobbyurile, personalitatea, umanitatea, situația 
familială şi aşa mai departe? Nu ştii nimic din toate astea, dar totuși te duci 


şi îi predici. Nu ai făcut deloc muncă de pregătire şi nu ai depus absolut 


niciun efort. Și mai pretinzi că ţi-ai îndeplinit responsabilitatea? Nu cumva 
doar păcăleşti oamenii? A-ţi trata datoria în felul acesta arată o atitudine 
superficială şi iresponsabilă. Este o atitudine superficială. Predici 
Evanghelia cu o astfel de atitudine şi, când nu-l câștigi pe cineva, zici: 
„Dacă nu crede, ghinionul lui! Pe lângă asta, îi lipseşte înţelegerea 
spirituală, deci, chiar dacă ar crede, nu ar putea să dobândească adevărul 

sau să fie mântuit!” Asta e iresponsabil. Te eschivezi de la responsabilitatea 
ta. În mod evident nu ţi-ai făcut bine munca de pregătire. Este evident că nu 
ti-ai îndeplinit responsabilitatea, că nu ţi-ai făcut datoria cu loialitate. Şi 
totuși te scuzi dând tot felul de motive, încercând să te eschivezi prin vorbe 
de la responsabilitatea ta. Ce fel de comportament e acesta? Se numeşte 
înşelare. Ca să te eschivezi de la responsabilitatea ta, faci judecăţi, tragi 
concluzii despre oameni şi vorbeşti aiureli iresponsabile. Asta se numeşte 
aroganță şi neprihănire de sine, fățărnicie şi răutate. Se numeşte înşelare, 


totodată. Inseamnă să încerci să-L înşeli pe Dumnezeu. 


Dacă Dumnezeu ţi-a încredinţat datoria de a răspândi Evanghelia, ar 
trebui să accepţi însărcinarea de la Dumnezeu, cu respect şi supunere. Ar 
trebui să te străduieşti să te ocupi cu iubire şi răbdare de fiecare persoană 
care investighează calea adevărată și ar trebui să poţi suporta greutățile şi 
truda. Fii sârguincios în a-ţi asuma responsabilitatea pentru împărtăşirea 
Evangheliei; furnizează o părtăşie clară cu privire la adevăr, astfel încât să Îi 
poți da socoteală lui Dumnezeu. Aceasta este atitudinea cu care cineva ar 
trebui să-şi îndeplinească datoria. Dacă cineva care investighează calea 
adevărată caută adevărul de la tine, iar tu îl dai la o parte, eşti incapabil să ai 
o părtăşie serioasă despre adevăr cu el şi să-i rezolvi problema şi chiar 
găseşti scuze, spunând: „Nu am chef acum. Oricine ar fi ei, oricât de mult 
însetează după adevăr sau după apariția şi lucrarea lui Dumnezeu, nu este 


treaba mea. Nu depinde de mine dacă sunt sau nu capabili de credinţă. Dacă 


Duhul Sfânt nu merge să lucreze, indiferent cât de multă muncă de pregătire 
aş face, nu va folosi la nimic — aşa că nu voi face acest efort! Oricum, am 
spus deja toate adevărurile pe care le înţeleg. Dacă pot accepta sau nu calea 
adevărată, aceasta este treaba lui Dumnezeu. Nu are nimic de-a face cu 
mine”, atunci ce atitudine este aceasta? Este o atitudine iresponsabilă, una 
îndârjită. Nu sunt mulți care răspândesc Evanghelia în acest fel? Poate o 
astfel de răspândire a Evangheliei să îndeplinească un standard adecvat? 
Poate ea să-L slăvească pe Dumnezeu și să fie mărturie despre El? Nu, în 
niciun caz. O astfel de răspândire a Evangheliei este doar un pic de slujire; 
nu se apropie de îndeplinirea unei datorii. Prin urmare, cum se poate 
răspândi Evanghelia în mod adecvat? Indiferent cine investighează calea 
adevărată, mai întâi trebuie să faci muncă de pregătire şi să te dotezi cu 
adevărul, apoi să te bazezi pe iubire, răbdare, toleranță şi simţul 
responsabilităţi pentru a-ţi îndeplini bine această datorie. Fii veritabil și fă 
tot ce poţi şi tot ce trebuie să faci. Răspândirea Evangheliei în felul acesta 
este adecvată. Dacă circumstanţele nu îți permit să răspândeşti Evanghelia, 
ori dacă persoana care investighează refuză să asculte şi pleacă, nu e vina 
ta. Ai făcut ce ar trebui să faci şi conştiinţa ta nu te va acuza. Asta înseamnă 
că ţi-ai îndeplinit responsabilitatea. E posibil ca unii oameni să corespundă 
principiilor pentru răspândirea Evangheliei, dar să nu fie timpul potrivit. 
Încă nu e timpul hotărât de Dumnezeu. În cazul acesta, lucrarea de 
răspândire a Evangheliei trebuie lăsată deoparte deocamdată. Oare dacă laşi 
deoparte lucrarea înseamnă că nu-i împărtăşești Evanghelia persoanei în 
cauză? Nu înseamnă că nu împărtășeşti Evanghelia, ci doar că aștepți 
timpul potrivit pentru a face asta. Cui altcuiva nu ar trebui să 1 se predice? 
De exemplu, când o persoană vorbeşte în limbi — nu de o zi sau două, nici 
chiar de un an sau doi, ci de mult timp, și poate vorbi astfel oricând și 


oriunde — atunci persoana aceasta este un duh rău şi nu i se poate împărtăşi 


Evanghelia. Există şi oameni care par a fi buni la suprafață, dar dacă 
cercetezi şi înţelegi mai mult, descoperi că au săvârşit adulter cu numeroase 
persoane. Va aduce mult necaz dacă Evanghelia este răspândită unor astfel 
de oameni. Probabil că vor provoca perturbări pentru aleşii lui Dumnezeu, 
aşa că lor nu trebuie să li se predice Evanghelia. Există, de asemenea, unii 
pastori religioşi care necesită prea mult efort pentru a accepta adevărul. 
Chiar dacă sunt dispuşi să-l accepte, au condiţii, totuşi. Sunt mulţumiţi să 
slujească numai în calitate de conducători și lucrători. Cei mai mulți oameni 
de felul acesta sunt antihrişti. Conform principiilor, lor nu ar trebui să le fie 
răspândită Evanghelia. Este permis să răspândeşti Evanghelia unor astfel de 
oameni doar dacă sunt dispuşi să muncească răspândind Evanghelia şi sunt 
în stare să aducă multe alte persoane. Dacă umanitatea cuiva e prea rea şi îţi 
dai seama după simpla lui înfățișare că este un om rău, atunci o persoană de 
felul acesta niciodată nu va accepta adevărul şi nu se va căi. Chiar dacă o 
asemenea persoană ar intra în biserică, ar fi exclusă, deci nu ar trebui să 1 se 
împărtăşească Evanghelia niciodată. Să-i predici cuiva de genul acesta ar 
echivala cu aducerea Satanei, aducerea unui diavol în biserică. O altă 
situație apare atunci când nişte minori sunt dornici să creadă în Dumnezeu. 
În unele ţări democratice, însă, minorii trebuie să obţină consimțământul 
tutorilor lor dacă vor să participe la viaţa bisericească şi să-şi îndeplinească 
îndatoririle. Să nu ignoraţi această cerință. Necesită o soluție rațională şi e 
nevoie de înţelepciune. În China, atâta vreme cât unul dintre părinţi îl 
conduce pe un astfel de minor spre credința în Dumnezeu, nu e absolut 
nicio problemă. Dacă un adult tânăr, care nu mai este minor, poate să 
înţeleagă adevărul și vrea să creadă în Dumnezeu, dar părinții lui se opun și 
îi impun restricţii, tânărul adult poate să-și părăsească familia și să vină în 
biserică pentru a crede în Dumnezeu şi a-L urma, liber de piedicile și 


restricțiile impuse de părinţii săi. Asta e absolut corect. Este aceeaşi situaţie 


ca a lui Petru când a ajuns să creadă în Dumnezeu. În concluzie, indiferent 
de situație, este îngăduit să răspândeşti Evanghelia atât timp cât condițiile 
obiective o permit și lucrul acesta nu încalcă legea. Această chestiune 
trebuie abordată în conformitate cu adevărurile-principii şi cu ceea ce 


dictează înțelepciunea. 


Când răspândește Evanghelia, cum poate cineva să-şi îndeplinească 
datoria în mod adecvat? În primul rând, trebuie să fie capabil să înțeleagă şi 
să priceapă adevărul cu privire la răspândirea Evangheliei. Numai odată ce 
înțelege adevărul poate să aibă opiniile corecte, să știe cum să trateze 
opiniile greșite sau absurde şi să ştie cum să gestioneze chestiunile şi cum 
să se ocupe de probleme în acord cu adevărurile-principii. Atunci, el va fi în 
stare să discearnă diversele practici incorecte şi practicile de antihriști care 
încalcă adevărurile-principii. Ca atare, el va înţelege în mod firesc ce 
adevăruri-principii ar trebui stăpânite ca să-şi îndeplinească datoria de 
răspândire a Evangheliei. Care este adevărul de maximă importanţă care 
trebuie înțeles mai întâi pentru a îndeplini această datorie? Trebuie să 
înţelegi că răspândirea mesajului despre lucrarea lui Dumnezeu este 
responsabilitatea şi obligația fiecăruia dintre aleşii Lui. Este o însărcinare pe 
care El a încredinţat-o tuturor. Aceasta e sursa acestei datorii. Unii oameni 
spun: „Eu nu sunt în echipa de evanghelizare. Am, deci, responsabilitatea şi 
obligația aceasta?” Adevărul privitor la acest aspect al datoriei este util 
tuturor. Nu ştiu dacă aţi observat un anumit fenomen în alocarea diferitelor 
categorii de personal în biserică. Unii oameni au fost conducători cândva, 
dar au fost înlocuiţi ulterior pentru că nu au putut să facă lucrare practică. 
După ce au fost înlocuiţi, întrucât nu aveau nicio abilitate sau competenţă, 
nu au putut îndeplini îndatoriri speciale. Ca urmare, în cele din urmă au fost 
repartizați în echipa de evanghelizare ca să răspândească Evanghelia ori să 


ude nou-veniţi ori să execute îndatoriri obișnuite. Dacă iarăşi nu reuşesc să 


îndeplinească nicio altă datorie în biserică, ce ar trebui să se întâmple cu ei? 
Astfel de oameni sunt un rebut şi ar trebui să fie eliminaţi. Aşadar, dacă eşti 
suspendat din postul de conducător de biserică pentru incompetenţă şi nu ai 
niciun talent sau abilitate aparte, atunci trebuie să fii pregătit să răspândeşti 
Evanghelia. Dacă poţi să răspândești Evanghelia şi să-ți faci datoria ca 
membru al echipei de evanghelizare, atunci adevărul despre îndeplinirea 
adecvată a îndatoririlor este relevant pentru tine. Dacă nu reuşești să-ți 
îndeplineşti datoria de răspândire a Evangheliei, adevărul despre 
îndeplinirea adecvată a îndatoririlor nu are nicio relevanță pentru tine şi, în 
casa lui Dumnezeu, în timpul lucrării lui Dumnezeu, pe tine nu te preocupă 
lucrarea de îndeplinire a unei datorii. Ar trebui să ştii clar, în inima ta, tot ce 
implică lucrul acesta. Dacă nu îndeplineşti nicio datorie, ce relație ai tu cu 
lucrarea lui Dumnezeu? În consecință, indiferent ce tip de datorie 
îndeplineşte cineva, cel mai bine este, fireşte, dacă poate să persevereze 
până la capăt şi să-şi îndeplinească bine datoria. Unii oameni zic: „Eu nu 
vreau să răspândesc Evanghelia fiindcă asta mă aduce întotdeauna în 
contact cu străini. Există tot soiul de oameni răi care sunt în stare de tot 
felul de lucruri rele. Mai ales oamenii religioși îi tratează ca pe nişte 
duşmani pe cei ce răspândesc Evanghelia din zilele de pe urmă a lui 
Dumnezeu şi sunt în stare să-i predea regimului Satanei. Sunt mai răi ca 
non-credincioşii. N-aș putea îndura suferinţa aceasta. S-ar putea să mă 
omoare în bătaie, să mă schilodească ori să mă predea marelui balaur roşu. 
Asta m-ar termina.” Dat fund că nu poţi suporta greutatea aceasta și statura 
ta e prea mică, ar trebui să faci bine lucrarea postului tău actual. Asta ar fi 
alegerea înţeleaptă. Bineînţeles, ar fi şi mai bine dacă ai putea să 
îndeplineşti diverse îndatoriri, precum şi răspândirea Evangheliei. 
Răspândirea Evangheliei nu este numai responsabilitatea membrilor echipei 


de evanghelizare. Este responsabilitatea fiecăruia. Întrucât fiecare a auzit de 


la Dumnezeu vestea cea bună şi fericita ştire a noii Lui lucrări, fiecare are 
responsabilitatea şi obligaţia de a vesti această Evanghelie pentru ca mai 
mulți oameni să vină în casa lui Dumnezeu auzind vestea cea bună şi să 
vină înaintea lui Dumnezeu să accepte mântuirea Sa. Lucrul acesta va face 
cu putinţă ca lucrarea lui Dumnezeu să ajungă la final cât mai curând 


posibil. Aceasta e însărcinarea dată de Dumnezeu, aceasta e intenția Lui. 


Unii dintre cei care răspândesc Evanghelia o predică de zor cât e ziua 
de lungă, şi totuşi, nu reușesc să câștige nici măcar un om după mai mulți 
ani de predicare. Ce s-a întâmplat? Par atât de ocupați şi că își fac datoria cu 
multă grijă. Atunci, de ce nu au câştigat pe nimeni? De fapt, adevărul ce 
trebuie înțeles pentru datoria răspândirii Evangheliei este asemănător 
adevărurilor ce trebuie înţelese pentru alte îndatoriri. Dacă cineva predică 
Evanghelia timp de mai mulţi ani, fără a câştiga pe nimeni, înseamnă că 
această persoană are probleme. Care sunt aceste probleme? Problema de 
bază este că, în răspândirea Evangheliei, persoana în cauză nu are părtăşie 
în mod clar despre adevărul viziunii. De ce este neclară părtăşia ei? Fie 
deoarece calibrul ei e prea slab pentru acest lucru, fie deoarece îşi face de 
lucru toată ziua, fără un motiv întemeiat, încât nu are timp pentru a citi 
cuvintele lui Dumnezeu sau pentru a cugeta la adevăr, nu înţelege nimic din 
adevăr şi nu poate înlătura nicio noţiune, erezie sau niciun sofism. Dacă 
amândouă aceste lucruri sunt valabile, poate oare această persoană să-și 
îndeplinească datoria de a răspândi Evanghelia? Mă tem că-i va fi foarte 
dificil să câştige oameni. Oricât de mulți ani lucrează la răspândirea 
Evangheliei, nu va vedea niciun rezultat clar. Pentru a răspândi Evanghelia, 
mai întâi trebuie să înţelegi adevărul viziunii. Indiferent ce întrebări pun 
oamenii, atâta vreme cât ai părtăşie despre adevăr astfel încât acesta să 
devină limpede, poţi să răspunzi la întrebările lor. Dacă nu înţelegi adevărul 


viziunii și nu poţi vorbi clar, indiferent cum ai părtășie, atunci, oricum vei 


răspândi Evanghelia, nu vei obține rezultate. Dacă nu înţelegi adevărul, ar 
trebui să te axezi pe căutarea adevărului și părtășia despre el. Dacă vei citi 
mai mult din cuvintele lui Dumnezeu, dacă asculta mai multe predici, dacă 
vei avea mai mult părtăşie despre adevărul răspândirii Evangheliei şi vei 
trudi mereu la părtășia despre adevărul viziunii, astfel încât să înţelegi 
realmente adevărul viziunii şi să poţi înlătura noţiunile şi problemele cele 
mai obișnuite ale oamenilor religioşi, atunci vei fi în stare să obţii unele 
rezultate, în loc de absolut niciun rezultat. Aşadar, eşecul de a înțelege 
adevărul viziunii din lucrarea lui Dumnezeu este unul dintre motivele 
pentru care oamenii nu pot obţine rezultate când răspândesc Evanghelia. În 
plus, nu poți să pricepi sau să înţelegi întrebările puse de cei care 
investighează adevărata cale şi nu poţi să vezi în inimile lor, pentru a 
descoperi unde este problema lor cea mai mare şi pentru a determina 
principalele probleme care-i împiedică să accepte adevărata cale. Dacă nu 
poți să fii sigur în legătură cu aceste probleme, atunci nu poţi să răspândeşti 
Evanghelia sau să le mărturisești altora despre Dumnezeu. Dacă doar 
practici predicarea Evangheliei folosind teorii goale nu va funcţiona. Odată 
ce oamenii care investighează vor începe să pună întrebări, nu vei putea să 
le răspunzi. Vei fi în stare numai să le tratezi cu superficialitate, vorbind 
despre câteva doctrine. Va câştiga oameni răspândirea Evangheliei în acest 
mod? Cu siguranță nu. De multe ori, atunci când cei care investighează nu 
pot să accepte imediat adevărata cale, este din cauză că nu le dai răspunsuri 
clare la întrebări. În cazul acesta, ei se vor mira cum se face că tu, care crezi 
de atâta vreme, nu poți să le dai o explicaţie limpede la aceste întrebări. Vor 
avea îndoieli, în inimile lor, că aceasta este adevărata cale, aşa că nu vor 
îndrăzni să creadă sau s-o accepte. Nu asta e situația reală? Acesta e al 
doilea motiv pentru care oamenii pot să nu obțină rezultate când răspândesc 


Evanghelia. Dacă vrei să răspândeşti Evanghelia, însă nu poţi rezolva 


probleme concrete, atunci nu ai cum să le răspândeşti Evanghelia 
oamenilor. Dacă nu înţelegi adevărul, cum le poţi rezolva problemele? În 
consecinţă, dacă vrei să obţii rezultate în răspândirea Evangheliei, trebuie să 
lucrezi din greu să cauţi adevărul şi să înţelegi temeinic toate întrebările 
puse de oamenii care investighează. În felul acesta, le poţi răspunde la 
întrebări, implicându-te în părtăşie despre adevăr împreună cu ei. Unii 
răspânditori ai Evangheliei caută mereu vreun motiv obiectiv ce poate servi 
drept scuză, spunând: „Oamenii ăştia sunt atât de dificili! Fiecare e mai 
predispus la denaturări decât cel dinaintea lui și niciunul nu acceptă 
adevărul. Sunt răzvrătiți şi încăpățânaţi şi se agaţă mereu de noțiuni 
religioase.” Astfel de răspânditori ai Evangheliei nu vor lucra din greu 
pentru a rezolva dificultățile şi problemele acestor oameni, aşa că vor eşua 
absolut de fiecare dată când vor încerca să răspândească Evanghelia. Nu au 
niciun strop de iubire şi nu pot persevera foarte mult timp în această datorie. 
Priviţi din afară, par a fi foarte ocupați, dar, în realitate, nu s-au străduit 
destul pentru fiecare persoană care investighează adevărata cale. Nu 
tratează într-o manieră serioasă și responsabilă întrebările pe care le pun 
aceşti oameni. Nu caută adevărul pentru a găsi o soluţie, pentru a răspunde 
la aceste întrebări pas cu pas şi a-i câştiga în cele din urmă pe oamenii 
respectivi, ci continuă să facă totul de mântuială. Indiferent cât de mulţi 
oameni pierd, nu-şi schimbă abordarea. Lucrează câteva zile şi apoi își iau 
câteva zile libere. Ce fac ei din răspândirea Evangheliei? O transformă într- 
un joc, într-un tip de interacțiune socială. Se gândesc: „Azi mă voi întâlni 
cu genul cutare de oameni și mă voi distra de minune. Mâine mă voi întâlni 
cu genul cutare de oameni, va fi ceva nou și interesant.” Până la urmă, nu 
vor câştiga pe nimeni, niciodată. Nu au nicio mustrare de conştiinţă şi 
niciun simţ al poverii din cauza acestui eşec de a nu câştiga pe nimeni. Își 


pot ei îndeplini datoria răspândind Evanghelia în felul acesta? Nu sunt 


superficiali, nu încearcă să-L înșele pe Dumnezeu? Cineva care mereu a 
răspândit Evanghelia în felul acesta nu își îndeplineşte cu adevărat datoria, 
pentru că nu şi-a îndeplinit deloc responsabilitatea. E superficial în toate. Ce 
alte motive provoacă un eşec în a câștiga oameni când răspândești 
Evanghelia? Spuneţi-Mi! (Faptul de a nu răspândi Evanghelia conform 
principiilor.) Se întâmplă, într-adevăr, ca oamenilor să le pese numai de 
cifre când răspândesc Evanghelia. Astfel de oameni nu predică în acord cu 
principiile şi adesea nu reușesc să câștige persoane. Se întâmplă, de 
asemenea, ca unii oameni din echipa de evanghelizare să se lupte între ei cu 
înverşunare pentru potențiali destinatari ai Evangheliei, gândindu-se că 
acela care le răspândește Evanghelia mai multor persoane va câștiga mai 
multă considerație. Văzându-i că se întrec în felul acesta, potenţialii 
destinatari ai Evangheliei nu se vor edifica, ci în mintea lor vor apărea 
noțiuni: „Voi, credincioşii în Dumnezeu, nu sunteți uniți, există invidie şi 
luptă între voi.” Şi atunci, nu vor vrea să creadă. Acesta e un obstacol. Face 
şi asta parte din motivul pentru care nu reuşesc să câștige oameni când 
răspândesc Evanghelia? (Da.) Unii potențiali destinatari ai Evangheliei 
trăiesc în societate de mult timp şi sunt în gardă față de tot felul de oameni, 
mai ales faţă de străini. Dacă nu există niciun intermediar pentru a le face 
cunoştinţă, vor fi precauţi când întâlnesc pe cineva pentru prima dată. De 
exemplu, dacă tocmai ai întâlnit un străin, în mod sigur nu-i vei spune, 
degajat, numele tău, adresa şi numărul de telefon. Atunci când te vei 
familiariza cu el, când veţi ajunge să vă cunoaşteţi unul pe celălalt, când vei 
şti că nu are rea-voinţă faţă de tine, vă veți împrieteni. Abia atunci i-ai da 
aceste informaţii. Însă unii dintre cei care răspândesc Evanghelia nu pot să 
înţeleagă oamenii, deci, atunci când aceştia sunt precauţi față de ei, îi 
numesc înşelători şi ticăloşi. Condamnă mentalitatea lor defensivă, 


transferându-şi propria responsabilitate asupra altora. Acei răspânditori ai 


Evangheliei nu sunt şi ei precauţi cu străinii? De ce pe ei înşişi nu se 
condamnă, ci se consideră înţelepţi pentru faptul că sunt precauţi? Nu e 
cinstit să tratezi astfel oamenii. Unii dintre cei care răspândesc Evanghelia 
le cer potenţialilor ei destinatari datele personale de cum îi întâlnesc. Genul 
acesta de răspânditor al Evangheliei nu va dori să-i predice cuiva care nu 
vrea să i le dea. Ce fel de fire e asta? Este o fire malițioasă. Se enervează şi 
refuză să predice Evanghelia doar pentru că cineva nu se conformează 
cerinţelor lor într-o chestiune atât de minoră. Ce lucru detestabil! De ce vrei 
să le răspândeşti altora Evanghelia? Nu înseamnă asta să-ți faci datoria? 
Dacă acţionezi aşa cum îţi place, mai înseamnă asta că-ți faci datoria? Nu-i 
aceasta pur şi simplu muncă? Cum ar trebui să-l dai socoteală despre tine 
lui Dumnezeu? Dacă nu te vei căi niciodată, Dumnezeu te va osândi şi te va 


elimina. Îţi atragi necazuri. 


Am auzit de un caz în care membrii din două echipe de evanghelizare 
au întâlnit un potenţial destinatar al Evangheliei. Apoi, s-au certat unul cu 
altul, ambii pretinzând că ei sunt cei care au contactat-o primii pe această 
persoană. Ce rost are să te cerţi pentru asta? Este oare o chestiune de 
ignoranță? Nu se poate să faci așa ceva. Care este, deci, lucrul corect de 
făcut? Toţi trebuie să discute problema împreună. Nu contează cine a fost 
primul care a luat contact. Când descoperiţi că ați intrat în contact cu 
aceeaşi persoană, răspândiți Evanghelia împreună, împărțiți lucrarea și 
cooperaţi. Dacă inițial ai planificat să petreci două luni propovăduindu-i 
Evanghelia acestei persoane, încearcă s-o faci doar într-o lună, fundcă ai 
mai mulți oameni. Apoi, fiecare ar trebui să aibă părtășie despre problemele 
şi dificultățile potențialului destinatar al Evangheliei, despre care anume 
aspecte ale adevărului trebuie să caute fiecare pentru a rezolva aceste 
probleme, despre cum ar trebui să se coordoneze cele două echipe şi aşa 


mai departe. Care e scopul acestor demersuri? Acela de a câştiga această 


persoană şi a vă îndeplini datoria. Când toți sunt una în inimă şi-n gând, 
când toți au părtăşie împreună şi își îndreaptă toate eforturile spre acelaşi 
țel, Duhul Sfânt îi va lumina şi îndruma. Atunci când sunt uniţi, oamenii pot 
înfăptui lucruri cu uşurinţă şi vor primi binecuvântările şi îndrumarea lui 
Dumnezeu. Însă dacă nu te porți în felul acesta, dacă mereu eşti în 
competiție cu alții, dacă mereu îți gestionezi treburile tale şi întotdeauna 
tragi o linie clară între tine şi alții și te interesează numai să câştigi tu însuți 
oameni când răspândeşti Evanghelia — tu predici pentru tine şi eu voi 
câştiga singur oameni — atunci puteți oare să vă îndepliniți datoria fund una 
în inimă și-n gând? Uneori oamenii își pot îndeplini singuri îndatoririle, dar 
alteori toți trebuie să lucreze împreună în armonie pentru a înfăptui cum se 
cuvine lucrarea bisericii. Dacă fiecare acționează de unul singur şi nu 
cooperează în armonie, asta va strica lucrarea bisericii. Cine își va asuma 
răspunderea pentru acest lucru? Fiecare este răspunzător, iar 
supraveghetorul principal poartă o parte mai mare din responsabilitate. 
Când strici lucrarea bisericii, nu doar că nu reuşești să-ți faci datoria cum se 
cuvine, ci totodată săvârşești un mare rău, atrăgându-tți detestarea şi repulsia 
lui Dumnezeu. Atunci ai dat de necaz. Dacă Dumnezeu te condamnă ca 
persoană rea sau ca antihrist care perturbă lucrarea bisericii, va fi și mai rău. 
Cu siguranță vei fi dezvăluit şi eliminat şi chiar va trebui să primeşti o 
pedeapsă. Dacă îți abandonezi datoria, cu ce echivalează asta? Nu vei avea 
nicio contribuție la lucrarea lui Dumnezeu şi nu vei primi mântuirea Lui. 
Vei fi unul dintre non-credincioşi, iar viața ta îşi va pierde sensul. Pentru ce 
trăieşti tu azi? Ce valoare aduci echipei de evanghelizare? Cum îți poți 
reflecta valoarea ca individ? Trebuie să-ți îndeplinești responsabilitățile 
într-un mod realist, să-ți faci bine datoria şi să-I poți da asigurări lui 
Dumnezeu, spunând: „Am câştigat câțiva oameni răspândind Evanghelia. 


Am făcut tot ce mi-a stat în putere. Deşi sunt de calibru slab şi dețin doar 


câteva adevăruri-realități, am făcut tot ce mi-a stat în putință. Mi-am făcut 
datoria fără să renunţ, fără să mă supăr, fără să mă simt negativ şi să mă las 
pe tânjeală și fără să încerc să câştig faimă sau profit. Dimpotrivă, am 
suferit destul de multă umilire predicând Evanghelia, am îndurat insulte şi 
excluderi din cercuri religioase şi am dormit în stradă. Cu toate că am 
experimentat negativitate şi slăbiciune, nu mi-am abandonat datoria, ci am 
perseverat în răspândirea Evangheliei tot timpul. Îi mulţumesc lui 
Dumnezeu pentru protecția şi călăuzirea pe care mi le-a dat.” Asta e ceea ce 
înseamnă să-ţi îndeplineşti cu adevărat responsabilitățile. Când va veni ziua, 
vei putea să vii înaintea lui Dumnezeu cu o astfel de conştiinţă curată şi să 
dai socoteală despre tine. Poate că ai întâlnit mulți potențiali destinatari ai 
Evangheliei, dar nu ai câștigat mulţi oameni. Totuşi, pe baza calibrului și 
acțiunilor tale, i-ai câştigat pe toți oamenii pe care ai putut să-i câştigi 
străduindu-te din răsputeri. Cum te va evalua Dumnezeu în cazul acesta? 
Ţi-ai făcut datoria în mod adecvat. Ai încercat din toate puterile şi ai pus tot 
sufletul. Pentru a răspândi Evanghelia unor potențiali destinatari ai săi, ai 
muncit din greu să te dotezi cu adevărul viziunii și te-ai familiarizat cu 
versetele relevante ale Bibliei. Ai memorat ce a fost nevoie să memorezi Și 
ai notat ceea ce nu ai putut memora. Când ai răspândit Evanghelia, 
indiferent pe cine ai întâlnit şi ce întrebări a pus, ai fost capabil să oferi o 
soluție. Astfel, lucrarea ta de răspândire a Evangheliei a devenit tot mai 
eficientă şi ai putut să câştigi mai mulți oameni. Pentru a câștiga mai mulți 
oameni când ai răspândit Evanghelia, pentru a face bine această datorie şi a- 
ti îndeplini responsabilităţile, ai depăşit numeroase dificultăți din tine însuţi, 
inclusiv propriile tale defecte, slăbiciuni și emoţii negative. Pe toate acestea 
le-ai depăşit şi ai dedicat mult timp acestei sarcini. Nu este nevoie să 
depăşeşti asemenea dificultăți pentru a-ţi face bine datoria? (Ba da.) De 


asemenea, ca să-i determini pe cei care investighează adevărata cale să audă 


glasul lui Dumnezeu, să înțeleagă și să cunoască lucrarea Lui și să accepte 
adevărata cale, ai nevoie să înţelegi mai mult din adevăr, astfel încât să poţi 
mărturisimai bine despre lucrarea lui Dumnezeu. Oricât de profundă sau 
superficială este părtăşia ta despre adevăr, ar trebui să ai iubire şi răbdare. 
Poate că ascultătorii tăi te ridiculizează, te insultă, te resping ori nu te 
înţeleg — nu contează. Dacă poţi să gestionezi corect aceste lucruri și, 
răbdător, să ai părtăşie cu ei despre adevăr şi dacă ai investit mult efort şi ai 
plătit un preţ mare în scopul acesta, atunci ţi-ai îndeplinit responsabilitățile. 


A-ţi face datoria în felul acesta înseamnă a ţi-o face în mod adecvat. 


Unu răspânditori ai Evangheliei, atunci când întâlnesc un potențial 
destinatar al Evangheliei care este arogant din cauza averii şi a statutului 
social al familiei sale, întotdeauna se simt inferiori şi stânjeniți când stau 
înaintea lor. Disconfortul acesta îți va afecta îndeplinirea datoriei? Dacă te 
afectează în aşa fel încât eşti incapabil să-ţi faci bine datoria şi nu îți poţi 
îndeplini responsabilitățile, atunci tu nu îţi faci datoria. Dacă îți afectează 
numai starea de spirit — făcându-te nefericit şi stânjenit — dar nu îți 
abandonezi datoria sau nu îţi uiţi responsabilitățile și obligațiile, astfel încât 
până la urmă îți finalizezi lucrarea şi o faci bine, atunci ţi-ai îndeplinit 
datoria cu adevărat. Este acesta adevărul? (Da.) Acesta e adevărul şi toată 
lumea ar trebui să-l accepte. Este oare aceasta o situaţie în care te poţi găsi 
tu însuți? De pildă, e posibil ca unii destinatari ai Evangheliei să te 
desconsidere fiindcă vii de la ţară. E posibil chiar să te subestimeze. Cum 
gestionezi asta? Spui: „Eu m-am născut în sărăcie, la ţară, în timp ce tu te-ai 
născut să duci o viață privilegiată la oraş. Asta a fost poruncit de 
Dumnezeu. Însă El e milostiv, indiferent unde ne-am născut. Trăim în 
această epocă şi toți suntem binecuvântaţi că am prins lucrarea din zilele de 
pe urmă a lui Dumnezeu.” Aceste cuvinte sunt reale şi nu sunt o încercare 


de a le intra în grații. Destinatarii Evangheliei vor spune: „Atunci tu nu ești 


la fel de binecuvântat cum suntem noi. Noi ne bucurăm de lumea asta şi de 
cea care va veni, dar voi vă puteţi bucura doar de viaţa care va veni. Așadar, 
noi ne bucurăm mai mult decât voi.” Tu spui: „Toate astea sunt prin harul 
lui Dumnezeu.” Din moment ce ei nu cunosc lucrarea lui Dumnezeu, e oare 
necesar să ai o dispută cu ei? Dacă nu preţuiești asemenea lucruri, nu te vei 
certa cu ei. În inima ta, ar trebui să înţelegi limpede că: „Eu am o datorie în 
inimă, o povară pe umeri, o misiune şi o obligație. Nu mă voi certa cu ei în 
legătură cu asta. În ziua când vor crede şi se vor întoarce la casa lui 
Dumnezeu, după ce vor auzi mai multe predici şi vor înţelege ceva din 
adevăr, se vor gândi la purtarea și acţiunile lor de azi și le va fi ruşine.” 
Dacă te gândeşti aşa la acest lucru, inima ţi se va deschide. Asta e ceea ce 
se întâmplă, de fapt. Dacă într-adevăr îi câştigi şi ei chiar urmăresc 
adevărul, atunci, după ce vor crede trei sau cinci ani, își vor da seama că a 
fost necuviincios, lipsit de umanitate şi în contradicție cu adevărul să te 
trateze aşa cum au făcut-o când te-au cunoscut. Atunci va trebui să-ţi ceară 
scuze când te vor mai vedea. În cursul răspândirii Evangheliei, veţi întâlni 
frecvent acest gen acesta de situație. Când se întâmplă asta, cum o 
gestionez? Nu dau multă atenție unor astfel de lucruri. Nu e mare lucru. 
Dacă nu crezi că e mare lucru, atunci vorbele lor nu te vor deranja. Asta se 
cheamă să ai statură. Dacă înţelegi adevărul şi deţii adevărul-realitate, vei fi 
capabil să vezi dincolo de multe zicale sau practici despre care se presupune 
că le fac rău oamenilor. Vei fi capabil să le elimini. Dacă însă nu poți să 
vezi dincolo de aceste lucruri, vei ţine minte o viață întreagă asemenea 
vorbe şi acțiuni și, cu o clipire, o vorbă sau un gest, oricine te poate răni. 
Cât de grave sunt astfel de răni? Îţi vor lăsa o urmă în suflet. Când vei 
vedea oameni bogaţi, oameni cu statut mai înalt decât al tău sau oameni 
precum cei care te-au desconsiderat şi te-au atacat cândva, vei fi temător și 


timid. Cum poţi scăpa de această timiditate? Trebuie să vezi dincolo de 


esenţa lor. Oricât de impunători sunt, indiferent ce statut sau poziţie dețin, 
sunt doar niște oameni corupți. Nu au nimic deosebit. Dacă vezi lucrul 
acesta, nu te vei simţi constrâns. În lucrarea de răspândire a Evangheliei 
veți întâmpina, în mod sigur, aceste probleme. Toate sunt probleme 
obişnuite. Unii oameni nu te vor înţelege sau vor avea prejudecăţi față de 
tine sau chiar vor spune lucruri urâte, aluziv și indirect, ca să te ridiculizeze. 
Unii oameni vor spune că predici Evanghelia ca să faci bani, să cauţi profit 
ori să găseşti relații sentimentale. Cum ai gestiona astfel de situații? Ar 
trebui să te cerți cu asemenea oameni? Mai ales când un potențial destinatar 
al Evangheliei provine dintr-o familie cu bani — ce ar trebui să faci dacă iei 
o masă la el şi-i vezi acea privire pe chip? Dacă nu mănânci la el, pentru a-ţi 
păstra demnitatea, poți continua să predici Evanghelia cu stomacul gol? Ar 
trebui să priveşti chestiunea în felul următor: „Astăzi pot să mănânc la el şi 
să-i împărtășesc Evanghelia. El poate să-i primească pe cei ce răspândesc 
Evanghelia. Acesta e norocul lui.” De fapt, chiar aşa stau lucrurile. Acesta e 
norocul lui. El nu-şi dă seama, dar tu trebuie să ştii asta în inima ta. În timp 
ce răspândeşte Evanghelia, o persoană va întâmpina deseori ridiculizări, 
bătaie de joc, zâmbete dispreţuitoare şi defăimare sau chiar se va regăsi în 
situaţii periculoase. De exemplu, unii frați şi surori sunt denunţaţi sau răpiți 
de către oameni răi, iar alţii sunt dați pe mâna poliţiei şi a guvernului. Unii 
ar putea fi arestați și băgaţi în închisoare, în vreme ce alții s-ar putea să fie 
omorâţi în bătaie. Toate acestea sunt lucruri care se întâmplă. Însă acum, că 
ştim despre aceste lucruri, oare ar trebui să ne schimbăm atitudinea faţă de 
lucrarea de răspândire a Evangheliei? (Nu.) Răspândirea Evangheliei este 
responsabilitatea şi obligaţia tuturor. În orice moment, indiferent de ceea ce 
auzim sau de ceea ce vedem sau de ce fel de tratament întâmpinăm, trebuie 
să susţinem întotdeauna această responsabilitate de răspândire a 


Evangheliei. In niciun caz nu putem renunţa la această datorie din cauza 


negativităţii sau a slăbiciunii. Datoria de a răspândi Evanghelia nu este o 
călătorie lină, ci plină de pericole. Când răspândiți Evanghelia, nu veți 
înfrunta îngeri, nici extratereștri, nici roboţi. Vă veţi confrunta doar cu 
omenirea rea şi coruptă, cu demoni vii, cu fiare — toate acestea sunt oameni 
supraviețuind în acest spațiu malefic, în această lume rea, care au fost 
profund corupți de Satana și se împotrivesc lui Dumnezeu. Prin urmare, în 
procesul răspândirii Evangheliei, există cu siguranţă tot felul de pericole, ca 
să nu mai vorbim de calomnii meschine, batjocuri şi neînţelegeri, care sunt 
întâmplări comune. Dacă tu priveşti cu adevărat răspândirea Evangheliei ca 
pe o responsabilitate, ca pe o obligaţie şi ca pe datoria ta, atunci vei fi în 
măsură să consideri aceste lucruri în mod corect şi chiar să te ocupi de ele 
corect. Nu vei renunţa la responsabilitatea și obligaţia ta, nici nu te vei abate 
de la intenția ta inițială de a răspândi Evanghelia și de a mărturisi pentru 
Dumnezeu din cauza acestor lucruri şi nu vei da niciodată la o parte această 
responsabilitate, căci aceasta este datoria ta. Cum ar trebui înțeleasă această 
datorie? Ea este valoarea şi obligația primară a vieţii omenești. A răspândi 
vestea cea bună a lucrării lui Dumnezeu în zilele de pe urmă şi Evanghelia 


lucrării lui Dumnezeu este valoarea vieţii omenești. 


Astăzi avem părtăşie despre adevărul îndeplinirii datoriei de a răspândi 
Evanghelia. Aţi câştigat ceva din lucrul acesta? (Da.) În trecut, părtăşia 
noastră despre adevărul răspândirii Evangheliei s-a concentrat pe viziune, 
adică am avut părtăşie în mod expres despre adevărul legat de viziune şi nu 
am discutat multe probleme detaliate, cum facem astăzi. Întrucât 
majoritatea oamenilor ştiu câte ceva despre liniile generale ale adevărului 
viziunii, dar se poate să nu le fie clare căile și principiile de practică 
detaliate pentru probleme specifice, astăzi aduc în părtășia noastră aceste 
chestiuni specifice. Prin părtăşia despre unele cazuri şi comportarea 


oamenilor — sau despre ce este corect şi ce nu este corect să se facă atunci 


când cineva întâmpină aceste situații, punctele de vedere pe care le au 
oamenii şi cum ar trebui ei să îndeplinească această responsabilitate, această 
obligație — prin părtăşia despre toate aceste subiecte, considerați că adevărul 
răspândirii Evangheliei devine mai corect și mai ușor de implementat în 
viaţa reală? Cred că inimile voastre vor deveni mult mai senine după ce veți 
asculta aspectul acesta al adevărului. Când veţi întâmpina anumite 
probleme specifice în procesul răspândirii Evangheliei, veţi beneficia de pe 
urma acestor cuvinte, fiindcă sunt practice şi se referă la adevărurile- 
principii. Nu sunt cuvinte goale. În viaţa voastră cotidiană, când întâmpinați 
asemenea chestiuni legate de răspândirea Evangheliei și când trăiţi în unele 
stări incorecte sau când întâmpinați unele probleme în lucrarea voastră de 
răspândire a Evangheliei, puteţi oare să folosiți aceste adevăruri pentru a 
rezolva problemele cu care vă confruntaţi? Dacă puteţi să rezolvaţi astfel de 
probleme, atunci cuvintele de azi nu sunt rostite în van. Dacă tot nu puteţi 
rezolva astfel de probleme sau dacă faceți lucrurile după placul vostru, dacă 
luaţi propriile hotărâri și rămâneţi la ele, dacă faceţi ce vreţi şi acţionaţi cu 
încăpățânare şi nesăbuință, fără să ţineţi cont de îndatoririle și 
responsabilitățile voastre, atunci adevărurile acestea sunt doar vorbe goale 
pentru voi şi nu slujesc la nimic. Nu slujesc la nimic nu pentru că adevărul 
nu poate să te ajute, nu pentru că adevărul nu-ți este de niciun folos, ci 
pentru că nu ai deloc iubire pentru adevăr şi nu practici adevărul. Tu vezi 
datoria de răspândire a Evangheliei doar ca pe un hobby sau ca un mod de a 
petrece timpul. Ce se va întâmpla dacă abordaţi datoria de răspândire a 
Evangheliei cu acest punct de vedere? Veţi fi oare capabili să vă îndepliniți 
datoria în mod adecvat? (Nu.) Dacă a discuta despre îndeplinirea adecvată a 
datoriei voastre pare puţin distant, atunci să vă întreb mai întâi următorul 
lucru: dacă abordaţi datoria de răspândire a Evangheliei cu acest punct de 


vedere, puteţi satisface intenția lui Dumnezeu? (Nu.) Asta ar trebui să vă fie 


limpede în inimă tuturor. Când abordezi datoria aceasta cu acest gen de 
punct de vedere și cu acest fel de atitudine, îţi vei simţi inima şovăielnică. 
Te vei gândi că atitudinea ta nu e așa cum l-ar plăcea lui Dumnezeu. Dacă 
te porţi astfel, chiar de câştigi nişte oameni şi, la exterior, pare că faci fapte 
bune, intenţiile şi motivele tale pentru îndeplinirea datoriei sunt contrare 
adevărunilor-principii. Eşti aidoma acelor oameni religioşi care răspândesc 
Evanghelia pentru a obţine binecuvântări și a face tranzacții cu Dumnezeu. 
Asemenea intenție și sursă a motivaţiei sunt greșite. Atunci când analizează 
cum își îndeplinesc oamenii îndatoririle, Dumnezeu le judecă intențiile și 
motivele. El observă atitudinile şi mentalităţile cu care oamenii își 
abordează îndatoririle. Pe baza acestui lucru, Dumnezeu lucrează pentru a-i 
curăți pe oameni de corupție şi a-i mântui, ca aceştia să se poată elibera de 
păcat. Ca urmare, indiferent în ce mod răspândești Evanghelia, ar trebui să 
accepți examinarea atentă a lui Dumnezeu. Indiferent ce fel de persoană 
eşti, de ce calibru ești, ce fel de datorie ai îndeplinit şi care a fost datoria ta 
înainte de-a intra în rândurile celor ce răspândesc Evanghelia, ar trebui să 
respecţi aceste adevăruri-principu ale răspândirii Evangheliei, ar trebui să 
vezi răspândirea Evangheliei ca fiind datoria și responsabilitatea ta şi să ţi-o 


asumi. 


Unii conducători şi lucrători care nu pot să facă lucrare practică ori să 
rezolve probleme practice sunt înlocuiți şi repartizați să răspândească 
Evanghelia ca membri ai echipei de evanghelizare. S-ar putea să le spună 
tuturor celor întâlniți: „Eu am fost conducător. Am fost trimis la echipa de 
evanghelizare să răspândesc Evanghelia fiindcă nu am lucrat bine. Poate că 
Dumnezeu mă pune să răspândesc Evanghelia ca să mă călească o perioadă, 
ca să mă înzestreze cu adevărul şi să mă pregătească. Asta înseamnă că nu 
trebuie să depun aşa de mult efort în răspândirea Evangheliei. Orice fac, e 


în regulă. La urma urmei, eu am stofă de conducător. Odată ce voi creşte în 


statură trebuie să fiu făcut conducător. Sunt de un calibru atât de bun, că ar 
fi o risipă de talent dacă n-aş fi conducător. Acum biserica duce lipsă de 
conducători şi lucrători!” Casa lui Dumnezeu — sugerează cuvintele lor — nu 
se poate lipsi de ei în calitate de conducători. Sunt puşi să răspândească 
Evanghelia doar pentru a li se da ocazia de a practica, pentru a-i înzestra cu 
adevărul şi pentru a-i pune să facă ceva muncă la firul ierbii, ca parte a 
cultivării şi pregătirii lor. Aşadar, îşi privesc datoria de a răspândi 
Evanghelia drept ceva temporar, o fac numai ca să-şi garnisească CV-urile, 
să se distreze şi să-şi lărgească orizonturile. Ei cred că, dacă obţin rezultate 
în răspândirea Evangheliei, dacă înţeleg adevărul şi sunt capabili să facă o 
lucrare oarecare, vor fi promovați pentru a sluji ca lucrători sau conducători. 
Oare dacă adoptă această mentalitate față de îndeplinirea datoriei lor de a 
răspândi Evanghelia, pot ei ajunge la căinţa adevărată? Nu au reflectat 
asupra lor înşişi şi nu au ajuns să se cunoască. Nu au conștiință de sine. Nu- 
1 aşa că au probleme aceşti oameni? Ei nu înţeleg corect răspândirea 
Evangheliei. Au o părere prea bună despre ei înşişi; chiar nu se cunosc 
deloc! Habar nu au ce se petrece în realitate. De fapt, lucrul acesta s-a 
întâmplat deoarece ei nu sunt oameni care urmăresc adevărul şi sunt 
complet lipsiţi de orice capacitate de înţelegere. La nivel superficial, ştiu să 
vorbească bine, le place să se ocupe de treburi şi pare că au un oarecare 
calibru, dar când slujesc drept lucrători şi conducători caracterul şi calibrul 
lor nu sunt satisfăcătoare. Nu pot îndeplini standardele şi criteriile pentru a 
fi conducători şi lucrători, aşa că sunt eliminaţi. Ei nu văd că sunt de duzină, 
ci se laudă cu nerușinare şi se umflă în pene. Deşi n-o vor spune niciodată, 
unii oameni, după estimarea lor personală, cred că doar cei care nu pot face 
nimic altceva sunt repartizaţi să răspândească Evanghelia. În inimile lor, 
împart toate îndatoririle din casa lui Dumnezeu în înalte, de mijloc şi umile. 


Consideră datoria răspândirii Evangheliei ca fiind cea mai umilă dintre 


toate îndatoririle din casa lui Dumnezeu. Oricine face o greşeală ori nu-şi 
îndeplineşte datoria în mod adecvat este trimis să răspândească Evanghelia. 
Aşa înţeleg aceşti oameni datoria aceasta. Există o diferență între modul 
acesta de înțelegere şi a lua răspândirea Evangheliei drept responsabilitatea 
şi obligația ta de îndeplinit în viață? Poate cineva să-şi facă datoria bine, 
dacă o înţelege astfel? (Nu.) Unde au greşit ei? Ei privesc cea mai mare 
responsabilitate a unei persoane și obligaţia pe care ar trebui să o 
îndeplinească în viaţa sa — lucrarea de răspândire a Evangheliei — ca fiind 
lucrarea cea mai umilă. Nu o iau drept propria lor responsabilitate şi 
obligație și nu o înţeleg ca pe o datorie. Indiferent de modul în care casa lui 
Dumnezeu are părtăşie despre necesitatea de a-ți face datoria cu loialitate și 
despre faptul că răspândirea Evangheliei este una dintre aceste îndatoriri, ei 
nu admit că aşa stau lucrurile. În inima lor, cred că diferitele eşaloane de 
conducători, lucrători şi oameni care răspund de casa lui Dumnezeu sunt la 
vârf. Au autoritate absolută şi vor primi în cele din urmă recompense mari 
şi vor fi desăvârșiți de Dumnezeu. Adepții aflați în subordinea lor sunt 
pălmaşi, doar, mai ales răspânditorii Evangheliei care mereu interacționează 
cu oameni din afara bisericii. Dintre toate slujbele, poate că lucrarea lor e 
cea mai grea şi mai istovitoare. În final, nu poţi spune cu certitudine dacă 
oamenii aceștia vor fi desăvârşiți. Este vina lor că aşa concep datoria de 
răspândire a Evangheliei? Există oameni care privesc această sacră 
responsabilitate şi obligație de răspândire a Evangheliei ca fiind cea mai 
umilă corvoadă și o plasează la nivelul cel mai de jos al unei ierarhii de 
grade şi ranguri? Ei dispreţuiesc datoria aceasta și îi dispreţuiesc şi pe cei 
care o îndeplinesc. Ca urmare, ce punct de vedere aduc cu ei atunci când fac 
această datorie? (O văd ca fiind temporară.) Altceva? Când câștigă pe 
cineva, nu li se pare mare lucru, iar când nu reuşesc să câştige pe cineva, nu 


le pasă. Nu privesc răspândirea Evangheliei ca pe o parte din lucrarea lor şi 


nu se străduiesc din toate puterile să înfăptuiască bine această datorie. În 
inimile lor, dispreţuiesc datoria de răspândire a Evangheliei, deci care va fi 
rezultatul muncii lor la aceasta? Pot ei să se doteze cu toate aspectele 
adevărului pentru a-şi îndeplini datoria de răspândire a Evangheliei? Pentru 
a-i câştiga pe mai mulți oameni, memorează ei pasaje din cuvântul lui 
Dumnezeu şi versete biblice şi se familiarizează, oare, cu o varietate de 
mărturii bazate pe experienţe, astfel încât să poată rezolva diversele 
probleme pe care le întâmpină când răspândesc Evanghelia? (Nu.) Dacă 
atunci când răspândesc Evanghelia, unii oameni care au o înţelegere 
denaturată și care au numeroase noțiuni le vor pune întrebări dificile, cum le 
vor face faţă ei? (Îi vor abandona.) Aceasta e un gen de atitudine. Oare I se 
vor plânge lui Dumnezeu, spunând: „De ce a trebuit să întâlnesc, la 
răspândirea Evangheliei, o persoană așa de ridicolă, fără nicio înţelegere 
spirituală? Ce ghinion!” Nu au iubire pentru potențiali destinatari ai 
Evangheliei și speră că Dumnezeu nu va mântui acest gen de persoană. Nu 
se roagă lui Dumnezeu în privința acestei chestiuni, nici nu caută intențiile 
Lui şi cu atât mai puţin arată vreo considerație față de intențiile Lui. Aleg 
cum să-i trateze pe potenţialii destinatari ai Evangheliei în funcție de 
preferințele trupești, iar când întâlnesc oameni cu numeroase probleme și 
grave noțiuni, renunță la ei. Aleg să răspândească Evanghelia doar 
oamenilor fără noțiuni sau cu noțiuni puţine şi nu vor să plătească niciun 
preţ. Ori de câte ori ceva este în detrimentul vanității sau demnităţii lor, sau 
în detrimentul reputației ori statutului lor, ori de câte ori ceva se opune 
preferințelor trupești sau intră în conflict cu plăcerile trupeşti — ce aleg ei să 
facă? Aleg să renunţe, aleg să dea bir cu fugiţii, aleg să nu îndeplinească 
această responsabilitate, ci mai curând o refuză. În același timp, lăuntric I se 
plâng lui Dumnezeu în inimile lor: „De ce a trebuit să întâlnesc o persoană 


atât de ridicolă, cu aşa de multe noțiuni? De ce mă faci să îndur asta? Mi-a 


fost afectată imaginea, mi-am irosit eforturile şi nu am reuşit să câştig pe 
nimeni.” În secret, inimile lor sunt pline de resentimente faţă de Dumnezeu. 
De aceea, nu sunt dispuşi să accepte datoria răspândirii Evangheliei şi nici 
să îndeplinească responsabilitatea aceasta; dacă astfel sunt atitudinile lor 
față de datoria răspândirii Evangheliei, atunci nu sunt departe de a fi 


eliminați. 


În cursul răspândirii Evangheliei, mulţi dintre cei ce răspândesc 
Evanghelia îşi tratează lucrarea cu o atitudine superficială şi neglijentă. 
Niciodată nu se schimbă. Niciodată nu o tratează cu o atitudine de atenţie 
plină de grijă, de prudenţă şi frică de Dumnezeu, ci se gândesc: „În orice 
caz, nu am niciun proiect momentan, pot să fac orice. Echipa de 
evanghelizare pare plăcută, aşa că o să intru în ea.” Apoi se iau după ceilalți 
şi răspândesc Evanghelia. De fapt, au o contribuţie foarte restrânsă la acest 
proces. Doar îşi fac ceva timp şi călătoresc puţin, dar nu plătesc niciun preţ 
real. Mereu predică Evanghelia în funcție de preferințele lor trupeşti, de 
noțiunile şi închipuirile lor. Niciodată nu urmează câtuşi de puţin 
adevărurile-principii. Sunt mulţi oameni cărora le place să le predice 
bogaţilor şi celor cu bani, însă nu săracilor. Le place să le predice oamenilor 
chipeşi, însă nu celor mai puţin arătoşi. Le place să le predice oamenilor cu 
care se înțeleg bine, dar nu celor cu care nu se înțeleg. Le place să le 
predice oamenilor care au noţiuni puţine, dar nu celor cu prea multe noţiuni. 
Le place să le predice oamenilor care acceptă uşor Evanghelia, oamenilor 
care o vor accepta fără a trebui să asculte multă vorbă. Nu vor să le predice 
oamenilor, dacă asta înseamnă multe discuţii epuizante. Pentru a da un 
exemplu, să zicem că o femeie răspândeşte Evanghelia şi întâlneşte un 
bărbat care provine dintr-o familie înstărită, care are casă și maşină, ai cărui 
părinți au slujbe bune, care e copil unic și arată bine. Ea crede că ar putea 


duce o viaţă de bunăstare dacă s-ar putea căsători cu el, aşa că vrea să-i 


predice acestui bărbat Evanghelia, gândindu-se că ar fi minunat dacă ar 
accepta-o. Alţi oameni încearcă să o oprească, spunându-i că această 
persoană nu e un căutător al adevărului, nu este cineva căruia 1 se poate 
predica, dar ea zice: „Dacă avem părtăşie mai mult despre adevăr, e posibil 
să ajungă să-l accepte. Dacă nu-l determinăm pe un om atât de bun să 
accepte Evanghelia şi nu îl mântuim, nu ar fi asta împotriva intenţiilor lui 
Dumnezeu?” În realitate, ea are scopul ei. Nu încearcă să-l câştige pe omul 
acesta ca să-l aducă înaintea lui Dumnezeu, ci vrea să-şi facă reclamă și să i 
se vândă. După multă promovare, până la urmă obține ceea ce urmărește și 
poate să formeze o relaţie cu el, pentru propriile ei scopuri. Care e problema 
aici? În tot ce face, ea are motivele ei personale, care încalcă adevărurile- 
principii. În final, folosește diverse mijloace pentru a-l determina să accepte 
Evanghelia și chiar se căsătoreşte cu el, spunând: „Cea mai mare realizare 
în lucrarea mea de răspândire a Evangheliei a fost să găsesc un asemenea 
spirit înrudit. Asta e ceva ce trebuie să accept din partea lui Dumnezeu. 
Căsătoria e poruncită de Dumnezeu. Doar prin rânduiala lui Dumnezeu am 
întâlnit omul acesta şi m-am căsătorit cu el. Asta-i favoarea și 
binecuvântarea lui Dumnezeu.” Merge mai departe să-și alcătuiască o mică 
familie şi să ducă o viaţă fericită. Mai poate ea să răspândească Evanghelia? 
(Nu.) După un an sau doi, se duce din când în când să răspândească 
Evanghelia atunci când se simte bine, dar își petrece majoritatea timpului în 
viaţa de familie, iar inima îi devine tot mai pustie. În cele din urmă, își dă 
seama că viața de familie nu e decât oale și tigăi, mâncat, băut, pierdere de 


A. 


vreme şi agitație. Simte că totul e fără sens. Privind înapoi, cugetă și își 


3 


spune: „Credinţa în Dumnezeu — aceasta are sens încă. Să mă duc înapoi, să 


da 


reiau credinţa și să continuu să răspândesc Evanghelia!” In final, vorbeşte 
despre experienţele ei într-o manieră pompoasă, zicând: „Omul a fost creat 


de Dumnezeu, deci nu-L poate părăsi. Fără Dumnezeu omul nu poate să 


trăiască. La fel cum peştele sigur va muri fără apă, dacă omul Îl părăseşte 
pe Dumnezeu, cu siguranță nu va avea un drum de urmat în viaţa sa. De 
aceea m-am întors. Pentru că Dumnezeu m-a chemat.” Ce neruşinare 
cruntă! După ce s-a întors, ea cere să-şi îndeplinească datoria, spunând: 
„Totul e pustiu dacă nu-mi fac datoria. Fiecare trebuie să-și facă datoria.” 
Cuvintele oamenilor care nu practică adevărul şi nu au iubire de adevăr îi 
dezgustă pe cei care le aud. Spui că nu-L poți părăsi pe Dumnezeu. Atunci, 
de ce nu-L întrebi pe Dumnezeu dacă El te vrea? Ţi-ai găsit un partener 
când îţi îndeplineai datoria şi apoi ţi-ai lăsat baltă datoria și ai fugit. De ce 
nu te-ai rugat lui Dumnezeu să-L întrebi dacă era de acord cu asta și să afli 
atitudinea Lui? Ţi-ai îndeplinit responsabilitățile? Ai îndeplinit însărcinarea 
pe care ţi-a încredințat-o Dumnezeu? L-ai tratat pe Dumnezeu ca 
Dumnezeu? Ţi-ai văzut datoria ca datorie a ta? La toate aceste întrebări, 
răspunsul este nu. Ce e Dumnezeu pentru tine? E doar un amic pe care l-ai 
întâlnit pe marginea drumului. ÎI saluti și imediat crezi că sunteţi prieteni. 
Dacă serveşte intereselor tale, mergi mai departe cu El, dar dacă nu e în 
beneficiul tău, îţi iei la revedere. Apoi, însă, te gândești iar la El atunci când 
ai nevoie de El. O relație de felul acesta ai tu. Dacă-L consideri pe 
Dumnezeu drept un amic pe care l-ai cunoscut cândva, Dumnezeu ce va 
crede despre tine? Cum te va trata El? Eşti tristă, zilele îți sunt pustii, deci ai 
nevoie de Dumnezeu. Te întorci şi vrei să-ți faci datoria. Oare Dumnezeu îţi 
va da aşa de lejer o datorie? (Nu.) De ce nu? Nu o meriţi! Deşi astfel de 
oameni pot să-şi îndeplinească îndatoririle imediat după ce ajung să creadă 
în Dumnezeu, ei Îl vor abandona pe Dumnezeu, fără să dea nicio avertizare, 
înainte de a-și finaliza îndatoririle, părăsindu-și posturile şi abandonându-și 
lucrarea. Cum priveşte Dumnezeu lucrul acesta? Care este natura acestei 
purtări? (O trădare.) Trădarea nu e o chestiune minoră. Astfel de oameni 


sunt dezertori! Cum își îndeplinesc datoria dezertorii? Işi urmăresc propriul 


interes sub steagul îndeplinirii datoriei. Fac planuri pentru a-și asigura 
viitorul și traiul personal în timp ce-şi încalcă intenția inițială pentru 
îndeplinirea îndatoririlor. În ultimă instanţă, ei fug în mijlocul îndeplinirii 
datoriei lor, ceea ce-i face dezertori. O asemenea persoană nu se sacrifică 
pentru Dumnezeu cu inimă sinceră, ci are propriile sale intenţii şi scopuri şi 
încearcă să-L înşele pe Dumnezeu, arătându-şi adevărata față în cele din 
urmă. Nu sunt aceştia oameni care-L trădează pe Dumnezeu? Unii spun: „În 
casa lui Dumnezeu nu există libertatea de-a veni şi de-a pleca?” Există 
libertatea de-a veni şi de-a pleca, asta-i adevărat, însă atunci când intri în 
casa lui Dumnezeu trebuie să treci printr-o examinare. Eşti liber să pleci din 
casa lui Dumnezeu şi nimeni nu-ți va sta în cale. Dar dacă vrei să te întorci 
în casa lui Dumnezeu, nu e atât de uşor. Trebuie să fii examinat şi verificat 
de conducătorii şi lucrătorii bisericii de la toate nivelurile, pentru a dovedi 
că este adevărată căinţa ta. Abia apoi vei fi acceptat. Astfel, e uşor să pleci, 
însă e greu să intri înapoi. Am auzit că unor oameni li s-a părut atât de greu 
să răspândească Evanghelia şi au suferit atât de mult, încât s-au descotorosit 
de povară şi au fugit. Care e problema aici? Faptul că sunt dezertori. Ce este 
cel mai important când lucrezi la răspândirea Evangheliei? Toţi cei care 
răspândesc Evanghelia, mai ales oamenii responsabili de poziţii însemnate, 
au un rol important în ochii lui Dumnezeu. Dacă joci un rol important în 
răspândirea Evangheliei şi-ţi părăsești postul fără permisiunea lui 
Dumnezeu, nu există o fărădelege mai mare. Nu este acesta considerat un 
act de trădare faţă de Dumnezeu? (Ba da.) Prin urmare, în viziunea voastră, 
cum ar trebui să-i trateze Dumnezeu pe dezertori? (Ar trebui să fie dați la o 
parte.) A fi dat la o parte înseamnă a fi ignorat, lăsat să faci ce vrei. Dacă 
oamenii care sunt dați la o parte au căinţă, este posibil ca Dumnezeu să 
vadă că atitudinea lor este suficient de plină de căinţă şi să-i vrea totuşi 


înapoi. Insă faţă de cei care îşi abandonează datoria — şi numai faţă de aceşti 


oameni — Dumnezeu nu are această atitudine. Cum tratează Dumnezeu 
asemenea oameni? (Dumnezeu nu-i mântuieşte. Dumnezeu îi disprețuiește 
ŞI îi respinge.) Asta e total corect. Mai precis, oamenii care îndeplinesc o 
datorie importantă au fost însărcinați de către Dumnezeu și, dacă își 
părăsesc postul, atunci oricât de bine s-ar fi descurcat înainte sau o vor face 
ulterior, în ochii lui Dumnezeu sunt oameni care L-au trădat şi nu li se va 
mai oferi niciodată posibilitatea de a îndeplini o datorie. Ce înseamnă să nu 
ți se mai dea o posibilitate? Dacă spui: „Sunt plin de remușcări. Am o 
datorie faţă de Dumnezeu. Nu ar fi trebuit să fac o asemenea alegere la 
început. Atunci am fost vrăjit şi dus pe căi greşite, iar acum regret asta. Îl 
implor pe Dumnezeu să-mi mai dea o şansă de a-mi îndeplini datoria, ca să 
am ocazia ca, prin fapte meritorii, să mă căiesc pentru ceea ce am făcut şi 
să-mi compensez greşelile”, cum va trata Dumnezeu chestiunea aceasta? 
Din moment ce Dumnezeu spune că nu ai nicio posibilitate, El nu-ţi va mai 
da atenție niciodată. Aceasta e atitudinea Lui faţă de dezertori. Când are de- 
a face cu oameni care săvârşesc fărădelegi obișnuite, e posibil ca Dumnezeu 
să spună că a fost o fărădelege de moment, ori că s-a datorat unui mediu 
potrivnic, staturii mici, unei lipse de înțelegere a adevărului ori vreunui alt 
motiv de genul acesta. În cazul acesta, e posibil ca Dumnezeu să le dea 
ocazia de-a se căi. Numai dezertorilor, însă, El nu le oferă a doua şansă. 
Unii oameni zic: „Ce înseamnă că Dumnezeu nu oferă a doua şansă? Dacă 
ei ar dori să-şi îndeplinească datoria, nu ar permite Dumnezeu lucrul 
acesta?” Poţi să-ți faci datoria, poţi să răspândeşti Evanghelia și poţi, de 
asemenea, să asculți predici şi să te alături bisericii. Biserica nu-ţi va şterge 
numele din evidenţele sale. În ceea ce-L priveşte pe Dumnezeu, însă, 
indiferent cum îţi faci datoria şi cum te căieşti, El nici nu are nevoie de tine, 
nici nu te aprobă, chiar dacă tu muncești pentru El. Aceasta e atitudinea lui 


Dumnezeu. Se poate ca unii oameni să nu înțeleagă această chestiune şi să 


spună: „De ce e Dumnezeu atât de lipsit de inimă şi categoric atunci când 
are de-a face cu genul acesta de persoană?” Nu e nevoie ca omul să 
înțeleagă chestiunea asta. Aceasta e firea lui Dumnezeu. Aceasta e 
atitudinea lui Dumnezeu. Poţi să crezi ce vrei. Dumnezeu are puterea de a 
hotărî. Are puterea de a acționa în felul acesta şi de a gestiona astfel 
chestiunea. Ce poate să facă orice făptură omenească? Pot oamenii să 
protesteze? Cine ţi-a spus să nu urmezi de la bun început calea cea dreaptă, 
să-L trădezi pe Dumnezeu şi să devii un dezertor? Lucrarea de răspândire a 
Evangheliei nu poate fi realizată de o singură persoană, are nevoie de mulți 
oameni. Dacă tu nu poţi să-ți îndeplineşti datoria, Dumnezeu îl va alege pe 
altul care poate. Dacă nu cooperezi şi nu-ţi îndeplineşti datoria, asta 
dovedeşte că eşti orb. Asta dovedește că eşti dezorientat și stupid. Nu ştii că 
aceasta e o binecuvântare, aşa că nu vei avea binecuvântarea aceasta. Ar 
trebui să pleci, pur şi simplu! Dacă pleci, dar vii înapoi după un timp, oare 
Dumnezeu te-ar mai vrea? Nu, lui Dumnezeu nu Îi pasă. Asta e atitudinea 
Lui faţă de dezertori, şi numai față de ei. Unii oameni au spus: „După ce mă 
întorc şi îmi fac datoria, sunt luminat de Duhul Sfânt!” La început, când îți 
făceai datoria, ai dat bir cu fugiţii fără permisiune, iar Duhul Sfânt nu te-a 
împiedicat. Acum că te-ai întors, mai poate Duhul Sfânt să te lumineze? Nu 
dați atâta importanţă percepțţiilor voastre sentimentale! Dumnezeu nu va 
face nimic împotriva dorințelor Sale şi are principii atunci când îl tratează 
pe fiecare. Care este aici avertismentul pentru oameni? Trebuie să stăruiți în 
datoria voastră, să rămâneţi pe poziții şi să vă îndepliniţi responsabilitățile. 
Este prea extremă atitudinea lui Dumnezeu faţă de asemenea dezertori? (Nu 
este.) De ce spui că nu este? Cum înţelegi că acest lucru nu e prea extrem? 
Indiferent ce datorie îndeplineşte o persoană în perioada actuală, are fiecare 
datorie făcută de fiecare persoană o legătură cu ceea ce este poruncit de 


Dumnezeu? Ele sunt strâns legate. Privind astfel situația, dacă tu eşti în 


stare să-ți faci datoria, nu înseamnă oare că Dumnezeu a lucrat mult? 
Dumnezeu te-a predestinat de la crearea lumii. A predestinat era şi epoca în 
care te naşti, tipul de familie în care te naşti, influenţa pe care familia o are 
asupra ta, datoria pe care Dumnezeu îți cere să o faci şi lucrurile pe care ţi 
s-a îngăduit să le înveţi dinainte. De exemplu, dacă ai învăţat o limbă 
străină, acum ai acest calibru, acest talent care-ţi permite să-ți îndeplineşti 
datoria cu succes. Dumnezeu a lucrat mult în pregătire. Cu ce scop face El 
asemenea pregătiri? Ca să fii mai bun decât ceilalți? Ca să urmărești cele 
lumești şi să-i slujeşti Satanei? Categoric nu! Dumnezeu vrea ca tu să oferi 
în casa Lui lucrurile pe care El ţi le-a dat, în răspândirea Evangheliei Lui și 
în planul Lui de gestionare. Dacă însă tu nu poţi oferi ce ţi-a dat Dumnezeu, 
ci îl slujeşti pe Satana, cum Se va simţi Dumnezeu? Cum va trata 
Dumnezeu lucrul acesta? Cum ar trebui să trateze El lucrul acesta în 
conformitate cu firea Lui? Dumnezeu te va arunca de la El dintr-o lovitură. 
Nu te vrea. Tu uiţi bunătatea Lui și Îi trădezi încrederea. Nu îţi recunoști 
Creatorul şi nu te întorci la El. Nu-l dedici lui Dumnezeu ceea ce 
Dumnezeu ţi-a dat, ci îi oferi Satanei, în schimb. Aceasta-i o trădare gravă, 


şi Dumnezeu nu vrea un asemenea trădător! 


În lucrarea lui Dumnezeu de mântuire a omenirii, calibrul pe care îl are 
fiecare om îl face să fie la înălțimea sarcinii de îndeplinire a datoriei pe care 
se cuvine să o facă. În plus, experienţa și cunoștințele pe care omul le 
câştigă după ce ajunge să creadă în Dumnezeu, precum şi adevărurile pe 
care le înţelege, toate trebuie folosite pentru a-și îndeplini datoria. Numai 
astfel pot oamenii să contribuie cu smeritul lor efort la lucrarea de 
răspândire a Evangheliei Împărăției. Care este acest efort smerit? Este 
datoria pe care ar trebui s-o îndeplinească o persoană. Dumnezeu îţi 
îngăduie să înţelegi adevărul și să ai inteligenţă și înţelepciune ca să-ţi poţi 


face datoria bine. Acestea sunt valoarea şi sensul vieţii tale. Dacă nu trăieşti 


valoarea şi sensul acesta, asta dovedeşte că nu ai câştigat nimic din credința 
ta în Dumnezeu. Ai devenit un gunoi fără rost în casa Lui. Poate Dumnezeu 
să te mai vrea, dacă ceea ce trăieşti tu sunt Satana și trupul? Valoarea și 
sensul vieţii tale au pierit. În opinia lui Dumnezeu, ar trebui să dispari, pur 
şi simplu, din casa Lui, să dispari pentru totdeauna. El nu te mai vrea. De 
asemenea, în perioada de extindere a lucrării de gestionare a lui Dumnezeu, 
fiecare om care Îl urmează pe Dumnezeu îşi face datoria sa şi cu toţii au 
trecut, iar şi iar, prin oprimarea şi cruda persecuție din partea marelui balaur 
roşu. Calea urmării lui Dumnezeu este dură, cu asperități şi extraordinar de 
dificilă. Oricine care Îl urmează pe Dumnezeu de mai mult de doi-trei ani 
va fi experimentat personal aceste lucruri. Datoria îndeplinită de fiecare 
persoană — fie că este o datorie fixă ori un aranjament temporar — vine din 
suveranitatea şi orânduirile lui Dumnezeu. E posibil ca oamenii să fie 
arestați des, lucrarea bisericii să fie tulburată și stricată şi e posibil să existe 
un deficit clar de oameni care să îndeplinească îndatoriri, mai ales dintre cei 
cu calibru bun și competenţă profesională, care sunt în minoritate. Datorită 
conducerii lui Dumnezeu, însă, datorită puterii şi autorităţii Lui, deja casa 
lui Dumnezeu a ieşit din timpurile cele mai grele şi toată lucrarea ei a intrat 
pe făgașul cel bun. Lucrul acesta pare imposibil pentru om, dar pentru 
Dumnezeu nimic nu e dificil de realizat. Cei treizeci de ani de când 
Dumnezeu S-a arătat şi a început să lucreze, până în prezent, au fost marcați 
de furtuni şi tot felul de necazuri. Fără conducerea lui Dumnezeu şi fără 
cuvintele Sale care le insuflă oamenilor credinţă și putere, nimeni nu ar fi 
ajuns atât de departe. Toţi aleşi lui Dumnezeu au experimentat personal 
lucrul acesta. Niciuna dintre lucrările casei lui Dumnezeu nu merge lin, 
toate au fost începute de la zero, făcute cu mare dificultate şi asaltate de 
probleme. De ce se întâmplă asta? Fiindcă ne confruntăm nu doar cu 


oprimarea nebună şi persecuția din partea regimului marelui balaur roșu, ci 


ŞI cu discriminare, defăimare şi condamnare din partea întregii comunităţi 
religioase și a omenirii corupte — întreaga eră, chiar, ne abandonează şi ne 
blochează. Toată lucrarea de gestionare a lui Dumnezeu se lansează şi se 
desfășoară într-un mediu și în condiţii pline de orientările malefice ale 
Satanei și în care Satana este la putere. Asta nu e deloc ușor; e extraordinar 
de dificil. Ca urmare, fiecare persoană care poate îndeplini o datorie este o 
mângâiere pentru Dumnezeu, iar faptul că aceasta îndeplineşte o datorie 
este un lucru rar şi valoros. Seriozitatea, loialitatea şi sacrificiul pe care le 
poate oferi fiecare om, precum şi atitudinea sa de sinceritate și 
responsabilitate faţă de datoria sa, de supunere față de însărcinarea dată de 
Dumnezeu şi de venerare a Lui sunt preţuite de El, şi El consideră aceste 
lucruri ca fiind foarte importante. Prin contrast cu acestea, Dumnezeu are 
cel mai mare dezgust faţă de oamenii care îşi abandonează îndatoririle sau 
le tratează ca pe o glumă și față de diferitele comportamente, acțiuni și 
manifestări ale trădări faţă de Dumnezeu, întrucât în mijlocul diferitelor 
contexte, al oamenilor, evenimentelor și lucrurilor rânduite de Dumnezeu, 
aceşti oameni joacă rolul de a împiedica, de a dăuna, de a întârzia, de a 
tulbura sau de a afecta progresul lucrării lui Dumnezeu. Şi, din acest motiv, 
cum Se simte şi cum reacţionează Dumnezeu față de dezertori și faţă de 
oamenii care ÎI trădează? Ce atitudine are Dumnezeu? (Îi urăşte.) Una doar 
de dezgust şi ură. Îi este milă? Nu — El nu ar putea niciodată să simtă milă. 
Unii oameni spun: „Nu este Dumnezeu iubire?” De ce Dumnezeu nu 
iubeşte astfel de oameni? Acești oameni nu sunt vrednici de iubire. Dacă tu 
îi iubeşti, atunci iubirea ta este nesăbuită şi doar pentru că tu îi iubeşti, asta 
nu înseamnă că o face şi Dumnezeu; se poate să-i prețuieşti, dar Dumnezeu, 
nu, căci în astfel de oameni nu există nimic care să merite preţuire. Şi, prin 
urmare, Dumnezeu abandonează cu hotărâre astfel de oameni şi nu le oferă 


a doua şansă. Este acest lucru raţional? Acest lucru nu numai că este 


rațional, ci este, mai presus de toate, un aspect al firii lui Dumnezeu şi 
reprezintă, totodată, adevărul. În procesul de răspândire a Evangheliei, unii 
oameni nu acceptă nicio parte din adevăr. Întotdeauna se poartă arbitrar şi 
nesăbuit, după voia lor. Ei sunt piedici şi obstacole pentru lucrarea de 
răspândire a Evangheliei. Joacă un rol negativ tulburând, perturbând şi 
stricând lucrarea de evanghelizare, împiedicând extinderea ei. Din această 
cauză, atitudinea lui Dumnezeu faţă de aceşti oameni este una de ură și 
dezgust. Ei trebuie eliminați. Așa se dezvăluie firea cea dreaptă a lui 
Dumnezeu. Unii oameni spun: „Nu e puţin excesiv să tratezi oamenii în 
felul acesta?” Nu e nimic excesiv în asta. Confruntat cu asemenea diavoli, 
Dumnezeu nu poate simţi decât ură şi dezgust. El nu Se preface. Firea Lui e 
dreaptă şi se vede limpede. Care sunt cele două aspecte esențiale ale firii 
drepte a lui Dumnezeu? (Milă din belşug și mânie profundă.) Care este aici 
importanţa acestui lucru? Cine îndură mânia profundă a lui Dumnezeu? Ea 
cade asupra celor care se împotrivesc lui Dumnezeu, resping adevărul și îl 
urmează pe Satana. Dumnezeu nu-i vrea pe cei care sunt hotărâți să-l 
urmeze pe Satana şi nici pe trădători sau dezertori. Unii spun: „Într-o clipă 
de slăbiciune, am ales să nu-mi fac datoria, dar de fapt nu am vrut să-L 
părăsesc pe Dumnezeu sau să mă întorc în lume şi în tabăra Satanei.” Fie că 
ai fost slab ori ai vrut să te întorci în lume, Dumnezeu s-ar putea să dea 
dovadă de milă şi toleranță când se ocupă de slăbiciunea ta, în funcție de 
situație. Dumnezeu este foarte milos. Oamenii trăiesc printre firile lor 
corupte şi, în unele cazuri, e inevitabil să simtă slabi, negativi sau leneși. 
Dumnezeu îi scrutează pe toţi şi îi va trata în funcție de situație. Dacă nu 
eşti un dezertor, nu te va trata ca pe un dezertor. Dacă eşti slab, cu siguranță 
te va trata pe baza slăbiciunii tale. Dacă pentru scurt timp dezvălui corupție, 
dacă pentru o clipă eşti slab sau dacă îți pierzi calea temporar, atunci 


Dumnezeu te va lumina, te va îndruma și te va sprijini. El te va trata ca pe 


un om cu o statură mică, cineva care nu înţelege adevărul, fiindcă problema 
aceasta nu este una care ţine de natura-esența ta. De ce nu tratează 
Dumnezeu astfel de oameni abandonându-i? Fiindcă ei nu vor să respingă 
adevărul sau pe El şi fiindcă nu vor să-l urmeze pe Satana. Ei doar arată o 
clipă de slăbiciune şi sunt incapabili să se ridice, așa că Dumnezeu le oferă 
o altă şansă. Atunci, cum ar trebui tratați aceşti oameni care experimentează 
o slăbiciune temporară şi nu îşi pot face îndatoririle, dar care se întorc mai 
târziu să le facă? Ar trebui să fie acceptaţi. Acest caz este diferit în natura sa 
de cel al dezertorilor, aşa că nu poţi aplica aceeași regulă sau adopta aceeaşi 
abordare pentru a-i trata. Unii nu suferă slăbiciuni; sunt de fapt dezertori. 
Dacă îi primeşti înapoi, vor dezerta din nou când vor întâmpina o situație 
similară. Un astfel de om nu este un dezertor temporar; un astfel de om va fi 
mereu un dezertor. De aceea Dumnezeu dă afară astfel de oameni şi nu-i 
mai primeşte niciodată înapoi. Asta nu e câtuşi de puţin excesiv. Întrucât ei 
nu mai sunt primiți înapoi niciodată, aceasta înseamnă că, pe oricine 
altcineva ar putea mântui Dumnezeu, pe acei oameni nu-i va mântui. Când 
vede că lipseşte o persoană din echipa beneficiarilor potențiali ai mântuirii, 
e posibil ca El să adauge pe altcineva. Însă genul acesta de om nu este dorit. 


Este îndepărtat pe vecie și nedorit. 


Există şi o altă categorie de oameni care, în timp ce răspândesc 
Evanghelia, deseori tulbură lucrarea de evanghelizare şi o strică, dar 
totodată ei au făcut o oarecare lucrare și i-au câștigat pe nişte oameni. Pot fi 
acestea considerate fapte bune din partea lor? Să lăsăm deoparte, 
deocamdată, întrebarea dacă au făcut sau nu fapte bune. Să spunem, mai 
întâi, că astfel de oameni, în timp ce răspândesc Evanghelia, deseori tulbură 
lucrarea de Evanghelizare şi o strică. De exemplu, dacă un om răspunde de 
lucrarea de evanghelizare şi mereu este în competiţie cu alții pentru statut și 


putere, sau intră frecvent în dispute cu alții, tulburând şi stricând lucrarea de 


evanghelizare, cum va privi Dumnezeu chestiunea aceasta? Va pune El în 
balanţă realizările şi greșelile acestui om sau îl va aborda în vreun alt fel? 
(Dumnezeu îi va da o notă proastă.) De ce îi va da Dumnezeu o notă 
proastă? Deşi le-a predicat unor oameni, a făcut o oarecare lucrare şi a 
obținut unele rezultate, el a continuat să facă fapte rele. Deşi nu comite erori 
majore, face adesea greşeli minore. Ce înseamnă să faci adesea greșeli 
minore? Înseamnă să nu practici adevărul, să lupţi pentru faimă, câștig şi 
statut, să vorbeşti fără niciun strop de pietate, să nu cauţi niciodată 
adevărurile-principii, să te porți deseori în mod arbitrar şi lipsit de 
autocontrol, să nu faci niciodată nicio schimbare şi să fii precum non- 
credincioşii — ceea ce are o influență păgubitoare asupra vieţii bisericii, 
asupra aleşilor lui Dumnezeu şi îi face pe unii credincioşi noi să se 
poticnească. Nu sunt acestea fapte rele? (Ba da, sunt.) Dacă oamenii au 
făcut astfel de fapte rele, chiar dacă au muncit din greu să-şi îndeplinească 
îndatoririle, şi-au îndeplinit ei cu adevărat responsabilitățile? Şi-au 
îndeplinit ei într-adevăr îndatoririle în mod adecvat? Cum îi priveşte 
Dumnezeu pe aceşti oameni? Deşi au făcut o oarecare lucrare, ei încă pot să 
facă rău în mod nesăbuit, deci îşi îndeplinesc îndatoririle? (Nu.) Atunci, 
oare de ce pot să facă rău cu asemenea nesăbuință? Pe de o parte, este din 
cauza firilor lor corupte. Pe de altă parte, oamenii aceştia adoptă 
mentalitatea norocului. Se gândesc: „Am făcut mult bine în răspândirea 
Evangheliei. În cutare sau cutare biserică, sute de oameni sunt acolo pentru 
că eu i-am determinat să accepte Evanghelia. Dacă oamenii aceștia pot fi 
mântuiți, asta va însemna mult merit pentru mine. Atunci, cum ar putea 
Dumnezeu să nu-Şi aducă aminte de mine? Când ţine cont de oamenii 
aceştia, nu mă poate osândi.” Nu se supraestimează ei? Au oare o inimă cu 
frică de Dumnezeu? Sunt ei oameni care se sacrifică pentru Dumnezeu cu o 


inimă sinceră? Asemenea lui Pavel, caută să câştige răsplătiri și cununi. In 


inimile lor nu e loc pentru Dumnezeu. Ei nu înţeleg firea lui Dumnezeu şi 
îndrăznesc să facă tranzacții cu El. Asta dovedeşte că nu dețin nimic din 
adevărul-realitate. Era un om care răspândea Evanghelia de câțiva ani şi 
avea o oarecare experienţă în asta. El a îndurat multe greutăți în timp ce a 
răspândit Evanghelia şi a fost chiar încarcerat și condamnat la mulţi ani de 
închisoare. După ce a ieşit, a continuat să răspândească Evanghelia şi a 
câştigat câteva sute de oameni, dintre care unii s-au dovedit a fi talente 
importante; unii au fost chiar aleşi ca lideri sau lucrători. Drept urmare, 
această persoană s-a crezut a fi demnă de mari distincţii şi s-a folosit de 
acest lucru drept capital cu care se lăuda oriunde se ducea, dându-se în 
spectacol şi mărturisind pentru sine: „Am fost la închisoare opt ani şi am 
rămas ferm în mărturia mea. l-am câştigat pe mulți oameni în timp ce am 
răspândit Evanghelia, dintre care unii sunt acum conducători sau lucrători. 
În casa lui Dumnezeu, merit recunoaștere, am adus o contribuţie.” 
Indiferent unde răspândea Evanghelia, se lăuda cu siguranţă conducătorilor 
sau lucrătorilor localnici. În plus, mai spunea: „Trebuie să ascultați ce spun 
eu; chiar şi conducătorii voştri cu vechime trebuie să fie politicoşi când îmi 
vorbesc. Voi da o lecţie oricui nu este politicos!” Această persoană este un 
agresor, nu-i aşa? Dacă o astfel de persoană nu ar fi răspândit Evanghelia și 
nu i-ar fi câștigat pe acei oameni, ar fi îndrăznit să fie atât de infatuată? 
Chiar ar fi făcut-o. Faptul că poate fi atât de infatuată demonstrează că asta 
este în natura ei. Este natura-esenţa ei. Ea devine atât de arogantă încât îi 
lipseşte orice rațiune. După ce au răspândit Evanghelia şi i-au câştigat pe 
câțiva oameni, natura lor arogantă sporeşte şi ei devin şi mai infatuați. 
Asemenea oameni se laudă cu capitalul lor oriunde se duc, încearcă să-și 
asume meritul oriunde merg şi chiar pun presiune pe conducători la diferite 
niveluri, încercând să fie pe picior de egalitate cu ei şi chiar gândindu-se că 


ei înşişi s-ar cuveni să fie conducători cu vechime. Pe baza a ceea ce 


manifestă o persoană care se comportă astfel, tuturor ar trebui să ne fie clar 
ce fel de natură are şi care ar putea fi finalul său. Când un demon se 
infiltrează în casa lui Dumnezeu, muncește puțin înainte să-şi arate 
adevărata față; nu ascultă, indiferent cine îl emondează şi insistă în lupta 
împotriva casei lui Dumnezeu. Care este natura acţiunilor sale? În ochii lui 
Dumnezeu, îşi caută moartea cu lumânarea şi nu se va odihni până nu se va 
sinucide. Acesta este singurul mod adecvat de a descrie lucrurile. Expresia 
„a-şi căuta moartea cu lumânarea” are un înţeles practic. Care e acest înțeles 
practic? Este un lucru bun când oamenii sunt capabili să-şi îndeplinească 
îndatoririle. Unii oameni se nasc cu anumite daruri, ceea ce este o 
binecuvântare, dar dacă nu urmează calea cea bună, vor da de necaz. De 
pildă, unii pot vorbi elocvent. Ştiu cum să discute cu oameni diferiţi şi pot 
conversa uşor cu oricine. Asta poate fi privită şi ca un fel de abilitate 
înnăscută. În loc de a spune mai întâi dacă este un lucru bun sau unul rău, 
esenţial este să te uiţi la natura persoanei şi să vezi dacă merge pe calea cea 
bună ori pe o cale rea. În perioada lucrării lui Dumnezeu de răspândire a 
Evangheliei, ţi-ai dedicat talentele, ai sacrificat multe gânduri şi ai câștigat 
mulți oameni. Acesta nu e un lucru rău în sine. Ai contribuit cu eforturile 
tale la lucrarea de evanghelizare, ceea ce e demn de aducerea aminte a lui 
Dumnezeu. Dacă faci bine această datorie, fără surle şi trâmbiţe, frații şi 
surorile te vor respecta atunci când îți vor vedea lucrarea, iar cei care nu 
înțeleg ceva te vor consulta și îți vor cere sfatul în legătură cu lucrul 
respectiv. Dacă ai umanitate şi urmăreşti adevărul, oamenii te vor plăcea şi 
Dumnezeu te va binecuvânta. Numai că se poate întâmpla să n-o iei pe 
calea cea bună. E posibil să consideri acest mic dar de la Dumnezeu drept 
un capital şi să mergi până-ntr-acolo încât să te lauzi peste tot cu faptul că ai 
fost la închisoare. De fapt, să fii la închisoare nu e mare lucru. În ţara 


marelui balaur roșu, mulți oameni au fost arestați şi închişi pentru că au 


răspândit Evanghelia ori au făcut lucrare bisericească. Acest lucru nu ar 
trebui considerat un capital, ci un tip de suferinţă ce este corect a fi îndurată 
de oameni. Dacă oamenii au o mărturie de adus după suferința lor, ei pot 
aduce mărturie despre faptele lui Dumnezeu, pot aduce mărturie despre cum 
s-au bazat pe Dumnezeu pentru a-l învinge pe Satana în timpul persecutării 
lor, ce fel de suferinţă au îndurat şi ce au câștigat din ea. Aceasta e calea 
corectă. Totuşi, ei dinadins n-o iau pe calea aceasta corectă, ci umblă 
lăudându-se peste tot: „Am fost în închisoare atât de mulţi ani şi am suferit 
atât de mult, deci iată cum ar trebui să mă tratați. Dacă nu mă trataţi astfel, 
sunteți orbi, ignoranţi și fără inimă.” Nu-i aşa că nu o iau pe calea corectă? 
Iniţial, faptul că au fost întemnițați şi au suferit fără a trăda şi au rămas 
fermi în mărturia lor după condamnare a fost un lucru bun. A fost un lucru 
vrednic de aducerea aminte a lui Dumnezeu. Totuși, ei dinadins nu au făcut 
cum s-ar fi cuvenit. Oriunde mergeau se lăudau cu realizările lor ca să 
câştige respectul şi compasiunea oamenilor. Au mers chiar până într-acolo 
încât să ceară lucruri materiale. Adică au căutat o răsplată pentru realizările 
lor. Care e semnificația implicită a faptului de a căuta răsplătiri de la 
oameni în felul acesta? Pot cere să fie răsplătiți de oameni, aşadar pot oare 
să ceară răsplătiri de la Dumnezeu? Se duc la oameni și cer răsplătiri 
îndestulătoare, cer statut, faimă, câștig, prestigiu și bucurii trupești — iar 
apoi se duc şi cer răsplătiri de la Dumnezeu. Nu aşa făcea şi Pavel? Mai 
mult, i-au câștigat pe mulţi oameni îndeplinind datoria aceasta. În ceea ce-L 
priveşte pe Dumnezeu, dacă ei pot continua să-şi îndeplinească îndatoririle 
pe temelia înţelegerii adevărului și continuă să-și îndeplinească bine 
responsabilitatea aceasta, Dumnezeu va continua să le încredințeze 
răspândirea Evangheliei. Însă ei aleg să nu facă asta, ci consideră că au 
merite şi calificări suficiente pe care le pot vesti tuturor. Ca urmare, nu fac 


lucrare deloc, ci încep să ceară să fie răsplătiți. Peste tot unde merg se 


laudă, îşi etalează capitalul, compară merite și se dau mari cu sutele sau 
miile de oameni pe care i-au determinat să accepte Evanghelia. În toate 
acestea, ei nu-L slăvesc pe Dumnezeu și nu mărturisesc niciodată despre 
atotputernicia şi înţelepciunea Lui. Nu înseamnă asta să-ți cauţi moartea cu 
lumânarea? Ei cred în Dumnezeu, dar nu merg pe calea cea dreaptă. Atunci, 
care este atitudinea lor faţă de ascultarea de predici şi părtăşie? Se gândesc: 
„Nu am nevoie să ascult. Eu am fost la închisoare, nu am devenit un Iuda, 
am o mărturie de adus. În plus, am câștigat mai mulţi oameni decât oricare 
altul, am plătit prețul cel mai mare. Am îndurat toate greutățile, m-am 
ascuns prin tufişuri și am dormit în peşteri. Nu există suferință pe care să n- 
o pot îndura, nu există loc unde nu am fost. Care dintre voi se poate măsura 
cu mine? Așa că nu am nevoie să înțeleg complet predicile pe care le ascult. 
Ascultarea de predici nu e oare doar pentru practică? Eu am făcut-o pe toată 
deja, am trăit-o. Nu e nimic prea impresionant nici chiar în întruparea lui 
Dumnezeu.” Ce fel de persoană rostește cuvinte asemănătoare cu acestea? 
(Pavel.) Acesta-i Pavel readus la viață. Ei mai spun: „Voi nu sunteţi atât de 
pricepuţi ca mine. Dacă aţi fi, nu ar trebui să ascultați așa de multe predici 
şi nu ar trebui să scrieți, să copiaţi și să memoraţi zi de zi, cu atenţie, 
cuvintele lui Dumnezeu. Uitaţi-vă la mine! I-am câştigat pe atâţia oameni 
predicând Evanghelia! Când am studiat eu vreodată cum faceţi voi? Eu nu 
am nevoie de asta. De îndată ce Duhul Sfânt Își face lucrarea, am totul.” Nu 
e asta o mare stupiditate? Aroganţa lor nu cunoaște limite. Drept ce iau ei 
acceptarea lucrării lui Dumnezeu şi urmărirea mântuirii? Le iau drept joacă 
de copii. Ei cred că au manifestat un pic de purtare bună şi au făcut un pic 
de lucrare, că şi-au terminat alergarea și şi-au luptat lupta, aşa că singurul 
lucru care a mai rămas de făcut e să-și capete cununa. Pentru ei, un 
Dumnezeu care nu dă cununi nu este deloc Dumnezeu. Aici, ei au aceeaşi 


viziune ca oamenii religioşi. Mai spun, de asemenea: „Acum am suferit tot 


ce e de suferit și am plătit tot preţul. Am suferit aproape cât a suferit 
Dumnezeu. Ar trebui să pot primi răsplata lui Dumnezeu.” Nu sunt oamenii 
aceştia precum Pavel? Mereu ierarhizează lumea după calificări şi vechime. 
Mai să spună că pentru ei a trăi este Hristos. Dacă vor într-adevăr să fie 
Hristos, vor da de necaz. Asta înseamnă un al doilea Pavel. Cineva care 
merge pe calea aceasta mai are loc de întoarcere? Absolut deloc. Această 


cale e fundătura antihriştilor. 


Oare de ce merg pe calea antihriştilor unii oameni care cred în 
Dumnezeu de mulți ani? Lucrul acesta e determinat de natura-esenţă a unei 
persoane. Toţi oamenii răi, toți oamenii fără conştiinţă şi rațiune sunt 
oameni care nu iubesc adevărul. De aceea ei aleg în mod firesc să meargă 
pe calea antihriștilor după ce ajung să creadă în Dumnezeu. Fiecare crede în 
Dumnezeu, citeşte cuvintele Sale şi ascultă predici. Așadar, de ce unii 
oameni aleg să ia calea urmăririi adevărului? De ce alți oameni aleg să ia 
calea urmăririi faimei, câştigului, statutului şi binecuvântărilor? Mediile lor 
obiective sunt similare, însă calitatea umanității lor şi a preferințelor 
personale sunt diferite, aşa că ei aleg căi diferite. Oile lui Dumnezeu aud 
glasul Lui. Dumnezeu a rostit atât de multe cuvinte în zilele de pe urmă şi 
cuvintele Lui sunt exprimate de aproape 30 de ani, dar aceşti oameni nu le 
înţeleg. Atunci, sunt ei oile lui Dumnezeu? (Nu.) Dacă nu sunt dintre oile 
lui Dumnezeu, nu merită să fie numiţi fiinţe umane. Asupra căror lucruri se 
concentrează acei oameni care nu iubesc adevărul şi nu îl urmăresc? Ce 
anume urmăresc ei? Ar trebui să fie uşor de văzut că dorinţa lor de-a urmări 
statut şi binecuvântări e deosebit de puternică şi că nu vor să asculte 
adevărul indiferent cum ai părtăşie despre el. Nu doar că nu pot să accepte 
adevărul, ci îşi continuă cu încăpățânare urmărirea faimei, a câștigului și 
statutului. Nu doar că le lipseşte total cunoaşterea de sine, însă mereu 


compară merite şi se laudă pretutindeni cu capitalul lor. Care este natura 


unor asemenea purtări şi practici? (Înseamnă să-ţi cauţi moartea cu 
lumânarea.) Corect. În felul acesta şi-a căutat Pavel moartea cu lumânarea. 
După ce ascultă predici atâţia ani, oamenii încă sunt capabili să fie ca Pavel 
fără să se căiască. Le lipseşte orice înțelegere a adevărului și nu acceptă 
adevărul deloc. Nu înseamnă asta să-ţi cauţi moartea cu lumânarea? La 
început, atunci când nu înţeleg adevărul, oamenii manifestă unele purtări şi 
practici care provin din voia omenească şi sunt denaturate, ori pot afișa 
unele intenţii și dorinţe personale sau tranzacționale. Dumnezeu nu Se uită 
la asta, fiindcă ei nu înţeleg adevărul. Cât timp cuvintele Sale încă nu-i 
fuseseră lămurite atât de mult omului, Dumnezeu i-a îngăduit acestuia să-și 
aibă corupţia sa, denaturarea, slăbiciunea și tranzacționismul său. Acum, 
Dumnezeu a vorbit mult şi într-o măsură suficientă, şi totuşi tu mai stărui să 
crezi că lucrurile de care te ţii şi purtările pe care le practici sunt corecte. 
Negi aceste cuvinte ale lui Dumnezeu, sau chiar le dispreţuieşti şi le 
nesocoteşti, uitându-te fără să vezi şi ascultând fără să auzi. Care e 
atitudinea lui Dumnezeu față de astfel de oameni? Cum priveşte El astfel de 
lucruri? Dumnezeu va spune că nu iubeşti adevărul, că nu iubeşti lucrurile 
pozitive şi că eşti un neîncrezător. Astfel de oameni nu cred că există 
adevăr, că tot ce a spus Dumnezeu este adevărul şi calea omului spre 
mântuire. Nu acceptă realitatea aceasta. Deşi asemenea oameni nu neagă 
aceste cuvinte ale lui Dumnezeu, ei nici nu le acceptă. Din purtarea lor şi 
din ceea ce dezvăluie, se poate vedea că nu sunt pe calea urmăririi 
adevărului. Pe ce cale umblă ei? Prin faptul că se bazează pe capitalul şi 
realizările lor personale pentru a căuta răsplătiri de la Dumnezeu, ei umblă 
pe calea lui Pavel. Indiferent cum e analizat Pavel în detaliu, nu vor să 
identifice aceleaşi lucruri la ei înșiși. Indiferent cum e analizat Pavel în 
detaliu, ei nu vor să se schimbe, să se căiască ori să ajungă să se cunoască 


pe ei înşişi. Incă mai cred că tot ce fac este corect şi în acord cu adevărul. 


Indiferent cât de multe cuvinte exprimă Dumnezeu, indiferent de modul în 
care îi analizează în detaliu şi îi condamnă pe astfel de oameni, ei nu vor 
reflecta niciodată la ei înşişi. Părerile lor despre credința în Dumnezeu, 
intenţia lor de a câștiga binecuvântări şi obiceiul lor de a face tranzacții cu 
Dumnezeu rămân, neabătute şi neschimbate. Care e cauza acestui lucru? Ei 
nu pot înţelege şi nu ascultă glasul lui Dumnezeu. Orice spune El, pentru ei 
are puțină importanţă: „Spune ce vrei Tu, dar lasă-mă să merg pe drumul 
meu. Tu eşti Tu, eu sunt eu. Indiferent ce faci sau indiferent care Îţi este 
intenția, ce contează pentru mine? Nu are nicio legătură cu viaţa sau 
moartea mea.” Ce fel de oameni sunt aceştia? (Neîncrezători.) În cine cred 
ei? Cred în ei înşişi. Nu sunt detestabili astfel de oameni? (Sunt detestabili.) 
Sunt detestabili şi ar trebui să piară. Ei nu sunt cei care vor fi mântuiţi de 
Dumnezeu. În consecinţă, dacă printre cei ce răspândesc Evanghelia există 
mulți oameni care mereu se culcă pe lauri, îşi etalează vechimea și-l cer lui 
Dumnezeu răsplătiri pentru merite din trecut, ei vor da de necaz. Din cauza 
comportamentului lor, finalul lor va fi stabilit ca fiind o căutare a morții cu 
lumânarea. Așadar, când întâlneşti o asemenea persoană, este oare potrivit 
să o avertizezi să nu-şi caute moartea cu lumânarea? Dacă mai poate să 
răspândească Evanghelia, nu-i spune lucrul acesta. Poţi să-i aduci aminte, s- 
o avertizezi şi s-o îndrumi prin aluzii indirecte, ca s-o ajuţi cât mai mult 
posibil. Dar dacă esenţa și firea ei sunt într-adevăr identice cu ale lui Pavel, 
cum ar trebui să o tratezi? Știind că își caută moartea cu lumânarea, dar 
nespunându-i adevărul, încurajând-o, totuşi, şi permițându-i să continue să 
presteze un serviciu: asta se numeşte să-l umilești pe Satana. E potrivit să 
faci asta? (E potrivit.) Este înţelepciunea lui Dumnezeu de a profita de 
serviciul Satanei. Dacă îți tratezi fraţii și surorile în felul acesta este o faptă 
rea şi Dumnezeu o detestă. Dacă profiți de serviciul Satanei, asta se 


numește să-l umileşti pe Satana. Asta se numeşte înțelepciune. Marele 


balaur roşu, Satana şi diavolii le slujesc aleşilor lui Dumnezeu. Este aceasta 
lucrarea lui Dumnezeu? (Da, este.) Cum ar trebui să privim asta? Asta e 
înţelepciunea lui Dumnezeu. Lucrul acesta nu poate fi condamnat. Acesta e 
adevărul. Trebuie să-l foloseşti pe Satana, lucrul acesta, în avantajul tău. 
Dacă nu-l foloseşti în scopul serviciului, o parte din lucrare nu va fi bine 
făcută şi nu va fi uşor să obţii rezultate. Oamenii care merg pe calea 
urmăririi adevărului şi a mântuirii au şi ei un stagiu de muncă, dar acesta nu 
e permanent. Dumnezeu nu foloseşte înțelepciunea pentru a te determina să 
muncești, ci, mai curând, trebuie să treci prin stadiul acesta. Din cauză că 
nu înţelegi adevărul, faci multe lucruri fără principii, ci după voia ta. Din 
punctul de vedere al esenței tale, nu eşti dispus să muncești, dar din punctul 
de vedere al realității obiective, tu munceşti. Numai atunci când oamenii 
muncesc bine și, treptat, înţeleg intențiile lui Dumnezeu şi adevărul, ei pot 
trece, pas cu pas, la urmărirea adevărului, își îndeplinesc îndatoririle, se 
supun lui Dumnezeu şi sunt în acord cu intenţiile Sale cu adevărat și, pas cu 
pas, intră pe calea mântuirii. Totuşi, munca aceasta e un lucru total diferit de 
faptul de a profita de serviciul Satanei. Este de o altă natură. Dumnezeu 
doar profită de serviciul Satanei; El nu-l mântuieşte pe Satana. Muncitorii 
care cred în Dumnezeu cu o inimă sinceră şi pot urma adevărul sunt 
beneficiarii mântuirii lui Dumnezeu. În cazul unor muncitori, serviciile lor 
sunt folosite atunci când sunt utile, însă dacă ei perturbă sau tulbură 
lucrarea bisericii, trebuie avertizaţi cu severitate. Dacă nu se căiesc, vor fi 
dați afară şi excluși. Așa trebuie tratați. Dacă pot munci normal, cinstit şi nu 
tulbură lucrarea, atunci lăsaţi-i să continue să muncească. Poate într-o zi vor 
înţelege adevărul și vor putea fi mântuiţi. Acesta-i un lucru bun, așa că de 
ce să nu-l faci cu bucurie? Nu poţi condamna pe cineva înainte de vreme. 
Din ce motiv sunt condamnaţi unii oameni? Sunt condamnaţi fiindcă 


tulburările pe care le provoacă sunt prea grave. Indiferent cât de mult ai 


părtăşie despre adevăr cu ei, nu vor fi în stare să-l accepte şi își vor 
îndeplini prost îndatoririle. Naturile-esenţe le sunt exact ca a lui Pavel. 
Refuză cu încăpățânare să se căiască. Fără-ndoială, ei îşi caută moartea cu 
lumânarea. Există în mod sigur în biserică astfel de oameni. Ei există în 
mod sigur printre cei care răspândesc Evanghelia. Ce credeți, este un lucru 
bun să le spui adevărul real unor astfel de oameni? Vă e teamă că astfel de 
oameni vor şti adevărul real? (Nu ne e teamă.) Dacă asemenea oameni pot 
să se recunoască în lucrurile acestea și să se căiască, este un lucru bun. 
Trebuie să le daţi oamenilor o şansă. Nu-i consideraţi pierduţi! Însă dacă ei 
ştiu adevărul real, dar nu-şi schimbă obiceiurile şi continuă să provoace 
tulburări, atunci asta chiar e căutarea morţii cu lumânarea. Când oamenii nu 
se află pe calea cea dreaptă, nu li se oferă bunăvoință deloc. Oamenii ca 


aceștia ar trebui să fie îndepărtați şi eliminaţi. 


În esenţă, acestea sunt principiile referitoare la practica răspândirii 
Evangheliei. Când răspândesc Evanghelia, oamenii trebuie să-şi 
îndeplinească responsabilitatea şi să-i trateze cu seriozitate pe toți 
potenţialii destinatari ai Evangheliei. Dumnezeu mântuiește omul în cea 
mai mare măsură posibilă, iar oamenii trebuie să fie atenţi la intențiile Sale, 
nu trebuie să rateze cu nepăsare pe nimeni care caută şi investighează 
adevărata cale. În plus, când răspândești Evanghelia, trebuie să pricepi 
principiile. Pentru fiecare persoană care investighează calea adevărată, 
trebuie să observi, să înţelegi şi să pricepi lucruri precum fondul lor 
religios, dacă este bun sau slab calibrul lor și calitatea umanităţii lor. Dacă 
găseşti o persoană care este însetată de adevăr, care poate pricepe cuvintele 
lui Dumnezeu şi care poate accepta adevărul, atunci acea persoană a fost 
predestinată de Dumnezeu. Ar trebui să încerci cu toată puterea să ai 
părtăşie despre adevăr cu aceasta şi s-o câştigi. Însă dacă are o umanitate 


slabă și un caracter îngrozitor, iar setea sa este o prefăcătorie, iar ea 


continuă să se certe şi să se agaţe de noţiunile ei, ar trebui să o lași deoparte 
şi să renunți la ea. Unii oameni care investighează adevărata cale au 
capacitate de înţelegere şi sunt de un calibru foarte bun, dar sunt aroganti şi 
neprihăniți de sine. Respectă cu stricteţe noțiunile religioase, aşa că ar 
trebui să ai părtăşie cu ei despre adevăr cu dragoste și răbdare pentru a-i 
ajuta la rezolvarea acestui lucru. Ar trebui să renunți doar dacă ei nu 
acceptă adevărul, indiferent de felul în care ai părtăşie cu ei — atunci, tu vei 
fi făcut tot ce poţi. Pe scurt, nu renunţa cu ușurință la nimeni care poate să 
recunoască și să accepte adevărul. Atât timp cât ei sunt dispuşi să 
investigheze calea adevărată şi sunt capabili să caute adevărul, ar trebui să 
faci tot ce poți pentru a le citi mai multe din cuvintele lui Dumnezeu şi 
pentru a avea mai multă părtăşie cu ei despre adevăr, pentru a fi mărturie 
despre lucrarea lui Dumnezeu și pentru a le înlătura noțiunile şi întrebările, 
ca să-i poți câştiga şi aduce înaintea lui Dumnezeu. Acest lucru este în 
conformitate cu principiile răspândirii Evangheliei. Prin urmare, cum pot fi 
câştigaţi? Dacă, în procesul de interacționare cu ei, te asiguri că această 
persoană este de calibru bun și are o umanitate bună, trebuie să faci tot ce îți 
stă în putinţă pentru a-ţi îndeplini responsabilitatea; trebuie să plătești un 
anumit preţ și să foloseşti anumite căi şi mijloace și nu contează ce 
modalități şi mijloace foloseşti atât timp cât le foloseşti pentru a o câştiga 
pe acea persoană. Pe scurt, pentru a-i câştiga, trebuie să-ți îndeplineşti 
responsabilitatea şi să foloseşti iubirea şi să faci tot ce stă în puterea ta. 
Trebuie să ai părtăşie despre toate adevărurile pe care le înţelegi și să faci 
toate lucrurile pe care ar trebui să le faci. Chiar dacă această persoană nu 
este câştigată, vei rămâne cu o conștiință curată. Vei fi făcut tot ceea ce poţi. 
Dacă nu ai părtăşie în mod clar despre adevăr, iar persoana continuă să se 
agaţe de noțiunile ei şi dacă îţi pierzi răbdarea și renunți la ea din proprie 


inițiativă, asta înseamnă că eşti neglijent în datoria ta, iar pentru tine, 


aceasta va fi o fărădelege şi o pată. Unii oameni spun: „A avea această pată 
înseamnă că am fost condamnat de Dumnezeu?” Astfel de chestiuni depind 
de măsura în care oamenii fac aceste lucruri în mod intenționat şi în mod 
obişnuit. Dumnezeu nu condamnă oamenii pentru fărădelegi ocazionale; 
trebuie doar să se pocăiască. Dar când fac rău cu bună ştiinţă şi refuză să se 
pocăiască, ei sunt condamnaţi de Dumnezeu. Cum ar putea Dumnezeu să 
nu-i condamne când ei sunt perfect conștienți de adevărata cale şi totuşi 
păcătuiesc în mod intenționat? Privit conform adevărurilor-principii, acest 
lucru înseamnă a fi iresponsabil și superficial și, cel puţin, aceşti oameni nu 
şi-au îndeplinit responsabilitatea; acesta este modul în care Dumnezeu 
judecă greșelile lor. Dacă refuză să se pocăiască, vor fi condamnaţi. ȘI, prin 
urmare, pentru a reduce sau a evita astfel de greşeli, oamenii ar trebui să 
facă tot ce le stă în putinţă pentru a-şi îndeplini responsabilitățile, încercând 
în mod activ să abordeze toate întrebările pe care le au oamenii care 
investighează adevărata cale și, în niciun caz, să nu amâne sau să întârzie 
întrebările cruciale. Dacă o persoană care investighează adevărata cale pune 
în mod repetat aceeaşi întrebare, cum ar trebui să răspunzi? Nu ar trebui să 
te deranjeze să-ți faci timp şi să te deranjezi răspunzându-i şi ar trebui să 
găseşti un mod de avea părtăşie clară despre întrebare până când înţelege și 
nu mai pune acea întrebare. Atunci îți vei fi îndeplinit responsabilitatea, iar 
inima ta va fi nevinovată. Mai important, vei fi fără vină faţă de Dumnezeu 
în această chestiune, fiindcă această datorie, această responsabilitate ţi-a 
fost încredinţată de Dumnezeu. Când tot ceea ce faci este făcut înaintea lui 
Dumnezeu, în faţa lui Dumnezeu, când totul este susținut de cuvântul lui 
Dumnezeu şi făcut conform adevărurilor-principii, atunci felul în care 
practici va fi în complet acord cu adevărul şi cu cerinţele lui Dumnezeu. În 
acest fel, tot ceea ce faci şi spui va fi benefic oamenilor, iar ei le vor aproba 


şi le vor accepta cu uşurinţă. In cazul în care cuvintele pe care le rosteşti 


sunt luminătoare, practice şi clare, atunci vei putea să eviți disputele şi 
confruntările, vei putea să le permiți oamenilor să înțeleagă adevărul şi îi 
vei putea edifica. În cazul în care cuvintele pe care le rosteşti sunt încurcate 
şi ambigue, iar părtăşia ta despre adevăr este opacă, nu este luminătoare şi 
nici practică, nu vei fi capabil să rezolvi noțiunile şi problemele oamenilor 
şi ei vor fi pasibili să se lege de greșelile tale, să te judece și să te 
condamne. Aceste probleme îți vor fi şi mai puţin ușor de rezolvat; s-ar 
putea să trebuiască să ai părtăşie despre mai multe alte pasaje din cuvintele 
lui Dumnezeu înainte ca oamenii să înțeleagă adevărul şi să-l accepte. Prin 
urmare, o persoană trebuie să fie înțeleaptă în vorbire atunci când 
răspândește Evanghelia şi trebuie să aibă părtășie transparentă cu privire la 
adevăr, într-o manieră care să înlăture noțiunile şi închipuirile oamenilor, 
câştigându-le admiraţia şi convingându-i sincer. Este uşor să obţii rezultate 
făcând acest lucru; asta le permite oamenilor să accepte cu uşurinţă lucrarea 


lui Dumnezeu, ceea ce este benefic pentru expansiunea Evanghelici. 


Referitor la principiile de urmat în practicarea răspândirii Evangheliei, 
pe de altă parte, cei care răspândesc Evanghelia trebuie să fie demni și 
integri în purtare, să vorbească şi să se comporte precum sfinții, să aibă 
reținerea cuvenită în tot ceea ce fac în procesul de răspândire a Evangheliei 
şi să se poarte disciplinat. Unor potențiali destinatari ai Evangheliei nu le 
place să fie deranjați de străini. Deci, cum ar trebui să le predici? Unii 
oameni predică Evanghelia sunând la telefon de trei ori pe zi, alergând la 
casele oamenilor după ce aceştia vin acasă de la muncă și citindu-le 
cuvintele lui Dumnezeu potențialilor destinatari, de îndată ce-i văd, 
indiferent cât de ocupați sunt aceşti destinatari. Oamenii aceştia nu aleg 
niciodată momentele potrivite, aşa că pot deveni supărători. Unii sunt atât 
de stupizi, încât chiar le vorbesc în modul următor celor care investighează 


adevărata cale: „Lumea asta e foarte rea, deci lasă baltă ce faci, nu te duce 


la muncă! Știi în ce epocă suntem? Marele dezastru e iminent. Trebuie să 
crezi în Dumnezeu urgent!” E potrivit să răspândești Evanghelia în modul 
acesta? Ce consecinţe va atrage asta? Ei sunt non-credincioşi care nu au 
acceptat încă lucrarea lui Dumnezeu. E nevoie să le vorbeşti astfel? În plus, 
nu vă amestecați în viaţa privată sau în părerile personale ale potențialilor 
destinatari ai Evangheliei. De exemplu, unii oameni le spun următoarele 
celor pe care încearcă să-i câştige: „Uite, tu mai crezi în Dumnezeu? Noi, 
credincioşii, nu purtăm hainele astea de non-credincioşi.” „Oamenii care 
cred în Dumnezeu nu mănâncă genul acesta de mâncare, trebuie să mănânci 
cutare şi cutare.” Nu înseamnă asta să-ți bagi nasul în treburile altora? Asta 
se numește nesăbuinţă. Dacă vorbele și acţiunile tale de la un moment dat 
nu sunt adecvate, ele pot face ca preţul pe care l-ai plătit răspândind 
Evanghelia să se irosească. De aceea, trebuie să acţionezi cu prudenţă la 
fiecare pas, să te abţii, să-ți reglezi purtarea şi să te comporti disciplinat. Ce 
numim disciplină? Să faci lucrurile conform regulilor, să te gândeşti ce fel 
de cuvinte ar fi potrivite pentru datoria pe care o îndeplinești şi ce gen de 
cuvinte ar fi dornici să audă destinatari Evangheliei. Nu face şi nu spune 
lucruri pe care le vor detesta sau care îi vor enerva, nu pune întrebări 
invazive şi nu te amesteca niciodată în treburile lor personale. Să zicem că 
cineva are doi fii, iar tu îi spui: „E bine să ai doi fii, dar nu ar fi mai bine să 
al ŞI o fiică?” Ce te interesează asta pe tine? Când nişte potenţiali destinatari 
ai Evangheliei ştiu engleză, tu spui: „Engleza ta e într-adevăr excelentă! Ar 
fi grozav dacă ai ajunge să crezi în Dumnezeu şi să-ți îndeplinești datoria în 
casa Lui. Casa lui Dumnezeu duce lipsă de oameni ca tine.” E potrivit să 
vorbeşti așa? Nu există doi oameni identici. După ce ajung să creadă, aceşti 
oameni pot fi mai activi şi mai entuziaşti decât tine, dar încă nu cred şi nu 
acceptă, deci nu forța lucrurile înainte de momentul adecvat şi nu te 


amesteca niciodată în vieţile altora. Înţelegi? 


Există încă o situaţie care poate apărea. În procesul de răspândire a 
Evangheliei, unii oameni acceptă lucrarea din zilele de pe urmă a lui 
Dumnezeu şi înțeleg unele adevăruri. După aceea, ei se consideră a fi mult 
deasupra oamenilor simpli, obişnuiţi. Îi dispreţuiesc pe toţi non-credincioşii 
şi chiar dispreţuiesc şi desconsideră orice om întâlnit care investighează 
adevărata cale. Se gândesc: „Voi, dacă nu acceptaţi lucrarea din zilele de pe 
urmă a lui Dumnezeu, sunteți orbi, nesăbuiți și ignoranţi, buni doar să 
muriți şi fără absolut nicio valoare. Astăzi este datoria mea să vă predic 
Evanghelia, dar altfel v-aş ignora!” Ce fel de atitudine e asta? Nu ai făcut 
nimic mai mult decât să accepţi lucrarea din zilele de pe urmă a lui 
Dumnezeu. Nu te afli mai sus decât nicio altă persoană. Chiar rege de-ai fi, 
oare nu tot ai fi doar cineva din coruptul neam omenesc? În ce fel eşti mai 
grozav decât alții? Nu disprețui oamenii care investighează adevărata cale! 
Chiar dacă le predici Evanghelia, nu ești mai grozav sau mai bun decât ei. 
Nu uita că, întocmai ca ei, ești o fiinţă umană coruptă. Chestiunea asta 
trebuie să-ți fie clară în inimă. Nu-i privi mereu pe alții de parcă ai face 
vreun mare serviciu lumii ori ai călăuzi spre izbăvirea lor toate făpturile 
conştiente. Întotdeauna gândești: „Voi, cei care nu aţi acceptat Evanghelia, 
sunteţi de plâns. În fiecare zi ard de neliniște pentru voi.” Care e focul 
acesta de care arzi? Încă nu ţi-ai rezolvat propriile probleme, însă arzi de 
nelinişte pentru treburile altora. Nu e ipocrit? Nu-i înşeli pe alţii? Nu te 
ascunde în spatele unei măști de virtute! De fapt, nu eşti absolut nimic. 
Chiar dacă ai acceptat noua lucrare a lui Dumnezeu de 20 sau 30 de ani, tot 
un nimeni eşti. Chiar dacă trăieşti cu Dumnezeu zi de zi şi Îi vorbeşti faţă 
către faţă, tot o persoană obişnuită ești. Esenţa ta rămâne neschimbată. Să 
răspândeşti altora Evanghelia înseamnă să-ţi îndeplinești datoria. Aceasta e 
obligația ta, responsabilitatea ta. Ar trebui să înţelegi că tu rămâi tu, 


indiferent cât de mulți oameni câştigi. Nu ai devenit altă persoană, eşti tot o 


ființă umană coruptă. Deși i-ai câștigat pe mulți, nu ar trebui să fu mândru 
şi cu atât mai puţin arogant. Nu-ţi flutura realizările cu lăudăroşenie, 
spunând: „Răspândesc Evanghelia de mulți ani și am adunat foarte multă 
experienţă şi numeroase lecţii. Oricui îi predic, îmi dau seama dintr-o 
privire dacă sunt oameni buni sau răi şi ştiu când să predic şi când nu. 
Atunci când se cuvine să răspândesc Evanghelia, eu ştiu dacă va fi uşor sau 
posibil. Întotdeauna pot găsi o cale să le aduc Evanghelia celor cărora e 
posibil să le-o răspândești.” Deşi ai experienţă în răspândirea Evangheliei, 
pătrunderea ta în viaţă este foarte superficială încă. Deşi ai o oarecare 
experienţă de viaţă şi te-ai schimbat întrucâtva, uneori te lauzi ca să te dai 
mare. Nu e asta o problemă? Oamenii care au talente sunt cei mai înclinați 
la discuţii infatuate și deșarte. Mereu se consideră mai buni decât alţii, 
mereu le place să le facă morală potenţialilor destinatari ai Evangheliei şi 
mereu vor ca lumea să-i admire şi să-i venereze. Nu e asta o problemă a 
firii? Poate cineva să fie martor pentru Dumnezeu după ce şi-a schimbat 
numai comportamentul, și nu firea? Dacă nu poți să oferi mărturie despre 
schimbarea firii, dacă poţi doar să vorbeşti despre adevărul Evangheliei și 
să mărturiseşti pentru Dumnezeu, eşti oare potrivit să te folosească 
Dumnezeu? După ce acceptă adevărata cale, oamenii trebuie să înţeleagă 
adevărul pătrunderii în viață şi adevărul practicării. Dacă nu ai experiență 
reală şi nu ştii cum să vorbeşti despre mărturia ta bazată pe experiență, nu 
sunt acestea niște lipsuri? Dacă întotdeauna te axezi pe discutarea despre 
doctrine, pentru ca oamenii să te admire şi să aibă o părere foarte bună 
despre tine, dacă întotdeauna vrei să fii într-o poziție înaltă, înseamnă asta 
să mărturiseşti pentru Dumnezeu? Categoric nu. Asta înseamnă să 
mărturiseşti pentru tine însuţi. Asta înseamnă să ai o fire coruptă. Dacă nu 
treci prin judecată şi mustrare, cum poți să obţii o schimbare în firea ta? 


Unii dintre cei care răspândesc Evanghelia vorbesc despre mărturii bazate 


pe experienţă, iar ascultătorii lor beneficiază mult de pe urma acestui lucru, 
sunt emoționaţi şi-i admiră din adâncul sufletului pe acești vorbitori. Şi 
totuşi, acești răspânditori ai Evangheliei au încă inimi cu frică de 
Dumnezeu. Ei nu dispreţuiesc niciun potențial destinatar al Evangheliei. 
Sunt capabili să discute din suflet cu oamenii, să se înțeleagă bine cu ei, să- 
şi facă prieteni în mod firesc şi au, într-adevăr, o oarecare rațiune a 
umanităţii normale. Cum reușesc lucrul acesta? Asta dovedeşte că au 
câştigat ceva prin credința lor în Dumnezeu. Cel puțin, înțeleg unele 
adevăruri, se cunosc întrucâtva pe ei înşişi, iar viețile-firi li s-au schimbat 
într-o oarecare măsură, astfel încât nu mai devin aroganţi. Atunci când văd 
oameni care nu au acceptat Evanghelia, ei gândesc: „La fel am fost şi eu în 
trecut, aşa că nu ar trebui să-i subestimez. Nici eu nu sunt prea grozav.” 
Mentalitatea lor nu mai este așa cum era. Odată ce oamenii își recunosc 
propria natură, vor considera că este ceva firesc atunci când vor vedea 
potențiali destinatari ai Evangheliei dezvăluind puţină ignoranță, nesăbuinţă 
ori slăbiciune. Nu-i ridiculiza pe alții și nu adopta sentimentul sau 
atitudinea că toţi ceilalți fac parte din masele de oameni de rând, obişnuiţi. 
Dacă ai această atitudine, îți va împiedica şi compromite lucrarea de 
răspândire a Evangheliei. Totuşi, astfel de stări corupte îți vor apărea în 
inimă uneori, când vei vedea mulți oameni care abia de curând au ajuns să 
creadă în Dumnezeu. De pildă, să zicem că ai acceptat de 20 de ani lucrarea 
din zilele de pe urmă a lui Dumnezeu şi răspândești Evanghelia de 10 ani. 
Când te afli printre potențiali destinatari ai Evangheliei, aceştia vor simţi 
mereu că le eşti superior, spunând: „Tu crezi în Dumnezeu de 20 de ani, pe 
când noi abia de curând L-am acceptat. Statura noastră e încă foarte mică și, 
prin comparaţie, în mod sigur suntem mult mai jos decât tine. Tu eşti un 
adult, iar noi suntem prunci nou-născuţi, doar.” Ce ar trebui să gândești 


când ei fac asemenea comparații? „Deşi L-am acceptat pe Dumnezeu mai 


devreme decât ei şi cred de mai mult timp decât ei, încă sunt mult în urmă 
ca pătrundere în viaţă şi adevăr. Încă nu am acceptat adevărata judecată și 
mustrare a lui Dumnezeu și sunt încă departe de a fi mântuit şi de a fi 
desăvârșit.” Ştii cum eşti cu adevărat în inima ta. Indiferent cum te admiră 
oamenii sau cât de mult te preţuiesc, tu cum te simţi? „Sunt doar o persoană 
obişnuită, nu mă admirați!” Vei fi dezgustat și nu vei simţi nicio bucurie 
deoarece, în inima ta, vezi clar că nu eşti absolut nimic, că nu înţelegi 
niciun adevăr şi că poţi doar să spui nişte cuvinte şi doctrine. Oamenii sunt 
nesăbuiți şi înclinați să-i admire pe alții. Dacă savurezi cu bucurie 
sentimentul de a fi admirat, făcându-ți plăcere, ai dat de necaz. Dacă te 
enervează şi vrei să ieşi dintr-o asemenea situație, dacă nu-ți place ca alții să 
te trateze în felul acesta, asta dovedeşte că ai o oarecare cunoaştere de sine. 
Aceasta e starea corectă şi în ea va fi improbabil să comiţi erori sau să faci 


lucruri greșite. 


Practic, situaţiile despre care discut sunt dintre cele pe care oamenii le 
întâlnesc, de regulă, în procesul de răspândire a Evangheliei. De partea 
negativă a lucrurilor, este nevoie să evitați unele moduri de a vorbi, practici 
şi comportamente inadecvate şi să vă asiguraţi că firea voastră nu dă dovadă 
de lucruri inadecvate care nu se conformează adevărului. De partea 
pozitivă, în timp ce îndepliniţi această datorie ar trebui să aveţi faţă de ea o 
atitudine de loialitate şi de asumare a responsabilități până la capăt. Astfel, 
vă puteţi îndeplini datoria în mod adecvat. Pe parcursul acestui proces, ar 
trebui să căutați treptat adevărul şi principiile aşa încât să satisfaceți 
intenţiile lui Dumnezeu şi să vă străduiți să perseverați şi să rămâneți loiali 
până la sfârșit în îndeplinirea fiecărei datorii pe care o aveţi. Orice fel de 
datorie îndepliniți, ar trebui să-L puteţi mulțumi pe Dumnezeu și să-Şi 
aducă aminte de voi pentru acele lucruri pe care le-aţi făcut în mod adecvat 


şi lăudabil. In perioada răspândirii Evangheliei, trebuie să te străduiești să 


comiți tot mai puţine fărădelegi și să faci tot mai puţine greșeli. Trebuie să 
fie tot mai puţine cazuri în care te dedai la tranzacţionism sau la căutarea de 
recompense, ori ai ambiția şi dorinţa de a face aceste lucruri în timp ce îţi 
îndeplineşti datoria. Totodată, trebuie să cauţi în mod activ să-ţi îndeplineşti 
responsabilitățile, să le îndeplinești în totalitate și să-ți priveşti datoria ca 
fiind un lucru care îţi revine ţie. De asemenea, străduieşte-te să-ți faci 
datoria astfel încât, atunci când te vei gândi la ea după mulți ani, conştiinţa 
ta să fie curată. Asta înseamnă că trebuie să reduci, treptat, numărul de 
lucruri care te fac să simţi că datorezi ceva. Nu poţi merge mai departe fără 
să te schimbi deloc. Să presupunem că nu ţi-ai făcut bine datoria când i-ai 
împărtăşit Evanghelia unui potențial destinatar, iar asta te-a făcut să te simţi 
inconfortabil, ca şi cum datorai ceva, şi ai simțit că nu făcuseşi destulă 
muncă de pregătire. Totuși, când ai răspândit Evanghelia ulterior, starea ta a 
fost identică şi nu ai schimbat nimic. Înseamnă că nu ai crescut deloc în 
această perioadă. Ce reprezintă lipsa aceasta de creștere? Înseamnă că nu ai 
practicat sau câștigat acest aspect al adevărului; înseamnă că lucrurile 
acestea despre care am părtăşie nu au fost niciodată decât doctrine pentru 
tine. Dacă săvârşeşti tot mai puţine fărădelegi, dacă faci tot mai puţine 
greşeli, dacă te simți mai puţin îndatorat şi ai mai puţine mustrări de 
conştiinţă — ce reprezintă asta? Înseamnă că îţi îndeplineşti datoria cu o 
puritate din ce în ce mai mare şi că simţul tău de responsabilitate devine din 
ce în ce mai puternic. Cu alte cuvinte, devii tot mai loial în îndeplinirea 
acestei datorii. Pentru a da un exemplu, în trecut, răspândirea Evangheliei 
se baza mai curând pe metode omeneşti, decât pe părtăşie despre adevăr sau 
interpretarea versetelor biblice. Acum se pare că o astfel de abordare nu este 
adecvată, că nu este ceea ce ar trebui să facă o persoană care acceptă 
însărcinarea de la Dumnezeu şi că este un fel de necinstire pentru El. Aţi 


avut senzaţia aceasta? Poate nu simţiți asta acum, dar într-o bună zi, după ce 


te vei dota cu tot mai multe adevăruri de diferite tipuri şi vei dobândi o 
anumită statură, vei adopta o mai corectă şi practică atitudine și perspectivă 
când îți vei analiza practicile trecute. Asta va dovedi că starea ta interioară a 
devenit normală. În momentul acesta nu simţi nimic în legătură cu practicile 
tale anterioare, nu le dispreţuiești și nu ai o viziune sau o evaluare corectă a 
lor, ci eşti indiferent. Nu e foarte neliniştitor? Asta dovedeşte că nu ai 
niciunul dintre adevărurile relevante pentru astfel de lucruri. Ba chiar adopți 
o atitudine insensibilă față de diversele şiretlicuri şi fapte rele ale omului şi 
faţă de acele practici ale lui care nu sunt în concordanţă cu adevărul, 
acceptând, aprobând și chiar susţinând aceste lucruri murdare. Atunci, care 
e starea ta interioară? lubeşti lucrurile nedrepte, iubeşti lucrurile legate de 
păcat şi iubeşti lucrurile care nu sunt în concordanță cu adevărul, ci contrare 
lui. Asta e foarte neliniştitor. Dacă vei continua să te porți conform acestor 
practici, te vei confrunta cu o consecință foarte gravă. Care e consecința 
aceasta? Acumulezi permanent fapte rele și rătăceşti tot mai departe de 
calea mântuirii. De ce spun că rătăceşti tot mai departe? Fiindcă, în procesul 
îndeplinirii acestei datorii, tu nu cauţi adevărul şi nu respecţi principiile în 
lucrurile pe care le faci. Îți urmezi doar voia şi preferinţele tale. Atunci, 
cum poți să-ți îndeplinești datoria în mod adecvat? Scopul pentru care îţi 
îndeplineşti tu datoria nu este să pătrunzi în adevăr, ci să finalizezi o sarcină 
şi apoi să-ți prezinţi rezultatele. Ceea ce urmezi nu este voia lui Dumnezeu 
ŞI ceea ce accepţi nu este însărcinarea dată de Dumnezeu. Naturile acestor 
lucruri sunt diferite. Ca urmare, în timp ce te ocupi de răspândirea 
Evangheliei, tu nu mergi pe calea care duce la mântuire, ci pe calea muncii, 
calea lui Pavel, care făcea tranzacţii cu Dumnezeu. Mai devreme sau mai 
târziu, pe baza a tot ceea ce faci, Dumnezeu va hotărî pentru tine acelaşi 
final ca al lui Pavel. Nu acesta va fi rezultatul? Ba da, cu certitudine 


absolută. Dimpotrivă, dacă în procesul răspândirii Evangheliei toate 


metodele şi mijloacele tale sunt practice, dacă intenția și punctul tău de 
plecare sunt de a-L mulţumi pe Dumnezeu şi a răsplăti iubirea Sa, iar 
principiile pe baza cărora acționezi şi calea pe care mergi sunt în acord cu 
cerințele lui Dumnezeu şi total conforme cu adevărul — ce rezultat va fi 
obținut printr-o asemenea practică? Vei înţelege adevărul tot mai profund, 
vei gestiona problemele tot mai în concordanţă cu principiile, viaţa ta va 
creşte tot mai mult, iar credinţa, iubirea şi loialitatea ta faţă de Dumnezeu 
vor spori treptat. Astfel, vei porni pe calea mântuirii. Totodată, pe parcursul 
îndeplinirii datoriei, treptat îţi vei examina propria răzvrătire, corupție şi 
diversele tale firi corupte. Apoi, în procesul de îndeplinire a acestei datorii, 
vei fi capabil să te înfrânezi din ce în ce mai mult și să ai o inimă cu frică şi 
supunere faţă de Dumnezeu. După aceea, simţul responsabilități îţi va 
deveni tot mai puternic și puritatea loialității tale va spori din ce în ce mai 
mult. Frica ta de Dumnezeu se va adânci şi ea. În același timp, vei dobândi 
tot mai multă experienţă şi cunoaștere a realităţii diferitelor adevăruri. În 
felul acesta, calea pe care mergi va fi total opusă căii pe care a luat-o Pavel. 
Aceasta e calea lui Petru, a urmăririi adevărului. Calea aceasta e calea 
mântuirii. Cât despre rezultatul final, îl vei simți tu însuți. Dumnezeu te va 
aproba, iar inima ta va cunoaște din ce în ce mai multă pace și bucurie. În 
ochii lui Dumnezeu nu contează cât de întortocheată ţi-a fost calea, cât de 
multe ocolişuri ai făcut sau ce negativitate, slăbiciune sau chiar eşecuri şi 
căderi ai avut. Când cele făcute, dezvăluite şi manifestate de tine sunt 
văzute ca un întreg, calea pe care mergi va fi calea mântuirii. Așadar, cum 
îti va hotărî Dumnezeu finalul? Dumnezeu nu Se va grăbi să-ți hotărască 
finalul. Metodic și cu o blândă răbdare, Dumnezeu te va sprijini, te va ajuta 
şi te va conduce pe calea mântuirii. El îţi va îngădui să-l accepţi judecata și 
mustrarea, încercările și rafinările, iar în cele din urmă te va desăvârși. 


Astfel, vei fi mântuit, temeinic şi pe deplin. Din perspectiva aceasta, deci, 


prin îndeplinirea datoriei de răspândire a Evangheliei oare nu au oamenii 
ocazia și posibilitatea de a porni pe calea mântuirii? (Ba da.) Au această 
ocazie şi este cu totul posibil. Depinde numai dacă pot sau nu să urmărească 


adevărul şi s-o ia pe calea urmăririi adevărului. 


Astăzi am avut părtăşie în primul rând despre diverse adevăruri 
referitoare la îndeplinirea datoriei de răspândire a Evangheliei. Să revenim 
la subiectul cu care ne-am început părtășia. Cum ar trebui să-i numim pe cei 
care îndeplinesc datoria de răspândire a Evangheliei? (Oameni care 
îndeplinesc datoria de răspândire a Evangheliei.) Corect. Ei nu pot fi numiţi 
martori, predicatori şi, cu siguranță, nici mesageri ai Evangheliei. În ultimă 
analiză, ei sunt oameni care răspândesc Evanghelia. Să nu te numeşti 
niciodată martor. Oamenii nu pot fi martori ai niciunui lucru şi e suficient 
dacă nu-l aduc ruşine lui Dumnezeu. Să te numeşti predicator e încă și mai 
rău. Eşti și mai departe de asta. Ceea ce predici nu este „calea”, iar lucrurile 
despre care predici sunt la mare distanță de „cale”. Așadar, dacă rămânem 
la numele „oameni care răspândesc Evanghelia”, toată lumea va avea o 
definiție exactă a acestei datorii, adică faptul că sunt doar nişte oameni care 
îndeplinesc această datorie. Nu sunt deloc martori sau predicatori. Sunt 
foarte departe de acele lucruri. Dacă îi numeşti martori sau predicatori, nu 
se vor simţi oare superiori altora? Oamenilor nu le trebuie mult ca să-şi dea 
aere şi să se umfle în pene. A-ţi da aere şi a te umfla astfel în pene este un 
lucru bun sau un lucru rău? (Un lucru rău.) Dacă nu-i preamăreşti şi nu-i 
înalți pe oameni, ei mereu vor să se umfle-n pene. Dacă într-adevăr îi 
preamăreşti, numindu-i martori, predicatori sau mesageri ai Evangheliei, îţi 
poți închipui cum ar fi ei după ce primesc o astfel de laudă? S-ar umfla în 
pene aşa de tare, încât şi-ar lua zborul! Acum aveţi o înţelegere de bază a 
diverselor adevăruri implicate în datoria de răspândire a Evangheliei? (Da.) 


Pentru a îndeplini bine datoria de răspândire a Evangheliei, trebuie să fii 


înzestrat cu multe adevăruri. Unii oameni spun: „Eu nu răspândesc 
Evanghelia, deci am nevoie să mă dotez cu adevărul?” Alții spun: „Nu ştiu 
când voi fi capabil să răspândesc Evanghelia. Nu am răspândit-o niciodată 
şi sunt un vorbitor slab, deci cum pot să răspândesc eu Evanghelia?” Poate 
că nu ești capabil să răspândeşti Evanghelia, dar nu poţi oare să te dotezi cu 
adevărurile referitoare la răspândirea Evangheliei? Nu poţi oare să practici 
vorbind şi întâlnind oameni? Dacă ai un simț al misiunii şi un simț al 
responsabilități, dacă vrei să îndeplineşti bine această datorie şi să 
cooperezi cu Dumnezeu, atunci ar trebui să te dotezi cu adevărurile 
referitoare la răspândirea Evangheliei. Trebuie să te dotezi cu adevărurile 
viziunii şi ale practicii. Este absolut necesar ca aleşii lui Dumnezeu să fie 
înzestrați cu adevăruri privitoare la aceste două aspecte, fiindcă nu e 
niciodată de prisos să te dotezi cu aceste adevăruri. Ele nu ţin doar de 
răspândirea Evangheliei, ci sunt adevăruri care trebuie să fie înţelese de 
omenire. În ce fel beneficiază oamenii de pe urma înţelegerii acestor 
adevăruri? Ce binecuvântări le poate aduce? E posibil ca fiecare să 
înţeleagă ideea generală, dar, pe măsură ce lucrarea lui Dumnezeu continuă 
să progreseze şi să se adâncească, oamenii vor continua să experimenteze 
lucrarea lui Dumnezeu, iar înţelegerea adevărului va continua şi ea să le 
progreseze și să li se adâncească. Relațiile lor cu Dumnezeu vor deveni tot 
mai apropiate şi asocierile lor cu El tot mai dese. Pas cu pas, oamenii vor 
compara adevărurile ce ţin de viziune şi de lucrarea lui Dumnezeu cu 
faptele şi atitudinea Lui faţă de fiecare individ. Acest proces de comparaţie 
pas cu pas este procesul cunoaşterii lui Dumnezeu. Ca ființă creată, tu crezi 
în Dumnezeu de mult timp, însă nu ştii cine este El sau cum Se arată şi cum 
lucrează. Nu e prea dezorientată şi confuză o asemenea credință? Îţi 
îndeplineşti datoria de atâția ani. Dar dacă în final tot nu ştii nimic despre 


Dumnezeu, atunci credinţa ta în El a fost fără sens. Dacă ai auzi diavoli 


răspândind nişte zvonuri despre Dumnezeu, le-ai crede? (Nu le-am crede.) 
Spui că nu ai crede astfel de lucruri acum, însă dacă într-adevăr nu ÎI 
înţelegi pe Dumnezeu, în ziua când vei auzi aceste zvonuri, vei avea 
îndoieli şi vei cântări cuvintele în inima ta, gândindu-te: „Ar putea fi 
adevărat? Ar putea Dumnezeu să facă un asemenea lucru?” Simţindu-te 
inconfortabil, nu vei fi dornic să-ți faci datoria. Deoarece ai căzut sub 
influenţa zvonurilor, vei simți că drumul înainte e sumbru şi mohorât, aşa că 
vei deveni pierdut şi derutat. Întotdeauna oamenii sunt pierduţi şi derutaţi, 
oare de ce? Ei nu știu unde este Dumnezeu sau dacă măcar există sau nu un 
Dumnezeu, aşa că întotdeauna sunt pierduţi şi derutaţi. În ce condiţii apare 
derutarea aceasta? Apare atunci când multe lucruri aparent contradictorii îi 
dezorientează pe oameni, astfel încât nu pot vedea clar direcţia în care s-o ia 
şi nu știu încotro să meargă. În felul acesta, devin pierduţi şi derutaţi. Voi 
puteți să vedeți limpede şi să discerneţi numeroasele lucruri din faţa ochilor 
voştri şi să urmaţi calea corectă? Asta implică înţelegerea lui Dumnezeu pe 
care o aveţi, priceperea adevărului şi măsura în care sunteţi înzestrați cu 
adevărul. Ce înseamnă când oamenii sunt mereu pierduţi şi derutați? Oare 
chiar nu văd, de fapt, drumul înainte? Oare cei pierduţi şi derutați chiar sunt 
orbi? Nu. Este o orbire a inimii şi o insensibilitate față de adevăr, faţă de 
Dumnezeu şi faţă de judecăţile asupra tuturor oamenilor, evenimentelor şi 
lucrurilor. De ce sunt ei insensibili? Pentru că nu înţeleg adevărul, nu ştiu 
despre faptele lui Dumnezeu, nu ştiu despre firea lui Dumnezeu și nu au 
nicio bază pe care să facă judecăţi corecte despre toate lucrurile. În 
consecinţă, nu au standard pentru judecarea şi caracterizarea niciunui lucru. 
Sunt confuzi, văd totul fără limpezime sau înţelegere şi nu pot face judecăţi. 
Şi nici nu pot să definească ori să vadă clar în profunzimea lucrurilor. Asta 
se numește insensibilitate. Insensibilitatea duce la orbire, iar orbirea îi face 


pe oameni să se simtă pierduţi și derutați. Așa funcţionează. De ce, deci, 


oameni care ascultă predici de atâția ani încă tot nu pot să discearnă 
lucrurile? Fiindcă astfel de oameni nu înţeleg adevărul. Ei nu pot vedea clar 
NIMIC, ci urmează reglementări orbește şi trag concluzii pripite. Poate fi 
considerat orbire lucrul acesta? Deşi nu se poate spune că sunt total orbi, 
sunt orbi parțial. De fapt, dacă nu înţelegi adevărul, nu poți să vezi nimic 
limpede şi în profunzime. Indiferent cât de mult timp a crezut cineva în 
Dumnezeu sau cât de multe predici a ascultat, dacă nu este niciodată capabil 
să înțeleagă adevărul, înseamnă că problema constă în calibrul lui. Asta e în 
relație directă cu faptul dacă are sau nu înţelegere spirituală. Majoritatea 
oamenilor care ascultă predici de mulţi ani pot înţelege ceva din adevăr și 
poate că voi chiar înțelegeți destul de mult, însă v-a lipsit mediul potrivit, 
aşa că nu aţi folosit unele adevăruri și încă simțiţi că nu le înţelegeți. Când 
le experimentezi cu adevărat tu însuţi, când trebuie să faci o alegere sau ai 
nevoie să te gândeşti serios la nişte lucruri, poate că aspectul relevant al 
adevărului îţi va deveni limpede treptat. În momentul acesta, impresiile tale 
sunt pline de schițări goale, în linii mari și chestiuni doctrinare. Pe măsură 
ce crești, treptat, în experienţă şi vârstă, multe adevăruri vor deveni treptat 
în tine mai practice şi mai realiste. În tot mai mare măsură, lucrul acesta îţi 
va permite să vezi esenţa adevărului. Astfel, vei putea realmente să ajungi 
la o înțelegere a adevărului și să priveşti problemele cu sensibilitate. Oricâte 
predici ascultă oamenii care nu înţeleg adevărul, ei nu vor fi în stare să vadă 
limpede manifestările umanităţii, ale firilor corupte, ale diferitelor stări 
omenești şi ale esențelor diferitelor tipuri de oameni, nici chiar cu ochii larg 
deschişi. Ei sunt orbi. Pe de altă parte, din exterior, o persoană care 
urmărește adevărul nu pare să acorde atenţie, dar va avea, în inima sa, o 
reacție la comportamentul şi conduita altora și îşi va forma, în mod 
inconştient, o impresie asupra chestiunii. De unde vine această impresie, 


acest sentiment? Adevărurile pe care oamenii le înțeleg le dau acestora 


capacitatea discernământului. Aceasta le dă unor astfel de oameni o 
definiție pentru esenţa genului de comportament, practică sau manifestare 
în cauză. De unde provine definiția aceasta? Adevărul este cel care îi face 
pe oameni să înțeleagă și adevărul este cel care le dă oamenilor 
discernământ și judecată. Acum, voi înțelegeți unele adevăruri şi aveţi un 
pic de discernământ în legătură cu anumite lucruri. Totuşi, discernământul 
vostru nu e foarte corect, de aceea încă nu vă simțiți siguri pe voi şi încă 
sunteți în curs de a vă căuta pe dibuite drumul înainte. Unii oameni spun: 
„În cazul acesta, ar trebui să ai părtăşie cu noi despre absolut fiecare lucru.” 
Nu e nevoie de asta. Oamenii au responsabilități omenești, iar Dumnezeu 
Îşi are propria sferă de lucru. Eu v-am spus fiecare aspect al adevărului. 
Rămâne ca voi să experimentați în viața voastră cotidiană tot felul de 
oameni, evenimente și lucruri. Duhul Sfânt va acţiona şi va orchestra. 
Oamenilor li se cere să facă un lucru: să se implice în cooperare şi în ceea 
ce trebuie să urmărească omul. Dacă nu te implici să urmăreșşti asta, oricât 
de clar o explic, n-o vei dobândi. Eu nu te voi îndoctrina cu forţa, nu te voi 
obliga să ştii, să înţelegi şi să dobândeşti intrarea. Nu voi face asta şi nici 
Duhul Sfânt n-o va face. Adevărul va aduce, în mod inconștient, roade în 
tine numai odată cu practicarea şi intrarea ta în adevăr cu bucurie, în mod 
voluntar şi activ. Când adevărul va aduce roade, inima îți va fi plină de 
lumină. Asta înseamnă să înţelegi adevărul. Însă dacă nu înţelegi adevărul, 
atunci vei fi insensibil la toate, lent în a reacționa şi incapabil să vezi ceva 
în profunzime. De pildă, atunci când cineva face un lucru, iar altcineva 
spune că este o faptă rea şi de natura cutare și cutare, tu nu vei şti şi nu vei 
fi în stare să vezi singur. Când cineva îţi spune răspunsul, s-ar putea să-l 
accepţi şi să-l admiţi pe baza unor doctrine, dar în ceea ce priveşte esenţa, 
totuși nu vei fi în stare să-ți dai asentimentul. Dacă nu poţi să-ți dai 


asentimentul, chiar înţelegi oare? Nu înţelegi, deci nu poți decât să urmezi 


reglementări pentru a gestiona lucrurile pe care le întâmpini. Asta se 


întâmplă pentru că nu înţelegi adevărul. 


Cum poţi să îndeplineşti bine datoria de răspândire a Evangheliei? În 
primul rând, trebuie să înţelegi diversele adevăruri implicate în datoria de 
răspândire a Evangheliei. De exemplu, cu privire la definiția şi poziţionarea 
acestei datorii, precum şi atitudinea corectă de adoptat, suferința corectă de 
îndurat, prețul corect de plătit şi adevărurile corecte pe care să le practici şi 
să le pătrunzi când îndeplinești această datorie. Dacă aceste adevăruri sunt 
înțelese, va fi uşor să îndeplineşti bine datoria de răspândire a Evangheliei. 
În plus, de partea negativă a lucrurilor, întrebările despre care practici 
incorecte anume ar trebui să fie evitate, care dintre ele sunt clasificate ca 
intenţii bune ale omului şi dacă ideile şi practicile oamenilor se 
conformează sau nu, în ultimă instanță, principiilor de răspândire a 
Evangheliei — asupra tuturor acestora ar trebui reflectat. Asta înseamnă că 
fiecare comportament, fiecare practică, fiecare principiu și fiecare concluzie 
din procesul răspândirii Evangheliei ar trebui să fie clar examinate, pentru a 
vedea dacă, în final, se conformează sau nu adevărurilor-principii. Stăruiți 
doar în acele lucruri care sunt în acord cu adevărurile-principii. Cele care nu 
sunt în concordanţă cu adevărurile-principu trebuie abandonate. Numai 
astfel se vor îmbunătăţi, treptat, rezultatele care vin de pe urma îndeplinirii 
datoriei de răspândire a Evangheliei. Mai mult decât atât, trebuie să 
practicaţi colaborarea armonioasă, care este foarte benefică lucrării de 
evanghelizare. Fără colaborare armonioasă este greu să duci la bun sfârşit o 
lucrare. Fraţii și surorile ar trebui să fie toleranți și răbdători unii cu alții şi 
să se ajute unii pe alții. Este nevoie de coordonare armonioasă pentru a-și 
îndeplini bine îndatoririle. Oricine spune ceea ce este corect ar trebui 
ascultat. Nu te pripi mereu să tragi concluzia că tu ai dreptate şi alții 


greşesc. Trebuie să stabileşti cum stau lucrurile conform cuvintelor lui 


Dumnezeu. Pentru a ajunge la un consens, practicaţi părtăşia despre adevăr 
în conformitate cu principiile fixate de casa lui Dumnezeu. În plus, în 
procesul de colaborare pentru a vă îndeplini datoria, trebuie să învăţaţi unul 
de la altul, lăsând ca punctul forte al unei persoane să compenseze defectul 
alteia, şi să nu fiți prea aspri cu alţii. De asemenea, trebuie să exerciți grijă 
şi prudenţă şi să te bazezi pe iubire în privinţa modului în care îi tratezi pe 
oamenii care investighează adevărata cale. Şi asta pentru că fiecare dintre 
cei care investighează adevărata cale este un non-credincios — chiar şi cei 
religioși dintre ei sunt mai mult sau mai puţin non-credincioşi — și toți sunt 
fragili: dacă ceva nu este în concordanță cu noţiunile lor, ei sunt pasibili să 
contrazică acel lucru şi sunt capabili să conteste orice frază care nu este în 
conformitate cu voinţa lor. Prin urmare, a le răspândi Evanghelia necesită 
îngăduinţă şi răbdare din partea noastră. Necesită iubire extremă din partea 
noastră şi anumite metode și abordări. Ceea ce este crucial, totuși, este să le 
citim cuvintele lui Dumnezeu, transmițându-le toate adevărurile pe care 
Dumnezeu le exprimă pentru a mântui omul şi lăsându-i să audă glasul lui 
Dumnezeu și cuvintele Creatorului. În acest fel, vor obține beneficii. Cel 
mai important principiu al răspândirii Evangheliei este să-i laşi pe cei care 
însetează după arătarea lui Dumnezeu şi iubesc adevărul să citească din 
cuvintele Lui şi să-l audă glasul. Așadar, spuneţi-le mai puţin cuvintele 
omului şi citiți-le mai mult din cuvintele lui Dumnezeu. După ce ați 
terminat de citit, să aveți părtăşie despre adevăr ca să poată auzi glasul lui 
Dumnezeu şi să poată înţelege ceva din adevăr. Atunci, probabil că se vor 
întoarce la Dumnezeu. Răspândirea Evangheliei este responsabilitatea și 
obligația tuturor, fără excepție. Indiferent cui îi revine această obligație, nu 
trebuie să se sustragă de la ea și nu trebuie să folosească nicio scuză sau 
motiv pentru a o refuza. Unii oameni spun: „Eu nu mă pricep să vorbesc, nu 


înţeleg Biblia şi sunt şi foarte tânăr. Ce aş putea face de-ar fi să întâmpin o 


ispită sau un pericol?” Astfel de cuvinte sunt greşite. Răspândirea 
Evangheliei nu înseamnă că ţi se încredințează să faci lucruri periculoase. 
Casa lui Dumnezeu nu te va lăsa să te duci acolo unde există pericol. 
Biserica urmează nişte principii când le încredințează oamenilor să 
răspândească Evanghelia. Nu este vorba de a pune oamenii să rişte, ci de a 
face rânduieli rezonabile pe baza condițiilor, a calibrului şi a punctelor forte 
individuale. Fraţii şi surorile colaborează unii cu alții şi lucrarea li se dă 
celor potriviți să o îndeplinească. Nu se poate afirma că nu există absolut 
niciun risc. Oricine trăieşte va întâmpina pericole uneori. Dacă Dumnezeu 
te trimite în mod direct, atunci e datoria ta de onoare să accepți, chiar dacă 
asta înseamnă că te vei confrunta cu ispită, durere sau pericol. De ce ar 
trebui să consideri că e datoria ta de onoare să accepţi? (Aceasta este 
responsabilitatea oamenilor.) Corect, numai în felul acesta iei într-adevăr 
răspândirea Evangheliei ca responsabilitatea şi datoria ta. Aceasta e 
atitudinea corectă pe care ar trebui s-o aibă cineva. Acesta e adevărul şi, 
fiind adevărul, oamenii ar trebui să-l accepte — şi să-l accepte fără rezerve. 
Dacă într-o zi nu va fi potrivit ca tu să îndeplineşti alte îndatoriri sau dacă 
este nevoie de oameni pentru a răspândi Evanghelia, deci eşti desemnat să 
răspândeşti Evanghelia, ce vei face? Ar trebui să accepţi asta ca un lucru 
care este datoria ta de onoare să-l faci, fără emoţii contradictorii, analiză sau 
scrutare. Aceasta e însărcinarea dată de Dumnezeu. Este responsabilitatea 
ta; este datoria ta. Nu trebuie să faci mofturi. Din moment ce Îl urmezi pe 
Dumnezeu, nu trebuie să faci propriile alegeri. De ce nu ar trebui să faci 
alegeri? Pentru că răspândirea Evangheliei este însărcinarea dată de 
Dumnezeu şi toţi aleşii Lui au o parte din lucrarea aceasta. Unii oameni zic: 
„Eu am peste 80 de ani, nici măcar nu pot ieşi din casă. Poate Dumnezeu 
să-mi încredințeze, totuşi, însărcinarea aceasta?” Alţii zic: „Eu am doar 18 


sau 19 ani, nu am prea văzut lumea şi nu ştiu cum să interacționez cu 


oamenii. Sunt foarte timid şi mi-e frică să vorbesc în public. Poate 
Dumnezeu să-mi încredinţeze, totuşi, datoria aceasta?” Dumnezeu îţi dă 
oricum însărcinarea aceasta. Indiferent câţi ani ai, ar trebui să faci tot ce 
poți pentru a-ţi îndeplini datoria de a răspândi Evanghelia. Răspândește-o 
cât de mult poți şi cât mai multor oameni posibil. Indiferent ce datorie 
îndeplineşti în momentul de faţă, ar trebui să faci tot ce poţi pentru a 
răspândi Evanghelia. Dacă într-o zi ai ocazia de a-i împărtăşi cuiva 
Evanghelia, ar trebui s-o faci? (Da.) Așa este. Mulţi oameni îşi au propriile 
îndatoriri, dar pot răspândi Evanghelia în timpul lor liber și pot chiar să 
obţină unele rezultate. Dumnezeu aprobă lucrul acesta. În consecință, 
fiecare are o responsabilitate de a răspândi Evanghelia. Nu ar trebui să faci 
propriile tale alegeri sau să te sustragi de la această responsabilitate, ci ar 
trebui să cooperezi în mod activ şi de bunăvoie. Nu adopta o atitudine 
pasivă ori negativă, nu refuza şi nu inventa motive sau scuze pentru 
neîndeplinirea acestei datorii. Unii oameni spun: „Mediul în care mă aflu e 
prea periculos. Pot să mă abțin de la răspândirea Evangheliei?” Dacă în 
prezent ai o statură mică, dacă există altcineva care să preia în locul tău şi tu 
eşti potrivit să îndeplineşti alte îndatoriri, atunci poţi schimba datoria 
aceasta cu alta. Însă ce ar trebui să faci dacă tu eşti cel care trebuie să 
îndeplinească această datorie? (E datoria mea de onoare să accept.) Corect. 
E datoria ta de onoare s-o accepţi şi s-o accepţi de la Dumnezeu. Aceasta e 
responsabilitatea şi obligația fiecărei fiinţe create. Unii oameni zic: „Sunt 
slab din punct de vedere fizic, așa că nu pot îndura greutatea de a merge să 
răspândesc Evanghelia.” Dacă nu poţi îndura această greutate mare, poți 
îndura, cel puţin, greutăți mai mici? Dacă nu poţi îndura chiar nicio 
greutate, atunci oare nu ar trebui să suferi greutatea cea mare a pedepsei? 
Câtă vreme trăieşti şi respiri, ar trebui să-ți îndeplinești datoria, ar trebui să 


răspândeşti Evanghelia. Este absolut firesc şi justificat. Dacă îți respingi 


datoria, dacă nu predici Evanghelia şi alegi să te sustragi şi să scapi de 
responsabilitățile tale, asta nu este atitudinea corectă a unei ființe umane şi 
nici nu ar trebui ca oamenii să adopte o atitudine potrivnică şi defensivă. 
Oamenii ar trebui să fie gata să ia răspândirea Evangheliei ca fiind obligația 
şi datoria lor oriunde şi oricând. Unii oameni spun: „Cred în Dumnezeu de 
atâția ani, dar biserica nu m-a desemnat niciodată să răspândesc 
Evanghelia.” Este un lucru bun sau un lucru rău? Nu e o chestiune de bun 
sau rău. Poate Dumnezeu încă nu are nevoie ca tu să mergi şi să răspândești 
Evanghelia, însă are nevoie să îndeplinești alte îndatoriri. Toate îndatoririle 
sunt importante, deci cum ar trebui să alegi între ele? Ar trebui să te supui 
rânduielilor bisericii, fără să ai nicio dorință personală. Când Dumnezeu va 
avea nevoie să răspândeşti Evanghelia, El va spune: „Nu este adecvat sau 
important să îndeplineşti datoria ta actuală. Datoria de răspândire a 
Evangheliei este mai importantă.” Ce ar trebui să faci atunci? Ar trebui s-o 
accepţi ca pe un lucru care este datoria ta de onoare să-l faci, fără să 
analizezi, să judeci ori să scrutezi şi, cu atât mai mult, fără să i te 
împotriveşti ori să-l respingi. Aceasta e atitudinea corectă pe care o fiinţă 
creată ar trebui s-o adopte față de Creator. Atunci când oamenii iau o 
asemenea atitudine, oare se poate spune că, într-un anume sens, relația 
dintre ei şi Dumnezeu este normală şi adecvată? Prin ce se manifestă relația 
dintre om şi Dumnezeu? Se manifestă în modul în care tratezi lucrurile pe 
care Dumnezeu ar dori să le faci. Dacă El îţi încredinţează să faci ceva, iar 
tu deliberezi și cântărești chestiunea, întrebând: „De ce vrei să fac asta? Îmi 
va fi de folos?” — dacă poţi gândi astfel, atunci relația ta cu Dumnezeu este 
anormală și nu ai reușit să I te supui. Dacă spui: „Acesta e un lucru 
important pe care Dumnezeu mi-a spus să-l fac. Nu pot fi neglijent cu ceea 
ce îmi cere Dumnezeu să fac. Trebuie să mă ocup de el cu grijă. Orice îmi 


cere Dumnezeu să fac, orice îmi încredințează, aceea este datoria mea. Voi 


asculta de Dumnezeu şi voi face orice rânduieşte El. Nu pot refuza. Dacă nu 
pot rămâne consecvent în datoria mea, dacă refuz, dacă n-o iau în serios, 
dacă nu o fac bine până la capăt, atunci asta înseamnă să-L trădez pe 
Dumnezeu” — atunci ai rațiunea proprie unei fiinţe create şi ai adoptat 
atitudinea corectă pe care o fiinţă creată ar trebui s-o aibă faţă de datoria sa. 
Dacă, ştiind prea bine că este însărcinarea dată de Dumnezeu, totuşi refuzi 
s-o accepți şi Justifici această sustragere de la datoria ta, atunci natura 
problemei este gravă. Asta nu e doar răzvrătire față de Dumnezeu, este 
trădarea Lui. Dacă tu crezi în Dumnezeu, trebuie să adopţi poziţia şi statutul 
unei fiinţe create şi să accepți şi să te supui însărcinărilor date de Creator. 
Aceasta e atitudinea corectă. Dacă îţi lipseşte atitudinea corectă față de 
datoria ta, natura acestei probleme e foarte gravă. În cazul în care, atunci 
când tocmai ai început să crezi, nu înţelegi adevărul, nu e nevoie să fii luat 
tare. În cazul în care crezi în Dumnezeu de câţiva ani şi înţelegi unele 
adevăruri, dar totuși eşti în stare să respingi însărcinarea dată de Dumnezeu, 
dacă nu răspândeşti Evanghelia şi încă mai ești superficial când îţi 
îndeplineşti datoria — care este natura acestei probleme? Asta nu arată doar 
o lipsă de conştiinţă şi rațiune, ci, extrem de important, înseamnă răzvrătire 
şi împotrivire faţă de Dumnezeu, înseamnă să-L trădezi pe Dumnezeu. Se 
poate spune că aceasta e o mare neascultare. Nu ar fi nicio exagerare. O 
astfel de persoană nu este vrednică să fie numită ființă umană şi va fi 
pedepsită, inevitabil. Întrucât recunoşti că eşti o ființă creată, care este 
rațiunea proprie fiinţelor create? Să faci orice îți spune Creatorul să faci şi 
să te supui tuturor rânduielilor Creatorului. Acestea sunt conştiinţa și 
rațiunea proprii fiinţelor umane. De la cei care înţeleg adevărul se așteaptă 
încă şi mai mult să se supună total orchestrării și rânduielilor lui Dumnezeu. 


Ei nu trebuie să se răzvrătească niciodată, absolut deloc. 


Adevărul referitor la răspândirea Evangheliei priveşte o gamă largă de 
oameni. Se cuvine să-i privească pe toţi. La început, când unii oameni au 
auzit părtăşie despre acest aspect al adevărului, au crezut că nu-i privea pe 
ei. Acum, însă, toți ar trebui să aibă o atitudine de acceptare referitor la 
datoria de răspândire a Evangheliei şi toți ar trebui să fie conştienţi de acest 
aspect al adevărului. De asemenea, ar trebui să aibă o definiție corectă a 
acestei datorii. Aşadar, în ce poziţie s-au plasat oamenii? (În poziţia unei 
fiinţe create.) Eşti o ființă creată; atunci, care este cea dintâi prioritate a unei 
fiinţe create? (Să se supună Creatorului.) Care este prima manifestare 
concretă a supunerii față de Creator? (Să ne îndeplinim datoria ca ființe 
create.) Aşadar, care este cea dintâi datorie pe care ar trebui s-o 
îndeplinească o fiinţă creată? (Să răspândească Evanghelia şi să 
mărturisească pentru Dumnezeu.) Așa este. Acesta e răspunsul pe care îl 
caut. Aţi luat-o pe un drum cu multe ocolişuri până să nimeriţi, în final, 
răspunsul corect. Cea dintâi prioritate a fiecărei ființe create este să 
răspândească Evanghelia, să mărturisească pentru lucrarea lui Dumnezeu și 
s-o răspândească în întreaga lume şi până în cele mai îndepărtate locuri de 
pe Pământ. Aceasta e responsabilitatea şi obligația fiecărui om care acceptă 
Evanghelia lui Dumnezeu. Este ceva care e datoria sa de onoare. Poate că 
nu îndeplineşti în prezent această datorie sau datoria aceasta e ceva foarte 
departe de tine ori nu te-ai gândit niciodată că aceasta e o datorie pe care 
trebuie s-o îndeplinești. În orice caz, inima ta trebuie să înţeleagă limpede 
următorul lucru: datoria aceasta are legătură cu tine. Nu este numai o 
responsabilitate a altora — este și responsabilitatea şi datoria ta. Doar pentru 
că acum nu eşti desemnat s-o îndeplinești, nu înseamnă că datoria aceasta 
nu te priveşte, că tu nu trebuie să îndeplinești această datorie ori că 
Dumnezeu nu ţi-a încredinţat s-o îndeplinești. Dacă înţelegerea ta se poate 


ridica la acest nivel, nu înseamnă oare că perspectiva pe care o ai în inimă 


asupra datoriei de răspândire a Evangheliei este în acord cu adevărul şi cu 
intenția lui Dumnezeu? Când înţelegerea voastră se va ridica la acest nivel, 
într-o bună zi, după ce veţi termina toată lucrarea pe care o veţi avea la 
îndemână, Dumnezeu va da o poruncă să vă împrăștie şi să vă împartă peste 
tot, chiar şi în unele locuri pe care le consideraţi cele mai ciudate, cele mai 
neplăcute şi dificile. Ce veţi face atunci? (Va fi datoria noastră de onoare să 
acceptăm.) Asta e ceea ce spuneţi acum, dar când va veni ziua aceea, se 
prea poate să vi se umple ochii de lacrimi. Acum trebuie să vă pregătiți 
astfel — trebuie să ajungeţi să conştientizați următorul lucru: „Asta e epoca 
în care m-am născut. Sunt norocos că am acceptat lucrarea din zilele de pe 
urmă a lui Dumnezeu și că am o parte din lucrarea planului de gestionare al 
lui Dumnezeu. Ca urmare, valoarea şi însemnătatea vieții mele ar trebui să 
fie faptul de a-mi dedica energia întregii vieți extinderii lucrării de 
evanghelizare a lui Dumnezeu. Nu mă voi gândi la nimic altceva.” Aveţi 
năzuința aceasta? (Da.) Ar trebui să aveţi această năzuință și să fi făcut 
pregătirea şi planul acesta. Doar aşa poți fi o ființă creată adevărată, o ființă 
creată ce este iubită de Dumnezeu şi adecvată pentru El. Unu oameni spun: 
„Nu sunt pregătit şi m-aş teme dacă mi s-ar cere acum să răspândesc 
Evanghelia.” Nu te teme, Dumnezeu nu te va obliga să faci asta înainte de a 
fi pregătit. Şi dacă spui că eşti pregătit, e posibil ca Dumnezeu să nu te 
folosească încă. Când vei fi folosit, deci? Asta e la latitudinea lui 
Dumnezeu, aşa că nu trebuie să-ți faci griji în legătură cu lucrul acesta. 
Când El va dori să te folosească, va pregăti totul. Atunci când vei avea 
statura şi experienţa de care este nevoie și vei îndeplini toate celelalte 
condiții necesare, poate că El îți va rândui să mergi să răspândești 
Evanghelia în diverse locuri. Când va veni vremea aceea, vei putea fi numit 
mesager al Evangheliei? (Nu.) În niciun moment nu pot fi numiţi mesageri 


ai Evangheliei cei care îndeplinesc această datorie. Asta nu se va schimba 


niciodată. Cum ar trebui să fie numiți astfel de oameni? (Oameni care 
răspândesc Evanghelia.) Așa e mai corect. Indiferent cum sunt numiţi astfel 
de oameni, aceasta e datoria pe care o îndeplinesc ei. Acesta e adevărul și 
nu se va schimba niciodată. Dacă se schimbă numele şi se schimbă 
identitatea acestor oameni, atunci se va schimba esenţa lucrării. Odată ce 
esența se schimbă, va devia de la calea adevărului. Odată ce lucrarea 
deviază de la calea adevărului, ea va deveni comportament religios. În acest 
caz, oamenii vor rătăci tot mai departe de calea mântuirii, luând-o spre sud 
când au de gând s-o ia spre nord. Aşadar, să nu mergeţi niciodată pe calea 
greşită. Întotdeauna când cei care răspândesc Evanghelia sunt detaşaţi şi 
trimiși în diverse locuri, nu fac nimic mai mult decât că își îndeplinesc 
datoria de a răspândi Evanghelia. Ei nu sunt martori, nu sunt predicatori şi 
cu atât mai puţin mesageri ai Evangheliei. Acesta e un adevăr veşnic și 


neschimbător. 


După cele pe care le-am spus până acum, cu siguranţă, cei mai mulți 
oameni vor fi simţit o lumină strălucindu-le în inimi și mulți dintre ei îşi vor 
freca mâinile de nerăbdare, gândindu-se: „Minunat, viitorul arată foarte 
promiţător! Calea pe care ne-a pregătit-o Dumnezeu strălucește plină de 
lumină!” Nu este neapărat aşa. Dumnezeu are un plan pentru fiecare dintre 
discipolii Săi. Fiecare dintre ei are un mediu, oferit de Dumnezeu omului, în 
care să-şi îndeplinească datoria, şi are harul și favoarea lui Dumnezeu de 
care să se bucure. De asemenea, are circumstanțe speciale, pe care 
Dumnezeu le pregătește pentru om, şi trebuie să treacă prin multă suferință 
— nici vorbă de drumul lin pe care şi-l imaginează omul. În afară de asta, 
dacă recunoşti că ești o ființă creată, trebuie să te pregăteşti să suferi și să 
plătești un preţ de dragul îndeplinirii responsabilităţi tale de a răspândi 
Evanghelia şi de dragul îndeplinirii adecvate a datoriei tale. Preţul s-ar 


putea să fie vreo boală sau dificultate fizică sau să înduri persecuțiile 


marelui balaur roşu sau înțelegerile greşite ale oamenilor lumești, precum şi 
necazurile care-i încearcă pe cei care răspândesc Evanghelia: să fu trădat, să 
fii bătut sau certat, să fii condamnat — ba chiar să fii prins la înghesuială şi 
pus în pericol de moarte. Este posibil ca, pe parcursul răspândirii 
Evangheliei, să mori înainte ca lucrarea lui Dumnezeu să fie terminată și să 
nu trăieşti să vezi ziua gloriei lui Dumnezeu. Trebuie să fiți pregătiți pentru 
asta. Acest lucru nu este menit să vă sperie; este un fapt. Acum că am 
clarificat acest lucru, iar voi l-aţi înţeles, dacă încă mai aveți năzuinţa asta şi 
sunteți siguri că nu se va schimba şi rămâneţi loiali până la moarte, asta 
dovedește că aveţi o anumită statură. Să nu presupui că răspândirea 
Evangheliei în aceste națiuni de peste hotare, care au libertăţi religioase şi 
drepturi ale omului, va fi lipsită de pericole şi că tot ce faci va merge ca pe 
roate, că totul va avea binecuvântarea lui Dumnezeu și va fi însoțit de 
autoritatea şi puterea Lui extraordinară. Asemenea idei ţin de noțiunile și 
închipuirile omeneşti. Fariseii credeau şi ei în Dumnezeu, dar, cu toate 
astea, L-au luat pe Dumnezeu întrupat și L-au răstignit pe cruce. Atunci, 
oare lumea religioasă din prezent ce lucruri rele e în stare să-l facă 
Dumnezeului întrupat? Au făcut atâtea lucruri rele — L-au judecat pe 
Dumnezeu, L-au condamnat, L-au blasfemiat — nu există lucru rău de care 
ei nu sunt în stare. Nu uita că cei care L-au luat pe Domnul Isus şi L-au 
răstignit pe cruce erau credincioşi. Numai ei au avut ocazia să facă un astfel 
de lucru. Non-credincioșilor nu le păsa de lucrurile acestea. Credincioşii au 
fost cei care au complotat cu guvernul ca să-L ia pe Domnul Isus și să-L 
răstignească pe cruce. În plus, cum au murit discipolii Domnului Isus? 
Printre discipoli, s-au numărat cei care au fost lapidaţi, târâți în urma unui 
cal, răstigniți cu capul în jos, dezmembraţi de cinci cai — diverse feluri de a 
muri s-au abătut asupra lor. Care a fost motivul pentru moartea lor? Au fost 


executați pentru crimele lor conform legii? Nu. Au fost condamnaţi, bătuţi, 


certați şi ucişi fiindcă au răspândit Evanghelia Domnului şi au fost respinși 
de oamenii lumii — astfel au fost martirizați. Să nu vorbim de finalul acestor 
martiri sau de definiția lui Dumnezeu pentru comportamentul lor, ci să 
întrebăm asta: când au ajuns la final, modurile în care și-au întâlnit sfârşitul 
vieţii au fost conform noțiunilor umane? (Nu, nu au fost.) Din perspectiva 
noțiunilor omenești, au plătit un preţ atât de mare pentru a răspândi lucrarea 
lui Dumnezeu, dar au fost ucişi de Satana, în ultimă instanţă. Acest lucru nu 
este conform noţiunilor omenești, dar tocmai asta e ceea ce li s-a întâmplat. 
E ceea ce Dumnezeu a îngăduit. Ce adevăr poate fi căutat în acest lucru? 
Faptul că Dumnezeu 1-a lăsat să moară în felul acesta a fost blestemul și 
condamnarea Lui sau planul şi binecuvântarea Sa? Nici una, nici cealaltă. 
Atunci ce a fost? Acum oamenii reflectează asupra morţii lor cu multă 
amărăciune, dar aşa erau lucrurile pe atunci. Cei care credeau în Dumnezeu 
mureau în felul acela, cum se explică acest lucru? Când menţionăm acest 
subiect, vă puneţi în locul lor, deci sunt inimile voastre triste şi simțiți o 
durere ascunsă? Vă gândiţi: „Aceşti oameni şi-au făcut datoria de a răspândi 
Evanghelia lui Dumnezeu și ar trebui considerați oameni buni, deci cum au 
putut avea un astfel de sfârşit şi un astfel de final?” De fapt, acesta este felul 
în care trupurile lor au murit și au mers pe lumea cealaltă; acesta a fost 
modul în care au părăsit lumea omenească, dar asta nu înseamnă că finalul 
lor a fost acelaşi. Indiferent de cum au murit sau de cum au părăsit lumea, 
acesta nu este felul în care Dumnezeu a definit finalurile acelor vieţi, acelor 
fiinţe create. Acesta este un lucru pe care trebuie să-l vezi clar. Din contră, 
ei au folosit întocmai acele mijloace pentru a condamna această lume şi a 
mărturisi pentru faptele lui Dumnezeu. Aceste fiinţe create şi-au folosit 
viețile lor foarte prețioase — au folosit ultima clipă a vieţii lor ca să 
mărturisească pentru faptele și extraordinara putere a lui Dumnezeu şi să-i 


declare Satanei şi lumii că faptele lui Dumnezeu sunt corecte, că Domnul 


Isus este Dumnezeu, că El este Domnul şi Dumnezeu întrupat. Până și în 
ultima clipă a vieţii lor, ei nu au negat niciodată numele Domnului Isus. Nu 
a fost aceasta un fel de judecată asupra acestei lumi? Şi-au folosit viețile ca 
să proclame lumii, ca să le confirme ființelor umane că Domnul Isus este 
Domnul, că Domnul Isus este Hristos, că El este Dumnezeu întrupat, că 
lucrarea de răscumpărare pe care a făcut-o pentru toată omenirea îi permite 
acesteia să trăiască mai departe — acest fapt nu se va schimba niciodată. În 
ce măsură și-au îndeplinit datoria cei care au fost martirizaţi pentru 
răspândirea Evangheliei Domnului Isus? Până la extrem? Cum s-a 
manifestat extrema? (Şi-au oferit viețile.) Aşa este, ei au plătit cu viețile lor. 
Familia, averea şi lucrurile materiale ale acestei vieţi sunt toate lucruri 
exterioare; singurul lucru care are legătură cu sinele este viața. Pentru 
fiecare om viu, viaţa este lucrul cel mai demn de a fi prețuit, cel mai de preţ 
lucru şi, după cum se vede, aceşti oameni au fost capabili să ofere cea mai 
de preţ avere a lor — viaţa — drept confirmare şi ca mărturie a iubirii lui 
Dumnezeu pentru omenire. Până în ziua mortii lor, ei nu au negat numele 
lui Dumnezeu şi nici lucrarea lui Dumnezeu și şi-au folosit ultimele clipe 
din viaţă pentru a mărturisi existența acestui fapt — nu este aceasta cea mai 
înaltă formă de mărturie? Acesta este cel mai bun mod de a-ţi face datoria; 
asta înseamnă să-ți îndeplinești responsabilitatea. Când Satana i-a ameninţat 
şi i-a terorizat şi, în cele din urmă, chiar şi când i-a făcut să plătească cu 
prețul vieții, ei nu şi-au abandonat responsabilitatea lor. Asta înseamnă să-ţi 
îndeplineşti datoria în cea mai mare măsură. Ce vreau să spun prin asta? 
Vreau să spun că vă oblig să folosiți aceeaşi metodă ca să mărturisiți pentru 
Dumnezeu şi să răspândiți Evanghelia Sa? Nu e necesar să faci asta, dar 
trebuie să înţelegi că asta este responsabilitatea ta, că dacă Dumnezeu are 
nevoie de tine, ar trebui să accepţi acest lucru ca pe ceva ce este datoria ta 


de onoare să faci. Oamenii din ziua de azi se tem și își fac griji, dar la ce 


folosesc aceste sentimente? Dacă Dumnezeu nu are nevoie ca tu să faci 
asta, la ce bun să te îngrijorezi? Dacă Dumnezeu are nevoie ca tu să faci 
asta, nu ar trebui să te eschivezi de la această responsabilitate şi nici să o 
respingi. Ar trebui să cooperezi în mod proactiv şi să o accepţi fără grijă. 
Indiferent cum moare un om, el nu ar trebui să moară înaintea Satanei și în 
mâinile Satanei. Dacă un om urmează să moară, ar trebui să moară în 
mâinile lui Dumnezeu. Oamenii vin de la Dumnezeu şi la Dumnezeu se 
întorc — aceasta este rațiunea şi atitudinea pe care ar trebui să le aibă o ființă 
creată. Acesta este adevărul final pe care un om ar trebui să-l înţeleagă când 
răspândeşte Evanghelia şi își face datoria — un om trebuie să plătească cu 
preţul vieţii pentru a răspândi şi a mărturisi Evanghelia îndeplinirii lucrării 
lui Dumnezeu întrupat şi a mântuirii omenirii de către El. Dacă aspiri la 
asta, dacă poţi să fii mărturie în acest fel, este minunat. Dacă încă nu ai 
acest fel de aspirație, ar trebui cel puţin să-ți îndeplineşti cum trebuie 
responsabilitatea şi datoria care sunt înaintea ta, încredințându-i restul lui 
Dumnezeu. Poate că atunci, pe măsură ce lunile şi anii trec, experienţa îți 
sporeşte şi înaintezi în vârstă, iar înţelegerea adevărului îţi devine mai 
profundă, îți vei da seama că ai o obligaţie și o responsabilitate să-ți oferi 
viaţa lucrării Evangheliei lui Dumnezeu, chiar până în ultima clipă a vieții 


tale. 


Acum e timpul potrivit să începem să discutăm despre aceste subiecte, 
căci răspândirea Evangheliei Împărăției a început deja. Înainte, în Epoca 
Legii şi în Epoca Harului, unii profeți şi sfinți din vechime şi-au dat viaţa 
răspândind Evanghelia, așadar, cei născuţi în zilele de pe urmă pot să-şi dea 
Viaţa şi ei pentru această cauză. Aceasta nu e ceva nou sau brusc şi cu atât 
mai puţin o cerinţă exagerată. Aceasta e datoria pe care fiinţele create se 
cuvine să o facă şi să o îndeplinească. Acesta e adevărul; acesta e adevărul 


suprem. Dacă tot ce faci este să strigi sloganuri despre ceea ce vrei să faci 


pentru Dumnezeu, cum vrei să-ți îndeplinești datoria şi cât de mult vrei să 
te sacrifici pentru El, este inutil. Când realitatea va veni peste tine, când ţi 
se va cere să-ți sacrifici viaţa, oare te vei plânge în clipa cea din urmă, vei fi 
pregătit, te vei supune cu adevărat? Asta îți testează statura. Dacă, în clipa 
în care urmează să-ţi fie luată viaţa, tu ești liniștit, pregătit, şi te supui fără 
să te plângi, dacă simţi că ţi-ai îndeplinit până la capăt responsabilitățile, 
obligațiile şi îndatoririle, dacă inima ţi-e bucuroasă și împăcată — dacă pleci 
astfel, atunci, pentru Dumnezeu, nu ai plecat deloc, ci trăieşti în alt tărâm și 
în altă formă. Nu ai făcut decât să-ți schimbi modul de a trăi. În niciun caz 
nu eşti cu adevărat mort. Omul zice: „Persoana aceasta a murit atât de 


1? 


tânără, ce lucru demn de milă!” În ochii lui Dumnezeu, însă, nu ai murit ŞI 
nu ai plecat să suferi, ci ai plecat să te bucuri de binecuvântări şi să vii mai 
aproape de El. Întrucât, ca fiinţă creată, în ochii lui Dumnezeu tu ţi-ai 
îndeplinit deja datoria în mod adecvat, acum ţi-ai încheiat datoria, 
Dumnezeu nu mai are nevoie să îndeplinești această datorie în rândurile 
ființelor create. Pentru El, „plecarea” ta nu se numeşte „plecare” — tu eşti 
„luat”, „adus” sau „condus” de aici, şi e un lucru bun. Vă doriți să fiți 
conduși de aici de Dumnezeu? (Ne dorim asta.) Să nu vă doriți asta! Sunt 
multe lucruri în viaţa aceasta pe care omul nu le înţelege. Nu vă grăbiţi să 
ajungeţi la treapta aceasta. Înainte de a veni ziua aceea, trebuie să te 
străduieşti să înţelegi mai mult din adevăr și să ştii mai mult despre Creator. 
Nu lăsaţi în urmă niciun regret! De ce spun să nu lăsați în urmă niciun 
regret? În viaţa asta, oamenii au doar un timp limitat pentru a trece de la 
înţelegerea lucrurilor la faptul de a avea această ocazie, de a deţine acest 
calhbrui şi de a întruni condiţiile pentru a intra în dialog cu Creatorul, aşa 
încât să ajungă la o adevărată înţelegere, cunoaştere a Creatorului şi frică de 
El şi să meargă pe calea temerii de Dumnezeu și a feririi de rău. Dacă vrei 


ca Dumnezeu să te conducă repede de aici, nu ești responsabil cu propria-ți 


viaţă. Ca să fii responsabil, ar trebui să trudeşti mai mult pentru a te dota cu 
adevărul, să reflectezi mai mult asupra ta când ţi se întâmplă ceva și să-ţi 
compensezi rapid defectele. Ar trebui să ajungi să practici adevărul, să 
acționezi conform principilor, să pătrunzi în adevărul-realitate, să ştii mai 
mult despre Dumnezeu, să fii capabil să cunoşti şi să înţelegi intențiile Lui 
şi să nu-ți trăieşti viața în zadar. Trebuie să ajungi să ştii unde este 
Creatorul, care sunt intenţiile Lui şi cum Îşi exprimă El bucuria, mânia, 
întristarea şi fericirea. Chiar dacă nu poţi atinge o conștientizare mai 
profundă sau o cunoaștere deplină, trebuie să ai, cel puţin, o înţelegere de 
bază a lui Dumnezeu, să nu-L trădezi niciodată, să fii fundamental 
compatibil cu EI, să-l arăţi respect, să-l oferi o mică mângâiere şi să faci 
ceea ce este corect şi în esenţă realizabil pentru o ființă creată. Acestea nu 
sunt lucruri ușoare. În procesul îndeplinirii îndatoririlor lor, oamenii pot 
ajunge, treptat, să se cunoască şi, ca urmare, să-L cunoască pe Dumnezeu. 
Procesul acesta este, de fapt, o interacțiune între Creator şi fiinţele create şi 
ar trebui să fie un proces de care să merite să-ți aminteşti toată viaţa. Acest 
proces este ceva de care oamenii ar trebui să fie capabili să se bucure, nu un 
proces dureros şi dificil. Aşadar, oamenii ar trebui să preţuiască zilele şi 
nopțile, anii şi lunile petrecute îndeplinindu-şi îndatoririle. Ar trebui să 
preţuiască această etapă a vieţii şi nu ar trebui să o considere un obstacol 
sau o povară. Ar trebui să savureze această etapă a vieții lor şi să câştige din 
ea cunoaștere bazată pe experienţă. Atunci, ei vor ajunge la o înţelegere a 
adevărului şi vor trăi asemănarea unui ființe umane, vor avea o inimă cu 
frică de Dumnezeu şi vor face din ce în ce mai puţin rău. Înţelegi mult din 
adevăr, nu faci lucruri care Îl mâhnesc pe Dumnezeu sau de care este 
scârbit. Când ajungi înaintea Lui, simți că El nu te mai detestă. Ce minunat! 
Odată ce un om a ajuns aici, nu ar fi oare împăcat, chiar de-ar urma să 


moară? Ce se întâmplă, deci, cu acei oameni care imploră să moară acum? 


Vor doar să scape şi nu vor să sufere. Vor un sfârşit rapid al acestei vieţi, ca 
să se poată duce să se prezinte în faţa lui Dumnezeu. Vrei să te prezinți în 
faţa lui Dumnezeu, însă El nu te vrea încă. Ai vrea să te prezinţi în faţa lui 
Dumnezeu înainte ca El să te cheme? Nu te prezenta în faţa Lui înainte de 
a-ți veni timpul! Nu e un lucru bun. Dacă trăieşti o viaţă semnificativă şi 


plină de sens, iar Dumnezeu te ia de aici, acesta e un lucru minunat! 


Înţelegeţi cu toţii ce am discutat azi? Sper că aceste cuvinte nu v-au 
pus nicio povară în plus şi sper că nu v-a înspăimântat conţinutul părtăşiei 
de azi. Dimpotrivă, sper că v-a permis să înțelegeți unele adevăruri pe care 
ar trebui să le înțelegeți, astfel încât să gestionați mai bine chestiunea 
credinţei în Dumnezeu şi să vă simțiți mai siguri şi mai edificați în legătură 
cu ea. Au obţinut efectul acesta cuvintele Mele? (Da.) Descrieţi-Mi-l. (În 
trecut, nu am luat cu adevărat răspândirea Evangheliei ca fiind datoria mea. 
Am purtat în inimă multe păreri false. Credeam că aveam să fiu desemnat 
să răspândesc Evanghelia numai dacă îmi îndeplineam prost celelalte 
îndatoriri. Mi se părea că răspândirea Evangheliei era datoria cea mai rea şi 
nu o priveam cu adevărat ca pe o însărcinare pe care Dumnezeu o 
încredințează omului. Azi, părtăşia lui Dumnezeu ne-a spus că a răspândi 
Evanghelia şi a fi martor pentru Dumnezeu este responsabilitatea omului, 
iar oamenii ar trebui să simtă că e datoria lor de onoare să meargă şi să 
îndeplinească această responsabilitate. Abia atunci am simțit că părerile 
mele au fost prea absurde şi că ele m-au făcut să nu-mi doresc realmente să 
îndeplinesc cum se cuvine datoria de răspândire a Evangheliei. Ascultarea 
părtăşiei lui Dumnezeu de azi mi-a schimbat părerile.) Excelent! Vrea şi 
altcineva să vorbească? (Obişnuiam să cred că sunt doar o mică ființă creată 
şi nu mi-am considerat îndeplinirea datoriei drept o chestiune importantă. 
Mi se părea că datoria mea era neînsemnată şi nedemnă de atenție. Astăzi, 


însă, L-am auzit pe Dumnezeu spunând că îndatoririle îndeplinite de fiecare 


persoană pe care El a predestinat-o au fost poruncite de El şi că toate au fost 
plănuite şi rânduite cu grijă de către El. Dacă oamenii nu își îndeplinesc 
îndatoririle cu loialitate, fug de responsabilitățile și obligațiile lor. Mai ales 
când am auzit în părtăşia lui Dumnezeu că a răspândi Evanghelia şi a 
mărturisi pentru Dumnezeu reprezintă o însărcinare pe care El o 
încredinţează fiecăruia şi responsabilitatea ființelor create, mi-a dat o mare 
credință și o mare năzuință de a merge pe calea pe care Dumnezeu a 
poruncit-o. Vreau să-mi asum responsabilitatea pentru viața mea, să-mi fac 
bine datoria şi să-mi duc la capăt misiunea. Atunci voi fi capabil să-l ofer o 
mică mângâiere lui Dumnezeu. M-am simțit deosebit de mișcat după ce am 
ascultat părtăşia lui Dumnezeu. Am simțit că nu mai pot să subestimez 
însărcinarea pe care mi-a dat-o El.) Bine spus! Toată lumea simte la fel, aşa- 
1? (Da.) Aşa cum poţi vedea, când oamenii nu înțeleg adevărul, devin 
confuzi şi pot nesocoti până şi un lucru atât de mare precum răspândirea 
Evangheliei. Dar odată ce se face părtășie clară despre adevăr, oamenii îşi 
dau seama de importanţa acestei chestiuni, ajung să-şi cunoască poziţia şi 
valoarea propriei vieţi. Asta înseamnă că au o direcție? (Da.) Adevărul 
poate schimba inimile oamenilor. Există, în afara adevărului, vreo teorie 
care îți poate mișca inima și schimba părerile? Niciuna, doar calea 
adevărului îți poate schimba părerile. Oare de ce poate să-ţi schimbe 
părerile calea aceasta? Fiindcă aceste adevăruri sunt atât de practice, încât 
nimeni nu le poate respinge. Aceste adevăruri au legătură cu viaţa omului şi 
cu misiunea vieţii omului. Sunt strâns legate de ființele umane; nu sunt 
irelevante pentru acestea. Nu sunt nişte lucruri nesemnificative, ci sunt 
legate de misiunea vieţii omului şi de valoarea şi sensul vieții. De aceea, 
când sunt rostite limpede, aceste cuvinte pot schimba inimile oamenilor, 
astfel încât ei vor ajunge să accepte aceste cuvinte şi să-şi schimbe părerile. 


Ar trebui ca părtăşia de azi să fi jucat un anumit rol în schimbarea 


atitudinilor oamenilor faţă de îndatoririle lor. Dacă aceste adevăruri pot să 
schimbe viețile oamenilor, modul în care trăiesc şi direcţia pe care o 
urmează în căutarea lor, asta ar fi minunat. Ar însemna că nu am spus 
degeaba astăzi aceste cuvinte. Acum, că Mi-am încheiat părtăşia despre 
aceste adevăruri, trebuie să le aplicaţi, să le trăiţi și să vi le însușiţi, treptat, 
în viața voastră de zi cu zi. Odată ce adevărurile acestea vor deveni 
realitatea şi viaţa ta, Dumnezeu nu-ți va şterge titulatura de ființă creată și 
vei fi câştigat într-adevăr ceva. Atunci, când Dumnezeu chiar îţi va cere să- 
ti oferi viaţa şi s-o foloseşti pentru a mărturisi despre faptele Sale și a fi 
martor pentru Evanghelia Sa, vei fi eliberat de teamă şi îngrijorare şi în mod 
sigur nu vei refuza. Vei accepta bucuros. Fiind o însărcinare încredinţată ție 
de Creator, o vei accepta de la Dumnezeu. Așadar, pentru a aştepta şi a 
întâmpina ziua aceea, pe lângă faptul de a putea să înțeleagă aceste 
adevăruri, acum oamenii trebuie să lucreze din greu ca să se doteze cu 
cuvintele lui Dumnezeu şi să dobândească o mai mare şi mai profundă 
cunoaştere a lucrării şi a firii lui Dumnezeu. Acesta e lucrul cel mai 


important. 


25 decembrie 2018 


Este important ca relaţiile dintre om și Dumnezeu 
să fie remediate 


În stabilirea unei relaţii normale cu Dumnezeu, cel mai important lucru 
este modul în care trebuie tratate cuvintele Lui. Indiferent de maniera în 
care vorbeşte Dumnezeu, indiferent de subiectul despre care vorbeşte sau de 
măsura în care vorbeşte, cert este că tot ce spune El este ceea ce îi trebuie 
cel mai mult omului, ceea ce omul ar trebui să înțeleagă şi ceea ce ar trebui 
să îi fie furnizat. Mai mult, cuvintele pe care le spune Dumnezeu sunt 
complet la îndemâna minții umane şi a gândirii umane, adică a aptitudinilor 
intelectuale native ale omului. Ele sunt inteligibile şi de înţeles pentru om. 
Orice spune sau face Dumnezeu, fie că este vorba de Duhul Sfânt care 
lucrează într-o persoană sau de rânduirea de către Dumnezeu a diverșilor 
oameni, evenimente, lucruri sau medii, nu depăşeşte sfera aptitudinilor 
intelectuale native ale omului sau domeniul gândirii lui; în schimb, este 
specific, autentic și real. Dacă o persoană nu poate înţelege, înseamnă că 
ceva nu este în regulă cu ea. Înseamnă că are un calibru excesiv de slab. În 
orice caz, maniera de a vorbi şi tonul lui Dumnezeu, avântul discursului Său 
şi toate cuvintele pe care le oferă omului sunt lucruri pe care credincioşii în 
Dumnezeu trebuie să le înţeleagă şi toate sunt comprehensibile pentru om. 
Acest lucru se datorează faptului că Dumnezeu îi vorbeşte omului şi îi 
vorbeşte în limbajul uman, iar exprimând aceste cuvinte ale Sale, El le 
transmite şi le pune la dispoziţia omului cu un limbaj şi un vocabular cât 
mai colocvial, variat, disponibil și accesibil oamenilor, astfel încât oameni 
cu gânduri şi perspective diferite, cu niveluri diferite de alfabetizare şi cu 
medii educaționale şi familiale diferite să le poată pătrunde și înțelege cu 
toţii. În toate aceste cuvinte pe care le rosteşte Dumnezeu, există ceva ce ar 


trebui să înţelegi: nu există nimic prea ezoteric sau abstract în cuvintele 


Sale, nu există cuvinte pe care omul să nu le poată interpreta. Atât timp cât 
cineva are un anumit calibru şi se concentrează pe practicarea şi 
experimentarea cuvintelor lui Dumnezeu, poate ajunge la o înţelegere a 
adevărului şi poate pricepe intenţiile lui Dumnezeu. Adevărurile pe care le 
exprimă Dumnezeu vin de la El, dar formele limbajului pe care le folosește 
pentru a le exprima, până la stilul lor de exprimare particular, sunt toate 
umane. Ele nu părăsesc limitele limbajului uman. Indiferent de forma pe 
care Dumnezeu o foloseşte pentru a-Și rosti cuvintele, de metoda sau tonul 
pe care îl foloseşte pentru a vorbi, indiferent dacă stilul Lui de exprimare 
provine din Occident sau din Orient, indiferent dacă foloseşte limbajul 
uman antic sau modern, există oare în discursul Său vreun limbaj pe care 
omenirea îl consideră neinteligibil sau non-uman? (Nu.) Nimeni nu a găsit 
niciunul până în prezent. Sunt unii care spun: „Nu este corect; am găsit 
două astfel de cuvinte: «dreptate» şi «măreţie».” „Dreptate” şi „măreţie” 
sunt două cuvinte descriptive sau afirmaţii despre un aspect al esenței 
divine, dar oare nu şi oamenii folosesc în mod curent aceste cuvinte? (Ba 
da.) Indiferent cât de departe merge înţelegerea ta cu privire la aceste două 
cuvinte, poţi cel puțin să găseşti definițiile lor fundamentale şi originale în 
dicționar şi, comparând aceste definiții originale cu esența lui Dumnezeu, 
cu firea Sa şi cu ceea ce are şi este El, într-o astfel de combinație, cuvintele 
devin concrete pentru oameni şi nu mai sunt abstracte. Corelând acest lucru 
cu lungi expuneri ale faptelor, comentarii şi explicaţii ale acestor cuvinte în 
cuvintele lui Dumnezeu, ele devin concrete pentru toți oamenii, vii din 
punct de vedere al imaginilor, autentice, din ce în ce mai apropiate de 
esenţa, de posesiunile şi de fiinţa lui Dumnezeu, pe care oamenii se cuvine 
să le cunoască. Astfel, vocabularul şi afirmaţiile care au legătură cu lucruri 
precum firea lui Dumnezeu nu vi se par abstracte sau misterioase. Spuneti- 


Mi, atunci: există ceva abstract în acele adevăruri care se referă la practica 


obişnuită a oamenilor, la calea pe care merg și la adevărurile-principii? 


(Nu.) Din nou, nu există nimic abstract acolo. 


De când am început să-Mi exprim cuvintele şi să ţin predici, am făcut 
eforturi supreme pentru a folosi limbajul uman — un limbaj pe care oamenii 
îl pot înţelege, cu care pot interacționa şi pe care îl pot pătrunde — pentru a 
predica, pentru a avea părtăşie despre adevăr şi pentru a discuta adevărurile- 
principii, astfel încât voi să înțelegeţi mai bine adevărul. Nu este aceasta o 
abordare mai umană? Care este avantajul acestei abordări pentru voi? Vă 
face mai capabili să înțelegeți mai mult din adevăr. Şi care este scopul Meu 
când vorbesc în acest fel? Să vă permit să auziţi un limbaj mai bogat, mai 
divers, apoi să folosiți acel limbaj divers pentru a facilita înţelegerea 
adevărului de către oameni şi pentru ca aceștia să nu simtă că este 
plictisitor. Limbajul variat al Bibliei, atât al Vechiului, cât şi al Noului 
Testament, se încadrează într-un fel de idiom, astfel încât oamenii îşi pot da 
seama dintr-o privire că anumite cuvinte sunt biblice, că provin din Biblie. 
Există ceva semnificativ sau simbolic în aceste cuvinte. Eu Mă străduiesc să 
fac în așa fel încât stilurile și formulările limbajului de astăzi să fie lipsite 
de trăsături simbolice, astfel încât oamenii să poată vedea că acest limbaj 
depăşeşte 1diomul biblic. Deşi oamenii pot vedea din conţinutul şi tonul 
discursului lui Dumnezeu că sursa acestuia şi cea a cuvintelor rostite de 
Dumnezeu în Biblie par a fi una singură, ei pot vedea în formularea sa că a 
trecut dincolo de Biblie, dincolo de Vechiul şi de Noul Testament și că a 
mers mai sus chiar și decât terminologia spirituală folosită de toți oamenii 
spirituali de-a lungul mileniilor. Așadar, ce termeni se numără printre cei pe 
care îi rosteşte Dumnezeu acum? Unii dintre ei sunt limbajul pozitiv, 
laudativ, pe care oamenii îl folosesc adesea, în timp ce alte cuvinte și 
limbajul Său pot să expună şi să exprime firea coruptă a omului. Există, de 


asemenea, unele lucruri specializate, referitoare la literatură, muzică, dans, 


traducere şi aşa mai departe. Acest lucru este menit să permită oricui, 
indiferent de domeniul în care îşi face datoria sau de cunoștințele sale 
profesionale, să simtă că adevărurile pe care le spun Eu sunt intim legate de 
viața reală şi de datoria pe care o îndeplineşte şi că nu există nicio 
deconectare între adevăr, în oricare dintre aspectele sale, și viaţa reală a 
oamenilor sau datoria pe care o îndeplinesc. Aşadar, nu vă sunt de mare 
ajutor aceste adevăruri? (Ba da.) Dacă nu M-ar interesa aceste lucruri şi aş 
evita categoric tot ceea ce are legătură cu subiectele legate de traducere, 
film, artă, scriere şi muzică, dacă nu aş folosi niciodată astfel de cuvinte şi 
le-aş evita în mod intenționat, atunci oare aş putea să-Mi fac bine lucrarea? 
Dacă ar fi așa, aş putea totuşi să fiu capabil să fac o parte din ea, dar ar fi un 
chin să comunic cu voi. Prin urmare, Mă străduiesc să studiez şi să 
stăpânesc un astfel de limbaj. Pe de o parte, acest lucru vă poate ajuta în 
ceea ce privește teoria şi principiile activităţii voastre profesionale; pe de 
altă parte, atunci când vă îndepliniți îndatoririle în aceste domenii, vă ajută 
să simțiți că activitatea profesională pe care o implică îndatoririle voastre nu 
este detașată de adevăr. Oricare ar fi specialitatea ta, oricare ar fi punctul tău 
forte, oricare ar fi profesia pe care o studiezi, poţi citi şi înţelege aceste 
cuvinte, iar ele îți permit să atingi scopul de a pătrunde în adevăr în timp ce- 
ti faci datoria. Nu este acesta un lucru bun? (Ba da.) Este un lucru bun. 
Aşadar, cum poate fi obținut un astfel de rezultat bun? Acest lucru necesită 
ca Dumnezeu, în umanitatea Lui, să aibă anumite lucruri. Și ce lucruri sunt 
acelea? Umanitatea normală a lui Dumnezeu întrupat trebuie să înţeleagă 
câte ceva despre diverse specializări, deşi Eu nu trebuie să muncesc din 
greu pentru asta şi să studiez aceste lucruri până la măiestrie. Acest lucru 
este doar pentru ca Eu să fiu capabil să folosesc cunoștințe din toate 
domeniile atunci când am părtăşie despre adevăr şi ofer mărturie pentru 


Dumnezeu. Acest lucru le permite oamenilor din orice domeniu să înţeleagă 


şi să aprecieze mărturiile despre casa lui Dumnezeu, precum şi diferitele 
sale lucrări filmate, ceea ce este foarte benefic pentru lucrarea de răspândire 
a Evangheliei. Dacă ar fi să folosesc doar limbajul casei lui Dumnezeu 
pentru a avea părtășie despre adevăr şi nimic din limbajul şi cunoștințele 
din diferitele domenii specializate ale societății, rezultatele ar fi foarte 
slabe. Așadar, pentru a face bine această lucrare, ce trebuie să realizez? 
Trebuie să am anumite cunoştinţe profesionale, motiv pentru care ascult 
uneori cântece, urmăresc ştirile, citesc reviste şi, ocazional, citesc ziarul. 
Uneori, acord atenţie şi unora dintre treburile non-credincioşilor. Treburile 
non-credincioşilor implică multe lucruri diferite, iar o parte din limbajul lor 
lipseşte din casa lui Dumnezeu, dar dacă acest limbaj este folosit ca limbaj 
al predicilor, va fi uneori foarte eficient şi vă va ajuta şi vă va face să simțiți 
că drumul credinţei în Dumnezeu este vast, nu plictisitor sau neinteresant. 
Acest lucru vă va fi de mare ajutor şi ar trebui să învăţaţi lucruri utile din el. 
Deşi cei mai mulţi dintre voi nu vor avea succes cu învățatul, cei cu un 
calibru adecvat vor putea învăţa unele lucruri utile, ceea ce le va fi de folos 
în îndeplinirea îndatoririlor lor. Când nu am nimic de făcut, fără să Mă 
gândesc, învăţ câteva lucruri uitându-Mă la știri şi ascultând muzică. Nu 
necesită niciun efort deosebit; pur şi simplu Îmi petrec timpul liber învățând 
lucruri, privind lucruri, ascultând lucruri şi, fără să vreau, stăpânesc câteva 
dintre ele. Va avea faptul că le stăpânesc un impact asupra lucrării? Nici pe 
departe — de fapt, este necesar să o fac. Este în beneficiul lucrării casei lui 
Dumnezeu şi al răspândirii Evangheliei. Care este scopul pentru care am 
părtăşie cu voi despre aceste aspecte? Ca aceste cuvinte pe care le rosteşte 
Dumnezeu să vă fie accesibile, ca toate acestea să fie inteligibile şi uşor de 
pus în practică. Cel puţin, ele sunt ceva ce umanitatea ar trebui să aibă. 
Când spun că acestea sunt lucruri pe care umanitatea ar trebui să le aibă, Mă 


refer la faptul că, atunci când Dumnezeu Işi face lucrarea şi Işi exprimă 


cuvintele, acestea au fost deja prelucrate prin umanitatea Sa. Ce înseamnă 
„prelucrate”? De exemplu, este ca şi grâul tăiat, care este treierat și măcinat, 
făcut făină, apoi transformat în pâine, prăjituri şi tăiței. După ce au fost 
procesate, aceste lucruri vă sunt date vouă, iar voi consumati în cele din 
urmă un produs finit, o mâncare pregătită. Care este rolul vostru în această 
situație? De a mânca și de a bea în întregime cuvintele pe care Dumnezeu le 
rostește astăzi, cât mai repede posibil. Mâncaţi şi beți mai mult din ele, 
acceptați mai mult din ele şi experimentați-le, digeraţi-le şi absorbiţi-le, 
puţin câte puţin. Transformaţi-le în viaţa voastră, în statura voastră şi lăsați 
cuvintele lui Dumnezeu să domine fiecare zi din viaţa voastră şi din datoria 
pe care o îndepliniţi. Toate cuvintele pe care le rostește Dumnezeu sunt în 
limbajul omenirii şi, deşi sunt uşor de înţeles, adevărul din ele nu este deloc 
uşor de înțeles sau de pătruns; deşi limbajul este uşor de înţeles, pătrunderea 
în adevăr este un proces în mai multe etape. Dumnezeu a rostit atât de multe 
cuvinte şi l-a adus pe om până în prezent, iar fiecare cuvânt pe care îl spune 
se împlineşte în voi, încetul cu încetul, iar adevărul pe care îl exprimă, 
precum şi procedura care îi ghidează pe oameni pe măsură ce intră în 
adevăr şi pornesc pe calea mântuirii, se adevereşte în voi, în mod clar și 
evident, şi se împlinește încetul cu încetul. Astfel de rezultate se manifestă 
în voi, puţin câte puțin. Nu există nimic abstract în acest lucru. Acum, să nu 
acordăm atenție modului în care cuvintele lui Dumnezeu sunt prelucrate 
prin umanitatea Sa. Nu este nevoie să cercetăm acest proces — în el există 
un mister pe care studiul omului nu-l poate pătrunde. Fiţi atenți doar să 
acceptaţi adevărul. Aceasta este cea mai înţeleaptă alegere și cea mai 
corectă atitudine. Nu are niciun rost să vrei mereu să cercetezi lucrurile. 
Este o risipă de timp şi de efort. Adevărul nu este ceva obținut prin studiu, 
cu atât mai puţin descoperit de ştiinţă. El este exprimat direct de Dumnezeu 


şi nu poate fi înţeles şi cunoscut decât prin experienţă. Un om poate obţine 


adevărul doar prin experimentarea lucrării lui Dumnezeu. Dacă cineva 
folosește doar un proces mental pentru a studia lucrurile, dar nu practică şi 
nu are experienţă, nu poate obține adevărul. Care ar putea fi o atitudine 
pozitivă faţă de cuvintele lui Dumnezeu, în afară de a nu cerceta lucrurile? 
Acceptarea, cooperarea şi supunerea absolută. Într-adevăr, dacă cineva este 
cel mai calificat pentru studiu, Acela sunt Eu, dar nu fac niciodată acest 
lucru. Nu spun niciodată: „De unde vin aceste cuvinte? Cine Mi le-a spus? 
De unde le știu? Când am ajuns să le ştiu? Le ştiu și alții? Când le voi 
spune, vor avea rezultate? Ce va rezulta din ele? Conduc atât de mulți 
oameni — ce Mă voi face dacă în cele din urmă nu voi obține rezultatele 
dorite, dacă nu îi voi conduce pe calea mântuirii?” Spuneţi-Mi — sunt 
acestea lucruri care ar trebui cercetate? (Nu, nu sunt.) Eu nu cercetez 
niciodată aceste lucruri. Orice doresc să spun, orice doresc să vă spun, vă 
spun direct. Nu am nevoie să trec prin procesul mental de a studia asta. Tot 
ceea ce trebuie să iau în considerare este dacă puteți înțelege dacă o spun 
într-un anumit fel; dacă trebuie să vorbesc mai concret; dacă trebuie să dau 
mai multe exemple și povestiri, din care voi să obţineţi informații mai 
specifice şi o cale mai specifică de practică; dacă aţi înţeles ceea ce spun; 
dacă ceva din formularea Mea, din stilul și tonul discursului Meu, din 
gramatica Mea sau din întorsăturile de frază v-a făcut să înțelegeți greşit sau 
să fiți nedumeriţi;, sau dacă există vreun lucru în discursul Meu pe care îl 
simțiți ca fiind abstract, tainic sau sec. Trebuie doar să observ şi să iau în 
considerare aceste lucruri. Nu analizez restul. Este normal pentru Mine să 
nu cercetez lucrurile, dar este normal pentru voi? Pentru voi, este normal să 
cercetaţi lucrurile; ar fi anormal să nu o faceţi. Asta provine din îndemnurile 
instinctului şi din natura omenirii corupte. Voi veţi cerceta cu siguranță 
lucrurile. Cu toate acestea, există un lucru care poate rezolva această 


problemă: pe măsură ce omul ajunge treptat să interacţioneze cu Dumnezeu, 


relația dintre om şi Dumnezeu devine mai normală, iar omul își stabilește 
poziţia corectă şi Îi oferă lui Dumnezeu poziţia corectă în inima sa. Pe 
măsură ce acest lucru progresează în bine, într-o direcție din ce în ce mai 
binevoitoare, conştientizarea, cunoaşterea, certitudinea şi acceptarea de 
către om a ceea ce face Dumnezeu se vor adânci şi, pe măsură ce se va 
întâmpla asta, certitudinea, conştientizarea, cunoaşterea şi recunoașterea 
întrupării vor deveni, de asemenea, mai profunde. Pe măsură ce aceste 
lucruri se aprofundează, Îl veţi studia şi vă veţi îndoi de Dumnezeu tot mai 


puţin, în moduri tot mai mărunte. 


De ce Îl studiază omul pe Dumnezeu? Pentru că are în el prea multe 
noțiuni şi închipuiri despre Dumnezeu, prea mulți factori de incertitudine, 
prea multe îndoieli, prea multe lucruri pe care nu le înțelege, prea multe 
lucruri pe care le consideră de nepătruns, prea multe taine şi, prin urmare, 
îşi dorește să le descopere prin studiu. Orice studiu pe care îl întreprinzi şi 
care se foloseşte de fenomene exterioare, de cunoștințele tale de specialitate 
sau de judecata ta mentală, nu va duce la înţelegere; vei fi irosit mult efort 
şi tot nu vei înţelege despre ce este vorba în cazul lui Dumnezeu şi al 
adevărului. Însă, pentru cei care urmăresc adevărul, abia dacă sunt necesari 
câțiva ani pentru a vedea rezultate, pentru a dobândi o cunoaștere autentică 
a lui Dumnezeu şi pentru a dezvolta o inimă cu frică de Dumnezeu și 
supusă Lui. Unii oameni nu cred că sunt practice sau concrete cuvintele lui 
Dumnezeu, aşa că-şi doresc să-L studieze mereu pe Dumnezeu, cuvintele 
lui Dumnezeu și chiar întruparea. Chestiunile vieţii şi ale spiritului nu dau 
roade prin studiu. Când va veni ziua în care vei experimenta aceste 
adevăruri şi-ţi vei pune toată mintea, tot prețul pe care îl plătești şi tot 
accentul pe practicarea adevărului și pe îndeplinirea datoriei, vei fi pornit pe 
calea mântuirii şi nu-L vei mai studia pe Dumnezeu întrupat. Adică, 


întrebarea dacă El este om sau Dumnezeu va avea atunci răspuns. Oricât de 


normală ar fi umanitatea Sa, oricât de asemănător ar fi El cu oamenii 
obişnuiţi, acest lucru nu va mai fi important. Ceea ce contează cel mai mult 
este faptul că tu vei fi descoperit în sfârşit esența Sa divină şi vei fi 
recunoscut în sfârşit adevărurile pe care le exprimă şi, până atunci, vei fi 
acceptat din adâncul inimu tale că această persoană este trupul în care 
Dumnezeu S-a întrupat. Datorită câtorva fapte, câtorva procese, câtorva 
experiențe, datorită câtorva lecții pe care le-ai învăţat din poticneli şi 
eşecuri, în adâncul sufletului tău, vei fi capabil să înţelegi o parte din adevăr 
şi să recunoşti că te-ai înşelat. Nu te vei mai îndoi și nu vei mai studia 
această persoană, ci vei simți că El este Dumnezeul practic, că acest lucru 
este stabilit ca un fapt incontestabil. Atunci vei fi acceptat instinctiv că El 
este Dumnezeu întrupat, fără nicio îndoială. Oricât de normală ar fi 
umanitatea Sa şi deși El vorbeşte şi acţionează ca o persoană obişnuită şi nu 
este deloc extraordinar sau măreț, nu te vei îndoi de EI şi nici nu-L vei 
dispreţui. În trecut, nu L-ai fi simţit pe Dumnezeu întrupat ca fiind în acord 
cu noțiunile tale şi L-ai fi studiat, ai fi fost dispreţuitor şi batjocoritor, 
sfidător în sinea ta, dar astăzi lucrurile sunt diferite. Astăzi, în timp ce Îi 
savurezi şi Îi asculţi cuvintele cu mare atenţie, accepţi tot ceea ce El 
exprimă dintr-un punct de vedere diferit. Şi ce punct de vedere este acesta? 
„Eu sunt o fiinţă creată. Poate că Hristos nu este înalt, poate că glasul Său 
nu este puternic şi poate că nu are o înfăţişare specială, dar identitatea Sa 
este diferită de a mea. El nu este un membru al omenirii corupte; nu este 
unul dintre noi. Nu suntem pe picior de egalitate cu EI, nu suntem la 
egalitate cu El.” Aici există o diferenţă față de punctul tău de vedere 
anterior. Cum apare această diferenţă? În adâncul tău, faci trecerea de la 
neacceptarea inițială şi studiul involuntar, la acceptarea cuvintelor Sale ca 
fiind viață, ca fiind calea ta de practică, la sentimentul că El are adevărul; că 


El este adevărul, calea şi viața; că pare să aibă umbra lui Dumnezeu și o 


dezvăluire a firii Sale; şi că însărcinarea și lucrarea lui Dumnezeu se află în 
persoana Sa. Atunci este momentul în care ÎI vei fi recunoscut și acceptat pe 
deplin. Atunci când orice reacție şi orice atitudine ai faţă de El au devenit 
reacţia instinctivă şi corectă pe care ar trebui să o aibă o ființă creată, vei fi 
devenit capabil să-L tratezi ca pe Dumnezeu pe acest Fiu al Omului întrupat 
şi să nu-L mai studiezi, chiar dacă ţi se spune să faci acest lucru, aşa cum nu 
ai studia de ce te-ai născut din mama și tatăl tău sau de ce arăţi ca ei. Când 
al ajuns în acest punct, instinctiv nu mai studiezi astfel de lucruri. Ele nu 
sunt subiecte legate de sfera vieţii tale de zi cu zi și nu mai sunt întrebări. 
Atitudinea ta faţă de aceste lucruri a trecut de la reflexul său iniţial, 
condiționat, de a studia, la refuzul instinctiv de a studia, iar cu instinctul tău 
astfel schimbat, Dumnezeu întrupat Se va ridica tot mai mult în statut și 
măsură, de neînlocuit de nicio persoană şi va deveni Însuşi Dumnezeu în 
inima ta, cu statutul de Dumnezeu. Relaţia ta cu Dumnezeu va fi atunci 
complet normală. De ce se întâmplă acest lucru? Pentru că nu poţi vedea 
tărâmul spiritual, iar pentru orice persoană, Dumnezeul tărâmului spiritual 
este relativ abstract. Unde Se află El, cum este El, care este atitudinea Sa 
faţă de om, ce expresie afișează atunci când vorbeşte cu omul — oamenii nu 
cunosc niciunul dintre aceste lucruri. Astăzi, Cel Care Se află în fața ta este 
o persoană în formă şi asemănare, care Se numește Dumnezeu. La început, 
nu ÎI înţelegi, cu împotrivirea, îndoiala, presupunerile, neînțelegerile și chiar 
disprețul tău; apoi, Îi experimentezi cuvintele şi treci la acceptarea lor ca 
viață şi adevăr, ca principii ale practicii tale şi ca scop şi direcție a căii pe 
care mergi; şi, de aici, accepţi această persoană sinceră, ca şi cum ar fi o 
imagine materializată a Dumnezeului din inima ta, pe care nu ÎI poţi vedea. 
Atunci când vei ajunge să simţi acest lucru, oare relația ta cu Dumnezeu va 
fi un lucru gol de conţinut? (Nu.) Nu, nu va fi. Atunci când ÎI vei lua pe 


Dumnezeu ca pe o imagine nedesluşită, de nevăzut, şi Il vei concretiza până 


în punctul în care va deveni trup, o persoană printre oameni, la care nimeni 
nu s-ar uita de două ori, dacă vei fi în continuare capabil să menții cu El 
relația dintre o ființă creată şi Creator, relația ta cu Dumnezeu va fi atunci 
cât se poate de normală. Orice Îi vei face atunci va fi în mod fundamental o 
reacție pe care o ființă creată ar trebui să o aibă din instinct. Nu ai putea să 
te îndoieşti de El nici dacă ți s-ar cere acest lucru și nici nu ai putea să-L 
studiezi; nu ai încerca să-L studiezi, spunând: „De ce vorbeşte Dumnezeu 
aşa? De ce are această expresie? De ce zâmbeşte şi Se comportă aşa cum o 
face?” Aceste lucruri ţi se vor părea perfect normale. Îţi vei spune: 
„Dumnezeu este aşa și ar trebui să fie aşa — da! Orice ar face EI, relația mea 


cu El va fi normală şi neschimbată.” 


În gândurile şi noţiunile întregii omeniri, faptul că Dumnezeu a devenit 
o ființă umană obişnuită prin întrupare este ultima formă pe care Dumnezeu 
ar trebui să o ia, deoarece oamenii obişnuiţi sunt pe o treaptă joasă în 
societate şi disprețuiți de ceilalți, iar Dumnezeu, Care este atât de măreț, nu 
ar trebui să Se întrupeze în cineva atât de banal. Acesta este un lucru 
contradictoriu noțiunilor oamenilor. Faptul că eşti capabil să accepți şi să 
recunoşti că Dumnezeu este Dumnezeul tău atunci când, astăzi, El S-a 
întrupat şi S-a transformat într-o fiinţă umană atât de puţin remarcabilă, este 
o mărturie în sine. Şi, aşa stând lucrurile, ce ar putea influența relația ta 
normală cu Dumnezeu sau ce i-ar putea dăuna? Nimic. Ţinând cont de acest 
lucru, a fi capabil să-L recunoști pe Hristos ca Dumnezeul tău este un 
criteriu extrem de important pentru a evalua relația dintre tine și Dumnezeu. 
Multi oameni cred în Dumnezeu, dar nu recunosc că Dumnezeu este 
adevărul, iar cei care nu recunosc că Dumnezeu este adevărul pot 
recunoaşte că Dumnezeu este Dumnezeul lor? Ce fel de relație cu 
Dumnezeu au cei care nu recunosc că Dumnezeu este adevărul? Sunt ei 


capabili să se supună cu adevărat lui Dumnezeu? Oare nu sunt capabili să-L 


sfideze pe Dumnezeu? Trebuie să vezi clar aceste lucruri. Atât tu, cât și 
Dumnezeu întrupat aveţi o înfăţişare umană, o formă umană, predilecții 
umane, un limbaj uman şi amândoi trăiţi în lumea oamenilor. Însă tu eşti 
capabil să-ți stabileşti poziţia corect, poţi face diferenţa dintre statutul tău şi 
cel al lui Dumnezeu şi poți repara relaţia ta cu Dumnezeu. Nu trebuie să 
treci dincolo de această relație şi nu trebuie să o depășești. Dacă poţi atinge 
această statură, atunci, pentru Dumnezeu, eşti adecvat şi nicio forță nu 
poate distruge relația ta cu Dumnezeu. Aceasta ar trebui să fie cea mai 
stabilă relație dintre toate, iar standardul va fi fost atins. Dacă relația ta cu 
acest trup nu se ridică la nivelul relaţiei dintre om şi Dumnezeu, dacă nu ai 
o astfel de relație, atunci când spui: „Am o relaţie bună cu Dumnezeu din 
ceruri şi este o relaţie foarte normală”, este adevărat? Nu este. Spui că ai o 
relație bună cu Dumnezeu, dar cine a văzut-o vreodată? Unde este arătată? 
Nu are nicio bază faptică. Deoarece oamenii trăiesc în trupul lor și nu pot 
pătrunde pe tărâmul spiritual sau nu pot avea acces la Dumnezeu, cum pot 
interacționa atunci cu Duhul lui Dumnezeu? În momentul de faţă, sunteți 
voi capabili să ajungeţi la o relație normală între om și Dumnezeu cu 
Dumnezeu întrupat? (Nu.) Unde se află dificultatea? Există multe adevăruri 
pe care omul nu le înţelege. Ce înseamnă că omul nu înţelege? Înseamnă că 
omenirea, care este coruptă, are păreri şi opinii care, în multe privinţe, nu 
concordă cu părerile şi opiniile lui Dumnezeu întrupat, că principiile după 
care omul se ocupă de lucruri nu sunt în concordanţă cu cele ale lui 
Dumnezeu întrupat şi că omul chiar are multe noțiuni și închipuiri despre 
Dumnezeu. Aceste probleme nu sunt încă rezolvate. Şi unde se află 
rădăcina acestei probleme? Ce factor influenţează relațiile dintre Dumnezeu 
şi omenire? Este vorba de firea coruptă a omenirii. Adică, omenirea este 
încă de partea Satanei, trăind pe baza otrăvii Satanei, iar firea și esența 


Satanei sunt cele pe care le trăiesc oamenii. Esenţa lui Dumnezeu este 


adevărul. Esenţa Lui este neschimbătoare. Aşadar, cine trebuie să se 
schimbe pentru a ajunge în concordanţă cu Dumnezeu? Sigur că omenirea; 
lucrul acesta este definitiv. Atunci, cum ar trebui să se schimbe omenirea? 
Trebuie să se supună lucrării lui Dumnezeu, să accepte adevărul, să accepte 
judecata şi mustrarea şi să accepte emondarea. Aceasta este singura cale a 
omului de a ajunge la un acord cu Dumnezeu. Numai atunci când pășești pe 
această cale poţi ajunge treptat să înţelegi adevărul, să te eliberezi de firea 
ta coruptă şi să priveşti atât oamenii, cât şi lucrurile conform cuvintelor lui 
Dumnezeu şi adevărului. Astfel, principiile după care acţionezi, perspectiva 
din care priveşti lucrurile, perspectiva ta asupra vieții şi valorile tale vor fi 
toate în acord cu cele ale lui Dumnezeu. Barierele dintre tine şi Dumnezeu 
vor fi din ce în ce mai puţine, nu vor mai exista contradicții, Îl vei studia din 
ce în ce mai puţin pe Dumnezeu, supunerea ta va tot creşte în mod firesc, 


iar tu vei ajunge treptat la un acord deplin cu Dumnezeu. 


Vă e frică să interacționaţi cu Mine? (Nu.) Poate că nu vă e frică, dar 
Mie Îmi este. De ce Mi-e teamă? Aveţi o statură atât de mică şi sunt multe 
adevăruri pe care nu le înţelegeţi, iar cu unele lucruri pe care le fac şi le 
spun, trebuie să Mă gândesc dacă statura voastră poate ţine pasul. Nu pot să 
le spun sau să le fac direct, ci trebuie să vă las suficient spațiu, precum și 
suficient timp, pentru a trece prin aceste adevăruri şi a le experimenta. Apoi 
aştept. Aştept ca voi să înțelegeți acele adevăruri, să le acceptaţi treptat, să 
creşteți în statură, moment în care încerc din nou, puţin câte puţin, să Mă 
apropii de voi. Apoi vă observ şi văd dacă aţi crescut în statură. Dacă aţi 
crescut, vă spun puţin mai multe; dacă statura voastră e încă mică, păstrez 
puțin mai multă distanță. De ce trebuie să păstrez puţină distanță faţă de 
voi? Dacă M-aş apropia prea mult de voi şi v-aş cere prea mult, prea 
repede, graba ar strica treaba, iar dacă graba ar strica treaba, care ar fi 


consecinţele? Ar putea fi periculoase, mai mult decât aţi putea suporta. Aşa 


cum stau lucrurile acum, nu numai că nu putem ajunge la armonie şi acord 
în interacţiunea noastră, dar chiar şi o relație autentică ar putea fi prea mult 
pentru noi. Dacă aş stărui să intru frecvent în contact cu voi sau să locuiesc 
cu voi, instruindu-vă în fiecare aspect al chestiunilor implicate în datoria 
voastră, ar fi stresant pentru voi. În acest caz, aţi simţi că suferiţi. Nu ar fi 
un lucru pe care ar trebui să-l îndur? Și, îndurându-l, n-aş suferi? Ar trebui 
să sufăr şi Eu. Dacă această suferință ar fi în beneficiul vostru, dacă v-ar 
putea accelera progresul, nu Mi-ar păsa dacă aş suferi puţin. Pur şi simplu 
aş suporta mai mult, aş vorbi un pic mai puţin, aş fi mai îngăduitor şi v-aş 
aştepta puţin mai mult, cu puţină răbdare. N-ar fi un deranj. Dacă ați suferi 
unele lucruri înainte de vreme, oare asta ar putea da rezultate, într-o 
oarecare măsură? Poate pentru câțiva oameni speciali, pentru cei care pot 
pricepe adevărul şi care au atât conștiință, cât și rațiune, care sunt corecţi şi 
rezonabili şi care, în plus, iubesc în mod deosebit adevărul, care pot urmări 
cu perseverență adevărul și care, în adâncul inimii lor, sunt intransigenţi în 
iubirea şi urmărirea luminii și a lucrurilor pozitive — oameni ca Petru, care a 
fost întreprinzător şi pozitiv în urmărirea adevărului — numai oameni cu o 
astfel de umanitate, cu o astfel de urmărire și cu o astfel de pricepere ar 
putea îndura astfel de suferinţe înainte de vreme. Există cineva printre voi 
care să îndeplinească aceste criterii? (Nu.) Ei bine, atunci, Îmi pare rău să 
spun că va trebui să păstrăm distanța, ca să nu treceţi prematur printr-o 
astfel de suferinţă. Așadar, când veţi trece prin ea? Atunci când veți fi ajuns 
la o anumită statură, Dumnezeu va rândui în mod natural mediile, oamenii, 
evenimentele şi lucrurile pentru voi. Este exact ca în cazul lui Iov: când a 
ajuns la o anumită statură, Satana a venit înaintea lui Dumnezeu cu o 
acuzaţie împotriva lui, iar Dumnezeu i-a permis Satanei să îl ispitească pe 
Iov, să îl supună ispitei, lucru care l-a făcut pe Iov să-şi piardă întreaga 


avere. Este departe de voi acest lucru? Cât de departe? Pe de o parte, acest 


lucru depinde de urmărirea voastră; pe de altă parte, depinde de cerinţele 
lucrării lui Dumnezeu, de acel punct pe care El l-a stabilit în planul Său. Şi 
care punct este acesta? Este atunci când vine acea vreme în care oamenii 
sunt în mod esențial dotați cu tot adevărul și îl înțeleg. Totuşi, dacă unii 
oameni nu au ajuns încă acolo în ceea ce privește statura, ce este de făcut? 
Când va fi momentul potrivit, Dumnezeu va acţiona. Crezi că te poți 
ascunde? Nimeni nu poate eluda acest moment. Acest lucru se numeşte 
inspecția muncii omului şi toată lumea trebuie să treacă prin el. Nimeni nu 
poate trece mai devreme și nimeni nu poate rămâne în urmă. „Nimeni nu 
poate trece mai devreme” înseamnă că, dacă statura unei persoane nu este 
unde trebuie şi dacă acea persoană nu a auzit prea mult din adevăr, atunci 
când Îi va cere lui Dumnezeu să o testeze, El nu o va face. Nimeni nu va fi 
scutit de acest lucru, pentru că Dumnezeu îi vede pe toți ca fiind egali și le 
oferă tuturor șanse egale, îi aprovizionează şi lucrează la fel pentru toți. 
Aşadar, acum, faptul că adopt o astfel de atitudine conform stării şi staturii 
voastre nu este benefic pentru voi? (Ba da.) Este exact ceea ce este potrivit 
pentru voi, exact ceea ce vă trebuie acum. În timp ce vă îndepliniţi în mod 
normal îndatoririle în fiecare domeniu, vi se furnizează, de asemenea, 
adevărurile pe care trebuie să le aveţi şi să le înțelegeţi, fără cea mai mică 
întârziere, astfel încât să puteţi beneficia de provizii şi ajutor, la timp şi pe 
măsură. Apoi, în timp ce vă îndepliniți datoria, veţi digera, absorbi şi 
experimenta treptat aceste adevăruri și veţi găsi principiile adevărului şi 
calea de practică; puţin câte puţin, veţi înțelege intențiile lui Dumnezeu şi, 
astfel, relația dintre om şi Dumnezeu va fi îndreptată şi veți ocupa postul de 
fiinţe create, ceea ce înseamnă să vă asumaţi postul şi să fiți statornici în 
datoria voastră şi, după asta, pot exista unii oameni care, fără să-şi dea 
seama, vor trece prin încercări și rafinare. Când se va întâmpla acest lucru? 


Vă voi spune Eu, cu singura propoziţie care se aplică: încercările vor veni 


conform planului. Acest lucru poate fi puţin abstract, dar, pentru 
Dumnezeu, pur și simplu aşa stau lucrurile. Când va veni timpul ca 
Dumnezeu să acţioneze, nu vei putea să te ascunzi, oricât ai încerca. Ce voi 
face acum? Îmi voi păstra postul, Îmi voi ocupa locul şi Îmi voi face 
lucrarea, fără reţineri sau grabă, ci făcându-Mi lucrarea conform ordinii 
prescrise. Toate căile voastre spre mântuire sunt deschise — nu le voi 


închide, cu atât mai puţin vă voi sta în cale. 


Se întreabă cineva cu îngrijorare: „Urmându-te pe Tine, putem fi 
mântuiți?” Poate că unii oameni nu s-au gândit niciodată la această 
întrebare, dar asta nu înseamnă că nu au avut îndoieli, iar aceste îndoieli pot 
exista în continuare. Așadar, îți voi spune ceva adevărat: nu trebuie să-ți 
faci griji. Eu ar trebui să Mă îngrijorez înaintea ta; Eu sunt Cel Care ar 
trebui să Mă îngrijorez cel mai mult, dar nu o fac niciodată, așa că de ce îţi 
faci tu griji? Nu îţi faci prea multe griji? Îţi faci prea multe griji și nu este 
necesar. Eu nu Mă îngrijorez niciodată pentru că nu este ceva pentru care 
trebuie să-Mi asum responsabilitatea. Nu este acesta un lucru bun? Aşadar, 
cine îşi asumă responsabilitatea pentru asta? Unii spun: „Este atât de 
iresponsabil din partea Ta să spui asta! Dacă Tu nu ești responsabil, atunci 
cine este?” Eu nu trebuie să-Mi asum responsabilitatea, pentru că nu am 
niciodată astfel de griji. Nu am nevoie de nicio îngrijorare, nu am nevoie să 
cercetez această chestiune. Dacă ar fi să Mă îngrijorez, spunând: „O! Nu 
pot suporta povara finalurilor şi destinațiilor voastre! Trebuie să am grijă să 
studiez şi să analizez fiecare pas pe care îl fac şi fiecare cuvânt pe care îl 


1? 


spun şi să acționez după ce am văzut rezultatele lor!”, asta ar fi neglijență 
din partea Mea. Cu toate acestea, nu-Mi fac niciodată griji; nu Mă uit 
niciodată la ce ar putea duce ceva. De ce? Unii spun: „Ai desluşit această 
chestiune.” Nu. În general, se poate spune că cineva a deslușit un lucru doar 


după ce l-a supus cercetării şi analizei, dar Eu, instinctiv, nu cercetez 


niciodată astfel de lucruri — ele nu există în gândurile Mele. A nu cerceta 
lucrurile ar fi un final grozav, aşa că nu ar trebui oare să învăţaţi cum să 
faceţi acest lucru? Unii ar putea spune: „Instinctiv, Tu nu cercetezi lucrurile. 
Cum ar trebui să învăţăm să facem asta? Nu este ceva ce putem învăţa!” 
Există ceva în acest lucru care necesită puţină părtăşie. Întruparea lui 
Dumnezeu, realizarea Sa în trup, faptul că a devenit om — cum a apărut, mai 
exact, această persoană este un proces care nu necesită nicio cercetare. Pur 
şi simplu, Dumnezeu a devenit om. Există vreo taină în ceea ce face 
Dumnezeu în acest trup uman și în modul în care Se manifestă? (Da.) 
Necesită cercetare această chestiune? Nu necesită cercetare, ci ca voi să 
căutaţi adevărul ei. Care este adevărul său? Îl puteţi desluşi? Esenţa, statutul 
ŞI misiunea unei persoane sunt făcute una. Misiunea este esenţa ei, 
instinctul ei; ceea ce trăiește, ceea ce dezvăluie, ceea ce este dispusă să facă 
ŞI ceea ce o umple — aceasta este esenţa ei, precum și instinctul şi misiunea 
ei, care pot constitui toate o uniune. Ce vă spune acest lucru? Există aici un 
fapt pe care ar trebui să fiți capabili să îl vedeți, și anume că întruparea lui 
Dumnezeu este incontestabilă. Dumnezeu exprimă atât de multe adevăruri 
ŞI, cu cât omul le citeşte mai mult, cu atât le înțelege mai mult; cu cât le 
citeşte mai mult, cu atât le simte mai mult ca fiind adevărul și cu cât le 
experimentează mai mult şi le pune în practică, cu atât i se luminează inima, 
iar pe măsură ce se întâmplă acest lucru, relația lui cu Dumnezeu devine tot 
mai normală. Chiar trebuie să fie cercetat acest lucru? Cercetează-l cât vrei; 
nu vei înţelege adevărul prin cercetare. Înțelegerea adevărului se bazează pe 
experiență. Pe măsură ce un om dobândeşte mai multe experienţe, înțelege 
în mod firesc despre ce este vorba în adevăr şi, după ce a înţeles adevărul, 
ajunge în mod firesc să aibă o cunoaştere a lui Dumnezeu. De aceea spun că 
obținerea cunoaşterii lucrării lui Dumnezeu se bazează pe înţelegerea 


adevărului. Unii oameni absurzi nu iubesc adevărul şi nu-l pun niciodată în 


practică, iar din momentul în care au ajuns să creadă în Dumnezeu, ei L-au 
studiat. Oricât de mult ar studia, pot ei să ajungă la cunoaşterea de 
Dumnezeu în acest fel? Este o imposibilitate. Lumea religioasă ÎL studiază 
pe Dumnezeu de milenii şi nici măcar o singură persoană nu L-a cunoscut 
cu adevărat. Oamenii cred în Dumnezeu ani de zile şi, în final, „Cred 
profund în existența lui Dumnezeu” e tot ce pot spune. Sunt acestea 
cuvintele cuiva care Îl cunoaşte pe Dumnezeu? Îl mai studiezi pe 
Dumnezeu acum? De câţi ani Îl studiezi? A dat vreun rezultat studiul tău? 
Îţi spun Eu: Dumnezeu întrupat nu cercetează niciodată Cine este și nici nu 
există un alt glas în EI, ci doar unul singur. După cum vede omul lucrurile, 
tot ce gândește, trăiește şi face Dumnezeu este gândul și acţiunea unei 
singure persoane, iar El, de asemenea, Se simte pe Sine însuşi ca fiind o 
singură persoană care acţionează şi gândește. Ce se întâmplă aici? În EL, 
există o singură viață şi nu alta. Așadar, care este esenţa acestei vieţi? Un 
om s-ar putea să nu fie capabil să desluşească asta din exterior, crezând că 
este doar viața unei persoane obişnuite, dar dacă o privim în lumina 
misiunii Sale şi a esenței lucrării pe care o face, cum se face că umbra lui 
Dumnezeu este asupra Lui? Acest lucru merită să fie înţeles. Cine anume 
este acest trup, care are umbra lui Dumnezeu și dezvăluirea esenței lui 
Dumnezeu, este un lucru demn de a fi căutat şi cercetat în profunzime. Este 
normal, atunci, ca acest trup din carne să nu ştie de ce este o astfel de 
persoană sau cine este El în esenţă? Este pur şi simplu firesc; nu este 
supranatural. Unu vor spune: „Nu este supranatural? Nu pare să fie 


|? 


Dumnezeu. Dumnezeu se cuvine să fie supranatural!” De unde provine 
acest „se cuvine”? Din noțiunile şi închipuirile oamenilor. De fapt, care este 
primul act, primul comportament al lui Dumnezeu despre care omul știe, 
despre care omul are o impresie? La început, Dumnezeu a creat cerul, 


pământul şi toate lucrurile, iar în a şasea zi a luat niște lut şi din el a creat o 


persoană, pe care a numit-o Adam. Apoi, l-a adormit pe Adam şi a luat o 
coastă din trupul său, pe care a transformat-o într-o altă persoană, Eva. 
Privind această întreagă secvenţă a acțiunilor şi comportamentelor lui 
Dumnezeu, nu este ea deosebit de ilustrativă? Fiecare acţiune este atât de 
reală, lucru care nu se potriveşte cu Dumnezeul închipuirilor și noțiunilor 
oamenilor. Ea depăşeşte închipuirile omului în ceea ce priveşte 
supranaturalul. Așa că acum, când oamenii intră în contact cu Dumnezeu 
întrupat, aud cuvintele pe care le rostește și văd tot ceea ce face El, apoi 
compară aceste lucruri cu acţiunile şi comportamentele reale ale lui 
Dumnezeu de atunci când a creat omul la început, există discrepanțe acolo? 
Există o disparitate? S-ar putea să existe, pentru că tu nu ai văzut niciodată 
acele acțiuni. Totuși, ca să privim lucrurile din punct de vedere practic, 
atunci când se compară modul şi sursa de exprimare a lui Dumnezeu din 
cuvântările Sale de la început cu modul și sursa felului în care vorbeşte 
acum, nu există nicio disparitate fundamentală. De ce spun 
„Fundamentală”? Cuvântul „fundamental” are semnificația sa. Ce înseamnă 
„fundamental” aici? Înseamnă că, în inima omului, există încă un anumit 
element supranatural în lucrurile reale pe care omul crede că Dumnezeu le 
face şi în maniera în care omul crede că El vorbeşte, în timp ce maniera, 
metoda şi tonul vorbirii lui Dumnezeu pe care omul le vede şi le aude acum 
sunt cu totul reale, pot fi sesizate şi văzute, fără niciun element supranatural 
şi fără niciun loc pentru închipuirile omului. Există o distanță între aceste 
două lucruri, iar această distanță este în cele din urmă şi în mod 
fundamental identică din punctul vostru de vedere. De aici vine acel 


„fundamental”. 


Este necesar să am părtăşie cu voi astăzi despre aceste cuvinte 
adevărate şi sincere? (Da.) De ce să vorbim despre astfel de lucruri? Mulţi 


oameni au simțit în mod constant că aceste chestiuni legate de Dumnezeu 


întrupat sunt destul de tainice, de nepătruns, şi-şi doresc mereu să le 
studieze. Studierea acestor lucruri interferează cu relaţia ta cu Dumnezeu. 
Mai poţi pătrunde în adevăr dacă Îl studiezi mereu pe Dumnezeu? Dacă ÎI 
studiezi mereu, nu vei lua cuvintele Sale ca fiind adevărul, iar relația ta cu 
El va fi denaturată, deviantă şi anormală. Așadar, cum poți face ca relaţia ta 
să fie din ce în ce mai normală? Privind tot ceea ce face El în mod normal, 
inclusiv acest trup al Său, şi căutând încetul cu încetul să Îl accepţi în inima 
ta. Acceptă-L din toate privinţele — maniera şi tonul vorbirii Sale şi chiar și 
înfăţişarea Sa, felul în care arată. Trebuie să accepţi aceste lucruri. Dacă nu 
o faci, ci Îl studiezi mereu, studiind asta şi studiind cealaltă, atunci, în cele 
din urmă, cel care va avea cel mai mult de suferit şi va pierde vei fi tu. 
Acest fapt produs de Dumnezeu nu se va schimba. Dumnezeu a lansat o 
nouă epocă, iar El o va influenţa în întregime şi o va conduce în întregime. 
Acest fapt nu se va schimba. Așadar, ce alegere ar trebui să facă o persoană 
în această privință? Nu să ÎI studieze, ci să Îl accepte și să ÎI cunoască, să îşi 
repare neîncetat relația cu Dumnezeu şi să îşi amintească în orice clipă: 
„Sunt o fiinţă creată şi aparțin omenirii corupte; Dumnezeu este o persoană 
obişnuită la suprafaţă, dar esenţa Sa interioară este cea a lui Dumnezeu. 
Faptul că El este Dumnezeu este de necontestat; orice face El în exterior, 
orice spune și oricum acționează nu intră în sfera cercetării mele. Acesta 
este tipul de rațiune pe care ar trebui să o am și acesta este postul pe care ar 
trebui să îl ocup.” V-am vorbit astăzi puţin despre Mine, pentru ca voi să 
aveți înţelegere și claritate în legătură cu aceste lucruri şi nu să fiți mereu în 
ceaţă în privinţa lor, ca şi cum v-aş ascunde ceva ce nu aş vrea să știți. În 
realitate, nu am secrete pe care să nu vi le pot spune. Asta este ceea ce cred 
şi este felul în care acționez. Nu este nimic abstract în asta şi nici nu este 
ceva tainic. Partea din Mine pe care o vedeţi este aşa, iar partea din Mine 


care se află în culise şi pe care voi n-o puteţi vedea este, de asemenea, aşa. 


Chiar așa este. Totuși, există un lucru pe care trebuie să îl înțelegeți: 
indiferent de faptele şi fenomenele exterioare pe care le vezi în faţa ta, dacă 
nu înţelegi adevărul, vei considera acele fenomene ca fiind adevărul şi 
faptele, iar dacă înţelegi adevărul, vei ajunge să cunoşti esența şi adevărul 
prin intermediul acelor fenomene şi aspecte exterioare, astfel încât relația ta 
cu Dumnezeu va deveni tot mai normală. Pentru tine, identitatea, statutul şi 
esenţa lui Dumnezeu nu se vor schimba niciodată. El este Creatorul, Cel 
Care este suveran peste toate lucrurile. Acest lucru este stabilit. Eşti o ființă 
creată, iar dacă studiezi mereu înfăţişarea trupului lui Dumnezeu, ai 
necazuri. Relaţia ta cu Dumnezeu nu va mai exista, ceea ce înseamnă că 
relația ta, în calitate de ființă creată, cu Creatorul nu va mai exista. Nu este 
nevoie să detaliem consecințele acestui lucru. Ele sunt foarte rele. Orice ar 
putea fi o consecinţă — orice s-ar putea întâmpla. Fără această relație, nu 
mai există comunicare între noi. Este clar? Pentru a ne păstra relațiile 
apropiate, pentru a ne păstra legătura, care ar trebui să fie, atunci, 
identitatea omului? (Cea de ființă creată.) Întotdeauna cea de fiinţă creată. 
Acesta este singurul mod în care ne putem asocia, singurul mod în care 
poate exista o relație reală. Dacă nu recunoşti că eşti o fiinţă creată, atunci 
nu mai avem nicio relație. Nu Mă voi asocia cu tine şi nici nu voi dori să 
ştiu cine eşti. Nimic nu ne va lega. Nu Mă voi amesteca în lucrurile care te 
privesc. Trăieşte aşa cum vrei — nu are nimic de-a face cu Mine. Nu trebuie 
să Mă studiezi sau să Mă condamni. Identitatea Mea, statutul Meu şi tot 
ceea ce fac nu sunt lucruri pe care tu, o persoană obişnuită, să le poți 
condamna sau despre care să tragi concluzii. Nu omul este cel care judecă 
toate acestea, ci Dumnezeu. Este clar, nu-i așa? Nu este acesta adevărul? 
(Ba da.) Așadar, care este adevărul pe care oamenii ar trebui să-l înţeleagă 
aici? Pe ce bază, pe ce temelie poate un om să aibă o relație normală cu 


Dumnezeu? EI trebuie să ştie că este o fiinţă creată. Dacă recunoşti că ești o 


fiinţă creată şi ai această bază, atunci, pe măsură ce avansezi, vor fi multe 
chestiuni în care nu vei rătăci. Cu toate acestea, dacă-ţi doreşti mereu să Îl 
studiezi şi nu abordezi relația din perspectiva unei fiinţe create, consecinţele 
vor fi supărătoare, prea îngrozitoare pentru a le contempla. Înţelegi acest 


lucru, nu-i aşa? 


Unii spun: „Dacă nu recunosc că sunt o fiinţă creată, atunci nu avem 
nimic de-a face unul cu celălalt? Nu ne cunoaștem unul pe celălalt? Fără o 
relație la acest nivel, putem fi amici, prieteni, rude — nu-i aşa?” Nu. Eu nu 
am „amicr”, nici prieteni şi cu siguranță nu am astfel de rude. Cineva 
întreabă: „Atunci, care sunt adevăratele Tale rude? Sunt ele familia Ta?” 
Nu. Nu am nici rude, nici camarazi. Nu am nici subordonați și nici 
însoțitori. Pentru Creator, singurele care au o relație cu El sunt ființele 
create. Pentru toată omenirea creată, pentru toate fiinţele create, Dumnezeu 
are o singură identitate — aceea de Domn al Creaţiei. Aceasta este singura 
relație. Dacă cineva ar întreba: „Avem o relație destul de bună. Nu putem fi 
prieteni? Nu putem ajunge să fim amici?” Nu. Nu te cunosc; nu te ştiu; nu 
ştiu cine ești. De ce aş fi prieten cu tine? Nu există o astfel de relație pentru 
noi. El spune: „„Vorbeşti prea categoric aici, nu-i așa? Nu ești prea aspru?” 
Atât de categoric este. Eu nu am nevoie de astfel de relaţii. Tot ceea ce fac 
şi spun este menit să furnizeze pentru ţintele viabile ale aprovizionării — şi 
cine sunt aceste ținte? Ele sunt omenirea creată, omenirea care iubeşte 
adevărul şi cei pe care Dumnezeu îi va mântui şi doar această relație există. 
În afară de această relaţie, nu există niciun fel de relaţie pe care să o 
recunosc. Înţelegeţi? (Da.) Unii ar putea spune: „Eşti o persoană 
inabordabilă!” Nu este vorba că sunt inabordabil, ci că o astfel de relație nu 
are cum să existe. Aşadar, să nu spună nimeni: „Sunt în contact cu Tine de 
ani de zile. Nu suntem prieteni?” Dacă recunoşti că eşti o ființă creată, 


atunci avem cea mai apropiată relație, cea mai bună relație, cea mai 


legitimă şi mai pură relație. Unii spun: „Te-am slujit atâția ani. Nu ne 
cunoaștem destul de bine? Nu sunt eu confidentul Tău, prietenul Tău 
apropiat?” Nu, nu am prieteni apropiaţi. Unii zic: „Îmi spui mereu ce Îţi 
place să porţi şi ce oameni Îţi plac, iar eu Îţi spun acelaşi lucru. Nu există 
nimic despre care să nu discutăm, deci nu suntem prieteni?” Nu. Eu nu Mă 
împrietenesc cu oamenii. Nu am prieteni. Dacă ești o ființă creată, atunci 
avem ceva de discutat; putem interacționa şi putem stabili o relaţie şi clădi o 
camaraderie, dar suntem prieteni odată ce devenim camarazi? Nu. Relaţia 
dintre fiinţele create şi Creator nu se schimbă niciodată. Unii oameni M-au 
adăpostit şi M-au protejat şi, pentru asta, cred că au merite, că sunt 
salvatorii Mei. Nu așa trebuie pusă problema; totul este orchestrat de 
Dumnezeu. lar dacă ei întreabă: „Nu eşti lipsit de recunoştință?”, cum se 
explică această afirmaţie? Dacă cineva nu poate vedea un lucru în mod clar, 
nu poate aplica în mod arbitrar reguli acelui lucru. Procedând astfel, se 
ajunge uşor la judecată. Dacă ştii că eşti o ființă creată, cum ar trebui să 
priveşti această chestiune? Dacă te foloseşti de această relație pentru a Mă 
constrânge, pentru a te apropia de Mine sau pentru a-Mi intra în graţii, 
atunci îți spun că te înşeli. Nu încerca să faci asta, iar dacă încerci să-Mi 
intri-n grații, Mă voi sătura de tine. Unii oameni întreabă: „Iu nu ai suporta 
aşa ceva?” Nu. Este greşit ca oamenii să încerce să-Mi intre în graţii — nu 
constituie o relație normală. Câţiva ar putea spune: „Sunt tânăr, arăt bine şi 
sunt un bun orator. Lui Dumnezeu nu-l plac oamenii ca mine?” Nu trebuie 
să vorbeşti aşa. Dacă ai astfel de gânduri, poţi căuta răspunsurile în 
cuvintele lui Dumnezeu. Să nu Mă dezguști niciodată atât de mult! Este 
clar? Nu poate fi mai clar de atât. Așadar, cum ar trebui să înțelegeți acest 
lucru? (Singura relație dintre om şi Dumnezeu este cea dintre o fiinţă creată 
şi Creator). Corect. Omul trebuie să stea la locul lui. Nu vă etalaţi, în niciun 


moment, calificările, nu vă bazaţi pe vechime, nu jucaţi mici jocuri 


inteligente şi nu folosiți nicio filosofie pentru interacțiunile lumești în 
încercarea de a vă modifica identitatea sau relația cu Dumnezeu. Nu 
încercaţi să faceți acest lucru, în nicio împrejurare; aţi fi respinşi. Nu vă 
implicaţi într-o astfel de luptă inutilă. Este în zadar! De ce oamenii revin 
mereu la vechile lor obiceiuri? După discursul de astăzi, cei mai mulți 
dintre voi nu vor mai înţelege greşit, nu-i așa? (Aşa este.) Asta Mă scutește 
de multe griji. Nu doresc să insist asupra acestor lucruri — ele Mă dor! 
Pentru un om rațional, aceste lucruri sunt uşor de înţeles. Atât de multe 
dintre cuvintele lui Dumnezeu fac referire la aceste lucruri, iar cei care au 
cu adevărat capacitatea de a pricepe nu ar trebui să le găsească greu de 
înţeles. Pentru cei care L-au urmat pe Dumnezeu timp de mulți ani şi 
înţeleg o parte din adevăr, înţelegerea acestor lucruri nu va fi o problemă, 
pentru că oamenii au câștigat mult de la Dumnezeu şi Îi cunosc lucrarea în 


întregime. 

Pentru a-ți îndeplini bine datoria, înţelegerea 
adevărului este cea mai importantă 


Pentru a-ți îndeplini datoria în mod satisfăcător, cel mai important 
lucru este să depui un mare efort pentru adevăr. Numai dacă înţeleg 
adevărurile-principii, oamenii pot acţiona în conformitate cu acestea. În 
plus, ei trebuie să înveţe despre diferitele domenii de expertiză şi aptitudini 
specializate legate de îndatoririle lor şi este esențial să înveţe câteva tehnici 
simple şi practice. Unii oameni au câteva cunoștințe tehnice, dar nu ştiu 
cum să le aplice în îndatoririle lor. Când fac ceva, inimile lor nu sunt 
niciodată lămunite asupra chestiunii. Nu ştiu care modalitate de a face 
lucrurile este corectă, se conformează adevărurilor-principii şi poate fi în 
beneficiul celorlalți sau care cale este incorectă şi încalcă principiile. 
Minţile lor se află într-o stare confuză. Li se pare că această cale este 
corectă, dar alte căi par, de asemenea, convenabile. Nu sunt niciodată siguri 
cum să acţioneze potrivit şi nu știu cum să practice, astfel încât să urmeze 
calea corectă. Ce dovedeşte asta? (Că nu înţeleg adevărul.) Aceşti oameni 
nu înțeleg adevărul şi se află într-o stare de ambiguitate în privinţa stării lor 
interioare şi a înțelegerii şi aprecierii standardelor pentru multe lucruri. 
Când nu se ocupă cu ceva, simt că înţeleg totul și că totul este uşor pentru 
ei. Cu toate acestea, când chiar întâlnesc o situaţie din viața reală, nu știu 
cum s-o înțeleagă, cum s-o gestioneze sau calea corectă de a proceda. Abia 
atunci simt că nu au nimic şi nu înţeleg nimic din adevăr. Doctrinele despre 
care au discutat anterior sunt inutile. Nu au de ales decât să caute să afle de 
la alții şi să discute situația cu ei. Asta se întâmplă când oameni care nu 
înţeleg adevărul întâlnesc o situaţie — sunt confuzi, foarte anxioşi, simt că-i 
greşit să facă aşa şi incorect să facă altfel și nu pot găsi calea corectă. Abia 


atunci văd că, fără adevăr, chiar este dificil să facă şi un singur pas! De ce 


au cea mai mare nevoie astfel de oameni, în acest moment? De filosofii și 
cunoştinţe satanice sau de o înţelegere a adevărului? Cel mai important 
lucru este să înţeleagă adevărul. Dacă nu înţelegi adevărul, chiar dacă 
termini o treabă, vei fi nesigur de ea. Nu vei ști dacă ai făcut-o cum se 
cuvine sau care va fi rezultatul, după ce treaba este terminată. Nu poți 
evalua aceste lucruri. De ce nu le poţi evalua? De ce-ţi este inima mereu 
plină de nesiguranță? Pentru că, atunci când faci lucruri, nu eşti sigur dacă 
le faci într-un mod care este efectiv şi cu adevărat conform principiilor, 
dacă lucrurile pe care le practici sunt principiile şi dacă practica ta este sau 
nu conform adevărului. Nu poţi verifica asta. Dacă obţii vreun rezultat 
nesemnificativ în îndeplinirea datoriei tale, vei simţi că ești foarte capabil şi 
că ai câştigat un anumit capital, devenind mulţumit de sine. Totuşi, dacă nu 
există niciun rezultat evident sau nu este la nivelul standardelor principiilor, 
vei deveni imediat negativ şi te vei gândi: „Când mă va lumina Dumnezeu? 
De ce Îi luminează mereu pe ceilalţi, în vreme ce eu nu primesc nicio 
inspiraţie, nicio luminare și nicio iluminare?” Uneori s-ar putea să simți că 
ai făcut lucrurile cu intenţiile corecte şi că ai depus mari eforturi, aşa că 
speri că Dumnezeu îți va accepta, aproba şi susține bucuros efortul. Totuşi, 
în același timp, te şi temi că El va spune că ai acționat incorect şi nu va 
aproba ce ai făcut. Asta nu arată o preocupare pentru câștig şi pierdere? 
Când vezi că ai o statură mică, că eşti prea răzvrătit şi arogant şi că devii 
mulţumit de sine oricând realizezi cel mai mic lucru, vei simţi că eşti prea 
corupt, că eşti un diavol şi Satana, şi că nu ești vrednic de mântuirea de la 
Dumnezeu. Apoi, după ce mai ai câteva mici realizări, te vei gândi că, până 
la urmă, nu te descurci atât de prost, că ai o anumită abilitate şi că poți 
obține câteva rezultate, așa că ar trebui să fii răsplătit. Arată asta o 
preocupare pentru câştig şi pierdere? Ce provoacă această stare de 


îngrijorare față de câştig şi pierdere? Este legată direct de o lipsă a 


înţelegerii adevărului. Când oamenii nu înţeleg adevărul, acest lucru 
provoacă multe stări și multe manifestări. Principala chestiune este că 
oamenii trăiesc adesea într-o stare de îngrijorare în privinţa câștigului și a 
pierderii. Aceasta este starea lor normală. Pentru că nu înţelegi adevărul, 
nu-ți poți evalua aptitudinile; nu ştii ce poţi şi ce nu poţi face. Pentru că nu 
înţelegi adevărul, nu ştii ce principii și standarde să urmezi când îți 
îndeplineşti datoria sau rezultatul la care să țintești. Nu ştii nici care sunt 
scopul şi direcţia vieții. Nu ştii de ce Dumnezeu este mânios pe tine, de ce 
te aprobă sau de ce este indulgent cu tine — nu ştii niciunul dintre aceste 
lucruri. Nu ştii ce atitudine ar trebui să ai şi nu poți aprecia dacă lucrurile pe 
care le-ai făcut au îndeplinit datoria ta de ființă creată şi dacă ai îndeplinit-o 
în mod satisfăcător. Uneori faci lucrurile cu frică şi alteori ești îndrăzneţ și 
frenetic. Starea ta este mereu instabilă. Cum devine starea unei persoane 
instabilă? În final, acest lucru este legat de o lipsă a înţelegerii adevărului. 
Când oamenii nu înţeleg adevărul, gestionează lucrurile neprincipial. Sunt 
foarte dezordonaţi când fac ceva şi deviază, de fiecare dată, într-un fel sau 
altul. Când nu fac nimic, par să înțeleagă totul şi vorbesc bine despre 
doctrine, dar când se întâmplă ceva şi li se cere să rezolve problema, să 
aplice toate adevărurile pe care le înţeleg în viaţa reală, ei nu au o cale, nu 
ştiu ce principii să folosească şi-și spun în sinea lor: „Înţeleg că trebuie să- 
mi îndeplinesc datoria cu loialitate, să fiu onest, că nu trebuie să am noțiuni 
sau înţelegeri greșite despre Dumnezeu, că trebuie să fiu supus Lui, dar, de 
fapt, cum ar trebui să gestionez această situaţie?” Întorc acest lucru pe toate 
părțile şi încearcă să aplice reglementările şi ajung să nu aibă habar ce 
reglementări trebuie să aplice. Credeţi că un om care trebuie să caute într-o 
carte care conține cuvintele lui Dumnezeu, atunci când 1 se întâmplă ceva, 
este cineva care înţelege adevărul? Aceasta nu este o înțelegere reală a 


adevărului. Astfel de oameni înțeleg doar câteva doctrine, dar încă nu au 


priceput realitatea acestor adevăruri. Asta arată că lucrurile pe care le spun 
de obicei şi cele pe care cred ei că le înțeleg nu sunt decât doctrine. Dacă 
înţelegi adevărul, dacă ai adevărul-realitate, atunci când ţi se va întâmpla 
ceva, vei şti cum să acționezi conform intențiilor lui Dumnezeu şi cum să 
acționezi în cadrul principiului. Dacă nu înţelegi decât doctrine — şi nu 
adevărul — atunci când chiar ţi se va întâmpla ceva, dacă te bazezi pe 
doctrine şi urmezi reglementările, nu vei avea o cale de rezolvare. Nu vei fi 
capabil să găsești principiul şi nu vei fi capabil să găseşti o cale de 
practicare. Cu alte cuvinte, ar putea părea că înţelegi un aspect al 
adevărului, că înţelegi sensul acelor cuvinte ale adevărului și că înţelegi 
puţin din intențiile lui Dumnezeu şi din ce cere El — că înţelegi toate acestea 
— dar când ţi se întâmplă ceva, eşti incapabil să pui în practică adevărul, 
aplici orbește reglementările şi faci o harababură. Nu este un lucru rușinos? 
Când oamenilor care înţeleg realmente adevărul li se întâmplă ceva, ei sunt 
capabili să găsească principiile pentru a practica, au o cale de practicare şi 
pot pune în practică adevărurile-principii. Cât despre acei oameni care pot 
doar să peroreze cuvinte şi doctrine, pare că ei înțeleg adevărul, dar când 
vine vremea să acționeze, devin complet confuzi. Asta dovedește că 
oamenii care perorează cuvinte şi doctrine nu înţeleg deloc adevărul. 
Oamenii care perorează cuvinte şi doctrine încearcă să-i inducă în eroare pe 
ceilalți; ei sunt înşelători. Se înșală atât pe ei înșiși, cât şi pe ceilalți — ceea 


ce înseamnă că-şi fac rău și lor înşişi, şi celorlalți! 


Acum înțelegeți mai multe adevăruri sau mai multe doctrine? (Mai 
multe doctrine.) Din ce cauză? (Este rezultatul faptului că nu urmărim 
adevărul.) (O hpsă de efort pentru a merge și a medita la adevăr.) Are 
legătură cu toate aceste lucruri, dar toate motivele pe care le-aţi oferit sunt 
subiective. Există şi un motiv obiectiv, care are legătură cu calibrul 


oamenilor. Unii oamenii au ascultat predici mai mult de un deceniu, dar nu 


pot distinge adevărul de doctrină şi nici nu pot discerne diferenţa dintre a 
respecta reglementările şi a practica adevărul. Ascultă predicile cu 
seriozitate şi lucrează atent ca să aibă discernământ, dar pur și simplu nu-și 
dau seama de diferenţă. Simt că părtăşiile pe care le au toți sunt cam la fel, 
că sunt toate destul de bune şi de practice. După ce le ascultă, nu-şi pot da 
seama ce este doctrină şi ce este adevăr. Este aceasta o problemă de calibru? 
(Da.) Calibrul vostru se poate ridica la nivelul adevărului-realitate? De 
fiecare dată când conducătorii şi lucrătorii au părtăşie la adunări sau 
relaționează și interacționează cu voi în alte ocazii, vă puteţi da seama cât 
din ceea ce spun este adevărul-realitate şi cât este doctrină? (Da.) Dacă vă 
puteţi da seama, asta dovedeşte că aveţi puţin discernământ şi că nu sunteți 
complet incapabili să discerneţi. Dacă vă puteţi da seama de diferență, asta 
dovedeşte că nu aveţi un calibru rău. Calbrele oamenilor se împart în mai 
multe categorii: slabe, medii, bune și excepţionale. În esenţă, acestea sunt 
cele patru categorii. Cei cu un calibru chiar mai rău decât slab nu pot 
înţelege adevărul; ei nu au deloc calibru. Nu pot înţelege nimic din ce aud și 
nu pot acţiona cu gândire, logică sau principii în nimic din ceea ce fac. În 
mințile lor, totul este o harababură. Sunt oameni confuzi, ceea ce am putea 


numi colocvial brute. Dacă au un calibru extrem de slab, sunt oameni cu 


je w. > 

mai trebuie să mai discutăm despre ei. Să vorbim despre felul în care se 
dezvăluie calibrul slab. Unii oameni cred în Dumnezeu de mulți ani, dar tot 
nu înţeleg adevărul. Nu pot îndeplini nici datoria de bază de a răspândi 
Evanghelia, nu pot avea părtăşie despre adevăr şi nu pot oferi mărturie. 
Acestea sunt manifestări ale calibrului slab. Care sunt alte manifestări ale 


unui calibru slab? După ce ascultă predici mulți ani, oamenii cu calibrul 


slab simt că toate sunt la fel — toate sunt despre aceleași lucruri. Nu pot 
diferenţia clar între detaliile diverselor adevăruri, cu atât mai puţin să-şi dea 
seama de diferenţa dintre adevăr şi doctrină. Nu pot să spună nici cele mai 
simple cuvinte şi doctrine, cu atât mai puţin să înţeleagă adevărul. Au aceşti 
oameni cel mai rău calibru dintre toate? În cazul unor astfel de oameni, 
indiferent cum ascultă predicile sau indiferent câţi ani le-au ascultat, nu pot 
găsi sensul din ele şi nu înţeleg ce este adevărul sau ce înseamnă să se 
cunoască pe ei înşişi. Indiferent de când cred în Dumnezeu sau câte predici 
au ascultat, în final, tot nu pot să practice adevărul. Pot doar să respecte 
câteva reglementări şi să țină minte câteva lucruri pe care le consideră 
importante — mai mult de atât nu-şi pot aminti. De ce? Pentru că au un 
calibru slab, nu se pot ridica la nivelul adevărului şi nu pot înțelege prea 
multe lucruri. Cel mult pot înțelege câteva doctrine superficiale. Mai 
departe de atât nu pot ajunge. Astfel de oameni sunt adesea destul de 
aroganţi şi se laudă. Unii vor spune: „Credeam în Domnul când încă eram 
în pântecul mamei. Am devenit sfânt acum mult timp și am fost botezat și 
curățit demult.” Unii dintre ei au acceptat noua lucrare a lui Dumnezeu timp 
de trei, cinci sau zece ani şi, totuși, repetă același lucru. Nu este acesta un 
semn al calibrului slab? Unii zic: „Spuneţi că nu mă cunosc pe mine însumi 
— voi sunteți cei care nu vă cunoaşteţi pe voi înşivă. Eu am devenit sfânt 
demult.” Oamenii care spun asta sunt cei mai lipsiți de înţelegere spirituală, 
cei cu cel mai rău calibru. Mai poţi avea părtășie despre adevăr cu astfel de 
oameni? Nu. Indiferent cât de mult vorbeşti, ei nu vor înțelege ce este 
adevărul, ce înseamnă să practice adevărul, ce înseamnă să se supună lui 
Dumnezeu, ce este intrarea în viaţă şi ce înseamnă să-şi schimbe firea. Nu 
pot să înţeleagă aceste lucruri sau să atingă acest nivel. În credinţa lor în 
Dumnezeu, sunt atenţi să respecte câteva reglementări, precum să se retragă 


din afacerile lumești, să renunţe la lume, să nu aibă legături cu diavoli, să 


nu facă rău, să comită mai puţine păcate, să ţină post în numele lui 
Dumnezeu, să nu-L trădeze şi să se roage şi să se bazeze pe Dumnezeu în 
toate — doar aceste chestiuni. Practic, se limitează la formaltăţile credinţei 
religioase. După ce aud atât de multe dintre cuvintele lui Dumnezeu şi atât 
de multe predici despre adevăr, ei nu înţeleg ce ascultă. Cu cât ascultă mai 
mult, cu atât mai confuzi se simt, aşa că nu înțeleg nimic din ele. Dacă îi 
întrebi ce le cere Dumnezeu oamenilor în această etapă a lucrării, nu pot să- 
ti spună. Pot spune doar câteva lucruri simple despre doctrine. Asta 
înseamnă că au un calibru extrem de slab și că nu pot înţelege cuvintele lui 


Dumnezeu. 


Care sunt manifestările oamenilor cu un calibru mediu? Manifestarea 
principală este că nu au abilitatea de a înţelege cuvintele lui Dumnezeu. 
După ce ascultă predici, înțeleg numai câteva cuvinte şi doctrine, dar nu pot 
descoperi nicio lumină nouă. Când li se întâmplă ceva, ei tot nu pot să 
gestioneze acel lucru şi nici să practice adevărul. Pot doar să peroreze 
câteva doctrine seci şi să urmeze reglementări. Când ascultă predici, par să 
înţeleagă, dar când li se va întâmpla ceva, ei tot vor urma reglementări şi se 
vor comporta cum vor dori. Şi întotdeauna îi dojenesc pe alţii, perorând 
cuvinte şi doctrine. După ce cred în Dumnezeu mulți ani, înțeleg multe 
doctrine şi, când au părtăşie cu ceilalți, pot vorbi puţin despre cunoașterea 
lor. Pot exprima ceea ce vor să spună într-un mod complet şi concret şi pot 
avea conversații normale cu oamenii. Cu toate acestea, tot nu înţeleg ce este 
adevărul sau ce este realitatea. Cred că doctrinele despre care vorbesc sunt 
adevărul-realitate şi nu îşi pot da seama ce spun alți oameni despre 
experiențele lor care implică adevărul-realitate, propria înţelegere sau căi de 
practicare. Aceşti oameni de calibru mediu consideră că nu există nicio 
diferenţă între adevăr şi doctrină. Indiferent câte predici ascultă, nu pot 


identifica adevărurile pe care ar trebui să le practice şi adevărurile pe care 


trebuie să le aibă pentru a fi mântuiți. De asemenea, nu știu să se înțeleagă 
pe ei înșiși şi nu ştiu ce adevăruri ar trebui să practice pentru a se elibera de 
firile lor corupte. În vieţile lor reale, pot doar să urmeze reglementările, să 
urmeze ritualuri religioase, să participe cu perseverenţă la adunări, să 
predice cu perseverență doctrinele altora şi să depună cu perseverenţă 
anumite eforturi pentru a-şi îndeplini îndatoririle. Cu toate acestea, în ceea 
ce priveşte adevărurile care implică schimbări ale firii, cunoașterea 
propriilor firi corupte sau intrarea în viață, nu pătrund în ele şi nu le 
aprofundează. Asta înseamnă să ai un calibru mediu. Oamenii de calibru 
mediu nu pot ajunge decât la acest nivel. Există oameni care cred în 
Dumnezeu de 20 sau 30 de ani şi tot vorbesc numai despre doctrine. Aţi 
intrat vreodată în contact cu oameni care cred în Dumnezeu de mai mult de 
10 ani, dar tot ce fac este să peroreze doctrine? (Da.) Astfel de oameni au 


un calibru mediu. 


Care sunt manifestările oamenilor cu un calibru bun? Indiferent de 
când cred în Dumnezeu, după ce ascultă o predică, vor fi capabili să-şi dea 
seama că este diferită de ceea ce spune Biblia şi că este complet diferită de 
ceea ce se predă în religie. Își pot da seama că este mai profundă, mai 
detaliată și absolut practică. Prin urmare, după ce acceptă noua lucrare a lui 
Dumnezeu, încep să se axeze pe practicarea adevărului şi pe pătrunderea în 
realitate. În vieţile lor reale, se instruiesc cum să practice și să 
experimenteze cuvintele lui Dumnezeu. De exemplu, Dumnezeu spune: 
„Trebuie să fiți oameni onești.” La început, aceşti oameni doar respectă 
acest lucru ca pe o reglementare şi spun orice gândesc. Treptat, în procesul 
ascultării predicilor şi în experienţa lor reală, rezumă continuu ceea ce au 
învăţat şi, în final, experimentează şi înţeleg ce este realmente adevărul de a 
fi o persoană onestă şi ce este cu adevărat viața. Au capacitatea să aplice 


cuvintele rostite de Dumnezeu şi adevărurile pe care le înţeleg ascultând 


predicile în viaţa lor reală şi să le transforme în propria lor realitate. Cu 
experiență reală, experienţa lor de viaţă devine treptat mai profundă. Când 
aceşti oameni ascultă predici sau citesc cuvintele lui Dumnezeu, pot 
înţelege adevărul pe care îl conţin. Ce înseamnă adevărul aici? Nu este o 
doctrină seacă, nici o întorsătură din condei şi nici o teorie despre un anumit 
lucru. Mai degrabă, implică dificultățile întâlnite în viaţa reală și diversele 
stări corupte pe care le dezvăluie un om. Oamenii cu un calibru bun pot 
identifica aceste stări și pot face comparaţie între ele şi cuvintele şi ceea ce 
spune şi expune Dumnezeu. Apoi vor şti cum să practice după cuvintele lui 
Dumnezeu. Asta înseamnă calibru bun. Unde se reflectă cel mai bine un 
calibru bun? În abilitatea de a înţelege ce se spune în predici, de a înţelege 
relația dintre aceste cuvinte şi starea reală a fiecăruia, de a înţelege ce efect 
vor avea aceste cuvinte asupra propriei persoane şi de a face legătura între 
aceste cuvinte şi propria persoană — acesta este un calibru bun. Pe lângă 
faptul că sunt capabili să înţeleagă aceste cuvinte şi să le coreleze cu ei 
înşişi, oamenii cu un calibru bun pot, de asemenea, să înțeleagă principiile 
de practicare în viaţa reală şi să aplice aceste principii fiecărei dificultăţi sau 
situaţii pe care o întâlnesc în viața lor reală. Asta înseamnă să fii perspicace. 


Numai aceia cu o astfel de perspicacitate au cu adevărat un calibru bun. 


Când oamenii de calibru mediu îşi dezvăluie o parte din firea coruptă, 
nu își pot discerne clar propria stare sau esenţa problemei. Le judecă numai 
asociindu-le cu doctrine pe care le înţeleg. Nu pot să vadă adevărata esență 
a problemei sau să recunoască rădăcina acestei esențe şi aspectul care 
implică adevărul. Când înfruntă o situaţie, după ce sunt emondaţi, după ce o 
disecă şi o analizează, câştigă o impresie profundă şi o anumită înţelegere a 
situației în sine. Cu toate acestea, când înfruntă o stare sau circumstanţe 
diferite, iar nu le vor înţelege, nu vor şti ce să facă şi nu vor găsi principiile 


de urmat. Asta înseamnă să ai un calibru mediu. Cât despre cei cu un 


calibru bun, de ce spunem că au unul bun? Când înfruntă o situație, oamenii 
cu un calibru bun s-ar putea să nu aibă imediat o cale de practicare, dar pot 
găsi o cale ascultând predici și căutând cuvintele lui Dumnezeu. Apoi vor 
şti cum să abordeze situația. Vor şti ce să facă următoarea dată când se vor 
confrunta cu o situație similară? (Da.) De ce? (Pentru că nu urmează pur şi 
simplu reglementările. Pot cântări o situaţie pentru a găsi o cale și apoi pot 
aplica ceea ce au învăţat în situații similare.) Corect, au găsit principiul şi 
înţeleg acest aspect al adevărului. Odată ce înțeleg adevărul, ei cunosc 
stările, dezvăluirile şi firile corupte ale oamenilor la care se referă acest 
aspect al adevărului, precum și chestiunile, circumstanțele pe care le 
întâlnesc în viețile lor şi aşa mai departe, pe care le implică. Le sunt clare 
principiile pentru a face astfel de lucruri şi, când vor întâlni lucruri similare 
în viitor, vor şti cum să practice în conformitate cu adevărurile-principii. 
Asta înseamnă să înţelegi realmente adevărul. Prin urmare, pentru că unii 
oameni pot înţelege adevărul, deoarece au calibrul pentru a înţelege 
adevărul, sunt capabili să devină lideri de echipă sau conducători de 
biserică. Totuşi, alții pot înţelege doar la nivel doctrinar, așa că nu pot fi 
lideri de echipă pentru că sunt incapabili să înţeleagă principiile sau să se 
ocupe de supraveghere. Să ţi se ceară să slujești ca lider de echipă înseamnă 
a-ți cere să-ți asumi conducerea şi să te ocupi de supraveghere. Ce trebuie 
să foloseşti ca să te ocupi de supraveghere? Nu doctrine, sloganuri, 
cunoaştere sau noțiuni. Ţi se cere să foloseşti adevărurile-principii ca să te 
ocupi de supraveghere. Acesta este principiul de bază şi cel mai înalt după 
care se face orice în casa lui Dumnezeu. Dacă ai un calibru mediu sau slab 
ŞI nu poţi înţelege adevărul, cum poţi să te ocupi de supraveghere? Cum îţi 
poți asuma această responsabilitate? Nu eşti în stare să faci treaba aceasta, 
datoria aceasta. Unii oameni sunt aleşi drept lideri de echipă, dar nu înţeleg 


adevărul și nu pot realiza absolut nimic. Nu sunt vrednici să se numească 


lideri de echipă şi ar trebui să fie înlocuiți. Unii sunt aleşi drept lideri de 
echipă şi, pentru că pot înțelege puţin adevărurile-principii, pot prelua 
frâiele lucrării şi pot rezolva anumite probleme practice. Asta face ca o 
persoană să fie calificată pentru lucrare și potrivită să fie lider de echipă. 
Unii nu-şi pot asuma lucrarea sau nu-și pot îndeplini bine îndatoririle. Care 
este motivul principal pentru acest lucru? Pentru o mică parte dintre astfel 
oameni, motivul este că au o umanitate slabă. Cu toate acestea, pentru 
majoritatea, motivul este calibrul lor slab. Acesta este motivul pentru care 
nu sunt capabili să-şi facă treaba sau să-şi îndeplinească bine îndatoririle. 
Fie că e vorba despre înțelegerea adevărului sau despre a învăţa o meserie 
sau o aptitudine specializată, oamenii cu un calibru bun sunt capabili să 
înţeleagă principiile pe care le conţin acestea, să ajungă la sursa lucrurilor şi 
să le identifice realitatea şi esenţa. În felul acesta, în tot ceea ce fac, în orice 
slujbă se implică, ei fac judecăţi corecte şi determină standardele și 
principiile corecte. Asta înseamnă un calibru bun. Oamenii cu un calibru 
bun sunt capabili să se ocupe de supravegherea diverselor lucrări ale casei 
lui Dumnezeu. Cei cu un calibru mediu sau slab sunt incapabili de o astfel 
de lucrare. Asta nu înseamnă în niciun caz că unii oamenii sunt favorizați 
sau priviți cu dispreţ, sau tratați diferit de casa lui Dumnezeu — înseamnă 
doar că mulţi oameni nu se pot ocupa de supraveghere din cauza calibrului 
lor. De ce nu se pot ocupa de supraveghere? Care este motivul? Motivul 
este că nu înțeleg adevărul. Și de ce nu înţeleg adevărul? Pentru că au un 
calibru mediu sau chiar foarte slab. Acesta este motivul pentru care 
adevărul îi depăşeşte şi sunt incapabili să-l înțeleagă când îl aud. Unii s-ar 
putea să nu înţeleagă adevărul fiindcă nu ascultă cu atenţie sau pentru că 
sunt tineri şi încă nu au o concepție despre credinţa în Dumnezeu şi nu îi 
interesează prea mult. Totuşi, acestea nu sunt motivele principale. Motivul 


principal este calibrul lor care este insuficient. Pentru oamenii de un calibru 


inferior, oricare ar fi datoria lor sau oricât de mult timp ar fi făcut lucrarea, 
oricât de multe predici ar auzi sau oricum ai avea părtăşie despre adevăr cu 
ei, tot nu se pot lămuri. Îşi tărăgănează îndeplinirea datoriei, fac lucrurile de 
mântuială şi nu realizează nimic. În cazul anumitor oameni care slujesc 
drept lideri de echipă și se ocupă cu supravegherea unei părți ale lucrării, la 
început, când îşi asumă responsabilitatea pentru lucrare, nu pricep 
principiile. După mai multe eșecuri, ajung să înțeleagă adevărul şi 
principiile, căutând şi punând întrebări. Apoi, pe baza acestor principii, se 
pot ocupa de supraveghere şi pot sprijini singuri lucrarea. Asta înseamnă să 
ai calibru. În cazul altor oameni, le poţi spune toate principiile şi chiar le 
poți descrie în detaliu cum să le implementeze, iar ei vor părea să înţeleagă 
ce le spui, dar tot nu pot pricepe principiile când fac ceva. În schimb, se 
bazează pe propriile idei şi închipuiri, chiar crezând că e corect să facă asta. 
Totuşi, nu pot spune clar şi nu știu de fapt dacă fac lucrurile conform 
principiilor. În cazul în care Cel de mai sus le pune întrebări, se agită și nu 
ştiu ce să spună. Se simt liniștiți numai când Cel mai de sus se ocupă de 
supraveghere şi oferă îndrumare. Asta arată că au un calibru foarte slab. Cu 
un astfel de calibru slab, nu pot să îndeplinească cerinţele lui Dumnezeu sau 
să se ridice la nivelul adevărunilor-principii, cu atât mai puţin să-și 


îndeplinească îndatoririle într-o manieră satisfăcătoare. 


Tocmai am menţionat că există un alt nivel, mai presus decât calibrul 
bun, şi anume calibrul foarte bun. După ce oamenii cu un calibru foarte bun 
ajung să creadă în Dumnezeu, Îi citesc cuvintele şi, în experienţa lor, 
treptat, trăiesc, simt şi înțeleg la ce se referă diversele stări menționate în 
cuvintele lui Dumnezeu. Chiar şi atunci când primesc provizii foarte puţine 
sau ajutor, ei pot găsi calea de practicare în cuvintele lui Dumnezeu, își pot 
stabil cerințe pentru ei înşişi conform principiilor, îndrumărilor şi 


standardelor, aşa cum le spun cuvintele lui Dumnezeu, şi pot evita abaterile 


şi denaturările. Pot să înţeleagă adevărul şi să ajungă să se cunoască pe ei 


A . 


înşişi şi pe Dumnezeu, mâncând şi bând singuri cuvintele lui Dumnezeu. 
Acesta este cel mai înalt calibru şi astfel de oameni au cea mai mare 
perspicacitate. Spuneţi-Mi, există astfel de oameni printre ființele umane? 
Poate nu găsiți astfel de oameni printre fiinţele umane din ziua de azi, dar 
vă puteți gândi la un astfel de om din Biblie? (Da, Iov şi Petru.) Atât Iov, 
cât şi Petru sunt astfel de oameni. Ei se numără printre fiinţele umane cu cel 
mai înalt calibru. Lăsând la o parte umanitatea, caracterul şi credinţa lor în 
Dumnezeu, în ceea ce priveşte calibrul, ei sunt doi oameni cu cel mai înalt 
calibru. Pe ce Mă bazez când spun asta? (lov nu a citit niciodată cuvintele 
lui Dumnezeu şi totuşi a ajuns să-L cunoască, să se teamă de El şi să se 
ferească de rău.) Dumnezeu nu i-a vorbit niciodată lui Iov, deci de unde 
proveneau experienţa şi cunoaşterea lui? lov a făcut observaţii şi 
descoperiri în viaţa lui, apoi le-a savurat cu atenţie, ceea ce a creat anumite 
impresii în inima lui și i-a adus o oarecare luminare și iluminare. A 
priceput, puţin câte puţin, adevărurile şi, după ce le-a înţeles, a practicat 
conform priceperii şi înțelegerii adevărului, ajungând treptat să se teamă de 
Dumnezeu şi să se ferească de rău. „Să se teamă de Dumnezeu şi să se 
ferească de răi” este ceea ce ar trebui să respecte şi să practice oamenii. Este 
cea mai înaltă cale pe care ar trebui s-o urmeze oamenii. În ochii 
generațiilor ulterioare, se pare că Iov a pus în practică destul de ușor acest 
dicton. Crezi că a fost simplu şi uşor pentru că nu știi sau nu ai 
experimentat partea practică a acestor cuvinte. Cum a găsit lov acest 
dicton? L-a obţinut prin propria experienţă practică. În ochii oamenilor, 
cuvintele „teme-te de Dumnezeu şi ferește-te de rău” ar trebui să servească 
drept motto; ar trebui să-l urmeze şi să-l practice ca pe un adevăr-principiu 
— asta-i corect. Însă Iov nu s-a axat pe felul în care să-l rostească; s-a axat 


numai pe felul în care să acţioneze. Deci cum a ajuns la principiul pe care l- 


a pus în practică? (Prin experienţa vieţii lui de zi cu zi.) Cum a fost capabil 
să urmeze acest principiu în acțiunile lui? (Prin experienţele lui de viaţă, a 
ajuns să-L cunoască pe Dumnezeu.) În viaţa lui normală, a văzut faptele lui 
Dumnezeu şi lucrarea pe care El a făcut-o asupra oamenilor. Prin aceste 
experiențe, a ajuns să aibă frică de Dumnezeu, credință adevărată în EI, 
admirație, supunere şi încredere adevărată. Aşa s-a format frica lui de 
Dumnezeu. Nu s-a născut ştiind să se teamă de Dumnezeu. Frica de 
Dumnezeu este rezumatul practicilor şi comportamentului său, după ce a 
crezut în Dumnezeu şi L-a urmat atâția ani. Am putea spune că a fost esența 
comportamentului, cunoaşterii şi principiilor lui de a acţiona. Purtarea lui, 
ceea ce a dezvăluit și cum s-a comportat înaintea lui Dumnezeu, precum și 
cele mai profunde intenţii şi principii de acțiune ale lui — esenţa tuturor 
acestor manifestări a fost că se temea de Dumnezeu. Aşa l-a definit 
Dumnezeu. lov a fost capabil să facă aceste lucruri, dar nu din cauză că 
Dumnezeu i-a spus multe cuvinte sau l-a aprovizionat cu mult adevăr, după 
care a obţinut treptat frica de Dumnezeu prin propria înţelegere. În acea 
epocă, Dumnezeu nu i-a spus niciun cuvânt clar. lov a putut să vadă cel 
mult mesagerii lui Dumnezeu şi a putut să audă cel mult legendele și 
poveştile despre Dumnezeu transmise de strămoşii lui. Doar atât putea să 
ştie. Totuşi, bazându-se pe aceste informaţii, lov a învăţat treptat mai multe 
lucruri şi mai multe lucruri practice, trăindu-şi viaţa. Treptat, credinţa lui în 
Dumnezeu a devenit tot mai puternică şi, de asemenea, în el a apărut frica 
adevărată de Dumnezeu. După ce aceste două lucruri au apărut în el, 
adevărata statură a lui lov şi adevăratul lui calibru au devenit evidente. Ce 
putem vedea la lov? Putem vedea că sunt multe adevăruri — adevăruri legate 
de intențiile lui Dumnezeu, de cunoaşterea lui Dumnezeu, de cerinţele Lui 
pentru omenire şi de mântuirea omenirii — pe care oamenii chiar pot ajunge 


să le înțeleagă, puţin câte puţin, în viețile lor cotidiene, atât timp cât au 


gândire şi calibru umane normale. lov este un exemplu al acestui lucru. A 
fost capabil să înţeleagă câteva lucruri practice. Ce a înțeles? Cel mai înalt 
motto al lui, care a fost confirmat când a experimentat încercările; aceasta a 
fost şi înţelegerea lui supremă. Care este acest motto, această înţelegere 
supremă? („lahve a dat şi Iahve a luat; binecuvântat să fie numele lui Iahve” 
(lov 1:21).) În rasa umană actuală, în ceea ce priveşte această problemă, există 
cineva cu aceeaşi înţelegere adevărată ca a lui lov? Există cineva care poate 
obține înţelegerea lui Iov? (Nu.) Ceea ce înţeleg oamenii acum este doar o 
doctrină. Aceste cuvinte au provenit din experiența lui lov. Generaţiile 
ulterioare pot spune aceste cuvinte, dar nu le înţeleg în inimile lor. Nici lov 
nu a avut această înţelegere la început, dar aceste cuvinte au venit de la el și 
au apărut din experienţa lui directă. lov a avut această realitate. Oricât de 
mult i-au repetat cuvintele şi l-au imitat generaţiile ulterioare pe Iov, ele 
înțeleg numai o doctrină. De ce spun că este doar o doctrină? În primul 
rând, pentru că oamenii nu pot s-o pună în practică. În al doilea rând, ei pur 
şi simplu nu au experiențele pe care le-a avut Iov şi nu au cunoaşterea 
dobândită din aceste experienţe, aşadar cunoașterea lor este lipsită de 
conţinut. Oricât de mult o spui sau oricât de tare strigi: „Iahve a dat şi Iahve 
a luat; binecuvântat să fie numele lui Iahve. Mă supun de bunăvoie tuturor 
orchestrărilor şi rânduielilor lui Dumnezeu”, când ţi se întâmplă ceva în 
viață, poţi recunoaște în inima ta că este lucrarea lui Dumnezeu? Dacă El 
privează şi distruge, mai poți binecuvânta numele lui Dumnezeu în inima 
ta? Îţi este dificil să faci asta. De ce îţi este atât de greu să faci asta? Pentru 
că nu cunoşti intenția inițială a lui Dumnezeu când face asta şi, de 
asemenea, nu-l recunoşti suveranitatea. Nu poți înţelege aceste două lucruri. 
Nu poți înțelege intenţiile lui Dumnezeu și nici atitudinea pe care ar trebui 
s-o adopte o ființă creată, supunerea pe care ar trebui s-o aibă sau acţiunile 


pe care ar trebui să le întreprindă. Nu poti face nimic din toate astea. Astfel, 


atunci când reciți cuvintele lui Iov, ele devin pe nesimţite lipsite de 
conținut, nimic mai mult decât cuvinte ornamentale şi elegante. Prin 
urmare, deşi atât tu, cât şi lov ați spus aceleași cuvinte, înţelegerea și 
pătrunderea lui lov a acestor cuvinte în inima lui a fost diferită de a ta, iar el 
le-a rostit într-un context emoţional diferit de al tău. Acestea sunt două stări 
de spirit complet diferite. Iov nu spunea în mod obișnuit aceste cuvinte. În 
schimb, când Dumnezeu i-a luat tot, el s-a prosternat şi a lăudat faptele lui 
Dumnezeu. Totuşi, tu predici adesea aceste cuvinte, dar cum te-ai purta 
dacă ai înfrunta privarea din partea lui Dumnezeu? Ai fi capabil să 
îngenunchezi şi să te rogi? Nu ai fi capabil să te supui. Dacă, la exterior, 
spui: „Ar trebui să mă supun. Acest lucru a fost făcut de Dumnezeu, iar noi, 
oamenii, nu avem nicio abilitate şi nu ne putem împotrivi, așa că voi lăsa 
lucrurile să se desfăşoare”, este aceasta supunere adevărată? Lăsând la o 
parte natura emoțiilor tale negative, rebele şi potrivnice, există vreo 
diferenţă între atitudinea ta şi cea a lui Iov? (Da.) Există o diferenţă imensă. 
Aceasta este diferenţa dintre a avea și a nu avea adevărul-realitate. Aceasta 
este diferența evidentă dintre lucrurile pe care cineva le-a experimentat şi 
le-a înţeles, devenind revelaţia naturală a vieţii sale, şi simpla înţelegere a 
doctrinelor fără a avea realitatea. Când nu se confruntă cu nimic, oamenii 
predică vorbele lui Iov, dar când li se întâmplă ceva, mulți oameni nu pot 
spune cuvintele lui lov. Asta arată că ei înţeleg numai doctrine. Aceste 
cuvinte nu au devenit viaţa lor şi nu le ghidează gândurile și atitudinea când 
li se întâmplă ceva. Totuşi, când li se întâmplă lucruri oamenilor care au 
aceste cuvinte drept viaţa lor, se vede clar că acestea nu sunt doar un motto 
pe care îl predică în viaţa cotidiană, ci şi adevărata lor atitudine faţă de 
oameni, evenimente şi lucruri. Mai mult, sunt adevărata lor atitudine faţă de 


Dumnezeu. Aceste cuvinte sunt întruchiparea vieților lor, nu doar niște 


sloganuri pe care le strigă. Acest lucru subliniază diferenţa dintre a înţelege 


adevărul şi a nu-l înţelege. 


Acum să ne gândim la Petru. De ce spunem că Petru are un calibru 
bun? Pentru că el a putut să înţeleagă adevărul exprimat de Domnul Isus şi 
cuvintele Sale. Epoca în care a trăit el era Epoca Harului. Calea 
răscumpărării pe care o propovăduia Domnul Isus în Epoca Harului a fost 
mai înaltă decât calea din Epoca Legii. Implica anumite adevăruri de bază 
despre intrarea în viaţă a omului şi, de asemenea, câteva adevăruri inițiale 
despre schimbarea firii umane. De exemplu, implica supunerea faţă de 
Dumnezeu, supunerea faţă de suveranitatea şi orchestrănile lui Dumnezeu, 
precum şi felul în care oamenii ar trebui să reacționeze când dezvăluie 
câteva dintre firile lor corupte. Deși aceste chestiuni nu au fost discutate 
într-o manieră amplă și sistematică, ele au fost menționate. Desigur, au fost 
discutate mult mai mult decât în vremea lui lov, dar mult mai puţin decât în 
ziua de azi. Deşi în Bible nu există cuvinte consemnate despre astfel de 
aspecte ale adevărului, precum schimbarea firii umane, atitudinea 
oamenilor faţă de Dumnezeu, esența corupției din adâncul inimii oamenilor 
sau dezvăluirea firii corupte a omului, Domnul Isus sigur a vorbit despre 
aceste lucruri, într-o oarecare măsură. Doar că oamenii nu s-au putut ridica 
la acest nivel, aşa că aceste cuvinte nu au fost consemnate. De exemplu, 
Domnul Isus i-a spus următoarele lui Petru: „Adevărat îți spun că în 
noaptea aceasta, înainte de cântatul cocoșului, te vei lepăda de Mine de trei 
Ori” (Matei 26:34). Auzind asta, Petru a răspuns: „Chiar dacă ar trebui să mor 

împreună cu Tine, eu tot nu mă voi lepăda de Tine!” (Matei 26:35). Ce fel de 
cuvinte sunt acestea? (Sunt cuvinte arogante care indică o lipsă a 
cunoaşterii de sine.) Sunt cuvinte arogante rostite de un om care nu se 
cunoaşte pe sine. Deci acest lucru este legat de cunoaşterea de sine. Ce a 


realizat Petru după ce a cântat cocoșul? (Că a vorbit cu lăudăroşenie despre 


el însuşi.) Când şi-a dat seama asta, a simțit ceva în inima lui? (Da.) După 
ce s-a întâmplat acest lucru, care a fost prima lui reacție? (Remuşcare, 
inima lui era plină de vinovăţie.) Prima lui reacție a fost vinovăţie şi 
remușcare. A zis: „Ceea ce a spus Domnul a fost adevărat. Ceea ce am spus 
eu despre iubirea faţă de El a fost doar o dorinţă, un ideal, un fel de slogan. 
Nu am o astfel de statură.” Confruntându-se cu circumstanțele arestării 
Domnului Isus, Petru a fost laş şi s-a temut. Cineva l-a întrebat: „Acela este 
Domnul vostru? Nu-L cunoşti?” Și ce gândea Petru în sinea lui în 
momentul acela? „Da, Îl cunosc, dar dacă recunosc asta, mă vor aresta şi pe 
mine.” Din cauza laşităţii lui şi a fricii de suferinţă şi pentru că se temea să 
nu fie arestat împreună cu Domnul Isus, nu a recunoscut că ÎI cunoştea. 
Laşitatea i-a învins credinţa. Atunci credinţa lui a fost sinceră sau falsă? (A 
fost falsă.) În acel moment, şi-a dat seama că, atunci când a spus: „Doamne, 
sunt pregătit să merg cu Tine, atât în închisoare, cât şi la moarte”, aceste 
cuvinte erau iluzii deşarte. Nu erau credinţa lui sinceră, ci doar vorbe goale, 
un slogan și doctrine. Nu avea deloc statură adevărată. Când şi-a dat seama 
că nu avea deloc statură? (Când faptele au fost dezvăluite.) Doar când s-a 
confruntat cu faptele şi când s-a simțit vinovat şi a avut remușcări, şi-a dat 
seama: „Se pare că statura și credința mea sunt foarte mici, întocmai cum a 
spus Domnul. Ceea ce a spus El a fost corect. Ce i-am zis eu Domnului a 
fost numai lăudăroşenie. Aceea nu a fost credință adevărată, ci un impuls de 
moment. Când m-am confruntat cu ceva, am fost laş, n-am fost dispus să 
sufăr, am avut propriile idei egoiste, am făcut propriile alegeri, nu m-am 
supus şi nu am avut o inimă care Îl iubea cu adevărat pe Domnul. Atât de 
mică a fost credinţa mea, atât de mică a fost statura mea.” Remuşcările l-au 
făcut să aibă aceste gânduri, nu-i aşa? Remușcările lui arată că deja se 
cunoştea pe el însuşi şi avea o măsură corectă a staturii, a stării şi a 


credinţei lui. Noul Testament consemnează doar că Pentru s-a lepădat de 


Domnul de trei ori, dar nu consemnează mărturia bazată pe experienţă a lui 
Petru despre cum a avut remușcări, s-a întors şi schimbat. De fapt, Petru a 
scris scrisori despre asta, dar cei care au întocmit Biblia nu au ales să le 
includă. Aceasta este o problemă evidentă, ceea ce arată că toți conducătorii 
bisericii din vremea aceea erau atenți cum să predice şi să mărturisească, 
dar niciunul dintre ei nu înţelegea experienţa de viață. Toţi s-au axat pe felul 
în care acei apostoli au predicat şi au lucrat şi pe felul în care au suferit, fără 
să ştie că lucrul cel mai important este intrarea în viață a oamenilor, precum 
ŞI înțelegerea şi cunoaşterea lor despre Dumnezeu. Cei care au întocmit 
Biblia au consemnat ce 1 s-a întâmplat lui Pavel în termeni prea simpli și 
generali, dar au consemnat evenimentele din viaţa lui Pavel în mod deosebit 
de detaliat şi amplu. Asta arată că oamenii aveau prejudecăţi. Nu înțelegeau 
ce era adevărul şi nici ce însemna să fie martori pentru Dumnezeu. Îl 
venerau pe Pavel, aşa că au ales mai multe dintre scrisorile lui şi mai puţine 
dintre cele ale lui Petru. Întocmind Biblia în felul acesta, au comis o eroare 
de principiu, care i-a făcut pe cei care credeau în Domnul să-l venereze şi 
să-l imite pe Pavel timp de două mii de ani. Asta a condus întreaga lume 
religioasă pe calea de împotrivire față de Dumnezeu, devenind o împărăție 
religioasă sub controlul antihriştilor. Au ignorat mărturia excelentă a lui 
Petru, consemnând doar două dintre scrisorile lui — prima şi a doua epistolă 
a lui Petru. Cât despre felul în care Pentru a experimentat realmente ce 1 s-a 
întâmplat, cum Dumnezeu l-a luminat, ce a spus Isus când i S-a arătat, cum 
Petru a acceptat judecata, mustrarea de la Dumnezeu, emondarea, 
încercările şi rafinările, cum, în final, a fost răstignit de bunăvoie cu capul 
în Jos, cum a ajuns în acest punct, cum a obţinut o astfel de schimbare în 
firea vieții lui şi cum a ajuns la o asemenea credință și supunere — nu există 


nicio consemnare a acestui proces al experienţei. Lucrurile nu ar trebui să 


stea deloc așa. Păcat că aceste lucruri atât de valoroase nu au fost 


consemnate! 


De la cele trei lepădări de Domnul ale lui Petru, consemnate în cele 
patru Evanghelii, până la răstignirea lui finală, cu capul în jos, pentru 
Dumnezeu, ce văd oamenii când alătură aceste două evenimente? Petru a 
trecut de la a se lepăda de Domnul de trei ori la a fi, în final, răstignit cu 
capul în jos pentru Dumnezeu. Nu a existat un proces dificil aici, unul demn 
de a fi explorat? Care a fost acest proces? (Procesul de intrare în viaţă a 
omului și de schimbare a firii.) Așa e, schimbarea din firea omului este o 
călătorie de viaţă în care trebuie să fii capabil să te lepezi de tine şi să te 
sacrifici pentru Dumnezeu și să te supui de bunăvoie tuturor orchestrărilor 
Lui. Experienţa de viaţă este exact acest proces. Nu este deloc o 
dramatizare. Încă de la bun început, când Petru nu a îndrăznit să recunoască 
faptul că era un discipol al Domnului Isus, până la sfârşit, când a avut curaj 
şi credinţă, fiind dispus să fie răstignit cu capul în jos pentru Dumnezeu și 
când s-a ridicat la acest nivel. Prin ce proces de transformare a trecut în 
credința, firea şi supunerea lui! Cu siguranță a fost un proces evolutiv. 
Oamenii moderni nu au nevoie să ştie exact ce fel de proces evolutiv a fost 
acesta, deoarece cuvintele rostite azi sunt adevărurile pe care trebuie să le 
înţeleagă cei care experimentează lucrarea lui Dumnezeu. Astăzi, 
Dumnezeu a clarificat deja aceste lucruri pentru oameni şi le-a furnizat 
aceste adevăruri. Aşadar, cum a fost experienţa lui Petru? După ce a plecat 
Domnul Isus, nimeni nu i-a spus în termeni clari ce ar trebui să 
experimenteze, ca să ajungă la supunerea faţă de Dumnezeu. În epoca aceea 
în care nu avea la dispoziţie cuvinte clare de la Dumnezeu, a obținut, în cele 
din urmă, o statură şi credinţă de supunere voită, fără să se plângă sau să 
facă alegeri personale. Spuneţi-Mi, în final, ce adevăruri a câştigat? Şi cum 


le-a câștigat? Rugându-se, căutând şi apoi, treptat, experimentând și 


tatonând. Desigur, în perioada aceasta, Petru a primit luminarea şi 
iluminarea lui Dumnezeu şi harul special și îndrumarea Lui. În afară de 
astfel de lucruri, putea obţine pătrundere numai prin propriile eforturi. În 
timpul acestui proces, cunoaşterea lui Petru despre el însuși, despre 
intențiile lui Dumnezeu și despre toate aspectele adevărului, în care oamenii 
ar trebui să pătrundă treptat, a trecut de la întunecime la claritate, apoi la 
precizie şi apoi la o cale de practicare concretă și precisă. Acest proces s-a 
întins până la sfârșit, când a fost capabil să se supună în mod absolut, fără 
nicio abatere. A îndrăznit să practice în felul acesta numai după ce a obținut 
confirmare în inima lui. De unde a venit această confirmare? Din tatonare, 
rugăciune şi căutare. I-a permis Duhului Sfânt să acţioneze și I-a permis lui 
Dumnezeu să acţioneze. Nu a existat nicio piedică sau disciplinare. A avut 
luminarea Duhului Sfânt, pace şi bucurie și, în acelaşi timp, a avut sprijinul, 
binecuvântarea şi îndrumarea lui Dumnezeu. Așa a primit confirmarea. 
După ce a primit confirmarea, a continuat să meargă înainte cu îndrăzneală, 
să caute, să tatoneze şi să practice. După ce a trecut printr-un proces atât de 
complicat, Petru a ajuns treptat la o înţelegere precisă a aspectelor naturii 
umane, a cunoaşterii de sine şi a firii, precum şi a diverselor stări pe care 
firea coruptă a omului le produce în diverse medii. După ce a priceput asta, 
a început să lucreze la aceste lucruri, pentru a căută căile de practicare 
corespunzătoare. În final, a înlăturat fiecare dintre aceste stări, care rezultau 
din diverse firi corupte în diferite medii. Cum le-a înlăturat? Le-a îndreptat 
puţin câte puţin, folosind adevărurile și principiile luminate de Dumnezeu. 
Bineînţeles, a trecut prin multe încercări şi rafinări în această perioadă. În 
ce măsură a fost încercat și rafinat de Dumnezeu? În final, a priceput 
intenția lui Dumnezeu și a înţeles că El vrea ca oamenii să înveţe lecţia 
supunerii. Așadar, în ce măsură a lucrat Dumnezeu asupra lui Petru, ca să-l 


facă să-şi dea seama că oamenii ar trebui să practice supunerea? Am 


menționat anterior un lucru pe care l-a spus Petru. Vă amintiţi care era 
acela? („Dacă Dumnezeu m-ar trata ca pe o jucărie, cum aş putea să nu fiu 
pregătit şi dispus?”) Aveţi dreptate, asta a zis. Când a experimentat şi a 
trecut prin lucrarea sau îndrumarea lui Dumnezeu, Petru a avut acest 
sentiment, fără să-şi dea seama: „Nu cumva Dumnezeu îi tratează pe 
oameni ca pe nişte jucării?” Însă cu siguranţă nu asta motivează acţiunile 
lui Dumnezeu. Oamenii se bazează pe perspectiva, gândirea şi cunoașterea 
lor umană pentru a evalua această chestiune şi simt că Dumnezeu Se joacă 
lejer cu oamenii, ca şi cum ar fi jucării. Într-o zi le spune să facă ceva, a 
doua zi să facă altceva. Fără să-ţi dai seama, începi să simţi: „O, Dumnezeu 
a spus atât de multe lucruri. Până la urmă, ce încearcă să facă?” Oamenii se 
simt confuzi şi puțin copleșiți. Nu ştiu ce alegeri să facă. Dumnezeu a 
folosit această metodă pentru a-l încerca pe Petru. Care a fost rezultatul 
final al acestei încercări? (Petru a obținut supunerea până la moarte.) A 
obținut supunerea. Acesta a fost rezultatul pe care l-a dorit Dumnezeu și El 
l-a văzut. Ce cuvinte rostite de Petru ne arată că devenise supus şi crescuse 
în statură? Ce a spus Petru? Cum a acceptat şi a văzut Petru tot ce făcuse 
Dumnezeu și atitudinea Lui de a-l trata pe om ca pe o jucărie? Care a fost 
atitudinea lui Petru? (El a spus: „Cum aş putea să nu fiu pregătit şi 
dispus?”) Da, aceea a fost atitudinea lui Petru. Exact acelea au fost 
cuvintele lui. Oamenii care nu au trecut prin încercările și rafinănile lui 
Dumnezeu nu ar spune niciodată aceste cuvinte, pentru că ei nu înţeleg 
narațiunea acestei poveşti şi nu au experimentat-o niciodată. Dat fiind că nu 
au experimentat-o, cu siguranţă aceasta chestiune nu le este clară. Dacă nu 
le este clară, cum pot spune asta atât de lejer? Aceste cuvinte sunt ceva ce 
un om nu ar putea gândi niciodată. Petru a fost capabil să spună asta pentru 
că experimentase foarte multe încercări și rafinări. Dumnezeu l-a privat de 


multe lucruri, dar, în același timp, i-a şi dat multe. După ce i-a dat, i-a luat 


din nou. După ce a luat lucruri de la el, Dumnezeu l-a făcut pe Petru să 
înveţe să se supună şi apoi i-a dat iarăşi. Din punctul de vedere al omului, 
multe dintre lucrurile pe care le face Dumnezeu par un capriciu, ceea ce le 
dă oamenilor impresia că Dumnezeu îi tratează pe oameni ca pe nişte 
Jucării, nu-i respectă şi nu-i tratează ca pe nişte fiinţe umane. Oamenii cred 
că trăiesc fără demnitate, ca jucăriile; cred că Dumnezeu nu le dă dreptul să 
aleagă liber şi că El poate spune orice doreşte. Când îți dă ceva, El spune: 
„Meriţi această recompensă pentru ce ai făcut. Aceasta este binecuvântarea 
lui Dumnezeu.” Când ia lucruri, pur şi simplu are altceva de spus. Ce ar 
trebui să facă oamenii în acest proces? Nu este treaba ta să judeci dacă 
Dumnezeu are dreptate sau nu, nu este treaba ta să identifici natura 
acţiunilor lui Dumnezeu şi cu siguranţă nu este treaba ta să îi oferi vieții tale 
o mai mare demnitate în acest proces. Nu aceasta este alegerea pe care ar 
trebui s-o faci. Acest rol nu este al tău. Deci care este rolul tău? Prin 
experienţă, ar trebui să înveți să înţelegi intențiile lui Dumnezeu. Dacă nu 
poţi înțelege intențiile lui Dumnezeu și nu-l poți îndeplini cerinţele, singura 
ta opţiune este să te supui. În astfel de circumstanţe, ti-ar fi uşor să te supui? 
(Nu.) Nu este ușor să te supui. Aceasta este o lecţie pe care ar trebui s-o 
înveţi. Dacă ți-ar fi ușor să te supui, nu ar trebui să înveţi lecţii, nu ar trebui 
să fu emondat şi să treci prin încercări și rafinări. Pentru că-ţi este dificil să 
te supui lui Dumnezeu, te încearcă El tot timpul, jucându-Se intenționat cu 
tine ca şi cum ai fi o jucărie. În ziua în care îţi va fi uşor să te supui lui 
Dumnezeu, când supunerea faţă de El va veni fără dificultate sau piedici, 
când vei putea să te supui de bunăvoie şi bucuros, fără propriile alegeri sau 
preferințe, atunci Dumnezeu nu te va trata ca pe o jucărie şi vei face exact 
cum ar trebui să faci. Dacă, într-o zi, spui: „Dumnezeu mă tratează ca pe o 
jucărie şi eu trăiesc fără demnitate. Nu sunt de acord cu asta și nu mă voi 


supune”, aceea s-ar putea să fie ziua în care Dumnezeu te va abandona. Insă 


dacă statura ta a atins nivelul la care spui: „Deşi intențiile lui Dumnezeu nu 
sunt uşor de înţeles şi Dumnezeu Se ascunde mereu de mine, tot ce face El 
este corect. Indiferent ce face, mă voi supune de bunăvoie. Chiar dacă nu 
pot să mă supun, tot trebuie să adopt această atitudine și să nu mă plâng sau 
să aleg singur. Asta pentru că sunt o ființă creată. Datoria mea este să mă 
supun, iar aceasta este o obligație clară de care nu pot scăpa. Dumnezeu 
este Creatorul şi orice face El este corect. Nu ar trebui să am nicio noţiune 
sau închipuire despre ceea ce face Dumnezeu. Nu se cuvine ca o ființă 
creată să facă asta. Îi mulțumesc lui Dumnezeu pentru ce mi-a dat. Îi 
mulţumesc și pentru ce nu mi-a dat sau pentru ce mi-a dat şi apoi mi-a luat. 
Toate acţiunile lui Dumnezeu sunt benefice pentru mine; chiar dacă nu pot 
vedea beneficiul, tot ar trebui să mă supun”? Aceste cuvinte nu au același 
efect ca acelea ale lui Petru, când a spus: „Cum aş putea să nu fiu pregătit şi 
dispus?” Numai cei care au o astfel de statură pot înţelege realmente 


adevărul. 


În continuare, vom avea părtăşie despre calibrul oamenilor. Când 
evaluaţi dacă o persoană are sau nu calibru, uitați-vă dacă este capabilă să 
priceapă intențiile şi atitudinile lui Dumnezeu când i se întâmplă ceva în 
viaţa cotidiană, precum și poziţia pe care ar trebui să o adopte, principiile pe 
care ar trebui să le urmeze şi atitudinea pe care ar trebui să o aibă. Dacă eşti 
capabil să înţelegi toate aceste lucruri, atunci ai calibru. Dacă ceea ce 
înţelegi nu are nicio legătură cu tot ce orchestrează Dumnezeu pentru tine, 
în viaţa ta reală, atunci fie nu ai deloc calibru, fie ai un calibru slab. Cum a 
apărut adevărata statură a lui Petru şi lov şi cum au câștigat ei, în final, ceea 
ce au câştigat şi cum au cules ceea ce au cules din credința lor în 
Dumnezeu? În niciun caz nu s-au bucurat de ce vă bucuraţi voi azi. Aveţi 
mereu pe cineva cu care să aveți părtăşie despre adevăr, care să vă 


aprovizioneze, să vă sprijine şi să vă ajute. Există mereu cineva care să vă 


ajute să verificați lucrurile. Ei n-au avut nimic din toate acestea. Majoritatea 
adevărurilor pe care le-au înţeles au fost câştigate din ceea ce realizaseră, 
din ce experimentaseră, din ce desluşiseră treptat și din lucrurile prin care 
trecuseră în vieţile lor cotidiene. Asta înseamnă să ai un calibru înalt. Când 
oamenii nu au un astfel de calibru și nu au acest fel de atitudine faţă de 
adevăr şi de mântuire, ei nu vor căuta adevărul şi nici nu vor fi atenți să 
practice adevărul în toate. Drept urmare, ei sunt incapabili să obțină 
adevărul. După ce aud poveştile lui Iov și ale lui Petru, majoritatea 
oamenilor îi invidiază. Totuşi, după ce îi invidiază o vreme, ei nu iau în 
serios chestiunea. Simt că, atunci când li se întâmplă ceva, şi ei pot spune 
cuvintele clasice ale lui Iov şi Petru, deci cred că aceste lucruri sunt simple. 


Gândindu-ne la ele acum, aceste lucruri nu sunt simple. 


În Noul Testament, în afară de cele patru Evanghelii, epistolele lui 
Pavel ocupă cel mai mult spaţiu. În aceeaşi perioadă, Pavel şi Petru probabil 
că au făcut cam aceeași lucrare, dar reputația lui Pavel era mult mai mare 
decât a lui Petru. Ce putem vedea din aceste două situații? Putem vedea 
calea pe care au mers acești doi bărbaţi. Multe rânduri din epistolele lui 
Pavel au fost adoptate drept mottouri de generaţiile ulterioare şi toată lumea 
a folosit celebrele zicale ale lui Pavel ca să se motiveze. Drept urmare, toți 
au ajuns pe calea greșită şi mulţi chiar au mers pe calea antihriştilor. În 
schimb, Petru s-a dat în spectacol rareori. Practic, el nu a scris nicio carte, 
nu a propovăduit deloc doctrine profunde şi enigmatice, nu a oferit 
sloganuri sau teorii pompoase ca să-i înveţe şi să-i ajute pe fraţii şi surorile 
din vremea aceea și nici nu a oferit teorii mărețe ca să influenţeze 
generațiile viitoare. El pur şi simplu a căutat să-L iubească și să-L 
mulţumească pe Dumnezeu într-o manieră practică și realistă. Aceasta este 
diferenţa dintre căile pe care au mers cei doi. În cele din urmă, Pavel a mers 


pe calea antihriștilor şi a pierit, în vreme ce Petru a mers pe calea urmăririi 


adevărului şi a iubirii de Dumnezeu și a fost desăvârşit. Gândindu-te la căile 
pe care au mers, poţi vedea ce fel de oameni doreşte Dumnezeu, ce fel de 
oameni nu agreează, dezvăluirile şi manifestările oamenilor pe care 
Dumnezeu nu-i place, pe ce fel de căi merg acești oameni, ce fel de relație 
au cu Dumnezeu şi la ce lucruri sunt atenți. Aţi spune că Pavel avea 
calibru? Din ce clasă făcea parte calibrul lui Pavel? (Era foarte bun.) Ați 
auzit atât de multe predici, dar tot nu înţelegeţi. Ar putea fi considerat foarte 
bun calibrul lui Pavel? (Nu, era slab.) De ce era slab calibrul lui Pavel? 
(Pentru că nu se cunoştea pe el însuși şi nu putea înţelege cuvintele lui 
Dumnezeu.) Pentru că nu înţelegea adevărul. Şi el auzise predicile ţinute de 
Domnul Isus şi, în perioada în care a lucrat, a existat, desigur, lucrarea 
Duhului Sfânt. Deci cum se face că, atunci când a făcut toată acea lucrare, a 
scris toate acele epistole şi a călătorit la toate acele biserici, tot nu a înțeles 
nimic din adevăr şi nu a predicat decât doctrine? Ce fel de calibru era acela? 
Un calibru slab. În plus, Pavel L-a persecutat pe Domnul Isus și i-a arestat 
pe discipolii Lui, după care Domnul Isus l-a doborât la pământ cu o lumină 
mare din cer. Cum a abordat şi cum a înţeles Pavel acest eveniment 
important care 1 s-a întâmplat? Modul său de a înțelege era diferit de al lui 
Petru. El s-a gândit: „Domnul Isus m-a doborât, am păcătuit, aşa că trebuie 
să mă străduiesc să compensez pentru asta şi odată ce meritele îmi 
contrabalansează defectele, voi fi recompensat.” Se cunoştea el pe sine? Nu. 
El nu a spus: „M-am împotrivit Domnului Isus din cauza naturii mele 
maliţioase, a naturii mele de antihrist. M-am împotrivit Domnului Isus — nu 


12? 


există nimic bun la mine!” Avea el o asemenea cunoaştere de sine? (Nu.) Și 
cum a consemnat acest eveniment în epistolele lui? Care era perspectiva lui 
asupra acestuia? (A simţit că a fost chemat de Dumnezeu să lucreze.) El a 
crezut că Dumnezeu îl chemase, îndreptând o lumină puternică asupra lui, şi 


că Dumnezeu va începe să-l folosească foarte mult. Fără să aibă nicio 


fărâmă de cunoaștere de sine, el a crezut că asta este cea mai puternică 
dovadă că va fi răsplătit şi încoronat, precum şi cel mai mare capital pe care 
l-ar fi putut folosi ca să câştige recompense și o coroană. În plus, în adâncul 
inimii, simţea înțepătura unui spin. Ce era acest spin? Era boala pe care 
Dumnezeu i-a dat-o drept pedeapsă pentru împotrivirea lui încrâncenată faţă 
de Domnul Isus. Cum a tratat această chestiune? A avut mereu o boală în 
inima lui şi s-a gândit: „Aceasta a fost cea mai mare greșeală din viaţa mea. 
Nu știu dacă Dumnezeu o poate ierta. Din fericire, Domnul Isus mi-a salvat 
viaţa şi mi-a încredinţat sarcina de a răspândi Evanghelia. Aceasta este o 
bună oportunitate să mă revanșez. Ar trebui să răspândesc Evanghelia cu 
toată puterea și poate că nu numai că-mi vor fi iertate păcatele, dar pot şi să 
primesc o cunună şi recompense. Ar fi minunat!” Cu toate acestea, nu a 
putut niciodată să scape de spinul lui, ceea ce i-a provocat consternare în 
inimă. S-a simțit mereu neliniștit în privinţa asta. „Cum mă pot revanşa 
pentru această greşeală îngrozitoare? Cum o pot anula, astfel încât să nu-mi 
afecteze perspectivele sau cununa pe care sper să o primesc? Trebuie să 
lucrez mai mult pentru Domnul, să plătesc un preţ mai mare, să scriu mai 
multe epistole şi să petrec mai mult timp alergând încoace și încolo, 
luptându-mă cu Satana şi depunând mărturie frumoasă.” Aşa a abordat 
problema. A avut vreun regret? (Nu.) Nu a avut nici cel mai mic regret, cu 
atât mai puţin cunoaştere de sine. Nu a avut niciunul din aceste lucruri. Asta 
arăta că exista o problemă legată de calibrul lui Pavel şi că el nu avea 
abilitatea de a înţelege adevărul. În parte din cauza umanităţii lui şi a 
lucrurilor pe care le urmărea şi în parte din cauza calibrului personal, el nu a 
putut înțelege aceste lucruri şi nici nu şi-a dat seama: „Omul a fost prea 
profund corupt de Satana. Natura omului este prea putredă, prea ticăloasă. 
Natura omului este natura Satanei şi a antihriștilor. Asta stă la baza 


răscumpărării omenirii de către Dumnezeu. Omul are nevoie de 


răscumpărarea lui Dumnezeu. Deci cum ar trebui să vină omul înaintea lui 
Dumnezeu, pentru a-l accepta răscumpărarea?” Nu a spus niciodată astfel 
de lucruri. Nu a înţeles deloc de ce se împotrivise şi Îl condamnase pe Isus. 
Deşi a recunoscut că era principalul vinovat, nu a reflectat deloc asupra 
chestiunii. Se gândea doar cum ar putea să compenseze asemenea păcate 
grave, cum ar putea să-şi ispăşească păcatele, să-şi compenseze păcatele 
prin fapte meritorii și, în cele din urmă, să obțină totuşi cununa și 
recompensele pe care le aştepta. Orice i s-a întâmplat, nu a putut înţelege 
adevărul sau intenţiile lui Dumnezeu din lucrurile care i s-au întâmplat. Nu 
a înțeles deloc intenţiile lui Dumnezeu. Cât despre înţelegerea adevărului, 
Pavel a fost cea mai rea persoană, așa că putem spune că avea cel mai rău 


calibru. 


Pot înțelege adevărul oamenii cu un calibru foarte slab? (Nu.) Pot fi 
mântuiți oamenii care nu înţeleg adevărul? (Nu.) Oamenii care vor să fie 
mântuiţi trebuie să aibă un calibru satisfăcător. Trebuie să aibă cel puțin un 
calibru mediu și nu pot avea unul prea slab. Trebuie să ajungă la înţelegerea 
adevărului. Indiferent de măsura în care pot înţelege adevărul, ei trebuie cel 
puțin să ajungă să se cunoască pe ei înşişi pe baza felului în care înţeleg 
adevărul şi în care ştiu să-l practice. Astfel, pot fi mântuiţi. De ce spun că 
pot fi mântuiţi în felul acesta? Când poţi face legătura dintre lucrurile care ți 
se întâmplă în viaţa de zi cu zi şi adevăr şi poţi vedea şi trata lucrurile pe 
baza cuvintelor lui Dumnezeu, vei fi capabil să aduci cuvintele lui 
Dumnezeu în viaţa ta reală şi, pe această bază, vei fi capabil să accepti 
judecăţile cuvintelor lui Dumnezeu, emondarea cuvintelor Lui și încercările 
şi rafinările acestora. Altfel, dacă nu înţelegi adevărul, nu vei fi calificat nici 
măcar să accepti judecăţile, încercările și rafinările cuvintelor Lui. Înainte 
să accepti judecata şi mustrarea lui Dumnezeu, trebuie cel puţin să înţelegi 


câteva adevăruri, să ai o atitudine de supunere față de Dumnezeu și să te fi 


schimbat în câteva privinţe. De asemenea, trebuie să ştii cu ce atitudine, 
mentalitate și perspectivă ar trebui să tratezi acţiunile lui Dumnezeu. Toate 
aceste lucruri implică adevărul. Nu se pune problema ca oamenii să 
folosească sloganuri religioase simple, ceremonii religioase şi reglementări 
ca să gestioneze lejer această situaţie și să se raporteze la adevăr. Nici nu se 
pune problema că doar a face câteva fapte bune implică practicarea 
adevărului. Nu este atât de simplu. Cât despre ceea ce ştii, ce experimentezi 
şi ce se întâmplă în jurul tău, în inima ta, trebuie să ştii principiile pe care ar 
trebui să le respecţi. Doar în felul acesta ai legătură cu adevărul. În plus, 
modul în care tratezi lucrurile pe care Dumnezeu te pune să le faci, în care 
tratezi maniera şi atitudinea cu care te tratează Dumnezeu, precum și 
atitudinea și perspectiva pe care le adopţi trebuie să implice adevărul. Doar 
în felul acesta poţi avea pătrundere în viaţă. Altfel, Dumnezeu nu va fi 
capabil să lucreze asupra ta. Înţelegeţi? (Înţelegem.) Uitaţi-vă la acei 
oameni din religie care respectă reglementările, vorbesc despre doctrine şi 
pretind că sunt buni. Din exterior, acțiunile lor par bune, dar de ce 
Dumnezeu nu lucrează niciodată asupra lor? Pentru că lucrurile pe care le 
fac şi toate faptele lor bune nu implică adevărul. Ei și-au schimbat doar 
comportamentul, dar asta nu implică o schimbare a firii lor. Asta e din 
cauză că nu se ridică la nivelul cerinţelor şi standardelor lui Dumnezeu. E 
ca şi cum un copil care tocmai a terminat școala primară ar vrea să meargă 
direct la facultate. Este posibil? Este imposibil, pentru că nu este calificat. 
Prin urmare, fie că vorbim despre calea pe care merg oamenii, fie că vorbim 
despre umanitatea şi calibrul lor, oamenii ar trebui să întrunească cel puţin 
condițiile necesare pentru mântuire. Mai exact, trebuie să înţeleagă 
adevărul, să se elibereze de firile lor corupte și să fie capabili să se supună 


cu adevărat lui Dumnezeu. 


Cum evaluăm calibrul oamenilor? Modul potrivit de a face asta este să 
ne uităm la atitudinea lor faţă de adevăr şi dacă pot sau nu să înţeleagă 
adevărul. Unii pot deprinde o specializare foarte repede, dar când aud 
adevărul, se zăpăcesc şi aţipesc. În inimile lor, devin confuzi, nu asimilează 
nimic din ce aud şi nici nu înţeleg ce aud — asta înseamnă un calibru slab. 
Unii oameni nu sunt de acord când le spui că au un calibru slab. Ei cred că 
dacă au studiu superioare şi cunoştinţe, au un calibru bun. Oare o educație 
bună indică un calibru înalt? Nu. Cum ar trebui să fie evaluat calibrul 
oamenilor? Ar trebui să fie evaluat pe baza gradului în care ei înțeleg 
cuvintele lui Dumnezeu şi adevărul. Acesta este cel mai precis mod de a o 
face. Unii oameni sunt buni oratori, isteţi și mai ales pricepuţi la a se ocupa 
de alții, dar când ascultă predici, nu sunt niciodată capabili să înţeleagă 
NIMIC ŞI, când citesc cuvintele lui Dumnezeu, nu le pricep. Când vorbesc 
despre mărturia lor bazată pe experienţă, rostesc mereu cuvinte și doctrine, 
arătând că sunt doar niște amatori și dându-le celorlalți senzația că nu au 
nicio înţelegere spirituală. Aceştia sunt oameni cu un calibru slab. Așadar, 
sunt acești oameni competenți ca să lucreze pentru casa lui Dumnezeu? 
(Nu.) De ce? (Le lipsesc adevărurile-principii.) Corect, acesta este un lucru 
pe care ar trebui să-l înţelegeţi deja. Un alt fel de a spune că un om lucrează 
pentru casa lui Dumnezeu este că își îndeplineşte datoria. Când vine vorba 
despre îndeplinirea datoriei, asta implică adevărul, lucrarea lui Dumnezeu, 
principiile de comportament şi căile şi metodele de a trata tot felul de 
oameni. Toate aceste probleme au o influenţă asupra faptului că oamenii pot 
sau nu să-şi îndeplinească îndatoririle într-o manieră eficientă și 
satisfăcătoare. Implică adevărul aceste probleme legate de îndeplinirea 
datoriei? Dacă implică adevărul şi totuşi tu nu-l înţelegi şi te bazezi numai 
pe istețimea ta meschină, oare vei fi capabil să rezolvi probleme şi să-ți 


îndeplineşti datoria cum se cuvine? (Nu.) Nu. Chiar dacă nimic nu merge 


prost în anumite chestiuni, s-ar putea ca acele lucruri să nu aibă nicio 
legătură cu adevărul şi să fie doar lucruri externe. Totuşi, tot trebui să ai 
principii când faci lucruri externe și să le gestionezi într-un mod pe care 
toată lumea îl vede ca fiind potrivit. Să presupunem că ţi se cere să te ocupi 
singur de un lucru conform principiilor şi, în timp ce faci asta, apare o 
situație neaşteptată şi nu ştii cum să o gestionezi. Crezi că ar trebui să 
acționezi conform experienţei tale, dar să acţionezi exact aşa cum te-a 
învăţat experienţa doar perturbă şi tulbură lucrul pe care îl faci, dând totul 
peste cap. Nu este aceasta o eroare? Care este cauza acestui lucru? Este 
aceea că nu ai o înțelegere pură, nu înţelegi adevărul şi nu stăpânești 
principiile. Ori de câte ori întâlneşti chestiuni care implică adevărul şi 
principiile, nu eşti capabil să le gestionezi, iar voinţa ta este cea care iese în 
față. Drept urmare, prejudiciezi lucrarea bisericii şi interesele casei lui 
Dumnezeu şi te faci de râs. Este eficient să gestionezi problemele pe baza 
experienţei și a metodelor umane? (Nu.) De ce nu este eficient? Pentru că 
experienţa și metodele umane nu sunt adevărul, iar aleşii lui Dumnezeu nu 
le vor accepta. Dacă gestionezi mereu problemele folosind experienţa şi 
metodele umane, oare asta nu înseamnă doar că te crezi mai deştept decât 
eşti cu adevărat? Nu eşti arogant şi neprihănit de sine? Unii chiar susțin: 
„Nu e vorba că nu înţeleg adevărul în această chestiune — îl înţeleg în inima 
mea, doar că nu am meditat suficient la el. Dacă depun mai mult efort şi mă 
gândesc cu mai multă atenţie la această chestiune, o pot gestiona bine. În 
trecut, când am interacționat și am gestionat lucrurile cu non-credincioşii, a 
trebuit să folosesc anumite metode şi mijloace. Totuşi, casa lui Dumnezeu 
nu permite aceste abordări, aşa că nu am știut ce să fac. Pur şi simplu am 
gestionat chestiunea în felul meu, aşa că nu e de mirare că am făcut o mică 
greşeală.” Se cunosc aceşti oameni pe ei înşişi? (Nu.) De ce nu se cunosc pe 


ei înşişi? Oare asta nu are legătură cu adevărul? Nu caută adevărul în 


această chestiune, dar născocesc moduri de a-și acoperi greşeala. Cred că 
doar au făcut o greşeală şi că au avut un comportament neglijent. Nu 
consideră că această eroare implică adevărul sau că a apărut din cauza lipsei 
lor de înţelegere a adevărului și a faptului că acționează pe baza firilor 
corupte pe care le au. Asta înseamnă să ai un calibru slab. Când se întâmplă 
ceva, aceşti oameni caută mereu motive şi scuze. Cred că pur şi simplu au 
făcut o greşeală. Prima lor reacție este că nu ştiu că trebuie să caute 
adevărul, a doua reacție este că tot nu ştiu că trebuie să caute adevărul, iar a 
treia reacție este că în continuare nu ştiu că trebuie să caute adevărul şi să se 
cunoască pe sine. Asta înseamnă să ai un calibru foarte slab. Indiferent cum 
îi îndrumi, cum îi dai în vileag sau ai părtăşie cu ei, tot nu-şi dau seama ce 
adevăruri-principii au încălcat şi ce adevăruri ar trebui să pună în practică. 
Indiferent cum îi îndrumi, nu vor fi niciodată conștienți de aceste lucruri. Le 
lipseşte complet abilitatea de a înţelege adevărul. Asta înseamnă să ai un 
calibru slab. Indiferent cât de clar ai părtăşie despre adevăr, ei nu-şi vor da 
seama că este adevărul. Îşi vor folosi propriile motive și scuze sau vor 
spune că a fost doar o greşeală sau o eroare, ca să acopere faptele. Nu vor 
recunoaşte deloc că au încălcat adevărul sau că şi-au dezvăluit firile 
corupte. Indiferent ce greşeli au făcut, ce firi corupte au dezvăluit, nu-şi vor 
da seama niciodată ce sunt cu adevărat firile corupte de care au dat dovadă, 
cu atât mai puţin ce este esenţa lor coruptă. Nici nu ştiu cum să caute 
adevărul sau cum să se cunoască pe sine în această chestiune. Nu ştiu nimic 
despre aceste lucruri. Pe plan spiritual, sunt amorțiți și nu simt nimic față de 


aceste lucruri. Aceasta este o manifestare a calibrului slab. 


Să dăm nişte exemple pentru a avea părtăşie puţin despre felul în care 
se evaluează calibrul unei persoane. De exemplu, am spus că unii oameni 
amână lucrurile şi sunt superficiali când le fac. După ce aud asta, oamenii 


cu un calibru bun își vor da seama imediat că această stare este un lucru pe 


care îl experimentează şi ei şi că adesea au o astfel de stare și atitudine când 
nu se simt bine fizic sau când sunt negativi sau leneși. În plus, în mintea lor, 
vor pluti nişte imagini cu momente în care au amânat lucrurile sau au 
acționat într-un mod superficial în anumite sarcini. Se vor analiza prin 
prisma cuvintelor lui Dumnezeu şi vor recunoaște că lucrul pe care El îl 
dezvăluie este realitatea corupției omului şi că are legătură cu finle lui 
corupte. În acelaşi fel, vor recunoaște cum cuvintele lui Dumnezeu sunt 
adevărul şi le vor înțelege într-o manieră pură, fără neînţelegeri sau noțiuni 
proprii. Asta înseamnă să ai un calibru bun. La auzul acestor cuvinte, prima 
lor reacţie va fi să se evalueze prin prisma lor. Îşi vor da seama că aceasta 
este o stare pe care şi ei o experimentează şi vor corela aceste cuvinte ale lui 
Dumnezeu cu propriile stări şi vieţi cotidiene. Apoi, se vor dedica 
introspecției, vor privi cu mai multă luciditate această stare a lor şi vor 
accepta cuvintele lui Dumnezeu ca fiind adevărul. Așa reacționează 
oamenii cu un calibru bun când aud cuvintele lui Dumnezeu. În cazul unei 
persoane cu un calibru mediu, nu poţi spune doar „amână” sau 
„superficial”. Trebuie să îi indici direct problemele pe care le are, 
expunându-i manifestările şi combinând asta cu lucrurile pe care le face, 
spunând: „Adesea eşti confuz şi nu iei lucrurile în serios. Pur şi simplu eşti 
superficial când îți faci datoria în felul acesta. Cum poţi să nu simţi asta? De 
câte ori ţi-am spus acest lucru? Asta înseamnă să fii superficial şi să 
tergiversezi lucrurile.” Arată-i problemele în felul acesta. După ce aude 
asta, va reflecta asupra felului în care a amânat lucrurile şi a acționat într-un 
mod superficial. După ce meditează cu adevărat la acest lucru şi ajunge să-l 
cunoască, îşi va recunoaşte greşelile şi va putea să le corecteze. Totuşi, ceea 
ce recunoaşte este un lucru fix, o stare fixă. Poate recunoaște şi admite ceea 
ce spui doar dacă este conform închipuirilor ei. Asta numim un calibru 


mediu. Să lucrezi asupra oamenilor de calibru mediu necesită efort și îi poţi 


convinge pe deplin doar dacă vorbeşti pe baza faptelor. Care este starea 
oamenilor care au un calibru slab? Cum ar trebui să fie abordați? Oamenii 
cu un calibru slab sunt simpli şi nu au toate țiglele pe casă. Nu pot pricepe 
nicio situație pe care o întâlnesc şi nu caută adevărul. Dacă oamenii nu le 
spun lucrurile clar şi direct, ei nu le pot desluși singuri. Așadar, când 
vorbeşti cu oameni de calibru slab, trebuie să vorbeşti mai clar şi mai direct 
ȘI, de asemenea, trebuie să dai exemple. Trebuie să vorbeşti pe baza faptelor 
ŞI să te repeți la nesfârşit. Acesta este singurul mod în care cuvintele tale pot 
avea vreun efect. Trebuie să vorbeşti așa: „Tergiversezi şi eşti superficial 
când îți îndeplineşti datoria în felul acesta!” Care va fi prima lor reacție? 
„Aşa am făcut? Am tergiversat? De îndată ce mă trezesc dimineaţa, încep să 
mă gândesc la lucruri legate de datoria mea şi, mai întâi, le fac pe acestea. 
Când ies în oraş, mă gândesc tot cum să fac bine aceste lucruri. Nu 
tergiversez sau nu acționez într-un mod superficial. Depun mult efort pentru 
aceste lucruri!” Prima lor reacție va fi să nege ce ai spus tu. Nu sunt deloc 
conştienţi şi, în esență, nu-şi dau seama că își îndeplinesc îndatoririle într- 
un mod superficial şi că tergiversează. Atunci va trebui să le explici care 
sunt manifestările tergiversării şi ale superficialității și să vorbeşti într-un 
mod care chiar îi convinge, înainte ca ei să-ți accepte cuvintele. Nu le este 
uşor să recunoască faptul că nu s-au descurcat bine sau că au făcut greşeli în 
chestiuni externe. Dacă un lucru implică adevărul, principiile de practică 
sau firea lui Dumnezeu, este şi mai dificil pentru oamenii de calibru slab. 
Nu vor înţelege nimic din ce spui şi, cu cât vorbeşti mai mult, cu atât mai 
confuzi şi mai neştiutori se vor simţi şi nu vor vrea să mai asculte. Aceştia 
sunt oameni cu un calibru extrem de slab; aceasta este o manifestare a 
incapacității lor de a ajunge la adevăr. În cazul oamenilor cu un calibru slab, 
indiferent cum ai părtăşie despre adevăr, nu are niciun folos. Indiferent cum 


încerci să vorbeşti cu ei, nu pot înţelege. Cel mult pot înţelege câteva 


doctrine şi reglementări. Prin urmare, nu este necesar să ai părtăşie în 
detaliu cu oamenii de un calibru extrem de slab. Spune-le pur şi simplu ce 
să facă, într-o manieră simplă, şi, dacă se pot ține de acel lucru, este destul 
de bine. Oamenii cu un calibru extrem de slab sunt lipsiți complet de 
abilitatea de a înţelege, în măsura în care nu vor fi niciodată capabili să 
înţeleagă adevărul și, cu siguranţă, nu li se poate cere să ajungă la nivelul de 
a acţiona conform principiilor. Dacă un lucru se întâmplă chiar în faţa lor, 
iar tu li-l explici în amănunt, tot nu vor fi capabil să îl coreleze cu ei înşişi. 
Asta numim calibru slab. De exemplu, când vine vorba de minţit, uită-te 
cum reacționează oamenii cu un calibru bun. Când oamenii de calibru bun îi 
aud pe ceilalți povestind despre modul în care au gestionat şi înlăturat 
stările în care au mințit şi au înşelat, vorbind despre stările în care au minţit 
şi dând exemple, ei se vor autoanaliza și vor compara ceea ce au auzit cu 
propriile stări. După aceea, vor fi capabili să recunoască situaţiile în care au 
spus minciuni şi ce intenţii au avut în timp ce au acţionat în felul acela. Pe 
baza revelaţilor din viețile lor cotidiene, examinându-și intențiile, motivele 
şi gândurile, oamenii cu un calibru bun vor fi capabili să descopere care 
dintre cuvintele lor au fost minciuni și care au conţinut înșelătorie. Când 
ascultă mărturiile bazate pe experienţă ale celorlalți, pot trage foloase şi pot 
câştiga ceva. Chiar dacă vorbeşti doar despre câteva principii, vor înţelege 
şi vor învăța cum să le aplice. Apoi, vor considera aceste cuvinte drept 
adevărurile-principii, transformându-le în propria realitate, şi, treptat, se vor 
schimba. După ce un om de calibru mediu aude mărturiile bazate pe 
experiență ale celorlalți, va fi capabil să vadă cum cazuri evidente au 
legătură cu el însuși, dar nu va putea face legătura dintre el însuşi și 
lucrurile mai puţin evidente sau acelea din adâncul inimilor acelor oameni, 
care încă nu au fost exprimate în cuvintele lor. În plus, felul în care înţelege 


adevărurile-principii este şi el puţin mai superficial, ca doctrinele. Nivelul 


lor de înţelegere este mult mai rău decât al oamenilor cu un calibru bun. Cât 
despre oamenii de calibru slab, când ascultă mărturiile celorlalți, indiferent 
cât de atent disecă acei oameni care lucruri sunt minciuni și vorbe goale și 
care sunt stări înşelătoare, nu vor putea face legătura cu ei înşişi, nu se vor 
putea autoanaliza şi nu vor putea ajunge să se cunoască pe ei înşişi. Nu 
numai că aceşti oameni nu reuşesc să-şi recunoască stările în care mint și 
înșală, dar se cred chiar indivizi foarte cinstiți, care nu pot spune minciuni. 
Chiar dacă alții mint şi îi înşală, ei nu pot discerne acest lucru şi sunt 
păcăliți uşor. Sunt chiar mai puţin capabili să înțeleagă adevărurile-principii 
despre care au părtăşie ceilalți. Le lipseşte complet abilitatea de a înţelege. 


Aceasta este o manifestare a calibrului slab. 


Dintre oamenii cu cele trei tipuri de calibru pe care tocmai le-am 
menționat, care poate dobândi o schimbare a firii? Ce fel de persoană poate 
pătrunde în adevărul-realitate? (Oamenii cu un calibru bun.) Oamenu cu un 
calibru bun pot pătrunde în adevărul-realitate, puţin mai repede şi mai 
profund. Oamenii cu un calibru mediu pătrund mai încet și mai superficial. 
Oamenii cu un calibru slab nu pot pătrunde deloc. Aceasta este diferența. 
Poţi vedea cum oamenii sunt diferiți unul de celălalt? (Da.) Care sunt 
diferenţele lor? Diferenţele lor rezidă în calibru şi în atitudinea pe care o au 
față de adevăr. Oamenii care iubesc adevărul şi au un calibru bun pătrund 
repede în adevărul-realitate şi sunt capabili să câştige viaţa. Oamenii cu un 
calibru mediu sunt încăpăţânați şi lipsiți de sentimente. Pătrunderea lor în 
adevăr este lentă, iar progresul vieţii lor este, de asemenea, lent. Oamenii cu 
un calibru slab nu sunt doar nesăbuiţi și aroganţi, ci sunt şi proşti, cu chipuri 
inexpresive şi plictisitoare; duhurile lor sunt amorțite, reacționează lent și 
înţeleg cu greu adevărul. Astfel de oameni sunt lipsiţi de viaţă, pentru că nu 
înţeleg adevărul, şi nu fac altceva decât să vorbească despre doctrine, să 


strige sloganuri şi să respecte reglementările. Intrucât nu înţeleg adevărul, 


nu pot pătrunde în adevărul-realitate. Există viață în cei care nu pot 
pătrunde în adevărul-realitate? Ei sunt lipsiți de viaţă. Când oamenilor 
lipsiți de viață li se întâmplă ceva, ei își urmează voinţa şi acționează 
orbeşte, mergând uneori pe ocolite într-o direcție și alteori în altă direcție, 
fiind lipsiți de o cale precisă de practică și simțindu-se mereu ezitanți și 
neajutoraţi. Sunt o privelişte jalnică. De-a lungul anilor, i-am auzit în mod 
constant pe unii oameni spunând că nu ştiu ce să facă atunci când li se 
întâmplă ceva. Cum se mai poate întâmpla așa ceva, după ce au ascultat atât 
de multe predici? Expresiile lor arată că sunt cu adevărat dezorientaţi. 
Chipurile lor sunt inexpresive şi plictisitoare. Unii spun: „Cum să fiu lipsit 
de sentimente? Sunt foarte sensibil la ce este popular în lume. Ştiu cum să 
folosesc tot felul de computere, telefoane şi console de jocuri. Voi sunteți 
proşti și nu știți cum să le folosiți. Cum poate fi calibrul vostru atât de 
slab?” Dar putina lor isteţime este doar o aptitudine, un pic de deșteptăciune 
— nu poate fi considerată calibru. Dacă le ceri să asculte o predică sau să 
aibă părtăşie despre adevăr, aceşti oameni sunt dezvăluiți: în duhurile lor, 
sunt îngrozitor de amorțiți. Cât de amorţiți sunt? Cred în Dumnezeu de 
mulți ani, dar tot nu sunt siguri că vor fi mântuiţi şi nu pot aprecia acest 
lucru, şi nici nu le este clar ce fel de persoană sunt. Dacă îi întrebi ce cred 
despre calibrul lor, vor spune: „Calibrul meu este puțin mai rău decât 
calibrul bun, dar mult mai bun decât cel mediu”. Asta arată cât de slab este 
calibrul lor. Oamenii care au un calibru cu adevărat slab, dezvăluie acest fel 
de stupiditate. Orice ar fi, dacă un lucru implică adevărul sau principiile, ei 
nu vor înțelege nimic din el și nu vor fi capabili să se ridice la nivelul lui. 


Asta înseamnă să ai un calibru slab. 


Acum că am avut părtăşie despre aceste lucruri, veți fi capabili să 
apreciaţi ce este calibrul bun și ce este calibrul slab? Dacă puteţi înțelege ce 


este calibrul bun şi ce este calibrul slab şi vă puteţi vedea clar propriul 


calibru și natura-esenţa personală, asta vă va ajuta să vă cunoaşteţi pe voi 
înşivă. Odată ce ştiţi clar care vă este locul, veţi avea un strop de rațiune şi 
vă veți şti măsura. Nu veţi fi predispuși să deveniți aroganță și veți fi mai 
statornici şi relaxaţi când vă veţi face datoria. Nu veți ținti prea sus și veți fi 
capabili să vă ocupați de propria lucrare. Când oamenii nu se cunosc pe ei 
înşişi, asta provoacă multe necazuri. Ce fel de necazuri? Deşi calibrul lor 
este în mod clar mediu, ei cred mereu că au un calibru bun, mai bun decât al 
altora. Au mereu impulsuri în inimile lor şi vor mereu să slujească drept 
lideri şi să-i conducă pe ceilalți. Au mereu astfel de lucruri în inimile lor, 
aşadar, le va afecta asta îndeplinirea îndatoririlor? Sunt constant tulburați de 
aceste lucruri, inimile lor nu sunt liniștite, iar ei nu se pot calma. Nu numai 
că nu-și pot îndeplini bine îndatoririle, dar fac şi unele lucruri nesăbuite, 
stânjenitoare şi unele lucruri lipsite de rațiune pe care Dumnezeu le detestă. 
Au probleme atât de grave — este în regulă dacă rămân nerezolvate? 
Categoric nu. Aceşti oameni trebuie să caute adevărul şi să le rezolve. În 
primul rând, trebuie să se roage lui Dumnezeu și să reflecteze asupra 
motivului pentru care au astfel de gânduri, pentru care sunt atât de ambiţioși 
şi de unde provin aceste lucruri. Dacă doar se gândesc la aceste lucruri într- 
o manieră simplă, oare vor fi capabili să pătrundă până la esența 
problemelor? Categoric nu. Trebuie să se roage lui Dumnezeu şi să citească 
din cuvintele Lui pentru a găsi rădăcina problemelor — doar atunci le va fi 
uşor să le rezolve. Ambiţiile şi dorințele lor pot fi eradicate doar atunci când 
ei îşi înlătură firile corupte. În felul acesta, vor fi capabili să-și 
îndeplinească îndatoririle într-o manieră realistă şi să fie mult mai 
conştiincioși; nu se vor mai lăuda atât de mult, nu vor mai crede că sunt mai 
buni decât oricine altcineva sau nu vor mai acționa cu atâta superioritate şi 
nu se vor mai considera diferiți de ceilalți. Aceste firi corupte nu-i vor mai 


deranja, iar ei vor deveni mult mai maturi. Cel puţin vor avea o decență 


sfântă, demnă şi dreaptă. Doar în felul acesta se pot asigura că trăiesc 
înaintea lui Dumnezeu. Când oamenii cred în Dumnezeu şi vin în casa Lui, 
ar trebui cel puţin să aibă conștiință și rațiune, pentru a putea accepta 
adevărul. Dacă sunt asemenea non-credincioşilor, a animalelor sălbatice 
neîmblânzite, nu vor fi capabili să vină înaintea lui Dumnezeu. Unu spun: 
„Ce este atât de dificil în a veni înaintea lui Dumnezeu? Eu vin adesea 
înaintea Lui.” Nu este un lucru simplu să vii înaintea lui Dumnezeu. 
Trebuie să ai o atitudine corectă şi o inimă supusă lui Dumnezeu, pentru a fi 
acceptat de El. Dacă oamenii care sunt asemenea fiarelor vin înaintea lui 
Dumnezeu, El cu siguranţă îi va uri şi-i va detestaPrin urmare, a veni 
înaintea lui Dumnezeu nu este un lucru care poate fi realizat prin iluzule 
deşarte ale oamenilor; nu este ca și cum Dumnezeu va recunoaște că ai 
venit înaintea Lui doar pentru că îți doreşti să faci asta. Dreptul de a lua o 
decizie în această chestiune este în mâinile lui Dumnezeu. Vei fi venit 
înaintea lui Dumnezeu doar atunci când El te recunoaște. Doar atunci când 
ai intenţiile corecte, cauţi adevărul şi te rogi frecvent lui Dumnezeu poți să 
primeşti luminarea Duhului Sfânt. Doar atunci ai venit cu adevărat înaintea 
lui Dumnezeu. Dacă El spune că ești un om de rând ignorant, un animal 
sălbatic neîmblânzit, oare îţi va da atenţie? (Nu.) Dumnezeu nu-ţi va acorda 
nicio atenţie, îți va da doar lucruri de suprafaţă, cum ar fi puţin har și câteva 
binecuvântări. În adevăratul sens al cuvântului, nu vei putea să te apropii cu 
adevărat de Dumnezeu sau să vii înaintea Lui. Așadar, înainte ca Dumnezeu 
să te recunoască drept adeptul Lui, trebuie să faci câteva schimbări ca să 
ajungi în punctul în care El te recunoaşte drept membru al casei Lui. Doar 
atunci Dumnezeu va începe să-ţi testeze datoria şi fiecare cuvânt și faptă a 
ta, fiecare gând şi idee, doar atunci va începe El să lucreze asupra ta. Înainte 
să intre pe ușa casei lui Dumnezeu, unele comportamente și manifestări ale 


oamenilor, dezvăluirile umanităţii lor, practicile lor, gândurile şi ideile lor şi 


atitudinile lor față de Dumnezeu sunt detestabile şi respingătoare pentru 
Dumnezeu. Oare Dumnezeu va lua mâinile oamenilor pe care îi consideră 
detestabili şi respingători şi îi va conduce pe ușa casei Lui? (Nu va face 
asta.) Atunci de ce unii oamenii ca aceştia se simt atât de mulțumiți și 
fericiți? De unde provine acest sentiment? Din prefăcătorie. Nu este un 
lucru puţin lipsit de rațiune? (Ba da.) Dumnezeu — Creatorul — are în mod 
categoric standarde pentru a-și alege discipolii. Nu este suficient ca oamenii 
doar să creadă. Lui Dumnezeu Îi plac oamenii oneşti şi îi binecuvântează pe 
cei care se sacrifică sincer pentru El. Dumnezeu îi folosește pe cei care pot 
să Îl slăvească şi să mărturisească pentru El. Standardele lui Dumnezeu 
pentru oameni sunt diferite de standardele oamenilor. Când îți faci un 
prieten, trebuie să iei în considerare caracterul lui, dacă este pe gustul tău, 
ce fel de personalitate are, dacă aveţi hobbyuri comune şi felul în care arată. 
Până şi tu ai standarde când alegi oameni, cu atât mai mult Dumnezeu. Unii 
spun: „Ce standard folosește Dumnezeu pentru a selecta oameni? Este atât 
de dificil să-L abordezi pe Dumnezeu? Este atât de dificil ca oamenii să 
vină înaintea lui Dumnezeu și să intre pe uşa casei lui Dumnezeu?” De fapt, 
nu este dificil, standardele nu sunt atât de ridicate, dar ele există. Mai întâi, 
oamenii trebuie cel puţin să aibă o atitudine pioasă şi să-şi ştie locul. În 
plus, trebuie să-L abordeze pe Dumnezeu cu o inimă onestă şi pură. De 
asemenea, trebuie să se comporte cu decenţă sfântă în tot ce fac şi în tot ce 
spun şi, cel puţin, trebuie să aibă câteva cuvinte și fapte bune, bune maniere 
şi să fie bine-crescuţi. Dacă nu întruneşti nici măcar aceste condiții de bază, 
să fiu sincer cu tine, Dumnezeu nu-ţi va da nicio atenţie. Ştii ce se întâmplă 
aici? Când vine vorba de anumiţi oameni care cred în Dumnezeu, uită-te la 
ce fac, ce manifestă şi ce dezvăluie. De ce sunt atât de dezgustători şi 
detestabili pentru Dumnezeu? Pentru că aceşti oameni nu au deloc 


umanitate, conştiinţă și rațiune şi nu au nici cea mai simplă și fundamentală 


decență sfântă. Astfel de oameni vor ca Dumnezeu să-i ducă de mână pe 
uşa casei Lui, dar asta este imposibil. Doar nesăbuiţii ar împărtăşi 
Evanghelia unor astfel de oameni lipsiţi de umanitate. Unii oameni se 
machiază puternic şi poartă haine care dezvăluie trupul în viaţa lor de zi cu 
zi. Se îmbracă într-un mod chiar mai atrăgător decât fetele care dansează 
printre non-credincioşi. În vieţile lor private şi în conduita lor, nu poţi să-ţi 
dai seama în ce mod sunt diferiți de non-credincioşi. Când se află printre 
frați şi surori, arată în mod clar ca non-credincioşii şi neîncrezătorii. La 
exterior, astfel de oameni ar putea părea credincioşi adevărați; poate că au 
renunţat la lucruri, poate că sunt capabili să-şi îndeplinească îndatoririle, iar 
unii dintre ei s-ar putea să nu se retragă atunci când se confruntă cu 
persecuții şi necazuri, dar pot accepta astfel de oameni adevărul? Pot 
accepta judecata şi mustrarea de la Dumnezeu? Pe baza lucrurilor pe care le 
trăiesc, sunt ei demni și integri? Sunt oneşti? Sunt oameni care iubesc 
adevărul? Sunt oameni care se sacrifică sincer pentru Dumnezeu? Vrea 
Dumnezeu astfel de oameni? Categoric nu. Aceştia sunt non-credincioși 
care s-au furişat în casa lui Dumnezeu. Sunt în fața uşii casei Lui și încă nu 
au intrat. Lucrurile pe care le fac pentru casa lui Dumnezeu sunt ajutor şi 
trudă — aceştia sunt prieteni ai bisericii, dar nu fac parte din casa lui 
Dumnezeu. Dumnezeu nu vrea non-credincioşi sau animale sălbatice. 
Există, de asemenea, unii oameni care, pe baza a multor ani de credinţă în 
Dumnezeu, a puţinului capital pe care îl au şi a îndatoririlor importante pe 
care le-au îndeplinit în trecut, dau ordine în casa lui Dumnezeu, dorindu-și 
să controleze biserica și să aibă toată autoritatea. Atitudinile acestor oameni 
față de Dumnezeu şi faţă de adevăr sunt detestabile pentru Dumnezeu. Pe 
baza esenței lor şi a lucrurile care se află în adâncul inimilor lor, Dumnezeu 
nu recunoaşte astfel de oameni drept membri ai casei Lui. Întrucât 


Dumnezeu nu recunoaște astfel de oameni drept membri ai casei Lui, de ce 


le permite să lucreze în biserică? Le permite să ajute sau să facă lucrări 
temporare. În timp ce ajută şi fac lucrări temporare, dacă au cu adevărat 
conştiinţă și rațiune, dacă pot să audă, să se supună şi să accepte adevărul şi 
dacă au decenţă sfântă şi o inimă cu puţină frică de Dumnezeu şi fac 
lucrurile cu o inimă sinceră, dacă trec aceste încercări, Dumnezeu îi va 
conduce în casa Lui, iar ei vor deveni membri ai bisericii. În momentul 
acesta, lucrarea pe care o fac şi ceea ce le încredințează Dumnezeu vor 
deveni îndatoririle lor. Ceea ce fac oamenii dincolo de ușa casei lui 
Dumnezeu nu reprezintă îndeplinirea unei datorii, ci a lucra şi a ajuta 


biserica, iar acei oameni sunt muncitori. 


Acum puteți aprecia dacă sunteţi membri ai casei lui Dumnezeu? Dacă 
judeci după perioada de timp în care ai crezut în Dumnezeu, atunci ar trebui 
să fii membru, însă este aceasta o metodă precisă de evaluare? (Nu.) Care 
este baza pe care ar trebui să o foloseşti pentru evaluare? Depinde dacă ai 
vreo reacție internă atunci când auzi adevărul, dacă te simţi vinovat, dojenit 
şi disciplinat în adâncul inimii tale atunci când încalci adevărul sau te 
împotrivești şi te răzvrătești împotriva lui Dumnezeu. Unii oameni sunt 
disciplinați prin faptul că fac afte după ce rostesc cuvinte de judecată; alții 
acționează într-o manieră superficială, fără să ia lucrurile în serios, aşa că 
Dumnezeu îi supune bolii. Când aceste lucruri sunt menționate, dacă acești 
oameni au remușcări în adâncul sufletului şi se pot căi — dacă prezintă 
aceste manifestări — atunci sunt membrii casei lui Dumnezeu. Dumnezeu îi 
tratează pe aceşti oameni drept membri ai casei Lui, ai familiei Lui. Îi 
ceartă, îi disciplinează, îi dojeneşte şi-i emondează — asta înseamnă să fii 
membru al casei lui Dumnezeu. Când atitudinea ta față de Dumnezeu se 
schimbă şi te poţi căi, şi Dumnezeu Își va schimba atitudinea faţă de tine. 
Când ai pătruns în viaţă, iar părerile tale despre lucruri și direcția vieţii tale 


au trecut prin anumite schimbări și credinţa şi frica de Dumnezeu pe care le 


al în adâncul inimii au sporit și s-au transformat treptat, vei fi devenit parte 
din casa lui Dumnezeu. Unu oameni cred în Dumnezeu de mulți ani, dar nu 
au făcut multe lucruri în beneficiul casei lui Dumnezeu. De fapt, au făcut 
destul de multe lucruri rele. Au minţit și au înşelat, au făcut lucrurile într-o 
manieră superficială, au acţionat arbitrar şi unilateral, au furat jertfele, au 
semănat discordie, au provocat perturbări și tulburări și au distrus lucrarea 
bisericii. Au comis multe nelegiuiri, dar nu au avut niciodată mustrări de 
conştiinţă. Inimile lor nu simt remuşcări, iar ei nu se simt deloc vinovaţi. 
Aceştia sunt oameni care stau în afara uşii casei lui Dumnezeu. Oamenii de 
felul acesta trăiesc mereu în afara uşii casei lui Dumnezeu. Nu urmează 
niciun principiu în ceea ce fac şi nu-i interesează cuvintele lui Dumnezeu 
sau adevărul. Se concentrează doar să-și îndeplinească sarcinile, să alerge 
de ici-colo, să se sacrifice, să se dea în spectacol şi să acumuleze capital 
personal. Acţionează superficial când vine vorba de lucrarea bisericii şi 
îndatoririle lor; Îl mint și-L înșală pe Dumnezeu şi chiar îşi induc în eroare 
şi-şi controlează fraţii şi surorile. Nu simt nici cea mai mică mustrare sau 
remușcare şi nu simt nici disciplinarea de la Dumnezeu. Acești oameni nu 
sunt membrii casei lui Dumnezeu. La exterior, acest tip de persoană aleargă 
de ici-colo şi se sacrifică arătând mult entuziasm; are multă credinţă și este 
dispusă să se sacrifice. Pare că iubeşte realmente adevărul şi pe Dumnezeu 
şi că este dispusă să practice adevărul. Cu toate acestea, imediat ce ascultă 
predici, aţipește, nu poate sta într-un loc şi simte repulsie. În inimile lor, 
astfel de oameni se gândesc: „Oare părtăşia despre aceste lucruri nu 
înseamnă numai să evidențiem stările oamenilor, să le spunem să se 
cunoască pe ei înșiși și apoi să-i facem să înțeleagă puţin adevărul și, în 
final, să ajungă la supunere? Înţeleg toate acestea, deci de ce trebuie să 
avem iarăşi părtăşie?” Acești oameni nu iubesc deloc adevărul şi, chiar şi 


aşa, nu-și fac reproşuri şi nu primesc nicio disciplinare, ca şi cum nu ar avea 


deloc inimă. Toţi aceşti oameni sunt în afara casei lui Dumnezeu. Ei sunt 
non-credincioși. De când au acceptat lucrarea lui Dumnezeu şi până azi, nu 
au recunoscut niciodată cu adevărat că sunt ființe create şi că Dumnezeu 
este Creatorul lor. Nu acceptă deloc adevărul şi nu-şi îndeplinesc de 
bunăvoie îndatoririle. Totuşi, pentru că au puțină inteligenţă vicleană și 
puţin entuziasm, corelate cu ambiția lor, se concentrează să alerge peste tot 
ŞI să lucreze pentru a câștiga admiraţia oamenilor, totul ca să-și poată stabili 
o poziție în casa lui Dumnezeu. Se gândesc: „Făcând aceste sarcini şi 
alergând de ici-colo în felul acesta, mi-am făcut un prestigiu şi am dobândit 
credibilitate în diverse locuri. Mi-am asigurat poziția în biserică şi, oriunde 
merg, frații şi surorile mă admiră. E de ajuns să am o asemenea reputație 
printre frați şi surori; asta înseamnă că am viaţă. Cât despre felul în care 
Dumnezeu defineşte acest lucru, nu este nevoie să avem scrupule în această 
privinţă.” Ce fel de oameni sunt aceștia? Strict vorbind, ei sunt 
neîncrezători. Pe ce bază spun acest lucru? Baza este atitudinea lor față de 
adevăr şi de Dumnezeu. Nu s-au căit niciodată, nu au ajuns niciodată să se 
cunoască pe ei înşişi și nu au știut niciodată ce înseamnă să se supună lui 
Dumnezeu. În schimb, fac orice vor, îşi gestionează propriile afaceri în 
numele îndeplinirii datoriei şi-şi satisfac propriile dorinţe şi preferințe. Cred 
în Dumnezeu de foarte mulţi ani și au ascultat foarte multe predici, dar nu 
înțeleg adevărul şi nu înțeleg cum credința în Dumnezeu necesită 
practicarea adevărului. După ce au ascultat atât de multe predici, tot nu au 
înţeles la ce se referă cu adevărat calea. Din adâncul inimilor lor, ei nu simt 
că omul este extrem de corupt și are nevoie de mântuirea lui Dumnezeu. În 
plus, nu-şi doresc realmente adevărul şi pe Dumnezeu, nu tânjesc după 
adevăr şi după Dumnezeu din adâncul inimii lor. Nu este un lucru 


problematic? (Ba da.) Este foarte problematic. Pentru ei, Dumnezeu, 


adevărul şi mântuirea sunt doar retorică, doar un fel de raționament sau 


slogan. Acest lucru este foarte problematic. 


Care vi se pare cea mai evidentă diferență dintre Pavel şi Petru? Pavel 
a lucrat mulți ani, călătorind, sacrificându-se, aducând contribuții şi 
îndurând multe suferinţe, dar calea pe care a mers nu a implicat adevărul, 
supunerea faţă de Dumnezeu, schimbarea firii, şi cu siguranță nu a implicat 
mântuirea. Prin urmare, oricât de mare este reputația lui Pavel, oricât de 
mult au influenţat scrierile lui generațiile viitoare, el nu a fost un om care L- 
a iubit cu adevărat pe Domnul Isus. Nu L-a înţeles cu adevărat pe Domnul 
Isus, nu L-a recunoscut drept singurul Dumnezeu adevărat, ci L-a 
recunoscut numai drept Fiul lui Dumnezeu, o persoană obișnuită. Prin 
urmare, nu s-a supus cu adevărat Domnului Isus; el doar a făcut tot ce a 
putut ca să răspândească Evanghelia și să câştige oameni de partea lui, să 
înfiinţeze biserici, şi i-a păstorit personal în speranța că va câştiga aprobarea 
lui Dumnezeu, dar Dumnezeu a scrutat adâncul inimii lui Pavel şi nu l-a 
aprobat. Petru, pe de altă parte, a făcut lucrurile în linişte, iar inima lui a 
fost mereu plină de lucrurile pe care 1 le spusese Domnul Isus. A urmărit să- 
L iubească şi să-L înţeleagă pe Dumnezeu, conform cerințelor Domnului 
Isus. În acea perioadă, acceptase să fie admonestat, emondat şi chiar dojenit 
de Dumnezeu. Care au fost cuvintele folosite de Dumnezeu ca să-l 
dojenească pe Petru? („Înapoia Mea, Satan!” (Matei 16:23).) Corect, „Înapoia 


|»? 


Mea, Satan!” Dumnezeu a rostit astfel de cuvinte, dar aceste cuvinte nu au 
determinat finalul lui Petru, ele au fost doar o dojană. L-a dojenit 
Dumnezeu pe Pavel în timpul lucrării lui? (Nu.) Pe de o parte, privind 
factorii subiectivi, Dumnezeu nu l-a dojenit. Pe de altă parte, din 
perspectiva factorilor obiectivi, Pavel nu a acceptat adevărul, nu l-a căutat și 
nu a căutat deloc calea de a primi mântuirea, așa că nu putea să primească 


sau să experimenteze aceste lucruri. Lucrarea pe care Dumnezeu a făcut-o 


asupra lui a fost de a-i folosi serviciile — dacă putea să muncească până la 
sfârşit, fără să comită vreun rău grozav, putea rămâne drept muncitor; totuşi, 
dacă ar fi comis vreun rău grozav, finalul lui ar fi fost diferit. Aceasta este 
diferenţa. Petru, pe de altă parte, a fost disciplinat, certat şi dojenit mult de 
Dumnezeu. Din exterior, ar părea că Petru nu a fost în acord cu intențiile lui 
Dumnezeu, nemulţumindu-L, dar din perspectiva intențiilor Lui, o astfel de 
persoană a fost exact una pe care a vrut-o Dumnezeu şi care L-a mulțumit. 
De aceea Dumnezeu l-a certat şi l-a emondat continuu, astfel încât, puţin 
câte puţin, el a crescut, a pătruns în adevăr şi a ajuns să înțeleagă intenţiile 
lui Dumnezeu, obținând, în cele din urmă, o adevărată supunere şi o 


adevărată schimbare. Acestea au fost iubirea şi mântuirea lui Dumnezeu. 


Acum vă este clar dacă sunteţi membri ai casei lui Dumnezeu? Aţi 
intrat cu adevărat în casa lui Dumnezeu? Pe baza părtăşiei pe care tocmai 
am avut-o, puteți aprecia acest lucru? Puteţi fi siguri că aţi intrat pe ușa 
casei lui Dumnezeu şi că sunteţi membri ai casei Lui? (Suntem siguri.) Este 
un lucru bun că puteţi fi siguri. Aceasta este dovadă că aveţi deja o temelie 
pentru credinţa voastră în Dumnezeu şi că aţi prins rădăcini în casa Lui. Cei 
cărora le lipseşte temelia sunt în afara casei lui Dumnezeu, iar El nu-i 
recunoaşte. Ce se întâmplă dacă mărturisești pentru Dumnezeu și le spui 
celorlalți că eşti un discipol al lui Dumnezeu și un membru al Bisericii lui 
Dumnezeu Atotputernic, dar Dumnezeu spune că El nu te cunoaște? Asta ar 
fi o problemă, nu-i așa? Oare acest lucru ar fi o binecuvântare sau un 
blestem pentru oameni? Nu este un semn bun. Prin urmare, dacă vrei să 
câştigi aprobarea lui Dumnezeu şi să spui că ești un adevărat credincios în 
Dumnezeu, trebuie să faci câteva lucruri în beneficiul lucrării casei lui 
Dumnezeu, să pregăteşti câteva fapte bune, să-ţi îndrepți inima către 
Dumnezeu şi să ai o inimă care Îl cinsteşte pe Dumnezeu ca fiind măreț. 


Abia atunci Dumnezeu te va recunoaşte. Mai întâi, trebuie să schimbi 


erorile din părerile, atitudinile și practicile tale cu privire la Dumnezeu și la 
adevăr, precum şi calea greşită pe care mergi. Aceste lucruri trebuie să fie 
schimbate. Aceasta este temelia. Apoi trebuie să accepţi toate adevărurile 
exprimate de Dumnezeu şi să-ţi îndeplinești îndatoririle aşa cum cere 
Dumnezeu. Când realizezi aceste lucruri, Dumnezeu va fi mulţumit și te va 
recunoaşte drept discipolul Său. În al doilea rând, trebuie să-L lași treptat pe 
Dumnezeu să te recunoască drept o adevărată ființă creată, una care este 
conform standardelor. Dacă eşti în continuare în afara casei lui Dumnezeu, 
iar El încă nu te-a recunoscut drept membru al casei Lui, dar spui că vrei să 
fii mântuit, nu este acesta doar un vis nesăbuit? Acum ați experimentat 
puţină certare şi disciplinare, aveţi harul și binecuvântările lui Dumnezeu, 
iar credinţa voastră are o temelie. Acesta este un lucru bun. Următorul pas 
este să fiți capabili să obţineţi intrarea în viaţă pe baza unei înţelegeri a 
adevărului, să transformați aceste adevăruri în propria voastră viață şi să le 
trăiţi, să le aplicaţi în îndeplinirea datoriei voastre şi în toate lucrurile pe 
care vi le-a încredințat Dumnezeu. Apoi, veți avea speranţă la mântuire. 
Majoritatea dintre voi nu aveţi un calibru slab, se poate considera că toți 
aveți un calibru mediu. Există speranță la mântuire, dar toți aveţi câteva 
neajunsuri şi defecte în umanitatea voastră. Unii dintre voi sunt leneși, unii 
se laudă, unii sunt aroganţi, iar unii sunt puţin plictisitori, amortțiți şi 
intransigenți. Acestea sunt chestiuni care țin de fire. Pentru unele probleme 
de umanitate şi fire, trebuie să căutaţi adevărul prin experiență, să reflectați 
asupra voastră şi să acceptați emondarea, pentru a realiza o schimbare 
progresivă şi a obține experienţă şi profunzime în privinţa felului în care 
pricepeţi şi înţelegeţi adevărul. În felul acesta, veţi creşte puţin câte puţin în 
viaţă. Având viaţă, un om are speranţă. Fără viaţă, nu există speranță. Aveţi 
viaţă acum? Aveţi o înțelegere şi o experiență a adevărului în inimile 


voastre? Cât de mult şi în ce măsură vă supuneţi lui Dumnezeu? Aceste 


lucruri trebuie să fie clare în inimile voastre. Dacă nu vă sunt clare, ci 


sunteți confuzi, va fi dificil să aveţi o evoluţie în viaţă. 


În biserică, există cei care cred că a depune un mare efort sau face 
câteva lucruri riscante înseamnă că au acumulat merite. De fapt, conform 
acțiunilor lor, sunt într-adevăr vrednici de laudă, însă firea şi atitudinea lor 
față de adevăr sunt detestabile şi ostile acestuia. Nu au nicio iubire pentru 
adevăr, dar sunt scârbiți de el. Acest lucru singur îi face respingători. Astfel 
de oameni nu au nicio valoare. Când Dumnezeu vede că oamenii au un 
calibru slab, că au anumite defecte şi firi corupte sau o esenţă care I se 
opune, El nu îi consideră respingători şi nu Se îndepărtează de ei. Aceasta 
nu este intenţia lui Dumnezeu și nici atitudinea Lui faţă de om. Dumnezeu 
nu detestă calibrul slab al oamenilor, El nu detestă nesăbuinţa lor şi nu 
detestă faptul că au firi corupte. Ce anume detestă Dumnezeu cel mai mult 
la oameni? Când aceştia sunt scârbiți de adevăr. Dacă eşti scârbit de adevăr, 
atunci numai din cauza asta, Dumnezeu nu va găsi niciodată încântare în 
tine. Asta este scris în piatră. Dacă eşti scârbit de adevăr, dacă nu iubeşti 
adevărul, dacă atitudinea ta faţă de adevăr este nepăsătoare, disprețuitoare şi 
arogantă sau chiar scârbită, potrivnică şi respingătoare — dacă aşa te 
comporti — atunci Dumnezeu este cu totul dezgustat de tine şi eşti ca înecat, 
departe de mântuire. Dacă, în inima ta, chiar iubeşti adevărul, însă ai un 
calibru oarecum slab și ești lipsit de perspicacitate şi puţin nesăbuit; dacă 
deseori faci greşeli, dar nu intenţionezi să faci rău şi ai făcut pur şi simplu 
câteva lucruri nesăbuite; dacă în inima ta ești dispus să auzi părtăşia lui 
Dumnezeu despre adevăr şi tânjeşti după adevăr; dacă atitudinea pe care o 
ai în tratarea adevărului şi a cuvintelor lui Dumnezeu este una de sinceritate 
şi dor, iar tu poţi să venerezi şi să prețuieşti cuvintele lui Dumnezeu, asta 
este suficient. Lui Dumnezeu Îi plac astfel de oameni. Chiar dacă s-ar putea 


să fii un pic nesăbuit uneori, Dumnezeu tot te place. Dumnezeu îți iubeşte 


inima, care tânjeşte după adevăr şi El iubeşte atitudinea ta sinceră faţă de 
adevăr. Deci, Dumnezeu are milă de tine și îţi oferă întotdeauna har. El nu 
ia în considerare calibrul tău slab sau nesăbuinţa ta, şi nici fărădelegile tale. 
Deoarece atitudinea ta față de adevăr este sinceră şi pasionată, iar inima ta 
este cinstită, atunci — luând în considerare sinceritatea inimii tale şi această 
atitudine a ta — El va fi mereu milos față de tine, iar Duhul Sfânt va lucra 
asupra ta şi vei avea speranța mântuirii. Pe de altă parte, dacă ai inima 
împietrită sau ești indulgent cu tine însuţi, dacă eşti scârbit de adevăr, nu iei 
în seamă niciodată cuvintele lui Dumnezeu şi tot ceea ce implică adevărul și 
eşti potrivnic şi dispreţuitor din adâncul inimii tale, atunci care este 
atitudinea lui Dumnezeu față de tine? Detestare, repulsie şi mânie veșnică. 
Care două caracteristici sunt evidente în firea dreaptă a lui Dumnezeu? 
Milostenie din belşug şi mânie profundă. „Din belşug” din „milostenie din 
belșug” înseamnă că milostenia lui Dumnezeu este tolerantă, răbdătoare, 
îngăduitoare şi că este cea mai mare iubire — asta înseamnă „din belșug”. 
Întrucât oamenii sunt nesăbuiţi și au un calibru slab, aşa trebuie să acționeze 
Dumnezeu. Dacă iubeşti adevărul, dar eşti nesăbuit şi ai un calibru slab, 
atitudinea lui Dumnezeu este de milostenie din belșug pentru tine. Ce 
include milostenia? Răbdare şi toleranță: Dumnezeu este tolerant şi răbdător 
față de ignoranţa ta, îți oferă suficientă credință ca să te sprijine, să te 
aprovizioneze şi să te ajute, astfel încât să poţi înțelege puţin câte puţin 
adevărul şi să te maturizezi treptat. Pe ce temelie este construit acest lucru? 
Pe temelia iubirii omului față de adevăr, a modului în care tânjeşte după el 
şi a atitudinii lui sincere față de Dumnezeu, de cuvintele Lui și de adevăr. 
Acestea sunt comportamentele fundamentale care ar trebui să se manifeste 
în oameni. Dacă însă, în inima lui, un om e scârbit de adevăr, dezgustat de 
adevăr, sau chiar îl urăște, dacă nu-l ia niciodată în serios şi vorbeşte tot 


timpul despre realizările lui, despre felul în care a lucrat, despre câtă 


experiență are, despre lucrurile prin care a trecut, despre felul în care 
Dumnezeu îl stimează şi i-a încredinţat sarcini măreţe — dacă vorbeşte 
numai despre aceste lucruri, despre calificările, realizările şi talentele lui, 
dacă se împăunează mereu şi nu are niciodată părtăşie despre adevăr, nu 
este martor pentru Dumnezeu sau nu are părtăşie despre înţelegerea 
dobândită din experimentarea lucrării lui Dumnezeu sau despre cunoașterea 
pe care o are despre Dumnezeu, oare nu este scârbit de adevăr? Aşa se 
manifestă faptul că e scârbit de adevăr şi lipsa de iubire faţă de el. Unii 
spun: „Cum poate asculta predici dacă nu iubeşte adevărul?” Oare toţi cei 
care ascultă predici iubesc adevărul? Unii pur şi simplu fac lucrurile 
mecanic. Sunt forțați să joace teatru în fața celorlalți, temându-se că, dacă 
nu participă la viaţa bisericii, casa lui Dumnezeu nu le va recunoaşte 
credinţa. Cum defineşte Dumnezeu această atitudine faţă de adevăr? 
Dumnezeu spune că ei nu iubesc adevărul, că sunt scârbiţi de adevăr. În 
firea lor, există cel mai dezastruos lucru, chiar mai dezastruos decât 
aroganţa şi înşelătoria, iar acela este faptul de a fi scârbit de adevăr. 
Dumnezeu vede asta. Dată fund firea dreaptă a lui Dumnezeu, cum tratează 
El astfel de oameni? Este plin de mânie faţă de ei. Dacă Dumnezeu este plin 
de mânie faţă de cineva, uneori îl admonestează sau îl disciplinează și 
pedepseşte. Dacă nu I se opune lui Dumnezeu în mod voit, El va fi tolerant, 
va aştepta şi va supraveghea. Din cauza situației sau a altor motive 
obiective, Dumnezeu s-ar putea să folosească acest neîncrezător ca să-l facă 
servicii, dar de îndată ce mediul o permite și momentul este potrivit, astfel 
de oameni vor fi dați afară din casa lui Dumnezeu, pentru că nu sunt 
potriviți nici măcar să facă servicii. Aşa este mânia lui Dumnezeu. De ce 
este Dumnezeu atât de profund mânios? Acest lucru exprimă ura adâncă a 
lui Dumnezeu pentru cei care sunt scârbiți de adevăr. Mânia profundă a lui 


Dumnezeu indică faptul că El a definit finalul şi destinația unor astfel de 


oameni care sunt scârbiți de adevăr. Unde îi clasează Dumnezeu pe aceşti 
oameni? Dumnezeu îi clasează în tabăra Satanei. Întrucât este plin de mânie 
faţă de ei şi sătul de aceştia, Dumnezeu le închide ușa, nu le permite să pună 
piciorul în casa lui Dumnezeu și nu le dă şansa de a fi mântuiți. Aceasta 
este una dintre manifestările mâniei lui Dumnezeu. De asemenea, 
Dumnezeu îi pune la acelaşi nivel cu Satana, cu demonii necurați și cu 
duhurile rele, cu neîncrezătorii şi, la momentul potrivit, El îi va elimina. Nu 
este acesta un mod de a Se ocupa de ei? (Ba da.) Așa este mânia lui 
Dumnezeu. Şi ce îi așteaptă odată ce sunt eliminaţi? Se vor mai putea 
bucura vreodată de harul, binecuvântările şi mântuirea de la Dumnezeu? 
(Nu.) Oamenii din Epoca Harului spuneau adesea un lucru de felul acesta: 
„Dumnezeu vrea ca fiecare om să fie mântuit şi ca nimeni să nu îndure 
pierzama.” Majoritatea oamenilor pot înţelege sensul acestor cuvinte. Este 
emoția şi atitudinea lui Dumnezeu când mântuieşte omenirea coruptă. Dar 
cum mântuiește El omenirea? Mântuiește întreaga omenire sau doar o 
parte? Pe care parte o mântuieşte şi pe care oameni îi abandonează? 
Majoritatea oamenilor nu pot pătrunde până la esenţa acestei chestiuni. Pot 
vorbi cu semenii lor doar despre doctrine. „Dumnezeu vrea ca fiecare om să 
fie mântuit şi ca nimeni să nu îndure pierzania.” Există prea mulți oameni 
care spun asta, dar ei nu înțeleg deloc intenția lui Dumnezeu. De fapt, 
intenția lui Dumnezeu este să-i mântuiască doar pe cei care iubesc adevărul 
şi pot accepta mântuirea Lui. Cei care sunt scârbiți de adevăr şi refuză să 
accepte mântuirea lui Dumnezeu sunt cei care se leapădă de El şi I se 
împotrivesc. Dumnezeu nu numai că nu îi va mântui, dar în cele din urmă îi 
va distruge pe acești oameni. Deşi cei care cred în Dumnezeu ştiu că iubirea 
Lui este infinită, nemărginită şi măreaţă, Dumnezeu nu este dispus să le 
ofere acest har şi această iubire celor care sunt scârbiți de adevăr. 


Dumnezeu nu le va da pe degeaba acestor oameni iubirea și mântuirea Lui. 


Aceasta este atitudinea lui Dumnezeu. Cei care sunt scârbiți de adevăr şi nu 
acceptă mântuirea lui Dumnezeu sunt ca niște cerşetori care caută mâncare 
— indiferent pe cine imploră să le dea mâncare, în inimile lor, nu numai că le 
lipseşte respectul pentru binefăcătorii lor, dar îi şi batjocoresc și îi urăsc. Ba 
chiar ar prefera să fure pentru ei înşişi bunurile binefăcătonilor lor. Ar fi 
dispuşi binefăcătorii să dea de mâncare unor astfel de cerşetori? Cu 
siguranță că nu, pentru că nu sunt cu adevărat jalnici, ci mai degrabă prea 
detestabili. Care este atitudinea binefăcătorului față de o astfel de persoană? 
Ar prefera să dea mâncare unui câine decât să o dea unui cerşetor ca acesta. 
Aceasta este adevărata lui părere. Ce fel de oameni credeți că sunt cei 
scârbiţi de adevăr? Sunt ei cei care se împotrivesc şi se opun lui Dumnezeu? 
Ei s-ar putea să nu se împotrivească fățiş lui Dumnezeu, dar natura-esenţă a 
acestora este să-L renege pe Dumnezeu și să se împotrivească Lui, ceea ce 
echivalează cu a-l spune deschis lui Dumnezeu: „Nu-mi place să aud ceea 
ce spui Tu, nu accept acest lucru și, pentru că nu accept că sunt adevărul 
cuvintele Tale, nu cred în Tine. Cred în oricine este folositor şi benefic 
pentru mine.” Este aceasta atitudinea non-credincioşilor? Dacă aceasta este 
atitudinea ta faţă de adevăr, nu eşti în mod deschis ostil faţă de Dumnezeu? 
Şi dacă eşti în mod deschis ostil față de Dumnezeu, te va mântui 
Dumnezeu? N-o va face. Acesta este motivul mâniei lui Dumnezeu față de 
toţi cei care Îl neagă şi I se împotrivesc. Esenţa oamenilor de acest fel, a 
celor care sunt scârbiți de adevăr, este esența ostilității față de Dumnezeu. 
Dumnezeu nu tratează oamenii care au o asemenea esență drept oameni. În 
ochii Lui, ei sunt dușmani şi diavoli. Nu i-ar mântui niciodată. În cele din 
urmă, ei vor fi cufundați în dezastru şi distruși. Ce spuneţi — dacă un 
cerşetor mănâncă ce îi dă binefăcătorul şi își ceartă, ridiculizează, 
batjocoreşte şi chiar atacă binefăcătorul, oare acesta îl va urî? Cu siguranţă. 


Care este motivul acestei uri? (Nu numai că acest cerşetor nu-i este 


recunoscător binefăcătorului său pentru că i-a dat de mâncare, ci, în schimb, 
îl batjocoreşte, ridiculizează şi atacă pe binefăcător. O astfel de persoană nu 
are deloc conştiinţă sau rațiune şi nici umanitate.) Ce atitudine ar trebui să 
aibă binefăcătorul faţă de acest cerşetor? Binefăcătorul ar trebui să ia înapoi 
lucrurile pe care i le-a dat inițial cerșetorului şi să-l alunge. Se cuvine mai 
degrabă să dea aceste lucruri câinilor sau animalelor sălbatice decât acestui 
cerşetor. Aceasta este consecința pe care cerşetorul şi-a atras-o. Acesta este 
motivul pentru care Dumnezeu este plin de mânie profundă faţă de o 
persoană sau un fel de persoană. Acest motiv nu este determinat de 
preferința lui Dumnezeu, ci de atitudinea acelei persoane față de adevăr. 
Când un om este scârbit de adevăr, acest lucru este, fără îndoială, fatal 
pentru obținerea mântuirii. Acesta nu este un lucru care poate sau nu să fie 
iertat, nu este o formă de comportament sau ceva care se dezvăluie în el în 
mod trecător. Este natura-esenţă a unei persoane, iar lui Dumnezeu Îi este 
silă de astfel de oameni. Dacă, ocazional, dezvălui corupția faptului că eşti 
scârbit de adevăr, trebuie să examinezi, pe baza cuvintelor lui Dumnezeu, 
dacă aceste dezvăluiri sunt cauzate de antipatia ta faţă de adevăr sau de o 
lipsă de înţelegere a adevărului. Acest lucru necesită căutare şi necesită 
luminarea şi ajutorul lui Dumnezeu. Dacă natura-esenţa ta este aceea că ești 
scârbit de adevăr şi nu-l accepţi niciodată, fiind deosebit de dezgustat și 
ostil față de el, atunci există necazuri. Eşti cu siguranță o persoană rea, iar 


Dumnezeu nu te va mântui. 


Care este diferența dintre non-credincioşi şi cei care cred în 
Dumnezeu? Este doar o diferență de convingere religioasă? Nu. Non- 
credincioşii nu-L recunosc pe Dumnezeu şi mai ales nu pot accepta 
adevărul exprimat de Dumnezeu. Asta dovedeşte că toți non-credincioşii 
sunt scârbiți de adevăr și îl urăsc. De exemplu, este o realitate că omul a 


fost creat de Dumnezeu? Este adevărul? (Da.) Atunci care este atitudinea 


oamenilor care cred în Dumnezeu, când aud asta? Recunosc şi cred pe 
deplin acest lucru. Acceptă această realitate, acest adevăr, drept temelia 
credinţei lor în Dumnezeu — asta înseamnă să acceptăm adevărul. Înseamnă 
să acceptăm, din adâncul inimii, realitatea că omul a fost creat de 
Dumnezeu, să fim cu bucurie fiinţe create, să fim dispuşi să acceptăm 
îndrumarea şi suveranitatea lui Dumnezeu și să recunoaştem că El este 
Dumnezeul nostru. Şi care este atitudinea celor care nu cred în Dumnezeu, 
atunci când aud: „Omul a fost creat de Dumnezeu”? (Nu acceptă sau nu 
recunosc acest lucru.) În afară de faptul că nu recunosc asta, care este 
reacția lor? Vor râde de tine, făcând tot ce pot ca să încerce să folosească 
asta împotriva ta, să te ridiculizeze şi să-şi bată joc de tine, să te privească 
dispreţuitor și să împroaşte cu dispreţ aceste cuvinte şi această realitate. S- 
ar putea chiar să adopte o atitudine de batjocură, sarcasm, dispreţ şi 
ostilitate față de toţi cei care recunosc aceste cuvinte. Nu înseamnă asta că 
sunt scârbiți de adevăr? (Ba da.) Când vezi astfel de oameni, îi urăști? Ce 
crezi? Te gândeşti: „Omul a fost creat de Dumnezeu. Aceasta este o 
realitate. Este indiscutabil adevărat. Nu accepți asta, nu-ţi recunoști 
originile, eşti cu adevărat nerecunoscător, eşti inconștient şi trădător. Chiar 
eşti de teapa Satanei!” Asta gândeşti? (Da.) Şi de ce gândeşti în felul 
acesta? Doar pentru că lor nu le place această afirmaţie? (Nu.) Şi din ce 
cauză apare în tine o mentalitate atât de scârbită? (Din cauza atitudinii lor 
față de adevăr.) Mânia ta nu ar fi atât de mare, dacă ei ar respecta aceste 
cuvinte drept cuvinte obişnuite, ca pe o teorie sau o convingere religioasă. 
Însă când vezi că în ei apar repulsie, opoziţie şi dispreţ, când îi vezi ieşind 
cu vorbe, atitudini și firi care denigrează această afirmaţie a adevărului, te 
înfuru. Aşa stau lucrurile? Deşi unii oameni nu cred în Dumnezeu, ei 
respectă credința altora şi nu încearcă să desființeze chestiunile care ţin de 


credință, rostite de alții. Nu ai nicio aversiune sau silă față de ei, poți în 


continuare să te împrietenești cu ei și să trăieşti în pace alături de ei. Nu veți 
deveni duşmani. De fapt, există un număr mic de non-credincioşi cu care te 
poti înțelege. Deşi nu pot să accepte adevărata cale şi să devină membri ai 
casei lui Dumnezeu, poţi în continuare să te înţelegi şi să relaționezi cu ei. 
Cel puţin au conștiință şi rațiune. Nu complotează împotriva ta şi nu te vor 
înjunghia pe la spate, așa că poţi relaționa cu ei. Faţă de cei care încearcă să 
distrugă adevărul — cei care sunt scârbiți de adevăr — simţi mânie în inima 
ta. Ai putea fi prieten cu ei? (Nu.) În afară de faptul că nu poti fi prieten cu 
ei, ce altceva crezi despre ei? Dacă ți s-ar cere să alegi cum să-i tratezi, cum 
i-ai trata? Ai spune: „Omul a fost creat de Dumnezeu. Aceasta este o 
realitate, acesta este adevărul şi ce lucru grozav şi sfințit este acesta! Nu 
numai că nu accepţi acest lucru, dar încerci şi să-l desființezi — chiar nu ai 
conștiință! Dacă Dumnezeu mi-ar da putere, te-aș blestema, te-aș lovi, te-aş 
transforma în cenuşă!” Asta simţi? (Da.) Acesta este simţul dreptăţii. Însă 
când vezi că sunt diavoli, lucrul rațional de făcut ar fi să-i ignori, să stai 
departe de ei. Când îți vorbesc, este în regulă să le faci jocul. Acesta este 
lucrul înțelept de făcut. Totuşi, în adâncul sufletului, ştii că te afli pe o cale 
diferită de cea a unor astfel de oameni. Ei nu ar putea niciodată să aibă 
credință în Dumnezeu, categoric nu vor accepta niciodată adevărul. Chiar 
dacă ar crede în Dumnezeu, El nu i-ar vrea. Ei se leapădă de Dumnezeu și I 
se împotrivesc, sunt fiare, sunt diavoli şi nu urmează aceeaşi cale ca noi. 
Cei care au credință adevărată în Dumnezeu nu sunt dispuși să intre în 
contact cu diavoli. Sunt bine când nu văd niciun diavol, dar când o fac, li se 
împotrivesc imediat. Inimile lor se vor simţi împăcate doar dacă nu văd 
niciodată niciun diavol. Unii oameni discută mereu treburile casei lui 
Dumnezeu cu diavoli non-credincioşi. Aceştia sunt cei mai proşti oameni. 
Ei nu fac distincția dintre cei din interior şi cei din exterior, sunt niște proşti 


confuzi care nu înțeleg absolut nimic. Poate Dumnezeu să mântuiască 


oameni care sunt capabili de asemenea absurdități? Categoric nu. Oamenii 
care au mereu legături cu diavolii sunt neîncrezători. Cu siguranţă nu 
aparțin casei lui Dumnezeu și, mai devreme sau mai târziu, vor trebui să se 
întoarcă la Satana. Unu oameni nu pot să discearnă cine este un frate sau o 
soră şi cine este un non-credincios. Sunt cei mai confuzi oameni. Le 
povestesc neîncrezătonilor şi diavolilor despre treburile casei lui Dumnezeu. 
Este ca şi cum ar arunca perle la porci şi le-ar da câinilor ceea ce este sacru. 
Acei neîncrezători şi diavoli sunt precum porcii şi câinii, sunt clasificați 
printre brute. Dacă discuţi treburile casei lui Dumnezeu cu ei, vei părea 
nesăbuit. După ce le aud, vor calomnia cu dezinvoltură casa lui Dumnezeu 
şi adevărul. Dacă faci asta, Îl vei dezamăgi pe Dumnezeu și Îi vei fi 
îndatorat. Treburile casei lui Dumnezeu nu trebuie să fie discutate niciodată 
cu neîncrezătorii şi cu diavolii. Oamenii se enervează, se împotrivesc şi nu 
sunt dispuși să intre în contact cu aceia cărora nu le place adevărul, cărora 
le este scârbă de adevăr sau îl hulesc, deci cum crezi că Se simte 
Dumnezeu? Firea lui Dumnezeu, esenţa lui Dumnezeu, ceea ce are 
Dumnezeu și ceea ce este, viaţa lui Dumnezeu şi esenţa lui Dumnezeu așa 
cum sunt dezvăluite de El sunt toate adevăruri. Un om scârbit de adevăr 
este, fără îndoială, o persoană care se împotriveşte lui Dumnezeu și un 
duşman al lui Dumnezeu. Aceasta este mai mult decât o chestiune de 
incompatibilitate cu Dumnezeu. Pentru astfel de oameni, mânia lui 


Dumnezeu este imensă. 


Toţi aveţi un fel de temelie acum și puteţi fi considerați membri ai 
casei lui Dumnezeu. Trebuie să urmăriți cu sârguință adevărul şi, în timp ce 
vă îndepliniți îndatoririle, să vă examinaţi constant propriile cuvinte și 
fapte, diversele stări şi să vă străduiți să dobândiţi anumite schimbări în 
firea voastră. Acesta este un lucru valoros. Atunci veți fi cu adevărat 


capabili să veniți înaintea lui Dumnezeu. Cel puţin trebuie să-L faci pe 


Dumnezeu să te accepte. Dacă nu poţi ajunge la nivelul lui Iov şi-ţi lipseşte 
calificarea care L-ar determina pe Dumnezeu să parieze personal cu Satana 
pentru a te încerca, cel puțin poţi trăi în lumina lui Dumnezeu prin acţiunile 
şi comportamentul tău, iar El va avea grijă de tine, te va proteja şi te va 
recunoaște drept unul dintre adepţii Săi şi un membru al casei Sale. De ce? 
Pentru că de când L-ai recunoscut şi crezi în Dumnezeu, ai căutat constant 
să urmezi calea Lui. Întrucât Dumnezeu este mulțumit de comportamentul 
şi sinceritatea ta, te-a condus în casa Lui ca să primeşti instruire, să fii 
emondat și să-I accepţi mântuirea. Ce binecuvântare grozavă! Începând ca o 
persoană din afara casei lui Dumnezeu, care nu ştia nimic despre El sau 
despre adevăr, ai acceptat prima încercare a lui Dumnezeu şi, după ce ai 
trecut-o, El te-a condus personal în casa Lui, ţi-a încredinţat o însărcinare, a 
rânduit îndatoriri pe care să le îndeplineşti şi ţi-a permis să îndeplineşti 
câteva îndatoriri umane în cadrul planului de gestionare al lui Dumnezeu. 
Deşi este o lucrare neremarcabilă, până la urmă, ai grija şi protecția lui 
Dumnezeu şi ai primit promisiunea Lui. Această binecuvântare este 
suficient de măreaţă. Vom lăsa la o parte și cununa și recompensa din viața 
viitoare şi vom vorbi doar despre lucrurile de care oamenii se pot bucura în 
viaţa aceasta — de adevărurile pe care le auzi, harul, mila, grija şi protecția 
de care te bucuri din partea lui Dumnezeu, chiar şi diversele feluri de 
disciplinare şi de certare pe care ţi le oferă Dumnezeu şi aprovizionarea 
tuturor acestor adevăruri pe care El le oferă omului — spune-Mi, cât de 
multe primeşti? În cele din urmă, pe lângă înţelegerea acestor adevăruri, 
Dumnezeu te va şi salva pe deplin din tabăra Satanei, astfel încât să te poţi 
transforma într-o persoană care Îl cunoaşte pe Dumnezeu, are adevărul 
drept viaţa sa şi este folositoare în casa lui Dumnezeu. Nu este această 
binecuvântare una mare? (Este mare.) Aceasta este promisiunea lui 


Dumnezeu. După ce te aduce în casa Lui, El îți spune: „Eşti binecuvântat. 


Intrând în biserică, ai speranța de a fi mântuit.” Poate că nu ştii ce se 
întâmplă, dar, de fapt, promisiunea lui Dumnezeu ţi-a fost dată deja. În 
același timp, El face toate aceste lucruri pentru a îndeplini această 
promisiune — aprovizionarea cu adevăr, emondarea, îndatoririle pe care ți le 
dă şi însărcinările pe care ți le încredințează — astfel încât viaţa ta să 
evolueze puțin câte puţin și tu să devii un om care se supune lui Dumnezeu 
şi I se închină. Au primit oamenii această promisiune acum? Mai este cale 
de mers până la ziua realizării și îndeplinirii sale. De fapt, unii dintre voi ați 
primit-o deja, iar unii dintre voi aveţi determinarea, dar încă nu aţi primit-o. 
Depinde dacă aveți determinarea de a înţelege această promisiune şi dacă 
sunteţi capabili să o îndepliniți. Tot ceea ce face Dumnezeu le este oferit 
oamenilor pas cu pas, la timpul potrivit şi în măsura potrivită. Niciodată nu 
există nicio greşeală, aşa că nu trebuie să-ți faci griji că eşti nesăbuit, de 
calibru slab, tânăr sau crezi în Dumnezeu de puţin timp. Nu lăsa aceste 
motive obiective să-ți afecteze intrarea în viaţă. Indiferent ce spune 
Dumnezeu, în primul rând, le permite oamenilor să-şi cunoască şi să-şi 
evalueze precis starea şi calibrul real şi să ajungă să-şi cunoască propria 
măsură. În al doilea rând, partea pozitivă este că le oferă oamenilor o 
înţelegere mai profundă a adevărului şi le permite să pătrundă în adevărul- 
realitate și să-şi îndeplinească bine îndatoririle, ca să satisfacă intențiile lui 
Dumnezeu. Acestea sunt ţelurile cuvintelor lui Dumnezeu. De fapt, este 
foarte simplu să realizezi aceste lucruri. Atât timp cât ai o inimă care 
iubește adevărul, nu există nicio dificultate. Care este cea mai mare 
dificultate a oamenilor? Este aceea că ţi-e scârbă de adevăr şi nu-l iubeşti 
deloc. Aceasta este cea mai mare dificultate. Implică o problemă legată de 
natură. Dacă nu te căiești cu adevărat, s-ar putea să ai necazuri. Dacă ţi-e 
scârbă de adevăr, îl hulești și îl dispreţuieşti mereu, dacă ai acest fel de 


natură, nu te vei schimba uşor. Chiar dacă te schimbi, rămâne de văzut dacă 


atitudinea lui Dumnezeu s-a schimbat. Dacă ceea ce faci poate schimba 
atitudinea lui Dumnezeu, atunci încă ai speranţă să fii mântuit. Dacă nu poți 
să schimbi atitudinea lui Dumnezeu şi, în adâncul inimii Sale, S-a scârbit de 
mult de esența ta, atunci nu ai nicio speranță să fii mântuit. Prin urmare, 
trebuie să vă examinați. Dacă eşti într-o stare în care îţi este scârbă de 
adevăr şi i te împotriveşti, este foarte periculos. Dacă provoci adesea o 
astfel de stare, dacă te prăbuşeşti adesea într-o astfel de stare sau dacă, în 
mod fundamental, ești o astfel de persoană, atunci este cu atât mai mult o 
problemă. Dacă te afli ocazional în starea de a-ţi fi scârbă de adevăr, în 
primul rând, s-ar putea să fie din cauza staturii tale mici; în al doilea rând, 
însăşi firea coruptă a omului conţine acest fel de esenţă, care, în mod 
inevitabil, provoacă această stare. Totuşi, această stare nu reprezintă esența 
ta. Uneori, o emoție trecătoare poate produce o stare care te face să-ți fie 
scârbă de adevăr. Este doar un lucru temporar. Nu este provocat de firea- 
esenţă a ta, de a-ţi fi scârbă de adevăr. Dacă este o stare temporară, poate fi 
inversată, dar cum o inversezi? Trebuie să vii imediat înaintea lui 
Dumnezeu, pentru a căuta adevărul în această privinţă şi a deveni capabil să 
recunoşti adevărul, şi să te supui acestuia şi lui Dumnezeu. Atunci această 
stare este înlăturată. Dacă nu o înlături şi o laşi să continue la nesfârşit, eşti 
în pericol. De exemplu, unii spun: „În orice caz, am un calibru slab şi nu 
pot înţelege adevărul, aşa că nu-l voi mai urmări și nici nu trebuie să mă 
supun lui Dumnezeu. Cum a putut Dumnezeu să-mi dea acest calibru? 
Dumnezeu nu este drept!” Negi dreptatea lui Dumnezeu. Nu înseamnă asta 
să-ți fie scârbă de adevăr? Este atitudinea de a-ți fi scârbă de adevăr şi o 
manifestare a scârbei de adevăr. Există un context al apariției acestei 
manifestări, aşa că este necesar să înlăturăm acest context şi cauza acestei 
stări. Odată ce cauza este înlăturată, starea ta va dispărea odată cu ea. Unele 


stări sunt ca un simptom, precum tusea, care ar putea fi provocat de o 


răceală sau de pneumonie. Dacă vindeci răceala sau pneumonia, și tusea se 
va ameliora. Când cauza este înlăturată, simptomele dispar. Însă unele stări 
de scârbă de adevăr nu sunt un simptom, ci o tumoră. Cauza bolu este în 
interior. S-ar putea să nu fii capabil să găsești niciun simptom dacă te uiţi la 
exterior, dar odată ce apare boala, este fatală. Aceasta este o problemă 
foarte gravă. Astfel de oameni nu acceptă sau nu recunosc niciodată 
adevărul sau chiar îl hulesc constant, ca non-credincioşii. Chiar dacă nu 
rostesc niciodată cuvintele, ei continuă să calomnieze, să respingă şi să 
infirme adevărul în inimile lor. Nu contează care adevăr — fie că este vorba 
de cunoaşterea de sine, de recunoașterea propriei firi corupte, de acceptarea 
adevărului, de supunerea față de Dumnezeu, de a nu face lucrurile într-un 
mod superficial, sau de a fi o persoană onestă — ei nu acceptă, nu admit sau 
nu dau atenție niciunui aspect al adevărului sau chiar infirmă şi hulesc toate 
aspectele adevărului. Aceasta este firea de a-ţi fi scârbă de adevăr, este un 
fel de esenţă. La ce soi de final duce această esenţă? La a fi disprețuit, 
respins şi eliminat de Dumnezeu, iar apoi la pierzanie. Consecințele sunt 


foarte grave. 


V-a ajutat părtăşia de azi despre aceste lucruri? (Da. Ştiu ce este 
calibrul bun și ce este calibrul rău, am puţină înţelegere adevărată a 
propriului calibru şi mă pot evalua cu acuratețe când mi se întâmplă ceva. 
Nu voi fi arogant şi nu mă voi crede neprihănit de sine, ci îmi voi îndeplini 
datoria într-o manieră realistă.) Indiferent despre care aspect al adevărului 
avem părtăşie, va fi de ajutor pentru intrarea voastră în viață. Dacă puteţi să 
luaţi aceste cuvinte şi să le integrați în vieţile voastre de zi cu zi, atunci ceea 
ce am spus nu a fost în zadar. De fiecare dată când ajungeţi să înţelegeți o 
mică parte din adevărul, veți face lucrurile cu mai multă precizie, iar calea 
voastră se va deschide puţin mai mult. Dacă ştiţi câteva adevăruri și nu 


aveţi o înţelegere clară a staturii şi a calibrului vostru real, veţi face mereu 


lucrurile fără precizie, vă veţi supraestima mereu şi vă veți supraevalua şi 
veți face lucrurile pe baza noțiunilor şi închipuirilor, dar fără să știți, 
crezând în schimb că acţionaţi pe baza adevărului. Veţi considera aceste 
noțiuni şi închipuiri drept adevăruri-principii. Abaterea în lucrurile pe care 
le faci va fi extrem de mare. Dacă aceste noțiuni, închipuiri, cunoștințe și 
învățături umane sunt dominante în inimile oamenilor, aceștia nu vor căuta 
adevărul. Dacă adevărul devine al doilea, al treilea sau chiar ultimul în 
inima ta, atunci ce are putere asupra ta? Firea ta satanică şi noțiunile, 
filosofiile, cunoştinţele și învăţăturile umane. Aceste lucruri sunt suverane 
asupra ta, aşa că lucrarea pe care Dumnezeu o face asupra ta nu va fi 
eficientă. În cazul în care cuvintele lui Dumnezeu și adevărul nu au devenit 
viaţa din tine, atunci încă eşti departe de a fi mântuit. Nu ai păşit pe calea 
mântuirii. Crezi că inima lui Dumnezeu nu este neliniștită? Câtă milă 
trebuie să-ți arate Dumnezeu ca să te facă să mergi pe calea mântuirii? Dacă 
puteți să scăpați din cultura şi cunoaşterea tradițională și din filosofia 
satanică, să învăţaţi să evaluaţi toate aceste lucruri cu adevărul bazat pe 
cuvintele lui Dumnezeu, să folosiți adevărurile-principii drept standarde 
pentru a supraveghea lucrurile şi să vă îndepliniți bine îndatoririle, atunci 
veți deveni realmente oameni care au adevărul-realitate şi capacitatea de a 
trăi independent. În prezent, nu vă aflaţi la acest nivel, încă mai aveţi cale 
lungă de mers. Aveţi doar puţină viaţă şi trebuie să trăiţi în continuare după 
mila, iubirea şi toleranța lui Dumnezeu. Asta înseamnă că statura voastră 
este prea mică. Dacă ţi s-ar da o sarcină, ai fi capabil să o îndeplinești 
independent? Ai putea face bine treaba? Dacă strici lucrurile, asta înseamnă 
că te împotriveşti lui Dumnezeu şi-L dezonorezi. Dacă faci treaba pe 
jumătate şi apoi pleci să te distrezi, nu arată asta că eşti puţin nestatornic? 
Arată că nu eşti un lucrător de încredere şi că nu-ţi faci treaba cum se 


cuvine. Ai mereu nevoie de oameni care să te urmărească şi să te 


supravegheze, dacă vrei să-ţi faci datoria. Unii oameni de 30 sau 40 de ani 
încă au acest caracter. Pentru ei, totul s-a terminat. Nu vor realiza nimic în 
vieţile lor. Dacă ai 20 de ani şi crezi în Dumnezeu doar de doi sau trei ani, 
poți fi iertat că eşti o persoană cu o statură mică. Nestatornicia, faptul că nu 
eşti de încredere, că mereu trebuie să aibă cineva grijă de tine, să fii 
protejat, să ți se amintească, să fii îndemnat şi îndrumat de Dumnezeu, 
având mereu nevoie să te bucuri de aceste haruri ale lui Dumnezeu, trăind 
bazându-te pe aceste haruri şi nefiind capabil să te lipseşti de niciunul dintre 
aceste lucruri înseamnă că ai o statură prea mică. Acum vă aflați în această 
stare. Dacă lucrurile nu vă sunt explicate pe deplin, uneori veţi face o 
greşeală și munca voastră va fi o harababură. Dacă nu vi se explică orice 
lucru neînsemnat, vă veți rătăci, ceea ce este o grijă constantă pentru 
ceilalți. La exterior, toți sunteți adulți, dar de fapt nu aveţi multă viaţă în 
duhurile voastre. Deşi aveți voinţa şi sinceritatea de a vă îndeplini 
îndatoririle și aveţi și puţină credinţă adevărată, înțelegeți prea puţine 
despre adevăr. În datoria voastră, vă bazaţi complet pe harul, 
binecuvântările, îndrumarea şi mementourile lui Dumnezeu ca să mergeţi 
înainte. Mai puţin de atât și nu va merge bine. Aşadar, care aspect al firii 
drepte a lui Dumnezeu se manifestă în voi? Mila Lui din belşug și, desigur, 
acesta este principiul lucrării lui Dumnezeu. De ce nu v-aţi bucurat încă de 
încercările şi rafinările lui Dumnezeu? Pentru că nu aveţi o asemenea 
statură. Aveţi o statură prea mică, înțelegeți prea puţin din adevăr, nu puteți 
pătrunde până în miezul niciunui lucru, deveniți confuzi când întâmpinați 
dificultăți, nu ştiţi de unde să începeţi, îi faceți mereu pe oameni să se 
îngrijoreze şi, orice datorie îndepliniți, alți oameni trebuie să vă înveţe să o 
faceţi pas cu pas, ceea ce necesită prea mult efort din partea celorlalți. Totul 
trebuie să vă fie explicat şi repetat de mai multe ori, altfel nu va merge bine. 


Lucrurile obişnuite trebuie spuse de două sau trei ori, dar, după un timp, 


veți uita și vor trebui repetate de mai multe ori. Ce fel de oameni sunt 
aceştia? Aceştia sunt oameni confuzi, care nu-şi dedică inima sau mintea 
lucrurilor pe care le fac şi care nu sunt calificați să muncească. Pot astfel de 
oameni să înțeleagă adevărul? Cu siguranţă nu le este uşor să înţeleagă 
adevărul, pentru că au un calibru atât de slab şi nu se pot ridica la nivelul 
adevărului. Unii oameni au o statură mică, dar pot să înveţe un lucru după 
ce îl experimentează o dată, de două sau de trei ori. Dacă pot pricepe, 
înţelege şi pătrunde adevărul după ce au auzit părtăşia despre adevăr, sunt 
oameni de calibru. Nu este o mare problemă să ai calibru, dar să fii de 
statură mică. Acest lucru este legat doar de profunzimea experienţei unor 
astfel de oameni și este direct legat de profunzimea înțelegerii adevărului. 
După mai multă experiență și o înţelegere mai profundă a adevărului, 


statura lor va creşte în mod firesc. 

Prețuirea cuvintelor lui Dumnezeu este 
fundamentul credinţei în Dumnezeu 


Mai întâi, vom asculta un imn din cuvintele lui Dumnezeu: „Urmează 


cuvintele lui Dumnezeu şi este imposibil să te rătăcești.” 


1 Dumnezeu speră să puteți mânca şi bea independent și să trăiţi mereu 
în lumina prezenţei Lui şi, în felul în care trăiţi, să nu părăsiți niciodată 
cuvintele lui Dumnezeu; numai atunci puteţi fi îmbibaţi de cuvintele Lui. În 
fiecare cuvânt și faptă, cuvintele lui Dumnezeu te vor călăuzi cu siguranță 
înainte. Dacă te apropii cu adevărat de Dumnezeu până în acest punct, vei 
putea mereu să comunici constant cu El şi nimic din ceea ce faci nu se va 
sfârşi în confuzie şi nu te va lăsa să te simţi pierdut. Cu siguranță vei putea 
să-L ai pe Dumnezeu de partea ta, vei putea mereu să acționezi conform 


cuvântului Său. 


2 Cu fiecare persoană, chestiune și lucru pe care le întâlneşti, cuvântul 
lui Dumnezeu îţi va apărea în orice moment, îndrumându-te să acționezi 
conform voii Sale. Fă toate lucrurile după cuvântul lui Dumnezeu, iar El te 
va conduce înainte în fiecare dintre acţiunile tale; nu te vei rătăci niciodată 
ŞI vei putea trăi într-o lumină nouă, cu şi mai multe şi noi luminări. Nu poți 
să foloseşti noțiuni umane ca să te gândești la ce să faci; ar trebui să te 
supui îndrumării din cuvântul lui Dumnezeu, să ai o inimă senină, să fii 
liniştit înaintea lui Dumnezeu și să cugeţi mai mult. Nu te agita după soluţii 
pentru lucruri pe care nu le înţelegi; adu mai des aceste lucruri înaintea lui 


Dumnezeu și oferă-l o inimă sinceră. 


3 Să crezi că Dumnezeu este atotputernicul tău. Trebuie să ai o dorință 
arzătoare pentru Dumnezeu, să cauţi cu râvnă în timp ce refuzi scuzele, 


intenţiile şi trucurile Satanei. Nu dispera. Nu fi slab. Caută din toată inima; 


aşteaptă cu toată inima. Cooperează activ cu Dumnezeu şi scapă de 


piedicile lăuntrice. 


— Urmati Mielul şi cântaţi cântări noi 


Tocmai ați pus imnul „Urmează cuvintele lui Dumnezeu şi este 
imposibil să te rătăceşti.” După ce aţi ascultat acest imn, aţi dobândit puţină 
lumină sau căi de practică? De la ce cuvinte ați primit inspirație şi lumină? 
„Urmează cuvintele lui Dumnezeu şi este imposibil să te rătăceşști” — sunt 
corecte aceste cuvinte? Reprezintă ele adevărul? (Da.) Ce versuri din acest 
imn găsești că sunt deosebit de utile în experienţa ta în viaţa reală? Începe 
să citeşti de la versul: „Nu te agita după soluţii pentru lucruri pe care nu le 
înţelegi.” („Nu te agita după soluţii pentru lucruri pe care nu le înţelegi; adu 
mai des aceste lucruri înaintea lui Dumnezeu și oferă-l o inimă sinceră. Să 
crezi că Dumnezeu este atotputernicul tău. Trebuie să ai o dorinţă arzătoare 
pentru Dumnezeu, să cauţi cu râvnă în timp ce refuzi scuzele, intențiile şi 
trucurile Satanei. Nu dispera. Nu fi slab. Caută din toată inima; aşteaptă cu 
toată inima. Cooperează activ cu Dumnezeu şi scapă de piedicile 
lăuntrice.”) Ce versuri din acest fragment oferă o cale de practică? Care 
dintre ele sunt principii de practică transmise de Dumnezeu oamenilor 
pentru a gestiona situații din viaţa reală? Le puteţi găsi? Toate ziarele, 
revistele şi diversele cărți pe care oamenii le citesc au părți pe care ei le 
consideră demne de interes. Care sunt aceste părți? Părțile care-i interesează 
pe oameni, cele pe care oamenii le consideră cele mai importante şi părțile 
care furnizează informaţii importante, pe care oamenii trebuie să le ştie în 
viaţa de zi cu zi. Aşadar, care dintre părțile din acest fragment al cuvintelor 
lui Dumnezeu sunt demne de interes? Care dintre părți prezintă cerinţele pe 
care Dumnezeu le are pentru oameni? Care conţin principiile specificate de 
Dumnezeu, pe care oamenii să le practice şi să le respecte, atunci când se 


confruntă cu situaţii în viaţa de zi cu zi? Puteţi vedea care sunt acestea? (Nu 


foarte bine.) Mai citiți-l o dată. („Nu te agita după soluţii pentru lucruri pe 
care nu le înţelegi; adu mai des aceste lucruri înaintea lui Dumnezeu și 
oferă-l o inimă sinceră. Să crezi că Dumnezeu este atotputernicul tău. 
Trebuie să ai o dorinţă arzătoare pentru Dumnezeu, să cauţi cu râvnă în 
timp ce refuzi scuzele, intențiile şi trucurile Satanei. Nu dispera. Nu fi slab. 
Caută din toată inima; așteaptă cu toată inima. Cooperează activ cu 
Dumnezeu şi scapă de piedicile lăuntrice.”) Înţelegeţi înţelesul fiecărui vers 
din acest fragment? (Da.) Acest fragment este scris în cuvinte simple, care 
sunt uşor de înţeles. Nu este abstract. Este uşor de înțeles sensul textual al 
acestor cuvinte, așadar, care este principiul pe care-l conţin acestea? ÎI 
puteți găsi atunci când citiți aceste cuvinte? Ce este un principiu? Ca să 
vorbim în termeni generali, cuvintele și adevărurile lui Dumnezeu sunt 
principii. Totuși, când punem astfel problema, sună destul de sec şi chiar 
puțin abstract. Mai exact, un principiu este calea şi criteriul de practică pe 
care o persoană ar trebui să le aibă atunci când face lucruri. Asta numim noi 
un principiu. Acum, care este principiul din acest fragment? Mai concret, 
acest fragment conţine o cale de practică. Dumnezeu le-a spus deja 
oamenilor cum să practice şi cum să acţioneze atunci când li se întâmplă 
ceva. Citiţi din nou acest fragment şi ascultați cu atenţie cuvintele. („Nu te 
agita după soluții pentru lucruri pe care nu le înţelegi; adu mai des aceste 
lucruri înaintea lui Dumnezeu şi oferă-l o inimă sinceră. Să crezi că 
Dumnezeu este atotputernicul tău. Trebuie să ai o dorinţă arzătoare pentru 
Dumnezeu, să cauţi cu râvnă în timp ce refuzi scuzele, intenţiile şi trucurile 
Satanei. Nu dispera. Nu fi slab. Caută din toată inima; aşteaptă cu toată 
inima. Cooperează activ cu Dumnezeu și scapă de piedicile lăuntrice.”) Aţi 
citit cu toţii acest fragment de trei ori. A lăsat o oarecare impresie asupra 
voastră? După ce l-aţi citit de trei ori, simțiți altceva decât atunci când aţi 


ascultat acest cântec fără să-i acordați multă atenţie, aşa cum faceţi de 


obicei? (Da.) În acest fragment, ce principii de practică puteţi să găsiţi şi să 
înţelegeţi? Ce aspect al adevărului propune Dumnezeu aici? Acest aspect al 
adevărului este legat de un principiu de practică, dar care este principiul 
aici, mai exact? Ce fel de aspecte reale tratează acesta? Primul vers tratează 
un aspect real — vorbeşte despre lucruri pe care nu le înţelegeți. Aceste 
lucruri pe care nu le înţelegeţi includ aspecte legate de adevăr, de practica 
voastră, de schimbarea firii, probleme legate de domeniul vostru de 
activitate şi de stările personale pe care le experimentați în timp ce vă faceţi 
datoria, precum și modul în care să discerneţi esența oamenilor şi așa mai 
departe. Astfel de lucruri au loc, într-adevăr, în jurul tău, iar tu le-ai văzut și 
le-ai auzit. Totuși, nu înţelegi esenţa acestor aspecte sau adevărurile pe care 
ele le tratează şi cu atât mai puţin cunoşti calea de practică şi principiile 
care sunt implicate. În mod firesc, nu cunoşti nici voia lui Dumnezeu în 
această chestiune şi alte lucruri de acest fel. Când o persoană nu înţelege, nu 
ştie sau nu vede ca atare aceste lucruri, ele devin cele mai mari dificultăți 
ale sale şi ar trebui înlăturate pe baza cuvintelor lui Dumnezeu — „Nu te 
agita după soluții pentru lucruri pe care nu le înţelegi; adu mai des aceste 
lucruri înaintea lui Dumnezeu.” Sunt multe lucruri pe care nu le înţelegi, 
atât din lumea exterioară, cât şi din casa lui Dumnezeu. Fiindcă nu înţelegi 
aceste lucruri, ce ar trebui să faci? Mai întâi, trebuie să cauţi adevărul și să 
vezi ce spune cuvântul lui Dumnezeu și ce principii ale adevărului pot fi 
găsite acolo. Trebuie să cugeţi atent, citind de mai multe ori cuvintele lui 
Dumnezeu. Mai întâi, găsește realitatea adevărului, iar apoi, înţelege ce îţi 
cere Dumnezeu, în continuare, stabileşte principule pentru practicarea 
adevărului — astfel, îți va fi uşor să înţelegi adevărul. Acesta este procesul 
citirii cuvintelor lui Dumnezeu în scopul căutării adevărului. Poţi să înţelegi 
ce am spus? (Da.) Dumnezeu ţi-a rânduit mediul, precum şi oamenii, 


evenimentele şi lucrurile din jurul tău. Aşadar, care este atitudinea lui 


Dumnezeu cu privire la acest lucru? O poţi vedea în cuvântul lui 
Dumnezeu. Dumnezeu îți spune să nu te agiți după soluţii, să nu te grăbești 
să definești lucruri, să dai verdicte sau să emiţi vreo judecată. Din ce cauză? 
Fiindcă tu încă nu înţelegi acest eveniment pe care Dumnezeu l-a rânduit 
pentru tine. Când Dumnezeu îţi spune să nu te grăbeşti, ce înseamnă acest 
lucru? Înseamnă că acest eveniment a avut loc, că Dumnezeu l-a adus în 
faţa ta şi pe tine te-a plasat în acest mediu, iar atitudinea lui Dumnezeu este 
foarte limpede. Dumnezeu îți spune: „Nu Mă grăbesc să te fac să înţelegi pe 
deplin ce se întâmplă în această situație. Nu Mă grăbesc să te pun să dai 
imediat un verdict, să-ți tragi concluzia sau să propui vreun fel de soluție 
pentru eveniment.” Această chestiune îți este necunoscută şi nu o înţelegi, 
este ceva ce nu ai mai întâlnit până acum şi este o lecţie pe care încă nu ai 
învăţat-o; în plus, nu ai o cunoaștere experienţială sau o instrucțiune cu 
privire la acest lucru și nu l-ai mai experimentat deloc în trecut, aşadar, 
Dumnezeu nu Se grăbeşte ca tu să găseşti un răspuns pentru el. Unii oameni 
întreabă: „De vreme ce Dumnezeu a rânduit acest mediu, de ce nu Se 
grăbeşte să vadă rezultatele lui?” Şi aici este voia lui Dumnezeu. Obiectivul 
lui Dumnezeu, când rânduiește medii, nu este ca tu să emiţi rapid o judecată 
sau să ajungi la o concluzie teoretică în legătură cu ele. Dumnezeu vrea ca 
tu să experimentezi un astfel de mediu şi de eveniment şi ca tu să înţelegi 
oamenii, evenimentele şi lucrurile pe care acesta le conține, astfel încât să 
poţi învăţa o lecţie de supunere faţă de Dumnezeu. Odată ce ai dobândit o 
astfel de înţelegere şi experienţă personală, acest eveniment va fi plin de 
înţeles pentru tine și va avea o mare semnificaţie şi valoare pentru tine. În 
cele din urmă, după ce ai experimentat acest lucru, ceea ce vei dobândi nu 
este nici o teorie, nici o noțiune, nici o închipuire, nici o judecată, nici 
măcar o cunoaştere experiențială sau o lecţie rezumată de om, ci o 


experiență personală, directă, şi o cunoaștere reală în legătură cu acest 


lucru. Această cunoaștere va fi apropiată de adevăr sau va corespunde 
adevărului. Prin experimentarea unor astfel de lucruri, vei putea să vezi că 
atitudinea lui Dumnezeu faţă de om este foarte limpede și exprimată într-un 
mod care este uşor de înţeles. După cum vede Dumnezeu lucrurile, El nu Se 
grăbeşte deloc ca tu să răspunzi sau să-ţi oferi rapid răspunsul. Dumnezeu 
vrea ca tu să experimentezi acest mediu. Aceasta este atitudinea Lui. Şi 
fiindcă aceasta este atitudinea lui Dumnezeu, El are o cerinţă și un standard 
pentru om. Acest standard este un principiu pe care oamenii ar trebui să-l 
practice. Ce este un principiu de practică? El reprezintă abordarea, metoda 
şi modalitatea folosite de tine atunci când te confrunți cu un eveniment 
anume. Când înţelegi voia şi atitudinea lui Dumnezeu cu privire la un 
eveniment, ar trebui să pui în practică cerinţele lui Dumnezeu. Şi ce îţi cere 
Dumnezeu? Dumnezeu a spus: „Nu te agita după soluții.” Această 
propoziţie, „Nu te agita după soluţii”, are un context. Aşadar, de ce impune 
Dumnezeu omului o astfel de cerinţă şi un astfel de standard? V-aţi lămurit 
în această privință? Este din cauză că eşti o persoană obişnuită. Nu eşti un 
supraom, gândirea ta este aceea a unei persoane normale. Eşti o persoană 
banală. Indiferent dacă trăieşti până la patruzeci, cincizeci sau chiar optzeci 
de ani, vei continua mereu să creşti. Nu rămâi întotdeauna exact aşa cum te- 
ai născut. Experiențele tale actuale, cunoașterea ta experiențială, înţelegerea 
ta, lucrurile pe care le vezi şi le auzi, experienţele tale de viaţă şi aşa mai 
departe — toate acestea — împreună cu toate lucrurile pe care le ştii şi pe care 
le înţelegi în inima și în mintea ta sunt, toate rezultatele cumulative ale unor 
ani de perfecţionare. Aceasta se numeşte umanitate normală. Este procesul 
dezvoltării umane normale, prezentat de Dumnezeu omului, şi este o 
expresie a umanităţii normale. Aşadar, când întâlneşti ceva ce nu înţelegi, 
ceva ce îți este necunoscut, Dumnezeu nu îți cere să dai rapid un răspuns la 


acel lucru și să reacționezi imediat, ca şi cum ai fi un robot. Fiindcă un 


robot introduce simultan toate informațiile în memoria lui, atunci când îi 
ceri un răspuns, ţi-l oferă după o singură căutare — condiţia fiind ca 
răspunsul să poată fi găsit în memoria lui. Lucrurile stau altfel pentru 
oamenii normali. Chiar și atunci când au experimentat în prealabil un lucru, 
el nu este neapărat înregistrat în amintirile lor. Când vine vorba de oameni, 
doar lucrurile legate de umanitatea normală, precum cunoașterea 
experiențială, experienţele, experienţele de viaţă și cunoștințele adevărate, 


directe, îi separă de supraoameni, de roboţi şi de oameni cu puteri speciale. 


Dumnezeu a prezentat cerințe şi standarde pentru oameni pe baza a 
ceea ce au nevoie și ce s-ar cuveni să aibă cei cu umanitate normală și a 
indicat o cale de practică. Care este această cale de practică? Nu te agita 
după soluţii pentru lucruri pe care nu le înţelegi. Asta îţi spune că este inutil 
să te grăbești să găsești soluţii. De ce este aşa? Eşti doar o persoană 
obişnuită. Deşi s-ar putea să ai puțină cunoaștere experiențială şi înțelegere 
din experienţele tale anterioare, dacă în viitor s-ar întâmpla din nou acelaşi 
lucru, poate că nu ai fi neapărat în stare să înţelegi în totalitate voia lui 
Dumnezeu, să practici în deplină conformitate cu adevărul, sau să ai o 
performanţă perfectă. Acest lucru este chiar mai puţin probabil când vine 
vorba de lucruri pe care nu le înţelegi, așadar, în acele situaţii, ar trebui să te 
grăbeşti chiar şi mai puţin să găseşti o soluție. Ce le spune oamenilor 
instrucţiunea de a nu se agita după soluţii? Scopul ei este să-i facă pe 
oameni să înţeleagă umanitatea normală. Umanitatea normală nu este 
excepţională, extraordinară sau specială. Înțelegerea oamenilor, cunoaşterea 
lor experienţială, recunoaşterea şi înțelegerea de către aceștia a anumitor 
lucruri, precum şi punctele lor de vedere cu privire la esenţa anumitor tipuri 
de oameni, sunt toate dobândite în urma experimentări personale a 
anumitor medii, oameni, evenimente şi lucruri. Aceasta este umanitatea 


normală. Ea nu are nimic transcendental şi este un obstacol pe care nicio 


persoană nu-l poate sări. Dacă-ţi doreşti să depăşeşti aceste legi pe care 
Dumnezeu le-a făcut pentru om, acest lucru nu ar fi normal. Într-o privință, 
ar arăta doar că nu știi ce este umanitatea normală. Într-o altă privinţă, ar 
dezvălui aroganţa şi lipsa ta excesivă de spirit practic. Dumnezeu le-a spus 
oamenilor să nu se agite după soluţii pentru lucruri pe care nu le înțeleg. 
Deoarece tu eşti o persoană normală, ai nevoie ca Dumnezeu să-ți 
rânduiască şi alte medii, astfel încât să poți să experimentezi, să înţelegi și 
să recunoşti corupția manifestată de om în acestea, precum şi să înţelegi 
voia lui Dumnezeu prin intermediul acestor oameni, al acestor evenimente 
şi al acestor lucruri. Asta ar trebui să facă oamenii cu umanitate normală. 
Acum, ce cale de practică poate fi găsită în „Nu te agita după soluţii pentru 
lucruri pe care nu le înţelegi”? (Nu te agita după soluţii.) Când o persoană 
întâlneşte o situaţie şi nu o poate vedea ca atare sau înțelege, când nu s-a 
mai confruntat niciodată cu ea sau nu s-a gândit niciodată la ea şi când îi 
este imposibil chiar și să-şi imagineze cum să rezolve această chestiune 
bazându-se pe noţiuni umane, ce ar trebui să facă ea? Care este principiul 
pe care-L cere Dumnezeu? (Nu te agita după soluţii.) Dumnezeu ţi-a cerut 
asta, prin urmare, cum ar trebui să practici? Cu ce atitudine ar trebui să 
abordezi astfel de lucruri? Când oamenii care au umanitate normală 
întâlnesc lucruri pe care nu le pot vedea ca atare, nu le pot înţelege şi cu 
privire la care nu au experienţă, sau chiar situații în care sunt complet 
neajutoraţi, ar trebui, mai întâi, să adopte o atitudine adecvată şi să spună: 
„Nu înțeleg, nu pot vedea ca atare şi nu am experienţă în legătură cu acest 
fel de lucru şi nici nu ştiu ce să fac. Sunt doar o persoană obişnuită, așadar, 
există limite cu privire la ce pot realiza. Nu este nicio ruşine să nu poți să 
vezi ca atare sau să înţelegi unele lucruri şi cu siguranță nu este nicio ruşine 
să îţi lipsească experienţa cu privire la acestea.” Când ajungi să-ţi dai seama 


că nu este nicio ruşine, este acesta sfârșitul chestiunii? Va fi fost rezolvată 


problema? A nu te îngrijora că te faci de ruşine este doar o înțelegere şi o 
atitudine pe care oamenii o pot adopta cu privire la astfel de lucruri. Nu este 
acelaşi lucru ca a practica în conformitate cu cerinţele lui Dumnezeu. 
Aşadar, cum poţi să practici în conformitate cu cerințele lui Dumnezeu? Să 
spunem că te gândești, în sinea ta: „Nu am experimentat niciodată un astfel 
de lucru şi nu-l pot vedea ca atare. Nu ştiu ce înseamnă faptul că Dumnezeu 
mi-a rânduit acest mediu, sau ce final este acesta menit să împlinească. Nu 
ştiu nici atitudinea lui Dumnezeu. Prin urmare, nu cred că este nevoie să-mi 
bat capul în legătură cu asta. O să-l las, pur şi simplu, să-şi urmeze cursul și 
o să-l ignor” — ce părere aveţi despre o asemenea atitudine? Este aceasta 
atitudinea de căutare a adevărului? Este aceasta atitudinea de practicare 
conform voii lui Dumnezeu? Este aceasta atitudinea de respectare a 
cuvântului lui Dumnezeu? (Nu.) Alţi oameni, atunci când se confruntă cu o 
astfel de situație, se gândesc în sinea lor: „Nu pot să văd ca atare şi nici să 
înţeleg această chestiune și nu am mai experimentat-o niciodată. Ea nu a 
fost tratată niciodată în cursurile mele de la universitate. Am o diplomă de 
masterat, un doctorat, ba chiar am lucrat şi ca profesor — dacă eu nu înţeleg 
acest lucru, oare cine ar putea să-l înțeleagă? Nu ar fi prea jenant să spun 
tuturor că nu pot să văd ca atare această chestiune și că nu am experienţă în 
ceea ce o priveşte? Nu mă vor trata toţi cu superioritate? Nu, nu pot spune 
că acesta este un lucru pe care nu-l pot vedea ca atare. Trebuie să spun: «Cu 
privire la chestiunile de acest fel, apelaţi la cuvântul lui Dumnezeu, căutați 
şi veţi găsi răspunsul.» Mai degrabă mor decât să admit că nu pot să văd ca 
atare şi să înțeleg această chestiune.” Ce părere aveţi despre atitudinea asta? 
(Nu este bună.) Cine se crede această persoană? Se crede un sfânt, o 
persoană perfectă. Ea gândeşte: „Chiar pot exista lucruri pe care eu, un 
vestit student la universitate, un om de ştiinţă renumit, un titular de diplome 


de masterat și de doctorat, o persoană ilustră şi faimoasă, nu pot să le 


înţeleg sau să le văd ca atare? Imposibil! Şi chiar dacă ar exista, ar fi ceva 
ce niciunul dintre voi nu ar putea înţelege, deci aceasta nu este o problemă. 
Chiar dacă nu le-aş vedea ca atare, cu siguranţă nu v-aş spune vouă asta. 
«Nu pot să văd asta ca atare», «Nu înţeleg», «Nu pot», niciodată nu trebuie 


1? 


să rostesc aceste cuvinte!” Ce fel de persoană este aceasta? (O persoană 
arogantă.) Aceasta este o persoană arogantă şi îngâmfată, care nu are 
rațiune. Dacă o astfel de persoană ar citi cuvintele „Nu te agita după soluții 
pentru lucruri pe care nu le înţelegi”, ar dobândi ea oare o cale de practică? 
Ar primi ea o scânteie de inspirație? Dacă nu, faptul că a citit aceste cuvinte 
va fi fost cu totul în van. Aceste cuvinte sunt scrise într-un mod simplu şi 
sunt uşor de înțeles, așadar, ea de ce nu le poate pricepe? Toţi acei ani pe 
care i-ai petrecut studiind şi învățând cuvinte n-au folosit la nimic. Dacă 
nici măcar nu poţi înţelege aceste cuvinte simple şi directe, atunci chiar nu 


eşti bun de nimic! 


Acum, haideţi să mai analizăm o dată ce cale de practică este conținută 
în versul „Nu te agita după soluţii pentru lucruri pe care nu le înţelegi”. În 
primul rând, ar trebui să adopti o atitudine a unui om care nu se agită după 
soluţii şi, în schimb, să recunoşti mai întâi ce pot realiza capacitățile tale 
intrinseci, să recunoșşti ce este umanitatea normală şi să înţelegi ce vrea să 
spună Dumnezeu atunci când vorbește despre umanitatea normală. Ar 
trebui să înţelegi ce vrea să spună Dumnezeu cu adevărat atunci când 
menționează că nu vrea ca oamenii să fie supraoameni sau persoane 
transcendentale, extraordinare, şi că El vrea doar să fie oameni obişnuiţi. 
Mai întâi trebuie să înţelegi aceste lucruri. Este inutil să te prefaci că ştii 
lucruri pe care nu le înţelegi. Indiferent cât de mult pretinzi contrariul, tot 
nu le vei ști. Chiar dacă îi poți păcăli pe toţi ceilalți, pe Dumnezeu nu vei 
putea să-L înşeli. Când ţi se întâmplă astfel de lucruri, dacă nu le înţelegi, 


atunci spune, pur şi simplu, că nu le înţelegi. Trebuie să ai o atitudine 


sinceră şi o inimă pioasă şi să le permiţi celor din jurul tău să vadă că există 
lucruri pe care nu le ştii şi pe care nu le poți vedea ca atare, lucruri pe care 
nu le-ai mai experimentat înainte, şi că ești doar o persoană obişnuită, cu 
nimic diferită de alții. Nu este nimic rușinos în asta. Este o manifestare a 
umanităţii normale şi trebuie să accepţi acest lucru. După ce accepți acest 
lucru, ce se întâmplă? Spune-l tuturor, zicând: „Nu am mai experimentat 
niciodată acest lucru, nu pot să-l văd ca atare şi nu ştiu ce să fac. Sunt exact 
la fel ca voi, deși este posibil să vă depăşesc într-un domeniu: am văzut 
lumina și am găsit calea de practică în cuvintele lui Dumnezeu, am speranță 
şi ştiu cum să practic.” Unde stă această speranţă? Stă în cuvintele lui 
Dumnezeu: „Nu te agita după soluţii pentru lucruri pe care nu le înţelegi; 
adu mai des aceste lucruri înaintea lui Dumnezeu şi oferă-l o inimă 
sinceră.” Asta înseamnă să pui la suflet chestiunea și să o aduci din când în 
când înaintea lui Dumnezeu, pentru a o cerceta. Trebuie să iei chestiunea în 
inima ta, să o transformi într-un soi de povară asupra ta ca să înţelegi 
adevărul şi voia lui Dumnezeu în ea și să devină responsabilitatea ta, 
precum și direcția şi scopul căutării tale. Dacă practici în acest mod, vei 
veni înaintea lui Dumnezeu, vei fi capabil să rezolvi problema şi vei fi intrat 
în realitatea acestor cuvinte. Mai exact, cum ar trebui să practici acest 
lucru? Trebuie să vii înaintea lui Dumnezeu ca să te rogi şi să cauţi şi ar 
trebui, de asemenea, să găseşti ocazii de a împărtăşi această chestiune 
atunci când ai părtăşie la adunări şi să comunici și să cugeţi asupra ei cu 
toată lumea. „Adu mai des aceste lucruri înaintea lui Dumnezeu şi oferă-l o 
inimă sinceră.” Inima ta trebuie să fie sinceră şi devotată. Nu trebuie doar să 
acționezi mecanic sau să acționezi într-un mod superficial şi trebuie să spui 
cu sinceritate lucrurile pe care le comunici. Trebuie să-ți asumi o povară cu 
privire la această chestiune şi să aduci cu tine o inimă înfometată şi însetată 


de dreptate, dorind să înţelegi voia lui Dumnezeu în această chestiune şi să 


vezi ca atare esenţa acestei chestiuni şi, în același timp, să doreşti să rezolvi 
problemele şi confuzia cu care se confruntă oamenii atunci când întâlnesc 
această chestiune, dar şi probleme precum firea ta coruptă sau diverse stări 
anormale. „Adu mai des aceste lucruri înaintea lui Dumnezeu şi oferă-l o 
inimă sinceră.” Aceasta este o cale completă de practică, pe care Dumnezeu 
i-a comunicat-o omului. Ce vedeți în acest vers? Că obiectivul lui 
Dumnezeu în rânduirea mediilor pentru om este, într-o privință, de a 
permite oamenilor să experimenteze diverse lucruri într-o multitudine de 
feluri, să înveţe lecții din acestea, să intre în diversele realități ale 
adevărului conţinut în cuvântul lui Dumnezeu, să îmbogăţească experienţele 
oamenilor și să-i ajute să dobândească o înţelegere mai profundă şi mai 
variată asupra lui Dumnezeu, asupra lor înșiși, a mediilor lor şi a omenirii. 
În altă privinţă, Dumnezeu vrea ca oamenii să păstreze o relaţie normală cu 
EI, orchestrând unele medii speciale şi rânduind unele lecţii speciale pentru 
ei. În acest fel, oamenii vin mai des înaintea Lui, mai degrabă decât să 
trăiască într-o stare lipsită de Dumnezeu, spunând că ei cred în Dumnezeu, 
dar acționând într-un mod care nu are nicio legătură nici cu Dumnezeu, nici 
cu adevărul, ceea ce va duce la probleme. Prin urmare, în mediile rânduite 
de Dumnezeu, oamenii sunt, de fapt, aduşi înaintea Sa fără tragere de inimă 
şi cu o atitudine pasivă, chiar de către Dumnezeu. Acest lucru arată 
intențiile bune ale lui Dumnezeu. Cu cât îţi lipseşte mai mult înţelegerea 
într-o anumită chestiune, cu atât mai mult ar trebui să ai o inimă pioasă, cu 
frică de Dumnezeu, şi să vii frecvent înaintea lui Dumnezeu să cauţi voia 
Lui şi adevărul. Când nu înţelegi lucrurile, ai nevoie de luminarea și 
îndrumarea lui Dumnezeu. Când întâlneşti lucruri pe care nu le înţelegi, ai 
nevoie să-l ceri lui Dumnezeu să lucreze mai mai mult asupra ta. Acestea 
sunt bunele intenţii ale lui Dumnezeu. Cu cât vii mai mult înaintea lui 


Dumnezeu, cu atât mai aproape va fi inima ta de Dumnezeu. Şi nu este 


adevărat că, pe măsură ce inima ta este tot mai aproape de Dumnezeu, El va 
sălăşlui tot mai mult în ea? Cu cât este Dumnezeu mai mult în inima unei 
persoane, cu atât mai bune vor deveni în inima ei căutarea, calea pe care 
merge și starea ei. Cu cât este mai strânsă relaţia ta cu Dumnezeu, cu atât îti 
va fi mai uşor să vii adesea înaintea lui Dumnezeu ca să-ți oferi inima 
sinceră şi cu atât mai autentică va deveni credinţa ta în Dumnezeu. În 
același timp, viaţa, acţiunile și comportamentul tău vor fi înfrânate. Cum 
apare o astfel de înfrânare? Apare atunci când oamenii se roagă adesea lui 
Dumnezeu, caută adevărul şi acceptă cercetarea atentă a lui Dumnezeu. 
Acesta este cel mai important lucru. Aşadar, în ce context şi în ce condiții 
poate accepta o persoană cercetarea atentă a lui Dumnezeu? (Când ea are o 
relație normală cu Dumnezeu.) Aşa este, când are o relație normală cu 
Dumnezeu. Dacă ai o relație normală cu Dumnezeu, nu va însemna asta că 
Dumnezeu este în inima ta şi că ești foarte aproape de El? Va însemna că 
Dumnezeu are întotdeauna un loc în inima ta şi că ocupă o poziţie 
remarcabilă în inima ta. Ca urmare, te vei gândi mereu la Dumnezeu, la 
cuvântul lui Dumnezeu, la identitatea și la esenţa Lui, la suveranitatea lui 
Dumnezeu şi la tot ce ține de El. Ca să folosim o expresie colocvială, inima 
ta va fi plină ochi de Dumnezeu, iar El va ocupa un loc foarte înalt în inima 
ta. Dacă îti umpli inima de Dumnezeu, atunci vei avea o relaţie normală cu 
El, vei putea să accepţi cercetarea Sa atentă şi, în același timp, vei avea o 
inimă care se teme de Dumnezeu. Abia atunci vei putea să acționezi cu 
înfrânare. „Adu mai des aceste lucruri înaintea lui Dumnezeu” este o 
propoziție simplă, dar e învelită în mai multe înţelesuri. Conţine intențiile 
lui Dumnezeu pentru omenire și atitudinea cu care El le cere oamenilor să 
acţioneze, comunicând, în același timp, cerinţele impuse de Dumnezeu 
omenirii. Așadar, care sunt cerinţele lui Dumnezeu de la omenire? Să nu 


renunţi, să nu fugi sau să nu adopţi o atitudine de indiferență faţă de 


lucrurile care ţi se întâmplă. Ce ar trebui să faci dacă te confrunţi cu ceva ce 
nu înţelegi şi nu poţi să vezi ca atare, cu ceva ce nu poţi depăşi, sau cu ceva 
ce chiar te face slab? Nu te agita după soluţii. Dumnezeu nu împinge 
oamenii peste capacitățile lor. Dumnezeu nu le cere niciodată oamenilor să 
facă lucruri care depășesc sfera capacităților umane. Tot ce te-ar pune 
Dumnezeu să faci şi lucrurile pe care El le cere de la tine sunt lucruri care 
pot fi realizate, obţinute şi îndeplinite de oameni cu umanitate normală. Prin 
urmare, cerinţele şi standardele lui Dumnezeu pentru om nu sunt câtuşi de 
puţin seci sau neclare. Cerinţele lui Dumnezeu pentru om nu sunt nimic mai 
mult decât un standard care acoperă sfera a ceea ce pot realiza oamenii cu 
umanitate normală. Dacă îţi urmezi mereu închipuirile şi vrei să fu mai bun, 
superior altora şi mai capabil decât ei, dacă vrei mereu să-i surclasezi pe 
alții, atunci ai înţeles greşit ceea ce a vrut să spună Dumnezeu. Oamenii 
aroganți şi neprihăniți de sine sunt adesea astfel. Dumnezeu spune să nu te 
agiți după soluţii, spune să cauţi adevărul şi să acționezi principial, dar 
oamenii aroganți și neprihăniţi de sine nu reflectează cu atenţie la cerinţele 
lui Dumnezeu. În schimb, insistă să încerce să îndeplinească lucruri cu o 
explozie de forță şi energie, să facă lucruri într-un mod ordonat și frumos şi 
să-i depășească pe toți ceilalți, într-o clipită. Vor să fie supraoameni și 
refuză să fie oameni obișnuiți. Nu contrazice asta legile naturii pe care le-a 
prezentat Dumnezeu omului? (Ba da.) În mod evident, ei nu sunt oameni 
normali. Sunt lipsiţi de umanitate normală şi sunt prea aroganți. Ei 
nesocotesc cerințele care se încadrează în sfera umanităţii normale, pe care 
Dumnezeu le-a propus omenirii. Nesocotesc standardele care pot fi atinse 
de către oamenii cu umanitate normală, pe care Dumnezeu le-a stabilit 
pentru omenire. Prin urmare, ei desconsideră cerinţele lui Dumnezeu și se 
gândesc: „Cerinţele lui Dumnezeu sunt prea mici. Cum pot credincioșii în 


Dumnezeu să fie oameni normali? Trebuie să fie oameni extraordinari, 


persoane care transcend şi depăşesc oamenii obișnuiți. Trebuie să fie 


bi 


persoane ilustre şi renumite.” Ei nesocotesc cuvintele lui Dumnezeu, 
gândindu-se că deși cuvintele Sale sunt corecte şi reprezintă adevărul, ele 
sunt prea comune și prea obişnuite, așa că le ignoră şi le dispreţuiesc. Dar 
exact în aceste cuvinte normale şi obişnuite, atât de dispreţuite de acei aşa- 
zişi supraoameni şi indivizi iluștri, Dumnezeu indică principiile şi căile pe 
care oamenii ar trebui să le respecte şi să le practice. Cuvintele lui 
Dumnezeu sunt atât de sincere, de obiective şi de practice. Ele nu impun 
deloc oamenilor cerințe mari. Toate acestea sunt lucruri pe care oamenii pot 
şi pe care ar trebui să le realizeze. Atât timp cât oamenii au puţină rațiune 
normală, ei nu ar trebui să încerce să plutească în aer şi, în schimb, ar trebui 
să accepte cuvintele lui Dumnezeu și adevărul cu picioarele bine înfipte în 
pământ, să-şi îndeplinească bine îndatoririle, să trăiască înaintea lui 
Dumnezeu şi să trateze adevărul drept principiul comportamentului şi 
acţiunilor lor. Ei nu ar trebui să fie peste măsură de ambiţioşi. În versul 
„adu mai des aceste lucruri înaintea lui Dumnezeu”, oamenii ar trebui să 
înţeleagă chiar mai bine că toate cuvintele lui Dumnezeu sunt adevărul şi că 
adevărurile sunt principiile pe care ar trebui să le practice oamenii. La cine 
se referă aici cuvântul „oameni? Se referă la oamenii normali care au 
raționalitate normală și judecată normală, care iubesc lucrurile pozitive şi 
care înțeleg ce este obiectiv, ce este practic, ce este comun și ce este 
obişnuit. Savuraţi pe îndelete cuvintele „adu mai des aceste lucruri înaintea 
lui Dumnezeu”. Deşi sunt cuvinte simple, obişnuite, ele descriu ceva ce 
oamenii care au rațiunea umanității normale ar trebui să fie capabili să facă 
şi reprezintă, de asemenea, principiul adevărului pe care o persoană cu 
umanitate normală s-ar cuveni să-l practice atunci când se confruntă cu 
dificultăți în viaţa sa reală. Ele reprezintă adevărul de care au cea mai mare 


nevoie oamenii care au rațiunea umanității normale. Nu sunt deloc vorbe 


goale. Voi aţi cântat şi aţi ascultat de multe ori aceste cuvinte obişnuite, dar 
niciunul dintre voi nu a tratat aceste cuvinte drept adevăruri la care trebuie 
să cugete cu grijă şi în privinţa cărora trebuie să aibă părtășie cu atenţie. În 
acest mod, ați permis ca aceste cuvinte preţioase să vi se scurgă printre 
degete. De fapt, aceste cuvinte conţin voia lui Dumnezeu, reamintirile şi 
avertismentele lui Dumnezeu pentru oameni și cerințele Sale pentru 
oameni. Ele conţin atât de multe! Oamenii sunt cruzi şi iraționali și tratează 
aceste cuvinte drept cuvinte obişnuite; nu le preţuiesc, nu cugetă la ele şi nu 
le practică; şi cine vor fi cei care vor suferi şi vor pierde în cele din urmă, 


din cauza acestui lucru? Chiar oamenii. Nu este aceasta o lecţie? 


Oamenilor normali le este foarte uşor să practice cerințele prezentate 
de Dumnezeu în acest pasaj. Această practică nu presupune nimic dificil 
sau epuizant și este eficientă. În cele din urmă, te poate ajuta și creşti şi să 
faci treptat progrese. Fireşte, după ce pui în practică principiul „Nu te agita 
după soluţii; adu mai des aceste lucruri înaintea lui Dumnezeu și oferă-l o 
inimă sinceră”, vei face progrese din punctul de vedere al adevărului, al 
schimbării firilor, al înţelegerii pe care o câştigi în urma experimentării 
diverselor medii și aşa mai departe. Cât de minunate sunt aceste cuvinte! 
Dacă oamenii au rațiune și pun în practică aceste cuvinte, atunci, sub 
îndrumarea şi ghidarea cuvintelor lui Dumnezeu, ei vor ajunge să afle care 
este voia lui Dumnezeu, atunci când rânduieşte diverse medii. După o 
perioadă de timp, ei vor fi, în cele din urmă, capabili să culeagă roade, să 
câştige experienţă şi vor ajunge să înțeleagă adevărul în acele medii. Când 
culegi astfel de roade, vei şti de ce Dumnezeu a rânduit aceste medii, care 
este voia lui Dumnezeu şi ce doreşte El ca oamenii să câștige din acestea. În 
plus, ocolurile pe care le fac oamenii, piedicile cu care se confruntă, 
înțelegerile denaturate pe care le nutresc, ideile nerealiste pe care le au, 


noțiunile şi împotrivirea faţă de Dumnezeu, care a luat naştere în ei şi așa 


mai departe, toate acestea vor fi treptat date în vileag şi dezvăluite în timp 
ce ei experimentează aceste medii. Indiferent dacă aceste lucruri sunt 
pozitive sau negative, este nevoie de o perioadă de experienţă ca să vezi şi 
să înţelegi clar ce este dat în vileag şi dezvăluit prin aceste medii. În acest 
fel, adevăratul înţeles al cuvintelor lui Dumnezeu „Nu te agita după soluţii 
pentru lucruri pe care nu le înţelegi” este împlinit. Mai precis, când 
Dumnezeu rânduieşte ceva ce tu nu poţi să vezi ca atare sau nu înţelegi şi 
nu ai mai experimentat înainte, lucrurile pe care Dumnezeu vrea să le 
înţelegi, să le câştigi și să le experimentezi personal din acea situație nu pot 
fi obținute în doar câteva zile. Abia după ceva vreme şi cu ghidarea, 
luminarea şi îndrumarea lui Dumnezeu la fiecare pas vei câştiga treptat o 
înţelegere şi vei obține rezultate. Nu este aşa cum își imaginează oamenii, 
nu înţelegi brusc totul într-o explozie de luminare şi nici nu conştientizezi 
brusc ce vrea să spună Dumnezeu, într-un acces de inspirație. Dumnezeu nu 
face astfel de lucruri prin mijloace supranaturale, El nu acţionează în acest 
fel. Acesta este modul în care acţionează Dumnezeu. Dumnezeu îţi permite 
să experimentezi cauzele și consecinţele unei situații și, treptat, ajungi să 
conştientizezi: „Aşadar, esența unei astfel de persoane este aceasta, 
realitatea şi esența acelui gen de lucru sunt acestea, iar acest lucru 
împlineşte versul cutare din cuvântul lui Dumnezeu. În sfârșit înţeleg ce a 
vrut să spună Dumnezeu când a zis acel lucru. În sfârșit înţeleg de ce 
Dumnezeu a spus astfel de lucruri despre acest gen de chestiuni şi despre 
acel gen de oameni.” Dumnezeu îți permite să realizezi astfel de lucruri prin 
experiențele tale. Nu durează ceva timp să realizezi aceste lucruri? (Ba da.) 
Cunoaşterea pe care o dobândești şi adevărurile pe care ajungi să le înţelegi 
printr-o perioadă de experiență nu sunt doctrine sau lucruri teoretice, ci 
experiențele tale personale și cunoaşterea ta adevărată. Aceasta este 


realitatea adevărului în care pătrunzi. Aici sunt cauza și sursa cuvintelor lui 


Dumnezeu „Nu te agita după soluţii.” Când Dumnezeu îţi permite să culegi 
roade din evenimente pe care le experimentezi, El nu vrea ca tu pur şi 
simplu să treci printr-un proces sau să înveţi o teorie, ci să câştigi o 
înțelegere, puțină cunoaștere, un punct de vedere pozitiv şi o metodă 
corectă de practică. Deşi acest pasaj conţine doar câteva versuri şi nu 
acoperă mult conţinut, cerințele propuse de Dumnezeu în acest pasaj şi 
principiile de practică pe care El le dă oamenilor prin el sunt foarte 
importante. Oamenii nu ar trebui să trateze cuvintele lui Dumnezeu cu 
aceeaşi atitudine pe care o adoptă față de cunoştinţe şi doctrine umane. Ca 
să practici cuvintele lui Dumnezeu, trebuie să ai principii. Asta înseamnă că 
trebuie să ai un principiu, o metodă de pus în practică atunci când întâlneşti 
un anumit gen de situație. Asta înseamnă să practici adevărul. Asta este 
ceea ce numim noi un principiu. Prin urmare, acestea nu sunt doar câteva 
cuvinte simple. Deşi modul în care sunt exprimate și prezentate este simplu 
şi accesibil, iar cuvintele par foarte directe și nu sunt înfrumuseţate cu un 
limbaj frumos, înflorat, sau cu termeni eleganţi, sau cu întorsături de frază 
rafinate, şi cu siguranță nu sunt rostite pe un ton condescendent ci, mai 
degrabă, sunt doar admonestări şi cerințe sincere spuse în persoană şi de la 
suflet la suflet, în realitate, ele le comunică oamenilor cele mai importante 
principii şi căi de practică. 

Multi oameni nu iau niciodată în serios cele mai obişnuite cuvinte 
rostite de Dumnezeu. Ei consideră doar cuvintele profunde şi misterioase 
rostite de Dumnezeu ca fiind cuvintele Lui. Nu este aceasta o manifestare a 
unei înţelegeri denaturate? Fiecare frază din cuvintele lui Dumnezeu este 
adevărul. Indiferent dacă acestea sunt cuvinte obişnuite sau cuvinte 
profunde, toate cuvintele lui Dumnezeu conțin adevăruri şi taine şi este 
nevoie de ani de experienţă şi de o anumită statură pentru a le înţelege și 


pentru a le cunoaște. Exact ca spusele bune și importante ale lui Dumnezeu 


conținute în imnul pe care tocmai l-aţi cântat — nimeni nu ia în serios acele 
cuvinte. Deşi sunt puse pe muzică şi toată lumea le cântă de ani de zile, 
nimeni nu a găsit vreodată acest important principiu de practică pe care le 
conţin ele. Chiar dacă unii oameni simt în conştiinţa lor că spusele lui 
Dumnezeu par a le spune „Nu te agita după soluții; adu mai des aceste 
lucruri înaintea lui Dumnezeu şi oferă-l o inimă sinceră” şi simt că acestea 
sunt cerinţe pe care Dumnezeu le are pentru oameni, cine a practicat, a 
implementat şi a intrat cu adevărat în realitatea acestor cuvinte ale lui 
Dumnezeu în viaţa sa reală? A făcut cineva asta? (Nu.) Nu a făcut nimeni 
asta. Aceste cuvinte ale lui Dumnezeu sunt atât de simple, dar nimeni nu le 
poate urma. Nu conţine acest aspect o problemă esențială? (Ba da, arată că 
oamenilor le este lehamite de adevăr.) Mai este ceva? (Aceste cuvinte pe 
care ni le-a spus Dumnezeu sunt foarte practice. Toate sunt cuvinte de 
principiu. Dar noi nu am luat în serios cuvintele lui Dumnezeu, nu le-am 
acordat atenţie şi nu le-am pus în practică.) Aşadar, voi cum citiți, de obicei, 
cuvintele lui Dumnezeu? (Când citim cuvintele lui Dumnezeu, de obicei, 
doar le frunzărim. După ce înţelegem sensul textual al cuvintelor, trecem 
mai departe. Nu înţelegem care este voia lui Dumnezeu în acele cuvinte sau 
ce principii ale adevărului ar trebui să practicăm. Nu am cugetat cu atenţie 
la ele, în acel sens.) Aţi răspuns cu câteva idei teoretice şi ce spuneți pare 
corect, dar nu aţi văzut ca atare cauza primară a acestei probleme, şi anume 
faptul că oamenii nu preţuiesc cuvântul lui Dumnezeu. Dacă preţuieşti 
cuvintele lui Dumnezeu, vei putea să descoperi comorile, aurul și 
diamantele pe care acestea le conțin şi te vei bucura de aceste lucruri o viaţă 
întreagă. Dacă nu preţuieşti cuvintele lui Dumnezeu, nu vei putea să obţii 
aceste comori. Ce înseamnă să nu prețuiești cuvintele lui Dumnezeu? 
Înseamnă că nu apreciezi cuvintele lui Dumnezeu. Simţi că sunt foarte 


multe cuvinte ale lui Dumnezeu şi că toate reprezintă adevărul şi nu ştii pe 


care dintre ele să le preţuieşti. Ţi se par toate obişnuite, iar asta este o 
problemă. Ce înseamnă să preţuiești cuvintele lui Dumnezeu? Înseamnă că 
ştii că toate cuvintele lui Dumnezeu sunt adevăruri și că aceste adevăruri 
sunt cele mai folositoare şi mai nepreţuite comori pentru viețile şi pentru 
existenţa oamenilor. Înseamnă că tratezi cuvintele lui Dumnezeu drept 
comori pe care le iubeşti prea mult ca să te desparți de ele. Această atitudine 
faţă de cuvintele lui Dumnezeu se numeşte prețuire. Preţuirea cuvintelor lui 
Dumnezeu înseamnă că ai descoperit că toate cuvintele lui Dumnezeu sunt 
comori de cea mai mare valoare, că ele sunt de o sută, de o mie de ori mai 
prețioase decât mottourile de viaţă ale oricărei persoane faimoase sau 
ilustre. Înseamnă că ai obţinut adevărul cuvintelor lui Dumnezeu şi că ai 
descoperit cele mai mari și mai prețioase comori ale vieţii. Câștigarea 
acestor comori te poate ajuta să-și creşti valoarea şi să obţii aprobarea lui 
Dumnezeu. Din acest motiv, preţuiești în mod deosebit aceste adevăruri. 
Voi da un exemplu din viaţa de zi cu zi al acestui lucru. Să spunem că o 
femeie cumpără o rochie frumoasă și, când se întoarce acasă, o probează în 
oglindă. Privind din toate unghiurile, ea se gândește: „Rochia asta este atât 
de frumoasă, materialul ei este excelent, calitatea execuţiei ei este 
impecabilă, iar ea este comodă şi delicată la purtare. Cât de norocoasă sunt 
că pot să cumpăr haine atât de frumoase! Este articolul meu vestimentar 
preferat, dar nu o pot purta tot timpul. O voi purta atunci când voi participa 
la cele mai rafinate evenimente și când mă voi întâlni cu cei mai distinși 
oameni.” Când are puţin timp liber, adesea scoate rochia din dulap, ca s-o 
admire şi s-o probeze. Şase luni mai târziu, încă este la fel de entuziasmată 
cu privire la rochie şi nu suportă să se despartă de ea. Asta înseamnă să 
preţuieşti ceva. A atins acest nivel atitudinea voastră cu privire la cuvintele 
lui Dumnezeu? (Nu.) Cât de jalnic este că voi încă nu prețuiți cuvintele lui 


Dumnezeu la fel de mult cât își preţuiește o femeie rochia favorită! Nu este 


de mirare că ați citit multe dintre cuvintele lui Dumnezeu, dar ați ratat să 
descoperiţi atât de multe adevăruri şi nu aţi fost niciodată capabili să intrați 
în realitate. Spuneţi mereu că toate cuvintele lui Dumnezeu sunt adevărul, 
dar acestea sunt doar afirmaţii teoretice şi verbale. Dacă ar fi scos în 
evidență unul dintre pasajele cele mai simple și printre primele exprimate 
din cuvintele lui Dumnezeu şi ați fi întrebaţi ce adevăruri sunt în acele 
cuvinte, care e voia lui Dumnezeu sau ce cerinţe şi standarde dă Dumnezeu 
omului, ați amuţi și nu aţi fi în stare să răspundeţi nici măcar cu un singur 
cuvânt. Aţi citit şi aţi ascultat mult cuvântul lui Dumnezeu, așadar, de ce nu 
aveţi o înțelegere adevărată a acestora? Unde este rădăcina problemei? De 
fapt, este faptul că oamenii nu preţuiesc suficient cuvintele lui Dumnezeu. 
După gradul în care preţuiţi voi în prezent cuvintele lui Dumnezeu, sunteți 
departe de a descoperi adevărul în cuvintele Lui și departe de a descoperi 
cerințele, principiile şi căile de practică pe care Dumnezeu le dăruieşte 
omului prin acestea. Acesta este motivul pentru care sunteţi mereu derutaţi 
atunci când vi se întâmplă lucruri şi nu găsiţi niciodată principiile. Din acest 
motiv experimentați multe lucruri, dar nu ştiţi niciodată voia lui Dumnezeu, 
nu creşteți sau nu vă schimbaţi prea mult, sau nu culegeți mai mult decât 


roade minore. Nu sunt foarte jalnici oamenii de acest gen? 


Citiţi din nou acest pasaj. („Nu te agita după soluții pentru lucruri pe 
care nu le înţelegi; adu mai des aceste lucruri înaintea lui Dumnezeu și 
oferă-l o inimă sinceră. Să crezi că Dumnezeu este atotputernicul tău. 
Trebuie să ai o dorinţă arzătoare pentru Dumnezeu, să cauţi cu râvnă în 
timp ce refuzi scuzele, intențiile şi trucurile Satanei. Nu dispera. Nu fi slab. 
Caută din toată inima; așteaptă cu toată inima. Cooperează activ cu 
Dumnezeu şi scapă de piedicile lăuntrice.”) Vreau să vă atrag atenția asupra 
ideilor importante şi să vă explic principiile pentru citirea cuvintelor lui 


Dumnezeu şi pentru cum să găsiți în ele o cale de practică. Citiţi din nou 


pasajul, vers cu vers. („Nu te agita după soluţii pentru lucruri pe care nu le 
înţelegi.”) Acest vers conține un principiu pe care oamenii trebuie să-l 
înțeleagă. Este acesta: nu te grăbi, nu te panica, nu fugi să vezi rezultate. 
Aceasta este o atitudine. Acest prim vers conţine atitudinea corectă pe care 
oamenii ar trebui să o adopte față de lucruri. Această atitudine corectă se 
încadrează în sfera rațiunii umanității normale; se încadrează în sfera 
rațiunii şi abilităților oamenilor care au umanitate normală. Acum, citiți al 
doilea vers. („Adu mai des aceste lucruri înaintea lui Dumnezeu şi oferă-l o 
inimă sinceră.”) Ce înseamnă acest lucru? (Aceasta este calea de practică pe 
care Dumnezeu i-o dă omului.) Exact, atât de simplu este. Aceasta este 
calea de practică. Aici, „mai des” înseamnă că acest lucru nu trebuie făcut 
oricând ai tu chef şi categoric nu doar când îţi aduci aminte; înseamnă că 
imediat ce îți trec prin minte aceste chestiuni, ar trebui să le aduci înaintea 
lui Dumnezeu, ca să te rogi şi să cauţi. Dacă porți o povară în aceste 
chestiuni, dacă ai o inimă flămândă şi însetată de dreptate, dacă ești dornic 
să înţelegi voia lui Dumnezeu şi cerințele lui Dumnezeu în aceste chestiuni, 
precum şi esenţa problemelor pe care vrei să le vezi ca atare, atunci ar 
trebui să vii înaintea lui Dumnezeu des, adică foarte frecvent. În funcţie de 
mediul în care te afli, când eşti ocupat, găseşte un moment liber pentru a 
reflecta la aceste chestiuni, ca și cum te-ai gândi la ele, sau ca și cum te-ai 
ruga lui Dumnezeu şi ai căuta, cu privire la acestea. Nu este foarte clar acest 
mod de practică? (Ba da, este.) De exemplu, atunci când iei o pauză după ce 
termini o masă, cugetă și roagă-te, spunând: „Dumnezeule, am 
experimentat cutare mediu. Nu înţeleg voia Ta şi nu pot vedea ca atare de ce 
mi s-a întâmplat asta. Care este, mai exact, intenția acestei persoane? Cum 
ar trebui să rezolv o astfel de problemă? Ce vrei Tu să înţeleg din această 
chestiune?” În aceste câteva cuvinte simple, te rogi şi cauţi de la Dumnezeu 


cu privire la chestiunile despre care vrei să cauţi şi cu privire la problemele 


a căror esenţă vrei să o înţelegi. În ce scop te rogi în acest fel? Nu aduci, pur 
şi simplu, problema înaintea lui Dumnezeu, cauţi adevărul de la Dumnezeu, 
încerci să-L convingi pe Dumnezeu să-ți deschidă o cale de ieşire şi să-ți 
spună ce să faci în legătură cu această chestiune şi Îi ceri lui Dumnezeu să 
te lumineze și să te îndrume. Care sunt condițiile necesare pentru ca tu să fii 
capabil să faci asta? (Nu trebuie să mă agit după soluţii.) A nu te agita după 
soluții este doar o atitudine — problema nu este că te agiți după soluții, ci că, 
sub marea condiție prestabilită de a nu te agita după soluţii, tu ai o inimă 
flămândă şi însetată de dreptate şi porți o povară în această chestiune. 
Punând altfel problema, această chestiune acţionează ca un soi de presiune 
asupra ta, iar acea presiune pune o povară pe umerii tăi, astfel încât ai o 
problemă pe care vrei să o înţelegi şi să o rezolvi. Aceasta este calea ta de 
practică. În timpul tău liber, în timpul obişnuit alocat devoţiunilor, sau 
atunci când discuţi cu fraţii și cu surorile tale, poţi să aduci în discuţie 
dificultățile şi problemele tale practice şi să ai părtăşie şi să cauţi cu frații şi 
surorile tale. Dacă tot nu poţi rezolva problemele, atunci, adu-le înaintea lui 
Dumnezeu, ca să te rogi şi să cauţi adevărul. Când faci acest lucru, spune: 
„Dumnezeule, încă nu ştiu cum ar trebui să experimentez mediul pe care Tu 
l-ai rânduit pentru mine. Încă nu am o înţelegere cu privire la el şi nu ştiu de 
unde să încep şi cum să practic. Am o statură mică şi nu înțeleg multe 
adevăruri. Te rog să mă luminezi şi să mă îndrumi. Nu ştiu ce vrei Tu să 
câştig sau să înţeleg din acest mediu, sau ce vrei să dezvălui despre mine 
prin acest mediu. Te rog să mă luminezi şi să-mi permiţi să-Ţi înţeleg voia.” 
Aceasta este calea de practică găsită în versul: „adu mai des aceste lucruri 
înaintea lui Dumnezeu.” Practică în acest fel, uneori gândind în inima ta, 
alteori rugându-te lui Dumnezeu în liniște, alteori cu voce tare şi alteori 
având părtăşie cu fraţii şi surorile tale. Dacă ai aceste manifestări, acest 


lucru dovedește că deja trăieşti înaintea lui Dumnezeu. Dacă adesea 


comunici cu Dumnezeu în acest fel în inima ta, atunci, ai o relație normală 
cu Dumnezeu. După mai mulți ani de experienţă în acest fel, vei intra în 
mod firesc în realitatea adevărului. Există dificultăți cu privire la această 
practică? (Nu.) Asta e bine. De exemplu, uneori, când citeşti cuvintele lui 
Dumnezeu, cu cât citeşti mai mult, cu atât îți vei simţi inima mai senină — 
asta înseamnă că ai citit cuvinte cu privire la care ai experienţă şi toate 
noţiunile şi închipuirile tale anterioare se vor desluşi simultan. În acest 
moment, ar trebui să te rogi lui Dumnezeu şi să spui: „Dumnezeule, citind 
acest pasaj, mi s-a înseninat inima. Problemele pe care le aveam înainte îmi 
sunt deodată clare. Ştiu că asta este luminarea Ta şi Îţi mulțumesc că mi-ai 
permis să înțeleg acest pasaj din cuvintele Tale.” Nu înseamnă asta să te 
rogi ŞI să vii din nou înaintea lui Dumnezeu? (Ba da.) Este dificil de făcut 
acest lucru? Îţi poţi face timp pentru el? (Da.) De la începutul căutării tale 
până la această rugăciune, nu vei fi practicat tu constant principiul găsit în 
cuvintele lui Dumnezeu: „adu mai des aceste lucruri înaintea lui 
Dumnezeu”? Când trăieşti constant practicând aceste cuvinte şi aderi mereu 
la principiul de practică pe care îl conţin acestea şi trăieşti mereu în acest 
gen de realitate, acest lucru se numește respectarea unui principiu de 
practică. Este dificil să faci asta? (Nu este dificil.) Este nevoie doar ca tu să- 
ti foloseşti inima, să-ți mişti buzele, să aloci ceva timp şi să te gândești 
puţin, găsind, ocazional, un moment pentru a vorbi cu Dumnezeu și pentru 
a te confesa şi a împărtăşi cuvintele pe care le porți în inima ta. Asta 
înseamnă să vii mai des înaintea lui Dumnezeu. Este chiar atât de simplu, 
de lipsit de efort şi de uşor. Nu presupune nicio greutate. Porţi în inimă ceva 
ce tu consideri a fi foarte semnificativ, tratezi acel lucru drept o povară şi 
nu-l uiţi şi nu renunţi niciodată la el — ai un asemenea lucru în inima ta şi vii 
înaintea lui Dumnezeu din când în când să I te rogi, să vorbeşti şi să discuţi 


cu El despre acel lucru. Ce fel de inimă ar trebui să ai, atunci când vorbeşti 


cu Dumnezeu? (O inimă sinceră.) Aşa este, ar trebui să ai o inimă sinceră. 
Dacă porți o povară, atunci, inima ta va fi cinstită. Când alții pălăvrăgesc, tu 
te vei ruga și vei avea părtăşie cu Dumnezeu în inima ta. Uneori, când ești 
obosit de la muncă și iei o pauză, îţi vei aminti chestiunea şi vei spune: „E 
inutil, încă nu înţeleg această chestiune. Încă trebuie să discut cu Dumnezeu 
despre ea.” De ce îți vei aminti de această chestiune oricând ai timp? 
Fiindcă o iei foarte în serios în inima ta, o consideri povara ta şi un soi de 
responsabilitate şi vrei să o înţelegi și să o rezolvi. Când vii înaintea lui 
Dumnezeu şi discuții intim cu El, inima ta va deveni în mod firesc sinceră. 
Când vei avea părtășie cu Dumnezeu în acest context şi cu această 
mentalitate, vei simți că relația ta cu Dumnezeu nu mai este la fel de rece și 
de distantă cum era înainte şi, în schimb, vei simţi că te apropii mai mult de 
El. Atât de eficiente sunt căile de practică pe care Dumnezeu le dă omului. 
Ce crezi, este dificil să discuţi cu Dumnezeu în acest fel? Pui la suflet o 
chestiune, vorbeşti ocazional cu Dumnezeu despre ea, vii înaintea lui 
Dumnezeu și Îl întâmpini din când în când, vorbeşti cu Dumnezeu despre ce 
este în inima ta și despre dificultățile tale, vorbeşti despre lucrurile pe care 
vrei să le înţelegi, lucrurile la care te gândești, despre îndoielile, dificultățile 
şi responsabiltăţile tale — dacă vorbeşti cu Dumnezeu despre toate aceste 
lucruri, nu trăieşti înaintea lui Dumnezeu, practicând în acest fel? Asta 
înseamnă să practici conform cerinţelor lui Dumnezeu. Dacă practici o 
perioadă de timp în acest fel, nu vei fi capabil să vezi rezultate și să culegi 
roade foarte rapid? (Ba da.) Dar nu este atât de simplu, este un proces. Dacă 
practici o vreme în acest fel, relația ta cu Dumnezeu va deveni din ce în ce 
mai apropiată, mentalitatea ta se va îmbunătăți, starea ta va deveni tot mai 
normală, iar interesul tău cu privire la cuvintele lui Dumnezeu și cu privire 
la adevăr va deveni tot mai mare. Asta înseamnă să ai o relație normală cu 


Dumnezeu. Dacă poţi să înţelegi unele adevăruri şi să le pui în practică, vei 


fi început să intri în realitatea cuvintelor lui Dumnezeu. Totuşi, acest lucru 
nu poate fi realizat într-o perioadă de timp scurtă. Poate să dureze şase luni, 
un an sau chiar doi sau trei ani, până să vezi rezultate clare. Vor fi oamenii 
lipsiţi de corupție și de răzvrătire în această perioadă? Nu. Chiar dacă te-ai 
rugat de nenumărate ori lui Dumnezeu şi ai practicat în acest fel, înseamnă 
asta că vei obține cu siguranţă rezultate? Trebuie să-ți arate Dumnezeu un 
rezultat? Trebuie să-ți dea El un răspuns? Nu neapărat. Unii oameni spun: 
„Dacă obținerea unor rezultate este nesigură şi dacă rezultatele nu sunt 
garantate, de ce mai acţionează Dumnezeu în acest fel? De ce îi pune El pe 
oameni să practice în acest fel?” Nu te teme, practicarea în acest fel 
categoric nu va fi zadarnică. Chiar dacă practici în acest fel un an sau doi și 
nu crezi că ai obţinut rezultate imediat sau pe termen scurt, este posibil ca, 
cinci sau zece ani mai târziu, când Dumnezeu îți va rândui din nou un 
mediu similar, tu să conștientizezi rapid un aspect al adevărului pe care 
înainte nu ai fost capabil să-l conştientizezi. Totuşi, acest adevăr pe care 
ajungi să-l conştientizezi şi să-l înţelegi după cinci sau zece ani necesită 
fundația construită de experienţele, cunoaşterea şi înțelegerea ta din prezent. 
Această conştientizare ulterioară trebuie să se bazeze pe această fundație. 
Crezi că oamenilor le este uşor să înțeleagă un aspect al adevărului? (Nu 
este uşor.) Aceasta este semnificația și valoarea plătirii unui preţ în scopul 
de a practica adevărul. Acesta este principiul de practică pe care-l conţine al 
doilea vers. „Adu mai des aceste lucruri înaintea lui Dumnezeu și oferă-l o 
inimă sinceră” — acest vers este scris într-un limbaj simplu și accesibil și 
este foarte uşor de înţeles. Înseamnă că trebuie să te rogi mai mult și să ai o 
inimă sinceră, fiindcă o inimă sinceră duce lucrurile la îndeplinire. Este 
chiar atât de lejer şi de simplu. Totuși, aceste cuvinte chiar sunt o realitate a 
adevărului, în care toate persoanele trebuie să intre şi sunt singura cale prin 


care acestea pot veni înaintea lui Dumnezeu şi pot obține, în cele din urmă, 


mântuirea. Deşi acest vers este spus în cuvinte banale și simple, toți 
oamenii trebuie să experimenteze şi să intre în acest fel. Este la fel ca a 
construi o clădire. Indiferent dacă are 30 de etaje, 50 de etaje sau chiar şi în 
jur de o sută de etaje, trebuie să aibă o fundație. Dacă fundaţia clădirii nu 
este solidă, atunci, indiferent cât de înaltă este clădirea, ea nu va sta în 
picioare prea mult timp, se va prăbuşi în câțiva ani. Asta înseamnă că, 
atunci când trăiesc în această lume, oamenii trebuie să aibă adevărul drept 
fundaţie. Acesta este singurul mod ca ei să rămână neclintiți şi să câştige 
aprobarea lui Dumnezeu. Dacă oamenii vor să ajungă la o înţelegere a unor 
adevăruri mai profunde şi mai înalte, ei trebuie să aibă lucrurile cele mai 
simple — şi anume, lucrurile care formează o fundație. A avea o fundație 
instabilă este lucrul cel mai periculos. Nu priviţi cu dispreţ aceste adevăruri 
foarte simple, aceste principii şi căi de practică foarte simple. Atât timp cât 
sunt adevăruri, ele sunt lucruri pe care oamenii ar trebui să le aibă şi să le 
practice. Nu contează dacă sunt mari sau mici, înalte sau comune. Trebuie 
să începi de la lucrurile de bază. Acesta este singurul mod de a construi o 


fundație solidă. 


Acum, citiți al treilea vers. („Să crezi că Dumnezeu este atotputernicul 
tău.”) La ce se referă „Să crezi că Dumnezeu este atotputernicul tău”? Se 
referă la credinţă și la viziune. Când ești susținut şi îndrumat de această 
viziune, vei avea în față o cale. Va avea vreun efect practicarea în acest fel? 
Unii oameni spun: „M-am plictisit de toată această practicare şi Dumnezeu 
încă nu m-a luminat şi nu mi-a spus nimic. Nu simt prezenţa lui Dumnezeu. 
Chiar există un Dumnezeu?” Nu poți să gândești astfel. Dumnezeu este 
atotputernic, indiferent dacă îţi vorbește sau nu. Când Dumnezeu vrea să îți 
vorbească şi când îţi vorbeşte, El este atotputernic. Când Dumnezeu nu vrea 
să îți vorbească și nu îți vorbeşte, El tot atotputernic este. Dumnezeu este 


atotputernic indiferent dacă El îți permite sau nu să înţelegi lucruri. Esenţa 


şi identitatea lui Dumnezeu sunt imutabile. Aceasta este viziunea pe care 
trebuie s-o înțeleagă oamenii. Acesta este al treilea vers, este foarte simplu. 
Chiar dacă este simplu, oamenii trebuie să-l experimenteze efectiv. Când 
oamenii vor face acest lucru, li se va confirma că aceste cuvinte chiar sunt 


adevărul şi ei nu vor mai îndrăzni să le pună la îndoială în niciun fel. 


Citiţi mai departe, al patrulea vers. („Trebuie să ai o dorință arzătoare 
pentru Dumnezeu.”) „Trebuie să ai o dorinţă arzătoare pentru Dumnezeu”, 
asta este ceea ce Dumnezeu îi cere omului. Oamenii trebuie să înțeleagă ce 
se înţelege prin „arzătoare.” Este cumva „arzător” să mergi țanțoş și să te 
dai mare, să ai o inimă plină de ambiţie, să fii arogant și neprihănit de sine, 
dominator şi dictatorial şi să nu te supui nimănui? Cum ar trebui înţeles 
versul „o dorinţă arzătoare pentru Dumnezeu”? Cum ai o „dorinţă arzătoare 
pentru Dumnezeu”? Este aşa cum a menţionat versul anterior, trebuie „să 
aduci mai des aceste lucruri înaintea lui Dumnezeu și să-l oferi o inimă 
sinceră” — trebuie să ai un ţel şi o dorință de a urmări o înţelegere a 
adevărului şi de a urmări mântuirea şi trebuie să ai şi o dorință de a accepta 
suveranitatea şi orchestraţiile lui Dumnezeu, de a obține o înţelegere a voii 
lui Dumnezeu şi supunere în fața suveranității lui Dumnezeu. Asta se 
numește o dorinţă arzătoare pentru Dumnezeu. Deşi Dumnezeu foloseşte 
limbajul uman pentru a descrie limpede această chestiune, oamenii ar trebui 
să-i înţeleagă sensul într-un fel pur şi să nu-l interpreteze într-un mod 
extrem. Cuvântul „arzătoare” aici nu se referă la a folosi în mod artificial un 
volum excesiv de forță brută pentru a face lucrurile într-un mod imprudent. 
Nu presupune violenţă, cu atât mai puţin ignoranță sau nechibzuinţă. 
„Arzătoare” se referă în principal la dorinţa cuiva. Este ca atunci când o 
persoană preţuieşte un lucru într-o asemenea măsură încât pur şi simplu 
trebuie să-l aibă şi când este hotărâtă să-l deţină și nu va renunţa până nu va 


face acest lucru. Această „dorinţă arzătoare pentru Dumnezeu” este un lucru 


absolut pozitiv şi poate obţine doar rezultate pozitive. Așadar, care este 
înţelesul exact al „dorinţei arzătoare pentru Dumnezeu”? (Înseamnă să vii 
mai des înaintea lui Dumnezeu şi să ai țelul şi dorinţa de a înţelege adevărul 
şi voia lui Dumnezeu în lucrurile pe care le întâlneşti.) Așa este, e chiar atât 
de simplu. Înseamnă doar să abandonezi interesele și plăcerile trupului tău 
ŞI, de asemenea, să renunți la timpul tău liber în intimitate şi să foloseşti 
acest timp pentru lucruri pozitive, cum ar fi să cauţi de la Dumnezeu, să te 
rogi Lui, să vii înaintea Lui şi să cauţi să înţelegi suveranitatea Lui. Ideea 
este să te rogi în mod rațional pentru ceva şi să cauţi, să îți sacrifici timpul 
şi energia şi să plăteşti un anumit preţ în scopul de a înţelege un aspect al 
adevărului. Aceasta se numeşte o dorință arzătoare pentru Dumnezeu. Este 
acesta un mod exact de a o descrie? Este în concordanţă cu raţiunea 
umanităţii normale? Sunt aceste cuvinte uşor de înțeles? (Da.) Aşadar, 
presupun aceste manifestări să-ți arăţi colții şi ghearele şi să iei violent ce-ţi 
doreşti? Se manifestă acest lucru printr-o lipsă de politeţe, nechibzuinţă și 
lipsa înțelepciunii? (Nu.) Atunci, ce se înţelege prin cuvântul „arzătoare”? 
Repetaţi ce v-am spus acum. (Înseamnă să poţi veni mai des înaintea lui 
Dumnezeu, să ai dorinţa de a înţelege adevărul, să fii în stare să renunţi la 
unele plăceri ale trupului, să aloci mai mult timp și mai multă energie 
căutării adevărului şi să fii capabil să sacrifici energie şi să plăteşti un preţ 
pentru asta.) Aşadar, cum se pune concret în practică acest lucru? Voi da un 
exemplu. Uneori, vei conştientiza brusc faptul că a trecut mult timp de când 
ti-ai văzut actorul favorit şi te întrebi în ce filme joacă. Vei dori să mergi să 
cauţi ştiri despre el pe computer, dar apoi, vei cugeta şi te vei gândi: „Nu e 
în regulă, ce legătură au filmele în care joacă el cu mine? A viziona filme 
tot timpul se numeşte a-ţi neglija lucrarea reală. Trebuie să vin înaintea lui 
Dumnezeu şi să mă rog.” Atunci, te vei calma şi-ţi vei aminti problema 


pentru care căutai înainte un răspuns, înaintea lui Dumnezeu. Incă îţi 


lipseşte orice concepţie cu privire la chestiunea respectivă și nu o înţelegi 
deloc, așa că doar îţi vei linişti inima înaintea lui Dumnezeu şi te vei ruga 
Lui. „Dumnezeule, sunt dispus să-mi aşez inima dinaintea Ta. Mediul pe 
care l-am experimentat recent m-a afectat mult. Chiar şi așa, încă nu pot să 
ascult de Tine şi încă nu pot să văd clar că aceasta este suveranitatea Ta. Te 
rog să mă luminezi, să mă îndrumi şi să-mi dezvălui corupţia şi răzvrătirea 
în mediile pe care Tu le rânduieşti pentru mine, astfel încât să înţeleg, voia 
Ta şi să ascult de Tine.” După rugăciune, vei cugeta şi te vei gândi: „Nu, 
problema mea încă n-a fost rezolvată. Trebuie să citesc mai multe dintre 
cuvintele lui Dumnezeu pentru a găsi o soluție.” Atunci, imediat vei începe 
să citeşti cuvintele lui Dumnezeu, o vreme. Uitându-te la ceas, vei spune: 
„Ah, deja a trecut o jumătate de oră! Cuvintele lui Dumnezeu sunt într- 
adevăr bune, dar pasajul pe care l-am citit nu are nicio legătură cu problema 
mea, aşa că aceasta încă nu a fost rezolvată. Nu ştiu ce vrea Dumnezeu să 
înţeleg rânduindu-mi acest mediu şi nu cunosc voia Lui. Trebuie să trec 
degrabă la treabă îndeplinindu-mi datoria și nu trebuie să amân chestiuni 
importante. Poate că într-o zi voi citi cuvintele potrivite ale lui Dumnezeu 
şi-mi voi rezolva problema.” Înseamnă asta să sacrifici timp şi energie? 
(Da.) Este chiar atât de simplu. În timp ce te lepezi de propriile preferinţe şi 
renunti la divertisment și la timpul liber, vei câştiga un strop de sinceritate 
şi vei practica puţină dorinţă arzătoare pentru Dumnezeu. În inima ta, te vei 
simți incredibil de destins şi de liniştit. Pentru prima oară în viaţa ta, vei 
experimenta personal marea linişte și marea hrănire a lepădării de trup şi a 
abandonării desfătării propriului trup. De asemenea, vei simţi personal că a 
te linişti înaintea lui Dumnezeu, a citi cuvintele Lui, a-ţi deschide inima 
către El şi a-l spune cuvintele din inima ta îţi va aduce linişte şi mulțumire — 
ceea ce nu îți poate aduce interesul cu privire la tendinţe şi evenimente 


sociale — şi că poţi să şi câştigi ceva din asta şi poţi să ajungi să înţelegi 


adevărul şi să vezi ca atare multe lucruri. Ca urmare, vei simţi că sunt într- 
adevăr bune cuvintele lui Dumnezeu, că Dumnezeu chiar este bun și că 
obținerea adevărului înseamnă, într-adevăr, să câştigi o comoară. Nu numai 
că vei putea să vezi ca atare multe lucruri fără derută, vei fi capabil şi să 
trăieşti înaintea lui Dumnezeu şi conform cuvintelor Lui. Acestea sunt 
efectele pe care le poate obține o dorință arzătoare pentru Dumnezeu. Să 
practici în acest fel, să-ți dedici timpul și energia şi să renunti la desfătarea 
propriului trup — aceasta este una dintre manifestările unei dorinţe arzătoare 
pentru Dumnezeu. Așadar, ce spuneţi? Este goală această manifestare? (Nu 
este goală.) Este uşor de realizat? (Da.) Este foarte uşor de realizat. Este 


ceva ce oamenii cu umanitate normală pot realiza. 


Când oamenii au gânduri, au alegeri. Dacă li se întâmplă ceva și fac 
alegerea greșită, ar trebui să se schimbe și să facă alegerea corectă; 
categoric, nu trebuie să persiste în greșeală. Oamenii de acest fel sunt 
deştepţi. Însă, dacă ştiu că au făcut alegerea greşită şi nu se schimbă, atunci 
sunt persoane care nu iubesc adevărul, iar astfel de persoane nu Îl doresc pe 
Dumnezeu cu adevărat. De exemplu, să spunem că vrei să fii neglijent şi 
neatent când îţi îndeplineşti datoria. Încerci să leneveşti și să eviţi analiza 
atentă a lui Dumnezeu. În astfel de momente, grăbeşte-te înaintea lui 
Dumnezeu să te rogi şi să reflectezi dacă acesta a fost modul corect în care 
să acționezi. Apoi gândește-te la asta: „De ce cred în Dumnezeu? O astfel 
de neatenție poate trece neobservată de oameni, dar va trece neobservată de 
Dumnezeu? Mai mult decât atât, credința mea în Dumnezeu nu este pentru 
a lenevi — este pentru a fi mântuit. Faptul că acţionez astfel nu este expresia 
umanității normale, nici nu este un lucru iubit de Dumnezeu. Nu, aș putea 
lenevi şi aş putea face după cum mă taie capul în lumea exterioară, dar 
acum sunt în casa lui Dumnezeu, sunt sub suveranitatea lui Dumnezeu, sub 


analiza ochilor lui Dumnezeu. Sunt o persoană, trebuie să acţionez conform 


conştiinţei mele, nu pot face după cum mă taie capul. Trebuie să acționez 
conform cuvintelor lui Dumnezeu, nu trebuie să fiu neglijent şi superficial, 
nu pot lenevi. Aşadar, cum ar trebui să acționez ca să nu lenevesc, să nu fiu 
neglijent şi superficial? Trebuie să depun puțin efort. Adineaori am simțit că 
era o prea mare bătaie de cap să procedez în acest fel, voiam să evit 
greutățile, dar acum înţeleg: poate fi o mare bătaie de cap să procedez 
astfel, dar este eficient şi, de aceea, așa ar trebui procedat”. Când lucrezi și 
încă te temi de greutăţi, în astfel de momente trebuie să te rogi lui 
Dumnezeu: „O, Dumnezeule! Sunt leneş şi viclean, Te implor să mă 
disciplinezi, să mă cerți, astfel încât conştiinţa mea să simtă ceva și eu să 
am un simţ al rușinii. Nu vreau să fiu neglijent și superficial. Te implor să 
mă îndrumi şi să mă luminezi, să-mi arăţi răzvrătirea şi urâţenia mea”. Când 
te rogi astfel, reflectezi şi încerci să te cunoşti pe tine însuţi, asta îţi va 
produce un sentiment de regret și vei fi capabil să-ţi urăşti urâțenia, starea ta 
greşită va începe să se schimbe, iar tu vei fi capabil să meditezi la acest 
lucru şi să-ți spui: „De ce sunt neglijent şi superficial? De ce încerc 
întotdeauna lenevesc? Faptul că acţionez în acest fel este lipsit de orice 
conştiinţă sau rațiune — oare încă sunt o persoană care crede în Dumnezeu? 
De ce nu iau lucrurile în serios? Nu trebuie doar să dedic puţin mai mult 
timp și efort? Nu este o povară mare. Asta este ceea ce ar trebui să fac; dacă 
nu pot face nici măcar asta, oare pot fi numit o fiinţă umană?” Drept 
urmare, vei lua o hotărâre şi faci un jurământ: „O, Dumnezeule! Te-am 
dezamăgit, chiar sunt prea profund corupt, sunt fără conştiinţă sau rațiune, 
nu am umanitate, îmi doresc să mă căiesc. Te implor să mă ierți, cu 
siguranță mă voi schimba. Dacă nu mă căiesc, aş vrea să mă pedepsești”. 
Apoi, mentalitatea ta se va transforma și vei începe să te schimbi. Vei 
acționa şi vei începe să îți îndeplinești îndatoririle cu conștiinciozitate, cu 


mai puţină nepăsare şi superficialitate şi vei fi capabil să suferi şi să plăteşti 


un preţ. Vei simți că a-ţi realiza datoria astfel este minunat şi vei avea pace 
şi bucurie în inima ta. Când oamenii pot să accepte examinarea atentă din 
partea lui Dumnezeu, când pot să se roage Lui şi să se bazeze pe El, stările 
lor se vor schimba în curând. Când starea negativă a inimii tale a fost 
inversată, iar tu te-ai lepădat de propriile intenţii şi de dorințele egoiste ale 
trupului, când ești capabil să renunți la confortul şi desfătarea trupului și să 
acționezi conform cerințelor lui Dumnezeu şi nu mai eşti arbitrar şi 
nechibzuit, vei avea pace în inimă, iar conştiinţa ta nu te va certa. Este ușor 
să te lepezi de trup şi să acționezi conform cerințelor lui Dumnezeu în acest 
fel? Atât timp cât oamenii au o dorință arzătoare pentru Dumnezeu, ei pot 
să se lepede de trup şi să practice adevărul. Şi atât timp cât eşti capabil să 
practici în acest fel, atunci, cât ai clipi, vei intra în realitatea adevărului. Nu 
va fi deloc dificil. Desigur, când practici adevărul, trebuie să treci prin 
procesul unei lupte şi prin procesul de a-ţi schimba gândirea, iar acestea 
trebuie rezolvate prin căutarea adevărului. Dacă eşti o persoană care nu 
iubește adevărul, îți va fi dificil să-ți rezolvi starea negativă şi nu vei fi în 
stare să înţelegi și să practici adevărul. Gradul de dificultate cu care o 
persoană se confruntă în procesul schimbării gândirii ei depinde de 
capacitatea ei de a accepta sau nu adevărul. Dacă nu poate accepta adevărul, 
atunci îi va fi prea dificil să-şi schimbe gândirea. Pe de altă parte, celor care 
pot accepta adevărul nu li se va părea deloc dificil. Ei vor fi în mod firesc 
capabili să practice adevărul și să i se supună. Oamenii care chiar iubesc 
adevărul se pot baza pe Dumnezeu pentru a depăși dificultăți de orice grad. 
În acest fel, ei vor avea mărturie experienţială, iar aceasta este o inimă care 
are o dorinţă arzătoare pentru Dumnezeu. Având în vedere că inima ta are o 
dorinţă arzătoare pentru Dumnezeu, înseamnă asta că nu îţi este permis să ai 
corupție şi răzvrătire? Nu. Înseamnă că, fiindcă ai o inimă cu o dorinţă 


arzătoare pentru Dumnezeu, poţi cel puţin să acționezi în conformitate cu 


conştiinţa şi raţiunea ta şi poţi să cauţi adevărul. În acest fel, poţi să faci 
alegerea corectă în orice situaţie şi să practici și să intri în direcția corectă. 
Asta se numeşte o inimă cu o dorinţă arzătoare pentru Dumnezeu. Sunt 
false aceste manifestări? (Nu sunt false.) Nu sunt nici false, nici neclare, 
sunt foarte practice şi concrete şi nu sunt deloc abstracte. Unii oameni spun: 
„Ah, cred de mulţi ani în Dumnezeu, dar mereu întâlnesc dificultăți când 
vine timpul să practic adevărul. Devin atât de anxios, că transpir abundent, 
dar tot nu am o cale. Mereu vreau să practic adevărul fără să mă confrunt cu 
vreo greutate fizică, sau fără ca interesele mele să sufere vreo pierdere şi, 
drept urmare, nu pot găsi o cale. Abia acum conștientizez că a avea o inimă 
cu o dorinţă arzătoare de Dumnezeu este atât de simplu. Măcar dacă aş fi 
ştiut asta înainte şi aş fi pus mai devreme în practică aceste cuvinte!” Pe 
cine poți să dai vina fiindcă nu ai practicat cuvintele lui Dumnezeu? Cine 
te-a obligat să nu preţuieşti cuvintele lui Dumnezeu în toți aceşti ani şi, în 
schimb, doar să bâjbâi orbeşte? Acum, putem să rezumăm o frază: atunci 
când crezi în Dumnezeu, trebuie să practici şi să experimentezi cuvintele lui 
Dumnezeu pentru a înțelege adevărul; doar ajungând în punctul în care 
tratezi chestiunile în conformitate cu principiile adevărului poţi să câştigi 
aprobarea lui Dumnezeu. Categoric nu trebuie să faci lucrurile conform voii 
proprii sau să urmărești faima şi averea şi nu trebuie să întemeiezi clici sau 
să cauţi susținători în biserică. Pe cei care fac asta nu-i va aştepta un sfârșit 
bun. Toţi cei care nu se concentrează pe a-și îndeplini bine îndatoririle, cei 
care nu urmăresc adevărul, cei care mereu îi privesc cu admiraţie pe alți 
oameni şi se bazează pe ei şi cei cărora le place să urmeze conducători falși 
şi antihriști pentru a provoca tulburări inutile vor ajunge să se ruineze din 
cauza bâjbâiellor lor, pierzându-și şansa la mântuire. Acest lucru îi va 
stupefia. Dacă vrei să încetezi să-ți urmezi propria cale, trebuie să vii mai 


des înaintea lui Dumnezeu, să te rogi Lui şi să cauţi adevărul în toate 


lucrurile. În acest fel poţi să obţii rezultatul de a înţelege adevărul, să 
păşeşti pe calea practicării adevărului şi să intri în realitatea adevărului. 
Ideea esențială aici este că niciodată nu trebuie să urmezi sau să fii de acord 
cu alți oameni, urmând azi o persoană fiindcă o crezi grozavă, apoi urmând 
pe altcineva a doua zi, fiindcă crezi că are dreptate, petrecând atât de mult 
timp bâjbâind, fără să obţii adevărul. Indiferent ce probleme întâlneşti, ar 
trebui să cauţi adevărul şi să le rezolvi conform cuvintelor lui Dumnezeu. 
Dacă urmezi orbeşte alți oameni, urmând pe oricine vorbește bine și 
folosește cuvinte pompoase, probabil că vei fi înşelat. Oamenii care cred în 
Dumnezeu ar trebui să creadă doar că spusele lui Dumnezeu sunt adevărul, 
ar trebui să asculte doar cuvintele lui Dumnezeu și să practice conform 
cuvintelor Lui. Acest comportament te va împiedica să-i urmezi pe alți 


oameni ȘI să fii de acord cu ei, pe calea greşită. 


În continuare, citiți următorul vers. („Să cauţi cu râvnă în timp ce 
refuzi scuzele, intențiile şi trucurile Satanei.”) Şi acesta este despre 
practicare. „Să cauţi cu râvnă” se referă la a vrea să practici adevărul dar a 
nu avea o cale şi la a dori să-L mulțumeşti pe Dumnezeu, dar a nu şti cum 
să practici — când eşti plin de râvnă, în acest fel, vei căuta și te vei ruga. Să 
simți contant că îţi lipsesc prea multe lucruri, în special să te trezeşti că îți 
lipseşte o cale, atunci când ţi se întâmplă lucruri, să nu ştii ce să faci ca să-L 
mulțumești pe Dumnezeu, să te răzvrăteşti mereu şi să faci lucruri aşa cum 
vrei tu, cu o inimă agitată, să vrei să practici adevărul, dar să nu ştii cum să 
faci asta — acesta este sentimentul de a fi plin de râvnă. Dacă ești plin de 
râvnă, trebuie să cauţi. Dacă nu cauţi, nu vei avea o cale. Dacă nu cauţi, vei 
cădea în întuneric. Dacă nu cauţi niciodată, vei fi ruinat. Vei fi un 
noncredincios. Ce înseamnă „să refuzi scuzele, intențiile şi trucurile 
Satanei”? Înseamnă că atunci când oamenii întâlnesc situaţii, mereu au voia 


proprie, mereu se gândesc la interesele propriului trup şi mereu caută o cale 


de ieșire pentru trupul lor. În astfel de momente, conştiinţa ta te va certa, 
determinându-te să practici adevărul și să asculţi de Dumnezeu. În astfel de 
situaţii, se va duce o luptă în inima ta şi ar trebui să refuzi scuzele Satanei și 
diversele motive ale trupului. „Să refuzi” înseamnă să fii capabil să înţelegi 
şi să vezi ca atare diversele scuze și motive pe care le au oamenii pentru a 
nu practica adevărul, care sunt intențiile şi trucurile Satanei, iar apoi să te 
lepezi de ele. Acesta este procesul de refuzare. Uneori, în oameni se nasc 
anumite idei, intenții și scopuri corupte, precum şi unele cunoştinţe, 
filosofii, teorii și metode, mijloace, trucuri şi planuri umane pentru a se 
comporta, şi așa mai departe. Când se întâmplă asta, oamenii ar trebui să fie 
imediat conştienţi că acestea sunt lucruri corupte pe care ei le manifestă și 
ar trebui să le ia, să caute adevărul, să le disece în totalitate, să vadă clar 
realitatea acestora şi să le refuze şi să se lepede total de ele, omorându-le 
din fașă. Indiferent când se întâmplă asta, atât timp cât într-o persoană au 
luat naştere idei, gânduri, intenţii sau noţiuni corupte, aceasta ar trebui să le 
ia imediat, să le înțeleagă și să le vadă ca atare, iar în cele din urmă, să se 
transforme. Acesta este procesul. În acest fel practici a-l refuza pe Satana și 
a te lepăda de trup. Nu este foarte simplu? De fapt, despre acest proces deja 
s-a discutat în cele două exemple care tocmai au fost date. Acesta este un 
principiu de practică pentru abordarea stărilor incorecte care se nasc în 


oameni atunci când li se întâmplă lucruri. 


Continuati să citiți. („Nu dispera. Nu fi slab. Caută din toată inima; 
aşteaptă cu toată inima.”) Asta înseamnă să cauţi și să aştepţi cu toată inima 
şi mintea. Aceste patru propoziţii simple, „Nu dispera. Nu fi slab. Caută din 
toată inima; aşteaptă cu toată inima” au două înțelesuri. Care sunt aceste 
două înţelesuri? (Primul este nu dispera şi nu fi slab. Mai precis, nu-ți 
pierde zelul şi nu te descuraja atunci când întâlneşti dificultăți sau când nu 


poți înțelege imediat lucrurile, în procesul căutării tale. Al doilea este că ar 


trebui să cauţi şi să aștepți cu toată inima. Mai precis, trebuie să ai 
perseverenţă în procesul căutării tale, trebuie să continui să cauţi şi să te 
rogi atunci când nu înţelegi și să aştepţi să fie dezvăluită voia lui 
Dumnezeu. Acesta este cel de-al doilea înţeles.) „Nu dispera. Nu fi slab” 
înseamnă că oamenii trebuie să-şi păstreze credinţa adevărată în Dumnezeu, 
să creadă că El este atotputernic şi că El îi poate lumina și îi poate ajuta să 
înţeleagă adevărul. Aşadar, de ce nu poti înţelege adevărul acum? De ce nu 
te luminează Dumnezeu acum? Trebuie să existe un motiv pentru asta. Care 
este un motiv primar? Este doar faptul că nu a venit vremea lui Dumnezeu. 
Dumnezeu îți testează credinţa şi, în același timp, El vrea să folosească 
această metodă pentru a-ţi întări credința. Acesta este lucrul primar pe care 
oamenii ar trebui să-l înţeleagă și să-l cunoască. Să presupunem că ai 
acționat în conformitate cu principiile cerute de Dumnezeu, te-ai rugat, ai 
căutat, ai o inimă cu o dorință arzătoare pentru Dumnezeu, ai început să 
prețuieşti cuvintele lui Dumnezeu, eşti interesat de cuvintele lui Dumnezeu 
ŞI îți reaminteşti adesea să practici şi să experimentezi cuvintele lui 
Dumnezeu, să vii înaintea Lui, să nu te îndepărtezi de El şi să cercetezi, 
atunci când faci lucruri. Totuşi, te gândeşti în sinea ta: „Nu cred că am 
simțit clar că Dumnezeu mi-a dat vreo luminare, vreo iluminare sau vreo 
îndrumare specială şi nici măcar nu am o senzaţie evidentă că Dumnezeu 
mi-a dat înzestrări, talente sau abilități speciale pentru datoria pe care o 
îndeplinesc. În schimb, simt că oamenii care nu se ridică la nivelul meu 
înţeleg mai multe decât mine sunt mai elocvenţi în răspândirea Evangheliei. 
De ce nu sunt la fel de bun ca alți oameni? De ce stau pe loc şi fac progrese 
mici?” Există două motive pentru acest lucru: unul este că oamenii înşişi au 
multe probleme, precum metodele, intențiile şi scopurile lor individuale în 
căutare, precum şi intențiile şi motivele proprii atunci când se roagă lui 


Dumnezeu și li înaintează cereri lui Dumnezeu și aşa mai departe. In toate 


aceste situaţii, trebuie să reflectezi, să dobândeşti cunoaștere, să descoperi 
problemele lăuntrice şi să-ți schimbi cu promptitudine direcția. Nu este 
nevoie să intrăm în detalii cu privire la asta. Al doilea motiv este că, atunci 
când vine vorba de cât de multe lucruri le dă Dumnezeu diferiților oameni 
şi cum le dăruiește acele lucruri, Dumnezeu are propria metodă. Dumnezeu 
a rostit cuvintele: „Eu mă îndur de cine vreau să mă îndur şi am milă de 
cine vreau să am milă” (Exodul 33:19). Poate că eşti obiectul îndurării lui 
Dumnezeu, poate că eşti obiectul milei Lui, sau poate că nu ești niciunul 
dintre aceste două tipuri de oameni despre care a vorbit Dumnezeu. Poate 
că Dumnezeu crede că eşti mai puternic decât alți oameni, sau că ai nevoie 
de mai mult timp decât alții pentru testare şi pentru temperamentul tău. 
Există multe motive, dar indiferent de motiv, orice face Dumnezeu este 
corect. Oamenii nu ar trebui să-l înainteze lui Dumnezeu cereri 
extravagante. Singurul lucru pe care s-ar cuveni să-l faci este să cauţi cu 
toată inima şi să aştepţi cu toată inima. Înainte ca Dumnezeu să-ţi permită 
să înţelegi și să-ți dea răspunsuri, singurul lucru pe care ar trebui să-l faci 
este să cauţi, aşteptând, în acelaşi timp, momentul când Dumnezeu îți va da 
ceva, când El va fi îndurător cu tine şi când El te va lumina și te va 
îndruma. Contrar noțiunilor umane, Dumnezeu nu distribuie oamenilor 
lucruri în mod egal, deci nu poţi folosi cuvântul „egal” pentru a-l înainta 
cereri lui Dumnezeu. Când Dumnezeu îţi dă un lucru, acela este momentul 
în care ar trebui să-l primeşti. Când Dumnezeu nu îţi dă un lucru, evident, 
acel moment nu este potrivit sau corect în ochii lui Dumnezeu, deci nu ar 
trebui să-l primeşti în acel moment. Când Dumnezeu spune că nu ar trebui 
să primeşti un lucru şi nu vrea să ţi-l dea, ce ar trebui să faci? O persoană cu 
rațiune ar spune: „Dacă Dumnezeu nu mi-l dă, atunci mă voi supune şi voi 
aştepta. În acest moment, nu sunt vrednic să îl primesc, poate fiindcă statura 


mea nu poate suporta asta, dar inima mea poate să asculte de Dumnezeu 


fără plângeri sau suspiciuni şi categoric fără îndoieli.” În acest moment, 
oamenii nu ar trebui să-şi piardă rațiunea. Indiferent cum te tratează 
Dumnezeu, ar trebui să alegi, cu rațiune, să asculți de Dumnezeu. Există o 
singură atitudine pe care fiinţele create ar trebui să o aibă faţă de Dumnezeu 
— să asculte şi să se supună, alte opţiuni nu există. Totuşi, Dumnezeu poate 
avea atitudini diferite față de tine. Acesta aspect are un fundament. 
Dumnezeu are propria voie. El face propriile alegeri şi are propriile metode 
când vine vorba de a face aceste lucruri şi de atitudinea pe care El o adoptă 
față de fiecare persoană. Fireşte, în spatele acestor alegeri şi al acestor 
metode sunt intenţiile lui Dumnezeu. Înainte ca oamenii să aibă o înţelegere 
a intenţiilor lui Dumnezeu, singurul lucru pe care ar trebui şi pe care pot să- 
| facă este să caute şi să aștepte, evitând, în acelaşi timp, să facă orice 
pentru a se răzvrăti împotriva lui Dumnezeu. Ultimul lucru pe care oamenii 
ar trebui să-l facă în aceste momente — mai precis, când nu simt luminarea, 
îndrumarea, îndurarea şi mila lui Dumnezeu — este să se îndepărteze de 
Dumnezeu şi să spună că nu este drept, sau să strige la Dumnezeu, sau chiar 
să-l nege existenţa, atunci când nu-l pot simţi luminarea şi îndrumarea. 
Acesta este lucrul pe care Dumnezeu Își doreşte cel mai puţin să-l vadă. 
Desigur, dacă ajungi, într-adevăr, în punctul de a nega existenţa lui 
Dumnezeu, de a-l nega dreptatea, identitatea şi esenţa şi de a striga la 
Dumnezeu, acest lucru va confirma că Dumnezeu a avut dreptate de la 
început să adopte o atitudine de a nu-ţi acorda atenţie. Dacă nu poţi suporta 
nici măcar această mică încercare şi acest mic test, atunci îţi lipseşte chiar și 
cea mai mică credință în Dumnezeu, iar convingerea ta este falsă. Când o 
persoană nu simte luminarea şi îndrumarea lui Dumnezeu, cel mai 
important lucru pe care trebuie să-l facă este să caute și să aştepte cu toată 
inima. Căutarea şi aşteptarea sunt responsabilitățile omului şi sunt, de 


asemenea, rațiunea, atitudinea şi principiul de practică pe care oamenii ar 


trebui să le aibă față de Dumnezeu. Când cauţi şi aştepţi, nu nutri o 
mentalitate bazată pe întâmplare. Nu gândi mereu: „Poate că dacă aştept, 
Dumnezeu îmi va oferi cuvinte clare. Trebuie doar să fiu puţin mai sincer și 
să văd dacă Dumnezeu mă luminează sau nu. Poate că mă va lumina. Dacă 
nu o face, mă voi gândi la o altă metodă.” Nu nutri o astfel de mentalitate, 
care se bazează pe întâmplare. Dumnezeu urăște acest gen de atitudine la 
oameni. Ce fel de atitudine este aceasta? Este o atitudine a întâmplării, care 
poartă în ea ispita. Asta urăște Dumnezeu cel mai mult. Dacă vei aștepta, 
fă-o sincer. Poartă cu tine o mentalitate de foame şi sete de dreptate, în timp 
ce te rogi lui Dumnezeu și cauţi adevărul, în timp ce-ţi rezolvi problemele 
practice și în timp ce-L implori pe Dumnezeu să-ți dea luminare și 
îndrumare. Indiferent cum te tratează Dumnezeu și dacă, în cele din urmă, 
îti permite să dobândești o înţelegere completă, ar trebui să respecţi 
principiul ascultării, fără nicio abatere. În acest mod, vei rămâne ferm întru 
statutul şi datoria pe care s-ar cuveni să le aibă o fiinţă creată. Indiferent 
dacă, în cele din urmă, Dumnezeu Îşi ascunde faţa de tine, dacă îţi arată 
doar spatele, sau dacă ţi se arată, atât timp cât rămâi ferm întru datoria ta şi 
întru poziția ta inițială ca ființă creată, atunci vei fi fost mărturie şi vei fi un 
biruitor. „Nu dispera. Nu fi slab. Caută din toată inima; așteaptă cu toată 
inima.” Aceste patru afirmaţii scurte sunt foarte importante. Ele cuprind 
rațiunea pe care omul ar trebui să o aibă, poziția inițială pe care omul ar 
trebui să stea şi calea de practică pe care omul ar trebui s-o urmeze. Unii 
oameni spun: „Toți căutăm și aşteptăm cu toată inima şi toată mintea, 
aşadar, de ce nu ne luminează Dumnezeu? De ce nu-mi dă nicio inspirație?” 
Dumnezeu are propria voie. Nu Îi înainta cereri lui Dumnezeu. Aceasta este 
rațiunea umanităţii normale; aceasta este rațiunea pe care s-ar cuveni să o 
aibă cel mai mult fiinţele create. Conform minţilor, gândurilor şi noțiunilor 


umane, există prea multe lucruri pe care oamenii nu le înţeleg, iar 


Dumnezeu trebuie să le spună oamenilor aceste lucruri. Totuşi, Dumnezeu 
spune: „Nu este responsabilitatea sau obligația Mea să-ţi spun acele lucruri. 
Dacă vreau să ştii ceva, vei şti puţin, iar acesta este modul în care Eu îți voi 
face un serviciu. Când nu vreau să ştii un lucru, nu voi rosti niciun singur 
cuvânt despre el şi nu-ţi imagina că vei fi în stare să-l înţelegi atunci!” Unii 
oameni spun: „De ce ni te opui în această situație?” Dumnezeu nu ţi se 
opune. Creatorul va fi întotdeauna Creatorul, iar El are propriile modalități 
şi propriile metode de a face lucrurile. Chiar dacă modalităţile şi metodele 
Lui nu se conformează gusturilor omului, sau ideilor şi noțiunilor acestuia, 
şi categoric nu se conformează culturii tradiționale a omului, indiferent cu 
ce aspecte ale omului nu sunt în concordanţă, simplu spus, indiferent de 
faptul că nu sunt în concordanță cu cerințele şi standardele omului — 
indiferent ce face Creatorul şi indiferent dacă oamenii pot înţelege sau nu 
acest lucru, identitatea şi esența Creatorului nu se vor schimba niciodată. 
Oamenii nu ar trebui să folosească niciodată limbajul uman, noţiunile 
umane sau vreo metodă umană pentru a-L măsura pe Creator. Aceasta este 
rațiunea pe care ar trebui s-o aibă oamenii. Dacă nu ai nici măcar atât de 
puţină rațiune, atunci, voi fi sincer cu tine — nu eşti capabil să acționezi ca o 
fiinţă creată. Într-o zi, mai devreme sau mai târziu, ţi se va întâmpla ceva 
rău. Dacă nu ai nici măcar atât de puţină rațiune, într-o zi, mai devreme sau 
mai târziu, firea ta satanică va ieşi la iveală. În acel moment, te vei îndoi de 
Dumnezeu, Îl vei abuza verbal, Îi vei nega existenţa şi Îl vei trăda. Atunci, 
vei fi complet ruinat şi ar trebui să fii alungat. Prin urmare, rațiunea pe care 
fiinţele create s-ar cuveni să o aibă este foarte importantă. „Nu dispera. Nu 
fi slab. Caută din toată inima; aşteaptă cu toată inima.” Aceste patru 
afirmaţii sunt raţiunea şi principiile pe care fiinţele create s-ar cuveni să le 
aibă pentru a aborda diversele medii cu care oamenii se confruntă adesea în 


viețile lor reale şi pentru a-şi îmbunătăţi relația cu Dumnezeu. 


Prima parte a acestui fragment spune „Nu te agita după soluţii pentru 
lucruri pe care nu le înţelegi”, iar penultimul vers spune „Caută din toată 
inima; aşteaptă cu toată inima.” Unu oameni spun: „Este înţelesul nerostit 
al cuvintelor «Nu te agita după soluţii» că finalul este inevitabil? Dacă noi 
căutăm şi așteptăm din toată inima, avem o inimă cu o dorință arzătoare 
pentru Dumnezeu și tânjim după cuvintele lui Dumnezeu, este Dumnezeu 
obligat să ne dea răspunsul şi să ne permită să înțelegem adevărul?” Acesta 
este răspunsul Meu pentru tine: este nesigur şi nu este neapărat aşa. Fiecare 
cuvânt din acest fragment este o cerinţă pe care Dumnezeu o propune 
pentru om, un principiu de practică pe care ființele create ar trebui să-l 
respecte. Dumnezeu dă omului o cale de practică, principii pe care oamenii 
ar trebui să le pună în practică şi să le respecte în situaţiile în care se trezesc 
în viaţa de zi cu zi. Totuși, Dumnezeu nu le-a spus oamenilor: „Indiferent în 
ce măsură înţelegeți aceste cuvinte, atât timp cât respectaţi aceste principii, 
în final, trebuie să vă spun informaţiile, să vă dau răspunsul şi să vă ofer o 
explicație.” Dumnezeu nu are această responsabilitate. Nu are un astfel de 
„trebuie”. Oamenii nu ar trebuie să-l înainteze lui Dumnezeu asemenea 
cereri iraționale. Acesta este un lucru pe care fiecare dintre voi trebuie să-l 
înţeleagă. Acest „nu este neapărat aşa” le spune oamenilor un lucru: 
Dumnezeu nu va respecta niciodată regulile jocului stabilite de către 
oameni conform noțiunilor, filosofulor, experiențelor şi lecţiilor lor umane 
șI El nici nu va respecta vreodată legea umană. Mai degrabă, ființele umane 
ar trebui să respecte principiile cerinţelor lui Dumnezeu şi să intre în 
realitatea fiecărui adevăr pe care Dumnezeu l-a creat. Aţi înțeles acest 
lucru? (Da.) Principiile pe care trebuie să le respecte oamenii sunt explicate 
clar în acest fragment. Începeţi cu primul vers. („Nu te agita după soluţii 
pentru lucruri pe care nu le înţelegi.”) Acesta este un principiu care este 


ușor de pus în practică şi de înţeles. Punerea lui în practică nu creează nicio 


povară şi nu pune nicio presiune asupra voastră. Este extraordinar de uşor. 
Şi al doilea vers? („Adu mai des aceste lucruri înaintea lui Dumnezeu și 
oferă-l o inimă sinceră.”) Eşti o persoană normală care trăieşte în lume. 
Doar de asta ai nevoie pentru a realiza versul „adu mai des aceste lucruri 
înaintea lui Dumnezeu și oferă-l o inimă sinceră.” Atât timp cât nu eşti un 
om fără inimă, poţi face asta. Ai douăzeci şi patru de ore într-o zi. Pe lângă 
munca ta normală, odihnă, mese şi devoțiuni spirituale personale, este uşor 
să „aduci mai des aceste lucruri înaintea lui Dumnezeu şi să-l oferi o inimă 
sinceră”? (Este uşor de făcut.) Poţi face asta în timp ce mergi, discuţi sau te 
odihnești, nu va interfera cu treburile tale normale, cu îndeplinirea datoriei 
tale sau cu lucrarea în curs de desfăşurare. Chiar este un lucru simplu! 
Indiferent de calibrul unei persoane, atât timp cât ea oferă o inimă sinceră şi 
se străduieşte să obțină adevărul, va ajunge treptat să înţeleagă adevărul şi 


să intre cu ușurință în această realitate. 


Care este următorul vers? („Să crezi că Dumnezeu este atotputernicul 
tău.”) Acum, o să-l exprim altfel şi o să vă întreb pe toți: credeți că 
„Dumnezeu este atotputernicul vostru”? Când ai început să crezi asta? Cu 
privire la ce chestiuni ai ajuns să crezi asta? Ai fost martor la asta? Ai avut 
această experiență? Şi dacă te întreabă cineva: „Crezi că Dumnezeu este 
atotputernicul tău”? Poate că, teoretic, ai spune fără ezitare: „Dumnezeu 
este atotputernicul meu! Cum ar putea Dumnezeu să nu fie atotputernicul 
meu?” Şi dacă te-ar întreba din nou: „Crezi că Dumnezeu este 
atotputernicul tău? În ce chestiuni te-ai bazat pe Dumnezeu şi ai fost martor 
la faptele Lui? În ce măsură a fost dezvăluit în tine, personal, caracterul 
atotputernic al lui Dumnezeu? Când ai descoperit că Dumnezeu este 
atotputernicul tău? În ce chestiuni simţi că Dumnezeu este atotputernicul 
tău? Dacă admiţi să Dumnezeu este atotputernic şi, cu El, nimic nu este 


imposibil, de ce eşti, uneori, atât de slab? De ce ești încă negativ? De ce nu 


poți să te lepezi de trup şi să practici adevărul când ţi se întâmplă ceva? De 
ce trăieşti mereu după filosofia satanică, în interacțiunile tale cu ceilalți? De 
ce încă spui adesea minciuni, fără să simţi mustrarea lui Dumnezeu? Chiar 
este Dumnezeu atotputernicul tău? La ce crezi că se referă, exact, caracterul 
atotputernic al lui Dumnezeu? Este el în concordanță cu esenţa lui 
Dumnezeu?” Dacă ţi s-ar pune aceste întrebări, ai mai îndrăzni să răspunzi 
cu atâta certitudine? Când întreb în acest fel, oamenii rămân fără cuvinte. 
Nu ai o astfel de experienţă, nu ai stabilit o relație cu Dumnezeu la acest 
nivel. În toţi anii în care ai crezut în Dumnezeu, nu ai experimentat 
niciodată stăpânirea lui Dumnezeu, nu ai văzut niciodată mâna lui 
Dumnezeu, nu ai văzut niciodată suveranitatea asupra oamenilor, 
evenimentelor şi lucrurilor, exercitată de mâna atotputernică a lui 
Dumnezeu. Pe acestea nu le-ai văzut niciodată, nu ai auzit de ele și cu atât 
mai puțin le-ai experimentat sau simţit personal. Prin urmare, când te întrebi 
„Este Dumnezeu atotputernicul meu?”, nu ştii şi nu îndrăznești să vorbeşti. 
Asta dovedeşte că îți lipseşte o astfel de credință. Pentru tine, acest vers ar 
trebui să devină viziunea ta. Trebuie să fie cea mai puternică dovadă că tu 
crezi în Dumnezeu şi că Îl urmezi. Este, de asemenea un aspect al viziunii 
care te susține, pe măsură ce continui. Totuşi, nu îndrăzneşti să răspunzi cu 
certitudine. De ce? Fiindcă credinţa ta în Dumnezeu este doar o convingere 
că Dumnezeu există. Până acum, nu L-ai urmat cu adevărat pe Dumnezeu, 
nu ai stabilit cu adevărat o relație cu El, încă nu ai intrat în realitatea 
cuvintelor Lui, încă nu ai luat parte la experienţa de a te supune 
suveranității lui Dumnezeu și încă nu ai conștientizat personal faptul 
suveranității lui Dumnezeu asupra tuturor lucrurilor. Nu ai văzut şi nu ai 
experimentat aceste lucruri şi cu atât mai puțin le înţelegi. Dacă ai fi 
întrebat, pur şi simplu, „Este Dumnezeu atotputernicul tău?”, ai răspunde cu 


siguranță „da”. Dacă apoi ai fi întrebat cum ai experimentat acest lucru și 


cum ai ajuns la această înțelegere, cu siguranţă ai lăsa capul în jos, fără 
cuvinte, neîndrăznind să răspunzi. Care este motivul acestui lucru? (Nu 
avem nicio experiență în această privinţă.) Vorbeşti din punct de vedere 
teoretic. De fapt, te declari, verbal, un discipol al lui Dumnezeu și o ființă 
creată. Totuşi, din ziua în care ai început să-L urmezi pe Dumnezeu, nu ai 
îndeplinit niciodată îndatoririle unei fiinţe create. Să accepți cuvântul lui 
Dumnezeu drept fundația existenţei tale, să iei cuvântul lui Dumnezeu drept 
principiu şi cale de practică pentru a-ți îndeplini datoria şi să intri în 
realitatea cuvântului lui Dumnezeu: aceasta este responsabilitatea ta. Dacă 
încă nu ai intrat în aceste realități ale adevărului, ce presupune acest lucru? 
Că, deşi Îl urmezi pe Dumnezeu, deşi ţi-ai abandonat familia, munca şi 
cariera şi ai fost capabil să-L urmezi până în prezent, inima ta nu a acceptat 
adevărul şi viața pe care Dumnezeu le oferă omenirii, ci, în schimb, 
urmărești lucrurile pe care tu le iubeşti şi n-ai renunţat niciodată la ele. Se 
consideră că-L urmezi pe Dumnezeu și că te supui lucrării Lui? Dacă, în 
inima ta, nu accepţi obiectivele vieţii, direcţiile şi criteriile de viaţă şi de trai 
pe care Dumnezeu le-a stabilit pentru om, ci doar repeţi ca un papagal 
cuvintele pe care le auzi şi mimezi câteva doctrine, se consideră că accepţi 
adevărul? Deşi îl urmezi pe Dumnezeu și, la exterior, îți poţi face datoria, 
inima ta nu a acceptat adevărul. Deşi crezi de mulți ani în Dumnezeu, 
principiile după care trăieşti, metodele tale şi calea pe care o urmează viaţa 
ta sunt încă acelea ale Satanei. Eşti încă aceeaşi persoană în vârstă care ai 
fost mereu, încă trăieşti conform firii tale satanice şi căii omului corupt și 
nu ai acceptat cerințele și principiile care vin de la Dumnezeu. Din această 
perspectivă esențială, ce faci tu nu este să-L urmezi cu adevărat pe 
Dumnezeu. Tu doar admiţi că ești o fiinţă creată şi că Creatorul este 
Dumnezeul tău. Pe această fundație teoretică, faci ceva pentru Dumnezeu și 


Ii aduci câteva mici jertfe. Dată fiind această premisă, admiţi cu ezitare că 


Dumnezeu este Dumnezeul tău şi că tu eşti discipolul Lui, dar inima ta nu 
L-a acceptat niciodată pe Dumnezeu drept viaţa ta, drept Domnul şi 
Dumnezeul tău. Şi astfel, revenim la întrebarea pe care tocmai am pus-o, 
„Este Dumnezeu atotputernicul tău?” Din motivele mai sus menţionate, nu 
îndrăzneşti să răspunzi cu certitudine. Pentru toate lucrurile şi pentru 
întregul univers, Dumnezeu este atotputernic, dar tu, unul, poţi admite că 
Dumnezeu este atotputernic în mod teoretic, dar în realitate, nu ai 
experimentat şi nu ai văzut acest lucru. În ceea ce privește aspectul 
caracterului atotputernic al lui Dumnezeu, ai desenat în inima ta un semn de 
întrebare. Când vor fi oamenii în stare să confirme cu adevărat cuvintele 
„Dumnezeu este atotputernicul tău” şi să facă această viziune fundaţia 
credinței lor în El? Abia atunci când oamenii acceptă identitatea lui 
Dumnezeu, esenţa Lui şi statutul lui Dumnezeu în inimile lor, când intră în 
realitatea cuvintelor lui Dumnezeu și când transformă cuvintele Lui în 
fundația existenţei lor, pot ei să recunoască, într-adevăr, că „Dumnezeu este 
atotputernicul tău”. Aceste cuvinte sunt, de fapt, cel mai greu de îndeplinit, 
dar Dumnezeu le-a creat, arătând importanţa pe care ele o au pentru om. 
Cineva care vrea să experimenteze şi să conştientizeze aceste cuvinte 
trebuie să petreacă o viaţă întreagă făcând acest lucru. Pentru a da un 
răspuns adevărat şi sigur la întrebarea pusă de aceste cuvinte, din 
profunzimea inimii lor, ei trebuie să petreacă o viață întreagă lucrând pentru 
a stabili o relație normală între ei și Dumnezeu, adică relația unei ființe 
create cu Creatorul ei. Toate acestea pot fi realizate pe baza punerii în 
practică a principiului „adu mai des aceste lucruri înaintea lui Dumnezeu și 
oferă-l o inimă sinceră”. De fapt, este destul de simplu să pui acest lucru în 
practică, dar nu este uşor să atingi cu adevărat obiectivul cerut de 
Dumnezeu. Trebuie să sacrifici timp şi efort şi să plăteşti un preț pentru 


asta. 


Care este versul următor? (,,Trebuie să ai o dorință arzătoare pentru 
Dumnezeu, să cauţi cu râvnă.”) Toate acestea sunt cerințe pe care 
Dumnezeu le are pentru om. Dacă oamenii vor să înţeleagă adevărul şi să 
fie mântuiţi, inimile lor trebuie să tânjească după acest lucru, ei trebuie să 
aibă voinţa de a-l urmări și trebuie să aibă o dorință reală. Apoi, trebuie să 
practice şi să intre în conformitate cu calea de practică prezentată de 
Dumnezeu. Treptat, Dumnezeu va aduce aceşti oameni în realitatea 
adevărului şi într-o stare corectă şi normală. Aceşti oameni vor înțelege tot 
mai mult din adevărurile cuprinse în cuvintele lui Dumnezeu, într-un mod 
tot mai practic. În cele din urmă, numeroasele stări anormale pe care le au 
aceşti oameni, corupția dezvăluită în ei și răzvrătirea lor vor fi treptat 
înlăturate prin diversele metode ale lucrării lui Dumnezeu, în numeroasele 
medii diverse pe care El le rânduieşte. Atunci, ce ar trebui să înțelegeţi voi? 
Acest lucru: lucrurile pe care ar trebui să le facă oamenii, pe care ar trebui 
să le pună în practică, trebuie realizate conform cerințelor lui Dumnezeu. 
Când oamenii practică şi acționează în concordanță cu cerințele lui 
Dumnezeu, ei vor merge pe calea corectă pe care le-a indicat-o Dumnezeu. 
Când oamenii merg pe această cale corectă, Dumnezeu, în felul Lui şi prin 
cerințele şi principiile Lui, le va oferi, la momentul potrivit, o parte 
corespunzătoare. Ce ar trebui să înțeleagă oamenii de aici? Cooperarea 
oamenilor, prețul pe care ei îl plătesc şi sacrificiile lor sunt indispensabile. 
Oamenii trebuie să acţioneze şi să practice conform cerinţelor lui 
Dumnezeu. Ei nu trebuie să acționeze în concordanţă cu dorinţele umane 
sau pe baza unor închipuiri şi noțiuni umane. Ce rezultat final este obținut, 
cât de mult se poate schimba cineva, cât de mult poate câştiga cineva: sunt 
aceste lucruri determinate de dorințele unei persoane individuale? Nu, 
aceasta este treaba lui Dumnezeu și nu are nicio legătură cu tine. În cele din 


urmă, ce şi cât de mult îți dă Dumnezeu, când îţi dă, vârsta la care primeşti 


ce ţi se dă: aceasta este treaba lui Dumnezeu și nu are nicio legătură cu tine. 
Ce vreau Eu să spun prin asta? Că ai nevoie să te concentrezi doar pe 
practicarea adevărului, să intri conform căii pe care ţi-o dă Dumnezeu, să 
acţionezi aşa cum este cuviincios pentru o ființă creată şi să cooperezi așa 
cum ar trebui. Cât despre ce şi cât de mult vei primi, când vei primi şi cum 
va rezolva Dumnezeu aceste chestiuni, aceasta este treaba lui Dumnezeu şi 
se va întâmpla în momentul ales de El. Unii oameni spun: „Dacă pun în 
practică acest lucru, voi fi eu mântuit, în cele din urmă?” Spuneţi-Mi, 
credeți că pot fi mântuiţi? Aceste cuvinte şi adevăruri pe care Dumnezeu le- 
a oferit şi le-a pus la dispoziția omului sunt calea spre mântuire a omului. 
Dacă practici în conformitate cu aceste cuvinte şi adevăruri ale lui 
Dumnezeu şi intri în realitatea cuvântului Lui, mai ai de ce să te îngrijorezi 
că e posibil să nu fii mântuit? Încă îţi petreci fiecare zi îngrijorat şi 
neliniștit, de teamă că Dumnezeu te va abandona? Nu este acest lucru 
provocat de prea puţină credință și de nereușita de a înţelege voia lui 
Dumnezeu? Dacă ai intrat cu adevărat în realitatea adevărului, dacă inima ta 
simte pace şi bucurie, dacă poți da mărturie dintr-o experienţă reală şi ai o 
relație normală cu Dumnezeu în inima ta, te vei mai îngrijora că nu vei fi 
mântuit? Nu te îngrijora, nu este treaba ta. Tu ar trebui doar să practici şi să 
intri în cuvântul lui Dumnezeu. În cuvântul lui Dumnezeu, niciun vers nu 
este neimportant. Cuvântul lui Dumnezeu este în întregime adevărul, iar 
adevărul este viaţa pe care ar trebui să o aibă omul. Pentru a obține 
mântuirea, oamenii au nevoie şi ar trebui să dețină toate cuvintele lui 
Dumnezeu. Dacă urmezi aceste cuvinte ale lui Dumnezeu în practică, dar 
tot te îngrijorezi că nu vei fi mântuit, eşti nesăbuit și ignorant? Sunt nervii 
tăi prea sensibili? Te-ai bucura mai mult dacă, în loc să cochetezi cu astfel 
de gânduri neproductive, ai arăta considerație pentru voia lui Dumnezeu. 


Dacă mergi pe calea cea dreaptă, destinaţia finală la care vei ajunge va fi cu 


siguranță cea corectă — destinaţia pe care a specificat-o Dumnezeu pentru 
tine. Nu vei da greș. Prin urmare, dacă practici şi intri în cerințele lui 
Dumnezeu, nu este nevoie să te îngrijoreze gândul dacă poţi sau nu poți fi 
mântuit. Pur şi simplu practică şi urmează calea mântuirii indicată de 
Dumnezeu, aceasta este calea cea dreaptă. Unii oameni spun: „Ce vom 
simţi când vom obține mântuirea? Vom simţi ca şi când am pluti prin aer? 
Ne vom simţi altfel decât ne simțim acum?” Această întrebare e puţin 
prematură. Nu este un lucru pe care ai nevoie să-l ştii în acest moment. Vei 
afla atunci când vei fi cu adevărat mântuit. Unii oameni spun: „Când voi fi 
mântuit, mi se va arăta Dumnezeu, aşa cum I s-a arătat lui lov?” Este 
aceasta o cerere rațională? Nu cere asta. Încă nu ştii dacă poţi fi mântuit, 
deci ce sens are să înaintezi o asemenea cerere? Absolut niciunul. De 
exemplu, să spunem că eşti, în prezent, la școala primară. Ar trebui să te 
concentrezi pe a avea succes la toate cursurile şi pe a îndeplini cerinţele 
învățătorului tău. Nu cugeta mereu în legătură cu „La ce universitate voi 
merge în viitor? Ce fel de slujbă voi avea mai târziu în viaţă?” Este inutil să 
te gândești la acele lucruri. Sunt prea îndepărtate şi este nerealist. Atât timp 
cât practici şi intri în metodele și pe căile corecte, vei fi cu siguranţă capabil 
să atingi obiectivul suprem. În plus, cu îndrumarea lui Dumnezeu, de ce îţi 
mai este încă teamă? Crezi că Dumnezeu este atotputernicul tău? (Cred.) 
Dumnezeu este atotputernic, aşadar Îi este lui Dumnezeu dificil să 
mântuiască o persoană mică, aşa ca tine? Pentru Dumnezeu, nu ar fi o 
sarcină dificilă să ia întreaga lume şi să ţi-o dea ție, așadar, cum ar putea fi 
greu să mântuiască o mică fiinţă umană coruptă? Așadar, mai e nevoie să fu 
neliniștit? Nu te îngrijora gândindu-te dacă Dumnezeu te poate mântui sau 
nu, sau dacă te pot mântui cuvintele Lui. Mai degrabă, ar trebui să-ți faci 
griji dacă poți să înţelegi cuvintele lui Dumnezeu şi dacă poţi găsi o cale de 


practică în cuvintele Lui. Ar trebui să te întrebi dacă ai intrat acum în 


realitatea cuvintelor lui Dumnezeu și dacă, în acţiunile tale, mergi pe calea 
indicată de Dumnezeu. Asta e mult mai bine. Să te gândești la aceste lucruri 


este practic şi realist. Este inutil să te îngrijoreze orice altceva. 


Care este următorul vers? („În timp ce refuzi scuzele, intențiile și 
trucurile Satanei.”) Tocmai am discutat acest vers, așadar, această problemă 
ar trebui să fie uşor de rezolvat. Este nevoie doar ca omul să înţeleagă că, de 
cele mai multe ori, „scuzele, intenţiile şi trucurile Satanei” îşi au originea în 
diversele motive, scuze, intenţii şi trucuri produse de firea coruptă a omului, 
precum şi în metodele folosite de diverşi oameni răi şi noncredincioşi cu 
care intri în contact. Cât despre modul în care poţi distinge şi respinge 
aceste lucruri şi despre alegerile pe care ar trebui să le faci, aceasta este 
propria ta căutare. Citeşte următorul vers. („Nu dispera. Nu fi slab. Caută 
din toată inima; așteaptă cu toată inima.”) Tocmai am discutat şi acest vers 
în mod detaliat. Pentru om, fiecare vers este un avertisment şi o reamintire 
ŞI, în acelaşi timp, un soi de susținere, ajutor și provizion. Fireşte, aceste 
cuvinte conţin voia lui Dumnezeu pentru omenire şi poartă speranța Lui 
debordantă pentru omenire. Când oamenii se confruntă cu slăbiciune şi cu 
dificultăți, Dumnezeu nu vrea să-i vadă pierzându-și speranţa, credinţa, 
dorinţa de a urmări adevărul şi mântuirea şi ocazia de a obține adevărul şi 
de a fi desăvârşiți de Dumnezeu. Dumnezeu nu vrea ca oamenii să fie lași. 
În schimb, indiferent cu câte dificultăţi se confruntă, indiferent cât de slabi 
sunt şi cât din corupție le este dezvăluită, Dumnezeu speră că oamenii nu se 
vor da niciodată bătuţi, că vor persevera în toate situaţiile, că vor continua 
să urmărească adevărul, că vor urma căile de practică pe care Dumnezeu le- 
a indicat pentru ei în căutarea lor și că încă vor avea o inimă cu o dorință 
arzătoare pentru Dumnezeu. Credinţa oamenilor în Dumnezeu ar trebui să 
crească tot mai mult odată cu experienţa și odată cu înţelegerea de către ei a 


cuvintelor lui Dumnezeu, iar ei nu ar trebui să se facă mici atunci când se 


confruntă cu slăbiciune, să devină negativi atunci când se confruntă cu 
dificultăţi, să ofteze când este dezvăluită puţină corupţie şi să dea înapoi, în 
loc să meargă înainte. Dumnezeu nu vrea să vadă astfel de manifestări. 
Dumnezeu speră că oamenii se vor îndrepta către El din toată inima, fără să 
schimbe vreodată acest lucru din cauza timpului, a mediului, a localizării 
fizice sau a oricăror situaţii ce pot interveni. Dacă dorinţa ta de a-L căuta pe 
Dumnezeu nu se schimbă şi hotărârea ta în căutarea lui Dumnezeu nu 
scade, Dumnezeu va vedea și îţi va cunoaște inima sinceră. În cele din 
urmă, ce îi oferă Dumnezeu va depăși, cu siguranţă, tot ce ţi-ai putea dori. 
În timpul deceniilor în care Iov a experimentat suveranitatea lui Dumnezeu, 
el nu a îndrăznit niciodată să-şi imagineze că Dumnezeu ar vorbi cu el sau 
că 1 s-ar arăta în persoană. Niciodată nu a îndrăznit să-şi imagineze acest 
lucru, dar Dumnezeu 1 s-a arătat după ultima lui încercare, vorbind personal 
cu el, din mijlocul unei furtuni. Nu este acest lucru mai presus de orice ar 
putea cere omul? (Ba da.) Acest lucru este mai presus de orice ar putea cere 
cineva și nimeni nu îndrăzneşte nici măcar să cocheteze cu această idee. 
Indiferent ce face Dumnezeu, omul trebuie să stea în locul lui adecvat, să 
facă lucrurile pe care ar trebui să le facă, să meargă pe calea pe care ar 
trebui să meargă, să îndeplinească îndatoririle care 1 se dau fără să 
depăşească ceea ce 1 se cere şi să se abțină să facă lucruri pe care Dumnezeu 
le urăște. Oricând simţi că Îi ceri prea mult lui Dumnezeu, că cererile tale 
sunt produsul unor dorinţe exagerate și al unei absenţe a rațiunii, trebuie să 
vii imediat înaintea lui Dumnezeu, să faci mătănii înaintea Lui şi să-ţi 
mărturiseşti păcatele. Trebuie să te căiești cu adevărat și să te schimbi, din 
adâncul inimii. Asta este ceea ce Dumnezeu cere omenirii şi ceea ce El 


speră, pentru toţi cei care-L urmează şi care iubesc adevărul. 


Aici încheiem părtăşia noastră despre acest fragment. După o părtăşie 


atât de bogată, am dispus ceea ce ar trebui dispus şi v-am făcut să înţelegeți 


ce este potrivit să înțeleagă omul. O astfel de părtăşie este menită să vă 
spună cum să citiți cuvintele lui Dumnezeu, să vă învețe cum să citiți 
cuvintele lui Dumnezeu şi să le facă tuturor cunoscut faptul că niciun 
fragment din cuvântul lui Dumnezeu nu este rostit în van. Toate sunt pline 
de voia Domnului și poartă în ele speranţa Lui. Privite în acest fel, toate 
cuvintele lui Dumnezeu sunt lucruri pe care, indiferent dacă sunt profunde 
sau simple, omul ar trebui să le deţină şi să le respecte. Doar câteva cuvinte 
simple conţin principiile de practică pe care omul ar trebui să le respecte cel 
mai mult, şi totuşi, nimeni nu reuşeşte să facă acest lucru. Nimeni nu dă 
importanță acestor câteva cuvinte ale lui Dumnezeu și nimeni nu are vreo 
fărâmă de respect pentru ele. Spuneţi-Mi, cât de amortit este omul? De fapt, 
amorțit este un mod de exprimare frumos pentru asta. De fapt, din cauza 
aroganţei nemărginite a omului dispreţuiesc ei cu toţii aceste cuvinte şi nu 
vor să le vadă sau să le citească. Ce vor ei să citească? Vor să citească vorbe 
profunde, elevate, filosofice şi sistematice. Nu vorbiți despre acele cuvinte 
înalte şi profunde, este suficient de bine dacă oamenii le pot înţelege pe 
acestea câteva simple. Aceste cuvinte pot părea simple şi oricine le citeşte 
le poate înţelege, dar cine le pune, cu adevărat, în practică? Cine poate cu 
adevărat să ducă înaintea lui Dumnezeu toate lucrurile care i se întâmplă și 
să se roage? Cine așteaptă momentul lui Dumnezeu fără să se agite după 
soluții? Câţi oameni pot să practice acest lucru? Până acum, nu am găsit pe 
nimeni care a respectat şi a practicat aceste cuvinte ale lui Dumnezeu și nici 
nu am găsit pe nimeni care a fost atras de aceste cuvinte, care a prețuit 
cuvintele lui Dumnezeu după ce a văzut cât de din inimă, de sincere şi de 
prețioase sunt. Auzindu-vă cântând acest imn acum, v-am întrebat cum aţi 
mâncat şi ați băut acest fragment din cuvântul lui Dumnezeu. A descoperit 
cineva voia lui Dumnezeu din aceste câteva cuvinte simple, banale și 


directe, citindu-le ca pe o rugăciune? Le-a citit cineva ca pe o rugăciune, 


astfel încât să găsească o cale de practică pe care omul ar trebui să o 
înţeleagă și în care ar trebui să intre? A înţeles cineva vreun adevăr din ele? 
Ce întreb este: au fost aduse la bun sfârșit adevărurile pe care le conţin 
acestea, în persoane individuale? Au avut ele un efect? Părtăşia noastră a 
arătat că realitate, nu au avut. Statura voastră este mult prea mică. Se pare 
că majoritatea cuvintelor rostite de Dumnezeu de-a lungul acestor ani încă 
nu au prins rădăcini în inimile voastre. Nu aţi atins nivelul la care să le 
prețuiți drept adevăruri. Acest lucru nu este de bun augur. Nu este un semn 
bun. Unu oameni spun: „Suntem prea ocupați să ne îndeplinim datoriile în 
fiecare zi. Nu avem timp să cugetăm la cuvintele lui Dumnezeu.” De fapt, 
problema nu este că nu au timp, ci că nu fac efortul necesar şi nu le acordă 
atenție. Indiferent ce datorie îndeplinește un om, poate afecta felul în care 
cugetă la cuvintele lui Dumnezeu în inima lui? Nu poate el să cugete la 
cuvintele lui Dumnezeu în timp ce mănâncă și se odihnește? Totul depinde 
de ideea dacă are sau nu dorința. Oamenii cred că a fi atât de ocupat 
înseamnă că eşti împlinit. De fapt, când ai timp liber pentru a te gândi, îţi 
vei da seama că niciodată nu ai cugetat cu adevărat la vreunul dintre 
cuvintele lui Dumnezeu în inima ta. Nu ai reţinut nimic și ele nu au devenit 
ghidul pentru viaţa ta şi criteriul pentru practica ta. Când reflectezi la asta, 
te vei ruşina. Faptul că eşti ocupat este doar o închipuire care te înşală. Te 
face să simţi că, datorită credinţei tale în Dumnezeu, viața ta este plină, mai 
degrabă decât goală, că eşti diferit de oamenii lumii, că nu urmărești 
tendinţele lumii. Mai degrabă, eşti printre oamenii cei mai drepţi, cooperezi 
în lucrarea lui Dumnezeu, faci fapte drepte. Simti că eşti deja mântuit, sau 
că deja ai pornit pe calea spre mântuire. Unii oameni merg atât de departe 
încât să se creadă deja biruitori. Date fiind toate acestea, voi adoptați acest 
gen de atitudine chiar și față de un imn atât de simplu şi față de câteva 


cuvinte simple ale lui Dumnezeu, primele pe care le-a exprimat Dumnezeu. 


Nimeni nu a câștigat nimic şi nu a găsit nicio luminare în aceste cuvinte și 
nu le-a pus în practică în vreun fel. Nu pot vedea pe nimeni care a obținut 
vreun avantaj sau vreun rezultat pentru sine. Este acesta un lucru bun sau un 
lucru rău? (Un lucru rău.) De-a lungul acestor ani, v-aţi îndeplinit activi 
îndatoririle şi v-aţi ocupat timpul în mod special cu lucrarea Evangheliei. 
Aţi obţinut ceva succese și toate inimile voastre se simt minunat. Într-un fel 
sau altul, cuvântul lui Dumnezeu și lucrarea Evangheliei s-au răspândit. 
Cuvântul lui Dumnezeu a fost adus oamenilor din fiecare ţară și regiune și 
mai mulți oameni mănâncă și beau cuvântul lui Dumnezeu. La suprafață, 
pari să fi obținut succese, dar ai vreo idee despre acea chestiune măreaţă în 
viață, mântuirea ta? Judecând după atitudinea pe care o au oamenii cu 
privire la acest fragment al cuvântului lui Dumnezeu, nu au nicio idee. Ca 
să folosim o expresie locală, nu a fost făcută prima trăsătură de condei. 
Spuneţi-Mi, cum Mă simt Eu văzându-vă pe toţi așa? Sunt doar câteva 
cuvinte simple, dar tot trebuie să le dezvolt și să le discut în detaliu cu voi. 
Cuvintele Mele sunt prea exhaustive şi pline de detalu. Sunteţi dispuşi să 
ascultați? Veţi spune că sunt prea pisălog? Nici eu nu vreau să fiu aşa de 
pisălog. Toţi păreți cinstiți. Toţi aveţi ceva creier şi ceva cunoaştere și 
majoritatea aveţi o abilitate. Chiar și aşa, nu ascultați deloc cu atenţie micile 
cuvinte ale acestui imn şi nu le-aţi primit în inimile voastre. Până acum, 
nicio persoană nu intrat în realitatea acestor cuvinte. Asta chiar este o bătaie 
de cap și o supărare! Atunci, ce sens are toată lucrarea pe care o faceţi în 
biserică? Este pentru țelul despre care vorbea Pavel când a spus: „M-am 
luptat lupta cea bună, mi-am sfârşit alergarea, am păzit credinţa. De acum 
mă aşteaptă cununa dreptăţii”? Dacă ăsta este, cu adevărat, țelul, atunci 
sunteți cu toții ca Pavel şi ceea ce urmează nu poate fi bun! Așa este? (Da.) 
Dacă nu muncești din greu pentru a mânca şi a bea cuvintele lui Dumnezeu, 


mai devreme sau mai târziu vei fi alungat, iar asta nu îți va aduce nimic. In 


ziua în care eşti alungat, vei spune: „Ce am câștigat?” Nu ai câștigat absolut 
nimic, aşadar ești complet ruşinat, ba chiar îţi dorești să fi murit. Este prea 
jalnic. Cuvintele lui Dumnezeu sunt bogate şi abundente și vorbesc despre 
toate chestiunile. Ce păcat că nu ai pus niciodată suflet în căutarea lor, că nu 
al citit niciodată cu seriozitate cuvintele lui Dumnezeu. Dintre toate 
numeroasele cuvinte ale lui Dumnezeu, nici măcar un vers nu deține un loc 
în inima ta. Dacă tu nu eşti alungat, atunci cine ar putea fi? Aşa stau 
lucrurile? (Da.) Să mănânci şi să bei cuvintele lui Dumnezeu, să transformi 
cuvintele Lui în realitatea ta: acesta este un eveniment major. Este mai 
important decât orice altceva, mai important decât să dai naştere noii 
generații, decât să-ți faci datoria, decât să înveţi o abilitate profesională, 
decât să lucrezi la răspândirea Evangheliei, mai important decât toate 
celelalte lucruri. Dacă nu ai intrat în realitatea cuvintelor lui Dumnezeu, 
indiferent ce îndatoriri îndeplineşti, cât de departe alergi, toate acestea vor fi 
lipsite de valoare. În cele din urmă, nu vei obţine niciun rezultat și se va 
alege praful de tot ce vei face. Indiferent cât de mult alergi acum, indiferent 
de poziția ta actuală, de slujba pe care o îndeplinești sau de marile realizări 
pe care le-ai avut, acestea sunt doar un rotocol de fum, care în cele din 
urmă, va dispărea. Doar când o persoană intră în realitatea cuvintelor lui 
Dumnezeu, obţine adevărul pe care acestea îl conţin şi găseşte principiile, 
căile și direcțiile de practică în cuvintele lui Dumnezeu, nimeni nu îi va mai 
putea lua aceste lucruri. Abia când a intrat în aceste realități ale adevărului 
vor avea înțeles și valoare îndeplinirea de către ea a îndatoririlor sale şi 
preţul pe care l-a plătit pentru tot. Abia atunci Îl va mulțumi pe Dumnezeu. 
După ce ai intrat în realitatea cuvântului lui Dumnezeu şi ai practicat 
principiile şi standardele cerute de cuvântul lui Dumnezeu în tot ceea ce 
faci, atunci, datoria ta nu va fi îndeplinită în van şi o parte a ei Îl va mulţumi 


pe Dumnezeu. Înţelegi? (Da.) Dacă te bazezi doar pe propriul autocontrol, 


pe perseverența umană, pe creierul şi pe talentele umane şi pe căile şi 
metodele umane pentru a suporta suferinţa și a plăti preţul, atunci tot ce faci 
nu are nimic de-a face cu cuvintele lui Dumnezeu. Ar trebui să-ţi fie clar 
care va fi rezultatul final. Mulți oameni își pot calcula conturile economice 
şi conturile cost-beneficiu, dar nu există nimeni care să calculeze acest cont. 
Păreţi a fi destul de inteligenți în tratarea afacerilor externe, aveţi mijloacele 
şi metodele voastre şi sunteți destul de perspicace, dar ați neglijat 
chestiunea credinţei în Dumnezeu şi mântuirea şi chestiunea felului de a 
trata cuvintele lui Dumnezeu, neacordând niciodată atenție acestor lucruri. 
Ai crezut că printr-o lipsă de atenţie poţi scăpa de legea pe care o cere 
Dumnezeu? Ai crezut că vei avea noroc şi vei scăpa de judecata dreaptă a 
lui Dumnezeu, cu puţin efort? Nu te păcăli singur! Toate legile făcute de om 
sunt produsul cunoaşterii şi perspectivelor umane. Toate reprezintă isteţime 
umană. Ele nu sunt legi produse de firea dreaptă a lui Dumnezeu. Nu adopta 
mentalitatea întâmplării, când este vorba de mântuirea ta. Poţi să te înșeli 


doar pe tine, pe Dumnezeu nu-L poţi înșela. 


Care este primul lucru mare pe care ar trebui să-l faci când urmăreşti 
mântuirea? Să mănânci și să bei cuvintele lui Dumnezeu, astfel încât să 
înţelegi adevărul şi să intri în realitatea lui. Acesta este primul lucru mare. 
Indiferent cât de ocupat eşti când îți faci datoria, indiferent cât de multe 
lucrări ai acumulat, tot trebuie să-ți rezervi timp ca să mănânci și să bei 
cuvintele lui Dumnezeu, să găseşti în ele principiile şi căile pentru 
practicarea adevărului în toate lucrurile şi să intri în realitatea adevărului. 
Acesta este singurul ţel al credinței în Dumnezeu. Odată ce ai intrat în 
realitatea adevărului şi ai obţinut principii de practică, atunci, tot ce faci va 
fi îndeplinirea satisfăcătoare a datoriei tale şi va deveni valoros şi însemnat. 
Altfel, nu faci decât servicii şi nu îți îndeplineşti datoria. Iar acest serviciu 


nici nu va ajuta la mântuirea ta. Dacă nu mănânci şi nu vei cuvintele lui 


Dumnezeu, nu practici şi nu experimentezi cuvintele Lui, nu consideri 
intrarea în realitatea adevărului ca fiind ceva serios și te mulțumeşti pur și 
simplu să depui efort şi să faci lucruri fără să te sinchiseşti să pui adevărul 
în practică, nu ai fi tu un prost? Toţi cred că sunt isteţi și de încredere în 
lucrarea lor. „Acum, că sunt eu aici, această slujbă va fi cu siguranță făcută 
bine. Atât timp cât sunt eu aici să supraveghez lucrurile, nimic nu va sta în 
calea lucrării bisericii. Atât timp cât nu sunt comod și atât timp cât continui 
să-mi fac datoria în casa lui Dumnezeu, atunci voi fi mântunt.” Nu te păcăli 
singur. Dumnezeu nu a spus niciodată că, atât timp cât cineva își face 
constant datoria, va fi mântuit. Asta vine din imaginaţia și din idealismul 
omului. Cei care spun asta nu se cunosc deloc pe ei înşişi şi nu înțeleg 
esenţa și adevărul profunzimii corupției omului de către Satana. De aceea 
pot să rostească asemenea cuvinte prosteşti. De-a lungul tuturor epocilor, nu 
şi-au îndeplinit îndatoririle toți discipolii lui Dumnezeu? Au fost ei 
mântuiți? Nu. Sunt ei eligibili pentru a intra în împărăția raiului? Nu. 
Lucrarea de judecată a lui Dumnezeu din zilele de pe urmă a dezvăluit în 
mod clar adevărul corupției omului. Asta permite tuturor să înţeleagă, să-și 
schimbe direcția, să câștige adevărul şi să intre în realitatea lui, fiind supuși 
unor schimbări reale. Asta cere Dumnezeu omului. Poţi obține schimbări 
reale dacă te concentrezi doar pe a-ți îndeplini constant datoria? Poţi să 
câştigi adevărul? Poţi să obţii ascultare faţă de Dumnezeu? Nicio şansă. 
Lucrul esenţial este că trebuie să urmăreşti adevărul, să te supui judecății şi 
mustrării lui Dumnezeu și să obţii adevărul pentru a te conforma voii lui 
Dumnezeu. Spunând aceste cuvinte, Dumnezeu plăteşte preţul sângelui 
propriei inimi şi Îşi dă viaţa pentru om. Dacă nu le apreciezi, ci mereu le 
ignori ŞI le disprețuieşti în inima ta, neluând niciodată în serios cuvintele lui 
Dumnezeu, poţi fi mântuit? E posibil ca rezultatul final să fie bun? Nici 


măcar nu e nevoie să te gândeşti la asta. Care este primul lucru mare, atunci 


când crezi în Dumnezeu? Este să mănânci şi să bei cuvintele lui Dumnezeu 
ca să înţelegi adevărul şi, în acest fel, să intri fără întârziere în realitatea 
adevărului. Începe cu lucrurile care se întâmplă în jurul tău, cu ce poţi să 
vezi şi să simţi. Foloseşte cuvintele lui Dumnezeu ca să reflectezi asupra ta, 
să cauţi adevărul şi să rezolvi toate problemele și ca să obţii schimbări 
reale. Dacă nu mănânci şi nu bei cuvântul lui Dumnezeu și nu intri în 
realitatea cuvântului lui Dumnezeu, şansele tale de a fi mântuit sunt egale 
cu zero. Ai renunțat complet la orice șansă la mântuire. Când se va încheia 
lucrarea lui Dumnezeu, vei spune: „Înainte, în timpul lucrării de răspândire 
a Evangheliei lui Dumnezeu, mi-am făcut partea mea. În timpul lucrării de 
răspândire a Evangheliei, am plătit preţul și mi-am dedicat timpul şi efortul 
cutărui pas important.” Însă până în acea zi, tu încă nu ai câştigat adevărul, 
nu poţi să mănânci şi să bei în mod normal cuvintele lui Dumnezeu și nu 
poţi să-ți faci în mod normal datoria. În mod fundamental, nu ești o 
persoană care ascultă de Dumnezeu. Abia atunci vei şti că deja ai renunţat 
la şansa ta la mântuire. Este deja prea târziu? Nu ai nicio şansă, deja ai 
căzut în dezastru, aşadar moartea ta este iminentă. Prin urmare, această 
şansă la mântuire este foarte rară și trebuie să preţuiești fiecare zi şi în 
fiecare minut. Începe cu lucrurile mici din jurul tău, apoi treci, treptat, la 
mai multe lucruri și la lucruri mai mari. Caută cuvintele lui Dumnezeu şi 
adevărul şi intră în cuvintele lui Dumnezeu şi în realitatea adevărului. Ar 
trebui să te rogi adesea lui Dumnezeu în inima ta şi să te apropii de El. Nu- 
ți lăsa niciodată inima să fie ocupată de nevoile trupului, de tendinţele lumii 
şi de alte astfel de lucruri satanice. În schimb, lasă cuvintele lui Dumnezeu 
şi adevărul să-şi exercite puterea în inima ta, iar inima ta va începe a preţui 
cuvintele lui Dumnezeu. Atât timp cât cuvintele lui Dumnezeu au un loc în 
inima ta şi îți conduc viaţa, viaţa ta va avea un ţel şi o lumină care să o 


îndrume şi inima ta va cunoaşte bucurie. Dacă înţelegi trei şi apoi cinci 


dintre cuvintele lui Dumnezeu, iar apoi zece cuvinte, iar apoi o sută, aceste 
cuvinte se vor acumula și, treptat, cuvintele lui Dumnezeu vor ajunge din ce 
în ce mai mult să-ți ocupe inima, să-ţi conducă gândurile, acţiunile şi viaţa. 
Vei intra din ce în ce mai mult în realitatea cuvintelor lui Dumnezeu şi vei 
ajunge să înţelegi tot mai multe principii ale adevărului. Acţiunile tale nu se 
vor mai baza pe voia ta şi pe nevoile tale individuale. Îndeplinirea de către 
tine a datoriei va conţine tot mai puţine impurități, iar tu ÎI vei trata tot mai 
mult pe Dumnezeu cu o inimă sinceră. Lent, doctrinele pe care le înţelegi se 
vor transforma în realitatea adevărului. În acest fel, va exista o schimbare 
reală în firea vieții tale. Speranţa ta la mântuire nu va mai fi mică sau 
invizibilă, ci va deveni tot mai perceptibilă şi mai mare. Când poţi vedea 
această lumină, acesta este, de fapt, momentul când începi să dobândeşti un 
interes cu privire la cuvintele lui Dumnezeu și să investești multă speranţă 
în chestiunea mântuirii. În acest moment, Dumnezeu te va lăsa să înţelegi 
tot mai mult cuvintele Lui, te va lăsa să intri în cuvintele lui, te va proteja ca 
să nu cazi în ispită, ca să nu cazi în capcanele şi sub influenţa întunecată a 
Satanei şi te va proteja împotriva complicaţiilor, conflictelor, geloziilor şi 
disputelor, printre altele. În acest fel, Dumnezeu va face ca tu să trăieşti în 
lumină şi să trăieşti sub îndrumarea cuvintelor Lui. Aceasta reprezintă 
fericire, bucurie şi pace. A realiza toate acestea începe cu a preţui cuvintele 
lui Dumnezeu şi a le practica şi experimenta, pentru a înţelege adevărul. De 
fapt, nu este dificil. Dacă asculți adesea predici și poţi să practici şi să 
experimentezi cuvintele lui Dumnezeu, vei ajunge, treptat, să înţelegi 
adevărul. În acest fel, făcând treptat tranziţia puţin câte puţin și înaintând 
pas cu pas, nu ţi se va părea dificil. Aspectul cheie este dacă iubeşti sau nu 
adevărul. Dacă iubeşti adevărul, atunci, cu credinţă în Dumnezeu, vei fi 
capabil să te ocupi de chestiuni potrivite, să te străduiești să obţii adevărul 


ŞI să te concentrezi pe a citi şi a cugeta la cuvintele lui Dumnezeu. Invaţă să 


cugeţi la cuvintele lui Dumnezeu și să le citeşti ca pe o rugăciune. Atunci 
vei fi capabil să înţelegi sensul cuvintelor lui Dumnezeu, să găsești căi de 
practică în acestea, să înţelegi voia lui Dumnezeu şi vei începe să înţelegi 
adevărul. Apoi, reflectă asupra propriei firi corupte şi recunoaște-o pe baza 
felului cum înţelegi tu adevărul, disecă esenţa firii tale corupte şi apoi, 
foloseşte adevărul ca s-o înlături. Dacă practici şi intri în acest fel, vei fi 
capabil să te cunoşti cu adevărat şi îţi va fi uşor să scapi de firea ta coruptă. 
Câștigând puţin câte puţin cunoaştere, câştigând puţin câte puţin experienţă, 
ajungând puţin câte puţin să cunoască voia lui Dumnezeu şi scăpând puţin 
câte puțin de corupția lor, oamenii vor începe să se schimbe fără să-şi dea 
seama. Acesta este procesul experienţei vieţii. Cel mai important lucru este 
să înţelegi adevărul. Odată ce un om înțelege adevărul, el va şti ce standarde 
îi cere Dumnezeu omului să urmeze. El va ști, de asemenea, de ce vrea 
Dumnezeu să spună acest lucru şi efectul pe care El caută să-l obţină. El va 
şti şi că toate standardele pe care Dumnezeu le cere de la om sunt, de fapt, 
realizabile de către fiinţele umane. Sunt toate lucruri pe care conștiința şi 
rațiunea umană le pot realiza. Toate aceste procese sunt o chestiune legată 
de intrarea în viaţă. Pentru a intra în viaţă, trebuie să-ți îndeplineşti 
îndatoririle cu sârguință, să cauţi şi să practici adevărul cu sârguinţă, să te 
rogi lui Dumnezeu şi să te bazezi pe El pentru a-ţi îndeplini bine 
îndatoririle. Printr-o asemenea experienţă și practică, vei avea rezultate din 
ce în ce mai bune. Oamenii care nu iubesc adevărul nu vor arăta interes 
pentru astfel de lucruri. Ei nu simt o povară de a intra în viaţă şi nu au 
niciun interes să facă acest lucru. Prin urmare, deşi cred de mulți ani în 
Dumnezeu, ei nu pot vorbi despre mărturia lor experienţială. Oamenii care 
iubesc adevărul nu sunt așa. Ei pot scrie mărturii despre tot ce au 
experimentat şi despre fiecare perioadă a experienţelor lor. Ei câștigă cu 


adevărat din toate experienţele lor, aceste câștiguri acumulându-se de-a 


lungul zilelor şi lunilor. După zece sau douăzeci de ani, ei vor fi suferit 
schimbări mari. In acel moment, ei pot scrie mărturiile experienţelor lor fără 
efort, iar pentru ei, să se angajeze în părtăşii despre adevăr nu este un lucru 


greu. Când își fac datoria, fac totul cum se cuvine. 


Voi sunteți oameni care iubesc adevărul? Aveţi inimi cu o dorință 
arzătoare pentru Dumnezeu? Aveţi inimi sincere? Este greu să răspundeți, 
nu-i aşa? De fapt, în inimile voastre, vă este tuturor clar acest lucru. Când 
vrei să-ți faci datoria într-un mod superficial şi neglijent, când vrei să fu 
şiret sau să lenevești, când vrei să fu încăpățânat și imprudent, poţi să 
recunoşti acest lucru? Poţi să te lepezi de trup? Ce alegere faci? Alegi să 
practici adevărul sau alegi nevoile trupului? Alegi pozitivul sau negativul? 
Alegi să suferi și să plăteşti preţul pentru a câştiga adevărul, sau alegi să 
urmăreşti confortul trupului? Acestea sunt întrebările care vor fi folosite 
pentru a măsura dacă ai o inimă care Îl iubeşte pe Dumnezeu şi care ascultă 
cu adevărat de El şi dacă te sacrifici sincer pentru Dumnezeu. Dacă nu ai o 
inimă sinceră pentru Dumnezeu, dacă îți place să faci lucrurile cu 
încăpățânare şi imprudenţă, dacă eşti fericit, atât timp cât eşti satisfăcut şi te 
înfuru şi faci crize atunci când lucrurile nu merg cum vrei tu, este aceasta 
starea de spirit potrivită? Înseamnă asta să ai o inimă care ascultă de 
Dumnezeu? Înseamnă asta să îţi faci datoria cu credință? De ce nu practici 
adevărul? Problema este că nu înţelegi cuvintele lui Dumnezeu? Sau că nu 
iubeşti adevărul? Unii oameni se gândesc: „Cuvintele lui Dumnezeu sunt 
simple, dar sunt greu de pus în practică. Casa lui Dumnezeu le cere mereu 
oamenilor să practice adevărul, dar acest lucru este greu pentru oameni și le 
provoacă multe probleme. Dacă inima mea nu se simte în largul ei, nu 
practic adevărul. Atât timp cât biserica nu scapă de mine sau nu mă alungă, 
voi alege să fiu liber şi relaxat și să fac orice vreau eu.” Este acesta un om 


care crede cu adevărat în Dumnezeu? Nu este acesta un noncredincios? 


Aceasta este atitudinea pe care o adoptă noncredincioşiui atunci când își 
îndeplinesc îndatoririle. Fiindcă nu acceptă adevărul, ei iubesc libertatea, le 
place să fie depravaţi şi le place să fie neglijenți şi nepăsători. Indiferent 
cum sunt emondați și tratați, este inutil. Urechile lor nu vor auzi nimic din 
părtăşia despre adevăr. Nu este nimic de făcut în afară de a-i îndepărta şi a-i 
alunga. Fiindcă nu acceptă adevărul ci, în schimb, sunt noncredincioşi 
cărora le este lehamite de adevăr, Dumnezeu nu-i va mântui. Oamenii care 
iubesc adevărul, chiar şi când le este dezvăluită firea coruptă, pot accepta să 
fie emondați şi trataţi, pot să caute adevărul, să reflecteze asupra lor şi să 
ajungă să se cunoască şi pot şti să se căiască. Aceştia sunt oamenii pe care 
Dumnezeu vrea să-i mântuiască. Când cineva nu iubeşte adevărul, îi este 
greu să îl accepte. Care este cel mai mare pericol al acestei inabilităţi de a 
accepta adevărul? Este trădarea lui Dumnezeu. Este cel mai probabil că 
aceia care nu acceptă adevărul Îl vor trăda pe Dumnezeu și-L pot trăda pe 
Dumnezeu în orice moment sau în orice loc. Îl pot trăda pe Dumnezeu când 
un lucru minor nu merge cum vor ei. Îl pot trăda pe Dumnezeu fiindcă o 
dată, nu pot accepta să fie emondați şi tratați. Când se confruntă cu un 
dezastru, este și mai probabil că se vor plânge şi ÎI vor trăda pe Dumnezeu. 
Indiferent de situaţie, cei care nu iubesc şi nu acceptă adevărul sunt în cel 
mai mare pericol. Dacă cineva poate fi mântuit depinde de măsura în care el 
iubește adevărul și lucrurile pozitive, precum şi de măsura în care el poate 
sau nu să accepte și să practice adevărul. Foloseşte cerinţele adevărului 
pentru a-ți măsura adevărata statură, pentru a te discerne pe tine însuţi şi 
pentru a şti adevărul propriei corupții şi a recunoaşte care este, de fapt, 
natura ta. Într-o privinţă, o asemenea discernere te ajută să te autocunoşti şi 
să fii capabil să obţii adevărata căință. În altă privință, ea îţi permite să ÎI 
cunoşti pe Dumnezeu şi să-l înţelegi voia. Incapacitatea de a accepta 


adevărul este o manifestare a neascultării lui Dumnezeu și a împotrivirii 


față de El. O înţelegere clară a acestei probleme te va ajuta să mergi pe 
calea spre mântuire. Când cineva chiar iubește adevărul, poate să aibă o 
inimă cu o dorinţă arzătoare pentru Dumnezeu, o inimă sinceră și impulsul 
de a practica adevărul și de a asculta de Dumnezeu. Având o putere reală, 
persoana este capabilă să plătească preţul, să-şi dedice energia și timpul, să 
se lepede de beneficiile personale şi să renunţe la toate complicațiile 
trupului, făcând loc pentru practicarea cuvintelor lui Dumnezeu, practicarea 
adevărului şi intrarea în realitatea cuvântului lui Dumnezeu. Dacă, pentru a 
intra în realitatea cuvântului lui Dumnezeu, poţi să renunți la propriile 
noțiuni, la interesele propriului trup, la reputație, la statut, la faimă şi la 
plăcerile trupului — dacă poți să renunţ la toate aceste lucruri, atunci vei 
intra tot mai mult în realitatea adevărului. Orice dificultăți şi greutăţi ai nu 
vor mai fi probleme — vor fi rezolvate cu ușurință — şi tu vei intra cu 
ușurință în realitatea cuvintelor lui Dumnezeu. Pentru a intra în realitatea 
adevărului, o inimă sinceră şi o inimă cu o dorință arzătoare pentru 
Dumnezeu sunt cele două condiţii indispensabile. Dacă ai doar o inimă 
sinceră, dar eşti mereu laş, nu ai o dorinţă arzătoare pentru Dumnezeu și dai 
înapoi când te confrunți cu dificultăţi, nu este suficient. Dacă ai doar o 
dorinţă arzătoare pentru Dumnezeu în inima ta și ești puțin impulsiv și ai 
doar această aspirație, dar îţi lipseşte o inimă sinceră atunci când ţi se 
întâmplă lucruri şi dai înapoi și îți alegi propriile interese, nici asta nu este 
suficient. Ai nevoie atât de o inimă sinceră, cât şi de o inimă cu o dorință 
arzătoare pentru Dumnezeu. Nivelul sincerității inimii tale și forța dorinţei 
tale arzătoare pentru Dumnezeu determină puterea impulsului tău de a 
practica adevărul. Dacă nu ai o inimă sinceră şi dacă inima ta nu are o 
dorinţă arzătoare pentru Dumnezeu, nu vei fi capabil să înţelegi cuvintele 
lui Dumnezeu şi nu vei avea impulsul de a practica adevărul. În acest fel, nu 


poţi să intri în realitatea adevărului și îţi va fi dificil să obţii mântuirea. 


Multor oameni nu le este clar ce înseamnă să fii mântuit. Unu oameni 
cred că dacă au crezut în Dumnezeu mulți ani, atunci s-ar putea să fie 
mântuiţi. Unii oameni cred că, dacă înțeleg multe doctrine spirituale, atunci 
s-ar putea să fie mântuiţi, sau unii cred că liderii și lucrătorii vor fi cu 
siguranță mântuiți. Acestea sunt toate noțiuni şi închipuiri omenești. 
Elementul cheie este că oamenii trebuie să înţeleagă ce înseamnă mântuirea. 
A fi mântuit înseamnă în primul rând să fii eliberat de păcat, de influenţa 
Satanei, şi să te întorci cu adevărat către Dumnezeu și să-L asculți. Ce 
trebuie să deţineţi pentru a fi liberi de păcat şi de influenţa Satanei? 
Adevărul. Dacă oamenii speră să dobândească adevărul, trebuie să fie 
înarmaţi cu multe dintre cuvintele lui Dumnezeu, trebuie să fie capabili să 
le experimenteze și să le practice, astfel încât să poată înţelege adevărul și 
să intre în realitatea adevărului. Numai atunci pot fi mântuiți. Dacă o 
persoană poate fi sau nu mântuită nu are nicio legătură cu cât de mult timp a 
crezut în Dumnezeu, cunoştinţele pe care le au, dacă au daruri sau puncte 
forte sau cât de mult suferă. Singurul lucru direct legat de mântuire este 
posibilitatea persoanei de a dobândi adevărul. Aşadar, astăzi, câte adevăruri 
ai înţeles în mod autentic? Şi câte dintre cuvintele lui Dumnezeu au devenit 
viaţa ta? În care dintre toate cerinţele lui Dumnezeu ai dobândit intrarea? În 
timpul anilor tăi de credinţă în Dumnezeu, cât de mult ai intrat în realitatea 
cuvântului lui Dumnezeu? Dacă nu știi sau dacă nu ai reuşit să intri în 
realitatea niciunuia dintre cuvintele lui Dumnezeu, atunci, sincer, nu ai nicio 
speranță de mântuire. Nu e cu putinţă să fii mântuit. Nu contează dacă ai un 
nivel înalt de cunoştinţe sau dacă ai crezut în Dumnezeu mult timp, ai o 
înfăţişare bună, poţi vorbi bine şi ai fost lider sau lucrător timp de câțiva 
ani. Dacă nu urmărești adevărul şi nu practici cum se cuvine şi nu 
experimentezi cuvintele lui Dumnezeu şi-ţi lipseşte experiența veritabilă şi 


mărturia, atunci nu există nicio speranţă ca tu să fii mântuit. Nu Mă 


interesează cum arăţi, cât de multe cunoștințe științifice ai, cât de mult ai 
suferit sau cât de mare este preţul pe care l-ai plătit. Îţi spun acest lucru: 
dacă nu accepţi adevărul şi nu intri niciodată în realitatea cuvintelor lui 
Dumnezeu, nu poţi fi mântuit. Asta este sigur. Dacă Îmi spui cât de mult ai 
intrat în realitatea cuvintelor lui Dumnezeu, atunci îţi voi spune cât de mare 
este şansa ta de a fi mântuit. Acum, că v-am vorbit despre criteriile pentru 
măsurarea acestui lucru, ar trebui să fiți capabili să-l măsuraţi şi singuri. Ce 
lucru vă spun aceste cuvinte? Dumnezeu a folosit cuvinte pentru a crea 
lumea, pentru a realiza tot felul de fapte, pentru a realiza toate faptele pe 
care Dumnezeu le-a dorit îndeplinite și Dumnezeu a folosit cuvinte pentru a 
desfășura două etape ale lucrării Lui. Azi, Dumnezeu desfăşoară a treia 
etapă a lucrării Lui și, în această etapă a lucrării, Dumnezeu a rostit mai 
multe cuvinte decât în orice altă etapă. Aceasta este perioada în care 
Dumnezeu a vorbit cel mai mult în timpul lucrării Lui, de-a lungul întregii 
istorii a omenirii. Faptul că Dumnezeu a putut folosi cuvinte pentru a crea 
lumea, pentru a realiza toate faptele, pentru a aduce toate faptele din nimic 
în existență și existența în nimic — aceasta este autoritatea cuvintelor lui 
Dumnezeu şi, în cele din urmă, Dumnezeu va folosi cuvinte şi pentru a 
realiza faptul mântuirii omenirii. Azi, puteţi vedea cu toţii acest fapt, în 
zilele de pe urmă, Dumnezeu nu a făcut nicio lucrare care nu este legată de 
cuvintele Lui, a vorbit în tot acest timp, a folosit cuvinte în tot acest timp, 
pentru a-l îndruma pe om spre ziua de azi. Fireşte, în timp ce vorbea, 
Dumnezeu a folosit cuvinte şi ca să Îşi menţină relaţia cu cei care-L 
urmează, a folosit cuvinte ca să-i îndrume, iar aceste cuvinte sunt de cea 
mai mare importanță pentru cei care vor să fie mântuiţi, sau pe care 
Dumnezeu vrea să-i mântuiască, Dumnezeu va folosi aceste cuvinte pentru 
a realiza faptul mântuiru omenirii. Evident, dacă sunt privite din punctul de 


vedere al conţinutului sau al numărului lor, indiferent ce fel de cuvinte sunt 


şi ce parte din cuvintele lui Dumnezeu reprezintă, ele sunt de cea mai mare 
importanță pentru fiecare dintre cei care vor să fie mântuiți. Dumnezeu 
folosește aceste cuvinte pentru a obține efectul suprem al planului Lui de 
gestionare de şase mii de ani. Pentru omenire — fie pentru omenirea din ziua 
de azi, fie pentru cea din viitor — ele sunt de cea mai mare importanţă. 
Aceasta este atitudinea lui Dumnezeu, acestea sunt țelul şi semnificația 
cuvintelor Lui. Așadar, ce ar trebui să facă omenirea? Omenirea ar trebui să 
coopereze în cuvintele şi în lucrarea lui Dumnezeu, nu să le ignore. Dar nu 
aceasta este calea credinţei unor oameni în Dumnezeu: indiferent ce spune 
Dumnezeu, este ca şi cum cuvintele Lui nu au nimic de-a face cu ei. Ei 
urmăresc tot ce vor, fac ce vor şi nu caută adevărul pe baza cuvintelor lui 
Dumnezeu. Asta nu înseamnă să experimentezi lucrarea lui Dumnezeu. 
Sunt alții care nu acordă nicio atenție, indiferent ce spune Dumnezeu, care 
au o singură convingere în inimile lor: „Voi face orice cere Dumnezeu, dacă 
Dumnezeu îmi spune să merg în vest, merg în vest, dacă-mi spune să merg 
în est, merg în est, dacă-mi spune să mor, îl voi lăsa să mă vadă murind.” 
Dar există o singură problemă: ei nu asimilează cuvintele lui Dumnezeu. Se 
gândesc, în sinea lor: „Există atât de multe cuvinte ale lui Dumnezeu, ar 
trebui să fie puțin mai directe şi ar trebui să-mi spună exact ce să fac. Sunt 
capabil să ascult de Dumnezeu în inima mea.” Indiferent cât de multe 
cuvinte rostește Dumnezeu, în cele din urmă, acești oameni rămân 
incapabili să înțeleagă adevărul şi nici nu pot să vorbească despre 
experiențele și cunoştinţele lor. Sunt ca un mirean care nu înţelege nimic 
din chestiunile spirituale. Credeţi că astfel de oameni sunt iubiți de 
Dumnezeu? Doreşte Dumnezeu să fie milos cu astfel de oameni? (Nu.) Cu 
siguranță că nu. Lui Dumnezeu nu Îi plac astfel de oameni. Dumnezeu 
spune: „Am spus mii de cuvinte nerostite. Cum se face că, la fel ca un om 


orb sau surd, tu nici nu le-ai văzut, nici nu le-ai auzit? Exact ce gândeşti tu 


în inima ta? Nu te consider nimic mai mult decât un om care este obsedat să 
urmărească binecuvântări şi destinația frumoasă — urmăreşti aceleaşi țeluri 
ca Pavel. Dacă nu vrei să asculți cuvintele Mele, dacă nu doreşti să urmezi 
calea Mea, atunci de ce crezi în Dumnezeu? Nu urmărești mântuirea, 
urmărești destinația frumoasă şi dorinţa ta de binecuvântări. Şi având în 
vedere că asta plănuieşti, ce ţi se potriveşte cel mai mult este să fu un 
făcător de servicii.” De fapt, şi a fi un făcător de servicii credincios este o 
manifestare a ascultării de Dumnezeu, dar acesta este standardul minim. Să 
rămâi un făcător de servicii credincios este mult mai bine decât să fu 
aruncat în pierzanie şi distrugere ca un necredincios. În mod special, casa 
lui Dumnezeu are nevoie de făcători de servicii, iar a fi capabil să faci 
servicii pentru Dumnezeu se consideră tot o binecuvântare. Asta este mult 
mai bine — incomparabil mai bine — decât să fiți lachei ai regilor diavoli. 
Totuşi, a face servicii pentru Dumnezeu nu este în întregime mulțumitor 
pentru Dumnezeu, fiindcă lucrarea de judecată a lui Dumnezeu are scopul 
de a-i mântui, a-i curăţi şi a-i desăvârşi pe oameni. Dacă oamenii e 
mulțumesc să facă doar servicii pentru Dumnezeu, acesta nu este țelul pe 
care Dumnezeu doreşte să-l atingă lucrând asupra oamenilor și nu este nici 
efectul pe care Dumnezeu doreşte să-l vadă. Dar oamenii ard de dorinţă, 
sunt nesăbuiți și orbi: ei sunt vrăjiți, mistuiți de un profit mărunt și resping 
prețioasele cuvinte ale vieţii, rostite de Dumnezeu. Nici măcar nu le pot 
trata cu seriozitate, darămite să le îndrăgească. Să nu citeşti cuvintele lui 
Dumnezeu sau să nu apreciezi adevărul: este un lucru inteligent sau stupid? 
Pot oamenii să obțină mântuirea în acest fel? Oamenii ar trebui să înțeleagă 
toate aceste lucruri. Ei au şanse la mântuire doar dacă lasă la o parte 


noțiunile şi închipuirile lor şi se concentrează pe urmărirea adevărului. 


Unii oameni întreabă: „Cuvintele lui Dumnezeu cer omului să-şi 


asume locul unei fiinţe create și să-şi îndeplinească datoria de fiinţă creată. 


Nu ni se cere să fim supraoameni sau oameni iluștri, dar eu simt mereu 
astfel de ambiţii și dorinţe. Nu sunt mulţumit să fiu o persoană obişnuită. 
Atunci, ce ar trebui să fac?” Această problemă este foarte simplă. De ce nu 
eşti dispus să fii o persoană obişnuită? Dacă mai întâi cauţi sursa acestei 
întrebări, problema ta va fi uşor de rezolvat. Dumnezeu cere ca omul să fie 
o persoană cinstită. Acesta este lucrul cel mai însemnat. Dacă înţelegi 
adevărul cu privire la ce înseamnă să fii o persoană cinstită, vei şti că a fi o 
persoană cinstită înseamnă a fi o persoană care are o umanitate normală, o 
persoană onestă. Care sunt semnele exterioare ale unei persoane cinstite? Să 
fii o persoană cinstită înseamnă să fii o persoană normală. Care sunt 
instinctele, gândurile şi rațiunea oamenilor normali? Cum apar cuvintele și 
faptele oamenilor normali? O persoană normală poate vorbi din inimă. Va 
spune orice este în inima sa fără nicio falsitate sau înșelăciune. Dacă poate 
înțelege o chestiune cu care se confruntă, va acţiona în conformitate cu 
conştiinţa Și rațiunea sa. Dacă nu o poate vedea ca atare cu claritate, va face 
greşeli şi va eşua, va nutri concepţii greşite, noțiuni și închipuirile ei 
personale şi va fi orbită de amăgirile din faţa ochilor săi. Acestea sunt 
semnele exterioare ale umanităţii normale. Satisfac aceste semne exterioare 
ale umanităţii normale cerințele lui Dumnezeu? Nu. Oamenii nu pot 
satisface cerinţele lui Dumnezeu dacă nu deţin adevărul. Aceste semne 
exterioare ale umanităţii normale sunt posesiunile unui om obişnuit, corupt. 
Acestea sunt lucrurile cu care se naște omul, lucrurile lui naturale. Trebuie 
să-ți permiti să arăţi aceste semne exterioare şi aceste revelații. În timp ce îţi 
permiţi să arăţi aceste semne exterioare și revelații, trebuie să înţelegi că 
acestea sunt instinctele naturale ale omului, calibrul şi natura lui înnăscută. 
Ce ar trebui să faci, odată ce înţelegi acest lucru? Ar trebui să-l priveşti 
corect. Dar cum pui în practică acesta act de privire corectă? Acest lucru se 


face citind mai mult din cuvintele lui Dumnezeu, echipându-te mai departe 


cu adevărul, aducându-l lui Dumnezeu mai des lucruri pe care nu le 
înţelegi, lucruri cu privire la care nutrești noțiuni şi lucruri cu privire la care 
ai putea emite judecăţi greşite, pentru a reflecta asupra lor şi pentru a căuta 
adevărul ca să-ţi rezolvi toate problemele. Dacă experimentezi în acest fel o 
vreme, nu contează dacă eşuezi şi faci gafe de câteva ori. Cel mai important 
lucru este să poţi vedea clar aceste chestiuni în cuvintele lui Dumnezeu și să 
ştii cum să practici în conformitate cu principiile şi cu voia lui Dumnezeu. 
Asta arată că ai învăţat o lecție. După ce ai trecut prin mai mulţi ani de 
eşecuri şi gafe, dacă înţelegi clar esenţa omului corupt, dacă vezi ca atare 
sursa întunericului și răului din lume şi dacă discerni diversele tipuri de 
oameni, evenimente şi lucruri, atunci vei fi capabil să acționezi conform 
principiilor adevărului. Având în vedere că nu ești nici un supraom, nici un 
om ilustru, nu poţi să descifrezi şi să înţelegi toate lucrurile. Îţi este 
imposibil să citeşti lumea dintr-o privire, să citeşti omenirea dintr-o privire 
şi să citeşti tot ce se întâmplă în jurul tău, dintr-o privire. Eşti o persoană 
obişnuită. Trebuie să treci prin multe eșecuri, multe perioade de 
nedumerire, multe erori de judecată şi multe abateri. Acest lucru poate să-ți 
dea întru totul în vileag firea coruptă, slăbiciunile și neajunsurile, ignoranța 
şi nesăbuinţa, permiţându-ți să te reexaminezi şi să te cunoşti pe tine însuţi 
şi să cunoşti atotputernicia, înțelepciunea deplină a lui Dumnezeu și firea 
Sa. Vei dobândi lucruri pozitive de la El şi vei ajunge să înţelegi adevărul şi 
să intri în realitate. Printre experienţele tale, vor fi multe care nu vor 
decurge aşa cum îţi dorești, în faţa cărora te vei simți neputincios. Cu 
acestea, trebuie să cauţi şi să aştepţi; trebuie să câştigi de la Dumnezeu 
răspunsul la fiecare problemă și să înţelegi din cuvintele Sale esenţa de fond 
a fiecărei probleme şi esenţa fiecărui tip de persoană. Așa se comportă o 
persoană obişnuită, normală. Trebuie să înveţi să spui „Nu pot”, „Mă 


depăşeşte”, „Nu pot să descifrez asta”, „Nu am experimentat asta”, „Nu știu 

absolut nimic”, „De ce sunt atât de slab? De ce sunt aşa un pierde-vară?” 
„Am un calibru atât de slab”, „Sunt atât de amortit şi de idiot”, „Sunt atât de 
ignorant încât îmi va lua mai multe zile până când voi putea să înțeleg acest 
lucru şi să mă ocup de el” şi „Trebuie să discut asta cu cineva.” Trebuie să 
înveţi să practici în acest fel. Acesta este semnul exterior al faptului că 
recunoşti că eşti o persoană normală şi al dorinţei tale de a fi o persoană 
normală. Cei care se consideră a fi cei iluştri şi puternici, care cred că nu 
sunt obişnuiţi, ci superiori şi supraoameni, nu spun niciodată „Nu pot”, „Mă 
depăşeşte”, „Nu pot să descifrez asta”, „Nu ştiu, trebuie să învăţ, trebuie să 
caut asta, să găsesc oameni cu care să am părtăşie, să-L caut pe Cel de mai 
sus.” Ei nu rostesc niciodată astfel de cuvinte. Mai ales odată ce a dobândit 
un statut, un astfel de om nu vrea ca oamenii să creadă că este o persoană 
obişnuită și că, exact ca toți ceilalți, există lucruri pe care nu le poate vedea 
ca atare, lucruri pe care nu le poate înţelege. În schimb, el vrea mereu ca 
oamenii să-l confunde cu un supraom. Prin urmare, atunci când i se 
întâmplă lucruri, nu are nevoie să aducă aceste chestiuni înaintea lui 
Dumnezeu mai des şi să-l ofere o inimă sinceră. Nu are nevoie să caute. El 
înţelege, învaţă şi vede ca atare tot ce i se întâmplă, în câteva minute. Nu 
are niciun semn de corupție sau slăbiciune. Nu există nimic ce nu poate 
vedea ca atare, nu există nimic ce nu a experimentat. Chiar dacă ar exista 
ceva ce el încă nu a experimentat, vede ca atare acel lucru dintr-o privire. 
Pur şi simplu este un supraom perfect. Este aceasta manifestarea umanității 
normale? (Nu.) Atunci, este el o persoană normală? Cu siguranţă că nu. O 
atfel de persoană nu recunoaște că este o persoană normală, că are 
slăbiciuni, defecte şi o fire coruptă. Deci poate ea să vină înaintea lui 
Dumnezeu cu o inimă sinceră mai des, ca să caute şi să se roage? Cu 
siguranță că nu. Asta arată că ei încă îi lipsesc conștiința și rațiunea 


umanității normale şi că ea nici nu trăieşte o umanitate normală. 


Spuneţi-Mi, cum puteți să fiți oameni care sunt obişnuiţi şi normali? 
Cum puteţi voi, după cum spune Dumnezeu, să vă asumaţi locul adecvat al 
unei fiinţe create — cum puteţi să nu încercaţi să fiți supraoameni sau vreun 
personaj ilustru? Cum ar trebui să practicaţi pentru a fi persoane obișnuite şi 
normale? Cum se poate face acest lucru? Cine va răspunde? (În primul 
rând, trebuie să recunoaştem că suntem oameni obişnuiţi, oameni foarte 
comuni. Sunt foarte multe lucruri pe care nu le înţelegem, nu le cunoaștem 
şi nu le putem vedea ca atare. Trebuie să recunoaştem că suntem corupți şi 
plini de defecte. După asta, trebuie să avem o inimă sinceră și să venim des 
înaintea lui Dumnezeu, pentru a căuta.) Mai întâi de toate, nu-ți oferi un 
titlu şi nu deveni legat de acesta, spunând: „Eu sunt conducătorul, eu sunt 
şeful echipei, eu sunt supraveghetorul, nimeni nu cunoaște problema asta 
mai bine decât mine, nimeni nu înțelege abilitățile mai mult decât mine.” 
Nu lăsa titlul pe care ţi-l dai singur să ţi se urce la cap. Imediat ce permiţi să 
se întâmple acest lucru, îți va lega mâinile şi picioarele şi vorbele şi faptele 
îți vor fi afectate. Gândirea și raționamentul tău normal vor fi afectate, de 
asemenea. Trebuie să te eliberezi de legăturile acestui statut. Mai întâi, 
coboară-te din această funcție oficială şi titlu şi stai în locul unei persoane 
obişnuite. Dacă faci acest lucru, mentalitatea ta va deveni oarecum normală. 
De asemenea, trebuie să recunoşti și să spui: „Nu ştiu cum să fac acest lucru 
şi nu-l înţeleg nici pe acela — va trebui să fac unele cercetări şi să studiez,” 
sau „Nu am avut niciodată o asemenea experienţă, aşa că nu ştiu ce să fac.” 
Când eşti capabil să spui ce gândeşti cu adevărat şi să vorbeşti cinstit, vei fi 
cuprins de un simţ normal. Ceilalţi îţi vor cunoaște adevăratul sine şi, astfel, 
vor avea o imagine normală în ceea ce te privește, iar tu nu va trebui să te 
prefaci şi nici nu vei fi supus unei mari presiuni, aşa că vei putea comunica 
normal cu oamenii. Să trăieşti astfel este liber şi uşor; oricine consideră că 


viaţa este epuizantă şi-a făcut-o cu mâna lui. Nu te preface și nu afişa o 


mască. Mai întâi, deschide-te cu privire la ce gândești în inimă, cu privire la 
adevăratele tale gânduri, astfel încât toată lumea să le cunoască și să le 
înţeleagă. Ca urmare, preocupările și barierele tale, precum şi suspiciunile 
dintre tine și ceilalți vor fi eliminate. Mai eşti împiedicat și de altceva. 
Întotdeauna te consideri şeful echipei, un conducător, un lucrător sau o 
persoană cu un titlu, un statut și o reputație: dacă spui că nu înţelegi ceva 
sau că nu poţi face ceva, nu te denigrezi? Când laşi deoparte aceste 
obstacole din inima ta, când nu te mai consideri un conducător sau un 
lucrător şi când nu te mai gândești că eşti mai bun decât alți oameni şi simți 
că eşti o persoană obişnuită, la fel ca toți ceilalți şi că există unele domenii 
în care ești inferior altora — când ai părtăşie despre adevăr şi despre 
chestiuni legate de lucrare cu această atitudine, efectul e diferit, la fel cum e 
şi atmosfera. Dacă, în inima ta, întotdeauna ai îndoieli, dacă întotdeauna te 
simţi stresat şi împiedicat şi dacă vrei să te eliberezi de aceste lucruri, dar 
nu poți, atunci ar trebui să te rogi serios lui Dumnezeu, să reflectezi asupra 
ta, să-ți vezi neajunsurile şi să tinzi spre adevăr. Dacă poți să pui adevărul în 
practică, vei obține rezultate. Orice faci, nu vorbi şi nu acționa dintr-o 
anumită funcție sau folosind un anumit titlu. Mai întâi, lasă toate acestea 
deoparte şi pune-te în locul unei persoane obişnuite. Când cineva spune: 
„Nu eşti tu conducătorul? Nu eşti tu responsabil de echipă? Tu ar trebui să 
înţelegi asta.” Răspunzând, îi spui: „Unde spune, în cuvântul lui Dumnezeu, 
că, dacă eşti conducător sau lider de echipă, poţi să înţelegi totul? Nu 
înțeleg asta. Nu-ţi folosi ochii pentru a mă judeca. Ceri prea mult. Este 
adevărat că sunt conducător, dar înțelegerea mea cu privire la adevăr încă 
este prea superficială și nu ştiu ce decizie să iau, pentru că nu am 
experimentat acest lucru și încă nu-l pot vedea ca atare. Trebuie să mă rog și 
să caut. Dumnezeu a spus nu te agita după soluţii pentru lucruri pe care nu 


le înţelegi. Intotdeauna vrei ca eu să înţeleg chiar acum şi să iau o decizie 


chiar acum. Şi dacă iau decizia greşită? Cine ar fi răspunzător pentru asta? 
Eşti tu capabil să-ţi asumi răspunderea? Vrei să fac o greşeală? Făcând asta, 
răspunzi tu pentru mine? Ar trebui să lucrăm împreună, să ne rugăm și să 
căutăm împreună şi să ne ocupăm bine de această chestiune.” Poţi să faci 
acest lucru? Este uşor de făcut? Dacă poți să vorbeşti cu alții într-un mod ce 
porneşte din inimă, atunci poţi spune: „De fapt, şi statura mea este foarte 
mică. Dacă nu caut şi nu mă rog, pot să fac oricând o greşeală. Uneori, nu 
pot să nu fac greşeli. Cât de mare credeai că este statura mea? M-ai privit cu 
prea multă considerație.” Când aude cealaltă persoană ce spui, va simți în 
inima ei că eşti o persoană foarte onestă care poate vorbi din inimă. Atunci, 
nu-ți va cere foarte multe, ci în schimb, va lucra cu tine. Dacă pui asta în 
practică, vei deveni mai rațional în lucrurile pe care le faci, nu vei fi 
restricționat şi obligat de faimă, câştiguri şi statut, iar inima ta va fi 
eliberată. Vei fi capabil să vorbeşti şi să acționezi cu inima deschisă și vei fi 
capabil să cooperezi cu alții în armonie și să tratezi corect frații și surorile. 
În acest moment, starea ta va deveni tot mai normală, iar acţiunile tale vor 
deveni tot mai raționale. Toţi vor putea să vadă asta şi să spună: „Acest 
conducător chiar s-a schimbat. Chiar are conștiință şi rațiune şi a trăit 
umanitatea normală. Cu o asemenea persoană drept conducătorul nostru, şi 


m? 


noi obținem multe beneficii!” În acest moment, când te implici din nou în 
lucrare, indiferent că te rogi şi cauţi sau că mergi la alții pentru părtăşie, 
ceea ce faci este corect şi adecvat și nu vei avea rețineri. În tot ceea ce faci, 
acționezi în mod ferm şi constant. Nu te agiți după soluţii, ci lași lucrurile 
să-şi urmeze cursul. Indiferent cu ce te confrunţi, poţi să aduci acel lucru 
înaintea lui Dumnezeu și să-ți oferi inima sinceră. Acesta este un principiu 
pe care poţi să-l practici în toate lucrurile. Toţi oamenii, fie că sunt 
conducători şi lucrători sau frați şi surori, sunt persoane obişnuite. Ar trebui 


să practice cu toţii acest principiu. Toţi au partea și responsabilitatea lor în 


practicarea cuvântului lui Dumnezeu. Poţi fi un conducător, un lucrător, 
liderul unei echipe, o persoană responsabilă sau o persoană foarte stimată 
din grup. Indiferent cine eşti, ar trebui să înveți să practici în acest fel. 
Scoate-ţi haloul și titlul pe care-l porți deasupra capului, scoate-ţi coroanele 
pe care ţi le-au oferit alții. Atunci, îţi va fi uşor să devii o persoană normală 
ŞI vei acţiona cu ușurință pe baza conștiinței şi a rațiunii. Desigur, după asta, 
nu este suficient să recunoști, pur şi simplu, că nu înţelegi și că nu știi. 
Aceasta nu este soluția supremă, care rezolvă problema. Care este soluția 
supremă? Adu chestiunile şi dificultățile înaintea lui Dumnezeu, ca să te 
rogi şi să cauţi. Nu este suficient ca o persoană să se roage singură. În 
schimb, împreună cu toți ceilalți, trebuie să oferi rugăciuni cu privire la 
această chestiune şi să-ţi asumi această răspundere şi această obligație. 
Acesta este un mod minunat de a face lucruri! Vei evita să păşeşti pe calea 
de a încerca să fii un personaj ilustru şi un supraom. Dacă poţi să faci asta, 
îți vei asuma în mod inconştient locul adecvat al unei fiinţe create și te vei 
elibera de cătuşele ambiţiei şi dorinţei de a fi un supraom şi un personaj 


ilustru. 


Să stai în locul adecvat al unei ființe create şi să fii o persoană 
obişnuită: este uşor să faci asta? (Nu este uşor.) Unde este dificultatea? Este 
aici: oamenii simt mereu că au capul acoperit cu multe nimburi şi titluri. De 
asemenea, îşi conferă singuri identitatea și statutul unor personaje ilustre şi 
al unor supraoameni și se implică în toate acele practici prefăcute şi false şi 
în acele manifestări exterioare. Dacă nu renunți la aceste lucruri, dacă 
vorbele şi faptele tale sunt mereu constrânse şi controlate de aceste lucruri, 
atunci îţi va fi dificil să intri în realitatea cuvântului lui Dumnezeu. Va fi 
greu să încetezi să te agiți după soluţii pentru lucruri pe care nu le înţelegi, 
să aduci mai des aceste lucruri înaintea lui Dumnezeu și să-l oferi o inimă 


sinceră. Nu vei fi capabil să faci asta. Exact din cauză că statutul tău, 


titlurile tale, identitatea ta şi toate aceste lucruri sunt false şi eronate, din 
cauză că ele contravin cuvintelor lui Dumnezeu şi le contrazic, aceste 
lucruri te leagă, astfel încât nu poţi veni înaintea lui Dumnezeu. Ce îţi aduc 
aceste lucruri? Te fac priceput la a te deghiza, a te preface că înţelegi, a te 
preface că eşti deștept, că eşti un personaj ilustru, o celebritate, la a te 
preface că eşti capabil, că ești înțelept şi chiar la a te preface că ştii totul, 
eşti capabil să faci tot şi eşti în stare să faci tot. În acest fel, ceilalţi se vor 
închina la tine şi te vor admira. Ei vor veni la tine cu toate problemele lor, 
se vor baza pe tine şi te vor privi cu admiraţie. Astfel, este ca și cum te-ai 
pune pe foc, ca să te coci. Spune-Mi, e o senzație plăcută să te coci pe foc? 
(Nu.) Nu înţelegi, dar nu îndrăzneşti să spui acest lucru. Nu poţi să vezi ca 
atare, dar nu îndrăzneşti să spui acest lucru. În mod evident, ai făcut o 
greşeală, dar nu îndrăzneşti să o recunoști. Inima ta e în suferinţă, dar nu 
îndrăznești să spui: „De data asta, chiar este vina mea, am o datorie faţă de 
Dumnezeu și faţă de frații şi surorile mele. Am provocat o pierdere atât de 
mare casei lui Dumnezeu, dar nu am curaj să sau în faţa tuturor şi să 
recunosc acest lucru.” De ce nu îndrăznești să vorbeşti? Crezi acest lucru: 
„Trebuie să mă ridic la nivelul reputației şi al nimbului pe care mi le-au dat 
frații şi surorile mele, nu pot să trădez marea apreciere şi încrederea pe care 
o au în mine şi cu atât mai puţin aşteptările nerăbdătoare pe care le-au avut 
de la mine de-a lungul atât de multor ani. Prin urmare, trebuie să continui să 
mă prefac.” Cum este o astfel de deghizare? Te-ai transformat cu succes 
într-un personaj ilustru şi într-un supraom. Fraţii şi surorile vor să vină la 
tine ca să ceară informaţii, să se consulte cu tine și chiar să te implore să le 
dai sfaturi în legătură cu orice probleme au. Se pare că ei nici măcar nu pot 
trăi fără tine. Dar nu este inima ta în suferință? Desigur, unii oameni nu simt 
această suferință. Un antihrist nu simte această suferință. În schimb, el e 


încântat de ea, gândindu-se că statutul lui este mai presus de orice altceva. 


Însă o persoană oarecare, normală, simte suferință când se coace pe foc. Ea 
simte că nu reprezintă absolut nimic, exact ca o persoană obişnuită. Ea nu 
crede că este mai puternică decât alții. Nu numai că ea crede că nu poate 
realiza nicio lucrare practică, dar crede și că va întârzia lucrarea bisericii şi 
pe aleşii lui Dumnezeu, aşa că-şi va asuma vinovăția și va demisiona. 
Aceasta este o persoană cu rațiune. Este uşor de rezolvat această problemă? 
Oamenilor cu rațiune le este uşor să rezolve această problemă, dar celor fără 
rațiune, le este dificil. Dacă, odată ce obţii un status, te bucuri cu nerușinare 
de beneficiile lui, ceea ce are ca urmare faptul că ești dat în vileag și alungat 
pentru eşecul tău de a face o lucrare adevărată, ţi-ai făcut asta cu mâna ta și 
meriți ceea ce primeşti! Nu meriți nici măcar o fărâmă de milă sau de 
compasiune. De ce spun asta? Fiindcă insiști să stai pe o poziţie înaltă. Te-ai 
pus singur pe foc, ca să te coci. Ţi-ai provocat singur rana. Dacă nu vrei să 
stai pe foc şi să te coci, ar trebui să renunti la toate aceste titluri şi nimburi 
şi să le spui fraților şi surorilor tale adevăratul statut şi adevăratele gânduri 
din mintea ta. În acest fel, fraţii şi surorile le pot trata corect şi nu trebuie să 
te deghizezi. Acum, că ţi-ai deschis sufletul şi ai clarificat adevărata ta 
stare, nu se simte inima ta mai destinsă, mai relaxată? De ce să mergi cu o 
povară atât de grea în spate? Dacă anunţ starea ta adevărată, te vor privi cu 
dispreț frații și surorile tale? Oare chiar te vor abandona ei? Categoric nu. 
Dimpotrivă, frații şi surorile te vor aproba și te vor admira fiindcă ai 
îndrăznit să vorbeşti din inimă. Vor spune că eşti o persoană onestă. Acest 
lucru nu îţi va împiedic lucrarea în biserică şi nu avea nici cel mai mic efect 
negativ asupra ei. Dacă fraţii şi surorile văd cu adevărat că ai dificultăţi, te 
vor ajuta şi vor lucra cu tine de bunăvoie. Ce spuneţi? Nu aşa trebuie să stea 
lucrurile? (Ba da.) Să porți mereu o mască, astfel încât ceilalți să te trateze 
mereu cu admirație este lucrul cel mai stupid. Cea mai bună abordare este 


să fii o persoană obişnuită cu o inimă normală, să fii capabil să-ţi deschizi 


sufletul în faţa aleşilor lui Dumnezeu într-un mod pur şi simplu și să te 
implici adesea în discuţii pornite din inimă. Nu accepta niciodată când 
oamenii te tratează cu admiraţie, te apreciază, îți aduc laude exagerate sau 
rostesc cuvinte măgulitoare. Toate aceste lucruri ar trebui respinse. De 
exemplu, unii oameni pot spune: „Nu eşti profesor universitar? Având în 
vedere că eşti atât de bine informat, probabil ai o înţelegere grozavă a 
adevărului.” Spune-le: „Ce fel de profesor universitar sunt eu? Niciun 
volum de cunoștințe nu poate ţine locul adevărului. Aceste cunoştinţe mi-au 
provocat suferințe mari. Sunt complet inutile. Nu mă priviţi cu considerație, 
sunt doar o persoană obişnuită.” Desigur, unor oameni le este greu să 
renunţe la statutul lor. Ei vor să fie oameni obişnuiţi, banali și să stea pe 
locul adecvat al unei fiinţe create. Nu vor să sufere atât, dar nu se pot 
abtine. Ei se consideră mereu oameni superiori şi nu pot coborî din locul lor 
înalt. Acest lucru este problematic. Le place când oamenii se învârt în jurul 
lor, privindu-i cu ochi admirativi. Le place că oamenii vin la ei cu toate 
problemele lor, că se bazează pe ei, îi ascultă şi-i tratează cu respect. Le 
place că lumea crede că sunt oameni superiori, experți în toate lucrurile, că 
sunt atotştiutori, deci nu există niciun lucru pe care nu-l înţeleg, ba chiar 
cred că ar fi foarte bine și minunat dacă oamenii i-ar considera biruitori. 
Situaţia este fără ieşire. Unii oameni acceptă complimentele şi cununile 
oferite de către ceilalți şi joacă o vreme rolul supraomului şi al personajului 
ilustru. Dar se simt nelalocul lor şi sunt în suferință. Ce ar trebui să facă? 
Oricine vrea să te flateze, de fapt te pune pe foc, ca să te coci, iar tu ar 
trebui să te ferești de acea persoană. Altfel, găsește o ocazie să-i dezvălui 
adevărul corupției tale, să-i vorbeşti despre starea ta adevărată și să-ţi dai în 
vileag defectele şi imperfectiunile. În acest fel, nu se va închina la tine şi nu 
te va privi cu admiraţie. Este uşor de făcut acest lucru? De fapt, este uşor de 


făcut. Dacă tu chiar nu poţi face asta, dovedeşte că ești prea arogant şi prea 


egocentric. Chiar te consideri un supraom, un personaj ilustru şi nu urăşti şi 
nu deteşti deloc acest tip de fire în inima ta. În aceste condiţii, nu poţi decât 
să aştepţi gafa care te dezonorează în ochii celorlalți. Dacă eşti cineva care 
are cu adevărat rațiune, te vei simţi dezgustat şi scârbit de firea coruptă care 
vrea mereu să joace rolul supraomului și al personajului ilustru. Trebuie să 
ai măcar această senzaţie. Abia atunci poți să te urăști şi să te lepezi de trup. 
Cum ar trebui să practici a fi o persoană obișnuită, comună, normală? În 
primul rând, ar trebui să negi şi să renunţi la acele lucruri de care te agăţi, 
care ți se par atât de bune şi de valoroase, precum şi la acele cuvinte 
superficiale, frumoase, cu care ceilalți te admiră și te laudă. Dacă, în inima 
ta, îţi este clar ce fel de persoană ești, care îţi este esenţa, care îți sunt 
eşecurile şi ce corupție dezvălui, ar trebui să ai părtăşie deschis cu privire la 
asta cu alte persoane, astfel încât să poată vedea care-ţi este adevărata stare, 
care îți sunt gândurile şi opiniile, astfel încât să ştie ce cunoştinţe ai despre 
asemenea lucruri. Orice ai face, nu te preface și nu afişa o mască, nu-ți 
ascunde propria corupţie și propriile eşecuri de alţii, astfel încât nimeni să 
nu le cunoască. Acest tip de comportament fals este un obstacol în inima ta 
şi este, de asemenea, o fire coruptă şi îi poate împiedica pe oameni să se 
pocăiască şi să se schimbe. Trebuie să te rogi lui Dumnezeu și să reții 
pentru reflecţie și disecție lucrurile false precum laudele pe care ţi le aduc 
alții, gloria cu care te acoperă şi coroanele pe care ți le oferă. Trebuie să 
vezi răul pe care ţi-l fac aceste lucruri. Făcând astfel, îți vei cunoaşte 
propria măsură, vei obține cunoaştere de sine şi nu te vei mai vedea drept 
un supraom sau vreun personaj măreț. Odată ce ai o astfel de cunoaștere de 
sine, devine ușor pentru tine să accepți adevărul, să accepţi în inima ta 
cuvintele lui Dumnezeu și ceea ce Dumnezeu îi cere omului, să accepti 
mântuirea ta de către Creator, să fii neclintit o persoană obişnuită, cineva 


care este onest şi de încredere şi să stabilești o relație normală între tine — o 


ființă creată, şi Dumnezeu — Creatorul. Asta este precis ceea ce Dumnezeu 
le cere oamenilor și este ceva ce le este pe deplin realizabil. Dumnezeu le 
permite doar oamenilor obişnuiţi, normali să vină înaintea Lui. El nu 
acceptă să I se închine cei care se deghizează sau falsele celebrităţi, 
personajele ilustre şi supraoamenii. Când renunți la aceste nimburi false, 
recunoşti că eşti o persoană obişnuită, normală şi vu la Dumnezeu ca să 
cauţi adevărul şi să I te rogi, inima pe care o ai pentru El va fi mult mai 
cinstită, iar tu te vei simţi mult mai relaxat. În acest moment, vei simți că ai 
nevoie ca Dumnezeu să te susțină și să te ajute şi vei fi capabil să vii 
înaintea lui Dumnezeu mai des, ca să cauţi şi să I te rogi. Spuneţi-Mi, 
credeți că este mai uşor să fii un personaj ilustru, un supraom, sau o 
persoană obişnuită? (O persoană obişnuită.) Teoretic, este uşor să fii o 
persoană obişnuită, dar greu să fii un personaj ilustru sau un supraom, ceea 
ce provoacă mereu suferință. Totuşi, când oamenii fac propriile alegeri și 
pun acest lucru în practică, nu se pot abţine şi vor să fie supraoameni sau 
personaje ilustre. Nu se pot abţine. Acest lucru este cauzat de natura şi 
esenţa lor. Astfel, omul are nevoie de mântuirea lui Dumnezeu. În viitor, 
când cineva vă întreabă: „Cum poți înceta să încerci să fii un supraom sau 
un personaj ilustru?” veţi fi capabili să răspundeţi la această întrebare? Este 
nevoie doar să practicaţi metoda pe care v-am prezentat-o. Fii o persoană 
obişnuită, nu te deghiza, roagă-te lui Dumnezeu şi învaţă să-ți deschizi 
sufletul într-un mod simplu şi să vorbeşti din inimă cu ceilalți. Această 
practică va da roade în mod firesc. Treptat, vei învăţa să fii o persoană 
normală, nu vei mai fi obosit de viaţă, nu vei mai fi în suferinţă şi nu vei 
mai fi îndurerat. Toţi oamenii sunt oameni obișnuiți. Nu există nicio 
diferenţă între ei, cu excepția faptului că înzestrările lor personale sunt 
diferite, iar ei se pot deosebi, oarecum, prin calibru. Fără mântuirea și 


protecția lui Dumnezeu, ei ar face cu toţii rău şi ar suferi pedeapsa. Dacă 


poți să recunoști că eşti o persoană obişnuită, dacă poți să ieşi în afara 
închipuirilor și amăgirilor goale ale omului și să cauţi să fii o persoană 
onestă şi să faci fapte oneste, dacă poţi să asculţi cu conştiinciozitate de 
Dumnezeu, atunci nu vei avea probleme şi vei trăi în mod deplin o 
asemănare umană. Este atât de simplu, prin urmare, de ce nu există o cale? 
Ceea ce am spus acum este foarte simplu. De fapt, exact aşa stau lucrurile. 
Cei care iubesc adevărul îl pot accepta complet şi vor spune, de asemenea: 
„De fapt, Dumnezeu nu-i cere omului prea mult. Toate cerințele Lui pot fi 
îndeplinite cu conştiinţă şi rațiune umană. Nu este dificil ca o persoană să-şi 
facă bine datoria. Dacă o persoană acționează din inimă şi are voinţa și 
dorinţa să pună în practică acest lucru, este uşor de realizat.” Dar unii 
oameni nu pot realiza acest lucru. Pentru cei care au mereu ambiţii și 
dorinţe, care vor mereu să fie supraoameni şi personaje ilustre, chiar dacă 
vor să fie persoane obişnuite, nu este uşor. El simt mereu că sunt superiori 
şi sunt mai buni decât alții, deci întreaga lor inimă şi întreaga lor minte sunt 
mistuite de dorinţa de a fi supraoameni sau personaje ilustre. Nu numai că 
nu sunt dispuşi să fie persoane obișnuite şi să se conformeze statutului lor 
de fiinţe create, ci jură că nu vor renunţa niciodată să urmărească să devină 


supraoameni şi personaje ilustre. Situaţia este fără iesşire. 


Unii oameni nu caută adevărul şi nu se roagă lui Dumnezeu indiferent 
cu ce se confruntă. Ei acționează doar pe baza propriilor dorințe, înzestrări 
şi a propriului calibru. Chiar şi atunci când se roagă lui Dumnezeu, ei doar 
acționează mecanic, iar în inima lor, gândesc: „Dacă Dumnezeu mă 
luminează sau nu este treaba Lui. Eu voi acţiona, pur şi simplu, aşa cum 
cred eu mai bine.” Ei se simt complet capabili să se ocupe singuri de 
chestiuni şi pe deplin competenți pentru munca pe care o fac. Pentru ei, să 
se roage lui Dumnezeu presupune doar să acţioneze mecanic. Cum sunt 


astfel de oameni? Pot ei să recunoască faptul că sunt oameni obişnuiţi, 


normali? Pot ei să intre în realitatea cuvântului lui Dumnezeu? (Nu, deloc.) 
Cred astfel de oameni că pot face orice? (Da.) Ei cred că, chiar dacă nu 
acționează conform cuvintelor lui Dumnezeu, pot face faţă oricărui lucru şi 
pot rezolva lucrurile fără bătăi de cap sau dificultăţi, fără să caute cuvintele 
lui Dumnezeu. Ce cale urmează oamenii de acest fel? Este calea încercării 
de a fi supraoameni şi personaje ilustre? (Da.) Indiferent cât de mare este 
încurcătura pe care o provoacă sau câte fărădelegi comit, pentru ei, este egal 
cu zero. Atât timp cât au făcut multe lucruri, au acumulat anumite realizări 
şi au simțit un anume simţ al superiorității, ei consideră că deţin resurse și 
abilități. Ei se cred oameni care au muncit din greu şi au realizat multe 
pentru casa lui Dumnezeu. Nu au nevoie de cuvintele lui Dumnezeu. Nu au 
nevoie de lucrarea lui Dumnezeu. Ei pot face totul singuri. Aceşti oameni 
nu vor veni niciodată înaintea lui Dumnezeu. Ei se laudă că nimic nu le este 
imposibil de făcut. Când se confruntă cu ceva, ei nu se roagă niciodată lui 
Dumnezeu şi nici nu caută principiile adevărului, iar să aibă părtăşie cu 
fraţii şi surorile lor, nici atât. Nici nu ÎI caută vreodată pe Cel de mai sus, ca 
să nu mai vorbim despre a căuta adevărul în cuvintele lui Dumnezeu. Ei 
cred că multe lucruri nu sunt menţionate şi că nu li se dă o explicație 
concretă în cuvintele lui Dumnezeu, deci este în regulă ca ei să rezolve 
singuri aceste lucruri. Fără să ştie, L-au dat la o parte pe Dumnezeu. Fără să 
ştie, sunt disprețuitori cu ceilalți şi îi calcă pe toți în picioare. Drumul pe 
care merg este drumul spre a deveni celebrități, personaje ilustre și 
supraoameni. În cele din urmă, o astfel de persoană nu poate rămâne 
neclintită. Dacă i-ai cere să înveţe să admită că e o persoană obişnuită, că 
este capabilă să facă greșeli, să comită fărădelegi şi să eşueze şi are au 
multe neajunsuri şi defecte, ar putea ea să facă asta? (Nu ar putea.) Dacă i- 
al spune să-și dea jos acele nimburi și acele cununi, să renunţe la marea 


apreciere pe care i-au acordat-o fraţii și surorile ei și să renunţe la prestigiul 


şi la statutul ei în biserică, ar fi de acord? (Nu ar fi.) Ar spune: „Cum pot eu 
să renunţ, satisfăcut, la faima mea dobândită cu greu şi la astfel de cununi? 
Nu sunt atât de prost!” Ea vrea cu ardoare să o trateze mai mulți oameni ca 
pe un supraom şi un personaj ilustru. Nu îi place ca oamenii să îi vadă 
neajunsurile și defectele și să o trateze ca pe un om normal. Îi displace chiar 
şi mai mult când oamenii îi dau în vileag greșelile, eşecurile şi 
comportamentul. Pot astfel de oameni să vină des înaintea lui Dumnezeu ca 
să se roage şi să caute adevărul? (Nu pot.) Chiar dacă vin înaintea lui 
Dumnezeu să se roage, vor avea ei o inimă sinceră? Nu. Tot ce spun şi tot 
ce fac este pentru cununa de pe capul lor şi pentru prestigiul propriu. Ei fac 
lucruri pentru a le vedea toată lumea, dar nu vor să accepte cercetarea atentă 
a lui Dumnezeu şi nu-l pot oferi lui Dumnezeu o inimă sinceră, pe care ei 
nu o au. Nu pot să înţeleagă nicidecum voia lui Dumnezeu în cuvântul Lui 
şi să acționeze în conformitate cu cerinţele lui Dumnezeu. Prin urmare, 
chiar dacă o astfel de persoană vrea să caute adevărul şi să scape de dorința 
de a fi o celebritate sau un personaj ilustru, ea nu este sinceră. Ea nu poate 
să se lepede de trup şi nici să practice adevărul. Ce fel de persoană este ea? 
Este un noncredincios. Este un antihrist. Odată ce antihriștii au statut, 
autoritate şi puţin prestigiu printre oameni, ei se vor dedica înființării unei 
împărăţii independente, pornind pe o cale fără de întoarcere. Indiferent de 
câte ori interacționezi cu ei în părtăşie despre adevăr sau îi emondezi și îi 
tratezi, nu vei rezolva nimic. În casa lui Dumnezeu, părtăşia despre adevăr, 
discuţiile despre experienţe şi mărturii, căutarea în scopul de a-L iubi pe 
Dumnezeu şi de a fi martor pentru El şi implicarea în părtăşii despre 
înţelegerea pură şi despre principiile adevărului — aceste lucruri pozitive 
sunt eficiente doar pentru cei care iubesc adevărul şi care au o dorință 
arzătoare pentru Dumnezeu. Pentru cei care nu iubesc adevărul, cei care 


doar urmăresc binecuvântări şi cei cărora le place să joace rolul 


supraomului şi al personajului ilustru, acestea sunt absolut inutile. Orice 
adevăruri, cuvinte corecte şi lucruri pozitive sunt toate pentru cei care 
iubesc adevărul, iubesc cuvântul lui Dumnezeu şi au o dorință arzătoare 
pentru Dumnezeu. După ce ascultă adevărul, cei care nu dețin aceste 
calificări vor spune, de asemenea, că adevărul este drept şi că adevărul este 
bun, dar vor cugeta la el şi se vor gândi: „Pentru ce trăiesc eu? Trăiesc 
pentru prestigiu, pentru statut, pentru cununi, nimburi şi recompensele lui 
Dumnezeu. Fără acestea, mai am eu demnitate? Care este sensul vieţii 
mele? Nu este credința în Dumnezeu doar un mijloc de a urmări 
recompense şi cununi? Acum, că am plătit preţul cu o parte atât de mare din 
inima mea şi din sângele meu şi după ce am așteptat atât de mult, a venit, în 
sfârşit, momentul ca Dumnezeu să-i recompenseze pe cei buni şi să-i 
pedepsească pe cei răi. Acum ar trebui să fiu încununat şi să-mi primesc 
recompensa. Cum aş putea să cedez altcuiva aşa ceva? Să fiu o persoană 
normală, o persoană obişnuită, la fel ca toţi ceilalți oameni banali, ce sens 
are să trăieşti aşa? Nu sunt atât de prost!” Nu este o asemenea persoană fără 
scăpare? (Ba da.) Nu căuta să-i convingi pe astfel de oameni. Adevărul nu 
este pentru ei şi ce vor ei nu este adevărul. O astfel de persoană caută doar 
binecuvântări şi cununi. Dorinţele şi ambițiile sale depășesc limitele a ceea 
ce este necesar pentru oamenii normali. Unii oameni nu își pot imagina de 
ce o astfel de persoană se agaţă de statut şi de putere şi nu vrea să le dea 
drumul. Aceasta este esenţa și natura înnăscută a unei astfel de persoane. Tu 
nu poți să-ți dai seama, fiindcă esenţa ta este diferită de a ei, iar ea nu te 
poate înţelege pe tine. Ea nu ştie de ce ești atât de prost. Nu vrei cununi gata 
confecționate, nimburi și prestigiu şi, în schimb, ai fi o persoană obişnuită. 
Ea te găseşte de neconceput. O astfel de persoană se gândește: „Urmăreşti 
adevărul cu conştiinciozitate, practici ceea ce îți spune Dumnezeu, faci ce 


îti spune El şi asculți de orice îți spune El să faci. Cum poți fi atât de 


prost?” Ea crede că a fi o persoană onestă și a practica adevărul este un 
lucru stupid, ignorant şi înapoiat. Crede că ea este inteligentă fiindcă 
urmăreşte cunoaşterea şi joacă rolul unei persoane superioare. Crezând că 
înţelege totul, trage concluzia că „viaţa unei persoane care nu are statut şi 
prestigiu, care nu poartă cununi pe cap şi care nu are merite printre oameni 
şi nici autoritate pentru a vorbi este lipsită de valoare. Dacă nu trăieşti 
pentru faimă, trebuie să trăieşti pentru profit. Dacă nu trăieşti pentru profit, 
trebuie să trăieşti pentru faimă.” Nu este aceasta logica Satanei? Trăind 
după logica Satanei, ea nu are scăpare. Nu ar putea accepta niciodată 
vreunul dintre cuvintele, lucrurile pozitive sau sfaturile corecte ale lui 
Dumnezeu. Dacă nu poate accepta asta, ce este de făcut? Nu intenționăm să 
îi spunem ei aceste cuvinte. Aceste cuvinte se adresează doar oamenilor cu 
umanitate normală, oamenilor cu o dorinţă arzătoare pentru Dumnezeu. Ele 
sunt doar pentru acești oameni. Doar acești oameni pot să asculte şi să 
cugete în mod serios la cuvintele lui Dumnezeu, să obțină o înţelegere a 
adevărului, să acționeze în conformitate cu principiile adevărului, să-şi 
îndeplinească îndatoririle aşa cum cere Dumnezeu, să practice şi să 
experimenteze cuvintele lui Dumnezeu în medule rânduite de Dumnezeu și 
să intre treptat în realitatea adevărului. Cât despre cei care nutresc în inimile 
lor dispreţ şi ostilitate faţă de lucrurile pozitive şi față de cuvântul lui 
Dumnezeu, ei nu se pot împăca să trăiască o viaţă neremarcabilă și banală, 
să fie persoane comune, să vină în mod conştiincios înaintea lui Dumnezeu 
ŞI să caute şi să aştepte din toată inima, cu privire la chestiuni pe care nu le 
înţeleg. Nu sunt mulţumiţi să fie astfel de persoane. Astfel, este imposibil ca 
o astfel de persoană să fie mântuită. Împărăţia cerurilor nu a fost pregătită 
pentru acești oameni. Înţelegeţi? (Înţelegem.) Oricine este capabil să fie 
fiinţa creată obişnuită, normală, despre care vorbeşte Dumnezeu şi să stea în 


locul adecvat al unei fiinţe create, oricine este dispus să fie acea persoană 


nesăbuită, pe care ceilalți o dispreţuiesc şi poate să accepte şi să asculte de 
cuvintele lui Dumnezeu, indiferent ce spune El, venind des înaintea Lui, 
căutând des şi având o inimă sinceră, poate deveni unul dintre biruitorii 
despre care vorbeşte Dumnezeu. Oricine devine unul dintre biruitorii despre 
care vorbeşte Dumnezeu va primi, în cele din urmă, ceea ce a promis 


Dumnezeu omenirii. Acest lucru este sigur. 


Când Dumnezeu cântărește dacă o persoană este bună sau rea, dacă 
urmăreşte adevărul şi dacă poate obține mântuirea Lui, ia în calcul felul în 
care persoana înţelege cuvintele Lui şi atitudinea ei faţă de cuvintele Lui. Ia 
în calcul dacă ea poate să practice adevărurile pe care le poate înţelege. Ia în 
calcul dacă ea poate accepta adevărul atunci când este emondată și tratată şi 
atunci când trece prin încercări. Ia în calcul dacă ea Îl doreşte şi ÎI acceptă 
pe Dumnezeu cu o inimă sinceră. Dumnezeu nu judecă nivelul educației 
sale, calibrul său, câte înzestrări are, cât de departe a călătorit sau cât de 
mult a lucrat. Dumnezeu nu ia în calcul aceste lucruri şi nici nu doreşte 
aceste lucruri. Să spunem că întotdeauna vrei să duci dorințele și ambițiile 
tale la Dumnezeu şi să le oferi în schimbul recompenselor și al cununilor, 
dar întotdeauna ai respins şi ai ignorat cuvintele lui Dumnezeu. Chiar dacă 
Dumnezeu a rostit mii şi mii de cuvinte, nici măcar un singur cuvânt de la 
Dumnezeu nu rămâne în inima ta. Nici măcar un cuvânt din chemările lui 
Dumnezeu, din avertismentele Lui sau din reamintirile Lui, sau chiar din 
judecăţile, mustrările sau învăţăturile Lui — tu nu ai niciunul dintre aceste 
cuvinte în inima ta. Nu iei nici măcar un cuvânt rostit de Dumnezeu drept 
motto în inima ta. Inima ta nu-şi aminteşte niciun cuvânt de la Dumnezeu 
ŞI, în același timp, tu nu plăteşti niciun preţ pentru a practica şi pentru a 
intra în cuvintele lui Dumnezeu. Dacă toate acestea sunt adevărate, atunci, 
din perspectiva lui Dumnezeu, sfârşitul și destinația ta sunt deja stabilite. 


Dacă, în prezenţa lui Dumnezeu, în prezența Creatorului, nu te împaci cu 


ideea de a fi o persoană obişnuită sau comună; dacă, în prezența 
Creatorului, îndrăznești să te comporți insolent; dacă vrei mereu să joci 
rolul personajului ilustru, al supraomului, al individului extraordinar şi nu 
rămâi în poziția pe care ţi-a dat-o Dumnezeu, atunci ce altceva mai vrei să 
obţii de la Dumnezeu? Îţi va da Dumnezeu acel lucru? Dacă oamenii vor să 
obțină ce a promis Dumnezeu omului, mai întâi trebuie să urmeze calea lui 
Dumnezeu. Aceasta este inițierea generală. Pentru inițierea specifică, 
trebuie să asculte şi să practice cuvintele lui Dumnezeu. Această cale nu-i 
va ghida niciodată în direcția greşită. Ascultă cuvintele lui Dumnezeu și 
pune-le în practică, transformă cuvintele lui Dumnezeu în realitatea vieții 
tale, în baza, principiile, direcția şi scopul lucrurilor pe care le spui, în 
modul în care te comporti, în care priveşti lucrurile şi în care faci lucrurile. 
Adică, ceea ce spui și judecăţile pe care le emiţi trebuie să aibă la bază 
cuvintele lui Dumnezeu. Oricând alegi să interacționezi cu un tip de 
persoană şi să eviţi sau să respingi un alt tip de persoană, trebuie să ai baza 
cuvintelor lui Dumnezeu. Chiar dacă eşti furios și-i blestemi pe ceilalți, 
acțiunile tale trebuie să aibă principii şi context şi, în principiu, să fie 
conforme cu adevărul. În acest fel, vei trăi realitatea cuvântului lui 
Dumnezeu şi vei primi aprobarea lui Dumnezeu. A căuta să intri în 
realitatea adevărului este un proces de urmărire a adevărului şi de trăire a 
unei umanității normale, pentru a deveni o ființă creată eligibilă. Este, de 
asemenea, un proces de a te elibera de încercarea de a fi un supraom, o 
persoană excepțională şi o celebritate sau un personaj ilustru. Dacă vrei să 
evadezi de pe calea strădaniei de a deveni un supraom, o celebritate și un 
personaj ilustru, sau să scapi de acest tip de metodă de urmărire, atunci 
trebuie mai întâi să-ți apleci spatele, să te smereşti, să admiţi că ești o 
persoană, una nesemnificativă şi una care nu poate face nimic fără 


îndrumarea lui Dumnezeu — doar o persoană obișnuită. Trebuie să admiţi că 


nu eşti nimic fără Dumnezeu şi fără cuvintele lui Dumnezeu. Eşti o 
persoană care este dispusă să accepte suveranitatea și orchestrarea 
Creatorului. Fără suflarea pe care ţi-a dat-o Dumnezeu — fără tot ce ţi-a dat 
El — eşti un trup mort și nu ești bun de nimic. Fireşte, în timp ce recunoşti 
aceste lucruri, trebuie să vii înaintea lui Dumnezeu şi să accepți toate 
cuvintele vieţii, pe care El le-a rostit. Mai important, trebuie să intri în 
realitatea acestor cuvinte rostite de Dumnezeu, să transformi cuvintele Lui 
în viaţa ta, să le faci să devină fundaţia şi baza vieții şi existenţei tale şi să le 
transformi într-o sursă şi un ajutor al supravieţuirii tale de-a lungul întregii 
tale vieţi. Aceasta este voia lui Dumnezeu şi cea mai mare cerință a Lui 


pentru om. 


Astăzi, subiectul principal al părtăşiei noastre a fost cum să tratezi 
cuvintele lui Dumnezeu, cum să mănânci şi să bei cuvintele lui Dumnezeu, 
cum ar trebui să ăreţuiască oamenii cuvintele lui Dumnezeu şi cum ar trebui 
să practice ei cuvintele lui Dumnezeu, ca să intre în realitatea adevărului și 
să obțină mântuirea. În principal, ne-am angajat în părtăşie despre 
importanţa cuvântului lui Dumnezeu. Aceste lucrurile sunt exact acelea care 
vă lipsesc vouă şi pe care ar trebui să le dețină omul. Dacă nu aş avea 
părtăşie în acest fel, nu aţi fi capabili să vedeţi clar aceste lucruri. Se pare că 
aveți ceva cunoaștere subconştientă, dar nu puteţi explica în mod clar ce 
ştiţi. Este ca şi cum ai scrie un articol, când conturul este trasat, dar încă nu 
poți să detaliezi conţinutul. Aceasta este situația voastră reală. Părtăşia de 
azi despre aceste lucruri este o reamintire şi un avertisment pentru voi. 
Pentru fiecare persoană, cuvintele lui Dumnezeu sunt lucrul cel mai 
important şi nu există un înlocuitor pentru adevăr. Odată ce înțelegeți acest 
sens, ar trebui să aveţi o cale pentru cum să practicaţi. Trebuie să faceţi mai 
mult pentru a mânca și a bea din cuvintele lui Dumnezeu şi să practicaţi 


astfel încât să intraţi în realitatea acestora. Ce ar trebui să faci dacă simţi că 


statura ta este prea mică, dacă lasă de dorit capacitatea ta de a înţelege şi 
dacă nu poţi descifra sau ajunge la cuvintele profunde ale lui Dumnezeu şi 
nu ţi le poţi aplica ţie însuţi? Începe prin a mânca şi a bea din cele 
superficiale. În inima ta, memorează cuvintele simple, uşor de înţeles, pe 
care le poți practica tu însuţi, transformă-le în principiile pe care le urmezi 
în practică şi acționează conform cuvintelor lui Dumnezeu. Dacă 
Dumnezeu spune să mergi în est, atunci mergi în est. Dacă Dumnezeu 
spune să mergi în vest, atunci mergi în vest. Dacă Dumnezeu spune să te 
rogi mai mult, atunci roagă-te mai mult. Fă orice spune Dumnezeu. Este 
mai bine să fii considerat prost de către ceilalți decât să fii ceea ce ar 
considera Satana o persoană deşteaptă şi abilă. Numai cei care aleg să 
practice adevărul în scopul unic de a câştiga aprobarea lui Dumnezeu sunt 


cei cu adevărat inteligenţi și înţelepţi. 


25 septembrie 2021 


Partea a doua 
Discursurile lui Dumnezeu Atotputernic cu liderii 
şi lucrătorii 
(1995 — 12 ianuarie 2022) 


Cum intră omul în noua epocă? 


Astăzi, subiectul părtăşiei noastre este intrarea omului în noua epocă, 
Epoca Împărăției, şi felul în care oamenii ar trebui să trăiască în Epoca 
Împărăției, cum ar trebui să experimenteze lucrarea lui Dumnezeu în Epoca 
Împărăției şi cum să intre cu adevărat în noua epocă. Asupra căror lucruri se 
va concentra, în principal, această discuţie despre felul în care omul intră în 
noua epocă? Dumnezeu exprimă atât de multe cuvinte în Epoca Împărăției 
şi face lucrarea de judecată şi mustrare, iar toți aleşii lui Dumnezeu ar trebui 
să ştie exact cum ar trebui să creadă omul în Dumnezeu în Epoca 
Împărăției, pentru a-l îndeplini cerinţele. Majoritatea oamenilor din trecut 
credeau în Domnul şi se bucurau din abundență de harul primit de la 
Dumnezeu. În prezent, ei încep să experimenteze lucrarea lui Dumnezeu de 
judecată şi mustrare, deci cum pot face ei trecerea de la vechile lor păreri 
despre credința în Dumnezeu la una nouă, care întrunește cerinţele lui 
Dumnezeu? Indiferent dacă părerile tale din trecut despre credinţa în 
Dumnezeu erau corecte sau greşite, acest lucru nu va fi o chestiune de 
analizat, iar tu ar trebui să înfrunți realitatea şi trebuie să știi cum să crezi şi 
cum să urmărești acum. Dacă tu continui să urmăreşti bazându-te pe modul 
în care credeai în Epoca Harului şi continui să crezi în Dumnezeu pe baza 
opiniilor tale din trecut, atunci nu vei fi intrat în noua epocă. Permiteţi-Mi 
să spun mai întâi o sintagmă demonstrativă care va explica această 
problemă. Ce sintagmă este aceasta? Această sintagmă a fost rostită adesea 
în Epoca Harului: „Când o persoană crede în Dumnezeu, întreaga sa famile 
este binecuvântată.” Adică, atunci când o persoană credea în Isus, întreaga 
sa familie, de la cel mai în vârstă până la cel mai tânăr, beneficia prin 
asociere şi toţi se bucurau de pace şi veselie. Întrucât Isus a săvârşit lucrarea 


de răscumpărare, El a fost infinit de tolerant, răbdător, milostiv și iertător 


faţă de om. Indiferent cum era intrarea ta în viață sau cum era calibrul tău 
sau câte păcate comiseseşi în trecut, tot ce trebuia să faci era să Îi 
mărturiseşti Domnului şi totul era iertat, iar pacea şi bucuria îți erau oferite. 
Tot ce trebuia să faci era să „crezi” și asta era suficient — atât de simplu era. 
Se întâmplă acum ca atunci când o persoană crede în Dumnezeu, întreaga sa 
familie să fie binecuvântată? Nu. De ce nu se face această lucrare acum? 
Pentru că a sosit vremea, iar Dumnezeu este aici pentru a face lucrarea de 
judecată şi pentru a mântui omenirea de sub influenţa Satanei o dată pentru 
totdeauna. De aceea, Dumnezeu cere acum ca oamenii să fie loiali și sinceri 
față de EI, să I se închine şi să I se supună și să aibă o inimă cu frică de 
Dumnezeu — acestea sunt lucrurile pe care oamenii trebuie să le facă. Dacă 
aceia care cred în Dumnezeu pot să priceapă, să accepte, să înțeleagă şi să 
dobândească adevărul, atunci vor fi pe deplin mântuiți. Cu toate acestea, cei 
care nu acceptă adevărul și care doar râvnesc la harul lui Dumnezeu vor fi 
eliminaţi. Dacă tu încă mai ceri acum ca Dumnezeu să săvârşească lucrarea 
Epocii Harului, gândindu-te încă la faptul că dacă tu crezi în Dumnezeu, 
întreaga ta familie va fi binecuvântată, acesta este un lucru prea nesăbuit! 
Dumnezeu nu mai face lucrarea Epocii Harului. Acea epocă s-a încheiat. 


Inţelegi asta, nu-i aşa? 


Această așa-numită „trecere în noua epocă” înseamnă intrarea în 
Epoca Împărăției de astăzi, iar opiniile tale cu privire la credinţa în 
Dumnezeu, intențiile tale, credinţa ta, modul în care îți trăieşti viaţa şi 
modul în care experimentezi lucrurile trebuie să se schimbe. Dacă schimbi 
doar un singur lucru, dacă înainte credeai în Isus, dar astăzi crezi în 
Dumnezeu Atotputernic şi doar numele Dumnezeului în care crezi s-a 
schimbat, atunci, în realitate, modul în care crezi, calea pe care mergi şi 
lucrurile pe care le urmăreşti nu s-au schimbat. Adică, trebuie să existe 


anumite schimbări în felul în care urmărești, în înțelegerea şi părerile tale. 


Numai atunci când urmărești adevărul pe această bază, credinţa ta poate fi 
pură şi adevărată. De ce unii oameni sunt acum mereu negativi, gândindu-se 
că este lipsită de sens credinţa în Dumnezeu şi nu mai sunt la fel de plini de 
energie în credința lor ca înainte? Pentru că opiniile lor despre credința în 
Dumnezeu nu au fost încă transformate. Ei încă se agaţă de părerile pe care 
le aveau când credeau în Isus, concentrându-se doar să obţină puţin har sau 
să se sacrifice mai mult și să alerge mai mult; se concentrează la daruri, la 
munca de suprafaţă, la predicile de suprafaţă şi la entuziasm. Cu toate 
acestea, ei nu țin pasul cu lucrarea actuală a lui Dumnezeu, nu se 
concentrează să mănânce şi să bea cuvintele lui Dumnezeu şi nu sunt 
luminaţi de Duhul Sfânt, aşa că se simt mereu negativi. Astfel de oameni 
par să creadă în Dumnezeu, când, de fapt, ei nu au acceptat adevărul în 
inimile lor şi de aceea starea lor negativă nu este niciodată înlăturată. Ei nu 
au deloc intrare în viaţă, se agaţă în continuare de vechile lor păreri despre 
credinţa în Dumnezeu, fără nicio transformare. Nu este aşa? Lucrarea 
Duhului Sfânt s-a schimbat, iar credinţa omului în Dumnezeu trebuie să se 
schimbe odată cu lucrarea Duhului Sfânt. Dacă urmărirea ta, modul în care 
trăieşti, modul în care experimentezi, atitudinea ta față de credinţa în 
Dumnezeu, precum şi intențiile şi opiniile tale în credinţa în Dumnezeu nu 
s-au transformat, asta arată că nu ai ținut pasul cu etapele lucrării Duhului 
Sfânt. Dacă oamenii doresc să ţină pasul cu noua lucrare a Duhului Sfânt, să 
se schimbe în moduri noi și să dobândească noi înţelegeri, atunci ei trebuie 
să caute adevărul, să pătrundă în el şi să se schimbe în mici detalii, cum ar 
fi fiecare mişcare şi acţiune a lor, gândurile şi ideile lor, fiecare intenţie și 
părere — numai atunci vor face progrese. Dacă oamenii se limitează la a face 
acest lucru doar din vorbe şi îşi schimbă comportamentul doar puţin, 
aceasta nu este considerată transformare. Cel mai important lucru este că tu 


trebuie să suferi o transformare în gândurile şi părerile tale şi în modul în 


care îți trăieşti viaţa. Dacă poți să te lepezi de vechile tale noțiuni și 
închipuiri şi să dobândești discernământ şi cunoaştere a vechilor tale păreri 
despre credința în Dumnezeu, acest lucru va dovedi că te-ai transformat. 
Examinaţi-vă pe voi înșivă pentru a vedea care părți din voi nu au fost încă 
transformate, dacă încă mai păstraţi vechile moduri de a vorbi sau de a privi 
lucrurile şi ce lucruri adânc înrădăcinate din trecut mai aveţi încă şi care nu 
au fost încă scoase la iveală. Dacă nu cercetezi în amănunt, s-ar putea să 
crezi că nu este nimic acolo, dar când vei cerceta cu atenţie vei descoperi că 
sunt multe de scos la iveală. De ce oare unii oameni de acum nu sunt 
niciodată capabili să țină pasul cu etapele lucrării lui Dumnezeu? Pentru că 
există multe lucruri în lăuntrul oamenilor care îi împiedică să facă asta, 
pentru că oamenii nu înţeleg lucrurile noi şi nu le pot pricepe. De ce 
oamenii au mereu noțiuni despre Dumnezeu? Ei au noţiuni despre cuvintele 
şi lucrarea lui Dumnezeu, au noţiuni şi despre judecata şi mustrarea lui 
Dumnezeu, nu pot pricepe pe care oameni îi mântuieşte Dumnezeu şi pe 
care îi elimină și nu pot trece peste faptul că Dumnezeu nu arată semne și 
minuni. Care este mai exact motivul? Un motiv este că acest lucru este 
determinat de natura arogantă şi neprihănită de sine a omului, pentru că 
oamenii au întotdeauna propriile noțiuni şi închipuiri despre orice chestiune 
— aceasta este rădăcina problemei; un alt motiv este unul obiectiv şi anume 
că oamenii au multe noțiuni greşite despre credinţa în Dumnezeu care nu au 
fost transformate, pentru că acele lucruri adânc înrădăcinate încă nu au fost 
transformate. Acele vechi zicale despre lucrurile din credinţa lor în Isus sau 
în lahve sunt încă înrădăcinate în inimile lor, aşa că, atunci când întâlnesc 
noua lucrare a lui Dumnezeu, ei acceptă adevărata cale, dar nu sunt capabili 
să priceapă noile moduri ale lui Dumnezeu de a spune şi de a face lucruri. 
De ce nu eşti în stare să pricepi aceste lucruri noi? Pentru că încă te agăți de 


acele lucruri vechi din trecut şi nu poţi renunţa la ele, ceea ce te determină 


să te opui acestor lucruri noi. Dacă nu ai avea acele lucruri din trecut în 
lăuntrul tău, ai fi capabil să accepţi ceea ce face Dumnezeu acum. Dacă nu 
poți renunţa la acele lucruri din trecut, vei fi predispus să-ți formezi noțiuni 
despre Dumnezeu şi să te răzvrătești împotriva Lui, iar ca urmare vei suferi 
o pierdere. Dacă te vei împotrivi lui Dumnezeu, vei fi în pericol de a fi 


eliminat de Dumnezeu şi vei fi pedepsit de EI. 


Voi toţi ar trebui să cercetaţi în amănunt şi să examinați pentru a vedea 
ce moduri vechi de a face lucrurile, ce moduri vechi de a înţelege lucrurile 
şi ce păreri vechi din trecut sunt încă adânc înrădăcinate în voi. Lăsaţi-Mă 
să vă dau un exemplu simplu! Unii oameni nu L-au văzut niciodată pe 
Hristos şi nici nu L-au auzit vorbind. Ei doar au citit cuvintele pe care le-a 
exprimat Hristos şi spun că aceste cuvinte sunt bune și autoritare și că sunt 
cuvinte de judecată, dar după ce intră în contact cu Hristos în realitate, în ei 
încep să se formeze noțiuni şi se gândesc: „De ce vorbeşte Dumnezeu atât 
de aspru? De ce îi dojeneşte Dumnezeu pe oameni în felul acesta? De ce 
vorbeşte El atât de grandios? Felul în care vorbeşte este terifiant, dând în 
vileag și judecând mereu oamenii. Cine poate accepta aşa ceva? Credinţa 
noastră în Isus este diferită. Toţi vorbesc cu blândeţe și se înţeleg armonios 
unii cu ceilalți. Nimeni nu vorbește aşa cum vorbeşte El. Pur şi simplu nu 
pot accepta un astfel de Dumnezeu şi nu pot tolera un Dumnezeu ca El. 
Dacă El ar vorbi la fel de blând şi de cordial ca Domnul Isus, dacă ar fi 
amabil şi binevoitor cu oamenii, atunci aş putea să-L accept. Dar nu pot 
accepta un astfel de Dumnezeu. Nu pot nici măcar să interacționez cu EI!” 
Recunoşti că aceasta este adevărata cale, că acestea sunt cuvintele întrupării 
şi te-ai convins din toată inima, aşa că de ce, atunci când intri în contact cu 
Hristos, ai noțiuni la care nu poţi renunţa despre tonul Său, cuvintele pe 
care le foloseşte şi modul în care vorbeşte? Ce dovedeşte acest lucru? 


Dovedeşte că acele lucruri vechi din inima ta au preluat deja controlul şi că 


au devenit noțiuni și reglementări. De fapt, toate aceste lucruri provin de la 
om, toate sunt verdicte și închipuiri ale omului și nu sunt în acord cu 
adevărul. Dacă cineva ar încerca să impună aceste lucruri Dumnezeului de 
astăzi, nu numai că nu ar putea face acest lucru, dar ar fi, de asemenea, 
înclinat să I se împotrivească. Lucrarea pe care Dumnezeu o face în epoci 
diferite este diferită, deci firea pe care o exprimă este diferită, iar ceea ce 
are şi ceea ce este Dumnezeu, lucruri pe care El le dezvăluie, sunt, de 
asemenea, diferite. Tu nu poţi aplica reglementări în acest sens; dacă o faci, 
vei fi înclinat să-ți formezi noțiuni despre Dumnezeu și vei fi capabil să I te 
împotriveşti lui Dumnezeu. Dacă nu reflectezi asupra ta și refuzi cu 
desăvârșire să te căiești, vei fi condamnat de Dumnezeu și El te va pedepsi. 
Aşa este lucrarea lui Dumnezeu în fiecare epocă — întotdeauna vor exista 
unii oameni care Îl acceptă pe Dumnezeu şi I se supun, care sunt 
binecuvântaţi de El şi cei care I se împotrivesc şi Îl condamnă pe 
Dumnezeu, care sunt distruși de El. Dumnezeu rostește atât de multe 
cuvinte şi exprimă atât de multe adevăruri în lucrarea Sa din zilele de pe 
urmă. El nu Se teme de faptul că oamenii au noțiuni. Nu e îngrijorător că e 
posibil ca oamenii să aibă noțiuni; îngrijorător este când oamenii nu-l citesc 
cuvintele şi nu acceptă adevărurile pe care le exprimă — acesta este cel mai 
terifiant lucru. Dacă noțiunile și opiniile tale nu sunt în acord cu adevărurile 
pe care le exprimă Dumnezeu, atunci ele sunt contrare adevărului, se opun 
lui Dumnezeu și sunt imposibil de susținut. Oamenii au firi corupte, sunt 
rebeli şi potrivnici, şi au gânduri — ce anume le domină gândurile? Ele sunt 
dominate de intențiile oamenilor şi de unghiul și perspectiva din care 
oamenii privesc lucrurile, aşa că gândurile tale nu provin de la Duhul Sfânt 
şi nici nu sunt clădite pe temelia adevărului. De ce spun că noțiunile și 
părerile tale sunt lucruri ale omului şi ale trupului? Pentru că gândurile tale 


nu sunt dominate de adevăr şi nici nu se nasc prin contemplarea care se 


bazează pe adevăr. Gândurile unora provin din contemplarea care se 
bazează pe Biblie, iar acest lucru este şi mai greşit. Nu spunem că Biblia în 
sine este greșită, ci doar că este nepotrivit să compari lucrarea pe care 
Dumnezeu a făcut-o în trecut cu noua Sa lucrare — nu trebuie să-l compari 
lucrarea în acest fel. De exemplu, ar fi fost potrivit ca în Epoca Harului 
oamenii să compare lucrarea lui lahve cu lucrarea Domnului Isus? Este 
potrivit să compari lucrarea Domnului Isus cu lucrarea lui Dumnezeu de 
astăzi, în Epoca Împărăției? Bineînţeles că nu, ele nu sunt comparabile. 
Acest lucru se datorează faptului că fiecare etapă a lucrării lui Dumnezeu 
este mai elevată decât cea precedentă, iar El nu Îşi repetă lucrarea. De ce, de 
fiecare dată când Dumnezeu realizează o nouă etapă a lucrării şi începe o 
nouă epocă, există întotdeauna un grup sau o majoritate de oameni care se 
ridică pentru a se opune lucrării lui Dumnezeu şi se ridică împotriva Lui? 
De ce se întâmplă acest lucru în fiecare epocă? Pentru că, indiferent dacă 
oamenii acceptă sau nu noua lucrare a lui Dumnezeu, interpretările lor 
anterioare ale Bibliei, precum şi părerile lor despre numele și imaginea lui 
Dumnezeu, despre credinţa în Dumnezeu și despre modurile în care cred în 
Dumnezeu au prins deja contur în inimile lor. Mai mult decât atât, ei 
preţuiesc aceste lucruri şi, crezând că au obţinut niște câștiguri, devin 
nemărginit de aroganți şi se cred uimitori și măreţi, iar când văd cât de 
diferită este lucrarea pe care Dumnezeu o face astăzi față de lucrarea pe 
care a făcut-o în trecut, ei o judecă. lau mereu lucruri din Epoca Harului şi 
le compară cu Dumnezeul de astăzi, cu lucrarea pe care Dumnezeu o face 
acum şi cu adevărurile de astăzi — sunt ele comparabile? Nu aplica 
reglementări lucrurilor, în schimb, trebuie să fii conştient de acest lucru: 
„Am acceptat acum noua lucrare a lui Dumnezeu, dar există unele lucruri 
pe care nu sunt capabil să le pricep. Le voi experimenta și le voi cunoaşte 


treptat, le voi urmări încetul cu încetul, încercând să le înțeleg puţin câte 


puţin, ca o furnică rozând un os şi, cu timpul, voi ajunge să le înţeleg.” 
Lucrarea lui Dumnezeu este nesfârşit de tainică și este de nepătruns; omul 
nu o poate înțelege pe deplin niciodată. După ce au experimentat-o timp de 
un an sau doi, oamenii pot dobândi o oarecare înţelegere; după trei sau 
patru ani, oamenii pot înţelege puţin mai mult, iar puţin câte puţin vor creşte 
şi se vor schimba. Părerile lor despre acele lucruri vechi se vor schimba 
puţin câte puţin şi, încetul cu încetul, se vor lepăda de ele; doar atunci când 
oamenii se vor lepăda de acele lucruri vechi, vor înţelege lucrurile noi. 
Acele lucruri vechi sunt încă adânc înrădăcinate în tine, nici măcar nu ai 
început să le scoţi la iveală şi totuşi îndrăznești să-ţi răspândești cu bună 
ştiinţă noțiunile şi să-ți exprimi opiniile şi vorbeşti cum vrei — nu are niciun 
sens acest lucru. De ce spun că oamenii devin extrem de aroganți? Acesta 
este motivul. Acele lucruri putrede din lăuntrul oamenilor sunt lipsite de 
valoare şi totuşi ei îndrăznesc să le exprime şi să le răspândească cu bună 
ştiinţă. Nu este acest lucru complet lipsit de sens? Prin urmare, unii oameni 
au acceptat această etapă a lucrării şi au citit cuvintele lui Dumnezeu, dar 
nu au renunţat cu adevărat la acele lucruri vechi pe care le poartă în lăuntrul 
lor. De ce conducătorii şi lucrătorii din unele locuri sunt capabili să 
efectueze și să pună în aplicare o lucrare care este în acord cu noţiunile lor, 
dar atunci când lucrarea nu este în acord cu noţiunile lor şi nu doresc să o 
facă, nu o pun în aplicare? Cum apare această situație? Apare pentru că 
oamenii sunt incapabili să renunțe la acele lucruri vechi pe care le poartă în 
ei. Cu cât acele lucruri vechi din lăuntrul tău prind contur, cu atât mai intens 
te împotriveşti. Nu-i aşa? De ce există unii conducători în lumea religioasă 
de acum, care devin tot mai aroganți şi mai puţin capabili să accepte 
lucrarea din zilele de pe urmă a lui Dumnezeu, cu cât poziția pe care o 
ocupă este mai înaltă și cu cât conduc mai mulți oameni? Pentru că oamenii 


se agaţă mereu de lucrurile din trecut, nu iau cuvintele lui Dumnezeu ca 


fiind adevărul şi viaţa şi nu sunt capabili să-L cinstească pe Dumnezeu ca 
fiind suprem şi măreț. În schimb, ei îşi iau propriile noţiuni religioase şi 
propriile gânduri şi opinii ca fiind adevărul și adevărata cale — nu este 
aceasta o greşeală teribilă? În acest fel, oare vei fi capabili să găseşti 
adevărul undeva? Dacă tu crezi că acele lucruri ale tale sunt adevărul, vei 
mai fi capabil să dobândești adevărul de la Dumnezeu? Vei mai fi capabil să 


cauţi adevărul și să tânjeşti după el? 


Unii oameni spun: „Am citit mult din cuvintele lui Dumnezeu, l-am 
auzit glasul, accept adevărata cale şi știu cum să citesc cuvintele Lui. Îmi 
rezolv singur problemele, nu am nevoie de ajutorul altora, iar acest lucru 
garantează că viaţa mea poate progresa.” Exagerezi lucrurile când vorbeşti 
aşa. Dacă citeşti cuvintele lui Dumnezeu bazându-te doar pe tine însuţi şi 
dacă Duhul Sfânt nu te luminează, atunci ești tu capabil să le înţelegi? Dacă 
spusele lui Dumnezeu nu te-ar da în vileag şi nu ar analiza corupția din 
lăuntrul tău, ai fi incapabil să te schimbi, incapabil să înţelegi — ti-ar fi greu 
să ajungi la orice înţelegere. Atunci când oamenii citesc romane, le înţeleg 
bine și sunt capabili să îşi amintească multe scene, iar când au terminat de 
citit unul, pot povesti imediat altora despre el. Dar chestiunile de viaţă nu 
seamănă cu nimic altceva. Acestea sunt extrem de profunde și trebuie să 
crezi mulți ani înainte de a putea înțelege măcar puţin. Poţi să 
experimentezi o singură cuvântare de la Dumnezeu o viață întreagă şi totuşi 
să nu o experimentezi niciodată suficient. Indiferent ce cuvântare ține 
Dumnezeu, tu nu o vei experimenta niciodată suficient cât timp vei trăi; 
indiferent cât de bun este calibrul tău, tot trebuie să te bazezi pe 
experimentarea şi practicarea cuvintelor lui Dumnezeu înainte de a putea 
înţelege adevărul. De exemplu, onestitatea. Câţi ani trebuie să 
experimentezi înainte de a putea rezolva problema minţitului? Nu se 


întâmplă să ai nevoie doar de unul sau doi ani de experiență şi apoi ai 


terminat, nu mai spui minciuni, nu mai ești înşelător și eşti acum o persoană 
onestă. Acest lucru nu este posibil. Trebuie să ai câteva decenii de 
experiență înainte de a vedea acest rezultat. Acest lucru se întâmplă din 
cauză că oamenii sunt foarte complicaţi, firile lor corupte sunt adânc 
înrădăcinate în ei, noțiunile lor îi împiedică să pătrundă în adevăr, să-L 
cunoască pe Dumnezeu, intențiile lor stau în calea schimbării firilor lor, îi 
împiedică să practice adevărul, iar opiniile şi poziţiile pe care le adoptă cu 
privire la acțiunile şi limbajul lor îi împiedică să înţeleagă adevărul. Dacă 
eşti capabil să vorbeşti şi să acționezi de partea adevărului, de partea 
adevărului pe care Dumnezeu îi cere omului să îl atingă în Epoca 
Împărăției, atunci vei putea cu ușurință să te supui lucrării Sale şi vei putea 
intra pe calea cea bună a credinței în Dumnezeu. Dacă nu stai de partea 
adevărului, atunci te vei fi îndepărtat de Dumnezeu sau te vei afla în 
opoziţie cu El. Să nu crezi că, doar pentru că ai ascultat atâtea predici și 
crezi în Dumnezeu de atât timp, statura ta nu este încă foarte deficitară! 
Urmărirea adevărului este o chestiune de câştigare a vieţii, este vorba de a 
dobândi viaţa veşnică. Adevărul este veşnic imuabil, aplicabil mereu, nu 
poate fi lepădat niciodată, e irefutabil, de necontestat — aceasta este valoarea 
şi semnificația adevărului. Adevărul este cel mai înalt, cel mai profund și 
cel mai valoros lucru. Este preţios şi există o limită pentru ceea ce o 


persoană poate înţelege şi dobândi după o viaţă de experienţă. 


Cineva spune: „Eu cred în Dumnezeu Atotputernic și îmi practic 
credința de unul singur acasă și, de asemenea, cânt imnuri şi mă rog lui 
Dumnezeu. Urmăresc lucrarea indiferent de etapa în care se află şi, păstrând 
această credință până la sfârşit, Dumnezeu nu mă va abandona.” Ce părere 
ai despre acest lucru? Cum poţi urmări adevărul prin faptul că îți practici 
credința acasă? Cum poți experimenta lucrarea lui Dumnezeu fără să-ți 


îndeplineşti datoria? Dacă nu-ți îndeplineşti datoria, există unele firi corupte 


care nu vor fi dezvăluite şi atunci cum vei reflecta asupra ta? Cum vei 
experimenta judecata şi mustrarea cuvintelor lui Dumnezeu? Cum te vor 
expune şi emonda cuvintele lui Dumnezeu? Oamenii nu sunt în măsură să 
experimenteze aceste lucruri acasă. Poţi să te cunoşti cu adevărat pe tine 
însuţi fără o experiență practică? Poţi să te schimbi cu adevărat? 
Schimbarea ar fi imposibilă. Pentru a experimenta lucrarea lui Dumnezeu, 
trebuie să trăieşti viața bisericească şi numai prin îndeplinirea datoriei poţi 
experimenta lucrurile în mod corespunzător. Dacă îţi practici credința acasă 
timp de vreo zece-douăzeci ani, iar marele balaur roşu a fost distrus şi 
marile dezastre s-au terminat, vei putea vorbi de o mărturie reală bazată pe 
experiență? Vei fi suferit aşa cum a suferit Dumnezeu? Oamenii lui 
Dumnezeu, care vor fi fost o mărturie atât de frumoasă, se vor fi schimbat 
cu adevărat, se vor supune cu adevărat lui Dumnezeu şi Îi vor fi cu adevărat 
loiali — vei fi capabil să fii o astfel de mărturie? Mi-e teamă că, în acel 
moment, tu ai fi absolut ruşinat. De ce a spus Dumnezeu că mulți sunt 
chemaţi, dar puţini sunt aleşi? Pentru că, printre oamenii corupți, cei care 
iubesc adevărul sunt foarte puţini. Majoritatea oamenilor nu iubesc 
adevărul, cu atât mai puţin sunt capabili să-l accepte. De ce spun acest 
lucru? Unii oameni ajung să creadă în Dumnezeu şi, cât timp totul este bine 
acasă, ei nu se plâng. Totuşi, când ceva nu merge bine, când un membru al 
familiei se îmbolnăveşte și este internat în spital sau când copilul lor nu 
intră la facultate sau când are loc vreun dezastru, ei bat cu pumnii în masă și 
se plâng de Dumnezeu, spunând: „Hm! Cu ce m-a ajutat credinţa în 
Dumnezeu? Dumnezeu nu m-a binecuvântat! Trebuie să mă binecuvântezi, 
să binecuvântezi totul în jurul meu, inclusiv întreaga mea familie, copiii 
mei, soţul meu (sau soţia mea), precum și mama și tatăl meu, pe toți. Dacă 
asta nu s-ar fi întâmplat familiei mele, nu aş fi urmărit cu seriozitate 


adevărul?” Ei găsesc astfel de scuze pentru că nu au dobândit adevărul! Pot 


scuzele lor să ia locul adevărului? Ei cred că scuzele lor sunt pe deplin 
suficiente și solide şi că este corect să se plângă. Oamenii nu se plâng de 
Dumnezeu atunci când nu trec prin încercări şi necazuri. Ei strigă despre cât 
de măreț şi minunat este Dumnezeu. Dar în momentul în care sosesc 
încercările şi necazurile, dorința lor de a se plânge de Dumnezeu poate 
izbucni în orice moment. Ei nu meditează asupra lucrurilor şi nu se gândesc 
la nimic; pur şi simplu îşi dau frâu liber sentimentelor, în mod natural. 
Pentru unii oameni, nu este vorba de ceva care se întâmplă familiei lor, ci 
animalelor lor şi se plâng de Dumnezeu. Nu este oare un lucru lipsit de 
sens? Dacă un om poate ajunge în stadiul în care, orice se întâmplă cu 
familia lui sau orice dezastru se abate asupra lui, nu se plânge de Dumnezeu 
sau nu se lasă afectat de asta, când nu provoacă întârzieri în îndeplinirea 
datoriei sau în sacrificiul lui pentru Dumnezeu, indiferent de ce se întâmplă, 
când supunerea lui față de Dumnezeu nu este afectată şi când lucrul care s-a 
întâmplat nu îl împiedică să-L laude pe Dumnezeu, aceasta dovedeşte că 
inima lui care crede în Dumnezeu este una pură. Opinia că „Atunci când o 
persoană crede în Dumnezeu, întreaga sa familie este binecuvântată” este 
greşită. Dacă te agăţi mereu de această părere în credinţa ta în Dumnezeu, 
nu vei dobândi niciodată adevărul. Uită-te la membrii familiei tale și la 
rudele tale non-credincioase, ocupate cu viaţa lor în fiecare zi; când vor 
veni dezastrele, vor putea ele să scape? Nu, nu vor putea. Dacă nu urmărești 
adevărul în credinţa ta în Dumnezeu şi rămâi la fel ca rudele tale, incapabil 
să scapi de pedeapsa dezastrelor, vei pieri împreună cu ele. Totuşi, dacă 
urmăreşti adevărul şi eşti capabil să le vezi adevărata esenţă, vei putea să 
respingi satanele şi te vei gândi: „Ele nu cred în Dumnezeu. Sunt demoni şi 
ar trebui distruse în dezastre. Obişnuiau să încerce să mă împiedice să cred 
în Dumnezeu şi spuneau lucruri care ÎI sfidau pe Dumnezeu, care Îl huleau 


pe Dumnezeu. Au primit pedeapsa cuvenită când au murit în dezastre. Prin 


aceasta, cuvintele lui Dumnezeu s-au împlinit cu adevărat.” Nu ai avut 
această credinţă înainte şi nu ai îndrăznit să-i blestemi pe demoni. Acum, 
vezi adevăratele feţe ale demonilor şi inima ta ajunge să-i urască pe aceşti 
demoni sfidători de Dumnezeu, iar dacă mor, tot ce va trebui să faci este să- 
i îngropi. Faptul că ești capabil să îi abordez în acest fel arată că inima ta s- 
a întors cu adevărat spre Dumnezeu. Dacă încă mai păstrezi în inima ta 
noțiuni și închipuiri, crezând mereu că „atunci când o persoană crede în 
Dumnezeu, întreaga sa familie este binecuvântată, că şi animalele crescute 
de familie sunt binecuvântate, că şi casa este binecuvântată şi că recoltele 
din pământ sunt binecuvântate”, atunci aceste lucruri te vor împiedica să 
urmăreşti adevărul, să-L urmezi pe Dumnezeu și să-ți îndeplineşti datoria. 
Dacă inima unei persoane se îndreaptă complet către Dumnezeu, numai 
către Dumnezeu, atunci inima ei devine atât de pură şi simplă, iar când vine 
acel moment, ea suferă foarte puţin. De ce suferi acum atât de mult? Pentru 
că îți petreci toată ziua alergând și ocupându-te de familia ta, de copiii tăi, 
depunând atât de mult efort pentru ei. Dacă te-ai fi sacrificat doar pentru 
biserică, atunci îndrăznesc să spun că ai fi fost mult mai relaxat, nu-i aşa? 
Tocmai pentru că acum te ocupi prea mult de problemele familiei şi prea 
puțin de cele ale bisericii şi pentru că treburile casnice devin atât de 
împovărătoare încât nu le mai suporţi, începi să te plângi de Dumnezeu. Dar 
cât de mult I-ai oferit, de fapt, lui Dumnezeu? Nu I-ai oferit nimic demn de 
a fi menţionat! Încă alergi şi te ocupi atât de mult de treburile casnice şi de 
propriul trup, deci cum te poţi plânge de Dumnezeu? Trebuie să nu te mai 
plângi de Dumnezeu. Oricine crede în Dumnezeu este capabil să 
dobândească adevărul şi are şansa de a-L cunoaşte pe Dumnezeu — acest 
lucru este crucial, mai important decât orice altceva şi este direct legat de 
problema obținerii mântuirii. În primul rând, însă, trebuie să iei intenţiile, 


opiniile şi înțelegerile tale greșite din trecut, precum și acele lucruri pe care 


le urmăreşti în lăuntrul tău, să le analizezi şi să ajungi să le cunoşti conform 
cuvintelor lui Dumnezeu. Când devii capabil să vezi aceste lucruri în mod 
clar, atunci poți practica reducerea lor şi renunţarea la ele. Cu cât le vezi 
mai clar și mai pătrunzător, cu atât vei renunţa la mai multe dintre ele, până 
când vei fi capabil să renunți la toate aceste lucruri vechi şi greşite. Te veți 
simţi apoi mult mai relaxat, iar atunci când vei pune în practică adevărurile 
pe care le înţelegi şi vei fi capabil să le mărturisești, vei începe să te 
schimbi încetul cu încetul. Ar trebui să începi acum să practici şi să te 
instruieşti în această direcţie şi, treptat, nu vei mai fi constrâns şi tulburat de 
aceste lucruri — vei fi intrat atunci pe calea cea bună a credinței în 


Dumnezeu. 


Aţi înţeles cu adevărat tot ceea ce am spus? Ştiţi cum să treceţi în noua 
epocă? ȘI ştiţi ce aspecte trebuie să schimbaţi, din ce aspecte trebuie să 
pătrundeţi? Poate că nu înţelegeți acest lucru. Cu toate că, în trecut, oamenii 
au obținut o anumită pătrundere, totuși, ei erau încă lipsiți de multe aspecte 
şi nu puteau îndeplini cerințele lui Dumnezeu. Acum, Dumnezeu rostește 
atât de multe cuvinte pentru a-i conduce pe oameni în noua epocă. Oare de 
ce oamenii au mereu noțiuni despre cuvintele lui Dumnezeu şi despre 
lucrarea Sa? Aceasta arată că ei nu au dobândit adevărul înainte și că sunt 
lipsiți de adevărul-realitate. Deşi poate că eşti capabil să accepți cuvintele 
lui Dumnezeu când le citeşti acum, de ce în viaţa ta reală nu eşti capabil să 
pui adevărul în practică şi, în schimb, acționezi mereu cu rebeliune față de 
Dumnezeu şi te împotrivești Lui? De ce, atunci când ţi se întâmplă ceva, ai 
întotdeauna propriile idei şi acționezi conform propriei voințe, dar ești 
incapabili să I te supui lui Dumnezeu? Pentru că în lăuntrul tău există prea 
multe lucruri trupeşti şi lucruri ale voinţei proprii, crezând mereu că a ta 
cale este cea corectă. Te simţi foarte bine când asculți o predică şi nu ai 


nicio noţiune, dar când ţi se întâmplă ceva, vrei să pui în practică adevărul, 


dar pierzi controlul, iar lucrurile răzvrătite din sinea ta se arată. Eu vă spun 
că sunteţi prea răzvrătiți, iar dacă nu Mă credeţi, puteți să ţineţi o evidenţă. 
De fiecare dată când auzi o cuvântare a lui Dumnezeu, notează ce noţiuni se 
nasc în inima ta şi care sunt gândurile tale, apoi scoate la iveală lucrurile din 
sufletul tău, analizează-le, pune-le în faţa cuvintelor lui Dumnezeu și vei şti 
atunci cât de departe merge răzvrătirea ta. Practicarea în acest mod este 
benefică pentru intrarea ta în viaţă. Trebuie să îndrăznești să înfrunți faptele 
şi să îndrăzneşti să te expui. Atunci când îndrăzneşti să te expui, acest lucru 
dovedeşte că ai o inimă care acceptă adevărul, o inimă care renunță la 
noțiuni şi se supune lui Dumnezeu. Trebuie să te răzvrăteşti împotriva ta; nu 
te răzvrăti în mod constant împotriva lui Dumnezeu, pentru că acest lucru 
este greșit. Nu este acceptabil să crezi în Dumnezeu, dar să nu ştii cum să I 
te supui. În momentul în care îţi va fi uşor să I te supui lui Dumnezeu, 
atunci vei avea pace şi bucurie în inima ta; vei găsi o mare plăcere atunci 
când vei citi apoi cuvintele lui Dumnezeu, vei găsi cuvintele pe care să le 
spui atunci când te rogi lui Dumnezeu şi te vei apropia tot mai mult de EI. 
Cei care se răzvrătesc mereu împotriva lui Dumnezeu nu doresc niciodată 
să pună în practică adevărul, iar atunci când citesc cuvintele lui Dumnezeu, 
ei nu le pătrund — ce pace şi bucurie pot exista în inima lor? Atunci când 
oamenii se confruntă cu probleme, noţiunile şi închipuirile lor ies la 
suprafață, iar ei sunt incapabili să le evite. Atunci trebuie să contempli şi să 
reflectezi, gândindu-te: „Cum a apărut această problemă? Cum a apărut 
acest tip de noţiune? Unde poate fi găsită sursa ei?” Trebuie să te rogi lui 
Dumnezeu, să citeşti cuvintele lui Dumnezeu, să pătrunzi chestiunea, iar 
când problema va fi rezolvată, veți fi dobândit intrarea în viață. Dacă nu-ţi 
rezolvi problemele practic în acest fel, crezând mereu că nu este mare lucru 
să ai anumite noţiuni, că acestea vor dispărea de la sine după câteva zile şi 


că, odată ce au dispărut, înseamnă că nu mai ai noţiuni, vei crede mereu că 


nu ai noțiuni, când, de fapt, când au apărut noţiunile, le-ai ignorat şi le-ai 
trecut cu vederea. Ai simțit la acel moment că nu s-a făcut niciun rău, iar 
după aceea refuzi să recunoşti că ai avut vreuna. În mod normal, atunci 
când oamenii nu sunt supuşi emondării, când nu sunt nevoiți să se confrunte 
cu nicio situaţie adversă, ei nu au nicio noțiune şi uită că au avut vreodată 
vreuna. Ei se consideră uimitori, lipsiți într-adevăr de noțiuni. Totuşi, când 
se întâmplă ceva, apar noțiunile şi ei se opun lui Dumnezeu, apoi, după un 
timp, noțiunile dispar, iar ei uită şi din nou au impresia că au o stare 
minunată şi că nu au noțiuni despre Dumnezeu — care este problema lor? 
Este aceea că nu înţeleg realmente adevărul şi nu şi-au înlăturat noțiunile de 
la sursă. Acesta este motivul pentru care acest tip de noţiuni apar în mod 
repetat, până în momentul în care cineva are temeinic părtăşie cu ei despre 
adevăr, iar atunci noțiunile lor sunt înlăturate pentru totdeauna. Când vine 
vorba de înlăturarea noțiunilor cuiva, nu este acceptabil să nu caute 
adevărul cu seriozitate — simpla înţelegere a doctrinei este inutilă. Cei care 
nu înțeleg adevărul au o cunoaştere limitată, superficială, a lor înşişi. 
Uneori, atunci când în lăuntrul lor apar noţiuni, nu sunt capabili să le 
descopere şi nici măcar să le simtă. O noţiune minoră care nu este înlăturată 
nu va împiedica pe cineva, dar o noţiune majoră care nu este înlăturată îl va 
împiedica imediat. Pentru a te cunoaşte pe tine însuţi, trebuie mai întâi să îți 
înlătuni propriile noţiuni și închipuiri şi să îţi înlături opiniile greşite care 
apar adesea. Apoi, înlătură-ți toate diferitele firi corupte, de la cele 
superficiale până la cele mai profunde şi, procedând astfel, vei pătrunde 
treptat în adevărul-realitate. Cunoaşterea de sine începe prin a cunoaşte mai 
întâi noţiunile și închipuirile care există în sinea ta. Pe măsură ce 
înţelegerea adevărului devine din ce în ce mai profundă, vei ajunge să te 
cunoşti și tu din ce în ce mai profund. Când vine vorba de cunoaşterea ta de 


sine, trebuie să fii meticulos. Dacă nu eşti niciodată capabil să te cunoşti pe 


tine însuţi, nu vei obține intrarea în viaţă; intrarea în viață începe cu 
cunoaşterea de sine. Dacă vrei să dobândeşti intrarea în viaţă, atunci trebuie 
să cauţi conştiincios adevărul, să profiți de oportunități pentru a-ţi rezolva 
problemele şi să nu treci cu vederea nici măcar una. După ce ţi-ai notat 
noțiunile, trebuie să cauţi adevărul, să te deschizi şi să te implici în părtășie 
şi să le analizezi conform cuvintelor lui Dumnezeu. Când vei înţelege 
adevărul, acest tip de noţiuni vor fi complet înlăturate. Dacă te întâlneşti din 
nou cu aceeași chestiune şi noțiunile tale apar din nou, iar inima ta încă este 
constrânsă de ele, acest lucru arată că nu ai înţeles realmente adevărul, ci că 
ai înțeles doar doctrina, şi astfel noțiunile tale rămân. Doar atunci când vei 
ajunge să înţelegi realmente adevărul, noţiunile tale vor dispărea complet şi 
chiar dacă ele vor apărea din nou în viitor, vor fi ușor de înlăturat şi nu vei 
fi constrâns de ele, pentru că înţelegi adevărul. Spuneţi-Mi, este dificil să 
practicaţi cunoaşterea de sine şi intrarea în adevăr în acest mod? Trebuie să 
depuneţi mult efort? Da! Dacă autocunoașşterea voastră implică doar 
recunoaşterea sumară a unor lucruri superficiale — dacă spuneţi doar că 
sunteţi aroganti și neprihăniţi de sine, că vă răzvrătiți şi vă împotriviți lui 
Dumnezeu — atunci aceasta nu este o cunoaștere adevărată, ci o doctrină. 
Trebuie să integrezi faptele în acest lucru: trebuie să scoţi la lumină orice 
chestiuni asupra cărora ai intenții şi păreri greșite sau opinii denaturate, 
pentru părtăşie şi disecare. Doar asta e adevărata cunoaştere de sine. Nu 
trebuie să dobândeşti o înţelegere a ta doar pe baza acţiunilor tale; trebuie să 
înţelegi care este cheia și să înlături rădăcina problemei. După ce a trecut o 
perioadă de timp, trebuie să reflectezi asupra ta şi să rezumi care sunt 
problemele pe care le-ai rezolvat şi care mai rămân. La fel, trebuie să cauţi 
adevărul pentru a rezolva aceste probleme. Trebuie să nu fii pasiv, să nu ai 
mereu nevoie de alții care să te convingă sau să te împingă să faci ceva sau 


chiar să te ducă de nas; trebuie să ai propria ta cale de intrare în viaţă. 


Trebuie să te examinezi frecvent pentru a vedea ce lucruri ai spus și ai făcut 
care sunt în contradicție cu adevărul, care dintre intențiile tale sunt greşite şi 
ce firi corupte ai dezvăluit. Dacă practici și pătrunzi mereu în acest mod — 
dacă îţi impui cerinţe stricte faţă de tine însuţi — atunci vei putea înţelege 
treptat adevărul şi vei avea intrare în viaţă. Când vei înțelege realmente 
adevărul, vei vedea că într-adevăr nu eşti nimic. Pe de o parte, ai o fire 
profund coruptă; pe de altă parte, ai prea multe lipsuri şi nu înţelegi niciun 
adevăr. Dacă va veni o zi în care vei avea cu adevărat o astfel de cunoaştere 
de sine, nu vei mai fi capabil de aroganță, iar în multe chestiuni vei avea 
bun simţ şi vei fi capabil de supunere. Care este problema-cheie în acest 
moment? Prin părtăşia şi analiza esenței noțiunilor, oamenii au ajuns să 
înţeleagă motivul pentru care formează noţiuni; ei sunt capabili să înlăture 
unele noțiuni, dar asta nu înseamnă că pot vedea clar natura-esenţă a 
fiecăreia dintre ele, ci doar că au o anumită cunoaştere de sine, dar 
cunoașterea lor nu este încă suficient de profundă sau de clară. Cu alte 
cuvinte, ei încă nu pot vedea clar esența propriei naturi şi nici nu pot vedea 
ce firi corupte au prins rădăcini în inimile lor. Există o limită în ceea ce 
priveşte cât de multă cunoaştere de sine poate dobândi cineva în acest fel. 
Unii oameni spun: „Sunt conştient că firea mea este extrem de arogantă — 
nu înseamnă asta că mă cunosc pe mine însumi?” O astfel de cunoaştere 
este prea superficială; ea nu poate rezolva problema. Dacă te cunoşti cu 
adevărat, atunci de ce mai cauţi avansarea personală, de ce mai râvneşti la 
statut şi distincție? Asta înseamnă că natura ta arogantă nu a fost eradicată. 
Prin urmare, schimbarea trebuie să pornească de la gândurile şi părerile tale 
şi de la intenţiile din spatele cuvintelor şi acțiunilor tale. Recunoaşteţi că o 
mare parte din ceea ce spun oamenii sunt lucruri spinoase şi veninoase şi că 
există un element de aroganță în tonul pe care îl folosesc? Cuvintele lor 


poartă intenţiile şi părerile lor personale. Cei care au discernământ vor fi 


capabili să distingă acest lucru atunci când îl aud. Unii oameni vorbesc într- 
un anumit fel și au anumite expresii în cea mai mare parte a timpului, atunci 
când aroganţa lor nu este dezvăluită în ei, dar comportamentul lor este 
foarte diferit atunci când aroganţa lor este dezvăluită. Uneori vor trăncăni la 
nesfârşit despre ideile lor pompoase, alteori își vor arăta colții şi ghearele şi 
îşi vor ține capul sus. Ei cred că sunt regii muntelui, iar faţa urâtă a Satanei 
este expusă în acest lucru. Există tot felul de intenţii şi firi corupte în 
lăuntrul fiecărei persoane. La fel cum oamenii înşelători fac cu ochiul când 
vorbesc şi se uită la oameni cu coada ochiului — există o fire coruptă 
ascunsă în aceste acţiuni. Unii oameni vorbesc în cuvinte evazive, iar 
ceilalți nu ştiu niciodată ce vor să spună cu adevărat. Există întotdeauna 
înţelesuri ascunse și tertipuri în cuvintele lor, dar în aparenţă sunt foarte 
calmi şi liniştii. Astfel de oameni sunt şi mai înşelători şi le este şi mai greu 


să accepte adevărul. Sunt foarte greu de mântuit. 


Înainte, când oamenii credeau în Dumnezeu, se mulțumeau 
întotdeauna să aibă o casă liniștită și ca tot ce făceau să meargă bine și 
credeau că acest lucru însemna că sigur Dumnezeu îi iubea şi era mulțumit 
de ei. Dacă te mulțumești doar cu aceste lucruri, atunci nu vei porni 
niciodată pe calea urmăririi adevărului. Nu te mulțumi cu cât de bine sau 
fără probleme merge viaţa ta în aparență; aceste lucruri superficiale nu sunt 
importante. Acum, mântuirea oamenilor de către Dumnezeu presupune 
curățirea şi schimbarea lucrurilor care ţin de Satana şi sunt adânc 
înrădăcinate în oameni, dezgropându-le de la rădăcină şi scoțându-le la 
iveală din esenţa şi natura omului. De ce Dumnezeu analizează mereu 
opiniile şi intențiile omului? Pentru că natura omului este atât de adânc 
înrădăcinată. Dumnezeu nu Se uită la modul în care faci lucrurile, la cum 
arăţi sau la cât de înalt eşti, nu Se uită nici la ce fel de familie ai sau dacă ai 


sau nu un loc de muncă — Dumnezeu nu Se uită la aceste lucruri. Lucrul cel 


mai important la care Se uită Dumnezeu este esenţa ta, pentru a-ți rezolva 
problemele pornind de la esență şi de la rădăcină. Prin urmare, nu te 
mulțumi doar cu un cămin liniștit şi cu faptul că totul merge bine, crezând 
atunci că Dumnezeu te binecuvântează — acest lucru este greşit. Nu urmări 
aceste lucruri exterioare şi nu te lăsa prins în ele. Dacă te mulțumești cu 
aceste lucruri, atunci asta arată că scopul pe care îl urmăreşti în credința ta 
în Dumnezeu este prea neînsemnat şi că eşti departe de ceea ce cere 
Dumnezeu. Trebuie să te concentrezi asupra schimbării firii, începând cu 
firea şi umanitatea ta, precum şi cu intenţiile tale şi cu opiniile pe care le ai 
în credinţa ta în Dumnezeu. În acest fel, atunci când vei intra în contact cu 
oameni care abia au început să creadă în Dumnezeu sau care nu L-au 
acceptat, aceştia vor putea vedea din înfăţişarea ta că ai suferit o schimbare 
şi că ceea ce urmărești este într-adevăr diferit. Ei spun: „În credinţa noastră 
în Dumnezeu, noi urmărim să facem mai mulți bani, să avem un statut, 
copiii noştri să intre la facultate și fiicele noastre să își găsească parteneri 
potriviţi. Tu de ce nu urmărești aceste lucruri? Priveşti aceste lucruri ca și 
cum ar fi scârnăvii și complet lipsite de valoare. Atunci, cum crezi în 
Dumnezeu?” Apoi, ai părtăşie cu ei despre experienţa ta, ce firi corupte ai, 
cum te emondează Dumnezeu, cum te mustră şi te judecă, cum reflectezi 
asupra ta, cum înţelegi lucrurile şi cum te căieşti şi te schimbi. Atunci când 
oamenii te întâlnesc, ei îşi dau seama cât de practică este părtăşia ta, că ea le 
oferă ceva şi este benefică pentru ei şi că nu ţii doar predici superficiale 
pentru a-i convinge şi a-i îndemna pe oameni. Vei putea vorbi despre 
intrarea în viaţă şi despre cunoaşterea de sine, iar acest lucru va dovedi că 
eşti cu adevărat cineva din noua epocă, într-adevăr o persoană nouă. Sunt 
unii care acum încă mai vorbesc despre lucrurile din trecut, spunând: 
„Înainte credeam în Domnul Isus şi, oriunde mergeam să lucrez, Duhul 


Sfânt făcea lucrări măreţe. Când am răspândit Evanghelia, mulți au fost 


dispuşi să mă asculte, iar cei pentru care m-am rugat s-au făcut bine foarte 
repede...” Ei încă vorbesc despre aceste lucruri, iar aceasta e o chestiune 
atât de înapoiată! Ar trebui să petreceţi mai mult timp având părtășie despre 
adevăr, vorbind despre lucruri precum intrarea în viaţă, schimbări ale firii, 
cunoașterea de sine și alte lucruri esențiale referitoare la intrarea în viață. 
Nu vorbiți despre chestiuni care nu au nicio legătură cu adevărul. Dacă 
practicați adesea în felul acesta, veți dobândi anumite adevăruri-realități. 
Având în vedere statura voastră curentă, nu puteți face o lucrare care oferă 
viață şi nu puteţi folosi adevărul pentru a rezolva probleme. Tot ce puteți 
face este să lingușiți și să îndemnați oamenii, spunând: „Nu vă răzvrătiți 
împotriva lui Dumnezeu și nu vă împotriviți Lui. Deşi suntem atât de 
corupți, Dumnezeu tot ne mântuiește, aşa că ar trebui să luăm seama la 
cuvintele Sale şi să ne supunem Lui.” După ce aud acest lucru, oamenii 
înţeleg doctrinele, însă tot le lipseşte energia și nu ştiu cum să practice sau 
să experimenteze cuvintele lui Dumnezeu. Asta demonstrează că nici voi, în 
calitate de conducători şi lucrători, nu aveți adevărul-realitate. Dacă voi 
înşivă nu aţi obținut pătrunderea, atunci cum vă veţi putea îngriji de alții? 
Nu puteți ajunge la sursa dificultăților sau a firilor corupte ale altora, nu 
puteți înţelege esențialul, fiindcă încă nu vă cunoaşteţi pe voi înşivă. Ca 
atare, să aprovizionaţi cu viaţă în lucrarea voastră din biserică vă depăşeşte 
şi doar îndemnându-i pe oameni, spunându-le să fie buni şi ascultători cu 
sinceritate, sunteți incapabili să rezolvaţți probleme concrete. Acest lucru 
este suficientă dovadă că nu aţi înţeles efectiv adevărul şi nu aţi obținut 
nicio pătrundere în viaţă. Majoritatea nu ştiţi decât să predicaţi doctrine 
spirituale şi teorii teologice seci, dar nu puteţi furniza viaţă; ca atare, aveţi o 
statură prea mică. Încă nu s-a petrecut o schimbare în perspectiva pe care o 
ai asupra credinţei în Dumnezeu. Înțelegerea şi intenţiile tale rămân 


aceleaşi. Oare vei avea o cale de urmat când le ceri celorlalți să se schimbe, 


dar tu însuţi nu ţi-ai rezolvat propriile probleme? Vei fi capabil să te 
îngrijeşti de alții? Vei fi capabil să le rezolvi problemele? Ce rezultate poți 
obține cerându-le celorlalți să se schimbe, dacă tu nu ești în măsură să faci 
niciunul dintre aceste lucruri? Dacă tot ceea ce poți face este să 
propovăduieşti cuvinte și doctrine pentru a predica şi a-i îndemna pe 
oameni, oare îi poţi face pe alții să înţeleagă adevărul? Dacă tu însuţi nu ai 
o înțelegere adevărată a lucrării lui Dumnezeu, ar putea aleşii lui Dumnezeu 
să-l înțeleagă lucrarea ascultând părtăşia ta? Cum îi vei face pe aleşii lui 
Dumnezeu să îşi îndeplinească bine datoria, când tu însuţi îți îndeplineşti 
datoria fără principii? Cum îşi vor aduna ei energia pentru a-L urma pe 
Dumnezeu? Cei care au rolul de conducători şi de lucrători ar trebui să 
înţeleagă şi să stăpânească stările tuturor tipurilor diferite de oameni din 
biserică, care dintre ei au experienţă şi înţelegere a cuvintelor lui Dumnezeu 
şi a lucrării lui Dumnezeu şi care dintre ei au cu adevărat cunoaștere de sine 
ŞI se călesc cu adevărat. Acei conducători şi lucrători care sunt capabili să 
stăpânească aceste lucruri vor fi capabili să îndeplinească unele lucrări 
practice. Dacă cei alături de care lucrezi în datoria ta sunt la fel ca tine, ţin 
prelegeri altora, fără nicio cunoaştere de sine, atunci asta dovedește că nici 
tu nu ești în posesia adevărului-realitate, că nu te cunoşti pe tine însuţi și că 
nu există nicio diferenţă între voi. În trecut, v-aţi gândit vreodată la aceste 
lucruri? Voi ştiţi doar „Am primit putere aici, am un statut, sunt un oficial în 
biserică şi acum am un loc unde pot da lecţii altora.” Te concentrezi doar la 
statut şi prestigiu, la felul în care să ţii prelegeri altora și să predici, la ce să 
spui pentru a-i face pe alții să te asculte, pentru a-ţi da influență în mai 
multe biserici, pentru a câștiga un prestigiu înalt și pentru a-ţi stabili ferm 
poziția. Faptul că te concentrezi numai asupra acestor lucruri dovedeşte că 
te-ai rătăcit. A intra într-o nouă epocă pornind de la o epocă veche înseamnă 


nu numai că modul în care oamenii fac şi spun lucrurile se schimbă, ci şi că 


este nevoie ca ei să aibă o pătrundere mai înaltă, să plătească un preţ mai 
mare, să fie capabili să se răzvrătească o dată pentru totdeauna împotriva 
trupului, să renunţe la predilecțiile trupului, să urmărească doar adevărul ca 
viaţa lor şi să trăiască o adevărată asemănare umană. Numai în acest fel pot 
trece cu adevărat printr-o transformare profundă. Făcând o lucrare nouă, 
Dumnezeu trebuie neapărat să aibă noi cerinţe faţă de om, iar agăţându-se 
de aceste vechi noțiuni tradiționale, omul nu face decât să încetinească 
lucrurile. Unii oameni au o credinţă oarbă în Biblie şi nu se depărtează 
niciodată de ea — procedând astfel, sunt ei capabili să dobândească viaţa și 
să-L cunoască pe Dumnezeu? Nu, absolut deloc. Timp de generaţii întregi, 
fariseii au citit Bibha, până când, în cele din urmă, L-au răstignit pe cruce 
pe Domnul Isus, Care exprima adevărul — cum s-a putut întâmpla aşa ceva? 
Dacă ar fi înţeles cu adevărat Biblia, atunci ar fi trebuit să-L cunoască pe 
Dumnezeu, iar când a venit Domnul Isus, ar fi trebuit să-L primească şi nu 
să-L condamne. Există încă mulţi oameni care nu sunt capabili să pătrundă 
cu înțelegere în această chestiune. În inimile lor, ei se gândesc mereu că, 
indiferent de câte cuvântări ține Dumnezeu acum, ei trebuie să citească în 
continuare Biblia şi să nu se îndepărteze de ea. Acest lucru înseamnă că ei 
ajung să fie capabili să îşi amintească multe din cele scrise în Biblie, dar nu 
sunt capabili să înțeleagă adevărurile pe care Dumnezeu le exprimă acum 
sau să le pună în practică. În cele din urmă, ei nu depun deloc o mărturie 
reală bazată pe experiență şi sunt eliminați. Nu este oare ruşinos acest 
lucru? De fapt, în prezent există mulți oameni care încă citesc des Biblia, 
dar care citesc prea puţin cuvintele lui Dumnezeu — este acesta un lucru 
inteligent sau o nesăbuință? Înainte, când credeau în Domnul, oamenii 
credeau că un mare entuziasm însemna o viaţă măreaţă și o credință bună. 
Când se spune acum că, doar cu entuziasm și fără o schimbare a firii, nu vei 


fi aprobat de Dumnezeu, unii oameni cred întotdeauna că Dumnezeu 


tratează nedrept astfel de oameni. Am mai emondat astfel de oameni şi 
ceilalți nu au acceptat acest lucru şi le-au luat apărarea celor dintâi, 
spunând: „Ei cred în Dumnezeu de atâţia ani. Au plătit preţul, au suferit 
foarte mult şi au muncit din greu, chiar dacă nu au avut nicio contribuție. 
Cum poţi să-i tratezi astfel?” Unii oameni nu sunt capabili să îşi corecteze 
opiniile. Este greu de înțeles acest lucru? Oamenii văd cum fac alții 
lucrurile în exterior, în timp ce Dumnezeu le vede esența, iar acesta este un 
lucru foarte diferit. Tu vezi doar cât de pios pare cineva în exterior, cât de 
capabil este să vorbească şi cât de mult aleargă și plătește prețul. Cum se 
face că nu spui câte noțiuni are sau cât de neprihănit de sine şi arogant este? 
De ce nu vezi aceste lucruri? De aceea spun că viziunea voastră asupra 
lucrurilor este încă prea veche şi înapoiată. Dumnezeu nu Se uită acum la 
preţul pe care oamenii îl plătesc în exterior; El nu vorbeşte despre preţul 
plătit sau despre capitalul tău, nici despre cât de mult ai suferit — El Se uită 
la esenţa ta. Care erau principiile de folosire a oamenilor în epoca 
anterioară? Oricine era foarte entuziast, oricine putea să alerge şi să se 
sacrifice, oricine credea în Dumnezeu cel mai mult timp şi oricine era cel 
mai în vârstă şi necăsătorit — cu cât cineva se potrivea mai mult acestei 
descrieri, cu atât avea mai mult prestigiu şi era capabil să devină un 
conducător. Aceste lucruri nu mai sunt importante. Importantă este esența 
unei persoane, pentru că ceea ce este fundamental pentru a crede în 
Dumnezeu este cum este esenţa unei persoane, dacă este capabilă să se 
închine lui Dumnezeu şi dacă este capabilă să accepte noua lucrare a lui 
Dumnezeu. Dacă, acum că Dumnezeu a venit în trup, tu nu ÎL cunoşti, ce 
spune asta despre esenţa ta? Nu cumva esenţa ta se împotriveşte lui 
Dumnezeu? Depinde dacă opiniile şi intențiile tale pot sau nu fi în acord cu 
Dumnezeu. Dacă eşti capabil să accepţi adevărata cale şi să te răzvrăteşti 


împotriva intentiilor și noțiunilor tale din trecut, atunci oameni ca tine vor 


putea fi acceptaţi şi binecuvântaţi de către Dumnezeu. Există principii 
pentru modul în care Dumnezeu Se foloseşte de oameni în lucrarea Sa. El 
nu Se uită la capitalul tău, la trecutul tău familial, la prestigiu sau la statut. 
El nu Se foloseşte de cei care I se împotrivesc — nu cumva acest lucru doar 
I-ar întârzia lucrarea? Oamenii vorbesc mereu despre capitalul lor, aroganţi 
peste măsură — sunt niște diavoli! Noi nu vorbim despre lucruri precum 
jertfele, sacrificiul de sine, capitalul şi prestigiul — este inutil să vorbim 
despre aceste lucruri! Oricine este cel mai sincer față de Dumnezeu și cel 
mai dornic să I se supună va fi în posesia adevărului-realitate, iar noi 
aprobăm astfel de oameni. Mai are rost să privim în exterior? Unele lucruri 
se pot schimba în exterior pentru o persoană, dar multe lucruri din interiorul 
naturii sale nu se vor fi schimbat şi, la un moment dat, vor ieşi la iveală. De 
aceea trebuie să cunoaşteţi aceste lucruri şi să le scoateţi la iveală. Există 
atât de multe lucruri în interiorul naturii unei persoane! Bineînţeles, natura 
omului este arogantă, neprihănită de sine şi rebelă, iar acestea sunt cele mai 
mari şi mai înrădăcinate probleme. Pe lângă acestea, există și o serie de firi 
corupte în sinea omului. Prin urmare, cunoaşterea de sine nu este o 
chestiune simplă. Cei care au un anumit calibru vor deveni cu uşurinţă 
conştienţi și vor înțelege când fac ceva greșit sau comit vreun păcat. Cu 
toate acestea, lucrurile din natura lor, lucrurile din firea lor şi, în special, 
cele care se referă la slăbiciunile lor vitale sunt ceea ce le este cel mai greu 
să vadă şi să cunoască. Să nu crezi că, atunci când faci ceva greşit şi te rogi 
lui Dumnezeu sau când comiţi un păcat şi îl mărturisești lui Dumnezeu, 
înseamnă că te cunoşti pe tine însuţi — asta este departe de cunoaşterea de 
sine! Dacă nu Mă crezi, atunci mergi mai departe şi vezi singur. Poate că va 
veni o zi în care vei întâmpina o problemă şi vei cădea, sau poate va veni o 
vreme când vei fi arestat şi în decurs de o noapte vei deveni un Iuda şi vei fi 


uluit. Dacă doreşti să ai pătrundere în viaţă, trebuie mai întâi să te cunoşti 


pe tine însuţi; dacă dorești să realizezi o schimbare a firii, atunci cu atât mai 
mult trebuie să reflectezi şi să te cunoşti prin cuvintele lui Dumnezeu. Când 
ajungi să ai o cale de urmat în cunoașterea de sine, când cunoaşterea ta de 
sine se adânceşte și când ştii cum să pui adevărul în practică, vei obține în 
mod natural intrarea în viaţă. Schimbarea firii începe tot în acest punct. 
Dacă eşti cu adevărat capabil să te cunoşti, atunci vei avea o cale de urmat 
în ceea ce priveşte intrarea în viață și schimbarea firii, iar aceste lucruri îţi 


vor deveni mai uşoare. 


Sfârşitul lui 1995 


Despre decretele administrative ale lui Dumnezeu 
în Epoca Împărăției 


În primul rând, să vorbim despre ce sunt decretele administrative şi 
despre definiția decretelor administrative. Acesta este un lucru ce trebuie 
înţeles. Când unii oameni aud despre „decrete administrative”, ei se 
întreabă: „Care este semnificația decretelor administrative? Sunt statute 
legale? Sunt reguli? Sunt ele un sistem? Vreun set de proscrieri de clan? 
Sunt ele porunci? Ce-or fi oare?” Oamenilor le lipseşte înţelegerea. Nimeni 
nu înțelege exact ce sunt decretele administrative sau cum funcționează ele. 
Deşi oamenii spun adesea: „Dumnezeu are decretele Sale administrative. 
Dacă eşti neascultător, Dumnezeu va folosi acele decrete pentru a te ţine 
sub supraveghere şi a te pedepsi.” Ei debitează cuvintele „decrete 
administrative” fără a înţelege semnificația lor esențială. Deci, ce anume 
sunt decretele administrative? Sunt o categorie de cuvinte expuse de 
Dumnezeu care se adresează naturilor şi firilor corupte ale oamenilor pentru 
a-i ține sub supraveghere. Decretele administrative nu sunt legi sau statute 
legale şi cu atât mai puţin pot fi comparate cu constituţiile lumii omenești. 
Ele sunt o serie de parametri definiți de Dumnezeu cu scopul de a ţine sub 
supraveghere comportamentul oamenilor. Detaliile  decretelor 
administrative menţionează felul în care să ne temem de Dumnezeu, cum 
să-L slăvim, cum să I ne supunem, cum să ne purtăm ca o fiinţă creată, cum 
să ne comportăm ca o persoană, cum să-L mărturisim pe Dumnezeu şi cum 
să evităm să facem de ruşine numele lui Dumnezeu. Detaliile decretelor 
administrative ale lui Dumnezeu menţionează multe lucruri. Unu spun: 
„Duhul lui Dumnezeu poate face lucruri. El poate pedepsi oamenii şi 
răsplăti fiecare persoană cu ceea ce merită. De asemenea, Dumnezeu a rostit 


adevărul pentru a îndruma toți oamenii. De ce trebuie să existe decrete 


administrative?” Adevărul se referă la pătrunderea oamenilor în viață şi la 
înţelegerea de către oameni a firilor corupte. Decretele administrative sunt 
prevederi definite clar. Oricare ar fi starea ta, orice fel de om ai fi, dacă tu 
crezi în Dumnezeu, trebuie să îndeplineşti tot ce este prevăzut în decretele 
administrative din casa lui Dumnezeu. Dacă nu poţi, numele tău va fi anulat 
ŞI, în ochii lui Dumnezeu, vei fi detestat şi respins. În realitate, decretele 
administrative sunt acțiunile minim indispensabile cerute de la credincioşii 
în Dumnezeu, la fel cum israeliții L-au venerat pe Iahve în Epoca Legii cu 
sacrificii şi respectând Sabatul. În Epoca Legii, Iahve a făcut o anumită 
lucrare, a rostit multe cuvinte şi a emis numeroase legi. Acele legi au inclus, 
în mod natural, multe lucruri pe care omul ar trebui să le facă: cum ar trebui 
să Îl venereze pe Iahve, de exemplu, sau cum să facă sacrificii pentru Iahve, 
să plătească zeciuiala, să facă jertfe și aşa mai departe. La acea vreme, 
acestea erau numite legi, iar până în vremea Epocii Harului, prevederi 
echivalente au fost numite porunci şi tuturor oamenilor li se cerea să se 
supună acestora. Acum, în Epoca Împărăției, în această etapă a lucrării din 
zilele de pe urmă, poruncile unei noi ere au fost exprimate şi ele se numesc 
acum decrete administrative. În Epoca Împărăției, aceste porunci fac parte 
din decretele administrative. Totuşi, poruncile din Epoca Harului nu pot 
servi drept decrete administrative astăzi, fiindcă ceea ce Dumnezeu cere de 


la om în fiecare epocă este diferit. 


Fiecare epocă are porunci și fiecare epocă are cerințele şi criteriile lui 
Dumnezeu pentru oameni, criterii care se schimbă în funcție de schimbările 
din epocă şi de cerinţele lucrării lui Dumnezeu. Ar fi nepotrivit să folosim 
astăzi unele dintre legile Epocii Legii, dar, desigur, unele sunt încă potrivite. 
Dintre poruncile despre care a vorbit Isus în Epoca Harului, cele mai multe 
sunt potrivite pentru ziua de azi, iar unele nu sunt. Unii oameni spun: 


„Cinsteşte pe tatăl tău şi pe mama ta, nu păcătui, nu comite adulter, nu te 


închina la idoli — cum ar putea acestea să nu fie potrivite?” Vorbesc doar 
despre câteva dintre ele. Pentru cele precum: „Cinstește pe tatăl tău şi pe 
mama ta”, depinde de circumstanţe, așa că nu vă faceţi o idee greşită. Unii 
oameni absurzi spun: „Dumnezeu a spus că legile şi poruncile precedente 
au fost toate abolite şi foarte puţine pot fi încă folosite.” Nu trebuie să 
transmiţi această înțelegere. Răspândirea unui astfel de mesaj este o 
greşeală şi provoacă perturbări. Aceasta este o interpretare greșită a 
cuvintelor lui Dumnezeu. Cei care interpretează greşit cuvintele lui 
Dumnezeu Îi jignesc firea, iar cei care Îi jignesc firea sunt demoni. 
Indiferent de moment, trebuie să păstrezi minimul necesar pentru decenţa 
unui sfânt. Acest lucru, cel puţin, este necesar pentru a avea o oarecare 
asemănare umană. Toate acele legi și porunci au fost create conform epocii 
şi contextului lor contemporan și conform lucrării contemporane şi nevoilor 
omului. În era actuală, Dumnezeu a mai rostit unele cuvinte şi a mai dat 
oamenilor unele reguli pentru a-i ţine sub supraveghere. Cu alte cuvinte, El 
le-a dat criterii, de exemplu cum să creadă în Dumnezeu, ce ar trebui şi ce 
nu ar trebui să facă precum parte a credinţei lor în Dumnezeu și aşa mai 
departe. În Epoca Harului, Isus a spus: „Nu am venit să desfiinţez legea, ci 
să o împlinesc.” Totuşi, după aceea, El a desființat multe legi. Aceste legi 
nu erau potrivite pentru acea epocă, nu erau potrivite pentru lucrarea din 
acea vreme şi nu erau potrivite pentru mediul din acea vreme, aşa că El le-a 
desfiinţat. Astăzi, desigur, este și mai multă nevoie să fie desfiinţate. În mod 
similar, în noua epocă, unele porunci ale Noului Testament trebuie să fie 
abolite, iar unele trebuie să continue, deoarece mediul lucrării de astăzi este 
diferit, iar ceea ce au nevoie oamenii este diferit. Fiecare etapă a lucrării 
este mai presus de ultima. Unii oameni absurzi spun: „Domnul Isus a spus 
că a venit să împlinească legea, așa că de ce a desfiinţat şi a eliminat atât de 
mult din ea? De ce faptele Lui au încălcat legea?” Desființarea făcută de El 


a fost de fapt o împlinire. Asta pentru că lucrarea pe care El a făcut-o a 
obținut acest tip de rezultat, aşa că nu mai era nevoie să se respecte acele 
legi. La fel ca după ce Isus a slujit ca jertfă pentru păcat, nu a mai fost 
necesar să se facă jertfe pentru păcat conform acelei legi, deoarece lucrarea 
lui Dumnezeu nu urmează reguli. Anumite legi şi porunci pot fi abolite și 
poate fi folosită o lucrare nouă în locul acestora. Dacă ai răspândi mesajul: 
„Toate poruncile anterioare au fost desfiinţate. Nu mai sunt de folos”, ar fi 
absurd. Astăzi, Dumnezeu a emis decrete administrative potrivit stărilor și 
nevoilor omenirii. Unii întreabă: „De ce ar emite Dumnezeu decrete 
administrative în fiecare epocă? Asta s-a făcut deja o dată, oamenii le 
cunosc, şi facem ceea ce se cere. Asta ar trebui să fie tot. De ce să tot emiți 
noi decrete?” Spune-mi, la cât de corupți sunt oamenii în ziua de azi, ar fi 
posibil să nu fie emise decrete administrative? Toţi oamenii au firi corupte. 
Pot oamenii să asculte de Dumnezeu în timp ce sunt controlați de naturile 
lor corupte? Nu poţi pretinde că, odată ce oamenii dobândesc credinţă în 
Dumnezeu şi sunt capabili să îndeplinească poruncile şi să li se supună, ei 
au devenit sfinți şi drepți. Nu funcționează aşa. Oamenii au firi corupte şi 
trăiesc mereu în miezul acelor firi corupte, aşa că este mereu nevoie de 
decrete administrative corespunzătoare pentru a le ţine comportamentul sub 
supraveghere. Dacă oamenii încalcă într-adevăr aceste decrete 
administrative, ei pot fi disciplinați, li se pot impune limitări şi pot fi 
alungaţi şi excluși. Există tot felul de consecințe. În Epoca Legii şi Epoca 
Harului, existau legi şi porunci. Acum, în Epoca Împărăției, pe lângă 
porunci, trebuie să fie şi decrete administrative. Deci, care sunt decretele 
administrative primare ale Epocii Împărăției? În momentul de faţă, urmează 


să fie emise zece. 


1. Omul nu ar trebui să se preamărească, nici să se înalțe pe sine. El ar 


trebui să se închine şi să-L înalțe pe Dumnezeu. 


„Omul nu ar trebui să se preamărească, nici să se înalțe pe sine. El ar 
trebui să se închine şi să-L înalțe pe Dumnezeu.” Aceste patru lucruri 
vorbesc, de fapt, despre o singură chestiune: în discursul lor, oamenii 
trebuie să adopte o poziție umană și nu ar trebui să se laude cu ei înșiși. Nu 
te lăuda cu cât de bine ai condus o anumită biserică, nu te lăuda că aceasta 
îți aparţine şi nu te lăuda că Dumnezeu te folosește şi este deosebit de bun 
cu tine. Nu debita lucruri de genul: „Dumnezeu a mâncat cu noi şi a stat de 
vorbă cu noi.” Aceste lucruri pe care le spui nu se aliniază cu realitatea. 
Dumnezeu îi tratează pe toți aleşii Săi în același mod. Atât timp cât o 
persoană nu a fost expusă şi alungată, Dumnezeu are aceeaşi atitudine faţă 
de toți. Dacă Dumnezeu a avut părtăşie despre adevăr cu tine, asta nu 
dovedește că eşti mai bun decât alții, ci mai degrabă, a fost pentru că doar s- 
a întâmplat să ai acea ocazie. Atunci care este lucrul rezonabil de spus? 
Dacă nu poţi avea părtăşie despre adevăr şi dacă eşti incapabil să oferi viață 
fraților şi surorilor tale, atunci trebuie să practici introspecția şi să te 
cunoşti, să te analizezi minuţios, să fii capabil să spui ce este în inima ta, să 
te deschizi şi să te dezvălui înaintea tuturor. Să pui asta în practică va avea 
rezultate. A te deschide nu înseamnă a te justifica. Înseamnă a prezenta 
motivațiile şi gândurile incorecte din tine pentru analiză, astfel încât toată 
lumea să ajungă să cunoască împreună, permiţând şi altora să beneficieze 
de asta. Făcând acest lucru, nu te înalți pe tine însuţi. Dacă te tratezi corect 
şi îți ocupi locul potrivit, adică dacă poți să laşi deoparte şi să îţi analizezi 
propriile motivații, să dezvălui lucrurile murdare din interiorul tău și, 
făcând acest lucru, să te expui, asta arată că ești în poziţia corectă. Am 
descoperit că mulți conducători sunt capabili doar să facă morală oamenilor 
şi să le țină predici altora şi că nu pot comunica cu alţii ca fiindu-le egali. 
Nu sunt capabili să interacţioneze în mod normal cu oamenii. Când unii 


oameni vorbesc, e ca și cum ar ţine mereu un discurs sau ar face un raport. 


Cuvintele lor sunt întotdeauna îndreptate numai către stările altor oameni, 
dar nu vorbesc niciodată deschis despre ei înşişi. Nu își analizează niciodată 
propriile firi corupte, în schimb doar disecă problemele altor oameni, 
folosindu-le ca exemplu prin care să le ofere tuturor cunoaștere. De ce fac 
ei asta? De ce predică astfel de predici şi de ce spun astfel de lucruri? 
Aceasta este dovada că nu se cunosc defel pe ei înşişi, că sunt prea lipsiţi de 
rațiune şi că sunt prea aroganți și îngâmfaţi. Ei cred că abilitatea lor de a 
recunoaşte firile corupte ale altor oameni demonstrează că ei sunt mai 
presus de alții, mai buni decât ceilalți în a discerne oamenii şi lucrurile şi că 
sunt mai puţin corupți decât alți oameni. Sunt capabili să îi analizeze şi să le 
facă morală altora, dar pe ei înşişi nu se dezvăluie, nu-și expun sau 
analizează propriile firi corupte, nu-și arată adevărata față şi nu spun nimic 
despre propriile motivații. Ei doar le ţin altora lecţii pentru că se comportă 
inadecvat. Aceasta este mărire de sine şi exaltare de sine. Cum poţi să fii 
conducător şi totuși să fii atât de nerezonabil de supărător? De ce, după ce 
al fost numit conducător al unei biserici, îi cerți pe alții cu nonşalanţă, te 
comporți arbitrar și acţionezi după cum dorești? De ce nu iei niciodată în 
considerare consecinţele cuvintelor tale, nu iei niciodată în considerare 
propria-ţi identitate? De ce te comporți aşa? Asta e pentru că, deşi eşti 
conducător, nu îţi cunoşti propriul statut şi propria identitate. A rândui ca tu 
să fii un conducător înseamnă doar a te ridica şi a-ți oferi şansa de a 
practica. Nu e pentru că ai mai multă realitate decât alții sau pentru că eşti 
mai bun decât alţii. De fapt, eşti la fel ca toți ceilalți. Niciunul dintre voi nu 
are realitatea şi, în anumite privinţe, poți fi chiar mai corupt decât alții. 
Aşadar, de ce ai cauza necazuri în mod nerezonabil şi, în mod arbitrar, le-ai 
ține lecții, i-ai ocări şi i-ai constrânge pe alții? De ce să-i forţezi pe alții să te 
asculte, chiar și atunci când greşeşti? Ce demonstrează asta? Demonstrează 


că eşti într-o poziție greşită. Nu lucrezi din poziția unui om, îţi faci lucrarea 


din poziţia lui Dumnezeu, dintr-o poziție deasupra altora. Dacă ceea ce spui 
este corect și în concordanță cu adevărul, ceilalți te pot asculta. Este 
acceptabil în acest caz. Dar când greşeşti, de ce îi fortezi pe alții să te 
asculte? Ai autoritate? Eşti suprem? Eşti tu adevărul? Când unii oameni 
merg într-un loc pentru a predica Evanghelia și văd că oamenii de acolo şi 
condiţiile de viață ale acestora nu sunt pe gustul lor, ei ajung să le displacă 
locul şi vor să plece în altă parte. O altă persoană le-ar putea spune: „E 
nevoie de cineva aici ca să predice Evanghelia. Vei întârzia lucrarea dacă 
pleci.” Dar ei nu vor asculta şi insistă să plece, spunând: „Atunci de ce nu 
rămâi tu? Eu trebuie să plec! Ar trebui să mă ascultați și să învăţaţi să vă 
supuneţi.” Ei ar prefera să întârzie lucrarea bisericii, pentru a face cum vor 
ei şi a alege un loc care le place. Ei fac tot ce vor şi cer altora să facă tot ce 
spun ei. Nu se preamăresc pe ei înşişi? Nu se înalță pe ei înşişi? Nu sunt ei 
oameni aroganţi? În datoria lor, își urmăresc propriile preferinţe cât mai 
mult posibil, fără să practice câtuşi de puţin adevărul. Aşadar, atunci când 
conduc oamenii, ei nu le cer acelora pe care îi conduc să practice adevărul. 
În schimb, cer ca alţii să asculte ce spun ei şi să le urmeze căile. Nu 
înseamnă acest lucru că le cer oamenilor să-i trateze ca pe Dumnezeu şi să 
asculte de ei ca de Dumnezeu? Au ei adevărul? Ei sunt lipsiţi de adevăr, 
plini de firea Satanei şi sunt demonici. Aşadar, de ce le cer încă oamenilor 
să asculte de ei? Oare o astfel de persoană nu se mărește pe sine? Nu se 
înalță pe sine? Pot astfel de indivizi să aducă oameni înaintea lui 
Dumnezeu? Îi pot face pe oameni să se închine lui Dumnezeu? Sunt cei 
care vor ca oamenii să li se supună. Când lucrează astfel, îi conduc ei cu 
adevărat pe oameni să intre în realitățile adevărului? Chiar fac lucrarea 
încredinţată lor de Dumnezeu? Nu, ei încearcă să-și stabilească propria 
împărăție. Vor să fie Dumnezeu şi vor ca oamenii să-i trateze ca pe 


Dumnezeu şi să asculte de ei ca de Dumnezeu. Nu sunt ei antihriști? Calea 


antihriştilor a fost întotdeauna astfel: indiferent de întârzierea lucrării 
bisericii sau de gradul de împiedicare sau de vătămare a intrării în viață a 
aleşilor lui Dumnezeu, toți trebuie să li se supună şi să-i asculte. Nu este 
aceasta natura demonilor? Nu este aceasta firea Satanei? Oamenii ca aceştia 
sunt demoni vii în piele umană. Poate că au feţe umane, dar, în ei, totul este 
demonic. Tot ceea ce spun şi fac ei este demonic. Nimic din ceea ce fac ei 
nu este în concordanţă cu adevărul, nimic nu este ceea ce fac oamenii cu 
rațiune, aşadar, nu poate fi vreo îndoială că acestea sunt acțiunile demonilor, 
ale Satanei şi ale antihriştilor. Ar trebui să puteți discerne clar asta. Așa că, 
atunci când acționaţi, vorbiți şi interacțţionați cu ceilalți — în tot ceea ce 
faceţi în viaţă — ar trebui să păstraţi în inima voastră acest decret: „Omul nu 
ar trebui să se preamărească, nici să se înalțe pe sine. El ar trebui să se 
închine şi să-L înalte pe Dumnezeu.” În acest fel, oamenilor le sunt impuse 
limitări şi nu vor merge atât de departe încât să ofenseze firea lui 
Dumnezeu. Acest decret administrativ este crucial și toți ar trebui să vă 
gândiţi bine ce înseamnă acesta, de ce Dumnezeu cere acest lucru de la 
omenire şi ce intenționează El să realizeze. Luaţi în considerare acest lucru 
cu atenţie. Nu-l lăsați pur și simplu să intre printr-o ureche şi să iasă prin 


cealaltă. Acest lucru va fi cu adevărat benefic pentru voi. 


2. Fă orice este benefic pentru lucrarea lui Dumnezeu şi nu face nimic 
care este în detrimentul intereselor lucrării lui Dumnezeu. Apără numele lui 


Dumnezeu, mărturia lui Dumnezeu și lucrarea lui Dumnezeu. 


Ar trebui să sprijini şi să-ţi asumi responsabilitatea pentru orice lucru 
care are legătură cu interesele casei lui Dumnezeu sau care privește lucrarea 
casei lui Dumnezeu şi numele lui Dumnezeu. Fiecare dintre voi are această 


responsabilitate şi obligație şi asta este ceea ce trebuie să faceţi. 


3. Banii, obiectele materiale şi toate bunurile din gospodăria lui 
Dumnezeu sunt ofrandele care ar trebui să fie oferite de om. De aceste 
ofrande nu se pot bucura decât preotul şi Dumnezeu, căci ofrandele omului 
sunt pentru bucuria lui Dumnezeu. Dumnezeu doar împărtășește aceste 
ofrande cu preotul; nimeni altcineva nu este calificat sau îndreptățit să se 
bucure de nicio parte din ele. Toate jertfele omului (inclusiv bani și lucruri 
materiale de care se poate bucura) sunt date lui Dumnezeu, nu omului şi 
astfel, de aceste lucruri nu ar trebui să se bucure oamenii; dacă omul ar fi să 
se bucure de ele, atunci ar fura ofrandele. Oricine face acest lucru este un 
Iuda, căci, pe lângă faptul că a fost trădător, Iuda a furat ce era în sacul de 


bani. 


Trebuie să explic aceste cuvinte. Dacă nu o fac, există anumiţi oameni 
care sunt atât de nerușinaţi şi cu obrazul atât de gros, încât vor fura ofrande. 
În prezent, conducătorii și lucrătorii de la toate nivelurile din biserică sunt 
în perioada de probă temporară. Cei care sunt potriviți vor fi folosiți în 
continuare, dar cei nepotriviţi vor fi suspendaţi sau alungaţi. Aceste poziţii 
nu sunt fixe. Să nu crezi că a fi conducător sau lucrător înseamnă că poziția 
ta este fixă şi că nu vei fi niciodată suspendat sau alungat. Nu îți îngădui 
această iluzie. Este o dorință extravagantă. Preotul nu este un conducător 
obişnuit. El are dreptul şi calificarea de a-L sluji pe Dumnezeu direct. În 
mod firesc, acest drept şi calificare îi sunt date de Dumnezeu. Este la fel ca 
preoții din Epoca Legii. Ei puteau intra în templu, dar nimeni altcineva nu 
putea, și puteau mânca din jertfe, dar nimeni altcineva nu putea. Astăzi, în 
Epoca Împărăției, ce fel de persoană este un preot? O persoană care în 
trecut ar fi fost cunoscută ca preot este acum numită cineva care este folosit 
de Duhul Sfânt. Deci, vă descrie acest lucru? Voi nu sunteți deloc preoți! 
Un preot este cineva care este folosit de Duhul Sfânt şi nimeni altcineva, cu 


excepția unei astfel de persoane, nu se poate bucura de jertfe. Nimeni 


altcineva nu este demn. Dacă pretinzi că eşti demn, faci acea afirmaţie din 
proprie inițiativă. Nu ţi se va permite să te bucuri de jertfe. Ele nu îţi sunt 


destinate ție. 


Voi vorbi mai multe despre situația voastră. Pentru oameni ca voi, 
conducători şi lucrători care fac lucrări specifice la biserici, biserica vă 
poate asigura cheltuieli de călătorie, dar nu este responsabilă pentru nevoile 
voastre zilnice. Crezi în Dumnezeu, iar sacrificiul tău pentru Dumnezeu 
este voluntar. Dacă spui: „Nu fac asta voluntar, a fost rânduit de casa lui 
Dumnezeu”, atunci poţi să pleci. Unii oameni spun: „Dumnezeu m-a 
chemat, Dumnezeu a vrut să mă folosească, aşa că am venit. Nu am venit în 
mod voluntar.” Dacă e așa, atunci nu am nevoie de tine acum. Poţi să pleci. 
Eu nu forțez niciodată oamenii. Cu toate că eşti aici în mod voluntar, dacă 
eşti păstrat depinde de calificările tale. Dacă nu eşti calificat, nu vei fi 
folosit. Poate fi găsit altcineva care să-ţi ia locul. Acesta este principiul 
după care casa lui Dumnezeu folosește oamenii. Nu se acordă excepții 
speciale. Banii casei lui Dumnezeu sunt cheltuiţi pentru lucrarea ei, nu sunt 
meniţi să susțină viețile individuale ale oamenilor şi nici nu sunt meniţi 


pentru plăcerea personală a oamenilor. 


4. Omul are o fire coruptă şi, în plus, este stăpânit de emoţii. Ca atare, 
este absolut interzis ca doi membri de sex opus să lucreze împreună 
neînsoțiți atunci când slujesc lui Dumnezeu. Orice persoană descoperită 


făcând acest lucru va fi exclusă, fără excepție. 


Unii frați insistă să aibă părtăşie numai cu surori şi chiar să o facă între 
patru ochi. Ei le vorbesc deschis surorilor atunci când au părtăşie cu ele, dar 
refuză să facă asta cu altcineva. Aceşti oameni nu sunt buni! Unele surori 
nu au părtăşie cu alte surori şi nu le vorbesc niciodată deschis, căutând 


exclusiv frați cu care să aibă părtăşie. Ce fel de oameni sunt aceştia? Chiar 


nu există nicio soră care te poate sprijini? Chiar nu există nicio soră care să 
aibă părtăşie cu tine? Toate te disprețuiesc? Niciuna nu e potrivită pentru 
tine? Nu te poți înțelege decât cu fraţii? Cred că ai alte motive! Sunt oameni 
care flirtează mereu cu sexul opus. E un lucru periculos. Trebuie să te 
înfrânezi, să dezvolți o anumită pătrundere și să foloseşti o oarecare rațiune. 
Oamenii au firi corupte, aşa că nu fi îngăduitor cu tine însuţi în mod 
nesăbuit. Trebuie să te supui unei anumite înfrânări și, în acest fel, 
comportamentul tău va fi îmbunătățit. Fără reținere şi fără teamă de 
Dumnezeu, oamenii devin desfrânaţi la extrem. Odată ce încalcă decretele 
administrative, consecinţele sunt grave, aşa că trebuie să-şi amintească 


întotdeauna acest decret administrativ. 


5. Nu ÎI judeca pe Dumnezeu, nici nu dezbate cu dezinvoltură lucruri 
legate de Dumnezeu. Fă ceea ce ar trebui să facă omul şi vorbeşte aşa cum 
omul ar trebui să vorbească, şi nu depăși limite, şi nici nu încălca graniţe. 
Pune-ţi lacăt la gură şi ai grijă unde păşeşti, pentru a evita să faci ceva care 


să ofenseze firea lui Dumnezeu. 


6. Fă ceea ce ar trebui să fie făcut de om, îndeplinește-ţi obligatiile, 
îndeplineşte-ţi responsabilitățile şi respectă-ţi datoria. De vreme ce crezi în 
Dumnezeu, ar trebui să-ți aduci contribuția la lucrarea lui Dumnezeu; dacă 
nu faci astfel, atunci nu eşti potrivit să mănânci şi să bei cuvintele lui 


Dumnezeu, şi nu eşti potrivit să trăieşti în casa lui Dumnezeu. 


Decretul Şase face referire la îndatoririle oamenilor. Indiferent de 
pătrunderea ta anterioară în viaţă sau de felul în care a decurs căutarea ta 
personală şi indiferent de calibrul sau umanitatea ta, atâta vreme cât 
lucrarea bisericii cere ca tu să faci ceva, oricât de mari ar fi greutățile şi 
dificultățile, ar trebui s-o faci. Dacă nu, eşti nevrednic să rămâi în casa lui 


Dumnezeu. Casa lui Dumnezeu nu oferă mese gratuite și nu adăposteşte 


trântori! Dacă cineva nu urmăreşte adevărul, trebuie cel puţin să poată fi un 
făcător de servicii. Dacă nu vor să ofere nici măcar cel mai mic serviciu sau 
depun doar efortul cel mai mic de dragul unei îmbucături de mâncare, 
trebuie să fie îndepărtați, cărțile lor care conțin cuvintele lui Dumnezeu 
trebuie să fie luate înapoi, iar ei trebuie să fie tratați ca noncredincioşi. Cel 
puțin, oamenii trebuie să creadă sincer în Dumnezeu, să aibă o oarecare 
teamă de Dumnezeu în inima lor şi să arate unele manifestări de adorare a 
lui Dumnezeu, pentru a fi vrednici să rămână în casa Lui. Casa lui 
Dumnezeu nu cere mult de la oameni. Atât timp cât cineva are conştiinţă și 
rațiune, poate înţelege şi accepta adevărul şi poate fi responsabil în datoria 
lui, este suficient. Cel puțin comportamentul şi felul în care acționezi 
trebuie să fie acceptabile. Trebuie să ai un minim de teamă de Dumnezeu şi 
trebuie să-l arăţi o oarecare ascultare. Dacă nu poți face nici măcar atât, 
atunci ar trebui să te duci înapoi acasă şi să nu mai pierzi vremea în casa lui 
Dumnezeu. Dacă refuzi până şi cea mai mică datorie şi vrei numai să profiți 
de casa lui Dumnezeu, eşti tu cineva care crede sincer în Dumnezeu? După 
părerea Mea, un astfel de om este un non-credincios, cu nimic diferit de un 
necredincios. Este dezgustător! Dacă doreşti să crezi în Dumnezeu, fă-o 
cum se cuvine sau nu o face deloc. Credinţa în Dumnezeu este voluntară. 
Nimeni nu te obligă. Dacă nu poți înțelege această chestiune măruntă, ce 
mai este de spus despre credinţa în Dumnezeu? Casa lui Dumnezeu nu vrea 
risipă. Biserica nu este o stație de salvare. Cei cărora le lipseşte chiar și cea 
mai simplă acceptare a adevărului vor fi alungaţi și înlăturați! Adevărul 
stăpâneşte în casa lui Dumnezeu. Dacă cineva încearcă vreo prostie sau 


provoacă vreo tulburare sau neliniște, trebuie înlăturat și alungat complet. 


7. In lucrarea şi problemele bisericii, în afară de a-L asculta pe 
Dumnezeu, urmează instrucţiunile omului care este folosit de Duhul Sfânt 


în toate. Chiar şi cea mai mică infracţiune este inacceptabilă. Trebuie să fii 


absolut în ascultarea ta şi nu analiza ce este bine sau rău; ce este bine sau 
rău nu are nimic de a face cu tine. Singura ta grijă trebuie să fie ascultarea 


deplină. 


Trebuie să asculți şi să te supui omului folosit de Duhul Sfânt, 
indiferent de ceea ce spune sau face. Fă ceea ce ţi s-a spus să faci, în modul 
în care ţi s-a spus să o faci. Nu spune: „Dumnezeu ştie? Trebuie să-L întreb 
pe Dumnezeu.” Nu este nevoie să întrebi, doar fă ceea ce omul folosit de 
Duhul Sfânt ţi-a spus să faci. Înţelegi? Nu este nevoie să vorbim mai mult 


despre asta. Ar trebui să înțelegeţi deja clar acest lucru. 


8. Oamenii care cred în Dumnezeu ar trebui să se supună lui 
Dumnezeu şi să se închine Lui. Nu înălța sau admira pe nimeni; nu-L pune 
pe Dumnezeu primul, oamenii pe care-i admiri pe locul doi şi pe tine pe al 
treilea. Nicio persoană nu ar trebui să aibă un loc în inima ta şi nu ar trebui 
să consideri că oamenii — în special cei pe care îi venerezi — sunt 
comparabili cu Dumnezeu sau că sunt egali Săi. Acest lucru este intolerabil 


pentru Dumnezeu. 


Unii oameni sunt capabili mai ales să se dea de partea câştigătorilor 
doar după victorie şi să îi lingușească pe alții. Pe oricine văd că îl 
complimentez, îl tratez bine sau cu care petrec adesea timp având părtășie, 
ei îşi propun să îl lingușească. O noțiune a prins contur în mintea lor: acum, 
după Dumnezeu vine acest frate anume, iar apoi, după ei, vine această soră 
anume. Nu nutri gradaţii în mintea ta: Dumnezeu este primul, cineva este al 
doilea, al treilea sau al patrulea... Au vreun scop astfel de clasamente? Nu e 
asta la fel ca o curte imperială, unde împăratul este primul, primul-ministru 
este al doilea și un alt funcţionar este al treilea? Nu există astfel de ranguri 
în casa lui Dumnezeu, există doar Dumnezeu şi aleşii lui Dumnezeu, iar 


aleşii lui Dumnezeu ar trebui să asculte doar de Dumnezeu și să I se închine 


Lui! La drept vorbind, sunteți toți egali. Indiferent dacă L-aţi acceptat pe 
Dumnezeu din prima sau mai târziu și indiferent de sexul, vârsta sau 
calibrul vostru, sunteți cu toții egali în faţa lui Dumnezeu. Să nu te închini 
oamenilor și să nu ai o părere prea bună despre tine. Nu crea ranguri sau 
gradaţii. Dacă o faci, asta demonstrează că ceea ce este în inima ta a fost 
contaminat cu multe noțiuni și închipuiri umane şi, astfel, ai toate șansele să 


încalci decretele. 


9. Gândeşte-te doar la lucrarea bisericii. Să renunți la perspectivele 
propriului trup, să fu ferm în chestiuni legate de familie, să te dedici din 
toată inima lucrării lui Dumnezeu şi să pui lucrarea lui Dumnezeu pe primul 


loc, iar viaţa ta pe al doilea loc. Aceasta este decenţa unui sfânt. 


10. Rudele care nu sunt credincioase (copiii tăi, soțul sau soția ta, 
surorile sau părinții tăi şi aşa mai departe) nu ar trebui să fie forțaţe în 
biserică. Casa lui Dumnezeu nu este lipsită de membri şi nu este nevoie să 
îşi constituie numărul cu oameni care nu au niciun folos. Toţi aceia care nu 
cred cu bucurie nu trebuie să fie conduși în biserică. Acest decret este 
adresat tuturor oamenilor. Ar trebui să vă verificaţi, să vă monitorizaţi şi să 
vă reamintiți unii celorlalți de această chestiune; nimeni nu o poate încălca. 
Chiar şi atunci când rudele care nu sunt credincioase intră fără tragere de 
inimă în biserică, nu trebuie să li se procure cărți, nici să li se dea un nou 
nume; astfel de oameni nu sunt din casa lui Dumnezeu, iar intrarea lor în 
biserică trebuie oprită prin toate mijloacele necesare. Dacă asupra bisericii 
se abate un necaz din cauza invaziei demonilor, atunci voi înşivă veţi fi 
excluşi sau restricţii vor fi puse asupra voastră. Pe scurt, toată lumea are o 
responsabilitate în privința acestei chestiuni, totuşi, nu ar trebui să fii 


nesăbuit, nici să o foloseşti pentru a-ţi rezolva problemele personale. 


Acestea sunt cele zece decrete administrative ale lui Dumnezeu pe care 
aleşii lui Dumnezeu trebuie să le urmeze în Epoca Impărăţiei. Aminteşte-ţi- 


le pe toate. 


1995-1996 


Cel de-al doilea aspect al importanţei întrupării 


Care este sensul simplităţii şi normalităţii întrupăru lui Dumnezeu? 
Sunt ele doar lucruri care există pentru ca El să poată lucra? Sunt pentru a 
dovedi că El este Hristos? Unii oameni spun: „Dumnezeul întrupat sigur 
este din carne obişnuită și normală”. Înseamnă doar asta? Spunând „dacă El 
este Hristos, atunci sigur este din carne obişnuită şi normală”, nu-L 
delimitează aceste cuvinte pe Dumnezeu? Care e scopul expresiei „cu 
siguranță”? Unii oameni spun: „Ca să exprime cuvintele lui Dumnezeu, 
astfel încât omul să poată intra cu uşurinţă în contact cu EI”. Acesta este 
singurul scop? Cercetând-o din punctul de vedere al esenței lui Hristos, 
esenţa lui Hristos este Dumnezeu Însuşi, pe deplin şi complet. Tot ceea ce 
face Dumnezeu are însemnătate. Un trup din carne special desemnat, care 
are o înfăţişare special desemnată, o familie special desemnată, un mediu de 
viaţă special desemnat — toate aceste lucruri pe care le face Dumnezeu au 
însemnătate. Unii oameni întreabă: „Cum de nu pot să văd semnificația 
importantă din spatele faptului că Dumnezeu are un trup obișnuit şi normal? 
Trupul Său nu este doar un înveliş exterior? Odată ce Dumnezeu Îşi termină 
lucrarea, oare acest înveliş exterior nu va deveni inutil?” În închipuirile şi 
starea lor de conştienţă, ei cred că învelișul exterior al acestui trup obișnuit 
şi normal nu este de mare folos, că nu serveşte niciun scop măreț în lucrarea 
lui Dumnezeu sau în planul Său de gestionare (planul mântuirii) şi că există 
doar pentru a încheia această etapă a lucrării. Oamenii cred că există astfel 
încât ei să poată să intre în contact cu El şi să-l audă cuvintele cu ușurință, 
ca să poată să-L vadă şi să-L simtă, şi că nu are alte foloase. În trecut, asta 
înțelegeau oamenii că este semnificaţia întrupării. Dar, de fapt, în timpul 
lucrării săvârşite de trupul obişnuit şi normal şi în timpul întrupării, pe 


lângă faptul că Işi sprijină lucrarea, El Işi asumă şi o lucrare pe care nimeni 


nu a luat-o încă în considerare. Ce fel de lucrare este aceasta? Pe lângă 
faptul că face lucrarea lui Dumnezeu Insuşi, El vine și să experimenteze 


suferința omului. In trecut, oamenii nu erau conștienți de acest lucru. 


Înainte, oamenii nu înțelegeau niciodată de ce Dumnezeu întrupat este 
mereu bolnav sau care este rolul acestei suferinţe. Unii oameni spuneau: 
„Dumnezeu este smerit şi ascuns, Dumnezeu Se supune acestei suferinţe 
pentru a-l mântui pe om, Dumnezeu îl iubește pe om [...].” Aceasta este 
explicaţia confuză pe care o oferă. Este absolut necesar ca El să îndure 
aceste lucruri pentru a mântui omenirea? Dacă Dumnezeu întrupat nu S-ar 
supune acestei suferinţe, ar putea Dumnezeu Însuși să o facă? Ar putea. 
Unii oameni spun: „În Epoca Harului, trebuie doar să ne rugăm lui 
Dumnezeu şi, atunci, orice boală poate fi vindecată de îndată ce se 
manifestă. Nu am luat niciodată medicamente, iar unii oameni s-au rugat și 
chiar s-au vindecat de cancer. Aşadar, de ce Dumnezeu întrupat este mereu 
chinuit de boală? De ce nu este niciodată sănătos? De ce Dumnezeu întrupat 
nu a dobândit la fel de mult har ca omul?” Aceasta a fost întotdeauna o 
taină pentru omenire. Este un ghimpe în inima omului și, totuşi, oamenii nu 
tratează această problemă cu multă seriozitate. În schimb, oferă explicaţii 
confuze, spunând că Dumnezeu îl iubește pe om, că Dumnezeu suferă 
pentru omenire. Chiar și acum, oamenii tot nu înțeleg corect acest lucru. Să 
experimenteze suferința lumii este o responsabilitate a lui Dumnezeu 
întrupat. Cărui scop serveşte experimentarea suferinţei lumii? Aceasta este 
o altă problemă. Dumnezeu vine să experimenteze suferinţa lumii, ceea ce 
Duhul categoric nu poate face. Numai Dumnezeu întrupat, care are un trup 
obişnuit, normal şi complet, şi care a devenit în întregime uman, poate să 
experimenteze pe deplin suferinţa lumii. Dacă Duhul ar face această 
lucrare, atunci El categoric nu ar fi capabil să experimenteze nicio suferință. 


Nu ar putea decât să vadă şi să înțeleagă. A vedea, a înțelege și a 


experimenta sunt același lucru? Nu, nu sunt. Mai înainte, Dumnezeu a spus: 
„Cunosc deşertăciunea lumii și greutăţile care există în viața omului. Am 
umblat pe ici şi colo în lume și am văzut nefericirea cruntă. Am văzut 
greutățile, nefericirea şi deșertăciunea din viaţa omului.” Dar, dacă El le-a 
experimentat sau nu, este o cu totul altă chestiune. Gândeşte-te, de exemplu, 
la o familie care se luptă să răzbească. Vezi acest lucru şi îl înţelegi 
oarecum, dar ai experimentat tu însuţi situația familiei? I-ai simțit 
dificultățile, suferinţa şi ai avut aceste sentimente sau această experiență? 
Nu. Adică, a vedea şi a experimenta sunt două lucruri diferite. Se poate 
spune că e neapărat necesar ca Dumnezeu întrupat să facă acest lucru, 
această lucrare. În ceea ce priveşte astfel de chestiuni, Duhul este absolut 
incapabil. Acesta este un alt aspect al semnificației întrupării: Dumnezeu 
vine să experimenteze suferința lumii şi suferinţa pe care o îndură omul. Ce 
suferință experimentează El? El experimentează dificultățile din viaţa 
omului, nenorocirile familiei, dezamăgirile omului, abandonul şi persecuția, 
precum și bolile trupului — toate acestea echivalează cu suferinţa lumii. 
Necazurile bolii, atacurile oamenilor şi ale lucrurilor din jur, nenorocirile 
familiei, abandonul oamenilor, blasfemia oamenilor, calomnia, 
împotrivirea, răzvrătirea, insultele şi neînțelegerile şi aşa mai departe — 
Dumnezeu întrupat experimentează toate acestea ca pe un atac. Este un atac 
şi pentru cei care îndură toate acestea. Fie că sunt persoane măreţe, 
extraordinare sau cu orizonturi largi, această suferinţă, aceste lucruri sunt un 
atac pentru ele. Dumnezeu Se supune persecuției lumii, fără să aibă un loc 
unde să-Şi rezeme capul, unde să stea şi fără niciun confident [...]. Toate 
aceste lucruri sunt dureroase. Deşi s-ar putea ca aceste lucruri să nu atingă 
apogeul suferinţei, totuşi, El le experimentează pe toate. Unii oameni 
obișnuiau să se întrebe: „În lucrarea lui Dumnezeu întrupat, nu poate 


Dumnezeu să înlăture aceste boli? Pentru a-l permite să-Şi facă lucrarea cu 


ușurință şi pentru a nu le îngădui oamenilor să se răzvrătească împotriva 
Lui sau să I se împotrivească — nu ar putea El să facă aceste lucruri? Dacă 1- 
ar pedepsi pe oameni, atunci ei nu ar îndrăzni să I se împotrivească. 
Dumnezeu are autoritatea, aşa că de ce Şi-ar îngădui să Se îmbolnăvească? 
Dacă un om are o boală, trebuie doar să se roage şi se va vindeca, aşa că de 
ce Dumnezeu Însuşi îndură boli?” El face asta pentru a putea experimenta 
suferința lumii. Din trupul pe care ȘI-l ia ca să Se întrupeze, El nu alungă 
necazurile sau suferințele bolilor şi nici abandonurile suferite din cauza 
omului. El pur şi simplu Se maturizează în mod natural şi lucrează în acest 
mediu dificil. Astfel, poate experimenta suferința lumii. Dacă niciunul 
dintre aceste lucruri nu ar exista, El nu ar gusta această suferință. Dacă 
bolile nu s-ar abate asupra Lui sau dacă El nu ar suferi de nicio boală care îi 
afectează pe oamenii normali, suferinţa Lui nu ar fi, atunci, mai mică? S-ar 
putea rândui ca El să nu sufere niciodată din cauza unei dureri de cap sau să 
nu Se simtă obosit după ce-Şi folosește prea mult creierul, în timp ce alți 
oameni se simt obosiţi? Da, s-ar putea rândui; dar, de data aceasta, lucrurile 
se fac altfel. În epoca în care lucra Isus, El a putut să reziste fără mâncare 
sau apă timp de 40 de zile şi nopți și să nu simtă foame. Dar, în epoca 
actuală, Dumnezeu întrupat Se simte flămând chiar dacă ratează o singură 
masă. Unii oameni spun: „Nu este Dumnezeu atotputernic? Din punctul 
meu de vedere, nu este. Nici măcar nu poate să facă un lucru atât de mărunt 
ca acesta. Din felul în care vorbeşte, vedem că El este Dumnezeu, așadar, de 
ce nu poate să înfăptuiască aceste lucruri?” Nu este vorba că Dumnezeu nu 
poate să înfăptuiască aceste lucruri, ci, mai degrabă, că nu le face în acest 
fel. Scopul întrupării Sale nu este să facă lucrurile pe care oamenii cred că 
le poate face Dumnezeu. El experimentează suferinţa lumii și e semnificativ 
faptul că face asta. Apoi, sunt cei care întreabă: „La ce foloseşte, 


Dumnezeule, să experimentezi suferința lumii? Poţi să suferi în locul 


omului? Oare oamenii nu mai suferă acum?” Nimic din ceea ce face 
Dumnezeu nu este la întâmplare. El nu pleacă odată ce a îndurat suferința 
lumii, odată ce a privit şi a văzut cum este lumea. În schimb, El vine să 
ducă temeinic la bun sfârşit toată lucrarea care este cerută de întruparea Sa. 
Unii oameni cred că s-ar putea ca Dumnezeu să fie prea obişnuit să Se 
bucure de o viaţă uşoară și confortabilă, că vrea doar să sufere puţin, că 
trăieşte în beatitudine și nu cunoaște gustul suferinţei, așa că vrea doar să-l 
cunoască. Toate acestea sunt doar o plăsmuire a închipuirilor oamenilor. Să 
experimenteze acum suferința lumii este ceva ce poate fi făcut doar în 
timpul întrupării. Dacă lucrarea lui Dumnezeu întrupat ar fi deja complet 
finalizată și următoarea etapă a lucrării ar fi început deja, atunci nu ar trebui 
să mai „experimenteze suferința lumii”. Așadar, din ce motiv anume 
experimentează Dumnezeu suferinţa lumii? Ştie cineva? S-a profețit că 
omul nu va plânge, nu se va jeli şi nu va suferi şi că nu va fi nicio boală în 
lume. Dumnezeu întrupat experimentează acum această suferință şi, când va 
termina, El va aduce omenirea la destinația frumoasă şi toată suferinţa de 
dinainte nu va mai exista. De ce nu va mai exista? Nu va mai exista pentru 
că Dumnezeu întrupat Însuși va fi experimentat deja toată această suferință 
şi va fi înlăturat această suferință din lume. Acesta e scopul pentru care 


Dumnezeu experimentează suferința omului. 


Dumnezeu întrupat experimentează suferinţa lumii pentru a pregăti 
mai bine viitoare destinaţie a omenirii, pentru a o face mai frumoasă, 
perfectă. Acesta este cel mai important aspect al întrupării şi este o parte a 
lucrării de întrupare. Mai este o problemă aici. Devenind trup și 
experimentând această suferință, Dumnezeu va înlătura, mai târziu, această 
suferință din lume. Dar, dacă nu S-ar întrupa şi nu ar experimenta, ar putea 
această suferință să fie înlăturată? Da, tot ar putea fi înlăturată. În Epoca 


Harului, când Isus a fost răstignit, El era un om drept care a devenit 


asemănarea trupului păcătos şi S-a făcut jertfă pentru păcat, răscumpărând 
astfel toată omenirea şi eliberând-o din strânsoarea Satanei. Aceasta a fost 
tinta şi importanța răstignirii lui Isus: El răscumpăra omenirea cu sângele 
Său prețios, pentru ca păcatele omenirii să fie iertate. Acum Dumnezeu 
experimentează suferinţa umană, ceea ce înseamnă că El experimentează 
totul în locul omului şi, după aceasta, omul nu va mai trebui să sufere 
niciodată. Nu trebuie să uiţi următoarele cuvinte: în fiecare etapă a lucrării 
lui Dumnezeu, El Se războieşte cu Satana şi fiecare etapă a lucrării Sale 
este legată, într-un fel, de acest război cu Satana. În etapa lucrării 
desfășurate în timpul Epocii Harului, toate păcatele omenirii au fost iertate 
— au fost răscumpărate prin răstignire. Dacă nu ar fi fost acest astă realitate, 
crucificarea, şi dacă, în schimb, iertarea păcatelor omului s-ar fi bazat 
numai pe cuvinte, atunci Satana nu ar fi fost convins. S-ar fi spus: „Nu ai 
îndurat nimic și nu Ţi-ai asumat păcatele omului. Păcatele omenirii sunt 
iertate cu un singur cuvânt? Este inacceptabil! Tu ai creat omenirea, aşa că 
dacă nu Îţi asumi păcatele în locul ei, nu poţi să-i ierti păcatele.” Acum, în 
etapa actuală a lucrării, toți oamenii mântuiți urmează să fie aduşi la 
frumoasa destinație, să fie aduşi în epoca următoare. Omenirea nu mai 
trebuie să sufere, să mai fie afectată de boală. Dar pe ce temei nu va mai 
îndura omul suferinţa bolii? Pe ce bază nu va mai exista suferinţă în lume? 
Este rezonabil să spunem că, din moment ce oamenii au firi corupte și sunt 
capabili să se împotrivească lui Dumnezeu, ei ar trebui să îndure această 
suferință. Cum poate fi rezolvată această problemă? Așa că, şi de data asta, 
Dumnezeu întrupat face un lucru extrem de important, şi anume ia locul 
omenirii şi îndură toată durerea ei. Această „experienţă” a faptului că 
Dumnezeu devine trup și trăiește durerea umană înseamnă că El suferă în 
locul omenirii. Unii oameni spun: „Acum că Dumnezeu suferă în locul 


omenirii, noi de ce mai suferim?” In prezent, experimentezi lucrarea lui 


Dumnezeu. Încă nu ai fost pe deplin desăvârșit, încă nu ai intrat pe deplin în 
epoca următoare şi firea ta încă este coruptă. Lucrarea lui Dumnezeu încă 
nu şi-a atins apogeul și este în plină desfășurare. Așadar, oamenii nu trebuie 
să se plângă de suferinţa lor; Dumnezeu întrupat încă suferă, darămite omul. 
Nu are o mare însemnătate faptul că Dumnezeu experimentează suferința 
umană? Dumnezeu întrupat nu a venit să facă doar câteva părți din lucrare 
şi apoi să plece. Înțelegerea oamenilor este prea superficială — ei cred că 
Dumnezeu întrupat a venit să facă lucrarea lui Dumnezeu Însuşi, că acest 
trup a venit doar să exprime cuvântul lui Dumnezeu și să lucreze în numele 
Său. Există unii care cred chiar că acest trup este doar o formă exterioară, 
dar aceasta este o opinie complet greşită și de-a dreptul o blasfemie 
împotriva lui Dumnezeu întrupat. Lucrarea trupului înseamnă că Dumnezeu 
Însuşi a venit şi S-a întrupat pentru a experimenta suferinţa umană; 
înseamnă că Dumnezeu a devenit om pentru a experimenta suferința umană. 
Au dreptate oamenii să creadă că forma exterioară a trupului lui Dumnezeu 
a venit să experimenteze această suferință şi că Duhul Său nu suferă în 
interior? Duhul lui Dumnezeu suferă aşa cum suferă trupul. Când urma să 
fie răstignit, Isus S-a rugat: „Iată, dacă este posibil, să fie îndepărtat de la 
Mine paharul acesta! Totuşi, nu cum vreau Eu, ci cum vrei Tu!” (Matei 26:39). 
Şi-a dorit acest lucru pentru că, aşa cum trupul Său suferea, şi Duhul Său 
suferea în trup. Dacă spui că doar învelişul exterior al trupului suferă, că 
Dumnezeu în divinitatea Sa nu suferă deloc, că nu îndură niciun chin, 
atunci te înșeli. Dacă așa înţelegi lucrurile, atunci asta dovedește că nu ai 
văzut aspectul esenței lui Dumnezeu întrupat. De ce se spune că Dumnezeu 
este acum materializat într-un trup de carne? Dumnezeu ar putea să vină și 
să plece oricând dorește, dar nu face asta. El a devenit om pentru a îndura 
această suferință reală, tangibilă, pentru ca oamenii să vadă şi să simtă cum 


se întâmplă asta. El poate să simtă suferința pe care o îndură, o 


experimentează pentru Sine. Nici măcar o dată nu simte trupul Său vreo 
parte a suferinţei sau a agoniei pe care Duhul Său să nu o simtă — trupul și 
Duhul Său sunt unul în simţirea şi îndurarea suferinţei. Este acest lucru uşor 
de înțeles? Nu este ușor. Nu este ușor pentru că tot ce poate să vadă omul 
este trupul, iar el nu poate să vadă că Duhul suferă precum suferă și trupul. 
Crezi că, atunci când suferă cineva, suferă şi sufletul său? De ce spun 
oamenii că simt una sau alta în adâncul inimii lor? Pentru că trupul și 
spiritul omului sunt unul. Spiritul şi trupul fiecărei persoane sunt unul şi 
același; suferă la fel şi se bucură la fel. Nu există nicio persoană care, atunci 
când simte o durere reală, să o simtă doar în trupul ei, în timp ce inima se 
bucură; nici nu există cineva care să spună că trupul său nu suferă deloc, 
deşi inima sa suferă. Şi trupul poate simți acele lucruri din inimă care 


trezesc sentimente sau durere sau lucruri care pot fi trăite în inimă. 


Dumnezeu întrupat a venit să-Şi facă lucrarea — să experimenteze 
suferinţa lumii — pentru a lua asupra Sa toată durerea omului. Odată ce va 
îndura această suferință până când se va termina, acest tip de lucrare nu va 
trebui să fie repetată în următoarea etapă a lucrării. În schimb, omenirea 
poate fi adusă la destinația frumoasă. Deoarece El a suferit această durere în 
locul omului, este, prin urmare, calificat să-l aducă pe om la destinația 
frumoasă — acesta este planul Său. Unu oameni absurzi spun: „De ce nu L- 
am văzut pe Dumnezeu întrupat îndurând toată această suferință? Nu toate 
au fost îndurate în totalitate. Toate tipurile de suferinţe ar trebui îndurate și, 
cel puţin, El ar trebui să îndure răstignirea.” Durerea răstignirii a fost 
îndurată anterior şi nu este nevoie să fie îndurată din nou. În plus, oamenii 
nu trebuie să spună asemenea lucruri. Oare, în aceşti ani, nu a suferit mult 
Dumnezeu întrupat? Doar oamenii absurzi gândesc așa. În sfera suferinţei 
care poate fi îndurată de Dumnezeu întrupat, toată suferinţa care afectează 


omenirea ar putea, practic, să se abată asupra Lui. Cât despre suferinţa care 


este prea mare, pentru suferinţa pe care doar un om dintr-o mie o poate 
îndura, nu este nevoie ca Dumnezeu să o suporte, căci toată această 
suferință a fost deja reprezentativă. Dumnezeu poate experimenta aceste 
tipuri de suferință şi asta dovedeşte că El nu este diferit de oamenii normali, 
că nu există nicio diferenţă între El și oameni, că nu există nicio separare 
între El şi oameni şi că suferă exact ca oamenii. Când oamenii suferă, şi 
Dumnezeu suferă. Din când în când, oamenii se îmbolnăvesc şi suferă de 
durere, iar Dumnezeu o experimentează personal — El a gustat toată această 
suferință. De această dată, suferinţa lui Dumnezeu întrupat nu mai este ca 
data trecută, când a fost nevoit să guste moartea pe cruce. Acest lucru nu 
este necesar, deoarece a fost deja experimentat. Această dată are legătură 
doar cu experimentarea suferinței umane și luarea asupra Lui a suferinţei 
omului. Mai înainte, Iahve a lucrat ca Duh şi, din asta, omul a putut câștiga 
unele lucruri. Însă oamenii pot să vadă și să simtă lucrarea lui Dumnezeu 
întrupat, ceea ce o face mai convenabilă și mai accesibilă pentru oameni 
decât lucrarea Duhului. Acesta este un aspect. Celălalt aspect este că 
Dumnezeu întrupat poate experimenta suferința lumii. Lucrarea Duhului 
categoric nu poate realiza asta; în mod inevitabil, poate fi realizată numai 
prin întrupare. Dacă Duhul ar lucra, ar spune ceea ce are de spus şi apoi ar 
pleca. Chiar şi atunci când El este în contact cu oamenii, tot nu poate 
experimenta suferința lumii. Unii oameni ar putea dori să întrebe: „Dacă 
Dumnezeu întrupat suferă, nu suferă şi Duhul? Nu poate şi Duhul să 
experimenteze suferința?” Nu este absurdă și această idee? Duhul poate 
experimenta suferința numai după ce Se înveşmântează cu trupul. Duhul şi 
trupul sunt inseparabile; şi Duhul experimentează suferința trupului. Dacă 
Duhul nu S-ar înveșmânta cu trupul, nu ar putea experimenta acest lucru. 
Sentimentele de suferință ale trupului sunt mult mai detaliate, reale şi 


concrete. Acestea sunt lucruri pe care Duhul nu le poate atinge. În lumea 


fizică există unele lucruri pe care lucrarea Duhului nu le poate înlocui. 


Aceasta este cea mai cuprinzătoare semnificaţie a întrupării. 


S-a mai spus înainte că Hristos nu a luat parte la fericirea familiei 
lumii. Unii zic: „Hristos a fost primit bine oriunde a mers. Unii oameni 
chiar l-au cumpărat lucruri frumoase şi El a fost foarte apreciat peste tot. 
Lucrurile trebuie să fi fost destul de plăcute pentru El şi nu a suferit deloc 
mult, aşadar, cum s-ar putea spune că nu a luat parte la asta?” Ce zici de 
această afirmaţie? A spune că El nu a luat parte la asta nu înseamnă că nu 
S-a bucurat de aceste lucruri, ci mai degrabă că nu a suferit mai puţin din 
cauza lor. Asta se înţelege prin „EI nu a luat parte la asta”. De exemplu, să 
presupunem că te îmbolnăveșşti şi cineva îți dăruiește nişte haine frumoase. 
S-ar atenua suferința cauzată de boala ta datorită acestor haine? Nu. 
Suferinţa ta nu s-ar atenua deloc. Tot trebuie să suferi ceea ce trebuie să 
suferi şi acesta este înțelesul expresiei „a nu lua parte la asta”. De exemplu, 
suferința care rezultă dintr-o boală sau din constrângerile mediului 
înconjurător nu poate fi atenuată de plăcerile trupului, iar Hristos nu a luat 
aceste lucruri pentru plăcerea Sa. De aceea se spune: „Nu a luat parte la 
asta”. Unii oameni absurzi se gândesc: „Dacă Dumnezeu nu ia parte la 
fericirea familiei lumii, atunci nu contează cum Îl primim, deoarece va 
suferi indiferent ce facem”. Această înţelegere este profund absurdă şi arată 
că în inima lor există răutate. Inimile oamenilor trebuie să fie folosite cât 
mai bine; îndatoririle oamenilor trebuie îndeplinite cât mai bine posibil. 
Apoi, sunt cei care înțeleg aşa: „Dumnezeu obişnuia să Se bucure de 
beatitudinea deplină şi a venit acum să încerce ceva diferit — suferința 
lumii”. Este atât de simplu? Trebuie să înţelegi de ce vine Dumnezeu să 
experimenteze suferința lumii. Semnificaţia a tot ceea ce face Dumnezeu 
are o profunzime considerabilă. Gândiţi-vă, de exemplu, la răstignirea lui 


Isus. De ce a trebuit să fie răstignit Isus? Nu a fost oare pentru a răscumpăra 


întreaga omenire? Şi întruparea curentă a lui Dumnezeu şi experimentarea 
de către El a suferinţei lumii au o mare importanță — sunt pentru destinația 
frumoasă a omenirii. În lucrarea Sa, Dumnezeu face întotdeauna exact ceea 
ce este cel mai practic. De ce Dumnezeu îl vede pe om ca fiind fără păcat și 
omul poate avea norocul să vină înaintea lui Dumnezeu? Pentru că Isus a 
fost pironit pe cruce, a purtat păcatele omului şi a răscumpărat omenirea. 
De ce, atunci, nu va mai suferi omenirea, nu va mai simţi durere, nu va mai 
vărsa lacrimi şi nu va mai suspina? Acest lucru se datorează faptului că 
întruparea curentă a lui Dumnezeu întrupat a luat toată această suferință 
asupra Lui, iar acum, ea a fost îndurată în numele omului. Este ca o mamă 
care îşi vede copilul îmbolnăvindu-se şi se roagă Cerului, dorindu-și ca 
viaţa să 1 se scurteze, dacă asta înseamnă că poate fi vindecat copilul ei. Şi 
Dumnezeu lucrează în acest fel, oferindu-Şi durerea în schimbul destinaţiei 
frumoase care va veni apoi pentru omenire. Nu va mai fi durere, nu vor mai 
fi lacrimi, nu vor mai fi suspine şi nu va mai fi suferință. Dumnezeu plăteşte 
prețul — costul — pentru a experimenta personal suferința lumii în schimbul 
destinaţiei frumoase care va urma pentru omenire. A spune că aceasta se 
face „în schimbul” destinaţiei frumoase nu înseamnă că Dumnezeu nu are 
nicio putere sau nicio autoritate să îi acorde omenirii o destinație frumoasă, 
ci mai degrabă că Dumnezeu doreşte să găsească o dovadă mai practică și 
mai puternică pentru a convinge pe deplin oamenii. Dumnezeu a 
experimentat deja această suferință, așa că El este calificat, are puterea şi, 
cu atât mai mult, are dreptul de a duce omenirea la destinația frumoasă, de 
a-i oferi omenirii această destinație şi promisiune frumoasă. Satana va fi 
convins pe deplin; toate creaţiile universului vor fi pe deplin convinse. În 
cele din urmă, Dumnezeu îi va permite omenirii să primească făgăduinţa și 
iubirea Sa. Tot ceea ce face Dumnezeu este concret şi nimic din ceea ce 


face El nu este gol şi experimentează totul personal. Dumnezeu plăteşte 


preţul propriei experimentări a suferinţei în schimbul unei destinații pentru 
umanitate. Nu este aceasta o lucrare concretă? Părinții pot plăti un preţ 
serios de dragul copiilor lor şi acest lucru reprezintă iubirea lor pentru copiii 
lor. Făcând aceasta, Dumnezeu întrupat este, desigur, extrem de sincer și de 
fidel față de omenire. Esenţa lui Dumnezeu este fidelă; El face ceea ce 
spune şi orice face El este dus la îndeplinire. Tot ceea ce face El pentru 
oameni este sincer. El nu rostește pur şi simplu cuvinte; când spune că va 
plăti un preţ, El chiar plăteşte preţul. Când spune că va lua suferinţa 
omenirii asupra Sa şi va suferi în locul ei, El chiar vine să locuiască printre 
ei, simțind şi experimentând personal această suferință. După aceasta, toate 
lucrurile din univers vor recunoaște că tot ceea ce face Dumnezeu este 
corect şi drept, că tot ce face Dumnezeu este realist: aceasta este o dovadă 
puternică. În plus, omenirea va avea în viitor o destinaţie frumoasă și toţi 
cei care rămân ÎI vor preamări pe Dumnezeu; ei vor aduce laude faptelor lui 
Dumnezeu, care au fost înfăptuite cu adevărat datorită dragostei Lui pentru 
umanitate. Dumnezeu vine printre oameni smerit, ca o persoană de rând. El 
nu înfăptuieşte pur şi simplu o oarecare lucrare, rostește nişte cuvinte, iar 
apoi pleacă; în schimb, El vorbeşte şi lucrează cu adevărat, în timp ce 
experimentează durerea lumii. Va pleca doar după ce va termina de 
experimentat această durere. lată cât de reală şi de practică este lucrarea lui 
Dumnezeu; toţi cei care rămân Îl vor slăvi pentru asta și vor vedea 
loialitatea lui Dumnezeu faţă de om şi mărinimia Lui. Esenţa lui Dumnezeu 
de frumuseţe şi bunătate poate fi văzută în însemnătatea întrupării Lui. 
Orice face El este sincer; orice spune El este onest și fidel. El chiar face tot 
ceea ce intenționează să facă; atunci când un preţ trebuie plătit, îl plăteşte 
cu adevărat; El nu rostește pur şi simplu cuvinte. Dumnezeu este un 


Dumnezeu drept; Dumnezeu este un Dumnezeu fidel. 


Primăvara, 1997 


Insemnătatea experimentării suferinţei lumești de 
către Dumnezeu 


Dumnezeu întrupat suferă în locul oamenilor, în schimbul unei viitoare 
destinaţii frumoase pentru aceştia. Etapa lucrării înfăptuite de Isus a fost de 
a fi răstignit drept asemănarea unui trup păcătos, de a fi o jertfă pentru 
păcat, de a răscumpăra întreaga omenire, de a pune bazele intrării oamenilor 
în destinaţia frumoasă. A fost răstignit, a purtat păcatul oamenilor şi a 
răscumpărat omenirea din păcat. Cu alte cuvinte, a slujit ca dovadă că 
oamenii au fost iertați de păcate şi că sunt capabili să vină înaintea lui 
Dumnezeu, a fost o monedă de schimb în lupta cu Satana. Acum că zilele 
de pe urmă au sosit, Dumnezeu vrea să-Şi încheie lucrarea, să încheie 
această epocă şi să-i conducă pe cei care rămân într-o destinație frumoasă. 
Dumnezeu S-a întrupat din nou şi, în timp ce cucerește, judecă și purifică 
oamenii, El suferă în locul lor și oferă asta drept dovadă și drept fapt pentru 
scutirea oamenilor de orice durere; adică Dumnezeu Își este martor Lui 
Însuşi şi foloseşte această dovadă, această mărturie ca să-l înfrângă pe 
Satana, să aducă ruşine asupra diavolilor şi ca un schimb pentru frumoasa 


destinație a oamenilor. 


Unii oameni spun: „Trupul Care lucrează e tot Dumnezeu Care 
lucrează. Nu trupul lucrează; Duhul lui Dumnezeu Îl controlează din 
interior.” Aşa să fie? Nu. S-a spus anterior că întruparea lui Dumnezeu 
pentru a realiza o etapă a lucrării de cucerire se face în mijlocul umanităţii 
normale; ceea ce vezi e umanitate normală, dar Acesta este, de fapt, Însuși 
Dumnezeu Care lucrează; când acest trup lucrează, de fapt e Însuşi 
Dumnezeu Care lucrează. Explicând acest lucru şi având părtăşie despre el 
astfel, oamenii cred adesea că acest trup nu este decât un instrument, un 


înveliş exterior, că El acţionează doar când Duhul lui Dumnezeu vorbeşte 


şi-L controlează din interior și că El nu acționează fără acest control; trupul 
spune orice e dirijat de Duh să spună, iar când nu este dirijat astfel, nu 
spune nimic. Așa este? Nu. Când Duhul Se întrupează, Duhul şi trupul 
devin unul. Trupul Care acționează e Duhul Care acţionează, Duhul Care 
acționează e trupul Care acţionează — doar aceasta poate fi numită întrupare. 
În prezent, una dintre cele mai puternice explicaţii este următoarea: când 
Dumnezeu Se întrupează în zilele de pe urmă, pe de o parte, El vine să facă 
lucrarea de cucerire şi să încheie această epocă. Pe de altă parte, trupul Care 
vine să experimenteze durerea oamenilor este Dumnezeu Însuşi Care vine 
să experimenteze durerea oamenilor; trupul lui Dumnezeu şi Dumnezeu 
Însuşi sunt unul. Trupul nu este instrumentul pe care oamenii îl cred a fi, 
nici un simplu înveliş — nici, aşa cum cred oamenii, un fel de entitate fizică 
controlabilă. Acest trup este întruparea lui Dumnezeu Însuşi. Înțelegerea 
anterioară a oamenilor era prea superficială. Dacă părtășule ar urma 
noțiunile oamenilor, atunci aceştia ar fi înclinați să separe trupul şi Duhul, 
cu trupul fiind trup şi Duhul, Duh. Aceasta e o aberaţie. În plus, oamenii ar 


avea lesne noțiuni. 


De asemenea, ceea ce oamenii trebuie să înțeleagă în prezent este 
următorul lucru: Dumnezeu S-a întrupat ca să experimenteze durerea 
oamenilor, dar durerea şi bolile suferite de întrupare nu sunt lucruri pe care 
El ar trebui să le îndure. Unii oameni cred că, de vreme ce El are un trup 
obişnuit și normal şi nu e vreo fiinţă supranaturală, ci o persoană obişnuită, 
atunci această durere e de neevitat. Ei cred că El ar trebui să sufere durerile 
de cap și greutăţile oamenilor, că ar trebui să-i fie cald când oamenilor le e 
cald şi că ar trebui să sufere frigul alături de toți ceilalți, când vremea e 
lipsită de căldură. Dacă gândești astfel, atunci vezi acest trup obişnuit și 
normal exact la fel ca pe orice persoană, fără nicio diferență. Dar realitatea 


este că există un sens al greutăților suferite de acest trup. Bolile omenești 


normale sau alte greutăți sunt lucruri pe care oamenii trebuie să le sufere, 
acestea sunt greutăți pe care omenirea coruptă ar trebui să le sufere — 
aceasta este o lege normală. Dar în ce scop suferă aceste greutăți Dumnezeu 
întrupat? Faptul că Isus a fost răstignit pe cruce e ceva ce ar fi trebuit să I se 
întâmple? Isus a fost întruparea, a fost fără de păcat şi, conform legilor 
acelor vremuri și a ceea ce a făcut El atunci, nu ar fi trebuit să fie răstignit — 
deci de ce a fost pus pe cruce? Ca să răscumpere întreaga omenire. Toate 
greutățile suferite de întruparea actuală, toată persecuția care s-a abătut 
asupra Lui — oare toate astea s-au întâmplat accidental? Sau au fost rânduite 
în mod deliberat de Dumnezeu? Nu au fost rânduite deliberat şi nici nu s-au 
întâmplat accidental; în schimb, s-au desfășurat conform legilor normale. 
De ce spun asta? Fiindcă Dumnezeu S-a plasat în mijlocul oamenilor, Şi-a 
acordat libertatea de a acţiona în acest fel și, în timpul acestei lucrări, a 
suferit aceeaşi durere ca oamenii. Dacă Dumnezeu ar fi rânduit în mod 
deliberat această durere, atunci ar fi suferit numai câteva zile de durere; de 
cele mai multe ori, El n-ar fi suferit. Așadar, suferinţa pe care Dumnezeu o 
experimentează printre oameni în timp ce lucrează nu a fost rânduită 
deliberat, dar El nici nu a suferit fără intenție câteva greutăţi; în schimb, a 
venit să experimenteze suferinţa care există printre oameni, S-a plasat în 
mijlocul lor, a suferit la fel ca ei şi a fost tratat la fel, fără nicio excepție. La 
fel cum voi sunteți persecutați, nu e persecutat şi Hristos? Voi sunteţi 
vânaţi; nu e şi Hristos vânat? Oamenii sunt chinuiți de boală; Hristos suferă 
mai puţin? Nu este scutit. Oare nu-i ușor de înţeles? Mai sunt cei care cred 
că Dumnezeu ar trebui să sufere după ce vine să lucreze în ţara marelui 
balaur roşu — nu-i și asta o greşeală? Pentru Dumnezeu, nu se pune 
problema dacă ar trebui sau nu să sufere. Personal, Dumnezeu plăteşte 
preţul suferinţei printre oameni pentru ca oamenii să nu mai sufere şi apoi îi 


conduce pe aceștia în destinația frumoasă, lăsându-l pe Satana pe deplin 


convins. Pentru Dumnezeu, e necesar să sufere aceste dureri. Dacă n-ar fi 
vrut să sufere această durere în timpul acestei etape a lucrării, ci numai să 
înţeleagă durerea oamenilor și nimic mai mult şi ar fi folosit în locul Lui 
câțiva apostoli sau oameni folosiţi de Duhul Sfânt, care mai apoi l-ar fi 
raportat lui Dumnezeu despre durerile pe care le-au suferit — sau, dacă ar fi 
folosit câțiva indivizi speciali care să fie mărturie şi i-ar fi făcut să sufere 
cele mai dureroase lucruri printre oameni — atunci, dacă ar fi fost capabili să 
sufere această durere şi să fie mărturie, Satana însuși ar fi convins pe deplin 
ŞI, în schimbul acțiunilor lor, oamenii nu vor mai trebui să sufere în viitor. 
Ar putea face Dumnezeu asta? Da, dar numai Dumnezeu Însuşi face 
lucrarea lui Dumnezeu Însuşi. Oricât de înaltă ar fi mărturia oamenilor, ea 
nu ajunge la Satana, care ar spune: „De vreme ce Te-ai întrupat, de ce să nu 
experimentezi personal durerea oamenilor?” Adică, dacă Dumnezeu n-ar 
lucra astfel, atunci o astfel de mărturie n-ar fi prea puternică. Lucrarea 
proprie a lui Dumnezeu trebuie făcută de Dumnezeu Însuşi, fiindcă doar 
atunci ar fi practică. Și din această etapă a lucrării făcute de Dumnezeu, se 
poate vedea şi că există însemnătate în tot ceea ce face Dumnezeu, că există 
însemnătate în toată durerea suferită de întrupare, că El nu face nimic 
întâmplător şi nici nu face lucrări care nu au niciun folos. Sosirea întrupării 
ca să lucreze şi să experimenteze durerea oamenilor nu este opțională, ci 
este de cea mai mare necesitate: este de cea mai mare necesitate pentru 
omenire şi pentru destinaţia viitoare a omenirii, este înfăptuită şi sacrificată 
de dragul mântuirii omului, al câștigării omului şi al aducerii omului într-o 


destinație frumoasă. 


Adevărurile legate de întrupare ar trebui să fie discutate din mai multe 


unghiuri: 


1. Nevoia de un trup obişnuit și normal. 


2. Aspectul practic al lucrării acestui trup obișnuit și normal. 


3. Sensul — adică necesitatea — venirii lui Dumnezeu printre oameni ca 


să experimenteze durerea acestora. 


De ce trebuie Dumnezeu să experimenteze personal durerea 
oamenilor? Nu e în regulă ca El să nu facă asta? Mai este un aspect al 
sensului aici. Lucrarea acestui trup obişnuit şi normal poate cuceri şi 
desăvârşi oamenii, dar esența oamenilor şi legile existenţei lor înseamnă că 
ei vor trăi în continuare în deşertăciune, durere, agonie și suspine și că vor 
rămâne incapabili să scape de bolile lor. De exemplu, iubirea ta de 
Dumnezeu a ajuns într-un anumit punct, ai ceva experienţă în a-L înţelege 
pe Dumnezeu, finile tale corupte au fost îndepărtate şi Dumnezeu spune că 
vei fi desăvârşit şi că eşti un om care-L iubeşte pe Dumnezeu. Dacă 
Dumnezeu mântuieşte oamenii în această măsură şi apoi pleacă — dacă 
lucrarea întrupării se încheie astfel — atunci bolile, deşertăciunea, tristețile 
oamenilor şi necazurile trupului ar exista în continuare, ceea ce înseamnă că 
lucrarea lui Dumnezeu de mântuire a oamenilor nu ar fi terminată. Un om 
poate să fi fost desăvârşit şi Îl poate cunoaște, iubi şi venera pe Dumnezeu, 
dar este el capabil să-şi înlăture bolile şi necazurile? Deţinerea adevărului 
nu poate rezolva acest lucru. Nimeni n-a spus vreodată că, acum că deţine 
adevărul, bolile trupului nu-l mai dor sau nu-i mai provoacă suferință — 
nimeni nu poate alina o astfel de durere. Poţi spune doar: „Viaţa îmi pare 
plină de sens acum, dar tot mă doare când sunt bolnav.” Așa este? Și este 
acest sentiment real? Astfel, dacă întruparea ar face doar lucrarea de a 
cuceri și desăvârși oamenii, dacă întruparea doar i-ar desăvârși şi nu ar 
îndepărta durerea suferită de trupurile lor, atunci toată durerea suportată de 
oameni pe pământ, bolile oamenilor, bucuriile şi întristările oamenilor şi 
grijile lor individuale — toate acestea ar fi de neîndepărtat şi chiar dacă 


oamenilor le-ar fi permis să trăiască o mie, zece mii de ani pe pământ, 


aceste necazuri şi chestiuni legate de naştere, bătrâneţe, boală și moarte nu 
ar fi rezolvate. Dumnezeu a venit să experimenteze această durere a 
oamenilor; odată ce a experimentat-o, o îndepărtează chiar de la rădăcină şi, 
după aceea, omul nu mai este necăjit de chestiuni legate de naștere, 
bătrâneţe, boală sau moarte. Isus a experimentat moartea. Această întrupare 
experimentează doar durerea nașterii şi a bolii (nu este nevoie ca bătrâneţea 
să fie experimentată, iar în viitor oamenii nu vor îmbătrâni). Odată ce va 
experimenta toată această durere, durerea oamenilor va fi, în cele din urmă, 
eliminată. După ce Dumnezeu va suferi toată durerea în locul omului, El va 
avea o puternică dovadă care va fi dată la schimb, în final, pentru frumoasa 
destinație a omenirii, eliminând naşterea, bătrâneţea, boala şi moartea 
oamenilor. Nu există însemnătate în asta? Aşadar, fie că e vorba de naștere, 
boală, greutăţi sau agonie, întruparea experimentează durerea oamenilor și, 
indiferent de aspectul unei astfel de dureri, întruparea o face în locul 
oamenilor, slujind drept simbol şi semn profetic. El a experimentat toată 
această durere, a suportat-o personal, astfel încât să nu mai fie nevoie ca 
omenirea s-o sufere. Aici se află semnificația. Odată ce oamenii sunt 
desăvârşiţi, ei Îl pot venera pe Dumnezeu, Îl pot iubi şi sunt capabili să 
acționeze conform voii lui Dumnezeu, conform cuvântului lui Dumnezeu și 
conform cerințelor lui Dumnezeu, după care necazurile şi durerea le vor fi 
îndepărtate. Aceasta este semnificația suferinței lui Dumnezeu în locul 
oamenilor şi acest lucru permite oamenilor nu numai să-L venereze pe 
Dumnezeu pe pământ, ci şi să se elibereze de chinul şi povara acestor boli, 
să se elibereze de chestiunile legate de naștere, bătrâneţe, boală şi moarte, 
să se elibereze de ciclurile vieții. Suferind și percepând această durere în 
timpul întrupării actuale, Dumnezeu rabdă aceste lucruri în locul oamenilor 
ŞI, odată ce le-a răbdat, cei care rămân nu mai trebuie să sufere această 


durere — lucru care este semnul profetic. Câţiva oameni absurzi întreabă: 


„Deci Dumnezeu face asta de unul singur în locul oamenilor?” E suficient 
că Dumnezeu Se întrupează şi suferă în locul oamenilor — cine mai trebuie 
s-o facă? Asta fundcă Dumnezeu poate face toate lucrurile de unul singur și 
poate înlocui orice, poate reprezenta totul, poate simboliza toate lucrurile, 
toate lucrurile care sunt frumoase, bune şi pozitive. În plus, acum că a 
experimentat practic durerea oamenilor, El e şi mai calificat să folosească 
mărturii şi dovezi chiar mai puternice ca să elimine toată durerea viitoare a 


oamenilor. 


Astfel înfăptuită, lucrarea celor două etape ale întrupării este încheiată 
şi devine o linie clară: de la primul pas al întrupării până la acest pas al 
întrupării, lucrarea acestor două etape a îndepărtat toată durerea existenţei 
omenești și suferinţa individuală a oamenilor. De ce trebuie ca Dumnezeu 
să facă asta personal, în trup? În primul rând, oamenii trebuie să înţeleagă 
de unde vin durerea nașterii, a bătrâneţii, a bolii și a morții de-a lungul vieții 
lor şi de ce omul suferă aceste lucruri. Existau acestea când a fost creat 
omul? De unde provin aceste dureri? Ele au apărut după ce omul a fost 
ispitit şi corupt de Satana, şi apoi a decăzut. Durerea, necazurile și 
deşertăciunea trupului omului şi toate nenorocirile din lumea omului — toate 
au apărut după ce Satana l-a corupt pe om. După ce omul a fost corupt de 
Satana, Satana a început să chinuie omul, astfel încât acesta a căzut tot mai 
mult, bolile lui au devenit tot mai profunde, durerea tot mai mare şi a avut 
tot mai mult sentimentul că lumea e goală şi nefericită, că e imposibil să 
supraviețuiești în această lume şi că viaţa în această lume e tot mai lipsită 
de speranţă. Deci această durere a fost adusă asupra omului de către Satana 
şi a venit după ce omul a fost corupt de Satana şi a decăzut. Pentru a 
întoarce oamenii din mâinile Satanei şi a le oferi o destinaţie frumoasă, 
Dumnezeu trebuie să experimenteze personal această durere. Chiar dacă 


oamenii sunt fără de păcat, tot există lucruri dureroase pentru ei, Satana tot 


îi controlează, tot îi poate manipula şi îi poate face să sufere cele mai mari 
dureri şi chinuri. Așadar, întruparea experimentează personal aceste dureri, 
îi întoarce pe oameni din ghearele Satanei şi îi împiedică să mai sufere 
dureri — nu este acest lucru de o însemnătate profundă? Când Isus a venit să 
facă lucrarea de răscumpărare, în aparență, nu a respectat legea și 
regulamentele, dar de fapt acest lucru a împlinit legea, a încheiat Epoca 
Legii şi a inaugurat Epoca Harului, aducându-i omului milă şi compasiune 
ŞI, după aceea, când Isus a fost răstignit, asta l-a absolvit pe om de păcat. 
Isus Şi-a folosit propriul sânge prețios pentru a-i da dreptul omului să se 
întoarcă înaintea tronului lui Dumnezeu. Se poate spune că a folosit dovada 
şi faptul crucificării pentru a răscumpăra omul. Deşi păcatele omului au fost 
iertate de Dumnezeu, omul fusese deja corupt prea profund de Satana, 
natura lui păcătoasă tot a rămas şi el a continuat să păcătuiască şi să-L 
sfideze pe Dumnezeu. Acesta este un fapt de netăgăduit, astfel că 
Dumnezeu S-a întrupat a doua oară pentru a face lucrarea de curăţire a 
omului de natura lui păcătoasă, adică El judecă şi mustră omul pentru a-l 
purifica de firea lui coruptă. Prima dată când Dumnezeu S-a întrupat, El a 
fost răstignit pentru păcatele omenirii, a răscumpărat omenirea, iar omul S-a 
întors înaintea lui Dumnezeu. A doua oară când Dumnezeu S-a întrupat, El 
a venit să cucerească omul, să-l mântuiască prin cucerirea sa. Deşi mulți au 
acceptat lucrarea lui Dumnezeu şi adesea mănâncă şi beau cuvintele lui 
Dumnezeu, ei rămân ignoranţi faţă de Dumnezeu, nu ştiu unde Se află El, 
nu L-ar recunoaşte nici dacă S-ar afla în faţa lor. În plus, sunt predispuşi să 
aibă noţiuni și neînţelegeri despre Dumnezeu și, uneori, modul în care văd 
lucrurile este ostil faţă de Dumnezeu. De ce stau lucrurile așa? Fiindcă nu 
înţeleg adevărul și le lipsește cunoaşterea adevărată a lui Dumnezeu. Când 
ÎI cunosc pe Dumnezeu, oamenii sunt bucuroşi să sufere şi să trăiască 


pentru El, dar Satana tot controlează slăbiciunile din ei, Satana tot e capabil 


să-i facă să sufere, spiritele rele tot sunt capabile să lucreze şi să provoace 
perturbări în ei, să pătrundă în ei, să-l înnebunească, să-i neliniștească şi să-i 
tulbure complet. Există lucruri în gândurile şi conştiinţa oamenilor care pot 
fi controlate și manipulate de Satana. Prin urmare, uneori eşti bolnav sau 
tulburat, sunt momente în care simţi că lumea e pustie sau că viaţa nu are 
sens și există chiar şi momente când s-ar putea să cauţi moartea şi să vrei să 
te sinucizi. Cu alte cuvinte, aceste dureri sunt exercitate de Satana și sunt 
slăbiciunea mortală a oamenilor. Un lucru care a fost corupt şi călcat în 
picioare de Satana poate fi folosit în continuare de Satana; aceasta e 
presiunea la care Satana îl supune pe om. Așadar, Dumnezeu S-a întrupat 
încă o dată în zilele de pe urmă pentru a face lucrarea de judecată şi, în timp 
ce face lucrarea de cucerire, El suferă în locul omului, plătind preţul 
suferinței în trup, plătind acest cost pentru a Se ocupa de durerea și 
slăbiciunea mortală ale omului şi pentru a le înlătura. Odată ce a întors 
omul, plătind preţul suferinţei printre oameni, Satana nu va mai putea să 
aibă control asupra omului, omul se va întoarce complet la Dumnezeu și 
doar atunci Îi va aparţine pe deplin lui Dumnezeu! De ce eşti capabil să 
trăieşti pentru Dumnezeu și să-L venerezi, dar nu-l aparții neapărat în 
totalitate lui Dumnezeu? Spiritele rele tot îţi pot exploata slăbiciunile, tot se 
pot juca cu tine, te pot folosi în continuare, fiindcă oamenii sunt prea 
stupizi. Unu nu ştiu diferenţa dintre a fi mișcat de Duhul Sfânt şi a fi 
perturbat de spiritele rele. Nu ştiu diferența dintre lucrarea Duhului Sfânt şi 
lucrarea spiritelor rele. Nu este asta o slăbiciune mortală? Când lucrează 
spiritele rele, nu există nicio breşă pe care să n-o exploateze. Pot vorbi în 
sinea ta sau în urechea ta sau pot să-ți tulbure mintea şi să-ți perturbe 
gândurile, făcându-te să nu simţi atingerea Duhului Sfânt, împiedicându-te 
să o simți și apoi spiritele rele vor începe să te perturbe, să-ți arunce 


gândurile în haos, să te facă să îți pierzi rațiunea şi chiar să îţi facă sufletul 


să îți părăsească trupul. Aceasta e lucrarea pe care spiritele rele o fac în 
oameni, iar oamenii sunt în mare pericol dacă nu pot vedea lucrurile așa 
cum sunt. În prezent, Dumnezeu a suportat această durere pentru oameni Și, 
odată ce oamenii au o destinație frumoasă, ei nu numai că vor trăi pentru 
Dumnezeu, dar nu îi vor mai aparţine Satanei şi nu vor mai putea fi 
manipulaţi de el; gândurile, duhul, sufletul şi trupul oamenilor Îi vor 
aparține toate lui Dumnezeu. Astăzi, inima ta s-ar putea să fie îndreptată 
către Dumnezeu, dar sunt momente când nu te poți abţine să nu fii folosit de 
Satana. Aşadar, când obțin adevărul, oamenii sunt capabili să I se supună în 
totalitate lui Dumnezeu și să-L venereze, dar le-ar fi imposibil să se 
elibereze complet de perturbările Satanei şi chiar mai puţin posibil să nu 
aibă nicio boală, fiindcă trupurile şi sufletele oamenilor au fost călcate în 
picioare de Satana. Sufletele oamenilor sunt un loc murdar, sunt locul unde 
a sălăşluit Satana şi locul de care Satana profită. Satana e în continuare 
capabil de perturbare şi control, de a-ţi împiedica mintea să fie limpede şi 
de a te împiedica să distingi adevărul. Prin urmare, întruparea lui Dumnezeu 
pentru a experimenta durerea omului şi a suferi în locul său nu este 


opțională, ci de cea mai mare necesitate! 


Trebuie să înțelegeți că Dumnezeu S-a întrupat de două ori ca să 
finalizeze lucrarea de mântuire a omenirii. Dacă n-ar fi fost decât prima 
întrupare, n-ar fi posibil să mântuiască pe deplin omenirea, fiindcă prima 
întrupare a făcut lucrarea de răscumpărare şi S-a arătat mai ales ca să 
rezolve problema iertării păcatelor oamenilor și ca să-l facă pe om vrednic 
de a veni înaintea lui Dumnezeu. A doua întrupare face lucrarea de judecată 
pentru a curăți corupția omului şi a-i îndepărta firea coruptă, dar tot n-ar fi 
posibil să rezolve problema apartenenţei totale a omului lui Dumnezeu. În 
plus, trebuie să existe şi experiența durerii omului de către cea de-a doua 


întrupare pentru a îndepărta complet partea omului care a fost coruptă de 


Satana — rezolvând complet, din rădăcină, problema suferinței şi chinului 
omului. Acestea sunt etapele lucrării celor două întrupări. Niciuna dintre ele 
nu este dispensabilă. Așadar, nu trebuie să priveşti superficial durerea 
suferită de întrupare. Uneori El plânge, uneori suferă şi e supărat și uneori 
pare slab şi îndurerat. Nu trebuie să priveşti superficial nimic din toate astea 
şi cu atât mai puţin să ai noţiuni despre aceste lucruri. Dacă ai noţiuni în 
această privinţă, atunci eşti extrem de prost și nesupus. Mai mult, nici nu 
trebuie să crezi că asta este ceea ce trebuie să sufere un trup normal; acest 
lucru este şi mai greșit, iar dacă spui asta, atunci Îl huleşti pe Dumnezeu. 
Oamenii trebuie să înţeleagă că durerea suferită de cele două întrupări este 
necesară. Nu este de cea mai mare necesitate pentru Dumnezeu Însuşi, ci 
pentru omenire. Corupţia omenirii este atât de mare încât acest lucru nu 
poate să nu fie făcut, trebuie să fie făcut pentru ca omenirea coruptă să fie 
complet mântuită. Dumnezeu lucrează într-un mod care poate fi văzut de 
oameni cu proprii ochi. Tot ceea ce face El e public, nu este ascuns de 
nimeni. Nu îndură în taină, de unul singur, temându-Se că oamenii vor 
vedea şi vor avea noțiuni. El nu Se ascunde de nimeni, indiferent dacă 
oamenii cred în Dumnezeu de mult sau de puţin timp, dacă sunt bătrâni sau 
tineri sau dacă sunt sau nu capabili să înțeleagă adevărul. Fiindcă aceasta e 
dovada şi oricine poate dovedi că întruparea lui Dumnezeu a suferit o 
durere prea mare, că El a suportat cu adevărat durerea omenirii. Nu e 
adevărat că El a suferit doar câteva zile de durere într-un loc necunoscut și 
că-ȘI petrece majoritatea timpului într-o stare de linişte și plăcere — nu așa 
stau lucrurile. Lucrarea şi suferinţa lui Hristos nu sunt ascunse nimănui; El 
nu Se teme că vei fi slab, că vei avea noțiuni sau că vei înceta să crezi. Şi ce 
arată faptul că acest lucru nu este ascuns nimănui? Că are cea mai mare 
însemnătate! Întruparea nu Se odihneşte niciodată. Vezi că sunt momente 


când nu vorbeşte sau nu scoate un sunet, dar El tot lucrează, El tot suferă în 


inima Lui! Oare omul realizează asta? Chiar şi atunci când oamenii văd 
acest lucru, ei nu-l înțeleg. Unii oameni ştiu că, în zilele noastre, Dumnezeu 
este din trup obişnuit şi normal, dar ştii ce lucrare face, în prezent, acest 
trup obişnuit şi normal? Nu ştii. Ochii tăi văd numai exteriorul, nu poți 
vedea esența interioară. Aşadar, oricâți ani ar părea că a lucrat oficial 
întruparea, Dumnezeu n-a avut de fapt niciun moment de odihnă; deşi sunt 
momente când nu vorbeşte sau nu scoate un sunet şi nu lucrează la scară 
mare, lucrarea Lui nu s-a oprit şi El suferă în continuare în locul omului. 
Unii oameni, când încearcă să măsoare dacă Dumnezeu S-a întrupat sau nu 
şi dacă este sau nu Hristos, se uită dacă Dumnezeu vorbește: dacă nu 
vorbeşte timp de doi sau trei ani, atunci El nu este Dumnezeu, prin urmare 
ei se precipită şi nu mai cred în Dumnezeu. Astfel de oameni au o atitudine 
de „așteaptă şi-o să vezi” faţă de credinţa lor în Dumnezeu şi nu-L cunosc 
deloc pe Dumnezeu. În prezent, s-ar putea să existe oameni care „aşteaptă 
să vadă” şi care, văzând că Dumnezeu n-a vorbit o perioadă de timp, se 
gândesc în sinea lor: „Oare Duhul lui Dumnezeu a plecat şi a urcat la 
Ceruri?” E greşit să gândească astfel? Nu judecați cu ușurință. Dacă ai 
noțiuni sau îndoieli, roagă-te lui Dumnezeu, caută adevărul, citeşte mai des 
cuvântul lui Dumnezeu și toate aceste probleme se vor rezolva. Nu delimita 
orbește chestiunile cu „poate asta sau probabil aia” — aceste cuvinte ale tale, 
„poate” şi „probabil”, sunt aberaţii şi sunt părerile diavolilor şi Satanei! 
Lucrarea lui Dumnezeu nu stă nicio clipă pe loc. El nu Se odihnește, 


lucrează mereu și e mereu în slujba omenirii! 


Esenţa lui Hristos trebuie înțeleasă sub toate aspectele. Cum poţi 
cunoaşte esența lui Hristos? Cheia este că trebuie să cunoşti toată lucrarea 
făcută de acest trup. Dacă tu crezi că Duhul acționează numai astfel, iar 
trupul nu, că trupul este doar controlat de Duh, atunci greșeşti! De ce 


spunem că suferința,  răstignirea, cucerirea întregii omeniri și 


experimentarea suferinței omului sunt lucrări făcute de Hristos? Fiindcă 
Dumnezeu a devenit om şi lucrează printre oameni. Duhul şi trupul lucrează 
simultan; nu e aşa cum îşi închipuie oamenii, că trupul nu vorbeşte şi Duhul 
Îl forțează să vorbească — nu așa stau lucrurile. În schimb, există o mare 
libertate: Duhul şi trupul fac același lucru; când trupul vede o chestiune care 
este aproape gata, Duhul vede şi el chestiunea în același mod. Aceştia 
lucrează în acelaşi timp. Deci este greşit și să spunem că trupul fizic 
prevalează. Ce ar însemna ca „trupul fizic să prevaleze”? Există un context 
pentru acest lucru: odată ce Dumnezeu devine om, tot ceea ce văd oamenii 
este o acţiune a trupului și că trupul prevalează în timpul întrupării. În orice 
caz, Duhul şi trupul lucrează simultan. Niciodată nu s-ar putea întâmpla ca 
Duhul să forțeze trupul să vorbească, dar trupul să nu fie dispus sau ca 
trupul să vrea să vorbească, dar cuvintele să nu-i fie acordate de Duh. Asta 
nu s-ar putea întâmpla niciodată. Dacă oamenii cred asta, atunci greşesc şi 
sunt ridicoli. Duhul şi trupul sunt unul. Duhul este întrupat, deci cum s-ar 
putea ca Duhul să vrea să vorbească, dar trupul să nu vrea? Sau ca trupul să 
vrea să vorbească, iar Duhul să nu-i acorde cuvintele? Nu se poate întâmpla 
aşa ceva. Întruparea lui Dumnezeu este întruchiparea Duhului. Când trupul 
lucrează, El poate vorbi oricând şi oriunde, lucru care este complet diferit 
de momentul în care Duhul Sfânt lucrează într-o persoană. Numai Duhul 
Sfânt în trup este întruparea şi nu se pune problema plecării Duhului Sfânt. 
Când Duhul Sfânt lucrează în oameni, este vorba de alegere şi context. 
Dacă oamenii nu urmăresc adevărul, dacă merg pe propria cale, atunci 
Duhul Sfânt îi părăseşte, iar ei vor simți asta. Întotdeauna există denaturări 
în înţelegerea pe care o au oamenii. Ei cred că dacă lucrarea lui Dumnezeu 
a ajuns în această etapă, El nu mai are cuvinte şi că nu mai poate vorbi, 
chiar dacă ar vrea s-o facă. Așa să fie? Dumnezeu poate vorbi oricând, n-a 


existat niciodată o ruptură între Duh și trup. Indiferent ce lucrare sau aspect 


al adevărului sunt exprimate, indiferent din ce unghi priveşti lucrurile, 
aceasta este întruchiparea Duhului în trup, Dumnezeu a devenit om, adică 
toată durerea suferită de trup este, de asemenea, durerea omului 
experimentată personal de Duh. Trupul şi Duhul nu trebuie în niciun caz să 
fie discutate separat. Adevărul întrupării este cel mai profund dintre toate şi 
necesită ca oamenii să aibă zece sau douăzeci de ani de experiență, sau 


chiar experiență de o viaţă, înainte să-l poată cunoaşte cu adevărat. 


Primăvara, 1997 


In credinţa în Dumnezeu, dobândirea adevărului 
este cea mai importantă 


Unii cred în Dumnezeu de mulți ani, dar încă se agaţă de plăcerile 
culinare, vestimentare şi de alte plăceri ale trupului. Pot aceste lucruri să 
satisfacă nevoile inimii omului? Chiar și celor care cred în Dumnezeu de 
mulți ani nu le este clar de ce are omul cea mai mare nevoie. Unii Mă văd 
că dau cuiva ceva şi încep să se agite, spunând: „Cum de Dumnezeu are 
grijă de el şi de mine nu? Eu încă nu am acel lucru.” În realitate, nu ţi-e 
foame şi nu-ţi lipseşte îmbrăcămintea. Pur şi simplu eşti lacom; nu cunoşti 
mulțumirea şi îţi place să concurezi pentru lucruri. Nu sunt obligat să am 
grijă de voi. Trebuie să te comporti principial. Nu te lupta pentru interesele 
tale sau pentru avantaje. Toate aceste lucruri sunt externe; ele nu pot înlocui 
dobândirea adevărului şi a vieţii. Indiferent cât de bine eşti îmbrăcat la 
exterior, inima ta va fi tot pustiită, dacă nu ai dobândit adevărul. Oamenii 
înţeleg aceste lucruri când sunt doar discuţii, dar nu au ce face când se 
confruntă cu adevărat cu ele. Nu le pot vedea așa cum sunt. Există mulți 
oameni cu avere și putere pe lumea asta, şi ce fel de vieţi duc acești 
oameni? Doar mănâncă, beau şi se distrează; iau masa zilnic în localuri de 
lux; primesc oaspeţi şi oferă cadouri; și se comportă nechibzuit. Așa trăiesc 
ei. Au ei vieți umane? Nu au. Nu se gândesc decât cum să se îndoape toată 
ziua, să poarte haine de firmă, să se dea în spectacol oriunde merg și să se 
dea mari. Ce sunt astfel de oameni? Ei aparţin diavolilor şi Satanei; sunt 
brute. Când unii oameni bogaţi s-au săturat de plăcerile lor, îşi pierd 
interesul pentru viață și se sinucid. Poate că s-au săturat de plăcerile 
culinare, vestimentare şi de distracţii, dar de ce ajung să se sinucidă? De 
aici se poate vedea că faima şi câştigul, statutul, bogăţia, mâncarea, hainele 


şi plăcerile nu sunt deloc lucruri de care oamenii au nevoie cu adevărat. Nu 


trebuie să urmăriți acele lucruri. Dacă aşteptaţi să vă schimbaţi până când 
ați decăzut atât de mult încât nu mai puteţi fi salvaţi, va fi prea târziu! Când 
un om inteligent vede pe altcineva că eşuează, el obține experienţă direct 
din acel lucru, fără să fie nevoie să-l experimenteze el însuşi. Pe de altă 
parte, un om ignorant poate să experimenteze eșec după eşec și tot să fie 
incapabil să tragă învățăminte din ele. El trebuie să fie emondat înainte să 
înceapă să fie conştient, dar atunci este prea târziu. Cei care sunt prea 
ignoranți sunt incapabili să dobândească adevărul. Numai oamenii 
inteligenţi, care experimentează lucrarea lui Dumnezeu, sunt capabili să-l 
dobândească. Realitatea este că toată omenirea are nevoie de adevăr şi doar 
prin urmărirea lui poate fi mântuită. Fie că ești unul dintre aleşii lui 
Dumnezeu sau un membru al neamurilor, ai nevoie de aprovizionarea cu 
adevăr şi de mântuirea lui Dumnezeu. Unii nu au deloc umanitate şi nu 
acceptă câtuşi de puţin adevărul — astfel de oameni sunt brute. Pot participa 
la adunări, dar ceea ce urmăresc în inimile lor sunt plăcerile păcătoase, 
plăcerile culinare, vestimentare şi distracțiile şi sunt plini de aceste lucruri. 
Nu caută deloc adevărul, iar inimile lor sunt pline de păreri ateiste şi de idei 
despre teoria evoluţiei. Nu te aud indiferent cum ai părtăşie cu ei despre 
adevăr şi, deşi ştiu că a crede în Dumnezeu este un lucru bun şi sunt 
capabili să persevereze în credinţa lor, sunt incapabili să pornească pe calea 
urmăririi adevărului. De aceea, cei care nu au deloc iubire pentru adevăr nu 


sunt cei pe care Dumnezeu i-a predestinat pentru mântuirea Lui. 


În prezent, mulţi oameni au o credință în Dumnezeu extrem de 
confuză. Ei nu ştiu ce ar trebui să se câștige prin credinţa în Dumnezeu; nu 
înţeleg ce scop are credinţa în Dumnezeu — habar nu au. Ei nu ştiu nimic 
despre scopul omului în viaţă, despre lucrurile conform cărora ar trebui să 
trăiască sau cum să o facă într-un mod valoros şi semnificativ. Dacă, în 


inima ta, nu eşti sigur de ce trebuie să crezi în Dumnezeu, atunci persecuția 


şi durerea pe care le înduri pentru credinţa ta în Dumnezeu nu au valoare 
sau semnificaţie. Ce anume intenționează oamenii să câştige prin credinţa 
lor în Dumnezeu? Dacă ea nu are scopul de a dobândi adevărul şi viața, 
oare nu vei regreta amarnic atunci când se va încheia lucrarea lui 
Dumnezeu şi finalurile oamenilor vor fi hotărâte? Iniţial, când ai hotărât să- 
L urmezi pe Dumnezeu, a fost acela doar un impuls de moment sau te-ai 
gândit bine la chestiunea credinţei în Dumnezeu şi ai înţeles-o înainte de a 
te decide? Pentru ce anume trăieşti? Care este direcţia ta în viaţă şi care sunt 
țelurile tale? Ai determinarea de a-L urma pe Dumnezeu până la sfârşit și de 
a dobândi, în final, adevărul? Poţi garanta că nu vei renunţa la jumătatea 
drumului? Eşti capabil să-ţi îndeplineşti datoria cu loialitate, indiferent ce 
situații ar putea apărea sau ce necazuri, încercări, dificultăți sau probleme 
înfrunți? Unii nu au nici măcar acest strop de credinţă sau determinarea de a 
urmări adevărul. Atunci, dobândirea adevărului nu va fi uşoară. Când 
oamenii nu sunt interesaţi de adevăr, sunt incapabili să-și îndeplinească de 
bunăvoie îndatoririle şi nu se sacrifică sincer pentru Dumnezeu. Cum pot 
astfel de oameni să-L urmeze pe Dumnezeu până la final? Dacă i-ai întreba: 
„De ce crezi în Dumnezeu? Ce vrei să câştigi din credinţa în Dumnezeu? Pe 
ce cale ar trebui să mergi?”, nu ar şti şi ar fi incapabili să răspundă. Asta 
dovedește că nu-L urmează pe Dumnezeu pentru a dobândi adevărul şi 
viaţa, ci caută o şansă de a câștiga binecuvântări. Cum poate un astfel de 
om să-şi îndeplinească sincer datoria? Cu cât înțeleg mai mult adevărul cei 
care îl iubesc, cu atât mai entuziaști sunt în îndeplinirea datoriei lor. Cei 
care nu înţeleg adevărul devin adesea negativi când îşi îndeplinesc datoria. 
Dacă nu pot accepta adevărul, vor renunţa. Cei care urmăresc adevărul sunt 
diferiți: cu cât îşi îndeplinesc mai mult datoria, cu atât mai mult înţeleg 
adevărul şi, pe măsură ce o fac, corupția lor este curățită. Cu cât cineva 


înțelege mai mult adevărul, cu atât mai mult simte că ceea ce a câştigat 


urmându-L pe Dumnezeu este mai grandios şi poate simţi cum calea de a-L 
urma pe Dumnezeu devine tot mai luminoasă, cu cât o urmează mai mult. 
Dacă oamenii înţeleg realmente adevărul, vor avea încredere să-L urmeze 


pe Dumnezeu şi vor rămâne loiali până la sfârşit. 


Când unii oameni înfruntă boala, iar viaţa lor atârnă în balanţă, Îi cer 
lui Dumnezeu să-i salveze şi, odată ce depășesc obstacolul, ajung să 
înțeleagă puțin din adevăr. Dar nu e necesar ca toată lumea să 
experimenteze chemarea lui Dumnezeu într-o situaţie de viaţă și de moarte. 
Uită-te doar la experienţele pe care le au unii oameni și ascultă-le părtășia şi 
sentimentele şi vei fi capabil să câştigi din asta. Chiar dacă nu ai avut o 
experiență tu însuţi, poţi înţelege câte ceva din experienţele celorlalți. Unii, 
când se apropie de moarte, simt că nu s-au schimbat prea mult, că ştiu 
puţine despre Dumnezeu şi că ceea ce au făcut şi au sacrificat pentru El este 
limitat. Simt că nu au urmărit adevărul în anii lor de credință în Dumnezeu, 
că au câștigat prea puţin şi că Îi datorează prea mult lui Dumnezeu. Dacă se 
întâmplă să moară, nu o vor face de bunăvoie, pentru că nu vor mai avea 
şansa de a se căi. Când Iov a înfruntat încercări, trupul lui a fost acoperit de 
răni; soția lui nu l-a înţeles şi l-a luat în râs, iar prietenii lui nu l-au înţeles şi 
chiar l-au judecat şi condamnat, crezând că sigur a făcut ceva rău şi L-a 
ofensat pe Iahve Dumnezeu. I-au vorbit lui lov, spunând: „Cum L-ai ofensat 
pe Iahve Dumnezeu? Du-te şi mărturiseşte-ţi păcatele! Iahve Dumnezeu 
este drept.” Dar Iov a înţeles în inima lui şi nu a simţit că făcuse ceva rău. 
Totuși, a fost dureros pentru el să înfrunte o astfel de încercare! În suferința 
lui, şi-a dorit moartea în locul vieţii; a suferit atât de mult încât credea că 
moartea e singura scăpare, că ea avea să fie sfârşitul, însă tot a fost capabil 
să-L laude pe Dumnezeu în inima lui. Acesta nu este un lucru pe care îl 
poate realiza un om obișnuit. Majoritatea oamenilor nu-L slăvesc pe 


Dumnezeu atunci când suferă. Ei au doar cerințe de la EI, spunând: 


„Dumnezeule, mai dă-mi o singură răsuflare! Grăbeşte-Te şi fă-mă sănătos 
din nou! Când mă voi simţi mai bine, voi face orice vrei!” Încep să încerce 
să se târguiască. Cum ar trebui să experimentezi boala atunci când vine? Ar 
trebui să vii înaintea lui Dumnezeu şi să te rogi, să cauţi și să bâjbâi după 
intenția lui Dumnezeu; ar trebui să te analizezi ca să afli ce ai făcut 
împotriva adevărului şi ce corupție din tine nu a fost înlăturată. Firea ta 
coruptă nu poate fi îndepărtată fără să treci prin suferință. Doar dacă sunt 
temperați prin suferință, pot oamenii să nu fie desfrânați şi sunt capabili să 
trăiască tot timpul înaintea lui Dumnezeu. Când cineva suferă, se roagă 
mereu. Nu se gândește deloc la plăcerile culinare, vestimentare sau la alte 
desfătări; în inima lui, se roagă constant, analizându-se ca să vadă dacă a 
greşit cu ceva sau unde a acţionat împotriva adevărului. În mod normal, 
când înfrunți o boală gravă sau o maladie ciudată care te face să suferi 
foarte mult, asta nu este o întâmplare. Fie că eşti bolnav sau sănătos, 
intenția lui Dumnezeu este acolo, în acel lucru. Când Duhul Sfânt lucrează, 
iar tu ești bine din punct de vedere fizic, de obicei, Îl poţi căuta pe 
Dumnezeu, dar atunci când te îmbolnăveşti și suferi, nu-L mai cauţi și nici 
nu ştii cum s-o faci. Trăieşti cuprins de boală, gândindu-te mereu ce 
tratament te va face să te simţi mai bine cât mai repede. Îi invidiezi pe cei 
care nu sunt bolnavi în astfel de moment şi vrei să scapi de boala și de 
durerea ta cât mai curând posibil. Acestea sunt sentimente negative şi 
potrivnice. Când oamenii se îmbolnăvesc, uneori se gândesc: „Oare eu mi- 
am atras această boală, din cauza ignoranței mele, sau este intenția lui 
Dumnezeu?” Pur şi simplu nu-şi pot da seama. De fapt, unele boli sunt 
normale, cum ar fi frisoanele, inflamaţia sau gripa. Când eşti afectat de o 
boală gravă, care te doboară dintr-odată, încât ai prefera să mori decât să 
suferi, o astfel de boală nu apare întâmplător. Când boala şi suferința îţi apar 


în cale, te rogi lui Dumnezeu și ceri de la E1? Cum te îndrumă şi te conduce 


lucrarea Duhului Sfânt? Doar te luminează și te iluminează? Aceasta nu 
este singura Sa metodă; în plus, te va testa şi te va rafina. Cum testează 
Dumnezeu oamenii? Oare nu făcându-i să sufere? Suferinţa merge mână-n 
mână cu testarea. De ce ar suferi omul dacă nu ar fi un test? Cum se pot 
schimba oamenii fără suferință? Suferinţa merge mână-n mână cu testarea — 
aceea este lucrarea Duhului Sfânt. Uneori, Dumnezeu îi face pe oameni să 
sufere puţin pentru că, altfel, ei nu şi-ar cunoaşte locul în univers şi ar 
deveni insolenţi. O fire coruptă nu poate fi complet îndepărtată doar prin 
părtăşie despre adevăr. Alţii s-ar putea să-ți atragă atenția asupra 
problemelor pe care le ai şi tu s-ar putea să ştii de ele, dar nu le poți 
schimba. Indiferent cât de mult te bazezi pe voinţa ta ca să te stăpâneşti, 
chiar plesnindu-te peste față, lovindu-te în cap, izbindu-te de perete și 
rănindu-ți propriul trup, asta nu-ţi va rezolva problemele. Întrucât există o 
fire satanică înlăuntrul tău, care te chinuie, te tulbură şi îți dă constant tot 
felul de gânduri şi idei, firea ta coruptă va fi dezvăluită. Așadar, ce faci dacă 
nu poţi s-o înlături? Trebuie să fii rafinat prin boală. Unii suferă atât de mult 
în această rafinare, încât nu o pot suporta și încep să se roage și să caute. 
Când nu eşti bolnav, eşti foarte desfrânat și extrem de arogant. Când te 
îmbolnăveșşti, ajungi să îngenunchezi — mai poţi fi atunci extrem de 
arogant? Când de-abia ai destulă energie ca să vorbeşti, mai poţi să le faci 
morală altora sau să fii arogant? În astfel de momente, nu ai nicio cerință; îţi 
doreşti numai să scapi de suferinţa ta, fără să te gândeşti la mâncare, 
îmbrăcăminte sau desfătare. Majoritatea nu ați experimentat acel sentiment, 
dar veţi înţelege când o veți face. În prezent, există unii care se luptă pentru 
funcţie, pentru plăcerile trupului şi pentru propriile interese. Asta pentru că 
se simt prea în largul lor, suferă prea puţin şi sunt înjosiţi. Pe aceşti oameni 


îi aşteaptă greutăți şi rafinare! 


Uneori, Dumnezeu va rândui unele situații pentru tine, emondându-te 
prin intermediul oamenilor din jurul tău și făcându-te să suferi, să înveți 
lecţii şi permiţându-ţi să înţelegi adevărul şi să vezi lucrurile aşa cum sunt. 
Dumnezeu face această lucrare chiar acum, făcând ca trupul tău să fie 
însoțit de suferință, astfel încât să-ți poţi învăţa lecţia, să-ți înlături firea 
coruptă şi să-ți îndeplinești bine datoria. Pavel spunea adesea că avea un 
spin în carne. Ce era acest spin? Era o boală, iar el nu putea scăpa de ea. 
Ştia prea bine ce era acea boală, că era îndreptată împotriva firii şi naturii 
lui. Dacă nu ar fi fost înţepat de acest spin, dacă nu ar fi fost urmărit de 
această boală, ar fi putut, oriunde şi oricând, să-şi întemeieze propria 
împărăție, dar, fiind bolnav, nu a avut energia necesară. Prin urmare, în cele 
mai multe cazuri, boala este un fel de „umbrelă protectoare” pentru oameni. 
Dacă nu eşti bolnav, ci plin de energie, e foarte posibil să faci rău în vreun 
fel şi să atragi vreun necaz. Oamenii își pot pierde cu uşurinţă rațiunea 
atunci când sunt extrem de aroganți şi de desfrânaţi. Vor regreta atunci când 
au făcut rău, dar până atunci vor fi incapabili să se stăpânească. De aceea e 
bine să fii puţin bolnav, este o protecție pentru oameni. Poţi fi capabil să 
rezolvi problemele tuturor celorlalți oameni și poţi rezolva toate problemele 
din propria gândire, dar nu poți face nimic când nu ţi-ai revenit dintr-o 
boală. Să te îmbolnăveşti nu este sub controlul tău. Dacă te îmbolnăvești și 
nu există leac, atunci aceea este suferinţa pe care ar trebui s-o înduri. Nu 
încerca să scapi de ea; mai întâi trebuie să te supui, să te rogi lui Dumnezeu 
şi să-l cauţi dorințele. Spune: „O, Dumnezeule, ştiu că sunt corupt şi că 
natura mea e rea. Sunt capabil să fac lucruri care sunt răzvrătiri şi 
împotriviri faţă de Tine, lucruri care Te rănesc și Îţi provoacă durere. Este 
minunat că mi-ai dat această boală! Ar trebui să mă supun ei. Te rog să mă 
luminezi, să-mi permiți să înțeleg care este intenția Ta şi ce anume 


dinlăuntrul meu vrei să schimbi și să desăvârşești. Iți cer doar să mă 


îndrumi, ca să pot înţelege adevărul şi să pornesc pe calea cea dreaptă în 
viaţă.” Trebuie să cauţi şi să te rogi. Nu poţi fi confuz, crezând că nu există 
nicio însemnătate în a fi bolnav, că nu poate fi disciplinarea pe care o 
înfrunți pentru că L-ai ofensat pe Dumnezeu. Nu face judecăţi pripite. Dacă 
eşti într-adevăr un om care-L poartă pe Dumnezeu în inima sa, atunci, orice 
întâlneşti, nu lăsa să treacă pe lângă tine. Ar trebui să te rogi şi să cauţi, să 
dibui dorinţa lui Dumnezeu în orice chestiune şi să înveţi să te supui Lui. 
Când vede că te poți supune şi că ai o inimă supusă lui Dumnezeu, El îţi va 
alina suferința. Dumnezeu obține astfel de efecte prin intermediul suferinței 


şi al rafinării. 


De-a lungul istoriei, creştini devotați, discipoli, apostoli şi profeți au 
fost lapidați, târâți la moarte de cai, tăiați în bucăţi, fierți în ulei, răstigniți... 
Au murit în diverse feluri. Ce vreau să spun prin asta este să nu planifici să- 
ti fie uşor atunci când Îl urmezi pe Dumnezeu. Să nu ceri asta; să nu ai 
această dorință extravagantă. De ce spun că este greşit ca oamenii să aibă 
cerințe de la Dumnezeu? Fiindcă orice mică cerință devine o dorință 
extravagantă, iar tu nu ar trebui să ai aşa ceva. Nu-ţi dori lucruri, spunând: 
„O, Dumnezeu, mă îmbraci bine, pentru că am motive să port lucruri 
frumoase. O, Dumnezeule, acum îmi fac datoria, aşa că am motive 
întemeiate să-Ţi cer să mă binecuvântezi și să-mi dai sănătate.” Dacă, într-o 
zi, te vei îmbolnăvi, oare vei deveni negativ? Vei înceta să crezi în 
Dumnezeu? Oare ţi-ai mai îndeplini datoria dacă nu ai fi sănătos? Nu ar 
trebui să-ți îndeplineşti oricum datoria? Este o vocație trimisă de cer, o 
responsabilitate care nu poate fi abandonată. Ar trebui să-ți îndeplineşti 
datoria, chiar dacă nimeni altcineva n-o face. Acesta este hotărârea pe care 
trebuie să o ai. Mulţi oameni se gândesc: „Dacă tot trebuie să sufăr când 
cred în Dumnezeu, atunci pentru ce-L urmez? Îl urmez ca să mă bucur de 


binecuvântările de la El. Fără binecuvântări de care să mă bucur, nu-L voi 


urma!” Nu este acesta un mod greşit de a privi lucrurile? Aţi văzut cu toții, 
în experienţa voastră de-a lungul tuturor acestor ani, că pentru cei care 
urmăresc realmente adevărul, nu există binecuvântări clar vizibile, aşa cum 
îşi închipuie oamenii. Să fu binedispus și lipsit de griji în fiecare zi, să fii 
bine îmbrăcat, să-ți meargă totul ca pe roate și să prosperi în lume — 
lucrurile nu stau aşa pentru toată lumea. Toţi trec prin viață zi de zi, 
lovindu-se de obstacol după obstacol. Unii oameni sunt discriminați şi 
hărțuiţi la slujbele lor dinafară; unii sunt mereu urmăriți de boală; alții nu au 
succes în afaceri, iar membrii non-credincioși ai familiei lor îi părăsesc. 
Viaţa are suișuri şi coborâşuri; nu este niciodată doar o călătorie lină. Cu cât 
cineva urmăreşte mai mult adevărul, cu atât mai mult suferă, pe când cei 
care nu-l urmăresc deloc duc vieţi confortabile. Nu au nicio boală sau 
necaz; totul le merge ca pe roate, iar ceilalți îi invidiază. Totuşi, nu au nici 
cea mai mică pătrundere în viaţă şi trăiesc ca non-credincioșşii. Cei care Îl 
urmează sincer pe Dumnezeu trebuie, în mod inevitabil, să sufere persecuții 
şi greutăți. Şi ce dovedeşte faptul că suferi persecuții şi greutăți? Că 
Dumnezeu nu te-a părăsit, că Dumnezeu nu te-a abandonat, că mâna Lui 
este mereu asupra Ta și El nu-ţi dă drumul. Dacă ți-ar da drumul şi ai cădea 
în capcana Satanei, oare nu ai fi în pericol? Dacă vei trăi fiecare zi în păcat, 
căutând faima şi câștigul, râvnind la plăceri şi căzând în patima băuturii, a 
Jocurilor de noroc şi a promiscuităţii, atunci Dumnezeu te va abandona. Nu 
îti va mai da atenție şi vei fi cu siguranță eliminat. S-ar putea să câştigi 
bogății şi statut lumesc, dar, de fapt, vei fi pierdut cel mai prețios lucru 


dintre toate — adevărul, care este viaţa veşnică — și nici măcar nu ştii asta! 


Unii spun: „De ce mă disciplinează mereu Dumnezeu? De ce alții sunt 
sănătoşi în vreme ce eu sunt tot timpul bolnav? De ce sufăr mereu? De ce e 
familia mea atât de săracă? De ce nu ne putem îmbogăţi? De ce nu pot purta 


niciodată haine frumoase? Cum se face că alții pot purta haine frumoase?” 


Nu fi invidios pe alţii pentru că se bucură de mult har şi de multe 
binecuvântări de la Dumnezeu. E posibil să fie din cauză că staturile lor 
sunt mici și Dumnezeu le înțelege slăbiciunile, aşa că le oferă puţin har de 
care să se bucure, lăsându-i să-l experimenteze puţin câte puţin, astfel încât, 
treptat, să ajungă să-l înţeleagă faptele. Dumnezeu are cerințe extrem de 
stricte de la tine. Viaţa ta, aşa cum este văzută de om, nu este deloc fericită, 
iar tu suferi constant. Cu toate acestea, ai înţeles multe adevăruri şi ar trebui 
să-l mulţumeşti din suflet lui Dumnezeu şi să-L lauzi. Așa face un om care 
cunoaşte faptele lui Dumnezeu. Atât timp cât cineva poate înţelege 
adevărul, orice ar suferi, aceasta este cea mai mare binecuvântare de la 
Dumnezeu. Să fii adesea disciplinat de Dumnezeu şi să înfrunţi încercări, 
astfel încât să poți să înveţi des lecţii și să înţelegi adevăruri — asta 
înseamnă că iubirea lui Dumnezeu te urmăreşte. Dacă eşti mereu desfrânat 
şi încă nu ai fost disciplinat și nu ești disciplinat, oricât de mult durează 
desfrânarea ta, fără ca nimeni să te emondeze sau să te ia în seamă, atunci 
eşti terminat. Asta înseamnă că Dumnezeu te-a abandonat. Există unii 
oameni care nu îndeplinesc nicio datorie şi nu-și asumă nicio 
responsabilitate. Ei trăiesc vieți liniștite şi lipsite de griji, în mare confort. 
Nu pot învăţa nicio lecţie și nu câștigă nimic. E asta fericire? Ce-ar putea 
câştiga din propria dorință de a fi desfrânaţi, din urmărirea libertății şi a 
plăcerilor trupului? Suferi şi te obosești îndeplinindu-ţi datoria şi toată 
lumea are grijă de tine: uneori te emondează. Asta arată că Dumnezeu te 
iubeşte şi-Şi asumă răspunderea pentru tine. În multe chestiuni, trebuie să 
cauţi şi să te rogi mai mult lui Dumnezeu. Atunci vei fi capabil să-l înţelegi 
intenţiile. Indiferent ce datorie îndeplinești, nu trebuie sub nicio formă să fu 
nestatornic, desfrânat sau superficial, sau încăpățânat în rătăcirea ta. 
Grăbeşte-te şi caută adevărul atunci când ai o problemă. Cel mai important 


este să fii capabil să-ţi îndeplineşti datoria și să-L mulțumești pe 


Dumnezeu, iar inima ta va fi capabilă, în mod natural, să se bucure de pace 
şi bună dispoziție. Dacă eşti prea îndărătnic sau desfrânat, dacă nu accepţi 
disciplinarea și eşti şi destul de încăpățânat, atunci vei fi în pericol. Odată 
ce ai fost eliminat, nu vei mai avea şanse şi va fi prea târziu să regreți. Unii 
oameni se roagă tot timpul atunci când se îmbolnăvesc prima dată, dar, 
ulterior, când văd că rugăciunile lor nu i-au vindecat, se afundă în boala lor, 
se plâng mereu şi, în inimile lor, spun: „Nu mi-a fost de niciun folos să cred 
în Dumnezeu. Sunt bolnav şi Dumnezeu nu vrea să mă vindece!” Aceasta 
nu este credință adevărată. Nu există nicio supunere în ea, iar ceea ce 
rezultă din ea, odată ce nu se mai plâng, este moartea lor. Asta înseamnă că 
Dumnezeu le ia înapoi trupul şi îi trimite în iad; este sfârșitul tuturor 
lucrurilor pentru ei. Nu au nicio șansă să câștige mântuirea în această viață, 
iar sufletul lor trebuie să meargă în iad. Aceasta este ultima etapă a lucrării 
lui Dumnezeu de mântuire a omenirii și dacă cineva este eliminat, nu va 
mai avea niciodată altă şansă! Dacă mori în timp ce Dumnezeu Îşi face 
lucrarea de mântuire, această moarte este o pedeapsă, nu o moarte normală. 
Cei care mor ca pedeapsă nu au nicio şansă de a fi mântuiţi. Nu este Pavel 
pedepsit constant în Hades? Au trecut două mii de ani şi el este tot acolo, 
fiind pedepsit! Este şi mai rău când faci ceva greșit cu bună ştiinţă, iar 


pedeapsa va fi şi mai aspră! 


Unii spun: „Întotdeauna am fost bolnav, am suferit şi am avut dureri. 
În jurul meu, întotdeauna au existat anumite circumstanţe, dar nu am simtit 
niciodată lucrarea Duhului Sfânt.” Așa este. Acesta este felul în care Duhul 
Sfânt lucrează de cele mai multe ori — nu poţi simţi acest lucru. Aceasta este 
rafinarea. Uneori, Duhul Sfânt te va lumina şi-ţi va permite să înţelegi, prin 
părtăşie, o parte din adevăr. Alteori te va face să realizezi ceva prin 
intermediul mediului tău şi te va testa, tempera și instrui în acel mediu, 


făcându-te să crești — acesta este felul în care lucrează Duhul Sfânt. Înainte, 


nu ați avut cunoștințe când aţi trecut prin anumite lucruri, pentru că, în 
inimile voastre, nu v-aţi axat pe căutarea adevărului. Când un om nu 
înţelege adevărul, el nu poate vedea lucrurile așa cum sunt şi are o 
comprehensiune  denaturată. Este exact ca atunci când cineva se 
îmbolnăvește şi crede că Dumnezeu îl disciplinează, când, de fapt, unele 
boli sunt create de om, provocate de o lipsă a înţelegerii regulilor de viaţă. 
Când mănânci în neştire şi nu înţelegi cum să trăieşti sănătos, faci tot felul 
de boli. Cu toate acestea, spui că este disciplinarea de la Dumnezeu, când, 
de fapt, asta s-a întâmplat din cauza ignoranței tale. Pe de altă parte, fie că o 
boală are o cauză umană, fie că este dată de Duhul Sfânt, aceasta este o 
bunăvoință specială din partea lui Dumnezeu; are scopul de a te face să 
înveți o lecție, iar tu ar trebui să-l mulţumești lui Dumnezeu şi să nu te 
plângi. Fiecare doleanţă a ta lasă o pată și este un păcat care nu poate fi 
spălat! Când te plângi, cât va dura până să-ți schimbi starea? Dacă eşti puţin 
negativ, s-ar putea să te schimbi după o lună. Când te plângi şi dai glas unor 
sentimente negative, s-ar putea să nu te schimbi nici după un an, iar Duhul 
Sfânt nu va lucra asupra ta. Va fi groaznic pentru tine dacă te plângi mereu 
ŞI-ți va fi și mai greu să câştigi lucrarea Duhului Sfânt. Omul trebuie să facă 
mari eforturi prin rugăciune, pentru a-și îndrepta mentalitatea şi a primi 
puţin din lucrarea Duhului Sfânt. Nu este un lucru uşor să schimbi complet 
o mentalitate. Acest lucru se poate face numai prin căutarea adevărului și 
dobândirea luminării şi iluminării de la Duhul Sfânt. De fapt, există 
moment în experiența voastră când câștigați lucrarea Duhului Sfânt. 
Majoritatea sunt când înfruntaţi persecuții și greutăți sau boli şi durere. 
Doar atunci vă rugaţi sincer lui Dumnezeu, cerându-l să vă vindece, să vă 
dea credinţă şi putere. Numai pentru asta vă rugaţi. S-ar putea să vreți să vă 
rugați mai mult şi să căutați intenția lui Dumnezeu, dar nu știți ce să 


spuneţi. Vreţi să aveţi părtăşie din inimă cu El despre câteva cuvinte, dar nu 


aveți niciunul de oferit. Statura voastră este prea mică. Uneori, Dumnezeu 
îţi va face zile grele prin intermediul oamenilor din jurul tău. În acele 
momente, nu poți decât să te întorci înaintea lui Dumnezeu şi să începi să 
reflectezi: „Cu ce anume am greşit? Dumnezeule, Te rog să mă luminezi şi 
să-mi permiţi să înțeleg. Dacă Dumnezeu nu mă luminează, pur şi simplu 
voi continua să mă rog. Dacă m-am rugat şi tot nu înţeleg, atunci voi 
continua să caut în privința acestei chestiuni şi o voi face cu cineva care 
înţelege adevărul.” Asta înseamnă să-ţi asumi răspunderea pentru tine 
însuţi. Unii oameni nu caută niciodată adevărul atunci când li se întâmplă 
ceva. Ei înţeleg unele cuvinte şi doctrine şi cred că înțeleg adevărul. Se 
păcălesc singuri, iar asta este o nesăbuință. Sunt cei mai nesăbuiți și 
ignoranți dintre oameni, iar singurul rezultat posibil este că-și vor face rău 


şi se vor distruge, fără să câştige niciun adevăr. 


În mod normal, nu vă rugaţi mult, nu-i aşa? Când oamenii nu se roagă 
mult, nu caută mult, iar dacă nu caută mult, le este greu să înţeleagă 
adevărul şi nu se supun. Dacă nu ai o atitudine de căutare, cum poți fi 
supus? Cum vei fi capabil să înţelegi faptele lui Dumnezeu? Nici măcar nu 
ştii cum lucrează Dumnezeu asupra ta, nici cui ar trebui să te supui sau de 
cuvintele cui ar trebui să ţii cont. Pentru tine, supunerea iese din discuţie. 
Aceasta nu este un lucru nedesluşit. Necesită un scop şi un obiect. Dacă nici 
măcar nu ştii de ce exprimă Dumnezeu adevărul sau ce face EI, cum poţi fi 
supus? Supunerea devine o vorbă goală atunci când o rosteşti. Când ţi se 
întâmplă ceva, cum ar trebui să te rogi şi cum ar trebui să cauţi, spunând ce 
este în inima ta? Ce ar trebui să cauţi? Aceste lucruri trebuie să-ţi fie clare, 
înainte să te poți ruga cu adevărat. Când te rogi, nu repeta ce spun alții şi, cu 
atât mai puţin, cuvintele lui Isus: „Facă-se voia Ta.” Nu copia orbește aceste 
cuvinte. Ceea ce ai înlăuntrul tău nu este mai mult decât luminare și 


iluminare şi acestea nu pot echivala îndeplinirea voii lui Dumnezeu. Uneori, 


când eşti emondat sau înduri vreo suferință, nu spune că Dumnezeu te 
desăvârșeşte sau că aceea este voia Lui. E greşit să spui asta şi nu trebuie să 
te rogi în felul acesta. Ocupi statutul greşit, iar Duhul Sfânt nu va lucra 
asupra ta. Unii imită rugăciunea lui Isus, spunând: „Totuşi, nu cum vreau 
Eu, ci cum vrei Tu!” Va fi de ajuns să te pui pe picior de egalitate cu 
Dumnezeu? Hristos, din perspectiva trupului, a rostit acea rugăciune către 
Duhul din Ceruri. Ei erau pe picior de egalitate, de acelaşi statut. Erau un 
singur Dumnezeu, doar perspectiva era diferită. Hristos S-a rugat în felul 
acela; dacă oamenii se roagă şi ei în felul acela, asta arată că nu au rațiune și 
nu-i de mirare că Duhul Sfânt nu-i luminează deloc! Acele cuvinte pe care 
le spui sunt cuvinte de imitație, nu rostite din inimă. Sunt complet goale și 
nepractice, lucru care arată că statura ta este prea mică pentru a fi capabilă 
să înţeleagă cuvintele şi cerințele lui Dumnezeu. Cum te va lumina Duhul 
Sfânt? Oamenii sunt atât de confuzi! Dacă nu pot realiza nici măcar acest 
lucru, atunci nu vor înţelege niciodată adevărul. Nu-i imita la întâmplare pe 
alții atunci când te rogi. Trebuie să ai propriile gânduri și păreri. Dacă nu 
înţelegi ceva, atunci trebuie să cauţi adevărul Trebuie să contempli adesea 
cum să te rogi, atunci când se abat asupra ta probleme de tot felul şi, dacă 
găseşti o cale de a înainta, trebuie să-ți îndrumi și frații şi surorile să se 
roage în acel fel. Asta Îi place lui Dumnezeu. Toată lumea trebuie să înveţe 
cum să vină înaintea lui Dumnezeu. Nu încerca să gestionezi totul orbește, 
de unul singur, şi nu-ţi baza acțiunile pe propriile închipuiri. Dacă, atunci 
când faci asta, faci lucruri care provoacă întreruperi şi tulburări şi sunt 
contrare intențiilor lui Dumnezeu, atunci vei avea necazuri. Dacă ţi se cere 
să conduci o biserică și tu predici mereu cuvinte şi doctrine, dar nu ai 
părtăşie despre modul în care să mănânce și să bea cuvintele lui Dumnezeu 
sau să se roage, atunci te-ai rătăcit. Dacă predici mereu cuvinte și doctrine 


A 


ŞI îl înveţi pe oameni rugăciuni goale, în care ei doar recită câteva cuvinte 


din Biblie şi fraze doctrinare, atunci nu vor exista rezultate, indiferent de 
felul în care se roagă. Viaţa lor nu va progresa, relaţia lor cu Dumnezeu nu 
va fi una normală, iar asta înseamnă și că îi vei duce și pe ei spre rătăcire. 
Ce fel de rugăciune dă rezultate? Părtăşia cu Dumnezeu, cu inima deschisă. 
Cel mai important este ca omul să se roage lui Dumnezeu și să caute 
adevărul conform cuvintelor şi cerinţelor Lui. E necesar să o facă din toată 
inima. Cei care nu fac asta din toată inima vor găsi acest lucru greu de 
realizat. Ce fel de oameni luminează Duhul Sfânt? Pe cei care sunt 
pătrunzători şi subtili în gândire. Când Duhul Sfânt le dă un sentiment sau îi 
luminează, ei pot simți că aceea este lucrarea Duhului Sfânt, că Dumnezeu 
este Cel care o face. Sau, uneori, când sunt luminaţi sau mustrați de Duhul 
Sfânt, ei își pot da seama imediat şi se stăpânesc. Acesta este felul de 
oameni pe care Duhul Sfânt îi luminează. Dacă un om este nepăsător şi nu 
are înțelegere spirituală, el nu va realiza când Duhul Sfânt îi oferă un 
sentiment. Nu dă atenţie lucrării Duhului Sfânt. Acesta s-ar putea să-l 
lumineze de trei sau patru ori şi, totuși, el nu poate să accepte asta, aşa că 
Duhul Sfânt nu va mai lucra asupra lui. De ce unii oameni continuă să 
creadă şi, totuşi, nu pot ajunge la Dumnezeu sau nu pot simţi cum lucrează 
Duhul Sfânt şi sunt întunecați pe interior, deprimati şi nu au energie? Nu au 
deloc luminare de la Duhul Sfânt. Cum ar putea să aibă energie, cu acele 
lucruri şi doctrine lipsite de viață? Omul nu poate rezista mult doar cu 
entuziasm; trebuie să înțeleagă adevărul ca să aibă putere. Prin urmare, 
pentru a crede în Dumnezeu, omul trebuie să fie subtil în gândire şi să se 
axeze pe citirea cuvintelor lui Dumnezeu, pe cunoaşterea de sine şi pe 
înţelegerea şi practicarea adevărului. Doar atunci poate dobândi lucrarea şi 
conducerea Duhului Sfânt. Unii au doar o capacitate de a înțelege adevărul, 
dar nu au analizat sau experimentat niciodată lucrarea Duhului Sfânt. 


Mergând mai departe, trebuie să vă axaţi pe cel mai subtil sentiment şi pe 


cea mai subtilă lumină. De fiecare dată când ţi se întâmplă ceva, ar trebui să 
priveşti şi să tratezi acel lucru conform adevărului. Acesta este modul în 
care vei ajunge treptat pe calea corectă de a crede în Dumnezeu. Dacă 
priveşti totul cu ochii tăi trupeşti; dacă analizezi totul folosind doctrine, 
logică şi reglementări; și dacă analizezi şi gestionezi totul pe baza gândirii 
umane, asta nu este căutarea adevărului, iar tu nu vei fi capabil să te supui 
lui Dumnezeu. Indiferent de câți ani crezi în Dumnezeu, vei fi în afara 
cuvintelor Sale, vei fi un străin şi nu vei fi capabil să înţelegi adevărul. 
Acum trebuie să vă îndreptaţi atenția treptat în această direcție şi să năzuiți 
spre adevăr. După mai mulți ani de experiență, statura voastră va creşte 
puţin și veţi fi capabili să înţelegeţi o parte din adevăr. Nu te gândi că, dacă 
al ajuns să crezi în Dumnezeu târziu, aceasta nu este o problemă, că poţi să 
pătrunzi în adevărul-realitate odată cu ceilalți sau că nu vei rămâne 
niciodată în urmă. Nu trebuie să gândeşti aşa. Dacă o faci, sigur vei rămâne 
în urmă. Dacă ai ajuns să crezi târziu în Dumnezeu, atunci ar trebui să te 
grăbești și mai mult. Trebuie să faci tot ce poţi ca să recuperezi decalajul, 
fiindcă numai atunci vei fi capabili să ţii pasul cu urmele lucrării lui 


Dumnezeu și să te împiedici să rămâi în urmă şi să fu eliminat. 


Indiferent ce ţi se întâmplă, trebuie să priveşti lucrurile conform 
cuvintelor lui Dumnezeu și să le gestionezi din perspectiva adevărului. În 
felul acesta, problemele sunt uşor de reperat şi, privind lucrurile conform 
cuvintelor lui Dumnezeu, vei putea vedea cu ușurință esenţa lucrurilor. Unii 
oameni privesc mereu lucrurile prin prisma educaţiei. Le studiază şi le 
analizează mereu cu creierul lor sau le privesc şi se uită la ele cu ochii lor 
trupești. Prin urmare, nu pot vedea esența problemelor și mereu se abat de 
la drum. Pot continua timp de decenii — pot ajunge la moarte fără să vadă 
clar lucrurile. De exemplu, uneori înfrunți o boală și crezi că e doar una 


normală, fără motive obiective, că nu este disciplinarea de la Dumnezeu și 


că nu este o problemă, când, de fapt, în ea se află o mare problemă. Dacă 
eşti subtil în gândire în această chestiune şi poţi să te rogi lui Dumnezeu și 
să cauţi adevărul, atunci, uneori, când Duhul Sfânt îţi transmite un înţeles, 
vei fi capabil să-ți recunoşti anumite neajunsuri sau probleme cu firea ta. 
Dumnezeu îți dă o boală ca să te tempereze, să te facă să suferi, să te întorci 
în starea de spirit pentru o examinare şi o contemplare atentă, văzând exact 
despre ce este vorba în această boală. Când te întorci adânc în starea de 
spirit pentru a te examina, poţi găsi sursa problemei și poţi ajunge la o 
oarecare cunoaștere a propriei corupții. Fără puţină suferință, ai crede 
mereu că ești grozav şi nu ai putea să descoperi această corupție. Atunci nu 
al fi capabili să înţelegi adevărul de care ai nevoie. Aţi experimentat acest 
lucru? Duhul Sfânt face totul la timp, conform nevoilor oamenilor şi staturii 
şi stării lor curente. S-a spus mai înainte că lucrarea lui Dumnezeu este 
punctuală şi măsurată, foarte promptă, fără nicio întârziere. Ai văzut asta în 
experiența ta reală. De fiecare dată când ţi se întâmplă ceva, Duhul Sfânt te 
emoționează și te luminează cu promptitudine, dar tu nu cooperezi cum se 
cuvine. Eşti prea amorțit. Uneori simţi ce se întâmplă şi laşi lucrurile așa, 
fără să încerci să înţelegi în profunzime acel lucru. Te mulţumești cu o 
simplă înţelegere perceptivă şi, cu asta, crezi că înţelegi, dar de fapt nu ai 
ajuns la o înţelegere adevărată. Înțelegerea ta perceptivă trebuie să fie 
ridicată la nivelul de înţelegere rațională, înainte ca tu să poţi avea o cale de 
a înainta. Dacă Duhul Sfânt te emoţionează din nou, iar tu continui să ignori 
acest lucru și nu vrei să-l notezi, atunci îl vei uita în curând. Nu vei fi 
câştigat această lumină, acest lucru practic şi va fi mare păcat. Oamenii 
sârguincioşi îşi notează lucruri și se simt minunat când îşi recitesc ulterior 
notițele. Pe această bază, sunt capabili să câştige puţină lumină. Un om care 
este nepăsător şi nu are înţelegere spirituală nu poate simţi această lumină — 


nici măcar nu ştie ce este lumina. Această lumină sclhpește în interiorul lui 


şi dispare şi, dacă este mereu aşa, Duhul Sfânt nu va lucra în el. Pentru a 
urmări adevărul, trebuie să fii sensibil şi subtil în gândire; nu trebuie să fii 
leneș. De asemenea, trebuie să cooperezi cu promptitudine. Când 
dobândeşti o înţelegere perceptivă, ar trebui să ţii bine de ea, să te grăbeşti 
să o contempli şi să te rogi lui Dumnezeu. Cum ar trebui să te rogi? 
Construieşte-ţi rugăciunea în jurul luminării pe care ai câștigat-o. Uneori, 
poate să semene cu gândurile tale, iar asta este în regulă. Atât timp cât simţi 
bucurie şi claritate, ar trebui să te rogi şi să cauţi. Să îți dai seama de această 
nouă lumină şi să o înţelegi corect este ceea ce contează cel mai mult. Dacă, 
în timp ce te rogi, cuvintele curg deosebit de bine şi te simți în largul tău, 
eşti luminat din nou, iar mintea ta este iluminată, atunci ar trebui să 
consemnezi această nouă lumină. Asta pentru că uneori îți poţi aminti când 
eşti într-o stare bună, dar uiţi când ești într-o stare proastă. Oamenii pot 
scrie mai multe pagini atunci când compun un articol, dar nu pot scrie nici 
măcar un cuvânt când vine vorba de mărturia bazată pe experiență sau de 
cunoaşterea pe care o au despre Dumnezeu. Încă le lipseşte realitatea. Cei 
care iubesc adevărul se concentrează asupra luminării şi iluminării de la 
Duhul Sfânt. Cei care nu-l iubesc nu preţuiesc luminarea de la Duhul Sfânt, 
lucru care arată că nu ştiu ce este important, ce este secundar, ce este crucial 
sau ce ar trebui să câştige. Din cauza asta, pierd luminarea de la Duhul 
Sfânt. Cel mai bine este să porți un mic caiet de notițe cu tine, astfel încât, 
de fiecare dată când Duhul Sfânt te luminează și câştigi lumină nouă, poți 
să o apuci imediat și să o consemnezi. Duhul Sfânt lucrează oricând şi 
oriunde. În orice situaţie s-ar afla un om, atât timp cât contemplă cuvintele 
lui Dumnezeu şi poate căuta adevărul, Duhul Sfânt îl luminează. Chiar și 
atunci când eşti ocupat cu lucrarea şi te simţi foarte obosit, dacă tu cauţi și 
te rogi, Duhul Sfânt te luminează. Te luminează când citeşti cuvintele lui 


Dumnezeu sau ai părtăşie despre adevăr. Te luminează când contempli 


cuvintele lui Dumnezeu și reflectezi asupra ta. Atunci când o face, notează- 
ti acest lucru şi apoi contemplă-l, iar inima ta va dobândi limpezime. Când 
ajungi realmente să înţelegi adevărul, vei fi pe deplin eliberat. Când 
experimentezi astfel lucrarea lui Dumnezeu, roadele pe care le culegi vor fi 
tot mai numeroase. Adevărul este că stricaţi mare parte din luminarea de la 
Duhul Sfânt. Sunteţi ca nişte copii dintr-o familie bogată, care îşi risipesc 
moștenirea, ratând toată lucrarea pe care Duhul Sfânt o face asupra voastră 
şi pierzând atâtea şanse de a fi desăvârşiți de Dumnezeu! Duhul Sfânt a 
făcut o mulțime de lucrări, totuşi nu ai reuşit să le sesizezi. Chiar poți spune 
că Dumnezeu nu este bun cu tine? Problema nu este că Dumnezeu nu ţi-a 


arătat suficientă bunătate — problema este că nu ai câștigat-o. 


Există un tipar al lucrării Duhului Sfânt şi noi trebuie să tragem 
concluzii în acest sens. Dacă cineva se străduiește să tragă concluzii, va fi 
capabil să deducă multe lucruri. Există, cu siguranţă, ceva de câştigat. Să 
luăm, de exemplu, rugăciunea. Există momente în care poți obține multă 
luminare din rugăciune, dar dacă eşti neatent, nu îţi vei da seama. Cu toate 
că unele cuvinte de luminare pot ieși din gura ta, tu nu vei observa asta dacă 
nu ești atent. Vei ști doar că te-ai rugat bine, când, de fapt, în rugăciunea ta 
au existat cuvinte care au fost luminate şi iluminate de Duhul Sfânt. Toate 
acestea au fost lumină nouă, dar tu le-ai lăsat să-ți scape. Felul în care 
lucrarea Duhului Sfânt ajută cel mai mult oamenii este prin a-i lumina și 
ilumina, permițându-le să înţeleagă adevărul şi intențiile lui Dumnezeu, să 
fie capabil să facă lucruri conform cerinţelor lui Dumnezeu şi să nu se 
abată de la calea cea dreaptă. Care este scopul lucrării Duhului Sfânt de 
luminare a oamenilor? Uneori, rolul acesteia este de a arăta calea; alteori 
serveşte drept aducere aminte, ca să te facă să ai o anumită rațiune; uneori, 
te iluminează și te ajută să înţelegi adevărul şi îți oferă o cale de a practica. 


Când te-ai rătăcit pe propria ta cale, El te sprijină şi te ajută ca o cârjă, 


conducându-te pe calea cea dreaptă şi îndrumându-te. Indiferent cu ce 
lumină şi cunoaştere îi luminează Duhul Sfânt pe oameni, lucruri care pot 
varia din cauza trecutului personal al acestora, acest lucru nu contrazice 
deloc adevărul și nu se află în conflict cu el. Dacă toți ar experimenta într- 
un fel care arată căutare şi rugăciune adevărată şi supunere sinceră, cu 
Duhul Sfânt lucrând continuu ca să-i lumineze şi îndrume şi dacă sunt 
pătrunzători şi subtili în gândire, capabili să practice şi să pătrundă în acele 
lucruri pe care Duhul Sfânt le luminează, atunci statura lor va creşte foarte 
repede. Atunci vor fi profitat de ocazie. O caracteristică a lucrării Duhului 
Sfânt este că e foarte rapidă. Se încheie într-o clipită, spre deosebire de 
lucrarea duhurilor rele, care mereu îndeamnă și forțează oamenii să facă 
lucruri, astfel încât ei nu pot acţiona în vreun alt fel. Uneori, Duhul Sfânt 
lucrează oferindu-le oamenilor un sentiment atunci când sunt în pragul 
pericolului, făcându-i să se simtă neliniștiți și extrem de anxioşi. Asta se 
întâmplă în circumstanţe speciale. De obicei, ori de câte ori oamenii se 
apropie de Dumnezeu şi caută adevărul sau când citesc cuvintele lui 
Dumnezeu, Duhul Sfânt le dă un sentiment, un gând sau o idee subtilă. On 
s-ar putea să-ţi transmită o afirmaţie sau un mesaj. E ca şi cum ar exista un 
glas, dar şi parcă ar fi lipsit de voce; e ca o aducere aminte, iar tu poți 
înţelege ce înseamnă. Dacă preiei sensul pe care l-ai înţeles și îl exprimi în 
cuvinte potrivite, vei avea ceva de câștigat, iar asta îi va edifica şi pe alții. 
Dacă oamenii experimentează mereu în felul acesta, treptat, vor ajunge să 
înţeleagă multe adevăruri. Dacă au mereu lucrarea Duhului Sfânt alături de 
ei şi există mereu o lumină nouă care îi conduce, atunci sigur nu se vor 
abate niciodată de la adevărata cale. Chiar dacă nu are nimeni niciodată 
părtăşie cu tine şi nu ai rânduieli de lucru, dacă mergi în direcția în care te 
îndrumă Duhul Sfânt, atunci sigur nu te vei rătăci. Petru L-a văzut pe 


Domnul Isus după ce a înviat şi S-a ridicat la cer, însă numai de câteva ori. 


El nu a putut, aşa cum își închipuie oamenii, să-L vadă des sau oricând voia 
pe Domnul Isus şi nici nu L-a văzut ori de câte ori se ruga pentru ceva ce nu 
înţelegea. Nu aşa au stat lucrurile. E atât de uşor să-L vezi pe Dumnezeu? 
El nu Se arată cu uşurinţă oamenilor. În cele mai multe cazuri, Dumnezeu l- 
a făcut pe Petru să înţeleagă lucruri prin intermediul lucrării Duhului Sfânt. 
De ce nu puteţi realiza ceea ce a reuşit Petru? La urma urmei, ce dovedeşte 
asta? Dovedeşte că aveți un calibru insuficient, că nu aveţi putere de 
înţelegere şi că sunteți incapabili să înţelegeți lucrurile prin contemplare. 
Indiferent cu ce vă confruntați, trebuie să priviți întotdeauna acel lucru 
conform adevărului din cuvintele lui Dumnezeu. Dacă oamenii trăiesc 
mereu în interiorul propriilor gânduri şi în minţile lor atunci când li se 
întâmplă ceva şi gestionează acele lucruri prin mijloace omenești, atunci nu 
vor câştiga nimic. Ce a gândit Petru când 1 s-a întâmplat ceva? S-a gândit și 
a contemplat lucrurile conform cuvintelor Domnului Isus și, astfel, a fost 
capabil să înţeleagă intențiile lui Dumnezeu. Iar ulterior, când Domnul Isus 
S-a ridicat la cer, de ce Petru tot a fost capabil să înțeleagă intențiile lui 
Dumnezeu? A reuşit să facă asta prin luminarea de la Duhul Sfânt. Dacă ar 
fi fost incapabil să simtă luminarea de la Duhul Sfânt, iar Domnul Isus nu i 
s-ar fi arătat după ce a înviat şi S-a ridicat la cer, cum ar fi fost el capabil să 
înţeleagă intențiile lui Dumnezeu? Dumnezeu întrupat nu lucrează aşa cum 
îşi închipuie oamenii, îndrumând oamenii personal și fără încetare, în 
fiecare zi, pentru a-i desăvârși. Nu aşa stau lucrurile. Lucrarea Duhului 
Sfânt este în parteneriat. Lucrarea în parteneriat a Duhului face majoritatea 
lucrurilor. Trupul face lucrarea principală şi, când acea lucrare se încheie, 
Duhul Sfânt luminează oamenii să înțeleagă problemele minore care rămân. 
Dacă oamenii nu pot obţine acest lucru și sunt capabili să câştige doar o 
parte, nu vor putea să câștige şi alte detalii — şi dacă nu le pot câștiga pe 


acestea, ei nu se vor schimba şi nu vor progresa. 


Celor care nu au experimentat lucrarea sau luminarea Duhului Sfânt nu 
le este uşor să înţeleagă aceste lucruri. Adevărul este că există un tipar al 
lucrării şi luminării Duhului Sfânt. Ori de câte ori sunt menţionate lucrarea 
și luminarea Duhului Sfânt, oamenii înțeleg întotdeauna greşit, crezând că 
trebuie să sufere foarte mult și să plătească un preţ mare înainte de a putea 
obține lucrarea Duhului Sfânt. Nu este aceasta o noţiune umană? Pentru că 
oamenii sunt leneşi şi inimile lor sunt atât de grosolane, în mod obişnuit nu 
se concentrează niciodată asupra sentimentelor prezente în duhunile lor, iar 
atunci când există puţină lumină și luminare acolo, ei o resping ca pe un 
nimic. Dacă trăiţi toată ziua prinşi de treburile voastre, agăţându-vă de 
cuvinte şi doctrine şi de reglementări, trăind o viaţă trupească şi de dragoste 
romantică, atunci Duhul Sfânt nu vă poate lumina și îndruma. Nu are cum 
să facă asta. Trebuie să te rogi mai mult, să cauţi lucrarea Duhului Sfânt, să 
cauţi cum să pricepi lucrarea Duhului Sfânt și să nu o lași să-ți scape. 
Roagă-te lui Dumnezeu: „O, Dumnezeule! Te rog să lucrezi asupra mea, 
desăvârşeşte-mă şi schimbă-mă, permite-mi să-Ţi înţeleg intențiile în toate 
lucrurile și să mă supun dorințelor Tale. Iubirea Ta mare şi intenția Ta sunt 
în mântuirea Ta pentru mine. Deşi oamenii sunt răzvrătiți şi [i se 
împotrivesc, deşi natura lor este cea a trădării, acum Îţi înţeleg intenţia din 
mântuirea oamenilor şi doresc să cooperez cu Tine. Fie ca Tu să-mi dai mai 
multe situaţii, încercări şi greutăți, permiţându-mi să văd mâna Ta în aceste 
greutăți și să văd faptele Tale, astfel încât să pot fi un om care poate să-Ţi 
înţeleagă intențiile și să li se supună. Nu mă lăsa să fiu desfrânat, ci să fiu 
cineva cu picioarele bine înfipte în pământ.” Roagă-te astfel şi fă-o des; 
cere ca Duhul Sfânt să lucreze mereu asupra ta şi să te conducă. Atunci 
când Duhul Sfânt vede că mergi pe calea cea dreaptă şi că te ocupi de ceea 
ce trebuie, El îti dă mai întâi câteva situaţii pentru a te testa şi o încercare 


grea pentru a vedea dacă poţi să o depășeşti. Este posibil ca unii să nu poată 


rezista. Ei vor spune: „O, Dumnezeule, această situație mă depăşeşte — nu 
pot suporta!” Ei vor fi eşuat atunci în această privință. Dacă simţi cu 
adevărat că situația în care te afli te depăşeşte, roagă-te lui Dumnezeu 
astfel: „O, Dumnezeule, situația pe care mi-ai dat-o mă depăşeşte. Nu o pot 
suporta, dar sunt dispus să mă străduiesc. Te rog să îmi dai pe măsura 
staturii mele şi să îmi permiți să-[i înţeleg intențiile, fie că trec prin 
suferință grea sau ușoară, fără să Te trădez sau să mă plâng. Fă-mă capabil 
să mă supun complet, astfel încât asta să Te mulțumească. Fie că trec prin 
suferință grea sau uşoară, atât timp cât acestea sunt dorințele Tale, sunt 
dispus să mă supun, fără să mă plâng. Nu sunt dispus să mă împotrivesc 
dorințelor Tale şi, oricât de grea devine suferinţa, atât timp cât o pot 

suporta, Îţi cer să mi-o dai.” Trebuie să te rogi cu încredere şi cu 
îndrăzneală. Nu fugi şi nu te retrage. Când Duhul Sfânt vede că mergi pe 
calea cea dreaptă, că faci cu adevărat ceea ce trebuie să faci, că ÎL vrei cu 
adevărat pe Dumnezeu în inima ta și că urmăreşti adevărul, El îţi poate da o 
situație grea şi o mare putere ca s-o depăşeşti — și atunci vei fi câştigat. Să 
depăşești o situație deosebit de grea este un lucru mult mai valoros decât 


simpla înţelegere a unor cuvinte şi doctrine. Este vorba de a fi martor. 


În viaţa de zi cu zi, oamenii intră în contact cu tot felul de persoane, 
evenimente şi lucruri şi, dacă nu au adevărul, nu se roagă şi nu îl caută, 
atunci le va fi greu să se elibereze de ispită. Să luăm ca exemplu relațiile 
dintre bărbați şi femei. Unii sunt incapabili să reziste unor astfel de ispite şi 
cedează de îndată ce se confruntă cu o asemenea situație. Nu arată acest 
lucru că au o statură prea mică? Oamenii care nu deţin adevărul sunt demni 
de milă şi nu sunt deloc martori. Unii cad în ispită când se confruntă cu 
situaţii care au legătură cu banii. Când văd pe altcineva cu bani, se plâng: 
„Cum de el are atât de mulţi bani, iar eu sunt atât de sărac? Nu e corect!” Se 


plâng când li se întâmplă acest lucru şi nu pot să îl accepte din partea lui 


Dumnezeu sau să se supună orchestrării şi rânduielii Lui. De asemenea, 
există oamenii care se axează mereu pe statut, iar atunci când se confruntă 
cu acest fel de ispită, sunt incapabili să o depăşească. De exemplu, un non- 
credincios vrea să-i angajeze într-o funcție oficială, oferindu-le multe 
avantaje, iar ei sunt incapabili să rămână fermi. Se gândesc: „Oare s-o fac?” 
Se roagă şi contemplă și apoi: „Da! Trebuie s-o fac!” S-au hotărât şi nu mai 
are rost să caute. Au decis clar să preia această funcție oficială și să-i 
câştige beneficiile, dar vor şi să se întoarcă şi să creadă în Dumnezeu, 
temându-se să nu piardă binecuvântările credinţei în Dumnezeu. Așa că I se 
roagă: „Dumnezeule, Te rog să mă testezi!” Pentru ce să te mai testeze? Ai 
decis deja să accepţi funcţia oficială. Nu ai fost ferm în această chestiune și 
deja ai cedat. Mai ai nevoie să fii testat? Nu meriți testarea lui Dumnezeu. I- 
al face faţă, cu statura ta mică, demnă de milă? Mai există chiar şi unii 
oameni demni de dispreţ care concurează pentru orice avantaj văd. Duhul 
Sfânt este alături de ei, urmărindu-i ca să vadă ce opinii exprimă şi care este 
atitudinea lor şi începe să-i testeze. Unii oameni îşi spun în sinea lor: „Nu o 
vreau, chiar dacă este bunătatea lui Dumnezeu faţă de mine. Deja am 
suficient, iar Dumnezeu îmi arată prea multă bunătate. Nu-mi pasă dacă 
sunt bine hrănit și bine îmbrăcat, îmi pasă doar de urmărirea adevărului și 
de a fi capabil să-L câștig pe Dumnezeu. Adevărul pe care l-am primit mi-a 
fost dat de Dumnezeu pe degeaba. Nu merit aceste lucruri.” Duhul Sfânt le 
scrutează inimile şi îi luminează şi mai mult, permițându-le să înţeleagă mai 
mult, să fie mai revigorați şi făcând adevărul mai transparent pentru ei. 
Totuşi, aceşti oameni josnici văd că se oferă un beneficiu şi se gândesc: 
„Voi lupta pentru el înainte s-o poată face altcineva. Dacă îl oferă altcuiva şi 
nu mie, îi voi certa şi le voi face zile fripte! Le arăt eu de ce sunt în stare și, 
data viitoare, vom vedea cui îl acordă!” Duhul Sfânt vede cum sunt şi îi dă 


în vileag. Urâţenia lor este expusă, iar o astfel de persoană trebuie să fie 


pedepsită. Indiferent de câţi ani crede, asta nu o va ajuta cu nimic. Nu poate 
câştiga nimic! De multe ori, când Duhul Sfânt le arată bunătate oamenilor, 
ei o câştigă pe neașteptate. Dacă Dumnezeu nu-ţi arată bunătate, şi 
pedeapsa ta va apărea pe neașteptate. lată cât de periculoase sunt lucrurile 


pentru cei care nu urmăresc adevărul. 


Când oamenii nu pricep ce li se întâmplă şi nu ştiu ce e adecvat de 
făcut, care este primul lucru pe care ar trebui să-l facă? Mai întâi, ar trebui 
să se roage; rugăciunea e pe primul loc. Ce demonstrează rugăciunea? Că 
eşti devotat, că ai o oarecare inimă cu frică de Dumnezeu şi că ştii să-L 
cauţi pe Dumnezeu, dovedind că Îl pui pe primul loc. Când Dumnezeu e în 
inima ta şi are un loc acolo şi când eşti capabil să te supui lui Dumnezeu, 
atunci ești un creștin devotat. Există mulți credincioşi cu vechime care 
îngenunchează ca să se roage la aceeași oră și în acelaşi loc, în fiecare zi. 
De fiecare dată, ei stau în genunchi o oră sau două, însă oricât de mulți ani 
au îngenunchiat în felul acesta, asta nu a rezolvat multe dintre problemele 
lor legate de păcat. Mai întâi, să lăsăm la o parte faptul că această rugăciune 
religioasă este sau nu folositoare. Cel puţin acești frați și surori cu vechime 
sunt puţin devotați. În această privinţă, ei sunt mult mai buni decât tinerii. 
Dacă vrei să trăieşti înaintea lui Dumnezeu şi să-l experimentezi lucrarea, 
atunci primul lucru pe care trebuie să-l faci când ţi se întâmplă ceva este să 
te rogi. Rugăciunea nu constă numai în a scanda în mod automat fraze 
memorate şi nimic mai mult; nu vei ajunge nicăieri în felul acesta. Trebuie 
să înveţi să te rogi cu inima. S-ar putea să te rogi astfel de vreo opt sau zece 
ori fără niciun rezultat, dar nu te descuraja: trebuie să continui să te 
antrenezi. Mai întâi roagă-te când ţi se întâmplă ceva. Mai întâi spune-l lui 
Dumnezeu şi lasă-L să preia controlul. Lasă-L pe Dumnezeu să te ajute, 
lasă-L să te îndrume şi să-ți arate calea. Asta va dovedi că ai o inimă cu 


frică de Dumnezeu şi că Il pui pe primul loc. Când ţi se întâmplă ceva sau te 


confrunți cu vreo dificultate și eşti negativ şi te înfurii, aceasta este o 
manifestare a absenței lui Dumnezeu din inima ta şi a lipsei tale de frică 
faţă de Dumnezeu. Indiferent cu ce dificultăți te confrunți în viaţa reală, 
trebuie să viu înaintea lui Dumnezeu. Primul lucru de făcut este să 
îngenunchezi în rugăciune. Acest lucru este cel mai important. Rugăciunea 
demonstrează că Dumnezeu are un loc în inima ta. Când ai necazuri, a privi 
sus spre Dumnezeu, a te ruga Lui şi a căuta de la El arată că ai o oarecare 
inimă cu frică de Dumnezeu; n-ai face asta dacă Dumnezeu n-ar fi în inima 
ta. Unii oameni spun: „M-am rugat, dar Dumnezeu tot nu m-a luminat!” Nu 
aşa trebuie pusă problema. Mai întâi, trebuie să vezi dacă intenția din 
spatele rugăciunii tale este corectă. Dacă tu cauţi cu sinceritate adevărul și 
te rogi adesea lui Dumnezeu, atunci este posibil să existe o anumită 
chestiune în privința căreia Dumnezeu te luminează și pe care îţi permite să 
o înţelegi. În orice caz, Dumnezeu te va face să înţelegi. Dacă Dumnezeu 
nu te luminează, nu vei fi capabil să înţelegi singur. Există unele lucruri pe 
care gândirea umană nu le poate realiza, fie că ai sau nu putere de înţelegere 
şi oricum ar fi calibrul tău. Atunci când chiar înţelegi, oare asta vine din 
gândirea ta? Când vine vorba de intențiile lui Dumnezeu și ale lucrării 
Duhului Sfânt, dacă Duhul Sfânt nu te luminează, nu vei găsi pe nimeni 
care să ştie care sunt acestea. Vei şti doar atunci când Însuşi Dumnezeu îţi 
va zice ce a vrut să spună. Aşadar, primul lucru de făcut când ţi se întâmplă 
ceva este să te rogi. Când te rogi, ar trebui să-ţi exprimi gândurile, opiniile 
şi atitudinea faţă de Dumnezeu şi să cauţi adevărul de la El, cu o mentalitate 
de supunere; asta ar trebui să practice oamenii. Nu vei obţine niciun rezultat 
dacă faci lucrurile în mod mecanic şi, apoi, n-ar trebui să te plângi că Duhul 
Sfânt nu te-a luminat. Am descoperit că unii oameni doar respectă 
ceremonii religioase şi desfăşoară activități religioase în credinţa lor în 


Dumnezeu. In inimile lor, nu există niciun loc pentru El; ba chiar ei neagă 


lucrarea Duhului Sfânt. Nu se roagă şi nu citesc cuvintele lui Dumnezeu. Ei 
doar continuă să meargă la adunare şi nimic mai mult. Este aceasta credință 
în Dumnezeu? Ei continuă să creadă aşa cum o fac, totuşi, Dumnezeu nu 
există în credinţa lor. Dumnezeu nu Se află în inimile lor, ei nu mai vor să 
se roage Lui și nu mai sunt dispuşi să citească din cuvintele lui Dumnezeu. 
Atunci, n-au devenit ei non-credincioşi? Există mai ales unii conducători şi 
lucrători care adesea se ocupă de chestiuni generale. Ei nu se concentrează 
niciodată asupra pătrunderii în viaţă, ci consideră lucrarea care se ocupă de 
chestiuni generale ca fiind slujba lor principală. Ei nu au devenit nimic mai 
mult decât administratori de sarcini şi nu fac deloc lucrarea esențială a 
conducătorilor şi lucrătorilor. Drept urmare, după ce au crezut în Dumnezeu 
timp de 20 sau 30 de ani, nu au cuvinte de oferit despre experienţa lor de 
viaţă şi nu ÎI cunosc cu adevărat pe Dumnezeu. Ei nu pot decât să rostească 
o seamă de cuvinte şi doctrine. Nu au devenit astfel falși conducători? Asta 
pentru că, în credința lor în Dumnezeu, ei nu se ocupă de îndatoririle lor 
potrivite şi nu urmăresc adevărul. Să te bazezi doar pe înțelegerea unor 
cuvinte şi doctrine nu va rezolva nimic. Ei se plâng de Dumnezeu imediat 
ce sunt testaţi, loviți de dezastru sau când se îmbolnăvesc. Nu se cunosc cu 
adevărat pe ei înşişi şi nu au nicio mărturie bazată pe experienţă. Asta arată 
că n-au urmărit adevărul în acești ani în care au crezut în Dumnezeu, că s- 
au ocupat numai cu lucruri externe şi, drept urmare, s-au ruinat. Indiferent 
de câți ani cred oamenii în Dumnezeu, ei trebuie cel puţin să ajungă să 
înţeleagă unele adevăruri, ca să se poată asigura că nu vor ceda, nu vor face 
rău şi nu vor fi eliminaţi. Acesta este minimul cu care ar trebui să fie 
înzestrați. Unii oameni nu ascultă din toată inima predicile şi nu contemplă 
cuvintele lui Dumnezeu. Ei nu caută adevărul, indiferent ce li se întâmplă. 
Se mulţumesc doar să înţeleagă cuvintele şi doctrinele, presupunând că au 


câştigat adevărul. Apoi, când vine o încercare, ei nu au nicio cunoaştere, iar 


inimile lor sunt pline de doleanţe şi plângeri pe care nu îndrăznesc să le 
spună cu voce tare, deşi ar vrea s-o facă. Nu sunt astfel de oameni pur și 
simplu foarte jalnici? Mulţi oameni sunt mereu superficiali când îşi 
îndeplinesc datoria. Ei nu reflectează şi nu încearcă să se înțeleagă pe ei 
înşişi atunci când sunt emondaţi. Ei fac mereu speculaţii logice, astfel încât 
urâţenia lor iese la iveală în multe moduri diferite, iar ei sunt dezvăluiți şi 
eliminaţi, incapabili de a se cunoaște pe ei înșiși până la capăt. Atunci, ce 
rost are să înţeleagă acele doctrine? Nu are niciun rost. Oricât de mulţi ani 
cred oamenii în Dumnezeu, este inutil doar să înțeleagă și să fie capabili să 
vorbească despre doctrine. Ei nu au câştigat adevărul, ci s-au rătăcit. 
Aşadar, când ţi se întâmplă ceva şi te rogi lui Dumnezeu, căutându-l 
intențiile, cheia este să ajungi la o înţelegere a adevărului pentru ca 
problema să se rezolve. Aceasta este calea corectă, iar tu ar trebui să 


perseverezi mereu într-o astfel de practică. 


1997 


O natură arogantă stă la originea împotrivirii 
omului faţă de Dumnezeu 


AZI, voi vorbi despre aspectul naturii, esenței şi firii omenirii corupte. 
Ce este natura? Natura este esenţa inerentă a oamenilor, acel lucru din 
lăuntrul lor care produce un efect de control şi ghidare. Tot ce urăşte, 
detestă sau apreciază cineva reprezintă firea acestuia, care este direct legată 
de natura-esenţă a lui. De fapt, natura este esenţă, iar natura unei persoane 
hotărăște esenţa acesteia. Firea este acel lucru care este dezvăluit din esența 
şi natura unei persoane. Firea pe care oamenii o dezvăluie în vorbirea, 
acțiunile şi comportamentul lor este reprezentativă pentru natura lor, care 
este esenţa lor. Acesta este conceptul de natură. Mai precis, lucrurile pe care 
le apreciază, urăște sau detestă o persoană și lucrurile pe care le urmărește 
aceasta sunt toate reprezentative pentru natura ei. Acestea sunt aspectele 
cheie de analizat, pentru a vedea dacă natura-esenţă a unei persoane este 
bună sau rea, în cele din urmă. De exemplu, dacă unei persoane îi place să 
facă fapte rele, atunci, natura-esenţă a acelei persoane este destul de rea; 
dacă îi place să facă lucruri bune şi să acționeze cu dreptate, atunci, natura- 
esenţă a acelei persoane este bună. Acestea fiind zise, înţelegeți cu toții 
conceptul de natură? Natura este esenţă. Înainte, se spunea că oamenii au 
aceeaşi esenţă ca spiritul lor: orice spirit se află în lăuntrul lor, orice fel de 
spirit, acela este tipul naturii pe care o au. Fireşte, acest lucru nu este 
incorect, dar acum, a spune doar că spiritul determină natura ar fi puţin cam 
vag şi nu ar fi practic. Aşadar, ce să folosesc, ca să explic acest lucru? Voi 
folosi firea, pentru a explica natura și esența omului, fiindcă firea este ceea 
ce e dezvăluit, lucrul pe care oamenii pot să-l vadă, să-l atingă și cu care pot 
să intre în contact, prin urmare, este mai concretă şi mai obiectivă. Cât 


priveşte spiritul, oamenii cred că acesta are o calitate neclară, că este 


misterios și relativ gol, doar fiindcă nu și-l pot imagina, nu-l pot vedea sau 
atinge şi nici nu au un mod de a-l exprima. Să vorbeşti mereu despre spirit 
şi despre suflet nu ar fi adecvat şi nici nu este necesar. Nu este nevoie de 
asta, pentru a explica aspectul naturii, fiindcă acele lucruri sunt invizibile, 
nu concrete. Ce discutăm acum este foarte concret şi real şi poate rezolva 
problema corupției oamenilor. Folosind acest tip de limbaj pentru a exprima 


şi explica această problemă, putem obţine rezultate. 


Tocmai am vorbit despre conceptul de natură, dar ce este, de fapt, 
natura umană? Voi ştiţi? De când a fost coruptă omenirea de către Satana, 
natura ei, care este şi esenţa ei, s-a schimbat. Atunci, ce este esența umană? 
Acum, vorbesc despre esența şi natura tuturor oamenilor şi nimic nu 
vizează un individ anume. De la corupţia omenirii de către Satana, natura 
oamenilor a început să se deterioreze şi, treptat, ei şi-au pierdut rațiunea pe 
care o au oamenii normali. Acum, ei nu mai acționează ca ființe umane în 
poziția omului, ci, sunt plini de aspirații neînfrânate; au depășit condiția 
omului — cu toate acestea, încă tânjesc să ajungă şi mai sus. La ce se referă 
acest „mai sus”? Ei doresc să-L depăşească pe Dumnezeu, să depăşească 
cerurile şi să depăşească toate celelalte. Ce stă la baza motivului pentru care 
oamenii dezvăluie astfel de firi? Pe scurt, natura omului este excesiv de 
arogantă. Majoritatea oamenilor înţeleg sensul cuvântului „aroganță”. Este 
un termen peiorativ. Dacă cineva dezvăluie aroganță, alții cred că nu este o 
persoană bună. Ori de câte ori cineva este incredibil de arogant, alții 
presupun că este o persoană rea. Nimeni nu-şi doreşte să fie etichetat astfel. 
De fapt, totuşi, toată lumea este arogantă şi toți oamenii corupți au această 
esenţă. Unii oameni spun: „Nu sunt câtuşi de puţin arogant. Nu mi-am dorit 
niciodată să fiu arhanghelul și nici nu am vrut vreodată să-L întrec pe 
Dumnezeu sau să întrec orice altceva. Am fost întotdeauna o persoană 


deosebit de manierată şi conștiincioasă.” Nu neapărat; aceste cuvinte sunt 


incorecte. Odată ce oamenii au devenit aroganţi în natura şi esenţa lor, pot 
adeseori să se răzvrătească împotriva lui Dumnezeu și să I se împotrivească, 
să nu ia aminte la cuvintele Lui, să genereze noțiuni despre EI, să facă 
lucruri care-L trădează şi care mărturisesc pentru ei înşişi și îi înalță pe ei. 
Spui că nu ești arogant, dar să presupunem că ţi s-a dat o biserică şi ți s-a 
permis să o conduci; să presupunem că Eu nu te-am emondat și că nimeni 
din familia lui Dumnezeu nu te-a criticat sau nu te-a ajutat: după ce ai 
condus-o o vreme, i-ai aduce pe oameni la picioarele tale şi i-ai face să 
asculte de tine, chiar până în punctul în care te-ar admira şi venera. Şi de ce 
ai face asta? Acest lucru ar fi determinat de natura ta; nu ar fi altceva decât 
o dezvăluire naturală. Nu trebuie să afli asta de la ceilalți, şi nici ca ei să te 
înveţe acest lucru. Nu e nevoie ca ceilalți să te instruiască sau să te 
constrângă să faci asta; acest tip de situație se produce în mod firesc. Tot 
ceea ce faci are legătură cu a-i determina pe oameni să te înalțe, să te 
slăvească, să te venereze, să asculte de tine şi să te asculte în toate lucrurile. 
A-ţi permite să fii un lider în mod natural dă naştere acestei situații și nu 
poate fi schimbată. Şi cum ia naştere această situație? Este determinată de 
natura arogantă a omului. Manifestarea aroganței este răzvrătire şi 
împotrivire faţă de Dumnezeu. Când oamenii sunt aroganți, îngâmfaţi și 
neprihăniți de sine, tind să-şi înființeze propriile împărăţii independente şi 
să facă lucrurile în orice fel doresc. De asemenea, îi aduc pe ceilalți în 
propriile lor mâini şi îi atrag în îmbrățișările lor. Faptul că oamenii sunt 
capabili să facă astfel de lucruri arogante dovedește, pur şi simplu, că esența 
naturii lor arogante este cea a Satanei; este cea a arhanghelului. Când 
aroganţa și îngâmfarea lor ating un anumit nivel, ei nu mai au un loc pentru 
Dumnezeu în inimile lor, iar Dumnezeu este dat deoparte. Atunci, ei își 
doresc să fie Dumnezeu, să-i facă pe oameni să asculte de ei şi devin 


arhanghelul. Dacă deții o astfel de natură satanică arogantă, Dumnezeu nu 


va avea loc în inima ta. Chiar dacă tu crezi în Dumnezeu, El nu te va mai 


recunoaşte, te va vedea ca pe o persoană rea şi te va elimina. 


Noi am predicat Evanghelia în mod repetat multor lideri din cercurile 
religioase, dar, indiferent de modul în care avem părtăşie cu ei despre 
adevăr, ei nu vor să-l accepte. De ce este aşa? Pentru că aroganţa a devenit a 
doua natură a lor şi Dumnezeu nu mai are un loc în inimile lor. Unii oameni 
pot spune: „Oamenii aflaţi sub conducerea unor anumiți pastori din lumea 
religioasă au într-adevăr multă determinare; e ca şi cum Îl au pe Dumnezeu 
în mijlocul lor.” Crezi că a avea entuziasm înseamnă a avea determinare? 
Indiferent cât de măreţe ar putea suna teoriile acelor pastori, ÎI cunosc ei 
oare pe Dumnezeu? Dacă s-ar teme cu adevărat de Dumnezeu în adâncul 
lor, ar face ca oamenii să-i urmeze şi să-i înalțe? I-ar putea controla pe alţii? 
Ar îndrăzni să-i împiedice pe alții să caute adevărul şi să cerceteze calea 
adevărată? Dacă ei cred că oile lui Dumnezeu sunt de fapt ale lor, că ele ar 
trebui toate să asculte de ei, atunci asta nu înseamnă că se văd pe ei înşiși 
drept Dumnezeu? Astfel de oameni sunt chiar mai răi decât fariseii. Nu sunt 
ei adevărați antihriști? Prin urmare, aroganţa lor este fatală şi îi poate 
împinge să comită acte de trădare. Printre voi nu se întâmplă astfel de 
lucruri? Puteţi să ademeniți oamenii în acest fel? Ai putea, doar că nu ţi s-a 
dat ocazia și eşti încontinuu emondat, deci nu ai îndrăzni. Unii oameni se și 
preamăresc în moduri ocolite, dar au un fel foarte inteligent de a vorbi, deci 
oamenii obișnuiți nu pot discerne acest lucru. Unii oameni sunt atât de 
aroganti, încât spun: „Este inacceptabil ca altcineva să conducă această 
biserică! Dumnezeu trebuie să treacă prin mine ca să ajungă aici şi El nu vă 
poate predica decât după ce I-am explicat situaţia acestei biserici. În afară 
de mine, nimeni altcineva nu poate să vină aici și să vă ude.” Care este 
intenția din spatele acestei afirmaţii? Ce fel de fire dezvăluie asta? Este 


aroganță. Când oamenii acționează așa, comportamentul lor este de 


împotrivire şi de răzvrătire față de Dumnezeu. Deci natura arogantă a 
oamenilor hotărăşte că aceştia se vor preamări, se vor răzvrăti împotriva lui 
Dumnezeu şi-L vor trăda, îi vor ademeni și îi vor ruina pe alții şi se vor 
ruina pe ei înşişi. Dacă mor fără să se fi căit, în cele din urmă, ei vor fi 
eliminaţi. Nu este periculos pentru o persoană să aibă o fire arogantă? Dacă 
are o fire arogantă, dar poate să accepte adevărul, atunci, încă mai sunt 
şanse să fie mântuită. Trebuie să treacă prin judecată și mustrare şi să se 


elibereze de firea lor coruptă, pentru a obține adevărata mântuire. 


Unii oameni spun mereu: „De ce folosește Dumnezeu judecata şi 
mustrarea pentru a mântui oamenii în zilele de pe urmă? De ce sunt 
cuvintele judecății atât de severe?” Există o zicală, pe care poate o 
cunoaşteţi: „Lucrarea lui Dumnezeu variază de la un individ la altul; este 
flexibilă, iar El nu aderă la reglementări.” Lucrarea de judecată și de 
mustrare din zilele de pe urmă vizează în principal natura arogantă a 
oamenilor. Aroganţa include multe lucruri, multe firi corupte; judecata și 


kd 


mustrarea vizează direct acest cuvânt, „aroganță,” în scopul de a înlătura 
total firea arogantă a oamenilor. În cele din urmă, oamenii nu se vor răzvrăti 
împotriva lui Dumnezeu și nici nu I se vor împotrivi, deci nu vor încerca să- 
şi înființeze propriile împărății independente, nici nu se vor preamări sau nu 
vor mărturisi pentru sine, nu vor acționa într-un mod josnic, nici nu vor 
avea cerințe extravagante de la Dumnezeu — în acest fel, ei s-au eliberat de 
firea lor arogantă. Aroganța are multe manifestări. De exemplu, să spunem 
că cineva care crede în Dumnezeu Îi cere Harul — pe ce bază poți să-l ceri? 
Eşti o persoană coruptă de Satana, o ființă creată; faptul că trăieşti şi respiri 
deja este cel mai mare Har de la Dumnezeu. Te poți bucura de tot ce a creat 
Dumnezeu pe pământ. Dumnezeu ţi-a dat suficient, aşadar de ce I-ai cere 
mai mult? Asta se întâmplă fiindcă oamenii nu sunt niciodată mulţumiţi de 


soarta lor. Ei cred mereu că sunt mai buni decât alţii, că ar trebui să aibă 


mai mult, deci mereu Îi cer mai mult lui Dumnezeu. Acesta e un lucru 
reprezentativ pentru firea lor arogantă. Deşi nu spun asta în vorbe, când 
oamenii încep să creadă în Dumnezeu, în inimile lor, este posibil să 
gândească: „Vreau să merg în rai, nu în iad. Nu vreau să fiu binecuvântat 
doar eu, ci toată familia mea. Vreau să mănânc mâncare bună, să port haine 
frumoase, să mă bucur de lucruri frumoase. Vreau o familie bună, un soţ 
bun (sau o soţie bună) şi copii buni. În cele din urmă, vreau să domnesc ca 
rege.” În prim plan sunt cerinţele şi pretenţiile lor. Firea aceasta a lor, aceste 
lucruri pe care le gândesc în inimile lor, aceste dorinţe extravagante — toate 
sunt exemple tipice ale naturii arogante a omului. Ce Mă face să spun asta? 
Totul se reduce la statutul oamenilor. Omul este o fiinţă creată care s-a 
format din ţărână; Dumnezeu l-a modelat pe om din lut şi a suflat în el 
suflarea vieţii. Acesta este statutul umil al omului și totuși, oamenii vin 
înaintea lui Dumnezeu cerându-i una şi alta. Statutul omului este atât de 
neonorabil, încât nu ar trebui să deschidă gura și să-l ceară ceva lui 
Dumnezeu. Prin urmare, ce ar trebui să facă oamenii? Ei ar trebui să 
muncească din greu, indiferent de critici, să pună umărul la treabă şi să se 
supună de bunăvoie. Ideea nu este să accepți de bună voie smerenia — nu 
accepta de bună voie smerenia; acesta este statutul cu care se nasc oamenii; 
ei ar trebui să fie supuși şi smeriți din fire, fiindcă statutul lor este smerit şi, 
prin urmare, nu ar trebui să-l ceară lui Dumnezeu lucruri, nici să aibă 
dorinţe extravagante faţă de Dumnezeu. Aceste lucruri nu ar trebui să se 
găsească în lăuntrul lor. Vă dau un exemplu simplu. O anumită familie 
bogată a angajat un slujitor. Poziţia acestui slujitor în familia bogată era 
extrem de joasă şi, cu toate astea, el i-a spus stăpânului casei: „Vreau să 
port pălăria fiului tău, vreau să mănânc orezul tău, vreau să port hainele tale 
şi vreau să dorm în patul tău. Orice lucruri foloseşti, fie că sunt din aur sau 


din argint, le vreau! Contribui mult în munca mea şi locuiesc în casa ta, deci 


le vreau!” Cum ar trebui să-l trateze stăpânul? Stăpânul ar spune: „S-ar 
cuveni să ştii ce ești, care este rolul tău: eşti un slujitor. Îi dau fiului meu ce 
vrea, fiindcă aceste este statutul lui. Care este statutul tău, identitatea ta? Tu 
nu eşti îndreptăţit să ceri aceste lucruri. Ar trebui să pleci şi să faci ce se 
cuvine să faci, să mergi să-ți îndeplineşti obligațiile, conform statutului și 
identităţii tale.” Are vreun pic de rațiune o astfel de persoană? Există mulți 
oameni care cred în Dumnezeu, care nu prea au rațiune. De când încep să 
creadă în Dumnezeu, au motive ascunse și, în continuare, au încontinuu 
cerințe pentru Dumnezeu: „Trebuie să mă urmărească lucrarea Duhului 
Sfânt, în timp ce răspândesc Evanghelia! Trebuie și să mă ierți şi să mă 
tolerezi, când fac lucruri rele! Dacă fac multă muncă, trebuie să mă 
răsplăteşti!” Pe scurt, oamenii vor mereu lucruri de la Dumnezeu, sunt 
mereu lacomi. Unii oameni care au făcut câteva lucrări și care au condus 
destul de bine o biserică, cred că le sunt superiori celorlalți şi adesea 
răspândesc vorbe precum: „De ce mă pune Dumnezeu într-o funcție bună? 
De ce îmi tot menționează numele? De ce vorbeşte în continuare cu mine? 
Dumnezeu are o părere bună despre mine fiindcă am calibru şi fiindcă sunt 
deasupra oamenilor obişnuiţi. În mod surprinzător, voi sunteţi invidioşi că 
Dumnezeu mă tratează pe mine mai bine. Ce motiv aveţi să fiți invidioşi? 
Nu vedeţi cât de multe lucrări fac şi cât de mult mă sacrific? Nu ar trebui să 
fiti invidioşi pentru lucrurile bune pe care mi le dă Dumnezeu, fiindcă le 
merit. Am lucrat mulţi ani şi am suferit foarte mult. Merit laude și sunt 
calificat.” Sunt alţii, care spun: „Dumnezeu mi-a permis să fiu prezent la 
adunările conlucrătorilor şi să ascult părtăşia Lui. Am această calificare — 
voi o aveţi? În primul rând, eu am un calibru înalt şi urmăresc adevărul mai 
mult decât voi. În plus, eu mă sacrific mai mult decât voi și pot îndeplini 
lucrarea bisericii — voi puteţi?” Aceasta este aroganță. Rezultatele 


îndeplinirii de către oameni a îndatoririlor și a lucrărilor lor sunt diferite. 


Unu au rezultate bune, în timp ce alții au rezultate slabe. Unu oameni se 
nasc cu calibru bun și sunt capabili şi să caute adevărul, deci rezultatele 
îndatoririlor lor se îmbunătăţesc rapid. Asta se întâmplă datorită calibrului 
lor bun, care este predestinat de Dumnezeu. Dar cum să rezolvi problema 
rezultatelor slabe ale îndeplinirii datoriei tale? Trebuie să cauţi constant 
adevărul și să muncești din greu, iar apoi, vei putea şi tu să obţii, treptat, 
rezultate bune. Atât timp cât te lupti pentru adevăr şi îți dai toată silința, 
Dumnezeu va aproba. Dar indiferent dacă rezultatele muncii tale sunt bune 
sau nu, nu ar trebui să ai idei eronate. Nu gândi: „Sunt calificat să fiu egalul 
lui Dumnezeu”, „sunt calificat să mă bucur de ce mi-a dat Dumnezeu”, 
„sunt calificat să-L fac pe Dumnezeu să mă laude”, „sunt calificat să-i 
conduc pe alții” sau „sunt calificat să le ţin predici altora”. Nu spune că eşti 
calificat. Oamenii nu ar trebui să aibă astfel de gânduri. Dacă totuşi ai astfel 
de gânduri, asta dovedește că nu eşti în locul meritat şi că nici nu ai raţiunea 
elementară pe care ar trebui să o aibă o ființă umană. Deci cum poți să scapi 


de firea ta arogantă? Nu poţi. 


Unii oameni spun că nu au o fire coruptă, că nu sunt aroganţi. Ce 
oameni sunt aceştia? Aceştia sunt oameni fără rațiune și, de asemenea, cei 
mai neghiobi şi aroganți dintre toţi. De fapt, sunt mai aroganți şi mai 
răzvrătiți decât oricine; cu cât cineva spune mai mult că nu are firi corupte, 
cu atât este mai arogant și mai neprihănit de sine. De ce alţii sunt capabili să 
se cunoască pe ei înşişi şi să accepte judecata lui Dumnezeu, dar tu nu ești? 
Eşti excepția? Eşti un sfânt? Trăiești în vid? Nu recunoşti că omenirea a fost 
profund coruptă de Satana, că toți au o fire coruptă. Asta înseamnă că nu 
înţelegi deloc adevărul și eşti cel mai răzvrătit, ignorant şi arogant dintre 
toți. După tine, există mulți oameni buni pe lume şi doar câţiva oameni răi — 
deci de ce este lumea plină de întuneric, plină de murdărie şi de corupție, 


plină de conflicte? De ce, în lumea oamenilor, toţi iau şi fură unii de la alții? 


Nici măcar cei care cred în Dumnezeu nu fac excepție. Oamenii se luptă şi 
se ceartă mereu între ei. Şi de unde izvorăște acest conflict? Fireşte, este un 
produs al naturii lor corupte, chiar dezvăluirea firilor lor corupte. Oamenilor 
care au o natură coruptă le sunt dezvăluite în ei aroganță şi răzvrătire; cei 
care trăiesc într-o fire satanică sunt agresivi şi combativi. Cei care sunt 
agresivi și combativi sunt cei mai aroganți dintre oameni, ei nu ascultă de 
nimeni. De ce oamenii își mărturisesc adesea păcatele, dar nu se căiesc? De 
ce cred în Dumnezeu, dar nu pot pune adevărul în practică? De ce cred 
mulți ani în Dumnezeu, dar nu pot să asculte de El? Toate acestea sunt 
cauzate de natura arogantă a oamenilor. Omenirea s-a răzvrătit mereu 
împotriva lui Dumnezeu şi I s-a împotrivit, nu a fost absolut deloc dispusă 
să accepte adevărul, ba chiar a urât şi a respins adevărul. Asta nu fiindcă 
cerinţele lui Dumnezeu de la oameni sunt prea mari, ci mai degrabă fiindcă 
oamenii I se împotrivesc lui Dumnezeu cu prea multă înverşunare şi 
cruzime, în asemenea măsură, încât L-ar face pe Dumnezeu dușmanul lor şi 
L-ar răstigni. Nu este această omenire coruptă prea înverşunată, prea 
arogantă și prea iraţională? Dumnezeu exprimă foarte multe adevăruri, are 
milă pentru oameni, îi mântuieşte şi le iartă păcatele — dar omenirea nu 
acceptă deloc adevărul, mereu I se împotriveşte lui Dumnezeu, Îl condamnă 
şi se face incompatibilă cu El. Aşadar, la ce nivel este relația umanităţii cu 
Dumnezeu? Omul a devenit dușmanul lui Dumnezeu, antiteza Lui. 
Dumnezeu exprimă adevărul pentru a expune, a judeca și a mântui oamenii; 
oamenii nu îl acceptă, iar Lui nu Îi acordă nicio atenţie. Oamenii nu fac ce 
le cere Dumnezeu; în schimb, merg şi fac lucrurile pe care El le urăște şi le 
detestă. Dumnezeu exprimă adevărul, dar oamenii îl desconsideră. 
Dumnezeu judecă și mustră firile corupte ale oamenilor, iar aceştia nu 
numai că nu acceptă adevărul, dar se și ceartă cu El şi se revoltă împotriva 


Lui. Cât de aroganţi sunt oamenii? Omenirea coruptă Il neagă pe Dumnezeu 


şi I se împotrivește cu neruşinare. Chiar dacă ei cred în Dumnezeu, oamenii 
urmăresc mereu averi mari, recompense şi intrarea în Impărăția Cerurilor; ei 
vor şi să fie conducători şi să-și exercite autoritatea. Aceasta este o 


reprezentare tipică a aroganţei, care este chiar firea coruptă a omului. 


Dumnezeu a devenit trup ca să-i mântuiască pe oameni, dar în 
schimbul primirii lui Dumnezeu, oamenii au cerut bani pentru cheltuielile 
de întreţinere, recompense, binecuvântări, ba chiar au început să se laude că 
L-au primit pe Dumnezeu şi să spună că Dumnezeu îi iubea, astfel încât 
ceilalți să aibă o părere bună despre ei. Câţiva dintre ei erau categoric 
conştienţi că Cel pe care L-au primit era Dumnezeu şi totuşi au cerut, în 
schimb, bani de la biserici. Astfel de oameni aroganţi spun că ei nu au o fire 
coruptă şi că au o credință superioară credinţei oricui altcuiva, că sunt mai 
loiali lui Dumnezeu decât oricine altcineva şi că se comportă mai frumos 
decât oricine altcineva. Unii oameni se laudă singuri: „Cred de douăzeci de 
ani în Dumnezeu. Când m-am convertit, nu exista nicio biserică — 


1? 


răspândeam Evanghelia peste tot pe unde mergeam!” Tu de ce te lauzi 
singur? Nu ai nimic demn de laudă. Pe baza comportamentului tău actual, 
ar trebui să-ți dai palme, să te blestemi, să te deteşti şi să te urăşti. Aşadar, 
de ce te lauzi singur? Firea ta arogantă este prea exagerată — deja ai ajuns la 
apogeu, la extremă! Indiferent dacă oamenii vorbesc puțin sau mult, tonul 
vocii, intențiile şi cuvintele lor au toate o tentă și o esență arogante. Voi da 
un exemplu simplu. Să spunem că în biserică este o persoană care abia a 
început să creadă, care este destul de serioasă şi care urmăreşte cu 
sinceritate. Unii oameni ar putea-o desconsidera, spunându-i cu aroganță: 
„De câţi ani eşti tu credincios? De unde eşti? Ai unele noţiuni? Ce adevăruri 
îti sunt încă neclare? Eşti echipat cu aceste adevăruri de bază? După ce vei 
fi echipat, ar trebui să mergi și să răspândești Evanghelia!” Ce calificări ai, 


pentru a ţine cuiva predici în acest fel? Şi tu eşti tot om, doar că tu ai 


acceptat puţin mai devreme. În orice caz, încă nu te-ai eliberat de aroganta 
din esenţa propriei firi corupte. Ce calificări ai tu, ca să le ţii predici 
celorlalți? Fireşte, poţi să ai părtăşie cu ei, dar perspectivele şi intențiile tale 
sunt incorecte, atitudinea ta este greșită şi caracterul tău este odios! Pe unii 
oameni îi abordează Cel de mai sus, pentru a înţelege situația lucrării de 
evanghelizare,  întrebându-i dacă există dificultăți în răspândirea 
Evangheliei sau ce probleme trebuie rezolvate în lucrarea de evanghelizare. 
Ei spun: „Lucrarea este normală, nu sunt probleme” şi adoptă o atitudine de 
ignorare intenționată. Rareori raportează ce probleme există în lucrarea de 
evanghelizare, sau cum sunt acestea rezolvate, cu atât mai puţin ce 
dificultăți care trebuie rezolvate de către Cel de mai sus există. Ce fel de 
problemă este aceasta? Este aceasta o manifestare a îndeplinirii 
responsabile a datoriei? Este aceasta o manifestare a loialității faţă de 
Dumnezeu? Ei spun în mod repetat că se supun lui Dumnezeu şi că Îl 
urmează şi spun că ei L-au văzut pe Dumnezeul adevărat, că sunt cu 
adevărat supuşi, că sunt cu adevărat dornici să se sacrifice pentru 
Dumnezeu, să plătească preţul, dar în cele din urmă, pot manifesta o astfel 
de fire şi pot rosti astfel de cuvinte — ce esenţă credeţi că are, de fapt, o 
astfel de persoană? Care ar putea fi finalul unei astfel de persoane? Ce 
merită ea? Dacă nu aş spune aceste cuvinte, dacă nu aș arăta niciun interes 
cu privire la astfel de aspecte, atunci, la ce concluzie credeţi că ar putea 
ajunge acești oameni? Consecințele sunt prea groaznice ca să le luăm în 
considerare. Când vorbesc și conversez cu unii oameni pe un ton normal, ei 
devin aroganţi, gândindu-se că sunt o persoană obişnuită. Se lasă duși de 
val şi încep să peroreze, dorind să Mă întrerupă şi să evalueze totul şi 
dorind mereu să se dea mari. Când văd că sunt persoane de acest gen, nu le 
acord atenţie. Ca să fiu sincer cu voi, văd că majoritatea oamenilor sunt 


destul de dezgustători. Imediat după ce îi cunosc, abia termin de spus trei 


propoziţii, că ei încep să devină slugarnici; în mai puţin de o săptămână 
după ce i-am cunoscut, ei deja ar îndrăzni să-i țină predici lui Dumnezeu. 
După ce cunosc o astfel de persoană de ceva vreme, îmi displace, nu-i acord 
atenție şi mai târziu, aud că a făcut ceva rău, că e o persoană rea. Puneţi-vă 
în locul altcuiva și gândiți-vă, o clipă: dacă aţi întâlni o astfel de situație în 
timp ce vă creşteți copiii, cum v-aţi simţi? Oamenii cresc copii pentru ca 
aceştia să aibă grijă de ei la bătrâneţe și să îi îngroape cum se cuvine; dacă 
progeniturile lor nu le acordă atenţie când îmbătrânesc, dându-și aere şi 
tinându-le predici, sau dacă permit ca aceştia să fie maltratați şi profită de 
ei, o atitudine deloc filială, atunci, cum se vor simţi ei? Nu se vor simţi ei şi 
furioși, şi trişti? Acum, sunteți tineri, aveţi un nivel de experiență 
superficial şi încă nu puteți aprecia asta. Eu am fost în multe locuri şi am 
cunoscut mulți oameni. Printre aceşti oameni, dintre cei cu care am putut să 
stau pe picior de egalitate şi să am părtăşie, să discut despre viaţă, niciunul 
nu a spus: „Dumnezeu este bun cu mine. Trebuie să am puţină conștiință și 
rațiune, nu voi face ceva ce îmi încalcă această conștiință.” Oamenii nu pot 
face nici măcar un lucru mic cu conștiință sau umanitate. Nici măcar nu pot 
să vorbească din propriul punct de vedere sau să-și vadă de datoria lor, ca să 
nu mai vorbim despre practicarea adevărului, pe care, de asemenea, nu o 
pot face. Dacă oamenii devin prea aroganți, vor fi mai stricți decât 


arhanghelul, mergând puţin mai departe. 


Unu oameni au un calibru oarecum mai bun; pot face câteva lucrări și 
sunt aleși să devină conducători de biserică. După ce devin conducători, nu 
apucă să facă multe lucrări, până încep să devină aroganţi. Oamenii nu 
îndrăznesc să-i emondeze sau să le atragă atenția asupra greșelilor lor; dacă 
vorbeşti autoritar sau puţin sever cu ei, se înfurie şi spun: „Nu vreau să fac 
asta. Pune pe cine vrei tu să facă. Văd eu dacă poate cineva s-o facă mai 


bine decât mine. Lasă să-l dezvăluie Duhul Sfânt!” Cât de arogante sunt 


aceste cuvinte! Cât de rebeli sunt oamenii? Ei nu au absolut niciun 
sentiment cu privire la lucrurile pe care le spun sau la lucrurile pe care le 
fac — nu-şi dau deloc seama. Pe măsură ce le analizez atent cuvintele 
arogante, acțiunile arogante, motivațiile pe care le nutresc în inimi şi 
urâţenia pe care o dezvăluie puţin câte puţin, oamenii ajung să se înțeleagă 
pe ei înşişi. Atât sunt de amorțiţi oamenii. Fără o asemenea analiză atentă și 
clarificare, ar fi oamenii capabili să se cunoască pe ei înșiși? Ar fi ei 
capabili să facă orice lucru omenos? Ei vor fi puțin mai manieraţi doar 
dacă-i lovesc constant cu un băț, atât sunt de ticăloşi oamenii! Oamenii deja 
sunt la acest nivel de aroganță; disciplinarea este total inutilă. Unii oameni 
spun: „După ce am citit multe dintre cuvintele lui Dumnezeu, simt că ele 
sunt adevărul şi că sunt corecte cuvintele prin care El îi expune pe oameni, 
dar cred de mai mulți ani în Dumnezeu, deci de ce nu m-a disciplinat?” Voi 
ce credeți: când arhanghelul L-a trădat pe Dumnezeu, dacă Dumnezeu l-ar 
fi disciplinat şi l-ar fi pedepsit imediat, ar fi fost el capabil să trădeze? Ar fi 
putut fi înlăturată natura lui trădătoare? Ar fi putut fi înlăturată firea lui 
arogantă? Nu! Așadar, oamenii din ziua de azi sunt aroganţi, până într-acolo 
încât sunt de zece sau de douăzeci de ori mai aroganți decât arhanghelul. 
Doar disciplinarea nu este suficientă, ei trebuie să accepte judecata şi 
mustrarea, trebuie să accepte şi să urmărească adevărul — abia atunci poate 
Dumnezeu să lucreze asupra lor, abia atunci poate El să încerce să-i 
rafineze. Dacă nu poţi accepta adevărul, atunci, nu contează de câţi ani 
crezi, fiindcă Dumnezeu nu va lucra asupra ta. Dacă nu aici nici conştiinţă, 
nici rațiune, atunci, ești una dintre fiare; El nu are nimic să-ți spună, tu nu 
eşti disciplinat, indiferent ce faci, iar dacă tulburi biserica, vei fi îndepărtat. 
După ce ai vorbit atât de mult adevăr, vezi dacă oamenii îl urmăresc sau nu. 
Dacă spui: „Nu sunt deloc dispus să urmăresc, vreau să mă complac în 


degenerare. Sunt dispus să devin degenerat,” atunci, aștepți să primeşti 


pedeapsa. Acum, eu nu disciplinez pe nimeni, doar vorbesc cu oamenii, 
expunându-le şi judecându-le corupția. Dacă tratezi asta cu seriozitate, 
atunci urmăreșşti într-o direcţie ascendentă; dacă nu o tratezi cu seriozitate, 
atunci aştepţi o pedeapsă ulterioară. Momentan, în afară de aprovizionarea 
adevărului, mai există şi expunerea, judecata şi mustrarea, iar apoi, există 
represaliile şi pedeapsa. Fireşte, pedeapsa şi represaliile vor veni, mai 
devreme sau mai târziu; cine ştie în ce zi ai putea să încalci un decret 
administrativ, iar apoi vei muri. Cu toate acestea, îl îndemn pe fiecare dintre 
voi, nu aştepta să vină pedeapsa, ca să te trezești și să urmărești; în acel 
moment, va fi destul de târziu ca să regreţi şi vei fi condamnat. Nu vor mai 
exista ocazii să te căiești. În acel moment, va fi prea târziu să urmăreșşti şi 
va fi şi inutil. Mai bine profiţi de prezent pentru a te trezi devreme, pentru a 
face câteva lucruri omenoase, câteva lucruri cu conştiinţă. Nu merge cu 


încăpățânare pe drumul greșit. 


Unii oameni se promovează ca având o umanitate bună, dar dacă ai cu 
adevărat umanitate, atunci, de ce ai face lucruri arogante? De ce nu poţi 
face nimic omenos? De ce nu ai nici măcar o fărâmă de conştiinţă sau 
rațiune? Oamenii sunt atât de aroganți, încât vor totul, mai puţin pe 
Dumnezeu; adoră toate stelele, pe diavoli şi pe Satana, dar nici nu I se 
închină, nici nu I se supun lui Dumnezeu; sunt capabili să facă orice lucru 
rău. Am fost în multe locuri. Unii oameni care M-au primit Mi-au cerut o 
sumă uriaşă pentru masă şi casă și, în plus, mâncarea şi necesarul zilnic sunt 
plătite de biserică. Vă întreb pe voi, cum de nu au acești oameni pic de 
conştiinţă? Nu sunt eu îndreptăţit să mănânc o masă pregătită de ei? Înainte, 
spuneau că sunt dispuşi să Mă primească, dar când sosesc, se comportă în 
acest fel ruşinos. Mai sunt ei fiinte umane? Mai au ei umanitate? Nu fi 
nesincer — nu poţi să o faci, nu ai umanitate şi eşti o fiară. Natura şi 


aroganţa ta te condamnă. Oamenii au prea puţină credinţă. Sunt atât de 


aroganți şi de rebeli, încât nu mai au loc pentru Dumnezeu! Cineva care 
este corupt în acest grad merită să fie numit ființă umană? Acesta este exact 
modelul unui diavol, al Satanei. Oamenii se gândesc: „Chiar dacă deții 
adevărul, eşti totuşi doar o persoană, deci ce poţi face? Cu ce mă poți ajuta? 
Ce îmi poți face? Unde mă poţi duce? Te dispreţuiesc. Nu-mi pasă dacă eşti 
sau nu Dumnezeu.” Lor nu le pasă de asta. Îndrăznesc să spun că dacă şeful 
companiei voastre ar merge la tine acasă, nu l-ai lăsa să plece, dacă ar 
încerca; ai fi nevoit să-l convingi să stea în casa ta două zile şi l-ai trata 
bine. Prin urmare, oamenii nu ar trebui să vorbească mereu arogant, nu ar 
trebui să spună că Îl vor pe Dumnezeu mai mult decât pe oricine altcineva, 
că sunt mai buni decât oricine altcineva la practicarea adevărului, că sunt 
mai buni decât oricine altcineva la a se sacrifica, că au plătit un preţ mai 
mare decât oricine altcineva şi că sunt mai loiali decât oricine altcineva. Nu 
te umfla în pene — nu ești calificat să faci asta şi nici nu ai plătit acel preţ, 
nici nu ai făcut multă lucrare reală. Deși ai lucrat puţin, acesta nu este 
echivalentul sacrificiului sincer pentru Dumnezeu, cu atât mai puţin al 
loialității totale faţă de Dumnezeu și supunerii, chiar până la moarte. Poţi să 
persişti între trei și cinci ani, dar cu trecerea timpului, vei deveni incapabil 
să persişti în continuare, așa că vei fi superficial şi te vei plânge. Nu crede 
că ești mai sus decât alţii. În comparaţie cu alţii, nu eşti la un standard înalt, 
eşti mult mai jos decât ei; cu atât mai puţin te poţi compara cu sfinții din 
istorie. Chiar eşti tu calificat să te lauzi cu privire la ceva? Voi spuneți cu 
toţii: „Dacă L-aş contacta pe Dumnezeu mai târziu, garantez că nu L-aş 
înşela”. Garanţia ta trebuie să fie testată o vreme. Nu sunt dispus să 
contactez mai mulți oameni; să-i contactez şi să le văd comportamentul este 
suficient cât să mă înfurie! Unii oameni dintre voi ar putea să ştie cât de 
furios sunt din cauza acestei chestiuni. Sunt în mod special furios când îi 


văd pe acei oameni care nu urmăresc deloc adevărul, care mereu vor să 


exercite autoritate ca să-i controleze pe ceilalţi. Îi detest. Toţi cei care nu 
urmăresc deloc adevărul sunt destul de răi, nu au umanitate; categoric nu 
voi contacta astfel de oameni. Când astfel de oameni văd că nu le acord 
atenție, e posibil să se plângă. Aceşti oameni sunt foarte iraționali! 
Momentan, majoritatea oamenilor nu ştiu cum să urmărească adevărul — 
statura lor este prea mică, iar puţina umanitate şi puţina rațiune pe care le au 
sunt prea slabe, deci nu am cum să interacționez cu ei. Dacă interacționezi 
cu o astfel de persoană vreme de două zile, te va desconsidera, va deveni 


arogantă — îngrozitor de arogantă — şi nu va asculta, indiferent ce ai spune. 


Cândva, obişnuiam să mă plimb prin biserici, văzând tot felul de 
familii gazdă şi tot felul de credincioşi în Dumnezeu. De ce nu mai sunt 
dispus să intru în contact cu prea mulți oameni? Oamenii sunt prea răi, 
majoritatea nu au nici conștiință, nici rațiune, nu au loc pentru Dumnezeu şi 
mereu complotează în preajma Lui, aşa că aleg să mă ţin departe de oameni 
şi să fac doar lucrarea pe care se cuvine să o fac. Unii oameni spun: „Nu 
trăiește Dumnezeu printre oameni?” Eu trăiesc printre oameni, este 
adevărat, dar nu pot locui printre oamenii răi, este prea periculos. Ar fi bine 
dacă aş avea un trup spiritual, aş putea face orice printre oameni — ar fi bine 
cu un trup spiritual precum al lui Isus, El ar putea acţiona aşa cum l-ar 
plăcea şi oamenii nu ar îndrăzni să-L persecute — dar acum, eu am un trup 
normal, din carne, un trup din carne deosebit de normal, care nu are nimic 
supranatural, deci oamenii nu pot să accepte asta; ei au mereu noțiuni și vor 
să-L examineze pe Dumnezeu. Dacă o astfel de persoană, cu o astfel de fire, 
ar primi puţină disciplinare şi pedeapsă, ar primi o durere de cap de o lună, 
credeți că ar fi util? Ar fi inutil. S-ar ridica din nou în picioare după durerea 
de cap de o lună şi ar țipa la tine. Credeţi că doar disciplinarea poate 
provoca schimbări? Nu poate. Aşadar, am intrat în contact cu mulți oameni 


în trecut, dar foarte puţini dintre aceştia iubesc adevărul. Vă pot spune doar 


că oamenii nu ar trebui să creadă în Dumnezeu ca să obțină ceva de la El. 
Ar trebui să te intereseze doar să-ţi faci bine datoria și să-ți foloseşti toată 
energia. Dacă ai un calibru prea slab, nepotrivit pentru a fi folosit, atunci, ar 
trebui să te retragi degrabă. Ar trebui să fii ascultător şi manierat, să faci ce 
se cuvine, să nu faci ce nu se cuvine şi ar trebui să fii rațional. Eşti o 
persoană. Dacă Dumnezeu nu i-ar fi dat suflare, viaţă şi energie, nu ai fi 
capabil să faci nimic. Oamenii nu ar trebui să ceară nimic, nici să compare 
calificări; este inutil pentru tine să ai calificări! Dacă o biserică te face 
conducătorul ei, atunci, aceea este responsabilitatea ta, iar dacă altcineva 
este făcut conducător, atunci, aceea este responsabilitatea lui. Desigur, în 
ceea ce priveşte lucrarea, ar trebui să ai părtăşie, dar nu ar trebui să compari 
calificări, gândind: „Sunt calificat de mult la acea biserică, ar trebui să mă 
respecte. Eu sunt cel mai vârstnic, tu ești pe locul al doilea.” Nu spune așa 
ceva, este prea irațional. Unii oameni spun, de asemenea: „Mi-am 
abandonat propria lucrare ca să mă sacrific pentru Dumnezeu, mi-am 
abandonat familia şi ce am obţinut? Nu am obţinut nimic, iar Dumnezeu 
încă le ţine predici oamenilor”. Ce părere ai despre aceste cuvinte? Oamenii 
ar trebui să stea în locul corect şi să fie lămuriţi, mai întâi, cu privire la 
faptul că sunt ființe umane, că ei reprezintă, totuși, omenirea coruptă. Dacă 
eşti ales conducător, atunci, fii conducător; dacă nu eşti ales conducător, 
atunci, fii un adept obişnuit; dacă ți se dă o lucrare de făcut, atunci, ai 
ocazia să faci ceva; dacă nu ţi se dă de făcut o lucrare, atunci, poţi să nu faci 
nimic. Nu te lăuda — lauda este un semn rău, care dovedeşte că te îndrepți 
spre o extremă, spre moarte. Nu te lăuda, spunând: „Am atras un grup de 
oameni undeva, ei sunt roadele mele. Dacă nu m-aş fi dus, nu ar fi putut s-o 
facă nimeni altcineva. Când m-am dus, Duhul Sfânt a făcut o lucrare 
grozavă!” Nu te lăuda în acest fel. Mai degrabă, ar trebui să spui: 


„Atragerea acestor oameni a fost rezultatul lucrării Duhului Sfânt, o 


persoană poate face doar puţină lucrare. Dacă terminăm de răspândit 
Evanghelia şi Dumnezeu ne trimite înapoi acasă, atunci, vom merge acasă”. 
Nu spune: „Cu ce am greşit, de Te-a făcut să mă trimiți acasă? Dacă nu poti 
să spui motivul, atunci, nu plec acasă!” Nu avea această cerință. Dacă ai 
această cerinţă, asta dovedeşte că firea ta este deosebit de arogantă. Dacă nu 
ai făcut o greşeală, nu poţi să fii trimis acasă? Dacă acţionezi drept, nu poţi 
să fii trimis acasă? Chiar şi dacă acţionezi corect şi ai rezultate bune, dacă 
eşti trimis acasă, trebuie să te întorci acasă. Dacă ești emondat, ar trebui să 
accepţi asta şi să te supui. Aceasta este o obligație, o responsabilitate şi nu 
ar trebui să te aperi. lov a crezut în Dumnezeu şi s-a concentrat doar pe a se 
teme de El și a se feri de rău. lov nu a cerut nimic și Iahve l-a binecuvântat. 
Unii oameni spun: „Asta s-a întâmplat fiindcă Iov a fost bun cu Dumnezeu, 
deci sigur că Dumnezeu l-a binecuvântat; a fost în schimbul credinţei și 
lucrării drepte a lui lov.” Acest lucru este incorect, nu a fost un schimb, a 
fost faptul că Iahve a vrut să-l binecuvânteze. De ce nu s-a plâns el, atunci 
când Iahve i-a luat totul? De ce nu a spus el: „Acţionez drept, sunt foarte 
calificat, deci nu ar trebui să mă tratezi în acest fel”? Aici nu se pune 
problema dacă ar trebui sau nu ar trebui! Când este vorba de credinţa în 
Dumnezeu, dacă oamenii mereu ar avea propria alegere şi ar vorbi mereu 
despre noțiuni şi doctrine umane, asta nu ar fi corect. Aceasta este aroganță 


umană, răzvrătire umană. Alegerea umană este falsificare umană. 


Când vă dezvăluiți firile arogante, vă dați seama de asta? Unii oameni 
nu-şi dau seama şi spun: „Eu nu sunt arogant, nu am spus niciodată ceva 
arogant.” De fapt, chiar dacă nu-ţi dai seama, tot ai o fire arogantă, doar că 
nu a fost dezvăluită. Faptul că nu ai dezvăluit în exterior acest lucru nu 
dovedește că nu ai o fire arogantă; este posibil ca inima ta să fie mai 
arogantă decât a oricui altcuiva, doar că tu ştii să te prefaci, astfel încât să 


nu se dezvăluie, dar oamenii cu discernământ sunt capabili să o vadă. 


Aşadar, fiecare persoană are o fire arogantă, aceasta este natura comună a 
omenirii. Oamenii cu o natură arogantă sunt capabili să se răzvrătească 
împotriva lui Dumnezeu, să I se împotrivească, să comită fapte care Îl 
judecă și Îl trădează şi să facă lucruri care îi înalță pe ei înşişi şi care 
reprezintă o încercare de a-și înfiinţa propriile împărățu independente. Să 
spunem că într-o ţară ar fi câteva zeci de mii de oameni care au acceptat 
lucrarea lui Dumnezeu și ai fi trimis de casa lui Dumnezeu acolo pentru a-i 
conduce şi a-i păstori pe aleşii lui Dumnezeu. Și să zicem că autoritatea ți- 
ar fi predată de casa lui Dumnezeu şi ţi-ar permite să lucrezi singur, fără a fi 
supravegheat de Mine sau de oricine altcineva. După câteva luni, ai deveni 
ca un conducător suveran, toată puterea ar fi în mâinile tale, tu ai lua 
deciziile, toți aleşii te-ar venera, s-ar închina la tine şi ţi s-ar supune de 
parcă ai fi Dumnezeu, cântându-ți laude cu fiecare cuvânt, spunând că 
predici cu înţelepciune și susținând cu insistenţă că ale tale cuvântări sunt 
ceea ce aveau nevoie, că le-ai putea satisface nevoile şi i-ai putea conduce, 
iar în inimile lor nu ar exista loc pentru Dumnezeu. Nu ar fi problematică o 
astfel de lucrare? Cum ai fi făcut-o tu? Abilitatea acestor oameni de a avea 
o astfel de reacție ar dovedi că lucrarea pe care o făceai nu implica deloc să 
fii mărturie pentru Dumnezeu; mai degrabă, era doar mărturie pentru tine 
însuţi şi te lăuda pe tine. Cum ai putea obţine o astfel de consecinţă? Unii 
oameni spun: „Eu am părtăşie despre adevăr; cu siguranţă nu am mărturisit 
niciodată pentru mine!” Această atitudine a ta — acea manieră — este una de 
a încerca să ai părtăşie cu oamenii din poziţia lui Dumnezeu, şi nu una în 
care să stai în poziția unui om corupt. Tot ceea ce spui sunt vorbe 
pretenţioase și cerințe pe care le ai de la ceilalţi; nu are nimic de-a face cu 
tine însuţi. Prin urmare, consecința pe care ai obține-o ar fi să îi faci pe 
oameni să ţi se închine şi să te invidieze până când, la final, toți ţi s-ar 


supune, ar mărturisi pentru tine, te-ar înălța şi te-ar măguli până în înaltul 


cerului. Când se va întâmpla acest lucru, vei fi terminat; vei fi eşuat! Nu 
aceasta este calea pe care toți vă aflați acum? Dacă ţi s-ar cere să conduci 
câteva mii sau câteva zeci de mii de oameni, te-ai simţi încântat. Apoi ai da 
naştere aroganţei şi ai începe să încerci să ocupi poziția lui Dumnezeu, 
vorbind şi gesticulând, şi nu ai ști ce să porţi, ce să mănânci sau cum să 
mergi. Te-ai bucura de confortul vieţii şi te-ai înfumura, necatadicsind să te 
întâlneşti cu fraţii şi surorile de rând. Ai deveni extrem de degenerat — şi ai 
fi dezvăluit şi eliminat, doborât la pământ, ca arhanghelul. Toţi sunteți 
capabili de asta, nu-i așa? Aşadar, ce ar trebui să faceți? Dacă, într-o zi, s-ar 
face aranjamente ca voi să fiți responsabili cu lucrarea de evanghelizare în 
toate ţările şi aţi fi capabili să mergeţi pe calea unui antihrist, atunci cum ar 
putea fi extinsă lucrarea? Nu ar fi supărător? Cine, aşadar, ar îndrăzni să vă 
lase să plecați acolo? După ce-ai fi trimis acolo, nu te-ai mai întoarce 
niciodată; nu ai fi atent la nimic din ceea ce a spus Dumnezeu şi ai continua 
pur și simplu să te fălești şi să-ţi fii mărturie, ca şi cum le-ai aduce 
mântuirea oamenilor, săvârşind lucrarea lui Dumnezeu, şi făcându-i pe 
oameni să se simtă ca şi când Dumnezeu ar fi apărut şi ar fi aici, lucrând — 
şi pe măsură ce oamenii ţi s-ar închina, ai fi foarte încântat şi chiar ai 
consimţi dacă te-ar trata ca pe Dumnezeu. Odată ce ai ajunge la acel stadiu, 
al fi terminat; ai fi dat la gunoi. Fără să-ți dai seama, acest tip de natură 
arogantă ar ajunge să fie pieirea ta. Acesta este un exemplu de persoană 
care merge pe calea antihriştilor. Cei care au ajuns în acest punct şi-au 
pierdut toată luciditatea, conştiinţa şi rațiunea lor au încetat să mai 
servească oricărei funcții şi nici măcar nu ştiu cum să se roage sau cum să 
caute. Nu aştepta până atunci ca să gândești: „Trebuie să mă observ cu 


1? 


atenție, trebuie să mă rog cu seriozitate!” Atunci deja va fi prea târziu. 
Trebuie să ştii din timp de această chestiune; trebuie să cauţi: „Cum ar 


trebui să acționez ca să mărturisesc pentru Dumnezeu, să-mi fac bine 


lucrarea, fără să mărturisesc pentru mine însumi? Ce metode trebuie să 
folosesc ca să am părtăşie cu alţii, să îi conduc?” În acest fel trebuie să te 
pregătești. Dacă într-o zi, chiar se fac aranjamente pentru voi ca să plecaţi şi 
să lucraţi, iar voi încă sunteți capabili să vă preamăriți şi să mărturisiţi 
pentru voi înşivă, ceea ce duce la pieirea multora dintre oamenii de care eşti 
responsabil, vei avea probleme și, mai târziu, vei suferi pedeapsa lui 
Dumnezeu! Este bine ca Eu să nu vă spun aceste cuvinte? Înainte să le 
spun, erați capabili să faceți asta; dacă încă sunteți capabili să faceți asta 
după ce le-am spus, nu sunteți la ananghie? Trebuie să vă gândiţi cu toții la 
cum să vă faceți lucrarea, cum să vă comportaţi în modul cel mai adecvat. 
Tot ce spuneţi și tot ce faceţi, fiecare acţiune şi fiecare mișcare, fiecare 
cuvânt şi faptă şi fiecare intenție a inimii voastre trebuie să se ridice la 
înălțimea standardelor; niciuna dintre acestea nu poate fi omisă și nu puteți 
exploata nicio chichiță. Deşi aroganţa este natura omului și nu este uşor să 
te schimbi, oamenii tot trebuie să ştie despre firile lor arogante, să aibă 
principiile de practicare. Trebuie să înţelegi: „Dacă mie chiar mi s-ar da 
câteva biserici, cum ar trebui să acţionez ca să nu ocup poziţia lui 
Dumnezeu? Cum ar trebui să acţionez ca să nu fiu arogant? Cum aş acţiona 
în mod adecvat? Cum aş acţiona ca să-i aduc pe oameni înaintea lui 
Dumnezeu, să mărturisească pentru El?” Trebuie să reflectezi asupra 
acestor chestiuni până când devin clare. Să presupunem că ar întreba 
cineva: „Poţi să conduci bine bisericile?” şi tu ai spune: „Pot”, dar în 
schimb, ai aduce oamenii în prezența ta — ți s-ar supune ţie, dar lui 
Dumnezeu nu — nu ar fi asta o problemă? În calitate de conducător sau de 
lucrător, dacă nu ştii ce înseamnă să aduci oamenii înaintea lui Dumnezeu 
sau să-i aduci înaintea ta, atunci poţi să-L slujeşti pe Dumnezeu? Poţi fi 
potrivit, pentru a te folosi Dumnezeu? Categoric nu. Nu sunt antihrişti toți 


cei care sunt capabili să-i aducă pe oameni înaintea lor? Dacă cineva crede 


în Dumnezeu, dar nu are loc pentru Dumnezeu în inima lui, nu se teme de 
El, nu are o inimă plină de spunere față de Dumnezeu sau voinţa de a I se 
supune Lui, atunci acea persoană nu crede în Dumnezeu. Atunci în cine 
crede, de fapt? Disecaţi singuri acest lucru. Nu spuneți mai târziu: „Nu sunt 
arogant, sunt o persoană bună, fac doar lucruri bune” — aceste cuvinte sunt 
atât de copilăreşti! Toţi ceilalți sunt aroganţi, dar tu nu eşti? Ai fost astfel 
expus, dar tot nu te cunoşti pe tine însuţi şi încă spui că nu ești arogant — 
eşti atât de nerușinat! Eşti atât de amortit, încât nu contează cum ești expus! 
Ştiţi în ce scop spun aceste cuvinte? De ce expun astfel oamenii? Dacă nu îi 
expun în acest fel, vor ajunge ei să se cunoască pe sine? Dacă nu îi expun în 
acest fel, oamenii încă vor crede că sunt destul de buni, că își fac destul de 
bine lucrarea, că nu au defecte asupra cărora trebuie atrasă atenţia şi că sunt 
în regulă, din toate punctele de vedere. Chiar dacă ar fi cu toţii în regulă, nu 
ar trebui să fie într-o stare arogantă, nici nu ar trebui să creadă că sunt 
calificaţi, nici nu ar trebui să se laude. Eu expun stările oamenilor în acest 
fel nu ca să-i condamn la moarte, nici ca să le spun că nu pot fi mântuiţi, ci 
mai degrabă ca să le permit să se cunoască pe sine cu adevărat, să-și 
înţeleagă propria esenţă coruptă şi propria natură, ca să poată dobândi o 
cunoaştere adevărată a propriei persoane. Acest lucru este benefic atunci 
când încearcă să se elibereze de firile lor corupte. Dacă puteţi să tratați în 
mod corect cuvintele Mele de expunere şi de emondare a oamenilor, puteți 
evita să deveniți negativişti, vă puteţi face datoria în mod normal, puteţi 
trata chestiunile casei lui Dumnezeu ca pe ale voastre şi, dacă vă puteți 
asuma răspunderea, fără să fiţi superficiali, dacă puteţi să Îi fiţi loiali lui 
Dumnezeu, atunci această atitudine este corectă şi veţi putea să vă faceți 


bine datoria. 


Există unii oameni care adesea încalcă principiile când acţionează. Nu 


acceptă emondarea, ştiu, în inimile lor, că lucrurile pe care le spun alții sunt 


în concordanță cu adevărul, dar nu le acceptă. Aceşti oameni sunt atât de 
aroganti şi de neprihăniți de sine! De ce spunem că sunt aroganţi? Dacă nu 
acceptă emondarea, atunci nu sunt ascultători, și nu este neascultarea 
aroganță? Ei cred să se descurcă bine, nu cred că fac greșeli, ceea ce 
înseamnă că nu se cunosc pe ei înşişi, iar asta este aroganță. Așadar, acestea 
sunt câteva lucruri pe care trebuie să le analizezi în mod serios, să le 
investighezi puţin câte puţin. Când faceţi lucrarea bisericii, dacă obţii 
admirația altora, iar ei îți dau sugestii și ţi se destăinuie în părtășie, asta 
înseamnă că ţi-ai făcut bine lucrarea. Dacă oamenii sunt mereu constrânşi 
de tine, atunci vor ajunge să te discearnă treptat şi se vor îndepărta de tine, 
ceea ce dovedește că tu nu deţii adevărul-realitate, deci tot ce spui sunt, cu 
siguranță, doar cuvinte şi doctrine, menite să-i constrângă pe alții. Unii 
conducători de biserică sunt înlocuiţi; şi de ce sunt ei înlocuiți? Fiindcă 
rostesc doar cuvinte și doctrine, mereu lăudându-se şi mărturisind pentru ei 
înşişi. Ei spun că a te împotrivi lor înseamnă a I te împotrivi lui Dumnezeu 
şi că oricine raportează situații Celui de mai sus tulbură lucrarea bisericii. 
Ce fel de problemă este aceasta? Acești oameni deja au devenit atât de 
aroganţi, că nu mai au pic de rațiune. Nu le dezvăluie asta adevărata faţă ca 
antihriști? Ca urmare a acestui lucru, nu vor începe să-şi înfiinţeze propriile 
împărăţii independente? Unii oameni care abia au început să creadă se vor 
închina la ei şi vor mărturisi despre ei, iar asta le va plăcea foarte mult şi se 
vor simți foarte mulțumiți. Cineva atât de arogant este deja condamnat. 
Cineva care este capabil să spună „a mi te împotrivi mie înseamnă a I te 
împotrivi lui Dumnezeu” deja a devenit un Pavel modern; nu există nicio 
diferență între asta și atunci când Pavel a spus: „Pentru mine, a trăi este 
Hristos.” Nu sunt în mare pericol oamenii care vorbesc aşa? Chiar dacă nu 
îşi înfiinţează împărăţii independente, ei tot sunt adevăraţi antihrişti. Dacă o 


astfel de persoană ar fi să conducă o biserică, acea biserică ar deveni rapid o 


împărăție a antihriștilor. Unii oameni, după ce devin conducători de 
biserică, se axează în special pe a rosti predici măreţe şi a se lăuda, rostind 
în special taine, astfel încât oamenii să-i privească cu admiraţie, iar ca 
urmare, ei se îndepărtează din ce în ce mai mult de adevărul-realitate. Asta 
duce la faptul că majoritatea oamenilor se închină la teorii spirituale. 
Oamenii ascultă pe oricine vorbeşte cu aroganță; oamenii nu bagă în seamă 
pe cine vorbește despre intrarea în viață. Nu înseamnă asta să induci 
oamenii în eroare? Dacă cineva are părtăşie despre adevărul-realitate, nu 
ascultă nimeni, ceea ce este o problemă. Nimeni, cu excepția acestei 
persoane, nu poate conduce biserica, fiindcă toți se închină teoriilor 
spirituale; cei care nu pot vorbi despre teoriile spirituale sunt incapabili să 
rămână de neclintit. Poate o astfel de biserică să obțină, totuşi, lucrarea 
Duhului Sfânt? Pot oamenii să intre în adevărul-realitate? De ce sunt 
respinse părtăşiile despre adevăr și discuţiile despre experienţe reale în 
asemenea măsură încât ei nu sunt dispuşi să Mă asculte pe Mine având 
părtăşie despre adevăr? Asta dovedeşte că acești conducători deja i-au indus 
în eroare şi i-au controlat pe acești oameni. Aceşti oameni îi ascultă şi li se 
supun lor, mai degrabă decât să I se supună lui Dumnezeu. Este clar că 
aceşti oameni sunt genul care să li se supună conducătorilor lor, mai 
degrabă decât lui Dumnezeu. Fiindcă cei care cred sincer în Dumnezeu și 
urmăresc adevărul nu sunt genul care să li se închine oamenilor sau să-i 
urmeze pe aceştia; ei au în inimi un loc pentru Dumnezeu şi au inimi cu 
frică de Dumnezeu, deci cum ar putea fi ei constrânşi de către oameni? 
Cum ar putea ei să i se supună ascultători unui conducător fals care nu 
deține adevărul-realitate? Un conducător fals se teme cel mai mult de 
cineva care deține adevărul-realitate, de cineva care se teme de Dumnezeu 
şi se fereşte de rău. Dacă cineva nu deține adevărul şi totuşi vrea să-i facă 


pe alții să-l asculte, nu este acesta cel mai arogant diavol sau cea mai 


arogantă Satană posibilă? Dacă monopolizezi biserica sau îi controlezi pe 
aleşii lui Dumnezeu, atunci ai ofensat firea lui Dumnezeu și te-ai ruinat pe 
tine însuţi şi e posibil să nici nu mai ai o şansă de a te căi. Fiecare dintre voi 
trebuie să aibă grijă; aceasta este o chestiune foarte periculoasă, ceva ce 
oricine ar putea face cu mare uşurinţă. Poate că unii vor spune: „Pur şi 
simplu nu voi face asta, pur şi simplu nu voi mărturisi pentru mine însumi!” 
Asta este doar fiindcă lucrezi de puţin timp. Mai târziu, ai îndrăzni să o faci. 
Ai deveni, treptat, tot mai îndrăzneţ — cu cât o faci mai mult, cu atât ai fi 
mai îndrăzneţ. Dacă oamenii pe care-i conduci s-ar lăuda cu tine şi te-ar 
asculta, ai simți în mod firesc că eşti pe o poziţie înaltă, că eşti extraordinar: 
„Priviţi-mă, sunt destul de bun. Pot să-i conduc pe toți aceşti oameni şi toți 
mă ascultă; pe oamenii care nu mă ascultă îi supun. Asta dovedeşte că am o 
abilitate de a lucra şi eu sunt egal cu lucrarea mea.” Pe măsură ce trece 
timpul, elementele arogante ale naturii tale ar începe să fie dezvăluite şi ai 
deveni atât de arogant, încât ţi-ai pierde rațiunea și ai fi în pericol. Poţi 
vedea clar asta? Ai o problemă imediat ce îţi dezvălui firea arogantă, 
neascultătoare. Nu asculți nici măcar când vorbesc Eu, casa lui Dumnezeu 
te înlocuieşte și totuşi, tu îndrăzneșşti să spui: „Lasă să o dezvăluie Duhul 
Sfânt.” Faptul că ai spune asta dovedește că nu accepți adevărul. 
Răzvrătirea ta este prea mare — ţi-a expus natura-esenţă. Nu Îl cunoşti deloc 
pe Dumnezeu. Aşadar, vă spun toate acestea astăzi ca să vă observați cu 
mare atenţie. Nu vă preamăriți și nu mărturisiţi pentru voi înșivă. Oamenii 
sunt predispuşi să încerce să-şi înfiinţeze propriile împărăţii independente, 
fiindcă tuturor le place poziţia, bogăţia şi gloria, vanitatea, să fie servitori de 
rang înalt și să demonstreze putere: „Uite cât de sever am spus acele 
cuvinte. Imediat ce m-am purtat ameninţător, şi-au pierdut curajul şi au 
devenit docili.” Nu demonstra o astfel de putere; este inutil şi nu dovedește 


nimic. Dovedeşte doar că ești deosebit de arogant şi că ai o fire slabă; nu 


dovedeşte că ai vreo abilitate, cu atât mai puţin că deții adevărul-realitate. 
După ce ascultați predici câțiva ani, vă cunoaşteţi pe voi înşivă? Nu simțiți 
că sunteți în situații periculoase? Dacă Dumnezeu nu ar vorbi și nu ar lucra 
spre mântuirea omului, nu v-aţi înfiinţa împărăţii independente? Nu vreţi să 
monopolizaţi bisericile de care sunteți responsabili, să-i aduci pe acei 
oameni sub influenţa ta, astfel încât să nu scape niciunul dintre ei de sub 
controlul tău, deci să fie nevoiţi să te asculte? Dacă tu controlezi oamenii 
imediat ce faci asta, atunci eşti un diavol, Satana. Este foarte periculos să ai 
astfel de gânduri; deja ai păşit pe calea unui antihrist. Dacă nu reflectezi la 
tine şi dacă eşti incapabil să-ți mărturiseşti păcatele lui Dumnezeu şi să te 
căieşti, atunci categoric vei fi dat la o parte, iar Dumnezeu nu-ţi va acorda 
nicio atenție. Ar trebui să ştii cum să te căiești, cum să te schimbi pentru a fi 
în concordanță cu intențiile lui Dumnezeu, pentru a garanta că nu ofensezi 
firea lui Dumnezeu. Nu aştepta până când casa lui Dumnezeu hotărăște că 


eşti un antihrist şi te exclude — atunci, deja va fi prea târziu. 


Toamna, 1997 


Insemnătatea rugăciunii şi practicarea ei 


Voi cum vă rugaţi lui Dumnezeu acum? În ce fel este un progres faţă 
de rugăciunile religioase? Ce înțelegeţi, de fapt, despre însemnătatea 
rugăciunii? Aţi reflectat asupra acestor întrebări? Orice om care nu se roagă 
este distanțat de Dumnezeu şi orice om care nu se roagă îşi urmează voia 
proprie. Absența rugăciunii implică distanţă față de Dumnezeu şi trădarea 
Lui. Care este experiența voastră concretă cu rugăciunea? Relaţia dintre 
Dumnezeu şi făpturile omenești se poate vedea din rugăciunile oamenilor. 
Cum te porți când fraţii și surorile te admiră și te laudă pentru rezultatele pe 
care le produci în lucrarea ta? Cum reacţionezi când oamenii îți dau 
sugestii? Te rogi înaintea lui Dumnezeu? Cu toții vă faceți timp să vă rugaţi 
când vă confruntați cu probleme sau dificultăţi, dar apelaţi la Dumnezeu în 
rugăciune când nu sunteți într-o stare bună? Vă rugați atunci când dați 
dovadă de corupție? Vă rugaţi cu adevărat? Dacă nu vă rugaţi cu adevărat, 
nu veţi progresa. Mai ales în adunări, ar trebui să aduceţi rugăciuni și laude. 
Unii oameni cred în Dumnezeu de mulți ani, însă, din nefericire, nu se 
roagă foarte des. Înţeleg câteva cuvinte doctrinare şi devin aroganţi, 
gândind că au ajuns să înţeleagă adevărul, că au dobândit statură şi se simt 
foarte mulțumiți de ei înşişi. Ca urmare, se împotmolesc în tipul acesta de 
stare anormală şi, când vin ulterior să se roage, se trezesc fără nimic de spus 
şi fără lucrarea Duhului Sfânt. Când o persoană nu-şi poate controla starea, 
s-ar putea să se bucure de roadele trudei după ce face o mică lucrare — ori s- 
ar putea să devină negativă, să înceapă să se lase pe tânjeală în lucrarea ei şi 
să înceteze să-şi facă datoria când dă peste o mică dificultate, ceea ce este 
foarte periculos. Aşa sunt oamenii fără conștiință sau rațiune. Majoritatea 
oamenilor își fac timp să se roage numai când au dificultăţi sau când nu pot 


înţelege pe deplin o chestiune. Se roagă doar când îi chinuie îndoielile și 


nehotărârea sau când dau dovadă de o fire coruptă. Se roagă doar când sunt 
în nevoie. Este normal. Însă trebuie să te rogi şi să-I aduci mulțumiri lui 
Dumnezeu şi când obţii rezultate în lucrarea ta. Dacă-ţi pasă numai să fii 
fericit şi nu te rogi, eşti mereu încântat, te bucuri mereu de aceste senzaţii, 
dar uiţi de harul lui Dumnezeu, asta-i o pierdere totală a rațiunii. Când te 
depărtezi prea mult de Dumnezeu, uneori eşti forţat să înduri disciplinare; 
sau poate întâmpini un obstacol când încerci să faci ceva; sau faci o 
greşeală și eşti tratat, eşti obligat să auzi cuvinte care-ţi străpung inima și 
suferi presiune ori nefericire — toate, fără să ştii exact ce ai făcut ca să-L 
ofensezi pe Dumnezeu. De fapt, Dumnezeu de multe ori Se foloseşte de 
medii exterioare pentru a te disciplina, a-ţi produce durere şi a te rafina, iar 
atunci când vii, în sfârşit, înaintea Lui să te rogi şi să reflectezi, îți dai 
seama că starea ta este incorectă — poate e satisfăcută de sine, încrezută şi 
plină de autoadmiraţie — devii dezgustat de tine însuţi şi plin de remușcări. 
Odată ce te rogi lui Dumnezeu și te mărturiseşti, începi să te deteşti și vrei 
să te pocăieşti, iar acum, starea ta incorectă începe să se îndrepte. Când 
oamenii se roagă cu adevărat, Duhul Sfânt Îşi face lucrarea Sa, dând un 
anumit sentiment sau o iluminare, care le permite să iasă dintr-o stare 
anormală. A te ruga nu înseamnă doar a căuta puţin, a respecta câteva 
formalităţi şi apoi a termina cu asta. Nu înseamnă a rosti câteva cuvinte de 
rugăciune când ai nevoie de Dumnezeu şi apoi niciunul când nu ai nevoie. 
Dacă trece multă vreme fără să te rogi, chiar dacă starea ta pare normală din 
exterior, te vei baza pe voia proprie în îndeplinirea datoriei tale, făcând 
orice vrei şi, astfel, vei fi incapabil să te porți în acord cu principiile. Dacă 
trece multă vreme fără să te rogi lui Dumnezeu, niciodată nu vei fi luminat 
sau iluminat de Duhul Sfânt. Chiar dacă-ți faci datoria, tu doar urmezi 
regulile, iar a-ţi îndeplini datoria în felul acesta nu va aduce roadele 


mărturiei pentru Dumnezeu. 


Am spus înainte că mulți oameni îşi gestionează problemele personale 
şi se implică în treburile lor în timpul îndatoririlor şi ei rămân așa până în 
ziua de azi. După ce lucrează un timp, nu se mai roagă şi Dumnezeu nu mai 
e în inimile lor. Se gândesc: „Voi face, pur şi simplu, cum dictează 
rânduielile de lucru. În orice caz, n-am făcut nicio greşeală și n-am provocat 
nicio perturbare sau tulburare...” Când faci ceva fără să te rogi și dacă nu-l 
aduci mulțumiri lui Dumnezeu când lucrurile sunt făcute bine, există o 
problemă cu starea ta. Dacă ştii că starea ta e greșită, dar ești incapabil să o 
corectezi tu însuți şi, ca urmare, permanent te bazezi pe voia proprie în 
acțiunile tale, atunci, nici chiar când înţelegi adevărul, nu-l poţi pune în 
practică. Te gândeşti permanent că modul tău de gândire este corect şi te ţii 
mereu de el, faci ce-ţi place, nesocotești modul în care lucrează Duhul 
Sfânt, te afunzi în eforturile proprii și, drept rezultat, Duhul Sfânt te 
părăseşte. Odată ce Duhul Sfânt te părăseşte, te vei simți întunecat și fără 
forţă. Nu vei putea să simţi absolut nicio hrănire sau bucurie. Sunt mulți 
oameni care nu se roagă cu adevărat nici măcar o dată într-o jumătate de an. 
O asemenea persoană nu-L mai are pe Dumnezeu în inima sa. Unii oameni 
nu se roagă de obicei şi se roagă numai când sunt în pericol sau îndură un 
necaz. Deşi încă îşi îndeplinesc datoria, se simt lipsiți de forță spirituală, aşa 
că au, inevitabil, gânduri negative. Uneori se gândesc: „Când voi putea s-o 
termin, în sfârşit, cu îndatoririle mele?” Chiar şi astfel de gânduri pot 
apărea, totul din cauză că nu s-au rugat de mult și s-au distanțat de 
Dumnezeu. Dacă asta dă naştere unei inimi rele, necredincioase, e foarte 
periculos. Rugăciunea este crucială! O viaţă fără rugăciune e uscată ca 
praful şi nu poate dobândi lucrarea Duhului Sfânt; astfel de oameni nu 
trăiesc înaintea lui Dumnezeu şi au căzut deja în întuneric. Așadar, ai 
nevoie să te rogi și să ai des părtăşie despre cuvintele lui Dumnezeu, ca să 


te poţi bucura de lucrarea Duhului Sfânt şi să-L poți lăuda pe Dumnezeu din 


inimă. Doar astfel viaţa ta poate fi plină de pace şi bucurie. Duhul Sfânt 
lucrează deosebit de puternic în cei care aduc rugăciune şi laudă în toate 
lucrurile. Puterea pe care Duhul Sfânt o dă oamenilor este infinită, iar ei n-o 
pot folosi pe toată, n-o pot epuiza niciodată. S-ar putea ca oamenii să 
vorbească și să predice la nesfârşit și s-ar putea să înțeleagă multe doctrine, 
însă fără lucrarea Duhului Sfânt, este inutil şi zadarnic. Sunt numeroase 
cazuri în care oamenii îşi petrec, poate, jumătate din zi rugându-se, dar 
făcând asta, spun doar câteva cuvinte, de pildă: „Dumnezeule, Îţi 


1? 


multumesc şi Te laud!” După un timp, s-ar putea să spună iar aceeași frază. 
Nu se pot gândi la nimic mai mult să-I zică lui Dumnezeu, nu au gânduri 
lăuntrice pe care să I le spună. Asta-i foarte periculos! Dacă oameni care 
cred în Dumnezeu nu pot nici măcar rosti cuvinte pentru a-L lăuda pe 
Dumnezeu, a-L slăvi și a-l mulţumi, cum se poate spune că au un loc pentru 
El în inimile lor? Poate pretinzi că tu crezi în Dumnezeu și-L recunoști în 
inima ta, dar nu vii înaintea Lui, eşti incapabil să-l spui ce este în inima ta 
când te rogi și inima îți este prea departe de El, de aceea, Duhul Sfânt nu-Și 
va face lucrarea Sa. În fiecare dimineaţă, când vă treziţi, trebuie să vă 
deschideţi sincer inima în rugăciune, să citiţi cuvintele lui Dumnezeu și 
apoi să meditaţi asupra lor până găsiți lumină şi aveţi o cale de practică. Fă 
lucrul acesta şi ziua va fi deosebit de bună şi aducătoare de împlinire şi vei 


simți că Duhul Sfânt este mereu cu tine, protejându-te. 


Am observat că mulți oameni au în comun o problemă. Când au 
necazuri, vin înaintea lui Dumnezeu să se roage, dar când nu-i deranjează 
nimic, Îl ignoră pe Dumnezeu. Se agaţă de plăcerile trupești cum vor, însă 
nu se trezesc niciodată. Înseamnă asta să crezi în Dumnezeu? Înseamnă asta 
să ai credință adevărată? Să fu lipsit de credinţă adevărată înseamnă să fii 
lipsit de o cale pe care să mergi. Fără credinţă adevărată, nu poți să ştii care 


acțiuni ale credinţei în Dumnezeu sunt în acord cu voia Lui sau prin care 


acțiuni ai putea să obţii adevărul ori să creşti în viață. Fără credință, omul 
este orb, având dorința de a urmări, dar lhpsindu-i direcția și ţelurile. Deci 
cum se naște credința? Credinţa se naște prin rugăciune și părtăşie cu 
Dumnezeu şi, în chiar mai mare măsură, citind cuvintele Sale și dobândind 
luminarea Duhului Sfânt. Cu cât înţelegi mai mult adevărul, cu atât vei avea 
mai multă credinţă. Cei cărora le lipseşte înțelegerea adevărului nu au 
credință deloc şi, chiar dacă se asociază cu biserica, sunt non-credincioși. 
Oamenii care cred în Dumnezeu nu pot face asta fără rugăciune şi fără 
citirea cuvintelor Lui. Dacă doar continuă să participe la adunări, însă 
rareori se roagă sincer, se vor trezi tot mai departe de Dumnezeu. Voi toți 
rareori vă rugaţi în mod autentic, iar unii oameni încă nu știu cum să se 
roage. Cert este că rugăciunea presupune în primul rând să vorbeşti din 
inimă. Asta înseamnă să-ţi deschizi inima lui Dumnezeu și să te deschizi, 
pur şi simplu, înaintea Lui. Dacă inima unei persoane e aşa cum trebuie, 
atunci ea este capabilă să vorbească din inimă şi astfel Dumnezeu îi aude şi- 
1 primește rugăciunea. Unii oameni știu doar să implore când se roagă lui 
Dumnezeu. Îl imploră întruna cerând har, fără să spună nimic altceva, şi 
aşa, cu cât se roagă mai mult, cu atât se simt mai secătuiţi. Când te rogi, fie 
că tânjeşti după ceva, cauţi ceva de la Dumnezeu, Îi ceri să-ţi dea 
înţelepciune şi putere într-o problemă a ta pe care n-o poți vedea limpede, 
ori Îi ceri luminare, trebuie să ai o rațiune de umanitate normală. Fără 
rațiune, vei cădea în genunchi şi vei spune: „Dumnezeule, Te implor să-mi 
dai credinţă şi putere, Te implor să mă luminezi şi să-mi îngădui să-mi văd 
natura, Te implor să lucrezi şi să-mi dai har şi binecuvântări.” Există o notă 
obligatorie în „implorarea” aceasta. Acesta-i un mod de a pune presiune pe 
Dumnezeu, de a-l spune că lucrul acesta trebuie făcut, ca şi cum ar fi 
predeterminat. Asta nu e rugăciune sinceră. Pentru Duhul Sfânt, când tu ai 


fixat deja termenii şi ai hotărât ce ai de gând să faci, oare nu acţionezi doar 


mecanic, de formă? Oare asta nu înseamnă să-L înşeli pe Dumnezeu? Un 
om ar trebui să se roage cu inima supusă și dornică să cerceteze. Când un 
lucru s-a abătut asupra ta, de exemplu, şi nu eşti sigur de felul în care să te 
ocupi de el, ai putea spune: „Dumnezeule, nu ştiu ce să fac în privinţa asta. 
Vreau să Te mulţumesc în această chestiune şi să caut voia Ta. Vreau să fac 
cum voieşti Tu, nu cum vreau eu. Ştii că voia omului este total contrară 
intentiilor Tale, total potrivnică față de Tine şi nu este conform adevărului. 
Fie ca Tu să mă luminezi, să-mi oferi îndrumare în această chestiune şi să- 
mi îngădui să nu Te ofensez...” Acesta este tonul potrivit pentru o 
rugăciune. Dacă spui: „Dumnezeule, Îţi cer să mă ajuţi, să mă îndrumi, să- 
mi pregătești mediul potrivit şi oamenii potriviți şi să mă lași să-mi fac 
lucrarea bine”, după ce te rogi, tot nu vei înțelege intențiile lui Dumnezeu, 
întrucât Îi ceri lui Dumnezeu să acționeze conform voii tale. Acum, trebuie 
să stabileşti dacă sunt raționale cuvintele pe care le foloseşti în rugăciune și 
dacă sunt din inimă. Dacă rugăciunile tale nu sunt raționale, Duhul Sfânt nu 
va lucra asupra ta. Aşadar, când te rogi, trebuie să vorbeşti rațional și pe un 
ton cuviincios. Spune: „Dumnezeule! Îmi cunoşti slăbiciunea şi răzvrătirea. 
Îţi cer doar să-mi dai putere şi să mă ajuţi să suport împrejurările, dar numai 
conform voii Tale. Nu ştiu care este voia Ta, dar, oricum ar fi, tot ce cer e să 
se facă voia Ta. Chiar dacă sunt pus să fac un serviciu sau să slujesc drept 
contrast, o voi face de bunăvoie. Îţi cer să-mi dai putere şi înţelepciune și 
să-mi îngădui să Te mulțumesc în această chestiune. Nu vreau decât să mă 
supun rânduielilor Tale...” După o astfel de rugăciune, inima ta se va simţi 
deosebit de împăcată. Dacă tot ceea ce faci e să implori, oricât de multe ai 
spune, toate vor fi vorbe goale; Dumnezeu nu va lucra ca răspuns la cerința 
ta fiindcă vei fi decis ce vrei dinainte. Când îngenunchezi în rugăciune, 
spune: „Dumnezeule, Tu cunoşti slăbiciunea omului, cunoşti stările omului. 


Iti cer să mă luminezi în chestiunea aceasta. Lasă-mă să-Ţi înțeleg voia. Nu 


vreau decât să mă supun tuturor rânduielilor Tale și inima mea e dispusă să 
se supună ie...” Roagă-te în felul acesta, iar Duhul Sfânt te va mișca. 
Dacă intenţia ta e greşită când te rogi şi mereu Îi faci lui Dumnezeu cereri 
pe baza voii tale, rugăciunile îți vor fi seci şi sterpe, iar Duhul Sfânt nu te va 
mişca. Dacă doar închizi ochii şi perorezi nişte platitudini răsuflate ca s-o 
scoţi cumva la capăt cu Dumnezeu, oare te va mişca Duhul Sfânt în acest 
fel? Când vin înaintea lui Dumnezeu, oamenii trebuie să se comporte în 
mod ascultător şi să aibă o atitudine pioasă. Vii înaintea singurului 
Dumnezeu adevărat, vorbeşti cu Creatorul. Nu ar trebui să fii pios? Nu e 
lucru simplu să te rogi. Când oamenii vin înaintea lui Dumnezeu, ei își 
etalează colții și ghearele, total lipsiţi de pietate; iar când se roagă, stau 
întinşi pe spate în casele lor, rostind câteva cuvinte simple, superficiale și 
consideră că se roagă şi că Dumnezeu îi poate auzi — nu-i asta amăgire de 
sine? Spunând lucrul acesta, scopul meu nu este să cer ca oamenii să adere 
la o anumită regulă. Totuşi, ceea ce poţi să faci, cel puţin, este să ai o inimă 
care ascultă de Dumnezeu şi să vii înaintea Lui cu o atitudine pioasă. 
Rugăciunile voastre sunt mult prea des lipsite de rațiune. Vă rugaţi mereu 
cu următorul ton: „O, Dumnezeule! Fiindcă mi-ai dat să îndeplinesc această 
datorie, trebuie să faci să fie adecvat tot ceea ce eu fac, pentru ca lucrarea 
Ta să nu fie perturbată, iar interesele familiei lui Dumnezeu să nu fie 
afectate. Trebuie să mă protejezi...” O astfel de rugăciune este prea 
iraţională, nu-i așa? Va lucra Dumnezeu asupra ta dacă ai veni înaintea Lui 
şi te-ai ruga în felul acesta? Aş asculta dacă ai veni înaintea Mea şi ai vorbi 
în mod irațional? Dacă M-ai dezgusta, te-aş da afară direct! Nu ești acelaşi 
şi înaintea Duhului și înaintea lui Hristos? Când vii înaintea lui Dumnezeu 
ca să te rogi, trebuie să te gândești atent la modul în care să vorbeşti rațional 
şi la felul în care ţi-ai putea potrivi starea interioară ca să devii pios şi 


capabil de supunere. Odată ce faci aşa, va fi bine să te rogi din nou şi vei 


simţi prezența lui Dumnezeu. De multe ori, oamenii cad în genunchi în 
rugăciune; ei închid ochii şi tot ce pot face este să strige: „O, Dumnezeule! 
O, Dumnezeule!” De ce ar striga astfel, fără cuvinte, mult timp? Asta este 
din cauza mentalități incorecte şi a stării anormale a oamenilor. Când 
cineva nu poate ajunge la Dumnezeu în inima sa, rugăciunile sale sunt fără 
cuvinte. Voi faceţi vreodată lucrul acesta? Acum vă cunoaşteţi măsura 
proprie, dar când starea vă este anormală, nu reflectaţi asupra voastră, nici 
nu căutați adevărul şi nu sunteți dispuși să veniţi înaintea lui Dumnezeu în 
rugăciune ori să mâncaţi și să beți din cuvintele Lui. Asta este periculos. 
Indiferent dacă starea unui om este normală sau nu, sau indiferent ce 
probleme apar, el nu trebuie să se abată de la de la rugăciune. Dacă nu te 
rogi, chiar dacă starea ta este normală acum, într-o perioadă mai lungă, ea 
va deveni anormală. Rugăciunea și citirea cuvintelor lui Dumnezeu trebuie 
să fie normale. Citirea cuvintelor lui Dumnezeu pentru a căuta adevărul 
poate conduce la rugăciune adevărată, rugăciunea poate dobândi luminarea 
de la Dumnezeu, iar aceasta îi poate permite unei persoane să înțeleagă 
cuvântul Lui. Când te rogi lui Dumnezeu, cel mai important lucru este să-ţi 
corectezi mentalitatea, în primul rând. Acesta este principiul rugăciunii. 
Dacă mentalitatea îți este incorectă, nu vei fi pios, vei acţiona doar mecanic, 
de formă, şi-L vei înşela pe Dumnezeu. Dacă vei avea în inimă venerație și 
ascultare de Dumnezeu şi te vei ruga Lui, doar atunci îţi va fi împăcată 
inima. Așadar, când te rogi trebuie să ai o mentalitate corectă, iar apoi, când 
te vei ruga din nou, rugăciunile tale vor da roade. Dacă vei practica des în 
felul acesta, zicându-l lui Dumnezeu ce este cu adevărat în inima ta când te 
rogi şi spunând ceea ce inima ta vrea cel mai mult să-l spună, atunci, chiar 
fără să-ți dai seama, vei fi capabil să te rogi lui Dumnezeu şi vei fi capabil 


să ai părtăşie în mod normal cu El. 


Rugăciunea nu impune să fii educat sau cultivat şi nu înseamnă să 
compui un eseu. Doar vorbeşte sincer, cu rațiunea unui om normal. Gândiţi- 
vă la rugăciunile lui Isus. În Grădina Ghetsimani, El S-a rugat: „Dacă este 
posibil [...].” Adică, „dacă se poate face”. Asta s-a rostit ca parte a unui 
dialog. El nu a spus „Te implor.” Cu o inimă ascultătoare și într-o stare de 
supunere, El S-a rugat: „Dacă este posibil, să fie îndepărtat de la Mine 


|? 


paharul acesta! Totuşi, nu cum vreau Eu, ci cum vrei Tu!” El a continuat să 
Se roage aşa a doua oară, iar a treia oară S-a rugat: „Facă-se voia Ta”. După 
ce a înțeles intenţiile lui Dumnezeu Tatăl, El a spus „Facă-se voia Ta”. El a 
fost capabil să Se supună complet, fără absolut nicio alegere personală. În 
rugăciune, Isus a spus: „Dacă este posibil, să fie îndepărtat de la Mine 
paharul acesta!”. Ce însemna acest lucru? El S-a rugat astfel pentru că S-a 
gândit la marea suferință a sângerării pe cruce până la ultima Sa suflare 
muribundă — asta a atins în treacăt chestiunea morţii — şi pentru că încă nu 
înţelesese complet intențiile lui Dumnezeu Tatăl. Faptul că S-a rugat astfel, 
în ciuda gândului la o asemenea suferință, arată marea profunzime a 
supunerii Lui. Modul Său de a Se ruga a fost normal. El nu a pus nicio 
condiţie în rugăciunea Sa, nici nu a spus că paharul trebuia să fie luat. Mai 
degrabă, scopul Său a fost să caute voia lui Dumnezeu într-o situație pe care 
nu o înțelegea. Prima dată când S-a rugat, El nu a înţeles şi a spus: „Dacă 


1 


este posibil [...] ci cum vrei Tu!” El S-a rugat lui Dumnezeu într-o stare de 
supunere. A doua oară, S-a rugat în aceeaşi manieră. În total, S-a rugat de 
trei ori, iar în rugăciunea Sa finală, a ajuns să înțeleagă pe deplin voia lui 
Dumnezeu, după care El nu a mai cerut. În primele două rugăciuni, El doar 
căuta, şi a căutat într-o stare de supunere. Cu toate acestea, oamenii pur şi 
simplu nu se roagă astfel. În rugăciunile lor, oamenii spun mereu: 
„Dumnezeule, Te rog să faci cutare şi cutare lucru, Te rog să mă călăuzești 


în cutare şi cutare lucru și Te rog să-mi pregăteşti condiţii...” Poate că 


Dumnezeu nu-ți va pregăti condiţii potrivite. Poate că Dumnezeu te va face 
să înduri greutăți ca mijloc de a-ţi da o lecție. Dacă mereu te rogi aşa — 
„Dumnezeule, Te rog să pregăteşti lucrurile pentru mine şi să-mi dai tărie” 
— este extrem de irațional! Când te rogi lui Dumnezeu, trebuie să fu rațional 
şi ar trebui să te rogi Lui cu o inimă ascultătoare. Nu încerca să stabileşti ce 
vei face. Dacă înainte de-a te ruga încerci să stabileşti ce să faci, asta nu-i 
ascultare de Dumnezeu. În rugăciune, inima ta trebuie să fie ascultătoare şi 
mai întâi trebuie să cauţi cu Dumnezeu. În felul acesta, în timpul rugăciunii, 
inima ţi se va însenina în mod firesc și vei şti ce este potrivit să faci. 
Trecerea de la planul tău dinainte de rugăciune la schimbarea produsă în 
inima ta după rugăciune este rezultatul lucrării Duhului Sfânt. Dacă deja ai 
luat propria hotărâre şi ai stabilit ce să faci și apoi te rogi ca să-l ceri 
permisiunea lui Dumnezeu ori ca să-l ceri lui Dumnezeu să facă ce vrei tu, 
genul acesta de rugăciune este irațional. De multe ori, rugăciunile 
oamenilor nu primesc răspuns de la Dumnezeu tocmai fiindcă ei deja au 
hotărât ce să facă și doar Îi cer permisiunea. Dumnezeu spune: „Din 
moment ce ai hotărât ce să faci, de ce Mă întrebi pe Mine?” Genul acesta de 
rugăciune e întrucâtva perceput ca o înșelare a lui Dumnezeu şi de aceea 


rugăciunile lor devin seci. 


Deşi oamenii Îi vorbesc lui Dumnezeu când îngenunchează pentru a se 
ruga, trebuie să înţelegi limpede: rugăciunea este o cale pentru Duhul Sfânt, 
ca El să lucreze în oameni. Duhul Sfânt întotdeauna îi luminează, îi 
iluminează şi-i conduce pe oameni în timp ce se roagă. Dacă ei se roagă și 
caută în timp ce sunt într-o stare corectă, atunci şi Duhul Sfânt va face o 
lucrare concomitent. Acesta este un fel de pact tacit între Dumnezeu și 
făpturile omeneşti; ai putea spune și că este Dumnezeu ajutând oamenii să 
se ocupe de probleme. Rugăciunea este o modalitate ca oamenii să vină 


înaintea lui Dumnezeu și să coopereze cu El. Totodată, este o modalitate ca 


Dumnezeu să mântuiască și să purifice oamenii. În plus, este o cale spre 
intrarea în viaţă; nu este un ritual. Rugăciunea nu e doar un mod de a-i 
motiva pe oameni şi nici un mod convențional de a-L mulţumi pe 
Dumnezeu. Rugăciunea e profund semnificativă! Dacă tu crezi în 
Dumnezeu, nu poţi abandona nici rugăciunea, nici citirea cuvintelor Lui. 
Prin rugăciune, Duhul Sfânt lucrează în oameni, îi luminează şi-i conduce. 
Dacă ei nu se roagă lui Dumnezeu, le va fi greu să dobândească lucrarea 
Duhului Sfânt. Dacă te rogi des, practici des rugăciunea şi te rogi des cu o 
inimă ascultătoare față de Dumnezeu, atunci starea ta interioară este 
normală. Dacă, atunci când te rogi, de obicei sunt doar câteva propoziţii de 
doctrină şi nu-ţi deschizi inima față de Dumnezeu, nu cauţi adevărul şi nici 
nu meditezi la voia şi cererile lui Dumnezeu, atunci nu te rogi cu adevărat. 
Numai oamenii care meditează des la adevăr, ale căror inimi sunt des 
aproape de Dumnezeu şi care trăiesc des în cuvintele Lui au rugăciune 
reală, au în inimile lor cuvinte pentru a-l vorbi lui Dumnezeu şi sunt 
capabili să caute adevărul de la Dumnezeu. Pentru a învăţa cum să te rogi, 
trebuie să meditezi des la cuvintele Lui. Dacă poți să înţelegi voia lui 
Dumnezeu, atunci vei avea mai multe în inimă să-l spui şi vei fi capabil să 
înţelegi care cuvinte sunt rugăciuni raționale şi care nu sunt; care rugăciuni 
sunt închinare adevărată şi care nu sunt; care rugăciuni reprezintă 
încercarea de a pricepe voia lui Dumnezeu şi în care rugăciuni deja ai luat 
hotărârea şi doar Îi ceri permisiunea lui Dumnezeu. Dacă niciodată nu iei în 
serios aceste chestiuni, atunci rugăciunile tale nu vor avea succes niciodată 
şi starea ta interioară va fi mereu anormală. Cât despre ce înseamnă rațiune 
normală, ce înseamnă ascultare adevărată, ce înseamnă închinare adevărată 
ŞI în ce poziţie ar trebui să stai când te rogi — toate aceste lecții implică 
adevărurile rugăciunii. Sunt chestiuni de amănunt, toate. Dat fund că 


majoritatea oamenilor nu Mă pot vedea efectiv, ei sunt limitați la a se ruga 


înaintea Duhului. Odată ce începi să te rogi, devine important dacă sunt 
raționale cuvintele tale, dacă sunt cu adevărat de închinare cuvintele tale, 
dacă ceea ce ceri are parte de încuviințarea lui Dumnezeu, dacă rugăciunea 
ta are o notă de tranzacție ori e stricată de impurități omeneşti, dacă 
rugăciunile şi vorbirea ta sunt în acord cu voia lui Dumnezeu, dacă ai o 
deosebită venerație, stimă şi ascultare de El şi dacă într-adevăr ÎI tratezi pe 
Dumnezeu ca Dumnezeu. Trebuie să fii serios în legătură cu ceea ce spui în 
rugăciune, să cauţi voia lui Dumnezeu şi să fii în acord cu cererile Lui. 
Numai rugându-te în felul acesta vei cunoaşte pace şi bucurie în inima ta. 
Numai astfel poți să ai rațiune normală când vii înaintea lui Hristos. Dacă 
nu te rogi sau nu spui înaintea Duhului ce e în inima ta, atunci, când vei 
veni înaintea lui Hristos ești predispus să vii cu noțiuni, să te răzvrătești şi 
să I te împotriveşti sau vei discuta în mod irațional, vei vorbi necinstit ori 
vei provoca permanent tulburare cu vorbirea și acțiunile tale, iar după aceea 
vei îndura mereu reproşuri. De ce vei îndura mereu reproşuri? Fiindcă, în 
general, îti lipseşte până şi cea mai vagă cunoaştere a adevărurilor despre 
cum să I te închini ori să-L tratezi pe Dumnezeu, astfel că, atunci când 
întâmpini o problemă, devii derutat, nu ştii cum să practici şi faci continuu 
greşeli. Cum ar trebui să vină în prezenţa lui Dumnezeu oamenii care cred 
în El? Bineînţeles, ar trebui să fie prin rugăciune. Dacă ţi-ai corectat 
atitudinea când te rogi şi inima îţi este împăcată, atunci ai venit înaintea lui 
Dumnezeu. După ce te rogi, trebuie să reflectezi dacă au fost raționale 
cuvintele rostite în rugăciune, dacă ai stat în poziţia potrivită, dacă ai avut 
ascultare față de Dumnezeu și dacă ai avut impuritate omenească sau lipsă 
de onestitate. Dacă găseşti unele probleme, atunci trebuie să continui să te 
rogi lui Dumnezeu şi trebuie să-ți recunoşti înaintea Lui impurităuile şi 
defectele. Spunându-l astfel lui Dumnezeu ce e în inima ta, starea ta va 


deveni tot mai normală, tu vei deveni tot mai conştiincios şi rațional, iar 


stările tale incorecte vor fi din ce în ce mai puţine. După ce vei practica un 
timp în felul acesta, rugăciunile ţi se vor îmbunătăţi continuu și de cele mai 
multe ori vor fi auzite şi primite de Dumnezeu. Cei care se pot ruga des lui 
Dumnezeu în felul acesta sunt cei care au ajuns să trăiască înaintea Lui. 
Dacă nu iei rugăciunea în serios sau nu-ţi îndrepți modurile incorecte de a te 
ruga, atunci nu vei şti cum să te rogi. Drept consecinţă a faptului că nu ştii 
cum să te rogi, ţi se va părea greu să trăieşti înaintea lui Dumnezeu. Acest 
gen de persoană nu va avea nicio intrare în viaţă și va fi în afara cuvântului 
lui Dumnezeu. Dacă nu ştii cum să te rogi sau să vorbeşti înaintea lui 
Dumnezeu, dacă nu eşti serios când vorbeşti, zicând orice vrei, şi dacă nu 
simţi că e vreo problemă când spui lucruri greşite şi dacă în mod constant ai 
fost nepăsător şi dezorientat, atunci, ca urmare, când vei veni în prezenţa lui 
Hristos te vei teme să nu spui ori să faci ceva greşit. Cu cât te vei teme mai 
mult să nu înţelegi lucrurile greşit, cu atât mai multe greșeli vei face şi nu 
vei fi niciodată capabil să le compensezi. Şi întrucât oamenii nu pot fi în 
contact permanent cu Hristos şi nici să-L audă adesea pe Hristos vorbindu- 
le faţă către faţă, întrucât Eu nu pot fi înaintea voastră des, tot ce puteţi face 
este să căutați adevărul şi să vă destăinuiţi inima înaintea Duhului în 
rugăciune frecventă, şi este suficient dacă ajungeţi să aveţi o inimă supusă, 
temătoare de Dumnezeu. Chiar dacă Eu vă vorbesc faţă către faţă, rămâne 
tot la latitudinea voastră să acceptaţi şi să urmăriți adevărul şi să mergeţi pe 
calea urmării lui Dumnezeu. De acum încolo, trebuie să fiți mai atenți la 
ceea ce spuneți când vă rugaţi. Nu vă grăbiţi, aveţi răbdare să vă rugaţi, să 
reflectați şi să simțiți. Apoi, odată ce Duhul Sfânt vă va lumina, veți face 
progrese. Senzaţia pe care o ai când te luminează Duhul Sfânt e deosebit de 
subtilă. După ce vei avea unele dintre aceste senzaţii şi cunoașteri subtile, 
dacă vei face anumite lucruri sau dacă vei avea contact cu Hristos pentru a 


gestiona anumite chestiuni, după aceea vei fi capabil să-ţi dai seama care 


cuvinte sunt rostite cu judecată sănătoasă şi care nu, care lucruri sunt făcute 


cu judecată sănătoasă şi care nu. Astfel, vei fi împlinit ţelurile rugăciunii. 


Biblia a consemnat rugăciunile multor oameni care, în rugăciunile 
respective, nu stabiliseră deja propriile lor condiţii. În schimb, ei au folosit 
rugăciunea pentru a căuta şi a pricepe voia lui Dumnezeu și pentru a 
permite Duhului Sfânt să ia decizii. De exemplu, israeliții au atacat 
Ierihonul prin rugăciune. La fel, oamenii din Ninive s-au căit şi au obținut 
iertarea lui Dumnezeu tot prin rugăciune. Rugăciunea nu este un tip de 
ritual. Este o adevărată comuniune între o persoană şi Dumnezeu şi are o 
însemnătate profundă. Din rugăciunile oamenilor, putem vedea că ei Îl 
slujesc direct pe Dumnezeu. Dacă vezi rugăciunea ca pe un ritual, 
rugăciunea ta va fi ineficientă şi nu va fi o rugăciune adevărată, fiindcă nu-l 
spui lui Dumnezeu sentimentele tale lăuntrice și nu-ți deschizi inima față de 
El. În ceea ce-L priveşte pe Dumnezeu, rugăciunea ta nu contează. Tu nu 
exiști în inima lui Dumnezeu. Şi atunci, cum va lucra în tine Duhul Sfânt? 
Ca urmare a acestui lucru, după ce lucrezi o perioadă, vei deveni epuizat. 
De acum înainte, fără rugăciune, nu vei fi capabil să-ți îndeplinești lucrarea. 
Rugăciunea este cea care aduce cu sine lucrarea şi rugăciunea este cea care 
aduce cu sine slujirea. Dacă eşti un conducător, cineva care ÎL slujeşte pe 
Dumnezeu, şi totuşi niciodată nu te-ai dedicat rugăciunii sau nu ai luat 
rugăciunea în serios, atunci nu ai gânduri pe care să I le exprimi lui 
Dumnezeu, şi astfel eşti pasibil să greşeşti când îţi îndeplineşti datoria și 
eşti pasibil să te poticnești, fiindcă în acțiunile tale te bazezi permanent pe 
propriile intenţii. E inacceptabil să crezi în Dumnezeu fără să te rogi destul. 
Unu oameni se roagă rareori, considerând că, întrucât Dumnezeu S-a 
întrupat, e suficient să citeşti direct cuvintele Lui. În privinţa asta, gândeşti 
prea simplist. Oare poți fi luminat și iluminat de Duhul Sfânt doar citind 


cuvântul lui Dumnezeu, fără să te rogi Lui? Dacă o persoană nu se roagă 


niciodată lui Dumnezeu, întrucât nu-l vorbeşte sau nu are într-adevăr 
părtăşie cu El, atunci i se va părea foarte dificil să se lepede de firea ei 
coruptă şi să-L mulțumească pe Dumnezeu în îndeplinirea îndatoririlor ei. 
Chiar şi Dumnezeu întrupat Se roagă uneori! Când Isus a venit întrupat, și 
El S-a rugat când a venit vorba de chestiuni critice. S-a rugat pe munte, la 
bordul bărcilor şi în grădină. De asemenea, El Şi-a îndrumat şi ucenicii în 
rugăciune. Dacă vii des înaintea lui Dumnezeu și te rogi Lui, asta dovedeşte 
că ÎI tratezi pe Dumnezeu ca pe Dumnezeu. Dacă acţionezi frecvent după 
dorinţele tale şi neglijezi des rugăciunea şi faci diverse lucruri pe la spatele 
Lui, atunci nu Îl slujeşti pe Dumnezeu, eşti pur și simplu implicat în 
strădaniile tale. Ca atare, nu vei fi oare condamnat? Din afară, nu va părea 
că ai făcut ceva perturbător, nici nu va părea că L-ai blasfemiat pe 
Dumnezeu, dar te vei ocupa de treburile tale, doar. Vei fi implicat în 
strădaniile proprii şi vei urmări faimă, câştig, statut și avantaje personale. 
Nu înseamnă asta să perturbi lucrarea bisericii? Chiar dacă, la suprafață, 
pare că nu perturbi, în esenţă acţiunile tale I se împotrivesc lui Dumnezeu. 


Dacă nu te căieşti sau nu te schimbi niciodată, atunci ești în pericol. 


Fiecare s-a aflat în starea de a fi în suferință şi nefericit când se 
întâmplă ceva nesatisfăcător şi de a nu dori să discute cu nimeni. După un 
timp, omul se simte mai bine, dar starea aceasta nu a fost înlăturată. Uneori, 
el dă dovadă de o stare coruptă în îndeplinirea îndatoririlor sale şi întârzie 
lucrarea, ori e emondat și tratat, suferă şi e mâhnit, însă dacă nu caută 
adevărul pentru a rezolva lucrul acesta, atunci starea aceasta anormală nu va 
fi înlăturată. De câte ori aţi venit înaintea lui Dumnezeu să vă rugaţi în 
durerea şi mâhnirea voastră? Cu toții adoptați o mentalitate relaxată şi o 
faceţi superficial, doar. Astfel, sunt mulți care pretind că ei cred în 
Dumnezeu, dar care nu-L au pe Dumnezeu în inimi. Indiferent ce datorie 


îndeplinesc, oricând întâmpină o problemă, niciodată nu se roagă sau nu 


caută adevărul. Se bazează pe propria voință pentru a face lucrurile orbește, 
părând că îndură suferinţă şi cheltuiesc energie, şi ei cred că-și fac datoria 
bine, deşi nu vin cu nimic, iar efortul lor este zadarnic. Adesea oamenii se 
bazează pe voinţa lor şi rătăcesc mergând. Odată ce fac o mică lucrare, 
devin aroganţi, li se pare că au capital şi apoi nu au loc pentru Dumnezeu în 
inima lor. De-aici, se poate vedea că natura oamenilor este de a trăda. 
Oamenii chiar se gândesc: „Cum ar putea să nu fie loc pentru Dumnezeu în 
inima mea, dacă eu cred în El? Nu lucrez pentru biserică în momentul 
acesta? Cum ar putea Dumnezeu să mă lepede?” Nu e vorba de faptul că 
Dumnezeu vrea să te lepede, ci de faptul că nu ai loc pentru Dumnezeu în 
inima ta, pur şi simplu. Oricât de multă lucrare faci, vei fi incapabil să te 
izbăveşti din situația aceasta, nu vei avea nicio posibilitate de a dobândi 
lucrarea Duhului Sfânt şi, indiferent ce faci, vei continua să te distanţezi de 
Dumnezeu şi să-L trădezi. Lecţia rugăciunii este cea mai profundă. Dacă te 
ocupi de datoria ta fără să te rogi, măcar, atunci performanţa ta nu va fi la 
înălțime şi truda ta va fi în zadar. Cu cât e mai anormală starea ta, cu atât ar 
trebui să te rogi mai mult. Fără rugăciune, starea ta doar se va înrăutăţi 
continuu, iar datoria ta va fi ineficientă. Rugăciunea nu depinde de cât de 
bine sună lucrurile pe care le spui. Ea necesită, în schimb, să vorbeşti din 
inimă, să vorbeşti adevărul dificultăților tale, să vorbeşti din poziţia unei 
făpturi create şi din perspectiva ascultării: „Dumnezeule, Tu ştii cât de 
împietriți sunt oamenii. Te rog călăuzeşte-mă în problema aceasta. Ştii că 
sunt slab, că am lipsuri grave, că sunt nepotrivit să mă foloseşti, că sunt 
răzvrătit și că ori de câte ori acţionez, perturb lucrarea Ta şi fac lucruri care 
nu sunt în armonie cu voia Ta. Te rog să-Ţi faci lucrarea Ta, eu vreau doar 
să ascult şi să cooperez...” Dacă nu poţi nici măcar să rostești aceste 
cuvinte, nu e nicio speranță pentru tine. Unii oameni se gândesc aşa: „Când 


mă rog, încă am nevoie să discern dacă mă rog cu rațiune sau nu. Atunci, 


cum ar trebui să mă rog?” Durează mult să discerni dacă eşti rațional? După 
fiecare rugăciune, reflectează cu sinceritate şi vei găsi claritate. Făcând asta, 
vei deveni tot mai rațional în rugăciunile următoare deoarece, când te vei 
ruga, vei şti că unele cuvinte sunt inadecvate. Când omul se roagă, relația 
lui Dumnezeu este cea mai directă şi cea mai apropiată. Poţi să 
îngenunchezi în mod normal și să te rogi imediat, atunci când faci ceva? Nu 
totdeauna; depinde de mediu. Când eşti singur acasă și îngenunchezi şi te 
rogi lui Dumnezeu, relaţia ta cu El este cea mai apropiată. Poţi să spui orice 
al în inimă și simți cea mai mare bucurie. Când citeşti cuvântul lui 
Dumnezeu, dacă mai întâi te rogi, vei simţi în mod diferit citirea cuvântului 
Său. Când îţi îndeplineşti datoria, mai întâi roagă-te și caută; atunci, inima 
ta va fi serioasă, iar când îți vei îndeplini datoria, efectul va fi diferit. Dacă 
citeşti cuvântul lui Dumnezeu și găsești lumină, atunci roagă-te lui 
Dumnezeu şi vei găsi mai mare bucurie. Dacă nu te rogi niciodată, nu vei 
simţi prezența lui Dumnezeu când citeşti cuvântul Său şi îți îndeplinești 
datoria. Uneori, citirea cuvântului lui Dumnezeu nu te va lumina și nu va fi 
niciun efect evident după citirea cuvântului Său. Nimic din ce faci în 
credința ta în Dumnezeu nu se poate face fără rugăciune. Dacă te rogi des 
lui Dumnezeu şi relaţia ta cu El devine normală, vei avea intrarea în viață şi 
credința ta va deveni mai puternică. Dacă nu te rogi mult timp, îţi vei pierde 
credinţa, și atunci cum vei dobândi intrarea în viață? Oamenii care au 
credință adevărată ajung la ea trăind înaintea lui Dumnezeu prin rugăciune 
şi căutând adevărul prin rugăciune. Mulţi oameni procedează doar mecanic, 
de formă, când se roagă, şi nu caută adevărul. Vin înaintea lui Dumnezeu să 
se roage şi să implore numai când se întâmplă ceva şi nu mai pot să facă 
nimic. Mereu Îl obligă pe Dumnezeu să facă aşa cum doresc ei şi să le dea 
satisfacție. Este aceasta rugăciune adevărată? Ascultă Dumnezeu asemenea 


rugăciuni? A te ruga şi a căuta în prezenţa lui Dumnezeu nu e o chestiune 


de a-L constrânge pe Dumnezeu să facă ce dorești, şi cu atât mai puţin de a- 
Į cere să facă lucrul cutare sau cutare. Toate acestea sunt manifestări ale 
unei lipse de rațiune. Ce este o rugăciune rezonabilă? Ce este o rugăciune 
nerezonabilă? Vei cunoaşte aceste lucruri din experiență după o vreme. De 
exemplu, după ce te rogi, s-ar putea să simţi că Duhul Sfânt nu face lucrul 
pentru care te-ai rugat şi nici nu te îndrumă aşa cum te-ai rugat. Data 
viitoare când te vei ruga, te vei ruga în mod diferit. Nu vei încerca să-L 
constrângi pe Dumnezeu aşa cum ai făcut data trecută sau să-l ceri lucruri 
pe baza dorințelor tale. Vei spune: „O, Dumnezeule! Să se facă totul 
conform voii Tale.” Atât timp cât te concentrezi pe această abordare, atunci, 
după ce încerci să înţelegi, o perioadă, vei şti ce înseamnă o rugăciune 
rezonabilă și ce înseamnă o rugăciune nerezonabilă. De asemenea, există o 
stare în care, atunci când te rogi conform dorințelor tale, simți în sufletul tău 
că rugăciunile tale sunt monotone şi curând vezi că nu mai ai nimic de spus. 
Cu cât încerci să spui mai multe, cu atât mai stângaci devine. Asta 
dovedește că, atunci când te rogi în felul acesta, urmezi pe deplin trupul, iar 
Duhul Sfânt nu lucrează şi nu te îndrumă în felul acela. Şi asta este o 
chestiune de cercetare şi experienţă. Pe măsură ce vei experimenta mai mult 


astfel de chestiuni, vei ajunge în mod firesc să le înţelegi. 


Rugăciunea presupune mai ales să vorbeşti sincer cu Dumnezeu și să-l 
spui ce este în inima ta. Spui: „ Dumnezeule! Cunoşti corupţia omului. 
Astăzi am făcut alt lucru nerezonabil. Am nutrit o intenţie — sunt o persoană 
înşelătoare. Nu am acționat conform voii Tale sau adevărului. Am acționat 
aşa cum am vrut şi am încercat să mă justific. Acum, îmi recunosc corupția. 
Îţi cer să mă luminezi mai mult şi să-mi permiţi să înţeleg adevărul, să-l pun 
în practică şi să mă lepăd de corupția aceasta.” Roagă-te astfel; lucruri 
reale, afirmate şi rostite într-un mod real. Când cei mai mulți oameni vin 


înaintea lui Dumnezeu să se roage, majoritatea cuvintelor lor sunt cele de 


doctrină. Nu sunt rugăciuni reale, din inimă. E vorba numai de faptul că ei 
cred au ceva cunoaştere şi că inimile lor sunt dispuse să se căiască, dar nu 
au depus niciun efort pentru a medita asupra adevărului sau a-l înțelege pe 
deplin. Asta le afectează progresul vieții. Dacă poţi să meditezi la cuvintele 
lui Dumnezeu şi să cauţi adevărul când te rogi şi Duhul Sfânt te luminează, 
atunci este mult mai de preţ decât să te gândeşti la el și să-l înţelegi, pur și 
simplu; vei fi capabil să înţelegi principiile adevărului. Când Duhul Sfânt 
lucrează, El îi mişcă pe oameni şi-i luminează și iluminează în cuvintele lui 
Dumnezeu, astfel încât ei au adevărată înțelegere şi adevărată căință, ceea 
ce este mult mai profund decât gândurile şi înţelegerea oamenilor. Trebuie 
să înțelegeți temeinic lucrul acesta. Dacă te angajezi doar într-o gândire şi 
examinare superficială şi întâmplătoare, nu ai o cale potrivită pe care să o 
practici apoi şi realizezi prea puţină intrare în adevăr, atunci vei rămâne 
incapabil de schimbare. De exemplu, se întâmplă uneori ca tu să hotărăşti să 
te sacrifici cu seriozitate pentru Dumnezeu şi să-l răsplătești iubirea cu 
seriozitate. Totuşi, chiar şi cu această dorinţă în minte, s-ar putea să nu 
cheltuieşti prea multă efort, iar inima ta s-ar putea să nu fie pe deplin 
dedicată strădaniei. Cu toate astea, dacă rugându-te și fiind mişcat, iei o 
hotărâre şi spui: „Dumnezeule, sunt dispus să sufăr greutăți. Sunt dispus să- 
Ti accept încercările şi sunt dispus să mă supun complet Ţie. Oricât de mare 
mi-ar fi suferinţa, sunt dispus să-Ţi răsplătesc iubirea. Mă bucur de marea 
Ta iubire, iar Tu m-ai înălțat. Pentru asta Îţi mulţumesc din adâncul inimii şi 
Te preaslăvesc”, după ce ai oferit o astfel de rugăciune, tot trupul îți va 
prinde putere şi vei avea o cale pe care să o practici. Acesta este efectul 
rugăciunii. După ce un om se roagă, Duhul Sfânt începe să lucreze asupra 
lui, oferindu-i luminare, iluminare şi îndrumare, dându-i credință şi curaj şi 
permițându-i să pună adevărul în practică. Există oameni care citesc 


cuvintele lui Dumnezeu în fiecare zi fără să ajungă la un astfel de rezultat. 


Totuşi, după ce le-au citit, au părtăşie despre ele, iar inimile lor se 
luminează şi ei găsesc o cale. Dacă, în plus, Duhul Sfânt te mișcă şi îți oferă 
o povară, precum şi o îndrumare, rezultatele vor fi într-adevăr foarte 
diferite. Când citeşti cuvintele lui Dumnezeu, s-ar putea să fii numai 
oarecum emoţionat și s-ar putea să plângi atunci. În scurt timp, acel 
sentiment va trece. Dacă, însă, rugăciunea pe care o oferi este înlăcrimată, 
serioasă, adevărată şi sinceră, iar tu eşti mişcat de Duhul Sfânt, atunci inima 
ta va avea bucurie multe zile. Acesta este efectul rugăciunii. Scopul 
rugăciunii este să vii înaintea lui Dumnezeu şi să accepţi ceea ce El va da 
oamenilor. Dacă te rogi des, dacă vii des înaintea lui Dumnezeu pentru a 
avea părtăşie cu El şi ai o relație normală cu EI, atunci vei fi mișcat de El 
întotdeauna. Dacă vei primi mereu proviziile Sale şi vei accepta adevărul, 
vei fi schimbat, iar stările tale vor continua să se îmbunătăţească. O energie 
deosebit de mare apare îndeosebi după ce frații și surorile se roagă 
împreună şi ei simt că au câștigat foarte mult. De fapt, s-ar putea să nu fi 
avut prea mult părtăşie în timpul petrecut împreună, dar rugăciunea a fost 
cea care i-a însuflețit, astfel încât nu au mai putut aştepta nicio secundă să 
se lepede de familiile lor şi de lume şi nu şi-au mai dorit nimic, iar a-L avea 
doar pe Dumnezeu a fost suficient. Ce credință mare! Te poţi bucura la 
nesfârşit de tăria pe care lucrarea Duhului Sfânt o dă oamenilor! Cât de 
departe poți ajunge fiind îndărătnic și încrezut şi bazându-te pe stăruința ta, 
în loc să te bazezi pe puterea pe care ţi-o dă Dumnezeu? Vei merge şi vei tot 
merge, doar, şi te vor lăsa puterile, iar apoi, când vei întâmpina o problemă 
sau o dificultate, îți va fi imposibil să mergi. Vei cădea şi vei decădea 
înainte de-a ajunge la capăt. Sunt atât de mulți oameni care au eşuat şi au 
căzut pe calea urmării lui Dumnezeu; fără adevăr, ei nu pot rămâne în 
picioare. De aceea, oamenii trebuie să se roage permanent lui Dumnezeu, să 


se bazeze pe El şi să menţină o relație normală cu El până la capăt. Şi totuşi, 


făpturile omeneşti, mergând înainte, rătăcesc departe de Dumnezeu. 
Dumnezeu e Dumnezeu, omenirea e omenire. Fiecare îşi urmează propria 
cale. Dumnezeu rostește cuvintele lui Dumnezeu, iar omenirea merge pe 
propria cale, care nu este aceeași cu cea a lui Dumnezeu. Când un om îşi 
pierde puterea din credinţa sa în Dumnezeu, el vine înaintea lui Dumnezeu 
ca să spună câteva cuvinte în rugăciune şi să împrumute putere. După ce are 
ceva energie, se îndepărtează din nou. După o vreme, rămâne fără 
combustibil şi se întoarce la Dumnezeu să îi mai dea. Un om nu poate 
menţine multă vreme acest mod de a face lucrurile. Dacă un om Îl părăseşte 


pe Dumnezeu, nu are o cale de a merge înainte. 


Eu am descoperit acum că, în cazul multor oameni, capacitatea lor de-a 
se autoregla e deosebit de slabă. Care este cauza? Aceea că oamenii nu 
înţeleg adevărul, în primul rând, și, dacă nu se roagă, e foarte probabil să 
devină desfrânați. Ei înțeleg doar litera doctrinei, care nu lucrează, și nu se 
pot înfrâna deloc. Într-o astfel de stare, poţi dobândi luminare şi iluminare 
de la Duhul Sfânt numai prin rugăciune şi numai dacă înţelegi o parte din 
adevăr poti fi înfrânat într-un fel şi poţi avea puţină asemănare umană. Cei 
care cred în Dumnezeu trebuie să-l citească frecvent cuvintele, să pună 
accent pe adevăr şi să se roage frecvent. Abia atunci pot oamenii să 
progreseze, să producă schimbare și să trăiască o asemănare umană cât de 
cât. Dacă doar vorbeşti despre faptul de a te cunoaște şi a trăi umanitatea 
normală, asta nu e în regulă; fără lucrarea Duhului Sfânt, nu va avea efect. 
Dacă nesocoteşti cum anume Duhul Sfânt lucrează şi mișcă oamenii și cum 
ar trebui ei să caute şi să practice adevărul în viaţa lor cotidiană, atunci cum 
poți să crezi în Dumnezeu? Ce datorie poţi tu să faci? Dacă în inimile lor 
oamenii doar cred în existența lui Dumnezeu, dacă tot ce rămâne din 
credinţa lor este numai o recunoaştere a lui Dumnezeu și dacă adevărul şi 


cuvintele Lui sunt date la o parte, atunci ei nu vor avea intrarea în viaţă și 


nici Dumnezeu, nici adevărul nu vor fi în inimile lor. Gândurile şi noțiunile 
oamenilor vor fi pline doar de lumea materială. Acest gen de credinţă în 
Dumnezeu a devenit un ritual religios. Cei care nu iubesc adevărul s-ar 
putea chiar să accepte ateismul şi materialismul şi s-ar putea, încetul cu 
încetul, să pună sub semnul întrebării existenţa lui Dumnezeu și să nege 
lumea spirituală şi chestiunile vieţii spirituale. Asta este o abatere totală de 
la adevărata cale şi ei au căzut în Adânc. Fără rugăciune, dorința oamenilor 
de-a practica adevărul este doar o năzuinţă subiectivă; se vor ţine de reguli 
şi atât. Chiar dacă te porți în acord cu orânduirile Celui de mai sus și nu-L 
ofensezi pe Dumnezeu, tu doar te ţii de reguli, așa că niciodată nu-ţi vei 
îndeplini datoria bine. Acum sufletele oamenilor sunt amorțite şi leneşe, 
toate. Există multe subtilităui în relaţiile oamenilor cu Dumnezeu, ca de 
pildă faptul de a fi mişcat şi luminat de Duhul, însă oamenii nu le pot simți 
— sunt prea amorțiți! Dacă oamenii nu citesc cuvintele lui Dumnezeu sau 
nu se roagă și nu experimentează niciodată chestiunile vieții spirituale şi nu- 
şi stăpânesc propria stare, le este imposibil să garanteze că trăiesc înaintea 
lui Dumnezeu. Dacă vrei să trăieşti înaintea lui Dumnezeu, este inacceptabil 
să nu te rogi şi cu atât mai mult să nu citeşti cuvintele Lui. De asemenea, 
este inacceptabil să nu trăieşti viața bisericii. Dacă o persoană se 
îndepărtează de cuvintele lui Dumnezeu, ea nu mai crede în El, iar a te 
îndepărta de rugăciune înseamnă a te îndepărta mult de Dumnezeu. Pentru a 
crede în Dumnezeu, un om trebuie să se roage. Fără rugăciune, nu există 
nici urmă de credinţă în Dumnezeu. Eu am spus că nu trebuie să aderi la 
reguli şi că te poţi ruga oriunde şi oricând, astfel că există unii care se roagă 
rar. Ei nu se roagă dimineața când se trezesc, ci doar citesc câteva pasaje 
din cuvintele lui Dumnezeu și ascultă imnuri, mai curând. În timpul zilei, 
sunt ocupați cu chestiunile externe şi nu se roagă înainte să se întindă în pat 


ca să se culce noaptea. Nu simțiţi că este adevărat că, dacă numai citeşti 


cuvintele lui Dumnezeu și nu te rogi, atunci ești ca un necredincios care Îi 
citeşte cuvintele, fără să înţeleagă nimic? Dacă oamenii nu se roagă, atunci 
inimile lor nu pot pătrunde cuvintele lui Dumnezeu şi nu vor fi luminați 
citindu-le. Nu vor avea senzaţii subtile ale sufletului și nici nu le va fi 
mișcat sufletul. Sunt amorțiți şi leneşi; doar oferă părtăşie de nivel de 
suprafață despre lucrarea bisericii şi îndeplinirea datoriei lor. Când se 
întâmplă ceva, nu pot sesiza sentimentele cele mai lăuntrice ale inimii lor. 
Oare lucrul acesta nu le influenţează relaţia normală cu Dumnezeu? În 
inima lor deja nu este loc pentru Dumnezeu și, oricât se vor ruga, nu vine 
niciun cuvânt şi nu-l pot simți pe Dumnezeu. Deja asta e foarte periculos. 
Înseamnă că au rătăcit prea departe de Dumnezeu. De fapt, retragerea în 
sufletul tău pentru a te ruga nu te va perturba de la sarcinile exterioare ale 
lucrării; ea nu va întârzia deloc lucrurile. Dacă apare o problemă și nu este 
rezolvată, atunci lucrurile vor fi întârziate. Rugăciunea la Dumnezeu este 
menită să rezolve probleme și să le permită oamenilor să trăiască în 
prezenţa lui Dumnezeu şi să se bucure de cuvintele Lui. Asta e mai benefic 


pentru îndeplinirea îndatoririlor oamenilor şi intrarea lor în viaţă. 


1998 


Cum să mergi pe calea lui Petru 


Mai exact, a urma calea lui Petru în propria credinţă înseamnă a păşi 
pe calea urmăririi adevărului, care este şi calea de a ajunge la cunoaşterea 
de sine şi a-şi schimba firea. Numai păşind pe calea lui Petru va fi omul pe 
calea de a fi desăvârşit de Dumnezeu. Omului trebuie să-i fie clar cum 
anume să păşească pe calea lui Petru, precum și în ce fel s-o pună în 
practică. Mai întâi, omul trebuie să-şi lase deoparte propriile intenții, 
preocupările nepotrivite şi chiar familia şi toate lucrurile ce ţin de trup. 
Trebuie să fie devotat din toată inima; cu alte cuvinte, să se dedice complet 
cuvântului lui Dumnezeu, să se concentreze la a mânca și a bea cuvintele 
lui Dumnezeu și a căuta adevărul şi intenția din cuvintele Sale şi să încerce 
să înțeleagă voia lui Dumnezeu în toate. Aceasta este metoda fundamentală 
şi vitală de practică. Asta a făcut Petru după ce L-a văzut pe Isus şi doar 
prin practicarea în acest fel se pot dobândi cele mai bune rezultate. 
Devoţiunea sinceră faţă de cuvântul lui Dumnezeu implică, în primul rând, 
căutarea adevărului şi a intenţiilor din cuvintele Sale, concentrarea asupra 
priceperii voii lui Dumnezeu, a înţelegerii şi obținerii de mai mult adevăr 
din cuvintele Lui. Când a citit cuvintele lui Dumnezeu, Petru nu s-a 
concentrat pe înţelegerea doctrinelor, cu atât mai puțin s-a concentrat la 
obţinerea cunoştinţelor teologice. În schimb, el s-a concentrat la înţelegerea 
adevărului şi voii lui Dumnezeu, precum şi la obținerea unei înţelegeri a 
firii şi a frumuseţii lui Dumnezeu. Petru a încercat, de asemenea, să 
înţeleagă diferitele stări corupte ale omului din cuvintele lui Dumnezeu, 
precum şi natura-esență a omului şi neajunsurile lui propriu-zise, 
îndeplinind prin asta cu ușurință toate cerințele lui Dumnezeu pentru a-L 
mulțumi. Petru a avut atât de multe practici corecte ce respectau cuvintele 


lui Dumnezeu. Acest lucru era cel mai potrivit cu voia Lui şi era cea mai 


bună cale prin care o persoană putea coopera în timp ce experimenta 
lucrarea lui Dumnezeu. Când a experimentat sutele de încercări trimise de 
Dumnezeu, Petru s-a examinat cu stricteţe în lumina fiecărui cuvânt al 
Judecăţii lui Dumnezeu şi al dezvăluirii omului de către Dumnezeu şi în 
lumina fiecărui cuvânt al cerinţelor Lui de la om şi s-a străduit să priceapă 
cu acuratețe semnificația acelor cuvinte. El a încercat cu adevărat să 
reflecteze şi să memoreze fiecare cuvânt pe care i l-a spus Isus şi a obținut 
rezultate foarte bune. Practicând în acest fel, el a reușit să se înțeleagă pe 
sine din cuvintele lui Dumnezeu şi nu numai că a ajuns să înțeleagă 
diferitele stări corupte şi neajunsuri ale omului, ci a ajuns şi să înţeleagă 
esenţa şi natura omului. Aceasta înseamnă o adevărată înţelegere de sine. 
Din cuvintele lui Dumnezeu, Petru nu doar că a dobândit o adevărată 
înţelegere de sine, ci el a văzut şi firea dreaptă a lui Dumnezeu, ceea ce are 
Dumnezeu şi ceea ce este, voia lui Dumnezeu pentru lucrarea Sa şi cererile 
lui Dumnezeu pentru omenire. Din aceste cuvinte, el a ajuns să-L cunoască 
pe Dumnezeu cu adevărat. El a ajuns să cunoască firea şi esenţa lui 
Dumnezeu; a ajuns să cunoască și să înţeleagă ceea ce are Dumnezeu şi ce 
este El, precum şi frumuseţea Lui şi cererile Lui pentru om. Deşi Dumnezeu 
nu a vorbit pe vremea aceea la fel de mult ca astăzi, rezultate în aceste 
privinţe au fost chiar şi aşa dobândite în Petru. Acesta a fost un lucru rar şi 
prețios. Petru a trecut prin sute de încercări, dar el nu a suferit în zadar. Nu 
numai că a ajuns să se înțeleagă pe sine din cuvintele şi lucrarea lui 
Dumnezeu, dar a ajuns, de asemenea, să Îl cunoască pe Dumnezeu. În plus, 
şi-a concentrat atenţia îndeosebi asupra cerinţelor lui Dumnezeu pentru 
omenire, cuprinse în cuvintele Sale. În orice aspect omul ar trebui să Îl 
mulţumească pe Dumnezeu pentru a se conforma voii Sale, Petru a fost în 
stare să depună mult efort și să dobândească deplină claritate. Acest lucru a 


fost extrem de benefic în privinţa pătrunderii lui în viaţă. Despre orice lucru 


vorbea Dumnezeu, atât timp cât acele cuvinte erau în stare să devină viaţă și 
erau adevărul, Petru era capabil să le graveze în inima sa, pentru a le 
cumpăni şi a le preţui frecvent. Auzind cuvintele lui Isus, el a fost capabil 
să le pună la inimă, ceea ce arată că era deosebit de concentrat pe cuvintele 
lui Dumnezeu și, în cele din urmă, a dobândit într-adevăr rezultate. Adică, a 
fost capabil să pună nestingherit cuvintele lui Dumnezeu în practică, să 
practice adevărul cu exactitate şi să se conformeze voii lui Dumnezeu, să 
acționeze pe deplin în acord cu intenția lui Dumnezeu și să renunțe la 
propriile opinii şi închipuiri. În felul acesta, Petru a pătruns în realitatea 
cuvintelor lui Dumnezeu. Slujirea lui Petru a ajuns să fie în conformitate cu 


voia lui Dumnezeu în mare parte pentru că făcuse acest lucru. 


Dacă cineva Îl poate mulţumi pe Dumnezeu în timpul îndeplinirii 
propriei datorii, este principial în cuvintele şi acțiunile sale şi poate 
pătrunde realitatea tuturor aspectelor adevărului, atunci este o persoană care 
este desăvârşită de către Dumnezeu. Se poate spune că lucrarea şi cuvintele 
lui Dumnezeu au fost complet eficiente pentru ea, iar cuvintele lui 
Dumnezeu au devenit viaţa sa, că ea a dobândit adevărul şi este capabilă să 
trăiască în conformitate cu ale Lui cuvinte. După aceasta, natura trupului 
său — adică, însuşi fundamentul existenţei sale inițiale — se va zdruncina și 
se va prăbuşi. Numai după ce oamenii posedă cuvintele lui Dumnezeu drept 
propria lor viață, vor deveni ei oameni noi. Dacă ale lui Dumnezeu cuvinte 
devin viața oamenilor, dacă viziunea lucrării lui Dumnezeu, revelaţiile și 
cerinţele Lui cu privire la omenire și standardele pentru viaţa umană pe care 
El cere ca oamenii să le întrunească devin viaţa lor, dacă oamenii trăiesc 
conform acestor cuvinte şi adevăruri, atunci sunt desăvârşiți de cuvintele lui 
Dumnezeu. Astfel de oameni au renăscut şi au devenit oameni noi prin 
cuvintele lui Dumnezeu. Aceasta este calea prin care Petru a urmărit 


adevărul. Aceasta este calea de a fi desăvârşit. Petru a fost desăvârşit de 


cuvintele lui Dumnezeu, el a câştigat viață din cuvintele lui Dumnezeu, 
adevărul exprimat de Dumnezeu a devenit viața lui, iar el a devenit o 
persoană care a dobândit adevărul. Cu toţii știm că, în perioada înălțării lui 
Isus, Petru a avut multe noțiuni, neascultări şi slăbiciuni. De ce, ulterior, 
aceste lucruri s-au schimbat complet? Are legătură directă cu urmărirea 
adevărului de către el. În urmărirea vieţii, omul trebuie să se concentreze la 
practicarea adevărului. Simpla înţelegere a doctrinei nu este de niciun folos, 
nici cantitatea de doctrină despre care este capabil să vorbească. Aceste 
lucruri nu pot aduce schimbare în firea vieţii cuiva. Simpla înțelegere a 
sensului literal al cuvintelor lui Dumnezeu nu este echivalentul înţelegerii 
adevărului. Tocmai acele chestiuni de esență și principiu ilustrate în 
cuvintele lui Dumnezeu sunt adevărul. Fiecare rând al cuvântărilor Sale 
conţine adevărul, deşi oamenii poate că nu îl înţeleg neapărat. De exemplu, 
când Dumnezeu spune: „Trebuie să fiți oameni cinstiți”, există adevăr în 
această afirmaţie. Există și mai mult adevăr în afirmaţii de la El precum: 
„Trebuie să deveniți oameni care se supun înaintea lui Dumnezeu, care ÎI 
iubesc pe Dumnezeu şi care se închină lui Dumnezeu. Trebuie să vă 
îndepliniți îndatoririle de oameni.” Fiecare rând din cuvintele lui Dumnezeu 
explică în detaliu un aspect al adevărului şi fiecare dintre aceste adevăruri 
este imediat pus în legătură cu alte adevăruri. Prin urmare, Dumnezeu 
exprimă adevărul prin tot ceea ce spune şi vorbeşte pe larg despre fiecare 
adevăr. Telul acestui lucru este să-i facă pe oameni să înțeleagă esenţa 
adevărului. Numai despre aceia care înțeleg cuvântul lui Dumnezeu în 
această măsură se poate spune că îl înțeleg. Dacă înţelegi şi explici 
cuvintele lui Dumnezeu numai conform sensului lor literal şi rosteşti vorbe 
goale şi doctrine, atunci înțelegerea ta nu este cea a adevărului. Pur şi 


simplu te lauzi, doar vorbeşti fără să acţionezi, doar te joci cu doctrina. 


Înainte ca oamenii să experimenteze lucrarea lui Dumnezeu şi să 
înţeleagă adevărul, natura Satanei este cea care preia controlul în ei şi îi 
domină. Ce lucruri specifice sunt în acea natură? De exemplu, de ce eşti 
egoist? De ce trebuie să îi protejezi propria poziţie? De ce ai emoţii atât de 
puternice? De ce te bucuri de acele lucruri nedrepte? De ce îţi plac cele 
rele? Care este baza preferinţei tale pentru aceste lucruri? De unde vin 
aceste lucruri? De ce eşti aşa de fericit să le accepţi? De pe acum, aţi ajuns 
cu toții să înţelegeți că motivul principal din spatele tuturor acestor lucruri 
este că otrava Satanei e înăuntrul omului. Aşadar, ce este otrava Satanei? 
Cum poate fi ea exprimată? De exemplu, dacă întrebi: „Cum ar trebui să 
trăiască oamenii? Pentru ce ar trebui să trăiască ei?”, oamenii vor răspunde: 
„Fiecare om pentru el însuşi şi diavolul îl ia pe cel mai din spate”. Această 
singură frază exprimă sursa problemei. Filosofia şi logica Satanei au 
devenit viaţa oamenilor. Indiferent ce urmăresc oamenii, o fac pentru ei 
înşişi — şi, astfel, trăiesc doar pentru ei înşişi. „Fiecare om pentru el însuşi şi 
diavolul îl ia pe cel mai din spate” — aceasta este filosofia de viață a omului 
şi reprezintă, de asemenea, natura umană. Aceste cuvinte au devenit deja 
natura omenirii corupte şi sunt adevărata zugrăvire a naturii satanice pe care 
o are omenirea coruptă. Această natură satanică a devenit deja baza 
existenţei omenirii corupte. Vreme de câteva mii de ani, omenirea coruptă a 
trăit cu acest venin al Satanei, chiar până în zilele noastre. Tot ceea ce face 
Satana este de dragul propriei pofte, de dragul propriilor ambiţii şi scopuri. 
Îşi doreşte să-L depășească pe Dumnezeu, să se elibereze de Dumnezeu și 
să preia controlul asupra tuturor lucrurilor create de Dumnezeu. Astăzi, atât 
de corupți sunt oamenii de Satana: toți au naturi satanice, toţi încearcă să-L 
tăgăduiască pe Dumnezeu şi să I se împotrivească şi vor să-şi controleze 
propriile destine şi încearcă să se opună orchestrărilor şi aranjamentelor lui 


Dumnezeu. Ambiţiile şi poftele lor sunt exact aceleaşi ca ale Satanei. Prin 


urmare, natura omului este natura Satanei. De fapt, mottourile şi aforismele 
multor oameni reprezintă natura umană şi reflectă esenţa corupției umane. 
Lucrurile pe care oamenii le aleg sunt propriile preferinţe și toate reprezintă 
firile şi preocupările lor. În fiecare cuvânt pe care îl spune o persoană şi în 
tot ceca ce face, oricât de voalat ar fi, nu îi poate ascunde natura. De 
exemplu, fariseii predicau de obicei destul de frumos, dar când au auzit 
predicile şi adevărurile exprimate de Isus, în loc să le accepte, le-au 
condamnat. Acest lucru a dezvăluit esenţa naturii fariseilor de a fi sătui de 
adevăr și de a-l urî. Unii oameni vorbesc destul de frumos şi se pricep să se 
deghizeze, dar după ce alții se asociază cu ei o vreme, aceştia constată că 
natura lor este profund vicleană și necinstită. După o lungă perioadă de 
asociere cu ei, toţi ceilalți descoperă esenţa naturii lor. În final, ceilalţi trag 
următoarea concluzie: ei nu rostesc niciodată un cuvânt adevărat şi sunt 
înşelători. Această afirmaţie reprezintă natura unor astfel de oameni și este 
cea mai bună ilustrare şi dovadă a naturii-esenţă pe care o au. Filosofia lor 
de a trăi este de a nu spune nimănui adevărul, precum şi de a nu avea 
încredere în nimeni. Natura satanică a omului conține multe filosofii şi 
otrăvuri satanice. Uneori, nici măcar tu însuţi nu eşti conștient de ele şi nu 
le înţelegi; cu toate acestea, fiecare moment din viaţa ta se bazează pe 
aceste lucruri. În plus, crezi că aceste lucruri sunt destul de corecte şi 
rezonabile şi deloc greşite. Acest lucru e suficient pentru a arăta că 
filosofiile Satanei au devenit natura oamenilor şi că ei trăiesc în 
conformitate deplină cu ele, considerând acest mod de viaţă ca fund bun și 
neavând deloc simţul pocăinţei. Prin urmare, ei își dezvăluie constant natura 
satanică şi trăiesc constant după filosofule Satanei. Natura Satanei este viața 
omenirii şi este esența naturii omenirii. Ceea ce este natura poate fi 
exprimat pe deplin printr-un rezumat verbal. În natura omului există 


aroganță, îngâmfare şi o dorinţă de a fi remarcabil. De asemenea, conține o 


lăcomie mercantilă, care pune profitul mai presus de orice și care nu are 
nicio consideraţie pentru viaţă. În ea mai există şi înşelăciune, necinste și o 
tendință de a înșela oamenii la tot pasul, precum şi răutate și mizerie de 
nesuportat. Acesta este un rezumat al naturii omului. Dacă eşti capabil să 
discerni multe aspecte care ajung să fie dezvăluite în natura ta, atunci ai 
dobândit o înţelegere a ei. Totuși, dacă nu înţelegi în niciun fel lucrurile 
dezvăluite în natura ta, atunci nu ai nicio înțelegere cu privire la propria 
natură. Petru a căutat să se cunoască şi să vadă ce fusese dezvăluit în el prin 
rafinarea cuvintelor lui Dumnezeu şi în timpul diferitelor încercări pe care 
Dumnezeu i le pregătise. Când a ajuns cu adevărat să se înțeleagă pe sine, 
Petru şi-a dat seama exact cât de profund corupți sunt oamenii și cât de 
lipsiți de valoare şi de nedemni să-L slujească pe Dumnezeu sunt ei şi că ei 
nu merită să trăiască înaintea lui Dumnezeu. Apoi, Petru s-a prosternat 
înaintea lui Dumnezeu. După ce a experimentat atât de mult, în cele din 
urmă, Petru a ajuns să simtă: „A-L cunoaște pe Dumnezeu este cel mai 
prețios lucru! Dacă aş muri înainte de a-L cunoaşte, ar fi aşa un păcat. A-L 
cunoaşte pe Dumnezeu este cel mai important, cel mai semnificativ lucru 
care există. Dacă omul nu Îl cunoaşte pe Dumnezeu, atunci el nu merită să 
trăiască, este la fel ca animalele şi nu are viață.” Când experienţa lui Petru 
atinsese punctul acesta, el ajunsese să își cunoască propria natură şi 
dobândise o înţelegere relativ bună a acesteia. Deşi poate nu ar fi fost în 
stare să o explice la fel de lămurit cum ar face-o oamenii din ziua de azi, 
Petru chiar atinsese această stare. Prin urmare, a merge pe calea urmăririi 
adevărului şi a atinge desăvârşirea de către Dumnezeu necesită cunoașterea 
propriei naturi din cuvântările lui Dumnezeu, precum şi înțelegerea 
diverselor aspecte ale naturii proprii și descrierea cu exactitate a acesteia în 
cuvinte, vorbind clar şi simplu. Doar asta înseamnă a te cunoaşte pe tine 


însuţi cu adevărat şi numai în acest mod vei fi obținut rezultatul pe care îl 


cere Dumnezeu. În cazul în care cunoaşterea ta încă nu a ajuns în acest 
punct, dar susţii că te cunoşti pe tine însuţi şi spui că ai câștigat viaţă, atunci 
nu te dai pur şi simplu mare? Tu nu te cunoşti şi nici nu știi ce eşti în faţa 
lui Dumnezeu, dacă ai atins cu adevărat standardele de a fi uman sau câte 
elemente satanice ai încă în tine. Încă îţi este neclar cui îi aparţii şi nici 
măcar nu te cunoşti defel — deci cum poţi să ai rațiune în faţa lui 
Dumnezeu? Când Petru urmărea viața, se concentra pe a se cunoaște pe sine 
şi a-şi transforma firea pe parcursul încercărilor sale, și s-a străduit să-L 
cunoască pe Dumnezeu. În final, s-a gândit: „În viaţă, oamenii trebuie să 
caute să-L înţeleagă pe Dumnezeu; a-L cunoaşte este cel mai important 
lucru. Dacă nu-L cunosc pe Dumnezeu, atunci nu am să pot să mă odihnesc 
în pace când am să mor. După ce am să-L cunosc, dacă Dumnezeu va vrea 
să mor, atunci mă voi fi simțit cel mai mulţumit; nu am să mă plâng câtuși 
de puţin, iar toată viaţa mea va fi fost împlinită.” Petru nu a putut să 
dobândească acest nivel de înțelegere sau să ajungă la acest punct imediat 
după ce începuse să creadă în Dumnezeu; în schimb, a trecut prin foarte 
multe încercări. Experienţa lui trebuia să ajungă la un anumit punct de 
cotitură, iar el trebuia să se înțeleagă pe sine înainte de a putea simţi 
valoarea faptului de a-L cunoaște pe Dumnezeu. Prin urmare, calea pe care 
a luat-o Petru a fost calea urmăririi adevărului şi cea în care să dobândească 
viața şi să fie desăvârşit. Acesta este aspectul asupra căruia practica lui 


specifică s-a concentrat în principal. 


În credinţa voastră în Dumnezeu, pe ce cale mergeţi cu toţii? Dacă nu 
cauţi viaţa, înțelegerea de sine şi cunoașterea de Dumnezeu, asemenea lui 
Petru, atunci tu nu mergi pe calea lui Petru. În prezent, majoritatea 
oamenilor se află în acest fel de stare: pentru a obţine binecuvântări, trebuie 
să mă sacrific pentru Dumnezeu şi să plătesc un preţ pentru El. Pentru a 


obține binecuvântări, trebuie să abandonez totul pentru Dumnezeu; trebuie 


să termin ceea ce El mi-a încredințat şi trebuie să îmi îndeplinesc bine 
datoria. Această stare e dominată de intenţia de a obține binecuvântări, ceea 
ce e un exemplu de a se sacrifica în întregime pentru Dumnezeu cu scopul 
de a obține recompense de la El şi de a câştiga o cunună. Astfel de oameni 
nu au adevărul în inimile lor şi este sigur că înţelegerea lor constă doar din 
câteva cuvinte şi doctrine pe care le etalează oriunde merg. Calea lor este 
cea a lui Pavel. Credinţa unor astfel de oameni este un act de trudă 
constantă și, în adâncul lor, ei simt că, pe cât fac mai mult, cu atât mai mult 
îşi vor dovedi loialitatea față de Dumnezeu; că, pe cât fac mai mult, cu atât 
El va fi negreşit mai mulţumit; și că, pe cât fac mai mult, cu atât mai mult 
vor merita să li se acorde o cunună înaintea lui Dumnezeu şi cu atât mai 
mari vor fi binecuvântările pe care le vor câștiga. Ei cred că, dacă pot să 
îndure suferința, să predice şi să moară pentru Hristos, dacă îşi pot sacrifica 
propriile vieţi şi dacă pot îndeplini toate îndatoririle pe care Dumnezeu le-a 
încredinţat lor, atunci ei vor fi aceia care câștigă cele mai mari 
binecuvântări şi vor fi siguri că vor primi cununi. Tocmai asta e ceea ce şi-a 
imaginat Pavel şi ceea ce a căutat. Aceasta este calea exactă pe care a mers 
el, şi tocmai sub îndrumarea unor astfel de gânduri a lucrat el pentru a-L 
sluji pe Dumnezeu. Nu provin aceste gânduri și intenții dintr-o natură 
satanică? E tocmai ca în cazul oamenilor mondeni care cred că, în timp ce 
sunt pe pământ, ei trebuie să urmeze cunoașterea şi că, după ce au obținut- 
o, se pot distinge de mulțime, pot să devină funcţionari şi să aibă statut. Ei 
cred că, odată ce au statut, îşi pot realiza ambițiile și îşi pot aduce afacerile 
şi practicile de familie la un anumit nivel de prosperitate. Nu toți 
necredincioşii merg pe această cale? Cei care sunt dominați de această 
natură satanică pot fi doar ca Pavel în credinţa lor. Ei gândesc: „Trebuie să 
mă lepăd de tot pentru a mă sacrifica pentru Dumnezeu. Trebuie să fiu 


credincios înaintea lui Dumnezeu şi, în cele din urmă, voi primi recompense 


ŞI cununi măreţe.” Aceasta e aceeaşi atitudine cu cea a oamenilor mondeni 
care urmăresc lucruri mondene. Ei nu sunt deloc diferiți şi sunt supuşi 
aceleiaşi naturi. Când oamenii au acest soi de natură satanică, afară, în 
lume, vor căuta să obțină cunoștințe, învăţătură statut şi să se distingă de 
mulțime. Dacă ei cred în Dumnezeu, vor căuta să obțină mari coroane şi 
mari binecuvântări. Dacă oamenii nu urmăresc adevărul atunci când cred în 
Dumnezeu, sigur vor merge pe această cale. Acesta este un fapt imuabil, 
este o lege naturală. Calea pe care merg cei care nu urmează adevărul este 
diametral opusă celei a lui Petru. Voi pe ce cale vă aflați în prezent? Deși 
poate că nu ai plănuit să apuci pe calea lui Pavel, natura ta a hotărât să 
mergi pe această cale, iar tu te duci în acea direcție în ciuda voinţei tale. 
Deşi vrei să păşeşti pe calea lui Petru, dacă nu îţi este clar cum să faci asta, 
atunci, involuntar, o vei lua pe calea lui Pavel: asta este realitatea situației. 
Cum anume ar trebui să meargă cineva pe calea lui Petru în ziua de azi? 
Dacă eşti incapabil să faci distincția între căile lui Petru și Pavel sau dacă 
nu ești deloc familiarizat cu ele, atunci, indiferent cât de mult pretinzi că 
mergi pe calea lui Petru, acele cuvinte ale tale sunt doar goale. Mai întâi, 
trebuie să ai o idee clară despre care e calea lui Petru şi care este calea lui 
Pavel. Numai când înţelegi cu adevărat că drumul lui Petru este calea 
urmăririi vieţii şi singura cale spre desăvârșire, vei fi capabil să mergi pe 
calea lui Petru, să urmărești cum a urmărit el și să practici principiile pe 
care le-a practicat el. Dacă nu înţelegi calea lui Petru, atunci calea pe care o 
apuci sigur este cea a lui Pavel, pentru că nu va exista altă cale pentru tine; 
nu vei avea de ales în această privință. Oamenilor care nu înţeleg adevărul 
şi care nu sunt capabili să-l urmeze le va fi greu să meargă pe calea lui 
Petru, chiar dacă sunt hotărâți. Se poate spune că sunt harul şi înălțarea lui 
Dumnezeu faptul că El v-a dezvăluit acum calea către mântuire și 


desăvârşire. El este Acela care vă îndrumă pe calea lui Petru. Fără 


îndrumarea şi luminarea lui Dumnezeu, nimeni nu ar putea să apuce pe 
calea lui Petru și singura alegere ar fi să mergeţi pe calea lui Pavel, urmând 
paşii lui Pavel spre distrugere. Pe vremea aceea, Pavel nu simţea că e greşit 
să meargă pe acea cale; credea pe deplin că era corectă. El nu a dobândit 
adevărul şi, mai ales, nu a suferit o schimbare a firii. A crezut prea mult în 
sine şi a simțit că nu exista nici cea mai mică problemă în legătură cu a 
crede în acel mod. A mers mai departe, plin de încredere şi cu cea mai mare 
siguranţă de sine. Până la final, nu şi-a revenit în simțiri niciodată. Credea 
în continuare că, pentru el, a trăi era Hristos. Ca atare, Pavel a continuat pe 
acea cale până la capăt şi, la vremea când a fost pedepsit în cele din urmă, 
totul se terminase pentru el. Calea lui Pavel nu implica să ajungă să se 
cunoască pe sine, cu atât mai puţin să caute o schimbare a firii. El nu şi-a 
analizat niciodată natura, nici nu a dobândit vreo cunoaştere despre ce era 
el. Ştia doar că este vinovatul principal pentru persecuția lui Isus. Dar nu a 
avut nici cea mai mică înţelegere privind natura sa şi, după ce şi-a terminat 
lucrarea, Pavel a simțit că trăia ca Hristos şi că ar trebui să fie recompensat. 
Lucrarea făcută de Pavel a fost un simplu serviciu făcut lui Dumnezeu. Căci 
Pavel, personal, deşi a primit unele revelații de la Duhul Sfânt, nu obținuse 
deloc adevăr sau viaţă. Prin urmare, el nu a fost mântuit de Dumnezeu. În 
schimb, a fost pedepsit de El. De ce se spune că drumul lui Petru este 
drumul către desăvârşire? Deoarece, în practica sa, Petru a pus un accent 
deosebit pe viaţă, pe a căuta să-L cunoască pe Dumnezeu și să se cunoască 
pe sine însuși. Prin experienţa sa cu privire la lucrarea lui Dumnezeu, el a 
ajuns să se cunoască pe sine, a câştigat o înţelegere privind stările corupte 
ale oamenilor, şi-a aflat propriile lacune şi a descoperit cel mai valoros 
lucru pe care ar trebui să-l urmărească oamenii. El a putut să-L iubească 
sincer pe Dumnezeu, a învățat cum să-L răsplătească pe Dumnezeu, a 


dobândit ceva adevăr şi a avut realitatea pe care o cere Dumnezeu. Din 


toate lucrurile pe care Petru le-a spus în timpul încercărilor sale, se poate 
vedea că el a fost, într-adevăr, cel cu cea mai mare înțelegere a lui 
Dumnezeu. Deoarece a ajuns să înţeleagă atât de mult adevăr din cuvintele 
lui Dumnezeu, calea lui a devenit din ce în ce mai luminoasă şi mai aliniată 
voii lui Dumnezeu. Dacă Petru nu ar fi deținut acest adevăr, atunci calea pe 


care a luat-o nu ar fi putut fi atât de corectă. 


Chiar acum mai există întrebarea: dacă ştii care este calea lui Petru, 
poți să mergi pe ea? Aceasta este o întrebare realistă. Trebuie să fii capabil 
să distingi clar ce tip de persoană poate să meargă pe calea lui Petru și ce tip 
de persoană nu poate. Cei care merg pe calea lui Petru trebuie să fie tipul 
potrivit de persoane. Numai dacă ești tipul potrivit de persoană poţi să fii 
desăvârșit. Când oamenii nu sunt tipul potrivit de persoane, ei nu pot fi 
desăvârşiți. Cei care sunt ca Pavel nu pot merge pe calea lui Petru. Un 
anumit tip de persoană va merge pe un anumit tip de cale. Acest lucru este 
determinat în întregime de natura sa. Oricât de clar îi explici Satanei calea 
lui Petru, el nu poate merge pe ea. Chiar dacă ar vrea, el nu ar fi capabil să 
calce pe ea. Natura lui a determinat că el nu poate să o ia pe calea lui Petru. 
Numai cei care iubesc adevărul sunt capabili să o ia pe calea lui Petru. „Un 
leopard nu-și poate schimba petele” — e un lucru adevărat. Dacă în natura ta 
nu există elemente ale iubirii de adevăr, atunci nu poți merge pe calea lui 
Petru. Dacă eşti o persoană care iubeşte adevărul, dacă eşti capabil să-l 
accepţi, în ciuda firii tale corupte, şi poţi să primeşti lucrarea Duhului Sfânt 
şi să înţelegi voia lui Dumnezeu, atunci vei putea în acest mod să te lepezi 
de trup şi să asculți de planul lui Dumnezeu. Când firea ţi se schimbă după 
ce treci prin câteva încercări, asta înseamnă că începi să calci încet pe calea 


lui Petru de a fi desăvârșit. 


Iarnă, 1998 


Ce ar trebui să se ştie despre transformarea firii 
omului 


De-a lungul anilor în care experimentează lucrarea lui Dumnezeu şi 
ascultă predici, există unii oameni care au o oarecare înțelegere despre ei, 
care sunt capabili să vorbească despre câteva experienţe reale şi să aibă 
părtăşie despre stările lor reale, pătrunderile personale, progresul propriu, 
neajunsurile lor și despre modul în care plănuiesc să pătrundă. Dar există 
unii oameni care nu au nicio înțelegere despre ei înşişi şi care nu sunt 
capabili să vorbească despre nicio experiență reală. Sunt capabili să 
vorbească doar despre chestiuni exterioare, precum cuvintele şi doctrinele, 
lucrarea exterioară, situațiile curente și progresul răspândirii Evangheliei, 
dar nimic despre intrarea concretă în viaţă sau despre experienţe personale. 
Asta arată că ei nu au ajuns încă pe drumul corect pentru a intra în viaţă. 
Transformarea firii unei persoane nu este o schimbare de comportament, 
nici nu e o pretinsă schimbare exterioară sau o modificare temporară făcută 
din zel. Oricât de bune ar fi aceste schimbări, ele nu pot lua locul 
schimbărilor din firea vieţii, deoarece aceste schimbări exterioare pot fi 
realizate prin eforturi omeneşti, dar schimbările din firea vieții nu pot fi 
realizate doar prin efortul personal al unei persoane. Experimentarea 
Judecăţii, mustrării, încercărilor şi rafinării din partea lui Dumnezeu este 
necesară pentru realizarea acestui lucru, precum şi desăvârşirea din partea 
Duhului Sfânt. Deşi oamenii care cred în Dumnezeu manifestă un oarecare 
comportament bun, niciunul dintre ei nu I se supune cu adevărat lui 
Dumnezeu, nu ÎI iubeşte cu adevărat pe Dumnezeu sau nu poate urma voia 
lui Dumnezeu. De ce se întâmplă asta? Din cauza faptului că acest lucru 
necesită o schimbare în firea vieții, iar o simplă schimbare a 


comportamentului este departe de a fi suficientă. O schimbare a firii 


înseamnă că ai cunoştinţe şi experiență cu privire la adevăr şi că adevărul a 
devenit viaţa ta, că îți poate direcționa și domina viaţa și tot ce ține de tine. 
Aceasta este o schimbare în firea vieţii tale. Doar oamenii care dețin 
adevărul ca viaţă sunt cei ale căror firi s-au schimbat. În trecut, s-ar putea să 
fi existat unele adevăruri pe care nu le puteai pune în practică atunci când le 
înţelegeai, dar acum poţi practica orice aspect al adevărului pe care îl 
înţelegi, fără obstacole sau dificultăți. Când practici adevărul, te simți plin 
de pace și fericire, dar dacă nu poți practica adevărul, simți durere şi 
conştiinţa ta este tulburată. Poţi practica adevărul în orice, poţi trăi după 
cuvintele lui Dumnezeu şi poţi avea o bază pentru a trăi. Asta înseamnă că 
firea ta s-a schimbat. Acum poţi să renunți cu ușurință la noțiunile și 
închipuirile tale, la preferinţele şi preocupările tale trupești şi la acele 
lucruri la care nu puteai renunţa înainte. Simţi cum cuvintele lui Dumnezeu 
sunt cu adevărat bune şi că practicarea adevărului este cel mai bun lucru de 
făcut. Asta înseamnă că firea ta s-a schimbat. O schimbare a firii sună foarte 
simplu, dar este, de fapt, un proces care implică multe experienţe. În această 
perioadă, oamenii trebuie să sufere multe greutăţi, trebuie să-şi subjuge 
propriul corp şi să se răzvrătească împotriva trupului lor, trebuie, de 
asemenea, să îndure judecată, mustrare, emondare, încercări şi rafinare şi, 
de asemenea, trebuie să experimenteze multe eşecuri, căderi, lupte 
interioare şi chinuri în inimile lor. Numai după aceste experienţe pot avea 
oamenii o oarecare înţelegere a propriei naturi, dar o anumită înţelegere nu 
produce imediat o schimbare completă; trebuie să treacă printr-o lungă 
perioadă de experienţă înainte de a fi în sfârşit capabili să se elibereze de 
firile lor corupte. De aceea este nevoie de o viață întreagă pentru a-ţi 
schimba firea. De exemplu, dacă dezvălui corupție într-o problemă, poţi 
practica imediat adevărul odată ce îţi dai seama de el? Nu poţi. În acest 


stadiu al înţelegerii, alții te emondează, iar apoi, mediul tău te constrânge şi 


te obligă să acţionezi în conformitate cu adevărurile-principii. Uneori, tot 
nu eşti împăcat să faci asta și îţi spui: „Trebuie să acționez așa? De ce nu 
pot să procedez cum vreau eu? De ce mi se cere mereu să practic adevărul? 
Nu vreau să fac asta, m-am săturat!” Experimentarea lucrării lui Dumnezeu 
necesită parcurgerea următorului proces: de la a fi reticent în a practica 
adevărul, la a practica de bunăvoie adevărul; de la negativitate şi slăbiciune, 
la putere şi capacitatea de a te răzvrăti împotriva trupului. Când oamenii 
ajung la un anumit punct al experienţei şi apoi trec prin nişte încercări, prin 
rafinare şi, în cele din urmă, ajung să înțeleagă intențiile lui Dumnezeu și 
unele adevăruri, atunci ei vor fi oarecum fericiți şi dispuşi să acţioneze în 
conformitate cu adevărurile-principii. La început, oamenii sunt reticenţi la 
practicarea adevărului. Să luăm ca exemplu realizarea cu loialitate a 
propriilor îndatoriri: înţelegi oarecum ce înseamnă să-ţi realizezi îndatoririle 
şi să fu loial lui Dumnezeu şi, de asemenea, ai o anumită înţelegere a 
adevărului, dar când vei fi capabil să fii loial în totalitate? Când vei fi 
capabil să îți realizezi îndatoririle atât cu vorba cât şi cu fapta? Acest lucru 
va necesita un proces. În timpul acestui proces, ai putea suferi multe 
greutăți. Unii oameni ar putea să te emondeze, iar alții ar putea să te critice. 
Ochii tuturor vor fi pe tine, examinându-te atent, şi doar atunci vei începe să 
realizezi că greşești şi că tu ești cel care s-a descurcat slab, că lipsa de 
loialitate în realizarea datoriei tale este inacceptabilă şi că nu trebuie să fii 
superficial! Duhul Sfânt te va lumina din interior și îți va face reproşuri 
atunci când vei greşi. În timpul acestui proces, vei ajunge să înţelegi unele 
lucruri despre tine însuţi şi vei şti că ai prea multe impurități, că nutrești 
prea multe motive personale şi ai prea multe dorinţe necumpătate atunci 
când îţi realizezi îndatoririle. Odată ce ai înţeles esenţa acestor lucruri, dacă 
poți să vii înaintea lui Dumnezeu în rugăciune şi să ai pocăință adevărată, 


poți fi curăţit de acele lucruri corupte. Dacă, în această manieră, cauţi 


frecvent adevărul pentru a-ţi rezolva problemele practice, vei păşi treptat pe 
calea cea dreaptă a credinţei; vei începe să ai experienţe adevărate de viaţă, 
iar firea ta coruptă va începe, treptat, să fie purificată. Cu cât firea ta 
coruptă este mai purificată, cu atât mai mult firea vieţii tale se va 


transforma. 


Deşi mulți oameni îşi îndeplinesc acum îndatoririle, în esență, câți 
oameni își fac de mântuială îndatoririle? Câţi oameni pot accepta adevărul 
ŞI îşi pot îndeplini îndatoririle conform adevărunilor-principii? Câţi oameni 
îşi realizează îndatoririle conform cerinţelor lui Dumnezeu, după ce finile 
lor s-a schimbat? Analizând mai mult aceste lucruri, vei putea să știi dacă te 
ridici cu adevărat la nivelul standardelor în realizarea datoriei tale și, de 
asemenea, vei putea vedea clar dacă firea ta s-a schimbat. A obţine o 
transformare a firii nu este un lucru simplu; nu înseamnă doar să faci câteva 
schimbări de comportament, să dobândești o oarecare cunoaştere a 
adevărului, să poţi să vorbeşti puţin despre propria experiență cu privire la 
fiecare aspect al adevărului sau să ai câteva schimbări ori să devii puțin 
supus după ce eşti disciplinat. Aceste lucruri nu constituie o transformare a 
firii vieţii. De ce spun asta? Deşi poți să te fi schimbat întrucâtva, tot nu pui 
efectiv adevărul în practică. Poate te comporți astfel din cauză că te afli 
provizoriu într-un mediu potrivit, iar situația o permite sau împrejurările 
tale actuale te-au constrâns. În plus, atunci când eşti într-o dispoziţie bună, 
când starea ta este normală şi când ai lucrarea Duhului Sfânt, poţi practica 
adevărul. Dar să presupunem că eşti în toiul unei încercări, când suferi ca 
Iov în mijlocul încercărilor tale sau că te confrunţi cu încercarea morții. 
Când se va întâmpla asta, vei mai fi capabil să practici adevărul și să rămâi 
ferm în mărturie? Poţi să spui ceva asemănător cu ceea ce a spus Petru: 
„Chiar dacă ar fi să mor după ce Te cunosc, cum să nu fac asta bucuros și 


fericit?” Ce preţuia Petru? Ceea ce preţuia Petru era supunerea și considera 


cunoașterea lui Dumnezeu ca fund cel mai important lucru, aşa că a fost 
capabil să se supună până la moarte. Transformarea firii nu are loc peste 
noapte; este nevoie de o viață întreagă de experienţă pentru a o obține. 
Înțelegerea adevărului este puţin mai ușoară, dar a putea practica adevărul 
în diverse contexte este greu. De ce întâmpină oamenii întotdeauna 
dificultăţi în a pune adevărul în practică? De fapt, toate aceste dificultăți au 
legătură directă cu firile corupte ale oamenilor şi toate sunt obstacole care 
provin din firile corupte. Prin urmare, trebuie să suferi mult şi să plăteşti un 
preț pentru a fi capabil să pui adevărul în practică. Dacă nu ai avea firi 
corupte, nu ar trebui să suferi și să plătești un preţ pentru a practica 
adevărul. Nu este acesta un fapt evident? Câteodată, ar putea să pară că pui 
adevărul în practică, dar în realitate, natura acţiunilor tale nu arată că faci 
astfel. Urmându-l pe Dumnezeu, mulți oameni sunt capabili să-și 
abandoneze familiile şi carierele şi carierrealizeze îndatoririle şi, prin 
urmare, cred că practică adevărul. Cu toate acestea, ei nu sunt niciodată 
capabili să ofere adevărate mărturii despre experienţele lor. Ce se petrece, 
exact, aici? Dacă îi evaluezi după noțiunile omului, ei par să practice 
adevărul şi, totuşi, Dumnezeu nu recunoaște ceea ce fac ei drept practicarea 
adevărului. Dacă lucrurile pe care le faci au în spate motive personale și 
sunt denaturate, atunci ești predispus să te abaţi de la principii şi nu se poate 
spune că practici adevărul; este doar un tip de purtare. Strict vorbind, acest 
tip de purtare a ta va fi probabil condamnată de Dumnezeu; nu va fi 
acceptată sau comemorată de El. Dacă te apuci să analizezi esenţa și 
rădăcina acestui lucru, eşti o persoană care face rău, iar aceste 
comportamente exterioare ale tale constituie opoziție față de Dumnezeu. 
Din exterior, nu perturbi şi nu tulburi nimic şi nu ai provocat nicio daună 
mare. Pare să fie logic și rezonabil, totuşi, înăuntru se ascund impurități şi 


intenții umane, iar esența acestui lucru este cea de a face rău şi a se 


împotriviri lui Dumnezeu. De aceea, ar trebui să stabileşti dacă a existat o 
schimbare în firea ta şi dacă pui adevărul în practică, folosind cuvintele lui 
Dumnezeu şi uitându-te la motivele din spatele acţiunilor tale. Nu depinde 
de o părere omenească sau de faptul că acţiunile tale se conformează sau nu 
închipuirilor sau gândurilor omeneşti sau dacă sunt pe potriva gustului tău; 
astfel de lucruri nu sunt importante. Mai degrabă, depinde de Dumnezeu 
care spune dacă te aliniezi sau nu intenţiilor Sale, dacă acţiunile tale au sau 
nu adevărul-realitate şi dacă îndeplinesc sau nu cerințele şi standardele Lui. 
Doar a te măsura după cerințele lui Dumnezeu este precis. Transformarea 
firii şi punerea în practică a adevărului nu sunt atât de simple şi uşoare pe 
cât îşi imaginează oamenii. Înţelegeţi acest lucru acum? Aveţi vreo 
experiență în acest sens? Când vine vorba de esenţa unei probleme, este 
posibil să nu o înțelegeţi; intrarea voastră a fost exagerat de superficială. 
Alergaţi toată ziua, din zori până la amurg, trezindu-vă devreme şi 
culcându-vă târziu şi totuşi, nu ați dobândit transformarea în firea vieţii 
voastre și nu puteţi înţelege ce este transformarea firii. Aceasta înseamnă că 
intrarea voastră este prea superficială, nu-i aşa? Indiferent cât timp aţi 
crezut în Dumnezeu, este posibil să nu simţiţi esenţa și lucrurile profunde ce 
au legătură cu transformarea firii. Se poate spune că firea voastră s-a 
schimbat? De unde știți dacă Dumnezeu vă acceptă sau nu? Cel puţin, te vei 
simţi excepţional de ferm în ceea ce privește tot ce faci şi vei simţi că Duhul 
Sfânt te călăuzeşte, te luminează și lucrează în tine în timp ce îţi realizezi 
îndatoririle, faci vreo lucrare în casa lui Dumnezeu sau în mod general. 
Conduita ta se va potrivi ca o mănuşă cu cuvintele lui Dumnezeu şi, odată 
ce ai dobândit un anumit grad de experienţă, vei simți că modul în care ai 
acționat în trecut a fost relativ potrivit. Dacă, totuşi, după ce ai câștigat 
experiență o perioadă de timp, simți că unele dintre lucrurile pe care le-ai 


făcut în trecut nu erau potrivite şi ești nemulțumit de ele şi simţi că nu erau 


în conformitate cu adevărul, atunci asta dovedeşte că tot ceea ce ai făcut a 
fost făcut împotrivindu-te lui Dumnezeu. Este o dovadă că slujirea ta a fost 
plină de răzvrătire, împotrivire şi moduri umane de a acţiona și că ai eşuat 
în totalitate în a obține schimbări ale firii. Prin această părtăşie, acum vă 
este clar cum ar trebui să înțelegeţi schimbarea firii? S-ar putea să nu 
discutaţi de obicei despre transformarea firii voastre și să aveţi rar părtăşie 
despre experienţele personale. În cel mai bun caz, aveţi părtăşie despre: 
„Am fost negativist cu ceva timp în urmă. Apoi, m-am rugat lui Dumnezeu, 
iar El m-a luminat asupra faptului că aceia care cred trebuie încercați. Am 
cugetat la acest lucru o perioadă şi am considerat că despre asta e vorba. De 
asemenea, există unele aspecte în care sunt neloial în timp ce-mi 
îndeplinesc datoria, aşa că pur şi simplu am acceptat acest lucru. După un 
timp, mi-am regăsit motivația şi nu am mai fost negativist.” După ce aţi 
avut părtăşie, şi alții spun: „Starea noastră este cam aceeași, la fel şi firea 
noastră coruptă.” Dacă întotdeauna aveți părtăşie despre aceste lucruri, va fi 
o problemă — nu veți percepe esenţa lucrurilor, nici nu le veţi vedea clar. 
Indiferent cât de mulți ani veţi crede, firea vieții voastre nu se va putea 


schimba. 


Transformarea firii se referă, în principal, la transformarea naturii unei 
persoane. Lucrurile privitoare la natura unei persoane nu pot fi percepute 
din comportamentele exterioare. Ele sunt direct legate de valoarea și 
semnificația existenței sale, de perspectiva sa asupra vieţii şi de valorile 
sale, ele implică lucrurile din profunzimile sufletului său și esenţa sa. Dacă 
o persoană nu poate accepta adevărul, nu va suferi o transformare în aceste 
aspecte. Numai prin experimentarea lucrării lui Dumnezeu, prin 
pătrunderea deplină în adevăr, prin schimbarea valorilor şi a perspectivelor 
asupra existenţei şi asupra vieţii sale, prin alinierea viziunilor proprii asupra 


lucrurilor la cuvântul lui Dumnezeu și prin a deveni capabil de a se supune 


şi de a fi loial lui Dumnezeu în totalitate, se poate spune despre firea cuiva 
că s-a transformat. În prezent, s-ar putea să pari că depui niște eforturi şi că 
eşti rezistent în faţa greutăților, în timp ce îți îndeplinești datoria, poate că 
eşti în stare să execuţi rânduielile de lucru de la Cel de mai sus sau poate că 
reușești să mergi oriunde ţi se spune să mergi. La suprafață, poate să pară că 
eşti destul de ascultător, dar când se întâmplă ceva care nu este în 
conformitate cu noţiunile tale, iese în evidenţă răzvrătirea ta. De exemplu, 
nu te supui emondării şi eşti şi mai puţin supus când loveşte dezastrul; ba 
chiar ai îndrăzneala să te plângi în legătură cu Dumnezeu. În consecinţă, 
puțina supunere și schimbare din exterior sunt doar o mică schimbare de 
comportament. Există puţină schimbare, dar nu este suficientă pentru a fi 
considerată transformarea firii tale. Poate că reuşeşti să alergi pe multe căi, 
să suferi multe greutăţi și să înduri mare umilință; poate că te simţi foarte 
aproape de Dumnezeu și poate că Duhul Sfânt săvârşeşte o oarecare lucrare 
asupra ta. Cu toate acestea, atunci când Dumnezeu îţi cere să faci ceva care 
nu se conformează noțiunilor tale, tot s-ar putea să nu te supui, mai degrabă 
s-ar putea să cauţi scuze, să te răzvrăteşti împotriva lui Dumnezeu şi să I te 
împotriveşti şi, în situaţii mai grave, chiar să-te îndoieşti de El şi să 
ripostezi împotriva Lui. Asta ar fi o problemă gravă! Ar arăta că încă ai o 
natură care se împotriveşte lui Dumnezeu, că nu înţelegi realmente adevărul 
şi că nu ai avut nicio schimbare în firea vieţii tale. După ce sunt demiși sau 
îndepărtați, unii oameni încă au îndrăzneala să-L judece pe Dumnezeu şi să 
spună că El nu este drept. Ba chiar se ceartă cu Dumnezeu și ripostează, 
răspândindu-şi noțiunile despre Dumnezeu şi nemulțumirea faţă de El peste 
tot pe unde merg. Astfel de oameni sunt diavoli care I se împotrivesc lui 
Dumnezeu. Oamenii care au naturi diavoleşti nu se vor schimba niciodată şi 
ar trebui abandonaţi. Numai cei care pot să caute și să accepte adevărul în 


orice situaţie şi să se supună lucrării lui Dumnezeu au o speranţă să câștige 


adevărul și să dobândească o schimbare a firii. În experienţele tale, trebuie 
să înveţi să discerni între stările care par normale la suprafaţă. Poate suspini 
şi plângi în timpul rugăciunii sau simţi că inima ta ÎI iubeşte atât de mult pe 
Dumnezeu şi este foarte aproape de El, însă aceste stări sunt doar lucrarea 
Duhului Sfânt şi nu înseamnă că eşti o persoană care Îl iubeşte pe 
Dumnezeu. Dacă încă poți să-L iubeşti și să I te supui lui Dumnezeu chiar 
şi atunci când Duhul Sfânt nu lucrează şi când Dumnezeu face lucruri care 
nu se aliniază cu propriile tale noţiuni, numai atunci eşti o persoană care ÎI 
iubește cu adevărat. Numai atunci eşti o persoană care şi-a schimbat firea 


vieții. Numai aceasta este o persoană care deține adevărul-realitate. 


Unde începi transformarea firii tale? Aceasta începe cu înţelegerea 
propriei tale naturi. Este un lucru esențial. Așadar, cum îţi înţelegi natura? 
Discernând ce firi corupte ai. Odată ce ai discernut clar aceste firi corupte, 
îti vei înţelege natura-esenţă. Sunt unii care întreabă: „Cum îmi înţeleg firea 
coruptă?” Desigur, trebuie să o înţelegi conform cuvintelor lui Dumnezeu şi 
să o discerni în conformitate cu adevărul. Cum pui asta în practică, deci? 
Comparând firea coruptă pe care o dezvălui cu acele cuvinte de expunere 
din partea lui Dumnezeu. Ar trebui să discerni oricât de mult poţi 
corespunde. Dacă poţi să corespunzi şi să discerni mult, atunci vei fi capabil 
să-ți înţelegi firea coruptă. Aceia dintre voi care credeți de mult timp și 
practicați în acest fel de mulţi ani, aveţi acum o înţelegere a propriei voastre 
naturi? Probabil că nici pe departe! Comparaţia voastră trebuie să urmeze o 
cale; o persoană nu poate spune lucruri bazându-se pe nimic. Trebuie să 
citeşti mai mult din cuvintele lui Dumnezeu despre modul în care expune El 
esența coruptă a omului. Trebuie să cauţi toate aceste cuvinte, apoi să le 
citeşti deseori şi să reflectezi asupra ta deseori, comparându-ţi starea cu 
aceste cuvinte. Odată ce firea ta coruptă corespunde pe deplin, iar tu simţi 


că acele cuvinte ale lui Dumnezeu îți expun starea în mod exact și cu multă 


acuratețe şi că nu este în niciun fel incorect, atunci nu vei fi convins? Unii 
oameni spun: „Înţelegându-ţi propria natură, o poţi schimba.” Este uşor 
pentru oricine să spună asta. Dar cum o înţelegi? Trebuie să existe o cale. 
Dacă există o cale, atunci vei şti cum să experimentezi. Fără o cale, nu faci 
decât să trâmbiţezi sloganul: „Toţi trebuie să ne înțelegem naturile. Naturile 
noastre nu sunt bune și aparțin Satanei. Când ne înțelegem natura-esenţă, 
atunci ne putem transforma firile.” După ce ai terminat de trâmbiţat, nu ai 
făcut nimic mai mult de-atât şi nimeni nu are nicio înțelegere. Asta 
înseamnă să vorbeşti despre doctrine, fără a avea o cale. Nu creează 
probleme faptul de a lucra în acest fel? Care va fi rezultatul acestui fel de a 
lucra? De obicei, toți trâmbiţaţi sloganul: „Trebuie să ne înţelegem naturile! 
Toţi trebuie să-L iubim pe Dumnezeu! Toţi trebuie să ne supunem lui 
Dumnezeu! Toţi trebuie să ne plecăm înaintea lui Dumnezeu! Toţi trebuie 
să-L venerăm pe Dumnezeu! Cine nu-L iubeşte pe Dumnezeu este 
inacceptabil!” A vorbi despre aceste doctrine este inutil şi nu rezolvă 
probleme. Cum înţelegi natura umană? A-ţi înțelege natura înseamnă, de 
fapt, a-ți analiza lucrurile din adâncul sufletului — lucrurile din viaţa ta și 
toată logica şi filosofule Satanei după care ai trăit — adică, viaţa Satanei 
după care ai trăit. Doar dezgropând lucrurile profunde din sufletul tău poți 
să-ți înţelegi natura. Cum pot fi dezgropate aceste lucruri? Ele nu pot fi 
dezgropate sau analizate minuţios doar printr-o chestiune sau două. De 
multe ori, după ce ai terminat de făcut ceva, tot nu ai ajuns să înţelegi. S-ar 
putea să treacă trei sau cinci ani înainte să poţi să fii în stare să dobândeşti 
măcar un strop de conştientizare sau înțelegere. Prin urmare, în multe 
situaţii, trebuie să reflectezi asupra ta și să ajungi să te cunoşti. Trebuie să 
sapi adânc şi să te analizezi conform cuvintelor lui Dumnezeu, ca să vezi 


vreun rezultat. Pe măsură ce înţelegi adevărul din ce în ce mai profund, vei 


ajunge treptat să-ți cunoşti natura-esență, meditând la tine însuți şi 


cunoscându-te. 


Ca să-ți cunoaşte natura, trebuie să dobândeşti înţelegerea ei prin 
câteva lucruri. În primul rând, trebuie să înţelegi clar ceea ce îţi place. 
Lucrul acesta nu se referă la ce-ţi place să mănânci sau să porți, mai 
degrabă, se referă la tipurile de lucruri de care te bucuri, la lucrurile pe care 
le invidiezi, la lucrurile cărora te închini, la lucrurile pe care le cauţi şi la 
lucrurile cărora le acorzi atenţie în inima ta, la tipurile de persoane cu care- 
ti place să intri în contact şi la tipurile de persoane pe care le admiri şi le 
idolatrizezi în inima ta. De exemplu, celor mai multe persoane le plac 
oamenii cu reputație, oamenii care vorbesc şi se îmbracă elegant sau îi plac 
pe aceia care se pricep la discursuri măgulitoare ori pe aceia care se prefac. 
Cele menţionate mai sus se referă la tipul de oameni cu care le place să 
interacţioneze. În ceea ce priveşte lucrurile de care se bucură oamenii, 
acestea includ faptul de a fi dispuşi să facă anumite lucruri ușor de făcut, de 
a se bucura să facă lucruri pe care alții le consideră bune și care i-ar 
determina pe oameni să cânte laude şi să ofere complimente. În naturile 
oamenilor, există o caracteristică comună lucrurilor care le plac acestora. 
Adică, lor le plac oamenii, evenimentele şi lucrurile pe care alţii le 
invidiază din cauza aparenţelor, le plac oamenii, evenimentele şi lucrurile 
care arată foarte frumos şi luxos şi le plac oamenii, evenimentele şi lucrurile 
care îi fac pe alții să li se închine. Aceste lucruri care le plac oamenilor sunt 
minunate, orbitoare, superbe şi măreţe. Toţi oamenii se închină acestor 
lucruri. Se poate vedea că oamenii nu au niciun strop de adevăr şi nici nu au 
asemănarea ființelor umane adevărate. Nu există nici cea mai măruntă 
semnificaţie în venerarea acestor lucruri şi, totuşi, oamenilor încă le plac. 
Aceste lucruri care le plac oamenilor par deosebit de bune celor care nu 


cred în Dumnezeu şi toate sunt lucruri pe care oamenii sunt deosebit de 


dornici să le urmărească. Ca să dăm un exemplu simplu: există fani înfocaţi 
printre non-credincioși. Ei aleargă după actori sau cântăreţi, îi pun să le 
semneze autografe şi să le lase mesaje sau dau mâna cu ei şi îi îmbrățișează. 
Există aceste lucruri în inimile credincioşilor? Cântaţi ocazional cântecele 
celebrităților pe care le veneraţi? Sau le imitaţi ocazional şi vă îmbrăcaţi în 
stilurile lor, după care tânjiţi? Faceţi din aceste celebrități şi din aceşti 
oameni faimoşi obiectele şi modelele venerației voastre. Acestea sunt 
lucrurile obişnuite pe care le iubesc oamenii. Oare chiar nu venerează 
credincioşii aceste lucruri pe care le venerează non-credincioşii? În adâncul 
lor, majoritatea oamenilor încă au inimi gata să le venereze. Tu crezi în 
Dumnezeu și pare că nu mai urmărești în mod clar acele lucruri. Totuși, în 
inima ta, tot invidiezi acele lucruri şi încă le iubeşti. Din când în când, te 
gândeşti: „Încă vreau să ascult muzica lor şi încă vreau să mă uit la 
programele de televiziune în care apar ei. Cum trăiesc e1? Unde sunt acum? 
Dacă aş putea să-i văd şi să dau mâna cu ei, asta ar fi grozav şi, chiar dacă 
aş muri, tot ar merita.” Indiferent pe cine venerează, tuturor oamenilor le 
plac aceste lucruri. Poate că nu ai ocazia sau condiţiile de-a intra în contact 
cu acești oameni, cu aceste evenimente şi lucruri, dar aceste lucruri se află 
în inima ta. Lucrurile pe care oamenii le urmăresc şi la care tânjesc aparțin 
tendințelor lumești, aceste lucruri sunt ale Satanei și ale diavolilor, sunt 
detestate de Dumnezeu şi lipsite de orice adevăr. Lucrurile după care 
oamenii sunt înclinați să tânjească permit ca natura-esență pe care o au să 
fie scoasă la iveală. Preferinţele oamenilor pot fi văzute în modul în care se 
îmbracă. Unii oameni sunt dornici să poarte haine atrăgătoare, colorate sau 
tinute bizare. Sunt dornici să poarte accesorii pe care nimeni altcineva nu 
le-a mai purtat înainte şi adoră lucrurile care pot atrage sexul opus. Faptul 
că poartă aceste haine şi accesorii arată preferința pe care o au pentru aceste 


lucruri în viețile lor şi adânc în inima lor. Lucrurile care le plac nu sunt 


demne sau decente. Nu sunt lucruri pe care ar trebui să le urmărească o 
persoană normală. Există nedreptate în afecțiunea lor pentru ele. 
Perspectiva lor este exact aceeaşi cu cea a oamenilor lumești. Nu se poate 
vedea nicio parte care să corespundă cu adevărul. Prin urmare, toate 
lucrurile care îţi plac, asupra cărora te concentrezi, cărora te închini, pe care 
le invidiezi şi lucrurile la care te gândeşti zilnic în inima ta sunt 
reprezentative pentru natura ta. Predilecţia ta pentru aceste lucruri lumești 
este suficientă pentru a dovedi că natura ta este amatoare de nedreptate și 
că, în situații grave, natura ta este ticăloasă şi incurabilă. Ar trebui să-ți 
diseci natura în acest fel: să examinezi atent ce îţi place şi de ce anume te 
lepezi în viaţa ta. O vreme s-ar putea să fii bun cu o persoană, dar acest 
lucru nu dovedeşte că o placi. Ceea ce îţi place cu adevărat este exact ceea 
ce e în natura ta; chiar dacă ai avea oasele rupte, tot te-ai bucura de lucrul 
acela şi nu ai putea niciodată să te lepezi de el. Acest lucru nu este ușor de 
schimbat. Să luăm ca exemplu găsirea unui partener, oamenii caută oameni 
de acelaşi fel ca ei. Dacă o femeie s-ar îndrăgosti cu adevărat de cineva, 
atunci nimeni nu ar putea să o oprească. Chiar dacă ar avea picioarele rupte, 
tot ar vrea să fie cu el; ar vrea să se căsătorească cu el chiar dacă ar însemna 
că trebuie să moară. Cum se poate aşa ceva? Acest lucru se datorează 
faptului că nimeni nu poate schimba ceea ce este în adâncul oamenilor, în 
adâncul inimilor lor. Chiar dacă o persoană ar muri, sufletul său ar dori tot 
aceleași lucruri; acestea sunt lucrurile din natura umană şi reprezintă esenţa 
unei persoane. Lucrurile care le sunt dragi oamenilor conţin o oarecare 
nedreptate. Unii îşi arată vădit dragostea pentru acele lucruri, în timp ce alții 
nu; unora le plac foarte mult, în timp ce altora nu; unii oameni au 
autocontrol, în timp ce alţii nu se pot controla. Unii oameni tind să se 
scufunde în lucruri întunecate şi ticăloase, ceea ce dovedeşte că nu au viaţă. 


Alţi oameni pot să depăşească ispitele trupului şi să nu fie preocupaţi sau 


constrânşi de aceste lucruri, ceea ce dovedeşte că au un pic de statură şi că 
firile lor au fost puţin transformate. Unu oameni înţeleg unele adevăruri și 
simt că au viaţă şi că ÎI iubesc pe Dumnezeu, dar în realitate este încă prea 
devreme, iar a trece printr-o transformare a firii nu e o chestiune simplă. 
Este natura-esenţă a unei persoane uşor de înțeles? Chiar dacă cineva 
înţelege puţin, trebuie să treacă prin numeroase suișuri şi coborâşuri pentru 
a obține acea înţelegere şi, chiar şi cu puţină înţelegere, schimbarea nu e 
ușoară. Toate acestea sunt dificultățile pe care le înfruntă oamenii, iar 
oamenii nu se pot cunoaşte fără voinţa de a urmări adevărul. Indiferent de 
modul în care oamenii, evenimentele și lucrurile din jurul tău se pot 
schimba şi indiferent de modul în care lumea s-ar putea răsturna, dacă 
adevărul te îndrumă din interior, dacă a prins rădăcini în tine, iar cuvintele 
lui Dumnezeu îți călăuzesc viaţa, preferințele, experienţele şi existenţa, în 
acel moment te vei fi transformat cu adevărat. Momentan, așa-zisa 
transformare a oamenilor înseamnă doar a coopera puţin, a fi capabili să 
accepte cu reticență să fie emondaţi, a-și îndeplini îndatoririle în mod activ 
şi a avea puţin entuziasm şi credință, dar aceasta nu poate fi considerată 
transformarea firii și nu dovedeşte că oamenii au viață. Acestea sunt doar 


preferinţele şi înclinațiile oamenilor — nimic mai mult. 


Pentru a ajunge la o înţelegere a naturilor, în afară de a dezvălui 
lucrurile din naturile oamenilor care le sunt dragi acestora, câteva dintre 
cele mai importante aspecte privind natura lor trebuie, de asemenea, să fie 
dezvăluite. De exemplu, punctele de vedere ale oamenilor privind lucrurile, 
metodele și obiectivele în viaţă ale oamenilor, valorile lor de viaţă și 
perspectiva asupra vieţii, precum şi opiniile și ideile lor asupra tuturor 
lucrurilor referitoare la adevăr. Acestea sunt toate lucruri din adâncul 
sufletelor oamenilor şi au o relație directă cu transformarea firii. Așadar, 


care este, atunci, perspectiva omenirii corupte asupra vieţii? Se poate spune 


că este acesta: „Fiecare om pentru el însuşi şi diavolul îl ia pe cel mai din 
spate”. Toţi oamenii trăiesc pentru ei înşişi; sincer spus, ei trăiesc doar 
pentru trup. Trăiesc doar pentru a-și pune mâncare în gură. Cum diferă 
această existență de cea a animalelor? Nu există nicio valoare în a trăi 
astfel, fără a mai vorbi de vreo semnificație. Perspectiva unei persoane 
asupra vieţii are legătură cu lucrurile pe care te bazezi pentru a trăi în lume, 
lucrurile pentru care trăieşti şi cum trăieşti, iar toate aceste lucruri au 
legătură cu esenţa naturii umane. Analizând natura oamenilor, vei vedea că 
toți oamenii I se împotrivesc lui Dumnezeu. Toţi sunt demoni și nu există 
nicio persoană cu adevărat bună. Doar analizând natura oamenilor, poți să 
cunoşti cu adevărat corupția şi esenţa omului şi să înţelegi cui îi aparţin 
oamenii de fapt, ce le lipseşte cu adevărat oamenilor, cu ce ar trebui să fie 
echipați și cum ar trebui să trăiască o asemănare umană. Adevărata disecare 
a naturii unei persoane nu este uşoară şi nu se poate face fără a experimenta 


cuvintele lui Dumnezeu sau a avea experienţe adevărate. 


Primăvară, 1999 


Cum să cunoşti natura omului 


Cum să cunoşti natura unei persoane? Ce lucruri alcătuiesc natura unei 
persoane? Tu cunoşti doar neajunsurile, defectele, intenţiile, noțiunile, 
negativitatea şi neascultarea omului, dar nu eşti în stare să descoperi 
lucrurile din natura omului. Ştii doar despre stratul exterior, fără a fi capabil 
să îi descoperi originea, iar acest lucru nu constituie cunoaşterea naturii 
omului. Unii oameni își recunosc carențele şi negativitatea, spunând: „Eu 
îmi înţeleg natura. Vezi, îmi recunosc aroganţa. Nu înseamnă asta să-mi 
cunosc natura?” Aroganţa este o parte a naturii omului, aşa stau lucrurile. 
Cu toate acestea, nu e suficient să recunoaștem asta în sensul doctrinar. Ce 
înseamnă să-ți cunoşti propria natură? Cum poate fi cunoscută? Din ce 
aspecte este cunoscută? Cât de specific ar trebui percepută natura unei 
persoane din lucrurile pe care le dezvăluie aceasta? În primul rând, poţi să 
vezi natura unei persoane prin interesele sale. De exemplu, unii manifestă o 
adorație specială pentru oameni celebri și eminenți, alții adoră în special 
cântăreții sau vedetele de film, iar unii au o afecțiune aparte pentru jocuri. 
Din aceste preferinţe, putem să vedem care e natura acestor oameni. lată un 
simplu exemplu: unii oameni ar putea să idolatrizeze într-adevăr un anumit 
cântăreţ. În ce măsură îl idolatrizează? Până într-acolo încât sunt obsedaţi 
de fiecare mișcare, zâmbet şi cuvânt al acestui cântăreţ. Fac o obsesie 
pentru acest cântăreţ și chiar fotografiază tot ce poartă și încep să îl imite. 
Ce problemă arată acest nivel de idolatrizare faţă de o persoană? Arată că o 
astfel de persoană are numai acele lucruri de necredincios în inima sa şi că 
nu deţine adevărul, nu are lucruri pozitive şi, cu atât mai puţin, nu Îl are pe 
Dumnezeu în inimă. Toate lucrurile la care se gândește această persoană, pe 
care le iubește şi le caută sunt ale Satanei. Aceste lucruri ocupă inima 


acestei persoane, inimă care ajunge să le cadă pradă. Puteţi spune care este 


natura-esenţă pe care o are? Dacă un lucru este iubit până la extrem, atunci 
acela poate să devină viaţa unei persoane şi să-i ocupe inima, dovedind pe 
deplin că persoana se închină la idoli şi nu-L vrea pe Dumnezeu şi că, în 
schimb, îl iubește pe diavol. Așadar, se poate deduce că natura unei astfel 
de persoane este una care îl iubeşte pe diavol şi i se închină, care nu iubeşte 
adevărul şi nu-L vrea pe Dumnezeu. Nu este acesta modul corect de a vedea 
natura cuiva? Este întru totul corect. Așa ar trebui să fie analizată natura 
omului. De exemplu, unii oameni îl idolatrizează în special pe Pavel. Le 
place să iasă şi să ţină discursuri şi să lucreze, le place să participe la 
întâlniri şi să predice şi le place să-i facă pe oameni să îi asculte, să îi 
venereze şi să se învârtă în jurul lor. Le place să aibă un loc în mintea altora 
şi apreciază când alții preţuiesc imaginea pe care le-o prezintă. Să le 
analizăm natura din aceste comportamente. Care este natura lor? Dacă ei se 
comportă într-adevăr în acest fel, atunci este suficient pentru a arăta că sunt 
aroganți şi îngâmfați. Ei nu I se închină deloc lui Dumnezeu; ei caută un 
statut mai înalt şi vor să aibă autoritate asupra celorlalți, să-i posede şi să 
aibă un loc în inimile lor. Aceasta este imaginea clasică a Satanei. Aspectele 
naturii lor care ies în evidenţă sunt aroganta și îngâmfarea, refuzul de a I se 
închina lui Dumnezeu şi o dorință de a fi venerați de alții. Astfel de 
comportamente vă pot oferi o imagine foarte clară despre natura lor. De 
exemplu, unora chiar le place să profite de lucruri pe nedrept, în detrimentul 
altora, iar acești oameni caută să-și împlinească propriile interese în toate 
lucrurile. Orice fac ei trebuie să le fie de folos, altfel nu vor face acel lucru. 
Nu se deranjează cu nimic, cu excepţia cazului în care le oferă un anumit 
avantaj şi, în spatele acţiunilor lor, există întotdeauna motive ascunse. Ei 
vorbesc de bine pe oricine le aduce foloase și promovează pe oricine îi 
flatează. Chiar şi atunci când oamenii lor preferaţi au probleme, vor spune 


că acei oameni sunt corecți și vor încerca din greu să îi apere şi să îi 


acopere. Ce natură au asemenea oameni? Prin aceste comportamente, le 
puteţi vedea clar natura. Se străduiesc să profite pe nedrept prin acțiunile 
lor, dedându-se în mod constant unor comportamente tranzacționale în 
fiecare situaţie, şi puteți fi siguri că natura lor este una care râvneşte profitul 
din toată inima. În tot ceea ce fac, sunt preocupaţi doar de ei înşişi. Nu se 
vor trezi devreme decât dacă le va fi de folos. Sunt cei mai egoişti dintre 
oameni și sunt veşnic nesătui. Natura lor este demonstrată de dragostea lor 
pentru profit şi de lipsa oricărei iubiri pentru adevăr. Unii bărbați sunt 
captivaţi de femei, prostindu-se cu ele oriunde se duc. Femeile frumoase 
sunt obiectele afecțiunii acestor oameni şi au cea mai mare stimă în inimile 
lor. Sunt dispuşi să-şi dea viaţa şi să sacrifice totul pentru femeile frumoase; 
femeile sunt cele care le umplu inimile. Care este natura acestor bărbaţi? 
Natura lor este să iubească femeile frumoase şi să le venereze şi să iubească 
răul. Sunt nişte desfrânaţi cu o natură rea, lacomă. De ce spun că aceasta 
este natura lor? Acţiunile lor dezvăluie o natură lacomă. Aceste 
comportamente nu sunt doar fărădelegi ocazionale, şi nici aceşti oameni nu 
sunt doar puţin mai răi decât cei de rând, mai degrabă au devenit pe deplin 
stăpâniți de aceste lucruri, care au devenit însăşi natura şi esenţa lor. Astfel, 
aceste lucruri au devenit manifestări ale naturii lor. Părţile componente ale 
naturii unei persoane se dezvăluie în mod constant. Orice face o persoană, 
indiferent despre ce e vorba, poate dezvălui natura acelei persoane. Oamenii 
au propriile motive şi țeluri pentru tot ceea ce fac şi, fie că e vorba de a 
oferi ospitalitate, de a predica Evanghelia sau orice alt tip de lucrare, ei pot 
dezvălui părți ale naturii lor fără a fi conştienţi de asta, întrucât natura unei 
persoane este însăşi viața sa, iar oamenii sunt conduşi de natura lor pe 
parcursul întregii vieți. Natura unei persoane nu este dezvăluită doar 
ocazional sau întâmplător; mai degrabă, ea poate reprezenta complet esența 


unei persoane. Tot ce se revarsă din oasele și sângele oamenilor este 


reprezentativ pentru natura şi viața lor. Unii oameni iubesc femeile 
frumoase. Alţii iubesc banii. Unii manifestă o iubire aparte pentru statut. 
Alții pun preţ în special pe reputaţie şi pe imaginea lor. Unii iubesc și 
venerează în mod deosebit idoli. Și unii oameni sunt, în mod special, 
aroganți şi vanitoşi, fără a ceda nimănui în inimile lor şi luptând pentru 
statut, le place să iasă în evidenţă și să aibă autoritate asupra celorlalți. 
Există o varietate de naturi diferite. Ele pot diferi printre oameni, însă 
elementele lor comune sunt împotrivirea şi trădarea faţă de Dumnezeu. În 


sensul acela sunt toate identice. 


În ceea ce priveşte modul de-a afla care este natura unei persoane, 
haideţi să mai vedem câteva exemple. Să luăm, de pildă, egoismul. Se poate 
spune că egoismul este un element al naturii unei persoane. Toţi îl au în ei. 
Unu oameni sunt îngrozitor de egoişti, egoişti la extrem şi, în toate 
lucrurile, se gândesc numai la ei, nu caută nimic altceva decât câştigul 
personal şi nu au nici cea mai vagă consideraţie pentru alții. Acel egoism 
reprezintă natura lor. Toată lumea este oarecum egoistă, însă există o 
diferență. Când se asociază cu alții, unii oameni îi pot avea în grijă și se pot 
îngriji de ceilalți, se pot îngrijora pentru ceilalți şi se pot gândi la ei în tot 
ceea ce fac. Totuşi, alți oameni nu sunt aşa. Aceştia sunt în special egoiști și 
meschini atunci când îşi găzduiesc frații şi surorile. Oferă familiei lor cea 
mai bună mâncare, cu cele mai mari porţii, şi le dau fraţilor şi surorilor 
porțiile mai mici şi mai puţin apetisante. Când vin propriile lor rudenii, 
rânduiesc ca acestea să se simtă foarte confortabil. Însă când vin fraţii şi 
surorile, aceștia sunt puși să doarmă pe jos. Consideră că e suficient că le 
permit fraților şi surorilor să doarmă la ei când vin în vizite. Când frații şi 
surorile se îmbolnăvesc sau întâmpină alte dificultăţi, o asemenea persoană 
nu se gândeşte niciun pic la ei, comportându-se de parcă nici măcar nu 


observă. Unor astfel de oameni nu le pasă deloc de alții sau nu-şi fac nicio 


grijă pentru ei. Le pasă doar de ei înşişi și de rudeniile lor. Această natură 
egoistă a lor este cea care determină lipsa lor de dorinţă de-a le păsa de alții. 
Ei cred că a le păsa de alții implică să sufere pierderi și că e multă bătaie de 
cap. Unii oameni ar putea spune: „O persoană egoistă nu știe cum să fie 
atentă cu alții.” Este incorect. Dacă nu știu cum să fie atenţi, atunci de ce 
sunt oamenii egoiști atât de buni cu rudele lor şi acordă atenție deplină 
nevoilor acestora? De ce știu ce le lipseşte lor înşişi şi ce se cuvine să poarte 
sau să mănânce într-un anumit moment? De ce sunt incapabili să fie aşa 
pentru alte persoane? În realitate, ei înţeleg tot, dar sunt egoişti şi demni de 
dispreţ. Acest lucru e determinat de natura lor. Cei care sunt egoişti sunt 
incapabili să-i trateze corect pe ceilalți. Mai există şi aspectul răutății. Casa 
lui Dumnezeu a stipulat că toţi cei care se desfrânează în mod constant 
trebuie să fie îndepărtați. Dar pentru unii oameni a fost doar o fărădelege de 
moment. Ar trebui să fie şi ei tratați la fel ca aceia care se desfrânează în 
mod constant? Aceasta este o chestiune de principiu. Cei care poate s-au 
desfrânat ocazional nu pot fi consideraţi oameni cu o natură rea. Dacă 
cineva îşi face mereu de cap cu sexul opus, oriunde merge, şi nu îi este 
ruşine şi nu are nicio moralitate în ceea ce priveşte relațiile umane, acesta 
este o persoană rea, iar natura lui este cea a răutăţii. O astfel de persoană își 
va dezvălui natura, indiferent ce acţiuni întreprinde sau ce lucrare face. 
Natura ei este incontrolabilă, iar inima ei e plină de aceste lucruri murdare. 
Îşi face de cap cu sexul opus oriunde merge și, chiar dacă se opreşte o 
perioadă, o face pentru că mediul nu i-o permite sau pentru că nu există un 
partener potrivit. Lucruri care provin din natura cuiva pot să iasă la 
suprafață oricând şi oriunde; nimic nu le poate limita. Unii oamenii sunt 
foarte atraşi de haine, frumuseţe şi vanitate; sunt foarte vanitoşi. Îşi schimbă 
hainele de mai multe ori pe zi. Se uită cine poartă haine frumoase şi cine se 


îmbracă bine şi, dacă nu pot obţine aceste lucruri, nu pot dormi şi vor lua 


bani cu împrumutul sau vor plăti orice preţ pentru a le obține. Dacă nu pot 
obține aceste lucruri, pot să îşi piardă tot interesul pentru credința în 
Dumnezeu, să nu mai vrea să participe la adunări şi să-şi piardă zelul pentru 
citirea cuvântului lui Dumnezeu. Doar aceste lucruri le ocupă mintea. Nu se 
pot gândi la nimic altceva. Astfel de oameni sunt deosebit de vanitoșşi, mult 
mai mult decât o persoană obișnuită. E ceva adânc înfipt în natura şi 
măduva oaselor lor. Însăşi natura lor este vanitoasă. Lucrurile din natura 
unei persoane nu sunt dezvăluite într-un moment de slăbiciune, ci sunt mai 
degrabă manifestări constante. Indiferent ce fac oamenii, ei poartă cu ei 
elementele naturii lor. Chiar şi atunci când nu sunt evidente din exterior, tot 
există impurități în interior. Dacă o persoană înșelătoare vorbeşte cinstit, de 
fapt, tot există un înţeles ascuns în spatele cuvintelor sale. Cuvintele ei tot 
sunt contaminate cu înşelăciune. O persoană înșelătoare este înșelătoare cu 
toată lumea, chiar şi cu rudele și copiii săi. Oricât de deschis ești cu ea, ea 
va fi înșelătoare cu tine. Aceasta este adevărata ei faţă, aceasta este exact 
natura ei, nu este uşor de schimbat şi va fi mereu așa. Uneori, o persoană 
cinstită rosteşte cuvinte întortocheate şi înșelătoare, dar în general este 
cinstită, acționează cu relativă sinceritate, nu profită de alții când 
interacționează cu ei şi nu încearcă să-i ispitească pe ceilalți când vorbeşte 
cu ei. Poate să se deschidă și să aibă părtăşie din inimă cu alții și toți ceilalți 
spun că e cinstită. Când rostește uneori cuvinte înșelătoare, doar se 
dezvăluie firea ei coruptă. Acest lucru nu reprezintă natura ei, pentru că nu 
este o persoană înşelătoare. Așadar, când vine vorba de natura unei 
persoane, trebuie să înțelegeți ce reprezintă elementele acelei naturi şi ce 
reprezintă firea coruptă. Trebuie să fiți capabili să faceți clar diferenţa între 
cele două. Acum, când li se cere oamenilor să-și analizeze propria natură, 
unii vor spune: „Uneori vorbesc dur”, sau „Sunt necultivat şi nu ştiu cum să 


mă port”, sau „Uneori există impurități când îmi îndeplinesc îndatoririle”, 


dar nu vorbesc despre felul naturii lor sau nu spun dacă umanitatea lor este 
bună. Evită tot timpul un astfel de lucru şi nu este cu putinţă să se cunoască 
pe ei înşişi cu adevărat. Nu este acceptabil ca mereu să te ascunzi și să te 
temi să nu-ți fie afectată imaginea. Ceea ce este în natura ta trebuie scos la 
suprafață. Dacă nu poate fi scos la suprafaţă, nu poate fi înţeles, iar dacă nu 
poate fi înţeles, atunci nu poate fi schimbat. Trebuie să fii foarte strict când 
e vorba de a te cunoaște pe tine însuţi. Nu trebuie să te înșeli pe tine şi nu 


poţi să faci nimic de mântuială când e vorba despre asta. 


Înțelegerea propriei tale naturi implică, în primul rând, să înţelegi ce 
fel de persoană eşti cu adevărat. Felul tău de a fi indică ce fel de natură ai. 
De exemplu, a zice despre cineva că este într-un fel și în altul ca persoană 
spune cel mai mult despre natura sa. Tipul de natură pe care îl are o 
persoană determină ce fel de persoană este. Natura unei persoane este viața 
sa. Cum poţi să vezi care este natura unei persoane? Trebuie să intri în 
contact cu ea des şi să petreci timp observând ce fel de persoană este. Orice 
iese în evidență mai mult la aceasta și este reprezentativ pentru esenţa şi 
caracteristicile ei, se poate spune că este natura-esenţă pe care o are. Acele 
elemente ale esenței sale alcătuiesc natura ei. Când vine vorba de a vedea ce 
fel de persoană este cineva cu adevărat, acest mod este cel mai potrivit. 
Oricare ar fi esența unei persoane, la fel îi este şi natura. Natura unei 
persoane determină ce fel de persoană este. De exemplu, dacă cineva 
iubeşte în mod special banii, atunci natura sa poate fi rezumată în câteva 
cuvinte: este iubitor de bani. Dacă cea mai proeminentă caracteristică a 
cuiva este dragostea pentru femei și umblă mereu după femei, atunci 
această persoană iubeşte răul şi are o natură rea. Unor oameni le place cel 
mai mult să mănânce. Dacă îi dai unei astfel de persoane nişte alcool şi 
carne, atunci va acţiona în favoarea ta. Acest lucru arată, aşadar, că această 


persoană are o natură lacomă, exact ca un porc. Fiecare persoană are o fire 


coruptă şi un defect fatal, iar firea coruptă o controlează în viaţa ei reală. Ea 
trăieşte după această fire coruptă şi îi reprezintă natura. Se poate spune că 
natura sa este partea din ea care reprezintă defectul său fatal — defectul său 
fatal este natura sa. Unii oameni par să aibă o umanitate acceptabilă şi nu 
expun vreun defect major, dar cea mai mare slăbiciune a lor este fragilitatea 
pe care o au. Nu au țeluri sau aspirații în viaţă, pur şi simplu trăiesc de 
mântuială, prăbuşindu-se la cea mai mică piedică şi devenind negativi când 
lucrurile se complică. Dacă ajung să aibă noțiuni, până în punctul în care nu 
mai vor să aibă credință, atunci cea mai mare slăbiciune a lor este 
fragilitatea pe care o au; natura lor este fragilă, ei sunt fără valoare şi nu pot 
fi ajutaţi. Unii oameni sunt extrem de sentimentali. În fiecare zi, în tot ceea 
ce spun şi în toate felurile în care se comportă faţă de ceilalți, trăiesc în 
funcţie de sentimentele lor. Ei simt afecţiune pentru unul şi altul şi își petrec 
zilele implicaţi în amabilităţile afecțiunii. În tot ce întâlnesc, ei trăiesc pe 
tărâmul emoţiilor. Când o rudenie non-credincioasă a unei astfel de 
persoane moare, aceasta din urmă va plânge vreme de trei zile. Alții s-ar 
putea să vrea să îngroape trupul, însă ea nu permite asta. Încă are 
sentimente pentru decedat, iar acestea sunt prea puternice. Ai putea spune 
că sentimentele sunt defectul fatal al acestei persoane. Este guvernată de 
sentimentele sale în toate lucrurile, este incapabilă să practice adevărul sau 
să acționeze conform principiului şi este deseori predispusă să se 
răzvrătească împotriva lui Dumnezeu. Sentimentele sunt cea mai mare 
slăbiciune a ei, defectul său fatal, iar sentimentele ei sunt întru totul 
capabile să o ducă la ruină şi să o distrugă. Oamenii care sunt excesiv de 
emotivi sunt incapabili să pună adevărul în practică sau să asculte de 
Dumnezeu. Ei sunt preocupaţi de trup şi sunt nesăbuiți și năuciţi. Natura 
acestui gen de persoană este foarte emoțională, iar aceasta trăieşte în funcție 


de sentimentele ei. Aşadar, dacă vrei să cauţi o schimbare în firea ta, trebuie 


să-ţi cunoşti natura. „Un leopard nu-şi poate schimba petele.” Nu presupune 
că natura poate fi schimbată. Dacă natura unei persoane este prea rea, atunci 
aceasta nu se va schimba niciodată și Dumnezeu nu o va mântui. Ce 
înseamnă transformarea firii? Ea se întâmplă atunci când o persoană care 
iubește adevărul, în timp ce experimentează lucrarea lui Dumnezeu, acceptă 
judecata şi mustrarea cuvintelor Sale şi este supusă la tot felul de suferinţe 
şi rafinări. O astfel de persoană este curățită de otrăvurile satanice lăuntrice 
şi scapă întru totul de firile sale corupte, astfel încât poate să se supună 
cuvintelor lui Dumnezeu şi tuturor orchestrărilor şi rânduielilor Lui, fără să 
se mai răzvrătească față de El sau să I se împotrivească. Aceasta este o 
transformare a firii. Dacă natura unei persoane este foarte rea şi dacă 
aceasta este o persoană rea, atunci, Dumnezeu nu o va mântui, iar Duhul 
Sfânt nu va lucra în ea. Cu alte cuvinte, e ca un doctor care vindecă un 
pacient: o persoană care are o inflamație poate fi tratată, dar o persoană care 
face un cancer nu poate fi salvată. O transformare a firii înseamnă că o 
persoană, pentru că iubeşte şi poate accepta adevărul, ajunge în sfârşit să-şi 
cunoască natura, care este neascultătoare față de Dumnezeu şi în opoziție cu 
El. Ea înţelege că oamenii sunt prea profund corupți, înţelege absurditatea și 
înşelăciunea omenirii şi starea sărăcită şi deplorabilă a omenirii şi, în cele 
din urmă, ajunge să înțeleagă natura-esenţă a omenirii. Cunoscând toate 
acestea, ea devine capabilă să se nege şi să se lepede complet pe sine, să 
trăiască după cuvântul lui Dumnezeu şi să practice adevărul în toate 
lucrurile. Aceasta este o persoană care Îl cunoaşte pe Dumnezeu şi o 


persoană a cărei fire s-a schimbat. 


Toată omenirea a fost coruptă de Satana, iar natura omului este să-L 
trădeze pe Dumnezeu. Cu toate acestea, printre toți oamenii care au fost 
corupți de Satana există unii care pot să se supună lucrării lui Dumnezeu şi 


să accepte adevărul. Aceştia sunt oamenii care pot dobândi adevărul şi 


obține o transformare a firii. Unii oameni nu urmăresc adevărul şi, în 
schimb, doar urmează curentul. Ei vor asculta și vor face tot ce le spui să 
facă, pot să se lepede de lucruri şi să se sacrifice şi pot îndura orice 
suferință. Astfel de oameni au puţină conștiință şi rațiune şi speră să fie 
mântuiți și să supravieţuiască, dar firea lor nu se poate schimba pentru că nu 
urmăresc adevărul şi se mulțumesc doar cu înţelegerea doctrinei. Ei nu spun 
sau nu fac lucruri care lezează conștiința, își pot îndeplini cu sinceritate 
îndatoririle și pot accepta părtăşia despre adevăr cu privire la orice 
problemă. Totuşi, ei nu depun un efort serios pentru a căuta adevărul, 
mintea lor este confuză şi nu pot înţelege niciodată esenţa adevărului. Este 
imposibil ca firile lor să se schimbe. Dacă doreşti să fii curățit de corupție şi 
să treci printr-o schimbare în firea vieții tale, atunci trebuie să ai dragoste 
pentru adevăr şi capacitatea de a accepta adevărul. Ce înseamnă să accepți 
adevărul? Acceptarea adevărului înseamnă că, indiferent ce fel de fire 
coruptă ai sau care dintre otrăvurile marelui balaur roşu — otrăvurile Satanei 
— sunt în natura ta, atunci când cuvintele lui Dumnezeu dezvăluie aceste 
lucruri, ar trebui să le recunoști şi să te supui, nu poţi face o alegere diferită 
şi ar trebui să te cunoşti conform cuvintelor lui Dumnezeu. Asta înseamnă 
să fii capabil să accepti cuvintele lui Dumnezeu și să accepţi adevărul. 
Indiferent ce spune Dumnezeu, indiferent cât de severe sunt cuvântările 
Lui, şi indiferent ce cuvinte folosește El, poţi să le accepți atât timp cât ceea 
ce spune El este adevărul şi le poţi recunoaște atât timp cât se conformează 
realității. Poţi să te supui cuvintelor lui Dumnezeu indiferent cât de profund 
le înţelegi, precum şi să accepţi şi să te supui luminii dezvăluite de Duhul 
Sfânt şi despre care au părtăşie frații şi surorile tale. Atunci când o astfel de 
persoană a urmărit adevărul până la un anumit punct, ea poate dobândi 
adevărul şi o transformare a firii sale. Chiar dacă oamenii care nu iubesc 


adevărul au puţină umanitate, pot face câteva fapte bune şi se pot lepăda şi 


sacrifica pentru Dumnezeu, sunt confuzi în privinţa adevărului şi nu îl 
tratează cu seriozitate, astfel încât viaţa-fire pe care o au nu se schimbă 
niciodată. Puteţi vedea că Petru a avut umanitate asemănătoare cu cea a 
discipolilor, însă el a ieşit în evidență prin urmărirea ferventă a adevărului. 
Indiferent ce a spus Isus, el a cugetat cu seriozitate. Isus a întrebat: „Simon 
Barjona, Mă iubeşti?” Petru a răspuns cu sinceritate: „Îl iubesc doar pe 
Tatăl care este în ceruri, totuşi, eu nu L-am iubit pe Domnul de pe pământ.” 
Mai târziu a înţeles, gândindu-se: „Nu este corect, Dumnezeul de pe pământ 
este Dumnezeul din ceruri. Nu este acelaşi Dumnezeu atât în cer, cât şi pe 
pământ? Dacă ÎI iubesc doar pe Dumnezeu din ceruri, atunci iubirea mea nu 
este reală. Trebuie să-L iubesc pe Dumnezeu de pe pământ, căci numai 

atunci iubirea mea va fi reală”. Astfel, Petru a ajuns să înţeleagă adevăratul 
sens al cuvântului lui Dumnezeu din ceea ce întrebase Isus. Pentru a-L iubi 
pe Dumnezeu şi pentru ca această iubire să fie reală, trebuie să-L iubeşti pe 
Dumnezeul întrupat pe pământ. A iubi un Dumnezeu nedeslușit şi invizibil 
nu este nici realist, nici practic, în timp ce a-L iubi pe Dumnezeul practic şi 
vizibil este adevărul. Din cuvintele lui Isus, Petru a câştigat adevărul şi o 
înţelegere a voii lui Dumnezeu. Evident, credinţa lui Petru în Dumnezeu se 
concentrase doar pe urmărirea adevărului. În cele din urmă, el a dobândit o 
iubire pentru Dumnezeul practic — Dumnezeul de pe pământ. Petru a fost 
deosebit de serios în urmărirea adevărului. De fiecare dată când Isus îl 
sfătuia, el medita cu seriozitate la cuvintele lui Isus. Poate că medita luni de 
zile, un an sau chiar ani întregi înainte ca Duhul Sfânt să-l lumineze şi să 
înţeleagă esenţa cuvintelor lui Dumnezeu. În acest fel, Petru a pătruns în 
adevăr şi, făcând asta, firea vieții sale a fost transformată şi reînnoită. Dacă 
o persoană nu urmărește adevărul, nu îl va înțelege niciodată. Poţi să 
vorbeşti despre cuvinte şi doctrine de zece mii de ori, dar tot vor fi doar 


cuvinte şi doctrine. Unii oameni spun doar „Hristos este adevărul, calea şi 


viaţa”. Chiar dacă repeţi aceste cuvinte de zece mii de ori, tot va fi fără rost; 
nu le înţelegi nicicum sensul. De ce se spune că Hristos este adevărul, calea 
şi viaţa? Oare poţi exprima clar cunoștințele pe care le-ai acumulat despre 
asta din experiență? Ai intrat în realitatea adevărului, a căii şi a vieţii? 
Dumnezeu Şi-a rostit cuvintele pentru ca tu să le experimentezi şi să 
dobândeşti cunoaștere. Doar să vorbeşti despre cuvinte şi doctrine este 
inutil. Te poţi cunoaște pe tine însuţi doar după ce ai înţeles şi ai pătruns în 
cuvintele lui Dumnezeu. Dacă nu înţelegi cuvintele lui Dumnezeu, atunci 
nu poți să te cunoşti. Poţi să dobândești discernământ numai atunci când 
înţelegi adevărul. Fără să înţelegi adevărul, nu eşti capabil de discernământ. 
Poţi să vezi lucrurile clar atunci când înţelegi adevărul. Fără să înţelegi 
adevărul, nu poţi să vezi lucrurile clar. Te poţi cunoaşte doar atunci când 
înţelegi adevărul. Fără să înţelegi adevărul, nu te poţi cunoaște. Firea ta se 
poate schimba doar atunci când ai dobândit adevărul. Fără adevăr, firea ta 
nu se poate schimba. Numai după ce ai dobândit adevărul poţi sluji conform 
voii lui Dumnezeu. Fără să dobândești adevărul, nu poţi sluji conform voii 
lui Dumnezeu. Numai după ce ai dobândit adevărul te poţi închina lui 
Dumnezeu. Fără să înţelegi adevăr, chiar dacă I te închini, închinarea ta nu 
va fi altceva decât o săvârşire a riturilor religioase. Fără adevăr, nimic din 
ce faci nu este real. Dobândind adevărul, tot ceea ce faci este real. Toate 
aceste lucruri depind de dobândirea adevărului din cuvintele lui Dumnezeu. 
Unii oameni vor întreba: „Ce înseamnă exact să obţii adevărul din cuvintele 
lui Dumnezeu?” Chiar este nevoie să întrebe? Tot adevărul este exprimat de 
Dumnezeu şi se află în cuvintele lui Dumnezeu. Nu există niciun adevăr în 
afara cuvintelor lui Dumnezeu. Există mulți oameni care cred că a fi 
capabili să vorbească despre cuvinte şi doctrine înseamnă să cunoască 
adevărul, iar acest lucru este absurd. Nu poţi dobândi adevărul doar rostind 


doctrine. Ce rost are doar să avem părtăşie despre sensul literal al cuvintelor 


lui Dumnezeu? Trebuie să pricepi înţelesul din cuvintele lui Dumnezeu, 
sursa cuvintelor Lui şi efectul pe care sunt menite să-l obțină. Cuvântul lui 
Dumnezeu conține adevăr, viață, lumină, principii şi căi. Fiecare cuvânt al 
lui Dumnezeu conține multe lucruri; nu e suficient doar să spui ce înseamnă 
formularea lor literală şi cu asta să termini cu ele. Am să vă dau un 
exemplu. Dumnezeu a spus: „Fiţi oameni cinstiți, nu oameni înșelători.” Ce 
înseamnă această afirmaţie? Unii oameni zic: „Asta le spune oamenilor să 
fie cinstiți, nu înşelători, nu-i aşa?” Dacă îi întrebi ce altceva înseamnă, ei 
vor spune: „Înseamnă că ar trebui să fii o persoană cinstită, nu să fii o 
persoană înşelătoare. Spune doar aceste două lucruri.” Atunci, s-ar putea să 
întrebi: „Ce înseamnă exact să fii o persoană cinstită? Ce fel de persoană 
este considerată cinstită? Care sunt comportamentele unei persoane 
cinstite? Care sunt comportamentele unei persoane înșelătoare?” Ei ţi-ar 
răspunde: „O persoană cinstită este cineva care vorbeşte cinstit, nu adaugă 
falsități în cuvintele sale şi nu minte. O persoană înşelătoare este cineva 
care vorbește întortocheat, nu spune adevărul, este mereu impur în cuvintele 
sale şi îi place să spună minciuni.” Asta e tot ce pot să spună. Gândirea 
umană e prea simplă. Ai putea vreodată să pătrunzi în adevărul-realitate, 
explicând atât de simplu ce înseamnă oameni cinstiţi? Ce spune cuvântul lui 
Dumnezeu despre oamenii cinstiţi? În primul rând, că oamenii cinstiţi nu 
nutresc nicio îndoială despre ceilalți şi, în al doilea rând, că oamenii cinstiți 
pot să accepte adevărul. Acestea sunt cele două caracteristici principale. Ce 
vrea să spună Dumnezeu prin asta? De ce spune Dumnezeu asta? Din 
cuvântul lui Dumnezeu, poţi să înţelegi sensul mai profund a ceea ce 
înseamnă să fii o persoană cinstită, la ce se referă asta şi care este definiția 
exactă a unei persoane cinstite. Odată ce înţelegi corect definiția, atunci poți 
vedea în cuvântul lui Dumnezeu care sunt manifestările unei persoane 


cinstite, ce sunt oamenii înşelători şi care sunt manifestările unei persoane 


înșelătoare. Dacă vei evalua apoi aceste manifestări, vei înțelege exact ce 
este o persoană cinstită şi ce este o persoană înşelătoare, precum și modul în 
care persoanele înşelătoare tratează cuvântul lui Dumnezeu, pe Dumnezeu 
şi pe alţi oameni. În acest fel, vei ajunge cu adevărat să înţelegi cuvintele lui 
Dumnezeu şi vei şti cât de diferită este concepția oamenilor despre 
persoanele cinstite şi persoanele înșelătoare față de ceea ce spune cuvântul 
lui Dumnezeu. Când cuvântul lui Dumnezeu îți spune: „Fii o persoană 
cinstită, nu fi o persoană înşelătoare”, sunt multe detalii aici. Când înţelegi 
cu adevărat sensul cuvintelor, vei şti ce este o persoană cinstită şi ce este o 
persoană înșelătoare. Când practici, vei şti cum să practici într-un mod care 
sigur va dezvălui manifestările unei persoane cinstite şi vei vedea clar calea 
de practică şi principiile de practică pentru a fi o persoană cinstită, care îți 
garantează că vei fi considerat bun de către Dumnezeu. Dacă înţelegi cu 
adevărat aceste cuvinte și le pui în practică, vei fi capabil să obţii aprobarea 
lui Dumnezeu. Dacă însă nu înţelegi aceste cuvinte, nu vei fi o persoană 
cinstită și nu vei obține niciodată aprobarea lui Dumnezeu. Să ajungi la o 
adevărată înţelegere a cuvintelor lui Dumnezeu nu este o chestiune simplă. 
Nu gândi astfel: „Pot să interpretez sensul textual al cuvintelor lui 
Dumnezeu şi toată lumea spune că interpretarea mea este bună şi mă 
aprobă, aşa că asta înseamnă că înţeleg cuvintele lui Dumnezeu”. Nu este 
același lucru cu înţelegerea cuvintelor lui Dumnezeu. Dacă ai câştigat o 
oarecare lumină din cuvântările lui Dumnezeu și ai înţeles adevăratul sens 
al cuvintelor Sale, dacă poţi exprima intenția din spatele cuvintelor Sale şi 
efectul pe care îl vor dobândi în cele din urmă — dacă înţelegi clar toate 
aceste lucruri — se poate considera că ai un anumit nivel de înţelegere a 
cuvintelor lui Dumnezeu. Așadar, înțelegerea cuvintelor lui Dumnezeu nu 
este chiar aşa de simplă. Doar pentru că poţi da o explicaţie înflorită cu 


privire la sensul literal al cuvintelor lui Dumnezeu, nu înseamnă că le 


înţelegi. Oricât ai putea să le explici sensul literal, explicația ta tot se 
bazează pe imaginaţia omului şi pe un mod de gândire uman. Este inutilă! 
Cum poți înţelege cuvintele lui Dumnezeu? Cheia este să cauţi adevărul 
dinlăuntrul lor. Numai în acest mod poţi înţelege cu adevărat cuvintele lui 
Dumnezeu. Dumnezeu nu rosteşte niciodată cuvinte goale. Fiecare 
propoziţie pe care o rostește conţine detalii care sigur vor fi revelate mai 
departe în cuvintele Lui şi pot fi exprimate diferit. Omul nu poate înțelege 
modurile în care Dumnezeu exprimă adevărul. Cuvântările lui Dumnezeu 
sunt foarte profunde şi nu pot fi înţelese uşor cu gândirea umană. Oamenii 
pot descoperi în mare întregul sens al fiecărui aspect al adevărului atât timp 
cât depun un efort. Detaliile care rămân le vor fi aduse în timpul experienţei 
lor ulterioare, prin luminarea Duhului Sfânt. O parte este chibzuirea și 
înţelegerea cuvintelor lui Dumnezeu şi cercetarea conţinutului lor specific 
prin citirea lor. O altă parte este înțelegerea semnificației cuvintelor lui 
Dumnezeu prin experimentarea lor şi obținerea luminării de la Duhul Sfânt. 
Prin progresul constant în aceste două aspecte, poţi ajunge să înţelegi 
cuvântul lui Dumnezeu. Dacă îl interpretezi la nivel literal, textual sau prin 
prisma propriilor gânduri şi închipuiri, atunci chiar dacă îl explici înflorit şi 
elocvent, tot nu înţelegi realmente adevărul şi totul se bazează încă pe 
gândirea şi închipuirile umane. Nu se dobândește din luminarea Duhului 
Sfânt. Oamenii sunt predispuşi să interpreteze cuvintele lui Dumnezeu pe 
baza noţiunilor şi închipuirilor proprii şi pot chiar să interpreteze greşit 
cuvintele lui Dumnezeu în afara contextului, făcându-i pasibili să-L 
înțeleagă greşit şi să-L judece pe Dumnezeu, iar acest lucru este 
problematic. Prin urmare, adevărul este dobândit în principal prin 
înţelegerea cuvintelor lui Dumnezeu și prin luminarea Duhului Sfânt. A fi 
capabil să înţelegi şi să explici sensul literal al cuvântului lui Dumnezeu nu 


înseamnă că ai dobândit adevărul. Dacă înţelegerea sensului literal al 


cuvântului lui Dumnezeu ar însemna că ai înţeles adevărul, atunci ar trebui 
doar să ai puțină educaţie şi cunoaştere, aşa că de ce ai avea nevoie de 
luminarea Duhului Sfânt? Este lucrarea lui Dumnezeu un lucru pe care 
mintea omenească îl poate înţelege? Prin urmare, înţelegerea adevărului nu 
se bazează pe noţiuni sau închipuiri umane. Ai nevoie de luminarea, 
iluminarea şi îndrumarea Duhului Sfânt pentru a avea experienţă și 
cunoştinţe reale. Acesta este procesul de înțelegere şi dobândire a 


adevărului şi reprezintă, totodată, o condiţie necesară. 


Cum înţelegi natura omului? Cel mai important lucru este să o 
deosebim din perspectiva viziunilor sale asupra lumii, a vieţii şi a valorilor. 
Toţi cei care sunt ai diavolului trăiesc pentru sine. Viziunea lor asupra vieții 
şi maximele provin, în principal, din spusele Satanei, precum: „Fiecare om 
pentru el însuşi şi diavolul îl ia pe cel mai din spate”, „Oamenii mor pentru 
avere cum păsările mor pentru hrană” şi alte astfel de sofisme. Toate aceste 
cuvinte rostite de acei regi diavoli, de cei importanţi şi de filosofi au devenit 
chiar viaţa omului. În special, majoritatea cuvintelor lui Confucius, care 
este apreciat de chinezi ca un „înţelept”, au devenit viaţa oamenilor. Există, 
de asemenea, faimoasele proverbe din budism și taoism, precum și clasicele 
zicale des citate ale diverselor figuri renumite. Toate acestea sunt pledoarii 
ale filosofilor şi naturii Satanei. Ele sunt, de asemenea, cele mai bune 
ilustrări și explicaţii privind natura Satanei. Toate aceste otrăvuri care au 
fost inculcate în inima omului provin de la Satana şi nici cea mai mică parte 
din ele nu provine de la Dumnezeu. De asemenea, astfel de cuvinte 
diavoleşti se opun direct cuvântului lui Dumnezeu. Este absolut clar că 
realitățile tuturor lucrurilor pozitive provin de la Dumnezeu şi că toate 
lucrurile negative care-l otrăvesc pe om provin de la Satana. Prin urmare, 
poți discerne natura unei persoane şi cui aparține ea, uitându-te la 


perspectivele sale asupra vieții și la valorile sale. Satana îi corupe pe 


oameni prin educaţie şi influența guvernelor naționale, a celor celebri şi 
măreţi. Cuvintele lor diavoleşti au devenit viaţa şi natura omului. „Fiecare 
om pentru el însuși și diavolul îl ia pe cel mai din spate” este o bine- 
cunoscută zicală satanică care a fost insuflată în fiecare şi care a devenit 
viaţa omului. Există alte câteva cuvinte ale filosofilor de viaţă care sunt, de 
asemenea, ca acestea. Satana foloseşte cultura tradițională a fiecărei naţiuni 
pentru a educa, înşela şi corupe oamenii, determinând omenirea să cadă și 
să fie înghițită de un abis nemărginit al distrugerii și, în final, oamenii sunt 
distruși de Dumnezeu pentru că ei îl slujesc pe Satana şi I se opun lui 
Dumnezeu. Unii oameni au slujit drept funcționari publici în societate 
vreme de câteva decenii. Imaginează-ţi că pun următoarea întrebare: „Te-ai 
descurcat atât de bine în această funcție, care sunt principalele zicale 
celebre după care trăieşti?” S-ar putea să spună: „Singurul lucru pe care îl 
înţeleg este acesta: «Funcţionarii nu îngreunează lucrurile pentru cei care 
vin cu daruri, iar cei ce nu linguşesc nu obțin nimic.»” Aceasta este filosofia 
satanică pe care se bazează cariera ei. Nu sunt oare aceste cuvinte 
reprezentative pentru natura unor astfel de oameni? Folosirea fără scrupule 
a oricărui mijloc pentru a obţine o poziție a devenit natura sa, iar 
oficialitatea şi succesul în carieră sunt scopurile sale. Există încă multe 
otrăvuri satanice în viața, conduita și comportamentul oamenilor. De 
exemplu: toate filosofule lor de viaţă, modurile lor de a face lucrurile și 
maximele lor sunt pline de otrăvurile marelui balaur roşu şi toate acestea 
vin de la Satana. Aşadar, toate lucrurile care curg prin oasele și sângele 
oamenilor sunt ale Satanei. Toţi acei oficiali, cei ce deţin puterea şi cei ce 
sunt împliniţi au propriile lor căi și secrete pentru succes. Nu sunt oare 
asemenea secrete perfect reprezentative pentru natura lor? Au făcut lucruri 
aşa de mari pe lume şi nimeni nu poate înţelege uneltirile şi intrigile ce stau 


în spatele lor. Asta arată efectiv cât de perfidă și de malițioasă este natura 


lor. Omul a fost corupt prea profund de Satana. Veninul Satanei curge prin 
sângele fiecărei persoane şi se poate spune că natura omului este coruptă, 
rea, antagonistă şi în opoziţie cu Dumnezeu, plină de filosofiile şi otrăvurile 
Satanei şi cufundată în ele. A devenit în totalitate natura-esenţă a Satanei. 
Iată de ce oamenii I se împotrivesc lui Dumnezeu şi I se opun. Omul poate 


cu uşurinţă să ajungă să se cunoască dacă natura lui poate fi analizată astfel. 


Când oamenii au o înţelegere autentică a firii lui Dumnezeu, când pot 
vedea că firea lui Dumnezeu este reală, că este cu adevărat sfântă şi cu 
adevărat dreaptă și când pot lăuda din inimă sfinţenia şi dreptatea lui 
Dumnezeu, atunci Îl vor cunoaşte cu adevărat pe Dumnezeu și vor fi 
dobândit adevărul. Oamenii trăiesc în lumină numai când Îl cunosc pe 
Dumnezeu. Efectul direct pe care îl are adevărata cunoaștere a lui 
Dumnezeu este acela de a-L iubi şi de asculta cu adevărat de Dumnezeu. În 
oamenii care ÎI cunosc cu adevărat pe Dumnezeu, care înţeleg adevărul şi îl 
dobândesc, are loc o schimbare reală în ceea ce priveşte viziunea lor asupra 
lumii şi perspectiva asupra vieții, în urma căreia are loc o schimbare reală și 
în firea vieţii lor. Când oamenii au obiectivele corecte în viaţă, sunt capabili 
să urmărească adevărul şi se comportă conform adevărului, când se supun 
în totalitate lui Dumnezeu şi trăiesc după cuvintele Lui, când se simt 
împăcaţi şi iluminaţi până în adâncul inimilor lor, când inimile lor sunt 
eliberate de întuneric şi când pot trăi complet liberi și neîngrădiți în 
prezenţa lui Dumnezeu, abia atunci duc vieţi omenești autentice şi abia 
atunci devin cei care deţin adevărul şi umanitatea. În plus, toate adevărurile 
pe care le-ai înțeles şi le-ai dobândit au venit din cuvintele lui Dumnezeu şi 
de la Dumnezeu Însuși. Doar atunci când obţii aprobarea Prea Înaltului 
Dumnezeu — Domnul creației — și El va spune că eşti o fiinţă creată 
calificată care trăieşte o asemănare umană, viaţa ta va fi cea mai 


semnificativă. A avea aprobarea lui Dumnezeu înseamnă că ai dobândit 


adevărul şi că ești o persoană care deţine adevărul şi umanitatea. În lumea 
de azi care este dominată de Satana și timp de cel puţin câteva mii de ani de 
istorie, cine din întreaga umanitate a obținut o adevărată viață omenească? 
Nimeni. Deoarece oamenii au fost profund corupți de Satana și trăiesc după 
filosofuile Satanei, iar tot ce fac ei este potrivnic lui Dumnezeu şi fiecare 
cuvântare şi teorie a lor se naşte din coruperea de către Satana şi manifestă 
antipatie directă față de cuvintele lui Dumnezeu, ei sunt astfel exact genul 
de oameni care se opun lui Dumnezeu. Dacă nu vor accepta mântuirea lui 
Dumnezeu, vor fi cufundați în pierzanie și distrugere, fără a mai avea vreo 
viaţă despre care să vorbească. Ei urmăresc prestigiul şi profitul, încearcă să 
fie nişte indivizi măreți și renumiţi şi speră să „li se transmită numele mai 
multe generaţii la rând” și să fie „celebri de-a lungul întregii istorii”. Este 
absurd şi absolut de neconceput. Fiecare personalitate măreață şi renumită 
este, de fapt, din tagma Satanei şi de mult a fost aruncată în al 
optsprezecelea nivel al iadului, pentru a fi pedepsită şi a nu se mai întrupa 
niciodată. Când omenirea coruptă îi venerează pe aceşti oameni şi le 
acceptă vorbele diavoleşti şi sofismele, aceasta devine victima diavolului 
Satana. Fiinţele create ar trebui să-L venereze pe Creator. Este un lucru 
perfect natural şi justificat, pentru că numai Dumnezeu este adevărul. 
Dumnezeu controlează cerurile și pământul şi toate lucrurile şi domneşte 
peste toate. A nu crede în Dumnezeu şi a nu te supune Lui înseamnă a fi 
incapabil de a dobândi adevărul. Dacă trăieşti conform cuvintelor lui 
Dumnezeu, atunci în adâncul inimii te vei simți luminat și ușurat şi te vei 
bucura totodată de o dulceaţă fără seamăn. Când se va întâmpla asta, vei fi 
dobândit cu adevărat viaţa. Oricât de grozave ar fi realizările oamenilor de 
ştiinţă ai lumii, imediat ce se apropie de moarte, se vor simţi cu mâinile 
goale şi că nu au dobândit nimic. Chiar şi Einstein şi Newton, aceşti 


intelectuali elevaţi, s-au simțit goi. Asta a fost din cauză că nu dețineau 


adevărul şi nu aveau o înțelegere adevărată despre Dumnezeu. Deși credeau 
în Dumnezeu, ei credeau doar în existenţa Lui, dar nu urmăreau adevărul. 
Au vrut doar să se bazeze pe ştiinţă şi cercetare, pentru a descoperi și a 
dovedi că există un Dumnezeu. Drept rezultat, fiecare dintre ei a dus o viață 
întreagă dedicată cercetării, fără să obțină absolut nimic şi, deși au crezut în 
Dumnezeu toată viaţa lor, nu au dobândit niciodată adevărul. Ei au cercetat 
doar cunoaşterea științifică, dar nu au căutat să-L cunoască pe Dumnezeu. 
Nu au dobândit adevărul şi nici viața adevărată. Calea pe care o urmaţi 
astăzi nu este cea pe care au urmat-o ei. Ceea ce căutaţi voi este să-L 
cunoaşteţi pe Dumnezeu, cum să vă supuneţi Lui, cum să-L venerați şi cum 
să trăiţi o viaţă plină de sens. Asta e complet diferit de ceea ce au căutat ei. 
Deşi erau oameni care credeau în Dumnezeu, ei nu au dobândit adevărul. 
Acum, Dumnezeu întrupat v-a spus despre fiecare aspect al adevărului și v- 
a dăruit calea adevărului şi a vieţii. Ar fi nesăbuit din partea voastră să nu 


urmăriți adevărul. 


Acum, înțelegerea adevărului avută de voi este inadecvată. Puteţi doar 
să rostiţi teorii deşarte. Încă vă simţiţi deficitari şi nesiguri în privința 
oricărei lucrări pe care o preluaţi. Asta arată că intrarea voastră în viaţă a 
fost prea superficială şi că nu aţi dobândit încă adevărul. Când chiar vei 
înţelege adevărul şi vei intra în realitatea cuvântului lui Dumnezeu, vei avea 
energie, o energie inepuizabilă care îţi umple corpul. În acel moment, te vei 
simți mai luminat decât niciodată în interior, iar calea va deveni şi mai 
luminată, pe măsură ce o străbaţi tot mai departe. În zilele noastre, 
majoritatea oamenilor care cred în Dumnezeu nu au luat-o încă pe drumul 
bun şi nu au ajuns să înțeleagă adevărul, aşa că încă se simt goi în interior, 
simt că viaţa înseamnă suferinţă şi că nu au energia de a-și îndeplini 
îndatoririle. Așa sunt credincioşii lui Dumnezeu înainte să aibă o viziune în 


inimile lor. Oamenii nu au obținut adevărul și încă nu-L cunosc pe 


Dumnezeu, de aceea nu simt încă multă plăcere. Voi, mai ales, aţi suferit cu 
toții persecuții şi ați experimentat dificultăți la întoarcerea acasă. Când 
suferiți, aveţi şi gânduri de moarte şi lipsa voinţei de a trăi. Acestea sunt 
slăbiciuni ale trupului. Unii oameni Chiar se gândesc: „Credinţa în 
Dumnezeu ar trebui să fie plăcută. În Epoca Harului, Duhul Sfânt le-a 
dăruit oamenilor pace şi bucurie. Acum există prea puţină pace şi bucurie, 
iar plăcere aşa cum era în Epoca Harului nu există. A crede în Dumnezeu 
azi este extrem de supărător.” Ştii doar că plăcerea trupului e mai bună 
decât orice altceva. Nu ştii ce lucrare face astăzi Dumnezeu. Dumnezeu 
trebuie să vă lase trupul să sufere pentru a vă transforma firea. Chiar dacă 
trupul tău suferă, ai cuvântul lui Dumnezeu și ai binecuvântarea lui 
Dumnezeu. Nu poţi muri chiar dacă vrei. Poţi să te resemnezi să nu Îl 
cunoşti pe Dumnezeu și să nu obţii adevărul? Acum este vorba, în cea mai 
mare parte, doar de faptul că oamenii n-au obținut încă adevărul şi nu au 
viață. Ei sunt în toiul căutării mântuirii, astfel că trebuie să sufere puţin pe 
parcursul acestui proces. Astăzi, toate persoanele din lume trec prin 
încercări, chiar și Dumnezeu suferă — așadar, este potrivit ca voi să nu 
suferiți? Fără rafinare prin dezastre mari nu poate exista o credinţă 
autentică, iar adevărul şi viaţa nu pot fi obținute. Fără încercări și rafinare 
nu se poate. Uită-te la Petru — în cele din urmă a trecut prin şapte ani de 
încercări (după ce a avut 53 de ani). A experimentat sute de încercări de-a 
lungul acelor şapte ani. A trebuit să treacă prin una dintre aceste încercări o 
dată la câteva zile și, numai după ce a fost supus la tot felul de încercări, a 
obținut viaţa şi a experimentat o transformare a firii lui. Când chiar vei 
obține adevărul şi vei ajunge să-L cunoşti pe Dumnezeu, vei simți că ar 
trebui să trăieşti pentru El. Dacă nu vei trăi pentru Dumnezeu, atunci îţi va 
părea rău; îţi vei trăi restul zilelor regretând amarnic şi având cele mai mari 


remușcări. Nu poţi muri încă. Trebuie să strângi pumnii și să continui să 


trăieşti cu hotărâre. Trebuie să trăieşti o viață pentru Dumnezeu. Când 
oamenii au adevăr în interiorul lor, au această hotărâre şi nu îşi mai doresc 
niciodată să moară. Când moartea te va ameninţa, tu vei spune: „Oh, 
Dumnezeule, nu vreau să mor. Încă nu Te cunosc. Încă nu Ţi-am răsplătit 
iubirea. Nu pot să mor până când nu ajung să Te cunosc bine.” Sunteţi în 
acest punct acum? Încă nu, nu-i aşa? Unii oameni se confruntă cu durerea 
familiei, alții cu durerea căsătoriei, iar alții suferă din cauza persecuției, 
neavând nici măcar un loc în care să trăiască. Oriunde se duc, este casa 
altcuiva, iar ei simt durere în inimile lor. Nu este durerea pe care o 
experimentați voi chiar acum durerea pe care a îndurat-o Dumnezeu? 
Suferiți împreună cu Dumnezeu, iar Dumnezeu îi însoţeşte pe oameni în 
suferință. Astăzi, cu toţii aveţi o parte din durerea, Împărăţia şi suferinţa lui 
Hristos şi veți dobândi slavă în final! Această suferinţă e semnificativă. Nu 
este așa? Nu poți fi lipsit de această voinţă. Trebuie să înţelegi sensul 
suferinţei astăzi şi de ce suferi atât de mult. Trebuie să cauţi adevărul şi să 
ajungi la o înţelegere a voii lui Dumnezeu şi apoi vei avea voinţa de a 
suferi. Dacă nu înţelegi voia lui Dumnezeu și doar te gândești la suferință, 
atunci, cu cât te gândești mai mult la asta, cu atât mai supărător devine şi cu 
atât mai deprimat te simţi, ca şi cum calea vieții tale se apropie de sfârșit. 
Vei începe să înduri chinul morţii. Dacă vei pune suflet şi vei depune tot 
efortul pentru adevăr şi dacă vei fi capabil să-l înţelegi, atunci, inima ta se 
va lumina și vei experimenta satisfacţie. În viaţă, vei găsi pace şi bucurie în 
inima ta, iar când va lovi boala sau se va întrevedea moartea, vei spune: 
„Nu am obţinut încă adevărul, aşa că nu pot să mor. Trebuie să mă sacrific 
bine pentru Dumnezeu, să mărturisesc bine pentru El şi să-l răsplătesc 
iubirea. Nu contează cum voi muri în final, pentru că voi fi trăit o viaţă 
satisfăcătoare. Orice ar fi, nu pot să mor încă. Trebuie să stărui și să 


continui să trăiesc.” Acum trebuie să îţi fie clară această chestiune şi trebuie 


să înţelegi adevărul din aceste lucruri. Când oamenii deţin adevărul, ei au 
putere. Când deţin adevărul, au o energie inepuizabilă care le umple corpul. 
Când deţin adevărul, au hotărâre. Fără adevăr, oamenii sunt moi ca 
legumele putrezite; când deţin adevărul, ei devin tari ca oţelul. Oricât de 
amare vor fi lucrurile, ei nu se vor simţi deloc amarnic. Cât credeți că 
reprezintă mica voastră suferință? Dumnezeu întrupat încă suferă! Sunteţi 
oameni care au fost corupți de Satana şi a căror natură este aceea de a se 
răzvrăti împotriva lui Dumnezeu. Aţi făcut fără știință multe lucruri care s- 
au răzvrătit împotriva lui Dumnezeu şi I s-au împotrivit şi meritați judecată 
şi mustrare. Exact ca oamenilor care sunt bolnavi şi urmează să fie trataţi, e 
potrivit să le fie frică de suferință? Aveţi firi corupte, aşadar, credeți că 
puteți să vă schimbaţi firea şi să câștigați viaţa fără niciun pic de suferință? 
Suferința voastră este cauzată de firile voastre corupte. Este meritată şi 
trebuie îndurată. Nu este nici inocentă, nici impusă de Dumnezeu. Suferința 
pe care o îndurați acum nu înseamnă mult mai mult decât a alerga de colo 
până colo şi a munci din greu în datoria voastră. Uneori descoperiți că firea 
voastră coruptă nu s-a schimbat deloc şi, astfel, treceţi printr-o oarecare 
rafinare. Uneori nu înțelegeți cuvântul lui Dumnezeu sau cuvintele sunt 
dureroase când le citiți, așa că suferiți puţin din cauza rafinării din cuvântul 
lui Dumnezeu. Sau, poate, vă faceți prost lucrarea propriu-zisă și tot faceți 
greşeli în datoria voastră, experimentați vină şi ură faţă de voi înşivă pentru 
că nu sunteți capabili să vă faceți treaba, iar asta vă provoacă o oarecare 
suferință. Poate că îi vedeți pe alții făcând progrese și simțiți că progresul 
propriu e prea lent, că vă ia prea mult să progresaţi în înţelegerea cuvântului 
lui Dumnezeu, că există prea puţină lumină, iar aceste chestiuni vă 
provoacă o oarecare suferinţă. Uneori vă simțiţi ameninţaţi de mediul vostru 
ostil, din cauza arestărilor şi a persecuției din partea marelui balaur roșu şi, 


astfel, sunteți tot timpul speriaţi, neliniştiți şi trăiţi cu teamă, iar asta vă 


provoacă o oarecare suferință. Pe lângă această suferință, ce altă suferință 
ați experimentat? Nu sunteți forțați să prestați muncă fizică grea, nici nu 
aveți superiori sau şefi care vă bat sau vă ceartă şi nimeni nu vă tratează ca 
pe sclavi. Nu suferiți astfel de greutăţi. De fapt, greutățile pe care le îndurați 
nu sunt tocmai greutăţi. Gândiţi-vă. Nu aşa stau lucrurile? Trebuie să 
înțelegeți care este semnificația renunțării la familia ta ca să te sacrifici 
pentru Dumnezeu şi de ce o faceţi. Dacă o faceți ca să urmăriți adevărul şi 
viaţa şi, în acelaşi timp, ca să vă îndepliniţi datoria şi să răsplătiți iubirea lui 
Dumnezeu, atunci este întru totul corect. Este un lucru pozitiv, este perfect 
natural şi justificat şi nu veţi regreta asta niciodată. Indiferent ce se întâmplă 
cu familia voastră, puteți să renunţaţi la ea. Dacă vei înţelege clar această 
semnificație, nu vei avea niciun regret şi nu vei fi negativ. Dacă nu te 
sacrifici cu adevărat pentru Dumnezeu, ci faci eforturi doar pentru a câştiga 
binecuvântări, atunci este fără sens. Odată ce ai priceput această chestiune, 
problema este rezolvată şi nu vei avea nevoie să-ţi faci griji pentru familia 
ta. Totul e în mâinile lui Dumnezeu. Până acum, toți aţi experimentat câteva 
încercări. Unii oameni au dobândit anumite adevăruri, dar alții doar au 
înţeles câteva doctrine și nu au dobândit niciun adevăr. Unii au calibru bun 
ŞI, astfel, o înțelegere relativ profundă, iar alţii care au calibru slab au o 
înţelegere relativ superficială. Fie că înţelegerea ta este profundă sau 
superficială, atât timp cât înţelegi câteva adevăruri și eşti capabil să rămâi 
ferm în mărturia ta când suferi trecând printr-o încercare, atunci suferinţa ta 
are sens și valoare. Dacă nu poţi accepta lucruri de la Dumnezeu și dacă 
abordezi mereu lucrurile prin prisma noţiunilor şi închipuirilor umane, 
atunci, indiferent cât de mult suferi, nu vei avea niciodată o mărturie 
adevărată despre experienţe. Suferinţa ta nu va avea nicio valoare, pentru că 


nu ai obținut adevărul. 


Ar trebui să cauţi voia lui Dumnezeu în toate lucrurile şi trebuie să 
cauţi adevărul în toate. De exemplu, cum cauţi adevărul în lucruri precum 
mâncarea, îmbrăcămintea şi obiectele personale în viaţă? Există adevăruri 
de căutat în aceste lucruri? Unii oameni spun: „Crezi sau nu în Dumnezeu, 
fericirea înseamnă să fii bine hrănit şi bine îmbrăcat. Fără asta, totul e 
suferinţă.” Este acest lucru în conformitate cu adevărul? Sunt mulți oameni 
care duc vieţi îndestulate, cu mâncare și haine bune, care sunt ahtiați după 
plăcerile trupului. Ei nu vor accepta ușor adevărul, nici nu-l vor pune în 
practică, şi cu atât mai puţin vor renunţa la tot, ca să se sacrifice pentru 
Dumnezeu. Acest gen de persoană nu va câştiga aprobarea lui Dumnezeu şi, 
în cele din urmă, toți se vor prăbuşi în dezastre, plângând şi scrâşnind din 
dinți. Poate acest gen de persoană să aibă vreo fericire care merită 
menţionată? O mulțime de oameni s-au născut în familii de muncitori sau 
agricultori şi au suferit destul de mult din copilărie. Dacă sunt capabili să 
înţeleagă adevărul, au toate şansele să-l accepte şi să-l pună în practică și 
sunt în stare să facă sacrificii şi să se jertfească pentru Dumnezeu, fără să le 
fie teamă de suferință. Sunt capabili să se dedice pe deplin însărcinării date 
de Dumnezeu, iar unii chiar merg atât de departe, încât îşi dau propria viață 
pentru Dumnezeu. Acest gen de persoană este apreciată în casa lui 
Dumnezeu. Mulţi oameni sunt foarte axaţi pe plăcerile trupului. Aţi spune 
că este într-adevăr important să ai mâncare şi haine bune? Cu siguranță, nu. 
Dacă cineva este cu adevărat capabil să-L cunoască pe Dumnezeu şi să 
dobândească adevărul, atunci, în tot ceea ce face acea persoană, ea este 
mărturie pentru Dumnezeu și Îl mulţumeşte. Oricât de rău mănâncă sau se 
îmbracă o astfel de persoană, tot există valoare în viaţa ei şi poate dobândi 
aprobarea lui Dumnezeu. Nu este acesta cel mai semnificativ lucru? Nici a 
mânca bine, nici a purta haine drăguţe nu garantează că vei fi binecuvântat. 


Tot vei fi blestemat dacă nu asculți de Dumnezeu sau apuci calea greşită, în 


timp ce o persoană care se îmbracă ponosit şi mănâncă slab, dar care a 
dobândit adevărul, va fi, cu toate astea, binecuvântată de Dumnezeu. 
Aşadar, există adevăr de căutat în felul în care ar trebui să priveşti 
chestiunile legate de hrană și îmbrăcăminte şi există chiar şi mai mult 
adevăr de căutat în felul în care ar trebui să tratezi îndeplinirea datoriei tale. 
Felul în care priveşti însărcinările date de Dumnezeu este extrem de 
important şi este o chestiune foarte serioasă. Dacă nu poţi duce la bun 
sfârşit ceea ce a încredințat Dumnezeu oamenilor, atunci nu eşti vrednic de 
a trăi în prezenţa lui Dumnezeu şi ar trebui să fii pedepsit. Este perfect 
natural şi justificat faptul că oamenii ar trebui să ducă la bun sfârşit orice 
însărcinări le încredinţează Dumnezeu. Aceasta este responsabilitatea 
supremă a omului şi este la fel de importantă ca propria viaţă. Dacă nu iei în 
serios însărcinările de la Dumnezeu, atunci Îl trădezi în modul cel mai 
cumplit. Făcând asta, eşti mai jalnic decât Iuda şi ar trebui să fii blestemat. 
Oamenii trebuie să dobândească o înţelegere temeinică despre cum să 
trateze ceea ce le încredinţează Dumnezeu și, cel puţin, ei trebuie să 
înţeleagă că însărcinările pe care El le dă omenirii sunt înălțări şi favoruri 
speciale de la Dumnezeu şi că ele sunt cele mai glorioase lucruri. Orice 
altceva poate fi abandonat. Chiar dacă o persoană trebuie să îşi sacrifice 
propria viaţă, tot trebuie să îndeplinească însărcinarea dată de Dumnezeu. 
Vezi, nu există adevăr de căutat aici? Dobândirea schimbării în firea ta este 
intim legată de căutarea adevărului! Dacă înţelegi adevărul cu privire la 
motivul pentru care trăiesc oamenii şi la cum ar trebui să priveşti viaţa, 
atunci nu ţi se vor schimba și perspectivele asupra vieții? Există şi mai mult 
adevăr de căutat aici. Ce adevăr poate fi găsit în faptul de a-L iubi pe 
Dumnezeu? De ce trebuie să-L iubească oamenii? Care este semnificația în 
a-L iubi? Dacă o persoană are o înțelegere clară despre adevărul de a-L iubi 


pe Dumnezeu și Il poate iubi din adâncul inimii sale şi are un pic de inimă 


iubitoare de Dumnezeu, atunci ea are o viață autentică şi se numără printre 
cei mai binecuvântaţi. Acera care caută adevărul în toate lucrurile fac cel 
mai rapid progres în viaţă şi pot obţine o transformare a firii. Exact pe aceia 
care caută adevărul în toate lucrurile îi iubeşte Dumnezeu. Dacă o persoană 
se bazează pe noțiuni și doctrine sau se supune regulilor în toate lucrurile, 
atunci nu va face progrese. Nu va dobândi nicicând adevărul şi, mai 
devreme sau mai târziu, va fi alungată, iar Dumnezeu disprețuiește cel mai 


mult acest gen de persoană. 


Primăvară, 1999 


Doar urmărind adevărul poate cineva să obţină o 
schimbare a firii 


Doar urmărind adevărul poate cineva să obţină o schimbare a firii: este 
un lucru pe care oamenii trebuie să-l priceapă și să-l înțeleagă bine. Dacă nu 
înţelegi suficient adevărul, îti va fi uşor să greșeşti şi să te rătăceşti. Dacă 
vrei să te dezvolți în viaţă, trebuie să cauţi adevărul în tot. Indiferent ce faci, 
ar trebui să cauţi cum să te comporti pentru a te conforma adevărului și să 
descoperi petele dinăuntrul tău care îl încalcă; trebuie să înţelegi clar aceste 
lucruri. Indiferent de lucrul pe care îl faci, ar trebui să te gândeşti dacă este 
în conformitate cu adevărul şi dacă are valoare sau sens. Poţi să faci lucruri 
care sunt în conformitate cu adevărul, dar nu poţi să le faci pe acelea care 
nu sunt. Cu privire la lucrurile pe care ai putea sau nu să le faci, dacă 
acestea pot fi abandonate, atunci ar trebui să le abandonezi. Altminteri, dacă 
faci aceste lucruri o anumită perioadă și, apoi, afli că ar trebui să le 
abandonezi, atunci ia o decizie rapidă şi abandonează-le repede. Acesta este 
principiul pe care ar trebui să-l urmezi în tot ceea ce faci. Unii oameni pun 
această întrebare: De ce este atât de dificil să cauţi adevărul şi să-l pui în 
practică — de parcă ai vâsli o barcă împotriva curentului şi ai aluneca înapoi 
dacă ai înceta să vâslești înainte? Și totuşi, de ce este efectiv mult mai uşor 
să faci lucruri rele sau lipsite de sens — la fel de uşor ca a duce barca la 
vale? De ce este aşa? Este din cauză că natura omenirii este să-L trădeze pe 
Dumnezeu. Natura Satanei a preluat un rol dominant în oameni şi aceasta 
este o forță antagonistă. Bineînţeles că oamenii cu o natură care-L trădează 
pe Dumnezeu tind să facă foarte uşor lucruri care-L trădează şi, în mod 
normal, le este greu să îndeplinească acţiuni pozitive. Acest lucru este decis 
în întregime de natura-esenţă a omenirii. Odată ce chiar înţelegi adevărul şi 


începi să-l iubeşti dinlăuntrul tău, îţi va fi uşor să faci lucruri care se 


conformează adevărului. Îţi vei face datoria și vei practica adevărul în mod 
normal — şi chiar fără efort şi în mod plăcut și vei simţi că a face vreun 
lucru negativ ar necesita un mare efort. Asta este din cauză că adevărul a 
preluat un rol dominant în inima ta. Dacă tu chiar înţelegi adevărurile 
despre viaţa umană, atunci vei avea o cale de urmat în privinţa a ce fel de 
persoană să fii, cum să fii o persoană deschisă şi directă, o persoană onestă 
ŞI cineva care este martor pentru Dumnezeu şi care-L slujeşte. Şi, odată ce 
vei înţelege aceste adevăruri, nu vei mai putea niciodată să comiţi acte 
malefice care ÎI sfidează, nici nu vei mai juca vreodată rolul unui lider fals, 
al unui lucrător fals sau al unui antihrist. Chiar dacă Satana te induce în 
eroare sau cineva malefic te atrage, tu nu vei face asta; oricine încearcă să te 
forţeze, tot nu vei acționa în felul acela. Dacă oamenii câștigă adevărul, iar 
adevărul devine viaţa lor, ei vor deveni capabili să deteste răul şi să simtă 
un dezgust lăuntric faţă de lucrurile negative. Le-ar fi dificil să comită rele, 


deoarece firea vieții lor s-a schimbat şi au fost desăvârşiți de Dumnezeu. 


Dacă în inima ta chiar înţelegi adevărul, atunci vei şti cum să practici 
adevărul şi să I te supui lui Dumnezeu şi vei porni în mod firesc pe calea 
urmăririi adevărului. Dacă este corectă calea pe care mergi şi în 
conformitate cu intenţiile lui Dumnezeu, atunci lucrarea Duhului Sfânt nu te 
va părăsi — caz în care vor fi din ce în ce mai puţine şanse să-L trădezi pe 
Dumnezeu. Fără adevăr, e uşor să faci rău şi o vei face în ciuda ta. De 
exemplu, dacă ai o fire arogantă și îngâmfată, atunci a ţi se spune să nu te 
împotriveşti lui Dumnezeu nu schimbă deloc situaţia, nu te poţi abține, este 
dincolo de controlul tău. Nu ai face-o intenționat; ai face-o sub stăpânirea 
naturii tale arogante și vanitoase. Aroganţa şi vanitatea ta te-ar face să-L 
dispreţuieşti pe Dumnezeu și să-L vezi ca neavând nicio importanță; te-ar 
determina să te înalți pe tine însuţi, să te expui în mod constant; te-ar face 


să-i dispreţuieşti pe alţii, n-ar lăsa pe nimeni în inima ta decât pe tine însuţi; 


ar fura locul lui Dumnezeu din inima ta şi, în cele din urmă, te-ar face să 
stai în locul lui Dumnezeu și să ceri ca oamenii să ţi se supună şi te-ar face 
să-ți venerezi propriile gânduri, idei şi noţiuni drept adevăr. Atât de mult 
rău este făcut de oameni sub dominaţia naturii lor arogante şi îngâmfate! 
Pentru a rezolva problema facerii de rău, ei trebuie mai întâi să rezolve 
natura lor. Fără o schimbare a firii, nu ar fi posibil să se aducă o rezolvare 
fundamentală a acestei probleme. Atunci când ai o oarecare înţelegere a lui 
Dumnezeu, atunci când îţi poţi vedea propria corupţie şi recunoaște josnicia 
ŞI urâţenia aroganţei și a trufiei, te vei simți dezgustat, scârbit și mâhnit. Vei 
putea face în mod conștient unele lucruri pentru a-l fi pe plac lui Dumnezeu 
ŞI, făcând acest lucru, te vei simţi în largul tău. Vei putea să citeşti, în mod 
conştient, cuvintele lui Dumnezeu, să-L preamărești, să fii martor pentru El 
ŞI, în inima ta, vei simţi desfătare. Te vei demasca singur, în mod conștient, 
dând în vileag propria-ţi urâţenie şi, făcând acest lucru, te vei simţi bine în 
sinea ta şi vei simți că ești într-o stare de spirit îmbunătățită. Primul pas în 
urmărirea unei schimbări în firea ta este să încerci să înţelegi cuvintele lui 
Dumnezeu şi să pătrunzi în adevăr. Doar înțelegând adevărul poţi ajunge la 
a avea discernământ; numai cu discernământ poți înţelege lucrurile în 
profunzime; numai înțelegând lucrurile în profunzime, poţi să te cunoşti cu 
adevărat; numai odată ce te cunoşti cu adevărat, poți să te răzvrăteşti 
împotriva trupului și, astfel, să pui adevărul în practică, conducându-te 
treptat spre supunerea față de Dumnezeu şi, pas cu pas, vei fi pe calea cea 
dreaptă în ceea ce priveşte credința ta în Dumnezeu. Acest lucru are 
legătură cu măsura în care sunt oamenii hotărâți atunci când urmăresc 
adevărul. Dacă un om este cu adevărat hotărât, după şase luni sau un an va 
începe să fie pe drumul cel bun. În trei sau cinci ani, va vedea rezultate şi va 
simți că progresează în viață. Dacă oamenii cred în Dumnezeu, dar nu 


urmăresc adevărul şi nu se concentrează niciodată asupra practicării lui, 


atunci ar putea să creadă zece sau douăzeci de ani fără a experimenta vreo 
schimbare. Şi, în cele din urmă, vor considera că asta înseamnă credinţa în 
Dumnezeu; vor crede că este cam ca atunci când trăiau înainte în lumea 
profană şi că a fi în viaţă e ceva lipsit de sens. Acest lucru arată cu adevărat 
că, fără adevăr, viaţa este pustie. S-ar putea să reușească să rostească unele 
cuvinte și doctrine, dar tot se vor simţi neconsolați şi neliniștiți. Dacă 
oamenii Îl cunosc întrucâtva pe Dumnezeu, știu să trăiască o viaţă 
semnificativă şi pot să facă unele lucruri pentru a-L mulțumi pe Dumnezeu, 
atunci vor simţi că aceasta este viaţa reală, că numai trăind în acest fel viața 
lor va avea sens şi că ei trebuie să trăiască astfel pentru a-l aduce mulţumire 
lui Dumnezeu, pentru a-L răsplăti şi a se simți liniștiți. Dacă pot să-L 
mulţumească pe Dumnezeu în mod conștient, să pună adevărul în practică, 
să se răzvrătească împotriva propriei persone, să-şi abandoneze ideile şi să 
fie supuşi şi atenți la intențiile lui Dumnezeu — dacă sunt capabili să facă 
toate aceste lucruri în mod conştient — atunci asta înseamnă să pună cu 
precizie adevărul în practică şi să pună cu sinceritate adevărul în practică. 
Nu este ca înainte, să te bazezi doar pe închipuiri şi pe respectarea 
reglementărilor şi să te gândeşti că asta înseamnă să practici adevărul. De 
fapt, a te baza pe închipuiri şi a urma reguli este foarte obositor, a nu 
înţelege adevărul şi a face lucruri hpsite de principii este, de asemenea, 
foarte obositor, iar a face orbește lucruri, fără obiective, este şi mai obositor. 
Când înţelegi adevărul, nu vei fi constrâns de oameni, evenimente şi lucruri 
şi vei avea cu adevărat libertate şi eliberare. Vei acționa într-un mod 
principial, vei fi relaxat şi fericit şi nu vei simţi că acest lucru necesită prea 
mult efort sau că provoacă prea multă suferință. Dacă ai acest tip de stare, 


deții adevărul şi umanitatea și eşti o persoană a cărei fire s-a schimbat. 


In procesul experienţei de viață, orice s-ar întâmpla, trebuie să înveţi să 


cauţi adevărul şi să reflectezi temeinic la lucruri conform cuvintelor lui 


Dumnezeu şi adevărului. Când ştii să faci lucruri care sunt complet în acord 
cu voia lui Dumnezeu, vei putea renunţa la lucrurile care vin din propria ta 
voință. Odată ce ştii cum să acţionezi în conformitate cu intenţiile lui 
Dumnezeu, ar trebui, pur şi simplu, să acționezi în acel fel, ca şi cum așa ți- 
ar veni în mod natural, să faci lucrurile în acest fel îţi oferă un sentiment de 
relaxare şi uşurinţă. Aşa fac lucrurile oamenii care înţeleg adevărul. Dacă le 
poți arăta oamenilor că eşti cu adevărat eficient atunci când îți îndeplinești 
datoria şi că există principii în ceea ce priveşte modul în care faci lucrurile, 
că firea vieţii tale s-a schimbat într-adevăr, că ai făcut multe lucruri bune 
pentru aleşii lui Dumnezeu, atunci eşti o persoană care înţelege adevărul și, 
cu siguranță, ai asemănare umană şi, desigur, există un efect asupra modului 
tău de a mânca şi de a bea cuvintele lui Dumnezeu. Odată ce o persoană 
înţelege realmente adevărul, îşi va putea discerne diferitele stări, va putea 
vedea clar chestiunile complexe şi, astfel, va ști să practice în mod 
corespunzător. Dacă o persoană nu înţelege adevărul şi nu poate discerne 
propria stare, atunci dacă vrea să se răzvrătească împotriva propiei 
persoane, nu va şti de ce anume sau cum să se răzvrătească. Dacă vrea să-şi 
abandoneze propria voinţă, nu va şti ce este în neregulă cu propria voinţă, 
va crede că aceasta este în concordanță cu adevărul și poate chiar să-şi 
considere propria voință ca fiind luminarea Duhului Sfânt. Cum îşi va 
abandona o astfel de persoană propria voinţă? Nu o va putea face şi, cu atât 
mai puţin, va putea să se răzvrătească împotriva trupului. Prin urmare, 
atunci când nu înţelegi adevărul, poţi greşi cu uşurinţă lucrurile care vin din 
propria voință, lucruri care se aliniază la noțiunile umane şi la prporia 
bunătate a cuiva, dragostea, suferința şi plătirea unui preţ ca fiind corecte și 
în conformitate cu adevărul. Atunci, cum ai putea să te lepezi de aceste 
lucruri umane? Tu nu înţelegi adevărul şi nu ştii ce înseamnă să practici 


adevărul. Eşti complet în întuneric și e imposibil să ştii ce să faci, așa că 


poți face doar ceea ce crezi că este bine şi, drept urmare, ai denaturări în 
anumite acțiuni de-ale tale. Unele dintre acestea sunt din cauza respectării 
regulilor, altele din cauza entuziasmului și altele din cauza tulburări din 
partea Satanei. Aşa sunt oamenii care nu înţeleg adevărul. Ei sunt extrem de 
imprevizibili atunci când fac lucruri şi necontenit devianţi, fără nicio 
precizie. Oamenii care nu înţeleg adevărul văd lucrurile într-un mod absurd, 
la fel ca non-credincioşii. Cum ar putea ei să practice adevărul? Cum ar 
putea ei să rezolve probleme? Înțelegerea adevărului nu este o chestiune 
simplă. Indiferent cât de bun sau de slab este calibrul cuiva, chiar şi după o 
viaţă întreagă de experienţă, cantitatea de adevăr pe care o poate înţelege 
este limitată, iar măsura în care poate înțelege cuvântul lui Dumnezeu este, 
de asemenea, limitată. Oamenii care sunt relativ mai experimentați sunt 
oameni care înţeleg unele adevăruri și, cel mult, pot înceta să mai facă 
lucruri care se împotrivesc lui Dumnezeu şi să mai facă lucruri evident rele. 
Este imposibil pentru ei să acționeze fără nicio pângărire provenită din 
propriile intenţii. Întrucât fiinţele umane au o gândire normală şi gândurile 
lor s-ar putea să nu fie întotdeauna conforme cuvântului lui Dumnezeu, 
pângărirea provenită din propria lor voință este inevitabilă. Ceea ce este 
important este să ai discernământ cu privire la toate lucrurile care vin din 
propria voință şi se împotrivesc cuvântului lui Dumnezeu, adevărului și 
luminării Duhului Sfânt. Acest lucru presupune să lucrezi din greu pentru a 
înţelege cuvântul lui Dumnezeu; numai atunci când înţelegi adevărul, vei 


avea discernământ şi numai atunci poţi garanta că nu vei face rău. 


În încercarea de a-ţi schimba firea, trebuie să depui efort pentru a te 
cunoaşte pe tine însuţi şi apoi să ajungi la o anumită profunzime prin care 
poți descoperi otrăvurile satanice care sălăşluiesc în natura ta. Trebuie să 
ştii ce înseamnă să-L sfidezi pe Dumnezeu, precum și ce înseamnă să te 


răzvrăteşti împotriva lui Dumnezeu şi trebuie să înveţi ce fel de practici 


sunt în conformitate cu adevărul în toate problemele. De asemenea, trebuie 
să dobândeşti o anumită înţelegere a intențiilor lui Dumnezeu şi a cerinţelor 
Sale de la omenire. Trebuie să ai conştiinţă şi rațiune în fața lui Dumnezeu, 
să nu vorbeşti cu trufie sau să-L înşeli pe Dumnezeu şi nu trebuie să mai 
faci nimic pentru a I te împotrivi lui Dumnezeu. Astfel, îti vei fi schimbat 
firea. Cei ale căror firi s-au transformat simt frică faţă de Dumnezeu, iar 
răzvrătirea lor împotriva lui Dumnezeu slăbește treptat. Mai mult decât atât, 
în realizarea îndatoririlor lor, nu mai au nevoie ca alții să își facă griji pentru 
ei şi nici Duhul Sfânt nu trebuie întotdeauna să facă lucrare de disciplinare 
asupra lor. Practic, ei se pot supune lui Dumnezeu, iar viziunea lor asupra 
lucrurilor este în conformitate cu adevărul. Toate acestea echivalează cu a fi 
devenit compatibili cu Dumnezeu. Să presupunem că cineva îţi predă o 
lucrare. Nu ai nevoie de nimeni care să te conducă, să te supravegheze. Poți 
să îndeplineşti această lucrare doar cu ajutorul cuvântului lui Dumnezeu și 
prin rugăciune. În timpul acestei lucrări, nu ești superficial, sau arogant, sau 
neprihănit de sine, nici nu faci lucrurile în felul tău; nu constrângi pe nimeni 
şi eşti capabil să-i ajuţi pe alţii cu compasiune. Îi poţi ajuta pe toţi să obţină 
aprovizionare şi beneficii şi poţi să-i îndrumi pe oameni să o ia pe calea cea 
dreaptă a credinţei în Dumnezeu. În plus, în timpul acestei lucrări, nu cauţi 
statutul propriu sau interesele personale, nu îţi însuşeşti nimic din ceea ce 
nu ai dobândit, nu vorbeşti în favoarea ta și, indiferent cum te tratează 
ceilalți, tu îi tratezi cum se cuvine. Atunci, vei fi o persoană cu o statură 
relativ bună. Nu este un lucru simplu pentru cineva să preia unele lucrări şi 
să-i aducă pe aleşii lui Dumnezeu în realitatea cuvântului Său. Acest lucru 
nu poate fi făcut fără adevărul-realitate. Există mulți care se bazează pe 
daruri de seamă în lucrare, dar care cad şi eşuează. Oamenii care nu dețin 
adevărul nu sunt deloc de încredere, cu atât mai mult dacă nu și-au 


schimbat firile. Care este statura ta acum? Cum ar trebui să tratezi o 


persoană care te flatează? Dacă cineva are anumite păreri despre tine sau te 
priveşte în mod critic, cum îl vei trata corect şi rezonabil? Eşti capabil să 
promovezi şi să alegi oameni fără să te bazezi pe sentimentele tale, în 
deplină concordanţă cu cerințele lui Dumnezeu? Eşti capabil să faci cu 
adevărat aceste lucruri, cu statura pe care o ai acum? Dacă majoritatea 
oamenilor nu îţi fac o evaluare bună după ce ai lucrat într-un anumit loc mai 
mulți ani, asta înseamnă că nu îți faci datoria în mod corespunzător și că nu 
eşti potrivit pentru a fi folosit de Dumnezeu. Dacă majoritatea oamenilor 
consideră că este bine şi corect ceea ce faci, atunci, practic eşti potrivit 
pentru a fi folosit. Dacă nu deţii adevărul, îţi este imposibil să ajungi la un 
stadiu în care ești potrivit pentru folosul lui Dumnezeu; pentru a fi potrivit, 


trebuie să obţii adevărul. 


Când urmăreşti viața, trebuie să ai grijă de două lucruri: primul, să 
înţelegi adevărul din cuvântul lui Dumnezeu; al doilea, să te înţelegi pe tine 
însuți în cadrul cuvântului lui Dumnezeu. Acestea sunt cele două lucruri de 
bază. Nu există viaţă sau adevăr în afara cuvântului lui Dumnezeu. Dacă tu 
nu cauţi adevărul în cuvântul lui Dumnezeu, atunci unde poţi merge să-l 
cauţi? Unde există adevăr în lume? Ziarele și mijloacele media din lume, 
prezintă ele cuvântul lui Dumnezeu? Partidele politice din lume, sunt ele 
martore pentru Dumnezeu? Este un lucru viabil răspândirea cuvântului lui 
Dumnezeu în mod public, în orice ţară din lume? Categoric nu. De aceea nu 
există niciun adevăr în lume, de aceea Satana, diavolul, conduce în lume şi 
de aceea ea este întunecată şi rea. Unde mai există măcar o iotă de adevăr? 
Cele mai importante părți ale înţelegerii adevărului din cuvintele lui 
Dumnezeu sunt: înţelegerea lui Dumnezeu în cadrul cuvintelor Sale, 
înţelegerea vieţii umane în cadrul cuvintelor Sale, adevărata înţelegere de 
sine şi descoperirea sensului existenței umane în cadrul cuvintelor Sale și a 


altor aspecte ale adevărului. Tot adevărul este în cuvintele lui Dumnezeu. 


Nu poți pătrunde adevărul decât prin cuvântul lui Dumnezeu. Doar 
experimentând şi practicând cuvintele lui Dumnezeu, poţi să ajungi la o 
înţelegere a adevărului, iar să înţelegi realmente adevărul înseamnă să 
înţelegi cuvintele lui Dumnezeu. Acesta este lucrul de bază. Unii oameni 
lucrează şi predică, dar în ciuda faptului că par în mod superficial să aibă 
părtăşie despre cuvântul lui Dumnezeu, ei doar discută sensul literal al 
cuvintelor Lui şi nu este menţionat nimic substanțial. Predicile lor sunt 
asemenea învățăturilor dintr-un manual lingvistic — aranjate după obiect şi 
după aspect şi, când termină, toți cântă osanale, spunând: „Această persoană 
deține realitatea. A predicat atât de bine și cu atâtea detalii.” După ce 
asemenea oameni termină de predicat, le spun altora să le compileze 
predicile şi să le transmită în cadrul bisericii. Făcând asta, devin persoane 
care îi induc în eroare pe oameni. Ei citează în predici cuvintele lui 
Dumnezeu şi predicile lor par să se conformeze adevărului, dar ei citează 
lucruri scoase din context şi dau interpretări forțate, care contravin 
principiilor. Cu un discernământ mai atent, vei vedea că nu sunt altceva 
decât cuvinte şi doctrine, închipuiri şi noțiuni umane, precum şi unele 
lucruri care Îl delimitează pe Dumnezeu. Oare acest tip de părtăşie şi 
predică nu reprezintă o perturbare a lucrării lui Dumnezeu? Acesta este un 
serviciu care I se împotriveşte lui Dumnezeu. O persoană cu rațiune trebuie 
să stabilească limite şi restricții în ceea ce priveşte propriul discurs — ar 
trebui să știe ce fel de cuvinte să spună, care țin de îndeplinirea datoriei 
sale, şi ce fel de cuvinte pot fi rostite doar de Dumnezeu. Omul nu trebuie 
să stea şi să vorbească în locul lui Dumnezeu. Nimeni nu poate pricepe cum 
lucrează Dumnezeu, aşadar, cum poate cineva să-L definească? Omul nu 
este calificat să-L definească pe Dumnezeu. Acest lucru trebuie înţeles 
pentru a evita să se facă orice lucru irațional. Ca persoană rațională, trebuie 


să-ţi cunoşti locul, să ştii ceea ce e bine să spui şi nu trebuie să spui nimic 


din ce nu ar trebui să spui. Chiar dacă Dumnezeu ţi-a spus ceva înainte, nu 
trebuie să le repeţi altora acest lucru. Dacă ai credință, dacă recunoști că 
este adevărul cuvântul lui Dumnezeu, atunci ar trebui să pui asta în practică. 
Nu are rost doar să vorbeşti despre asta. Nu ar fi arogant să îți doreşti tot 
timpul să-i faci pe ceilalţi să-ţi dea ascultare, să se supună spuselor tale? În 
ceea ce priveşte chestiunile lui Dumnezeu, dacă nu le înţelegi, pur și simplu 
nu le înţelegi. Nu pretinde niciodată că le înţelegi sau că eşti atotştiutor — 
este foarte respingător! Mereu vrei să stai în locul lui Dumnezeu și să te dai 
în spectacol, de parcă ai înţelege totul, vrând să acaparezi toată atenția. De 
asemenea, îți doreşti să pretinzi că faci una alta în numele lui Dumnezeu. 
Este aceasta raţiunea unei persoane normale? Înseamnă asta să practici 
adevărul? Cunoşti gândurile lui Dumnezeu? Deţii înțelepciunea lui 
Dumnezeu? Oamenii înşişi nu înţeleg adevărul — cu atât mai puţin sunt 
echipați cu el. Ei nu pot fi martori pentru Dumnezeu, nici măcar nu pot să I 
se supună. Cu toate acestea, vor să vorbească şi să acţioneze în numele Lui. 
Toată lumea are această ambiţie, ceea ce este cel mai rușinos și irațional 


lucru. 


Acum, oameni de peste tot din lume vin să caute adevărata cale, 
aşadar, cum ar trebui să fii martor pentru Dumnezeu? Dacă nu ai rațiune, 
dacă eşti arogant, îngâmfat, capricios şi acționezi necugetat, oare atunci nu 
Îl sfidezi şi nu ÎL hulești pe Dumnezeu? Asta nu înseamnă să-ţi faci datoria 
şi cu atât mai puţin înseamnă că eşti martor pentru Dumnezeu. De fapt, asta 
îi dezvăluie înfăţişarea satanică. Aceia care au fost cu adevărat cuceriti 
trebuie să înveţe cum să vorbească sincer şi să fie martori veritabili. Mai 
bine decât orice altceva este să-ți împărtăşești experienţele de viaţă. Să te 
lauzi cu teorii măreţe şi să vorbeşti despre ele — ce rost are? După ce au 
experimentat lucrarea lui Dumnezeu vreme de mai mulți ani, oamenii tot nu 


sunt ascultători. Pe baza identității lor, oamenii nu sunt vrednici să fie 


martori pentru Dumnezeu. Oamenii iraționali şi aroganți tot vor să fie 
martori pentru Dumnezeu — nu Îl faci de ruşine și nu Îl huleşti pe 
Dumnezeu? Nu ÎI înţelegi pe Dumnezeu. În plus, firea ta încă ÎI sfidează pe 
Dumnezeu. Faptul că eşti martor nu are un iz respingător? Aşadar, omul nu 
este vrednic să fie martor pentru Dumnezeu. Dacă cineva spune: „Poţi să ne 
mărturiseşti despre lucrarea lui Dumnezeu pe continentul chinez?”, iar tu 
ZICI: „Am experimentat mai mulți ani din lucrarea lui Dumnezeu, prin 
urmare, cred că suntem calificați să fim martori pentru El”, nu este aceasta 
o problemă? Încă o dată, este un lucru irezonabil. Omul nu este vrednic să 
fie martor pentru Dumnezeu. Ar trebui doar să spui: „Nu suntem vrednici să 
fim martori pentru Dumnezeu. Cu toate astea, El ne-a mântuit şi ne-a arătat 
har. Am obţinut un oarecare har şi am experimentat o parte din lucrarea lui 
Dumnezeu, aşa că ne putem angaja să avem părtăşie, dar nu putem 
considera cu adevărat că suntem martori pentru Dumnezeu. Putem doar să 
vorbim despre propriile experienţe.” Este în ordine să ai părtăşie despre 
modul în care tu însuţi ai fost cucerit de Dumnezeu, despre corupțiile pe 
care le-ai dezvăluit în acel moment, despre cât ai fost de arogant, ce fel de 
rezultat ai obținut în final, după ce ai fost cucerit, şi ce fel de hotărâre ai 
avut. De fapt, să vorbeşti despre experienţe reale ca să fii martor pentru 
Dumnezeu se conformează cel mai mult intenţiilor lui Dumnezeu și este 
ceea ce El cere. E o mare greşeală să-ţi doreşti să ai un statut pentru a fi 
martor pentru Dumnezeu — eşti atât lipsit de rațiune, cât şi arogant. Ar 
trebui să spui: „Voi vorbi despre câteva experienţe de-ale mele, dar nu sunt 
vrednic să fiu martor pentru Dumnezeu. Mai întâi, voi avea părtăşie despre 
ceva. De ce S-a întrupat Dumnezeu în China? Probabil că nu prea înţelegeți 
asta. Am înţeles acest lucru din lucrarea lui Dumnezeu. Noi, chinezii, 
născuţi acolo unde marele balaur roşu stă încolăcit, am crescut într-un loc 


jegos. Am fost cel mai profund corupți de Satana, mințim mai mult decât 


oricine, umanitatea ne lipseşte cel mai mult, avem cea mai scăzută 
integritate, fără nicio fărâmă de umanitate. În comparaţie cu aleşii lui 
Dumnezeu din toate celelalte naţiuni şi regiuni, suntem cei mai de jos, cei 
mai jegoși și mai corupți oameni. De aceea nu suntem vrednici să fim 
martori pentru Dumnezeu, dar totuşi am fost aduşi în marea mântuire a lui 
Dumnezeu şi am obţinut marea Lui iubire, aşa că trebuie să vorbim despre 
mărturiile bazate pe experienţele noastre personale. Nu putem să înăbuşim 
harul lui Dumnezeu.” Este mai rezonabil să spui ceva de genul acesta. După 
ce oamenii sunt cuceriți de Dumnezeu, aceştia ar trebui cel puţin să aibă 
rațiune, ca să fie siguri că nu vorbesc cu aroganță. Cel mai bine ar fi ca ei 
să-şi asume un statut de jos, „ca balega pe pământ”, şi să spună unele 
lucruri care sunt adevărate. În special când ești mărturie pentru Dumnezeu, 
dacă poţi să spui ceva cu miez din inimă, fără vorbe goale sau exagerări şi 
fără minciuni închipuite, atunci firea ta se va fi schimbat cu adevărat; 
aceasta este schimbarea care ar trebui să se petreacă odată ce ai fost cucerit 
de Dumnezeu. Dacă nu poți avea nici măcar atâta rațiune, atunci eşti într- 
adevăr lipsit de orice înfățișare a umanităţii. În viitor, după ce aleşii lui 
Dumnezeu din toate naţiunile şi regiunile s-au întors înaintea lui Dumnezeu 
şi au fost cuceriți de cuvintele Lui, dacă la o adunare uriaşă de laudă a lui 
Dumnezeu începi din nou să te porți arogant, lăudându-te şi dându-te în 
spectacol constant, atunci vei fi înlăturat şi eliminat cu totul. Omul trebuie 
să se comporte întotdeauna cum se cuvine, să-şi recunoască identitatea și 
statutul şi să nu revină la vechile sale căi. Imaginea Satanei se manifestă în 
mod obișnuit în aroganţa şi îngâmfarea umană. Dacă nu schimbi acest 
aspect al tău, nu vei avea niciodată asemănare umană şi vei poseda 
întotdeauna chipul Satanei. Cel mai dificil lucru este să rezolvi aroganţa și 
îngâmfarea şi doar a-ţi cunoaşte puţin aroganţa şi îngâmfarea nu îţi va 


permite să obţii o transformare completă; tot va trebui să suferi mai multe 


rafinări. Fără să fu judecat, mustrat şi emondat, încă vei fi în pericol pe 
termen lung. În viitor, când aleşii lui Dumnezeu de peste tot din lume Îi 
acceptă lucrarea și spun: „Am fost luminaţi cu mult timp în urmă că 
Dumnezeu câştigase un grup de biruitori în China”, când veți auziți asta, vă 
veţi gândi: „Nu avem de ce să ne lăudăm, totul provine din harul lui 
Dumnezeu. Nu merităm să fim numiţi biruitori.” Dar cu timpul, pe măsură 
ce vedeți că sunteți capabili să spuneți ceva și că aveţi puțină realitate, veți 
chibzui: „Chiar și străinii au câștigat luminarea Duhului Sfânt şi spun că 
Dumnezeu a alcătuit un grup de biruitori în China, așa că ar trebui să fim 
considerați biruitori.” Acum, veţi accepta în tăcere această recunoaştere în 
inimi ŞI, pur şi simplu, veţi face această recunoaștere publică, mai târziu. 
Oamenii nu trebuie să suporte să fie lăudaţi sau să fie încercaţi de statut. 
Dacă vei fi tot timpul lăudat, atunci vei fi în pericol. Cei a căror fire nu s-a 


schimbat nu pot rămâne neclintiți la final. 


Pentru omenirea coruptă, cea mai dificilă problemă de rezolvat este 
cea de a nu mai face aceleaşi vechi greşeli. Pentru a preveni acest lucru, 
oamenii trebuie mai întâi să fie conştienţi că încă nu au obținut adevărul, că 
nu a existat o schimbare în firea vieţii lor și că, deşi cred în Dumnezeu, ei 
încă trăiesc sub puterea Satanei şi nu au fost mântuiți; sunt predispuşi să-L 
trădeze pe Dumnezeu şi să se îndepărteze de El în orice moment. Dacă au 
acest sentiment al crizei în inimă — dacă, aşa cum spun oamenii deseori, 
sunt pregătiți de pericol în timp de pace — atunci vor putea să se înfrâneze 
oarecum şi, când li se va întâmpla ceva, se vor ruga lui Dumnezeu, se vor 
bizui pe El şi vor reuși să evite să facă aceleaşi vechi greşeli. Trebuie să 
vezi clar că firea ta nu s-a schimbat, că natura trădării împotriva lui 
Dumnezeu este încă adânc înrădăcinată în tine şi că nu a fost înlăturată, că 
încă rişti să-L trădezi pe Dumnezeu şi că te confrunți cu posibilitatea 


constantă de a îndura pierzania și de a fi distrus. Acest lucru este real, așa că 


trebuie să fiți atenți. Există trei chestiuni extrem de importante de reținut: în 
primul rând, încă nu-L cunoşti pe Dumnezeu; în al doilea rând, nu s-a 
petrecut nicio schimbare în firea ta; și în al treilea rând, încă nu ai trăit 
adevărata imagine a omului. Aceste trei lucruri sunt în concordanţă cu 
realitatea, sunt adevărate, iar tu trebuie să fii lămurit în privinţa lor. Trebuie 
să fii conștient de tine. Dacă ai hotărârea de a remedia această problemă, 
atunci ar trebui să-ţi alegi propria deviză, de exemplu: „Eu sunt balega de 
pe pământ”, sau „Eu sunt diavolul”, sau „Revin adesea la vechile mele 
obiceiuri”, sau „Sunt mereu în pericol.” Oricare dintre acestea este potrivită 
să-ți servească drept deviză personală, şi-ţi va fi de folos dacă ţi-o aminteşti 
în orice moment. Continuă să ţi-o repeți, cugetă asupra ei şi s-ar putea să 
reușești să faci mai puţine greșeli sau să nu mai greşești. Oricum, cel mai 
important este să petreci mai mult timp citind cuvintele lui Dumnezeu, să 
înţelegi adevărul, să-ți cunoşti propria natură şi să-ți alungi firea coruptă. 
Numai atunci vei fi în siguranţă. Un alt lucru este să nu adopți niciodată 
poziția unui „martor al lui Dumnezeu” şi să nu te numeşti niciodată un 
martor al lui Dumnezeu. Poţi vorbi doar despre experienţele personale. 
Puteţi vorbi despre cum v-a mântuit Dumnezeu, puteți avea părtăşie despre 
cum ați fost cuceriți de Dumnezeu şi puteţi vorbi despre ce har v-a conferit. 
Nu uitaţi niciodată că sunteți cei mai corupți oameni; sunteți bălegar şi 
gunoi. Faptul că acum sunteți capabili să acceptați lucrarea din zilele de pe 
urmă a lui Dumnezeu se datorează în totalitate înălțării voastre de către El. 
Aţi fost mântuiţi de Dumnezeu întrupat şi El v-a acordat un asemenea har 
măreț doar pentru că voi sunteți cei mai corupți și mai jegoşi. Așadar, voi 
nu aveţi de ce să vă lăudaţi, puteți doar să-L slăviți şi să-l mulţumiţi lui 
Dumnezeu. Mântuirea voastră este doar datorită harului lui Dumnezeu. De 
ce sunteţi voi cei mai norocoşi oameni? Se spune că sunteţi norocoşi nu 


pentru că aveţi anumite avantaje sau calități bune — este doar pentru că v-aţi 


născut în China şi aţi fost cel mai mult corupți și pângăriți de Satana. 
Dumnezeu şi-a urmat planul de gestionare, mântuind mai întâi cele mai 
Jegoase, mai corupte fiinţe umane de pe teritoriul în care se încolăceşte 
marele balaur roșu, finalizând mai întâi o serie de modele, de specimene. 
De aceea v-a ales pe voi toți; voi sunteți oamenii pe care Dumnezeu i-a 
predestinat şi i-a ales. Dacă Dumnezeu nu ar fi avut acest plan, v-aţi fi 
scufundat pentru tot restul eternității. Prin urmare, se poate spune că sunteți 
cei mai norocoşi dintre oameni. Cu toate acestea, nu aveţi cu ce să vă 


mândriți ŞI, cu siguranţă, nu puteţi să vă făliți. 


Experimentarea judecății şi a mustrării cuvintelor lui Dumnezeu vă 
aduce câștiguri noi şi experienţe reale — aşadar, ar trebui să fiți mărturie 
pentru Dumnezeu. Când aduceţi mărturie pentru Dumnezeu, ar trebui să 
vorbiţi în special despre modul în care Dumnezeu judecă şi mustră oamenii 
şi despre ce încercări foloseşte El pentru a rafina oamenii și a le schimba 
firea. Ar trebui să vorbiţi şi despre cât de multă corupţie a fost dezvăluită în 
experiența voastră, cât de mult ați suferit, cât de multe lucruri ați făcut 
pentru a vă împotrivi lui Dumnezeu şi cum aţi fost cuceriți în cele din urmă 
de Dumnezeu. Să vorbiţi despre cât de multă cunoaştere adevărată aveţi cu 
privire la lucrarea lui Dumnezeu și cum ar trebui să aduceţi mărturie pentru 
Dumnezeu şi să Îi răsplătiți dragostea. Ar trebui să daţi substanţă unui astfel 
de limbaj şi, în același timp, să spuneţi lucrurile în manieră simplă. Nu 
vorbiţi despre teorii goale. Vorbiţi mai pragmatic; vorbiţi din inimă. Aşa ar 
trebui să experimentați lucrurile. Nu vă echipați cu teorii aparent profunde, 
dar goale, în efortul de a vă da în spectacol; făcând astfel, ajungeţi să păreți 
aroganţi şi lipsiţi de rațiune. Ar trebui să vorbiți mai mult despre lucruri 
reale din experienţa voastră concretă şi să vorbiți mai mult din inimă; asta 
este cel mai benefic pentru ceilalți şi lucrul pe care se cuvine cel mai mult 


să-l vadă. Voi erați oameni care se împotriveau cel mai mult lui Dumnezeu, 


care erați cel mai puţin înclinați să vă supuneţi Lui, dar acum ați fost 
cuceriți — nu uitaţi niciodată acest lucru. Ar trebui să meditați și să chibzuiți 
mai mult asupra acestor chestiuni. Odată ce oamenii le înţeleg clar, vor şti 
cum să fie mărturie, altfel, vor fi predispușşi să săvârşească fapte ruşinoase 
şi fără sens, ceea ce nu înseamnă a fi mărturie pentru Dumnezeu, ci mai 
degrabă a-L de ruşine. Fără experienţe autentice şi o înţelegere a adevărului 
nu este posibil să fiți mărturie pentru Dumnezeu. Oamenii a căror credință 
în Dumnezeu este ambiguă şi confuză nu vor fi niciodată în stare să fie 


mărturie pentru Dumnezeu. 


Primăvară, 1999 


Cea mai importantă parte a credinţei în 
Dumnezeu este să alegi calea cea dreaptă 


În timpul lucrării de răspândire a Evangheliei lui Dumnezeu în zilele 
de pe urmă, doar o minoritate de oameni sunt capabili să renunţe la familiile 
lor şi la toate lucrurile, ca să se sacrifice sincer pentru Dumnezeu. Toţi 
aceşti oameni au o oarecare mărturie bazată pe experiență şi toți au o 
anumită statură. Ei nu consideră că este o mare greutate să renunțe la 
familiile şi carierele lor pentru a-şi îndeplini îndatoririle. Chiar dacă trebuie 
să petreacă 10 ani sau toată viaţa fără să se întoarcă acasă, ei sunt dispuşi să 
o facă. Aceasta este puterea pe care le-o dă Duhul Sfânt. Însă în ceea ce 
priveşte statura lor, aceasta nu poate ajunge la acest nivel, deoarece, chiar 
dacă ei înțeleg unele adevăruri, nu au pătruns încă în adevărul-realitate, nici 
nu au dobândit adevărul. Doar au un pic de sinceritate ca să se sacrifice 
pentru Dumnezeu. Dacă o persoană e hotărâtă să urmărească adevărul, iar 
Duhul Sfânt îi dă în plus puţin har, aceasta se simte deosebit de mulțumită 
în acel moment; dobândește un fel de putere şi este capabilă să scape de 
robia lumii seculare, ca să se sacrifice pentru Dumnezeu — acesta este harul 
lui Dumnezeu. Însă există unii indivizi care nu se ocupă de lucrarea care se 
cuvine în timp ce îşi îndeplinesc îndatoririle; ei nu urmăresc deloc adevărul 
şi, în plus, sunt capabili să se implice în tot felul de fapte rele. În astfel de 
cazuri, Duhul Sfânt nu lucrează asupra lor. Motivaţiile unor asemenea 
oameni nu sunt integre, iar ei nu sunt credincioși adevăraţi în Dumnezeu. 
Chiar dacă, în trecut, Duhul Sfânt a făcut un pic de lucrare asupra lor, 
aceasta este pierdută şi, fără să-şi dea seama, o iau pe o cale în jos. Dacă 
eşti o persoană hotărâtă să urmărească adevărul, atunci Duhul Sfânt îți va da 
puțin har de care să te bucuri, iar apoi tu poţi să avansezi în ceea ce 


urmăreşti pe calea pe care te conduce Duhul Sfânt; adevărul îţi va deveni tot 


mai clar, hotărârea ta va tot spori, iar Duhului Sfânt Îi va fi tot mai uşor să 
lucreze asupra ta. Când o persoană nu merge pe calea cea dreaptă a 
urmăririi adevărului, în cele din urmă, Duhul Sfânt o elimină. După ce este 
eliminată, hotărârea și pasiunea ei inițială, precum şi imboldul ei de a se 
lepăda şi de a se sacrifica dispar complet. Ea simte regret şi se gândeşte: 
„Dacă aş fi ştiut că avea să vină o zi în care voi fi eliminată, nu aş fi crezut 
în Dumnezeu de la bun început.” În acest punct apar regretul, plângerile și 
negativitatea ei. În realitate, Duhul Sfânt a încetat să lucreze asupra ei 
demult. Chiar dacă răspândește Evanghelia, chiar dacă se pricepe să 
vorbească bine și a obținut câteva rezultate, acest lucru nu s-a datorat 
luminării şi îndrumări Duhului Sfânt. Mai degrabă, s-a datorat faptului că 
această persoană avea o oarecare inteligență şi un anumit calibru. Asta nu 
înseamnă că Duhul Sfânt a lucrat în ea. Se aseamănă cu muncitorii — chiar 
dacă Duhul Sfânt nu lucrează în ei, tot sunt capabili să muncească puţin, 
temporar. În orice caz, au anumite daruri şi un anumit calibru; doar că, în 
loc să urmărească adevărul şi să se străduiască să-şi îndeplinească bine 
îndatoririle şi să-l întoarcă dragostea lui Dumnezeu, ei urmăresc faima, 
câştigul, statutul, binecuvântările și o cunună mare. Prin urmare, pe măsură 
ce înaintează, calea lor dispare şi le este greu chiar şi să mai facă un singur 


pas. Asta se alege de toţi cei care nu urmăresc adevărul. 


Acum sunt mulți oameni care spun: „Sunt conştient că natura mea este 
rea. Sunt copleşit de sentimente puternice şi sunt prea răzvrătit.” Însă, în 
ciuda acestui lucru, aceşti oameni nu-şi cunosc propria natură şi nu înţeleg 
niciun aspect al adevărului. Indiferent cât de bine vorbesc despre doctrine, 
părând să înţeleagă totul, ei nu pot pune aceste lucruri în practică. Este mai 
mult decât suficient pentru a dovedi că lucrarea Duhului Sfânt a încetat 
asupra lor. Indiferent cum este umanitatea ta sau câte doctrine înţelegi și 


indiferent cât ai suferit sau de câte lucruri te-ai lepădat, atât timp cât Duhul 


Sfânt nu lucrează în tine, acest lucru dovedeşte că nu iubeşti adevărul. 
Oricât de pasionat ai fi, fără lucrarea Duhului Sfânt, vei fi împietrit. Cât de 
mare este puţina putere pe care o are omul? Cât de mare este puţina credință 
pe care o are omul? Ce folos are puţina cunoaștere deținută de om? Luaţi 
drept exemplu reprimarea, arestarea şi întemnițarea credincioşilor lui 
Dumnezeu. Aceştia au fost frecvent persecutați, hăituiți şi forțați să fugă 
dintr-un loc în altul, din prima clipă în care au început să creadă în 
Dumnezeu, iar acest lucru a lăsat o amprentă de netăgăduit asupra minţii și 
inimii lor. „Dacă sunt prins, nu pot fi ca Iuda; nu pot trăda biserica 
niciodată” — nu aşa s-au pregătit majoritatea oamenilor? Însă când sunt într- 
adevăr prinşi, nu mai sunt capabili de asta. Dacă nu se vor ruga lui 
Dumnezeu şi nu se vor baza pe El, atunci Duhul Sfânt nu va lucra în ei şi nu 
vor putea să rămână fermi. Un moment de confuzie nu îi face pe oameni să 
devină iude. Cum am spus înainte, ceea ce ţi se întâmplă în cele din urmă și 
care este finalul tău depinde în primul rând de faptul dacă iubeşti şi accepţi 
adevărul. Acest lucru are cea mai mare importanță. După aceea, depinde de 
faptul dacă lucrarea Duhului Sfânt este mereu în tine şi dacă înţelegi 
adevărul și rămâi ferm în mărturia ta. Acestea sunt principalele lucruri de 
care depinde. Unii oameni au avut foarte mult zel când au început să-și 
îndeplinească îndatoririle și au simțit că aveau o energie inepuizabilă. 
Aşadar, de ce încep să-şi piardă această vigoare cu timpul? Cine erau în 
trecut şi cine sunt acum par doi oameni complet diferiți — de ce s-au 
schimbat? Care este motivul? Motivul este că au luat-o pe calea greşită şi 
nu au intrat pe calea corectă a credinţei în Dumnezeu. Au luat-o pe calea 
urmăririi binecuvântărilor. Există unele lucruri ascunse în intenţiile lor. Ce 
lucruri sunt ascunse? Când oamenii cred în Dumnezeu, ei nutresc unele 
speranţe în inimile lor — speră că ziua lui Dumnezeu va veni în curând și că 


toată suferinţa lor se va sfârşi, speră că Dumnezeu Işi va schimba forma şi 


Se va întoarce în Sion şi că, atunci, vor scăpa de toată suferința. Toţi 
oamenii speră că într-o zi vor putea să se întoarcă acasă şi să fie din nou 
împreună cu cei dragi. Speră că va veni o zi în care nu vor mai fi 
persecutați, când vor fi cu adevărat liberi și vor putea crede fățiş în 
Dumnezeu; în acel moment, nu va mai fi nimeni care să-i îngrădească şi vor 
putea să trăiască într-un mediu confortabil, să mănânce bine şi să poarte 
haine frumoase. Nu au toți oamenii astfel de speranțe? Acestea există în 
adâncul inimii lor, deoarece trupul lor este scârbit de suferință. În vremuri 
de suferinţă, ei speră la zile mai bune. Astfel de lucruri nu sunt expuse fără 
persecuție și necazuri. Fără persecuție și necazuri, oamenii par să aibă 
credință puternică. Par să aibă o anumită statură, să înţeleagă destul de bine 
adevărul şi să fie plini de vigoare. Totuşi, când într-o zi întâmpină 
persecuție şi necazuri, izbucnesc speranţele lor trupeşti, închipuirile şi 
dorinţele lor extravagante. În inimile lor începe să apară conflictul, iar unii 
oameni încep să devină negativi şi slabi şi să aibă îndoieli şi înţelegeri 
greşite faţă de Dumnezeu. Oamenii nu înţeleg intenția lui Dumnezeu. Nu 
este vorba de faptul că Dumnezeu nu le oferă o cale de scăpare sau harul 
Său şi cu siguranţă nu este vorba de faptul că Dumnezeu nu le înţelege 
dificultăţile. Faptul că poţi să experimentezi această suferință acum că Îl 
urmezi pe Hristos este mai degrabă o binecuvântare, deoarece oamenilor le 
este imposibil să dobândească mântuirea şi să supravieţuiască fără să îndure 
această suferință. E un lucru predestinat de Dumnezeu, așadar, este o 
binecuvântare ca această suferință să se abată asupra ta. Nu ar trebui să o 
priveşti într-un mod simplist; nu e vorba de a-i face pe oameni să sufere sau 
de a-i juca pe degete si nimic mai mult. Semnificația acestui lucru este 
incredibil de profundă și de măreață! A-ţi dedica întreaga viață ca să te 
sacrifici pentru Dumnezeu, fără să cauţi un partener sau să te întorci acasă, 


este semnificativ. Dacă urmezi calea cea dreaptă şi urmăreşti lucrurile bune, 


în cele din urmă vei primi mai mult decât au primit toți sfinții din toate 
epocile și vei obține promisiuni și mai mari. Acum, unii oameni se întreabă 
mereu: „Îşi va aminti Dumnezeu că am îndurat aceste greutăţi? Dacă nu voi 
avea pe nimeni să mă sprijine când voi fi bătrân? Cine va avea grijă de mine 
dacă mă îmbolnăvesc? Îi pasă lui Dumnezeu? Când se va sfârşi această 
suferință? Când voi vedea, în sfârşit, lumina de la capătul tunelului?” Astfel 
de oameni aşteaptă întotdeauna cu nerăbdare aceste lucruri, sperând că 
Dumnezeu Îşi va schimba forma și îi va scăpa de suferinţă, ca ei să se poată 
bucura de binecuvântările Împărăției Cerurilor. Ei nu meditează la 
semnificația faptului de a-L urma pe Dumnezeu şi a îndura suferință sau de 
ce au nevoie să îndure această suferinţă pentru a dobândi adevărul. Credinţa 
lor este cu adevărat foarte slabă! Când vine vorba de credinţa lor în 
Dumnezeu, toţi îşi fac propriile calcule egoiste. Pe baza acestui lucru, este 
în natura umană să-L trădeze pe Dumnezeu. Nimeni nu-L iubește pe 
Dumnezeu cu adevărat, nimeni nu poate să dea cu adevărat dovadă de 
considerație față de intențiile lui Dumnezeu sau să fie în asentiment cu El în 
timpul răspândirii lucrării de evanghelizare. Oamenii abia așteaptă ca 
Dumnezeu să plece de pe pământ şi să-Şi schimbe forma, ca să-i scape de 
suferință şi să le permită să se bucure de viața din Împărăţia Cerurilor. La 
asta speră majoritatea oamenilor. Mulţi gândesc în sinea lor: „Dacă 
Dumnezeu ne va părăsi şi marele balaur se va prăbuși, atunci vom putea 
prelua puterea şi nu va mai trebui să suferim. Vom domni peste toate 
națiunile şi popoarele cu o mână de fier — nu vom vedea atunci lumina de la 
capătul tunelului? În acel moment, Dumnezeu va apărea public, va pedepsi 
şi va distruge fiecare satană şi diavol, Împărăţia lui Hristos se va realiza pe 
pământ, iar noi nu va mai trebui să fim persecutați de satane şi diavoli.” 
Deşi nu este greşit să aibă această speranţă, aceşti oameni au câteva stări 


greşite. Este o dovadă de consideraţie față de intenţiile lui Dumnezeu că-ţi 


doreşti mereu să scapi de suferinţă şi să te bucuri de confort? Majoritatea 


oamenilor nu înţeleg semnificația experimentării suferinţei. 


Nimeni nu intenţionează să meargă pe calea de a-L urma pe Dumnezeu 
toată viaţa, să urmărească adevărul pentru a câștiga viaţa, să-L cunoască pe 
Dumnezeu, să poată fi martor pentru El sau să trăiască în cele din urmă o 
viaţă însemnată, precum Petru. Majoritatea oamenilor nu sunt dispuşi să 
sufere și nu acceptă deloc adevărul, însă îşi doresc să se bucure de 
binecuvântările Împărăției Cerurilor cât mai curând posibil şi adoră să caute 
faima, câștigul și beneficiile statutului. Acest lucru e de natură să-i conducă 
pe căi greșite. Când întâmpină durere, obstacole sau eşecuri, sunt predispuşi 
să devină negativi şi slabi şi să nu aibă un loc pentru Dumnezeu în inimile 
lor. Duhul Sfânt nu va lucra în ei, iar unii oameni chiar vor vrea să se 
întoarcă din drum. Dacă o persoană crede în Dumnezeu de mulți ani, dar nu 
deține nici cel mai mic adevăr-realitate, acesta este un lucru foarte 
periculos! Ce păcat că toată suferinţa ei, nenumăratele predici ascultate şi 
anii petrecuţi urmându-L pe Dumnezeu au fost toate în zadar! Oamenilor le 
este ușor să se ducă de râpă şi, într-adevăr, le este greu să meargă pe calea 
cea dreaptă şi să aleagă drumul lui Petru. Majoritatea oamenilor au o 
gândire neclară. Nu pot vedea limpede care este calea cea dreaptă şi ce 
înseamnă să se abată de la ea. Indiferent câte predici aud și câte cuvinte ale 
lui Dumnezeu citesc, deși ştiu în sufletul lor că Fiul Omului întrupat a venit, 
tot nu cred pe deplin în El. Ştiu că aceasta este adevărata cale, dar nu pot 
porni pe ea. Cât de dificil este ca oamenii să fie mântuiți când aceştia nu 
iubesc adevărul! Ştii că este adevărul cuvântul lui Dumnezeu, totuşi, nu-l 
poţi accepta. Să nu vorbim de calitatea credinţei tale și să ne rezumăm doar 
la întrebarea de ce nu ai iubire faţă de adevăr şi de ce nu poți să îl accepti. 
Eşti incapabil să porneşti pe adevărata cale, nedorind să urmăreşti adevărul 


şi fund incapabil să pui în practică adevărurile pe care le înţelegi. Nu eşti 


din tagma Satanei? Asemenea oameni nu au țeluri sau o direcție în viaţă, 
sunt lipsiți de umanitate, ca animalele. Prin urmare, unii oameni pierd 
lucrarea Duhului Sfânt nu din cauza faptului că Duhul Sfânt nu mai 
lucrează deliberat în ei şi îi dezvăluie în mod intenționat, ci pentru că nu 
mai poate să lucreze în ei. Oamenii sunt foarte corupți în sinea lor și foarte 
greu de prelucrat. Dacă nu urmăresc adevărul sau dacă nu aleg calea cea 
dreaptă, atunci cum poate Duhul Sfânt să lucreze în ei? Ori de câte ori 
Duhul Sfânt lucrează, întotdeauna le dă oamenilor de ales, El nu forțează pe 
nimeni. Însă gândirea oamenilor este prea confuză. Ei nu iubesc adevărul 
sau nu îl acceptă deloc şi sunt cu atât mai puţin dispuși să sufere pentru a-l 
dobândi. Deşi vor să fie binecuvântaţi, nu sunt dispuşi să depună efortul 
necesar sau să plătească un preţ. Egoismul lor este prea mare. Îi preocupă 
doar interesele lor imediate; urmăresc şi năzuiesc la lucruri care se află sub 
ochii lor, pe care pot să le vadă și de care pot să se bucure și le ignoră pe 
cele pe care nu pot să le vadă sau în care nu găsesc niciun sens. Aceasta este 
starea în care se află cei mai mulți oameni şi aproape că nu mai au loc 
pentru lucrarea Duhului Sfânt. Unii spun: „Am multe probleme pe care nu 
pot să le rezolv. Dacă ar avea cineva părtăşie cu mine şi m-ar ajuta să 
înţeleg adevărul, nu aş mai avea probleme.” Dar pot ei într-adevăr să-şi 
rezolve problemele doar înțelegând adevărul? Sunt ei capabili să-l pună în 
practică? Toate acestea sunt niște necunoscute. Există mulți oameni care au 
auzit multe predici şi înţeleg destul de multe adevăruri, dar nu sunt capabili 
să pună în practică niciunul dintre aceste adevăruri. Dacă îi întrebi de 
problemele lor, ei spun: „Înţeleg tot adevărul, dar pur şi simplu nu pot să-l 
pun în practică. Cum pot să rezolv această problemă?” Ce rost are să crezi 
în Dumnezeu dacă nu poţi să pui în practică niciun adevăr? Du-te repede 
acasă şi continuă-ţi viaţa. Ce rost are să se aibă părtăşie cu tine? Nu ești 


vrednic să auzi adevărul şi nu eşti vrednic să crezi în Dumnezeu, așa că ar 


trebui doar să-ți aștepți distrugerea! Pentru că ai ales calea urâtă, josnică şi 
demonică, indiferent despre cât adevăr se are părtăşie cu tine, tu nu îl vei 
accepta. Așa că ar trebui să te dai la o parte! Nu trebuie să li se spună nimic 
unor astfel de oameni. Sunt mulţi care au zis înainte: „Înţeleg tot adevărul, 
dar pur şi simplu nu pot să-l pun în practică.” Doar această afirmaţie este 
suficientă pentru a dovedi că sunt diavoli şi că fac întru totul parte din 
tagma Satanei. Dacă o persoană nu iubește adevărul, atunci cu siguranţă 
este ticăloasă. Natura unei persoane este reprezentată în întregime de ceea 
ce iubește, ce speră, la ce aspiră şi tânjeşte. Dacă nu iubeşti adevărul, atunci 
eşti al diavolului și vei pieri. Însă dacă iubeşti adevărul, atunci eşti 
predestinat şi ales de Dumnezeu. Nu este evident acest lucru? Calea pe care 
o alegi are o importanță majoră. Poţi să te linişteşti și să meditezi la asta în 
mod serios; dacă te-ai rătăcit, nu e prea târziu să te întorci din drum. Dacă ai 
voinţa să pui adevărul în practică, acesta este un lucru bun. În plus, ai 
nevoie de o cale pentru a-ţi îndeplini această voinţă și pentru a-ți împlini 
dorința. Mai întâi, trebuie să înţelegi adevărul, să cunoști destinația viitoare 
a omenirii, calea pe care ar trebui să o urmeze oamenii și ţelurile pe care ar 
trebui să le atingă. În trecut, se spunea deseori: „Toate lucrurile şi 
evenimentele sunt în mâinile lui Dumnezeu.” Acesta este un lucru pe care 
trebuie să-l experimentezi temeinic. În toate lucrurile, trebuie să te gândeşti 
dacă acea chestiune este în mâinile lui Dumnezeu. Dacă îți este cu adevărat 
clar că toate lucrurile şi evenimentele sunt în mâinile lui Dumnezeu, atunci 
într-adevăr ai credință. Dacă tu crezi în Dumnezeu, ar trebui să I te supui? 
Care este semnificația credinţei în Dumnezeu? Este scopul credinței în 
Dumnezeu doar primirea binecuvântărilor Sale? Acum Îl urmezi pe Hristos 
în credința ta în Dumnezeu, dar vei fi capabil să continui până la capăt? 
Cum ar trebui să continui când vei da peste hopuri şi necazuri în calea ta? 


Trebuie să iei cuvinte-cheie ale lui Dumnezeu drept mottouri ca să te 


încurajezi, astfel încât să nu te prăbuşești, să nu fii slab sau negativ, să nu te 
plângi de Dumnezeu, să nu te abaţi de la cale sau să nu-L trădezi pe 
Dumnezeu, dând bir cu fugiţii la jumătatea ei. Trebuie să înţelegi, să-ți fie 
limpede şi să înţelegi temeinic toate aceste lucruri pentru a-L urma pe 


Dumnezeu până la capăt. 


Calea de a-L urma pe Dumnezeu are suişurile şi coborâşurile ei, poate 
fi amară şi poate fi dulce. Când oamenii sunt fericiți, toți sunt capabili să 
spună: „Sunt dispus să mă sacrific pentru Dumnezeu, mă voi sacrifica 
pentru El toată viața mea.” Totuşi, la un moment dat, ei experimentează 
dificultăți şi devin negativi. În inimile lor, se întreabă: „Unde e Dumnezeu? 
Nu pot continua să mai cred, această cale e prea greu de urmat!” După 
aceea, se roagă și se simt admonestaţi, crezând că Îi sunt datori lui 
Dumnezeu. Ar trebui să înceteze să se poarte așa după ce ştiu că Îi sunt 
datori lui Dumnezeu. Totuşi, poate că într-o zi lucrurile nu merg cum vor ei 
şi încă o dată devin negativi şi se plâng de Dumnezeu, spunând: „Cum 
poate Dumnezeu să orchestreze această situație pentru mine? De ce mă face 
tot timpul să sufăr? Nu mă poate scuti de suferință?” Oamenii se plâng tot 
timpul şi apoi spun întotdeauna că Îi sunt datori lui Dumnezeu. Cu toate 
acestea, ei nu se schimbă niciodată; când experimentează o mică dificultate 
sau când cel mai mărunt lucru nu merge cum vor ei, se înfurie și se plâng. 
În cele mai rele cazuri, unii oameni chiar rostesc câteva cuvinte de judecată 
şi blasfemie. Ulterior, realizează că a fost greşit ce au spus şi se simt prost 
în legătură cu asta, aşa că se grăbesc să-și îndeplinească puţin îndatoririle şi 
fac câteva fapte bune ca să se răscumpere. Ce ne spun aceste manifestări? 
Că este în natura omului să nu-i placă adevărul sau chiar să fie scârbit de el. 
Omul este destul de ticălos, urât şi lipsit de bun simţ şi rațiune. Oamenii 
cred în Dumnezeu de parcă ar face o tranzacție; se roagă lui Dumnezeu doar 


când au nevoie de El şi se îndepărtează de El când nu au nevoie. Nu Il au pe 


Dumnezeu în inimă şi se poartă cum le place. Toţi oamenii sunt foarte 
aroganti și neînfrânaţi; nu au o inimă cu frică de Dumnezeu sau nu urăsc cu 
adevărat lucrurile negative. Le lipseşte iubirea adevărată pentru adevăr şi nu 
pot face diferenţa dintre dreptate şi nedreptate. Nu au limite, nu au țeluri și 
sunt și mai lipsiţi de principii şi moderație în tot ceea ce fac. Inimile lor sunt 
destul de hidoase şi, în ciuda acestui context, ei tot aşteaptă cu nerăbdare să 
vadă cât de mare va fi promisiunea sau cât de multe vor fi binecuvântările 
pe care vor putea să le primească şi să le obțină în viitor sau cum se vor 
distinge mai târziu şi lucrurile de care vor putea să se bucure. Doar când se 
gândesc la astfel de lucruri simt în inimile lor: „Cât de încântător este 


|? 


Dumnezeu! Trebuie să răsplătesc iubirea lui Dumnezeu!” De ce spun că 
Dumnezeu este încântător? De unde vine dorinţa lor de a-L răsplăti pe 
Dumnezeu? Nu există o intenție în spatele acestor afirmații? Ei pur şi 
simplu spun ceva emoțional datorită unei preferinţe pasagere şi unei 
izbucniri de bucurie trecătoare — este aceasta înțelegere adevărată? Este 
aceasta iubire adevărată? Vine din adâncul inimii lor? Dacă deții cu 
adevărat o astfel de înţelegere, de ce te mai plângi? Dacă te simți cu 
adevărat dator lui Dumnezeu, de ce mai bombăni? Simţi că Dumnezeu nu e 
bun cu tine, așa că Îl ignori. Dacă Dumnezeu nu te folosește, nu vrei să-ți 
faci datoria. Câte resentimente trebuie să ai în sinea ta! În ciuda acestui 
lucru, tot crezi că ÎI iubeşti pe Dumnezeu mai mult decât o fac alţii. Cum 
este aceasta realitatea iubirii față de Dumnezeu? Faptul că o persoană poate 
să manifeste astfel de plângeri dovedeşte că încă nu își înțelege propria 
natură. Încă nu ştie cine este, din ce este făcută şi care este adevărata ei 
valoare. De fapt, e în natura fiecărei persoane să I se împotrivească lui 
Dumnezeu şi să-L trădeze. Este un lucru universal şi împărtăşit de toți 
oamenii. Nimeni nu iubește realmente adevărul şi lucrurile pozitive, exact 


cum nimeni nu îl urăşte cu adevărat pe Satana şi lucrurile ticăloase. Nu 


există principii sau limite pentru iubirea și ura omului și cu atât mai puțin 
sunt iubirea și ura omului ancorate în adevăr. În inima lui, nu există nicio 
diferență între dreptate şi nedreptate, între negru şi alb, cu atât mai puțin 
există vreo diferenţă între adevăruri şi doctrine sau erezii. Oamenii nu pot 
face aceste diferenţe. Nu le este clar ce merită să fie iubit şi urmărit, ce ar 
trebui urât și ce ar trebui respins şi sunt departe de a deţine vreun fel de 
discernământ. Unii oameni îşi îndeplinesc îndatoririle şi, când aud cântecul 
non-credincioşilor „Întoarce-te acasă mai des”, li se face dor de casă şi nu 
au chef să-și îndeplinească îndatoririle. Ce fel de persoană este aceasta? 
Deţine măcar o fărâmă de adevăr-realitate? Unu oameni cred că pot să facă 
un pic de lucrare și că au unele calificări. Poate li se pare că deţin adevărul, 
dar, în realitate, nu deţin nimic şi nu sunt nimic. Deşi acum eşti capabil să le 
predici celorlalți câteva doctrine, într-o zi s-ar putea ca alţii să trebuiască să 
te încurajeze, iar prăbuşirea ta va fi mai tragică decât a oricărei alte 
persoane şi vei deveni mai negativ decât oricine altcineva. Crezi un astfel 
de lucru? Sunteţi convinși de el? Poate că nu aţi experimentat încă o 
prăbușire puternică sau nu aţi devenit deosebit de negativi. Simţiţi că sunteți 
relativ puternici şi, fiindcă nu aţi experimentat astfel de lucruri, credeți că 
deţineţi destulă statură. Poate că într-o zi, când sunteți dezvăluiţi, vor curge 


1? 


lacrimi pe obrajii voştri în timp ce strigați: „Gata. Sunt terminat!” În acel 
moment vei începe să dai dintr-o extremă în alta. Există mulți oameni care 
sunt plini de vigoare când încep să creadă în Dumnezeu, dar când se abat 
lucruri asupra lor, pot să-și piardă brusc imboldul şi să nu mai fie capabili să 
îşi revină. Observaţi vreo problemă la astfel de oameni? Nicio persoană nu- 
şi poate stăpâni propria slăbiciune şi putere; lucrurile corupte ascunse în 
oameni pot fi dezvăluite oricând şi oriunde. Murdăria şi tranzacțiile din om 
sunt inepuizabile, astfel de lucruri apar tot timpul în el. Prin urmare, natura 


omului este natura Satanei, lucru perfect adevărat. Este radical diferită de 


esența lui Dumnezeu. În trecut, Dumnezeu a spus: „Îl pot iubi pe om pe 
vecie și pot să-l urăsc pe vecie.” Adică, Dumnezeu are un standard după 
care îi evaluează pe oameni. El are verdictele Lui și principii pentru bazele 
folosite atunci când dă verdicte despre lucruri. El are propriile standarde şi 
principii pentru ceea ce iubeşte şi pentru ceea ce urăște, pentru cei pe care îi 
dispreţuieşte şi pentru cei pe care îi binecuvântează. Oamenilor le lipsesc 
adevărul și principiile, aşa că sunt predispuşi să meargă pe drumul lor. Ei 
sunt capricioşi şi incapabili să pornească pe calea cea dreaptă, fără 


îndrumarea lui Dumnezeu. 


Unii oameni se întreabă mereu: „Când va pleca Dumnezeu de pe 
pământ? Când se va încheia lucrarea lui Dumnezeu? Nu mai sunt atât de 
tânăr; cum voi trăi când voi fi bătrân?” Are o astfel de persoană credință? 
Ce va face dacă într-adevăr nu va avea pe nimeni să o sprijine la bătrâneţe? 
Nu va arunca vina pe Dumnezeu? Mulţi credincioşi în Dumnezeu nu au 
idee ce ar trebui să dobândească urmându-L sau care sunt cele mai prețioase 
lucruri. Foarte puţini oameni sunt cu adevărat lămuriți în privința acestor 
chestiuni. Fără lucrarea lui Dumnezeu întrupat, poporul chinez ar fi fost 
anihilat cu mult timp în urmă. Poate că unii oameni nu cred asta, dar acest 
lucru se întâmplă pentru că nu văd situația clar, aceasta fiind realitatea 
problemei. De asemenea, oamenii cred că: „lot putem avansa şi fără 
conducerea lui Dumnezeu; ajunge să avem cuvântul Lui ca să ne îndrume. 
Toţi am citit cartea «Cuvântul Se arată în trup», avem o idee generală 
despre ea în inimile noastre şi înţelegem principiile. Acum, putem trece la 
cârmă.” Dar chiar poți trece la cârmă? Nu puteţi urma calea cea dreaptă — în 
timp ce mergeţi pe ea, vă veţi rătăci, așadar puteți pătrunde în realitate? 
Chiar și acum, încă nu sunteți convinşi. Se poate spune că orice persoană 
căreia îi lipseşte conducerea lui Dumnezeu se va rătăci. Duhul Sfânt a lucrat 


constant în unii oameni în Epoca Harului, dar de ce majoritatea lor au 


insistat să meargă pe drumul lor? E greu de numărat câte confesiuni există 
în întreaga lume religioasă; există multe de care poate că nu ai habar sau ale 
căror nume nu le cunoşti — care este problema aici? Faptul că oamenii sunt 
prea complecşi şi nu le este uşor să vadă dincolo de lucrurile din natura lor. 
Azi, Dumnezeu a rostit multe cuvinte, expunând natura omului şi le cere 
oamenilor să vadă dincolo de lucrurile din natura lor şi să-și vadă clar 
esenţa. Acesta este singurul mod prin care pot să-i discearnă pe ceilalți şi să 
evite să fie indușşi în eroare de ei sau să li se închine, să-i admire sau să-i 
urmeze. Dacă unei persoane îi lipseşte înţelegerea adevărului, atunci ea nu 
va fi capabilă să vadă cine sunt oamenii cu adevărat şi e posibil să fie 
indusă în eroare şi constrânsă de ei. Prin urmare, credincioşii în Dumnezeu 
trebuie să înţeleagă adevărul, să citească mai mult cuvintele lui Dumnezeu 
ŞI să ajungă să cunoască natura omului şi să vadă dincolo de esenţa lui prin 
expunerea de la Dumnezeu. Expunerea din partea cuvântului lui Dumnezeu 
dezvăluie natura omului, îi învață pe oameni care este natura lor şi le 
permite să vadă dincolo de esenţa corupției lor. Este un lucru foarte 
important. Satana este un lucru confuz, iar cuvintele diavoleşti pe care le 
spune sunt greu de interpretat. Dumnezeu l-a întrebat: „De unde vii?” La 
care Satana I-a răspuns: „De la cutreierarea şi de la plimbarea în sus şi în 
Jos pe pământ” (ov 1:7). Gândiţi-vă atent la răspunsul lui. Vine sau pleacă? E 
greu de deslușit înţelesul, de aceea spun că aceste cuvinte sunt confuze. Pe 
baza lor, se poate vedea că Satana este confuz. Când oamenii sunt corupți 
de el, şi ei devin confuzi. Nu au moderație, standarde şi nici principii în 
nimic din ce fac. Prin urmare, orice persoană se poate rătăci uşor. Satana a 
ademenit-o pe Eva, spunând: „De ce nu mănânci fructul din acel pom?” La 
care Eva a răspuns: „Dumnezeu ne-a zis că vom muri dacă vom mânca din 
acel copac.” Apoi, Satana a spus: „Nu vei muri neapărat dacă vei mânca 


fructul din acel pom.” În aceste cuvinte a existat intenţia de a o ispiti pe 


Eva. Mai degrabă decât să spună cu certitudine că nu va muri dacă va 
mânca fructul din acel pom, a spus pur şi simplu că nu va muri neapărat, 
făcând-o să se gândească: „Dacă nu voi muri neapărat, atunci pot să-l 
mănânc!” Incapabilă să reziste ispitei, a mâncat din fruct. În acest fel, 
Satana şi-a atins scopul de-a o ademeni pe Eva să păcătuiască. Nu şi-a 
asumat responsabilitatea pentru asta, deoarece nu a forţat-o să-l mănânce. În 
fiecare persoană există o fire satanică; în fiecare inimă există numeroasele 
otrăvuri cu care Satana îl ispiteşte pe Dumnezeu şi-l ademeneşte pe om. 
Uneori, discursul omului se împletește cu vocea şi tonul Satanei şi cu 
intenția de a ispiti și ademeni. Ideile şi gândurile omului sunt pline de 
otrăvurile Satanei şi îi degajă duhoarea. Uneori, aspectul sau acţiunile 
oamenilor sunt impregnate de aceeași duhoare a ispitei și ademenirii. Unii 
oameni spun: „Dacă doar urmez în acest mod, am garanţia că voi câştiga 
ceva. Pot să-L urmez pe Dumnezeu până la capăt, chiar dacă nu urmăresc 
adevărul. Renunţ la lucruri și mă sacrific sincer pentru Dumnezeu. Am 
puterea să perseverez până la capăt. Chiar dacă am comis câteva fărădelegi, 
lui Dumnezeu Îi va fi milă de mine şi nu mă va abandona.” Nici măcar nu 
ştiu ce vorbesc. Există atât de multe lucruri corupte în oameni — dacă nu 
urmăresc adevărul, cum pot să se schimbe? Pe baza gradului lor de 
corupție, dacă Dumnezeu nu îi protejează, ei pot să se prăbuşească şi să-L 
trădeze în orice moment. Crezi asta? Chiar dacă te sileşti, nu o poţi face 
până la capăt, deoarece această etapă finală a lucrării lui Dumnezeu constă 
în crearea unui grup de biruitori. Chiar este acest lucru pe cât de uşor crezi? 
Această transformare finală nu îi cere unei persoane să se schimbe 100% 
sau chiar 80%, ci măcar 30% sau 40%. Trebuie cel puţin să descoperi, să 
cureți şi să transformi lucrurile din tine care se împotrivesc lui Dumnezeu, 
care au prins rădăcini în adâncul inimii tale. Numai atunci vei dobândi 


mântuirea. Doar când te-ai transformat între 30% şi 40% din cât cere 


Dumnezeu sau, de preferinţă, între 60% şi 70%, se va fi demonstrat că ai 
obținut adevărul şi că ești, în esență, compatibil cu Dumnezeu. Nu vei fi 
predispus să te împotriveşti lui Dumnezeu sau să-l ofensezi firea data 
viitoare când se abate ceva asupra ta. Numai în acest mod poți să fii 


desăvârșit şi să câştigi aprobarea lui Dumnezeu. 


Unu oameni privesc chestiunea credinței în Dumnezeu în termeni 
foarte simpli. Ei gândesc: „Să credem în Dumnezeu înseamnă să participăm 
la adunări, să ne rugăm, să ascultăm predici, să avem părtăşie, să cântăm şi 
să-L lăudăm pe Dumnezeu şi să îndeplinim unele îndatoriri. Nu la asta se 
referă credinţa în Dumnezeu?” Chiar acum, indiferent câți ani ai crezut în 
Dumnezeu, tot nu ai înțeles pe deplin semnificaţia credinţei în Dumnezeu. 
De fapt, înțelesul credinței în Dumnezeu este atât de profund încât, dacă 
experiențele unei persoane sunt prea superficiale, ea nu va fi capabilă să-l 
înţeleagă. Când experimentează până la capăt, firea Satanei şi otrăvurile 
satanice din ea trebuie curăţite şi transformate. Oamenii trebuie să se doteze 
cu multe adevăruri, să îndeplinească standardele pe care Dumnezeu 1 le cere 
omului şi să fie capabili să se supună cu adevărat lui Dumnezeu şi să I se 
închine. Doar atunci obțin cu adevărat mântuirea. Dacă ești la fel cum erai 
înainte de a face parte dintr-o religie, doar recitând câteva cuvinte și 
doctrine şi scandând câteva sloganuri, având câteva comportamente şi 
acțiuni bune și abținându-te de la anumite lucruri păcătoase — cel puţin de la 
cele evidente — acest lucru nu reprezintă faptul că ai întrat pe calea cea 
dreaptă în credinţa ta în Dumnezeu. Înseamnă că ești pe calea cea dreaptă 
dacă urmezi regulamente? Înseamnă că ai făcut alegerea potrivită? Dacă 
lucrurile din natură nu se schimbă, atunci încă poți să te împotrivești lui 
Dumnezeu şi să-L ofensezi, în cele din urmă. Aceasta este cea mai mare 
problemă. Dacă nu rezolvi această problemă din credinţa ta în Dumnezeu, 


se poate spune că ai dobândit cu adevărat mântuirea? Ce vreau să spun prin 


asta, exact? Vreau să înțelegeți în inimile voastre că nu se poate separa 
credința în Dumnezeu de cuvântul Lui, nici de Dumnezeu Însuși sau de 
adevăr. Trebuie să alegi calea cea dreaptă şi să depui efort pentru adevăr și 
cuvântul lui Dumnezeu. Nu poţi să ajungi doar la o înțelegere parțială sau 
estimativă şi nimic mai mult. Faptul că te păcăleşti doar îți va face rău. Nu e 
bine să-ţi bazezi credinţa pe închipuirile tale. Dacă tu crezi până la capăt, iar 
Dumnezeu nu este în inima ta, dacă doar parcurgi în viteză cuvintele Lui și 
apoi nu ţi le mai amintești, şi dacă Dumnezeu nu are un loc în inima ta, 
atunci eşti terminat. Ce înseamnă „credința în Dumnezeu nu poate fi 
separată de cuvântul Lui”? Înţelegeţi asta? Contrazice afirmaţia: „credinţa 
în Dumnezeu nu poate fi separată de Dumnezeu Însuşi”? Cum poţi să-L ai 
pe Dumnezeu în inimă, dacă nu ai şi cuvintele Sale? Dacă tu crezi în 
Dumnezeu, dar inima ta este lipsită de El, de cuvântul Său și de îndrumarea 
Lui, atunci eşti complet terminat. Dacă nu te poţi ocupa nici de cea mai 
mică problemă conform cerinţelor lui Dumnezeu, atunci cu atât mai mult nu 
vei respecta cerințele lui Dumnezeu în fața unei chestiuni majore de 
principiu. Atunci, nu vei avea nicio mărturie, ceea ce este problematic; 


dovedește că nu deţii nimic şi că nu ai dobândit niciun adevăr. 


Există unele chestiuni speciale care nu pot fi explicate în detalii 
concrete. Veţi putea să le înţelegeți pe deplin doar când Duhul Sfânt vă va 
lumina într-o zi. Deocamdată, pot să le exprim doar în câteva cuvinte care 
le pot părea oamenilor obişnuite sau chiar ilogice şi nimic mai mult. Ştiţi ce 
cred străinii despre aleşii lui Dumnezeu din China? Când văd că voi credeţi 
în Dumnezeu şi Îl urmaţi pe Hristos în China, suferind atât de multă 
persecuție şi atâtea necazuri, bucurându-vă de cuvântul lui Dumnezeu şi de 
lucrarea Lui şi câștigând atât de multe lucruri, vă invidiază foarte mult! 
Străinii au o dorinţă — se gândesc în sinea lor: „Și eu vreau să experimentez 


lucrarea lui Dumnezeu. Indiferent ce trebuie să îndur, și eu vreau să 


dobândesc adevărul! Și eu vreau să-mi sporesc cunoștințele şi statura, dar 
din nefericire nu sunt în mediul potrivit.” Consideră că oamenii din China 
sunt foarte binecuvântaţi, dar, în ciuda acestui lucru, voi tot credeţi că ei 
sunt cei binecuvântaţi și îi invidiaţi. Într-adevăr, nu vă prețuiţi norocul. 
Dumnezeu desăvârşeşte acest grup de oameni în țara marelui balaur roşu și 
le permite să îndure această suferință. Se poate spune că aceasta este cea 
mai mare înălţare a lui Dumnezeu! În trecut, Dumnezeu a spus: „Mi-am 
adus de multă vreme slava dinspre Israel către Răsărit.” Acum, înţelegeți 
sensul acestei afirmaţii? Cum ar trebui să mergeţi pe calea voastră în viitor? 
Cum ar trebui să urmăriți adevărul? Cum puteți să primiți lucrarea Duhului 
Sfânt fără să urmăriți adevărul? Dacă Duhul Sfânt încetează să mai lucreze 
în voi, sunteţi în cea mai periculoasă poziție. Cât de mare este puţina 
suferință pe care o experimentați chiar acum? Ştiţi ce va îndeplini pentru 
voi? Vă este posibil să urmăriți adevărul fără să suferiți? Puteţi obţine 
adevărul în acest fel? Puteţi să aveţi mărturie adevărată? Dacă puteți să 
înţelegeţi astfel de lucruri, nu veți simți că suferiți. Chiar dacă suferinţa 


voastră creşte, va părea inexistentă. 

Cunoști dragostea lui Dumnezeu pentru omenire? 


În zilele de pe urmă, unde se manifestă dragostea lui Dumnezeu pentru 
omenire în apariția şi lucrarea Sa? O puteţi vedea experimentând fiecare 
etapă a acestei lucrări. În fiecare etapă a lucrării Sale, Dumnezeu vorbeşte 
folosind anumite metode, face anumite profeții şi exprimă anumite 
adevăruri şi firi ale Sale, iar oamenii răspund la toate acestea. Ce răspunsuri 
au oamenii? Niciunul dintre ele nu este de ascultare faţă de Dumnezeu și 
niciunul dintre ele nu implică urmărirea activă a adevărului sau acceptarea 
voluntară a lucrării Sale. Toate sunt negative și de împotrivire, ostile, de 
respingere şi de neacceptare. Cu toate acestea, Dumnezeu continuă mereu 
să-Şi facă lucrarea, iar dragostea Sa pentru oameni nu se schimbă. Oricare 
ar fi atitudinea oamenilor, indiferent dacă aceștia refuză sau acceptă fără 
tragere de inimă sau se schimbă puţin, dragostea lui Dumnezeu nu se 
schimbă, etapele lucrării Sale nu sunt niciodată perturbate. Aceasta este o 
manifestare a dragostei Sale pentru oameni. De asemenea, de fiecare dată 
când Dumnezeu finalizează o etapă a lucrării, indiferent cum se comportă 
oamenii, dragostea Sa pentru ei nu se schimbă; El continuă să Își 
săvârşească lucrarea şi continuă să mântuiască oameni. În fiecare etapă a 
lucrării viitoare, cuvintele lui Dumnezeu care îi judecă și îi dezvăluie pe 
oameni vor fi mai profunde, mai pătrunzătoare şi mai specifice stării lor 
actuale. El va spune lucruri care le vor permite oamenilor să-L înţeleagă şi 
să-L cunoască mai bine, să înțeleagă și să cuprindă mai bine voia Sa, iar 
oamenii vor putea vedea că El încă iubește omenirea. Chiar dacă oamenii au 
reacţionat întotdeauna negativ sau cu împotrivire, chiar dacă au reacționat 
astfel la fiecare etapă a lucrării, Dumnezeu a continuat mereu să vorbească 
şi să lucreze, iar dragostea Sa pentru oameni nu s-a schimbat nici până 


astăzi. Prin urmare, toată lucrarea lui Dumnezeu pentru omenire este 


dragoste, iar asta este o certitudine. Unii oameni spun: „Dacă totul este 
dragoste, de ce îi judecă şi îi mustră Dumnezeu pe oameni ca şi cum i-ar 
uri? Cum poate El să lase oamenii să treacă prin încercarea morții?” Aşa 
este, Dumnezeu are numai dragoste pentru omenire! Mustrarea şi judecata 
lui Dumnezeu faţă de neascultarea oamenilor au rolul de a-i face pe aceștia 
să înțeleagă adevărul, de a-i face să se căiască și să se reformeze și de a le 
permite să Îi cunoască firea, astfel încât să se teamă şi să asculte de El. Deşi 
unii oameni încă nutresc o oarecare împotrivire, Dumnezeu nu Şi-a domolit 
câtuşi de puţin eforturile de a-i mântui pe oameni şi nici nu a renunţat la ei. 


Asta înseamnă marea dragoste a lui Dumnezeu. 


În timpul încercării făcătorilor de servicii, mulţi oameni au devenit atât 
de negativi şi de chinuiți încât au strigat către ceruri și către pământ şi chiar 
au strigat în semn de protest, gândind: „Cum am putut să devin un făcător 
de servicii după ce am crezut în Dumnezeu atâția ani şi am suferit atât de 
mult? Nu asta mi-am dorit!” Oamenii erau nemulţumiţi și nu înțelegeau, dar 
Dumnezeu i-a înțeles, iar asta nu era oare dragoste? Dragostea lui 
Dumnezeu include o înţelegere a oamenilor, o înțelegere pătrunzătoare a 
esenței lor şi o înţelegere profundă a acestora. El iubeşte fără confuzie, 
afectare sau falsitate. Dragostea Sa este sinceră şi adevărată. Oriunde ai 
neajunsuri şi nu ai cunoaștere sau înţelegere, El are milă de tine, te iubeşte 
şi te motivează mereu. Oricât de îndărătnici sau nemulțumiți s-au simțit 
oamenii ca făcători de servicii, Dumnezeu nu a renunţat niciodată la ei din 
cauza corupției şi neascultării lor. El a vorbit mereu, a aprovizionat 
oamenii, i-a sprijinit şi, prin câteva luni de rafinare, le-a dezvăluit corupția 
şi i-a făcut să-şi conștientizeze starea urâtă. A avut Dumnezeu dragoste 
pentru oameni în aceste trei luni? Dacă nu ar fi fost așa, nu ti-ar fi acordat 
niciodată atenţie. Unii oameni au fost alungaţi în încercarea făcătorilor de 


Servicii, iar acei oameni erau cu adevărat non-credincioşi. Ei au devenit 


negativi imediat ce au auzit că sunt făcători de servicii şi, după câteva luni, 
nu au mai putut suporta. Tu nu erai dispus să fii un făcător de servicii şi nu 
erai dispus să suferi, urmându-L pe Dumnezeu, dar când ți s-a spus că poți 
avea parte de binecuvântări, te-ai bucurat, chiar ai fost încântat. Dacă 
Dumnezeu nu ar fi avut dragoste, ci doar ură, şi ar fi văzut o astfel de 
corupție dezvăluită în oameni, atunci aceştia ar fi trebuit să fie alungaţi. Trei 
luni de rafinare nu înseamnă deloc foarte mult timp. De ce spun că nu 
înseamnă deloc mult timp? Pentru că doar atât timp pot oamenii suporta. 
Dacă ar fi chiar şi puţin mai mult, oamenii nu ar putea suporta. Deşi cântau 
mereu imnuri, participau la adunări și aveau părtăşie, cu siguranţă nu ar fi 
capabili să rămână neclintiți doar bucurându-se de aceste lucruri. De aceea, 
de timpuriu, Dumnezeu a făcut din oameni poporul Său, iar acest lucru 
include şi dragostea Sa. Dumnezeu Își foloseşte inima şi dragostea pentru a- 
i influența şi a-i susține pe oameni, iar aceasta este, la rândul ei, o 
manifestare a dragostei. De asemenea, putem vedea dragostea lui 
Dumnezeu în această sincronizare. El nu întârzie nici măcar o zi, El 
vorbește de îndată ce este timpul să vorbească. Dacă El ar întârzia câteva 
luni, unii oameni s-ar retrage treptat. Aşa lucrează EI, în funcție de starea 
reală a oamenilor, fără nicio întârziere sau amânare. Dumnezeu acordă o 
atenție deosebită tuturor și, întrucât îi mântuieşte pe oameni, El este 
responsabil pentru ei până la final. Dar unii oameni nu au avut hotărâre sau 
determinare şi s-au retras de capul lor. Înainte de a pleca, Duhul Sfânt i-a 
motivat în mod special pe unii oameni şi i-a îndemnat să rămână, renunțând 
doar atunci când nu au putut fi reținuți. Dumnezeu îi iubea atât de mult pe 
oameni, dar ei erau nedemni de dragostea Sa. În cazul anumitor oameni 
care se retrăseseră şi pe care El nu-i mai putea iubi, dragostea lui Dumnezeu 
pentru ei s-a transformat în ură, iar El nu a mai avut nimic de-a face cu 


oameni ca ei. In ceea ce privește etapele și durata lucrării lui Dumnezeu, cât 


timp durează fiecare etapă, câte cuvinte sunt rostite în fiecare etapă, ce ton 
şi ce metodă sunt folosite în fiecare etapă şi ce adevăruri sunt folosite 
pentru a-i face pe oameni să înțeleagă, toate aceste lucruri includ bunele 
intenții și eforturile minuţioase ale lui Dumnezeu, toate acestea fiind 
rânduielile şi planurile Sale precise. Dumnezeu a exprimat întotdeauna 
adevărul, folosindu-Şi înţelepciunea pentru a îndruma şi a conduce 
omenirea, pentru a aproviziona şi a sluji oamenii, pentru a-i hrăni puţin câte 
puţin şi pentru a-i conduce mână în mână până în ziua de azi. Oricine a avut 
această experienţă are deja o oarecare cunoaştere a acesteia şi poate aduce 
mărturie despre experienţa sa. Acest proces pas cu pas este încă proaspăt în 
memoria sa, iar dragostea din el nu poate fi exprimată în cuvinte. Dragostea 
lui Dumnezeu pentru oameni este atât de profundă încât oamenii nu vor 
putea niciodată să o înţeleagă pe deplin sau să o exprime clar în cuvinte. 
Putem vedea din sincronizarea lucrării lui Dumnezeu cât de profundă este 
dragostea Sa pentru oameni. El este meticulos în fiecare lucru mărunt, 
nepermițând ca rafinarea să dureze mai mult, temându-Se că oamenii se vor 
retrage şi ÎL vor părăsi deoarece durează atât de mult. Dragostea Sa îi ține 
strâns pe oameni și nu se domoleşte câtuşi de puţin. De asemenea, 
Dumnezeu a avut un control precis asupra etapelor lucrării de mustrare şi 
judecată. Dacă ar fi adăugat încă o metodă, oamenii ar fi simțit că îi înșela 
şi îi păcălea şi probabil că s-ar fi retras atunci când statura lor era 
insuficientă. Aşa că, după trei luni de rafinare, Dumnezeu a vorbit din nou 
pentru a-i transforma pe făcătorii de servicii în poporul Său, iar toți oamenii 
s-au bucurat. Erau atât de entuziasmați încât lacrimile le curgeau pe față, 
văzând cât de înțelept şi de bun era Dumnezeu. După câteva luni de 
rafinare, oamenii chiar au crezut că sunt făcători de servicii. Ei gândeau: 
„Nu avem o destinaţie bună. Dumnezeu nu ne mai vrea. Nu mai avem nicio 

speranţă.” In atmosfera de atunci, dacă aş fi spus că nu voi lăsa oamenii să 


moară, nimeni nu M-ar fi crezut. Ei considerau că, dacă Dumnezeu a spus 
deja acest lucru, trebuie să fie așa. Însă, după trei luni, am rostit o altă 
cuvântare şi am pus capăt încercărilor lor pe post de făcători de servicii. 
Deşi natura umană a fost coruptă de Satana, oamenii sunt uneori inocenți, 
ca nişte copii. De ce se spune că oamenii sunt întotdeauna ca nişte copii în 
fața lui Dumnezeu? În concepţia oamenilor, se pare că toţi sunt corupti şi 
decadenti, dar în concepția lui Dumnezeu, oamenii au fost întotdeauna nişte 
bebeluşi şi sunt cu toţii deosebit de naivi şi inocenți. De aceea, Dumnezeu 
nu îi tratează pe oameni ca şi cum ar fi dușmani, ci ca pe nişte ținte ale 
mântuirii şi iubirii Sale. 

Dragostea lui Dumnezeu pentru oameni nu înseamnă doar să continue 
să le dăruiască har sau să le spună cuvinte de binecuvântare sau lucruri pe 
care oamenii vor să le audă, aşa cum îşi imaginează ei. Înseamnă să 
exprime adevărul şi să-i purifice pe oameni de corupția lor, mântuindu-i de 
influența Satanei şi făcându-i apți să primească binecuvântările şi 
promisiunea Sa. Aceasta este adevărata dragoste a lui Dumnezeu. 
Dumnezeu scoate la iveală corupția oamenilor, îi judecă şi îi condamnă prin 
cuvinte care, într-adevăr, nu sunt rostite ținând seama de sentimentele lor. 
Aceste cuvinte chiar le străpung inimile şi le aduc durere. Unele cuvinte de 
judecată par să-i condamne pe oameni sau să-i blesteme, ca şi cum 
Dumnezeu chiar i-ar urî, dar totul are un context real. Este complet în 
concordanţă cu realitatea și nu este exagerat. Dumnezeu vorbeşte în baza 
esenței corupte a oamenilor, iar aceştia trebuie doar să experimenteze acest 
lucru pentru un timp ca să ştie asta. Când spune aceste lucruri, scopul lui 
Dumnezeu este de a-i schimba pe oameni și de a-i mântui. Numai vorbind 
astfel, Dumnezeu poate obţine cele mai bune rezultate. Ar trebui să vezi că 
eforturile minuţioase ale lui Dumnezeu sunt menite să-i mântuiască pe 


oameni şi că toate acestea întruchipează dragostea Sa. Fie că te uiţi la 


înţelepciunea lucrării lui Dumnezeu, fie că te uiţi la etapele și metodele 
lucrării, la durata acesteia sau la rânduielile şi planurile Sale precise, toate 
acestea conţin dragostea Sa. lată un exemplu. Toţi părinţii își iubesc copiii 
şi toți depun eforturi mari pentru a-i vedea mergând pe calea cea dreaptă. 
Atunci când descoperă defecte la copiii lor, se tem că aceştia nu vor asculta 
şi nu se vor schimba dacă le vorbesc prea blând, dar se tem şi că le vor 
afecta stima de sine dacă le vorbesc prea aspru şi că aceştia nu vor putea 
suporta. Faptul că pot lua în considerare acest lucru din perspectiva copiilor 
lor este în totalitate guvernat de dragoste, iar ei depun eforturi mari în acest 
sens. Probabil că toţi cei care sunt copii au experimentat iubirea părinților 
lor. Iubirea nu înseamnă doar blândeţe şi atenție, ci şi mustrare strictă. 
Mântuirea omenirii de către Dumnezeu este şi mai mult guvernată de 
dragoste şi se află sub premisa dragostei, de aceea El face tot posibilul 
pentru a mântui o omenire coruptă. El nu face lucrurile doar ca să fie făcute, 
ci face planuri precise, vorbind și lucrând etapă cu etapă. Timpul şi locul, 
tonul şi modul în care vorbește, eforturile pe care le depune..., se poate 
spune că fiecare dintre acestea dezvăluie dragostea Sa, fiecare arătând din 
belşug că dragostea Sa pentru omenire este infinită şi incomensurabilă. 
Multi oameni aflați în încercarea făcătorilor de servicii au rostit cuvinte de 
răzvrătire ori s-au plâns, dar Dumnezeu nu S-a supărat pe ei şi cu atât mai 
puțin a pedepsit pe vreunul dintre ei pentru asta. Pentru că îi iubește pe 
oameni, El este tolerant în toate. Dacă Dumnezeu nu ar fi avut dragoste şi ar 
fi avut doar ură, atunci i-ar fi condamnat pe toți cu mult timp în urmă. 
Pentru că are dragoste, Dumnezeu nu stăruie asupra lucrurilor, este tolerant 
cu oamenii, le poate înţelege dificultăţile, iar tot ce face El este guvernat de 
dragoste. Numai Dumnezeu îi înțelege pe oameni; nici măcar tu nu te 
înţelegi pe tine însuți. Gândește-te cu atenție, nu-i aşa că este adevărat? Unii 


oameni se plâng de una şi de alta atunci când se confruntă cu încercări. 


Oamenii se supără din nimic şi trăiesc în binecuvântări, dar nici măcar nu 
ştiu acest lucru. Nimeni nu poate ști cât de mult a fost nevoit Dumnezeu să 
sufere când a coborât din cer pe pământ. Dumnezeu este atât de mare; ca să 
devină o ființă umană, să devină o fiinţă umană atât de insignifiantă, de 
smerită, o persoană atât de umilită, cât de mult a fost nevoit să sufere! lată 
un exemplu din lume. Un împărat bun își iubeşte supușii aşa cum îşi iubeşte 
proprii copii. Pentru a ușura suferința oamenilor de rând, el merge printre ei 
în haine simple, ca o persoană obişnuită, pentru a le examina şi a le înțelege 
greutățile. Având în vedere statutul său, să se smerească până la statutul 
unui om de rând este în sine un lucru umilitor. El trebuie să trăiască 
asemenea unei persoane obişnuite, iar oamenii care nu ştiu că este împărat îl 
vor trata ca pe o persoană obișnuită. Există multe pericole printre oameni, 
nimeni nu ştie câți vor să-l ucidă pe împărat sau să preia puterea, aşa că 
trebuie să fie foarte precaut când merge printre oameni pentru a le înţelege 
situația. Din moment ce el chiar nu ar trebui să sufere astfel, conform 
statutului şi poziției sale, cum reuşeşte să o facă? Pur şi simplu vrea să fie 
un împărat bun şi să realizeze cu adevărat ceva pentru oamenii de rând. 
Dumnezeu doreşte să mântuiască întru totul omenirea în zilele de pe urmă, 
iar dezvăluirea şi judecarea omenirii în acest mod astăzi reprezintă 
amploarea la care a ajuns planul Său de gestionare. Dumnezeu mântuiește 
omenirea pentru că o iubeşte. Pentru că o iubeşte şi pentru că este condus și 
motivat de dragoste, El devine trup şi Se aventurează personal în groapa cu 
lei pentru a mântui omenirea. Dumnezeu este capabil să facă acest lucru 
pentru că iubește omenirea. Faptul că Dumnezeu suferă o umilință imensă 
devenind trup pentru a mântui această omenire coruptă este o dovadă 
deplină că dragostea Sa este imensă. Printre cuvintele lui Dumnezeu, există 
îndemnuri, mângâiere, încurajare, toleranţă, răbdare, dar şi mai multă 


judecată, mustrare, blestem, dezvăluire publică şi promisiuni minunate. 


Oricare ar fi metoda, ea este guvernată de dragoste, iar aceasta este esența 
lucrării Sale. Cu toţii aveți astăzi o oarecare cunoaştere, dar nu foarte 
profundă, a iubirii Sale. Imaginaţia umană este amestecată în această 
cunoaştere, iar ceea ce puteți experimenta din iubirea Sa este limitat. 
Ulterior, după trecerea mai multor ani, veţi simţi cât de profundă şi de 
măreaţă este această dragoste, cum este imposibil de descris în cuvinte 
omenești. Când oamenii ajung să cunoască dragostea lui Dumnezeu, inima 
lor se umple de dragoste pentru El. Dacă oamenii nu au dragoste pentru 
Dumnezeu, cum pot răsplăti dragostea Lui? Chiar dacă ţi-ai oferi viaţa, tot 
nu ai putea răsplăti dragostea lui Dumnezeu. După trecerea altor ani, veți şti 
ce este dragostea lui Dumnezeu. Atunci, când veţi privi înapoi la stările și 
manifestările din voi de acum, veţi simţi cel mai mare regret şi veți cădea în 
fața lui Dumnezeu. De ce astăzi majoritatea oamenilor Îl urmează pe 
Dumnezeu atât de îndeaproape şi cu atâta ardoare? Pentru că ştiu despre 
dragostea Lui şi pentru că văd că lucrarea Lui este aceea de a mântui 
omenirea. Gândiţi-vă la asta, lucrarea lui Dumnezeu este incredibil de 
precisă în ceea ce priveşte sincronizarea, trecând de la o etapă la alta, fără 
nicio amânare. De ce nu amână Dumnezeu? Ca să mântuiască omenirea. El 
vrea să mântuiască cât mai mulți oameni cu putință şi nu este dispus să 
piardă o persoană care poate fi mântuită, în timp ce oamenilor nu le pasă de 
propria lor soartă. Astfel, oamenii nici măcar nu ştiu cine îi iubeşte cel mai 
mult în lume. Tu nu te iubeşti şi nu știi să-ți apreciezi sau să-ți preţuieşti 
propria viață, numai Dumnezeu îi iubește cel mai mult pe oameni. Doar 
câțiva oameni sunt capabili să experimenteze dragostea lui Dumnezeu, cei 
mai mulți nu au reușit încă. Ei cred că este mai sigur să se iubească pe sine, 
dar ar trebui să aibă o înţelegere mai clară a felului de iubire pe care îl au 
pentru ei înşişi. Pot oamenii să se mântuiască iubindu-se pe sine? Numai 


dragostea lui Dumnezeu poate mântui oamenii, aceasta este singura 


dragoste adevărată şi, mai târziu, vei ajunge treptat să experimentezi ce este 
dragostea adevărată. Dacă Dumnezeu nu ar fi devenit trup pentru a lucra și 
a-i îndruma personal pe oameni, interacționând cu ei zi și noapte şi trăind 
împreună cu ei, nu ar fi deloc uşor pentru ei să ajungă să cunoască cu 
adevărat dragostea lui Dumnezeu. Dacă Dumnezeu nu ar fi devenit trup și 
nu ar fi exprimat atât de mult adevăr, atunci oamenii nu ar putea niciodată 


să-L cunoască şi nimeni nu ar ști despre dragostea Sa. 


Dumnezeu şi omul nu sunt la fel şi trăiesc în două tărâmuri diferite. 
Oamenii sunt incapabili să înţeleagă limbajul lui Dumnezeu, cu atât mai 
puţin să Îi cunoască gândurile. Numai Dumnezeu îi înţelege pe oameni, iar 
aceştia sunt incapabili să-L înțeleagă pe El. Numai devenind trup şi 
asemănându-se cu oamenii (părând la fel) şi îndurând umilinţe şi dureri 
enorme pentru a-i mântui pe oameni, îi poate Dumnezeu face pe aceştia să 
înţeleagă şi să ajungă să Îi cunoască lucrarea. De ce nu renunță Dumnezeu 
niciodată la mântuirea oamenilor? Nu cumva pentru că are dragoste pentru 
ei? El vede cum omenirea este coruptă de Satana şi nu poate suporta să o 
lase în voia sorții sau să renunţe la ea. Acesta este motivul pentru care El 
are un plan de gestionare. Dacă Dumnezeu ar distruge omenirea de îndată 
ce S-ar înfuria, aşa cum își imaginează oamenii, atunci El nu ar mai fi 
nevoit să îndure atâta suferință pentru a o mântui, așa cum o face astăzi. De 
asemenea, tocmai suferinţa lui Dumnezeu după ce a devenit trup dezvăluie 
iubirea Sa. Abia atunci iubirea Sa a fost descoperită puţin câte puţin de 
omenire și a devenit cunoscută de toți oamenii. Dacă acest tip de lucrare nu 
ar exista astăzi, oamenii ar şti doar că există un Dumnezeu în cer și că El 
iubeşte omenirea. Ar fi doar o doctrină, iar oamenii nu ar putea niciodată să 
experimenteze adevărata dragoste a lui Dumnezeu. Doar prin lucrarea pe 
care Dumnezeu o face întrupat pot oamenii să-L înţeleagă cu adevărat. 


Această înţelegere nu este vagă sau deşartă sau o simplă doctrină formată 


din cuvinte, ci este concretă și reală, pentru că dragostea pe care Dumnezeu 
o dă oamenilor este benefică. Această lucrare nu poate fi făcută decât de 
Dumnezeu întrupat şi nu poate fi făcută de Duh. Cât de mare a fost 
dragostea pe care Isus a dat-o oamenilor? El a fost bătut în cuie pe cruce 
pentru a mântui omenirea, servind drept jertfă eternă pentru păcatele ei. El a 
venit să facă lucrarea de răscumpărare pentru omenire până în momentul în 
care a fost răstignit. Această dragoste este atât de mare. Lucrarea lui 
Dumnezeu înseamnă atât de mult. Sunt mulți oameni care au mereu 
anumite noţiuni despre faptul că Dumnezeu a devenit trup, iar aceasta este 
greşeala lor. De ce ai mereu aceste noțiuni? Fără ca Dumnezeu să devină 
trup, credința oamenilor în El ar fi doar vorbe goale, fără conţinut şi lipsite 
de realism, iar, în cele din urmă, ei tot ar fi distruși, în ciuda credinţei lor! 
Dragostea lui Dumnezeu pentru omenire se manifestă în principal prin 
lucrarea pe care El o face întrupat, mântuind personal oamenii, vorbind şi 
trăind faţă în faţă cu ei. Nu există nici cea mai mică distanțare şi niciun fel 
de prefăcătorie; este real. Faptul că a mântuit omenirea fiind capabil să 
devină trup şi să petreacă ani dureroşi cu oamenii din lume se datorează 
numai dragostei şi milei Sale pentru omenire. Dragostea lui Dumnezeu 
pentru omenire este necondiționată și fără pretenţii. Ce poate primi El în 
schimb de la ea? Oamenii sunt reci faţă de Dumnezeu. Cine ÎI poate trata pe 
Dumnezeu ca pe Dumnezeu? Oamenii nu-l oferă lui Dumnezeu nici măcar 
cea mai mică alinare, iar El nu a primit nici până în ziua de azi dragoste 
adevărată din partea omenirii. Dumnezeu continuă să dea şi să 
aprovizioneze cu generozitate, dar oamenii tot nu sunt mulţumiţi şi Îi cer cu 
insistență har şi binecuvântări. Cât de dificili şi problematici sunt oamenii! 
Cu toate acestea, mai devreme sau mai târziu, va veni ziua în care lucrarea 
lui Dumnezeu va da rezultate şi majoritatea aleşilor Lui vor mulțumi sincer, 


din inimă. Cei care au experimentat asta o perioadă lungă de timp pot simți 


acest lucru. Poate că oamenii sunt amorțiți, dar sunt totuși oameni și nu 
lucruri fără viaţă. Cei care nu au experimentat lucrarea lui Dumnezeu s-ar 
putea să nu fie capabili să înţeleagă aceste lucruri. Ei recunosc doar faptul 
că aceste adevăruri exprimate de Dumnezeu sunt corecte, dar nu au o 


înţelegere foarte profundă, pentru că nu au experiență. 


Dumnezeu a lucrat mai mulți ani întrupat şi a spus nenumărate lucruri. 
Dumnezeu a început prin a le da oamenilor încercarea făcătorilor de 
servicii, apoi a făcut profeţii şi a început lucrarea de judecată şi de mustrare, 
apoi a folosit încercarea morții pentru a-i rafina pe oameni. Apoi i-a condus 
pe oameni pe calea cea bună a credinţei în El. Dumnezeu vorbeşte şi le 
furnizează oamenilor tot adevărul, luptând împotriva feluritelor noțiuni 
umane. Apoi El le dă oamenilor un pic de speranţă, îngăduindu-le să vadă 
că există speranţă în viitor, şi anume, că Dumnezeu şi omul vor pătrunde 
împreună într-o destinație frumoasă. Chiar dacă toată această lucrare se 
desfășoară conform planului lui Dumnezeu, totul este făcut în funcție de 
nevoile omenirii. Ea nu este făcută la întâmplare; Dumnezeu Îşi foloseşte 
înţelepciunea pentru a face toată această lucrare. Datorită dragostei Sale, 
Dumnezeu poate folosi înţelepciunea în acest fel, pentru a-i trata cu 
seriozitate pe aceşti oameni corupți. În niciun caz nu Se joacă cu oamenii ca 
şi cum ar fi nişte jucării. Uneori, prin tonul şi formularea Sa, Dumnezeu îi 
judecă și îi mustră pe oameni sau îi încearcă, alteori o anumită formulare îi 
face să sufere încercări şi chinuri, iar alteori le oferă un anumit mod de 
exprimare care îi eliberează şi îi linişteşte. El Se gândeşte cu adevărat la 
oameni și are multă considerație pentru ei. Chiar dacă oamenii sunt creaţii 
ale lui Dumnezeu şi au experimentat cu toții coruperea de către Satana și 
chiar dacă aceştia sunt lipsiţi de valoare, nimic altceva decât gunoi, aceasta 
fiind natura lor, El nu îi tratează pe oameni în funcție de esenţa lor sau de 


pedeapsa pe care ar trebui să o primească. Discursul Său poate fi sever, dar 


El întotdeauna îi tratează pe oameni cu răbdare, toleranță şi compasiune. 
Oamenii ar trebui să mediteze pe îndelete şi cu atenţie la acest lucru! Dacă 
Dumnezeu nu i-ar trata pe oameni cu toleranță, compasiune și har, ar putea 
El să spună toate aceste lucruri pentru a-i mântui? De ce nu i-ar condamna, 
pur şi simplu? Chiar şi așa, oamenii încă nu cunosc dragostea lui 
Dumnezeu. Sunt atât de nesăbuiți şi de ignoranţi! Nu există dragoste în 
esența oamenilor. Ei nu ştiu ce este dragostea şi nu ştiu de ce face asta 
Dumnezeu. Atunci când oamenii nu au experimentat dragostea lui 
Dumnezeu, ei simt doar că această lucrare a Sa este destul de bună, că este 
benefică pentru oameni şi că îi poate schimba, dar nici măcar o persoană nu 
se gândește că „lucrarea lui Dumnezeu este atât de bună, lucrarea Lui 
înseamnă atât de mult! Dragostea lui Dumnezeu pentru oameni este atât de 
profundă. El chiar nu i-a tratat pe oameni ca şi cum ar fi murdari!” Oamenii 
nu L-au tratat pe Dumnezeu ca pe Dumnezeu, dar El i-a tratat pe aceştia ca 
pe niște oameni. Nu este aşa? Dumnezeu spune că eşti o fiară, dar El nu te-a 
tratat deloc ca pe o fiară. Dacă Dumnezeu te-ar fi tratat ca pe o fiară, ți-ar 
mai putea furniza adevărul? Ar mai suferi El atât de mult pentru a te 
mântui? Unii oameni sunt extrem de mâhniţi şi spun: „Dumnezeu spune că 
sunt lipsit de valoare. Mi-e prea ruşine să mai trăiesc.” De fapt, oamenii nu 
înţeleg voia lui Dumnezeu. Se poate spune că este posibil să nu 
experimentezi foarte profund înţelepciunea și efortul minuţios al lucrării lui 
Dumnezeu de-a lungul întregii tale vieţi. Dar indiferent cât de profundă sau 
de superficială este experienţa ta, atât timp cât în cele din urmă o vei 
înţelege şi vei dobândi un pic de cunoaștere, va fi de ajuns. Dumnezeu încă 
le cere oamenilor să înțeleagă adevărul, să se axeze pe a-şi schimba firea și 
doar să aprofundeze treptat înțelegerea adevărului despre loialitatea, 
ascultarea şi dragostea faţă de Dumnezeu în inimile lor. Dacă oamenii se 


sacrifică sau suferă doar puţin, ar putea simţi că au contribuit foarte mult şi 


că acum au calificări înalte în faţa lui Dumnezeu, iar dacă vor contribui 
puțin mai mult, îşi vor etala calificările şi, fără să menționeze acest lucru, se 
vor simţi nesiguri şi plini de resentimente în sinea lor. Cum pot oamenii să 
aibă dragoste? Ce dragoste este aceea pe care o au oamenii? A dobândit 
Dumnezeu dragostea adevărată din partea omenirii? Nu este El demn de 


dragostea omenirii? 


Iarna, 1999 


Oamenii fac prea multe cereri de la Dumnezeu 


Dumnezeu le cere oamenilor să-L trateze ca pe Dumnezeu, deoarece 
omenirea a fost prea profund coruptă, iar oamenii nu-L tratează ca pe 
Dumnezeu, ci mai degrabă ca pe o persoană. Ce este în neregulă cu faptul 
că oamenii fac mereu cereri de la Dumnezeu? Şi ce este în neregulă cu 
faptul că ei au mereu noțiuni despre Dumnezeu? Ce conţine natura omului? 
Am descoperit că, indiferent ce li se întâmplă sau cu ce se confruntă, 
oamenii îşi protejează întotdeauna propriile interese şi se preocupă de 
propriul trup şi caută întotdeauna motive sau scuze care să le fie de folos. 
Nu caută şi nu acceptă câtuși de puţin adevărul, iar tot ce fac este pentru a- 
şi apăra propriul trup şi de a complota în interesul propriilor șanse. Cu toții 
solicită har de la Dumnezeu, dorind să obţină orice avantaje pot obține. De 
ce fac oamenii atâtea cereri de la Dumnezeu? Acest lucru dovedeşte că 
oamenii sunt lacomi din fire și că, în faţa lui Dumnezeu, ei nu sunt stăpâniți 
de niciun fel de bun simţ. În tot ceea ce fac oamenii, fie că se roagă, fie că 
au părtăşie sau predică, toate căutările, gândurile şi aspirațiile lor sunt cereri 
către Dumnezeu şi încercări de a solicita lucruri de la El, toate fiind făcute 
de oameni în speranţa de a obţine ceva de la Dumnezeu. Unii oameni spun 
că „aceasta este natura umană”, ceea ce este corect! În plus, faptul că 
oamenii fac prea multe cereri de la Dumnezeu şi au prea multe dorinţe 
extravagante dovedeşte că aceştia sunt realmente lipsiți de conștiință şi de 
bun simţ. Cu toţii cer şi solicită lucruri pentru binele lor, sau încearcă să 
argumenteze şi să-și găsească scuze — ei fac toate acestea pentru ei înşişi. În 
multe lucruri, se poate vedea că ceea ce fac oamenii este total lipsit de bun 
simţ, ceea ce este o dovadă deplină că logica satanică „Fiecare pentru sine 
şi diavolul să-l ia pe cel mai din spate” a intrat deja în natura omului. Ce 


problemă este ilustrată de faptul că oamenii fac prea multe cereri de la 


Dumnezeu? Faptul că oamenii au fost corupți de Satana până la un anumit 
nivel şi că, în credinţa lor în Dumnezeu, aceştia nu-L tratează deloc ca pe 
Dumnezeu. Unii oameni spun: „Dacă nu L-am trata pe Dumnezeu ca pe 
Dumnezeu, atunci de ce am mai crede în El? Dacă nu-L tratam ca pe 
Dumnezeu, am fi putut continua să-L urmăm până acum? Am fi putut 
suporta toată această suferință?” În aparenţă, crezi în Dumnezeu și eşti 
capabil să ÎI urmezi, dar în atitudinea ta faţă de EI şi în opiniile tale despre 
multe lucruri, nu-L tratezi deloc pe Dumnezeu ca pe Creator. Dacă ÎI tratezi 
pe Dumnezeu ca pe Dumnezeu, dacă ÎI tratezi pe Dumnezeu ca pe Creator, 
atunci ar trebui să rămâi în postura ta de fiinţă creată și ti-ar fi imposibil să 
mai faci vreo cerere de la Dumnezeu sau să ai dorinţe extravagante. În 
schimb, în inima ta, ai fi capabil să te supui cu adevărat şi ai fi pe deplin 
capabil să crezi în Dumnezeu potrivit cerințelor Sale şi să te supui întregii 


Sale lucrări. 


Când întruparea a început să fie mărturisită, toți oamenii s-au plâns: 
„Dumnezeule, nu ne-ai luminat înainte de a Te face trup, ca să ne putem 
pregăti sufleteşte. Dacă am fi fost pregătiți sufletește, am fi fost capabili să 
Te acceptăm în loc să ne răzvrătim şi să ne împotrivim. Nu eşti Tu 
atotputernic? Noi ne răzvrătim şi ne împotrivim ie pentru că am fost 
corupți de Satana şi nu ne putem abţine. Nu poţi face ceva ca să ne 
împiedici împotrivirea şi să ne permiţi o tranziţie lină?” Nu asta gândeau 
oamenii? De asemenea, mulți oameni au pus condiții, spunând: „Nu putem 
face nimic în legătură cu răzvrătirea şi împotrivirea noastră. Întruparea lui 
Dumnezeu este prea incompatibilă cu noţiunile noastre. Dacă întruparea lui 
Dumnezeu ar fi fost puţin mai înaltă, sau ar fi avut o înfăţişare remarcabilă, 
sau ar fi fost înzestrată cu multe cunoştinţe şi ar fi vorbit cu elocvenţă, sau 
s-ar fi putut materializa după bunul plac și ar fi putut face semne şi minuni, 


sau dacă Dumnezeu ar fi apărut şi ar fi lucrat întrupat potrivit mai multor 


închipuiri ale oamenilor, atunci nu ne-am fi împotrivit Lui.” Mulţi au făcut 
aceste cereri atunci, dar Dumnezeu nu a acţionat potrivit închipuirilor sau 
noțiunilor oamenilor. Dimpotrivă, El a ripostat şi a acționat complet contrar 
noțiunilor umane. Ce a dovedit acest lucru? A dovedit că noțiunile şi 
cererile umane sunt excesiv de problematice. Unii oameni au devenit 
conducători de biserici, dar nu au făcut nicio lucrare reală şi s-au ocupat 
doar de unele chestiuni exterioare. Când i-am tratat şi i-am emondat pe 
acești oameni, spunându-le doar câteva cuvinte de reproş, ei s-au simţit 
trişti în sinea lor, au plâns cu amărăciune și au devenit negativi. Îşi spuneau 
în sinea lor: „Oare nu este Dumnezeu milostiv şi iubitor? Sufăr atât de mult, 
de ce nu spune El câteva cuvinte frumoase pentru a mă consola? De ce nu- 
mi acordă măcar un singur cuvânt de binecuvântare?” Oamenii făceau 
cereri de la Dumnezeu în acest fel și erau cuprinși de propriile lor 
justificări. Unii oameni simțeau că au un capital pentru că răspândiseră cu 
succes Evanghelia multor oameni, aşa că, după ce făceau ceva greşit şi erau 
tratați, aduceau argumente: „Am răspândit cu succes Evanghelia atâtor 
oameni fără nicio recompensă, iar acum am fost emondat și tratat astfel. 
Am suferit atât de mult și, în final, tot am fost tratat. De ce nu-i pasă lui 
Dumnezeu de sentimentele mele?” Oare oamenii care gândesc astfel au 
adevărul în inima lor? Sunt aceste cereri rezonabile? Dacă aş consola pe 
cineva după ce l-am tratat, ar gândi: „Dumnezeu este atât de bun, nu 
credeam că mă va consola vreodată.” Dar apoi, dacă aş trata pe altcineva, 
iar acea persoană ar fi deosebit de supărată, iar eu nu aş consola-o, aceasta 
ar gândi: „De ce Dumnezeu îi consolează pe alții după ce îi tratează, dar pe 
mine nu mă consolează? Dumnezeu nu este corect cu mine.” şi ar apărea 
noțiuni în inima lor. Oamenii poartă în inima lor multe cerințe, închipuiri şi 
dorinţe iraționale care, la un moment dat și într-un mediu potrivit, vor ieşi la 


iveală. Pentru că niciunul dintre gândurile, ideile sau cererile dezvăluite de 


om nu sunt compatibile cu Dumnezeu, iar natura omului este plină de 
lucruri satanice: tot ce face acesta este pentru sine, este egoist şi lacom, are 


prea multe dorinţe extravagante şi este prea murdar și prea profund corupt. 


Oamenii fac mereu cereri de la Dumnezeu, indiferent de situație. Ce 
este în neregulă cu acest lucru? Unii oameni se vor ruga lui Dumnezeu 
atunci când se bucură de confort, spunând: „Dumnezeule, protejează-mă, 
lasă-mă să trăiesc în această stare tot timpul.” De asemenea, oamenii au 
cereri şi atunci când sunt nefericiți sau au o stare de spirit proastă: 
„Dumnezeule, de ce nu-mi arăţi bunătate? De ce nu vrei să mă luminezi? 
De ce lucrurile sunt atât de bune pentru alți oameni, dar atât de rele pentru 
mine?” Atunci când se confruntă cu greutăți, oamenii cer insistent ca 
Dumnezeu să le schimbe mediul; când lucrurile merg bine, cererile 
oamenilor devin şi mai excesive. Când oamenii obțin ceva, râvnesc la și 
mai mult, iar când nu îl obțin, vor cu disperare să îl obţină. Ce vor oamenii 
să obțină? Ei vor să obţină lucrurile care le plac şi ce le cer interesele lor 
trupeşti. Prin urmare, niciuna dintre cererile omului nu este justificată sau 
meritată. Când am dat câteva haine sau lucruri de folosit câtorva familii 
sărace, unii oameni au fost nemulţumiţi să vadă acest lucru. Ei au şi-au 
spus: „De ce Dumnezeu are mereu grijă de ei, dar nu şi de mine? Dumnezeu 


1? 


nu este corect!” Alții nu au pus la suflet acest lucru la momentul respectiv şi 
şi-au spus: „Deja prin harul lui Dumnezeu eu sunt capabil să merg pe calea 
credinței în El şi să o urmez până în prezent. Nu ar trebui să urmăresc 
aceste lucruri materiale.” Dar, după ce ulterior au meditat la asta, s-au simțit 
supăraţi. Când s-au simțit incapabili să depăşească acest sentiment, s-au tot 
rugat şi au încetat temporar să mai stea pe gânduri, dar acele lucruri erau 
încă în inimile lor — oricât le-ar fi cântărit, tot se simțeau cu inimile 
cătrănite și îşi spuneau în sinea lor: „Unde este dreptatea lui Dumnezeu? De 


ce nu o pot vedea? Dumnezeu nu tratează niciuna dintre aceste chestiuni 


externe în mod corect sau rezonabil, deci unde se manifestă dreptatea Lui?” 
Apoi s-au răzgândit spunându-şi: „Dreptatea nu este acelaşi lucru cu 
Justeţea sau corectitudinea, iar acestea nu ar trebui să fie combinate”, dar 
erau în continuare supăraţi și nu puteau să renunţe la această chestiune. 
Oamenii sunt atât de preocupaţi de mici interese materiale, încât ar fi 
minunat dacă ar putea fi la fel de preocupaţi de adevăr. Oricum, este în 
natura fiecăruia să facă mereu cereri de la Dumnezeu în inima sa, iar toți 
oamenii care nu iubesc adevărul iubesc beneficiile materiale. În concluzie, 
toate cererile şi uneltirile oamenilor — cerând una şi alta de la Dumnezeu, 
uneltind din când în când — sunt incompatibile cu adevărul şi în contradicție 
cu cerințele şi voia lui Dumnezeu. Dumnezeu nu iubește pe niciunul dintre 
ei, toți sunt detestaţi și disprețuiți de El. Cererile pe care oamenii le fac de la 
Dumnezeu, tot ceea ce urmăresc şi toate căile pe care merg nu au nimic de- 
a face cu adevărul. Unii oameni gândesc: „Lucrez pentru biserică de atâția 
ani — dacă sunt bolnav, Dumnezeu ar trebui să mă vindece şi să mă 
binecuvânteze.” În special, cei care cred în Dumnezeu de mult timp cer și 
mai mult de la El; cei care cred doar de puţin timp se simt nedemni, dar, 
după un timp, vor începe să se simtă îndreptățiți. Aşa sunt oamenii; aceasta 
este natura omului și niciun om nu face excepție de la asta. Unii oameni 
spun: „Niciodată nu am făcut cereri excesive de la Dumnezeu, deoarece 
sunt o fiinţă creată şi nu sunt vrednic să cer nimic de la El.” Nu vă grăbiţi să 
spuneți asta, timpul va dezvălui totul. Natura şi intențiile oamenilor vor fi în 
cele din urmă date în vileag și vor ieşi la suprafaţă într-o zi. Oamenii nu fac 
cereri de la Dumnezeu pentru că nu cred că este necesar, sau că nu este 
momentul potrivit, sau pentru că au făcut deja foarte multe cereri de la 
Dumnezeu, dar pur și simplu nu îşi dau seama că este vorba de o cerere. Pe 
scurt, oamenii au acest tip de natură, așa că este imposibil ca ei să nu o 


dezvăluie. Cu oportunitatea sau în circumstanţele potrivite, în mod firesc ea 


va fi dezvăluită. De ce avem părtăşie pe această temă astăzi? Pentru a-i face 
pe oameni să înțeleagă ce este în propria lor natură. Nu considera că a crede 
în Dumnezeu timp de câțiva ani sau a lucra câteva zile pentru biserică 
înseamnă că te-ai sacrificat, te-ai dedicat sau ai suferit mult pentru El şi că 
meriți să obţii câteva lucruri, cum ar fi bucuria lucrurilor materiale, hrana 
trupească, sau să fii mai respectat şi apreciat de ceilalți, sau ca Dumnezeu să 
îți vorbească cu blândeţe, sau să se îngrijească mai mult de tine şi să te 
întrebe deseori dacă mănânci şi te îmbraci bine, cum te simţi din punct de 
vedere fizic, şi aşa mai departe. Aceste lucruri apar în mod inconştient la 
oameni atunci când aceştia sacrifică mult timp pentru Dumnezeu și ajung să 
creadă că merită să ceară ceva de la El. Atunci când s-au sacrificat pentru 
Dumnezeu doar pentru o perioadă scurtă de timp, ei cred că nu au acest 
drept şi nu îndrăznesc facă cereri de la Dumnezeu. Dar, cu timpul, ei vor 
crede că au capital şi cererile lor vor începe să apară, iar aceste aspecte ale 
naturii lor vor fi date în vileag. Nu sunt oamenii aşa? De ce nu se gândesc ei 
dacă este corect să facă astfel de cereri de la Dumnezeu? Meriţi tu aceste 
lucruri? Ţi le-a promis Dumnezeu? Dacă ceva nu-ţi aparține, dar tu îl ceri 
cu încăpățânare, acest lucru este în contradicție cu adevărul și se naște în 
întregime din natura ta satanică. Cum s-a comportat arhanghelul la început? 
I s-a dat o poziție prea înaltă, i s-a dat prea mult, aşa că a crezut că merita 
tot ce dorea şi tot ce obținea, ajungând în cele din urmă la punctul în care a 


mp? 


spus: „Vreau să fiu pe picior de egalitate cu Dumnezeu!” De aceea, oamenii 
cred în Dumnezeu cu prea multe cereri, cu dorințe prea mari. Dacă nu se 
examinează şi nu reușesc să-şi dea seama de gravitatea problemei, atunci, 
într-o zi vor spune: ,„Dă-te la o parte, Dumnezeule. Într-o oarecare măsură, 
aş putea fiu eu însumi Dumnezeu”, sau „Dumnezeule, voi purta tot ce porți 
Tu, voi mânca tot ce mănânci Tu.” Oamenii care au ajuns la acest nivel îl 


tratează deja pe Dumnezeu ca pe un om. Deşi oamenii recunosc verbal că 


Dumnezeu întrupat este însuși Dumnezeu, toate acestea sunt doar cuvinte 
superficiale. În realitate, inimile lor nu au nici cea mai mică supunere sau 
teamă față de Dumnezeu. Unii oameni chiar vor să fie Dumnezeu şi vor fi 
probleme dacă ambițiile şi dorințele lor vor creşte până la acest nivel. Este 
posibil ca un dezastru să se abată asupra lor şi, chiar dacă vor fi excluşi din 


biserică, tot vor fi pedepsiţi de Dumnezeu. 


Credincioşii în Dumnezeu ar trebui să-L trateze pe Dumnezeu ca pe 
Dumnezeu; numai astfel ei cred cu adevărat în El. Ei nu ar trebui doar să 
recunoască poziția lui Dumnezeu, ci ar trebui să aibă o adevărată înţelegere 
şi teamă de esenţa și firea lui Dumnezeu şi să fie absolut ascultători. lată 
câteva modalități de a practica acest lucru: în primul rând, păstrează 
pietatea şi o atitudine sinceră în sinea ta atunci când interacționezi cu 
Dumnezeu, fără noţiuni sau închipuiri, şi ai o inimă ascultătoare. În al 
doilea rând, adu intenţiile din spatele tuturor lucrurilor pe care le spui, a 
tuturor întrebărilor pe care le pui și a tuturor lucrurilor pe care le faci în fața 
lui Dumnezeu, pentru a le examina şi a te ruga. Numai ştiind cum să 
practici potrivit principiilor adevărului şi având la bază cuvântul lui 
Dumnezeu, vei putea intra în realitatea adevărului. Dacă nu cauţi adevărul, 
nu numai că nu vei putea intra în realitatea adevărului, dar vei acumula din 
ce în ce mai multe noţiuni, iar asta aduce necazuri. Dacă Îl priveşti pe 
Dumnezeu ca pe o persoană, atunci Dumnezeul în care crezi este un 
Dumnezeu vag din ceruri; vei fi negat complet întruparea şi nu vei mai 
recunoaște în inima ta pe Dumnezeul practic. În acest moment, vei deveni 
un antihrist şi vei cădea în întuneric. Cu cât vei avea mai multe justificări, 
cu atât vei avea mai multe cereri de la Dumnezeu şi cu atât vei avea mai 
multe noţiuni despre El, ceea ce te va pune în pericol din ce în ce mai mult. 
Cu cât vei face mai multe cereri de la Dumnezeu, cu atât mai mult vei 


dovedi că pur şi simplu nu-L tratezi pe Dumnezeu ca pe Dumnezeu. Dacă 


nutrești mereu cereri față de Dumnezeu în inima ta, atunci, în timp, probabil 
că te vei trata pe tine însuţi ca pe Dumnezeu şi vei fi martor pentru tine 
însuţi atunci când lucrezi în biserică, spunând chiar: „Oare Dumnezeu nu 
este martor pentru El însuși? De ce nu pot şi eu?” Pentru că tu nu înţelegi 
lucrarea lui Dumnezeu, vei avea noțiuni despre El şi nu vei avea o inimă 
care să se teamă de El. Tonul vocii tale se va schimba, firea ta va deveni 
arogantă şi, în cele din urmă, vei ajunge treptat să te preamărești și să fii 
mărturie pentru tine însuţi. Acesta este procesul de declin al omului şi este 
în întregime provocat de faptul că el nu urmăreşte adevărul. Toţi cei care 
merg pe calea antihristului se preamăresc şi sunt martori pentru ei înşişi, se 
promovează şi se dau în spectacol la fiecare pas şi nu le pasă deloc de 
Dumnezeu. Aţi experimentat lucrurile acestea despre care vorbesc? Mulţi 
oameni mărturisesc cu insistență pentru ei înșiși, vorbind despre cum suferă 
una şi alta, despre cum lucrează, despre cum Dumnezeu îi preţuieşte şi le 
încredinţează o astfel de lucrare şi despre cum sunt ei, folosind în mod 
deliberat anumite tonuri în timp ce vorbesc şi adoptând anumite atitudini, 
până când, în cele din urmă, unii oameni vor începe probabil să creadă că ei 
sunt Dumnezeu. Duhul Sfânt i-a abandonat de mult pe cei care au ajuns la 
acest nivel şi, deşi nu au fost încă îndepărtați sau excluși, ci sunt lăsați să 
facă servicii, soarta lor este deja pecetluită şi își aşteaptă doar pedeapsa. 
Acest lucru s-a întâmplat deja în unele locuri. Un nou credincios a văzut că 
o anumită soră vorbea şi părea destul de demnă, şi a confundat-o cu 
Dumnezeu. Când a venit timpul să plece, acest nou credincios s-a agăţat de 
coapsa ei și a strigat: „O, Dumnezeule! Nu pleca! O, Dumnezeule! Îmi va fi 
dor de tine!” Ea ştia clar că nu era Dumnezeu, dar nu a negat acest lucru şi 
nici nu a lămurit lucrurile. Oare o astfel de persoană are rațiune? (Nu.) Ea 
nu are niciun pic de rațiune şi, cu siguranță, nu este bună de nimic! Unii 


oameni sunt confuzi şi ignoranţi, şi tratează o astfel de persoană ca pe 


Dumnezeu — acesta este cu adevărat un lucru teribil! lar a te agăța, 
plângând, de coapsa ei este pur şi simplu atât de ignorant încât este 
iremediabil! Dacă poţi trata ca pe Dumnezeu un om corupt care este al 
Satanei, atunci în ce fel crezi în Dumnezeu? Nu cumva asta înseamnă că tu 
crezi în Satana? Cât de confuz trebuie să fie cineva ca să trateze o persoană 
ca pe Dumnezeu? Dacă tu crezi în Dumnezeu, dar ești incapabil să accepți 
sau să urmărești adevărul, probabil că vei fi înșelat de alții şi vei fi 
predispus să faci lucruri nesăbuite şi să te abați de la calea cea bună. 
Oamenii nesăbuiţi şi ignoranţi sunt cu adevărat în pericol, ei sunt capabili să 


facă tot felul de lucruri stupide. 


Oamenii fac mereu cereri de la Dumnezeu, cerându-l să facă una sau 
alta potrivit noţiunilor lor. Îi ceri lui Dumnezeu să te mântuiască, să te 
compătimească, să te iubească, să-ţi arate harul — toate acestea în funcție de 
ideile tale. Procedând astfel, te foloseşti de propriile idei şi metode pentru a 
face cereri de la Dumnezeu şi pentru a-L face să te asculte. Ce este în 
neregulă cu asta? Asta înseamnă să crezi în Dumnezeu? Pur și simplu tu 
crezi în tine însuți. Dumnezeu nu se află în inima ta și nici vreun adevăr 
care să poată fi menţionat. Cineva Mi-a cumpărat o pereche de pantofi din 
bunătate, dar nu Mi s-au potrivit, aşa că am vrut să-i returnez. Dar apoi m- 
am gândit că, dacă îi returnez, ar putea să mă înţeleagă greşit, așa că i-am 
dat unei alte surori ca să-i poarte. El nu a putut accepta acest lucru când a 
aflat şi a spus: „Ştii Tu cât de mult efort am depus, câți bani am cheltuit și 
cât de departe am călătorit pentru a-i cumpăra? Tu i-ai dat cu atâta ușurință, 
crezi că a fost atât de uşor pentru mine să câștig acei bani? Dă-mi-i înapoi 
dacă Tu nu vrei să îi porți — cum ai putut să îi dai altcuiva?” Am spus: „Nu 
ti-am dat însărcinarea să-mi cumperi pantofi. Tu Mi i-ai cumpărat şi Mi i-ai 
dat, dar nu Mi s-au potrivit, aşa că i-am dat altcuiva să îi poarte. Este asta o 


problemă? Dacă ţi i-aş da înapoi, nu cumva ai deveni negativ şi slab şi M-ai 


înţelege greşit? Nu pot face rânduieli rezonabile?” Este potrivit ca oamenii 
să Mă trateze astfel? Se pare că oamenii au în continuare intenţii şi cereri 
chiar şi atunci când Îi oferă ceva lui Dumnezeu. Este aceasta o persoană 
care înţelege adevărul? Atunci când Îi oferi un lucru lui Dumnezeu, acesta 
nu mai este al tău, ci Îi aparţine Lui. Dumnezeu poate face ce vrea cu el și 
este treaba Lui cum îl tratează. Oamenii ar trebui să aibă un pic de bun simţ, 
să înveţe să se supună și să nu se amestece mereu în treburile lui 
Dumnezeu. Are sens să ne certăm în mod constant cu Dumnezeu? Când 
oamenii cumpără lucruri pentru Mine, par cuprinși de bunătate şi iubire 
pentru Dumnezeu, dar după aceea cer ca acestea să îmi placă şi se plâng 
dacă nu îmi plac. Mai mult, nu este în regulă dacă nu le folosesc, oamenii 
Îmi impun cui pot să le dau și nu-mi permit să fac una sau alta. Oamenii Îl 
analizează pe Dumnezeu și meditează asupra Lui în felul acesta toată ziua, 
gândindu-se: „De ce nu poate Dumnezeu să îndeplinească dorinţele 
omului?” Oamenii sunt complet lipsiți de bun simţ, sunt atât de iraționali! 
Am constatat că toți oamenii spun: "Trebuie să-L iubesc cum se cuvine pe 
Dumnezeu și să-l răsplătesc iubirea”, dar ei nu înţeleg câtuşi de puţin în 
inima lor ce înseamnă să-L iubeşti pe Dumnezeu. Oamenii au inimile pline 
de firi corupte, deci cum pot iubi? Oare nu sunt discuţiile despre iubirea și 
ascultarea de Dumnezeu doar niște vorbe goale, dacă oamenii sunt atât de 
corupți încât nu au nici măcar bunul simţ al unei persoane normale? 
Singurele lucruri care se află în sufletele oamenilor sunt noțiunile şi 
închipuirile, resentimentele, dorinţele extravagante și cererile lor iraționale. 
Pur și simplu nu există iubire sau ascultare în sufletele lor. Pentru oameni, 
iubirea este doar un scop de urmărit, doar o cerință din partea lui 
Dumnezeu. Câţi dintre ei reuşesc să o obţină? Câţi dintre ei au o mărturie de 


experienţă reală? 


Acum, că sunteți cu toţii dispuşi să urmăriţi adevărul şi să vă străduiți 
să vă schimbaţi firile, cum ar trebui să reflectaţi asupra voastră atunci când 
Îi cereţi ceva lui Dumnezeu? Sunt cererile tale în conformitate cu adevărul? 
Care ar trebui să fie atitudinea ta față de Dumnezeu? Ai meditat vreodată la 
aceste întrebări? Unii oameni devin aroganți după ce au condus câteva 
biserici, crezând că, fără ei, casa lui Dumnezeu nu se poate descurca şi că ei 
merită un tratament special. Oamenii au o natură satanică și, cu cât poziţia 
unei persoane este mai înaltă, cu atât cerinţele ei de la Dumnezeu devin mai 
mari; cu cât o persoană înţelege mai mult din doctrine, cu atât cerințele ei 
devin mai tainice și mai trădătoare. Se poate să nu o spună cu voce tare, dar 
ele sunt ascunse în inima sa. Nu sunt uşor descoperite de alți oameni, dar 
cine ştie când vor izbucni plângerile și împotrivirea care zac în interiorul 
unei persoane? Asta ar însemna şi mai multe necazuri și probabil ar ofensa 
firea lui Dumnezeu. De ce conducătorii religioşi şi celebrităţile religioase 
care sunt antihrişti sunt într-un pericol şi mai mare? Deoarece cu cât este 
mai mare poziția cuiva, cu atât mai mare devine ambiția sa; cu cât înțelege 
mai mult din doctrine, cu atât firile sale devin mai arogante. Aşadar, este 
periculos să crezi în Dumnezeu urmărind statutul, mai degrabă decât 
adevărul. Dumnezeu a exprimat atât de multe adevăruri, i-a dat în vileag și 
i-a alungat din casa Lui pe toţi cei care nu iubesc adevărul, mai ales pe cei 
din cercurile religioase. Vedeţi necesitatea ca Dumnezeu să-i judece şi să-i 
mustre pe oameni? Când oamenii vor înțelege realmente adevărul şi vor 
avea intrare în viață, vor vedea realitatea propriei lor corupţii şi vor simţi că 
ar fi periculos pentru ei să nu urmărească adevărul. În momentul de faţă, 
oamenii nu-şi înţeleg deloc propria natură şi, chiar dacă au puţină înţelegere 
superficială, aceasta se referă doar la doctrine, iar ei nu au dobândit 
adevărul. Prin urmare, ei nu cred că sunt în pericol şi nici nu ştiu să fie 


temători sau să se îngrijoreze pentru ei înşişi. Unii noi credincioşi 


îndrăznesc să spună şi să facă orice, dar cei care au experimentat judecata şi 
mustrarea sunt altfel. Inimile lor au o oarecare teamă de Dumnezeu și, chiar 
dacă nutresc unele noțiuni, nu îndrăznesc să le rostească şi știu să se roage 
repede: „O, Dumnezeule, Te-am jignit...” Unu noi credincioşi îndrăznesc 
să debiteze cuvinte de blasfemie, fără ca nici măcar să se gândească, 
spunând: „Dumnezeu suferă? Ce suferă? A mânca şi a se îmbrăca bine, a fi 
găzduit de oameni de pretutindeni — asta nu este suferință! Dar mie nu-mi 
pasă de aceste lucruri. Eu cred în Duhul lui Dumnezeu, nu într-o persoană.” 
Ei îndrăznesc să nege întruparea. Aceşti oameni au asemenea tupeu. Nu se 
tem deloc de Dumnezeu, nu se tem de nimic, îndrăznesc să spună orice şi 
toți nutresc naturi demonice și animalice. Dacă Cel de mai sus are o 
impresie sau o părere oarecum bună despre cineva, unii oameni spun: 
„Aceasta este o persoană apreciată şi favorizată în biserică, care este bine 
primită în casa lui Dumnezeu.” Înţelege acest tip de persoană adevărul? 
Nici pe departe. Felul în care priveşte lucrurile a dat complet în vileag 
faptul că tot ceea ce este în inima sa este încă lumesc. Sunt un punct de 
vedere şi o impresie total laice. Poate avea vreun efect asupra acestor 
oameni credința în Dumnezeu şi citirea cuvintelor Sale? Ei nu acceptă deloc 
adevărul, iar modul lor de a vedea lucrurile este la fel ca al necredincioșilor. 


Ei sunt, de fapt, non-credincioşi 


A avea mereu cereri de la Dumnezeu face parte din natura omului, iar 
voi trebuie să analizaţi această natură conform cuvântului lui Dumnezeu. 
Cum ar trebui să o analizaţi? Primul pas este să vă fie clar care sunt cererile 
iraționale şi care sunt dorinţele extravagante pe care oamenii le au în 
privinţa lui Dumnezeu şi ar trebui să le analizați pe fiecare în parte: de ce 
fac oamenii acea cerere? Care este motivul lor? Care este scopul lor? Cu cât 
vei analiza mai mult în acest mod conştiincios, cu atât vei avea o mai bună 


înţelegere a naturii tale şi cu atât mai detaliată va deveni acea înţelegere. 


Dacă nu o analizezi în detaliu, ci doar ştii că oamenii nu ar trebui să aibă 
cereri de la Dumnezeu, înțelegând doar că a avea cereri de la Dumnezeu 
este irațional, şi atât, atunci, în cele din urmă, nu vei face niciun progres şi 
nu te vei schimba. Unii oameni spun: „Avem atâtea cereri de la Dumnezeu 
pentru că suntem prea egoişti. Ce ar trebui să facem?” În mod firesc, 
oamenii trebuie să înţeleagă adevărul şi să cunoască esența egoismului. 
Când vei înţelege cu adevărat esenţa egoismului uman, vei şti ce îţi lipsește; 
este înfricoşător dacă oamenii nu pot înțelege acest lucru. Este uşor să 
recunoști prin analiză cererile evident extravagante sau iraționale şi este 
posibil să te urăşti. Uneori, s-ar putea să crezi că ale tale cereri sunt 
raționale şi corecte şi, pentru că le consideri raționale şi crezi că aşa ar 
trebui să stea lucrurile şi pentru că şi alții emit cereri similare, ți se poate 
părea că ale tale nu sunt excesive, ci justificate și fireşti. Acest lucru arată 
că tu nu deţii încă adevărul, motiv pentru care nu le poţi înţelege în mod 
clar. lată un exemplu: să presupunem că a existat un om care L-a urmat pe 
Dumnezeu timp de mulți ani şi a suferit mult prin multe tulburări şi 
provocări. Întotdeauna părea să se comporte cum se cuvine şi părea în 
regulă din punct de vedere al umanităţii, al suferinței şi al devotamentului 
său faţă de Dumnezeu. Chiar mai degrabă avea conștiință, era dispus să 
răsplătească iubirea lui Dumnezeu și, de obicei, ştia să îşi îndeplinească 
lucrarea cu grijă. Mai târziu, am descoperit că acest om vorbea clar şi 
frumos, dar nu era deloc ascultător, așa că l-am înlocuit și am poruncit să nu 
mai fie folosit pe viitor. Lucrase mai mulți ani pentru biserică şi suferise 
mult şi, totuşi, în cele din urmă, a fost înlocuit. Mai mult, nu rezolvasem 
unele dintre dificultățile sale practice. Ce ar crede oamenii despre acest tip 
de situaţie? În primul rând, mulţi oameni ar veni în apărarea lui şi ar spune: 
„Nu este în regulă. În aceste circumstanţe, Dumnezeu ar trebui să-i arate o 


mare milă şi har, pentru că el Il iubeşte pe Dumnezeu și se sacrifică pentru 


El. Dacă cineva ca el, care crede în Dumnezeu de mulți ani, poate fi 
alungat, ce speranță mai au noii credincioşi ca noi?” lată că apar din nou 
cererile oamenilor, sperând mereu că Dumnezeu va binecuvânta acea 
persoană şi o va lăsa să rămână, în timp ce continuă să gândească: „Acel om 
a făcut ceea ce trebuia pentru Dumnezeu, Dumnezeu nu ar trebui să-l 
dezamăgească!” Atât de multe dintre cererile pe care oamenii le au de la 
Dumnezeu provin din noțiuni şi închipuiri umane. Oamenii măsoară ce ar 
trebui să le dea Dumnezeu oamenilor şi cum ar trebui să îi trateze conform 
standardelor de conștiință pentru ceea ce este corect şi rațional printre 
oameni, dar cum poate fi acest lucru în concordanţă cu adevărul? De ce 
spun că toate cererile omenirii sunt iraționale? Pentru că acestea sunt 
standardele pe care oamenii le cer de la alți oameni. Deţin oamenii 
adevărul? Sunt ei capabili să perceapă esența omului? Unii oameni cer ca 
Dumnezeu să-i trateze pe oameni conform standardului conştiinţei, 
făcându-L pe Dumnezeu să respecte standardul cerut de oameni. Acest 
lucru nu este în concordanţă cu adevărul şi este irațional. Oamenii sunt 
capabili să îndure atunci când trebuie să facă faţă unor chestiuni mărunte, 
dar s-ar putea să nu poată suporta atunci când, în cele din urmă, este stabilit 
finalul. Cererile lor vor ieşi la iveală, iar cuvintele lor de nemulţumire și 
condamnare vor curge din gurile lor fără reținere şi vor începe să își arate 
adevărata faţă. În acel moment, ei îşi vor cunoaşte propria natură. Oamenii 
au mereu cereri de la Dumnezeu conform noţiunilor omeneşti și propriei lor 
voințe, emițând multe cereri de acest fel. S-ar putea ca în mod normal să nu 
observați şi să credeți că a vă ruga ocazional lui Dumnezeu pentru ceva nu 
reprezintă o cerere, dar, de fapt, o analiză atentă arată că multe cereri umane 
sunt iraționale, lipsite de logică şi chiar ridicole. Înainte, nu ai recunoscut 
gravitatea acestei chestiuni, dar, în viitor, vei ajunge să o cunoşti treptat, iar 


atunci vei avea o înţelegere adevărată a propriei naturi. Puțin câte puţin, 


experiența îți va aduce cunoaşterea şi discernerea naturii tale şi, combinată 
cu părtăşia despre adevăr, vei ajunge să o cunoşti în mod clar — atunci vei fi 
intrat în adevăr în această privinţă. Atunci când chiar vei înţelege clar 


natura şi esenţa omului, firea ta se va schimba și atunci vei deţine adevărul. 


Nimic nu este mai dificil de abordat decât cerinţele constante ale 
oamenilor de la Dumnezeu. De îndată ce acţiunile lui Dumnezeu nu se 
conformează gândirii tale sau nu au fost îndeplinite potrivit gândirii tale, 
atunci este probabil să te împotriveşti — ceea ce e suficient să arate că, din 
natură, te împotriveşti lui Dumnezeu. Recunoașterea acestei probleme se 
realizează doar reflectând frecvent asupra propriei persoane şi ajungând la o 
înţelegere a adevărului, iar aceasta poate fi pe deplin rezolvată prin 
urmărirea adevărului. Atunci când oamenii nu înțeleg adevărul, au multe 
cerințe de la Dumnezeu, însă când într-adevăr înţeleg adevărul nu au 
niciuna; ei simt doar că nu L-au mulțumit suficient pe Dumnezeu, că nu 
ascultă de Dumnezeu suficient. Faptul că oamenii au întotdeauna cerinţe de 
la Dumnezeu reflectă natura lor coruptă. Dacă nu vei putea să te cunoşti şi 
să te căiești cu adevărat în privinţa acestei probleme, atunci vei întâmpina 
primejdii şi pericole ascunse pe calea credinţei tale în Dumnezeu. Eşti 
capabil să depăşești lucruri obişnuite, dar atunci când vor fi implicate 
lucruri importante, precum soarta, perspectivele şi destinația ta, probabil nu 
vei fi în stare să treci peste ele. În acel moment, dacă încă ești lipsit de 
adevăr, poţi prea bine să revii la vechile tale căi şi vei deveni, astfel, unul 
dintre cei care sunt distruși. Mulţi oameni au urmat şi au crezut întotdeauna 
în acest mod; s-au comportat bine cât timp L-au urmat pe Dumnezeu, dar 
acest lucru nu stabileşte ce se va întâmpla în viitor. Acest lucru se datorează 
faptului că tu nu eşti niciodată conştient de punctul slab al omului sau de 
lucrurile care sunt în natura omului și care pot ajunge să se opună lui 


Dumnezeu, iar tu rămâi ignorant față de aceste lucruri înainte ca ele să te 


ducă la dezastru. Faptul că problema naturii tale care se opune lui 
Dumnezeu rămâne nerezolvată te duce la dezastru şi este posibil ca, atunci 
când călătoria ta se va încheia şi lucrarea lui Dumnezeu se va termina, tu să 
faci lucruri care se opun cel mai mult lui Dumnezeu şi să spui lucruri 
hulitoare la adresa Lui şi, astfel, vei fi condamnat şi eliminat. În momentul 
final, în cel mai periculos moment, Petru a încercat să scape. În acel 
moment, el nu a înţeles voia lui Dumnezeu și a plănuit să supravieţuiască și 
să facă lucrarea bisericilor. Mai târziu, Isus i s-a arătat şi i-a spus: „AI vrea 
să fiu răstignit încă o dată pentru tine?” Petru a înţeles atunci voia lui 
Dumnezeu şi s-a grăbit să asculte. Să presupunem că, în acel moment, el ar 
fi avut propriile cereri şi ar fi spus: „Nu vreau să mor acum, mă tem de 
durere. Nu ai fost răstignit pentru noi? De ce îmi ceri să fiu răstignit eu? Pot 
fi cruțat de la răstignire?” Dacă ar fi făcut astfel de cereri, atunci calea pe 
care mersese ar fi fost în zadar. Dar Petru fusese întotdeauna o persoană 
care a ascultat de Dumnezeu și a căutat voia Lui și, în cele din urmă, el a 
înţeles voia lui Dumnezeu și s-a supus complet. Dacă Petru nu ar fi căutat 
voia lui Dumnezeu și ar fi acționat conform propriei sale gândiri, atunci ar 
fi mers pe calea greşită. Oamenii nu au resursele necesare pentru a înţelege 
direct voia lui Dumnezeu, dar dacă nu ascultă după ce au înţeles adevărul, 
atunci Îl trădează pe Dumnezeu. Altfel spus, faptul că oamenii au mereu 
cereri de la Dumnezeu ține de natura lor: cu cât au mai multe cereri, cu atât 
sunt mai rebeli și mai potrivnici și au mai multe noţiuni. Cu cât are cineva 
mai multe cereri de la Dumnezeu, cu atât este mai probabil ca el să se 
răzvrătească, să se împotrivească şi chiar să I se opună. Poate că într-o zi ar 
putea să-L trădeze şi să-L părăsească pe Dumnezeu. Dacă vrei să rezolvi 
această problemă, trebuie să înţelegi mai multe aspecte ale adevărului şi, de 
asemenea, să ai o oarecare experiență practică, pentru a o înţelege temeinic 


ŞI a o rezolva complet. 


Pentru a evalua dacă oamenii pot sau nu pot asculta de Dumnezeu, 
cheia este dacă au sau nu dorinţe extravagante sau motive ascunse faţă de 
Dumnezeu. Dacă oamenii au întotdeauna cereri de la Dumnezeu, aceasta 
dovedeşte că ei nu sunt ascultători față de El. Orice ţi se întâmplă, dacă nu 
vei putea accepta acest lucru de la Dumnezeu, dacă nu vei căuta adevărul şi 
vei aduce întotdeauna argumente în favoarea ta şi vei simţi mereu că doar tu 
ai dreptate şi chiar vei fi în stare să te îndoieşti că Dumnezeu este adevărul 
şi dreptatea, atunci vei avea necazuri. Astfel de oameni sunt cei mai 
aroganți şi cei mai răzvrătiți faţă de Dumnezeu. Oamenii care au mereu 
cereri de la Dumnezeu nu pot niciodată să asculte cu adevărat de El. Dacă 
ceri de la Dumnezeu, aceasta dovedeşte că încerci să faci o înţelegere cu 
Dumnezeu, că îţi alegi propria voinţă şi acționezi conform ei. Prin aceasta, 
ÎI trădezi pe Dumnezeu și eşti lipsit de ascultare. Să ceri de la Dumnezeu nu 
are în sine niciun sens; dacă tu crezi cu adevărat că El este Dumnezeu, 
atunci nu vei îndrăzni să ceri de la El şi nici nu vei simți că eşti calificat să-l 
ceri lucruri, fie că le consideri sau nu raționale. Dacă vei avea credință 
adevărată în Dumnezeu şi vei crede că El este Dumnezeu, atunci doar te vei 
închina Lui şi-L vei asculta, nu există altă alegere. Oamenii de astăzi nu 
numai că şi-au făcut propriile alegeri, ba chiar I-au cerut lui Dumnezeu să 
acţioneze în conformitate cu propria lor voință. Nu numai că aleg să nu-L 
asculte pe Dumnezeu, ba chiar Îi cer lui Dumnezeu să asculte de ei. Nu este 
acest lucru foarte lipsit de rațiune? Prin urmare, dacă nu există credință 
adevărată într-o persoană și nicio credință substanţială, ea nu pot obține 
niciodată lauda lui Dumnezeu. Atunci când oamenii sunt capabili să aibă 
mai puţine cereri de la Dumnezeu, ei au mai multă credinţă şi ascultare 
adevărată, iar simţul rațiunii lor este relativ normal. Se întâmplă adesea ca 
oamenii să fie cu atât mai greu de tratat, cu cât sunt mai înclinați să judece 


şi să aducă mai multe justificări. Nu numai că au multe cerinţe, dar îţi iau 


toată mâna când le dai un deget. Când vor fi mulțumiți într-o privință, 
atunci vor avea cerinţe în alta; trebuie să fie mulţumiţi în toate privinţele şi, 
dacă nu sunt, încep să se plângă şi cataloghează lucrurile drept lipsite de 
speranţă și acționează cu nepăsare. După aceea se simt îndatorați și plini de 
regrete, varsă lacrimi amare şi vor să moară. La ce folosește asta? Nu sunt 
ei iraționali și vexanți fără încetare? Această serie de probleme trebuie 
rezolvată de la rădăcină. Dacă ai o fire coruptă şi nu o înlături, dacă aştepţi 
până când dai de necazuri sau provoci un dezastru pentru a o înlătura, cum 
poți compensa această pierdere? Nu va semăna puţin cu a lua măsuri după 
consumarea faptelor? Prin urmare, pentru a rezolva complet problema firii 
tale corupte, trebuie să cauţi adevărul pentru a o rezolva atunci când apare 
prima dată. Trebuie să rezolvi firea coruptă în starea ei inițială, asigurându- 
te astfel că nu vei face nimic greşit şi prevenind problemele viitoare. Dacă o 
fire coruptă prinde rădăcini şi devine gândurile sau punctul de vedere al 
unei persoane, ea va putea să o îndemne să facă rău. Prin urmare, auto- 
reflecția și cunoaşterea de sine au în principal legătură cu descoperirea 
firilor corupte ale unei persoane şi căutarea grabnică a adevărului, pentru a 
le înlătura. Trebuie să ştii ce lucruri sunt în natura ta, ce îţi place, ce 
urmărești şi ce vrei să obţii. Trebuie să analizezi aceste lucruri conform 
cuvintelor lui Dumnezeu pentru a vedea dacă sunt în conformitate cu voia 
lui Dumnezeu şi în ce sens sunt eronate. Odată ce înţelegi aceste lucruri, 
trebuie să rezolvi problema anormalității rațiunii tale, adică problema 
vexării tale iraționale şi neîncetate. Aceasta nu este doar problema firii tale 
corupte, ci include şi lipsa ta de rațiune. În special în chestiuni care privesc 
interesele oamenilor, cei care se lasă în voia interesului propriu nu au 
rațiune normală. Aceasta este o problemă psihologică şi reprezintă, 
totodată, călcâiul lui Ahile pentru oameni. Unii oameni simt că au un 


anumit calibru şi unele daruri şi îşi doresc întotdeauna să fie lideri și să iasă 


în evidenţă, aşa că Îi cer lui Dumnezeu să se folosească de ei. Dacă 
Dumnezeu nu îi folosește, ei spun: „Cum poate Dumnezeu să nu mă 
favorizeze? Dumnezeule, dacă mă foloseşti pentru a face ceva important, Îţi 
promit că mă voi sacrifica pentru Tine!” Este corect acest tip de intenție? 
Este un lucru bun să se sacrifice pentru Dumnezeu, dar există motivații în 
spatele dorinței lor de a se sacrifica pentru Dumnezeu. Ceea ce ei iubesc 
este statutul și este lucrul pe care se axează. Când oamenii sunt capabili de 
ascultare adevărată, urmându-L pe Dumnezeu din toată inima, indiferent 
dacă Dumnezeu îi folosește sau nu, şi sacrificându-se pentru Dumnezeu, 
indiferent dacă au sau nu statut, numai atunci pot fi considerați ca având 
rațiune şi a fi ascultători faţă de Dumnezeu. Este bine când oamenii sunt 
dispuşi să se sacrifice pentru Dumnezeu şi Dumnezeu este dispus să 
folosească astfel de oameni, dar dacă nu sunt echipați cu adevărul, 
Dumnezeu nu are cum să-i folosească. Dacă oamenii sunt dispuși să se 
zbată pentru adevăr şi să coopereze, trebuie să existe o etapă pregătitoare. 
Doar după ce oamenii vor înțelege adevărul şi vor putea asculta sincer de 
Dumnezeu, va putea Dumnezeu să-i folosească în mod oficial. Această 
etapă de pregătire este esențială. Liderii și lucrătorii de astăzi sunt toți în 
această etapă de pregătire. După ce vor avea experienţă de viaţă şi vor putea 
trata problemele cu principii, vor fi potriviţi pentru a fi folosiți de 


Dumnezeu. 


Lucrurile din natura omului nu sunt ca nişte comportamente exterioare, 
practici sau gânduri și idei care pot fi doar tratate, şi gata; ele trebuie să fie 
scoase la iveală încetul cu încetul. Mai mult, nu sunt uşor de identificat de 
către oameni și, chiar dacă sunt identificate, nu sunt uşor de schimbat — 
pentru a face acest lucru este nevoie de o înţelegere suficient de profundă. 
De ce analizăm mereu natura omului? Nu înţelegeţi ce înseamnă asta? De 


unde provin revelațile firilor corupte ale oamenilor? Toate provin din 


interiorul naturii lor şi toate sunt guvernate de natura lor. Fiecare dintre 
firile corupte ale omului, fiecare gând şi idee, fiecare intenție, toate sunt 
legate de natura omului. Prin urmare, prin scoaterea la iveală în mod direct 
a naturii omului, firile sale corupte pot fi înlăturate cu ușurință. Deşi nu este 
ușor să schimbi natura oamenilor, dacă aceştia pot discerne şi percepe firile 
corupte pe care le dezvăluie și dacă pot căuta adevărul pentru a le înlătura, 
atunci îşi pot schimba treptat firile. Odată ce o persoană reuşeşte să își 
schimbe firea vieţii, atunci vor fi din ce în ce mai puţine lucruri în ea care se 
împotrivesc lui Dumnezeu. Scopul analizei naturii omului este acela de a-i 
schimba firile. Voi nu aţi înţeles acest scop şi credeți că, doar analizându-vă 
şi înțelegându-vă natura, puteţi să ascultați de Dumnezeu și să vă recăpătați 
rațiunea. Nu faceţi decât să aplicaţi orbește reguli! De ce nu dau pur şi 
simplu în vileag aroganţa şi neprihănirea de sine a oamenilor? De ce trebuie 
să le analizez şi natura coruptă? Nu se va rezolva problema doar dacă le dau 
în vileag neprihănirea de sine şi aroganţa. Dar dacă le analizez natura, 
aspectele pe care aceasta le cuprinde sunt foarte ample, ea incluzând toate 
firile corupte. Nu se limitează doar la anvergura restrânsă a neprihăniru de 
sine, a autoimportanţei și a aroganţei. Natura include mult mai mult decât 
atât. Așadar, ar fi bine dacă oamenii ar putea să recunoască exact câte firi 
corupte dezvăluie în toate cererile lor diverse de la Dumnezeu, adică în 
dorințele lor extravagante. Odată ce oamenii își înţeleg propria natură și 
esenţă, se pot dispreţui şi lepăda de sine; le va fi uşor să îşi înlăture firile 
corupte şi vor avea o cale. În caz contrar, voi nu veţi scoate niciodată la 
iveală cauza principală şi veţi spune doar că este vorba de neprihănire de 
sine, aroganță sau mândrie, sau de lipsă totală de loialitate. Poate să fie 
rezolvată problema voastră doar vorbind despre astfel de lucruri 
superficiale? Este nevoie să discutăm despre natura omului? Care a fost 


natura lui Adam şi a Evei la început? Nu exista în sufletele lor nicio 


împotrivire intenționată, cu atât mai puţin o răzvrătire deschisă. Ei nu ştiau 
ce însemna să se împotrivească lui Dumnezeu, cu atât mai puţin ce însemna 
să asculte de El. Ei acceptau în inimile lor orice răspândea Satana. Acum, 
Satana a corupt omenirea într-o asemenea măsură încât oamenii se pot 
răzvrăti şi se pot împotrivi lui Dumnezeu în toate lucrurile şi pot găsi tot 
felul de modalități de a I se opune. Este evident că natura omului este 
aceeaşi cu cea a Satanei. De ce spun că natura omului este natura Satanei? 
Satana este cel care I se împotriveşte lui Dumnezeu şi, deoarece oamenii au 
naturi satanice, ei sunt ai Satanei. Deşi oamenii nu fac în mod intenționat 
lucruri prin care să I se împotrivească lui Dumnezeu, din cauza naturii lor 
satanice, toate gândurile lor sunt potrivnice lui Dumnezeu. Chiar dacă 
oamenii nu fac absolut nimic, ei tot se împotrivesc lui Dumnezeu, deoarece 
esența internă a omului s-a schimbat în ceva care se împotrivește lui 
Dumnezeu. Prin urmare, omul actual este diferit de omul nou creat. Înainte, 
nu exista împotrivire sau trădare în sufletele oamenilor, ei erau plini de viaţă 
ŞI nu erau guvernaţi de nicio natură satanică. Dacă în sufletele oamenilor nu 
există dominarea sau tulburarea unei naturi satanice, atunci, indiferent ce 


fac, nu poate fi considerat că se împotrivesc lui Dumnezeu. 


Ce este natura? Natura este esenţa omului. Firile sunt lucruri care sunt 
dezvăluite de natura unei persoane, iar o schimbare a firii înseamnă că firea 
coruptă a acesteia a fost purificată şi înlocuită cu adevărul. Prin urmare, 
ceea ce este dezvăluit atunci nu este o fire coruptă, ci o manifestare a 
umanităţii normale. După ce Satana l-a corupt pe om, omul a devenit o 
întruchipare a Satanei și acel soi de lucru satanic care se împotriveşte lui 
Dumnezeu şi este pe deplin capabil să-L trădeze. De ce le cere Dumnezeu 
oamenilor să-şi schimbe firile? Pentru că Dumnezeu vrea să desăvârşească 
şi să câştige oameni, transformându-i în cele din urmă în oameni care deţin 


o mulțime de realități suplimentare ale cunoaşterii de Dumnezeu şi 


realitățile tuturor aspectelor adevărului. Astfel de oameni sunt pe deplin în 
conformitate cu voia lui Dumnezeu. În trecut, oamenii aveau firi corupte şi 
greşeau sau manifestau împotrivire ori de câte ori făceau ceva, dar acum 
oamenii înţeleg unele adevăruri şi pot face multe lucruri care sunt în 
concordanţă cu voia lui Dumnezeu. Totuşi, asta nu înseamnă că oamenii nu 
ÎI trădează pe Dumnezeu. Oamenii încă pot face asta. O parte din ceea ce se 
revarsă din natura lor poate fi schimbată, iar partea care se poate schimba 
este cea în care oamenii sunt capabili să practice conform adevărului. Dar 
doar pentru că acum poţi să pui adevărul în practică nu înseamnă că natura 
ta s-a schimbat. Este la fel cum oamenii obișnuiau să aibă întotdeauna 
noțiuni şi cereri de la Dumnezeu, iar acum, în multe privinţe, nu mai au — 
dar s-ar putea să aibă în continuare noțiuni sau cereri în unele chestiuni și 
încă sunt capabili să ÎL trădeze pe Dumnezeu. Ai putea spune: „Pot să mă 
supun oricărui lucru pe care îl face Dumnezeu şi să fiu ascultător în multe 
chestiuni, fără să mă plâng şi fără să cer nimic,” dar încă ÎI poţi trăda pe 
Dumnezeu în unele chestiuni. Deşi nu te împotriveşti lui Dumnezeu în mod 
intenționat, atunci când nu înţelegi voia Lui, tot te poți împotrivi acesteia. 
Aşadar, ce se înţelege prin partea care se poate schimba? Doar că, atunci 
când înţelegi voia lui Dumnezeu, poţi asculta, iar când înţelegi adevărul, îl 
poți pune în practică. Dacă nu înţelegi adevărul sau voia lui Dumnezeu în 
anumite chestiuni, atunci încă există o posibilitate ca tu să dezvălui 
corupție. Dacă înţelegi adevărul, dar nu îl pui în practică pentru că ești 
constrâns de anumite lucruri, atunci asta este trădare și face parte din natura 
ta. Bineînţeles, nu există nicio limită în ceea ce priveşte cât de mult se poate 
schimba firea ta. Cu cât dobândeşti mai multe adevăruri, mai exact, cu cât 
devine mai profundă cunoaşterea ta despre Dumnezeu, cu atât mai puţin te 
vei împotrivi Lui şi ÎI vei trăda. În principal, căutarea schimbării firii unei 


persoane se realizează prin urmărirea adevărului, iar înţelegerea propriei 


naturi şi esențe se realizează prin înţelegerea adevărului. Când o persoană 


dobândeşte cu adevărat adevărul, toate problemele sale vor fi rezolvate. 


Iarna, 1999 


Esenţa lui Hristos este iubirea 


Un aspect al cunoașterii esenței lui Hristos este să-L disociezi pe 
Hristos întrupat de omenirea coruptă, să I te supui lui Dumnezeu întrupat și 
să-L tratezi ca pe Dumnezeu practic. Un alt aspect este că trebuie, de 
asemenea, să-L vezi pe Dumnezeu întrupat lucrând în mod practic, 
exprimând în mod practic adevărul și trăind în mod practic în rândul 
omenirii. Trebuie să vezi cum purifică şi mântuieşte omenirea, faptul că nu 
este un profet, un apostol, un proroc sau o persoană neînsemnată care a fost 
trimisă de Dumnezeu, ci este Dumnezeu întrupat, Hristos și Dumnezeu 
Însuşi. Deşi acest trup este un membru al omenirii, El este o persoană 
obişnuită cu esenţă divină. Cunoaşterea acestei esențe divine a trupului este 
cea mai importantă, trebuie măcar să fii capabil să foloseşti fapte pe care le 
poți observa pentru a dovedi esența divină a lui Hristos. Pentru a cunoaşte 
esenţa divină a lui Hristos, trebuie să mănânci şi să bei cuvintele lui 
Dumnezeu, să experimentezi lucrarea Sa și să Îi cunoşti firea. Cunoașterea 
esenței lui Dumnezeu întrupat are efectul de a le permite oamenilor să se 
convingă că Dumnezeu a devenit într-adevăr trup şi că acest trup este cu 
adevărat Dumnezeu. Acesta este singurul mod în care oamenii pot pune 
bazele unei credințe adevărate în Dumnezeu şi pot obţine o supunere şi o 
iubire adevărate, iar tu poţi dovedi că ai o înţelegere a esenței lui Dumnezeu 


doar atunci când acest rezultat este obținut. 


Astăzi, oamenii nu au o cunoaştere reală a lui Hristos. Ei citesc 
cuvintele lui Dumnezeu şi admit că ele sunt adevărul şi exprimarea Duhului 
Sfânt, în timp ce ignoră complet trupul. Ei nu ştiu care este originea trupului 
sau care este legătura dintre trup şi Duh. Mulţi oameni cred că trupul există 
pentru a exprima cuvinte, că El este folosit pentru a vorbi şi a lucra şi că 


aceasta este lucrarea Sa de slujire. Ei cred că trupul exprimă cuvinte ori de 


câte ori este mișcat şi că lucrarea Sa este finalizată odată ce El o încheie, ca 
şi cum ar fi un mesager. Dacă cineva crede acest lucru, atunci cel pe care îl 
recunoaşte şi în care crede nu este Dumnezeu întrupat sau Hristos, ci este 
doar cineva asemănător unui profet. De asemenea, unii oameni cred: 
„Hristos este o persoană şi, indiferent care este esenţa lui Dumnezeu 
întrupat sau ce fire a lui Dumnezeu exprimă, El nu poate să-L reprezinte pe 
deplin pe Dumnezeu în Cer sau pe Creator, care stăpâneşte universul şi 
toate lucrurile. Din moment ce El este Dumnezeu întrupat și Dumnezeu din 
Cer venit pe pământ, de ce nu are niciun miracol supranatural? De ce nu 
distruge El marele balaur roşu, dacă are autoritatea necesară?” Cei care 
spun aceste cuvinte nu au înţelegere spirituală. Ei nu înțeleg ce înseamnă ca 
Dumnezeu să devină trup, cu atât mai puţin amploarea gestionării lucrării 
lui Dumnezeu întrupat, cine sunt ţintele mântuirii Sale, ce exprimă El sau ce 
ar trebui să ştie oamenii. Esenţa lui Dumnezeu întrupat este esenţa lui 
Dumnezeu, iar El poate face totul în numele lui Dumnezeu. El este 
Dumnezeu Însuși şi poate face tot ce doreşte să facă. Cu toate acestea, 
Dumnezeu devine trup de data aceasta, pentru a realiza ultima etapă a 
lucrării în cadrul gestionării Sale şi nu are nimic de-a face cu stăpânirea 
tuturor lucrurilor sau a naţiunilor. Nu implică deloc aceste lucruri. Prin 
urmare, ce trebuie să știi este cu ce se vor întâlni oamenii și ce pot ei 
înţelege în timpul acestei etape a lucrării, esența acestei etape a lucrării, ce 
are şi ce este Hristos şi exprimarea firii Sale. Ceea ce exprimă Hristos este 
esenţa lui Dumnezeu? Este firea lui Dumnezeu? Bineînţeles că da. Dar este 
asta totul? Vă spun acum că nu este totul. Este doar o parte mică și limitată, 
doar lucrurile pe care oamenii le pot vedea cu ochiul liber, cu care pot intra 
în contact şi pe care le pot pătrunde cu mintea lor, în timp ce Dumnezeu a 
devenit trup. Asta nu este totul, ci doar lucrarea care trebuie făcută în cadrul 


planului lui Dumnezeu. 


Cum poate fi explicat cel mai clar Dumnezeu întrupat? În termeni 
simpli, înseamnă că Dumnezeu ia formă pe pământ, este Duhul lui 
Dumnezeu înveşmântat în trup, ca o persoană obişnuită. Dacă Duhul lui 
Dumnezeu este întrupat, mai există El în altă parte? Da. Dumnezeu 
domnește asupra universului şi a tuturor lucrurilor, iar în întregul univers 
există un singur Dumnezeu care îl stăpânește. El este atotputernic, iar acum 
a devenit trup şi a coborât pe pământ. Nu este aşa cum şi-L imaginează 
oamenii, devenind trup şi făcând lucrarea doar pe pământ, fără să Se mai 
ocupe de ea în altă parte. În trecut, am întrebat o soră: „Acum că Dumnezeu 
este întrupat pe pământ, mai există Dumnezeu în Cer?” Ea s-a gândit un 
minut şi a răspuns: „Există un singur Dumnezeu, iar acum El este pe 
pământ, aşa că nu există niciun Dumnezeu în Cer acum.” Acest lucru era 
iarăşi greşit. Dumnezeu domneşte peste univers şi peste toate lucrurile, iar 
Dumnezeu este Duh; El este aici, pe pământ, dar încă domneşte peste toate 
lucrurile din Cer şi Îşi face lucrarea pe pământ. Am întrebat apoi: „Asta 
înseamnă că și Duhul lui Dumnezeu pleacă uneori?” Ea s-a gândit o clipă și 
a spus: „Poate că El trebuie să plece, iar, uneori, trupul nu ştie nimic. Duhul 
pleacă atunci când trupul trăieşte normal şi Se întoarce când trupul trebuie 
să vorbească. Poate că Duhul Se ocupă de alte lucruri în timp ce trupul e 
adormit, dar Se întoarce când acesta se trezeşte şi vorbeşte şi lucrează 
împreună cu trupul. Dacă nu este nicio lucrare de făcut, probabil că trupul 
se angajează doar în acţiuni umane normale și afişează manifestări umane 
normale.” Asta cred mulți oameni. Sunt alții care îşi fac griji: „Nu ştiu cum 
sunt alocaţi banii lui Dumnezeu, ar fi putut fi dați altcuiva?” Minţile umane 
sunt cu adevărat complexe. Cum pot spera oamenii rău intenţionaţi să 
urmărească adevărul? Pe scurt, nici cunoaşterea esenței lui Dumnezeu 
devenit trup, nici cunoaşterea firii Sale nu sunt sarcini foarte ușoare în 


cunoașterea lui Dumnezeu. In timpul lucrării lui Dumnezeu întrupat, orice 


poți experimenta şi întâlni este ceea ce ar trebui să ştii și nu ar trebui să faci 
presupuneri la întâmplare despre lucrurile cu care nu poţi intra în contact. 
De exemplu: „După ce va pleca trupul Său, sub ce formă va apărea 
Dumnezeu și Îşi va face din nou lucrarea? Va mai veni El să ne întâlnească 
pe pământ?” Cei mai mulţi oameni din ziua de azi acordă atenţie acestor 
lucruri exterioare, iar ele nu implică deloc esenţa lui Hristos; de fapt, este 
inutil să le înţelegem. Există unele lucruri pe care nu este necesar să le 
înţelegi şi le vei înţelege atunci când va fi nevoie. Este irelevant dacă 
înţelegi sau nu aceste lucruri, iar ele nu au nici cel mai mic impact asupra 
credinței oamenilor în Dumnezeu întrupat, asupra credinţei în Hristos sau 
asupra urmării lui Hristos. De asemenea, ele nu au nici cel mai mic impact 
asupra urmăririi adevărului de către oameni sau asupra bunei îndepliniri a 
datoriei lor, iar dacă le-ai cunoaște, nu ti-ar spori deloc credinţa. În trecut, 
profeţii au arătat semne și minuni, Și ce au câştigat oamenii? Tot ce au reuşit 
aceștia a fost să-i facă pe oameni să recunoască existența lui Dumnezeu. 
Acei profeții nu sunt Dumnezeu, indiferent câte minuni puteau face, 
deoarece profeţii nu aveau esenţa lui Dumnezeu. Dumnezeu întrupat este tot 
Dumnezeu și fără să facă minuni, pentru că El are esenţa lui Dumnezeu. 
Faptul că El nu arată semne şi minuni nu înseamnă că nu le poate arăta. 
Faptul că ale Sale cuvinte pot realiza totul este chiar mai puternic decât a 
arăta semne şi minuni; este un miracol şi mai mare. Urmărirea cunoaşterii 
esenței şi firii lui Dumnezeu este foarte importantă, este foarte benefică 
pentru intrarea voastră în viaţă, iar aceasta este calea corectă a credinţei în 


Dumnezeu. 


Ar trebui să fiți conştienţi de faptul că, în timp ce Dumnezeu lucrează 
întrupat, oamenii pot întâlni şi vedea cea mai mare parte din ceea ce El are 
şi este, esența Sa şi firea Sa. Este cea mai bună ocazie de a-L cunoaște pe 


Dumnezeu. Cunoașterea acțiunilor şi firii lui Dumnezeu, despre care 


oamenii vorbeau în trecut, era dificil de realizat, deoarece nu aveau acces la 
EI. Pe atunci, când Moise L-a văzut pe Iahve arătându-i-Se, el a văzut doar 
unele lucruri pe care le-a făcut Iahve. Câtă cunoaștere practică avea el 
despre Dumnezeu? Oare avea mai multă cunoaștere decât oamenii de 
astăzi? Era ea mai practică decât cea a oamenilor de astăzi? Bineînţeles că 
nu. Dumnezeu a dezvăluit multe dintre lucrările Lui în timpul lucrării Sale 
în Israel. Mulţi oameni L-au văzut pe Iahve înfăptuind semne şi minuni, iar 
unii chiar au văzut apărând spatele Lui Iahve. Mulţi oameni au văzut şi 
îngeri. Totuşi, câți oameni au ajuns în cele din urmă să-L cunoască pe 
Dumnezeu? Prea puţini! Practic, nu era nimeni care să-L cunoască cu 
adevărat pe Dumnezeu. Numai oamenii din zilele de pe urmă pot avea o 
bună cunoaştere a lui Dumnezeu atunci când experimentează lucrarea Sa 
cât timp El este întrupat, pentru că Dumnezeu le spune oamenilor față în 
faţă ce lucrare face, care este scopul lucrării Sale, care sunt intențiile Sale, 
care este atitudinea Sa faţă de omenire, care sunt stările şi esenţele omenirii 
corupte de Satana şi aşa mai departe. Numai prin aceste cuvinte de 
expunere pot vedea oamenii că Dumnezeu este într-adevăr atât de practic şi 
atât de real, că într-adevăr El are aceste intenții pentru omenire şi că într- 
adevăr El are această fire. Lucrările Sale sunt într-adevăr atât de minunate, 
înţelepciunea Sa este într-adevăr atât de profundă, iar mila Sa pentru 
omenire este într-adevăr atât de reală. Toate aceste cuvinte pe care 
Dumnezeu le-a rostit sunt mărturie pentru lucrarea Sa, pentru iubirea şi 
firea Sa şi pentru faptele Sale. Trăim aceste lucruri în mod direct, 
experimentând lucrarea lui Dumnezeu. Cuvintele pe care le rostește 
Dumnezeu sunt foarte practice şi foarte reale. Oamenii experimentează 
faptul că iubirea și toleranța lui Dumnezeu pentru omenire sunt într-adevăr 
nesfârşite. Intenţia lui Dumnezeu de a-i mântui pe oameni se manifestă în 


lucrarea Sa şi în cuvintele pe care le rostește, astfel încât oamenii pot să-i 


simtă gustul chiar în experiența lor. Prin urmare, cunoașterea esenței lui 
Dumnezeu devenit trup poate fi obţinută doar în timpul lucrării lui 
Dumnezeu întrupat, iar tot ce înţelegi în afara acestei perioade nu este 
practic. După ce Dumnezeu Îşi va încheia lucrarea în trup şi va pleca, 
lucrarea Sa nu va mai fi la fel de practică pentru tine ca acum, când încerci 
să o experimentezi. Acest lucru se întâmplă pentru că astăzi poți vedea și 
atinge lucrarea lui Dumnezeu întrupat. De asemenea, Dumnezeu Își face în 
mod constant lucrarea față în față cu oamenii, iar aceştia au experimentat 
personal modul în care vorbeşte şi lucrează. Experienţa lui Petru de la acea 
vreme nu a fost la fel de reală ca a voastră astăzi. Petru L-a urmat pe Isus și 
a experimentat ce a fost practic şi încântător la Dumnezeu în timpul lucrării 
Sale în Iudeea, dar statura lui era mică atunci, iar ceea ce a experimentat a 
fost superficial. După ce Isus a plecat, Petru s-a gândit cu atenție şi a 
savurat cuvintele Sale, şi-a adâncit înţelegerea şi a primit mai mult. În 
timpul lucrării Sale, Isus a exprimat şi o parte din ceea ce are şi este 
Dumnezeu, bunătatea Sa iubitoare, mila Sa, mântuirea Sa pentru omenire, 
precum şi toleranța și harul Său infinit pentru ei. Oamenii care L-au urmat 
atunci au putut experimenta unele dintre aceste lucruri, iar cei care au venit 
mai târziu nu au putut niciodată să le experimenteze la fel de profund ca 
oamenii de atunci. De asemenea, atunci când oamenii erau mișcaţi de Duhul 
Sfânt şi se rugau lui Dumnezeu, înțelegându-l intențiile, ceea ce 
experimentau în acele zile era nedeslușit şi slab. Uneori era greu de înţeles 
cu precizie şi nimeni nu putea fi sigur că înţelegerea sa era corectă. De 
aceea, când Petru a fost în cele din urmă arestat şi întemnițat, unii oameni 
chiar au încercat să-şi dea seama cum să-l scoată de acolo. De fapt, intenția 
lui Isus la acea vreme era ca Petru să fie răstignit ca o ultimă mărturie a sa. 
Călătoria lui se încheiase, iar Dumnezeu a rânduit ca el să ofere o mărturie 


în acest mod, ca să aibă o destinaţie bună. Aceasta a fost calea pe care a 


urmat-o Petru. Când Petru a ajuns la capătul căii sale, el încă nu înţelegea 
adevărata intenţie a lui Isus. El a înţeles la ce S-a referit Isus doar atunci 
când Acesta i-a spus. Aşadar, dacă vrei să înţelegi esenţa lui Dumnezeu, cel 
mai benefic este să faci asta cât timp Dumnezeu este întrupat. Poţi vedea, 
atinge, auzi şi simţi profund. Dacă încerci să experimentezi şi să te gândești 
retrospectiv la modul în care lucrează Duhul Sfânt după ce lucrarea lui 
Dumnezeu întrupat este finalizată, experienţa ta nu va fi la fel de profundă, 
iar orice înţelegere vei dobândi va fi superficială. În acel moment, El va 
putea doar să rafineze firile corupte ale oamenilor. Odată rafinați, oamenii 
sunt capabili să înțeleagă puţin mai mult din adevăr şi să folosească 
adevărul pe care l-au dobândit ca bază pentru viaţa lor, schimbând firea 
coruptă din ei. Dar, indiferent cât de mult vei căuta să-L iubeşti şi să-L 
cunoşti pe Dumnezeu, nu vei face prea multe progrese. Există o limită a 
progresului uman, iar aceasta este mult sub nivelul beneficiilor pe care le 
aduce experimentarea lucrării lui Dumnezeu întrupat şi cunoașterea lui 
Dumnezeu. Dumnezeu exprimă mult adevăr în timp ce este întrupat, iar 
mulți oameni văd, dar nu înţeleg și aud, dar nu ştiu. Aceștia sunt oameni 
care nu au înțelegere spirituală şi care sunt nepăsători. Oamenii nu au 
conştiinţă sau rațiune şi nu pot simți cât de mult îi iubeşte şi îi tolerează 
Dumnezeu. Ei sunt atât de amortiți încât dobândesc o oarecare înțelegere şi 
încep să pătrundă pe calea cea bună doar atunci când lucrarea lui Dumnezeu 


este finalizată. 


Care este esenţa lui Hristos? Pentru oameni, esența lui Hristos este 
iubirea. Pentru cei care Îl urmează, este o iubire fără margini. Dacă El nu ar 
avea iubire sau milă, oamenii nu ar putea să-L urmeze până acum. Unii 
oameni spun: „Dar Dumnezeu este şi drept.” Este adevărat că Dumnezeu 
este drept, dar, în ceea ce priveşte firea Lui, dreptatea Sa este exprimată în 


principal prin ura Sa faţă de firea coruptă a omenirii, blestemarea diavolilor 


şi a Satanei și faptul că nu permite nimănui să Îi ofenseze firea. Atunci 
dreptatea Sa conţine iubire? Oare faptul că El judecă şi purifică corupția 
oamenilor nu este iubire? Pentru a mântui omenirea, Dumnezeu a îndurat 
umilințe imense cu cea mai mare răbdare. Nu este aceasta iubire? Prin 
urmare, voi fi sincer cu voi: în lucrarea pe care Dumnezeu o face pentru 
omenire, întrupat fiind, ceea ce este cel mai evident şi remarcabil în esența 
Sa este iubirea; este toleranța infinită. Dacă nu ar fi iubire și ar fi aşa cum 
vă imaginaţi voi, că Dumnezeu îi doboară pe oameni ori de câte ori doreşte 
sau că pedepseşte, blestemă, judecă și mustră pe oricine urăște, ar fi foarte 
grav! Dacă El S-ar mânia pe cineva, acesta ar tremura de frică şi nu ar putea 
sta în faţa Lui... Acesta este doar unul dintre modurile în care este 
exprimată firea lui Dumnezeu. Scopul Său în cele din urmă este tot 
mântuirea, iar iubirea Sa trece prin toate firile pe care le dezvăluie. Gândiţi- 
vă acum, ce anume dezvăluie Dumnezeu cel mai mult când lucrează 
întrupat? Iubire, răbdare. Ce este răbdarea? Răbdarea înseamnă a avea milă 
pentru că există iubire înlăuntru. Dumnezeu este capabil să aibă milă de 
oameni pentru că are iubire, iar totul este pentru a-i mântui pe oameni. Este 
la fel cum doi soţi care se iubesc cu adevărat îşi trec unul altuia cu vederea 
neajunsurile şi defectele. Poţi să suporţi când soţul sau soţia te mânie, iar 
toate acestea sunt construite pe temeiul iubirii. Dacă ar fi ură, atunci nu ai 
avea această atitudine sau nu ar dezvălui aceste lucruri și nu ar exista acest 
tip de efect. Dacă Dumnezeu ar avea doar ură şi mânie sau doar ar judeca și 
ar mustra fără iubire, atunci nu ar fi situația pe care o vedeţi acum, iar voi 
toți ați avea probleme. Ar mai fi Dumnezeu capabil să vă aprovizioneze cu 
adevărul? De îndată ce lucrarea de judecată şi de mustrare s-ar încheia, 
oamenii care nu au acceptat câtuşi de puţin adevărul ar fi blestemaţi. Chiar 
dacă nu ar muri imediat, ei s-ar îmbolnăvi, ar deveni infirmi, nebuni, orbi și 


ar fi dați să fie călcaţi în picioare de spirite rele şi demoni murdari. Nu ar 


mai fi așa cum sunt acum. Așadar, v-aţi bucurat de multă iubire şi toleranţă, 
milă şi bunătate iubitoare din partea lui Dumnezeu. Dar oamenii nu se 
gândesc deloc la acest lucru, crezând: „Aşa ar trebui să fie Dumnezeu cu 
oamenii. Dumnezeu are şi dreptate şi mânie, iar noi nu am experimentat 


1? 


mai puţin aceste lucruri!” Tu le-ai experimentat cu adevărat? Dacă ai fi 
făcut-o, ai fi murit deja. Unde ar fi fost omenirea astăzi? Ura, mânia și 
dreptatea lui Dumnezeu sunt toate exprimate pornind de la dorința de a 
aduce mântuirea acestui grup de oameni. Această fire include şi iubirea şi 
mila lui Dumnezeu, precum şi imensa Lui răbdare. Această ură conţine 
sentimentul că nu există altă opţiune şi include o preocupare şi o speranță 
nemărginită pentru omenire! Ura lui Dumnezeu este îndreptată împotriva 
corupției omenirii, a răzvrătirii și a păcatului oamenilor. Ea este unilaterală 
şi este construită pe o temelie de iubire. Există ură doar pentru că există 
iubire. Ura lui Dumnezeu pentru omenire este diferită de ura Sa pentru 
Satana, deoarece Dumnezeu îi mântuiește pe oameni, dar nu şi pe Satana. 
Firea dreaptă a lui Dumnezeu a existat dintotdeauna. Mânia, dreptatea și 
Judecata au existat dintotdeauna; ele nu au existat doar atunci când El le-a 
îndreptat împotriva omenirii. Aceasta a fost firea lui Dumnezeu chiar 
înainte ca oamenii să o vadă, iar ei au știut că dreptatea lui Dumnezeu este 
aşa numai după ce au aflat despre ea. De fapt, fie că Dumnezeu afișează 
dreptate, măreție sau mânie, fie că realizează tot felul de lucrări pentru 
mântuirea omenirii, totul se datorează iubirii. Unii oameni spun: „ȘI cât de 
multă iubire aduce El?” Întrebarea nu este cât de multă; ce aduce El este 
iubire sută la sută. Dacă ar fi adus mai puţină, omenirea nu ar fi mântuită. 
Dumnezeu Şi-a dedicat toată iubirea omenirii. De ce a devenit Dumnezeu 
trup? S-a mai spus că Dumnezeu nu precupețește niciun efort pentru a 
mântui omenirea, iar faptul că a devenit trup include toată iubirea Sa. Acest 


lucru vă arată că răzvrătirea omenirii faţă de Dumnezeu este extremă şi că 


omenirea este deja imposibil de salvat, motiv pentru care Dumnezeu nu a 
avut de ales decât să devină trup pentru a Se oferi omenirii. Dumnezeu Şi-a 
oferit toată iubirea. Dacă nu ar fi iubit omenirea, nu ar fi devenit trup. 
Dumnezeu ar fi putut să tune din ceruri, dezlănţuindu-Şi nemijlocit măreția 
şi mânia, iar oamenii ar fi căzut la pământ. Nu ar fi fost nevoie ca 
Dumnezeu să Se chinuie, să plătească un asemenea preţ sau să sufere o 
asemenea umilință întrupat. Acesta este un exemplu evident. El preferă să 
suporte durerea, umilința, abandonul şi persecuția pentru a mântui 
omenirea. Chiar şi într-un astfel de mediu ostil, El a venit totuşi să 
mântuiască omenirea. Nu este aceasta cea mai mare iubire? Dacă 
Dumnezeu ar fi doar drept şi ar fi plin de ură nemărginită faţă de omenire, 
atunci nu ar fi devenit trup pentru a-Și face lucrarea. El ar fi putut aștepta 
până când omenirea ar fi devenit coruptă în cel mai înalt grad şi apoi i-ar fi 
anihilat pe toți şi ar fi terminat cu totul. Tocmai pentru că Dumnezeu iubeşte 
omenirea şi pentru că are cea mai mare dragoste pentru omenire, El S-a 
întrupat pentru a-i mântui pe acești oameni care erau extrem de corupți. 
După ce au trecut prin judecata şi mustrarea lui Dumnezeu și după ce au 
aflat despre natura lor, mulți oameni spun: „Pentru mine totul s-a terminat. 
Nu voi putea fi niciodată mântuit.” Numai atunci când crezi că nu poți fi 
mântuit devii conştient că Dumnezeu are cu adevărat cea mai mare răbdare 
şi iubire pentru oameni! Ce ar putea face oamenii fără iubirea lui 
Dumnezeu? Dumnezeu încă vă vorbeşte, chiar dacă natura umană a devenit 
atât de coruptă. Ori de câte ori puneţi o întrebare, El Se grăbeşte să vă 
răspundă, temându-Se că oamenii ar putea să nu înțeleagă, ar putea să se 
rătăcească sau să ajungă la extreme. Având toate acestea în vedere, tot nu 


înţelegeți cât de mare este iubirea lui Dumnezeu pentru omenire? 


Mulţi oameni din ziua de azi observă: „De ce mai stă Dumnezeu 


întrupat pe pământ, acum că lucrarea Sa este încheiată? Ar putea exista încă 


o etapă a lucrării? De ce nu Se grăbeşte să facă următoarea etapă a 
lucrării?” Există un sens în asta, bineînțeles. După ce Dumnezeu întrupat a 
rostit multe cuvinte, ce efect a fost obținut asupra oamenilor? Oamenii doar 
au auzit şi au reținut cuvintele Lui fără să obțină pătrunderea în multe dintre 
ele şi nu au suferit o schimbare evidentă. În starea în care vă aflaţi acum, o 
mare parte din adevăr rămâne ascunsă, iar pătrunderea în realitate este pur 
şi simplu exclusă. Având în vedere că Dumnezeu a devenit trup pentru a 
realiza lucrarea şi a rosti atât de multe cuvinte, care credeți că este scopul 
Său? Care este efectul final? Dacă El ar începe acum următoarea etapă a 
lucrării şi i-ar lăsa pe aceşti oameni să se descurce singuri, lucrarea ar fi 
abandonată la jumătatea drumului. Lucrarea lui Dumnezeu întrupat trebuie 
să se desfăşoare în două etape complete pentru a mântui oamenii pe deplin. 
La fel ca în Epoca Harului, Isus a venit și au trecut treizeci și trei de ani și 
jumătate de la nașterea Sa şi până când a fost bătut în cuie pe cruce şi S-a 
înălţat la cer. Nu este o perioadă lungă de timp faţă de durata de viaţă a unui 
om obișnuit, dar nu este o perioadă scurtă pentru timpul petrecut de 
Dumnezeu pe pământ! Treizeci şi trei de ani şi jumătate este destul de 
chinuitor! Dumnezeu întrupat a avut esenţa şi firea lui Dumnezeu şi a trăit 
cu omenirea coruptă timp de treizeci şi trei de ani şi jumătate, ceea ce a fost 
dureros. Indiferent dacă oamenii Îl tratau bine sau nu sau dacă avea un loc 
unde să-Și pună capul, excluzând toate acestea, chiar dacă trupul Său nu a 
îndurat multă suferinţă fizică, a fost dureros pentru Dumnezeu să trăiască 
împreună cu oamenii, pentru că nu sunt la fel! De exemplu, dacă oamenii ar 
trăi toată ziua cu porcii, ar deveni teribil de enervant după un timp, deoarece 
nu sunt la fel. Ce limbaj comun ar putea avea oamenii cu porcii? Cum ar 
putea trăi oamenii împreună cu porcii fără să sufere? Chiar şi un soţ şi o 
soție consideră că este îngrozitor să trăiască împreună dacă nu sunt în 


deplină armonie unul cu celălalt. Cei treizeci şi trei de ani şi jumătate 


petrecuţi de Dumnezeu întrupat pe pământ au fost un lucru extrem de 
dureros în sine şi nimeni nu L-a putut înţelege. Oamenii chiar gândesc: 
„Dumnezeu întrupat poate să facă şi să spună orice vrea şi are foarte mulți 
oameni care Îl urmează. Ce suferinţă are El? Nu are un loc unde să Își pună 
capul, iar trupul Său îndură puţină durere şi suferință, atâta tot. Nu pare 
foarte dureros!” Este adevărat că aceste suferințe sunt ceva ce oamenii pot 
suporta şi îndura, iar Dumnezeu întrupat nu face excepție. Și El poate să le 
îndure şi nu sunt o mare suferință pentru El. Cea mai mare parte a suferinţei 
pe care o îndură El este să trăiască împreună cu o omenire coruptă până la 
extrem, suportând batjocura, insultele, judecata şi condamnarea din partea 
oamenilor de toate felurile, precum şi faptul că a fost urmărit de demoni, de 
respingere și ostilitate din partea lumii religioase, fapt care I-a creat răni în 
suflet pe care nimeni nu le putea compensa. Este un lucru dureros. El 
mântuieşte omenirea coruptă cu o răbdare imensă, iubeşte oamenii în ciuda 
rănilor Sale, iar aceasta este o lucrare extrem de dureroasă. Împotrivirea 
răutăcioasă a omenirii, condamnarea şi calomnia, acuzaţiile false, 
persecuția, urmărirea şi crimele oamenilor fac ca trupul lui Dumnezeu să 
realizeze această lucrare cu un mare risc pentru El. Cine ar putea să-L 
înţeleagă în timp ce suportă aceste suferinţe şi cine ar putea să-L mângâie? 
Fiinţele umane au doar puţin entuziasm şi ar putea să se şi plângă sau să-L 
trateze cu pasivitate şi indiferenţă. Cum ar putea El să nu sufere din această 
cauză? Simte o durere foarte mare în inima Sa. Ar putea oare câteva 
mângâieri materiale să compenseze răul pe care omenirea I l-a provocat lui 
Dumnezeu? Crezi că a mânca şi a te îmbrăca bine înseamnă fericire? Acest 
punct de vedere este ridicol! Domnul Isus Şi-a îndeplinit lucrarea pe pământ 
şi a trăit treizeci şi trei de ani şi jumătate, a fost eliberat numai după ce a 
fost răstignit, a înviat din morți şi a apărut printre oameni timp de patruzeci 


de zile, punând capăt anilor Săi dureroși de viaţă printre oameni. Dar inima 


lui Dumnezeu a rămas mereu în aceeaşi suferinţă, din grijă pentru destinația 
oamenilor. Această suferinţă nu putea fi înțeleasă sau suportată de nimeni. 
Domnul Isus a fost răstignit pentru a purta păcatele tuturor oamenilor, astfel 
încât omenirea să aibă o bază pentru mântuire. El a răscumpărat omenirea 
din mâinile Satanei prin răstignirea Sa şi Şi-a încheiat existenţa dureroasă în 
această lume doar după ce Şi-a finalizat întreaga lucrare de răscumpărare. 
Odată ce toată lucrarea Sa a fost completă, El nu a întârziat nici măcar o zi. 
S-a arătat oamenilor doar pentru ca toată lumea să ştie că Dumnezeu a 
împlinit într-adevăr lucrarea de răscumpărare pentru omenire şi a finalizat 
un plan al Său, întrupat fiind. El nu ar fi plecat dacă vreo părticică din 
lucrare ar fi fost incompletă. În Epoca Harului, Isus a spus adesea: „Nu mi-a 
sosit încă ceasul!” Faptul că timpul Său nu venise încă însemna că lucrarea 
Sa nu-și atinsese punctul final. Altfel spus, lucrarea lui Dumnezeu întrupat 
nu înseamnă, așa cum își imaginează oamenii, doar a merge şi a umbla din 
loc în loc, a vorbi, a examina viaţa bisericească şi a spune tot ce trebuie 
spus. După ce Dumnezeu întrupat Şi-a încheiat lucrarea și a spus toate 
aceste lucruri, El încă trebuie să aştepte rezultatele finale şi efectele pe care 
le va obţine prin ceea ce a spus şi să vadă cum va arăta mântuirea omenirii 
după obţinerea mântuirii. Nu este acest lucru firesc? Ar abandona El pur și 
simplu această lucrare după ce, cu strădanie, Și-a plătit în totalitate preţul? 
El trebuie să persevereze până la capăt şi numai după ce vor exista rezultate 
ar putea să treacă liniştit la următoarea etapă a lucrării. Lucrarea lui 
Dumnezeu şi planul Său de gestionare sunt în special lucruri pe care numai 
El Însuşi le poate face. Ce devin în cele din urmă omenirea şi cei care Îl 
urmează, ce devin în cele din urmă cei care sunt mântuiți, câți oameni se 
conformează intentiilor Sale, câţi oameni Îl iubesc cu sinceritate, câţi 
oameni Îl cunosc cu adevărat, câţi oameni I se dedică Lui şi câţi oameni ÎI 


venerează cu adevărat — toate aceste întrebări trebuie să aibă un final. 


Acesta nu este „Odată ce lucrarea lui Dumnezeu pe pământ este completă, 
El ar trebui să Se simtă bine. Ar putea să trăiască liber şi relaxat!”, aşa cum 
îşi imaginează oamenii. Să ştiţi acest lucru: nu este deloc liber şi relaxat, ci 
chinuitor! Unii oameni nu înțeleg şi gândesc: „Dacă Dumnezeu Şi-a 
terminat lucrarea în trup şi nu mai vorbeşte, înseamnă că Duhul Său S-a 
dus?” Astfel, ei încep să se îndoiască de Dumnezeu. Există, de asemenea, 
unii care spun: „După ce Dumnezeu Îşi încheie lucrarea întrupat şi nu mai 
vorbeşte, trebuie neapărat să mai aștepte?” Da. Lucrarea lui Dumnezeu 
întrupat are o anumită amploare. Nu este aşa cum își imaginează oamenii, 
că totul se termină odată ce lucrarea este încheiată, iar Duhul Sfânt o poate 
face pur şi simplu. Nu este aşa. Există unele lucruri care au nevoie să fie 
ghidate şi tratate personal de trup. Nimeni nu poate prelua aceste lucruri, iar 
acesta este, de asemenea, semnificația lucrării lui Dumnezeu întrupat. 
Înţelegeţi acest lucru? În trecut, le-am spus cu mânie unor oameni: „Să mă 
înţeleg cu voi este groaznic.” Unii oameni au răspuns: „Dacă nu vrei să fii 
cu noi, de ce aștepți aici?” Aceasta este iubirea lui Dumnezeu pentru 
omenire! Ar putea Dumnezeu să reziste până acum fără dragoste? Uneori El 
Se mânie şi vorbeşte aspru, dar nu face mai puţin în lucrarea Sa. El nu 
ratează nicio etapă. Nu Se va abţine să facă lucrarea care trebuie făcută și să 
spună cuvintele care trebuie spuse. El face şi spune tot ceea ce trebuie făcut 
şi spus. Unii oameni spun: „De ce vorbeşte Dumnezeu mai puţin acum 
decât a vorbit în trecut?” Pentru că acele etape ale lucrării au fost finalizate, 
iar ultima etapă este aşteptarea. Eu nu fac decât lucrarea de îndrumare și 
trebuie să Îmi dau silinţa în tot ce pot. De ce am avut mereu o sănătate 
precară în această ultimă fază? Şi acest lucru este semnificativ, să știți. Este 
ca să Îmi asum o parte din boala și durerea omenirii. Dumnezeu întrupat 
poate cunoaște unele boli şi suferințe, dar toate acestea vin în etape. 


Lucrarea care nu este necesar să fie făcută este limitată de afecțiunile 


trupului şi nu poate fi făcută; trupul trebuie să sufere puţin atunci când vine 
momentul. Fără multe limitări, El ar dori întotdeauna să vorbească mai mult 
cu omenirea şi să îi ofere mai mult ajutor, pentru că El face lucrarea de 
mântuire. Tot ceea ce a dezvăluit lucrarea lui Dumnezeu întrupat de la 
început până la sfârșit este iubirea lui Dumnezeu. Esenţa lucrării Sale este 


iubirea, iar El oferă totul şi tot ceea ce are pentru omenire. 


Iarna, 1999 


Credinţa în Dumnezeu trebuie să înceapă cu a 
înţelege tendinţele rele ale lumii 


Deşi unii tineri cred în Dumnezeu, le este foarte greu să scape de 
obiceiul prost de a le plăcea să joace jocuri pe computer. Ce fel de lucruri 
tind să presupună jocurile pe computer? Ele conţin foarte multă violenţă. 
Jocurile video — acesta este tărâmul diavolului. Majoritatea, după ce joacă 
multă vreme aceste jocuri, nu mai pot face nicio lucrare reală; nu mai vor să 
meargă la şcoală, să lucreze sau să se gândească la viitor şi cu atât mai puţin 
se gândesc la viețile lor. De ce lucruri sunt pline acum inimile tinerilor din 
societate? În afară de a mânca, a bea și a se distra, inimile lor sunt pline cu 
jucarea de jocuri. Tot ce spun şi ce gândesc este absurd și inuman. Nici nu 
mai poţi folosi cuvintele „murdar” sau „rău” pentru a descrie lucrurile la 
care se gândesc ei; acestea nu sunt lucruri pe care s-ar cuveni să le aibă cei 
cu o umanitate normală, toate sunt lucruri absurde, inumane. Dacă vorbeşti 
despre chestiuni sau subiecte legate de umanitatea normală, ei nu pot 
suporta să le audă; nu sunt nici interesaţi, nici dispuși să asculte, ba chiar 
vor simţi antipatie față de tine. Ei nu împărtăşesc cu oamenii normali un 
limbaj comun sau subiecte comune. Toate subiectele lor au legătură cu 
mâncarea, băutura și distracţia. Inimile lor sunt pline de tendințele lumii. Ce 
proiecte de viitor au? Au un viitor? (Nu, aceşti oameni se vor irosi.) „Irosi” 
este un cuvânt foarte potrivit. Ce înseamnă asta? Pot ei să se angajeze în 
activitățile în care ar trebui să se angajeze umanitatea normală? (Nu.) Aceşti 
oameni nu investesc niciun efort în studiile lor, iar dacă ar fi să-i pună 
cineva să muncească din greu la slujbele lor, ar fi ei dispuşi să o facă? (Nu.) 
Ce ar gândi ei? Ar gândi: „Ce sens are să lucrez? Lucrarea asta este atât de 
obositoare! Ce pot câştiga de pe urma ei? Nimic, în afară de a obosi şi a 


avea dureri. E mult mai distractiv, relaxant şi plăcut să joc jocuri! Când sunt 


în faţa computerului şi trăiesc într-o lume virtuală, am totul.” Dacă i-ai 
obliga să lucreze de la nouă la cinci seara, să ajungă la timp la serviciu şi să 
aibă un program fix, ce părere ar avea despre asta? Ar fi dispuşi să respecte 
acel program şi să fie constrânşi în acest fel? (Nu.) Când oamenii joacă 
întruna jocuri şi pierd timpul pe computer, după o vreme, le dispare voia și 
apoi devin decadenţi. Non-credincioşilor le place să urmeze tendinţe şi le 
place moda, în special tinerilor, iar majoritatea nu se ocupă de slujbele lor 
reale şi nu merg pe calea cea dreaptă; părinții lor sunt incapabili să se 
descurce cu ei, profesorii lor nu pot face nimic cu ei şi sistemul educativ al 
niciunei țări nu poate face nimic în legătură cu această tendință. Diavolii şi 
Satana fac lucruri pentru a ispiti oamenii şi a-i ademeni spre depravare. Cei 
care trăiesc în lumea virtuală nu sunt absolut deloc interesaţi de nimic legat 
de viaţa cu umanitate normală; pur şi simplu nu au chef să lucreze sau să 
studieze. Singura lor grijă este să joace jocuri, ca şi cum ar fi ademeniți de 
ceva. Oamenii de știință au susținut că, imediat ce oamenii care joacă jocuri 
intră în personaj într-un Joc, creierii lor încep să secrete ceva ce-i face să se 
simtă entuziasmați și chiar oarecum nebuni, iar apoi, ei devin dependenți de 
jucarea de jocuri şi se gândesc întruna să le joace. Oricând se plictisesc sau 
sunt în toiul efectuării vreunei lucrări reale, ei vor în schimb să joace jocuri 
ŞI, treptat, jocurile devin întreaga lor viaţă. Jucarea de jocuri este ca atunci 
când iei un tip de drog: odată ce cineva devine dependent de asta, îi este 
greu să se lase şi să scape — îl distruge. Fie că sunt tineri sau bătrâni, odată 
ce oamenii deprind acest obicei prost, le este greu să renunțe la el. Unii 
copii stau treji şi joacă jocuri toată noaptea, în fiecare noapte, iar părinţii lor 
sunt incapabili şi să-i controleze, şi să-i supravegheze, deci copiii ajung să 
moară jucând jocuri în fața computerului. Cum au murit? Dovezile 
ştiinţifice spun că le-a fost afectat creierul — au jucat până au murit. Aţi 


spune că oamenii normali ar trebui să joace jocuri? Dacă ar fi un lucru 


necesar pentru umanitatea normală a oamenilor — dacă ar fi calea cea 
dreaptă — atunci de ce sunt oamenii incapabili să se lase de el? Cum pot ei 
să fie captivați de acest lucru în asemenea măsură? Un lucru pe care-l 
demonstrează asta este că jocurile video nu sunt o cale bună. Să petreci 
toată ziua pierdut pe internet, căutând online una sau alta, uitându-te la 
lucruri nesănătoase şi jucând jocuri — jocul cu asemenea lucruri toată ziua 
poate face oamenii doar să se degradeze cu lucruri lipsite de sens, să 
rănească oamenii și să le facă rău. Niciuna dintre acestea nu este calea cea 
dreaptă. În prezent, adolescenţii, tinerii, chiar şi oamenii de vârstă mijlocie 
ŞI vârstnicii joacă toți jocuri video. Tot mai mulţi oameni le joacă. Deşi 
majoritatea oamenilor sunt conştienţi că acesta nu este un lucru bun, ei nu 
se pot abține. Aceste jocuri video fac rău generațiilor mai tinere şi au făcut 
rău multor oameni. Şi cum apar jocurile? Nu vin ele de la Satana? Există 
unii indivizi absurzi, care spun: „Jocurile video sunt un simbol al 


bi 


progresului ştiinţific modern — sunt realizări ştiinţifice.” Ce este cu 
explicația asta? Este dezgustătoare! Jocurile video nu sunt o cale bună și nu 
sunt calea cea dreaptă! Aceste jocuri video nu sunt, pur şi simplu, o 
manifestare a urmăririi tendințelor sociale, chiar şi non-credincioşii spun că 
jocurile video îţi ucid scopul în viață. Dacă nu poţi renunţa la un lucru atât 
de simplu ca acesta, dacă nu te poţi controla în acest sens, atunci ești în 
pericol. În prezent, este ceva obișnuit ca oamenii să joace jocuri video şi să 
ia droguri, indiferent dacă sunt tineri sau bătrâni şi toată lumea este aşa. 
Indiferent de cât timp crezi în Dumnezeu, dacă nu poti ţine sub control nici 
măcar ceva precum jucarea de jocuri video, atunci, într-o bună zi, când vei 
simți că este inutil, plictisitor şi monoton să crezi în Dumnezeu, oare nu vei 
începe să iei droguri şi să experimentezi cu tot felul de stimulente, cum fac 
non-credincioşii? Este incredibil de periculos! Poate că tu crezi în 


Dumnezeu, dar nu ai o bază şi nu ai dobândit adevărul, deci încă eşti în 


totalitate în pericol de a-L trăda. Ai putea foarte uşor să te prăbușeșşti în fața 
oricărui lucru cu care te confrunţi. Există atât de multe ispite în această 
lume rea, iar Satana folosește tot soiul de moduri de a-i seduce pe cei care 
cred în Dumnezeu, dar care nu urmăresc adevărul. Dacă nu mănânci şi nu 
bei în mod regulat cuvintele lui Dumnezeu, iar inima și mintea ta sunt 
adesea absente, atunci eşti într-un mare pericol. Voi aveţi inima absentă în 
majoritatea timpului? Tinerii sunt absenți în majoritatea timpului! Este 
foarte periculos să lăsaţi această problemă nerezolvată. Cum voi credeți în 
Dumnezeu, ar trebui să citiți mai multe dintre cuvintele Lui și, când sunteţi 
capabili să acceptaţi parte din adevăr, acela va fi un punct de cotitură şi veți 
putea să scăpaţi de aceste momente periculoase şi să rămâneți fermi în 
biserică. 

Din ce în ce mai mulți tineri se alătură casei lui Dumnezeu şi destul de 
mulți dintre ei au în jur de douăzeci de ani. Sunt în floarea vârstei, încă nu 
şi-au stabilit obiectivele în viață, nu au aspirații şi încă nu înțeleg ce este 
viaţa. Şi ce se manifestă în aceşti oameni? Am două expresii pentru voi: 
hybris tineresc şi lipsă de discernământ. Și de ce spun asta? Hai să 
discutăm, mai întâi, ce se înțelege prin „hybris tineresc.” Puteţi explica ce 
înseamnă „hybris tineresc”? Ce fel de fire este aceasta? Ce fel de 
manifestări are? (Este atunci când oamenii cred că orice le place lor este cel 
mai bun, că orice își imaginează ei este corect şi nu sunt dispuşi să asculte 
pe nimeni.) Într-un cuvânt, o astfel de fire este „arogantă”. Aceasta este 
firea tipică a oamenilor din această categorie de vârstă. Indiferent cum este 
mediul sau contextul în care trăiesc, sau din ce generație fac parte, toți cei 
din această categorie au hybrisul tineresc. Şi de ce spun asta? Nu o fac 
pentru că am o antipatie faţă de ei sau pentru că îi desconsider, ci mai 
degrabă fiindcă oamenii din această categorie de vârstă ascund un tip de 


fire, este o fire extrem de arogantă, frivolă şi îngâmfată. Cum ei nu au foarte 


multă experiență lumească şi înţeleg atât de puţin din viață, în momentul în 
care întâlnesc anumite lucruri în lume sau în viaţă, ei se gândesc: „Înţeleg, 
m-am prins, acum ştiu totul! Pot să înţeleg ce spun oamenii mai vârstnici şi 
pot să țin pasul cu ceea ce este popular în societate. Priviţi cât de rapid 
avansează telefoanele mobile acum şi cât de complexe sunt toate funcțiile 
lor. Eu le ştiu pe toate, nu ca voi, oamenii mai bătrâni, care nu înţelegeți 
nimic”. Când o persoană mai vârstnică le cere ajutorul pentru ceva, ei chiar 
vor spune: „Când oamenii îmbătrânesc, sunt inutili. Nici măcar nu pot 
folosi computerul, ce sens mai are să trăiască?” Ce este asta? Aceasta este o 
manifestare a hybrisului tineresc. Tinerii au memorii mai bune şi acceptă 
idei noi mai rapid şi oricând învaţă ceva nou, îi desconsideră pe oamenii 
mai vârstnici. Aceasta este o fire coruptă. Şi este acest tip de fire o fire a 
umanității normale? Ar fi considerată o manifestare a umanității normale? 
(Nu ar fi.) De aceea se numește hybris tineresc. Atunci, de ce i se spune 
„hybris” și nu „aroganță?” Fiindcă este o fire tipică tinerilor — ei învață un 
lucru mărunt şi devin încrezuţi, nu-și cunosc locul în univers şi tratează 
drept capital acel lucru pe care l-au învăţat. Toţi oamenii sunt aşa, când sunt 
tineri, până când mai cresc puţin, înţeleg puţin mai mult şi experimentează 
mai mult din suişurile şi coborâşurile vieţii. Atunci, devin mai maturi şi mai 
stabili şi preferă să se comporte într-un mod mai modest — nu mai fac mare 
caz atunci când învaţă să facă ceva și nu se supără atunci când nu pot face 
ceva. Tinerii sunt incredibil de înfumuraţi: oricând învaţă să facă ceva, 
trebuie să se laude cu acel lucru şi se simt mândri. Uneori, când sunt 
entuziasmați, încep să simtă că i-au întrecut pe toți ceilalți, că lumea nu este 
suficient de mare pentru ei şi şi-ar dori să trăiască, în schimb, pe altă 
planetă. Acesta este hybris. Hybrisul tineresc este în primul rând marcat de 
o ignoranță cu privire la cunoașterea locului unei persoane în univers, la 


nevoile oamenilor și la calea pe care aceştia ar trebui s-o urmeze în viață, la 


condiţiile în care este periculos să trăiască şi la lucrurile pe care ar trebui să 
le facă. Este așa cum spun adesea oamenii: „Nu au discernământ şi nu ştiu 
despre viaţă.” Oamenii din această categorie de vârstă au această fire a 
hybrisului, aşa că dezvăluie aceste lucruri. Există tineri care se cred 
deasupra tuturor, iar când spui ceva ce nu le place, pur și simplu te vor 
ignora. Părinților le este greu să descopere ce gândesc tinerii — la un cuvânt 
greşit, aceştia fac o criză şi pleacă furioși. Este dificil să comunice cu ei. De 
ce le este greu părinților din zilele noastre să-şi țină sub control și să-și 
educe copiii? Nu este fiindcă părinții sunt slab educați și nu înţeleg minţile 
tinerilor, ci fiindcă gândirea tinerilor a devenit anormală. Toţi tinerii iubesc 
tendințele lumești şi sunt ţinuţi prizonieri de acestea; sunt toți victimele de 
sacrificiu ale Satanei, devin depravaţi prea rapid şi le este greu să 
conştientizeze acest lucru. De aceea nu este ușor să fu părinte — unii părinți 
chiar se dau peste cap să înveţe psihologia copilului, ca să-şi educe copiii. 
În prezent, mulţi copii suferă de boli ciudate precum autismul și depresia, 
care-i fac greu de ţinut sub control. Oamenii nu au o cale sau o explicaţie 
clară pentru aceste probleme, iar intelectualii din școli și din societate au 
inventat expresii precum „mentalitate rebelă” sau „fază rebelă.” De ce nu 
existau acești termeni la generaţiile mai vechi? În prezent, ştiinţa a avansat 
mult şi au apărut tot felul de expresii ciudate; această omenire devine tot 
mai depravată, iar lucrurile cu mentalitate normală se împuţinează — nu este 
provocat acest lucru de tendințele rele ale societății? (Ba da.) Astfel, 
motivul pentru care voi, tinerii, puteți să staţi acum aici, cu o dorinţă sinceră 
de a Mă auzi pe Mine vorbind, ascultându-Mă având părtășie în acest fel, 
nu este că vreunul dintre voi este grozav şi este dispus să aleagă calea 
urmăririi adevărului — este datorită Harului lui Dumnezeu, este fiindcă 
Dumnezeu nu v-a abandonat lumii sau Satanei. Îi vezi pe acei tineri din 


societate care nu cred în Dumnezeu, indiferent cine ar încerca să-i convingă 


în acest sens. Ar fi inutil chiar şi dacă aş vorbi Eu cu ei. Să fie acesta doar 
hybris tineresc? Ce fel de oameni sunt ei? Dacă nu au conștiință sau rațiune, 
atunci nu sunt nimic altceva decât bestii şi diavoli! Dacă vorbeşti cu ei cu 
cuvinte umane, vor putea ei să înţeleagă? Nu se mai pune problema că este 
greu de comunicat cu ei, ci că ei refuză cu îndârjire să asculte. Prin harul şi 
protecția lui Dumnezeu sunteţi voi capabili să-l acceptaţi lucrarea acum, să- 
I înţelegeți cuvintele şi să aveţi un interes cu privire la calea adevărului! 
Astfel, trebuie să preţuiți această şansă de a vă face datoria și să vă străduiți 
să plantați ferm o bază în credinţa voastră în Dumnezeu, în aceste momente. 
Atunci veți fi în siguranţă și nu veți fi captivaţi rapid de aceste tendinţe rele. 
De îndată ce oamenii sunt prinşi de aceste tendinţe rele, ei sunt captivați 
rapid de ele şi când eşti captivat din nou de ele, te va vrea Dumnezeu? Nu, 
nu te va vrea! Deja ţi-a dat o şansă şi Dumnezeu categoric nu te va mai 


vrea. Când Dumnezeu nu te vrea, vei fi în pericol şi vei fi capabil de orice. 


Acum, că am discutat despre „hybrisul tinereții,” să vorbim despre 
„Lipsa de discernământ.” „Lipsa de discernământ” este o expresie oarecum 
formală. Hai, explicaţii sensul ei textual. (Este atunci când o persoană nu 
poate distinge binele de rău şi crede că ceea ce consideră ea bun va fi 
întotdeauna bun şi ce consideră ea rău va fi întotdeauna rău și, indiferent 
cum le-ar fi explicate lucrurile, ea refuză să asculte.) (Este atunci când 
cineva nu distinge binele de rău și nu are discernământ.) Acesta este sensul 
ei mai mult sau mai puţin textual — să nu fii capabil să distingi binele de rău 
şi să nu ştii care lucruri sunt pozitive şi care sunt negative. Din cauza 
hybrisului lor tineresc, nu înţeleg nimic din ce spun oamenii şi se gândesc: 
„Orice spune altcineva este greşit şi ce spun eu este corect. Nimeni nu ar 
trebui să încerce să-mi spună cum stau lucrurile, nu-i voi asculta. Voi fi 
foarte încăpățânat şi voi continua să fiu așa şi să insist asupra ideilor mele, 


chiar şi atunci când greşesc.” Acesta este tipul de fire pe care o au — sunt 


lipsiți de discernământ. La suprafaţă, ei pot recita doctrină după doctrină şi 
pot vorbi despre acestea mai clar şi mai explicit decât oricine altcineva, deci 
de ce devin ei mereu încurcaţi şi confuzi, când vine vremea să acționeze? Ei 
ştiu foarte bine ce este corect, dar pur şi simplu nu vor să asculte — fac ce le 
place și acționează oricum doresc. Aceasta este capriciozitate şi este un 
lucru absurd. Oamenii care urmează tendinţele lumii sunt destul de absurzi. 
Sunt pasionaţi de parkour şi de bungee-jumping şi le place să găsească 
exaltare în tot felul de sporturi extreme. Nu este absurd? Şi voi sunteți 
pasionaţi de parkour? (Am fost.) Şi de ce ţi-a plăcut? Nu ştiai că e periculos 
să faci parkour? Nu ştiai că îți riști viața când faci parkour? Oamenii nu 
sunt păianjeni sau şopârle gecko. Dacă se caţără pe un perete, sigur vor 
cădea. Oamenii nu au acea abilitate și nu este ceva ce au cei cu umanitate 
normală. Cum a putut să vă placă? Fundcă aceste lucruri le pot oferi 
oamenilor un soi de stimulare vizuală şi emoțională, din acest motiv vor 
oamenii să facă parkour. Ce guvernează această gândire? Vine, oare, de la 
„Omul Păianjen”? Nu există adânc în interiorul oamenilor o mentalitate şi o 
dorinţă de a salva lumea, de a fi super-eroi? Există eroi zburători în multe 
filme şi seriale TV, care zboară peste tot şi sar de pe un acoperiș pe altul, iar 
oamenii îi admiră mult. Așa sunt plantate aceste lucruri în minţile tinerilor. 
Şi cum pot ei să fie otrăviţi în acest fel? Asta sigur are legătură cu 
preferințele și preocupările oamenilor. Fiecare persoană vrea să fie un erou, 
un supraom, să aibă puteri speciale, deci îl venerează pe Satana. Spune-Mi, 
oamenilor normali le plac aceste lucruri absurde? Au oamenii normali 
aceste puteri speciale? Categoric nu. Nu au fost toate aceste lucruri 
născocite şi imaginate de oameni? Dacă aceste lucruri ciudate chiar ar 
exista, cei care le-ar avea nu ar fi posedați de duhuri rele? Exista parkour pe 
vremea lui Adam și a Evei? Menţionează Biblia ceva despre parkour? (Nu.) 


Parkourul este produsul societății rele, moderne; este unul dintre modurile 


prin care Satana induce în eroare şi corupe oamenii. Satana profită de 
înclinația tinerilor spre lucruri bizare şi palpitante şi născocește, concepe și 
face să se întâmple unele poveşti. Așa îi induce în eroare pe acești 
adolescenţi fără discernământ, îndrumându-i să urmărească puterile speciale 
ciudate și captivante ale Satanei. Nu otrăveşte asta oamenii? Aceste lucruri 
se transformă în otravă de îndată ce intră în minţile oamenilor. Şi dacă nu 
poți să recunoști această otravă, nu poţi să renunți complet la ea şi nu vei 
scăpa niciodată de influenţa, tulburarea și controlul ei. Poate fi înlăturată cu 
ușurință această otravă? (Nu cu uşurinţă.) Cum poate fi rezolvată această 
problemă? Unii oameni nu sunt dispuşi să renunțe la aceste lucruri. Ei cred 
că aceste lucruri sunt plăcute şi nu sunt otrăvuri și nu pot să renunţe la ele, 
când gândesc aşa. Prin urmare, ca să nu cazi în capcana ispitelor Satanei, 
trebuie să faci tot posibilul să stai departe de lucrurile care pot să-ţi distrugă 
inima ŞI să te otrăvească în timp ce statura ta este încă mică, fiindcă îti 
lipseşte discernământul şi încă eşti nesăbuit și plin de hybris. Nu te-ai 
echipat cu suficiente lucruri pozitive şi nu deții nicio parte din adevărul- 
realitate. Ca să vorbim în cuvintele credinţei, nu ai nici viaţă, nici statură. 
Ceea ce ai este doar puţină disponibilitate, o dorinţă de a crede în 
Dumnezeu. Eşti de părere că a crede în Dumnezeu este bine, că este calea 
dreaptă pe care să păşești şi modul de a fi o persoană bună, totuși reflectezi: 
„Nu sunt o persoană rea printre non-credincioşi, îmi place parkourul, dar nu 
am făcut nimic rău, tot sunt o persoană bună.” Este asta conform 
adevărului? Crezi că tu nu ai o fire coruptă doar fiindcă nu ai făcut nimic 
rău? Trăieşti în tendinţe rele, asta este suficient cât să arate că inima ta este 


plină de lucruri rele. 


Spune-Mi, o persoană este influenţată mult de mediul său? Acum, îți 
faci datoria în biserică, acesta este mediul în care ești; eşti cu fraţii şi cu 


surorile tale în fiecare zi şi înconjurat de oameni care cred în Dumnezeu și 


eşti și tu ferm în credinţa ta în Dumnezeu. Dacă ai fi pus între non- 
credincioși, dacă ai fi obligat să stai printre ei, l-ai mai avea pe Dumnezeu 
în inima ta? Dacă ai ține legătura cu ei sau ai trăi printre ei, nu ai urma 
tendinţele, exact cum fac ei? Unu spun: „Este în regulă, Dumnezeu are grijă 
de mine şi mă protejează, deci nu aş păşi niciodată pe acea cale.” 
Îndrăzneşti să faci acea promisiune? Atât timp cât iubeşti şi urmăreşti aceste 
lucruri, ești capabil să urmăreşti de bunăvoie tendinţe. Deşi vei şti, în inima 
ta, că este greşit, îți vei spune, relaxat: „artă-mă, Dumnezeule, am procedat 
greşit.” În timp, vei înceta să mai simţi vinovăţie sau orice altceva şi vei 
reflecta: „Și oricum, unde este Dumnezeu? De ce nu L-am văzut?” Te vei 
îndoi constant de Dumnezeu şi credinţa pe care ai avut-o odată va dispărea, 
puţin câte puţin. Până ca inima ta să Îl nege complet pe Dumnezeu, deja nu 
vei mai dori să-L urmezi sau să ai de-a face cu datoria ta şi vei regreta chiar 
şi că ai ales în primul rând să îndeplineşti o datorie. De ce se pot schimba 
oamenii atât de ușor? În realitate, problema nu este că te-ai schimbat — 
problema este că din start, nu ai avut adevărul-realitate. Deşi, la suprafață, 
crezi în Dumnezeu şi îți faci datoria, gândurile, opiniile, modurile lumești și 
satanice de a interacționa cu oamenii şi firea coruptă din tine nu au fost 
niciodată îndepărtate şi încă eşti plin de lucruri satanice. Încă trăieşti 
conform acelor lucruri, de aceea eşti încă mic în statură. Încă eşti într-o 
etapă periculoasă; încă nu eşti nici protejat, nici în siguranţă. Atât timp cât 
al o fire satanică, vei continua să I te împotriveşti lui Dumnezeu şi să-L 
trădezi. Pentru a rezolva această problemă, trebuie mai întâi să înţelegi ce 
lucruri sunt rele şi sunt ale Satanei, cum sunt ele dăunătoare, de ce face 
Satana aceste lucruri, ce fel de otravă îndură oamenii când le acceptă şi ce 
se va alege de acei oameni, precum și ce fel de persoane le cere Dumnezeu 
oamenilor să fie, ce lucruri ţin de umanitatea normală, ce lucruri sunt 


pozitive şi ce lucruri sunt negative. Vei avea o cale doar dacă ai 


discernământ şi eşti capabil să vezi clar aceste lucruri. Mai mult, privind 
partea pozitivă, trebuie să îți și faci datoria în mod proactiv, în timp ce-ţi 
oferi sinceritatea şi loialitatea. Nu fi alunecos şi nu lenevi, nu-ţi aborda 
datoria sau ce ţi-a încredințat Dumnezeu din perspectiva non-credincioşilor 
sau cu filosofiile Satanei. Trebuie să mănânci şi să bei mai mult din 
cuvintele lui Dumnezeu, să cauţi să înţelegi toate aspectele adevărului şi să 
înţelegi clar importanţa de a face o datorie, iar apoi, să practici şi să 
pătrunzi în toate aspectele adevărului în timp ce-ţi faci datoria şi să ajungi, 
treptat, să-L cunoşti pe Dumnezeu, lucrarea Lui şi firea Lui. În acest fel, 
fără să ştii, starea ta interioară se va schimba, vor fi mai multe lucruri 
pozitive şi active în tine şi mai puţine lucruri negative şi pasive, iar 
abilitatea ta de a discerne lucruri va deveni mai puternică decât era înainte. 
Când vei creşte în statură într-o asemenea măsură, vei avea discernământ cu 
privire la tot felul de oameni, evenimente şi lucruri din lumea aceasta şi vei 
fi capabil să recunoşti esența problemelor. Dacă ai vedea un film făcut de 
non-credincioşi, ai fi capabil să percepi de ce otrăvuri ar putea fi oamenii 
afectați după ce-l urmăresc, precum şi ce intenționează Satana să insufle şi 
să planteze în oameni prin aceste mijloace şi tendinţe şi ce intenționează să 
erodeze în oameni. Treptat, vei fi capabil să recunoști aceste lucruri. Nu vei 
fi otrăvit după ce vei urmări filmul şi vei avea discernământ cu privire la el 


— atunci vei avea, cu adevărat, statură. 


După ce au urmărit câteva filme cu super-eroi şi fantastice, unii tineri 
sunt infectați cu o dorinţă — şi-ar dori să aibă abilităţi extraordinare, ca 
personajele principale. Nu sunt ei otrăviţi, în acest fel? Ai putea fi afectat de 
acea otravă, dacă nu ai urmări acele filme? Nu ai putea. Ce vreau să spun cu 
asta? Problema este că trăieşti într-o societate rea, deci atunci când ai o 
statură mică şi nu ai discernământ, poți fi dominat de lucruri care aparțin 


tendinţelor rele, fiindcă le-ai întâlnit pentru prima oară şi le vei trata ca pe 


nişte lucruri pozitive şi ca pe nişte lucruri normale și adecvate. Acesta este 
un mod în care Satana otrăveşte oamenii. Spune-Mi, Satana nu este rău? 
Satana are atât de multe metode de a corupe oamenii! Se poate spune că 
oricine a văzut filme de acest gen are o astfel de dorinţă. Era un copil care a 
văzut un film fantastic şi care alerga în jurul curții călare pe o mătură, 
oricând avea puţin timp liber. La început, nu a putut zbura, oricât a încercat, 
iar apoi, într-o zi, chiar a început să zboare. Nu zbura de capul lui, o forță 
exterioară îl făcea să zboare. După ce a început să zboare, nu s-a putut 
abține şi a scos acelaşi țipăt ciudat ca personajul din film; un soi de duh 
intrase în el. Face parte din viaţa umană normală călăritul unei mături? Poţi 
să călăreşti un cal sau un măgar, de ce trebuie să te sui pe mătură şi să 
zbori? Este posibil aşa ceva? Se vede imediat că nu este ceva ce fac oamenii 
normali. Măturile nu pot zbura, pot zbura doar cu ajutorul duhurilor rele, 
deci aceasta este lucrarea Satanei şi a spiritelor rele. Satana şi spiritele rele 
fac lucruri uluitoare, ciudate și ridicole, pe care oamenii normali nu le fac. 
Aveţi ceva discernământ cu privire la lucrurile pe care le face Satana? Ce 
fel de atitudine ar trebui să aveţi faţă de acele lucruri? Nu ar trebui să 
renunțați la ele? Ar trebui să reflectațţi asupra voastră când aveţi timp, să 
verificați ce lucruri bizare vă rămân în minte. De ce aveţi multe lucruri 
ciudate în minte? Fiindcă oamenii din generația voastră au fost otrăviți atât 
de mult — toți vreţi să săriți de pe un acoperiș pe altul, să fiți Omul Păianjen 
sau Omul-Liliac şi să deveniți fiinţe superioare. Asta nu este ceva ce ar 
trebui să aibă sau să dețină oamenii cu umanitate normală. Dacă insişti să 
cauţi lucruri de care nu au nevoie cei cu umanitate normală şi dacă munceşti 
cu perseverență pentru a încerca să le experimentezi, e posibil să atragi 
lucrarea duhurilor rele. Oamenii au probleme atunci când devin posedați de 
spirite rele, sunt luați prizonieri de Satana, iar apoi, sunt în pericol. Cum 


poate fi rezolvată această problemă? Oamenii ar trebui să-L invoce în mod 


regulat pe Dumnezeu. Ei nu trebuie să cadă în ispită sau să fie induşi în 
eroare de Satana. În această epocă rea, în care demonii şi duhurile necurate 
dau năvală și îşi fac de cap, dacă poţi să te rogi să fie mereu cu tine harul şi 
protecția lui Dumnezeu şi să-L rogi să aibă grijă de tine și să te protejeze, 
astfel încât inima ta să nu se îndepărteze de El şi dacă eşti capabil să I te 
închini lui Dumnezeu cu onestitate și din inimă, nu este aceasta calea cea 
dreaptă? (Ba da, este.) Şi sunteți dispuşi să mergeţi pe această cale? Sunteţi 
dispuşi să trăiţi mereu sub grija şi protecția lui Dumnezeu și sub disciplina 
Lui, sau vreţi să trăiţi în propria lume liberă? Dacă Dumnezeu vă 
disciplinează, e posibil ca, uneori, asta să vă provoace mici suferinţe fizice. 
Sunteţi dispuşi să treceţi prin asta? (Da.) Acum spuneţi că sunteți dispuși, 
dar e posibil să începeţi să bombăniţi, atunci când vă veţi confrunta cu 
realitatea acestui fapt. Nu este suficient să fu dispus să suferi, trebuie şi să 
al voinţa de a te lupta pentru adevăr. Poţi rămâne ferm doar când înţelegi 
adevărul. Este îngrijorător că tinerii sunt atât de instabili, că nu se ocupă de 
îndatoririle lor adecvate sau că nu au lucrurile adecvate în minte şi că nu 
sunt dispuşi să citească cuvintele lui Dumnezeu sau să se lupte pentru 
adevăr — acest lucru este periculos. Este greu de spus dacă finalul lor va fi 
viaţa sau moartea. În zilele noastre, există unii tineri care au ascultat predici 
mai mulți ani; au început să fie interesați de adevăr şi sunt dispuşi să ia 
notițe, când ascultă predicile. Simt un soi de foame şi sete pentru dreptate şi 
sunt capabili să înțeleagă adevărul. Asta înseamnă că ei deja au o fundație 
ȘI, atât timp cât adevărul prinde rădăcini în inimile lor, ei vor fi mult mai în 
siguranță. Dacă vor continua să se lupte pentru adevăr, asta va garanta că 
sunt capabili să înțeleagă adevărul, să intre în adevărul-realitate şi să obțină 


mântuirea. 


Ştiţi care este cea mai mare înţelepciune? Pe baza staturii voastre 


actuale, știți pe ce ar trebui să vă concentrați în credinţa voastră şi care este 


cea mai mare înțelepciune cu privire la cum ar trebui să urmăriți şi să 
practicați? La suprafață, unii oameni nu par a fi foarte pricepuți şi sunt 
mereu tăcuţi şi rezervaţi. Ei nu vorbesc mult, dar au în inimile lor o mare 
înţelepciune pe care alții nu o au. Majoritatea oamenilor nu o pot vedea și, 
chiar când pot, nu se vor gândi la ea ca fiind înțelepciune. Vor considera că 
nu este necesară şi că nu are nicio valoare. Vă puteți gândi care este această 
foarte mare înțelepciune a lor? (Să ai o inimă care este mereu liniștită 
înaintea lui Dumnezeu, care mereu se roagă lui Dumnezeu şi mereu se 
apropie de El.) Ai atins într-o oarecare măsură răspunsul corect. Care este 
scopul apropierii de Dumnezeu? (Să cauţi intențiile lui Dumnezeu.) Care 
este sensul căutării intențiilor lui Dumnezeu? Este să te bazezi pe El? (Da.) 
Sensul este să te bazezi pe Dumnezeu. Dacă te bazezi pe Dumnezeu în 
toate, Dumnezeu te va lumina, te va conduce şi te va îndruma. Nu vei fi 
nevoit să bâjbâi în întuneric ca un orb şi vei putea acţiona pur şi simplu în 
conformitate cu cuvintele lui Dumnezeu. Nu este mult mai uşor aşa? Nu vei 
mai fi nevoit să te poticneşti, vei putea pur şi simplu să faci cum indică 
Dumnezeu. Asta este uşor și rapid şi nu te forţează să te epuizezi luând-o pe 
căi ocolite. Dumnezeu a rostit foarte clar cuvintele Lui, deci nu trebuie să-ți 
faci griji cu privire la a decide cum s-ar cuveni să acționezi. Nu este aceasta 
înţelepciune? Acum înţelegi? Lăsai-Mă să vă spun: cea mai mare 
înţelepciune este să priveşti spre Dumnezeu și să te bazezi pe El în toate 
lucrurile. Acest lucru nu este recunoscut de oamenii obişnuiţi. Toţi oamenii 
cred că, dacă vor participa la mai multe adunări, vor asculta mai multe 
predici, vor avea mai multă părtăşie cu frații şi surorile lor, se vor lepăda 
mai mult, vor suferi mai mult şi vor plăti un preţ mai mare, atunci vor 
câştiga aprobarea şi mântuirea lui Dumnezeu. Ei cred că este cea mai mare 
înţelepciune dacă practică astfel, însă neglijează cel mai important aspect: 


să privească spre Dumnezeu și să se bazeze pe El. Ei consideră drept 


înţelepciune istețimea umană meschină și ignoră efectul final pe care ar 
trebui să-l obțină acțiunile lor. Aceasta este o greşeală. Indiferent cât de 
mult înțelege adevărul, câte datorii a realizat, cât de mult a experimentat în 
timp ce realiza acele datorii, cât de mare sau de mică este statura cuiva sau 
de mediul în care se află, lucrul de care nu se poate lipsi este acela de a 
privi spre Dumnezeu şi de a se baza pe El în tot ceea ce face. Aceasta este 
cea mai mare înţelepciune. De ce spun că aceasta este cea mai mare 
înţelepciune? Chiar dacă cineva a ajuns să înţeleagă unele adevăruri, va fi 
oare suficient dacă nu se bazează pe Dumnezeu? Unii oameni au crezut în 
Dumnezeu vreme de mulți ani şi au experimentat mai multe încercări, au o 
oarecare experiență practică, înțeleg o parte din adevăr şi au câteva 
cunoştinţe practice despre el, dar nu știu să se bazeze pe Dumnezeu și nici 
nu înţeleg cum să privească spre Dumnezeu și să se bazeze pe El. Oare 
astfel de oameni au înţelepciune? Ei sunt cei mai nechibzuiţi dintre oameni 
şi sunt cei care se consideră isteţi; ei nu se tem de Dumnezeu și nu se feresc 
de rău. Unii oameni spun „Înţeleg multe adevăruri şi am adevărurile- 
realitate. Este în regulă doar să faci lucrurile principial. Sunt loial lui 
Dumnezeu şi știu cum să mă apropii de El. Nu este suficient să practic 
adevărul când se abat lucruri asupra mea? Nu e nevoie să mă rog lui 
Dumnezeu sau să privesc spre El”. Practicarea adevărului este corectă, dar 
există multe momente şi situaţii în care oamenii nu ştiu despre care adevăr 
sau adevăruri-principii este vorba. Toţi cei cu experienţă practică ştiu acest 
lucru. De exemplu, când întâmpini o problemă, s-ar putea să nu ştii la ce 
adevăr se referă această problemă sau cum ar trebui să fie practicat sau 
aplicat adevărul relevant pentru această problemă. Ce ar trebui să faci în 
momente ca acestea? Oricât de multă experiență practică ai, nu poţi să 
înţelegi adevărurile-principii în toate situațiile. Indiferent cât timp ai crezut 


în Dumnezeu, câte lucruri ai experimentat, şi cât de multă emondare sau 


disciplinare ai experimentat, chiar dacă înţelegi adevărul, îndrăzneşti să spui 
că tu ești adevărul? Îndrăzneşti să spui că tu eşti sursa adevărului? Unii 
oameni spun: „Ştiu pe de rost toate acele bine-cunoscute cuvântări şi pasaje 
din cartea Cuvântul Se arată în trup; nu trebuie să mă bazez pe Dumnezeu 
sau să privesc spre El. Când va veni vremea, o să-mi fie bine doar bazându- 
mă pe aceste cuvinte ale lui Dumnezeu”. Cuvintele pe care le-ai memorat 
sunt statice, totuşi mediile pe care le întâlneşti — cât şi stările tale — sunt 
dinamice. Poţi să declami cuvinte şi doctrine, dar nu poţi face nimic cu ele 
când ţi se întâmplă ceva, ceea ce dovedeşte că nu înţelegi adevărul. Oricât 
de bun ești la a recita cuvinte şi doctrine, asta nu înseamnă că înţelegi 
adevărul, cu atât mai puţin că îl poți practica. Așadar, există o lecţie foarte 
importantă de învăţat aici. Şi care este această lecție? Este că oamenii 
trebuie să privească spre Dumnezeu în toate lucrurile şi că, procedând 
astfel, ei pot dobândi încredere în El. Oamenii vor avea o cale de urmat 
numai bazându-se pe Dumnezeu şi pe lucrarea Duhului Sfânt. În caz 
contrar, poţi face ceva în mod corect şi fără să încalci adevărul, dar, dacă nu 
te bazezi pe Dumnezeu, atunci acţiunile tale sunt doar fapte bune ale omului 
şi nu ÎI pot mulţumi pe Dumnezeu. Întrucât oamenii au o înţelegere atât de 
superficială a adevărului, este probabil să urmeze reglementări şi să se agaţe 
cu încăpățânare de cuvinte și doctrine, folosind acelaşi adevăr atunci când 
se confruntă cu diverse situaţii. Este posibil să finalizeze multe chestiuni în 
conformitate generală cu adevărurile-principii, dar îndrumarea lui 
Dumnezeu nu poate fi văzută în aceasta, şi nici lucrarea Duhului Sfânt. 
Există o problemă serioasă aici, şi anume că oamenii fac multe lucruri în 
funcţie de experienţa lor şi de reglementările pe care le-au înțeles şi de 
anumite închipuiri umane. Este greu să obțină o rugăciune adevărată către 
Dumnezeu, să privească într-adevăr spre Dumnezeu și să se bazeze pe El în 


tot ceea ce fac. Chiar dacă o persoană înţelege intențiile lui Dumnezeu, este 


greu de obținut efectul purtării în conformitate cu îndrumarea Lui şi cu 
adevărurile-principii. Din acest motiv, spun că cea mai mare înțelepciune 


este să priveşti spre Dumnezeu şi să te bazezi pe El în toate lucrurile. 


Cum pot oamenii practica faptul de a privi spre Dumnezeu și de a se 
baza pe El în toate lucrurile? Unii oameni spun: „Sunt tânăr, statura mea 
este redusă și am crezut în Dumnezeu o perioadă scurtă de timp. Nu ştiu 
cum să practic a privi spre Dumnezeu şi a mă baza pe El când se întâmplă 
ceva”. Este aceasta o problemă? Există multe dificultăți în ceea ce privește 
credința în Dumnezeu şi trebuie să treci prin multe necazuri, încercări şi 
dureri. Toate aceste lucruri necesită să priveşti spre Dumnezeu şi să te 
bazezi pe El pentru a trece de momentele dificile. Dacă nu vei putea 
practica faptul de a privi spre Dumnezeu şi de a te baza pe El, nu vei putea 
trece de dificultăți și nu vei putea să-L urmezi. A privi spre Dumnezeu şi a 
te baza pe El nu este o doctrină goală, nici nu este o mantră pentru credința 
în Dumnezeu. Mai degrabă este un adevăr-cheie, un adevăr pe care trebuie 
să-l deţii pentru a crede în Dumnezeu și a-L urma. Unii oameni spun: „A 
privi spre Dumnezeu şi a te baza pe El se aplică doar când are loc un 
eveniment major. De exemplu, trebuie să priveşti spre Dumnezeu şi să te 
bazezi pe El doar când te confrunți cu necazuri, încercări, arestare şi 
persecuție, când întâlneşti dificultăți în îndatoririle tale sau când eşti 
emondat. Nu este nevoie să priveşti spre Dumnezeu și să te bazezi pe El în 
chestiunile triviale ale vieţii personale, pentru că Lui nu-l pasă de ele”. Este 
corectă această afirmaţie? Cu siguranță nu este corectă. Există o abatere 
aici. Este necesar să priveşti spre Dumnezeu în chestiunile importante, dar 
poţi trata lucrurile triviale şi chestiunile minore ale vieţii fără principii? În 
chestiuni precum îmbrăcatul şi mâncatul poţi acționa fără principii? 
Bineînţeles că nu. Dar în ceea ce privește felul în care tratezi oamenii şi 


chestiunile? Bineînţeles că nu. Chiar și în chestiuni triviale şi care țin de 


viaţa de zi cu zi, trebuie cel puţin să ai principii pentru a putea trăi o 
asemănare umană. Problemele care implică principii sunt probleme care 
implică adevărul. Pot oamenii să le rezolve singuri? Bineînţeles că nu. 
Aşadar, trebuie să priveşti spre Dumnezeu şi să te bazezi pe El. Doar când 
câştigi luminarea lui Dumnezeu şi înţelegi adevărul pot fi rezolvate aceste 
probleme triviale. Dacă nu priveşti spre Dumnezeu şi nu te bazezi pe EI, 
credeți că aceste probleme care implică principiile pot fi rezolvate? Cu 
siguranță nu uşor. Se poate spune că, în toate lucrurile pe care oamenii nu le 
pot vedea clar şi care necesită ca ei să caute adevărul, trebuie să privească 
spre Dumnezeu şi să se bazeze pe El. Indiferent cât de mare sau mică, orice 
problemă care trebuie rezolvată cu adevărul necesită să priveşti spre 
Dumnezeu şi să te bazezi pe El. Aceasta este o necesitate. Chiar dacă 
oamenii înţeleg adevărul şi pot rezolva probleme singuri, aceste înțelegeri şi 
rezolvări sunt limitate şi superficiale. Dacă oamenii nu privesc spre 
Dumnezeu şi nu se bazează pe El, pătrunderea lor nu poate fi niciodată 
foarte profundă. De exemplu, dacă eşti bolnav astăzi şi asta îți afectează 
realizarea datoriei, trebuie să te rogi cu privire la această problemă şi să 
spui: „Dumnezeule, nu mă simt bine astăzi, nu pot mânca şi asta îmi 
afectează realizarea datoriei. Trebuie să mă examinez. Care este motivul 
real pentru care sunt bolnav? Oare sunt disciplinat de Dumnezeu pentru că 
nu sunt loial în datoria mea? Dumnezeule, Te rog să mă luminezi şi să mă 
îndrumi”. Trebuie să strigi astfel. Asta înseamnă să priveşti spre Dumnezeu. 
Totuşi, când priveşti spre Dumnezeu, nu poţi să urmezi pur şi simplu 
formalităţile şi să respecţi reglementările. Dacă nu cauţi adevărul pentru a 
rezolva problemele, vei întârzia lucrurile. După ce te rogi lui Dumnezeu și 
priveşti spre EI, ar trebui să continui să-ți trăieşti viața cum se cuvine, fără 
să întârzii datoria pe care trebuie să o îndeplinești. Dacă eşti bolnav, ar 


trebui să mergi la doctor și acest lucru este adecvat. In acelaşi timp, trebuie 


să te rogi, să reflectezi asupra ta şi să cauţi adevărul pentru a rezolva 
problema. Doar practicând astfel este pe deplin adecvat. În cazul anumitor 
lucruri, dacă oamenii ştiu cum să le facă în mod adecvat, atunci ar trebui să 
le facă. Acesta este modul în care oamenii ar trebui să coopereze. Totuși, 
dacă efectul și obiectivul dorit pot fi atinse pe deplin în aceste chestiuni 
depinde de faptul de a privi spre Dumnezeu și a te baza pe El. În cazul 
problemelor pe care oamenii nu le pot vedea clar şi de care nu se pot ocupa 
bine singuri, toți trebuie cu atât mai mult să privească spre Dumnezeu şi să 
caute adevărul pentru a le rezolva. Capacitatea de a face acest lucru este 
ceea ce oamenii cu o umanitate normală ar trebui să deţină. Există multe 
lecţii de învăţat privind spre Dumnezeu. În procesul de a privi spre 
Dumnezeu, poţi primi luminarea Duhului Sfânt și vei avea o cale sau, dacă 
dai de cuvântul lui Dumnezeu, vei ști cum să cooperezi sau poate că 
Dumnezeu va rândui câteva situaţii pentru tine, în care se află bunăvoința 
Lui, din care să tragi învățăminte. În procesul de a privi spre Dumnezeu, vei 
vedea îndrumarea şi conducerea Lui şi acestea te vor ajuta să înveți multe 
lecţii şi să câştigi o mai bună înţelegere cu privire la Dumnezeu. Acesta este 
efectul obținut prin a privi spre Dumnezeu. Aşadar, a privi spre Dumnezeu 
este o lecţie pe care cei care Îl urmează trebuie să o înveţe deseori și este 
ceva ce nu vor termina de experimentat în întreaga viaţă. Sunt mulţi oameni 
a căror experienţă este prea superficială şi care nu pot vedea acțiunile lui 
Dumnezeu, aşa că îşi spun: „Există multe lucruri mici pe care le pot face 
singur şi pentru care nu am nevoie să privesc spre Dumnezeu”. Acest lucru 
este greșit. Unele lucruri mărunte duc la lucruri mari, iar intențiile lui 
Dumnezeu sunt ascunse în unele lucruri mărunte. Mulţi oameni ignoră 
lucrurile mărunte și, drept urmare, ajung să întâmpine piedici majore din 
cauza unor probleme mici. Cei care chiar au inimi cu frică de Dumnezeu, 


atât în problemele mari, cât și în cele mici, vor privi spre Dumnezeu, se vor 


ruga la El şi Îi vor încredința totul, iar apoi vor vedea cum Dumnezeu îi 
conduce și îi îndrumă. Odată ce ai o astfel de experiență, vei putea privi 
spre Dumnezeu în toate lucrurile şi, cu cât experimentezi asta mai mult, cu 
atât vei simți că a privi spre Dumnezeu în toate lucrurile este foarte practic. 
Când priveşti spre Dumnezeu cu privire la o problemă, este posibil ca El să 
nu-ți dea un sentiment, un sens clar sau, cu atât mai puţin, instrucțiuni clare, 
însă te va determina să înţelegi o idee cu o relevanță exactă pentru acea 
problemă şi în acest fel te va îndruma Dumnezeu, folosind o metodă diferită 
şi dându-ţi o cale. Dacă poţi simţi şi înţelege acest lucru, îţi va fi de folos. 
Este posibil ca, pe moment, să nu înţelegi nimic, însă trebuie să continui să 
te rogi și să priveşti spre Dumnezeu. Nu este nimic greşit în asta și, mai 
devreme sau mai târziu, vei fi luminat. Să practici astfel nu înseamnă să 
respecţi reglementări. În schimb, înseamnă îndeplinirea nevoilor spiritului 
şi este modul în care ar trebui să practice oamenii. Este posibil să nu 
primeşti luminare şi îndrumare de fiecare dată când te rogi lui Dumnezeu și 
priveşti spre El, însă oamenii trebuie să practice astfel şi, dacă vor să 
înţeleagă adevărul, au nevoie să practice astfel. Aceasta este starea normală 
a vieții şi a spiritului şi doar astfel pot oamenii să menţină o relaţie normală 
cu Dumnezeu, astfel încât inimile să le fie aproape de El. Așadar, se poate 
spune că a privi spre Dumnezeu este interacțiunea normală cu El din inimile 
oamenilor. Indiferent dacă poţi primi luminarea şi îndrumarea lui 
Dumnezeu, ar trebui să te rogi Lui şi să priveşti spre El în toate lucrurile. 
Acesta este şi modul inevitabil de a trăi înaintea lui Dumnezeu. Când 
oamenii cred în Dumnezeu şi Îl urmează, ei ar trebui să aibă starea de spirit 
de a privi întotdeauna spre El. Aceasta este starea de spirit pe care oamenii 
cu o umanitate normală ar trebui să o aibă. Uneori, a te baza pe Dumnezeu 
nu înseamnă să-l ceri să facă ceva folosind cuvinte speciale sau să-l ceri 


îndrumare sau protecție specială. Mai degrabă, înseamnă că atunci când 


oamenii se confruntă cu o problemă, ei ÎI cheamă cu sinceritate. Deci, ce 
face Dumnezeu atunci când oamenii Îl cheamă? Când inima cuiva este 
neliniştită şi are acest gând: „O, Dumnezeule, nu pot să fac asta singur, nu 
ştiu cum să fac şi mă simt slab şi pesimist...”, când acest gând se naşte în 
ei, oare Dumnezeu nu ştie despre asta? Când acest gând se naşte în oameni, 
este inima lor sinceră? Când ei Îl cheamă pe Dumnezeu sincer în acest fel, 
acceptă Dumnezeu să-i ajute? În ciuda faptului că este posibil ca ei să nu fi 
rostit niciun cuvânt, ei arată sinceritate, şi astfel Dumnezeu consimte să-i 
ajute. Când oamenii se confruntă cu o dificultate deosebit de spinoasă, când 
nu au la cine să apeleze şi când se simt foarte neajutoraţi, ei îşi pun toată 
speranța în Dumnezeu. Cum sunt rugăciunile lor? Care este starea lor de 
spirit? Sunt sinceri? Există vreo prefăcătorie în acel moment? Doar atunci 
când te încrezi în Dumnezeu ca şi cum ar fi ultimul fir de pai de care te 
agăți, sperând că El te va ajuta, inima ta este sinceră. Deşi poate nu ai spus 
multe, inima ta s-a neliniştit deja. Cu alte cuvinte, Îi dai inima ta sinceră lui 
Dumnezeu şi Dumnezeu ascultă. Când Dumnezeu ascultă, El îţi vede 
dificultățile și te va lumina, te va călăuzi şi te va ajuta. Când este inima 
omului cea mai sinceră? Este cea mai sinceră când omul priveşte spre 
Dumnezeu atunci când nu are cale de scăpare. Cel mai important lucru pe 
care trebuie să îl ai când priveşti spre Dumnezeu este o inimă sinceră. 
Trebuie să fii într-o stare în care chiar ai nevoie de Dumnezeu. Cu alte 
cuvinte, inimile oamenilor trebuie să fie cel puţin sincere, nu superficiale; ei 
nu trebuie să-şi miște doar gurile, fără a pune inimă. Dacă faci de mântuială 
actul de a vorbi cu Dumnezeu, iar inima nu-ți este mişcată şi ceea ce vrei să 
spui este: „Mi-am făcut deja planurile și, Dumnezeule, doar Te anunţ. Voi 
merge până la capăt cu ele, indiferent dacă Tu ești de acord sau nu. Eu doar 
fac lucrurile mecanic”, atunci asta este o problemă. ÎI înşeli şi te joci cu 


Dumnezeu şi asta este, de asemenea, o exprimare a lipsei de respect faţă de 


El. Cum te va trata Dumnezeu după asta? Dumnezeu te va ignora şi te va da 
deoparte, iar tu vei fi complet umilit. Dacă nu ÎI cauţi pe Dumnezeu în mod 


activ şi nu depui un efort pentru adevăr, vei fi eliminat. 


Majoritatea oamenilor care cred în Dumnezeu sunt în această stare. În 
majoritatea timpului, ei trăiesc într-o condiție nechibzuită, inconștientă, iar 
când nu s-a întâmplat nimic ieşit din comun, când nu sunt în nicio 
dificultate mare, ei nu ştiu să se roage lui Dumnezeu sau să se bazeze pe El; 
ei nu caută adevărul în fața problemelor obişnuite, ci trăiesc după propriile 
cunoştinţe, doctrine şi înclinații. Sunt foarte conştienţi că lucrul care trebuie 
făcut este să se bazeze pe Dumnezeu, dar în majoritatea timpului, ei se 
bazează pe ei înşişi, pe condițiile și mediile benefice din jurul lor, precum și 
pe oricare oameni, evenimente și lucruri care sunt în avantajul lor. La asta 
se pricep cel mai bine oamenii. Cei mai nepricepuţi sunt când vine vorba să 
se bazeze pe Dumnezeu şi să privească spre El, pentru că li se pare că a 
privi spre Dumnezeu este un deranj prea mare, că indiferent cum se roagă la 
Dumnezeu, ei tot nu vor primi nicio luminare, nicio iluminare sau niciun 
răspuns imediat; aşa că se gândesc că se vor scuti pe ei înşişi de deranj şi 
merg și găsesc o persoană care să rezolve problema. Așadar, în această 
privinţă a lecţiilor lor, oamenii se descurcă cel mai rău, iar intrarea lor în 
aceasta este cea mai superficială. Dacă nu înveţi cum să priveşti spre 
Dumnezeu şi să te bazezi pe El, nu-L vei vedea niciodată pe Dumnezeu 
lucrând în tine, călăuzindu-te sau luminându-te. Dacă nu poţi vedea aceste 
lucruri, atunci, în adâncul inimii tale, întrebările precum „Dumnezeu există 
sau nu şi dacă El călăuzește totul în viața omenirii”, se vor încheia cu un 
semn de întrebare, mai degrabă decât cu un punct sau semn al exclamării. 
„Călăuzește Dumnezeu totul în viața omenirii?” „Scrutează Dumnezeu 
adâncurile inimii omului?” Dacă așa gândești, ai probleme. Din ce motiv 


transformi aceste afirmaţii în întrebări? Dacă nu te bazezi pe Dumnezeu cu 


adevărat sau nu priveşti spre El, nu vei putea da naștere credinţei sincere în 
El. Dacă nu poți da naştere credinţei sincere în El, atunci, pentru tine, acele 
semne de întrebare vor fi acolo pentru totdeauna, însoţind tot ceea ce face 
Dumnezeu, şi nu va exista niciun punct. Când nu sunteţi ocupați, întrebaţi- 
vă: „«Cred că Dumnezeu este Suveranul tuturor lucrurilor» — urmează 
semnul întrebării, punct sau semnul exclamării?” Când reflectați la asta, o 
vreme nu veţi fi capabili să spuneți exact în ce stare sunteţi. După ce ați 
câştigat ceva experiență, veți putea să vedeţi lucrurile clar şi să spuneți cu 
certitudine: „Dumnezeu este, într-adevăr, Suveranul tuturor lucrurilor!!!” 
Această afirmaţie va fi urmată de trei semne ale exclamării, iar asta va fi 
pentru că ați dobândit, cu adevărat, cunoaștere despre suveranitatea lui 
Dumnezeu, fără niciun dubiu. În care dintre aceste stări sunteţi? Examinând 
stările şi staturile voastre actuale, este clar că sunt mai cu seamă semne de 
întrebare, și sunt destul de multe. Asta înseamnă că nu înţelegeți nimic din 
adevăr şi că încă există dubii în inimile voastre. Când oamenii au multe 
dubii în legătură cu Dumnezeu, deja sunt la un pas de pericol. Ei au 
potenţialul de a cădea și de a-L trăda oricând pe Dumnezeu. Şi de ce spun 
că oamenii au staturi mici? Pe ce bază este stabilită mărimea staturii unei 
persoane? Este stabilită prin cât de multă credinţă adevărată ai în Dumnezeu 
şi cât de multă cunoaștere reală ai. Și voi cât de multă aveţi? Ați mai 
examinat vreodată aceste lucruri? Există mulți tineri care au ajuns să creadă 
în Dumnezeu prin părinții lor. Ei au învăţat câteva doctrine despre credinţa 
în Dumnezeu de la părinţii lor şi consideră că a crede în Dumnezeu este un 
lucru bun, că este un lucru pozitiv, dar încă mai trebuie să înțeleagă cu 
adevărat, sau să experimenteze şi să confirme adevărurile pe care s-ar 
cuveni să le înţeleagă cei care cred în Dumnezeu. Prin urmare, ei au foarte 
multe semne de întrebare şi noțiuni! Majoritatea cuvintelor pe care le 


rostesc nu sunt afirmaţii sau exclamaţii, ci sunt întrebări. Asta este fiindcă 


au prea multe carenţe şi nu pot să recunoască lucrurile şi este greu de spus 
dacă vor fi capabili să rămână fermi. Este normal ca voi să aveți multe 
semne de întrebare la 20 şi la 30 de ani, dar după ce v-aţi realizat o vreme 
datoria, de câte dintre aceste semne de întrebare veți fi capabili să scăpaţi? 
Veţi fi capabil să transformați aceste semne de întrebare în semne ale 
exclamării? Asta va depinde de experiența voastră. Este acest lucru 
important sau nu? (Este important.) Este foarte important! Care am zis, mai 
înainte, că este cea mai mare înţelepciune? (Să contezi pe Dumnezeu şi să 
te bazezi pe el în toate lucrurile.) Când aud asta, unii oameni spun: „Acel 
răspuns este prea simplu şi prea comun. Este o zicală ieșită din uz şi nimeni 
nu o mai spune, în zilele noastre.” A privi spre Dumnezeu pare un mod 
evident de a practica, dar este o lecţie pe care ar trebui să o studieze şi să o 
pătrundă fiecare adept al lui Dumnezeu, în timpul vieții. A privit lov spre 
Dumnezeu când avea 70 de ani? (Da.) Şi cum a privit el spre Dumnezeu? 
Care au fost manifestările specifice ale faptului că a privit spre Dumnezeu? 
Când i-au fost luate bunurile şi copiii, cum a privit el spre Dumnezeu? S-a 
rugat în inima lui şi a făcut unele lucruri la exterior; şi ce scrie în Biblie 
despre acest lucru? („Atunci Iov [...] și-a sfâşiat mantia şi şi-a ras capul. A 
căzut la pământ, s-a închinat” (Iov 1:20).) A căzut la pământ și s-a închinat. 
Aceasta este o manifestare a faptului de a privi spre Dumnezeu! A fost un 
gest incredibil de pios. Aţi fi capabili să faceţi aşa ceva? (Încă nu suntem 
capabili să o facem.) Atunci, sunteţi dispuși să o faceți? (Da.) Dacă poţi să 
te ridici la nivelul lui lov, să te temi de Dumnezeu şi să te fereşti de rău și să 
devii o persoană fără de vină, atunci, eşti perfect! Dar în timp ce vă faceţi 
datoria, trebuie să aveţi voinţa necesară pentru a îndura greutăţi. Trebuie să 
continuaţi să luptaţi pentru adevăr. Odată ce veţi putea să înţelegeți adevărul 
şi să gestionaţi chestiunile conform principiilor, veți fi îndeplinit cerinţele 


lui Dumnezeu. Trebuie doar să vă amintiţi acest lucru. 

Oferindu-ţi inima lui Dumnezeu, poţi obţine 
adevărul 


La ce încercări reușiţi să rezistaţi astăzi? Îndrăzniţi să spuneţi că aveţi 
o fundaţie, sunteți capabili să rămâneți neclintiți când vă confruntați cu 
teste? Testele de a fi vânaţi și persecutați de Satana, de exemplu, sau ale 
statutului şi prestigiului, ale căsătoriei sau bogăției, sunteți capabili să 
depăşiţi aceste teste? (Putem, mai mult sau mai puţin, să depăşim unele 
dintre ele.) Câte niveluri de teste sunt? Şi ce nivel puteți să treceţi? De 
exemplu, s-ar putea să nu-ţi fie frică atunci când auzi că cineva a fost arestat 
pentru credința lui în Dumnezeu și s-ar putea să nu-ţi fie frică atunci când 
vezi că alții sunt arestaţi şi torturați, dar când eşti arestat tu, când te afli tu în 
această situație, eşti capabil să rămâi neclintit? Acesta este un test 
important, nu-i aşa? Să zicem, de exemplu, că știi pe cineva, cineva cu o 
umanitate destul de bună, care este pasionat în credinţa sa în Dumnezeu, 
care a renunţat la familie şi la carieră pentru a-și îndeplini datoria şi a 
suferit multe greutăți. Vine brusc o zi când este arestat şi condamnat la 
închisoare pentru credinţa sa în Dumnezeu și auzi că, după aceea, a fost 
bătut până la moarte. Este acesta un test pentru tine? Cum ai reacționa dacă 
ti s-ar întâmpla ție asta? Cum ai experimenta asta? Ai căuta adevărul? Cum 
ai căuta adevărul? Cum ai face, în timpul unui astfel de test, să rămâi 
neclintit şi să înţelegi voia lui Dumnezeu și, din asta, să dobândești 
adevărul? Te-ai gândit vreodată la astfel de lucruri? Sunt astfel de teste uşor 
de depăşit? Sunt ele ceva extraordinar? Cum ar trebui experimentate 
lucrurile care sunt excepționale şi contrazic noțiunile şi închipuirile 
omenești? Dacă nu ai o cale, tinzi să te plângi? Eşti capabil să cauţi 
adevărul în cuvintele lui Dumnezeu şi să vezi esența problemelor? Eşti 


capabil să foloseşti adevărul pentru a determina principiile potrivite după 


care să practici? Nu este acesta lucrul care ar trebui găsit la cei care 
urmăresc adevărul? Cum poţi cunoaște lucrarea lui Dumnezeu? Cum ar 
trebui să experimentezi asta pentru ca Dumnezeu să te judece, să te purifice, 
să te mântuiască şi să te desăvârşească? Ce adevăruri se cuvine să fie 
înţelese pentru a rezolva nenumăratele noțiuni și nemulțumiri ale oamenilor 
împotriva lui Dumnezeu? Care sunt cele mai folositoare adevăruri cu care 
ar trebui să vă echipați, adevărurile care vă vor permite să rămâneți 
neclintii în toiul diferitelor încercări? Cât de mare este statura voastră 
acum? Ce nivel de teste puteți depăşi? Aveţi vreo idee? Dacă nu aveţi, 
atunci acest lucru este discutabil. Tocmai aţi spus că aţi putea, „mai mult 
sau mai puţin, să depăşiţi unele dintre ele.” Este un nonsens. Trebuie să fiți 
lămuriţi cu privire la tipul de statură pe care o aveţi, cu ce adevăruri v-aţi 
echipat deja, ce teste puteți depăşi, ce încercări puteţi accepta şi în timpul 
căror încercări ar trebui să deţineţi anumite adevăruri, o anumită cunoaștere 
a lucrării lui Dumnezeu și ce cale să alegeți pentru a-L mulţumi pe 
Dumnezeu — trebuie să cunoaşteţi bine toate acestea. Când întâmpini ceva 
care nu se potriveşte cu noțiunile și închipuirile tale, cum îl vei 
experimenta? Cum ar trebui, în astfel de lucruri, să te echipezi cu adevărul — 
şi cu ce aspecte ale adevărului — pentru a le traversa fără probleme, nu doar 
rezolvându-ți noțiunile, ci şi obținând adevărata cunoaştere a lui Dumnezeu 
— nu asta ar trebui să cauţi? Ce tipuri de teste experimentați de obicei? 
(Statut, prestigiu, profit, bani, relații dintre bărbaţi şi femei.) Acestea, în 
principiu, sunt cele comune. lar în ceea ce priveşte statura voastră astăzi, în 
care teste sunteți capabili să vă stăpâniți şi să rămâneți neclintiți? Aveţi 
adevărata statură de a depăşi aceste teste? Puteţi să garantaţi cu adevărat că 
vă veți îndeplini datoria în mod corespunzător şi că nu veţi face nimic care 
încalcă adevărul sau care este perturbator şi indiscret ori sfidător şi răzvrătit 


sau care Il supără pe Dumnezeu? (Nu.) Deci, ce trebuie să faci pentru a-ţi 


îndeplini datoria în mod corespunzător? În primul rând, trebuie să te 
examinezi în toate lucrurile, pentru a vedea dacă acţiunile tale sunt sau nu 
în concordanţă cu adevărurile-principii, dacă acțiunile tale sunt sau nu 
superficiale, dacă există sau nu elemente de răzvrătire sau de împotrivire. 
Dacă există, trebuie să cauţi adevărul pentru a le rezolva. În plus, dacă 
există unele lucruri pe care nu le ştii despre tine, trebuie să cauţi adevărul 
pentru a le rezolva. Dacă eşti tratat şi emondat, ar trebui să accepţi şi să te 
supui. Atât timp cât oamenii vorbesc în conformitate cu faptele, atunci 
categoric nu poţi să te cerți şi să te angajezi în sofisme cu ei; numai atunci 
poți ajunge să te cunoşti şi să te căiești cu adevărat. Oamenii ar trebui să 
îndeplinească cerințele acestor două aspecte ale lucrurilor şi să aibă o 
adevărată intrare. În acest fel, ei pot să dobândească o înţelegere a 
adevărului şi să intre în realitate și își pot îndeplini datoria la un standard 


acceptabil. 


Unii oameni spun: „De cele mai multe ori, când mi se întâmplă ceva, 
nu ştiu cum să caut adevărul și, chiar şi atunci când o fac, nu găsesc niciun 
răspuns. M-am rugat, am căutat şi am așteptat, dar fără niciun efect. Nu ştiu 
ce să fac. Îmi doresc să găsesc cuvintele lui Dumnezeu pentru a rezolva 
acest lucru, dar sunt atât de multe, încât nu ştiu să citesc fragmentul din 
cuvintele lui Dumnezeu care ar fi aplicabil şi ar putea rezolva această 
problemă.” Ce ar trebui ei să facă atunci? Există un standard minim pentru 
asta: când ţi se întâmplă ceva și nu ştii ce să faci, lucrul fundamental pe care 
ar trebui să-l faci este să-ți urmezi conştiinţa; aceasta este o linie de salvare, 
este o linie de bază care trebuie respectată mai presus de orice altceva și 
este, de asemenea, un principiu de practică. Deci în ce măsură conştiinţa are 
poziţia de comandă în fiecare persoană? Atunci când o persoană nu înțelege 
adevărul, cât de mare este rolul pe care poate să îl joace conştiinţa sa 


depinde de cum este umanitatea sa. Dacă această persoană nu înţelege 


adevărul şi nu acționează conform conștiinței sale, iar tu nu poți nici să vezi 
niciun aspect al acţiunilor sale care arată vreo consideraţie față de intenţiile 
lui Dumnezeu şi nici să vezi vreo inimă cu frică de Dumnezeu în acea 
persoană — dacă nu poţi vedea nimic din acestea, atunci se poate considera 
că această persoană are conștiință şi umanitate? (Nu.) Ce fel de persoană 
este aceasta? Acest tip de persoană este definit tocmai ca un om fără 
umanitate. El face lucruri nici bazându-se pe rațiune, nici potrivit 
conştiinţei, fiind în afara liniei de referinţă pentru conduita umană. Unii 
oameni nu înţeleg multe adevăruri. Ei nu înțeleg principiile a nimic din ceea 
ce fac, iar atunci când întâmpină probleme, nu ştiu care este calea potrivită 
de a le gestiona. Cum ar trebui ei să practice în această situație? Cel mai 
coborât standard este de a acționa în funcție de conştiinţă — aceasta este 
baza. Cum ar trebui să acţionezi în funcție de conştiinţă? Să acționezi cu 
sinceritate şi să fii vrednic de bunătatea lui Dumnezeu, de faptul că 
Dumnezeu ţi-a dat această viaţă şi de această ocazie dată de Dumnezeu 
pentru a dobândi mântuirea. Este acesta efectul conştiinţei tale? Odată ce ai 
îndeplinit aceste standarde minime, vei fi obținut protecția şi nu vei mai 
comite greşeli grave. Apoi, nu vei face atât de uşor lucruri ca să te 
răzvrăteşti împotriva lui Dumnezeu sau ca să te eschivezi de la 
responsabilitățile tale şi nici nu vei fi atât de predispus să acționezi într-o 
manieră superficială. De asemenea, nu vei fi atât de predispus să uneltești 
pentru propria poziție, faimă, profit și pentru propriul viitor. Acesta este 
rolul pe care conştiinţa îl joacă. Conştiinţa și raţiunea ar trebui să fie 
amândouă componente ale umanităţii unei persoane. Acestea sunt ambele 
fundamentale şi extrem de importante. Ce fel de persoană este aceea care nu 
are conştiinţă şi nu are rațiunea umanităţii normale? În general, este o 
persoană lipsită de umanitate, una cu umanitate extrem de săracă. Discutând 


mai amănunțit, cum se manifestă o persoană cu umanitate pierdută? 


Încercaţi să analizaţi ce trăsături se regăsesc în astfel de oameni și ce 
manifestări specifice prezintă. (Ei sunt egoiști și demni de dispreţ.) Oamenii 
egoiști şi demni de dispreţ sunt superficiali în acţiunile lor și sunt rezervaţi 
faţă de orice lucru care nu îi priveşte personal. Ei nu iau în considerare 
interesele casei lui Dumnezeu și nici nu arată considerație pentru voia lui 
Dumnezeu. Nu-şi asumă povara de a-şi îndeplini îndatoririle sau de a 
mărturisi pentru Dumnezeu şi nu au niciun simţ al responsabilităţii. La ce se 
gândesc de fiecare dată când fac ceva? Primul lor gând este: „Va şti 
Dumnezeu dacă fac asta? Este vizibil pentru alţi oameni? Dacă alți oameni 
nu văd că am făcut tot acest efort și că am lucrat cu asiduitate şi dacă nici 
Dumnezeu nu vede, atunci nu are niciun rost să fac acest efort şi să sufăr 
pentru asta.” Nu este un lucru extrem de egoist? În acelaşi timp, este un tip 
de intenție infamă. Când ei gândesc și acționează astfel, conştiinţa lor joacă 
vreun rol? Este conştiinţa lor acuzată în asta? Nu, conştiinţa lor nu joacă 
niciun rol şi nu este acuzată. Există unii oameni care nu îşi asumă nicio 
responsabilitate, indiferent de datoria pe care o îndeplinesc. Nici nu 
raportează superiorilor lor cu promptitudine problemele pe care le 
descoperă. Când văd că oamenii produc tulburări şi perturbări, închid ochii. 
Când văd oameni răi săvârşind rele, nu încearcă să-i oprească. Fi nu 
protejează interesele casei lui Dumnezeu și nu iau în considerare care le 
este datoria și responsabilitatea. Când îşi îndeplinesc datoria, oamenii ca 
aceştia nu fac nicio lucrare reală; sunt persoane care caută să facă pe plac 
oamenilor, ahtiate după confort; vorbesc şi acţionează doar pentru vanitatea, 
imaginea, statutul și interesele personale şi sunt dispuși să îşi dedice timpul 
şi efortul doar lucrurilor care le aduc beneficii. Acţiunile şi intențiile unor 
asemenea persoane sunt clare pentru toată lumea: răsar de fiecare dată când 
există șansa de a-şi arăta fața sau de a se bucura de vreo binecuvântare. Dar, 


când nu este o șansă de a-şi arăta fața sau imediat ce există o perioadă de 


suferință, dispar din vedere precum o ţestoasă care îşi retrage capul în 
carapace. Are o asemenea persoană conștiință și rațiune? (Nu.) O persoană 
fără conştiinţă şi rațiune, ce se comportă în acest mod, simte oare 
remușcare? Oamenii ca aceştia nu au remușcări; conştiinţa unei asemenea 
persoane nu servește niciunui scop. Nu a simțit niciodată remușcarea din 
partea conştiinţei sale, deci poate ea să simtă reproșul și disciplina Duhului 


Sfânt? Nu, nu poate. 


Lucrarea Duhului Sfânt este bazată pe principii şi are condiții 
prealabile. Asupra cărui fel de persoană Își face de obicei Duhul Sfânt 
lucrarea? Ce condiții prealabile trebuie să îndeplinească o persoană pentru a 
primi lucrarea Duhului Sfânt? Cei care cred în Dumnezeu trebuie să 
înţeleagă care este minimul pe care trebuie să-l dețină pentru a primi 
lucrarea Duhului Sfânt. Cel puţin, trebuie să aibă o conştiinţă şi o inimă 
cinstită, iar conștiința lor trebuie să aibă un element de onestitate. Inima ta 
trebuie să fie onestă și să accepte scrutarea lui Dumnezeu. Cei care 
îndrăznesc să nu accepte scrutarea lui Dumnezeu nu sunt oameni oneşti şi 
nu cred sincer în Dumnezeu. Oamenii spun întotdeauna că Dumnezeu 
scrutează profunzimea inimii oamenilor, că El vede totul. Omul vede 
exteriorul, în timp ce Dumnezeu vede inima, dar de ce oamenii nu pot 
accepta scrutarea lui Dumnezeu? De ce nu pot ei să asculte cuvintele lui 
Dumnezeu şi să I se supună? Explicaţia este că oamenii înțeleg doar slovele 
şi doctrinele, dar nu iubesc adevărul. De ce unii oameni nu sunt niciodată 
capabili să primească lucrarea Duhului Sfânt, fiind mereu într-o stare 
pasivă, de depresie, fără nicio bucurie sau pace? Dacă le examinezi cu 
atenție stările, ei nu au, în general, o recunoaştere a conştiinţei lor, o inimă 
cinstită, sunt de calibru mic şi nu depun eforturi pentru adevăr, aşa că stările 
lor sunt foarte rar normale. Cei care iubesc adevărul sunt diferiți. Ei depun 


întotdeauna eforturi pentru adevăr, starea lor se îmbunătăţeşte pe măsură ce 


înţeleg părți ale adevărului și sunt capabili să rezolve unele probleme reale 
pe măsură ce înţeleg părți ale adevărului, astfel încât stările lor se 
îmbunătăţesc continuu şi devin din ce în ce mai normale. Indiferent ce li se 
întâmplă, ei sunt rareori pasivi și sunt capabili să trăiască în prezenţa lui 
Dumnezeu. De-a lungul oricărei perioade, ei au întotdeauna câștiguri și 
cunoaştere şi au întotdeauna realizări în îndeplinirea datoriei lor. Sunt 
capabili să-i convingă pe oameni în răspândirea Evangheliei şi, oricare ar fi 
datoria lor, o fac într-un mod principial. De unde vin aceste câştiguri? Sunt 
rezultate obţinute citind frecvent cuvintele lui Dumnezeu şi dobândind 
luminare, iluminare şi o înţelegere a adevărului, rezultate obținute prin 
lucrarea Duhului Sfânt. Doar când ai o inimă onestă, conștiința și rațiunea 
pe care omenirea se cuvine să le aibă, Duhul Sfânt poate să-Şi îndeplinească 
lucrarea asupra ta. Aveţi cu toţii un simţ al regulilor în ceea ce priveşte 
lucrarea Duhului Sfânt? Asupra cărui fel de persoană Îşi face Duhul Sfânt 
lucrarea? Duhul Sfânt Îşi face de obicei lucrarea asupra celor care au inima 
cinstită. El lucrează asupra celor care au dificultăți şi caută adevărul. 
Dumnezeu nu-i recunoaște pe cei care nu au nicio umanitate, care nu au 
deloc conştiinţă sau rațiune. Dacă cineva este onest, dar inima lui se 
îndepărtează temporar de Dumnezeu, nedorind să încerce să fie mai bun, 
blocat într-o stare pasivă, nici rugându-se, nici căutând adevărul pentru a 
rezolva toate acestea, nedorind să coopereze — în această stare de întuneric 
temporar, de degradare temporară, Duhul Sfânt nu Îşi face lucrarea. Cu cât 
mai puţin o va face El pentru cineva care, în mod fundamental, nu are 
conştientizarea umanității? Cu siguranţă nu o va face. Ce face Dumnezeu cu 
privire la acest tip de persoană care nu are nici conştiinţă, nici rațiune, care 
nu iubește deloc adevărul? El nu o recunoaște. Există vreo speranță pentru 
aceşti oameni? Există o singură rază de speranţă. Singura cale de ieşire 


pentru ei este să se căiască realmente, să devină oameni oneşti şi numai 


atunci pot primi lucrarea Duhului Sfânt. Cum devine cineva o persoană 
onestă? În primul rând, trebuie să-ți deschizi inima înaintea lui Dumnezeu 
şi să cauţi adevărul de la EI, iar când înţelegi adevărul, trebuie să fii capabil 
să-l pui în practică şi să te supui planurilor lui Dumnezeu, toate acestea 
însemnând a-ți oferi inima lui Dumnezeu. Numai atunci poţi fi acceptat de 
Dumnezeu. Mai întâi trebuie să te lepezi de trup, să renunți la propria 
vanitate și mândrie, să renunți la propriul profit, să te arunci în datoria ta, 
atât cu trupul, cât şi cu mintea, să îți faci datoria cu o inimă supusă şi să 
crezi, în inima ta, că atât timp cât ÎI mulţumeşti pe Dumnezeu, nu contează 
ce suferi. Dacă întâmpini dificultăți şi te rogi lui Dumnezeu și cauţi 
adevărul, uită-te cum te conduce Dumnezeu şi dacă ai sau nu pace și 
bucurie în inima ta, indiferent dacă ai sau nu aceste dovezi. Dacă vrei să 
primeşti lucrarea Duhului Sfânt, mai întâi trebuie să te căiești cu adevărat, 
să te dedici lui Dumnezeu, să-ţi deschizi inima în prezenţa Lui şi să renunti 
la gunoaiele pe care le preţuieşti atât de mult, cum ar fi prestigiul, profitul şi 
statutul. Dacă urmăreşti în continuare aceste lucruri, dar dorești totuşi să 
ceri mari binecuvântări de la Dumnezeu, te va recunoaşte El? Lucrarea 
Duhului Sfânt are condiții prealabile. Dumnezeu este un Dumnezeu gelos, 
un Dumnezeu sfânt. Dacă oamenii urmăresc întotdeauna prestigiul, profitul 
şi statutul şi, de la început până la sfârşit, nu pot renunţa la aceste lucruri, 
dacă inima lor este închisă faţă de Dumnezeu, dacă nu îndrăznesc să se 
deschidă către El, dacă resping întotdeauna lucrarea şi îndrumarea Lui, 
atunci El nu face nimic. Dumnezeu nu trebuie să-și îndeplinească lucrarea 
asupra fiecărei persoane, constrângându-te să faci cutare sau cutare lucru. 
Dumnezeu nu te constrânge. Numai duhurile rele îi constrâng pe oameni să 
facă un lucru sau altul, chiar posedând cu forța o persoană pentru a o 
controla. Lucrarea Duhului Sfânt este deosebit de blândă, astfel încât atunci 


când El te mișcă, tu nici nu simţi. Ai crede aproape că ai înţeles în mod 


inconștient şi te-ai trezit. lată felul în care Duhul Sfânt mişcă oamenii. Deci, 
dacă cineva dorește să primească lucrarea Duhului Sfânt, trebuie să se 


căiască cu adevărat și să coopereze cu adevărat. 


Cum faci să-ţi dai inima lui Dumnezeu? Când ţi se întâmplă lucruri, ar 
trebui să-l declari lui Dumnezeu că nu te vei baza pe tine însuţi. A-ţi da 
inima lui Dumnezeu înseamnă a-l permite lui Dumnezeu să fie stăpânul 
casei tale. În plus, trebuie să renunţi la lucrurile care te împiedică să practici 
adevărul, cum ar fi reputația, statutul, vanitatea şi mândria, să Îi permiţi lui 
Dumnezeu să te conducă, să-i permiţi inimii tale să I se supună, să Îi 
permiti să stăpânească peste inima ta şi să acţionezi conform cuvintelor Lui. 
Odată ce eşti capabil să renunți la lucrurile de care se bucură trupul, iar 
Dumnezeu vede că nu mai porți poveri, ci vii înaintea Lui cu o inimă 
supusă, dornic să Îi asculţi cuvintele şi să te supui rânduielilor şi planurilor 
Lui, permiţându-l să acționeze, permiţându-l să conducă — odată ce 
Dumnezeu vede că eşti sincer, atunci Duhul Sfânt Îşi va face lucrarea. În 
primul rând, trebuie să te căieşti cu adevărat, să îți întorci inima către 
Dumnezeu, să te gândești la voia Lui şi să depui eforturi pentru adevăr. Nu 
poți fi pasiv sau leneș, cu atât mai puţin încăpățânat. Dacă vrei să fii mereu 
la conducere, să fii stăpânul propriei case şi să acţionezi conform propriilor 
preferinţe, ce fel de atitudine este aceasta? Ce fel de stare este? Aceasta este 
răzvrătire şi împotrivire. Crezi că Dumnezeu trebuie să te mântuiască, că El 
nu poate fi fără tine? Stau lucrurile aşa? De ce s-a orientat lucrarea din 
zilele de pe urmă a lui Dumnezeu către neamuri? De ce nu o face El în 
Israel? De ce nu o face El în lumea religioasă? Pentru faptul că ei sunt prea 
răzvrătiți şi potrivnici față de Dumnezeu, El a îndreptat această lucrare către 
neamuri. Cum vede Dumnezeu această chestiune? Dumnezeu îi mântuieşte 
pe cei care acceptă adevărul. Nu contează dacă ei se îndreaptă spre adevăr 


din interiorul religiei sau că sunt necredincioși care îl acceptă — Dumnezeu 


este binevoitor cu cei care acceptă adevărul şi îi mântuieşte. Sunteţi toți 
lămuriți cu privire la aceste chestiuni? Fiecare lucru pe care Dumnezeu îl 
face este cât se poate de semnificativ şi are în el firea și înțelepciunea lui 
Dumnezeu. Desigur, oamenii nu au cu ce să se laude atunci când înțeleg 
voia lui Dumnezeu sau se supun planurilor Sale. Să nu crezi că eşti deştept 
sau că iubeşti adevărul sau că ești mult mai puternic decât alți oameni. Doar 
pentru că ești deştept într-o chestiune nu înseamnă că vei fi neapărat deştept 
în alta, aşa că trebuie să te rogi des şi să cauţi adevărul în toate lucrurile. 
Trebuie să îți examinezi toate acțiunile pentru a vedea dacă ele arată sau nu 
teamă de Dumnezeu, dacă sunt sau nu în concordanţă cu adevărul şi dacă 


sunt sau nu capabile să mulţumească voia lui Dumnezeu. 


Indiferent dacă umanitatea voastră este la un standard acceptabil sau 
este la standardul conştiinţei şi rațiunii normale, Dumnezeu este mulțumit 
doar de acei oameni care urmăresc adevărul. Căutarea adevărului şi intrarea 
în viață este nesfârşită. Dacă cineva doar are o conștiință şi acționează 
conform conştiinţei sale, acest principiu nu este la standardul adevărului. 
Trebuie să plătească şi preţul de a depune eforturi pentru adevăr, a se 
comporta conform cerințelor lui Dumnezeu și a-şi face bine datoria, 
conform cerințelor Sale. Numai urmărind în acest fel, ei pot dobândi 
intrarea în viaţă, pot înțelege şi obține adevărul şi pot mulţumi voia lui 
Dumnezeu. Există oameni care au o oarecare umanitate, care au o oarecare 
conştiinţă şi rațiune, aşa că se gândesc: „A-mi face datoria conform 
conştiinţei mele va fi vrednic de Dumnezeu.” Este corect? Poate standardul 
conştiinţei să înlocuiască adevărul? Te poți supune lui Dumnezeu acționând 
conform conștiinței tale? Poţi să urmezi voia lui Dumnezeu? Poţi să-l 
dispreţuieşti pe Satana și să te lepezi de el? Îl poţi iubi cu adevărat pe 
Dumnezeu? ÎI poţi face de ruşine pe Satana? A acţiona conform conştiinţei 


tale este o mărturie adevărată? Nimic din toate acestea nu este realizabil. Ce 


constituie standardul conştiinţei? O conştiinţă este un sentiment în inima 
cuiva, o judecată a inimii şi reprezintă preferințele umanităţii normale. 
Adesea, multe articole de lege şi noțiuni de moralitate se întemeiază pe 
sentimentele conștiinței şi, astfel, sentimentele conştiinţei folosesc cu 
ușurință articolele de lege şi noţiunile de moralitate ca standard. Deci, 
sentimentele conştiinţei sunt cu mult sub standardul adevărului şi, în plus, 
sunt supuse unor constrângeri emoţionale sau sunt înșelate şi induse în 
eroare de cuvinte care sună frumos, ceea ce dă naștere multor erori. Dacă 
oamenii nu înţeleg adevărul, atunci ei sunt supuşi înșelăciunilor diavolilor şi 
îi permit Satanei să profite de avantajul asupra lor. Deci, a acţiona conform 
conştiinţei tale este cu mult sub cerinţele lui Dumnezeu. Trebuie şi să depui 
eforturi pentru adevăr. Numai când înţelegi adevărul și îți faci datoria 
conform principiilor, poți îndeplini cerinţele lui Dumnezeu. Standardul 
adevărului depăşeşte cu mult standardul conștiinței. Dacă doar îți faci 
datoria conform conştiinţei tale, atunci poţi primi lauda lui Dumnezeu? Nu 
poți. Deoarece conștiința nu poate înlocui adevărul, cu atât mai puțin 
cerințele lui Dumnezeu, nu poţi fi mulțumit cu a-ţi face datoria conform 


conştiinţei tale. Acest lucru nu îţi poate câștiga lauda lui Dumnezeu. 


Ca să urmărești adevărul, trebuie să te analizezi în toate pentru a vedea 
care adevăruri îți lipsesc, împiedicându-te să te supui complet lui 
Dumnezeu, să te temi de El, să te fereşti de rău şi să îți faci cu loialitate 
datoria. Atunci trebuie să te echipezi rapid cu acele adevăruri care îţi 
lipsesc, astfel încât nu numai să te comporti la un standard acceptabil, dar, 
în acelaşi timp, să îți şi faci datoria la un standard acceptabil. Unii oameni 
fac pe placul celorlalți, nu îi raportează şi nu îi dau în vileag pe alții atunci 
când îi văd că fac lucruri rele. Sunt amabili şi uşor de influenţat. Se supun 
unor conducători falşi şi unor antihriști care tulbură lucrarea bisericii, nu 


jignesc pe nimeni şi fac mereu compromisuri, neînclinându-se nici la 


dreapta, nici la stânga. La suprafață, par a avea umanitate — nu întrec 
măsura şi au ceva conştiinţă și rațiune — dar, de cele mai multe ori, tac şi nu 


A. 


își exprimă ideile. Ce crezi despre astfel de oameni? Nu sunt ei mieroşi și 
înşelători? Tocmai aşa sunt oamenii înşelători. Când se întâmplă ceva, se 
poate ca ei să nu vorbească sau să nu-și exprime vreo părere cu uşurinţă, ci 
să rămână mereu tăcuţi. Asta nu înseamnă că sunt rezonabil; dimpotrivă, 
arată că sunt destul de bine deghizați, că ascund lucruri, că şiretenia lor este 
profundă. Dacă nu te destăinui altcuiva, te poţi destăinui lui Dumnezeu? Şi 
dacă nu eşti autentic nici măcar cu Dumnezeu și nu I te poţi destăinui, poţi 
atunci să-l oferi inima ta? Cu siguranță, nu. Nu poţi avea aceeași inimă cu 
Dumnezeu, ci îți păstrezi inima departe de a Lui! Sunteţi capabili să vă 
deschideţi şi să spuneţi ce este cu adevărat în inima voastră când aveţi 
părtăşie cu ceilalți? Dacă un om spune întotdeauna ce este cu adevărat în 
inima lui, dacă vorbeşte cu sinceritate, dacă vorbeşte pe șleau, dacă este 
sincer şi deloc nepăsător sau superficial în timp ce-şi îndeplineşte datoria și 
dacă poate să practice adevărul pe care îl înţelege, atunci acea persoană are 
o speranţă să dobândească adevărul. Dacă o persoană se acoperă tot timpul 
şi îşi ascunde inima, astfel încât nimeni să nu o vadă clar, dacă dă o 
impresie falsă pentru a-i înşela pe ceilalți, atunci este într-un mare pericol, 
într-o mare încurcătură, îi va fi foarte greu să obțină adevărul. Puteţi vedea 
care sunt perspectivele cuiva după viaţa sa de zi cu zi şi după cuvintele şi 
acțiunile sale. Dacă acea persoană se preface tot timpul, îşi dă aere, atunci 
nu este o persoană care acceptă adevărul și, mai devreme sau mai târziu, va 
fi dezvăluită şi alungată. Pe ce cale mergeţi toți? Nu este niciodată o 
greşeală să mergi pe calea unei persoane cinstite! Unii oameni ar putea 
spune: „Când ai părtăşie despre adevăr cu fraţii şi surorile, de ce le spui 
gândurile din inima ta? Nu e o prostie?” sau: „Nu jigneşti oamenii dându-i 


în vileag pe cei răi şi pe non-credincioşi? Credincioşii în Dumnezeu nu pot 


fi atât de stupizi!” Cum te simţi după ce ai auzit aceste cuvinte? Ar trebui să 
spui: „A fi o persoană cinstită, a spune adevărul şi a adera la principii este 
inteligent, absolut deloc stupid. Acesta este adevărul pe care se cuvine să-l 
practice cei care vin la Dumnezeu. Credincioşii în Dumnezeu trebuie să se 
supună lui Dumnezeu și să-L mulțumească în toate lucrurile. Este corect să 
ai părtășie despre adevăr şi să îţi deschizi inima. Când ai părtăşie despre 
adevăr, trebuie să vorbeşti despre adevărata ta stare. Acest lucru va fi 
constructiv pentru alții și benefic pentru tine. Darea în vileag a oamenilor 
răi şi a non-credincioșilor este responsabilitatea aleşilor lui Dumnezeu. Îţi 
poți face bine datoria dacă ţi-e teamă că-i jigneşti pe alții? Aleşii lui 
Dumnezeu ar trebui să adere la adevărul-principiu, să-i dea în vileag pe 
oamenii răi şi să-i expună pe non-credincioşi. A fi o persoană onestă 
înseamnă a practica adevărul şi a adera la principii. Cei care nu practică 
adevărul nu sunt oameni oneşti, şi nici cei care nu aderă la principii.” Ce 
părere aveţi de această replică? Indiferent de ceea ce cred alți oameni, 
credincioşii în Dumnezeu nu se pot schimba de la a fi persoane cinstite sau 
de la calea căutării adevărului. Ei nu pot fi influenţaţi sau constrânşi de 
conducători falşi, antihrişti sau non-credincioşi. În orice moment, ei trebuie 
să-L urmeze pe Dumnezeu şi să-l asculte cuvintele şi să fie persoane 
cinstite, conform cerinţelor lui Dumnezeu. Asta e corect. Cum ar trebui să 
practice pentru a deveni persoane cinstite? Trebuie să reflecteze adesea 
asupra lor înşişi pentru a vedea în ce chestiuni ar putea încă să-şi dezvăluie 
firea mincinoasă, amăgitoare şi înșelătoare. Numai cunoscându-se pe ei 
înşişi, cunoscându-și intențiile mincinoase şi firile înşelătoare şi corupte, ei 
se pot lepăda de trup şi pot deveni treptat persoane cinstite. Oamenii care nu 
îşi deschid niciodată inimile, care încearcă tot timpul să ascundă şi să 
tăinuiască lucruri, care pretind că sunt respectabili, care vor ca ceilalți să 


aibă o părere bună despre ei, care nu le permit celorlalți să-şi facă o idee 


deplină despre ei, care vor ca oamenii să-i admire — nu sunt aceşti oameni 
nechibzuiți? Astfel de oameni sunt extrem de nechibzuiţi! Asta pentru că 
adevărul despre oameni se va dezvălui mai devreme sau mai târziu. Pe ce 
cale merg ei cu acest fel de comportament? Aceasta este calea fariseilor. 
Sunt ipocriții în pericol sau nu sunt? Aceştia sunt oamenii pe care 
Dumnezeu îi disprețuiește cel mai mult, aşadar, crezi că sunt în pericol sau 


nu? Toţi cei care sunt farisei merg pe calea distrugerii! 


Când Duhul Sfânt lucrează ca să te lumineze, astfel încât să poți să 
înţelegi un lucru, uneori se întâmplă foarte repede, iar alteori Duhul Sfânt te 
face să treci printr-o experiență pentru o vreme înainte de a-ți permite, 
treptat, să îl înţelegi. Nu înseamnă că nimic nu îți pretinde să îl 
experimentezi sau că El a terminat după ce ţi-a permis să înţelegi slova 
doctrinei. După ce principii lucrează Duhul Sfânt? Duhul Sfânt lucrează 
rânduindu-ți mediul şi rânduind oamenii, evenimentele și lucrurile ca să-ţi 
permită să te maturizezi prin ele şi, treptat, să înţelegi adevărul pe măsură 
ce le experimentezi. Când îţi dă câteva cuvinte simple ca să te inspire ori să 
te lumineze sau îți oferă un pic de lumină, nu a terminat. Mai degrabă, El îţi 
permite să înveți lecţii și să te dezvolți treptat, experimentând fiecare 
chestiune, diferite medii și diferiți oameni, evenimente și lucruri, astfel 
încât să dobândeşti o înţelegere treptată a adevărului şi să pătrunzi în 
realitate. Prin urmare, Duhul Sfânt lucrează în acord total cu tiparul natural 
al dezvoltării umane, fără să se folosească de absolut nicio constrângere. În 
conformitate cu principiul şi scopul lucrării Duhului Sfânt, dacă o persoană 
nu are cantitatea minimă de rațiune și conştiinţă umană pe care ar trebui să 
o aibă, atunci poate obține lucrarea Duhului Sfânt? Poate obţine călăuzirea 
şi luminarea lui Dumnezeu? Categoric nu. Ce vreau să spun prin asta? 
Oamenii spun mereu că urmăresc adevărul, că trebuie să înţeleagă mai bine 


adevărul, dar au trecut cu vederea ceva, şi anume, că trebuie să-şi dea 


inimile lui Dumnezeu. Ei gândesc: „Indiferent cum este umanitatea mea, 
dacă am sau nu conștiință, dacă îmi închin sau nu inima lui Dumnezeu, voi 
căuta mai mult adevărul, voi asculta mai multe predici, voi citi mai mult din 
cuvintele lui Dumnezeu şi voi avea adesea părtăşie despre adevăr. Atunci, 
pe măsură ce îmi fac datoria, voi depune mai mult efort şi voi suferi mai 
mult și va fi în regulă.” Dar o astfel de persoană nu a sesizat şi nu cunoaște 
elementele de bază. Acum înțelegeți care este minimul indispensabil pe care 
ar trebui să-l deţină o persoană dacă vrea să înțeleagă şi să obțină adevărul? 
(Conștiinţa şi rațiunea.) Mai simplu spus, este că, cel puţin, o persoană 
trebuie să aibă o inimă cinstită. Numai cei care au o inimă cinstită pot să 
accepte adevărul, să se supună planurilor lui Dumnezeu şi să își facă datoria 
în conformitate cu cerințele lui Dumnezeu. Dacă nu ai o inimă cinstită, 
atunci nu poţi îndeplini cerințele lui Dumnezeu, nici nu poţi face bine 
datoria unei fiinţe create. Ce înseamnă să nu ai o inimă cinstită? Înseamnă 
că nu ai umanitate — ești un diavol. Care sunt manifestările faptului de a 
avea o inimă cinstită? Ca minim indispensabil, o persoană trebuie să aibă o 
umanitate bună. Când o persoană are umanitate bună, o inimă adevărată, 
conştiinţă şi rațiune, acestea nu sunt lucruri goale sau vagi, care nu pot fi 
văzute sau atinse, ci mai degrabă sunt lucruri care pot fi descoperite peste 
tot în viaţa de zi cu zi; toate sunt lucruri din realitate. Să spunem că o 
persoană e extraordinară și perfectă. Este asta ceva ce poţi să vezi? Nu poţi 
să vezi, să atingi, şi nici măcar să-ți imaginezi cum este să fii perfect sau 
extraordinar. Dar dacă spui că cineva este egoist, poţi să vezi faptele acelei 
persoane — şi corespunde ea descrierii? Dacă se spune despre cineva că este 
onest, cu o inimă adevărată, poți să vezi acest comportament? Dacă se 
spune despre cineva că este înşelător, necinstit și josnic, poţi să vezi aceste 
lucruri? Chiar dacă închizi ochii, poţi să simți dacă umanitatea unei 


persoane este normală sau demnă de dispreţ prin ceea ce spune şi după cum 


se poartă. De aceea, „umanitate bună sau rea” nu este o sintagmă goală. De 
exemplu, egoismul şi Jjosnicia, necinstea şi înşelătoria, aroganţa și 
neprihănirea de sine sunt toate lucruri pe care poți să le sesizezi în viață 
când intri în contact cu o persoană; acestea sunt elementele negative ale 
umanităţii. Așadar, pot elementele pozitive ale umanității pe care oamenii ar 
trebuie să le aibă — precum onestitatea şi iubirea pentru adevăr — să fie 
percepute în viaţa de zi cu zi? Dacă cineva are luminarea Duhului Sfânt, 
dacă poate primi îndrumarea lui Dumnezeu, dacă are lucrarea Duhului Sfânt 
— poţi vedea toate aceste lucruri? Le poţi discerne pe toate? Care sunt 
condiţiile pe care trebuie să le întrunească o persoană pentru a dobândi 
luminarea Duhului Sfânt, a primi îndrumarea lui Dumnezeu și a se purta în 
conformitate cu adevărurile-principii în toate privințele? Trebuie să aibă o 
inimă onestă, să iubească adevărul, să caute adevărul în toate lucrurile şi să 
fie capabilă să practice adevărul odată ce-l înţelege. Să întruneşti aceste 
condiții înseamnă să ai luminarea Duhului Sfânt, să fii capabil să înţelegi 
cuvintele lui Dumnezeu și să fii în stare să pui cu uşurinţă adevărul în 
practică. Dacă cineva nu este o persoană onestă şi nu iubește adevărul în 
inima sa, se va forța să dobândească lucrarea Duhului Sfânt și, chiar dacă ai 
părtăşie despre adevăr cu acea persoană, nu va exista niciun rezultat. Cum 
îți poţi da seama dacă cineva este o persoană onestă? Trebuie să cercetezi 
nu doar dacă minte și înşală, ci şi mai important este să cercetezi dacă poate 
accepta adevărul şi îl poate pune în practică. Acesta e aspectul esenţial. 
Casa lui Dumnezeu a izgonit mereu oameni și, la ora actuală, mulți au fost 
deja izgoniți. Ei nu erau oameni onești, erau cu toții oameni înșelători. 
Iubeau lucrurile nedrepte, nu iubeau deloc adevărul. Indiferent câți ani au 
crezut în Dumnezeu, nu puteau să înţeleagă adevărul sau să intre în 
realitate. Chiar şi mai puţin erau astfel de oameni capabili de o schimbare 


autentică. Prin urmare, izgonirea lor a fost ceva inevitabil. Când intri în 


contact cu o persoană, la ce te uiţi mai întâi? Uită-te la cuvintele şi faptele 
sale pentru a vedea dacă este onestă, dacă iubeşte adevărul și dacă poate 
accepta adevărul. Acestea sunt cruciale. Practic, poți vedea esenţa unei 
persoane atât timp cât poți determina dacă este o persoană onestă, dacă este 
capabilă să accepte adevărul şi să-l pună în practică. Dacă gura unei 
persoane e plină de cuvinte mieroase, dar nu face nimic real — când vine 
vremea să facă ceva real, se gândeşte numai la ea şi niciodată la ceilalți — 
atunci ce fel de umanitate este aceasta? (Egoism și josnicie. Nu are 
umanitate.) Îi este ușor unei persoane fără umanitate să obţină adevărul? Îi 
este greu. Când se confruntă cu o perioadă de suferință sau trebuie să 
plătească un anumit preţ, aceste persoane se gândesc: „Luaţi-o voi înainte 
cu toată această suferință și plătiți preţul, iar după ce rezultatele au fost 
aproape atinse, vă voi fi şi eu alături.” Ce fel de umanitate este aceasta? 
Astfel de comportamente sunt cunoscute, în mod colectiv, ca „lipsite de 
umanitate”. Toată lumea are o fire coruptă, dar, când întâmpină o problemă, 
conştiinţa unora intră în joc şi ei îşi fac reproșuri, astfel încât sunt capabili 
să acţioneze conform conștiinței lor. Chiar dacă nu spun: „Urmez adevărul 
şi trebuie să fiu o persoană bună”, ei încep prin a avea o conștiință care 
lucrează și sunt capabili să spună, bazându-se pe conştiinţa lor: „Trebuie să 
fiu vrednic de harul şi selecția lui Dumnezeu.” Deci, când conştiinţa lor are 
un efect, sunt ei atunci capabili să practice adevărul? Nu neapărat, dar dacă 
măcar au această dorinţă, le devine uşor să practice adevărul, ceea ce e baza 
cea mai importantă pentru ca oamenii să obțină adevărul. Când se confruntă 
cu pericole, unora le pasă doar să se ascundă. Unii îi protejează pe alții şi nu 
le pasă de ei înşişi. Când li se întâmplă ceva, unii oameni îndură, iar alţii se 
luptă. Acestea sunt diferenţe în umanitate. Deci, ce fel de persoană este 
probabil să câştige adevărul? Mulţi oameni au luat hotărâri ferme înaintea 


lui Dumnezeu şi au depus jurăminte să își predea întreaga viață Lui, să se 


sacrifice pentru El şi să nu caute nimic în schimb. Totuşi, oamenii cu 
umanitate rea întotdeauna se luptă pentru profit, fără să cedeze sau să se 
stăpânească vreodată, şi nu acţionează niciodată conform conştiinţei. Îi este 
uşor unui astfel de om să câştige adevărul? Îi este ușor să fie desăvârşit de 
Dumnezeu? (Nu.) Cărui tip de persoană îi este uşor să fie desăvârşită de 
Dumnezeu şi să obțină adevărul? (Oamenilor cu bună umanitate.) Trebuie 
să existe un standard pentru a avea o bună umanitate. Acesta nu presupune 
a lua calea moderaţiei, a nu respecta principiile, a te strădui să nu jigneşti pe 
nimeni, a fi lingușitor oriunde te duci, a fi mieros și versat cu toți cei pe 
care îi întâlneşti și a face pe toată lumea să te vorbească de bine. Nu acesta 
este standardul. Deci, care este standardul? Este să te poţi supune lui 
Dumnezeu şi adevărului. Înseamnă să-ţi abordezi datoria și toate tipurile de 
oameni, evenimente şi lucruri în mod principial şi cu simţul 
responsabilităţii. Acest lucru este ușor de văzut de către toți: toată lumea are 
clar în inima sa acest lucru. Mai mult, Dumnezeu cercetează inimile 
oamenilor şi le cunoaște situaţiile, pe fiecare în parte: indiferent cine sunt, 
nimeni nu Îl poate păcăli pe Dumnezeu. Unii oameni se laudă întotdeauna 
că au o bună umanitate, că nu au vorbit niciodată de rău pe nimeni, n-au 
rănit niciodată interesele altcuiva şi pretind că niciodată nu au râvnit la 
lucrurile altor oameni. Atunci când există o dispută asupra intereselor, 
preferă chiar să sufere ei pierderi, decât să profite de ceilalți și toți ceilalți 
cred că ei sunt oameni buni. Totuşi, atunci când îşi îndeplinesc îndatoririle 
în casa lui Dumnezeu, ei sunt vicleni şi şireţi, uneltind mereu pentru ei 
înşişi. Nicicând nu se gândesc la interesele casei lui Dumnezeu, nicicând nu 
tratează ca fiind urgente lucrurile pe care Dumnezeu le tratează ca fiind 
astfel şi nu gândesc aşa cum gândește El, neputând nicicând să-şi pună 
deoparte propriile interese pentru a-şi îndeplini îndatoririle. Ei nu-și 


abandonează niciodată propriile interese. Chiar şi când îi văd pe răufăcători 


săvârşind răul, nu îi dau în vileag; ei nu au niciun fel de principii. Ce fel de 
umanitate este aceasta? Nu este o umanitate bună. Nu daţi nicio atenție la 
ceea ce spun asemenea oameni; trebuie să vedeţi ce trăiesc, ce dezvăluie și 
care le este atitudinea când îşi îndeplinesc îndatoririle, precum şi care le 
este starea lăuntrică şi ce iubesc. Dacă iubirea lor pentru propria faimă şi 
propriul câștig depăşeşte loialitatea lor pentru Dumnezeu, dacă iubirea lor 
pentru propria faimă și propriul câștig depăşeşte interesele casei lui 
Dumnezeu sau dacă iubirea lor pentru propria faimă şi propriul câştig 
depăşeşte considerarea pe care o arată lui Dumnezeu, atunci au umanitate 
asemenea oameni? Ei nu sunt oameni cu umanitate. Comportamentul lor 
poate fi văzut de către alții și de către Dumnezeu. Este foarte dificil pentru 


asemenea oameni să dobândească adevărul. 


În momentul de faţă, înţelegeţi cu toţii ce fel de oameni sunt capabili 
să obțină adevărul? Toţi sunt dornici să urmărească adevărul, toți cred în 
Dumnezeu, se întrunesc şi ascultă predici, îşi fac îndatoririle şi au părtăşie 
despre adevăr, dar cum se face că, după câţiva ani, unii oameni sunt capabili 
să vorbească despre mărturiile lor expeniențiale şi mărturisesc despre 
Dumnezeu, în timp ce alţii nu au deloc mărturii experiențiale şi nici nu pot 
face bine vreo datorie? Care este diferența? De fapt, diferenţa constă în 
deosebirile din umanitatea lor. Unii oameni au conştiinţă şi rațiune, în timp 
ce alții nu au; unii oameni iubesc adevărul, în timp ce alţii nu. Deci, ce fel 
de persoană poate obţine cu uşurinţă adevărul? (Oamenii care sunt sinceri 
faţă de Dumnezeu, care sunt cinstiţi, care au umanitate şi care au conştiinţă 
şi rațiune.) Acest lucru este foarte important. Acum, că înțelegeţi acest 
lucru, ar trebui să luaţi în considerare cele ce urmează: sunt înţelegerea şi 
obținerea adevărului legate de aspectul oamenilor, de calibrul, nivelul de 
educație, contextul nașterii, vârsta, mediul familial, talentele sau abilitățile 


profesionale pe care le-au deprins? Aţi putea spune că practic nu au nicio 


legătură. Unu oameni sunt de calibru mic, dar ei înșiși sunt foarte de 
încredere. Ei folosesc atâta energie câtă au, nefiind alunecoşi şi înşelători, 
sunt conştiincioşi şi îşi asumă responsabilitatea pentru lucruri. Dacă fac 
greşeli, sunt capabili să accepte adevărul şi să practice conform principiilor; 
atunci când au dificultăți, sunt capabili să caute adevărul. Rezultatele 
îndeplinirii datoriei lor sunt din ce în ce mai bune şi, deşi oamenii talentați 
îi desconsideră, lui Dumnezeu Îi place acest fel de persoană. Când 
Dumnezeu dă har oamenilor şi le permite să înțeleagă adevărul, El nu Se 
uită la înfăţişarea lor, la nivelul lor de educație, la calitatea cahbrului lor sau 
la elocvenţa lor — Dumnezeu nu Se uită la nimic din toate acestea. Unii 
spun: „Sunt lent în vorbire şi în limbaj, dar văd oameni care sunt atât de 
pricepuţi în discursul lor. Nu sunt înalt și nici nu arăt într-un fel foarte ieşit 
din comun. Sunt needucat şi nici calibrul meu nu este foarte bun. Nu 
înseamnă asta că sunt terminat?” Ce fel de gând este acesta? Nu este o 
neînțelegere cu privire la Dumnezeu? Nu înseamnă că nu înţelegi voia lui 
Dumnezeu? (Ba da.) Oamenii care au această perspectivă nu sunt răzvrătiți? 
Ei nu înţeleg deloc voia lui Dumnezeu. Ei cred că toți cei care sunt mântuiți 
şi desăvârşiți de Dumnezeu sau care sunt luminaţi şi conduşi de El sunt 
înzestrați, că pot vorbi foarte bine, că au o mare educaţie şi cunoaștere, că 
toţi sunt genii şi că lui Dumnezeu Îi plac. Nu este aceasta calomnie la 
adresa lui Dumnezeu? Ei nu înţeleg deloc mintea lui Dumnezeu! Oamenii 
spun mereu că Dumnezeu este drept şi că El vede în inimile oamenilor, dar, 
când li se întâmplă lucruri, oamenii ÎI înţeleg greșit pe Dumnezeu. Înţelegi 
un pic mai bine acum? Ce vede Dumnezeu când Se uită la oameni? El le 
vede inimile. Tot ceea ce spun şi fac oamenii este controlat de inimile lor. 
Dacă inima ta este cinstită, atunci vei avea o umanitate bună. Vei putea 
înţelege treptat adevărul, vei putea îndeplini cerinţele lui Dumnezeu într-o 


anumită măsură şi vei putea lua în considerare voia lui Dumnezeu. Dacă 


inima ta este prea înşelătoare, închisă şi intransigentă, dacă eşti egoist, nu ai 
umanitate bună şi eşti mereu blocat în noțiuni, imaginându-ţi cum ar trebui 
să acționeze Dumnezeu, dacă întâmpini ceva care nu se potriveşte cu 
noţiunile tale, ÎI înţelegi greşit pe Dumnezeu și nu Îi înţelegi niciodată voia, 
atunci vei putea să obţii adevărul? Nu, nu vei putea. În cele din urmă, când 
nu vei putea obține adevărul, te vei învinovăţi pe tine însuţi, pe alții, sau pe 
Dumnezeu, spunând că Dumnezeu nu este corect? (Ne vom învinovăţi pe 
noi înşine.) Aşa e, te vei învinovăţi pe tine însuţi. Deci, ce ar trebui să facă 
o astfel de persoană pentru a obține adevărul? Trebuie să caute adevărul şi 
să-l pună în practică şi trebuie să se comporte şi să practice în moduri 
specifice. Dacă înțeleg fără să practice, tot nu pot obține adevărul. Când 
egoismul şi uneltirile pentru profitul propriu apar în tine și îți dai seama de 
asta, ar trebui să te rogi lui Dumnezeu şi să cauţi adevărul pentru a soluţiona 
problema. Primul lucru de care trebuie să fii conştient este că, în esenţă, să 
acționezi astfel este o încălcare a adevărurilor-principii, este dăunător 
pentru lucrarea bisericii, este un comportament egoist şi josnic, nu este ceea 
ce oamenii cu conștiință şi rațiune ar trebui să facă. Ar trebui să-ţi lași 
deoparte interesele și egoismul și ar trebui să te gândești la lucrarea bisericii 
— asta este ceea ce vrea Dumnezeu. După ce te rogi şi reflectezi asupra ta, 
dacă într-adevăr îți dai seama că este egoist şi josnic să acţionezi astfel, va 
fi uşor să-ţi laşi deoparte egoismul. Când îți vei lăsa deoparte egoismul și 
uneltirile pentru profit, te vei simţi fundamentat, vei fi împăcat, vesel şi vei 
simți că o persoană cu conștiință și rațiune ar trebui să se gândească la 
lucrarea bisericii, că nu ar trebui să se concentreze pe interesele proprii, 
ceea ce ar fi foarte egoist, josnic şi lipsit de conştiinţă sau rațiune. Să 
acționezi altruist, gândindu-te la lucrarea bisericii și făcând lucrurile doar 
pentru a-L mulţumi pe Dumnezeu este drept şi onorabil şi va aduce valoare 


existenţei tale. Trăind astfel pe pământ, eşti deschis şi cinstit, trăieşti 


umanitatea normală şi adevăratul chip al omului și nu doar că ai o conștiință 
clară, ci ești şi demn de toate lucrurile pe care ți le-a dăruit Dumnezeu. Cu 
cât trăieşti astfel mai mult, cu atât mai fundamentat te vei simţi, cu atât mai 
împăcat și vesel vei fi şi cu atât mai luminos te vei simţi. Astfel, nu vei fi 


păşit pe calea corectă a credinţei în Dumnezeu? 


Dacă firile corupte ale oamenilor, de egoism, ticăloşie, înșelăciune şi 
minciuni pot fi înlăturate depinde de faptul dacă aceştia sunt sau nu capabili 
să accepte adevărul. Toţi cei care sunt capabili să accepte adevărul îşi urăsc 
firile corupte, urăsc egoismul şi răutatea şi înşelăciunea şi minciunile. Ei nu 
sunt dispuşi să lase aceste lucruri să îi contamineze sau să îi constrângă. 
Atât timp cât cei care iubesc adevărul ajung să-şi cunoască propriile firi 
corupte, atunci le este uşor să arunce deoparte acest gunoaie și mizerii 
negative. Cei care nu iubesc adevărul tratează aceste lucruri negative ca pe 
niște comori. Ei îşi iubesc prea mult profitul, nu sunt dispuşi să se lepede de 
trup și sunt prea intransigenţi. Drept urmare, nu sunt niciodată capabili să 
înţeleagă care este voia lui Dumnezeu și nici nu pot să I se supună. Pentru 
că oamenii nu iubesc şi nu acceptă adevărul, ei cred în Dumnezeu de atâţia 
ani într-un mod atât de confuz. Când vine timpul să fie mărturie, limbile le 
sunt legate şi nu sunt în stare să spună nimic. Oamenii au ascultat predici 
despre adevăr mulți ani, iar firea lui Dumnezeu le este întotdeauna făcută 
cunoscută, aşa că aceia care urmăresc adevărul ar trebui să-l înțeleagă deja, 
dar cei care nu iubesc adevărul nu sunt dispuși să se deschidă înaintea lui 
Dumnezeu. Inimile lor nu sunt dispuse să renunţe la preferinţele trupului, 
aşa că nu îndrăznesc să practice faptul de a se deschide pur şi simplu față de 
Dumnezeu. Ei vor doar să se bucure în mod liber de harul pe care 
Dumnezeu îl dă oamenilor, dar nu vor să practice adevărul pentru a-L 
mulţumi pe Dumnezeu. Dumnezeu spune: „Dacă vreţi să obţineţi harul 


Meu, dacă doriți să obţineţi aceste adevăruri, există o singură condiție — 


trebuie să renunțați la propriul profit și să-Mi dați inima voastră loială.” 
Oamenii nu sunt capabili să îndeplinească nici măcar această condiție şi, 
totuși, mai vor să ceară harul lui Dumnezeu, să ceară pace şi bucurie şi vor 
să obțină adevărul; dar ei nu vor să-şi dea inima loială lui Dumnezeu, 
aşadar, ce fel de oameni sunt? Nu sunt ei de soiul Satanei? Pot să facă 
ambele lucruri în același timp? De fapt, nu pot. Indiferent dacă înţelegi sau 
nu voia lui Dumnezeu, firea Lui este întotdeauna făcută cunoscută 
oamenilor în mod deschis. Dacă o persoană nu acceptă niciodată adevărul 
sau dacă înţelege adevărul fără a-l pune în practică, atunci este pentru că e 
prea intransigentă şi nu şi-a dat inima lui Dumnezeu. Astfel, ei nu sunt 
niciodată capabili să obțină adevărul şi nici nu pot ajunge să cunoască firea 
lui Dumnezeu. Acest lucru nu se datorează faptului că Dumnezeu tratează 
oamenii în mod nedrept. Oamenii Îl citează adesea pe Dumnezeu când 
spune: „Dumnezeu tratează pe cine vrea El cu har”, dar ei nu înţeleg sensul 
acestei fraze. Dimpotrivă, ei ÎL înţeleg greşit pe Dumnezeu. Ei cred că harul 
vine de la Dumnezeu, că îl dă cui vrea El şi că este bun cu cine vrea. Așa 
stau lucrurile? Nu sunt acestea noţiuni şi închipuiri umane? Dumnezeu 
tratează oamenii pe baza esenței lor. Când oamenii sunt capabili să fie 
conştienţi de voia lui Dumnezeu și să accepte adevărul, atunci sunt 
binecuvântaţi de Dumnezeu. Dacă oamenii nu acceptă adevărul şi se 
împotrivesc lui Dumnezeu, atunci rezultatul este diferit. În realitate, 
Dumnezeu este corect cu toţi şi îi tratează după principii, doar că există o 
parte din omenire a cărei inimă este prea dură, aşa că Dumnezeu trebuie să 
o trateze diferit. Lucrurile pe care Dumnezeu le face fiecărei persoane sunt 
diferite, ceea ce explică faptul că El face lucrurile conform principiilor. 
Dumnezeu este drept cu fiecare persoană. De exemplu, există mulţi oameni 
care nu vin înaintea lui Dumnezeu pentru a căuta adevărul. Vor să se bazeze 


doar pe propriile mâini pentru a-şi construi o viaţă bună și un viitor. Vor să- 


şi stăpânească propriul destin şi viitor şi cred că stăpânirea propriului destin 
este în mâinile lor. Ei nu acceptă suveranitatea sau planurile lui Dumnezeu, 
nici nu I se supun și vor ca Dumnezeu să-i mulțumească. Când se poticnesc 
şi eșuează, se plâng că Dumnezeu este nedrept. Este acest lucru rațional? 
Sunt prea ignoranți şi încăpăţânaţi. Dar cred întotdeauna că sunt deştepţi. Ei 
gândesc: „Unii oameni renunţă la familiile lor şi nu vor nimic. Îşi petrec tot 
timpul făcându-şi datoria, dându-și inima loială lui Dumnezeu, şi ce 
primesc în schimb? Ei nu ştiu ce va face Dumnezeu în viitor, dar oferă totul, 
nelăsând nicio ieşire pentru ei înşişi. Oamenii ăștia sunt atât de proști! Uite 
cât de deştept sunt eu, eu urmez astfel: am câte un picior în fiecare tabără. 
Nu trebuie să renunţ la nimic și nici nu trebuie să amân nimic Şi, în cele din 
urmă, voi fi mântuit şi eu.” Este această persoană inteligentă sau este o 
dioată? (Este o idioată.) Cu siguranță este o idioată. Puşi în comparaţie, 
oamenii inteligenți şi oamenii ignoranți şi încăpățânați sunt diferiți în 
umanitatea lor. Oamenii inteligenți au o umanitate bună, în timp ce oamenii 
ignoranti şi încăpăţânați au o umanitate proastă. Oamenii inteligenți acceptă 
adevărul, în timp ce oamenii ignoranţi şi încăpăţânați nu, iar rezultatele lor 


finale vor fi diferite. 


În îndeplinirea propriei datorii, există două tipuri principale de oameni. 
Unul este genul care se sacrifică sincer pentru Dumnezeu, pe când celălalt 
este genul care îşi lasă întotdeauna o cale de ieşire. Ce fel de persoană crezi 
că va lăuda şi va mântui Dumnezeu? (Cea care se sacrifică sincer pentru 
Dumnezeu.) Dumnezeu vrea să îi obțină pe acei oameni care se sacrifică 
sincer pentru El. De fapt, Dumnezeu nu are multe cerinţe de la oameni. El 
cere doar ca oamenii să fie sinceri atunci când îşi fac datoria; El nu vrea să 
îți ia profitul personal. Dumnezeu v-a dat oportunități de a vă antrena pentru 
a vă îndeplini datoria şi a dezvolta tot felul de talente, iar ceea ce El vrea 


este sinceritatea oamenilor. Indiferent unde îți faci datoria sau care este 


datoria ta, Dumnezeu ţi-a dat cel mai mare spațiu posibil în care să-ți 
dezvolți talentele şi abilităţile şi, în cele din urmă, Dumnezeu vrea să îţi 
permită să dobândeşti adevărul în tot felul de medii şi îndatoriri, să-l 
înţelegi voia şi să trăieşti asemănarea unui om. Aceasta este voia lui 
Dumnezeu. Dumnezeu nu vrea să îţi ia totul, ci mai degrabă, El vrea să 
desăvârşească totul pentru tine — El vrea să îţi dea totul. Unii oameni sunt 
întotdeauna înguşti la minte; în timp ce au acumulat unele cunoştinţe 
profesionale în lumea laică, ei cred că, dacă își fac datoria, îşi vor fi neglijat 
toate cunoştinţele profesionale. Chiar dacă ar deveni desuete, ar echivala 
asta într-adevăr cu o pierdere? Făcându-ţi datoria acum, vei obţine adevăr și 
viaţă. Prin comparaţie, ce este mai prețios: puţină cunoaștere inutilă, 
neglijată sau adevărul şi viaţa? Ca să nu mai vorbim de faptul că lucrurile 
cu adevărat utile pe care le-ai învăţat pot fi dezvoltate şi utilizate pe măsură 
ce îți îndeplineşti datoria. Nu va fi amintirea ta despre aceste lucruri mai 
solidă dacă le vei fi folosit pentru a-ţi îndeplini datoria? A-ţi aminti lucruri 
pe care nu le foloseşti este o pacoste şi un inconvenient, așa că a le lăsa să 
cadă în desuetudine nu este deloc regretabil. În acest moment, hobby-urile 
şi abilitățile voastre sunt dezvoltate pe măsură ce vă faceţi datoria. De 
asemenea, pe măsură ce faceţi datoria unei ființe create în acest răstimp, 
sunteți capabili să înţelegeți adevărul și să intrați pe drumul cel bun al vieţii. 
Ce eveniment fericit, ce mare noroc! Oricum v-aţi uita la asta, nu este o 
pierdere. Pe măsură ce Îl urmaţi pe Dumnezeu, vă îndepărtați de locurile 
păcatului şi vă îndepărtați de grupurile de oameni răi, cel puţin gândurile și 
inimile voastre nu vor continua să sufere corupţia și călcarea în picioare a 
Satanei. Ai ajuns pe o bucată de pământ pur, ai venit înaintea lui 
Dumnezeu. Nu este acesta un mare noroc? Oamenii se reîncarnează 
generație după generație, până în prezent, şi câte astfel de şanse au? Nu 


cumva au această oportunitate numai oamenii care s-au născut în zilele de 


pe urmă? Ce lucru grozav este acesta! Nu e o chestiune de pierdere, este cel 
mai mare noroc. Ar trebui să fu foarte fericit! Ca ființe create, din toată 
creația, dintre cele câteva miliarde de oameni de pe pământ, câți oameni 
sunt care au ocazia să mărturisească despre faptele Creatorului în 
identitățile lor de fiinţe create, să-și facă datona şi responsabilitatea în 
cadrul lucrării lui Dumnezeu? Cine are o asemenea oportunitate? Sunt mulți 
astfel de oameni? Sunt prea puţini! Care este raportul? Unul din zece mii? 
Nu, sunt şi mai puţini! În special voi, care vă puteţi folosi abilităţile și 
cunoştinţele pe care le-aţi acumulat pentru a vă îndeplini datoria, nu sunteţi 
extrem de binecuvântaţi? Voi nu mărturisiți despre un bărbat, iar ceea ce 
faceţi nu este o carieră — Cel pe care ÎI slujiţi este Creatorul. Acesta este cel 
mai frumos şi mai valoros lucru! Nu ar trebui să vă simțiți mândri? (Ar 
trebui.) Pe măsură ce vă faceţi datoria, obţineţi udarea şi provizia lui 
Dumnezeu. Cu un mediu și o oportunitate atât de bune, dacă nu obţineţi 
nimic substanțial, dacă nu obţineţi adevărul, atunci nu veți regreta pentru tot 
restul vieţii? Deci, trebuie să profitați de ocazie pentru a vă face datoria și 
să nu o lăsaţi să treacă pe lângă voi; urmăriți cu seriozitate adevărul în timp 
ce vă faceţi datoria şi obțineţi-l. Acesta este lucrul cel mai valoros pe care îl 
puteți face, cea mai semnificativă viaţă! Nu există nicio persoană şi niciun 
grup de oameni printre toate ființele create care să fie mai binecuvântaţi 
decât voi toți. Pentru ce trăiesc necredincioşii? Ei trăiesc pentru a se 
reîncarna şi pentru entuziasmul din lume. Pentru ce trăiţi voi toți? Trăiţi 
pentru a face datoria unei fiinţe create. Valoarea unei astfel de vieți este atât 
de mare! Deci, nu ar trebui să priviți cu dispreţ datoria pe care o faceţi, cu 
atât mai puţin să renunţaţi la această datorie. A vă îndeplini bine datoria și a 
vă îndeplini însărcinarea dată de Dumnezeu — doar aceasta este chestiunea 


cea mai valoroasă şi mai semnificativă. 


29 iunie 2015 


Libertatea şi eliberarea pot fi dobândite doar prin 
înlăturarea firii corupte 


În calitate de conducător de biserică, nu trebuie doar să înveţi să 
foloseşti adevărul pentru rezolvarea problemelor, trebuie, de asemenea, să 
înveţi să descoperi şi să cultivi oameni talentaţi, pe care categoric nu trebuie 
să-l invidiezi sau să-i suprimi. A practica în acest fel este în avantajul 
lucrării bisericii. Dacă poţi cultiva câțiva urmăritori ai adevărului pentru a 
coopera cu tine și a face bine toată lucrarea și, în cele din urmă, toți aveți 
mărturii despre experienţe, atunci eşti un conducător sau un lucrător 
calificat. Dacă eşti capabil să te ocupi de toate conform principiilor, atunci 
te dedici cu devotament. Unii oameni se tem întotdeauna că alții sunt mai 
buni decât ei sau deasupra lor, că alți oameni vor fi recunoscuţi, în timp ce 
ei sunt trecuți cu vederea, iar asta îi determină să-i atace și să-i excludă pe 
ceilalți. Nu este un caz de invidie față de persoanele talentate? Nu este un 
lucru egoist şi demn de dispreţ? Ce tip de fire este aceasta? Este pizmă! Cei 
care se gândesc doar la propriile interese, care îşi satisfac doar propriile 
dorinţe egoiste, fără să se gândească la alții sau să țină cont de interesele 
casei lui Dumnezeu au o fire rea, iar Dumnezeu nu are deloc dragoste 
pentru ei. Dacă vei fi cu adevărat capabil să dai dovadă de considerație 
pentru voia lui Dumnezeu, vei putea să tratezi în mod corect alți oameni. 
Dacă recomanzi o persoană bună şi îi permiți să se pregătească şi să 
îndeplinească o datorie, adăugând astfel o altă persoană talentată casei lui 
Dumnezeu, nu-ţi va uşura acest lucru munca? Nu vei da dovadă atunci de 
devotament în datoria ta? Aceasta este o faptă bună înaintea lui Dumnezeu; 
reprezintă conştiinţa şi rațiunea minimă pe care ar trebui să le aibă cei care 
slujesc drept conducători. Cei care sunt capabili să pună adevărul în 


practică pot accepta cercetarea lui Dumnezeu în lucrurile pe care le fac. 


Când accepţi cercetarea lui Dumnezeu, inima ta va fi îndreptată. Dacă faci 
mereu lucrurile doar ca să le vadă ceilalți şi vrei să câştigi mereu lauda şi 
admirația celorlalți și nu accepţi cercetarea lui Dumnezeu, atunci mai este 
Dumnezeu în inima ta? Astfel de oameni nu au inimi cu frică de Dumnezeu. 
Nu face mereu lucrurile de dragul tău şi nu lua constant în considerare 
propriile interese; nu ţine cont de interesele omului şi nu te gândi la 
mândria, reputația şi statutul tău. Mai întâi trebuie să te gândești la 
interesele casei lui Dumnezeu şi să faci din ele prioritatea ta. S-ar cuveni să 
tii seama de voia lui Dumnezeu și să începi prin a contempla dacă au fost 
sau nu impurități în îndeplinirea datoriei tale, dacă ai fost devotat, ţi-ai 
îndeplinit responsabilităile şi dacă ai dat totul pentru asta, precum şi dacă 
te-ai gândit sau nu din inimă la datoria ta şi la lucrarea bisericii. Trebuie să 
te gândeşti la aceste lucruri. Dacă te gândeşti la ele frecvent şi le înţelegi, îţi 
va fi mai uşor să-ți îndeplineşti bine datoria. Dacă ai un calibru slab, dacă 
experiența ta este superficială sau dacă nu eşti competent în lucrarea ta 
profesională, pot exista unele greşeli sau lipsuri în lucrarea ta, iar tu s-ar 
putea să nu obţii rezultate bune — dar vei fi făcut tot ce îți stă în putință. Nu 
îţi satisfaci propriile dorinţe egoiste sau preferinţe. În schimb, acorzi mereu 
atenţie lucrării biserici şi intereselor casei lui Dumnezeu. Deși s-ar putea să 
nu obţii rezultate bune în datoria ta, inima ta se va fi îndreptat; dacă, în plus, 
poți să cauţi adevărul ca să rezolvi problemele din datoria ta, vei fi la 
înălțimea standardului în îndeplinirea datoriei tale şi, în acelaşi timp, vei 
putea să intri în adevărul-realitate. Asta este ceea ce înseamnă să ai 


mărturie. 


Unu oameni cred în Dumnezeu, dar nu urmăresc adevărul. Ei trăiesc 
mereu în funcție de trup, râvnind la plăcerile carnale, satisfăcându-şi 
totdeauna propriile dorinţe egoiste. Indiferent câți ani cred ei în Dumnezeu, 


nu vor intra niciodată în adevărul-realitate. Acesta este semnul cuiva care Il 


face de ruşine pe Dumnezeu. Spui: „Nu am făcut nimic pentru a mă 
împotrivi lui Dumnezeu. Cum L-am făcut de ruşine?” Toate ideile și 
gândurile tale sunt rele. Intenţiile, scopurile și motivele din spatele a ceea ce 
faci şi consecințele acțiunilor tale îl mulțumesc mereu pe Satana, devii 
bătaia lui de joc şi îi permiţi să te aibă la mână. Nu ai fost mărturia care ar 
trebui să fie un creştin. Eşti al Satanei. Faci de rușine numele lui Dumnezeu 
în toate lucrurile şi nu deţii o mărturie adevărată. Îşi va aminti Dumnezeu 
lucrurile pe care le-ai făcut? În cele din urmă, ce concluzie va trage 
Dumnezeu despre toate acţiunile tale, despre comportamentul tău şi 
îndatoririle pe care le-ai îndeplinit? Nu trebuie să existe o urmare, un soi de 
declarație? În Biblie, Domnul Isus spune: „Mulţi Îmi vor zice în ziua aceea: 
«Doamne, Doamne, n-am profețit noi în numele Tău? N-am scos noi 
demoni în numele Tău? N-am făcut noi multe minuni în numele Tău?» 
Atunci le voi spune limpede: «Niciodată nu v-am cunoscut! Plecaţi de la 
Mine, voi, cei ce săvârşiţi fărădelegea!” (Matei 7:22-23). De ce a spus Domnul 
Isus aceasta? De ce atât de mulţi dintre cei care au predicat, au alungat 
demoni și au făcut multe minuni în numele Domnului au devenit 
răufăcători? S-a întâmplat pentru că ei nu au acceptat adevărurile exprimate 
de Domnul Isus, nu au respectat poruncile Lui şi nu au avut iubire pentru 
adevăr în inimile lor. Au vrut doar să dea lucrarea pe care o îndepliniseră, 
greutățile pe care le înduraseră şi sacrificiile pe care le făcuseră pentru 
Domnul la schimb pentru binecuvântările Împărăției Cerurilor. Prin asta, 
încercau să facă o înţelegere cu Dumnezeu și să-L folosească şi să-L înșele, 
aşa că Domnului Isus I S-a făcut lehamite de ei, i-a urât şi i-a condamnat 
drept răufăcători. Astăzi, oamenii acceptă judecata și mustrarea cuvintelor 
lui Dumnezeu, dar unii încă urmăresc reputația şi statutul şi doresc 
întotdeauna să se distingă, vrând mereu să fie conducători şi lucrători şi să 


câştige reputație și statut. Deşi toți spun că au credinţă în Dumnezeu, că Il 


urmează şi renunţă și se sacrifică pentru Dumnezeu, ei își îndeplinesc 
îndatoririle pentru a câștiga prestigiu, profit şi statut şi au întotdeauna 
propriile lor planuri. Nu sunt ascultători sau devotați faţă de Dumnezeu, pot 
să o ia razna făcând rău, fără să reflecteze deloc asupra lor și, astfel, devin 
răufăcători. Dumnezeu îi urăște pe aceşti răufăcători şi Dumnezeu nu-i 
mântuieşte. Care este standardul după care sunt judecate acțiunile şi 
comportamentul unei persoane drept bune sau rele? Acesta e dacă acea 
persoană, în gândurile, efuziunile şi acțiunile sale, deţine sau nu mărturia 
punerii în practică a adevărului şi a trăirii adevărului-realitate. Dacă nu ai 
această realitate sau nu o trăieşti, atunci, fără nicio îndoială, eşti un 
răufăcător. Cum îi priveşte Dumnezeu pe răufăcători? Pentru Dumnezeu, 
gândurile şi acţiunile tale exterioare nu sunt mărturie pentru EI, nici nu-l 
umilesc şi nu îl înfrâng pe Satana; în schimb, Îl fac de ruşine pe El şi sunt 
pline de semnele ocării pe care l-ai adus-o. Nu mărturiseşti pentru 
Dumnezeu, nu te sacrifici pentru El şi nici nu-ți îndeplinești 
responsabilităuile şi obligaţiile față de Dumnezeu; în schimb, acționezi 
pentru binele tău. Ce înseamnă „pentru binele tău”? Mai precis, înseamnă 
pentru binele Satanei. Prin urmare, în final, Dumnezeu va spune: „Plecaţi 
de la Mine, voi, cei ce săvârşiţi fărădelegea!” În ochii lui Dumnezeu, 
acțiunile tale nu vor fi văzute ca fapte bune, vor fi considerate fapte rele. Nu 
numai că nu vor obține aprobarea lui Dumnezeu — vor fi condamnate. Ce 
speră să câştige cineva dintr-o astfel de credinţă în Dumnezeu? Oare, până 


la urmă, nu-i aşa că o astfel de credinţă nu va da niciun rezultat? 


Pentru toţi cei care îndeplinesc o datorie, indiferent cât de profundă 
sau superficială este înțelegerea lor despre adevăr, cel mai simplu mod de a 
practica intrarea în adevărul-realitate este să se gândească, în toate, la 
interesele casei lui Dumnezeu şi să renunţe la propriile dorinţe egoiste, la 


intențiile personale, la motive, mândrie şi statut. Să pună interesele casei lui 


Dumnezeu pe primul loc — măcar atât ar trebui să facă un om. Dacă o 
persoană care îndeplinește o datorie nu poate face nici măcar atât, atunci 
cum se poate spune că își face datoria? Asta nu înseamnă a-ţi îndeplini 
datoria. Ar trebui să te gândeşti mai întâi la interesele casei lui Dumnezeu, 
să fu atent la voia Sa şi să ţii seama de lucrarea bisericii. Pune aceste lucruri 
înainte de toate; abia după aceea poţi să te gândești la stabilitatea statutului 
tău sau la cum te privesc alții. Nu simţiţi că devine ceva mai ușor atunci 
când împărțiți asta în doi paşi şi faceți unele compromisuri? Dacă vei 
practica astfel o vreme, vei ajunge să simţi că a-L mulţumi pe Dumnezeu nu 
este un lucru atât de dificil. Ba mai mult, ar trebui să poţi să-ți îndeplineşti 
responsabilităile, să-ți onorezi obligaţiile și datoria, să laşi deoparte 
dorinţele, intențiile şi motivele tale egoiste, să ai consideraţie faţă de voia 
lui Dumnezeu și să pui pe primul loc interesele casei lui Dumnezeu, 
lucrarea bisericii şi datoria pe care ar trebui s-o îndeplinești. După ce vei fi 
experimentat aceste lucruri o vreme, vei simţi că acesta este un mod bun de 
a te comporta. Înseamnă să trăieşti deschis şi onest, să nu fii o persoană 
meschină, josnică; înseamnă să trăieşti cu dreptate şi onoare, mai degrabă 
decât să fii josnic, meschin și să nu fii bun de nimic. Vei simți că aşa ar 
trebui să acţioneze o persoană. Şi că aceasta este înfățișarea pe care ar 
trebui să o trăiască. Treptat, dorinţa ta de a-ţi satisface propriile interese se 
va diminua. Chiar acum, indiferent de cât timp credeţi în Dumnezeu, 
pătrunderea, expunerea şi experienţa în privinţa lecţiilor de urmărire a 
adevărului, de practicare a adevărului şi de intrare în adevărul-realitate sunt 
lipsite de profunzime, iar voi nu aveţi experienţa lor autentică, nici nu 
sunteţi expuşi la ele, aşa că nu puteți aduce mărturie adevărată. V-am spus 
acum despre această abordare simplă: începeţi prin a practica în acest fel şi, 
odată ce aţi făcut acest lucru pentru un timp, starea din interiorul vostru va 


începe să se schimbe, fără ca voi să ştiţi. Se va transforma din acea stare 


ambivalentă, în care nu sunteți nici teribil de interesați să credeți în 
Dumnezeu, nici teribil de sătui de asta, într-o stare în care simțiți că a crede 
în Dumnezeu şi a fi o persoană cinstită sunt lucruri bune şi în care vă 
interesează să fiți o persoană cinstită şi simțiți că există sens şi hrană trăind 
în acest mod. Vă veţi simți statornici, împăcaţi și veți simţi bucurie în 
inimă. Așa va deveni starea voastră. Acesta este rezultatul provenit din 
faptul că aţi renunţat la propriile intenţii, interese şi dorințe egoiste. Acesta 
este finalul. Pe de o parte, este rezultatul cooperării umane şi, pe de altă 
parte, lucrarea Duhului Sfânt. Duhul Sfânt nu va lucra fără cooperarea 
oamenilor. Toţi oamenii au în sinea lor unele stări greșite, cum ar fi 
pasivitatea, slăbiciunea, deznădejdea şi fragilitatea; sau au intenţii josnice; 
sau sunt constant tulburaţi de propriul interes, de mândria și dorinţele lor 
egoiste; sau cred că sunt de calibru slab şi experimentează unele stări 
pasive. Îţi va fi foarte greu să obţii lucrarea Duhului Sfânt dacă trăieşti 
mereu în aceste stări. Dacă îţi este greu să obții lucrarea Duhului Sfânt, 
atunci elementele active din sinea ta vor fi puţine, iar elementele pasive vor 
ieşi la iveală şi te vor tulbura. Oamenii se bazează întotdeauna pe propria 
voinţă pentru a reprima aceste stări pasive şi negative, dar indiferent cum le 
reprimă, aceștia nu pot scăpa de ele. Motivul principal este că oamenii nu 
pot discerne în profunzime aceste stări pasive şi negative; ei nu le pot vedea 
clar esenţa. Acest lucru îi face să le fie foarte greu să se lepede de trup şi de 
Satana. În plus, oamenii rămân mereu blocaţi în aceste stări pasive, 
melancolice şi degenerate şi nu se roagă lui Dumnezeu și nu ÎI respectă, ci 
pur şi simplu trec cu greu prin ele. Drept urmare, Duhul Sfânt nu lucrează 
în ei şi de aceea nu sunt capabili să înţeleagă adevărul, le lipseşte o cale în 
tot ceea ce fac şi nu pot vedea clar nicio chestiune. Sunt prea multe lucruri 
pasive şi negative în sinea ta, iar acestea ți-au umplut inima, așa că eşti 


adesea pasiv, melancolic în spirit şi te îndepărtezi tot mai mult de 


Dumnezeu şi devii tot mai slab. Dacă nu poți obține luminarea şi lucrarea 
Duhului Sfânt, nu vei putea scăpa de aceste stări, iar starea ta pasivă nu se 
va schimba, pentru că dacă Duhul Sfânt nu lucrează în tine, nu poți găsi o 
cale. Din cauza acestor două motive, îţi este foarte greu să te lepezi de 
starea ta pasivă şi să intri într-una normală. Cu toate că acum, când vă 
îndepliniți datoria, înfruntați greutăți, munciţi din greu, depuneți mult efort 
şi sunteți capabili să renunțați la familie şi carieră şi să renunţați la tot, 
stările pasive din sinea voastră încă nu au fost transformate cu adevărat. 
Există prea multe complicaţii care vă împiedică să urmăriți şi să practicați 
adevărul, cum ar fi noțiunile, închipuirile, cunoştinţele, filozofiile de viaţă, 
dorințele egoiste şi firile voastre corupte. Aceste lucruri negative v-au 
umplut inima. Deşi sunteți tineri, gândurile voatre sunt foarte complicate. 
Voi Îmi observați și studiaţi fiecare cuvânt şi expresie, apoi vă gândiţi la ele 
în continuu. De ce se întâmplă acest lucru? ÎI urmaţi pe Dumnezeu de câţiva 
ani, dar eu încă nu am văzut niciun progres sau schimbare în voi. Inimile 
oamenilor sunt cu totul acaparate de lucruri satanice. Acest lucru este clar 
pentru toată lumea. Dacă nu eliminaţi aceste lucruri, dacă nu sunteţi în stare 
să vă lepădaţi de aceste stări pasive, nu veți putea să vă transformați după 
asemănarea unui copil şi să veniţi în faţa lui Dumnezeu într-un mod vibrant, 
frumos, inocent, simplu, onest şi pur. Atunci, vă va fi greu să obţineţi 


lucrarea Duhului Sfânt sau adevărul. 


În acest moment, cu toţii aveţi câteva calităţi bune care să vă 
recomande, şi anume: voinţa de a suferi şi credința. Aceste calități bune v- 
au mântuit pe toţi. Dacă nu aţi fi avut aceste calități — voinţa de a suferi 
greutăţi şi credința adevărată de a vă sacrifica pentru Dumnezeu — nu aţi fi 
avut nici un imbold de a vă îndeplini datoria și nu aţi fi putut rămâne de 
neclintit până în ziua de azi. Unii oameni îşi fac datoria pentru o vreme, dar, 


pentru că nu sunt interesați de adevăr şi pentru că nu primesc niciun 


beneficiu de pe urma lui, se întorc în lumea laică pentru a munci, a face 
bani şi a se căsători. Ei cred că a zăbovi aici fără a vedea niciun rezultat este 
o risipă a tinereţii lor, a vieților şi a celor mai buni ani ai lor. Aceşti oameni 
sunt necredincioşi dați în vileag. Numai cei care se sacrifică cu sinceritate 
pentru Dumnezeu pot să-şi respecte datoria şi să rămână de neclintit. Chiar 
acum, vă îndepliniți cu toții îndatoririle cu normă întreagă. Nu sunteţi 
constrânşi sau legați de familie, căsătorie sau bogăție. Aţi ieșit deja din 
aceste lucruri. Totuși, noțiunile, închipuirile, cunoașterea, intenţiile şi 
dorinţele personale care vă umplu capul rămân pe deplin intacte. Așadar, 
când vine vorba de tot ceea ce implică reputația, statutul sau o oportunitate 
de a străluci — de exemplu, când auziţi cum casa lui Dumnezeu plănuieşte 
să educe diverse tipuri de indivizi talentați — inima fiecăruia dintre voi 
tresare de nerăbdare, fiecare dintre voi îşi doreşte mereu să își facă un 
renume și să păşească în lumina reflectoarelor. Toţi vreţi să vă luptaţi pentru 
statut și reputație. Vă este ruşine de acest lucru, dar v-aţi simți prost dacă nu 
o faceți. Simţiți invidie, ură şi resentiment oricând vedeţi pe cineva 
remarcându-se şi credeți că acest lucru este nedrept: „De ce nu pot să mă 
remarc? De ce alți oameni sunt mereu în lumina reflectoarelor? De ce mie 
nu-mi vine niciodată rândul?” lar după aceea aveți resentimente, încercaţi 
să le reprimaţi, dar nu puteţi. Vă rugați lui Dumnezeu şi vă simțiți mai bine 
pentru o vreme, dar când întâlniți din nou acest gen de situație, tot nu o 
puteți depăși. Nu este aceasta o manifestare a unei staturi imature? Când 
oamenii sunt prinşi în astfel de stări, nu cumva au căzut în capcana Satanei? 
Acestea sunt lanţurile naturii corupte a Satanei care îi încătuşează pe 
oameni. Dacă oamenii se vor lepăda de aceste firi corupte, nu se vor simți 
atunci liberi și descătuşaţi? Gândeşte-te: dacă vrei să eviți să fii prins în 
aceste stări în care concurezi pentru statut și profit — să te eliberezi de aceste 


stări corupte și să scapi de suferinţa şi de robia prestigiului, a profitului şi a 


statutului — ce adevăruri trebuie să înţelegi? Ce realități ale adevărului 
trebuie să deţii pentru ca tu să câştigi libertate şi emancipare? În primul 
rând, trebuie să vezi că Satana foloseşte prestigiul, profitul şi statutul pentru 
a-i corupe pe oameni, pentru a-i prinde în mreje, pentru a abuza de ei, 
pentru a-i degrada și pentru a-i cufunda în păcat. În plus, doar acceptând 
adevărul, oamenii pot renunţa, pot lăsa deoparte prestigiul, profitul şi 
statutul. Oricui îi este foarte dificil să lase deoparte aceste lucruri, indiferent 
dacă este tânăr sau bătrân, dacă este credincios de curând sau de mult timp. 
Deşi unii oameni sunt introvertiți şi par să nu vorbească prea mult, în 
realitate ei adăpostesc în inima lor mai multe dificultăți decât alții. 
Renunţarea la prestigiu, la profit şi la statut este dificilă pentru toată lumea; 
nimeni nu poate depăşi tentaţia acestor lucruri — stările interioare ale 
oamenilor sunt la fel. Satana a corupt omul folosind doar prestigiul și 
profitul; câteva mii de ani de cultură tradițională pur şi simplu le-au insuflat 
oamenilor aceste lucruri. Prin urmare, natura coruptă a omului iubeşte și 
urmăreşte prestigiul, profitul şi statutul, doar că modurile în care diferiți 
oameni le urmăresc şi le exprimă diferă. Sunt unu care nu vorbesc niciodată 
despre asta şi o ascund în inimile lor, în timp ce alții o dezvăluie în 
cuvintele lor. Sunt unii care vor lupta pentru aceste lucruri fără niciun 
scrupul, în timp ce alții nu luptă pentru ele, dar, în secret, se plâng, bombăne 
şi sparg lucruri. Deşi se manifestă diferit la diverşi oameni, naturile lor sunt 
exact la fel. Ei sunt cu toții oameni corupți care se împotrivesc lui 
Dumnezeu. Dacă te axezi mereu pe prestigiu, profit şi statut, dacă preţuieşti 
prea mult aceste lucruri, dacă acestea îți acaparează inima și dacă nu ești 
dispus să renunţ la ele, atunci vei fi controlat şi legat de ele. Vei deveni 
sclavul lor şi, în cele din urmă, te vor ruina complet. Trebuie să înveţi să 
renunți şi să laşi aceste lucruri deoparte, să-i recomanzi pe alții şi să le 


permiţi să se remarce. Nu lupta sau nu te grăbi să profiți de oportunități 


pentru a te remarca şi a străluci. Trebuie să fii capabil să laşi aceste lucruri 
deoparte, dar nu trebuie nici să împiedici îndeplinirea datoriei tale. Fii o 
persoană care lucrează într-un anonimat liniştit şi nu se dă mare în fața 
altora, în timp ce-ţi îndeplinești datoria cu devotament. Cu cât vei renunța 
mai mult la mândria și statutul tău şi cu cât vei renunța mai mult la 
interesele tale, cu atât mai împăcat te vei simţi, cu atât mai multă lumină va 
fi în inima ta şi cu atât mai mult ţi se va îmbunătăți starea. Cu cât te lupţi și 
concurezi mai mult, cu atât mai întunecată va deveni starea ta. Dacă nu Mă 
crezi, încearcă şi vei vedea! Dacă vrei să anulezi acest tip de stare coruptă şi 
să nu fii controlat de aceste lucruri, trebuie să cauţi adevărul şi să înţelegi 
clar esenţa acestor lucruri, iar apoi să le dai deoparte şi să le abandonezi. 
Altfel, cu cât te vei lupta mai mult, cu atât mai întunecată va deveni inima 
ta şi cu atât mai multă invidie și ură vei simţi, iar dorinţa ta de a obţine 
aceste lucruri va deveni doar mai puternică. Cu cât este mai puternică 
dorinţa ta de a le obţine, cu atât mai puţin capabil vei fi să le obţii şi, 
întrucât se întâmplă asta, ura ta va creşte. Pe măsură ce ura ta crește, vei 
deveni mai întunecat înlăuntrul tău. Cu cât vei fi mai întunecat înlăuntrul 
tău, cu atât mai deficitară va deveni îndeplinirea datorie tale, cu atât mai 
puţin folositor vei fi casei lui Dumnezeu. Acesta este un cerc vicios şi 
interconectat. Dacă nu-ţi vei îndeplini bine datoria niciodată, atunci vei fi 


treptat alungat. 


Pentru ca Duhul Sfânt să lucreze într-o persoană şi să-i transforme 
diversele stări pasive, acea persoană trebuie să coopereze şi să caute în mod 
activ, uneori suferind, plătind un preţ, renunțând la lucruri şi lepădându-se 
de trup, schimbându-și evoluţia pas cu pas. Este nevoie de mult timp pentru 
ca acest lucru să aibă rezultate şi pentru ca ei să pornească pe calea cea 
bună — dar este nevoie doar de câteva secunde pentru ca Dumnezeu să dea 


în vileag pe cineva. Dacă nu-ţi îndeplineşti bine datoria, ci mereu încerci să 


te faci remarcat şi să concurezi pentru statut, să ieşi în evidenţă și să 
excelezi, luptând pentru reputaţia şi interesele tale, atunci, în timp ce trăieşti 
în această stare, nu eşti oare doar un făcător de servicii? Poţi sluji dacă vrei, 
dar este posibil să fii dat în vileag înainte de a-ţi fi încheiat serviciul. Când 
oamenii sunt dați în vileag, vine ziua în care vor fi condamnaţi şi alungaţi. 
Poate fi acest rezultat schimbat? Nu este uşor; poate că Dumnezeu le-a 
stabilit deja finalul, caz în care aceştia sunt în pericol. De obicei, oamenii 
săvârşesc fărădelegi, dezvăluie firi corupte şi fac câteva greşeli mici sau îşi 
îndeplinesc dorinţele egoiste, îşi ascund intențiile în timp ce vorbesc şi 
înşală, dar atât timp cât nu perturbă sau nu tulbură lucrarea bisericii, nu 
încurcă grav lucrurile, nu ofensează firea lui Dumnezeu și nu provoacă 
rezultate rele în mod vădit, atunci ei vor avea încă o șansă să se căiască. Dar 
dacă săvârşesc un mare rău sau provoacă o mare catastrofă, se mai pot ei 
răscumpăra? Este foarte periculos pentru o persoană care crede în 
Dumnezeu şi îndeplineşte o datorie să ajungă în acest punct. Este ca un 
cuplu căsătorit care își trăieşte viața împreună. Dacă există un mic conflict 
între cei doi şi dacă uneori unul spune ceva care îl răneşte pe celălalt, ei pot 
continua să trăiască împreună atât timp cât sunt toleranți unul față de 
celălalt. Dar dacă unul dintre parteneri are o aventură și, indiferent de 
situație, partenerul său nu se poate împăca cu acea persoană, iar dacă 
persoana respectivă nu este dispusă să se întoarcă, atunci pot rămâne 
împreună cei doi? A fi mai tolerant cu acea persoană nu ar fi de niciun 
folos, ar fi zadarnic. O astfel de căsnicie este distrusă, tot ce pot face este să 
divorţeze. Dacă doi oameni ajung în acest punct, atunci, chiar dacă încă 
locuiesc sub acelaşi acoperiș, căsătoria lor există doar pe hârtie. Nu 
contează dacă divorțează sau nu. Dacă tu crezi în Dumnezeu, îţi faci datoria 
şi ajungi în același punct — când ratezi ocaziile de a căuta adevărul și de a fi 


desăvârșit, inima ta este împietrită şi nu te căiești niciodată sau nu te întorci 


înapoi şi continui să urmărești cu încăpățânare statutul, fără să accepti nici 
cea mai mică fărâmă de adevăr, deși Dumnezeu ţi-a dat multe ocazii — 
atunci, mai devreme sau mai târziu, va veni o zi în care vei fi descoperit şi 
alungat. Cel mai probabil, o chestiune, o situaţie, un cuvânt sau o atitudine 
te va da în vileag pe deplin. Prin urmare, dacă o persoană nu obţine lucrarea 
Duhului Sfânt sau nu dobândeşte adevărul, dacă este mereu legată şi 
controlată de firea sa coruptă, satanică, dacă trăieşte cu tot felul de dorinţe 
şi intenții egoiste şi nu este capabilă să se elibereze de ele, atunci este în 
mare pericol. Mai devreme sau mai târziu, se va poticni şi va fi dată în 
vileag. Poate că tu nu te-ai poticnit încă, dar asta nu înseamnă că nu te vei 
poticni mai târziu. Poate că acum ești încă în stare să-ţi faci datoria, poate 
că încă mai ai o oarecare voinţă de a te sacrifica pentru Dumnezeu şi de a 
suferi greutăţi, poate că ai o oarecare voință de a urmări să fii desăvârșit, 
dar asta nu înlocuieşte înțelegerea adevărului sau pătrunderea în realitatea 
adevărului şi nici nu înseamnă că nu te vei poticni mai târziu sau că vei fi 
capabil să rămâi neclintit. Unii oameni cred în Dumnezeu de mai mulți ani, 
dar tot nu înţeleg cea mai mică fărâmă de adevăr. Viziunea lor asupra 
lucrurilor rămâne aceeaşi cu cea a necredincioşilor. Când văd un conducător 
fals sau un antihrist dat în vileag şi alungat, ei se gândesc: „A crede în 
Dumnezeu, a-L urma pe Dumnezeu, a trăi înaintea lui Dumnezeu este ca 
atunci când mergi pe gheaţă subțire! E ca şi cum ai trăi pe muchie de cuțit!” 
Iar alții spun: „A fi conducător şi lucrător şi a-L sluji pe Dumnezeu este 
riscant. Este exact cum spun oamenii: «A fi apropiat de un rege este la fel 
de periculos ca a te culca lângă un tigru». Dacă faci sau spui ceva greşit, vei 
ofensa firea lui Dumnezeu și vei fi alungat şi pedepsit!” Sunt corecte aceste 
remarci? „A merge pe gheață subțire” şi „a trăi pe muchie de cuțit” — ce 
înseamnă aceste cuvinte? Aceste cuvinte înseamnă că există un mare 


pericol, că există un mare pericol în fiecare moment şi că până şi cea mai 


mică neglijenţă te va face să-ţi pierzi punctul de sprijin. „A fi apropiat de un 
rege este la fel de periculos ca a te culca lângă un tigru” este o zicală 
comună printre necredincioşi. Înseamnă că este periculos să te apropii de un 
rege diavol. Dacă cineva aplică această zicală slujiru lui Dumnezeu, în ce 
constă greşeala sa? În a compara un rege diavol cu Dumnezeu, cu Domnul 
creației — nu este aceasta o blasfemie la adresa lui Dumnezeu? Aceasta este 
o problemă serioasă. Dumnezeu este un Dumnezeu drept şi sfânt; faptul că 
omul ar trebui să fie pedepsit pentru că I s-a împotrivit lui Dumnezeu sau 
pentru că a fost ostil față de El este poruncit de Cer şi recunoscut pe 
Pământ. Satana și diavolii nu au nicio fărâmă din adevăr; ei sunt murdari și 
răi, îi masacrează pe cei nevinovaţi şi îi devorează pe oamenii buni. Cum 
pot fi asemănaţi cu Dumnezeu? De ce oamenii denaturează faptele și Îl 
calomniază pe Dumnezeu? Aceasta este o blasfemie imensă la adresa lui 
Dumnezeu! Atunci când unii oameni care sunt adesea pasivi şi nu îşi 
îndeplinesc îndatoririle cu sinceritate sunt emondaţi și trataţi, îşi fac griji că 
vor fi alungaţi şi se gândesc adesea în sinea lor: „A crede în Dumnezeu este 
într-adevăr ca atunci când mergi pe gheaţă subţire! De îndată ce faci ceva 
greşit, ajungi să fii tratat; de îndată ce ești etichetat drept conducător fals 
sau antihrist, eşti înlocuit şi alungat. În casa lui Dumnezeu, nu este un lucru 
neobișnuit ca Dumnezeu să Se înfurie, iar când oamenii au făcut câteva 
lucruri rele, sunt alungaţi cu un cuvânt. Nici măcar nu li se dă şansa să se 
pocăiască.” Chiar aşa se petrec lucrurile, de fapt? Casa lui Dumnezeu chiar 
nu le dă oamenilor şansa de a se pocăi? (Greșit.) Acei oameni răi şi 
antihrişti sunt alungaţi doar pentru că au comis multiple lucruri rele, au fost 
emondaţi şi tratați şi, totuși, în ciuda admonestărilor repetate, ei nu îşi 
schimbă metodele. Care este problema cu oamenii care gândesc în acest 
mod? Îşi găsesc justificări fățarnice. Nu urmăresc adevărul şi nici nu 


prestează cum se cuvine un serviciu şi, pentru că le este frică să nu fie 


îndepărtați şi alungaţi, se plâng amarnic şi își răspândesc noţiunile. În mod 
clar, au o umanitate slabă şi sunt adesea neglijenți şi superficiali, pasivi şi 
leneşi în privinţa lucrării lor. Le este frică să nu fie daţi în vileag şi alungaţi, 
aşa că pasează toată vina bisericii şi lui Dumnezeu. Care este natura acestui 
lucru? Aceea de a-L judeca pe Dumnezeu, de a se plânge de El şi de a I se 
împotrivi. Aceste remarci reprezintă cele mai evidente sofisme și cele mai 
absurde afirmaţii. Faptul că aceşti oameni pot spune astfel de lucruri este o 
dovadă că, deşi cred în Dumnezeu de ani de zile, nu au căutat niciodată 
adevărul. Numai acest lucru i-ar putea face să se coboare la nivelul de a-L 
judeca pe Dumnezeu, de a I se împotrivi şi de a-L blasfemia. Este evident 
că cei care sunt adesea pasivi şi nu urmăresc adevărul trăiesc cu adevărat în 
pericol. Aşadar, cum ar trebui să practice credincioşii în Dumnezeu pentru a 
se proteja şi pentru a se elibera de aceste circumstanţe periculoase? Cheia 
este să meargă pe calea urmăririi adevărului. Dacă o persoană poate înțelege 
o parte din adevăr, dacă se poate supune lui Dumnezeu la un nivel de bază, 
atunci va fi relativ protejată şi în siguranță. Cei care nu urmăresc adevărul, 
care nu au nimic din realitatea adevărului şi care sunt adesea pasivi, sunt 
mereu în pericol de a fi alungaţi. Oamenii cărora le este lehamite de adevăr 
în inimile lor, care simt mereu că este prea dificil sau stupid să practice 
adevărul, aceştia sunt cei care sunt în cel mai mare pericol. Mai devreme 


sau mai târziu, ei vor fi daţi în vileag şi alungaţi. 


Indiferent dacă o persoană este înşelătoare sau relativ nevinovată și 
onestă, intențiile, dorinţele și impuritățile oamenilor sunt mai mult sau mai 
puţin aceleași. Dacă voi toţi puteţi să vă schimbaţi cursul, să vă lepădaţi de 
aceste stări corupte şi măcar să vă faceţi datoria aşa cum trebuie, veți avea 
asemănare umană. Dacă în timp ce vă faceți datoria vă purtați cu voi 
intențiile, motivațiile şi dorinţele personale, este foarte probabil să provocaţi 


abateri şi greşeli şi vă va fi foarte greu să tratați problemele conform 


principiilor sau să vă faceți bine datoria şi să respectaţi voia lui Dumnezeu. 
Asta se întâmplă pentru că oamenii sunt prea neglijenți şi superficiali şi sunt 
plini de prea multe impurități. Dacă vrei să-ți faci bine datoria, trebuie mai 
întâi să-ți îndrepți intenţiile și dorinţele personale. Apoi, starea ta interioară 
se va schimba încet, mentalitatea ta se va îmbunătăţi, elementele active din 
tine vor creşte, impuritățile tale se vor diminua, inima ta va deveni mai pură 
şi mai simplă, iar tu vei dori să-ți faci bine datoria doar pentru a-L mulțumi 
pe Dumnezeu. Astfel, nu vei fi ușor de controlat de gânduri și opinii 
satanice sau de filozofii de viaţă. Vei obține libertatea şi eliberarea în mod 
natural, iar tot ce vei face va fi uşor şi plăcut. Este exact ca atunci când 
oamenii merg pe jos — dacă poartă multe poveri, atunci mersul va fi foarte 
obositor și vor merge din ce în ce mai încet, până când se vor prăbuşi și vor 
ceda din cauza epuizării. Dacă aceştia se descarcă de aceste poveri, atunci 
mersul le va fi mult mai uşor şi, totodată, se vor simţi eliberaţi şi liberi. Toţi 
ar trebui să scrieţi un jurnal sau un eseu de mărturie despre orice aspect al 
eliberării şi libertății pe care îl obţineţi. Ar trebui să scrieți despre modul în 
care ați căutat adevărul şi v-aţi eliberat de poveri atunci când vi s-au 
întâmplat anumite lucruri, de care dintre intențiile şi motivațiile proprii v-aţi 
lepădat, ce fel de luminare aţi primit, ce sentimente plăcute aţi experimentat 
— scrieţi despre aceste stări şi cunoștințe. Aceasta este o mărturie bazată pe 
experienţă şi este de mare folos atât pentru voi, cât şi pentru alţi oameni. În 
acest fel, experiența ta va creşte, vei avea o mai bună înţelegere a 
adevărului, iar zilele tale de libertate şi eliberare se vor înmulți. Vei deveni 
o persoană liberă, o persoană ca lov. De ce a putut lov să rostească atât de 
ușor faimoasele cuvinte: „Iahve a dat şi Iahve a luat; binecuvântat să fie 
numele lui Iahve Dumnezeu” (lov 1:20-21)? Oare a ajuns să le rostească atât 
de uşor peste noapte? Categoric nu. Aceste cuvinte erau rezumatul unor 


zile, ani şi decenii de experienţă. Erau roadele a zeci de ani de experienţă de 


viaţă acumulată. Nu este simplu să obţii adevărul și să rosteşti cuvinte de 
mărturie. Singura modalitate de a obţine rezultate cu privire la credinţa ta în 
Dumnezeu este de a merge pe calea urmăririi adevărului. După ce ai 
renunţat la urmărirea prestigiului, a profitului şi a statutului, lucrurile vor fi 
mult mai uşoare pentru tine. Îţi va fi uşor să porneşti pe calea urmăririi 
adevărului. Atunci când experiența ta va ajunge în punctul în care vei 
înțelege adevărul şi vei intra în realitate, vei fi obținut adevărul şi vei fi 
obţinut libertatea şi eliberarea. În acel moment, vei considera că ai obţinut 
foarte mult urmându-l pe Hristos şi urmărind adevărul. Pentru a obţine 
adevărul, vei fi renunţat la urmărirea prestigiului, a profitului şi a statutului 
şi la implicarea în problemele familiei tale. ÎL vei fi urmat pe Dumnezeu şi 
îți vei fi îndeplinit datoria unei ființe create, vei fi ajuns treptat să înţelegi 
adevărul şi vei fi dus la bun sfârşit multe lucruri. Nu vei mai fi derutat sau 
legat de Satana. Obţinerea adevărului şi a vieţii este cel mai valoros lucru; 
adevărul este lucrul cel mai demn de dragostea ta. Când vei vedea că 
adevărul este lucrul cel mai de preţ, îţi vei da seama că prestigiul, profitul, 
statutul, banii, vanitatea şi mândria sunt lipsite de valoare şi că aceste 
lucruri ți-au făcut rău. Prin urmare, vei ajunge să detești și să respingi aceste 
lucruri şi vei fi capabil să renunti la ele. Este extrem de semnificativ. Cu 
toate acestea, există încă unele persoane care nu sunt capabile să se lepede 
de constrângerile legate de reputație și statut. Toată ziua, aceștia își 
frământă minţile şi se luptă cu alții pentru prestigiu, profit și statut. Ei se 
vor frământa şi se vor certa chiar şi pentru câteva chestiuni de vanitate și 
mândrie. Ei nu caută adevărul și nici nu acordă atenție voii lui Dumnezeu. 
Ei consideră prestigiul, profitul şi statutul mai presus de orice altceva şi, ca 
urmare, se agită ani de zile de dragul acestor lucruri, fără să posede nici cea 
mai mică parte din realitatea adevărului. Indiferent de datoria pe care o 


îndeplinesc, o fac prost şi îşi pierd cei mai buni ani din viaţă. Aceasta este 


starea deplorabilă a celor care nu urmăresc adevărul. Astfel, nepăsători, 
acești oameni lucrează de mântuială în credinţa lor în Dumnezeu. Au trecut 
zece sau douăzeci de ani, iar ei încă nu au obţinut adevărul sau viaţa și încă 
nu sunt capabili să mărturisească pentru Dumnezeu. Când vor veni 
dezastrele, ei vor fi uimiţi, fără să ştie în ce zi vor muri într-un dezastru, iar 
atunci va fi prea târziu pentru regrete. De aceea, mai devreme sau mai 
târziu, va veni ziua în care cei care cred în Dumnezeu, dar nu urmăresc 
adevărul, vor regreta. În acest moment, există mulți oameni care încă 
urmăresc orbește prestigiul, profitul şi statutul, iar atunci când sunt trataţi şi 
emondaţi, ei simt că au suferit o mare umilință. Ei fac tot ce le stă în putință 
pentru a-și crea justificări şi explicaţii înșelătoare pentru a-și proteja 
vanitatea şi mândria. Ei nu acceptă adevărul pentru a-şi îndrepta firile 
corupte şi continuă să considere prestigiul, profitul şi statutul mai presus de 
orice altceva. Acest tip de persoană trăiește o viață atât de deplorabilă! 


Aceştia sunt cei mai nesăbuiţi şi ignoranți oameni. 


Acum este cea mai bună oportunitate să vă faceți datoria, să 
experimentați cum să vă lepădați de firile voastre corupte, cum să obţineţi 
îndrumarea lui Dumnezeu, cum să vă îndepliniți datoria cu devotament, 
cum să  îndepliniți voia lui Dumnezeu, cum să vă îndepliniți 
responsabilităuile şi să evitaţi să fiți neglijenți şi superficiali în datoria 
voastră şi cum să vă dăruiți inima lui Dumnezeu, să experimentați şi să 
dobândiți cunoaşterea cuvintelor lui Dumnezeu în timp ce vă faceţi datoria 
şi să vedeţi faptele lui Dumnezeu. Ce oportunitate excelentă! Într-o zi, când 
vă veţi fi schimbat, nu vă veţi mai lupta pentru mândrie şi statut. Orice vi se 
va cere, nu veţi crede că este foarte dificil şi vă va fi uşor să o faceţi. Vă va 
fi uşor să puneţi adevărul în practică, să acţionaţi conform principiilor şi să 
duceți la bun sfârşit multe lucruri. Veţi fi pe deplin capabili să vă faceți 


datoria în mod normal și nu veţi mai fi niciodată constrânși de vreo 


persoană, eveniment sau lucru. Asta înseamnă să intri în totalitate în 


realitatea adevărului. 


16 iulie 2015 


Pentru a dobândi adevărul, trebuie să înveţi de la 
oamenii, din evenimentele și lucrurile din 
apropiere 


În prezent, cei care cred din tot sufletul în Dumnezeu se concentrează 
pe a-şi îndeplini îndatoririle în mod sârguincios şi vor să și le îndeplinească 
bine. Totuşi, fiindcă toți oamenii au o fire coruptă şi fiindcă fiecare dintre ei 
are propriile dificultăți şi neajunsuri, le este greu să-şi facă datoria în mod 
adecvat — asta ar necesita ca ei să urmărească adevărul și muncească din 
greu pentru acesta. Când apar dificultăţi, toți oamenii ar trebui să se roage 
împreună şi să caute adevărul, pentru a-şi rezolva împreună problemele. 
Aceasta este răspunderea şi datoria fiecărei persoane. Toţi oamenii au o 
răspundere şi o obligație de a-şi face bine datoria. Aceasta nu este 
răspunderea unei persoane anume; mai degrabă, este răspunderea comună a 
tuturor. Așadar, toți oamenii trebuie să muncească din greu împreună şi să 
înveţe să colaboreze armonios. În afară de a se echipa cu adevărul, toți 
oamenii trebuie să se echipeze şi cu cunoştinţe de specialitate, să profite de 
atuurile proprii, să înveţe câteva lucruri practice, să înveţe unii de la alții și 
să-şi corecteze slăbiciunile, ajutându-se reciproc. Procedând astfel, ei vor 


obține rezultate tot mai bune în îndatoririle lor. 


De ce credeți că le este atât de dificil non-credincioşilor să facă orice şi 
de ce sunt obstacolele lor atât de mari? Este fiindcă oamenii au naturi 
satanice; toţi trăiesc conform unor firi corupte, vor să se fălească, să aibă 
ultimul cuvânt şi nu au niciun mod de a colabora armonios. Astfel, le este 
foarte dificil să înregistreze reuşite în orice. La jumătatea unui proiect, se 
dezbină din cauza neînțelegerilor şi se despart. Cei cu umanitate bună 
reușesc să ajungă puțin mai departe. Mai devreme sau mai târziu, cei care 


nu deţin adevărul se vor poticni. Dacă puteţi vedea clar acest lucru, atunci s- 


ar cuveni să învăţaţi să acceptaţi adevărul, să vă supuneţi lui şi să colaboraţi 
armonios cu alții. De ce nu colaborează armonios oamenii? (Fiindcă 
oamenii sunt aroganţi şi neprihăniți de sine. Ei cred întotdeauna că au 
dreptate şi nu sunt dispuşi să accepte sugestiile altora.) Aroganţa și 
neprihănirea de sine sunt amândouă elemente ale unei firi corupte. Este uşor 
de rezolvat această problemă? Poate să o rezolve oricine? Non-credincioşii 
sunt absolut incapabili să rezolve o astfel de problemă. De ce? Fiindcă ei nu 
acceptă adevărul. Ei trăiesc conform filosofilor satanice, conform voii 
proprii, şiretlicurilor, comploturilor, înşelăciunii şi firilor lor satanice. Ei nu 
acceptă adevărul, cu atât mai puţin îl pun în practică şi nici nu caută să se 
cunoască, să se răzvrătească împotriva propriei persoane sau să se supună 
adevărului. Nu spun absolut nimic despre aceste chestiuni pozitive şi aceste 
căi corecte. Nu recunosc niciodată că Dumnezeu este adevărul şi nu vor 
crede niciodată în El, deci indiferent de cariera pe care o urmează şi în orice 
fac, mereu ajung să dea greş și să se ruineze. În casa lui Dumnezeu, este 
altfel. În casa lui Dumnezeu, El este cel care guvernează; ceea ce 
guvernează sunt cuvintele Lui şi adevărul. În fiecare zi, aleşii lui Dumnezeu 
mănâncă şi beau cuvintele Lui și au părtășie despre adevăr. Inimile lor se 
umplu treptat cu lumină, iar ei sunt dispuşi să se străduiască să ajungă la 
adevăr şi să-l dobândească. De ce sunt frații şi surorile mai eficiente decât 
non-credincioşii atunci când lucrează împreună? Cel puţin ei au o bază: ei 
toți sunt oameni care cred din tot sufletul în Dumnezeu şi, în casa lui 
Dumnezeu, sunt uniţi în gândire şi în eforturi atunci când își îndeplinesc 
îndatoririle. În plus, ei au o credinţă comună, obiective comune, iar spiritele 
lor sunt întrepătrunse. Indiferent dacă sunt din regiunea nordică, sudică sau 
centrală, chiar dacă dialectele lor sunt diferite, ei se familiarizează totuși 
rapid unii cu ceilalți atunci când au părtăşie despre credință şi discută 


despre experienţele lor, ca și când s-ar cunoaște de mult. Se simt de parcă ar 


fi membrii aceleiaşi familii. În plus, cei care nu gestionează practic 
problemele, care mereu complotează şi amăgesc, care înșală, care sunt 
mereu aroganți şi neprihăniți de sine, care-şi urmează propria voie şi care 
nu acceptă nici măcar o mică parte din adevăr, nu pot avea o poziție fermă 
în casa lui Dumnezeu. Ei sunt în mod firesc eliminați şi îndepărtați, 
deoarece casa lui Dumnezeu este guvernată de adevăr. Toate aceste lucruri 
sunt vizibile şi deja au fost dovedite ca adevărate. Indiferent de vârsta ta, de 
sexul tău, sau chiar de nivelul aptitudinilor tale, dacă spui: „Îmi înţeleg 
domeniul de competență, deci ceea ce spun eu este corect. Nu vă ascult pe 
voi!”, atunci ce fel de imagine își vor face toți despre tine? Vor lăuda ei o 
astfel de persoană? (Nu, n-o vor face.) Poate o astfel de persoană să-și facă 
datoria bine şi să rămână neclintită? (Nu, nu poate.) Este uşor ca aceasta să 
fie eliminată. Unii oameni au talent oratoric, iar discursul lor este deosebit 
de plăcut de ascultat, dar ei nu fac nimic practic. Iniţial, oamenii vor avea 
sentimente bune față de ei, dar cum va fi mai târziu? Toţi vor vedea 
adevărul despre ei şi vor spune: „Această persoană vorbește plăcut, aparent, 
dar nu face nimic practic. Dacă-i arunci o singură privire, îți dai seama că 
nu iubeşte adevărul. Se concentrează pe a se preface şi pe cum se prezintă 
ea. Nu a avut niciodată părtășie despre adevăr şi nici nu a reflectat asupra 
el. E la fel ca non-credincioşii, e neîncrezătoare.” După ce vor vedea asta, 
oamenii vor începe să fie iritaţi de ei, gândindu-se că a vorbi sau a lucra cu 
ei nu ar fi nici constructiv, nici util. O astfel de persoană îi face pe alții să se 
simtă nefericiţi şi nu le eliberează spiritul, iar aceștia încep, uşor-uşor, să se 
îndepărteze de această persoană. Când persoana va vedea că a fost 
abandonată de alții şi că a devenit total izolată, atunci, va începe să 
reflecteze asupra ei. Abia atunci îşi va da seama: „E inacceptabil ca o 
persoană să nu urmărească adevărul. În casa lui Dumnezeu, pur și simplu 


nu va funcționa să mă bazez pe şiretlicuri mărunte, pe calibru, pe daruri, pe 


propriile experienţe, lecţii, filosofii pentru interacțiuni lumești și tactici. 
Trebuie să accept şi să urmăresc adevărul, pentru a evita să fiu eliminat!” 
Dacă o astfel de persoană se căieşte şi se schimbă cu adevărat, atunci, încă 


mai există o rază de speranță că poate fi mântuită. 


În casa lui Dumnezeu, ce fel de persoană place majorităţii oamenilor? 
(Acestora le plac oamenii care urmăresc adevărul, care îl pot accepta şi care 
au adevărul-realitate.) Cum dovedesc acest lucru oamenii care au adevărul- 
realitate? (Sunt mai oneşti.) Au o umanitate onestă. Ce altceva? (Sunt mai 
pioşi.) La exterior, trăiesc vieți mai pioase şi mai cuviincioase, iar alții 
beneficiază văzându-i. Ce altceva? (Sunt capabili să practice adevărul şi 
acționează principial.) Acestea sunt câteva moduri practice în care 
demonstrează acest lucru. Ce lucruri include ideea de a acționa principial? 
Ce detalii există? De exemplu, când este vorba despre modul de a trata 
oamenii, indiferent dacă aceştia au sau nu statut, sau dacă sunt frați și 
surori, conducători sau lucrători, ce principii ar trebui respectate? Fără nicio 
îndoială, este corect şi rezonabil ca aceştia să fie trataţi conform cuvântului 
lui Dumnezeu şi adevărului. Sub nicio formă nu puteţi să vă bazaţi pe 
sentimente sau preferințe personale, să vă apropiați de cineva, dar să vă 
îndepărtați de altcineva, să profitați de cei care sunt nevinovaţi, dar să 
încercaţi să-i mulţumiţi pe cei care sunt impresionanți, sau să formaţi clici 
pentru a crea conflicte între facțiuni. În plus, nu puteţi să-i atacați sau să-i 
discriminați pe cei care urmăresc adevărul şi-şi îndeplinesc îndatoririle. 
Trebuie să tratați oamenii conform adevărurilor-principii. Acesta este 
principiul pentru a trata oamenii și este şi principiul pentru a ne înţelege 
bine cu alții. Cei care cred în Dumnezeu trebuie să-i trateze corect pe toți 
oamenii. A câştiga de partea voastră oamenii atunci când aceştia sunt utili și 
a-i discrimina pe cei care nu sunt utili — este acesta principiul conform 


căruia ar trebui să tratați oamenii? Aceasta este filosofia lumească pentru 


interacțiuni lumești a non-credincioşilor, o fire satanică şi o logică satanică. 
Care sunt principiile cu privire la modul în care sunt trataţi oamenii în casa 
lui Dumnezeu? Ar trebui să-i tratezi pe toţi conform adevărurilor-principii 
şi pe fiecare dintre frații și surorile tale în mod corect. Cum să-i tratezi 
corect? Acest lucru trebuie să se bazeze pe cuvintele lui Dumnezeu, pe ce 
fel de oameni mântuiește Dumnezeu și pe care îi elimină, pe care îi place şi 
pe care îi urăște; acestea sunt adevărurile-principu. Fraţii şi surorile ar 
trebui tratați cu ajutor iubitor, acceptare reciprocă și răbdare. Ar trebui să-i 
identifici pe oamenii răi şi pe neîncrezători, să te separi şi să te ţii departe 
de aceştia. Doar procedând astfel îi tratezi pe oameni în mod principial. 
Fiecare frate şi soră are puncte tari şi neajunsuri şi cu toţii au firi corupte, 
aşa că, atunci când sunt împreună, ar trebui să se ajute reciproc cu iubire, să 
accepte şi să aibă răbdare şi să nu caute nod în papură sau să fie prea aspri. 
Mai ales la surorile şi frații care nu cred de foarte mult timp în Dumnezeu 
sau care sunt tineri ar trebui să ţineţi cu prisosință şi să-i susțineţi cu 
răbdare. Dacă dezvăluie o oarecare corupție, atunci aveţi părtăşie cu ei 
despre adevăr şi impulsionaţi-i cu răbdare. În niciun caz să nu îi condamnaţi 
cu nonşalanţă şi nu le exagerați problemele, fiindcă acest lucru este aspru. 
Dacă te temi şi ascunzi când afli despre un conducător fals sau despre un 
antihrist care face fapte rele şi nu îndrăznești să expui acest lucru; dar când 
îți dai seama că surorile şi fraţii tăi au unele dezvăluiri ale corupției, te ţii 
scai de ei şi faci din țânţar armăsar, ce fel de comportament este acesta? 
Oamenii care fac acest lucru sunt odioşi şi profită de alții. Acesta nu este un 
mod corect de a-i trata pe alții; mai degrabă acționezi conform preferinței 
personale. Aceasta este o fire coruptă, satanică, lucru care este o fărădelege! 
Dumnezeu vede tot ce fac oamenii. Oricum acţionezi şi gândeşti în inima 
ta, Dumnezeu scrutează! Orice ai face, ai nevoie să înţelegi principiile. În 


primul rând, trebuie să înţelegi adevărul. Odată ce înţelegi adevărul, îți va fi 


ușor să înţelegi intențiile lui Dumnezeu și vei ști principiile după care 
Dumnezeu cere oamenilor să-i trateze pe alții. Vei şti cum să-i tratezi pe 
oameni şi vei fi capabil să-i tratezi în conformitate cu intențiile lui 
Dumnezeu. Dacă nu înţelegi adevărul, cu siguranță nu vei fi capabil să 
înţelegi intențiile lui Dumnezeu și nu-i vei trata pe alții într-un mod 
principial. Modul în care trebuie să-i tratezi pe alții este arătat clar sau 
sugerat în cuvintele lui Dumnezeu; atitudinea cu care Dumnezeu tratează 
umanitatea este atitudinea pe care oamenii ar trebui să o adopte în modul în 
care se tratează unii pe ceilalți. Cum tratează Dumnezeu fiecare persoană în 
parte? Unii oameni au o statură imatură; sau sunt tineri; ori cred în 
Dumnezeu doar de puţin timp; sau nu sunt răi prin natură-esenţă, nu sunt 
răuvoitori, ci sunt doar puţin ignoranți sau lipsiţi de calibru. Sau sunt supuşi 
prea multor constrângeri şi încă mai au de înţeles adevărul, nu au ajuns să 
aibă intrare în viaţă, aşadar le este greu să nu facă lucruri nesăbuite sau să 
nu comită fapte ignorante. Însă Dumnezeu nu Se concentrează pe 
nesăbuinţa efemeră a oamenilor; El Se uită doar la inimile lor. Dacă sunt 
deciși să urmeze adevărul, atunci sunt corectaţi, iar când acesta este 
obiectivul lor, atunci Dumnezeu îi observă, îi aşteaptă și le acordă timp şi 
şanse care le permit să pătrundă. Nu e adevărat că Dumnezeu îi va 
condamna din cauza unei singure fărădelegi. Asta fac oamenii deseori; 
Dumnezeu nu îi tratează niciodată pe oameni aşa. Dacă Dumnezeu nu îi 
tratează pe oameni în acest mod, atunci, de ce oamenii îi tratează pe ceilalți 
în acest mod? Nu arată asta firea lor coruptă? Aceasta este întocmai firea lor 
coruptă. Trebuie să urmăreşti cum îi tratează Dumnezeu pe oamenii 
ignoranţi și nesăbuiţi, cum îi tratează pe cei cu statură imatură, cum tratează 
dezvăluirile normale ale firii corupte a umanității şi cum îi tratează pe cei 
care sunt răuvoitori. Dumnezeu tratează oameni diferiți în feluri diferite și 


are, de asemenea, diverse moduri de a gestiona nenumăratele condiții ale 


diferiților oameni. Trebuie să înţelegi aceste adevăruri. Odată ce ai înţeles 
aceste adevăruri, vei şti apoi cum să experimentezi lucrurile şi să tratezi 


oamenii conform principiilor. 


Dumnezeu stabilește dacă o persoană va fi mântuită sau nu pe baza 
nivelului corupției acesteia? Stabileşte El dacă să o judece sau să o mustre 
pe baza gravităţii fărădelegilor ei sau a extinderii corupţiei ei? Îi stabileşte 
El destinația și finalul pe baza aspectului său fizic, a cadrului său familial, a 
nivelului calibrului său sau a gradului în care a suferit? Dumnezeu nu 
folosește aceste lucruri ca bază pentru deciziile Lui; nici măcar nu se uită la 
aceste lucruri. Așadar, trebuie să înţelegi că, deoarece Dumnezeu nu 
măsoară oamenii pe baza acestor lucruri, nu ar trebui să măsori nici tu 
oamenii pe baza acestor lucruri. Să spunem că vezi pe cineva care este 
atrăgător şi pare un om bun, deci începi să vorbeşti mai mult cu el, discuţi 
cu el, te apropii de el şi deveniți prieteni buni. Apoi, să zicem că vezi pe 
cineva care este neatrăgător, pe care nu-ţi place să-l asculţi, care nu ştie cum 
să interacționeze cu alții şi care nu se integrează, deci nu-l bagi în seamă și 
uneori, chiar vrei să-l hărţuieşti, sau să spui vorbe urâte pentru a-l cenzura — 
ce fel de mod de a trata oamenii este acesta? Toate aceste lucruri îşi au 
originea într-o fire coruptă, satanică. Sunteţi dispuşi să trăiţi cu o astfel de 
fire coruptă, satanică? Sunteţi dispuşi să fiți constrânşi şi limitați de firile 
voastre corupte, satanice şi să le lăsați să vă dirijeze acțiunile? (Nu.) 
Conform dorințelor subiective ale oamenilor, nimeni nu este dispus să facă 
ceva sau să-şi facă datoria trăind conform firii corupte a Satanei. În voile 
subiective ale oamenilor, aceștia năzuiesc spre bine şi sunt dispuși să 
practice adevărul, dar dacă oamenii nu înţeleg sau nu urmăresc adevărul, nu 
sunt serioşi cu privire la acesta sau nu fac niciun efort în acest sens, atunci, 
ei nu vor putea să pătrundă în adevărul-realitate. Dacă nu ești capabil să 


pătrunzi în adevărul-realitate, atunci, ce trăieşti tu, principiile pe care le 


adopţi în tot ceea ce faci şi cuvintele pe care le spui nu respectă adevărul, 
iar aceste lucruri vor fi complet lipsite de adevăr. Dacă există vreun aspect 
al adevărului pe care nu îl înţelegi, atunci vei fi absolut incapabil să 
pătrunzi în adevărul-realitate, iar dacă nu poţi pătrunde în adevărul-realitate, 
atunci, nu vei deţine niciun adevăr. Există vreun pic de umanitate în cei care 
nu deţin niciun adevăr? (Nu.) Tot ce trăiesc astfel de oameni este firea 
coruptă a Satanei. Nu este adevărat că oamenii devin cineva care deține 
adevăruri-realitate mediat ce încep să-şi facă datoria. A-ţi face datoria nu e 
nimic mai mult decât o metodă şi un canal de folosit. În îndeplinirea 
îndatoririlor, oamenii se folosesc de urmărirea adevărului pentru a 
experimenta lucrarea lui Dumnezeu, înțeleg şi acceptă treptat adevărul şi şi 
apoi îl practică. Atunci, ei ating o stare în care se leapădă de firea lor 
coruptă, scapă de legăturile şi de controlul firii corupte a Satanei şi astfel 
devin cineva care deţine adevărul-realitate şi cineva cu o umanitate 
normală. Îndeplinirea datoriei tale şi acţiunile tale vor fi edificatoare pentru 
oameni și mulţumitoare pentru Dumnezeu doar atunci când ai o umanitate 
normală. Şi numai atunci când oamenii sunt acceptați de Dumnezeu pentru 
îndeplinirea propriei îndatoriri pot să fie ființe create acceptabile. Prin 
urmare, în ceea ce privește îndeplinirea datoriei voastre, deşi ceea ce 
sacrificați şi scoateţi acum în evidenţă cu devotament sunt diversele 
abilități, învățăturile şi cunoştinţele pe care le-aţi dobândit, tocmai prin 
intermediul canalului îndeplinirii datoriei voastre puteți să înțelegeți 
adevărul şi să ştiţi ce înseamnă a-ți îndeplini datoria, ce înseamnă a veni 
înaintea lui Dumnezeu, ce înseamnă a te sacrifica din toată inima pentru 
Dumnezeu. Prin intermediul acestui canal, veţi şti cum să vă eliberați de 
firea coruptă şi cum să vă răzvrătiți împotriva propriei persoane, să nu fiți 
aroganti și neprihăniți de sine şi să vă supuneți adevărului şi lui Dumnezeu. 


Numai aşa puteţi dobândi mântuirea. 


În prezent, cel mai important lucru, în îndeplinirea îndatoririlor 
voastre, este să învăţaţi să vă supuneţi, să învăţaţi să vă supuneți adevărului 
şi lucrurilor care vin de la Dumnezeu. În acest fel, în timp ce-L urmaţi pe 
Dumnezeu, veți fi capabili să vă învăţaţi lecțiile şi veţi deveni treptat 
capabili să pătrundeţi în adevărul-realitate. Spuneţi-Mi, poate o persoană să- 
şi facă bine datoria dacă nu are nicio înțelegere cu privire la ce înseamnă să 
practice adevărul, să se supună adevărului, sau dacă nu înţelege ce principii 
trebuie să susțină pentru a-și face datoria? Cu siguranță ar fi dificil. Aţi 
putea, de asemenea, să înțelegeți că atunci când vă faceţi datoria în casa lui 
Dumnezeu, dacă nu deţineţi sau nu pătrundeți nici măcar într-o mică măsură 
adevărul-realitate, atunci vă este foarte dificil să vă faceţi bine datoria. Este 
foarte dificil să vă faceți datoria la un standard acceptabil, sau să rămâneți 
neclintiți. Acum, aţi experimentat cu toții cât de dificil este să faceţi chiar și 
un singur pas înainte fără adevăr? (Da.) Ce v-a făcut să experimentați cel 
mai profund acest lucru? (Să fim emondaţi deseori, să dăm greş și să ne 
poticnim, fiindcă nu am înţeles adevărul şi ne-am bazat pe o fire coruptă 
pentru a de îndeplini îndatoririle.) Prin câte eşecuri ați trecut cu toții? (Prin 
câteva.) În timp ce experimentezi lucrarea lui Dumnezeu, indiferent de câte 
ori al eşuat, ai căzut, ai fost emondat sau dezvăluit, acestea nu sunt lucruri 
rele. Indiferent de modul în care ai fost emondat sau dacă acest lucru este 
făcut de către conducători, lucrători, frații sau surorile tale, toate acestea 
sunt lucruri bune. Trebuie să îţi amintești acest lucru: indiferent cât de mult 
suferi, de fapt, beneficiezi de pe urma acestui lucru. Oricine are experiență 
poate confirma asta. Indiferent de situație, a fi emondat sau dezvăluit este 
întotdeauna un lucru bun. Nu este o condamnare. Este mântuirea lui 
Dumnezeu şi cea mai bună oportunitate ca să ajungi să te cunoşti. Poate să- 
ti aducă o schimbare în bine în experienţa ta de viaţă. Fără aşa ceva, nu vei 


avea nici oportunitatea, nici condiţia şi nici contextul ca să poţi dobândi o 


înţelegere a adevărului corupției tale. Dacă realmente înţelegi adevărul şi 
eşti capabil să descoperi lucrurile corupte ascunse în adâncul inimii tale, 
dacă le poţi distinge clar, atunci este bine, acest lucru a rezolvat o problemă 
majoră a intrării în viață şi este foarte benefic pentru schimbările firii. A 
deveni capabil să te cunoşti cu adevărat pe tine însuţi este cea mai bună 
oportunitate de a-ţi drege căile şi de a deveni o persoană nouă; este pentru 
tine cea mai bună ocazie să obţii o nouă viață. Odată ce te cunoşti cu 
adevărat pe tine însuţi, vei putea vedea că, atunci când adevărul devine 
viaţa cuiva, este, cu adevărat, un lucru de mare preţ, și vei înseta după 
adevăr, îl vei practica şi vei pătrunde în realitate. Acesta este un lucru 
nespus de măreț! Dacă poți să profiți de această oportunitate, să reflectezi 
cu seriozitate asupra ta şi să câştigi o cunoaștere autentică de sine ori de 
câte ori dai greş sau cazi, atunci, în mijlocul negativității şi slăbiciunii, vei 
putea să te ridici înapoi pe picioare. Odată trecut de acest prag, vei putea să 


faci un pas mare înainte şi să pătrunzi în adevărul-realitate. 


Dacă tu crezi în suveranitatea lui Dumnezeu, atunci trebuie să crezi că 
întâmplările de zi cu zi, fie ele bune sau rele, nu au loc la întâmplare. Nu e 
vorba de faptul că cineva este aspru cu tine dinadins sau că te vizează; totul 
a fost rânduit şi orchestrat de Dumnezeu. De ce orchestrează Dumnezeu 
toate aceste lucruri? Nu este pentru a te expune drept cine ești sau pentru a 
te dezvălui şi a te elimina; a te dezvălui nu este scopul final. Scopul final 
este să te desăvârşească şi să te mântuiască. Cum te desăvârșşeşte 
Dumnezeu? Și cum te mântuiește? În primul rând, El începe prin a te face 
conştient de propria ta fire coruptă şi prin a te face să-ți cunoşti natura- 
esenţă, neajunsurile şi ceea ce îţi lipseşte. Doar ştiind aceste lucruri și având 
o înțelegere clară a lor, poţi urmări adevărul şi te poți elibera treptat de firea 
ta coruptă. Acesta este Dumnezeu oferindu-ți o ocazie. Aceasta este mila lui 


Dumnezeu. Tu trebuie să ştii cum să profiți de această ocazie. Nu ar trebui 


să te opui lui Dumnezeu, să te baţi cap în cap cu EI sau să-L înţelegi greșit. 
În particular, când te confrunţi cu oamenii, evenimentele și lucrurile pe care 
Dumnezeu le aranjează în jurul tău, să nu simţi în permanenţă că lucrurile 
nu sunt aşa cum îţi dorești să fie; nu-ți dori în permanenţă să scapi de ele şi 
nu te plânge şi nu-L înţelege mereu greşit pe Dumnezeu. Dacă faci aceste 
lucruri în permanenţă, atunci nu experimentezi lucrarea lui Dumnezeu și 
asta va face să-ţi fie foarte greu să intri în adevărul-realitate. Oricare ar fi 
lucrul întâmpinat pe care nu-l poţi înţelege pe deplin, atunci când se iveşte o 
dificultate trebuie să înveţi să te supui. Ar trebui să începi prin a veni 
înaintea lui Dumnezeu și a te ruga mai mult. În acest fel, înainte să-ţi dai 
seama, o schimbare va avea loc în starea ta interioară şi vei putea să cauţi 
adevărul pentru a-ți rezolva problema. Ca atare, vei fi capabil să 
experimentezi lucrarea lui Dumnezeu. Pe măsură ce se întâmplă acest lucru, 
adevărul-realitate va fi făurit înlăuntrul tău şi acesta este felul în care vei 
progresa şi vei suferi o transformare a stării vieţii tale. Odată ce ai suferit 
această schimbare și ai acest adevăr-realitate, atunci vei avea şi statură, iar 
cu statura va veni viaţa. Dacă cineva trăieşte întotdeauna pe baza unei firi 
satanice corupte, atunci, indiferent cât de mult entuziasm sau energie au, ei 
tot nu pot fi considerați a avea statură sau viaţă. Dumnezeu lucrează în 
fiecare persoană în parte şi, indiferent care este metoda Lui, ce fel de 
oameni, evenimente şi lucruri întrebuințează EI în slujirea Lui sau ce fel de 
ton au cuvintele Lui, El are doar un scop final: să te mântuiască. Şi cum te 
mântuieşte? El te schimbă. Deci, cum ai putea să nu suferi puţin? Va trebui 
să ai de suferit. Această suferinţă poate implica multe lucruri. La început, 
oamenii trebuie să sufere când acceptă judecata şi mustrarea cuvintelor lui 
Dumnezeu. Când cuvintele lui Dumnezeu sunt prea severe și explicite, iar 
oamenii ÎL interpretează greşit pe Dumnezeu — şi chiar au noţiuni — şi acest 


lucru poate fi dureros. Uneori, Dumnezeu creează un mediu în jurul 


oamenilor pentru a le dezvălui corupția, pentru a-i face să reflecteze asupra 
lor şi să se cunoască, iar atunci vor și suferi puţin. Uneori, când sunt 
emondaţi și expuşi direct, oamenii trebuie să sufere. Este ca și cum ar suferi 
o operaţie — dacă nu există nicio suferință, nu există niciun efect. Dacă, de 
fiecare dată când eşti emondat şi de fiecare dată când un mediu te 
dezvăluie, acest lucru îţi deşteaptă sentimentele şi îți dă un impuls, atunci, 
prin acest proces, vei intra în adevărul-realitate şi vei avea statură. Dacă de 
fiecare dată când eşti supus emondării și dezvăluirii de către un mediu, nu 
simţi niciun fel de durere sau disconfort şi nu simţi absolut nimic, şi dacă nu 
vii înaintea lui Dumnezeu pentru a-l căuta intenţiile, nici rugându-te, nici 
căutând adevărul, atunci eşti chiar prea amortit! Dumnezeu nu lucrează în 
tine când duhul tău nu simte nimic, când nu reacționează. El va spune: 
„Această persoană este prea amorțită şi a fost prea profund coruptă. 
Indiferent de modul în care o disciplinez, o emondez sau încerc să o 
înfrânez, tot nu pot să-i mişc inima sau să-i deştept duhul. Persoana aceasta 
va da de necaz; nu este uşor de mântuit”. Dacă Dumnezeu rânduieşte 
anumite medii, oameni, evenimente şi lucruri pentru tine, dacă te 
emondează și dacă, din asta, înveţi nişte lecţii, dacă ai învăţat să vu înaintea 
lui Dumnezeu, ai învăţat să cauţi adevărul şi, fără să-ţi dai seama, eşti 
luminat şi iluminat şi dobândești adevărul, dacă ai experimentat o 
schimbare în aceste medii, ai cules recompense şi ai făcut progrese, dacă 
începi să înţelegi un pic intenţiile lui Dumnezeu și încetezi să te plângi, 
atunci toate acestea vor însemna că ai stat neclintit în toiul încercărilor din 
aceste medii şi că ai făcut faţă testului. Ca atare, vei fi răzbit acest calvar. 
Cum îi va privi Dumnezeu pe cei care rezistă testului? Dumnezeu va spune 
că au o inimă sinceră şi că pot să îndure acest tip de suferință şi că, în 
adâncul sufletului, iubesc adevărul şi-şi doresc să-l dobândească. Dacă 


Dumnezeu te evaluează astfel, nu ești, atunci, o persoană cu statură? Nu ai 


atunci viaţă? Şi cum se dobândeşte această viaţă? Este oferită de 
Dumnezeu? Dumnezeu te aprovizionează în diferite feluri şi foloseşte 
diferiți oameni, evenimente și lucruri pentru a te instrui. E ca şi cum 
Dumnezeu îți dă personal mâncare şi băutură, aducând personal diferite 
alimente în fața ta, ca să mănânci pe îndestulate și să te bucuri; doar atunci 
poți să creşti şi să rămâi puternic. Așa trebuie să experimentezi și să înţelegi 
aceste lucruri; aşa te supui tuturor lucrurilor ce vin de la Dumnezeu. Acesta 
este tipul de mentalitate şi atitudine pe care trebuie să o ai şi trebuie să 
înveţi să cauţi adevărul. Nu ar trebui să cauţi în mod constant cauze externe 
sau să-i învinuiești pe ceilalți pentru problemele tale sau să le găseşti 
defecte oamenilor; trebuie să ai o înţelegere clară a intențiilor lui 
Dumnezeu. Din exterior, ar putea să ţi se pară că unii oameni au păreri 
despre tine sau prejudecăţi față de tine, dar tu nu ar trebui să vezi lucrurile 
aşa. Dacă vezi lucrurile din acest punct de vedere, nu vei face decât să 
inventezi scuze și nu vei putea obține nimic. Ar trebui să vezi lucrurile 
obiectiv şi să accepți totul din partea lui Dumnezeu. Când vei vedea 
lucrurile în acest fel, va fi uşor să te supui lucrării lui Dumnezeu și vei fi 
capabil să cauţi adevărul și să înţelegi intențiile lui Dumnezeu. Odată ce 
punctul tău de vedere şi starea de spirit sunt rectificate, vei putea dobândi 
adevărul. Așadar, de ce nu o faci pur și simplu? De ce te împotriveşti? Dacă 
ai înceta să te împotrivești, ai câștiga adevărul. Dacă te împotriveşti, nu vei 
câștiga nimic şi, de asemenea, vei răni sentimentele lui Dumnezeu și ÎL vei 
dezamăgi. De ce va fi dezamăgit Dumnezeu? Fiindcă tu nu accepti 
adevărul, nu ai speranță de mântuire, iar Dumnezeu nu este capabil să te 
câştige, prin urmare, cum ar putea El să nu fie dezamăgit? Când nu accepţi 
adevărul, aceasta echivalează cu a împinge mâncarea care ţi-a fost oferită 
personal de Dumnezeu. Spui că nu-ți este foame și că nu ai nevoie de 


mâncare; Dumnezeu încearcă de nenumărate ori să te încurajeze să 


mănânci, dar tu tot nu îți doreşti asta. Preferi să stai nemâncat. Crezi că eşti 
sătul când, de fapt, nu ai absolut nimic. Oamenii ca aceştia sunt foarte lipsiți 
de rațiune şi neprihăniți de sine; ei nu recunosc un lucru bun când îl văd, 


sunt cei mai sărăciți şi mai jalnici dintre oameni. 


Ca să pătrunzi în adevărul-realitate, mai întâi trebuie să reflectezi la 
fiecare detaliu al vieții tale și să începi să înveţi lecţii de la oamenii, 
evenimentele și lucrurile din apropiere. Dacă poţi să înveţi lecţii din modul 
în care te tratează oamenii din jurul tău, sau din chestiunile şi situaţiile care 
ți se întâmplă în fiecare zi, adică dacă poţi să cauţi adevărul şi să înveți cum 
să acţionezi conform principiilor, atunci, vei fi capabil să înţelegi adevărul, 
viaţa ta va creşte şi vei fi capabil să-ţi faci datoria în mod obişnuit. Unii 
oameni adesea se ceartă şi încearcă să se apere atunci când sunt emondați. 
Ei întotdeauna subliniază cauza problemei și găsesc scuze pentru eşecurile 
lor, lucru care este foarte problematic. Ei nu au o atitudine supusă sau o 
atitudine de căutare a adevărului. Oamenii de acest fel au un calibru slab și 
sunt şi foarte încăpăţânați. Ei nu înţeleg cuvintele celorlalți oameni, 
adevărul le este inaccesibil şi progresul lor este foarte lent. De ce este lent 
progresul lor? Fiindcă ei nu caută adevărul şi orice greşeli apar, mereu 
consideră că este vina altor oameni, pasând altora în totalitate 
responsabilitatea. Ei trăiesc după filosofi pentru interacțiuni lumeşti şi, atât 
timp cât trăiesc în siguranță, sunt extraordinar de mulţumiţi de ei înşişi. Ei 
nu urmăresc deloc adevărul şi cred că acesta este un mod foarte bun de a 
crede în Dumnezeu. Ba chiar există unii care gândesc: „Întotdeauna se 
vorbeşte atât de mult despre urmărirea adevărului şi despre învăţarea de 
lecţii, dar chiar sunt atât de multe lecţii de învăţat? A crede în Dumnezeu în 


p? 


acest mod este aşa o bătaie de cap!” Când văd alți oameni căutând adevărul 
şi învățând lecții când se confruntă cu chestiuni, ei spun: „Cum învățați voi 


lecţii din toate lucrurile? De ce nu sunt la fel de multe lecții pe care să le 


învăţ şi eu? Sunteţi cu toţii chiar atât de ignoranţi? Nu cumva urmaţi pur şi 
simplu orbește reglementările?” Ce părere aveţi despre acest sentiment? 
Aceasta este perspectiva neîncrezătorilor. Poate un neîncrezător să 
dobândească adevărul? Este foarte greu pentru o astfel de persoană să 
dobândească adevărul. Există unii oameni care spun: „Mă rog lui 
Dumnezeu în legătură cu lucruri mari, dar nu-L deranjez cu chestiuni 
mărunte. Dumnezeu este foarte ocupat cu administrarea de zi cu zi a 
universului şi a tuturor lucrurilor, cu administrarea fiecărei persoane. Cât de 
istovitor! Nu-L voi deranja pe Dumnezeu, pur şi simplu voi rezolva singur 
această chestiune. Atât timp cât Dumnezeu este mulţumit, este suficient. Nu 
vreau să-L îngrijorez.” Cum vi se pare acest punct de vedere? Şi aceasta 
este perspectiva neîncrezătorilor, imaginația oamenilor. Oamenii sunt ființe 
create, inferiori chiar și furnicilor. Cum pot ei să-l vadă clar pe Creator? 
Dumnezeu administrează universul şi toate lucrurile de cine știe câte 
miliarde sau zeci de miliarde de ani. A spus El că Se simte istovit? A spus 
EI că este prea ocupat? Nu, nu a spus. Oamenii nu vor fi niciodată capabili 
să vadă clar atotputernicia şi înţelepciunea lui Dumnezeu şi este un lucru 
foarte ignorant ca ei să vorbească din propriile noțiuni și închipuiri. Potrivit 
Creatorului, fiecare dintre aleşii lui Dumnezeu şi tot ce se întâmplă în jurul 
lor este rânduit de suveranitatea lui Dumnezeu. Ca şi credincios în 
Dumnezeu, s-ar cuveni să te supui suveranității şi rânduielilor lui 
Dumnezeu, să cauţi adevărul şi să înveți lecţii în toate situaţiile. Dobândirea 
adevărului este cel mai important lucru. Dacă poţi arăta considerație față de 
intenţiile lui Dumnezeu, atunci ar trebui să te bazezi pe El şi să te străduieşti 
să ajungi la adevăr, fiindcă asta Îi place lui Dumnezeu. Când ai dobândit 
adevărul şi poţi acţiona conform principiilor, Dumnezeu va fi mai mulțumit, 
dar cu cât te îndepărtezi mai mult de Dumnezeu, cu atât va fi El mai mâhnit. 


Ce Îl mâhneşte pe Dumnezeu? (Dumnezeu a rânduit situaţii pentru a le 


permite oamenilor să-l experimenteze cuvintele şi să dobândească adevărul, 
dar oamenii nu înţeleg mintea lui Dumnezeu; ei Îl înţeleg greșit, iar asta Îl 
mâhneşte pe Dumnezeu.) Corect. Dumnezeu a plătit un preţ mare pentru 
fiecare persoană și are intenţii pentru fiecare persoană. El are așteptări 
pentru ea şi Şi-a pus speranţele în ea. Eforturile lui susținute sunt făcute în 
mod liber şi de bunăvoie pentru toţi oamenii. Proviziile lui de viaţă şi de 
adevăr sunt, de asemenea, oferite de bunăvoie tuturor persoanelor. Dacă 
oamenii sunt capabili să înțeleagă motivul pentru care Dumnezeu face asta, 
El se va simţi mulțumit. Orice situaţii îţi rânduiește Dumnezeu, dacă eşti 
capabil să le accepţi de la Dumnezeu, să I te supui şi să înveţi lecții în tot 
acest timp, Dumnezeu nu va crede că preţul mare a fost plătit în van. Nu vei 
fi eşuat să te ridici la înălțimea tuturor intenţiilor şi eforturilor investite de 
Dumnezeu, sau a așteptărilor Lui pentru tine. În toate seriile de situaţii care 
ți se întâmplă, vei fi capabil să înveţi lecţii şi să te bucuri de recompense. În 
acest fel, lucrarea pe care a făcut-o Dumnezeu în tine va obţine rezultatul 
aşteptat şi inima lui Dumnezeu va fi mulțumită. Dacă ești incapabil să te 
supui orchestrărilor şi rânduielilor lui Dumnezeu, dacă mereu te 
împotriveşti lui Dumnezeu, Îl respingi și lupţi împotriva Lui, nu crezi că 
Dumnezeu va fi neliniștit? Inima lui Dumnezeu va fi îngrijorată şi 
neliniştită, spunând: „Ti-am rânduit atât de multe situaţii, ca să înveţi lecţii. 
Cum se face că nu a avut niciuna dintre ele un efect asupra ta?” Dumnezeu 
va fi împovărat de mâhnire. Dumnezeu este mâhnit fiindcă tu eşti amortit, 
ignorant, încet la minte și încăpățânat, fiindcă nu-l înţelegi intențiile, nu 
accepţi adevărul, nu poţi vedea toate lucrurile pe care El le face pentru a fi 
răspunzător de viaţa ta, nu înţelegi că El este îngrijorat și neliniștit în 
legătură cu viaţa ta și fiindcă te răzvrăteşti împtriva Lui şi te plângi de El. 
Spuneţi-Mi, de la cine provine tot ceea ce are legătură cu oamenii? Cine 


poartă cea mai mare povară pentru viaţa omenească? (Dumnezeu.) Numai 


Dumnezeu îi iubeşte cel mai mult pe oameni. Părinţii și rudele oamenilor îi 
iubesc cu adevărat? Este iubirea pe care o oferă ei adevărată? Îi poate ea 
mântui pe oameni de influenţa Satanei? Nu poate. Oamenii sunt amorțiţi şi 
înceţi la minte, incapabili să perceapă aceste lucruri aşa cum sunt de fapt și 
spun mereu: „În ce fel mă iubeşte Dumnezeu? Nu simt acest lucru. În orice 
caz, mama și tatăl meu mă iubesc cel mai mult. Îmi plătesc studiile şi mă 
fac să învăţ abilități tehnice, ca să pot să fiu cineva când voi crește, să am 
succes, să devin o stea, o celebritate. Părinții mei cheltuie atât de mulți bani 
ca să mă cultive şi să-mi ofere o educaţie, fiind strângători și economisind 
la hrană. Cât de măreaţă este iubirea aceasta! Nu-i voi putea răsplăti 


p? 


niciodată!” Credeţi că aceasta este iubire? Care sunt consecințele faptului că 
părinții tăi te fac să reuşești, să devii o celebritate în lume, să ai o slujbă 
bună şi să te integrezi în lume? Te îndeamnă la nesfârşit să urmăreşti 
succesul, să aduci onoare familiei tale şi să te integrezi în tendințele rele ale 
lumii, astfel încât, în cele din urmă, să cazi în vârtejul păcatului, să fii ruinat 
şi să pieri, devorat de Satana. Este asta iubire? Asta nu înseamnă să te 
iubesc, ci că-ţi fac rău şi te distrug. Într-o zi, te vei scufunda atât de jos, 
încât nu vei putea să te căieşti, atât de jos, încât nu vei putea să te eliberezi 
ŞI vei cobori în iad. Abia atunci îți vei da seama: „Ah, dragostea părintească 
este o dragoste a trupului, nu este de niciun folos în credinţa în Dumnezeu 
sau în dobândirea adevărului — nu este dragoste adevărată!” Poate că încă 
nu v-aţi dat seama de acest lucru. Unii oameni spun: „Oricât de mult mă 
iubeşte Dumnezeu, eu încă nu pot simţi. Încă simt că mama mea mă iubeşte 
cel mai mult. Ea îmi este persoana cea mai apropiată. Există un cântec 
intitulat «Mama este cea mai bună persoană din lume». Acel titlu se 


m? 


potriveşte cu realitatea; este absolut adevărat!” Intr-o zi, când vei deține cu 
adevărat intrarea în viață şi când vei fi dobândit adevărul, vei spune: „Nu 


mama este cea care mă iubește cel mai mult, şi nici tata. Dumnezeu mă 


iubește cel mai mult. El îmi este cel mai drag, fiindcă El mi-a dat viaţă, El 
mă îndrumă mereu, El mă aprovizionează şi mă mântuieşte de influenţa 
Satanei. Doar Dumnezeu este Unicul care poate să dea viaţă oamenilor, care 
poate să-i îndrume pe oameni şi care are suveranitate asupra tuturor 
lucrurilor.” Abia când vei înţelege adevărul și îl vei fi dobândit în întregime 


vei fi capabil să înţelegi în profunzime aceste cuvinte. 


Dacă vrei să dobândești adevărul, de unde începi? Începe cu oamenii, 
evenimentele și lucrurile din jurul tău şi află cum să înveţi lecţii şi cum să 
cauţi adevărul. Doar căutând adevărul și intențiile lui Dumnezeu în 
oamenii, evenimentele şi lucrurile din jurul tău vei fi capabil să dobândeşti 
adevărul. Unii oameni nu sunt atenți la chestiunile mărunte şi le trec cu 
vederea. Întotdeauna gândesc: „De ce nu mă confrunt niciodată cu ceva de 
amploare? De ce nu mi se întâmplă niciodată ceva formidabil? Dacă ar fi să 
se întâmple un lucru de amploare, formidabil, atunci aş fi capabil să învăţ o 
mare lecţie şi să dobândesc un mare adevăr. Cât de minunat ar fi acest 

lucru!” Este acesta un mod realist de a gândi? Aceste cuvinte sunt prea 
mari. Te supui lui Dumnezeu atunci când ți se întâmplă lucruri mici? Ţi-ai 
învăţat lecțiile? Dacă ți s-ar întâmpla o mare încercare, ai fi capabil să rămâi 
neclintit în mărturia ta? Dacă te-ar prinde marele balaur roşu, ai putea să fii 
o mărturie răsunătoare? Nu sunt oamenii care spun aceste cuvinte oarecum 
aroganți? Vei fi capabil să dobândeşti adevărul folosind această metodă de 
urmărire? (Nu.) Dacă nu ești atent în timp ce mergi, ai putea să te împiedici 
— cu toate acestea, tu te crezi pregătit să zbori! Trebuie să înveţi să cauţi 
adevărul şi să înveți lecții din lucrurile mici pe care le întâlneşti. Dacă nu 
poți să înveţi lecţii din lucrurile mici, nu vei fi capabil să le înveţi nici din 
lucrurile mari. Dacă nu-ţi poţi învăţa lecţiile, nu vei progresa în viaţă. 


Progresul în viaţă este realizat doar învățând lecţii din toate lucrurile. 


5 august 2015 


Pătrunderea în viaţă începe cu îndeplinirea 
datoriei 


Sunt mulți oameni care, după ce-şi fac datoria, simt că le lipsește ceva 
şi că nu au adevărul-realitate, aşa că îşi impun mereu să asculte mai multe 
predici, iar conducătorilor şi lucrătorilor le cer să organizeze mai multe 
adunări, ca şi cum numai asta le-ar putea oferi pătrunderea și creşterea în 
viață. Dacă trece o perioadă de timp în care nu participă la o adunare sau la 
o predică, li se pare că inima le e goală şi pustie, de parcă nu au nimic. În 
inimile lor, e ca şi cum doar adunările şi predicile zilnice le vor oferi 
pătrunderea în viaţă sau le vor permite să ajungă la maturitatea spirituală. În 
realitate, acest tip de gândire este total incorect. Cei care cred în Dumnezeu 
şi Îl urmează trebuie să-și facă datoria — numai atunci pot câştiga experiență 
de viață. Dacă spui că tu crezi sincer în Dumnezeu, însă nu vrei să-ți faci 
datoria, atunci unde-i sinceritatea din credinţa ta în Dumnezeu? Cei care-și 
fac datoria cu sinceritate sunt cei care au credinţă. Doar cei care au credință 
îndrăznesc să-și dedice viața lui Dumnezeu şi sunt dispuși să renunțe la 
toate ca să se sacrifice pentru El. Astfel de oameni au parte de lucrarea 
Duhului Sfânt în timp ce-şi fac datoria; sunt luminaţi, conduşi şi disciplinați 
de Duhul Sfânt. Toate acestea produc experiență de viaţă. Aşadar, 


pătrunderea în viață începe făcându-ţi datoria în mod oficial. 


Dacă oamenii sunt indiferenți faţă de îndeplinirea datoriei lor sau sunt 
mereu dezorientați, ce fel de atitudine credeți că e aceasta? Oare nu 
înseamnă doar să lucrezi mecanic, de formă? Aceasta-i atitudinea pe care o 
aveți faţă de datoria voastră? Oare asta e o problemă ce ţine de calibru sau 
de fire? Toţi ar trebui să vă clarificaţi lucrul acesta. De ce sunt nepăsător 
oamenii când îşi fac datoria? De ce nu sunt loiali când fac lucruri pentru 


Dumnezeu? Au ei rațiune sau conştiinţă, măcar? Dacă eşti realmente 


înzestrat cu rațiune şi conştiinţă, atunci când faci lucruri, vei pune ceva mai 
multă inimă în ele, precum şi ceva mai multă bunătate, responsabilitate şi 
considerație şi vei fi capabil să depui mai mult efort. Când poţi să depui mai 
mult efort, rezultatele îndatoririlor pe care le îndeplineşti se vor îmbunătăți. 
Rezultatele tale vor fi mai bune, iar lucrul acesta îi va mulţumi deopotrivă 
pe oameni și pe Dumnezeu. Trebuie să pui inimă în asta! Nu se poate să fii 
neatent, de parcă ai lucra în lumea laică şi ai câştiga bani pe baza timpului 
pe care l-ai petrecut. Dacă ai o asemenea atitudine, ai o problemă. Pur și 
simplu nu ai cum să-ți îndeplinești bine datoria. Ce fel de umanitate e asta? 
Au umanitate oamenii fără conştiinţă? Nu au. Dacă spui că ai umanitate şi 
vrei să pui în practică adevărul şi să-ți îndeplineşti bine datoria, atunci ar 
trebui să depui mai mult efort în datoria ta şi să o faci cu mai mult suflet. 
Spui că ai conștiință, dar nu pui niciodată inimă în datoria ta. Își face efectul 
conştiinţa ta? Trebuie să-ți pui inima în locul potrivit. Ar trebui să vă 
gândiţi des la aceste lucruri — ar trebui să le înţelegeți pe toate. Să lucrezi 
doar mecanic, de formă, când îţi îndeplineşti datoria e absolut interzis. Dacă 
întotdeauna lucrezi mecanic, de formă, în timp ce-ţi îndeplineşti datoria, nu 
al cum să ţi-o îndeplinești la un standard acceptabil. Dacă vrei să-ți 
îndeplineşti loial datoria, mai întâi trebuie să-ţi rezolvi problema lucrului 
mecanic, de formă. Ar trebui să iei măsuri să corectezi situația de îndată ce 
observi asta. Dacă eşti confuz, nu eşti niciodată capabil să observi 
problemele, lucrezi mereu mecanic, de formă, şi faci lucrurile într-o 
manieră superficială, atunci nu vei avea cum să-ți faci datoria bine. De 
aceea, întotdeauna trebuie să-ți faci datoria din inimă. Oamenii au obținut 
foarte dificil această oportunitate! Când Dumnezeu le dă o şansă, dar ei nu 
profită de ea, atunci acea șansă este pierdută — şi chiar dacă, mai târziu, îşi 
doresc să găsească o astfel de oportunitate, este posibil să nu mai apară din 


nou. Nici lucrarea lui Dumnezeu şi nici şansele cuiva de a-şi realiza datoria 


nu aşteaptă pe nimeni. Unii oameni spun: „Nu mi-am realizat bine datoria 
înainte, dar acum tot vreau s-o îndeplinesc. Ar trebui doar să încerc din 
nou.” E minunat să fii atât de hotărât, însă trebuie să știi clar cum să-ți 
îndeplineşti bine datoria şi trebuie să te străduieşti să ajungi la adevăr. 
Numai cei care înțeleg adevărul își pot îndeplini bine datoria. Cei care nu 
înţeleg adevărul nu sunt calificați nici măcar să facă servicii. Cu cât îţi este 
mai limpede adevărul, cu atât vei deveni mai eficient în datoria ta. Dacă 
poți vedea chestiunea aceasta, atunci te vei strădui să ajungi la adevăr şi ai o 
speranță de a-ţi îndeplini bine datoria. În prezent, nu există multe 
oportunităţi de a îndeplini o datorie, aşa că trebuie să te ţii de ea atunci când 
poți. Exact atunci când te confrunţi cu o datorie, tu trebuie să depui efort; 
atunci este momentul în care trebuie să te dăruiești, să te sacrifici pentru 
Dumnezeu şi când ţi se cere să plăteşti preţul. Nu ascunde nimic, nu unelti 
nimic, nu lăsa nicio marjă de libertate și nu-ţi oferi o cale de scăpare. Dacă 
îți iei vreo libertate, ești calculat sau şiret şi trădător, atunci sigur nu vei face 
o treabă de calitate. Să presupunem că spui: „Nimeni nu m-a văzut 


1? 


acționând cu viclenie. Ce grozav!” Ce fel de gândire este aceasta? Crezi că 
ai tras un văl de ceață peste ochii oamenilor și peste cei ai lui Dumnezeu? 
De fapt, cu toate acestea, ştie sau nu Dumnezeu ce ai făcut? Ştie. De fapt, 
oricine interacționează cu tine pentru o perioadă de timp va afla despre 
corupția şi ticăloşia ta şi, deşi s-ar putea să nu spună direct acest lucru, va 
avea evaluările lui despre tine în inima lui. Au existat mulți oameni care au 
fost dați în vileag şi alungaţi pentru că mulți alții au ajuns să-i înțeleagă. 
Odată ce toți le-au văzut esența, i-au dezvăluit pe aceşti oameni aşa cum 
erau de fapt şi i-au dat afară. Aşadar, fie că urmăresc sau nu adevărul, 
oamenii ar trebui să-și îndeplinească bine datoria, făcând tot ce le stă în 
putinţă; ar trebui să-și folosească conştiinţa pentru a face lucruri practice. S- 


ar putea să ai defecte, dar dacă poţi să fii eficient în îndeplinirea datoriei, 


acest lucru nu va fi atât de grav încât să fii alungat. Dacă te gândeşti mereu 
că eşti bine, că eşti sigur că nu vei fi alungat, dacă tot nu reflectezi sau nu 
încerci să te cunoşti și îți ignori sarcinile proprii, dacă întotdeauna ești 
neglijent şi superficial, atunci, când aleşii lui Dumnezeu chiar își pierd 
îngăduinţa faţă de tine, te vor expune aşa cum eşti şi, cel mai probabil, vei fi 
alungat. Asta pentru că toată lumea te-a văzut așa cum ești de fapt, iar tu ți- 
al pierdut demnitatea şi integritatea. Dacă nimeni nu are încredere în tine, ar 
putea Dumnezeu să aibă încredere în tine? Dumnezeu Se uită la inima cea 
mai lăuntrică a omului: El nu ar putea sub nicio formă să aibă încredere 
într-o astfel de persoană. Dacă cineva e o persoană pe care nu te poți baza, 
nu-i încredința, în niciun caz, o sarcină. Dacă nu ştii cum e o persoană sau 
doar i-ai auzit pe alți oameni zicând că persoana aceasta e bună la ceea ce 
face, dar în inima ta nu ești sigur sută la sută, atunci, tot ce poţi face este să- 
1 dai mai întâi să se ocupe de o sarcină mică, nimic important. Dacă se 
descurcă bine cu câteva sarcini mici, atunci poţi să-i dai una obişnuită. Şi 
numai dacă reuşeşte în sarcina aceea, ar trebui să-i dai să se ocupe de una 
importantă. Dacă dă greş la sarcina obișnuită, atunci persoana aceasta nu e 
de încredere. Indiferent dacă o sarcină e mare sau mică, nu 1 se poate 
încredința. Dacă observi o persoană care e amabilă şi responsabilă, care 
niciodată nu a lucrat doar mecanic, de formă, care tratează sarcinile pe care 
i le-au încredinţat alții ca fiind ale sale, care acordă atenţie fiecărui aspect al 
sarcinii, se gândeşte la nevoile tale, ia în considerare toate perspectivele, e 
foarte meticuloasă și gestionează lucrurile exact în modul potrivit, făcându- 
te să fii deosebit de mulțumit de munca ei, atunci, acesta-i genul de 
persoană care e de încredere. Oamenii de încredere sunt oameni care au 
umanitate, iar cei care au umanitate au conştiinţă şi rațiune şi lor ar trebui să 
le fie foarte uşor să-şi îndeplinească bine datoria, întrucât își tratează datoria 


ca pe obligația lor. Oamenii lipsiți de conştiinţă sau rațiune își îndeplinesc, 


cu siguranță, slab datoria şi nu au simţul răspunderii față de datoria lor, 
indiferent care este aceasta. Alţii trebuie să-și facă întotdeauna griji pentru 
ei, să-i supravegheze şi să întrebe despre progresul lor; dacă nu, lucrurile ar 
putea merge prost în timp ce îşi îndeplinesc datoria şi lucrurile ar putea 
merge greșit în timp ce îndeplinesc o sarcină, ceea ce ar fi mai problematic 
decât merită. Pe scurt, oamenii trebuie întotdeauna să reflecte la ei înşişi 
atunci când își îndeplinesc îndatoririle: „Am îndeplinit în mod adecvat 
această datorie? Mi-am pus inima în ea? Sau doar am făcut-o cât de cât?” 
Dacă eşti mereu nepăsător şi superficial, eşti în pericol. Cel puţin, înseamnă 
că nu ai credibilitate şi că oamenii nu pot avea încredere în tine. Vorbind 
mai serios, dacă mereu faci totul mecanic atunci când îți îndeplinești datoria 
şi dacă Îl înşeli mereu pe Dumnezeu, eşti în mare pericol! Care sunt 
consecinţele faptului de a fi înşelător cu bună ştiinţă? Toată lumea poate să 
vadă că săvârşeşti fărădelegi cu bună ştiinţă, că trăieşti doar potrivit firii tale 
corupte, că ești doar nepăsător şi superficial, că nu practici adevărul deloc — 
ceea ce înseamnă că ești lipsit de umanitate! Dacă acest lucru se manifestă 
în tine în toate privinţele, dacă eviți greşelile majore, dar le comiţi neîncetat 
pe cele minore şi eşti nepocăit de la început până la sfârşit, atunci eşti unul 
dintre cei răi, un necredincios şi ar trebui să fii îndepărtat. Asemenea 
consecințe sunt odioase — eşti pe deplin dat în vileag şi alungat ca 


necredincios şi persoană rea. 


Orice datorie pe care o îndeplineşti implică intrarea în viață. Indiferent 
dacă datoria ta este mai degrabă ordonată sau dezordonată, anostă sau plină 
de viaţă, întotdeauna trebuie să dobândeşti intrarea în viaţă. Îndatoririle pe 
care le îndeplinesc unii oameni sunt mai degrabă monotone; ei fac același 
lucru în fiecare zi. Cu toate acestea, atunci când le îndeplinesc, stările pe 
care aceste persoane le dezvăluie nu sunt atât de omogene. Uneori, când 


sunt bine dispuşi, oamenii sunt un pic mai harnici şi fac o treabă mai bună. 


Alteori, din cauza unei influențe necunoscute, firile lor satanice corupte 
stârnesc răutate în ei, făcându-i să aibă puncte de vedere nepotrivite şi să fie 
în stări rele şi în toane rele; acest lucru duce la îndeplinirea îndatoririlor lor 
într-o manieră superficială. Stările lăuntrice ale oamenilor se schimbă în 
mod constant; se pot schimba oriunde şi oricând. Indiferent cum se schimbă 
starea ta, este întotdeauna greșit să acționezi pe baza dispoziţiei tale. Să 
spunem că te descurci puțin mai bine când ai o dispoziţie bună şi ceva mai 
rău când eşti într-o dispoziție proastă — este acesta un mod principial de a 
face lucrurile? Îţi va permite asta să-ţi îndeplineşti datoria la un standard 
acceptabil? Indiferent de dispoziţia lor, oamenii trebuie să ştie să se roage 
înaintea lui Dumnezeu și să caute adevărul; doar în acest mod se pot abţine 
să nu fie controlați și duşi încoace şi încolo de dispozițiile lor. Când îți 
îndeplineşti datoria, ar trebui să te examinezi mereu pentru a vedea dacă 
faci lucrurile conform principiului, dacă îți îndeplinești datoria la nivelul 
standardelor, dacă o faci sau nu doar în manieră superficială, dacă ai 
încercat să te sustrag de la responsabilitățile tale și dacă există probleme cu 
atitudinea ta şi modul în care gândești. Odată ce ai reflectat asupra ta și 
aceste lucruri ti-au devenit clare, îți va fi mai uşor să-ţi îndeplineşti datoria. 
Indiferent ce întâmpini în timp ce-ţi îndeplinești datoria — negativitate şi 
slăbiciune, sau faptul că eşti într-o dispoziție proastă după ce ai fost tratat — 
ar trebui să abordezi acest lucru în mod corespunzător şi, de asemenea, 
trebuie să cauţi adevărul și să înţelegi voia lui Dumnezeu. Făcând aceste 
lucruri, vei avea o cale de a practica. Dacă doreşti să faci o treabă bună în 
îndeplinirea datoriei tale, atunci nu trebuie să fii afectat de dispoziția ta. 
Indiferent cât de negativ sau de slab te simți, ar trebui să practici adevărul în 
tot ceea ce faci, cu stricteţe absolută şi respectând principiile. Dacă faci 
acest lucru, atunci nu numai că ceilalți oameni te vor aproba, ci vei fi şi pe 


placul lui Dumnezeu. Ca atare, vei fi o persoană responsabilă şi care 


suportă o povară; vei fi o persoană cu adevărat bună, care într-adevăr îşi 
îndeplineşte îndatoririle la nivelul standardelor şi care trăieşte pe deplin 
asemănarea unei persoane autentice. Astfel de oameni sunt purificați și 
dobândesc o transformare reală atunci când își îndeplinesc îndatoririle şi se 
poate spune că sunt cinstiți în ochii lui Dumnezeu. Numai oamenii cinstiți 
pot să persevereze în practicarea adevărului, reuşesc să acţioneze principial 
şi pot să își îndeplinească îndatoririle la nivelul standardelor. Oamenii care 
acționează principial își îndeplinesc meticulos îndatoririle când sunt într-o 
dispoziţie bună; nu lucrează într-o manieră superficială, nu sunt aroganţi și 
nu se laudă ca să îi facă pe ceilalți să aibă o părere excelentă despre ei. 
Când sunt într-o pasă proastă, îşi pot termina sarcinile cotidiene la fel de 
serios şi de responsabil și, chiar dacă întâlnesc un lucru dăunător 
îndeplinirii îndatoririlor lor sau care îi presează un pic sau îi întrerupe în 
timp ce îşi fac îndatoririle, ei tot pot să îşi liniștească inima în faţa lui 
Dumnezeu şi să se roage spunând: „Indiferent cât de mare e problema cu 
care mă confrunt — chiar dacă cerul se prăbuşeşte — cât timp sunt viu, sunt 
hotărât să fac tot ce pot pentru a-mi îndeplini datoria. Fiecare zi în care 
trăiesc este o zi în care trebuie să-mi îndeplinesc datoria bine, astfel încât să 
fiu vrednic de această datorie încredințată mie de Dumnezeu, cât şi de 
suflarea pe care El a pus-o în trupul meu. Indiferent câte greutăți aş putea 
avea, voi lăsa totul deoparte, deoarece îndeplinirea datoriei mele este cea 


m? 


mai importantă!” Cei care nu sunt afectați de nicio persoană, niciun 
eveniment, lucru sau mediu, care nu sunt constrângi de nicio dispoziție sau 
situație exterioară şi care îşi pun pe primul loc îndatoririle şi însărcinările 
încredințate lor de Dumnezeu — aceia sunt oamenii care Îi sunt loiali Lui şi 
care I se supun cu adevărat. Astfel de oameni au obținut intrarea în viață și 
au pătruns în adevărul-realitate. Aceasta este una dintre cele mai autentice 


şi mai practice expresii ale trăirii adevărului. Oare modul acesta de a trăi l- 


ar face pe un om să se simtă în largul său? Ar trebui să-ţi faci griji despre 
cum te vede Dumnezeu? Cum spuneţi voi că trebuie să vă purtați pentru a 
vă simţi în largul vostru? (Nu te lăsa constrâns de niciun om, eveniment sau 
lucru şi pune-ţi datoria pe primul plan. Acesta-i singurul mod în care poţi 
evita să-L dezamăgești pe Dumnezeu.) Corect, acesta e secretul pentru a fi 
în largul tău. V-aţi însuşit cu toții acest secret? Dacă cineva are o atitudine 
rea când îți vorbește şi intenționează să te dea la o parte ori să-ţi găsească 
vină dinadins, te vei simți nefericit, ca şi cum un cuţit ar fi fost răsucit în 
tine. Nu vei vrea să mănânci şi somnul îţi va fi afectat. În orice caz, vei fi 
într-o dispoziție proastă, iar inima ta va suferi. Ce vei face în momentul 
acesta? S-ar putea să spui: „Azi sunt într-o dispoziție proastă, aşa că-mi voi 
amâna datoria câteva zile” sau „Îmi voi face datoria, totuşi, dar este în 
regulă dacă o voi face fără tragere de inimă şi voi lucra doar mecanic, de 
formă. Fiecare are perioade când lucrurile nu merg așa cum vrea, deci, dacă 
sunt într-o dispoziție proastă, Dumnezeu nu va cere prea mult de la mine, 
nu-i aşa? Azi îmi voi amâna puţin datoria. Este în regulă, mâine voi face o 
treabă bună. Dumnezeu Îşi face lucrarea de şase mii de ani. Chiar Îi va păsa, 
atunci, dacă eu o întârzii cu o zi?” Ce fel de om permite lucrurilor mărunte 
să-i afecteze dispoziția şi apoi, inevitabil, lasă ca ea să-i afecteze datoria? 
Nu-i oare acesta un temperament infantil, nepromiţător? Când i se întâmplă 
ceva se înfurie, este total nerezonabil, nu-și face datoria, nu are determinare 
şi îşi uită jurămintele. Ce fel de problemă e asta? Nu e o problemă de 
încăpățânare? Poate sunt unii oameni care de obicei nu se comportă astfel, 
dar când sunt într-o dispoziție proastă, îşi abandonează responsabilităuile. 
Asemenea lucruri se întâmplă prea des. Există unii oameni care, atunci când 
sunt într-o dispoziție proastă, sunt un pic influenţaţi din exterior, aşa că nu 
au energie în timp ce-și fac datoria şi nu se mai pot implica mental în 


munca lor. Ce ar trebui făcut când se întâmplă asta? Nu trebuie rezolvate 


aceste probleme? Unii zic: „Nu pot fi rezolvate. Peste puţin timp, tot nu voi 
vrea s-o fac; mă voi lăsa dus de val şi atât. În orice caz, sunt într-o 
dispoziţie proastă şi nu vreau să discute nimeni cu mine. Lăsaţi-mă, pur şi 
simplu, să fiu nefericit puţin.” Deşi ei se află tot aici, făcându-și datoria, 
sunt prezenţi doar cu trupul, nu cu mintea. Nu se ştie unde au rătăcit inimile 
lor. Nu sunt responsabili în datoria lor, nu depun niciun efort şi sunt slabi. 
Când însă dispoziția li se îmbunătățește, își recapătă entuziasmul; sunt 
capabili din nou să suporte greutăţi, să îndure epuizarea, şi nu fac mofturi la 
mâncare. Nu sunt toate acestea puțin anormale? De ce sunt influenţaţi 
oamenii de atâtea sentimente şi circumstanţe diverse? Aţi căutat vreodată 
motivul? Voi nu sunteţi deseori tulburaţi de aceste lucruri? Nu vă blocaţi 
deseori în aceste stări? Nu e aceasta problema cu care toți vă confruntaţi? 
(Ba da.) Dacă aceste probleme nu sunt rezolvate, atunci oamenii nu se vor 
maturiza niciodată; vor fi mereu copii. De exemplu, dacă cineva spune, fără 
să ţină cont de sentimentele tale, ceva care te vizează în parte sau dacă 
vorbeşte pe ocolite despre tine, atunci te vei simţi puţin inconfortabil. Dacă 
discuţi cu un om și el nu-ți acordă atenţie sau nu afişează o expresie plăcută, 
te vei simţi inconfortabil. Dacă ai o zi în care datoria ta nu merge cum îţi 
doreşti, te vei simţi inconfortabil. Dacă ai un coșmar care pare un semn rău, 
te vei simți inconfortabil. Dacă auzi veşti rele despre familia ta, te vei simţi 
inconfortabil, vei avea o dispoziție proastă şi nu vei putea să-ţi mobilizezi 
energia. Dacă vezi pe altcineva făcându-și bine datoria, iar el primește laude 
şi e promovat conducător, şi asta, de asemenea, te va face să te simţi 
inconfortabil şi-ţi va afecta dispoziţia... Toate aceste lucruri care reușesc să 
te influenţeze, atât mari, cât şi mici, te pot bloca în negativitate, te pot 
deprima şi îţi pot influenţa capacitatea de a-ţi face datoria. Ce problemă au 
oamenii care se poartă astfel? (Firile lor sunt instabile.) Firea instabilă este 


unul dintre aspectele problemei. Umanitatea lor e matură şi infantilă, iar ei 


nu au capacitate de înţelegere. În privinţa intrării lor în viaţă, ei suferă 
mereu, constrânși de tot felul de oameni, evenimente și lucruri, deci nu le 
este uşor să practice adevărul. Dacă nu pot să pună adevărul în practică, 
atunci nu pot pătrunde în adevărul-realitate, şi dacă nu pot pătrunde în 
adevărul-realitate, atunci nu vor avea intrarea în viaţă. Nu aşa este? Ce îi 
face să fie constrânşi de oameni, evenimente şi lucruri? Se întâmplă din 
cauză că nu înţeleg adevărul, din cauză că nu pot distinge între ce este 
adevărat şi ce este fals și din cauză că nu pot distinge cine are dreptate şi 
cine nu are. Acestea au drept rezultat faptul că ei nu ştiu cum să practice, 
neavând loc să avanseze ori să dea înapoi. Asta e consecinţa. Majoritatea 
noilor credincioşi se află în starea aceasta. Când vor înţelege adevărul, când 
vor putea vedea lucrurile limpede și vor putea face diferenţa între oameni, 
această problemă se va rezolva în mod firesc. Dar cei care nu iubesc 
adevărul nu-l caută atunci când li se întâmplă ceva. Acest tip de persoană va 
fi pentru totdeauna incapabilă să se lepede de constrângerile tuturor 
felurilor de oameni, evenimente şi lucruri. Ce tipuri de stări manifestă 
persoanele care suferă frecvent constrângerile oamenilor, evenimentelor şi 
lucrurilor? Ele devin cu uşurinţă negative, iar când au parte de obstacole sau 
întâmpină dificultăţi, se poticnesc. Aceste lucruri le influenţează dispoziția 
şi capacitatea de a-şi face datoria. Cei care nu înțeleg adevărul sunt cu 
ușurință constrânşi de tot felul de oameni, evenimente şi lucruri. 
Pătrunderea lor în viață e foarte lentă şi, indiferent de câţi ani cred, nu fac 
niciun progres vizibil. Nu s-au schimbat deloc şi sunt, mai mult sau mai 
puțin, ca necredincioșii. Toate acestea sunt consecința neurmăririi 
adevărului. Aceasta e cauza. Într-un cuvânt, indiferent câţi ani ai crezut în 
Dumnezeu, indiferent de calibrul sau vârsta ta, atât timp cât nu iubeşti 
adevărul sau nu cauţi adevărul în toate lucrurile, atunci vei fi cu uşurinţă 


constrâns de tot felul de oameni, evenimente și lucruri. Nu vei şti cum să te 


porți adecvat şi nici cum să practici adevărul sau să fii în acord cu 
principiile. Chiar dacă te vei purta după noțiunile oamenilor şi nu vei face 
lucruri rele, tot nu vei şti dacă eşti în acord cu voia lui Dumnezeu. 
Indiferent câți ani a crezut o astfel de persoană, ea nu va fi capabilă să 
vorbească despre mărturii bazate pe experiențele sale, fiindcă nu înţelege 
cum să experimenteze lucrarea lui Dumnezeu şi nici nu înţelege câtuși de 
puțin adevărul. Aşa sunt oamenii care nu urmăresc adevărul; indiferent de 
cât de mult timp cred în Dumnezeu, nu au nicio mărturie despre care să 


vorbească. Statura lor e prea mică şi nu au adevărul-realitate. 


În momentul acesta, oamenii sunt activi în îndeplinirea datoriei lor. De 
asemenea, au hotărârea de a-şi face datoria, de a se sacrifica pentru 
Dumnezeu, de a face sacrificii pentru El şi de a I se oferi ca jertfă. Există 
chiar unii oameni care au jurat de multe ori că-și vor oferi întreaga viaţă lui 
Dumnezeu şi că se vor sacrifica pentru El. Ei au toate aceste lucruri, dar nu 
au intrarea în viaţă. Dacă cineva nu are intrarea în viață, atunci, cu tot felul 
de persoane, evenimente şi lucruri complicate, îi va fi foarte greu să 
stăpânească situaţia ori să se ocupe de problemă. Nu poate găsi o direcţie, 
nici o cale, şi simte adesea că nu se poate lepăda de starea sa negativă. Este 
prins în încurcături, constrâns, controlat și legat de tot felul de persoane, 
evenimente şi lucruri, iar el nu știe modul cel mai corect de a practica. 
Acum, vă voi spune un principiu de practică: indiferent ce se abate asupra 
voastră, fie că este un test sau o încercare ori eşti tratat şi indiferent cum se 
poartă oamenii cu tine, mai întâi ar trebui să dai la o parte aceste lucruri și 
să vii înaintea lui Dumnezeu în rugăciune stăruitoare, căutând adevărul și 
corectându-ţi starea. Lucrul acesta se cuvine să fie rezolvat mai întâi. Ar 
trebui să spui: „Oricât de mare e problema asta, chiar dacă cerul însuşi se 
prăbușește, trebuie să-mi fac bine datoria. Câtă vreme respir, nu-mi voi 


abandona datoria.” Cum îți faci datoria, deci? Nu se poate să lucrezi doar 


mecanic, de formă, ori să fii prezent fizic, dar să-ţi laşi mintea să rătăcească 
— trebuie să-ţi concentrezi mintea şi inima asupra datoriei tale. Oricât de 
mari sunt problemele care se abat asupra ta, mai întâi trebuie să le dai la o 
parte şi să vii înaintea lui Dumnezeu ca să cauţi cum să-ți faci datoria bine, 
astfel încât să-L mulţumească pe Dumnezeu. Ar trebui să încerci să te 
gândeşti: „Cum îmi voi face datoria, cu problema aceasta peste care am dat 
azi? Înainte am acţionat superficial, deci azi trebuie să-mi schimb metoda și 
să mă străduiesc să-mi fac bine datoria, ca nimeni să nu aibă nimic de 
criticat. Esenţial este că nu trebuie să-L dezamăgesc pe Dumnezeu. Trebuie 
să-l liniştesc inima, aşa încât, când mă va vedea făcându-mi datoria, să ştie 
că nu sunt doar ascultător şi supus, ci și loial.” Dacă pui lucrul acesta în 
practică și depui efort în direcţia aceasta, atunci nimic nu te poate întârzia în 
îndeplinirea datoriei tale şi nu-i poate afecta eficiența. Pe măsură ce 
neîncetat te vei ruga, vei căuta adevărul şi vei încerca să înţelegi cuvintele 
lui Dumnezeu, vei putea să înţelegi și să rezolvi cu uşurinţă problemele 
emoționale ale trupului; dar un om nu poate face astfel decât dacă acceptă 
adevărul. Câtă vreme înţelegi adevărul, orice problemă poate fi rezolvată. 
Mâhnirea, deprimarea, îngrijorările, îndoielile şi negativitatea inimii tale, 
toate pot fi complet înlăturate. Dispoziţia ta se va îmbunătăţi încetul cu 
încetul, iar tu vei fi eliberat total. Dacă ai, într-adevăr, dificultăți reale, 
atunci trebuie să înveţi să cauţi adevărul şi să te supui. Când o persoană se 
confruntă cu asemenea lucruri, este o încercare a staturii ei şi dezvăluie cine 


este ea, pentru a vedea dacă poate sau nu să pună adevărul în practică. 


Pentru a-ți face datoria la un standard acceptabil, în primul rând 
trebuie să ai mentalitatea adecvată. Când firea ta coruptă răbufneşte, trebuie 
să-ţi corectezi şi propria stare. Când vei putea să-ți tratezi în mod corect 
datoria, după ce te vei descotorosi de constrângerile şi influenţele a tot felul 


de oameni, evenimente sau lucruri, când vei putea să te supui total lui 


Dumnezeu, atunci vei fi capabil să-ți faci datoria bine. Secretul pentru a 
face asta este să-ți pui întotdeauna pe primul plan datoria şi 
responsabilităţile. În timp ce-ţi faci datoria, trebuie mereu să te cercetezi: 
„Oare am o atitudine superficială față de datoria mea? Ce lucruri mă tulbură 
şi mă fac să fiu superficial în îndeplinirea datoriei? Îmi fac eu datoria din 
toată inima şi din toate puterile? Oare comportamentul acesta Îi va permite 
lui Dumnezeu să aibă încredere în mine? Oare mi-am supus pe deplin inima 
lui Dumnezeu? Modul acesta de a-mi face datoria este în acord cu 
principiile? Oare modul acesta de a-mi face datoria va obține cele mai bune 
rezultate?” Ar trebui să reflectezi des la aceste întrebări. Când descoperi 
probleme, ar trebui să cauţi adevărul în mod activ şi să găsești cuvintele 
relevante ale lui Dumnezeu pentru a le rezolva. Astfel, vei fi capabil să-ți 
faci bine datoria şi vei avea pace şi bucurie în inimă. Dacă apar des 
probleme făcându-ţi datoria, majoritatea lor vin din probleme cu intențiile 
tale — sunt problemele unei firi corupte. Când firea coruptă a cuiva 
răbufneşte, persoana în cauză va avea probleme în inima sa, iar starea îi va 
fi anormală, ceea ce va influenţa în mod direct capacitatea ei de a-și face 
datoria. Problemele care influențează capacitatea cuiva de a-şi face datoria 
sunt probleme mari, grave; ele îi pot influența în mod direct relația cu 
Dumnezeu. De pildă, unii oameni dezvoltă noțiuni şi înţelegeri greşite 
despre Dumnezeu când peste familiile lor se abat dezastre. Unii oameni 
devin negativi când îndură greutăți în îndatoririle lor şi nimeni nu vede asta 
sau nu-i laudă. Unii oameni nu-şi fac datoria bine, mereu fiind superficiali 
şi se plâng de Dumnezeu când sunt emondați și tratați. Unii oameni nu sunt 
dornici să-şi facă datoria fiindcă mereu se gândesc la o cale de-a scăpa. 
Toate aceste probleme influenţează în mod direct o relație normală cu 
Dumnezeu. Toate acestea sunt problemele unei firi corupte. Toate provin 


din faptul că oamenii nu-L cunosc pe Dumnezeu, că mereu urzesc pentru 


sine şi ţin cont de ei înşişi, ceea ce-i împiedică să se gândească la voia lui 
Dumnezeu şi să se supună planurilor Lui. Asta dă naștere la tot felul de 
sentimente negative. Pur şi simplu, aşa sunt oamenii care nu urmăresc 
adevărul. Când mici probleme se abat asupra lor, devin negativi şi slabi, își 
varsă năduful pe îndeplinirea datoriei, se răzvrătesc împotriva lui 
Dumnezeu, I se împotrivesc şi vor să-şi abandoneze responsabilitățile şi să- 
L trădeze. Toate aceste lucruri sunt diversele consecințe produse de 
constrângerile unei firi corupte. O persoană care iubeşte adevărul este 
capabilă să-și lase la o parte viaţa, viitorul şi destinul propriu şi-şi doreşte 
numai să urmărească şi să dobândească adevărul. Se gândeşte că nu e 
suficient timp, se teme că nu va putea să-şi facă datoria şi că nu va putea să 
fie desăvârşită, aşa că e capabilă să dea totul deoparte. Mentalitatea ei este 
doar să apeleze la Dumnezeu şi să I se supună Lui. Nu este intimidată de 
nicio dificultate, iar dacă se simte negativă sau slabă, rezolvă asta în mod 
firesc, citind câteva pasaje din cuvintele lui Dumnezeu. Oamenii care nu 
urmăresc adevărul sunt tulburați şi, indiferent cum ai părtăşie cu ei despre 
adevăr, sunt incapabili să-şi rezolve total problemele. Chiar dacă pe 
moment revin la rațiune şi pot să accepte adevărul, totuşi, mai târziu, se vor 
răzgândi, aşa că e foarte greu să faci faţă unei astfel de persoane. Nu e 
vorba că nu înţelege nimic din adevăr, ci că nu preţuieşte sau nu acceptă 
adevărul în inima sa. În cele din urmă, asta o face să fie incapabilă de a-și 
da la o parte voia, egoismul, viitorul, destinul și destinația proprie, care apoi 
se ivesc mereu pentru a o tulbura. Dacă un om e capabil să accepte 
adevărul, atunci, pe măsură ce îl înțelege, toate acele lucruri care ţin de o 
fire coruptă vor dispărea natural, iar el va avea intrare în viață şi statură; nu 
va mai fi un copil neştiutor. Când un om are statură, el va deveni tot mai 
capabil să înţeleagă lucrurile, tot mai capabil să discearnă între toate 


genurile de persoane și nu va fi constrâns de niciun om, eveniment sau 


lucru. Nu va fi influenţat de niciun lucru pe care îl spune sau îl face cineva. 
Nu va fi supus amestecului din partea forțelor rele ale Satanei, ori 
înşelăciunu şi tulburărilor falşilor conducători şi ale antihriştilor. Dacă se va 
întâmpla asta, oare statura omului nu va creşte treptat? Cu cât o persoană 
înţelege mai mult adevărul, cu atât mai repede va progresa viaţa ei şi-i va fi 
ușor să-şi facă datoria cu succes şi să pătrundă în adevărul-realitate. Când ai 
intrarea în viaţă şi viaţa ta creşte treptat, starea ta va deveni din ce în ce mai 
normală. Persoanele, evenimentele şi lucrurile care puteau cândva să te 
tulbure şi să te constrângă nu vor mai fi o problemă pentru tine. Nu vei mai 
avea dificultăţi în a-ţi face datoria, iar relația ta cu Dumnezeu va fi tot mai 
normală. Când vei şti cum să te bazezi pe Dumnezeu, când vei şti cum să 
cauţi voia Lui, când îţi vei cunoaște locul, când vei şti ce ar trebui şi ce nu 
ar trebui să faci şi care chestiuni necesită să-ţi asumi sau nu 
responsabilitatea, oare nu va deveni starea ta tot mai normală? Nu te va 
obosi să trăieşti astfel, nu-i aşa? Nu doar că nu vei fi obosit, ci te vei simţi 
deosebit de relaxat şi fericit. Nu-ţi va fi inima plină de lumină, ca urmare? 
Mentalitatea ta va fi normală, manifestările firii tale corupte se vor 
împuţina, iar tu vei fi capabil să trăieşti în prezenţa lui Dumnezeu, să trăieşti 
umanitatea normală. Când oamenii îţi vor vedea perspectiva mentală, se vor 
gândi că în tine s-a produs o mare schimbare. Vor fi dornici să aibă părtăşie 
cu tine, vor simţi pace și bucurie în inimi și vor avea de câștigat şi ei. Pe 
măsură ce statura îți va creşte, limbajul şi acţiunile tale vor fi mai corecte și 
principiale. Când vei vedea oameni care sunt slabi şi negativi, vei putea să îi 
sprijini substanțial — nu constrângându-i sau ținându-le discursuri, ci mai 
curând folosindu-ţi propriile experienţe reale pentru a-i ajuta şi a le fi de 
folos. În felul acesta, nu doar vei lucra din greu în casa lui Dumnezeu, ci vei 
fi o persoană utilă, capabilă să-şi asume responsabilitatea şi să facă lucruri 


mai semnificative în casa Lui. Nu e acesta genul de persoană care li place 


lui Dumnezeu? Dacă eşti o persoană care-l place lui Dumnezeu, oare nu le 
vei plăcea tuturor? (Ba da.) De ce este El mulțumit de o astfel de persoană? 
Pentru că este capabilă să facă lucruri practice înaintea Lui, nu este înclinată 
să lingușească, se ocupă de probleme practice şi poate să-i ajute şi să-i 
conducă pe alții vorbindu-le despre experiențele ei reale. Este capabilă să-i 
ajute pe alții să-și rezolve orice problemă, iar când lucrarea bisericii 
întâmpină dificultăți, ea poate să preia conducerea, rezolvând problemele în 
mod activ. Asta înseamnă să-ți faci datoria cu loialitate. Această persoană 
este capabilă să-și ajute frații şi surorile să-și rezolve problemele, ceea ce 
dovedește că are intrarea în viață. Faptul că poate face atâtea lucruri 
practice dovedeşte că ea practică adevărul şi că trăieşte în prezenţa lui 
Dumnezeu. Fiindcă are adevărul-realitate, ea îi şi poate conduce pe alții să 
pătrundă în adevărul-realitate. Dacă nu ai adevărul-realitate sau nu ai 
experienţe adevărate, atunci poţi oare să-i conduci pe alții să ajungă în 
prezenţa lui Dumnezeu? Dacă nu trăieşti tu însuți în prezența lui 
Dumnezeu, atunci nu-i poţi conduce pe alţii să ajungă în prezenţa Lui. Dacă 
doar trudești făcându-ți datoria, fără să cauţi deloc adevărurile-principii şi 
nu eşti dispus să-L mulţumești pe Dumnezeu, atunci nu trăieşti în prezenţa 
Lui. Oare cei care nu trăiesc în prezenţa lui Dumnezeu sunt capabili să 
accepte cercetarea Lui atentă? Sunt ei capabili să reziste testelor lui 
Dumnezeu? Sunt ei capabili să rămână fermi în mijlocul încercărilor? (Nu, 
nu sunt capabili.) Poate o astfel de persoană să fie mărturie pentru 
Dumnezeu? Poate să mărturisească despre El? (Nu, nu poate.) Ce fel de 
persoană este incapabilă să mărturisească despre Dumnezeu? Este această 
persoană cineva care crede cu adevărat în Dumnezeu? Ea încă nu a intrat, 
cel puțin, în adevărul-realitate din cuvintele lui Dumnezeu și încă există în 
afara cuvintelor Lui. Acest om care crede în Dumnezeu de mulți ani fără 


nicio intrare în viață, care nu poate vorbi despre mărturia sa bazată pe 


experiențe personale şi cu atât mai puțin să mărturisească despre 
Dumnezeu, care nu poate împărtăși cu succes Evanghelia nimănui nu e 
demn de a fi numit martor al lui Dumnezeu. Așadar, cineva cu o statură 
imatură şi care nu are intrarea în viață nu poate mărturisi niciodată despre 
Dumnezeu. Implicaţia nerostită este că o astfel de persoană nu trăieşte în 
prezenţa lui Dumnezeu. Dacă nu trăieşti în prezenţa lui Dumnezeu, dacă nu 
ai intrarea în viaţă şi nu eşti un martor al lui Dumnezeu, atunci oare te va 
recunoaşte El ca unul dintre discipolii Săi? Nu te va recunoaşte. Dumnezeu 
ti-a dat o oportunitate să-ți faci datoria şi eşti dispus să ţi-o faci, dar, prin 
comportamentul tău, El a văzut că nu poți mărturisi despre EI, nici chiar 
după ce crezi în El de atâta vreme. Nu doar că nu ai o adevărată cunoaştere 
bazată pe experienţă, dar mai şi trăieşti după noțiunile și imaginația ta, nu ai 
adevărul-realitate şi nu trăieşti în prezenţa lui Dumnezeu. Dacă El îți dă o 
încercare, nu o poţi îndura; dacă te emondează şi te tratează, nu poţi suporta 
asta; dacă te judecă și te mustră, atunci îţi abandonezi responsabilitățile și 
intri într-o dispoziţie proastă, iar El va gândi: „Persoana aceasta e ca un 
tigru pe care nimeni nu îndrăzneşte să-l atingă! Oriunde merg să-Mi fac 
lucrarea ori să vorbesc, o astfel de persoană este nedemnă de-a urma, 
nedemnă de-a fi cu Mine.” De ce ar spune El asta? Pentru că o astfel de 
persoană nu înţelege adevărul, nu are o înţelegere pură, nu are experiențe 
adevărate şi nu înțelege voia lui Dumnezeu. Dacă nu înţelege voia Lui, 
poate fi compatibilă cu El? Dacă nu înțelege voia Lui, o poate pricepe? 
Poate ea să accepte adevărul? E greu de spus și toate acestea sunt niște 
necunoscute. Deci, dacă o astfel de persoană ar fi cu Dumnezeu, atunci ar 
avea îndoieli în toate care-L privesc şi nu L-ar pricepe, ceea ce ar da apoi 
naştere la tot felul de înțelegeri greşite, nemulțumiri şi judecăţi despre 
Dumnezeu la fiecare pas. În cele din urmă, asta ar da naştere răzvrătirii. Şi- 


ar putea dori Dumnezeu pe cineva care se răzvrăteşte împotriva Lui? l-ar 


putea îngădui Dumnezeu să devină discipolul Său? Nu ar putea. Dacă vrei 
ca Dumnezeu să te accepte ca unul dintre discipolii Săi, atunci trebuie să te 
concentrezi în primul rând asupra intrării în viaţă. Trebuie să începi prin a te 
înţelege pe tine însuţi, prin a fi capabil să te lepezi de firea ta coruptă, prin a 
ajunge la capacitatea de a te ține de datoria ta şi a-ţi face datoria conform 
cerinţelor lui Dumnezeu — acestea sunt pe primul loc. Concentrarea asupra 
intrării în viaţă este de dragul de a-ți face datoria bine, căci despre asta sunt, 
în esenţă, toate acestea. Ar trebui să începi urmărirea intrării în viață de la 
îndeplinirea datoriei tale, iar de la intrarea în viaţă ar trebui să înţelegi şi să 
dobândeşti adevărul strop cu strop, pe rând, până ajungi la punctul în care ai 
statură, în care viaţa ta crește, treptat, şi ai experienţe reale cu adevărul. 
Apoi ar trebui să stăpânești tot felul de principii de practică, aşa încât să fii 
capabil să-ți faci datoria fără să fii constrâns sau tulburat de niciun om, 
eveniment sau lucru. În felul acesta, vei trăi, treptat, în prezenţa lui 
Dumnezeu. Nu vei fi tulburat de niciun fel de om, eveniment sau lucru și 
vei avea experiență cu adevărul. Pe măsură ce experiența ta devine mai 
bogată, vei fi mai capabil să mărturiseşti despre Dumnezeu şi, pe măsură ce 
vei fi mai capabil să mărturiseşti despre Dumnezeu, vei deveni, treptat, o 
persoană utilă. Când vei deveni o persoană utilă, vei putea să-ți faci datoria 
în casa lui Dumnezeu la un standard acceptabil, vei putea să stai pe locul 
unei făpturi create şi să te supui aranjamentelor şi orchestrănilor lui 
Dumnezeu şi vei putea să rămâi ferm. Numai o astfel de persoană este o 
făptură creată plăcută, care are lauda lui Dumnezeu. Atunci vei fi demn de 
tot ce ţi-a dat El. 


Care este cheia pătrunderii în adevărul-realitate? Trebuie să înveți cum 
să practici adevărul şi cum să gestionezi problemele într-un mod principial. 
Ce rost are să faci mereu jurăminte şi să-ţi exprimi voinţa? Dacă mereu faci 


Jurăminte şi îți exprimi voinţa, dar eşti tot incapabil să practici adevărul, 


atunci nu are niciun rost. Lucrul esențial, cel mai real, este să dobândeşti 
intrarea în viaţă în timp ce îţi faci datoria, prin căutarea adevărului pentru a 
rezolva diferitele probleme ce apar când îţi faci datoria şi pentru a-ţi 
îndrepta atitudinile greșite faţă de datoria ta. Ce înseamnă a avea intrarea în 
viață? A avea intrarea în viaţă înseamnă să ai experiență cu adevărul și 
cunoaşterea adevărului şi să fii capabil să-l practici corect. În momentul 
acesta aveţi cu toţii intrarea în viaţă? Sunteţi capabili să mărturisiți despre 
Dumnezeu? Nu sunteți blocaţi în doctrină cea mai mare parte a timpului? 
Nu vă opriți la doctrină, fără să cunoaşteţi efectiv adevărul sau să aveți 
experiență cu el? Dacă nu poți să dobândeşti experienţe adevărate şi să 
cunoşti adevărul, atunci nu poţi mărturisi despre Dumnezeu. Cea mai mare 
parte a timpului, cunoaşterea voastră este perceptuală. Sunteţi nehotărâţi, 
părându-vi-se că şi un lucru, şi celălalt sunt corecte amândouă; când 
Dumnezeu spune un lucru, e ca şi cum este adevărul pentru voi, iar când 
spune altceva, este tot adevărul. Vi se pare că toate cuvintele lui Dumnezeu 
sunt adevărul, spuneţi „amin” şi le lăudați, însă nu puteți să vă plasați 
alături de ele pentru comparație. Când faceți ceva, sunteți tot derutați și nu 
ştiţi ce adevăruri să folosiți pentru a vă rezolva problemele. Nu sunteţi 
majoritatea dintre voi în starea aceasta? Deşi înțelegeți mult și puteţi vorbi 
mult despre doctrină, nu puteţi să o folosiţi în viaţa voastră reală. Încă nu 
ştiţi cum să practicați adevărul, nici cum să aplicaţi cuvintele lui Dumnezeu 
în viaţa voastră reală și, orice vi se întâmplă, nu ştiţi cum să căutați adevărul 
pentru a vă rezolva problemele. Asta deoarece statura voastră e prea mică. 
Atunci când veţi şti cum să experimentați, să practicați şi să aplicaţi 
cuvintele lui Dumnezeu în viaţa voastră reală și când veți ști cum să căutaţi 
adevărul pentru a rezolva probleme după ce vi se întâmplă ceva, atunci 
viețile voastre vor crește. Să ştii cum să practici adevărul este un semn că 


viaţa ta creşte. Intr-o bună zi, când vei fi capabil să rezolvi probleme cu 


ajutorul adevărului, când vei avea o oarecare cunoaștere de Dumnezeu, 
când vei putea, împărtăşind cunoaşterea ta adevărată de Dumnezeu, să 
mărturiseşti despre lucrarea Lui, despre firea Lui sfântă şi dreaptă și 
atotputernicia şi înțelepciunea Lui, atunci vei fi capabil să mărturiseşti cu 
adevărat despre Dumnezeu şi vei fi calificat să fu folosit de El. Dacă 
înţelegi multe şi ești capabil să vorbeşti despre doctrină cât e ziua de lungă, 
dar nu poţi rezolva nimic legat de propriile tale probleme sau nu ştii cum să 
le rezolvi, atunci asta dovedeşte că lucrurile pe care le înţelegi nu sunt 
adevărul, sunt doar litera doctrinei. Chiar dacă rosteşti câteva cuvinte 
doctrinare în mod foarte realist, de fapt, aceasta e doar cunoaștere 
perceptuală, care nu a ajuns încă la raționalitate. Cu toate că oamenii sunt 
edificaţi după ce te ascultă, având aceleași sentimente ca tine, iar 
cunoştinţele tale pot chiar să obțină unele rezultate asupra lor, nu eşti 
capabil să vorbeşti prea clar despre ele şi nu eşti capabil să rezolvi probleme 
în întregime. Asta dovedeşte că doctrinele despre care ai vorbit sunt simplă 
cunoaştere perceptuală. Nu poţi afirma că ele sunt adevărul-realitate şi cu 
atât mai puţin că ai pătruns în adevărul-realitate. Acum, oare cum rezolvi 
problema discutării despre litera doctrinei? Este nevoie să reflectezi la 
diversele tipuri de corupție care sunt dezvăluite în tine când îţi faci datoria, 
să reflectezi la originile fiecărei probleme pe care o întâmpini și apoi să 
cauţi adevărul și să foloseşti cuvintele lui Dumnezeu pentru a înlătura 
temeinic firea coruptă pe care ai dezvăluit-o. Fie că ceea ce răbufneşte din 
tine este aroganță şi neprihănire de sine ori un caracter pervers şi înşelător, 
fie că este egoism şi meschinărie sau superficialitate şi mințirea lui 
Dumnezeu, trebuie să reflectezi asupra acestor firi corupte până le vezi 
limpede. Astfel, vei şti ce probleme există când îți faci datoria şi cât de 
departe eşti de dobândirea mântuirii. Numai când îţi vei putea vedea 


limpede propria fire coruptă, vei fi capabil să afli unde sunt dificultățile şi 


obstacolele în îndeplinirea datoriei tale. Numai atunci vei fi capabil să 
rezolvi problemele de la rădăcină. De pildă, să spunem că nu-ţi asumi 
responsabilitatea pentru îndeplinirea datoriei tale, ci te porți mereu 
superficial, provocând pierderi în lucrarea ta, dar îţi pasă de imaginea ta, așa 
că nu ești dispus să ai părtăşie în mod deschis despre starea şi dificultățile 
tale, ori să practici autoanaliza şi autocunoaşterea, căutând mereu, în 
schimb, scuze pentru a trata lucrurile superficial. Cum ar trebui să rezolvi 
această problemă? Trebuie să te rogi lui Dumnezeu şi să reflectezi la tine 
însuţi, spunând: „O, Dumnezeule, dacă vorbesc așa, e doar ca să-mi 
protejez imaginea. Firea mea coruptă e cea care vorbește. Nu ar trebui să 
vorbesc aşa. Trebuie să mă deschid, să mă dezvălui și să rostesc cu voce 
tare adevăratele gânduri ale inimii mele. Aș prefera să îndur rușinea şi să-mi 
stric imaginea, decât să-mi satisfac propria vanitate. Eu vreau doar să-L 
mulţumesc pe Dumnezeu.” În felul acesta, lepădându-te de tine și rostind cu 
voce tare adevăratele gânduri ale inimii tale, practici faptul de a fi o 
persoană cinstită şi, în plus, nu te porți după propria voinţă sau protejându-ți 
imaginea. Eşti capabil să pui cuvintele lui Dumnezeu în practică, să practici 
adevărul după voia lui Dumnezeu, să-ți faci datoria onest și să-ți 
îndeplineşti responsabilitățile în întregime. Astfel, nu doar că practici 
adevărul şi-ţi faci datoria bine, ci susţii, totodată, interesele casei lui 
Dumnezeu, iar inima Lui e mulțumită. Acesta e un mod drept şi onorabil de 
a trăi, demn de a fi adus înaintea lui Dumnezeu și a oamenilor, deopotrivă. 
Este minunat! E puţin cam greu să practici aşa, dar, dacă eforturile şi 
practica îți sunt îndreptate în această direcție, atunci, chiar dacă eșuezi o 
dată sau de două ori, vei reuşi, cu siguranţă. Şi ce înseamnă succesul pentru 
tine? Înseamnă că, atunci când practici adevărul, poţi face acest pas care te 
eliberează de legăturile Satanei, un pas care îţi permite să te lepezi de tine 


însuţi. Înseamnă că poţi să laşi deoparte vanitatea şi prestigiul, să încetezi 


urmărirea beneficiului propriu și să încetezi să faci lucruri egoiste şi 
răutăcioase. Când pui acest lucru în practică, le arăţi oamenilor că eşti 
cineva care iubeşte adevărul, care tânjeşte după adevăr, cineva care tânjește 
după dreptate şi lumină. Acesta-i rezultatul pe care-l obţii practicând 
adevărul. În acelaşi timp, îl şi faci de ruşine pe Satana. Satana te-a corupt, 
te-a făcut să-ți porți singur de grijă, te-a făcut egoist, te-a făcut să te 
gândeşti la propriul prestigiu. Dar acum, aceste lucruri satanice nu te mai 
pot lega, te-ai eliberat de ele, nu mai eşti controlat de vanitate, prestigiu sau 
de propriile interese personale, şi practici adevărul, astfel că Satana e umilit 
total şi nu poate face nimic. Atunci nu ești victorios? Când ești victorios, nu 
rămâi ferm în mărturia ta față de Dumnezeu? Nu lupti lupta cea bună? Când 
ai luptat lupta cea bună, ai pace şi bucurie şi un sentiment de ușurință în 
inima ta. Dacă ai adesea un sentiment de acuzație în viaţa ta, dacă inima ta 
nu poate găsi odihnă, dacă eşti lipsit de pace sau bucurie şi eşti deseori 
cuprins de îngrijorare şi neliniște cu privire la tot felul de lucruri, ce 
demonstrează acest lucru? Doar faptul că nu practici adevărul, că nu rămâi 
ferm în mărturia ta față de Dumnezeu. Când trăieşti în mijlocul firii Satanei, 
eşti pasibil ca, de multe ori, să nu reuşești să practici adevărul, să întorci 
spatele adevărului, să fii egoist şi ticălos; doar îți susții imaginea, renumele 
şi statutul şi propriile interesele. A trăi mereu pentru tine îți aduce o mare 
durere. Ai atât de multe dorinţe egoiste, încurcături, piedici, îndoieli şi 
necazuri, încât nu ai nici cea mai mică pace sau bucurie. A trăi de dragul 
trupului corupt înseamnă a suferi excesiv. Cei care urmăresc adevărul sunt 
altfel. Cu cât înțeleg mai mult adevărul, cu atât devin mai liberi şi mai 
descătuşaţi; cu cât practică mai mult adevărul, cu atât au mai multă pace şi 
bucurie. Când vor dobândi adevărul, ei vor trăi cu totul în lumină, se vor 


bucura de binecuvântările lui Dumnezeu şi nu vor avea absolut nicio durere. 


În momentul acesta, în ce stare trăiţi voi toţi, de obicei? Trăiţi într-o 
stare pozitivă sau într-o stare negativă, cea mai mare parte a timpului? 
(Trăim într-o stare negativă cea mai mare parte a timpului.) Pentru cineva 
care trăieşte întotdeauna într-o stare negativă, nu e lucru simplu să stăruie în 
îndeplinirea datoriei fără să-și abandoneze responsabilităuile! Cu toții 
sunteţi pasivi adeseori, dar nu ştiţi cum să rezolvaţi asta. Uneori, e nevoie 
de mult efort pentru a vă rezolva stările pasive şi, când lucrurile nu merg 
aşa cum vreți, deveniți iarăşi pasivi. Vă rostogoliți mereu în pasivitatea 
voastră şi n-aţi putea sta în picioare chiar dacă v-aţi dori; nu vă puteţi face 
datoria bine și sunteţi atât de incompetenţi, încât nimeni nu vă poate ajuta. 
Nu e obositor să trăiţi astfel? (Ba da.) Atunci, cum gestionaţi în totalitate 
problema pasivității? Trebuie neapărat să înțelegeți o parte din adevăr. 
Mulțimea doctrinelor despre care puteţi vorbi nu vă va rezolva problemele. 
Odată ce o persoană înțelege realmente adevărul și odată ce este capabilă să 
rezolve orice pasivitate sau dificultăți pe care le întâmpină, apoi nu va fi 
atât de solicitant pentru ea să-şi îndeplinească datoria. Numai dobândind 
adevărul poate cineva să fie liber şi descătușat. În momentul acesta, lucrul 
care vă lipseşte tuturor cel mai mult este adevărul, însă dobândirea 
adevărului nu e ceva ce se poate face peste noapte. Trebuie să aveţi o 
cunoaștere adevărată a lucrării lui Dumnezeu și să puteți vedea clar firile 
corupte ale oamenilor. Asta cere timp şi trebuie să căutaţi adevărul ca s-o 
înțelegeți. Cu toţii simțiți durerea de a trăi într-o fire coruptă, o înțelegeți 
profund. Aţi experimentat pacea şi fericirea care se nasc în inimă după ce 
înţelegeţi adevărul, când sunteți capabili să practicați adevărul și respectați 
adevărurile-principii? Aveţi multe asemenea experiențe? Dacă aceste 
experiențe sunt într-adevăr numeroase, asta înseamnă că aveți pe deplin 
adevărul-realitate. Veţi avea senzația că trăiţi în lumină și în prezenţa lui 


Dumnezeu. Dacă vă bucuraţi uneori de puțin din luminarea lui Dumnezeu, 


veți fi foarte mulțumiți. Dacă vă bazați uneori pe Dumnezeu şi nu pe 
oameni, iar Dumnezeu vă dă puţină lumină, vă oferă o cale înainte la care 
nu vă gândiserăţi şi problema este tratată, veți fi foarte mulțumiți. Nu e 
suficient să aveți frecvent aceste mici experiențe; trebuie să continuaţi, 
totuşi, să depuneţi efort spre adevăr. Pe de o parte, trebuie să înţelegeți 
adevărul despre viziuni, să aveţi o înţelegere perfect clară a lucrării lui 
Dumnezeu şi să aveţi realmente o cunoaștere a firii lui Dumnezeu. În felul 
acesta, când veți întâmpina din nou dificultăți făcându-vă datoria, cel puţin 
asta nu va produce noțiuni şi nici nu va da naștere neascultării. Acesta e un 
aspect al lucrurilor. În plus, trebuie să depuneti efort în vederea intrării în 
viață. Adevărurile ce trebuie practicate şi în care trebuie să pătrunzi trebuie 
recapitulate — de exemplu: să ajungi să te cunoşti, să fii o persoană cinstită, 
să înveţi să te supui lui Dumnezeu, cum să te bazezi pe Dumnezeu, cum să- 
ti faci cu loialitate datoria, cum să discerni între tot felul de oameni, cum ar 
trebui să-l tratezi pe Satana, ce înțelepciune se cuvine să ai etc. Doar 
experimentând aceste diverse aspecte ale adevărului şi pătrunzând în ele, 
poți să te temi de Dumnezeu şi să te ferești de rău şi să devii o persoană 
desăvârșită. Deci, în câte aspecte ale adevărului-realitate ați pătruns până 
acum? În care aspecte ale adevărului-realitate nu aţi pătruns încă? Trebuie 
să ţineţi socoteala acestui rezultat în inimă. Odată ce aţi pătruns în multe 
adevăruri legate de practică, atunci viața voastră va fi crescut deja și veți 
avea realmente statură. Odată ce statura voastră a crescut la un anumit 
nivel, veţi putea apoi să intraţi pe calea de a fi desăvârşiţi de Dumnezeu şi 
veți avea statură adevărată. Aceasta nu e o chestiune care poate fi grăbită — 
nu poţi mânca un elefant dintr-o înghițitură. Care este, în momentul acesta, 
lucrul esențial şi cel mai important pe care trebuie să-l rezolvați? Acela că 
trebuie să vă faceți datoria bine şi să aveţi intrarea în viață în timp ce vă 


faceţi datoria. Aceasta e cheia. Nu se poate doar să faceți efort — trebuie să 


puneţi inimă. Dumnezeu nu vrea să-ţi vinzi toată truda când îți faci datoria 
de făptură creată, ci, mai degrabă, vrea să-l oferi sinceritatea ta. În timp ce 
îti faci datoria, trebuie să ai intrarea în viaţă. Numai odată ce vei avea 
intrarea în viaţă vei avea viaţă, numai când ai viaţă poţi creşte și numai cei 


care au viață au adevărul. 

Doar prin practicarea adevărului putem rupe 
cătușşele unei firi corupte 


Ce este intrarea în viaţă? Este atunci când, după ce înțeleg adevărul, 
oamenii ajung să-L cunoască pe Dumnezeu, să I se supună, să reflecteze la 
firile lor corupte, să şi le cunoască, să se lepede de ele și sunt, în felul 
acesta, capabili să pună adevărul în practică. Atunci când cineva e capabil 
să pună adevărul în practică şi să se supună cu adevărat lui Dumnezeu, va fi 
intrat în adevărul-realitate. Cei care pun adevărul în practică sunt cei care au 
intrarea în viaţă. De îndată ce adevărul devine viaţa unui om, el nu va mai fi 
constrâns de nicio persoană, eveniment sau lucru — va fi capabil să se 
supună cu adevărat lui Dumnezeu, să-L iubească pe Dumnezeu cu adevărat 
şi să I se închine cu adevărat. Asta e ceea ce înseamnă să ai adevărul- 
realitate și mărturie adevărată; acesta-i rezultatul suprem al intrării în viață. 
Dacă o persoană crede în Dumnezeu mulți ani, dar tot trăieşte după o fire 
satanică, purtându-se potrivit propriilor dorinţe, fără să se roage ori să caute 
adevărul, crezând ani în şir fără să se schimbe cât de puţin şi nu se prea 
deosebește de un non-credincios, atunci, o astfel de persoană nu are intrarea 
în viață, nu a obţinut adevărul şi nu a dobândit viaţa. Dacă nu ai obținut 
adevărul, atunci trăieşti sub puterea Satanei. Nu ai putea să I te supui lui 
Dumnezeu, să-L iubeşti, să practici adevărul ori să fii puternic, chiar dacă 
ti-ai dori. Dacă nu poţi fi puternic, în ce fel de stare vei fi blocat? Oare nu 
vel fi blocat mereu într-o stare de negativitate? Vei fi mereu condus încoace 
şi încolo de mediul tău, temându-te că vei fi eliminat, temându-te de 
nemulțumirea lui Dumnezeu, temându-te de una și de alta, făcându-ţi o 
mică parte din datorie în mod pasiv şi reticent și pregătind câteva fapte 
bune. În esenţă, vei fi tras, condus şi împins, iar partea din tine care este 


activă și proactivă va fi foarte mică, deci rezultatele pe care le obţii 


făcându-ţi datoria vor fi nesatisfăcătoare. Astfel de oameni nu sunt 
niciodată capabili să-l ofere lui Dumnezeu inima lor, aşa că sunt legaţi și 
constrânşi de multe persoane, evenimente şi lucruri şi sunt mereu blocaţi 
într-o stare negativă. Din această cauză, duc o viaţă foarte obositoare. Sunt 
într-o mare suferință şi nu-și pot afla libertatea și descătușarea. După un 
timp, voinţa proprie nu-i mai poate susţine, iar ei trăiesc zi de zi într-o fire 
satanică, exact ca non-credincioşii. Oare poate acest tip de credinţă să-i 
permită unei persoane să obțină mântuirea? Unii oameni spun: „Sunt plin de 
entuziasm, sunt dornic să fac lucruri pentru Dumnezeu. Sunt tânăr, am 
energie și determinare şi nu mă tem de dificultăţi.” Folosesc toate acestea la 
ceva? Nu. Energia ta este inutilă, oricât de multă ai. Câtă vreme îl poate 
susține pe un om puţina vigoare pe care o are? Tot va cădea şi se va poticni 
adesea şi va fi paralizat când va cădea în negativitate. Nu are rost să crezi în 
Dumnezeu dacă nu înţelegi adevărul sau dacă nu ai credinţă adevărată. 
Dacă ai doar entuziasm sau energie, nu va folosi la nimic. Acelea nu sunt 
viaţa, sunt numai entuziasmul şi interesul de moment al unei persoane. 
Oamenii au firi corupte. Fie că sunt bărbaţi ori femei, tineri sau bătrâni, toți 
au scurte izbucniri de energie, entuziasm trecător, impulsuri trecătoare; toți 
au perioade când se entuziasmează, când sunt năvalnici, dar acela este un 
curaj născut din impetuozitate și nu durează. Teoriile, idealurile și visele 
oamenilor se prăbușesc într-o clipită și, fără adevăr, oamenii nu pot rămâne 
fermi. Poate cineva care trăieşte pe baza impetuozității să-şi facă bine 
datoria? Poate să-L mulțumească pe Dumnezeu? (Nu, nu poate.) Așadar, 
oamenii trebuie să aibă intrarea în viaţă, trebuie să intre în adevărul- 
realitate. Sunt unii care spun: „De ce este atât de anevoioasă intrarea în 
adevărul-realitate? De ce sunt legat de atâtea situații complicate? Ce ar 
trebui să fac?” Se pot baza oamenii pe ei înşişi pentru a rezolva această 


problemă? Sunt unii care zic: „Am puterea voinţei şi determinarea. Nu mă 


tem de dificultăți. M-am hotărât. Voi depăşi fiecare obstacol, îmi voi asuma 
aceste provocări. Nu mă tem de nimic. Oricât de greu devine, voi stărui 
până la capăt!” E de folos lucrul acesta? De fapt, îi poate susține o scurtă 
perioadă, însă dificultățile lor practice tot vor rămâne și o fire coruptă tot va 
fi prins rădăcini în ei şi nu se va fi schimbat. Oare dacă stărui să-L urmezi 
pe Dumnezeu până la capăt, dar nu ţi-ai schimbat viaţa-fire şi nici nu ai 
intrat în adevărul-realitate, poţi să obţii aprobarea lui Dumnezeu? Tot nu 
poți. A crede în Dumnezeu nu este o chestiune de a putea stărui până la 
capăt sau nu. Cheia este dacă poţi sau nu să obţii adevărul, viaţa şi 
aprobarea lui Dumnezeu. Acesta-i lucrul cel mai important. Dacă o 
persoană nu poate intra în adevărul-realitate, dacă nu poate face ca adevărul 
să fie viaţa sa, atunci, oare izbucnirea ei de entuziasm sau vigoare va 
durafoarte mult? Nu poate dura. Oamenii trebuie să înţeleagă adevărul şi să- 
| folosească pentru a o înlocui. Când o persoană şi-a înlăturat firea coruptă 
şi are credinţa şi principiile pentru a practica adevărul, va fi capabilă să 
persevereze fără ezitare şi va continua să încerce în pofida tuturor 
piedicilor. Indiferent ce medii, obstacole sau chiar ispite va întâlni, se va 
baza întotdeauna pe Dumnezeu şi-l va cere ajutorul pentru a triumfa asupra 
Satanei. Pentru a obține acest rezultat, trebuie să vii des înaintea lui 
Dumnezeu, să te încrezi în El, să-l spui în rugăciune dificultățile tale şi să-l 
vorbeşti cu sinceritate. Totodată, când îți faci datoria în realitate şi în timpul 
vieţii tale reale, trebuie să cauţi să afli cum să te porți aşa încât să practici 
adevărul. Trebuie să cauţi şi să ai părtăşie cu oameni care înţeleg adevărul, 
care au capacitatea de a cuprinde adevărul şi, făcând astfel, să dobândești 
puţină luminare şi edificare și să găseşti o cale de practică. Când vei putea 
practica adevărul, oare asta nu va rezolva problema ta? Dacă mereu ești 
reținut şi nu ai părtășie, spunându-ți în gând: „Poate că într-o zi statura mea 


va creşte şi voi înțelege adevărul în mod natural, pur şi simplu; atunci, nu e 


nevoie să mă ocup de el acum”, acest tip de gândire este vag, nerealist şi apt 
să întârzie lucrurile. Problema aceasta poate fi rezolvată căutând oameni 
care înțeleg adevărul şi având părtăşie cu ei. Dacă ai capacitatea de 
înţelegere, atunci poţi rezolva problema şi citind cuvintele lui Dumnezeu. 
De ce nu iei în serios rezolvarea acestei probleme? Va dispărea de la sine 
problema, dacă nu vei căuta adevărul ca s-o rezolvi? Acesta-i un gând 


nesăbuit. 


Acum, când vi se întâmplă ceva, sunteți capabili să căutaţi adevărul? 
Aţi învăţat cum să căutaţi adevărul? În afară de stăpânirea unor principii în 
domeniul vostru profesional, sunteți capabili să căutaţi adevărul când este 
vorba de propria voastră intrare în viață — de îmbunătățirea diverselor 
voastre stări şi de schimbarea firii voastre corupte? Dacă încă te plângi când 
eşti emondat fiindcă ai făcut ceva care a încălcat principiile, dacă încă te 
simţi constrâns pentru că ai fost emondat şi dacă mergi până într-acolo încât 
te abandonezi pe tine însuţi, gândindu-te că urmează să fii eliminat şi devii 
negativ şi te laşi pe tânjeală, atunci nu e oare firea ta satanică atât de gravă 
încât eşti sufocat de ea? Când vine vorba de a înţelege adevărul, dificultăţile 
lor sunt prea numeroase şi mari; când întâmpină probleme, părțile lor 
negative ies la iveală prea repede şi prea mult timp, iar ei practică adevărul 
prea lent şi prea puţin. Când oamenii întâlnesc anumite medii sau observă 
anumite priviri din partea altora ori aud că se rostesc anumite cuvinte sau 
află anumite tipuri de informaţii, în ei se vor naște lucruri negative, oricând 
şi oriunde. Acestea sunt dezvăluiri naturale ale unei firi corupte. Ce 
demonstrează asta? Demonstrează că nu există niciun element al adevărului 
în viaţa omenească. Lucrurile neprocesate pe care oamenii le dezvăluie în 
mod natural — fie că le gândeşti în mintea ta ori le rosteşti cu gura, sau dacă 
sunt ceva ce intenționezi ori plănuieşti să faci, în mod intenționat sau 


neintenționat sunt legate de firea ta coruptă. De unde sunt dezvăluite finile 


corupte ale oamenilor? Se poate spune cu certitudine că firile corupte ale 
oamenilor se dezvăluie din natura lor satanică. Aceea este sursa. Având în 
vedere lucrurile corupte pe care le dezvăluie oamenii, e limpede că ei nu au 
nimic din adevărul-realitate, că nu au nicio umanitate normală și că nu au 
nicio rațiune normală. Acum, voi puteţi să vă autoanalizaţi. Dacă sunteți 
atenţi și vă concentrați pe autoreflecție, puteți afla dacă intenţiile, gândurile 
şi părerile voastre sunt sau nu corecte şi dacă ele sunt sau nu în acord cu 
adevărul. În general, veţi fi capabili să discerneţi puţin aceste lucruri şi să le 
înţelegeţi. Aşadar, după ce veţi ajunge să înţelegeți lucrurile acestea, veţi fi 
oare capabili să căutaţi adevărul pentru o soluție? Sau le veți lăsa să se 
dezvolte de la sine, gândind: „Vreau să gândesc în felul acesta. Îmi face 
bine să gândesc în felul acesta. Alţi oameni nu au dreptul să se amestece. 
Dacă nu spun lucrurile acestea cu voce tare şi nu acţionez pe baza lor, dacă 
doar mă gândesc la ele, nu-i în regulă?” Nu există unii oameni care fac 
asta? Aceasta-i o manifestare a cărui lucru? Ei știu clar că e greşit să 
gândeşti astfel, însă nu caută adevărul, nu dau la o parte aceste gânduri şi nu 
se răzvrătesc împotriva lor. Persistă să gândească şi să se comporte în acel 
mod, total nepăsători. Aceşti oameni nu iubesc adevărul şi nu pot rămâne 


fermi. 


Unii oameni nu îndeplinesc o datorie și nimeni nu-i ia la rost. Aceşti 
oameni consideră că, în calitate de credincios în Dumnezeu, e destul doar să 
citeşti cuvintele lui Dumnezeu, să duci o viață bisericească şi să nu faci, de 
obicei, lucruri rele, și să nu te porți desfrânat, ca non-credincioşii; ei 
consideră că poate la sfârşit vor primi niște binecuvântări şi vor putea 
supraviețui. Oamenii se agaţă de astfel de iluzii în credinţa lor în 
Dumnezeu. Aparent, ei nu comit nicio greşeală gravă, dar nu au deloc 
intrare în viaţă şi nu au dobândit niciun adevăr-realitate. În clipa în care 


cineva îl ia la rost, îşi dau seama că sunt plini de probleme şi defecte şi 


devin negativi, gândindu-se: „S-a terminat totul, nu-i aşa? Cred în 
Dumnezeu de ani de zile şi n-am câştigat nimic din asta. Se pare că într- 
adevăr nu-i uşor să crezi în Dumnezeu!” Devin reci şi nu mai vor să se 
străduiască să obțină adevărul. După un timp, se simt pustii şi li se pare că 
au nevoie să urmărească adevărul ca să aibă speranță. Când încep să-și facă 
datoria şi oamenii îi iau la rost iar, în cele din urmă consideră că: „Oamenii 
trebuie să aibă adevărul; altfel, prea uşor fac greşeli. Dacă nu urmăresc 
adevărul, vor săvârşi mereu fărădelegi și vor fi emondaţi. Dacă se bazează 
pe entuziasmul lor pentru a face ceva, şi atunci vor fi emondaţi. Trebuie să 
fiu prudent în toate. Categoric nu trebuie să vorbesc ori să mă comport 
necugetat. Să nu-mi bag nasul unde nu-mi fierbe oala. Mai bine să fii laş 
decât să ieşi în evidenţă.” Ei cred că e perfect adecvat să practice în felul 
acesta, că nimeni nu poate găsi nicio greșeală în el, însă au trecut cu 
vederea aspectul crucial: că se cuvine să urmărească adevărul. Ei nu 
urmăresc adevărul, nu urmăresc nici propria intrare în viaţă, şi acesta e 
defectul lor fatal. Când își fac datoria, se mulțumesc să termine treaba și 
atât. Ca să-şi termine lucrarea, trudesc din zori până la apus şi uneori sunt 
atât de ocupați, că nici măcar nu le pasă dacă pierd două mese. Ei pot, 
realmente, să sufere şi să plătească un preţ, dar nu au intrarea în viață. De 
teamă că vor face o greşeală și vor fi emondaţi, se feresc de alții la fiecare 
pas. E corectă o asemenea stare? E aceasta o persoană care urmăreşte 
adevărul? Dacă aşa îşi fac oamenii datoria până la sfârşit, vor putea ei să 
dobândească adevărul ori să intre în adevărul-realitate? (Nu.) Oare nu există 
mulți astfel de oameni printre voi? Oare nu sunteţi voi adesea exact în 
starea aceasta? (Ba da.) Sunteţi în alertă, gândind că acesta-i un mod rău de 
a te purta, că trăiţi într-o stare negativă? Când vi se întâmplă ceva, mereu vă 
purtați ca laşii, mereu vă purtaţi ca aceia care vor să le facă pe plac 


oamenilor, mereu faceți compromisuri, mereu o luați pe calea de mijloc, 


fără să ofensaţi niciodată pe nimeni sau fără să vă amestecați în lucruri, fără 
să mergeţi niciodată prea departe. E ca şi cum rămâneţi la locul vostru, 
tinându-vă de datoria voastră, făcând orice vi se cere, fără să staţi nici în 
faţă, nici în spate și lăsându-vă duşi de val. Spuneţi-Mi, credeți că dacă vă 
încăpăţânaţi să vă faceţi datoria în felul acesta chiar până la sfârșit, veți 
putea obţine aprobarea lui Dumnezeu? Sunteţi conștienți că tipul acesta de 
stare e foarte periculos, că nu doar că nu veţi putea obține desăvârşirea de 
către Dumnezeu, dar că e probabil să-l şi ofensați firea? Urmăreşte oare 
adevărul o astfel de persoană lipsită de entuziasm? Este ea genul de 
persoană care se teme de Dumnezeu şi se fereşte de rău? Persoana care 
trăiește într-o asemenea stare deseori manifestă gândurile cuiva care vrea să 
le facă pe plac oamenilor și nu are o inimă cu frică de Dumnezeu. Dacă 
cineva doar simte groază sau spaimă fără motiv, este aceea o inimă cu frică 
de Dumnezeu? (Nu.) Chiar dacă se avântă cu toată ființa în datoria sa, îşi dă 
demisia de la serviciu şi renunță la familie — dacă nu-şi oferă inima lui 
Dumnezeu şi se fereşte de El, este aceea o stare bună? Este aceea starea 
normală a intrării în adevărul-realitate? Nu e terifiantă viitoarea evoluție a 
acestei stări? Dacă o persoană continuă în starea aceasta, poate să obțină 
adevărul? Poate să dobândească viaţa? Poate să intre în adevărul-realitate? 
(Nu.) Sunteţi conştienţi că voi înşivă aveţi chiar starea aceasta? Când 
deveniți conştienţi de asta, vă spuneţi oare în gând: „De ce mă feresc 
întotdeauna de Dumnezeu? De ce gândesc aşa întotdeauna? E atât de 
înspăimântător să gândești aşa! Înseamnă să 1 te împotriveşti lui Dumnezeu 
şi să respingi adevărul. A te feri de Dumnezeu e totuna cu a te împotrivi 
Lui”? Starea de a te feri de Dumnezeu e exact ca şi cum ai fi un hoţ — nu 
îndrăznești să trăieşti în lumină, te temi să-ţi dai în vileag feţele demonice 
ŞI, în același timp, eşti înspăimântat: „Cu Dumnezeu nu e de joacă. El poate 


judeca şi mustra oamenii oriunde şi oricând. Dacă-L mânii pe Dumnezeu, în 


cazurile uşoare El te va emonda, iar în cele grave te va pedepsi, te va face 
bolnav ori te va face să suferi. Oamenii nu pot suporta lucrurile astea!” Nu 
au oamenii aceste înțelegeri greșite? Este aceasta o inimă cu frică de 
Dumnezeu? (Nu.) Nu e terifiantă o asemenea stare? Când o persoană e în 
starea aceasta, când se fereşte de Dumnezeu şi are mereu aceste gânduri, 
când are mereu o asemenea atitudine faţă de Dumnezeu, ÎI tratează ea pe 
Dumnezeu ca Dumnezeu? E aceasta credință în Dumnezeu? Când o 
persoană crede în Dumnezeu în felul acesta, când nu-L tratează pe 
Dumnezeu ca Dumnezeu, nu e asta o problemă? Cel puţin, oamenii nu 
acceptă firea dreaptă a lui Dumnezeu şi nu acceptă nici realitatea lucrării 
Sale. Ei se gândesc: „E adevărat că Dumnezeu e milos şi iubitor, dar e şi 
mânios. Când mânia lui Dumnezeu se abate peste cineva, e dezastruos. El 
poate oricând să lovească mortal oamenii, distrugând pe oricine vrea El. Nu 
chema furia lui Dumnezeu! Este adevărat că măreția și mânia Lui nu 
îngăduie ofensă. Ține-te la distanţă de EI!” Dacă o persoană are o astfel de 
atitudine şi aceste idei, poate ea să vină înaintea lui Dumnezeu deplin și 
sincer? Nu poate. Nu există, atunci, o distanţă între ea şi Dumnezeu? Nu 
există multe lucruri care îi separă pe cei doi? (Ba da.) Care lucruri îi 
împiedică pe oameni să vină înaintea lui Dumnezeu? (Viitorul şi destinele 
lor.) (Renumele, câştigul și statutul.) Ce altceva? Care lucruri îi fac pe 
oameni să le fie lehamite de adevăr, să respingă adevărul, să respingă darul 
de viaţă de la Dumnezeu și mântuirea Sa? Reflectaţi la aceasta: ce părți din 
oameni îi împiedică să vină cu sinceritate înaintea lui Dumnezeu, să 
practice adevărul și să-şi încredinţeze trupurile și inimile lui Dumnezeu, ca 
El să le ia în primire şi să aibă suveranitate asupra lor? Care lucruri îi 
determină pe oameni să le fie frică de Dumnezeu şi să-L înţeleagă greșit? 
Oamenii au firi corupte, precum și filosofii satanice și gânduri satanice; 


sunt înşelători, se feresc de Dumnezeu la fiecare pas, neavând încredere în 


El şi înțelegându-L greșit. Când o persoană e întinată de toate aceste lucruri, 
poate ea să aibă încredere în Dumnezeu cu adevărat? Poate ea să accepte 
cuvintele lui Dumnezeu ca fiind viaţa ei? Unii oameni spun: „Eu mănânc şi 
beau cuvintele lui Dumnezeu în fiecare zi. Când Îi citesc cuvintele şi mă 
simt mişcat de ele, mă rog. Preţuiesc cuvintele lui Dumnezeu ca fiind 
adevărul. Le citesc în fiecare zi, adesea mă rog în gând și cânt imnuri 
lăudându-L pe Dumnezeu.” Deşi o astfel de viață spirituală este bună, dacă 
aceşti oameni se bazează tot pe ideile proprii când reacționează la lucrurile 
care li se întâmplă, dacă nu caută deloc adevărul şi niciuna dintre doctrinele 
pe care le înţeleg nu are efect asupra lor, ce se întâmplă? Oamenii nu iubesc 
adevărul. Pretind că preţuiesc cuvintele lui Dumnezeu, dar nu se plasează 
alături de ele pentru comparaţie şi nu le pun în practică. Lucrul acesta e 
foarte problematic şi e foarte dificil ca oamenii să intre apoi în adevărul- 
realitate. Oamenii nu înţeleg niciodată adevărul, nici nu au nici cea mai 
vagă cunoaştere de Dumnezeu, deci cu siguranță au noțiuni și înţelegeri 
greşite despre El şi există un zid între ei şi Dumnezeu. Nu aveţi cu toții 
experiența personală a acestui lucru? Spui: „Nu vreau să mă feresc de 
Dumnezeu, vreau să am încredere în El cu adevărat, dar când mi se 
întâmplă ceva, nu mă pot abţine și mă feresc de El. Vreau să mă fac ghem, 
să mă despart de Dumnezeu şi să folosesc filosofii satanice pentru a mă 
proteja. Ce-i în neregulă cu mine?” Aceasta arată că oamenii nu au 
adevărul, că ei încă trăiesc după filosofii satanice şi încă sunt controlați de 
Satana. Aceasta-i jalnica asemănare pe care o au oamenii din cauza naturii 
lor satanice — le este dificil să pună adevărul în practică. Să nu practici 
adevărul e cea mai mare barieră în calea intrării în viaţă. Dacă această 
problemă nu e rezolvată, e greu ca o persoană să-şi ofere inima lui 
Dumnezeu, să dobândească lucrarea Lui, sau să intre în adevărul-realitate. 


Aţi experimentat toți lucrul acesta? Cum poate fi rezolvată această 


chestiune? Trebuie să reflectezi asupra ta, să încerci să te cunoşti şi să vezi 
care lucruri te împiedică să practici adevărul. Rezolvarea acestei probleme 


este crucială. 


Este oare urmărirea adevărului la fel de complicată sau dificilă precum 
cercetarea unei ramuri a ştiinţei? În realitate, nu este atât de dificilă. 
Depinde, pur şi simplu, de faptul dacă un om iubeşte adevărul sau nu. 
Urmărirea adevărului nu e dificilă în sine; necesită mai puțin efort decât 
studierea unui domeniu ştiinţific specializat — este chiar mai ușoară decât 
câştigarea existenței. De ce este așa? Realitatea adevărului este ceea ce ar 
trebui să trăiască și să aibă cei cu umanitate normală. Ea este legată de 
umanitatea normală a oamenilor, deci nu este deconectată de gândurile și 
ideile lor, de tot ce gândesc ei, de toate acţiunile şi comportamentul în care 
se implică în viaţa lor cotidiană, sau de mintea lor. Adevărul nu este o 
teorie, nici un domeniu academic, nici o profesie. Adevărul nu este gol. 
Adevărul e strâns legat de umanitatea normală — adevărul este viaţa pe care 
s-ar cuveni s-o aibă o persoană cu umanitate normală. El îți poate corecta 
toate defectele, obiceiurile rele şi gândurile negative şi incorecte. Îţi poate 
transforma firea satanică, poate deveni viaţa ta, îți poate permite să ai 
umanitate şi raționalitate, îți poate normaliza gândurile și mentalitatea — el 
poate face fiecare parte din tine să fie normală. Dacă adevărul devine viața 
ta, atunci ceea ce trăieşti şi toate manifestările tale de umanitate vor fi 
normale. Așadar, urmărirea şi practicarea adevărului nu e un lucru obscur, 
impenetrabil, nici nu e ceva deosebit de dificil. În momentul acesta, deşi 
iubiți puțin adevărul şi sunteți dornici să vă străduiţi să deveniți mai buni, 
nu ați intrat încă pe cale. Primul pas e întotdeauna cel mai greu. Dacă veți 
putea pune adevărul în practică şi-i veți putea gusta dulceaţa, veţi crede că 


urmărirea adevărului e ceva uşor. 


Dacă un om nu ia adevărul ca fiind viaţa lui şi trăieşte mereu într-o fire 
coruptă, cum se manifestă lucrul acesta? Când un om nu a dobândit 
adevărul, în mod firesc, el nu are nicio posibilitate de-a se lepăda de 
constrângerile şi cătuşele naturii lui satanice. Firile corupte pe care le 
dezvăluie sunt, evident, aroganţa şi îngâmfarea, faptul de a-şi fi lui însuşi 
lege, caracterul arbitrar şi necugetat, minciuna şi înşelăciunea, perfidia și 
amăgirea, urmărirea prestigiului şi a intereselor proprii, căutarea exclusiv a 
beneficiului, egoismul și ticăloşia. Mai mult decât atât, în relațiile cu alți 
oameni, el este înclinat să nu aibă încredere, să-i judece și să-i acuze pe 
alţii. Întotdeauna vorbeşte şi acţionează pe baza preferințelor lui; 
întotdeauna are intenţii şi obiective personale şi întotdeauna are idei 
preconcepute despre alţii. Întotdeauna devine negativ când se confruntă cu 
piedici sau cu eşecuri. Uneori e peste măsură de arogant; alteori, e atât de 
negativ încât s-ar putea afunda într-o groapă în pământ. Întotdeauna 
apelează la extreme — dacă nu-și expune colții şi nu-şi etalează ghearele, 
este negativ și încearcă să se poarte într-un mod care stârneşte mila. 
Niciodată nu este normal. Aceasta e starea în care sunteţi voi acum. Sunteţi 
dispuşi să suferiți și să plătii un preţ și sunteți plini de hotărâre și 
determinare, dar nu aveţi adevărul-realitate. Dacă o persoană ia adevărul- 
realitate ca fiind viaţa ei, cum se va manifesta lucrul acesta? În primul rând, 
va fi capabilă să I se supună lui Dumnezeu şi să trăiască asemănarea umană; 
va fi o persoană onestă, cineva a cărui viaţă-fire s-a schimbat. Există mai 
multe caracteristici ale schimbării în viaţa-fire: prima caracteristică este să 
te poţi supune lucrurilor care sunt corecte şi conforme cu adevărul. 
Indiferent de persoana care oferă o opinie, dacă este bătrână sau tânără, 
dacă eşti capabil să te înţelegi sau nu cu aceasta, dacă o cunoşti sau nu, dacă 
eşti familiarizat sau nu cu ea, dacă relația ta cu aceasta este bună sau rea, 


atât timp cât ceea ce spune este corect, se conformează adevărului şi este în 


beneficiul lucrării casei lui Dumnezeu, vei putea să o asculți, să o adopti și 
să o accepti, fără a fi influenţat de alți factori. A fi capabil să accepţi şi să te 
supui chestiunilor care sunt corecte și conforme cu adevărul reprezintă 
prima caracteristică. A doua caracteristică este capacitatea de a căuta 
adevărul atunci când se întâmplă ceva; nu are legătură numai cu a fi capabil 
să accepţi adevărul, ci, totodată, și cu practicarea adevărului şi cu a nu te 
ocupa de chestiuni după propria voință. Indiferent ce ţi se întâmplă, vei 
putea să cauţi atunci când nu vei vedea lucrurile limpede şi să cercetezi 
modul în care să gestionezi problema şi în care să practici, într-un fel care 
se conformează adevărurilor-principii şi întrunește cerințele lui Dumnezeu. 
A treia caracteristică este să iei în considerare intențiile lui Dumnezeu, 
indiferent de problema cu care te confrunți, răzvrătindu-te împotriva 
trupului pentru a obține supunerea faţă de Dumnezeu. Vei lua în considerare 
intențiile lui Dumnezeu, indiferent de datoria pe care o îndeplinești și îți vei 
îndeplini datoria conform cerinţelor lui Dumnezeu. Oricare ar fi cerinţele pe 
care le are Dumnezeu pentru această datorie, vei acționa conform acestor 
cerințe şi pentru a-L mulţumi pe Dumnezeu. Trebuie să înţelegi acest 
principiu şi să-ți îndeplineşti datoria în mod responsabil și loial. Asta 
înseamnă să ţi cont de intenţiile lui Dumnezeu. Dacă nu știi cum să iei în 
considerare intențiile lui Dumnezeu sau să-L mulțumeşti într-o anumită 
privință, atunci trebuie să cauţi. Ar trebui să vă comparaţi cu aceste trei 
caracteristici ale schimbării firii şi să căutați să vedeți dacă aveţi sau nu 
aceste caracteristici. Dacă aveţi experienţă practică și căi de practică în 
aceste trei domenii, atunci veţi gestiona principial problemele. Indiferent ce 
se abate asupra voastră sau de problema de care vă ocupați, trebuie să 
căutaţi întotdeauna care sunt principiile practicii şi ce detalii sunt incluse în 


fiecare adevăr-principiu şi cum să practicaţi fără a încălca principiile. Odată 


ce veți dobândi claritate în privinţa acestor chestiuni, veți şti, în mod firesc, 


să practicaţi adevărul. 


Când totul este bine, unii oameni par să nu dezvăluie nicio fire coruptă 
evidentă și, din cauza asta, ei cred că sunt buni, că s-au schimbat şi că au 
adevărul-realitate. Când însă ispitele sau problemele importante care 
implică adevărurile-principii vin peste ei, firea lor coruptă se dezvăluie. Cad 
în negativitate şi confuzie, neștiind modul potrivit de-a practica, copleșiți de 
dificultăți. De exemplu, a fi o persoană onestă şi a vorbi sincer înseamnă a 
practica adevărul. Când încerci să vorbeşti sincer, cu ce dificultăți te 
confrunți? Cu ce piedici te confrunți? Care lucruri te constrâng, te leagă și 
te împiedică să vorbeşti sincer? Mândria, statutul, vanitatea, precum şi 
sentimentele şi preferinţele tale personale — toate aceste lucruri pot apărea 
în orice clipă, iar ele îi fac pe oameni să dea înapoi şi-i constrâng să nu 
practice adevărul. Aceste lucruri sunt firi corupte. Indiferent în ce situaţie te 
afli, firile corupte pot face ca starea ta să devină anormală, producând tot 
felul de lucruri negative, constrângându-te și controlându-te în toate 
modurile, făcându-te să dai înapoi şi să-ți fie greu să practici adevărul și să- 
L slujeşti pe Dumnezeu. Toate acestea te vor face să te simţi extraordinar de 
obosit. La suprafaţă, oamenii par să fie liberi, dar de fapt sunt strâns legaţi 
de firile lor satanice, corupte. Nu au nicio libertate de alegere, le e extrem 
de dificil să facă până şi un singur pas şi duc vieți epuizante. Adesea fac un 
mare efort pentru a vorbi sincer sau pentru a face orice lucru practic. Nu pot 
să-şi îndeplinească bine îndatoririle sau să-l fie loiali lui Dumnezeu, deși 
poate că-şi doresc, iar dacă vor să practice adevărul sau să mărturisească 
pentru Dumnezeu, va fi şi mai dificil. Ce epuizant! Nu trăiesc ei oare în 
colivia firilor lor satanice, corupte? Nu trăiesc ei sub influenţa întunecată a 
Satanei? (Ba da.) Atunci, cum pot oamenii să se lepede de ea? Există o altă 


cale în afară de practicarea adevărului şi dobândirea intrării în viaţă? 


Categoric nu există. Poate cunoașterea culturii tradiționale să-i mântuiască 
pe oameni şi să-i elibereze de influența Satanei? Dar înţelegerea 
cunoştinţelor din Biblie? Dar capacitatea de a discuta doctrine spirituale? 
Nu, niciunul dintre aceste lucruri nu poate să-i mântuiască pe oameni ŞI să-i 
elibereze de influenţa Satanei. Numai prin acceptarea lucrării lui Dumnezeu 
şi a tuturor adevărurilor pe care le-a exprimat El poate fi rezolvată problema 
firilor corupte; numai atunci pot oamenii să obțină o înțelegere a adevărului, 
să dobândească adevărul şi să fie liberi de influenţa Satanei. Dacă cineva se 
străduieşte să fie un om bun și nu face nimic rău, dar nu-şi schimbă firea, 
poate fi liber de influența Satanei? Poate un om să dobândească adevărul 
studiind Tao Te Ching, scripturile budiste sau cultura tradițională? Poate el 
să ajungă să-L cunoască pe Dumnezeu? Poate fi curățită firea lui coruptă, 
dacă el se agaţă de cultura tradițională şi nu urmărește adevărul? Poate el să 
obțină mântuirea lui Dumnezeu? Oamenii care procedează aşa se amăgesc 
singuri şi nu-şi pot rezolva niciuna dintre probleme. Există numeroşi 
oameni care cred în Dumnezeu de mulți ani, însă credinţa lor e tot confuză. 
Nu sunt interesați să urmărească adevărul; se mulțumesc să-și facă datoria 
şi atât. Consideră că, atât timp cât nu fac rău sau fac mai puţin rău şi atât 
timp cât fac mai mult bine şi lucruri caritabile, atât timp cât fac mai mult 
pentru a-i ajuta cu iubire pe alții, atât timp cât nu părăsesc niciodată biserica 
şi nu-L trădează pe Dumnezeu, asta îi va mulțumi pe alți oameni şi-L va 
mulţumi pe Dumnezeu, iar ei vor avea un loc în Împărăţia Lui. Se susţine 
cât de cât ideea aceasta? Faptul de a fi un om bun îi poate permite cuiva să 
se lepede de firea sa coruptă? Poate el dobândi mântuirea în felul acesta? Va 
avea el loc în Împărăţie? Cu toţii puteţi vedea: în lume sunt atât de mulţi 
aşa-ziși „oameni buni” care rostesc cuvinte înălțătoare. Deşi, la suprafaţă, 
nu par să fi săvârșit niciun rău mare, de fapt, ei sunt deosebit de înşelători și 


alunecoşi. Se pricep foarte bine să vireze în orice direcție bate vântul, 


vorbind plăcut şi abil. Ei sunt falşi oameni buni şi ipocriți — se prefac doar 
că sunt buni. Cei care merg pe calea de mijloc sunt cei mai perfizi oameni 
dintre toţi. Nu jignesc pe nimeni, sunt fini și alunecoşi, se pricep să intre în 
joc în toate situațiile şi nimeni nu le poate vedea defectele. Sunt aidoma 
satanelor! Există asemenea oameni printre voi? (Da.) Nu credeți că e 
obositor să trăieşti astfel? (Ba da, e obositor.) Atunci, v-aţi gândit la o cale 
de-a vă schimba? Cum vă schimbaţi? De unde ar trebui să înceapă 
schimbarea în bine? (De la practicarea adevărului.) Nu spuneți „de la 
practicarea adevărului” sau „înțelegând adevărul” sau „intrând în adevărul- 

realitate”! Acestea sunt vorbe mari şi depăşesc înțelegerea omenească, 
aşadar cuvintele acestea par goale. Trebuie să începem, în schimb, cu 
detaliile. (Fiind o persoană onestă.) Asta-i o practică concretă. Fii o 
persoană onestă, sau, pentru a intra puțin mai mult în detalii, fii o persoană 
simplă şi deschisă, care nu ascunde nimic, nu minte, nu vorbeşte pe ocolite, 
şi fii o persoană directă care are un simț al dreptății, care poate vorbi sincer. 
Oamenii trebuie să realizeze lucrul acesta mai întâi. Să zicem că există un 
om rău care face ceva ce tulbură lucrarea bisericii şi un conducător vine la 
tine pentru a înțelege mai bine situația. Tu ştii cine a făcut lucrul respectiv 
dar, fiindcă ai o relație bună cu omul acela şi nu vrei să-l jigneşti, minți și 
spui că nu știi. Conducătorul îţi cere mai multe detalii și tu ocoleşti 
subiectul, inventând o scuză ca să-l acoperi pe acel om rău. Nu e asta 
înşelăciune? Nu i-ai spus conducătorului adevărul despre situație, ci l-ai 
ascuns. De ce ai face asta? Pentru că n-ai vrut să jigneşti pe nimeni. Ai pus 
pe primul plan protejarea relaţiilor interpersonale şi faptul de a nu jigni pe 
nimeni şi ai pus pe ultimul plan vorbitul sincer şi practicarea adevărului. De 
ce anume ești controlat? Eşti controlat de firea ta satanică, ea ţi-a pecetluit 
gura şi te-a împiedicat să vorbeşti sincer — tu poţi trăi doar după firea ta 


satanică. Ce este o fire coruptă? O fire coruptă este o fire satanică, iar omul 


care trăieşte după firea lui coruptă este aidoma Satanei. Limbajul lui mereu 
poartă în el teste, mereu e întortocheat şi niciodată direct; chiar de-ar fi 
omorât în bătaie, nu ar vorbi cu sinceritate. Asta-i ceea ce se întâmplă când 
firea coruptă a cuiva devine prea gravă: persoana îşi pierde total umanitatea 
şi devine un diavol. Mulţi dintre voi ați prefera să-L ofensaţi şi să-L înşelați 
pe Dumnezeu ca să vă protejaţi relațiile cu alții şi statutul şi reputația pe 
care le aveţi printre alți oameni. Oare iubeşte adevărul o persoană care se 
poartă astfel? Este ea cineva care urmăreşte adevărul? Ea este cineva care Îl 
înșală pe Dumnezeu cu ochii larg deschişi, care nu are nici cea mai vagă 
urmă de inimă cu frică de Dumnezeu. Îndrăzneşte să-L înșele pe 
Dumnezeu; într-adevăr, mari sunt ambiția şi răzvrătirea ei, cu siguranţă! De 
obicei, asemenea oameni mai cred că Îl iubesc pe Dumnezeu şi că se tem de 
El şi spun, adeseori: „Ori de câte ori mă gândesc la Dumnezeu, mă gândesc 
cât de imens, de mare și de nepătruns este El! Dumnezeu iubeşte omenirea, 

iubirea Lui e atât de reală!” Poate rosteşti cuvinte care sună frumos, dar nu 
ai expune un om rău dacă l-ai vedea tulburând lucrarea bisericii. Voi sunteți 
cei care vor să le facă pe plac oamenilor, vă protejați doar propriul renume, 
câştig şi statut, în loc să protejați interesele casei lui Dumnezeu. Când 
cunoaşteţi adevărata stare a lucrurilor, nu vorbiți cu sinceritate, ocoliți 
subiectul, protejând oameni răi. Dacă ți s-ar cere să vorbeşti sincer, ți-ar fi 
foarte dificil. Vorbeşti atâtea prostii, doar pentru a evita să spui adevărul! 
Când vorbeşti, te învârți în cerc de-atâtea ori, te gândeşti atât de mult și 
trăieşti într-un mod atât de obositor, totul ca să-ți protejezi reputația şi 
mândria! E mulțumit oare Dumnezeu de oamenii care se poartă astfel? 
Dumnezeu detestă oamenii înşelători mai presus de toate. Dacă vrei să fii 
liber de influenţa Satanei şi să dobândeşti mântuirea, atunci trebuie să 
accepţi adevărul. Trebuie să începi prin a deveni o persoană onestă. Fii 


direct, spune adevărul, nu fi constrâns de sentimentele tale, eliberează-te de 


prefăcătorie, şiretlicuri şi vorbește și gestionează problemele folosindu-te de 
principii — acesta-i un mod uşor şi fericit de-a trăi şi vei fi capabil să trăieşti 
înaintea lui Dumnezeu. Dacă trăieşti mereu potrivit filosofilor satanice şi 
mereu te bazezi pe şiretlicuri şi minciuni pentru a-ţi duce zilele, atunci vei 
trăi sub puterea Satanei și în întuneric. Dacă trăieşti în lumea Satanei, vei 
deveni doar din ce în ce mai înşelător. Crezi în Dumnezeu de-atâţia ani, ai 
ascultat atât de multe predici, însă firea ta coruptă nu a fost curățită încă, şi 
acum trăieşti tot după firea ta satanică — nu te simți dezgustat de asta? Nu te 
simți ruşinat? Indiferent de cât timp crezi în Dumnezeu, dacă eşti tot ca un 
non-credincios, atunci ce rost are să crezi în Dumnezeu? Poţi dobândi cu 
adevărat mântuirea crezând în Dumnezeu astfel? Ţelurile tale în viaţă nu s- 
au schimbat, nici principiile şi metodele tale; singurul lucru pe care-l ai tu și 
un non-credincios nu-l are e titlul de „credincios”. Deşi la exterior ÎI urmezi 
pe Dumnezeu, viaţa-fire nu ţi s-a schimbat deloc și, în cele din urmă, nu vei 
dobândi mântuirea. Nu cumva îţi faci speranţe deşarte? Te poate ajuta o 


astfel de credinţă în Dumnezeu să obţii adevărul şi viaţa? Categoric nu. 


Astăzi am avut părtăşie despre cele trei caracteristici ale schimbării 
firii. Rezumaţi cele trei caracteristici! (Prima caracteristică este capacitatea 
de-a accepta şi de-a te supune lucrurilor care sunt drepte şi care se 
conformează adevărului. A doua caracteristică este capacitatea de-a căuta 
adevărul și de a-l pune în practică atunci când ţi se întâmplă ceva şi de a nu 
gestiona problemele pe baza propriei tale voințe. A treia caracteristică este 
capacitatea de a arăta considerație faţă de intențiile lui Dumnezeu, de a te 
răzvrăti împotriva trupului şi de-a ajunge la supunerea față de Dumnezeu, 
orice ţi se întâmplă.) Voi toți ar trebui să meditaţi şi să aveți părtăşie asupra 
acestor trei caracteristici. Ar trebui să vă comparaţi cu ele în viața voastră 
reală și să vă antrenați să le practicaţi şi să intraţi în ele — așa, veți putea să 


obţineţi adevărul şi să înfăptuiți o schimbare a firii. Indiferent despre ce 


aspect al adevărului aveţi părtăşie, celor care iubesc adevărul le va fi uşor 
să-l accepte. Cei dispuși să pună adevărul în practică vor fi capabili să 
obțină adevărul, iar cei care obțin adevărul vor fi capabili să înfăptuiască o 
schimbare a firii. Cei fără conştiinţă sau rațiune, care nu iubesc adevărul, nu 
pot să accepte ori să practice adevărul, deci nu vor fi capabili să-l obțină. 
Dacă un om poate sau nu să obţină adevărul sau să înfăptuiască o schimbare 


a firii depinde de căutarea lui personală. 

Cele cinci condiţii care trebuie îndeplinite pentru 
a porni pe calea cea dreaptă a credinței în 
Dumnezeu 


Există o problemă comună în firea coruptă a oamenilor, o problemă 
comună care există în umanitatea fiecărei persoane, o problemă foarte 
gravă. Această problemă comună este cea mai slabă, cea mai fatală parte a 
umanității lor şi, în natura-esenţă pe care o au, este lucrul cel mai dificil de 
dezgropat sau de schimbat. Care este această problemă? Este faptul că 
oamenii vor mereu să fie excepționali, supraumani, oameni perfecţi. 
Oamenii înşişi sunt ființe create. Pot ființele create să dobândească 
omnipotenţă? Pot ele să dobândească desăvârşirea şi să fie fără cusur? Pot 
ele să dobândească excelența în toate, să ajungă să înțeleagă toate lucrurile, 
să vadă totul așa cum este de fapt şi să fie capabile de orice? Nu pot. Însă, 
în oameni, sunt firi corupte şi o slăbiciune fatală: de îndată ce deprind o 
meserie sau o profesie, oamenii au sentimentul că sunt capabili, că au 
poziție şi valoare personală, că sunt profesioniști. Oricât de obișnuiți sunt, 
toți vor să pară altfel, nişte indivizi faimoşi sau excepţionali, să devină niște 
mici celebrități şi să-i facă pe oameni să creadă că ei sunt perfecţi şi fără 
niciun defect; în ochii celorlalţi, își doresc să devină cunoscuţi, puternici, 
sau niște figuri măreţe, și vor să devină grandioşi, capabili de orice, fără să 
existe niciun lucru pe care ei să nu-l poată face. Ei simt că, dacă ar căuta 
ajutorul altora, ar părea incapabili, slabi şi inferiori şi că oamenii i-ar privi 
de sus. Din acest motiv, ei doresc întotdeauna să păstreze aparențele. Unii 
oameni, când li se cere să facă ceva, spun că știu cum să facă acel lucru, 
când, de fapt, nu ştiu. După aceea, în secret, cercetează şi încearcă să înveţe 
cum să îl facă, dar după ce l-au studiat câteva zile, tot nu înțeleg cum să 


facă. Când sunt întrebaţi cum se descurcă cu asta, ei spun: „In curând, în 


curând!” Însă, în inimile lor, se gândesc: „Nu am ajuns încă acolo, habar n- 
am, nu ştiu ce să fac! Nu trebuie să mă dau în vileag, trebuie să continui să 
păstrez o aparenţă, nu pot lăsa oamenii să-mi vadă neajunsurile şi ignoranţa, 
nu îi pot lăsa să mă privească cu dispreţ!” Ce problemă este aceasta? Este 
iadul pe pământ în încercarea de a păstra imaginea cu orice preţ. Ce fel de 
fire este aceasta? Aroganţa unor astfel de oameni nu cunoaşte limite, şi-au 
pierdut complet rațiunea. Ei nu îşi doresc să fie ca toți ceilalți, nu vor să fie 
oameni obişnuiţi, oameni normali, ci supraoameni, indivizi de excepţie sau 
mari şefi. Aceasta este o problemă atât de uriașă! În ceea ce priveşte 
slăbiciunile, neajunsurile, ignoranța, nesăbuinţa şi lipsa de înţelegere în 
cadrul umanităţii normale, ei le vor împacheta pe toate şi nu-i vor lăsa pe 
alții să vadă aceste lucruri, iar apoi vor continua să se deghizeze. Există unii 
care nu văd nimic, însă pretind că înţeleg în inima lor. Când le ceri să 
explice acel lucru, nu pot. După ce altcineva l-a explicat, ei susțin că urmau 
să spună acelaşi lucru, dar că nu au putut să-i dea glas la timp. Ei fac tot ce 
pot pentru a se deghiza şi pentru a încerca să dea bine. Ce spuneţi, nu 
trăiesc oamenii de felul acesta cu capul în nori? Oare nu sunt ei nişte 
visători? Nu ştiu cine sunt ei înşişi şi nici cum să trăiască umanitatea 
normală. Ei nu au acţionat nici măcar o dată ca niște ființe umane practice. 
Dacă îți petreci zilele cu capul în nori, lucrând de mântuială, nefăcând 
nimic cu picioarele pe pământ, trăind mereu după propria-ți imaginație, 
atunci e de rău. Drumul în viață pe care îl alegi nu este corect. Dacă 
procedezi aşa, atunci, oricum crezi în Dumnezeu, nu vei pricepe adevărul și 
nici nu vei putea să-l dobândeşti. Ca să fiu sincer cu tine, nu poţi să 
dobândeşti adevărul pentru că punctul tău de plecare este greșit. Trebuie să 
înveţi cum să umbli pe pământ şi cum să umbli fără să te clatini, câte un pas 
pe rând. Dacă poţi umbla, atunci umblă; nu încerca să înveţi cum să alergi. 


Dacă poţi umbla câte un pas pe rând, atunci nu încerca să faci doi paşi 


odată. Trebuie să te comporți ca o persoană cu picioarele înfipte bine în 
pământ. Nu încerca să fii un supraom, măreț sau trufaş. Fiinţele umane, 
stăpânite de firea lor satanică, nutresc unele ambiţii și dorinţe în sinea lor, 
care sunt ascunse în inimile lor. Ei nu vor să trăiască cu picioarele pe 
pământ, în schimb vor mereu să-şi ia zborul, să trăiască cu capul în nori şi 
în ceață. Oare nu visează ei? Oare oamenii trăiesc suspendați în aer? Acela 
este domeniul Satanei, nu un loc unde să trăiască oamenii. Dumnezeu a 
creat omul din țărâna pământului; El îi determină pe oameni să trăiască pe 
pământ, să trăiască normal şi cu reguli, să înveţe cunoştinţele comune 
despre cum să se comporte, să înveţe cum să acționeze, cum să trăiască şi 
cum să-L venereze. Dumnezeu nu le-a dat oamenilor aripi și nu le îngăduie 
să trăiască în aer. Cei care rătăcesc prin aer sunt Satana și tot soiul de spirite 
rele, nu oameni. Dacă oamenii au mereu această ambiţie, dorind 
întotdeauna să devină supraoameni, să se transforme în altceva, atunci îşi 
atrag probleme. Este foarte ușor să devii complet obsedat! Mai întâi, acest 
gând al tău şi această idee a ta sunt greșite. Ele vin de la Satana, depăşesc 
cu totul realitatea, nu se conformează deloc cerinţelor lui Dumnezeu și 
transcend cu totul cuvintele Sale. Deci ce este acest gând? A dori mereu să 
fii lipsit de vulgaritate, să fii excepțional, să fii fără egal, să fu rafinat 
dincolo de orice comparaţie, să faci după bunul plac, să devii faimos şi 
măreț, un idol în inimile oamenilor — sunt acestea scopurile pe care ar trebui 
să le urmărească cineva? Categoric nu. Între toate cuvintele lui Dumnezeu, 
nu există niciunul care să le spună oamenilor să se străduiască să devină 
supraoameni, oameni puternici, celebrități sau persoane măreţe. Niciunul 
dintre aceste lucruri pe care oamenii şi le imaginează nu este real, niciunul 
nu există. A urmări aceste lucruri înseamnă a-ţi săpa singur groapa — cu cât 
le urmăreşti mai mult, cu atât mori mai repede. Aceasta este calea spre 


pierzanie. 


Întrucât Dumnezeu a spus atât de multe cuvinte, ştiţi care sunt 
cerințele Sale pentru comportamentul oamenilor? (El vrea ca ei să se 
comporte cu conştiinciozitate.) (El vrea ca ei să se comporte și să acționeze 
cu picioarele pe pământ, cu asiduitate şi fără să atragă atenția.) Deşi aceste 
câteva cuvinte sunt simple, cei mai mulți oameni nu le pot îndeplini; doar 
oamenii onești sunt capabili. De fapt, oricum ați exprima acest lucru, pe 
scurt, Dumnezeu le cere oamenilor să fie oneşti. Doar cei onești sunt 
capabili să se comporte cu conștiinciozitate, să aibă picioarele ferm pe 
pământ în acțiunile lor, să nu atragă atenţia și să fie perseverenţi, așadar, a fi 
o persoană onestă este lucrul corect și lui Dumnezeu Îi plac oamenii onești. 
Dumnezeu îi detestă pe oamenii înşelători. Cei care nu se comportă cu 
conştiinciozitate, care nu sunt cu picioarele pe pământ în acțiunile lor, sunt 
înşelători. Înţelegeţi când este exprimat astfel? Deci, spuneţi-Mi iarăşi, pe 
lângă cerința de a fi oameni onești, ce alte cerințe are Dumnezeu de la 
oameni? (Trebuie să se smerească.) Spuneţi „smerit”, dar este rezonabil să 
folosim acest cuvânt pentru a-i descrie pe oameni? (Este irezonabil.) De ce 
este irezonabil? Umanitatea, coruptă de Satana, nu avea inițial niciun statut; 
era inițial mai prejos decât viermii, așadar, cu cât ar putea fi mai smerită? 
Dacă ar cobori şi mai prejos, ce ar deveni? Nu ar deveni diavoli sau bestii? 
Omul a fost creat de Dumnezeu și toți cei creați de Dumnezeu au instincte 
umane. Oamenii sunt capabili cu toţii să obțină lucrurile pe care ar trebui să 
le aibă, care fac toate parte din comportamentele și revelaţiile lor normale. 
Să vorbim mai întâi despre fericire, furie, durere şi bucurie, unele dintre 
emoțiile pe care le au oamenii. Când cineva este mâhnit sau trist, cea mai 
frecventă manifestare este plânsul. Este o revelare naturală a umanității 
normale. Când eşti mâhnit sau îndurerat, poţi să plângi, să verşi lacrimi. Nu 
te preface. Unii oameni spun: „Nu plâng, sunt un bărbat puternic și bărbaţii 

adevărați nu varsă lacrimi cu ușurință!” Alți oameni spun: „Deşi sunt 


femeie, sunt neclintită. Trebuie să fiu tare ca un bărbat. Voi fi o eroină, nu o 
femeie slabă.” Este corect acest tip de gândire? Ce fel de umanitate este 
aceasta? Este prefăcătorie; nu este adevărată. Ceea ce se pretinde nu este o 
revelare a umanităţii normale. În schimb, este o aparenţă falsă oferită altora, 
distorsionând complet umanitatea normală. Așadar, când oamenii au un 
motiv de întristare sau de neliniște, când suspină, ori când expresia lor este 
relativ serioasă sau când nu vor să mănânce, toate aceste lucruri sunt 
revelații ale umanităţii normale, pe care nu o poate ascunde nimeni. Când 
cineva întâmpină o situație bună, zâmbeşte, ceea ce este, de asemenea, o 
revelație normală. Sunt unii oameni care nu îndrăznesc să râdă cu voce tare 
când sunt mulţumiţi. Ei își acoperă mereu gura pentru a-şi ascunde 
zâmbetele, temându-se tot timpul de glumele oamenilor. Este normal acest 
lucru? (Nu este normal.) Și asta înseamnă prefăcătorie. Ei cred că femeile 
nu pot să râdă în public în faţa multor oameni şi, în special, nu pot să-și 
arate dinţii, în caz contrar oamenii le vor desconsidera sau le vor dispreţui, 
aşa că trebuie să se stăpânească, şi că nu pot fi frivole. Acesta este rezultatul 
unei educaţii culturale tradiționale chinezești. La o persoană a cărei fericire, 
furie, durere şi veselie sunt anormale, alții nu pot vedea manifestările sau 
nevoile umanităţii sale normale. Este normală o astfel de persoană? (Nu 
este normală.) Nu există ceva în gândurile ei care o domină? Oamenii au 
fost corupți prea profund de Satana. Aşa stau lucrurile. Sunt mai mult ca 
niște fiare decât oameni. Aceasta e înfăţişarea celor care sunt dominați de o 
natură diavolească. Ei sunt extrem de falși și se prefac prea mult. Cum se 
face că oamenii care cred în Dumnezeu de mai mulți ani nu s-au schimbat 
aproape deloc? În primul rând, oamenii nu au o cunoaștere corectă sau o 
viziune clară asupra căii, principiilor, direcției şi scopurilor de a fi o 
persoană normală, nici nu au o viziune clară asupra căii pentru urmărirea 


adevărului. Pe de altă parte, acest tip de persoană este ignorantă. Chiar dacă 


ajunge până la patruzeci sau cincizeci de ani, nu ştie nimic despre cum să 
fie o persoană onestă sau care sunt cerințele pe care trebuie să le respecte 
pentru a trăi o umanitate normală. Aceasta deoarece cultura tradițională şi-a 
înfipt rădăcinile prea adânc în inimile oamenilor, iar ei vor mereu să 
pretindă că sunt oameni sfinți şi măreţi, aşa cum şi-au imaginat că sunt, 
ceea ce-i face să înţeleagă lucrurile în moduri preconcepute, ridicole și 
ciudate. Există astfel de oameni printre voi? Unii oameni nu şi-au deschis 
niciodată inimile în faţa altora, nici nu ştiu cum să vorbească despre cele 
mai intime gânduri ale lor. Ei par să nu aibă dificultăți, să nu fi fost 
niciodată negativi sau slabi, să nu fi avut niciodată dificultăți cu intrarea în 
viaţă. Ei nu au nevoie să caute nimic, nici să aibă părtăşie cu alții, nici nu au 
nevoie de părtăşia, proviziile, ajutorul sau sprijinul altcuiva. Ei dau impresia 
că înțeleg totul singuri și că pot rezolva orice. Când cineva îi întreabă dacă 
au fost vreodată negativi, ei spun: „Sunt ocazional negativ, dar doar mă rog 
lui Dumnezeu, îmi adun hotărârea, fac un jurământ şi apoi sunt în regulă.” 
Ce fel de persoană este aceasta? Din exterior, poate nu pare că există mulți 
astfel de oameni, dar, în realitate, sunt mulți care au aceste stări. Până în 
ziua de astăzi, o astfel de persoană nu ştie ce înseamnă să creadă în 
Dumnezeu. Ea consideră că a crede în Dumnezeu înseamnă doar să-L 
recunoască, să fie o persoană bună și, într-o zi, va „deveni nemuritoare și va 
dobândi calea”, intrând în Împărăţia Cerurilor, întocmai cum vorbesc 
budiştii despre eliberarea de dorinţele şi pasiunile omenești sau despre a 
avea o inimă pură şi puţine dorințe. Ea lucrează cu sârguință şi se 
străduiește în această direcție, dar este aceasta credință în Dumnezeu? Nici 
măcar acum nu știe ce înseamnă credinţa în Dumnezeu, nici ce ar trebui să 
urmărească, ori ce fel de persoană ar trebui să fie. Oricât de multe predici 
despre adevăr ascultă, scopul pe care îl urmărește nu se schimbă, cum nu se 


schimbă nici punctul său de vedere despre credinţa în Dumnezeu. E destul 


de problematic! Dacă nu înţelegi nici măcar ce înseamnă să crezi în 
Dumnezeu, atunci eşti capabil să ştii cine este Dumnezeul tău? Dacă nu 
înţelegi nici măcar ce înseamnă să crezi în Dumnezeu, atunci eşti capabil să 
urmărești adevărul? Poate să iubească adevărul o persoană care nu are nicio 
cunoaștere despre viziunea credinței în Dumnezeu? Cei care nu înţeleg 
viziunea credinţei în Dumnezeu sunt cei incapabili să obțină adevărul. Este 
inutil să întrebi acest soi de persoană dacă iubeşte sau nu adevărul; ea nu 
înţelege ce înseamnă să crezi în Dumnezeu sau să urmăreşti adevărul. Nu 
înţelege aceste lucruri. Indiferent dacă ea crede în Dumnezeu de trei ani sau 
de cinci, de zece ani sau de opt, nicio astfel de persoană nu înţelege 
adevărul. Tot ce ştie este că a crede în Dumnezeu înseamnă să fii o persoană 
bună, să faci lucruri bune, să fii amabil şi generos; şi consideră că acesta 
este un mod onorabil de a trăi. Nu este acest punct de vedere prea 
superficial şi depăşit? Este incompatibil şi fără nicio legătură cu adevărurile 
credinţei în Dumnezeu. Cineva care crede în Dumnezeu de mulți ani, dar 
încă tratează chestiunea credinței în Dumnezeu cu punctele de vedere, 
gândurile şi metodele non-credincioșilor, budiştilor şi taoiştilor, care se 
bazează pe noțiunile şi închipuirile tradiționale pentru a merge pe calea 
credinţei în Dumnezeu, care crede în mod greşit că înțelegerea sa este pură, 
care consideră că a crede astfel în Dumnezeu este singura cale de a urmări 


adevărul — nu se minte oare singur? 


Chinezii au ca mediu cultural tradițional taoismul şi budismul. În acest 
vast mediu social tradițional, este foarte greu pentru chinezi să-şi elibereze 
gândurile de aceste lucruri, prin urmare, când chinezii menționează credinţa 
în Dumnezeu, primele lucruri la care se gândesc sunt punctele de vedere 
budiste şi taoiste de a fi vegetarian şi de a se ruga lui Buddha, de a nu ucide, 
de a da de pomană şi a face bine, de a-i ajuta pe alții, de a nu-i ataca sau de 


a nu tipa la alții, de a nu omori sau incendia, de a fi o persoană bună etc. 


Atunci, cât de mult durează ca o persoană să scape de aceste lucruri şi să 
înţeleagă adevărata semnificaţie a credinţei în Dumnezeu? Înțelegerea căror 
adevăruri trebuie să urmărească o persoană pentru a transforma total aceste 
gânduri şi noţiuni incorecte, pentru a le elimina complet? Doar înțelegând 
cu adevărat cerinţele lui Dumnezeu şi crezând în Dumnezeu potrivit 
principiilor adevărului, poate o persoană să pășească pe calea cea dreaptă a 
credinţei în Dumnezeu; doar de atunci încolo începe oficial viaţa sa de 
credinţă în Dumnezeu. Dacă cineva tot are superstiții feudale în inima sa, 
ori noțiunile, închipuirile şi regulile religiei tradiționale, atunci aceste 
lucruri pe care le păstrează în inima sa sunt tocmai lucrurile pe care 
Dumnezeu le detestă și le urăște cel mai mult. Oamenii trebuie să caute 
adevărul, să discearnă aceste lucruri şi apoi să renunţe complet la ele. Doar 
astfel de oameni iubesc adevărul, doar ei pot primi lucrarea Duhului Sfânt. 
Acest lucru e sigur. Dacă nu-ți bazezi credinţa în Dumnezeu pe adevărul 
cuvintelor Sale, atunci nu vei fi niciodată capabil să obții binecuvântănile 
Sale. Odată ce cineva a pășit pe calea cea dreaptă a credinţei în Dumnezeu, 
odată ce a trecut acel prag, există o schimbare a stării sale interioare. Mai 
întâi, gândurile şi opiniile sale nu sunt iluzorii, ci reale. Starea, gândurile şi 
ideile sale nu sunt deşarte, ci în concordanță cu adevărul; ele se 
conformează în totalitate cuvintelor lui Dumnezeu. Scopul şi direcţia pe 
care le urmăreşte nu sunt doctrinare, nici nu sunt inaccesibile sau invizibile; 
în schimb, sunt ceva pozitiv, în concordanţă cu cerinţele lui Dumnezeu și 
sunt aprobate de El. Întreaga sa stare, gândurile și ideile sale sunt toate 
practice şi reale. Tu crezi în Dumnezeu acum, deci unde sunt gândurile tale? 
Dacă încă plutesc în aer, fără o direcție precisă, dacă încă mai există multe 
gânduri care nu corespund realităţii şi multe gânduri doctrinare, deşarte, cu 
tot soiul de idei, noțiuni şi închipuiri omenești, atunci încă trăieşti în 


văzduhul imaginației şi nu ai coborât pe pământ. E foarte periculos, întrucât 


ceea ce gândești, ceea ce faci şi scopurile pe care le urmăreşti în inima ta nu 
au nicio legătură cu adevărul credinţei în Dumnezeu sau cu cerinţele Sale — 
nu sunt nici măcar pe aproape. Deci pe ce bază acţionezi? Acţionezi pe baza 
experiențelor rezumate ale omului, pe baza filosofiilor pentru interacțiunile 
lumești, precum şi a lucrurilor pe care le înveți din societate, de la familia ta 
şi din tot soiul de circumstanţe şi pe baza lucrurilor pe care ți le imaginezi și 
le rezumi în capul tău. De exemplu, când ţi se întâmplă ceva, te porți aşa 
cum crezi că ar trebui şi consideri că a proceda astfel e în acord cu adevărul 
şi că este adevărul ceea ce crezi că e corect și pozitiv. Într-o zi, când ajungi 
într-un impas sau eşti emondat, îţi dai seama că acțiunile, gândurile și ideile 
tale sunt toate închipuiri şi noțiuni omeneşti, care sunt fundamental 
incompatibile cu adevărurile-principii. Cu alte cuvinte, înainte ca o 
persoană să intre oficial pe calea cea dreaptă a credinței în Dumnezeu, 
multe lucruri pe care le face nu au nicio legătură cu adevărurile-principii. 
Ele provin din minţile şi închipuirile oamenilor, din preferinţele, 
entuziasmul și determinarea lor, ori din gândurile bune şi speranțele lor sau 
chiar din dorinţele lor. Toate aceste lucruri sunt punctul de plecare şi sursa 


acţiunilor oamenilor. 


În ceea ce priveşte stările pe care trebuie să le aibă o persoană pentru a 
intra pe calea cea dreaptă a credinţei în Dumnezeu, există un standard, și 
anume că trebuie să aibă o stare normală în timp ce experimentează 
cuvintele lui Dumnezeu. Unii oameni trăiesc deja în această stare, în timp 
ce alții nu au intrat încă în ea sau o au ocazional, dar, după un timp, revin la 
vechea lor stare. Care este această stare? Este atunci când, după ce o 
persoană trece printr-o perioadă de timp în care s-a bazat pe entuziasmul, 
preferinţele, noţiunile şi închipuirile sale, își dă brusc seama că o astfel de 
credință pare inacceptabilă, că nu poate obţine adevărul şi că o astfel de 


credință este deşartă și nerealistă. Ea îşi dă seama că a fost dintotdeauna o 


fiinţă creată, că s-ar cuveni să fie o adevărată ființă creată şi să 
îndeplinească în mod sincer datoria unei fiinţe create, din toată inima şi cu 
toată puterea sa. Atunci începe să facă lucrurile având picioarele pe pământ 
şi să-şi îndeplinească datoria cu toată loialitatea sa. În timp ce face lucruri, 
începe să cugete şi să caute cum să acționeze în acord cu adevărul, cum să 
satisfacă intenţiile lui Dumnezeu şi cum să fie acceptat de El. Nu acționează 
pe baza noțiunilor, închipuirilor sau preferințelor sale. Doar în acest punct 
au oamenii dorinţa de a-L mulţumi pe Dumnezeu şi de a-l împărtăşi iubirea. 
În acest punct, ei încep să caute adevărul, să caute intenţiile lui Dumnezeu 
şi să-l satisfacă cerinţele. Când ai această dorinţă, când ai o stare normală în 
inima ta, într-o anumită privinţă stai pe locul tău de drept şi eşti o adevărată 
fiinţă creată. În altă privinţă, care este cea principală, ai acceptat cu adevărat 
şi din adâncul inimii tale faptul că Dumnezeu este Domnul și Dumnezeul 
tău, ai acceptat toate cuvintele lui Dumnezeu și ai văzut că sunt adevărul. 
De asemenea, eşti capabil să practici și să experimentezi cuvintele lui 
Dumnezeu şi faci astfel încât cuvintele Sale să devină propria ta viață- 
realitate, ceea ce-ţi permite să obţii adevărul şi viața. Când ai această voinţă 
şi dorință, precum și acest tip de nevoie şi accepțţi cuvântul lui Dumnezeu și 
cerinţele pe care le are de la tine şi ai voinţa să te supui lui Dumnezeu şi să- 
L mulţumești, atunci starea vieţii tale va începe să se schimbe. Începând din 


acest punct, vei merge pe calea cea dreaptă a credinţei în Dumnezeu. 


Pentru a rezuma, aceste cuvinte cu care tocmai am avut părtăşie sunt 
destul de simple; şi anume, odată ce un om începe să recunoască faptul că 
este o ființă creată, acel om va avea speranţe că va deveni o adevărată fiinţă 
creată pentru a-L mulțumi pe Dumnezeu. În același timp, astfel de oameni 
Îl vor şi accepta pe Dumnezeu drept Domnul şi Dumnezeul lor şi vor dori 
să se supună tuturor cerințelor lui Dumnezeu, precum și suveranității Lui. 


Drept urmare, nu vor mai acționa la întâmplare şi vor căuta dorinţele lui 


Dumnezeu şi adevărurile-principii în tot ceea ce fac. Nu vor mai face pur şi 
simplu ce vor şi nu vor mai face lucrurile în funcţie de propriile planuri. În 
loc să se bazeze pe ideile lor individuale când acţionează, vor începe să-L 
aibă tot timpul pe Dumnezeu în gândurile lor, iar dorinţa lor subiectivă va fi 
să-L mulțumească pe Dumnezeu în toate privinţele, să respecte adevărul și 
să îndeplinească, în acţiunile lor, cerinţele lui Dumnezeu. Oamenii care sunt 
într-o astfel de stare au început, fără îndoială, să înveţe să caute adevărul, 
să-l practice şi să pătrundă în adevărul-realitate. Dacă te afli într-o astfel de 
stare şi ai o astfel de voință, atunci vei începe să înveţi în mod foarte natural 
cum să cauţi intențiilelui Dumnezeu şi vei începe să cauţi felul în care să nu 
dezonorezi numele lui Dumnezeu, să-L cinsteşti pe Dumnezeu ca fiind 
măreț, să ai frică de El şi să-L mulţumeşti pe Dumnezeu; în loc să-ți 
satisfaci propriile dorinţe egoiste sau să mulțumești pe altcineva, încerci să- 
L mulţumeșşti pe Dumnezeu. Când cineva intră în această stare, trăieşte în 
prezenţa lui Dumnezeu și nu mai este condus de firea sa coruptă. Când intri 
în această stare, lucrurile la care te gândeşti în dorinţele tale subiective sunt 
pozitive. Chiar dacă dai dovadă ocazional de o fire coruptă, vei fi conştient 
de ea și vei putea să reflectezi asupra ta şi să cauţi adevărul pentru a o 
înlătura. Astfel, deşi ai în continuare o fire coruptă, aceasta nu va mai putea 
să conducă totul, să te controleze. La momentul de faţă, oare adevărul 
cuvântului lui Dumnezeu nu are suveranitate înlăuntrul tău? Nu trăieşti în 
sfera cuvintelor Sale? Sunteţi cu toţii capabili să lăsaţi adevărul să exercite 
autoritate în inimile voastre? Acest lucru depinde de faptul dacă aveţi sau 
nu voinţa de a urmări adevărul. Dacă cineva înţelege clar o mare parte din 
adevăr, atunci adevărul va exercita în mod natural autoritate în inima sa. 
Dacă nu înțelege mult din adevăr sau dacă are prea multe din otrăvurile 
Satanei, atunci adevărul nu poate exercita autoritate în inima sa. Există 


mulți oameni care sunt dispuşi să practice adevărul, dar când li se întâmplă 


lucruri, se dau involuntar mari, urmăresc faima, câştigul şi statutul, nu au 
nicio reținere sau control şi îngăduie ca firea lor coruptă să se revele după 
bunul plac. Ce stare este aceasta? Este atunci când o persoană înţelege prea 
puţin din adevăr, când statura sa este prea mică și ea nu este capabilă să-şi 
biruiască trupul sau influenţa Satanei. Este foarte greu pentru acest tip de 
persoană să lase adevărul să exercite autoritate în inima sa. Prin urmare, 
urmărirea adevărului nu este un lucru uşor şi, fără măcar câţiva ani de 
experiență, este foarte greu de rezolvat problema unei firi corupte. De 
exemplu, unii oameni sunt foarte înșelători, nu-şi rostesc niciodată cu voce 
tare cele mai lăuntrice gânduri şi nu pot spune nici măcar un singur cuvânt 
adevărat. Orice discută sau oricât de multe cuvinte spun, ei nu vorbesc clar, 
învârtindu-se mereu în cerc, şi nu se controlează pe ei înşişi. În fata firilor 
lor corupte și în fața naturii-esenţei satanice, dezgustătoare pe care o au, 
oamenii se dezvăluie a fi nesemnificativi, slabi, lipsiţi de putere și cu totul 
neajutoraţi, așa că adesea păcătuiesc, fac greşeli şi sunt negativi. Ce se 
întâmplă aici? (Ei nu au mers pe calea cea dreaptă a credinței în 
Dumnezeu.) Nu au mers pe calea cea dreaptă a credinţei în Dumnezeu și ce 
implică acest lucru? (Încă nu înţeleg că sunt fiinţe create și nu sunt dispuşi 
să se supună lui Dumnezeu sau să-L mulțumească.) Aceasta este o 
consecinţă a neurmăririi adevărului. Voi sunteți în această situație, deci 
puteți spune că nu aţi început încă să pătrundeţi în adevărul-realitate? (Da.) 
Se poate spune despre o persoană care nu a pătruns în adevărul-realitate că 
a obținut adevărul? (Nu se poate.) O persoană care nu a obținut adevărul îl 
are în inima sa? (Nu îl are.) Fără adevăr, nu acționează oamenii pe baza 
firilor lor corupte? Aşadar, pentru a face unele lucruri pozitive în timp ce-și 
îndeplineşte datoria, ce trebuie să aibă o persoană? Oare nu trebuie să 
înţeleagă adevărul? Dacă o persoană nu poate practica adevărul în timp ce- 


şi realizează datoria, ştiind în schimb doar cum să se poarte după voinţa 


proprie, ce calitate este aceea? Nu înseamnă că munceşte? Este echivalent 
cu angajarea unui non-credincios de către Dumnezeu pentru a munci pentru 
El. Dacă nu urmăreșşti adevărul sau nu pătrunzi în adevărul-realitate, atunci 
muncești. Credeţi că Dumnezeu este dispus să-l vadă pe oamenii pe care 
doreşte să-i mântuiască doar muncind pentru El, fără să practice potrivit 
cuvintelor Sale pentru a obține mântuirea? (Nu este dispus.) De ce nu este 
dispus? (Dumnezeu a creat omul pentru a putea să-l câştige.) Este corect, 
Dumnezeu a creat omul pentru a Se manifesta şi, chiar mai mult, pentru a-l 
câştiga. De ce este Dumnezeu nemulțumit când oamenii doar muncesc? 
(Pentru că acțiunile oamenilor nu sunt ceea ce vrea Dumnezeu.) Aşadar ce 
vrea Dumnezeu? (Dumnezeu vrea sinceritatea oamenilor.) Oare să munceşti 
pentru Dumnezeu nu înseamnă în sine sinceritate? Indiferent dacă munca ta 
este autentică şi sinceră, dacă nu urmăreșşti adevărul, atunci, chiar dacă vei 
munci toată viaţa, nu vei obține adevărul. Dacă nu obţii adevărul, înseamnă 
că nu-L câştigi pe Dumnezeu şi Dumnezeu nu te câştigă pe tine, prin 
urmare munca ta este lipsită de valoare sau semnificație. Indiferent cât de 
mulți ani munceşti, dacă nu urmăreşti adevărul, atunci Dumnezeu nu te va 
câştiga, ceea ce înseamnă că încă te împotriveşti Lui. Care este cauza 
acestui lucru? Faptul că oamenii înşişi nu lucrează din greu pentru a 
coopera, oamenii înşişi nu urmăresc adevărul; doar aceasta este cauza 
principală. Din perspectiva practică a lucrurilor, cum se poate explica faptul 
că Dumnezeu nu câștigă o persoană? Prin faptul că ea are mereu propriile 
intenţii în timp ce-şi face datoria și nu-și oferă inima lui Dumnezeu, aşadar 
inima sa nu este întoarsă spre EI, nici nu este pentru El. Aceasta nu arată 
considerație faţă de intențiile Sale, cu atât mai puţin încearcă să-L 
mulțumească îndeplinindu-și datoria. Cea mai simplă explicație este că 
această persoană nu este sinceră faţă de Dumnezeu, deci nu există absolut 


nicio speranţă pentru ea. Dumnezeu îi cercetează atent pe oameni pentru a 


vedea dacă ei cred cu sinceritate în El; El vrea sinceritatea lor. Ce înseamnă 
să fii sincer? (Să ai o inimă care se întoarce spre Dumnezeu, o inimă care se 
supune lui Dumnezeu.) Așa este. Dacă o persoană nu are o inimă care se 
întoarce spre Dumnezeu, care se supune Lui, atunci se poate numi ea o 
persoană bună? Poate să-l placă o astfel de persoană lui Dumnezeu? Poate o 
persoană care nu este în asentiment cu Dumnezeu să pună adevărul în 
practică? Aveţi inimi care se supun lui Dumnezeu? Puteţi sta alături de 
Dumnezeu în toate lucrurile? Inimile voastre se întorc spre Dumnezeu? A 
spune că nu aveţi deloc sinceritate ar fi nedrept faţă de voi, dar a spune că îl 
urâţi cu adevărat pe Satana, că puteți să vă răzvrătiți împotriva Satanei şi să 
vă întoarceţi complet spre Dumnezeu ar fi, de asemenea, incorect. Pentru 
aceasta trebuie să aveţi o inimă de supunere față de Dumnezeu, să urmăriți 
adevărul și să înţelegeţi mai mult adevăr. Ce fel de inimă vrea Dumnezeu să 
aibă oamenii? Mai întâi, această inimă trebuie să fie onestă, iar oamenii 
trebuie să-şi poată face datoria în mod conştiincios, cu picioarele pe 
pământ, să fie capabili să sprijine lucrarea bisericii, să nu mai aibă aşa- 
numite „ambiţii măreţe” sau „țeluri înalte”. Fiecare pas lasă o urmă; în timp 
ce-L urmează şi Îl venerează pe Dumnezeu, ei se comportă ca nişte ființe 
create; nu mai urmăresc să devină o persoană excepţională sau măreaţă, cu 
atât mai puţin o persoană deosebit de funcțională şi nu venerează creaţiile 
de pe planete extraterestre. În plus, această inimă trebuie să iubească 
adevărul. Ce înseamnă în primul rând dragostea de adevăr? Înseamnă să 
iubeşti lucruri pozitive, să ai simţul dreptății, să fii capabil să te sacrifici în 
mod sincer pentru Dumnezeu, să-L iubeşti cu adevărat, să I te supui și să 
mărturisești pentru El. Desigur, poți realiza aceste lucruri doar după ce 
înţelegi adevărul. Cineva care are o astfel de inimă este o persoană cu 
umanitate normală. Cineva care are umanitate normală trebuie, cel puţin, să 


aibă conștiință şi rațiune. Cum îți dai seama dacă o persoană are conştiinţă 


şi rațiune? Dacă vorbirea şi acțiunile sale sunt practic în concordanță cu 
standardele conştiinţei şi rațiunii, atunci, dintr-o perspectivă umană, este o 
persoană bună şi este cineva care a ajuns la un standard acceptabil. Dacă 
poate, de asemenea, să înțeleagă adevărul și să acționeze potrivit 
adevărunilor-principii, atunci îndeplineşte cerințele lui Dumnezeu, ceea ce 
este pe o treaptă mai înaltă decât standardul conştiinţei și rațiunii. Unii 
oameni spun: „Omul a fost creat de Dumnezeu. Dumnezeu ne-a dat suflarea 
vieții și El este Cel care ne aprovizionează, ne hrăneşte şi ne conduce spre a 
deveni adulți. Oamenii cu rațiune şi conștiință nu pot trăi pentru ei înșiși sau 
pentru Satana; ar trebui să trăiască pentru Dumnezeu şi să-şi îndeplinească 
datoria.” Acest lucru este adevărat, dar e doar un cadru larg, o schiță 
nefinisată. Cât priveşte detaliile modului de a trăi pentru Dumnezeu în 
realitate, este nevoie de conștiință şi rațiune. Deci cum trăieşte cineva 
pentru Dumnezeu? (Își face bine datoria pe care se cuvine să o facă o fiinţă 
creată.) Corect. În prezent, tot ce faceţi este să vă faceţi datoria de oameni, 
dar, în realitate, pentru cine faceţi asta? (Pentru Dumnezeu.) E pentru 
Dumnezeu, e în cooperare cu El! Însărcinarea pe care v-a dat-o Dumnezeu 
este datoria voastră. Este sortită, predestinată și guvernată de El sau, cu alte 
cuvinte, Dumnezeu este Cel care vă încredinţează această sarcină şi vrea să 
o finalizați. Deci cum te poţi baza pe conştiinţa ta pentru a o finaliza şi a o 
face bine? (Trebuie să nu precupețim niciun efort.) Trebuie să nu 
precupeţești niciun efort, ceea ce e o manifestare a bazării pe conştiinţa ta. 
În plus, trebuie să o faci din toată inima şi să-ţi îndeplineşti 
responsabilităuile — nu fi superficial în această privinţă. Dumnezeu are 
aşteptările Sale și preţul efortului Său minuţios pentru noi. Ţinând cont de 
faptul că Dumnezeu a predeterminat că ar trebui să îndeplinim această 
responsabilitate şi să facem această datorie, nu se cuvine să-L decepţionăm, 


să-L dezamăgim sau să-L întristăm. Ar trebui să ne facem bine datoria şi să- 


I dăm lui Dumnezeu un răspuns perfect, satisfăcător. Ne bazăm pe 
Dumnezeu pentru ceea ce noi nu putem face, învăţăm mai multe despre 
profesiile noastre şi căutăm mai mult adevărurile-principii. Dumnezeu ne dă 
viaţă, aşa că se cuvine să ne facem bine datoria; pentru fiecare zi în care 
trăim, se cuvine să facem bine datoria acelei zile. Ar trebui să facem ce ne-a 
încredințat Dumnezeu ca misiune principală, să transformăm îndeplinirea 
datoriei noastre în principala prioritate din vieţile noastre pentru a o finaliza 
bine. Deşi nu urmărim perfecțiunea, putem depune eforturi pentru adevăr și 
putem acționa pe baza cuvintelor lui Dumnezeu și a adevărurilor-principii, 
astfel încât să-L putem mulțumi pe Dumnezeu, să-l facem pe Satana de 
ruşine şi să nu avem niciun regret. Aceasta este atitudinea pe care ar trebui 
să o aibă credincioşii în Dumnezeu față de datoria lor. Când ai trăit până la 
patruzeci sau cincizeci — sau chiar şaptezeci sau optzeci de ani — când vei 
privi înapoi la lucrurile pe care le-ai făcut când erai tânăr şi ignorant, vei 
vedea că, deşi nu erai foarte în vârstă atunci, ai făcut totul cu toată inima și 
puterea ta; te-ai purtat mereu pe baza conştiinţei tale, nu L-ai decepţionat pe 
Dumnezeu, nu L-ai dezamăgit sau întristat şi, în inima ta, ai acceptat 
scrutarea şi cercetarea lui Dumnezeu. Când toate acestea vor fi înfăptuite și 
Îi vei da lui Dumnezeu examenul tău finalizat, Dumnezeu va spune: „Deşi 
nu ai făcut o treabă grozavă, iar rezultatele tale au fost mediocre, ţi-ai 
folosit, totuşi, toată puterea şi nu ţi-ai neglijat datoria.” Nu înseamnă asta să 
acționezi pe baza conştiinţei tale? Așadar, când oamenii dau adesea dovadă 
de corupţie, au alegeri, dorințe şi preferinţe personale, chiar până în punctul 
în care încalcă total standardul conştiinţei lor, şi își pierd umanitatea 
normală, ce este de făcut? Trebuie să te rogi lui Dumnezeu şi să te 
răzvrăteşti împotriva ta, nu poți permite ca acele lucruri să te constrângă sau 
să-ţi controleze conştiinţa și rațiunea. Când conştiinţa ta va fi în stare să-ți 


dirijeze acțiunile, mijloacele de trai şi viaţa, atunci îţi va fi uşor să învingi 


dorinţele egoiste ale trupului şi vei fi capabil să obţii acest aspect al 
adevărului. Acesta este minimul necesar pe care ar trebui să-l ai. Cât 
priveşte tipul de inimă umană dorit de Dumnezeu, despre câte aspecte am 
vorbit adineauri? (Despre trei aspecte: o inimă onestă, o inimă care iubeşte 
adevărul și a avea conştiinţă şi rațiune.) Sunt mai multe detalii despre inima 
onestă şi inima care iubeşte adevărul; ar trebui să cugetaţi la asta şi să 
rezumați mai târziu. O persoană ar trebui să aibă cel puţin conştiinţa şi 
rațiunea pe care ar trebui să le aibă cineva cu umanitate normală. Dacă 
cineva nu are conştiinţă sau rațiune, atunci îşi pierde umanitatea normală, 
nu poate face nimic bine, nu poate realiza nimic şi, în cele din urmă, va 
eşua în totalitate. Dar dacă are doar conștiință şi rațiune, dacă trăieşte pe 
baza conştiinţei sale şi nu face nimic rău, echivalează aceasta cu intrarea pe 
calea cea dreaptă a credinţei în Dumnezeu? Poate să dobândească aprobarea 
lui Dumnezeu trăind doar pe baza conștiinței şi rațiunii sale? Categoric nu 


poate. 


Intrarea pe calea cea dreaptă a credinţei în Dumnezeu presupune, de 
asemenea, să ai o inimă cu frică de Dumnezeu. Mai întâi, în ceea ce priveşte 
statutul, oamenii sunt ființe create şi sunt foarte umile; Dumnezeu este 
Creatorul, Cel mai Înalt. În ceea ce privește raţiunea umană, ce trebuie să 
facă oamenii ca să se teamă de Dumnezeu? De exemplu, să spunem că ţi se 
întâmplă ceva şi crezi că a acționa într-un mod este în contradicție cu 
adevărul, dar nu ştii ce ar trebui să faci pentru a fi în armonie cu intenţiile 
lui Dumnezeu. Dacă ai o inimă cu frică de Dumnezeu, ce ar trebui să faci? 
Trebuie să te rogi lui Dumnezeu, să cauţi adevărul, să găseşti calea de a 
practica adevărul şi apoi să acţionezi. Dacă cineva nu are o inimă cu frică 
de Dumnezeu, cum se va comporta? Va face orice vrea, gândindu-se: „În 
orice caz, intenția mea e bună, aşa că e în regulă dacă fac asta.” Nu face ce 


îl sfătuiesc alţii, nici nu ascultă de altcineva; hotărăște să facă orice 


plănuieşte pentru el însuşi și nici măcar nouă boi nu-l pot trage înapoi. Este 
aceasta o persoană care are o inimă cu frică de Dumnezeu? (Nu este.) 
Există unii care, deși ştiu că lui Dumnezeu Îi plac oamenii cinstiţi şi că nu 
pot minţi, tot cred că, în unele privinţe, dacă vor spune adevărul, se vor face 
de ruşine, profitul lor va fi pierdut și poate că statutul lor nu va fi menţinut. 
Ei se gândesc şi se răzgândesc şi tot mint, spunându-și: „O singură 
minciună nu înseamnă nimic şi nu e ca şi cum aş minți mereu. Chiar dacă 
mint, nu văd nicio consecinţă, aşa că dacă mai mint o dată va fi în regulă.” 
După ce calculează, decid să acţioneze şi nu simt niciun reproş în inima lor, 
nici nu vor să se roage şi să accepte cercetarea atentă a lui Dumnezeu. Este 
aceasta o persoană care are o inimă cu frică de Dumnezeu? (Nu este.) 
Aşadar, dacă e o persoană care are o inimă cu frică de Dumnezeu, cum se 
va comporta ea? (Nu va acţiona în mod nesăbuit sau cu încăpățânare.) 
Aceste cuvinte sunt destul de potrivite. Așadar, cum pui în practică faptul 
de a nu acţiona în mod nesăbuit sau cu încăpățânare? (Ar trebui să avem o 
inimă care caută.) Când se confruntă cu o problemă, unii oameni caută un 
răspuns de la alţii, însă, când cealaltă persoană vorbeşte conform 
adevărului, aceştia nu-i acceptă spusele, nu sunt capabili să le asculte și, în 
inimile lor, îşi spun: „În mod normal, sunt mai bun decât el. Dacă îi ascult 
sugestia de această dată, nu va părea că îmi este superior? Nu, nu pot să-l 
ascult în legătură cu această problemă. Am să fac după cum cred eu.” Apoi, 
găsesc un motiv şi o scuză pentru a discredita punctul de vedere al celeilalte 
persoane. Ce fel de fire este atunci când o persoană vede pe cineva care este 
mai bun decât ea și încearcă să-l doboare, răspândind zvonuri despre el sau 
folosind mijloace josnice pentru a-l denigra și a-i submina reputația — chiar 
călcându-l în picioare — pentru a-şi proteja propriul loc în mintea 
oamenilor? Aceasta nu este doar aroganță şi îngâmfare, este firea Satanei, 


este o fire răutăcioasă. Faptul că această persoană poate să atace şi să 


înstrăineze oameni care sunt mai buni și mai puternici decât ea este insidios 
şi ticălos. Şi faptul că nu se va da în lături de la nimic pentru a dobori 
oameni arată că în ea sunt mulți diavoli! Trăind după firea Satanei, această 
persoană e predispusă să înjosească oameni, să încerce să le însceneze 
lucruri, să le îngreuneze situația. Nu este aceasta o faptă rea? Și trăind aşa, 
continuă să creadă că este în regulă, că este o persoană bună — totuşi, când 
vede pe cineva mai bun decât ea, este predispusă să îi facă viaţa grea, să-l 
calce în picioare. Care este problema aici? Nu sunt oamenii care sunt 
capabili să comită astfel de fapte rele lipsiţi de scrupule şi încăpăţânaţi? 
Astfel de oameni se gândesc doar la propriile interese, iau în considerare 
doar sentimentele lor şi vor doar să-și îndeplinească dorințele, ambițiile și 
scopurile proprii. Nu le pasă cât de multe daune provoacă lucrării bisericii 
şi ar prefera să sacrifice interesele casei lui Dumnezeu pentru a-şi proteja 
statutul în mintea oamenilor şi propria reputaţie. Oare oamenii ca aceştia nu 
sunt aroganţi şi neprihăniți de sine, egoiști şi josnici? Astfel de oameni nu 
sunt doar aroganţi şi neprihăniți de sine, ci sunt şi extrem de egoişti şi 
josnici. Nu sunt deloc atenţi la intențiile lui Dumnezeu. Au asemenea 
oameni inimi cu frică de Dumnezeu? Nu au deloc inimi cu frică de 
Dumnezeu. Acesta este motivul pentru care acționează fără rost şi fac tot ce 
vor, fără niciun sentiment de vinovăție, fără nicio frământare, fără vreo 
teamă sau îngrijorare şi fără să se gândească la consecinţe. Asta e ceea ce 
fac ei adeseori şi este modul în care s-au comportat întotdeauna. Care este 
natura unui astfel de comportament? Ca s-o spunem delicat, astfel de 
oameni sunt mult prea invidioşi şi au o dorinţă prea puternică de reputație şi 
statut personal; sunt prea înşelători şi perfizi. Pentru a o spune mai dur, 
esența problemei este asemenea oameni nu au deloc inimi cu frică de 
Dumnezeu. Nu sunt înspăimântați de Dumnezeu, se cred din cale-afară de 


importanţi şi privesc fiecare aspect al fiinţei lor ca fiind mai presus decât 


Dumnezeu şi decât adevărul. În inimile lor, Dumnezeu nu merită să fie 
amintit şi este neînsemnat; El nu deţine niciun statut în inimile lor. Pot cei 
care nu au inimi cu frică de Dumnezeu și care nu-L slăvesc să pună 
adevărul în practică? Categoric nu. Aşadar, când de obicei își tot găsesc 
fericiţi ceva de făcut şi cheltuiesc destul de multă energie, ce fac ei? Astfel 
de oameni chiar pretind că au abandonat totul ca să se sacrifice pentru 
Dumnezeu şi că au suferit foarte mult, dar, de fapt, motivul, principiul şi 
obiectivul tuturor acțiunilor lor e de dragul propriului statut şi prestigiu, de 
a-şi proteja toate interesele. Aţi spune sau nu că o astfel de persoană este 
îngrozitoare? Ce fel de oameni cred în Dumnezeu de mulți ani, dar nu au 
inimi cu frică de El? Nu sunt aroganţi? Nu sunt satane? Şi ce lucruri sunt 
cele mai lipsite de o inimă cu frică de Dumnezeu? În afară de fiare, e vorba 
de cei răi şi de antihriști, de Satana şi de tagma diavolilor. Ei nu acceptă 
deloc adevărul; nu au o inimă cu frică de Dumnezeu. Sunt capabili de orice 


rău; sunt duşmanii lui Dumnezeu și ai aleşilor Lui. 


În care împrejurări din vieţile voastre zilnice aveţi o inimă cu frică de 
Dumnezeu? Şi în care împrejurări nu aveţi? Eşti în stare să urăşti pe cineva 
când te jigneşte sau îţi afectează interesele? Şi când urăști pe cineva, eşti în 
stare să-l pedepseşti și să te răzbuni? (Da.) Atunci eşti destul de 
înspăimântător! Dacă nu ai o inimă cu frică de Dumnezeu și eşti în stare să 
faci lucruri rele, atunci această fire rea a ta este mult prea gravă! Iubirea și 
ura sunt lucruri pe care oamenii normali ar trebui să le dețină, dar trebuie să 
faci diferenţa clară între ceea ce iubeşti și ceea ce urăşti. În inima ta, ar 
trebui să-L iubeşti pe Dumnezeu, adevărul, lucrurile pozitive şi să-ţi iubeşti 
frații şi surorile, în timp ce ar trebui să-i urăști pe Satana și pe diavoli, să 
urăşti lucrurile negative, antihriștii şi oamenii răi. Dacă eşti capabil să-i 
oprimi şi să te răzbuni pe frații şi surorile tale din ură, acesta ar fi un lucru 


foarte înfricoşător şi este firea unei persoane rele. Unii oameni au pur și 


simplu gânduri și idei pline de ură — idei rele, dar ei nu ar face niciodată 
ceva rău. Aceştia nu sunt oameni răi deoarece, atunci când se întâmplă 
ceva, sunt capabili să caute adevărul şi sunt atenţi la principii în modul în 
care se comportă şi tratează lucrurile. Când interacționează cu alţii, ei nu le 
cer mai mult decât ar trebui; dacă se înțeleg bine cu o persoană, vor 
interacţiona în continuare cu ea; dacă nu se înțeleg, atunci nu vor 
interacționa. Abia dacă le afectează îndeplinirea datoriei sau intrarea în 
viaţă. Dumnezeu este în inima lor şi ei au o inimă cu frică de Dumnezeu. 
Nu sunt dispuși să-L ofenseze pe Dumnezeu şi se tem să facă asta. Deși 
aceşti oameni ar putea nutri anumite gânduri şi idei incorecte, ei sunt 
capabili să se răzvrătească împotriva lor sau să le abandoneze. Ei dau 
dovadă de cumpătare în acțiunile lor şi nu rostesc nici măcar un singur 
cuvânt nelalocul lui sau care să-L ofenseze pe Dumnezeu. Cineva care 
vorbeşte şi se poartă astfel este cineva care are principii şi practică adevărul. 
Personalitatea ta ar putea fi incompatibilă cu cea a unei alte persoane și 
poate că nu o placi, dar când lucrezi cu ea, rămâi imparțial, nu-ţi descarci 
frustrările îndeplinindu-ţi datoria şi nu-ți verşi frustrările asupra intereselor 
familiei lui Dumnezeu; poţi gestiona treburile potrivit principiilor. Ce 
manifestare este aceasta? Este o manifestare a unei simple inimi cu frică de 
Dumnezeu. Dacă ai puţin mai mult de atât, când vezi că altcineva are unele 
neajunsuri sau slăbiciuni, chiar dacă te-a jignit sau are ceva împotriva ta, tot 
eşti în stare să-l tratezi corect şi să-l ajuţi cu iubire. Asta înseamnă că există 
iubire în tine, că eşti o persoană care are umanitate, că eşti cineva blând şi 
care poate practica adevărul, că ești o persoană onestă care deţine 
adevărurile-realităţi și că eşti cineva cu o inimă cu frică de Dumnezeu. Dacă 
încă ai o statură mică, dar ai voinţă și eşti dispus să te străduiești să obţii 
adevărul şi să faci lucrurile potrivit principiului şi eşti capabil să tratezi 


lucrurile şi să te porți cu alții principial, atunci și asta se consideră că ai 


întrucâtva o inimă cu frică de Dumnezeu; este cel mai important lucru. 
Dacă nu poți realiza nici măcar acest lucru şi nu te poţi abţine, atunci ești în 
mare pericol şi ești foarte înspăimântător. Dacă ţi s-ar oferi o funcție, ai 
putea să-i pedepseşti pe oameni și le pui bețe în roate; atunci ai fi predispus 
să te transformi într-un antihrist în orice moment. Indiferent dacă o 
persoană este bună sau rea, indiferent cum crede în Dumnezeu sau pe ce 
cale merge, va fi dată în vileag în câțiva ani. Trebuie să o tratezi într-un 
mod principial, oricare ar fi finalul ei, fie că s-ar cuveni să fie pedepsită sau 
răsplătită — aceasta este treaba lui Dumnezeu. Atât timp cât eşti capabil să o 
discerni și să o tratezi potrivit principiilor, va fi suficient. Indiferent cu cine 
ai de-a face, atât timp cât Dumnezeu nu a definit ce fel de final vor avea 
asemenea oameni, biserica nu i-a exclus, iar Dumnezeu nu i-a pedepsit, iar 
ei sunt mântuiţi, tu ar trebui să îi ajuţi răbdător, din iubire; nu ar trebui să 
determini finalul unor asemenea oameni, nici nu ar trebui să foloseşti 
mijloace omenești pentru a-i pedepsi. Dacă au revelări de corupție, poți 
emonda asemenea oameni sau poţi să-ți deschizi sincer inima şi să ai 
părtăşie pentru a-i ajuta. Însă, dacă te gândeşti să-i pedepsești, să-i 
ostracizezi sau să-i acuzi pe nedrept pe aceşti oameni, încercând să îndrepți 
răul în numele Cerurilor, atunci vei avea probleme. Ar fi un astfel de 
comportament în concordanţă cu adevărul? Asemenea gânduri rezultă din a 
fi iute la mânie; acele gânduri vin de la Satana şi izvorăsc din 
resentimentele omenești, cât şi din gelozia și aversiunea umană. Un 
asemenea comportament nu este conform adevărului. Este ceva ce îţi va 
aduce condamnarea şi nu trebuie să faci asta. Sunteţi capabili să inventaţi 
diverse metode de pedepsire a oamenilor pe motiv că nu sunt pe placul 
vostru sau pentru că nu se înţeleg cu voi? Aţi mai făcut vreodată astfel de 
lucruri? În ce măsură aţi făcut-o? N-aţi încercat întotdeauna, în mod 


indirect, să înjosiți oamenii, să faceți comentarii tăioase şi să fiți sarcastici 


faţă de ei? În ce stări vă aflaţi când făceaţi asemenea lucruri? La acel 
moment, vă simţeaţi eliberați şi fericiți; dobândiserăți avantajul. După 
aceea, însă, v-aţi gândit în sinea voastră: „Am făcut un lucru atât de josnic. 
Nu am o inimă cu frică de Dumnezeu şi am tratat atât de nedrept acea 
persoană.” În adâncul inimii, v-aţi simţit vinovaţi? (Da.) Deşi nu aveţi o 
inimă cu frică de Dumnezeu, aveţi măcar un simţ al conștiinței. Aşadar, încă 
sunteţi capabili să faceţi un lucru asemănător pe viitor? Încă poţi să-i ataci 
pe oameni şi să cauţi să te răzbuni pe ei, ori de câte ori îi dispreţuieşti și 
eşuezi în a te înțelege cu ei, sau de fiecare dată când nu se supun ţie şi nu te 
ascultă? Ce fel de umanitate deţine o persoană care face aşa ceva? În ceea 
ce priveşte umanitatea sa, această persoană este malițioasă. Evaluată prin 
prisma adevărului, ea nu are o inimă cu frică de Dumnezeu. În discursul şi 
acțiunile sale, ea nu are principii; acţionează în mod absurd, spunând şi 
făcând orice doreşte. Deţin astfel de oameni adevărurile-realități? Desigur 
că nu; răspunsul este „nu”, sută la sută. Poate o persoană care nu are o 
inimă cu frică de Dumnezeu să se supună Lui și să-L venereze cu adevărat? 


Categoric nu poate. 


Unii oameni spun: „Când văd dezastre venind, mă rog frecvent lui 
Dumnezeu, nu îndrăznesc să-L părăsesc niciun moment și Îi cer îndrumarea 
şi protecția. Când merg pe drum singur noaptea, când pericolul se abate 
asupra mea, mă bazez mereu pe Dumnezeu, nu îndrăznesc să-L părăsesc şi 
Îl rog să mă ajute. Când îmi fac datoria, inima mea se roagă în permanenţă 
lui Dumnezeu şi Îi cere lucruri, pentru ca El să nu mă lase să fiu superficial 
şi să preia comanda. Am încercat înainte şi, dacă Dumnezeu nu lucrează, 
atunci nu pot face nimic şi eu însumi nu am nimic.” Este aceasta o persoană 
care are o inimă cu frică de Dumnezeu? (Nu.) Este o greșeală să te bazezi 
pe Dumnezeu? Este o greșeală să ceri protecția lui Dumnezeu? Cuvintele 


rostite aici nu sunt greșite, dar acest tip de stare este anormală. Inseamnă că 


Îl găseşti pe Dumnezeu doar pentru că nu ai nimic care să te susţină și nu ai 
unde merge, eşti constrâns, nu ai de ales în privinţa asta și vrei să te 
foloseşti de Dumnezeu ca să facă lucruri pentru tine, cu scopul de a-ţi 
atinge ţelurile. Este aceasta teamă de Dumnezeu? Odată ce nu vei avea 
nicio problemă, deja vei fi uitat complet de Dumnezeu. Când eşti cel mai 
fericit, când eşti încununat de succes, când statutul tău este deasupra tuturor 
celorlalți, astfel încât te măgulesc şi te venerează, de ce atunci nu te mai 
bazezi pe Dumnezeu? De ce nu accepţi cercetarea atentă a lui Dumnezeu şi 
nu Îi cauţi îndrumarea? De ce nu-L întrebi pe Dumnezeu dacă tot ce faci 
este sau nu în acord cu intenţia Sa? Când faci rău, când te preamărești și 
mărturiseşti pentru tine însuţi, cum de nu-L întrebi pe Dumnezeu dacă 
aceasta este sau nu în acord cu intenţia Sa? De ce nu reflectezi asupra ta, 
nici nu te bazezi pe Dumnezeu pentru a te înfrâna? Ce fel de problemă este 
aceasta? Cum se numesc toate aceste stări? A nu avea o inimă cu frică de 
Dumnezeu. Poate o persoană care nu are o inimă cu frică de Dumnezeu să- 
şi facă bine datoria? Poate ea să devină o persoană cu adevărat bună? Poate 
să intre în adevărul-realitate? (Nu, nu poate.) Chiar nu poate. Fără o inimă 
cu frică de Dumnezeu, aceasta nu poate în niciun caz să-şi facă bine datoria, 
nici nu poate să pună adevărul în practică sau să se supună lui Dumnezeu, 
chiar dacă vrea asta. Fără o inimă cu frică de Dumnezeu, nu este uşor să 
practici adevărul. Dacă oamenii vor să-şi facă bine datoria, vor exista cu 
siguranţă prea multe dificultăți şi tulburări, iar ei nu pot pune cu succes 
adevărul în practică. În momentul de faţă, trebuie să vă liniştiţi inimile şi să 
vă gândiţi o clipă. Pe baza staturii voastre actuale, este în continuare foarte 
dificil să vă faceți datoria la un standard acceptabil, deoarece cei mai mulți 
dintre voi aveţi doar o înţelegere a cuvintelor, doctrinelor și a regulilor, 
având și unele dorinţe personale, idealuri și entuziasm. Dar punctul vostru 


de plecare și standardele voastre de practică nu se bazează pe temelia 


cuvântului lui Dumnezeu. Încă nu ați intrat, de fapt, în adevărul-realitate; 
doar respectaţi regulile. Dacă nu veţi urmări adevărul, va fi foarte periculos 
pentru voi în viitor. Dacă veți avea credință în Dumnezeu, dar nu veţi 
practica adevărul sau nu vă veți supune lui Dumnezeu, atunci, mai devreme 
sau mai târziu, veți fi eliminați. Faptul că o persoană crede cu adevărat sau 
în mod fals nu se calculează în ani; doar pentru că voi credeți în Dumnezeu 
de mulți ani, de mult timp, asta nu înseamnă că aveţi într-adevăr credinţă și 
că Dumnezeu vă va aproba. În cele din urmă, Dumnezeu nu-i va recunoaște 
pe oamenii care nu practică adevărul. El îi va dezvălui și îi va elimina. Ar 


trebui să înţelegeți asta. 


Tocmai am avut părtăşie despre cele patru condiţii care trebuie 
îndeplinite pentru a porni pe calea cea dreaptă a credinţei în Dumnezeu. Dar 
mai există o condiţie, una finală, care este cea mai importantă dintre toate şi 
este, de asemenea, ceva ce spuneţi adesea. Gândiţi-vă un moment ce ar 
putea fi. (Să-L iubim pe Dumnezeu.) Pentru moment, nu vom discuta 
despre iubirea de Dumnezeu, la care majoritatea oamenilor nu pot ajunge. 
Haideţi să discutăm despre ceva mai practic şi mai real, care implică un 
adevăr la care oamenii chiar pot ajunge. (Să ne supunem lui Dumnezeu.) 
Corect. Este faptul de a avea o inimă de supunere faţă de Dumnezeu. În cea 
mai mare parte a timpului, când oamenilor li se întâmplă unele lucruri, ei nu 
cunosc, de fapt, principiile corecte ale practicării, nici nu știu în ce direcție 
să se îndrepte sau cu ce scop să lucreze. Dar există aici o problemă cu 
atitudinea şi starea lor: ei trebuie să aibă o inimă de supunere faţă de 
Dumnezeu. Asta trebuie să aibă cel mai mult oamenii. De exemplu: să 
spunem că ţi se întâmplă ceva şi nu ştii ce să faci, nici n-ai auzit pe 
altcineva să-ţi spună ce să faci. Această chestiune poate nu este în 
concordanţă cu noțiunile şi închipuirile tale şi poate chiar nu e pe gustul tău; 


prin urmare, în inima ta există o oarecare împotrivire, iar tu eşti puţin 


supărat. Așadar, ce ar trebui să faci? Există calea cea mai simplă de a 
practica, şi anume cea de a fi în primul rând supus. Supunerea nu este o 
acțiune exterioară sau o zicală, nici nu este o afirmație orală — este o stare 
care face parte integrantă din ea. N-ar trebui să fie un lucru necunoscut 
pentru voi. Pe baza experienţelor voastre reale, cum credeţi că vorbesc, se 
comportă şi gândesc oamenii şi ce stare şi atitudine au ei când se supun cu 
adevărat? (În privinţa lucrurilor pe care nu le înţeleg încă, ei îşi lasă mai 
întâi deoparte noţiunile şi închipuirile. Ei caută adevărul şi intențiile lui 
Dumnezeu. Dacă tot nu înţeleg după ce caută, atunci învaţă să aștepte 
vremea lui Dumnezeu.) Acesta este un aspect. Ce altceva? (Când sunt 
emondaţi, ei nu discută în contradictoriu şi nu încearcă să se apere.) Acesta 
este un alt aspect al acestei stări. Unii oameni, deşi nu discută în 
contradictoriu și nu se apără în faţa ta, sunt totuși copleșiți de plângeri şi de 
nemulțumire. Nu îți spun în faţă, dar vorbesc cu nepăsare pe la spatele tău, 
răspândind vorbe peste tot. Este aceasta o atitudine supusă? (Nu este.) 
Aşadar ce este, mai exact, o atitudine supusă? În primul rând, trebuie să ai o 
atitudine pozitivă: când ești emondat, nu analizezi binele şi răul din prima — 
trebuie doar să accepți, cu o inimă supusă. De exemplu, cineva ar putea 
spune că ai făcut ceva greşit. Deşi nu înţelegi în inima ta şi nu ştii ce ai 
făcut greşit, accepţi totuşi acest lucru. Acceptarea este în primul rând o 
atitudine pozitivă. În plus, există o atitudine uşor negativă, şi anume cea de 
a păstra tăcerea şi de a nu arăta nicio împotrivire. Ce fel de comportamente 
implică acest lucru? Nu discuţi în contradictoriu, nu te aperi şi nu-ți găsești 
scuze obiective. Dacă-ţi găseşti mereu scuze şi motive şi arunci 
responsabilitatea pe umerii altor oameni, este aceasta împotrivire? E o fire 
de răzvrătire. Nu ar trebui să respingi, să te împotriveşti sau să discuţii în 
contradictoriu. Chiar dacă aduci argumente corecte, sunt acestea adevărul? 


Sunt o scuză obiectivă a omului, nu adevărul. In momentul de faţă, nu te 


întreb despre scuzele obiective — de ce s-au întâmplat lucrurile sau cum au 
avut loc. În schimb, spun că natura acţiunilor tale nu este conformă cu 
adevărul. Dacă vei avea cunoaştere la acest nivel, chiar vei putea să accepţi 
şi să nu te împotrivești. Este esențial să ai mai întâi o atitudine supusă 
atunci când ţi se întâmplă lucruri. Există unii oameni care argumentează 
mereu şi se apără după ce se confruntă cu emondarea: „Nu sunt singurul 
vinovat pentru asta, așa că de ce s-a aruncat toată răspunderea pe umerii 
mei? De ce nu vorbeşte nimeni în favoarea mea? De ce îmi asum singur 
responsabilitatea pentru asta? Chiar este o situaţie de genul «toți culeg 
roadele, dar o singură persoană îşi asumă vina». Sunt atât de ghinionist!” 
Ce fel de emoție este aceasta? Aceasta este împotrivire. Deși, la exterior, 
dau din cap şi își recunosc greşeala şi o acceptă prin cuvinte, ei se plâng în 
inima lor: „Dacă ai de gând să mă emondezi, atunci fă-o, dar de ce trebuie 
să vorbeşti atât de aspru? Mă critici în prezenţa atât de multor oameni, dar 
unde ar trebui să-mi ascund faţa? Nu mă tratezi cu dragoste! Am făcut doar 
o mică greşeală, aşa că de ce vorbeşti la nesfârşit?” Astfel, ei se împotrivesc 
şi resping acest tratament în inima lor, opunându-se cu încăpățânare, şi sunt 
iraționali şi certăreţi. Cineva care are aceste gânduri și sentimente se 
împotrivește în mod clar şi este ostil, aşadar cum ar putea să aibă o atitudine 
cu adevărat supusă? Când te confrunţi cu emondarea, ce acţiuni constituie o 
atitudine supusă, de acceptare? Trebuie cel puţin să fii rezonabil şi să ai 
rațiune. Trebuie să te supui mai întâi, să nu te împotriveşti sau să respingi şi 
trebuie să tratezi acest lucru în mod rațional. Astfel, vei avea minimul 
necesar de rațiune. Dacă vrei să obţii acceptarea și supunerea, trebuie să 
înţelegi adevărul. Nu este un lucru uşor să înţelegi adevărul. Mai întâi, 
trebuie să accepţi lucrurile de la Dumnezeu: trebuie să ştii măcar că 
emondarea este ceva ce Dumnezeu permite să ţi se întâmple sau că vin de la 


Dumnezeu. Indiferent dacă emondarea este complet rezonabilă sau nu, 


trebuie să ai o atitudine supusă, de acceptare. Aceasta este o manifestare a 
supunerii faţă de Dumnezeu şi, în același timp, este o acceptare a cercetării 
atente din partea lui Dumnezeu. Dacă doar argumentezi și te aperi pe tine 
însuţi, crezând că emondarea vine de la om, şi nu de la Dumnezeu, atunci 
înțelegerea ta este defectuoasă. În primul rând, nu ai acceptat cercetarea 
atentă a lui Dumnezeu şi, în al doilea, nu ai o atitudine supusă şi nici un 
comportament supus în mediul pe care Dumnezeu l-a creat pentru tine. 
Aceasta este o persoană care nu se supune lui Dumnezeu. Unii oameni nu 
acceptă adevărul şi nu reflectează asupra lor atunci când se confruntă cu 
emondarea; ei doar urmează orbeşte regulile. Acţiunile lor încalcă în mod 
clar principiile şi ei aruncă toată vina asupra Satanei. Ei spun: „Aşa-i 
trebuie! Cine l-a lăsat pe bătrânul Satana să se arate orbește, să acţioneze 
orbeşte, să perturbe lucrurile orbește şi să creeze tulburări orbește? Satana 
ar trebui emondat, rușinat prea tare ca să-şi mai arate faţa şi umilit! Satana 
ar trebui să-și asume responsabilitatea pentru asta; n-are nicio legătură cu 
mine! Toată vina ar trebui aruncată asupra Satanei!” Apoi, inima lor va fi 
mulțumită şi ei vor crede că au fost victorioşi asupra Satanei. Oare acest 
mod de a gândi nu este absurd? În mod evident, ei înşişi au făcut ceva greşit 
şi spun că a fost Satana. Aşadar, au fost chiar ei sau a fost Satana? (Ei înşişi 
au făcut acel lucru.) Înţeleg ei cu adevărat că sunt Satana? (Nu înţeleg.) Prin 
urmare îl urăsc, de fapt, pe Satana sau se urăsc pe ei înșiși? Nu spun clar. Pe 
scurt, cineva care nu acceptă emondarea este cineva care nu se supune deloc 
lui Dumnezeu. Supunerea este lecţia cel mai greu de învăţat dintre toate. 
Pentru majoritatea oamenilor, când li se întâmplă ceva ce este în 
concordanţă cu noțiunile și închipuirile lor şi cu propriile lor gusturi, ei se 
simt destul de bine, așa că sunt bucuroşi să se supună şi totul decurge fără 
probleme. Inimile lor sunt liniștite şi împăcate, iar ei sunt fericiți şi 


mulțumiți. Dar când se confruntă cu ceva ce nu este în concordanţă cu 


propriile lor noţiuni sau cu ceva ce îi dezavantajează, ei nu se pot supune, 
chiar dacă ştiu că ar trebui. Ei simt durere, nu au de ales decât să sufere în 
tăcere și li se pare greu să vorbească despre dificultățile lor. Se simt 
deprimati şi sunt copleșiți de plângeri de care nu pot scăpa, așa că inimile 
lor clocotesc: „Ceilalţi au dreptate. Au un statut mai mare decât al meu; 
cum pot să nu ascult de ei? Aș putea la fel de bine să-mi accept soarta. Va 
trebui să fiu mai atent data viitoare şi să nu-mi risc pielea — oamenii care își 
riscă pielea sunt emondaţi. Supunerea nu e uşoară. Este foarte dificilă! 
Focul entuziasmului meu a fost stins cu o găleată de apă rece. Am vrut să 
fiu simplu şi deschis, dar rezultatul a fost că am spus întruna ceva greşit şi 
am fost emondat mereu. Pe viitor, voi păstra tăcerea și voi face pe placul 
oamenilor.” Ce tip de atitudine este asta? A cădea dintr-o extremă în alta. 
Care este scopul final al faptului că Dumnezeu îi lasă pe oameni să înveţe 
lecţia supunerii? Oricât de multe nedreptăţi şi dureri suferi atunci, oricât de 
ruşinat eşti sau oricât de mult ți-au fost lezate imaginea, vanitatea sau 
reputația, toate acestea sunt secundare. Cel mai important lucru este să-ți 
schimbi starea. Care stare? În împrejurări normale, există un fel de stare 
intransigentă şi răzvrătită în adâncul inimii oamenilor — lucru care, în 
principal, e cauzat de faptul că, în inimile lor, au un anumit tip de logică 
umană şi o gamă de noţiuni umane, cum ar fi: „Atât timp cât intențiile mele 
sunt corecte, nu contează care este rezultatul; nu ar trebui să mă emondezi, 
iar dacă o faci, nu trebuie să mă supun.” Ei nu reflectează dacă acțiunile lor 
sunt sau nu în conformitate cu adevărurile-principii sau care vor fi 
consecinţele. Ideea de care se ţin este întotdeauna aceasta: „Atâta vreme cât 
intențiile mele sunt bune şi corecte, Dumnezeu ar trebui să mă accepte. 
Chiar dacă rezultatul nu este bun, nu trebuie să mă emondezi, cu atât mai 
puţin se cuvine să mă condamni.” Acesta este raționamentul uman, nu-i 


aşa? Acestea sunt noțiunile omului, nu-i așa? Omul se fixează întotdeauna 


pe propriul raționament — există vreo supunere în acest lucru? Ţi-ai făcut 
propriul raționament al adevărului şi ai dat adevărul la o parte. Tu crezi că 
ceea ce este conform raționamentului tău este adevărul, iar ceea ce nu este 
conform raționamentului tău, nu este adevărul. Există oare o persoană mai 
ridicolă? Există oare cineva mai arogant și mai neprihănit de sine? Ce fire 
coruptă trebuie înlăturată pentru a învăţa lecţia supunerii? De fapt, este firea 
aroganţei şi a neprihănirii de sine, care reprezintă cel mai mare impediment 
pentru ca oamenii să practice adevărul şi să se supună lui Dumnezeu. 
Oamenii cu o fire arogantă şi neprihănită de sine sunt cei mai înclinați spre 
raționalizare şi neascultare, cred întotdeauna că au dreptate şi, prin urmare, 
nimic nu este mai urgent decât să înlăturăm şi să emondăm firea arogantă şi 
neprihănită de sine a cuiva. Odată ce oamenii se cumințesc și încetează să 
aducă argumente în numele lor, problema răzvrătirii va fi rezolvată şi vor fi 
capabili de supunere. Dacă oamenii vor fi capabili să ajungă la supunere, nu 
trebuie să aibă un anumit grad de raționalitate? Ei trebuie să aibă rațiunea 
unei persoane normale. Într-o anumită chestiune, de exemplu: indiferent 
dacă am făcut ceea ce trebuie sau nu, dacă Dumnezeu nu este mulţumit, ar 
trebui să facem aşa cum spune EI şi să tratăm cuvintele Lui drept standardul 
pentru toate. Este acest lucru rațional? Aceasta este rațiunea care ar trebui 
să se regăsească în oameni înainte de orice altceva. Indiferent cât de mult 
suferim și indiferent care sunt intențiile, scopurile şi motivele noastre, dacă 
Dumnezeu nu este mulțumit — dacă nu au fost îndeplinite cerințele Lui — 
atunci, fără îndoială, acțiunile noastre nu au fost în conformitate cu 
adevărul, aşa că trebuie să-L ascultăm pe Dumnezeu şi să ne supunem Lui 
şi nu ar trebui să încercăm să raționăm sau să raționalizăm cu El. Când ai un 
astfel de raționament, când ai rațiunea unei persoane normale, este uşor să-ți 
rezolvi problemele şi vei fi cu adevărat supus. Indiferent în ce situaţie te 


afli, nu vei fi răzvrătit şi nu vei sfida cerinţele lui Dumnezeu; nu vei analiza 


dacă ceea ce-ţi cere Dumnezeu este corect sau greşit, bine sau rău și vei fi 
capabil să asculți —  înlăturându-ți, astfel, starea de raționalizare, 
intransigenţă şi răzvrătire. Oare toţi oamenii au aceste stări de răzvrătire în 
ei? Aceste stări apar deseori la oameni și ei îşi spun în sinea lor: „Atât timp 
cât abordarea, propunerile şi sugestiile mele sunt raționale, atunci chiar 
dacă încalc adevărurile-principii, nu ar trebui să fiu emondat, deoarece nu 
am făcut rău.” Aceasta este o stare obișnuită la oameni. Părerea lor este că 
nu ar trebui să fie emondaţi dacă nu au comis niciun rău; doar oamenii care 
au comis rău ar trebui să fie emondaţi. Este corectă această opinie? 
Categoric nu. Emondarea vizează în principal firile corupte ale oamenilor. 
Dacă cineva are o fire coruptă, ar trebui să fie emondat. Dacă ar fi emondat 
doar după ce a comis un rău, ar fi deja prea târziu, deoarece problemele vor 
fi fost deja cauzate. Dacă firea lui Dumnezeu a fost ofensată, atunci ai dat 
de necaz şi se poate ca Dumnezeu să nu mai lucreze în tine — în acest caz, 
ce rost mai are să fii emondat? Nu există altă posibilitate decât să fii revelat 
şi eliminat. Principala dificultate care îi împiedică pe oameni să se supună 
lui Dumnezeu este firea lor arogantă. Dacă oamenii sunt cu adevărat 
capabili să accepte judecata şi mustrarea, vor fi capabili să-şi înlăture 
eficient propria fire arogantă. Indiferent de gradul în care sunt capabili să o 
înlăture, acest lucru este benefic pentru practicarea adevărului și ascultarea 
de Dumnezeu. Acceptarea judecății şi mustrării este menită în primul rând 
să înlăture firea coruptă a unui om, pentru a fi mântuit de Dumnezeu. Şi 
dacă oamenii sunt cu adevărat capabili să ajungă la supunerea absolută față 
de Dumnezeu, mai este nevoie să experimenteze judecata și mustrarea? Mai 
este nevoie să experimenteze emondarea? Nu este nevoie, deoarece firile lor 
corupte au fost deja înlăturate. Când se confruntă cu judecata, mustrarea, 
emondarea de către Dumnezeu, oamenii adoră mereu să argumenteze în 


favoarea lor. Oricât de multe argumente ai aduce, niciunul dintre ele nu este 


adevărul; nu înseamnă că firea ta coruptă a fost îndreptată, cu atât mai puţin 
că eşti cu adevărat supus lui Dumnezeu. Prin urmare, nu are niciun rost să 


argumentezi; rezolvarea problemei este cel mai important lucru. 


Dacă o persoană nu are o inimă de supunere faţă de Dumnezeu, atunci 
dă de necaz. Uneori Dumnezeu îți rânduiește circumstanţe care nu sunt aşa 
cum ţi-ai imaginat că vor fi, prin urmare te împotriveşti. De exemplu, să 
spunem că eşti cineva care iubeşte curăţenia şi nu apreciază persoanele 
neglijente, neîngrijite; crezi că aceşti oameni sunt dezgustători atunci când 
îi vezi. Eşti în stare să te controlezi? Ce ar trebui să faci? Mai întâi, trebuie 
să ai o atitudine corectă. Ce atitudine? (O atitudine supusă.) Cum te supui? 
Ce gânduri lăuntrice constituie o atitudine supusă? Ce constituie realitatea 
supunerii? Când te confrunţi cu un astfel de lucru, trebuie să fie o ajustare 
reciprocă. Nimic din asta nu e o problemă. De-a lungul vieții unei persoane, 
nouă din zece lucruri nu sunt în concordanţă cu dorinţele sale. S-ar putea 
să-ţi displacă una sau alta şi, orice ţi se întâmplă, mereu argumentezi în 
favoarea ta şi te plângi că Dumnezeu este nedrept cu tine. În realitate, 
aceasta este problema ta, aşa că nu face din ţânţar armăsar. Când vei fi 
crezut în Dumnezeu de mult timp şi vei fi avut multe experienţe legate de 
eşec, atunci vei şti că nu eşti cu adevărat respectabil, că nu eşti mai bun 
decât oricine altcineva. Gândindu-te cum credeai că erai mai bun, mai 
elevat şi mai onorabil decât alții, te vei simți foarte nesăbuit! Când o 
persoană înţelege puţin adevăr, are mai multă rațiune decât înainte, aşa că îi 
este uşor să accepte adevărul şi îi este uşor să caute adevărul şi să se supună 
lui Dumnezeu când i se întâmplă ceva. Trebuie să înveţi cum să te adaptezi 
la mediul tău. Credincioşii în Dumnezeu trebuie mai întâi să aibă această 
cunoaștere: sunt oameni în biserică din toate regiunile şi fiecare regiune are 
obiceiuri şi tradiții diferite. Aceste lucruri nu reprezintă calitatea umanității 


cuiva; chiar dacă obiceiurile de viaţă ale unei persoane sunt bune, normale 


şi reglementate şi chiar dacă ea are un caracter nobil, asta nu înseamnă că 
înţelege adevărul. Trebuie să înţelegi asta și să ai o înţelegere pozitivă. În 
plus, defectele tale sunt numeroase și eşti prea pretențios. Dumnezeu îți dă 
un mediu care este bun pentru tine, aşa că trebuie să înveţi să te adaptezi la 
el, nu să te legi de defectele altor oameni şi, mai mult, trebuie să te înţelegi 
cu alții cu dragoste, să te apropii de ei, să le vezi şi să le afli punctele forte 
şi apoi să te rogi lui Dumnezeu să te ajute să-ţi depăşeşti propriile defecte. 
Aceasta este o atitudine și o practică plină de supunere. Dacă îţi displac alți 
oameni prea mult şi acest lucru îți afectează îndeplinirea datoriei, atunci ar 
trebui să te distanţezi de ei şi să nu te amesteci în treburile lor. Ce înseamnă 
să te amesteci în treburile lor? Este atunci când spui: „Trebuie să schimb 
acest defect al său — dacă nu se schimbă, nu mă dau bătut!” Ce tip de 
comportament este acesta? Este insolent, arogant și ignorant. Nu fi acest tip 
de persoană. Suntem cu toţii oameni obişnuiţi; nu arătăm special. Avem 
fiecare un cap, doi ochi, un nas și o gură. Fie că mâncăm, mergem sau 
lucrăm, suntem cu toții la fel, fără nicio deosebire; de asemenea, nu suntem 
mai buni decât alții, așa că nu ar trebui să ne vedem ca fiind respectabili sau 
măreți. Chiar dacă ai o mică aptitudine sau un mic talent, nu ai de ce să te 
lauzi. Întâi de toate, trebuie să-ţi corectezi poziţia și, atunci când întâmpini 
probleme, trebuie să le priveşti pe baza cuvintelor lui Dumnezeu și, apoi, nu 
vei face mare caz din nimic. Dacă ți se întâmplă ceva special şi chiar nu 
poți să te supui, acest lucru afectând îndeplinirea datoriei tale, atunci ar 
trebui să te rogi lui Dumnezeu și să cauţi adevărul pentru a rezolva situaţia. 
Nu ne băgăm în treburile altora. În toate lucrurile există bunăvoința lui 
Dumnezeu. El îi instruieşte pe oameni prin tot soiul de circumstanțe, 
făcându-i să devină căliți şi să înveţe să se supună și, în cele din urmă, 
această călire dă roade: ei sunt capabili să se teamă de Dumnezeu și să se 


ferească de rău, Il mulţumesc pe Dumnezeu şi apoi cunosc o schimbare 


reală. Pentru a urmări adevărul, trebuie să ai mai întâi voinţa de a suferi și 
trebuie să înveţi să te supui circumstanțelor tale. Deseori, acestea nu sunt 
atât de simple; poţi intra în contact cu tot felul de oameni și întâlni tot soiul 
de lucruri ciudate. Orice ţi s-ar întâmpla, nu te baza pe propria voinţă sau 
impetuozitate, ci vino înaintea lui Dumnezeu în rugăciune. Pentru aceasta, 
trebuie să ai mai întâi o atitudine supusă, aceasta fiind o calitate interioară 
pe care ar trebui să o aibă toţi oamenii normali. În plus, dacă te rogi şi Îi 
ceri lui Dumnezeu să acţioneze, iar El nu acţionează sau nu îţi deschide o 
cale de ieşire, şi atunci trebuie să te supui. Ar trebui să continui să trăieşti în 
acest tip de circumstanţă, lăsându-L pe Dumnezeu să te orchestreze, fără să 
fortezi lucrurile prin puterile proprii şi fără să mergi înaintea lui Dumnezeu. 
Aceasta este singura cale de a trăi o viaţă plină de valoare. Realitatea 
supunerii față de Dumnezeu nu este atât de uşor de pătruns, deoarece 
nimeni nu trăieşte într-un vid. Uitându-ne la viețile oamenilor, fiecare 
persoană are propriile obiceiuri şi propriile gânduri, dorinţe şi visuri 
subiective. Uitându-ne la condițiile obiective, nimeni nu se poate conforma 
în totalitate voinţei tale prin cuvinte şi acțiuni. Astfel, cea mai importantă 
lecţie este să-i permiţi fiecăruia să înveţe cum să se supună circumstanțelor 
sale şi să caute intenția lui Dumnezeu în circumstanţele vieții care se abat 
asupra sa. Indiferent dacă circumstanţele vieţii tale sunt bune sau rele, 
confortabile sau precare, există lecţii pe care ar trebui să le înveţi. Cei care 
râvnesc la confort şi îndestulare trebuie să înveţe lecțiile supunerii şi 
suferinței; trebuie să obțină capacitatea de a supraviețui în orice 
circumstanţe, de a-și face bine datoria și a rămâne fermi în mărturia lor. 
Doar atunci pot satisface intențiile lui Dumnezeu. Oare acest tip de 
circumstanță a vieții nu este orchestrată şi rânduită de Dumnezeu? Toţi 
tânjesc după o viaţă bună, dar dacă trăiesc în circumstanţe prea confortabile 


şi ideale, fără a suferi de nimic, vor fi ei capabili să se supună lui Dumnezeu 


şi să mărturisească pentru El? Când Dumnezeu îţi rânduieşte unele 
dificultăți şi circumstanţe precare, întrebarea esențială e dacă eşti capabil 
sau nu să fii supus. Dacă fiecare este capabil să arate considerație față de 
intențiile lui Dumnezeu în aceste circumstanţe şi să practice potrivit 
cerinţelor Sale, atunci trebuie să înduri toate lucrurile pe care nu eşti dispus 
să le vezi, lucrurile care nu îţi sunt pe plac; mai mult, trebuie să nu fu 
constrâns de aceste lucruri şi să fii în stare să-ți faci datoria în mod normal. 
O astfel de experimentare îți va cultiva viaţa. Unii oameni spun: „Dacă alții 
nu practică adevărul, atunci nici eu nu-l voi practica. Dacă ei nu se supun, 
atunci de ce m-aş supune eu? Dacă ei nu au nicio toleranţă, de ce aş avea 
eu? De ce trebuie mereu să fac lucrurile pe care ei nu le fac? De ce ar trebui 
să fiu tot timpul cel nevoit să depună atât de mult efort? Nu o voi face nici 
eu.” Ce înseamnă această atitudine? Practica adevărului de către tine este 
treaba ta; este o chestiune între tine și Dumnezeu și nu are nicio legătură cu 
altcineva. Nimeni altcineva nu are vreo obligație să coopereze cu tine. Tu 
eşti tu, ei sunt ei. Dacă ei nu vor practica adevărul şi nu vor pătrunde în 
adevărul-realitate, atunci, în cele din urmă, ei vor fi cei care vor fi 
abandonaţi, nu tu, iar tu nu vei avea de pierdut. Ar avea de pierdut oamenii 
care se supun lui Dumnezeu? Nu ar avea. Dacă nu puteți înţelege asta, 


atunci sunteţi pur şi simplu prea proşti! 


În ceea ce priveşte chestiunea intrării în viaţă, chiar dacă sunt doar 
câteva cuvinte de părtăşie, dacă le acceptați cu sinceritate, dacă sunteţi 
capabili să le puneţi în practică în viața voastră reală și le transformați în 
realitatea voastră, atunci nu voi fi vorbit în zadar. Astfel, indiferent de care 
aspect al realității este vorba şi chiar dacă sunt doar câteva cuvinte, dacă 
adevărul ajunge la inima ta şi dacă îl practici ca pe adevăr, atunci se va 
înrădăcina, va înflori şi va da roade înlăuntrul tău. Va deveni viaţa ta şi tu 


vei fi în stare să-l trăieşti şi să-l fructifici. Acesta e un rezultat bun. Dacă ar 


fi să am părtăşie cu voi în fiecare zi, dar oricât de multe aş spune, n-aţi 
înţelege nimic din asta — dacă nimeni n-ar accepta asta în inima sa, făcând 
în schimb orice ar vrea, purtându-se în mod nesăbuit şi iresponsabil, dacă 
nu ar asculta ce am spus și ar continua să trăiască după voinţa, închipuirile 
şi noțiunile proprii — atunci nu aş vorbi în van? Nu contează câte cuvinte vă 
spun în această privinţă — ceea ce contează este dacă le ascultați, acceptaţi şi 
practicați sau nu cu sârguință. Adevărul este fără nicio îndoială viața 
omului. Nu este o ramură a erudiției, nici nu este cunoaștere sau o tradiție 
populară, nici un argument — este viaţa omului. Îţi poate îngădui să scapi 
din lanţurile Satanei, să te eliberezi de firea ta coruptă, să trăieşti cu tărie și 
putere mai mare, să trăieşti mai confortabil şi să trăieşti având o direcție şi 
un obiectiv. Adevărul chiar poate deveni viața omului. Dacă nu Mă crezi, 
atunci du-te să-l experimentezi şi să-l pui în practică o vreme, vezi dacă 
există sau nu rezultate şi apoi vei şti. Dacă te simți adesea slab şi negativ, 
atunci tot ce pot spune este că nu ai obținut încă adevărul. Dacă ai fi obținut 
adevărul, nu ai fi în această stare acum, atât de neajutorat, de slab şi fragil; 
nu ai fi negativ atât de des, nici blocat atât de des la o răscruce de drumuri, 


neştiind încotro să mergi. Asta este absolut sigur! Înţelegi? (Da.) 


În momentul de faţă, am terminat părtăşia despre cele cinci condiţii 
care trebuie îndeplinite pentru a porni pe calea cea dreaptă a credinţei în 
Dumnezeu. Care sunt acele cinci condiţii? (În primul rând, trebuie să avem 
o inimă onestă; în al doilea rând, trebuie să avem o inimă care iubeşte 
adevărul; în al treilea, trebuie să avem conştiinţă și rațiune; în al patrulea, 
trebuie să avem o inimă cu frică de Dumnezeu; în al cincilea, trebuie să 
avem o inimă de supunere faţă de Dumnezeu.) Reţineţi aceste cinci condiţii, 
aveți părtăşie despre ele, rugați-vă şi citiți-le când nu se întâmplă nimic 
altceva. Vedeţi ce adevăruri-principu ați pus în practică în acest timp, dacă 


acțiunile şi cuvintele voastre sunt sau nu oneste, dacă aveţi sau nu o inimă 


cu frică de Dumnezeu, dacă aveţi sau nu o inimă onestă în timp ce vă faceţi 
datoria, dacă aveți sau nu o stare superficială, dacă aveţi sau nu gânduri de a 
lenevi, de a scăpa de răspundere sau de a fi înşelători şi dacă vă supuneți 
sau nu tuturor cerințelor lui Dumnezeu şi le căutați. Trebuie să examinaţi 


periodic aceste lucruri. Doar obţinând rezultate va progresa viaţa voastră. 

Numai înlăturarea firii corupte poate produce o 
transformare adevărată 


În momentul acesta, toți vă faceţi datoria destul de energic şi puteţi 
suporta ceva suferință; deci, când este vorba de intrarea în viaţă, aveţi o cale 
înainte? Dobândiţi o luminare nouă sau vedeţi o lumină nouă? Intrarea în 
viaţă este o chestiune esențială pentru cei care cred în Dumnezeu, la fel ca 
faptul de a-ţi face datoria; dar pentru a fi capabil să-ți faci datoria bine, 
pentru a fi la nivelul unui standard acceptabil, pentru a-ţi face datoria cu 
loialitate — care este calea pentru a realiza aceste lucruri? (Să urmăreşti 
adevărul.) Aşa este, trebuie să urmărești adevărul. Care este calea pentru a 
urmări adevărul? Trebuie să citeşti mai mult din cuvintele lui Dumnezeu; 
numai cuvintele lui Dumnezeu sunt adevărul. Pentru a obține adevărul, 
trebuie să pui cuvintele lui Dumnezeu în practică şi să le trăieşti mai des, şi 
numai atunci poți să înţelegi adevărul. Așadar, ca să înţelegi adevărul, nu 
trebuie oare să depui efort întru cuvintele lui Dumnezeu? Unii oameni spun: 
„În anii aceștia am crezut în Dumnezeu, am citit destul de multe dintre 
cuvintele Lui şi chiar am înțeles o parte din adevăr, însă, când mi se 
întâmplă lucruri neobişnuite, nu pot găsi calea şi nu ştiu cum să practic 
adevărul; cum de nu pot folosi lucrurile pe care le înțeleg şi despre care 
vorbesc? Acum îmi dau seama că tot ce cunosc sunt cuvinte și doctrine şi că 
nu știu cum să practic adevărul atunci când mi se întâmplă ceva. Sunt atât 


p>> 


de sărac și jalnic!” Unii oameni rostesc, de obicei, un torent nesfârşit de 
cuvinte atunci când au părtăşie şi chiar pot să recite din memorie cuvinte ale 
lui Dumnezeu; de aceea, ei cred că înțeleg adevărul, că sunt spirituali şi că 
au ceva din adevărul-realitate. Când, însă, într-o bună zi, li se întâmplă ceva 
care nu este conform cu dorințele lor, încep să aibă noțiuni despre 


Dumnezeu. S-ar putea chiar să se plângă, uneori, de El. Firile lor corupte 


vor fi revelate şi, indiferent cum se roagă, nu vor fi capabili să-şi rezolve 
problemele. Când alţii au părtăşie cu ei despre adevăr, spun: „Înţeleg 
doctrina asta mai bine decât tine. Când este vorba de înțelegerea adevărului, 
înţeleg mai mult decât tine; când este vorba de predicarea doctrinei, ştiu să 
vorbesc mai bine decât tine; când este vorba de ascultarea de predici, am 
ascultat mai multe decât tine; când este vorba de a depune efort, am depus 
mai mult decât tine; când este vorba de a crede în Dumnezeu, am crezut mai 
mult timp decât tine. Nu încerca să mă înveţi; înțeleg totul.” Ei cred că 
înţeleg totul, dar când le intră în joc ambițiile şi dorinţele şi sunt controlați 
de firile lor corupte, nu ştiu ce să facă. Doctrinele spirituale despre care 
perorează de obicei nu le pot rezolva dificultățile. Oare statura lor este 
mare, de fapt, sau este mică? Ei consideră că înţeleg adevărul. De ce, 
atunci, nu-şi pot rezolva dificultățile de acum? Ce se întâmplă aici? Nu 
cumva întâmpinați des asemenea probleme? Aceasta e o dificultate 
răspândită pe care o întâmpină credincioşii când este vorba de intrarea în 
viaţă, iar aceasta este cea mai mare dificultate a omului. Înainte de a ţi se 
întâmpla ţie ceva, s-ar putea să consideri că deja crezi în Dumnezeu de o 
vreme, că ai o anumită statură şi temelie şi, când altora li se întâmplă niște 
lucruri, poți să le înţelegi puţin. Poţi chiar și să suferi destul de mult 
făcându-ţi datoria, eşti capabil să plăteşti un preţ mare şi eşti capabil să 
învingi multe din propriile dificultăți, precum boala fizică, defecte şi lipsuri; 
însă chestiunea cel mai greu de rezolvat este cea a diverselor firi corupte pe 
care oamenii le dezăluie adesea. „Fire coruptă” este o sintagmă familiară 
oamenilor, dar nu toată lumea înţelege clar ce anume este o fire coruptă, 
care dezvăluiri constituie o fire coruptă şi care gânduri şi acțiuni sunt 
produsele unei firi corupte. Dacă oamenii nu înţeleg sau nu pricep ce este o 
fire coruptă sau care acțiuni sunt dezvăluirile unei firi corupte, atunci nu ar 


fi posibil, oare, ca cineva să creadă că, deşi trăieşte după o fire coruptă, el 


practică adevărul, atâta vreme cât nu păcătuieşte? Voi aveţi o astfel de 
stare? (Da.) Dacă nu pricepi sau nu înţelegi deloc ce este o fire coruptă, eşti 
capabil să te cunoşti, atunci? Eşti capabil să-ți înţelegi propria natură 
coruptă? În mod sigur nu. Dacă nu ştii ce este o fire coruptă, poţi să ştii, 
atunci, cum să acţionezi pentru a pune în practică adevărul, care acţiuni sunt 
corecte şi care sunt greşite? În mod sigur nu. Deci, oamenii care nu se 


cunosc pe ei înşişi nu vor avea intrarea în viaţă. 


Calea intrării în viață are legătură cu multe stări. Probabil toți 
cunoaşteţi acest cuvânt, „stare”, dar la ce se referă el? Cum îl înțelegeți? (O 
stare constă din punctele de vedere şi gândurile care ies la iveală dintr-un 
om atunci când 1 se întâmplă ceva; îi poate influenţa și controla vorbirea, 
purtarea şi alegerile. Toate aceste lucruri constituie o stare.) Eşti aproape de 
răspunsul corect. Cine mai vrea să spună ceva? (Stare înseamnă că o 
persoană trăiește într-o stare negativă, destul de anormală, din cauză că e 
dominată de vreo fire coruptă într-o anumită perioadă de timp sau într-o 
anumită chestiune — de pildă, când e emondată sever sau când se confruntă 
cu dificultăţi.) (De curând, când am avut unele rezultate făcându-mi datoria, 
am fost într-un fel de stare de mulţumire de sine, de complacere. Credeam 
că mă schimbasem, că aveam adevărul-realitate şi că în mod sigur aveam să 
fiu aprobată de Dumnezeu; de fapt, după cerinţele Lui, eram încă departe. 
Abia acum înţeleg că aceasta era un fel de stare arogantă, plină de sine.) 
Toate stările pe care le-aţi discutat sunt negative. Există, deci, stări corecte, 
pozitive? (Da. De exemplu, când vreau să-L mulţumesc pe Dumnezeu din 
toate puterile, când pot să mă răzvrătesc împotriva trupului şi să practic 
adevărul: o astfel de stare este pozitivă.) Până acum, doar aţi descris unele 
stări fără să definiți, de fapt, ce este o stare. Așadar, haideţi acum să 
sintetizăm ce anume este o stare, pe baza celor spuse de voi toţi. Ce este, de 


fapt, o „stare”? Este un fel de punct de vedere pe care-l au oamenii sau o 


condiție în care sunt ei când li se întâmplă ceva, precum şi gândurile, 
dispozițiile şi pozițiile pe care le generează această condiție. De exemplu, 
când eşti emondat în timp ce-ţi faci datoria, te vei simți nefericit și vei fi 
într-o stare negativă. În perioada aceasta, punctele de vedere și atitudinile 
pe care le dezvălui și, totodată, care anume sunt poziţiile tale — acestea sunt 
unele detalii relevante ale stării tale. Nu cumva aceasta are legătură cu 
lucrurile pe care le experimentați de obicei? (Ba da.) Acest lucru este legat 
de viețile oamenilor; este ceva la care se pot raporta toţi — ceva ce pot să 
simtă, să experimenteze şi cu care pot veni în contact — zi de zi în viaţa lor 
cotidiană. Ce credeţi, deci: ce lucruri manifestă o persoană când se află într- 
o stare negativă? (Înţelegere greşită, eschivare, verdicte date despre sine și 
renunțarea totală după orice piedică; atunci când e grav, s-ar putea chiar ca 
persoana să se sustragă complet de la responsabilitățile sale.) Când e grav și 
se doreşte să se sustragă de la responsabilitățile sale, aceea este o atitudine 
sau o poziţie? Sau este altceva? (Este un fel de condiție şi dispoziție.) Este 
mai mult o condiţie şi o dispoziție. Acum care este atitudinea unei persoane 
în timp ce-şi face datoria? (Este negativă şi se lasă pe tânjeală, nu are 
motivaţie şi lucrează doar mecanic, de formă.) Asta are legătură cu 
adevărata stare a lucrurilor. Să spui că „nu are motivaţie” este o expresie 
fără sens; trebuie să te referi la adevărata stare a lucrurilor. Ce gândesc 
oamenii în inimile lor, când îşi fac datoria fără motivaţie? Care este firea 
coruptă pe care o dezvăluie acum? (Sunt superficiali în privinţa datoriei; fac 
lucrurile fără tragere de inimă.) Asta nu e o fire, ci o definiţie care ţi se 
aplică după ce acţionezi; este un mod de-a acţiona. Dar în ceea ce priveşte 
ce anume te-a determinat să fi superficial, nu cumva trebuie să cauţi mai 
adânc? Căutând suficient de adânc, îti vei descoperi firea coruptă. Să fu 
superficial este o dezvăluire a unei firi corupte. Felul în care gândeşti în 


inima ta poate să conducă la faptul de-a fi supeficial când îți faci datoria şi 


poate să conducă la faptul de-a fi mai puţin energic decât înainte. Acel gând 
al tău este o fire coruptă, iar lucrul care a condus la acel gând este natura ta. 
Unii oameni se confruntă cu emondarea în timp ce-şi fac datoria și spun: 
„Cu abilitățile mele limitate, cât de mult pot să fac, de fapt? Nu înţeleg cine 
ştie ce, deci, dacă vreau să fac bine munca aceasta, nu va trebui oare să 
învăţ din mers? Îmi va fi ușor să fac asta? Dumnezeu pur și simplu nu 
înţelege oamenii; nu-i asta ca şi cum ai împinge rața pe o stinghie? S-o facă 
cineva care înțelege mai mult decât mine! Eu pot s-o fac numai așa — mai 
mult de-atât nu pot să fac.” Oamenii spun şi gândesc în mod curent astfel de 
lucruri, nu-i așa? (Aşa-i.) Fiecare poate să recunoască asta. Nimeni nu e 
desăvârșit şi nimeni nu e înger; oamenii nu trăiesc într-un vid. Fiecare are 
aceste gânduri şi aceste dezvăluiri de corupție. Fiecare poate să dezvăluie 
aceste lucruri şi fiecare poate să trăiască frecvent în stările acestea, și nu e 
din voinţa lui personală; nu poate să nu gândească aşa. Înainte de-a li se 
întâmpla ceva, oamenii au o stare destul de normală, dar lucrurile sunt 
diferite când li se întâmplă ceva — ei dezvăluie o stare negativă în mod 
natural, cu uşurinţă, fără obstacol sau reținere şi fără instigarea sau 
provocarea altora; atât timp cât lucrurile care li se întâmplă nu sunt în acord 
cu voia lor, aceste firi corupte sunt dezvăluite oricând şi oriunde. De ce pot 
ele să răbufnească oricând și oriunde? Asta dovedeşte că oamenii au în 
lăuntrul lor acest gen de fire şi natură corupte. Firile corupte ale oamenilor 
nu le sunt impuse, nici nu le sunt insuflate de alții şi cu atât mai puţin le 
sunt predate, instigate sau stârnite de alţii, ci ei înșiși le au. Dacă nu înlătură 
aceste firi corupte, atunci nu pot trăi în stări corecte, pozitive. De ce sunt 
dezvăluite deseori aceste firi corupte? De fapt, cu toții ați devenit deja 
conştienţi că stările acestea sunt anormale și greşite, că ele trebuie 
schimbate; până acum, încă nu v-aţi lepădat de aceste firi corupte, nici nu 


ați renunţat la aceste gânduri şi puncte de vedere incorecte, iar stările 


voastre încă nu au avut nicio schimbare semnificativă. După zece sau 
douăzeci de ani, încă nu ați avut absolut nicio schimbare şi sunteți în 
aceeași stare ca înainte atunci când manifestați corupție, fără nicio scădere 
semnificativă, deci care este problema? Ce dovedeşte lucrul acesta? După 
toți anii aceștia, majoritatea dintre voi nu aţi avut nicio creştere; doar 
înţelegeți unele cuvinte şi doctrine, însă nu puteţi pune adevărul în practică 
şi sunteți incapabili să dați mărturie bazată pe experienţă; asta deoarece în 
toți aceşti ani nu ați urmărit adevărul şi firea voastră coruptă nu s-a 
schimbat în mod semnificativ. Asta dovedeşte că experienţa voastră de viață 
este prea superficială şi nu are adâncime; se poate spune cu certitudine că 
statura voastră actuală este prea mică și că nu aveți nimic din adevărul- 
realitate. Puteţi să acceptaţi ceea ce am spus? Cei care au ceva experiență 
practică ar trebui să-Mi poată înţelege cuvintele, însă cei care nu înţeleg 
adevărul şi nu ştiu încă ce este intrarea în viață s-ar putea să nu priceapă 
sensul acestor cuvinte. De ce v-am întrebat doar ce este o stare? Dacă nu 
înţelegeţi ce este o stare, atunci nu veţi înţelege deloc ceea ce spun; doar 
veți asculta cuvintele, tratându-le drept corecte. Dacă aveţi acest punct de 
vedere, asta dovedeşte că nu aveţi experienţă şi că nu înțelegeţi cuvintele lui 
Dumnezeu. Dacă vor să intre în adevărul-realitate, să aibă o reală intrare în 
viață, oamenii trebuie să înţeleagă destul de multe stări; ei trebuie să-și 
înţeleagă şi să-şi poată gestiona problemele, să ştie în ce fel de stare sunt în 
viaţa lor reală, dacă acea stare este corectă sau greşită, ce fel de fire coruptă 
dezvăluie oamenii când sunt în starea greşită şi care este esența acestei firi 
corupte — ei trebuie să priceapă toate aceste lucruri. Dacă nu pricepi sau nu 
înţelegi aceste lucruri atunci, pe de o parte, nu ştii de unde să începi pentru 
a-ți cunoaşte propria fire coruptă, pentru a-ţi permite să te schimbi; pe de 
altă parte, nu ştii de unde să începi pentru a mânca şi a bea cuvintele lui 


Dumnezeu sau pentru a intra în adevăr. Vă loviți frecvent de următoarea 


situație? După ce Mă ascultați vorbind despre ceva, știți numai despre 
lucrul acela, dar nu la ce stare se referă el şi nu sunteți capabili să-l aplicaţi 
în ceea ce vă priveşte? (Da.) Asta arată că experienţa voastră nu a ajuns încă 
în punctul respectiv. Dacă cele despre care vorbesc au legătură cu voi şi 
sunt strâns legate de viaţa voastră — de exemplu, vorbind despre lucrurile cu 
care oamenii vin zilnic în contact în timp ce-şi îndeplinesc îndatoririle, sau 
despre firile corupte pe care oamenii le dezvăluie în timp ce-și îndeplinesc 
îndatoririle ori despre lucruri care au legătură cu intenţiile oamenilor, cu 
firile lor arogante, cu felul lor de fi superficiali sau cu atitudinile lor în timp 
ce-şi îndeplinesc îndatoririle — odată ce ascultați, ar fi posibil să puteţi 
aplica aceasta în ceea ce vă privește. Dacă vorbesc despre aceasta mai în 
profunzime, există lucruri pe care ar fi posibil să nu le puteţi aplica în ceea 
ce vă priveşte. Se întâmplă asta uneori? (Da.) În privinţa lucrurilor pe care 
nu puteţi să le aplicaţi în ceea ce vă priveşte, le ascultați aşa cum ascultați 
doctrină, doar lăsându-le să vă intre pe-o ureche şi să vă iasă pe cealaltă? 
Atunci cum ar trebui să înțelegeți acele lucruri pe care le puteți aplica în 
ceea ce vă priveşte? (Să reflectăm asupra noastră, să ajungem să ne 
cunoaştem pe noi înşine şi să căutăm adevărul pentru a ne înlătura 


corupția.) Acesta e modul corect de-a trăi experienţa. 


Să spui că este important să reflectezi asupra firii tale corupte şi să 
ajungi să o cunoşti este o afirmaţie generală. Cum ar trebui, de fapt, să 
reflectezi şi să ajungi să te cunoşti? Există o cale aici: când ţi se întâmplă 
ceva, ar trebui să-ţi analizezi punctul de vedere şi atitudinea, gândurile pe 
care le ai şi din ce fel de poziție analizezi, tratezi şi te ocupi de această 
problemă. Prin aceşti paşi poţi să reflectezi şi să ajungi să-ți cunoşti propria 
fire coruptă. Care e scopul acestui gen de reflecţie și autocunoaştere? Să-ţi 
înţelegi mai bine starea coruptă şi apoi să cauţi adevărul pentru a-ţi rezolva 


problemele şi a înfăptui o schimbare a firii. Aşadar, în ce stadiu sunteți voi 


toți în prezent? Cât de mult și cât de profund vă cunoaşteţi? Cât de mult 
înţelegeţi despre starea în care vă aflați în diferite momente sau atunci când 
vi se întâmplă diverse lucruri? Aţi depus vreun efort sau v-aţi făcut temele 
în această privință? Aţi trăit experienţa vreunei pătrunderi? (Când mi se 
întâmplă lucruri mai evidente sau evenimente importante, e posibil să-mi 
percep unele dezvăluiri, în timp ce chestiunile mai minore îmi scapă uşor. 
Uneori nu-mi dau seama că trăiesc în starea greşită.) În ce fel de stare te afli 
atunci când nu-ţi dai seama? În ce fel de situaţie nu ţi-ai da seama? (Când 
îmi fac datoria ca şi cum ar fi vorba de-a face nişte lucruri, doar, fără să 
depun efort pentru a dobândi adevărul în cuvintele lui Dumnezeu, astfel 
încât, chiar dacă ar fi să dezvăluie o fire coruptă, nu aş ști.) Să-ţi tratezi 
datoria precum facerea unor lucruri, doar, precum un fel de muncă, sarcină 
sau responsabilitate şi să o faci cu indiferență, fără să o legi de intrarea în 
viață, este o stare foarte răspândită; înseamnă să-ţi tratezi datoria numai ca 
pe o chestiune de gestionat, şi nu ca pe o cale sau metodă pentru intrarea în 
viaţă. E exact ca mersul la muncă: unii oameni își tratează munca lor ca pe 
o carieră, încorporând-o în viața lor şi integrând-o cu interesele și 
hobbyurile lor, precum şi cu idealurile şi ţelurile lor în viaţă. În acest timp, 
alții tratează mersul la muncă drept un fel de responsabilitate — nu se poate 
să nu meargă la muncă. Se prezintă cu punctualitate în fiecare zi, ca să 
poată câștiga nişte bani pentru a-și întreține familiile, dar nu au țeluri sau 
idealuri în viaţă. În momentul acesta nu sunteţi oare, majoritatea dintre voi, 
într-o asemenea stare? Datoria voastră e deconectată de cuvintele lui 
Dumnezeu sau de adevăr. Chiar dacă vă recunoașteți propriile erori, nu 
realizați nicio transformare reală; vă mai gândiţi la chestiuni de intrare în 
viaţă numai când vă simţi puţin vinovaţi în inima voastră. De obicei, în 
restul timpului, faceți, pur şi simplu, ce vreţi. Te descurci un pic mai bine 


atunci când eşti mulţumit sau într-o dispoziţie foarte bună, însă dacă într-o 


zi se întâmplă ceva care contravine dorințelor tale, ori dacă ai un coşmar 
care te pune într-o dispoziție proastă, atunci asta îți poate influenţa starea de 
spirit zile întregi și influenţează, totodată, rezultatele datoriei tale. Totuşi, 
nu-ți dai seama de asta în inima ta; eşti dezorientat şi, în acele zece zile sau 
chiar două săptămâni, ţii lucrurile pe loc, fiind doar superficial, ca să o scoţi 
la capăt. Când cineva trăieşte într-o asemenea stare, oare intrarea în viaţă nu 
se opreşte? Dacă intrarea în viaţă se oprește, ÎI pot mulţumi pe Dumnezeu 
acţiunile oamenilor şi datoria pe care o fac ei? (Nu.) De ce nu? În cazul 
acesta, acțiunile şi datoria lor nu au nimic de-a face cu adevărul şi nu 
echivalează cu mărturisirea despre Dumnezeu, deci acest mod al lor de a-şi 
face datoria nu-L poate mulțumi pe Dumnezeu. E posibil să nu faci nicio 
greşeală în datoria ta, o vreme, aşa că te gândești că a-ți face datoria astfel e 
absolut potrivit; atât timp cât eşti mereu ocupat cu datoria ta, fără să-ți 
abandonezi lucrarea şi fără să meditezi la alte lucruri, ţi se pare că este în 
regulă să-ți faci datoria în felul acesta. O asemenea atitudine nu este cumva 
un exemplu de a fi superficial? Dacă te mulțumești cu simple acţiuni, 
deconectate de adevărurile-principii, atunci poţi să obţii rezultate făcându-ţi 
datoria? Când se va încheia lucrarea lui Dumnezeu, cum vei da socoteală în 
faţa Lui? Dacă nu-ţi asumi responsabilitatea când îți faci datoria, dacă nu 
cauţi adevărul şi nu gestionezi problemele în acord cu principiile, este la un 
standard acceptabil acest mod de a-ţi face datoria? Va câștiga aprobarea lui 
Dumnezeu? Dacă pe neașteptate te confrunți cu o încercare sau ești 
emondat, iar apoi îți dai seama că judecata şi mustrarea au venit fiindcă ai 
ofensat firea lui Dumnezeu, trezindu-te brusc din visul tău şi făcându-te să 
te dumireşti, în sfârşit, timp de câteva zile, este aceasta o stare normală 
pentru intrarea în viaţă? (Nu.) Aparenta ta schimbare după ce eşti emondat 
asemenea durerii după o lovitură de bici. Ai ceva cunoaștere de sine. Din 


exterior, poate părea că ai crescut puţin și ai înţeles ceva datorită faptului că 


al fost emondat, judecat și mustrat. Subiectiv vorbind, însă, dacă oamenii 
nu-şi înţeleg sau nu-şi pricep deloc propriile firi corupte şi diversele lor stări 
corupte şi dacă niciodată nu au examinat cu atenţie aceste lucruri şi nu au 
rezolvat niciodată aceste probleme, pot ei să obțină o stare normală pentru 
intrarea în viaţă? Pot ei să intre în adevărul-realitate? Nu cred că le e uşor 
de obţinut. Unii oameni spun: „Sunt capabil să înțeleg principiile în 
chestiunile de îndeplinire a datoriei mele; nu înseamnă asta înţelegerea 
adevărului şi intrarea în adevărul-realitate?” Să respecţi reglementările este 
ușor şi acțiunile exterioare sunt uşor de menţinut, dar ele nu echivalează cu 
practicarea adevărului şi nici cu gestionarea chestiunilor în acord cu 
principiile. Să spunem, de exemplu, că ar fi să te trezești în fiecare zi la 
cinci dimineaţa şi să te duci la culcare la zece seara; ai fi capabil să urmezi 
principiul acesta în viaţa ta cotidiană? (Nu.) Un program de la cinci la zece 
e destul de bun; se potriveşte cu ritmurile naturale ale oamenilor şi este bun 
pentru corpul lor, dar oare de ce le este greu să-l accepte? Există aici o 
problemă. Asta nu vrea să însemne că oamenii nu ştiu aceste argumente sau 
că nu sunt conștienți de aceste informații bine cunoscute — le ştiu prea bine 
— atunci, de ce nu le pot accepta? De ce nu sunt dispuşi oamenii să respecte 
programul acesta, de ce nu sunt dispuşi să trăiască după metoda şi rutina 
aceasta? Asta implică interesele lor fizice. A nu dori să te trezești devreme 
nu e oare totuna cu a dori să dormi mai mult, cu a dori să-ți urmezi 
preferințele și senzațiile fizice? Trezirea devreme este în conflict cu 
confortul fizic al oamenilor, de aceea nu sunt dispuşi să o practice şi-i face 
să se simtă nefericiţi. Aşadar, pot oamenii să accepte faptul că „e bine 
pentru corpul tău să te trezeşti devreme”? Nu pot. Ei nu pot renunţa nici 
măcar la atât de puţin din interesul lor și totuşi, tot trebuie să-și disciplineze 
corpul, să se roage şi să lucreze asupra gândurilor lor. De asemenea, trebuie 


să fie influenţaţi de mediul lor: se trezesc numai atunci când văd că alţii s- 


au trezit şi devin stânjeniți de dorinţa lor de somn. Se simt obligaţi să se 
trezească zilnic şi sunt foarte nefericiți din cauza asta. Ce anume conduce la 
aceste gânduri și stări? Oamenii râvnesc la confort fizic, vor să se poarte 
oricum doresc ei şi nutresc gânduri de lene și răsfăţ de sine. Pe de o parte, 
nu ţin cont de tiparele regulate ale corpului lor și pe de cealaltă parte nu ţin 
cont de datoria pe care o fac, ci se concentrează mai întâi pe satisfacerea 
intereselor lor fizice. În ultimă analiză, există ceva în firea coruptă a 
omului, şi anume faptul că el mereu vrea să-și răsfeţe trupul şi să fie 
neînfrânat. Dacă este emondat, încearcă să argumenteze, apărându-se 
întotdeauna, ceea ce e puțin cam irațional. Trezirea devreme e o chestiune 
minoră, care nu are legătură cu pierderile sau câștigurile oamenilor — atât 
timp cât îți poţi învinge dorinţa de mai mult somn, poţi obţine lucrul acesta 
— însă lor le e foarte greu să renunţe la micul beneficiu fizic de a se odihni 
puțin mai mult. Când dorinţa ta de mai mult somn îţi influenţează lucrarea, 
devii conștient că acest lucru nu e în acord cu adevărurile-principii; nu doar 
că nu reflectezi la tine însuţi, ai chiar și reproșuri în inimă şi eşti nefericit, 
gândindu-te întruna: „Cum se face că niciodată nu pot să mă răsfăț puţin ori 
să fac ce vreau eu un timp?” Unii oameni au des astfel de gânduri. Deci 
cum ar trebui să fie înlăturată starea aceasta? Trebuie să te rogi, să fu 
capabil să-ți învingi dificultățile fizice, să te străduieşti să te maturizezi, să 
încetezi să râvneşti la confort, să fu capabil să suferi, să fii loial datoriei 
tale, să nu faci ce vrei tu şi să înveţi să te înfrânezi. Este uşor să te 
înfrânezi? (Nu.) De ce nu? (Fiindcă oamenii nu sunt dispuși să se înfrâneze, 
nu le place să fie conduşi şi vor să se răsfeţe.) Oamenii care nu pot înţelege 
înfrânarea de sine, care sunt incapabili să se înfrâneze, care au o slabă 
înfrânare de sine şi care mereu se poartă nesăbuit şi se complac în fantezii, 
au o umanitate imatură, indiferent de vârsta lor. Când chestiunea aceasta 


minoră le afectează interesele, firea lor coruptă este dezvăluită. Atunci când 


se întâmplă asta, au nevoie să caute adevărul pentru a o înlătura; au nevoie 
să ajungă să se autocunoască şi să înțeleagă adevărul pentru a rezolva 
problema corupției lor. Odată ce oamenii sunt curățiți de firea lor coruptă, ei 
intră fără să-și dea seama în adevărul-realitate, viaţa lor crește şi se 


maturizează, iar viața-fire li se schimbă. 


Am schiţat doar un exemplu simplu despre modul în care ceva atât de 
minor precum rutina zilnică poate să dezvăluie firile corupte ale oamenilor 
şi ce le trece prin minte cu adevărat; acum toate acestea au fost scoase la 
iveală. Prin scoaterea la iveală a acestor firi corupte, ai descoperit că într- 
adevăr ai fost corupt masiv de Satana. Deşi crezi în Dumnezeu de ani de 
zile și înţelegi puțină doctrină, încă nu ţi-ai lepădat firea coruptă. Indiferent 
ce datorie faci, nu o poţi face la un standard acceptabil; indiferent de ce 
chestiuni te ocupi, nu o poţi face în acord cu principiile; încă nu ești o 
persoană care I se supune cu adevărat lui Dumnezeu. Aşadar, pe baza 
stărilor actuale ale oamenilor, chiar au fost ei mântuiţi de Dumnezeu? Încă 
nu, deoarece încă nu şi-au lepădat complet firile corupte, practica 
adevărului le este încă prea limitată și sunt departe de a I se supune 
realmente lui Dumnezeu; unii oamenii sunt capabili, chiar, să-l urmeze pe 
Satana sau pe om. Aceste fapte sunt suficiente pentru a demonstra că statura 
oamenilor nu a atins cu adevărat punctul în care ei au fost mântuiţi. Se 
cuvine ca fiecare să stabilească, pe baza adevăratei lui stări personale, în ce 
categorie intră şi să determine ce fel de persoană este. Reflectând asupra 
firilor lor corupte, unii oameni ajung să-şi cunoască diversele stări lăuntrice, 
precum şi gândurile, punctele de vedere şi atitudinile care apar când li se 
întâmplă diferite lucruri. Unii constată că sunt aroganţi şi îngâmfați, că le 
place să-şi dea aere, că le place să fie cu nasul pe sus și să se plaseze 
deasupra altora. Unii oameni constată că sunt necinstiți şi înșelători, 


folosind tot felul de măsuri incorecte, şi că sunt răutăcioşi. Alţii constată că 


pun profitul pe primul plan, că le place să profite de alții şi că sunt nişte 
oameni egoiști şi vrednici de dispreţ. Unii oameni reflectează un timp şi 
realizează că sunt ipocriți. Alţii obișnuiau să creadă că sunt talentaţi, că au 
calibru şi că își stăpânesc bine profesia, dar, după ce reflectează un timp, 
realizează că nu au nici măcar o calitate salvatoare; sunt lipsiţi de talent și, 
mai mult decât atât, sunt nesăbuiți şi fără principii în acţiunile lor. Unii 
oameni reflectează un timp şi realizează că sunt nişte meschini, că despică 
firul în patru; e inacceptabil ca alții să spună orice lucru care aduce atingere 
intereselor lor și nu cunosc deloc toleranța. Va ajuta la intrarea voastră în 
viaţă să dobândiți astfel de cunoştinţe din autoreflecție? (Da.) Cum va 
ajuta? (Ne poate ajuta să avem o inimă ce caută adevărul. Dacă nu ajungem 
să cunoaștem aceste probleme, atunci nu vom şti că deseori dăm dovadă de 
fire coruptă și cu atât mai puţin vom fi capabili să căutăm adevărul pentru a 
ne rezolva problemele.) (Dacă nu știm despre acestea, atunci nu vom ști că 
suntem într-o situație de plâns. După ce ajungem să le cunoaştem, vom dori 
să căutăm adevărul ca să ne rezolvăm problemele. Vom fi dispuși să 
lepădăm constrângerile firii noastre corupte şi vom dori să căutăm adevărul 
pentru a ne comporta după cuvintele lui Dumnezeu.) Gândiţi-vă la o 
persoană care crede că este grozavă, că are un simţ puternic al dreptății, 
care este generoasă, talentată, tolerantă, bună, onestă, deosebit de devotată 
altora, şi că firea ei coruptă are aceleaşi mici defecte ca ale oamenilor 
obişnuiţi, precum aroganţa, neprihănirea de sine, ura şi invidia, dar ea mai 
crede că, în afara acestor mici imperfecțiuni, este desăvârşită și, totodată, 
mai onorabilă, mai nobilă și mai iubitoare decât alții. Dacă cineva se află tot 
timpul într-o asemenea stare, credeți că poate să vină înaintea lui Dumnezeu 
şi să se căiască într-adevăr? (Nu.) În ce circumstanţe poate cineva să vină 
realmente înaintea lui Dumnezeu pentru a se cunoaşte pe sine, să se plece 


cu adevărat înaintea Lui și să spună: „O, Dumnezeule, sunt profund corupt 


de Satana! Nu sunt dispus să renunţ la nimic care are legătură cu interesele 
mele. Sunt o persoană egoistă şi vrednică de dispreţ, fără nicio singură 
calitate salvatoare. Sunt dornic să mă călesc într-adevăr şi să trăiesc 
asemănarea unui om adevărat — vreau ca Dumnezeu să mă mântuiască”? 
Când cineva are voinţa de-a se căi într-adevăr, este bine; atunci îi este uşor 
să intre pe drumul cel drept al credinţei în Dumnezeu şi să dobândească 


mântuirea. 


Să zicem că cineva face o pictură — el crede că este perfectă şi e 
satisfăcut până când, într-o zi, cineva spune că pictura lui are o mulțime de 
defecte. Înainte chiar ca persoana respectivă să intre în detalii, el consideră 
că asta constituie un atac la adresa lui. E supărat şi imediat contracarează 
cu: „Zici că nu pictez bine? Tu pictezi mai rău decât mine și lucrările tale au 
mai multe probleme! Nimeni nu vrea nici măcar să se uite la ele!” De ce 
este capabil să spună aşa ceva? În ce fel de stare se află de este capabil să 
spună aşa ceva? De ce un lucru atât de mic îl poate mânia şi înfuria atât de 
tare şi poate genera o mentalitate revanşardă, agresivă? Ce a condus la asta? 
(El crede că pictura lui este perfectă și îl jigneşte faptul că cineva spune că 
are defecte.) E vorba de faptul că nu ai voie să strici imaginea lui cea 
perfectă. Dacă el crede că ceva este bun, cel mai bine ar fi să nu semnalezi 
nicio imperfecţiune şi să nu ridici nicio îndoială. Trebuie să spui: „Pictura ta 
e foarte bună. Ar putea fi numită o capodoperă. Cred că nici măcar 
abilitățile marilor maeştri nu sunt cu nimic mai bune decât ale tale. Dacă vei 
lansa pe piaţă lucrarea asta, cu siguranţă va face vâlvă în domeniu şi va fi 


m? 


un bun foarte prețuit generații de-a rândul!” Atunci îi va plăcea. Plăcerea și 
furia sunt de la aceeaşi persoană, deci cum se face că omul are două 
dezvăluiri diferite? Care dintre ele este firea lui coruptă? (Amândouă.) Care 
dintre aceste firi corupte este mai gravă? (Cea de-a doua.) Cea de-a doua îi 


dezvăluie ipocrizia, ignoranța şi nesăbuința. Când cineva spune că pictezi 


prost, de ce eşti atât de nefericit, până într-acolo încât dezvolți o mentalitate 
plină de ură, agresivă, revanşardă? De ce-ţi place atât de mult când cineva 
leagă câteva cuvinte frumoase pentru tine? De ce eşti aşa extraordinar de 
îngâmfat? Nu sunt complet nerușinați astfel de oameni? Ei nu cunosc 
ruşinea; sunt nesăbuiți şi jalnici, deopotrivă. Deşi aceste cuvinte nu sună 
foarte frumos, asta e situaţia, totuşi. De unde vin ignoranţa, nesăbuinţa și 
căutăturile urâte ale oamenilor? Din firile lor corupte vin. Dacă cineva are o 
astfel de atitudine când se întâmplă așa ceva, lucrurile pe care le dezvăluie 
nu sunt rațiunea și conştiinţa pe care trebuie să le aibă o persoană cu 
umanitate normală și nici nu sunt ceea ce s-ar cuveni să trăiască o persoană 
cu umanitate normală. Atunci cum ar trebui să fie tratate astfel de chestiuni? 
Unii oameni spun: „Eu am o metodă: când un altul mă laudă că sunt bun, 
tac; când cineva zice că sunt rău, iarăşi tac. Tratez totul cu răceală. Asta nu 
presupune să ai dreptate ori să greşeşti şi nici nu este o dezvăluire a unei firi 
corupte. Nu-i grozav?” Cum e punctul acesta de vedere? Oare asta 
înseamnă că aceşti oameni nu au o fire coruptă? Indiferent cât de bun e 
cineva la a se preface, chiar dacă poate face asta un timp, s-o faci o viață 
întreagă nu e uşor. Oricât de bun eşti la a te preface sau oricât de bine 
ascunzi lucrurile, nu poţi să-ţi maschezi ori să-ţi ascunzi firea coruptă. S-ar 
putea să-i poţi înşela pe oameni în legătură cu ceea ce e în inima ta, dar pe 
Dumnezeu nu-L poţi înşela, şi nici pe tine însuți. Indiferent dacă este 
dezvăluită sau nu, până la urmă, lucrurile la care se gândeşte o persoană sau 
ceea ce-i vine în minte, fie intens sau nu, fie evident sau nu, reprezintă firea 
sa coruptă. Aşadar, aceste firi corupte nu sunt dezvăluite oare în mod 
natural, oriunde şi oricând? Unii oameni se gândesc că uneori s-ar putea să 
lase să le scape o remarcă, atunci când nu sunt atenți, dându-și în vileag 
gândurile cele mai intime, şi regretă asta. Se gândesc: „Data viitoare n-o să 


spun nimic; cine vorbeşte mult, greşește mult. Dacă nu spun nimic, atunci 


firea mea coruptă nu va fi dezvăluită, nu-i așa?” Totuşi, în cele din urmă, 
când acţionează, firile lor corupte sunt dezvăluite o dată în plus, iar ei îşi 
dau în vileag o dată în plus intenţiile, ceea ce se poate întâmpla oriunde şi 
oricând şi e imposibil să te fereşti. Deci, dacă firea coruptă nu ţi-e 
înlăturată, este normal ca acea fire coruptă să fie dezvăluită regulat. Există o 
singură cale de-a o înlătura, şi anume trebuie să cauţi adevărul şi să depui 
un efort, până când înţelegi realmente adevărul şi eşti capabil să vezi clar 
esenţa firii tale corupte; apoi, vei fi capabil să-ţi urăști trupul şi pe Satana, și 
astfel îți va fi uşor să pui în practică adevărul. Când eşti capabil să pui în 
practică adevărul, ceea ce dezvălui nu va fi o fire coruptă, ci mai curând 
dezvăluiri ale conștiinței, rațiunii şi umanității normale. Așadar, numai 
căutând adevărul poţi rezolva problema unei firi corupte; a te baza pe 
autocontrol, înfrânare şi autodisciplină nu este o metodă bună şi nu poate 


înlătura deloc o fire coruptă. 


Cum înlături, aşadar, firile corupte? Mai întâi, trebuie să recunoşti şi să 
analizezi în amănunt originea acestor firi corupte, iar apoi să găseşti metoda 
corespunzătoare de practică. Luaţi exemplul pe care tocmai l-am dat. 
Persoana aceasta crede că pictura ei e perfectă, dar, în cele din urmă, cineva 
care înţelege pictura spune că are multe defecte, așa că persoana în cauză nu 
e fericită şi simte că i-a fost rănită stima de sine. Când îți este rănită stima 
de sine și când îți este dezvăluită firea coruptă, ce se poate face? Alţi 
oameni avansează idei şi perspective diferite, deci ce se poate face când nu 
le poţi accepta? Unii sunt incapabili să gestioneze corect această situație. 
Când li se întâmplă ceva, întâi analizează: „Ce vrea să spună cu asta? Spre 
mine ţinteşte? Oare pentru că ieri m-am uitat urât la el, aşa că azi vrea să-şi 
ia revanșa împotriva mea? Dacă spre mine țintește, atunci n-o voi lăsa baltă: 
ochi pentru ochi şi dinte pentru dinte. Dacă nu vrea să fie amabil cu mine, 


atunci nu voi fi corect cu el. Trebuie să-mi iau revanşa!” Ce fel de 


dezvăluire e aceasta? Este tot dezvăluirea unei firi corupte. În practică, 
genul acesta de revelare a unei firi corupte arată o înclinaţie şi o intenție de 
a-şi lua revanşa. Care este caracterul acestui demers, în esență? Nu este 
răutăcios? Există în el o natură răutăcioasă. Și-ar lua oamenii revanşa dacă 
nu ar avea o natură răutăcioasă? Nu s-ar gândi la asta. Numai atunci când se 
gândesc la revanșă se manifestă din ei un asemenea limbaj: „Zici că nu 
pictez bine? Tu pictezi mai rău decât mine şi lucrările tale au mai multe 
probleme! Nimeni nu vrea nici măcar să se uite la ele!” Care este caracterul 
unei astfel de vorbiri? Este un fel de atac. Ce părere aveţi despre un 
asemenea demers? A ataca și a-ți lua revanşa sunt pozitive sau negative? 
Sunt laudative sau dispreţuitoare? În mod clar, sunt negative şi 
dispreţuitoare. Atacul şi revanşa sunt un tip de acţiune şi de revelare care 
provin dintr-o natură satanică rea. Sunt şi un fel de fire coruptă. Oamenii 
gândesc astfel: „Dacă nu eşti amabil cu mine, atunci îţi voi face rău! Dacă 
nu mă tratezi cu demnitate, de ce te-aș trata eu cu demnitate?” Ce fel de 
gândire este aceasta? Nu este o gândire revanșardă? În opinia unei persoane 
obişnuite, nu este validă această perspectivă? Nu stă în picioare? „Nu voi 
ataca decât dacă sunt atacat; dacă sunt atacat, cu siguranţă, voi contraataca” 
ŞI „i-o plătesc cu aceeaşi monedă” — non-credincioșşii spun deseori astfel 
de lucruri; printre ei, acestea sunt raționamente logice şi totalmente în 
conformitate cu noțiunile umane. Totuşi, cum ar trebui să vadă aceste 
cuvinte cei care cred în Dumnezeu şi caută adevărul? Sunt corecte aceste 
idei? (Nu.) De ce nu sunt corecte? Cum ar trebui să fie discernute? De unde 
provin aceste lucruri? (De la Satana.) Provin de la Satana, fără nicio 
îndoială. Din care firi ale Satanei provin ele? Acestea provin din natura 
răuvoitoare a Satanei; ele conţin venin și adevărata față a Satanei, în toată 
răutatea şi urâțenia sa. Conţin acest tip de natură-esenţă. Care este 


caracterul perspectivelor, gândurilor, dezvăluirilor, vorbirii şi chiar al 


acțiunilor care conţin acel tip de natură-esenţă? Fără nicio îndoială, este 
firea coruptă a omului — este firea Satanei. Sunt aceste lucruri satanice în 
conformitate cu ale lui Dumnezeu cuvinte? Sunt ele în concordanţă cu 
adevărul? Au vreun fundament în cuvintele lui Dumnezeu? (Nu.) Sunt 
acestea acțiunile pe care ar trebui să le facă adepţii lui Dumnezeu şi 
gândurile şi punctele de vedere pe care ar trebui să le aibă? Sunt gândurile 
şi demersurile acestea în concordanță cu adevărul? (Nu.) Având în vedere 
că aceste lucruri nu sunt în concordanță cu adevărul, oare sunt ele în 
concordanţă cu rațiunea şi conștiința umanităţii normale? (Nu.) Acum puteți 
vedea limpede că aceste lucruri nu sunt în concordanţă cu adevărul sau cu 
umanitatea normală. Înainte aţi crezut că aceste gânduri şi demersuri erau 
adecvate, demne de prezentat şi aveau justificare? (Da.) Aceste gânduri și 
teorii satanice ocupă o poziţie dominantă în inimile oamenilor, călăuzindu- 
le gândurile, punctele de vedere, purtarea şi demersurile, precum şi 
diferitele stări; deci pot oamenii să înțeleagă adevărul? Categoric nu. 
Dimpotrivă — nu practică, oare, oamenii lucrurile pe care le consideră 
corecte şi nu le rămân fideli acestora, ca și cum ele ar fi adevărul? Dacă 
lucrurile acestea sunt adevărul, de ce respectarea lor nu-ţi rezolvă 
problemele practice? De ce respectarea lor nu produce o schimbare 
adevărată în tine, în ciuda faptului că tu crezi în Dumnezeu de ani de zile? 
De ce eşti incapabil să foloseşti cuvintele lui Dumnezeu pentru a discerne 
aceste filosofii care vin de la Satana? Le ești încă fidel acestor filosofii 
satanice ca şi cum ele ar fi adevărul? Dacă realmente ai discernământ, 
atunci nu ai găsit sursa problemelor? Căci lucrurile cărora le erai fidel nu au 
fost niciodată adevărul, ci absurdităţi și filosofii satanice — aici e problema. 
Toţi ar trebui să urmaţi această cale pentru a vă examina şi cerceta 
amănunțit pe voi înşivă; uitați-vă care lucruri din voi sunt cele despre care 


credeți că au justificare, că sunt în concordanță cu bunul-simţ şi cu 


înţelepciunea lumească, pe care credeți că le puteţi oferi — gândurile, 
punctele de vedere, demersurile şi fundamentele incorecte pe care deja le- 
ați tratat în inima voastră ca fiind adevărul, care voi nu considerați că sunt 
firi corupte. Continuaţi să căutaţi în profunzime lucrurile acestea; sunt mult 
mai multe. Dacă veţi scoate la lumină toate aceste lucruri corupte şi 
negative, dacă le veţi analiza în detaliu până veţi avea discernământ şi veți 
fi capabili să renunţați la ele, atunci firile voastre corupte vor fi înlăturate cu 


ușurință şi veți putea să fiți curățiți. 


Să ne întoarcem la exemplul anterior. Când pictorul aude evaluările 
altora despre munca lui, atât negative, cât şi plăcute, ce fel de răspuns este 
cel corect, cu o purtare şi manifestări care au deopotrivă umanitate și 
raționalitate? Tocmai am spus că acele gânduri din lăuntrul oamenilor, fie 
că ei cred că sunt corecte sau greşite, toate vin de la Satana, din firea lor 
coruptă; sunt incorecte şi nu sunt adevărul. Oricât de justificat sau oricât de 
mult crezi că alții îți aprobă gândurile, ele nu vin din adevăr; nu sunt 
dezvăluirile sau trăirea adevărului-realitate şi nu sunt în concordanță cu 
intenţiile lui Dumnezeu. Deci cum ar trebui să tratezi chestiunea aceasta cu 
raționalitate şi umanitate? Mai întâi de toate, să nu ai sentimente de 
îngâmfare în legătură cu vorbele de laudă pe care ţi le oferă alții; acesta e un 
tip de stare. În plus, nu te opune lucrurilor rele pe care le spun alţii despre 
tine, nu le detesta și, cu atât mai puţin, să nu ai o mentalitate răutăcioasă sau 
revanșardă. Fie că te laudă sau nu, ori spun lucruri rele despre tine, trebuie 
să ai o atitudine corectă în inima ta. Ce fel de atitudine? Întâi şi-ntâi, trebuie 
să rămâi calm, apoi să le zici: „Pictura e pentru mine doar un hobby de 
amator. Îmi cunosc nivelul abilităţilor. Indiferent de ceea ce spui, te pot trata 
corect. Hai să nu discutăm despre pictură; nu mă interesează. Ceea ce mă 
interesează este dacă-mi poţi spune unde am dezvăluiri de firi corupte de 


care nu mi-am dat seama, de care nu sunt conștient. Hai să avem părtăşie și 


să cercetăm aceste chestiuni. Hai să experimentăm creştere în intrarea 
noastră în viaţă şi să avem, totodată, o intrare mai profundă — asta ar fi 
grozav! Ce rost are să discuţi chestiuni exterioare? Asta nu poate ajuta o 
persoană să-şi facă datoria bine. Fie că spui că pictura mea e bună sau rea, 
nu-mi pasă, de fapt. Dacă mi-o lauzi, nu ar fi posibil să ai o motivaţie 
ascunsă, oare? Nu ar fi posibil să vrei să mă foloseşti ca să fac ceva pentru 
tine? Dacă vrei să ajut să te ocupi de o problemă, voi ajuta cu ce pot, gratis; 
dacă nu pot ajuta, pot să-ţi dau unele sugestii. Nu e nevoie să interacționezi 
cu mine în felul acesta. Este ipocrit și mă face să mă simt dezgustat și 
scârbit! Dacă spui că pictura mea e slabă, încerci oare să mă ispitești şi să 
mă faci să cad în ispită? Vrei să arăt cât de impulsiv sunt, apoi să-mi iau 
revanșa şi să te atac? Asta n-o voi face; nu sunt atât de stupid. Nu voi fi 
păcălit de Satana.” Ce părere aveţi despre o asemenea atitudine? (Este 
bună.) Cum se numeşte acest demers? Se numeşte ripostă împotriva 
Satanei. Unii oameni care nu urmăresc adevărul n-au nimic de făcut şi spun 
tot felul de vorbe inutile: „O, vechea ta carieră era atât de prosperă, e destul 
să te facă invidios!” „O, uite ce frumoasă eşti! Faţa ta e întruchiparea 
şansei!” Se uită se vadă cine este puternic, cine arată bine sau cine le-ar 
putea fi de vreun folos, şi apoi se țin permanent aproape de ei, îi flatează, îi 
laudă şi-i linguşesc. Utilizează tot soiul de metode mârşave, neruşinate, 
pentru a-şi satisface propriile intenții şi dorințe de nerostit. Nu e 
dezgustător? (Ba da.) Cum ar trebui, deci, să tratați o astfel de persoană 
când vă ciocniţi de ea? Este corect să procedezi în sensul „ochi pentru ochi 
şi dinte pentru dinte”? (Nu.) Dacă nu ai timp, doar spune-i câteva cuvinte 
dure ca să ripostezi şi să o faci de ruşine. Poţi să spui: „Cum poți fi așa de 
plictisitoare? Nu ai nicio problemă de care să te ocupi? Ce rost are să 
bârfeşti despre asemenea lucruri?” Dacă ţi se pare că vorbele ei flatante sunt 


prea superficiale şi dezgustătoare, dacă nu-ţi place să asculți şi nu ai timp să 


vorbeşti pe larg, atunci răspunde cu aceste câteva propoziții şi gata. Dacă ai 
timp, atunci ai părtăşie cu ea. Apropo de părtășie, aici nu există fire coruptă, 
nu există impulsivitate sau spontaneitate, atac sau revanșă, ură şi niciun 
lucru pe care oamenii îl detestă. Lucrurile pe le dezvălui trebuie să fie în 
concordanță cu umanitatea normală, trebuie să fie în concordanță cu 
rațiunea şi conştiinţa, trebuie să aibă adevărul-realitate, trebuie să-i poată 
ajuta pe alții şi să fie constructive şi benefice pentru alții. Toate aceste 
lucruri sunt dezvăluiri pozitive. Care sunt, atunci, câteva dezvăluiri 
negative? Încercaţi să le sintetizaţi. (Luarea revanşei, atacul, să procedezi în 
sensul „ochi pentru ochi şi dinte pentru dinte”.) Luarea revanşei, atacul, să 
procedezi în sensul „ochi pentru ochi şi dinte pentru dinte” şi ideile pe care 
oamenii le consideră, în mod tradiţional, corecte: „i-o plătesc cu aceeaşi 
monedă” și „Eu vreau să fiu un domn integru, nu vreau să fiu o persoană 
vrednică de dispreţ sau un ipocrit.” Sunt în concordanță cu adevărul aceste 
lucruri despre care oamenii cred că sunt corecte? (Nu.) Aceste lucruri 
merită cercetate atent. Lucrurile acelea care sunt simple, clare şi uşor de 
văzut dintr-o privire sunt puțin mai uşor de discernut. Cât despre lucrurile 
pe care majoritatea oamenilor nu le pot vedea, pe care mulți le consideră 
corecte şi bune — oamenii nu le discern, aşa că e uşor să le trateze şi să le 
respecte ca şi cum ar fi adevărul. Respectându-le, oamenii cred că trăiesc 
adevărul-realitate şi umanitatea normală; se gândesc ce desăvârșiţi, ce buni, 
ce drepţi şi onorabili, ce oneşti şi deschişi sunt ei. Înlocuirea adevărului cu 
acele lucruri care sunt impulsive, fireşti, trupeşti, etice şi morale şi trăirea 
lor ca şi cum ele ar fi realitatea adevărului este o greșeală pe care 
majoritatea oamenilor sunt înclinați să o facă, în asemenea măsură încât 
chiar și cei care cred în Dumnezeu de mulți ani sunt incapabili s-o 
discearnă; aproape toţi cei care cred în Dumnezeu trebuie să treacă prin 


această fază şi doar cei care urmăresc adevărul sunt capabili să scape de 


această idee greşită. Deci, oamenii trebuie să recunoască și să examineze în 
profunzime lucrurile acestea care vin din impulsivitate şi din spontaneitate. 
Dacă poți să vezi clar şi să înlătuni lucrurile acestea, o parte din lucrurile pe 
care le dezvălui în mod obişnuit vor fi în concordanță cu adevărul-realitate. 
Practicarea adevărului poate fi realizată cu umanitate normală; practicarea 
adevărului este unicul standard care dovedeşte că cineva are conştiinţă și 
rațiune. Indiferent cât de mult din adevăr practică, este pozitiv, tot; categoric 
nu este o fire coruptă şi cu atât mai puţin acţionare cu impulsivitate. Dacă 
cineva te-a rănit înainte şi tu îl tratezi în același mod, e asta în concordanță 
cu adevărurile-principii? Dacă, fiindcă te-a rănit, te-a rănit foarte rău, tu 
încerci prin orice mijloace să-ți iei revanșa împotriva lui şi să-l pedepseşti, 
după părerea celor non-credincioşi, lucrul acesta e corect şi rezonabil şi nu e 
nimic de criticat; dar ce fel de demers e acesta? Aceasta e impulsivitate. Te- 
a rănit, demers care este dezvăluirea unei naturi corupte, satanice — dar dacă 
îți iei revanşa împotriva lui, nu e demersul tău la fel ca al lui? Mentalitatea, 
punctul de pornire şi originea din spatele revanşei tale sunt aceleaşi ca ale 
lui; nu e nicio diferență. Aşadar, caracterul acțiunilor tale este în mod sigur 
impulsiv, spontan şi satanic. Dat fiind că este satanic şi impulsiv, nu ar 
trebui să schimbi acest demers al tău? Ar trebui oare ca originea, intențiile 
şi motivațiile din spatele acțiunilor tale să se schimbe? (Da.) Cum le 
schimbi? Dacă ceea ce ţi se întâmplă este ceva minor, deși te face să te simţi 
inconfortabil, atunci când nu-ți afectează interesele, nu te rănește rău, nu te 
face să urăşti acel lucru şi nu te face să-ți rişti viața ca să-ți iei revanşa, 
atunci poți renunţa la ura ta fără să te bazezi pe impulsivitate; în schimb, 
poți să te bazezi pe raționalitatea şi umanitatea ta pentru a gestiona corect şi 
calm această chestiune. Poţi să-i explici sincer şi deschis chestiunea aceasta 
interlocutorului tău și îţi poţi înlătura ura. Însă dacă ura aceasta e prea 


adâncă, astfel încât ajungi în punctul de a-ţi dori revanşa şi de-a simţi o ură 


amarnică, atunci mai poţi manifesta răbdare? Atunci când ești capabil să nu 
te bazezi pe impulsivitate şi poți să spui calm: „Trebuie să fiu rațional. 
Trebuie să trăiesc conform conştiinţei şi rațiunii mele şi conform 
adevărurilor-principii. Nu se poate să răspund la rău cu rău, trebuie să 
rămân ferm în mărturia mea şi să-l fac de ruşine pe Satana” — nu e aceasta o 
stare diferită? (Ba da.) Ce fel de stări ați avut în trecut? Dacă un altul fură 
ceva al tău sau mănâncă ceva al tău, asta nu ajunge la vreo ură mare, 
adâncă, deci nu vei considera necesar să mergi să te cerți cu el până te faci 
roşu la faţă din cauza acestei probleme — e sub demnitatea ta şi nu merită. În 
acest tip de situație poţi gestiona problema în mod rațional. Oare a fi 
capabil să gestionezi problema în mod rațional echivalează cu a practica 
adevărul? Echivalează cu a avea adevărul-realitate în această problemă? 
Categoric nu. Raţionalitatea şi practicarea adevărului sunt două lucruri 
distincte. Dacă te confrunţi cu ceva care te înfurie în mod deosebit, dar eşti 
capabil să te ocupi de lucrul respectiv în mod rațional şi calm, fără a 
dezvălui impulsivitate sau corupție, asta necesită să înţelegi adevărurile- 
principii şi să te bazezi pe înţelepciune pentru a te ocupa de acel lucru. Într- 
o astfel de situație, dacă nu te rogi lui Dumnezeu sau nu cauţi adevărul, în 
tine va apărea cu uşurinţă impulsivitatea — violenţa, chiar. Dacă nu cauţi 
adevărul, adoptând numai metode omeneşti şi tratând problema după 
preferințele tale, atunci nu o poţi rezolva predicând puţină doctrină ori 


aşezându-te şi deschizându-ţi inima. Nu e atât de simplu. 


Acum, toate lucrurile despre care avem părtășie au legătură cu 
problema firilor corupte şi a naturilor corupte ale oamenilor. Unii oameni se 
nasc cu un temperament simplu, direct; când alţii le lezează interesele sau le 
spun ceva neplăcut, ei iau în glumă aceste lucruri şi le trec cu vederea. Alți 
oameni sunt meschini şi nu le pot trece cu vederea, purtând pică toată viaţa. 


Care dintre aceste două genuri de oameni au o fire coruptă? In realitate, 


ambele au, doar că temperamentul lor natural este diferit. Temperamentul 
nu poate influenţa firea coruptă a unei persoane şi nici nu poate determina 
profunzimea firii ei corupte. Creşterea, educația şi circumstanţele familiale 
ale oamenilor nu determină profunzimea firii lor corupte. Atunci, are ea 
legătură cu lucrurile pe care le studiază oamenii? Unii spun: „Am studiat 
literatura și am citit multe cărți; am bun-gust și sunt cultivat, deci 
capacitatea mea de-a mă înfrâna e mai puternică decât a altora, înțelegerea 
oamenilor îmi este mai mare și am vederi mai largi decât alții. Când mă 
confrunt cu anumite chestiuni, am o metodă de-a le rezolva, deci s-ar putea 
ca firea mea coruptă să nu fie atât de profundă.” Alţii spun: „Am studiat 
muzica, așadar sunt un talent deosebit. Muzica înalţă sufletele oamenilor şi 
le purifică. Pe măsură ce fiecare notă are impact asupra sufletului unei 
persoane, sufletul ei este purificat şi transformat. Ascultarea a diferite 
genuri de muzică pune oamenii în stări de spirit diferite şi produce 
dispoziții diferite. Când sunt într-o dispoziţie negativă, ascult muzică pentru 
a o înlătura, aşa că firea mea coruptă slăbeşte treptat pe măsură ce ascult 
muzică. Natura mea coruptă este şi ea înlăturată treptat pe măsură ce 
abilitatea muzicală mi se îmbunătăţeşte.” Unii oameni care cântă spun: 
„Cântecele plăcute pot să aducă fericire sufletelor oamenilor. Cu cât cânt 
mai mult, cu atât mai splendid îmi devine glasul, cu atât mai mare îmi 
devine măiestria de-a cânta şi cu atât mai profesionist devin, ceea ce apoi 
îmi îmbunătăţeşte starea. Pe măsură ce starea îmi devine tot mai bună, oare 
firea coruptă nu-mi va scădea tot mai mult?” Credeţi că așa se întâmplă? 
(Nu.) Aşadar, mulţi oameni au idei greşite în cunoaşterea şi înţelegerea 
firilor corupte; dacă au primit ceva educaţie, ei cred că firea coruptă li s-a 
redus. Unii oameni mai în vârstă chiar se gândesc: „Când eram tânăr am 
suferit mult şi viaţa era foarte simplă; m-am concentrat să economisesc şi să 


nu risipesc. Orice muncă făceam, eram curat ca lacrima şi modul meu de-a 


vorbi era politicos. Vorbeam deschis şi eram o persoană neprefăcută. Așa că 
nu am atât de multe firi corupte. Unii tineri sunt influenţaţi de mediul lor 
social: iau droguri, urmăresc tendinţe rele. Sunt contaminaţi grav de 
atmosfera socială şi sunt profund corupți!” Aceste înțelegeri şi cunoașteri 
false ale firilor corupte îi determină pe oameni să aibă diferite sentimente şi 
prejudecăţi cu privire la esenţa lor coruptă şi la natura lor satanică. Aceste 
sentimente şi prejudecăţi îi fac pe majoritatea oamenilor să considere că, 
deşi au o fire coruptă, deși sunt aroganţi, neprihăniți de sine și rebeli, cea 
mai mare parte a comportamentului lor este bună, totuşi. Îndeosebi când 
oamenii sunt capabili să respecte regulile, când au o viață spirituală 
normală, regulată şi pot să vorbească în oarecare măsură despre doctrina 
spirituală, atunci sunt şi mai convinși că au realizări pe calea credinţei în 
Dumnezeu şi că firea lor coruptă a fost înlăturată în mare parte. Ba chiar 
sunt unii oameni care, atunci când starea lor nu este prea rea, când au 
realizări în îndeplinirea datoriei lor sau când înfăptuiesc ceva, ei cred că 
deja sunt spirituali, că sunt oameni sfinți care au fost deja desăvârșiți şi 
curățiți și că nu mai au o fire coruptă. Nu sunt astfel de gânduri ale 
oamenilor diversele concepții greşite ce apar în condițiile necunoașterii cu 
adevărat a propriilor firi satanice, corupte? (Ba da.) Aceste concepții greşite 
nu sunt oare obstacolul cel mai mare în calea înlăturării de către oameni a 
firilor lor corupte și a dificultăților? Acesta e cel mai mare obstacol, lucrul 


care-i face pe oameni foarte dificil de tratat. 


Înţelegeţi despre ce am avut părtășie astăzi? Aţi priceput elementele- 
cheie? Dacă firile corupte ale oamenilor nu sunt înlăturate, ei nu pot să intre 
în adevărul-realitate. Dacă nu ştiu ce firi corupte anume au sau care le este 
propria natură-esență satanică, atunci sunt oare capabili să admită cu 
adevărat că ei înşişi sunt fiinte umane corupte? (Nu.) Dacă oamenii sunt 


incapabili să admită cu adevărat că sunt satanici, că sunt membri ai 


coruptului neam omenesc, atunci pot ei să se căiască într-adevăr? (Nu.) 
Dacă nu pot să se căiască într-adevăr, atunci nu s-ar putea oare ca adesea să 
se gândească că nu sunt atât de răi, că sunt demni, că se află sus, că au statut 
şi onoare? Nu s-ar putea oare să aibă deseori astfel de gânduri și stări? (Ba 
da.) De ce apar, deci, stările acestea? Totul se reduce la o frază: dacă firile 
corupte ale oamenilor nu sunt înlăturate, atunci inimile lor sunt mereu 
tulburate şi le este greu să aibă o stare normală. Adică, dacă firea ta coruptă 
nu este înlăturată într-o privință anume, îţi este foarte greu să fii liber de 
influenţa unei stări negative şi-ţi este foarte greu să ieşi din acea stare 
negativă, astfel încât s-ar putea chiar să crezi că starea aceasta a ta este 
bună, corectă și în acord cu adevărul. Îi vei rămâne fidel, vei persista în ea 
ŞI, în mod firesc, vei ajunge să fii prins în capcana ei, deci va fi foarte greu 
să ieşi din ea. Apoi, într-o bună zi, odată ce vei înţelege adevărul, îți vei da 
seama că acest gen de stare te determină să-L înţelegi greşit pe Dumnezeu 
şi să I te împotriveşti, te determină să I te opui şi să-L judeci, până într- 
acolo încât te îndoiești că sunt adevărul cuvintele Lui, te îndoieşti de 
lucrarea lui Dumnezeu, te îndoieşti că El e suveran peste toate şi te îndoieşti 
că El este realitatea și originea tuturor lucrurilor pozitive. Vei vedea că 
starea ta este foarte periculoasă. Această gravă consecinţă a fost produsă de 
faptul că nu cunoştea cu adevărat aceste filosofii, idei şi teorii satanice. 
Numai acum vei fi capabil să vezi cât de sinistru și rău e Satana; Satana 
poate foarte bine să inducă în eroare şi să corupă oamenii, făcându-i s-o ia 
pe calea împotrivirii faţă de Dumnezeu şi a trădării Sale. Dacă firile corupte 
nu sunt înlăturate, consecințele sunt grave. Dacă ești capabil să cunoşti 
aceste lucruri, să-ți dai seama de ele, acest lucru este în întregime rezultatul 
faptului că înţelegi adevărul şi că te luminează și te iluminează cuvintele lui 
Dumnezeu. Oamenii care nu înţeleg adevărul nu pot să vadă clar cum 


Satana îi corupe pe oameni, îi induce în eroare și-i face să I se 


împotrivească lui Dumnezeu; această consecință este deosebit de 
periculoasă. Pe măsură ce oamenii experimentează lucrarea lui Dumnezeu, 
dacă nu ştiu cum să reflecteze asupra lor înșiși, cum să discearnă lucrurile 
negative sau filosofiile satanice, atunci nu au nicio posibilitate de-a fi liberi 
de inducerea în eroare şi coruperea Satanei. De ce le cere Dumnezeu 
oamenilor să citească mai mult din cuvintele Lui? Pentru ca ei să înţeleagă 
adevărul, să ajungă să se cunoască pe ei înşişi, să vadă limpede ce anume dă 
naştere stărilor lor corupte şi să vadă de unde le vin ideile, punctele de 
vedere şi modurile de-a vorbi, de-a se comporta şi de-a trata problemele. 
Atunci când devii conştient că aceste puncte de vedere cărora le rămâi fidel 
nu sunt în acord cu adevărul, că ele sunt în conflict cu tot ce a spus 
Dumnezeu și că ele nu sunt ceea ce doreşte El; atunci când Dumnezeu are 
cerințe de la tine, când cuvintele Sale vin la tine şi când starea și 
mentalitatea ta nu-ți permit să te supui lui Dumnezeu, nici să fii supus 
circumstanțelor pe care El le-a rânduit şi nici nu te fac să trăieşti liber și 
eliberat în prezența Lui şi să-L mulţumești pe El — toate acestea 
demonstrează că starea căreia îi rămâi fidel este greşită. V-aţi mai 
confruntat cu situația următoare? Trăieşti conform lucrurilor pe care le 
consideri pozitive, pe care le consideri cele mai folositoare ție; pe 
neașteptate, însă, când ţi se întâmplă ceva, lucrurile pe care le consideri cele 
mai corecte adesea nu au efect pozitiv — dimpotrivă, te fac să ai îndoieli în 
legătură cu Dumnezeu, te lasă fără o cale, îți dau înţelegeri greşite despre 
Dumnezeu şi produc opoziție față de El — aţi avut astfel de momente? (Da.) 
Evident, în mod sigur nu ai rămâne fidel acelor lucruri pe care le consideri 
greşite; continui să persişti şi să rămâi fidel doar lucrurilor pe care le 
consideri corecte, trăind mereu într-o astfel de stare. Când, într-o bună zi, 
înţelegi adevărul, abia atunci îți dai seama că lucrurile cărora le rămâi fidel 


nu sunt pozitive — sunt total eronate, lucruri pe care oamenii le consideră 


bune, dar care nu sunt adevărul. Cât de des vă daţi seama și deveniți 
conştienţi că lucrurile cărora le rămâneți fideli sunt greșite? Dacă cea mai 
mare parte a timpului sunteți conștienți că ele sunt greşite, dar nu reflectați 
ŞI aveţi împotrivire în inimă, sunteți incapabili să acceptaţi adevărul, sunteți 
incapabili să înfruntați corect aceste lucruri şi vă autojustificați — dacă acest 
gen de stare eronată nu este redresată, e foarte periculos. A stărui mereu în 
astfel de lucruri te face să te mâhnești foarte ușor, te face să te poticnești și 
să ratezi uşor şi, în plus, nu vei intra în adevărul-realitate. Când oamenii se 
pledează în favoarea lor, este răzvrătire; înseamnă că nu au rațiune. Chiar 
dacă nu spun nimic cu voce tare, chiar dacă o ţin în sufletul lor, problema- 
sursă tot nu a fost rezolvată. Când, deci, eşti capabil să nu I te opui lui 
Dumnezeu? Trebuie să-ți redresezi starea şi să rezolvi sursele problemelor 
tale în această privinţă; trebuie să-ți fie clar unde anume este greşeala în 
punctul de vedere căruia îi rămâi fidel; trebuie să investighezi lucrul acesta 
şi să cauţi adevărul pentru a-l rezolva. Abia apoi poţi trăi în starea corectă. 
Atunci când vei trăi în starea corectă, nu vei avea înţelegeri greşite despre 
Dumnezeu, nu I te vei opune deloc şi, cu atât mai puţin, vor apărea în tine 
noțiuni. Acum, răzvrătirea ta în această privinţă va fi înlăturată. Odată ce 
este înlăturată şi știi cum să acţionezi în acord cu intenţiile lui Dumnezeu, 
oare acțiunile tale nu vor fi acum compatibile cu Dumnezeu? Dacă eşti 
compatibil cu El în această chestiune, atunci nu va fi în acord cu intenţiile 
Lui tot ce faci? Practica şi demersurile ce sunt în acord cu intențiile lui 
Dumnezeu nu sunt oare în acord cu adevărul? Rămânând ferm în această 
chestiune, trăieşti în starea corectă. Atunci când trăieşti în starea corectă, 
ceea ce dezvălui şi ceea ce trăieşti nu mai este o fire coruptă; ești capabil să 
trăieşti umanitatea normală, îţi este uşor să pui în practică adevărul şi eşti cu 
adevărat supus. Acum, experienţa majorității dintre voi încă nu a ajuns în 


acest punct, aşa că poate nu înţelegeţi foarte bine cuvintele lui Dumnezeu, 


iar modul în care le înţelegeți este neclar. Puteţi să le acceptați în teorie și 
pare că le înțelegeţi, dar şi că nu le înţelegeți. Partea pe care o înţelegeţi este 
doctrina, iar partea pe care nu o înţelegeţi este cea despre stări şi realitate. 
Pe măsură ce experienţa vi se aprofundează, veți ajunge să înţelegeţi aceste 
cuvinte şi veţi şti cum să le puneţi în practică. În momentul acesta, 
indiferent de profunzimea experienței tale, dificultățile pe care le ai în 
diversele lucruri care ţi se întâmplă nu sunt puţine, în mod sigur, deci cum 
poţi rezolva aceste dificultăţi? În primul rând, trebuie să reflectezi asupra 
stărilor corupte pe care ar trebui să le investighezi: care sunt diferitele 
aspecte care există? Cine ar dori să încerce să le descrie? (Aici intră cinci 
asemenea aspecte: idei, puncte de vedere, condiţii, dispoziţii şi poziții.) 
Odată ce înţelegi doctrina, cum ar trebui apoi să practici şi să experimentezi 
când ţi se întâmplă ceva? (Când ni se întâmplă ceva, ar trebui să examinăm 
de care fire şi natură anume aparțin atitudinile şi ideile care se manifestă din 
noi, să ajungem să cunoaștem aceste mentalități, idei și puncte de vedere, 
apoi, de aici să începem să le rezolvăm.) Aşa este. Dacă îți cunoşti temeinic 
adevăratele stări, atitudini, idei şi puncte de vedere, atunci problema aceasta 
e pe jumătate rezolvată deja, iar după aceea, căutând adevărul şi punându-l 


în practică, dificultatea a dispărut. 


Printre voi sunt mulți oameni tineri, precum şi oameni care încă nu și- 
au întemeiat familie. Toţi ați plecat de-acasă de câţiva ani pentru a vă face 
datoria. Vă e dor de casă, deci? Vă e dor de părinții voştri? Trăiţi deseori în 
starea de-a vă fi dor de părinți? Haideţi să auzim despre starea de-a vă fi dor 
de părinți — asta e o experienţă reală. (Când tocmai venisem peste Ocean, 
mi-a fost dor mai ales de mama și de sora mea; întotdeauna mă bazam pe 
ele, deci, când am plecat pe cont propriu, mi-a fost dor de ele permanent. 
Însă după această bogată experienţă peste Ocean, simt că Cel pe care nu-L 


pot abandona este Dumnezeu; când se întâmplă ceva, mă rog Lui şi nu-mi 


mai este dor de ele.) Acestea sunt două stări diferite. Care e prima stare? 
Dorul permanent de casă, dorul de mama şi de sora ta. Care sunt 
caracteristicile acestui tip de stare? Sunt următoarele: când se întâmplă 
ceva, nu ştii cum să faci cutare sau cutare lucru, așa că te simţi neajutorată; 
nu poți să fii fără cele dragi lângă tine şi nu ai pe nimeni pe care să te 
bazezi. Când îți deschizi ochii dimineaţa, începe să-ți fie dor de ele, iar 
seara, înainte să dormi, te gândeşti la ele; eşti blocată în tipul acesta de stare 
de dor de cele dragi. Așadar, de ce ţi-e atât de dor de ele? Pentru că 
circumstanţele tale s-au schimbat şi pe ele le-ai lăsat în urmă. Îţi faci griji 
pentru ele şi, mai mult, deveniseşi obişnuită să te bazezi pe ele, trăind și 
bizuindu-te pe ele pentru supravieţuire. Eraţi deja inseparabile una de alta în 
multe lucruri în viață, aşa că ţi-e foarte dor de ele; acesta-i tipul de stare în 
care te afli. În ce tip de stare ești deci acum că nu ţi-e dor de ele? (Mi se 
pare că faptul că am plecat de-acasă şi-mi fac datoria reprezintă iubirea lui 
Dumnezeu, mântuirea Sa, care mi-a permis să învăţ cum să mă bazez pe El. 
Firea mea coruptă s-a schimbat întrucâtva, iar sufletul meu se simte 
mângâiat; în plus, recunoscând suveranitatea lui Dumnezeu, ştiu că sorțile 
tuturor oamenilor sunt în mâna Lui. Ele au misiunea lor, iar eu am misiunea 
mea, deci nu-mi mai e dor de ele.) Este rezolvată problema? (Mi se pare că 
da.) Ce credeţi, toţi, este rezolvată? (Este rezolvată temporar.) Este 
rezolvată temporar. Dacă într-o zi ar fi să dai de o soră a cărei înfăţişare, ton 
al vocii sau mod de a se purta cu tine seamănă în mod deosebit cu ale 
mamei sau cu ale surorii tale, cum te-ai simţi? (Ar începe să-mi fie dor de 
ele din nou.) Ai cădea iarăși în starea de-a te gândi la ele, deci problema nu 
ar fi rezolvată. Aşadar cum rezolvi problema aceasta de la rădăcină? Atunci 
când vă e dor de cei dragi, de ce anume vă e dor? De obicei, când ţi-e dor 
de o persoană, de cineva drag sau de casă, cu siguranţă nu ţi-e dor de 


lucrurile care te-au întristat; ţi-e dor de lucrurile care te-au bucurat, de 


lucrurile care te-au făcut să te simţi bine şi fericit şi de care te-ai bucurat, de 
exemplu de modul în care mama ta avea grijă de tine, te adora şi te preţuia, 
sau de lucrurile frumoase pe care tatăl tău ţi le cumpăra. Ţi-e dor de toate 
aceste lucruri bune, așa că nu poţi înceta să duci dorul celor dragi. Cu cât te 
gândeşti la cei dragi, cu atât nu poţi renunţa la ei şi nu te poți abține. Unii 
oameni spun: „După toţi anii aceştia, niciodată nu mi-am părăsit mama 
înainte. O urmez oriunde se duce, sunt lumina ochilor ei. Cum să nu-mi fie 
dor de ea, fiind plecat de atâta timp?” Să-ţi fie dor de ea este natural; așa e 
trupul oamenilor, pur şi simplu. Făpturile omeneşti corupte trăiesc în 
sentimentele lor. Se gândesc: „Numai trăind astfel te asemeni unui om. 
Dacă nici măcar nu mi-e dor de cei dragi sau nu mă gândesc la ei sau nu 
găsesc sprijin în ei, atunci mai sunt oare om? Nu aş fi la fel ca un animal?” 
Nu aşa gândesc oamenii? Dacă nu au afecţiune sau prietenie şi nu se 
gândesc la alții, atunci alții consideră că nu au umanitate şi că nu pot trăi în 
felul acesta. Este corect acest punct de vedere? (Nu.) De fapt, dacă ţi-e dor 
de părinți sau nu, nu este o mare problemă. Nu e greșit să-ţi fie dor de ei și 
nu e greșit nici să nu-ți fie dor. Unii oameni sunt foarte independenţi, în 
timp ce alții sunt hpiți de părinţii lor, dar voi toţi ați fost capabili să vă lăsaţi 
casele și părinţii pentru a vă face datoria. Întâi de toate, aveţi realmente 
disponibilitatea de-a vă face datoria, voinţa de-a vă face datoria, voinţa de-a 
vă sacrifica şi de-a da la o parte lucruri pentru Dumnezeu; însă dificultățile 
voastre nu pot fi rezolvate cu un singur elan de efort şi nici firile corupte nu 
vi le puteţi înlătura cu faptele bune şi buna purtare a unui singur elan de 
efort. Înţelegeţi doctrina aceasta, da? Cum rezolvi, deci, de la rădăcină 
chestiunea dorului de părinți? Unii oameni au plecat de-acasă şi trăiesc 
independent de doi sau trei ani; s-au maturizat deja şi nu le e atât de dor de 
părinți. E rezolvată problema astfel? Nu. Dacă-i întrebi de cine sunt cel mai 


apropiați, răspund ca în manual: „Sunt cel mai apropiat de Dumnezeu, 


Dumnezeu mi-e cel mai drag!” În inimile lor însă, se gândesc: „Dumnezeu 
nu e lângă mine, nici nu poate să aibă grijă de mine. Tot de mama sunt cel 
mai apropiat. Sunt trup din trupul ei, mă adoră cel mai mult, mă înţelege şi 
mă pricepe cel mai mult. Când lucrurile sunt cel mai dificile și dureroase, 
mama e mereu prezentă să mă mângâie, să mă ajute și să țină la mine. 
Acum, după ce am plecat de-acasă, nu e nimeni asemenea mamei, să aibă 
grijă de mine când sunt bolnav. Ziceţi că Dumnezeu e bun, dar nu-l pot 
vedea faţa, deci unde este El? Asta nu e practic.” Ei consideră că nu este 
practic să te bazezi pe Dumnezeu, iar cuvintele lor despre faptul că 
Dumnezeu le este cel mai apropiat sunt puţin forțate, puţin ipocrite. În 
realitate, în adâncul inimii, ei cred că mama lor le este cea mai apropiată. 
De ce, însă? „Cred în Dumnezeu datorită Evangheliei pe care mi-a 
împărtăşit-o mama; fără ea, n-aş fi aici.” Nu aşa gândesc ei? (Ba da.) 
Credeţi că astfel de oameni înţeleg adevărul? (Nu-l înţeleg.) Mama ta doar 
te-a născut şi a avut grijă de tine douăzeci şi ceva de ani. Poate ea să-ţi ofere 
adevărul? Poate ea să-ți ofere viaţă? Te poate ea mântui de influența 
Satanei? Îţi poate ea curăţi firea coruptă? Nu poate face niciunul dintre 
aceste lucruri. Bunăvoinţa şi iubirea părintească sunt, aşadar, drastic 
limitate. Ce poate face Dumnezeu pentru tine? Dumnezeu poate să le ofere 
oamenilor adevărul, poate să-i mântuiască de influenţa Satanei şi de moarte 
şi poate să le ofere viață veşnică — nu e aceasta o iubire mare? Iubirea 
aceasta e înaltă cât cerul şi cât pământul de adâncă. Este incredibil de mare: 
de o sută, nu, de o mie de ori mai mare decât iubirea unui părinte. Dacă vor 
ajunge realmente să ştie cât de mare e iubirea lui Dumnezeu, vor mai avea 
oamenii sentimente atât de puternice faţă de părinţii lor? Se vor mai gândi 
la ei toată ziua de Anul Nou şi de sărbători? Dacă înţeleg adevărul, se vor 
gândi mai mult la iubirea lui Dumnezeu. Dacă cineva crede în Dumnezeu 


ani de zile şi totuşi consideră că iubirea părinților lui este mai mare decât a 


lui Dumnezeu, atunci persoana aceea este oarbă şi nu are credință în 
Dumnezeu deloc. Dacă cineva crede în Dumnezeu, însă nu urmăreşte 
adevărul, îşi poate înlătura firea coruptă? Poate dobândi mântuirea? Nu 
poate. Dacă firea ta coruptă nu a fost înlăturată şi viaţa ta spirituală nu a 
crescut până la o anumită statură, atunci poți striga unele sloganuri, dar nu 
vei fi capabil să le duci la îndeplinire, fiindcă nu ai statura necesară. Poţi să 
faci lucruri atât de mari cât e puterea pe care o ai de-a le face. Poţi să treci 
prin încercări atât de mari cât e statura pe care o ai pentru a le îndura. Poţi 
să intri în adevărul-realitate atât cât poţi să-l înţelegi; atât adevăr-realitate 
poți tu să trăieşti. În mod similar, este vorba și despre cât din dezvăluirea 


firii tale corupte şi câte din dificultățile tale poti înlătura; este asemănător. 


Într-o zi, când vei înţelege o parte din adevăr, nu vei mai crede că 
mama ta este cea mai bună persoană sau că părinţii tăi sunt cei mai buni 
oameni. Îţi vei da seama că şi ei sunt membri ai coruptului neam omenesc și 
că firile lor corupte sunt toate la fel. Singurul lucru care îi deosebeşte este 
legătura de sânge cu tine. Dacă nu cred în Dumnezeu, atunci sunt la fel ca 
non-credincioşii. Nu îi vei mai privi din perspectiva unui membru al 
familiei sau din perspectiva legăturii tale trupeşti, ci prin prisma adevărului. 
Care sunt principalele aspecte pe care ar trebui să le cercetezi? Ar trebui să 
cercetezi părerile lor despre credinţa în Dumnezeu, despre lume, părerile lor 
despre cum să se ocupe de lucruri și, cel mai important, atitudinile lor faţă 
de Dumnezeu. Dacă vei evalua cu acuratețe aceste aspecte, vei putea să vezi 
clar dacă sunt oameni buni sau răi. Într-o zi e posibil să vezi clar că sunt 
oameni cu firi corupte, exact ca tine. E posibil să fie şi mai clar că nu sunt 
oamenii inimoși care au o iubire adevărată pentru tine pe care ţi i-ai 
imaginat tu, şi nici nu sunt capabili deloc să te conducă spre adevăr sau pe 
calea cea dreaptă în viaţă. E posibil să vezi clar că ceea ce au făcut pentru 


tine nu îţi este de mare folos şi că nu îţi foloseşte în a o lua pe calea cea 


dreaptă în viață. E posibil să descoperi şi că multe dintre practicile şi 
opiniile lor sunt contrare adevărului, că ei aparțin trupului şi că asta te face 
să-l dispreţuieşti şi să simţi repulsie şi scârbă. Dacă vei ajunge să vezi 
aceste lucruri, atunci vei fi capabil să îţi tratezi corect părinții în inima ta şi 
nu îți va mai fi dor de ei, nu-ţi vei mai face griji pentru ei și nu vei mai fi 
incapabil să trăieşti separat de ei. Ei şi-au terminat misiunea de părinți, deci 
nu îi vei mai trata ca pe cele mai apropiate persoane ţie, nici nu-i vei mai 
idolatriza. În schimb, îi vei trata ca pe nişte oameni obişnuiţi și, atunci, vei 
scăpa cu totul de robia sentimentelor şi te vei desprinde cu adevărat de 
sentimentele tale şi de afecțiunea familiei. Odată ce ai făcut asta, îți vei da 
seama că lucrurile acelea nu merită preţuite. În acel moment vei vedea 
rudele, familia și legăturile trupeşti ca pietre de care te poticnești în calea ta 
de a înţelege adevărul și a te elibera de sentimente. Cauza este faptul că ai 
cu ei acea legătură de familie — acea legătură trupească ce te paralizează, te 
face să te rătăcești şi te face să crezi că ei te tratează cel mai bine, sunt cei 
mai apropiați de tine, țin la tine mai mult decât oricine şi te iubesc cel mai 
mult — toate acestea sunt lucrurile care te fac incapabil să discerni limpede 
dacă ei sunt oameni buni sau răi. Odată ce te-ai îndepărtat cu adevărat de 
aceste sentimente, deşi este posibil să te mai gândești la ei din când în când, 
oare îți va mai fi dor de ei din toată inima, vei mai stărui cu gândul la ei şi 
vei mai tânji după ei aşa cum faci acum? Nu. Nu vei spune: „Persoana de 
care chiar nu mă pot lipsi este mama; ea este cea care mă iubeşte, are grijă 
de mine şi ţine la mine cel mai mult.” Când vei avea acest nivel de 
percepție, vei mai plânge oare când te vei gândi la ea? Nu. Problema 
aceasta va fi rezolvată. Aşadar, în privinţa problemelor sau a chestiunilor 
care-ţi provoacă dificultăți, dacă nu ai dobândit acel aspect al adevărului şi 
dacă nu ai pătruns în acel aspect al adevărului-realitate, vei fi blocat în 


astfel de stări sau dificultăţi şi nu vei fi niciodată capabil să ieşi din ele. 


Dacă tratezi asemenea probleme și dificultăți drept problemele-cheie ale 
intrării în viaţă şi apoi cauţi adevărul pentru a le rezolva, atunci vei fi 
capabil să pătrunzi în acest aspect al adevărului-realitate; fără să-ți dai 
seama, îți vei învăţa lecţia din aceste probleme și dificultăți. Când 
problemele vor fi rezolvate, vei simţi că nu ești atât de apropiat de părinți şi 
de membrii familiei, le vei vedea mai clar natura-esenţă şi vei vedea ce fel 
de oameni sunt cu adevărat. Când îi vei vedea clar pe cei dragi, vei spune: 
„Mama nu acceptă adevărul deloc; de fapt, îi e scârbă de adevăr şi îl urăște. 
În esenţa ei, este o persoană rea, un diavol. Tata caută să placă oamenilor, e 
de partea mamei. El nici nu acceptă, nici nu practică adevărul deloc; nu este 
cineva care urmărește adevărul. Pe baza comportamentului mamei și al 
tatălui meu, amândoi sunt neîncrezători; ambii sunt diavoli. Trebuie să mă 
răzvrătesc împotriva lor și să stabilesc limite clare cu ei.” În felul acesta, vei 
sta de partea adevărului şi vei fi capabil să renunţ la ei. Atunci când vei fi 
capabil să discerni cine sunt ei, ce fel de oameni sunt, vei mai avea 
sentimente pentru ei? Vei mai simţi afecţiune pentru ei? Vei mai avea cu ei 
o legătură trupească? Nu. Vei mai avea nevoie să-ţi înfrânezi sentimentele? 
(Nu.) Așadar, pe ce te bazezi, de fapt, pentru a rezolva aceste dificultăți? Te 
bazezi pe faptul de a înţelege adevărul, de a te bizui pe Dumnezeu şi a-L 
respecta. Dacă aceste lucruri îţi sunt limpezi în inima ta, mai ai nevoie să te 
înfrânezi, atunci? Te mai simţi nedreptăţit? Mai ai nevoie să înduri o durere 
atât de mare? Mai ai nevoie ca alţii să aibă părtăşie cu tine şi să facă lucrare 
ideologică? Nu, fiindcă deja ai rezolvat tu însuţi lucrurile — e floare la 
ureche. Pentru a reveni la subiect: cum ar trebui să rezolvi această 
problemă, ca să nu te gândești la ei sau ca să nu-ţi fie dor de ei? (Caut 
adevărul pentru a o rezolva.) Acestea sunt cuvinte mari şi sună foarte 
oficial. Vorbeşte, însă, în mod puţin mai practic! (Aplic cuvintele lui 


Dumnezeu pentru a vedea clar esenţa lor; adică îi discern pe baza esenței 


lor. Apoi, voi fi capabil să îmi dau la o parte afecțiunea și legătura 
trupească.) Aşa este. Trebuie să-ți bazezi discernerea naturii-esenţe a 
oamenilor pe cuvintele lui Dumnezeu. Fără expunerea cuvântului lui 
Dumnezeu, nimeni nu poate să vadă clar natura-esenţă a altora. Numai 
întemeindu-te în cuvintele lui Dumnezeu şi în adevăr poţi să vezi clar 
natura-esenţă a oamenilor; numai atunci poţi să rezolvi problema 
sentimentelor omenești la originea ei. Începe prin a-ţi abandona afecțiunile 
şi legăturile trupeşti; oricare e persoana față de care sentimentele tale sunt 
cele mai puternice, pe aceea ar trebui s-o diseci şi s-o discerni mai întâi. Ce 
credeți despre această soluţie? (Este bună.) Unii oameni spun: „Să-i discern 
ŞI să-i disec pe oamenii faţă de care sentimentele mele sunt cele mai 
puternice — cât de insensibil!” Rostul faptului că te pun să-i discerni nu este 
ca să rupi relaţiile cu ei — nu este ca să-ți tai legăturile părinte-copil şi nici 
ca să-i abandonezi total, pentru a nu mai interacționa cu ei niciodată. Ar 
trebui să-ţi îndeplineşti responsabilităţile faţă de cei dragi, dar nu se poate 
să fii constrâns ori încurcat de ei, căci tu Îl urmezi pe Dumnezeu; trebuie să 
ai acest principiu. Dacă totuşi s-ar putea să devii constrâns ori încurcat de 
ei, nu poţi să-ți faci datoria bine şi nici nu poţi să garantezi că-L poţi urma 
pe Dumnezeu până la capătul drumului. Dacă nu L-ai urma pe Dumnezeu 
sau nu ai iubi adevărul, atunci nimeni nu ţi-ar cere lucrul acesta. Unii 
oameni zic: „În prezent nu înţeleg adevărul; nu ştiu cum să-i discern pe 
alții.” Dacă nu ai statura aceasta, atunci lasă deoparte discernământul 
deocamdată. Atunci când statura ta va fi suficientă și când vei putea să treci 
prin asemenea încercări şi să iei tu însuţi inițiativa de-a practica astfel, nu 
va fi prea târziu să practici acest aspect al adevărului. 

Mulţi oameni suferă inutil din punct de vedere emoţional; de fapt, 


aceasta toată este o suferință zadarnică, inutilă. De ce spun asta? Oamenii 


sunt întotdeauna constrânşi de sentimentele lor, aşa că sunt incapabili să 


practice adevărul şi să I se supună lui Dumnezeu; în plus, să fii constrâns de 
sentimente nu este deloc benefic pentru a-ţi face datoria sau a-L urma pe 
Dumnezeu, fiind şi un obstacol uriaș pentru intrarea în viață. De aceea, să 
suferi constrângerea sentimentelor nu are niciun sens şi Dumnezeu nu Îşi 
aduce aminte de ea. Aşadar, cum te eliberezi de această suferinţă fără sens? 
Ai nevoie să înţelegi adevărul, să vezi clar și să înţelegi esenţa acestor 
legături trupești; atunci îţi va fi uşor să te eliberezi de constrângerile 
sentimentelor trupului. Unii oameni care cred în Dumnezeu sunt persecutați 
sever de părinții lor non-credincioși; dacă nu sunt forțați să-și găsească un 
partener, sunt forțați să-şi găsească un serviciu. Pot să facă ce vor, dar nu li 
se permite să creadă în Dumnezeu. Unii părinți blasfemiază, chiar, 
împotriva lui Dumnezeu, deci oamenii aceştia văd adevărata față 
diavolească a părinţilor lor. Abia atunci inimile lor strigă: „Într-adevăr sunt 
diavoli, deci nu pot să-i tratez drept cei dragi ai mei!” De atunci încolo, sunt 
liberi de constrângerile şi lanţurile sentimentelor lor. Satana vrea să 
folosească afecțiunea pentru a-i constrânge şi a-i lega pe oameni. Dacă ei nu 
înţeleg adevărul, este uşor să fie înșelaţi. Foarte adesea, de dragul părinților 
şi al celor dragi, sunt nefericiti, plâng, îndură greutăţi și fac sacrificii. Asta e 
ignoranţa lor obscură; suferă cu stoicism şi culeg ce au semănat. Să suferi 
aceste lucruri este lipsit de valoare — un efort zadarnic, de care Dumnezeu 
nu-Şi va aduce aminte deloc — și ai putea spune că ei trec prin iad. Odată ce 
vei înțelege realmente adevărul şi le vei vedea clar esenţa, vei deveni liber; 
vei simţi că suferinţa ta anterioară a fost ignorantă şi obscură. Nu vei da 
vina pe nimeni altul; vei da vina pe propria ta orbire, pe nesăbuinţa ta şi pe 
faptul că nu ai înțeles adevărul și nu ai văzut limpede chestiunile. Oare 
problema sentimentelor este una uşor de rezolvat? Voi aţi rezolvat-0? (Încă 
nu. Încă nu am practicat și nu am intrat pe calea de practică pe care ne-a 


indicat-o Dumnezeu; doar că avem o bază de referință când se întâmplă un 


lucru de genul acesta.) Zicând toate acestea — fie că ne referim la chestiuni 
practice sau la lucrurile pe care le-aţi interpretat drept căi — Eu vă spun: 
când întâmpinați un lucru de genul acesta, cea mai bună metodă de a-l 
gestiona este să vă rugaţi lui Dumnezeu şi să căutați adevărul, şi atunci veți 
avea o cale de a-l rezolva. După ce ați văzut clar esenţa sentimentelor 
trupului, vă va fi uşor să gestionaţi chestiunile în acord cu adevărurile- 
principii. Dacă eşti mereu constrâns de legăturile trupeşti cu cei dragi, 
atunci nu ai nicio cale de-a practica adevărul; chiar dacă înţelegi doctrină și 
strigi sloganuri, tot vei fi incapabil să-ţi rezolvi problemele reale. Unii 
oameni pur şi simplu nu ştiu cum să caute adevărul. Alţii sunt capabili să 
caute adevărul, dar când oamenii au părtăşie clară cu ei despre adevăr, ei nu 
cred pe de-a-ntregul şi nu pot s-o accepte în totalitate; o ascultă, doar, ca și 
cum ar fi doctrină. Așa că problema ta de-a fi constrâns de sentimentele tale 
nu poate fi rezolvată niciodată; dacă nu poate fi rezolvată, nu poți să ieşi 
niciodată din ea şi vei continua să fii constrâns și legat. În cazul în care 
crezi în Dumnezeu, însă eşti incapabil să-L urmezi sau să faci datoria pe 
care se cuvine să o faci, atunci, la sfârșit, nu vei fi demn de-a primi 
promisiunea Lui, până când, într-o zi, vei cădea pradă dezastrelor și vei fi 
pedepsit. Plânsul şi scrâşnirea dinților vor fi inutile şi nimeni nu te va putea 


mântui. Acum înţelegeți limpede consecinţele neînlăturării firilor corupte? 


Despre ce am avut părtăşie azi? Am avut părtăşie despre stările 
oamenilor, firile lor corupte, precum şi despre modul în care să intraţi în 
adevărul-realitate, cum să trataţi corect chestiunile pe care le întâmpinați, ce 
fel de puncte de vedere se cuvine să aveţi și cum să cunoaşteţi, să analizaţi 
detaliat şi să vă înlăturați propria fire coruptă. Lecţia intrării în viaţă trebuie 
învățată întotdeauna; niciodată nu e prea târziu să înveţi sau prea târziu să 
începi. Când este, deci, prea târziu? Dacă ai murit, atunci e prea târziu; dacă 


eşti încă în viaţă, atunci nu e prea târziu. In momentul acesta voi sunteţi în 


viaţă cu toţii, nu sunteţi morți, dar oare chiar înțelegeți limpede ce sunt viii 
şi ce sunt morţii? În engleză, oamenii spun mereu „I'm still alive” („Încă 
sunt în viaţă”). Ce înseamnă asta? Se întâmplă atunci când eşti descumpănit 
când ţi se întâmplă ceva, sau ai fost târât în vâltoarea societăţii, ori simți că 
ai decăzut, şi atunci te înțepi cu un ac și îl simţi — atunci vei simţi că încă 
eşti în viaţă, că inima ta încă nu a murit. Dacă eşti încă în viaţă, atunci ar 
trebui să ai țeluri de urmărit şi ar trebui să trăieşti asemănarea unei făpturi 
omenești. Înainte, ai fost decăzut, ai urmat lucruri lumești şi ai trăit într-o 
vâltoare a răului; oare nu e timpul să-ţi vu în fire acum și să eviţi să decazi 
şi mai mult? Vedeţi, occidentalii nu au găsit adevărata cale și se simt 
deznădăjduiţi când e vorba de viaţa umană şi de stilul lor de viață, de aceea 
cuvintele lor sunt pline de o emoție adâncă şi au un soi de deprimare și 
deznădejde — adică o dispoziţie neajutorată — în lăuntrul lor. Trăind, simt 
adesea că nu sunt umani, dar trebuie să trăiască astfel; chiar dacă se simt ca 
nişte fantome, ca nişte animale sau fiare, trebuie să continue să trăiască 
astfel. Ce se poate face? Ei nu pot face nimic. Dacă nu mor, atunci trebuie 
să trăiască în felul acesta; nu există altă cale pentru ei şi trăiesc într-un mod 
vrednic de plâns. Voi toți sunteți aşa? Dacă într-o zi sunteți plini de o 
emoție adâncă, gândind: „A, încă sunt în viață, inima mea nu a murit încă” 
— dacă cineva ajunge până în punctul acesta, ce se va alege de el? Deja este 
în mare pericol! Pentru un credincios, asta deja e foarte periculos. Categoric 
nu se poate să spuneţi ceva de genul: „Încă sunt în viaţă, dar trupul meu e o 
carcasă, iar eu sunt un cadavru care umblă. Inima îmi este vie, şi doar 
puţinele dorinţe şi idealuri din inimă îmi susțin trupul.” Să nu ajungeţi în 
punctul acela! Dacă ajungeţi în acel punct, va fi foarte greu să fiți mântuiţi. 
Acum, uitându-mă la voi toţi, situaţiile voastre nu sunt rele. Dacă-i citeşti 
cuvântul lui Dumnezeu unui non-credincios, el nu va ajunge să 


conştientizeze nimic; deci dacă voi folosi acum cuvinte severe pentru a vă 


emonda, veţi fi măcar conştienţi de asta? (Da.) Unii dintre voi ajungeţi la o 
cunoaștere de sine numai după ce sunteți emondaţi; numai atunci simțiți 
remuşcări. Asta înseamnă că încă sunteți conștienți şi inimile voastre nu au 
murit încă de tot, ceea ce dovedeşte că încă sunteți treji, încă sunteţi în 
viață! Dacă puteți accepta adevărul şi îl puteţi pune în practică, atunci aveţi 
o speranță de-a fi mântuiți. Dacă cineva ajunge în punctul în care pur și 
simplu nu vrea să accepte adevărul, atunci a murit de tot și este imposibil de 
mântuit. În biserică sunt destul de mulţi oameni care pur şi simplu nu vor să 
accepte adevărul. Deşi respiră, acești oameni de fapt nu au duh. Sunt 
cadavrele fără duh, cadavrele care umblă. Astfel de oameni au fost 


dezvăluiți total şi eliminaţi. 

In credinţa în Dumnezeu, cel mai important este 
să practici şi să experimentezi cuvintele Lui 


Când vine vorba de credința voastră în Dumnezeu, pe lângă 
îndeplinirea corectă a datoriei, esențial este să înțelegeţi adevărul, să 
pătrundeţi în adevărul-realitate şi să faceți eforturi în legătură cu 
pătrunderea în viaţă. Indiferent ce s-ar întâmpla, există lecții de învăţat, aşa 
că nu le lăsa să treacă uşor pe lângă tine. Ar trebui să aveţi părtăşie unii cu 
alții despre el şi apoi veți fi luminaţi şi iluminaţi de Duhul Sfânt şi veți 
putea înţelege adevărul. Prin părtășie, vei avea o cale de practică şi vei şti 
cum să experimentezi lucrarea lui Dumnezeu şi, fără să-ţi dai seama, unele 
dintre problemele tale vor fi rezolvate, vor fi din ce în ce mai puţine lucruri 
pe care nu le poţi vedea clar şi vei înţelege din ce în ce mai mult din adevăr. 
În acest fel, statura ta va creşte fără să îţi dai seama. Trebuie să iei iniţiativa 
de a te strădui să obţii adevărul şi de a-ți dedica inima adevărului. Unii 
spun: „Cred în Dumnezeu de mai mulți ani și am înţeles multe doctrine. 
Acum am o bază. În prezent, viaţa din biserica noastră de peste hotare este 
bună. Cât e ziua de lungă, fraţii şi surorile se întrunesc pentru a avea 
părtăşie despre chestiuni ce ţin de credinţa în Dumnezeu și, prin urmare, eu 
sunt influenţat de ceea ce văd şi aud şi sunt hrănit de acestea — iar asta e de 
ajuns. Nu trebuie să fac eforturi pentru a rezolva problemele pătrunderii 
mele în viaţă sau problemele răzvrătirii mele. Dacă în fiecare zi mă 
conformez programului meu pentru a mă ruga, a mânca şi a bea cuvintele 
lui Dumnezeu, a cânta imnuri, a-mi face datoria și a îndeplini datoria pe 
care se cuvine să o îndeplinesc, voi creşte în mod firesc în viață.” Iată ce 
cred acei credincioşi confuzi. Aceşti oameni nu acceptă deloc adevărul. Ei 
doar se implică în ritualuri religioase, vorbesc elocvent, strigă sloganuri 


goale, rostesc cuvinte şi doctrine și simt că s-au descurcat bine. Drept 


urmare, în timp ce alți oameni pot să pună în practică o parte din adevăr şi 
să dobândească o oarecare schimbare, aceşti credincioşi confuzi nu au deloc 
mărturie bazată pe experiență. Ei nici măcar nu pot vorbi despre vreo 
cunoaștere de sine. Ajung cu mâna goală şi nu câştigă nimic. Nu sunt 
sărăciți şi jalnici? Nicio cale spre atingerea mântuirii nu este mai reală sau 
mai practică decât acceptarea şi urmărirea adevărului. Dacă nu poţi dobândi 
adevărul, credinţa ta în Dumnezeu este goală. Cei care rostesc cuvinte și 
doctrine goale, care mereu zic sloganuri papagaliceşte, spun lucruri 
pompoase, respectă reglementările şi nu se concentrează niciodată pe 
practicarea adevărului nu câștigă nimic, indiferent de câţi ani cred. Cine 
sunt oamenii care câştigă ceva? Cei care își îndeplinesc datoria cu 
sinceritate şi sunt dispuşi să practice adevărul, care tratează ceea ce le-a 
încredințat Dumnezeu drept misiunea lor, care își petrec cu bucurie întreaga 
viață sacrificându-se pentru Dumnezeu și nu uneltesc de dragul lor, ale 
căror picioare sunt bine înfipte pe pământ şi care se supun orchestrărilor lui 
Dumnezeu. Ei sunt capabili să priceapă adevărurile-principii în timp ce îşi 
îndeplinesc datoria şi se străduiesc din răsputeri să facă totul cum se cuvine, 
permițându-le să obțină efectul mărturiei pentru Dumnezeu şi să satisfacă 
intenţiile Sale. Când întâmpină dificultăți în timp ce îşi îndeplinesc datoria, 
se roagă lui Dumnezeu și încearcă să-l înţeleagă intenţiile, sunt capabili să 
se supună orchestrărilor şi aranjamentelor care vin de la Dumnezeu și, în tot 
ceea ce fac, ei caută şi practică adevărul. Ei nu repetă papagaliceşte 
sloganuri şi nu spun lucruri pompoase, ci se concentrează doar să facă 
lucrurile fiind bine înfipți cu picioarele pe pământ şi să respecte principiile 
cu meticulozitate. Ei pun suflet în tot ceea ce fac şi învaţă să aprecieze totul 
din tot sufletul lor şi, în multe chestiuni, sunt capabili să practice adevărul, 
după care dobândesc cunoştinţe şi înţelegere şi sunt în stare să înveţe lecții 


şi să câştige cu adevărat ceva. lar când au gânduri incorecte sau stări 


greşite, se roagă lui Dumnezeu şi caută adevărul pentru a le înlătura; 
indiferent ce adevăruri înțeleg, ei le apreciază în inimile lor şi sunt capabili 
să vorbească despre mărturia lor bazată pe experiență. Astfel de oameni 
câştigă în cele din urmă adevărul. Cei care sunt neglijenți şi superficiali nu 
se gândesc niciodată la cum să practice adevărul. Ei se concentrează doar să 
depună efort şi să facă lucruri şi să se afişeze şi să se fălească, dar nu caută 
niciodată cum să practice adevărul, ceea ce le îngreunează obținerea lui. 
Gândeşte-te, ce fel de oameni pot intra în adevărurile-realităţi? (Cei cu 
picioarele pe pământ, care sunt pragmatici şi care fac lucrurile din toată 
inima.) Oamenii cu picioarele pe pământ, care fac lucrurile din toată inima 
şi care au o inimă: asemenea oameni acordă mai multă atenție realității și 
folosirii adevărunilor-principii atunci când acţionează. De asemenea, în 
toate lucrurile, ei acordă atenție aspectelor practice, sunt pragmatici şi le 
plac lucrurile pozitive, practice şi adevărul. Oamenii ca aceștia sunt cei care 
în cele din urmă înţeleg şi câştigă adevărul. Voi ce tip de persoană sunteţi? 
(Nu una practică. Una care mereu vrea să facă lucrurile de dragul 
aparențelor şi care se bazează pe înşelătorie.) Se poate câștiga ceva făcând 
asta? (Nu.) Ai găsit o cale de a-ţi rezolva problemele? Dacă poți să realizezi 
asta şi începi să schimbi lucrurile în bine, îţi vei da seama dacă ţi s-au 
schimbat noțiunile, închipuirile şi perspectiva asupra lucrurilor? (Simt că s- 
au schimbat întrucâtva.) Atât timp cât există rezultate şi progres, ar trebui să 
ai părtăşie despre ele şi să-i lași pe alţii să se edifice. Deşi experienţa ta e 
limitată, totuşi este o experienţă de creştere în viață. Procesul creşterii în 
viaţă este experienţa ta de credință în Dumnezeu, de creştere a vieţii tale 
prin experimentarea cuvântului lui Dumnezeu. Aceste experienţe sunt cele 


mai valoroase. 


Odată ce toți cred în Dumnezeu, citesc cuvintele Lui și îşi fac 


îndatoririle, cum se face că, după câţiva ani, oamenii încep să se 


deosebească unul de altul, apar niveluri înalte și niveluri joase și li se 
dezvăluie adevărata faţă? Realmente, fiecare devine triat după felul lui. Unii 
oameni pot să vorbească despre mărturia lor bazată pe experiență, pe când 
alții nu au absolut nicio mărturie bazată pe experienţă. Unu oameni sunt 
capabili să înțeleagă multe adevăruri și intră în realitate, pe când alții nu au 
obținut nimic din adevăr și nu şi-au schimbat firea câtuși de puţin. Unii 
oameni au rezultate în îndatoririle lor, sunt capabili să caute adevărul pentru 
a rezolva probleme și treptat îşi îndeplinesc îndatoririle în mod adecvat. 
Alții sunt neserioşi, se lasă pe tânjeală în timp ce-şi îndeplinesc îndatoririle, 
lucrând doar mecanic, de formă, și nu pun în practică adevărul, chiar dacă îl 
înţeleg. Odată ce toți participă la adunări, citesc cuvintele lui Dumnezeu și 
îşi fac îndatoririle, de ce rezultatele sunt diferite? De ce unii oameni sunt 
capabili să pornească pe calea urmăririi adevărului, pe când alții merg pe 
drumul lor propriu? De ce unii oameni sunt capabili să accepte adevărul, în 
timp ce alţii nu pot? Cum e posibil lucrul acesta? De ce unii oameni sunt 
capabili să fie ascultători şi deschişi când se confruntă cu emondarea, în 
timp ce alții se împotrivesc, se ceartă, se răzvrătesc şi chiar fac scandal? Cu 
toții mănâncă şi beau cuvintele lui Dumnezeu la adunări, ascultă predici și 
au părtăşie, trăiesc viaţa bisericească și îşi îndeplinesc îndatoririle, atunci, 
de ce există o diferență atât de mare între ei? Puteţi vedea clar această 
problemă? Asta e diferenţa dintre umanitatea bună şi umanitatea rea şi e 
legată în mod direct de faptul dacă oamenii iubesc sau nu adevărul. De fapt, 
indiferent cum este calibrul unei persoane, atât timp cât poate să accepte 
adevărul, să-şi facă sârguincios datoria, să reflecteze şi să se cunoască pe 
sine, ea va pătrunde în viață, va experimenta o schimbare adevărată şi va fi 
capabilă să-şi facă datoria în mod adecvat. Dacă nu citeşti asiduu cuvintele 
lui Dumnezeu și nu înţelegi adevărul, atunci nu poţi să te examinezi; te vei 


mulţumi să faci doar un efort simbolic şi să nu comiţi niciun rău sau nicio 


fărădelege şi vei folosi acest lucru drept capital. Vei petrece fiecare zi într- 
un talmeș-balmeș, vei trăi într-o stare de confuzie, făcând lucrurile pur şi 
simplu conform programului, nu-ţi vei folosi inima ca să te examinezi și 
nici nu vei face niciun efort ca să te cunoşti; întotdeauna vei fi superficial. 
Astfel, nu-ți vei realiza niciodată datoria la un standard acceptabil. Ca să 
depui tot efortul pentru un lucru, trebuie mai întâi să-i dedici toată inima ta; 
doar când îţi dedici, mai întâi, toată inima unui lucru poți să depui toate 
eforturile pentru acel ceva şi să dai tot ce poţi. În ziua de astăzi, există unii 
care au început să-şi îndeplinească datoria cu asiduitate şi să se gândească 
la modul în care să realizeze în mod adecvat datoria unei fiinţe create pentru 
a mulţumi inima lui Dumnezeu. Ei nu sunt negativi şi leneși, nu așteaptă 
pasiv să emită ordine cel de mai sus, ci au o oarecare inițiativă. Judecând 
după modul în care vă îndepliniţi datoria, sunteți puţin mai eficienți decât 
înainte şi, deşi încă se află sub nivelul standardului, a existat un oarecare 
progres — ceea ce este bine. Însă nu trebuie să fiţi satisfăcuţi cu această stare 
de fapt, trebuie să continuaţi să căutați, să continuaţi să vă dezvoltați — doar 
atunci vă veţi face datoria mai bine și veți ajunge la un standard acceptabil. 
Totuşi, când unii oameni îşi realizează datoria, ei nu își folosesc niciodată 
toate resursele, ca să dea tot ce pot, depun doar 50-60% din efortul lor și se 
descurcă doar până este gata lucrul de care se ocupă. Ei nu pot menţine 
niciodată o stare de normalitate: când nu există nimeni care să-i 
supravegheze sau să le ofere sprijin, ei se culcă pe-o ureche şi se 
descurajează; când există cineva care să aibă părtăşie despre adevăr, se 
înviorează, însă, dacă nu au părtășie despre adevăr o perioadă, devin 
indiferenți. Care este problema când oscilează astfel? Aşa sunt oamenii care 
nu au câştigat adevărul, toți trăiesc în funcție de pasiune, care este incredibil 
de dificil de menţinut: cineva trebuie să le predice şi să aibă părtăşie cu ei în 


fiecare zi; imediat ce nu mai există nimeni care să-i ude și să le dea provizii 


ŞI nimeni care să-i sprijine, inimile li se răcesc din nou şi iarăşi se culcă pe- 
o ureche. Şi, când inimile le slăbesc, devin mai puțin eficienți în datoria lor; 
dacă muncesc mai din greu, eficacitatea sporeşte, rezultatele lor în 
îndeplinirea îndatoririlor sunt mai bune şi câștigă mai mult. Asta este 
experiența voastră? Aţi putea spune: „De ce avem mereu probleme când ne 
facem datoria? Când aceste probleme se rezolvă, suntem revigoraţi; când 
nu, devenim indiferenți. Atunci când există un oarecare final când ne 
realizăm datoria, când Dumnezeu ne aprobă pentru dezvoltarea noastră, 
suntem încântați şi simțim că, în sfârșit, ne-am maturizat, însă, nu după 
mult timp, când întâmpinăm o dificultate, devenim negativi din nou — de ce 
este mereu inconsecventă starea noastră?” De fapt, principalele motive sunt 
că înțelegeţi prea puţine adevăruri, vă lipseşte profunzimea experienţelor și 
pătrunderii, încă nu înţelegeți multe adevăruri, vă lipseşte voinţa și sunteți 
satisfăcuți cu simplul fapt că vă puteți realiza datoria. Dacă nu înţelegeți 
adevărul, cum vă puteți realiza datoria în mod adecvat? De fapt, tot ce le 
cere Dumnezeu oamenilor le este accesibil acestora; atât timp cât permiteti 
conştiinţei voastre să-şi joace rolul şi o puteți urma în realizarea datoriei 
voastre, atunci va fi uşor să acceptați adevărul — și dacă puteţi accepta 
adevărul, vă puteți îndeplini datoria în mod adecvat. Trebuie să gândiţi 
astfel: „Crezând în Dumnezeu în acești ani, mâncând şi bând cuvintele lui 
Dumnezeu în acești ani, am câştigat extraordinar de mult şi Dumnezeu mi-a 
dăruit mult har şi binecuvântări. Trăiesc în mâinile lui Dumnezeu, trăiesc 
sub stăpânirea şi suveranitatea Lui, iar El mi-a dat această răsuflare, aşa că 
ar trebui să-mi implic mintea şi să mă străduiesc să-mi realizez datoria din 
toate puterile — asta este cheia”. Oamenii trebuie să aibă o voinţă; doar cei 
care au voinţă se pot strădui cu adevărat pentru adevăr și, doar odată ce au 
înțeles adevărul, îşi pot realiza datoria adecvat, Îl pot mulţumi pe 


Dumnezeu şi aduce ruşine Satanei. Dacă ai acest tip de sinceritate şi nu faci 


planuri pentru binele tău, ci doar pentru a câştiga adevărul şi a-ți realiza 
datoria în mod adecvat, atunci realizarea datoriei tale va deveni normală și 
va rămâne constantă pe tot parcursul; indiferent ce împrejurări întâlneşti, 
vei putea stărui în realizarea datoriei tale. Indiferent cine poate veni să te 
inducă în eroare sau să te tulbure și indiferent dacă eşti într-o stare bună sau 
rea, tot vei putea să-ți realizezi datoria normal. Astfel, Dumnezeu poate să 
nu Se mai gândească la tine și Duhul Sfânt va putea să te lumineze să 
înţelegi adevărurile-principii, să te îndrume să pătrunzi în adevărul-realitate 
ŞI, drept urmare, cu siguranță realizarea datoriei tale va fi conform 
standardului. Atât timp cât te sacrifici sincer pentru Dumnezeu, îţi faci 
datoria într-un mod realist, nu acționezi şiret şi nu păcăleşti, vei fi acceptat 
ca satisfăcător de Dumnezeu. Dumnezeu scrutează mintea, gândurile şi 
motivele oamenilor. Dacă inima ta tânjește după adevăr și poți căuta 
adevărul, Dumnezeu te va lumina şi ilumina. În privinţa oricărei chestiuni, 
Dumnezeu te va lumina atât timp cât cauţi adevărul. El îţi va face inima să 
se deschidă către lumină şi-ţi va permite să ai o cale de practicare, iar apoi, 
îndeplinirea datoriei tale va da roade. Luminarea lui Dumnezeu reprezintă 
harul şi binecuvântarea Sa. Chiar şi pentru chestiuni banale, dacă 
Dumnezeu nu-i luminează, oamenii nu vor avea niciodată inspirație. Fără 
inspiraţie, oamenilor le e greu să-și rezolve problemele şi nu vor obţine 
rezultate în datoria lor. Doar cu intelectul, înțelepciunea și calibrul uman, 
sunt multe lucruri pe care oamenii nu le pot surmonta, nici chiar după ani 
mulți de studiu. De ce nu pot? Deoarece încă nu e timpul hotărât de 
Dumnezeu. Dacă nu acţionează Dumnezeu, este în van, oricât de capabil e 
cineva. Lucrul acesta trebuie înțeles limpede. Trebuie să crezi că toate sunt 
în mâna lui Dumnezeu şi că oamenii cooperează, doar. Dacă ești sincer, El 
va vedea şi-ţi va deschide o cale de ieşire în toate situaţiile. Nicio dificultate 


nu e insurmontabilă; trebuie să ai credinţa asta. Așadar, când vă realizați 


îndatoririle, nu e cazul să aveţi nicio temere. Câtă vreme faci tot posibilul, 
din toată inima, Dumnezeu nu-ţi va da dificultăţi și nici nu-ți va da mai mult 
decât poți duce. Ar trebui să-ți faci griji numai dacă spui lucruri fără să le şi 
gândeşti, dacă eşti bun numai de gură şi nu acționezi şi dacă spui lucruri 
care sunt plăcute auzului, dar nu-ți realizezi în mod corespunzător 
îndatoririle, atunci s-a terminat. Dacă aceasta e atitudinea pe care o ai față 
de îndatoririle tale şi față de Dumnezeu, vei primi, oare, binecuvântările 
Lui? Categoric nu. Dacă lucrezi doar mecanic, de formă, şi-L înșeli pe 
Dumnezeu, El nu-ţi va da nicio atenţie şi te va elimina; acela va fi finalul. 
Dacă-L înşeli pe Dumnezeu, te înşeli pe tine. El va spune: „Inima acestui 
om e prea înșelătoare şi nu are nici urmă de cinste. Nu te poţi încrede în el 
şi nu-i poţi încredința nimic. Să fie dat la o parte.” Ce înseamnă asta? 
Înseamnă că vei fi lăsat singur și ignorat. Dacă nu te căiești, vei fi 
abandonat total. Vei fi dat pe mâna Satanei, a duhurilor rele şi a duhurilor 
necurate, ca să fii pedepsit. Ce fel de stare e aceea în care ești lăsat singur și 
ignorat? Înseamnă că Duhul Sfânt nu mai lucrează în tine. Nu vei vedea 
nimic limpede și, în timp ce alții vor fi mereu luminaţi şi iluminati, tu nu vei 
fi; vei rămâne insensibil. Când cineva va avea părtăşie despre adevăr și 
intrarea în viaţă, tu vei fi mereu somnoros şi vei picoti. Ce fel de fenomen e 
acesta? Unul în care Dumnezeu nu lucrează. Dacă Dumnezeu nu lucrează, 
oare nu va deveni omul un cadavru care umblă? E foarte înfricoşător să 
crezi în Dumnezeu, dar să nu-l simţi prezenţa. O astfel de persoană își 
pierde încrederea de-a trăi, motivaţia. Îşi pierde tot capitalul pentru a trăi. 
Ce valoare are o asemenea viață? Nu ești într-o situaţie mai rea decât porcii 
şi câinii? Din cauza acțiunilor şi a purtării tale, Dumnezeu vede că nu Se 
poate baza pe tine şi că eşti nedemn de încredere. El te detestă din adâncul 
inimii şi astfel te abandonează ori te dă la o parte pentru un timp. Mă întreb: 


oare de ce un astfel de om nu cunoaște durerea şi disconfortul în inima sa? 


Care e problema cu inima sa? Există un simţ al conştiinţei? Indiferent de 
câți ani crezi în Dumnezeu ori dacă ţi-e adevărată sau falsă credinţa, deja ai 
înţeles nişte doctrine de conduită şi poţi trăi şi supravieţui fără să te bazezi 
pe nimeni; dar dacă ştii că ai fost dezvăluit, că Dumnezeu te-a abandonat 
deja, mai poţi continua să trăieşti? Mai are sens viaţa ta? În momentul acela, 
vei plânge şi vei scrâşni din dinţi în întuneric. În biserică, deseori vedem 
oameni care, după ce au fost dezvăluiţi şi eliminaţi, cu biserica gata să-i dea 
afară, plâng până li se înroşesc ochii şi chiar se gândesc să moară, fără 
voința de-a mai trăi. Plângând, jură că se vor căi, însă atunci va fi prea 
târziu. E ca atunci când nu verşi o lacrimă până nu vezi sicriul. Aşadar, dacă 
vrei să te căieşti, acum trebuie s-o faci. Grăbeşte-te să reflectezi ce 
probleme rămân în îndeplinirea datoriei tale, dacă ești superficial, dacă 
există sau nu vreun domeniu în care eşti iresponsabil. Reflectează dacă ai 
avut efectiv rezultate îndeplinindu-ţi datoria. Dacă ai avut, reflectează de ce 
anume le-ai avut, iar dacă nu ai avut, reflectează de ce nu ai reușit. 
Dobândește claritate asupra acestor lucruri prin reflecţie, iar dacă rămân 
probleme, caută adevărul pentru a le rezolva. Făcând asta, nu vor fi 
dificultăți în a-ţi îndeplini datoria. Pentru toți cei care sunt capabili să caute 
adevărul ca să-şi rezolve problemele, când le au, vor fi nu doar tot mai 
puține dificultăți în îndeplinirea îndatoririlor, ci ei vor şi deveni mai 
eficienți în îndeplinirea lor, câștigând, în acest timp, intrarea în viaţă. De 
pildă, unii oameni încep să înțeleagă adevărul atunci când au trecut prin 
câteva runde de emondare. Sunt capabili să reflecteze asupra lor înşiși 
adesea şi, ori de câte ori descoperă că au făcut ceva greșit, ei ştiu că au 
încălcat adevărurile-principii, se roagă lui Dumnezeu şi sunt plini de căinţă. 
Uneori chiar se urăsc şi îşi dau palme peste faţă, spunând: „Cum am putut 
să greşesc iar şi să-l provoc durere lui Dumnezeu? Sunt atât de lipsit de 


inimă! El a spus atâtea — de ce nu mi le amintesc mult timp? De ce nu pot să 


ajung la supunere față de Dumnezeu și să-L mulţumesc? Într-adevăr, am 
fost atât de profund corupt de Satana. Nu e loc pentru Dumnezeu în inima 
mea și nu preţuiesc adevărul. Întotdeauna trăiesc după filosofii satanice și 
nu respect intenţiile lui Dumnezeu. Chiar nu am conștiință sau rațiune. Sunt 


m? 


atât de răzvrătit împotriva lui Dumnezeu!” Astfel, ei îşi concentrează voința 
asupra căinţei şi sunt hotărâți să pună adevărul în practică, să-şi facă bine 
datoria şi să-L mulțumească pe Dumnezeu. Au, cu adevărat, o inimă care se 
căleşte, dar nu e uşor să te lepezi de o fire coruptă: trebuie să treci prin 
încercări şi rafinare până eşti capabil să te schimbi puţin. Există acum 
numeroşi oameni care au început să se concentreze asupra adevărului, care 
sunt dornici să intre în adevărul-realitate şi să devină oameni care se supun 
lui Dumnezeu. Atunci, cum ar trebui să practice omul cu o inimă ce se 
căieşte cu adevărat? Pe de-o parte, trebuie să se roage lui Dumnezeu și să 
caute adevărul mai mult, rezolvând problemele pe care le are şi găsind o 
cale de practicare în îndeplinirea datoriei sale. Pe de altă parte, trebuie să 
găsească pe cineva care înțelege adevărul și să aibă părtăşie cu el, 
disecându-și propria răzvrătire, propria natură-esenţă şi domeniile în care I 
se împotriveşte lui Dumnezeu. Trebuie să știe clar despre aceste probleme, 
apoi să se gândească temeinic la cuvintele lui Dumnezeu şi să vadă cum i se 
aplică lui însuși; în repetate rânduri, trebuie să se gândească la acele cuvinte 
ale lui Dumnezeu care sunt cruciale şi să-şi îndrepte autoreflecția asupra 
propriilor probleme și asupra propriei naturi-esențe, până obține o 
cunoaştere adevărată. Astfel, poate să ajungă să aibă o remușcare adevărată 
şi să se urască pe sine. Apoi, ar trebui să continue să-şi dezvăluie 
dificultățile în îndeplinirea datoriei şi să folosească adevărul pentru a le 
rezolva. În felul acesta, dificultăţile lui în îndeplinirea datoriei devin mai 
puţine, fund obținut un efect. Dacă cineva vrea să se căiască într-adevăr, aşa 


trebuie să practice. Aceasta e singura cale spre adevărata căinţă. 


Ce efect va rezulta din urmărirea adevărului? Pe de o parte, urmărirea 
adevărului este menită să-ți înlăture firea coruptă; pe de cealaltă parte, 
faptul de a face lucrul acesta este menit să-ţi permită să pui adevărul în 
practică în timp ce-ţi îndeplinești datoria și să devii o persoană care se 
supune realmente lui Dumnezeu. Aceasta e mărturia adevăratei căinţe. 
Pentru a te căi cu adevărat, până să obţu un efect, trebuie să înţelegi 
adevărul şi să-l practici. Dacă nu cauţi adevărul pentru a rezolva problema, 
iar căinţa ta e doar la nivel declarativ, atunci ea nu poate avea efect. Aşa nu 
te vei simţi împăcat ori cu picioarele pe pământ. Dacă tot ce faci e să spui în 
rugăciune că vrei să te căieşti cu adevărat, dar în îndeplinirea datoriei tale 
nu cauţi adevărul ca să-ți rezolvi problemele și să realizezi îndeplinirea 
satisfăcătoare a datoriei, încerci să-L înşeli pe Dumnezeu. Adevărata căință 
se manifestă în principal ca loialitate, ca purtare în acord cu principiile, ca 
practicare a adevărului şi ca aducere a adevăratei mărturii în îndeplinirea 
datoriei tale. Acestea sunt semnele căinței adevărate, iar ele constituie, 
totodată, și mărturia căinţei adevărate. Dacă tot ce faci e să-l vorbeşti lui 
Dumnezeu în rugăciune despre căință, fără să-ți faci bine datoria, oare 
atunci nu încerci să-L înşeli? Dacă ceva nu e acceptat nici măcar de propria 
ta conştiinţă, cum ar putea fi acceptat de Dumnezeu, atunci? Indiferent de 
circumstanțele tale actuale, câtă vreme nu-ți poți realiza în mod sincer 
datoria față de Dumnezeu şi câtă vreme în îndeplinirea datoriei tale rămân 
numeroase probleme pentru care nu cauţi adevărul ca să le rezolvi, ai o 
mare problemă şi ar trebui să te rogi serios în legătură cu ea și să reflectezi 
la tine însuţi. Dacă nu te poți căi cu adevărat şi mereu îţi îndeplinești datoria 
în mod precar, cu siguranţă te paşte pericolul de a fi eliminat. Nu contează 
de câți ani crezi în Dumnezeu — atât timp cât eşti mereu superficial în 
îndeplinirea datoriei tale, mereu urmărind avantaje pentru tine, mereu 


profitând de casa lui Dumnezeu, fără să accepţi ori să practici adevărul 


câtuşi de puţin, atunci nu eşti un adevărat credincios în Dumnezeu. Eşti 
cineva căruia e scârbit de adevăr, un neîncrezător care vrea doar să mănânce 
până la refuz. Poate locuieşti încă în casa lui Dumnezeu, poate încă spui că 
eşti credincios în Dumnezeu, dar cert este că tu nu mai ai o relație cu El. 
Dumnezeu te-a dat de mult la o parte şi ai devenit o coajă fără suflet, un 
cadavru care umblă. Ce sens are să trăieşti, atunci? Orice om care a ajuns în 
stadiul acesta deja nu are nicio destinaţie demnă de menționat. Singura lui 
cale de ieşire e să vină repede înaintea lui Dumnezeu să mărturisească. 
Dacă ești într-adevăr sincer şi te căieşti realmente, Dumnezeu va uita 
fărădelegile tale. Există însă un lucru pe care trebuie să-l ţii minte: nicicând 
şi indiferent dacă ai cunoaștere de Dumnezeu sau ai noțiuni ori concepții 
greşite despre El, nu ar trebui să-L înfrunți sau să-L sfidezi. Altfel, 
categoric vei fi pedepsit. Dacă descoperi că inima ţi s-a împietrit şi eşti într- 
o stare în care spui: „Am de gând să procedez în felul acesta, să vedem ce- 
mi poate face Dumnezeu! Nu mă tem de nimeni. Mereu am procedat în 
felul acesta înainte”, atunci ai dat de necaz. Aceasta e izbucnirea unei naturi 
satanice; aceasta e intransigenţă. Deja ştii perfect că ceea ce faci este greșit, 
lucru care deja e periculos, dar nu o iei în serios. Inimii tale nu îi e frică, nu 
recunoaşte nicio acuzaţie sau vină şi nu e îngrijorată sau plină de regret — 
nici măcar nu ştii să te căieşti. Aceasta e o stare de intransigenţă şi-ţi va 
face necazuri. Te face să fii cu uşurinţă dat la o parte de Dumnezeu. Dacă 
un om ajunge în punctul acesta şi încă e atât de insensibil și nu ştie că ar 
trebui să-şi revină, poate relația lui cu Dumnezeu să fie restabilită? Nu va fi 
restabilită uşor. Cum poţi, atunci, să restabilești o relație normală cu 
Dumnezeu, care te face să simţi că este un lucru absolut firesc şi îndreptățit 
să-L abordezi? O relație în care te poţi supune, te poţi închina și-l poţi oferi 
tot ce ai, te poţi teme de El şi poți accepta cuvintele Sale ca fiind adevărul, 


fie că le înţelegi sau nu, iar apoi să cauţi adevărul şi să practici supunerea? 


Când poţi fi readus la starea aceasta? Cât de departe trebuie să mergi pentru 
a restabili această condiție? Mă tem că va fi dificil, în mod sigur, deoarece 
nu e o chestiune de timp, ori de lungime a călătoriei sau a distanţei pe care o 
parcurgi. E o chestiune de stare a vieții tale şi de faptul dacă ai intrat sau nu 
cu adevărat în adevărul-realitate. Dacă tu crezi în Dumnezeu de mulți ani, și 
totuși nu eşti capabil deloc să foloseşti adevărul pentru a rezolva problemele 
care există înlăuntrul tău și ești inconștient de gravitatea acestor probleme, 
adesea trăind vesel într-o stare rebelă fără să-ți dai seama deloc, făcând 
lucrurile greşite, spunând cuvintele greşite, opunându-te, împotrivindu-te şi 
răzvrătindu-te contra lui Dumnezeu cu o inimă împietrită, agăţându-te cu 
încăpățânare de noțiunile, închipuirile, gândurile şi părerile tale, fără să 
conştientizezi deloc lucrul acesta, atunci nu deţii niciun adevăr-realitate, nu 
eşti o persoană care I se supune lui Dumnezeu şi eşti încă departe de a 
îndeplini cerințele Lui. Ar trebui să-ți fie clar acest lucru în inima ta. Dacă 
nu poți să-ţi vezi limpede adevărata stare şi mereu presupui că modul în 
care crezi este în regulă, că eşti capabil să te sacrifici pentru Dumnezeu, că 
ai suferit şi ai plătit un preţ şi crezi că intrarea în Împărăţia Cerurilor îţi este 
garantată, atunci eşti nu ai niciun fel de rațiune. Nu deții niciun adevăr- 
realitate, dar nici măcar nu ştii asta. Aceasta înseamnă că ai o minte 
confuză, că eşti derutat, că eşti o persoană dezorientată și că nu ai suficient 
calibru pentru a înţelege adevărul sau a te cunoaşte, şi astfel nu poţi să fu 


mântuit de Dumnezeu. 


Ştiţi la ce fel de oameni renunță Dumnezeu, în ultimă instanţă? (La cei 
care sunt intransigenți încontinuu şi nu se căiesc înaintea lui Dumnezeu.) 
Care e starea caracteristică a unor asemenea oameni? (Când îşi îndeplinesc 
îndatoririle sunt mereu superficiali, iar când se confruntă cu probleme nu 
caută adevărul pentru a găsi o rezolvare. Nu sunt serioşi în legătură cu 


modul în care ar trebui să practice adevărul şi gestionează totul de 


mântuială. Se mulţumesc să nu facă lucruri rele sau greşite, doar, şi nu se 
străduiesc să obțină adevărul.) Purtarea superficială e în funcție de situație. 
Unu oameni o au fiindcă nu înţeleg adevărul şi chiar consideră că este 
normal să fii superficial. Alţii sunt în mod intenţionat superficiali, alegând 
dinadins să se comporte astfel. Se comportă în felul acesta când nu înţeleg 
adevărul, dar chiar şi după ce îl înțeleg realmente, nu-și îmbunătățesc 
purtarea. Ei nu practică adevărul, purtându-se consecvent în felul acesta, 
fără să se schimbe câtuşi de puţin. Nu ascultă când cineva îi critică și nici 
nu acceptă să fie emondaţi, ci rămân neclintiți, cu încăpățânare, până la 
capăt. Cum se numeşte aceasta? Se numeşte intransigenţă. Toată lumea ştie 
că „intransigenţă” e un termen negativ, un termen depreciativ. Nu e un 
cuvânt bun. Așadar, care aţi spune că ar fi finalul unei persoane, dacă i se 
aplică termenul „intransigent”, iar ea corespunde descrierii? (Este 
dispreţuită, respinsă şi dată la o parte de Dumnezeu.) Să vă spun Eu: 
Dumnezeu disprețuiește cel mai mult astfel de oameni intransigenţi şi vrea 
să renunţe la ei. Aceştia sunt complet conştienţi de fărădelegile lor, dar nu 
se călesc, nu-şi recunosc niciodată greşelile şi mereu invocă pretexte şi 
argumente pentru a se justifica și a da vina pe altcineva şi încearcă să 
găsească modalități rafinate şi evazive de-a ocoli problema, ferindu-și 
acțiunile de ochii altora şi făcând permanent greşeli fără cea mai vagă 
căinţă sau mărturisire în inimă. O astfel de persoană e foarte problematică şi 
nu-i este ușor să dobândească mântuirea. Ei sunt exact oamenii pe care 
Dumnezeu vrea să-i abandoneze. De ce ar abandona El asemenea oameni? 
(Fiindcă ei nu acceptă deloc adevărul, iar conștiința le-a devenit 
insensibilă.) Asemenea oameni nu pot fi mântuiți. Dumnezeu nu-i 
mântuieşte pe oamenii aceştia; El nu face o astfel de lucrare zadarnică. La 
suprafaţă, pare că Dumnezeu nu-i mântuieşte şi nu-i doreşte, dar în realitate 


există un motiv practic, anume că aceşti oameni nu acceptă mântuirea Lui; 


resping mântuirea de la Dumnezeu şi i se împotrivesc. Ei gândesc: „Ce 
câştig eu supunându-mă Ție, acceptând și practicând adevărul? Ce avantaj 
există? O voi face numai dacă există un beneficiu pentru mine. Dacă nu 
există niciun beneficiu, atunci n-o voi face.” Ce fel de oameni sunt aceştia? 
Sunt oameni mânaţi de interesul propriu, toţi cei care nu iubesc adevărul 
fiind mânaţi de interesul propriu. Oamenii mânaţi de interesul propriu nu 
pot să accepte adevărul. Dacă încerci să ai părtăşie despre adevăr cu cineva 
mânat de interesul propriu şi-i ceri să se cunoască pe sine şi să-și 
recunoască greşelile, cum va răspunde el? „Ce beneficiu obțin 
recunoscându-mi greșelile? Dacă mă faci să recunosc că am făcut ceva 
greşit şi mă faci să-mi mărturisesc păcatele și să mă căiesc, ce binecuvântări 
voi primi? Reputația și interesele mele vor fi prejudiciate. Voi suferi 
pierderi. Cine îmi va da compensaţii?” Aceasta e mentalitatea lor. Caută 
doar câștigul personal și li se pare că a te purta într-un anumit mod pentru a 
primi binecuvântările lui Dumnezeu e foarte vag. Pur și simplu ei nu cred 
că este posibil; cred numai ce văd cu ochii lor. Astfel de oameni sunt mânați 
de interesul propriu şi trăiesc după filosofia satanică ce spune „Fiecare om 
pentru el însuși şi diavolul îl ia pe cel mai din spate”. Aceasta e propria lor 
natură-esenţă. În inimile lor, a-L recunoaşte pe Dumnezeu și a recunoaşte 
adevărul înseamnă că ei cred în Dumnezeu. Să nu facă rău e acceptabil 
pentru ei, însă trebuie să primească beneficii și, categoric, să nu sufere 
pierderi. Doar atunci când nu le sunt afectate interesele vor vorbi despre 
practicarea adevărului şi supunerea faţă de Dumnezeu. Dacă le sunt 
prejudiciate interesele, ei nu pot să practice adevărul ori să se supună 
Dumnezeu. A le cere să se sacrifice, să sufere sau să plătească un preţ 
pentru Dumnezeu e şi mai puţin posibil. Astfel de oameni nu sunt 
credincioși adevărați. Trăiesc pentru interesele lor, doar căutând 


binecuvântări şi beneficii şi nu sunt dispuşi să îndure suferință ori să 


plătească un preţ. Totuşi, ei doresc un loc în casa lui Dumnezeu, ca să scape 
de finalul morții. Asemenea oameni nu acceptă nicio fărâmă de adevăr şi nu 
pot fi mântuiţi de Dumnezeu. Mai poate Dumnezeu să-i mântuiască? Cu 
siguranţă El îi va dispreţui şi respinge şi-i va elimina. Înseamnă asta, oare, 
că Dumnezeu nu-i mântuieşte? Ei înşişi s-au abandonat. Nu se străduiesc să 
obțină adevărul, nu se roagă lui Dumnezeu și nu se bazează pe EI, deci cum 
poate El să-i mântuiască? Singura cale este să renunțe la ei, să-i dea la o 
parte şi să-i lase să reflecteze asupra lor. Dacă oamenii vor să fie mântuiţi, 
singura cale este ca ei să accepte adevărul, să se cunoască pe ei înşişi, să 
practice căința şi să trăiască adevărul-realitate. Astfel, pot să obțină 
aprobarea lui Dumnezeu. Trebuie să practice adevărul ca să poată să I se 
supună şi să se teamă de Dumnezeu, ceea ce reprezintă țelul suprem al 
mântuirii. Supunerea și frica de Dumnezeu trebuie să fie întruchipate prin 
oameni şi prin modul în care ei își trăiesc viața. Dacă nu mergi pe calea 
urmăririi adevărului, nu există o a doua cale pe care o poţi alege. Dacă un 
om nu merge pe această cale, se poate spune doar că nu crede că adevărul îl 
poate mântui. El nu crede că toate cuvintele pe care Dumnezeu le-a rostit 
pot să-l transforme şi să-l facă să devină o persoană sinceră. Mai mult decât 
atât, în esenţă el nu crede că Dumnezeu este adevărul şi nu crede nici în 
faptul că adevărul poate schimba şi mântui oamenii. Deci, oricum diseci 
lucrul acesta, inima unui astfel de om este prea intransigentă. El refuză să 


accepte adevărul orice ar fi și nu poate fi mântuit. 


Se află vreunul dintre voi într-o stare de intransigență? (Da.) Atunci, 
voi toţi sunteți oameni intransigenţi? Care e diferența între a te afla într-o 
stare de intransigență şi a fi o persoană intransigentă? Trebuie deosebite 
cele două, fiindcă sunt chestiuni diferite. Să te afli într-o stare de 
intransigenţă înseamnă să ai genul acesta de fire coruptă. Dacă poţi accepta 


adevărul, poţi să dobândeşti mântuirea, însă dacă eşti o persoană 


intransigentă, vei da de necaz. Oamenii intransigenți nu acceptă deloc 
adevărul; ei nu vor putea dobândi mântuirea. Asta e diferenţa între aceste 
două tipuri de oameni. Cei care se află într-o stare de intransigenţă dau 
dovadă de unele comportamente rebele şi dezvăluie o oarecare corupție 
înlăuntrul lor. Totuşi, în procesul dezvăluirii corupției, ei îşi mărturisesc 
permanent păcatele, se căiesc înaintea lui Dumnezeu și acceptă în 
permanență judecata, mustrarea şi pedeapsa Lui. Indiferent de câte ori au 
parte de eşecuri sau se poticnesc, pot să reflecteze asupra lor înşişi, să 
rezolve probleme, să se ridice iar şi să continue să-L urmeze pe Dumnezeu. 
Prin călătoria aceasta, ei câştigă o înţelegere adevărată a firii lor corupte și 
realizează că experimentarea judecății și mustrării lui Dumnezeu este, într- 
adevăr, o formă de mântuire și că nu se pot lipsi de judecata şi mustrarea 
Lui. Prin căință permanentă, prin mărturisire neîncetată şi acceptând 
continuu judecata şi mustrarea lui Dumnezeu, viețile lor cresc în mod 
progresiv, iar starea lor spirituală se schimbă continuu. În acest proces, firea 
coruptă a unui om poate fi alungată treptat, iar el are parte de creştere și 
transformare. Judecând după comportamentul lor rebel, poate părea că 
astfel de oameni sunt şi destul de intransigenți și că uneori se află într-o 
stare de intransigenţă, dar nu sunt acel gen de persoane. Întrucât nu sunt 
acel gen de persoane, dau dovadă, cu siguranţă, de purtări pozitive şi de 
progres. Astfel de oameni pot să fie mântuiți. Voi ce gen de persoană 
sunteţi? (Recunoaştem când am greşit şi suntem dornici să ne căim în faţa 
lui Dumnezeu şi să ne corectăm greșelile.) Dacă ești conştient de 
fărădelegile tale, de răzvrătirea şi firile corupte pe care le dezvălui și simți 
remușcare şi regret în inimă, atunci e bine şi există speranță de mântuire. 
Dacă însă în mod subiectiv nu-ţi dai seama câtuşi de puţin de răzvrătirea 
sau corupția ta, iar când cineva o semnalează, rămâi încăpățânat şi refractar, 


recurgând, chiar, la sofisme şi autojustificare, atunci vei avea probleme şi 


nu vei putea să fii mântuit cu uşurinţă. În cazul în care crezi în Dumnezeu 
de puţin timp — de trei până la cinci ani, să zicem — şi tot nu înţelegi mare 
lucru despre credință, cauza este statura ta prea mică. Dacă însă ești 
credincios de peste zece ani şi tot nu te cunoşti sau nu accepți să fii 
emondat, atunci ai o problemă. Aceasta e o persoană cu o fire intransigentă 
care refuză să accepte adevărul. Când este vorba despre cei care nu înţeleg 
adevărul şi le lipseşte realitatea, trebuie să te uiţi la ce moment în timp se 
află ei. Unu oameni au un calibru bun, pătrund repede în adevăr şi, după 
doar un an sau doi de credință, deja înţeleg ce înseamnă pătrunderea în 
viaţă. Este posibil, de asemenea, ca ei să aibă contact cu oameni care s-au 
descurcat cu pătrunderea în viață, care dețin adevărul-realitate şi înțeleg 
multe adevăruri. Nou credincioși tânjesc şi ei după aceste lucruri, aşa că 
ascultă mult şi primesc mult, în felul acesta intrând repede în viaţă. Alţi 
oameni au un calibru slab şi, chiar dacă sunt în contact cu cei de calibru 
bun, progresul lor e lent. Unii oameni au o antipatie intrinsecă față de 
adevăr şi indiferent câți ani cred, nu vor practica adevărul şi nici nu vor face 
progrese în viață. Unora doar le place să facă lucruri şi sunt foarte 
entuziaști, dar nu sunt dispuși să se străduiască să obțină adevărul. Sunt 
activi zi de zi, dar nu fac progrese în viaţă. Oamenii care cred în Dumnezeu 
pot fi în tot felul de situaţii. Totuși, numai cei care iubesc adevărul pot să-l 
practice, să obțină adevărul și să dobândească mântuirea. Cele mai mari 
motive de îngrijorare pentru credincioși sunt acelea de a avea o fire 
intransigentă şi de a nu accepta adevărul. Astfel de oameni sunt cei mai 
problematici şi este ceva în neregulă cu natura lor. E posibil să accepte 
doctrină, însă refuză să accepte adevărul. Aceştia sunt oamenii cu cele mai 
mici şanse de-a dobândi mântuirea. Singurul lucru care poate fi făcut cu 
oamenii care nu iubesc adevărul şi le sunt scârbiți de el este să-i 


abandonezi. 


Să vă dau două exemple de minciună. Există două tipuri de oameni 
care sunt capabil de minciună. Trebuie să distingeţi care oameni sunt 
intransigenti şi fără speranţe de-a fi răscumpăraţi. De asemenea, trebuie să 
distingeți care pot să fie mântuiţi. Deși cei care pot fi mântuiţi adesea dau 
dovadă de corupție, atâta vreme cât pot să accepte adevărul, să reflecteze 
asupra lor şi să se cunoască, mai există speranţă. În primul exemplu este o 
persoană care spunea frecvent minciuni. Totuși, după ce a înțeles adevărul, 
reacţia ei a fost diferită când a mai spus o minciună. A fost profund 
îndurerată şi chinuită şi a reflectat: „lar am mințit. De ce nu mă pot 
schimba? De data asta, fie ce-o fi, trebuie să dau problema aceasta în vileag, 
deschizându-mă total pentru a-mi dezvălui şi analiza în amănunt adevăratul 
sine. Trebuie să spun limpede faptul că minţeam de dragul de a-mi salva 
imaginea.” După ce şi-a deschis inima şi a avut părtăşie, persoana 
respectivă s-a simțit în largul ei şi a realizat: „Se dovedeşte că e foarte 
dureros să minţi, pe când să fii o persoană cinstită e atât de relaxant şi 
minunat! Dumnezeu le cere oamenilor să fie cinstiți, asta e asemănarea pe 
care ar trebui s-o aibă oamenii.” După ce a experimentat această mică stare 
de bine, de atunci înainte a fost atentă să mintă mai puţin, să nu spună 
minciuni, pe cât posibil, să vorbească atunci când avea ceva de spus, să 
vorbească cinstit, să facă fapte cinstite şi să fie o persoană cinstită. Dar când 
s-a confruntat cu o situație care-i implica mândria, fireşte că a minţit, iar 
mai târziu i-a părut rău. Apoi, când s-a aflat într-o situaţie în care se putea 
pune într-o lumină bună, iarăşi a mințit. S-a urât în sinea sa, gândind: „Oare 
de ce nu-mi pot stăpâni gura? Ar putea fi asta o problemă cu natura mea? 
Sunt prea înşelător?” Omul şi-a dat seama că problema aceasta trebuia să 
fie rezolvată; altfel, Dumnezeu avea să-l dispreţuiască, să-l respingă și să-l 
elimine. S-a rugat lui Dumnezeu, cerând să fie disciplinat dacă minţea din 


nou şi a fost dispus să accepte pedepsirea. Şi-a făcut curaj să se disece în 


adunări şi a zis: „Atunci când am spus minciuni în aceste situaţii, am făcut- 
o pentru că aveam motive egoiste şi eram controlat de intenția mea. 
Reflectând asupra mea, am realizat că de fiecare dată când mint, o fac de 
dragul vanității mele sau pentru câștigul meu personal. Acum văd clar: 
trăiesc pentru mândria şi interesele personale şi acestea m-au condus să 
mint tot timpul în legătură cu toate lucrurile.” Analizându-şi minciunile în 
detaliu, persoana şi-a expus, totodată, intenția şi a descoperit problema firii 
sale corupte. Este o situație avantajoasă pe toate planurile: poate să practice 
faptul de a fi o persoană cinstită şi în acelaşi timp să dobândească luminare 
şi să-şi recunoască firea coruptă. Ulterior, ea a meditat: „Am nevoie să mă 
schimb! Tocmai am descoperit că am problema aceasta. Este o adevărată 
luminare de la Dumnezeu. Oamenii care practică adevărul sunt 


>> 


binecuvântați de El!” A experimentat şi ceva din dulceaţa practicării 
adevărului. Totuşi, într-o zi, persoana a spus iar o minciună, fără să-şi dea 
seama. S-a rugat încă o dată lui Dumnezeu, căutând disciplinarea Lui. În 
plus, a reflectat la motivele pentru care întotdeauna are intenţii ascunse 
când vorbeşte şi întotdeauna ține cont de propria vanitate şi mândrie, în loc 
de intențiile lui Dumnezeu. După ce a reflectat, a dobândit o oarecare 
înţelegere a firii sale corupte şi a început să se deteste. A continuat astfel să 
caute și să se străduiască să obțină adevărul. După trei până la cinci ani, 
minciunile persoanei în cauză au început să se împuţineze, într-adevăr, iar 
numărul cazurilor în care spunea ce gândea și se purta onest a crescut. 
Inima i-a devenit, treptat, mai pură şi cu tot mai multă pace și bucurie. 
Petrecea din ce în ce mai mult timp trăind în prezenţa lui Dumnezeu şi 
starea sa devenea tot mai normală. Aceasta e starea reală a unei persoane 
care minţea adesea, când experimentează faptul de-a fi o persoană cinstită. 
Aşadar, mai minte acum această persoană? Mai este capabilă să mintă? Este 


într-adevăr o persoană cinstită? Nu se poate spune că este o persoană 


cinstită. Se poate spune doar că poate să practice adevărul de-a fi o 
persoană cinstită şi că este în curs de-a practica faptul de-a fi o persoană 
cinstită, dar încă nu s-a transformat pe deplin într-o persoană cinstită. Cu 
alte cuvinte, aceasta e o persoană care e dispusă să practice adevărul. Oare 
se poate spune despre cineva care e dispus să practice adevărul că este o 
persoană care iubeşte adevărul? A practicat adevărul, iar faptele au fost 
dezvăluite, deci nu e firesc să-l definim drept o persoană care iubeşte 
adevărul? Desigur, în timp ce practica faptul de-a fi o persoană onestă, el nu 
a fost imediat capabil să practice părtășia pură şi deschisă, ori să dea în 
vileag toate lucrurile ascunse înlăuntrul său, fără rezerve. A mai păstrat 
ascunse unele lucruri şi a încercat să înainteze cu precauție. Totuși, prin 
încercările şi experienţele sale, şi-a dat seama că se simte cu atât mai bine 
cu cât trăieşte mai cinstit, că devine cu atât mai ușor să practice adevărul, 
fără nicio dificultate majoră, cu cât are mai multă pace sufletească. Abia 
atunci a gustat dulceaţa de-a fi o persoană onestă, iar credinţa sa în 
Dumnezeu a crescut. Experimentând ce înseamnă să fii o persoană onestă, 
devine capabil nu doar de-a practica adevărul, ci şi de-a simţi pace şi 
bucurie în inimă. În acelaşi timp, dobândeşte o înțelegere mai clară a căii 
de-a practica cinstea. Simte că nu e prea dificil să fii o persoană cinstită. 
Vede că cerinţele pe care le are Dumnezeu de la oameni sunt rezonabile și 
realizabile şi dobândeşte o înţelegere a lucrării lui Dumnezeu. Toate acestea 
nu reprezintă un beneficiu în plus, ci mai curând sunt ceea ce ar trebui să 
dobândească cineva în călătoria pătrunderii sale în viaţă, iar această 


persoană este capabilă să le dobândească. 


Cel de-al doilea exemplu este despre o persoană căreia îi place să 
mintă — este în natura ei. Când nu vorbeşte, e în regulă, dar de îndată ce 
deschide gura, ceea ce spune este plin de denaturări. Fie că face lucrul 


acesta în mod intenționat sau nu, pe scurt, nu poţi avea încredere în cea mai 


mare parte din ceea ce spune. Într-o bună zi, după ce a spus o minciună, a 
reflectat: „Este greşit să spui o minciună şi Îi displace lui Dumnezeu. Dacă 
ar fi ca oamenii să afle că am minţit, m-aș face de ruşine! Însă pare că 
cineva a observat că am mințit. Ei bine, pot să rezolv asta ușor. Voi găsi un 
alt subiect şi voi folosi o exprimare diferită ca să lase garda Jos, să-l induc 
în eroare şi să-l fac să nu-mi poată vedea minciunile. Ei, nu-i asta încă şi 
mai isteţ?” Apoi a spus o minciună şi mai mare ca să-şi acopere minciuna 
anterioară şi să umple fisurile, ceea ce a indus în eroare lumea cu succes. 
Persoana s-a simțit mândră și mulţumită de sine, gândind: „Uite ce deştept 
sunt! Am spus o minciună perfectă şi, chiar dacă există nişte fisuri, pot să 
mint iar, pur și simplu, să le acopăr. Cei mai mulți nu mă pot ghici. E nevoie 
de abilitate ca să spui minciuni!” Unii oameni zic: „E treabă grea să spui 
minciuni. După ce ai spus una, trebuie să spui mult mai multe ca s-o 
acoperi. E nevoie de multă gândire şi efort.” Dar acestui maestru al 
minciunii nu i s-a părut așa. În cazul acesta nu i-au fost date în vileag 
minciunile. A spus cu succes o minciună pentru a-i înșela pe alții, apoi, 
când s-a temut să nu fie dat în vileag, a minţit iar ca să-şi acopere minciuna 
anterioară. Se simțea mândru, iar în inima lui nu era nici vină, nici 
remuşcare. Conştiinţa îi era total neafectată. Cum e posibil lucrul acesta? 
Omul acesta nu-şi dă seama cât de nociv este pentru el să mintă. Crede că 
utilizarea de minciuni pentru a acoperi minciuni anterioare i-a permis să-și 
îmbunătăţească imaginea şi să dobândească beneficii. Deşi e greu şi 
obositor, el consideră că merită. Crede că acest lucru e mai valoros decât să 
înţelegi și să practici adevărul. Oare de ce minte des fără să se simtă 
vinovat? Pentru că nu are dragoste de adevăr în inima sa. Își prețuieşte 
vanitatea, reputația şi statutul. Niciodată nu-şi deschide inima față de alții în 
părtăşie, ci se foloseşte de false aparențe şi măști pentru a-și ascunde 


minciunile. Acesta e modul în care interacționează şi socializează cu 


oamenii. Indiferent cât de multe minciuni spune, cât de multe minciuni 
acoperă sau cât de multe intenţii josnice şi egoiste ascunde, el nu simte vină 
sau disconfort în inimă. În general, oamenii cu ceva conştiinţă şi umanitate 
s-ar simţi stingheriți după ce au spus o minciună şi le-ar fi greu să se împace 
cu asta. S-ar simţi ruşinaţi; persoana aceasta, însă, nu gândeşte astfel. După 
ce spune o minciună, ea se simte mulțumită de sine, zicând: „Azi am spus 
încă o minciună și l-am păcălit pe idiotul acela. Mă treceau transpiraţiile de 
emoție dar, cumva, el nici n-a observat!” Nu s-a săturat, oare, de viaţa asta 
în care mereu minte şi acoperă minciuni? Ce fel de natură e aceasta? Este 
natura unui diavol. Diavolii mint zi de zi. Ei duc o viață în minciună, fără 
nicio senzaţie de disconfort sau durere. Dacă ar simți într-adevăr disconfort 
sau durere, s-ar schimba, dar ei nu pot simţi durere fundcă a minţi este viața 
lor — este în natura lor. Atunci când se exprimă în mod firesc, ei nu arată 
nicio reținere şi nu se implică deloc în autoreflecție. Oricâte minciuni spun 
sau oricâte înşelăciuni săvârşesc, nu simt nicio vină în inimă şi nicio 
mustrare în conştiinţă. Nu-şi dau seama că Dumnezeu scrutează adâncul 
inimii oamenilor; nu reușesc să înţeleagă răspunderea pe care o poartă şi 
pedeapsa pe care o vor primi după ce spun minciuni şi se dedau la 
înşelăciuni. Cea mai mare frică a lor este că cineva le va da în vileag 
uneltirile înşelătoare, așa că recurg la a spune şi mai multe minciuni pentru 
a-şi acoperi uneltirile şi, în același timp, se epuizează încercând să găsească 
o cale, un mijloc oarecare de a-şi ascunde minciunile și adevărul despre 
cine sunt. S-a căit, oare, în tot procesul acesta, o astfel de persoană? Simte 
ea vreo vină sau tristeţe? Are vreo dorință de-a se îndrepta? Nu. Ea crede că 
nu este un păcat să spui ori să acoperi minciuni, că majoritatea oamenilor 
trăiesc în felul acesta, şi nu are nicio intenție de-a se schimba. Cât despre 
faptul de-a fi o persoană cinstită, în inima ei gândeşte: „De ce ar trebui să 


fiu o persoană cinstită, să vorbesc din inimă și să spun adevărul? Nu fac 


asta. Asta-i pentru fraieri şi eu nu-s atât de fraier. Dacă mint și mă tem să nu 
fiu dat în vileag, o să găsesc, pur și simplu, alte motive şi pretexte ca să 
acopăr totul. Nu sunt genul de om care poate vorbi cinstit. Dacă aş face-o, 
aş fi total idiot!” Această persoană nu acceptă şi nu recunoaște adevărul. 
Oamenii care nu recunosc adevărul nu pot să iubească adevărul. Care este, 
de la început până la sfârşit, starea unei asemenea persoane? (Nu e dispusă 
să se îndrepte.) Din punct de vedere obiectiv, lipsa ei de disponibilitate de-a 
îndrepta situația este evidentă, dar care este adevărata ei stare? Ea neagă, în 
esenţă, că a fi o persoană cinstită este calea cea dreaptă în viață. Ea neagă, 
de asemenea, existenţa adevărului, judecata lui Dumnezeu asupra omenirii 
în zilele de pe urmă și faptul că Dumnezeu hotărăște finalul ultim al omului 
şi răsplata individuală pentru faptele fiecăruia. Lucrul acesta e lipsit de 
discernământ, nesăbuit și îndărătnic. O astfel de gândire dă naştere stării, 
acțiunilor şi purtănilor ei intransigente. Aceste lucruri apar din natura-esențţă 
a omului. Acest gen de persoană este ea — o persoană realmente înșelătoare 
— şi nu se poate schimba. Unora li se poate părea de neconceput când văd 
astfel de oameni refuzând să accepte adevărul, şi nu pot înţelege asta. În 
realitate, asemenea oameni nu au umanitate normală şi nu le funcționează 
conştiinţa. Mai mult decât atât, ei nu au rațiunea umanităţii normale. Atunci 
când aude adevărul şi cuvintele de judecată, o persoană cu umanitate și 
rațiune normală ar reflecta, cel puţin, asupra ei înseși şi s-ar căi cu adevărat, 
dar persoana aceasta nu are nicio reacție după ce aude adevărata cale. 
Insistă, mai departe, să trăiască potrivit filosofiei Satanei, fără cea mai mică 
schimbare în credinţa sa în Dumnezeu de-a lungul anilor. Unei astfel de 
persoane îi lipseşte rațiunea umanității normale și este dificil ca o astfel de 


persoană să fie mântuită. 


Pe care dintre aceste două tipuri de oameni credeți că îi mântuieşte 


Dumnezeu? (Tipul cel dintâi, deoarece, cu toate că mint, ei pot să accepte 


adevărul şi să devină cinstiţi.) Poate că lumea vede lucrul acesta şi întreabă: 
„Cum pot oamenii pe care Dumnezeu îi mântuieşte să mai mintă şi să 
greşească? Nu sunt ei tot oameni corupți? Ei nu sunt oameni desăvârşiți!” 
Au folosit aici cuvântul „desăvârşiți”. Ce părere aveţi despre asta? Acestea 
sunt cuvintele unei persoane care nu înţelege procesul normal de creştere a 
vieţii. Dumnezeu mântuieşte oameni care au fost corupți de Satana şi care 
au firi corupte, nu oameni desăvârşiți, fără defecte, ori pe cei care trăiesc 
într-un vid. Unele persoane, atunci când dezvăluie puţină corupție, gândesc: 
„Larăşi m-am împotrivit lui Dumnezeu. Cred în El de mulţi ani și încă nu m- 
am schimbat. Cu siguranță Dumnezeu nu mă mai doreşte!” Apoi se lasă 
pradă deznădejdii şi încep să nu mai vrea să urmărească adevărul. Ce părere 
aveți de atitudinea aceasta? Ei înşişi au renunţat la adevăr şi cred că 
Dumnezeu nu-i mai dorește. Nu e asta o înţelegere greşită a lui Dumnezeu? 
O asemenea negativitate este calea cea mai uşoară de-a fi exploatat de 
Satana. Satana își râde de ei, zicând: „Prostule! Dumnezeu vrea să te 
mântuiască, dar tu tot suferi aşa! Renunţă, deci! Dacă renunti, Dumnezeu te 
va elimina, ceea ce e ca şi cum te-ar da pe mâna mea. Te voi chinui până 
mori!” Odată ce Satana are succes, consecinţele vor fi inimaginabile. Ca 
urmare, indiferent cu ce negativitate sau dificultăți se confruntă un om, nu 
trebuie să renunţe. Ar trebui să caute adevărul pentru a găsi soluţii şi nu 
trebuie să aştepte pasiv. În timpul procesului de creştere a vieţii şi pe 
parcursul mântuirii omului, oamenii pot uneori să ia calea greșită, să se 
abată ori să aibă perioade în care manifestă stări şi comportamente de 
imaturitate în viață. Ei pot să aibă perioade de slăbiciune şi negativitate, 
perioade când spun lucrurile greşite, se poticnesc ori au parte de eşecuri. 
Toate acestea sunt normale în ochii lui Dumnezeu. El nu le poartă pică 
pentru aceste lucruri. Unii oameni cred că e prea profundă corupția lor şi că 


nu-L pot mulţumi niciodată pe Dumnezeu, aşa că sunt mâhniți și se 


disprețuiesc. Cei care au o inimă de felul acesta, care se căieşte, sunt tocmai 
cei pe care Dumnezeu îi mântuieşte. Pe de cealaltă parte, cei care cred că nu 
au nevoie de mântuirea lui Dumnezeu, care consideră că sunt oameni buni 
şi nu e nimic în neregulă cu ei, de obicei nu sunt aceia pe care Dumnezeu îi 
mântuieşte. Care e sensul din spatele lucrurilor pe care vi le spun? Oricine 
înţelege, să spună tare. (Ca să-ți gestionezi cum se cuvine propriile 
dezvăluiri ale corupției, concentrează-te asupra practicării adevărului şi vei 
primi mântuirea lui Dumnezeu. Dacă ÎI tot înţelegi greşit pe Dumnezeu, te 
vei lăsa pradă deznădejdii cu uşurinţă.) Trebuie să ai credinţă şi să spui: 
„Deşi acum sunt slab, m-am poticnit şi am eşuat, voi creşte şi, într-o bună 
zi, voi înţelege adevărul, Îl voi mulţumi pe Dumnezeu şi voi dobândi 
mântuirea.” Trebuie să ai determinarea aceasta. Indiferent ce obstacole, 
dificultăți, eşecuri sau piedici întâmpini, nu trebuie să fii negativ. Trebuie să 
ştii ce fel de oameni mântuieşte Dumnezeu. În plus, dacă simţi că încă nu 
eşti calificat să fu mântuit de Dumnezeu, ori dacă există situații când te afli 
în stări pe care El le detestă sau Îi displac, ori există perioade când te 
comporti rău şi Dumnezeu nu te acceptă sau te disprețuiește și te respinge — 
nu contează. Acum ştii, şi nu e prea târziu. Atâta vreme cât te căiești, 


Dumnezeu îți va da o şansă. 


Ce este cel mai important când crezi în Dumnezeu? (Să înţelegi 
adevărul şi să ai pătrundere în viaţă.) Aşa este: pătrunderea în viaţă e lucrul 
cel mai important — este pe primul loc. Indiferent ce îndatoriri îndeplinești, 
indiferent câți ani ai, de cât timp crezi în Dumnezeu şi indiferent cât de mult 
adevăr înţelegi, pătrunderea în viaţă este pe primul loc. Nu gândi: „Unii 
oameni cred în Dumnezeu de douăzeci de ani, însă eu cred de numai cinci 
ani. Sunt atât de mult în urma lor! Mai e speranță pentru mine să fiu 
mântuit? Rămân prea în urmă, oare?” Nu este o mare problemă să crezi mai 


târziu cu câţiva ani. Dacă ești cineva care urmăreşte adevărul, încă poţi să-i 


ajungi din urmă pe cei care au crezut în Dumnezeu mai de timpuriu. Nu 
spune oare Biblia: „Dar mulți dintre cei dintâi vor fi cei din urmă, iar cei 
din urmă vor fi cei dintâi” (Matei 19:30)? Dacă o persoană mereu găseşte 
motive şi pretexte să nu urmărească adevărul, atunci, chiar dacă va crede 
toată viaţa, va fi în zadar şi nu va câștiga nimic. În casa lui Dumnezeu sunt 
mulți oameni care au crezut în El douăzeci sau treizeci de ani, dar nu şi-au 
făcut îndatoririle conform standardelor şi au fost eliminați. Sunt mulți 
oameni care mereu urmăresc faimă, câștig şi statut, devin conducători falși 
şi antihrişti şi sunt eliminați. Sunt mulți neîncrezători care refuză cu 
încăpățânare să accepte adevărul şi toți au fost eliminaţi. Este acesta un 
fapt? (Da.) De asemenea, sunt unii care pot să vorbească despre mărturiile 
lor bazate pe experiențe după ce au crezut doar trei până la cinci ani. 
Mărturiile și credinţa lor îi depășesc în mare măsură pe cei care cred în 
Dumnezeu de mulţi ani. Aceşti oameni au primit binecuvântănile lui 
Dumnezeu. Există numeroşi oameni care cred în El de mulți ani, care nu au 
urmărit deloc adevărul şi au fost eliminaţi. Asta face ca oamenilor să le fie 
clar un fapt: că Dumnezeu este drept şi corect cu fiecare. El nu Se uită la 
cum erai înainte sau la statura ta actuală. El Se uită dacă urmăreşti adevărul 
şi dacă mergi pe calea urmăririi adevărului. Niciodată nu trebuie să-L 
înţelegi greşit şi să spui: „De ce mai pot să mintă și să dezvăluie corupție 
cei care pot fi mântuiţi de Dumnezeu? El ar trebui să-l mântuiască pe cei 
care nu mint.” Nu e asta o aberaţie? Există în omenirea cea coruptă vreunii 
care nu mint? Mai au nevoie de mântuire oamenii care nu mint? Omenirea 
care a fost coruptă de Satana e cea pe care Dumnezeu o mântuieşte. Dacă 
nu poţi să înţelegi limpede nici măcar acest fapt, atunci eşti ignorant și 
nesăbuit. Exact cum a spus Dumnezeu: „Nu există persoană dreaptă pe 
pământ, cei drepți nu se află pe lumea aceasta”. Tocmai fiindcă omenirea a 


fost coruptă de Satana, Dumnezeu a venit întrupat pe pământ să-i 


mântuiască pe acești oameni corupți. De ce nu spune Dumnezeu nimic 
despre mântuirea îngerilor? Pentru că îngerii sunt în cer şi ei nu au fost 
corupți de Satana. Dumnezeu mereu a spus, de la început: „Omenirea pe 
care o mântuiesc Eu este omenirea care a fost coruptă de Satana, omenirea 
care a fost luată înapoi din mâinile Satanei, omenirea care are firea coruptă 
a Satanei, omenirea care Mi se opune, care Mi se împotriveşte şi se 
răzvrăteşte împotriva Mea.” Atunci de ce oamenii nu privesc în față faptul 
acesta? Nu-L înţeleg ei greşit pe Dumnezeu? A-L înţelege greşit pe 
Dumnezeu e calea cea mai uşoară spre împotrivirea faţă de El şi trebuie 
rezolvată imediat. A nu reuşi să rezolvi această problemă este foarte 
periculos, întrucât cu uşurinţă te-ar putea aduce în situația de a fi dat la o 
parte de Dumnezeu. Înţelegerile greşite ale oamenilor sunt înrădăcinate în 
noțiunile şi închipuirile lor. Dacă mereu se agaţă de noţiunile şi închipuirile 
lor, atunci este cel mai probabil ca ei să refuze să accepte adevărul. Când Îl 
înţelegi greşit pe Dumnezeu, dacă nu cauţi adevărul pentru rezolvare, ştiţi 
consecințele. Dumnezeu îți îngăduie să te poticneşti, să eşuezi şi să faci 
greşeli. El îţi va da ocazii şi timp să înţelegi adevărul, să-l practici, să-l 
înţelegi treptat intențiile, să faci totul după intențiile Lui, să I te supui cu 
adevărat şi să dobândeşti adevărul-realitate pe care Dumnezeu le cere 
oamenilor să îl aibă. Dar cine este persoana pe care El o detestă cel mai 
mult? Este persoana care, în ciuda faptului că în inima sa cunoaşte adevărul, 
refuză să-l accepte, darămite să-l pună în practică. În schimb, trăieşte tot 
după filosofule Satanei, şi totuşi se consideră destul de bună și supusă față 
de Dumnezeu, încercând, totodată, să-i inducă pe alții în eroare şi să câştige 
o poziţie în casa lui Dumnezeu. Dumnezeu detestă cel mai mult acest gen 
de oameni, aceștia sunt antihrişti. Deşi toată lumea are o fire coruptă, 
acțiunile acestea sunt de o altă natură. Nu este o fire coruptă obişnuită și 


nici o dezvăluire normală a corupției, ci te împotriveşti lui Dumnezeu până 


la capăt, conştient şi îndărătnic. Ştii că Dumnezeu există, crezi în El, şi 
totuși alegi în mod deliberat să I te împotriveşti. Aici nu e vorba de faptul 
că ai noțiuni în legătură cu Dumnezeu şi o problemă de înțelegere greșită, ci 
de faptul că I te împotriveşti în mod deliberat până la capăt. Poate 
Dumnezeu să mântuiască pe cineva de felul acesta? El nu te mântuieşte. 
Eşti un duşman al Lui, deci eşti un diavol. Mai poate Dumnezeu să-i 


mântuiască pe diavoli? 


Ce părere aveţi despre părtășia Mea de azi? Aţi înţeles-o? (Da, 
înţelegem.) Dacă înțelegeţi ceva, veţi câștiga ceva şi veţi dobândi o oarecare 
pătrundere în adevăr. Dacă pătrunzi în adevăr, viaţa ta va creşte, însă dacă 
nu pătrunzi în adevăr, viața ta nu va creşte. E ca o sămânță ce încolţește, 
care are nevoie să fie udată, fertilizată şi expusă la lumina soarelui. Dacă nu 
o cultivi cu grijă, nu va crește şi în cele din urmă se va usca şi va muri. Ce 
înseamnă când spun asta? Că doar să mărturisești verbal şi să crezi în inima 
ta în întruparea lui Dumnezeu nu este suficient pentru a-L cunoaște pe 
Dumnezeu şi a fi calificat să intri în Împărăţia Sa. Acest lucru nu este 
asigurat; este numai un pas elementar. Încă nu ai dobândit mântuirea, nu ai 
fost transformat şi mai ai de mers un drum lung. În zilele de pe urmă, 
Dumnezeu vestește adevărul pentru a mântui omenirea pe deplin. Când 
pornești pe calea credinţei în Dumnezeu, deja ai ocazia să fu mântuit de EI, 
de la bun început. Asta e o binecuvântare extraordinară! Nu se poate 
renunţa la ea. Faptul că Dumnezeu mântuieşte și desăvârșeşte omenirea în 
zilele de pe urmă este o ocazie extrem de rară. Omenirea trăieşte de mii de 
generaţii, însă nimeni nu a avut ocazia aceasta în trecut. Este un lucru uriaș 
să fu mântuit; nu trebuie să pierdeţi această ocazie. Generaţia voastră L-a 
întâlnit pe Dumnezeu întrupat; aceasta e o binecuvântare! Binecuvântarea 
aceasta e invizibilă pentru lumea laică, dar voi aţi văzut-o şi v-aţi bucurat de 


ea, iar aceasta-i binecuvântarea lui Dumnezeu. Poate că unii oameni încă nu 


înţeleg limpede viziunile; înțeleg doar unele doctrine, însă nu au credinţă 
adevărată. Simt, doar, că este bine să ai credință în Dumnezeu şi că citirea 
cuvintelor Lui le înseninează inimile, așa că ei cred că este calea cea 
dreaptă în viaţă și inimile lor au putere. Sunt hotărâți să nu urmeze calea 
distrugerii, a non-credincioșşilor, şi nici calea oamenilor religioşi care I se 
împotrivesc lui Dumnezeu. Sunt hotărâți să-L urmeze numai pe Dumnezeu, 
să urmărească adevărul, să ajungă la puritate, să dobândească mântuirea și 
să meargă doar pe calea urmării lui Dumnezeu. Este bine pentru oameni să 
aibă o asemenea determinare şi înseamnă că există speranţă. A-L urma pe 
Dumnezeu aduce cu sine protecția Sa. Cel puţin acum, în această viaţă, vor 
fi fericiţi. Nu vor mai fi afectaţi de Satana, de societate sau de oameni şi vor 
trăi pe deplin și realmente sub stăpânirea lui Dumnezeu. Este un lucru 
vrednic de cinste şi o fericire care poate fi simțită în viaţa aceasta. Dar cum 
rămâne cu viaţa ce va să vină? Dumnezeu a făcut o promisiune. Pe lângă 
faptul că îţi oferă mântuirea şi îți asigură adevăr şi viață, El mai promite să- 
ti dea însutit în viaţa aceasta şi să-ți ofere viaţă veşnică în viaţa ce va să 
vină. Nu subestimaţi, așadar, această chestiune. Preţul pe care-l plătiți și 
suferința pe care o înduraţi pentru a obține adevărul și a primi mântuirea 
sunt temporare. În viitor, când oamenii vor înţelege şi vor deţine adevărul, 
fericirea, bucuria şi binecuvântările de care se vor bucura pot fi de 
nedescris. Adică numai când vei înţelege și vei obține adevărul, vei fi 
calificat să primeşti făgăduinţa lui Dumnezeu. Dumnezeu îţi oferă în dar tot 
adevărul şi proviziile vieții. Este adevărat că El poate să te mântuiască, dar 
dacă tu dobândeşti sau nu, în ultimă instanță, viaţa şi adevărul, aceasta 
depinde de faptul dacă alegi sau nu calea urmăririi adevărului. Este în 
mâinile tale decizia de-a face această alegere? (Da.) Cu alte cuvinte, dacă 
poți dobândi sau nu viaţa şi adevărul, dacă te califici sau nu să primeşti 


făgăduinţa lui Dumnezeu și dacă poţi primi sau nu binecuvântarea, această 


benedicţiune de „însutit în viața aceasta și viaţa veşnică în viaţa ce va să 
vină” — este o oportunitate care rămâne în mâinile tale. Nimeni altcineva nu 
te poate influenţa, ajuta sau limita. Ai acest drept; Dumnezeu ţi l-a acordat 
deja. Depinde dacă alegi sau nu, în ultimă instanță, să mergi pe calea 


urmăririi adevărului. Aceasta este problema crucială. 

O fire coruptă poate fi înlăturată doar prin 
acceptarea adevărului 


Calea cea dreaptă în viaţă este să crezi în Dumnezeu. Dumnezeu v-a 
ales pe voi toţi, iar voi aţi ales cu toţii să Îl urmaţi şi să porniţi pe calea cea 
dreaptă în viaţă. În mod ideal, veţi reuşi să vă îngrijiţi de voia lui 
Dumnezeu, să vă îndepliniți îndatoririle așa cum trebuie, să dobândiți 
adevărul şi să fiți desăvârşiți de Dumnezeu. Nu sunt acestea visul și 
aspiraţia voastră? (Ba sunt.) Este un lucru bun, un lucru pozitiv, ca un 
credincios să aibă un astfel de vis, iar Dumnezeu împlineşte visele şi 
aspirațiile pozitive ale oamenilor. Oare oamenii au uneori vise şi aspirații 
negative sau incorecte? Acest lucru este posibil, deoarece stările oamenilor 
sunt schimbătoare înainte ca ei să dobândească adevărul, chiar regresând 
uneori. Atunci când apar aceste lucruri negative, nu îţi afectează intrarea în 
viaţă şi relația normală cu Dumnezeu? Dacă oamenii trăiesc în aceste stări, 
condițiile lor nu se vor înrăutăți şi nu vor deveni negative și slabe? Ce ar 
trebui să facă ei în astfel de momente? (Să vină înaintea lui Dumnezeu în 
rugăciune.) Ei bine, nu există momente când oamenii nu doresc să se roage, 
când vor să continue să trăiască într-o stare de depravare, lăsându-l pe 
Satana să-i manipuleze după bunul plac, în timp ce ei se răsfaţă și fac tot ce 
doresc, fără să se gândească ce final vor avea? Există o astfel de stare? 
(Există.) Acest lucru este o manifestare a cărei probleme? (Şi-au întors faţa 
de la Dumnezeu.) Și ce i-a determinat să-și întoarcă faţa de la Dumnezeu? 
Nu este aceasta o manifestare a staturii lor insuficiente și a lipsei lor de 
adevăr? Într-adevăr, se datorează înţelegerii lor inadecvate a adevărului și 
staturii lor insuficiente. De fiecare dată când apare o astfel de situație, când 
o persoană se găseşte într-o astfel de stare, trebuie să se roage lui 


Dumnezeu, să se bizuie pe El şi să caute adevărul. In cazul în care statura sa 


este prea mică şi nu reușește să dobândească adevărul, ar trebui să caute şi 
să aibă părtăşie cu cineva care înțelege adevărul şi să primească de la acesta 
provizii şi sprijin. Uneori, ea va trebui să fie și emondată de o altă persoană 
sau disciplinată de Dumnezeu. Dacă îi lipseşte capacitatea de a se descurca 
singură, este pentru că nu înţelege suficient de mult din adevăr şi este lipsită 
de statură. Statura insuficientă îi face pe oameni incapabili să reziste 
diferitelor stări și gânduri negative, depravate. Nu este acesta un mod de 
viaţă istovitor? În ce stări trăiesc, de obicei, cei lipsiţi de statură? Are 
vreunul dintre voi o experienţă personală în acest sens? Ce fel de stări vă 
fac să vă simțiţi singuri, nefericiți, indecişi, extenuaţi şi pierduţi, ca și cum 
nu ar exista nicio cale de urmat, lăsându-vă toată ziua cu un sentiment de 
tristeţe, fără chef să vă rugați sau să urmăriți adevărul? Când vă confruntati 
cu o problemă aparent insurmontabilă, vă gândiţi vreodată să renunţaţi? 
(Da.) Deci, ce determină apariția acestor stări? Sunt ele gândite și 
planificate în mod intenționat în mintea oamenilor? Sigur că nu. Așadar, 
reflectaţi la această întrebare — ce credeți că le provoacă? Spuneţi-Mi, dacă 
o persoană înțelege adevărul, atunci îşi va cunoaşte cu adevărat firea 
coruptă, va fi capabilă să vadă în mod clar adevărul propriei corupţii, va şti 
cu ce adevăruri trebuie să fie înzestrată pentru a trăi asemănarea umană și 
va şti cum să-L mulţumească pe Dumnezeu în diferite situații, precum şi 
modalităţile potrivite de a trata anumite chestiuni şi principiile care trebuie 
respectate în timp ce face acest lucru — când o persoană care are o astfel de 
statură se confruntă cu dificultăți, cum va fi starea ei? Cu siguranţă, într-o 
oarecare măsură, se va simţi în continuare negativă şi slabă, nu-i aşa? 
(Corect.) Așadar, de unde provine această negativitate şi slăbiciune şi cum 
poate fi înlăturată? Nu aţi mai căutat sau nu ați mai reflectat niciodată 
asupra acestor probleme? (Rareori.) Deci, aţi reuşit să faceţi faţă cu greu 


dificultăților şi momentelor de slăbiciune şi negativitate, fără să luaţi 


vreodată în serios aceste chestiuni. În acest caz, sunteţi foarte norocoși că 
ați ajuns până aici, iar asta doar datorită harului lui Dumnezeu, care v-a 
condus prin aceste dificultăți. Acum, care a fost întrebarea pe care am pus-o 
adineauri? (Ce îi determină pe oameni să trăiască într-o stare negativă şi de 
slăbiciune?) Gândiţi-vă puţin la asta; aveţi un răspuns? Teoretic, faptul că 
nu înţeleg adevărul. În acest caz, ce ghidează viaţa oamenilor înainte ca 
aceștia să înţeleagă adevărul? (Firile lor corupte, satanice.) Da, nu acesta 
este răspunsul vostru? V-aţi dat seama acum? Când se confruntă cu 
dificultăți, oamenii vor să renunţe, se simt neliniştiți, slabi, nefericiți, 
constrânşi şi încătuşaţi, ca şi cum nu ar exista nicio cale de urmat, iar apoi 
devin negativi, le lipseşte credinţa și consideră că a crede în Dumnezeu este 
lipsit de sens. Care sunt cauzele acestei situații? (Firile lor corupte, 
satanice.) Cu ce fel de fire trăiesc oamenii atunci când nu înţeleg adevărul? 
Cu ce natură trăiesc ei? Ce le ghidează viaţa? (Firile lor corupte, satanice.) 
Ce lucruri pot apărea într-o persoană ca urmare a unei firi corupte, satanice? 
Aroganţa, împotrivirea și trădarea faţă de Dumnezeu, precum și opunerea 
faţă de El. Toate aceste firi corupte nu aduc oamenilor decât suferință, 
negativitate şi slăbiciune. Acum, de ce firile corupte, satanice pot aduce 
oamenilor suferință, negativitate şi slăbiciune, dar nu pot aduce pace, 
bucurie, confort sau fericire în mintea unei persoane? De ce pot aceste 
lucruri negative să facă o persoană negativă? Firile corupte sunt lucruri 
negative şi sunt ostile adevărului, așa că nu pot îndeplini nicio funcție 
pozitivă, ci doar funcții negative. Ele nu le pot aduce oamenilor pozitivitate, 
motivaţie sau o mentalitate optimistă, ci doar slăbiciune, negativitate şi 
suferință. Atunci când o fire satanică a prins rădăcini în oameni, devenind 
natura lor, acest lucru este suficient pentru a planta întuneric şi răutate în 
inimile lor și pentru a-i determina să urmărească şi să aleagă calea greşită. 


Când sunt mânaţi de forța unei firi corupte satanice, care sunt idealurile, 


speranțele, ambițiile, ţelurile şi direcțiile în viaţă ale oamenilor? Nu cumva 
aleargă în direcția opusă lucrurilor pozitive? De exemplu, oamenii își 
doresc întotdeauna să aibă un renume sau să fie celebrități; îşi doresc să 
câştige faimă şi prestigiu şi să aducă onoare strămoşilor lor. Sunt pozitive 
aceste lucruri? Acestea nu sunt deloc în conformitate cu lucrurile pozitive; 
în plus, contravin legii prin care soarta omenirii se află sub suveranitatea lui 
Dumnezeu. De ce spun asta? Ce fel de persoană Îşi doreşte Dumnezeu? Îşi 
doreşte El o persoană de seamă, o celebritate, o persoană nobilă sau o 
persoană care să schimbe lumea? (Nu.) Atunci, ce fel de persoană Îşi 
doreşte Dumnezeu? (O persoană cu picioarele bine înfipte în pământ, care 
îndeplineşte rolul unei fiinţe create.) Da, şi ce altceva? (Dumnezeu Îşi 
doreşte o persoană onestă, care se teme de EI, se fereşte de rău şi I se 
supune Lui.) (O persoană care stă alături de Dumnezeu în toate chestiunile, 
care se străduiește să-L iubească pe Dumnezeu.) Aceste răspunsuri sunt, de 
asemenea, corecte. Este vorba despre orice persoană care este trup şi suflet 
cu Dumnezeu. Scrie undeva în cuvintele lui Dumnezeu că oamenii trebuie 
să rămână în postura lor de oameni? (Da.) Ce spune? („Ca una dintre 
făpturi, omul trebuie să își păstreze poziția şi să se comporte conştiincios. 
Să păzeşti cu grijă ceea ce-ţi încredinţează Creatorul. Să nu te abaţi sau să 
faci lucruri dincolo de aria capacităților tale sau care sunt neplăcute lui 
Dumnezeu. Nu încerca să fii măreț sau să devii un supraom sau deasupra 
altora, nici să cauţi să devii Dumnezeu. Oamenii nu ar trebui să dorească să 
fie astfel. Să cauţi să fii măreț sau un supraom e absurd. Să cauţi să devii 
Dumnezeu este şi mai dezonorant; este dezgustător şi mârşav. Să devină 
adevărate făpturi este ceva vrednic de laudă şi scopul pe care făpturile ar 
trebui să şi-l asume mai mult decât orice altceva; acesta este singurul ţel pe 
care toţi oamenii ar trebui să îl urmărească” (Cuvântul, Vol. 2: Despre a-L cunoaşte pe 


Dumnezeu, „Dumnezeu Însuşi, Unicul 1”).) Din moment ce știți ce le cer cuvintele lui 


Dumnezeu oamenilor, sunteți capabili să respectați cerinţele lui Dumnezeu 
când urmăriți conduita umană? Vă doriți mereu să vă întindeți aripile şi să 
vă luaţi zborul, vă doriți întotdeauna să zburați singuri, să fiți mai degrabă 
un vultur decât o pasăre mică? Ce fire este aceasta? E acesta principiul 
conduitei umane? Ar trebui să-ți bazezi urmărirea conduitei umane pe 
cuvintele lui Dumnezeu; doar cuvintele lui Dumnezeu sunt adevărul. Aţi 
fost prea profund corupți de Satana şi întotdeauna considerați cultura 
tradițională — cuvintele Satanei — drept adevărul, drept obiectul urmăririi 
voastre, ceea ce face să vă fie uşor să mergeţi pe calea greșită, să umblaţi pe 
calea împotrivirii față de Dumnezeu. Gândurile şi perspectivele omenirii 
corupte şi lucrurile pentru care se străduiesc sunt contrare voii lui 
Dumnezeu, adevărului şi legilor suveranității lui Dumnezeu asupra tuturor 
lucrurilor, orchestrării Sale asupra tuturor lucrurilor şi controlului Său 
asupra sorții omenirii. Aşadar, oricât de adecvat și rezonabil este acest tip 
de urmărire, conform gândurilor şi noțiunilor umane, din perspectiva lui 
Dumnezeu, nu sunt lucruri pozitive şi nu sunt în conformitate cu voia Sa. 
Pentru că te împotrivești realității suveranității lui Dumnezeu asupra sorții 
omenirii şi pentru că îți doreşti să acționezi singur, luându-ţi soarta în 
propriile mâini, te lovești mereu atât de tare de ziduri, încât îţi sângerează 
capul şi nimic nu îţi merge niciodată bine. De ce nu îți merge nimic? Pentru 
că legile pe care le-a stabilit Dumnezeu sunt de neschimbat de orice ființă 
creată. Autoritatea şi puterea lui Dumnezeu sunt mai presus de orice 
altceva, de neîncălcat de nicio fiinţă creată. Oamenii își supraevaluează 
abilitățile. Ce îi face pe oameni să-și dorească mereu să fie eliberați de 
suveranitatea lui Dumnezeu, să vrea întotdeauna să-şi ia în mâini soarta, să- 
şi planifice viitorul şi să-şi dorească să-şi controleze perspectivele, direcția 
şi scopurile vieții? De unde vine acest punct de plecare? (Dintr-o fire 


coruptă satanică.) Așadar, ce le aduce o fire coruptă satanică oamenilor? 


(Împotrivire faţă de Dumnezeu.) Ce se naște din împotrivirea oamenilor faţă 
de Dumnezeu? (Durerea.) Durerea? Este distrugerea! Durerea nu este nici 
jumătate din aceasta. Ceea ce vedeţi chiar în fața ochilor este durere, 
negativitate şi slăbiciune și acestea înseamnă împotrivire şi doleanţe — ce 
rezultat vor aduce aceste lucruri? Anihilare! Aceasta nu este o chestiune 
neînsemnată, şi nu este un joc. Oamenii care nu au o inimă cu frică de 


Dumnezeu nu-şi pot da seama de asta. 


Unu oameni devin negativi și slabi de îndată ce întâmpină câteva 
necazuri, dar când nu sunt necazuri, sunt plini de ambiţii şi dorinţe, sperând 
mereu să devină celebrități sau un fel de experți. Atunci când oamenii 
trăiesc cu o astfel de mentalitate, ei sunt pur şi simplu dominați de natura 
lor satanică. Când oamenii sunt mereu plini de ambiții și dorinţe, vor putea 
trăi o viaţă fericită? Dacă nu te lepezi de aceste lucruri, suferinţa ta nu se va 
diminua. Suferinţa te va urmări mereu; va fi ca un cuţit care ţi se răsuceşte 
în inimă. Cum poate fi rezolvată această problemă? (Căutând și urmărind 
adevărul.) Sunteţi cu toții mai mult sau mai puţin capabili să vorbiți despre 
conceptul general al căutării adevărului și sunteți cu toţii conștienți de acest 
lucru. Când vă confruntati cu o problemă, trebuie mai întâi să căutați 
adevărul. Firile corupte ale omului pot fi înlăturate doar prin căutarea, 
înțelegerea şi dobândirea adevărului. Oamenii pot experimenta adevărata 
bucurie, pace, confort şi fericire numai după ce își înlătură firile corupte şi 
numai atunci pot veni cu adevărat înaintea lui Dumnezeu. Acest lucru 
rezolvă problema chiar de la rădăcină. Așadar, cum ar trebui să se 
pornească cineva în căutarea adevărului? Ce amănunte sunt implicate? Cine 
poate explica? (Atunci când simţi că te gândeşti la statut şi reputație sau că 
le urmărești în mod activ, nu ignora aceste gânduri și comportamente. 
Încearcă să le înţelegi şi să le diseci, conform cuvântului lui Dumnezeu. 


Recunoaşte că acesta este răul adus omului de firile satanice, corupte. 


Recunoaşte calea greşită pe care ai mers şi apoi mănâncă şi bea cuvântul lui 
Dumnezeu, roagă-te lui Dumnezeu şi bizuie-te pe El, pentru a rupe această 
cătuşă pe care Satana o folosește pentru a-l lega pe om.) (Cea mai 
importantă parte este recunoașterea părerilor false pe care le ai cu privire la 
ceea ce ar trebui să urmărești, înțelegerea răului pe care firile satanice, 
corupte, îl provoacă oamenilor şi schimbarea părerilor tale asupra lucrurilor. 
Apoi, trebuie să vii mai mult înaintea lui Dumnezeu în rugăciune, să te 
apropii de El şi să construieşti treptat o relație normală cu El.) Altceva? 
(Dacă uneori te simți slab şi negativ și nu poți identifica pricina sau firea 
coruptă din care provin aceste sentimente, ar trebui mai întâi să te rogi lui 
Dumnezeu și să-l ceri să te lumineze. De asemenea, poți să te destăinui în 
faţa unor frați şi surori şi să ai părtăşie cu ei. Ascultând părtășia acestora 
despre experiențele lor, îţi poţi clarifica felul în care înţelegi această stare, 
după care ar trebui să cauţi pasaje relevante din cuvântul lui Dumnezeu cu 
care să o înlături.) Continuati. (Dacă, atunci când ceva nu merge aşa cum ți- 
ai dorit, mereu despici firul în patru, analizând cine a avut dreptate şi cine a 
greşit, atunci, în aceste momente ar trebui mai întâi să-ți linișteşti inima 
înaintea lui Dumnezeu şi să te supui situației — să te rogi lui Dumnezeu și să 
cauţi de la El, cu credință în suveranitatea Sa. Atunci Dumnezeu te va 
lumina şi îți va permite să-l înţelegi voia. Apoi, când vei reexamina situația, 
vei înțelege ce fel de corupţie ai dezvăluit şi care este voia lui Dumnezeu. 
Acesta este modul în care am pătruns eu adevărul.) Cu toţii trebuie să 
practicați părtăşia pe tema adevărului — să vă împărtăşiți cunoştinţele, 
experienţele şi ideile și să învăţaţi cum să vă destăinuiți în părtăşie. Dacă 
vei face acest lucru, vei dobândi şi vei înţelege tot mai mult. Unii dintre voi 
tocmai v-aţi împărtăşit experienţele şi cunoştinţele personale şi fiecare 
dintre voi a avut ceva diferit de spus. Bravo, aţi împărtășit cu toţii ceva 


foarte practic. După ce v-am ascultat părtăşia, pot vedea că ați evoluat cu 


toţii şi că aţi avut o oarecare intrare în viață în ultimii ani în care v-aţi 
îndeplinit îndatoririle. Aveţi ceva cunoștințe şi experienţă în privinţa 
chestiunilor legate de credința în Dumnezeu, nu doar simple declaraţii, și ați 
pus o bază. Excelent. Se pare că nu este atât de dificil să crezi în 
Dumnezeu: atât timp cât cineva este sincer, ascultă cuvintele lui Dumnezeu 
şi face orice spune EI, și atât timp cât este capabil să practice adevărul, va fi 
capabil să îndeplinească cerinţele lui Dumnezeu. În concluzie, există un 
fapt pe care ar trebui să-l înţelegi în credinţa ta în Dumnezeu mai mult decât 
pe toate celelalte: credința în Dumnezeu nu înseamnă doar să crezi în 
numele lui Dumnezeu şi cu atât mai puţin să ai credință în Dumnezeul 
nedesluşit al imaginației tale. Să crezi în Dumnezeu înseamnă că trebuie să 
crezi că Dumnezeu este real, ar trebui să crezi în esenţa lui Dumnezeu, în 
firea Sa şi în ceea ce are El şi ce este; trebuie să crezi în faptul că 
Dumnezeu este suveran peste destinul omenirii și că El este suveran peste 
destinul tău. Aşadar, ce înseamnă a crede? Nu înseamnă că oamenii chiar au 
nevoie să coopereze şi să pună credinţa în practică? De exemplu, când se 
confruntă cu o situație nefavorabilă, unii oameni încep să se plângă şi să 
dea vina pe alte persoane. Ei nu iau niciodată în considerare faptul că, 
probabil, ei înşişi au provocat-o ci, în schimb, împing întotdeauna 
responsabilitatea asupra altcuiva. Apoi, se simt mulţumiţi şi în largul lor şi 
se gândesc: „Problema este rezolvată. Să crezi în Dumnezeu în acest fel este 
foarte plăcut şi uşor!” Ce părere ai despre această metodă de rezolvare a 
problemelor? Se poate câştiga adevărul practicând astfel? Arată o atitudine 
de supunere față de Dumnezeu? Cu ce perspectivă şi prin ce mijloace cred 
aceşti oameni în Dumnezeu? Au aplicat ei cuvintele „Dumnezeu este 
suveran peste destinul omenirii, toate evenimentele şi toate lucrurile sunt în 
mâinile Lui” în viaţa lor de zi cu zi? Când analizează problema folosind 


mintea omului, când abordează chestiunea folosind mijloace umane, cred ei 


în suveranitatea lui Dumnezeu? Se supun ei suveranității lui Dumnezeu 
asupra tuturor oamenilor, evenimentelor şi lucrurilor şi rânduirii acestora de 
către El? Categoric nu. În primul rând, ei nu se supun; aceasta este deja o 
greşeală. În al doilea rând, sunt incapabili să accepte de la Dumnezeu 
situația, oamenii, evenimentele și lucrurile pe care El le rânduieşte pentru 
ei; nu privesc dincolo de suprafață. Se uită doar la cum pare situația din 
exterior, apoi o analizează folosind mintea lor umană şi încearcă să o 
rezolve prin metode umane. Nu este aceasta o altă greşeală? Este o greşeală 
mare? (Este.) Cum așa? Ei nu cred că Dumnezeu este suveran asupra 
tuturor lucrurilor. Ei cred că totul este întâmplător. În opinia lor, absolut 
nimic nu este stăpânit de Dumnezeu, iar cele mai multe lucruri se întâmplă 
din cauza acțiunilor oamenilor. Asta înseamnă să crezi în Dumnezeu? Au ei 
credință adevărată? (Nu.) De ce nu? Ei nu cred că Dumnezeu are 
suveranitate peste toate lucrurile. Ei nu cred că Dumnezeu are suveranitate 
peste toate chestiunile şi toate obiectele — că Dumnezeu are suveranitate 
peste orice situație. Dacă un lucru nu merge aşa cum şi-au imaginat ei, nu 
sunt capabili să accepte asta de la Dumnezeu. Ei nu cred că Dumnezeu 
poate orchestra aceste situaţii. Pentru că nu Îl pot vedea pe Dumnezeu, ei 
cred că aceste situații apar mai degrabă la întâmplare, ca urmare a acţiunilor 
oamenilor, şi nu sunt orchestrate de Dumnezeu. Ei nu cred în suveranitatea 
lui Dumnezeu. Atunci care este esenţa credinţei lor? (Sunt non-credincioșşi.) 
Aşa este, sunt non-credincioşi! Non-credincioşii nu acceptă nimic de la 
Dumnezeu. În schimb, ei își store creierii încercând să trateze lucrurile 
folosind perspective, minţi şi metode umane. Acesta este comportamentul 
non-credincioşilor. Când vă veţi confrunta cu acest tip de persoană în viitor, 
ar trebui să dezvoltați un anumit discernământ în ceea ce o priveşte. Non- 
credincioșii sunt buni în a-și folosi creierul şi a veni cu idei atunci când apar 


probleme; ei studiază în mod constant problema curentă şi încearcă să o 


rezolve folosind metode umane. Întotdeauna privesc oamenii şi lucrurile 
folosind raționamente umane şi filosofii satanice, sau bazându-se pe lege, 
fără să creadă despre cuvântul lui Dumnezeu că este adevărul sau că 
suveranitatea lui Dumnezeu cuprinde totul. Tot ce se întâmplă este permis 
de Dumnezeu, dar non-credincioşii nu sunt capabili să accepte aceste 
lucruri de la El şi privesc întotdeauna lucrurile pornind de la noțiuni și 
închipuiri umane. Deşi non-credincioșii spun, de obicei, că ei cred că soarta 
unei persoane este în mâinile lui Dumnezeu şi că sunt dispuşi să se supună 
suveranității şi rânduielii Lui, atunci când chiar li se întâmplă anumite 
lucruri, ei sunt incapabili să le accepte de la Dumnezeu şi îşi formează 
noțiuni despre El. Acesta este comportamentul non-credincioşilor. Există 
astfel de oameni în viaţa voastră? Voi vă comportaţi vreodată în acest fel? 
(Da.) Vă comportaţi ca nişte non-credincioşi, dar oare chiar sunteţi non- 
credincioşi? Credeţi că Dumnezeu este suveran asupra tuturor lucrurilor? 
Recunoaşteţi faptul că fiecare persoană, eveniment, lucru şi situație se află 
în mâinile lui Dumnezeu? Câte lucruri puteţi accepta de la Dumnezeu? Câte 
chestiuni ați rezolvat folosind metode umane? Şi cât de des trăiţi după o fire 
coruptă? Cât de des sunteți capabili să vă supuneți lui Dumnezeu? 
Reflectaţi asupra acestor întrebări, cu siguranță, în inimile voastre, știți 
răspunsurile. Este uşor să accepţi lucruri de la Dumnezeu? (Va exista o 
luptă interioară.) Este adevărat că va exista o luptă, dar care este rezultatul 
acestei lupte? Este un succes sau un eşec? (Uneori un eșec, alteori un 
succes.) Dacă acestea sunt în proporții egale, atunci încă mai există speranță 
pentru voi, dar dacă eşuaţi des şi rareori reuşiți, asta dovedeşte că nu sunteți 
niște persoane care iubesc adevărul. Eşecul este normal — nu vă temeţi de 
eşec, nu vă descurajaţi, nu deveniți negativi sau nu daţi înapoi şi continuaţi 
să încercați din răsputeri. Eşecul nu este un lucru rău; oamenii pot, cel 


puţin, să beneficieze de pe urma eșecului, ceea ce este un lucru bun! 


Procesul de dobândire a adevărului de către oameni este ca un 
războinic curajos care pășeşte pe câmpul de luptă, gata să lupte în orice 
moment cu tot felul de duşmani. Dușmanii celor care urmăresc adevărul 
sunt diversele firi corupte ale Satanei. Aceşti oameni se luptă cu trupul lor 
corupt; în esenţă, ei se luptă cu Satana. Și ce armă este folosită pentru a 
lupta cu Satana? Bineînţeles, este vorba de adevăr, de a urma cuvântul lui 
Dumnezeu. Ce aspect al adevărului trebuie practicat mai întâi, pentru a-l 
înfrânge pe Satana? Supunerea față de Dumnezeu, faţă de cuvântul Lui și 
faţă de adevăr. Aceasta este lecţia în care o persoană trebuie să pătrundă 
mai întâi, atunci când se luptă cu Satana. Dacă nu ești capabil să accepţi de 
la Dumnezeu lucrurile care ţi se întâmplă, nu vei putea să te supui înaintea 
Lui şi, prin urmare, nu vei putea să te liniştești înaintea Lui pentru a te ruga 
sau pentru a căuta adevărul. Dacă nu te poţi ruga lui Dumnezeu sau nu poţi 
căuta adevărul, nu vei înţelege adevărul sau de ce Dumnezeu te-ar pune în 
acele situaţii, cu acei oameni, evenimente şi lucruri — vei fi cufundat în 
confuzie. Dacă nu poţi căuta adevărul, nu-ți poţi învinge firea coruptă. 
Numai învingându-ți firea şi trupul corupte îl poţi umili pe Satana și 
diavolii din tărâmul spiritual. Lupta cu Satana depinde în cea mai mare 
parte de căutarea adevărului; dacă nu înţelegi adevărul, atunci orice 
problemă sau noțiune care apare înlăuntrul tău te poate face slab şi negativ. 
Dacă dezvăluirile firilor tale corupte nu sunt niciodată înlăturate, este 
posibil să cazi şi să eşuezi, fiindu-ți greu să te ridici din nou. Unii se 
poticnesc când se confruntă cu ispita, unii devin negativi când se confruntă 
cu o boală dureroasă, iar alții eşuează lamentabil când se confruntă cu o 
încercare. Acestea sunt consecințele faptului de a nu urmări niciodată 
adevărul şi de a nu căuta adevărul pentru a înlătura firile corupte pe care le 
dezvăluie o persoană. Ce părere aveți: firile satanice le cauzează oamenilor 


multe necazuri? (Da.) Cât de multe necazuri? (Îi împiedică pe oameni să 


vină înaintea lui Dumnezeu şi îi fac incapabili să I se supună.) Dacă 
oamenii nu se pot supune lui Dumnezeu, după ce vor trăi? (Vor trăi după firi 
satanice, corupte.) Când trăiesc după firi satanice, corupte, oamenii 
dezvăluie adesea noțiuni şi devin impetuoşi. De exemplu, dacă faci ceva 
greşit şi un frate sau o soră te dă în vileag sau te emondează, cum ar trebui 
să te supui lui Dumnezeu și să cauţi adevărul? Este o lecţie de învăţat aici. 
Poate că tu începi să reflectezi asupra acestui lucru, gândindu-te: „De 
obicei, acea persoană mă desconsideră, iar de data asta a găsit ceva de care 
să se folosească împotriva mea. M-a luat în vizor, aşa că nu mă voi purta 
frumos. Nu e cazul să se pună cu mine!” Nu este asta impulsivitate? (Ba 
da.) Ce este impulsivitatea? (Este firea satanică a unei persoane care 
izbucnește când interesele sale sunt afectate sau când faima, câștigul și 
statutul său sunt lezate, iar aceasta spune sau face ceva în mod impulsiv. 
Asta înţeleg eu prin „impulsivitate”.) Această înțelegere este în esență 
corectă. Cine poate adăuga ceva la asta? (Când unei persoane 1 se întâmplă 
ceva, iar ea nu caută adevărul ci, în schimb, dă frâu liber acelor lucruri care 
există în mod natural înlăuntrul său, asta este impulsivitate.) Expresia „în 
mod natural” pe care a folosit-o ea este foarte potrivită. După ce oamenii au 
fost corupți de Satana, atunci când firea lor cea mai naturală, cea mai 
primitivă, care provine chiar din rădăcina lor, este dată în vileag, asta se 
numește impulsivitate. Este acel lucru care nu trece prin gândire, evaluare 
mentală, reflecţie sau prefăcătorie, ci pur şi simplu iese la iveală. Aceasta 
este impulsivitatea. Impulsivitatea este ceea ce izvorăşte din oamenii care 
trăiesc în firi corupte. Așadar, de ce lucrurile care sunt dezvăluite în mod 
natural din natura omului nu sunt în concordanță cu adevărul? De ce 
oamenii dezvăluie impulsivitate? Care este motivul? Este cauzată de natura 
satanică a omului. Firea înnăscută a omului aparține impulsivităţii. Când se 


aduc prejudicii intereselor, slavei deşarte sau mândriei unei persoane, dacă 


aceasta nu înţelege adevărul sau nu are adevărul-realitate, ea își va lăsa 
firile corupte să dicteze tratamentul acelei daune și va fi impulsivă și va 
acționa pripit. Ceea ce manifestă şi dezvăluie atunci este impulsivitate. Este 
impulsivitatea un lucru pozitiv sau un lucru negativ? Este, în mod evident, 
un lucru negativ. Pentru o persoană, să trăiască într-un mod impulsiv nu este 
un lucru bun; este susceptibilă să provoace dezastre. Dacă impulsivitatea și 
corupția cuiva sunt dezvăluite atunci când lucrurile se abat asupra sa, este 
aceea o persoană care caută adevărul şi se supune lui Dumnezeu? Evident, 
este cert că o astfel de persoană nu este supusă lui Dumnezeu. În ceea ce 
priveşte diferitele persoane, evenimente, lucruri şi împrejurări pe care 
Dumnezeu le rânduiește pentru oameni, dacă cineva nu le poate accepta de 
la Dumnezeu, în schimb le face faţă şi le rezolvă într-o manieră omenească, 
ce va rezulta în cele din urmă? (Dumnezeu va dispreţui şi va respinge acea 
persoană.) Dumnezeu va detesta acea persoană, deci va fi acest lucru 
edificator pentru oameni? (Nu, nu va fi.) Nu numai că acea persoană va 
avea de pierdut în propria viață, dar nici nu va fi edificatoare pentru alții. 
Mai mult decât atât, Îl va umili pe Dumnezeu și ÎI va face s-o dispreţuiască 
şi s-o respingă. O astfel de persoană şi-a pierdut mărturia şi nu este 
binevenită oriunde ar merge. Dacă eşti membru al casei lui Dumnezeu, dar 
totuşi ești mereu impetuos în acțiunile tale, dezvălui întotdeauna ceea ce 
este natural în tine şi-ţi dezvălui mereu firea coruptă, făcând lucrurile cu 
mijloace umane şi cu o fire coruptă, satanică, consecinţa finală va fi că faci 
rău și că te împotriveşti lui Dumnezeu — și, dacă rămâi nepocăit tot timpul și 
nu poţi păşi pe calea căutării adevărului, va trebui să fii dezvăluit şi alungat. 
A trăi pe baza unei firi satanice şi a nu căuta adevărul pentru a o îndepărta 
nu e o problemă gravă? Un aspect al problemei este că o persoană nu creşte 
sau nu se schimbă în propria viață; dincolo de asta, acea persoană îi va 


influenţa negativ pe alții. Nu va servi niciunui scop bun în biserică şi, în 


timp, va provoca mari necazuri bisericii şi aleşilor lui Dumnezeu, ca o 
muscă urât mirositoare care zboară înainte şi înapoi deasupra mesei, 
provocând dezgust şi silă. Vreţi să fiți acest tip de persoane? (Nu.) Atunci, 
cum ar trebui să acționaţi pentru a-L mulțumi pe Dumnezeu şi pentru a-i 
edifica pe ceilalți? Indiferent de firea coruptă pe care ai dezvăluit-o, trebuie 
mai întâi să te calmezi, să te grăbeşti înaintea lui Dumnezeu în rugăciune și 
să cauţi adevărul, pentru a o înlătura. Trebuie neapărat să nu mai dezvălui 
corupție, urmându-ţi propria voinţă și impulsivitate. În fiecare secundă a 
fiecărui minut din fiecare zi a vieţii tale, orice faci şi orice gândești, 
Dumnezeu te scrutează şi te urmăreşte. Ce observă Dumnezeu? (Ceea ce 
gândeşte o persoană şi cum reacționează atunci când întâlnește oamenii, 
evenimentele sau lucrurile pe care Dumnezeu le-a rânduit pentru ea.) Aşa 
este, şi care este scopul lui Dumnezeu în observarea acestor lucruri? (Să 
vadă dacă această persoană se teme de Dumnezeu şi se fereşte de rău.) 
Acesta este în parte motivul. Care este motivul principal? Reflectaţi cu 
atenţie la acest lucru. (Pentru a vedea dacă are o inimă care caută adevărul 
şi se supune lui Dumnezeu.) Fie că se teme de Dumnezeu și se fereşte de 
rău, fie că ea caută adevărul și are o inimă care se supune lui Dumnezeu, 
toate aceste lucruri se referă la întrebarea despre calea pe care cineva a ales 
să meargă. De ce îi scrutează Dumnezeu în mod constant pe oameni? Pentru 
a vedea pe ce fel de cale mergi, care sunt obiectivele şi direcția vieții tale, 
dacă ai ales calea urmăririi adevărului sau pe cea a fariseilor ipocriţi. Pentru 
a vedea pe care dintre aceste căi te afli exact. Dacă tu ai ales adevărata cale, 
Dumnezeu te va îndruma, te va lumina, te va aproviziona şi te va sprijini. 
Dacă ai ales drumul greşit, acest lucru arată că I-ai întors complet spatele 


lui Dumnezeu, aşa că El fireşte că te va abandona. 


Există oameni care predică mereu cuvinte şi doctrine şi care încalcă 


adevărurile-principii în tot ceea ce fac, făcând chiar lucruri care dăunează 


intereselor casei lui Dumnezeu, dar de ce nu sunt ei disciplinaţi sau 
mustrați? Unii oameni nu pot înțelege această problemă. Daţi-Mi voie să vă 
spun, Dumnezeu a renunţat deja la astfel de oameni. Nu contează câți ani a 
fost o persoană credincioasă, dacă Dumnezeu decide să o abandoneze, 
atunci este o chestiune extrem de gravă! Care este voia și dorința lui 
Dumnezeu, în ceea ce priveşte tipul de cale pe care El speră ca oamenii să o 
urmeze? Când îi pune pe oameni în anumite situații, Dumnezeu speră ca 
aceştia să se supună sau să se răzvrătească? El speră ca ei să caute şi să 
dobândească adevărul, sau să îl ignore şi să ajungă în impas? Care este 
atitudinea lui Dumnezeu față de acest lucru? Ce aşteptări are El de la 
oameni? El speră ca ei să fie capabili să se supună şi să coopereze în mod 
activ cu lucrarea Lui, fără să devină negativi, să lenevească sau să o ignore. 
Unu oameni sunt lipsiţi de entuziasm în îndatoririle lor: când li se atribuie o 
sarcină, aceştia o îndeplinesc aşa cum cred ei de cuviinţă, dar nu caută 
adevărul sau voia lui Dumnezeu. Ei simt că nu este nimic în neregulă cu 
această abordare — din moment ce nu încalcă niciun decret administrativ sau 
nu ofensează firea lui Dumnezeu sau nu perturbă sau tulbură lucrarea 
bisericii şi totuși îşi fac datoria, ei simt că nu vor fi condamnaţi. Ce părere 
aveți despre acest tip de atitudine? (Nu este bună. Este o atitudine negativă, 
pasivă, lipsită de entuziasm, pe care Dumnezeu o detestă.) Ce este o 
atitudine lipsită de entuziasm? De ce o detestă Dumnezeu? Care este esenţa 
acestui tip de atitudine? (Pot să vă împărtăşesc puţin din experiența mea în 
acest sens. În datoria mea recentă, îmi urmam propria voinţă și încălcam 
principiile. După ce am fost emondat, nu am reflectat asupra mea, L-am 
înţeles greșit pe Dumnezeu şi m-am ferit de El. Inima mea era închisă față 
de Dumnezeu, nu voiam să mă apropii de El şi nu mă rugam Lui. 
Atitudinea mea a fost lipsită de entuziasm și asta m-a făcut să fiu negativ, 


pasiv şi nefericit în acea perioadă. Pentru că, din moment ce inima mea era 


închisă față de Dumnezeu, era ca şi cum cel mai important stâlp al vieții 
mele se prăbuşise iar eu rămăsesem cu un sentiment de nefericire. Din 
exterior, părea că îmi făceam datoria, fără să mă angajez în vreun 
comportament vădit rebel, dar nu primeam nicio luminare de la Duhul Sfânt 
şi nu aveam o mentalitate de cooperare activă cu Dumnezeu. Menţinerea 
acestei atitudini lipsite de entuziasm, negative şi nemotivate era totuna cu a 
mă sinucide încet. Oamenii care se îndepărtează de Dumnezeu sunt ca un 
copac ale cărui rădăcini au murit. Având sursa vieţii tăiată, ramurile și 
frunzele se ofilesc treptat până când întregul copac este mort.) Aceasta a 
fost o explicaţie foarte bună. Poate că majoritatea oamenilor se află în 
această stare: Ei fac tot ce li se cere, fără să creeze probleme, fără să facă 
rău sau să deranjeze lucrurile — sunt doar lipsiţi de entuziasm. De ce detestă 
Dumnezeu acest tip de atitudine? Care este esenţa arătată de o astfel de 
atitudine? Este negativă, sfidătoare şi o respingere a adevărului. Aţi spune 
că Dumnezeu este Cel care renunță primul la oameni sau oamenii sunt cei 
care renunţă primu la Dumnezeu? (Oamenii renunță primii.) Dacă tu 
renunti primul la Dumnezeu, inima ta ajunge să fie închisă faţă de EI, iar 
asta este o problemă serioasă. „Închisă” este un fel de a spune. De fapt, 
oamenii îşi izolează inimile, respingându-L pe Dumnezeu, ceea ce 
înseamnă: „Nu Te mai vreau. Rup toate legăturile cu Tine şi pun capăt 
oricărui contact între noi”. Când o fiinţă creată are o astfel de atitudine față 
de Creatorul său, cum tratează Dumnezeu această situație? Care este 
atitudinea Lui? Când vede oamenii într-o astfel de stare, El simte bucurie, 
detestare sau tristeţe? În primul rând, simte tristețe. Când vede că oamenii 
devin prea amorțiți şi total lipsiți de dorința de a accepta adevărul, 
Dumnezeu Se simte dezamăgit, iar apoi îi detestă. Când inima unei 
persoane este izolată față de Dumnezeu, cum va aborda El acest lucru? 


(Dumnezeu va orchestra unele situaţii care îi vor permite acesteia să Ii 


înțeleagă voia și să îşi deschidă inima faţă de El.) Da, aceasta este una 
dintre abordările active ale lui Dumnezeu. Uneori, El face astfel de lucruri, 
dar alteori nu. Uneori, El Își va ascunde fața şi va aştepta ca tu să îţi 
deschizi inima faţă de El. Când ÎI vei primi în inima ta și vei fi capabil să 
accepți adevărul, El va continua să aibă milă faţă de tine şi să te lumineze. 
Cu toate acestea, în general, dacă ai o astfel de atitudine, având inima 
complet izolată față de Dumnezeu, respingând o relație normală cu EI, 
respingând orice contact cu El, atunci respingi suveranitatea lui Dumnezeu 
asupra ta şi îndrumarea Lui. Acest lucru este ca şi cum ai respinge faptul că 
El este Dumnezeul tău şi nu ai vrea ca El să fie Domnul tău. Dacă respingi 
faptul că El este Dumnezeul şi Domnul tău, mai poate El să lucreze asupra 
ta? (Nu.) Atunci, nu poate face altceva decât să te abandoneze. Numai după 
ce vei înţelege ce s-a întâmplat și îți vei da seama de greşelile pe care le-ai 
făcut şi vei ştii să te căiești, va putea începe din nou lucrarea lui Dumnezeu 
asupra ta. Aşadar, confruntat cu o atitudine lipsită de entuziasm ca aceasta, 
Dumnezeu cu siguranță nu va lucra, El va da la o parte astfel de oameni. 
Aveţi vreo experienţă în acest sens? O astfel de condiție este liniştită şi 
plină de bucurie, sau insuportabilă şi plină de nefericire? (Insuportabilă şi 
plină de nefericire.) În ce măsură este plină de nefericire? (Este ca și cum ai 
fi un cadavru ambulant. Este o existenţă lipsită de gândire şi de suflet, ca 
aceea a unei fiare.) Dacă Dumnezeu nu este în inima cuiva, atunci inima 
acestuia este goală; este ca şi cum el nu ar avea duh. Oare acest lucru nu 
înseamnă că acesta a devenit o persoană moartă, fără duh? Ce 
înspăimântător! O persoană Îl poate trăda pe Dumnezeu oriunde și în orice 
moment. Cu puţină nepăsare, Îl poate nega pe Dumnezeu în inima sa, iar 
după aceea condiția acesteia se schimbă imediat: starea duhului său se 
înrăutăţeşte imediat, nu mai simte prezenţa lui Dumnezeu, iar dependența 


de Dumnezeu şi relația cu El dispar complet, la fel ca în cazul unei inimi 


care a încetat să mai bată. Aceasta este o situație periculoasă. Ce se poate 
face cu o astfel de stare? Trebuie să ai atitudinea corectă și să te rogi fără 
întârziere lui Dumnezeu şi să te căieşti. Este periculos dacă o persoană 
trăieşte mereu într-o stare negativă, sfidătoare, o stare în care a fost complet 
abandonată de Dumnezeu şi nu poate ajunge la El! V-aţi dat seama la ce 
consecinţe nedorite poate duce acest pericol? Nu este vorba doar de 
pierderile pe care le poate suferi o persoană — ce alte consecinţe pot exista? 
(Ar putea fi posedată de spirite rele.) Aceasta este una. Există multe alte 
posibilități. (Ar putea să comită un rău grav şi să fie dezvăluită şi alungată 
de Dumnezeu.) Şi acest lucru este posibil. Mai există şi altceva? (Ar putea 
deveni din ce în ce mai distantă în relația sa cu Dumnezeu.) Dacă această 
condiție persistă, credeţi că, în cele din urmă, această persoană se va gândi 
să nu mai creadă în Dumnezeu? (Da.) Nu este terifiant? (Este.) Dacă cineva 
are această dorinţă rea de a-şi abandona credința, acesta este cel mai 
terifiant lucru, pentru că L-a trădat deja pe Dumnezeu în inima sa, iar 


Dumnezeu nu va mântui o astfel de persoană. 


O persoană credincioasă trebuie să mențină o relație normală cu 
Dumnezeu; acest lucru este foarte important. Când relația unei persoane cu 
Dumnezeu este normală, ea are o stare bună; când starea ei este rea, relația 
ei cu Dumnezeu nu este normală. Inima unei persoane se va afla în două 
situații complet diferite, în funcție de starea bună sau rea în care se află. 
Atunci când o persoană se află într-o stare bună, va simţi o anumită putere 
în inima sa, o putere care o determină să nu se căsătorească niciodată, să-L 
urmeze pe Dumnezeu până la capăt, indiferent cât de mult suferă, şi să 
rămână loială lui Dumnezeu până la capăt, până la moarte. Cum se ajunge 
la acest tip de hotărâre? (Vine dintr-un fel de zel pe care oamenii îl posedă.) 
Consideră Dumnezeu că acest zel este acceptabil? Este acest tip de hotărâre 


un lucru pozitiv sau unul negativ? (Pozitiv.) Consideră Dumnezeu că 


lucrurile pozitive sunt acceptabile? (Da.) Dumnezeu scrutează inimile 
oamenilor. El scrutează ceea ce gândesc oamenii în adâncul inimii lor și 
care este starea lor interioară. Așadar, atunci când exprimi în inima ta o 
astfel de dorinţă şi hotărâre, Dumnezeu scrutează şi acest lucru. De unde 
vine această hotărâre? Provine oare din naturaleţea şi impulsivitatea unei 
persoane? (Nu, ea este insuflată în oameni prin lucrarea Duhului Sfânt.) Așa 
este. Atunci când oamenii trăiesc în starea corectă, Duhul Sfânt le dă acest 
tip de putere, care le permite să aibă această hotărâre. Acesta este un lucru 
pozitiv şi este dat oamenilor de către Duhul Sfânt, datorită cooperării și 
sacrificiului lor. Se întâmplă vreodată ca oamenii să aibă acest tip de 
credință de la sine? Bineînţeles că nu, nu-i aşa? Atunci când oamenii au 
doar un pic de hotărâre pentru a coopera, Duhul Sfânt le dă o motivaţie 
extrem de puternică! Ce înţelegeţi din asta? (Oamenii trebuie să rămână cu 
Dumnezeu. Fără Dumnezeu, există doar moarte.) „Oamenii trebuie să 
rămână cu Dumnezeu”, este adevărat. Aceasta este o cunoaştere dobândită 
prin experiență. Dacă îţi deschizi inima față de Dumnezeu, dacă ai acea 
fărâmă de hotărâre şi eşti capabil să-ți destăinui inima în rugăciune către 
Dumnezeu, El îţi va da această putere. Această putere va dura toată viața ta 
şi îţi va permite să ai o hotărâre profundă şi să spui: „li ofer întreaga mea 
viață lui Dumnezeu, îmi voi petrece toată viaţa sacrificându-mă pentru El și 
trăind pentru El!” Este o realitate; acesta este modul în care gândesc 
oamenii şi ceea ce vor să facă. Totuși, dacă cineva Îl urmează pe Dumnezeu 
ŞI îşi face datoria bazându-se pe propria minte, pe propriile gânduri, pe 
propriul calibru şi pe propriile daruri, atunci câtă putere va avea? Dacă nu ai 
voinţa de a căuta adevărul, atunci, oricât de mult ai munci, nu va fi de ajuns. 
Această putere interioară nu poate fi obținută de om; ea este dată de 
Dumnezeu. Cum îşi pierd oamenii această putere? Ce cauzează asta? Când 


Dumnezeu nu mai este în inimile lor, această putere dispare. Când oamenii 


au această putere, este lucrarea Duhului Sfânt, este puterea dată oamenilor 
de Dumnezeu -— totul este lucrarea lui Dumnezeu. Dacă inima îți este izolată 
față de Dumnezeu, dacă Îi spui „nu” lui Dumnezeu și respingi suveranitatea 
Lui asupra vieţii tale şi asupra orchestrării acesteia, precum şi asupra tuturor 
mediilor, oamenilor, evenimentelor şi lucrurilor pe care El le-a rânduit în 
jurul tău, atunci nici măcar nu vei avea curajul să urmăreşti adevărul. Când 
oamenii ÎI pierd pe Dumnezeu, chiar este atât de îngrozitor; este o realitate. 
Cei care L-au pierdut pe Dumnezeu nu sunt nimic. Dacă o persoană își 
izolează inima faţă de Dumnezeu, poate chiar să aibă îndoieli în privinţa 
credinţei sale în Dumnezeu, pe care le poate dezvălui în orice moment și în 
orice loc. Partea cea mai îngrozitoare este că aceste gânduri ale sale vor 
deveni din ce în ce mai puternice, până într-acolo încât ar putea chiar să 
regrete toate lucrurile la care a renunţat şi pe care le-a sacrificat şi să regrete 
hotărârea pe care o avea cândva și suferința pe care a îndurat-o. Condiţia sa 
va fi cu totul diferită față de cum a fost, ca şi cum ar fi o persoană complet 
diferită. Cum se întâmplă acest lucru? Dacă o persoană poate să se supună 
oamenilor, evenimentelor, lucrurilor şi mediilor pe care Dumnezeu le-a 
stabilit pentru ea, aceasta poate trăi o viaţă liniștită şi fericită. Dacă ea 
încearcă mereu să scape de oamenii, evenimentele şi lucrurile pe care 
Dumnezeu le-a stabilit şi nu vrea să se supună mediilor în care se află, 
asupra cărora Dumnezeu are suveranitate, ce condiție va rezulta din asta? 
(Nefericire şi obscuritate.) Ea va experimenta obscuritate, nefericire, 
agitație, anxietate constantă şi tristeţe. Nu este aceasta o diferenţă izbitoare? 
(Este.) Când oamenii trăiesc într-o stare bună, este ca şi cum ar trăi în rai, 
chiar înaintea lui Dumnezeu. Când sunt într-o stare rea, starea lor devine din 
ce în ce mai întunecată, iar Dumnezeu rămâne departe de ei. A trăi într-o 
stare întunecată este ca şi cum ai trăi în iad. Aţi simţit vreodată suferința 


iadului? Este plăcută sau insuportabilă? (Insuportabilă.) Cum aţi descrie-o, 


într-o singură propoziție? (Este mai rea decât moartea.) Corect, este mai rea 
decât moartea. Să mori ar fi mult mai plăcut decât să trăieşti, atât de 


chinuitor este. Ai spus-o foarte bine; aşa stau lucrurile. 


Toate dificultățile cu care se confruntă oamenii, toată negativitatea şi 
slăbiciunea lor sunt direct legate de firile lor corupte. Dacă firile lor corupte 
pot fi înlăturate, se poate spune că toate dificultățile din credinţa lor vor fi 
mai mult sau mai puțin înlăturate: nimic nu îi va împiedica să caute 
adevărul, nu vor întâmpina dificultăţi în practicarea adevărului și nimic nu 
îi va împiedica să se supună lui Dumnezeu. Așadar, înlăturarea firilor 
corupte ale unei persoane este crucială. Faptul că Dumnezeu le cere 
oamenilor să urmărească adevărul şi să fie oneşti este legat de înlăturarea 
firilor lor corupte și de obţinerea schimbării firii lor. Scopul căutării 
adevărului este de a rezolva problema unei firi corupte, iar urmărirea 
adevărului se face pentru a obține o schimbare a firii. Deci, cum poate 
cineva să caute adevărul? Cum poate el să dobândească adevărul? Ce am 
spus cu ceva timp în urmă? (Ai credință că Dumnezeu este suveran peste 
toate lucrurile şi supune-te mediilor pe care El le-a stabilit.) Da, ai credinţă, 
supune-te, încearcă să înveți lecţii, caută adevărul şi continuă să-ți faci 
datoria în mediile pe care Dumnezeu le-a creat. Dacă poţi învăţa lecţii din 
mediile pe care Dumnezeu le-a creat, nu îți va fi uşor să te supui? (Ba da.) 
Atunci când cauţi adevărul și îți înveți lecţiile, nu-i așa că vei evita să 
dezvălui o fire coruptă și nu îţi vei îngădui să-ți dai în vileag impulsivitatea? 
În timpul acestui proces, nu vei evita să foloseşti metode umane şi gândirea 
umană pentru a face faţă oamenilor, evenimentelor și lucrurilor pe care 
Dumnezeu le-a pregătit pentru tine? Nu vei fi, în acest fel, într-o stare 
normală? Şi când vei fi într-o stare normală, nu vei fi capabil să trăieşti în 
mod constant înaintea lui Dumnezeu? Atunci vei fi în siguranță. Dacă poți 


să vii adeseori înaintea lui Dumnezeu, să trăieşti în mod constant în faţa 


Lui, să cauţi frecvent voia Lui în mediile pe care El ți le-a pregătit şi să te 
supui tuturor oamenilor, evenimentelor şi lucrurilor pe care El le-a aranjat, 
atunci nu vei trăi mereu sub ochii lui Dumnezeu şi sub grija Lui? (Ba da.) 
Când soarta ta se află sub suveranitatea lui Dumnezeu şi este supravegheată 
şi gestionată de EI, când te bucuri de protecţia lui Dumnezeu în fiecare zi, 
nu vei fi cea mai fericită persoană? (Aşa este.) Acesta este sfârșitul părtăşiei 
noastre pe acest subiect. În continuare, puteţi să aveţi împreună părtăşie 
despre el şi să vă sintetizaţi şi să vă împărtăşiţi înţelegerea lui. Înţelege cum 
să trăieşti o viaţă fericită şi cum să dobândeşti acceptarea lui Dumnezeu, aşa 
cum a făcut lov, astfel încât Dumnezeu să te țină în inima Lui şi să spună că 
eşti o persoană pe care o iubeşte; află, ca şi lov, cum să păşești pe adevărata 


cale în viață, care este aceea de a te teme de Dumnezeu și de a te feri de rău. 


25 ianuarie 2017 


Șase indicatori ai progresului în viaţă 


În momentul de faţă, aveţi toţi o cale şi o creştere în ceea ce priveşte 
intrarea în viață? Ştiţi care sunt semnele de creştere în intrarea în viaţă? 
Care schimbări din starea ta spirituală sau care manifestări diferite de cele 
pe care le-ai avut anterior îți permit să simţi că ai creştere în viaţă sau le 
permit fraților şi surorilor să vadă că ai crescut şi că firea ta a început să se 
schimbe? Uitându-ne la starea spirituală, atunci când cineva are experienţa 
creşterii în intrarea în viață, nu se mai simte vag cu privire la credinţa în 
Dumnezeu, nu ezită şi are un drum de urmat; ştie că a crede în Dumnezeu 
este pentru mântuire și ştie că numai cei care urmăresc adevărul pot 
dobândi mântuirea. A vedea clar această cale și a păşi pe ea aduce mai întâi 
pacea și confortul în inimile oamenilor. Aveţi această pace şi acest confort 
în inimile voastre acum? (Da. Când întâlnim oameni, evenimente sau 
lucruri şi suntem capabili să înţelegem voia lui Dumnezeu şi să vedem că 
aceste circumstanţe sunt rânduite special pentru lucrurile care ne lipsesc — 
că sunt lucrurile de care avem nevoie — în acel moment, simțim liniştea 
sufletească. Dar când întâmpinăm dificultăți şi nu știm cum să le facem 
faţă, ne simțim alarmaţi.) Indiferent de starea pe care o aveţi în mod normal 
atunci când întâmpinați dificultăți, priviţi mai întâi imaginea de ansamblu: 
în inimile voastre, nu credeţi că a alege calea credinței în Dumnezeu e 
corect, că e în conformitate atât cu principiile cerului, cât și ale pământului? 
Nu ați stabilit deja că această cale este cea corectă pentru viaţă? Nu aveți 
hotărârea şi voinţa de a continua, fără să staţi la îndoială? Nu aceasta este 
starea voastră? (Ba da.) Acesta e un aspect al schimbării, ceea ce e primul 
indiciu că viaţa voastră creşte. În plus, cu privire la multe chestiuni — de 
exemplu, oamenii, lumea, această societate, calea vieţii, scopurile şi direcția 


în viaţă, semnificația şi valorile pe care le aveți privitor la viaţă — există 


vreo schimbare în gândurile şi în punctele voastre de vedere? (Există unele 
schimbări.) Când oamenii ascultă predici în mod regulat, atunci există unele 
schimbări în felul în care își fac datoria, în conduita şi comportamentul lor 
şi în gândurile lor; dar își schimbă ei cu adevărat punctele de vedere față de 
oameni, chestiuni şi obiectivele şi direcția de viață? Dacă într-adevăr se 
schimbă în această privinţă, atunci asta implică intrarea în viață. Gradul în 
care te schimbi este o dovadă a cât de multă intrare în viaţă ai. Mulţi 
oameni sunt încă încurcaţi cu privire la acest aspect al lucrurilor. Ei nu ştiu 
cum să privească oamenii sau chestiunile, nici nu știu cum să 
experimenteze lucrurile şi circumstanţele pe care le întâmpină. În 
comparație cu vremea dinainte de a crede în Dumnezeu, ei par, la suprafață, 
a fi acceptat unele puncte de vedere corecte, care sunt în concordanţă cu 
adevărul, însă nu ştiu cum să le aplice când întâmpină chestiuni şi nu le pot 
pune în relație cu chestiunile. E asta o schimbare adevărată? (Nu este.) Nu 
este o schimbare adevărată. Câţi indicatori au fost menţionaţi pentru a 
vedea dacă o persoană a experimentat sau nu o creștere în intrarea sa în 
viaţă? (Doi.) Aceştia sunt primii doi indicatori, care au legătură cu adevărul 


viziunilor şi teoriilor. 


Când judecăm dacă cineva a experimentat sau nu o creştere în intrarea 
sa în viaţă, există câţiva alţi indicatori care au legătură cu practica. În 
primul rând, indicatorul preliminar şi elementar este următorul: în fiecare 
zi, indiferent cu ce eşti ocupat sau ce datorie faci, cât timp este inima ta 
calmă în faţa lui Dumnezeu şi trăieşte în prezenţa Lui. Acest raport este 
crucial. Dacă îți petreci aproape toată ziua ocupându-te cu treburi externe şi 
lucrând pentru traiul tău, fără să aloci ceva timp pentru a citi cuvintele lui 
Dumnezeu sau a te ruga la El, fără a-ţi ocupa gândurile cugetând la adevăr, 
atunci relația ta cu Dumnezeu e anormală; nu ai loc pentru Dumnezeu în 


inima ta şi nu tratezi credinţa în Dumnezeu ca pe ceva important. Dacă 


inima ta trăieşte mereu într-o astfel de stare, atunci te vei depărta din ce în 
ce mai mult de Dumnezeu, credinţa ta în El va creşte din ce în ce mai puţin 
ŞI vei deveni pasiv şi slab atunci când ți se întâmplă lucruri. Când se 
întâmplă asta, starea ta lăuntrică devine din ce în ce mai anormală. Adică, 
indiferent dacă eşti sau nu într-o condiție de credinţă în Dumnezeu, dacă ai 
sau nu starea normală pe care ar trebui să o aibă un credincios în 
Dumnezeu, cât timp trăieşti în acest tip de stare normală și, în afară de 
multele chestiuni ale vieţii fizice care îți ocupă inima, cât timp petreci în 
faţa lui Dumnezeu — acesta e primul indicator în ceea ce priveşte practica. 
Unii oameni, în afară de viaţa lor fizică, petrec foarte puţin timp citind 
cuvintele lui Dumnezeu sau având părtăşie despre adevăr. În cea mai mare 
parte a timpului, ei își petrec viaţa cu chestiuni exterioare, trăind pentru 
plăcerea carnală. Nu înseamnă asta să trăieşti într-o fire coruptă? Dacă 
cineva trăieşte adesea într-o fire coruptă, împotrivirea şi răzvrătirea sa față 
de Dumnezeu vor crește, ceea ce duce la o relație anormală cu Dumnezeu, 
lucru ce echivalează cu a nu avea nicio relație cu El. Aşadar, a păstra și a 
susține o relație normală cu Dumnezeu este important sau nu? (Este 
important.) Cât e de important? În ce anume e important? (Dacă cineva nu 
are loc pentru Dumnezeu în inima sa când îşi face datoria, atunci se bazează 
pe sine însuși, ceea ce nu înseamnă deloc a practica adevărul. Nu poate avea 
intrarea în viaţă în acest fel.) Poate că sunteţi capabili înţelege acest lucru la 
nivel teoretic, dar nu puteți vorbi clar în ceea ce priveşte aspectul practic; 
prin asta, vreau să spun că majoritatea oamenilor nu sunt prea lămuriţi şi nu 
înţeleg bine acest aspect al adevărului, iar voi aveţi doar puţine cunoştinţe 
perceptuale, corect? (Corect.) Atunci vă întreb pe toți, dacă deseori un 
credincios în Dumnezeu nu are nimic de-a face cu credinţa în Dumnezeu 
sau cu Dumnezeu Însuși în acţiunile, cuvintele, comportamentul său ori în 


îndeplinirea datoriei sale, atunci tot ceea ce face va avea vreo legătură cu 


adevărul? (Nu va avea.) Pentru cine face toate acestea? Pe ce fundaţie sunt 
construite? De unde provin punctul său de plecare, motivațiile, scopurile și 
principiile sale? Dacă cineva e incapabil să aibă o relație normală cu 
Dumnezeu şi nimic din ceea ce face nu are vreo legătură cu Dumnezeu, 
atunci pe ce se bazează pentru a acţiona? Care este sursa acțiunilor sale? 
(Filosofuile satanice.) Ea se bazează pe filosofii satanice pentru a acționa, 
asta e indiscutabil. Dacă ceea ce întreprinde şi trăiește o persoană atunci 
când acționează şi îşi face datoria nu are nimic de-a face cu Dumnezeu — 
implicația fiind că nu are nimic de-a face cu adevărul — atunci pe ce se 
bazează ea când îşi ocupă timpul în fiecare zi? Se bazează pe otrăvurile 
Satanei și pe propria fire satanică şi coruptă pentru a acționa, a-şi face 
datoria, a trăi şi a se comporta. Acesta este al treilea indicator pentru a 
măsura dacă o persoană are sau nu o creştere în intrarea sa în viață — pe 


scurt, dacă o persoană are sau nu o relație normală cu Dumnezeu. 


Există încă un indicator privitor la practică, ce poate fi folosit pentru a 
judeca dacă o persoană a experimentat sau nu creştere și schimbare în 
intrarea sa în viață. Vă puteţi gândi ce este? (Nu e acela că, atunci când i se 
întâmplă lucruri, ea crede că sunt orchestrate şi rânduite de Dumnezeu şi are 
o inimă supusă?) Corect, este să ai o inimă supusă; se judecă analizând cât 
de supusă e o persoană faţă de oamenii, lucrurile şi evenimentele cu care se 
confruntă şi gradul în care e capabilă să se supună. Dacă o persoană se 
poate supune sau nu atunci când i se întâmplă ceva, gradul în care este 
capabilă să se supună şi ce adevăr poate obţine după ce s-a supus tuturor 
orchestrărilor lui Dumnezeu — ce aspect al intrării în viaţă a cuiva este testat 
prin asta? (Se testează dacă are sau nu credință adevărată.) Testează dacă 
într-adevăr crede în Dumnezeu sau nu şi testează cât de mare este credința 
sa în Dumnezeu; aceasta e o parte. Altceva? (Frica de Dumnezeu.) Testează 


dacă oamenii au sau nu frică de Dumnezeu, aceasta e o altă parte. Ce 


altceva? (Dacă iubesc sau nu adevărul.) Corect, testează şi dacă iubesc sau 
nu adevărul, dacă sunt sau nu capabili să practice adevărul. Puse laolaltă, 
acestea sunt trei aspecte. Dacă eşti sau nu capabil să te supui depinde de 
atitudinea pe care o ai atunci când ţi se întâmplă lucruri, dacă te 
împotriveşti sau accepti; acesta este cel mai elementar lucru. Uneori, când 
se întâmplă ceva, s-ar putea să ai o atitudine supusă, dar, dacă lucrul nu se 
potriveşte cu noțiunile tale, e nevoie de ceva efort ca să te supui; dacă se 
potriveşte cu gusturile tale şi poţi avea beneficii din el, îţi e mai uşor să te 
supul. Nu înseamnă asta că eşti insuficient de supus? Supunerea ocazională 
sau temporară este reprezentativă pentru adevărata supunere față de 
Dumnezeu? Cu privire la ceea ce vine de la Dumnezeu și la rânduielile lui 
Dumnezeu, există unele lucruri pe care le poţi accepta şi altele pe care nu le 
poți accepta. Asta e o problemă. Nu este răzvrătire evidentă faţă de 
Dumnezeu? De exemplu, să spunem că Dumnezeu te-ar numi nesăbuit, cum 
al reacționa? Te-ai gândi o clipă: „Cuvintele lui Dumnezeu, cu siguranţă, nu 
sunt greşite” şi ai accepta asta în inima ta şi ai spune amin cuvântului lui 
Dumnezeu. În acest fel ai fi, practic, circa optzeci sau nouăzeci la sută 
supus, dar, în procesul de experimentare, s-ar putea să simți uneori că eşti 
destul de deştept, nu nesăbuit — acestea sunt acele ultime zece procente 
lipsă, care te împiedică să te supui total. Acest tip de stare este normal. În ce 
moment al experienţei vei înţelege pe deplin aceste vorbe? (Într-o zi, când 
vom fi expuşi, ne vom da seama că suntem nesăbuiţi și vom avea o 
cunoaştere adevărată despre noi înşine.) Așa este. Când vei avea ceva 
cunoaştere despre propria ta natură, firea ta şi principiile tale de acțiune, 
precum şi despre calitatea umanităţii şi a calibrului tău etc., atunci îţi vei da 
seama: „Sunt un nesăbuit! Gândurile mele nu sunt deloc clare şi nici nu 
vorbesc clar; mă ocup prost de probleme și trec prin lucrurile care mi se 


întâmplă într-un mod confuz; nu iau nimic în serios și, chiar dacă o fac, nu 


înţeleg — iată ce e un nesăbuit!” Cu cât experimentezi mai mult, cu atât vei 
ajunge să simți că sunt corecte cuvintele lui Dumnezeu, că El vorbeşte 
despre tine; te vei supune din ce în ce mai mult acestor cuvinte. Oamenii au 
un proces de acceptare cu privire la aceste cuvinte, dar care este primul 
lucru pe care Dumnezeu îl vrea? Când Dumnezeu spune că eşti un nesăbuit, 
vrea El de la tine o atitudine potrivnică, superficială sau o atitudine de 
acceptare? (O atitudine de acceptare.) Dumnezeu vrea ca oamenii să aibă o 
atitudine de acceptare. Oamenii trebuie să aibă o astfel de stare şi anume, că 
oricât de multe ştiu, ar trebui mai întâi să înveţe să accepte şi să se supună. 
Deşi s-ar putea să crezi că ești doar puţin nesăbuit, nu nesăbuitul deplin care 
a spus Dumnezeu că ești, ar trebui totuşi să accepţi asta. În procesul 
experienței, în procesul de urmărire a unei schimbări de fire, vei ajunge 
treptat la cunoaşterea propriei tale umanități, a revărsărilor firii tale corupte, 
a atitudinilor și a rezultatelor acțiunilor tale și a tuturor stărilor pe care le ai 
în timp ce îţi faci datoria. Îţi vei da seama că nu eşti puţin nesăbuit, ci că 
eşti efectiv un nesăbuit, şi nu unul mic. În acest moment, nu vei avea 
gânduri sau împotrivire faţă de nesăbuitul pe care Dumnezeu l-a dezvăluit, 
nici nu vei avea vreo noțiune şi vei fi capabil să accepți acest lucru. 
Dumnezeu cercetează profunzimile inimilor oamenilor. Accepţi dezvăluirea 
lui Dumnezeu ca fapt sau o accepţi ca pe o condamnare a ta? (Ca fapt.) 
Atunci o accepţi ca adevăr? În realitate, dezvăluirile lui Dumnezeu despre 
om sunt toate în concordanţă cu faptele, sunt adevărul, iar oamenii ar trebui 
să le accepte ca atare. Unii oameni spun: „Cuvântul «nesăbuity» este 
adevărul?” Cum să explic asta? În realitate, nu e că acest cuvânt este 
adevărul, ci mai degrabă esenţa acestui cuvânt — definirea și evaluarea de 
către Dumnezeu a acestui tip de fire — este adevărul. Asta e realitatea 
chestiunii. A spune că sunteți nesăbuiți — acest lucru îl puteţi accepta, 


practic, în funcție de statura voastră actuală. Cuvântul „nesăbuit” este 


jignitor? (Nu este.) De ce nu? (Pentru că este un fapt.) Unii oameni ar putea 
să nu gândească aşa în inimile lor şi spun: „Cuvântul nesăbuit este aproape 
elegant și civilizat şi nu e un blestem, aşa că de ce nu l-am accepta? Am 
auzit cuvinte mult mai grave decât acesta — le putem accepta pe acelea, deci 
cu cât mai mult ar trebui să fim capabili să acceptăm un cuvânt atât de 
elegant?” Implicaţia nu e cumva că sunteți insensibili şi astfel, un cuvânt 
atât de elegant şi civilizat nu vi se pare o remarcă sarcastică? Așa este? De 
fapt, nu e așa. Indiferent dacă un cuvânt este elegant sau sever, în cazul în 
care crezi că tu nu eşti o astfel de persoană, în cazul în care nu ştii dacă sunt 
corecte cuvintele de evaluare sau nu, dacă aceasta este esenţa ta sau nu, 
atunci, chiar dacă e un cuvânt plăcut și elegant, nu vei fi capabil să-l 
accepţi. Acest lucru are de-a face cu problema dacă o persoană poate 
accepta sau nu adevărul şi, de asemenea, cu problema dacă are sau nu o 
cunoaștere adevărată a propriei sale naturi şi esențe. Aţi auzit cuvinte mai 
severe înainte și le-aţi acceptat, îndurat şi recunoscut pe acelea mai severe, 
aşa că nu vă deranjează cuvântul mai puţin sever „nesăbuit”, dar în realitate, 
nu îl aplicaţi cu adevărat vouă înşivă. Aceasta nu e o atitudine de supunere 
şi acceptare adevărată. Dacă aţi fi într-adevăr capabili să acceptaţi acest 
cuvânt ca adevăr şi să îl aplicaţi vouă înşivă, atunci cunoaşterea voastră de 
sine ar deveni mai profundă. Când Dumnezeu te numeşte nesăbuit, El nu îți 
cere să accepti o afirmaţie, un cuvânt sau o definiție — El îți cere să înţelegi 
adevărul din aceasta. Prin urmare, când Dumnezeu numeşte pe cineva 
nesăbuit, ce adevăr conţine acest lucru? Toată lumea înţelege sensul 
superficial al cuvântului „nesăbuit”. Dar în ceea ce priveşte care sunt 
manifestările şi firile unei persoane nesăbuite, care dintre lucrurile pe care 
oamenii le fac sunt nesăbuite şi care nu, de ce Dumnezeu îi dezvăluie pe 
oameni în acest fel, dacă persoanele nesăbuite pot veni sau nu înaintea lui 


Dumnezeu, dacă acestea sunt sau nu capabile să acționeze conform 


principiilor, dacă sunt sau nu capabile să înţeleagă ce este bine şi ce este 
greşit, dacă sunt sau nu capabile să discearnă ce anume este iubit şi ce este 
disprețuit de Dumnezeu — de cele mai multe ori, oamenilor nu le sunt clare 
aceste lucruri; pentru ei, sunt ambigue și prost definite, deloc evidente. De 
exemplu: de cele mai multe ori oamenii nu ştiu — nu le este clar — dacă a 
face ceva într-un anumit mod înseamnă, pur și simplu, a urma reguli sau a 
practica adevărul. Nu ştiu — nici nu le este clar — nici dacă ceva este iubit de 
Dumnezeu sau disprețuit de Dumnezeu. Ei nu ştiu dacă a practica într-un 
anumit mod înseamnă a-i critica pe oameni sau a avea părtăşie despre 
adevăr şi a-i ajuta pe oameni în mod normal. Ei nu ştiu dacă principule din 
spatele modului în care acționează faţă de oameni sunt corecte şi dacă 
încearcă să-şi creeze aliați sau să-i ajute pe oameni. Ei nu știu dacă a 
acționa într-un anumit mod înseamnă a respecta principiile şi a rămâne 
fermi pe poziţiile lor sau a fi aroganți şi neprihăniți de sine şi a se da în 
spectacol. Când nu au nimic altceva de făcut, unora le place să se uite în 
oglindă; ei nu ştiu dacă acest lucru este narcisism şi vanitate sau dacă este 
normal. Unii oameni sunt temperamentali şi puţin ciudati; pot să-și dea 
seama dacă acest lucru are legătură cu a avea o fire rea? Oamenii nici măcar 
nu pot face diferenţa dintre aceste lucruri frecvent văzute şi întâlnite — dar, 
cu toate acestea, tot spun că au dobândit atât de multe din credinţa în 
Dumnezeu. Nu este un lucru nesăbuit? Aşadar, puteţi accepta să fiți numiți 
nesăbuiţi? (Da.) În momentul de faţă, se pare că majoritatea oamenilor 
poate accepta acest lucru. Ce ar trebui să faceţi după ce l-aţi acceptat? 
Trebuie să-l comparaţi cu propria voastră stare şi să reflectați în mod 
specific asupra chestiunilor în care sunteți nesăbuiți şi a celor în care sunteți 
lucizi. Comparaţi-l cu propria voastră stare, scoateţi-vă la iveală propria 
corupţie şi apoi ajungeţi să vă cunoaşteţi pe voi înşivă în aceste chestiuni şi 


străduiți-vă să fiți numărați în rândurile nesăbuiților. Ce părere aveţi despre 


acest tip de practică? Este totală această cunoaștere? (Nu este. Trebuie să 
căutăm adevărul şi să experimentăm o schimbare în acest aspect.) Aşa este. 
Şi vreți să fiți nesăbuiţi toată viața? (Nu.) Nimeni nu vrea să fie nesăbuit. 
De fapt, a avea părtăşie şi a analiza în acest fel nu au scopul de a te face să 
încerci să te clasifici drept nesăbuit; indiferent de modul în care te defineşte 
Dumnezeu, indiferent ce dezvăluie El despre tine, de modul în care te 
judecă şi te pedepseşte sau te emondează,scopul final este acela de a-ți 
permite să scapi de acele stări, să înţelegi adevărul, să dobândești adevărul 
ŞI să încerci să nu fii nesăbuit. Prin urmare, ce ar trebui să faci dacă vrei să 
nu fii nesăbuit? Trebuie să urmărești adevărul. În primul rând, trebuie să ştii 
în ce privinţe eşti nesăbuit, în ce chestiuni predici mereu doctrina, vorbind 
mereu alandala despre teorii şi cuvinte şi doctrine şi privind absent când te 
confrunți cu faptele. Când vei rezolva aceste probleme și îți va fi clar 
fiecare aspect al adevărului, vor fi mai puţine momente când vei fi nesăbuit. 
Când vei avea o înţelegere clară a fiecărui adevăr, când nu vei fi legat de 
mâini ŞI de picioare în tot ceea ce faci, când nu vei fi înfrânat sau constrâns 
— când, odată ce ţi se va întâmpla ceva, vei fi capabil să găseşti principiile 
corecte pe care să le practici şi vei fi cu adevărat capabil să acționezi 
conform principiului după ce te vei ruga lui Dumnezeu, după ce vei căuta 
adevărul sau găsi pe cineva cu care să ai părtășie, atunci nu vei mai fi 
nesăbuit. Dacă un lucru îţi va fi clar şi vei fi capabil să practici corect 
adevărul, atunci nu vei fi nesăbuit când vine vorba de acel lucru. Oamenii 
nu trebuie decât să înțeleagă adevărul pentru ca inimile lor să fie luminate 


în mod firesc. 


Dumnezeu spune că unii oameni sunt nesăbuiţi şi, la început, ei s-ar 
putea să nu fie în stare să accepte, dar după ce trece ceva timp, îşi dau 
seama că într-adevăr nu înțeleg nimic clar; nu știu cum să discearnă 


conducătorii falși şi antihriştii; se simt foarte nesăbuiți şi simt că sunt de 


calibru scăzut, aşa că acceptă asta şi se supun. „Nesăbuit” e un cuvânt 
relativ plăcut auzului, elegant, iar oamenii trebuie să treacă printr-o bucată 
de vreme înainte de a-l putea accepta; le-ar putea fi mai greu să accepte 
cuvinte mai puţin plăcute, neelegante. Printre cuvintele lui Dumnezeu, 
unele lovesc direct la țintă când dezvăluie şi judecă oamenii; sunt mai 
severe. Majoritatea oamenilor au o statură prea mică pentru a le accepta pe 
acestea. După ce le aud, ei simt durere şi nefericire; simt că demnitatea lor a 
fost rănită, că inimile lor imature au fost îmboldite și rănite. Ce cuvinte sunt 
pentru voi deosebit de incomode de auzit, vă fac să credeți că Dumnezeu nu 
ar trebui să le spună, pe care nu le puteți accepta? De exemplu: gunoi, 
vierme, demon murdar, mai puţin decât porci sau câini, fiare etc. Se pare că 
nu e uşor pentru majoritatea oamenilor să accepte aceste cuvinte. Oamenii 
civilizați spun de obicei astfel de cuvinte? Sunteţi cu toţii bine educați. Cu 
toții aveți grijă să fiți rafinați şi subtili în ceea ce priveşte discursul vostru, 
precum şi maniera în care vorbiţi: aveţi tact și aţi învăţat să nu dăunați 
demnităţii şi mândriei celorlalţi. În cuvintele și acțiunile voastre, le Lăsaţi 
oamenilor loc de întors. Faceţi tot ce puteţi pentru a-i face să se simtă în 
largul lor. Nu le expuneţi cicatricile sau lipsurile şi încercați să nu-i răniți şi 
să nu-i faceţi de râs. Acesta este principiul interpersonal după care 
acționează majoritatea oamenilor. Și ce fel de principiu este acesta? 
(Înseamnă a fi pe placul oamenilor; este înşelător şi alunecos.) Este 
prefăcut, alunecos, trădător şi insidios. Ascunse în spatele feţelor 
zâmbitoare ale oamenilor se află o mulțime de lucruri răutăcioase, 
insidioase şi demne de dispreţ. De exemplu, atunci când interacționează cu 
ceilalți, unii oameni, de îndată ce văd că cealaltă persoană are ceva statut, se 
gândesc în inimile lor: „Când vorbesc cu ei, trebuie să aleg cuvinte care 
sună plăcut, altfel le-aş putea strica reputaţia — şi dacă m-ar pedepsi?” Pur şi 


simplu, ei nu spun nimic sau, dacă vorbesc, o fac într-un mod plin de tact, 


plăcut auzului, măgulitor. Când se întâlnesc, spun: „Ah! N-am văzut 
niciodată pe cineva care să arate la fel de bine ca tine. Eşti o zână? Eşti atât 
de drăguță, încât nici măcar nu ai nevoie de machiaj; dacă te-ai machia, ai fi 
şi mai de neasemuit. Uită-te la conformaţia ta, tot ce porți arată bine! Haine 
atât de drăguţe și frumoase trebuie să fi fost special concepute pentru 
oameni ca tine!” Vorbesc deosebit de plăcut, așa că cine îi aude se simte în 
largul său, dar oare chiar gândesc acele lucruri în inima lor? (Nu.) Ce 
gândesc cu adevărat? Cu siguranţă au intenţii şi motive ascunse, care sunt 
cu siguranță rușinoase; ar putea fi deosebit de siniștri, răi sau demni de 
dispreţ, ceea ce i-ar dezgusta pe ceilalți. Odată ce s-au despărțit, o vorbesc 
de rău pe acea persoană altora, spunând despre ea orice lucru jignitor şi plin 
de ură pe care îl pot spune. Cuvintele lor conțin un atac, un venin! 
Cuvintele măgulitoare pe care tocmai le-au terminat de spus îi fac să se 
simtă enervaţi şi reticenți;, a-i deprecia şi a-i defăima pe alţii pe la spate îi 
readuce la echilibru. Astfel de oameni au întuneric în inimile lor; sunt 
egoişti şi demni de dispreţ. Acest tip de conduită e dezgustător şi detestabil. 
Ce fel de persoană e aceasta? Este o persoană înșelătoare. Există prea mulți 
astfel de oameni printre necredincioși şi chiar există unu în casa lui 
Dumnezeu. Când spun acele cuvinte care sună plăcut, au o intenție 
ruşinoasă şi demnă de dispreţ şi motivații ascunse; ei spun orice îi va ajuta 
să-şi atingă obiectivul. Nu vorbesc deloc în conformitate cu faptele și 
exagerează; au intenţii și obiective în spatele cuvintelor lor plăcute. Când 
vorbesc jignitor, ei spun orice lucru detestabil pe care îl pot spune şi sunt 
capabili să rostească tot felul de cuvinte veninoase. Ce fel de persoană e 
aceasta? Dincolo de exteriorizănile de suprafaţă ale firilor lor, care sunt 
ipocrite, alunecoase şi înșelătoare, ce mai este în natura lor? Sunt veninoşi 
— prea veninoşi! Când îi complimentează pe alţii, ceilalți le cer asta? (Nu.) 


De ce îi complimentează? (Au un obiectiv.) Aşa e. Prin mijloace corecte sau 


Josnice, se joacă cu oamenii pentru a-şi atinge intenţiile şi obiectivele; ar 
spune orice, oricât de oribil ar fi. Asta nu e veninos? Apoi, pentru a rezolva 
dezechilibrul din inima lor, îi înjunghie pe oameni în spate, îi blestemă şi îi 
defăimează şi spun orice lucru jignitor şi plin de ură pe care îl pot spune. 
Nu e asta veninos? E atât de veninos! Din această chestiune, puteți vedea 
natura omului. Nimic din ceea ce fac ei în faţa oamenilor sau pe la spatele 
lor nu e autentic sau sincer, nici nu e în conformitate cu adevărul sau cu 
umanitatea; totul e rău, otrăvitor. Nu există elemente otrăvitoare în tot ceea 
ce spune omenirea coruptă? (Ba da.) Așadar, sunt de încredere cuvintele 
oamenilor? Se poate avea încredere în cuvintele lor? Oamenii sunt atât de 
nedemni de încredere, nu te poţi baza pe ei! De ce? Pentru că, pe măsură ce 
trăiesc, lucrurile care se revarsă din acțiunile şi vorbirea lor, fiecare faptă şi 
acțiune, fiecare gând şi idee, sunt toate ale unei firi satanice, total 


reprezentative pentru o natură şi o esenţă satanice. 


De ce oamenii cred în Dumnezeu, dar nu cred că ale Lui cuvinte sunt 
adevărul? Pentru că ochii lor sunt orbi, nu înţeleg care este adevărul și nu au 
nicio cunoaștere despre Dumnezeu. Mulţi oameni citesc cuvintele lui 
Dumnezeu şi pot recunoaşte că acestea sunt adevărul, dar au noțiuni şi 
împotrivire față de ceea ce a spus Dumnezeu cu privire la „viermi, 
„gunoaie”, „diavoli” şi „fiare”, până în punctul în care sunt total incapabili 
să accepte aceste lucruri. Asta pentru că ei nu îşi cunosc propria natură. 
Cum văd oamenii natura şi esenţa umană? (Ei îşi recunosc propriile firi 
satanice, dar cred că încă au o latură bună şi nu văd că ei înşişi sunt o 
Satană vie.) Îşi înţeleg oamenii propria natură şi esenţă la fel de precis, clar 
şi adevărat cum le înțelege Dumnezeu? (Nu.) De fapt, natura şi esența 
umană sunt total ostile lui Dumnezeu. Dumnezeu Se uită la esenţa și natura 
umană. El nu Se uită la ceea ce spun sau fac oamenii în exterior, El Se uită 


la inimile lor, la esenţa şi la natura lor. De unde provin acele definiții și 


modalități de adresare pe care le are Dumnezeu pentru om? Ele sunt 
definite pe baza naturii și esenței umane, precum şi a firilor corupte care se 
revarsă din om. Din ceea ce am vorbit până acum, înţelegeţi ce înseamnă 
„Dumnezeu cercetează profunzimile inimilor oamenilor”? Oamenii spun 
mereu că „Dumnezeu cercetează profunzimile inimilor oamenilor”, așadar 
ce experiențe aveţi cu aceste cuvinte? Le-aţi experimentat vreodată cu 
adevărat? Ce cunoaştere şi înţelegere aveţi despre aceste cuvinte? Unii 
oameni sunt confuzi; ei cred că înseamnă că Dumnezeu cunoaște gândurile 
şi ideile care se revarsă din ei, că El ştie lucrurile pe care le fac și care nu 
sunt în concordanță cu adevărul, că El cunoaște murdăria, corupția și 
dorințele extravagante ale inimii lor; chiar dacă fac lucruri rele fără să 
vorbească despre ele, Dumnezeu ştie. Când Dumnezeu cercetează oamenii, 
chiar examinează El doar nivelul superficial, lucrurile de care oamenii sunt 
conştienţi? S-ar putea numi asta că Dumnezeu cercetează profunzimile 
inimilor oamenilor? (Nu.) Care este partea cea mai profundă a inimii unei 
persoane? (Natura şi esenţa sa.) Sunt oamenii capabili să fie conștienți de 
propria natură şi esenţă? Pot să le simtă? Pot să le cunoască? (Nu pot.) Dacă 
oamenii nu pot simţi aceste lucruri, atunci cum ajung să se cunoască cu 
adevărat pe ei înşişi? (Pot ajunge să se cunoască pe ei înşişi doar prin 
dezvăluirea cuvintelor lui Dumnezeu şi prin expunerea de către El.) 
Dumnezeu examinează natura şi esența oamenilor, pe care ei nu le pot nici 
simţi, nici cunoaște; când Dumnezeu dezvăluie natura şi esenţa oamenilor, 
când faptele îi expun, ei sunt sincer convinși. Gândurile, ideile şi punctele 
de vedere ale oamenilor sunt toate lucruri de nivel superficial. Uneori sunt 
rostite cu voce tare, iar alteori sunt doar o idee de moment, un gând din 
inimă sau un gând viu temporar, dar toate sunt lucruri de nivel superficial. 
Aceste gânduri vii îţi pot influenţa şi ghida temporar acțiunile, dar pot ele să 


influenţeze sau să ghideze direcția și scopurile vieții tale? Nu pot. Deci, ce 


poate să îți influențeze şi să îți ghideze acţiunile, precum şi direcţia şi 
scopurile vieţii? Poţi vedea clar această chestiune? Asta se ascunde în cele 
mai adânci părți ale inimilor oamenilor, în minţile lor. Acesta este lucrul 
care controlează gândurile şi acțiunile oamenilor, lucrul care dă naștere 
punctelor lor de vedere. Uni oameni nu înțeleg sensul expresiei 
„Dumnezeu cercetează profunzimile inimilor oamenilor”. Ce se înțelege 
aici prin „profunzimile inimilor oamenilor”? Ce lucruri se ivesc în 
străfundul inimii unei persoane? Oare gândurile sale lăuntrice cele mai 
profunde? La suprafaţă, aşa ar părea, dar despre ce e vorba în realitate? 
Despre lucrurile din natura şi esența umană pe care nimeni nu le poate muta 
din locul lor, cele mai adevărate gânduri ale oamenilor, pe care nu le spun 
niciodată nimănui; uneori, nici măcar ei înşişi nu ştiu ce sunt. Oamenii 
trăiesc în conformitate cu aceste lucruri. Ei cred că, dacă pierd aceste 
lucruri, dacă pierd motivaţia pe care le-o dau aceste lucruri, s-ar putea să nu 
mai fie capabili să creadă în Dumnezeu. Aşadar, ştiţi ce lucruri se află în 
profunzimile inimilor oamenilor? (Credinţa în Dumnezeu pentru a obţine 
binecuvântări; asta este ceva ce se află în inimile oamenilor.) Aşa este, 
oamenii cred în Dumnezeu pentru a fi binecuvântaţi, răsplătiți, încoronați. 
Nu există acest lucru în inima fiecăruia? Este cert că există. Deşi oamenii 
nu vorbesc deseori despre asta, ba chiar îşi ascund motivul și dorinţa de a 
obține binecuvântări, această dorință şi acest motiv din adâncul inimilor 
oamenilor au fost întotdeauna de nezdruncinat. Indiferent câtă teorie 
spirituală înțeleg oamenii, ce experienţă sau cunoştinţe au, ce datorie pot să 
îndeplinească, câtă suferință îndură sau cât de mare e preţul pe care-l 
plătesc, ei nu renunță niciodată la motivaţia pentru binecuvântări adânc 
ascunsă în inimile lor şi întotdeauna lucrează în tăcere în folosul ei. Nu este 
acesta lucrul cel mai adânc îngropat în inimile oamenilor? Fără această 


motivaţie de a primi binecuvântări, cum te-ai simţi? Cu ce atitudine ţi-ai 


îndeplini datoria şi L-ai urma pe Dumnezeu? Ce ar deveni oamenii dacă s- 
ar descotorosi de această motivaţie de a primi binecuvântări care este 
ascunsă în inimile lor? E posibil ca mulți oameni să devină negativi, în 
vreme ce unii ar deveni demotivaţi în îndatoririle lor. Şi-ar pierde interesul 
în credinţa lor în Dumnezeu, de parcă sufletul lor ar fi dispărut. Ar părea că 
le-a fost smulsă inima. De aceea spun că motivaţia pentru binecuvântări 
este ceva ascuns adânc în inimile oamenilor. Poate că, în timp ce își 
realizează datoria sau trăiesc viaţa bisericească, simt că sunt în stare să-și 
părăsească familiile şi să se sacrifice cu bucurie pentru Dumnezeu şi că 
acum îşi cunosc motivaţia de a primi binecuvântări şi au lăsat-o deoparte și 
că nu mai sunt conduși sau constrânși de aceasta. Atunci, ei cred că nu mai 
au motivaţia de a fi binecuvântaţi, dar Dumnezeu crede altceva. Oamenii 
văd lucrurile doar în mod superficial. Fără încercări, sunt încântați de ei. 
Atât timp cât nu părăsesc biserica sau nu-L neagă pe Dumnezeu și continuă 
să se sacrifice pentru El, ei cred că s-au schimbat. Simt că nu mai sunt 
conduși de entuziasmul personal sau de impulsuri de moment în 
îndeplinirea datoriei lor. În schimb, cred că pot să caute adevărul şi că pot 
să caute şi să practice adevărul încontinuu în timp ce-şi îndeplinesc datoria, 
astfel încât firile lor corupte să fie purificate, iar ei să obțină o oarecare 
schimbare autentică. Cu toate acestea, când se întâmplă lucruri care au 
legătură directă cu destinația şi sfârşitul lor, cum se comportă oamenii? 
Adevărul se dezvăluie în întregime. Deci, la urma urmelor, în ceea ce îi 
priveşte pe oameni, această circumstanţă este una de mântuire și desăvârşire 
sau una de expunere și alungare? Este un lucru bun sau un lucru rău? Pentru 
cei care urmăresc adevărul, înseamnă mântuire și desăvârşire, ceea ce este 
bine; pentru cei care nu urmăresc adevărul, înseamnă expunere şi alungare, 
ceea ce este rău. Trecând printr-o perioadă de timp, nu se confruntă toți 


oamenii cu circumstanțe de încercare şi rafinare? De ce face Dumnezeu 


asta? Cu siguranţă are semnificație, pentru că Dumnezeu cercetează 
profunzimile inimilor oamenilor; El cunoaște starea reală a părților cele mai 
lăuntrice ale oamenilor, îi înţelege pe oameni şi vede natura şi esenţa lor în 
mod clar și complet. După o vreme, unii s-ar putea să aibă un oarecare 
succes, să fi făcut câteva lucruri bune, să nu fi făcut greşeli mari și ar putea 
să fie în stare să accepte tratarea şi emondarea. Când li se întâmplă lucruri, 
s-ar putea să aibă o atitudine oarecum supusă. Așadar, consideră că sunt 
destul de buni, că au pășit pe drumul cel bun al credinţei în Dumnezeu, că 
au fost mântuiți şi desăvârşiți. Când se complac mai mult şi sunt mai 
mulțumiți de sine, vin disciplina, judecata şi mustrarea lui Dumnezeu. 
Aceste circumstanţe expun oamenii, statura lor, firile lor corupte, natura și 
esenţa lor şi atitudinile lor faţă de Dumnezeu. Această expunere este de fapt 
bună pentru oameni. Dacă urmăresc adevărul, atunci această expunere, 
această circumstanţă, îi va curăţi. Îi va curăţi de ce? Te va curăţi de cererile 
tale nerezonabile de la Dumnezeu și de dorințele extravagante şi te va face 
să adopţi punctul de vedere corect; nu vei mai încerca să negociezi cu 
Dumnezeu sau să-l faci cereri pentru dorințele tale extravagante; mai 
degrabă, inima ta se va supune lui Dumnezeu tot mai mult, cu adevărat. Nu 
vei cere nimic, vei căuta doar să urmăreşti adevărul și să mulțumeşti inima 
lui Dumnezeu, ajungând să devii din ce în ce mai pur, până când, în cele din 
urmă, vei fi capabil să obţii mântuirea. Nu este acesta un rezultat atins prin 
lucrarea lui Dumnezeu? (Ba da.) Nu există o semnificaţie în spatele faptului 
că Dumnezeu face asta? Asta nu curățeşte oamenii? Au oamenii nevoie să 
fie curățiți în acest fel? (Da, au.) Dacă Dumnezeu nu i-ar expune şi nu i-ar 
curăți pe oameni astfel, atunci ar putea ei să obțină adevărul? (Nu.) N-ar 
putea obţine adevărul. Bazându-se pe natura lor satanică, pe ce fel de drum 


pot păşi oamenii? (Pe acela de a-l urma pe Satana şi a se împotrivi lui 


Dumnezeu.) Poate o astfel de persoană să fie binecuvântată? Nu poate, 


poate doar să fie alungată. 


Ştiţi ce este, de fapt, un fariseu? Există farisei în jurul vostru? De ce 
aceşti oameni sunt numiţi „farisei? Cum sunt descriși fariseii? Ei sunt 
oameni care sunt ipocriți, complet falși şi care joacă teatru în tot ceea ce 
fac. Ce pretind ei? Pretind că sunt buni, blânzi şi pozitivi. Aşa sunt ei într- 
adevăr? Cu siguranţă nu. Dat fiind că sunt ipocriţi, tot ce este manifestat și 
dezvăluit în ei este fals; totul este o prefăcătorie — nu este adevărata lor față. 
Unde este ascunsă adevărata lor față? Este adânc ascunsă în inimile lor, 
pentru a nu fi văzută niciodată de alții. Tot ce ține de exterior este o 
prefăcătorie, totul este fals, dar ei pot să-i păcălească doar pe oameni; nu-L 
pot păcăli pe Dumnezeu. Dacă oamenii nu urmăresc adevărul, dacă nu 
practică și nu experimentează cuvintele lui Dumnezeu, atunci nu pot 
înţelege exact adevărul și, deci, oricât de frumos sună cuvintele lor, acestea 
nu sunt adevărul-realitate, ci cuvinte şi doctrine. Unii oameni se 
concentrează doar să spună papagaliceşte cuvinte şi doctrine, imită grosolan 
pe oricine ține cele mai elevate predici, astfel încât, în doar câţiva ani, ei 
recită cuvintele şi doctrinele în mod din ce în ce mai avansat şi sunt 
admiraţi şi venerați de mulți oameni, după care încep să se camufleze și 
acordă o mare atenţie cuvintelor şi faptelor lor, arătându-se a fi deosebit de 
evlavioșşi și spirituali. Ei folosesc aceste aşa-numite teorii spirituale pentru a 
se camufla. Doar despre asta vorbesc oriunde merg, lucruri amăgitoare care 
se potrivesc noțiunilor oamenilor, dar cărora le lipseşte adevărul-realitate. 
Şi, prin predicarea acestor lucruri — lucruri care sunt în acord cu noțiunile și 
gusturile oamenilor — ei înşală mulți oameni. Pentru alţii, astfel de oameni 
par foarte devotați şi smeriți, dar, de fapt, totul este fals; par toleranţi, 
îngăduitori şi iubitori, dar, de fapt, este o faţadă; ei spun că ÎI iubesc pe 


Dumnezeu, dar, de fapt, este o prefăcătorie. Alţii cred că astfel de oameni 


sunt sfinți, dar, de fapt, este o înşelăciune. Unde poate fi găsită o persoană 
cu adevărat sfântă? Sfinţenia umană este doar falsitate. Totul este teatru, o 
amăgire. La exterior, ei par devotați lui Dumnezeu, dar, de fapt, ei joacă 
teatru ca ceilalți să-i vadă. Când nu se uită nimeni, ei nu sunt deloc devotați 
şi tot ceea ce fac e superficial. La suprafață, ei se sacrifică pentru 
Dumnezeu şi au renunţat la familiile şi carierele lor. Dar ce fac în secret? Îşi 
conduc propriile afaceri şi operaţiuni în biserică, profitând de biserică şi 
furând ofrandele în secret, pretinzând că lucrează pentru Dumnezeu... 
Aceşti oameni sunt fariseii ipocriți moderni. De unde vin aceşti farisei? 
Apar ei oare printre necredincioşi? Nu, toţi apar printre credincioşi. De ce 
devin farisei acești oameni? I-a făcut cineva astfel? Este evident că nu așa 
stau lucrurile. Care este motivul? Este acela că aşa sunt esenţa şi natura lor, 
iar asta e din cauza căii pe care au mers. Ei folosesc cuvintele lui Dumnezeu 
doar ca instrument ca să predice şi să profite de biserică. Îşi înarmează 
mințile şi gurile cu cuvintele lui Dumnezeu, propovăduiesc false teorii 
spirituale şi se prezintă ca fiind sfinți, iar apoi folosesc acest lucru drept 
capital ca să-şi atingă scopul — acela de a profita de biserică. Ei numai 
predică doctrine, dar totuşi nu au pus adevărul în practică. Ce fel de oameni 
sunt aceia care continuă să predice cuvinte şi doctrine deşi nu au urmat 
niciodată calea lui Dumnezeu? Aceştia sunt farisei ipocriţi. Acele 
neînsemnate, așa-zise comportamente bune și bună purtare ale lor şi putinul 
acela la care au renunţat şi pe care l-au sacrificat sunt obținute în întregime 
constrângându-și şi îngrădindu-şi voinţa. Acele acţiuni sunt întru totul false 
şi toate sunt prefăcătorii. În inimile acestor oameni nu există nicio fărâmă 
de venerație față de Dumnezeu şi nici nu au vreo credință adevărată în 
Dumnezeu. Mai mult decât atât, ei sunt non-credincioşi. Dacă oamenii nu 
urmează adevărul, atunci vor merge pe o astfel de cale şi vor deveni farisei. 


Nu este acest lucru înspăimântător? Locul religios în care se adună fariseii 


devine o piaţă de desfacere. În ochii lui Dumnezeu, aceasta este religia; nu 
este biserica lui Dumnezeu, nici un loc în care El este venerat. Astfel, dacă 
oamenii nu urmăresc adevărul, indiferent cu cât de multe cuvinte literale și 
doctrine superficiale despre cuvântările lui Dumnezeu se echipează, nu le 
vor fi de niciun folos. Unii spun: „E inutil, indiferent cu cât de multe mă 
echipez, aşa că nu o să mă echipez deloc.” Ce spun ei? Nu e un nonsens? 
Nu e un discurs absurd? Cu ce scop am părtăşie despre aceste cuvinte? De a 
te împiedica să te echipezi cu cuvintele lui Dumnezeu? (Nu.) Trebuie să te 
echipezi cu cuvintele lui Dumnezeu, dar lucrul crucial care trebuie să-ţi fie 
clar este că nu se cuvine să foloseşti cuvintele lui Dumnezeu pentru a te 
promova în vreun fel și nici nu se cuvine să le foloseşti drept capital pentru 
a profita de pe urma bisericii, cu atât mai puţin să le foloseşti ca pe o armă 
pentru a-i lovi pe alţii. Ce sunt cuvintele lui Dumnezeu? Cuvintele lui 
Dumnezeu sunt adevărul, calea şi viaţa care înlătură firile corupte ale 
oamenilor. Dacă aplici şi practici perfect aceste cuvinte, atunci vei obține 
adevărul; adevărul nu va fi pentru tine doctrină sau doar cuvinte, ci va fi 


realitatea vieţii tale. Odată ce ai obținut adevărul, ai obținut viaţa. 


Cu privire la subiectul despre care tocmai am vorbit, că Dumnezeu 
cercetează profunzimile inimilor oamenilor, voi împărtăşi o poveste: a fost 
odată o femeie frumoasă care era căsătorită cu un bărbat bogat. De obicei, 
cum priveşte lumea astfel de căsnicii? Femeia frumoasă doreşte banii 
omului bogat, iar bărbatul bogat dorește femeia frumoasă pentru înfățișarea 
ei; fiecare ia ce are nevoie și nu există dragoste adevărată — este o căsătorie 
tranzacțională. Potrivit închipuirnilor lumii, această femeie frumoasă sigur 
avea să cheltuiască banii făcând risipă, trăind luxos, dar ea nu a făcut acest 
lucru. Trăia ca o gospodină obişnuită, făcând treburi; în fiecare zi, era 
harnică şi conştiincioasă, era bună cu soţul ei şi familia lui, astfel că putea fi 


numită virtuoasă şi bună. Dar cum o trata bărbatul bogat? În primul rând, îşi 


făcea griji că această femeie frumoasă nu va putea trăi cu el cu sinceritate, 
iar căsătoria lor nu va dura, aşa că şi-a păstrat toate bogăţiile şi lucrurile 
importante pentru el. Le-a pus pe toate pe numele lui, în loc să fie sub 
controlul soției. Dar frumoasei femei nu-i păsa de nimic din toate acestea. 
Indiferent cum o trata soţul ei — fie că nu avea încredere în ea, fie că o 
restricționa financiar — ea nu manifesta nicio reticenţă sau nemulţumire. 
Mai degrabă, era şi mai harnică. După câţiva ani, frumoasa femeie a născut 
câțiva copii şi a continuat să aibă grijă de întreaga ei familie ca şi înainte, ca 
o soție bună şi o mamă iubitoare; era ascultătoare, blândă și grijulie cu soţul 
ei. În cele din urmă, într-o zi, bogatul a simţit că soţia lui nu era aşa cum și- 
o imaginase: ea nu dorea bogăţiile lui, nici lucrurile lui materiale. Nu avea 
cerinţe suplimentare în afară de cele ale unei vieţi normale şi, în plus, 
sacrifica foarte mult pentru a gestiona familia — tinereţea, aspectul şi timpul 
ei. Era harnică şi conştiincioasă față de familie, fără să se plângă vreodată. 
Omul bogat era impresionat. După ce s-a simțit impresionat, care a fost 
primul lui gând? Nu s-a gândit oare: „Ah, soția mea e atât de demnă de 
încredere, dar eu m-am îndoit de ea şi m-am ferit de ea. A fost nedrept din 
partea mea să o tratez așa. Ar trebui să-i dau toate bogăţiile și lucrurile mele 
să aibă grijă de ele, pentru că ea este dragostea mea adevărată, persoana în 
care se cuvine să am cea mai mare încredere şi care este cea mai demnă de 
încrederea mea. Dacă nu cred în ea, dacă mă feresc de ea, atunci sunt 
nedrept cu ea. Un astfel de comportament e lipsit de caracter. A trecut deja 
prin atâția ani de încercări, nu mă mai pot îndoi de ea.” Nu s-a ivit acest 
gând după ce a văzut toate faptele? (Ba da.) Acest tip de gândire provine 
din judecata umană. Observarea comportamentului ei în timp ce i se 
întâmplau lucruri a dat naştere judecății lui, ceea ce a dat naștere definiției 
lui despre ea. Prin urmare, când bogatul a fost impresionat, şi-a pus toate 


bogăţiile pe numele soţiei sale, demonstrându-și încrederea totală în ea şi 


răspunzându-i anilor mulți de loialitate și investiţiei ei în el. Pentru 
majoritatea oamenilor, asta este în conformitate cu conștiința, judecata, 
morala şi etica umană. S-a încheiat chestiunea? (Nu.) După ce a trecut prin 
procedurile legale, bogatul şi-a pus toate bogățiile pe numele soției sale. 
Într-o zi, bogatul s-a întors acasă să mănânce şi, de îndată ce a intrat pe ușă, 
a simțit că atmosfera era greșită. Soția nu a venit să-i ureze bun-venit acasă 
ori să vorbească cu el, iar casa era rece. De ce masa, care până acum era de 
obicei plină cu mâncare, era goală astăzi? S-a uitat în spatele lui, iar pe 
masa din sufragerie a văzut o hârtie, pe care erau scrise două cuvinte mari — 


La revedere! 


Povestea s-a terminat acum. Probabil că, mai mult sau mai puțin, toţi 
înţelegeţi ideea, deci care e scopul relatării acestei poveşti? (Să ne spună că 
în oameni nu se poate avea încredere şi că se prefac foarte bine.) Omul 
bogat a fost înşelat de o aparență falsă. Această femeie frumoasă s-a 
prefăcut foarte bine; în toți acei ani, nu a lăsat să se întrevadă nici măcar un 
cusur, iar bogatul, în toţi acei ani de viaţă cu ea, nu a văzut nici cel mai mic 
indiciu. Ce fel de persoană e această femeie frumoasă? (E sinistră şi 
înşelătoare şi deosebit de vicleană.) A avut această intenţie de la bun 
început sau a intenționat să facă asta doar la urmă, după ce a obținut toate 
bogăţiile? (De la început.) Care au fost intențiile ei inițiale când s-a căsătorit 
cu bărbatul bogat? Le-a manifestat? (Nu, le-a ascuns.) Deci, ce a lăsat ea să 
se vadă la suprafaţă? (O aparenţă falsă.) O aparență total falsă. Ce se afla în 
spatele acestei aparenţe false, în profunzimea ei? (A vrut să obțină bogăție 
şi profit.) Ea nu s-a căsătorit din sinceritate cu omul bogat, și-a dorit doar 
bogăţiile lui. Indiferent că dura zece sau douăzeci de ani, atât timp cât putea 
să-l escrocheze de bogăţiile lui, atunci nu conta pentru ea că trebuia să se 
căsătorească cu el sau să sacrifice toți acei ani de tinereţe şi muncă grea. 


Acesta era gândul cel mai profund din inima ei. De ce natură sunt lucrurile 


pe care le-a făcut de dragul acestui gând? (Prefăcătorie şi înșelăciune.) 
Merită amintit acest lucru sau ar trebui ca oamenii să o respingă? (Să o 
respingă.) Este bine sau rău? (Rău.) Totul este rău. Pe ce bază se determină 
că toate acţiunile ei și toate preţurile externe pe care le-a plătit sunt un rău? 
De unde vine această concluzie? (Se bazează pe intenţiile şi punctul de 
plecare al acțiunilor ei.) Deci, ce înţelegeți din această poveste? (Oamenii se 
uită la aparențele exterioare, dar Dumnezeu Se uită la esenţa oamenilor.) 
Acest lucru este sigur. De ce se uită oamenii la aspectul exterior? Pot 
oamenii să afle intențiile și motivațiile altora din cuvintele şi acțiunile lor? 
Ştiţi cum să le discerneţi? (Putem să vedem unele evidente, de nivel 
superficial.) Puteţi vedea unele manifestări externe, dar când înțelegeți 
adevărul şi deţineţi o parte din realitatea adevărului, nu veți putea vedea 
esența puţin mai clar? (Ba da.) De ce poate Dumnezeu să vadă atât de clar 
inimile oamenilor? Pentru că Dumnezeu este adevărul, El este atotputernic 
şi cercetează profunzimule inimilor oamenilor. Credeţi că oamenii au un 
standard de judecată corect după care îi pot judeca pe alţii așa cum face 
Dumnezeu? (Nu, pentru că oamenii sunt toți de același fel, iar Dumnezeu 
este Creatorul.) Oamenii sunt toţi de același fel, deci există diferenţe între 
oameni? Există vreo diferenţă între cineva care are adevărul şi cineva care 
nu îl are? Există vreo diferenţă între cineva care Îl cunoaşte pe Dumnezeu şi 
cineva care nu Îl cunoaşte? Există vreo diferenţă între cineva care se teme 
de Dumnezeu şi cineva care nu se teme? (Există.) Ce fel de persoană poate 
să vadă limpede esenţa altei persoane? (Cineva care Îl cunoaște pe 
Dumnezeu şi se teme de El.) În ultimă instanţă, cum poate o persoană să 
vadă limpede esenţa altei persoane? În ceea ce îi priveşte pe oameni, doar 
atunci când înţeleg adevărul şi au realitatea adevărului, ei o pot discerne. 
Atunci, în ceea ce ÎI priveşte pe Dumnezeu, de ce este El capabil să vadă 


limpede esența oamenilor? Cum explicaţi această chestiune? Se poate spune 


că Dumnezeu este standardul după care să judeci toţi oamenii, evenimentele 
şi lucrurile, că El este criteriul după care să judeci toate lucrurile pozitive şi 
negative? (Da.) Care este elementul practic al acestor cuvinte? Conduita 
externă a unei persoane poate fi bună şi perfectă, dar, dacă ai realitatea 
adevărului, poţi discerne dacă practică sau nu adevărul. Cu toate acestea, 
dacă nu ai realitatea adevărului, când vezi o persoană cu o conduită 
perfectă, care îşi maschează foarte bine aspectul exterior, o deghizare fără 
cusur, atunci vei putea să vezi dacă practică sau nu adevărul? Nu vei şti să 
discerni. Fără realitatea adevărului, nu vei avea un standard după care să-i 
judeci pe alţii și nu vei şti cum să-i judeci. Dacă vezi pe cineva cu o 
conduită exterioară bună, care vorbeşte foarte cordial, care suferă şi se 
sacrifică mult, care în exterior nu dezvăluie nicio problemă şi care nu are 
niciun neajuns demn de menţionat, cum judeci dacă e o persoană bună sau 
rea, dacă iubeşte adevărul sau îi e lehamite de el? Cum discerni acest lucru? 
Dacă nu ai un standard pentru judecata ta, atunci vei fi orbit cu uşurinţă de 
comportamentul şi acțiunile sale externe. Dacă ești orbit şi înşelat de ea, 
atunci vei putea discerne dacă e bună sau rea, dacă e gentilă sau malefică? 
Nu vei putea. Unii spun: „Oare oamenii care înțeleg adevărul sunt capabili 
să examineze inimile altora la fel ca Dumnezeu?” Oamenii nu au această 
capacitate. Chiar dacă au o înţelegere mai profundă a adevărului, asta nu 
înseamnă că dețin realitatea adevărului. Cu toate acestea, dacă o persoană 
înţelege adevărul, atunci poate discerne dacă altcineva e o persoană bună 
sau o persoană rea, dacă iubeşte adevărul sau nu, dacă e cinstit sau înşelător, 
dacă se teme de Dumnezeu sau e răzvrătit şi ostil față de Dumnezeu și dacă 
Îl urmează cu sinceritate pe Dumnezeu sau e un ipocrit. Vei putea discerne 
toate aceste lucruri. În ultimă analiză, ce e cel mai important? (Să ai 
realitatea adevărului.) Oamenii care nu au realitatea adevărului nu pot 


înţelege nimic în detaliu; ei acționează întotdeauna cu nesăbuință şi în 


moduri care sunt în conflict cu adevărul şi care se împotrivesc lui 
Dumnezeu. Astfel de oameni sunt jalnici. Acest lucru are legătură cu 
importanţa faptului că o persoană este sau nu capabilă să obțină adevărul şi 
să intre în realitatea adevărului. Cum îi văd oamenii pe ceilalți când ei înşiși 
nu înţeleg adevărul? Îi pot privi pe ceilalţi doar după propriile noţiuni și 
închipuiri. Când judecă şi clasifică o altă persoană, se uită doar la calibrul şi 
cunoştinţele ei; privesc doar dacă purtarea sa externă este sau nu etică, dacă 
este sau nu în concordanţă cu cultura tradițională şi morala umană şi dacă 
acțiunile ei sunt sau nu benefice altora. Dacă pot vedea că faptele şi 
cuvintele unei persoane sunt, în fond, rezonabile, că sunt total în acord cu 
noțiunile umane de etică şi morală şi că sunt în acord cu gusturile fiecăruia, 
atunci vor clasifica acea persoană ca fiind o persoană bună. Dar cum îi 
clasifică Dumnezeu pe oameni? Oare toate aceste metode, pe care oamenii 
le folosesc pentru a ajunge la concluziile și la punctele lor de pornire, sunt 
standardele după care Dumnezeu hotărăşte esenţa unei persoane? (Nu.) Pe 
ce Îşi bazează Dumnezeu hotărârea? Dumnezeu bazează determinarea 
naturii ŞI esenței unei persoane pe gândurile şi ideile din inima acesteia și pe 
motivaţia cuvintelor şi faptelor ei, care sunt intențiile şi obiectivele ei. 
Tocmai din acest motiv se spune că Dumnezeu este Cel care cercetează 
profunzimile inimilor oamenilor. Poate un om să cerceteze profunzimile 
inimii altor oameni? (Nu.) Oamenii pot vedea doar manifestările exterioare 
ale altora şi intenţiile pe care le dezvăluie prin vorbirea lor sau citind printre 
rânduri; în cel mai bun caz, oamenii sunt capabili să vadă aceste lucruri, aşa 
că îşi pot baza determinarea comportamentului altora doar pe ceea ce văd şi 
aud. Pe de altă parte, când Dumnezeu hotărăşte cu privire la oameni, El nu 
Se uită numai la acțiunile lor, la direcția în care se îndreaptă sau la calitatea 
unei anumite acțiuni. Dumnezeu vrea să vadă gândurile lor cele mai 


adevărate, să vadă care sunt de fapt intențiile şi obiectivele lor în timp ce 


acționează, căror lucruri dau naştere natura şi esenţa lor și pe ce drum îi 
obligă aceste lucruri să păşească. Acestea sunt lucrurile la care Se uită 
Dumnezeu. Așa că vă întreb, Dumnezeu cercetează profunzimile inimilor 
oamenilor — la ce se referă „profunzimile inimilor oamenilor”? Simplu spus, 
sunt cele mai adevărate gânduri din inimile oamenilor. Aşadar, în prezenţa 
lui Dumnezeu, indiferent cum te deghizezi, cum te ascunzi sau ce 
născoceşti pentru tine, Dumnezeu are o înţelegere clară a tuturor gândurilor 
tale cele mai adevărate și a lucrurilor ascunse în părțile tale cele mai 
profunde, cele mai lăuntrice; nu există vreo persoană ale cărei lucruri 
ascunse, lăuntrice, să poată scăpa de controlul lui Dumnezeu. Înţelegeţi ce 
spun? Cu zeci de ani de viață și comportament, acea femeie frumoasă a 
înşelat persoana cea mai apropiată de ea — dacă vi s-ar întâmpla acelaşi 
lucru, nu aţi fi şi voi înșelați? (Ba am fi.) Deci nu aţi putea spune că nu 
numai că şi-a înşelat soțul, ci v-a înșelat şi pe voi şi pe toţi ceilalți? (Ba da.) 
Ea nu a divulgat nimănui cele mai adevărate gânduri ale inimii ei — nu le-a 
spus nimănui — şi, în plus, deghizarea ei era fără cusur şi nimeni nu era 
conştient de asta. Cu toate acestea, a neglijat un lucru — Dumnezeu 
urmăreşte tot ce fac oamenii. Poate că a reuşit să-i înşele pe toți ceilalți, dar 
nu L-a putut înşela pe Dumnezeu. Acel bogat părea istet pe dinafară, putea 
să câştige mulți bani, dar a căzut victimă unei femei. A fost o neglijență de 
moment din partea lui? (Nu.) Atunci care a fost cauza? Faptul că nu a putut 
să o vadă desluşit. Ce informaţii vă dau prin această poveste? Vă spun că 
trebuie să mergeţi pe calea corectă atunci când credeţi în Dumnezeu şi să vă 
comportați bine şi să nu o luați pe căi necinstite şi rele. Ce sunt căile 
necinstite şi rele? Credincioşii în Dumnezeu vor întotdeauna să se bazeze pe 
mici uneltiri, pe jocuri înșelătoare şi viclene şi pe trucuri pentru a-şi acoperi 
propria corupție, defectele şi greșelile și probleme precum propriul lor 


calibru slab; ei se ocupă întotdeauna de chestiuni după filosofii satanice, 


ceea ce nu li se pare prea rău. În chestiuni de nivel superficial, ei Îl 
linguşesc pe Dumnezeu şi pe conducătorii lor, dar nu practică adevărul, nici 
nu acționează conform principiilor. Ei cântăresc cu atenție cuvintele şi 
expresiile altora, gândindu-se mereu: „Cum a fost performanţa mea recent? 
Toată lumea mă susține? Ştie Dumnezeu despre toate lucrurile bune pe care 
le-am făcut? Dacă ştie, mă va lăuda El? Care e poziția mea în inima lui 
Dumnezeu? Sunt eu important acolo?” Subinţelesul este dacă, drept 
persoană care crede în Dumnezeu, va obţine binecuvântări sau va fi 
alungată. A se gândi mereu la aceste chestiuni nu este o cale necinstită și 
rea? E într-adevăr o cale necinstită și rea, nu calea cea dreaptă. Deci, care 
este calea cea dreaptă? (A urmări adevărul şi o schimbare a firii.) Corect. 
Pentru cei care cred în Dumnezeu, singura cale dreaptă e să urmărească 
adevărul, să dobândească adevărul şi o schimbare a firii. Numai felul în 
care Dumnezeu îi conduce pe oameni să obțină mântuirea este calea 


adevărată, calea cea dreaptă. 


Dumnezeu cercetează profunzimile inimilor oamenilor; El este capabil 
să vadă cele mai profunde părți ale inimilor oamenilor, cele mai adevărate 
gânduri ale lor. Când Dumnezeu spune „oamenii sunt viermi”, pe ce bază 
vorbeşte El? (Pe baza naturii şi a esenței umane.) Aţi cercetat vreodată cu 
atenţie esenţa, starea și manifestările „viermilor” despre care vorbeşte şi pe 
care îi vede Dumnezeu? Ce elemente ale esenței oamenilor ÎI determină pe 
Dumnezeu să le spună asta? De ce spune Dumnezeu că oamenii sunt 
viermi? În ochii lui Dumnezeu, omenirea coruptă este în mod clar creaţia 
Sa; dar îşi îndeplinesc oamenii responsabilităţile şi îndatoririle pe care se 
cuvine să le îndeplinească ființele create? Mulţi oameni își fac datoria, dar 
cum e performanţa lor în timp ce își fac datoria? În îndeplinirea datoriei lor, 
ei nu iau inițiativa; dacă nu sunt emondați, tratați sau disciplinaţi, atunci nu 


continuă să meargă înainte; au întotdeauna nevoie să se întâlnească, să aibă 


părtăşie şi să primească aprovizionare pentru a avea chiar şi un pic de 
credință, unele mici elemente active — nu e asta firea lor coruptă? (Ba da.) 
Oamenii nu-şi cunosc propria poziţie, nici nu ştiu ce s-ar cuveni să facă, ce 
s-ar cuveni să urmărească sau drumul pe care ar trebui să meargă; în cea 
mai mare parte a timpului, chiar acţionează după propria voinţă şi aleargă 
razna. Dacă nu ar fi udarea, tratarea şi emondarea frecvente, dacă 
Dumnezeu nu ar rândui constant circumstanţele pentru a-i călăuzi pe 
oameni înapoi la El, ce ar face oamenii? Ai putea spune că nu numai că o 
astfel de persoană ar putea să nu-și facă bine datoria, ci s-ar şi înrăutăți până 
în punctul în care ar deveni negativă, delăsătoare în lucrarea sa, ar acționa 
superficial şi L-ar înşela pe Dumnezeu. Dacă cineva nu poate face datoria 
pe care se cuvine să o facă, atunci care este calitatea tuturor acțiunilor sale? 
Ai putea spune că sunt toate fapte rele — aceste persoane fac doar rău! Toată 
ziua, gândurile lor nu au nimic de-a face cu adevărul, nimic de-a face cu a 
merge pe calea lui Dumnezeu. În fiecare zi, mănâncă trei mese consistente 
fără să se gândească vreun pic sau să depună vreun efort; chiar dacă au într- 
adevăr vreun gând, acesta nu e în concordanță cu principiile adevărului și 
nici nu are vreo legătură cu cerințele lui Dumnezeu de la om. Fac lucruri 
care întrerup şi tulbură, fără să mărturisească deloc despre Dumnezeu. 
Inima lor e plină de gânduri despre cum să-şi caute bunăstarea fizică, cum 
să lupte pentru statut și faimă, cum să rămână neclintiți printre alți oameni, 
cum să aibă statut şi renume. Mănâncă hrana pe care le-o acordă Dumnezeu 
şi se bucură de tot ceea ce le oferă Dumnezeu, fără a se implica în treburile 
umane. Lui Dumnezeu nu Îi plac astfel de oameni — El îi urăşte. Unii 
oameni își fac datoria ca pe o simplă formalitate. Ei vin la biserică pentru a 
observa lucrarea ca un conducător necredincios; fac turul o dată, strigă 
câteva sloganuri, le țin lecții fraților şi surorilor, îi fac pe toți să îi asculte cu 


supunere și apoi au terminat. Când văd pe cineva care îşi face datoria în 


mod superficial, fără să-şi asume responsabilitatea, se gândesc: „Asta nu are 
nimic de-a face cu mine și nu reprezintă o ameninţare pentru statutul meu, 
aşa că nu-mi pasă.” Zi de zi, ei plutesc astfel în derivă, fără a face vreodată 
o lucrare reală, fără a rezolva vreodată probleme reale. Ce fel de persoană e 
aceasta? (Cineva care mănâncă trei mese consistente pe zi fără să se 
gândească vreun pic sau să depună vreun efort.) Ei nu ştiu ce se cuvine să 
facă în fiecare zi, așa că plutesc în derivă de-a lungul zilelor cu nepăsare, 
fără să ştie dacă Dumnezeu e mulţumit de ei ori îi urăște sau dacă El îi 
examinează. Lucrurile pe care le fac sunt în acord cu adevărul? Îşi 
îndeplinesc responsabilitătile? Sunt ei loiali? Sunt superficiali? Se înalță pe 
ei înșiși în lucrurile pe care le fac? Mărturisesc despre Dumnezeu? Ei nu 
ştiu nimic din toate acestea. Cineva care mănâncă trei mese consistente pe 
zi fără să se gândească sau să depună vreun efort e descris în mod obişnuit 
ca un „parazit”. Nu face nicio lucrare reală; e prea leneş ca să își pună chiar 
şi o farfurie de mâncare și vrea ca oamenii să-l aştepte. Ce fel de persoană e 
aceasta? Ea rămâne oriunde se nimereşte în fiecare zi, mănâncă oriunde e 
bună mâncarea, merge oriunde e un loc confortabil de dormit și oriunde 
sunt oameni care să o lingușească. Nu e nicio diferenţă între o astfel de 
persoană şi un vierme, nu-i aşa? (Aşa este.) Nu e nicio diferenţă. Pe baza 
acestor comportamente umane, e nedrept să îi numim pe oameni „viermi?” 
(Nu e nedrept.) Oamenii trăiesc constant în acest tip de natură degenerată; 
după ce fac un pic de lucrare reală, ei vor recunoașterea realizărilor lor. Unii 
spun: „Îmi fac deja datoria de cinci sau şase ani. Perseverez în a-mi face 
datoria în fiecare zi, iar părul mi se albeşte.” Nu e acesta un mod 
dezgustător de a vorbi? Cum ai putea să vorbeşti la fel ca Pavel? Care e 
obiectivul din spatele încercării de a obţine recunoaștere pentru realizările 
tale? Nu că vrei o răsplată de la Dumnezeu? Cum numim de obicei oamenii 


care doresc o răsplată? Nu „cerşetori?” Nu sunt astfel de oameni nerușinaţi? 


Tu faci datoria unei fiinţe create, şi pentru cine anume lucrezi din greu? 
Pentru Dumnezeu? Dumnezeu nu preţuiește aşa ceva. De fapt, acţionezi în 
numele tău, acționezi astfel încât să poți obţine mântuirea, deci ce 
recunoaştere doreşti şi ce răsplată ceri? Ţi-a dat Dumnezeu doar puţin har 
sau puține binecuvântări? Ţi-a dat Dumnezeu această viaţă ca să poţi cere o 
recompensă? Ca să-ți poți întinde mâna să cerşeşti mâncare de la 
Dumnezeu? În momentul de faţă, îţi faci propria datorie. Asta e obligaţia şi 
responsabilitatea ta. Dumnezeu ţi-a încredinţat o datorie, ceea ce e 
binevoitor din partea Lui, aşa că nu ar trebui să cerșești nimic; dacă o faci, 
Dumnezeu te va urî şi va fi dezgustat de tine. Oamenii vor mereu să 
cerşească de la Dumnezeu har şi recompense. Ce fel de oameni sunt? Nu 
sunt oameni neruşinați, cu caracter inferior? Sunteţi toți într-o astfel de 
stare? (Da.) Cum ar trebui să rezolvi această stare? Trebuie să recunoşti care 
dintre cuvintele şi faptele tale aparțin acestei stări şi, după aceea, să vii 
grabnic înaintea lui Dumnezeu în rugăciune și să accepţi scrutarea Lui; 
cercetează-ţi minuțios urâţemia, natura şi esența. După ce vei avea o 
oarecare cunoaştere şi înțelegere, să duci aceste lucruri fraților şi surorilor 
tale, să ai părtăşie despre ele şi să te dezvălui înaintea lor. În acelaşi timp în 
care ai părtăşie şi te dezvălui în acest fel, vei accepta efectiv scrutarea lui 
Dumnezeu şi, în acest fel, starea ta va fi rezolvată încet. Pentru a-ţi înlătura 
propria fire coruptă, trebuie mai întâi să ajungi să ştii cât de rea și hidoasă 
este firea ta coruptă; numai atunci te poți uri şi dispreţui în inima ta — dacă 
nu te disprețuieşti, nu poţi rezolva problema. Dacă te gândești mereu că nu 
e nimic rău în a trăi conform unei firi corupte, că alți oameni vor fi în regulă 
cu asta şi că, atât timp cât nu faci nimic rău, eşti în regulă — nu e un 
nonsens? Pot astfel de oameni să obțină adevărul? Pot să dobândească 
mântuirea lui Dumnezeu? De ce dezvăluie Dumnezeu stările corupte ale 


oamenilor? Ar trebui să aveţi sincer părtășie despre cuvintele lui 


Dumnezeu, să faceți legătura cu stările corupte și exteniorizările corupte ale 
oamenilor şi apoi să le comparaţi cu acele cuvintele prin care Dumnezeu 
dezvăluie că oamenii corupți sunt viermi — puteți vedea că această problemă 
e foarte gravă? Sunteţi capabil să acceptaţi asta? (Da.) Când Dumnezeu 
spune că oamenii sunt viermi, cui Se adresează El în primul rând? Cărora 
dintre stările şi firile corupte ale omului Se adresează El în primul rând? Ce 
latură a naturii corupte a omului dezvăluie El? În primul rând, cineva care e 
un vierme este fără valoare, fără un simţ al ruşinii; în ochii lui Dumnezeu, 
nu valorează nici măcar un ban! De ce spun că nu valorează nici măcar un 
ban? Dumnezeu te-a creat și ţi-a dat viaţă, iar tu nici măcar nu-ţi poţi face 
minimul de datorie; esti un parazit. Din perspectiva lui Dumnezeu, nu ești 
bun de nimic, iar viaţa ta e de prisos! Asemenea oameni nu sunt viermi? 
(Ba da.) Deci ce ar trebui să facă oamenii dacă nu vor să fie viermi? În 
primul rând, ar trebui să-ţi găsești propriul loc și, cum vei putea mai bine, să 
găseşti o modalitate de a-ţi face datoria, astfel încât să poţi stabili o relație 
normală cu Creatorul şi să poţi da socoteală lui Dumnezeu. Apoi, gândeşte- 
te la modul în care poţi obține loialitate când îți faci datoria, fără a fi 
superficial; ar trebui să-ți pui toată inima în asta. Nu încerca să-L înșeli pe 
Creator. Fă orice îți cere Dumnezeu, ascultă şi supune-te. Așadar, aveți alte 
gânduri sau împotrivire faţă de cuvintele lui Dumnezeu care numesc 
oamenii viermi? Puteţi să raportați asta la voi înşivă? Unii oameni spun: 
„Mi-am făcut datoria mulţi ani, aşa că probabil nu sunt un vierme, nu?” Au 
dreptate? (Nu.) De ce greşesc? Dacă eşti sau nu un vierme nu are nimic de-a 
face cu ceea ce faci în exterior. Dumnezeu vrea să vadă cum îţi faci datoria, 
în ce stare te afli când îți faci datoria, pe ce te bazezi pentru a-ţi face 
datoria, dacă obţii sau nu rezultate când îți faci datoria, dacă îti îndeplinești 
sau nu responsabilităţile şi dacă eşti sau nu capabil să-ți faci munca. Dacă 


îți faci datoria conform principiilor adevărului, obţii loialitate, eşti capabil 


să-ţi faci datoria la un standard acceptabil şi să-L mulţumești pe Dumnezeu, 


atunci vei fi scăpat de forma de adresare „vierme”. 


Pe măsură ce experimentezi lucrarea lui Dumnezeu, trebuie să accepți 
mai întâi cuvintele Sale care dezvăluie natura şi esenţa omului. Dacă eşti în 
stare să vezi clar firea coruptă a oamenilor şi adevărul corupției lor şi dacă 
ajungi să te cunoşti cu adevărat pe tine însuţi, atunci nu aceasta e calea de 
urmat pentru a obține mântuirea? Modul în care abordezi cuvintele lui 
Dumnezeu care îl judecă şi îl dezvăluie pe om este crucial. În primul rând, 
trebuie să cumpăneşti şi să înţelegi cuvintele lui Dumnezeu care dezvăluie 
natura omului; dacă poţi vedea clar că ceea ce au dezvăluit cuvintele lui 
Dumnezeu este total în conformitate cu starea ta reală, atunci vei culege 
recolta. Unii oameni, când termină de citit cuvintele lui Dumnezeu, le pun 
întotdeauna în comparație cu ceilalți; ei cred întotdeauna că sunt îndreptate 
către alții şi cuvintele pe care le-a rostit Dumnezeu nu au nicio legătură cu 
ei, oricât de aspre ar fi ele. Asta e problematic — acest tip de persoană nu 
acceptă adevărul. Atunci cum ar trebui să abordezi cuvintele lui Dumnezeu? 
De fiecare dată când citeşti oricare dintre cuvintele lui Dumnezeu, ar trebui 
să pui în comparaţie cu tine însuţi, să le raportezi la propria ta stare, la 
propriile tale gânduri şi puncte de vedere şi să le raportezi la propriul tău 
comportament. Dacă eşti cu adevărat comparabil cu ele și cauţi adevărul 
pentru a-ţi rezolva propriile probleme, atunci, în acest fel, vei culege 
recolta. Apoi, ar trebui să foloseşti realitatea adevărului pe care îl înţelegi 
pentru a merge să-i ajuţi pe alţii; ajută-i să înţeleagă adevărul și să rezolve 
problemele, ajută-i să vină înaintea lui Dumnezeu şi să accepte cuvintele 
Sale şi adevărul. Acest lucru arată dragoste pentru ceilalți și poți culege 
recolta din asta; te avantajează atât pe tine, cât şi pe ceilalți, o recoltă dublă. 
Să acționezi în acest fel te face o persoană folositoare în casa lui 


Dumnezeu; dacă deţii o astfel de realitate a adevărului, atunci eşti capabil să 


mărturiseşti pentru Dumnezeu. Nu câştigi atunci acceptarea lui Dumnezeu? 
Ar trebui să foloseşti aceleaşi metode pentru a accepta şi a te supune 
restului cuvintelor cu care Dumnezeu i-a expus pe oameni, iar apoi să te 
analizezi minuţios şi să ajungi să te cunoşti. Ştiţi să vă comparaţi în acest 
fel? (Puţin.) Dacă Dumnezeu a spus că eşti Satana, că ești un diavol, că ai o 
fire coruptă şi că I te împotriveşti, atunci ai putea să fu în stare să compari 
aceste lucruri mai ample cu tine; dar când cuvintele Lui ating anumite alte 
stări şi exteriorizări pentru a stabili ce fel de persoană eşti, tu nu le poţi 
compara cu tine însuți şi nu le poţi accepta — acest lucru e foarte 
problematic. Ce înseamnă asta? (Înseamnă că nu ne cunoaştem cu 
adevărat.) Nu te cunoşti cu adevărat şi nu accepţi adevărul, nu-i aşa? (Așa 
este.) Încet, oamenii trebuie să ajungă să înţeleagă cuvintele pe care le 
foloseşte Dumnezeu pentru a-i expune pe oameni, cum ar fi „viermi”, 
„demon murdar”, „nu merită niciun ban”, „gunor” şi „bun de nimic”. 
Obiectivul lui Dumnezeu în a-i expune pe oameni este de a-i condamna? 
(Nu.) Atunci care este? (Ca oamenii să se cunoască pe ei înşişi ṣi să renunţe 
la corupţia lor.) Aşa este. Obiectivul lui Dumnezeu în expunerea acestor 
lucruri este să îţi permită să te cunoşti, să obţii adevărul în acest proces şi să 
Îi înţelegi voia. Dacă Dumnezeu te expune ca pe un vierme, ca pe o 
persoană josnică, bună de nimic, cum ar trebui să practici? Ai putea să zici: 
„Dumnezeu spune că sunt un vierme, aşa că voi fi un vierme. Dumnezeu 
spune că nu sunt bun de nimic, aşa că nu voi fi bun de nimic. Dumnezeu 
spune că nu merit niciun ban, așa că voi fi un gunoi fără valoare. Dumnezeu 
spune că sunt un demon murdar, că sunt Satana, așa că voi fi un demon 
murdar, voi fi Satana.” E asta calea de a obţine adevărul? (Nu.) Obiectivul 
lui Dumnezeu în rostirea acestor cuvinte, obiectivul Său ultim în toată 
judecata, mustrarea și expunerea Sa este de a le permite oamenilor să Îi 


înţeleagă voia, să păşească pe calea practicării adevărului, a cunoaşterii lui 


Dumnezeu și să I se supună. Dacă oamenii Îl înţeleg întotdeauna greșit pe 
Dumnezeu în timp ce merg pe această cale, dacă sunt adesea incapabili să 
accepte pe deplin judecata şi mustrarea Lui şi dacă răzvrătirea lor este prea 
mare, atunci ce pot face ei? Trebuie să vii adesea înaintea lui Dumnezeu, să 
accepţi scrutarea Lui, să-l permiţi să te conducă prin încercări şi rafinare 
repetate şi să-l permiți să rânduiască circumstanțele pentru a te curăţi. 
Corupţia oamenilor este atât de profundă, ei au nevoie de Dumnezeu să-i 
curețe! Dacă oamenii nu au voinţa să facă acest lucru, dacă se complac 
mereu în confort, dacă sunt mereu confuzi şi nu caută deloc adevărul, atunci 
speranţa lor de a obține adevărul e foarte slabă. Există multe manifestări 
practice ale faptului că Dumnezeu scrutează profunzimile inimilor 
oamenilor, care pot fi văzute în nenumăratele lucruri din finile corupte ale 
oamenilor pe care Dumnezeu le dezvăluie. Numai Dumnezeu poate vedea 
lucrurile din natura și esenţa omului. Deci, dacă nu asculți cuvintele lui 
Dumnezeu, nu trăieşti aşa cum ţi-a spus Dumnezeu, nu crezi în El şi nu îţi 
faci datoria în modul în care ţi-a spus El, atunci nu ai cum să porneşti pe 
calea mulțumirii voii lui Dumnezeu; nu ai cum să porneşti pe calea cea 
dreaptă a credinței în Dumnezeu și îţi este foarte greu să dobândeşti 
mântuirea. E corect ce spun? (Da.) Pot oamenii să-L mulţumească pe 
Dumnezeu crezând în El după propriile lor metode? (Nu.) Metodele, 
închipuirile şi căile şi mijloacele la care ajung oamenii nu sunt în 
conformitate cu adevărul, aşa că acest tip de credinţă în Dumnezeu nu poate 


niciodată să-L mulțumească. 


Tocmai am vorbit despre al patrulea indicator al modului de a judeca 
dacă o persoană a experimentat sau nu o creştere în intrarea în viață, care 
reprezintă măsura în care cineva e capabil să se supună lui Dumnezeu în 
ceea ce priveşte oamenii, evenimentele și lucrurile pe care le întâlneşte. Ce 


determină măsura în care eşti capabil să te supui lui Dumnezeu? Dacă nu 


eşti capabil să primeşti sau să înţelegi cuvintele lui Dumnezeu, dacă nu poţi 
pricepe deloc lucrurile pe care le spune și le cere Dumnezeu, atunci poți să I 
te supui? (Nu.) Acest lucru e mult prea dificil. Deci, în ultimă instanţă, de 
ce are nevoie cineva pentru a obține supunerea? (Să înțeleagă adevărul.) 
Dacă o persoană înţelege adevărul, nu e asta echivalent cu a înţelege voia 
lui Dumnezeu? (Ba da.) Numai odată ce înţelege voia lui Dumnezeu, ea 


poate atinge treptat supunerea faţă de Dumnezeu şi satisfacerea voii Lui. 


În a judeca dacă o persoană a experimentat sau nu o creştere în intrarea 
în viaţă, există un alt indicator cheie, și anume dacă ești sau nu capabil să 
înţelegi voia lui Dumnezeu şi să obţii adevărul în toiul lucrurilor pe care le 
întâmpini. Aşadar, când cei mai mulţi dintre voi întâmpinați o problemă sau 
o circumstanță, cât de mult adevăr puteţi înțelege din ea? Sunteţi în stare să 
obţineţi adevărul din ea? Obţineţi adevărul în majoritatea chestiunilor sau, 
de cele mai multe ori, nu puteţi obține adevărul, acționând întotdeauna 
confuz şi lăsând lucrurile neterminate? (De cele mai multe ori, lăsăm 
lucrurile neterminate.) Aceasta e adevărata voastră stare: de cele mai multe 
ori nu sunteți capabili să obţineţi adevărul. Ce arată asta? Arată că statura ta 
este foarte mică, iar când întâmpini multe chestiuni, nu ai statura sau 
realitatea adevărului necesară pentru a rezolva probleme. Indiferent dacă 
întâmpini încercări sau ispite, tu nu rămâi ferm în mărturia ta, așa că nu ai 
realitatea adevărului. Dacă nu îţi poţi vedea limpede propriile probleme și 
nu ştii cum să cauţi adevărul pentru a-ţi rezolva propriile probleme, atunci 
ai eşuat în totalitate. Dacă te confrunţi din nou cu același tip de încercare, 
vei fi în continuare confuz şi vei folosi aceeaşi metodă pentru a o rezolva şi 
aceeaşi atitudine în abordarea ta. Asta nu arată o lipsă de creştere? (Ba da.) 
În ce stadiu e blocată acum statura voastră? Când vi se întâmplă lucruri, 
deveniți confuzi şi apoi căutați cuvintele lui Dumnezeu, imnurile și 


predicile şi părtăşiile, precum şi diferitele principii pe care le folosiți de 


obicei sau, altfel, mergeţi să căutați oameni cu care să aveţi părtăşie — e 
aceasta statura la care sunteți în prezent? (Da.) Deci statura voastră este 
mare sau mică? (Mică.) Puteţi trăi independent cu acest tip de statură? Vă 
puteți rezolva problemele independent? (Nu.) Dacă în prezent sunteți la 
această statură, atunci, de îndată ce părăsiți viaţa bisericească, îi părăsiţi pe 
frații şi surorile voastre, părăsiți circumstanţele şi locurile în care vă faceți 
datoria, mai sunteţi capabili să-L urmaţi pe Dumnezeu? Îl puteţi urma cu 
adevărat până la capăt? Acest lucru încă nu e cunoscut. De asemenea, e 
posibil ca, după trei sau cinci ani, să Îl urmezi încă pe Dumnezeu, dar 
comportamentul şi conduita ta, scopurile pe care le urmăreşti, direcția vieții 
tale, punctele tale de vedere asupra problemelor, felul în care te înţelegi cu 
ceilalți şi atitudinea cu care tratezi chestiunile, niciunul dintre aceste lucruri 
să nu se fi schimbat, iar tu să nu fi diferit de un necredincios. Singura 
diferență va fi că doar te numeşti credincios, încă mai crezi în Dumnezeu 
doar cu numele şi încă te numeşti unul dintre adepţii Săi. În esenţă, însă, 
Dumnezeu nu mai e în inima ta, nu mai păstrezi calea Lui în inima ta şi nu 
ai nimic de-a face cu El. Pentru că deseori vii înaintea lui Dumnezeu fără să 
ştii ce să-l spui în rugăciune sau ce să cauţi şi nu ai nimic de spus în inima 
ta, începi să te îndepărtezi de Dumnezeu. Când întâmpini lucruri, cuvintele 
lui Dumnezeu nu acționează ca ghid, nici nu ştii cum să cauţi adevărul și 
acționezi conform propriilor tale închipuiri. Nu ai devenit astfel un non- 
credincios în toată puterea cuvântului? Ce vreau să spun prin aceste 
cuvinte? Înainte ca o persoană să obțină adevărul, ea devine întotdeauna 
confuză când 1 se întâmplă lucruri, nu ştie cum să aplice adevărul şi nu ştie 
cum să se ocupe de lucruri în conformitate cu voia lui Dumnezeu. Indiferent 
dacă te afli în circumstanţe bune sau teribile, dacă eşti ispitit sau testat, eşti 
întotdeauna în pierdere; pur și simplu te descurci pasiv și nu poți folosi o 


atitudine pozitivă sau adevărul pentru a rezolva lucrurile. Indiferent de 


circumstanţele pe care le întâmpini, îți lipseşte total capacitatea de a le face 
față şi nu poți lua inițiativa de a folosi adevărul pentru a rezolva 
problemele. Chiar dacă ar fi să cauţi adevărul pe moment pentru a le 
rezolva şi a încerca să mulțumeşti voia lui Dumnezeu cu privire la această 
chestiune, nu vei putea face asta. Așadar, cât de mult din conduita şi din 
viaţa ta are legătură cu Dumnezeu, raportat la conduita şi viaţa pe care ar 
trebui să le aibă un credincios? Dacă doar unu la sută în termeni de 
procedură și dorinţe subiective ale inimii tale au legătură cu Dumnezeu, iar 
nouăzeci şi nouă la sută nu au legătură cu adevărul, atunci eşti exact aşa 
cum a spus Dumnezeu: „Aţi făcut multe care sunt irelevante pentru adevăr.” 
Nu e acest lucru înfricoşător și periculos? (Ba da.) E foarte înfricoșător și 
foarte periculos. Deci, care sunt problemele cu care se confruntă oamenii? 
Dacă oamenii părăsesc circumstanţele pe care Dumnezeu le-a rânduit, 
atunci ei pierd oportunitatea ca Dumnezeu să-i desăvârşească, devin 
nevrednici de intenţiile serioase ale lui Dumnezeu şi renunţă la lecțiile pe 
care Dumnezeu le rânduieşte pentru ei în mod deliberat. Acesta e lucrul 
care ÎI întristează pe Dumnezeu cel mai mult. Dumnezeu rânduieşte 
circumstanţe potrivite pentru oameni, astfel încât ei să poată urmări 
adevărul. Dacă oamenii renunţă la îndatoririle lor, renunță la urmărirea 
adevărului, nu citesc cuvintele lui Dumnezeu şi sunt capabili să se 
îndepărteze de Dumnezeu în orice moment și în orice loc, atunci sunt ei 
urmași sinceri ai lui Dumnezeu? Categoric nu. Probabil că puteţi vedea clar 
acest lucru — aceasta e statura voastră reală în acest moment. Oamenii care 
nu urmăresc adevărul nu înţeleg deloc voia lui Dumnezeu. Dacă oamenii nu 
înţeleg deloc circumstanţele pe care Dumnezeu le rânduieşte şi nici nu ştiu 
cum să se roage sau să comunice cu Dumnezeu, ce fel de statură au acești 
oameni? Nu-i așa că statura lor este prea mică şi nu ştiu cum să urmărească 


adevărul? Dacă nu ştiu cum să caute adevărul, atunci cum pot să îl obțină? 


Dintr-o perspectivă subiectivă, ai putea crede că ai renunţat la toate şi 
credinţa ta în Dumnezeu este adevărată, dar, de fapt, tu nu accepți adevărul, 
iar Dumnezeu nu ţi-a obținut inima — nu așa stau lucrurile? (Ba da.) 
Dumnezeu nu ţi-a obținut inima, ceea ce înseamnă că, în multe chestiuni, 
încă eşti capabil să te împotrivești şi să-L trădezi pe Dumnezeu şi să te 
îndepărtezi de El, până în punctul în care chiar ai nega existenţa lui 
Dumnezeu. Nu numai că poţi să nu I te supui lui Dumnezeu, să nu Îi fi loial 
şi să nu-L venerezi, ci eşti şi capabil să I te împotrivești şi să-L trădezi în 
orice moment ȘI în orice loc. Asta e situația în care se află oamenii înainte 
de a obține adevărul. Cu ce scop vă spun toate acestea? De ce spun aceste 
cuvinte? E pentru a vă stinge entuziasmul? (Nu, e pentru a ne permite să ne 
cunoaştem propria adevărată statură.) Aceste cuvinte sunt un semnal de 
alarmă pentru voi şi vă vor fi de folos. Ca şi credincios, dacă nu obţii 
adevărul, nu Îl vei câştiga niciodată pe Dumnezeu, iar El nu va avea cum să 
te câștige pe tine. Aşadar, urmărirea adevărului în credinţa ta în Dumnezeu 


este lucrul cel mai important. 


Pentru a căuta adevărul, trebuie să te concentrezi pe practicarea 
adevărului, dar de unde ar trebui să începi să-l practici? Nu există reguli 
pentru asta. Ar trebui să practici oricare dintre aspectele adevărului pe care 
le înţelegi. Dacă tocmai ai început o datorie, atunci ar trebui să începi să 
practici adevărul în îndeplinirea acesteia. În îndeplinirea datoriei tale, există 
multe aspecte ale adevărului de practicat şi ar trebui să practici oricare 
dintre aspectele adevărului pe care le înţelegi. De exemplu, poţi începe prin 
a fi o persoană cinstită, prin a vorbi sincer şi prin a-ţi deschide inima. Dacă 
este vreun lucru de care ţi-e prea rușine să vorbeşti cu fraţii şi surorile tale, 
atunci ar trebui să îngenunchezi şi să I-l spui lui Dumnezeu în rugăciune. 
Ce ar trebui să-l spui lui Dumnezeu? Spune-l lui Dumnezeu ce este în inima 


ta; nu veni la El cu amabilități fără conţinut sau cu tentative de a-L induce 


în eroare. Începe prin a fi cinstit. Dacă ai fost slab, atunci spune că ai fost 
slab; dacă ai fost rău, atunci spune că ai fost rău; dacă ai fost înşelător, 
atunci spune că ai fost înşelător; dacă ai fost plin de răutate şi de gânduri 
perfide, spune-l lui Dumnezeu despre ele. Dacă întotdeauna concurezi 
pentru statut, spune-l şi acest lucru. Dă-l voie lui Dumnezeu să te 
disciplineze; lasă-L să rânduiască medii pentru tine. Permite-l lui 
Dumnezeu să te ajute să treci prin toate dificultățile în care te afli şi să îţi 
rezolvi toate problemele. Ar trebui să-ți deschizi inima în fața lui 
Dumnezeu; nu ţi-o fereca. Chiar dacă Îl înlături, El tot poate vedea în 
sufletul tău. Totuşi, dacă îți deschizi inima în faţa Lui, poţi dobândi 
adevărul. Așadar, ce cale ar trebui să alegi? Ar trebui să-ţi deschizi inima şi 
să Îi spui lui Dumnezeu ce e în inima ta. Sub nicio formă, nu ar trebui să 
spui nimic fals sau să te deghizezi. Ar trebui să începi prin a fi o persoană 
cinstită. De ani de zile, avem părtăşie despre adevărul privitor la a fi o 
persoană cinstită şi, totuși, astăzi există încă mulți oameni care rămân 
indiferenți, care vorbesc şi acționează numai conform propriilor intenţii, 
dorinţe şi scopuri, şi cărora nu le-a trecut niciodată prin minte să se 
pocăiască. Aceasta nu este atitudinea oamenilor care sunt cinstiți. De ce le 
cere Dumnezeu oamenilor să fie cinstiți? Pentru a facilita înţelegerea 
oamenilor? Cu siguranță, nu. Dumnezeu le cere oamenilor să fie cinstiți 
pentru că El iubeşte oamenii cinstiţi şi îi binecuvântează. A fi o persoană 
cinstită înseamnă a fi o persoană cu conştiinţă şi rațiune. Înseamnă a fi 
cineva demn de încredere, cineva pe care Dumnezeu ÎI iubeşte şi cineva 
care poate să practice adevărul și să-L iubească pe Dumnezeu. A fi o 
persoană cinstită este cea mai importantă manifestare a deţinerii unei 
umanități normale şi a trăirii unei adevărate asemănări umane. Dacă cineva 
nu a fost niciodată cinstit, sau considerat a fi cinstit, atunci acesta nu poate 


înţelege adevărul, cu atât mai puţin, nu-l poate obține. Dacă nu Mă crezi, 


du-te şi convinge-te, sau du-te şi experimentează asta de unul singur. Doar 
fiind o persoană cinstită, inima ta poate fi deschisă în faţa lui Dumnezeu, tu 
poţi accepta adevărul, adevărul poate deveni viaţa ta, iar tu poţi înţelege și 
dobândi adevărul. Dacă inima ta este mereu închisă, dacă nu te deschizi și 
nu spui nimănui ce este în inima ta, astfel încât nimeni nu te poate înţelege, 
atunci zidurile tale sunt prea groase, iar tu eşti cel mai înşelător dintre 
oameni. Dacă tu crezi în Dumnezeu, dar nu te poţi deschide în fața Lui cu 
simplitate, dacă Îl poţi minţi pe Dumnezeu sau dacă poţi exagera pentru a-L 
înşela, dacă eşti incapabil să îți deschizi inima înaintea lui Dumnezeu și 
încă poți să baţi apa în piuă şi să-ți ascunzi intențiile, atunci doar îţi vei face 
rău, iar Dumnezeu te va ignora şi nu va lucra în tine. Nu vei înţelege şi nu 
vei dobândi niciun adevăr. Acum puteţi vedea importanța urmăririi şi 
obținerii adevărului? Care este primul lucru pe care ar trebui să-l faceți 
pentru a căuta adevărul? Ar trebui să fiți persoane cinstite. Doar dacă 
oamenii caută să fie cinstiți pot să afle cât de profund sunt corupți, dacă au 
sau nu cu adevărat vreo asemănare umană şi dacă se cercetează în mod clar 
sau dacă îşi văd lipsurile. Doar când practică cinstea pot deveni conştienţi 
de câte minciuni spun şi de cât de profund sunt ascunse înşelătoria şi 
necinstea lor. Doar având experienţa practicării onestităţii, oamenii pot să 
ajungă treptat să cunoască adevărul corupției lor şi să îşi cunoască natura- 
esenţă, şi doar atunci firile lor corupte vor fi constant purificate. Doar în 
cursul purificării constante a firilor lor corupte vor putea oamenii să obțină 
adevărul. Experimentaţi aceste cuvinte fără grabă. Dumnezeu nu îi 
desăvârşeşte pe cei care sunt înşelători. Dacă inima ta nu este cinstită — dacă 
nu eşti o persoană cinstită — atunci tu nu vei fi câștigat de Dumnezeu. La 
fel, nu vei câştiga adevărul și, de asemenea, vei fi incapabil să-L câștigi pe 
Dumnezeu. Ce înseamnă dacă nu-L câştigi pe Dumnezeu? Dacă nu ÎI 


câştigi pe Dumnezeu şi nu ai înţeles adevărul, atunci nu-L vei cunoaşte pe 


Dumnezeu şi, prin urmare, nu vei avea cum să fii compatibil cu Dumnezeu, 
caz în care eşti duşmanul lui Dumnezeu. Dacă ești incompatibil cu 
Dumnezeu, Dumnezeu nu este Dumnezeul tău; iar dacă Dumnezeu nu este 
Dumnezeul tău, nu poţi fi mântuit. Dacă nu cauţi să atingi mântuirea, de ce 
crezi în Dumnezeu? Dacă nu poţi obține mântuirea, vei fi pentru totdeauna 
un duşman înverşunat al lui Dumnezeu, iar finalul tău va fi stabilit. Aşadar, 
dacă oamenii vor să fie mântuiți, atunci trebuie să înceapă prin a fi cinstiți. 
În cele din urmă, cei care vor fi câștigați de Dumnezeu vor fi marcați cu un 
semn. Ştiţi care este? Este scris în Apocalipsă, în Biblie: „Şi în gura lor nu 
s-a găsit minciună; ei sunt fără vină” (Apocalipsa 14:5). Cine sunt „ei? Ei sunt 
cei mântuiţi, desăvârșiți şi câştigaţi de Dumnezeu. Cum îi descrie 
Dumnezeu pe aceşti oameni? Care sunt caracteristicile şi exprimările 
conduitei lor? Ei sunt fără prihană. Ei nu spun minciuni. Probabil toți puteți 
să înțelegeţi ce înseamnă să nu spui minciuni: înseamnă să fii cinstit. La ce 
se referă „fără prihană”? Înseamnă să nu faci rău. Şi pe ce temelie se 
bazează faptul de a nu face niciun rău? Fără îndoială, se bazează pe temelia 
temerii de Dumnezeu. Prin urmare, a fi fără prihană înseamnă să te temi de 
Dumnezeu şi să te fereşti de rău. Cum definește Dumnezeu pe cineva fără 
prihană? În ochii lui Dumnezeu, numai cei care se tem de Dumnezeu și se 
feresc de rău sunt desăvârşiţi; astfel, oamenii fără prihană sunt cei care se 
tem de Dumnezeu și se feresc de rău, şi numai cei care sunt desăvârşiți sunt 
neîntinaţi. Acest lucru este corect cu desăvârşire. Dacă cineva minte în 
fiecare zi, nu e asta o pată? Dacă vorbeşte şi acționează conform propriei 
voințe, nu e asta o pată? Dacă pretinde întotdeauna recunoaștere atunci când 
acționează, cerându-l mereu lui Dumnezeu o răsplată, nu e aceasta o pată? 
Dacă nu L-a înălţat niciodată pe Dumnezeu, fiind mereu mărturie pentru 
sine însuşi, nu e aceasta o pată? Dacă îşi face datoria în mod superficial, 


acționează oportunist, nutrește intenţii rele şi este delăsător, nu e asta o 


pată? Toate aceste exteriorizări de firi corupte sunt pete. Doar că, înainte ca 
oamenii să înţeleagă adevărul, ei nu îl cunosc. În momentul de faţă, ştiţi cu 
toţii că aceste exteriorizări corupte sunt pete și murdărie; numai odată ce 
înțelegeți puţin adevăr puteţi avea acest tip de discernământ. Tot ceea ce se 
referă la exteriorizările corupte este legat de minciuni; cuvintele Bibliei, „nu 
s-a găsit minciună”, sunt elementul cheie pentru a reflecta dacă aveţi sau nu 
pete. Deci, pentru a judeca dacă o persoană a experimentat sau nu o creştere 
în viaţa sa, mai există un indicator, şi anume: dacă ai intrat sau nu în a fi o 
persoană cinstită, câte minciuni pot fi găsite în lucrurile pe care le spui şi 
dacă minciunile tale se împuţinează treptat sau dacă sunt la fel ca înainte. 
Dacă minciunile tale, inclusiv cuvintele prin care te deghizezi şi înşeli, se 
împuținează treptat, asta dovedește că ai început să intri în realitate, iar 
viaţa ta creşte. Nu e acesta un mod practic de a privi lucrurile? (Ba da.) 
Dacă simţi că ai experimentat deja o creştere, dar minciunile tale nu s-au 
împuținat deloc şi eşti, practic, la fel ca un necredincios, atunci e asta o 
manifestare normală a intrării în realitatea adevărului? (Nu.) Cel puţin, când 
cineva a intrat în realitatea adevărului, va spune mult mai puţine minciuni; 
practic, va fi o persoană cinstită. Dacă minţi prea mult, iar cuvintele tale 
sunt prea denaturate, asta dovedeşte că nu te-ai schimbat deloc și nu eşti 
încă o persoană cinstită. Dacă nu eşti o persoană cinstită, atunci nu ai intrare 
în viaţă şi, deci, ce creștere poți experimenta? Firea ta coruptă e încă 
intactă, iar tu eşti un necredincios și un diavol. A fi o persoană cinstită este 
un indicator prin care să judeci dacă o persoană a experimentat sau nu o 
creştere în viața sa; oamenii trebuie să ştie să compare aceste lucruri cu ei 


înşişi şi să ştie cum să se evalueze. 


In total, despre câți indicatori ai faptului că o persoană a experimentat 
o creştere în intrarea în viaţă am avut părtăşie? (Şase.) Rezumaţi care sunt 


aceste şase lucruri. (Primul e dacă cineva crede sau nu în inima sa că a 


alege calea credinţei în Dumnezeu este corect, drept şi potrivit, dacă a 
stabilit deja că această cale este calea corectă în viaţă şi dacă are hotărârea 
ŞI voinţa de a-L urma pe Dumnezeu fără a sta la îndoială în privinţa asta. Al 
doilea e dacă şi-a schimbat sau nu punctele de vedere privind oamenii, 
lumea, această societate, calea vieții, scopurile, direcția şi sensul şi valoarea 
vieții. Al treilea este dacă oamenii au sau nu o relație normală cu 
Dumnezeu. Al patrulea e dacă sunt sau nu capabili să se supună lui 
Dumnezeu cu privire la oamenii, evenimentele, lucrurile și circumstanţele 
pe care le întâmpină şi gradul în care sunt capabili să se supună. Al cincilea 
este dacă oamenii pot sau nu să înţeleagă voia lui Dumnezeu și să obţină 
adevărul atunci când li se întâmplă lucruri. Al şaselea este dacă au intrat sau 
nu în a fi persoane cinstite.) Trebuie să vă analizați frecvent pentru a vedea 
dacă aţi intrat sau nu în aceste lucruri şi să aveți părtăşie despre ele în 
adunări. Dacă nu te concentrezi întotdeauna asupra acestor lucruri, viața ta 
nu va avea cum să crească, iar firea ta nu va avea cum să se schimbe. 
Oamenii obțin rezultate oricare ar fi lucrurile pe care se concentrează, 
oriunde depun eforturi. Dacă te concentrezi întotdeauna pe doctrină, atunci 
vei obține doar doctrină; dacă te concentrezi pe obținerea statutului şi a 
puterii, atunci statutul și puterea ta ar putea fi stabile, dar nu vei fi obținut 
adevărul şi vei fi alungat. Indiferent de datoria pe care o faci, intrarea în 
viață este cel mai important lucru. Nu te poţi relaxa în acest sens, nici nu 


poţi fi neglijent. 

Doar cu frică faţă de Dumnezeu putem să păşim 
pe calea mântuirii 


Cei care nu au frică de Dumnezeu nu se vor schimba, indiferent de cât 
timp cred în El. Numai cei care se tem de Dumnezeu pot obţine lucrarea 
Duhului Sfânt şi pot păşi pe calea mântuirii. Cât este de crucial ca omul să 
se teamă de Dumnezeu! De ce unii oameni nu ajung niciodată să se 
cunoască pe ei înşişi? E pentru că nu au nicio frică de Dumnezeu. De ce 
unii oameni nu sunt niciodată capabili să obțină lucrarea Duhului Sfânt? E 
pentru că nu au nicio frică de Dumnezeu. Numai cei care se tem de 
Dumnezeu sunt capabili să reflecteze adesea la ei înșiși și să ajungă să se 
cunoască; le este mereu frică să nu greşească sau să meargă pe drumul 
greşit. Când li se întâmplă lucruri care le cer să facă alegeri, ei preferă să 
jignească omul decât să-L jignească pe Dumnezeu și mai degrabă ar suferi 
persecuții decât să se îndepărteze de Dumnezeu sau să-L trădeze. Iov a fost 
un om care se temea de Dumnezeu și se ferea de rău şi a primit lauda lui 


Dumnezeu. 


Deci, de unde trebuie să înceapă experiența ta dacă ai dobândi 
mântuirea în credinţa ta în Dumnezeu? Trebuie să începi prin a accepta 
judecata şi mustrarea lui Dumnezeu, a dobândi o adevărată cunoaștere 
despre tine însuţi şi a te pocăi cu adevărat — asta înseamnă să păşeşti pe 
calea mântuirii. Oamenilor nu le este uşor să se cunoască pe ei înşişi; le este 
şi mai greu să-și cunoască propria fire şi esenţă coruptă, să știe cât de mici 
şi neînsemnaţi sunt înaintea lui Dumnezeu, înaintea Creatorului. Dacă 
oamenii nu îşi pot cunoaşte propriile firi corupte sau ce este esenţa lor 
coruptă, vor şti atunci ce fel de relaţie au cu Dumnezeu, măsura lor în fața 
lui Dumnezeu sau dacă lui Dumnezeu Îi place de ei? (Nu vor şti.) Deci, ce 


au obținut după toţi aceşti ani de credinţă în Dumnezeu? Au obținut ei 


adevărul? Au păşit ei pe calea mântuirii? Dacă, după ce au ajuns să creadă 
în Dumnezeu, ei mănâncă şi beau cuvintele Lui, trăiesc o viaţă bisericească 
ŞI își realizează datoria, înseamnă asta că au o relaţie cu Dumnezeu? Ce 
poate să facă o persoană, ce ar trebui să urmărească, în ce poziţie ar trebui 
să stea şi cum ar trebui să-şi aleagă calea pentru a avea o relație cu 
Creatorul? Ştiţi? Nu puteţi răspunde. Se pare că vă lipsesc prea multe, ceea 
ce înseamnă că nu vă concentrați pe a căuta adevărul sau a avea părtăşie 
despre el în multe lucruri pe care nu le înţelegeți, aşa că viaţa voastră 
bisericească este deficitară în detalii, iar rezultatele acestui lucru nu au cum 
să fie vreodată foarte bune. Aveţi pe buze termenii şi vorbele spirituale care 
sunt rostite adesea în credinţa în Dumnezeu, dar nu le luaţi în serios, nici nu 
vă întoarceți la propriul duh şi nu vă liniștiți inima pentru a cugeta: „Ce 
înseamnă aceste cuvinte pe care le-a spus Dumnezeu? Cum să le aplic în 
viaţa mea reală? Cum să fac aceste cuvinte concrete — cum să le transform 
în realitate? Ce pot să fac pentru ca aceste cuvinte să nu se oprească la 
doctrină şi teorie, ci să devină o parte a vieţii mele, să devină direcția în 
care merg? Cum trebuie să mă comport astfel încât cuvintele lui Dumnezeu 
să devină o parte a vieții mele?” Dacă puteți cugeta la astfel de lucruri, veți 
fi capabili să rezolvaţi multe detalii. Dar, în general, nu cugetaţi niciodată la 
astfel de lucruri, așa că, pentru majoritatea adevărurilor despre care se 
vorbește în mod obişnuit, vă opriți la o înţelegere literală. Dacă oamenii se 
opresc la o înţelegere literală, ce vor putea ceilalți să vadă la ei? Oamenii 
predică adesea despre teorii spirituale, terminologie spirituală şi vorbe 
spirituale, dar, în vieţile lor, nu puteţi vedea realitatea în care ei pun 
cuvintele lui Dumnezeu în practică sau au experienţa cuvintelor lui 
Dumnezeu. Astăzi, vă confruntaţi cu o problemă foarte amplă. Ce problema 
este aceasta? Problema este că, întrucât sunteți capabili să predicați puțină 


doctrină şi să înţelegeți anumite cuvinte spirituale şi puteți vorbi puţin 


despre experienţele voastre de a vă cunoaște pe voi înşivă, credeţi că 
înţelegeţi adevărul, că ați atins un anumit nivel în credința voastră în 
Dumnezeu, că sunteți mai presus decât majoritatea oamenilor, dar, de fapt, 
nu aţi intrat în realitatea adevărului şi, fără oameni care să vă susțină şi să 
vă aprovizioneze, fără oameni care să aibă părtăşie despre adevăr cu voi şi 
să vă îndrume, aţi ajunge într-un punct mort și ați deveni desfrânaţi. Sunteţi 
incapabili să preluaţi lucrarea de a fi mărturie pentru Dumnezeu, nu sunteţi 
capabili să duceți la bun sfârşit însărcinarea dată de Dumnezeu și totuşi, în 
sinea voastră, tot aveţi o părere bună despre voi, credeți că înțelegeți mai 
multe decât majoritatea oamenilor — dar, de fapt, vă lipsește statura, nu aţi 
intrat în realitatea adevărului şi ați devenit aroganţi doar prin faptul că 
puteți înțelege câteva cuvinte şi fraze doctrinare. De îndată ce oamenii intră 
în acest tip de stare, când cred că au dobândit deja adevărul şi devin 
mulțumiți de sine, în ce fel de pericol se află? Dacă va apărea într-adevăr un 
conducător fals sau un antihrist iscusit la vorbă, veţi fi, fără îndoială, 
acaparaţi şi veți începe să-l urmaţi. Acest lucru este periculos, nu-i așa? 
Sunteţi predispuși să fiți aroganţi, neprihăniţi de sine şi mulțumiți de sine — 
în acest caz, nu vă veţi îndepărta de Dumnezeu? Nu Îi veţi întoarce spatele 
lui Dumnezeu şi veți merge pe propriul drum? Nu aveţi realitatea 
adevărului şi sunteți incapabili să mărturisiți pentru Dumnezeu; nu puteţi 
decât să mărturisiți pentru voi înşivă și să vă făliți — deci nu sunteţi în 
pericol? În plus, dacă sunteți împotmoliţi în această circumstanţă, ce firi 
corupte se vor revărsa din voi? În primul rând, veţi dezvălui o fire arogantă 
şi neprihănită de sine; acest lucru e evident. De asemenea, oare nu o să vă 
folosiți de propria poziţie pentru a vă impune şi nu o să vă mândriți cu 
vechimea voastră? Nu o să le daţi oamenilor lecţii de sus? Dacă dezvăluiţi 
aceste firi corupte, nu o să vă urască Dumnezeu? Dacă cineva este deosebit 


de arogant şi neprihănit de sine şi nu reflectează la sine, atunci nu e posibil 


ca Dumnezeu să-l disprețuiască și să-l respingă? Este chiar foarte posibil. 
De exemplu: s-ar putea să vă fi îndeplinit îndatoririle de câțiva ani, dar nu a 
existat niciun progres vizibil cu privire la intrarea voastră în viață, înţelegeți 
doar câteva doctrine superficiale şi nu aveţi cunoştinţe adevărate despre 
firea şi esenţa lui Dumnezeu, nici vreun progres major demn de menționat — 
dacă aceasta este statura voastră astăzi, ce veți fi pasibili să faceţi? Ce 
corupție veţi exterioriza? (Aroganţă şi îngâmfare.) Aroganţa şi îngâmfarea 
voastră se vor intensifica sau vor rămâne neschimbate? (Se vor intensifica.) 
De ce se vor intensifica? (Pentru că ne vom crede extrem de calificaţi.) Şi 
pe ce bază judecă oamenii nivelul propriilor calificări? Pe cât de mulți ani 
au îndeplinit o anumită datorie, pe câtă experienţă au acumulat, nu-i aşa? Şi, 
în acest caz, nu veți începe treptat să gândiţi prin prisma vechimii? De 
exemplu, un anumit frate a crezut în Dumnezeu vreme de mulți ani și a 
îndeplinit o datorie de mult timp, aşa că el este cel mai calificat să 
vorbească; o anumită soră nu este aici de mult timp şi, cum are un calibru 
MIC, nu are experiență în îndeplinirea acestei datorii și nu crede de multă 
vreme în Dumnezeu, este, drept urmare, cea mai puţin calificată să 
vorbească. Persoana cea mai în măsură să vorbească se gândeşte în sinea ei: 
„Din moment ce am vechime, asta înseamnă că îndeplinirea datoriei mele 
se ridică la nivelul standardului, iar căutarea mea a atins apogeul şi nu 
există nimic pentru care ar trebui să mă străduiesc sau în care ar trebui să 
intru. Mi-am îndeplinit bine această datorie, am terminat mai mult sau mai 
puţin această lucrare, Dumnezeu ar trebui să fie mulţumit”. Și, în acest fel, 
începe să devină mulțumită de sine. Indică acest lucru că a intrat în 
realitatea adevărului? A încetat să facă progrese. Ea încă nu a dobândit 
adevărul sau viaţa şi, totuşi, se consideră extrem de calificată şi vorbește 
prin prisma vechimii și așteaptă răsplata lui Dumnezeu. Nu este aceasta 


exteriorizarea unei firi arogante? Când oamenii nu sunt „extrem de 


calificați”, ştiu să fie precauţi, îşi amintesc să nu facă greşeli; odată ce se 
cred extrem de calificaţi, devin aroganti şi încep să aibă o părere grozavă 
despre ei înşişi şi sunt predispuşi să fie mulţumiţi de sine. În astfel de 
momente, nu sunt ei pasibili să ceară recompense şi o coroană de la 
Dumnezeu, aşa cum a făcut Pavel? (Ba da.) Care este relația dintre om şi 
Dumnezeu? Aceasta nu este relația dintre Creator şi ființele create. Nu este 
nimic altceva decât o relaţie tranzacțională. Și atunci când așa stau lucrurile, 
oamenii nu au nicio relaţie cu Dumnezeu şi, probabil, Dumnezeu Îşi va 


ascunde faţa de ei — ceea ce reprezintă un semn periculos. 


Unii oameni Îl pun deoparte pe Dumnezeu, controlându-i ei înşişi pe 
aleşii lui Dumnezeu, transformând cadrul în care oamenii își fac datoria 
într-o împărăție independentă a antihriştilor; ei transformă bisericile care Îl 
slujesc pe Dumnezeu și Îl venerează în organizaţii religioase. Au intrat 
aceşti oameni în adevăr şi viață? Îl urmează, Îl slujesc acești oameni pe 
Dumnezeu sau mărturisesc despre El? Categoric nu. Îşi îndeplinesc ei 
datoria? (Nu.) Deci ce fac ei? Nu sunt ei implicaţi în operațiunile şi 
inițiativele omului? Indiferent cât de bine te angajezi în operațiunile și 
inițiativele omului, dacă Dumnezeu nu e în inima ta şi dacă nu urmăreşti 
adevărul, atunci nu înseamnă asta că nu ai nicio relație cu Dumnezeu? Nu e 
acesta un lucru groaznic? Când cineva crede în Dumnezeu și Îl urmează, 
lucrul cel mai de temut este să se îndepărteze de cuvintele lui Dumnezeu și 
de adevăr pentru a se angaja în operațiuni şi inițiative omenești. A face asta 
înseamnă a te rătăci de la propriul drum. Să spunem, de exemplu, că o 
biserică alege un conducător. Acest conducător ştie doar cum să predice 
cuvintele şi frazele de doctrină şi se concentrează doar pe propriul prestigiu 
şi statut. Nu face nicio lucrare practică. Cu toate acestea, îl auziţi predicând 
cuvintele și frazele de doctrină bine şi în acord cu adevărul, iar tot ceea ce 


spune este corect, aşa că îl admiraţi foarte mult şi simţiţi că e un conducător 


bun. Îi dați ascultare în toate lucrurile și, într-un final, îl urmaţi, supunându- 
i-vă complet. Nu sunteţi atunci ademeniți și controlați de un conducător 
fals? Şi nu a devenit acea biserică un grup religios cu un conducător fals în 
frunte? Membrii unui grup religios cu un conducător fals în frunte pot părea 
că îşi realizează îndatoririle, dar îşi realizează ei cu adevărat îndatoririle? Îl 
slujesc ei cu adevărat pe Dumnezeu? (Nu.) Dacă acei oameni nu-L slujesc 
pe Dumnezeu şi nu-şi realizează îndatoririle, au ei o relație cu Dumnezeu? 
O bandă care nu are nicio relație cu Dumnezeu crede în El? Spuneţi-Mi, 
adepții unui conducător fals sau oamenii de sub controlul unui antihrist au 
lucrarea Duhului Sfânt? Sigur că nu. Şi de ce nu au lucrarea Duhului Sfânt? 
Pentru că s-au abătut de la cuvintele lui Dumnezeu, nu ascultă de El şi nul 
se închină, ci dau ascultare păstorilor falși şi antihriştilor — Dumnezeu îi 
disprețuiește şi îi respinge şi nu mai lucrează asupra lor. Ei s-au abătut de la 
cuvintele lui Dumnezeu, au fost dispreţuiți și respinşi de El şi au pierdut 
lucrarea Duhului Sfânt. Deci, pot fi ei mântuiţi de Dumnezeu? (Nu.) Nu 
pot, iar asta înseamnă necaz. Prin urmare, oricât de mulți oameni sunt într-o 
biserică realizându-și îndatoririle, dacă pot fi mântuiţi depinde, în mod 
crucial, de faptul dacă Îl urmează cu adevărat pe Hristos sau o persoană, 
dacă experimentează cu adevărat lucrarea lui Dumnezeu și urmăresc 
adevărul sau se angajează în activități religioase, în operațiuni omeneşti şi 
inițiative omenești. Depinde, în mod crucial, de faptul dacă pot accepta și 
urmări adevărul şi dacă pot căuta adevărul pentru a rezolva probleme atunci 
când le descoperă. Acestea sunt lucrurile de importanţă crucială. Ce anume 
urmăresc oamenii cu adevărat şi pe ce drum umblă, dacă ei chiar acceptă 
adevărul sau îl abandonează, dacă I se supun lui Dumnezeu sau I se 
împotrivesc — Dumnezeu cercetează permanent toate aceste lucruri. Fiecare 
biserică şi fiecare individ este vegheat de Dumnezeu. Oricât de mulți 


oameni își îndeplinesc datoria sau Il urmează pe Dumnezeu într-o biserică, 


în clipa în care se îndepărtează de cuvintele lui Dumnezeu, în clipa în care 
pierd lucrarea Duhului Sfânt, ei încetează să experimenteze lucrarea lui 
Dumnezeu şi, astfel, ei — şi datoria pe care o îndeplinesc — n-au legătură cu 
lucrarea lui Dumnezeu şi nu participă la ea, caz în care această biserică a 
devenit un grup religios. Spuneţi-Mi, care sunt consecinţele odată ce o 
biserică devine un grup religios? Nu aţi spune că aceşti oameni sunt într-un 
mare pericol? Ei nu caută niciodată adevărul când înfruntă probleme şi nu 
acționează conform principiilor adevărului, ci sunt supuşi rânduielilor și 
manipulănilor fiinţelor umane. Ba chiar există mulți care, în timp ce-și 
îndeplinesc datoria, nu se roagă și nu caută niciodată principiile adevărului; 
ei doar îi întreabă pe alţii şi fac precum spun aceştia, acţionând la 
directivele celorlalți. Orice le spun alți oameni să facă, ei aceea fac. Ei simt 
că a se ruga la Dumnezeu în legătură cu problemele lor şi a căuta adevărul 
este un lucru vag și dificil, prin urmare caută o soluție simplă, uşoară. Li se 
pare că a se baza pe ceilalți și a face ceea ce spun ceilalți este uşor şi foarte 
practic și astfel, ei fac pur şi simplu ceea ce le spun alți oameni, întrebându- 
i pe ceilalți şi făcând toate lucrurile așa cum spun aceştia. Drept urmare, 
chiar şi după ce au crezut timp de mulți ani, atunci când au întâmpinat o 
problemă, nu au venit nici măcar o singură dată înaintea lui Dumnezeu, 
rugându-se şi căutându-l voia şi adevărul, şi apoi dobândind o înţelegere a 
adevărului şi comportându-se conform voi lui Dumnezeu — nu au avut 
niciodată o astfel de experiență. Astfel de oameni practică într-adevăr 
credința în Dumnezeu? Mă întreb: de ce unii oameni, odată ce au intrat într- 
un grup religios, sunt atât de predispuşi să treacă de la a crede în Dumnezeu 
la a crede într-o persoană, de la a-L urma pe Dumnezeu la a urma o 
persoană? De ce se schimbă atât de repede? De ce, după ce au crezut în 
Dumnezeu atâția ani, încă ar asculta şi ar urma o persoană în toate 


lucrurile? Atât de mulți ani de credinţă, totuşi niciodată nu a existat cu 


adevărat un loc pentru Dumnezeu în inimile lor. Din tot ceea ce fac ei, 
nimic nu are vreodată de-a face cu Dumnezeu și nici cu cuvintele Sale. 
Vorbele, acţiunile, viața lor, relațiile cu ceilalți, gestionarea problemelor, 
chiar şi realizarea datoriei lor şi slujirea lui Dumnezeu, precum şi toate 
actele şi faptele lor, toate comportamentele lor şi chiar fiecare gând şi idee 
pe care o exteriorizează — nimic din acestea nu are ceva de-a face cu 
credinţa în Dumnezeu sau cu cuvintele Sale. Este o astfel de persoană un 
credincios sincer în Dumnezeu? Poate numărul de ani în care cineva a 
crezut în Dumnezeu să determine statura acelei persoane? Poate să 
dovedească dacă relația sa cu Dumnezeu este normală? Categoric nu. Ceea 
ce este crucial pentru a vedea dacă o persoană crede sincer în Dumnezeu 
este a privi dacă poate accepta cuvintele lui Dumnezeu în inima sa şi dacă 
poate să trăiască în mijlocul cuvintelor Lui şi să experimenteze lucrarea 
Lui. 


Cugetă la asta: dacă, în timp ce crezi în Dumnezeu, doar te implici în 
ritualuri religioase și respecţi unele reguli; dacă, în timp ce îţi realizezi 
datoria și acționezi, doar faci lucrurile mecanic, fără să te concentrezi pe 
principiile adevărului; dacă, în timp ce ai părtăşie despre adevăr, doar 
vorbeşti despre cuvinte și fraze de doctrină, dar nu ai cunoaştere practică; 
dacă, în timp ce răspândești Evanghelia și eşti mărturie, cuvintele părtășiei 
tale sunt superficiale; dacă, pentru a aproviziona şi a sprijini oamenii, doar 
rostești slova spirituală a doctrinei — poți obține rezultate? Dacă urmăreşti 
doar spiritualitatea exterioară atunci când crezi în Dumnezeu, o astfel de 
credință precum a ta este o experimentare a lucrării lui Dumnezeu? Poţi 
obține adevărul în timp ce îţi realizezi datoria în acest fel? E asta credință 
adevărată în Dumnezeu? (Nu.) Ce este adevărata credință în Dumnezeu, de 
fapt? Poate că L-aţi urmat pe Dumnezeu mulți ani, aţi citit multe dintre 


cuvintele Lui, ați ascultat mai mult decât câteva predici şi ați înțeles multe 


doctrine — şi, desigur, unii dintre voi aţi intrat parțial în realitatea adevărului 
— dar ați îndrăzni să spuneţi că aţi atins deja statura mântuirii? Puteţi fi 
siguri că nu veţi fi din nou înșelați şi luaţi prizonieri de Satana? Puteţi fi 
siguri că nu veţi venera și urma din nou omul? Puteţi să vă asiguraţi că Îl 
veţi urma pe Dumnezeu până la capătul drumului, că nu veţi da înapoi sub 
nicio formă, că nu veţi crede doar într-un Dumnezeu ceresc, nedesluşit, așa 
cum fac oamenii religioși, în loc să-L urmaţi pe Dumnezeul practic? Poate 
că Îl urmaţi pe Dumnezeul întrupat, însă urmăriţi voi adevărul? Sunteţi 
capabili să dobândiți supunere adevărată faţă de Dumnezeu şi cunoaştere de 
Dumnezeu? Nu sunteți încă în pericol de a-L trăda pe Dumnezeu? Ar trebui 
să chibzuiţi la toate aceste lucruri. Astăzi, care dintre mijloacele voastre de 
credință, puncte de vedere şi stări sunt aceleaşi sau asemănătoare cu cele ale 
credincioşilor din creştinism? În ce anume împărtăşiţi aceeaşi stare? Dacă 
cineva care crede în Dumnezeu aderă la adevăr ca şi cum ar fi un set de 
reguli, nu tinde credinţa sa să devină o implicare în ritualul religios? (Ba 
da.) Observarea ritualurilor religioase chiar nu este cu nimic diferită de 
creştinism — cei care fac acest lucru sunt pur şi simplu mai avansați şi au 
progresat mai mult în ceea ce priveşte învăţămintele şi teoria şi sunt puţin 
mai presus şi mai avansați în credinţa lor. Asta e tot. Dacă credinţa în 
Dumnezeu se transformă în credinţă religioasă, într-un studiu de teologie, 
într-un set de reguli sau ritualuri, nu s-a transformat atunci în creştinism? 
Există o diferenţă între învăţăturile noi şi cele vechi, dar dacă tot ce faci este 
să înţelegi adevărul ca doctrină şi nu ştii cum să practici adevărul, cu atât 
mai puţin cum să experimentezi lucrarea lui Dumnezeu — şi dacă, de oricât 
de mulți ani crezi în Dumnezeu, oricât de multe greutăți înduri, oricât de 
multe comportamente bune ai, ceea ce ai nu e totuşi o înțelegere autentică a 
adevărului și nu ai dobândit adevărul sau nu ai intrat în realitatea lui — 


atunci modul tău de a crede nu este cel a creştinismului? Nu este aceasta 


esenţa creştinismului? (Ba da.) Aşadar, care puncte de vedere sau stări din 
acțiunile voastre sau din realizarea datoriei voastre sunt similare cu cele ale 
creştinilor sau aceleaşi cu ale lor? (Aderăm la reguli şi ne echipăm cu 
cuvintele şi expresiile doctrinei.) Aderarea la reguli, predicarea cuvintelor şi 
expresiilor doctrinare, considerarea adevărului drept cuvintele şi expresiile 
doctrinare — ce altceva? (Ne concentrăm pe a lucra, nu pe a intra în viață.) 
Vă concentrați doar pe a depune efort, nu pe a câştiga viaţă sau a intra în 
realitatea adevărului — ce altceva? (Ne concentrăm pe aparenţa spiritualităţii 
şi a comportamentului bun.) Aţi spus câte ceva acum, aşa că voi rezuma: a 
urmări aparența unui comportament bun, a încerca din răsputeri să vă 
învăluiți într-o spoială de spiritualitate şi a face lucruri pe care oamenii le 
consideră corecte în noţiunile şi închipuirile lor, lucruri pe care oamenii tind 
să le susțină — aceasta e o urmărire a unei spiritualități false. O astfel de 
persoană e un ipocrit care stă cocoţat la pupitrul său pentru a predica 
cuvintele şi frazele doctrinei, care îi instruieşte pe ceilalți să facă fapte bune 
ŞI să fie oameni buni, care se dă drept persoană spirituală. Cu toate acestea, 
în relațiile cu ceilalți, în gestionarea problemelor și în realizarea datoriei lor, 
ei nu caută niciodată adevărul, ci trăiesc după firi satanice. Orice li se 
întâmplă, ei merg după propria lor voință, punându-l pe Dumnezeu 
deoparte. Nu acționează niciodată conform principiilor adevărului; ei doar 
respectă reguli. Nu înţeleg deloc adevărul şi nici nu înţeleg voia lui 
Dumnezeu ori standardele cerinţelor Sale de la om sau ceea ce va împlini El 
mântuind omul. Nu cercetează niciodată cu seriozitate aceste detalii ale 
adevărului şi nu se interesează de ele. Tot ceea ce dezvăluie aceste vorbe şi 
comportamente ale omului e de domeniul ipocriziei. După ce ne-am uitat la 
adevăratele stări din inimile unor astfel de oameni, alături de 
comportamentul lor exterior, putem fi siguri că ei nu au nimic din realitatea 


adevărului, că sunt într-adevăr farisei ipocriţi, că sunt non-credincioşi. Dacă 


o persoană crede în Dumnezeu, dar nu urmăreşte adevărul, este credinţa sa 
autentică? (Nu.) Poate cineva care crede în Dumnezeu oricât de mulți ani, 
dar care nu acceptă deloc adevărul, să ajungă să se teamă de Dumnezeu și 
să se ferească de rău? (Nu.) Nu poate realiza asta. Care este, aşadar, natura 
comportamentului exterior al acestor oameni? Pe ce fel de cale pot merge? 
(Pe calea fariseilor.) Cu ce își petrec zilele echipându-se? Nu cu cuvinte și 
expresii de doctrină? Ei îşi petrec zilele înarmându-se, îmbrăcându-se cu 
cuvinte şi expresii de doctrină pentru a semăna mai mult cu fariseii, a părea 
mai spirituali, mai asemănători oamenilor care Îl slujesc pe Dumnezeu — 
care este, de fapt, natura tuturor acestor fapte? Închinarea la Dumnezeu? 
Este o credinţă sinceră în El? (Nu, nu este.) Așadar, ce fac ei? ÎI înşală pe 
Dumnezeu; ei doar parcurg etapele unui proces. Flutură steagul credinței și 
săvârşesc rituri religioase, încercând să-L înșele pe Dumnezeu pentru a-şi 
atinge scopul de a fi binecuvântaţi. Acești oameni nu se închină deloc lui 
Dumnezeu. În cele din urmă, un astfel de grup de oameni va ajunge precum 
cei din capele, care, chipurile, Îl slujesc pe Dumnezeu, care, chipurile, cred 


în El şi Il urmează. 


Care este diferența dintre cărturarii şi fariseii care au crezut în 
Dumnezeu în Epoca Legii şi pastorii, prezbiteri, părinții şi episcopii 
capelelor creştine şi catolice moderne? Cu alte cuvinte, care este diferența 
dintre a crede în Iahve și a crede în Isus? În afară de numele în care cred ei, 
care este diferența? La ce au ținut cei care au crezut în Iahve? Care a fost 
metoda lor de credință? (Ei au ţinut legea şi poruncile.) Au înțeles ei 
lucrarea Duhului Sfânt? Au înţeles ei calea de a-și purta crucea? (Nu au 
înţeles-o.) Ştiau că Dumnezeu este adevărul, calea şi viaţa? Aveau ei un 
astfel de concept? Ştiau mesajele pe care credincioşii în Isus le-au auzit? 
(Nu le ştiau.) Cum îi văd cei care cred în Isus? (Erau înapoiaţi, conservatori 


şi nu au ținut pasul cu lucrarea Duhului Sfânt.) Principalul lucru este că nu 


au ţinut pasul cu lucrarea lui Dumnezeu. Dumnezeu a spus că Mesia va 
veni, iar când a venit în trup, a fost numit Isus Hristos. Ei nu L-au acceptat, 
împotrivindu-l-se cu încăpățânare. Nu au recunoscut că Domnul Isus era 
Dumnezeu întrupat și L-au răstignit. Au rămas în urmă şi, până în Epoca 
Harului, au fost alungaţi. Ei nu cunoșteau mesajele Epocii Harului, cum ar 
fi răscumpărarea, mântuirea crucii și pocăinţa. Nu e asta o diferență? (Ba 
da.) Deci despre ce vorbesc cei din Epoca Harului? Care este diferența 
dintre ei și credincioşii Epocii Legii? Ce altceva ştiu ei? În primul rând, 
uitându-ne la citirea Bibliei, ei citeau Vechiul și Noul Testament; uitându-ne 
la numele lui Dumnezeu în care cred, ei nu se mai referă la Dumnezeu doar 
ca Iahve, numindu-L în primul rând Isus Hristos. Ce practică ei? 
Spovedania şi pocăinţa, îndelunga suferință și smerenia; sunt iubitori, 
respectă poruncile, îşi poartă crucea, merg pe calea suferinței crucii şi 
aşteaptă cu nerăbdare să se înalte la cer după moarte. În multe privinţe, sunt 
diferiți de credincioşii în Dumnezeu din Epoca Legii. Ei vorbesc despre 
lucrarea Duhului Sfânt şi despre a fi umpluti de Duhul Sfânt şi conduşi de 
El; vorbesc despre rugăciune, despre a acționa în numele Domnului Isus și a 
răspândi Evanghelia. Lucrurile despre care vorbesc sunt total diferite de 
cele din Epoca Legii, dar în cele din urmă, ei primesc aceeaşi concluzie de 
la Dumnezeu ca şi oamenii de credinţă evreiască — aparțin şi ei unui grup 
religios. Ce fel de chestiune e aceasta? Acei farisei evrei, înalți preoți și 
cărturari ai Epocii Legii au crezut nominal în Dumnezeu, dar au întors 
spatele căii Lui şi chiar L-au răstignit pe Dumnezeul întrupat. Ar fi putut, 
atunci, credinţa lor să fi câștigat aprobarea lui Dumnezeu? (Nu.) Dumnezeu 
îi desemnase deja drept oameni de credință iudaică, drept membri ai unui 
grup religios. Iar Dumnezeu îi vede la fel pe cei care cred astăzi în Isus, ca 
membri ai unui grup religios, prin aceea că El nu îi recunoaște precum 


membri ai bisericii Sale sau precum credincioşi în El. De ce ar condamna 


Dumnezeu lumea religioasă în acest fel? Pentru că toți membrilor 
grupurilor religioase, în special conducătorii de nivel înalt ai diferitelor 
confesiuni, nu au o inimă care se teme de Dumnezeu şi nici nu sunt adepți 
al voii lui Dumnezeu. Toţi sunt non-credincioşi. Ei nu cred în întrupare, cu 
atât mai puţin acceptă adevărul. Ei nu caută, nu se interesează, nu 
examinează şi nu acceptă niciodată lucrarea lui Dumnezeu din zilele de pe 
urmă sau adevărurile pe care le exprimă El, ci merg direct la condamnarea 
şi hulirea lucrării întrupării lui Dumnezeu din zilele de pe urmă. Se poate 
vedea clar în asta că ei pot crede, cu numele, în Dumnezeu, dar Dumnezeu 
nu îi recunoaște ca fiind credincioși în El; El spune că sunt răufăcători, că 
nimic din ceea ce fac ei nu are nici cea mai mică legătură cu lucrarea Sa de 
mântuire, că sunt necredincioşi care sunt în afara cuvintelor Sale. De credeți 
în Dumnezeu aşa cum credeţi acum, nu va veni ziua când şi voi veţi fi 
reduşi la adepți religioşi? Credinţa în Dumnezeu din interiorul religiei nu 
poate dobândi mântuirea — de ce anume? Dacă nu puteți spune de ce se 
întâmplă acest lucru, asta arată că nu înţelegeţi câtuși de puţin nici adevărul, 
nici voia lui Dumnezeu. Cel mai tragic lucru care se poate întâmpla cu 
credința în Dumnezeu este să fie redusă la religie şi alungată de către 
Dumnezeu. E un lucru de neînchipuit pentru om, iar cei care nu înţeleg 
adevărul nu pot vedea niciodată clar această chestiune. Spuneţi-Mi, când o 
biserică s-a transformat treptat într-o religie în ochiu lui Dumnezeu și a 
devenit o confesiune pe parcursul anilor mulți și îndelungați de la 
începuturile ei, sunt oamenii din ea candidați la mântuirea lui Dumnezeu? 
Sunt ei membri ai familiei Sale? (Nu.) Nu sunt. Pe ce drum merg aceşti 
oameni care, nominal, cred în adevăratul Dumnezeu, însă sunt consideraţi 
de El a fi oameni religioși? Drumul pe care îl parcurg este unul pe care 
poartă steagul credinţei în Dumnezeu, însă nu urmează niciodată calea Lui; 


este unul pe care cred în El, însă nu II venerează, ci chiar se leapădă de El; 


este unul pe care pretind a crede în Dumnezeu, însă I se împotrivesc, 
crezând, nominal, în numele lui Dumnezeu, în adevăratul Dumnezeu, dar 
închinându-se Satanei diavolul şi angajându-se în operațiuni omeneşti şi 
stabilind o împărăție independentă, omenească. Acesta e drumul pe care îl 
parcurg. Privind la drumul pe care îl parcurg, este evident că sunt o grămadă 
de non-credincioşi, o bandă de antihrişti, un grup de satane şi diavoli care 
şi-au propus în mod explicit să se împotrivească lui Dumnezeu şi să-l 
perturbe lucrarea. Aceasta este esenţa lumii religioase. Un grup de astfel de 
oameni are ceva de-a face cu planul de gestionare al lui Dumnezeu pentru 
mântuirea omului? (Nu.) Odată ce credincioşii în Dumnezeu, oricât de 
mulți ar putea fi, au modul lor de credință definit de Dumnezeu drept o 
confesiune sau un grup, atunci şi ei sunt definiți de Dumnezeu precum cei 
care nu pot fi mântuiţi. De ce spun asta? Un grup fără lucrarea sau 
îndrumarea lui Dumnezeu, care nu I se supune şi nu I se închină deloc, 
poate crede în mod nominal în Dumnezeu, dar sunt preoții şi prezbiteri din 
religie cei pe care ei îi urmează şi de care ascultă, iar preoții şi prezbiterii 
din religie sunt, prin esenţa lor, satanici şi ipocriţi. Prin urmare, ceea ce 
urmează şi de care ascultă acei oameni sunt Satana şi diavolii. În inimile lor, 
ei practică credința în Dumnezeu, dar, de fapt, sunt manipulați de om, 
supuşi orchestrărilor şi stăpânirii omeneşti. Deci, în termeni esențiali, cei pe 
care ei îi urmează și de care ascultă sunt Satana și diavolii şi forțele răului 
care se împotrivesc lui Dumnezeu şi dușmanii lui Dumnezeu. Ar mântui 
Dumnezeu o bandă de oameni ca aceasta? (Nu.) De ce nu? Ei bine, sunt 
astfel de oameni capabili de pocăință? Nu; nu se vor pocăi. Ei se angajează 
în operațiuni omeneşti și inițiative omeneşti sub steagul credinței în 
Dumnezeu, opunându-se planului de gestionare al lui Dumnezeu pentru 
mântuirea omului, rezultatul final fiind că vor înfrunta disprețul şi 


respingerea lui Dumnezeu. E imposibil ca Dumnezeu să-i mântuiască pe 


aceşti oameni; ei sunt incapabili de pocăință şi, deoarece au fost luaţi de 
Satana, Dumnezeu îi dă pe mâna acestuia. Cazul în care credința cuiva în 
Dumnezeu ar putea primi aprobarea Lui depinde de durata în ani a acesteia? 
Depinde de felul de ritualuri pe care le observă sau de regulile pe care le 
respectă? Se uită Dumnezeu la practicile umane? Se uită El la numărul lor? 
(Nu.) Atunci, la ce Se uită El? Când Dumnezeu a ales un grup de oameni, 
pe ce bază măsoară El dacă pot fi mântuiţi, dacă îi va mântui? Pe baza 
faptului dacă pot accepta adevărul; pe baza drumului pe care îl parcurg. 
Deşi Dumnezeu poate să nu-i fi spus omului atâtea adevăruri în Epoca 
Harului ca acum și deşi acestea nu erau la fel de specifice, El tot a fost 
capabil atunci să-l desăvârşească pe om și tot mai erau oameni care puteau 
fi mântuiţi. Deci, dacă oamenii din epoca actuală, care au auzit atât de 
multe adevăruri şi care înțeleg voia lui Dumnezeu nu pot să-l urmeze calea 
sau să se îmbarce pe calea mântuirii, care va fi finalul lor până la urmă? 
Rezultatul lor final va fi același cu al credincioșilor din creştinism şi 
iudaism — ca şi ei, nu vor putea fi mântuiți. Aceasta este firea dreaptă a lui 
Dumnezeu. Nu contează câte predici ai auzit sau cât de multe adevăruri ai 
înţeles — dacă încă îl urmezi pe om, dacă încă îl urmezi pe Satana şi nu ești 
în stare să urmezi calea lui Dumnezeu în cele din urmă, nici să te temi de El 
şi să te fereşti de rău, atunci astfel de oameni sunt cei pe care Dumnezeu îi 
disprețuiește şi îi respinge. Oamenii din religie pot fi în stare să predice o 
mulțime de cunoştinţe biblice şi pot înţelege ceva doctrină spirituală, dar nu 
pot să se supună lucrării lui Dumnezeu, să practice și să experimenteze 
cuvintele Lui sau să I se închine cu adevărat, nici să se teamă de El şi să se 
ferească de rău. Toţi sunt ipocriţi, nu oameni care se supun cu adevărat lui 
Dumnezeu. În ochii lui Dumnezeu, astfel de oameni sunt definiţi ca 


aparținând unei confesiuni, unui grup omenesc, unei bande omeneşti, ca 


sălaş al Satanei. In mod colectiv, ei sunt banda Satanei, împărăția 


antihriștilor, iar Dumnezeu îi disprețuiește şi îi respinge întru totul. 


În momentul de faţă, cel mai urgent lucru pe care trebuie să-l faceți 
este să urmăriţi adevărul. În primul rând, nu vă puteţi întârzia datoria aşa 
cum faceţi, iar în al doilea, trebuie să vă străduiţi grabnic să pășiți în scurt 
timp pe calea mântuirii și să nu fiți înlăturați de către Dumnezeu. Ce lucru 
groaznic ar fi! Aceasta e oportunitatea ta finală, trecătoare, când Dumnezeu 
Îşi face lucrarea de mântuire în zilele de pe urmă. Dacă Dumnezeu hotărăşte 
cu privire la o persoană, spunând că nu ai ţinut niciodată căile Lui, că nu ai 
putut niciodată să te temi de El, nici să te fereşti de rău, iar când decide să te 
părăsească, atunci nu îţi va mai face reproşuri şi nu te va mai disciplina, nu 
te va mai trata sau emonda, nu te va mai judeca sau mustra — El va renunța 
complet la tine. În acel moment, te vei simţi complet liber. Nimeni nu va 
mai veghea asupra ta. Nimeni nu va interfera cu modul în care crezi în 
Dumnezeu; nu există nici un reproş, indiferent ce lucruri rele faci. Nu există 
nici reproş, nici disciplinare dacă, în timp ce îți faci datoria, ești neloial sau 
cauţi doar să-ţi satisfaci propriile ambiţii și dorinţe sau să tulburi şi să 
perturbi lucrarea bisericii. Chiar dacă ai noţiuni despre Dumnezeu în inima 
ta, nu există nici reproş, nici disciplinare. Fie că te împotrivești sau respingi 
faptul de a fi tratat şi emondat, fie că îi judeci pe alții la spate, îi subminezi 
sau îi ademeneşti de partea ta, nu există nici reproş, nici disciplinare. Ce 
semn e acesta? E un semn bun? Nimeni nu veghează asupra ta, nimeni nu te 
emondează sau te tratează, iar Dumnezeu nu îţi face reproşuri. Totul pare să 
meargă cum vrei tu şi poți să faci tot ce vrei. Acest lucru, în mod foarte 
evident, nu e un semn bun. Când Dumnezeu vrea să renunţe la tine, nu ți se 
vor mai face reproşuri, nu vei mai simți disciplinarea, nici nu vei mai simți 
judecata şi mustrarea. Ce implică faptul că Dumnezeu renunţă la o 


persoană? Implică faptul că această persoană nu are un rezultat final, că şi-a 


pierdut șansa la mântuire. Când Dumnezeu renunţă la cineva, mai întâi îl 
face să nu simtă niciun reproş; el este exagerat de mulţumit de sine în 
fiecare zi şi crede că e binecuvântat, aşa că se complace cu nonşalanţă, 
devenind degenerat, urmându-şi dorinţele inimii, făcând tot ce doreşte şi 
acționând cum doreşte. Oricare ar fi lucrurile depravate pe care vrea să le 
facă, nu există nici un reproş, nici vreo disciplinare, cu atât mai puţin vreun 
sentiment de neliniște sau sentimentul că nu este totul bine. Cineva care 
părăseşte reproşul şi disciplinarea lui Dumnezeu e în prag de pericol. Pe ce 
fel de cale ar putea păşi în continuare? El începe să devină degenerat, 
desfrânat, indulgent cu sine, iar faptele sale rele devin neîncetate. Acest 
lucru e foarte problematic. Din afară, unii oameni par să trăiască destul de 
confortabil, fără nicio grijă, dar cei care înţeleg adevărul pot vedea că o 
astfel de persoană este în pericol, că Dumnezeu nu o doreşte — Dumnezeu a 
părăsit-o, iar ea nici măcar nu ştie asta! Antihriștii din lumea religioasă îşi 
petrec toată ziua judecând cuvintele şi lucrarea Dumnezeului întrupat, 
făcând multe lucruri rele care se împotrivesc lui Dumnezeu. Deşi acum nu 
au nicio disciplinare şi niciun reproş, asta e pentru că Dumnezeu i-a părăsit 
deja şi, în cele din urmă, toți vor întâmpina o mare pedeapsă, de care 
niciunul dintre ei nu va scăpa. Din această chestiune, puteţi vedea voia şi 
atitudinea lui Dumnezeu? (Da.) Dacă nu urmăriţi adevărul în timp ce Îl 
urmaţi pe Dumnezeu acum, aţi putea ajunge în același punct cu ei şi atunci 
veţi fi în pericol; rezultatul vostru final va fi același cu al lor, asta e sigur. 
Deci, în acest moment, care e lucrul cel mai presant pe care oamenii ar 
trebui să-l facă pentru a evita să se scufunde până în punctul în care 
Dumnezeu are să îi părăsească? (Ar trebui să urmărim adevărul şi să ne 
îndeplinim datoria în mod corespunzător.) În afară de a vă îndeplini datoria 
în mod corespunzător, trebuie să veniți adesea înaintea lui Dumnezeu, să 


mâncaţi şi să beți cuvintele Lui și să cugetați asupra lor, să acceptaţi 


disciplinarea şi îndrumarea Lui și să învăţaţi lecţia supunerii — asta e foarte 
important. Trebuie să fii capabil să te supui tuturor mediilor, oamenilor, 
lucrurilor şi chestiunilor pe care Dumnezeu le-a rânduit pentru tine, iar când 
vine vorba de lucruri pe care nu poţi să le pricepi îndeajuns, trebuie să te 
rogi frecvent în timp ce cauţi adevărul; numai înțelegând voia lui 
Dumnezeu poţi găsi o cale înainte. Trebuie să te temi de Dumnezeu din 
inimă. Fă ceea ce se cuvine cu grijă şi precauție şi trăieşte înaintea lui 
Dumnezeu cu o inimă supusă Lui. Liniştește-te adeseori în fața Lui şi nu fi 
depravat. Cel puţin, când ţi se întâmplă ceva, mai întâi să te linişteşti, apoi 
să te grăbeşti să te rogi şi, rugându-te, căutând şi așteptând, să ajungi să 
înţelegi voia lui Dumnezeu. Nu e aceasta o atitudine de frică de Dumnezeu? 
Dacă te temi de Dumnezeu și asculți de El în inima ta și eşti în stare să te 
liniştești înaintea Lui şi să cauţi să Îi înţelegi voia, atunci, cu acest tip de 
cooperare şi practică, vei fi protejat şi nu vei fi ispitit, nici nu vei face vreun 
lucru care să perturbe sau să tulbure lucrarea bisericii. Caută adevărul în 
chestiunile pe care nu le poți vedea clar. Nu judeca şi nu condamna orbește. 
În felul acesta, nu vei fi urât de Dumnezeu, nici disprețuit şi respins de El. 
Dacă te temi de Dumnezeu în inima ta, îți va fi teamă să nu-L jigneşti şi, 
dacă ţi se va întâmpla ceva care te ispiteşte, vei trăi înaintea lui Dumnezeu 
cu frică şi în frământare şi vei tânji să asculți de El şi să-L mulţumeşti în 
toate lucrurile. Doar deîndată ce practici astfel şi poţi trăi adeseori într-o 
astfel de stare, liniştindu-te adesea în faţa lui Dumnezeu şi venind adeseori 
înaintea Lui, vei putea, fără să-ți dai seama, să te ferești de ispite şi de 
lucrurile rele. Fără o inimă cu frică de Dumnezeu sau cu o inimă care nu 
este înaintea Lui, există unele rele de care vei fi capabil. Ai o fire coruptă și 
nu o poţi stăpâni, așa că eşti capabil de rău. Nu vor fi grave consecințele 
dacă ar fi să faci un astfel de rău care constituie o perturbare și o tulburare? 


Cel puţin, vei fi tratat şi emondat, iar dacă ceea ce ai făcut este grav, 


Dumnezeu te va dispreţui şi te va respinge și vei fi exclus din biserică. 
Totuşi, dacă te supui lui Dumnezeu din inimă, iar inima ta poate fi adesea 
liniştită în faţa lui Dumnezeu, şi dacă te temi de Dumnezeu și eşti 
înspăimântat de El, oare nu vei putea atunci să stai departe de multe lucruri 
rele? Dacă te temi de Dumnezeu şi spui: „Sunt înspăimântat de Dumnezeu; 
mi-e teamă să nu-L jignesc, să-l perturb lucrarea şi să-l provoc dezgustul”, 
nu reprezintă acest lucru o atitudine normală și o stare normală pe care să le 
ai? Ce anume va fi dat naştere spaimei tale? Spaima ta va fi izvorât dintr-o 
inimă de frică de Dumnezeu. Dacă ai în inimă spaima de Dumnezeu, atunci 
te vei feri de lucrurile rele şi le vei evita când le vei vedea, și astfel vei fi 
protejat. Cineva care nu are spaima de Dumnezeu în inimă poate să se 
teamă de El? Poate să se ferească de rău? (Nu.) Cei care nu se pot teme de 
Dumnezeu şi nu sunt înspăimântați de El nu sunt oameni îndrăzneți? Pot 
oamenii îndrăzneţi să fie înfrânați? (Nu.) Iar cei care nu pot fi înfrânați nu 
fac orice le trece prin cap în înflăcărarea momentului? Care sunt lucrurile 
pe care le fac oamenii când acţionează după propria lor voință, după zelul 
lor, după firea lor coruptă? După cum le vede Dumnezeu, sunt lucruri rele. 
Aşadar, trebuie să vedeţi clar că e un lucru bun ca omul să aibă în inimă 
spaima de Dumnezeu — cu ea, cineva poate ajunge să se teamă de 
Dumnezeu. Când cineva Îl are pe Dumnezeu în inimă şi poate să se teamă 
de Dumnezeu, va putea atunci să stea departe de lucrurile rele. Astfel de 


oameni sunt cei care au speranţa de a fi mântuiți. 


Este uşor pentru un credincios să se teamă de Dumnezeu şi să se 
ferească de rău? În realitate, nu e o chestiune ușoară; dacă nu urmăreşti 
adevărul, atunci nu-l poţi dobândi niciodată. De exemplu, unii oameni spun: 
„Chiar nu e uşor să crezi în Dumnezeu, şi trebuie şi să-ți faci datoria, să 
suferi şi să plăteşti un preţ.” Cum te simți când auzi aceste cuvinte? Care e 


problema cu a spune aceste cuvinte? Dacă nu ai frică de Dumnezeu, atunci 


ce ai spune? Ai spune: „Exact aşa e, mi-am părăsit casa pentru a-mi face 
datoria mulți ani, mi-e dor de copiii mei şi de mama mea şi am suferit nu 
puțin. Dacă nu aş primi binecuvântări, ar fi nedrept!” Există vreo frică de 
Dumnezeu în aceste cuvinte? (Nu există.) Dacă o persoană nu are frică de 
Dumnezeu şi spune astfel de cuvinte, care este calitatea comportamentului 
său? Nu e ea în conflict cu Dumnezeu, plângându-se de El? Dacă spune 
cuvinte de plângere la adresa lui Dumnezeu, atunci crede ea cu adevărat că 
Dumnezeu este un Dumnezeu drept? Dacă o persoană nu are în inimă 
spaima de Dumnezeu, dacă nu reuşeşte să se teamă de El, atunci îi este uşor 
să se ferească de rău? (Nu îi este ușor.) Ea nu reușește să se ferească de rău. 
Acea persoană spune: „Dacă nu aş primi binecuvântări după ce am renunțat 
la familia şi la cariera mea, ar fi atât de nedrept!” Dacă imediat ai urma 
spunând: „Exact aşa e”, cum ţi s-ar părea acele cuvinte? Înseamnă asta să te 
fereşti de rău? Faptul că poţi spune „exact aşa e” dovedeşte doar că şi tu, ca 
şi cealaltă persoană, te plângi la adresa lui Dumnezeu. Plângerea a ieşit deja 
din gura ta pentru a forma răul. Nu numai că nu poți să te ferești de rău, ci 
eşti capabil să rostești plângeri și să faci rău. Deşi este un rău mic, tot 
înseamnă a te plânge la adresa lui Dumnezeu. Dacă micul rău de astăzi nu 
este rezolvat, atunci mâine ești în pericol să-L trădezi pe Dumnezeu — iată 
cât este de îngrozitoare firea coruptă a omului. Vedeţi clar această 
chestiune? Dacă o persoană nu are frică de Dumnezeu, atunci, fie că e vorba 
despre lucrurile pe care le rosteşte cu voce tare, fie despre cele pe care le 
gândeşte în inima sa, ori despre lucrurile care se revarsă în mod natural din 
ea — toate sunt rele. Dacă nu ai frică de Dumnezeu, atunci chiar şi o mică 
problemă poate expune pe deplin finile tale corupte, caracterul, activitățile şi 
intențiile tale; poate chiar să îţi expună nemulţumirea față de Dumnezeu. 
Cei care nu au frică de Dumnezeu spun ce vor. Ei spun orice gândesc, iar 


după ce o spun, devine un fapt. Din perspectiva lui Dumnezeu, o astfel de 


persoană nu se teme de El şi nici nu se fereşte de lucrurile rele; mai 
degrabă, se implică în lucruri rele când le vede şi devine complice cu 
oameni răi. Dacă ai frică de Dumnezeu, dacă ești înspăimântat de El, dacă 
trăieşti în prezența Lui, atunci cum ar trebui să răspunzi la cuvintele unei 
astfel de persoane? Ce vrea ea să spună prin cuvintele sale? Nu e dispusă să 
renunţe la binecuvântări. Ea vrea să obțină binecuvântări, dar nu e dispusă 
să sufere sau să plătească preţul, așa că spune: „Chiar nu e uşor să crezi în 
Dumnezeu.” Nu are ea un sentiment de nemulțumire? Aceste cuvinte conţin 
un sentiment de nemulțumire; această persoană e supărată pe Dumnezeu, se 
plânge şi crede că cerinţele lui Dumnezeu de la oameni sunt prea mari; 
crede că Dumnezeu vrea ca ea să plătească un preţ prea mare pentru micile 
binecuvântări pe care i le dă; crede că Dumnezeu nu ar trebui să acţioneze 
în acest fel, că El nu are dragoste pentru om, că nu simte cu adevărat milă 
pentru om, că El îl chinuie; ea crede că nu e uşor pentru o persoană să 
schimbe suferinţa cu binecuvântarea — nu asta dă de înţeles? (Ba da.) 
Aşadar, cum ar trebui să-i răspunzi? Ascultaţi acest răspuns, vedeți dacă îl 
considerați corect. Ar trebui să spui: „La ce se reduce mica noastră 
suferință? Vezi cât de mult a suferit Dumnezeu. Pentru a mântui omenirea, 
Dumnezeu S-a pogorât pe pământ din ceruri și S-a întrupat cu umilinţă şi în 
taină printre oameni şi a suferit o mare umilinţă; pentru a mântui omenirea, 
El Şi-a jertfit chiar şi viaţa. Suferinţa lui Dumnezeu depăşeşte cu mult 
puţinul pe care l-am suferit noi. Suferinţa noastră nu înseamnă nimic. Mai 
mult, noi ar trebui să suferim; nu este suferința noastră pentru ca să putem fi 
binecuvântaţi?” Ce crezi? La suprafață, pare corect, iar din punct de vedere 
doctrinar, nu există greșeli, dar există o mărturie aici? (Nu.) Nu există 
mărturie. Asta înseamnă doar a spune doctrina în grabă, cu voce tare, pentru 
a impulsiona pe cineva. Poate acest lucru să rezolve vreo problemă? Dacă 


doreşti să rezolvi problemele, cum ar trebui să ai părtăşie cu ei? Dacă ai 


auzi aceste cuvinte de plângere, cum te-ai simţi în inima ta? Ai simți că, în 
timp ce şi-au făcut datoria pe când credeau în Dumnezeu, nu au suferit cu o 
inimă deosebit de dornică, dar, după ce chibzuieşti o clipă, te vei gândi: 
„Dacă nu sunt dornici, lasă-i să nu fie dornici. Ce legătură are asta cu mine? 
Dacă se plâng la adresa lui Dumnezeu, nu se plâng la adresa mea şi asta nu 
implică profitul meu. E relaţia lor personală cu Dumnezeu, aşa că ar trebui 
să se ocupe ei înșiși de ea. Ce are asta de-a face cu mine?” A-i trata în acest 
fel pare a fi de bun simţ și nu este greșit, dar, drept cineva care are frică de 
Dumnezeu, atunci când ţi se întâmplă asta, trebuie mai întâi să te gândeşti: 
„Această persoană crede în Dumnezeu și tot se plânge la adresa Lui, și 
răstălmăceşte faptele în timp ce vorbeşte. Acest tip de persoană nu poate 
accepta vreodată adevărul. Să fu mântuit e un lucru mare, deci este bine 
dacă nu suferă deloc? Mai mult, de ce suferă oamenii? Nu din cauza finilor 
lor corupte? Dumnezeu are intenţii bune în a le permite oamenilor să sufere. 
Este în beneficiul oamenilor, îi desăvârşeşte și îi întăreşte; dacă oamenii nu 
suferă, nu pot să-și înveţe lecțiile, nici nu pot obţine adevărul şi nici nu pot 
fi în rând cu voia lui Dumnezeu. A suferi puţin reprezintă milă şi har din 
partea lui Dumnezeu; reprezintă dragostea lui Dumnezeu pentru omenire. 
Aceasta este mântuirea! Cum pot să vorbească în acest fel? Trebuie să am 
părtăşie cu ei. Nu pot să le permit să Îl înţeleagă greșit pe Dumnezeu și să 
se plângă de El, nu pot să le permit să meargă peste tot şi să răspândească 
aceste cuvinte pentru a-i influenţa pe alţii. În această chestiune, trebuie să 
vorbesc în numele lui Dumnezeu. Trebuie să-i ajut să-şi rezolve 
neînțelegerile despre Dumnezeu și să-i ajut să înțeleagă corect credinţa în 
Dumnezeu. Dacă ei Îl înţeleg greșit pe Dumnezeu în acest fel, nu ÎI tratează 
nedrept? Dragostea și mântuirea lui Dumnezeu pentru om sunt atât de mari! 
Cum au putut să gândească astfel?” Dacă gândești în acest fel, nu înseamnă 


asta că ai frică de Dumnezeu? (Ba da.) Cât despre chestiunea fricii de 


Dumnezeu, nu doar că spui cuvintele corecte; mai degrabă, ai în tine frica 
de Dumnezeu, ești capabil să dobândești supunerea faţă de El, nu te 
răzvrăteşti şi nu te plângi deloc. Astfel, devii cineva care se teme de 
Dumnezeu. Când vine vorba de a se teme de Dumnezeu, ai obţinut 
adevărul. Nu strigi pur şi simplu un slogan, ești capabil să fii mărturie 
despre Dumnezeu şi să rămâi ferm în mărturia ta despre El. Cu această 
cunoaştere, ce ar trebui să îi spui persoanei respective? Ar trebui să spui: 
„Dumnezeu depune multă grijă pentru mântuirea omului. Cei care nu au 
frică de Dumnezeu se plâng adesea la adresa Lui şi I se împotrivesc şi nu se 
gândesc deloc la voia Lui. Dacă suferă puțin sau dacă nu văd 
binecuvântările lui Dumnezeu, atunci se plâng, inimile lor se răzvrătesc, iar 
ei devin negativi şi contradictorii. Asta dovedeşte că e natural ca oamenii cu 
firi corupte să se împotrivească adesea lui Dumnezeu şi că natura umană 
este ostilă lui Dumnezeu. Oamenii care plătesc un preţ mic, renunţă la 
foarte puține şi se sacrifică foarte puţin, fac asta pentru a putea obţine 
mântuirea — nu o fac pentru Dumnezeu. Tu suferi din cauza firii tale 
corupte. Dacă vrei să obţii adevărul, trebuie să suferi puțin. Ca să o spun 
într-un mod mai puţin plăcut, oamenii merită să sufere; Dumnezeu nu îți dă 
suferință, nici nu te face să suferi. Dacă ai o fire răzvrătită, poţi evita 
suferinţa? Firea ta coruptă e cea care te face să suferi — nu are nimic de-a 
face cu Dumnezeu. Dacă tu chiar ai înţelege adevărul şi ai fi supus lui 
Dumnezeu în toate lucrurile, atunci ai mai da naștere negativității? Te-ai 
mai plânge de Dumnezeu? Ai mai suferi aceste lucruri? Deci, indiferent ce 
suferă oamenii, este rezultatul firilor lor corupte; nu pot da vina pe alţii, cu 
atât mai puţin pe Dumnezeu. E o chestiune de a culege ceea ce semeni. 
Dacă nu suferi, trebuie să pieri; trebuie să fii pedepsit. Ce ai alege? 
Dumnezeu nu vrea să suferi, dar, fără suferință, ai putea să te supui lui 


Dumnezeu? Fără suferinţă, ai fi capabil să acţionezi conform principiilor 


adevărului? Fără suferință, ai putea să asculți cuvintele lui Dumnezeu?” 
După ce ai spus aceste cuvinte, vor putea interlocutorii tăi să obţină o 
oarecare înțelegere? În primul rând, sunt aceste cuvinte în conformitate cu 
voia lui Dumnezeu? Sunt ele în acord cu adevărul? (Sunt.) Văzând că sunt 
în acord cu adevărul, o persoană care se teme de Dumnezeu ar trebui să nu 
le spună? (Ba ar trebui.) Cineva care este capabil să rostească aceste cuvinte 
se fereşte de rău. Așadar, ce trebuie să aibă o persoană pentru a face în așa 
fel încât să se ferească de rău? (Trebuie să aibă frică de Dumnezeu.) Numai 
cu frica de Dumnezeu poate să se ferească de rău; numai cu frica de 
Dumnezeu oamenii pot să I se supună şi să mărturisească despre El. Astfel 


de oameni vor ajunge în mod natural să se ferească de rău. 


Deci, în ce stare aţi spune că trăiesc adesea acei oameni care nu au 
nicio frică de Dumnezeu? Au ei o relație cu Dumnezeu? (Nu au.) Unii spun: 
„Nu e corect. Ei se roagă în fiecare zi, citesc cuvintele lui Dumnezeu, merg 
la timp la adunări şi îşi fac datoria în mod normal. Cum poţi spune că nu au 
nicio relație cu Dumnezeu? Dacă nu ar crede în Dumnezeu, ar putea face 
toate acestea?” E corect acest mod de a vorbi? (Nu este. Aceasta e doar o 
acțiune exterioară. Dacă nu cauţi adevărul în timp ce acţionezi, atunci nu ai 
nicio frică de Dumnezeu și nimic din ceea ce faci nu are vreo legătură cu 
Dumnezeu.) Dacă oamenii, în credinţa lor în Dumnezeu, nu trăiesc constant 
înaintea Lui, atunci nu vor reuşi să aibă nicio frică față de El şi, astfel, vor fi 
incapabili să se ferească de rău. Aceste lucruri se leagă unul de celălalt. 
Dacă, în sinea ta, trăieşti adeseori înaintea lui Dumnezeu, vei fi ținut în frâu 
şi te vei teme de El în multe aspecte. Nu vei spune nimic nerezonabil, nu 
vei merge prea departe şi nu vei face niciun lucru care e imoral, nici nu vei 
face vreun lucru care este detestat de Dumnezeu. Dacă accepți atenta 
cercetare a lui Dumnezeu şi disciplina Lui, vei evita să faci multe lucruri 


rele. Ca atare, nu te vei fi ferit de rău? Dacă spui că tu crezi în Dumnezeu, 


totuși eşti adeseori într-o năucire a inimii, neștiind nici cum lucrează 
Dumnezeu pentru a-l mântui pe om, nici cum se cuvine ca omul să 
urmărească adevărul, nici dacă iubeşti adevărul și nici ce evenimente ar 
trebui dea naştere rugăciunii tale către Dumnezeu; dacă eşti în încurcătură 
în fiecare zi, neserios în toate, doar respectând regulile; dacă inima ta e 
incapabilă să fie împăcată înaintea lui Dumnezeu şi nu te rogi lui 
Dumnezeu şi nici nu cauţi adevărul ori de câte ori ţi se întâmplă ceva, dacă 
acționezi adeseori după propria-ți voinţă, dacă trăieşti conform firii tale 
satanice şi îți dezvălui firea arogantă, dacă nu accepţi cercetarea sau 
disciplina lui Dumnezeu și nu asculţi, atunci, în sinea ta, vei trăi mereu 
înaintea Satanei și vei fi controlat de Satana și de firea ta coruptă. Astfel de 
oameni sunt lipsiţi de cea mai mică frică de Dumnezeu. Ei sunt pur şi 
simplu incapabili de a se feri de rău şi chiar dacă nu fac lucruri rele, tot ceea 
ce gândesc ei este totuși rău, nu are nicio legătură cu adevărul şi, totodată, 
se împotriveşte acestuia. Așadar, oare aceşti oameni nu au, esențialmente, 
nicio legătură cu Dumnezeu? Deşi sunt conduşi de El, inimile lor nu au 
venit niciodată înaintea Lui, iar ei nu s-au rugat niciodată la El cu adevărat; 
nu L-au tratat niciodată pe Dumnezeu ca Dumnezeu, nu L-au tratat 
niciodată pe Dumnezeu ca fiind Creatorul care stăpâneşte peste ei, nu au 
recunoscut niciodată că El este Dumnezeul şi Domnul lor şi nu s-au gândit 
niciodată să I se închine cu sinceritate. Astfel de oameni nu înțeleg ce 
înseamnă să te temi de Dumnezeu şi consideră că este dreptul lor să facă 
rău. Ei spun în inimile lor: „Voi face ce vreau. Îmi voi vedea de treaba mea 


1? 


şi asta nu priveşte pe nimeni altcineva!” Ei tratează credința în Dumnezeu 
ca pe un fel de mantră, o formă de ceremonie. Nu îi face acest lucru non- 
credincioşi? Ei sunt non-credincioşi! În mintea lui Dumnezeu, toți aceşti 
oameni sunt răufăcători. Întreaga zi, tot ceea ce gândesc ei este rău. Ei sunt 


degeneraţii din casa lui Dumnezeu, iar El nu recunoaşte astfel de oameni ca 


membri ai casei Sale. Ce fel de oameni sunt cei din casa lui Dumnezeu? 
Sunt oameni care se tem de Dumnezeu şi se feresc de rău, oameni care se 
supun lucrării lui Dumnezeu. Cei care cred doar în numele lui Dumnezeu, 
care nu Îl acceptă ca Domn şi Dumnezeu al lor — fac ei parte din casa lui 
Dumnezeu? Cei care nu-L acceptă pe Dumnezeu precum Creator al lor, care 
nu acceptă faptul că El este adevărul — aparțin ei lui Dumnezeu? Categoric 
nu. Doar cei care acceptă adevărul Îi aparţin lui Dumnezeu; doar cei care Îl 
tratează pe Dumnezeu ca pe Dumnezeu Îi aparţin Lui. Oamenii care pot să 
ştie că Dumnezeu este adevărul, care Îl pot accepta ca Domnul lor și care 
văd că El este Conducătorul tuturor lucrurilor — cum se exprimă astfel de 
oameni? Ce stare au în inima lor? Cum practică ei când li se întâmplă 
lucruri? (Ei caută adevărul în toate lucrurile.) Acesta e un aspect. Ce 
altceva? (Ei se supun tuturor mediilor, oamenilor, chestiunilor și lucrurilor 
stabilite de Dumnezeu, sunt capabili să înveţe din ele și să câștige 
adevărul.) (Ei nu îndrăznesc să facă nimic care I se împotriveşte lui 
Dumnezeu sau ÎI jigneşte.) Şi acestea sunt moduri prin care ei se exprimă. 
Principalul lucru este că, atunci când li se întâmplă ceva, fie că înţeleg sau 
nu adevărul, fie că pot pune adevărul în practică sau nu, ei au, în primul 
rând, spaima de Dumnezeu; nu acționează pripit după propria lor voinţă, 
sunt capabili să se teamă de Dumnezeu și să nu-L jignească. Ceilalţi pot 
vedea că nu vorbesc pripit, că acţiunile lor sunt mai degrabă calme decât 
impetuoase sau depravate, că sunt profund împăcaţi, că sunt capabili să 
aştepte, comunică cu Dumnezeu în inimile lor şi Îl caută, că au o inimă care 
ĮI se supune și au în ei frica de Dumnezeu. Oamenii care trăiesc aceste 
lucruri pot conecta şi lega orice li se întâmplă de cuvintele lui Dumnezeu, 
iar relația lor cu El este normală. Unii oameni — cei care nu-L au pe 
Dumnezeu în inimi — sunt incapabili să trăiască aceste realităţi, iar firile lor 


sunt cu siguranță arogante, depravate și neîngrădite. Işi petrec toată ziua 


râzând și glumind, nu îşi pun inima în realizarea îndatoririlor, spun şi fac tot 
ce le trece prin cap, îşi scot colții și își arată ghearele şi sunt nesăbuiţi și 
impetuoşi în tot ceea ce fac. Poţi spune la prima vedere că sunt precum 
necredincioşii. Cineva cu acest tip de exteriorizări şi comportamente e 
cineva care trăieşte înaintea lui Dumnezeu? Cred ei cu sinceritate în 
Dumnezeu? Se află Dumnezeu în inima lor? E absolut sigur că nu Se află. 


Astfel de oameni sunt condamnaţi și detestați de Dumnezeu. 


Astăzi am avut părtăşie despre unul dintre cele mai importante 
subiecte din toate. Cu ce are legătură acest subiect? (Cu mântuirea.) Dacă 
oamenii doresc să fie mântuiți atunci când cred în Dumnezeu, ceea ce 
contează este dacă au sau nu o inimă care se teme de Dumnezeu, dacă 
Dumnezeu are sau nu un loc în inimile lor, dacă sunt sau nu capabili să 
trăiască înaintea lui Dumnezeu și să menţină o relație normală cu 
Dumnezeu. Ceea ce este crucial e dacă oamenii sunt sau nu capabili să 
practice adevărul şi să ajungă să aibă ascultare de Dumnezeu. Acestea 
reprezintă calea şi condițiile pentru a fi mântuit. Dacă inima ta nu este 
capabilă să trăiască înaintea lui Dumnezeu, dacă nu te rogi adesea lui 
Dumnezeu şi nu ai părtăşie cu Dumnezeu și pierzi relația normală cu El, nu 
vei fi niciodată mântuit, întrucât ai blocat calea spre mântuire. Dacă nu ai 
nicio relație cu Dumnezeu, ai ajuns la capătul firului. Dacă Dumnezeu nu 
Se află în inima ta, atunci este inutil să pretinzi că ai credinţă şi să crezi 
doar cu numele în Dumnezeu. Nu contează câte cuvinte doctrinare eşti 
capabil să spui, cât de mult ai suferit pentru credinţa ta în Dumnezeu sau cât 
de înzestrat eşti; dacă Dumnezeu este absent în inima ta şi nu te temi de EI, 
atunci nu contează în ce fel crezi în Dumnezeu. El va spune: „Îndepărtează- 
te de Mine, răufăcătorule”. Vei fi catalogat drept răufăcător. Nu vei avea 
legătură cu Dumnezeu; El nu va fi Domnul sau Dumnezeul tău. Chiar dacă 


recunoști că Dumnezeu domneşte peste toate şi recunoşti că El este 


Creatorul, tu nu Îl venerezi şi nu te supui suveranităţii Lui. Îl urmezi pe 
Satana şi pe diavoli; numai Satana și diavolii sunt domnul tău. Dacă, în 
privința tuturor lucrurilor, ai încredere în tine şi-ţi urmezi voința, dacă ai 
încredere că soarta ta este în propriile mâini, atunci crezi în tine însuţi. 
Chiar dacă pretinzi că ai credință în Dumnezeu şi Îl recunoști, Dumnezeu 
nu te recunoaște. Nu ai nicio relație cu Dumnezeu şi, astfel, eşti predestinat 
să fu, în cele din urmă, detestat şi respins de El, pedepsit şi alungat de EI; 
Dumnezeu nu mântuieşte oameni ca tine. Oamenii care cred cu adevărat în 
Dumnezeu sunt cei care Îl acceptă drept Mântuitorul, care acceptă că El este 
adevărul, calea şi viaţa. Sunt capabili să se sacrifice sincer pentru El şi să 
realizeze datoria unei ființe create; ei experimentează lucrarea lui 
Dumnezeu, practică cuvintele Lui și adevărul şi merg pe calea urmăririi 
adevărului. Sunt oameni care se supun suveranității şi rânduielilor lui 
Dumnezeu şi care Îi urmează voia. Numai atunci când oamenii au o 
asemenea credință în Dumnezeu pot fi mântuiţi; dacă nu, vor fi condamnaţi. 
Este acceptabil ca oamenii să aibă dorinţe deșarte atunci când cred în 
Dumnezeu? În credința lor în Dumnezeu, pot oamenii să dobândească 
adevărul atunci când se agaţă mereu de propriile noțiuni și de închipuirile 
lor vagi, abstracte? În niciun caz. Atunci când oamenii cred în Dumnezeu, 
trebuie să accepte adevărul, să creadă în El așa cum le cere El şi să se 
supună orchestrărilor şi rânduielilor Sale; numai atunci pot să obțină 
mântuirea. Nu există altă cale în afară de aceasta — orice ai face, nu trebuie 
să ai dorințe deşarte. Părtăşia despre acest subiect este foarte importantă 


pentru oameni, nu-i aşa? Acesta este un semnal de alarmă pentru voi. 


Acum că aţi auzit aceste mesaje, ar trebui să înţelegeţi adevărul și să 
vă fie clar ce presupune mântuirea. Ceea ce le place oamenilor, lucrurile 
pentru care se luptă, de care sunt pasionaţi — nimic dintre toate acestea nu 


este important. Cel mai important lucru este acceptarea adevărului. În 


analiza finală, cel mai important este să fii capabil să dobândești adevărul, 
iar ceea ce-ţi poate permite să obţii frica de Dumnezeu și ferirea de rău este 
calea corectă. Dacă ai credință în Dumnezeu de câțiva ani şi te-ai concentrat 
întotdeauna pe urmărirea unor lucruri care nu au nicio legătură cu adevărul, 
atunci credinţa ta nu are nimic de-a face cu adevărul şi nici cu Dumnezeu. 
Poţi pretinde că ai credinţă în Dumnezeu şi că Îl recunoști, dar Dumnezeu 
nu este Domnul tău, nu este Dumnezeul tău, tu nu accepți faptul că 
Dumnezeu îți controlează soarta, nu te supui tuturor lucrurilor rânduite de 
Dumnezeu pentru tine, nu recunoști faptul că Dumnezeu este adevărul — caz 
în care speranţele tale de mântuire au fost spulberate; dacă nu poţi merge pe 
calea urmăririi adevărului, mergi pe calea distrugerii. Dacă tot ceea ce 
urmărești, lucrurile asupra cărora te concentrezi, pentru care te rogi şi la 
care apelezi se bazează pe cuvintele lui Dumnezeu şi pe ceea ce Dumnezeu 
îţi cere şi dacă ai o rațiune din ce în ce mai mare că asculţi de Creator şi Îl 
venerezi pe Creator şi simți că Dumnezeu este Domnul tău, Dumnezeul tău, 
dacă eşti din ce în ce mai bucuros să asculți de tot ceea ce Dumnezeu 
orchestrează și rânduieşte pentru tine, iar relația ta cu Dumnezeu devine tot 
mai apropiată şi mai normală şi dacă iubirea ta pentru Dumnezeu este din ce 
în ce mai pură şi mai adevărată, atunci nemulțumirile și înțelegerile greșite 
pe care le ai față de Dumnezeu și dorințele tale extravagante cu privire la 
Dumnezeu vor deveni tot mai puţine, iar tu vei fi obţinut pe deplin frica de 
Dumnezeu şi ferirea de rău, ceea ce înseamnă că vei fi păşit deja pe calea 
mântuirii. Deşi mersul pe calea mântuirii vine cu disciplina, emondarea, 
tratarea, judecata şi mustrarea din partea lui Dumnezeu, iar acestea te fac să 
înduri multă durere, aceasta este iubirea lui Dumnezeu care se abate asupra 
ta. Dacă, atunci când crezi în Dumnezeu, urmărești doar să fii binecuvântat 
şi urmăreşti doar statutul, prestigiul şi profitul şi nu eşti niciodată disciplinat 


sau emondat și tratat sau judecat şi mustrat, atunci, deși s-ar putea să ai o 


viaţă uşoară, inima ta se va îndepărta din ce în ce mai mult de Dumnezeu, 
vei pierde relația normală cu Dumnezeu şi, totodată, nu vei fi dispus să 
accepţi examinarea din partea lui Dumnezeu; îţi vei dori să fu propriul şef — 
ceea ce demonstrează că drumul pe care mergi nu este calea cea dreaptă. 
Dacă ai experimentat lucrarea lui Dumnezeu pentru o perioadă şi ai o 
rațiune din ce în ce mai puternică despre modul în care omenirea este atât 
de profund coruptă și atât de predispusă să se împotrivească lui Dumnezeu 
şi dacă eşti neliniştit că s-ar putea să vină o zi în care faci ceva care se 
împotriveşte lui Dumnezeu și te temi că este posibil să Îl ofensezi şi să fii 
abandonat de El şi astfel simți că nimic nu este mai înfricoşător decât să te 
împotrivești lui Dumnezeu, atunci vei avea o inimă care se teme de 
Dumnezeu. Vei simţi că, atunci când oamenii cred în Dumnezeu, nu trebuie 
să se abată de la Dumnezeu; dacă se abat de la Dumnezeu, dacă se abat de 
la disciplina lui Dumnezeu şi de la judecata şi mustrarea din partea lui 
Dumnezeu, atunci acest lucru este echivalent cu pierderea protecției şi grijii 
din partea Lui, cu pierderea binecuvântărilor de la Dumnezeu şi totul se 
termină pentru oameni; ei nu pot decât să devină chiar şi mai depravaţi, vor 
fi ca oamenii religioşi și vor fi în continuare susceptibili de a se împotrivi 
lui Dumnezeu în timp ce cred în Dumnezeu — și, prin asta, ei vor fi devenit 
antihrişti. Dacă îţi poți da seama de acest lucru, atunci te vei ruga lui 
Dumnezeu: „O, Dumnezeule! Te rog, judecă-mă si mustră-mă. În tot ceea 
ce fac, Te implor să mă urmăreşti. Dacă fac ceva care încalcă adevărul şi 
încalcă voia Ta, fie ca Tu să mă judeci și să mă pedepsești cu severitate — nu 
pot exista fără judecata şi mustrarea Ta”. Aceasta este calea corectă pe care 
oamenii ar trebui să o urmeze în credinţa lor în Dumnezeu. Prin urmare, 
măsoară după acest standard: îndrăzniți să spuneţi că ați pășit pe calea 
mântuirii? Nu îndrăzniți, pentru că încă nu aţi devenit unii dintre cei care 


urmăresc adevărul, în multe lucruri nu căutați adevărul și nu sunteți capabili 


să acceptaţi şi să vă supuneți tratării şi emondării — ceea ce dovedeşte că 
sunteți departe de a merge pe calea mântuirii. Este oare uşor să păşeşti pe 
calea mântuirii dacă nu eşti o persoană care urmărește adevărul? De fapt, nu 
este. Dacă oamenii nu au experimentat judecata și mustrarea din partea lui 
Dumnezeu, dacă nu au experimentat disciplina, certarea, tratarea şi 
emondarea din partea lui Dumnezeu, atunci nu le este uşor să devină 
persoane care urmăresc adevărul și, drept urmare, este foarte greu pentru ei 
să păşească pe calea mântuirii. Dacă, după ce ai auzit acest mesaj, știi că 
este adevărul şi, totuşi, încă nu ai păşit pe calea urmăririi lui și a dobândirii 
mântuirii şi nu vezi acest lucru ca pe ceva serios, simțind că, mai devreme 
sau mai târziu, va veni ziua în care vei reuşi să o faci — fără nicio grabă — 
atunci ce fel de perspectivă este aceasta? Când ai o astfel de perspectivă, ai 
probleme şi îţi va fi greu să păşeşti pe calea mântuirii. Prin urmare, cum ar 
trebui să te hotărăşti să păşeşti pe această cale? Ar trebui să spui: „Vai! În 
acest moment nu am păşit încă pe calea mântuirii — acest lucru este destul 
de periculos! Dumnezeu spune că oamenii trebuie să trăiască înaintea Lui 
tot timpul şi trebuie să se roage mai mult şi că inimile lor trebuie să fie 
împăcate şi nu impulsive — așa că ar trebui să încep chiar acum să pun toate 
acestea în practică”. A practica în acest fel înseamnă a intra pe calea cea 
dreaptă a credinţei în Dumnezeu; este atât de simplu. Ce fel de oameni sunt 
cei care aud cuvintele lui Dumnezeu şi apoi merg și le pun în practică? Oare 
sunt oameni buni? Sunt — aceştia sunt oameni care iubesc adevărul. Ce fel 
de persoane sunt ei dacă, după ce au auzit cuvintele lui Dumnezeu, rămân 
amorțiți, indiferenți, neînduplecați — dacă tratează cu uşurinţă cuvintele lui 
Dumnezeu şi îşi astupă urechile şi închid ochii la ele? Oare nu sunt năuciţi? 
Oamenii întreabă întotdeauna dacă există scurtături spre a fi mântuiți atunci 
când cred în Dumnezeu. Vă spun că nu există și apoi vă spun despre această 


cale simplă, dar după ce o auziţi, nu o puneţi în practică — ceea ce reprezintă 


un caz de a nu recunoaşte un lucru bun atunci când îl auziți. Pot fi mântuiți 
astfel de oameni? Chiar dacă există o oarecare speranţă pentru ei, nu este 
mare; mântuirea va fi foarte dificilă. S-ar putea să existe o zi în care se 
trezesc din somn, în care își spun în sinea lor: „Nu mai sunt tânăr şi nu m- 
am ocupat de îndatoririle care mi-au revenit în timp ce am crezut în 
Dumnezeu în toți acești ani. Dumnezeu cere ca oamenii să trăiască înaintea 
Lui tot timpul, iar eu nu am trăit înaintea lui Dumnezeu. Trebuie să mă 
grăbesc să mă rog.” Dacă își vin în fire în inimile lor şi încep să se ocupe de 
îndatoririle care le revin, atunci nu e prea târziu! Dar nu amânați prea mult; 
dacă aşteptaţi până când aveţi şaptezeci sau optzeci de ani şi corpul vostru 
se degradează şi nu mai aveţi energie, nu va fi prea târziu pentru a urmări 
adevărul? Dacă irosiți cei mai buni ani ai vieţii voastre pe lucruri 
nesemnificative şi ajungeţi să amânaţi sau să ratați urmărirea adevărului, 
care este cel mai important lucru dintre toate, nu este extrem de nesăbuit? 
Există oare ceva mai prostesc? Mulţi oameni sunt perfect conştienţi de 
adevărata cale și, totuși, așteaptă viitorul pentru a o accepta și a o urma — 
sunt cu toții nesăbuiţi. Ei nu ştiu că urmărirea adevărului necesită zeci de 
ani de efort, înainte ca ei să poată dobândi viaţa. Va fi prea târziu pentru 


regrete dacă vor irosi cel mai bun moment pentru a fi mântuiți! 


În momentul de faţă, care este cea mai presantă chestiune pe care ar 
trebui să o puneţi în practică? Este aceea că, atunci când vi se întâmplă 
lucruri, ar trebui să vă grăbiţi să căutați adevărul, să vă faceți inimile 
paşnice înaintea lui Dumnezeu şi să vă rugați la El și să-l citiți cuvintele cu 
o inimă supusă. În acest fel, veţi putea stabili o relaţie normală cu 
Dumnezeu. Dacă tu crezi în Dumnezeu, dar nu ai nimic de-a face cu El, 
dacă încă mai crezi într-un Dumnezeu nedeslușit, dacă nu ai o relație 
normală cu Dumnezeul practic, atunci poate Dumnezeu să recunoască 


faptul că tu crezi în El? Dacă Dumnezeu nu te recunoaşte, atunci nu ai 


necazuri? În inima ta, trebuie să îţi fie clar cum să urmăreşti pentru ca 
Dumnezeu să te recunoască ca membru al casei Sale, ca unul dintre adepții 
Săi. Nu fi intransigent sau răzvrătit, şi în niciun caz nu te poți îndepărta de 
Dumnezeu; trebuie să vii înaintea lui Dumnezeu şi să-L accepţi ca Domn al 
tău. Deci ce ar trebui să faci în continuare? Grăbeşte-te să mănânci și să bei 
cuvintele lui Dumnezeu, să accepţi tot adevărul pe care El l-a exprimat, să-l 
pui în practică și să-l experimentezi şi să intri în realitate — aceasta este 
partea cea mai importantă. Dacă voi credeți că aceste cuvinte despre care 
am avut părtăşie sunt importante, dacă puteți să aplicaţi aceste cuvinte în 
viețile voastre, să faceți din ele un ghid în vieţile voastre şi să faceţi din ele 
realitatea pe care o trăiţi, atunci veți fi avut unele câștiguri, iar Eu nu voi fi 
avut părtăşie în zadar astăzi. Cheia pentru a crede în Dumnezeu este că 
trebuie să-L ai pe Dumnezeu în inima ta, să fu capabil să acționezi pe baza 
cuvintelor lui Dumnezeu, să-L înalți pe Dumnezeu ca fiind mare în inima ta 
şi să te supui Lui; trebuie să pui toate lucrurile pe care le faci înaintea lui 
Dumnezeu şi să te asiguri că au o relație cu Dumnezeu; altfel spus, pentru a 
crede în Dumnezeu, trebuie să semeni cu o persoană care crede în 
Dumnezeu. Trebuie să ai realitatea credinței în Dumnezeu. După ce 
ascultați o predică, înţelegeți care este voia lui Dumnezeu şi sunteți capabili 
să practicaţi şi să intrați conform cerinţelor lui Dumnezeu. După un timp, 
văd că oamenii s-au schimbat, că ale Mele cuvinte le-au fost de folos, le-au 
schimbat starea şi au schimbat direcţia în care merg ei. Când oamenii se 
întorc cu adevărat, simt că nu am vorbit degeaba. Când văd că puneţi aceste 
cuvinte în inimile voastre, fără să le trataţi precum vântul pe lângă urechi, 
atunci sunt foarte încântat să vă văd. Dacă, indiferent câte cuvinte rostesc, 
nu ascultați, dacă nu le luați în serios, dacă faceţi ce vreţi și acționați cum 
vreți, atunci Mă doare când Mă uit la voi; încep să simt o aversiune faţă de 


voi, şi e inutil să spuneţi cuvinte care sună frumos sau să faceți să arătați 


mai bine în exterior. A face astfel ar fi ipocrizie din partea voastră şi este 
neplăcut de privit pentru Mine. Deci, e foarte important ca oamenii să 
practice adevărul, iar să intre în realitatea adevărului este și mai important. 
Oamenii care au realitatea adevărului ajung în mod natural să se teamă de 
Dumnezeu; cei care au frica de Dumnezeu în mod natural sunt capabili să 


păşească pe calea mântuirii. 

Numai în citirea frecventă a cuvintelor lui 
Dumnezeu şi în contemplarea adevărului există o 
cale de urmat 


Dacă doreşti să îţi realizezi bine datoria, trebuie mai întâi să înţelegi 
adevărul. Trebuie să cauţi adevărul cu toată inima ta. În căutarea adevărului, 
cheia este să înveţi să contempli cuvintele lui Dumnezeu. Scopul unei astfel 
de contemplări a cuvintelor lui Dumnezeu este de a înţelege adevăratul lor 
sens. Prin căutare, vei înţelege semnificaţia cuvintelor lui Dumnezeu, ceea 
ce El cere de la oameni şi intențiile lui Dumnezeu care pot fi găsite în 
cuvintele Sale. Când ajungi la o astfel de înţelegere, vei înţelege adevărul. 
Odată ce ai înțeles adevărul, este ușor să înţelegi principiile care trebuie să 
îți ghideze practica şi apoi poţi practica adevărul. Odată ce înveţi să practici 
adevărul, vei începe să intri în realitatea adevărului. Într-un asemenea 
moment, vei înţelege lucruri pe care nu le puteai înţelege înainte, vei 
percepe lucruri pe care nu le puteai vedea clar înainte şi vei rezolva 
probleme care înainte îţi erau imposibile. În multe lucruri, vei începe să 
primeşti inspiraţie şi noi perspective, căi de implementare ţi se vor deschide 
şi vei putea practica în mod constant adevărul. Așa vei intra pe deplin în 
realitatea adevărului. Totuși, dacă nu îți pui inima în datoria ta şi nici nu 
cauţi principiile adevărului, dacă eşti încurcat sau confuz, doar făcând 
lucrurile în cel mai ușor mod posibil, atunci ce fel de mentalitate este 
aceasta? Este una de a face lucrurile într-o manieră superficială. Dacă nu 
eşti dedicat datoriei tale, dacă nu ai simţul responsabilității față de ea sau 
simţul misiunii, îţi vei putea realiza datoria în mod corespunzător? Îţi vei 
putea realiza datoria la un standard acceptabil? Şi dacă nu eşti capabil să îţi 
realizezi datoria la un standard acceptabil, vei putea intra în realitatea 


adevărului? Categoric nu. Dacă, de fiecare dată când îţi realizezi datoria, 


eşti indiferent, nu depui niciun efort și doar te descurci cât de cât, la fel de 
nepăsător ca şi cum ai juca un joc, nu e asta o problemă? Ce poţi câştiga din 
realizarea datoriei în acest fel? În cele din urmă, oamenii vor vedea că, 
atunci când îţi realizezi datoria, nu ai simţul responsabilității, eşti neglijent 
şi superficial şi faci lucrurile doar de formă — caz în care ești în pericol de a 
fi alungat. Dumnezeu veghează de-a lungul întregului proces în timp ce tu 
îți realizezi datoria şi ce va spune Dumnezeu? (Această persoană nu este 
demnă de însărcinarea dată de El sau de încrederea Lui.) Dumnezeu va 
spune că nu eşti demn de încredere și că ar trebui să fu alungat. Şi astfel, 
indiferent de datoria pe care o realizezi, fie că este una importantă sau una 
obişnuită, dacă nu îţi pui inima în lucrarea care ţi s-a încredinţat și nu 
trăieşti la înălțimea responsabilităţi tale şi dacă nu o vezi ca pe însărcinarea 
dată de Dumnezeu sau nu ţi-o asumi ca pe propria datorie şi obligație, 
făcând întotdeauna lucrurile într-o manieră superficială, atunci va fi o 
problemă. „Nedemn de încredere” — aceste cuvinte vor defini modul în care 
îti îndeplineşti datoria. Ceea ce înseamnă că realizarea datoriei tale nu 
atinge standardul, iar tu ai fost alungat şi Dumnezeu spune că al tău caracter 
nu este la nivelul cerut. Dacă ţi se încredinţează o chestiune și totuși, 
aceasta e atitudinea pe care o adopti faţă de ea și felul în care o gestionezi, 
atunci oare ţi se vor mai încredința alte îndatoriri în viitor? Ți se poate 
încredința ceva important? Categoric nu, doar dacă dai dovadă de pocăință 
adevărată. Totuşi, în adâncul inimii Sale, Dumnezeu va nutri întotdeauna o 
urmă de neîncredere şi nemulţumire faţă de tine. Aceasta va fi o problemă, 
nu e aşa? S-ar putea să pierzi orice ocazie de a-ți realiza datoria și s-ar putea 


să nu fii mântuit. 


Când oamenii îşi realizează datoria, aceștia fac, de fapt, ceea ce se 
cuvine să facă. Dacă o faci înaintea lui Dumnezeu, dacă-ţi realizezi datoria 


şi te supui lui Dumnezeu cu o atitudine de onestitate şi cu inimă, nu va fi cu 


mult mai corectă această atitudine? Așadar, cum ar trebui să aplici această 
atitudine vieții tale de zi cu zi? Trebuie să faci din a te „închina la 
Dumnezeu cu inima şi cu onestitate” realitatea ta. Ori de câte ori vrei să fii 
delăsător și să execuți mecanic mișcările, ori de câte ori vrei să acționezi 
folosind tertipuri şi să fii leneş şi ori de câte ori eşti neatent sau ai prefera să 
te distrezi, ar trebui să iei în considerare următoarele: „Comportându-mă 
astfel, sunt eu nedemn de încredere? Asta înseamnă să-mi pun inima în 
îndatorirea mea? Nu cumva sunt neloial procedând astfel? Nu cumva 
dezamăgesc însărcinarea pe care Dumnezeu mi-a încredinţat-o?” lată cum 
ar trebui să reflectezi asupra ta. Dacă ajungi să îți dai seama că eşti mereu 
neglijent şi superficial în datoria ta, că eşti neloial şi că L-ai rănit pe 
Dumnezeu, ce ar trebui să faci? Ar trebui să spui: „Pe moment, am simţit că 
era ceva în neregulă aici, dar n-am tratat acest lucru ca pe o problemă; doar 
am trecut peste el cu nepăsare. Nu mi-am dat seama până acum că am fost 
cu adevărat neglijent și superficial, că nu mi-am îndeplinit responsabilitatea. 
Chiar sunt lipsit de conştiinţă și rațiune!” Ai găsit problema şi ai ajuns să te 
cunoşti puțin — aşa că acum trebuie să te întorci! Atitudinea ta față de 
îndeplinirea datoriei era greşită. Ai fost nepăsător cu ea, de parcă ar fi fost o 
slujbă în plus şi nu ţi-ai pus inima în asta. Dacă mai ești neglijent și 
superficial în acest fel, trebuie să te rogi lui Dumnezeu şi să-L lași să te 
disciplineze şi să te mustre. Trebuie să ai o astfel de voinţă în realizarea 
datoriei tale. Numai atunci te poţi pocăi cu adevărat. Poţi să te schimbi 
numai atunci când conștiința ta este limpede și atitudinea ta față de 
realizarea datoriei tale este transformată. lar pe măsură ce te pocăiești, 
trebuie, de asemenea, să reflectezi adesea dacă ţi-ai pus cu adevărat toată 
inima, toată mintea și toată puterea în realizarea datoriei tale; apoi, folosind 
cuvintele lui Dumnezeu ca măsură şi aplicându-le ţie însuţi, vei afla ce 


probleme se mai găsesc în realizarea datoriei tale. Rezolvând în mod 


constant problemele în acest fel, conform cuvântului lui Dumnezeu, nu faci 
o realitate din faptul de a-ţi realiza datoria cu toată inima, cu toată mintea și 
cu toată puterea ta? Să îți realizezi datoria în acest fel: nu ai făcut deja astfel 
cu toată inima, cu toată mintea şi cu toată puterea ta? Dacă nu mai există 
nicio învinuire din partea conștiinței tale, dacă ești capabil să întrunești 
calificările şi să demonstrezi loialitate în realizarea datoriei tale, numai 
atunci va fi cu adevărat pace şi bucurie în inima ta. Vei resimţi realizarea 
datoriei tale ca pe o responsabilitate poruncită de Cer şi recunoscută pe 
Pământ, mai degrabă decât ca pe o povară suplimentară şi deloc ca pe o 
muncă făcută pentru altcineva. Realizând o datorie în acest fel, te simți 
împlinit și simți că trăieşti în prezenţa lui Dumnezeu. A te comporta astfel 
îți aduce linişte sufletească. Nu te-ar face asta un pic mai uman şi mai puţin 
ca un zombi? Este uşor să te comporți așa? Este, într-adevăr, dar nu pentru 


cei care nu acceptă adevărul. 


De fapt, indiferent dacă o persoană este sau nu capabilă cu adevărat să- 
şi îndeplinească datoria, în ambele cazuri există o balanţă în inima sa. Dacă 
ascultă constant predici, citeşte în mod constant cuvântul lui Dumnezeu și 
comunică constant cu alţii, chiar dacă are doar o înţelegere superficială a 
adevărului, va putea măcar să înțeleagă anumite doctrine. Luând aceste 
doctrine drept măsură, ea poate judeca şi cât de bine îşi îndeplinește datoria 
şi dacă respectă principiile corecte. Această claritate este la îndemâna 
tuturor celor care posedă conştiinţă şi rațiune. De multe ori, atunci când 
oamenii îşi realizează îndatoririle, fac asta în mod superficial și neglijent. 
Nu îşi dedică toată puterea, cu atât mai puţin caută adevărul şi acționează în 
conformitate cu principiile acestuia. Oricare ar fi îndatoririle lor, ei închid 
ochii. Deşi este posibil să vadă o problemă, nu caută să găsească o soluție, 
ci se comportă ca şi cum nu ar fi grija lor şi fac câteva încercări superficiale 


de a o rezolva. In inimile lor, li se pare că nu e nevoie să-şi îngreuneze 


situația, că nu e nevoie să fie serioşi în această chestiune. Cu toate acestea, 
faptul că se obişnuiesc astfel face ca starea lor lăuntrică să se agraveze 
imperceptibil. Dacă îţi realizezi datoria fără un sentiment de povară, inima 
ta va deveni inevitabil superficială şi neglijentă. Nu va putea să-şi asume 
responsabilități, cu atât mai puţin să fie fidelă. Ca urmare, luminarea şi 
călăuzirea Duhului Sfânt vor fi refuzate. Urmezi întotdeauna regulile şi 
regulamentele stabilite fără nicio lumină sau perspectivă nouă, fără a face 
altceva decât să faci lucrurile mecanic. A-ţi îndeplini datoria în acest fel e 
inutil; chiar şi atunci când faci un serviciu, este inadecvat. Dacă până și 
serviciul tău este prestat inadecvat, poţi fi un făcător de servicii fidel? 
Categoric nu. Cei care prestează un serviciu inadecvat pot fi doar alungaţi. 
Unii oameni confuzi nu au nici cea mai mică înțelegere a adevărului. 
Consideră simpla îndeplinire a datoriei lor drept practicarea adevărului. Ei 
cred că, doar realizându-şi datoria, practică adevărul. Dacă întrebi o astfel 
de persoană: „Poţi să practici adevărul?”, ea va răspunde: „Nu practic eu 
adevărul făcându-mi datoria?” Are dreptate? Acestea sunt cuvintele unei 
persoane confuze. Pentru a-ţi realiza datoria, trebuie cel puţin să-ţi pui toată 
inima, mintea şi puterea în ea pentru a practica eficient adevărul. Pentru a 
practica eficient adevărul, trebuie să acționezi conform principiilor. Dacă îți 
îndeplineşti datoria într-un mod superficial, nu are niciun efect real. Nu poţi 
numi asta practicarea adevărului, nu e altceva decât prestare de servicii. În 
mod clar, faci doar un serviciu, e diferit de a practica adevărul. A face un 
serviciu înseamnă pur şi simplu a face lucrurile care îţi sunt pe plac după 
propria ta voinţă, în timp ce ignori tot ceea ce nu-ți place să faci. Indiferent 
de dificultățile pe care le întâmpini, nu cauţi niciodată principiile 
adevărului. Din exterior, poate părea că îți îndeplineşti datoria, dar totul este 
doar prestarea unui serviciu. Oricine nu îşi realizează datoria acționând în 


conformitate cu principiile adevărului nu face altceva decât să aducă un 


serviciu. În familia lui Dumnezeu, mulţi oameni încearcă să-şi realizeze 
datoria bazându-se pe noțiuni şi închipuiri umane. Ei trudesc ani de zile fără 
a obține vreun rezultat, nu pot practica adevărul sau acţiona conform 
principiilor în realizarea datoriei lor. Prin urmare, dacă oamenii acționează 
adesea după propria lor voinţă şi își realizează îndatoririle după propria 
voință, chiar dacă nu fac rău, nici nu se consideră că practică adevărul. În 
cele din urmă, anii lor de muncă nu îi determină să înţeleagă nimic din 
adevăr şi ei nu au experiență sau mărturii pe care să le poată împărtăşi. De 
ce este aşa? E din cauza faptului că intențiile care îi determină pe aceşti 
oameni să-şi realizeze datoria nu sunt corecte. Motivul pentru care își 
îndeplinesc datoria este cu siguranță acela de a primi binecuvântări, ei vor 
să facă o înţelegere cu Dumnezeu. Ei nu își realizează datoria doar de 
dragul de a dobândi adevărul. Își realizează datoria pentru că nu au de ales. 
Din acest motiv, sunt întotdeauna confuzi şi fac lucrurile mecanic, într-o 
manieră superficială şi întâmplătoare. Ei nu caută adevărul şi, prin urmare, 
totul e doar prestare de servicii. Indiferent câte îndatoriri realizează, 
acțiunile lor nu au un efect real. Este diferit pentru cei care au teama de 
Dumnezeu în inimile lor. Ei contemplă în mod constant cum să acționeze în 
conformitate cu voia lui Dumnezeu și cum să acționeze în beneficiul 
familiei lui Dumnezeu şi al aleşilor Săi. Se gândesc mereu profund la 
principii şi rezultate. Se străduiesc mereu să practice adevărul şi să 
demonstreze ascultare de Dumnezeu. Aceasta este atitudinea corectă a 
inimii. Aceştia sunt oamenii care caută adevărul și iubesc lucrurile pozitive. 
Acest tip de persoană, atunci când își realizează îndatoririle, este acceptată 
de Dumnezeu și primeşte lauda Sa. Deşi cei care nu iubesc adevărul pot 
părea, din exterior, că îşi realizează datoria, ei nu caută adevărul câtuşi de 
puțin. Acţionează în conformitate cu propria lor voinţă şi fac doar lucruri 


care evită orice dezavantaj şi sunt benefice pentru ei înşişi. Ei depun doar 


un efort minim ŞI evită orice greutăţi, totuşi doresc în continuare aprobarea 
aleşilor lui Dumnezeu și o bună reputație. Dacă pe asta se concentrează 
inimile lor, îşi vor putea realiza îndatoririle la un standard acceptabil? Cu 
siguranță nu. Deşi, din exterior, pare că vă realizați datoria, de fapt inimile 
voastre nu trăiesc înaintea lui Dumnezeu. Cu toată atenția îndreptată asupra 
uneltirilor şi calculelor oportuniste, nu veţi face deloc progrese, deşi v-aţi 
păstrat credinţa mulți ani. Deşi vă adunaţi adesea laolaltă, mâncaţi şi beţi 
cuvintele lui Dumnezeu împreună, ascultați predici şi aveți părtăşie, de 
îndată ce închideţi cuvântul lui Dumnezeu şi părăsiți locul de întâlnire, 
nimic din el nu rămâne în inima voastră. Nici măcar unul dintre cuvintele 
lui Dumnezeu, nici măcar un cuvânt al adevărului nu sălășluieşte în inima 
voastră. Uneori, Îi notaţi cuvintele într-un caiet, dar nu le ţineţi în inima 
voastră şi uitaţi totul într-o clipită. În plus, nu contemplaţi niciodată 
cuvântul lui Dumnezeu şi adevărul în viaţa voastră de zi cu zi. În 
îndeplinirea datoriei voastre, nu căutați niciodată principiile adevărului. 
Indiferent de dificultățile pe care le întâmpinați, adoptați o atitudine 
superficială şi neglijentă. Chiar și în toiul emondării și al tratării, nu vă 
rugaţi niciodată lui Dumnezeu și nu căutaţi adevărul. În privinţa asta, nu 
arătați altfel decât necredincioşii. Aţi crezut în Dumnezeu mulți ani, dar nu 
aveţi deloc nici intrare în viață, nici realitatea adevărului. Realizarea 
datoriei voastre este pur și simplu prestare de servicii, iar intenția voastră 
este de a presta astfel de servicii în schimbul binecuvântărilor Împărăției 
Cerurilor. Despre asta, nu există nicio îndoială. Crezând în Dumnezeu în 
acest fel, vă este greu să intrați în realitatea adevărului, vă este greu să 
câştigaţi viaţa şi adevărul. Printre voi, există cei care au un calibru bun, dar, 
deşi credința lor are peste un deceniu, ei pot doar să debiteze câteva cuvinte 
de doctrină şi se opresc la cuvintele superficiale ale doctrinei. Se mulţumesc 


să înțeleagă puţină doctrină şi cred că simpla respectare a regulilor este 


suficientă. Le va fi greu să aprofundeze lucrurile. Întrucât inimile acestor 
oameni nu au încercat să înțeleagă adevărul, măsura în care pot intra în 
realitatea adevărului este foarte limitată. Tot ce pot face e să respecte 
anumite reguli. Dacă aţi fi întrebaţi cum ar trebui să practicați adevărul în 
îndeplinirea datoriei voastre, poate ați spune: „Să mă rog mai mult, să 
primesc de bunăvoie suferinţa, în timp ce îmi realizez datoria să nu fiu leneş 
sau superficial, să acţionez conform principiilor şi să ascult de familia lui 
Dumnezeu în orice ar cere.” Sunteţi capabili să discutați despre aspectele 
exterioare, doctrinare, ale îndeplinirii datoriei voastre, dar cu privire la 
probleme specifice care implică principiile adevărului, aveţi doar o 
înţelegere redusă. Acest lucru demonstrează că majoritatea oamenilor 
înţeleg doar sensul literal al adevărului, dar nu înţeleg realitatea adevărului. 
Ca atare, ei chiar nu înţeleg deloc adevărul. Oamenii care nu înţeleg 
adevărul pot oferi câteva cuvinte şi doctrine despre adevăr, dar ar trebui să 
considerăm că au dobândit adevărul? (Bineînţeles că nu.) Deci, pe ce 
trebuie să vă concentrați în viitor? Ar trebui să duceţi o viaţă spirituală 
normală, rugându-vă, adunându-vă, mâncând şi bând cuvintele lui 
Dumnezeu, ascultând predici şi cântând imnuri pentru a-L slăvi pe 
Dumnezeu. Pe lângă această respectare exterioară a regulilor, nu trebuie să 
vă amânaţi datoria, ci, mai degrabă, ar trebui să o realizați bine. Există, de 
asemenea, cel mai important lucru pe care trebuie să îl înţelegeți: dacă 
doreşti să urmărești adevărul, dacă dorești să înţelegi și să obţii adevărul, 
atunci trebuie să înveți cum să fu liniştit în faţa lui Dumnezeu, cum să 
chibzuieşti asupra adevărului şi cum să chibzuieşti la cuvintele lui 
Dumnezeu. Există formalități de luat în considerare atunci când chibzuiți 
asupra adevărului? Există reguli? Există limitări de timp? Trebuie să o 
faceți într-un anumit loc? Nu — puteți să chibzuiți asupra cuvintelor lui 


Dumnezeu în orice moment şi în orice loc. Lăsaţi deoparte acel timp pe 


care, în mod normal, îl petreceți după voie sau visând cu ochii deschişi şi 
petreceţi-l contemplând cuvintele lui Dumnezeu și adevărul, pentru ca ziua 
să nu fie irosită. Cum își pierd oamenii timpul? Îşi petrec zilele în discuţii 
de nimic, făcând lucruri care îi interesează sau angajându-se în lucruri 
frivole care nu au nimic de-a face cu adevărul, iar când nu au altceva de 
făcut, se gândesc la lucruri inutile şi la lucruri care s-au întâmplat deja. Își 
imaginează ce le poate rezerva viitorul, unde va fi Împărăţia viitoare şi unde 
este iadul şi așa mai departe. Nu sunt acestea lucruri frivole? Dacă petreceti 
acest timp pentru lucruri pozitive — dacă sunteți liniştiţi înaintea lui 
Dumnezeu, petreceți mai mult timp chibzuind la cuvintele lui Dumnezeu şi 
având părtăşie despre adevăr, reflectați asupra fiecăreia dintre acţiunile 
voastre şi o aduceţi înaintea lui Dumnezeu pentru ca El să o scruteze; dacă 
reflectați apoi la ce chestiuni rămân nerezolvate în voi, ce dificultăți rămân 
de abordat în realizarea datoriei voastre şi dacă firile voastre corupte care se 
revarsă frecvent — în special acelea care sunt cele mai răzvrătite împotriva 
lui Dumnezeu şi cele mai mortale — au fost rezolvate căutând adevărul în 
cuvintele lui Dumnezeu; dacă toate aceste chestiuni pot fi rezolvate într-o 


anumită perioadă, atunci veți intra treptat în realitatea adevărului. 


Cum ar trebui să fie practicată contemplarea cuvintelor lui Dumnezeu? 
În primul rând, să te gândeşti şi să ai părtășie frecvent cu privire la termenii 
şi expresiile spirituale pe care le foloseşti în mod obişnuit. Întreabă-te: „S-ar 
putea să ştiu ce înseamnă aceste lucruri în sens literal şi teoretic, dar ce 
înseamnă ele în termeni practici? Ce anume acoperă ele practic? Cum pot să 
am realitatea implicată în acele expresii spirituale? De unde ar trebui să 
încep să le practic și să intru în ele?” Acesta este modul în care ar trebui să 
contempli. Aici începe contemplarea cuvântului lui Dumnezeu. Este greu să 
înţelegi adevărul şi să-l pui în practică în situația în care crezi în Dumnezeu, 


dar nu ai învăţat cum să contempli cuvintele lui Dumnezeu. Dacă cineva 


este incapabil să înțeleagă adevărul, poate să intre în realitatea adevărului? 
(Nu.) Fără a intra în realitatea adevărului, poate să dobândească adevărul? 
(Nu.) Fără să dobândească adevărul, poate să mulțumească voia lui 
Dumnezeu? (Nu.) Nu poate — asta e sigur. Pentru că oamenii nu înţeleg 
adevărul, ei trăiesc numai după firea lor coruptă şi se împotrivesc lui 
Dumnezeu. Cum ar putea astfel de oameni să mulţumească vreodată voia 
lui Dumnezeu? Categoric nu o pot face. Cum, deci, trebuie să fie 
contemplate cuvintele lui Dumnezeu? De exemplu, când iei în considerare 
expresia adesea repetată „a se teme de Dumnezeu şi a se feri de rău”, iată la 
ce ar trebui să te gândești: ce înseamnă a se teme de Dumnezeu? A spune 
ceva greşit înseamnă a nu se teme de Dumnezeu? E rău să vorbeşti în acest 
fel? Îl consideră Dumnezeu un păcat? Care acţiuni sunt rele? Gândurile, 
intenţiile, ideile și opiniile mele, motivațiile şi sursa acțiunilor mele și 
diferitele firi care sunt dezvăluite în mine — sunt toate acestea în 
concordanţă cu adevărul? Pe care dintre acestea le laudă Dumnezeu şi pe 
care le urăște El? Pe care le condamnă El? În ce chestiuni sunt oamenii 
predispuşi să facă greșeli mari? La toate acestea merită să chibzuim. Este 
tipic pentru voi să chibzuiți la adevăr? (Nu petrecem mult timp chibzuind la 
adevăr; de cele mai multe ori, creierul nostru e pe pilot automat.) Gândiţi-vă 
la cât timp aţi irosit de-a lungul anilor! Cât de des v-aţi gândit la chestiuni 
legate de adevăr, de credința în Dumnezeu, de intrarea în viaţă şi de a se 
teme de Dumnezeu şi a se feri de rău? V-aţi gândit serios la aceste 
chestiuni? Când veţi fi contemplat cuvintele lui Dumnezeu până în punctul 
de a înţelege adevărul şi a-l practica în conformitate cu principiile, atunci 
veţi începe să vedeți roadele şi atunci veţi intra în viață. Nu ştiţi încă să 
contemplați cuvintele lui Dumnezeu, nici nu ați ajuns la o înțelegere a 
adevărului. Încă nu aţi intrat în viaţă. Trebuie să vă străduiţi să faceţi asta şi 


să nu vă irosiți timpul. La fel ca atunci când o persoană, indiferent de 


vârstă, începe să se gândească la cum să înveţe o meserie, cum să-și câștige 
traiul şi să-şi întrețină famila, cum să trăiască o viață bună, cum să-i trateze 
pe ceilalți, cum va arăta viitorul său şi așa mai departe, asta înseamnă că 
mintea acestei persoane s-a maturizat şi începe să ducă o viaţă 
independentă. Cineva care nu se gândește la astfel de lucruri şi nu s-a gândit 
niciodată la astfel de lucruri este cineva fără gânduri sau opinii 
independente. Ei nu pot înţelege aceste lucruri despre viaţă, aşa că trebuie 
să se bazeze pe părinţii lor pentru tot. Ei depind de aceștia pentru banii de 
cheltuit, pentru mâncarea de mâncat şi hainele de îmbrăcat. Dacă părinții lor 
nu ar avea grijă de ei, ar fi săraci, înfometați și înfriguraţi. Poate o astfel de 
persoană să trăiască independent? Este aceasta o persoană matură? (Desigur 
că nu.) În ce stadiu vă aflaţi în momentul de faţă? Aţi atins stadiul 
maturității în credința voastră? În momentul de față, dacă nimeni nu v-ar 
uda, dacă Cel de mai sus nu v-ar predica, dacă nimeni nu v-ar conduce şi, în 
schimb, v-ar lăsa să mâncaţi şi să beţi cuvintele lui Dumnezeu şi să ascultați 
imnuri singuri, ați fi capabili să intrați în viață? Aţi fi capabili să practicați 
adevărul, să vă realizați bine datoria şi să acționați conform principiilor? 
(Nu.) În asta constă problema. Asta înseamnă că sunteţi încă prea mici ca 
statură. Nici măcar nu vă puteți îndeplini bine datoria și nu ați ajuns încă la 
maturitate. În împrejurările prezente, dacă cineva vă conduce şi vă 
păstorește, puteţi să credeți în Dumnezeu și să vă realizați datoria. Aveţi 
asemănarea unei persoane de credință. Dar dacă, în viitor, nu este nimeni 
acolo să vă ghideze, nu s-ar dezvălui oare dacă puteți să rămâneți neclintiți 
şi să vă îndepliniţi datoria în mod corespunzător şi cât de multă realitate a 
adevărului ați dobândit? Dacă nu vă daţi seama că nu aveţi nimic din 
realitatea adevărului până când vine acel moment, nu este oare îngrijorător? 
E un lucru foarte periculos! Când te confrunți cu încercări, nu vei şti cum să 


rămâi neclintit în mărturia ta şi nu vei ști cum să satisfaci voia lui 


Dumnezeu. Nu vei avea nicio cale, nicio direcție în inima ta şi niciun 
adevăr nu îşi va planta rădăcinile în tine. Cum, atunci, vei fi capabil să 
rămâi neclintit? Dacă nu ai realitatea adevărului, probabil că te vei 
împiedica atunci când vei întâmpina ispite. Când întâlneşti conducători falşi 
sau antihriști care fac rău şi încearcă să zădărnicească lucrarea bisericii, nu 
vei putea să-i recunoști așa cum sunt și să te eliberezi din strânsoarea lor. 
Dacă mai poţi urma astfel de conducători falşi şi antihriști, vei avea 
necazuri. Aceste două chestiuni te vor fi expus şi vei fi în pericol de a fi 
alungat. Prin urmare, credinţa în Dumnezeu îți cere să contempli în mod 
constant cuvântul lui Dumnezeu și să chibzuieşti la adevăr. Acesta este 


modul prin care poţi să intri în realitatea adevărului şi să câştigi adevărul. 


În prezent, există multe tentaţii pentru oamenii care trăiesc în această 
societate? Ispitele te înconjoară din toate părțile, tot felul de curente 
malefice, tot felul de discursuri, tot felul de gânduri şi puncte de vedere, tot 
felul de seducții şi ademeniri de la tot felul de oameni, tot felul de fețe 
diavolești purtate de tot felul de oameni. Acestea sunt toate ispite cu care te 
confrunți. De exemplu, oamenii pot să îți facă favoruri, să te îmbogăţească, 
să-ți devină prieteni, să iasă cu tine la întâlniri, să-ți ofere bani, să-ți ofere 
un loc de muncă, să te invite la dans, să îţi arate politeţe sau să-ți ofere 
daruri. Toate aceste lucruri sunt posibile ispite. Dacă lucrurile nu merg bine, 
vei cădea în capcană. Dacă nu eşti echipat în interior cu ceva adevăr şi nu ai 
o statură reală, nu vei putea vedea aceste lucruri aşa cum sunt și toate vor fi 
capcane și ispite pentru tine. Într-o anumită privinţă, dacă nu ai adevărul, nu 
vei fi capabil să desluşeşti trucurile Satanei şi nu vei fi capabil să vezi feţele 
satanice ale diferitelor tipuri de oameni. Nu vei putea să-l birui pe Satana, 
să te lepezi de trup și să ajungi la ascultarea de Dumnezeu. În altă privinţă, 
lpsindu-ţi realitatea adevărului, nu vei putea rezista tuturor diferitelor 


curente malefice, puncte de vedere rele și gânduri şi vorbe absurde. Când te 


confrunți cu acestea, va fi ca o răceală care te plesneşte brusc. Poate că vei 
lua doar o răceală uşoară sau poate ceva mai grav — poţi chiar suferi o 
comoţie la rece potenţial fatalăl2l. Poate că îţi vei pierde complet credinţa. 
Dacă eşti lipsit de adevăr, doar câteva cuvinte de la Satana și de la diavolii 
lumii necredincioșşilor te vor lăsa confuz şi nedumerit. Vei pune în dubiu 
dacă ar trebui sau nu să crezi în Dumnezeu și dacă o astfel de credinţă este 
corectă. S-ar putea ca, mergând la adunare astăzi, să fu într-o stare bună, dar 
apoi, mâine, să mergi acasă şi să urmărești două episoade dintr-o emisiune 
de televiziune. Ai fost ademenit. Noaptea, uiţi să te rogi înainte de a dormi, 
iar mintea ta e complet ocupată cu intriga emisiunii de televiziune. Dacă te 
uiţi în continuare la televizor timp de două zile, inima ta este deja departe 
de Dumnezeu. Nu mai doreşti să citeşti cuvântul lui Dumnezeu sau să ai 
părtăşie despre adevăr. Nici măcar nu vrei să te rogi lui Dumnezeu. În inima 
ta, spui mereu: „Când voi putea să fac ceva? Când pot să încep o cauză 
importantă? Viaţa mea nu trebuie să fie în zadar!” E asta o schimbare de 
atitudine? Iniţial, ai vrut să înţelegi mai multe despre adevăr, astfel încât să 
poți răspândi Evanghelia și să fii martor pentru Dumnezeu. De ce te-ai 
schimbat acum? Doar urmărind filme şi programe de televiziune, îi permiţi 
Satanei să pună stăpânire pe inima ta. Statura ta este într-adevăr mică. Crezi 
că ai statura de a rezista acestor valuri malefice? Acum Dumnezeu îți arată 
har şi te duce în casa Lui ca să-ţi realizezi datoria. Nu uita de statura ta. În 
prezent, eşti o floare într-o seră, care nu poate rezista vântului și ploii de 
afară. Dacă oamenii nu pot recunoaşte şi nu pot rezista acestor ispite, 
Satana îi poate lua prizonieri în orice moment, în orice loc. Astfel e statura 
măruntă şi starea jalnică a omului. Întrucât nu ai realitatea adevărului și nu 
înţelegi adevărul, toate cuvintele Satanei sunt ca o otravă pentru tine. Dacă 
apleci urechea la ele, vor fi de neînlăturat din inima ta. În inima ta, spui: 


„Imi voi astupa urechile şi îmi voi pecetlui ochii”, dar nu poţi scăpa de 


ispita Satanei. Nu trăieşti într-un vid. Dacă auzi cuvintele Satanei, nu vei 
putea rezista. Vei cădea în capcană. Rugăciunile tale şi blestemele tale 
asupra ta nu vor fi de niciun folos. Nu poţi rezista. Astfel de lucruri îţi pot 
influenţa gândurile şi îți pot influența acțiunile. Ele pot să îți blocheze calea 
urmăririi adevărului. Ele pot chiar să te controleze, să te împiedice să te 
sacrifici pentru Dumnezeu, să te facă pasiv şi slab şi să te țină departe de 
Dumnezeu. În cele din urmă, vei fi lipsit de valoare şi îţi vei pierde orice 


speranţă. 


Acum crezi că Îi eşti devotat lui Dumnezeu. Ai ambiția, hotărârea şi 
idealul de a-L mulțumi pe Dumnezeu. Dar cum vei face faţă când vei 
întâmpina încercările lui Dumnezeu? Spui că vei fi ascultător, dar când 
Dumnezeu îţi pune în faţă o dificultate care nu se conformează noțiunilor și 
fanteziilor tale, ce poţi face când ești incapabil să asculți de El? Când 
Dumnezeu îi răsplăteşte pe oameni, asta se potriveşte nevoilor lor 
psihologice şi se conformează noțiunilor și gusturilor lor, astfel încât 
oamenii să poată asculta de El. Dar când Dumnezeu ia de la tine lucruri, 
cum vei reacționa? Poţi să rămâi neclintit în mărturia ta în toiul încercărilor 
lui Dumnezeu şi în mediul pe care El l-a modelat pentru tine? Va fi asta o 
problemă? Când spui: „Cu siguranță voi rămâne ferm în mărturia mea”, 
cuvintele tale sunt ostentație, nebunie, ignoranță şi prostie. Ştii ce vrea 
Dumnezeu să facă cu tine? Ştii de ce Dumnezeu doreşte să te testeze? Ce 
vrea El să expună în tine? Tu spui: „Am voinţa de a primi suferinţă, sunt 
pregătit, nu mă tem de nicio încercare pe care mi-o poate da Dumnezeu”, 
dar apoi, brusc, se întâmplă ceva la care nu te-ai aşteptat niciodată, ceva 
pentru care nu te-ai pregătit niciodată. Atunci, la ce folosește pregătirea ta? 
La nimic. Spui că sănătatea ta a fost întotdeauna bună. Ţi-ai făcut datoria 
mulți ani şi Dumnezeu te-a ferit de toate bolile. Calea ta a fost una netedă. 


Brusc, într-o zi mergi la un control şi medicii găsesc o boală ciudată, pe 


care o diagnostichează ulterior ca fiind o boală terminală. În inima ta, e ca 
şi cum o forță a redirecționat fluxuri puternice şi a răsturnat un mare ocean. 
„Niciunul dintre frații și surorile din biserică nu are această boală”, spui tu. 
„Am crezut în Dumnezeu cel mai mult timp, am fost cel mai activ în 
realizarea îndatoririlor mele şi am suferit cel mai mult. Cum se poate să am 
această boală?” După ce te gândești la chestiune, îţi dai seama că aceasta 
trebuie să fie o încercare de la Dumnezeu și că ar trebui să te supui. În acest 
moment, încă mai ai credinţa să te rogi lui Dumnezeu. Dar după ce te rogi o 
vreme şi încă nu te-ai vindecat, tu stabileşti: „Acesta este Dumnezeu care 
mă lasă să mor. Dumnezeu vrea să-mi ia viaţa!” Te vei mai supune lui 
Dumnezeu acum? (Probabil că nu.) Vei striga: „Dumnezeule! Nu vreau să 
mor. Nu am trăit suficient. Sunt încă tânăr. Mi-am trăit doar jumătate din 


1? 


viață. Mai dă-mi câțiva ani. Mai sunt multe pe care le pot face!” E inutil să 
te rogi ca Dumnezeu să te vindece. Indiferent câtor controale te supui, 
acestea vor arăta că boala ta este terminală. Cu tratament, vei muri. Fără 
tratament, tot vei muri. Ce vei face atunci? De multe ori, când Dumnezeu îi 
testează pe oameni, ei încep prin a crede că acțiunile lui Dumnezeu sunt 
drepte şi bune, dar când concluzia devine clară, ei se gândesc: „Poate că e 
voia lui Dumnezeu să mor. Dacă Dumnezeu vrea să mor, lasă să mor!” Aşa 
că ei aşteaptă pasivi, neputincioşi, să moară. Ce fel de atitudine este această 
aşteptare a morții? Există vreun element de ascultare în ea? (Nu, este o 
simplă acceptare a sorții.) Sunt astfel de oameni cu adevărat dispuşi să 
moară? (Nu sunt.) Deci, de ce aşteaptă ei moartea? Când vine moartea, nu 
au de ales decât să moară. Dacă nu au de ales, pot doar să o accepte. 
Această „acceptare” este o atitudine de opoziție pasivă, nu un act de a fi 
martor. Unii oameni spun: „Dumnezeu m-a lăsat să mor, deci ce mărturie 
mai am de dat?” Deşi Dumnezeu te lasă să mori, nu eşti tu o creație a lui 


Dumnezeu? Ţi-ai abandona datoria? Ţi-ai încheiat datoria? Ţi-ai făcut bine 


datoria? Ce fel de inimă trebuie să ai pentru a rămâne ferm în mărturia pe 
care o datorează un lucru creat? (Daţi-mi voie să vorbesc despre experiența 
mea. În urmă cu câteva zile, am avut o durere de dinți atât de puternică, 
încât nu am putut dormi trei zile din cauza durerii. Totuşi, tot trebuia să-mi 
fac datoria în fiecare zi. Durerea derutantă din capul meu era într-adevăr 
aproape mai mult decât puteam suporta. M-am plâns puţin în inima mea. 
Simţeam că mi-am făcut datoria foarte bine, deci de ce mi se întâmpla asta? 
La momentul respectiv, simţeam că nu pot înţelege voia lui Dumnezeu. Unii 
frați şi surori m-au îndemnat să-mi cercetez propria inimă şi să mă cunosc, 
aşa că am continuat să mă rog şi să Îl caut pe Dumnezeu. Nu am considerat 
că nu am ascultat de Dumnezeu în vreun lucru. Mai târziu, m-am gândit la 
cuvintele lui lov către soția sa în timpul încercărilor sale: „Să primim de la 
Dumnezeu doar binele şi să nu primim şi răul?” (ov 2:10). lov a putut să 
mărturisească pentru Dumnezeu în timpul încercărilor sale. M-am gândit la 
mine şi am văzut cum puteam să Îl laud pe Dumnezeu când lucrurile îmi 
mergeau bine, dar deveneam negativ şi mă răzvrăteam împotriva lui 
Dumnezeu în vremuri de adversitate. Am simţit că aceasta nu era calea unei 
creaturi cuviincioase create de Dumnezeu. Asta mi-a străpuns, în sfârşit, 
conştiinţa. Am avut voinţa să mă lepăd de trup şi să-L mulţumesc pe 
Dumnezeu. M-am gândit că, deşi eram bolnav, tot ar trebui să mă supun lui 
Dumnezeu. Indiferent de durere, trebuie să insist bucuros în a-mi face 
datoria. Aceasta a fost experiența mea.) Indiferent de încercările cu care te 
confrunți, trebuie să vii înaintea lui Dumnezeu — asta e corect. Trebuie să 
reflectezi la tine însuţi, fără ca între timp să îţi întârzii realizarea datoriei. 
Nu doar să reflectezi şi să nu îţi îndeplineşti niciodată datoria, neglijând ce 
e important pentru a te concentra asupra a ceea ce e nesemnificativ — 
aceasta e calea prostiei. Indiferent ce încercare se abate asupra ta, trebuie să 


o tratezi ca pe o povară dată de Dumnezeu. Să zicem că unii oameni sunt 


afectați de boli grave şi suferințe insuportabile, unii chiar se confruntă cu 
moartea. Cum ar trebui să abordeze o astfel de situație? În multe cazuri, 
încercările de la Dumnezeu sunt poveri pe care El le dă oamenilor. Oricât 
de grea este povara dată ție de Dumnezeu, aceea este greutatea poverii pe 
care ar trebui să ţi-o asumi, căci Dumnezeu te înțelege și ştie că vei fi 
capabil să o duci. Povara dată ție de Dumnezeu nu-ţi va depăşi statura sau 
limitele rezistenţei, așa că nu e nicio îndoială că o vei putea duce. Indiferent 
ce tip de povară, ce fel de încercare îţi dă Dumnezeu, adu-ți aminte un 
singur lucru: indiferent dacă înţelegi voia lui Dumnezeu sau nu și indiferent 
dacă ești luminat şi iluminat de Duhul Sfânt sau nu, după ce te rogi, 
indiferent dacă această încercare reprezintă faptul că Dumnezeu te 
disciplinează sau îţi dă un avertisment, nu contează dacă tu nu înţelegi. Câtă 
vreme nu ai întârzieri în îndeplinirea datoriei și poţi să i te conformezi cu 
fidelitate, Dumnezeu va fi satisfăcut și tu vei rămâne neclintit în mărturia ta. 
Văzând că suferă de o boală gravă şi urmează să moară, unii oameni se 
gândesc în sinea lor: „Tocmai ca să evit moartea am început să cred în 
Dumnezeu — dar se pare că, şi după toți aceşti ani în care mi-am realizat 
datoria, El o să mă lase să mor. Ar trebui să-mi văd de treaba mea, să fac 
lucrurile pe care mi-am dorit dintotdeauna să le fac şi să mă bucur de 
lucrurile de care nu m-am bucurat în această viaţă. Pot să îmi amân 
datoria.” Ce atitudine e asta? Ţi-ai realizat datoria în toți aceşti ani, ai 
ascultat toate aceste predici şi tot nu ai înțeles adevărul. O încercare te dă 
peste cap, te pune în genunchi şi te lasă dezgolit. Este o astfel de persoană 
demnă de a fi îngrijită de Dumnezeu? (Este nedemnă.) E total lipsită de 
loialitate. Deci, cu ce nume este cunoscută datoria pe care au petrecut toți 
aceşti ani să o realizeze? Este cunoscută sub numele de „a face serviciu” şi 
nu au făcut decât să se străduiască. Dacă, în credinţa ta în Dumnezeu și în 


căutarea adevărului, eşti în stare să spui: „Orice boală sau eveniment 


neplăcut permite Dumnezeu să se abată asupra mea — indiferent de ceea ce 
face Dumnezeu — trebuie să mă supun și să rămân în locul meu ca o ființă 
creată. Înainte de orice altceva, trebuie să pun în practică acest aspect al 
adevărului — ascultarea — trebuie să îl implementez şi să trăiesc realitatea 
ascultării de Dumnezeu. Mai mult decât atât, nu trebuie să arunc deoparte 
ceea ce mi-a încredințat Dumnezeu şi datoria pe care ar trebui să o 
îndeplinesc. Chiar şi la ultima mea răsuflare, trebuie să rămân credincios 
datoriei mele”, nu înseamnă acest lucru a fi mărturie? Când ai acest gen de 
hotărâre şi acest tip de stare, mai eşti capabil să te plângi de Dumnezeu? 
Nu, nu ești. Într-un astfel de moment, te vei gândi: „Dumnezeu îmi dă 
această suflare, El m-a aprovizionat și protejat în toți acești ani, El a luat 
multă durere de la mine, mi-a dat mult har și multe adevăruri. Am înţeles 
adevăruri şi taine pe care oamenii nu le-au înţeles de generaţii. Am câștigat 
atât de mult de la Dumnezeu, așa că trebuie să-L răsplătesc! Înainte, statura 
mea era prea mică, nu înțelegeam nimic şi tot ceea ce făceam era vătămător 
pentru Dumnezeu. S-ar putea să nu mai am o altă șansă să-L răsplătesc pe 
Dumnezeu în viitor. Oricât mi-a mai rămas de trăit, trebuie să ofer puţina 
putere pe care o am şi să fac ce pot pentru Dumnezeu, astfel încât 
Dumnezeu să vadă că toți aceşti ani de aprovizionare pentru mine nu au fost 
în zadar, ci au dat roade. Lasă-mă să aduc mângâiere lui Dumnezeu și să 
nu-L mai rănesc sau să-L dezamăgesc.” Ce părere ai despre o astfel de 
gândire? Nu te gândi cum să te salvezi sau să scapi, zicându-ți: „Când se va 
vindeca această boală? Când se va întâmpla, voi face tot posibilul să-mi 
îndeplinesc datoria şi să fiu loial. Cum pot să fiu loial când sunt bolnav? 
Cum pot îndeplini datoria unei fiinţe create?” Atât timp cât ai o singură 
suflare, nu eşti oare capabil să îţi îndeplineşti datoria? Atât timp cât ai o 
singură suflare, eşti capabil să nu aduci ruşine asupra lui Dumnezeu? Atât 


timp cât ai o singură suflare, atât timp cât mintea ta este lucidă, eşti capabil 


să nu te plângi de Dumnezeu? (Da.) Este uşor să spui „Da” acum, dar nu va 
fi atât de uşor când acest lucru ţi se va întâmpla cu adevărat. Şi astfel, 
trebuie să urmăriţi adevărul, să lucraţi adesea din greu la adevăr şi să 
petreceți mai mult timp gândindu-vă: „Cum pot satisface voia lui 
Dumnezeu? Cum pot răsplăti dragostea lui Dumnezeu? Cum pot îndeplini 
datoria unei fiinţe create?” Ce este o ființă creată? Este responsabilitatea 
unei fiinţe create doar de a asculta cuvintele lui Dumnezeu? Nu — este de a 
trăi după cuvintele lui Dumnezeu. Dumnezeu ţi-a dat atât de mult adevăr, 
atât de mult din cale și atât de multă viață, pentru ca tu să poți să trăieşti 
aceste lucruri şi să fii mărturie pentru El. Aceasta este ceea ce s-ar cuveni să 
facă o ființă creată și este responsabilitatea şi obligația ta. Trebuie să 
meditezi frecvent la aceste lucruri; dacă meditezi mereu la ele, vei pătrunde 


mai adânc în toate aspectele adevărului. 


Dacă oamenii nu pășesc pe calea urmăririi adevărului şi nu lucrează 
din greu pentru a obține adevărul, mai devreme sau mai târziu se vor poticni 
şi vor cădea. Le va fi greu să rămână în picioare, deoarece problemele pe 
care le întâmpină nu pot fi rezolvate bazându-se pe puţinele cunoștințe și 
doctrine pe care le dețin. Indiferent cât de bine poţi vorbi despre doctrine, 
nu vei putea rezolva dificultăţile reale. Trebuie să contempli în mod 
constant diversele adevăruri pentru a dobândi o claritate penetrantă. Numai 
atunci poţi folosi adevărul pentru a rezolva orice probleme întâmpini. Cei 
care chiar înțeleg adevărul nu vorbesc despre cuvinte și doctrine. Ei pot 
discerne toate lucrurile și le pot vedea clar și acționează cu încredere în tot 
ceea ce fac. Dacă nu știi să cauţi adevărul în situaţiile pe care le întâmpini și 
acționezi întotdeauna conform propriei tale voințe, nu ai cum să înţelegi 
adevărul. Pentru a înţelege adevărul, trebuie să te gândeşti în mod constant 
cum să foloseşti adevărul pentru a rezolva problemele din realizarea 


îndatoririlor tale. Dacă nu contempli în această manieră, poţi obține aceste 


adevăruri? Dacă nu contempli cuvintele lui Dumnezeu, indiferent câte 
predici auzi, indiferent câte doctrine înţelegi, vei rămâne întotdeauna la 
nivelul cuvintelor şi al doctrinelor. Dacă ştii cum să vorbeşti despre aceste 
cuvinte şi doctrine, asta te poate păcăli adesea, făcându-te să te gândeşti că 
credinţa ta în Dumnezeu a dat deja roade şi statura ta este foarte mare, 
deoarece ești pasionat şi viguros acum. Dar atunci când te confrunți cu 
faptele, adică atunci când te confrunţi cu încercări şi necazuri, vei vedea cât 
de puţină protecție îți acordă aceste cuvinte și doctrine. Ele nu pot să te 
protejeze de o singură încercare, cu atât mai puţin să te asigure că poţi trece 
cu ușurință fiecare test pe care Dumnezeu îl dă omului. Mai degrabă, vei 
simţi că aceste cuvinte şi doctrine te-au condus la ruină. În astfel de 
momente, vei vedea cât de puţin înţelegi adevărul şi că nu ai intrat încă în 
realitatea adevărului. Adesea, când se confruntă cu încercări şi nu pot vedea 
o cale de urmat, oamenii își simt în sfârşit neputinta fără adevăr şi simt cât 
de inutilă a fost toată vorbăria lor despre doctrine. Abia atunci văd cât de 
multe le lipsesc şi cât de jalnici sunt. Când totul e în siguranță şi fără 
probleme, simţi întotdeauna că înţelegi totul. Simţi că nu e în zadar credinţa 
ta şi că ai câștigat multe din ea. Simţi că, orice s-ar întâmpla, nu ai de ce să- 
ti faci griji. De fapt, pur şi simplu înţelegi niște cuvinte și doctrine, ceea ce 
nu e de niciun folos. În faţa dezastrului și a calamităţii, vei fi în pierdere, 
neștiind cum să faci față situației. Când te rogi lui Dumnezeu, nu vei şti ce 
să spui sau ce să ceri. Nu poţi găsi calea. Asta arată cât de jalnic este omul. 
Inima ta este goală de cuvintele lui Dumnezeu şi îți lipseşte lucrarea 
Duhului Sfânt. Deja eşti în întuneric. Credinţa ta în Dumnezeu nu ţi-a 
câştigat nimic, iar acum eşti la fel de sărman ca un cerşetor. Abia atunci 
simţi că credinţa ta în Dumnezeu în toți acești ani a fost complet lipsită de 
realitatea adevărului. Acum ai fost complet expus. Dacă mulți ani de 


credință în Dumnezeu te lasă într-o astfel de stare, eşti sortit să fii alungat. 

Note de subsol: 
a. Comoţie la rece, termen folosit în medicina tradițională chineză, care se referă la răceala 


internă severă şi potenţial fatală, cauzată de elemente externe. 


Cum să înlături tentaţiile şi robia statutului 


Omenirea coruptă iubește reputația şi statutul. Cu toții urmăresc 
puterea. Voi, care sunteți acum conducători şi lucrători, nu simţiți că vă 
implicați titlul sau rangul în acţiunile voastre? La fel fac şi antihriştii şi 
falşii conducători, care se simt cu toţii persoane oficiale în casa lui 
Dumnezeu, fiind cu un cap deasupra celorlalți, superiori acestora. Dacă nu 
ar avea titluri şi ranguri oficiale, nu ar avea nicio povară în îndeplinirea 
îndatoririlor lor și nu şi-ar continua cu seriozitate activitatea. Toată lumea 
consideră că a fi conducător sau lucrător este echivalent cu a fi o persoană 
oficială şi este dispusă să acționeze ca atare. Prezentat într-o lumină 
favorabilă, numim acest lucru urmărirea unei cariere — însă într-o lumină 
mai urâtă, acest lucru se numește implicarea în propria afacere. Este vorba 
despre întemeierea unei împărăţii independente pentru ca o persoană să-şi 
satisfacă ambițiile şi dorinţele. În cele din urmă, a avea statut este un lucru 
bun sau rău? În ochii oamenilor, este un lucru bun. Atunci când ai un titlu 
oficial, felul în care vorbeşti şi cel în care acţionezi sunt diferite. Cuvintele 
tale au forță, iar oamenii vor ţine seama de ele. Te vor linguși, mărșăluind în 
faţa ta cu aclamații și susţinându-te din culise. Însă fără statutul și titlurile 
tale, ei n-ar avea urechi pentru cuvintele tale. Deşi cuvintele tale ar putea fi 
adevărate, pline de bun simţ şi benefice pentru oameni, nimeni nu-ţi va da 
atenţie. Ce arată acest lucru? Toţi oamenii venerează statutul. Cu toții au 
ambiţii şi dorinţe. Cu toții caută venerarea din partea celorlalți şi tuturor le 
place să gestioneze treburile de pe o poziție de statut. Poate o persoană să 
facă bine de pe o poziție de statut? Poate să facă lucruri benefice pentru 
oameni? Acest lucru nu este cert. Depinde de calea pe care o urmezi şi de 
modul în care tratezi statutul. Dacă nu urmărești adevărul, ci vrei 


întotdeauna să câştigi favorurile celorlalți, dorindu-ţi mereu să-ţi satisfaci 


ambițiile şi dorințele şi să-ți îndeplineşti dorinţa de statut, atunci mergi pe 
calea antihriștilor. Poate o persoană care merge pe calea antihriștilor să se 
conformeze adevărului în ceea ce urmărește şi în îndeplinirea datoriei sale? 
În niciun caz. Acest lucru este din cauză că totul este determinat de calea pe 
care o alege. Dacă o persoană alege calea greșită, toate eforturile sale, 
îndeplinirea datoriei sale şi ceea ce urmăreşte nu sunt, în niciun caz, aliniate 
cu adevărul. Ce anume cu privire la o astfel de persoană este în contradicție 
cu adevărul? Ce urmăreşte prin acțiunile sale? (Statutul.) Ce afişează toți 
oamenii care fac lucruri de dragul statutului? Unu spun: „Ei rostesc mereu 
cuvinte şi doctrine, nu au niciodată părtăşie despre adevărul-realitate, se 
fălesc mereu, vorbesc întotdeauna de dragul lor, nu Îl înalță niciodată pe 
Dumnezeu şi nici nu mărturisesc pentru El. Oamenii în care sunt dezvăluite 
astfel de lucruri acționează de dragul statutului.” Este corect? (Da.) De ce 
rostesc ei cuvinte și doctrine şi se fălesc? De ce nu ÎI înalță pe Dumnezeu şi 
nu mărturisesc pentru El? Pentru că, în inimile lor, există doar statutul, 
faima şi câştigul lor — Dumnezeu este cu desăvârşire absent. Astfel de 
oameni idolatrizează în special statutul şi autoritatea. Faima și câştigul lor 
au o importanță enormă pentru ei; faima, câştigul şi statutul personal au 
devenit viaţa lor. Dumnezeu este absent din inimile lor, ei nu se tem de 
Dumnezeu, şi cu atât mai puţin I se supun; nu fac decât să se înalțe pe sine, 
să mărturisească pentru ei înşişi şi să se grozăvească pentru a câștiga 
admirația celorlalți. Astfel, se laudă adesea cu propria persoană, cu ceea ce 
au făcut, cu cât de mult au suferit, cum L-au mulțumit pe Dumnezeu, cât de 
răbdători au fost când au fost emondaţi, totul pentru a câştiga simpatia şi 
admirația oamenilor. Aceşti oameni sunt acelaşi tip de oameni ca şi 
antihriştu, merg pe calea lui Pavel. Și care este finalul lor suprem? (Devin 
antihrişti şi sunt eliminaţi.) Oare acești oameni ştiu că îi aşteaptă un astfel 


de final? (Știu.) Ştiu? Dacă ştiu, de ce continuă să facă ceea ce fac? De fapt, 


ei nu ştiu. Ei cred că acţiunile lor sunt bune și corecte. Ei nu se examinează 
niciodată pentru a afla care dintre lucrurile pe care le fac se împotrivesc lui 
Dumnezeu sau nu Îi sunt pe plac, sau care dintre lucrurile pe care le fac au o 
anumită intenție în spatele lor, sau care este calea pe care merg. Astfel de 


lucruri scapă întotdeauna de examinarea lor. 


În calitate de conducători şi lucrători, v-aţi gândit vreodată la aceste 
întrebări: însărcinarea pe care mi-a încredinţat-o Dumnezeu este o 
însărcinare specială, nu datoria obişnuită a unui adept oarecare. Această 
datorie implică o responsabilitate specială şi are o semnificație specială. 
Prin urmare, în îndeplinirea acestei datorii speciale şi în asumarea acestei 
responsabilităţi, ce cale ar trebui să urmez pentru a fi în acord cu intenţia lui 
Dumnezeu sau, cel puţin, pentru a evita detestarea lui Dumnezeu? Cum ar 
trebui să urmăresc pentru a fi desăvârşit de Dumnezeu şi pentru a evita să 
iau calea antihriștilor şi, astfel, să fiu eliminat? V-aţi gândit vreodată la 
aceste întrebări? (Am simţit că Dumnezeu m-a înălţat atunci când am 
început să slujesc drept conducător. Deşi ştiam că ar trebui să urmăresc 
adevărul şi să-mi îndeplinesc bine datoria, din cauza naturii mele arogante, 
nu m-am putut abţine să nu urmăresc mereu reputația și statutul. După ce 
am recunoscut acest lucru, am putut să mă rog lui Dumnezeu și să găsesc 
pasaje relevante în cuvintele Sale pentru a descoperi o soluție. Am fost 
capabil să-mi schimb oarecum cursul la momentul respectiv, dar această 
situație avea să se repete în viitor şi, deşi mă uram în sinea mea, a fost 
dificil să rezolv complet această problemă.) Nu îți poţi controla gândurile şi 
ideile, iar ambiția și dorința ta de a urmări reputația şi statutul sunt, de 
asemenea, dincolo de controlul tău. Acest lucru dovedeşte că o fire coruptă 
a prins rădăcini în inima ta. Acest lucru nu reprezintă o stare de spirit 
trecătoare sau o emoție de moment şi nici nu-ți este impus de alții. Nu e 


nevoie să te înveţe altcineva acest lucru; este înclinația naturală a gândurilor 


tale și cursul natural al acțiunilor tale. Aceasta îţi este natura. Lucrurile care 
sunt inerente naturii cuiva sunt cele care se pretează cel mai puţin la 
schimbare. Aşadar, având o natură satanică, odată ce oamenii câștigă statut, 
se află în pericol. Prin urmare, ce este de făcut? Nu au o cale de practică? 
Oare nu mai există nicio cale de întoarcere pentru ei, odată ce au ajuns în 
acea situație periculoasă? Spune-Mi, odată ce oamenii corupți dobândesc 
statut — indiferent de cine sunt ei — devin ei antihriști? Este acest lucru 
absolut? (Dacă nu urmăresc adevărul, atunci vor deveni antihriști, dar dacă 
urmăresc adevărul, nu vor deveni.) Este absolut corect: dacă oamenii nu 
urmăresc adevărul, atunci cu siguranţă vor deveni antihriști. Şi oare toți care 
merg pe calea antihriştilor o fac din cauza statutului? Nu, acest lucru este în 
principal din cauză că nu au dragoste pentru adevăr, pentru că nu sunt 
oamenii potriviţi. Indiferent dacă au statut sau nu, toți oamenii care nu 
urmăresc adevărul merg pe calea antihriştilor. Indiferent câte predici au 
auzit, astfel de oameni nu acceptă adevărul, nu merg pe calea cea dreaptă, ci 
sunt convinşi să meargă pe calea cea strâmbă. Situația seamănă cu modul 
oamenilor de a mânca: unii nu consumă alimente care le pot hrăni trupul şi 
susţine o existență normală, ci în schimb insistă să consume lucruri care le 
fac rău, în cele din urmă tăindu-şi singuri craca de sub picioare. Nu este 
aceasta propria lor alegere? După ce sunt eliminaţi, unii conducători şi 
lucrători răspândesc noțiuni, spunând: „Nu fi lider și nu îți da voie să câştigi 
statut. Oamenii sunt în pericol din clipa în care dobândesc vreun statut, iar 
Dumnezeu îi va dezvălui! Odată ce sunt dezvăluiţi, nu se vor mai califica să 
fie nici măcar credincioşi de rând și nu vor mai primi nicio binecuvântare.” 
Ce vorbă mai e și asta? În cel mai bun caz, reprezintă o înţelegere greşită a 
lui Dumnezeu; în cel mai rău, este o blasfemie la adresa Lui. Dacă nu mergi 
pe calea cea bună, nu cauţi adevărul şi nu urmezi calea lui Dumnezeu, ci în 


schimb insişti să mergi pe calea antihriștilor şi ajungi pe calea lui Pavel, 


având în cele din urmă acelaşi rezultat, același final ca şi Pavel, încă 
plângându-te de Dumnezeu şi judecându-L ca fiind nedrept, atunci nu ești 
tu obiectul veritabil al unui antihrist? Un asemenea comportament este 
blestemat! Când oamenii nu înțeleg adevărul, ei trăiesc întotdeauna 
conform noţiunilor şi închipuirilor lor, Îl interpretează pe Dumnezeu greșit 
în mod frecvent și simt că acţiunile lui Dumnezeu nu se potrivesc propriilor 
lor noțiuni, ceea ce le provoacă emoţii negative; acest lucru se întâmplă din 
cauză că oamenii au firi corupte. Ei spun lucruri negative şi se plâng pentru 
că le este prea meschină credința, le este prea mică statura și înțeleg prea 
puține adevăruri — ceea ce este cu totul de iertat şi nu este ţinut minte de 
Dumnezeu. Şi, totuşi, există şi cei care nu merg pe calea cea dreaptă, care 
merg în special pe calea înșelării, opoziţiei, trădării lui Dumnezeu şi a luptei 
împotriva lui Dumnezeu. Aceşti oameni sunt, în cele din urmă, pedepsiți și 
blestemaţi de Dumnezeu şi aruncaţi în pierzanie și distrugere. Cum ajung în 
acest punct? Pentru că nu au reflectat asupra lor şi nu s-au cunoscut 
niciodată pe ei înşişi, pentru că nu acceptă adevărul deloc, sunt nesăbuiţi și 
îndărătnici, refuză cu încăpățânare să se pocăiască şi chiar se plâng de 
Dumnezeu după ce sunt dezvăluiți și eliminaţi, spunând că Dumnezeu nu 
este drept. Ar putea fi mântuiți astfel de oameni? (Nu.) Nu ar putea fi 
mântuiţi. Aşadar, toți cei dezvăluiți şi eliminaţi sunt imposibil de mântuit? 
Nu se poate spune că sunt imposibil de răscumpărat. Sunt cei care înţeleg 
prea puține adevăruri, sunt tineri și fără experienţă — care, odată ce devin 
conducători sau lucrători şi au statut, sunt conduși de firile lor corupte şi 
urmăresc statutul, se bucură de acest statut, aşa că, natural, păşesc pe calea 
antihriştilor. Dacă, după ce sunt daţi în vileag și judecaţi, sunt capabili să 
reflecte asupra lor înşişi şi să se pocăiască sincer, lepădându-se de răutate 
precum poporul din Ninive, fără a mai păşi pe calea răului ca înainte, atunci 


mai au şansa de a fi mântuiți. Dar care sunt condiţiile unei astfel de şanse? 


Ei trebuie să se pocăiască sincer şi să fie capabili să accepte adevărul. Dacă 
sunt capabili, încă au o oarecare speranță. Dacă nu sunt capabili să 
reflecteze asupra lor înşişi, nu acceptă deloc adevărul şi nu au nicio intenție 


să se pocăiască sincer, vor fi eliminaţi în totalitate. 


Cuvântul „statut” în sine nu este nici o încercare, nici o ispită. Depinde 
de modul în care oamenii gestionează statutul. Dacă iei lucrarea de 
conducere ca pe o datorie, ca pe o responsabilitate de care trebuie să te 
achiţi, nu vei fi constrâns de statut. Dacă o accepti ca pe un titlu sau ca pe o 
funcţie oficială, vei avea probleme şi vei cădea, cu siguranţă, la pământ. 
Prin urmare, care este mentalitatea pe care ar trebui să o adopte cineva 
atunci când devine conducător şi lucrător al bisericii? Pe ce ar trebui să se 
concentreze urmărirea ta? Trebuie să ai o cale! Dacă nu cauţi adevărul şi nu 
ai o cale de practicare, atunci acest statut al tău va deveni capcana ta şi vei 
cădea. Unii oameni sunt diferiți odată ce dobândesc un statut, iar 
mentalitatea lor se schimbă. Ei nu știu cum să se îmbrace, cum să vorbească 
cu ceilalți, ce ton să adopte, cum să interacționeze cu oamenii sau ce 
expresii să folosească. Drept urmare, încep să își construiască o imagine. 
Nu este aceasta o pervertire? Unii oameni se uită la coafurile non- 
credincioşilor, la hainele pe care le poartă şi la calitățile discursului şi ale 
tinutei lor. Ei îi imită şi urmează direcția non-credincioşilor pe această cale. 
Este acesta un lucru pozitiv? (Nu este.) Ce se întâmplă aici? Deşi acestea 
par a fi practici superficiale, ele reprezintă, de fapt, un soi de urmărire. Sunt 
o imitare. Aceasta nu este calea cea dreaptă. Acum, voi puteți distinge 
binele de rău în aceste imagini și deghizări evidente, dar puteţi să respingeți 
răul şi să vă răzvrătiți împotriva lui? (Da, atunci când suntem conştienţi de 
el.) Aceasta este statura voastră actuală. Când aceste idei sunt proaspete în 
inima voastră, puteţi să le discerneți şi să le identificați. Dacă sunteți 


motivaţi să urmăriți statutul, puteţi modera voi înşivă această dorință, astfel 


încât să nu fiţi precum fanul obsedat care își urmăreşte idolul ca un animal 
sălbatic care şi-a pierdut raţiunea. În mod subiectiv, tu poţi identifica aceste 
idei. Te poţi răzvrăti împotriva trupului fără nicio ispită atunci când nu eşti 
înconjurat de oameni. Dar ce s-ar întâmpla dacă oamenii te-ar urma, s-ar 
învârti în jurul tău, s-ar îngriji de necesitățile tale zilnice, te-ar hrăni şi să te- 
ar îmbrăca şi ţi-ar satisface toate nevoile? Ce sentimente s-ar stârni în inima 
ta? Nu te-ai bucura de beneficiile statutului? Ai mai putea atunci să te 
răzvrăteşti împotriva trupului? Când oamenii se strâng în jurul tău, când se 
învârt în jurul tău de parcă ai fi o stea, cum ţi-ai gestiona atunci statutul? 
Lucrurile din conştiinţa ta, adică acele lucruri din mijlocul gândurilor şi 
ideilor tale — aprecierea statutului, bucuria statutului, lăcomia sau chiar 
infatuarea de statut — poți să-ţi examinezi inima pentru a găsi aceste lucruri? 
Poţi să le recunoşti? Dacă poți să-ţi examinezi inima și să recunoşti aceste 
lucruri în lăuntrul ei, ai putea să te răzvrăteşti împotriva trupului în această 
situație? Dacă nu ai voinţa de a pune în practică adevărul, nu te vei răzvrăti 
împotriva acestor lucruri. Te vei bucura de ele și te vei delecta cu ele. Plin 
de mulţumire de sine, vei spune: „A avea statutul de credincios în 
Dumnezeu este cu adevărat minunat. Fiind conducător, toată lumea face ce 
spun eu. Ce sentiment minunat! Eu sunt cel care îi conduce și îi udă pe 
aceşti oameni. Ei ascultă acum de mine. Când le spun să meargă spre est, 
nimeni nu merge spre vest. Când spun să ne rugăm, nimeni nu îndrăznește 
să cânte. Aceasta este o realizare”. Atunci vei fi început să te bucuri de 
beneficiile statutului. Ce va fi, aşadar, statutul pentru tine? (Otravă.) ŞI, deşi 
este otravă, nu trebuie să te temi de ea. Exact în această situaţie trebuie să 
urmărești ceea ce se cuvine şi să ai metodele corecte de practicare. Deseori, 
atunci când oamenii au statut, dar lucrarea lor nu a obținut încă rezultate, ei 
vor spune: „Nu mă bucur de statut şi nu mă bucur de tot ceea ce îmi aduce 


statutul”. Cu toate acestea, odată ce lucrarea lor are un oarecare succes, iar 


ei simt că statutul lor este sigur, îşi pierd rațiunea și se bucură de beneficiile 
statutului. Crezi că, doar pentru că poţi recunoaște ispita, te poți răzvrăti 
împotriva trupului? Ai cu adevărat această statură? Adevărul este că nu o ai. 
Recunoaşterea şi răzvrătirea din partea ta nu se realizează decât prin 
conştiinţa umană şi raționalitatea de bază pe care o are omul. Acestea sunt 
cele care îți spun să nu acţionezi în acest mod. Standardul de conştiinţă şi 
puţinul de rațiune pe care le dobândeşti prin faptul că ai găsit credinţa în 
Dumnezeu sunt cele care te ajută sau te ţin departe de calea greşită. Care 
este contextul pentru acest lucru? Este acela că, atunci când iubeşti statutul, 
dar încă nu l-ai obținut, e posibil să mai ai puţinul tău de conștiință și 
rațiune. Aceste cuvinte pot încă să te înfrâneze şi să te facă să-ţi dai seama 
că bucuria statutului nu este bună şi nu este conformă cu adevărul, că nu 
este calea cea dreaptă, că se împotriveşte lui Dumnezeu și că nu-l este pe 
plac. Atunci, poţi să te răzvrătești în mod conștient împotriva trupului și să 
renunți la bucuria statutului. Poţi să te răzvrăteşti împotriva trupului atunci 
când nu ai realizări sau merite de arătat, dar odată ce ai făcut o lucrare 
meritorie, te vor înfrâna simţul ruşinii, conştiinţa, raționalitatea şi 
conceptele tale morale? Micul standard de conştiinţă pe care îl ai nu se 
apropie nici pe departe de a avea o inimă cu frică de Dumnezeu, iar puţina 
ta credinţă nu va fi de niciun folos. Prin urmare, puţina conştiinţă pe care o 
ai acum este echivalentă cu adevărul-realitate? Evident că nu. Şi, din 
moment ce nu este adevărul-realitate, ceea ce tu ești capabil să faci nu poate 
fi decât ceea ce provine din constrângerile conştiinţei umane şi ale rațiunii 
umane. Cum nu aveţi acum realitatea cuvintelor lui Dumnezeu ca viaţă, ce 
se va întâmpla cu voi atunci când veți avea statut şi titluri oficiale? Veţi 
merge pe calea antihriştilor? (Acest lucru e incert.) Acesta este cel mai 
periculos moment. Puteţi să vedeţi clar acest lucru? Spuneţi-Mi, a fi 


conducător sau lucrător este un lucru periculos? (Este.) Cunoscând 


pericolul, mai sunteți dispuşi să îndepliniți această datorie? (Da.) Această 
dorinţă de a vă îndeplini datoria este voinţa umană şi este un lucru pozitiv. 
Totuşi, acest lucru pozitiv e suficient pentru a vă permite să puneţi adevărul 
în practică? Veţi fi capabili să vă răzvrătiți împotriva dorințelor trupului? 
Bazându-te pe bunele intenții umane şi pe voința umană, pe dorinţele și 
idealurile umane, vei putea să-ţi îndeplinești voia? (Nu.) Atunci trebuie să 
te gândeşti la ceea ce trebuie să faci pentru a-ţi transforma dorinţele, 
idealurile şi voinţa în realitate şi în adevărata ta statură. De fapt, aceasta nu 
este o problemă atât de mare. Adevărata problemă este că, având în vedere 
starea şi statura actuală a omului şi calitățile umanităţii sale, el este departe 
de a îndeplini condiţiile de aprobare ale lui Dumnezeu. Caracterul vostru 
uman nu are decât un pic de conştiinţă şi rațiune, nu şi voința de a urmări 
adevărul. Atunci când vă îndepliniți datoria, e posibil să vă doriți să nu fiți 
superficiali şi nici să încercaţi să-L păcăliți pe Dumnezeu, dar o veţi face. 
Având în vedere starea şi statura voastră actuală, adevărată, vă aflați deja 
într-un loc periculos. Aţi mai susține că a avea statut este periculos, dar a 
nu-l avea înseamnă că sunteţi în siguranță? De fapt, a nu avea statut este, de 
asemenea, periculos. Atât timp cât trăiţi într-o fire coruptă, sunteți în 
pericol. Acum, este oare vorba de faptul că ar fi periculos doar să fu 
conducător, în timp ce aceia care nu sunt conducători sunt în siguranță? 
(Nu.) Dacă nu ești o persoană care urmăreşte adevărul şi nu deții nici cel 
mai mic adevăr-realitate, te afli în pericol, indiferent dacă eşti sau nu 
conducător. Prin urmare, cum ar trebui să urmărești adevărul pentru a scăpa 
de acest pericol? V-aţi gândit la această întrebare? Dacă ai doar o mică 
dorinţă şi urmezi, pur şi simplu, nişte reglementări, va funcționa? Poţi scăpa 
cu adevărat de locul periculos în acest mod? S-ar putea să funcţioneze pe 
termen scurt, dar este greu de spus ce se va întâmpla pe termen lung. 


Aşadar, ce este de făcut? Unii oameni spun că urmărirea adevărului 


reprezintă cea mai bună cale. Acest lucru este absolut corect, dar în ce mod 
trebuie urmărit pentru a pătrunde în adevărul-realitate? Cum poate să 
crească viaţa omului? Niciuna dintre acestea nu este o chestiune simplă. În 
primul rând, trebuie să înţelegi adevărul, iar apoi să îl pui în practică. Atât 
timp cât o persoană înțelege adevărul, jumătate din aceste probleme sunt 
deja rezolvate. Aceasta va fi capabilă să reflecteze asupra propriei stări şi să 
o vadă clar. Va simți pericolul în care trăieşte. Va putea să pună adevărul în 
practică în mod proactiv. O astfel de practică ghidează în mod firesc o 
persoană către supunerea față de Dumnezeu. Este o persoană care se supune 
lui Dumnezeu în afara pericolului? Chiar aveţi nevoie de un răspuns? Cei 
care I se supun cu adevărat lui Dumnezeu nu se vor mai răzvrăti împotriva 
Lui sau nu I se vor mai împotrivi şi, cu atât mai puţin, nu-L vor mai trăda. 
Mântuirea lor este asigurată. Nu este o astfel de persoană complet în afara 
pericolului? Prin urmare, cel mai bun mijloc de rezolvare a problemelor 
este de a pune seriozitatea în slujba adevărului şi de a depune eforturi 
pentru adevăr. Odată ce oamenii au înțeles realmente adevărul, toate 


problemele vor fi rezolvate. 


Pentru voi, ce este special la a fi conducători şi lucrători? (A-ţi asuma 
mai multe responsabilități.) Responsabilitatea face parte din asta. Acesta 
este un lucru de care sunteți cu toții conştienţi, dar cum vă puteţi îndeplini 
bine responsabilitățile? De unde începeți? A-ţi îndeplini bine această 
responsabilitate înseamnă, de fapt, a-ţi îndeplini bine datoria. Cuvântul 
„responsabilitate” poate suna ca şi cum ar avea ceva special, dar, în ultimă 
instanţă, este datoria acelei persoane. Pentru voi, nu este un lucru uşor să vă 
îndepliniţi bine datoria, deoarece există multe lucruri în faţa voastră care vă 
obstrucționează, lucruri precum bariera statutului, cea de care vă este cel 
mai greu să treceţi. Dacă nu ai niciun statut şi eşti doar un credincios 


obişnuit, s-ar putea să te confrunți cu mai puţine ispite și îți va fi mai uşor 


să îți îndeplineşti bine datoria. Poţi să trăieşti o viaţă spirituală în fiecare zi, 
aşa cum o fac oamenii obişnuiţi, mâncând şi bând din cuvintele lui 
Dumnezeu, având părtăşie despre adevăr şi îndeplinindu-ţi bine îndatoririle. 
Acest lucru este suficient. Totuşi, dacă ai statut, trebuie mai întâi să treci de 
obstacolul pe care îl reprezintă statutul. Trebuie, mai întâi, să treci acest 
test. Cum poți să depăşeşti această barieră? Acest lucru nu este uşor pentru 
oamenii de rând, întrucât firile corupte sunt adânc înrădăcinate în om. Toţi 
oamenii trăiesc în firile lor corupte şi sunt în mod inerent îndrăgostiți de 
căutarea faimei, a câștigului şi a statutului. După ce, în cele din urmă, ai 
obținut statutul cu atâta dificultate, cine nu s-ar bucura din plin de 
beneficiile acestuia? Dacă ai în inimă iubirea de adevăr şi ai o inimă cu 
oarecare frică de Dumnezeu, îți vei gestiona cu grijă şi prudență statutul, 
fiind în acelaşi timp capabil să cauţi adevărul în îndeplinirea datoriei tale. În 
acest fel, faima, câştigul şi statutul nu-și vor găsi loc în inima ta şi nici nu te 
vor împiedica în îndeplinirea datoriei tale. Dacă eşti de statură prea mică, 
trebuie să te rogi frecvent, să te înfrânezi cu ajutorul cuvintelor lui 
Dumnezeu. Va trebui să găseşti modalități de a face anumite lucruri sau să 
eviți în mod conștient unele medii și unele ispite. De exemplu, să zicem că 
eşti conducător. Atunci când te afli în compania mai multor surori şi frați 
obişnuiţi, nu vor crede aceştia că le ești oarecum superior? Omenirea 
coruptă ar vedea lucrurile în acest fel, iar acest lucru reprezintă deja o ispită 
pentru tine. Aceasta nu este o încercare, ci o ispită! Dacă şi tu crezi că le 
eşti superior, acest lucru este foarte periculos, însă dacă tu crezi că ei sunt 
egalii tăi, mentalitatea ta este normală şi nu vei fi tulburat de firile corupte. 
Dacă tu crezi că, în calitate de conducător, statutul tău este mai mare decât 
al lor, cum te vor trata ei? Îl vor admira pe conducător.) Oare te vor aprecia 
şi te vor admira, nimic mai mult? Nu. Ei vor trebui să vorbească și să 


acționeze în consecinţă. De exemplu, dacă răceşti şi un frate sau o soră 


oarecare răceşte şi ea, de cine se vor îngriji mai întâi? (De conducător.) Nu 
este acesta un tratament preferențial? Nu este acesta unul dintre beneficiile 
statutului? Dacă intri într-o dispută cu un frate sau o soră, te vor trata corect 
având în vedere statutul tău? Vor lua ei partea adevărului? (Nu.) Aceste 
lucruri sunt ispite pe care le ai de înfruntat. Le poţi evita? Cum ar trebui să 
tratezi acest lucru? Dacă cineva te tratează prost, s-ar putea să nu-ţi placă de 
acea persoană şi să te gândeşti cum să o ataci, să o excluzi şi să te răzbuni 
pe ea, când, de fapt, nu este nimic în neregulă cu acea persoană. Pe de altă 
parte, unii oameni te pot măguli şi, nu numai că nu te poţi opune, ba chiar te 
bucuri de acest sentiment. Nu este acest lucru îngrijorător? Nu ai începe 
imediat să îl promovezi şi să îl instruieşti pe cel care te linguşește, astfel 
încât să devină confidentul tău şi să execute ordinele tale? Dacă ai face 
acest lucru, pe ce cale te-ai afla? (Pe calea antihriștilor.) Dacă pici în aceste 
ispite, eşti în pericol. Oare este un lucru bun să fii toată ziua înconjurat de 
oameni? Am auzit că unii oameni, după ce devin conducători, nu-și fac 
singuri lucrarea sau nu rezolvă probleme practice. În schimb, nu se gândesc 
decât la plăcerile trupeşti. Uneori, chiar mănâncă mâncare făcută doar 
pentru ei, în timp ce îi pun pe alții să le spele hainele murdare. După un 
timp, sfârşesc prin a fi dezvăluiți şi eliminaţi. Ce ar trebui să faceţi atunci 
când întâlniți așa ceva? Dacă ai statut, oamenii te vor flata şi te vor trata cu 
atenție specială. Dacă poţi să depăşeşti şi să refuzi aceste ispite şi să 
continui să tratezi oamenii în mod corect, indiferent de modul în care se 
comportă cu tine, acest lucru dovedeşte că eşti tipul potrivit de persoană. 
Dacă ai statut, unii oameni te vor admira. Aceştia vor fi mereu în jurul tău, 
lingușşindu-te şi măgulindu-te. Poţi pune capăt acestei situații? Cum 
gestionați astfel de situaţii? Atunci când nu aveţi nevoie să fiți îngrijiţi, dar 
cineva vă întinde o „mână de ajutor” şi vă linguşeşte, s-ar putea să vă 


bucuraţi în secret, gândindu-vă că faptul că aveţi statut vă face să fiți diferiți 


şi că trebuie să vă bucuraţi din plin de acest tratament special. Oare nu se 
întâmplă astfel de lucruri? Nu este aceasta o problemă reală? Atunci când ţi 
se întâmplă astfel de lucruri, simți reproşuri în inima ta? Simţi dezgust și 
detestare? Dacă o persoană nu simte dezgust şi detestare, nu respinge aceste 
lucruri şi are o inimă liberă de acuzaţii şi reproşuri, ci, dimpotrivă, iubeşte 
să se bucure de aceste lucruri, simțind că este bine să aibă statut, are o astfel 
de persoană conştiinţă? Are raționalitate? Este aceasta o persoană care 
urmăreşte adevărul? (Nu.) Ce arată acest lucru? Acesta reprezintă o poftă 
pentru beneficiile statutului. Deşi acest lucru nu te clasifică drept antihrist, 
tu ai pornit deja pe calea antihriştilor. Atunci când te obişnuiești să te bucuri 
de un tratament special, dacă într-o zi nu vei mai putea primi un astfel de 
tratament special, nu te vei înfuria? Dacă unii frați și surori sunt săraci şi nu 
au bani pentru a te găzdui, îi vei trata în mod corect? Oare dacă îți vor 
spune un fapt care te nemulțţumește, îți vei folosi puterea împotriva lor şi te 
vei gândi la o manieră în care să-i pedepseșşti? Vei simți nemulţumire când îi 
vei vedea şi vei dori să le dai o lecție? Odată ce-ţi vin aceste gânduri, nu ești 
departe de a comite răul, nu-i așa? Este uşor pentru oameni să meargă pe 
calea antihriştilor? Este ușor să devii un antihrist? (Da.) Acest lucru este 
foarte supărător! În calitate de conducători şi lucrători, dacă nu căutaţi 


adevărul în toate lucrurile, mergeţi pe calea antihriştilor. 


Unii oameni nu înțeleg lucrarea lui Dumnezeu şi nu știu cum sau pe 
cine mântuiește El. Ei văd că toți oamenii au firea antihriștilor şi pot să 
meargă pe calea antihriștilor şi de aceea consideră că probabil astfel de 
oameni nu au speranţă de mântuire. La sfârşit, toți vor fi judecați ca fiind 
antihrişti. Nu pot fi mântuiți şi toți trebuie să piară. Oare sunt corecte 
asemenea gânduri și păreri? (Nu.) Aşadar, cum urmează a fi rezolvată 
această problemă? Mai întâi, trebuie să înţelegi lucrarea lui Dumnezeu. 


Omul corupt este cel pe care îl mântuiește El. Omul corupt poate să meargă 


pe calea antihriștilor şi să I se împotrivească lui Dumnezeu. lată de ce are 
nevoie de mântuirea Sa. Aşadar, cum poate fi determinat un om să-L 
urmeze cu adevărat pe Dumnezeu, în loc să meargă pe calea antihriştilor? 
El trebuie să înţeleagă adevărul, să reflecteze asupra lui însuşi şi să se 
cunoască, să-şi cunoască firea coruptă şi natura satanică. Apoi, trebuie să 
meargă mai departe să caute adevărul şi să-și înlăture firea coruptă. Numai 
în felul acesta te poţi asigura că nu vei merge pe calea antihriștilor, că vei 
evita să devii tu însuţi un antihrist şi ceea ce Dumnezeu disprețuiește și 
respinge. Dumnezeu nu lucrează în moduri supranaturale, ci scrutează 
adânc în inimile oamenilor. Dacă întotdeauna te bucuri de beneficiile 
statutului, Dumnezeu doar te va dojeni. Te va face să fii conștient de această 
greşeală, astfel încât să reflectezi asupra ta și să afli că lucrul acesta nu este 
conform cu adevărul şi nu-l este plăcut Lui. Dacă poți ajunge să-ți dai 
seama de asta şi poţi să reflectezi asupra ta şi să te cunoşti pe tine însuţi, nu 
vei avea dificultăţi în rezolvarea problemei. Însă dacă trăieşti într-o astfel de 
stare un timp îndelungat, bucurându-te întotdeauna de beneficiile statutului, 
nereuşind să te rogi lui Dumnezeu ori să reflectezi asupra ta şi nereuşind să 
cauţi adevărul, atunci Dumnezeu nu va face nimic. Te va abandona, așa 
încât să nu-L simţi a fi cu tine. Dumnezeu te va face să-ți dai seama că, 
dacă vei continua așa, cu siguranţă vei deveni ceea ce El detestă. El îţi va 
face cunoscut că această cale este greșită, că modul tău de a trăi este greşit. 
Oferindu-le oamenilor o astfel de conştientizare, scopul Lui este de a le face 
cunoscute acele acțiuni care sunt drepte şi cele care sunt greșite, 
permițându-le să facă alegerea corectă. Însă depinde de credinţa și 
cooperarea omului dacă el poate alege sau nu să meargă pe calea cea 
dreaptă. Când Dumnezeu face aceste lucruri, El te îndrumă spre o înţelegere 
a adevărului dar, dincolo de asta, îți lasă ție puterea alegerii, iar aceasta este, 


în esență, dacă mergi pe calea cea dreaptă sau nu. Dumnezeu nu te obligă 


niciodată. El niciodată nu te controlează cu forța şi nu-ţi poruncește să faci 
ceva, nu te pune să faci una sau alta. Dumnezeu nu Se poartă așa. El îți 
permite să alegi liber. Ce ar trebui să facă cineva, în asemenea momente? 
Când îţi dai seama că ceea ce faci este greșit, că modul tău de a trăi este 
greşit, poţi ajunge imediat să practici în acord cu metodele corecte? Asta ar 
fi foarte dificil. Aici trebuie să se dea o luptă, pentru că lucrurile iubite de 
om sunt filosofia şi logica Satanei, care se opun adevărului. Uneori ştii ce ar 
fi drept şi ce ar fi greşit, şi există o luptă în inima ta. În timpul unei astfel de 
lupte, trebuie să te rogi frecvent, să-L laşi pe Dumnezeu să te îndrume şi să 
te critice, ca să devii conştient de lucrurile pe care nu ar trebui să le faci. 
Apoi, răzvrăteşte-te în mod activ împotriva unor asemenea ispite, fereşte-te 
de ele și evită-le. Asta cere cooperarea ta. În timpul bătăliei vei mai face 
greşeli şi este uşor s-o iei pe calea greșită. Deşi poate că în inima ta alegi 
direcția cea bună, nu este sigur că o vei lua pe calea cea dreaptă. Nu aşa 
stau, într-adevăr, lucrurile? O neglijenţă de-o clipă şi o apuci pe calea 
greşită. Ce înseamnă aici „o neglijenţă de-o clipă”? Înseamnă că o ispită 
este prea mare. Pentru tine, asta se poate reduce la considerente care ţin de 
înfăţişare sau de dispoziția ta sau de vreun context deosebit ori de un mediu 
deosebit. Factorul cel mai grav este, de fapt, firea ta coruptă, care te domină 
şi te controlează. Asta e ceea ce-ţi îngreunează urmarea căii drepte. Poate ai 
ceva credință, dar încă eşti aruncat şi purtat încoace şi-ncolo de 
circumstanţe. Până nu ești emondat, până nu ești pedepsit şi disciplinat, 
până când obstacolele nu-ţi umplu calea şi nu vezi niciun drum înainte, 
până atunci nu-ți vei da seama că urmărirea faimei, câștigului și statutului 
nu reprezintă calea cea dreaptă, ci un lucru detestat şi blestemat de 
Dumnezeu, că numai a merge pe calea pe care o cere Dumnezeu este 
drumul corect în viaţă şi că, dacă nu-ţi concentrezi voința să mergi pe calea 


aceasta, vei fi eliminat cu totul. Lumea nu plânge până nu vede sicriul! 


Totuşi, pe parcursul acestei lupte, dacă omul are o credinţă mare, o 
puternică hotărâre de-a coopera şi voința de a urmări adevărul, îi va fi mai 
uşor să învingă aceste ispite. Dacă slăbiciunea ta vitală este grija deosebită 
pentru demnitate și iubirea statutului, lăcomia după faimă, câştig și plăcerile 
trupului, iar aceste lucruri sunt deosebit de puternice în sinea ta, îi va fi 
greu să ieşi victorios. Ce înseamnă asta, că îți va fi greu să ieşi victorios? 
Înseamnă că îţi va fi greu să alegi calea urmăririi adevărului, aşa că e 
posibil să alegi, în locul ei, calea greşită, făcându-L pe Dumnezeu să te 
deteste şi să te abandoneze. Însă dacă eşti mereu atent şi prudent şi poţi să 
vii des înaintea lui Dumnezeu ca să fii criticat şi disciplinat şi dacă nu te 
bucuri de beneficiile statutului, nici nu râvneşti la faimă, câştig sau plăcerile 
trupului şi dacă, atunci când ai asemenea gânduri, te bazezi pe Dumnezeu 
pentru a te răzvrăti împotriva lor din toate puterile tale, înainte ca ele să 
ducă la fapte, şi te rogi Lui şi cauţi adevărul și, în cele din urmă, ești capabil 
să mergi pe calea practicării adevărului şi să pătrunzi în acea realitate, 
indiferent de toate celelalte, atunci nu vei avea oare mai multe șanse de a 
alege direcția cea bună când te confrunți cu o mare ispită? (Ba da.) Asta 
depinde de rezervele tale obişnuite acumulate. Spuneţi-Mi: dacă un om 
întâmpină o ispită mare, poate el mulţumi pe deplin intenția lui Dumnezeu 
bazându-se pe statura lui, aşa cum este, pe voinţa proprie sau pe rezervele 
sale obişnuite acumulate? (Nu.) Poate el să o mulțumească în parte? (Da.) E 
posibil ca omul să o poată mulţumi în parte, dar când dă de mari dificultăți, 
este necesară intervenția lui Dumnezeu. Dacă vrei să practici adevărul, 
bazarea numai pe înţelegerea omenească a adevărului şi pe voința 
omenească nu-ți poate oferi protecție totală şi nici nu poți să mulţumeşti 
intențiile lui Dumnezeu şi să te fereşti întru totul de rău. Soluția este că 
omul trebuie să aibă hotărârea de a coopera şi să se bazeze pe lucrările lui 


Dumnezeu pentru restul. Să presupunem că spui: „M-am străduit mult 


pentru scopul acesta şi am făcut tot ce am putut. Cu orice ispite sau 
circumstanțe mă voi confrunta în viitor, statura mea e doar atât de mare și 
doar atât pot să fac.” Văzând că te porți astfel, ce va face Dumnezeu? El te 
va păzi împotriva acestor ispite. Când Dumnezeu te va proteja de aceste 
ispite, vei fi capabil să practici adevărul, credinţa ta va deveni tot mai 


fermă, iar statura ta va creşte, treptat. 


Omului corupt îi place să urmărească statutul și să se bucure de 
beneficiile sale. Lucrul acesta e valabil pentru orice persoană, fie că în 
prezent ai statut sau nu: e peste măsură de greu să abandonezi statutul și să 
te descotoroseşti de ispitele lui. Asta cere multă cooperare din partea 
omului. Ce presupune o astfel de cooperare? În principal, să cauţi adevărul, 
să-l accepţi, să înţelegi intenţiile lui Dumnezeu și să pătrunzi în mod clar 
esența problemelor. Cu aceste lucruri, omul va avea credinţa de a învinge 
ispita statutului. În plus, trebuie să te gândești la modalităţi eficiente de a 
scăpa de ispită şi de a mulțumi intențiile lui Dumnezeu. Trebuie să ai căi de 
practică. Asta te va menţine pe calea corectă. Fără căi de practică, vei cădea 
adesea în ispită. Chiar dacă vei dori s-o iei pe calea cea dreaptă, eforturile 
tale nu se vor solda cu mare lucru, până la urmă, oricât de mult încerci. 
Care sunt, deci, ispitele pe care le întâmpinați des? (Când obţin un succes 
îndeplinindu-mi datoria şi câștig stima deosebită a fraților şi surorilor, mă 
simt satisfăcut de mine însumi și mă bucur mult de sentimentul acesta. 
Uneori nu-mi dau seama de asta; alteori îmi dau seama într-adevăr că starea 
aceasta e greșită, dar tot nu mă pot răzvrăti împotriva ei.) Aceea este o 
ispită. Cine mai vrea să vorbească? (Pentru că sunt conducător, frații şi 
surorile îmi acordă câteodată tratament special.) Şi aceea este o ispită. Dacă 
nu ești conştient de ispitele pe care le întâmpini, ci le gestionezi prost şi nu 
poţi să faci alegerile corecte, ispitele acestea îți vor aduce mâhnire și 


nefericire. Ca un exemplu, să zicem că tratamentul special pe care ţi-l 


acordă frații şi surorile include avantajele materiale de a te hrăni, de a te 
îmbrăca, de a te găzdui şi de a-ţi acoperi nevoile cotidiene. Dacă lucrurile 
de care beneficiezi sunt mai de calitate decât ceea ce-ţi oferă ei, vei 
desconsidera și poate vei refuza cu dispreţ darurile lor. Însă dacă ai întâlni 
un om bogat şi el ţi-ar dărui un costum elegant, spunând că nu-l poartă, ai 
putea rămâne ferm în fața unei asemenea ispite? S-ar putea să reflectezi 
asupra situației, zicându-ți: „E bogat şi hainele acestea nu înseamnă nimic 
pentru el. Oricum nu le poartă. Dacă nu mi le dă mie, le va ţine împachetate 
pe undeva. Așadar, le voi păstra.” Voi ce înțelegeți din hotărârea aceasta? 
(Deja se bucură de beneficule statutului.) De ce înseamnă lucrul acesta să te 
bucuri de beneficiile statutului? (Pentru că a acceptat lucruri elegante.) A te 
bucura de beneficiile statutului înseamnă doar a accepta lucrurile elegante 
care ţi se oferă? Dacă ţi se oferă ceva obişnuit, însă e exact ce ai nevoie, aşa 
că accepţi, şi asta se consideră tot că te bucuri de beneficiile statutului? (Da. 
Ori de câte ori cineva acceptă lucruri de la alții pentru a-şi satisface 
propriile dorințe egoiste, aşa se consideră.) Se pare că nu vă este clară 
această problemă. Te-ai gândit vreodată la următorul lucru: dacă nu ai fi 
conducător şi nu ai avea niciun statut, ți-ar mai oferi el darul acesta? (Nu.) 
Cu siguranţă nu. Fiindcă eşti conducător, de aceea îţi face el darul acesta. S- 
a schimbat natura lucrului. Asta nu e caritate normală, şi aici e problema. 
Dacă l-ai întreba: „Dacă n-aş fi conducător, ci pur şi simplu un frate sau o 
soră obișnuită, mi-ai face un asemenea dar? Dacă de articolul acesta ar avea 
nevoie un frate sau o soră, l-ai da lor?”, el ar spune: „„N-aş putea. Nu pot să 
dau lucruri la întâmplare, oricui. Ți-l dau ţie pentru că eşti conducătorul 
meu. Dacă nu ai avea acest statut special, de ce ți-aş da un asemenea dar?” 
Acum vezi cum nu ai reușit să înţelegi situaţia. L-ai crezut când ţi-a spus că 
nu avea ce face cu acel costum elegant, însă el te înșela. Scopul lui e să te 


facă să-i accepţi darul pentru ca, în viitor, să fii bun cu el şi să-i acorzi 


tratament special. Aceasta e intenția din spatele darului său. Realitatea este 
că tu ştii, în inima ta, că el nu ți-ar da niciodată un asemenea dar dacă nu ai 
avea statut, dar tot îl accepţi. Cu gura spui: „Slavă Tie, Dumnezeule! Am 
acceptat darul acesta de la Dumnezeu, este bunăvoința Sa față de mine.” Nu 
numai că te bucuri de beneficiile statutului, ci te şi delectezi cu lucrurile 
aleşilor lui Dumnezeu, ca şi cum ele ar fi ceea ce ţi se cuvine. Nu e aceasta 
nerușinare? Dacă omul nu are un simţ al conştiinţei și nicio rușine, atunci 
aceasta e problema. E asta doar o chestiune de comportament? E pur şi 
simplu greșit să accepţi lucruri de la alții și corect să le refuzi? Ce ar trebui 
să faceți când întâlniți o astfel de situație? Trebuie să-l întrebi pe acest 
dătător de daruri dacă ceea ce face se conformează principiilor. Spune-i: 
„Haide să căutăm îndrumare din cuvântul lui Dumnezeu sau din decretele 
administrative ale bisericii şi să vedem dacă ceea ce faci este în acord cu 
principiile! Dacă nu, nu pot accepta un asemenea dar.” Dacă sursele 
respective îl informează pe cel care oferă că acțiunea lui încalcă principiile, 
însă el vrea, totuşi, să-ţi ofere darul, ce ar trebui să faci? Trebuie să 
acționezi în acord cu principiile. Oamenii obișnuiți nu pot învinge asta. 
Tânjesc cu sete ca alţii să le dea mai mult şi vor să se bucure de mai mult 
tratament special. Dacă eşti genul cel bun de persoană, când te confrunţi cu 
o asemenea situație ar trebui să te rogi imediat lui Dumnezeu, spunând: 
„Dumnezeule, cu ceea ce mă confrunt azi este în mod sigur un semn al 
bunăvoinţei Tale. Este o lecţie pe care mi-ai pregătit-o. Sunt dornic să caut 
adevărul şi să mă port în acord cu principiile.” Ispitele cu care se confruntă 
cei cu statut sunt prea mari și, odată ce o ispită vine, e într-adevăr greu de 
învins. Ai nevoie de protecția şi ajutorul lui Dumnezeu; trebuie să te rogi 
Lui şi trebuie, totodată, să cauţi adevărul şi să reflectezi des asupra ta. 
Astfel, te vei simţi echilibrat și liniştit. Însă dacă aştepţi până după ce 


primeşti asemenea daruri ca să te rogi, vei mai simţi oare asemenea 


echilibru şi linişte? (Nu.) Ce va crede Dumnezeu despre tine, atunci? Oare 
va fi mulţumit de acţiunile tale sau le va detesta? Va detesta acțiunile tale. 
Oare problema e, pur şi simplu, dacă accepti sau nu un lucru? (Nu.) Unde e 
problema, deci? Problema constă în atitudinea şi opiniile pe care le adopti 
când te confrunți cu o astfel de situație. Hotărăști singur sau cauţi adevărul? 
Ai vreun standard al conștiinței? Ai cumva o inimă cu frică de Dumnezeu? 
Te rogi lui Dumnezeu ori de câte ori întâlneşti situaţia? În primul rând cauţi 
să-ţi satisfaci propriile dorinţe, sau în primul rând te rogi şi cauţi intențiile 
lui Dumnezeu? Chestiunea aceasta te dă în vileag. Cum ar trebui să 
gestionezi o astfel de situație? Trebuie să ai principii de practică. Mai întâi, 
în exterior, trebuie să refuzi aceste considerente materiale speciale, aceste 
ispite. Chiar şi atunci când ţi se oferă ceva ce îţi dorești în mod deosebit sau 
exact lucrul de care ai nevoie, trebuie să-l refuzi, la fel. Ce se înţelege prin 
lucruri materiale? Mâncare, îmbrăcăminte, adăpost şi articole de uz zilnic — 
toate intră aici. Aceste considerente materiale speciale trebuie refuzate. De 
ce trebuie să le refuzi? Să procedezi astfel e doar o chestiune ce ține de 
modul în care te porți? Nu. E o chestiune ce ţine de atitudinea ta 
cooperantă. Dacă vrei să practici adevărul, să-L mulţumeşti pe Dumnezeu și 
să te fereşti de ispită, în primul rând trebuie să ai această atitudine 
cooperantă. Cu atitudinea aceasta vei fi capabil să te fereşti de ispită, iar 
conştiinţa ta va fi liniştită. Dacă ţi se oferă un lucru pe care-l doreşti şi îl 
accepţi, inima ta va simţi, într-o oarecare măsură, reproșşul conştiinţei. 
Totuşi, din cauza scuzelor şi autojustificărilor tale, vei spune că se cuvine să 
ți se dea lucrul acesta, că ţi se datorează. Şi atunci, mustrările tale de 
conştiinţă nu vor fi atât de clare sau de evidente. Uneori, anumite motive 
sau gânduri şi păreri îţi pot influenţa conştiinţa, astfel încât mustrările ei nu 
sunt evidente. Deci este oare conștiința ta un standard de încredere? Nu 


este. Acesta-i un semnal de alarmă care avertizează oamenii. Ce fel de 


avertisment dă el? Că nu există nicio siguranţă în a te baza doar pe ceea ce 
simte conștiința; trebuie să cauţi și adevărurile-principii. Acesta e lucrul 
demn de încredere. Fără adevărul care să-i înfrâneze, oamenii pot să cadă, 
totuși, în ispită, oferind diverse motive şi scuze care le permit să-și satisfacă 
lăcomia de beneficiile statutului. De aceea, în calitate de conducător, ar 
trebui să aderi în inima ta la acest unic principiu: întotdeauna voi refuza, 
întotdeauna mă voi feri şi voi respinge total orice tratament special. 
Respingerea totală este condiția prealabilă pentru a te feri de rău. Dacă ai 
condiția prealabilă pentru a te feri de rău, deja eşti sub protecția lui 
Dumnezeu într-o anumită măsură. Şi dacă ai asemenea principii de practică 
şi te ţii ferm de ele, deja practici adevărul şi Îl mulţumeşti pe Dumnezeu. 
Deja mergi pe calea corectă. Odată ce mergi pe calea corectă și Îl 
mulțumeşti deja pe Dumnezeu, mai ai nevoie de testul conștiinței tale? 
Purtarea în acord cu principiile şi practicarea adevărului sunt mai înalte 
decât standardele conștiinței. Dacă cineva are determinarea de a fi 
cooperant şi este capabil să se poarte în acord cu principiile, deja L-a 
mulțumit pe Dumnezeu. Acesta e standardul pe care-l cere Dumnezeu de la 


oameni. 


Într-o mare măsură, capacitatea cuiva de a se teme de Dumnezeu și a 
se feri de rău depinde de cooperarea sa. Cooperarea este esențială. Dat fiind 
că se temea de Dumnezeu și se ferea de rău, cu statura şi realitatea pe care 
le avea, probabil că Iov nu se temea să cadă în vreo ispită. Dacă ar fi stat la 
masă la un ospăț, nu L-ar fi jignit cu uşurinţă pe Dumnezeu prin niciun 
cuvânt şi prin nicio faptă. De ce, atunci, el totuşi a refuzat să participe la 
astfel de ospeţe? (Nu îi plăceau.) Îi displăceau astfel de ocazii. Acesta e un 
motiv obiectiv, dar există şi o problemă practică la care poate nu v-aţi 
gândit. lov se temea de Dumnezeu şi se ferea de rău. El a luat măsuri şi a 


adoptat practici astfel încât să primească protecția lui Dumnezeu, păzindu- 


se să nu păcătuiască ori să-L jignească pe Dumnezeu. A adoptat metode 
omeneşti de cooperare. Acesta e un aspect al chestiunii. În plus, există unele 
situaţii în care omul nu-şi poate controla singur natura coruptă, aşa că Iov 
nu voia să participe la ocazii în care avea să fie ispitit. În felul acesta, el a 
evitat ispita. Acum înţelegeți de ce Iov nu voia să participe la astfel de 
ospeţe? Pentru că o asemenea ocazie ar fi o ispită prea mare pentru oricine. 
Ce înseamnă când ceva este o ispită prea mare? Oamenii pot să păcătuiască 
şi să-L jignească pe Dumnezeu oricând, oriunde ar fi. Singure, inima ta cu 
frică de Dumnezeu, credinţa ta în Dumnezeu şi determinarea ta nu sunt 
suficiente pentru a-ţi permite să te eliberezi de ispită. Ele nu te pot 
împiedica să-L jigneşti pe Dumnezeu atunci când eşti ispitit. Înţelegeţi? 
Trebuie, categoric, să refuzi tratamentul special pe care ţi-l oferă alții. 
Trebuie să refuzi de fiecare dată. Ce fel de mod de-a face lucrurile e acesta? 
Spre care sferă a problemelor omului sunt îndreptate asemenea principii şi 
reglementări? (Ele vizează natura lacomă a omului.) Din cauza firii sale 
corupte, omul este înclinat să cadă în ispită. De aceea, trebuie să adopţi 
anumite principii sau metode de a evita astfel de ispite, ca să nu-L jigneşti 
pe Dumnezeu. Acesta e un mod puternic şi eficient de a coopera. Dacă nu 
faci asta, dacă judeci situația şi uneori accepți tratamentul special, iar alteori 
îl refuzi, oare înţelegi bine chestiunea? (Nu.) De ce o înţelegi insuficient? 
(Fiindcă omul are o natură satanică şi nu se poate controla.) Cei fără o 
inimă cu frică de Dumnezeu nu au principii atunci când se confruntă cu 
astfel de circumstanţe. Ei acceptă totul şi nu resping niciodată nimic. Dacă 
cineva le spune că este o jertfă, ceva dedicat lui Dumnezeu, nici chiar atunci 
nu se tem. O pun în buzunarul lor, pur şi simplu. Îndrăznesc să înşface şi să 
se facă stăpâni pe astfel de jertfe fără pic de mustrare de conştiinţă. Căzând 
firesc în asemenea condiții, aşa cum o fac, este evident le lipseşte complet o 


inimă cu frică de Dumnezeu. Cred ei în Dumnezeu, măcar? Asta e 


consecința căutării confortului, bunăstării şi a desfătării cu beneficiile 
statutului. Dacă adesea cazi în ispită şi nu te fereşti de ea, vei fi inevitabil 
condus, în mod imperceptibil, pe calea aceasta. Firea sa coruptă îl 
determină pe om s-o ia pe calea greşită. Pot merge bine lucrurile cu 
problema aceasta nerezolvată? De aceea, indiferent de problemele pe care le 
întâmpini, ar trebui să aderi la adevărurile-principii, adoptând mijloace 
speciale pentru a face față problemelor speciale. Nu respectarea rigidă a 
reglementărilor este calea. Orice mijloace care îți permit să izbândești 


asupra ispitei sunt acceptabile. 


Ispitele materiale sunt mai uşor de învins. Atât timp cât ai hrană de 
mâncat, haine de îmbrăcat şi o inimă mulţumită, o poţi face. Atunci, astfel 
de ispite sunt ușor biruite. Dar ispitele faimei, câștigului şi statutului sunt 
cel mai greu de învins dintre toate. De pildă, când doi oameni lucrează 
împreună, dacă statutul celeilalte persoane este mai mic decât al tău, dacă 
statutul tău este mai înalt decât al său, vei fi bucuros. Însă dacă statutul tău 
este mai mic decât al său, vei fi nefericit. Inima ta va fi stingherită, te vei 
simţi constrâns, negativ şi slab şi nu te vei ruga. Este uşor de rezolvat 
problema aceasta? Nu are o soluție uşoară. Oamenii pot să respingă şi să se 
ferească de ispitele materiale, evitând contaminarea cu ele, dar statutul, 
faima, câştigul, vanitatea şi reputația sunt cel mai greu de învins. Deşi nu 
este uşor, există, de fapt, o soluţie. Atâta vreme cât poţi să cauţi adevărul, să 
te rogi lui Dumnezeu și să vezi clar deşertăciunea faimei, câștigului şi 
statutului pentru a le pătrunde esenţa, vei avea încrederea de a te debarasa 
de faimă, câştig şi statut. În consecinţă, nu vei cădea în ispitele lor. Oamenii 
au o natură coruptă, care îi face să dezvăluie şi să trăiască diverse firi 
corupte. Lucrul acesta îi determină să I se împotrivească lui Dumnezeu și să 
se răzvrătească împotriva Lui. Ceea ce trăiesc ei este lipsit de omenie şi în 


contradicție cu adevărul. Fie că oamenii sunt aroganţi şi neprihăniți de sine, 


refuzând să se încline în faţa adevărului, fie sunt înşelători, acționând cu 
intenții necinstite, fie sunt lacomi sau au ambiţii și dorințe omeneşti, ce 
anume dă naștere tuturor acestor vicii? (Firea coruptă a Satanei.) Ele provin 
din firea coruptă a Satanei şi sunt produse de natura satanică ce-l 
controlează pe om. Modul în care omul se străduiește să obțină statut este 
numai una dintre manifestările acestui fapt. Această manifestare — 
asemenea firii arogante a omului, asemenea răzvrătirii şi împotrivirii lui față 
de Dumnezeu — provine din natura lui satanică. Ce metodă poate fi folosită 
pentru a rezolva asta? Trebuie să foloseşti, totuși, metoda cea mai simplă. 
Atât timp cât urmezi calea lui Dumnezeu şi mergi pe calea urmăririi 
adevărului, toate aceste probleme pot fi rezolvate. Când nu ai statut, poți să 
te diseci adeseori şi să ajungi să te cunoşti. Ceilalți pot beneficia de acest 
lucru. Când ai statut şi încă te poți diseca și înţelege, permițându-le 
oamenilor să-ți vadă punctele forte, faptul că înţelegi adevărul, că ai 
experiență practică şi că te schimbi cu adevărat, nu mai pot beneficia alții 
de pe urma asta? Indiferent dacă ai sau nu statut, atât timp cât poţi să 
practici adevărul şi să ai mărturie bazată pe experiență autentică, 
permițându-le oamenilor să înțeleagă intenţiile lui Dumnezeu şi adevărul 
din experienţa ta, nu este acest lucru de folos oamenilor? Prin urmare, ce 
înseamnă statutul pentru tine? De fapt, statutul este pur şi simplu un lucru în 
plus, suplimentar, cum ar fi o piesă vestimentară sau o pălărie. Este doar un 
ornament. Nu are nicio utilizare reală, iar prezenţa sa nu afectează nimic. 
Indiferent dacă ai sau nu statut, ești în continuare aceeaşi persoană. Dacă 
oamenii pot sau nu să înțeleagă adevărul şi să dobândească adevărul şi viaţa 
nu are nimic de-a face cu statutul. Atât timp cât nu consideri statutul o 
chestiune prea însemnată, nu te poate constrânge. Dacă iubeşti statutul și 
pui un accent special pe acesta, tratându-l întotdeauna ca pe o chestiune 


importantă, atunci vei fi sub controlul său; nu vei fi dispus să te deschizi, să 


te dezvălui, să te cunoşti sau să-ţi laşi deoparte rolul de lider pentru a 
acționa, a vorbi şi interacționa cu ceilalți şi a-ți îndeplini datoria. Ce fel de 
problemă este aceasta? Nu este aceasta o chestiune de a fi constrâns de 
statut? Acest lucru se întâmplă pentru că vorbeşti şi acționezi de pe o 
poziţie cu statut şi nu poți cobori de pe calul tău înalt. Nu doar te chinui 
făcând asta? Dacă înţelegi realmente adevărul şi dacă poți avea un statut 
fără să te tragi în Jos, dar, în schimb, te poţi concentra pe cum să-ţi 
îndeplineşti bine îndatoririle, fă tot ce ar trebui şi îndeplinește datoria pe 
care trebuie să o faci, şi dacă te consideri un frate sau o soră de rând, atunci 
nu vei constrâns de statut? Atunci când nu eşti constrâns de statut şi ai o 
pătrundere în viaţă normală, tot te-ai mai compara cu alții? Când alții au un 
statut mai înalt, tot ai mai simţi disconfort? Trebuie să cauţi adevărul şi să te 
eliberezi de constrângerile statutului şi de constrângerile oricăror oameni, 
evenimente şi lucruri. Nimic nu este mai bun decât să-ţi faci bine datoria. 


Numai atunci vei fi o persoană care are adevărul-realitate. 


Toţi oamenii corupți suferă din cauza unei probleme comune: atunci 
când nu au statut, nu îşi dau aere când interacționează sau vorbesc cu cineva 
şi nici nu adoptă un anumit stil sau ton în vorbirea lor; sunt pur şi simplu 
obişnuiţi şi normali și nu au nevoie să pară altfel decât sunt. Ei nu simt 
nicio presiune psihologică și pot avea părtăşie deschisă şi din inimă. Sunt 
abordabili şi este uşor de interacţionat cu ei; ceilalți simt că aceştia sunt 
oameni foarte buni. De îndată ce dobândesc statut, devin tari şi puternici, îi 
ignoră pe oamenii obişnuiţi, nimeni nu-i poate aborda; simt că au un soi de 
nobleţe, că ei şi oamenii obişnuiţi sunt din altă croială. Ei se uită de sus la 
oamenii de rând, îşi dau aere când vorbesc şi încetează să aibă părtăşie cu 
ceilalți în mod deschis. De ce nu mai au părtăşie în mod deschis? Ei simt că 
acum au statut şi sunt lideri. Cred că liderii trebuie să aibă o anumită 


imagine, să fie puțin mai semeți decât oamenii obişnuiţi, au o statură mai 


înaltă şi sunt mai capabili să-şi asume responsabilități, ei cred că, în 
comparație cu oamenii obișnuiți, liderii trebuie să aibă mai multă răbdare, 
să fie capabili să sufere şi să se sacrifice mai mult şi să poată rezista oricărei 
ispite din partea Satanei. Chiar dacă părinții sau alți membri ai familiei lor 
mor, ei simt că trebuie să aibă autocontrolul de a nu plânge sau că trebuie să 
plângă cel mult în secret, departe de privirile celorlalți, astfel încât nimeni 
să nu le poată vedea neajunsurile, defectele sau slăbiciunile. Chiar 
consideră că liderii nu pot lăsa pe nimeni să afle dacă au devenit negativi; în 
schimb, trebuie să ascundă toate aceste lucruri. Ei cred că așa ar trebui să 
acționeze cineva cu statut. Când se reprimă la acest nivel, n-a devenit 
statutul Dumnezeul lor, Domnul lor? Şi aşa stând lucrurile, mai dețin ei o 
umanitate normală? Când au aceste idei — când se pun între aceste limite şi 
pun în scenă acest gen de teatru — n-au devenit ei îndrăgostiți de statut? Ori 
de câte ori un altul este mai puternic și mai bun decât ei, lucrul acesta le 
atinge slăbiciunea lor vitală. Pot ei să învingă trupul? Pot ei să-l trateze pe 
celălalt aşa cum este corect? Cu siguranță nu. Pentru a te elibera de 
controlul statutului asupra ta, ce trebuie să faci mai întâi? Trebuie mai întâi 
să-l elimini din intențiile tale, din gândurile tale și din inima ta. Cum se 
realizează lucrul acesta? Înainte, când erai fără statut, obişnuiai să-i ignori 
pe cei care nu te atrăgeau. Acum, că ai statut, dacă vezi pe cineva care este 
neatrăgător sau care are probleme, te simți responsabil să-l ajuţi, așa că 
petreci mai mult timp având părtăşie cu el, încercând să rezolvi o parte din 
problemele practice pe care le are. Şi care e sentimentul din inima ta când 
faci astfel de lucruri? Este un sentiment de bucurie şi pace. Tot astfel, şi tu 
ar trebui să te încrezi în oameni și să te deschizi mai des față de ei când te 
afli în dificultate ori ai parte de eşecuri, având părtăşie despre problemele și 
slăbiciunile tale, despre cum te-ai răzvrătit împotriva lui Dumnezeu şi cum 


al ieşit la liman din asta şi ai fost capabil să satisfaci intențiile lui 


Dumnezeu. Şi care este efectul faptului de a te încrede în ei în felul acesta? 
Este, fără-ndoială, pozitiv. Nimeni nu te va desconsidera — şi se prea poate 
ca ei să invidieze capacitatea ta de a trece prin aceste experienţe. Unii cred 
întotdeauna că atunci când oamenii au statut, ar trebui să se poarte mai mult 
ca nişte oficiali şi să vorbească într-un anumit fel pentru a fi luaţi în serios 
şi respectaţi. Este corect acest mod de gândire? Dacă eşti capabil să-ți dai 
seama că modul acesta de gândire este greşit, atunci ar trebui să te rogi lui 
Dumnezeu și să te răzvrăteşti împotriva lucrurilor trupeşti. Nu-ţi da aere și 
nu umbla pe calea ipocriziei. De îndată ce ai un asemenea gând, ar trebui 
să-l acorzi atenție căutând adevărul. Dacă nu cauţi adevărul, acest gând, 
acest punct de vedere va lua formă și se va înrădăcina în inima ta. Ca 
urmare, va ajunge să te domine, iar tu te vei preface şi-ţi vei meşteşugi 
imaginea într-atât încât nimeni nu va putea să te vadă dincolo de ea ori să-ţi 
priceapă gândurile. Le vei vorbi altora ca printr-o mască ce-ţi ascunde de ei 
inima adevărată. Trebuie să înveți să-i laşi pe alții să-ţi vadă inima şi să 
înveţi să-ţi deschizi inima față de alții și să devii apropiat de ei. Trebuie să 
te răzvrăteşti împotriva dorințelor trupului şi să te porti în acord cu cerințele 
lui Dumnezeu. Astfel, inima ta va cunoaşte pacea și fericirea. Indiferent ce 
evenimente se abat asupra ta, întâi reflectează să vezi ce probleme există în 
ideologia ta. Dacă tot mai dorești să-ţi plăsmuieşti o imagine a ta și să te 
prefaci, ar trebui să te rogi imediat lui Dumnezeu: „O, Dumnezeule! Iar 
vreau să-mi pun o mască. Din nou uneltesc în mod înșelător. Ce adevărat 
diavol sunt! În mod sigur Îţi sunt cu adevărat detestabil! Acum sunt total 
dezgustat de mine. Te implor să mă critici, să mă disciplinezi şi să mă 
pedepseşti!” Trebuie să te rogi, să-ți aduci atitudinea la lumina zilei şi să te 
bazezi pe Dumnezeu să o dai în vileag, s-o analizezi şi s-o limitezi. Dacă o 
vei diseca şi o vei limita în felul acesta, acţiunile tale nu vor crea probleme, 


căci firea ta coruptă este zădărnicită şi nu se dezvăluie. Ce emoţii sunt în 


inima ta acum? Vei simţi o eliberare, cel puţin. Inima îţi va fi bucuroasă și 
liniştită. Durerea ta se va diminua şi nu vei suferi de pe urma rafinării. În 
cel mai rău caz, vor fi ocazii când pe moment te vei simți puţin pierdut și te 
vei gândi în sinea ta: „Sunt conducător, o persoană cu statut şi poziție, cum 
pot să fiu exact ca oamenii obişnuiţi? Cum pot să discut cu oameni obișnuiți 
în mod sincer, autentic şi deschis? Ce înjosire a mea ar fi asta!” După cum 
vezi, e puţin problematic. Firea coruptă a omului nu poate fi lepădată în 
întregime, deodată, şi nici nu poate fi înlăturată complet într-o perioadă de 
timp scurtă. Ai crezut că va fi atât de simplu să-ţi înlături firea coruptă, ai 
crezut că e aşa cum își imaginează oamenii — că, odată ce au părtăşie despre 
adevăr în mod limpede şi îşi recunosc firea coruptă, apoi vor fi capabili să 
se elibereze rapid de ea. Nu e un lucru atât de simplu. Procesul prin care 
omul practică adevărul este procesul luptei contra firii sale corupte. Voia, 
imaginația şi dorințele extravagante individuale ale omului nu sunt 
înlăturate complet prin răzvrătirea împotriva lor şi învingerea lor o dată 
pentru totdeauna prin rugăciune, ci pot fi abandonate în cele din urmă 
numai după multe lupte repetate. Procesul acesta va da roade cu adevărat 
doar atunci când vei putea să practici adevărul. Îndeosebi în lucrurile mai 
importante, lupta din inima ta va fi şi mai intensă, cu nesfârşite zvârcoliri 
care pot dura uneori până la una sau două luni, uneori șase luni sau chiar un 
an. Firea coruptă a omului e foarte îndărătnică. Niciun fel de fire coruptă nu 
poate fi înlăturată prin una sau două părtășii despre adevăr. Ea va lupta 
împotriva ta iar şi iar şi trebuie să continui să urmăreşti adevărul până îl 
înţelegi clar, până îţi cunoşti temeinic firea coruptă şi începi să urăști trupul 
şi să-l urăști pe Satana. După aceea, practicarea adevărului va deveni un 
lucru obișnuit pentru tine, ceva ce este natural şi fără efort. Asta e ceea ce 
înseamnă să învingi trupul şi să izbândeşti asupra Satanei. Pe parcursul 


luptei, oamenii trebuie să se roage permanent lui Dumnezeu şi să petreacă 


mai mult timp citind cuvintele Sale. Niciodată nu trebuie să se ducă la non- 
credincioşi ori la satane şi la diavoli pentru a găsi calea. Pe Dumnezeu 
trebuie să se bazeze şi pe El să-L cinstească. Trebuie să caute adevărul şi să 
se implice în părtăşie despre adevăr potrivit cuvintelor lui Dumnezeu. Doar 
când înţeleg realmente adevărul, pot să învingă trupul şi să-l biruiască pe 
Satana. Cum priveşte Dumnezeu lucrul acesta? El îți vede inima. Vede că 
iubeşti adevărul, că te temi de Dumnezeu și că eşti dornic să lepezi 
nedreptatea şi să te fereşti de rău. Cu toate că firea ta coruptă a produs în 
tine gânduri, idei şi intenţii, aceste gânduri şi intenții nu-ți controlează 
comportamentul, nu-ţi doboară şi nu-ţi calcă în picioare voinţa. În ultimă 
instanță, eşti capabil să le învingi, iar Dumnezeu Îşi va aduce aminte de 
tine. Dacă practici asta frecvent, starea ta interioară se va îmbunătăţi. În ce 
punct se poate spune că ai învins pe deplin acest aspect al firii tale corupte, 
că te-ai schimbat în acest aspect al firii tale și ai pătruns în adevărul- 
realitate? Adică, deși încă pot să-ţi intre uneori în minte gânduri sau idei 
rele şi ele încă produc unele intenții şi dorinţe, aceste lucruri nu-ţi mai 
influenţează inima. Deja simți că lucrurile acestea nu sunt importante și le 
poţi recunoaște de îndată ce apar. Nu ai nevoie să te abţii în mod artificial şi 
să te răzvrăteşti împotriva lor şi nu ai nevoie să-L rogi în mod intenţionat pe 
Dumnezeu să te scruteze, să te disciplineze şi să te pedepsească. Astfel de 
metode nu-ţi sunt necesare. Poţi cu uşurinţă să învingi aceste lucruri şi să 
renunți la ele. Inima nu ţi-e stingherită și nu simţi nicio pierdere. Asta e 
bine. Acum ai statură şi ești cu o fire schimbată. Oare acum aţi dobândit 
intrarea într-o anumită măsură? V-aţi schimbat întrucâtva? (Nu.) Atunci, 
statura voastră chiar este prea joasă şi încă trebuie să lucraţi din greu să 
urmăriți adevărul şi să mâncaţi şi să beţi cuvintele lui Dumnezeu. Apoi, 
când ţi se vor întâmpla din nou astfel de lucruri, vei ști cum să practici 


adevărul şi să te porți în acord cu principiile. Vei ști ce trebuie să faci ca să 


rămâi ferm în mărturia ta. Atunci vei avea într-adevăr statură. Numai cei 
care pot să practice adevărul şi să rămână fermi în mărturia lor pot intra în 
adevărul-realitate. Asta vă depăşeşte momentan. Voi încă sunteți în stadiul 
bâjbâielii. În legătură cu aceste situaţii reale, simţiţi că aveţi toate 
problemele acestea, şi totuşi nu aţi căutat niciodată adevărul pentru a le 
rezolva. Înseamnă asta că statura voastră e prea mică? Dacă nu aţi intrat în 
adevărul-realitate, puteți să aveţi viață? Voi nu aţi dobândit încă adevărul și 
nu aveți încă viață. Dacă trăieşti doar după viaţa trupului şi după firea ta 
satanică, atunci ești cineva care trăiește sub puterea Satanei. Încă nu ai 
dobândit mântuirea lui Dumnezeu. Mântuirea nu e atât de simplă cum își 
închipuie oamenii atunci când cred că, dacă poţi recita cuvinte şi doctrine şi 
poți respecta nişte reglementări, eşti mântuit. Trebuie să te cunoşti cu 
adevărat, să fu capabil să te eliberezi de unele firi corupte, să fii în stare să 
vezi limpede esenţa reputației şi a statutului, să poți renunţa la statut şi să te 


poți supune realmente lui Dumnezeu. Numai în felul acesta există mântuire. 


De fapt, soluția problemei statutului este aceeaşi ca soluția altor 
probleme. Toate aceste probleme sunt manifestări şi dezvăluiri ale firilor 
corupte. Toate sunt preferinţe şi preocupări omenești. Ce vreau să spun cu 
asta? Dacă te descotoroseşti de firea ta coruptă, statutul nu va fi o problemă 
pentru tine. Oamenii sunt în competiţie pentru statut unii cu alții, spunând: 
„Azi poate că eşti deasupra mea, dar mâine mă voi ridica eu deasupra ta.” 
Care este problema aici? Oare ea apare numai din cauza statutului? (Nu.) 
Ce anume a produs-o? (Firea coruptă a omului.) Aşa este. Problema aceasta 
apare din firea coruptă a omului. Odată ce această fire coruptă este 
înlăturată, toate aceste probleme vor fi rezolvate. Până la urmă, cei care vor 
să aleagă calea urmăririi adevărului trebuie să se concentreze pe 
autoreflecţie şi pe cunoaşterea de sine în toate lucrurile. Înainte de a putea 


porni pe calea urmăririi adevărului, ei trebuie să-şi înlăture firile corupte. 


Dacă nu reuşesc să-şi înlăture firea coruptă, ea va produce multe dificultăți 
şi obstacole. Chiar dacă îşi îndeplinesc îndatoririle, vor lucra doar mecanic, 
de formă, dar nu vor obține niciun rezultat. Pentru a rezolva aceste 
probleme, trebuie să depui toate eforturile în urmărirea adevărului, să depui 
toate eforturile pentru a-ţi cunoaşte firea coruptă şi a rezolva problemele. 
Nu spune, doar: „E suficient să urmăresc adevărul, să mă rog mai mult şi să 
citesc mai mult din cuvântul lui Dumnezeu.” Asta e prea vag. Fără o cale de 
practică, nu va merge. Problemele specifice ar trebui tratate în mod specific. 
Nu aplicaţi pur şi simplu şi pe de rost reglementări. Adevărul este un lucru 
viu, practic, şi nu aplicarea la întâmplare a reglementări este calea. Trebuie 
să rezolvaţi problemele practice în acord cu adevărul-principiu. Dacă cineva 
este incapabil să rezolve probleme practice folosind adevărul, o astfel de 
persoană nu e calificată să fie conducător şi lucrător. Cine nu poate să 
folosească adevărul pentru a rezolva probleme nu este o persoană care 
înţelege adevărul. Deşi e posibil să devină conducător sau lucrător, această 
persoană va fi incapabilă să folosească adevărul pentru a rezolva probleme, 
nu va avea adevărul și-i va fi imposibil să acţioneze în acord cu principiile. 
Un astfel de conducător şi lucrător nu are absolut nimic din adevărul- 


realitate. 

Plătirea preţului pentru a dobândi adevărul este 
de mare importanţă 


Rostul credinței în Dumnezeu este să obţii mântuirea, dar este 
obținerea mântuirii o chestiune simplă? Ce este cel mai dificil la ea? Sunt 
mulți oameni care nu pot vedea limpede lucrul acesta, însă dobândirea 
adevărului este, de fapt, partea cea mai dificilă din obținerea mântuirii. De 
aceea, întotdeauna merită să suferi multă durere şi să plăteşti un preţ pentru 
a dobândi adevărul, indiferent cât câştigi. Așadar, ce este nevoie să suferi 
pentru a obține adevărul? Trebuie să suferi judecată şi mustrare, încercări şi 
rafinare, să fii emondat, trebuie să suferi persecuțiile și necazurile care 
decurg, din urmarea lui Dumnezeu, trebuie să suferi închisoare şi calomnia 
şi condamnarea din partea lumii religioase. Trebuie să înduri toate aceste 
greutăți. Dacă le poţi suporta pe toate, atunci poți dobândi adevărul. Acum, 
majoritatea oamenilor sunt dornici să urmărească adevărul. Se concentrează 
să-şi îndeplinească bine îndatoririle, vor să se antreneze în practicarea 
adevărului în timp ce-şi îndeplinesc îndatoririle şi să dobândească adevărul. 
A crede în Dumnezeu și a-ți face datoria este calea corectă în viaţă. Este 
drept să alegi calea aceasta şi ea este cea mai binecuvântată de Dumnezeu. 
Oamenii pot să se sacrifice sincer pentru El şi să-şi îndeplinească datoria de 
ființe create — acesta-i harul și binecuvântarea cea mai mare de la 
Dumnezeu. Sunt unii care nu văd limpede importanţa îndeplinirii unei 
datorii, care mereu încearcă să facă târguri cu Dumnezeu — orice li se 
întâmplă, mereu pot fi constrânşi şi tulburați, mereu pot fi influențați şi 
controlați, ceea ce-i determină să fie incapabili de a-și îndeplini îndatoririle 
normal, până acolo încât chiar își abandonează îndatoririle și fug. Ce lucru 
regretabil e acesta! Poate că ei nu simt mult regret, dar când dezastrele vor 


creşte şi lucrarea lui Dumnezeu se va încheia, iar El va începe să-i 


răsplătească pe cei buni şi să-i pedepsească pe cei răi, vor cunoaşte 
consecinţele acestei fapte. lată de ce trebuie să vă rugaţi des împreună, să vă 
liniștiți înaintea lui Dumnezeu, să citiți mai mult din cuvintele Sale şi să 
aveți mai multă părtăşie despre adevăr. Lăsaţi deoparte deocamdată acele 
probleme care nu au nimic de-a face cu urmărirea adevărului, la care nu 
trebuie să vă gândiţi acum. Căsătoria, munca, viitorul, a te aşeza la casa ta 
nu sunt singurele chestiuni importante în viață, şi nici a-ţi găsi locul în 
societate şi a avea destulă mâncare. Niciunul dintre aceste lucruri nu sunt 
cele mai importante chestiuni în viaţă. Care e chestiunea cea mai importantă 
în viaţă? Să-ţi îndeplineşti datoria și rolul pe care se cuvine să le 
îndeplinească o fiinţă creată şi să duci la bun sfârşit misiunea de la 
Dumnezeu şi ceea ce ţi-a încredințat El. Acesta e lucrul cel mai 


semnificativ. Aceasta e hotărârea pe care s-ar cuveni s-o aibă oamenii. 


În momentul acesta, voi, cei care credeţi în Dumnezeu, puteți mânca gi 
bea zilnic din cuvintele Lui, iar cei care urmăresc adevărul mai mult îşi fac 
şi îndatoririle. Acesta e punctul corect de pornire pentru direcția voastră în 
viață, deci cum ar trebui să continuaţi să mergeţi pe calea aceasta? (Ar 
trebui să punem o temelie pe calea intrării în viaţă.) Da, dacă vreţi să 
dobândiți adevărul şi viaţa, atunci trebuie să puneţi o temelie pe cuvintele 
lui Dumnezeu. Asta vă va permite să porniţi pe calea urmăririi adevărului, 
doar acesta fiind țelul și direcția în viață. Eşti cu adevărat unul dintre aleşii 
lui Dumnezeu şi predestinat, numai dacă lași cuvintele Sale și adevărul să 
pună o temelie în inima ta. În momentul acesta, temeliile voastre sunt încă 
instabile. Dacă ar veni peste voi fie și doar o ispită mică de la Satana — ca să 
nu mai vorbim de un mare dezastru sau încercare — ați putea să fiți 
zdruncinați şi să vă poticniţi. Asta este o lipsă de temelie, care e foarte 
periculoasă! Mulţi oameni se împiedică şi Îl trădează pe Dumnezeu când 


vin peste ei persecuții sau necazuri. Unii oameni încep să se poarte 


necugetat după ce dobândesc un oarecare statut, iar apoi sunt dezvăluiţi și 
eliminaţi. Cu toții puteți vedea foarte limpede aceste lucruri. Aşadar, acum 
ar trebui să stabiliți mai întâi direcția și țelul pe care se cuvine să le urmăriți 
în viață, precum și calea pe care se cuvine să mergeţi, iar apoi să vă liniștiți 
mintea și să munciți din greu, să vă sacrificați, să depuneti efort și să plătiți 
un preţ pentru țelul respectiv. Dă la o parte deocamdată alte chestiuni — dacă 
mai cugeţi la ele, îți va afecta îndeplinirea datoriei și va afecta chestiunea 
vitală a urmăririi adevărului şi a mântuirii tale. Dacă trebuie să te gândeşti 
la găsirea unui loc de muncă, la a face mulţi bani şi a te îmbogăţi, la crearea 
unei poziţii stabile în societate şi la a-ţi găsi locul tău, dacă trebuie să te 
gândeşti la căsătorie şi la găsirea unui partener, la asumarea responsabilității 
de-a susține o familie şi de-a le oferi o viaţă bună şi dacă mai vrei şi să 
deprinzi câteva abilităţi noi, să excelezi și să fii mai bun decât alţii — oare 
nu ar fi epuizant să te gândești la toate aceste lucruri? Câte lucruri pot 
încăpea în mintea ta? Câtă energie are o persoană în viața ei? Câţi ani buni 
are cineva? În viaţa asta, oamenii au cea mai multă energie între douăzeci și 
patruzeci de ani. În timpul acestei perioade, voi trebuie să stăpâniţi 
adevărurile pe care se cuvine să le înțeleagă cei care cred în Dumnezeu și 
apoi să intrați în adevărul-realitate şi să acceptaţi judecata și mustrarea lui 
Dumnezeu, precum şi rafinarea şi încercările de la El şi să ajungeţi în 
punctul în care nu Îl negaţi pe Dumnezeu, indiferent care sunt 
circumstanțele. Acesta e lucrul fundamental. Mai mult decât atât, indiferent 
cine foloseşte iubirea şi căsătoria pentru a te ispiti şi ademeni, sau indiferent 
cât de multă faimă, cât de mult câștig, statut sau cât de multe avantaje îţi 
oferă cineva, nu ar trebui să-ți abandonezi datoria şi nici ceea ce se cuvine 
să facă o fiinţă creată. Chiar dacă mai târziu Dumnezeu nu are nevoie de 
tine, tot ar trebui să urmărești adevărul şi să cauţi în continuare să mergi pe 


calea fricii de Dumnezeu şi feririi de rău. Trebuie să tinzi spre acest vârf. 


Astfel, anii pe care i-ai petrecut sacrificându-te pentru Dumnezeu nu vor fi 
fost în zadar. Dacă îți petreci cei mai buni ani gândindu-te cum să-ți găseşti 
o slujbă bună sau căutându-ți un partener, sperând să te bucuri de o viaţă a 
trupului în timp ce crezi în Dumnezeu, să le faci pe ambele deodată, atunci, 
după câţiva ani, poate că vei găsi un partener, te vei căsători, vei avea copii 
şi-ți vei construi un cămin şi o carieră, dar nu vei fi dobândit nimic din 
faptul că ai crezut în Dumnezeu toţi anii aceia, nu vei fi dobândit nimic din 
adevăr, îţi vei simți inima pustie şi anii tăi cei mai buni vor fi zburat. La 
vârsta de patruzeci de ani, când vei privi în urmă, vei avea o familie, vei 
avea copii şi nu vei fi singur, însă va trebui să-ți susții familia. Acesta e un 
lanţ din care nu te poți elibera. Dacă vei vrea să-ţi faci datoria, va trebui să 
faci asta fiind legat de lanţurile familiei tale. Oricât de mare îţi este inima, 
nu te poţi ocupa de amândouă — nu vei putea să-L urmezi pe Dumnezeu din 
toată inima şi să-ți faci bine datoria. Sunt mulţi oameni care îşi abandonează 
familia şi lucrurile lumești, însă după ce cred în Dumnezeu câţiva ani, tot 
urmăresc doar faima, câştigul şi statutul. Nu au dobândit adevărul şi nu au 
nici măcar o mărturie de experiență adevărată. E ca şi cum și-ar pierde 
timpul. Acum, când își îndeplinesc îndatoririle, nu înţeleg nici măcar o mică 
parte din adevăr, iar când li se întâmplă ceva, nu ştiu cum să experimenteze 
lucrul respectiv, așa că încep să se scâncească şi sunt plini de remușcări. 
Când se gândesc în urmă la început, la toți tinerii trăind împreună viaţa 
bisericească, făcându-şi îndatoririle, cântând imnuri și lăudându-L pe 
Dumnezeu împreună, se gândesc ce bune erau acele zile şi cât de mult le-ar 
plăcea să se întoarcă la acea vreme! Din păcate, regretul nu are vindecare pe 
lumea asta. Nimeni nu poate da timpul înapoi, chiar dacă i-ar plăcea s-o 
facă. E imposibil să te întorci la început şi să trăieşti viaţa din nou. De 
aceea, odată ce o oportunitate a trecut, ea nu va reveni. Viaţa unei persoane 


durează doar câteva decenii — dacă ratezi perioada aceasta optimă de a 


urmări adevărul, regretele tale vor fi zadarnice. Unii oameni cred în 
Dumnezeu până în ziua de azi şi încă sunt confuzi. Nu știu deloc la ce 
stadiu a ajuns lucrarea lui Dumnezeu. Marile dezastre au sosit, iar oamenii 
aceştia încă trăiesc într-un vis, gândindu-se: „Mai este mult timp până-Şi 
termină Dumnezeu lucrarea! Acum, oamenii încă mănâncă, beau şi se 
căsătoresc ca de obicei. Trebuie să mă grăbesc şi să mă bucur de viaţă, nu 


1? 


pot să ratez nimic!” Ei încă râvnesc la confortul trupesc, fără nici cea mai 
mică sete de adevăr în inimile lor. În felul acesta, își ratează oportunitatea 
de mântuire, unică în viaţă. În realitate, Dumnezeu lucrează pentru a mântui 
omenirea, iar când lucrarea Lui de mântuire se va încheia, chiar dacă numai 
o singură persoană va supravieţui, Dumnezeu nu va considera că asta-i prea 
puţin. El o va lua pe acea unică persoană şi toți ceilalți vor fi lăsaţi în urmă. 
Aceasta e firea lui Dumnezeu, pe care nimeni n-o poate vedea limpede. 
Când avea de gând să distrugă lumea prin potop, Dumnezeu l-a instruit pe 
Noe să construiască o arcă, pentru a-i mântui pe cei care credeau în El. 
Când arca a fost gata, doar cei opt membri ai familiei lui Noe au intrat în 
arcă şi au dobândit mântuirea lui Dumnezeu. Ce s-a întâmplat cu toţi 
ceilalți? S-au înecat toţi în potop şi au murit în dezastru. Astăzi, sunt mulți 
oameni care ÎI văd pe Dumnezeu exprimând toate aceste adevăruri, care ştiu 
perfect că Dumnezeu face lucrarea de mântuire, dar totuși se îndoiesc, au 
propriile noțiuni şi refuză să accepte acest lucru. Persoanele de felul acesta 
sunt mulțumite de ele însele, dar când vor veni marile dezastre, ele vor fi 
distruse — şi pe cine vor avea de învinovăţit pentru asta? În ochii lui 
Dumnezeu, cei care nu-l acceptă mântuirea sunt gândaci, sunt fantome vii, 
sunt mai puţin decât fiarele! Pe durata perioadei mântuirii lui Dumnezeu, 
firea Lui este miloasă, iubitoare şi iertătoare, însă când lucrarea de mântuire 
a lui Dumnezeu se va sfârşi, El nu-i va mai oferi omului iertarea Sa. O va 


lua înapoi, iar oamenii se vor confrunta doar cu mânia și măreția Lui. 


Acum, voi sunteţi exact la timp pentru acest mare moment: Dumnezeu face 
lucrarea de judecată din zilele de pe urmă. Aceasta e unica oportunitate 
pentru oameni să fie mântuiţi şi desăvârşiți de Dumnezeu. Toţi îndepliniți 
îndatoriri în acest moment-cheie al răspândirii Evangheliei Împărăției de 
către Dumnezeu. Cu adevărat aceasta-i extraordinara înălțare a voastră de 
către Dumnezeu. Indiferent ce domeniu ai studiat sau ce sferă a cunoaşterii 
stăpâneşti, ori ce daruri sau competenţă ai, în orice caz, Dumnezeu îţi arată 
îndurare permițându-ţi să foloseşti această competenţă pentru a face o 
datorie în casa Lui. Este o oportunitate rară. Când Dumnezeu acționează, El 
nu e părtinitor față de nimeni, îl tratează pe fiecare corect. Dumnezeu 
tratează cu îndurare pe oricine care acceptă şi practică adevărul şi 
disprețuiește şi respinge pe oricine care nu iubeşte adevărul, care este 
scârbit de el şi îl respinge. Dumnezeu e drept faţă de fiecare persoană. Atâta 
vreme cât poţi accepta adevărul şi I te poți supune lui Dumnezeu, El te va 
trata cu îndurare şi nu-ți va cere socoteală pentru fărădelegile tale trecute. 
Indiferent ce fel de cale de scăpare îţi deschide, indiferent cu câtă îndurare 
te tratează, în ultimă instanță, Dumnezeu are o singură dorinţă, şi anume să 
te facă să înţelegi intenţiile Lui, să înveți lecţii şi să înţelegi adevărul în 
medii potrivite progresului tău în viață. Odată ce cuvintele şi adevărurile lui 
Dumnezeu au fost lucrate cu grijă în lăuntrul tău şi au devenit viaţa ta, iar tu 
Îl tratezi pe Dumnezeu ca fiind părintele renașterii tale şi eşti capabil să 
ajungi la supunere față de Dumnezeu şi la frică de Dumnezeu, vei fi în 
concordanţă cu intențiile Lui. Deşi majoritatea sunteți foarte tineri, dacă, 
citind cuvintele lui Dumnezeu şi înțelegând adevărul, dobândi cu toții 
determinare, creșteți în viață şi aveţi inimi temătoare de Dumnezeu şi puteți 
rămâne fermi când vin peste voi încercări şi necazuri, atunci veţi avea 
statură, iar Dumnezeu va fi mulţumit. Va spune că nu a plătit în zadar un 


preț pentru care Şi-a dat toată osteneala, atunci când te-a tratat cu îndurare. 


El va fi cules recompense, va vedea roadele lucrării Lui în tine și va privi 
aceasta cu plăcere şi bucurie. Rezultatul acesta e realizat în întregime de 


lucrarea lui Dumnezeu; nu e ceva cu care să se laude omul. 


Dumnezeu nu doar plăteşte un preţ pentru fiecare persoană, în 
deceniile care se scurg de la nașterea acesteia până în prezent. Din punctul 
Lui de vedere, ai venit de nenumărate ori pe această lume și te-ai reîntrupat 
de nenumărate ori. Cine răspunde de acest lucru? Dumnezeu este 
responsabil de acest lucru. Nu ai de unde să ştii aceste lucruri. De fiecare 
dată când vii pe această lume, Dumnezeu face personal aranjamente pentru 
tine: El rânduieşte câți ani vei trăi, tipul de familie în care te vei naște, când 
îți vei întemeia o casă și o carieră, precum şi ceea ce vei face în această 
lume şi cum îţi vei câștiga traiul. Dumnezeu îți rânduieşte o cale de a-ţi 
câştiga traiul, astfel încât să-ți poți îndeplini nestingherit misiunea în 
această viață. lar, în ceea ce priveşte ce ar trebui să faci la următoarea 
întrupare, Dumnezeu îţi rânduieşte și îți predă acea viaţă în conformitate cu 
ceea ce s-ar cuveni să ai şi ce s-ar cuveni să ţi se dea. [...] Dumnezeu a 
făcut aceste rânduieli pentru tine de multe ori şi, în sfârşit, te-ai născut în 
această epocă a zilelor de pe urmă, în familia ta actuală. Dumnezeu a 
rânduit un mediu pentru tine în care ai putea să crezi în El, ţi-a permis să-l 
auzi glasul şi să te întorci înaintea Lui, astfel încât să fii capabil să-L urmezi 
şi să îndeplineşti o datorie în casa Lui. Numai cu o astfel de îndrumare de la 
Dumnezeu ai trăit până astăzi. Nu ştii de câte ori te-ai născut printre 
oameni, nici de câte ori s-a schimbat înfăţişarea ta, nici câte familii ai avut, 
nici prin câte epoci şi dinastii ai trecut — însă mâna lui Dumnezeu te-a 
sprijinit tot timpul și El a vegheat mereu asupra ta. Cât de mult trudeşte 
Dumnezeu de dragul unei persoane! Unii oameni spun: „Am şaizeci de ani. 
Vreme de şaizeci de ani, Dumnezeu a vegheat asupra mea, m-a protejat şi 


m-a îndrumat. Dacă, atunci când voi fi bătrân, nu voi putea să îndeplinesc o 


datorie şi nu voi putea să fac nimic — Îi va mai păsa lui Dumnezeu de 
mine?” Nu este acesta un lucru prostesc de spus? Dumnezeu nu are 
suveranitate asupra sorții unei persoane şi nu veghează asupra ei şi nu o 
protejează doar pe durata unei singure vieți. Dacă ar fi vorba doar de durata 
unei singure vieți, de o singură viaţă, acest lucru nu ar putea demonstra 
faptul că Dumnezeu este atotputernic şi că are suveranitate peste toate 
lucrurile. Munca pe care o face Dumnezeu şi preţul pe care îl plăteşte 
pentru o persoană nu sunt doar ca să aranjeze ceea ce face ea în această 
viață, ci ca să-i rânduiască un număr nelimitat de vieţi. Dumnezeu îşi asumă 
întreaga responsabilitate pentru fiecare suflet care este reîntrupat. El 
lucrează cu atenţie, plătind cu preţul vieţii Sale, îndrumând fiecare persoană 
şi rânduind fiecare viață a ei. Dumnezeu trudeşte și plăteşte un preţ în acest 
fel de dragul omului și îi dăruieşte acestuia toate aceste adevăruri şi această 
viață. Dacă oamenii nu îndeplinesc datoria unor fiinţe create în aceste zile 
de pe urmă şi nu se întorc înaintea Creatorului — dacă, în final, prin oricât de 
multe vieți și generaţii au trecut, nu îşi fac bine îndatoririle şi eşuează în 
îndeplinirea cerinţelor lui Dumnezeu — nu ar fi atunci prea îndatoraţi faţă de 
Dumnezeu? Nu ar fi ei nevrednici de tot preţul plătit de Dumnezeu? Ar fi 
foarte lipsiți de conştiinţă, nu ar merita să fie numiți oameni, deoarece ar fi 
prea îndatoraţi faţă de Dumnezeu. Așadar, în viaţa aceasta — nu fac referire 
la vieţile tale anterioare, ci la viața aceasta — dacă nu ești capabil să renunţi 
la lucrurile care-ţi plac sau la lucruri exterioare de dragul misiunii tale — de 
pildă la plăceri materiale şi la dragostea şi bucuria familiei — dacă nu 
renunti la plăcerile trupeşti de dragul prețului pe care îl plătește Dumnezeu 
pentru tine sau pentru a răsplăti iubirea lui Dumnezeu, atunci eşti cu 
adevărat rău! De fapt, orice preţ pe care-l plătești pentru Dumnezeu merită. 
În comparaţie cu preţul pe care-l plăteşte Dumnezeu în numele tău, cât 


valorează puţinul pe care îl oferi sau îl sacrifici tu? Cât valorează puţinul pe 


care-l suferi tu? Ştii cât a suferit Dumnezeu? Puţinul pe care-l suferi tu nici 
măcar nu merită pomenit când e comparat cu ceea ce a suferit Dumnezeu. 
În plus, făcându-ţi acum datoria, obţii adevărul şi viaţa, iar la sfârşit vei 
supravieţui şi vei intra în Împărăţia lui Dumnezeu. Ce mare binecuvântare e 
asta! În timp ce Îl urmezi pe Dumnezeu, fie că suferi sau plăteşti un preţ, în 
realitate, tu lucrezi împreună cu Dumnezeu. Orice ne cere Dumnezeu să 
facem, noi ascultăm cuvintele Lui şi practicăm în acord cu ele. Nu te 
răzvrăti împotriva lui Dumnezeu și nu face nimic care ÎI întristează. Ca să 
lucrezi împreună cu Dumnezeu, trebuie să suferi puţin și trebuie să renunţi 
şi să dai deoparte unele lucruri. Trebuie să renunti la renume, câștig, statut, 
bani şi plăceri lumești — este nevoie chiar să renunți la lucruri precum 
căsătoria, munca şi perspectivele tale în lume. Ştie Dumnezeu dacă ai 
renunţat la aceste lucruri? Poate Dumnezeu să vadă toate acestea? (Da.) Ce 
va face Dumnezeu când va vedea că ai renunţat la aceste lucruri? 
(Dumnezeu va fi mângâiat și va fi mulţumit.) El nu va fi doar mulţumit şi 
nu va spune doar: „Preţul pe care l-am plătit a dat roade. Oamenii sunt 
dispuşi să lucreze alături de Mine, au această hotărâre şi i-am câștigat.” Fie 
că Dumnezeu e mulțumit sau fericit, satisfăcut sau mângâiat, El nu are doar 
această atitudine. El şi acționează şi vrea să vadă rezultatele pe care le 
realizează lucrarea Sa, altfel, ceea ce le cere oamenilor ar fi lipsit de sens. 
Harul, iubirea şi mila pe care Dumnezeu i le arată omului nu reprezintă doar 
un fel de atitudine — ele reprezintă, totodată, un fapt. Despre ce fapt este 
vorba? Faptul că Dumnezeu Îşi pune cuvintele înlăuntrul tău, luminându-te, 
pentru ca tu să poți vedea ce este frumos în legătură cu El şi ce înseamnă 
lumea aceasta, astfel încât inima ta să fie plină de lumină, permițându-ți să 
înţelegi cuvintele Lui și adevărul. În acest fel, fără să ştii, dobândeşti 
adevărul. Dumnezeu lucrează atât de mult asupra ta, într-un mod foarte real, 


permiţându-ţi să dobândeşti adevărul. Când dobândești adevărul, când 


dobândeşti cel mai prețios lucru, care este viaţa veşnică, intențiile lui 
Dumnezeu sunt satisfăcute. Când Dumnezeu vede că oamenii urmăresc 
adevărul și sunt dornici să coopereze cu El, este fericit şi mulţumit. Atunci, 
El adoptă o atitudine şi, în timp ce are acea atitudine, se pune să lucreze şi îl 
aprobă şi îl binecuvântează pe om. El spune: „le voi răsplăti cu 
binecuvântările pe care le meriți.” Iar atunci vei fi câştigat adevărul şi viaţa. 
Când ai cunoaștere despre Creator şi ai obținut aprecierea Lui, vei mai simți 
un gol în inima ta? Nu vei mai simţi. Te vei simţi împlinit şi vei avea un 
sentiment de bucurie. Nu asta înseamnă ca viaţa cuiva să aibă valoare? 


Aceasta este cea mai valoroasă şi cea mai semnificativă viaţă. 


Uitaţi-vă la Iov: s-a rugat el vreodată ca Dumnezeu să-i dea un munte 
plin de vite şi bogății mari? (Nu.) Ce a căutat el? (A căutat să se teamă de 
Dumnezeu şi să se ferească de rău.) Cum consideră Dumnezeu „frica de 
Dumnezeu şi ferirea de rău”? El a spus: „Dumnezeu a văzut că era un lucru 
bun.” Când oamenii caută să se teamă de Dumnezeu şi să se ferească de 
rău, asta-l aduce lui Dumnezeu cea mai mare bucurie şi este ceva ce El 
binecuvântează. Oare Dumnezeu doar a spus aceste cuvinte şi nu a făcut 
nimic în plus? Ce altceva i-a făcut Dumnezeu lui lov? (L-a încercat pe lov.) 
Dumnezeu l-a trimis pe Satana să-l ispitească pe Iov, să-i ia muntele plin de 
vite, marile sale bogății, copiii și slujitorii — Dumnezeu l-a încercat. Ce a 
vrut El să obţină încercându-l? Dumnezeu a vrut mărturia lui lov. Ce i-a dat 
Dumnezeu lui lov atunci? Oamenii cugetă: „Ce 1-a dat Dumnezeu lui lov? 
Vitele şi marile bogății i-au fost luate şi ce i-a rămas? Dumnezeu nu i-a dat 
nimic!” La suprafaţă, pare că ceea ce i-a dat Dumnezeu lui lov, El i-a luat 
apoi, şi pare că lui lov nu i-a rămas nimic, dar faptul că Dumnezeu a luat 
este în sine o mai mare răsplată. Nimeni nu vede limpede cu ce l-a răsplătit 
Dumnezeu pe lov. Dumnezeu a vrut mărturia lui lov şi i-a dat lui lov o 


oportunitate. Ce fel de oportunitate a fost aceea? A fost oportunitatea ca lov 


să mărturisească pentru Dumnezeu în faţa Satanei și a tuturor oamenilor, să 
mărturisească despre realitatea fricii lui de Dumnezeu şi a feririi lui de rău, 
să mărturisească despre faptul fricii lui de Dumnezeu și al feririi lui de rău, 
să mărturisească faptul că era un om desăvârşit și integru. Oare acest lucru 
nu i-a fost dat lui de Dumnezeu? Dacă Dumnezeu nu i-ar fi dat lui lov 
această oportunitate, ar fi îndrăznit Satana să acţioneze împotriva lui lov? 
(Nu.) Categoric, Satana nu ar fi îndrăznit, asta e absolut sigur. Dacă Satana 
nu ar fi îndrăznit să-l ispitească pe lov, ar fi avut lov această oportunitate? 
Nu ar fi avut-o. De aceea Dumnezeu i-a dat lui lov exact o astfel de 
oportunitate, să le dovedească tuturor că această cale pe care mergea el — 
cea a fricii de Dumnezeu şi a feririi de rău — este corectă, că Dumnezeu o 
găseşte plăcută şi că Iov era un om integru, desăvârşit. Toţi au văzut aceste 
lucruri, Dumnezeu le-a văzut și El, iar lov nu L-a dezamăgit pe Dumnezeu 
în mijlocul acestei oportunități. El a mărturisit pentru Dumnezeu, l-a înfrânt 
pe Satana, iar Dumnezeu a văzut că era un lucru bun. L-a răsplătit 
Dumnezeu pe lov în cele din urmă? (Da.) Care a fost a doua răsplată a lui 
Dumnezeu pentru lov? Dumnezeu a spus că frica de Dumnezeu a lui lov și 
ferirea lui de rău erau plăcute Lui. lov a mărturisit pentru Dumnezeu în faţa 
Satanei, iar Dumnezeu a văzut că era un lucru bun. El a fost atât satisfăcut, 
cât și mulțumit, şi a avut un gen de atitudine. După ce Dumnezeu a avut 
această atitudine, nu a mai făcut nimic altceva? Ce a făcut Dumnezeu? Se 
pare că nu cunoaşteţi prea bine Cartea lui Iov. În ce circumstanţe a spus Iov: 
„Urechea mea a auzit despre Tine, dar acum ochiul meu Te-a văzut”? A 
spus aceste cuvinte după ce ascultase cuvintele pe care 1 le-a adresat 
Dumnezeu. Îl văzuse Iov pe Dumnezeu înainte de asta? (Nu.) Pentru Iov, 
auzirea glasului lui Dumnezeu a fost la fel ca vederea feţei Lui, și nu este 
aceasta binecuvântarea după care tânjește cel mai mult o fiinţă creată? (Ba 


da.) Iov a obţinut asta. ÎI invidiaţi? (Da.) Această binecuvântare nu e uşor 


de obținut. Deci cum puteți avea această oportunitate şi primi genul acesta 
de har şi răsplată? Trebuie să mărturiseşti pentru Dumnezeu, adică trebuie 
să mărturiseşti pentru El în mijlocul ispitelor Satanei. Trebuie să mergi pe 
calea fricii de Dumnezeu şi a feririi de rău. Trebuie să-L faci pe Dumnezeu 
să spună: „Dumnezeu a văzut că era un lucru bun.” Când Dumnezeu Se va 
simți satisfăcut şi mulţumit şi va vedea că mărturia ta şi tot ce ai făcut este 
bun, când Dumnezeu va spune că ești o persoană desăvârşită şi o persoană 
care urmăreşte adevărul, atunci vei putea obține binecuvântările Sale. După 
ce lov I-a auzit glasul, ce a mai făcut Dumnezeu? I-a dat lui lov mai mult 
decât avusese vreodată. lov a fost mai bogat decât înainte — dacă înainte ar 
fi fost multimilionar, după aceea ar fi fost, probabil, miliardar. Vezi, dacă 
cineva se teme de Dumnezeu şi se fereşte de rău, îi este ușor să devină 
miliardar; pentru Dumnezeu e o chestiune de un singur cuvânt. Acesta-i 
harul lui Dumnezeu. lov s-a temut de Dumnezeu şi s-a ferit de rău şi a 


obținut binecuvântările lui Dumnezeu. 


Ceea ce le dă Dumnezeu oamenilor depăşeşte ce ar putea ei să ceară 
sau să-şi închipuie, însă dacă vrei să primeşti o răsplată mai mare decât 
orice ai putea să ceri sau să-ți închipui, trebuie să urmezi calea lui 
Dumnezeu. Să urmezi calea lui Dumnezeu nu este simplu. Oamenii trebuie 
să plătească un preţ, dar preţul acela nu este plătit în zadar, el va fi răsplătit. 
Oamenii cred că Dumnezeu doar are un tip de atitudine față de ei, că El nu 
face nimic, că îi urmăreşte mereu, văzând cum se comportă. Oare chiar aşa 
se întâmplă? Nu. În realitate, Dumnezeu e ca un părinte. Dacă-ţi asculţi 
părinții, dacă eşti raţional, dacă te ocupi de îndatoririle tale corecte şi suferi 
considerabil pentru a urma calea cea dreaptă, cum se vor simți părinții tăi? 
Părinţii tăi vor simţi iubire şi durere pentru tine. Ei doresc din toată inima 
să-şi dea viaţa pentru copiii lor şi să le uşureze suferința, să se asigure că 


mănâncă bine, poartă haine frumoase şi se bucură de viață — atunci sunt 


mulțumiți. Nu vor să suferi deloc. Asta e inima unui părinte. Prin 
comparație cu inima unui părinte, inima lui Dumnezeu poate fi doar mai 
bună, mai frumoasă, mai blândă — inima Lui nu poate fi cu nimic mai puţin 
decât atât. Cu toţii puteți înţelege ceva despre inimile părinţilor voştri. Cu 
toții știți foarte bine cât de buni au fost părinții cu voi şi toți doriți să vi-l 
cinstiți. Așadar, în primul rând ar trebui să folosiți acea pietate filială ca să 
arătați considerație pentru inima lui Dumnezeu. Cei care fac astfel au cea 
mai multă rațiune. Copiii pot să simtă iubirea pe care părinții o au față de ei, 
însă oamenii ar trebui să poată să simtă şi mai mult iubirea pe care 
Dumnezeu o are pentru ei, fiindcă tot ce au este aranjat şi orchestrat de El. 
Numai Dumnezeu poate decide totul pentru o persoană. Părinţii nu pot 
decide totul pentru un copil, oricât de mare le este iubirea. Cel puţin, 
părinții nu dețin adevărul. Iubirea lor e din trup şi din sentimente; ea 
categoric nu poate salva pe cineva de corupție şi nici nu-i poate oferi 
creştere în viață câtuși de puţin. Numai iubirea lui Dumnezeu poate mântui 
oameni. Cuvântul lui Dumnezeu îi poate călăuzi şi aproviziona pe oameni 
ca ei să meargă pe calea cea dreaptă în viaţă. Înţelegi cu cât este mai mare 
iubirea lui Dumnezeu decât cea a unui părinte — Dumnezeu le arată 
oamenilor toată consideraţia! Părinţii ți-au dat naştere și, pentru ei, tu eşti 
propriul lor trup și sânge. Ei ţin la tine, te preţuiesc și te protejează atât de 
mult — deci cum crezi că vede Dumnezeu făpturile omeneşti, pe care El le-a 
plămădit cu propriile Sale mâini? Dumnezeu preţuiește făpturile omeneşti 
ca şi cum ar fi propriii Lui copii; oamenii sunt propriul Său trup şi sânge. 
Nu este precum conceptul omenesc al părinţilor care dau naştere unui copil 
şi faptul că sunt ataşaţi printr-o legătură de sânge — Dumnezeu i-a creat pe 
oameni cu propriile Sale mâini, dar a suflat suflarea Lui în ei şi are așteptări 
de la ei. Dumnezeu le-a încredinţat oamenilor speranţele Lui; are cerinţe de 


la ei şi le-a încredinţat lucruri. Dumnezeu nu a creat, pur şi simplu, făpturile 


omenești, le-a dat suflare, le-a făcut să vină la viaţă şi apoi lucrarea Lui s-a 
încheiat. Nu e ca şi cum, dacă omenirea ar fi rea, Dumnezeu ar putea s-o 
creeze din nou, pur şi simplu, pentru că El e puternic şi atotputernic, la 
urma urmei. După ce a creat făpturile omenești, Dumnezeu a fost preocupat 
de ele. Oamenii sunt trupul şi sângele Lui, sunt tovarăşii Lui şi, în același 
timp, în planul Său de gestionare, ei sunt mandatarii şi purtătorii tuturor 
speranțelor Sale. În ultimă instanță, El vrea să vadă speranţă în aceşti 
oameni şi să obțină rezultate. Dacă, pe baza acestor lucruri, puteţi dovedi o 
oarecare înţelegere a dorințelor şi intențiilor lui Dumnezeu, oare asta nu vă 
va aprofunda puţin înţelegerea? (Ba da.) Aidoma părinților care vor ca ai lor 
copii să studieze și să exceleze în viață, care stau lângă copii în timp ce ei 
învaţă, făcându-le vânt cu evantaiul, turnându-le ceai o clipă mai târziu, 
făcându-le mâncare gustoasă când vine ora mesei — acei părinți nu ştiu cum 
să procedeze cât mai bine, gândurile le gravitează mereu în jurul copiilor 
lor. Oare părinţii tăi nu te tratează aşa deoarece au aşteptări de la tine, 
deoarece şi-au pus speranțele în tine? Dacă nu-i asculți, dacă tot te 
răzvrăteşti împotriva lor, asta nu-i va răni? Nu vor fi trişti? (Ba da.) Atunci, 
cugetă la intențiile lui Dumnezeu pe baza acestei idei. Când Dumnezeu Se 
uită la făpturile omenești, indiferent ce vârstă au, ele sunt copii în ochii Lui. 
Dacă spui: „Am optzeci de ani”, Dumnezeu va zice că eşti un copil. Dacă 
spui: „Am douăzeci de ani”, atunci eşti în şi mai mare măsură un copil. Fie 
că ai optzeci, opt sute sau opt mii de ani, făpturile omeneşti sunt toate copii 
în ochii lui Dumnezeu. Din perspectiva lui Dumnezeu, vârsta nu contează 
deloc. În ochii Lui, oameni sunt cu toţii prunci şi copii; astfel vede 
Dumnezeu omenirea. De aceea, în ochii Lui, tu ești trupul și sângele Lui şi 
unul dintre tovarăşii Săi. Atunci, oare cum te poţi califica să devii trupul și 
sângele Lui, tovarășul Lui, o persoană după propria Lui inimă, să-L faci să 


fie mulţumit? Nu este aceasta o întrebare care merită atenția şi reflecția 


omenirii? (Ba da.) Dumnezeu tratează omenirea ca trupul şi sângele Său, 
tovarăşii Săi, purtătorii prețului şi al sângelui cu care El a plătit. Ce fel de 
iubire are Dumnezeu pentru om? Ce fel de mentalitate are El? Cum îi 
tratează El pe oamenii cu care are acest nivel de relație? Pot făptunile 
omenești să înțeleagă, cât de puţin, genul de iubire pe care o are Dumnezeu 
față de aceşti oameni? Unii oameni spun: „Nu L-am văzut niciodată pe 
Dumnezeu şi nu simt lucrurile pe care le-a făcut pentru mine în viețile mele 
trecute.” Acum ești în viață, deci nu simţi, oare, călăuzirea lui Dumnezeu și 
preţul pe care El l-a plătit pentru tine? Poţi să le înţelegi? (Da.) Dacă poţi să 
le înţelegi, este în regulă — asta dovedeşte că ai o inimă și un suflet. Dacă 
poți să înţelegi atât e suficient. Merită să abandonezi totul pentru a-L urma 


pe Dumnezeu. 


29 mai 2017 


Numai trăind adesea înaintea lui Dumnezeu se 
poate obţine o relaţie normală cu El 


Majoritatea dintre voi credeți în Dumnezeu de mai mulți ani şi ați pus, 
mai mult sau mai puţin, o temelie pe adevărata cale. Acum sunteți capabili 
să vă lepădaţi de încurcăturile familiei şi ale lumii laice pentru a-L urma pe 
Dumnezeu. Vă instruiți să îndepliniți o datorie în casa lui Dumnezeu, 
sunteți dispuşi să vă sacrificați pentru El şi sunteţi gata să vă străduiți pentru 
a obține adevărul. Asta înseamnă că aţi început să înţelegeți lucrurile şi că 
aveţi ceva conştiinţă şi rațiune. Acesta e un lucru bun. Însemnătatea 
îndeplinirii unei datorii este foarte mare! Dacă poţi sau nu să-ți faci bine 
datoria are o legătură directă cu mântuirea și desăvârşirea ta. S-ar putea 
spune că poţi dobândi intrarea în viaţă numai experimentând lucrarea lui 
Dumnezeu în timp ce îndeplineşti o datorie şi că poţi obţine aprobarea lui 
Dumnezeu numai îndeplinindu-ţi bine datoria. Ca urmare, va fi benefic 
pentru voi să vi se pretindă ceva mai mult când e vorba de îndatoririle 
voastre şi să fiți puţin emondaţi. Măcar veţi progresa mai rapid în viață. Nu 
este un lucru rău că vi se cere mult şi nu este un lucru rău nici să vi se dea 
din când în când o problemă dificilă pentru a vă încerca. Toate acestea se 
fac pentru a vă ajuta să creşșteţi în viaţă şi să urmaţi voia lui Dumnezeu şi ca 
să puteţi stăpâni mai bine unele cunoştinţe profesionale şi să deveniți mai 
eficienţi în datoria voastră. Dacă nu vi s-ar cere aceste lucruri, care ar fi 
rezultatul? Aţi fi capabili doar să predicaţi doctrine şi să respectaţi 
reglementări și ați crede în Dumnezeu mulți ani fără să vă schimbaţi deloc. 
Aşa, oare când aţi putea progresa? Cum v-aţi putea îndeplini bine datoria? 
Nu doar că nu aţi face niciun progres în privința adevărului; nu ați face 
niciun progres nici în cunoștințele profesionale necesare în datoria voastră. 


Atunci, ați putea să vă faceţi datoria la un standard acceptabil şi să depuneti 


mărturie pentru Dumnezeu? În ceea ce priveşte statura voastră actuală, 
înţelegeți adevărul prea superficial și nu ați stăpânit principiile pentru 
îndeplinirea datoriei voastre. De asemenea, sunteți foarte departe de 
atingerea standardelor pentru a vă îndeplini datoria în mod satisfăcător. Şi 
totuşi, nu vă daţi seama de lucrul acesta și vi se pare că vă descurcaţi bine, 
iar uneori sunteți chiar extrem de îndrăzneți și neprihăniți de sine. Cuvintele 
pe care le rostiți sau lucrurile pe care le faceți nu pot vedea lumina zilei şi 
nu sunt în acord cu adevărurile-principii. Când cineva semnalează o 
problemă a ta, n-o poţi accepta, nici nu cauţi adevărul și chiar îţi găseşti 
scuze. Care e problema aici? Aceea că nu ai nici măcar cea mai rudimentară 
rațiune necesară pentru a te comporta cum se cuvine. Indiferent ce faci, 
trebuie, cel puţin, să fie considerat ca adecvat de majoritatea oamenilor. 
Trebuie să asculți sugestiile fiecăruia — dacă ceea ce spune este corect, 
atunci trebuie să accepţi asta şi apoi să-ţi corectezi greşelile. Dacă fiecare 
crede că rezultatele pe care le-ai obținut sunt în regulă şi fiecare le 
încuviinţează, abia atunci acţiunile tale pot fi considerate acceptabile. În 
felul acesta, într-o privinţă, veţi fi capabili să acționaţi conform principiilor 
în timp ce vă faceţi datoria şi veți deveni mai maturi și mai experimentați în 
gestionarea problemelor. În altă privinţă, veţi fi capabili să învățați mai mult 
şi în același timp veţi ajunge să înțelegeţi adevărul şi să aveţi intrare în 
viaţă. De aceea, când vi se întâmplă ceva, nu trebuie să fiți neprihăniți de 
sine. Trebuie să vă liniștiți înaintea lui Dumnezeu și să învăţaţi o lecţie. 
Trebuie să fiţi capabili să vă lepădaţi de voi înşivă pentru a învăţa mai mult. 
Dacă îți spui în gând: „Sunt mai priceput decât voi în problema asta, deci eu 
ar trebui să conduc şi voi toți ar trebui să mă ascultaţi!”, ce fel de fire e 
aceasta? E aroganță şi neprihănire de sine. Este o fire coruptă, satanică şi nu 
e ceva din sfera umanității normale. Așadar, ce înseamnă să nu fu 


neprihănit de sine? (Inseamnă să asculți sugestiile fiecăruia și să discuţi 


lucrurile cu fiecare.) Oricare sunt gândurile și opiniile tale personale, dacă 
hotărăşti orbește că sunt corecte şi că reprezintă modul în care ar trebui 
făcute lucrurile, asta e aroganță şi neprihănire de sine. Dacă ai unele idei 
sau opinii pe care le consideri corecte, dar nu ai totală încredere în tine 
însuţi şi le poţi confirma prin căutare şi părtășie, asta e ceea ce înseamnă să 
nu fii neprihănit de sine. Modul rațional de a face lucrurile este să aştepţi să 
primeşti susținerea și încuviințarea tuturor înainte de a acționa. Dacă cineva 
nu e de acord cu tine, ar trebui să răspunzi conştiincios şi să fii meticulos 
când vine vorba de aspectele profesionale ale lucrării tale. Nu se poate să te 
prefaci că nu vezi problema, zicând: „Cine înţelege asta mai bine, tu sau eu? 
Sunt implicat în domeniul acesta de lucru de foarte mult timp — nu ar trebui 
să-l înţeleg mai bine decât tine, oare? Ce ştii tu despre el? Nu-l înţelegi!” 
Asta nu e o fire bună, e prea arogantă şi neprihănită de sine. E posibil ca 
persoana care nu e de acord cu tine să fie o amatoare şi să nu înţeleagă bine 
acel domeniu de lucru; poate că ai dreptate și faci lucrurile corect, însă firea 
ta e problema. Care este, atunci, modul corect de a te purta și de a acţiona? 
Cum poți să te porți şi să acţionezi în acord cu adevărurile-principii? 
Trebuie să-ți expui ideile și să-i laşi pe toți să vadă dacă există vreo 
problemă cu ele. Dacă cineva face o sugestie, mai întâi trebuie s-o accepti şi 
apoi să-i laşi pe toți să confirme calea corectă de practică. Dacă nimeni nu 
are nicio problemă cu ea, poţi să hotărăşti, apoi, modul cel mai adecvat de a 
face lucrurile și să acţionezi în acel mod. Dacă se descoperă o problemă, 
atunci trebuie să ceri părerea fiecăruia și ar trebui să căutați adevărul cu toții 
şi să aveţi părtăşie despre el împreună, iar în felul acesta veţi dobândi 
luminarea Duhului Sfânt. Când inimile vă sunt iluminate şi aveţi o cale mai 
bună, rezultatele pe care le obţineţi vor fi mai bune decât înainte. Nu e asta 
îndrumarea lui Dumnezeu? E un lucru minunat! Dacă poţi evita să fii 


neprihănit de sine, dacă poţi renunţa la închipuirile și ideile tale şi dacă poți 


asculta opiniile corecte ale altora, vei fi capabil să obţii luminarea Duhului 
Sfânt. Inima îţi va fi iluminată, iar tu vei fi capabil să găsești calea corectă. 
Vei avea o cale înainte şi, când o vei pune în practică, va fi cu siguranţă în 
acord cu adevărul. Printr-o astfel de practică și experiență vei învăţa cum să 
practici adevărul şi, totodată, vei învăţa ceva nou despre domeniul respectiv 
de lucru. Nu-i un lucru bun? Prin aceasta îţi vei da seama că, atunci când ţi 
se întâmplă ceva, nu trebuie să fii neprihănit de sine şi trebuie să cauţi 
adevărul și că, dacă eşti neprihănit de sine şi nu accepţi adevărul, nimeni nu 
te va plăcea şi Dumnezeu sigur te va detesta. Nu e aceasta o lecţie învățată? 
Dacă întotdeauna urmărești astfel şi practici adevărul, vei continua să-ți 
perfecționezi abilitățile profesionale pe care le foloseşti în datoria ta, vei 
obține rezultate din ce în ce mai bune în datoria ta, iar Dumnezeu te va 
lumina, te va binecuvânta şi-ţi va permite să dobândești şi mai mult. Pe 
lângă acestea, vei avea o cale pentru practicarea adevărului şi, odată ce vei 
şti cum să practici adevărul, vei stăpâni treptat principiile. Când ştii care 
acțiuni vor duce la luminarea şi îndrumarea de la Dumnezeu, care vor duce 
la detestarea şi respingerea din partea Lui şi care vor duce la aprobarea și 
binecuvântările Lui, vei avea o cale înainte. Când oamenii primesc 
binecuvântările și luminarea lui Dumnezeu, progresul lor în viață se va 
accelera. Vor primi în fiecare zi luminarea şi îndrumarea lui Dumnezeu, iar 
în inimile lor va fi pace şi fericire. Oare asta nu le va aduce plăcere? Când 
acțiunile tale vor putea fi prezentate înaintea lui Dumnezeu şi acceptate de 
EI, vei simţi plăcere în inimă, iar lăuntric vei avea pace şi fericire. Această 
pace şi fericire sunt simţăminte pe care ţi le-a dat Dumnezeu, sunt o 


senzaţie oferită ţie de Duhul Sfânt. 


Aroganţa şi neprihănirea de sine constituie cea mai evidentă fire 
satanică a omului și, dacă oamenii nu acceptă adevărul, nu vor avea nicio 


posibilitate de-a o curăţi. Toţi oamenii au firi arogante şi neprihănite de sine 


şi mereu sunt îngâmfați. Indiferent ce gândesc, ce spun sau cum văd 
lucrurile, totdeauna consideră că propriile puncte de vedere şi atitudini sunt 
corecte şi că ceea ce spun alții nu e la fel de bun sau de corect precum ceea 
ce spun ei. Întotdeauna se agaţă de opiniile lor şi, indiferent cine vorbeşte, 
nu vor să-l asculte. Chiar dacă ceea ce spune altcineva este corect sau în 
acord cu adevărul, ei nu vor accepta; doar vor părea că ascultă, dar nu vor 
adopta realmente ideea, iar când va veni timpul să acţioneze, tot vor face 
lucrurile aşa cum doresc, gândindu-se mereu că ceea ce spun ei este corect 
şi rezonabil. Poate că ceea ce spui este, într-adevăr, corect şi rezonabil sau 
poate că ceea ce ai făcut este corect şi ireproşabil, însă ce fel de fire ai 
dezvăluit? Nu una arogantă şi neprihănită de sine? Dacă nu te vei lepăda de 
firea asta arogantă şi neprihănită de sine, nu-ţi va afecta ea îndeplinirea 
datoriei? Nu-ţi va afecta practicarea adevărului? Dacă nu vei înlătura firea 
ta arogantă şi neprihănită de sine, oare nu va fi cauza unor piedici serioase 
în viitor? În mod sigur vei avea parte de piedici, asta e inevitabil. Spuneţi- 
Mi, poate Dumnezeu să vadă un astfel de comportament al omului? 
Dumnezeu e mai mult decât capabil să-l vadă! El nu doar examinează atent 
adâncurile inimilor oamenilor, ci le şi observă fiecare cuvânt și faptă 
oricând şi oriunde. Ce va spune Dumnezeu când va vedea acest 
comportament al tău? Va spune: „Eşti intransigent! E de înţeles că s-ar 
putea să te agăţi de ideile tale când nu ştii că greșești, dar când ştii clar că 
greşeşti şi totuşi te agăţi de ideile tale şi ai prefera să mori, decât să te 
căiești, nu eşti decât un nesăbuit încăpățânat şi ai o problemă. Dacă, 
indiferent cine face o sugestie, întotdeauna adopti o atitudine negativă, de 
împotrivire faţă de ea, şi nu accepți nici măcar un strop din adevăr, iar inima 
îți e total potrivnică, închisă şi refractară, atunci eşti foarte ridicol, eşti un 
om absurd! Eşti prea dificil!” În ce sens eşti dificil? Eşti dificil întrucât ceea 


ce afişezi nu este o abordare eronată sau un comportament eronat, ci o 


dezvăluire a firii tale. O dezvăluire a cărei firi? A unei firi în care eşti 
scârbit de adevăr şi urăşti adevărul. Odată ce ai fost identificat ca persoană 
care urăşte adevărul, în ochii lui Dumnezeu ai o problemă și El te va 
dispreţui, te va respinge şi te va ignora. Din punctul de vedere al oamenilor, 
cel mult ei vor spune: „Firea acestei persoane e rea, este incredibil de 
încăpăţânată, împietrită şi arogantă! E greu să te înţelegi cu persoana asta și 
nu iubeşte adevărul. N-a acceptat niciodată adevărul şi nu-l pune în 
practică.” Cel mult, toţi te vor evalua astfel, dar poate această evaluare să-ţi 
decidă soarta? Evaluarea pe care ţi-o fac oamenii nu poate să-ți decidă 
soarta, dar există un lucru pe care nu trebuie să-l uiţi: Dumnezeu 
examinează atent inimile oamenilor și, în același timp, El le observă fiecare 
cuvânt şi faptă. Dacă Dumnezeu te defineşte în felul acesta și spune că 
urăşti adevărul, dacă El nu spune doar că firea ta e puţin coruptă sau că eşti 
puțin neascultător, nu e asta o problemă foarte gravă? (Este gravă.) Asta 
înseamnă necaz, iar necazul acesta nu constă în modul în care te văd 
oamenii sau cum te evaluează ei, ci în modul în care Dumnezeu vede firea 
ta coruptă de-a uri adevărul. Cum o vede Dumnezeu, deci? Oare Dumnezeu 
doar a stabilit că urăști, şi nu iubeşti adevărul, şi asta-i tot? Oare e atât de 
simplu? De unde vine adevărul? Pe cine reprezintă adevărul? (ÎL reprezintă 
pe Dumnezeu.) Reflectaţi asupra acestui lucru: dacă o persoană urăște 
adevărul, atunci, din punctul lui Dumnezeu de vedere, cum o va privi El? 
(Ca fiind dușmanul Său.) Nu e asta o problemă gravă? Când o persoană 
urăște adevărul, ea Îl urăște pe Dumnezeu! De ce spun Eu că Îl urăște pe 
Dumnezeu? L-a blestemat ea pe Dumnezeu? I s-a împotrivit lui Dumnezeu 
fățiș? L-a judecat sau L-a osândit pe la spate? Nu neapărat. Atunci, de ce 
spun că a dezvălui o fire care urăște adevărul înseamnă a-L urî pe 
Dumnezeu? Asta nu înseamnă să faci din ţânțar armăsar, e realitatea 


situației. Este ca în cazul fariseilor ipocriţi care L-au pironit pe cruce pe 


Domnul Isus pentru că urau adevărul — consecinţele au fost teribile. Asta 
înseamnă că, dacă o persoană are o fire care e scârbită de adevăr și urăşte 
adevărul, poate să o dezvăluie oricând şi oriunde şi, dacă trăiește după firea 
asta, oare nu I se va împotrivi lui Dumnezeu? Când persoana se va 
confrunta cu ceva care implică adevărul sau cu luarea unei decizii, dacă ea 
nu poate accepta adevărul şi trăieşte după firea ei coruptă, I se va împotrivi 
în mod natural lui Dumnezeu și-L va trăda, întrucât firea ei coruptă este una 
care-L urăşte pe Dumnezeu şi urăşte adevărul. Dacă ai o asemenea fire, 
atunci, chiar şi când e vorba de cuvinte rostite de Dumnezeu, tu le vei pune 
sub semnul întrebării şi vei vrea să le analizezi şi să le diseci. Apoi vei fi 
suspicios în privința cuvintelor Lui şi vei spune: „Acestea sunt cu adevărat 
cuvintele lui Dumnezeu? Mie nu-mi par a fi adevărul, nu mi se par toate 


1? 


neapărat corecte!” Oare nu s-a dezvăluit astfel firea ta de-a urî adevărul? Te 
poți supune lui Dumnezeu, când gândeşti în modul acesta? Categoric nu 
poți. Dacă nu te poţi supune Lui, mai este El Dumnezeul tău? Nu este. Ce 
va fi Dumnezeu pentru tine, atunci? Îl vei trata ca pe un subiect de 
cercetare, ca pe cineva pe care să-L pui la îndoială, cineva pe care să-L 
condamni; Îl vei trata ca pe un om obișnuit și comun şi-L vei condamna ca 
atare. Făcând astfel, vei deveni o persoană care I se împotriveşte lui 
Dumnezeu şi Îl blasfemiază. Ce fel de fire provoacă lucrul acesta? Este 
provocat de o fire arogantă, care s-a inflamat într-o anumită măsură; nu 
doar că din tine se va dezvălui firea ta satanică, ci şi chipul tău satanic va fi 
complet expus. Ce se întâmplă cu relația dintre Dumnezeu și un om care a 
ajuns la stadiul de-a I se împotrivi lui Dumnezeu şi a cărui răzvrătire faţă de 
El a ajuns la un anumit grad? Devine o relaţie ostilă, în care un om Îl 
plasează pe Dumnezeu în opoziție cu sine. Dacă, în credința ta în 
Dumnezeu, nu poţi accepta adevărul şi nu i te poţi supune, atunci 


Dumnezeu nu este Dumnezeul tău. Dacă refuzi şi respingi adevărul, vei fi 


devenit deja cineva care I se împotriveşte lui Dumnezeu. Mai poate 
Dumnezeu să te mântuiască, atunci? Categoric nu poate. Dumnezeu îți dă o 
oportunitate să primeşti mântuirea Sa şi nu te vede ca pe un duşman, însă tu 
nu poţi accepta adevărul şi-L plasezi pe Dumnezeu în opoziţie cu tine; 
incapacitatea ta de a-L accepta pe Dumnezeu ca fiind adevărul tău şi calea 
ta te face o persoană care I se împotriveşte lui Dumnezeu. Cum ar trebui 
rezolvată această problemă? Trebuie să te căiești și să schimbi direcția 
rapid. De exemplu, când întâmpini o problemă sau o dificultate în timp ce 
îti îndeplineşti datoria şi nu ştii cum s-o rezolvi, nu trebuie să te gândeşti 
orbeşte la ea. Mai întâi trebuie să te linişteşti înaintea lui Dumnezeu, să te 
rogi, să cauţi la El şi să vezi ce spun cuvintele Lui despre ea. Dacă, după 
citirea cuvintelor lui Dumnezeu, tot nu înţelegi şi nu ştii de care adevăruri 
ține această chestiune, trebuie să rămâi fidel unui principiu, şi anume: în 
primul rând să te supui, să nu ai idei sau gânduri personale, să aștepți cu 
inima liniştită şi să vezi cum intenționează şi cum vrea Dumnezeu să 
acționeze. Când nu înţelegi adevărul, ar trebui să-l cauţi și ar trebui să-L 
aştepţi pe Dumnezeu, în loc să acționezi orbeşte și neglijent. Dacă cineva îți 
dă o sugestie atunci când nu înţelegi adevărul şi-ţi spune cum să acționezi în 
acord cu adevărul, întâi ar trebui s-o accepți şi să-i laşi pe toți să aibă 
părtăşie despre ea şi să vezi dacă această cale este sau nu corectă şi dacă 
este sau nu în acord cu adevărurile-principii. Dacă îţi confirmi că este în 
acord cu adevărul, atunci practică în modul respectiv; dacă stabileşti că nu 
se potriveşte cu adevărul, atunci nu practica în acel mod. Atât este de 
simplu! Atunci când cauţi adevărul, ar trebui să cauţi de la mulți oameni. 
Dacă cineva are ceva de spus, ar trebui să-l asculți şi să iei în serios toate 
cuvintele sale. Nu-l ignora şi nu-l dispreţui, fiindcă asta se leagă de 
chestiuni din sfera datoriei tale şi trebuie să iei în serios acest lucru. Aceasta 


e atitudinea şi starea corectă. Când te afli în starea corectă şi nu dai dovadă 


de o fire care este scârbită de adevăr şi urăște adevărul, atunci practicarea în 
acest mod va înlocui firea ta coruptă. Asta e practicarea adevărului. Ce 
roade va aduce dacă practici în modul acesta? (Vom fi îndrumați de Duhul 
Sfânt.) A primi îndrumarea Duhului Sfânt e un aspect. Uneori, chestiunea 
va fi foarte simplă şi se poate înfăptui folosindu-ţi propria minte; după ce 
alții au terminat să-ți dea sugestii și înţelegi, vei fi capabil să îndrepți 
lucrurile şi să acţionezi în acord cu principiile. Oamenii pot crede că aceasta 
este o chestiune minoră, dar pentru Dumnezeu e o chestiune importantă. De 
ce spun asta? Deoarece, atunci când practici în felul acesta, pentru 
Dumnezeu ești o persoană care poate să practice adevărul, o persoană care 
iubește adevărul şi o persoană care nu e scârbită de adevăr — atunci când 
Dumnezeu vede în inima ta, El îți vede şi firea, iar asta e o chestiune 
importantă. Cu alte cuvinte, când îți faci datoria și acţionezi în prezenţa lui 
Dumnezeu, ceea ce trăieşti şi manifeşti sunt, toate, adevăruri-realităţi pe 
care oamenii ar trebui să le aibă. Atitudinile, gândurile şi stările pe care le ai 
în tot ce faci sunt cele mai importante lucruri pentru Dumnezeu și ele sunt 


ceea ce El examinează atent. 


Nu e josnic, oare, că unora le place să despice firul în patru și să 
ajungă într-un impas ori de câte ori li se întâmplă ceva? Aceasta e o mare 
problemă. Oamenii limpezi la minte nu vor face greşeala asta, dar oamenii 
absurzi aşa sunt. Totdeauna își închipuie că alții le îngreunează situaţia, că 
alții le fac zile fripte dinadins, așa că mereu li se opun altor oameni. Nu e 
asta o deviație? Nu depun efort când e vorba de adevăr, preferă să se 
ciondănească din cauza unor lucruri neimportante atunci când li se întâmplă 
ceva, pretinzând explicaţii, încercând să-şi salveze imaginea, şi întotdeauna 
folosesc soluții omenești pentru a aborda aceste chestiuni. Acesta e cel mai 
mare obstacol pentru intrarea în viaţă. Dacă aşa crezi în Dumnezeu sau dacă 


aşa practici, nu vei dobândi adevărul niciodată, pentru că nu vii niciodată 


înaintea lui Dumnezeu. Nu vii niciodată înaintea lui Dumnezeu să primeşti 
tot ce ţi-a pregătit El şi nici nu foloseşti adevărul pentru a aborda toate 
acestea, ci foloseşti soluții omenești pentru a aborda lucrurile. Ca urmare, în 
ochii lui Dumnezeu, tu ai rătăcit prea departe de El. Nu doar inima ţi-a 
rătăcit de la El. Întreaga ta ființă nu trăieşte în prezenţa Lui. Astfel îi 
priveşte Dumnezeu pe cei care mereu analizează excesiv lucrurile şi despică 
firul în patru. Există oameni care sunt guralivi, mieroşi la vorbă, cu mintea 
ageră şi vicleană, care se gândesc: „Am darul vorbirii. Alţii chiar mă 
admiră, mă stimează toți şi mă apreciază foarte mult. De obicei, oamenii mă 
ascultă.” Oare e util acest lucru? Ţi-ai construit prestigiul printre oameni, 
dar modul în care te comporti înaintea lui Dumnezeu Lui nu-l place. 
Dumnezeu spune că eşti un neîncrezător şi că eşti ostil faţă de adevăr. 
Printre oameni, poate că eşti sofisticat şi cizelat, s-ar putea să gestionezi 
lucrurile foarte bine şi să te înţelegi cu oricine; poate că întotdeauna ești 
capabil să găseşti o cale de-a te ocupa şi de-a avea grijă de lucruri indiferent 
de situaţie, însă nu vii înaintea lui Dumnezeu şi nu cauţi adevărul pentru a 
rezolva problemele. Astfel de oameni fac multe necazuri. Dumnezeu are un 
singur lucru de spus ca evaluare a oamenilor ca tine: „Eşti un neîncrezător, 
încerci să profiți de această oportunitate ca să câştigi binecuvântări sub 
pretextul credinţei în Dumnezeu. Nu eşti o persoană care acceptă adevărul.” 
Ce părere aveţi despre o asemenea evaluare? Este ceea ce vă doriţi? În mod 
sigur nu este. E posibil ca unora să nu le pese şi să spună: „Nu contează 
cum ne vede Dumnezeu. Oricum, noi nu-L putem vedea pe Dumnezeu. Cea 
mai urgentă problemă a noastră e ca întâi să ajungem în relaţii bune cu 
oamenii din jur. Odată ce ne-am creat o poziție stabilă, apoi îi vom putea 
câştiga pe conducători și pe lucrători, astfel încât să ne admire toți.” Ce fel 
de persoană e asta? E cineva care crede în Dumnezeu? Cu siguranţă nu; este 


un neîncrezător. Cei care cred în Dumnezeu trebuie să trăiască mereu în 


prezenţa Lui; indiferent ce probleme întâmpină, ei trebuie să vină înaintea 
lui Dumnezeu să caute adevărul, astfel ca până la urmă, Dumnezeu să 
spună: „Eşti cineva care iubește adevărul, care-L mulţumeşte pe Dumnezeu 
şi pe care El îl găseşte acceptabil. Dumnezeu ţi-a văzut inima şi ţi-a văzut și 
supunerea.” Ce părere aveţi despre o asemenea evaluare? Doar astfel de 
oameni pot primi aprobarea lui Dumnezeu. Puteţi să înțelegeți pe deplin 
lucrul acesta? Eu vă spun că, orice datorie îndeplineşte un om care crede în 
Dumnezeu — fie că se ocupă de chestiuni externe sau de o datorie care e în 
legătură cu diversele lucrări sau domenii de specializare ale casei lui 
Dumnezeu —, dacă el nu vine des înaintea lui Dumnezeu, nu trăiește în 
prezenţa Sa, nu îndrăzneşte să accepte scrutarea Sa și nu caută adevărul de 
la Dumnezeu, atunci el e un neîncrezător şi nu se deosebeşte cu nimic de un 
non-credincios. Puteţi să înțelegeți ideea aceasta? E posibil să existe acum 
unii oameni care nu pot face o datorie deoarece mediul lor nu este potrivit; 
ei trăiesc în mediul non-credincioşilor, și totuşi încă primesc adeseori 
luminarea şi îndrumarea lui Dumnezeu. Cum e cu putinţă? Lucrurile cele 
mai importante sunt că pot să se roage la Dumnezeu, să mănânce și să bea 
cuvintele Lui, să caute adevărul şi să-l practice şi să păstreze o relaţie 
normală cu Dumnezeu. Acestea sunt lucrurile esențiale pentru a determina 
dacă o persoană poate trăi mereu în prezenţa lui Dumnezeu. Dacă adesea 
nu-L poți simţi pe Dumnezeu şi în mod frecvent eşti slab şi negativ, sau 
dacă adesea eşti depravat sau nu porți nicio povară în datoria ta şi mereu 
eşti confuz, aceasta e o stare bună sau o stare rea? E o stare de-a trăi 
înaintea lui Dumnezeu sau o stare de-a nu trăi deloc înaintea lui Dumnezeu? 
(E o stare de-a nu trăi înaintea lui Dumnezeu.) Așadar, trebuie să cumpăniți 
lucrul acesta: trăiţi adesea înaintea lui Dumnezeu sau nu? Dacă foarte rar 
trăieşti înaintea Lui şi dacă nici măcar nu te rogi sau nu citeşti cuvintele lui 


Dumnezeu, se anunţă o problemă, înseamnă că eşti un non-credincios. Unii 


oameni rar îşi concentrează mintea la treburile cuvenite, sunt depravați și 
neînfrânaţi, iar când li se întâmplă ceva sunt mereu derutaţi și nu știu cum 
să caute adevărul. Nu știu nici măcar dacă au obținut sau nu rezultate în 
îndeplinirea îndatoririlor lor. Nu ştiu care din acţiunile lor zilnice Îl 
ofensează pe Dumnezeu, care sunt considerate de El plăcute şi care sunt 
detestate de El. Ei doar o scot cumva la capăt, zi după zi. Ce părere aveţi 
despre starea aceasta? Oamenii care trăiesc în asemenea stări au, oare, inimi 
cu frică de Dumnezeu? Poate exista vreun principiu în ceea ce fac ei? Pot ei 
face lucruri raționale? Când își îndeplinesc îndatoririle oare pot să spună: 
„Trebuie să mă înfrânez, trebuie să-mi fac bine datoria, trebuie s-o fac din 
toată inima şi din toate puterile mele”? Pot ei atinge loialitatea? (Nu pot.) 
Ce fac astfel de oameni, atunci? Trudesc, doar. Au obţinut adevărul astfel 
de oameni? (Nu.) Aceasta-i o mare pierdere. Cum poate grupul acesta de 
nesăbuiţi să nu ştie să urmărească adevărul? Cred în Dumnezeu de zece sau 
douăzeci de ani şi au ascultat atâtea predici, şi totuşi ei nu ştiu ce se poate 
dobândi prin credinţa în Dumnezeu, cum ar trebui să urmărească adevărul, 
cum ar trebui să practice adevărul sau cum ar trebui să-şi îndeplinească 
îndatoririle. Dacă nu înţeleg clar nici măcar lucrurile acestea importante, nu 
sunt cam nesăbuiţi? Sunt atât de slabi de minte şi insensibili! Nu au absolut 
nicio reacție faţă de adevăr, iar asta e periculos. Care este cel mai important 
lucru în credinţa în Dumnezeu? Să obţii adevărul. Ce probleme vor fi 
rezolvate când un om obţine adevărul? În primul rând, va fi problema 
păcatelor sale, problema firilor sale corupte și toate dificultăţile credinței lui 
în Dumnezeu şi toate punctele lui de vedere greşite. Toate aceste probleme 
pot fi rezolvate. Când un om obține adevărul, unde ar trebui să-l folosească? 
Ar trebui să fie folosit în îndeplinirea datoriei sale şi în a fi mărturie pentru 
Dumnezeu — acestea sunt lucrurile cele mai importante. Poate acum vă 


lipseşte o cunoaştere adevărată a acestui lucru, poate încă nu v-aţi dat seama 


de valoarea sau însemnătatea adevărului, dar într-o bună zi vă veți da 


seama. 


Aţi citit Cartea lui Iov? V-aţi simțit mişcați când o citeați? Ați simţit un 
fel de dor care vă făcea să vă doriți să deveniți o persoană ca Iov? (Da.) Cât 
poate dura o astfel de stare și dispoziție? O zi-două sau o lună-două sau 
poate un an-doi? (Două sau trei zile.) Aşadar, o astfel de stare şi dispoziție 
va dispărea după două sau trei zile? Când te simți mişcat, trebuie să te rogi 
şi să-l spui lui Dumnezeu că vrei să fii o persoană ca lov, că vrei să înţelegi 
adevărul, să ajungi să-L cunoşti pe Dumnezeu şi să devii o persoană care se 
teme de Dumnezeu şi se fereşte de rău. Trebuie să-L implori să producă asta 
în tine, rugându-L fierbinte să te îndrume, să-ţi ofere mediile potrivite, să-ţi 
dea tărie şi să te protejeze ca să poţi rămâne ferm în fiecare situație pe care 
o întâlneşti, să nu I te împotriveşti lui Dumnezeu, ci să faci fapte care ţin de 
frica de Dumnezeu și ferirea de rău și să Îi satisfaci intenţiile. Trebuie ca 
mereu să te rogi lui Dumnezeu şi să-L implori, de dragul acestui ţel și 
pentru lucrurile pe care speri să le realizezi, iar când va vedea inima ta 
sinceră, va acţiona. Nu te teme când acţionează Dumnezeu. În niciun caz El 
nu ți-ar putea acoperi trupul de bube şi să-ţi ia tot ce ai, cum a făcut când l-a 
încercat pe lov. Dumnezeu nu va face asta; treptat, îţi va da să duci mai 
mult, potrivit staturii tale. Trebuie să-L chemi pe Dumnezeu în mod serios — 
nu-L chema doar două zile după ce ai citit Cartea lui lov şi încă te simţi 
mișcat de ea, şi apoi să uiţi de ea a treia zi, când n-o mai citeşti şi n-o mai 
păstrezi în inimă. Dacă faci aşa, te așteaptă probleme! Dacă-i admiri pe 
oamenii ca lov şi dacă vrei să fii o astfel de persoană, atunci trebuie să ai o 
cale pentru modul în care să devii o astfel de persoană; trebuie să-ți pui 
inima înaintea lui Dumnezeu și după aceea să te rogi des pentru lucrul 
acesta, să cugeţi des la el şi apoi să mănânci și să bei cuvintele pe care le-a 


rostit Dumnezeu despre lov, să reflectezi asupra lor în mod consecvent și 


repetat, iar după aceea trebuie să ai părtăşie cu oameni care au experienţă şi 
cunoaştere de acest fel. Trebuie să lucrezi din greu pentru atingerea acestui 
țel. Cum ar trebui să lucrezi din greu? Dacă doar stai uitându-te și 
așteptând, acesta nu-i lucrat din greu. Trebuie să pui asta în practică, trebuie 
să-i dedici efort, nutrind, totodată, o hotărâre de-a îndura suferinţa şi o 
inimă plină de dor, şi apoi să-ţi aduci ca ofrandă rugăciunile pentru lucrul 
acesta, rugându-L pe Dumnezeu să acționeze. Dacă Dumnezeu nu 
acționează, atunci, oricât de multă determinare au oamenii, va fi zadarnic. 
Cum va acționa Dumnezeu? El va începe să orchestreze şi să aranjeze 
pentru tine medii care se potrivesc staturii tale. Trebuie să-l spui lui 
Dumnezeu ce obiectiv vrei să realizezi în credinţa ta şi ce fel de hotărâri ai 
luat. Te-ai rugat şi L-ai implorat pe Dumnezeu pentru asta? Cât timp te-ai 
rugat și L-ai implorat? Dacă doar spui din când în când vreo două rugăciuni 
ŞI, când vezi că Dumnezeu nu a acţionat, te gândești: „Uită de asta, o să las 
lucrurile în pace! Întâmplă-se ce s-o întâmpla, mă voi lăsa dus de val şi atât. 
Nu-mi pasă ce mi se întâmplă”, asta nu e în regulă şi nu ești sincer. Dacă tot 
ce ai sunt două minute de entuziasm, poate Dumnezeu să acționeze pentru 
tine şi să ajute să-ţi aranjeze medii? El nu ar face asta! Dumnezeu vrea să-ți 
vadă sinceritatea, să vadă cât timp pot rezista sinceritatea şi perseverenţa ta 
şi dacă inima ta e cinstită sau falsă. Dumnezeu va aştepta. El îți aude 
rugăciunile şi implorările, îţi aude hotărârile şi dorințele pe care I le 
mărturiseşti, dar până nu îţi vede determinarea de-a îndura suferinţa, El nu 
va acţiona. Dacă, după ce ai terminat să te rogi lui Dumnezeu, pur şi simplu 
dispari fără să fi făcut nimic, ar acţiona El oare în aceste circumstanţe? Cât 
se poate de sigur, nu. Trebuie să-L rogi și să-L implori mai mult pe 
Dumnezeu, depunând efort în acest lucru şi reflectând asupra lui, iar apoi să 
savurezi în detaliu mediile pe care El ţi le-a pregătit; ele vor veni în viaţa ta 


puțin câte puţin şi Dumnezeu va începe să acţioneze. Dacă nu ai o inimă 


sinceră, atunci asta nu va funcționa. Poţi să spui: „Cât îl admir pe lov şi cât 
îl admir pe Petru!”, dar ce folos de admiraţia ta? Poţi să-i admiri cât vrei, 
însă tu nu eşti ei şi toată admiraţia ta nu-L va determina pe Dumnezeu să 
facă asupra ta aceeaşi lucrare pe care a făcut-o asupra lor, fiindcă nu eşti 
acelaşi gen de persoană ca ei. Nu ai hotărârea lor sau umanitatea lor sau 
inima cu care au tânjit după adevăr şi l-au urmărit. Doar când vei ajunge să 


ai aceste lucruri, te va înzestra Dumnezeu cu mai mult. 


Aveţi acum determinarea de-a urmări adevărul, de-a obține adevărul, 
de-a dobândi mântuirea şi de-a fi desăvârşiți de Dumnezeu? (Da.) Cât de 
mare este determinarea voastră? Cât timp o puteţi menţine? (Când sunt într- 
o stare bună, am determinare, însă când întâmpin lucruri care nu corespund 
cu noțiunile mele sau cu interesele trupului meu, ori când trec printr-o 
rafinare sau am niște dificultăţi, atunci mă blochez într-o stare de 
negativitate, iar credinţa și determinarea pe care le aveam la început dispar 
puţin câte puţin.) Asta nu e în regulă. Eşti prea slab. Trebuie să ajungi în 
punctul în care, indiferent ce circumstanțe întâmpini, ele nu pot să-ți 
schimbe determinarea. Numai atunci vei fi cineva care chiar iubeşte și 
urmărește adevărul. Dacă, atunci când ţi se întâmplă ceva şi întâmpini o 
mică dificultate, te retragi, devii negativ şi deprimat şi renunți la 
determinarea ta, asta nu e în regulă. Trebuie să ai tăria cuiva care e gata să- 
şi pună viaţa în joc şi să spui: „Indiferent ce se va întâmpla, chiar dacă voi 
muri, nu voi abandona adevărul sau țelul meu de-a urmări adevărul.” Atunci 
nimic nu te va putea opri. Dacă într-adevăr vei întâmpina dificultăți și vei fi 
încolţit, Dumnezeu va acţiona. În plus, trebuie să ai următorul mod de 
înţelegere: „Nu contează ce întâmpin, toate sunt lecţii pe care trebuie să le 
învăţ în demersul meu de urmărire a adevărului — ele au fost rânduite de 
Dumnezeu. Poate că sunt slab, dar nu sunt negativ şi-l sunt recunoscător lui 


Dumnezeu că-mi dă oportunitatea de-a învăța aceste lecții. li sunt 


recunoscător lui Dumnezeu că-mi creează situația aceasta. Nu pot renunţa la 
determinarea mea de a-L urma pe Dumnezeu şi de-a obține adevărul. Dacă 
aş renunţa la ea, ar fi totuna cu a ceda Satanei, a mă ruina şi a-L trăda pe 
Dumnezeu.” Indiferent ce probleme minore întâmpini, toate sunt mici 
episoade în derularea vieții tale. Nu trebuie să le laşi să blocheze direcția 
progresului tău. Când întâlneşti dificultăți poţi să cauţi și să aștepți, însă 
direcția progresului tău nu trebuie să se schimbe, corect? (Corect.) 
Indiferent ce zic alții sau cum te tratează şi indiferent cum te tratează 
Dumnezeu, determinarea ta nu trebuie să se schimbe. Dacă Dumnezeu 
spune: „Lu nu accepţi deloc adevărul, te detest”, iar tu spui: „Dumnezeu mă 
detestă. Ce sens are viața mea, deci? Mai bine mor şi termin cu ea!”, L-ai 
înţelege greşit pe Dumnezeu. E adevărat că El te detestă, însă ar trebui să 
lupţi mai departe, ar trebui să accepţi adevărul şi să-ți îndeplinești datoria. 
Atunci nu vei fi cineva care nu e bun de nimic, iar Dumnezeu nu te va 
dispreţui şi nu te va respinge. În clipa de faţă, statura voastră e încă prea 
mică şi încă nu aţi atins standardele necesare pentru ca Dumnezeu să vă 
încerce. Care e singurul lucru pe care-l puteţi face? Trebuie să te rogi: 
„Dumnezeule, Te rog să mă îndrumi și să mă luminezi ca să înţeleg 
intențiile Tale, să am credinţa şi perseverenţa de-a merge pe calea urmăririi 
adevărului şi să pot să mă tem de Dumnezeu și să mă feresc de rău. Deși 
sunt slab şi statura mea e imatură, Te implor să-mi dai tărie și să mă aperi, 
ca să Te pot urma până la capăt!” Trebuie să vii des înaintea lui Dumnezeu 
să te rogi. Poate că alți oameni râvnesc lucruri lumeşti, își răsfață trupul şi 
urmează tendințe lumești, dar tu nu trebuie să te însoţești cu ei — 
concentrează-te doar la îndeplinirea datoriei tale. Când alții se simt negativi 
şi nu-şi îndeplinesc îndatoririle, nu trebuie să te simţi constrâns și ar trebui 
să cauţi adevărul pentru a-i ajuta. Când alții se răsfaţă în confort, nu trebuie 


să-i invidiezi, pe tine trebuie să te preocupe numai să trăieşti înaintea lui 


Dumnezeu. Când alţii urmăresc renumele, câştigul şi statutul, ar trebui să te 
rogi pentru ei şi să-i ajuţi, să-ți linişteşti inima înaintea lui Dumnezeu şi să 
nu laşi aceste lucruri să te influențeze. Orice se întâmplă în jurul tău, ar 
trebui să te rogi lui Dumnezeu pentru toate. Ar trebui ca întotdeauna să 
cauţi adevărul, să te înfrânezi, să te asiguri că trăieşti în prezenţa lui 
Dumnezeu şi că ai o relație normală cu El. Dumnezeu îi scrutează pe 
oamenii tot timpul şi Duhul Sfânt lucrează în astfel de oameni. Cum anume 
scrutează Dumnezeu inima unei persoane? El nu doar Se uită cu ochii, El 
aranjează medii pentru tine şi-ţi atinge inima cu mâna Sa. De ce spun Eu 
asta? Fiindcă, atunci când Dumnezeu aranjează un mediu pentru tine, El 
vede dacă tu îl respingi şi deteşti ori îţi place şi te supui acestuia, dacă 
aştepţi cu pasivitate ori cauţi adevărul în mod activ. Dumnezeu urmăreşte 
cum ți se schimbă inima şi gândurile şi în ce direcție se dezvoltă ele. Starea 
din inima ta e uneori pozitivă şi alteori negativă. Dacă poţi accepta 
adevărul, vei fi capabil să accepţi de la Dumnezeu oamenii, evenimentele, 
lucrurile şi diversele medii pe care El le stabileşte pentru tine şi vei fi 
capabil să le abordezi corect. Prin citirea cuvintelor lui Dumnezeu şi prin 
reflecţie, toate gândurile şi ideile tale, toate opiniile şi stările tale se vor 
schimba pe baza cuvintelor Lui. Vei înţelege clar lucrul acesta, iar 
Dumnezeu va şi scruta totul. Chiar dacă nu vei fi vorbit cu nimeni despre 
asta sau nu te vei fi rugat în legătură cu asta și o vei gândi numai în inima Și 
în lumea ta, din perspectiva lui Dumnezeu va fi foarte clar deja — va fi 
evident pentru El. Oamenii te privesc cu ochii lor, însă Dumnezeu îţi atinge 
inima cu inima Sa, atât de aproape de tine este El. Dacă simţi scrutarea Lui, 
trăieşti în prezenţa Lui. Dacă nu simţi deloc scrutarea Lui, trăieşti în lumea 
ta şi trăieşti după sentimentele şi firile tale corupte, iar atunci ai o problemă. 
Dacă nu trăieşti în prezenţa lui Dumnezeu, dacă există o mare distanţă între 


tine şi El şi ești departe de EI, dacă nu arăţi deloc considerație faţă de 


intențiile lui Dumnezeu şi dacă nu accepți scrutarea Lui, El va şti toate 
acestea. Va fi cât se poate de uşor pentru El să-Şi dea seama. Deci, când ai 
determinare şi un ţel și ești dornic să fii desăvârşit de Dumnezeu și să devii 
o persoană care Îi urmează voia, se teme de Dumnezeu şi se fereşte de rău, 
când ai hotărârea aceasta și poţi să te rogi și să implori des pentru aceste 
lucruri și să trăieşti în prezenţa lui Dumnezeu nedistanțându-te de El şi 
nepărăsindu-L niciodată, înţelegi clar aceste lucruri, iar Dumnezeu le ştie şi 
El. Unii oameni spun: „Eu personal înţeleg clar lucrul acesta, dar 
Dumnezeu îl ştie sau nu?” Această întrebare nu e valabilă. Dacă spui asta, 
dovedește că nu ai avut niciodată părtăşie cu Dumnezeu şi că nu există 
absolut nicio relaţie între tine și El. De ce spun că nu există nicio relație 
între tine şi El? Tu nu ai trăit înaintea lui Dumnezeu şi, ca urmare, nu poţi 
percepe dacă El este cu tine sau nu, dacă te îndrumă, dacă te apără și dacă 
te-a dojenit când ai făcut ceva rău. Dacă nu percepi aceste lucruri, atunci nu 
trăieşti înaintea lui Dumnezeu, doar îți închipui asta şi te răsfeți — trăieşti în 
lumea ta, şi nu înaintea lui Dumnezeu, şi nu există absolut nicio relație între 


tine şi El. 


Cum pot oamenii să păstreze o relație normală cu Dumnezeu? De ce 
anume depinde menţinerea ei? Depinde de faptul ca ei să implore, să se 
roage şi să interacționeze cu Dumnezeu în inimile lor. Acest gen de relație 
le permite oamenilor să trăiască mereu înaintea lui Dumnezeu. De aceea, 
pentru a stabili o relație normală cu Dumnezeu, în primul rând oamenii 
trebuie să se liniștească. Unii mereu fac lucruri afară și se preocupă numai 
de treburi exterioare. Dacă nu au nicio viaţă spirituală o zi sau două, nu-și 
vor da seama de asta. Tot nu-şi vor da seama nici după trei sau patru zile şi 
nici chiar după una sau două luni. Asta deoarece nu s-au rugat, nu au 
implorat sau nu au avut părtășie cu Dumnezeu. Implorarea e atunci când ţi 


se întâmplă ceva şi vrei ca Dumnezeu să te ajute, să te îndrume, să-ţi poarte 


de grijă, să te lumineze, să te facă să înţelegi intențiile Lui, să ştii ce este 
adevărul, să înţelegi care sunt adevărurile-principii și să ştii cum să practici 
adevărul — acesta e genul de implorare care e în acord cu intenţiile lui 
Dumnezeu. Rugăciunea acoperă o gamă destul de largă. Uneori poţi să 
vorbeşti despre lucruri care sunt în inima ta — când întâmpini dificultăți sau 
când te simţi negativ și slab, poţi să-l vorbeşti lui Dumnezeu despre 
lucrurile acestea din inimă; poţi, de asemenea, să te rogi lui Dumnezeu în 
perioade când ești răzvrătit sau poţi să-l vorbeşti lui Dumnezeu despre 
lucrurile care ţi se întâmplă în fiecare zi, atât despre cele pe care le poţi 
pricepe, cât şi despre cele pe care nu le poți pricepe — aceasta se numește 
rugăciune. Rugăciunea înseamnă să-l vorbeşti lui Dumnezeu despre ceea ce 
e în inima ta sau să cauţi adevărul de la El. Uneori e făcută la un moment 
stabilit, alteori nu e la vreun moment stabilit; te poţi ruga oricând şi oriunde. 
Părtășia în duh nu ia nicio formă anume: poate că există ceva ce te supără 
sau poate că nu; poate ai ceva ce vrei să spui sau poate nu. Când există ceva 
ce te supără, ar trebui să-l vorbeşti lui Dumnezeu despre asta şi să spui o 
rugăciune. În mod obişnuit, ar trebui să încerci să reflectezi asupra unor 
întrebări ca de pildă: cum iubeşte Dumnezeu omul, cum Se îngrijorează El 
pentru om, de ce îl emondează pe om, ce înseamnă cu adevărat să te supui 
lui Dumnezeu și aşa mai departe, comunicând cu Dumnezeu întotdeauna şi 
pretutindeni, rugându-te Lui şi cerând de la El. Aceasta e părtăşie în duh sau 
„părtăşia spirituală” pe scurt. Uneori, în timp ce eşti pe drum, e posibil să te 
gândeşti la ceva ce te întristează foarte mult; nu e nevoie să îngenunchezi 
ori să închizi ochii. Poţi să-l vorbeşti lui Dumnezeu în inima ta, pur și 
simplu: „Dumnezeule, mi s-a întâmplat lucrul acesta şi nu știu modul corect 
în care să mă ocup de el, așa că-Ţi cer îndrumarea în această problemă.” 
Când simţi o mişcare în inimă şi-l spui lui Dumnezeu câteva cuvinte din 


suflet despre ea, atunci El va şti. Uneori, poate ţi-e dor de casă şi spui: 


„Dumnezeule, mi-e aşa de dor de casă!” Nu spui de cine anume ţi-e dor, 
doar te simţi trist şi-l vorbeşti lui Dumnezeu despre asta. Îţi poţi rezolva 
problemele numai dacă te rogi lui Dumnezeu şi-l spui ce-i în inima ta. Îţi 
poți rezolva problemele discutând cu o altă persoană? Nu e prea rău dacă te 
întâlneşti cu cineva care înţelege adevărul — nu doar că vei fi capabil să-ți 
rezolvi problemele, ci vei şi beneficia din asta. Dacă însă te întâlneşti cu 
cineva care nu înţelege adevărul, nu vei fi capabil să-ţi rezolvi problemele şi 
s-ar putea să-l afecteze şi pe omul respectiv. Dacă-l vorbeşti lui Dumnezeu, 
El te va alina şi te va mișca. Dacă poţi să te linişteşti înaintea Lui, să citeşti 
cuvintele Sale şi apoi să reflectezi şi să te rogi, vei fi capabil să înţelegi 
adevărul şi să-ţi rezolvi problemele. Cuvintele lui Dumnezeu te pot ajuta să 
găseşti o cale de a-ți depăşi dificultățile, iar când vei întâlni acest mic 
obstacol, nu te vei poticni şi nu te va constrânge, nici nu va influența modul 
în care-ţi îndeplinești datoria. Vor fi momente când te vei simți deodată 
deprimat şi puţin întunecat. Când se întâmplă asta, ar trebui să te rogi 
imediat lui Dumnezeu și să te apropii de El, adică să-l vorbeşti despre ce e 
în inima ta şi să I te confesezi întotdeauna și oriunde te afli. Astfel, starea ta 
poate fi schimbată total. Trebuie să ai credinţă: „Dumnezeu este alături de 
mine în absolut fiecare clipă, El nu m-a părăsit niciodată, simt asta. Oriunde 
aş fi și orice aş face — fie că sunt la o adunare sau îmi fac datoria — ştiu în 
inima mea că Dumnezeu mă duce de mână și că nu m-a părăsit niciodată.” 
Uneori, când îţi vei aminti cum ţi-ai petrecut fiecare zi în felul acesta de-a 
lungul anilor, vei simți că statura ţi-a crescut, că Dumnezeu te îndruma şi că 
iubirea lui Dumnezeu te apăra tot timpul. Gândindu-te la aceste lucruri, te 
vei ruga atunci în inima ta, slăvindu-L pe Dumnezeu: „O, Dumnezeule, Îţi 
mulțumesc! Sunt prea slab, timid şi prea profund corupt. Dacă nu Te-aș fi 
avut pe Tine să mă îndrumi în felul acesta, în niciun caz nu aș fi reuşit să 


ajung până în ziua de azi de unul singur.” Nu este aceasta părtăşie 


spirituală? Dacă oamenii pot avea deseori părtăşie cu Dumnezeu în felul 
acesta, oare nu vor avea multe să-l spună lui Dumnezeu? Nu vor trece 
multe zile fără să aibă nici măcar un lucru să-l spună lui Dumnezeu. Când 
nu ai nimic să-l spui lui Dumnezeu, El lipseşte din inima ta. Dacă 
Dumnezeu este în inima ta şi ai credinţă în El, atunci vei putea să-l spui 
toate cuvintele din inima ta, inclusiv lucrurile despre care ai vorbi cu 
confidenţii tăi. Dumnezeu îţi este, de fapt, cel mai apropiat confident. Dacă 
ÎL tratezi pe Dumnezeu ca pe cel mai apropiat confident al tău, ca pe 
membrul familiei tale pe care te bazezi cel mai mult, pe care ÎI consideri cel 
mai de nădejde, cel mai demn de încredere și cu care eşti cel mai intim, 
atunci îți va fi imposibil să nu ai nimic să-l spui lui Dumnezeu. Dacă ai 
întotdeauna ceva să-l spui lui Dumnezeu, oare nu vei trăi mereu în prezența 
Lui? Dacă trăieşti mereu în prezenţa lui Dumnezeu, atunci vei putea simţi în 
fiecare clipă cum Dumnezeu te luminează şi te îndrumă, cum Se îngrijește 
de tine şi te apără şi îți aduce pace și bucurie, cum te binecuvântează şi cum 
te dojeneşte, te disciplinează, te ceartă, te judecă şi te mustră. Toate acestea 
vor fi clare şi evidente pentru tine. Dacă doar o scoţi cumva la capăt în 
fiecare zi, crezând în Dumnezeu numai cu vorba, fără să-L ai în inimă, și 
dacă îţi îndeplineşti datoria şi participi la adunări doar la nivel exterior şi 
citeşti cuvintele lui Dumnezeu şi te rogi zilnic, făcând doar mecanic, de 
formă, aceste lucruri, atunci asta nu e credinţă în Dumnezeu — niciunul 
dintre aceste ritualuri religioase pe care le respecţi nu are vreo relație cu 
adevărul. Cei care cred în Dumnezeu ar trebui să citească atent în fiecare zi 
un pasaj din cuvintele Lui şi să se roage şi să aibă părtăşie în cadrul acestor 
cuvinte. Ar trebui ca în fiecare zi să dobândească puțină iluminare din 
cuvintele lui Dumnezeu şi să înţeleagă ceva din adevăr. Mai ales, ar trebui 
să fie capabili să caute adevărul şi să gestioneze problemele conform 


principiilor în timp ce îşi îndeplinesc îndatoririle şi să fie capabili să câştige 


zilnic experiență de viață și să experimenteze lucrarea lui Dumnezeu. 


Acesta este un credincios adevărat şi un om care-L urmează pe Dumnezeu. 


Care problemă e cea mai importantă şi are cea mai mare nevoie de 
rezolvare în credinţa ta în Dumnezeu? Problema relației tale normale cu 
Dumnezeu. Dacă tu crezi în Dumnezeu, dar El nu este în inima ta şi ţi-ai 
întrerupt relația cu El şi nu-L tratezi ca pe cel mai intim, cel mai de 
încredere şi cel mai apropiat membru al familiei şi confident al tău, atunci 
Dumnezeu nu este Dumnezeul tău. Practicaţi conform cuvintelor Mele o 
perioadă şi uitați-vă să vedeți dacă starea voastră lăuntrică s-a schimbat. 
Practicând conform cuvintelor Mele te poţi asigura că trăieşti în prezenţa lui 
Dumnezeu, că ai o condiţie şi o stare normală. Când starea cuiva este 
normală și el nu este influenţat de niciun om, eveniment sau lucru, nici de 
diversele medii de care are parte în toate etapele experienţei lui de viaţă, iar 
el este capabil să stăruie în a-şi îndeplini datoria în mod normal, atunci are 


statură adevărată şi este cineva care a intrat în adevărul-realitate. 

Ce înseamnă să practici adevărul? 


Un număr mare de oameni ascultă predici timp de mulți ani, dar nu 
înţeleg, ce este adevărul și nici asupra cărui aspect al adevărului ar trebui să- 
şi concentreze eforturile. Ei doar ascultă şi atât, mereu nepăsători, ca nişte 
oameni nechibzuiţi și fără inimă. Nu e de mirare că ei cred în Dumnezeu de 
mai mulți ani, dar rămân lipsiți de experienţă şi de mărturie. O persoană 
care realmente urmărește adevărul trebuie să reflecteze asupra sa: este oare 
ceea ce spui şi faci în conformitate cu adevărul? Ce îți lipseşte? Ce 
neajunsuri ar trebui să compensezi? Cât de bine îți îndeplineşti datoria? Eşti 
capabil să acţionezi în conformitate cu principiile? Dacă nu ești lămurit cu 
privire la aceste lucruri, atunci nu ești o persoană care urmăreşte adevărul. 
Dacă doreşti să urmăreşti și să dobândești adevărul, trebuie să citeşti și să 
contempli frecvent cuvintele lui Dumnezeu. Indiferent de datoria pe care o 
îndeplineşti, trebuie să contempli şi să descoperi adevărurile pe care trebuie 
să le înţelegi şi trebuie să fii capabil să practici și să experimentezi oricât de 
multe adevăruri înţelegi. Trebuie să te gândeşti întotdeauna: „Oare am 
practicat şi am pătruns acest adevăr? La ce aspecte ale vieții se referă acest 
adevăr? La ce medii? La care circumstanţe?” Aceste întrebări trebuie să fie 
întipărite în inima ta şi trebuie să încerci să le înţelegi în timpul tău liber. 
Dacă te gândeşti la ele, dar nu le înţelegi, atunci trebuie să citeşti în 
rugăciune, să vii înaintea lui Dumnezeu și să-ți deschizi inima în faţa Lui. 
Majoritatea oamenilor nu au inima îndreptată spre adevăr în credinţa lor în 
Dumnezeu. Unde sunt inimile lor? Inimile lor sunt mereu îndreptate spre 
chestiuni exterioare, devenind mereu excesiv de preocupate de chestiuni ale 
vanității şi mândriei, de ceea ce este corect şi ceea ce este greşit. Ei nu ştiu 
care lucruri au legătură cu adevărul și care nu, și gândesc: „Atât timp cât fac 


lucruri în casa lui Dumnezeu, alergând și îndurând greutăți pentru a-mi 


îndeplini datoria, înseamnă că practic adevărul.” Acest lucru este incorect. 
Practică cineva adevărul dacă face lucruri pentru casa lui Dumnezeu, 
alergând şi îndurând greutăți? Există vreun temei pentru a spune acest 
lucru? A îndura greutăți în timp ce faci lucruri şi a practica adevărul sunt 
două chestiuni diferite. Dacă nu ştii care este adevărul, cum ai putea să-l 
practici? Nu este absurd? Acţionezi conform noțiunilor şi închipuirilor 
omenești, eşti într-o stare confuză și încurcată, făcând lucrurile conform 
propriilor idei. Inima ta este confuză, fără niciun obiectiv, direcție sau 
principii. Doar faci lucruri şi înduri greutăţi în timp ce le faci — ce legătură 
are asta cu practicarea adevărului? Dacă oamenii nu înţeleg adevărul, 
indiferent de ceea ce fac şi indiferent de greutățile pe care le îndură, ei sunt 
departe de a practica adevărul. Oamenii fac întotdeauna lucrurile conform 
propriei voințe și doar pentru a le duce la bun sfârşit; ei nu se gândesc deloc 
dacă acțiunile lor sunt sau nu în conformitate cu principiile adevărului. 
Dacă nu ştii dacă ceea ce faci este în conformitate cu adevărul, atunci cu 
siguranță nu practici adevărul. Unii ar putea spune: „Fac lucruri pentru 
biserică. Nu asta înseamnă să practici adevărul?” Acest lucru este pur şi 
simplu greșit. Dacă o persoană face lucruri pentru biserică înseamnă că 
aceasta practică adevărul? Nu neapărat — acest lucru poate fi determinat 
doar văzând dacă există sau nu principii în acţiunile acesteia. Dacă nu există 
principii în ceea ce face o persoană, atunci, indiferent pentru cine o face, 
aceasta nu practică adevărul. Chiar dacă face un lucru bun, acesta trebuie să 
fie făcut în conformitate cu principiile adevărului pentru a fi calificat drept 
practicare a adevărului. Dacă încalcă principiile, atunci orice lucru bun pe 
care îl face este doar un comportament bun şi nu se încadrează în 
practicarea adevărului. În prezent, există mulţi oameni care nu se străduiesc 
niciodată să respecte principiile adevărului în îndeplinirea îndatoririlor lor, 


ceea ce înseamnă că ei doar fac servicii. Dacă o persoană nu se străduieşte 


niciodată să atingă adevărul, nu îşi poate îndeplini datoria în mod adecvat; 
acest tip de persoană cu siguranță nu se numără printre aleşii lui Dumnezeu, 
ci doar ar putea fi numită făcătoare de servicii. Dacă poate continua să facă 
servicii până la sfârşit, poate fi considerată o făcătoare de servicii loială şi i 
se va permite să rămână. Dar dacă a făcut unele lucruri rele cât timp a făcut 
servicii, va fi alungată pe parcurs, precum un muncitor sezonier de care nu 
mai este nevoie. Majoritatea făcătorilor de servicii sunt alungați în acest fel. 
Dacă serviciul pe care îl fac nu este la înălțimea standardelor, atunci cu 


siguranţă nu vor putea rămâne neclintiți. 


Ce înseamnă să practici adevărul? Ce înseamnă să practici să nu 
practici adevărul atunci când îndeplinești o sarcină ori o datorie? A nu 
practica adevărul înseamnă că ceea ce face cineva nu are legătură cu 
adevărul. Acea persoană poate că îndeplineşte o datorie, dar ceea ce face nu 
are prea multă legătură cu adevărul. Este doar un fel de comportament bun 
şi poate fi considerat o faptă bună, dar este totuşi departe de practicarea 
adevărului — există o distincție între aceste lucruri. Care este această 
distincție? Tu doar respecţi o sferă de competență sau nişte reguli atunci 
când faci ceva. Nu permiţi ca interesele casei lui Dumnezeu să sufere 
pierderi, alergi un pic mai mult şi treci prin ceva mai multe greutăți, ai 
realizat aceste lucruri, iar dacă cerinţele care ţi se impun nu sunt deosebit de 
mari, probabil că îți îndeplinești datoria în mod corespunzător. Dar mai este 
ceva de luat în considerare: Ai scormonit și ai descoperit ce firi corupte, 
gânduri şi lucruri care Îl nemulțumesc pe Dumnezeu se află în sinea ta 
atunci când faci acest lucru? Ai ajuns la o adevărată cunoaştere de sine 
făcând acest lucru și îndeplinindu-ţi datoria? Ai găsit adevărul pe care 
trebuie să îl practici şi să îl pătrunzi? (Rareori — uneori pur şi simplu mă 
ridic împotriva cuvintelor lui Dumnezeu, ajung să mă cunosc puţin și atât). 


Atunci, de cele mai multe ori, ai doar o cunoaștere teoretică, convențională, 


despre tine însuţi, nu o cunoaștere practică. Dacă nu urmărești adevărul, 
dacă nu-l practici şi nu l-ai dobândit, atunci chiar dacă nu ai făcut greșeli 
mari Şi nu ai încălcat niciun principiu major, chiar dacă nu ai făcut răul în 
mod activ şi pari a fi o persoană bună, cu un pic de umanitate, lipsa de 
greşeli şi faptul că pari a avea umanitate nu înseamnă că eşti în conformitate 
cu adevărul sau că îl practici. Aceste lucruri sunt îndepărtate una de cealaltă 
şi distincte. După ce cred în Dumnezeu timp de câțiva ani, mulți oameni 
descoperă că sunt făcătorii de servicii tipici. Ei se întreabă cum de au 
devenit făcători de servicii, dar nu găsesc răspunsul, oricât de mult ar sta pe 
gânduri. Oamenii nu intenționează să devină făcători de servicii atunci când 
abia încep să creadă în Dumnezeu. Ei intenționează să fie buni credincioşi, 
să ajungă la o înţelegere a adevărului şi, în cele din urmă, să fie mântuiţi și 
să intre în Împărăţia Cerurilor — sau cel puţin să poată supravieţui. De 
asemenea, ei cred că, în calitate de credincioşi, trebuie să se supună lui 
Dumnezeu şi să se teamă de El şi să se ferească de rău. Cum se face că, fără 
să-şi dea seama, ei devin făcători de servicii? Asta se întâmplă pentru că nu 
eşti niciodată capabil să practici adevărul sau să intri în realitatea adevărului 
în datoria ta, iar în mediile pe care Dumnezeu le-a aranjat pentru tine, 
munceşti mereu în loc să îți îndeplinești datoria. Acesta este motivul. 
Aşadar, după ce ţi-ai îndeplinit datoria o perioadă de timp, când te linişteşti 
şi te gândeşti: „Ce am dobândit în acest timp? Odată, când am ieșit în oraș, 
era cât pe ce să întâmpin un pericol, dar Dumnezeu m-a protejat.” Văzând 
că Dumnezeu te-a protejat, poţi considera că Îl cunoşti? Aceste lucruri nu te 
pot inspira să îți sporeşti credinţa în Dumnezeu şi nici nu îți pot permite să 
al o înțelegere adevărată a propriei firi corupte, a propriei naturi şi esențe. 
Dacă te gândeşti la modul în care ţi-ai îndeplinit datoria în această perioadă, 
al făcut vreun progres în intrarea ta în viaţă? Dacă ai pus adevărul în 


practică atunci când ţi-ai îndeplinit datoria şi ai acționat conform 


principiilor, atunci vei face cu siguranță progrese. Dacă spui: „ În ceea ce 
priveşte partea pozitivă a lucrurilor, adevărul cunoaşterii lui Dumnezeu este 
profund; încă nu l-am obținut cu adevărat sau nu am aflat prea multe din el. 
Dar în ceea ce priveşte partea negativă a lucrurilor, ştiu că firile corupte cele 
mai greu de identificat sunt firea coruptă a omenirii, așa cum a fost 
dezvăluită de Dumnezeu, esența omenirii care este ostilă lui Dumnezeu şi I 
se împotriveşte, natura rea şi înşelăciunea omenirii, precum şi firea coruptă 
ascunsă în adâncul inimilor oamenilor, pe care Dumnezeu a dezvăluit-o. 
Înainte nu puteam să văd acest lucru, dar acum am ajuns să îl conștientizez 
şi să îl văd, iar inima mea îl înțelege într-o oarecare măsură.” Acesta este un 
progres. Ai aceste sentimente, iar când te linișteşti şi încerci să te gândeşti 
cu atenție, vei descoperi că experienţa ta de a crede în Dumnezeu timp de 
mai mulți ani este prea superficială și vei vedea că îți lipsesc prea multe 
lucruri. Ai o oarecare înțelegere a adevărului despre corupţia ta, dar abia ai 
început să te căiești. Păcătuiești mai puţin şi arăţi unele mici schimbări de 
comportament, dar acest lucru este încă departe de o schimbare a firii vieţii. 
Aşteaptă până când vei mai avea câţiva ani de experienţă, când vei avea o 
înţelegere mai profundă a firii tale corupte și unele schimbări în firea vieții 
tale — atunci vei simți în sfârșit că ai primit o mare mântuire de la 
Dumnezeu şi vei spune: „Cuvintele lui Dumnezeu care îl dezvăluie pe om 
sunt adevărate, iar eu spun Amin cuvintelor lui Dumnezeu. Cuvintele Lui 


1? 


sunt adevărul, şi cât de adevărate sunt!” Când nu se cunosc pe ei înşişi, toți 
oamenii spun: "Alţii ar putea să-L trădeze pe Dumnezeu, dar eu nu o voi 
face niciodată. Alţii ar putea să se lepede de Dumnezeu, dar eu nu o voi 
face niciodată." Nu sunt acestea cuvinte goale? Daţi în vileag de fapte, 
oamenii pot simţi că ei înșiși nu sunt oameni pe care să te poți bizui, că au 
nevoie ca Dumnezeu să aibă grijă de ei şi să-i protejeze, că realmente nu pot 


părăsi grija lui Dumnezeu, că doar prin harul şi mila lui Dumnezeu 


omenirea a ajuns până în ziua de azi și că aceasta nu are cu ce să se laude. 
Dacă ai acest sentiment, el provine din experienţa ta, și nu pentru că ţi-a 
fost insuflat de alții. Vine din situaţiile prin care ai trecut şi pe care le-ai 
trăit personal. Aceste lucruri sunt foarte practice și profunde, mult mai 
practice decât cuvintele mari și goale atât de des rostite de oameni. Când ai 
acest tip de experiență şi inima ta are acest sentiment, atunci ea va fi 
însetată de Dumnezeu, de cuvintele Sale şi de adevăr. Vei fi inspirat să 
preţuieşti cuvintele lui Dumnezeu, să practici şi să experimentezi cuvintele 
Sale şi vei fi adus cu un pas mai aproape de Dumnezeu în relaţia ta cu El. 
Aceasta este o dovadă că eşti deja pe calea cea dreaptă a credinţei în 
Dumnezeu şi că ai început să intri în realitatea adevărului. Acei oameni care 
predică mereu doar cuvinte doctrinare și teorii goale sunt alungați tot mai 
departe, devenind din ce în ce mai izolați şi făcuți de ruşine în casa lui 
Dumnezeu. Ei trebuie să reflecteze asupra lor şi este timpul ca ei să se 


trezească. 


Care sunt criteriile pentru a măsura dacă cineva are realitatea 
adevărului? Sau pentru a vedea dacă cineva practică adevărul? Atunci când 
acestuia 1 se întâmplă ceva, trebuie să vă uitaţi la atitudinea pe care o are 
față de Dumnezeu, dacă poate căuta adevărul, dacă are o cunoaştere 
adevărată de sine şi dacă se poate teme de Dumnezeu şi se poate feri de rău. 
Obţinând o viziune clară asupra acestor lucruri, puteți determina dacă 
practică adevărul sau dacă are realitatea acestuia. Dacă cineva predică 
mereu cuvinte şi fraze doctrinare şi debitează cuvinte pompoase atunci când 
1 se întâmplă ceva, este clar că nu are realitatea adevărului. Atunci când 1 se 
întâmplă ceva unei persoane care nu are realitatea adevărului, poate ea pune 
adevărul în practică? Este imposibil să facă acest lucru. Ar putea spune: 
„Acest lucru s-a întâmplat, mă supun lui Dumnezeu!” De ce vrei să te supui 


lui Dumnezeu? Principiul este corect, dar s-ar putea ca tu să acționezi 


conform sentimentelor tale, cu o metodă pe care ai evaluat-o și pe care ai 
decis-o singur. Vorbeşti despre supunerea faţă de Dumnezeu, dar, în adâncul 
sufletului, te îndoiești mereu de tot ceea ce face Dumnezeu. Nu înţelegi de 
ce Dumnezeu acționează în felul în care o face, dar îți tot spui că trebuie să 
Į te supui, când, de fapt, nu ai nicio intenţie în acest sens. Doar din exterior 
pari că nu te opui, că nu te plângi şi că faci ceea ce ți se spune. Dai impresia 
că te-ai supus, dar acest tip de supunere nu reprezintă decât vorbe goale, o 
simplă respectare a regulilor. Nu practici supunerea. Trebuie să extragi şi să 
analizezi firea coruptă care te împiedică să te supui și să o pui alături de 
cuvintele lui Dumnezeu pentru a le compara. Dacă dobândești adevărata 
cunoaştere a firii tale corupte, dacă Îl poţi înţelege cu adevărat pe 
Dumnezeu şi ştii de ce acționează în felul în care o face, dacă poţi înţelege 
acest lucru pe deplin, înseamnă că te poţi supune lui Dumnezeu. Tu vei 
spune: „Oricât de mari ar fi greutățile, oricât de slab sau de trist m-aş simţi, 
nu voi fi negativ şi mă voi supune lui Dumnezeu, pentru că ştiu că ceea ce 
face Dumnezeu este bun, că tot ceea ce face El este corect. El nu ar face 
nimic greşit.” Când vei reuși acest lucru, problema ta va fi fost complet 
rezolvată. Unii oameni nu caută adevărul şi nu rezolvă problemele în acest 
mod. Ei doar predică cuvinte şi fraze doctrinare, şi pare că înţeleg totul, dar 
când se confruntă cu o dificultate reală, nu pot pune adevărul în practică, 
deşi ar vrea să o facă. Nemulțumirile şi neînțelegerile persistă în inima lor — 
dar ei nu caută adevărul pentru a rezolva problema. Aceste nemulțumiri și 
neînţelegeri sunt ascunse în sinea oamenilor. Ele sunt, de fapt, un cancer şi 
vor izbucni în mediul potrivit. Înainte ca acest lucru să se întâmple, oamenii 
nu le pot simţi și cred că înţeleg tot adevărul şi că nu au dificultăţi. Dar, 
când mai târziu li se întâmplă ceva, ei sunt incapabili să pună adevărul în 
practică. Acest lucru dovedeşte că tu nu ai credință adevărată în Dumnezeu 


şi că nu prea înţelegi adevărul. Ce înseamnă acest lucru? Inseamnă că poţi 


predica câteva cuvinte şi fraze doctrinare şi că poţi doar să respecţi câteva 
reguli. Cu toate că uneori poți fi capabil să te supui, este o supunere care 
constă în respectarea unor reguli şi este o supunere foarte limitată. Dacă ţi 
se întâmplă ceva care nu se potriveşte cu noțiunile tale, nu vei fi capabil să 
te supui. Acest lucru arată că nu ești o persoană care să se poată supune cu 
adevărat lui Dumnezeu şi că firea ta coruptă nu este înlăturată şi nu s-a 
schimbat. Trebuie să-ți cunoşti firea coruptă în lumina lucrurilor care ţi se 
întâmplă şi trebuie să cunoşti, să înţelegi şi să ţii cont de tot ceea ce face 
Dumnezeu. După aceea, trebuie să dobândești o supunere adevărată și 
benevolă și, indiferent de ceea ce ţi se întâmplă sau de cât de discordant este 
acest lucru faţă de noțiunile tale, trebuie să fii capabil să te supui. Acesta 
este nivelul care trebuie atins pentru a fi o persoană care se supune cu 


adevărat lui Dumnezeu și o persoană care s-a schimbat cu adevărat. 


Majoritatea oamenilor care cred în Dumnezeu de ani de zile nu ştiu ce 
înseamnă să I se supună. Ei ştiu doar cum să rostească cuvintele și frazele 
doctrinare, nu şi ce înseamnă să practici adevărul sau cum să practici pentru 
a te supune lui Dumnezeu. De ce se întâmplă acest lucru? Unii oameni se 
supun întotdeauna lui Dumnezeu conform propriilor lor noțiuni şi 
închipuiri, iar atunci când ceea ce spune Dumnezeu nu este în acord cu 
noțiunile lor, ei nu reușesc să se supună. Atunci apar în sinea lor noțiuni şi 
neînțelegeri despre Dumnezeu, iar ei nu vor căuta adevărul. Dacă ar fi cu 
adevărat oameni care se supun lui Dumnezeu, ei ar fi capabili să facă acest 
lucru indiferent dacă cuvintele lui Dumnezeu sunt sau nu în acord cu 
noțiunile umane, deoarece supunerea omului față de Dumnezeu este 
poruncită de Cer şi recunoscută pe Pământ. Dacă cineva practică în acest 
mod, se supune lui Dumnezeu, iar dacă ajunge să înţeleagă adevărul prin 
această practică, atunci deţine realitatea supunerii față de Dumnezeu. Când 


încearcă să practice adevărul, majoritatea oamenilor practică doar doctrina 


textuală a cuvintelor lui Dumnezeu şi cred că practică adevărul. De fapt, 
procedând astfel nu se ajunge la practicarea adevărului. Trebuie să existe 
principii pentru practicarea adevărului. Dacă o persoană nu poate găsi 
principiile practicării, atunci ea nu face decât să urmeze reguli, iar acestei 
practicări îi lipseşte detaliul necesar de a acţiona conform principiilor. Mulţi 
oameni susțin doar regulile cuvintelor şi frazelor doctrinare şi nu au 
principii în practica lor. Acest lucru nu corespunde standardelor de 
practicare a adevărului. Toţi cei din domeniul religios acţionează conform 
propriilor noţiuni şi închipuiri şi cred că aceasta este practicarea adevărului. 
Ei pot predica despre dragoste, de exemplu, sau despre umilinţă, dar tot 
ceea ce fac este să repete ca papagalii cuvinte care sună frumos. Practica lor 
nu are principii, iar ei nu pot înţelege cele mai fundamentale lucruri. Cum 
poate cineva să intre în realitatea adevărului dacă practică în acest fel? 
Cuvintele lui Dumnezeu sunt adevărul; realitatea este trăită de om. O 
persoană deține realitatea adevărului doar atunci când poate să practice 
adevărul şi să trăiască cuvintele lui Dumnezeu. Prin practicarea şi 
experimentarea cuvintelor lui Dumnezeu, oamenii dobândesc luminarea 
Duhului Sfânt şi adevărata cunoaştere a cuvintelor lui Dumnezeu. Doar 
atunci înțeleg adevărul. Oamenii care realmente înțeleg adevărul sunt 
capabili să determine principiile practicării. Atunci când ai ajuns să înţelegi 
principiile practicării, discursul şi acţiunile tale vor avea principii, iar 
îndeplinirea datoriei tale va fi în conformitate cu principiile adevărului. 
Asta înseamnă să practici adevărul; asta înseamnă să ai realitatea 
adevărului. Doar atunci când trăieşti realitatea adevărului practici adevărul, 
iar dacă nu trăieşti realitatea adevărului, nu practici adevărul. Practicarea 
adevărului nu înseamnă doar respectarea unor reguli, aşa cum își 
imaginează oamenii, şi nimeni nu trebuie să practice oricum ar vrea să 


practice. Dumnezeu se uită dacă realmente înţelegi adevărul atunci când 


practici şi experimentezi cuvintele Sale și dacă discursul şi acțiunile tale au 
principiile adevărului. Dacă înţelegi adevărul şi îl poţi pune în practică, vei 
avea intrare în viaţă. Indiferent de experienţele şi cunoştinţele pe care le ai 
despre cuvintele lui Dumnezeu, indiferent de aprecierea pe care o ai, toate 
aceste lucruri sunt direct legate de intrarea ta în viaţă. Dacă ai experimentat 
multe lucruri, ai eşuat de multe ori, ai învăţat lecții reale şi ai avut 
experiențe practice, atunci poţi simţi că deţii realitatea adevărului. Este 
acest lucru corect? Nu este. Este un astfel de sentiment demn de încredere? 
Nu este nici demn de încredere. Oamenii care deţin realitatea adevărului se 
pot supune lui Dumnezeu şi pot fi martori pentru El, iar pentru alţii este 
foarte edificator să le audă mărturia. Numai despre acești oameni se poate 
spune că au realitatea adevărului. Doar o persoană care poate obține 
recunoaşterea şi aprobarea celor care înţeleg adevărul are realitatea 
adevărului. Faptul că deții sau nu realitatea adevărului depinde în mod 
crucial de măsura în care poți să înţelegi adevărul şi să ajungi să-L cunoşti 
pe Dumnezeu, practicând şi experimentând cuvintele Sale. Dacă practica şi 
experiența ta nu au legătură cu cuvintele lui Dumnezeu și cu adevărul, 
atunci nu ai o experienţă de viață adevărată. Acest lucru dovedește şi că 
relația ta cu Dumnezeu este anormală. De ce spun că relația ta cu 
Dumnezeu este anormală? Pentru că nu ai nicio practică sau experienţă a 
cuvintelor Sale şi nu ai obţinut o înţelegere a adevărului. Acest lucru arată 
că nu ești o persoană care experimentează lucrarea lui Dumnezeu, cu atât 
mai puţin cineva care se supune lui Dumnezeu. Numai dacă tu crezi în 
Dumnezeu de mulţi ani, dacă ai trecut prin multe încercări şi necazuri, dacă 
dragostea ta pentru Dumnezeu şi credința ta au crescut, iar tu ai rămas 
neclintit în mărturia ta, vei da dovadă că ai o credinţă adevărată în 
Dumnezeu. O astfel de credinţă adevărată trebuie dovedită rămânând 


neclintit în mărturia ta; faptul că ești sau nu capabil să faci acest lucru este 


crucial. Acesta este testul pentru a vedea dacă practici sau nu adevărul, iar 
el arată dacă ai sau nu credinţă adevărată. De exemplu, care ar fi atitudinea 
ta dacă Dumnezeu ar rândui o situație, iar tu ai vedea că El intenționează să- 
ți ia persoana pe care o iubeşti şi la care ţii cel mai mult, sau lucrurile la 
care ţii cel mai mult? Nu este ca şi cum simplul fapt de a spune: „O, 
Doamne, tot ceea ce faci Tu este bun. Îţi mulțumesc şi Te slăvesc,” ar 
însemna că poți trece testul. Atunci când vei vedea persoana pe care o 
iubeşti cel mai mult dându-și ultima suflare, inima ta va fi în agonie și 
zbucium, iar tu vei spune: „Nu pot trăi dacă el moare. Voi muri cu el, căci 
nu pot fi fără el! Dacă el moare, nu voi mai crede în Dumnezeu.” În acest 
caz, tu nu deţii realitatea adevărului și eşti complet dat în vileag. Ai credință 
adevărată? Persoana iubită a murit, iar tu nu mai poţi trăi; nici măcar nu-L 
mai vrei pe Dumnezeu. Persoana dragă ţie a murit şi tu nici măcar nu asculți 
de Dumnezeu. Acest lucru dovedește că omul este cel pe care îl iubeşti şi de 
care asculţi. Nu ai fost dat în vileag prin asta? În mod fundamental, nu ești o 
persoană care să asculte de Dumnezeu, cu atât mai puţin să-L iubească. Cu 
siguranță, părtăşia ta obişnuită cu alții este plină de vorbe goale şi doctrină, 
nu de cuvinte practice şi sincere. Atunci când vei fi testat, va ieși la iveală 
dacă doctrinele pe care le rosteşti și sloganurile pe care le scandezi provin 
din credinţa ta și reprezintă adevărata ta înţelegere. Se va dovedi că eşti un 
fals credincios, un impostor şi un necredincios. Spui doar vorbe goale 
despre credinţa ta în Dumnezeu; cuvintele Lui nu au prins rădăcini în inima 
ta. Cea mai înspăimântătoare formă de credinţă în Dumnezeu este aceea în 
care o persoană înţelege toate doctrinele, dar nu are nici cea mai mică urmă 
de credință adevărată în Dumnezeu. Cum poate fi verificată credința 
adevărată? În principal, văzând dacă cineva poate accepta adevărul şi îl 
poate pune în practică atunci când 1 se întâmplă anumite lucruri. Dacă el nu 


a acceptat niciodată adevărul şi nici nu l-a pus în practică, atunci, de fapt, a 


fost deja dat în vileag şi nu este nevoie să așteptăm un test pentru asta. Când 
unei persoane 1 se întâmplă ceva în viaţa de zi cu zi, poţi vedea clar dacă 
deține realitatea adevărului. Există mulți oameni care de obicei nu urmăresc 
adevărul şi nu îl pun în practică atunci când li se întâmplă ceva. Oare astfel 
de oameni trebuie să aștepte un test care să-i dea în vileag? Nicidecum. 
După un timp, dacă nu se schimbă nimic, înseamnă că au fost deja dați în 
vileag. Dacă sunt emondaţi şi tratați, dar tot nu acceptă adevărul și rămân 
neclintiți în refuzul lor de a se căi, atunci ei au fost și mai mult daţi în vileag 
şi ar trebui să fie îndepărtați şi alungaţi. Toţi cei care nu se concentrează de 
obicei pe acceptarea adevărului sau pe punerea lui în practică sunt 
necredincioşi şi nu trebuie să li se încredinţeze nicio lucrare sau să își 
asume vreo responsabilitate. Poate cineva fără adevăr să rămână neclintit? 
Este important să pună adevărul în practică? Este suficient să te uiţi la acei 
oameni care nu au pus niciodată adevărul în practică — nu va dura mulți ani 
pentru ca toți să fie daţi în vileag. Ei nu au niciun fel de experienţă sau 
mărturie. Cât de săraci şi demni de milă sunt şi cât de rușinaţi trebuie să se 
simtă! 

Cum se naşte în cineva credința adevărată în Dumnezeu? Ea vine din 
experienţă. Cum vine din experiență? Dacă eşti capabil să cauţi şi să cugeți 
la voia lui Dumnezeu în fiecare persoană, eveniment şi obiect pe care îl 
întâlneşti şi, prin aceasta, să ÎI înţelegi, atunci, după numeroase experienţe, 
vei ajunge treptat la o înţelegere adevărată a lui Dumnezeu — nu o înţelegere 
verbală, ci una pe care o simţi în inima ta. Dumnezeul în care crede inima ta 
şi pe care gura ta Îl recunoaşte trăieşte în inima ta și nimeni nu îţi poate lua 
asta. La fel ca Iov, atunci când a fost pus la încercare, iar prietenii săi au 
spus: „Ai păcătuit şi L-ai ofensat pe Dumnezeu. Roagă-L repede pe Iahve 
Dumnezeu să te ierte!” lov nu simţea că a păcătuit sau că L-a ofensat pe 


Dumnezeu, dar de ce? Pentru că, după zeci de ani de viaţă, înţelegerea lui 


despre Dumnezeu nu se baza pe propria experiență; el nu a spus: 
„Dumnezeu îi binecuvântează pe oameni, este milostiv cu ei şi nu-i 
privează niciodată.” Experienţa lui era că Dumnezeu îi dă omului, dar îi și 
ia. Atunci când El îi dă lucruri omului, uneori îl şi mustră, îl disciplinează și 
îl pedepseşte în acelaşi timp. Ceea ce le face Dumnezeu oamenilor nu este 
dictat de mintea, gândirea sau imaginația oamenilor. Așadar, deceniile de 
experienţe de viaţă ale lui Iov l-au condus pe acesta la concluzia că „Iahve a 
dat şi Iahve a luat; binecuvântat să fie numele lui Iahve Dumnezeu” (Iov 1:20- 
21). Adică, tot ceea ce face Dumnezeu, indiferent dacă este considerat bun 
sau rău de către oameni, face parte din orchestrările Sale. Chiar dacă se 
întâmplă lucruri rele, Satana nu îndrăzneşte să acționeze împotriva 
oamenilor fără permisiunea lui Dumnezeu. Omenirea este în mâinile lui 
Dumnezeu şi, sub suveranitatea Sa, nu are de ce să se teamă. Chiar dacă ar 
fi să cazi în mâinile Satanei, acest lucru a fost dictat de Dumnezeu, iar 
Satana nu ar îndrăzni să se atingă de tine fără permisiunea lui Dumnezeu. 
Iov a avut acest nivel de înţelegere şi de aceea nu s-a plâns, indiferent de 
ceea ce făcea Dumnezeu. El a văzut clar că numai lahve Dumnezeu este 
adevăratul Dumnezeu care domneşte peste toate şi că toți acei îngeri, spirite 
rele şi demoni nu sunt Dumnezeu. Cine domneşte peste toate? Cine 
domnește peste omenire şi are suveranitate peste toate? Dumnezeu. Pentru a 
folosi o expresie obişnuită, Dumnezeu este cel mai măreț. Familia unei 
persoane, nivelul său de bunăstare, dacă îşi va petrece zilele în confort sau 
în durere şi durata vieții sale — toate acestea se află în mâinile lui 
Dumnezeu. lov a avut o experienţă profundă în această privinţă, şi nu doar 
o dată sau de două ori în viaţa sa. Ori de câte ori se întâmpla un lucru, 
acesta îi rămânea adânc întipărit în memorie dacă înțelegea că s-a întâmplat 
în cadrul suveranităţii lui Dumnezeu. Îi dădea senzaţia și sentimentul 


profund că aceste lucruri nu se petreceau din întâmplare, sau prin voia 


omului sau a Satanei, ci că era lucrarea lui Dumnezeu, iar el nu se putea 
plânge. Ce a realizat lov când a trecut prin încercări atât de mari? Că 
Dumnezeu este suprem, că Dumnezeu este înţelept. El a putut să-L 
slăvească mereu pe Dumnezeu, indiferent de ceea ce a făcut El. Dacă ţi se 
întâmplă astfel de lucruri, dar nu le poți înțelege, nu judeca şi nu-ţi impune 
propriile concluzii. Dacă nu ştii care este voia bună a lui Dumnezeu, atunci 
caut-o, așteaptă, apoi ascultă de ea. Acesta este cel mai bun mod de a 
practica și cea mai bună cale de practică, altfel vei fi umilit și făcut de 
ruşine. Iov cunoştea prea bine aceste lucruri. Dacă mereu Îl înţelegi greşit 
pe Dumnezeu, nu vei dobândi niciodată adevărul şi vei pierde 
binecuvântările Lui. Chiar dacă vei suferi multe greutăţi, nu vei dobândi 
nimic, deoarece relația ta cu Dumnezeu este anormală, nu-L tratezi pe 
Dumnezeu ca pe Dumnezeu, nu înţelegi lucrarea Sa şi nu asculți de El cu 
adevărat. Din această cauză, nu vei obține niciodată adevărata cunoaștere a 
lui Dumnezeu. Dumnezeu vorbește şi lucrează şi, indiferent cât de 
minuțioase sunt eforturile Sale pentru tine şi indiferent ce fel de mediu 
creează pentru tine, în cele din urmă, totul se întâmplă pentru ca tu să Îl poţi 
cunoaşte pe Dumnezeu. Odată ce Îl vei cunoaşte pe Dumnezeu, relaţia ta cu 
El va deveni mai apropiată şi mai normală. Dumnezeu nu acționează fără 
motiv, darămite să se joace cu cineva din plictiseală, şi este normal dacă 
oamenii nu înțeleg cum lucrează El. Dar ei ar trebui să caute adevărul şi, cel 
puţin, să nu-L judece pe Dumnezeu atunci când nu ştiu nimic despre El — 
asta înseamnă să fii o persoană rațională. Aşa cum a spus Petru, Dumnezeu 
are întotdeauna dreptate atunci când îi tratează pe oameni ca pe nişte jucării 
sau oricum i-ar trata. „Dacă Dumnezeu m-a tratat ca pe o jucărie, cum aş 
putea să nu fiu pregătit şi dornic?” Ce l-a determinat pe Petru să spună 
aceste cuvinte? (Propria experienţă l-a condus pe Petru la aceste cuvinte. El 


şi-a dat seama că, indiferent de ceea ce face Dumnezeu, intenţiile Sale sunt 


întotdeauna bune.) Uneori nu vei înțelege voia lui Dumnezeu, aşa că ce ar 
trebui să faci? Trebuie să aștepți, să o cauţi şi să încerci să o recunoști. Deşi 
lov şi Petru au trăit în perioade diferite, au avut medii diferite, au 
experimentat lucruri diferite şi au rostit cuvinte diferite, căile şi modalitățile 
lor de practică au fost aceleaşi, iar atitudinea lor față de Dumnezeu atunci 
când li s-au întâmplat anumite lucruri a fost aceeaşi. Doar că au folosit un 
limbaj diferit pentru a exprima această idee. Dar ce înțeleg oamenii din 
asta? Că trebuie să practici supunerea, în timp ce cauţi și aștepți voia lui 
Dumnezeu. Nu fi neliniștit. Este corect să ai doar această atitudine mai 
întâi. Dacă te neliniștești prea mult când se întâmplă ceva şi nu ştii să cauţi 
adevărul, ci continui să te plângi de Dumnezeu, atunci vor fi probleme. Unu 
oameni spun: „Pur şi simplu nu înţeleg! De ce ne tratează Dumnezeu așa? 
Nu pot să mă supun dacă suntem trataţi ca Satana, diavolul. Este irațional şi 
de nejustificat!” Mai meriţi tu îndrumarea lui Dumnezeu atunci când mintea 
ta omenească, noțiunile, imaginaţia, răzvrătirea și sfidarea sunt scăpate de 
sub control? Supunerea nu este la fel de simplă precum a spune că te supui 
sau a predica doctrina ori a exprima puţină hotărâre şi a avea puţină 
stăpânire de sine. Nu este atât de simplu. Dacă te supui lui Dumnezeu, 
răsplata ta finală este să Îl cunoşti pe Dumnezeu, să înţelegi mediile pe care 
EI le stabilește pentru tine şi să ai o experienţă reală. Adică, tu vei înțelege 
inima lui Dumnezeu și efortul minuțios pe care îl depune și că El este 
dezamăgit de fierul imperfect care nu devine oţel. Dumnezeu nu vrea să te 
vadă trăind într-o fire coruptă, ci vrea să scapi de ea. Aşa că El trebuie să 
folosească metode precum judecarea și mustrarea ta, emondarea și tratarea 
ta, dojenirea și disciplinarea ta, într-atât încât pare că Dumnezeu acționează 
în mod nejustificat, ca şi cum te-ar condamna, te-ar pedepsi sau s-ar juca cu 
tine. Ce faci atunci? Dacă poţi înţelege efortul minuţios al lui Dumnezeu, 


chiar și atunci când El acționează în acest fel, atunci este suficient — vei fi 


cu adevărat ascultător. Pe când era pus la încercare, lov a spus: „Iahve a dat 
şi lahve a luat; binecuvântat să fie numele lui lahve Dumnezeu.” Ce 
înţelegea el prin aceste cuvinte? „Toate lucrurile pe care le am mi-au fost 
date de Iahve Dumnezeu, iar El poate să mi le ia dacă vrea, pentru că El 
este Dumnezeu şi are această putere. Nu am dreptul să refuz, pentru că tot 
ce am este de la El.” Asta a înţeles și a experimentat lov. Care a fost 
hotărârea lui în acel moment? „Trebuie să-L înţeleg pe Dumnezeu, să 
acționez în mod rațional şi să fiu o persoană rezonabilă. Toate acestea mi-au 
fost date de Dumnezeu, iar El mi le poate lua în orice moment. Nu pot 
încerca să Îl conving pe Dumnezeu în această privinţă; să fac acest lucru ar 
însemna să nu-L ascult. Respingând acțiunile lui Dumnezeu I-aş răni inima, 
iar dacă aş face acest lucru nu aş fi o persoană cu adevărat bună sau o ființă 
creată adevărată.” Acesta a fost modul în care a practicat el la vremea 
respectivă şi ce rezultate i-a adus această practică? De fapt, adevăratul 
rezultat nu a fost că a devenit mai bogat, că a avut mai multe vite şi oi decât 
înainte sau că a avut mai mulți copii frumoși decât înainte. Acestea sunt 
doar lucruri date de harul lui Dumnezeu. Prin această experiență, ceea ce 
Dumnezeu i-a acordat de fapt a fost o mai bună înţelegere a Lui, ascultarea, 
o relație mai strânsă cu El şi o mai mare apropiere de inima Sa. lov a fost 
capabil să înțeleagă tot ceea ce făcea Dumnezeu şi nu a mai rostit cuvinte 
absurde sau blasfematoare, nici cuvinte care să rănească inima lui 
Dumnezeu. Nu asta înseamnă oare să te eliberezi de firea ta coruptă? Satana 
nu te mai poate controla; nu mai ești sub controlul lui, ci sub cel al lui 
Dumnezeu. Te poţi supune indiferent ce face Dumnezeu, iar tu Îi aparţii. 
Aceasta era starea în care se afla Iov în acel moment şi atitudinea pe care o 
avea. În plus, pentru că a acţionat în acest fel şi a intrat în această realitate, 
în cele din urmă Dumnezeu i S-a arătat. Apariția lui Dumnezeu, indiferent 


de forma pe care a luat-o, i-a sporit înţelegerea despre Dumnezeu? (Da.) 


Da, cu siguranţă 1-a sporit înţelegerea. De la a auzi inițial despre Dumnezeu 
în legende, la confirmarea existenţei Sale, la a-L vedea — care dintre acestea 
ați spune că este cea mai mare binecuvântare pentru omenire, în comparație 
cu harul pe care îl oferă Dumnezeu? (A-L vedea pe Dumnezeu este 
binecuvântarea mai mare.) Categoric. Atunci când oamenii cred în 
Dumnezeu, dar nu înţeleg adevărul, ei cer întotdeauna ca Dumnezeu să-i 
protejeze, să le dăruiască har, să-i ridice deasupra celorlalți și să le 
binecuvânteze întreaga familie cu siguranță și fericire. Ei vor să 
propovăduiască oriunde se duc, iar ceilalți să-i invidieze şi să-i admire. Asta 
îşi doresc oamenii, dar ei nu sunt conştienţi de cea mai mare binecuvântare 
pe care Dumnezeu vrea să o ofere. Ei caută doar harul material extern, dar 
toată căutarea lor nu face decât să-i îndepărteze şi mai mult de inima lui 
Dumnezeu. Ei pierd cel mai mare noroc dintre toate și pierd binecuvântarea 
lui Dumnezeu. Dacă nu poţi dobândi cunoaşterea lui Dumnezeu și nu poți 
dobândi adevărul, ești capabil să trăieşti în prezenţa Lui? Poţi să te supui cu 
adevărat tuturor planurilor lui Dumnezeu? Acest lucru este absolut 
imposibil. 

Procesul de punere în practică a adevărului şi de intrare în realitatea 
adevărului este, de fapt, un proces prin care te înţelegi pe tine însuţi și te 
eliberezi de firea ta coruptă. De asemenea, este un proces de interacțiune 
faţă în față cu Dumnezeu şi de cunoaștere a Lui. Spui că pui adevărul în 
practică, dar cum se face că nu-L cunoşti pe Dumnezeu? Cum se face că 
relația ta cu Dumnezeu nu a devenit mai apropiată? Spui că în fiecare zi te 
rogi şi îţi deschizi inima în faţa Lui, deci te simți mai aproape de El în 
această perioadă? Simţi că a crescut credinţa ta în Dumnezeu? În această 
perioadă, simţi că ai dobândit o mai bună înţelegere a lui Dumnezeu, că ai 
mai puţine plângeri faţă de El şi că Îl înţelegi greşit şi te răzvrăteşti mai 


puţin împotriva Lui? Dacă nu vezi nimic din toate acestea la tine și ești 


exact la fel ca înainte, atunci nu ai pus adevărul în practică şi ai pierdut 
timpul, limitându-te doar la a-ţi exercita puterea. Nimeni nu te obligă să faci 
servicii sau să muncești din greu şi, de asemenea, nimeni nu te împiedică să 
pui adevărul în practică. Este alegerea ta, iar tu mergi pe calea facerii de 
servicii. Dacă oamenii nu pun adevărul în practică sau nu urmăresc 
adevărul, ei nu au cum să nu devină nişte făcători de servicii. Oamenilor le 
este foarte greu să pună adevărul în practică. Ei nu ştiu cum să asculte de 
Dumnezeu şi sunt întotdeauna mulţumiţi doar să muncească și să facă 
servicii. Când reușesc în sfârşit să înțeleagă câteva teorii, nu știu cum să 
pună adevărul în practică. În schimb, pur şi simplu fac din nou servicii, dar 
nici măcar nu-şi dau seama de asta. Prin urmare, trebuie să petreci periodic 
ceva timp reflectând, examinându-te pe tine însuţi şi având părtăşie cu frații 
şi surorile tale despre ceea ce ai dobândit în acest timp. Spui: „Mai am 
multe înțelegeri greşite despre Dumnezeu, pe care nu le-am rezolvat încă.” 
Altcineva spune: „Simt că am dobândit o oarecare înţelegere a inimii lui 
Dumnezeu în aceste zile. Este un lucru bun ca Dumnezeu să lase omenirea 
să sufere. Înainte îmi era teamă de suferință și voiam să mă ascund sau să 
fug când mă confruntam cu suferința. Acum simt că numai oamenii care au 
suferit puţin pot să se liniştească în fața lui Dumnezeu şi să nu-şi lase 
atenția să se îndrepte spre chestiuni exterioare. Suferința este bună, așa că 
Dumnezeu creează întotdeauna medii de încercare pentru a-i testa şi rafina 
pe oameni. Simt că înţeleg şi simt o parte din scopul lui Dumnezeu și 
efortul minuţios pe care îl face. Tot ce face Dumnezeu este bun!” Acesta 
este modul în care trebuie să ai părtăşie. Vei obţine beneficii prin părtășie. 
În cazul în care câţiva oameni se adună în timpul liber pentru a bârfi, a 
judeca sau a spune alte lucruri care au tendinţa de a provoca certuri, ei pot 
părea că vorbesc despre credinţa lor în Dumnezeu sau despre experiențele 


lor de viaţă, dar dacă inimile lor nu sunt împăcate, atunci ar trebui să 


exerseze cum să caute și să se străduiască să dobândească adevărul şi să 
îndeplinească cerinţele lui Dumnezeu. Dacă urmăreşti întotdeauna adevărul 
în acest mod, atunci Duhul Sfânt va lucra în tine şi te va lumina. Ia lipsa ta 
de adevăr ca pe o povară pe care să o urmăreşti, mergi să practici şi să 
experimentezi și luptă pentru adevăr. Cum ar trebui să pui acest lucru în 
practică? Ar trebui să cauţi şi să ceri îndrumare de la cineva care înţelege 
adevărul despre lucrurile pe care nu le înţelegi sau pe care nu le poţi 
pătrunde. Dacă practici astfel tot timpul, vei reuși să înţelegi mai mult din 
adevăr şi vei dobândi multe. De cele mai multe ori, voi nu ştiţi cum să aveți 
părtăşie despre adevăr, vă concentrați doar pe discuţii despre lucrare sau 
vorbiți mereu despre metode şi nu despre principii. Aceasta este o abatere, 
când, de fapt, ar trebui să aveţi părtăşie despre chestiuni care implică 
principiile adevărului atunci când vorbiți despre lucrare; asta va fi în 
beneficiul intrării voastre în viață. Odată ce aţi avut o părtăşie clară despre 
chestiuni care implică principiile adevărului, atunci veţi avea o cale spre 
intrarea în viaţă. Acest lucru este benefic pentru realizarea lucrării şi 
îndeplinirea datoriei voastre, precum şi pentru intrarea voastră în viață. Nu 
este aceasta cea mai bună variantă? Trebuie să aveţi părtăşie într-un mod 
pur şi deschis cu privire la experiența voastră de a crede în Dumnezeu 
pentru a avea rezultate și pentru a obține intrarea în viață. Bârfa sau 
judecata permanentă nu are niciun beneficiu pentru intrarea în viaţă și îi 
face pe oameni să piardă şansa de a se mântui prin credinţa în Dumnezeu. 
În credința în Dumnezeu, oamenii trebuie să se concentreze mereu pe 
punerea în practică a adevărului. Cu cât îl puneţi mai mult în practică, cu 
atât mai mari sunt şansele voastre de mântuire. Dacă înţelegeți prea puţin 
din adevăr, trebuie să îl căutați şi mai mult. Numai prin dobândirea unei 


înțelegeri a adevărului şi punerea lui în practică puteți experimenta o 


schimbare reală şi puteți obține o speranță mai mare şi mai sigură de 


mântuire. 


16 iulie 2017 


Despre cooperarea armonioasă 


Felul în care oamenii îşi îndeplinesc îndatoririle în casa lui Dumnezeu 
este complet diferit de felul în care se fac lucrurile printre non-credincioși. 
Care este diferența? Fraţii și surorile citesc împreună cuvântul lui 
Dumnezeu şi sunt uniţi în spirit. Ei sunt capabili să trăiască în armonie unii 
cu alții și să-şi spună unii altora ceea ce gândesc cu adevărat. Ei sunt 
capabili să-şi împărtăşească simplu şi deschis adevărul unul altuia, să se 
bucure de cuvântul lui Dumnezeu şi să se ajute reciproc. Cei care au 
dificultăți caută împreună adevărul pentru a rezolva problema, reușesc să se 
unească în spirit și se pot supune în faţa adevărului şi în faţa lui Dumnezeu. 
Non-credincioşii sunt diferiți. Toţi au propriile secrete, nu comunică 
deschis, se feresc unii de alții, ba chiar uneltesc și rivalizează unii cu alții. 
În cele din urmă, ei se despart supăraţi și îşi urmează propriile căi. Cea mai 
mare diferență dintre a fi în biserică şi a fi în lumea non-credincioşilor este 
că aceia care cred sincer în Dumnezeu pot accepta adevărul. Indiferent cine 
are probleme sau dificultăţi, cu toţii pot avea părtăşie în mod deschis şi se 
pot ajuta unii pe alții, iar dacă o persoană dezvăluie corupție, poate fi 
criticată şi emondată, astfel încât aceasta să se poată căi. Asta înseamnă să 
ne iubim unii pe alții. Toţi oamenii se află într-un raport de egalitate unii 
faţă de alţii, iar principiile prin care oamenii se înţeleg sunt construite pe 
temelia cuvântului lui Dumnezeu. Dacă cineva dezvăluie corupţie, vorbeşte 
incorect sau face o greşeală, poate avea părtăşie în mod deschis. Atunci 
când toţi caută adevărul, se ajută unii pe alții şi obțin înțelegerea adevărului, 
este dobândită o eliberare şi o libertate completă. Astfel, oamenii nu mai 
ajung să fie înstrăinați de ceilalți, să rivalizeze unii cu alții sau să se 
ferească unii de alții. De asemenea, ei sunt capabili să se încurajeze şi să se 


iubească unii pe alții în mod egal. Aceste lucruri sunt efectul cuvântului lui 


Dumnezeu. Prin intermediul vieţii bisericeşti, toți cei care cred cu adevărat 
în Dumnezeu ajung să înţeleagă adevărul, să se lepede de corupţia lor, să 
coopereze în armonie cu frații şi surorile lor, să îşi îndeplinească bine 
propriile îndatoriri, să trăiască în armonie unii cu alții și să trăiască înaintea 


lui Dumnezeu. 


Dacă vrei să-ți îndeplineşti bine îndatoririle și să-l satisfaci intențiile 
lui Dumnezeu, atunci trebuie să înveţi mai întâi să lucrezi în armonie cu 
alții. Când cooperezi cu frații şi surorile tale, ar trebui să ţii cont de 
următoarele chestiuni: „Ce este armonia? Este limbajul meu în armonie cu 
ei? Sunt gândurile mele în armonie cu ei? Este felul în care fac eu lucrurile 
în armonie cu ei?” la în considerare cum să cooperezi în armonie. 
Câteodată, armonie înseamnă răbdare şi toleranță, dar înseamnă și să-ţi 
susții punctul de vedere şi principiile. Armonie nu înseamnă să faci 
compromisuri în privinţa principiilor, pentru a linişti lucrurile, sau să încerci 
să fii „o persoană care caută să le facă pe plac oamenilor”, sau să rămâi 
fixat pe calea moderaţiei — şi, desigur, nu înseamnă să încerci să intri în 
grațiile cuiva. Acestea sunt principii. Odată ce ai înțeles aceste principii, vei 
vorbi şi vei acționa în conformitate cu intențiile lui Dumnezeu, fără să-ţi dai 
seama, şi vei trăi realitatea adevărului, iar în acest fel este uşor să 
dobândeşti unitate. Dacă, în casa lui Dumnezeu, oamenii trăiesc după 
filosofule lor pentru interacțiuni lumești şi dacă se bazează pe propriile 
noțiuni, înclinații, dorinţe, motive egoiste, pe darurile şi istețimea lor în 
privinţa felului în care se înţeleg cu ceilalți, atunci acesta nu este un mod de 
a trăi înaintea lui Dumnezeu şi sunt incapabili să dobândească unitatea. De 
ce se întâmplă asta? Acest lucru se întâmplă din cauza faptului că, atunci 
când oamenii trăiesc după o fire satanică, nu pot dobândi unitatea. Atunci, 
care este consecinţa finală a acestui lucru? Dumnezeu nu lucrează asupra 


lor. Fără lucrarea lui Dumnezeu, dacă oamenii se bazează pe istețimea şi 


abilitățile lor slabe, pe puţina lor expertiză şi pe acele fracțiuni de cunoştinţe 
şi deprinderi pe care le-au dobândit, atunci le va fi foarte dificil să fie 
folositori în casa lui Dumnezeu şi le va fi foarte greu să acţioneze conform 
intențiilor Sale. Fără lucrarea lui Dumnezeu, nu poţi înțelege niciodată 
intențiile lui Dumnezeu, cerinţele lui Dumnezeu sau principiile de 
practicare. Nu vei cunoaşte calea şi principiile după care să-ți îndeplineşti 
îndatoririlor şi nu vei şti niciodată cum să acţionezi în conformitate cu 
intenţiile lui Dumnezeu sau ce acțiuni încalcă adevărurile-principii şi se 
împotrivesc lui Dumnezeu. Dacă niciunul dintre aceste lucruri nu îţi este 
clar, tu doar vei respecta și vei urma reglementări orbeşte. Când îți 
îndeplineşti îndatoririle într-o astfel de confuzie, cu siguranță vei eşua. Nu 
vei dobândi niciodată aprobarea lui Dumnezeu și sigur Îl vei face pe 


Dumnezeu să te disprețuiască şi să te respingă și vei fi eliminat. 


Când doi oameni cooperează pentru îndeplinirea unei datorii, uneori 
vor avea o dispută cu privire la o chestiune de principiu. Vor avea puncte de 
vedere diferite și vor ajunge la opinii divergente. Ce se poate face în acest 
caz? E o chestiune care apare frecvent? E un fenomen normal. Minţile, 
calibrele, înțelegerile, vârstele şi experienţele tuturor sunt diferite şi e 
imposibil ca doi oameni să aibă exact aceleaşi gânduri și opinii și, prin 
urmare, faptul că doi oameni ar putea ajunge să aibă opinii şi perspective 
diferite e un fenomen foarte comun. Nu există un eveniment mai obişnuit 
decât acesta. Nu trebuie să faceţi caz din asta. Întrebarea critică este, atunci 
când apare o astfel de problemă, cum să cooperaţi şi să căutați unitate în 
faţa lui Dumnezeu şi unanimitate de perspective şi de opinii. Care este calea 
spre unificarea perspectivelor şi a opiniilor? Este să cauţi aspectul relevant 
al adevărurilor-principii, să nu acționezi conform intenţiilor tale sau ale 
altcuiva, ci să cauţi intenţiile lui Dumnezeu. Aceasta este calea către o 


cooperare armonioase. Doar când cauţi intențiile lui Dumnezeu şi 


principiile pe care le cere El, vei putea obține unitate. Altfel, dacă lucrurile 
ar merge cum vrei tu, cealaltă persoană ar fi nemulțumită, iar dacă lucrurile 
ar merge cum vrea aceasta, tu te-ai simți nemulțumit şi incomod. Ai fi 
incapabil să vezi clar lucrurile, nu ai putea să te resemnezi și te-ai gândi 
mereu: „Este acesta modul corect de a face lucrurile?” Ai fi incapabil să 
vezi cine gândeşte cu adevărat corect, dar nici nu ai fi dispus să renunți la 
propriile idei. Într-o astfel de situaţie, ar trebui să cauţi adevărul şi să cauţi 
care sunt principiile şi ce standarde cere Dumnezeu. După ce ai căutat 
standardele pe care le cere Dumnezeu, ai părtăşie cu cealaltă persoană. 
Dacă, apoi, aceasta are un pic de părtăşie despre opiniile şi cunoştinţele 
sale, inima ta va deveni clară și luminoasă. Te vei gândi în sinea ta: „Modul 
meu de a gândi este puţin denaturat, puţin superficial — modul ei de a gândi 
este mai bun, mai aproape de standardele pe care le cere Dumnezeu, așa că 
voi lăsa deoparte modul meu de a gândi, îl voi accepta pe al ei şi voi asculta 
de el. Hai să facem cum vrea ea.” Și, după ce ai învăţat ceva de la ea, nu ţi 
s-a făcut o favoare? Ea a oferit un pic, iar tu te-ai bucurat de ceva gata 
făcut. Asta se numește harul lui Dumnezeu, iar ţie ți s-a făcut o favoare. 
Crezi că doar atunci când Duhul Sfânt te luminează ţi se face o favoare? 
Atunci când cineva are o opinie sau o luminare şi ţi-o destăinuie în părtășie, 
sau când ceva este pus în practică conform principiilor sale, iar tu vezi că 
rezultatul nu este rău, nu înseamnă că ai câștigat ceva? Asta înseamnă să ţi 
se facă o favoare. Cooperarea între frați și surori este un proces de 
compensare a punctelor slabe ale unuia cu punctele forte ale altuia. Îţi 
foloseşti punctele forte pentru a compensa neajunsurile altora, iar alții își 
folosesc punctele forte pentru a compensa carenţele tale. Asta e ceea ce 
înseamnă să compensezi slăbiciunile proprii cu punctele forte ale celorlalți 
şi să cooperezi în mod armonios. Numai atunci când cooperează în armonie, 


oamenii pot fi binecuvântaţi înaintea lui Dumnezeu şi, cu cât 


experimentează mai mult din asta, cu atât mai multă realitate au, calea lor 
devine mai luminată când o parcurg, iar ei devin din ce în ce mai liniștiți. 
Dacă nu cooperezi în mod armonios; dacă eşti mereu la cuțite cu ceilalți și 
nu ești convins niciodată de ceea ce spun, iar ei nu doresc să te asculte; dacă 
încerci să păstrezi demnitatea celorlalți, însă aceştia nu fac acelaşi lucru 
pentru tine, iar asta ţi se pare neplăcut; dacă îi înghesui la colţ pentru ceva 
ce-au spus, iar ei își amintesc și, data viitoare când apare o problemă, îţi vor 
face şi ei la fel — atunci ce problemă este aceasta? Nu cumva înseamnă asta 
că trăieşti sub influenţa irascibilității tale și că rivalizezi cu ceilalți? Nu 
cumva înseamnă asta că trăieşti după o fire coruptă? Îndeplinindu-ţi 
îndatoririle astfel, cu siguranţă nu vei obține aprobarea sau binecuvântările 
lui Dumnezeu. Asta doar ÎI va face pe Dumnezeu să te dispreţuiască şi să te 


respingă. 


Trebuie să cooperezi în mod armonios în îndeplinirea sarcinilor tale. 
Numai atunci vei obține rezultate bune şi vei îndeplini cerințele lui 
Dumnezeu. Ce este cooperarea armonioasă? Ce comportamente nu se 
califică drept cooperare armonioasă? Să spunem că tu ţi-ai făcut datoria, iar 
eu mi-am făcut-o pe a mea. Fiecare dintre noi şi-a îndeplinit îndatoririle, dar 
nu a existat o înţelegere tacită între noi, nu a existat comunicare sau 
părtăşie. Nu am ajuns la niciun fel de înţelegere reciprocă. Pur și simplu 
ştiam în adâncul sufletului: „Eu îmi îndeplinesc datoria mea și tu ţi-o 
îndeplineşti pe a ta. Să nu interferăm unul cu celălalt.” Este aceasta o 
colaborare armonioasă? La suprafaţă, ar putea părea că nu există dispute 
sau opinii divergente între doi oameni ca noi şi că nu părem să interferăm 
unul cu celălalt sau să ne limităm reciproc. Cu toate acestea, din punct de 
vedere spiritual nu există o cooperare armonioasă între noi. Nu avem nicio 
înţelegere tacită sau grijă unul faţă de celălalt. Fiecare dintre noi îşi face 


treaba şi depune eforturi individuale, fără niciun fel de cooperare, asta e tot. 


Este acesta un mod bun de a face lucrurile? Poate părea că nimeni nu 
supraveghează, nu constrânge, nu comandă și nu ascultă orbeşte de nimeni, 
iar acest lucru poate părea chiar rațional, dar există un fel de fire coruptă în 
noi. Fiecare dintre noi concurează pentru a fi un erou, pentru a fi superior 
sau pentru a evolua mai bine decât ceilalți, aşa că nu iubim, nu ne pasă şi nu 
ajutăm pe nimeni altcineva. Există oare o cooperare armonioasă aici? (Nu.) 
Fără cooperare, duci o luptă solitară şi vei face multe lucruri într-un mod nu 
tocmai perfect sau temeinic. Aceasta nu este genul de stare pe care 


Dumnezeu vrea să o vadă la oameni. Nu este pe placul Lui. 


Unora le place să facă lucruri de unii singuri, fără să discute lucrurile 
cu nimeni sau să spună nimănui. Pur şi simplu, fac lucrurile așa cum vor ei, 
indiferent cum le-ar vedea alţii. Se gândesc: „Eu sunt conducătorul, iar voi 
sunteţi aleşii lui Dumnezeu, așa că trebuie să urmaţi ceea ce fac eu. Faceţi 
exact ce spun eu — aşa se cuvine să fie.” Ei nu-i anunţă pe ceilalți când 
acționează şi acțiunile lor nu sunt transparente. Se strofocă mereu în privat 
şi acționează în secret. La fel ca marele balaur roşu, care îşi menține 
monopolul de partid unic asupra puterii, ei doresc întotdeauna să-i 
păcălească şi să-i controleze pe ceilalți, pe care îi consideră nesemnificativi 
şi lipsiţi de valoare. Vor să aibă mereu ultimul cuvânt în chestiuni, fără să 
discute sau să comunice cu alții şi nu solicită niciodată opiniile altora. Ce 
părere ai de aceasta abordare? Are o umanitate normală? (Nu are.) Nu este 
aceasta natura marelui balaur roşu? Marele balaur roșu este dictatorial și îi 
place să acționeze într-un mod arbitrar. Nu sunt cei cu acest tip de fire 
coruptă urmașii marelui balaur roşu? Acesta este modul în care oamenii ar 
trebui să se cunoască pe ei înşişi. Sunteţi capabili să vă comportaţi astfel? 
(Da.) Atunci când vă comportaţi astfel, sunteți conştienţi de acest lucru? 
Dacă da, atunci mai există speranţă pentru voi, dar dacă nu, cu siguranță 


aveți probleme şi, în acest caz, nu cumva sunteţi condamnați? Ce este de 


făcut, atunci când nu sunteţi conștienți că vă comportați astfel? (Avem 
nevoie ca frații și surorile noastre să ne semnaleze acest lucru şi să ne 
emondeze.) Dacă mai întâi le spunem celorlalți: „Sunt o persoană căreia din 
fire îi place să-i conducă pe alții şi vă spun dinainte, aşa că, dacă şi când se 
va întâmpla, nu mă contraziceţi. Trebuie să aveţi răbdare cu mine. Ştiu că 
nu este grozav şi mă străduiesc să schimb asta treptat, așa că sper să fiți 
toleranți cu mine. Când se întâmplă aceste lucruri, aveţi răbdare cu mine, 
cooperați cu mine şi haideţi să ne străduim împreună să cooperăm în 
armonie.” Este acceptabil să facem lucrurile în acest mod? (Nu. Este lipsit 
de rațiune.) De ce spuneţi că acest lucru este lipsit de rațiune? Cineva care 
spune acest lucru nu intenționează să caute adevărul. Ştie foarte bine că este 
greşit să facă lucrurile în acest fel, dar continuă să o facă, toate acestea în 
timp ce îi constrânge pe alţii, cerându-le cooperarea şi sprijinul. În intenţia 
lui nu există nicio dorință de a practica adevărul. El se opune adevărului în 
mod deliberat. O încălcare conştientă — asta detestă Dumnezeu cel mai 
mult. Nimeni, în afară de oamenii răi şi de antihrişti, nu este capabil să facă 
aşa ceva şi tocmai aşa acţionează antihriștii. O persoană este în pericol 
atunci când se opune adevărului şi se împotriveşte lui Dumnezeu în mod 
intenționat. Asta înseamnă să mergi pe calea antihriştilor. Aceşti indivizi nu 
practică ei înşişi adevărul, dar îi constrâng şi îi conving pe alții, încercând 
să-i facă să îi urmeze în a se opune adevărului şi a I se împotrivi lui 
Dumnezeu. Nu cumva I se împotrivesc lui Dumnezeu în mod deliberat? 
Mai ales când acţionează în acest fel, ei informează preventiv grupul şi le 
cer oamenilor să fie îndurători cu ei, iar apoi îi obligă pe toți să-i susțină. 
Făcând asta, ei sunt şi mai vicleni. Spunând acest lucru fac pur şi simplu o 
demonstrație de forță, dau un ultimatum. Ceea ce vor să spună este: 
„Ascultaţi-mă, să nu vă puneţi cu mine. Nu îmi pasă de oamenii obişnuiţi. 


Eu vreau să fiu la conducere. Ar fi bine să nu încerce nimeni să discute cu 


mine — nu este loc de discuţii! Aceasta este o problemă de-ale mele: dacă 
mă puneţi să fac ceva, trebuie să am ultimul cuvânt şi ar fi bine ca nimeni să 
nu încerce să coopereze cu mine — nu vei fi în stare, chiar dacă vrei!” Este 
aceasta o destăinuire? Nu. Acesta este un mod de a face lucrurile în numele 
Satanei, nu o simplă problemă de dezvăluire a unei firi corupte. Ei vor să 
conducă direct, să se pună în aplicare ceea ce spun, astfel încât toți să facă 
exact ceea ce spun ei şi apoi să-i urmeze şi să îi asculte. Nu este aceasta 
manifestarea unui diavol? Nu este doar o dezvăluire unică a unei firi 
corupte. Acțiunile unui antihrist sunt dictate de natura lui satanică. Acesta 
crede în Dumnezeu şi vine în biserică, având intenția de a deține puterea. El 
intenționează să se opună lui Dumnezeu, să-i conducă pe aleşii lui 
Dumnezeu pe calea împotrivirii faţă de El. Acesta este asemenea 
conducătorilor tuturor acelor confesiuni religioase din lume. Cu toţii au o 
esență de antihrist şi, la fel ca Satana, toţi doresc să se pună pe picior de 
egalitate cu Dumnezeu. Dacă unul dintre aleşii lui Dumnezeu vede un 
antihrist manifestându-se, cum ar trebui să îl abordeze? Ar trebui să îl ajute 
cu afecțiune? Ar trebui să îl expună, să îl discearnă și să îi lase pe ceilalți să 
îi vadă chipul satanic, după care ar trebui să se lepede de el. Acesta este un 
principiu pe care aleşii lui Dumnezeu ar trebui să îl înțeleagă și să îl 
stăpânească. Dacă cineva ar lua manifestarea unui antihrist ca pe o 
dezvăluire a unei firi corupte, ca pe o fărădelege de moment, lăsându-se, 
totuși, indus în eroare de aşa-zisa „cunoaştere de sine” a unui antihrist şi de 
presupusele acţiuni de deschidere a sufletului şi de destăinuire, dar cu toate 
astea ar avea părtăşie despre adevăr cu el, acesta ar fi cu adevărat un 
nesăbuit și, în mod clar, nu ar avea deloc discernământ. Spuneţi-Mi, când o 
astfel de persoană, un antihrist, își dezvăluie firea coruptă, ar putea el să își 
deschidă sufletul şi să se destăinuie altora? El nu reflectează niciodată şi nu 


se cunoaşte pe sine când face ceva greşit, iar faptul că se destăinuie este 


doar o inducere în eroare a oamenilor, nimic mai mult decât o justificare de 
sine. Omul trebuie să discearnă ce înseamnă cu adevărat să îşi deschidă 
sufletul sincer şi să se destăinuie. Dacă cineva spune: „Am un temperament 
rău, aşa că nu mă provocaţi!”, este aceasta o destăinuire? (Nu.) Acel cineva 
ne avertizează să nu-l provocăm, că dacă o facem, o căutăm cu lumânarea. 
Ce s-ar întâmpla dacă acesta ar spune: „În casa mea, cuvântul meu este 
lege. Chiar şi părinții mei trebuie să facă ce spun eu. Acesta este 
temperamentul meu, iar voi va trebui să mi-l iertați — nu pot face nimic în 
privinţa asta. Părinții mei spun că un talent deosebit vine la pachet cu un 
temperament puternic şi de aceea mă iartă”? Oare asta înseamnă să te 
destăinui? (Nu.) Acesta îți spune că aceia cu talente deosebite au 
temperamente puternice, aşa că ar trebui să-i ierți. Dacă el spune: „De când 
eram copil am acest temperament. Cuvântul meu este lege. Urmăresc 
perfecțiunea şi ceea ce îmi doresc. Acum, de când cred în Dumnezeu, mă 
descurc mult mai bine, mă pot stăpâni şi pot fi tolerant în majoritatea 
situațiilor, dar tot urmăresc perfecțiunea. Dacă ceva nu este perfect, nu sunt 
deloc satisfăcut şi nu pot să accept.” Este aceasta destăinuire? (Nu.) Atunci 
ce este? Aceasta înseamnă a te lăuda şi a te da mare pentru a-i face pe alții 
să te admire, spunându-le cât de formidabil eşti, la fel cum bătăuşii și 
gangsterii se fălesc violent şi îşi arată muşchii atunci când se întâlnesc, ca şi 
cum ar spune: „Crezi că te poţi pune cu mine? Dacă da, hai să vedem ce au 
de spus pumnii noştri!” Nu cumva acesta este chiar chipul Satanei? Acesta 
este chiar chipul Satanei. Nu toate modalitățile de a te destăinui sunt la fel. 
Atunci când se destăinuie, antihriştii intenționează să-i amenințe, să-i 
intimideze şi să-i sperie pe ceilalţi. Întotdeauna vor să-i domine pe ceilalți. 
Acesta este chipul Satanei. Nu este un mod normal şi simplu de a-ți 
deschide sufletul. Cum ar trebui să ne deschidem sufletul şi să ne 


destăinuim pentru a trăi o umanitate normală? Deschizându-ne sufletul 


referitor la dezvăluirile firii noastre corupte, permițându-le celorlalți să vadă 
realitatea inimilor noastre, iar apoi, pe baza cuvintelor lui Dumnezeu, 
analizând minuţios şi cunoscând esenţa problemei, urându-ne şi detestându- 
ne din adâncul inimii. Atunci când ne destăinuim, nu ar trebui să încercăm 
să ne justificăm sau să dăm explicaţii, ci ar trebui, pur şi simplu, să 
practicăm adevărul şi să fim persoane oneste. Unii oameni au, în mod clar, 
firi rele, dar spun întotdeauna despre ei că au un temperament rău. Nu este 
acesta doar un fel de justificare? O fire rea este doar asta: o fire rea. Când 
cineva a făcut un lucru irațional sau ceva care le dăunează tuturor, problema 
este cu firea şi umanitatea lui, însă spune mereu că şi-a pierdut temporar 
controlul asupra temperamentului sau că s-a enervat puțin. El nu înţelege 
niciodată problema în esenţa ei. Înseamnă acest lucru cu adevărat că se 
analizează minuţios şi se destăinuie? În primul rând, ca omul să-și estimeze 
problemele și să se analizeze și să se dezvăluie la un nivel esenţial, trebuie 
să aibă o inimă onestă şi o atitudine sinceră și trebuie să vorbească despre 
ceea ce poate înţelege privind problemele din firea sa. În al doilea rând, 
dacă simte că o fire de-ale sale este incalificabilă, trebuie să le spună 
tuturor: „Dacă voi mai dezvălui o astfel de fire coruptă, nu ezitaţi să mă 
avertizați şi să mă emondaţi. Dacă nu pot accepta, nu renunţaţi la mine. 
Această latură a firii mele corupte este foarte gravă şi am nevoie de multiple 
părtăşii despre adevăr pentru a mă expune. Accept cu bucurie să fiu 
emondat de toți şi sper că toți mă vor supraveghea, mă vor ajuta şi mă vor 
împiedica să mă rătăcesc.” Ce ziceţi de o astfel de atitudine? Aceasta este 
atitudinea de acceptare a adevărului. Unii oameni se simt puțin stânjeniți 
când spun aceste lucruri. Ei se gândesc în sinea lor: „Ce voi face dacă toți 
se ridică și mă expun? Voi fi capabil să suport asta?” V-ar fi teamă că veţi fi 
expuşi de alţii? (Nu.) Ar trebui să fiți curajoşi când vă confruntaţi cu acest 


lucru. Este o ruşine să îți fie teamă să fii expus. Dacă ai iubi realmente 


adevărul, ţi-ar fi teamă că vei fi umilit astfel? Ți-ar fi teamă că toţi te vor 
emonda? Această teamă este o dovadă de slăbiciune, negativitate și 
corupție. Toţi dezvăluim corupţie, dar esenţa modului în care o dezvăluim 
este diferită. Atât timp cât nu săvârşim o fărădelege cu bună ştiinţă şi nu 
provocăm perturbări și tulburări, atunci felul nostru de a dezvălui corupția 
este cel normal, toţi putând să o trateze corect. Dacă cineva intenționează să 
provoace perturbări sau tulburări, sau să dăuneze în mod deliberat lucrării 
bisericii, atunci acesta este cel care se teme cel mai mult că va fi expus de 
alții, pentru că esenţa acestei probleme este prea gravă, iar în momentul în 
care va fi expus, va fi descoperit şi eliminat. Această teamă a sa apasă greu 
în mintea sa. Indiferent de modul în care Dumnezeu lucrează astăzi, totul 
are ca scop purificarea oamenilor de corupția lor şi mântuirea lor. Dacă ești 
tipul potrivit de persoană și te străduiești să îţi îndeplineşti bine datoria și să 
duci la bun sfârșit însărcinarea dată de Dumnezeu, majoritatea oamenilor 
vor vedea clar acest lucru. Ei pot discerne asta despre tine. De asemenea, a 
expune şi a emonda oamenii nu înseamnă a le face probleme. Mai degrabă, 
acest lucru este făcut pentru a-i ajuta să îşi rezolve problemele, astfel încât 
să îşi poată îndeplini bine îndatoririle şi să protejeze lucrarea bisericii. 
Acesta este un lucru justificat. O persoană acceptă să fie emondată, pentru 
ca firea sa coruptă să poată fi purificată. De asemenea, este o atitudine pe 
care ar trebui să o avem pentru a obține o schimbare a firii noastre. Odată ce 
avem această atitudine, mai trebuie să găsim o cale de practică adecvată, iar 
când vine momentul să facem acest lucru, este necesar să suferim. Atunci 
când există o luptă, trebuie să ne răzvrătim împotriva trupului şi să scăpăm 
de constrângerile vanităţii, mândriei şi sentimentelor. Odată ce am depășit 
dificultățile trupului, lucrurile devin mult mai ușoare. Am putea numi asta 
libertate şi eliberare. Acesta este procesul de practicare a adevărului. 


Intotdeauna există o anumită suferință. Este imposibil să nu suferim deloc, 


deoarece trupul este corupt, iar oamenii sunt plini de vanitate şi mândrie și 
întotdeauna ţin seamă de propriile interese. Aceste lucruri sunt cele mai 
mari obstacole ale oamenilor în practicarea adevărului. Prin urmare, este 
imposibil să practici adevărul fără să suferi puţin. Atunci când oamenii simt 
gustul dulce al practicării adevărului şi experimentează cu adevărat pacea şi 
bucuria, ei devin dispuşi să practice adevărul şi le este mai uşor să se lepede 
de ei, să se răzvrătească împotriva trupului și să triumfe asupra Satanei. În 


acest fel, ei sunt complet ușuraţi şi liberi. 


Ce fel de atmosferă trebuie să se dezvolte în viaţa bisericească? O 
atmosferă în care, atunci când se întâmplă ceva, este abordată chestiunea, şi 
nu persoana. Uneori, divergențele vor duce la certuri şi spiritele se vor 
încinge, dar, în suflet, nu există înstrăinare. Totul are ca scop schimbarea 
firilor oamenilor şi buna îndeplinire a îndatoririlor fiecăruia. Totul e menit 
pentru a practica adevărul, cu scopul de-a satisface intențiile lui Dumnezeu. 
Nu există ură între oameni. Acest lucru se datorează faptului că oamenii 
sunt cu toții în curs de a încerca să obțină mântuirea. Toţi au aceleași firi 
corupte şi, uneori, poate că o vorbă pare puţin prea dură sau depăşeşte puţin 
măsura, sau cineva are o atitudine cam nepotrivită. Oamenii nu ar trebui să 
poarte ranchiună pentru aceste lucruri. Dacă tot nu puteţi înțelege sau nu 
puteți pătrunde problema, există o ultimă soluție: să vă rugați în faţa lui 
Dumnezeu şi să meditaţi: „Noi urmăm și credem în acelaşi Dumnezeu, aşa 
că, indiferent de disputele sau divergențele de opinie pe care le avem, 
indiferent de ce ne desparte, suntem uniţi în faţa lui Dumnezeu. Ne rugăm 
aceluiaşi Dumnezeu, aşadar, ce nu putem depăși?” Oare dacă vă gândiţi cu 
atenţie în acest fel, nu veţi depăşi aceste constrângeri? Care este scopul final 
al acestei situaţii, când totul e zis și făcut? Este acela de a coopera în mod 
armonios, de a căuta să satisfacem intențiile lui Dumnezeu în toate lucrurile 


şi de a obține unitate — unitate de principiu, unitate de scop, unitate de 


intenţie și de sursă pentru acțiune. Asta este uşor de spus, greu de făcut. De 
ce anume? (Oamenii au firi corupte.) Așa este. Nu este din cauza 
temperamentelor, personalităților sau vârstelor diferite ale oamenilor sau 
pentru că oamenii provin din familii diferite, ci pentru că oamenii au firi 
corupte. Aceasta este cauza principală. Dacă puteţi vedea cu toţii în mod 
clar că principala cauză se află în firile corupte ale oamenilor, puteți 
gestiona lucrurile corect, iar problema va fi ușor de rezolvat. Așadar, mai 
este nevoie să discutăm aici în detaliu despre cum să înlăturăm firile 
corupte? Nu. Aţi ascultat atât de multe predici încât ştiţi cu toţii ceva despre 
calea de urmat şi aveţi cu toții ceva experienţă în această privință. Atât timp 
cât oamenii pot persevera în căutarea adevărului în toate lucrurile pentru a 
rezolva chestiuni, pot reflecta asupra problemelor care există în interiorul 
lor și pot continua să îi trateze pe ceilalți în mod echitabil, atunci ei vor fi în 
principiu capabili să coopereze în armonie cu aceştia. Atât timp cât oamenii 
sunt capabili să accepte adevărul, nu sunt aroganţi sau neprihăniți de sine şi 
pot aborda corect sugestiile celorlalți, ei sunt capabili să coopereze, iar dacă 
apar probleme, este mai uşor să coopereze prin căutarea adevărului, pentru 
a le rezolva. Atât timp cât putem accepta adevărul şi ne putem deschide 
sufletul în părtăşie, partenerul nostru va fi sensibilizat uşor şi va fi capabil 
să accepte adevărul. Atunci, realizarea unei cooperări armonioase nu este o 


problemă majoră, iar obiectivul unităţii în trup şi suflet este ușor de atins. 

Numai cel care își îndeplineşte datoria cu toată 
inima, mintea și sufletul este o persoană care Il 
iubește pe Dumnezeu 


Se vede în modul în care o persoană își îndeplinește datoria dacă 
aceasta are cu adevărat credință în dumnezeu. Pentru a afla dacă cineva 
urmăreşte adevărul, observați dacă acesta îşi îndeplineşte datoria conform 
principiilor. Unora le lipseşte orice principiu când își îndeplinesc datoria. 
Mereu își urmează năzuințele şi acționează după bunul plac. Oare asta nu 
demonstrează nepăsare şi superficialitate? Oare nu îl înşală pe Dumnezeu? 
V-aţi gândit vreodată la consecințele unui asemenea comportament? Prin 
modul în care vă faceţi voi datoria nu arătați deloc respect pentru intenţiile 
lui Dumnezeu. Sunteţi nechibzuiţi şi ineficienţi în tot ce faceţi, nu vă 
dedicați din toată inima şi nu depuneti efort. Puteţi dobândi aprobarea lui 
Dumnezeu în felul acesta? Mulţi oameni îşi îndeplinesc datoria fără tragere 
de inimă şi nu pot persevera. Nu pot îndura nici măcar cea mai mică 
suferință, având mereu impresia că li s-a făcut cel mai mare deserviciu, şi 
nici nu caută adevărul pentru a înlătura dificultăţile. Îl pot ei urma pe 
Dumnezeu până la capăt dacă-şi îndeplinesc îndatoririle în acest fel? Este în 
regulă să fie neglijenți şi superficiali în tot ce fac? Poate conştiinţa accepta 
acest lucru? Acest comportament este inacceptabil chiar și după standardele 
umane — aşadar, poate el să fie considerat o îndeplinire satisfăcătoare a 
datoriei? Nu vei dobândi niciodată adevărul dacă îți îndeplineşti datoria 
astfel. Serviciul pe care îl oferi va fi nesatisfăcător. Atunci, cum ai putea 
dobândi aprobarea lui Dumnezeu? Când îşi îndeplinesc datoria, mulți 
oameni se tem de dificultăţi, sunt prea leneşi şi tânjesc după confort trupesc. 
Nu depun niciodată vreun efort să deprindă competenţe specializate sau să 


mediteze la adevărul din cuvintele lui Dumnezeu. Ei consideră că în acest 


mod, dacă sunt superficiali, nu au bătăi de cap. Nu e necesar să se 
documenteze sau să ceară sfatul altora. Nu e necesar să își pună minţile la 
contribuție ori să chibzuiască. Asta pare să-i scutească de mult efort și 
disconfort trupesc, reuşind totuşi să îşi îndeplinească sarcina. lar dacă îi 
tratezi, devin sfidători şi se ceartă spunând: „n-am fost leneş sau delăsător, 
sarcina a fost îndeplinită, de ce-mi cauţi nod în papură? Nu cumva încerci 
să mă învinuieşti pe nedrept? Deja mă descurc destul de bine îndeplinindu- 
mi datoria în acest fel. Cum poți să fii nemulțumit?” Credeţi că asemenea 
oameni mai pot progresa? Ei permanent îşi îndeplinesc îndatoririle cu 
superficialitate şi mereu inventează scuze. Când apar probleme, nu vor să 
lase pe nimeni să le semnaleze. Ce fel de fire este asta? Nu e firea Satanei? 
Oare, cu o astfel de fire, oamenii îşi pot îndeplini datoria în mod acceptabil? 
Îl pot mulţumi pe dumnezeu? Voi aşa vă îndepliniţi datoria? La prima 
vedere, păreţi că sunteți ocupați, că lucraţi bine cu ceilalţi, fără certuri. Însă 
niciunul dintre voi nu depune eforturi în datoria sa, nu-şi frământă mintea şi 
nu-şi face griji în legătură cu asta. Niciunul dintre voi nu îşi pierde apetitul 
sau somnul pentru că nu și-a îndeplinit bine datoria. Niciunul dintre voi nu 
caută adevărul, nici nu respectă principule pentru a rezolva problemele. Cu 
toţii doar reuşiți să vă descurcaţi, făcând totul mecanic, superficial. Prea 
puţini dintre voi îşi asumă cu adevărat responsabilitatea în datoria lor. 
Indiferent de dificultățile care apar, nu vă uniţi forţele ca să vă rugaţi din 
toată inima sau să înfruntaţi şi să rezolvaţi problemele împreună. Nu ţineţi 
deloc seamă de final. Pur şi simplu îndepliniți o sarcină, doar ca să ajungeţi 
la concluzia că trebuie refăcută. Făcându-vă datoria în felul ăsta doar vă 
comportaţi superficial, acest lucru nefiind cu nimic diferit de felul în care 
necredincioșii își fac datoria. Aceasta e atitudinea unui făcător de servicii. 
Îndeplinindu-vă îndatoririle în acest fel nu experimentați lucrarea lui 


Dumnezeu şi nici nu vă sacrificați în mod sincer pentru El. Dacă nu vă 


schimbaţi această mentalitate doar veţi ajunge să fiți dați în vileag și 


alungați. 


Ce dificultăți întâmpinați la fiecare sarcină pe care o preluaţi, la fiecare 
proiect pe care îl finalizaţi? Aţi avut zile în care nu ați mâncat 
corespunzător, nu aţi dormit bine, zile în care aţi sacrificat odihna şi hrana? 
Aţi depăşit vreo problemă personală? Aţi plătit vreun preţ? După ce-și 
îndeplinesc îndatoririle, unii oameni sunt atât de tensionaţi încât nu pot 
dormi noaptea. De ce nu pot dormi? Pentru că simt că le lipseşte adevărul 
necesar pentru a-și putea îndeplini bine datoria, iar acest lucru devine 
istovitor pentru ei. Devin agitați, simțind că dacă nu-şi pot îndeplini bine 
datoria înseamnă că nu au îndeplinit-o cu loialitate. Conştiinţa le este 
tulburată şi îi acuză. În timp ce alții mănâncă, ei se întreabă: „Cum să fac 
lucrurile mai bine? Şi data trecută am greşit în același domeniu. Nu am 
verificat lucrurile aşa cum se cuvine. Ce-ar trebui să fac în legătură cu asta? 
Nu este doar o chestiune de a îndura tratarea, ci faptul că nu mi-am 
îndeplinit responsabilităţile.” Îi văd pe alţii cum se bucură de mâncare, dar 
lor le lipseşte apetitul. Mintea le stă numai la cum să își îndeplinească bine 
datoria. Nu înseamnă asta că pun suflet? Că depun un efort? (Ba da.) Voi ați 
depus un asemenea efort? Dacă nu ai nici cel mai mic simţ al 
responsabilităţii, dacă poți face lucruri greșite sau poţi acţiona superficial, 
fără să ai în conştiinţă vreun sentiment de reproş, fără să fii conştient, 
atunci, cum poți vorbi despre devoțiune? Pur şi simplu nu poţi. Dacă îți 
încredinţează casa lui Dumnezeu o datorie care are un program riguros şi 
trebuie finalizată cât de curând posibil, cum ai îndeplini-o? Dacă doar faci 
totul mecanic, fără să gândești, fără să te documentezi, fără să cauţi părtăşia 
unor persoane care au cunoştinţe solide; dacă doar pierzi vremea, atunci, ce 
atitudine adopti faţă de datoria ta? Te arăţi interesat doar de formă, fără să ai 


o inimă sinceră. Ce înseamnă să fie numai gura de tine? Inseamnă că ceea 


ce spui sună bine, dar e doar de ochii lumii; dă oamenilor o impresie falsă 
sau îi înşală în mod deliberat, făcându-i să creadă că suferi, că eşti foarte 
atent şi muncitor, când, de fapt, tu nu ai cântărit deloc lucrurile. Dacă faci 
lucrurile din toată inima, dacă realmente le cântărești, dacă într-adevăr eşti 
dedicat datoriei tale, atunci ar trebui să acţionezi. Cum ar trebui să 
acționezi? Trebuie să te apuci de treabă, să te documentezi sau să citeşti mai 
mult despre principiile casei lui Dumnezeu, sau ar trebui să te consulți cu 
persoane care au cunoştinţe solide, care sunt competente în acel domeniu. 
Uneori vei fi atât de ocupat încât nu vei avea timp să mănânci, dar, deși eşti 
ocupat, tot trebuie să nu uiţi să te rogi şi să te bizui pe Dumnezeu. Odată ce 
al găsit o cale de urmat şi ai priceput întrucâtva principiile, e timpul să 
începi să lucrezi. După câteva zile vei fi creat un lucru care este conform 
standardului, iar asta va fi o realizare. Dacă nu depui un asemenea efort, ci 
abordezi situația cu o atitudine de superficialitate, poate că vei putea crea 
ceva după câteva zile, dar care va fi calitatea acelui lucru? La prima vedere, 
ar putea părea acceptabil, fără defecte evidente, dar nu va fi vreo 
capodoperă. Nu va fi ceva ce a fost creat cu migală, ci o lucrare grosolană. 
Dacă prezinți un lucru terminat cu neatenție şi superficialitate, oare poate 
acesta fi considerat vreodată satisfăcător? Până la urmă, va trebui să îl 


refaci, iar asta nu doar va întârzia lucrurile? 


Unu fac lucrurile într-un mod grosolan. Nu pun suflet în nimic, au o 
atitudine de superficialitate. Astfel de oameni au o mentalitate greşită. Oare 
o persoană cu o mentalitate greșită simte vreo responsabilitate? (Nu.) Pe de 
altă parte, este posibil ca o persoană care nu are deloc simţul 
responsabilităţi să aibă o mentalitate corectă sau una greşită? (Una greșită) 
O persoană iresponsabilă are o mentalitate greşită! Ea abordează totul cu o 
atitudine de superficialitate, nevrând să-și asume responsabilitatea sau să 


plătească vreun preţ pentru a obţine rezultate. Este considerat un lucru 


satisfăcător să-ţi faci datoria cu o asemenea atitudine. (Nu, nu este.) În ceea 
ce priveşte timpul, există cerinţe şi standarde pentru a-ţi îndeplini datoria în 
mod satisfăcător? În ceea ce priveşte atitudinea ta, există cerințe sau 
standarde pentru a-ţi îndeplini datoria? Unii spun: „Eu am standarde. Primul 
este să nu mă spetesc, al doilea este să nu rabd de foame, iar cel de-al treilea 
este să nu mă bag în încurcătură. Nu pot ajunge undeva înaintea celorlalți, 
nu voi fi primul venit. Dacă ceilalți încă își mai îndeplinesc datoria, mă voi 
gândi cum să termin treaba şi să mă odihnesc. Nu voi îndura nicio suferință 
pe care n-o îndură şi ceilalți şi voi suferi doar atât cât pot suferi şi alții. 
Dacă toţi fac un anume lucru, îl voi face şi eu, dar dacă nimeni nu face 
NIMIC, nu vol face nici eu nimic.” Ce fel de standarde sunt acestea? 
(Greşite.) Unii spun: „Dacă sunt într-o stare de spirit proastă, îmi voi amâna 
datoria pentru un timp. Voi lucra mai puţin timp, iar când va fi nevoie de 
ajutorul meu, nu va fi necesar să fiu chiar atât de plin de inițiativă. Apoi, 
când voi fi într-o stare de spirit mai bună, voi fi mai implicat.” Ce ziceți de 
standardele acestea? (Nu este bine; lucrarea lor depinde de starea lor de 
spirit.) Mai sunt şi unii care spun: „Dacă toţi se comportă frumos cu mine și 
fac ce vreau eu când îmi îndeplinesc datoria și nimeni nu mă emondează 
sau tratează, chiar dacă greşesc, atunci este bine, iar eu voi depune un efort 
de aproximativ 70%. Însă, dacă cineva mă critică sau îmi semnalează 
defectele, nu voi mai avea chef să-mi îndeplinesc datoria cum se cuvine și 
pur şi simplu mă voi ascunde.” Ce ziceţi de atitudinea asta? (Este greşită.) 
De asemenea, mai sunt unii care spun: „În ceea ce priveşte îndeplinirea 
datoriei mele, nu-mi poate cere nimeni nimic. O voi face doar de bună voie. 
Am demnitatea mea şi nu voi accepta ca cineva să mă tot preseze să-mi fac 
datoria, cerând eficiență. Dacă-mi spune mereu că nu respect principiile, 
atunci îmi creează probleme și îmi face zile fripte. Dacă va continua să se 


folosească de adevărurile-principii ale casei lui Dumnezeu ca să-mi ceară 


anumite lucruri, statura mea mică mă va împiedica să le îndeplinesc. Voi 
face tot posibilul să îndeplinesc ceea ce pot, dar nu mă forța când ceva mă 
depăşeşte. Dacă o vei face, mă voi da bătut şi voi pleca, şi mă voi întoarce 
când vei înceta să mă mai fortezi.” Cum este atitudinea aceasta? (Greşită.) 
Este evident, iar toată lumea ştie, că niciuna dintre aceste atitudini nu este 
mai bună. Atunci, voi toți cum vă îndepliniți îndatoririle? Aveţi vreunul 
dintre aceste comportamente? Sunteţi lipsiţi de stăpânire de sine, 
încăpăţânaţi, aroganți şi neprihăniţi de sine, refuzând să ascultați pe oricine, 
pur şi simplu comportându-vă superficial. Nu aveţi o atitudine serioasă faţă 
de nimic. Vă dați importanţă când aveţi cel mai mic talent şi când orice 
lucru mărunt nu merge cum vreţi voi, aveți un acces de furie și vă 
bosumflați, nemaivrând să lucraţi. Vă gândiţi mereu să renunțaţi la a vă mai 
face datoria. V-aţi comportat vreodată aşa? (Da.) Când vă comportaţi aşa, 
aveţi părtăşie unii cu alții şi încercaţi să rezolvați aceste chestiuni? Sunt 
oamenii capabili să-și îndeplinească bine datoria când există asemenea 
probleme? Reuşesc să îşi îndeplinească datoria conform standardului şi să-L 


mulțumească pe Dumnezeu? Evident că nu. 


Indiferent de tipul de fire pe care un individ o manifestă în timp ce îşi 
îndeplineşte datoria, aceasta e o problemă practică şi îi va slăbi eficienţa în 
îndeplinirea datoriei respective. El trebuie să caute adevărul şi s-o rezolve 
imediat. Dacă asemenea probleme practice rămân nerezolvate, ele nu vor 
dispărea de la sine; se vor agrava cu timpul. Ce înseamnă că „se vor 
agrava”? Înseamnă că, dacă nu sunt înlăturate, aceste firi corupte vor 
interfera cu starea ta şi cu alți oameni. Cu timpul, aceste probleme te vor 
împiedica să îți îndeplineşti bine datoria, să înţelegi şi să practici adevărul și 
să vii înaintea lui Dumnezeu. Aceasta nu e o problemă fără însemnătate, ci 
una serioasă; iar din acel moment, cu trecerea timpului, nemulțumirile şi 


resentimentele din inima ta, noțiunile şi neînțelegerile tale față de dumnezeu 


şi prejudecățile tale faţă de ceilalți, precum şi înstrăinarea ta faţă de ei vor 
creşte înlăuntrul tău. Asta sigur te va duce pe o cale greşită. Aceste lucruri 
nu pot decât să-ți tulbure inima, să te facă negativ și să te determine să te 
ferești de Dumnezeu. De ce se întâmplă asta? Pentru că toate neînțelegerile 
şi toate noțiunile oamenilor sunt lucruri negative, otrăvuri ale Satanei. Dacă 
ți se adună mult timp în inimă, ele îți macină credinţa şi îţi secătuiesc zelul 
şi sinceritatea. lar fără zel sau sinceritate, oare energia de a-ţi îndeplini 
datoria nu se diminuează cu timpul? Când o persoană nu simte pacea și 
bucuria de a crede în Dumnezeu, iar când îşi îndeplineşte datoria nu simte 
binecuvântarea şi îndrumarea Lui, ea nu-şi poate aduna puterea interioară şi 
va fi controlată de lucruri negative precum noţiunile, neînțelegerile, 
nemulțumirile și negativitatea. Când se află în aceste stări, ea poate doar să 
se străduiască să-şi îndeplinească datoria, rezistând și făcând față, făcând 
totul cu determinare — dar fără să caute adevărul pentru a le înlătura. 
Îndrumarea sau binecuvântările lui Dumnezeu nu pot fi văzute în felul 
acesta. Şi ce urmează imediat după asta? Indiferent cum îşi îndeplineşte 
datoria, nu îi poate găsi principiile. Doar acţionează după bunul plac, cu tot 
mai puţin aplomb, şi îşi pierde energia de a-şi îndeplini datoria. Unu spun: 
„Când tocmai începusem să-mi îndeplinesc datoria, am fost destul de 
emoționat şi de luminat și am simţit că Dumnezeu era cu mine. Era bucurie 
în inima mea; puteam pătrunde orice cu privirea şi puteam să fac totul, 
având un sentiment de uşurare. Însă, după o vreme, nu mai era rugăciune în 
inima mea şi nu mai puteam să-L simt pe Dumnezeu, inima mi-era prea 
departe de El.” Ce se întâmplă aici? Această persoană are o inimă bolnavă. 
Şi ce boală este aceasta? Este firea coruptă din lăuntrul ei care reacționează 
mereu și creează tulburări. Dacă aceste firi corupte nu sunt înlăturate, mereu 
vor apărea probleme în îndeplinirea datoriei sale, iar când acestea vor 


deveni serioase, ele vor perturba şi vor tulbura lucrarea bisericii. Dacă o 


persoană doreşte să ajungă să îşi îndeplinească datoria satisfăcător, trebuie 
să caute des adevărul şi să-şi înlăture firea coruptă, depunând efort pentru 
asta, și trebuie să fie capabilă să sufere şi să plătească un preţ, până când 
înlătură această fire coruptă. Ea va putea apoi să-şi îndeplinească datoria în 
mod liber şi nestingherit. Unii oameni nu pot căuta adevărul pentru a-şi 
înlătura firile corupte. Ei doar se pot stăpâni prin bunătate şi zel, prin voință 
umană; ei doar pot preveni manifestări de moment ale firii lor corupte. Dar 
pot ei înlătura din rădăcină problema unei firi corupte? Dacă o persoană nu 
caută adevărul, nu are cum să înlăture o fire coruptă, iar dacă trăieşte într-o 
fire coruptă, nu are cum să pună adevărul în practică şi nici cum să ajungă 


să-şi îndeplinească satisfăcător datoria. 


Oare o persoană care le face oamenilor pe plac este o persoană bună? 
Ce fel de persoană este considerată de Dumnezeu o persoană cu adevărat 
bună, care deţine adevărul. În primul rând, o persoană trebuie să înţeleagă 
voia lui Dumnezeu şi adevărul. În al doilea rând, aceasta trebuie să poată 
pune adevărul în practică, bazându-se pe înţelegerea acestuia. Este capabilă 
să înlăture lucrurile din lăuntrul său care nu sunt conforme cu adevărul — 
noțiunile şi închipuirile sale, prejudecățile față de alții şi neînțelegerile pe 
care le are faţă de alți oameni şi față de Dumnezeu — imediat cum acestea 
sunt descoperite. lar atunci când trăieşte stări rele sau negative, ea este 
capabilă să se schimbe la timp, nu se agaţă de aceste lucruri corupte. Adică, 
în clipa în care această persoană descoperă că are o problemă, ea e capabilă 
să vină înaintea lui Dumnezeu ca să o rezolve şi e capabilă să menţină o 
relație normală cu El. O astfel de persoană poate fi slabă şi coruptă, precum 
şi răzvrătită, şi poate dezvălui tot soiul de firi corupte, cum ar fi aroganta, 
neprihănirea de sine, necinstea şi înşelăciunea. Cu toate acestea, odată ce a 
reflectat la sine și a devenit conştientă de aceste lucruri, poate să le rezolve 


în timp util şi să facă o schimbare. Iată pe cineva care iubeşte adevărul şi 


care practică adevărul; o astfel de persoană, în ochu lui Dumnezeu, este o 
persoană bună. Unii oameni rămân mereu la noțiunile lor, agăţându-se cu 
încăpățânare de propriile prejudecăţi şi neînțelegeri. Mereu îşi îndeplinesc 
datoria cu o atitudine negativă, ştiind foarte bine că greşesc, dar păstrându- 
şi totuşi ideile cu îndărătnicie. Chiar şi atunci când sunt tratați, aceştia se 
împotrivesc şi se apără, spunând: „Eu aşa fac lucrurile. Nu renunţ la 
obiceiurile mele. După părerea mea, casa lui Dumnezeu abordează 
problema asta în mod inechitabil, aşa că nu o voi rezolva. Chiar dacă 
vorbeşti despre echitate, nu voi accepta asta. Cuvintele tale nu sunt 
adevărul! Pretinzi că nu am atitudinea cuvenită în îndeplinea datoriei mele, 
dar n-am făcut niciun rău. Spui că sunt superficial în îndeplinirea datoriei 
mele. Atunci, ce ar trebui să fac pentru a nu fi superficial? E suficient să-mi 
fac datoria în acest mod. Dacă Dumnezeu este nemulțumit de faptul că îmi 
îndeplinesc datoria astfel, atunci El este inechitabil, iar dreptatea Lui este, 
de asemenea, falsă.” Este aceasta genul de persoană care acceptă adevărul? 
Este aceasta atitudinea cuiva care acceptă adevărul? Cum se deosebeşte o 
persoană care vorbeşte astfel de un necredincios? Cum priveşte Dumnezeu 
o asemenea persoană? Care este atitudinea lui Dumnezeu? (Este dezgustat.) 
Oare nu este aceasta o persoană încăpăţânată şi rebelă? Deşi ai corupții, 
dumnezeu nu-şi aminteşte de ele. El nu te respinge sau condamnă pentru că 
ești o fiinţă umană coruptă, ci pentru că ştii foarte bine adevărul, dar tot te 
răzvrătești împotriva lui şi I te împotrivești cu bună știință. Atitudinea ta Îi 
displace, ÎI întristează și Îl dezgustă pe Dumnezeu. Aceasta e atitudinea Lui. 


In ochii Lui şi ai altora, o asemenea persoană nu este o persoană bună. 


Dacă voi credeți în Dumnezeu şi vreţi să obţineţi mântuirea Lui, 
trebuie să vă îndepliniți bine datoria. In primul rând, în timp ce vă 
îndepliniți datoria trebuie să nutriți un simţ al responsabilități și să vă dați 


toată silinţa. Când Dumnezeu vă consideră persoane bune, sunteți la 


Jumătatea drumului. Dacă în timp ce vă îndepliniți datoria sunteți capabili 
să urmăriți adevărul şi, indiferent cât de coruptă este firea pe care o 
dezvăluiți sau cu câte dificultăți vă confruntați, încă mai puteți căuta 
adevărul pentru a le înlătura; iar dacă atunci când sunteți emondaţi sau 
tratați aveţi o atitudine de acceptare, atunci speranța voastră de a obține 
mântuirea lui Dumnezeu nu va fi deloc ştirbită. Să fii considerat de 
Dumnezeu o persoană care urmărește adevărul este o cerință măreaţă pe 
care s-ar putea să nu o poți îndeplini încă. Îţi lipseşte voinţa şi statura, iar 
credința ta este prea slabă, aşa că începe prin a-i lăsa pe frații și surorile din 
jurul tău să te considere o persoană bună și dreaptă, care iubeşte oarecum 
lucrurile pozitive, care iubeşte imparțialitatea şi dreptatea şi este relativ 
integră. Când faci greşeli, corectează-le. Când îți recunoşti starea de 
răzvrătire, schimb-o repede. Când îţi descoperi firea coruptă, caută adevărul 
cu promptitudine şi ai părtăşie cu alţii. Odată ce dobândeşti înţelegere, te 
poți căi. Urmărind în acest mod, cu siguranţă vei progresa. Mai întâi, lasă-i 
pe frații și surorile tale să te considere o persoană bună, dreaptă, care a 
pătruns în viaţă, apoi, treptat, străduieşte-te să devii o persoană care iubeşte 
şi urmăreşte adevărul. Punând acest lucru în practică, îți va fi mai uşor să 
dobândeşti pătrundere şi va deveni mai practic pentru tine să ai asemenea 
pretenţii de la tine. În primul rând, trebuie să faci în așa fel încât fraţi şi 
surorile tale să te recunoască drept o persoană bună. Care sunt criteriile 
pentru a fi o persoană bună? Mai întâi trebuie să arunci o privire asupra 
îndeplinirii datoriei tale. Câte standarde şi cerinţe ar trebui îndeplinite când 
îți faci datoria? Trebuie să fii harnic, responsabil, să fii dispus să înduri 
dificultăți şi să plăteşti preţul şi să fi meticulos când te ocupi de probleme, 
să nu te comporți superficial. La un nivel puţin mai ridicat, trebuie ca în 
fiecare situație să fu capabil să găsești principiile corecte şi să acționezi în 


conformitate cu ele. Indiferent cine vorbeşte, chiar și atunci când un frate 


sau o soră pe care o admiri cel mai puţin exprimă un principiu care este 
corect şi în concordanţă cu adevărul, ar trebui să-l asculti, să încerci să-l 
accepţi și să te străduieşti să te îndepărtezi de propriile opinii şi noţiuni. Ce 
părere ai despre această atitudine? (Este corectă.) Este uşor să vorbeşti 
despre nevoia de a-ți îndeplini bine datoria, este un lucru uşor de spus, dar 
este dificil să-ți îndeplinești efectiv datoria conform standardului. Este 
necesar să plăteşti un preţ şi să renunţ la anumite lucruri. La ce ar trebui să 
renunti? La cel mai elementar nivel, trebuie să dedici ceva timp şi energie. 
Ar trebui ca zilnic să petreci mai mult timp și să depui mai multă energie 
decât alții. Ar trebui să continui ceva mai mult timp și să depui ceva mai 
mult efort. Dacă vrei să nutreşti un simț de responsabilitate şi să-ți 
îndeplineşti bine datoria, trebuie să cugeți în mod constant cum să-ți 
îndeplineşti datoria cum se cuvine. Trebuie să te gândești cu ce adevăruri 
trebuie să te echipezi şi cărui gen de probleme ar trebui să acorzi atenţie, 
apoi să cauţi adevărul prin rugăciune, exprimându-ţi aspirațiile în faţa lui 
Dumnezeu, şi să ÎI implori cu sinceritate să te lumineze şi să te îndrume. În 
timp ce alţii se odihnesc noaptea, tu trebuie să petreci mai mult timp 
cugetând la problemele care au existat în timp ce ţi-ai îndeplinit datoria în 
ziua respectivă şi ce corupție ai dezvăluit. Ar trebui să cugeți la aceste 
lucruri şi să te odihneşti abia după ce ai găsit o cale de urmat, astfel încât 
ziua respectivă să se dovedească a fi o zi productivă şi nu una pierdută. 
Dacă nu te gândeşti cum să rezolvi aceste probleme, nu vei reuşi să 
mănânci sau să dormi bine. Asta înseamnă să suferi, acesta este preţul ce 
trebuie plătit. Va trebui să înduri mai multe dificultăți, să plătești un preţ 
mai mare decât alții şi să dedici mai mult timp şi energie, străduindu-te să 
obţii adevărul. Este acesta un preţ practic ce trebuie plătit? (Da.) Voi ați mai 
plătit un asemenea preţ? Unora dintre surori le place să se îmbrace frumos, 


petrecând zilnic cel puţin o oră sau două cu machiajul şi diferite coafuri. Ele 


niciodată nu sacrifică nimic în împlinirea dorințelor fizice, având mereu un 
chip luminos şi frumos şi îmbrăcându-se impecabil. Dar, când e vorba să-și 
îndeplinească datoria, nu o iau niciodată în serios şi nu depun niciun efort. 
Unde se reflectă lipsa lor de efort? În lipsa de sinceritate şi atenţie în 
îndeplinirea datoriei lor. Chiar dacă uneori stau treze până târziu, acest lucru 
se întâmplă pentru că toți ceilalți fac asta, nu pentru că aşa vor ele, sau 
pentru că au sarcini neterminate şi nu pot pleca. Dar ele personal nu au 
dedicat niciodată mai mult timp sau energie, nu au plătit un preţ mai mare și 
nu au îndurat nicio dificultate în îndeplinirea datoriei lor. Nu a existat niciun 
rezultat util, deşi şi-au îndeplinit datoria împreună cu ceilalți, petrecând tot 
atât timp. Pur şi simplu nu au făcut altceva decât să fie superficiale şi să 
facă totul mecanic, dar, cu toate acestea, tot se simt nefericite în sinea lor. 
Ce părere aveţi despre această atitudine? Este conform adevărului să îți 
îndeplineşti datoria cu o asemenea atitudine? Categoric nu. Voi cum 
abordaţi de obicei îndeplinirea datoriei voastre? Aţi luat-o vreodată în 
serios? Aţi făcut vreo schimbare ştiind că vă lipseşte o asemenea 
determinare sau dedicare, ştiind că vă îndepliniți datoria doar prin 
autocontrol şi prin puterea voinţei, realizând că ceva este în neregulă cu 
această situaţie? Ce ar trebui făcut pentru a îndrepta situaţia? În primul rând 
trebuie să plăteşti preţul. Uneori, asta înseamnă că trebuie să stai treaz până 
târziu, iar alteori înseamnă că trebuie să te trezeşti devreme. Aceasta este 
suferința trupului. În plus, ar trebui să dedici mai multă chibzuinţă și 
energie, să gândești mai mult, să cugeți mai mult şi să vii înaintea lui 
Dumnezeu ca să te rogi și să ÎI cauţi, dedicându-l timpul şi energia ta, 
sacrificându-te pentru El, dedicându-ți timpul şi energia pentru a-ți îndeplini 
datoria, pentru a duce la bun sfârșit însărcinarea pe care ţi-a dat-o El şi 
pentru a urmări adevărul. Nu este acesta prețul care trebuie plătit în timp ce 
îti îndeplineşti datoria? (Ba da.) 


Vouă ce vă lipseşte cel mai mult în îndeplinirea datoriei voastre? 
Dumnezeu a spus: „Să-L iubeşti pe Domnul, Dumnezeul tău, cu toată inima 
ta, cu tot sufletul tău, cu toată mintea ta și cu toată puterea ta” (Marcu 12:30). 
Voi v-aţi folosit doar puterea, nu şi inima, sufletul şi mintea — nu aţi 
îndeplinit aceste trei aspecte. Veţi şti doar cum să vă folosiți de puterea 
voastră pentru a vă îndeplini datoria. Ce fel de om este acesta în ochii lui 
Dumnezeu? (Un făcător de servicii) Voi sunteți dispuşi să fiți făcătoni de 
servicii? (Nu.) Chiar dacă nu sunteți dispuşi să fiți făcători de servicii, 
oferiţi servicii, si faceți asta neobosit. Aceasta este calea pe care mergeţi. 
Nu este contradictoriu faptul că nu sunteți dispuşi să fiți făcători de servicii 
ŞI, cu toate astea, oferiţi servicii în mod voluntar? Cum de s-a ajuns aici? 
Pentru că oamenii iau calea greșită. Calea pe care o alegi determină scopul 
tău final şi rezultatul pe care reuşești să îl ai. Dacă alegi calea de a oferi 
servicii, rezultatul final va fi că vei deveni un făcător de servicii. Întrucât 
mereu doreşti să primeşti binecuvântări în urma eforturilor depuse şi nu eşti 
dispus să cauţi adevărul şi să abordezi lucrurile conform principiilor de 
îndeplinire a datoriei tale, ca s-o îndeplinești în mod satisfăcător; întrucât nu 
eşti dispus să-l iubeşti pe Dumnezeu cu toată inima, cu tot sufletul și cu 
toată mintea ta în îndeplinirea datoriei tale și pur şi simplu te mulțumeșşti să 
dai dovadă de putere, rezultatul este că devii un făcător de servicii. Nu 
există nicio contradicție aici. Şi totuși, în inimile făcătorilor de servicii apar 
contradicții. Ce contradicții? Oamenii nu sunt dispuşi să fie făcători de 
servicii, dar nici nu sunt dispuşi să urmărească adevărul sau iubirea faţă de 
Dumnezeu. Totuşi, ei doresc binecuvântări. Nu vor să audă că sunt făcători 
de servicii, gândind: „Oare nu încearcă să mă înjosească şi să mă 
subestimeze. Nu e asta un fel de prejudecată? Am depus atât de mult efort şi 
mi-am epuizat atât de mult puterea. Cum aş putea să fiu un făcător de 


servicii?” Dar aşa este. Nu practici deloc adevărul; te mulțumeşti doar să 


depui efort, devenind astfel un făcător de servicii. Să nu crezi că a-ți 
îndeplini datoria înseamnă doar a depune un mic efort. Nu-ţi poţi îndeplini 
datoria bine dacă nu o faci din toată inima. Să acţionezi din toată inima 
înseamnă să îţi dai cu totul inima, sufletul şi cugetul. Trebuie să te ridici la 
înălțimea acestui standard: „Să-L iubeşti pe Domnul, Dumnezeul tău, cu 
toată inima ta, cu tot sufletul tău, cu toată mintea ta și cu toată puterea ta.” 
Această afirmație poate fi aplicată în totalitate îndeplinirii datoriei. Dacă 
eşti cu adevărat un credincios în Dumnezeu, ar trebui să-ți îndeplineşti bine 
datoria, cu toată inima, cu tot sufletul, cu toată mintea şi cu toată puterea ta. 
Apoi, Dumnezeu te va considera o persoană bună. Cum poate fi evaluată o 
persoană care este considerată bună de către Dumnezeu? Din ce perspectivă 
ar trebui ea să fie evaluată? (din perspectiva îndeplinirii îndatoririlor.) Ar 
trebui mai întâi evaluată din perspectiva îndeplinirii datoriei sale, a 
atitudinii şi a opiniei ei despre îndeplinirea propriei datorii, intenției şi 
scopului ei, faptului dacă deţine adevărurile-principu în îndeplinirea 
datoriei sale şi a rezultatelor pe care le poate obţine prin abordarea 
problemelor. Evaluând aceste aspecte, putem determina dacă cineva iubeşte 
şi urmăreşte adevărul și este considerat de Dumnezeu o persoană cinstită, o 
persoană pe care El o iubeşte. Acestea sunt cele mai clare principii și criterii 
de evaluare a unei persoane. Înţelegeţi asta? Aveţi determinarea să urmăriţi 
adevărul şi să deveniți oamenii lui Dumnezeu? Nu vă mulţumiţi doar să 
depuneti efort pentru a vă îndeplini datoria; ar trebui să vă luptaţi pentru a 
îndeplini cerinţele lui Dumnezeu și pentru adevăr. Doar asta este în acord cu 
voia lui Dumnezeu. Dacă vă mulțumiți doar să depuneti efort, standardul 
acestei cerințe este prea mic. A-ţi îndeplini datoria nu înseamnă a face 
sarcini simple care pot fi îndeplinite cu un pic de efort. Sarcinile care 
necesită competenţă tehnică nu pot fi făcute fără cunoștințele necesare. 


Indatoririle din Casa lui Dumnezeu, în special, implică să fii martor pentru 


El, ele neputând fi îndeplinite dacă îți lipseşte adevărul. Dacă nu îți 
îndeplineşti datoria în concordanță cu adevărurile-principui, nu poţi obţine 
rezultatele dorite în a fi martor pentru Dumnezeu. De aceea, pentru a-și 
îndeplini bine îndatoririle, oamenii trebuie să înțeleagă adevărul şi să 
stăpânească principiile. Dacă o persoană nu iubeşte adevărul, ci doreşte 
doar să depună un mic efort pentru a dobândi binecuvântările lui 
Dumnezeu, o astfel de mentalitate este lipsită de temei. Dacă nu-ţi 
îndeplineşti datoria în mod satisfăcător, Dumnezeu nu va folosi o persoană 
ca tine. El te va alunga, întrucât standardul pentru ca oamenii să fie mântuiți 
de Dumnezeu este ca aceştia să fie capabili să îşi îndeplinească îndatoririle 
în mod satisfăcător, şi nu doar să ofere servicii. Dacă tu, ca făcător de 
servicii, te simţi în inima ta stingherit în vreun fel în legătură cu acest lucru, 
de fapt, şi Dumnezeu este trist şi mâhnit pentru tine. Chiar nu înţelegi deloc 
inima lui Dumnezeu. Ar plăti El un preţ atât de mare pentru a mântui un 
grup de făcători de servicii? Categoric nu! El doreşte să desăvârşească un 
grup de oameni care Îl cunosc şi care se conformează voii Lui. Detin 
făcătorii de servicii adevărul şi viața? Are rost ca El să mântuiască făcători 
de servicii? Este acesta un semn al slăvii crescânde a lui Dumnezeu? Este 
oare doar oferirea de servicii, o mărturie pentru El? A fi făcător de servicii, 
nu înseamnă că eşti martor pentru Dumnezeu. Nu aceasta e calea pe care ar 
trebui să meargă oamenii. Unii ar putea spune: „Sunt dispus să fac servicii 
pentru Dumnezeu. Oricât efort este necesar, sunt dispus să-mi dau toată 
silința. Voi depune efort 100% în loc de 80%. Am făcut deja tot ce mi-a stat 
în putință, deşi e posibil să îmi lipsească înţelegerea adevărului şi calibrul. 
Dumnezeu îmi cunoaşte inima și ar trebui să mă aprecieze, nu-i aşa. Oare 
această afirmație este în concordanță cu cerințele lui Dumnezeu? El îi 
apreciază pe cei care își îndeplinesc datoria în mod satisfăcător, pe cei care 


îşi îndeplinesc datoria cu toată inima, cu toată mintea, cu tot sufletul şi cu 


toată puterea lor. Dacă doar îţi foloseşti toată puterea, fără să pui suflet în ce 
faci, atunci nu îţi îndeplinești datoria cu toată inima. Poţi să practici 
adevărul dacă nu o faci cu toată inima? Poţi să rezolvi problemele în mod 
principial? Dacă îți dedici doar puterea, nu şi toată inima, atunci nu poţi fi 
decât un făcător de servicii. Pot făcătorii de servicii să câștige aprobarea lui 
Dumnezeu? Este imposibil. Ce cere cuvântul lui Dumnezeu pentru 
îndeplinirea datoriei? („Să-L iubeşti pe Domnul, Dumnezeul tău, cu toată 
inima ta, cu tot sufletul tău, cu toată mintea ta şi cu toată puterea ta.”) Asta 
aparține adevărului, adevărunilor-principii şi principiilor de practică. Care 
sunt principiile de practică? Ceea ce ar trebui să faci în viață, ceea ce ar 
trebui să faci în îndeplinirea datoriei tale este atât calea ta de practică, cât şi 
direcţia şi scopul vieţii tale. Întipăreşte-ţi în minte cuvintele mottoului „Să- 
L iubeşti pe Domnul, Dumnezeul tău, cu toată inima ta, cu tot sufletul tău, 
cu toată mintea ta şi cu toată puterea ta.” Foloseşte-te de aceste cuvinte 
pentru a te evalua în tot ce faci. Întreabă-te: „Pe care dintre aceste lucruri le- 
am obținut. Pe care nu le-am realizat. Care este starea mea interioară? 
Există vreo urmă de neascultare? Vreo urmă de egoism? Mă târguiesc sau îi 
pun condiții lui Dumnezeu? Sunt încăpățânat? Există vreun dram de 
negativitate sau lene înlăuntrul meu? Acţionez într-un mod superficial?” 
Când îţi întipăreşti în inimă cuvintele „Să-L iubeşti pe Domnul, Dumnezeul 
tău, cu toată inima ta, cu tot sufletul tău, cu toată mintea ta şi cu toată 
puterea ta,” păstrezi în ea aceste cuvinte ale lui Dumnezeu, aceste cuvinte 
ale adevărului. Care este scopul păstrării lor în inima ta? Nu este acela de a 
le spune ca să le audă alții, ci acela de a-ţi îndrepta starea, de a-ţi ajusta 
comportamentul și de a-ţi ghida fiecare faptă. De exemplu, dacă este ceva 
ce nu știi să faci, cântărește rapid ce scrie în cuvântul lui Dumnezeu și 
gândeşte: „Dumnezeu a spus să fac asta cu toată inima, deci cum pot s-o fac 


cu toată inima? Altcineva înţelege asta mai bine decât mine, deci ar trebui 


să-l întreb pe el şi să avem părtășie.” După ce aţi avut părtășie, roagă-te şi 
analizează-te, pentru a vedea dacă ai vreo intenţie greşită. Dacă nu ai niciun 
scop sau interes personal şi eşti sigur că faci un lucru aflat în deplină 
concordanţă cu adevărul şi devii capabil să practici adevărul, atunci sufletul 
tău va fi împăcat, dovedind că ai acționat cu toată inima, adică pe cât de 
mult posibil. Pentru a obține o dăruire totală, trebuie să cauţi adevărul în 
inima ta, să cugeți la cuvintele lui Dumnezeu, să te rogi Lui şi să fii în 
comuniune cu EL. Asta e o chestiune sufletească. Dacă inima ta se apropie 
de Dumnezeu, mereu reflectând și străduindu-se să obțină adevărul, atunci 
eşti o persoană care trăieşte înaintea lui Dumnezeu. Odată ce faci un lucru 
cu toată inima ta, atunci va deveni ceva firesc să-l faci şi cu toată mintea ta, 
cu tot sufletul tău şi cu toată puterea ta. Cuvintele: „Să-L iubeşti pe 
Domnul, Dumnezeul tău, cu toată inima ta, cu tot sufletul tău, cu toată 


mintea ta şi cu toată puterea ta” vor deveni realitatea ta. 


De ce se spune despre cuvântul lui Dumnezeu că este o lumină 
călăuzitoare pentru oameni? Deoarece cuvântul lui Dumnezeu nu este rostit 
în zadar, ci pentru a rezolva problemele reale ale oamenilor. Nu este teorie, 
retorică sforăitoare sau discurs. Cuvântul lui Dumnezeu este menit să-l 
aplici şi să-l pui în practică. Când te confrunţi cu o situație în care nu ai 
nicio cale de urmat şi nu ştii ce să faci, îţi poţi aminti cum îți cere cuvântul 
lui Dumnezeu să te comporți. Cugetând la cuvântul Lui, găseşti o cale, 
înţelegi semnificația cuvântului Său, şi apoi treci la a-l pune în practică în 
conformitate cu voia Lui. După ce l-ai pus în practică, primeşti confirmarea 
şi descoperi că, prin această acţiune, simţi pace şi bucurie în sufletul tău şi 
că şi alţii sunt lămuriţi. În timp ce pui cuvântul lui Dumnezeu în practică, 
dobândeşti luminări şi experienţe, înveţi din propriile experienţe şi ajungi să 
înţelegi anumite lucruri. Ce înţelegi? Scopul aflat la baza cuvântului lui 


Dumnezeu şi a intenției Sale de a lăsa oameni să acționeze într-un anumit 


mod. Când descoperi principiile de practică aflate la baza tuturor acestor 
lucruri, descoperi sursa şi semnificația cuvintelor Lui. Asta înseamnă să 
înţelegi adevărul. După ce înţelegi adevărul, nu mai eşti confuz, nu mai eşti 
atât de ignorant și nu mai eşti timid atunci când faci lucrurile. Ce înseamnă 
să nu fi timid? Înseamnă că, atunci când te confrunţi cu dificultăţi, eşti 
capabil să cauţi adevărul, ştii cum să le înlături şi ştii exact cum să 
procedezi. Ce înseamnă să ai o cale de urmat atunci când pui cuvântul lui 
Dumnezeu în practică? Înseamnă că înţelegi principiile de practicare a 
cuvântului Lui, că pricepi situațiile la care se referă cuvintele Lui şi ştii cum 
să le pui în practică. De ce se spune despre cuvântul lui Dumnezeu că este 
viaţa şi calea oamenilor? Întrucât cuvântul Lui poate fi viața oamenilor și 
doar cuvântul Lui, doar adevărul, îi poate conduce pe calea cea dreaptă în 
viață. Cuvântul lui Dumnezeu este clar şi uşor de înţeles. El este dat pentru 
a permite oamenilor să înţeleagă şi să accepte adevărul cu uşurinţă. Atunci 
când sunt capabili să recunoască şi să accepte adevărul, fără să-şi dea 
seama, oamenii se găsesc pe calea cea dreaptă în viaţă. Unele dintre 
cuvintele lui Dumnezeu pot părea simple sau uşor de înţeles, dar toate sunt 
instrucțiuni despre cum să trăieşti, cum să abordezi diverse situaţii şi cum să 
înlături dificultățile. Acesta e adevărul. El poate deveni calea ta, dându-ți 
înţelepciune, principii și o cale de practică atunci când întâmpini provocări. 
Oare dacă ai o cale în îndeplinirea datoriei tale sau în alte chestiuni, dacă 
poţi să abordezi sarcinile în mod principial şi să înţelegi intenţiile lui 
Dumnezeu, înseamnă că înţelegi adevărul? (Da.) Înseamnă că înţelegi 
adevărul şi cuvântul lui Dumnezeu. Nu este neapărat necesar ca făcătorii de 
servicii să înțeleagă cuvântul lui Dumnezeu; ei trebuie pur şi simplu să 
depună efort. Aşadar, oferirea de servicii este o sarcină simplă. Unii nici 
măcar nu se pricep să ofere servicii, şi ce impresie proastă fac astfel 


oameni! Ce înseamnă că fac o impresie proastă? Că nu pot gestiona cum se 


cuvine sarcina de a oferi servicii, nu pot depune un efort susținut şi sunt 
mereu răuvoitori, perturbatori, negativi şi leneşi. Mereu trebuie înduplecaţi 
şi supravegheați. Astfel de oameni nu reuşesc să își îndeplinească datoria în 
mod satisfăcător şi nu corespund standardelor de a fi oameni. Așadar, voi ce 
cale intenţionaţi să urmaţi? Ce fel de oameni vreți să deveniți. Vă veţi 
strădui să fiți modele de urmat ca făcători de servicii sau veţi năzui să fiți 
niște persoane care îşi îndeplinesc datoria cu toată inima, cu tot sufletul și 
cu toată mintea? (Să fim persoane care îşi îndeplinesc datoria cu toată 
inima, cu tot sufletul şi cu toată mintea.) Acesta e un lucru bun şi un 
obiectiv corect. Nu doriți să fiţi doar nişte făcători de servicii, nu doriți doar 
să depuneti efort. Atunci ar trebui să vă luptaţi pentru adevăr! Ce adevăruri 
trebuie neapărat înţelese când vă luptaţi pentru adevăr? Depinde de 
dificultățile cu care vă confruntaţi şi este esențial să abordați mai întâi 
problemele urgente. Acum, majoritatea oamenilor se concentrează asupra 
urmăririi adevărului şi îndeplinirii datoriei lor, iar adevărul îndeplinirii 
datoriei unei persoane este foarte important. Cât timp vă puteţi îndeplini 
datoria conform principiilor, veţi simți pace și siguranţă în inimile voastre. 
Şi dacă, de asemenea, puteți să cunoaşteţi şi să experimentați lucrarea lui 
Dumnezeu şi să vă înlăturați unele firi corupte, atunci veţi gusta dulceaţa 
faptului de a-L urma pe Dumnezeu şi vă va fi mai uşor să mergeţi pe calea 
urmăririi adevărului. Aspectul fundamental în a asculta de Dumnezeu şi a-L 
urma este să vă îndepliniți datoria cum se cuvine. Cuvântul lui Dumnezeu 
spune: „Vă veți îndeplini datoria cu toată inima voastră, cu toată mintea 
voastră şi cu toată puterea voastră.” Nu este oare această afirmație 
adevărul? Dacă puteți confirma că această afirmaţie este adevărul, atunci ar 
trebui să depuneți efort în îndeplinirea datoriei voastre. Cu cât înţelegeți 
mai mult adevărul în îndeplinirea datoriei voastre, cu atât mai principial şi 


mai eficient va fi modul în care o îndepliniți. Dacă vă îndepliniți datoria în 


mod satisfăcător, veți avea în inimile voastre atât pace și bucurie, cât şi 
credință adevărată. Acesta este rezultatul faptului că Îl urmaţi pe Dumnezeu 
şi că vă îndepliniți datoria. Este absolut adevărat, calea de a-L urma pe 
Dumnezeu devine tot mai strălucitoare pe măsură ce o parcurgeți. Așadar, 
Cel mai semnificativ lucru pe care trebuie să-l faceți este să vă îndepliniți 
datoria. Dacă depui eforturi pentru a te îndrepta spre adevăr în conformitate 
cu cerințele lui Dumnezeu, ai pornit de unde trebuie. Pe măsură ce te 
străduiești în această direcţie, vei vedea treptat rezultatele şi vei ajunge să ai 
o asemănare umană. Treptat, relația ta cu Dumnezeu va deveni mai strânsă. 
Atunci când te vei confrunta cu încercări și nenorociri ŞI te vei simți un pic 
negativ sau slab și vor apărea unele noțiuni şi neînțelegeri, vei căuta cu 
ușurință adevărul pentru a rezolva aceste aspecte, iar ele nu vor mai fi 


probleme semnificative. 


Spre deosebire de fraţii şi surorile din biserica din China continentală, 
care au suferit persecuții şi greutăţi, cei mai mulți dintre voi trăiţi în tări 
care au un sistem democratic. Nu e neapărat un lucru bun pentru voi să 
aveţi o viaţă confortabilă. Probabil veţi fi nevoiți să depuneţi un anumit 
efort ca să urmăriți adevărul şi e posibil să vă fie un pic dificil să înduraţi 
greutăți și să plătiți preţul în îndeplinirea datoriei voastre. Oamenii care au 
crescut într-un sistem democratic şi liber tind să aibă neajunsul de a fi 
îngăduitori cu sine. Nu permit altora să-i critice sau să-i mustre. Au o 
gândire relativ mai liberă şi mai deschisă. Au mereu nevoie de spațiu 
personal, libertate, vor să îşi îndeplinească toate dorinţele şi au pretenţie la 
tot felul de lucruri care ţin de plăcerile trupului. Dacă nu sunteţi dispuși să 
renunțați la aceste lucruri, vă va fi greu să vă eliberați de starea și de 
condiţia de a depune doar efort, fără a urmări adevărul. Insistând permanent 
asupra autonomiei și spațiului personal veţi avea probleme. Trebuie să 


vorbeşti despre adevăr, despre cuvintele lui Dumnezeu și despre care este 


calea corectă în viață şi ceea ce este pozitiv. Deşi libertatea, democraţia și 
independenţa sunt bune şi sunt sisteme sociale progresiste, ele nu sunt 
adevărul. Ele sunt doar idei şi sisteme progresiste în această lume 
întunecată şi rea. Sunt sisteme care sunt relativ potrivite pentru 
supraviețuirea umană şi care susțin drepturile omului. Ele nu sunt deloc 
adevărul, iar voi trebuie să vedeți limpede acest lucru. Să nu gândiţi: „M- 
am născut într-un astfel de sistem social, aşa că am aceste drepturi. Pot să 
gândesc, să spun și să fac orice vreau şi nimeni nu poate interveni. Acesta 
este dreptul meu de om, dreptul care mi-a fost acordat de societate şi de ţara 
mea.” Dacă tu consideri acest lucru adevărul suprem, vei avea probleme. 
Pot aceste gânduri să demonstreze că deţii adevărul? De unde vin aceste 
lucruri? Ele vin de la oameni şi apar din umanitatea coruptă. Acestea nu 
sunt cuvintele lui Dumnezeu şi cu atât mai puţin adevărul pe care El le cere 
oamenilor să-l dețină. Dacă tratezi ideea de democraţie și libertate ca fiind 
adevărul, iar în casa lui Dumnezeu te concentrezi doar asupra urmăririi 
libertății şi refuzi să fii constrâns, acționând nesăbuit în îndeplinirea 
îndatoririlor tale, atunci vei întâmpina probleme. Vei fi deschis adevărului 
dacă ai astfel de gânduri? Vei fi capabil să practici adevărul cu uşurinţă? Vei 
mai fi capabil să-L urmezi pe Dumnezeu cu adevărat? Pentru a-L urma, este 
necesar să fii supus constrângerilor adevărului, să înţelegi adevărul și cum 
să fu ascultător. Nu poţi acţiona cu încăpățânare. Dacă urmărești democrația 
şi libertatea, nu poți pătrunde în adevărul-realitate. Nu vei deveni un adept 
al lui Dumnezeu şi nici nu te vei considera o persoană care Îl urmează pe 
Hristos. Acest lucru vă va aduce probleme, iar aceasta este dificultatea cu 
care vă confruntaţi. Oamenii au anumite noțiuni şi închipuiri, anumite 
puncte de vedere culturale tradiționale și idei promovate în curentele 
sociale. Acestea sunt create de mediul şi contextul social. Dacă nu reușiți să 


vedeţi esența și gravitatea acestor probleme și întotdeauna tratați 


îndeplinirea îndatoririlor, credința în Dumnezeu și însărcinarea pe care v-a 
dat-o El după drepturile şi libertățile umane, atunci nu veți merge niciodată 
pe calea cea dreaptă și nu veţi intra pe drumul corect al credinței în 
Dumnezeu. Oamenii din China continentală trăiesc în prezent în negura 
unui regim autoritar şi nu au niciun sentiment de superioritate. Ei se nasc cu 
obiceiul de a îndura greutăţile şi de a munci cu sârguinţă, ca un animal de 
povară, iar acest tip de mediu şi de context social le modelează obiceiurile 
de viață sau principiile de comportament. Pe de altă parte, oamenii care 
trăiesc în țări democratice libere nu au astfel de idei. Ei nu doresc să fie 
îngrădiți, simt că acest lucru este opresiv şi doresc să se elibereze de orice 
constrângeri sau reglementări. Când vin în casa lui Dumnezeu, ei doresc 
chiar să se elibereze de sistemele administrative, de aranjamentele de lucru 
şi de regulile bisericii. Nu doresc să fie îngrădiţi, nu vor să fie tratați de 
nimeni şi resping orice critică. Ei refuză să fie un pic mai ocupați cu munca 
sau să îndure puţină oboseală. Acest lucru va aduce probleme! Nu acesta 
este comportamentul pe care ar trebui să-l aibă un creştin şi nici 
comportamentul unui bun soldat al lui Hristos. În Epoca Harului, s-a vorbit 
mereu despre buna-cuviinţă a sfinților. Mai este ea valabilă şi acum? 
Categoric! Este un lucru pozitiv care este valabil oricând şi pretutindeni. 
Haideţi mai întâi, nici măcar să nu vorbim despre asemănarea pe care 
omenirea creată ar trebui să o aibă, aceasta fiind cea mai elementară cerință 
a lui Dumnezeu, pe care omul trebuie să o îndeplinească. Gândeşte-te doar, 
creştin fiind, nu ar trebui să ai buna-cuviinţă a unui creştin? Dacă nu o ai, 
atunci nu eşti demn să fii adept al lui Dumnezeu, iar El nu te acceptă. Fie că 
vrei să fii o ființă creată sau doar un om obişnuit, dacă vrei să-L urmezi pe 
Dumnezeu, trebuie să trăieşti ca o ființă umană. Inima ta trebuie să fie 
înfăţişată înaintea Lui. Poţi spune: „Dumnezeule, iată cum intenționez să Te 


urmez. Acestea sunt determinarea și scopul meu. Sunt ele în concordanţă cu 


voia Ta?” Sau poate că nu l-o spui direct lui Dumnezeu, dar poți să accepți 
examinarea Lui şi, în secret, să îți întăreşti hotărârea, permițându-i lui 
Dumnezeu să observe ce vei face în continuare. Indiferent de ţara sau 
mediul social în care te-ai născut, acum, că Îl urmezi pe Dumnezeu, nu mai 
aparții acelei ţări sau acelor oameni. Eşti un credincios în Dumnezeu, un 
adept al Său, un membru al casei Lui. Întotdeauna şi din toate punctele de 
vedere, trebuie să te consideri un adept al lui Dumnezeu, un om al casei 
Lui. Ar trebui să te străduieşti să fii un bun soldat al lui Hristos, evaluându- 
te după standardele sfinților. Dacă spui întruna: „Eu sunt coreean,” „Eu sunt 
taiwanez,” „Eu sunt american,” „Toți avem propriile stiluri de viaţă,” 
atunci, mai eşti un adept al lui Dumnezeu? Perspectiva ta este greșită; în 
mod clar, ea aparține necredincioşilor. Aceştia sunt non-credincioşi! Dacă 
eşti un non-credincios, ce cauţi să trândăvești în casa lui Dumnezeu? Încerci 
să pretinzi că eşti creştin? Nu e nevoie să te prefaci. Este absolut inutil să 
încerci să te integrezi. Dacă eşti creştin, trebuie să accepţi adevărul și să-ți 
îndeplineşti bine datoria. Asta înseamnă să-L urmezi pe Dumnezeu. Dacă 
nu îţi poţi îndeplini bine datoria, nu contează din ce ţară provu; Dumnezeu 
nu te va accepta. Indiferent de naționalitatea lor, cei care cred în Dumnezeu 
trebuie să își îndeplinească bine datoria şi să accepte adevărul. Asta 
înseamnă să-L urmezi pe Dumnezeu. Dacă pretinzi că tu crezi în 
Dumnezeu, dar nu accepţi adevărul sau nu-ți îndeplinești datoria, atunci eşti 
un non-credincios, la fel ca şi necredincioșii. Nu ești nici una, nici alta. 
Oamenii care nu sunt nici una, nici alta trebuie înlăturați rapid din casa lui 
Dumnezeu; acest gen de persoană nu este dorită în casa Lui. Dacă te 
consideri un om al Împărăției, atunci trebuie să respecţi standardele 
oamenilor Împărăției. Dacă spui: „Care oameni ai împărăției? Sunt cetăţean 
al unei țări democratice. Am demnitate și drepturi ale omului. Ceea ce îmi 


pretinzi trebuie să fie în conformitate cu standardele unei țări democratice. 


În caz contrar, nu avem ce discuta!” Îmi pare rău, dar aceasta este Împărăţia 
lui Dumnezeu, nu împărăția Satanei. Dumnezeu îi vrea pe aleşii Săi, 
oamenii Împărăției. Înţelegi? (Da, înţeleg.) Dacă tu crezi în Dumnezeu și Îl 
urmezi, trebuie să asculţi cuvintele Lui. Dacă spui: „Îl pot urma pe 
Dumnezeu, dar am nevoie de libertatea de a alege. Îmi place să ascult ce 
spun oamenii, să ascult ceea ce îmi place şi să îi urmez pe cei pe care îi 
prefer. Nu îmi pune bețe în roate. Mai întâi, dau ascultare politicilor şi 
reglementărilor țării mele; acesta este cel mai important lucru. Nu pot să 
dau ascultare mai întâi cuvintelor lui Dumnezeu, adevărului. Pentru mine, 
țara şi naționalitatea mea sunt pe primul loc, iar adevărul este pe locul doi 
sau trei. Pot să-l accept sau să-l resping,” atunci care este atitudinea lui 
Dumnezeu faţă de o astfel de persoană? Ei bine, îmi pare rău, dar tu ar 
trebui să părăseşti casa lui Dumnezeu! Casa Lui nu are nevoie de un om ca 
tine. Tu nu Îl urmezi pe Dumnezeu; nu eşti un om al Împărăției cerurilor. 
Eşti un cetăţean al lumii, iar Dumnezeu nu le vorbeşte oamenilor ca tine şi 
nu-i mântuiește. Astfel de oameni nu-și pot îndeplini îndatoririle de fiinţe 
create. Ar trebui să pleci cât mai curând posibil, cu cât mai repede, cu atât 


mai bine! 


Unele persoane venerează oameni celebri şi eminenți. Pun mereu la 
îndoială faptul dacă într-adevăr cuvintele lui Dumnezeu pot mântui oamenii 
şi întotdeauna cred că numai cuvintele oamenilor celebri şi eminenți au 
importanță şi farmec. Ei gândesc mereu în sinea lor: „Uite cât de 
impresionant este şeful statului nostru! Uită-te la fastul, la spectacolul, la 
măreția adunărilor noastre naționale! Poate oare casa lui Dumnezeu să se 
compare câtuși de puţin cu asta?” Faptul că tu ai putea spune aşa ceva arată 
că ești un necredincios. Nu poţi vedea limpede răul politicii, sau ignoranţa 
unei națiuni, sau corupția umanităţii. Nu poţi vedea că adevărul domneşte în 


casa lui Dumnezeu, nici nu poţi vedea sau înţelege ceea ce demonstrează 


mărturiile bazate pe experiență ale aleşilor lui Dumnezeu. Casa lui 
Dumnezeu deţine adevărul şi foarte multe mărturii, iar toți aleşii lui 
Dumnezeu se trezesc şi se schimbă, începând cu toții să experimenteze 
lucrarea lui Dumnezeu și să intre în adevărul-realitate. Poţi să vezi imaginea 
aleşilor lui Dumnezeu care se vor supune şi se vor închina Lui? Este 
dincolo de imaginaţia ta. Tot ceea ce are casa lui Dumnezeu este de o sută 
de ori, de o mie de ori, mai bun decât lumea, iar în viitor, tot ceea ce are 
casa lui Dumnezeu nu va putea decât să continue să devină mai bun, mai 
normal şi perfect. Toate aceste lucruri se dobândesc treptat şi sunt ceea ce 
cuvântul lui Dumnezeu va înfăptui. Toţi aleşii lui Dumnezeu sunt 
selecționați şi predestinați de El, așa că ei categoric sunt mult mai buni 
decât oamenii laici. Oare un om nu este orb dacă nu poate vedea aceste 
realități? Unii oameni simt mereu că lumea este măreață și, în adâncul 
sufletului lor, se închină oamenilor celebri şi eminenti din lume. Oare nu se 
închină ei diavolilor şi Satanei? Oare acești oameni faimoşi şi eminenti cred 
în Dumnezeu? Sunt ei oameni care se supun Lui? Au ei în inimi teamă de 
El? Acceptă ei adevărul? Sunt cu toții demoni care se împotrivesc lui 
Dumnezeu — chiar nu poţi vedea asta? Având în vedere că te închini 
oamenilor celebri şi eminenți din lume, de ce crezi în Dumnezeu? Cum 
priveşti, de fapt, toate cuvintele pe care le exprimă El? Cum priveşti 
suveranitatea Lui asupra tuturor? Unii oameni nu doar că nu se tem de 
Dumnezeu — ei nu au nici măcar cel mai mic respect față de El. Oare nu 
sunt ei non-credincioşi? Nu ar trebui să li se ceară unor astfel de oameni să 
plece imediat? (Ar trebui.) Şi dacă nu pleacă, ce trebuie făcut? Să ne grăbim 
să îi alungăm, să îi îndepărtăm. Non-credincioşii sunt ca niște muşte 
murdare, prea dezgustătoare pentru a fi privite. În casa lui Dumnezeu 
domnesc adevărul și cuvintele Lui, iar măsurile sunt luate în conformitate 


cu adevărurile-principii. Astfel de oameni ar trebui să fie îndepărtați. 


Cuvintele lor arată că ei cred în Dumnezeu, dar în adâncul sufletului, ei Îl 
dispreţuiesc și Îi desconsideră casa. Vreţi să aveţi astfel de non-credincioşi 
care să se amestece printre voi? (Nu.) De aceea, aceștia trebuie să fie 
îndepărtați imediat. Ei trebuie să fie îndepărtați, indiferent cât de educați 
sau capabili sunt. Unii oameni întreabă: „Oare asta nu înseamnă lipsă de 
iubire?” Nu, înseamnă să acţionezi conform principiilor. Ce vreau să spun 
cu asta? Că, indiferent cât de mare este statura ta, cât de puternică este 
voinţa ta de a urmări adevărul sau dacă ai credință în Dumnezeu, un lucru 
este sigur: Hristos este adevărul, calea şi viața. Acest lucru nu se schimbă 
niciodată. Acesta ar trebui să fie punctul tău de reper, cea mai solidă temele 
a credinţei tale în Dumnezeu; ar trebui ca în inima ta să fii convins și să nu 
te îndoieşti de acest lucru. Dacă te îndoiești chiar şi de acest lucru, nu eşti 
potrivit pentru a rămâne în casa lui Dumnezeu. Unii oameni spun: 
„Națiunea noastră este una măreaţă, iar rasa noastră este una nobilă; 
noblețea obiceiurilor și culturii noastre este fără egal. Nu suntem obligați să 
acceptăm adevărul.” Nu este aceasta vocea non-credincioşilor? Este vocea 
non-credincioşilor, iar astfel de non-credincioşi trebuie îndepărtați. Din unii 
oameni răbufneşte adesea o fire coruptă şi, uneori, firea lor este 
extravagantă şi nestăpânită, însă credinţa lor în Dumnezeu este adevărată şi 
pot accepta adevărul. Dacă sunt supuși un pic emondării şi tratării, ei sunt 
capabili să se căiască. Unor astfel de oameni ar trebui să li se acorde o 
şansă. Pentru că nu înţeleg adevărul, oamenii sunt un pic nesăbuiţi, sau nu 
pot vedea limpede lucrurile, sau sunt înşelați, sau, într-un moment 
necugetat, pot spune ceva neclar sau se pot comporta într-un mod confuz. 
Acest lucru este cauzat de o fire coruptă; este provocat de nesăbuinţă, de 
ignoranță și de lipsa de înţelegere a adevărului. Cu toate acestea, astfel de 
oameni nu sunt de-o teapă cu non-credincioşii. În situaţia asta, este necesar 


să apelăm la părtăşia despre adevăr, pentru a rezolva aceste probleme. Unii 


oameni care cred în Dumnezeu de mai mulți ani nu acceptă deloc adevărul 
şi nu s-au schimbat câtuși de puţin. Ei sunt non-credincioşi. Ei nu sunt 
oameni ai casei lui Dumnezeu, iar Dumnezeu nu îi acceptă. Ce înseamnă 
când spun aceste lucruri? Că vă spun să urmăriți adevărul cu sârguință. Nu 
doar depuneți efort! Dumnezeu mântuieşte oamenii prin cuvintele Sale, prin 
adevăr. Cea mai directă cale este aceea de a vă permite să înţelegeţi 
adevărul şi să rezolvaţi problemele practice în timp ce vă îndepliniți 
îndatoririle. Asta vă dă posibilitatea să puneţi adevărul în practică şi să 
ascultați de Dumnezeu. În acest fel, El va fi mulţumit, iar inima Lui va fi 
mângâiată. Ce îi displace cel mai mult lui Dumnezeu să vadă? El a rostit 
multe cuvinte, a exprimat multe adevăruri, a depus mult efort şi a plătit un 
preţ mare pentru voi. În final, El câştigă un grup de oameni care doar depun 
efort, iar tot ceea ce rămâne este un grup de oameni care oferă servicii. 
Aceşti oameni nu înţeleg adevărul, nu înţeleg voia lui Dumnezeu, ci doar 
depun efort. Deşi poate că acești oameni rămân, ei nu sunt în acord cu voia 
lui Dumnezeu. Nu pot fi considerați adevărate fiinţe create. Acesta este 
lucrul pe care Dumnezeu chiar nu este dispus să-l ia în considerare şi care 
nu se află în intenția inițială din planul Său de gestionare pentru mântuirea 
omenirii. 

Trebuie să acceptați adevărul din toată inima și să nu urmați curentele 
din lume sau să trăiţi conform filozofiei Satanei. Pentru a-L urma pe 
Dumnezeu, trebuie să vă îndepliniți datoria, iar pentru a vă îndeplini bine 
datoria este nevoie să acceptaţi adevărul. Acest lucru este esenţial. În 
credința lor în Dumnezeu, mulți oameni ignoră adevărul. Nu îl pun în 
practică nici măcar după mulți ani de credinţă şi dau dovadă de o lipsă 
totală de preocupare. Aceşti oameni sunt non-credincioşi şi, mai devreme 
sau mai târziu, vor fi alungaţi. Unora nu le pasă decât de trup, de câştigul 


personal, se consumă în relațiile interpersonale, abandonându-și 


îndatoririle, fără să le ia în serios, şi urmărind plăcerile trupeşti. Oare nu 
este acest lucru extrem de egoist şi josnic? Astfel de indivizi nu iubesc 
adevărul; ei iubesc doar câștigul personal şi vanitatea. Se înfurie şi se agită 
pentru beneficii triviale, pierzându-și integritatea şi demnitatea umană. Oare 
nu sunt ignoranți şi nesăbuiți? Cei care iubesc realmente adevărul, 
indiferent de circumstanţele cu care se confruntă, ar trebui, mai întâi, să 
caute adevărul în prezenţa lui Dumnezeu. Ei ar trebui să evite să se 
amestece în dispute sau să se angajeze în schimburi de replici cu alţii. Un 
astfel de comportament este imatur şi lipsit de perspective. Când mulți 
oameni se adună laolaltă, vor apărea diverse probleme, deoarece există tot 
felul de oameni, iar chestiunile legate de bine și de rău sunt nesfârşite. Chiar 
aşa este umanitatea coruptă. În rândul necredincioșilor, situaţia este şi mai 
gravă. Fiecare zi este plină de ostilitate şi de tensiuni mocnite. Atât de 
perfidă este lumea. În casa lui Dumnezeu, pentru că toată lumea crede în EI, 
există mai puţini indivizi răi şi mai puține incidente în care se profită de 
oameni. Există doar un număr mic de dispute şi certuri. Dacă nu înţelegeți 
adevărul și vă gândiţi permanent la aceste chestiuni, inima vă va fi prinsă în 
capcană şi stăpânită de ele şi nu veţi putea veni înaintea lui Dumnezeu. 
Trebuie să vă eliberați de astfel de stări, un astfel de comportament 
demonstrând o statură imatură. Cei cu o statură imatură se concentrează 
adesea asupra chestiunilor legate de trup, asupra propriilor preferințe și 
asupra îndeplinirii dorințelor lor egoiste. Drept urmare, ei îşi neglijează 
responsabilitatea reală de a-și îndeplini îndatoririle. Astfel de oameni sunt 
incapabili să gestioneze lucrurile în mod corespunzător şi fac adesea greșeli, 
dovedindu-se imaturi ca nişte copii. În viaţă, trebuie să urmăriţi maturitatea. 
La ce mă refer când spun maturitate? La a înţelege adevărul, a avea statura 
unui adult şi a fi capabili să respectați cerințele lui Dumnezeu şi să 


îndepliniți sarcinile încredințate de El. Să fiţi capabili să vă asumaţi 


îndatoririle unor ființe umane şi să fiți în stare să vă asumaţi îndatoriri 
generale, să fiți în stare să vă îndepliniți îndatoririle la fel de bine ca și alții 
şi să realizaţi ceea ce alții pot realiza, călcând pe urmele celor care ascultă 
de Dumnezeu şi urmărind adevărul, făcând ceea ce oamenii ar trebui să facă 
şi îndeplinind îndatoririle pe care oamenii ar trebui să le îndeplinească, 
explorând şi căutând, îndreptându-se către calea urmăririi adevărului. 
Acesta este procesul de creştere în viaţa unei persoane. Trebuie să căutaţi și 
să știți cum să exploraţi lucruri precum modul în care se comportă oamenii 
normali şi modul în care se comportă oamenii care își îndeplinesc sarcinile 
care le revin, precum și ce stiluri, abordări și principii folosesc aceste tipuri 
de oameni atunci când fac lucrurile. Adulții trebuie să se ocupe de 
responsabilitățile lor în mod corespunzător. Indiferent ce se întâmplă, chiar 
de-ar fi să cadă cerul, ei trebuie să își îndeplinească îndatoririle și să nu 
permită ca sarcinile care le revin să sufere întârzieri. Pe de altă parte, copiii 
devin imediat curioşi în legătură cu lucrurile care se întâmplă în jurul lor. 
Vor să iasă afară şi să vadă ce se întâmplă. Orice incident îi poate afecta şi îi 
poate distrage de la a face ceea ce este corect. Nu este aceasta o lipsă de 
angajament faţă de responsabilitățile lor? Cea mai mică problemă îi poate 
perturba. O singură remarcă din partea cuiva le poate tulbura inima sau o 
glumă poate duce la neînţelegeri şi izbucniri emoționale care îi determină să 
se comporte negativ timp de două sau trei zile, întârziind îndeplinirea 
îndatoririlor lor. Ei chiar se pot gândi să renunțe, iar conducătorii şi 
lucrătorii trebuie să-i înduplece şi să-i convingă în mod constant, având 
părtăşie cu ei despre adevăruri și explicându-le logic. Oare nu este acesta un 
semn al unei staturi mici și al maturității? Oamenii par să nu se maturizeze 
niciodată, rămânând imaturi ca nişte copii — naivi şi ridicoli. Sunt 
desconsideraţi, le lipseşte demnitatea şi integritatea, iar Dumnezeu nu este 


mulțumit de ei. 


Trebuie să vă concentrați asupra adevărului — doar atunci puteți intra în 
viață și numai atunci când aţi intrat în viaţă puteţi să-i aprovizionaţi pe 
ceilalți şi să-i conduceţi. Dacă se descoperă că acțiunile altora sunt în 
contradicție cu adevărul, trebuie, cu dragoste, să-i ajutăm să lupte pentru 
adevăr. Dacă alții sunt capabili să practice adevărul şi există principii în 
modul în care fac lucrurile, ar trebui să încercăm să învăţăm de la ei şi să-i 
imităm. Aceasta este iubirea reciprocă. Acesta este genul de atmosferă pe 
care trebuie să o ai în biserică — toţi să se concentreze pe adevăr şi să se 
străduiască să-l dobândească. Nu contează cât de bătrâni sau tineri sunt 
oamenii, sau dacă sunt sau nu credincioşi cu experiență. Nu contează nici 
dacă au calibru bun sau slab. Aceste lucruri nu contează. În faţa adevărului, 
toți sunt egali. Lucrurile la care ar trebui să te uiţi sunt: cine vorbeşte corect 
şi în conformitate cu adevărul, cine se gândește la interesele casei lui 
Dumnezeu, cine poartă cea mai mare povară în lucrarea casei lui 
Dumnezeu, cine înțelege adevărul mai clar, cine împărtășește un simț al 
dreptății şi cine este dispus să plătească preţul. Astfel de oameni ar trebui să 
fie sprijiniți şi aplaudați de fraţii şi surorile lor. Această atmosferă de 
corectitudine care vine din urmărirea adevărului trebuie să prevaleze în 
cadrul bisericii; în acest fel, vei avea lucrarea Duhului Sfânt, iar Dumnezeu 
va dărui binecuvântări şi îndrumare. Dacă atmosfera care predomină în 
interiorul bisericii este una de spus poveşti, de a vă da bătăi de cap unii 
altora, de a purta ranchiună unul față de celălalt, de invidie unii față de 
ceilalți și de ceartă, atunci Duhul Sfânt cu siguranţă nu va lucra în voi. 
Lupta unul împotriva celuilalt şi bătaia, înşelarea, păcălirea şi complotul în 
secret unul împotriva celuilalt — acestea reprezintă o atmosferă a răului! 
Dacă o astfel de atmosferă predomină în biserică, atunci Duhul Sfânt cu 
siguranţă nu Îşi va face lucrarea. În Biblie, Domnul Isus a spus următoarele: 


„Dacă doi dintre voi se înţeleg pe pământ să ceară un lucru oarecare, le va fi 


dat de Tatăl Meu, Care este în ceruri. Căci unde sunt adunaţi doi sau trei în 
Numele Meu, acolo, în mijlocul lor, sunt şi Eu!” (Matei 18:19-20). Acesta este 
cuvântul lui Dumnezeu, acesta este adevărul. Când Dumnezeu vorbeşte, aşa 
se întâmplă. Dacă mergi împotriva voii Lui şi nu urmezi cuvintele Sale, El 
se va îndepărta de tine. Dacă nu citeşti cuvântul Lui, nu accepţi revelația, 
judecata sau să fii emondat şi tratat prin intermediul cuvintelor Sale şi 
respingi ajutorul fraților şi surorilor tale, concentrându-te permanent asupra 
defectelor şi problemelor altora, în timp ce crezi că tu însuți nu eşti chiar 
atât de rău, considerându-te mai bun decât toți ceilalți, atunci eşti la 
ananghie. În primul rând, Duhul Sfânt nu va lucra în tine, iar tu vei rata 
binecuvântările lui Dumnezeu. În al doilea rând, surorile şi fraţii tăi se vor 
îndepărta şi ei de tine, fără să te mai ajute nimeni, astfel încât îţi va fi dificil 
să beneficiezi de sprijinul lor. Fără lucrarea şi binecuvântările lui 
Dumnezeu, fără ajutorul și sprijinul fraţilor şi surorilor tale, te vei afla într-o 
situație dificilă, fund incapabil să progresezi. Poţi să faci lucrarea bisericii 
în mod eficient bazându-te doar pe talentul și priceperea umană? Totul va fi 
în zadar, toate eforturile vor fi irosite. Oare nu este periculos să ajungi într- 
un asemenea punct? Câtă agonie vei simţi în inimă? În orice caz, trebuie să 
mergi pe calea cea dreaptă, cea a urmăririi adevărului, pentru a primi 
binecuvântările lui Dumnezeu şi ajutorul fraților şi surorilor tale. Mergând 
pe calea proprie, ajungi într-o situaţie fără ieşire, iar cei care nu urmăresc 
adevărul vor fi, în cele din urmă, alungaţi. Veţi începe să apreciaţi asta pe 
măsură ce veţi experimenta acest lucru treptat, în timp. În toate demersurile 
voastre, trebuie să căutați adevărurile-principii până când veţi ajunge să fiți 
toți o inimă şi un gând; doar atunci veți putea lucra împreună în mod 
armonios, întocmai ca firele unei frânghiu răsucite laolaltă. Când există o 
cooperare armonioasă, puteți să vă îndepliniți bine îndatoririle şi să-L 


mulțumiți pe Dumnezeu. 

Supunerea faţă de Dumnezeu este o lecţie de bază 
în dobândirea adevărului 


Dacă doreşti ca în credinţa ta să I te supui lui Dumnezeu, cunoașterea 
de sine este extrem de importantă. Fără să te cunoşti pe tine însuţi, nu vei 
putea să renunțţi la firea ta coruptă. Intrarea în viaţă începe cu cunoaşterea 
de sine. Dacă arăţi ceva corupţie sau faci lucruri care sunt dezgustătoare și 
dureroase pentru Dumnezeu, dacă faci lucruri imbecile, atunci trebuie să 
reflectezi asupra ta după aceea. Cum poate reflectarea să te ajute să renunți 
la corupție? Cei care practică adevărul se gândesc așa: „Lucrurile acestea 
care s-au întâmplat m-au dezvăluit cu adevărat. Am o fire coruptă și trebuie 
să accept judecata şi mustrarea cuvintelor lui Dumnezeu pentru a renunţa la 
aceasta. Este minunat faptul că Dumnezeu mi-a dezvăluit firea coruptă prin 
intermediul acestei situaţii. Indiferent de ceea ce cred alți oameni despre 
mine sau de cum mă tratează, eu trebuie să caut adevărul, să înțeleg voia lui 
Dumnezeu și să ştiu ce am de făcut pentru a practica adevărul.” Aceasta 
este atitudinea corectă, şi este o atitudine de practicare a adevărului şi a 
supunerii faţă de Dumnezeu. Credinţa în Dumnezeu cere acceptarea 
adevărului — aceasta este atitudinea corectă. Cei care nu acceptă adevărul 
caută scuze şi motive când apare chestiunea, pasând altcuiva 
responsabilitatea. Aceștia se plâng în permanenţă că alţi oameni nu îi 
tratează bine, nu se gândesc la ei sau nu au grijă de ei. Găsesc tot soiul de 
justificări. Care este scopul găsirii tuturor acestor motive? Îţi poate asta 
înlocui practicarea adevărului? Îţi poate înlocui supunerea faţă de 
Dumnezeu? Nu, nu poate. Altfel spus, indiferent de ce fel de raționamente 
al, chiar dacă ai plângeri mai mari decât cerul însuşi, dacă nu accepți 
adevărul, eşti terminat. Dumnezeu dorește să vadă care este atitudinea ta, în 


special în chestiunile legate de punerea adevărului în practică. Lamentarea 


ta este folositoare? Pot lamentările tale să rezolve chestiunea firii corupte? 
Dacă te plângi şi simţi că eşti îndreptăţit, ce spune asta despre tine? Vei fi 
dobândit adevărul? Te-a aprobat Dumnezeu? Dacă Dumnezeu zice: „Tu nu 
eşti o persoană care practică adevărul, aşa că dă-te la o parte. Sunt sătul de 
tine,” nu ești terminat? Dumnezeu spunând „Sunt sătul de tine” te va 
dezvălui şi marca. De ce te-ar marca Dumnezeu? Deoarece nu accepţi 
adevărul; nu accepţi orchestrările şi suveranitatea lui Dumnezeu. Cauţi în 
permanență motive externe, mereu pui lucrurile în seama altor oameni. 
Dumnezeu te vede ca lipsit de rațiune și iubire pentru adevăr; ca fiind 
nerezonabil, încăpățânat și de neîmblânzit. Trebuie să fii lăsat deoparte şi 
ignorat ca să te poți gândi la asta. Motivul pentru care asculți predici şi 
părtăşii ale adevărului este pentru a înțelege adevărul, a-ţi rezolva 
problemele și a renunţa la firea ta coruptă. Este adevărul ceva despre care să 
turui întruna? Este ceva despre care să dai doar din gură și asta să fie tot? 
Este înţelegerea adevărului ceva care să funcționeze ca o ancoră spirituală 
care să suplinească goliciunea sufletului tău? Nu, nu îl poţi folosi în acest 
scop. Adevărul este aici pentru ca tu să îţi rezolvi firea coruptă. Adevărul 
este pentru a-ți indica o cale, și atunci când întâmpini probleme, să poţi trăi 
după aceste adevăruri şi să urmezi calea potrivită în viaţă. Odată ce ai 
înţeles adevărul, nu vei mai acţiona pe baza naturii tale, a corupției tale sau 
a acelor lucruri din educaţia ta satanică. Nu vei mai trăi după logica satanică 
sau după filosofiile satanice ale vieţii. În schimb, vei trăi în adevăr, vei 
acționa conform cu adevărul. Doar asta va mulțumi voia lui Dumnezeu. 
Unii oameni spun: „Nu sunt de mult timp credincios. Nu am multă 
experiență. Nu înţeleg adevărul, şi statura mea este mică. Așadar, nu pot 
practica adevărul.” Acestea sunt scuze faptice. Chiar dacă statura ta este 
mică, sunt adevăruri care nu te depășesc. Trebuie să practici cât de mult 


înţelegi; trebuie să implementezi cât de mult eşti tu capabil. Dacă nu 


practici adevărurile pe care le înţelegi, acolo e o problemă. Indiferent de cât 
de lung sau scurt este timpul de când eşti credincios, atât timp cât ai ascultat 
predici câţiva ani, vei înțelege o parte din adevăr. Dacă cunoşti multe 
adevăruri dar nu le pui în practică, asta te va condamna. Ce este o atitudine 
de supunere faţă de adevăr, ce este supunerea faţă de adevăr, cum să te 
supui adevărului, cum să te supui orchestrațiilor lui Dumnezeu, şi ce 
atitudine ar trebui să aibă oamenii — dacă știi aceste lucruri ar trebui să le 
pui în practică. Indiferent de ceea ce se întâmplă, trebuie să înveţi cum să 
practici adevărul și să te comporți principial. Dacă nu practici adevărul, 
atunci adevărul nu are sens pentru tine; nu e nimic altceva decât doctrină, o 
lozincă în gura ta. Nu vei avea realitate până ce nu vei fi capabil să pui 
adevărul în practică; abia atunci adevărul va deveni viaţa ta. Când se 
întâmplă lucruri şi tu te iei după preferința ta — gândindu-te că acea 
persoană se înșală, mereu văzându-te pe tine ca având dreptate şi 
contrazicându-i pe ceilalți indiferent de ceea ce zic — atunci este posibil ca 
tu să fii mai presus de orice vină şi lipsit de corupție? Asta se numeşte a fi 


arogant şi neprihănit de sine şi reprezintă o fire coruptă şi mai gravă. 


Cum poate fi rezolvată o fire coruptă? Primul pas este să vezi dacă te 
poți supune aranjamentelor şi orchestrațiilor lui Dumnezeu; dacă te poţi 
supune situaţiilor variate aranjate de Dumnezeu pentru tine. În vremuri de 
pace, nu ai noțiuni în privinţa lui Dumnezeu și nu arați în mod evident o fire 
coruptă. Așa că simţi că nu eşti atât de rău şi că eşti o persoană capabilă să I 
se supună lui Dumnezeu. Dar când se întâmplă ceva, inima ta este agitată și 
ai propriile gânduri şi idei. Mai ales când poţi suferi și poţi plăti preţul în 
cadrul îndatoririlor tale, simţi că ești o persoană care Îl iubește pe 
Dumnezeu, astfel că atunci când te confrunți cu neprevăzutul şi cineva 
spune că ești încăpățânat şi neprincipial în datona ta, vei fi capabil să 


accepți asta? (Nu este uşor să accepţi.) Ce faci dacă nu este uşor să accepţi? 


Cum poţi obţine acceptarea şi supunerea? Sunt câteva principii practice. În 
primul rând, trebuie să reflectezi asupra ta şi trebuie să renunti la propriile 
gânduri şi la judecata ta pentru a căuta adevărul. Trebuie să înţelegi că 
propriile gânduri şi judecata ta nu se potrivesc neapărat cu adevărul. Dacă ai 
rațiune, ar trebui să asculți în primul rând ceea ce au alții de spus şi să te 
gândeşti cu atenţie. Dacă ceea ce spun ei se potrivește cu adevărul, ar trebui 
să accepți asta — asta este ceea ce ar trebui să facă o persoană cu rațiune. 
Dacă crezi în permanenţă că propria gândire este corectă şi te agăți de 
perspectiva ta, şi nu accepţi ce spun alții, indiferent de câtă dreptate au sau 
de cât de mult ceea ce spun ei se potrivește cu adevărul, atunci ești răzvrătit 
şi nerezonabil. Motivația unei fiinţe create este să se supună adevărului, să 
se supună cuvintelor lui Dumnezeu, să se supună orchestraţiilor și 
aranjamentelor lui Dumnezeu, să se supună la tot ceea ce vine de la 
Dumnezeu şi să se supună la toate aranjamentele de lucru ale casei lui 
Dumnezeu. În timp ce îţi îndeplinești datoria, trebuie să cauţi ceea ce cere 
Dumnezeu şi ceea ce a aranjat casa Lui. Odată ce ştii aceste lucruri, poți să 
acţionezi aşa cum cere Dumnezeu. Acestea sunt principiile practicării. Mai 
întâi, trebuie să te supui. Asta trebuie să facă o fiinţă creată. Deseori, când 
oamenii nu se pot supune, asta se întâmplă deoarece au propria judecată, 
propriile scuze şi pretexte. Este extrem de improbabil ca ei să se supună cu 
acest tip de judecată. Ce poate fi făcut în acest caz? În primul rând, renunță 
la propria judecată şi la scuze și acționează conform cerințelor casei lui 
Dumnezeu. Odată ce ai practicat asta pentru o perioadă, vei descoperi că 
atunci când îţi faci datoria în concordanţă cu principiile adevărului, devii 
din ce în ce mai eficient în îndeplinirea datoriei. Devii sigur, în inima ta, că 
asta reprezintă supunerea faţă de Dumnezeu, şi supunerea ta devine din ce 
în ce mai pură. Dar, dacă te agăţi mereu de propriile noțiuni şi închipuiri, 


dacă nu eşti capabil să te supui aranjamentelor și orchestrațiilor lui 


Dumnezeu, dacă te opui mereu lui Dumnezeu și mergi împotriva Lui, atunci 
aceasta este răzvrătire. Aceasta este o fire coruptă. Şi chiar şi atunci când nu 
comiți vreun rău evident, tot nu te vei fi supus nici în cea mai mică măsură, 


ŞI îți va lipsi orice părticică de adevăr realitate. 


Lecţiile de supunere sunt cele mai grele, dar sunt, totodată, cele mai 
uşoare. În ce fel sunt grele? (Oamenii au propriile idei.) Nu faptul că 
oamenii au idei este problema — ce persoană nu are idei? Toţi oamenii au 
inimă şi creier, toţi au propriile idei. Nu aceasta este problema aici. Așadar, 
ce este atunci? Problema este firea coruptă a omului. Dacă omul nu ar avea 
o fire coruptă, el s-ar putea supune indiferent câte idei ar avea — nu ar fi o 
problemă. Dacă o persoană are această rațiune și spune: „Trebuie să mă 
supun lui Dumnezeu în toate lucrurile. Nu voi găsi scuze şi nu voi insista pe 
propriile idei, nu voi ajunge la un verdict personal în această chestiune”, nu- 
1 este uşor să se supună? Dacă o persoană nu ajunge la propriile verdicte, 
este un semn că nu este neprihănită de sine; dacă nu insistă asupra propriilor 
idei, este semn că are rațiune. Dacă se poate supune, totodată, atunci a 
dobândit practicarea adevărului. A nu ajunge la propriile verdicte şi a nu 
insista asupra propriilor idei sunt condiții prealabile pentru a fi capabil să te 
supui. Dacă deţii aceste două calități, îti va fi uşor să te supui și să 
dobândeşti practicarea adevărului. Astfel, înainte de a te supune, trebuie să 
te dotezi cu acestea și să-ți dai seama cum ar trebui să acţionezi şi ce ar 
trebui să faci pentru a avea o atitudine de practicare a adevărului. Asta nu 
este chiar atât de dificil — dar nici atât de uşor. De ce este dificil? Este dificil 
pentru că omul are o fire coruptă. Indiferent de ce mentalitate sau ce stare ai 
când practici supunerea, dacă îți împiedică practicarea adevărului, atunci 
acea mentalitate sau stare provine din firea coruptă. Acesta este pur şi 
simplu un fapt. Dacă îți rezolvi firea coruptă a neprihănirii de sine, 


aroganței, răzvrătirii, absurdităţii, prejudecăţii și intransigenţei, va fi uşor 


pentru tine să te supui. Așadar, cum ar trebui ca asemenea coruperi să fie 
rezolvate? Trebuie să te rogi atunci când nu dorești să te supui, trebuie să 
reflectezi asupra ta şi să te întrebi: „De ce nu sunt capabil să mă supun lui 
Dumnezeu? De ce insist mereu să fac lucrurile după capul meu? De ce nu 
pot căuta adevărul şi de ce nu pot să îl pun în practică? Care este esenţa 
acestei probleme? Ar trebui să practic supunerea faţă de Dumnezeu, şi ar 
trebui să practic adevărul, nu să îmi pun în aplicare propria voinţă şi 
propriile dorințe. Ar trebui să mă pot supune cuvintelor lui Dumnezeu și să 
mă supun orchestraţiilor şi aranjamentelor Sale. Doar asta este în 
concordanţă cu voia lui Dumnezeu.” Atingerea unui asemenea rezultat 
necesită rugăciuni către Dumnezeu și căutarea adevărului. Când ai înţeles 
adevărul, vei fi capabil să îl pui în practică mai uşor; vei putea să te lepezi 
de trup şi să renunţi la neliniști. Dacă înţelegi adevărul în inima ta dar nu 
poți renunţa la beneficiile trupești, la statut, vanitate şi mândrie, atunci vei 
întâmpina dificultăți în a pune adevărul în practică. Asta deoarece, în inima 
ta, pui beneficiile trupeşti, ale vanității şi mândriei mai presus de orice 
altceva. Asta înseamnă că nu iubeşti adevărul — în schimb, iubeşti statutul și 
reputația. Așadar, cum ar trebui rezolvată această chestiune? Trebuie sa te 
rogi, să cauţi adevărul şi să vezi pe deplin esenţa lucrurilor precum statutul 
şi reputaţia. Trebuie să fii mai puţin preocupat de aceste lucruri şi să vezi 
practicarea adevărului ca fiind la fel de importantă şi să o preţuieşti mai 
presus de orice altceva. Când faci toate acestea, vei avea voinţa să practici 
adevărul. Uneori, oamenii nu pot practica adevărul. Trebuie să fie emondaţi 
şi tratați şi trebuie să primească judecata şi mustrarea lui Dumnezeu, astfel 
încât esenţa problemei să fie complet clară şi să fie mai uşor să practice 
adevărul. De fapt, cel mai mare obstacol în practicarea adevărului intervine 
atunci când voia cuiva este prea mare şi e mai presus de toate — altfel spus, 


când interesul personal este mai presus de orice altceva, când reputația și 


statului cuiva sunt mai presus de toate celelalte. De aceea, asemenea oameni 
sunt întotdeauna dornici când intervine ceva, şi acționează în interes 
personal, fără nicio considerație pentru principiile adevărului. Ei se agaţă în 
permanență de propriile idei. Ce înseamnă să te agăți de propriile idei? 
Înseamnă să condiționezi: „Dacă tu vrei asta, eu vreau aia. Dacă tu vrei să 
fie ca tine, eu voi insista să fie ca mine.” Arată asta supunere? (Nu.) 
Abordarea aceasta nu este deloc căutarea adevărului, ci insistența de a face 
după bunul plac. Este o fire arogantă şi o etalare lipsită de rațiune. Dacă, 
într-o zi, vei putea să devii conștient că preferinţele şi determinările tale 
sunt contrare adevărului; dacă vei putea să le renegi și să vezi prin tine, să 
nu mai crezi în tine, și apoi treptat să ajungi să nu mai faci lucrurile după 
bunul tău plac şi să nu mai definești lucrurile orbeşte, în schimb să poți 
căuta adevărul, să te rogi lui Dumnezeu şi să te bazezi pe EI, atunci aceasta 
este practica corectă. Înainte de a atesta ce fel de practică este conformă cu 
adevărul, trebuie să cauţi. Acesta este în mod absolut lucrul corect de făcut, 
este ceea ce ar trebui făcut. Dacă aştepţi până ce ești tratat şi emondat 
pentru a căuta, asta e o atitudine un pic pasivă şi probabil întârzie lucrurile. 
Să înveți să cauţi adevărul este atât de esenţial. Care sunt beneficiile căutării 
adevărului? În primul rând, o persoană poate evita să își urmeze propria 
voință şi să acționeze pripit; în al doilea rând, poate evita revărsarea 
corupției şi a consecinţelor rele; în al treilea rând, poate învăţa cum să 
aştepte şi să fie răbdătoare şi poate opri greşelile să apară prin percepţia 
clară şi precisă a lucrurilor. Toate aceste lucruri pot fi dobândite prin 
căutarea adevărului. Câand înveți să cauţi adevărul în toate, vei descoperi că 
nimic nu este simplu, că dacă nu ești atent şi nu depui un efort, vei face 
lucrurile într-o manieră deplorabilă. După ce antrenezi în acest fel pentru o 
vreme, vei fi mai matur și mai călit când lucrurile se abat asupra ta. 


Atitudinea ta va fi mai temperată şi mai moderată şi, în loc să fii impulsiv, 


să îţi asumi riscuri și să fii competitiv, vei fi capabil să cauţi adevărul, să 
practici adevărul și să I te supui lui Dumnezeu. Apoi, problema revarsării 
firii tale corupte va fi rezolvată. Astfel, va fi mai uşor pentru tine să te 
supui, chiar nu este aşa de dificil. Poate fi ceva mai dificil la început, dar 
poti fi răbdător, să aştepţi și să continui să cauţi adevărul până când rezolvi 
problema. Dacă vrei să iei mereu propriile decizii atunci când ţi se întâmplă 
lucruri, să raționezi cu ceilalți și să insiști asupra propriilor idei, acest lucru 
va deveni destul de problematic. Aceasta e din cauză că lucrurile asupra 
cărora insişti nu sunt pozitive şi sunt toate în cadrul unei firi corupte. Toate 
aceste lucruri reprezintă revărsări ale unei firi corupte şi, în astfel de 
circumstanţe, deşi s-ar putea să-ți doreşti să cauţi adevărul, nu vei fi capabil 
să-l practici şi, deşi s-ar putea să vrei să te rogi lui Dumnezeu, vei face 
lucrurile doar de formă. Dacă cineva ar avea părtășie cu tine despre adevăr 
şi ar descoperi falsificările intenției tale, cum ai face o alegere? Te-ai putea 
supune cu ușurință adevărului? Ar fi foarte extenuant pentru tine să te supui 
într-un astfel de moment şi nu vei fi capabil s-o faci. Nu ai asculta şi ai 
încerca să raționezi cu ceilalți. Ai spune: „Deciziile mele sunt de dragul 
casei lui Dumnezeu. Nu sunt greșite. De ce încă îmi ceri să mă supun?” 
Vezi în ce fel ai fi incapabil să te supui? Şi în afară de asta, te-ai și 
împotrivi; aceasta este o fărădelege deliberată! Nu este acest lucru extrem 
de problematic? Atunci când cineva are părtăşie cu tine despre adevăr, dacă 
nu eşti capabil să accepți adevărul și chiar ai comite cu bună știință 
fărădelegi, neascultând şi împotrivindu-te lui Dumnezeu, atunci ai o 


problemă gravă. Eşti în pericol de a fi dat în vileag de Dumnezeu și alungat. 


Lecţia supunerii față de Dumnezeu este într-adevăr profundă. Pare 
foarte dificilă atunci când începi să pătrunzi în ea, dar după ce o 
experimentezi pentru o vreme, nu mai pare atât de dificilă. Practicarea 


supunerii cere o respectare strictă a principiilor, iar dacă eşuezi de destule 


ori fără să găsești principiile, atunci înseamnă că nu ai învăţat lecţia şi că 
supunerea este o lecţie foarte dificilă de învăţat pentru tine. De ce este 
dificilă? Deoarece sunt multe dificultăți în oamenii corupți. Oameni au 
noțiuni, închipuiri şi diferite firi corupte. Dacă, peste toate acestea, au şi 
ceva cunoaştere şi capital; dacă au o diplomă universitară şi calificări înalte; 
dacă au bani şi un statut în societate şi arată superioritate în diferite aspecte, 
atunci aceasta este o problemă. E puţin probabil ca asemenea oameni să 
accepte adevărul. Să posezi prea multe cunoștințe va fi o chestiune 
problematică, deoarece oamenii privesc cunoaşterea ca pe adevărul însuși, 
astfel încât cunoașterea şi acceptarea adevărului devin prea solicitante. 
Dacă nu înţelegi adevărul şi nu ai umanitate sau rațiune, atunci eşti ca un 
arici. Aricii sunt animale temătoare pe care nimeni nu le poate deranja sau 
irita. Oamenii corupți sunt așa — ei nu vor accepta în niciun caz adevărul și 
nu I se vor supune deloc lui Dumnezeu. Inimile lor sunt pline de rău, și 
trăiesc în totalitate conform firii lor corupte. Drept urmare, fiecare problemă 
întâmpinată de oameni prezintă multe dificultăți și ei devin plini de noțiuni 
ŞI închipuiri şi sunt aroganţi şi neprihăniţi de sine. Când sunt emondaţi și 
tratați sau când întâmpină o opreliște în ceea ce fac, inventează scuze, 
înţeleg lucrurile greşit, devin negativişti şi se plâng. Sunt afectaţi și induşi 
în eroare de poveşti şi argumente absurde. Acestea sunt dificultăți. Dacă 
oamenii reuşesc să rezolve aceste dificultăți, atunci vor putea să accepte 
adevărul şi să îl pună în practică, iar supunerea față de Dumnezeu va fi 
ușoară. De aceea, pentru a dobândi supunerea față de Dumnezeu, o 
persoană trebuie mai întâi să accepte adevărul şi să îl practice, şi trebuie să 
se supună orchestrațiilor şi aranjamentelor lui Dumnezeu. Acesta este 
primul obstacol. Așadar, în ce constau orchestrațiile şi aranjamentele lui 
Dumnezeu? Constau în oamenii, evenimentele şi lucrurile pe care 


Dumnezeu le aşază în jurul tău. Uneori aceşti oameni, aceste evenimente 


sau lucruri te vor trata, alteori te vor tenta sau te vor testa sau te vor deranja 
sau te vor face negativist — dar atât timp cât poţi căuta adevărul pentru a 
rezolva problemele, vei fi capabil să înveţi ceva, să dobândeşti statură şi să 
ai putere să rezişti. Supunerea faţă de orchestrațiile şi aranjamentele lui 
Dumnezeu este lecţia fundamentală în supunerea faţă de Dumnezeu. 
Orchestrațule şi aranjamentele lui Dumnezeu includ oamenii, problemele, 
lucrurile şi situaţiile variate pe care Dumnezeu le așază în jurul tău. Aşadar, 
cum ar trebui să reacționezi când te confrunți cu asemenea situații? Lucrul 
fundamental este să accepţi că vin de la Dumnezeu. Ce înseamnă „să 
accepți că vin de la Dumnezeu”? Să te plângi și să rezişti — este asta 
acceptare că sunt de la Dumnezeu? Să cauţi motive şi să inventezi scuze — 
este asta acceptare că vin de la Dumnezeu? Când ţi se întâmplă ceva, mai 
întâi calmează-te, caută adevărul şi practică supunerea. Nu veni cu scuze 
sau explicaţii. Nu încerca să analizezi sau să speculezi cine are dreptate și 
cine nu, şi nu analiza care greşeală este mai serioasă şi a cui este mai puţin 
gravă. Este analiza permanentă a acestor lucruri o atitudine de acceptare că 
vin de la Dumnezeu? Este o atitudine de supunere față de Dumnezeu? Nu 
este o atitudine de supunere faţă de Dumnezeu sau de acceptare că vin de la 
Dumnezeu sau de acceptare a suveranităţii și aranjamentelor lui Dumnezeu. 
Acceptarea că toate vin de la Dumnezeu este parte a principiilor pentru 
practicarea supunerii față de Dumnezeu. Dacă eşti sigur că tot ceea ce se 
abate asupra ta este în cadrul suveranităţii lui Dumnezeu, că acele lucruri se 
întâmplă datorită aranjamentelor şi bunăvoinţei lui Dumnezeu, atunci le 
poţi accepta ca venind de la Dumnezeu. Începe prin a nu analiza binele sau 
răul, prin a nu scorni scuze pentru tine însuţi, prin a nu le găsi altora vină, și 
nu îți folosi mintea umană pentru a analiza şi examina lucrurile. Acestea 
sunt detalii cu privire la ceea ce trebuie să faci pentru a accepta că toate vin 


de la Dumnezeu. Și modul prin care poți practica asta începe cu supunerea. 


Chiar dacă ai noţiuni sau dacă lucrurile nu sunt clare pentru tine, supune-te. 
Nu începe cu scuze şi răzvrătire. Şi după supunere, caută adevărul, roagă-te 
lui Dumnezeu şi caută de la El. Cum ar trebui să te rogi? Spune: „O, 
Dumnezeule, Tu ai orchestrat această situație pentru mine din bunăvoința 
Ta.” Ce semnificaţie are când spui acest lucru? Înseamnă că ai deja o 
atitudine de acceptare în inima ta şi că ai recunoscut faptul că Dumnezeu a 
orchestrat acea situaţie pentru tine. Spune: „O, Dumnezeule, nu ştiu cum să 
practic în situaţia pe care am întâlnit-o astăzi. Te rog să mă luminezi şi să 
mă ghidezi şi să mă faci să înţeleg voia Ta, astfel încât să pot acţiona în 
conformitate cu ea, să nu fiu nici răzvrătit, nici recalcitrant, şi să nu mă 
bazez pe propria voință. Sunt dispus să practic adevărul şi să acţionez 
conform principiilor.” După ce te-ai rugat, vei simți pace în inimă şi vei 
renunța în mod firesc la scuzele tale. Nu este aceasta o schimbare în 
mentalitatea ta? Acest lucru îți deschide calea pentru a căuta şi a practica 
adevărul, iar singura problemă care rămâne este cum ar trebui să practici 
adevărul după ce l-ai înțeles. Dacă răzvrătirea se revarsă din tine din nou 
când vine timpul să practici adevărul, trebuie să te rogi din nou lui 
Dumnezeu. Odată ce răzvrătirea ta a fost rezolvată, în mod firesc îți va fi 
ușor să practici adevărul. Când se adună problemele, trebuie să înveţi să 
devii tăcut în faţa lui Dumnezeu și să cauţi adevărul. Dacă ești întrerupt în 
mod constant de chestiuni externe, dacă starea ta este mereu schimbătoare, 
care este cauza? Asta se întâmplă pentru că nu înţelegi adevărul şi — 
deoarece firea ta coruptă te conduce — nu te poți abţine. În vremuri de acest 
fel, trebuie să reflectezi asupra ta şi să găseşti problema din tine. Caută 
cuvintele relevante ale lui Dumnezeu şi vezi ce dezvăluie ele. Apoi, ascultă 
slujbe şi părtăşu, sau imnuri ale cuvintelor lui Dumnezeu. Priveşte-ţi 
propria stare în lumina acestor cuvinte. Aşa poți vedea ce probleme sunt în 


interiorul tău, iar dobândirea limpezimii asupra acestor probleme le va face 


mai uşor de trecut. Indiferent ce probleme au alți oameni care te tulbură, nu 
le da atenție. Concentrează-te pe propria reflecţie. Nu face din țânţar 
armăsar, susținând că Dumnezeu te testează. Asta nu are nimic de-a face cu 
Dumnezeu. Fiinţele umane corupte sunt complet lipsite de cunoaştere de 
sine şi sunt foarte pricepute să se împopoţoneze. Nu deveni excesiv de 
sensibil. Dacă tu consideri că acesta este un test din partea lui Dumnezeu, 
atunci trebuie să reflectezi şi mai mult asupra propriilor probleme; dacă nu- 
ti cureți complet firea coruptă, ea va continua să te amăgească. Atunci, care 
este soluția? Trebuie să te rogi: „Dumnezeule, sunt atât de arogant și 
încăpățânat! Mă gândesc în permanenţă cum să am grijă de cele trupești. 
Sunt prea răzvrătit! Te rog, disciplinează-mă.” După rugăciune, te vei simți 
un pic neliniștit. „Dacă Dumnezeu mă disciplinează cu adevărat? Nu, 
trebuie să mă rog şi să mă întăresc în hotărâre; indiferent de modul în care 
Dumnezeu mă disciplinează, chiar dacă El mă face să fiu bolnav sau să mor, 
tot mă voi supune Lui.” Odată ce ai terminat cu această rugăciune, vei 
deveni puternic în forul tău interior, și starea ta va fi diferită. Cum te vei 
simți? Vei gândi: „După toți aceşti ani de credinţă, este prima dată când 
experimentez o încercare de la Dumnezeu. Mâna Lui s-a coborât asupra 
mea şi simt că El este foarte aproape de mine. Dumnezeu mă conduce 
personal, aranjând personal acest gen de încercare pentru a mă antrena, 
purifica, permiţându-mi să învăţ o lecţie şi să dobândesc adevărul prin asta. 


1? 


Dumnezeu mă iubeşte atât de mult!” Nu este aceasta luminarea și 
iluminarea lui Dumnezeu? În acest moment nu ai deja ceva statură? (Ba da.) 
Asta este cu adevărat o înţelegere cu picioarele pe pământ. Poate că în sinea 
ta te poţi întreba: „Dacă Dumnezeu mă testează, ce fel de atitudine ar trebui 
să am? Ce ar trebui să fac ca să ÎL satisfac pe Dumnezeu?” Când gândeşti 
aşa şi când cauţi în acest mod, vei dobândi supunerea în scurt timp. Vei 


înceta să-ţi mai susții cauza şi te vei gândi: „Dacă nu mă supun, ci mă 


contrazic mereu, dacă mereu caut motive în alte persoane sau în 
circumstanţe obiective, găsind scuze şi analizând binele şi răul, atunci nici 
măcar nu sunt uman. Sunt o fiară, nici măcar la nivelul porcilor!” Apoi, te 
vei simți vinovat şi neliniștit. Te vei gândi: „Trebuie să mă supun lui 
Dumnezeu de îndată. Dumnezeu este de partea mea, şi aceasta este modul 
prin care El mă ghidează. S-a zis adesea că aşa este bunăvoința lui 
Dumnezeu — am experimentat asta azi. Dumnezeu voiește ca eu să învăţ o 
lecţie, să mă schimb, să nu rămân blocat între bine şi rău. Aceasta este 
dragostea lui Dumnezeu pentru mine, judecata și mustrarea Lui, hrana și 
îndrumarea Lui. Dumnezeu mă iubeşte atât de mult şi dragostea Lui este 


1? 


adevărată!” Vei fi mişcat în inima ta. De ce vei fi mişcat? Deoarece acum 
înţelegi voia lui Dumnezeu; ai experimentat personal iubirea lui Dumnezeu; 
ai experiență din căutarea continuă a adevărului în toate aceste zile. Mai pot 
oamenii să se răzvrătească împotriva lui Dumnezeu în timp ce 
experimentează asta? Da, mai poate exista răzvrătire. Deoarece oamenii au 
firi corupte, şi tot felul de corupţie, apar constant gânduri absurde, ei se 
gândesc în permanenţă: „Dumnezeu mă testează, aşa că voi muri? Dacă 
Dumnezeu mă disciplinează cu adevărat, El mă va îmbolnăvi grav? Sunt 
speriat!” De unde provine frica? Provine din lipsa de credință în 
suveranitatea şi aranjamentele lui Dumnezeu, din a nu dori să permiţi 
orchestrațiile Sale şi din îngrijorarea: „Ce se va întâmpla dacă mor? Nu ştiu 
cum mă situez!” Oamenii au prea puţină credință în Dumnezeu. Câtă 
credinţă au oamenii în asemenea momente? Zero! Dacă cineva dorește atât 
de tare să scape din mâinile lui Dumnezeu, atunci trădarea față de 
Dumnezeu este absolută. Când lucrurile ajung aici, oamenii vor să scape; nu 
se resemnează cu ceea ce se întâmplă. Atunci, ce poate fi făcut? Nu poţi pur 
şi simplu să spui: „Mă pot supune, sunt destul de mişcat. Pot simţi harul lui 


Dumnezeu şi faptul că Dumnezeu mi-a purtat de grijă. Este de ajuns şi eu 


sunt mulţumit.” Dar nu este de ajuns. Trebuie să mergi mai departe, trebuie 
să continui să cauţi. Gândeşte: „Cum şi-a căpătat lov credința? Până unde a 
putut el să se supună? De ce sunt atât de speriat? De unde vine frica mea? 
Este din cauza faptului că am prea puţină credinţă în Dumnezeu. Nu cred că 
sunt cel mai fericit şi mai în siguranță în mâinile lui Dumnezeu; că 
Dumnezeu este refugiul meu. Nu cred aceste lucruri. Sunt o persoană atât 
de vicleană, atât de rea! Am realizat că asta reprezintă testarea mea de către 
Dumnezeu, şi o încercare nu înseamnă că viaţa îmi va fi luată. El nu se 
joacă cu mine şi nici nu mă expune intenționat. Este doar o încercare, 
menită să îmi curățe firea coruptă. Tot nu sunt capabil să am adevărată 
credință în Dumnezeu, să mă încred pe deplin în Dumnezeu şi să mă pun în 
mâinile Lui. Sunt atât de rău și vinovat de cele mai oribile lucruri! Nu merit 
această considerație din partea lui Dumnezeu. Nu merit grija lui 
Dumnezeu.” Ce poţi face după asta? Trebuie să te rogi şi să cauţi adevărul 
de la Dumnezeu; să tratezi răzvrătirea şi motivele tale. Înţelegi adevărul 
până la acest punct, dar tot nu ai încredere în Dumnezeu și nici nu 
îndrăznești să te pui în mâinile Lui. Ce este asta? Este trădare. Din cauza 
falsităţii, aroganței, suspiciuni şi a răului tău, îți lipseşte încrederea în 
Dumnezeu. De aici vine frica. Care este sensul fricii? Este lipsa de 
încredere în Dumnezeu. Înseamnă să fii îngrijorat în permanenţă: „Dacă mă 
supun îndrumării lui Dumnezeu, mă va da El pe mâna Satanei şi mă va lăsa 
să mor?” Ce fel de gând este acesta? Nu este lipsit de sens? De ce ar gândi 
cineva așa în privinţa lui Dumnezeu? Fără adevăr, oamenii nu pot vedea 
nimic clar, însă ÎI înţeleg permanent greşit pe Dumnezeu și speculează în 
privinţa Sa. Rezolvarea acestei probleme cere ca o persoană să înțeleagă 
adevărul. Doar prin înţelegerea adevărului oamenii pot vorbi rațional, în 
felul în care ar trebui să o facă o fiinţă omenească. În ciuda faptului că ai 


simțit grija şi protecția lui Dumnezeu, că te-ai bucurat de sentimentul de 


pace şi bucurie dat de Dumnezeu şi de faptul că te simţi foarte în siguranţă, 
tot eziți să te pui în mâinile lui Dumnezeu. Tot îți este teamă. Nu este asta 
răzvrătire? Care este falsitatea in această răzvrătire? De ce anume este 
controlată? Falsitate și aroganță. Nu este aceasta cu adevărat o natură 
demonică? Dacă cineva are o natură demonică, are o fire coruptă. Cum 
poate fi rezolvată această problemă? Asta necesită ca oamenii să caute 
adevărul. Dacă oamenii nu iubesc adevărul, dacă ei nu caută adevărul 
indiferent de câtă corupție afişează, firea lor coruptă nu va putea fi niciodată 


rezolvată. Acest tip de persoană nu va dobândi cu ușurință mântuirea. 


Când se caută adevărul pentru a rezolva o fire coruptă, ce fel de 
rezultate sunt necesare pentru a considera problema ca fund rezolvată? Unu 
oameni sunt foarte conştienţi că o anumită situație reprezintă o încercare de 
la Dumnezeu, dar nu sunt dispuşi să se pună în mâinile Lui. Ei simt că nu se 
pot baza pe Dumnezeu, sau că nu se poate avea încredere în El. Nu numai 
că nu îndrăznesc să se sprijine pe Dumnezeu, dar le este teamă de aceste 
situaţii. Când lucrurile ajung la acel punct, cu ce adevăruri ar trebui să se 
doteze? Cum ar trebui să cerceteze? Şi câtă cercetare este necesară pentru 
ca ei să fie curăţaţi, să atingă supunerea completă şi să pășească pe calea 
fricii de Dumnezeu şi a feririi de rău? Tot acest lucru are legătură cu 
adevărul supunerii. În acest moment, chiar nu ai niciun fel de cunoaştere a 
lui Dumnezeu, şi nu ai cum să ai credinţă adevărată. Fără credință 
adevărată, cu ce adevăruri ale viziunilor trebuie să fii dotat ca să poţi obţine 
libertatea absolută față de îndoială, suspiciune, neînțelegere și rezistență 
față de Dumnezeu şi să te supui complet? Cu ce adevăruri ar trebui să fu 
dotat ca să rezolvi aceste probleme şi să atingi libertatea absolută faţă de 
falsitate, cerințe şi alegeri personale? Acesta este un lucru care nu vă este 
încă clar. Gândiţi-vă puţin — ce fel de căutare este necesară pentru a atinge 


supunerea completă față de Dumnezeu? Trebuie să ai niște adevăruri. Când 


al câştigat adevărul ca viaţă a ta, aceea îţi va fi statura. Aceasta va fi baza şi 
fundația pe care poţi dobândi supunerea. Poţi atinge supunerea completă cu 
aceste adevăruri. Aşadar, cu ce adevăruri ai nevoie să te dotezi? (Trebuie să 
cercetezi cunoaşterea lui Dumnezeu.) Asta e o parte. În afară de asta, 
oamenii înşişi au nevoie de ceva cooperare, de niște practici. Vă amintiți ce 
a spus Petru? („Chiar dacă Dumnezeu S-ar juca cu oamenii ca şi cum ar fi 
Jucării, ce nemulțumire ar avea oamenii?”) Este vortba despre supunere. 
Dacă experimentezi lucrurile în acest mod, vei afla treptat adevărul şi, 
fireşte, vei obţine rezultate. În primul rând, ai nevoie de o atitudine de 
supunere față de Dumnezeu şi de adevăr. Nu te preocupa în privinţa 
modului în care Dumnezeu priveşte spre tine, care sunt atitudinea şi tonul 
vocii Lui față de tine, fie că El este sau nu iritat de tine, şi indiferent dacă El 
te va expune sau nu. Începe prin a-ţi rezolva propriile probleme şi 
dificultăți. Pot oamenii obișnuiți să atingă cu ușurință cele spuse de Petru? 
(Nu cu uşurinţă, nu.) Ce experienţe a avut și ce realități a avut de i-au 
permis să spună asta? (El a crezut pe deplin că indiferent de cum tratează 
Dumnezeu omul, este pentru a-l mântui pe om şi nu reprezintă nimic 
altceva decât iubire. De aceea el a fost fericit să se supună.) Petru a zis 
„Chiar dacă Dumnezeu S-ar juca cu oamenii ca și cum ar fi jucării,” iar tu 
al zis „indiferent de cum tratează Dumnezeu omul”. Te consideri o ființă 
creată, un adept al lui Dumnezeu, un membru al casei lui Dumnezeu. 
Aşadar, este vreo diferenţă între voi doi? Da, este. E un decalaj! Unde se 
afla decalajul dintre o jucărie şi un om? O jucărie nu reprezintă nimic — este 
un nenorocit mizerabil, lipsit de orice valoare. Că-i spui jucărie, că-i spui 
animal sălbatic — cam aşa ceva. Dar cum este o persoană? O persoană are 
gânduri şi un creier; este capabilă să vorbească şi să facă lucruri, şi poate 
face activităţi umane normale. În comparaţie cu o jucărie, este o diferenţă în 


valoarea și statutul unui om? Dacă te consideri om și nu o jucărie, nu ai 


atunci cerinţe în modul în care se desfăşoară tratamentul tău din partea lui 
Dumnezeu? Care sunt cerinţele tale faţă de Dumnezeu? (Să mă trateze ca pe 
un om.) Cum ar trebui Dumnezeu să te trateze ca pe un om? Dacă 
Dumnezeu Îşi împărtășește cerinţele Sale faţă de umanitate cu tine şi îţi cere 
să le îndeplinești, vei fi capabil să faci asta? Dacă Dumnezeu exprimă 
adevărul şi îți cere şi ție să aderi la el, vei fi capabil să faci asta? Dacă 
Dumnezeu îţi cere să I te supui şi să ÎI iubeşti, vei putea să o faci? Şi dacă 
nu poți să faci nimic din toate acestea, atunci de ce te-ar trata Dumnezeu ca 
pe un om? Dacă nu ai nici un fel de conștiință sau rațiune și nu poţi face 
lucrurile pe care ar trebui să le facă un om, atunci de ce te-ar trata 
Dumnezeu ca pe un om? Dacă oamenii acționează nesăbuit, refuzând să 
accepte adevărul şi chiar judecându-L şi condamnându-L pe Dumnezeu, 
făcându-se duşmanii Lui, au ei umanitate? Ar trata Dumnezeu o asemenea 
persoană ca fiind umană? Să fii luat de om sau să fii luat de jucărie 
reprezintă o chestiune de diferenţe în atitudine şi tratament. Dacă ești luat 
de om, ce fel de tratament vei cere? Să fii respectat, să fii consultat, să-ți fie 
luate sentimentele în considerare, să ţi se dea în mod adecvat spațiu și 
libertate, şi ca demnitatea şi reputaţia ta să fie luate în considerare. Așa sunt 
tratate fiinţele umane. Dar cum sunt tratate jucăriile? (Acestea nu reprezintă 
nimic. Pot fi aruncate de colo colo.) (Le poţi folosi când dorești, şi le poți 
da deoparte când nu le vrei.) Acesta este un lucru potrivit de spus. Asta 
aveţi de spus despre tratamentul jucăriilor, aşa că cum puteţi descrie tratarea 
unui om ca o jucărie? (Le foloseşti când vrei, şi apoi le ignori pur și simplu 
când vrei.) Le tratezi fără nici un fel de respect, şi nu este nevoie să le 
protejezi drepturile. Nu le dai niciun fel de drepturi sau autonomie sau 
libertate de a alege. Nu este nevoie să te consulți cu ele, sau să le iei 
onoarea în considerare, nimic de acest fel. Poţi fi drăguţ cu ele când te simți 


bine, dar le poți da cu piciorul când nu te simţi bine. Aceasta este atitudinea 


faţă de o jucărie. Dacă Dumnezeu ar trata oamenii ca pe jucării, cum s-ar 
simți aceştia? Ar simţi în continuare că Dumnezeu este demn de iubire? 
(Nu.) Dar Petru a putut să Îl preamărească pe Dumnezeu. Ce realităţi ale 
adevărului avea el de i-au permis să atingă supunerea până la punctul 
morții? Dumnezeu nu a tratat de fapt omul ca pe o jucărie. Dar când 
înţelegerea lui Petru a ajuns la acest nivel, el s-a gândit: „Dacă Dumnezeu 
m-ar trata în acest fel, tot ar trebui să mă supun. Dacă Dumnezeu m-ar trata 
ca pe o jucărie, cum aş putea să nu fiu pregătit şi dispus?” Petru a atins 
această pregătire, această disponibilitate. La ce se referă această exprimare 
„pregătit şi dispus”? (Acceptarea orchestraţiilor lui Dumnezeu şi supunerea 
absolută în faţa lor.) Acesta este adevărul supunerii. Nu ar fi ca un mod de a 
trata o jucărie să fii dat pe mâna Satanei? Ai fi izgonit când nu ești dorit, dat 
Satanei ca acesta să te tenteze şi să te facă de râs. Care a fost atitudinea lui 
Petru? A avut el orice fel de plângeri? L-a blestemat pe Dumnezeu? S-a 
întors către Satana? (Nu.) Asta se numeşte supunere. Nu a avut plângeri, nu 
a arătat negativitate sau rezistență. Nu a fost rezolvată firea lui coruptă? 
Asta a fost în perfectă armonie cu Dumnezeu. Nu a fost o chestiune de 
trădare sau nu față de Dumnezeu. A fost o chestiune de: „Indiferent unde 
mă pune Dumnezeu, inima mea Îl va avea pe Dumnezeu; indiferent unde 
mă pune Dumnezeu, eu voi fi cel care îi aparține Lui. Chiar dacă El mă 
transformă în cenușă, eu tot lui Dumnezeu Îi voi aparţine. Niciodată nu o să 
mă întorc către Satana.” El a putut să atingă acest nivel de supunere. Să o 
spui este uşor, dar să o faci este dificil. Trebuie să fii dotat cu adevărul 
pentru o anumită perioadă de timp până ce vezi toate acestea în totalitate şi 
cu claritate, apoi punerea adevărului în practică va fi mult mai uşoară. Nu ti 
se cere să ai o cunoaştere absolută în privinţa lui Dumnezeu, și nici nu este 
necesar ca Dumnezeu să îţi reveleze personal ceva. Dacă poţi avea 


atitudinea potrivită şi acest fel de supunere, asta va fi de ajuns. Nu ar trebui 


să ai nici un fel de cereri privitoare la tratamentul lui Dumnezeu în privința 
ta, sau să Îi ceri să îți dea criteriile exacte. Chiar dacă un lucru este în 
conformitate cu adevărul şi este ceva ce Creatorul ar trebui să aibă, nu ar 
trebui să-l ceri. Ar trebui să spui: „Dumnezeule, indiferent cum mă tratezi 
este bine. Mă poţi omorî; mă poţi trimite în iad. Oricum M-ai trata este 
bine. Chiar dacă Tu mă dai pe mâna Satanei, Dumnezeu tot va fi 
Dumnezeul meu, iar eu tot voi fi ființa creată a lui Dumnezeu. Niciodată nu 
mă voi lepăda de El.” Cu această atitudine, ai realitatea supunerii. „Chiar 
dacă Dumnezeu S-ar juca cu oamenii ca şi cum ar fi jucării, ce nemulţumire 
ar avea oamenii?” Această declarație, pe care Petru a putut să o dea, este 
atât de importantă pentru voi. Aceasta a fost supunerea lui Petru. Dacă te 
gândeşti la această declarație în mod constant şi capeți o adevărată 
înţelegere și experienţă a ei, atunci vei afla că este mult mai ușor să te supui 
lui Dumnezeu. Aspectele prin care oamenii se răzvrătesc împotriva lui 
Dumnezeu sunt aspectele în care ei sunt cei mai nerezonabili. Când oamenii 
nu și-au îndeplinit bine datoria, când nu au făcut niciun serviciu real, atunci 
se comportă mai bine şi simt că nu au dreptul să discute sau să Îi reziste lui 
Dumnezeu. Dar de îndată ce au făcut un pic de muncă sau au dat un mic 
serviciu, ei simt că au acumulat ceva capital. Vor să discute cu Dumnezeu şi 
vor binecuvântările lui Dumnezeu. Asta poate deveni problematic. 
Raționamentul lor este anormal — nu-i aşa că este infam? Atât de jalnici sunt 
oamenii fără adevărul realitate. Poate fi cineva în ordine dacă nu este dotat 
cu adevărul? Firile corupte nu pot fi izgonite fără acceptarea adevărului; 
conştiinţa și rațiunea unei persoane sunt anormale dacă persoana nu este 
dotată cu adevărul. Poate că înţeleg ceva doctrină şi spun lucruri precum: 
„Sunt o fiinţă creată şi ar trebui să mă supun lui Dumnezeu. Aceasta este 
rațiunea pe care ar trebui să o am.” Ar putea înţelege asta în cuvinte și striga 


lozinci, dar când chiar se întâmplă ceva, nu pot accepta sau nu se pot 


supune chiar dacă sunt perfect conştienţi că acel lucru a fost orchestrat de 
către Dumnezeu. De ce? Deoarece oamenii sunt răzvrătiți, firea lor coruptă 
nu este rezolvată, iar ei sunt complet capabili să Îl trădeze pe Dumnezeu. 
Asta este realitatea situației. Dacă oamenii nu sunt echipați cu suficient 
adevăr, viețile lor vor fi jalnice. Cei care se răzvrătesc împotriva lui 
Dumnezeu, care sunt incapabili să 1 se supună lui Dumnezeu sau să accepte 
orchestrațiile şi aranjamentele Lui nu sunt de asemenea credincioşi în 
Dumnezeu? De ce nu se pot supune orchestrațiilor şi aranjamentelor lui 
Dumnezeu? Deoarece ei nu acceptă sau nu cred în adevăr. Nu este acesta un 
fapt? (Da.) Unu oameni spun despre o persoană anume: „EI este arogant și 
neprihănit de sine. Când apare ceva opune mereu rezistenţă. Întotdeauna 
inventează scuze şi despică firul în patru. Nu crede în existenţa lui 
Dumnezeu sau în orchestraţiile și aranjamentele lui Dumnezeu, aşa că nu I 
se poate supune lui Dumnezeu.” Pe de altă parte, el crede că acestea sunt 
orchestrațiile şi aranjamentele lui Dumnezeu; că aceasta este o situație 
pregătită de Dumnezeu pentru el; că Dumnezeu doreşte să îl curețe şi să îl 
facă să obțină adevărul prin asta. Ar putea atunci să se supună? Ar putea 
atunci să înceteze să mai fie răzvrătit și să se abţină de la a-L trăda pe 
Dumnezeu? Ar putea oare să accepte acest lucru de la Dumnezeu? Nu, nu 
ar putea. De ce nu? Deoarece omul nu are aceste realități ale adevărului. 
Statura voastră din prezent este prea mică. Așa că, deocamdată, Dumnezeu 
nu vă testează. Acesta este motivul de bază. Deoarece de îndată ce ați fi 
testați, v-aţi dezvălui sinele adevărat şi aţi fi izgoniți, iar Satana ar râde. Nu 
este aceasta realitatea? Statura voastră este prea mică acum. Puteţi discuta 
despre doctrină şi puteți recita lozinci, şi puteţi vedea cu claritate 
problemele altora, dar nu vă ştiţi propria stare; nu sunteți lămuriţi în această 


privință. V-ar testa Dumnezeu, cu această stare și statură? Nu a venit încă 


timpul pentru ca lucrarea desăvârșirii să fie făcută pe voi; nu sunteți dotați 


pentru asta. 


Supunerea față de orchestrațiile şi aranjamentele lui Dumnezeu 
reprezintă lecţia elementară cu care se confruntă fiecare adept al lui 
Dumnezeu. Este, de asemenea, cea mai profundă lecţie. Gradul în care poţi 
să I te supui lui Dumnezeu determină mărimea staturii tale şi cât de mare 
este credinţa ta — aceste lucruri sunt întrepătrunse. Cu ce adevăruri trebuie 
să fii dotat pentru a atinge supunerea absolută? În primul rând nu poţi emite 
cereri către Dumnezeu — acesta este un adevăr. Cum poți implementa acest 
adevăr? Atunci când emiţi o cerere către Dumnezeu, foloseşte acest adevăr 
pentru a reconsidera și a reflecta asupra ta. „Ce cereri am către Dumnezeu? 
Sunt acestea în conformitate cu adevărul? Sunt rezonabile? De unde vin? 
Vin din propriile mele închipuiri sau sunt gânduri date mie de către 
Satana?” De fapt nu reprezintă niciunul dintre aceste lucruri. Aceste idei 
sunt emanate de firile corupte ale oamenilor. Tu trebuie să diseci motivele și 
dorinţele din spatele acestor cereri nerezonabile şi să vezi dacă se potrivesc 
sau nu cu rațiunea umanității normale. Ce ar trebui să cauţi? Dacă eşti o 
persoană care iubeşte adevărul, ar trebui să cauţi să fii un adept, precum 
Petru. Petru a zis: „Dacă Dumnezeu m-ar trata ca pe o jucărie, cum aş putea 
să nu fiu pregătit și dispus?” Unu oameni nu înţeleg, ceea ce a zis Petru. Ei 
întreabă: „Când vreodată a tratat Dumnezeu oamenii ca pe Jucării şi ne-a 
înmânat Satanei? Eu nu am văzut asta. Dumnezeu a fost minunat cu mine, 
atât de milostiv. Dumnezeu nu este acel tip de Dumnezeu. Dumnezeu nu ar 
putea să iubească oamenii mai mult decât o face, aşa că de ce i-ar trata ca pe 
Jucării? Asta nu se potrivește cu adevărul. Este o neînțelegere în privinţa lui 
Dumnezeu și nu o cunoaştere adevărată a lui Dumnezeu.” Dar de unde au 
venit cuvintele lui Petru? (Au venit din înţelegerea lui asupra lui 


Dumnezeu, dobândită după ce a trecut prin tot soiul de încercări.) Petru a 


trecut prin multe încercări şi rafinări. El a lăsat la o parte toate cererile 
personale, planurile şi dorințele, şi nu I-a cerut lui Dumnezeu să facă nimic. 
El nu avea propriile gânduri, astfel încât s-a predat complet. El s-a gândit: 
„Dumnezeu poate face orice vrea. Mă poate testa, mă poate certa, mă poate 
judeca şi mă poate mustra. Poate crea situații pentru a mă emonda și pentru 
a mă trata, mă poate căli, mă poate arunca la lei sau la lupi. Indiferent de 
ceea ce face Dumnezeu, este corect iar cu mă voi supune la orice. Orice 
face Dumnezeu reprezintă adevărul. Nu voi avea nici un fel de plângeri sau 
alegeri.” Nu este aceasta supunere absolută? Oamenii se gândesc uneori: 
„Tot ceea ce face Dumnezeu este adevărul, atunci eu de ce nu am descoperit 
niciun fel de adevăr în acest lucru făcut de Dumnezeu? Se pare că până şi 
Dumnezeu face uneori lucruri care nu sunt în concordanţă cu adevărul. 
Dumnezeu greșeşte uneori. Dar indiferent de ce o fi, Dumnezeu este 
Dumnezeu, mă voi supune!”. Este acest tip de supunere una absolută? (Nu.) 
Aceasta este o supunere selectivă; nu este o supunere adevărată. Asta este 
contrar a ceea ce a gândit Petru. Fiind tratat ca o jucărie, nu este nevoie să ți 
se explice motivul sau să pară corect şi rezonabil față de tine. Tu poți fi 
tratat în orice fel; nu este necesar ca lucrurile să fie discutate cu tine sau să- 
ți fie explicate faptele şi motivele. Dacă lucrurile nu se pot desfășura fără 
aprobarea ta, atunci ai fi tratat ca o jucărie? Nu — asta ti-ar conferi drepturi 
şi libertăți umane complete şi respect total. Ar însemna să fu tratat ca o 
fiinţă umană, nu ca o jucărie. Ce este o jucărie? (Este ceva care nu are 
autonomie şi nici drepturi.) Dar este doar ceva fără drepturi? Cum pot fi 
integrate cuvintele lui Petru? De exemplu, să zicem că tu ai căutat de ceva 
vreme pe un subiect anume, dar tot nu ai înțeles voia lui Dumnezeu. Sau, să 
spunem că crezi în Dumnezeu de peste 20 de ani şi tot nu știi despre ce este 
vorba. Nu ar trebui să te supui în acest caz? Trebuie să te supui. Şi pe ce se 


bazează supunerea? Se bazează pe ceea ce a spus Petru „Dacă Dumnezeu 


m-ar trata ca pe o jucărie, cum aș putea să nu fiu pregătit şi dispus?” Dacă ÎI 
abordezi mereu pe Dumnezeu conform noțiunilor şi închipuirilor omului și 
le foloseşti pentru a măsura tot ceea ce face Dumnezeu, pentru a măsura 
cuvintele şi lucrarea lui Dumnezeu, nu înseamnă acest lucru că-L îngrădeşti 
pe Dumnezeu, nu înseamnă că te împotriveşti Lui? Ar putea tot ceea ce face 
Dumnezeu să se potrivească cu noțiunile şi închipuirile omului? Şi dacă nu 
se potrivește, tu, ca urmare, nu accepţi sau nu asculți? În astfel de momente, 
cum ar trebui să cauţi adevărul? Cum ar trebui să-L urmezi pe Dumnezeu? 
Acest lucru implică adevărul; un răspuns ar trebui căutat în cuvintele lui 
Dumnezeu. Când cred în Dumnezeu, oamenii ar trebui să se limiteze la 
locul unei fiinţe create. Indiferent de moment, indiferent dacă Dumnezeu 
este ascuns de tine sau ți S-a arătat, indiferent dacă poți să simți sau nu 
iubirea lui Dumnezeu, trebuie să ştii care-ţi sunt responsabilităţile, 
obligațiile şi îndatoririle — trebuie să înţelegi aceste adevăruri cu privire la 
practicare. În caz că încă te agăţi de noţiunile tale, spunând: „Dacă pot 
vedea clar că această chestiune este în concordanță cu adevărul şi în 
conformitate cu închipuirile mele, atunci mă voi supune; dacă nu îmi este 
clar şi nu pot confirma că acestea sunt acţiunile lui Dumnezeu, atunci voi 
aştepta mai întâi un timp și mă voi supune odată ce sunt sigur că acest lucru 
a fost făcut de Dumnezeu”, atunci ești tu o persoană care se supune lui 
Dumnezeu? Nu ești. Aceasta este o supunere condiţionată, nu o supunere 
completă, absolută. Lucrarea lui Dumnezeu nu concordă cu noţiunile și 
închipuirile umane, în special judecata şi mustrarea. Majoritatea oamenilor 
întimpină dificultăţi reale în accepta asta şi a se supune în privinţa asta. 
Dacă nu te poți supune lucrării lui Dumnezeu, atunci cum îţi pot îndeplini 
datoria de fiinţă creată? Asta nu este posibil. Care este datoria de ființă 
creată? (Să stai in poziția de fiinţă creată, să accepţi însărcinarea dată de 


Dumnezeu şi să te supui aranjamentelor lui Dumnezeu.) Asta e, asta este 


rădăcina. Atunci nu este uşor să abordezi această chestiune? Să stai în locul 
unei fiinţe create şi să te supui Creatorului, Dumnezeului tău — acesta este 
lucrul pe care orice ființă creată ar trebui să îl susțină. Sunt multe adevăruri 
pe care nu le înţelegi sau de care nu ştii. Nu poţi pătrunde voia lui 
Dumnezeu, aşa că nu vrei accepta adevărurile și nici nu te vei supune lor — 
aşa este? De exemplu, nu înţelegi unele profeţii, aşa că nu le recunoști ca 
fiind cuvintele lui Dumnezeu? Nu poţi nega. Acele cuvinte vor fi mereu 
cuvinte de la Dumnezeu, iar ele conțin adevărul. Chiar dacă tu nu le 
înţelegi, ele sunt tot cuvintele lui Dumnezeu. Dacă unele cuvinte ale lui 
Dumnezeu nu au fost împlinite, asta înseamnă că nu sunt cuvintele lui 
Dumnezeu, că nu sunt adevărul? Dacă spui: „Dacă acest lucru nu a fost 
împlinit, atunci probabil nu reprezintă cuvintele lui Dumnezeu. Probabil a 
fost falsificat”, ce fel de atitudine este asta? Aceasta este o atitudine de 
răzvrătire. Trebuie să ai rațiune. Ce este raţiunea? Pe ce se bazează 
rațiunea? Se bazează pe poziția de fiinţă creată şi pe supunerea faţă de 
Creator, Dumnezeul tău. Acesta este adevărul; un adevăr etern şi imuabil. 
Supunerea ta față de Dumnezeu trebuie să se bazeze pe înţelegerea sau lipsa 
ta de înţelegere a voii lui Dumnezeu, sau pe modul în care Dumnezeu Şi-a 
arătat sau nu voia către tine? Trebuie să se bazeze pe toate acestea? (Nu.) 
Atunci pe ce se bazează? Se bazează pe adevărul supunerii. (A ocupa 
poziția de ființă creată şi a te supune Creatorului.) Acesta este adevărul 
supunerii. Atunci, este nevoie să analizezi ce e drept şi ce e greşit? Trebuie 
să reflectezi dacă Dumnezeu a făcut a făcut ce e drept sau nu pentru a atinge 
supunerea absolută? Trebuie ca Dumnezeu să explice clar şi pe îndelete 
acest aspect al adevărului pentru ca tu să te supui? (Nu, nu trebuie.) 
Indiferent de ceea ce face Dumnezeu, tu trebuie să practici adevărul 
supunerii — asta este de ajuns. Unii oameni sunt incredibil de combativi și 


stârnesc discuţii în permanenţă. Ei se gândesc mereu: „Nu este Dumnezeu 


adevărul? Nu este Dumnezeu Creatorul? De ce unele lucruri pe care le face 
Dumnezeu nu au sens pentru mine? De ce Dumnezeu nu îmi explică clar? 
Dacă El nu a explicat, atunci cum pot pune eu în practică? Nu cumva 
motivul pentru care nu mă pot supune nu este acela că nu îi pot găsi un 


1? 


sens? Nu voi avea dorința de a mă supune dacă nu pot înțelege!”. Nu este 
aceasta răzvrătire? Ai nevoie de dorință pentru a te supune? Nu, nu ai. Ai 
nevoie doar de un simplu fel de raționament, iar acesta este: „Mă voi 
supune la orice vine de la Dumnezeu. Când cuvintele lui Dumnezeu sunt 
împlinite, mă voi supune şi Îl voi lăuda pe Dumnezeu; când cuvintele lui 
Dumnezeu nu sunt împlinite, acestea sunt în continuare cuvintele Lui şi nu 
vor deveni cuvinte umane doar pentru că nu au fost împlinite. Eu trebuie 
doar să mă supun, fără să judec. Dumnezeu va fi mereu Dumnezeul meu.” 
Aşa îți ocupi locul de ființă creată. Cu acest gen de raționament, cu aceste 
realități ale adevărului, când vei simţi că oamenii sunt doar jucării sau 
furnici în ochii lui Dumnezeu, tot te vei simți tulburat? Tot te vei simţi 
inferior? (Nu.) Acum nu te vei simţi inferior deoarece Dumnezeu te tratează 
ca pe un om, şi tu tot ai statut în faţa Lui. Dumnezeu te-a ridicat. De aceea 
nu te simți inferior. Dacă Dumnezeu nu te-ar fi ridicat, dacă El te-ar fi tratat 
şi te-ar fi disciplinat în permanenţă, tu te-ai fi simţi nefericit în privinţa asta. 
Deseori, oamenii se simt așa deoarece au prea multe dificultăți în sinea lor; 
întotdeauna au cereri către Dumnezeu şi se gândesc în permanenţă: 
„Trebuie să mă tratezi ca pe o fiinţă umană. Trebuie să mă respecţi și să mă 
preţuieşti, să te gândești la mine şi să îmi înţelegi slăbiciunile. Trebuie să fii 
tolerant. Statura mea este mică şi îmi lipsește discernământul. Nu am făcut 
genul acesta de muncă înainte.” Ei au mereu o grămadă uriașă de scuze și 
niciun fel de supunere. După părtăşia de azi privind adevărul supunerii, sunt 
aceste scuze motive reale, măcar? Nicio scuză nu reprezintă un motiv real. 


Responsabilitatea ta, obligaţia ta, datoria ta, este să te supul. 


Este uşor pentru oameni să se supună când nu au niciun fel de 
probleme. Dar când apare problema, nu mai sunt capabili să se supună. Ce 
poate fi făcut în acest caz? Este necesar să te rogi şi să cauţi adevărul pentru 
a rezolva această dificultate. De la cineva care se simte ca o persoană nobilă 
ce a fost înălțată de către Dumnezeu până când aceeași persoană devine o 
jucărie stricată ce nu are nicio valoare în ochii lui Dumnezeu, nimic, o 
nenorocită fără valoare, totuși fericită să 1 se supună lui Dumnezeu şi care 
nu are nici un fel de cereri către El — cât timp este necesar pentru a atinge 
un asemenea grad de experienţă? (În ultimii lui șapte ani, Petru a trecut prin 
sute de încercări. Dacă cineva nu urmărește adevărul, atunci nu va atinge 
asta indiferent de câţi ani de credință are.) Nu are legătură cu numărul de 
ani de credinţă — ci mai degrabă, depinde de căutarea sau nu a adevărului şi 
de abilitatea de a folosi adevărul pentru a rezolva problema firii corupte. 
Totul ține de care este căutarea ta. Unii oameni nu urmăresc altceva decât 
reputația și statutul, dorind permanent să se afișeze și să iasă în evidenţă. 
Aceştia se frâng când întimpină cel mai mic obstacol sau eșec, devin 
negativişti şi blocați. Unora le place să aibă un avantaj incorect, dar nu 
iubesc adevărul; sunt fericiți când profită pe socoteala altora și nu sunt trişti 
sau deranjaţi dacă nu au dobândit adevărul. Unii sunt nepăsători în credinţa 
lor dacă nu au nici un fel de statut şi sunt mai energici decât oricine 
altcineva odată ce au acel statut; atunci nu se simt niciodată descurajaţi şi 
sunt fericiți să muncească până la epuizare. Doar că nu dau nicio atenţie 
practicării adevărului sau facerii lucrurilor conform principiilor, şi, în 
consecinţă, tot le lipseşte mărturia existențială după ani mulți de credinţă. 
Se simt invidioși şi regretă când îi văd pe alții care sunt credincioși de doar 
câţiva ani și au o mărturie existențială minunată, dar după ce trece acest 
sentiment, tot nu vor să urmărească adevărul. Dacă cineva nu se 


concentrează pe străduinţa pentru adevăr, dacă nu foloseşte adevărul pentru 


a rezolva problemele, atunci, indiferent de câți ani de credinţă are, nu îi 
folosesc la nimic. Aceia care nu urmăresc adevărul nu vor putea să fie 
niciodată desăvârşiți de către Dumnezeu. Petru a fost desăvârşit trecând prin 
sute de încercări — nu ar trebui şi voi să treceţi de asemenea prin sute de 
încercări? Câte încercări aţi avut până acum? Dacă nu sute, măcar o sută? 
(Nu. Nu încă.) Petru a fost desăvârșit prin sute de încercări, așa că dacă voi 
nu ați trecut nici măcar prin una, sau aţi trecut doar prin o sută, atunci 
experiența voastră nu se apropie de a lui. Statura ta suferă. Nu trebuie să 
depui efort în căutarea adevărului? Şi cum ar trebui să faci asta? Trebuie să 
depui efort în înţelegerea şi practicarea adevărului. Nu fi nepăsător și cu 
capul în nori, fără să cugeți cu seriozitate la nimic, ducând o viaţă fără griji 
şi aglomerându-te cu sarcini cât e ziua de lungă. Asta nu înseamnă că este o 
problemă să fii ocupat — dacă ai multe lucruri de făcut, atunci trebuie să fu 
ocupat; să nu fii ocupat nu este întotdeauna o opţiune. Dar în timp ce te 
ocupi să ai grijă de toate, tot trebuie să te străduiești pentru adevăr și pentru 
principii; tot trebuie să încerci să înţelegi lucrurile și să Îi ceri lui Dumnezeu 
ce îţi lipsește. Cum ceri ceva de la Dumnezeu? În fiecare zi, te rogi tăcut în 
inima ta la Dumnezeu pentru acel lucru. Asta arată că în inima ta tu tânjeşti 
după adevăr, şi că ai voinţa de a-L lăsa pe Dumnezeu să-ți îndeplinească 
aspirațiile. Dacă inima ta este adevărată, Dumnezeu îţi va auzi rugăciunile; 
El va aranja şi va pregăti situaţii potrivite pentru tine, ca tu să poți învăţa 
lecţii. Ai putea spune: „Statura mea este cu adevărat deficitară. Îmi va da 
Dumnezeu o încercare majoră care mă va strivi?” Nu, acest lucru ar fi 
imposibil. Dumnezeu, în mod clar, nu ar face aşa ceva. Dumnezeu ştie cel 
mai bine cât de mare este credinţa cuiva şi care este adevărata statură a 
fiecăruia. Trebuie să ai credinţă în asta. Dumnezeu nu ar da niciodată o 
povară de adult unui copil de trei ani — niciodată! Trebuie să fii sigur de asta 


în inima ta. Dar trebuie să li ceri lui Dumnezeu asta. Trebuie să ai acea 


dorinţă şi determinare, și abia apoi Dumnezeu va acţiona în privinţa cererii 
tale. Dacă eşti în permanenţă temător şi ascuns, cu frica de a fi testat, dacă 
vrei mereu să ai zile paşnice şi fără griji, atunci Dumnezeu nu va lucra în 
tine. Prin urmare, trebuie doar să-L implori pe Dumnezeu în mod liber şi 
îndrăzneţ, să te oferi cu adevărat şi să-l predai totul lui Dumnezeu, şi numai 
atunci Dumnezeu va lucra asupra ta. Dumnezeu cu siguranță nu lucrează 
pentru a chinui oamenii în mod arbitrar, ci pentru a atinge rezultate şi țeluri. 
Dumnezeu nu ar face o muncă inutilă sau să te împovăreze cu mai mult 
decât poţi duce — trebuie să ai credinţă în asta. Pentru a căuta desăvârșirea, 
pentru a căuta să Îl satisfaci pe Dumnezeu şi să fii o fiinţă creată 
acceptabilă, pentru a căuta să devii o persoană care are adevărul şi 
umanitate, pentru a deveni o persoană care Îl iubeşte şi mărturiseşte pe 
Dumnezeu. Asta Îl bucură pe Dumnezeu cel mai mult. Dacă nu ai 
determinarea, dar te mulțumeşti să spui: „Sunt ocupat cu datoria mea, port 
pe umeri o sarcină, fac servicii şi ascult predici. Nu rămân în urma 
celorlalți”, atunci nu ai nicio perspectivă. Cel mult, poţi presta servicii, dar 
nu vei deveni niciodată unul dintre oamenii lui Dumnezeu. Eşti mulțumit cu 
modul în care stau lucrurile, fără dorinţă de progres? Nu urmăreşti adevărul, 
nu părtăşești cu privire la adevăr la întâlniri şi pleci odată ce ai ascultat 
predicile. Dar atunci când discuţi chestiuni lumești, vorbeşti întruna, iar 
privirea ți se luminează — acestea sunt comportamentele cuiva care 
prestează servicii. Sunt unii oameni cărora li se luminează privirea atunci 
când este menţionat adevărul; aceștia simt că au prea multe lipsuri, iar 
atunci când aud ceva bun, practic se reped să ia notă de acel lucru. Ei simt 
că sunt prea departe de ceea ce cere Dumnezeu și că nu au în inimi suficient 
de multe lucruri pozitive. Ei simt că acolo este prea multă otravă a Satanei 
şi că sunt prea răzvrătiți împotriva lui Dumnezeu. Ei gândesc în sinea lor: 


„Nu este de mirare faptul că Dumnezeu nu este satisfăcut în privinţa mea. 


Sunt prea îndepărtat de ceea ce doreşte El, nu sunt compatibil în niciun fel 
cu Dumnezeu, şi Îl înţeleg greşit prea des. Când voi putea face voia lui 
Dumnezeu?” În timpul împlinirii datoriei, aceştia nu tărăgănează încercând 
să se lămurească şi vin adeseori în faţa lui Dumnezeu rugându-se în tăcere: 
„Dumnezeule, te rog, testează-mă. Te rog, expune-mă, pentru a-mi permite 
să înțeleg adevărul, să dobândesc adevărul-realitate, şi să ajung să Te 
cunosc. Te rog, disciplinează-mă, judecă-mă şi mustră-mă.” Când aceştia își 
asumă o asemenea sarcină, o au mereu în vedere. Sunt permanent însetați 
de adevăr şi, astfel, Dumnezeu începe să lucreze asupra lor. El aranjează 
unii oameni, lucruri, evenimente, tot soiul de situaţii, astfel încât ei să poate 
învăţa ceva nou zilnic din acestea. Nu sunt ei favorizați? De ce a putut Petru 
să aibă sute de încercări? Deoarece el a urmărit adevărul, nu s-a temut de 
încercările lui Dumnezeu şi a crezut că încercările lui Dumnezeu există 
pentru a purifica oamenii. El a crezut că această cale poate desăvârși 
oamenii, şi că aceasta este singura cale adevărată. S-a rugat pentru asta, s-a 
consacrat şi s-a devotat acestui lucru; de aceea Dumnezeu a lucrat în el. Ar 
putea însemna asta că Dumnezeu l-a ales, că era hotărât să îl testeze şi să îl 
desăvârşească pe Petru? Este exact aşa. Când Dumnezeu alege o persoană, 
El are un scop şi principiile Sale în minte — acest lucru este categoric. De ce 
majoritatea oamenilor sunt incapabili să obțină acest tip de lucrare din 
partea lui Dumnezeu? Deoarece nu caută adevărul şi le lipseşte această 
determinare, şi de aceea Dumnezeu nu lucrează în ei. Dumnezeu nu 
forţează pe nimeni. Când Dumnezeu doreşte să desăvârşească pe cineva, 
acesta este un lucru minunat, şi orice fel de suferință merită. Dar 
majoritatea oamenilor nu au această determinar şi dau bir cu fugiţii şi se 
ascund când se confruntă cu încercări şi obstacole. Va forţa Dumnezeu pe 
cineva în acest mod? Unii oameni nu urmăresc adevărul şi nici măcar nu au 


curajul să Il privească pe Cristos în faţă. Ei zic: „Nu ştiu ce aş spune dacă 


L-aş vedea pe Cristos. Nu știu nici un adevăr sau cum să părtăşesc. Nu ar fi 
umilitor dacă Cristos ar vedea ce este în neregulă cu mine? Nu aș fi capabil 
să mă descurc dacă aş fi emondat și tratat. Ar trebui să ÎI evit pe Dumnezeu 
şi să păstrez o distanță respectoasă faţă de El. Dacă sunt permanent în 
contact cu Dumnezeu și trăiesc în faţa Lui, El ar putea vedea prin mine și s- 
ar sătura de mine. Aș fi alungat şi nu aş mai avea o bună dispoziție de 
atunci înainte.” Aşa stau lucrurile? (Nu.) Unii oameni se ascund în spatele 
acestui gen de idei. Ar cere Dumnezeu ceva de la cineva de acest fel? (Nu, 
nu ar cere.) Aşadar, indiferent de căutarea ta, indiferent de este 
determinarea cât de mare, Dumnezeu te va desăvârși până la acel punct. 
Dacă nu cauţi adevărul şi în schimb te ascunzi permanent de Dumnezeu şi 
te distanțezi de El, mereu ascunzându-ți gândurile de Dumnezeu, atunci ce 
va avea Dumnezeu de spus despre oameni ca tine? („Să nu daţi câinilor 
lucrurile sfinte şi să nu aruncați mărgăritarele voastre înaintea porcilor” 
(Matei 7:6).) Nu iubeşti adevărul şi te ascunzi de Dumnezeu, dar crezi că El va 
insista în a te testa şi a te desăvârşi? Te înşeli. Dacă nu eşti tipul de persoană 
potrivită, nicio sumedenie de implorări şi rugăciuni nu te vor ajuta. 
Dumnezeu nu face asta; Dumnezeu nu forțează oamenii. Acesta este un 
aspect al firii Sale. Însă ceea ce El doreşte de la cei ce caută adevărul este să 
fie ca Petru sau lov sau Avraam; ca ei să păşească pe calea cea dreaptă în 
viață cum cere Dumnezeu; ca ei să păşească pe calea pe care să se teamă de 
Dumnezeu şi să se ferească de rău, şi în cele din urmă să dobândească 
adevărul şi să fie desăvârşiți. Dumnezeu speră să câștige acest gen de 
persoană, dar te va forța Dumnezeu dacă nu cauţi tu însuţi asta? Nu. 
Dumnezeu nu a constrâns niciodată pe nimeni. Duhul Sfânt nu te va 
împinge cu perseverență, apucându-te şi fără să-ți dea drumul, cu intenția de 
a te desăvârși şi fără să se oprească înainte de asta. Ca să îti spun adevărul, 


Dumnezeu nu va face absolut nimic de genul acesta. Aceasta este atitudinea 


Sa. Dumnezeu speră doar că, în final, când lucrarea Sa va fi completă, va fi 
câştigat mai mulți oameni ca lov, Petru şi Avraam. Dar câți oameni caută 
realmente adevărul şi sunt câștigați de Dumnezeu la sfârşit reprezintă ceva 
ce El nu va forța. El va lăsa lucrurile să-şi urmeze cursul — aceasta 
reprezintă o latură a lucrării practice a lui Dumnezeu. Dumnezeu nu a 
stabilit un număr anume — acesta poate fi 10, 20, 1000 sau 2000 sau chiar 
10000. El nu a precizat nimic în această privință. Dumnezeu doar continuă 
în acest mod, făcând lucrarea reală şi chiar mergând în mijlocul oamenilor. 
Astfel El lucrează şi vorbeşte, îngrijindu-se de fiecare aspect al lucrării ce 
implică adevărul, lucrare de care beneficiază umanitatea. Aceasta este 
lucrarea pe care El continuă să o facă printre oamenii de tipul potrivit, 
printre cei ce tânjesc după adevăr. În final, cei care au determinare şi caută 
adevărul vor fi desăvârşiți. Ei sunt cei mai binecuvântați și ei sunt cei care 
vor câştiga viaţa veşnică. Acest lucru dovedește că Dumnezeu este drept 
faţă de toți și nu favorizează pe nimeni. Faptul că voi toți sunteți capabili 
să-L urmați pe Dumnezeu astăzi nu este întâmplător — a fost predeterminat 
de Dumnezeu cu mult timp în urmă. Dumnezeu predetermină familiile 
oamenilor, când se nasc, mediul în care cresc, calibrul, darurile, abilitățile și 
ceea ce îi înconjoară — toate aceste lucruri. Cum vor vedea oamenii 
dreptatea lui Dumnezeu în cele din urmă? În cele din urmă, supraviețuirea 
şi câștigarea unei destinaţii frumoase depind de propriile căutări ale 
oamenilor şi de preţul pe care îl plătesc. Faptul că Dumnezeu a 
predeterminat aceste lucruri este un aspect, dar cooperarea oamenilor este, 
de asemenea, imperativă. Dumnezeu determină rezultatele oamenilor în 
funcţie de calea pe care o urmează şi deținerea sau nu a adevărului. Aceasta 


este dreptatea Sa. 


Toată lumea a văzut partea practică a lui Dumnezeu întrupat. 


Dumnezeu tratează fiecare persoană în parte corect şi rezonabil. Ai văzut 


asta; şi alții au văzut asta; toți ați văzut asta. Dumnezeu întrupat este o 
persoană obişnuită. Unii oameni au noţiuni când Îl văd pe Cristos, se 
gândesc: „EI arată atât de normal, atât de discret. Poate fi aceasta cu 
adevărat întruparea? Nu cred în El — nu am cum să cred în El.” Sau Îl 
urmează cu reticență, crezând în El cu rezerve, aducând cu ei şi noţiunile 
personale. Alţi oameni care Îl văd pe Cristos au ceva rațiune şi se gândesc 
în felul următor: „intruparea este o persoană obișnuită, dar El poate exprima 
adevărul şi poate furniza viață oamenilor, aşa că Îl voi trata ca pe 
Dumnezeu. Accept şi practic cuvintele Lui precum adevărul, precum 
cuvintele Creatorului. Îl voi urma.” Aceşti oameni sfârșesc prin a fi 
desăvârşiţi şi dobândesc adevărul. În final, ce fel de oameni dobândesc 
adevărul? Cei ce urmăresc adevărul. Dumnezeu udă, întărește, păstorește și 
lucrează în aleşii Lui în fiecare zi. Eu împărtășesc predici și părtăşu, Duhul 
Sfânt lucrează în aleşii lui Dumnezeu, şi toată lumea primeşte udare şi 
întărire. Nimeni nu beneficiază de un tratament special, şi toți cei ce 
participă la viaţa bisericii şi îşi împlinesc datoria se bucură zilnic de 
lucrarea lui Dumnezeu în acest fel. Tratez la fel fiecare persoană. Dau 
aceleaşi răspunsuri indiferent de cine pune întrebările, nu dau nimănui 
îngrijire suplimentară, nu aranjez situaţii deosebite şi nu încerc să dau ghes 
sau să încurajez pe nimeni, oferind luminare sau iluminare suplimentară de 
la Duhul Sfânt sau arătând semne şi minuni. Dumnezeu nu face nimic de 
acest gen. Dumnezeu a arătat multe semne şi minuni în timpul Epocii 
Harului, pentru a ierta păcatele oamenilor şi pentru a-i face să ia calea 
pocăinţei, astfel încât să creadă în Dumnezeu şi să nu se îndoiască de El. 
Stadiul actual al lucrării constă în furnizarea adevărului, astfel încât oamenii 
să poată înţelege adevărul și să îşi dezvolte adevărata credinţă. Indiferent de 
cât de mult ai suferit, dacă în cele din urmă dobândești adevărul, atunci eşti 


o persoană care a fost desăvârşită și care va fi păstrată. Dacă nu ai dobândit 


adevărul, orice motive găseşti nu sunt de folos. Poţi spune: „Dumnezeu nu a 
făcut niciun miracol, aşa că nu am putut crede”, „Dumnezeu a exprimat 
mereu adevăruri ce erau dincolo de nivelul meu, așa că nu am putut crede” 
sau „Dumnezeu a fost prea cu picioarele pe pământ, prea obişnuit, aşa că nu 
am putut crede”. Toate acestea sunt problemele tale. Ţi-a fost furnizat 
adevărul la fel ca celorlalţi — aşa că de ce ei au fost desăvârşiți în timp ce tu 
al fost alungat? De ce nu ai dobândit adevărul? Aceasta este judecata ta: 
deoarece nu ai urmărit adevărul. În acest ultim stadiu, Dumnezeu face doar 
lucrarea cuvintelor. Practic, El folosește cuvintele pentru a judeca şi curăța 
umanitatea; nu arată semne şi minuni. Dacă vrei să vezi miracolele lui 
Dumnezeu, du-te cu 2000 de ani în urmă pentru a vedea miracolele 
Domnului Isus din acea epocă. Nu fi un credincios în această epocă. Ai 
acceptat lucrarea de judecată a lui Dumnezeu, aşa că nu căuta miracole. 
Dumnezeu nu le face. Este asta rezonabil? (Este.) Este drept şi rezonabil. 
Dacă urmăreşti adevărul, Dumnezeu nu va face favoritisme în privinţa ta. 
Dacă nu urmăreşti adevărul, urmărești doar să furnizezi servicii, 
întotdeauna rămânând loial până la sfârşit, Dumnezeu îți va permite să 
rămâi şi vei fi binecuvântat. Dar dacă nu poți servi până la sfârşit, vei fi 
izgonit. Ce înseamnă să fii izgonit? Înseamnă distrugere! Lucrul acesta este 
corect şi rezonabil şi nu există favoritism. Totul se bazează pe cuvintele lui 
Dumnezeu şi pe adevăr. În lumina tuturor acestor lucruri, nu este de cea mai 
mare importanţă calea pe care o apucă oamenii? Ce cale urmăreșşti tu, ce fel 
de persoană cauţi să devii, la ce fel de căutare te angajezi, ce speri, ce Îi ceri 
lui Dumnezeu, care este atitudinea faţă de Dumnezeu şi care este atitudinea 
ta față de cuvintele lui Dumnezeu contează când eşti în faţa Lui: toate 
aceste lucruri sunt foarte importante. Voi Îmi spuneţi — manifestarea 
semnelor și a minunilor poate desăvârşi oamenii? De exemplu, dacă eşti 


implicat într-un accident de maşină şi Dumnezeu te salvează, poate asta să 


te desăvârşească? Sau dacă, în vise, te duci sus în împărăţia cerurilor și Îl 
vezi pe Dumnezeu, te poate asta desăvârşi? (Nu.) Aceste lucruri nu pot 
înlocui adevărul. Astfel, în această ultimă etapă a lucrării prin care planul 
de gestionare a lui Dumnezeu se încheie, El foloseşte cuvintele pentru a 
desăvârși oamenii, pentru a expune oamenii. Aceasta este dreptatea lui 
Dumnezeu. Dacă eşti desăvârșit prin cuvintele lui Dumnezeu, atunci nimeni 
nu se poate plânge că El te-a păstrat, şi Satana nu te poate acuza că eşti 
păstrat. Acesta este tipul de persoană pe care Îl doreşte Dumnezeu. 
Dumnezeu a furnizat atât de multe cuvinte, astfel încât dacă tu nu ai 
dobândit în final nimic, a cui este vina? Este doar vina ta pentru că ai ales 
calea greşită. Ce cale iau oamenii este foarte important. Cum aşa? Deoarece 
aceasta le determină destinația. De aceea nu trebuie să încerci în 
permanență să îți dai seama dacă profețiile s-au împlinit, dacă Dumnezeu a 
arătat semne şi minuni, când Dumnezeu va pleca de pe pământ şi dacă vei 
putea fi martor când El părăsește pământul. Nu îți va folosi la nimic să 
pricepi asta; nu are niciun impact asupra destinaţiei tale sau asupra 
desăvârşirii tale. Atunci, ce contează pentru tine? (Calea pe care apuc în 
credință.) Calea pe care apuci determină dacă poţi fi sau nu desăvârşit. Care 
este adevărul care ar trebui să te preocupe cel mai mult în căutarea ta de a fi 
desăvârşit? Adevărul supunerii față de Dumnezeu. Supunerea față de 
Dumnezeu este cel mai înalt, cel mai important dintre adevăruri, şi în 
esenţă, căutarea adevărului este acelaşi lucru precum căutarea supunerii față 
de Dumnezeu. Trebuie să urmăreşti supunerea faţă de Dumnezeu toată viața 
ta, şi aceasta cale de urmărire a supunerii faţă de Dumnezeu este calea 
urmării adevărului. De ce trebuie să cauţi supunerea faţă de Dumnezeu 
toată viaţa ta? Deoarece procesul căutării supunerii față de Dumnezeu este 
procesul rezolvării unei firi corupte. De ce ai nevoie să rezolvi o fire 


coruptă? Deoarece o fire coruptă este împotriva lui Dumnezeu. Dacă trăieşti 


potrivit unei firi satanice, atunci esența ta este cea a Satanei, a diavolului, și 
urmărirea supunerii faţă de Dumnezeu îţi cere să rezolvi problema firii tale 
corupte. Asta este crucial! Atât timp cât ai o fire coruptă şi atât timp cât 
rămâne şi o bucăţică nerezolvată, tu vei fi împotriva lui Dumnezeu, tu vei fi 
un duşman a lui Dumnezeu și nu vei fi capabili să I te supui. Gradul în care 
firea ta coruptă este rezolvat este gradul în care tu te supui lui Dumnezeu; 
procentul în care firea ta coruptă este rezolvată este procentul în care tu I te 


supui lui Dumnezeu. 


În cadrul acestei întâlniri nu am discutat despre cunoașterea lui 
Dumnezeu. Cunoaşterea lui Dumnezeu se obține treptat prin procesul 
rezolvării firii corupte și a căutării să fii desăvârşit pentru a atinge 
supunerea faţă de Dumnezeu. Căutarea cunoașterii lui Dumnezeu de sine 
stătătoare ar fi o lecţie foarte profundă, de aceea nu am vorbit acum despre 
ea. Acum vorbim despre subiecte apropiate de practicile, viețile, căutările 
oamenilor şi despre căile pe care apucă aceștia. În cadrul procesului de 
căutare a rezolvării firii corupte, ÎL vei înţelege treptat pe Dumnezeu și vei 
ajunge să ştii voia Lui. Nu ai mai multă cunoaştere a lui Dumnezeu când 
eşti capabil să înţelegi voia Lui? (Ba da.) Atunci ai ceva înţelegere 
adevărată în privinţa lui Dumnezeu. De ce poţi atinge supunerea față de 
Dumnezeu pe măsură ce Îl urmezi? Deoarece Îi ştii inima şi Îi înţelegi voia; 
înţelegi ce standarde şi principii cere Dumnezeu de la tine, şi care sunt 
țelurile Sale. Nu conţine această înţelegere ceva cunoaştere în privinţa lui 
Dumnezeu? (Ba da.) Aceasta se obţine treptat şi totul este interconectat. Vei 
avea dificultăți dacă urmăreşti doar cunoaşterea în privinţa lui Dumnezeu. 
Tu poate spui: „Nu voi face nimic pe lângă urmărirea cunoașterii în privinţa 
lui Dumnezeu, zi şi noapte. Voi vedea de unde vin florile, de ce mieii 
îngenunchează pentru a bea lapte în timp ce viţeii nu fac asta. Voi studia 


toate acestea şi voi ajunge să Il cunosc pe Dumnezeu în acest mod.” Poţi 


atinge cunoașterea în privința lui Dumnezeu doar prin aceste cercetări? 
Categoric nu. Adevărul nu vine din cercetare, ci este cu adevărat cunoscut 
doar prin experienţă. Cercetarea nu este de niciun folos. Ştii că toate 
lucrurile sunt create de Dumnezeu, iar asta este minunat, şi astfel deja ai 
ceva cunoaștere în privința lui Dumnezeu. Dar pe ce ar trebui să te 
concentrezi? Trebuie să cauţi adevărul, să îţi rezolvi firea coruptă şi să 
atingi supunerea faţă de Dumnezeu. În timpul acest proces de căutare, îţi 
vei răspunde la multe întrebări secundare puţin câte puţin, şi vei găsi o cale 
pentru practica şi intrarea ta. Cu cât este rezolvată mai mult firea ta coruptă, 
cu atât îți va fi mai ușor să practici adevărul şi să atingi supunerea față de 
Dumnezeu. De îndată ce oamenii nu mai sunt traşi înapoi de firea lor 
coruptă, dobândesc cu adevărat libertatea şi eliberarea iar punerea oricărui 
adevăr în practică nu mai este istovitoare ci foarte uşoară. Nu devine astfel 


adevărul viața oamenilor? 

Traiul are valoare numai prin îndeplinirea 
corespunzătoare a datoriei de fiinţă creată 


Acum, sunteţi cu toții ocupați să vă îndepliniți îndatoririle, pregătindu- 
vă să predicați şi să fiți martori pentru cuvântul lui Dumnezeu şi pentru 
lucrarea Sa din zilele de pe urmă. Fie că este vorba de a produce filme sau 
de a cânta imnuri ca să fiți martori pentru Dumnezeu, sunt îndatoririle pe 
care le îndepliniţi valoroase pentru omenirea coruptă? (Sunt.) În ce constă 
valoarea lor? Valoarea lor constă în a ajuta oamenii să pornească pe calea 
cea dreaptă după ce au văzut aceste cuvinte şi adevăruri exprimate de 
Dumnezeu şi în a-i ajuta să înțeleagă că sunt membri ai fiinţelor create şi că 
ar trebui să vină înaintea Creatorului. Mulţi oameni nu sunt capabili să vadă 
sau să înțeleagă multe dintre lucrurile cu care se confruntă. Se simt 
neajutorați şi cred că viaţa este lipsită de sens şi goală, iar ei nu au nicio 
hrană spirituală. Care este sursa tuturor acestor lucruri? Răspunsul la toate 
acestea se află în cuvântul lui Dumnezeu. De-a lungul anilor în care ați 
crezut în Dumnezeu, aţi citit cu toții o mare parte din cuvântul Său și ați 
înţeles un anumit număr de adevăruri, aşa că datoria pe care ar trebui să o 
îndepliniți este să folosiţi cuvântul lui Dumnezeu pentru a-i lumina şi a le 
îndepărta gândurile şi opiniile eronate, permițându-le să înțeleagă adevărul 
din cuvântul lui Dumnezeu și să vadă întunericul și răul din lume, precum şi 
ajutându-i să caute adevărata cale, să-L găsească pe Creator, să audă glasul 
lui Dumnezeu şi să citească cuvintele Sale. Acest lucru le va permite să 
înțeleagă unele adevăruri și să vadă lucrarea de mântuire pe care o face 
Dumnezeu, astfel încât să poată să se îndrepte către El şi să accepte lucrarea 
Sa. Exact aceasta este datoria pe care s-ar cuveni să o îndepliniţi. În inimile 
voastre, ştiţi cu toții câte adevăruri ați înţeles şi câte probleme aţi rezolvat 


de când aţi început să credeţi în Dumnezeu. In prezent, există mulți oameni, 


atât oameni religioşi, cât şi non-credincioşi, care caută adevărata cale şi Îl 
caută pe Mântuitor. Ei nu cunosc răspunsurile la întrebări specifice, cum ar 
fi de ce trăiesc şi mor oamenii, care este valoarea şi sensul vieții unei 
persoane sau de unde vin oamenii şi încotro se îndreaptă. Ei aşteaptă ca voi 
să predicați Evanghelia, să fiți martori pentru Dumnezeu și să-i conduceţi 
înaintea Creatorului — de aceea îndatoririle pe care le îndepliniți acum sunt 
foarte importante! Pe de-o parte, voi înşivă experimentați lucrarea lui 
Dumnezeu, iar pe de altă parte, mărturisiți şi altora despre lucrarea Sa. Cu 
cât experimentați mai mult acest lucru, cu atât mai multe adevăruri va trebui 
să înțelegeți și să cunoaşteţi şi cu atât mai mult va trebui să lucraţi. Aceasta 
este o ocazie excelentă pentru ca Dumnezeu să îi desăvârşească pe oameni. 
Ar trebui să vă rugați lui Dumnezeu și să vă bizuiți pe El, indiferent de 
dificultățile pe care le întâmpinați atunci când vă îndepliniți îndatoririle; 
atunci când toți citesc cuvântul lui Dumnezeu și împreună caută mai mult 
adevărul, nu există nicio problemă care să nu poată fi rezolvată. În cuvântul 
lui Dumnezeu există multe adevăruri pe care trebuie să le înţelegeţi, aşa că 
ar trebui să meditaţi și să aveți părtăşie despre ele deseori, apoi veţi avea 
parte de luminarea şi iluminarea Duhului Sfânt. Nu există nicio problemă 
care să nu poată fi rezolvată bizuindu-vă pe Dumnezeu, trebuie să aveţi 


credinţă în asta. 


După ce Dumnezeu a creat această omenire, a elaborat un plan de 
gestionare. În ultimele câteva mii de ani, această omenire nu şi-a asumat 
nicio responsabilitate sau însărcinare majoră de a fi martoră pentru Creator, 
iar lucrarea pe care Dumnezeu a făcut-o printre oameni a fost relativ tainică 
şi simplă. Cu toate acestea, în zilele de pe urmă, lucrurile nu mai sunt la fel. 
Creatorul a început să rostească cuvinte. El a exprimat foarte multe 
adevăruri şi a divulgat tainele planului Său de gestionare, dar omenirea 


coruptă este înceată la minte și amorțită: oamenii văd, dar nu știu, şi aud, 


dar nu înţeleg, ca şi cum inimile lor ar fi împietrite. De aceea, cu toții 
purtaţi o mare responsabilitate! Ce este atât de măreț în asta? Pe lângă 
răspândirea acestor cuvinte şi adevăruri exprimate de Dumnezeu, este şi 
mai important ca voi să fiţi martori pentru Creator în faţa fiecărei fiinţe 
umane create şi, de asemenea, să aduceţi în fața Creatorului toate acele 
ființe umane create care au auzit Evanghelia lui Dumnezeu, pentru ca ele să 
poată să priceapă semnificația creării omenirii de către Dumnezeu şi să 
înțeleagă că, în calitate de ființe umane create, ar trebui să se întoarcă 
înaintea Creatorului, să asculte cuvântările Sale și să accepte toate 
adevărurile pe care El le-a exprimat. Acesta este modul în care toate fiinţele 
umane pot fi făcute să se supună suveranităţii şi rânduielilor Creatorului. 
Este posibil să obţinem aceste rezultate citind doar câteva fragmente din 
cuvântul lui Dumnezeu? Sau învățând să cântăm doar câteva imnuri? Sau 
făcând doar un singur aspect a lucrării? Nu. Prin urmare, dacă vreți să vă 
îndepliniți bine îndatoririle, trebuie să fiți martori pentru acțiunile 
Creatorului și pentru suveranitatea şi rânduielile Sale, folosind diverse 
metode şi diferite forme. În acest fel, veți putea aduce mai mulți oameni 
înaintea Creatorului şi îi veți ajuta să accepte şi să se supună suveranităţii şi 
rânduielilor Sale. Nu este aceasta o mare responsabilitate? (Este.) Atunci, ce 
atitudine ar trebui să adoptați faţă de îndatoririle voastre? Este în regulă să 
fiti confuzi? Este în regulă să închideţi ochii în privința anumitor lucruri? 
Este în regulă să faceţi lucrurile fără tragere de inimă şi cu superficialitate? 
Să tergiversaţi şi să faceți lucrurile neglijent? (Nu.) Atunci, ce ar trebui să 
faceţi? (Să ne implicăm din toată inima.) Ar trebui să vă implicaţi din toată 
inima, folosind orice strop de energie, experiență şi înțelegere pe care o 
aveţi. Non-credincioşii nu înţeleg care este cel mai semnificativ lucru pe 
care o persoană îl poate face în viaţa sa, dar voi înțelegeţi ceva despre asta, 


nu-i așa? (Da.) Acceptarea a ceea ce ţi-a încredințat Dumnezeu şi 


îndeplinirea misiunii tale — acestea sunt cele mai importante lucruri. 
Îndatoririle pe care le îndepliniţi acum sunt valoroase! S-ar putea să nu le 
vezi efectele chiar acum şi să nu obţii imediat rezultate deosebite de pe 
urma lor, dar nu va trece mult timp până când vor da roade. Pe termen lung, 
dacă această lucrare este bine făcută, banii nu vor fi suficienți pentru a 
măsura contribuția pe care o aduce omenirii. Astfel de mărturii adevărate 
sunt mai preţioase şi mai valoroase decât orice altceva, iar ele vor dăinui 
pentru eternitate. Acestea sunt faptele bune ale fiecărei persoane care ÎI 
urmează pe Dumnezeu, iar ele merită să fie comemorate. În viaţa omului, 
totul este gol şi nedemn de comemorare, în afară de a crede în Dumnezeu, 
de a căuta adevărul și de a-ţi îndeplini datoria de ființă creată. Chiar dacă ai 
realizat cele mai răsunătoare fapte; chiar dacă ai fost pe Lună şi înapoi; 
chiar dacă ai făcut progrese științifice care au fost de un oarecare folos sau 
ajutor pentru omenire, totul este zadarnic şi totul va pieri. Care este singurul 
lucru care nu va pieri? (Cuvântul lui Dumnezeu.) Numai cuvântul lui 
Dumnezeu, mărturiile pentru Dumnezeu, toate mărturiile şi lucrările care 
mărturisesc pentru Creator şi faptele bune ale oamenilor nu vor pieri. 
Aceste lucruri vor dăinui pentru totdeauna și sunt foarte valoroase. Aşadar, 
lepădaţi-vă de toate restricțiile voastre, duceţi la bun sfârşit acest mare efort 
şi nu vă lăsaţi constrânși de niciun om, eveniment sau lucru; sacrificați-vă 
cu sinceritate pentru Dumnezeu şi depuneti toată energia şi tot efortul în 
îndeplinirea îndatoririlor voastre. Acesta este lucrul pe care Dumnezeu îl 


binecuvântează cel mai mult și care merită oricâtă suferinţă! 


Tu Îl urmezi pe Dumnezeu acum, asculți cuvântul lui Dumnezeu şi 
accepti însărcinarea dată de Creator. Uneori este puțin dificil și obositor, iar 
uneori ai parte de puţină umilință și rafinare; dar acestea nu sunt lucruri 
rele, ci lucruri bune. Ce vei câştiga în cele din urmă? Ceea ce vei câștiga 


este adevărul şi viaţa şi, în cele din urmă, aprobarea şi acceptarea ta de către 


Creator. Dumnezeu spune: „lu Mă urmezi, iar Eu te favorizez şi sunt 
mulțumit de tine.” Dacă Dumnezeu nu spune nimic altceva decât că tu eşti 
o fiinţă creată în ochii Lui, atunci nu ai trăit în zadar şi eşti util. Este uimitor 
să fii recunoscut de Dumnezeu în acest mod şi nu este puţin lucru. Dacă 
oamenii îl urmează pe Satana, ce vor câştiga? (Distrugere.) Înainte de a fi 
distruși, ce vor deveni acei oameni? (Vor deveni demoni.) Acei oameni vor 
deveni demoni. Nu contează câte abilități dobândesc oamenii, câți bani 
câştigă, câtă faimă şi câștig obţin, de câte beneficii materiale se bucură sau 
cât de înalt este statutul lor în lumea laică, în sinea lor, ei vor deveni din ce 
în ce mai corupți, din ce în ce mai ticăloşi şi mai murdari, din ce în ce mai 
rebeli şi mai ipocriți şi, în cele din urmă, vor deveni fantome vii — vor 
deveni inumani. Așadar, cum îi consideră Creatorul pe astfel de oameni? 
Doar „inumani” şi atât? Care este punctul de vedere și atitudinea 
Creatorului față de o astfel de persoană? De aversiune, dezgust, detestare, 
respingere şi, în cele din urmă, blesteme, pedeapsă şi distrugere. Oamenii 
merg pe căi diferite şi au finaluri diferite. Ce cale alegeţi? (Să credem în 
Dumnezeu şi să Îl urmăm.) A alege să Îl urmezi pe Dumnezeu înseamnă să 
alegi calea cea dreaptă: înseamnă să pornești pe calea luminii. Dacă 
oamenii vor să trăiască o viață demnă şi plină de sens, să aibă o conștiință 
curată şi să se întoarcă cu adevărat înaintea Creatorului și alături de El, ei 
trebuie să se dedice din toată inima, mulțumindu-L şi slăvindu-L pe 
Dumnezeu prin îndeplinirea îndatoririlor lor ca fiinţe create — nu pot fi fără 
tragere de inimă. Tu ar trebui să spui: „În viaţa mea şi în această lume, nu 
mă aştept să fac avere, să mă remarc printre ceilalți, sau să aduc onoare 
strămoşilor mei, să ajung să fiu mai presus decât semenii mei, sau să fiu 
respectat — nu voi lupta pentru aceste lucruri. Nu voi urma această cale. Îl 
voi urma pur şi simplu pe Dumnezeu şi îmi voi dedica viaţa, energia şi ce 


abilități, daruri şi talente am, pentru a-mi îndeplini datoria, le voi dedica pe 


toate lui Dumnezeu. În acest timp, chiar dacă sunt disprețuit de ceilalți şi 
uneori sunt emondat sau neînțeles de frații şi surorile mele; sau dacă 
Dumnezeu mă rafinează și mă încearcă şi îmi provoacă multă suferință; sau 
dacă nu trăiesc plăcerile trupului în această viaţă și sunt singur şi lipsit de 
afecțiune, accept toate aceste lucruri și îmi dedic întreaga existenţă lui 
Dumnezeu.” Aceasta este voinţa pe care trebuie să o aveţi! Cu o astfel de 
voință, se pot îndura multe greutăți, dar fără ea, dacă cineva are doar o 
dorință sau o izbucnire bruscă de entuziasm, nu va funcționa: nu există 
nicio motivaţie. Atunci când sunt ocupați cu îndatoririle lor, unii oameni sar 
peste câteva mese şi dorm ceva mai puţin, iar când văd că nu arată bine, se 
gândesc: „Nu funcţionează. Indiferent cât de ocupat sunt, trebuie să mă 
odihnesc; nu pot îmbătrâni înainte de vreme şi nu pot îndura atâtea greutăţi. 
Este important să am grijă de sănătatea mea.” Ce părere aveţi despre aceste 
gânduri? Ele sunt lipsite de considerație faţă de intențiile lui Dumnezeu. Ei 
preţuiesc trupul mai mult decât propria datorie şi decât însărcinarea dată de 
Dumnezeu; de îndată ce simt gustul suferinţei, îşi pierd dorinţa, dau înapoi 
ca o broască ţestoasă care îşi retrage capul şi încep să se plângă; nu sunt 
capabili să îşi facă griji pentru lucrurile pentru care Își face Dumnezeu griji 
şi nu sunt capabili să se gândească la lucrurile la care Se gândeşte 
Dumnezeu, sunt lipsiți de considerație față de intențiile lui Dumnezeu. Dacă 
un conducător spune că o sarcină este foarte urgentă, oamenii de acest fel 
vor răspunde: „Nu-mi pasă deloc de asta şi nu vreau să mă deranjez. Nu mă 
interesează.” Există astfel de oameni? (Da, există.) Astfel de oameni sunt 
egoiști, detestabili şi perfizi. Umblă cu tertipuri, nu sunt demni de încredere 
şi nu sunt oameni care Îl doresc sincer pe Dumnezeu. Ei vor spune, de 
asemenea, că s-au dedicat lui Dumnezeu, dar acestea sunt doar vorbe — 
aceşti oameni nu gestionează nicio chestiune practică, nu suferă nici cea 


mai mică greutate şi nu plătesc nici cel mai mic preţ. Lui Dumnezeu nu li 


plac astfel de oameni, iar ei nu au binecuvântarea Sa. Unii oameni nu mai 
doresc să îşi îndeplinească îndatoririle de îndată ce trupul lor suferă puțin. 
Tinerii, în special, țin foarte mult la aspectul lor şi se întristează atunci când 
văd că au fețele palide, că nu mai au pielea netedă sau când descoperă un fir 
de păr cărunt. Ei sunt mereu îngrijorați că vor îmbătrâni şi se vor urâţi, că 
nu-şi vor putea găsi un partener sau că nu-şi vor putea întemeia o familie. 
Pot astfel de oameni să obţină adevărul? Care este principiul lui Dumnezeu 
pentru a judeca dacă oamenii sunt capabili să plătească un preţ în 
îndeplinirea îndatoririlor lor şi dacă își îndeplinesc îndatoririle la un 
standard acceptabil? Dumnezeu vrea doar să vadă sinceritatea oamenilor. 
Uneori, oamenii gândesc: „Doar îmi voi oferi inima, iar asta va fi de ajuns”, 
însă ei continuă să facă ceea ce fac în mod normal, fără să se schimbe câtuşi 
de puţin. Cum priveşte Dumnezeu această chestiune? Pe de o parte, 
Dumnezeu Se va uita la aspiraţiile tale, iar pe de altă parte, Se va uita la 
acțiunile tale reale. Dumnezeu va scruta aceste lucruri. Dacă ai aspiraţia şi 
voinţa şi, în același timp, într-adevăr poți să plăteşti un preţ, atunci, chiar 
dacă eşti slab uneori, Dumnezeu va vedea că inima ta nu a renunţat cu 
adevărat şi că încă se străduieşte să progreseze, că iubeşti adevărul, 
corectitudinea, dreptatea şi lucrurile pozitive, iar El nu te va abandona. Unii 
oameni vorbesc destul de bine, dar inimile lor sunt insensibile; ei nu 
practică absolut deloc adevărul şi tot ceea ce fac este să încerce să-i 
păcălească pe ceilalți. Ei sunt nevoiţi să vorbească în acest mod, acesta este 
felul în care îi tratează pe cei din jurul lor. Pot părea oarecum respectabili, 
dar, în realitate, nu sunt dispuși să acţioneze. Chiar dacă acţionează, nu pun 
în practică ceea ce spun. În schimb, fac ce vor, ce este bine pentru ei şi ce îi 
va proteja. Nu există o discrepanţă între cuvintele şi acțiunile lor? Poate 
Dumnezeu să vadă această discrepanţă? Dumnezeu cercetează şi o poate 


vedea cu uşurinţă. Unii oameni sunt înşelători şi umblă cu tertipuri mărunte. 


Ei cred că Dumnezeu nu ştie, că nu Îi pasă și nici nu vede. Oare chiar aşa 
este? Cum îi tratează Dumnezeu pe oamenii cinstiți şi pe cei care umblă cu 
tertipuri mărunte? Puteţi vedea diferența dintre modurile în care Dumnezeu 
tratează aceste două tipuri de oameni? (Dumnezeu îi binecuvântează pe cei 
cinstiți şi îi detestă pe cei înşelători.) Cum îi binecuvântează Dumnezeu pe 
oamenii cinstiți? Ce părere aveţi despre faptul că oamenii cinstiți au 
binecuvântarea lui Dumnezeu? (Oamenii cinstiți obțin rezultate în 
îndatoririle lor.) (Dumnezeu îi luminează pe oamenii cinstiţi, iar oamenii 
cinstiți pot înţelege cu uşurinţă adevărul și pot intra în realitate.) 
(Dumnezeu îi iubeşte şi are grijă de oamenii cinstiţi, numai cei cinstiți 
putând intra în Împărăţia lui Dumnezeu.) Toate aceste afirmaţii sunt corecte, 
iar acestea sunt binecuvântănile lui Dumnezeu pentru oamenii cinstiți. Nu 
puteţi vedea acum diferenţa şi atitudinea lui Dumnezeu în modul în care El 
îi tratează pe diverşi oameni şi pe cei care merg pe căi diferite? Şi oamenii 
cinstiți fac lucruri nesăbuite și cunosc slăbiciunea; dar ei au luminarea şi 
îndrumarea lui Dumnezeu, se bucură de protecția Sa şi pot vedea 
binecuvântările Sale peste tot. Dumnezeu îi disciplinează şi îi emondează 
sau îi încearcă şi îi rafinează, pentru a-i face să se schimbe și să evolueze. 
Oamenii care umblă cu tertipuri prin cuvintele şi acţiunile lor și care sunt 
mereu alunecoșşi şi se eschivează de la responsabilitate în îndeplinirea 
îndatoririlor lor sunt cei care nu acceptă deloc adevărul. Ei nu au parte de 
lucrarea Duhului Sfânt, ceea ce este ca şi cum ar trăi într-o mlaștină, în 
întuneric. Oricât de mult ar bâjbâi, oricât de mult s-ar strădui, nu pot vedea 
lumina şi nici nu găsesc o direcţie. Îşi îndeplinesc îndatoririle fără inspiraţie 
şi fără îndrumarea lui Dumnezeu, lovindu-se de un zid în multe chestiuni, 
iar în timp ce fac unele lucruri, fără să vrea, sunt dezvăluiţi. Care este 
scopul dezvăluiri lor? Ca toți să îi poată discerne şi să vadă ce fel de 


oameni sunt. De fapt, astfel de oameni sunt cu toții muncitori. După ce vor 


termina de muncit, fără să fi suferit vreo transformare reală, vor începe să 
fie dezvăluiți şi eliminaţi. Cei care au comis tot felul de acte rele vor fi 
pedepsiţi şi, ca şi non-credincioşii, vor avea parte de tot felul de morți 
oribile. Unii oameni au rostit cuvinte blasfematoare şi arogante şi, în 
consecinţă, Dumnezeu nu-i mai vrea şi îi dă pe mâna Satanei. Dacă îi dă pe 
mâna Satanei se mai pot obține totuşi rezultate bune? Fără protecția lui 
Dumnezeu, Satana îi va chinui şi va acționa asupra lor; vor fi posedați de 
demoni, vor avea o înfăţişare fantomatică, ajungând să fie chinuiți până la 
moarte de spiritele rele. Nu cumva Dumnezeu tratează în mod diferit 
oameni diferiți? Atunci când Dumnezeu lucrează în oameni, îi emoționează, 
le oferă luminare și îndrumare şi le transformă stările lăuntrice. Oamenilor 
buni le place tot mai mult să fie cinstiţi, pentru că numai prin onestitate își 
pot îndeplini bine îndatoririle şi pot porni pe calea urmăririi adevărului. 
Doar fund cinstiți pot obține lucrarea Duhului Sfânt și pot reflecta în mod 
constant asupra lor, fără a se răzvrăti împotriva lui Dumnezeu, supunându- 
se lui Dumnezeu în lucrurile care li se întâmplă şi căutând şi străduindu-se 
să obțină adevărul în toate lucrurile. Exact asta cere Dumnezeu de la 
oameni, iar atunci când aceştia au îndeplinit cerinţele Sale, El lucrează în ei, 
luminându-i, iluminându-i, îndrumându-i şi binecuvântându-i. Dumnezeu îi 
înlătură pe cei care sunt scârbiți de adevăr şi îl urăsc. Cum îi tratează 
Dumnezeu pe oamenii răi și malefici care comit tot felul de acte rele şi care 
perturbă şi tulbură în mod constant lucrarea bisericii? Dumnezeu îi va 
dezvălui şi îi va da pe mâna Satanei. Ei vor începe să creeze probleme și își 
vor dezvălui adevărata față, vor spune involuntar lucruri negative şi ostile și 
vor semăna discordie, comportându-se ca nişte clovni. Vor face multe 
lucruri rele, provocând perturbări şi tulburări în biserică, iar atunci când 
aleşii lui Dumnezeu vor înţelege adevărul şi vor putea să-i discearnă şi să-i 


dea în vileag, ei vor fi îndepărtați şi excluşi. Este oare alegerea lor? (Nu.) 


Aşa se termină lucrurile pentru oamenii care nu acceptă adevărul şi nu se 
ocupă de îndatoririle lor corespunzătoare. Când oamenii nu merg pe calea 
cea dreaptă, dacă Dumnezeu îi dă pe mâna Satanei şi a micilor săi demoni, 
atunci sunt complet distruși şi abandonaţi iremediabil. Odată ce au fost 
dezvăluiţi, ei se vor gândi: „Ce se întâmplă? Am cauzat eu probleme? Am 
perturbat, am creat vreo tulburare? De ce nu am fost conștient de acest 
lucru?” Dumnezeu scrutează totul, iar dacă El rânduieşte mediile pentru a-i 
dezvălui şi a-i elimina, atunci acest lucru se va întâmpla foarte repede. Este 
posibil ca, după unul sau două incidente, să se constate că sunt oameni răi şi 
să fie tratați în consecinţă. Dumnezeu Se ocupă personal de unele lucruri, 
iar alte lucruri le face folosindu-Se de micii demoni, de Satana sau de 
spiritele rele care să facă servicii pentru El. Pe de o parte, El îi desăvârşeşte 
şi îi edifică pe aleşii Săi; pe de altă parte, îi dezvăluie şi-i elimină pe 
oamenii răi. Nu este greşit să măsori acest lucru folosindu-ți noţiunile și să 
crezi că nu este ceva făcut de Dumnezeu, că El nu face astfel de lucruri, că 
aceste lucruri nu sunt orchestrate de El? Toate sunt în mâinile lui 


Dumnezeu, iar voi veți şti asta după ce veți experimenta acest lucru. 


Deşi unii oameni cred în Dumnezeu, inimile lor sunt încă în lumea 
laică; poate că îşi îndeplinesc îndatoririle, dar încă visează să devină bogaţi. 
Inimile lor rămân neliniștite şi nemulțumite, iar uneori vor să plece din casa 
lui Dumnezeu, dar se tem că nu vor primi binecuvântări şi că vor cădea în 
dezastre, aşa că tot ce pot face este să își îndeplinească îndatoririle într-un 
mod superficial. Uneori, ei pot răspândi negativitate şi se pot plânge puțin 
ȘI, deși nu au făcut prea mult rău, nu joacă un rol pozitiv. Este Dumnezeu 
conştient de comportamentul lor? (Este.) Sunt oamenii conştienţi? De multe 
ori, oamenii nu văd acest lucru. Ei cred că astfel de oameni sunt buni, că, în 
îndeplinirea îndatoririlor lor, se trezesc devreme şi se culcă târziu şi că sunt 


capabili să îndure greutăți şi să plătească un preţ, însă doar ocazional 


cunosc slăbiciunea și nu le place să interacționeze cu ceilalți. Dar 
Dumnezeu ştie ce gândesc aceşti oameni în inimile lor şi cum acţionează, 
iar El are rânduieli potrivite. Când vine momentul, El permite ca boala să se 
abată asupra lor, iar după ce se îmbolnăvesc, nu-și pot îndeplini îndatoririle. 
Ce înseamnă acest lucru? Înseamnă că ei sunt înlăturați din rândurile celor 
care îşi îndeplinesc îndatoririle. Este acesta un lucru bun sau un lucru rău? 
(Un lucru rău.) Cu toții sunteți dispuşi să vă îndepliniți îndatoririle cu 
loialitate, nu vreţi să vă confruntaţi cu necazuri, boală sau durere şi simțiți 
că acestea întârzie îndeplinirea îndatoririlor voastre. Dar cei care nu vor să 
îşi îndeplinească îndatoririle vor simți că este un lucru bun dacă se 
confruntă cu necazuri sau boli şi gândesc: „De data aceasta am găsit un 
motiv, o scuză; nu mai trebuie să îmi îndeplinesc datoria.” De fapt, acesta 
este un lucru rău: înseamnă că Dumnezeu nu-i mal vrea, că ei nu mai 
contează, iar acesta este modul în care Dumnezeu îi înlătură. După ce sunt 
înlăturați, s-ar putea ca bolile lor să se amelioreze în mod neașteptat şi, 
odată ce se vor simţi mai bine, vor merge la serviciu şi vor câștiga bani, 
trăindu-şi viaţa şi făcând averi. Dumnezeu nu vrea acest tip de persoană — 
ce înseamnă când Dumnezeu nu mai vrea pe cineva? Înseamnă că această 
persoană nu mai are niciun final; a dispărut din ochii lui Dumnezeu și nu 
mai are nicio şansă de a primi mântuirea. Dumnezeu a predestinat-o și a 
ales-o, dar de acum înainte o disprețuiește și o respinge; El decide să nu 
mântuiască acest tip de persoană, ci să o elimine din casa Sa. Acest tip de 
persoană nu va fi niciodată mântuită de Dumnezeu. Din acest moment, ea a 
pierdut orice şansă de mântuire. Indiferent ce face sau cum se comportă, 
Dumnezeu nu o mai vrea. Oare se sfârşeşte totul dacă Dumnezeu nu mai 
vrea pe cineva? Povestea acestei persoane nu s-a terminat încă. Înainte ca 
Dumnezeu să aleagă o persoană, aceasta trăieşte sub puterea Satanei. După 


ce Dumnezeu o alege, ea vine în casa lui Dumnezeu şi trăieşte sub îngrijirea 


şi protecţia Sa. Când aceasta se împotriveşte şi Îl trădează pe Dumnezeu, iar 
Dumnezeu o izolează, unde se întoarce? (Sub puterea Satanei.) Ea se 
întoarce sub puterea Satanei. Acest lucru înseamnă că Dumnezeu a dat-o 
din nou pe mâna Satanei, adică: „Nu mai vreau această persoană. Nu 
acceptă adevărul; ţi-o dau ție”, iar Satana o ia. Acea persoană se întoarce la 
Satana şi nu mai are nicio şansă de mântuire. Ce pierde o persoană atunci 
când Dumnezeu o dă din nou pe mâna Satanei? Ce consecinţe şi ce sfârşit 
va întâmpina? Voi ar trebui să fiți lămuriţi în această privinţă. A fi eliminat 
de Dumnezeu nu este o chestiune simplă şi, cu siguranţă, nu este din cauza 
unei greșeli de moment a unei persoane, pentru că Dumnezeu mântuieşte 
oamenii pe cât de mult posibil şi nu îi elimină cu ușurință. Atunci când o 
persoană este aleasă de Dumnezeu, ce câştigă acea persoană de la El? 
(Şansa de a fi mântuită.) Ce altceva? (Câştigă adevărul.) Da, în mod firesc, 
trebuie să obțină adevărul pentru a primi mântuirea lui Dumnezeu. Când 
Dumnezeu alege o persoană şi o îndrumă de sub puterea Satanei spre casa 
Sa, îndrăzneşte Satana să Îi pună vreo condiţie lui Dumnezeu? Nu 
îndrăznește să pună nicio condiţie şi nici nu îndrăznește să spună ceva. 
Dacă Dumnezeu spune: „Această persoană este a Mea, nu mai ai voie să te 
atingi de ea”, atunci Satana renunță cu supunere la acea persoană. Hrana, 
îmbrăcămintea, locuinţa, transportul şi fiecare mişcare a acestei persoane se 
află sub îngrijirea și sub ochii lui Dumnezeu și, fără permisiunea lui 
Dumnezeu, Satana nu va îndrăzni să se mai atingă de acea persoană. Ce 
implică acest lucru? Înseamnă că persoana respectivă trăieşte întru totul sub 
grija şi protecția lui Dumnezeu, fără interferenţe sau intruziuni din partea 
forţelor exterioare, şi că bucuria, tristețea şi durerea de zi cu zi se află, toate, 
sub supravegherea ochilor lui Dumnezeu și sub grija şi protecţia Sa. În 
cazul în care se produce vreun dezastru sau calamitate, Dumnezeu va 


permite acelei persoane să o evite, iar aceasta va fi în regulă; în timp ce 


non-credincioșşii şi cei pe care Dumnezeu nu i-a ales vor avea soarta pe care 
o merită. Dacă aceştia ar trebui să moară, vor muri; dacă ar trebui să sufere 
un dezastru, vor suferi un dezastru. Nicio persoană nu poate schimba acest 
lucru şi nicio persoană nu poate salva pe nimeni altcineva. Atunci când au 
loc calamități, acestea se abat asupra multor oameni; dar cum se face că 
aceste dezastre nu se abat asupra ta? Aceasta este protecţia lui Dumnezeu. 
Nici Satana, nici micii diavoli, nici spiritele rele nu îndrăznesc să se atingă 
de tine. Când vin înaintea ta, este ca şi cum ar fi blocaţi de o zonă de 
restricție aflată în faţa lor, ca şi cum ar vedea cuvintele: „Nu vă atingeţi de 
această persoană” sau ca şi cum ar întrevedea un decret al cerurilor şi nu 
îndrăznesc să se atingă de tine, iar tu eşti protejat. Tu ai dus o viaţă foarte 
bună în aceşti ani, totul a mers bine și ţi-ai putut îndeplini datoria în mod 
normal — asta înseamnă ca cineva să fie protejat de mâinile lui Dumnezeu. 
Cu toate acestea, după ce persoana pe care tocmai am menţionat-o primeşte 
protecția lui Dumnezeu, nu o simte şi nici nu este conștientă de ea. Ea 
spune: „Probabil că datorită norocului sau șansei am trăit în pace în toți 
acești ani, iar Satana şi acei mici diavoli au stat departe de mine.” Această 
persoană nu spune că aceasta a fost protecția lui Dumnezeu şi nici nu ştie să 
răsplătească dragostea şi harul lui Dumnezeu. Ea nu-și îndeplineşte bine 
datoria, ci provoacă perturbări şi tulburări şi face numai lucruri rele. 
Dumnezeu vede comportamentul ei constant, scrutează adâncurile fiinţei ei 
şi îi oferă timp şi oportunități pe parcursul multor ani, dar ea tot nu se 
căleşte. Așadar, Dumnezeu spune că această persoană nu poate fi mântuită 
ȘI, în cele din urmă, decide să o dea din nou pe mâna Satanei. Această 
persoană este lipsită de valoare, iar Dumnezeu nu o mai vrea. Cine se 
bucură cel mai mult când Dumnezeu elimină această persoană? Satana este 
cel mai fericit şi spune: „Ce minunat este să mai am un mic demon în tabăra 


1? 


mea, un alt complice!” Acea persoană simplă la minte şi care nu ştie să se 


teamă se întoarce astfel în îmbrățișarea Satanei. Ce îi va face Satana? (O va 
călca în picioare şi îi va face rău.) Satana se pricepe atât de bine să le facă 
rău oamenilor, încât unii devin posedaţi de demoni, alții fac boli ciudate, iar 
alții se comportă brusc în mod anormal, dezvăluindu-și înfăţişarea 
demonică de parcă ar fi nebuni. Satana face adesea rău şi îi devorează pe 
oameni în acest mod. Aceasta este natura acțiunilor Satanei: se bazează pe 
înşelăciune şi răutate şi folosește diferite metode pentru a-i ademeni pe 
oameni să 1 se supună, pentru a le face rău şi a-i devora. Oare metodele 
Satanei de a face rău oamenilor se limitează la atât? Categoric nu. Satana nu 
corupe oamenii doar prin vătămarea, distrugerea şi devastarea lor, aşa cum 
spun oamenii. Are multe alte mijloace mai perfide şi mai rele, toate acestea 
fiind experimentate pe propria piele de omenirea coruptă. După ce oamenii 
sunt dați pe mâna Satanei, unii dintre ei devin brusc deosebit de inteligenți 
ŞI pricepuţi în a se folosi de tertipuri; dintr-o dată, parcursul lor profesional 
devine remarcabil de uşor, iar ei sunt promovați și devin bogaţi. Este acesta 
un lucru bun sau un lucru rău? (Un lucru rău.) Acesta este un lucru bun în 
ochii omului, deci cum poate fi considerat un lucru rău? (Acești oameni au 
căzut în capcana şiretlicurilor Satanei și vor deveni din ce în ce mai separați 
de Dumnezeu). Ei sunt promovați și devin bogaţi, iar totul merge bine 
pentru ei; în scurt timp, devin magnați, cu bani, statut şi renume. Trăiesc 
foarte bine şi se întorc complet în lumea laică. Se mai pot ei gândi la 
Dumnezeu în acest moment? Mai vor ei să creadă în Dumnezeu? Îl mai au 
pe Dumnezeu în inimile lor? (Nu.) Ei s-au îndepărtat întru totul de 
Dumnezeu şi s-au abătut de la adevărata cale și au fost complet luați 
prizonieri de Satana. Ei nu mai sunt membri ai casei lui Dumnezeu; au 
devenit non-credincioşi și, în acest fel, sunt pe deplin distruși. Se mai pot 
bucura astfel de oameni de protecţia lui Dumnezeu? (Nu.) În ce stare se află 


ei, trăind în lumea laică şi sub puterea Satanei? In fiecare zi, ei nu ştiu dacă 


vor trăi sau vor muri; ori de câte ori ies din casă, nu știu dacă vor întâmpina 
vreo nenorocire; nu cunosc nici pacea, nici bucuria; iar inimile lor sunt 
pline de teroare, neliniște şi teamă. Ei ştiu care sunt consecinţele faptului de 
a-L trăda pe Dumnezeu, așa că întreaga zi au o stare de anxietate și nu ştiu 
când îi va lovi dezastrul şi când vor fi pedepsiţi. Asta simt oamenii în 
inimile lor atunci când Dumnezeu îi disprețuiește și îi respinge: sunt prinși 
în întuneric, fără cale de ieşire, fiecare pas pe care îl fac este foarte dificil şi 
înfricoşător, iar viaţa lor este foarte dureroasă. Crezi că aceşti oameni 
trăiesc vieți dureroase pentru că aleargă după faimă şi câştigul, urmăresc 
lumea laică, duc o viaţă de confort şi urmează calea non-credincioşilor? Nu. 
Asta se întâmplă pentru că, odată ce i-a abandonat, lui Dumnezeu nu-l mai 
pasă de ei. Fără protecţia şi grija lui Dumnezeu, ei devin oameni aflați sub 
puterea Satanei şi cad imediat în întuneric. Primul lucru pe care oamenii îl 
simt atunci când cad în întuneric este că inimile lor nu mai au pace şi nu 
mai simt prezenţa lui Dumnezeu. Li se pare că lumea este plină de teroare, 
de capcane, de înşelăciune și de pericole şi că viaţa este şi mai grea. Mai 
contează care este statutul lor în lume? Contează cât de capabili sau de 
puternici sunt? Nu. Toţi cei care nu cred în Dumnezeu sau care sunt 
eliminaţi de El vor avea acest final, căzând într-un adevărat infern, ceea ce 
este foarte dureros. Acolo, tot felul de fantome vii îți fac rău în fiecare zi. 


Este de neconceput; este pur şi simplu o viaţă mai rea decât moartea. 


Când oamenii se află sub protecția lui Dumnezeu, se simt în siguranță, 
în pace şi bucuroşi. Ei pot trăi ca oameni şi se pot implica în toate 
activitățile umanităţii normale; totul în ceea ce-i priveşte este normal și aşa 
cum ar trebui să fie, iar inimile lor sunt libere și relaxate. Atunci când 
oamenii pierd grija şi protecţia lui Dumnezeu, aceste sentimente dispar, 
astfel încât ei răspund în faţa tuturor oamenilor, evenimentelor şi lucrurilor 


din jurul lor cu propriile abilităţi, capacități, gânduri şi filosofii pentru 


interacțiuni lumești, dar şi cu propria impetuozitate. Ce sunt toți aceşti 
oameni, toate aceste evenimente şi lucruri din jurul lor? Sunt toţi oamenii 
haini, oamenii răi, demonii mai mari şi mai mici şi spiritele rele. Va fi oare 
viaţa oamenilor bună dacă se află într-un astfel de loc cu duhuri necurate, 
fără protecția lui Dumnezeu? (Nu.) De aceea, oamenii nu se pot bucura nici 
măcar de o singură zi bună după ce L-au părăsit pe Dumnezeu; viața devine 
pur şi simplu foarte dificilă pentru ei. Atunci când oamenii trăiesc sub grija 
şi protecţia lui Dumnezeu, ei nu ştiu să o preţuiască şi nu o iau în serios; 
odată ce Dumnezeu îi abandonează, este prea târziu pentru a mai regreta, iar 
aceasta este cu adevărat o catastrofă de proporții imense! Numai atunci 
când oamenii trăiesc sub orchestrarea, grija şi protecția lui Dumnezeu pot 
trăi adevărata fericire, pace şi bucurie, acestea fiind pacea şi bucuria 
resimtite în adâncul inimii, venite de la Dumnezeu. Odată ce oamenii pierd 
grija şi protecția lui Dumnezeu, durerea, îngrijorarea, anxietatea, neliniștea 
şi teama care se află în adâncul inimii lor încep să crească treptat. Suferinţa 
din inimile lor creşte și le este greu să scape de ea; nu se pot elibera. Cât de 
mari pot fi abilitățile şi punctele forte ale unei persoane? Cu ce te confrunți 
singur? Te confrunţi cu tot felul de spirite necurate și rele! La exterior, ele 
arată ca nişte oameni: au trăsături, forme, carne şi sânge. Dar toți aceşti 
oameni sunt ai Satanei și sunt manipulaţi de Satana şi de tot felul de spirite 
rele și necurate. Cât de capabilă poate fi o persoană, în faţa acestor lucruri? 
Poate fi ea neînfricată? Se poate bucura de pace şi bucurie? Chiar dacă este 
o mare personalitate, indiferent cât de capabilă sau cât de aprigă este, cum 
se va simţi atunci când va trăi în această lume şi sub puterea Satanei? Când 
va fi singură şi se va fi liniştit, se va gândi la oamenii, evenimentele și 
lucrurile din jurul ei şi la cât de greu îi este să facă faţă fiecărui lucru care îi 
iese în cale; trebuie să-şi frământe mintea pentru a face faţă tuturor acestora. 


Ce calvar este pentru aceasta să folosească forța şi mijloacele umane pentru 


a rezolva toate aceste lucruri! Atât de greu îi este să trăiască; atât de dureros 
este pentru ea. Unii oameni spun că marile personalități nu îndură astfel de 
suferințe, dar, de fapt, ele suferă mai mult. Oamenii obişnuiţi se confruntă 
cu un cerc restrâns al vieţii, în timp ce marile personalităţi se confruntă cu 
un cerc mai amplu al vieţii şi cu suferinţe și chinuri mai mari. Cunosc ele 
fericirea? (Nu.) Aşadar, odată ce oamenii pierd grija şi protecția lui 
Dumnezeu şi sunt abandonaţi de El, cu ce fel de viaţă se vor confrunta? Ei 
se vor confrunta cu toate acele spirite necurate şi rele fără ajutor şi singuri — 
ceea ce face ca viaţa să fie insuportabilă! Ei pot muri în orice moment sub 
tirul adversarilor sau ca urmare a uneltirilor acestora şi duc o viaţă 
istovitoare, dureroasă şi chinuită. Unii oameni sunt nesăbuiţi şi cred că este 
obositor să creadă în Dumnezeu, urmărind în mod constant adevărul și 
concentrându-se mereu pe supunerea faţă de Dumnezeu şi pe ascultarea 
cuvintelor Sale; ei cred că oamenii versaţi sunt cei liberi şi simt că a crede 
în Dumnezeu este lipsit de sens, aşa că nu mai vor să creadă. Ei gândesc 
întotdeauna în acest fel, dar într-o zi vor afla care sunt consecinţele acestui 


lucru. 


În mâinile Creatorului, oamenii se bucură de pace, bucurie, 
binecuvântări, protecție și grijă nesfârşite, iar cei lipsiţi de umanitate și fără 
conştiinţă nu vor experimenta aceste lucruri. Însă, odată ce o persoană a fost 
părăsită de Dumnezeu, aceasta va simți imediat durerea întunericului 
coborând asupra ei, iar în acel moment va înţelege pe deplin cât de fericită 
şi de veselă era atunci când credea în Dumnezeu, îşi îndeplinea îndatoririle 
şi trăia în casa lui Dumnezeu şi în prezenţa Lui, dar va fi deja prea târziu. 
Poţi spune: „Regret că L-am părăsit pe Dumnezeu. Pot să încep să cred din 
nou în El?” Oferă Dumnezeu astfel de oportunități? (Nu.) Dacă tu nu-L mai 
vrei pe Dumnezeu, poate Dumnezeu să te mai vrea pe tine? Nu cumva tu îl 


iubeşti pe Satana? Îl iubeşti pe Satana în inima ta, dar vrei totuşi să-L 


urmezi pe Dumnezeu pentru a obține unele binecuvântări. Ar putea 
Dumnezeu să fie de acord cu acest lucru? (Nu.) Aşa stau lucrurile. Prin 
urmare, oamenii trebuie să vină des în prezenţa lui Dumnezeu pentru a 
medita şi a se gândi la aceste lucruri: ce este adevărata fericire, cum să 
trăiască pentru a avea adevărata fericire, bucurie şi pace, și ce lucruri sunt 
cele mai valoroase şi demne de a fi prețuite în viața oamenilor. La aceste 
lucruri trebuie să meditezi. Cu cât meditezi mai mult asupra lucrurilor 
potrivite şi asupra adevărului, cu atât mai mult Dumnezeu te va lumina, te 
va îndruma şi îți va permite să înţelegi, să cunoşti și să vezi și cu atât mai 
luminat şi mai iluminat vei deveni în ceea ce priveşte practicarea adevărului 
şi intrarea în acesta — nu cumva credinţa ta va deveni atunci din ce în ce mai 
puternică? Dacă tu ești mereu leneş şi sfidător, mereu potrivnic şi nu-ţi 
place adevărul, dacă nu vrei niciodată să vii în prezenţa lui Dumnezeu și te 
gândeşti mereu să fii desfrânat şi să te îndepărtezi de Dumnezeu și dacă nu 
accepţi nici îndrumarea, nici grija, nici protecția Lui, atunci Dumnezeu te 
poate constrânge? Dacă aceasta este atitudinea ta, Dumnezeu cu siguranță 
nu te va lumina, așa că vei avea puţină credință. Cu cât vei crede mai mult 
timp, cu atât vei avea mai puțină energie, iar apoi te vei plânge, îți vei 
răspândi noțiunile şi negativitatea şi, în timp, vei cauza probleme. Odată ce 
ai provocat probleme și ai tulburat activitatea bisericii, casa lui Dumnezeu 
nu te va mai trata cu atâta bunăvoință și te va îndepărta sau te va exclude, 
iar tu vei ajunge la capătul căii tale de credinţă în Dumnezeu. Cine va fi de 
vină pentru acest lucru? (Chiar tu însuţi.) Astfel sfârșesc oamenii care cred 
în Dumnezeu, dar nu urmăresc adevărul. După cum spune proverbul: „Un 
metru de gheaţă nu se formează într-o singură zi.” Dacă tu ai crezut în 
Dumnezeu mai mulţi ani, dar nu ai urmărit adevărul şi ai ales calea 
lumească și să îl urmezi pe Satana în locul lui Dumnezeu, atunci Dumnezeu 


Se va lepăda de tine şi te va abandona. Dumnezeu nu îi obligă pe oameni. 


Mântuirea lui Dumnezeu, cuvântul Său, adevărul și viaţa Sa sunt oferite 
omului de bunăvoie; El nu îţi cere bani şi nu face târguri cu tine. Dacă tu nu 
numai că refuzi să accepți adevărul, dar te mai și plângi lui Dumnezeu și 
tulburi lucrarea bisericii, nu cumva cauţi probleme? Ce va face Dumnezeu 
atunci? Cu siguranță te va abandona, asta fiind exact ce meriţi. Este 
irațional să respingi marea mântuire a lui Dumnezeu atunci când aceasta 
este la îndemână, şi totuşi să te simţi nedreptăţit şi să doreşti să faci o 
înţelegere cu Dumnezeu! Dacă aşa stau lucrurile, atunci ar trebui să te 
întorci în groapa plină de noroi a lumii și să te descurci cum vrei! Lui 
Dumnezeu nu-l va mai păsa, iar în acest fel va fi decis finalul tău. Unii 
spun: „Dacă oamenii nu-L mai vor pe Dumnezeu, de ce nu-i lasă să 
moară?” Nu cumva sunt şi unii care gândesc aşa? (Sunt.) Unii oameni sunt 
cruzi ŞI spun: „Dacă o persoană nu-L urmează pe Dumnezeu, El ar trebui să 
o blesteme, să o pedepsească și apoi să o distrugă!” Credeţi că așa este firea 
lui Dumnezeu? (Nu, nu este așa.) Dumnezeu nu face asta; El nu îi forţează 
pe oameni. Este deja determinat de Dumnezeu cum va fi viaţa unei 
persoane, iar Dumnezeu nu lucrează la întâmplare. Soarta, destinaţia şi 
finalul acelei persoane au fost prestabilite de Dumnezeu şi, chiar dacă 
aceasta nu Îl urmează, Dumnezeu o va lăsa să trăiască în mod natural, 
conform destinului său original. Dumnezeu o va da pe mâna Satanei, acesta 
fiind sfârşitul; finalul ei va fi determinat în cele din urmă de Dumnezeu la 
momentul în care s-ar cuveni să fie, la sfârşitul vieţii ei. Dumnezeu nu va 
tulbura toate aceste legi. În cuvintele omului, Dumnezeu acţionează într-un 
mod deosebit de rațional, spre deosebire de perfidia și răutatea antihriştilor, 
care spun: „Dacă nu mă urmezi, te voi ucide!” Ce fel de fire este aceasta? 
Este cea a unui bandit, este firea unui tâlhar, a unui pungaş. Dumnezeu nu 
Se comportă în acest fel. Dumnezeu spune: „Dacă nu Mă urmezi, atunci 


întoarce-te la Satana și, de acum înainte, toate legăturile dintre noi vor fi 


rupte. Nu te vei bucura nici de protecția Mea, nici de grija Mea; nu vei avea 
parte de această binecuvântare. Trăieşte cum dorești; este alegerea ta!” 
Dumnezeu este tolerant cu oamenii şi nu îi obligă, spre deosebire de Satana 
care vrea mereu să te controleze şi să te țină pentru totdeauna, chiar dacă tu 
nu îţi doreşti asta. Dumnezeu nu face aşa ceva. Dumnezeu are principiile 
Sale pentru a face lucrurile; El le cere oamenilor să-L urmeze, dar nu îi 
obligă niciodată. În calitate de ființă creată, dacă nu poţi accepta adevărul, 
dacă nu poți îndeplini îndatoririle unei ființe create, nu vei obține niciodată 


binecuvântarea lui Dumnezeu. 

Calea de a înlătura o fire coruptă 


Indiferent ce faci, trebuie să înveţi cum să cauţi și să asculți adevărul; 
atâta vreme cât este conform principiilor adevărului, este corect. Ar putea fi 
cuvintele unui copil ori ale unui frate sau ale unei tinere surori 
neremarcabile, dar, atât timp cât sunt în concordanţă cu adevărul, ar trebui 
să accepti şi să asculti, iar rezultatul unui astfel de comportament va fi bun 
şi în conformitate cu voia lui Dumnezeu. Important e ce motiv ai şi care 
sunt principiile şi metodele tale de a gestiona lucrurile. Dacă principule și 
metodele tale de gestionare a lucrurilor se nasc din voința umană, din ideile 
şi noțiunile umane, din filosofule Satanei, atunci principiile şi metodele tale 
sunt impracticabile şi sigur ineficiente, deoarece originea principiilor şi 
metodelor tale este greşită, iar acestea nu sunt în conformitate cu principiile 
adevărului. Dacă părerile tale sunt conform principiilor adevărului şi 
gestionezi lucrurile potrivit principiilor adevărului, atunci eşti obligat să te 
ocupi de acestea în mod corespunzător și chiar dacă, la momentul respectiv, 
oamenii nu acceptă, au noţiuni, sau se împotrivesc, după un timp vei fi 
validat. Efectele lucrurilor care sunt în conformitate cu principiile 
adevărului sporesc din ce în ce mai mult; lucrurile care nu sunt în 
concordanţă cu principiile adevărului s-ar putea să se potrivească în acel 
moment noțiunilor oamenilor, dar consecințele vor fi tot mai grave şi toți 
oamenii vor confirma asta. Nimic din ceea ce faci nu trebuie să fie supus 
constrângerilor umane sau propriei delimitări; mai întâi ar trebui să te rogi 
lui Dumnezeu şi să cauţi adevărul, iar apoi toți ar trebui să cerceteze şi să 
aibă părtăşie împreună. Şi care este scopul părtăşiei? Este acela de a face 
lucrurile în precisă concordanţă cu voia lui Dumnezeu, de a acţiona potrivit 
voii Sale. Acesta este un mod oarecum măreț de a o spune, iar oamenii nu 


vor reuşi. Mai concret, să poți face lucrurile în concordanţă precisă cu 


principiile adevărului. Acest lucru este mult mai real. Atunci când o 
persoană îndeplineşte acest standard, ea practică adevărul şi urmează voia 
lui Dumnezeu; are realitatea adevărului și nu vor exista obiecții din partea 
nimănui. 

Atunci când întâmpini o problemă, în loc să te certi, ar trebui mai întâi 
să-ți laşi deoparte noțiunile, închipuirile şi verdictele — aceasta este rațiunea 
pe care ar trebui să o aibă o persoană. Dacă există ceva ce nu înţeleg şi nu 
este domeniul meu de expertiză, voi consulta pe cineva care cunoaște 
subiectul respectiv. După ce îl voi consulta, voi avea o concepţie de bază 
asupra problemei. Cu toate acestea, trebuie să caut cu însumi cum să tratez 
problema, nu pot asculta întru totul de alte persoane şi nici nu ar trebui să 
abordez problema bazându-mă în totalitate pe propriile mele închipuiri. 
Trebuie să caut cum să acționez într-un mod benefic pentru lucrarea 
bisericii şi care să fie în acord cu principiile adevărului. Nu este acesta un 
mod raţional de a trata lucrurile? Nu este aceasta rațiunea pe care ar trebui 
să o aibă o persoană normală? A căuta și a solicita sfaturi în acest mod este 
corect. Să presupunem că ești priceput într-un anumit domeniu și că te 
consult în această privință, dar după aceea îmi ceri să mă supun celor spuse 
de tine şi să pun în aplicare planul tău de acţiune — ce fel de fire este 
aceasta? Este o fire arogantă. Așadar, care ar fi un mod rezonabil de a 
acționa? Ar trebui să spui: „Am ceva cunoştinţe în acest domeniu, dar ele 
nu au legătură cu adevărul. Poţi să iei asta doar ca pe o sugestie la care să te 
gândești, dar pentru modul anume în care să acționezi, trebuie să cauţi mai 
mult despre voia lui Dumnezeu.” Dacă îți cer sfatul, iar tu chiar crezi că 
înţelegi problema şi te consideri extraordinar, atunci aceasta este o fire 
arogantă. O natură arogantă îți poate provoca acest tip de reacție şi 
manifestare: când cineva îți cere sfatul, îți pierzi imediat rațiunea; îți pierzi 


rațiunea unei persoane normale și nu ești capabil să îți formezi opinii 


corecte. Atunci când din cineva se revarsă o fire coruptă, rațiunea sa nu este 
normală. Prin urmare, indiferent de ceea ce ţi se întâmplă, chiar dacă ceilalți 
îți cer sfatul, tu nu poţi fi insolent şi trebuie să ai o rațiune normală. Care 
este modul normal de a acționa? În acest moment, trebuie să gândeşti: „Deşi 
înțeleg această chestiune, nu pot fi insolent. Trebuie să o abordez cu 
rațiunea unei umanității normale.” Revenind în faţa lui Dumnezeu, vei avea 
rațiunea umanității normale. Deşi, uneori, vei dezvălui un anumit sentiment 
de mulţumire de sine, va exista reţinere în inima ta — dezvăluirile firu tale 
corupte vor fi reduse la jumătate şi vei avea o influență negativă mult mai 
mică asupra celorlalţi. Însă, faptul că acţionezi conform firii tale arogante, 
crezând întotdeauna că ai dreptate şi, în consecinţă, obligându-i pe ceilalți 
să te asculte, arată o imensă lipsă de rațiune. Dacă este corectă calea pe care 
le-o arăţi oamenilor, lucrurile ar putea fi în regulă, dar dacă este greșită, le 
va face rău. Dacă cineva îţi cere sfatul într-o chestiune personală, iar tu îl 
trimiţi pe un drum greşit, îi faci rău doar unei singure persoane. Însă, dacă 
acesta te consultă cu privire la o chestiune importantă legată de lucrarea 
bisericii, iar tu îl îndrumi greșit, vei aduce prejudicii lucrării bisericii, iar 
interesele casei lui Dumnezeu vor suferi pierderi. Dacă problema este gravă 


şi ofensează firea lui Dumnezeu, consecinţele vor fi de neimaginat. 


Indiferent de circumstanţe, de îndată ce gândurile şi ideile corupte 
încep să se nască în cineva, iar firea sa coruptă se revarsă, nu este o 
chestiune banală. Dacă nu caută adevărul pentru a-şi înlătura corupția, 
aceasta nu va avea cum să fie purificată. Cu toate acestea, dacă este capabil 
să caute în mod raţional adevărul şi să discearnă cauza principală a 
revărsării sale, folosind cuvintele lui Dumnezeu, îi va fi uşor să rezolve 
problema firii sale corupte. Cu cât te vei întoarce mai mult în spiritul tău 
pentru a aştepta şi a căuta, cu atât mai uşor îți va fi să găseşti cuvintele 


relevante ale lui Dumnezeu pentru a discerne esenţa problemei. In acest fel, 


revărsările tale de corupţie vor fi din ce în ce mai puţine, vei putea să te 
supui lui Dumnezeu, nu vei mai vorbi sau acționa pe baza unor noțiuni și 
închipuiri, iar umanitatea ta va deveni tot mai normală. Ce este umanitatea 
normală? Este a vorbi şi a acţiona într-un mod corespunzător standardelor 
umanității normale, conștiinței şi rațiunii, principiilor adevărului și 
standardelor cerute de Dumnezeu — aceasta este o manifestare a umanității 
normale. Prin urmare, indiferent de ce ţi se întâmplă, ar trebui mai întâi să 
te calmezi, să te linişteşti înaintea lui Dumnezeu și să te rogi Lui, căutând 
cum să acționezi în conformitate cu voia Lui în acea chestiune. Oamenii cu 
o umanitate normală au această rațiune — ei se pot stăpâni şi pot realiza 
acest lucru, depinde doar de măsura în care eşti dispus să practici în acest 
mod sau nu. Dacă încerci mereu să te dai mare, să te lauzi, să fii la înălțime 
şi să te impui ca idol în inimile celorlalți, atunci te-ai îndepărtat deja de 
Dumnezeu. Nu vei putea să te întorci înaintea Lui și, în inima ta, ești deja 
pornit împotriva Lui. Vrei ca mereu să faci lucrurile pe baza propriilor idei 
ŞI, după ce ai realizat ceva, ai impresia că ai făcut o mare ispravă, că te-ai 
implicat într-o mare aventură, că eşti capabil, nu doar o persoană obișnuită, 
ŞI cauţi să devii supraom şi o persoană măreaţă. Să acționezi în acest fel este 
problematic și nu înseamnă că mergi pe calea cea bună. Oamenii care nu 
urmăresc adevărul sunt așa; le lipseşte chiar și cea mai mică urmă de 
umanitate normală şi sunt cuprinși de o natură demonică. Cei care cred cu 
adevărat în Dumnezeu sunt capabili să accepte adevărul, sunt dispuși să se 
lupte pentru el şi se bucură să trăiască asemănarea umană normală. Acest 
lucru necesită să depui efort pentru adevăr, să citeşti des cuvintele lui 
Dumnezeu și să le citeşti mai frecvent, permițându-le să pătrundă în inima 
ta, iar tu să dobândeşti o înţelegere a adevărului. Inima ta trebuie să fie într- 
o stare constantă de linişte, iar atunci când ţi se întâmplă anumite lucruri, nu 


trebuie să fii pripit, să ai prejudecăţi, să fii încăpățânat, radical, artificial sau 


fals, astfel încât să fii capabil să acționezi cu rațiune. Aceasta este 


manifestarea potrivită a umanităţii normale. 


În prezent, majoritatea oamenilor sunt incapabili să fie raţionali. Ei se 
înveselesc atunci când ceilalți le oferă câteva cuvinte de laudă şi încep să 
creadă că nu sunt oameni obișnuiți. Ce fel de fire dezvăluie ei? Nu cumva o 
fire arogantă? Dacă te simți stânjenit după ce cineva te tratează şi te 
emondează puţin şi doreşti să te cerți cu el şi să respingi ceea ce a spus, ce 
fel de fire dezvălui? Şi aceasta este o dezvăluire a unei firi arogante. Să 
spunem că, atunci când tot ce faci merge fără probleme pentru o vreme și 
oamenii te laudă, spunând că te-ai descurcat bine, aruncându-ți priviri 
admirative, începi să crezi că poți face orice şi că eşti superior celorlalți. 
Eşti mulțumit, iar atunci când mergi pe drum, te simţi de parcă ai fi purtat în 
lectică. Şi totuşi, atunci când întâmpini piedici în lucrurile pe care le faci, 
starea ta de spirit se înrăutățește şi nu eşti în stare să-ţi recapeți entuziasmul 
când vorbeşti cu alte persoane. Astfel de oameni sunt prea încăpăţânaţi şi 
imaturi şi le lipseşte umanitatea normală. De ce fel de manifestări dau 
dovadă oamenii cu umanitate normală? Atunci când au parte de piedici sau 
sunt tratați, ei nu devin negativi şi nu lasă ca acest lucru să le afecteze 
îndatoririle. Chiar dacă îndură mari suferințe în timpul îndeplinirii 
îndatoririlor lor sau obțin rezultate semnificative, ei nu se consideră demni 
de laude, nu se așteaptă la recompense şi nici nu cer respectul celorlalți. Ei 
nu nutresc astfel de sentimente. Ei sunt capabili să gestioneze corect aceste 
chestiuni şi au rațiunea unei persoane normale. Asta înseamnă să ai o 
umanitate normală. Atunci când oamenii trăiesc potrivit firilor lor corupte, 
ei vor deveni uneori aroganţi şi încrezuţi, pierzându-se în mândria lor, iar 
atunci când vor avea parte de eşecuri şi piedici, se vor lăsa pradă disperării, 
iar rațiunea lor va deveni anormală. Umanitatea unei persoane se poate 


maturiza doar prin înţelegerea adevărului, prin lepădarea de firea sa coruptă 


şi prin creşterea în viaţă. Înțelegerea adevărului şi gestionarea problemelor 
după principii sunt condițiile esențiale pe care oamenii trebuie să le 
îndeplinească pentru ca umanitatea lor să se maturizeze. Dacă o persoană 
nu înțelege adevărul şi nu-şi gestionează problemele după principii, ea tinde 
să-şi tot schimbe punctul de vedere şi să oscileze între extreme. Atunci când 
cineva o complimentează, ea va deveni arogantă, dar dacă cineva o tratează 
şi o emondează, va deveni negativă. Aceasta este o manifestare a umanităţii 
imature. Nu este aceasta starea în care vă aflați voi? Vă tot schimbaţi 
punctul de vedere, lipsiţi de cea mai mică stabilitate, nefiind niciodată 
capabili să vă menţineţi o stare normală. Când sunteţi într-o stare de spirit 
bună şi sunteți fericiți, sunteți plini de entuziasm și ați fi chiar dispuşi să vă 
daţi viaţa pentru Dumnezeu. Însă, atunci când vă confruntaţi cu piedici, cu 
eşecuri sau când sunteți emondaţi şi tratați, deveniți imediat negativi. Te 
abandonezi deznădejdii, simțind că eşti complet terminat şi că nu mai ai 
nicio speranță de a obţine mântuirea, iar conștiința, rațiunea şi judecata ta 
nu-ți sunt de niciun folos. Asta se întâmplă atunci când oamenii nu deţin 
adevărul — ei nu pot trăi decât conform firilor lor satanice, trăind involuntar 
în păcat. Oamenii nu se pot mântui bizuindu-se pe propriile lor cunoştinţe şi 
inteligenţă; când oamenii nu au adevărul, ei nu deţin viaţa — este ca şi cum 
nu ar avea suflet. Prin urmare, dobândirea adevărului este absolut crucială. 
Aşadar, atunci când sunteţi nevoiţi să vă confruntați cu ispita Satanei, să 
experimentați piedici şi eşecuri sau să întâmpinați dificultăţi, ce lecţii ar 
trebui să învăţaţi? Care este voia lui Dumnezeu? Ce vrea El să înţelegeţi? El 
vrea să înțelegeți adevărul şi să dobândiţi viaţa, rezolvându-vă astfel în mod 
fundamental toate problemele. În acest moment, modul în care înțelegeți 
adevărul este prea superficial şi statura voastră este prea mică. Prin urmare, 
vă aflați în mod constant într-o stare anormală şi firea voastră este instabilă. 


Atunci când vă aflați într-o stare bună, puteţi avansa şi progresa încă un pas, 


dar când vă aflați într-o stare proastă, faceţi doi pași înapoi şi deveniți 
negativi câteva zile. Aceasta este starea voastră predominantă, motiv pentru 
care progresaţi lent. Să fii slab şi negativ în mod frecvent este cel mai mare 
obstacol în calea intrării în viață, iar această problemă trebuie rezolvată 
pentru ca cineva să progreseze în viaţa sa. Unii oameni devin mulțumiți de 
sine după ce au obținut doar câteva rezultate în îndatoririle lor şi devin 
aroganţi după ce primesc complimente, desconsiderându-i pe ceilalți. Aceşti 
oameni sunt cei mai lipsiţi de rațiune și nu deţin nici cea mai mică realitate 
a adevărului. Unii oameni încep să se bucure de capcanele statutului de 
îndată ce realizează o mică lucrare. Orice ar face, ei vor mereu să fie 
complimentaţi şi, dacă nu primesc laude din partea celorlalți, nu mai au 
energie pentru a-şi îndeplini îndatoririle. Sunt permanent constrânşi de 
aceste lucruri şi sunt mulțumiți doar dacă se disting de toți ceilalți și sunt 
copleșiți cu laude. Dacă nu fac ceva bine sau dacă se confruntă cu eşecul și 
se poticnesc, au impresia că sunt prea corupți și că nu mai pot fi 
răscumpăraţi. Ei trăiesc mereu între aceste extreme. Dacă, indiferent de 
datoria pe care o îndepliniți sau de ceea ce vi se întâmplă, reuşiți 
întotdeauna să învăţaţi lecţii, să căutați adevărul pentru a găsi principiile 
practicării şi să puneţi adevărul în practică, atunci aţi evoluat şi nu mai aveţi 
nevoie să fiți îndrumați şi conduși de alții. Dacă, mâncând şi bând cuvintele 
lui Dumnezeu, având părtăşie despre adevăr şi experimentând unele lucruri 
şi mediile pe care Dumnezeu le-a rânduit pentru tine, poţi vedea unde te 
conduce mâna lui Dumnezeu, ce doreşte Dumnezeu să înveți, în ce domenii 
vrea să dobândeşti discernământ şi ce cunoştinţe experienţiale vrea să 
acumulezi prin intermediul acestor lucruri şi medii, iar tu poţi dobândi ceva 
prin fiecare dintre aceste experienţe, atunci ai crescut. Dacă ai mereu nevoie 
de sprijin şi ajutor din partea celorlalți pentru a avansa, dacă devii paralizat 


şi stagnant sau oscilezi între extreme și rişti în orice moment să cazi și să nu 


te poți ridica fără ca cineva să te îndemne, să te ghideze sau să te susțină, 
toate acestea sunt manifestări ale faptului că ai o statură imatură. Cei care 
au o statură imatură nu sunt capabili să mănânce şi să bea singuri cuvintele 
lui Dumnezeu şi nu pot înţelege adevărul ascultând predicile sau prin 
părtăşie. Ei se concentrează doar pe respectarea regulilor şi cred că, atât 
timp cât pot respecta regulile, se descurcă bine. Ei au mereu nevoie de 
cineva care să le arate calea, să îi ghideze în toate, să îi înveţe şi să îi ducă 
de mână pentru a-i urma, iar fără ajutorul şi sprijinul altora, ei devin 
paralizați, negativi şi slabi. Sunt complet lipsiţi de valoare şi, mai devreme 
sau mai târziu, vor muri; sunt nişte gunoaie şi sunt incapabili să obțină 
mântuirea lui Dumnezeu. Unii întreabă: „Există vreo modalitate de a 
rezolva problema staturii mele mici?” Există o modalitate de a o rezolva. 
Indiferent ce ţi se întâmplă, fie că este o chestiune serioasă sau una 
neînsemnată, fie că este vorba de o datorie pe care o îndeplinești, trebuie să- 
ti aminteşti un singur lucru: nu te bizui pe simțămintele trupeşti, pe 
noțiunile şi închipuirile tale sau pe impetuozitatea ta, ci caută imediat 
adevărul şi află ce le cere Dumnezeu oamenilor. Numai înțelegând intenţiile 


lui Dumnezeu vei găsi o cale de urmat. 


Cum se manifestă acţiunea bazată pe propriile sentimente? Cea mai 
frecventă manifestare este atunci când oamenii îi apără şi țin mereu partea 
celor care au fost amabili cu ei sau de care sunt apropiaţi. De exemplu, să 
zicem că prietenul tău este dat în vileag pentru că a făcut ceva rău, iar tu îi 
iei apărarea spunând: „EI nu ar face așa ceva, este o persoană bună! Sigur i 
s-a înscenat ceva.” Este corectă această afirmație? (Nu.) Asta înseamnă să 
acționezi şi să vorbeşti pe baza propriilor sentimente. Pentru a da un alt 
exemplu, să presupunem că intri într-un mic conflict cu cineva și ajungi să 
îl antipatizezi, iar atunci când acesta spune ceva care este corect şi în 


conformitate cu principiile, tu nu vrei să asculți, ce manifestă acest lucru? 


(Neacceptarea adevărului.) De ce nu poţi accepta adevărul? Tu ştii în inima 
ta că ceea ce a spus este corect, dar pentru că ai o prejudecată faţă de el, nu 
vrei să asculți, chiar dacă ştii că are dreptate. Ce problemă este aceasta? ( 
„A fi dominat de propriile sentimente.”) Acest lucru este încărcat cu 
sentimente. Unii oameni sunt ușor de influenţat de preferinţele şi emoțiile 
personale. Dacă nu se înţeleg cu cineva, nu vor asculta, indiferent cât de 
bine sau de corect vorbește acesta. lar dacă se înţeleg bine cu cineva, sunt 
dispuşi să asculte tot ce are acesta de spus, indiferent dacă este corect sau 
greşit sau dacă este în acord cu adevărul. Nu cumva asta înseamnă să te lași 
uşor influențat de preferinţele şi emoţiile personale? Poate o persoană cu o 
astfel de fire să vorbească și să acționeze rațional? Poate să accepte 
adevărul și să se supună acestuia? (Nu.) Faptul că este constrânsă de 
sentimente şi este uşor influențată de emoţiile sale, afectează respectarea 
principiilor adevărului în acțiunile sale. De asemenea, îi afectează 
acceptarea și supunerea față de adevăr. Așadar, ce îi afectează capacitatea 
de a practica şi de a se supune adevărului? De ce este constrânsă? De 
sentimentele şi emoţiile sale. Acestea sunt lucrurile care o constrâng şi o 
încătuşează. Dacă pui pe primul loc relaţiile personale şi interesul propriu în 
locul adevărului, atunci sentimentele te împiedică să accepţi adevărul. Prin 
urmare, nu trebuie să acţionezi sau să vorbeşti în funcție de sentimente. 
Indiferent dacă relația ta cu cineva este bună sau rea, sau dacă spusele lui 
sunt plăcute sau severe, atât timp cât ceea ce spune este în concordanță cu 
adevărul, trebuie să asculți și să accepţi. Aceasta este atitudinea de 
acceptare a adevărului. Dacă tu spui: „Părtăşia lui este în acord cu adevărul, 
iar el are și experiență, dar este prea impertinent şi arogant şi este 
dezagreabil şi stânjenitor de privit. Aşa că, deşi are dreptate, nu voi 
accepta,” ce fel de fire este aceasta? Vorbind concret, este un sentiment. 


Este un sentiment să abordezi oamenii și lucrurile pe baza propriilor 


preferinţe şi emoţii, iar toate acestea intră în categoria sentimentelor. 
Lucrurile care au legătură cu sentimentele aparțin firilor corupte. Toate 
fiinţele umane corupte au sentimente și toate sunt constrânse de 
sentimentele lor în măsuri diferite. Dacă o persoană nu poate accepta 
adevărul, îi va fi greu să rezolve problema sentimentelor. Unii oameni îi 
ocrotesc pe conducătorii falși, îi protejează pe antihriști şi iau apărarea 
făcătorilor de rele. În toate aceste cazuri sunt implicate sentimente. Desigur, 
în unele cazuri, oamenii respectivi acționează în acest fel doar din cauza 
naturii lor rele. Aceste probleme trebuie să fie discutate frecvent în părtăşie, 
pentru a dobândi claritate asupra lor. Unii oameni pot spune: „Am unele 
sentimente doar față de familia şi prietenii mei, dar nu și față de alții.” 
Această afirmaţie nu este corectă. Dacă ceilalți îţi fac chiar și o mică 
favoare, tu vei căpăta sentimente față de ei. Vor exista grade diferite de 
apropiere şi profunzime, dar tot sentimente sunt. Dacă oamenii nu-și 
clarifică sentimentele, le va fi dificil să practice adevărul şi să reuşească să 


se supună lui Dumnezeu. 


Să vorbim acum despre noțiuni şi închipuiri. Unele noțiuni şi 
închipuiri provin din educaţia primită în familie, altele din condiționările 
sociale, iar altele provin din educaţia şcolară. Care sunt manifestările tratării 
oamenilor și gestionării problemelor conform noţiunilor şi închipuirilor 
cuiva? Să vă dau un exemplu. Să luăm cazul unui om care, după mulți ani 
de credință în Dumnezeu, este capabil să se lepede de lucruri și să-și 
îndeplinească îndatoririle cu entuziasm, iar mai târziu este ales conducător. 
După ce a dobândit acest nou statut, pune şi mai multă energie în 
îndeplinirea îndatoririlor sale şi organizează adesea adunări pentru a avea 
părtăşie cu oamenii despre adevăr. Atunci când frații și surorile au 
probleme, le rezolvă cu promptitudine şi toată lumea are o impresie bună 


despre el. Cu toate acestea, după ce a slujit drept conducător o perioadă de 


timp, el începe să lucreze pentru a-și păstra statutul și puterea, lăudându-se 
şi fălindu-se cu fiecare ocazie. Cel mai grav este că promovează și cultivă 
oameni răi care să slujească drept conducători și lucrători. Cel mai 
detestabil este faptul că reprimă şi exclude frații și surorile care urmăresc 
adevărul. În cele din urmă, pentru că a săvârşit o multitudine de fapte rele şi 
a tulburat lucrarea bisericii, este caracterizat drept antihrist şi exclus. La 
auzul veşti, unii oameni răbufnesc: „Nu se poate aşa ceva! Înainte ne 
înțelegeam foarte bine. Împreună am reușit să răspândim cu succes 
Evanghelia unui număr destul de mare de oameni. Cum putea să devină un 
antihrist?” Ei îşi formează anumite noțiuni față de modul în care casa lui 
Dumnezeu a gestionat situația, crezând că aceasta a tratat în mod nedrept o 
persoană bună. Spuneţi-Mi, de ce apără ei acest antihrist şi se plâng de 
presupusa nedreptate care i-a fost făcută? Pentru că îl cunosc bine — în 
trecut, au răspândit Evanghelia împreună. Nu şi-au imaginat niciodată că, 
după ce va deveni conducător, îşi va da arama pe faţă, săvârşind tot felul de 
rele şi devenind un antihrist. Ei nu reușesc să accepte ceea ce nu şi-au 
imaginat. Așadar, spuneţi-Mi, nu cumva ei privesc acest om pe baza 
noțiunilor şi închipuirilor lor? Ei concluzionează că nu este posibil ca el să 
fi devenit un antihrist, bazându-se pe impresia vagă pe care o au despre el 
din trecut. Este acesta un punct de vedere corect? De ce ar gândi în acest fel 
şi ar trage astfel de concluzii? De ce fac aceste remarci iresponsabile şi iau 
aceste decizii neglijente când nu înţeleg realitatea situației? Acesta este un 
fel de fire. Oamenii abordează şi tratează oamenii, evenimentele şi lucrurile 
în funcție de închipuirile lor — ce fel de fire este aceasta? Pe de o parte este 
aroganță şi pe de altă parte intransigenţă. Ceea ce dezvălui în viaţa de zi cu 
ZI, fie că este vorba de gândurile şi credințele tale, fie de acțiunile tale sau 
de principiile pe care le respecţi în tratarea altor oameni, toate acestea 


derivă din firile tale corupte şi trebuie să le raportezi la adevăr pentru a le 


compara. Dacă devii confuz atunci când ţi se cere să faci asta, este 
problematic; înseamnă că nu ai deloc o cunoaştere a adevărului. Ce efect 
are adevărul? (El poate înlătura firile corupte ale unei persoane). Cum le 
înlătură? Trebuie să raportezi realitatea gândurilor, convingerilor, cuvintelor 
şi acțiunilor tale de zi cu zi la adevăr, pentru a le compara; odată ce constaţi 
că se potrivesc, vei putea identifica în ce constau problemele tale. Ce fel de 
problemă ai dacă nu eşti capabil să îţi identifici problemele sau dacă nu 
accepţi cuvintele lui Dumnezeu şi adevărul şi faci remarci iresponsabile 
bazate pe noțiunile şi închipuirile tale? Ai o problemă cu aroganţa şi lipsa 
de rațiune, iar acest lucru are legătură cu firea ta coruptă. Doar vorbeşti cu 
nepăsare, fără să cunoşti faptele, bazându-te pe propriile închipuiri şi chiar 
gândeşti: „Voi nu-l cunoaşteţi, dar eu îl cunosc, eu îl înţeleg.” Ce vrei să 
spui de fapt este că tu poți înțelege mai clar și mai corect decât oricine 
altcineva. Nu cumva aceasta este aroganță? Nu cumva aceasta este 
neprihănire de sine? Acest tip de fire se află adânc înlăuntrul tău, aşa că 
întotdeauna vorbeşti şi acționezi pe baza propriilor noțiuni şi închipuiri. De 
exemplu, să zicem că biserica vrea să realizeze un anumit proiect şi te 
întreabă cât ar costa şi, fără să înţelegi în mod real situația, tu spui imediat: 
„Asta vă va costa cel puţin 100 000!” Toţi sunt șocați când aud acest lucru, 
gândindu-se că nu este posibil să coste atât de mult şi că sigur exagerezi. Ce 
consecinţe ar putea suferi lucrarea bisericii din cauza firii tale de a vorbi cu 
nepăsare şi de a face remarci iresponsabile? În realitate, nu ar fi nevoie de 
prea mult pentru a face treaba, însă tu afirmi că ar costa 100 000, nu cumva 
vorbeşti în mod iresponsabil? Nu cumva acest lucru dăunează bisericii? 
Este acesta un mod serios de a vorbi şi de a gestiona problemele? Nu, este 
incredibil de lipsit de seriozitate. Casa lui Dumnezeu nu poate folosi absolut 
deloc o astfel de persoană în lucrarea sa. Există o lecție de învăţat din 


această situație? Trebuie să înveţi să fii sincer și să spui cuvinte adevărate — 


aceasta este cheia pentru a-ţi îndeplini bine datoria. Dacă o persoană este 
necinstită şi face remarci iresponsabile, nu este potrivită pentru a îndeplini 
îndatoriri şi nici nu merită să îndeplinească îndatoriri în casa lui Dumnezeu. 
Astfel, pentru a-şi îndeplini bine datoria, o persoană trebuie să înveţe să fie 
cinstită, să îşi asume responsabilitatea pentru tot ce spune şi să se abţină de 
la a vorbi iresponsabil, fără să se gândească, şi pe baza propriilor închipuiri. 
O persoană trebuie să aibă un mod corect de a vorbi şi cuvintele sale trebuie 
să fie în concordanţă cu faptele. Acesta este un aspect al realităţii de a fi o 


persoană cinstită. 


V-aţi dat cu toții seama că aveţi o fire arogantă? (Da, uneori exagerez 
şi spun lucruri lipsite de rațiune. Simt că sunt foarte arogant şi că acesta este 
un aspect al naturii şi esenței mele). Odată ce ai recunoscut că ai o fire 
arogantă, cum ar trebui să o înlături? Nu îţi vei putea înlătura firea arogantă 
doar pentru că ai recunoscut-o şi ai admis-o. Pentru a-ți înlătura firea 
arogantă, trebuie mai întâi să accepţi adevărul, să accepţi judecata şi 
mustrarea cuvintelor lui Dumnezeu, să ajungi să înţelegi numeroasele 
moduri în care se manifestă firea ta arogantă, aşa cum sunt dezvăluite de 
cuvintele lui Dumnezeu, și care sunt otrăvurile satanice care le provoacă, şi 
să identifici care sunt falsitățile care te-au amăgit și au dat naștere firii tale 
arogante. Acestea sunt lucrurile pe care trebuie să ajungi să le înţelegi. În 
înlăturarea firii tale arogante, ar trebui să iei lucrurile pas cu pas, rezolvând 
chestiunile pe măsură ce sunt dezvăluite — în acest fel, firea ta arogantă va fi 
înlăturată treptat. Cea mai frecventă stare observată în rândul celor care 
trăiesc într-o fire arogantă este tendința lor de a exagera şi de a vorbi pe 
baza propriilor închipuiri — înlăturând mai întâi această stare de a face 
afirmaţii exagerate, firea lor arogantă poate fi oarecum ameliorată. Așadar, 
cum poate fi rezolvată problema afirmațiilor exagerate bazate pe propriile 


închipuiri? O persoană trebuie mai întâi să discearnă în mod clar ce 


înseamnă să faci afirmaţii exagerate bazate pe propriile închipuiri. În primul 
rând, trebuie să îşi dea seama: „Cum apar închipuirile? De ce oamenii au în 
mod constant închipuiri? Pe ce îşi bazează ei închipuirile? Reprezintă aceste 
închipuiri realitatea? Sunt aceste închipuiri în concordanță cu adevărul? 
Apoi, aceasta trebuie să discearnă în mod clar problema afirmațiilor 
exagerate — trebuie să discearnă de ce şi din ce poziţie face ea aceste 
afirmaţii exagerate şi care este scopul pe care intenționează să îl atingă. 
Odată ce sunt găsite răspunsurile la aceste întrebări şi problema este 
rezolvată conform adevărului, această stare de a face afirmații exagerate pe 
baza propriilor închipuiri poate fi oarecum înlăturată. Gândeşte-te, de 
exemplu, că un conducător îți cere să verifici ceva, dar, pentru că ești 
ocupat cu altceva, uiţi să faci asta. Mai târziu, când conducătorul te întreabă 
dacă ai făcut-o, tu inventezi pur şi simplu ceva, temându-te că vei fi tratat. 
Ce fel de fire dezvăluie acest lucru? Sunt două tipuri de stări implicate aici: 
una dintre stări este a vorbi cu nepăsare, bazându-te pe închipuirile tale, iar 
cealaltă este a inventa ceva pentru că nu ești în stare să găseşti un răspuns și 
îți este teamă că vei fi tratat. Dacă nu vorbeşti cu nepăsare, spui minciuni, 
iar dacă nu eşti arogant şi încrezut, ești înşelător — toate aceste lucruri aduc 
necazuri și trebuie analizate. Când vorbeşti și acţionezi, de îndată ce îţi dai 
seama că ești pe cale să-ți dezvălui firea coruptă, trebuie să te abții şi să te 
rogi lui Dumnezeu în inima ta. Așadar, cum ar trebui să actionezi pentru a fi 
în conformitate cu principiile adevărului? Acest lucru se referă la practica 
unei persoane. (Să vorbesc sincer şi să spun doar ceea ce știu.) Acest lucru 
este corect. Dacă nu cunoşti răspunsul, ar trebui să spui: „Nu cunosc această 
chestiune, nu am verificat încă.” Să presupunem că gândești: „Ce ar trebui 
să fac dacă mă întreabă conducătorul meu de ce nu am verificat această 
problemă încă şi mă tratează?” Spuneţi-Mi, cum ar trebui să practicați în 


această situație? (Dacă nu am verificat problema, ar trebui pur şi simplu s-o 


spunem. Nu ar trebui să mințim doar pentru că ne este teamă că vom fi 
tratați). Aşa este. Dacă doriți să minţiți, să păcăliți oamenii sau să vorbiți 
contrar faptelor doar pentru că vă este teamă că veți fi trataţi, atunci ar 
trebui să vă rugați lui Dumnezeu, să reflectaţi asupra voastră şi să practicaţi 
a fi persoane cinstite. În acest fel, problema voastră de a vorbi pe baza 
închipuirilor voastre se va diminua. Însă, nu este suficient doar să rezolvaţi 
această problemă de a vorbi pe baza închipuirilor voastre — trebuie să 
dobândiţi o înțelegere şi mai profundă despre voi înşivă. Nu trebuie doar să 
vă recunoașteți firile corupte, ci trebuie să vă înţelegeți şi natura satanică şi 
sursa aroganţei voastre. Dacă reuşiți să faceţi acest lucru, firea voastră 
arogantă va fi pe jumătate înlăturată. Cel puţin, nu veţi deveni aroganți și 
veţi fi mai umili în modul în care acţionați. Dacă puteţi să faceţi un pas mai 
departe şi să vă rezolvaţi problema de a spune minciuni şi de a-i păcăli pe 
ceilalți, dacă puteţi să vorbiţi conform adevărului și faptelor, dacă puteți să 
fiți persoane cinstite și să spuneţi ceea ce aveţi în minte, veți trăi întrucâtva 
asemănarea umană. Măcar veţi vorbi şi veţi acționa într-un mod mai 
rațional. Acest lucru arată că, atât timp cât oamenii urmăresc adevărul, se 
supun lucrării lui Dumnezeu şi se roagă şi se bizuie pe EI, ei vor fi pe deplin 
capabili să se lepede de firile lor corupte. Cei care au o fire arogantă fac 
adesea afirmaţii exagerate, crezând mereu că sunt mai buni decât ceilalți; ei 
consideră că sunt figuri măreţe şi impunătoare şi că toți ceilalți sunt mai 
prejos decât ei, vorbind şi acţionând după bunul lor plac. Dacă, de 
asemenea, sunt capabili să folosească orice mijloace necesare pentru a-și 
atinge scopurile, recurgând frecvent la minciună și înşelându-i pe ceilalți, 
atunci aceste persoane nu sunt doar arogante şi îngâmfate, ci au şi o fire 
înșelătoare. Înlăturarea unei firi arogante și îngâmfate depinde în primul 
rând de cunoașterea propriei naturi şi esențe și de a vedea că ai devenit 


arogant şi îngâmfat din cauza faptului că ai fost prea profund corupt și ai 


trăit ca diavolul Satana. Când veţi putea vedea clar această chestiune, veți 
simţi că, pe cât de arogant este cineva, pe atât de satanic este. În schimb, 
experimentând piedici şi eşecuri, veţi deveni mult mai manierați. Este mai 
ușor să înlături o fire arogantă sau o fire înșelătoare? De fapt, niciuna dintre 
ele nu este uşor de înlăturat, dar, în comparaţie cu o fire înșelătoare, o fire 
arogantă este puţin mai uşor de înlăturat. Înlăturarea unei firi înșelătoare va 
fi mult mai dificilă. Acest lucru este cauzat de faptul că persoanele 
înșelătoare sunt atât de încărcate de motive și intenții rele încât conştiinţa și 
rațiunea lor nu reuşesc să le înfrâneze. Aceasta este o problemă legată de 
natura şi esenţa lor. Cu toate acestea, indiferent cât de dificil ar fi, dacă 
cineva doreşte să îşi înlăture firea înșelătoare, trebuie să înceapă prin a 
practica a fi o persoană cinstită. În cele din urmă, cel mai simplu mod de a 
practica a fi o persoană cinstită este de a spune pur şi simplu lucrurile așa 
cum sunt, de a rosti cuvinte cinstite şi de a vorbi în conformitate cu faptele. 
Aşa cum a spus Domnul Isus: „Vorbirea voastră să fie astfel: «Da» să fie 
«Da» şi «Nu» să fie «Nu»” (Matei 5:37). A fi o persoană cinstită necesită 
practicarea conform acestui principiu — după ce veţi exersa în acest sens 
timp de câţiva ani, cu siguranţă veţi observa rezultate. Cum practicaţi acum 
a fi persoane cinstite? (Nu denaturez ceea ce spun și nu îi păcălesc pe 
ceilalţi). Ce înseamnă „a nu fi vag”? Înseamnă să nu minţi sau să nu nutreşti 
intenții și scopuri personale în ceea ce spui. Dacă nutrești înşelăciune sau 
intenții și scopuri personale, atunci minciunile vor ieşi la iveală în mod 
natural. Dacă în sinea ta nu există înșelăciune, intenţii sau scopuri 
personale, atunci ceea ce spui nu va fi vag și nici nu va conține vreo 
minciună; când spui „da”, va însemna „da”, iar când spui „nu”, va însemna 
„nu”. A-ţi purifica în primul rând inima este cel mai important pas. Odată 
ce inima ta este purificată, toate problemele aroganţei şi minciunilor tale 


înșelătoare vor fi rezolvate. Pentru a fi o persoană cinstită, trebuie să-ți 


curăți inima de aceste denaturări; după ce ai făcut acest lucru, va fi uşor să 
fii o persoană cinstită. Este complicat să fu o persoană cinstită? Nu, nu este. 
Indiferent care este starea ta interioară sau ce firi corupte ai putea avea, ar 
trebui să practici adevărul de a fi o persoană cinstită. Trebuie mai întâi să 
rezolvi problema faptului că spui minciuni — acest lucru este cel mai 
important. În primul rând, când vorbeşti, ar trebui să practici a spune ceea 
ce gândești, să spui cuvinte adevărate, să spui lucrurilor pe nume şi să te 
abții complet de la minciună; nu ar trebui să spui nici măcar cuvinte 
denaturate și ar trebui să te asiguri că tot ce spui pe parcursul zilei este 
adevărat şi cinstit. Procedând astfel, practici adevărul şi practici a fi o 
persoană cinstită. De constatați că minciuna sau cuvintele denaturate se 
revarsă din tine, reflectează prompt asupra ta şi disecă şi conștientizează 
motivele pentru care minți şi ce îți poruncește să minți. Apoi, pe baza 
cuvintelor lui Dumnezeu, disecă această problemă fundamentală şi 
esenţială. Odată ce vei dobândi claritate cu privire la cauza principală a 
minciunilor tale, vei fi capabil să te revolti împotriva acestei firi satanice 
din discursul şi acțiunile tale. Nu vei mai recurge la minciuni atunci când te 
vei confrunta cu situații similare şi vei putea să vorbeşti conform faptelor și 
să nu te mai implici în discursuri înșelătoare. În acest fel, spiritul tău va fi 
liber și eliberat şi vei putea trăi înaintea lui Dumnezeu. Dacă eşti capabil să 
trăieşti conform cuvintelor lui Dumnezeu, trăieşti în lumină. Însă, dacă te 
implici în mod constant în înșelăciune, uneltiri şi intrigi, ascunzându-te 
mereu ca un hoţ în colțuri întunecate și gestionându-ţi problemele în secret, 
atunci nu vei îndrăzni să trăieşti înaintea lui Dumnezeu. Pentru că ai motive 
ascunse, vrei mereu să-i păcăleşti pe ceilalți pentru a-ţi atinge propriile 
scopuri şi nutrești prea multe lucruri ruşinoase şi îngrozitoare în inima ta, 
încerci în mod constant să le ascunzi şi să le disimulezi, să le împachetezi şi 


să le maschezi, dar nu poţi ascunde aceste lucruri la nesfârşit. Mai devreme 


sau mai târziu, ele vor ieşi la lumină. O persoană care are motive ascunse 
este incapabilă să trăiască în lumină. Dacă nu practică auto-reflecția, 
analizându-se şi destăinuindu-se, nu va putea să se elibereze de controlul și 
de robia firilor sale corupte. Va rămâne prinsă într-o viaţă de păcat, 
incapabilă să se elibereze. În cele din urmă, în orice situaţie, trebuie să nu 
minți. Dacă știi că e greşit să minţi şi nu este în concordanţă cu adevărul, 
dar insişti să minţi şi să îi păcăleşti pe ceilalți, chiar inventând lucruri pentru 
a ascunde faptele şi realitatea situației, pentru a înşela oamenii, atunci te 
implici în mod intenționat în fărădelegi. O astfel de persoană nu poate 
obține mântuirea. Dumnezeu le dăruieşte oamenilor adevărul, dar dacă 
oamenii pot accepta și practica adevărul este, până la urmă, treaba lor. Cei 
care sunt capabili să accepte adevărul pot obține mântuirea, iar cei care nu 
sunt capabili să accepte adevărul şi nu îl practică nu pot. Mulţi oameni sunt 
conştienţi de faptul că trăiesc în firile lor corupte și recunosc faptul că cei 
care trăiesc conform firilor satanice nu se aseamănă nici cu oamenii, nici cu 
demonii, nereuşind să trăiască asemănarea umană normală. Ei sunt dispuși 
să practice adevărul, dar constată că sunt incapabili să facă acest lucru, 
simțindu-se pur şi simplu neputincioşi. Într-o astfel de situaţie, o persoană 
poate doar să se roage lui Dumnezeu şi să se bizuie pe El. Dacă oamenii nu 
cooperează deloc, Dumnezeu nu va lucra în ei. Cei care realmente iubesc 
adevărul cu siguranţă își vor detesta firea înșelătoare, orice fel de intenţii 
personale, precum şi minciunile şi înşelăciunile. Ei preferă să sufere 
pierderi vorbind sincer decât să recurgă la minciună. Ei ar alege să 
vorbească sincer, chiar dacă acest lucru duce la judecată şi condamnare, 
decât să îşi prelungească o existență josnică spunând minciuni. Cei care pot 
dispreţui firile satanice în acest fel sunt în mod firesc capabili să se lepede 


de trup, să practice adevărul şi să reuşească să devină oameni cinstiți. 


Cum decurge acum experiența voastră de a fi oameni cinstiți? Aţi 
obținut câteva rezultate? (Uneori practic cinstea, dar alteori uit.) Puteţi uita 
să practicați adevărul? Dacă puteţi uita, ce fel de problemă ilustrează acest 
lucru? lubiţi adevărul sau nu? Dacă nu iubiţi adevărul, vă va fi dificil să 
intrați în realitatea adevărului. Trebuie să luați în serios practicarea 
adevărului şi practicarea faptului de a fi o persoană cinstită. Ar trebui să vă 
gândiţi frecvent cum să fiți persoane cinstite și bunul simţ pe care se cuvine 
să îl aveți. Dumnezeu cere ca oamenii să fie cinstiți, iar ei ar trebui să 
urmărească cinstea ca pe o chestiune de maximă importanţă. Ar trebui să le 
fie clar şi să înțeleagă ce adevăruri trebuie să stăpânească şi în ce realități 
trebuie să intre pentru a fi persoane cinstite şi pentru a trăi asemeni lui Petru 
şi trebuie să găsească o cale de practică. Numai atunci vor avea vreo 
speranță de a deveni persoane cinstite pe care Dumnezeu le iubeşte. Dacă 
disprețuieşti persoanele cinstite, pe cei care vorbesc sincer, mai ales pe cei 
care pot accepta şi urmări adevărul, dacă ai mereu dispreţ față de astfel de 
persoane, atunci nu eşti o figură pozitivă şi faci parte din categoria 
persoanelor rele. Dacă îi desconsideri pe cei care îşi îndeplinesc cu loialitate 
îndatoririle şi pe cei care sunt dispuşi să plătească un preţ pentru a practica 
adevărul, atunci ai devenit o figură negativă, nefiind nicidecum una 
pozitivă. Întrebarea dacă o persoană poate obţine mântuirea are legătură cu 
măsura în care aceasta este sau nu o figură pozitivă. Factorul cheie pentru a 
determina dacă cineva este o figură pozitivă constă în aspirațiile sale şi în 
preferințele pe care le are în inima sa. Trebuie să faci distincţia între 
lucrurile pozitive şi cele negative, să fii capabil să stabileşti limite clare, să 
iei atitudinea corectă şi să te situezi de partea lui Dumnezeu şi a adevărului. 
Dacă reușeşti să faci acest lucru, mentalitatea ta va fi complet normală și 
vei fi o persoană cu conştiinţă și rațiune. Dacă îi desconsideri mereu pe cei 


care urmăresc adevărul, care sunt dispuşi să plătească un preţ şi care se 


sacrifică sincer pentru Dumnezeu, atunci te situezi de partea Satanei şi eşti 
o figură negativă. Unii oameni îi disprețuiesc pe oamenii cinstiți şi îi 
desconsideră. Ei întotdeauna au multă stimă pentru cei care sunt elocvenţi, 
manipulatori şi pricepuţi în a-i înşela pe ceilalți cu vorbe pompoase, precum 
şi pentru cei care ţin predici măreţe din poziţii înalte. Dacă acesta este cazul 
tău, nu vei putea fi o persoană cinstită. În schimb, îi vei imita pe farisei şi 
vei fi incapabil să porneşti pe calea cea bună a urmăririi adevărului. Vei 
face parte din categoria fariseilor ipocriți. Oamenii urmăresc ceea ce preferă 
şi doresc. Ce vă doriți în acest moment în inimile voastre? Mi-e teamă că 
nici măcar vouă nu vă este clar ce vă doriţi. Obiectele iubirii şi urii voastre 
nu sunt clar diferențiate și nu ştiţi în ce privinţe aţi trecut de partea Satanei. 
Uneori, cuvintele voastre pot fi în concordanţă cu adevărul, dar, de îndată ce 
acționaţi, vă abateţi de la adevăr. Asta arată că, fără adevăr, nu puteți 
rămâne neclintiți și ezitaţi în permanenţă, înclinându-vă uneori la stânga, 
alteori la dreapta. Imediat ce terminaţi de ascultat predicile, pare că 
înţelegeţi adevărul și sunteţi dispuşi să mergeţi pe calea cea bună. Însă, 
după un timp, întunericul se instalează înlăuntrul vostru şi vă abateţi din 
nou de la cale. Pot astfel de oameni să aleagă calea cea bună? Chiar dacă o 
pot alege, nu pot pune piciorul pe ea pentru că se află într-o stare anormală. 
Ei nu înţeleg niciun adevăr şi sunt oameni confuzi, care se învârt toată ziua 
năuciţi. Ei pot spune că le plac oamenii buni, dar ori de câte ori întâmpină 
probleme, îi desconsideră. Pot pretinde că le place să fie cinstiţi, dar când li 
se întâmplă ceva, se comportă înşelător. Ei urmează pe oricine îi conduce, 
fie că este bun sau rău — poate Dumnezeu să desăvârşească astfel de 
oameni? Categoric nu, deoarece sunt departe de a îndeplini cerințele 
necesare. Oricine îi desconsideră pe oamenii buni, pe cei cinstiţi, pe cei care 
îşi îndeplinesc cu sârguinţă îndatoririle şi pe cei care urmăresc adevărul şi 


sunt dispuşi să plătească un preţ şi să sufere pentru el, nu este un om bun. 


Acesta este lipsit chiar şi de cea mai mică conştiinţă și rațiune şi este 
incapabil să obțină mântuirea. Oamenilor cu o inimă bună și cu dragoste 
pentru adevăr le plac lucrurile pozitive și se bucură de interacțiunea cu 
oameni pozitivi, ceea ce le aduce multe beneficii. Pe de altă parte, cei care 
nu au dragoste pentru lucrurile pozitive sau pentru oamenii pozitivi nu vor 
obține adevărul, chiar dacă ei cred în Dumnezeu. Acest lucru se întâmplă 
pentru că inimile lor nu iubesc adevărul şi nu îl vor urmări. Ei nu vor putea 


să dobândească adevărul, chiar dacă vor dori acest lucru. 


Tocmai am avut părtăşie despre două puncte: despre sentimente și 
noțiuni şi despre închipuiri. Mai există un punct (impetuozitatea) care este, 
de asemenea, o manifestare a firii corupte a omului. Toţi oamenii corupți 
sunt impetuoşi. Ce comportamente sunt manifestări ale impetuozităţii? 
Există elemente ale sentimentelor și emoțiilor în impetuozitate? Dar 
aroganța şi neprihănirea de sine? Impetuozitatea include toate aceste 
elemente — toate acestea au legătură cu firea omului. Dar „Ochi pentru ochi, 
dinte pentru dinte”, este acesta un exemplu de impetuozitate? „Dacă tu eşti 
rău cu mine, te voi trăda și eu” şi „îţi plătesc cu aceeaşi monedă”, sunt 
acestea exemple de impetuozitate? (Da.) La ce alte exemple vă puteți 
gândi? („Nu vom ataca decât dacă suntem atacați; dacă suntem atacați cu 
siguranță vom contraataca”) Toate acestea sunt exemple de impetuozitate. 
Oamenii nu devin impetuoşi doar atunci când sunt furioși, ci adesea dau 
dovadă de impetuozitate chiar şi atunci când nu sunt furioși. De exemplu, 
oamenii trăiesc în conformitate cu firile lor satanice şi deseori vor să îi 
mustre pe cei care vorbesc într-un mod pe care ei îl consideră neplăcut sau 
care acționează într-un mod care este dezagreabil pentru ei şi vor să se 
răzbune pe cei care acţionează într-un mod care îi dezavantajează. Nu 
cumva aceasta este impetuozitate? (Ba da.) La ce alte exemple de 


impetuozitate vă mai puteți gândi? (Când vorbeşti sau îi mustri pe ceilalți, 


având un statut.) Atunci când o persoană se foloseşte de avantajul pe care i- 
l oferă statutul său pentru a face ceea ce preferă sau pentru a-şi descărca 
furia pe alții, mustrându-i, şi acestea sunt tot forme de impetuozitate. De 
fapt, oamenii dezvăluie destul de des impetuozitatea. Cele mai multe cazuri 
în care cuvintele şi acțiunile oamenilor nu sunt în concordanţă cu adevărul 
apar din cauza egoismului, dorințelor, resentimentelor, urii şi mâniei lor — 
toate aceste lucruri provin din impetuozitate. Dezvăluirile de impetuozitate 
nu provin doar din ură, mânie sau răzbunare, iar o varietate mare de lucruri 
ating, acest aspect, dar astăzi nu vom intra în amănunte. Toţi oamenii corupți 
sunt impetuoşi, iar această impetuozitate provine din firile lor satanice; 
impetuozitatea nu este în concordanţă cu rațiunea umanităţii normale, cu 
atât mai puţin cu adevărul, aşa că este o impetuozitate să acţionezi conform 
propriilor firi corupte. Nu cumva a răsplăti răul cu rău este o formă de 
impetuozitate? (Ba da.) Dar a răsplăti binele cu rău? Şi aceasta este tot 
impetuozitate. Dar a fi atât de furios încât să ţi se zbârlească părul în cap? 
Şi aceasta este tot impetuozitate. Impetuozitatea este doar răspunsul 
irațional la problemele cu care te confrunți, gândind: „Indiferent de situație, 
acum îmi voi descărca nemulţumirile personale. Indiferent de consecinţe, de 
principii sau de cine este ținta furiei mele, trebuie să mă descarc mai întâi” 
— aceasta este impetuozitate. În ultimă instanță, ce anume este 
impetuozitatea? Este o fire coruptă, este o fire satanică şi o lipsă totală de 
raționalitate. Impetuozitatea este un fel de sălbăticie, esenţa ei este o 
izbucnire a naturii animalice şi îi lipseşte chiar și cel mai mic simţ al 
umanităţii normale. O manifestare a lipsei de rațiune presupune pierderea 
discernământului şi a stăpânirii de sine, precum și incapacitatea de a te 


abtine şi de a te controla. Aceasta este impetuozitatea. 


Pentru a-ţi schimba firea, cel mai important lucru pe care trebuie să fii 


capabil să-l faci este să recunoşti modul în care firile tale corupte se 


manifestă în primul rând ţinând cont de cuvintele lui Dumnezeu și să devii 
conştient de ceea ce gândești şi de starea ta atunci când îţi dezvălui firea 
coruptă. În multe cazuri, fiecare stare care apare la o persoană apare din 
cauza unei firi corupte — în unele cazuri, o fire coruptă poate provoca mai 
multe stări diferite în circumstanţe diferite. Tu trebuie să fii capabil să 
discerni toate acestea. Nu este suficient să fi dobândit doar un pic de 
înţelegere în urma discernământului tău, trebuie să fii capabil şi să analizezi 
şi să ştii unde se află rădăcina problemei tale, în ce circumstanţe se 
manifestă firile tale corupte şi ce fel de problemă este. După ce vei ajunge 
să înţelegi toate acestea în mod clar, vei şti care este calea potrivită de 
practică. Vei fi capabil să practici ceva doar pentru că știi cum se cuvine să-l 
practici? (Nu.) De ce? Pentru că ai firi corupte. Dacă o fire coruptă 
împiedică o persoană să practice adevărul, aceasta trebuie să caute adevărul, 
să accepte să fie tratată și emondată de Dumnezeu, să accepte judecata şi 
mustrarea Sa şi să îşi înlăture firea coruptă. Dacă face aceste lucruri, îi va 
deveni ușor să practice adevărul. Abilitatea unei persoane de a practica 
adevărul înseamnă că aceasta a reuşit să se transforme? Nu. Doar pentru că 
o persoană a înlăturat o fire coruptă într-o chestiune, nu înseamnă că aceasta 
nu va apărea din nou. Ea va continua să apară, tulburând și împiedicând 
persoana respectivă să practice adevărul, în aceste circumstanţe, ea trebuind 
să caute în continuare adevărul pentru a înlătura această fire coruptă. O 
persoană poate înlătura o fire coruptă într-o chestiune, dar după un timp, 
este posibil ca o altă fire coruptă să apară într-o altă situație și să o 
împiedice să practice adevărul. Care este problema aici? Acest lucru arată 
că firile corupte sunt adânc înrădăcinate în oameni și că aceştia trebuie să 
continue să caute adevărul și să găsească răspunsuri la problemele lor în 
cuvintele lui Dumnezeu. Numai înlăturându-şi în mod repetat firile corupte, 


acestea vor începe să dispară treptat. Nicio fire coruptă nu poate fi înlăturată 


dintr-o dată — nu aşa merg lucrurile — trebuie mai întâi să ajungi să înţelegi 
adevărul şi să înveţi să discerni. Trebuie să te întrebi: „Mă aflu acum într-o 
stare greșită, cum a apărut această stare? De ce ar apărea acest tip de stare 
înlăuntrul meu? Cum dau cuvintele lui Dumnezeu în vileag această stare? 
Ce fire coruptă a cauzat această stare?” Trebuie să reflectezi la aceste 
întrebări pentru a dobândi înţelegere şi să le discerni clar. Odată ce vei avea 
o înţelegere a firilor tale corupte, vei putea să te lepezi de ele. În acest fel, 
piedicile din calea practicării adevărului îți vor dispărea treptat şi îţi va fi 
mai uşor să pui adevărul în practică. Să mergi pe calea urmăririi adevărului 
înseamnă să îți înlături permanent firile corupte în acest mod. Calea 
practicării adevărului se va lărgi şi se va deschide treptat, iar obstacolele din 
calea acestuia vor fi mai puţine; vei fi capabil să practici toate aspectele 
diferite ale adevărului şi vei dezvălui tot mai puţine firi corupte. Totuşi, 
acest lucru nu înseamnă că ai scăpat complet şi pe deplin de firile corupte. 
Este posibil ca în circumstanţe speciale să mai dezvălui întrucâtva o fire 
coruptă, dar acestea nu vor mai putea să te împiedice să practici adevărul. 
Aceasta este o schimbare într-o direcție bună. Calea intrării în viaţă este 
lungă, cu alte cuvinte, calea de urmărire a adevărului este lungă. În viaţa 
noastră reală, putem vedea cu toţii cum un singur tip de fire coruptă poate 
duce la o mare varietate de stări în circumstanţe diferite. Indiferent dacă la 
exterior aceste stări par a fi corecte sau greșite, pozitive sau negative şi 
potrivnice, toate acestea pot prelua controlul asupra unei persoane pentru o 
perioadă de timp, pot influenţa modul în care aceasta vorbeşte şi acționează 
şi pot avea un impact asupra opiniilor sale despre lucruri şi asupra modului 
în care tratează oamenii. Așadar, cum apar aceste stări? În realitate, toate 
acestea apar din cauza naturii satanice și a firilor corupte ale oamenilor. La 
exterior, se pare că oamenii sunt influenţaţi de stări, dar, în esenţă, firile lor 


corupte sunt cele care îi controlează. In consecinţă, toți oamenii trăiesc în 


conformitate cu natura lor satanică interioară şi cu firile lor corupte, ceea ce 
îi determină să încalce adevărul şi să se împotrivească lui Dumnezeu. Dacă 
nu foloseşti adevărul pentru a-ţi înlătura firile corupte și pentru a-ţi schimba 
stările greşite, nu vei putea să te eliberezi de constrângerile și cătuşele firii 
tale satanice. De exemplu, să spunem că eşti conducător şi că există un om 
în biserică care este potrivit pentru o anumită datorie, dar nu vrei să îl 
foloseşti pentru că îl desconsideri. Tu ştii că acesta nu este un mod corect de 
a trata oamenii, deci cum ar trebui să rezolvi această problemă? Trebuie să 
reflectezi: „De ce mă comport în acest fel? De ce îl tratez nedrept? Ce 
anume exercită o influenţă asupra mea?” Nu cumva cest lucru conține 
detalii specifice? Care este problema în acest caz în care tu nu vrei să tratezi 
acest om în mod corect? Acest lucru este cauzat de prejudecățile, 
preferinţele şi antipatule tale. Oamenii au firi arogante, așa că aceste lucruri 
pot apărea înlăuntrul lor. De aceea, acest lucru este cauzat, fără îndoială, de 
firea ta arogantă. Firea ta arogantă a făcut ca aceste stări să apară înlăuntrul 
tău: să desconsideri acest om în inima ta, să nu vrei să spui nimic bun 
despre el sau să îl evaluezi într-un mod corect şi drept şi să nu vrei să îl 
selectezi pentru o datorie chiar dacă este potrivit pentru ea — toate acestea 
sunt consecinţe aduse de firea ta arogantă. Oamenii au firi arogante, aşa că 
ascund întuneric în inimile lor, viziunea lor este distorsionată, iar opiniile 
lor asupra problemelor sunt părtinitoare. Aceste probleme trebuie rezolvate 
prin reflecţie și prin cunoaşterea de sine. Dacă tu ai o viziune și o înţelegere 
clară a stărilor şi firilor tale corupte şi poți apoi să cauţi adevărul pentru a le 
înlătura şi să tratezi oamenii conform principiilor adevărului, vei putea să îți 
schimbi prejudecățile faţă de oameni şi opiniile tale greşite despre aceștia și 
vei ajunge să îi tratezi corect. Așadar, cum le poţi schimba? Trebuie să vii 
înaintea lui Dumnezeu să te rogi și să cauţi adevărul, să vezi esenţa acestor 


probleme şi să obţii o înţelegere a voii lui Dumnezeu. Trebuie să ai dorința 


de a coopera şi de a te lepăda de sine. Trebuie să îți spui: „De acum înainte 
nu voi mai acţiona în acest fel. Calibrul lui poate fi un pic mai slab, dar 
trebuie să îl tratez aşa cum ar trebui să fie tratat. Dacă este potrivit pentru a 
îndeplini această datorie, atunci ar trebui să i-o încredințez. Dacă am o 
relație bună cu altcineva, dar acea persoană nu este potrivită pentru această 
sarcină, nu o voi folosi. Îl voi folosi pe el în schimb.” Oare nu s-a schimbat 
această stare? Nu este aceasta o formă de practică? Este o formă de 
practică. Aşadar, cum ai reuşit să practici în acest mod? Dacă nu ai fi 
cooperat şi dacă nu te-ai fi lepădat de intențiile tale subiective, ai fi fost 
capabil să obţii acest rezultat? Sigur că nu. Astfel, cooperarea oamenilor 
este crucială. Trebuie să cooperezi cu adevărat — adică trebuie să te 
străduiești pentru adevăr şi pentru cerințele lui Dumnezeu. Dacă nu alegi să 
acționezi în acest fel, dacă nu te străduiești pentru adevăr, atunci nu 
cooperezi. Adevărata cooperare este supunerea absolută faţă de adevăr. 
Numai având o atitudine şi o hotărâre de a te supune adevărului, te poți 
lepăda de intenţiile, preferinţele şi raţionamentele tale personale. În acest 
fel, starea ta greşită poate fi schimbată. A trata oamenii în mod corect 
înseamnă a fi capabil să accepţi şi să te supui atunci când altcineva vorbește 
corect şi în conformitate cu adevărul, indiferent de situaţia în care se află 
acea persoană. Dacă ai mereu prejudecăţi față de o persoană şi o 
desconsideri şi nu vrei să vorbeşti mult cu ea chiar şi după ce ai folosit-o, 
continuând să o desconsideri în inima ta, starea ta nefiind complet 
schimbată, acest lucru arată că rădăcina putredă a firii tale corupte se află 
încă înlăuntrul tău. O singură stare mică, neînsemnată, îți poate provoca 
foarte multă suferință — este aceasta o problemă legată de firea ta? Aceasta 
este o problemă legată de natura şi esența omului. Trebuie să schimbi 
această stare greşită. Nu ar trebui să delimitezi această persoană doar pentru 


că ai constatat că are anumite puncte slabe — cu siguranţă că are şi anumite 


merite şi puncte forte, iar tu trebuie să ai mai multă părtăşie cu ea şi să 
încerci să o înţelegi mai bine. Atunci când îi vei vedea punctele forte şi vei 
descoperi că, de fapt, este potrivită pentru datoria respectivă, treptat vei 
putea deveni conștient de josnicia şi de infamia ta şi îți vei da seama că 
încredințarea acestei datorii și tratarea ei în acest fel este corectă şi în 
conformitate cu adevărul. Atunci, te vei simți mai liniștit. Când această 
persoană va fi adusă în discuţie, te vei simţi împăcat în conştiinţa ta că nu 
L-ai dezamăgit pe Dumnezeu şi că ai practicat adevărul. Cu timpul, opinia 
ta despre această persoană se va schimba. Cum sunt realizate toate acestea? 
Dumnezeu este cel care face acest lucru — adevărul lucrează în tine puțin 
câte puţin, iar acest lucru îţi transformă şi îţi schimbă starea. Totuşi, acesta 
este doar începutul. Când întâlneşti iarăşi aceeaşi problemă, nu vei fi în 
mod necesar capabil să foloseşti aceleaşi metode pe care le-ai folosit cu 
omul precedent pentru a te ocupa de acea problemă. S-ar putea să fie în joc 
alte stări diferite, s-ar putea ca mediul să fie diferit sau s-ar putea ca 
oamenii, chestiunile şi lucrurile să fie diferite, testând măsura în care iubeşti 
adevărul şi hotărârea ta de a-ţi lepăda propria fire coruptă şi voia. Acestea 
sunt încercările lui Dumnezeu. În toate relaţiile tale cu ceilalţi, în orice 
moment şi oricine ar fi, indiferent dacă relaţia ta cu ei este bună sau rea, 
indiferent dacă îți sunt apropiaţi sau nu, indiferent dacă te lingușesc sau nu 
şi indiferent de calibrul pe care îl au — când îi poţi trata drept şi corect, 
starea ta se va fi schimbat cu totul. Când modul în care îi tratezi pe ceilalți 
nu se bazează pe închipuirile şi sentimentele tale sau pe temperamentul tău 
vulcanic, vei fi câştigat acest aspect al adevărului. Nu ai reușit deocamdată. 
Toate diferitele firi corupte din lăuntrul tău încă îţi controlează 
comportamentul, mintea și modul în care gândeşti. Aceste lucruri din 
lăuntrul tău au devenit deja natura ta care te controlează, iar adevărul nu a 


devenit încă viaţa ta. Pur şi simplu ai un comportament bun, dar în spatele 


acestui comportament bun, toate diferitele stări şi gânduri pe care le 
dezvălui şi pe care le nutrești în inima ta provin din firile tale corupte şi sunt 
în dezacord cu adevărul. Atunci când toate aceste stări şi gândurile tale vor 
deveni raționale şi conforme principiilor şi adevărului, firile tale corupte nu 
îți vor mai putea controla gândurile sau comportamentul — atunci firea ta se 
va fi schimbat cu adevărat. Nu vei mai fi nevoit să te lepezi de firile tale 
corupte sau să te abții. Pur și simplu vei putea acționa direct, conform 
principiilor adevărului. Vei crede că asta este exact ceea ce se cuvine să faci 
ŞI vei considera că practicarea adevărului nu este deloc obositoare. Când se 
va întâmpla acest lucru, adevărul va fi devenit viaţa ta. Niciunul dintre voi 
nu a reușit încă, trebuie să vă continuaţi urmărirea o perioadă. Nu este de 
ajuns să înţelegeţi doar un pic de doctrină şi să aveţi un pic de entuziasm; 
statura voastră este încă prea mică. Trebuie să fiți capabili să experimentați 
cuvintele lui Dumnezeu, să practicați adevărul și să vorbiți despre mărturia 
voastră experiențială și despre adevărata voastră înţelegere — atunci veți 
avea realitatea. Asta înseamnă să ai o statură adevărată. În acest moment, 
majoritatea oamenilor sunt incapabili să fie mărturie — experienţa lor este 
încă prea superficială, ei trebuind să citească mai mult din cuvintele lui 
Dumnezeu, să asculte mai multe predici şi să studieze mai multe imnuri. 
După ce vor experimenta multe lucruri, ei vor dobândi o înţelegere 
adevărată a cuvintelor lui Dumnezeu şi vor simți că ele sunt extrem de 
practice, că îi pot servi omului drept viaţă, că sunt pe deplin în măsură să îi 
facă pe oameni să trăiască adevărata asemănare umană şi că pot fi folosite 
ca răspuns la tot felul de încercări ale Satanei. Numai oamenii care 
dobândesc această înțelegere au statură şi au devenit cu adevărat aleşii lui 
Dumnezeu. Mulţi oameni sunt incapabili să aibă părtăşie despre adevăr sau 
să vorbească despre mărturia lor experiențială. Acest lucru se întâmplă 


pentru că adevărul nu a devenit încă viaţa lor şi, ca urmare, ei trăiesc vieți 


obositoare şi jalnice, trăiesc în tot felul de urâţenu, iar viețile lor sunt 
tragice. Ce le aduc oamenilor firile corupte? Ele aduc suferință, ură, 
resentimente, negativitate, precum şi aroganță, neprihănire de sine, 
minciună, înşelăciune, falsitate şi convingerea că unul este superior tuturor 
celorlalți. Uneori, ele îi determină pe oameni să se resemneze în lipsa de 
speranță, să vorbească cu raționamente false şi să se împotrivească. Alteori 
îi determină pe oameni să se gândească la cât de jalnici, la cât de singuri şi 
lipsiți de sprijin sunt şi să afişeze o asemănare tristă şi deplorabilă. Oamenii 
cred în Dumnezeu mulți ani, dar tot nu înţeleg adevărul, doar vorbesc fără 
noimă şi spun că sunt singuri și nesprijiniți. Dumnezeu este adevărul, El 
este sprijinul omului, dar oamenii nu se sprijină pe El, se îndepărtează de 
EI, îl urmează pe Satana și trăiesc în conformitate cu filosofii satanice. Nu 
cumva astfel de oameni sunt foarte confuzi? Toţi oamenii care nu urmăresc 
adevărul sunt aşa. Cei care înţeleg adevărul devin tot mai apropiați de 
Dumnezeu — dacă tu nu înţelegi şi nu ai dobândit nici măcar o fărâmă din 
adevăr, atunci eşti foarte departe de Dumnezeu şi s-ar putea să nu ai nici 
măcar o relație normală cu El. Dacă înţelegi adevărul și îl poţi practica, el 
devenind viaţa din lăuntrul tău, atunci Dumnezeu este în inima ta. Dacă nu 
înţelegi adevărul şi nu ai reuşit să îl obţii şi nici nu poți practica adevărul, 
atunci Dumnezeu nu este Dumnezeul tău şi nu sălășluieşte în tine. Dacă 
adevărul nu este stăpânul tău şi nu dictează totul în ceea ce te privește, 
atunci înseamnă că nici Dumnezeu nu dictează totul în ceea ce te priveşte. 
Înseamnă că tu nu te-ai dăruit lui Dumnezeu și că eşti în continuare cel care 
ia deciziile. Cine decide de fapt atunci când tu ei decizii? Firile tale corupte; 
adevărul nu este în control. Atunci când nu va mai trebui să îți frămânți 
mintea gândindu-te la cuvintele, acţiunile, comportamentul, modul în care 
tratezi problemele, la modul în care îți îndeplineşti datoria, la modul în care 


tratezi oamenii şi chiar la viaţa ta de zi cu zi, la ceea ce mănânci și la modul 


în care te îmbraci, atunci când vei putea să-ți gestionezi toate problemele 
conform cuvintelor lui Dumnezeu și principiilor adevărului, atunci vei trăi o 


adevărată asemănare umană şi vei fi obținut adevărul. 


În acest moment, practicarea adevărului este o chestiune de primă 
importanţă şi oricine nu practică adevărul este ignorant şi nesăbuit. Cei care 
nu practică adevărul sunt incapabili să experimenteze lucrarea lui 
Dumnezeu — ei cred că trebuie doar să crezi în Dumnezeu pentru a obţine 
binecuvântări şi că nu este nevoie să practici adevărul şi să plăteşti un preţ. 
Există mulţi oameni de acest fel în lumea religioasă. În casa lui Dumnezeu, 
cei mai mulți oameni cunosc modul în care Dumnezeu își desfăşoară 
lucrarea şi mântuieşte omenirea, precum şi intenţiile şi cerințele lui 
Dumnezeu pentru oameni. În casa lui Dumnezeu sunt tot mai puţini oameni 
care nu practică adevărul. În acest moment, voi toţi înțelegeți, din punct de 
vedere doctrinar, că puteţi realiza transformarea firii şi obține mântuirea 
doar urmărind şi practicând adevărul, dar sunteți încă puţin confuzi când 
vine vorba de calea de practicare a adevărului şi de intrare în realitatea 
adevărului. Drept urmare, intrarea în viață se derulează lent. Practicarea 
adevărului este cheia pentru a intra în realitatea adevărului — a fi incapabil 
să practici adevărul este o mare problemă. Mai predicaţi cu toţii cuvintele și 
expresiile doctrinare? (Da.) Atunci, după ce ați făcut asta, puteți pune în 
practică aceste cuvinte şi expresii doctrinare? Dacă nu le puteţi pune în 
practică, acest lucru demonstrează că voi încă nu înţelegeţi adevărul, ci doar 
doctrinele, și că încă nu aveţi realitatea adevărului. Unii oameni ştiu că ar 
trebui să fie cinstiţi, dar nu se pot elibera de constrângerile minciunii şi ale 
tertipurilor. Unii oameni pretind că sunt dispuși să se supună lui Dumnezeu, 
dar atunci când sunt emondaţi şi trataţi nu sunt capabili să se supună. Alţi 
oameni vorbesc despre doctrine într-un mod care sună corect şi dau 


impresia că au realitatea adevărului, dar nu au o cunoaștere de sine 


adevărată. Alți oameni cred că sunt foarte spirituali pentru că sunt capabili 
să vorbească despre teoria spirituală, dar nu sunt capabili de o cunoaștere de 
sine reală şi le lipsește adevărata supunere, fie în îndatoririle lor, fie atunci 
când gestionează problemele. Ce se află la baza tuturor acestor probleme? 
Faptul că sunt incapabili să accepte adevărul. Dacă un credincios în 
Dumnezeu nu acceptă adevărul, crede acesta cu adevărat în El? Dacă nu 
poate accepta adevărul, nu va fi capabil să îşi rezolve niciuna dintre 
probleme. Doar cei care acceptă adevărul sunt capabili să îl pună în practică 
şi să ajungă să se cunoască. Indiferent câte cuvinte şi expresii doctrinare 
poate recita cineva, cheia este să fie capabil să practice acea doctrină, asta 
este cel mai important. Adevărurile pe care cineva le pune în practică sunt 
realitatea — dacă cineva nu este capabil să practice adevărul, atunci îi 
lipseşte realitatea. Unii oameni pot predica foarte clar cuvintele şi expresiile 
doctrinare, dar, de fapt, le lipseşte claritatea multor adevăruri, nu sunt 
capabili să discearnă unele lucruri şi nu le pot vedea, iar numărul 
adevărurilor pe care sunt capabili să le practice este foarte limitat. Drept 
urmare, acestor oameni le este foarte greu să scrie mărturii experiențiale — 
ei pot scrie doar câteva cuvinte şi expresii doctrinare, fără a avea un limbaj 
obişnuit sau o experienţă practică. Acum aveţi o cale pentru modul în care 
ar trebui rezolvată această problemă a recitării cuvintelor şi expresiilor 
doctrinare? Pentru a rezolva această problemă a recitării cuvintelor şi 
expresiilor doctrinare, trebuie să practici adevărul — cu cât practici mai mult 
adevărul, cu cât depui mai mult efort pentru adevăr şi pentru practica ta, cu 
atât mai multe cuvinte de experienţă și practică vei dobândi. Cu cât vei avea 
mai multe cuvinte de experienţă şi practică, cu atât vei recita mai puțin 
cuvintele și expresiile doctrinare. Cum poate cineva să obţină realitatea? În 
timp ce practică adevărul, oamenii au unele experienţe şi sunt expuşi la 


unele lucruri, dezvăluie firi corupte, provoacă tot felul de stări, iar apoi 


caută adevărul, îşi disecă diferitele stări corupte şi găsesc principile şi calea 
de practică. Ei ajung să înțeleagă şi să practice adevărul. Aceasta este 
adevărata experienţă de viaţă. Dacă tu nu urmărești adevărul și nu doreşti să 
îl practici, nu vei trece prin acest proces, iar fără acest proces nu vei reuși să 
obţii intrarea în viaţă. Dacă experimentezi multe lucruri în acest proces, vei 
obține o înţelegere clară a adevărului, vei fi capabil să discerni clar firile 
corupte, iar calea pe care trebuie să o urmezi în practicarea adevărului va 
deveni din ce în ce mai clară. Dacă nu ai trecut prin acest proces de practică 
ŞI experienţă și ai doar o înţelegere şi o comprehensiune literală, doctrinară, 
a cuvintelor lui Dumnezeu, atunci nu vei predica decât doctrine, deoarece 
există o discrepanţă între înţelegerea ta literală şi experienţa ta propriu-zisă. 
Cum apare doctrina? Când un om nu practică, ci numai înțelege, analizează 
şi explică sensul literal al cuvintelor lui Dumnezeu și, mai mult decât atât, 
le predică, atunci apare doctrina. Poate doctrina să devină realitate? Dacă nu 
practici adevărul, nu îl vei înțelege niciodată. Simpla explicaţie literală va fi 
mereu doctrină. Totuşi, dacă practici, experimentezi, simți şi înveţi, 
cunoașterea, gândurile, ideile şi experienţele produse astfel vor fi practice. 
Realitatea este obținută prin practică; fără practică, realitatea este mereu 
absentă. A spus cineva: „Nu practic adevărul, dar tot pot ține predici 
practice.” Ceea ce predici poate suna corect şi destul de practic pentru 
ceilalți în acel moment, dar tot nu vor avea o cale de a practica după aceea. 
Astfel, tot ceea ce înţelegi este tot doctrină. Dacă nu pui cuvintele lui 
Dumnezeu în practică şi nu ai nicio experienţă practică sau înţelegere a 
adevărului, când o stare la care nu te-ai gândit vreodată înainte apare în 
altcineva, nu vei şti cum s-o rezolvi. Când un om practică rar adevărul, nu îl 
va înţelege niciodată cu adevărat. Numai sporindu-şi practicarea adevărului 
îl va înțelege cu adevărat și numai atunci va putea înţelege principiile 


practicării adevărului. Dacă nu ai nicio experienţă a adevărului, vei putea, 


în mod natural, să practici numai doctrină. Le vei spune celorlalți să adere 
la reguli exact aşa cum o faci tu. Fără realitatea practicării şi a experienței, 
nu vei fi niciodată capabil să predici realitatea. Practicarea adevărului nu 
este totuna cu studiul. Studiul înseamnă invariabil să trudești cu cuvântul 
scris; este în regulă doar să iei notițe, să memorezi, să analizezi şi să 
scrutezi cuvintele. Practicarea adevărului este tocmai opusul; un om trebuie 
să se bazeze pe experienţa practică pentru a obţine rezultate. Oricine este 
dispus să pună în practică adevărul imediat ce îl înțelege va putea să se 
elibereze de firile sale corupte — cu cât practică mai multe adevăruri, cu atât 
se va putea lepăda de mai multe firi corupte. Cei care înțeleg adevărul, dar 
nu îl practică, nu se vor elibera niciodată de firile lor corupte. Astfel, 
căutarea, înţelegerea şi practicarea adevărului reprezintă calea spre 


înlăturarea firilor corupte 


11 decembrie 2017 


O persoană nu poate fi mântuită prin credinţă în 
religie sau prin implicarea în ceremonii religioase 


Cei mai mulți dintre voi s-au eliberat de religie şi au acceptat lucrarea 
din zilele de pe urmă a lui Dumnezeu. Mâncaţi și beți zilnic din cuvintele 
actuale ale lui Dumnezeu, participaţi la ospăţul nunții Mielului şi aţi pus o 
temelie pentru adevărata cale. Vă sacrificați cu sinceritate pentru Dumnezeu 
şi ați obținut aprobarea Lui. Aşadar, ce cunoştinţe şi înţelegere aveţi despre 
conceptul de credinţă în Dumnezeu? În ce fel sunt ele diferite de înţelegerea 
credinţei în Dumnezeu pe care ați avut-o în cadrul religiei? De acum, 
înţelegeți într-adevăr ce sunt credinţa în religie şi credința în Dumnezeu? 
Există o diferenţă între credinţa în religie şi credința în Dumnezeu? În ce 
constă această diferenţă? Aţi descoperit esenţa acestor întrebări? Ce fel de 
persoană este credinciosul obişnuit în religie? Pe ce se axează? Cum ar 
trebui definită credința în religie? Credinţa în religie înseamnă 
recunoaşterea faptului că există un Dumnezeu, iar credincioşii în religie fac 
anumite schimbări în comportamentul lor: ei nu lovesc şi nu suduie 
oamenii, nu fac lucruri rele care le dăunează oamenilor şi nu comit diverse 
infracțiuni sau nu încalcă legea. Duminica, se duc la biserică. Aceştia sunt 
credincioşii în religie. Asta înseamnă că a se comporta bine şi a participa 
adesea la adunări este dovada că o persoană crede în religie. Când cineva 
crede în religie, acesta recunoaște că există un Dumnezeu şi consideră că a 
crede în Dumnezeu înseamnă să fii o persoană bună; atât timp cât nu 
păcătuieşte şi nu face lucruri rele, va putea să meargă la ceruri când moare 
ŞI va avea o finalitate bună. Credinţa sa îi oferă susţinere la nivel spiritual. 
Ca atare, credinţa în religie poate fi definită, de asemenea, după cum 
urmează: să crezi în religie înseamnă să recunoști, în inima ta, că există un 


Dumnezeu; să crezi că vei putea merge la ceruri când mori; să ai un sprijin 


spiritual în inima ta; să-ţi schimbi puţin comportamentul şi să fii o persoană 
bună. Asta este tot. Cât priveşte faptul că Dumnezeul în care crede există 


a 


sau nu, dacă El exprimă adevărul, ce îi cere El, habar nu are. Intuieşte și îşi 
închipuie toate acestea în baza învățăturilor Bibliei. Aceasta este credința în 
religie. Credința în religie reprezintă, înainte de toate, urmărirea 
modificărilor comportamentale şi a susținerii spirituale. Însă calea pe care 
merg asemenea oameni — calea de a urmări binecuvântări — nu s-a schimbat. 
Punctele lor de vedere, noțiunile şi închipuirile lor greşite despre credința în 
Dumnezeu nu s-au schimbat. Temelia existenței lor, direcția şi obiectivele 
pe care le urmează în viața lor se bazează pe ideile şi opiniile culturii 
tradiționale și nu s-au schimbat deloc. Aceasta este starea tuturor celor care 
cred în religie. Aşadar, ce este credința în Dumnezeu? Care este definiția pe 
care Dumnezeu o dă credinţei în Dumnezeu? (Credinţă în suveranitatea lui 
Dumnezeu.) Este credință în existența lui Dumnezeu şi în suveranitatea Sa 
— acesta e cel mai importante lucru. Să crezi în Dumnezeu înseamnă să 
acorzi atenție cuvintelor Lui, să exişti, să trăieşti, să-ți realizezi datoria şi să 
te implici în toate activitățile umanității normale după cum o cer cuvintele 
lui Dumnezeu. Implicația este că a crede în Dumnezeu înseamnă să-L 
urmezi pe Dumnezeu, să faci ceea ce Dumnezeu cere, să trăieşti după cum 
cere El; a crede în Dumnezeu înseamnă să urmezi calea lui Dumnezeu. 
Obiectivele și direcția vieților oamenilor care cred în Dumnezeu nu sunt 
complet diferite de cele ale oamenilor care cred în religie? Ce presupune 
credinţa în Dumnezeu? Implică capacitatea sau incapacitatea oamenilor de a 
asculta cuvintele lui Dumnezeu, de a accepta adevărul, de a se elibera de 
firile lor corupte, de a renunţa la tot pentru a-L urma pe Dumnezeu și de a fi 
loiali în îndatoririle lor. Aceste lucruri au o legătură directă cu măsura în 
care ei pot fi mântuiţi sau nu. Acum cunoaşteţi definiția credinței în 


Dumnezeu; aşadar, cum ar trebui să fie practicată credinţa în El? Ce le cere 


Dumnezeu credincioşilor Lui? (Să fie oameni cinstiți şi să urmărească 
adevărul, să îşi schimbe firea şi să-L cunoască pe Dumnezeu.) Care sunt 
cerințele lui Dumnezeu pentru comportamentul exterior al oamenilor? (El 
cere ca oamenii să fie pioşi, nu desfrânaţi, şi să trăiască umanitatea 
normală.) Oamenii ar trebui să aibă minima decență a unui sfânt şi să 
trăiască umanitatea normală. Prin urmare, cu ce trebuie să fie înzestrată o 
persoană pentru a avea umanitate normală? Acest lucru se referă la multe 
adevăruri pe care trebuie să le practice o persoană credincioasă. Doar 
deținând toate aceste realități ale adevărului are omul umanitate normală. 
Crede cineva în Dumnezeu dacă nu practică adevărul? Ce consecinţe are 
lipsa practicării adevărului? Cum anume ar trebui oamenii să creadă în 
Dumnezeu pentru a obține mântuirea şi pentru a se supune și a se închina 
lui Dumnezeu? Toate aceste lucruri au legătură cu practicarea cuvintelor lui 
Dumnezeu şi a multor adevăruri. Așadar, omul trebuie să creadă în 
Dumnezeu conform cuvintelor şi cerințelor Sale şi trebuie să practice 
potrivit cerinţelor Sale; doar aceasta este credinţă adevărată în Dumnezeu. 
Asta înseamnă să ajungi la miezul problemei. Practicarea adevărului, 
urmarea cuvintelor lui Dumnezeu şi traiul conform cuvintelor lui 
Dumnezeu: asta este calea dreaptă a vieţii umane; credinţa în Dumnezeu 
este legată de calea vieţii umane. Credinţa în Dumnezeu este legată de atât 
de multe adevăruri, iar adepții lui Dumnezeu trebuie să înțeleagă aceste 
adevăruri. Cum ar putea ei să Îl urmeze pe Dumnezeu dacă nu înțeleg și nu 
acceptă adevărul? Oamenii care cred în religie nu fac decât să admită că 
există un Dumnezeu şi au încredere că există un Dumnezeu — însă ei nu 
înţeleg aceste adevăruri, nici nu le acceptă, aşadar, oamenii care cred în 
religie nu sunt adepţi ai lui Dumnezeu. A crede în religie e bine numai 
pentru a te comporta bine la exterior, a te stăpâni, a respecta regulile şi a 


avea hrană spirituală. Dacă un om se comportă bine şi are un suport şi un 


sprijin şi hrană pentru spiritul lui, se schimbă calea lui în viață? (Nu.) Unii 
spun că sunt acelaşi lucru credința în religie şi credinţa în Dumnezeu. 
Atunci, ÎL urmează acei oameni pe Dumnezeu? Cred ei în Dumnezeu 
conform cerințelor Sale? Au acceptat ei adevărul? Dacă cineva nu face 
niciunul dintre aceste lucruri, atunci nu este credincios în Dumnezeu și nici 
un adept al Lui. Cel mai evident mod în care credinţa în religie se manifestă 
la cineva este lipsa de acceptare a lucrării actuale a lui Dumnezeu şi a 
adevărului pe care El îl exprimă. Aceasta este trăsătura care îi 
caracterizează pe credincioșii în religie; ei nu sunt deloc adepți ai lui 
Dumnezeu. Credinţa în religie este doar o urmărire a schimbării 
comportamentale şi a hranei spirituale; ea nu implică niciun adevăr. Prin 
urmare, credincioșii în religie nu își vor schimba firea vieţii, nu vor practica 
adevărul şi nici nu vor fi capabili să asculte cuvintele lui Dumnezeu și să I 
se supună. Acest lucru stabileşte că ei nu vor avea nici o cunoaştere 
adevărată a lui Dumnezeu. Atunci când o persoană crede în religie, oricât 
de bun ar fi comportamentul ei, oricât de ferm L-ar recunoaşte pe 
Dumnezeu şi oricât de elevată ar fi teoria sa despre credinţa în El, ea nu Îl 
urmează pe Dumnezeu. Atunci, pe cine urmează ea? Tot pe Satana îl 
urmează. Care este temeiul pentru ceea ce trăiește, urmăreşte, tânjeşte şi 
practică ea? De ce depinde existența sa? Cu siguranţă nu de cuvintele lui 
Dumnezeu, de adevăr. Ea continuă să trăiască după firea coruptă a Satanei, 
comportându-se conform logicii și filosofiei Satanei. Spune doar minciuni, 
fără vreun pic de adevăr. Firea ei satanică nu a suferit nicio schimbare, 
continuând să-l urmeze pe Satana. Perspectiva ei asupra vieţii, valorile ei, 
modul ei de a trata lumea şi principiile ei comportamentale sunt, toate, 
revărsări ale naturii Satanei. Doar comportamentul ei exterior s-a schimbat 
puțin, dar calea vieţii ei, modul ei de a exista şi perspectiva ei asupra 


lucrurilor nu s-au schimbat deloc. Dacă o persoană este cu adevărat 


credincioasă în Dumnezeu, ce se poate schimba înlăuntrul său în câțiva ani? 
(Perspectiva ei asupra vieţii şi valorile ei se vor schimba.) Însăşi temelia 
existenței acelei persoane se va schimba. Dacă temelia existenţei sale se 
schimbă, care va fi temeiul vieţii sale? (Viaţa sa va fi întemeiată pe 
cuvintele lui Dumnezeu și pe adevăr.) Aşadar, acum trăiţi zilnic conform 
cuvintelor lui Dumnezeu în exprimarea şi acţiunile voastre? Tu, de pildă, nu 
mai minți: de ce? Care este temeiul tău pentru asta? (Cerinţa lui Dumnezeu 
ca omul să fie cinstit.) Faptul că nu mai minţi şi nu te mai implici în 
înşelăciune are la bază cuvintele lui Dumnezeu, cerința de a fi o persoană 
cinstită și adevărul. Şi, atunci, calea pe care mergi în viaţă nu este una 
diferită? 


Acum, pentru a rezuma: ce este credinţa în religie? Ce este credinţa în 
Dumnezeu? Care sunt principalele diferenţe între cele două? A crede în 
religie înseamnă a avea convingere într-o religie, a urma regulile acesteia, a 
urma alți oameni și pe Satana şi a trăi sub stăpânirea Satanei. A avea 
credință în Dumnezeu înseamnă a accepta cuvintele Sale, a accepta 
adevărul, a te supune lucrării Sale şi a-ţi îndeplini datoria conform 
principiilor adevărului. Asta înseamnă să-L urmezi pe Dumnezeu. Acestea 
sunt principalele diferenţe dintre credinţa în religie şi credinţa în 
Dumnezeu. Pe măsură ce vă îndepliniți îndatoririle în casa lui Dumnezeu, 
unii dintre voi acceptă adevărul şi se schimbă puţin, în timp ce alții nu îl 
acceptă şi nu se schimbă. Așadar, puteți să faceţi distincţia între aceste două 
tipuri de oameni, cei care cred în religie şi cei care au credință în 
Dumnezeu? Cheia este să ne uităm dacă o persoană urmăreşte adevărul și 
pe ce cale alege să meargă. Dacă urmărești un comportament bun, hrana 
spirituală şi respectarea regulilor şi dacă eşti în căutarea câştigului personal 
în urmărirea ta, fără să urmăreşti deloc adevărul, ci doar aspectele 


exterioare ale unei persoane bune, care are de un comportament oarecum 


bun, dar nu realitatea adevărului, cât de bun poate fi, de fapt, cineva ca tine? 
Firea coruptă a unei astfel de persoane şi esența naturii sale nu s-au 
schimbat deloc. Poate că aceasta vorbeşte frumos, dar atunci când se 
confruntă cu încercări, nu poate rămâne neclintită. Este posibil chiar să se 
plângă de Dumnezeu și să-L trădeze. Aceasta este credincioasă în religie. 
Cei care au credință în Dumnezeu pot accepta toate adevărurile pe care El le 
exprimă. Ei pot să reflecteze şi se pot cunoaşte în conformitate cu adevărul, 
se pot căi cu adevărat şi, în cele din urmă, pot practica adevărul, se pot 
supune lui Dumnezeu şi pot trăi conform cuvintelor Sale. Când se confruntă 
cu încercări și necazuri, ei pot rămâne neclintiţi, pot fi o mărturie minunată 
şi Îl pot urma pe Dumnezeu cu loialitate până la final. Aceştia sunt 
adevărații credincioşi în Dumnezeu. Aceasta este diferenţa dintre cei care 


cred în religie și cei care au credinţă în Dumnezeu. 


Este vreunul dintre voi care crede în inima sa doar într-un Dumnezeu 
nedesluşit din ceruri, dar are mereu noţiuni despre Dumnezeul întrupat? 
Dacă într-adevăr există astfel de oameni, atunci ei sunt credincioşi în 
religie. Credincioșii în religie nu Îl recunosc în inimile lor pe Dumnezeul 
întrupat şi, chiar dacă o fac, au întotdeauna noţiuni despre El şi nu sunt 
niciodată capabili să se supună. Nu este aşa? Strict vorbind, astfel de 
oameni nu sunt credincioşi în Dumnezeu. Deşi pot pretinde că ei cred în 
Dumnezeu, de fapt, aceştia nu sunt cu mult diferiți de credincioşii în religie. 
În inimile lor, ei cred doar într-un Dumnezeu nedeslușit; sunt adepţi ai 
noțiunilor şi regulilor religioase. Așadar, orice persoană care nu urmăreşte 
adevărul, care se concentrează doar pe un comportament bun şi pe 
respectarea regulilor, care nu practică adevărul şi a cărei fire nu se schimbă 
câtuşi de puţin, nu face altceva decât să creadă în religie. Ce trăsătură îi 
distinge pe cei care cred în religie? (Ei se concentrează doar pe practicile 


externe și pe un comportament aparent bun.) Care sunt principiile şi temeiul 


acțiunilor lor? (Filosofiile satanice de viaţă.) Ce filosofu satanice de viaţă şi 
ce firi satanice şi corupte există? Viclenia şi şiretenia, să fii o lege pentru 
sine, aroganţa şi îngâmfarea, să ai ultimul cuvânt în toate, să nu cauţi 
niciodată adevărul sau să nu ai părtăşie cu fraţii şi surorile, iar atunci când 
acționezi, să te gândeşti întotdeauna la propriile interese, la mândria și 
statutul tău — toate acestea sunt acţiuni bazate pe o fire satanică. Înseamnă 
că îl urmezi pe Satana. Dacă o persoană crede în Dumnezeu, dar nu ţine 
seama de cuvintele Sale, nu acceptă adevărul sau dacă nu se supune 
aranjamentelor şi orchestrărilor Sale; dacă doar manifestă anumite 
comportamente bune, dar nu e capabilă să se lepede de trup şi să renunţe la 
nimic din mândria sau interesele sale; dacă, deşi după aparenţe îşi 
îndeplineşte datoria, trăieşte încă în conformitate cu firile sale satanice şi nu 
a renunţat în niciun fel la filosofiile şi modurile de existenţă ale Satanei și 
nu şi le-a schimbat, atunci cum ar putea atunci să creadă în Dumnezeu? 
Aceasta este credinţa în religie. Astfel de oameni renunţă la lucruri şi se 
sacrifică superficial, dar, dacă ne uităm la calea pe care merg, la originea și 
punctul de început a tot ceea ce fac, ei nu folosesc drept bază pentru acele 
lucruri cuvintele lui Dumnezeu sau adevărul; în schimb, ei continuă să 
acționeze conform propriilor noțiuni şi închipuiri, presupuneri subiective, 
ambiţii şi dorințe. Filosofule şi firile Satanei continuă să servească drept 
bază a existenţei şi acţiunilor lor. În chestiuni în care nu înţeleg adevărul, nu 
îl caută; în chestiuni în care înţeleg adevărul, nu-l practică, nu ÎI înalță pe 
Dumnezeu ca fiind măreț şi nici nu preţuiesc adevărul. Deşi cu numele şi cu 
vorba Îl recunosc pe Dumnezeu și cred în El și, deşi par capabili să 
îndeplinească o datorie şi să-L urmeze pe Dumnezeu, ei trăiesc după firea 
lor satanică în tot ce spun și fac. Toate lucrurile pe care le spun şi le fac sunt 
revărsări ale unei firi corupte. Nu îi veți vedea practicând sau 


experimentând cuvintele lui Dumnezeu, darămite manifestând faptul că ei 


caută adevărul şi ascultă de el în toate. În acţiunile lor, ei se gândesc la 
propriile interese înainte de toate şi îşi îndeplinesc mai întâi propriile 
dorinţe şi intenţii. Sunt aceştia oameni care Îl urmează pe Dumnezeu? (Nu.) 
Şi pot oamenii care nu Îl urmează pe Dumnezeu să aducă schimbări în firile 
lor? (Nu.) Şi dacă nu își pot schimba firile, nu sunt jalnici? Ei au auzit şi au 
înţeles cuvintele lui Dumnezeu, dar când fac ceva, propriile lor dorinţe sunt 
prea puternice; ei sunt incapabili să practice conform cuvintelor lui 
Dumnezeu sau adevărului, cu atât mai puţin conform principiilor. După 
câțiva ani de credință în Dumnezeu, par mult mai amabili și mai manierați. 
Au multe comportamente bune, iar viaţa lor spirituală pare destul de 
normală. Nu există mari probleme legate de modul în care interacționează 
cu ceilalți şi îndeplinesc unele îndatoriri, având oarecare rezultate, dar au o 
problemă, aceasta fiind cea mai gravă dintre toate. Unde se află această 
problemă? În mintea lor. Indiferent de câţi ani cred, ei nu au stabilit o relaţie 
normală cu Dumnezeu; indiferent ce fac sau ce li se întâmplă, primul lucru 
la care se gândesc este: „Ce vreau să fac, ce ar fi în interesul meu şi ce nu ar 
fi, ce s-ar putea întâmpla dacă aş face un lucru sau altul” — acestea sunt 
lucrurile la care se gândesc mai întâi. Ei nu se gândesc deloc la ce fel de 
practică L-ar slăvi pe Dumnezeu şi ar fi mărturie pentru El sau I-ar îndeplini 
Voia ŞI nici nu se roagă pentru a căuta care sunt cerinţele lui Dumnezeu şi ce 
spun cuvintele Sale. Ei nu acordă niciodată atenție voii sau cerinţelor lui 
Dumnezeu şi modului în care oamenii trebuie să practice pentru a-L 
mulțumi. Deşi uneori se roagă înaintea lui Dumnezeu şi comunică cu El, ei 
doar vorbesc cu ei înşişi, nu caută sincer adevărul. Atunci când se roagă lui 
Dumnezeu şi Îi citesc cuvintele, nu le raportează la problemele pe care le 
întâlnesc în viaţa reală. Așadar, cum tratează ei suveranitatea, rânduielile şi 
orchestrările lui Dumnezeu, în mediul rânduit de El? Când se confruntă cu 


lucruri care nu le mulţumesc propriile dorinţe, le evită și se împotrivesc în 


inima lor. Când se confruntă cu lucruri care provoacă o pierdere pentru 
interesele lor sau împiedică realizarea intereselor lor, ei încearcă prin toate 
mijloacele să caute o cale de ieşire, străduindu-se să își maximizeze 
propriile beneficii și luptând pentru a evita orice pierderi. Ei caută să îşi 
mulțumească propriile dorinţe, nu voia lui Dumnezeu. Oare este aceasta 
credinţă în Dumnezeu? Au astfel de oameni o relație cu Dumnezeu? Nu, nu 
au. Ei trăiesc într-o manieră josnică, demnă de dispreţ, intransigentă şi 
urâtă. Nu numai că nu au nicio relație cu Dumnezeu, dar se şi opun 
suveranității şi rânduielilor lui Dumnezeu la fiecare pas. Ei spun adesea: 
„Fie ca Dumnezeu să guverneze totul şi să domnească în viaţa mea. Sunt 
dispus să-L las pe Dumnezeu să ia tronul, să domnească şi să guverneze în 
inima mea. Sunt dispus să mă supun rânduielilor şi orchestrărilor lui 
Dumnezeu.” Însă, atunci când lucrurile cu care se confruntă le dăunează 
propriilor interese, ei nu se pot supune. În loc să caute adevărul într-un 
mediu rânduit de Dumnezeu, ei caută să se abată din drum şi să evite acel 
mediu. Nu vor să se supună rânduielilor și orchestrărilor lui Dumnezeu, ci 
să facă lucrurile după propria lor voință, doar în măsura în care nu le sunt 
afectate interesele. Ignoră complet voia lui Dumnezeu, preocupându-se doar 
de propriile interese, de propriile circumstanţe şi de propriile stări de spirit 
şi sentimente. Asta înseamnă să crezi în Dumnezeu? (Nu.) Ce înseamnă 
Dumnezeu pentru ei, în inimile lor? Nu este El un fel de legendă? Nu este 
El un fel de hrană spirituală? Dumnezeu este un străin şi un necunoscut 
pentru ei. Când totul este bine, Dumnezeu este totul pentru ei, Suveranul 
lor. Dar cum vor reacționa dacă ceea ce face Dumnezeu nu este profitabil 
pentru ei sau le lezează interesele și demnitatea, făcându-i să fie tratați sau 
supunându-i încercărilor şi suferințelor? Vor evita, se vor împotrivi, vor 
refuza şi chiar se vor plânge. Poate că unii oameni nu o spun cu voce tare, 


dar simt durere, disconfort şi negativitate în inimile lor. Ce înseamnă să fie 


negativi? Înseamnă că nu acceptă adevărul în inimile lor şi că se 
împotrivesc mereu şi se răzvrătesc împotriva lui Dumnezeu. Unii oameni nu 
acceptă încercările şi rafinarea, crezând că nu este corect ca Dumnezeu să 
facă astfel de lucruri. Când se confruntă cu oricare dintre greutățile arestării 
şi persecuției din partea marelui balaur roşu, unii oameni se plâng în sinea 
lor că Dumnezeu este nedrept cu ei. Ce părere aveţi despre această 
mentalitate? Dacă îşi pot exprima atât de deschis plângerile împotriva lui 
Dumnezeu atunci când ceea ce face El le provoacă suferință, mai poate fi El 
Dumnezeul în care ei cred? Dacă nu sunt capabili să se supună, atunci El nu 
este Dumnezeul lor şi, prin urmare, îndrăznesc să I se împotrivească. Ei își 
doresc să existe un alt Dumnezeu în afară de Dumnezeu, gândindu-se: 
„Doar dacă El transformă în realitate tot ce gândesc și fac eu, exact după 
preferințele mele, numai atunci ar fi El Dumnezeu, numai așa ar fi rânduiala 
şi orchestrarea Lui. Dacă Dumnezeu nu Se conformează voii mele, 
acționând întotdeauna contrar preferințelor şi închipuirilor mele, atunci nu 
mă pot supune Lui, iar El nu este Dumnezeul meu. Dacă El este Dumnezeu, 
El ar trebui să mulţumească oamenii. Pentru că oamenii sunt lumina ochilor 
Lui, El ar trebui să facă totul pentru a-i proteja şi a-i preţui. Cum ar putea El 
să-l lase să treacă prin greutăţi, încercări şi eşecuri?” Nu este aceasta 
atitudinea pe care majoritatea oamenilor o au faţă de Dumnezeu în inimile 
lor? Într-adevăr, aşa este. Când totul le merge bine, cei mai mulţi oameni 
simt că Dumnezeu este puternic, drept şi încântător. Când Dumnezeu îi 
testează, îi tratează, îi ceartă şi îi disciplinează, când le cere să-şi lase 
deoparte propriile interese, să întoarcă spatele trupului şi să practice 
adevărul, când Dumnezeu lucrează asupra lor, orchestrează și domneşte 
asupra sorții şi vieţii lor, răzvrătirea lor iese la suprafaţă, iar între ei şi 
Dumnezeu există o separare, creând conflicte şi o prăpastie între ei și 


Dumnezeu. In astfel de momente, în inimile lor, Dumnezeu nu este deloc 


încântător; nu este deloc puternic, pentru că ceea ce face El nu le 
îndeplineşte dorinţele. Dumnezeu îi întristează; El îi supără; le aduce durere 
şi suferință; îi face să se simtă stingheriți. Drept urmare, ei nu se supun 
deloc lui Dumnezeu, ci se răzvrătesc împotriva Lui şi se feresc de El. 
Făcând asta, practică ei adevărul? Urmează ei calea lui Dumnezeu? Îl 
urmează pe Dumnezeu? Nu. Indiferent de numeroasele tale noțiuni şi 
închipuiri despre lucrarea lui Dumnezeu și indiferent cum fi acționat în 
trecut conform propriei voințe şi te-ai fi răzvrătit împotriva lui Dumnezeu, 
dacă tu cauţi realmente adevărul şi accepţi judecata şi mustrarea cuvintelor 
lui Dumnezeu și să fii emondat și tratat de cuvintele lui Dumnezeu; dacă, în 
tot ceea ce orchestrează El, poţi să urmezi calea lui Dumnezeu, să acorzi 
atenţie cuvintelor Sale, înveţi să-l cauţi voia, să practici conform cuvintelor 
şi intenției Sale şi poți să te supui, căutând, şi dacă poţi să renunţi la propria 
voință, la toate dorinţele, gândurile și intenţiile și să nu-L confrunți pe 
Dumnezeu, abia atunci Îl urmezi pe Dumnezeu! Poate spui că Îl urmezi pe 
Dumnezeu, dar dacă faci totul conform propriei voințe, cu propriile ţinte şi 
propriile planuri, fără să laşi lucrurile în seama lui Dumnezeu, atunci mai 
este Dumnezeu Dumnezeul tău? Nu, nu este. Dacă Dumnezeu nu este 
Dumnezeul tău, atunci, când spui că-L urmezi pe Dumnezeu, nu sunt 
acestea vorbe goale? Nu sunt ele o încercare de a păcăli oamenii? Poate 
spui că Îl urmezi pe Dumnezeu, dar toate acţiunile și faptele tale, 
perspectiva asupra vieţii şi a valorilor atitudinea şi principiile cu care 
abordezi şi tratezi lucrurile, vin toate de la Satana, dacă tratezi toate aceste 
lucruri conform legilor şi logicii Satanei, eşti, atunci, un adept al lui 
Dumnezeu? (Nu.) Vezi tu, atunci când Domnul Isus i-a informat pe ucenicii 
Săi că va suferi multe greutăţi, că va fi ucis şi va învia a treia zi, Petru i-a 
spus Domnului Isus: „Ferească Dumnezeu, Doamne! Să nu cumva să Ţi se 


1? 


întâmple aşa ceva!” (Matei 16:22). Cum i-a răspuns Domnul Isus lui Petru? 


(„Înapoia Mea, Satan!” [Matei 16:23].) Care a fost definiţia dată de Domnul 
Isus pentru ceea ce a făcut Petru în acel moment? (Lucrarea Satanei.) De ce 
a spus El că aceasta era lucrarea Satanei? Este Petru Satana? Petru nu a 
înţeles semnificația acțiunilor Domnului Isus şi nici nu l-a recunoscut 
identitatea. Prin urmare, el a devenit un purtător de cuvânt al Satanei, 
vorbind în numele acestuia, căutând să-L împiedice pe Domnul Isus să 
îndeplinească voia lui Dumnezeu. Din perspectiva lui Dumnezeu, Petru a 
devenit un purtător de cuvânt al Satanei. Dacă o persoană pare doar în 
exterior că s-a lepădat de tot şi că şi-a acceptat datoria, în aparență 
urmându-L pe Dumnezeu, dar toate gândurile și toate acțiunile ei fiind în 
concordanță cu logica şi filosofia Satanei, Îl urmează ea cu adevărat pe 
Dumnezeu? (Nu.) Nu Îl urmează, pentru că se răzvrăteşte constant 
împotriva lui Dumnezeu, nu practică adevărul şi nu se supune lui 
Dumnezeu. Atunci, de ce crede ea în Dumnezeu? Ce dorește să obțină de 
fapt? Acest lucru sfidează concepția. Este ea cu adevărat credincioasă în 
Dumnezeu? Nu; ca să Mă exprim puţin mai frumos, ea este credincioasă în 
religie. Aceasta poate pretinde că are credință în Dumnezeu, dar El nu o 
recunoaşte. Dumnezeu va considera astfel de oameni făcători de rele şi nu îi 


va mântui. 


În această umanitate rea şi coruptă, cei care cred în religie sunt oameni 
care recunosc existenţa lui Dumnezeu, care își doresc să fie oameni buni, să 
aibă un comportament bun şi să evite să facă lucruri rele. Dacă se dedau 
prea mult la fapte rele, ei se tem de pedeapsă şi că vor merge în iad și vor fi 
pedepsiţi şi condamnaţi pentru totdeauna. Ei cred că a fi o persoană bună 
aduce liniştea, aşa cum se spune printre necredincioșşi: „Cei buni au o viață 
liniştită.” Influenţaţi de o astfel de opinie şi infectați de astfel de curente de 
gândire, ei îşi văd credinţa în religie ca pe un lucru bun; se consideră mai 


buni decât cei care nu cred, care nu au nici măcar hrană spirituală, darămite 


limite. Cei care nu cred fac orice își doresc şi sunt capabili să comită orice 
faptă rea pentru a-şi atinge scopurile. Astfel de oameni nu au nicio 
destinație demnă de menționat, iar finalul lor după moarte va fi iadul. 
Credincioşii în religie mai cred că: „Necredincioşii nu cred în ciclul vieții şi 
al morții sau că există o pedeapsă pentru cei care fac rău, că cei care fac asta 
vor ajunge în iad şi vor fi pedepsiţi. Ei nu cred că Dumnezeu este Suveran 
peste toate, dar noi, cei care credem în religie, suntem binecuvântaţi de 
Dumnezeu şi vom obține viața veşnică după moarte.” Ei se consideră a fi 
oameni nobili, deosebiți de restul omenirii în calitatea lor de oameni sfinți. 
Deşi comportamentele şi tiparele lor de gândire pot suferi unele schimbări, 
ei pur și simplu nu acceptă adevărul. Asta înseamnă să crezi în religie. Cum 
poate cineva să treacă de la credinţa în religie la credința în Dumnezeu? 
Aceasta nu este o chestiune simplă. Cei care abia au început să creadă în 
Dumnezeu nu înţeleg niciun adevăr. Ei știu doar că a crede în religie este un 
lucru bun, că înseamnă să fii o persoană bună. Ei nu pot să facă deloc 
diferenţa între a crede în religie şi a crede în Dumnezeu. Prin urmare, 
trecerea de la credinţa în religie la credința în Dumnezeu necesită trecerea 
printr-o fază, până la înțelegerea unor adevăruri, care să permită un anumit 
discernământ. Dacă după cinci sau șase ani de credinţă în Dumnezeu, sau 
chiar şapte sau opt ani, încă trăieşti potrivit firii tale satanice, urmându-l în 
continuare pe Satana, fără să accepţi deloc adevărul, nereuşind să pui în 
practică nici măcar adevărul pe care îl înţelegi, respingând lucrarea lui 
Dumnezeu şi refuzând să accepţi emondarea şi tratarea Lui, judecata şi 
mustrarea Lui, precum și suveranitatea și rânduielile Lui, atunci credinţa ta 
în Dumnezeu şi-a pierdut semnificația şi valoarea. Cea mai simplă cale de a 
descrie credinţa în Dumnezeu este să ai încredere că există un Dumnezeu și, 
pe această bază, să-L urmezi, să I te supui, să-l accepţi suveranitatea, 


orchestrările şi rânduielile, să dai atenţie cuvintelor Sale, să trăieşti conform 


cuvintelor Sale, să faci totul conform cuvintelor Lui, să fii o adevărată fiinţă 
creată, să te temi de Dumnezeu și să te fereşti de rău; numai aceasta este 
credinţa adevărată în Dumnezeu. Asta înseamnă să-L urmezi pe Dumnezeu. 
Dacă spui că Îl urmezi pe Dumnezeu, dar, în inima ta, tu nu accepți 
cuvintele lui Dumnezeu şi păstrezi o atitudine plină de îndoială față de ele și 
nu Îi accepţi suveranitatea, orchestrările și rânduielile şi dacă mereu ai 
noțiuni şi înţelegeri greşite despre ceea ce face Dumnezeu şi mereu înţelegi 
greşit ce face şi te plângi despre asta, mereu nemulțumit, şi dacă mereu 
măsori şi abordezi ceea ce face El folosindu-i propriile noțiuni şi închipuiri 
şi dacă mereu ai propriile gânduri şi înțelegeri, asta va cauza necazuri. Asta 
nu înseamnă să experimentezi lucrarea lui Dumnezeu şi nu este o cale de a- 


L urma cu adevărat. Nu este credinţă în Dumnezeu. 


Ce este, mai exact, credința în Dumnezeu? Este credinţa în religie 
echivalentă cu credința în Dumnezeu? A crede în religie înseamnă a-l urma 
pe Satana; a crede în Dumnezeu înseamnă a-L urma pe Dumnezeu, doar cei 
care Îl urmează pe Hristos fiind cei care cred cu adevărat în Dumnezeu. 
Cineva care nu acceptă nici pe departe cuvintele lui Dumnezeu drept viaţa 
sa nu este un adevărat credincios în Dumnezeu. Este un necredincios şi, 
indiferent câți ani ar crede în Dumnezeu, este în zadar. Dacă un credincios 
în Dumnezeu doar se implică în ritualuri religioase, dar nu practică 
adevărul, atunci el nu este un credincios în Dumnezeu, iar Dumnezeu nu îl 
recunoaşte. Ce trebuie să stăpânești pentru ca Dumnezeu să te recunoască 
drept adept al Său? Cunoști standardele după care Dumnezeu măsoară o 
persoană? Dumnezeu evaluează dacă faci totul conform cerinţelor Sale şi 
dacă practici şi te supui adevărului potrivit cuvintelor Sale. Acesta este 
standardul după care Dumnezeu măsoară o persoană. Măsurătoarea lui 
Dumnezeu nu are la bază anii de când crezi în El, cât de departe ai călătorit, 


câte comportamente bune ai sau câte cuvinte doctrinare înţelegi. El te 


măsoară în baza faptului dacă urmăreşti adevărul şi ce cale alegi. Mulţi 
oameni cred verbal în Dumnezeu şi Îl slăvesc, dar în inimile lor nu iubesc 
cuvintele pe care El le spune. Ei nu sunt interesaţi de adevăr. Ei întotdeauna 
cred că a trăi potrivit filosofiilor Satanei sau diverselor teorii lumești este 
ceea ce fac oamenii normali, că așa se pot proteja şi că aşa se poate trăi cu 
folos în lume. Sunt aceştia oameni care cred în Dumnezeu şi ÎI urmează? 
Nu, nu sunt. Cuvintele oamenilor importanţi și renumiți par deosebit de 
înțelepte şi îi pot înşela cu uşurinţă pe ceilalți. Este posibil ca tu să te agăţi 
de cuvintele lor ca fiind adevăruri sau devize pe care să le respecţi. Dar 
dacă, atunci când vine vorba de cuvintele lui Dumnezeu, de o cerință 
obişnuită pe care El o are faţă de oameni, precum să fii o persoană cinstită 
sau să-ți vezi de treaba ta cu supunere şi scrupulozitate, să-ți îndeplinești 
datoria de fiinţă creată şi să ai un comportament statornic şi cinstit, tu nu 
poți pune în practică aceste cuvinte şi nu le consideri adevăruri, atunci nu 
eşti un adept al lui Dumnezeu. Pretinzi că practici adevărul, dar dacă 
Dumnezeu te întreabă: „Sunt «adevărurile» pe care le practici cuvintele lui 
Dumnezeu? Principiile pe care le susții se bazează pe cuvintele lui 
Dumnezeu?” — cum ai da socoteală pentru tine însuți? Dacă temeiul tău nu 
sunt cuvintele lui Dumnezeu, atunci sunt cuvintele Satanei. Trăieşti 
cuvintele Satanei şi totuşi pretinzi că practici adevărul şi Îl mulţumești pe 
Dumnezeu. Nu este asta o blasfemie împotriva Lui? Dumnezeu îi învață pe 
oameni să fie cinstiți, de exemplu, şi totuşi unii oameni nu meditează asupra 
a ceea ce presupune cu adevărat să fii o persoană cinstită, cum să practici 
acest lucru, ce lucruri pe care le trăieşti şi le dezvălui sunt necinstite și ce 
lucruri pe care le trăieşti şi le dezvălui sunt cinstite. În loc să mediteze la 
esența adevărului din cuvintele lui Dumnezeu, ei apelează la cărțile 
necredincioșşilor. Ei gândesc: „Şi zicalele necredincioşilor sunt destul de 


bune; şi ele îi învaţă pe oameni să fie buni! De exemplu: «Cei buni au o 


viaţă liniştită», «Cei neprihăniți vor triumfa mereu», «A-i ierta pe alții nu 
este o nesăbuinţă, ci aduce beneficii mai apoi.» Şi aceste afirmaţii sunt 
corecte și sunt în concordanță cu adevărul!” Așadar, ei urmează aceste 
cuvinte. Ce fel de persoane pot ei fi dacă respectă aceste dictoane ale 
necredincioşilor? Pot ei să trăiască realitatea adevărului? (Nu, nu pot.) Nu 
sunt mulți oameni ca aceştia? Ei dobândesc unele cunoştinţe; au citit câteva 
cărți şi câteva lucrări celebre; au dobândit o anumită perspectivă şi au auzit 
câteva zicale celebre şi proverbe populare, apoi le iau drept adevăr, 
acționând şi îndeplinindu-şi datoria potrivit acestor cuvinte, aplicându-le în 
viaţa lor de credincioşi în Dumnezeu și crezând că mulţumesc voia Lui. Nu 
este aceasta înlocuirea adevărului cu minciuna? Nu este aceasta o 
înşelăciune? Pentru Dumnezeu, aceasta este o blasfemie! Aceste lucruri se 
manifestă în fiecare persoană, în număr destul de mare. Este credincios în 
Dumnezeu cineva care tratează cuvintele plăcute şi doctrinele corecte din 
rândul oamenilor ca pe niște adevăruri care trebuie susținute, în timp ce 
pune cuvintele lui Dumnezeu deoparte şi le ignoră, nereuşind să le 
asimileze, indiferent de câte ori sunt citite, sau să considere cuvintele lui 
Dumnezeu ca fiind adevărul? Este el un adept al lui Dumnezeu? (Nu.) 
Astfel de oameni cred în religie; ei încă îl urmează pe Satana! În opinia lor, 
cuvintele rostite de Satana sunt filosofice, sunt foarte profunde și clasice. Le 
consideră a fi zicale faimoase, de un adevăr absolut. Indiferent la ce altceva 
ar renunța, ei nu pot renunţa la aceste cuvinte. A renunţa la aceste cuvinte ar 
fi ca şi cum şi-ar pierde temelia vieţii, ca şi cum şi-ar goli inima. Ce fel de 
oameni sunt aceştia? Sunt adepţii Satanei şi de aceea acceptă faimoasele 
zicale ale Satanei ca fiind adevărul. Puteţi analiza și recunoaşte diversele 
stări în care vă aflați în diferite contexte? De exemplu, unii oameni cred în 
Dumnezeu și Îi citesc adesea cuvintele, dar când li se întâmplă ceva, ei spun 


mereu: „Mama mea a spus”, „Bunicul meu a spus”, „O persoană faimoasă a 


spus odată” sau „O anumită carte spune”. Ei nu spun niciodată: „Cuvântul 
lui Dumnezeu spune următoarele”, „Cerinţele lui Dumnezeu pentru noi sunt 
următoarele”, „Dumnezeu spune acest lucru”. Ei nu spun niciodată aceste 
cuvinte. Îl urmează ei pe Dumnezeu? (Nu, nu o fac.) Sunt aceste stări uşor 
de descoperit de către oameni? Nu, nu sunt, dar existenţa lor în oameni le 
aduce acestora un mare prejudiciu. Se poate ca tu să crezi în Dumnezeu de 
trei, cinci, opt sau zece ani, dar tot nu ştii cum să asculți de Dumnezeu sau 
să practici cuvintele Sale. Orice ţi s-ar întâmpla, tot consideri cuvintele 
satanice drept bază pentru acțiunile tale; tot cauţi o bază în cultura 
tradițională. E aceasta credință în Dumnezeu? Nu îl urmezi oare pe Satana? 
Trăieşti după cuvinte şi firi satanice, aşa că nu te împotriveşti oare lui 
Dumnezeu? Întrucât nu practici sau trăieşti după cuvântul lui Dumnezeu, nu 
urmezi paşii lui Dumnezeu, nu poţi să ţii seama de orice ce ar spune 
Dumnezeu şi nu te poţi supune indiferent ce rânduieşte sau cere Dumnezeu 
de la tine, nu Îl urmezi pe Dumnezeu. Încă îl urmezi pe Satana. Unde este 
Satana? Satana este în inimile oamenilor. Filosofiuile, logica şi regulile, 
precum şi diversele cuvinte diavoleşti ale Satanei au prins de multă vreme 
rădăcini în inimile oamenilor. Aceasta este cea mai gravă problemă. Dacă 
nu poți rezolva această problemă în credinţa ta în Dumnezeu, atunci nu vei 
putea fi mântuit de Dumnezeu. Prin urmare, trebuie să comparaţi 
întotdeauna ceea ce faceţi, gândurile și perspectivele voastre, precum și 
baza voastră pentru a face lucruri cu spusele lui Dumnezeu şi să analizați 
lucrurile din gândurile voastre. Trebuie să ştiţi care dintre lucrurile din voi 
sunt filosofii de viaţă, zicale populare, cultură tradițională, cât şi care provin 
din cunoaşterea intelectuală. Trebuie să ştiţi pe care dintre acestea le 
considerați mereu corecte şi în concordanță cu adevărul, pe care le 
respectaţi ca şi cum ar fi adevărul şi cărora dintre ele le permiteți să ia locul 


adevărului. Trebuie să analizaţi aceste lucruri. In special, dacă tratezi 


lucrurile pe care le consideri drepte şi preţioase ca pe adevăr, nu este uşor să 
le vezi ca atare, dar dacă le vezi aşa cum sunt, vei fi depăşit un obstacol 
major. Aceste lucruri îi împiedică pe oameni să înțeleagă cuvintele lui 
Dumnezeu, să practice adevărul și să asculte de Dumnezeu. Dacă îți petreci 
toată ziua nedumerit şi neștiind ce să faci şi nu te gândești la aceste lucruri 
şi te concentrezi să rezolvi aceste probleme, atunci acestea sunt rădăcina 
indispoziției tale, otravă în inima ta. Dacă nu sunt înlăturate, nu vei fi 
capabil să-L urmezi cu adevărat pe Dumnezeu şi nu vei putea să practici 


adevărul sau să asculți de Dumnezeu și nu vei avea cum să obţii mântuirea. 


Acum că am avut părtăşie despre aceste lucruri, v-aţi gândit la stările, 
ideile sau punctele de vedere părtinitoare dinlăuntrul vostru care contrazic 
intențiile lui Dumnezeu, cerințele Lui şi adevărul, dar pe care le-aţi 
considerat ca fiind adevărul, le-aţi practicat şi le-aţi susținut ca atare? (Am 
avut o opinie conform căreia o persoană ar trebui să se străduiască să fie un 
om bun, pe care toată lumea îl place şi cu care vrea să se asocieze. Când nu 
înţelegeam adevărul, mi se părea că a urmări aşa ceva este justificat şi 
corect. Dar acum, comparând acest lucru cu adevărul, îmi dau seama că o 
astfel de persoană este una care le face pe plac celorlalți. Mai ales după ce 
am citit revelațiile lui Dumnezeu despre oamenii înșelători, am desluşit că, 
făcând asta, aveam intenţii înșelătoare, încercând în toate situațiile să îmi 
păstrez reputația şi statutul, făcându-le pe plac celorlalți, lăsându-le impresii 
false şi înșelându-i. Uneori, sacrificam chiar și interesele casei lui 
Dumnezeu pentru a le face pe plac celorlalți. Nu eram deloc o persoană 
bună şi nici nu aveam asemănarea unei persoane adevărate. Când am 
descoperit aceste lucruri, mi-am dorit să caut adevărul, să fiu o persoană 
cinstită, conform cerinţelor lui Dumnezeu, în loc să fiu o persoană care le 
face pe plac celorlalți. Am vrut să fiu o persoană care vorbeşte în mod 


obiectiv și sincer, care este directă în toate, pentru că acest lucru este în 


conformitate cu voia lui Dumnezeu). (În această perioadă, am observat că 
mă concentram pe schimbări în comportamentul exterior. De exemplu, când 
unii frați și surori îmi spuneau că sunt arogant şi că nu le este uşor să 
coopereze cu mine, încercam să fiu amabil şi să discut lucrurile cu ei într-un 
mod blând şi prietenos. Făceam tot ce îmi spuneau, iar dacă vedeam pe 
cineva făcând o greșeală când își îndeplinea datoria, nu o semnalam, 
menţinând în schimb pacea şi armonia. În timp ce ascultam părtăşia lui 
Dumnezeu adineauri, mi-am dat seama că nu acţionam conform cuvintelor 
lui Dumnezeu. Acţionam după filosofule de viață ale Satanei. Mă foloseam 
de comportamentul meu exterior bun pentru a-i înşela pe ceilalți, când, de 
fapt, firea mea coruptă nu fusese înlăturată. Nu urmăream adevărul şi 
pierdeam mult timp.) Acum, sunteți capabili să percepeţi şi să fiţi conştienţi 
de câteva puncte de vedere şi practici greşite din trecut, dar este solicitant 
pentru voi atunci când practicați adevărul. După ce ați recunoscut şi 
perceput aceste stări, care sunt gândurile şi sentimentele voastre privind 
starea deplorabilă a omenirii corupte? Aţi sesizat că această omenire 
coruptă este controlată ferm şi strâns de Satana? Aţi devenit conştienţi de 
acest lucru? (Da.) Când ai devenit conştient de acest lucru? (Când am vrut 
să practic adevărul, natura Satanei m-a controlat și m-a întemnițat lăuntric. 
M-am luptat în inima mea, dar nu am putut practica adevărul, ca şi cum aş 
fi purtat un fel de cătuşe. A fost chinuitor.) Ai simțit atunci că Satana este 
extrem de odios? Sau cu timpul ai devenit amortit și incapabil să mai aduni 
ură? (Am putut simţi că Satana este odios.) Ai înțeles necesitatea extremă a 
lucrării lui Dumnezeu de mântuire a omenirii? Poţi percepe cuvintele și 
adevărurile pe care Dumnezeu le exprimă, inclusiv cele care dau în vileag 
omenirea, ca fiind toate realități, fără nicio frază care să nu fie reală, şi că 
toate corespund complet faptelor şi sunt cuvintele de care omenirea are cea 


mai mare nevoie pentru a primi adevărul şi a fi mântuită? Omenirea are 


nevoie disperată de mântuirea lui Dumnezeu! Dacă Dumnezeu nu S-ar fi 
întrupat pentru a-Și face lucrarea, dacă Dumnezeu nu ar fi exprimat atâtea 
adevăruri, unde putea găsi omenirea calea spre mântuire? Orice bizuire pe 
Satana şi pe spiritele rele pentru semne şi minuni va duce la ruină. Toţi 
oamenii care trăiesc după filosofiile, logica și legile Satanei sunt ținte ale 
distrugerii. Acum sunteţi conştienţi de acest lucru? Dacă sunteţi doar 
conştienţi de aceasta, nu este suficient. Aceasta este doar o inimă care 
tânjeşte după mântuirea lui Dumnezeu, dar întrebările cruciale sunt dacă 
puteţi accepta adevărul, dacă puteți accepta judecata și pedeapsa și dacă vă 
puteți lepăda de firea voastră coruptă. Cei care cred în Dumnezeu trebuie să 
iubească adevărul şi lucrurile pozitive şi, de asemenea, trebuie să urască 
răul şi tot ce vine de la Satana. Ei trebuie să se concentreze pe auto- 
reflecţie, pe înțelegerea de sine şi pe discernerea revărsărilor firii lor 
corupte. Ei trebuie să vadă clar că natura și esenţa lor sunt hidoase şi rele, în 
opoziție cu Dumnezeu şi detestate de EI, şi să fie capabili să simtă repulsie 
față de ei înşişi şi să se deteste din inimă. Numai atunci pot avea 
determinarea şi puterea de a se elibera şi de a se lepăda de robia și 
constrângerile naturii Satanei, de a practica adevărul şi de a se supune lui 
Dumnezeu. Fără această determinare, îți va fi greu să practici adevărul, 
chiar dacă ți se cere să faci acest lucru. Oamenii trebuie să se lupte până la 
epuizare în stări precum sclavia, manipularea, tortura, distrugerea şi abuzul 
firii lor corupte. Doar când simte durerea acestei situaţii o persoană îl poate 
urî pe Satana și poate avea hotărârea şi determinarea de a schimba toate 
acestea. Doar după ce a îndurat suficientă suferință poate dobândi 
determinare și poate avea motivaţia de a urmări adevărul şi de a se elibera 
de toate acestea. Dacă simți că lucrurile Satanei sunt destul de bune, că ele 
pot mulţumi trupul şi pot împlini noțiunile și închipuirile oamenilor, 


dorinţele lor extravagante şi diversele lor preferinţe, fără să simţi vreo 


durere sau cum Satana brutalizează oamenii, atunci eşti dispus să te 
eliberezi de toate acestea? (Nu.) Să presupunem că persoană înșelătoare este 
conştientă că e vicleană, că îi place să mintă şi nu-i place să spună adevărul 
şi că ascunde mereu lucrurile în interacțiunile cu ceilalţi, se va bucură de 
asta, gândindu-se: „Să trăieşti în felul acesta e grozav! Îi păcălesc pe ceilalţi 
tot timpul, dar ei nu-mi pot face acelaşi lucru. Aproape mereu sunt 
mulţumit când e vorba de propriile interese, mândrie, statut şi vanitate. 
Lucrurile merg conform planurilor mele, fără cusur, lin şi nimeni nu-și 
poate da seama de adevăr.” Este acea persoană dispusă să fie onestă? Nu. 
Această persoană crede că înşelăciunea și escrocheria sunt inteligență şi 
înţelepciune, lucruri pozitive. Ea prețuieşte aceste lucruri şi nu poate 
suporta să se descurce fără ele. „Acesta este felul perfect de a te comporta și 
singurul mod prielnic de a trăi”, crede ea. „Este singurul mod valoros de a 
trăi, singura cale de a trăi care-i face pe ceilalți să mă invidieze şi să mă 
admire. Ar fi nesăbuit şi prostesc din partea mea să nu trăiesc după filosofii 
satanice. Aş pierde întotdeauna — aș fi hărțuit, discriminat și tratat ca un 
lacheu. Nu există nicio valoare în a trăi astfel. Nu voi fi niciodată o 
persoană cinstită!” Va renunţa acest tip de persoană la firea ei înşelătoare și 
va practica onestitatea? În niciun caz. Oricât de mult timp au crezut în 
Dumnezeu, oricâte predici au auzit şi oricât de mult au înţeles din calea 
adevărului, astfel de oameni nu-L vor urma niciodată cu adevărat pe 
Dumnezeu. Nu-L vor urma niciodată cu bucurie pe Dumnezeu, căci ei cred 
că, pentru a face asta, ar trebui să renunțe la prea multe lucruri, să 
abandoneze foarte multe şi să îndure suferinţe și pierderi. Pur şi simplu nu 
vor accepta aşa ceva. Ei gândesc: „A crede în Dumnezeu înseamnă doar a 
crede în religie. Să fu un credincios numai cu numele, să ai unele 
comportamente bune și ceva pentru hrană spirituală, atât. Nu este nevoie să 


plătesc un preţ, să sufăr sau să renunţ la nimic. Atât timp cât omul crede în 


inima lui şi spune că ÎI recunoaşte pe Dumnezeu, atunci acel tip de credință 
în Dumnezeu le va permite să fie mântuiţi şi să intre în Împărăţia Cerurilor. 
Ce grozavă e o astfel de credinţă!” Vor fi acești oameni capabili să câștige 
adevărul la sfârșit? (Nu.) Care este motivul pentru care nu vor putea să 
câştige adevărul? Ei nu iubesc lucrurile pozitive, nu tânjesc după lumină și 
nu iubesc calea lui Dumnezeu sau adevărul. Le place să urmeze tendinţe 
lumești, sunt vrăjiți de prestigiu, profit şi statut, le place să iasă în evidenţă 
în mulțime, idolatrizează prestigiul, profitul şi statutul și îi venerează pe cei 
măreţi și celebri, dar, de fapt, venerează demonii şi pe Satana. În sufletul 
lor, nu caută adevărul sau lucrurile pozitive, ci, în schimbă, venerează 
cunoaşterea. În inima lor, nu sunt de acord cu cei care caută adevărul şi 
mărturisesc pentru Dumnezeu; în schimb, sunt de acord cu oamenii care au 
talente speciale şi daruri şi îi admiră. În credinţa lor în Dumnezeu, ei nu 
merg pe calea urmăririi adevărului, ci pe cea a urmăririi prestigiului, 
profitului, statutului și puterii; se zbat să fie oameni enigmatici şi vicleni, 
care câștigă prin şiretlicuri geniale; încearcă să se integreze în păturile înalte 
ale societăţii, pentru a deveni persoane măreţe şi renumite. Ei vor să fie 
întâmpinați cu adulație și primiţi cu bucurie la orice eveniment se întâmplă 
să participe; ei vor să fie idoli pentru oameni. Astfel de oameni vor ei să fie. 
Ce fel de cale este asta? Este calea demonilor, a răului. Nu este calea pe 
care merge un credincios în Dumnezeu. Ei folosesc filosofiile Satanei, 
logica lui, se folosesc de orice stratagemă, de orice şiretlic al lui, în orice 
împrejurare, ca să le înșele încrederea oamenilor, pentru a-i face să-i 
venereze şi să-i urmeze. Aceasta nu este calea pe care se cuvine să meargă 
oamenii care cred în Dumnezeu; nu numai că astfel de oameni nu vor fi 
mântuiţi, dar vor înfrunta totodată pedeapsa de la Dumnezeu — nu poate 
exista nicio îndoială în această privință. Care este temeiul pentru care o 


persoană poate fi mântuită sau nu? Depinde dacă aceasta poate accepta 


adevărul, se poate supune lucrării lui Dumnezeu și poate merge pe calea 
urmăririi adevărului. Este determinat în baza acestor factori. Care este calea 
prin care o persoană poate obţine mântuirea lui Dumnezeu prin credință? 
Trebuie să-L urmeze pe Dumnezeu, să acorde atenţie cuvintelor Sale, să se 
supună orchestrănilor şi rânduielilor Sale şi să trăiască potrivit cerinţelor 
Sale şi adevărului. Aceasta este singura cale prin care cineva poate obţine 


mântuirea. 

Buna purtare nu înseamnă că firea unei persoane 
s-a schimbat 


Sunt unii oameni care lucrează din zori până la asfințit şi uită să 
mănânce sau să doarmă atunci când își fac datoria, care sunt capabili să-și 
stăpânească trupul, să se răzvrătească împotriva greutăților fizice, chiar să 
lucreze când sunt bolnavi. Deşi au aceste calități care îi pot răscumpăra și 
sunt oameni buni și corecţi, în inima lor există totuşi lucruri pe care nu sunt 
capabili să le lase deoparte: faima, câştigul, statutul şi vanitatea. Dacă nu 
lasă niciodată aceste lucruri deoparte, sunt ei oameni care urmăresc 
adevărul? Răspunsul este evident. Cea mai dificilă parte a credinței în 
Dumnezeu este să obţii o schimbare a firii. Probabil că poți să rămâi 
necăsătorit toată viaţa, să nu mănânci niciodată mâncare bună, sau să nu 
porți haine frumoase; unii oameni chiar spun: „Nu contează dacă toată viaţa 
voi suferi sau mă voi simţi singur, pot să îndur — cu Dumnezeu lângă mine, 
aceste lucruri nu înseamnă nimic.” Este ușor să depăşești şi să înlături acest 
tip de durere fizică şi de greutăţi. Ce nu este uşor de depășit? Firile corupte 
ale omului. Firile corupte nu pot fi înlăturate prin simpla stăpânire de sine. 
Oamenii pot îndura suferinţe fizice pentru a-şi îndeplini îndatoririle cum se 
cuvine, pentru a satisface intențiile lui Dumnezeu și pentru a intra în 
Împărăţie în viitor, dar oare faptul că sunt capabili să sufere şi să plătească 
un preţ înseamnă că firile lor s-au schimbat? Nu. Pentru a evalua dacă a 
avut loc o schimbare în firea unui om, nu vă uitaţi la câtă suferință poate 
îndura el sau la cât de bun este comportamentul pe care îl afişează la 
exterior. Singura modalitate de a evalua cu exactitate dacă firea unei 
persoane s-a schimbat este să vă uitaţi la scopurile, motivele şi intențiile din 
spatele acţiunilor sale, la principiile după care se comportă şi gestionează 


situaţiile, precum şi la atitudinea sa față de adevăr. 


După ce ajung să creadă în Dumnezeu, unii oameni nu mai urmăresc 
tendinţele lumești sau nu mai acordă atenție hainelor și înfățișării lor. Sunt 
capabili să sufere și să muncească din greu, să-şi stăpânească trupul şi să se 
răzvrătească împotriva lui, dar rareori sunt cinstiți când își îndeplinesc 
datoria, interacționează cu ceilalți şi gestionează lucrurile. Nu le place să fie 
cinstiți, vor întotdeauna să iasă în evidenţă şi să se remarce, având intenţii 
ascunse în toate vorbele şi faptele lor. Ei fac calcule minuţioase și 
meticuloase pentru a le arăta oamenilor cât de buni sunt, pentru a le câștiga 
inimile şi pentru a-i determina să îi favorizeze și să li se închine, în aşa 
măsură încât aceștia să vină şi să le ceară părerea ori de câte ori li se 
întâmplă ceva. Făcând acest lucru, ei se dau mari. Ce fire dezvăluie ei? O 
fire satanică. Există mulţi oameni ca aceştia? Toţi oamenii sunt așa. În 
aparenţă, ei respectă toate reglementările, sunt capabili să sufere puţin și 
sunt oarecum gata să se consume. Sunt în stare să renunţe la câteva lucruri 
lumești, au o fărâmă de voinţă şi hotărâre de a căuta adevărul şi au pus o 
temelie pe calea credinţei în Dumnezeu, doar că firea lor coruptă rămâne 
intactă. Nu s-au schimbat deloc. Chiar dacă înţeleg adevărul, nu-l pot pune 
în practică. Asta înseamnă a nu se fi schimbat deloc. A acţiona cu 
încăpățânare în toate lucrurile este modul în care se comportă cei care 
trăiesc în firi satanice. Atunci când intenția din spatele acţiunilor lor este 
greşită, ei nu se roagă lui Dumnezeu şi nici nu își neagă voinţa, nu caută 
adevărurile-principii, nu le cer altora părerea şi nici nu au părtăşie cu ei. Fac 
tot ce vor, tot ceea ce se întâmplă să dorească; acționează nesăbuit și fără 
reţinere. Poate că în aparenţă nu fac rău, dar nici nu practică adevărul. În 
acțiunile lor, îşi urmează voinţa şi trăiesc într-o fire satanică. Asta înseamnă 
că în inimile lor nu au iubire de adevăr, nici inimi cu frică de Dumnezeu și 
nu trăiesc înaintea Lui. Se poate ca unii dintre ei chiar să înţeleagă cuvintele 


lui Dumnezeu și adevărul, dar nu le pot pune în practică, și asta fiindcă nu- 


şi pot învinge dorinţele şi ambițiile. În mod evident, ei ştiu că ceea ce fac 
este greșit, că este o tulburare şi o perturbare, că este dezgustător pentru 
Dumnezeu, dar totuşi o fac în mod repetat, gândind: „Oare a crede în 
Dumnezeu nu înseamnă a dobândi binecuvântări? Ce este în neregulă cu 
faptul că urmăresc binecuvântările? Am suferit destul de mult în anii mei de 
credință în Dumnezeu; am renunţat la slujbă şi mi-am abandonat 
perspectivele în lume pentru a dobândi aprobarea şi binecuvântările lui 
Dumnezeu. Doar având în vedere toată suferința pe care am îndurat-o, 
Dumnezeu ar trebui să-Și amintească de mine. Ar trebui să mă 
binecuvânteze şi să-mi dăruiască noroc.” Aceste cuvinte corespund 
preferințelor umane. Toţi cei care cred în Dumnezeu gândesc astfel — 
consideră că a fi puţin influenţaţi de intenția de a dobândi binecuvântări nu 
este o problemă atât de mare, însă dacă analizezi cu atenţie aceste cuvinte, 
este vreunul dintre ele în concordanţă cu adevărul sau parte din adevărul- 
realitate? Toate aceste lepădări şi suferințe sunt doar tipuri de 
comportamente umane bune. Aceste acțiuni sunt guvernate de intenţia de a 
dobândi binecuvântări şi nu reprezintă practicarea adevărului. Dacă ar fi să 
folosim standardele morale ale omului pentru a evalua comportamentul 
acestor oameni, ei ar fi considerați harnici și cumpătați, muncitori şi 
rezistenți. Uneori sunt atât de absorbiți de munca lor încât uită să mănânce 
şi să doarmă, iar unii dintre ei sunt chiar dispuși să returneze obiectele 
pierdute proprietarilor lor, să fie serviabili şi milostivi, să îi trateze pe 
ceilalți cu înţelegere şi generozitate, să nu fie avari sau mofturoşi şi chiar să 
dăruiască altora lucrurile pe care le iubesc cel mai mult. Toate aceste 
comportamente sunt lăudate de oameni, iar ei sunt recunoscuţi ca fiind 
oameni buni. Astfel de oameni par plini de măreție, admirabili şi demni de 
aprobare; în acțiunile lor, sunt scrupulos de morali, corecți şi raționali. Ei 


răsplătesc bunătatea celorlalți şi le pasă atât de mult de fraternitate încât s-ar 


sacrifica pentru oricare dintre prietenii lor şi ar îndura suferința şi ar merge 
până la capătul pământului pentru persoanele cele mai apropiate lor. Deşi 
este posibil ca mulți oameni să laude acest gen de persoană bună, chiar pot 
aceşti oameni să accepte adevărul şi să-l pună în practică? Chiar şi-ar 
sacrifica viaţa ca să-L slăvească pe Dumnezeu şi să fie mărturie pentru El? 
Nu neapărat. Atunci, pot fi ei numiţi oameni buni? În cazul în care încerci 
să îţi dai seama dacă un om se teme de Dumnezeu şi se fereşte de rău sau 
dacă deține adevărul-realitate, ar fi corect să îl evaluezi mereu pe baza 
noțiunilor, închipuirilor, eticii şi moralității umane? Ar fi acest lucru în 
concordanţă cu adevărul? Dacă noțiunile, etica, moralitatea şi închipuirile 
umane ar fi adevărul, atunci Dumnezeu nu ar fi nevoit să exprime adevărul 
şi nici să facă lucrarea de judecată şi de mustrare. Trebuie să vezi limpede 
că lumea și omenirea sunt întunecate şi rele, că sunt complet lipsite de 
adevăr şi că omenirea coruptă are nevoie de mântuirea lui Dumnezeu. 
Trebuie să vezi clar că numai Dumnezeu este adevărul, că numai cuvintele 
Sale pot curăți omul, că numai El îl poate mântui şi că, oricât de bun ar fi 
comportamentul unei persoane, acesta nu reprezintă adevărul-realitate şi 
este chiar mai departe de adevărul însuşi. Deşi aceste comportamente bune 
au devenit larg răspândite și recunoscute în rândul oamenilor, nu sunt şi nu 
vor fi niciodată adevărul şi nu pot schimba nimic. Ai putea să convingi o 
persoană care s-ar sacrifica pentru prietenii săi şi ar merge până la capătul 
pământului pentru ei să Îl accepte pe Dumnezeu şi adevărul? Categoric nu, 
întrucât acea persoană este atee. Ai putea să convingi o persoană care este 
plină de noțiuni şi închipuiri despre Dumnezeu să ajungă să I se supună cu 
adevărat? Categoric nu, deoarece unui om plin de noţiuni îi este foarte greu 
să accepte adevărul şi să i se supună. Oricât de mult s-ar comporta bine o 
persoană, poate fi ea capabilă să se supună cu adevărat lui Dumnezeu? Îl 


poate iubi cu adevărat? Poate să-L slăvească şi să fie mărturie pentru El? 


Categoric nu. Poţi garanta că toți cei care predică și lucrează pentru 
Dumnezeu vor deveni cu adevărat iubitori de Dumnezeu? Acest lucru ar fi 
absolut imposibil. Aşadar, indiferent de câte comportamente bune dă 
dovadă o persoană, asta nu înseamnă că s-a căit și s-a schimbat cu adevărat 


şi cu atât mai puţin că viaţa-fire i s-a schimbat. 


Trebuie să învăţaţi să discerneţi ce este un comportament bun şi ce 
înseamnă să practicați adevărul şi să vă schimbaţi firea. Schimbarea firii 
voastre implică practicarea adevărului, ascultarea cuvintelor lui Dumnezeu, 
supunerea față de El şi trăirea după cuvintele Sale. Prin urmare, ce ar trebui 
să facă o persoană pentru a practica şi a trăi conform cuvintelor lui 
Dumnezeu? Să spunem, de exemplu, că există doi oameni care sunt foarte 
buni prieteni. S-au ajutat unul pe celălalt în trecut, au trecut prin momente 
dificile împreună şi şi-ar da viaţa pentru a se salva unul pe celălalt. 
Înseamnă acest lucru practicarea adevărului? Acesta înseamnă fraternitate, 
înseamnă să te sacrifici pentru alții, este un comportament bun, dar 
categoric nu reprezintă practicarea adevărului. Practicarea adevărului 
înseamnă să acționezi conform cuvintelor şi cerinţelor lui Dumnezeu; 
înseamnă să te supui lui Dumnezeu și să-L mulțumeşti. Un comportament 
bun se referă la îndeplinirea relațiilor trupeşti şi la păstrarea legăturilor 
emoționale. Prin urmare, fraternitatea, protejarea relaţiilor, ajutarea, 
tolerarea şi mulțumirea reciprocă, toate acestea sunt chestiuni private, 
personale, şi nu au nimic de-a face cu practicarea adevărului. Așadar, cum 
le cere Dumnezeu oamenilor să-i trateze pe ceilalți? (Dumnezeu cere să ne 
tratăm unii pe ceilalți principial. Dacă o altă persoană face un lucru greşit, 
ceva care nu este în concordanţă cu adevărurile-principii, atunci n-o putem 
asculta, chiar dacă este propria mamă sau propriul tată. Trebuie să ne 
agățăm de adevărurile-principii şi să protejăm interesele casei lui 


Dumnezeu.) (Dumnezeu cere ca frații şi surorile să se ajute reciproc. Dacă 


vedem că o altă persoană are o problemă, trebuie să o semnalăm, să avem 
părtăşie despre aceasta şi să căutăm împreună adevărurile-principii pentru a 
o rezolva. Numai făcând acest lucru o ajutăm cu adevărat.) El doreşte ca, 
indiferent de relația pe care o au oamenii, comportamentul lor unul față de 
celălalt să fie clădit pe baza adevărurilor-principu. Orice lucru în afara 
acestor principii nu este considerat drept practicarea adevărului. De 
exemplu, cineva face un lucru care dăunează lucrării bisericii pe care toți îl 
dau în vileag şi față de care se opun. Prietenul său spune: „Nu trebuie să-l 
dați în vileag doar pentru că a făcut o greşeală! Sunt prietenul lui; înainte de 
toate celelalte, trebuie să fiu înțelegător cu el; trebuie să fiu tolerant cu el și 
să-l ajut. Nu pot să-l dau în vileag aşa cum aţi făcut-o voi. Trebuie să-l 
consolez, nu să-l rănesc, şi 1-aş spune că greşeala nu este mare lucru. Dacă 
oricare dintre voi îl dă în vileag și îi face zile fripte din nou, va avea de-a 
face cu mine. Niciunul dintre voi nu este mai apropiat de el decât mine. 
Suntem prieteni buni. ÎL voi sprijini dacă va fi nevoie.” Reprezintă acest 
lucru practicarea adevărului? (Nu, aceasta este o filosofie pentru 
interacțiuni lumești.) Mentalitatea persoanei se bazează, totodată, pe un alt 
fundament teoretic: crede că „Prietenul meu m-a ajutat în timpul celei mai 
grele şi mai dureroase perioade din viaţa mea. Toţi ceilalti mă 
abandonaseră, doar el a avut grijă de mine și m-a ajutat. Acum a dat de 
necaz și este rândul meu să-l ajut — simt că asta înseamnă să ai conștiință şi 
umanitate. Cum te poţi numi om dacă tu crezi în Dumnezeu, dar nici măcar 
nu ai această fărâmă de conștiință? Oare nu transformă acest lucru credința 
ta în Dumnezeu şi practicarea adevărului în cuvinte goale?” Aceste cuvinte 
par a fi corecte. Majoritatea oamenilor nu-și pot da seama ce sunt cu 
adevărat — nici măcar persoana care le-a spus, care crede că motivul din 
spatele acţiunilor sale e în acord cu adevărul. Dar sunt acțiunile sale 


corecte? De fapt, nu sunt. Priveşte mai atent: fiecare cuvânt pe care îl spune 


se naşte din etica, moralitatea şi conştiinţa umană. Dacă ar fi să-l evaluezi 
pe baza eticii umane, această persoană are conştiinţă şi este loială. 
Susținerea prietenului său în acest fel o face un om bun. Însă știe cineva ce 
fire şi esență se ascund în spatele acestei „persoane bune”? Nu este un 
adevărat credincios în Dumnezeu. În primul rând, când se întâmplă ceva, nu 
vede situația conform cuvintelor lui Dumnezeu. Nu caută adevărul în 
cuvintele lui Dumnezeu, ci alege să privească problema conform moralității 
ŞI eticii şi maximelor de viaţă ale non-credincioşilor. la ereziile şi sofismele 
Satanei drept adevăr, ignorând ce spun cuvintele lui Dumnezeu. Făcând 
acest lucru, îşi bate joc de adevăr. Acest lucru arată că nu iubește adevărul. 
Înlocuieşte adevărul cu maximele vieţii satanice şi noţiunile, etica şi 
moralitatea omului şi acționează conform filosofilor satanice. Ba chiar 
spune cu încredere că acest lucru reprezintă practicarea adevărului și 
satisfacerea intențiilor lui Dumnezeu, că acesta este modul just de a acționa. 
Oare nu doar se folosește el de acest aspect al dreptății pentru a încălca 
adevărul? Oare nu este obişnuit acest tip de situaţie atunci când vine vorba 
de modul în care oamenii se comportă şi gestionează lucrurile? Atunci când 
rosteşti mereu cuvinte și doctrine, ești conştient că îţi lipseşte adevărul şi că, 
de fapt, părtăşia despre adevăr este cea care are valoare, iar tu mai ştii șI că, 
în această lume întunecată şi rea, doar viețile celor care au obţinut adevărul 
au speranţă şi valoare. Şi totuşi, atunci când va avea loc un eveniment major 
căruia va trebui să-i faci față şi să iei decizii, vei simți că filosofiile, 
moralitatea şi etica Satanei sunt cele care reprezintă adevărul şi sunt utile. 
În acel moment, adevărul din cuvintele lui Dumnezeu, pe care dorești să îl 
urmăreşti, nu este util. Ce problemă este aceasta? Dacă poți să recunoşti 
cuvântul lui Dumnezeu ca fiind adevărul, de ce nu-l poţi pune în practică? 
De ce nu îndrăzneşti să pui adevărul în practică? De ce ţi-e teamă? Ţi-e 


teamă de calomnia și judecata altor oameni, de faptul că-ți vei pierde 


perspectivele lumeşti şi că interesele tale vor fi afectate. Când nu practici 
adevărul, când devii dezertor şi negi valoarea adevărului din cuvintele lui 
Dumnezeu într-un moment crucial, acest lucru este suficient pentru a 
dovedi că nu ești o persoană care iubeşte adevărul şi că iubeşti filosofule, 
ereziile şi sofismele Satanei, că urmăreşti perspectivele lumești, interesele 
trupului tău, reputația și statutul personal. Şi totuşi pretinzi că iubeşti 
adevărul — asta e ipocrizie. Toate acestea sunt suficiente pentru a demonstra 
că nu ai acceptat niciodată adevărul şi nu l-ai pus în practică în credința ta 
în Dumnezeu. Atunci, ai o inimă cu frică de Dumnezeu? Există un loc 
pentru El în inima ta? Deşi în mod normal recunoşti cuvintele lui 
Dumnezeu ca fund adevărul, de îndată ce se va întâmpla ceva, Dumnezeu 
nu va mai fi în inima ta, iar tu te vei pune mai presus de toate şi vei trata 
relațiile umane, filosofule pentru interacțiuni lumești, regulile şi preceptele 
etice şi standardele de conștiință şi moralitate ca fiind adevărul. Aceste 
lucruri care aparțin Satanei au devenit deja substitute ale adevărului în 
inima ta — deci nu ai decăzut? Acum L-ai trădat pe deplin pe Dumnezeu și 


ai căzut cu totul în întuneric. 


Multi oameni au fost foarte activi în toți anii lor de credință în 
Dumnezeu, aşadar, de ce nu au parte de adevărul-realitate? De fapt, 
principala problemă este că acei oameni nu iubesc adevărul. Dacă le vei 
spune că nu iubesc adevărul, se vor simţi indignaţi, dar, de fapt, este 
rațională indignarea lor? Nu, nu este. Oricâte predici au ascultat acei 
oameni sau câte doctrine au înțeles, ei nu practică adevărul la momentul 
potrivit; nu acționează, nu gestionează problemele şi nu abordează oamenii, 
evenimentele şi lucrurile din jurul lor în conformitate cu adevărurile- 
principii şi au întotdeauna propriile opinii. Când cineva vorbeşte cu Mine, 
aceşti oameni spun întotdeauna: „Ascultă-mă, lasă-mă să-mi exprim punctul 


de vedere; acesta este punctul meu de vedere, asta vreau să spun” şi „Vreau 


să acționez în acest fel, vrei să mă asculți?” Știu ce vrei să spui fără să o 
rosteşti; nu trebuie să vorbeşti mereu despre ceea ce vrei să spui, nu este 
adevărul, iar faptul că afirmi un lucru în mod clar nu îl va face să fie 
adevărul. Dacă tu crezi că deții adevărul încă de la naştere, de ce mai crezi 
în Dumnezeu? Dacă poţi înţelege intuitiv toate adevărurile pe care le-a 
exprimat Dumnezeu — ca și cum ai putea înţelege toate adevărurile şi tu 
însuţi ești adevărul şi poți rezolva toate problemele — atunci, de ce mai crezi 
în Dumnezeu? Unii oameni întreabă: „De ce ai întotdeauna dreptate şi iei 
toate deciziile? De ce nu mă asculți?” Ce fel de cuvinte sunt acestea? După 
ce te-am ascultat atâția ani, nu am auzit nici măcar un singur cuvânt care să 
fie corect sau în acord cu adevărul, aşa că de ce ar trebui să te ascult? Aș 
dori să aud câteva opinii relativ corecte din partea omului. Nu Mi-aş mai 
risipi gândurile şi energia, dar nu aud nimic. Tot ce aud sunt doar sofisme și 
cuvinte de răzvrătire, mormăieli şi discuţii negative; toate acestea sunt 
contrare adevărului, aşa că de ce ar trebui să le ascult? Dacă toți ar fi 
obligați să te asculte pe tine, s-ar împotrivi lui Dumnezeu, s-ar răzvrăti 
împotriva Lui şi s-ar opune Cerului, toţi l-ar urma pe Satana şi, în cele din 
urmă, ar pieri. Dacă vei asculta cuvintele Mele şi vei reflecta asupra lor, vei 
înţelege adevărul, vei putea să vii înaintea lui Dumnezeu şi vei porni pe 
calea spre mântuire. Doar cuvintele lui Dumnezeu pot mântui oamenii şi 
doar înțelegând şi practicând adevărul şi reușind să se supună lui Dumnezeu 
pot aceştia obține mântuirea Lui. Oamenilor nu le este uşor să accepte 
adevărul. Când Mă aflu în preajma oamenilor, vreau să aud cum au intrat 
frații şi surorile în adevăr în ultima vreme; ce progrese au făcut în 
discernerea oamenilor, evenimentelor şi lucrurilor şi în punerea în practică a 
adevărului; care sunt condițiile lor; dacă şi-au îndreptat și schimbat stările 
incorecte; cât de mult îşi cunosc firile corupte; câtă înțelegere au dobândit 


despre ei înșiși din dezvăluirile firilor lor corupte; câte dintre neînțelegerile 


lor despre Dumnezeu au fost înlăturate şi cât de mult a sporit cunoașterea 
lor despre El. Mi-ar plăcea să aud despre aceste experienţe şi cunoștințe, 
dar, din păcate, majoritatea oamenilor nu pot aduce acest tip de mărturie 
bazată pe experiență. Le lipseşte adevărul-realitate şi nu fac decât să 
rostească vorbe goale şi doctrine, cuvinte denaturate, eronate şi pline de 
prejudecăţi şi plângeri sau cuvinte prin care încearcă să iasă în evidenţă, să 
revendice merite şi să caute recompense. Cum credeți că Mă simt când le 
aud? Mă vor binedispune? (Nu.) Foarte rar oamenii spun ceva despre 
experiența lor practică în ceea ce priveşte adevărul şi înțelegerea lui, 
cuvinte care îi fac pe ceilalți să se simtă mai bine după ce le aud, iar fără 
acele cuvinte, spusele lor sunt fie o recunoaştere a meritelor şi căutarea unei 
recompense, fie cuvinte irelevante și goale. Simţi nevoia să-Mi vorbeşti 
despre aceste doctrine goale? Abia reuşești să-i induci în eroare pe oamenii 
ignoranți vorbind despre acele doctrine, aşa că nu cumva este lipsit de 
rațiune să-Mi vorbeşti Mie despre ele? Când discută cu Mine, unii oameni 
vorbesc mereu despre doctrine spirituale false, iar atunci când dezbat o 
anumită chestiune, ei spun mereu: „lotul este în mâinile lui Dumnezeu, 
totul este predestinat de Dumnezeu.” Ei cred că a vorbi despre chestiuni 
externe nu este spiritual şi că doar a şti cum să vorbeşti despre doctrine 
spirituale este spiritual. Atunci când le spun câteva cuvinte practice şi le 
vorbesc despre detaliile vieții, ei nu înţeleg; vor doar să audă predici care 
sună bine și doctrine spirituale grandioase. Oare deţin realitatea astfel de 
oameni? Nu numai că le lipseşte realitatea, dar sunt şi lipsiți cu desăvârşire 


de rațiune. Sunt realmente niște oameni aroganți şi ignoranti. 


Urmărirea unei schimbări a firii necesită mai întâi o înţelegere a 
lucrurilor care nu au legătură cu aceasta şi care nu intră în sfera ei, ci, în 
schimb, sunt comportamente aparent bune, precum și a ce înseamnă 


schimbarea firii la care Se referă Dumnezeu și a ceea ce vrea El să schimbe 


în om — oamenii trebuie să înțeleagă aceste chestiuni. Ceea ce omul 
consideră a fi o schimbare a firii este doar o schimbare de comportament, 
iar acesta este un lucru diferit şi o cale diferită de schimbarea firii despre 
care vorbeşte Dumnezeu. Poate ceea ce omul consideră a fi o schimbare a 
firii să garanteze că oamenii nu se vor răzvrăti împotriva lui Dumnezeu, nu 
I se vor împotrivi sau nu-L vor trăda? Îi poate face să rămână în cele din 
urmă neclintiți în mărturia lor şi să satisfacă intențiile lui Dumnezeu? 
Schimbarea firii despre care vorbeşte Dumnezeu înseamnă că, prin 
practicarea adevărului, prin experimentarea judecății şi mustrării Sale şi 
prin faptul că sunt emondaţi, încercaţi şi rafinați de El, oamenii ajung să-l 
înţeleagă intențiile și adevărunile-principii, iar apoi trăiesc în conformitate 
cu acestea, ajungând să aibă inimi care I se supun și se tem de EI, fără să-L 
înţeleagă greșit, deținând adevărata cunoaștere şi închinându-se cu 
sinceritate înaintea Lui. Dumnezeu vorbeşte despre o schimbare a firii unei 
persoane, dar la ce se referă schimbarea firii despre care vorbeşte omul? Se 
referă la un comportament mai bun, la a părea manierat şi calm şi la a nu fi 
arogant; înseamnă a vorbi într-un mod rafinat şi disciplinat, a nu fi obraznic 
şi neastâmpărat şi a avea conștiință, rațiune și standarde morale în vorbire și 
comportament. Există vreo diferență între schimbarea firii despre care 
vorbeşte omul şi cea pe care o cere Dumnezeu? Care este diferenţa? 
Schimbarea firii despre care vorbeşte omul este o schimbare aparentă a 
comportamentului, una potrivită noţiunilor şi închipuirilor umane. 
Schimbarea firii pe care o cere Dumnezeu este alungarea firii corupte a unei 
persoane, este o schimbare a firii vieţii determinată de înţelegerea 
adevărului, o schimbare a perspectivei asupra lucrurilor, o schimbare a 
viziunii privind viaţa şi a valorilor persoanei respective. Există o diferenţă. 
Indiferent dacă ai de-a face cu oameni sau cu lucruri, motivele tale, 


principiile acţiunilor tale şi standardul tău de evaluare trebuie să fie toate în 


conformitate cu adevărul şi trebuie să cauţi adevărurile-principii; aceasta 
este singura cale de a obține o schimbare a firii. Dacă te evaluezi mereu 
după standarde de comportament, dacă te concentrezi mereu asupra 
schimbărilor din comportamentul tău aparent şi crezi că trăieşti asemănarea 
umană şi ai aprobarea lui Dumnezeu doar pentru că ai un oarecare 
comportament bun, acest lucru este complet greșit. Pentru că ai firi corupte 
şi te poţi opune lui Dumnezeu și rişti să-L trădezi, dacă nu cauţi adevărul ca 
să-ți înlături firile corupte, oricât de bun ar fi comportamentul tău aparent, 
nu vei putea ajunge să te supui cu adevărat lui Dumnezeu şi nu vei putea să 
te temi de El şi să te ferești de rău. Poate un comportament bun doar în 
aparență să dea naştere unei inimi cu frică de Dumnezeu? Poate face o 
persoană să se teamă de Dumnezeu și să se ferească de rău? Dacă oamenii 
nu se pot teme de Dumnezeu şi nu se pot feri de rău, atunci, cu tot 
comportamentul lor bun, nu înseamnă că se supun cu adevărat lui 
Dumnezeu. Prin urmare, nici cel mai bun comportament nu reprezintă o 
schimbare a firii. Unii oameni vorbesc într-un mod foarte rafinat, ca nişte 
savanţi, fără să folosească vreodată un limbaj vulgar — cuvintele lor chiar se 
înşiruie ca din condeiul unor maeştrii precum scriitorii sau oratorii. Dacă ne 
uităm la aceste comportamente şi manifestări aparente, nu se poate observa 
nicio problemă, dar cum poţi descoperi dacă există probleme în firea lor? 
Cum poţi evalua dacă a avut loc vreo schimbare în firea lor? Cum poate fi 
văzut acest lucru? (Observându-le atitudinea faţă de adevăr.) Acesta este un 
indicator pentru a aprecia acest lucru. Există şi altele? (Să ne uităm la 
principiile lor privind modul cum fac lucrurile și la opiniile lor asupra 
chestiunilor.) Asta prinde esența problemei. Nu te uita la felul lor de a 
vorbi, dacă limbajul lor este elegant, vulgar sau intelectual — nu te uita la 
aparenţe. Unii oameni vorbesc dezlânat, nu ştiu cum să se exprime și se 


foiesc atunci când sunt neliniştiți — are asta legătură cu firea lor? (Nu.) 


Acest comportament este doar aparent, cel mult are legătură cu caracterul 
lor individual sau cu educaţia din familie, nu cu firea lor. Așadar, cum poți 
vedea ce fel de fire au, dacă firile lor s-au schimbat și dacă sunt oameni care 
practică adevărul? Observând conţinutul discursului lor. Dacă fiecare 
cuvânt al lor este adevărat şi vine din adâncul inimii lor, fără nicio dorinţă 
sau ambiţie, şi nu există intenţii în spatele discursului lor, dacă rostesc doar 
cuvinte sincere şi oneste şi sunt capabili să-şi deschidă sufletul în fața 
celorlalți cu privire la propriile dificultăţi şi slăbiciuni şi să aibă părtășie şi 
să împărtășească cu ceilalți lumina și iluminarea pe care le primesc, dacă 
sunt sinceri privind tot ceea ce vor să facă, destăinuindu-se pe deplin, atunci 
nu sunt aceștia urmăritori ai adevărului? Haideţi să nu discutăm deocamdată 
dacă firea lor s-a schimbat sau nu, sau cât de mult s-a schimbat, dar, 
judecând după aceste dezvăluiri şi manifestări, aceştia sunt oameni care 
practică adevărul. Acum, să ne uităm la modul în care îi tratează pe ceilalți. 
Ei sunt capabili să-i trateze pe oameni în mod corect şi să nu-i oprime, îi 
susțin şi îi ajută pe fraţii și surorile fără putere şi nu îşi bat joc de ei. Mai 
mult, sunt loiali şi atenți la intenţiile lui Dumnezeu în îndatoririle lor şi, 
indiferent de dificultățile pe care le întâmpină, nu se dau bătuți și sunt 
capabili să apere interesele casei lui Dumnezeu. Nu sunt acestea manifestări 
ale unor oameni care practică adevărul? (Ba da.) Astfel de oameni sunt 
relativ integri şi iubesc adevărul destul de mult. Un om poate vorbi într-un 
mod foarte rafinat, se poate îmbrăca foarte adecvat şi poate părea foarte 
devotat, dar care este conţinutul discursului său? El spune: „Înainte făceam 
echipă cu liderul cutare, iar el avea un defect de vorbire, aşa că am fost 
nevoit să vorbesc mai mult în timpul părtăşiei la întruniri — întotdeauna, cel 
capabil trebuie să lucreze mai mult, nu-i aşa? Ca urmare, frații şi surorile au 
început să mă idolatrizeze, nu i-am putut împiedica să facă asta, a trebuit să 


continuu părtășia. După ce au fost udați de mine personal, mulți frați și 


surori au devenit destul de apropiaţi de mine, așa că, atunci când vreunul 
dintre ei avea o problemă, de obicei puteam să o rezolv eu. Când unii 
oameni îşi pierdeau puterea, era de ajuns să am părtăşie cu ei, iar ei şi-o 
recăpătau. Nu am alte defecte, cel mai mare neajuns al meu este inima mea 
bună. Nu sunt în stare să-i văd pe alţii suferind; ori de câte ori cineva suferă, 
devin neliniștit şi îmi doresc să pot suferi în locul lor.” Care este 
semnificația acestor cuvinte? Nu sună dubios, dar oare motivele discursului 
său sunt în regulă? (Nu, se preamăreşte şi mărturisește despre el însuși.) Ce 
fire are un astfel de om? Una arogantă şi înșelătoare, el vrea să folosească 
această metodă şi să se folosească de toate aceste cuvinte pentru a influența, 
pentru a insinua oarecum altceva, pentru a-i face pe ceilalți să îl admire şi să 
1 se închine. Acestea sunt intenţia şi scopul cuvintelor lui. Oamenii confuzi, 
lipsiți de discernământ, îl vor asculta şi vor gândi: „Acest om chiar este 
grozav, nu e de mirare că este conducător, este mai bun decât noi, are stofă 
de conducător.” Aceasta este gândirea unei persoane confuze care nu poate 
desluși lucrurile. Cei cu discernământ vor înţelege: „A vorbit atât de mult 
despre cât de bun este, despre cât de mult munceşte şi despre serviciile pe 
care le-a îndeplinit, despre cum le-a adus beneficii fraților şi surorilor și i-a 
ajutat, astfel încât oamenii să îl admire, în timp ce spunea că nu vrea acest 
lucru. De fapt, aleargă şi se agită neobosit doar pentru ca oamenii să îl 
admire şi să 1 se închine. Nu este doar arogant, ci şi foarte înşelător! Vrea să 
concureze cu Dumnezeu pentru statut, să câştige inimile oamenilor, şi 
foloseşte această metodă pentru a-i induce în eroare. Nu cumva este exact 
ca Pavel? Este un diavol! A vorbit atât de mult timp fără să menționeze 
niciuna dintre propriile erori sau neajunsuri, ca şi cum nu ar avea firi 
corupte; defectele despre care a vorbit îi fac pe oameni să îl invidieze, să îl 
admire enorm şi să se simtă incompetenţi. Deşi nu-i determină în mod fățiș 


pe oameni să i se închine şi să-l preamărească, acesta este efectul pe care îl 


au vorbele sale asupra lor; el cucereşte şi fură inimile oamenilor şi îi induce 
în eroare pe cei confuzi şi pe cei care sunt ignoranți şi au o statură imatură. 
Nu cumva îi induc pe oameni în eroare? Motivele din spatele cuvintelor 
sale sunt foarte insidioase şi prea sinistre! Acest om se încadrează în 
categoria antihriştilor, este uşor de sesizat acest lucru.” Există o diferență 
clară între aceste două tipuri de persoane. Un tip de persoană vorbeşte într- 
un mod foarte simplu şi obişnuit, dar este deschisă şi vorbeşte cu sinceritate 
şi din inimă; indiferent de ceea ce spune, oamenii nu i se vor închina, ci 
doar o vor favoriza în inimile lor. Acest tip de persoană îi poate trata pe 
oameni ca pe egalii săi, nu le va fura inimile şi nu va ocupa un loc în 
inimile lor; nu-i va constrânge, nu-i va manipula și nu-i va controla. 
Aceasta este o persoană cu adevărat bună. Nimic din discursul său, din 
modul în care se comportă şi tratează problemele nu dezvăluie ambiţii sau 
dorinţe sau nu arată că dorește să-i controleze pe oameni sau să ocupe un 
loc în inimile lor; nu are această fire, este o persoană cu umanitate. Oamenii 
care sunt ticăloşi, care sunt mereu ambiţioşi şi doresc să-i controleze pe 
ceilalți venerează cu adevărat puterea şi statutul, aşa că adesea spun lucruri 
cu care își dau importanţă, sunt mărturie pentru ei înşişi și fac lucruri care-i 
induc în eroare şi-i controlează pe oameni. Aceasta este o fire vădit 
satanică; aceştia sunt oameni fără umanitate. Alţii nu au niciun talent, 
niciun punct forte și nicio abilitate, iar, la prima vedere, par manieraţi și 
simpli. Par a fi hărțuiți şi ostracizați în grupurile de oameni şi lucrează cu 
sârguinţă și în anonimat. Înseamnă asta că sunt urmăritori ai adevărului? Au 
ei ambiţii? (Da.) De ce spunem că şi acest tip de persoană are ambiţii? 
(Pentru că toţi oamenii au o fire coruptă.) Așa este, au o fire coruptă, deci 
au ambiţii, dar pur şi simplu nu au unde să îşi îndeplinească aceste ambiţii. 
Nimeni nu le oferă ocazia, iar ei nu pot găsi o oportunitate, aşa că ambițiile 


lor sunt ascunse. Odată ce acest tip de persoană are ocazia să-şi 


îndeplinească ambițiile, într-un context adecvat, la momentul potrivit, 
ambițiile sale vor ieși la iveală. În acel moment, vei descoperi că această 
persoană manierată şi simplă, care cu greu poate spune ceva clar, nu este 
lipsită de o fire coruptă. Vei vedea că nu este lipsită de ambiţie şi cu atât 
mai puţin că are o bună umanitate sau mai puţină corupție. Dacă nu aş fi 
lămurit această chestiune, acest tip de persoană ar fi continuat să gândească: 
„Sunt o persoană bună, nu este necesar să îmi schimb firea, înţeleg 
adevărul, sunt o persoană care se supune lui Dumnezeu, deţin adevărul- 
realitate de multă vreme deja. Cu toții aveţi firi corupte, trebuie să fiți 
judecaţi, mustrați şi emondați pentru că sunteţi profund corupți, toți aveți 
calibru şi sunteți deosebit de aroganți.” Nu cumva această justificare li se 
pare denaturată? Acesta este un alt tip de aroganță. Oamenii au firi corupte, 
iar aroganţa se manifestă în multe moduri şi forme diferite, ceea ce face ca 
ei să o discearnă cu greu și să le fie aproape imposibil să se ferească de ea. 
Oare cei leneşi și cei înceţi la minte nu au firi arogante? Nu au firi corupte? 
Şi ei au aceste firi; chiar şi neghiobii sunt aroganţi. Cei care au puţine 
cunoştinţe nu sunt doar aroganti, ci au învăţat și cum să se deghizeze şi sunt 
mai buni la a-i induce pe oameni în eroare; acest lucru nu este uşor de 
sesizat. Atunci când non-credincioșii îi discern pe ceilalți, ei fac distincția 
doar între oamenii buni şi cei răi în conformitate cu standardele morale ale 
culturii tradiționale și dau verdicte în acest sens doar pe baza 
comportamentului și a manifestărilor unei persoane. Le permite acest lucru 
să desluşească natura-esenţă a acelei persoane? (Nu.) Atunci, cum puteţi 
discerne oamenii, mai exact? Pe ce bază puteți discerne cu precizie şi 
desluși oamenii? Fără îndoială, oamenii pot fi discernuţi cu precizie doar pe 
baza adevărului şi a cuvântului lui Dumnezeu, acest lucru este absolut sigur. 
Unii oameni îi discern pe ceilalți doar comparând comportamentul acestora 


cu noțiunile şi închipuirile umane şi cu moralitatea tradițională; este posibil 


să-i desluşiți pe oameni în acest mod? Categoric nu. Este esențial ca, pe 
baza cuvântului lui Dumnezeu, să observăm gândurile, punctele de vedere 
şi intențiile pe care le dezvăluie oamenii; este esențial să analizăm motivele 
şi scopurile cuvintelor şi acțiunilor oamenilor — aceasta este singura 
modalitate de a descoperi care sunt, de fapt, natura şi firile lor corupte. 
Indiferent de cine este persoana respectivă, atât timp cât dezvăluie multe 
puncte de vedere asupra lucrurilor şi este capabilă să îşi exprime opiniile cu 
privire la toate chestiunile, este foarte uşor să îi sesizați firea coruptă și 
natura-esenţă. Dacă punctele de vedere și opiniile ei sunt complet 
neconforme cu adevărul, atunci firea ei coruptă şi natura ei satanică nu sunt 
oare date în vileag pe deplin? Prin urmare, atât timp cât îi discerneți pe 
oameni conform cuvântului lui Dumnezeu şi adevărului, veți fi capabili să 
vedeţi că toți au firi corupte şi o natură satanică şi că toți au nevoie de 


mântuirea lui Dumnezeu. 


Cei care înțeleg adevărul pot desluși cu ușurință lucrurile și-i pot 
discerne pe oameni. Voi ştiţi cum să-i discerneţi? Ştiţi cum să observați tot 
felul de persoane, evenimente şi lucruri din viața voastră? Dacă nu, acest 
lucru arată că încă nu înţelegi realmente adevărul. Pentru a-i putea discerne 
pe oameni, trebuie mai întâi să poţi discerne dacă ceea ce spui este în 
concordanţă cu adevărul şi dacă ceea ce faci e principial. Atunci când vei şti 
cum să îți discerni cuvintele şi acțiunile și vei putea să înţelegi problemele 
şi să le rezolvi, vei fi capabil să-i discerni pe oameni. A şti cum să discerni 
tot felul de oameni, evenimente și lucruri nu este o chestiune uşoară; nu este 
ceva ce poate fi obținut doar știind să rosteşti câteva cuvinte şi doctrine. 
Trebuie să experimentezi multe lucruri și, cel puţin, să ai parte de multe 
nereușite şi eşecuri. Doar atunci vei putea să te cunoşti. Începe să practici 
prin a ajunge să te cunoşti şi, încet-încet, vei învăţa să discerni tot felul de 


oameni, evenimente şi lucruri. Să înveţi mai întâi să te înţelegi pe tine, să fu 


capabil să îţi discerni în mod clar comportamentul şi firea coruptă, precum 
şi abaterile, stările şi neajunsurile şi să fii în stare să deslușești esența 
acestor lucruri — asta înseamnă să ai discernământ. Dacă te poţi înțelege pe 
tine în mod temeinic, vei putea să-i discerni şi pe ceilalți; dacă nu poţi să-ți 
înţelegi în mod temeinic problemele, discernământul tău în privinţa 
celorlalți nu va fi neapărat corect. Unii oameni pot discerne foarte clar 
problemele altora, dar nu recunosc că au probleme atunci când fac aceleaşi 
greşeli. Care este problema aici? Nu cumva una legată de firea lor? În 
circumstanţe normale, a-i discerne pe alții este, de fapt, acelaşi lucru cu a te 
înţelege pe tine însuţi. Dacă îi poţi discerne temeinic pe ceilalți, dar nu 
reflectezi asupra ta şi nu te cunoşti, crezând chiar că eşti mai puternic decât 
ceilalți, ești în impas — ai intenții nepotrivite şi este o problemă cu firea ta. 
Unii oameni sunt geniali în a-i discerne pe ceilalți, iar tot ce spun este clar 
şi are sens, dar nu-și pot sesiza propriile probleme. Este adevărat acest 
lucru? Aceasta este o faţadă, este un lucru înşelător. În realitate, nu este 
vorba de faptul că acești oameni nu au calibru; ei au discernământ față de ei 
înşişi, dar nu vorbesc cu sinceritate despre asta. În inima lor, ştiu ce se 
întâmplă, dar nu o exprimă în cuvinte. Acest tip de persoană este ipocrită şi 
foarte necinstită; o persoană care spune lucruri false nu este o persoană 
cinstită, ci o persoană coruptă şi înșelătoare, una care spune minciuni. Dacă 
cineva poate să se judece în mod clar şi poate să se analizeze în amănunt şi 
să se destăinuie în folosul celorlalți, aceasta este o persoană care înţelege 
realmente adevărul, al cărei caracter este integru şi onest şi care își deschide 
sufletul într-un mod pur. Aceasta nu este o chestiune simplă; acest tip de 
persoană poate pune adevărul în practică imediat ce îl înțelege și este cu 
siguranță o persoană care urmărește adevărul şi care Îl bucură pe 
Dumnezeu. Pentru a pune adevărul în practică imediat ce îl înţelegi, trebuie 


mai întâi de toate să fii o persoană integră şi onestă. Deşi toţi sunt dispuşi să 


urmărească adevărul, intrarea în adevărul-realitate nu este o chestiune 
simplă. Cheia este să te concentrezi asupra căutării şi a punerii adevărului în 
practică. Trebuie să meditezi în inima ta la aceste lucruri, în fiecare zi. 
Indiferent de problemele sau dificultățile pe care le întâmpini, nu renunţa la 
a practica adevărul; trebuie să înveţi cum să-l cauţi şi să reflectezi asupra ta 
ŞI, în cele din urmă, să practici adevărul. Acesta este cel mai important 
lucru dintre toate. Trebuie neapărat să nu încerci să îți protejezi interesele, 
iar dacă le vei pune pe primul loc, nu vei fi capabil să practici adevărul. 
Uită-te la oamenii oportuniști — care dintre ei poate practica adevărul? 
Niciunul. Toţi cei care practică adevărul sunt cinstiți, iubitori de adevăr şi 
buni la suflet. Toţi sunt oameni cu rațiune şi conștiință care pot renunţa la 
propriile interese, la vanitate şi la mândrie, care se pot răzvrăti împotriva 
trupului. Aceştia sunt oamenii care pot pune adevărul în practică. Primul 
lucru pe care trebuie să îl înlături pentru a pune în practică adevărul este 
propriul egoism și firea ta oportunistă; odată rezolvată această problemă, nu 
vei mai avea dificultăți majore. Atât timp cât poţi să accepți adevărul, să îţi 
cunoşti firea coruptă şi să cauţi adevărul pentru a o înlătura, vei fi capabil să 
practici adevărul. Dacă nu accepţi adevărul, nu vei putea rezolva problema 
firii tale corupte şi, în acest fel, nu vei putea practica adevărul. Cea mai 
mare dificultate în practicarea adevărului este o fire coruptă, mai ales o fire 
egoistă, josnică și oportunistă. Atât timp cât problema firii tale corupte este 
rezolvată, celelalte dificultăți nu îți vor face deloc probleme. Desigur, 
motivul pentru care unii oameni nu pot practica adevărul este acela că 
înlăuntrul lor mai există un fel de fire coruptă, şi anume firea arogantă şi 
neprihănită de sine. Sunt mereu îngâmfaţi şi cred mereu că opiniile lor sunt 
corecte, îşi doresc mereu să facă lucrurile în felul lor — asta e aroganță, 
neprihănire de sine şi incapacitate de a accepta adevărul. Aceasta este cea 


mai mare dificultate cu care se confruntă acești oameni în practicarea 


adevărului. Dacă ei pot căuta adevărul pentru a înlătura această dificultate, 
nu vor avea probleme majore în practicarea adevărului. În ceea ce priveşte 
alte probleme, atât timp cât ei pot reflecta asupra lor, îşi cunosc stările, 
caută adevărul şi găsesc câteva pasaje relevante din cuvântul lui Dumnezeu 
la care să mediteze şi despre care să aibă părtăşie, orice problemă poate fi 
rezolvată cu uşurinţă. Cei care urmăresc adevărul trebuie să mediteze şi să 
caute adevărul zilnic pentru a-şi rezolva problemele, deoarece, în afară de 
îndeplinirea îndatoririlor pe care le au, în fiecare zi, oamenii pot întâlni mai 
multe lucruri care au legătură directă cu practicarea adevărului; chiar dacă 
nu ies din casă sau nu intră în contact cu alte persoane, este posibil ca unele 
chestiuni legate de practicarea adevărului să fie atinse. De exemplu, modul 
în care trăieşti ziua respectivă, care ar trebui să fie obiectivul principal al 
vieţii tale în acea zi, cum ar trebui să o organizezi, ce îndatoriri ar trebui să 
realizezi, cum ar trebui să cauţi adevărul pentru a înlătura dificultățile pe 
care le întâlneşti în datoria ta, ce lucruri corupte există în inima ta la care 
trebuie să reflectezi, pe care trebuie să le înţelegi și să le înlături — toate 
aceste lucruri ating aspecte ale adevărului, iar dacă nu cauţi adevărul pentru 
a le rezolva, este posibil să nu-ţi poţi realiza bine datoria în acea zi, iar 
aceasta nu este, oare, o problemă reală? Dacă toate lucrurile la care te 
gândeşti în orele tale libere din fiecare zi au de-a face cu modul prin care 
să-ți rezolvi firea coruptă, să practici adevărul și să înţelegi adevărurile- 
principii, vei învăţa cum să foloseşti adevărul pentru a-ţi rezolva problemele 
conform cuvintelor lui Dumnezeu. Astfel, vei dobândi capacitatea de a trăi 
independent, vei avea intrare în viață, nu îți va fi foarte dificil să-L urmezi 
pe Dumnezeu şi, treptat, vei pătrunde în adevărul-realitate. Dacă, în inima 
ta, eşti încă obsedat de prestigiu și statut, încă preocupat să te fălești şi să-i 
faci pe ceilalți să te admire, atunci nu eşti o persoană care urmăreşte 


adevărul şi mergi pe cale greşită. Ceea ce urmărești nu este adevărul, nici 


viaţa, ci lucrurile pe care le iubeşti, adică faima, câştigul şi statutul, caz în 
care nimic din ceea ce faci nu are legătură cu adevărul, toate sunt 
considerate drept fapte rele şi a munci. Dacă, în inima ta, iubeşti adevărul şi 
întotdeauna tinzi spre acesta, dacă urmăreşti schimbarea firii şi poţi ajunge 
să te supui cu adevărat lui Dumnezeu, dacă te poţi teme de El și te poți feri 
de rău şi dacă te înfrânezi în tot ceea ce faci şi poţi accepta cercetarea atentă 
a lui Dumnezeu, atunci starea ta se va tot îmbunătăți și vei fi o persoană 
care trăieşte înaintea lui Dumnezeu. Oamenii care iubesc adevărul merg pe 
o cale diferită față de cei care nu iubesc adevărul: oamenii care nu iubesc 
adevărul se concentrează întotdeauna să trăiască după filosofiile Satanei, se 
mulțumesc doar cu manifestări exterioare de bună purtare şi pioşenie, dar în 
inimile lor există încă dorințe şi aspirații, iar ei încă urmăresc faima, 
câştigul şi statutul, încă îşi doresc să fie binecuvântaţi și să intre în 
Împărăţie — însă pentru că nu urmăresc adevărul şi nu s-au lepădat de firile 
lor corupte, ei trăiesc mereu sub puterea Satanei. Cei care iubesc adevărul îl 
caută în toate lucrurile, reflectează asupra propriilor persoane şi încearcă să 
se cunoască, se concentrează la practicarea adevărului şi au o inimă supusă 
lui Dumnezeu şi se tem de El. Dacă în ei se ivește vreo noțiune sau 
neînțelegere în ceea ce-L priveşte, se roagă lui Dumnezeu imediat şi caută 
adevărul pentru a le rezolva. Se concentrează la a-şi îndeplini bine 
îndatoririle, astfel încât intențiile lui Dumnezeu să fie satisfăcute; se luptă 
pentru adevăr şi urmăresc să-L cunoască pe Dumnezeu, ajungând să aibă 
inimi cu frică de Dumnezeu și să se ferească de toate faptele rele. Aceştia 


sunt oameni care trăiesc mereu înaintea lui Dumnezeu. 

Cunoașterea firii este temelia schimbării acesteia 


Omenirea este atât de profund coruptă de Satana, încât toți oamenii au 
o natură satanică şi o fire arogantă; chiar şi nebunii și idioții sunt aroganți și 
cred că sunt mai buni decât alți oameni şi refuză să-i asculte. Se vede clar 
că omenirea este foarte profund coruptă şi că oamenilor le este foarte greu 
să I se supună lui Dumnezeu. Din cauza aroganţei și a neprihănirii lor de 
sine, oamenii au devenit complet lipsiţi de rațiune; ei nu ascultă de nimeni — 
deşi ceea ce spun alți oameni este corect şi se conformează cu adevărul, ei 
nu îi vor asculta. Din cauza aroganţei, oamenii îndrăznesc să-L judece pe 
Dumnezeu, să-L condamne şi să I se împotrivească. Aşadar, cum poate fi 
îndreptată o fire arogantă? Poate fi corectată prin intermediul înfrânării 
umane? Poate fi îndreptată doar prin recunoaşterea şi acceptarea ei? 
Categoric nu. Există o singură cale de a îndrepta o fire arogantă, și anume 
acceptarea judecății și a mustrării lui Dumnezeu. Doar aceia care sunt 
capabili să accepte adevărul pot treptat să renunţe la firea lor arogantă; 
aceia care nu acceptă adevărul nu vor fi niciodată capabili să-şi îndrepte 
firile arogante. Văd mulți oameni cărora li se urcă la cap când demonstrează 
un oarecare talent în datoria lor. Când arată că au unele abilităţi, cred că 
sunt foarte impresionanţi şi apoi trăiesc de pe urma acestor abilități şi nu se 
străduiesc mai mult. Ei nu îi ascultă pe ceilalți, orice spun aceştia, crezând 
că aceste mici lucruri pe care le au constituie adevărul și că ei sunt cei mai 
buni. Ce fire este aceasta? Este o fire arogantă. Ei sunt mult prea lipsiți de 
rațiune. Poate o persoană să-și îndeplinească bine datoria când are o fire 
arogantă? Poate să fie supusă lui Dumnezeu şi să-L asculte pe Dumnezeu 
până la capăt? Acest lucru este și mai dificil. Pentru a îndrepta o fire 
arogantă, trebuie să înveţe cum să experimenteze lucrarea lui Dumnezeu, 


Judecata şi mustrarea Lui, în timp ce își îndeplineşte datoria. Doar în acest 


fel se poate cunoaşte cu adevărat. Doar când îţi vezi clar esenţa coruptă, 
rădăcina aroganţei tale şi apoi o înţelegi și o examinezi, îți poți cunoaște cu 
adevărat natura-esenţă. Trebuie să dezgropi toate lucrurile corupte 
dinăuntrul tău, să le rezişti şi să ajungi să le cunoşti pe baza adevărului și 
atunci vei şti ce eşti: nu doar că ai din plin o fire arogantă şi că îţi lipsesc 
rațiunea și ascultarea, dar vei vedea că ai lipsuri în multe privinţe, că nu ai 
adevărul-realitate şi cât eşti de demn de milă. Atunci vei fi incapabil de 
aroganță. Dacă nu te examinezi şi nu te cunoşti în acest fel, atunci când îți 
vei face datoria, nu-ți vei şti locul în univers. Vei crede că eşti grozav în 
orice privință, că totul este greșit la ceilalți şi că doar tu ești cel mai bun. 
Atunci te vei lăuda în faţa celorlalți tot timpul, pentru ca ei să te admire şi 
să te venereze. Acest lucru e complet lipsit de conştiinţă de sine. Unii 
oameni se laudă tot timpul. Când ceilalți consideră că acest lucru e 
neplăcut, îi critică pentru că sunt aroganţi. Dar ei nu acceptă; tot cred că 
sunt talentați şi pricepuţi. Ce fire e aceasta? Ei sunt prea aroganţi și 
neprihăniți de sine. Oare oamenii atât de aroganţi și de neprihăniţi de sine 
sunt capabili să fie însetați de adevăr? Pot ei să urmărească adevărul? Dacă 
nu sunt niciodată capabili să se cunoască pe sine şi nu scapă de firea lor 


coruptă, pot să-şi facă bine datoria? Categoric nu. 


Mulţi oameni își fac datoria aşa cum doresc și nu ascultă niciodată 
sugestiile celorlalți. Dacă le dă cineva un plan, ei îl vor nota în acel moment 
şi vor fi de acord să-l urmeze, dar apoi îl vor da uitării și vor continua să 
facă orice vor. Ce fel de fire este aceasta? (O fire neprihănită de sine și 
arogantă.) Este vreo intransigenţă în asta? (Da.) Intransigenţa şi aroganța 
pot fi găsite în orice persoană. Când oamenii aud pe altcineva spunând ceva 
care este corect şi rezonabil, dacă ar fi să abordeze acel lucru cu rațiune și 
conştiinţă, ar crede că ar trebui acceptat, dar oare vor fi ei în stare să pună 


acel lucru în practică? (Nu neapărat.) Ce fel de atitudine e necesară pentru 


ca ei să-l pună în practică? În primul rând, ei trebuie să aibă atitudinea 
corectă: trebuie să se elibereze de închipuirile, de judecățile sau de 
înțelegerile lor greşite și apoi să cântărească sugestia bună a acelei persoane 
şi să caute să afle adevărul, iar dacă stabilesc că sugestia ei e corectă și 
conformă cu adevărurile-principii, ar trebui să o accepte şi să îi dea 
ascultare. Nu e aceasta atitudinea pe care ar trebui să o aibă? E vreo 
aroganță în această atitudine? Nu e nicio aroganță în ea; este o atitudine 
serioasă, responsabilă, o atitudine de acceptare a adevărului şi o atitudine de 
apreciere a lucrurilor pozitive. Dacă atunci când auzi pe cineva făcând o 
sugestie bună, o sugestie despre care crezi că e în acord cu adevărurile- 
principii, spui că o accepți pentru a salva aparențele sau dintr-o înțelegere 
de moment, dar când vine timpul să faci ceva, doar acționezi pe baza 
propriei voințe, faci ce vrei şi laşi deoparte acea sugestie pe care inima ta a 
considerat-o corectă, ce fel de persoană eşti? E aceasta o atitudine de 
acceptare a adevărului? Ce fel de fire e asta? Este aroganță şi răzvrătire, 
este neacceptarea adevărului, este a pune pe primul loc propria voinţă şi a 
lăsa propriile opinii şi idei să domine, este a da uitării adevărurile-principii, 
lucrurile pozitive şi cuvântul lui Dumnezeu. Există alții care fac promisiuni 
frumoase în persoană, dar când se întâmplă ceva, nu sunt dispuși să le ducă 
la bun sfârşit și își fac propriile calcule: „Dacă fac asta în acord cu 
principiile, va trebui să am părtăşie despre adevăr în mod clar şi va trebui să 
schimb noțiunile oamenilor, iar asta va fi foarte greu! Va trebui să vorbesc 
mult și sunt îngrijorat că nu voi putea vorbi clar, ceea ce va fi o pierdere de 
timp şi de energie şi va fi prea obositor! Ca să mă cruţ de efort, trebuie să 
fac asta în acest fel şi toți trebuie să mă asculte, chiar dacă nu sunt de acord; 
trebuie să am ultimul cuvânt în privinţa asta.” Ce fel de atitudine e aceasta? 
E o atitudine înșelătoare. Când fac promisiuni, par sinceri, credincioși, 


ascultători, pioşi şi capabili să accepte opiniile altora și adevărul, dar când 


vine vremea să acționeze, sunt complet diferiți şi atitudinea lor se schimbă. 
De ce se schimbă? De ce atitudinea lor se întoarce la 180 de grade? Ce 
determină acest lucru? Ei simt că, acţionând în acest fel, e prea greu fizic și 
prea sâcâitor, aşa că sunt reticenți şi nu vor să îndure acea greutate. 
Jurămintele şi promisiunile pe care le-au făcut înainte nu mai contează 
pentru ei şi nici să se ocupe de lucruri conform adevărurilor-principu. Cel 
mai important lucru pentru ei e satisfacerea trupului lor, asta e pe primul 
loc, şi lasă la urmă însărcinarea dată de Dumnezeu și nu o iau în serios. Este 
aceasta o persoană responsabilă? Este aceasta o persoană integră? Este o 
persoană care iubeşte adevărul? Nu. Mai sunt alți oameni care le promit 
altora că vor face un lucru cum se cuvine când sunt faţă în faţă cu ei, îi fac 
pe acei oameni să se simtă complet relaxaţi, dar când întâmpină dificultăți 
făcând acel lucru, îl ignoră și renunță. Este aceasta o persoană de încredere? 
E acesta un fel de-a face lucrurile conform principiilor? În special când 
cineva își realizează datoria şi face lucruri pentru casa lui Dumnezeu, 
trebuie să adere şi mai mult la adevărurile-principii şi să apere interesele 
casei lui Dumnezeu, chiar dacă asta înseamnă uneori să suporte pierderi şi 
umilință, şi nu trebuie să permită niciodată ca lucrarea bisericii să aibă de 
suferit. Oamenii care fac acest lucru sunt onești, atenți la voia lui 
Dumnezeu şi se gândesc la casa lui Dumnezeu la fiecare pas. Cei care sunt 
necinstiți se gândesc în permanenţă la propriile interese când își fac datoria 
şi nu vor niciodată să sufere nici cea mai mică pierdere în orice întreprind; 
ei ar lăsa mai degrabă să fie lezate interesele casei lui Dumnezeu, decât să 
piardă ei înşişi. Dumnezeu ştie când o persoană își face sau nu datoria în 
acord cu principiile adevărului — Dumnezeu examinează gândurile și ideile 
oamenilor. Dacă Dumnezeu descoperă că inima unei persoane este 
înşelătoare şi rea, că acționează din lăcomie pentru interesele ei trupeşti, că 


nu iubeşte adevărul și îi este lehamite de el, El va renunţa la acea persoană 


imediat ce va afla aceste lucruri. Așadar, va fi în stare acea persoană să 
simtă toate aceste lucruri? (Nu.) De ce nu va fi în stare să le simtă? (Pentru 
că, atunci când natura unei persoane îi controlează acțiunile, atâta vreme cât 
interesele trupeşti îi sunt satisfăcute, ea nu se va examina. În consecință, nu 
va simți că, făcând lucrurile în acest fel, nu se aliniază cu adevărul.) Așadar, 
ce supravieţuieşte în interiorul acelui om? Firea coruptă a lui Satana. Esenţa 
omului este esența Satanei, iar omul trăieşte conform firii lui satanice, 
apărându-şi doar propria vanitate, mândria și interesele trupeşti. Această 
gândire egoistă şi vrednică de dispreţ a devenit natura oamenilor, aşa că ei 
simt că e foarte obositor şi greu să practice adevărul, să-l fie supuși lui 
Dumnezeu, să asculte întru totul cuvintele lui Dumnezeu și să acționeze 
conform adevărurilor-principii şi standardelor lui Dumnezeu. Care e 
problema aici? E aceea că omul este înlănțuit şi controlat de o fire satanică 
şi că sunt prea multe lucruri negative în inima lui, aşa că practicarea 
adevărului pare prea grea şi deloc confortabilă. Dacă firile corupte ale 
oamenilor vor fi curățate şi ei vor fi capabili să înţeleagă adevărul şi să fie 
atenți la voia lui Dumnezeu, atunci ei nu vor întâmpina obstacole sau 


dificultăţi în practicarea adevărului şi acest lucru nu va părea dificil. 


Dacă o persoană nu tânjeşte deloc după adevăr şi nu vrea să-l accepte, 
atunci nu are nimic merituos înlăuntrul ei şi, oricând va păți ceva, va trăi 
doar conform filozofiilor Satanei, părând incredibil de slabă, jalnică şi 
oarbă. Cu alte cuvinte, e nevoiaşă și nu are nimic înlăuntrul ei; nu are nicio 
capacitate să învingă păcatul, nicio abilitate să se lepede de trupul ei, nicio 
motivaţie să practice adevărul, nicio determinare să-şi schimbe opiniile şi 
nicio hotărâre să asculte întru totul de Dumnezeu. E pur şi simplu slabă, 
demnă de milă şi oarbă şi este un nimic. Când o ia razna cu încăpățânare, 
are foarte multă energie, dar e incapabilă să acționeze conform cerinţelor lui 


Dumnezeu şi adevărurilor-principii. Dacă te uiţi la ce impresie lasă, unii 


dintre aceşti oameni sunt coerenţi, educați şi au câteva daruri şi puncte tari, 
sunt oameni capabili, însă de ce spun atunci că sunt incapabili și demni de 
milă? Cum evaluăm acest lucru? Cineva care nu deţine niciun adevăr e slab 
şi demn de milă. Pot educaţia şi cunoaşterea sau darurile și talentele să 
înlocuiască adevărul? Pot ele să ajute pe cineva să înţeleagă adevărul și să 
treacă peste vremurile dificile? Pot ele să facă pe cineva să mărturisească 
ferm şi să obțină aprobarea lui Dumnezeu? Categoric nu. Oamenilor le 
place să acționeze pe baza preferințelor, dorințelor, noţiunilor şi 
închipuirilor proprii, orice ar face, şi se simt foarte fericiți, mulțumiți și 
relaxaţi în această privinţă. Cu toate acestea, dacă ar practica adevărul şi ar 
asculta de Dumnezeu, s-ar simți neputincioşi şi complet dezinteresaţi de 
asta, ba chiar s-ar simţi paralizaţi. Ce se întâmplă în acest caz? Unde sunt 
inimile lor? Pe cine slujesc ei? De ce, atunci când oamenii fac lucruri 
folosindu-și darurile şi cunoaşterea şi în acord cu bunele lor intenţii și 
preferințe, sunt foarte capabili, au multe viclenii şi energie nelimitată, dar 
când li se cere să practice adevărul, să pătrundă în adevărul-realitate şi să 
facă lucrurile conform adevărurilor-principii, oricât ar fi ei de remarcabili 
ca persoane, devin incapabili și neajutoraţi? Ce se află la rădăcina acestui 
lucru? De ce, atunci când practică adevărul şi caută adevărurile-principii, 
oamenii sunt asemenea unor idioţi, atât de slabi şi de demni de milă, dar, cu 
toate astea, fac pe grozavii şi se laudă, cred că sunt mai buni decât toți 
ceilalți şi refuză să asculte de oricine? De ce se întâmplă asta? (Oamenii nu 
se cunosc pe ei înșiși.) Faptul că nu se cunosc este un aspect — principalul 
motiv e că oamenii au firi corupte. Înainte să ajungă să înţeleagă adevărul, 
acestea sunt starea lor urâtă, caracterul lor şi înfățișarea lor demnă de milă — 
ei nu sunt nimic. Toţi cei care nu dețin adevărul sunt astfel; oricât de elevate 
le-ar fi cunoaşterea sau statutul, tot ce arată e o stare urâtă şi o înfățișare 


sărăcită. Inaintea lui Dumnezeu şi a adevărului, iată cât de slab şi de demn 


de milă e omul, neavând nimic și nefiind nimic. Am intrat în contact cu 
câțiva oameni și, când vorbesc și lucrez cu ei, le văd înfățișarea apatică, 
debilă, nevoiașă şi demnă de milă. Ei pot vorbi puțin despre lucrurile 
exterioare, dar când ceva implică adevărurile-principii, părerile lor se abat 
ori spre stânga, ori spre dreapta sau nu au deloc păreri despre asta. Când 
cineva crede în Dumnezeu de atât de multă vreme, când citeşte atât de mult 
din cuvântul lui Dumnezeu, ascultă atât de multe predici şi trăieşte o viață 
spirituală zi de zi, cum poate fi atât de apatic, debil, slab şi demn de milă? 
Când se întâmplă ceva, de ce nu are punctul de vedere corect? De ce 
perspectiva sa asupra lucrurilor nu se schimbă niciodată? (Nu a acceptat sau 
nu a practicat adevărul.) Aşa este. A ascultat multe predici, dar tot ce a auzit 
sunt doctrine; a citit destul de mult din cuvântul lui Dumnezeu, dar a înțeles 
numai doctrinele din el; a mers la multe întâlniri, dar a rămas de pe urma lor 
doar cu câteva lucruri literale şi reguli. Cu ce are legătură acest lucru? De ce 
sunt acestea lucrurile pe care le obţin? Dumnezeu oferă omului adevărul, 
viața și adevărul-realitate, aşadar, de ce culeg aceşti oameni asemenea 
roade? Aţi cugetat la această întrebare? Este o problemă gravă, o mare 
problemă. Aşadar, cum poate fi rezolvată această problemă? Trebuie să 
mănânci şi să bei cuvântul lui Dumnezeu și să-l pui în inima ta şi să-l lași 
să-ţi devină realitate; trebuie să-ţi schimbi condiția şi starea interioară şi să 
al opinia şi atitudinea corectă cu privire la orice întâmpini. Nu este aceasta 
calea pe care ar trebui să o practicaţi? Nu este aceasta direcția în care ar 
trebui să căutați? Gândiţi-vă, cum puteți porni pe această cale? La ce vă 
gândiţi cu toţii? (Dumnezeule, simt că atunci când păţesc ceva, trebuie să 
reflectez asupra propriilor intenții, motive şi asupra manifestărilor firii mele 
corupte, apoi să mă lepăd în mod conştient de relele intenții şi de 
manifestările corupte și să acționez în acord cu adevărul din cuvântul lui 


Dumnezeu.) Aceasta este calea cea dreaptă, dar, în timp ce îndepliniți acest 


lucru, sunteți capabili să vă descoperiți propriile probleme? (Uneori pot să 
le descopăr, dar alteori, nu.) Acest lucru necesită să vă rugaţi lui Dumnezeu, 
să reflectați asupra voastră şi să vă examinaţi frecvent faptele. Duhul Sfânt 
va lumina oamenii în privinţa lucrurilor pe care nu le înţeleg și, odată ce 
veţi avea luminarea Duhului Sfânt, nu vor fi problemele voastre rezolvate? 
Când cineva se bazează pe Dumnezeu, nu există probleme care nu pot fi 


rezolvate. 


Am să vă dau un exemplu pe care să-l analizați şi să vedeți dacă ştiţi să 
reflectați asupra voastră și dacă vă puteţi recunoaşte propriile probleme prin 
dificultățile celorlalți. Odată, am petrecut timp cu cineva şi, la început, era 
atent şi prevăzător, întrebându-Mă care erau intenţiile Mele când făcea ceva 
ŞI, orice spuneam, el încuviinţa, făcea o plecăciune şi asculta cu atenție. 
Avea o limită interioară: „Eşti Dumnezeu, nu Te pot supăra, nu pot trece de 
această limită, voi asculta ceea ce spui, voi face orice îmi spui să fac.” În 
principiu, nu avea probleme. Dar, după ce am petrecut un anumit timp 
împreună şi am avut câteva discuţii, el s-a obişnuit cu maniera Mea de a 
vorbi şi cu tonul vocii Mele — aceste lucruri i-au devenit familiare și s-a 
gândit: „Deşi noi doi nu suntem egali, iar identitățile şi statutul nostru nu 
sunt la fel, mă simt confortabil când vorbesc cu Tine, nu trebuie să ascund 
nimic, pot spune orice doresc.” Cu timpul, relaţia dintre om și Dumnezeu s- 
a stricat, iar el s-a gândit: „Ştiu ce fel de caracter ai, ştiu ce fel de persoană 
eşti. Ştiu ce lucruri nu Te vor înfuria şi care Te vor face să mă tratezi şi voi 
evita să fac lucrurile pentru care mă vei trata. Chiar dacă le voi face, nu Te 
voi lăsa să le vezi sau să afli despre ele. Pentru a Te împiedica să afli despre 
ele, nu le voi spune nici măcar oamenilor din apropierea Ta ceea ce fac în 
spatele Tău. În acest fel, Tu nu vei afla, nu-i aşa? Dacă nu vei afla, nu mă 
vei trata, nu? Nu va fi nevoie să-mi știrbesc reputația şi să sufăr din cauza 


asta, nu? E grozav! Voi face orice altceva îmi spui să fac și voi asculta, dar 


trebuie să am o oarecare libertate.” Nu s-a ivit o problemă în acest caz? (Ba 
da.) Ce problemă s-a ivit? Nu cumva este vorba despre inima înșelătoare a 
omului? (Ba da.) Fie în faţa altor oameni, fie în faţa lui Dumnezeu, oamenii 
încearcă întotdeauna să ascundă adânc în inimile lor lucrurile pe care nu vor 
să le spună celorlalți, iar această stare de spirit şi această fire sunt 
înșelăciunea, pe care orice persoană o are. E vorba şi despre altă fire în 
acest caz: aroganţa. Unde se manifestă aroganţa aici? Această persoană şi-a 
spus: „Aşadar, şi Tu discuţi şi vorbeşti în acest fel. Nimic din felul în care 
vorbeşti nu este foarte impresionant, Tu doar poți spune aceste lucruri şi, 
dacă voi ajunge să Te cunosc mai bine, voi fi în stare să le exprim şi mai 
bine decât Tine. Aşa Te împodobești Tu? Eu știu să mă împodobesc mai 
bine decât Tine, sunt mai atrăgător decât Tine, Tu doar deții mai multe 
adevăruri decât mine. Aşadar, cu timpul, după ce voi ajunge să Te cunosc 
mai bine, voi îndrăzni să scot pe gură orice voi dori să zic şi nu voi vorbi 
greşit”. Nu e asta aroganță? (Ba da.) Acestea sunt două firi. Mai e o altă fire 
ascunsă, ați descoperit-o? Când cineva dezvăluie aroganță, înşelăciune și 
ipocrizie în faţa lui Dumnezeu, are vreo conştiinţă despre asta, adânc în 
inima lui? (Da.) Când are această conștiință, ce face cu ea? Se înfrânează? 
Se stăpâneşte? Reflectă asupra sa? (Nu.) Despre ce fel de fire este vorba 
atunci când o persoană ştie că a dezvăluit o fire arogantă, dar tot nu reflectă 
asupra sa sau nu încearcă să se cunoască pe sine, iar, dacă cineva îi atrage 
atenția asupra acestui lucru, tot nu-l acceptă şi, în schimb, încearcă să se 
apere? (Intransigenţă.) Așa este, aceasta e intransigență. Oricum s-ar 
manifesta această fire intransigentă în fața altor oameni şi indiferent de 
contextele în care e dezvăluită o asemenea fire, aceasta este o persoană cu o 
fire intransigentă. Indiferent cât de vicleni şi ascunşi sunt oamenii, această 
fire intransigentă e uşor de dat în vileag. Deoarece oamenii nu trăiesc într- 


un vid şi, indiferent dacă sunt sau nu în faţa altor oameni, toţi trăiesc în fața 


lui Dumnezeu şi orice persoană e supusă examinării atente a lui Dumnezeu. 
Când cineva e de obicei încăpățânat, desfrânat, neînfrânat şi are aceste 
înclinații şi aceste manifestări de corupție și dacă, în ciuda faptului că simte 
asta, nu dă înapoi, iar când recunoaşte asta, nu se căieşte, nu e deschis să 
aibă părtăşie sau nu caută adevărul pentru a rezolva această problemă, 
aceasta este intransigență. În ceea ce priveşte manifestările intransigenţei, 
acestea sunt de două tipuri: „încăpățânarea” şi „duritatea” al 
„Încăpăţânarea” înseamnă să fii foarte îndărătnic, să nu-ţi schimbi direcția 
şi să nu fii maleabil. „Duritatea” înseamnă că alți oameni nu îndrăznesc să 
se atingă de tine şi simt durere atunci când o fac. De obicei, oamenii nu sunt 
dispuşi să intre în contact cu cei care au o fire intransigentă, la fel cum 
oamenii nu sunt dispuși să intre în contact cu lucrurile dure și se simt 
inconfortabil atunci când o fac; oamenilor le plac lucrurile moi, textura 
lucrurilor moi îi face pe oameni să se simtă confortabil şi le aduce plăcere, 
în vreme ce intransigenţa este exact opusul. Intransigenţa îi face pe oameni 
să afişeze o atitudine, iar această atitudine este aceea de a fi îndărătnic şi 
încăpățânat. Ce fire se manifestă aici? Firea intransigentă. Acest lucru 
înseamnă că, atunci când o persoană se confruntă cu ceva, deși e conștientă 
sau are o vagă senzaţie că această atitudine a ei nu e bună și nu e corectă, 
firea ei intransigentă o înseamnă să se gândească: „Şi ce dacă află cineva? 
Aşa sunt eu!” Ce fel de atitudine este aceasta? Ea neagă problema, nu crede 
că această atitudine e greşită sau răzvrătită împotriva lui Dumnezeu, că vine 
de la Satana sau că e o manifestare a firii Satanei; nu simte sau nu își dă 
seama cum vede Dumnezeu acest lucru și cât îl detestă — aceasta este 
gravitatea problemei. E firea intransigentă bună sau rea? (E rea.) E o fire 
satanică. Le îngreunează oamenilor acceptarea adevărului şi le vine şi mai 
greu să se căiască. Toate firile satanice sunt lucruri negative, toate sunt urâte 


de Dumnezeu şi niciuna dintre ele nu e un lucru pozitiv. 


Cele trei firi pe care tocmai le-am menționat: înşelăciunea, aroganţa şi 
intransigenţa sunt toate lucruri mortale. Dacă dezvălui aroganță, înşelăciune 
sau intransigenţă faţă de alți oameni, doar ai o fire greşită sau o umanitate 
slabă; dacă dezvălui aroganță, înșelăciune sau intransigență față de 
Dumnezeu, aceasta este o manifestare a împotrivirii față de El şi poți să-l 
jigneşti firea — dacă nu te vei căi, va fi poarte periculos. Dacă vei dezvălui 
aceste firi înaintea altor oameni, ei nu le vor lua în serios; dacă vei dezvălui 
aceste firi corupte în același fel înaintea Dumnezeu, atunci I te vei împotrivi 
şi Îi vei jigni firea. Deşi nu va fi cu intenţie sau cu bună știință, vei face asta 
involuntar, sub stăpânirea naturii tale satanice. Prin urmare, când firea ta 
coruptă va ieşi la iveală, dacă nu vei putea să reflectezi asupra ta şi să o 
înlătuni cu ajutorul adevărului, mai devreme sau mai târziu, va deveni o 
boală şi, imediat ce această veche boală va recidiva, va fi foarte 
problematic. Dacă jigneşti în mod repetat firea lui Dumnezeu, vei fi cu 


siguranță alungat. 


În exemplul pe care tocmai l-am dat, ce altă fire afişează acea 
persoană? (A-1 fi lehamite de adevăr.) Care parte arată că îi e lehamite de 
adevăr? În exterior, iubeşte adevărul, simte că e obligată să facă orice îi cere 
Dumnezeu, oricare îi e datoria și orice face parte din sfera lucrării bisericii, 
aşadar, cum se poate spune că îi e lehamite de adevăr? (Nu a căutat 
niciodată adevărul.) Nu a căutat niciodată adevărul; aceasta este dovada 
clară. Aşadar, în ceea ce priveşte detaliile, ce manifestări arată că îi e 
lehamite de adevăr? (Atunci când ceea ce i-a cerut Dumnezeu a fost în 
contradicție cu voinţa sa, persoana a ales să-şi urmeze propria voinţă, în loc 
să o caute pe a lui Dumnezeu.) Acestea sunt detaliile. Cum se manifestă cu 
precădere în oameni firea lehamitei de adevăr? Când văd un lucru pozitiv, ei 
nu îl evaluează conform adevărului — la ce apelează ei ca să-l evalueze? 


Folosesc logica Satanei ca să-l evalueze și să vadă dacă acest lucru e făcut 


cu stil, care e forma lui și cât de impresionant e. Ei evaluează totul cu 
metodele pe care le folosește Satana ca să evalueze oamenii, adică 
principiile şi metodele pe care le folosesc necredincioşii ca să evalueze 
oamenii. Ei nu caută adevărul când fac lucruri, iar punctul de pornire al 
tuturor acțiunilor lor este să le evalueze folosindu-și propriile închipuiri şi 
puncte de vedere, cunoașterea şi filozofiile de viață pe care le-au înţeles, 
dând la o parte adevărul — aşa fac ei totul. Folosesc punctele de vedere ale 
omului şi logica Satanei ca mijloc de evaluare şi, după ce evaluează iar şi 
iar, descoperă că, în ochii lor, nimeni nu e la fel de bun ca ei — ei sunt cei 
mai buni. Au cerinţele lui Dumnezeu față de omenire în inimile lor? Există 
principii ale adevărului acolo? Nu, nu există niciunul. Ei nu văd cerințele 
lui Dumnezeu față de omenire, nu văd că adevărul e realitatea tuturor 
lucrurilor pozitive, nu văd că adevărul este deasupra tuturor lucrurilor, aşa 
că ei, în mod natural, Îl dispreţuiese pe Dumnezeul întrupat și au 
întotdeauna noțiuni despre felul de a se îmbrăca, despre vorbirea și purtarea 
întrupării lui Dumnezeu. Prin urmare, după un contact îndelungat, ei se 
gândesc: „Nu eşti atât de demn, de maiestuos şi de profund pe cât mi-am 
imaginat şi nici măcar nu ai la fel de multă clasă ca mine. Cum stau eu aici, 
nu am clasa unei persoane grozave? Deşi Tu rostești adevărul, nu văd nimic 
la Tine care să arate ca Dumnezeu. Vorbeşti întotdeauna despre adevăr, 
vorbeşti întotdeauna despre a intra în realitate, de ce nu dezvălui câteva 
taine? De ce nu vorbeşti puțin în limbajul celui de-al treilea Cer?” Ce fel de 
logică şi punct de vedere asupra lucrurilor sunt acestea? (Este punctul de 
vedere al Satanei asupra lucrurilor.) Acest lucru vine de la Satana. Cum 
credeți că abordez aceste lucruri? (Urăşti acest gen de persoană și nu dorești 
să interacționezi cu ea.) Vă înşelați. Dimpotrivă, când voi întâlni o 
asemenea persoană, mă voi apropia de ea şi voi avea părtăşie cu ea în mod 


normal, voi oferi ce pot şi voi ajuta cum pot. Dacă e încăpăţânată și 


îndărătnică, în mod normal, nu numai că mă voi înţelege bine cu ea, dar voi 
şi discuta cu ea despre lucruri cât se poate de mult. Voi spune: „Crezi că 
funcționează să faci lucrurile în acest fel? Foloseşte oricare dintre metodele 
pe care le simți potrivite, iar dacă simţi că niciuna dintre ele nu e potrivită, 
gândeşte-te la propria ta cale de a rezolva problema.” Cu cât mai grozavă se 
crede acest gen de persoană, cu atât mai bine mă înţeleg cu ea în acest fel; 
nu-mi voi da aere în faţa nimănui. Dacă vor fi două locuri, unul mai sus şi 
unul mai jos, o voi lăsa pe ea să stea pe cel mai de sus, iar eu voi sta pe cel 
mai de jos. Voi vorbi cu ea înălțându-mi capul şi, în cele din urmă, o voi 
face să se simtă ruşinată şi să-şi dea seama, încetul cu încetul, că nu deţine 
niciun adevăr, că e sărăcită şi demnă de milă, amorțită și obtuză. Ce crezi 
despre această metodă? (Este bună.) Așadar, dacă ar fi să o resping, ar fi 
bine pentru ea? Dacă ea crede în Dumnezeu cu o oarecare sinceritate, dacă 
are puţină umanitate şi poate fi mântuită, atunci e în regulă pentru Mine să 
interacţionez cu ea. În cele din urmă, într-o zi, dacă va înțelege adevărul, va 
alege singură să se aşeze pe locul de mai jos și nu va mai fi mândră. Dacă o 
voi respinge, va rămâne o ignorantă şi o nesăbuită pentru totdeauna, 
spunând și făcând lucruri prosteşti, şi va fi întotdeauna o persoană 
nesăbuită, sărăcită şi demnă de milă — aceasta este starea urâtă a oamenilor 
care nu urmăresc adevărul. Oamenii tratează cu superioritate și disprețuiesc 
lucrurile pozitive şi, când văd pe cineva care e onest, iubitor şi care practică 
mereu adevărul, dar căruia îi lipseşte uneori înţelepciunea, îl disprețuiesc 
din inimă. Ei cred că o asemenea persoană e inutilă, că nu e bună de nimic, 
în vreme ce ei înșiși sunt şireți, pricepuţi la calcule, experți în comploturi şi 
uneltiri, au mijloace şi talente, sunt capabili şi cu darul vorbirii. Ei cred că 
asta îi face subiecții mântuirii lui Dumnezeu, dar, de fapt, este exact pe dos: 
sunt genul de persoane de care lui Dumnezeu Îi e lehamite. Aceasta este 


firea aversiunii faţă de adevăr și a lehamitei de adevăr. 


Unu oameni au fost în contact cu Mine mult timp şi sunt mai familiari 
cu Mine şi, deşi nu Mă tratează ca pe prietenul lor sau ca pe cineva care e 
pe picior de egalitate cu ei, nu sunt deloc înfrânaţi și, pe măsură ce trece 
vremea, devin din ce în ce mai îndrăzneţi, iar limitele din inimile lor dispar 
treptat. Ei cred întotdeauna că înţeleg totul şi Îmi spun adesea lucrurile pe 
care le înţeleg, crezând că nimeni în afară de ei nu înţelege nimic. Ce fire e 
aceasta? (Aroganţă.) Aceasta este aroganță. Acele lucruri exterioare pot fi 
înţelese rapid, şi totuși aceşti oameni se cred foarte deştepţi, ceea ce e 
respingător. Dacă firea arogantă a unei persoane atinge punctul în care își 
pierd de tot rațiunea, asta îi poate determina să facă rău, iar firea lor 
arogantă va deveni atunci o fire feroce. Dacă cineva este deştept, dacă 
vorbele şi acțiunile sale sunt întotdeauna pline de şiretlicuri, dacă are un 
caracter formidabil şi, atunci când sunteți împreună, vrea întotdeauna să 
controleze şi să pună stăpânire pe tine, simți că acea persoană e bună la 
suflet sau feroce? (Feroce.) Te temi de ea şi te gândești: „Această persoană 
vrea întotdeauna să mă controleze. Trebuie să scap de ea cât pot de repede. 
Dacă nu voi face ceea ce spune, va găsi o cale să se răzbune pe mine şi cine 
ştie ce metode va folosi ca să mă pedepsească.” Poţi simţi că firea ei e 
feroce, nu-i așa? (Ba da.) Cum poţi simţi asta? (Îi obligă întotdeauna pe 
oameni să facă lucrurile conform cerinţelor şi ideilor sale.) E greşit din 
partea ei să ceară altora să facă lucrurile într-un anume fel? E neapărat 
greşit dacă alți oameni îţi cer lucruri? E corectă această logică? E în acord 
cu adevărul? (Nu este.) Metodele ei sau firea ei te fac să te simţi 
inconfortabil? (Firea ei.) Așa este, firea ei te face să te simți inconfortabil. 
Te face să simți că această fire vine de la Satana, că nu este în acord cu 
adevărul şi că e tulburătoare, te controlează și te înrobeşte. Nu numai că te 
face să te simţi inconfortabil, dar te și sperie şi te face să te gândeşti că, 


dacă nu faci ce îţi spune, există o posibilitate să te pedepsească. Firea 


acestui tip de persoană e atât de feroce! Ea nu doar că spune ceva pur şi 
simplu — ea vrea să te controleze. Îţi cere foarte ferm să faci lucruri şi îţi 
cere să le faci într-un anume fel, iar acest lucru este năpădit de un anumit tip 
de fire. Nu-ţi cere doar să faci ceva, ci vrea să te controleze. Dacă te va 
controla, vei deveni marioneta ei, o păpuşă în mâinile sale. Dacă îi vei da 
ascultare în orice spui, în orice faci și în felul în care o faci, atunci va fi 
mulțumită. Când îți dai seama de această fire, ce simţi în inima ta? (Mi-e 
teamă.) Şi când ţi-e teamă, cum definești această fire a ei? E responsabilă, 
bună la suflet sau este feroce? Simţi că este feroce. Când înţelegi că firea 
cuiva este feroce, ești fericit sau simţi ură, dezgust şi frică? (Ură, dezgust şi 
frică.) În tine, se trezesc aceste sentimente neplăcute. Când simţi ură, 
dezgust şi frică, te simţi degajat şi liber sau te simţi înrobit? (Înrobit.) De 
unde vin aceste tipuri de sentimente şi emoţii? Vin de la Satana. Şi de ce 
sentimente se bucură oamenii din ceea ce vine de la Dumnezeu? (Degajare 
şi libertate.) Inima ta este foarte degajată şi liberă. Chiar dacă eşti tratat, 
emondat, chiar dacă ţi se aduc reproșuri sau ești judecat și mustrat, cum e 
acel sentiment, cum e acea emoție? (Simt recunoștință şi remuşcare în 
inima mea și am sentimentul că am făcut ceva greşit, iar apoi sunt în stare 
să mă călesc cu adevărat şi să mă îndrept în direcția corectă. Deşi simt o 
oarecare durere în suflet, spiritul meu e încântat de iubirea, pacea şi bucuria 
lui Dumnezeu.) Rezultatul atins este pozitiv, iar aceasta e lucrarea lui 
Dumnezeu. Care sunt consecinţele acţiunilor Satanei? (Îi înrobește pe 
oameni, iar ei nu se pot elibera. Ei suferă în inimile lor şi nu ştiu cum să se 
elibereze.) Îi încătuşează pe oameni, îi umple de o frică inexplicabilă și 
ciudată, le înrobeşte şi le constrânge inimile. Imediat ce ei încearcă să 
acționeze, îi leagă de mâini şi de picioare şi îi sperie de moarte. Aceasta 
este lucrarea Satanei şi vine de la Satana. Ce fire este dezvăluită când 


Satana şi antihriştii acționează în acest fel? O fire feroce. 


Oamenii care au o fire feroce vor întotdeauna să-i controleze pe 
ceilalţi. Ce înseamnă să controlezi oamenii? Înseamnă doar să ţi se interzică 
să spui anumite cuvinte? Înseamnă doar să ţi se interzică să gândești într-un 
anumit fel? Cu siguranţă nu — nu este o problemă ce ţine de un cuvânt sau 
de un gând, ci de faptul că firea lor este feroce. Pornind de la cuvântul 
„feroce”, ce lucruri ar putea face o persoană când manifestă această fire? În 
primul rând, va vrea să manipuleze oamenii. Ce înseamnă să manipuleze? 
Înseamnă că, orice se va întâmpla în biserică, ea va dori să intervină, să se 
amestece şi să facă rânduieli. Va stabili o regulă pentru tine, iar tu va trebui 
apoi să o respecţi. Dacă nu vei face asta, se va supăra. Vrea să te 
manipuleze: dacă îți spune să te duci la est, trebuie să te duci la est şi dacă 
îţi spune să te duci la vest, trebuie să te duci la vest. Își pune această dorinţă 
şi apoi acționează în acest fel — asta se numește manipulare. Aceşti oameni 
vor să preia controlul asupra destinului unui om, să pună stăpânire şi să 
preia controlul asupra vieții, minţii, comportamentului și preferințelor unei 
persoane, astfel încât mintea, ideile, preferinţele şi dorinţele acelei persoane 
să se conformeze cu ce spun şi ce vor ei, mai degrabă decât cu ce spune 
Dumnezeu — asta se numeşte manipulare. Doresc tot timpul să-i facă pe 
oameni să facă una sau alta conform voinţei lor, nu acţionează pe baza 
principiilor, ci pe baza propriilor intenţii şi preferințe. Nu le pasă cum te 
simţi, îţi ordonă cu forţa şi trebuie să faci orice îţi spun; dacă nu vei acţiona 
conform voinţei lor, se vor ocupa de tine şi te vor face să simți că într- 
adevăr nu ai de ales şi că nu se poate face nimic. Ştii în inima ta că ești 
păcălit şi controlat, dar încă nu ştii cum să discerni asta, cu atât mai puţin 
îndrăznești să te împotriveşti. Nu sunt acțiunile lor comportamentul 
Satanei? (Ba da.) Acesta este comportamentul Satanei. Satana păcăleşte şi 
controlează oamenii în acest fel, aşa că o fire satanică se manifestă în 


oameni prin încercarea permanentă de a-i controla şi a-i manipula pe 


ceilalți. Indiferent dacă pot sau nu să-și atingă obiectivul de a-i controla şi 
a-i manipula pe ceilalți, toți oamenii au acest tip de fire. Ce este această 
fire? (Ferocitate.) Aceasta este ferocitate. De ce se numeşte ferocitate? Care 
sunt manifestările clare ale acestei firi? Implică o senzaţie de constrângere? 
(Da.) Implică o senzație de constrângere, ceea ce înseamnă că, indiferent 
dacă asculți sau nu, indiferent de felul în care te simți, indiferent dacă îți 
place sau înţelegi, ei îţi cer cu forţa să îi asculți şi să faci ce spun ei fără 
nicio discuție, fără să îți dea șansa să vorbeşti şi fără să-ți dea nicio libertate 
— nu are şi acest înţeles? (Ba da.) Asta se numește „cruzime”, care este un 
aspect al ferocităţii. Pl Celălalt aspect al ferocității este „răul”ICl. La ce se 
referă acest „rău”? Se referă la oamenii care folosesc metode de 
îndoctrinare şi suprimare constrângătoare, pentru a reuşi să te controleze şi 
să te facă să ţii cont de manipularea lor și, în acest fel, să fie mulțumiți. 
Acest lucru se numește „răul”. În acțiunile lui, Satana vrea să te împiedice 
să ai liber-arbitru, să înveți să cugeţi şi să discerni şi să înţelegi adevărul 
pentru ca viața ta să se maturizeze. Satana nu te lasă să faci aceste lucruri şi 
vrea să te controleze. Satana nu te lasă să cauţi adevărul şi să înţelegi voia 
lui Dumnezeu, nu te aduce în faţa lui Dumnezeu, în schimb, te aduce în fața 
lui şi te face să-l asculți de parcă el ar fi adevărul şi orice spune ar fi corect, 
de parcă ar fi centrul tuturor lucrurilor, astfel încât să-i dai ascultare şi să nu 
încerci să analizezi dacă vorbele lui sunt corecte sau greșite. Firea de a 
manipula şi a controla în mod constrângător şi violent comportamentul şi 
mințile oamenilor se numeşte ferocitate. Nu vedeți adesea aceste 
manifestări în viețile voastre de zi cu zi? (Ba da.) Când intrați în contact cu 
ele, vă dați seama că sunt manifestări ale unei firi feroce? (Nu mi-am dat 
seama înainte, dar acum înţeleg.) Dacă alți oameni vă fac asemenea lucruri 
şi dezvăluie o asemenea fire, o puteţi simţi şi discerne, dar dacă voi înşivă 


faceţi asemenea lucruri și dezvăluiți o asemenea fire, vă veţi da seama că 


asta este o problemă? Vă veţi da seama că: „Acest gen de fire este feroce! 
Să acţionez în acest fel e o problemă foarte mare! Să am întotdeauna dorinţa 
şi ambiția să-i domin pe oameni, să-i controlez cu forța este greșit, ține de 
Satana, e o fire satanică. Nu pot să mă port în acest fel, trebuie să caut o 
cale de a mă purta şi de a interacționa cu oamenii care să se conformeze cu 
adevărul”? Veţi ajunge la această conştientizare? (Nu.) Dacă veţi fi 
incapabili să vă daţi seama de acest lucru și veți dezvălui adesea această 
fire, care vor fi consecințele? Ştiţi? (Fraţii şi surorile nu vor fi dornici să 
petreacă timp cu mine și mă vor respinge.) Asta e una dintre consecinţe. O 
asemenea persoană nu se poate înțelege în mod armonios cu ceilalți şi 
oamenii vor avea o mare aversiune faţă de ei. Ei sunt ca o molimă; cum 
ajung undeva, toată lumea trebuie să plece — de ce se întâmplă asta? Nimeni 
nu vrea să fie controlat de ei. Oamenii cred în Dumnezeu și sunt dornici să- 
L urmeze pe Dumnezeu, nu vor să-l urmeze pe Satana şi, totuşi, acest tip de 
persoană doreşte întotdeauna să-i controleze pe ceilalți, aşadar, cum ar 
putea oamenii să nu o respingă? În primul rând, va fi deseori respinsă de 
frați şi surori, iar oamenilor le va fi lehamite de ea. Dacă nu se poate căi, o 
asemenea persoană s-ar putea să nu fie în stare nici să-şi facă datoria cum se 
cuvine sau pentru mult timp, deoarece nu poate lucra armonios cu ceilalți. 
Aşa că va trebui alungată. În plus, care sunt celelalte consecinţe? (Viaţa 
bisericească va fi tulburată.) Asta este o altă consecinţă. Acea persoană va 
deveni o oaie neagră printre frați și surori şi va tulbura viaţa bisericească. 
Ce va avea de pierdut pe plan personal din pricina asta? (Nu va fi capabilă 
să crească în viaţă.) Cu siguranţă nu va fi capabilă să crească în viaţă, 
aşadar, care va fi rezultatul final? Categoric va fi pedepsită şi alungată. Cum 
se va ocupa Dumnezeu de cineva care este întotdeauna respins de frați şi 
surori, care nu creşte niciodată în viață şi care vrea permanent să-i 


controleze pe oameni, să-i facă să-i dea ascultare, să ia locul lui Dumnezeu 


în inimile lor şi care, în cele din urmă, este izolat şi tot nu vrea să se căiască 
şi nu se schimbă niciodată? Spuneţi-Mi, Dumnezeu mântuiește fiinţele 
umane sau neumane? (Fiinţele umane.) Așadar, cum defineşte Dumnezeu o 
asemenea persoană? (Drept neumană.) Dumnezeu defineşte o asemenea 
persoană drept neumană și nu o mântuiește. Prin urmare, nu e atunci stabilit 
sfârşitul ei? O asemenea persoană nu are speranţă, nu are valoare în viaţă. 


Să fu definit de Dumnezeu drept neuman e atât de demn de milă! 


A urmări intrarea în viață necesită examinarea cuvintelor, faptelor, 
gândurilor şi ideilor noastre în toate chestiunile vieţii de zi cu zi, priceperea 
propriei stări şi compararea ei cu cuvântul lui Dumnezeu, căutarea 
adevărului şi îndeplinirea lui după cât de mult înţelege un om. În procesul 
practicării şi al experimentării, o persoană trebuie, de asemenea, să-și 
examineze constant propria stare, să caute să vadă ce alte stări şi lucruri 
negative care o împiedică să practice adevărul au mai rămas în inima ei şi, 
după ce le-a scos la iveală, mai trebuie să se roage şi să-L implore pe 
Dumnezeu să înlăture aceste stări anormale — asta va garanta că poate pune 
în practică adevărurile pe care le înţelege. Îndreptarea necontenită a stărilor, 
noțiunilor şi închipuirilor negative este singura cale de a garanta că un om 
poate pune adevărul în practică. Indiferent ce aspect al adevărului e pus în 
practică, vor exista anumite dificultăți, iar, când mediul şi contextul se 
schimbă, vor apărea noi dificultăţi. În plus, diversele noţiuni, închipuiri și 
intenții falsificate ale oamenilor îi pot împiedica să practice adevărul, așa că 
ei trebuie să se deschidă şi să aibă deseori părtăşie cu cei care înțeleg 
adevărul, să caute o cale de a pătrunde în adevărul-realitate şi să caute 
adevărurile-principii, pentru a se asigura că pot practica adevărul conform 
adevărurilor-principii, în diverse medii şi contexte şi în tot felul de 
chestiuni. Pătrunderea în adevărul-realitate poate fi realizată doar prin 


căutarea şi practicarea pătrunderii în acest fel. Dacă oamenii nu vor reflecta 


des asupra lor, nu vor fi în stare să-şi priceapă propriile stări şi nu vor şti 
unde se află dificultățile în practicarea adevărului şi cât de mari sunt 
piedicile din calea practicării lui, aşa că nu vor fi capabili să se asigure că 
pot pune adevărul în practică. Doar aceia care se cunosc pe ei înşişi și au o 
înţelegere a propriilor stări pot să se bazeze pe Dumnezeu, să se uite la El şi 
să pună cu ușurință adevărul în practică. Aceia care nu se cunosc pe ei înșiși 
urmează întotdeauna reguli pe baza noțiunilor şi închipuirilor lor, astfel că 
obstacolele cu care se confruntă sunt numeroase şi dificultățile lor sunt 
mari. De fapt, cea mai mare dificultate cu care se confruntă oamenii se află 
în firea lor coruptă, urmată de neînţelegerea principiilor practicii. Odată ce 
au fost rezolvate aceste două probleme, oamenilor le este ușor să pună 
adevărul în practică. Pentru a deveni supusă lui Dumnezeu şi a pătrunde în 
adevărul-realitate, o persoană trebuie să lucreze mai întâi la punerea 
adevărului în practică; dacă cineva e capabil să pună mai multe aspecte ale 
adevărului în practică, în diversele chestiuni cu care se confruntă zilnic, 
atunci a pătruns deja în adevărul-realitate. Dacă te vei instrui permanent în 
acest fel, dacă vei reflecta asupra ta şi vei găsi o cale de practică în cuvântul 
lui Dumnezeu, vei deveni treptat capabil să-ţi înlături propria stare coruptă 
şi vei avea o cale pentru a practica şi a pătrunde în adevăr. În acelaşi timp, 
vei dobândi o înţelegere de bază a principiilor pentru a pune toate aspectele 
adevărului în practică. Când o persoană are o adevărată înţelegere a acestor 
stări şi a tuturor aspectelor adevărului, inima ei se simte împlinită şi ea 
devine din ce în ce mai îmbogățită; nu mai pare amorțită şi obtuză sau slabă 
şi demnă de milă. În zilele noastre, majoritatea oamenilor pot vorbi un pic 
despre chestiuni exterioare, dar când li se cere să-şi exprime puncte de 
vedere corecte despre chestiuni privind binele şi răul şi să vorbească despre 
modul în care înţeleg ei aceste chestiuni, precum şi despre metodele prin 


care le tratează şi căile de practică, majorității oamenilor le lipseşte o 


înţelegere clară şi sunt complet goi pe dinăuntru. Unii oameni pot spune: 
„Te înşeli, nu suntem complet goi pe dinăuntru. Ştim că Dumnezeu are 
suveranitate asupra ploii, că Dumnezeu rânduieşte ca arborii să 
înmugurească primăvara, că legile poruncite de Dumnezeu stabilesc când 
să-şi construiască păsările cuibul şi de ce feluritele flori sunt diferite şi au 
atâtea culori şi de ce frunzele copacilor sunt verzi — acestea sunt legile 
creației tuturor lucrurilor de către Dumnezeu şi ele sunt poruncite de 
Dumnezeu. Ştim că trebuie să trăim conform legilor poruncite de 
Dumnezeu, să ne trezim dimineaţa, să mergem la culcare noaptea şi să 
mâncăm de trei ori pe zi și mai ştim şi că există legi ale nașterii, ale 
îmbătrânirii, ale îmbolnăvirii şi ale morţii pentru fiinţele umane și că nimeni 
nu le poate încălca. În plus, nu ne plângem în privinţa lui Dumnezeu — Îi 
mulțumim lui Dumnezeu că suntem în stare să trăim azi și, de asemenea, Îi 
vom mulțumi lui Dumnezeu dacă ar fi să murim mâine. Nu suntem sărăciți, 
amorțiți și obtuzi.” A înţelege doar aceste doctrine echivalează cu a înţelege 
adevărul? E aceasta pătrundere în adevărul-realitate? (Nu.) Înțelegerea 
acestor lucruri e doar primul pas, fiind, de asemenea, lucruri pe care 
oamenii trebuie să le înţeleagă, dar ceea ce trebuie ei să priceapă mai presus 
de toate e cum ar trebui să trăiască, după ce ar trebui să se ghideze și ce 
îndatoriri ar trebui să îndeplinească. Dacă nu vei putea căuta adevărul ca să- 
ti înlături firile corupte, nu vei avea intrare în viață și nu vei dobândi 
adevărul şi viaţa — nu e deșartă o asemenea credință în Dumnezeu? Asta 
înseamnă că eşti complet gol pe dinăuntru. Alţii spun: „În trecut, aveam 
statură mică şi nu ştiam că tot ce mi se întâmplă e orchestrat de Dumnezeu 
şi nu știam cum să văd sau să tratez aceste lucruri, iar, când acele lucruri se 
întâmplau, mă simţeam pierdut şi le tratam prin metode umane. Acum 
înţeleg că lucrurile care se petrec zilnic, oricât sunt de mărunte, sunt toate 


orchestrate de Dumnezeu și că totul este poruncit de Dumnezeu şi voi 


spune: «Doamne, Îţi mulţumesc pentru suveranitatea Ta, sunt dornic să-mi 
pun soarta în mâinile Tale şi la mila orchestrării Tale; nu vreau să mă 
răzvrătesc, vreau să ascult de cuvintele Tale și cu siguranţă îmi voi face bine 
datoria, mă voi dedica întru totul şi îmi voi da toată silința!» Înţeleg toate 
acestea, deci cum pot fi atât de slab şi de demn de milă?” De fapt, sunt slabi 
şi demni de milă. De ce spun acest lucru? (Deoarece le lipseşte înțelegerea 
firii lor satanice şi a naturii-esenţă; pot vorbi despre atât de multe doctrine 
spirituale, dar, când se întâmplă ceva, trăiesc în continuare conform firii lor 
satanice şi, după ani de credință în Dumnezeu, firea vieţii lor nu s-a 
schimbat câtuşi de puţin.) Ce înțeleg ei e doar mantia spirituală falsă pe care 
o poartă; par să aibă asemănarea unor credincioşi în Dumnezeu şi decența 
unor sfinți, par să fi stăpânit câteva teorii teologice profunde şi spirituale, 
dar ce înţeleg ei nu este adevărul, ci doar un fel de teorie teologică. Dacă nu 
poate să schimbe direcţia în viaţă a unei persoane sau opiniile unei persoane 
despre lucruri sau principiile cu care tratează lumea, cu atât mai puţin poate 
aceasta să schimbe firea coruptă a unei persoane. Aceste teorii teologice, 
aceste doctrine spirituale nu pot în niciun caz să facă normală relația unei 
persoane cu Dumnezeu, sau să-i permită să-și recunoască propriile firi 
corupte, sau să se lepede de aceste firi corupte, cu atât mai puţin nu pot să-i 
permită, prin experimentarea lucrării lui Dumnezeu, să atingă punctul în 
care să-L cunoască și să-L asculte pe Dumnezeu. Prin urmare, aceste 
cuvinte şi doctrine așa-zis spirituale nu aduc nici cel mai mic beneficiu 
oamenilor, ci doar îi fac aroganți şi vanitoși, din ce în ce mai nesupuși și 
potrivnici faţă de Dumnezeu, căci aceste lucruri putrede nu au nicio 
legătură cu adevărul şi sunt toate o ipocrizie care ar trebui complet 


abandonată şi la care ar trebui să se renunțe. 


Acum, care este cel mai important lucru pe care credincioşii în 


Dumnezeu trebuie să-l urmărească? (O schimbare a firii.) Poate vorbitul 


despre multe doctrine să schimbe firea unei persoane? (Nu.) Ce este, mai 
exact, o schimbare a firii? Să însemne schimbarea firii că se schimbă 
caracterul unei persoane, că devine incredibil de accesibilă, că te poți 
înţelege bine cu ea şi că e plăcută de toată lumea? Să însemne schimbarea 
firii că o persoană devine tăcută şi ezită să vorbească sau să râdă? Să 
însemne schimbarea firii că o persoană devine experimentată, călită şi 
matură? (Nu.) Aşadar, ce este o schimbare a firii? Care e primul lucru care 
trebuie înţeles pentru ca o persoană să-și schimbe firea? În primul rând, un 
om trebuie să înțeleagă care este temelia pentru a obţine o schimbare a firii, 
şi anume că trebuie să recunoască ce a devenit natura-esenţă a omului şi ce 
a devenit firea omului, după ce a fost coruptă de Satana. Asta îi va permite 
să recunoască adevărul propriei sale corupţii. De pildă, unii oameni sunt 
deosebit de înşelători, iar această înşelăciune este natura lor, precum și firea 
lor; unii oameni sunt deosebit de aroganţi, iar această aroganță este natura 
lor, precum şi firea lor. Voi da un exemplu. Să spunem că, atunci când ţi se 
întâmplă ceva, ai propriile tale intenţii. Când apar aceste intenţii, ce anume 
deține controlul? În primul rând, cu siguranță nu personalitatea ta deţine 
controlul, nici contextul tău familial şi cu atât mai puţin o altă persoană. 
Intenţiile tale sunt sub controlul firii tale. Aşadar, mai întâi de toate, trebuie 
să te examinezi pentru a afla ce fire este, fie că e aroganță, răutate, 
ferocitate sau intransigenţă. Când ai înţeles-o, examinează-te în continuare, 
pentru a descoperi ce stări va cauza această fire. Să spunem, de exemplu, că 
este înşelăciune. Când oamenii se dedau înşelăciunii, ce intenții provoacă 
asta? Ce scop încearcă ei să atingă? Fără excepție, este pentru a dobândi 
prestigiu, profit şi statut; pe scurt, este de dragul intereselor lor. Şi ce stă la 
baza urmăririi intereselor personale? Este faptul că oamenii își văd 
interesele ca fiind mai importante decât orice altceva. Ei se dedau 


înşelăciunu pentru a trage foloase, iar firea lor înșelătoare este astfel 


dezvăluită. Cum ar trebui rezolvată această problemă? Mai întâi trebuie să 
discerni și să ştii care sunt interesele, ce aduc ele mai exact oamenilor şi 
care sunt consecințele urmăririi lor. Dacă nu te poți lămuri cu privire la 
acest lucru, atunci să te lepezi de ele va fi mai uşor de zis, decât de făcut. 
Dacă oamenii nu înțeleg adevărul, atunci la nimic nu le este mai dificil de 
renunțat decât la propriile interese. Asta pentru că filosofiile lor de viaţă 
sunt: „Fiecare pentru sine şi diavolul să-l ia pe cel mai din spate” și 
„Oamenii mor pentru avere cum păsările mor pentru hrană”. În mod clar, ei 
trăiesc pentru propriile interese. Oamenii cred că fără propriile interese — că 
dacă ar fi să-şi piardă interesele — nu ar fi capabili să supravieţuiască. Este 
de parcă supraviețuirea lor este inseparabilă de propriile interese, prin 
urmare, majoritatea oamenilor sunt orbi la toate, mai puţin la propriile 
interese. Ei îşi văd propriile interese ca fiind mai presus decât orice altceva, 
trăiesc pentru propriile interese şi a-i face să renunțe la acestea este ca şi 
cum le-ai cere să renunţe la viețile lor. Aşadar, ce ar trebui să facă în aceste 
circumstanțe? Oamenii trebuie să accepte adevărul. Numai când înțeleg 
adevărul pot să vadă esenţa propriilor interese; numai atunci pot începe să 
renunţe la ele şi să se lepede de ele și să fie capabili să suporte durerea de-a 
renunța la ceea ce iubesc atât de mult. lar când poți să faci asta şi să te 
lepezi de propriile interese, te vei simţi mai destins şi mai liniştit în inima ta 
ŞI, procedând aşa, îţi vei fi biruit trupul. Dacă rămâi fidel intereselor tale şi 
refuzi să renunți la ele şi dacă nu accepţi câtuși de puţin adevărul — în inima 
ta s-ar putea să spui: „Ce e rău în a încerca să trag foloase şi a refuza să 
sufăr pierderi? Dumnezeu nu m-a pedepsit şi oamenii ce pot să-mi facă?” 
Nimeni nu-ți poate face nimic, dar cu această credință în Dumnezeu, în cele 
din urmă, nu vei reuşi să dobândești adevărul şi viața. Aceasta va fi o 
pierdere imensă pentru tine — nu vei fi capabil să atingi mântuirea. Există 


vreun regret mai mare? Asta rezultă în cele din urmă din a-ţi urma 


interesele. Dacă oamenii urmăresc doar prestigiul, profitul şi statutul — dacă 
îşi urmăresc doar interesele — atunci nu vor dobândi niciodată adevărul şi 
viaţa și, în cele din urmă, vor fi cei care vor suferi o pierdere. Dumnezeu îi 
mântuieşte pe cei care urmăresc adevărul. Dacă nu accepţi adevărul și dacă 
eşti incapabil să reflectezi asupra firii tale corupte şi să ţi-o cunoşti, atunci 
nu te vei pocăi cu adevărat şi nu vei avea intrare în viaţă. Să accepți 
adevărul şi să te cunoşti este calea creşterii în viaţă şi a atingerii mântuirii, 
este șansa ta de a veni înaintea lui Dumnezeu ca să accepţi examinarea, 
Judecata şi mustrarea Lui şi să dobândești adevărul şi viața. Dacă renunti la 
a urmări adevărul de dragul urmăririi reputației şi statutului și a intereselor 
proprii, acest lucru este echivalent cu a renunţa la ocazia de a accepta 
judecata şi mustrarea lui Dumnezeu şi de a atinge mântuirea. Alegi 
prestigiul, profitul şi statutul şi propriile interese, dar renunți la adevăr și 
pierzi viaţa și şansa de a fi mântuit. Care contează mai mult? Dacă alegi 
interesele tale şi renunți la adevăr, nu este un lucru nesăbuit? Pentru a spune 
lucrurilor pe şleau, asta înseamnă să suferi o mare pierdere de dragul unui 
mic avantaj. Prestigiul, profitul, statutul, banii şi interesele sunt temporare 
toate, efemere toate, în vreme ce adevărul şi viața sunt eterne și 
neschimbătoare. Dacă oamenii înlătură firile corupte care îi determină să 
urmărească prestigiul, profitul şi statutul, atunci au speranțe să atingă 
mântuirea. Ba mai mult, adevărurile pe care le dobândesc oameni sunt 
eterne; Satana nu le poate lua oamenilor aceste adevăruri, nici nimeni 
altcineva. Renunţi la interesele tale, dar ceea ce câştigi sunt adevărul și 
mântuirea; aceste rezultate sunt ale tale şi le câştigi pentru tine. Dacă 
oamenii aleg să practice adevărul, atunci, chiar dacă şi-au pierdut interesele, 
ei câștigă mântuirea de la Dumnezeu și viaţa veşnică. Acei oameni sunt cei 
mai deştepţi. Dacă oamenii renunţă la adevăr de dragul intereselor proprii, 


atunci pierd viaţa şi mântuirea lui Dumnezeu; acei oameni sunt cei mai 


nesăbuiţi. Ceea ce alege o persoană — interesele sale sau adevărul — este 
incredibil de revelator. Cei care iubesc adevărul vor alege adevărul; vor 
alege să se supună lui Dumnezeu și să-L urmeze pe El. Ar prefera să-și 
abandoneze propriile interese, pentru a urmări adevărul. Oricât de mult 
trebuie să sufere, sunt hotărâți să rămână fermi în mărturia lor, pentru a-L 
mulţumi pe Dumnezeu. Aceasta este calea fundamentală pentru practicarea 


adevărului şi intrarea în adevărul-realitate. 


Finile corupte sunt adânc înrădăcinate în toți oamenii şi nimeni nu e 
mai corupt decât altcineva. Opiniile oamenilor despre lucruri, noţiuni, 
închipuiri şi gradul de nesupunere nu diferă cu mult și sunt, în mare, 
aceleași. Toţi oamenii trăiesc sub stăpânirea Satanei şi toţi trăiesc conform 
firilor lor satanice. Ceea ce e echitabil este că Dumnezeu dă fiecărei 
persoane aceeaşi oportunitate, Dumnezeu are aceeași atitudine faţă de toți și 
şi furnizarea adevărului şi a vieții de către Dumnezeu este aceeaşi pentru 
toți, astfel încât standardele şi cerinţele Sale pentru fiecare persoană sunt și 
ele aceleași. Dacă tu crezi că eşti de nerăscumpărat, că eşti mai corupt decât 
ceilalți şi că Dumnezeu nu te va mântui pentru că ai dezvăluit câteva firi 
corupte pe care le-au văzut ceilalți şi de care le e lehamite și dacă te declari 
o cauză pierdută şi nu mai eşti în stare să fii entuziasmat, dacă nu mai ai 
tragere de inimă să faci nimic şi crezi că nu mai are rost să trăieşti şi că ar fi 
mai bine să mori, ce fel de atitudine este aceasta? Aceasta nu e o 
manifestare a maturității şi nu este ceea ce Dumnezeu vrea să vadă; lui 
Dumnezeu nu-l place acest tip de persoană sau acest tip de atitudine. În 
procesul urmăririi adevărului, oamenii trebuie să-şi schimbe multe stări 
incorecte şi trebuie să-şi corecteze constant opiniile despre ceea ce 
urmăresc, să vină permanent înaintea lui Dumnezeu și să-l ceară să-l 
examineze, să-i lumineze și să-i îndrume. Dumnezeu le va da ajutor şi har, 


Dumnezeu va călăuzi fiecare persoană cu foarte multă răbdare, bunătate, 


milă şi iertare. Aşadar, nu ar trebui să te îndoieşti de atitudinile și dorința 
corectă a oamenilor de a urmări adevărul şi de a tânji după dreptate și 
lumină, nu ar trebui nici să te îndoieşti că esenţa lui Dumnezeu este aceea 
de a mântui omenirea, este compasiune și iertare faţă de omenire. Trebuie 
să vă amintiți aceste cuvinte! Ce înseamnă când spun oamenilor aceste 
cuvinte? Înseamnă că ei nu ar trebui să renunţe la urmărirea necontenită a 
adevărului, că nu ar trebui să se declare cauze pierdute sau să fie negativi. 
Dacă devii negativ, trebuie să îți spui: De ce a exprimat Dumnezeu atât de 
multe adevăruri? Pentru a aproviziona şi mai mulți oameni cu înţelegerea 
adevărului și rezolvarea propriilor lor problemele reale. Nu numai că ai 
multe de câştigat direct din cuvintele lui Dumnezeu, dar câştigi mult şi când 
ai părtăşie despre adevăr cu fraţii şi surorile tale — nu e acelaşi lucru cu 
faptul că Dumnezeu te aprovizionează în acelaşi timp? Dacă tu crezi şi 
simţi asta, atunci de ce vrei să renunţi? De ce se ivesc nemulțumiri în inima 
ta? De ce te îndoieşti de sinceritatea lui Dumnezeu în a te mântui? Oamenii 
pot fi nesăbuiți, cu statură mică şi slabi, dar nu-și pot pierde credința când 
vine vorba despre mântuire. Sper că într-o zi, când voi vorbi cu voi şi voi 
interacționa din nou cu voi, voi vedea că nu păreţi slabi şi demni de milă 
sau amorțiți şi obtuzi, ci că aţi obţinut și ați câștigat ceva. Aţi auzit multe, 
ați văzut multe, ați înţeles multe, dar dacă ați obținut sau nu adevărul și 
dacă puteți sau nu să fiți desăvârşiți depinde de ceea ce voi urmăriți. Este 
cert că, dacă cineva urmăreşte un lucru, îl poate obţine, dar, dacă nu va 
asculta şi nu-l va urmări, nu-l va primi niciodată. Atâta vreme cât veți 
urmări sincer adevărul, iubirea pentru Dumnezeu şi o schimbare a firii, aşa 


cum a făcut Petru, veţi câștiga lauda lui Dumnezeu — asta e sigur. 


6 februarie 2018 


Note de subsol: 


a. Textul original nu conţine propoziţia „acestea sunt de două tipuri: «încăpăţânarea» și 
«duritateay”. 
b. Textul original nu conţine propoziţia „care este un aspect al ferocității”. 


c. Textul original nu conţine propoziţia „celălalt aspect al ferocităţii este «răul»”. 


Un om poate să-și rezolve noţiunile și 
neînțelegerile despre Dumnezeu numai urmărind 
adevărul 


Oamenii nu înţeleg adevărul când încep prima oară să creadă în 
Dumnezeu şi au multe noţiuni şi închipuiri despre El. După ce aţi crezut în 
Dumnezeu de câţiva ani, ați citit atât de multe din cuvintele Lui şi ați 
ascultat atât de multe predici, cam câte dintre aceste noțiuni și închipuiri au 
fost înlăturate? Chiar și după ce cred în Dumnezeu de câţiva ani, unii 
oameni au încă noțiuni despre judecată și mustrare, emondare şi tratare, în 
vreme ce alții pot avea noțiuni când văd severitatea cuvintelor lui 
Dumnezeu. Pot fi rezolvate aceste lucruri prin căutarea adevărului? Dacă 
puteți căuta adevărul în toate lucrurile şi îl folosiți să rezolvaţi toate 
problemele peste care daţi, atunci sunteţi nişte oameni care urmăresc 
adevărul. Acum sunteți capabili să căutaţi adevărul pentru a vă rezolva 
problemele? Când vă confruntaţi cu ceva care dă naştere la noțiuni sau când 
păcătuiți, cum căutaţi adevărul pentru a rezolva aceste lucruri? Cine poate 
vorbi despre experienţa sa în această privință? (Când am fost conducător, nu 
am făcut nicio muncă practică, ci doar sarcini care mă făceau să arăt bine şi 
am luptat mereu pentru prestigiu și statut. Acest lucru a tulburat şi a 
perturbat lucrarea bisericii, iar atunci când m-am confruntat cu emondarea 
şi tratarea, tot am încercat să mă justific şi nu am avut o introspecție și 
cunoaştere adevărate sau pocăință și schimbare. Mai târziu, biserica m-a 
înlocuit, dar inima mea era încă sfidătoare şi nemulțumită și întotdeauna mă 
plângeam şi îmi exprimam negativitatea. Conducătorii m-au tratat pentru că 
nu acceptam deloc adevărul și mă împotriveam față de Dumnezeu, lucruri 
care Îi jignesc firea, şi mi-au zis că, dacă tot nu mă pocăiesc, atunci voi fi 


îndepărtat și alungat. În acel moment nu am priceput adevărul şi L-am 


înţeles foarte greşit pe Dumnezeu. Deşi nu am spus niciodată că nu cred în 
Dumnezeu, m-am gândit că, din moment ce L-am jignit, cu siguranţă nu o 
să mă mai mântuiască, aşa că o să fac servicii. După aceea, nu am acordat o 
aşa de mare atenție urmăririi adevărului şi, în cele din urmă, m-am schimbat 
doar atunci când am auzit părtăşia lui Dumnezeu într-o bună zi.) După ce 
te-ai schimbat, ai avut o cale corectă de practică? Ce ai face dacă s-ar 
întâmpla din nou acelaşi lucru? (Momentan, nu am o cale de practică în 
legătură cu acest lucru.) De fapt, toate aceste probleme pot fi rezolvate prin 
intermediul adevărului. Dacă oamenii vor să-şi înlăture neînțelegerile 
despre Dumnezeu, atunci, într-o anumită privinţă, trebuie să-și recunoască 
firile corupte, să-și disece şi să-şi înțeleagă erorile trecute, căile greșite, 
fărădelegile şi neglijenta. În acest fel, vor fi capabili să-şi înțeleagă şi să-și 
vadă clar natura. În plus, ei trebuie să priceapă în mod clar de ce oamenii se 
rătăcesc şi de ce atâtea lucruri încalcă adevărurile-principii, precum şi care 
e natura acestor acțiuni. Mai mult de atât, trebuie să înţeleagă care sunt mai 
precis voia şi cerințele lui Dumnezeu pentru omenire, de ce oamenii sunt 
întotdeauna incapabili să acţioneze conform cerințelor Sale şi de ce se 
împotrivesc mereu voii Sale şi fac ce le place. Adu aceste lucruri în faţa lui 
Dumnezeu şi roagă-te, pricepe-le clar și apoi vei putea să-ţi transformi 
starea, să-ţi schimbi mentalitatea şi să-ți înlături neînțelegerile despre 
Dumnezeu. Unii oameni nutresc mereu intenţii nepotrivite indiferent ce fac, 
au întotdeauna idei rele şi nu pot examina dacă starea lor interioară e 
corectă sau nu şi nici să o discearnă conform cuvintelor lui Dumnezeu. 
Aceşti oameni sunt confuzi. Una dintre cele mai evidente caracteristici ale 
unui om confuz e că, după ce face ceva rău, rămâne negativ când se 
confruntă cu emondarea și tratarea, ba chiar se lasă pradă disperării şi 
hotărăște că e terminat şi nu poate fi mântuit. Nu e comportamentul cel mai 


demn de milă al unui om confuz? El nu poate reflecta asupra sa conform 


cuvintelor lui Dumnezeu și nu poate căuta adevărul ca să rezolve problema 
atunci când se confruntă cu dificultăți. Nu înseamnă acest lucru că ești 
foarte confuz? Îţi poţi rezolva problemele dacă te laşi pradă disperării? Ţi le 
poți rezolva dacă te chinui mereu fiind negativ? Oamenii ar trebui să 
înţeleagă că, dacă fac o greşeală sau au o problemă, atunci ar trebui să caute 
adevărul pentru a le rezolva. Mai întâi, ei trebuie să reflecteze şi să 
înţeleagă de ce au comis ceva rău, care a fost intenția şi cum a început acel 
lucru, de ce au vrut să-l facă şi care a fost țelul lor, dacă cineva i-a încurajat, 
i-a incitat sau i-a păcălit să o facă sau au făcut-o conştient. Trebuie să se 
gândească la aceste întrebări și să le înţeleagă clar, iar apoi vor fi capabili să 
ştie ce greşeli au făcut și ce sunt ei înşişi. Dacă nu poţi să recunoşti esenţa 
faptelor tale reprobabile sau să înveţi o lecţie din ele, atunci problema nu 
poate fi rezolvată. Mulţi oameni fac lucruri rele şi nu reflectă niciodată 
asupra lor înșiși, aşadar, pot asemenea oameni să se pocăiască realmente? 
Există vreo speranţă pentru mântuirea lor? Omenirea este progenitura 
Satanei şi, indiferent că au jignit sau nu firea lui Dumnezeu, natura-esenţă a 
lor este aceeaşi. Ei ar trebui să reflecteze asupra lor şi să ajungă să se 
cunoască mai mult, să vadă clar în ce măsură s-au răzvrătit împotriva lui 
Dumnezeu şi I-au rezistat şi dacă pot încă să accepte şi să practice adevărul. 
Dacă vor vedea aceste lucruri în mod clar, vor şti în cât de mare pericol 
sunt. De fapt, pe baza naturilor-esenţe ale lor, toți oamenii corupți sunt în 
pericol; depun mult efort să accepte adevărul şi nu le este uşor. Unii oameni 
au comis ceva rău şi şi-au dezvăluit natura-esenţă, în vreme ce unii nu au 
comis ceva rău, dar nu sunt neapărat mai buni decât alții — doar nu au fost 
în situaţia sau n-au avut ocazia să o facă. Din moment ce ai înfăptuit aceste 
fărădelegi, trebuie să fie clar în inima ta ce atitudine ar trebui să ai acum, 
cum să dai socoteală înaintea lui Dumnezeu şi ce vrea El să vadă. Trebuie 


să lămurești aceste lucruri prin rugăciune şi căutare; apoi vei şti cum să 


urmăreşti în viitor şi nu vei mai fi influenţat sau controlat de greşelile pe 
care le-ai făcut în trecut. Trebuie să mergi înainte pe cale și să-ți 
îndeplineşti datoria așa cum ar trebui şi să nu mai cazi pradă disperării; 
trebuie să ieşi cu totul din negativitate şi neînțelegere. Pe de o parte, este 
negativ şi nu prea indicat să îţi realizezi datoria acum ca să plăteşti pentru 
fărădelegile și greşelile tale trecute, dar aceasta e mentalitatea pe care ar 
trebui măcar s-o ai. Pe de altă parte, trebuie să cooperezi cu hotărâre şi din 
proprie voință, să-ți dai toată silința să-ți realizezi bine datoria pe care ar 
trebui să o faci şi să-ți îndeplinești responsabilitățile şi obligațiile. Asta e ce 
ar trebui să facă o ființă creată. Indiferent ce noțiuni ai despre Dumnezeu, 
dacă ţi-ai dezvăluit corupția sau dacă I-ai jignit firea, aceste lucruri trebuie 
să fie rezolvate prin introspectie şi căutarea adevărului. Învață din eșecurile 
tale şi ieşi cu totul din umbra negativităţii. Odată ce vei înțelege adevărul şi 
vei fi eliberat, nu vei mai fi controlat de nicio persoană, circumstanță sau 
lucru, atunci vei avea încrederea de a merge înainte pe cale. După ce vei 
beneficia de nişte câştiguri şi un progres în viaţă și nu vei mai avea deloc 
noțiuni despre Dumnezeu, vei intra treptat pe calea cea dreaptă a credinței 


în Dumnezeu. 


Cineva poate că a făcut fărădelegi în trecut sau a luat-o pe căi greșite, 
dar nu e de fapt o persoană foarte vicleană sau ticăloasă, ci a fost doar prea 
arogantă, într-o asemenea măsură de arogantă, încât a devenit iraţională, şi- 
a pierdut stăpânirea de sine, nu s-a mai putut controla şi a făcut lucruri de 
care lui Dumnezeu [I-e silă şi pe care le disprețuiește şi care până şi pe ea o 
dezgustă. Totuşi, pentru că L-a urmat până atunci, trebuie să fi făcut un 
oarecare progres. Când vine vorba dacă poate rămâne în cele din urmă, 
Dumnezeu va hotărî acest lucru pe baza purtării sale actuale, precum şi pe 
aceea a atitudinii sale prezente față de El şi de datoria sa. Cineva ar putea 


spune: „Am comis fărădelegi grave în trecut, dar după aceea, am ajuns să 


înţeleg adevărul. Chiar îmi regret fărădelegile, dar nu mă mai pot dezice de 
ele, chiar dacă acum pun în practică adevărul. Parcă mă simt tot timpul 
stricat și, în inima mea, nu mi-e clar dacă Dumnezeu mă vrea sau nu.” Tu 
eşti cel care dai această sentinţă despre tine, nu Dumnezeu; sentinţa ta nu o 
reprezintă pe cea a lui Dumnezeu și nici atitudinea ta nu o reprezintă pe a 
Lui. Trebuie să înţelegi care este atitudinea lui Dumnezeu şi care e ideea lui 
de bază în privinţa oricărui om corupt şi a celor care pot fi mântuiţi. V-aţi 
lămurit? Dumnezeu se uită la atitudinea unei persoane, la determinarea și 
hotărârea sa de a urmări adevărul. Nu îi pasă cine ai fost înainte, care au 
fost fărădelegile tale sau cât de mult ai cheltuit, ai oferit sau ai suferit. 
Dumnezeu nu se uită la aceste lucruri. Cineva poate spune că a crezut în 
Dumnezeu şi a fost la închisoare de opt ori, iar Dumnezeu să zică: „Nu iau 
în calcul aceste lucruri despre tine. Doar mă uit la cum te porți acum, dacă 
eşti o persoană care urmăreşte adevărul, dacă ai fost martor când ai fost la 
închisoare, ce lucruri ai acumulat, dacă îl cunoşti pe Dumnezeu şi dacă ai 
intrat în adevărurile-realități.” Acesta este rezultatul pe care Dumnezeu îl 
vrea. Unii oameni spun: „Am făcut fărădelegi și am luat-o pe căi greșite, 
dar acum recunosc acest lucru şi, prin reflecţie profundă, am ajuns dispus să 
mă pocăiesc şi să fiu ferm decis să îmi fac bine datoria, nu doar de-abia să 
mă descurc cu ea, şi să dau tot ce am mai bun ca să Îl pot mulțumi pe 
Dumnezeu, să-l răsplătesc iubirea şi să îmi răscumpăr greşelile trecutului. 
Vreau să urmăresc şi să practic adevărul în timp ce îmi îndeplinesc datoria. 
Nu voi depune doar efort sau îmi voi face doar serviciul, ci voi încerca să 
pun adevărul în practică, voi trăi după asemănarea umană şi Îl voi onora pe 
Dumnezeu îndeplinindu-mi bine datoria.” Dacă vei avea această atitudine, 
se va mai uita Dumnezeu la fărădelegile tale? Nu se va uita. Prin urmare, 
trebuie să fii sigur de acest lucru în inima ta, ca să nu mai fii controlat de 


fărădelegile tale trecute. Unii oameni sunt întotdeauna controlați de 


fărădelegile din trecut şi se gândesc: „Nu e cu putinţă ca Dumnezeu să ierte 
orice lucru care Îi jigneşte firea. Inima Lui m-a disprețuit şi m-a respins de 
multă vreme şi e inutil să urmăresc adevărul.” Ce fel de atitudine este 
aceasta? Se numeşte că eşti neîncrezător în Dumnezeu şi nu ÎI înţelegi. De 
fapt, chiar înainte să faci orice care să-l jignească firea lui Dumnezeu, ai 
avut o atitudine nerespectuoasă, ireverențioasă şi superficială faţă de El şi 
nu L-ai tratat pe Dumnezeu în calitate de Dumnezeu. Oamenii își dezvăluie 
firile satanice din cauza unei clipe de ignoranță sau de impulsivitate şi, dacă 
nu e cineva care să-i disciplineze sau să-i oprească, fac fărădelegi. După ce 
fărădelegile lor duc la consecinţe, nu ştiu să se pocăiască şi totuşi se simt 
prost. Se îngrijorează despre urmări şi viitoarea destinație şi poartă toate 
aceste lucruri în inimile lor, gândindu-se mereu: „Sunt terminat şi ruinat, 
aşa că o să mă consider lipsit de speranţă. Dacă într-o bună zi Dumnezeu nu 
mă va dori şi îi va fi complet silă de mine, cel mai rău lucru care se poate 
întâmpla e să mor. Mă las la mila lui Dumnezeu.” Aparent, ei vorbesc 
despre a se lăsa la mila lui Dumnezeu și a se supune rânduielilor și 
suveranităţii Sale, dar care e starea lor reală? Este rezistentă, intransigentă, 
lipsită de pocăință. Ce înseamnă să fii lipsit de pocăință? Să rămâi la ideile 
tale, să nu crezi sau să nu accepţi nimic din ce spune Dumnezeu, să te 
gândeşti mereu: „Cuvintele de încurajare şi consolare ale lui Dumnezeu nu 
sunt destinate mie, ci altor oameni. Cât despre mine, eu sunt terminat, sunt 
deja etichetat ca un ratat, nu sunt bun de nimic — Dumnezeu a renunţat de 
mult la mine şi, indiferent cum îmi mărturisesc păcatele, mă rog sau plâng, 
cuprins de remușcări, El nu îmi va da niciodată o altă şansă.” Când ei Îl 
măsoară şi Îl critică pe Dumnezeu în inimile lor, ce atitudine este? E o 
atitudine de mărturisire și pocăință? Evident că nu. Acest fel de atitudine 
reprezintă un fel de fire — intransigență, o incredibilă intransigență. 


Aparent, ei sunt deosebit de neprihăniți de sine, nu ascultă de nimeni, 


înţeleg orice doctrină, dar nu practică nimic. De fapt, ei au o fire 
intransigentă. Din perspectiva lui Dumnezeu, intransigența este ascultare 
sau răzvrătire? E în mod clar răzvrătire. Cu toate astea, ei simt că au fost 
foarte nedreptățiți: „L-am iubit mult pe Dumnezeu, dar El nu a putut trece 
peste o mică greşeală pe care am făcut-o, iar acum finalul meu este pierdut. 
Dumnezeu a dat o sentință pentru oamenii ca mine. Sunt Pavel.” A zis 
Dumnezeu că eşti Pavel? Nu a spus acest lucru. Tu spui că ești Pavel — de 
unde vine asta? Spui că vei fi lovit de Dumnezeu, pedepsit şi trimis în iad. 
Cine a hotărât acest final? În mod clar tu l-ai decis, pentru că Dumnezeu nu 
a spus niciodată că vei fi trimis în iad când lucrarea Sa va fi completă şi că 
nu poți intra în Împărăţia Cerurilor. Atâta vreme cât Dumnezeu nu spune că 
te disprețuiește și te respinge, atunci ai şansa şi dreptul de a urmări adevărul 
şi ar trebui să accepți Judecata și mustrarea cuvintelor lui Dumnezeu. 
Trebuie să ai acest fel de atitudine, căci aceasta e atitudinea de acceptare a 
adevărului, a mântuirii lui Dumnezeu şi a adevăratei pocăințe. Te agăți 
încontinuu de noțiunile, închipuirile şi neînțelegerile tale; eşti deja plin şi 
ocupat de aceste lucruri, ba chiar ai decis că Dumnezeu nu te va mântui și 
apoi ai nutrit o mentalitate nepăsătoare şi superficială în timp ce ţi-ai 
îndeplinit datoria, o mentalitate în care te-ai etichetat drept lipsit de 
speranţă, o mentalitate negativă şi pasivă, una în care trăieşti zi de zi, o 
mentalitate leneşă. Poţi dobândi adevărul? Nu vei fi capabil să dobândeşti 
adevărul cu această mentalitate şi nu vei fi mântuit. Nu este o asemenea 
persoană demnă de milă? (Ba da, este.) Cum a ajuns să fie atât de demnă de 
milă? Din cauza ignoranței. Când i se întâmplă ceva, nu caută adevărul, ci 
mereu studiază şi speculează, ba chiar vrea să cerceteze cuvintele lui 
Dumnezeu, să vadă ce s-a spus despre situația sa, care este atitudinea lui 
Dumnezeu, cum dă El sentinţe și care va fi urmarea lor — iar prin asta să 


determine care va fi rezultatul situaţiei. Este această abordare o căutare a 


adevărului? Categoric nu. Agaţă cuvintele acuzatoare ale lui Dumnezeu și 
nenorocirea deasupra capului său, trăind în negativitate — ceea ce pare să 
fie fragilitate, slăbiciune şi pasivitate, dar este de fapt un fel de rezistenţă. 
Care este firea din spatele rezistenței? E intransigenţă. În ochii lui 
Dumnezeu, acest fel de intransigență este un tip de răzvrătire şi e ceea ce El 
disprețuiește cel mai mult. Dacă Dumnezeu nu ar vrea să te mântuiască, de 
ce ti-ar spune atât de multe adevăruri, ți-ar da atâtea căi de practică şi te-ar 
îndemna cu asemenea cuvinte sincere? Tu însă tot spui că Dumnezeu nu te 
va mântui. Care e temeiul acestui lucru? Inima lui Dumnezeu speră 
întotdeauna că oamenii se vor pocăi, dar oamenii sunt cei care nu îşi dau 
nici măcar o şansă. Care este problema în acest caz? Natura umană este 
prea înşelătoare. Oamenii nu cred în Dumnezeu sau în cuvintele Sale și 
aceasta e atitudinea cu care ei Îl tratează. Cineva poate spune: „Dumnezeu 
este corect, iar în cuvintele Sale se află judecata, revelaţia, condamnarea, 
nenorocirile, mila şi iertarea. Știu că toate aceste cuvinte reprezintă firea lui 
Dumnezeu, dar nu știu care dintre ele vizează situația mea. Simt 
întotdeauna că nenorocirile și cuvintele de condamnare ale lui Dumnezeu 
sunt destinate mie, în vreme ce cuvintele Sale de binecuvântare şi de laudă 
se adresează celor care urmăresc adevărul. În orice caz, sunt terminat.” Au 
acest fel de atitudine încrezută de la început până la final şi o folosesc ca pe 
o scuză să spună că Dumnezeu nu îi va mântui. Ei se vor gândi: 
„Dumnezeule, din moment ce nu mă vei mântui, atunci aş putea la fel de 
bine să fiu nepăsător şi superficial când îmi îndeplinesc datoria. Dacă nu 
îmi vei da nicio răsplată, de ce ar trebui să muncesc atât de greu?” 
Mentalitatea lor se schimbă şi devine lipsită de rațiune. Nu acceptă 
adevărul, ci vin cu propriile intenţii, stări negative, închipuiri umane, 
speculaţii şi scuze ca să se opună lui Dumnezeu şi să se lupte cu El. Trăiesc 


în negativitate, nu sunt interesaţi să caute adevărul sau să aibă părtășie 


despre el şi nu le pasă să-l pună în practică sau să fie o persoană cinstită. 
Adoptă o atitudine evazivă față de el şi nici măcar acum nu s-au trezit, ci 
încă trăiesc într-o stare negativă. Dumnezeu spune că asemenea oameni 
sunt cei mai demni de milă. De la început până la final, sunt mereu oamenii 
care se luptă cu Dumnezeu, cei care speculează despre EI, ÎI înţeleg greşit şi 
se chinuie singuri în negativitate, din cauza noțiunilor lor umane şi a 
închipuirilor. Devin înstrăinați de Dumnezeu şi, cu toate astea, vor să-L 
exploateze şi să cadă la învoială cu El fără să se schimbe câtuși de puţin. Nu 
o fac cu mâna lor? E exact cum spun acele versuri, ei „se înfometează la un 
mare festin.” Este cel mai deplorabil lucru. Dumnezeu i-a dăruit abundență 
omului şi, cu toate astea, omul tot se duce la cerșit cu un vas spart. Nu este 


el un cerşetor care merită să sufere? 


De la început, v-am predicat adesea că fiecare dintre voi trebuie să 
urmărească adevărul. Atâta vreme cât există o şansă să faceți acest lucru, nu 
renunțați; urmărirea adevărului este obligația, responsabilitatea şi datoria 
fiecărei persoane; e calea pe care fiecare ar trebui să meargă, precum și 
calea pe care trebuie să meargă toţi cei care vor să fie mântuiți. Şi totuși 
nimeni nu ține cont de acest lucru — nimeni nu crede că e un subiect de 
însemnătate, consideră că e doar o prefăcătorie şi că fiecare persoană crede 
ce vrea. De la început până azi, deşi au fost mulți care au ţinut strâns în 
mâini cărțile cu cuvintele lui Dumnezeu şi le-au citit, care au ascultat 
predici, care par cu toţii că au acceptat judecata și mustrarea lui Dumnezeu 
şi ghidarea Sa de-a lungul îndeplinirii îndatoririlor lor, de fapt, între om și 
Dumnezeu nu s-a stabilit o relație, şi toți oamenii trăiesc după închipuirile, 
noțiunile, neînțelegerile şi speculațiile lor, astfel că trăiesc în fiecare zi în 
îndoială și negativitate în ce priveşte felul în care tratează cuvintele și 
lucrarea lui Dumnezeu, precum şi ghidarea Sa. Dacă trăieşti în asemenea 


condiţii, cum poţi scăpa de negativitate? Cum te poţi elibera de răzvrătire? 


Cum poţi scăpa de mentalitatea şi atitudinea de înșelare şi răutate sau de 
speculația şi neînțelegerile cu care abordezi însărcinarea şi datoria pe care ţi 
le-a dat Dumnezeu? În mod categoric, nu te poți elibera de ele. Prin urmare, 
dacă vrei să o iei pe calea urmăririi şi practicării adevărului şi a intrării în 
adevărul-realitate, trebuie să vii imediat înaintea lui Dumnezeu, să I te rogi 
şi să Îi cauţi voia — iar să îţi dai seama care e voia Lui e ce contează cel mai 
mult. E prea dificil să trăieşti mereu în noțiuni şi închipuiri; ar trebui să 
înveţi să reflectezi asupra ta în toate privinţele și să recunoști ce firi corupte 
ale tale mai trebuie să fie curățate, ce lucruri te împiedică să pui adevărul în 
practică, ce neînţelegeri sau noţiuni ai despre Dumnezeu şi ce lucruri face 
El care nu sunt în conformitate cu noţiunile tale, ci te fac să te îndoiești şi să 
înţelegi greşit. Dacă reflectezi asupra ta în acest mod, poţi descoperi ce 
probleme ale tale mai trebuie să fie rezolvate prin căutarea adevărului şi, 
dacă practici în acest fel, atunci viaţa ta se va dezvolta rapid. Dacă nu 
reflectezi asupra ta, ci nutrești mereu în inima ta noțiuni şi neînţelegeri 
despre Dumnezeu, insiști mereu cu propriile idei, crezi întotdeauna că 
Dumnezeu te dezamăgește sau nu e corect cu tine şi te ţii cu dinții de 
propriile raționamente, atunci neînţelegerea în privința lui Dumnezeu doar 
se va adânci, iar relația ta cu El va deveni din ce în ce mai distantă, în timp 
ce răzvrătirea inimii tale şi opoziţia ta faţă de El vor creşte din ce în ce mai 
mult. E periculos dacă starea ta devine așa de proastă, deoarece îţi va fi 
afectat deja puternic eficienţa cu care îţi îndeplineşti datoria. Îți poţi trata 
datoria şi responsabilitatea doar cu o atitudine neglijentă, superficială, 
ireverențioasă, răzvrătită şi rezistentă — şi care este rezultatul final? Te va 
face să fii neglijent şi superficial când îți îndeplineşti datoria, să fii înşelător 
şi să te împotriveşti față de Dumnezeu. Nu vei mai fi capabil să dobândeşti 
adevărul şi nici să intri în adevărurile-realități. Care este cauza principală a 


acestui rezultat? Cauza e că oamenii au încă în inimile lor noțiuni și 


neînțelegeri în privința lui Dumnezeu, iar aceste probleme practice nu au 
fost rezolvate. Aşadar, întotdeauna va fi o prăpastie între oameni și 
Dumnezeu. Prin urmare, dacă oamenii vor să vină înaintea lui Dumnezeu, 
mai întâi trebuie să reflecteze la neînțelegerile, noțiunile, închipuirile, 
îndoielile sau speculațiile pe care le au despre El. Toate aceste lucruri 
trebuie examinate. A avea cu adevărat noţiuni sau neînţelegeri în privinţa 
lui Dumnezeu nu este o simplă chestiune, deoarece are legătură cu 
atitudinea oamenilor faţă de Dumnezeu, precum şi cu natura-esenţă a lor. 
Dacă oamenii nu caută adevărul ca să rezolve aceste noțiuni şi neînţelegeri, 
nu e ca şi cum aceste lucruri vor dispărea. Chiar dacă nu afectează felul în 
care îți îndeplineşti datoria sau urmărești adevărul, când se întâmplă ceva 
sau în circumstanţe speciale, ele tot vor apărea ca să-ți tulbure mintea și 
îndeplinirea datoriei. De aceea, dacă ai noțiuni şi neînţelegeri, atunci trebuie 
să vii înaintea lui Dumnezeu și să reflectezi asupra ta, să cauţi adevărul şi să 
înţelegi limpede cauza principală şi esenţa motivului pentru care aceste 
noțiuni şi neînţelegeri apar în oameni. Doar atunci pot ele dispărea, relația 
ta cu Dumnezeu poate fi normală și viaţa ta se poate dezvolta treptat. Faptul 
că oamenii au prea multe noţiuni și neînţelegeri despre Dumnezeu 
demonstrează că omenirea rezistă şi este incompatibilă cu El. Prăpastia 
dintre oameni şi Dumnezeu se poate închide treptat doar prin înlăturarea 
continuă a acestor noţiuni şi neînţelegeri. Ei vor fi capabili să Îl asculte pe 
Dumnezeu şi să aibă o mai mare credinţă în El; dacă vor crede mai mult, 
practica adevărului va fi mult mai puţin denaturată şi vor exista mult mai 


puține falsificări şi obstacole în urmărirea adevărului. 


Ce oameni sunt mai puţin denaturaţi când îşi îndeplinesc datoria şi 
uneltesc mai puţin pentru propriul interes? (Oamenii simpli, aceia care nu îl 
înţeleg greșit pe Dumnezeu.) Aceasta este o categorie, dar sunt şi oamenii 


sinceri, buni la suflet, aceia care urmăresc adevărul mai mult — aceşti 


oameni sunt mai puţin denaturați când își fac datoria. Acera care au 
neînțelegeri şi închipuiri despre Dumnezeu sau au dorințe sau cereri 
extravagante de la El sunt foarte denaturați când îşi îndeplinesc îndatoririle. 
Vor prestigiu, statut şi recompense, iar dacă vreo mare răsplată este încă 
departe şi nu se vede, ei se vor gândi: „Din moment ce nu o pot obţine 
imediat, va trebui să aştept și să rabd. Dar mai întâi ar trebui să am câteva 
mici beneficii acum sau cel puţin un oarecare statut. Pentru început, mă voi 
strădui să fiu conducător în biserică, să fiu responsabil pentru zeci de 
persoane. E destul de încântător să fii înconjurat mereu de oameni.” Și 
astfel apare această denaturare în credinţa lor în Dumnezeu. Când nu ai 
îndeplinit nicio datorie sau nu ai făcut nimic practic pentru casa lui 
Dumnezeu, vei simţi că nu ești calificat, iar aceste lucruri nu vor apărea în 
tine. Dar când eşti capabil să faci ceva, când simți că ești un pic mai bun 
decât majoritatea oamenilor şi că poţi predica nişte doctrine, atunci aceste 
lucruri vor apărea. De pildă, când este ales un conducător, dacă ai crezut în 
Dumnezeu doar de un an sau doi, vei simţi că statura ta este măruntă, că nu 
eşti capabil să ţii nicio predică şi că nu ești calificat, aşa că te vei retrage în 
timpul alegerilor. După ce ai crezut trei sau cinci ani, vei fi capabil să 
predici câteva doctrine spirituale, aşa că atunci când va veni timpul să fie 
ales din nou un conducător, vei tinde din proprie voinţă spre acea poziţie şi 
te vei ruga: „O, Dumnezeule! Port o povară, sunt dispus să fiu un 
conducător în biserică şi fiu atent la voia Ta. Dar, indiferent dacă sunt ales 
sau nu, voi fi întotdeauna dispus să mă supun rânduielilor Tale.” Vei spune 
că eşti dispus să te supui, dar în sufletul tău, te vei gândi: „Ar fi însă grozav 
dacă m-ai lăsa să încerc să fiu un conducător!” Dacă ai o asemenea cerere, o 
va îndeplini Dumnezeu? Categoric nu, deoarece această cerere a ta nu este o 
solicitare legitimă, ci o dorință extravagantă. Chiar dacă spui că vrei să 


devii un conducător ca să dovedești stimă pentru povara lui Dumnezeu, 


folosindu-te de această scuză drept justificare şi simțind că e în acord cu 
adevărul, ce vei crede când Dumnezeu nu îți va satisface cererea? De ce 
manifestări vei da dovadă? (ÎL voi înţelege greşit pe Dumnezeu și mă voi 
întreba de ce nu mă mulțumește când eu voiam doar să arăt considerație 
pentru povara Sa. Voi deveni negativ, rezistent şi mă voi plânge.) Vei deveni 
negativ şi te vei gândi: „Persoana pe care au ales-o nu a crezut în 
Dumnezeu la fel de multă vreme ca mine, nu este la fel de bine educată ca 
mine şi calibrul ei e mai slab decât al meu. Eu pot să țin şi predici, așa că în 
ce fel e mai bună ca mine?” Vei tot reflecta la acest lucru, dar nu vei fi 
capabil să îl înţelegi, aşa că vor apărea în tine noțiunile şi îl vei judeca pe 
Dumnezeu ca fiind nedrept. Nu e aceasta o fire coruptă? Vei mai fi capabil 
să te supui? Nu. Dacă nu ai avea această dorinţă să fii conducător, dacă ai 
urmări adevărul şi dacă ai avea cunoaștere de sine, ai spune: „E în regulă 
pentru mine să fiu un discipol obişnuit. Nu deţin adevărul-realitate, sunt un 
om oarecare şi nu sunt foarte elocvent. Am un pic de experienţă, însă nu pot 
vorbi cu adevărat despre asta. Vreau să vorbesc mai mult despre asta, dar nu 
pot să explic clar. Dacă voi vorbi mai mult, probabil că oamenii se vor 
sătura mă asculte. Sunt departe de a corespunde cu această poziţie. Nu sunt 
potrivit să fiu conducător şi ar trebui să continui să învăţ de la alții, să îmi 
îndeplinesc datoria cât pot de bine și să urmăresc adevărul cu picioarele pe 
pământ. Într-o zi, când voi avea statură şi voi fi potrivit să conduc, nu voi 
refuza dacă voi fi ales de fraţii și surorile mele.” Acesta e modul corect de 
gândire. Dacă într-o zi fraţii şi surorile tale te vor considera potrivit să fu 
conducător și te vor alege, asta va fi cu siguranţă din pricina faptului că 
Dumnezeu a permis acest lucru, aşa că ai fi conducător sau nu? (Da, aș fi, 
m-aş supune.) Cum te-ai supune? Să presupunem că te-ai gândi: „Cred că 
pot să fac asta. Nimeni altcineva nu e mai bun ca mine, aşa că pot cu 


siguranţă să fac asta. Dumnezeu i-a făcut pe frații și surorile mele să mă 


aleagă. Dintre aceşti oameni, eu am crezut cel mai mult timp în Dumnezeu, 
am vârsta potrivită, am nişte experiență în societate şi sunt un lucrător 
capabil, sunt elocvent şi educat, am îndeplinit diferite îndatoriri şi am nişte 
experiență. Sunt potrivit în toate privinţele. Dacă fraţii şi surorile mele ar fi 
sub conducerea mea, atunci viaţa bisericii ar înflori cu siguranță şi ar 
continua să se îmbunătățească." Apoi apare aroganța în tine. Are vreun 
sens? Ce vei face în continuare? Vei face lucruri rele şi incorecte și apoi va 
trebui să fii tratat, să accepţi judecata și mustrarea. Este importantă starea 
de spirit a unei persoane? (Da, este.) Indiferent ce faci, trebuie să te 
gândeşti și să ajungi să-ți înţelegi motivele, punctul de plecare, intenţiile, 
scopurile și toate gândurile în conformitate cu adevărul şi să decizi dacă 
sunt corecte sau greșite. Toate aceste lucruri trebuie să aibă cuvintele lui 
Dumnezeu drept fundaţie şi bază, astfel încât să nu cobori pe calea greșită. 
Indiferent ce vrei să faci sau ce cauţi, pentru ce te rogi sau ce soliciți 
înaintea lui Dumnezeu, trebuie să fie legitim și rezonabil, trebuie să fie ceva 
care să poată fi negociat şi aprobat de toţi. Nu are sens să cauţi şi să te rogi 
pentru lucruri care nu pot fi făcute publice. Indiferent cât de mult te rogi 


pentru aceste lucruri, nu va fi de niciun folos. 


Oamenii sunt mereu denaturaţi în timp ce îşi îndeplinesc îndatoririle; 
sunt întotdeauna denaturați de propriile intenții şi preferinţe. Așadar, permit 
oamenii în mod deliberat să fie denaturați? Nu, acest lucru e involuntar. 
Numărul denaturărilor pe care le are o persoană depinde de firile sale şi de 
căutarea ei. Dacă o persoană urmăreşte adevărul, va avea mai puţine 
intenţii, motive egoiste, dorinţe şi stări negative atunci când îşi face datoria. 
Dacă nu urmăreşte adevărul, va avea mai multe denaturări şi posibil că va 
deveni negativă când se va confrunta cu un eşec sau obstacole, fiind uneori 
bulversată chiar şi de o singură frază. Vorbiţi mereu despre faptul că „vă 


simțiți chinuiți de mândrie, statut şi afecţiune” — vă simțiți chinuiți zilnic de 


orice. Este irațional. Oamenii sunt deseori dominați de natura lor satanică, 
trăiesc sub controlul firilor lor satanice şi au tot felul de dorințe 
extravagante, dar nu caută adevărul să le înlăture. Indiferent ce fel de 
corupție dezvăluie, se simt întotdeauna negativi şi chinuiți. Dacă vă simțiţi 
chinuiți, atunci aveți probleme; nu e niciodată bine când vine vorba de a te 
simţi chinuit. De ce? Cuvântul „chinuit” în sine nu este justificat — oamenii 
se simt chinuiţi doar în circumstanţe speciale şi nu e o manifestare pe care o 
arată adesea aceia care urmăresc adevărul. E ceva în neregulă cu a te simţi 
mereu chinuit, este o problemă cu astfel de oameni — e o stare de 
negativitate şi rezistenţă. În plus, este incorect şi nepotrivit să foloseşti 
cuvântul „chinuit” în acest fel. De ce oamenii care se simt chinuiţi tot 
timpul nu au rezultate de pe urma acestui lucru în final? Pentru că ei nu 
caută adevărul, ci, în schimb, sunt mereu negativi şi rezistenți, se 
împotrivesc lui Dumnezeu. Rezultatul e că suferă mult, dar nu câştigă 
absolut nimic. Oamenii care iubesc adevărul se vor supune întotdeauna 
suveranității şi rânduielii lui Dumnezeu, indiferent cu ce dificultăți sau 
probleme se confruntă. Vor accepta orchestrările lui Dumnezeu, vor veni 
înaintea Lui să caute adevărul şi vor merge pe calea urmăririi adevărului. 
Nu te simţi chinuit fără un motiv neîntemeiat, căci nu vei ajunge nicăieri. 
De exemplu, te simţi chinuit de afecţiune, dar ești vreodată capabil să nu 
mai fi implicat? Te simţi chinuit de statut, dar ai o cunoaștere adevărată 
despre statut? Te simţi chinuit de viitor şi de destinul tău, dar ești capabil să 
te eliberezi de constrângerile viitorului şi ale destinului? Poţi renunţa la 
dorinţa ta pentru binecuvântări? (Nu, nu pot.) Şi atunci cum poţi rezolva 
aceste probleme? Toate trebuie rezolvate prin urmărirea adevărului. 
Urmărirea adevărului poate rezolva cererile nerezonabile şi dorințele 
extravagante ale oamenilor, precum și neînțelegerile lor în privinţa lui 


Dumnezeu şi închipuirile, speculațiile, îndoielile şi hotărârile lor despre El. 


Se vor mai simţi oamenii chinuiți când toate aceste stări vor fi înlăturate? 
Nu vor dispărea pur şi simplu toate aceste stări chinuitoare? În acel 
moment, cum vor fi atitudinea, starea, gândurile şi opiniile tale? Vei fi 
capabil să te supui şi să aştepţi şi nu vei mai protesta împotriva suveranității 
şi rânduielii lui Dumnezeu, nu te vei mai răzvrăti împotriva Lui şi nici nu Îl 
vei mai judeca. În plus, când va pune Dumnezeu mâna pe tine sau va 
orchestra un context pentru tine, vei fi capabil să cooperezi activ şi să te 
supui înaintea Lui, în loc să reziști sau să evadezi şi cu atât mai puţin vei 
încerca să scapi. Vei avea din ce în ce mai multe stări pozitive, ceea ce 
dovedește că urmărești adevărul. Totuşi, dacă acele lucruri negative îţi 
ocupă constant mintea și îţi influenţează acțiunile zilnice, gândurile şi ideile 
şi îți afectează starea, asta dovedeşte că nu urmăreşti deloc adevărul şi vei fi 


în cele din urmă alungat. 


Când mulți oameni își îndeplinesc datoria, există întotdeauna motivații 
şi impurități, încearcă mereu să iasă în evidenţă, le place să fie întruna 
lăudaţi și încurajați, iar dacă fac ceva bine, își doresc mereu o oarecare 
răsplată sau recompensă; dacă nu există nicio recompensă, sunt indiferenți 
faţă de îndeplinirea datoriei lor, iar dacă nu există nimeni care să-i privească 
sau să-i încurajeze, devin pasivi. Sunt la fel de instabili precum copiii. Ce se 
întâmplă aici — de ce astfel de oameni au întotdeauna aceste motivații şi 
impurități şi nu sunt niciodată capabili să le lase deoparte? Acest lucru e 
cauzat în principal de faptul că nu acceptă adevărul; drept urmare, 
indiferent de modul în care aveţi părtăşie cu ei despre adevăr, sunt 
incapabili să lase aceste lucruri la o parte. Dacă aceste probleme nu sunt 
niciodată rezolvate, atunci, pe măsură ce timpul trece, ei devin cu uşurinţă 
pasivi şi din ce în ce mai indiferenți față de îndeplinirea datoriei lor. Văzând 
cuvinte de la Dumnezeu despre a fi lăudaţi sau binecuvântaţi, ei se 


entuziasmează un pic şi sunt puţin motivaţi; însă dacă nimeni nu are 


părtăşie cu ei despre adevăr, dacă nimeni nu îi motivează sau nu-i laudă, 
devin indiferenți. Dacă oamenii îi preaslăvesc, îi complimentează şi-i laudă 
frecvent, ei simt că totul merge extrem de bine şi, în inimile lor, sunt siguri 
că Dumnezeu îi protejează şi îi binecuvântează. În asemenea momente, 
dorinţele lor de a se ridica deasupra mulțimilor sunt înfăptuite și îndeplinite, 
motivaţia lor de a fi binecuvântaţi e temporar domolită, iar abilitățile şi 
talentele le-au fost folosite, ceea ce îi onorează. Sunt atât de fericiți încât sar 
pe stradă, cu feţele radioase. Este acesta efectul urmăririi adevărului? (Nu.) 
Acestea reprezintă, pur şi simplu, dorințele lor îndeplinite. Ce fire este 
aceasta? Aceasta este o fire arogantă. Ei nu au nici cea mai mică conştiinţă 
de sine, dar au dorințe extravagante. Dacă se confruntă cu o anumită 
adversitate sau dificultăți sau dacă mândria şi vanitatea lor nu sunt împlinite 
sau dacă interesele lor sunt chiar şi în cea mai mică măsură compromise, ei 
devin pasivi şi cad. Înainte, erau înalți ca un uriaş, dar, în doar câteva zile, 
s-au prăbușit într-un morman de praf — diferenţa este imensă. Dacă ar fi 
persoane care urmăresc adevărul, cum s-ar putea răsturna atât de repede? În 
mod clar, oamenii care sunt susținuți de zel, dorinţe şi ambiţie sunt foarte 
slabi; atunci când întâmpină o piedică sau un eşec, cad la pământ. Văzându- 
şi închipuirile eşuând, dorințele neîmplinite şi neavând nicio speranță de a fi 
binecuvântaţi, cad imediat. Ceea ce arată acest lucru este că, indiferent de 
cât de entuziasmați erau de datoria lor la momentul respectiv, acest lucru nu 
a fost pentru că au înţeles adevărul. Ei îşi îndeplineau datoria cu speranţa de 
a fi binecuvântaţi şi datorită zelului. Indiferent cât de zeloşi sunt oamenii 
sau câte cuvinte doctrinare sunt capabili să predice, dacă sunt incapabili să 
practice adevărul, dacă nu îşi pot îndeplini datoria conform principiilor, 
dacă se bazează doar pe zel, nu vor fi capabili să reziste mult timp și, 
confruntaţi cu necazuri sau dezastre, ei nu vor putea să rămână fermi şi vor 


cădea. Unii oameni pur și simplu clachează când se confruntă cu eşecul sau 


obstacolele, unii cedează nervos când sunt emondaţi sau trataţi, în vreme ce 
alții clachează când se confruntă cu disciplinarea. Aceia care nu au adevărul 
cad mereu la primul hop în acest fel. Aşadar, care sunt manifestările cuiva 
care urmăreşte adevărul? (Indiferent cu ce fel de rafinare se confruntă, deși 
ar putea suferi mult, nu va deveni negativ. Va căuta adevărul şi se va supune 
suveranității şi rânduielii lui Dumnezeu.) A nu ajunge negativ este o 
manifestare, dar nu v-aţi dat seama de principala manifestare, anume că 
oamenii care urmăresc adevărul nu sunt incomodaţi sau afectați când își 
îndeplinesc îndatoririle, indiferent prin ce dificultăţi, durere sau slăbiciune 
trec. Aceia care nu urmăresc adevărul sunt entuziaşti să-şi îndeplinească 
îndatoririle când sunt fericiți; indiferent cât de mult suferă, nu se simt 
epuizați şi sunt capabili să facă abstracţie de toate chestiunile personale şi 
să nu își abandoneze îndatoririle. Dar este diferit când sunt nefericiţi. Se 
simt prea obosiţi când muncesc chiar şi un pic, iar dacă suferă puţin, se 
plâng şi se gândesc mereu să meargă acasă să-şi trăiască viaţa, să se 
îmbogăţească şi să găsească o cale de ieşire. Dar aceia care urmăresc 
adevărul se gândesc: „Indiferent cât de mult sufăr, trebuie să-mi fac bine 
datoria şi să răsplătesc dragostea lui Dumnezeu. Voi avea conștiință și 
rațiune şi voi fi demn de a fi numit om doar dacă îmi îndeplinesc bine 
datoria.” În afară de a se concentra să-şi îndeplinească bine îndatoririle, sunt 
capabili să mănânce şi să bea cuvintele lui Dumnezeu, să aibă părtăşie 
despre adevăr cu fraţii şi surorile lor, indiferent cu ce greutăți se confruntă, 
şi caută adevărul ca să-și rezolve dificultățile. Se gândesc întruna la aceste 
lucruri: „Cum pot să înlătur această stare? Unde se află problema? De ce mă 
simt negativ? De ce sunt tratat? Cum am greşit? Unde a fost greşeala mea? 
Este o problemă legată de fire, nu sunt competent în acest domeniu sau îmi 
ascund unele intenţii?” Ei obţin rezultate după ce examinează aceste lucruri 


câteva zile și își dau seama că lucrarea bisericii a avut de suferit deoarece ei 


au nutrit propriile intenţii, s-au temut să nu-i jignească pe ceilalți și nu au 
luat în considerare interesele casei lui Dumnezeu. Ce atitudine ar trebui să 
adopţi după ce ajungi la o asemenea concluzie? Cum ar trebui să rezolvi 
această problemă? Trebuie să accepţi judecata şi mustrarea, emondarea și 
tratarea cu cuvintele lui Dumnezeu, să reflectezi asupra ta potrivit 
cuvintelor Lui, să-ți înţelegi starea prin comparaţie cu cuvintele Lui şi să 
dobândeşti înţelegerea propriilor stări corupte. În acest fel, vei şti dacă ești 
sau nu o persoană care iubeşte adevărul şi Îl ascultă pe Dumnezeu. E 
suficient să ajungi la această concluzie? Mai trebuie să te spovedești şi să te 
pocăieşti înaintea lui Dumnezeu, spunând: „Ceea ce am făcut nu a fost 
conform adevărului, acțiunile mele au fost dictate de firea mea satanică. 
Sunt dispus să mă pocăiesc şi nu mă voi mai răzvrăti niciodată împotriva lui 
Dumnezeu. Orice se va întâmpla, voi căuta mereu adevărul și voi acţiona în 
conformitate cu cerinţele lui Dumnezeu. Dacă nu pot, fie ca Dumnezeu să 
mă disciplineze şi să mă pedepsească.” Acesta e un suflet care se pocăiește 
cu adevărat. Dacă poţi să te rogi şi să iei o hotărâre fermă în acest fel şi 
dacă poți să practici așa, atunci acesta e un mod ascultător de a gândi. Dacă 
vei trăi astfel, vei ajunge treptat să te supui lucrării lui Dumnezeu, să Îl 
înţelegi cu adevărat, să vezi că firea Lui este cu adevărat dreaptă şi sfântă şi 
să manifeşti o inimă cu frică de Dumnezeu. Vei fi responsabil şi loial când 
îți vei face datoria şi, în acest fel, vei avea o oarecare experienţă practică şi 


vei intra în adevărurile-realități. 


Unii îşi urmează propria voință atunci când acționează. Ei încalcă 
principiile şi după ce sunt emondaţi și tratați, recunosc doar verbal că sunt 
aroganţi şi că au făcut o greșeală numai pentru că nu au adevărul. Însă, în 
inimile lor, ei tot se plâng: „Nimeni nu mai riscă, numai eu — și, în cele din 
urmă, când ceva merge prost, mie îmi pasează toată responsabilitatea. Nu 


este o prostie din partea mea? Nu mai pot face acelaşi lucru data viitoare, 


riscând astfel. Cuiul care iese în evidenţă e bătut cu ciocanul!” Ce credeţi 
despre această atitudine? Este o atitudine de căință? (Nu.) Ce atitudine este? 
Nu au devenit ei alunecoşi şi înşelători? În inimile lor, gândesc: „Sunt 
norocos că acest lucru nu s-a transformat într-un dezastru. Omul din greşeli 
învaţă, ca să spunem așa. Trebuie să fiu mai atent în viitor.” Ei nu caută 
adevărul, folosindu-se de meschinăria și de uneltirile lor viclene pentru a 
ține cont de chestiune și a se ocupa de aceasta. Pot câștiga adevărul în felul 
acesta? Nu pot, căci nu s-au pocăit. Primul lucru care trebuie făcut atunci 
când te pocăieşti este să recunoşti ce ai făcut greșit, să vezi unde era 
greşeala ta, esenţa problemei şi firea coruptă pe care ai arătat-o; trebuie să 
chibzuieşti la aceste lucruri şi să accepți adevărul, apoi să practici în 
conformitate cu adevărul. Doar aceasta este o atitudine de pocăință. Dacă, 
pe de altă parte, te gândeşti exhaustiv la moduri viclene, devii mai alunecos 
decât înainte, tehnicile tale sunt mai isteţe şi tainice și ai mai multe metode 
de a trata lucrurile, atunci problema nu este atât de simplă ca a fi doar 
înşelător. Foloseşti mijloace necinstite şi ai secrete pe care nu poți să le 
divulgi. Este rău. Nu doar că nu te-ai căit, ci ai devenit mai alunecos şi mai 
şiret. Dumnezeu vede că eşti extrem de intransigent și rău, un om care 
recunoaşte la suprafață că a greșit și acceptă tratarea şi emondarea, dar care, 
în realitate, nu are câtuși de puţin atitudinea unuia care se pocăiește. De ce 
spunem asta? Deoarece, în timp ce acest eveniment se desfășura sau după 
finalul său, nu ai căutat deloc adevărul, nu ai reflectat, nu ai încercat să te 
cunoşti şi nu ai practicat conform adevărului. Atitudinea ta este una de a 
folosi filosofule, logica şi metodele Satanei pentru a rezolva problema. De 
fapt, ocoleşti problema şi o prezinti într-un ambalaj frumos ca ceilalți să nu 
poată vedea nicio urmă a acesteia, fără să-ţi scape nimic. În cele din urmă, 
simți că eşti foarte deștept. Acestea sunt lucrurile pe care le vede Dumnezeu 


şi nu faptul că ai reflectat cu adevărat, ţi-ai mărturisit păcatul şi că te-ai 


pocăit în fața chestiunii care s-a abătut asupra ta, și apoi că ai plecat să cauţi 
adevărul şi să practici conform acestuia. Atitudinea ta nu este una de 
căutare a adevărului sau de practicare a adevărului şi nici una de supunere 
față de suveranitatea şi rânduielile lui Dumnezeu, ci una de folosire a 
tehnicilor şi metodelor Satanei pentru a-ţi rezolva problema. Le dai 
celorlalți o impresie falsă, te împotrivești să fii expus de Dumnezeu și eşti 
beligerant şi defensiv în privinţa circumstanțelor pe care Dumnezeu le-a 
orchestrat pentru tine. Inima ta este mai închisă şi mai separată de 
Dumnezeu ca înainte. Prin urmare, poate să rezulte vreun lucru bun din 
asta? Mai poţi trăi în lumină, bucurându-te de pace şi veselie? Nu poţi. 
Dacă te fereşti de adevăr şi de Dumnezeu, cu siguranță vei cădea în 
întuneric, vei plânge şi vei scrâşni din dinți. Este o astfel de stare prevalentă 
în oameni? (Da.) Unii oameni se dojenesc frecvent, spunând: „Am fost 
tratat de data asta. Data viitoare, trebuie să fiu mai deștept şi mai atent. Să 
fii deştept este fundamentul vieții — iar oamenii care nu sunt deştepţi sunt 
marionete.” Dacă te îndrumi şi te dojenești mereu în felul acesta, vei ajunge 
undeva vreodată? Vei putea câștiga adevărul? Dacă o problemă se abate 
asupra ta, trebuie să cauţi şi să înţelegi un aspect al adevărului și să câştigi 
acel aspect. Ce se poate realiza înțelegând adevărul? Când înţelegi un 
aspect al adevărului, înţelegi un aspect al voii lui Dumnezeu; înţelegi de ce 
Dumnezeu ţi-a făcut acest lucru, de ce ţi-ar cere un astfel de lucru, de ce ar 
orchestra circumstanţe ca să te emondeze și să te trateze în felul acesta, de 
ce ar folosi această chestiune pentru a te disciplina şi de ce ai căzut, ai eşuat 
şi ai fost expus în această chestiune. Dacă înţelegi lucrurile acestea, vei 
putea să urmăreşti adevărul și vei obține pătrunderea în viaţă. Dacă nu 
înţelegi aceste lucruri şi nu accepți aceste fapte, ci insişti să te opui şi să te 
împotriveşti lor, să-ți foloseşti propriile tehnici ca să te ascunzi şi să-i 


înfrunți pe ceilalți şi pe Dumnezeu cu o înfăţişare falsă, atunci nu vei putea 


niciodată să câştigi adevărul. Dacă ai o atitudine sinceră, de acceptare şi 
ascultare a adevărului și, indiferent ce se întâmplă, oricâtă de multă durere 
este în inima ta sau cât eşti de umilit, eşti întotdeauna capabil să accepți să 
asculți adevărul și ești capabil încă să te rogi lui Dumnezeu, spunând: „Tot 
ce face Dumnezeu e corect şi trebuie să accept”, atunci aceasta e o atitudine 
ascultătoare. Totuşi, atâta vreme cât asculti, trebuie să reflectezi în continuu 
asupra ta, să te gândești unde se află greșelile în acţiunile şi purtarea ta şi ce 
aspecte ai adevărului ai încălcat. Mai trebuie să-ți analizezi propriile 
intenţii, ca să îți vezi cu claritate starea şi statura. Dacă vei căuta apoi 
adevărul, vei şti cum să practici adevărul conform principiilor. Dacă vei 
practica și vei trăi în acest fel, atunci vei face progrese înainte să-ți dai 
seama. Adevărul va prinde rădăcini înăuntrul tău; va înflori, va avea fructe 
şi va deveni viaţa ta. Toate problemele revelării corupției tale vor fi treptat 
înlăturate. Când se vor întâmpla lucruri, atitudinea, opiniile şi stările tale 
vor tinde din ce în ce mai mult spre pozitiv. Vei mai fi atunci înstrăinat de 
Dumnezeu? Poate că vei mai fi înstrăinat de El, dar din ce în ce mai puţin, 
iar îndoielile, speculațiile, neînțelegerile, nemulțumirile, răzvrătirea şi 
rezistenţa pe care le-ai nutrit în privinţa lui Dumnezeu vor slăbi şi ele. Când 
se vor diminua, îţi va fi mai uşor să taci înaintea lui Dumnezeu când se vor 
întâmpla lucruri şi să te rogi Lui, să cauţi adevărul şi o cale de practică. 
Dacă nu vei putea fi conştient de lucruri când te vei confrunta cu ele, dacă 
vei fi în schimb complet confuz şi tot nu vei căuta adevărul, atunci vei avea 
probleme. Sigur te vei ocupa de acele chestiuni folosind soluţii umane, iar 
filosofuile cu care te descurci în lume, metodele alunecoase și tehnicile 
ingenioase vor ieşi toate la iveală. Așa reacționează oamenii prima dată în 
inimile lor la lucruri. Unii oameni nu pun niciodată suflet în a tinde spre 
adevăr când se întâmplă lucruri și, în schimb, se gândesc mereu să se ocupe 


de ele prin metode umane. Prin urmare, ei se zbat mult timp, se chinuie 


până când feţele lor ajung palide de oboseală, dar tot nu pun adevărul în 
practică. Atât de demni de milă sunt aceia care nu urmăresc adevărul. În 
ciuda faptului că acum poate îţi faci datoria de bună voie, că poate faci 
sacrificii şi te jertfeşti de bună voie, dacă ai încă neînțelegeri, speculații, 
îndoieli sau nemulțumiri în privinţa lui Dumnezeu, ba chiar te răzvrăteşti 
împotriva Lui și Îi reziști, sau dacă foloseşti diferite metode şi tehnici să I te 
opui şi să Îi respingi suveranitatea asupra ta — dacă nu înlături aceste lucruri 
— atunci va fi aproape imposibil ca adevărul să fie stăpânul tău, iar viaţa ta 
va fi epuizantă. Oamenii se luptă şi sunt chinuiți adesea de aceste stări 
negative, de parcă ar fi dat de bucluc, şi sunt mereu preocupaţi de ideea de 
bine și rău. Cum pot ei descoperi şi înțelege adevărul? Pentru a căuta 
adevărul, o persoană trebuie mai întâi să se supună. Apoi, după o perioadă 
de experimentare, vor fi capabili să dobândească o anume luminare, punct 
în care e uşor să înțeleagă adevărul. Dacă o persoană încearcă mereu să 
priceapă ce este bine și ce este rău şi este prinsă de ce este adevărat şi fals, 
nu are cum să descopere sau să înțeleagă adevărul. Şi ce va decurge de aici 
dacă ea nu poate înțelege niciodată adevărul? Neînţelegerea adevărului 
provoacă noțiuni şi neînţelegeri despre Dumnezeu; când o persoană are 
neînţelegeri despre Dumnezeu, e posibil să se plângă în privinţa Lui. Când 
izbucnesc aceste nemulțumiri, ele devin opoziţie; opoziția față de 
Dumnezeu e împotrivire față de El şi este o fărădelege gravă. Dacă o 
persoană a comis multe fărădelegi, atunci a făcut multiple fapte rele şi ar 
trebui pedepsită. Așa ceva decurge din a fi mereu incapabil să înţelegi 
adevărul. Așadar, urmărirea adevărului nu ar trebui doar să te facă să îți 
îndeplineşti bine datoria, să fii ascultător, să te porţi conform regulilor, să 
pari devotat sau să ai maniere sfinte. Nu este menită doar pentru a obţine 
aceste lucruri; în principal, e menită să înlăture diversele opinii incorecte pe 


care le nutreşti în privinţa lui Dumnezeu. Scopul înţelegerii adevărului este 


de a înlătura firile corupte ale oamenilor; când acele firi corupte vor fi 
înlăturate, oamenii nu vor mai avea neînţelegeri despre Dumnezeu. Aceste 
două lucruri sunt în legătură. Imediat ce oamenii își înlătură firile corupte, 
relația dintre ei şi Dumnezeu se va îmbunătăţi treptat şi va deveni din ce în 
ce mai normală. Odată ce firile lor corupte sunt înlăturate, şi îndoielile, 
suspiciunile, testele, neînțelegerile, întrebările și plângerile oamenilor în 
privinţa lui Dumnezeu, ba chiar şi împotrivirea lor vor fi toate înlăturate 
puţin câte puțin. Ce manifestare imediată apare când firile corupte ale unei 
persoane sunt înlăturate? Atitudinea sa față de Dumnezeu se schimbă. Poate 
înfrunta orice cu o inimă supusă lui Dumnezeu, iar relaţia sa cu El se va 
îmbunătăţi. Dacă înţelege adevărul, atunci va putea fi capabilă să-l pună în 
practică. Are o inimă supusă lui Dumnezeu, aşa că nu va fi superficială 
când îşi va face datoria, nemaivorbind că nu Îl va înşela pe Dumnezeu. În 
acest fel, va avea din ce în ce mai puţine noţiuni şi neînțelegeri despre 
Dumnezeu, relația sa cu El va deveni din ce în ce mai normală și va fi 
capabilă să-L asculte întru totul pe Dumnezeu când își va îndeplini datoria. 
Dacă nu îşi va rezolva problema firilor sale corupte, nu va fi niciodată 
capabilă să ajungă la o relație normală cu Dumnezeu și nu va avea niciodată 
o inimă supusă Lui. Ca şi necredincioşii, va fi prea răzvrătită, Îl va nega şi 
Îi va rezista mereu lui Dumnezeu în inima sa şi îi va fi cu neputinţă să îşi 
facă bine datoria. De aceea sunt atât de cruciale urmărirea şi practicarea 
adevărului! Nu urmărești adevărul, dar tot vrei să-ți înlături noțiunile, 
neînțelegerile și nemulțumirile despre Dumnezeu — poți obține acest lucru? 
Categoric nu. Unii oameni zic: „Sunt doar o simplă persoană, nu am 
asemenea noțiuni, neînţelegeri sau nemulțumiri. Nu mă gândesc la aceste 
lucruri.” Poţi garanta că nu ai noţiuni dacă nu te gândeşti la asta? Poţi evita 
să-ți dezvălui firile corupte prin a nu te gândi la acest lucru? Indiferent ce 


corupție scoate cineva la iveală, e întotdeauna determinată de natura sa. Toţi 


oamenii trăiesc după natura lor satanică; firile lor satanice sunt adânc 
înrădăcinate în ei şi au devenit natura-esenţă a lor. Oamenii nu au mijloace 
prin care să-şi stârpească firile satanice, ei își pot rezolva treptat toate 
problemele firilor lor corupte numai folosind adevărul şi cuvintele lui 


Dumnezeu. 


Unde se manifestă o îmbunătăţire sau o lipsă în relația unei persoane 
cu Dumnezeu? Se manifestă în atitudinea şi opiniile pe care le ai când te 
confrunți cu oameni, evenimente şi lucruri. Dacă atitudinea şi opiniile tale 
vin din filosofiuile satanice cu care tratezi lumea sau din cunoaştere şi teorii 
şi consideri aceste lucruri drept filosofia şi mottoul tău de viaţă, atunci eşti 
cineva care urmăreşte adevărul? Ai dobândit adevărul? (Nu.) Nu se poate 
spune în mod definitiv că nu eşti o persoană care urmăreşte adevărul; poate 
că eşti pe drumul urmăririi adevărului, dar asta arată cel puţin că încă nu ai 
intrat în adevărurile-realități. Dacă atunci când te confrunți cu ceva care nu 
se conformează noțiunilor tale te enervezi imediat, loveşti în masă şi tipi la 
oameni, refuzi să accepți acel lucru și nu te supui, ce problemă este aici? E 
aceasta o persoană care trăieşte înaintea lui Dumnezeu? De ce nu ești 
capabil să cauţi adevărul? Acest lucru arată că adevărul nu ţi-a luat încă în 
stăpânire inima! Dacă nu îți poţi menţine calmul în legătură cu un lucru așa 
de banal şi o asemenea chestiune măruntă îți expune starea urâtă, atunci asta 
arată că nu ești bun la folosirea adevărului pentru a rezolva probleme și că 
ai făcut abstracţie de căutarea lui când ţi-ai pierdut cumpătul. Dacă aşa stau 
lucrurile, cum poţi avea intrare în viaţă? Unii oameni cred în Dumnezeu 
mulți ani, dar, indiferent ce se întâmplă, se poartă ca necredincioșii, trăiesc 
conform filosofilor satanice şi nu caută niciodată adevărul sau nu-și 
schimbă perspectiva asupra felului în care interacționează cu ceilalți și 
gestionează lucrurile. Deşi nu au comis deloc fapte rele sau nu au făcut 


deloc greşeli ieşite din comun şi par să fie oameni buni, ei au crezut în 


Dumnezeu de mulți ani, dar nu au intrare în viaţă şi nu au pus niciodată 
adevărul în practică. Cum pot obține asemenea oameni mântuirea lui 
Dumnezeu? Mi-e teamă că le va fi greu să o dobândească. Unii oameni cred 
în Dumnezeu mulţi ani și, indiferent ce se întâmplă, ei spun mereu: „După 
părerea mea, aşa şi așa...”, „Plănuiesc asta şi asta...” şi „Cred asta şi 
asta...” sau spun: „Această zicală veche ilustrează bine...” și „Cum a zis 
acea persoană faimoasă...”. Oamenii care vorbesc mereu în acest fel au o 
problemă, deoarece asta dovedește că sunt persoane care aparțin Satanei, 
care nu au nici cea mai mică fărâmă de adevăr în inima lor. Când se 


întâmplă ceva, dacă spui întotdeauna: „Imi amintesc de cuvintele lui 


Dumnezeu, care spun...”, „Dumnezeu a zis odată...” sau „Intr-una dintre 
predicile din casa lui Dumnezeu, s-a propăvăduit că...”, „E un rând dintr-un 
imn din cuvintele lui Dumnezeu care spune...”, dacă te gândești mereu la 


probleme și vorbeşti astfel, acest lucru demonstrează că eşti o persoană care 
iubește adevărul şi care are ceva din adevărul-realitate. Orice se întâmplă 
cuiva care crede în Dumnezeu, trebuie mai întâi să înţeleagă ce zic 
cuvintele lui Dumnezeu, să compare totul prin prisma cuvintelor lui 
Dumnezeu şi să le utilizeze drept temelia, baza şi punctul său de plecare. 
Nu e aceasta atitudinea pe care ar trebui să o aibă când urmăreşte şi practică 
adevărul? Acesta e minimul necesar. În zilele noastre, deşi oamenii ascultă 
predici şi citesc zilnic cuvintele lui Dumnezeu, când se întâmplă ceva, ei tot 
spun: „Mama a zis...”, „Conform unei vechi zicale...”, „O persoană 
faimoasă a spus aşa şi aşa...”, „Conform unui proverb...” şi „Cum spune o 
zicală din popor...”. Ce s-a ales de cuvintele lui Dumnezeu pe care le-au 
mâncat şi le-au băut? Din atitudinea şi reacțiile acestor oameni, poţi vedea 
că încă nu au dobândit adevărul, că nu au intrat în adevărurile-realități, că 
nu au o inimă cu frică de Dumnezeu și vorbesc mereu în stilul 


necredincioșilor. Asemenea oameni au o înfăţişare amorțită și obtuză. Din 


ce cauză? (Din cauza faptului că nu urmăresc adevărul.) Oamenii pot părea 
amorțiţi și obtuzi în exterior, dar cum sunt ei pe interior? Înăuntrul lor, sunt 
veştejiţi, cu alte cuvinte, încă nu au fost udaţi şi hrăniți de adevăr. Sunt încă 
înfometați și tot nu au dobândit adevărul. Așadar, trăiesc vieţi amortite, 
epuizate, reacționează lent şi, când se întâmplă ceva, sunt cu precădere 


neajutoraţi și spun din când în când: „Dumnezeule, nu ştiu ce să fac!”, 

„Sunt confuz!” sau „Nu am nicio cale!” Aceste cuvinte sunt mereu pe 
buzele lor. Sunt ele nişte cuvinte bune? (Nu, nu sunt.) Şi atunci de ce unii 
oameni le învaţă întotdeauna? Ba chiar au devenit termeni la modă. De ce 
Îmi sună aşa de ciudat aceste cuvinte? Nu sunt cuvinte bune şi nu e nevoie 
să le înveţi. Nu acorda atenţie lucrurilor la modă, în schimb, fu atent la 
adevăr şi la rezolvarea propriilor probleme practice. Trebuie să te gândești 
dacă opiniile, atitudinea, intenţia și punctul de plecare ale tale dezvăluie o 
fire coruptă când ţi se întâmplă lucruri. Trebuie să reflectezi la asta. 
Indiferent ce se întâmplă, te bazezi pe filosofii satanice şi foloseşti metode 
umane să rezolvi acel lucru, cauţi adevărul şi îl rezolvi conform cuvintelor 
lui Dumnezeu sau adopți maniera compromițătoare a căii de mijloc? 
Alegerea ta dezvăluie cel mai bine dacă ești o persoană care iubeşte și 
urmăreşte adevărul. Dacă vei alege mereu să rezolvi problemele bazându-te 
pe filosofii satanice şi metode umane, consecinţa va fi că nu poţi dobândi 
adevărul şi nici luminarea, iluminarea și ghidarea Duhului Sfânt. În plus, 
vor apărea în tine noțiuni şi neînţelegeri despre Dumnezeu, iar El, în cele 
din urmă, te va dispreţui, te va respinge şi te va alunga. Dar dacă vei putea 
să cauţi adevărul în toate lucrurile şi să le rezolvi conform cuvintelor lui 
Dumnezeu, atunci vei fi capabil să ajungi la luminarea, iluminarea şi 
ghidarea Duhului Sfânt. Felul în care înţelegi adevărul va deveni mai clar și 
vei ajunge să-L cunoşti din ce în ce mai mult pe Dumnezeu; în acest fel, vei 


fi capabil să-L asculți și să-L iubeşti cu adevărat pe Dumnezeu. După ce ai 


practicat şi ai trăit astfel o vreme, firile tale corupte vor fi tot mai curăţite și 
vor fi din ce în ce mai puţine situaţii în care să te răzvrăteşti împotriva lui 
Dumnezeu, până când, într-un final, vei obține o deplină compatibilitate cu 
El. Dacă alegi mereu modalitatea compromiţătoare a căii de mijloc, de fapt, 
încă te bazezi pe filosofiile satanice pentru a te ocupa de probleme. Dacă 
vei trăi astfel, nu vei căpăta niciodată încuviințarea lui Dumnezeu, ci doar 
vei fi expus şi alungat. Dacă ai ales calea greşită de a crede în Dumnezeu, 
calea religioasă, trebuie să te întorci rapid din drum, să faci un pas în spate 
de pe buza prăpastiei şi să adopţi calea cea dreaptă. Atunci ar mai putea fi o 
speranță ca tu să obţii mântuirea. Dacă vrei să ajungi la calea cea dreaptă de 
a crede în Dumnezeu, atunci trebuie să cauţi și să bâjbâi după ea pe cont 
propriu. Cineva care înţelege chestiunile spirituale va găsi calea cea dreaptă 


după o perioadă de experienţă. 


Aşadar, despre ce am avut părtăşie? (Am avut părtăşie despre ce 
rezolvă în principal urmărirea adevărului, anume, firile corupte ale 
oamenilor şi diversele opinii greşite pe care le au oamenii despre 
Dumnezeu. Am mai avut părtăşie despre ce sunt opiniile, atitudinile şi 
intențiile oamenilor atunci când li se întâmplă lucruri şi despre cazul în care 
oamenii abordează lucrurile folosind filosofii satanice, noțiuni umane şi 
închipuiri sau cel în care le rezolvă prin căutarea adevărului.) Aceste 
cuvinte sunt uşor de reținut, dar lucrul cel mai important este dacă eşti 
capabil să ţii cont de cuvintele lui Dumnezeu când se întâmplă ceva şi să 
găseşti principiile practicii. Dacă vei putea să aplici principiile, atunci vei fi 
capabil să pui adevărul în practică şi dacă vei putea să pui adevărul în 
practică, vei avea adevărurile-realităţi. Înțelegerea adevărului nu înseamnă 
că ai obținut adevărul. Vei fi în stare să înţelegi adevărul doar atunci când îl 
vei putea pune în practică. Dacă pui adevărul în practică adesea şi o faci 


respectând întru totul principiile, atunci asta înseamnă dobândirea 


adevărului. Să fii doar în stare să vorbeşti despre cuvinte şi doctrine nu 
poate fi considerat un calibru bun. Ai numai abilitatea de a înţelege dacă 
poți căuta adevărul ca să rezolvi problemele când ţi se întâmplă ceva. 
Crucial este să fii capabil să rezolvi problemele practice. De pildă, dacă ai o 
relație bună cu un frate sau o soră, iar ei îți cer să le arăţi ce este greşit la ei, 
cum ar trebui să procedezi? Asta se leagă de ce abordare adopţi în acest caz. 
E metoda ta bazată pe adevărurile-principu sau foloseşti filosofii pentru a 
aborda lumea? Dacă poți vedea clar că au o problemă, dar nu le spui fără 
ocolişuri ca să eviţi să vă stricați relația, ba chiar îți găseşti scuze, spunând: 
„Statura mea e mică acum şi nu îţi înţeleg pe deplin dificultățile. Când le 
voi înțelege, îți voi spune”, care e atunci problema? Acest lucru implică o 
filosofie cu care abordezi lumea. Nu înseamnă asta că încerci să-i păcăleşti 
pe ceilalți? Ar trebui să vorbeşti doar despre ce poţi vedea clar; iar în cazul 
în care ceva nu ţi-e limpede, să spui. Asta înseamnă să zici ce e în inima ta. 
Dacă ai anumite gânduri şi anumite lucruri îți sunt clare, dar ţi-e teamă să 
nu-i jigneşti, ţi-e frică să nu îi răneşti, așa că alegi să nu spui nimic, atunci 
asta înseamnă să trăieşti după o filosofie când abordezi lumea. Dacă 
descoperi că o persoană are o problemă sau a luat-o pe căi greşite, chiar 
dacă nu o poţi ajuta cu iubire, trebuie măcar să-i atragi atenția asupra 
problemei, astfel încât să reflecteze asupra ei. Dacă o ignori, nu înseamnă 
că Îi faci rău? Dacă o ajuţi o dată şi descoperi că nu poate accepta problema, 
că e lipsită de rațiune, că are o fire rea și că, în mod esenţial, nu iubeşte 
adevărul, atunci ar fi înțelept să nu îi evidenţiezi problemele. Dar dacă nu 
poţi să-i atragi atenția nici cuiva care acceptă adevărul, atunci nu ai iubire. 
Dacă interacţionezi cu fraţii și surorile tale în acest fel, atunci doar te joci, îi 
păcălești pe oameni cu cuvinte abile şi vrei mereu să râzi de alții. Oamenii 
care acţionează astfel nu sunt buni şi există o fire ascunsă aici. Asemenea 


oameni trăiesc cu totul după filosofii satanice, nu vorbesc sau nu acționează 


în sensul unei umanități normale şi nici nu se comportă conform 
adevărurilor-principii. Atunci, conform principiului adevărului, cum ar 
trebui să abordezi această chestiune? Ce acţiune este conform adevărului? 
Câte principii relevante există? În primul rând, cel puţin, nu-i face pe 
ceilalți să se poticnească. Trebuie mai întâi să iei în considerare slăbiciunile 
celorlalți şi ce fel de a vorbi nu îi va face să se poticnească. Se cuvine să iei 
în considerare cel puţin acest lucru. În continuare, dacă ştii că sunt persoane 
care cred cu adevărat în Dumnezeu şi pot accepta adevărul, atunci, când 
observi că au o problemă, ar trebui să iei iniţiativa de a-i ajuta. Dacă nu faci 
nimic şi râzi de ei, asta înseamnă să-i răneşti şi să le faci rău. Cineva care 
procedează astfel nu are conștiință sau rațiune şi nu are iubire pentru 
ceilalți. Cei care au un pic de conștiință şi rațiune nu pot să-şi privească, pur 
şi simplu, frații şi surorile ca pe o glumă. Ar trebui să se gândească la 
diferite moduri de a-i ajuta să-și rezolve problema. Ar trebui să lase 
persoana respectivă să înțeleagă ce s-a întâmplat şi unde a greşit. Dacă se 
poate pocăi sau nu este problema ei; noi ne vom fi îndeplinit 
responsabilitatea. Chiar dacă nu se pocăiește acum, mai devreme sau mai 
târziu, va fi o zi în care îşi va veni în fire și nu te va învinovăţi sau nu te va 
acuza. Cel puţin, modul în care îţi tratezi frații şi surorile nu poate fi sub 
standardele conștiinței și rațiunii. Nu te îndatora față de ceilalți; ajută-i în 
măsura în care poți. Asta ar trebui să facă oamenii. Oamenii care îşi pot 
trata fraţii şi surorile cu iubire şi în conformitate cu principiile adevărului 
sunt cei mai buni oameni. Sunt şi cei mai buni la suflet. Desigur, adevărații 
frați şi adevăratele surori sunt acei oameni care pot să accepte și să practice 
adevărul. Dacă o persoană crede în Dumnezeu doar pentru a se îndestula 
sau pentru a primi binecuvântări, dar nu acceptă adevărul, atunci nu este un 
frate sau o soră. Trebuie să-i tratezi pe adevărații frați şi adevăratele surori 


conform principilor adevărului. Indiferent în ce fel cred ei în Dumnezeu 


sau pe ce cale se află, ar trebui să-i ajuţi în spiritul iubirii. Care este efectul 
minim pe care ar trebui să-l obţii? În primul rând, a nu-i face să se 
poticnească şi a nu-i lăsa să devină negativi; în al doilea rând, a-i ajuta şi a-i 
face să se întoarcă de pe calea greșită; şi, în al treilea rând, a-i face să 
înţeleagă adevărul și să aleagă calea cea bună. Aceste trei tipuri de efecte 
pot fi obținute doar ajutându-i în spiritul iubirii. Dacă nu ai iubire adevărată, 
nu poţi obține aceste trei tipuri de efecte și nu ai putea să obţii decât unul 
sau două în cel mai bun caz. Aceste trei tipuri de efecte reprezintă, totodată, 
cele trei principii pentru a-i ajuta pe ceilalți. Cunoşti aceste trei principii și 
ştii cum să le foloseşti, dar cum sunt ele puse în aplicare, de fapt? Chiar 
înţelegi dificultăţile celuilalt? Nu este aceasta altă problemă? Trebuie, de 
asemenea, să te gândești: „Care este sursa dificultății lui? Sunt capabil să îl 
ajut? Dacă statura mea este prea mică şi nu pot să-i rezolv problema și 
vorbesc cu nepăsare, s-ar putea să-l îndrum pe calea greşită. Mai departe, 
cât de capabilă e această persoană să înţeleagă adevărul şi care este calibrul 
său? Este încăpăţânată? Înţelege chestiuni spirituale? Poate accepta 
adevărul? Urmăreşte adevărul? Dacă vede că sunt mai capabil ca ea şi am 
părtăşie cu ea, se va isca în ea invidia sau negativismul?” Toate aceste 
întrebări trebuie luate în considerare. După ce ai luat în considerare aceste 
întrebări şi ai obținut claritate în privinţa lor, du-te să ai părtăşie cu acea 
persoană, citeşte câteva pasaje din cuvintele lui Dumnezeu care se aplică 
problemei sale şi permite-i să înțeleagă adevărul din cuvintele lui 
Dumnezeu şi să găsească calea de practicare. Apoi, problema va fi 
rezolvată, iar ea va scăpa de greutăți. Este aceasta o chestiune simplă? 
Aceasta nu este o chestiune simplă. Dacă nu înţelegi adevărul, oricâte ai 
spune, nu vor fi de niciun folos. Dacă înţelegi adevărul, poţi să o luminezi și 
să-i fii de folos doar prin câteva fraze. Cel mai important lucru pentru a 


ajuta oamenii cu iubire este să ai părtășie despre câteva pasaje din cuvintele 


lui Dumnezeu despre problemă, iar această metodă e cea mai eficientă. 
Dacă nu vei avea părtăşie despre cuvintele lui Dumnezeu și vei încerca să 
foloseşti doar cuvinte omeneşti, atunci nu vei rezolva niciodată nicio 
problemă practică, oricât de multe cuvinte ai rosti. Unii oameni îi pot doar 
încuraja pe alții şi vor zice, indiferent cu ce probleme se confruntă alții: 
„Citeşte mai mult din cuvintele lui Dumnezeu şi caută adevărul în ele, apoi 
va fi uşor să rezolvi problema” sau „Ar trebui să-L iubeşti pe Dumnezeu şi 
e îndeajuns. Nu vei fi niciodată negativ, căci iubirea de Dumnezeu îţi va 
rezolva toate problemele.” Nu e nici pe departe așa de simplu. E iubirea de 
Dumnezeu ceva ce poţi să practici imediat ce ai spus-o? Cum Îl iubesc 
oamenii pe Dumnezeu dacă nu înțeleg adevărul? Cum pot oamenii să-L 
iubească pe Dumnezeu dacă nu Îi cunosc lucrarea? Dacă oamenii Îl vor iubi 
cu adevărat pe Dumnezeu, atunci nu vor fi niciodată negativi şi nu vor avea 
nicio dificultate. Iubirea de Dumnezeu nu e chestiune simplă; este ea 
împlinită doar vorbind despre câteva doctrine sau strigând câteva sloganuri? 
Să asculți de Dumnezeu e încă şi mai puţin simplu şi nu e ca şi cum rostirea 
câtorva cuvinte de încurajare poate să facă o persoană să-L asculte. Chiar 
dacă să ai părtăşie despre cuvintele lui Dumnezeu poate aduce oamenilor un 
pic de ajutor pe moment, nu e ca și cum poţi să rezolvi problema răzvrătirii 
lor şi să-i faci să se supună faţă de Dumnezeu doar prin a avea o dată 
părtăşie despre adevăr şi nu e ca și cum oamenii vor fi imediat capabili să-L 
asculte pe Dumnezeu când ai părtăşie în mod clar despre adevăr. Oamenii 
trebuie să experimenteze judecata şi mustrarea, emondarea și tratarea pentru 
a obţine rezultate. Oamenii care vorbesc mereu despre cuvinte şi doctrine ca 
să-i încurajeze pe ceilalți sunt cei mai superficiali. Nu au deloc adevăruri- 
realități, se bazează întotdeauna pe a vorbi despre termeni și doctrine ca să-i 
ajute pe oameni şi nu obţin deloc rezultate. Asta se numeşte superficialitate 


şi nu e o modalitate sinceră de a trata oamenii; este prea falsă şi nu 


dovedeşte o inimă bună. Pe scurt, acest fel de persoană e o ipocrită. Dacă nu 
al o inimă cu compasiune și iubire pentru alţii, cum îi poţi ajuta pe oameni? 
Nu e ușor să rezolvi cu adevărat o problemă. Trebuie să înţelegi adevărul, să 
fii conştient de esenţa problemei, apoi să ai părtășie cu alții în mod clar, în 
conformitate cu adevărurile-principii şi să fii capabil să ai părtășie despre 
calea de practică într-un fel pe care ceilalți să-l înţeleagă. Astfel, oamenii nu 
numai că vor înțelege adevărul, dar vor avea şi o cale de a-l pune în 
practică, şi doar atunci se poate considera că problema e rezolvată. Trebuie 
să treci prin aceste lucruri; înţelegerea va veni prin experiența ta practică, 
nemijlocită. Cu cât vei avea mai mult părtăşie despre adevăr, cu atât mai 
clar va deveni, cu atât mai încrezătoare va deveni inima ta şi cu atât mai 
deschisă îți va fi calea. Când vei înțelege realmente adevărul, vei şti cum să- 
| pui în practică. Credincioşii în Dumnezeu trebuie să experimenteze astfel, 
trebuie să-și rezolve problemele una câte una şi, de fiecare dată când 
rezolvă o problemă, e necesar să înlăture un fel de fire coruptă. Când au 
rezolvat multe probleme, şi firile lor corupte vor fi mai mult sau mai puţin 
înlăturate. În acest mod, cu cât mai multe probleme vor rezolva, cu atât mai 
puţine firi corupte vor avea și cu atât mai multe realități ale supunerii faţă 
de Dumnezeu vor deţine. În acest fel, oamenii vor intra în adevărurile- 
realități fără ca măcar să-și dea seama. Cu cât mai multe probleme vor 
rezolva şi cu cât mai multe adevăruri vor înţelege, cu atât mai multe căi de 
practică vor avea; pe măsură ce vor rezolva mai multe probleme şi vor 
curăți mai multe firi corupte, vor intra în şi mai multe adevăruri-realități. 
Acesta e procesul credinţei în Dumnezeu: descoperi întruna probleme şi le 
rezolvi — după ce rezolvi o problemă, dai de alta şi o rezolvi şi pe ea şi, în 
final, rezolvi multe probleme și ajungi să înţelegi adevărul, iar dacă o 
problemă va apărea din nou, vei fi capabil să o rezolvi rapid singur. În acest 


fel creşte treptat statura ta. Cu din ce în ce mai puţine probleme şi 


dificultăţi, vei dezvălui cu siguranță mai puţină corupţie, Îl vei asculta pe 
Dumnezeu mai mult şi vei avea mai multă mărturie bazată pe experienţă. 
Astfel, fără ca măcar să îţi dai seama, viaţa-fire a ta se va schimba şi vei 
ajunge în cele din urmă să fu compatibil cu Dumnezeu. Nu vei avea nicio 
răzvrătire, vei fi capabil să pui adevărul în practică și Îl vei asculta pe 
Dumnezeu în orice privinţă. Acest lucru înseamnă că statura ta s-a dezvoltat 


ŞI ai obținut în totalitate mântuirea. 


Chiar este simplu să pui adevărul în practică, dar dacă nu ai suficientă 
abilitate de a înţelege sau nu pui inimă şi eşti mereu neglijent, nepăsător şi 
superficial, atunci nu vei dobândi niciodată adevărul. Aşadar, cum poate 
cineva obține adevărul? Prin tertipuri înșelătoare sau forță? Nu. El e obţinut 
treptat, puţin câte puţin, prin acumulare, căutare, experiență nemijlocită și 
orbecăire, aşa cum mergi prin viaţa reală. Acesta e şi modul prin care Duhul 
Sfânt te ghidează, uneori îți dă câteva cuvinte, pe care nu le înţelegi la 
vremea respectivă, dar ajungi să le pricepi după câteva zile prin căutarea 
adevărului şi apoi inima ta se luminează şi ai o cale. Tu creşti, dar alții nu 
cresc, iar tu te dezvolți în acest aspect al adevărului. Asta se numeşte să fii 
favorizat. Unele detalii ale adevărului trebuie simțite şi experimentate şi, pe 
măsură ce experienţa ta va deveni din ce în ce mai profundă şi mai detaliată, 
îți vei simţi calea cu mai multă precizie. Fără ca măcar să ştii, vei urma 
calea de a căuta şi a practica adevărul. Vei dobândi și mai multă luminare 
despre baza înţelegerii tale a adevărului și vei pricepe mai multe amănunte 
despre adevăr şi mai multe adevăruri-realități. Aceasta e calea urmăririi 
adevărului. Dacă vei putea experimenta şi practica acest lucru, vei simți că 
punerea adevărului în practică nu e dificilă, dar dacă nu vei practica astfel, 
atunci vei simţi mereu că este abstract şi greu, mai dificil decât să mergi la 
Universitate sau să cercetezi orice tehnologie avansată. Dar de fapt este 


doar vorba despre a-ți folosi inima. lInvăţarea oricărei cunoașteri 


profesionale sau a teoriei se bazează pe memorie, analiză mentală şi 
cercetare, dar numai dobândirea adevărului îți impune să-ţi foloseşti inima. 
Trebuie să-ți foloseşti inima să îl experimentezi și să îl guști şi să depui 
efort pentru a te gândi cum să-l trăieşti. Treptat, vei ajunge să găseşti şi să 
obţii calea cea dreaptă pentru a pune adevărul în practică. Atunci vei câştiga 
o comoară. Care e secretul pentru a obţine adevărul? În primul rând, nu 
folosi gândirea satanică, logica, filosofiuile de a trata lumea sau tehnicile de 
a te ocupa de lucrurile care se petrec în jurul tău. Aceasta e o fundătură, căci 
dacă vei trăi după filosofii satanice, atunci nu vei fi niciodată capabil să 
obţii adevărul. Când se vor întâmpla lucruri, dacă prima ta reacție va fi să te 
ocupi de ele și să le rezolvi utilizând metode umane şi tehnici şi vei dori 
întotdeauna să îţi protejezi interesele personale şi imaginea, atunci asta te va 
duce la o fundătură. Dacă poți căuta adevărul când te confrunți cu o 
problemă, dacă te poți ruga lui Dumnezeu şi să-l cauţi voia şi ştii ce lecţii ar 
trebui să înveţi şi ce adevăruri ar trebui să înţelegi din rândurelile lui 
Dumnezeu, atunci e corect. Prin urmare, orice se întâmplă celor care nu 
urmăresc adevărul, ei sunt mereu amorțiți, ciudaţi, ezitanţi, neajutoraţi şi 
fără o cale. De fapt, Dumnezeu le dă oamenilor multe şanse să dobândească 
adevărul dar, din cauza faptului că ei nu îl iubesc, aleg calea greșită şi nu 


izbutesc să îl obțină. 


Oamenii care trăiesc cu firi corupte îşi duc viaţa pentru statut, vanitate, 
profit şi dorință. Întreaga umanitate coruptă e aşa, practic la fel, doar cu 
câteva mici diferenţe. Indiferent cât de multe firi corupte are o persoană, 
după ce ajunge să creadă în Dumnezeu, toţi aceia care iubesc adevărul pot 
ajunge la o înţelegere a propriilor firi corupte prin a mânca, a bea şi a 
experimenta cuvintele lui Dumnezeu, iar multe din firile lor corupte vor fi 
treptat înlăturate şi ei vor dezvălui din ce în ce mai puţină corupție. Ei sunt 


total diferiți de necredincioşi, sunt două categorii distincte de oameni; nu 


este aceasta o schimbare obţinută prin urmărirea adevărului? Aceşti oameni 
trec de la a fi nişte diavoli necredincioşi în a se transforma în oameni 
adevăraţi, care au dobândit adevărul și care trăiesc după asemănarea umană 
după ce au ajuns să creadă în Dumnezeu; acestea sunt câștigul şi rezultatul 
credinţei în Dumnezeu. Dar aceia care nu urmăresc deloc adevărul după ce 
ajung să creadă în Dumnezeu, care nu se schimbă nici după mulți ani de 
credinţă și sunt încă la fel ca necredincioşii — acest fel de persoană va fi 
alungată. De ce e o aşa de mare diferenţă între oamenii care cred într-un 
mod similar în Dumnezeu şi îşi îndeplinesc îndatoririle? Cel mai important 
aspect e că atitudinile lor faţă de adevăr sunt diferite. Inimile celor care 
iubesc adevărul vor tot creşte în strălucire cu cât citesc mai mult cuvintele 
lui Dumnezeu şi, cu cât vor citi mai mult predicile, cu atât mai mult vor 
înțelege — ei progresează mereu. Dar aceia care nu iubesc adevărul nu 
apreciază lectura cuvintelor lui Dumnezeu și nici nu fac un efort să pună 
adevărul în practică, astfel că firile lor corupte nu pot fi înlăturate sau 
alungate. Ei nu îşi pot distinge firile corupte nici dacă încearcă şi nu le pot 
ascunde nici dacă vor. Asta se întâmplă deoarece oamenii corupți au fost 
toți corupți de Satana, fie că sunt necredincioşi sau cred în Dumnezeu, 
esenţa firilor lor corupte, satanice, e de fapt aceeași şi toți trăiesc pentru 
statut, imagine, profit şi dorință. De ce se ceartă oamenii de dragul de a se 
certa? De ce se bat măr pentru ceva anume? O fac pentru toate aceste 
lucruri Şi, indiferent de metodă, tehnică sau formă, scopul e de fapt același. 
De ce a fost alungat Satana pe pământ? (Pentru că a concurat cu Dumnezeu 
pentru statut.) Aceasta e adevărata faţă a Satanei. În zilele noastre, „genele” 
Satanei au fost transmise omenirii corupte, au corupt-o, astfel că oamenii au 
devenit stirpea Satanei, ei au luat înfăţişarea Satanei și ceea ce trăiesc e 
identic cu Satana. Dacă poţi să recunoşti firile corupte din natura-esenţă a 


Satanei şi apoi să le înlături una câte una, vei fi mântuit şi vei fi capabil să 


te eliberezi de influenţa Satanei. E dificil să rezolvi problema firilor 
corupte? (Pentru aceia care urmăresc adevărul nu este dificil, însă, în 
majoritatea timpului, nu suntem dispuşi să punem adevărul în practică și 
doar acționăm conform propriei noastre voințe. Când suntem emondați și 
tratați, devenim negativi şi supăraţi pentru o vreme, înainte să practicăm 
fără tragere de inimă adevărul.) Toţi aceia care nu iubesc adevărul sunt în 
acest fel și trebuie îmboldiţi, trași şi împinși de alții ca să pună chiar și un 
pic de adevăr în practică. Care este cea mai mare dificultate în punerea 
adevărului în practică? Acum, există unii oameni care văd clar că 
dificultatea cea mai mare constă, în special, din piedicile care vin din firile 
corupte. Ea e din cauza iubirii oamenilor pentru faimă, profit, statut, orgoliu 
şi imagine. Conversaţiile, disputele și argumentele dintre oameni sunt toate 
niște competiţii pentru a vedea cine este superior — oricine este capabil să îl 
convingă pe celălalt sfârşeşte arătând bine. Toate sunt competiții despre 
cine are cunoaştere, competenţă sau autoritate şi cine are ultimul cuvânt. 
Competiția pentru aceste lucruri nu se sfârşeşte niciodată şi, ascunsă în 
spatele a toate acestor lucruri, este firea Satanei, care trăiește pentru faimă, 
bogăție şi statut. Fii conștient de asta și problema poate fi uşor rezolvată. 
Rezolvă măcar mai întâi acele lucruri de suprafață care sunt uşor de 
rezolvat, apoi treptat înlătură neînțelegerile, speculaţiile, îndoielile şi 
nemulțumirile faţă de Dumnezeu, care sunt în adâncul sufletului tău, 
precum şi opoziția, iscodirea şi competiţia care sunt ascunse acolo. Odată ce 
acestea vor fi complet înlăturate, vei deveni precum Iov, o persoană perfectă 
în ochii lui Dumnezeu. De ce a spus Dumnezeu că lov e o persoană 
perfectă? Prin încercările lui Dumnezeu pentru el, putem vedea că nu a avut 
nicio opoziţie sau iscodire când a venit vorba despre Dumnezeu. Pe durata 
vieţii sale şi în perioada în care a experimentat suveranitatea lui Dumnezeu 


asupra tuturor lucrurilor, chestiuni precum răzvrătirea şi rezistenţa au fost 


toate tratate şi înlăturate. Odată ce aceste lucruri negative au fost înlăturate, 
când s-a confruntat cu încercările date de Dumnezeu, purtarea lui a fost cu 
totul diferită de cea a întregii omeniri corupte. E o doctrină ceea ce a spus în 
timpul încercărilor lui: „Iahve a dat şi Iahve a luat; binecuvântat să fie 
numele lui Iahve”? Sigur că nu este. Aceste cuvinte au greutate și nimeni nu 
le-a rostit înainte; ele au fost spuse prima oară de Iov şi au venit din 


experienţele sale personale. 


Sunteţi îngrijorați când vă vedeți dezvăluind atâta corupţie zilnic și 
trăind cu o fire satanică, fără o prea mare schimbare? (Da, mă îngrijorez și 
uneori mă simt chinuit.) Este normal să te îngrijorezi, aşa cum e normal să 
te simți chinuit. Dar indiferent de cât de îngrijorat sau chinuit te simţi, 
trebuie să te linişteşti şi să cauţi cum să-ţi înlături firile corupte. Acesta e 
felul corect de a gândi. Dacă te simţi chinuit ani întregi şi firile tale corupte 
încă nu au fost înlăturate, acest lucru nu va funcționa, iar acest sentiment de 
chin e inutil. Trebuie să te gândeşti: „Care dintre problemele mele au fost 
rezolvate? Care dintre firile mele corupte au fost înlăturate? În ce privinţe 
nu mai trebuie să mă plâng de Dumnezeu?” Trebuie să te întrebi necontenit 
aceste lucruri. Dacă spui: „Obişnuiam mereu să mă plâng şi să protestez 
când mă confruntam cu acest gen de lucru şi nutream neînţelegeri despre 
Dumnezeu, dar acum nu mă mai plâng când se întâmplă din nou şi nu 
nutresc neînțelegeri despre Dumnezeu”, atunci asta arată că nu ţi-ai pierdut 
timpul. Odată ce vei înțelege şi vei dobândi adevărul, vei avea o atitudine 
diferită faţă de Dumnezeu și vei avea în mod natural o inimă cu frică de 
Dumnezeu şi o stare de spirit ascultătoare. Asta nu înseamnă o venerație 
obişnuită sau arătarea unui respect de la distanţă, tânjire, iubire, ataşament 
sau dependenţă; nu înseamnă doar aceste lucruri, ci e frică reală. Pentru 
omenirea coruptă de azi, e încă prea devreme să vorbim despre frica de 


Dumnezeu, e prea departe. Așadar, ce ar trebui să urmăreşti mai întâi acum? 


Să nu fii suspicios faţă de Dumnezeu, indiferent ce se întâmplă. În primul 
rând, trebuie să ştii ce este Dumnezeu şi ce e adevărul. În al doilea rând, 
când se întâmplă lucruri care nu sunt în acord cu noțiunile, să nu fu 
nemulțumit de Dumnezeu sau să ai neînțelegeri despre El. Cum poţi să te 
abții complet să ai neînţelegeri? Trebuie să înţelegi adevărul și apoi să îți 
distrugi şi să îți rezolvi treptat, una câte una, noțiunile şi neînțelegerile 
despre Dumnezeu. Va veni o zi când, indiferent cât de mari vor fi încercarea 
şi zbuciumul pe care le vei înfrunta, nu vei rezista, ci, în schimb, vei avea o 
inimă cu frică de Dumnezeu şi vei fi capabil să te supui, indiferent cum te 
testează El. Atunci vei reuși. În ce etapă sunteţi acum? Când se întâmplă 
lucruri, mă gândesc: „Este fapta lui Dumnezeu? E corect ca El să facă 
asta?” sau uneori îmi zic: „Unde este Dumnezeu? Există măcar un 
Dumnezeu? Cum de nu ÎI simt?” Există multe astfel de gânduri şi stări şi nu 
este în regulă, căci ești încă departe de a intra pe calea de a fi desăvârșit. 
Trebuie să munceșşti din greu în căutarea ta, căci momentan statura ta e prea 
mică şi nu se ridică la standardul de a avea adevăruri-realități. Nu te gândi 
că eşti în regulă și că ai anumite realități, astfel că poţi să mergi în rai şi să 
devii un înger. Cele câteva realităţi ale tale sunt încă mult prea puţine; chiar 
dacă ai fi înzestrat cu aripi, tot nu ai fi înger. Nu te gândi în termeni prea 
buni sau prea elogioși despre tine, ar trebui să ai un pic de conştienţă de 
sine. Poţi depune mărturie în faţa lui Dumnezeu? Eşti potrivit pentru a fi 
folosit de Dumnezeu? Măsurat după acest standard, eşti încă departe de 


cerinţele lui Dumnezeu şi mai ai nevoie de câţiva ani de experienţă. 


11 martie 2018 


Numai cunoașterea de sine este de ajutor în 
căutarea adevărului 


Există unii oameni care, după ce au crezut în Dumnezeu mulți ani și au 
participat la multe predici, au beneficiat puţin de pe urma acestor lucruri. Ei 
pot, în cel mai bun caz, să recite câteva cuvinte şi doctrine care sună ca şi 
cum ar fi conforme toate cu adevărul. Şi totuşi, când ceva li se întâmplă, ei 
nu pot practica adevărul; nu pot face un singur lucru care e în acord cu 
adevărul. S-ar mai putea spune că, în toți aceşti ani în care au crezut în 
Dumnezeu, nu au făcut nici măcar un singur lucru ca să protejeze lucrarea 
bisericii, sau o singură faptă justă. Cum se poate explica asta? Deşi pot 
debita anumite cuvinte și doctrine, ei în mod sigur nu pot înțelege adevărul, 
aşa că nu-l pot pune în practică. Când unii oameni au părtăşie despre 
cunoaşterea de sine, primul lucru care iese din gura lor este: „Sunt un 
diavol, o satană vie, cineva care se împotrivește lui Dumnezeu. Mă 
răzvrătesc împotriva Lui şi Îl trădez; sunt o viperă, o persoană rea care ar 
trebui să fie blestemată.” Este aceasta adevărata cunoaştere de sine? Ei 
vorbesc doar în termeni generali. De ce nu oferă exemple? De ce nu scot la 
lumină, pentru disecare, lucrurile ruşinoase pe care le-au făcut? Unii 
oameni lipsiţi de discernământ îi aud și se gândesc: „Acum, aceasta este 
adevărata cunoaștere de sine! Să se cunoască pe ei drept diavoli şi chiar să 
se blesteme pe ei înşişi — ce înălțimi au atins!” Mulți oameni, în special noii 
credincioşi, sunt predispuşi să fie induşi în eroare de această discuție. Ei 
cred că vorbitorul este pur şi are înţelegere spirituală, că acesta este cineva 
care iubeşte adevărul şi este calificat pentru conducere. Cu toate acestea, 
odată ce interacționează cu el pentru o perioadă, constată că nu este așa, că 
persoana nu este cea pe care şi-au imaginat-o, ci este excepțional de falsă şi 


înșelătoare, pricepută la deghizare şi prefăcătorie, ceea ce vine ca o mare 


dezamăgire. Pe ce bază se poate considera că oamenii se cunosc cu 
adevărat? Nu poţi ţine cont doar de ceea ce spun ei — cheia este să stabileşti 
dacă sunt capabili să practice şi să accepte adevărul. În ceea ce-i priveşte pe 
cei care înțeleg realmente adevărul, nu numai că au cunoaștere adevărată 
despre sine, ci, cel mai important, sunt capabili să practice adevărul. Ei nu 
doar vorbesc despre adevărata lor înţelegere, ci sunt, totodată, capabili să 
facă într-adevăr ceea ce spun. Aşadar, cuvintele şi acţiunile lor sunt complet 
alimiate. Dacă ceea ce spun sună coerent şi agreabil, dar nu fac acel lucru, 
nu îl trăiesc, atunci, prin aceasta, au devenit farisei, sunt ipocriţi şi, în niciun 
caz, nu sunt oameni care se cunosc pe ei înşişi cu adevărat. Mulţi oameni 
par foarte coerenți atunci când au părtășie despre adevăr, dar nu își dau 
seama când au dezvăluiri ale unei firi corupte. Sunt aceştia oameni care se 
cunosc pe ei înşişi? Dacă oamenii nu se cunosc pe ei înşişi, sunt ei oameni 
care înțeleg adevărul? Toţi cei care nu se cunosc pe ei înşişi sunt oameni 
care nu înțeleg adevărul şi toți cei care rostesc cuvinte goale de 
autocunoaştere au spiritualitate falsă, sunt mincinoşi. Unii oameni par foarte 
coerenți atunci când rostesc cuvinte şi doctrine, dar starea din spiritul lor 
este amorțită şi plictisitoare, nu sunt perceptivi şi nu răspund la nicio 
problemă. Se poate spune că sunt amorțiţi, dar uneori, ascultându-i vorbind, 
spiritele lor par destul de ascuţite. De exemplu, imediat după un incident, ei 
sunt capabili să se cunoască pe sine imediat: „Abia acum s-a ivit în mine o 
idee. M-am gândit la asta şi mi-am dat seama că era înșelătorie, că Îl 
înşelam pe Dumnezeu.” Unii oameni lipsiți de discernământ sunt invidioşi 
când aud asta, spunând: „Această persoană își dă imediat seama când are o 
dezvăluire de corupție şi este capabilă să fie sinceră și să aibă părtăşie 
despre asta. Reacționează atât de repede, spiritul ei este ascuţit, e o persoană 
mult mai bună decât noi. Este cu adevărat cineva care urmăreşte adevărul.” 


Este acesta un mod precis de a măsura oamenii? (Nu.) Aşadar, care ar trebui 


să fie baza pentru a evalua dacă oamenii se cunosc cu adevărat pe ei înșiși? 
Nu trebuie să fie doar ceea ce le iese pe gură. De asemenea, trebuie să vă 
uitaţi la ceea ce se manifestă cu adevărat în ei. Cea mai simplă metodă 
pentru aceasta este să vă uitaţi dacă sunt capabili să practice adevărul — asta 
este cel mai important. Capacitatea lor de a practica adevărul dovedeşte că 
ei se cunosc cu adevărat pe ei înșiși, întrucât cei care se cunosc cu adevărat 
manifestă căinţă şi numai atunci când oamenii manifestă căința se cunosc 
cu adevărat pe ei înşişi. De exemplu, o persoană poate să ştie că ei sunt 
înşelători, plini de urzeli şi comploturi meschine şi poate, de asemenea, să 


A. 


îşi dea seama când alții dau dovadă de înșelăciune. Așadar, ar trebui să vă 
uitaţi dacă se căiesc cu adevărat şi dacă se leapădă de înşelăciunea lor după 
ce recunosc că sunt înșelători. Şi dacă ei dezvăluie din nou înșelăciunea, 
vedeți dacă îşi fac reproșşuri şi au un sentiment de ruşine pentru că au făcut 
acest lucru, dacă regretă sincer. Dacă nu au niciun simţ al ruginii, cu atât 
mai puţin al căinţei, atunci cunoașterea lor de sine este o chestiune 
superficială, de mântuială. Ei doar fac totul mecanic; cunoaşterea lor nu este 
cunoaștere adevărată. Ei nu simt că înșelăciunea e un lucru atât de rău sau 
că e demonică şi cu siguranță nu simt ce purtare neruşinată şi dezgustătoare 
e înşelăciunea. Ei se gândesc: „Toţi oamenii sunt înşelători. Singurii care nu 
sunt în acest fel sunt netoții. Puţină înșelăciune nu te face o persoană rea. 
Nu am făcut rău; nu sunt cea mai înșelătoare persoană.” Chiar poate o 
asemenea persoană să se cunoască pe sine însăși? Cu siguranţă nu poate. 
Aceasta se întâmplă pentru că nu îşi cunoaşte deloc firea înșelătoare, nu 
detestă înșelăciunea și tot ceea ce spune despre cunoașterea de sine este 
amăgitor, sunt vorbe goale. A nu-ţi recunoaşte firile corupte nu înseamnă 
adevărata cunoaştere de sine. Motivul pentru care oamenii înşelători nu se 


pot cunoaşte cu adevărat pe ei înşişi e că nu le este uşor să accepte adevărul. 


Aşadar, oricât de multe cuvinte şi doctrine pot debita, ei nu se vor schimba 


cu adevărat. 


Cum putem distinge dacă o persoană iubeşte sau nu adevărul? Pe de o 
parte, trebuie să vedem dacă această persoană poate ajunge sau nu să se 
cunoască pe baza cuvântului lui Dumnezeu, dacă poate sau nu să reflecteze 
asupra ei şi să aibă adevărate remușcări; pe de altă parte, trebuie să ne uităm 
dacă poate sau nu să accepte şi să practice adevărul. Dacă poate să facă 
acest lucru, este într-adevăr o persoană care iubeşte adevărul şi care se 
poate supune lucrării lui Dumnezeu. Dacă doar recunoaşte adevărul, dar nu 
îl acceptă sau nu îl practică niciodată, aşa cum spun unii: „Înţeleg tot 
adevărul, dar nu pot să-l practic”, acest lucru dovedeşte că nu este o 
persoană care iubeşte adevărul. Unii oameni recunosc cuvântul lui 
Dumnezeu ca fiind adevărul şi că au firi corupte şi, totodată, spun că sunt 
dispuşi să se căiască şi să devină oameni noi, dar, ulterior, nu există nicio 
schimbare. Cuvintele şi acțiunile lor sunt aceleaşi ca înainte. Când vorbesc 
despre a se cunoaște pe sine, este ca și cum ar spune o glumă sau ar striga 
un slogan. Ei nu reflectează și nici nu ajung să se cunoască deloc în adâncul 
inimii lor; aspectul esenţial este nu au nicio atitudine de remușcare. Şi mai 
puțin se destăinuie cu privire la corupţia lor într-un mod onest, pentru a 
reflecta cu adevărat asupra lor. Mai degrabă, ei pretind că se cunosc 
parcurgând procesul și făcând lucrurile de formă. Nu sunt oameni care într- 
adevăr se cunosc sau acceptă adevărul. Când astfel de oameni vorbesc 
despre a se cunoaște pe sine, ei fac lucrurile de formă; se dedau deghizării, 
fraudei şi spiritualităţii false. Unii oameni sunt înșelători şi, când îi văd pe 
alții având părtăşie despre cunoașterea de sine, se gândesc: „Toţi ceilalți se 
destăinuie și îşi disecă propria înşelăciune. Dacă nu spun nimic, toată lumea 
va crede că nu mă cunosc. Va trebui să fac lucrurile de formă, atunci!” 


După care, îşi descriu propria înşelăciune ca fiind extrem de gravă, 


ilustrând-o într-un mod dramatic, iar cunoaşterea lor de sine pare deosebit 
de profundă. Toţi cei care aud acest lucru simt că aceştia se cunosc cu 
adevărat şi, apoi, îi privesc cu invidie, ceea ce, la rândul său, îi face să se 
simtă glorioşi, de parcă tocmai s-ar fi împodobit cu o aureolă. Această 
manieră de autocunoaștere, obținută prin facerea lucrurilor de formă, 
împreună cu deghizarea şi frauda, îi induce în eroare pe ceilalți. Oare poate 
conştiinţa lor să fie liniștită când fac acest lucru? Nu este aceasta doar o 
înşelăciune flagrantă? Dacă oamenii vorbesc de dragul de a vorbi despre 
cunoașterea de sine, oricât de măreaţă sau de bună ar putea fi acea 
cunoaştere, iar apoi, continuă să dezvăluie o fire coruptă, la fel cum au 
făcut-o înainte, fără nicio schimbare, atunci, aceea nu este o cunoaștere de 
sine autentică. Dacă oamenii pot să se prefacă şi să înşele în mod deliberat 
în acest fel, aceasta dovedește că nu acceptă deloc adevărul şi sunt la fel ca 
non-credincioşii. Vorbind astfel despre autocunoaştere, doar urmăresc 
tendințele şi spun lucruri care sunt pe placul oricui. Nu este înşelătoare 
cunoașterea şi disecarea lor despre sine? Reprezintă aceasta cunoaştere de 
sine autentică? În niciun caz. Acest lucru se întâmplă din cauza faptului că 
ei nu se destăinuie şi nu se disecă din inimă şi vorbesc doar puţin despre 
cunoaşterea de sine într-o manieră falsă, înșelătoare, de dragul de a face 
lucrurile de formă. Şi mai grav este că, pentru a-i face pe ceilalți să-i admire 
şi să-i invidieze, ei exagerează în mod deliberat pentru a face problemele lor 
să pară mai serioase atunci când discută despre autocunoaștere, amestecând 
intenţiile și scopurile personale. Când fac acest lucru, nu se simt datori, nu 
au mustrări de conştiinţă după ce se deghizează şi se dedau fraudei, nu simt 
nimic după ce se răzvrătesc împotriva lui Dumnezeu și Îl înșală și nu se 
roagă lui Dumnezeu ca să-şi recunoască greşeala. Oare nu sunt intransigenți 
oamenii de acest fel? Dacă nu se simt datori, vor putea vreodată să aibă 


remuşcări? Poate cineva lipsit de remuşcări adevărate să se răzvrătească 


împotriva trupului şi să practice adevărul? Poate cineva fără remușcări reale 
să se căiască cu adevărat? Cu siguranţă, nu. Dacă nici măcar nu are 
remuşcări, nu este absurd să vorbească despre cunoaştere de sine? Oare nu 
reprezintă acest lucru doar deghizare și fraudă? După ce mint şi înşeală, unii 
oameni își pot da seama de asta și simt remușcări. Deoarece au un simţ al 
rușinii, se simt stânjeniți să-și recunoască fățiș stricăciunea în faţa altora, 
dar se pot ruga și deschide în faţa lui Dumnezeu. Sunt dispuşi să se căiască 
şi, după aceea, se schimbă cu adevărat. Aceasta e o persoană care se şi 
cunoaşte pe sine însăşi şi se căieşte cu adevărat. Oricine îndeajuns de 
curajos să recunoască în fața celorlalți că a minţit şi a înșelat şi care se poate 
ruga lui Dumnezeu şi îşi poate deschide sufletul, recunoscându-și 
dezvăluirile stricăciunii, este o persoană capabilă să se cunoască pe sine 
însăşi şi să se căiască în mod sincer. După o perioadă de rugăciune şi de 
căutare a adevărului, găseşte o cale de practică şi suferă o oarecare 
schimbare. Deşi toți au aceeaşi natură-esenţă și toți au o fire coruptă, cei 
care pot accepta adevărul au speranţa că vor fi mântuiţi. După ce cred în 
Dumnezeu, unii oameni se bucură să lectureze cuvintele lui Dumnezeu şi se 
concentrează să reflecteze asupra lor înşişi. Când îşi văd dezvăluirile 
stricăciunii, simt că Îi sunt datori lui Dumnezeu şi adoptă adesea metode de 
înfrânare pentru a rezolva problema minciunii şi a fraudei lor. Totuşi, 
nefiind în stare să se controleze, în continuare mint frecvent și se dedau la 
fraudă. Şi atunci îşi dau seama că problema unei firi satanice nu se poate 
rezolva cu ajutorul înfrânării. Așa că se roagă lui Dumnezeu, Îi explică 
dificultăţile lor, Îl imploră să-i salveze de constrângerea naturii păcătoase şi 
de influenţa Satanei, pentru a obține mântuirea lui Dumnezeu. După o 
vreme, vor exista nişte rezultate, dar nu şi o rezolvare fundamentală a 
problemei minciunii şi a înşelăciunii lor. Așa că îşi dau seama în cele din 


urmă că firea satanică a prins de mult rădăcini în inima lor, ajungându-le 


până la suflet. Natura umană e satanică. O persoană poate să se elibereze de 
robia şi constrângerea firii satanice doar prin acceptarea judecății şi 
mustrării cuvintelor lui Dumnezeu și prin obținerea lucrării Duhului Sfânt. 
Doar când cuvintele lui Dumnezeu o luminează şi o conduc vede 
profunzimea stricăciunii sale şi recunoaște că omenirea coruptă e, într- 
adevăr, progenitura Satanei și că, dacă nu ar fi fost lucrarea de mântuire a 
lui Dumnezeu, toți oamenii ar fi suferit pierzanie şi distrugere. Doar atunci 
văd cât de practic e pentru Dumnezeu să mântuiască oamenii prin judecată 
şi mustrare. După ce au experimentat acest lucru, sunt capabili să accepte 
din toată inima judecata şi mustrarea lui Dumnezeu şi încep să aibă 
remușcări sincere. Acum au cu adevărat conștiință şi încep să se cunoască 
pe sine. Cât despre cei cărora le lipseşte conștiința din inimi, şi ei pot învăţa 
să spună câteva cuvinte spirituale, câteva cuvinte ale rațiunii. Ei sunt cu 
precădere specialişti în a recita lozincile pe care aşa-zişii „oameni pioşi” le 
repetă frecvent şi ei par chiar sinceri, înşelându-şi ascultătorii de le dau 
lacrimile. Drept urmare, toți îi plac şi îi respectă. Sunt mulți oameni de 
acest fel? Ce fel de persoană e aceasta? Nu este un fariseu? Astfel de 
oameni sunt cei mai înşelători. Oamenii care nu înțeleg adevărul, atunci 
când intră prima dată în contact cu un asemenea ins, pot crede că e foarte 
spiritual, așa că îl aleg drept lider. Urmarea e că, în mai puţin de un an, el i- 
a adus de partea sa pe toți aceşti oameni lipsiţi de discernământ. Ei se strâng 
în jurul lui, oferindu-i aprobarea şi aprecierea lor, îi cer îndrumarea oricând 
se întâmplă ceva şi chiar îi imită tonul vorbirii. Cei care îl urmează învață 
cum să debiteze cuvinte şi doctrine, învaţă să-i înșele pe oameni şi pe 
Dumnezeu, dar în consecință, când vin încercările, sunt cu toții negativi și 
slabi. În inimile lor, se plâng de Dumnezeu şi se îndoiesc de El, fără să arate 
nici cea mai mică urmă de credinţă. Acesta e rezultatul, când te închini la o 


persoană şi o urmezi. In ciuda faptului că au crezut în Dumnezeu timp de 


mulți ani şi sunt capabili să vorbească despre multe doctrine spirituale, ei nu 
au câtuşi de puţin adevărul-realitate. Au fost cu toții induşi în eroare și 
captivaţi de un fariseu ipocrit. Nu-i aşa că e uşor pentru cei care nu pot 
discerne să fie înşelaţi şi să o ia pe calea greșită? Oamenii care nu pot 


discerne sunt netoţi și sunt cu toţii prea uşor de indus în eroare. 


Pentru a învăţa discernământul, o persoană trebuie mai întâi să 
reflecteze la propriile probleme şi să şi le discearnă. Există aroganță şi 
infatuare în toți și chiar să ai şi o mică putere te poate face să acționezi în 
mod arbitrar. Acesta e un lucru pe care oamenii îl văd întâmplându-se chiar 
des şi poate fi perceput imediat, dar care sunt acele firi corupte care nu sunt 
aşa de uşor de observat sau la care oamenii sunt mai puţin sensibili şi care 
sunt greu de descoperit la tine însuţi sau la ceilalți? (Nu sunt sensibil la 
înşelăciune.) O insensibilitate la înșelăciune — şi ce altceva? (Egoismul şi 
comportamentul detestabil). Egoismul şi comportamentul detestabil. De 
pildă, există unii oameni care fac ceva şi pretind că o fac din considerație 
pentru alții, folosind-o ca scuză pentru a câştiga aprobarea tuturor. Dar, de 
fapt, ei o fac pentru a se scuti de bătăi de cap, un motiv de care alții nu sunt 
conştienţi şi care e dificil de identificat. Ce alte firi corupte sunt cel mai 
greu de detectat? (Să fu ipocrit.) Adică să lași impresia că eşti o persoană 
bună în aparență, să faci câteva lucruri care se aliniază cu noțiunile umane 
pentru a fi lăudat, dar să ascunzi înăuntru o filozofie satanică şi motive 
ascunse. Aceasta e o fire înşelătoare. E acest lucru uşor de discernut? 
Oamenii de calibru slab şi cei care nu înţeleg adevărul nu pot vedea dincolo 
de lucruri; în special, ei nu pot discerne acest fel de persoană. Există unu 
lideri şi lucrători care, atunci când rezolvă o problemă, vorbesc clar și logic, 
de parcă i-ar fi dat de capăt, dar, când sfârşesc de vorbit, problema rămâne 
nerezolvată. Chiar pot să te facă să crezi în mod greşit că problema a fost 


soluționată; nu e aceasta o inducere în eroare şi o înşelare a oamenilor? Cei 


care nu acționează în mod real când îşi fac datoria şi care scot pe gură un 
potop de cuvinte goale și înflorite sunt toţi ipocriţi. Sunt mult prea vicleni și 
înşelători. După ce v-aţi asociat mult timp cu acest fel de persoană, ați putea 
s-o discerneţi? De ce nu se schimbă după ce a crezut în Dumnezeu mulți 
ani? Care e cauza principală? Pentru a spune lucrurilor pe nume, toţi aceştia 
sunt oameni care sunt scârbiţi de adevăr, aşa că nu sunt dispuși să-l accepte. 
Ei preferă să se ghideze după filozofia Satanei, gândindu-se că acest lucru 
nu numai că nu îi dezavantajează, dar îi ajută să pară uimitori şi fermecători 


şi îi face pe ceilalți să-i admire. Nu sunt astfel de oameni vicleni și 

A 


înșelători? Mai degrabă ar muri decât să accepte adevărul; poate o astfel de 
persoană să fie mântuită? Atunci când se confruntă cu faptul că sunt 
emondaţi, unii oameni își pot recunoaște verbal faptele reprobabile, dar în 
inima lor, se împotrivesc: „Chiar dacă este corect ceea ce spui, nu voi 
accepta. Mă voi opune până la capăt!” Ei se deghizează destul de bine, 
afirmând că acceptă, dar în inima lor nu fac asta. Şi aceasta e o fire care este 
scârbită de adevăr. Ce alte firi corupte sunt dificil de depistat şi remarcat? 
Nu e intransigenţa greu de identificat? Intransigenţa e un fel de fire care e și 
ea destul de ascunsă. Se manifestă adesea ca o insistență încăpățânată 
asupra propriilor opinii şi ca o dificultate în a accepta adevărul. Indiferent 
cum ar vorbi alții în conformitate cu adevărul, persoana intransigentă tot se 
cramponează de obiceiurile ei. O persoană cu o fire intransigentă e cel mai 
puțin probabil să accepte adevărul. Oamenii care nu acceptă adevărul 
ascund adesea acest fel de fire intransigentă. Când oamenii se agaţă cu 
încăpățânare de ceva din ei sau au o atitudine în care insistă cu dorinţele lor 
subiective, este greu de detectat. Ce altceva mai există? A nu iubi adevărul 
şi a fi scârbit de adevăr sunt dificil de descoperit. Ferocitatea e greu de 
depistat. Cel mai uşor de depistat sunt aroganţa şi înşelătoria, dar celelalte — 


intransigenţa, a fi scârbit de adevăr, ferocitatea, ticăloşia — sunt toate dificil 


de identificat. Cel mai greu de depistat e ticăloşia, deoarece a devenit natura 
omului şi el începe să o laude şi chiar mai multă ticăloşie nu i se va părea 
ceva rău. Așadar, o fire ticăloasă e şi mai greu de detectat decât una 
intransigentă. Unii oameni spun: „Cum de nu e uşor de depistat? Toţi 
oamenii au pofte rele. Nu e asta ticăloşia?” Acest lucru e superficial. Ce 
este adevărata ticăloşie? Ce stări sunt ticăloase atunci când se manifestă? 
Este o fire ticăloasă atunci când oamenii folosesc declaraţii răsunătoare ca 
să ascundă intențiile rele şi ruşinoase care se află în adâncul inimii lor, iar 
apoi să-i facă pe ceilalți să creadă că aceste afirmaţii sunt foarte bune, 
superioare şi legitime și, în cele din urmă, să își atingă motivele ascunse? 
De ce se numeşte acest lucru a fi ticălos, şi nu a fi înşelător? În ceea ce 
priveşte firea şi esenţa, înșelăciunea nu este chiar la fel de rea. A fi ticălos 
este mai grav decât a fi înşelător, reprezintă un comportament mai insidios 
şi mult mai abject decât înșelăciunea și este dificil pentru omul de rând să 
vadă acest lucru așa cum este de fapt. De exemplu, ce fel de cuvinte a 
folosit şarpele pentru a o ademeni pe Eva? Cuvinte amăgitoare, care sună 
corect şi par a fi spuse pentru binele tău. Tu nu ești conştient că există ceva 
în neregulă cu aceste cuvinte sau vreo intenție malițioasă în spatele lor şi, în 
acelaşi timp, eşti incapabil să renunţi la aceste sugestii făcute de Satana. 
Aceasta este ispita. Când ești ispitit şi asculți astfel de cuvinte, nu te poți 
abține să nu fu ademenit şi este posibil să cazi într-o capcană, atingând 
astfel scopul Satanei. Aceasta se numeşte ticăloşie. Șarpele a folosit această 
metodă pentru a o ademeni pe Eva. Este acesta un tip de fire? (Da.) De unde 
vine acest tip de fire? Vine de la şarpe, de la Satana. Acest tip de fire 
ticăloasă există în natura omului. Nu e această ticăloşie diferită de poftele 
rele ale oamenilor? Cum se nasc poftele ticăloase? Au legătură cu trupul. 
Adevărata ticăloşie e un fel de fire adânc ascunsă, care e complet de 


nepătruns pentru oamenii fără experiență sau pricepere a adevărului. De 


aceea, dintre firile omului, ea este cel mai dificil de depistat. În ce fel de 
persoană se manifestă cel mai grav firea ticăloasă? În cea căreia îi place să-i 
exploateze pe alții. Ea se pricepe așa de bine la manipulare, că oamenii pe 
care îi manipulează nici nu ştiu ce s-a întâmplat, după aceea. Acest fel de 
persoană are o fire ticăloasă. Oamenii ticăloşi, pe baza înşelăciunii, folosesc 
alte mijloace ca să-şi ascundă înşelătoria, să-și țină secrete păcatele şi să-şi 
tăinuiască intenţiile secrete, scopurile şi dorinţele egoiste. Aceasta este 
ticăloşia. În plus, vor folosi diverse mijloace să te ademenească, să te 
ispitească şi să te seducă, făcându-te să le urmezi aspiraţiile şi să le satisfaci 
dorințele egoiste pentru a-şi atinge scopurile. Toate acestea sunt ticăloase. 
Aceasta e o adevărată fire satanică. Aţi manifestat vreuna dintre aceste 
purtări? Ce aspect al unei firi ticăloase ați manifestat mai mult: ispita, 
ademenirea sau folosirea minciunilor pentru a ascunde alte minciuni? (Simt 
că am manifestat puţin din toate.) Simţi că ai manifestat puţin din toate. 
Adică, la nivel emoţional, simți că ai manifestat şi, în același timp, nu ai 
manifestat aceste purtări. Nu poţi aduce nicio dovadă. Atunci, în viaţa ta de 
ZI cu ZI, îţi dai seama că dezvălui o fire ticăloasă când te confrunți cu ceva? 
De fapt, aceste lucruri există în firea tuturor. De pildă, e ceva ce nu înţelegi, 
dar nu vrei să le spui celorlalți că nu înţelegi, așa că foloseşti diverse 
mijloace să-i induci în eroare ca să creadă că înţelegi. Aceasta este fraudă. 
Acest fel de fraudă e o manifestare a ticăloşiei. Mai sunt și ispita şi 
ademenirea, toate acestea sunt manifestările ticăloşiei. Îi ispitiţi adesea pe 
alții? Dacă încerci în mod legitim să înţelegi pe cineva, dorind să ai părtăşie 
cu acea persoană, dacă o cere munca ta şi e o interacţiune corectă, nu se 
consideră ispită. Dar dacă ai intenție şi scop personale şi nu vrei cu adevărat 
să înţelegi firea, căutările și cunoaşterea acestei persoane, ci vrei mai 
degrabă să-i extragi cele mai intime gânduri și adevăratele sentimente, 


atunci asta se numeşte ticăloşie, ispită și ademenire. Dacă faci asta, atunci ai 


o fire ticăloasă; nu este acesta un lucru ascuns? E acest fel de fire uşor de 
schimbat? Dacă vei putea discerne ce manifestări are fiecare aspect al firii 
tale, ce stări provoacă adesea şi le vei pune în legătură cu tine, simțind cât 
de îngrozitor şi periculos e acest fel de fire, te vei simți obligat să te schimbi 
în această privință şi vei fi capabil să fii însetat după cuvintele lui 
Dumnezeu şi să accepţi adevărul. Acesta e momentul în care poţi să te 
schimbi și să primeşti mântuirea. Dar dacă după ce le vei pune în legătură, 
tot nu vei fi însetat după adevăr, nu vei avea nicio obligaţie sau învinovăţire 
— cu atât mai puţin căinţă — şi nu vei iubi adevărul, atunci va fi dificil să te 
schimbi. Iar înțelegerea nu va ajuta, deoarece tot ce ai înțelege ar fi doar 
doctrină. Indiferent ce aspect al adevărului este, dacă înţelegerea ta se va 
opri la nivelul doctrinei și nu se va lega de practica şi intrarea ta, nu va fi de 
niciun folos doctrina pe care o înţelegi. Dacă nu vei înțelege adevărul, nu îţi 
vei recunoaşte firea coruptă, nu te vei căi în faţa lui Dumnezeu şi nu vei 
mărturisi, dacă nu te vei simţi dator faţă de Dumnezeu şi nu te vei uri, nu 
vei avea nicio şansă să fii mântuit. Dacă vei recunoaşte cât de serioase sunt 
problemele tale, dar nu-ţi va păsa şi nu te vei urî, dacă în interior te vei 
simți încă amorțit şi pasiv, nu vei accepta judecata și mustrarea lui 
Dumnezeu şi nu te vei ruga Lui sau nu te vei baza pe El ca să-ți îndrepți 


firea coruptă, atunci vei fi în mare pericol şi nu vei primi mântuirea. 


Care sunt condițiile pentru a fi mântuit? În primul rând, o persoană 
trebuie să înțeleagă adevărul și să accepte de bunăvoie judecata şi mustrarea 
lui Dumnezeu. Apoi trebuie să aibă voinţa să coopereze, să fie capabilă să 
se răzvrătească împotriva ei înseşi şi să fie dispusă să renunţe la propriile 
dorinţe egoiste. Ce includ dorinţele egoiste? Înfățișarea, statutul, vanitatea, 
diversele aspecte ale propriilor interese, precum şi planurile, dorințele, 
perspectivele, destinația unei persoane — indiferent dacă sunt imediate sau 


de viitor — toate sunt incluse aici. Dacă vei putea căuta adevărul ca să îți 


înlături aceste firi corupte, dacă vei realiza pe rând progrese cu ele, dacă le 
vei abandona puţin câte puţin, atunci practicarea adevărului va deveni din 
ce în ce mai uşoară pentru tine şi vei atinge o stare de supunere față de 
Dumnezeu. Statura ta va creşte treptat. Odată ce vei înțelege adevărul şi vei 
fi capabil să vezi dincolo de lucruri și să renunți la aceste dorinţe egoiste 
puțin câte puţin, firea ta se va schimba. Ce nivel al schimbării aţi atins 
acum? Pe baza observaţiilor Mele, în ceea ce privește aceste adevăruri- 
realități ale schimbărilor firii, practic, încă nu aţi pătruns în ele. Așadar, care 
e statura voastră prezentă şi în ce stare trăiţi? Cei mai mulți dintre voi 
sunteţi blocaţi la nivelul în care vă faceţi datoria şi bateţi pasul pe loc în 
această etapă: „Ar trebui să-mi fac datoria sau nu? Cum îmi pot îndeplini 
datoria bine? Oare dacă îmi îndeplinesc datoria aşa e superficial?” Uneori, 
când îndeplinirea datoriei tale este deosebit de superficială, te vei simţi 
mustrat în inima ta. Vei simţi ca şi cum Îi eşti dator lui Dumnezeu, că L-ai 
dezamăgit pe Dumnezeu, ba chiar te vei văita şi Îi vei exprima lui 
Dumnezeu dorinţa de a-ţi îndeplini îndatoririle cum se cuvine pentru a-l 
răsplăti iubirea. Dar după două zile, vei deveni din nou negativ şi nu vei 
mai dori să-ți îndeplineşti îndatoririle. Nu poţi trece niciodată de această 
etapă. Înseamnă asta să ai statură? (Nu.) Când nu veţi mai avea nevoie să 
aveți părtăşie despre cum să vă îndepliniți îndatoririle cu loialitate, despre 
nevoia de a vă îndeplini îndatoririle cu toată inima şi mintea voastră şi 
despre nevoia de a vă supune orchestrărilor şi rânduielilor lui Dumnezeu și 
veţi putea să vă asumaţi îndatoririle ca pe o misiune proprie, să le 
îndepliniți bine fără cereri, fără plângeri şi fără să faceți propriile alegeri, 
atunci veţi fi atins o anumită statură. E întotdeauna nevoie să avem părtăşie 
despre cum să-și îndeplinească bine îndatoririle o persoană. De ce trebuie să 
continuăm să avem părtăşie în această privință? Pentru că oamenii nu ştiu 


cum să-şi îndeplinească îndatoririle şi nu pot înţelege principiile; nu au 


priceput temeinic diversele adevăruri despre îndeplinirea îndatoririlor şi nici 
n-au înțeles adevărul şi n-au intrat în realitate. Unii oameni înțeleg doar 
câteva doctrine, dar nu sunt dispuși să le practice sau să intre în ele şi nici să 
îndure suferinţa și epuizarea, sunt întotdeauna lacomi de confort trupesc, 
fac încă prea multe alegeri proprii, nu sunt în stare să renunţe şi nu se lasă 
întru totul în mâinile lui Dumnezeu. Încă au propriile planuri şi cerinţe; 
dorinţele, gândurile şi perspectivele personale încă îi domină și îi pot 
controla: „Dacă voi îndeplini această datorie, voi avea perspective bune? 
Există abilități pe care le pot învăţa din acest lucru? Voi dobândi ceva în 
casa lui Dumnezeu în viitor?” Să vă gândiţi tot timpul la aceste lucruri, să vi 
se pară neplăcut când vă îndepliniți îndatoririle e puţin greu, obositor sau 
lipsit de bucurii, să vă simțiți inconfortabil cu timpul, să deveniți negativi şi 
încă să fie nevoie să aveţi părtăşie despre adevăr şi lucrarea ideologică 
înseamnă o lipsă de statură. Implică acestea o schimbare a firii? Încă este 
prea devreme pentru asta. Odată ce pricepeţi adevărurile-principii care ar 
trebui înţelese pentru a vă îndeplini îndatoririle, a depăși acest obstacol, 
puteți atinge o îndeplinire adecvată a îndatoririlor. Pentru a merge mai 


departe, vor fi apoi necesare schimbări ale firii. 


Acum, fie că e vorba de îndeplinirea datoriei sau de slujirea lui 
Dumnezeu, toate acestea necesită o reflecţie frecventă asupra propriei 
persoane. Indiferent de opiniile greşite sau de firile corupte pe care o 
persoană le dezvăluie, ea trebuie să caute adevărul pentru a le înlătura. Doar 
în acest fel îşi poate face datoria conform standardelor şi primi aprobarea 
lui Dumnezeu. O persoană trebuie să fie capabilă să-și discearnă propriile 
firi corupte, altfel nu le poate înlătura. Unii oameni nu pot vedea ce este 
specific unei firi corupte şi ce nu este. De pildă, ce le place oamenilor să 
mănânce sau cu ce le place să se îmbrace, ce obiceiuri de viaţă au, precum 


şi moştenirea strămoșilor şi conceptele tradiționale — unele dintre acestea 


sunt cauzate de influenţa culturii și a obiceiurilor tradiționale, unele de 
educație şi moștenirea familială şi altele de o lipsă de cunoaştere şi 
înţelegere. Acestea nu sunt probleme majore şi nu au nimic de-a face cu 
bunătatea sau răutatea umanității cuiva, iar unele pot fi rezolvate prin 
învăţare şi dobândirea unei mai bune înţelegeri. Totuşi, noțiunile sau 
opiniile greşite despre Dumnezeu sau problema unei firi corupte trebuie 
înlăturate prin căutarea adevărului şi nu pot fi schimbate prin educaţie 
umană. În orice caz, de oriunde îţi vin noţiunile și ideile, dacă ele nu se 
aliniază cu adevărul, trebuie să renunţ la ele și să cauţi adevărul pentru a le 
înlătura. Urmărirea adevărului poate rezolva toate problemele unei 
persoane. Multe probleme care nu par să fie legate de adevăr pot fi 
rezolvate indirect prin înţelegerea adevărului. Nu doar problemele 
referitoare la o fire coruptă pot fi rezolvate folosind adevărul, ci şi acelea 
care nu privesc o fire coruptă, precum unele comportamente, metode, 
noțiuni şi obiceiuri umane — acestea pot fi rezolvate complet doar folosind 
adevărul. Adevărul poate nu doar să îndrepte firile corupte ale oamenilor, ci 
şi să servească drept ţel în viaţă, drept fundaţie a vieții și principiu de viaţă 
şi poate să rezolve toate greutățile şi problemele unei persoane. Fără doar şi 
poate. Care este cel mai important lucru acum? E de a vedea că sursa multor 
probleme e direct legată de neînţelegerea adevărului. Mulţi oameni nu ştiu 
cum să practice când li se întâmplă ceva, iar asta se întâmplă din cauza 
faptului că nu înţeleg adevărul. Oamenii nu pot vedea esența şi sursa atât de 
multor lucruri şi asta e tot din cauza faptului că nu înţeleg adevărul. Dar 
cum de mai pot vorbi atât de articulat fără să priceapă adevărul? (Sunt toate 
doar cuvinte și doctrine.) Atunci această problemă de a spune doctrine 
trebuie rezolvată. Rosteşte mai puţine vorbe goale, recită mai puţine 
doctrine şi strigă mai puţine sloganuri; vorbeşte mai practic, pune mai mult 


în practică adevărul, discută mai mult despre cunoașterea de sine şi 


disecarea de sine şi lasă-i pe ceilalți să audă cuvinte pe care le consideră 
edificatoare şi benefice. Doar o persoană care face asta deține adevărul- 
realitate. Nu declama doctrine și nu spune vorbe goale, nu rosti cuvinte 
ipocrite şi înşelătoare şi nu zice cuvinte care nu aduc lămurire. Cum poți 
evita acest fel de discurs? Trebuie mai întâi să recunoști şi să vezi urâţenia, 
stupiditatea şi absurditatea acestor lucruri; atunci vei fi capabil să te 
răzvrătești împotriva trupului. În plus, trebuie să ai și rațiune. Cu cât are o 
persoană mai multă rațiune, cu atât va vorbi mai corect şi mai cuviincios, cu 
atât mai matură va fi umanitatea ei, cu atât mai practice vor deveni 
cuvintele ei şi cu atât mai puţine nonsensuri va rosti. ȘI, în inima ei, va 
detesta acele vorbe goale, acele exagerări şi falsităţi. Unii oameni au prea 
mult orgoliu şi vor întotdeauna să spună lucruri frumoase ca să se prefacă, 
dorind să dobândească un loc de seamă în inimile celorlalți şi să le câştige 
stima, făcându-i să considere că ei cred foarte mult în Dumnezeu, că sunt 
persoane bune şi că sunt în mod special demni de admirație. Ei au 
întotdeauna această intenție de a se preface; sunt controlați de o fire 
coruptă. Oamenii au firi corupte, ceea ce este sursa faptului că oamenii fac 
rău ca să se opună lui Dumnezeu, problema cea mai dificil de rezolvat. 
Dacă Duhul Sfânt nu lucrează şi Însuşi Dumnezeu nu face pe cineva 
perfect, firea sa coruptă nu poate fi purificată şi nu se poate ajunge la o 
schimbare a firii. Altminteri, o persoană nu o poate înlătura prin nicio cale. 
Dacă eşti o persoană care urmăreşte adevărul, atunci trebuie să reflectezi la 
firea ta coruptă și să ţi-o înţelegi pe baza cuvintelor lui Dumnezeu, să te 
compari cu fiecare propoziție din cuvintele de expunere şi de judecată ale 
lui Dumnezeu şi, puţin câte puţin, să-ți scoţi la iveală toate firile şi stările 
corupte. Începe prin a cerceta intenţiile şi scopul cuvintelor şi acţiunilor 
tale, disecă şi discerne fiecare cuvânt pe care îl rosteşti şi nu trece nimic cu 


vederea din ceea ce există în gândurile şi mintea ta. In acest fel, prin 


disecare şi discernere progresive, vei descoperi că firea ta coruptă nu e 
neglijabilă, ci mai degrabă vastă, şi că otrăvurile Satanei nu sunt limitate, ci 
mai degrabă numeroase. Astfel, treptat, îţi vei vedea cu claritate firile 
corupte şi natura-esenţă și îți vei da seama cât de profund te-a corupt 
Satana. În acel moment, vei simţi cât de preţios este adevărul exprimat de 
Dumnezeu. El poate rezolva problemele firii şi naturii corupte ale omenirii. 
Acest leac pe care Dumnezeu l-a pregătit pentru oamenii corupți cu scopul 
de a mântui omenirea este incredibil de eficient, ba chiar mai valoros decât 
orice elixir. De aceea, pentru a primi mântuirea lui Dumnezeu, urmărești de 
bunăvoie adevărul, preţuind din ce în ce mai mult fiecare aspect al 
adevărului și urmărindu-l cu tot mai multă forță. Când o persoană are acest 
sentiment în inima ei, înseamnă că a înţeles deja adevărul într-o măsură și 
că a prins deja rădăcini pe calea adevărată. Dacă îl poate experimenta mai 
profund și Îl poate iubi cu adevărat, din inimă, pe Dumnezeu, viaţa-fire a 


persoanei va începe să se transforme. 


E uşor să se facă unele schimbări în comportament, dar nu e uşor să se 
schimbe viaţa-fire a unei persoane. Rezolvarea problemei unei firi corupte 
trebuie să înceapă de la cunoaşterea de sine. Acest lucru necesită atenţie, 
concentrare pe examinarea treptată a propriilor intenții și stări, scrutare 
constantă a intenţiilor şi a modurilor obişnuite de a vorbi. Şi apoi, într-o 
bună zi, va exista o conştientizare bruscă: „Spun întotdeauna lucruri 
frumoase pentru a mă preface, sperând că voi obţine un loc de seamă în 
inimile celorlalți. Aceasta e o fire rea. Nu este revelația unei umanităţi 
normale şi nu se conformează cu adevărul. Acest mod rău de a vorbi şi 
această intenţie rea sunt greşite, trebuie schimbate şi e necesar să scap de 
ele.” După ce ai această conștientizare, vei simţi gravitatea serioasă a firii 
tale rele cu o claritate crescândă. Crezuseşi că răutatea înseamnă doar 


existenţa unei mici pofte rele între un bărbat și o femeie şi simţiseşi că, deşi 


ai dat dovadă de răutate în această privinţă, nu erai o persoană cu o fire rea. 
Acest lucru arată că ţi-a lipsit înțelegerea unei firi rele; părea că ştii înţelesul 
superficial al cuvântului „rău”, dar nu puteai cu adevărat să recunoşti sau să 
discerni o fire rea; şi, de fapt, încă nu înţelegi ce înseamnă cuvântul „rău”. 
Când îţi vei da seama că ai dezvăluit acest fel de fire, vei începe să 
reflectezi la sinele tău şi să o recunoști, să îi cercetezi în profunzime 
originile și vei vedea că ai într-adevăr o asemenea fire. Ce ar trebui să faci 
după aceea? Trebuie să îți examinezi permanent intențiile în modurile tale 
similare de a vorbi. Prin această cercetare constantă, vei recunoaște cu o 
autenticitate şi o acuratețe din ce în ce mai mari că ai într-adevăr acest fel 
de fire şi esență. Doar în ziua în care vei admite cu adevărat că ai o fire rea, 
vei începe să simţi ură şi detestare față de ea. De la a crede că e bună, cu o 
conduită cinstită, înzestrată cu simțul dreptăţii, cu integritate morală, 
neprefăcută, o persoană ajunge să recunoască faptul că are asemenea naturi- 
esențe precum aroganţa, intransigenţa, înșelăciunea, răutatea și aversiunea 
față de adevăr. În acel moment, se va fi evaluat cu exactitate şi ştie ce este 
cu adevărat. Doar să admiţi verbal sau să recunoşti superficial că ai aceste 
manifestări şi dispoziţii nu va stârni o ură veritabilă. O persoană poate să se 
urască pe sine cu adevărat doar recunoscând că esenţa acestor firi corupte e 
maniera respingătoare a Satanei. Ce fel de umanitate e necesară ca o 
persoană să se cunoască pe sine însăşi până în punctul în care să se urască? 
Trebuie să iubească lucrurile pozitive, adevărul, corectitudinea şi dreptatea, 
să aibă conştiinţă și vigilență, să fie bună la suflet şi să fie capabilă să 
accepte şi să practice adevărul — toţi oamenii de acest fel se pot cunoaște cu 
adevărat şi urî pe ei înşişi. Aceia care nu iubesc adevărul şi cărora li se pare 
greu să accepte adevărul nu se vor cunoaşte niciodată pe sine. Chiar dacă 
pot rosti unele cuvinte despre cunoașterea de sine, nu pot pune adevărul în 


practică şi nu vor suferi nicio schimbare autentică. Cunoașterea de sine e 


cea mai dificilă sarcină. De pildă, cineva de calibru scăzut se poate gândi: 
„Calibrul meu nu este bun. Sunt timid din fire şi mi-e frică să mă implic. Aş 
putea fi chiar cea mai neprefăcută și lașă persoană din lume. Aşadar, asta 
mă face cel mai demn de a primi mântuirea lui Dumnezeu.” Este aceasta 
adevărata cunoaştere de sine? Acestea sunt cuvintele unei persoane care nu 
înţelege adevărul. Dacă o persoană nu are calibru bun înseamnă automat că 
nu are o fire coruptă? Nu au şi laşii firi corupte? Nu au fost şi ei corupți de 
Satana? De fapt, aceşti oameni au o fire la fel de rea și arogantă şi, mai mult 
decât atât, ea e destul de adânc ascunsă şi mai înrădăcinată decât la o 
persoană obişnuită. De ce spun că e adânc ascunsă? (Pentru că ei cred 
întotdeauna că sunt buni.) Aşa este. Ei înşişi sunt amăgiţi şi induși în eroare 
de această iluzie, de aceea le e imposibil să accepte adevărul. Cred că sunt 
deja buni şi că nu au nevoie de judecata şi de purificarea lui Dumnezeu. 
Toate acele cuvinte pe care Dumnezeu le spune despre judecata oamenilor 
ŞI expunerea corupţiei lor le sunt adresate altora, acelor oameni competenţi, 
cu firi arogante, acelor oameni răi şi celor care induc în eroare — falşi lideri 
şi antihrişti; dar nu le sunt adresate oamenilor ca ei. Ei sunt deja îndeajuns 
de buni; mâinile lor sunt curate, iar ei înșiși sunt neprihăniţi, fără nicio pată. 
Când pe ei înşişi se definesc în acest fel, le e cu putinţă să se cunoască pe 
sine cu adevărat? (Nu.) Ei nu se pot cunoaşte pe sine și cu siguranţă nu 
înţeleg adevărul. Ei nu pot înţelege sub nicio formă asemenea adevăruri, 
precum motivul pentru care Dumnezeu judecă şi mustră oamenii, cum 
mântuieşte El oamenii sau cum e purificată o fire coruptă. O persoană care 
nu se cunoaște deloc pe sine categoric nu înţelege niciun adevăr. Aceste 
opinii greşite pe care le dezvăluie sunt suficiente pentru a arăta că e un om 
ridicol şi absurd. Înțelegerea lui e absurdă și își impune propriile convingeri 
asupra lui Dumnezeu; și aceasta e o fire rea. Răutatea e un fel de fire care 


nu se manifestă numai în problema conduitei dintre un bărbat şi o femeie: 


puţină poftă rea nu ar trebui etichetată drept o fire rea. Dar dacă poftele rele 
ale unei persoane sunt prea puternice şi ea se angajează adesea în 
promiscuitate sau homosexualitate constantă, atunci acest lucru este rău. 
Unii oameni nu pot face distincția între cele două, etichetând întotdeauna 
poftele rele drept răutate şi explicând răutatea prin prisma poftelor rele; le 
lipseşte discernământul. O fire rea e cel mai greu de recunoscut. Acţiunile 
oricui e prea înşelător şi sinistru sunt toate rele. De exemplu, unii oameni, 
după ce mint, se gândesc: „Dacă nu îmi împărtășesc înţelegerea, cine știe ce 
vor crede ceilalți despre mine? Trebuie să mă deschid şi să am puţin 
părtăşie; după ce îmi voi împărtăși înțelegerea, asta va fi tot. Nu-i pot lăsa 
pe ceilalți să îmi cunoască adevăratele intenții şi să creadă că sunt 
înşelător.” Ce fire e aceasta? Să te deschizi într-un fel înşelător se numeşte 
ticăloşie. Şi, după ce mint, vor observa: „A aflat cineva că am minţit? Mi-a 
putut vedea cineva firea adevărată?” Încep să smulgă informaţii de la alţii şi 
să-i interogheze; şi asta e tot rău. Nu este uşor să depistezi o fire rea. 
Oricine face lucruri într-un fel deosebit de sinistru și înșelător, punând 
piedici celorlalți ca să nu-i vadă adevărata faţă, e rău. Oricine complotează 
şi unelteşte ca să-şi atingă scopurile este rău. Oricine înșală oamenii făcând 
lucruri rele, sub pretextul că face bine şi silindu-i pe ceilalți să presteze 
servicii pentru el e cel mai rău dintre toţi. Marele balaur roşu e cel mai rău; 


Satana e cel mai rău; acei demoni regi sunt cei mai răi; toți diavolii sunt răi. 


Pentru a urmări schimbarea firii, o persoană trebuie mai întâi să-şi 
recunoască propria fire coruptă. Adevărata cunoaștere de sine implică 
vederea şi disecarea minuțioasă a esenței propriei corupții, precum şi 
recunoaşterea diverselor stări pe care le trezeşte o fire coruptă. Doar atunci 
când cineva își înţelege clar firea şi stările corupte își poate uri trupul şi pe 
Satana şi de-abia atunci se produce o schimbare a firii. Dacă nu îşi poate 


recunoaşte aceste stări şi nu reuşeşte să facă legăturile şi să le pună în 


relație cu sine, poate firea acelei persoane să se schimbe? Nu poate. 
Schimbarea firii necesită ca o persoană să-și recunoască diferitele stări pe 
care firea sa coruptă le trezeşte; trebuie să ajungă în punctul de a nu fi 
constrânsă de firea sa coruptă şi de a pune adevărul în practică — doar atunci 
firea sa poate începe să se schimbe. Dacă nu poate recunoaște originea 
stărilor sale corupte şi doar se înfrânează conform cuvintelor şi doctrinelor 
pe care le înţelege, atunci, chiar dacă are o purtare cât de cât bună şi se 
schimbă puţin la exterior, acest lucru nu poate fi considerat o schimbare a 
firii. Din moment ce nu poate fi considerat o schimbare a firii, atunci care 
este rolul pe care majoritatea oamenilor îl joacă în timpul îndeplinirii 
datoriei lor? Este rolul de muncitor; ei doar depun efort și se ocupă de 
treburi. Deşi îşi îndeplinesc şi datoria, în majoritatea timpului, se 
concentrează doar să termine lucrurile, nu caută adevărul, ci doar depun 
efort. Uneori, când sunt într-o pasă bună, se străduiesc mai mult, iar alteori, 
când sunt într-o pasă proastă, se înfrânează puţin. Dar, după aceea, se vor 
examina ȘI vor simți remușcări, așa că se vor strădui din nou mai mult, 
crezând că aceasta e căința. De fapt, aceasta nu înseamnă nici schimbare 
adevărată, nici căință adevărată. Căinţa adevărată începe cu cunoaşterea de 
sine; începe cu o schimbare în comportament După ce purtarea unei 
persoane s-a schimbat şi aceasta se poate răzvrăti împotriva trupului, poate 
pune adevărul în practică şi comportamentul său pare să fie aliniat cu 
principiile, asta înseamnă că a existat o căință veritabilă. Apoi, puţin câte 
puțin, ajunge în punctul în care e capabilă să vorbească şi să acţioneze 
conform principiilor, conformându-se în totalitate adevărului. Atunci începe 
o schimbare în viaţa-fire. Ce etapă ați atins acum în experienţa voastră? 
(Am o oarecare purtare bună la suprafață.) Acest lucru e specific tot 
perioadei în care se depune efort. Unii oameni depun puţin efort şi cred apoi 


că au adus o contribuţie şi merită binecuvântările lui Dumnezeu. Inăuntrul 


lor, ei reflectează mereu: „Ce crede Dumnezeu despre acest lucru? Am 
depus atât de mult efort şi am îndurat atâtea greutăţi, oare pot intra în 
Împărăţia Cerurilor?” Să încerci întotdeauna să descoperi adevărul despre 
lucruri — ce fire e aceasta? E înșelătoare, rea şi arogantă. În plus, să speri că 
obţii binecuvântări din depunerea unui oarecare efort în timp ce crezi în 
Dumnezeu fără să accepţi puţin adevăr nu înseamnă o fire intransigentă? Să 
nu renunti niciodată la beneficiile statutului — nu e şi aceasta intransigență? 
Ei se îngrijorează tot timpul: „Oare Dumnezeu își va aminti că am îndurat 
greutăţi când mi-am făcut această datorie? Îmi va da câteva binecuvântări?” 
În mintea lor, fac întotdeauna aceste calcule. Pe dinafară, pare că fac 
înţelegeri, dar, de fapt, aici lucrează câteva feluri de firi corupte. Să vrei 
întotdeauna să ajungi la o înţelegere cu Dumnezeu, să vrei întotdeauna să 
primeşti binecuvântări pentru că ai credință în Dumnezeu, să vrei 
întotdeauna să profiți şi să nu suferi pierderi, să te angajezi mereu pe căi 
necinstite şi înşelătoare — asta înseamnă să fii dominat de o fire rea. De 
fiecare dată când o asemenea persoană depune un oarecare efort când își 
îndeplineşte îndatoririle, vrea să ştie: „Voi primi binecuvântări pentru tot 
efortul pe care îl depun? Voi putea să intru în Împărăţia Cerurilor după ce 
am suferit atât de mult pentru a crede în Dumnezeu? Oare Dumnezeu mă va 
lăuda pentru că m-am lepădat de toate ca să-mi fac datoria? Dumnezeu mă 
acceptă sau nu?” Reflectează la aceste întrebări tot timpul. Dacă nu găseşte 
un răspuns într-o zi, va deveni neliniştită în acea zi, nedorind să-și 
îndeplinească îndatoririle sau să plătească preţul şi cu atât mai puţin să 
urmeze adevărul. Întotdeauna constrânsă și înlănțuită de aceste chestiuni, îi 
lipseşte cu desăvârşire orice credință adevărată. Nu crede că promisiunile 
lui Dumnezeu sunt reale. Nu crede că urmărirea adevărului va aduce în mod 
sigur binecuvântările lui Dumnezeu. În inima sa, este scârbită de adevăr. 


Chiar dacă ar vrea să urmărească adevărul, îi lipseşte energia pentru asta, 


aşa că nu are luminare şi iluminare de la Duhul Sfânt şi nu poate înţelege 
adevărul. Această persoană se confruntă frecvent cu probleme când își face 
datoria şi e deseori negativă şi slabă. Mormăie nemulțumiri când se 
confruntă cu ceva greu şi când i se întâmplă o nenorocire sau e arestată, 
consideră că Dumnezeu nu o protejează şi nu o vrea şi se lasă pradă 
disperării. Ce fire e aceasta? Nu e ferocitate? Ce va face această persoană 
imediat ce va simți resentiment? Va fi cu siguranţă negativă şi leneșă; va 
capitula, deznădăjduită. Şi va acuza frecvent liderii şi lucrătorii că sunt 
lideri falşi şi antihrişti. Ba chiar s-ar putea plânge în mod direct de 
Dumnezeu și ar putea emite judecăţi despre El. Ce anume provoacă aceste 
lucruri? Ea este sub controlul unei firi rele. Crede, conform opiniilor 
seculare şi logicii satanice, că trebuie să fie un câștig pentru orice investiție. 
Fără o asemenea recompensă, nu va mai investi. Are o gândire răzbunătoare 
şi caută să renunţe la responsabilitățile ei, să-și refuze datoria şi să ceară 
recompensă. Nu e acest lucru rău? În ce privinţe seamănă cu situaţia lui 
Pavel? (Pavel a crezut că după ce va săvârși călătoria şi va lupta lupta cea 
bună, îi va fi rezervată o coroană a virtuţii.) Exact în acest fel seamănă cu 
situația lui Pavel. Aveţi şi voi vreuna dintre aceste manifestări? Vă 
comparați şi voi în acest fel? Dacă nu vă raportați la cuvintele lui 
Dumnezeu, nu veți fi capabili să vă cunoaşteţi. Doar recunoscând esenţa 
firii voastre corupte vă puteţi cunoaște cu adevărat. Dacă doar recunoașteţi 
lucrurile bune şi rele superficiale sau admiteţi pur şi simplu că sunteţi un 
diavol și Satana, acest lucru e prea general şi inept. Este o profunzime falsă, 
e o prefacere şi o fraudă. Să vorbeşti despre cunoașterea de sine în acest fel 


înseamnă spiritualitate falsă, este amăgitor. 


Aţi văzut vreodată cum caută o persoană înșelătoare să se cunoască pe 
sine? Incearcă să facă din ţânţar armăsar, spunând că e un diavol şi Satana, 


ba chiar blestemându-se; şi, cu toate astea, nu spune nici ce fapte diabolice 


şi rele a făcut, nici nu-și disecă stricăciunea și corupţia din inimă. Spune 
doar că e un diavol şi Satana, că s-a răzvrătit împotriva lui Dumnezeu şi I s- 
a opus, folosind multe vorbe goale şi generalizări ca să se condamne și 
făcându-i pe ceilalți să simtă: „Aceasta chiar e o persoană care se cunoaște 
cu adevărat pe sine; ce înţelegere profundă are.” Îi lasă pe ceilalţi să vadă ce 
spirituală e, făcând în aşa fel încât toți ceilalți s-o invidieze pentru că 
urmărește adevărul. Dar, după ce se cunoaşte pe sine în acest fel timp de 
mai mulți ani, încă nu s-a căit sincer şi nu se vede nicio situaţie în care a 
pus, de fapt, adevărul în practică sau a făcut lucrurile pe baza principiilor. 
Nu există absolut deloc nicio schimbare în viaţa-fire a sa, astfel ieşind la 
iveală problema: aceasta nu e o adevărată cunoaştere de sine. Este prefacere 
şi fraudă, iar această persoană e o ipocrită. Indiferent de cum vorbeşte 
cineva despre cunoașterea de sine, nu vă concentrați pe cât de frumos sună 
cuvintele sale sau cât de profundă e cunoaşterea sa. Ce e cel mai important 
lucru de observat? Examinaţi cât de mult adevăr poate să pună în practică și 
observați dacă poate să adere la adevărurile-principii pentru a susține 
lucrarea bisericească. Aceste două indicii sunt îndeajuns pentru a dezvălui 
dacă o persoană a trecut printr-o transformare adevărată. Acesta este 
principiul pentru a evalua și a discerne oamenii. Nu ascultați ce lucruri 
frumoase le ies pe gură; observați ce fac de fapt. Există unii care, atunci 
când discută despre cunoașterea de sine, par la prima vedere că o iau în 
serios. Ei vorbesc cu alții despre orice idei greşite sau gânduri nepotrivite pe 
care le au, îşi împărtăşesc sentimentele şi îşi deschid inima, dar, când au 
sfârşit de vorbit, încă nu s-au căit cu adevărat. Când li se întâmplă ceva, ei 
tot nu practică adevărul şi nici nu aderă la principii, nu susţin lucrarea 
bisericească și nu arată vreo transformare. Acest fel de cunoaștere de sine, 
de deschidere şi de părtășie nu are niciun sens. Poate că acest fel de 


persoană crede că a se cunoaşte pe sine în acest mod înseamnă că s-a căit cu 


adevărat şi că practică adevărul, dar, în cele din urmă, nu există deloc 
schimbări după ani de o astfel de înţelegere. Nu este acest fel de cunoaștere 
de sine doar o simulare că faci ceva, o respectare a procedurii? Nu există 
niciun efect real; nu cumva doar se păcăleşte pe sine? Odată am mers 
undeva şi, când am ajuns, cineva tăia iarba cu o motocoasă. Maşina scotea 
sunete puternice şi făcea tărăboi. De două sau de trei ori când am mers 
acolo, de fiecare dată am întâmpinat aceeași situație, aşa că l-am întrebat pe 
om: „Nu aveţi o oră fixă pentru a tăia iarba?” El a răspuns: „Ah, tai iarba 
doar când văd că a sosit Dumnezeu. Şi pentru mine este neplăcut.” Oamenii 
care nu discern ar putea auzi asta şi crede că e sincer, că spune orice are în 
minte. Ar putea crede că îşi recunoaște greşelile şi obține cunoaştere de sine 
şi, astfel, s-ar înşela. Dar oare cineva care înțelege adevărul ar vedea 
lucrurile în acest fel? Care e perspectiva corectă asupra acestui lucru? Aceia 
care pot vedea dincolo de această situație se vor gândi: „Nu-ţi asumi 
responsabilitatea în timp ce-ţi faci datoria; nu cumva faci asta doar de ochii 
lumii?” Dar tăietorul de iarbă se teme că alţii ar gândi astfel, aşa că vorbeşte 
preventiv în acel fel, pentru a le închide gura. Aceasta e o retorică tare 
iscusită, nu-i aşa? (Așa e.) De fapt, el şi-a dat seama de mult cum să se 
descurce în această situaţie, să te inducă în eroare în prealabil şi să te facă 
să crezi că e chiar sincer, că poate să vorbească deschis şi să-şi recunoască 
greşelile. Ceea ce gândeşte el este: „Înţeleg adevărul; nu am nevoie să-mi 
spui tu. O să recunosc eu primul. Hai să vedem ce poţi să zici împotriva 
spuselor mele isteţe. Exact aşa o să procedez; ce poţi să-mi faci?” Ce firi se 
manifestă aici? În primul rând, el înţelege totul. Când face o greșeală, ştie 
să se căiască. Aceasta e impresia pe care o lasă celorlalți, folosind măști și 
minciuni ca să creeze o iluzie şi să-i facă pe ceilalți să îl admire. Este 
deosebit de viclean, ştiind în ce măsură cuvintele lui îi vor induce în eroare 


pe ceilalţi şi care vor fi reacţiile lor. A cântărit toate acestea în avans. Ce 


fire e aceasta? Este o fire ticăloasă. În plus, faptul că poate spune aceste 
lucruri demonstrează că nu îşi dă seama de-abia acum, ci ştie de multă 
vreme că a acționa în acest fel este superficial, că nu ar trebui să facă acest 
lucru acum, că nu ar trebui să lase o asemenea impresie falsă şi că nu ar 
trebui să acţioneze de dragul mândriei sale. Atunci de ce o mai face? Nu e 
aceasta intransigenţă? Înseamnă ostentaţie, intransigenţă și, de asemenea, 
ticăloşie. Le puteți discerne? Unii îi pot discerne doar pe alții, nu și pe ei 
înşişi. De ce se întâmplă acest lucru? Dacă o persoană se poate discerne cu 
adevărat pe sine, atunci îi poate discerne şi pe ceilalți în aceeaşi măsură. 
Dacă îi poate discerne doar pe ceilalți, dar nu şi pe sine, înseamnă că este o 
problemă cu firea şi caracterul său. Cine vede cum alții sunt în acord cu 
adevărul, dar nu şi cum propria persoană e în acord cu adevărul, cu 
siguranţă nu e cineva care iubeşte adevărul, cu atât mai puţin cineva care îl 


acceptă. 


Este un lucru bun sau rău când cineva e dispus să descopere cât de 
gravă e problema corupției sale? E un lucru bun. Cu cât mai mult îţi 
descoperi corupția şi o înţelegi cu precizie și cu cât îţi poți recunoaște 
propria esenţă, atunci cu atât mai mult poți fi mântuit și cu atât mai aproape 
vei fi de a primi mântuirea. Cu cât ești mai incapabil să-ți descoperi 
problemele, crezând întotdeauna că eşti bun şi în regulă, atunci cu atât mai 
departe eşti de calea mântuirii — ești în continuare în mare pericol. Dacă 
vezi pe cineva care se mândreşte mereu cu cât de bine își face datoria şi cu 
abilitatea sa de a avea părtăşie despre adevăr și de a practica adevărul, asta 
dovedește că statura persoanei este mică. E copilăroasă şi viaţa sa e imatură. 
Ce fel de persoană are mai multă speranță pentru a primi mântuirea şi care 
poate porni pe calea mântuirii? Este aceea care îşi recunoaște cu adevărat 
propria fire coruptă. Cu cât o înțelege mai profund, cu atât mai aproape e de 


a fi mântuită. Să înţelegi că propriile firi corupte își au toate originea în 


natura satanică, să vezi că nu ai conștiință sau rațiune, că nu poţi pune 
niciun adevăr în practică, să vezi că trăieşti doar din firea ta coruptă şi că îţi 
lipseşte cu desăvârșire orice umanitate, că eşti diavolul şi Satana în carne și 
oase, înseamnă să recunoști cu adevărat esenţa propriei corupţii. Înţelegând 
astfel lucrurile, problema pare destul de serioasă — dar acesta e un lucru bun 
sau unul rău? (Un lucru bun.) Deşi este un lucru bun, unii oameni devin 
negativi când își văd latura diabolică şi satanică, gândindu-se: „Sunt 
terminat acum. Dumnezeu nu mă vrea. Sigur voi fi trimis în iad. E 
imposibil să fiu mântuit de Dumnezeu.” Se întâmplă așa ceva? Spune-Mi, 
există oameni care devin mai negativi pe măsură ce se înţeleg pe sine? Ei se 
gândesc: „Sunt complet distrus. M-au ajuns judecata și mustrarea lui 
Dumnezeu. Asta e o pedeapsă, o sancțiune. Dumnezeu nu mă vrea. Nu am 
nicio speranţă că voi fi mântuit.” Au oamenii aceste concepţii greşite? (Da.) 
De fapt, cu cât îşi recunoaşte mai mult cineva lipsa de speranţă, cu atât mai 
multă speranţă există pentru acea persoană. Nu fiți negativi, nu renunţați. 
Cunoaşterea de sine este un lucru bun, e o cale esențială pentru a primi 
mântuirea. Dacă o persoană este complet inconştientă de propria fire 
coruptă şi de esenţa împotrivirii sale față de Dumnezeu în diverse aspecte şi 
nici măcar nu plănuiește să se schimbe, atunci aceasta e o problemă. Acest 
fel de persoană este amorțită, e moartă. Este uşor să readuci la viață o 


persoană moartă? Odată ce a murit, nu e uşor să o readuci la viaţă. 


Cărui fel de persoană încă îi oferă Dumnezeu posibilități de căință? Ce 
fel de persoană are încă speranţa de a fi mântuită? Ce manifestări ar trebui 
să aibă aceşti oameni? În primul rând, ar trebui să aibă un simţ al 
conştiinţei. Indiferent ce lucru li s-ar întâmpla, ei îl pot accepta de la 
Dumnezeu, înțelegând în inimile lor că e El, care lucrează să-i mântuiască. 
Ei vor spune: „Nu înţeleg nici intențiile lui Dumnezeu, nici de ce mi se 


întâmplă acest lucru, dar am încredere că Dumnezeu o face ca să mă 


mântuiască. Nu pot să mă răzvrătesc împotriva Lui sau să-l rănesc inima. 
Trebuie să mă supun și să mă răzvrătesc împotriva mea.” Ei au această 
conştiinţă. Mai mult, în termeni raționali, ei consideră: „Dumnezeu este 
Creatorul. Eu sunt o fiinţă creată. Orice face Dumnezeu este corect. 
Dumnezeu mă judecă şi mă mustră pentru a-mi purifica firea coruptă. 
Oricum Îşi tratează Creatorul fiinţele create e pe deplin raţional și potrivit.” 
Nu e aceasta rațiunea pe care oamenii ar trebui să o aibă? Oamenii nu ar 
trebui să ceară lucruri de la Dumnezeu, spunând: „Sunt un om. Am 
personalitate și demnitate. Nu-Ţi permit să mă tratezi în acest fel.” E acest 
lucru rațional? Este o fire satanică, îi lipseşte rațiunea unui om normal, iar 
Dumnezeu nu va mântui oameni ca aceştia; El nu îi recunoaște drept fiinţe 
create. Să presupunem că ai spune: „Am fost creat de Dumnezeu; oricum 
doreşte El să mă trateze este în regulă. Mă poate trata ca pe un măgar, ca pe 
un cal sau ca pe orice altceva. Nu am alegeri sau cereri personale.” Dacă ai 
spune acest lucru, ai mai vrea să faci nazuri când îndeplinirea datoriei ar fi 
întrucâtva dificilă şi obositoare? (Nu.) Așa este. Trebuie să te supui. Cum te 
supui? La început, supunerea e dificilă şi greu de îndurat. Vrei mereu să 
scapi şi să refuzi. Aşadar, ce ar trebui să faci? Trebuie să vii înaintea lui 
Dumnezeu şi să te rogi, să cauţi adevărul, să vezi clar esenţa problemei şi 
apoi să găsești calea de practică. Ar trebui doar să pui suflet şi să depui 
efort în practicarea adevărului, supunându-te puţin câte puţin. Aceasta 
înseamnă să ai rațiune. Trebuie mai întâi să ai acest fel de rațiune. Odată ce 
o persoană are conștiință şi rațiune, de ce altceva mai are nevoie? De un 
simţ al ruşinii. În ce situaţii are nevoie o persoană să aibă un simţ al rușinii? 
Când face ceva greșit, când îşi dezvăluie neascultarea, necinstea şi 
înşelăciunea, când minte şi comite fraudă — atunci e momentul când are 
nevoie de conştiență şi de simţul ruşinii. Trebuie să ştie că a face lucrurile 


în acest fel nu se conformează cu adevărul şi că este nedemn, trebuie să ştie 


să simtă remușcare. Cineva care nu are niciun simţ al ruşinii este un 
nerușinat şi un neobrăzat, care nu e demn de a fi numit om. Pentru cineva 
care nu acceptă adevărul, totul se termină definitiv. Indiferent de cum are 
cineva părtăşie cu el despre adevăr, nu îl acceptă; şi, indiferent de ceea ce se 
spune, tot nu dobândeşte conştienţă. Asta înseamnă să-ți lipsească simţul 
ruşinii. Pot să simtă remușcare oamenii fără simţul ruşinii? Fără un simţ al 
ruşinii, nu există demnitate şi o asemenea persoană nu cunoaște remușcarea. 
Pot să se schimbe oamenii care nu cunosc remușcarea? (Nu.) Cei care nu se 
pot schimba nu vor renunţa la răul care se află în mâinile lor. „Să se 
întoarcă de la calea lor cea rea şi de la violenţa lor, de care le sunt pline 
mâinile!” (Iona 3:8). Ce trebuie să aibă o persoană ca să fie în stare să facă 
acest lucru? Trebuie să aibă un simţ al ruşinii, un simţ al conştiinţei. Când 
va face o greşeală, îşi va reproşa, va simţi remușcare şi își va abandona 
căile greșite. Acest fel de persoană se poate schimba. Acesta e minimul pe 
care umanitatea unei persoane trebuie să-l dețină. Pe lângă conştiinţă, 
rațiune şi un simţ al ruşinii, de ce altceva mai este nevoie? (De iubirea 
lucrurilor pozitive.) Aşa este. Iubirea lucrurilor pozitive înseamnă iubirea 
adevărului. Doar aceia care iubesc adevărul sunt oameni buni la suflet. 
Oamenii răi iubesc lucrurile pozitive? Oamenii răi apreciază lucrurile 
ticăloase, feroce și otrăvitoare; ei iubesc tot ce e asociat cu lucrurile 
negative. Când vorbeşti cu ei despre lucruri pozitive sau despre ceva care e 
de folos oamenilor și care vine de la Dumnezeu, nu sunt mulțumiți și nu îi 
interesează să audă despre aşa ceva — nu au nicio speranţă să fie mântuiți. 
Oricât de bine are cineva părtăşie cu ei despre adevăr sau cât de practic li se 
vorbeşte, ei pur şi simplu nu sunt interesaţi, ba chiar pot exprima ostilitate şi 
antagonism. Dar se luminează la față când aud pe cineva vorbind despre 
plăcerea trupească şi devin plini de energie. Aceasta e o fire feroce şi 


ticăloasă şi ei nu au o inimă bună. Așadar, nu pot să iubească vreodată 


lucrurile pozitive. Cum privesc în inima lor lucrurile pozitive? Le 
dispreţuiesc şi le privesc de sus, iau în derâdere aceste lucruri. Când vine 
vorba să fie o persoană onestă, ei se gândesc: „Să fii onest doar te 
dezavantajează. Zic pas! Dacă eşti sincer, ești prost. Uită-te la tine cum 
înduri greutăți și lucrezi din greu ca să-ţi faci datoria, fără să te gândeşti 
vreodată la viitorul tău sau la sănătatea ta. Cui o să-i pese dacă o să clachezi 
de extenuare? Eu nu mă pot obosi.” Altcineva ar putea spune: „Să ne 
păstrăm o cale de ieşire. Nu ne putem rupe spatele ca tonţii. Trebuie să ne 
pregătim planul de rezervă şi apoi doar să depunem un pic mai mult efort.” 
Cei răi vor fi fericiți când vor auzi acest lucru; le este foarte familiar. Dar 
când va veni vorba să se supună total față de Dumnezeu și să se sacrifice cu 
loialitate pentru datoria lor, vor simţi repulsie și ură şi nu vor accepta aşa 
ceva. Nu e feroce o asemenea persoană? Toţi oamenii ca aceştia au o fire 
feroce. Trebuie doar să ai părtăşie cu ei despre adevăr și să le vorbeşti 
despre principiile practicii și devin dezgustaţi şi nu mai vor să audă. Vor 
crede că acest lucru le răneşte mândria, le vătămează demnitatea şi nu vor 
putea beneficia de pe urma lui. Îşi vor spune în sinea lor: „Vorbești întruna 
despre adevăr, despre principiile practicii. Vorbeşti mereu despre a fi o 
persoană cinstită — te poate hrăni sinceritatea? Poate vorbitul sincer să-ţi 
aducă bani? Eu voi face profit trişând!” Ce logică e aceasta? Este logica 
unui tâlhar. Nu e aceasta o fire feroce? Este bună la suflet această persoană? 
(Nu.) Acest fel de persoană nu poate ajunge la adevăr. Puţinul pe care îl 
face, pe care îl sacrifică şi de care se leapădă este îndreptat în întregime 
către un scop, unul pe care l-a calculat cu mult în avans. Crede că e o 
afacere rentabilă să ofere ceva doar dacă primeşte mai mult în schimb. Ce 


fire e aceasta? E o fire ticăloasă, feroce. 


Majoritatea celor care cred în Dumnezeu nu caută adevărul. Ei vor 


mereu să își facă propriile scheme și rânduieli. Drept urmare, nu vor fi 


câştigat prea mult după câțiva ani în acest fel — ei nu vor înţelege niciun 
adevăr și nu vor putea împărtăşi nicio mărturie bazată pe experienţă. În acel 
moment, vor regreta şi vor crede că ar fi fost mai bine să se supună 
suveranității şi rânduielilor lui Dumnezeu şi să creadă în Dumnezeu în 
acord cu cererile Lui. Înainte, se simţiseră chiar deştepţi, făcându-şi planuri 
conform propriei voințe, dar, neajungând la adevăr, ei au fost cei care au 
pierdut în cele din urmă. Oamenii ajung să înțeleagă adevărul şi să se 
trezească doar prin aceste eşecuri. Se pun pe calea cea dreaptă şi încep să o 
ia pe scurtături doar după ce viaţa lor a suferit pierderi într-o anumită 
măsură. Dacă ar crede în Dumnezeu conform cerinţelor Lui, ar evita foarte 
multe ocolișuri pe cale. După ce experimentează multe lucruri şi întâmpină 
câteva eşecuri şi piedici, unii oameni ajung să înţeleagă câteva adevăruri. Ei 
văd dincolo de aceste chestiuni şi pot încredința totul lui Dumnezeu, 
supunându-se de bunăvoie orchestrării şi rânduielilor Lui. În acel moment, 
ei sunt pe calea cea bună. Dar oamenii cu firi ticăloase, feroce nu se oferă 
pe sine lui Dumnezeu. Ei vor mereu să se bazeze pe propriile eforturi, 
întrebându-se mereu: „Chiar este soarta controlată de Dumnezeu? Chiar 
este Dumnezeu suveran peste toate lucrurile?” Când ascultă aceleași predici 
şi aceleași părtăşii în casa lui Dumnezeu, unii oameni se simt mai energizaţi 
cu cât ascultă mai mult. Starea lor se îmbunătăţeşte şi trec printr-o 
schimbare cu cât ascultă mai mult. Dar alţii doar cred că sună din ce în ce 
mai complicat și mai inaccesibil. Aceștia sunt oamenii cărora le lipseşte 
înţelegerea spirituală. Iar alții ascultă predici şi părtăşi şi se simt scârbiţi şi 
total dezinteresaţi. Acest lucru dezvăluie diferențele din natura oamenilor, 
separă oile de capre, pe cei care iubesc adevărul de cei care nu îl iubesc. Un 
grup acceptă cuvintele lui Dumnezeu, adevărul şi judecata și mustrarea lui 
Dumnezeu. Celălalt grup nu acceptă adevărul, indiferent cum ascultă 


predicile. Membrii lui cred că e doar jargon şi, chiar dacă îl înţeleg, nu sunt 


dispuşi să-l practice, pentru că nu pot renunţa la planurile, la dorinţele 
egoiste şi la interesele lor. Aşadar, nu se schimbă nici după ani de credință. 
Nu sunt destul de evidente diferențele dintre aceste două grupuri înăuntrul 
bisericii? Aceia care Îl vor cu adevărat pe Dumnezeu nu sunt influenţaţi, 
orice spun ceilalți; ei insistă să se sacrifice pentru Dumnezeu, să creadă că 
sunt corecte cuvintele lui Dumnezeu şi că practicarea conform cuvintelor 
lui Dumnezeu e cel mai de seamă principiu. Cei care sunt ticăloşi și nu 
iubesc adevărul au mereu gânduri active. Dacă azi văd un licăr de speranţă 
că vor primi binecuvântări, vor da tot ce au mai bun și vor face fapte bune 
ca să-i vadă toți ceilalți, sperând să-i atragă de partea lor. Totuşi, după o 
vreme, când Dumnezeu nu i-a binecuvântat, ei regretă şi se plâng și aceasta 
e concluzia la care ajung: „Dumnezeu e suveran peste toate; El este 
impartial — nu sunt sigur că aceste cuvinte sunt adevărate.” Ei nu pot vedea 
dincolo de propriile lor interese imediate; dacă nu e în beneficiul lor, nu vor 
mișca un deget. Nu e feroce acest lucru? Indiferent cu cine interacționează, 
încearcă să cadă la învoială cu el şi îndrăznesc chiar să încerce să cadă la 
învoială cu Dumnezeu. Ei se gândesc: „Trebuie să am ceva de câștigat chiar 
acum. Trebuie să profit imediat!” Atâta forță — oare ar fi exagerat să 
spunem că au o fire feroce? (Nu.) Atunci cum se poate dovedi ferocitatea 
lor? Când vor întâmpina o mică încercare sau un dezastru, nu vor fi capabili 
să-l suporte şi nu-și vor face datoria. Vor simţi că au suferit o pierdere: „M- 
am implicat atât de mult şi Dumnezeu încă nu m-a binecuvântat. Oare chiar 
există Dumnezeu? Oare aceasta e calea cea dreaptă sau nu?” Inimile lor 
sunt răscolite de îndoială. Ei vor să aibă profit, iar acest lucru dovedește că 
nu fac sacrificii de bunăvoie şi în mod cinstit; în acest fel, sunt dezvăluiți. 
Ce a spus soţia lui Iov când acesta trecea prin încercările sale? („Încă rămâi 
neclintit în curăţia ta? Blestemă-L pe Dumnezeu şi mori!” [lov 2:9].) Ea era o 


neîncrezătoare, L-a respins pe Dumnezeu și s-a lepădat de El când i-a lovit 


dezastrul. Când Dumnezeu a oferit binecuvântări, ea a zis: „lahve 
Dumnezeu, Tu eşti marele Mântuitor! Mi-ai dat atâtea bunuri şi m-ai 
binecuvântat. Te voi urma. Tu ești Dumnezeul meu!” Iar când Dumnezeu i- 
a luat bunurile, ea a spus: „Tu nu ești Dumnezeul meu.” Ba chiar i-a zis lui 
Iov: „Nu crede. Nu există Dumnezeu! Dacă ar fi existat, cum ar fi putut să 
permită ca bunurile noastre să fie furate de hoți? De ce nu ne-a protejat?” 
Ce fire este aceasta? E o fire feroce. Imediat ce interesele lor sunt 
compromise şi scopurile şi dorințele proprii nu sunt satisfăcute, se înfurie, 
se răzvrătesc şi devin Iuda, trădându-L pe Dumnezeu şi lepădându-se de El. 
Sunt mulți oameni în acest fel? Astfel de oameni răi și neîncrezători în mod 
destul de evident pot exista încă în biserică într-o oarecare măsură. Dar unu 
oameni au doar acest fel de stare; adică au această fire, dar nu sunt neapărat 
de acest fel. Totuşi, dacă ai acest fel de fire, trebuie să se schimbe? (Da.) 
Dacă ai acest fel de fire, atunci înseamnă că natura ta e şi ea feroce. Având 
acest fel de fire feroce, ești în stare să I te opui lui Dumnezeu, să-L trădezi 
ŞI să acţionezi cu ostilitate împotriva Lui în orice moment. Fiecare zi în care 
nu îți schimbi aceste firi corupte este o zi în care nu eşti compatibil cu 
Dumnezeu. Când eşti incompatibil cu Dumnezeu, nu poţi să vii înaintea Lui 


şi să-l experimentezi lucrarea şi nu ai nicio şansă să primeşti mântuirea. 


lov a fost un om cu credință adevărată. Când Dumnezeu l-a 
binecuvântat, l-a mulţumit lui Dumnezeu. Când Dumnezeu l-a disciplinat și 
l-a sărăcit, tot I-a mulțumit lui Dumnezeu. La capătul experienței sale, când 
era bătrân şi Dumnezeu i-a luat tot ce avea, cum a reacționat lov? Nu numai 
că nu s-a plâns, dar L-a slăvit pe Dumnezeu și I-a fost martor. Există o fire 
ticăloasă în acest caz? O fire feroce? (Nu.) S-a răzvrătit lov după ce a 
pierdut atâtea bunuri? S-a plâns? (Nu.) Nu s-a plâns, L-a slăvit pe 
Dumnezeu. Ce fire e aceasta? Ea include mai multe lucruri pe care o 


umanitate normală ar trebui să le aibă: conştiinţă, rațiune şi iubire pentru 


lucrurile pozitive. În primul rând, Iov avea conştiinţă. În inima lui, el ştia că 
tot ce are i-a fost dat de Dumnezeu și Îi mulțumea lui Dumnezeu pentru 
acest lucru. În plus, el avea rațiune. Care dintre afirmaţiile lui dovedește că 
avea rațiune? (El a zis: „Iahve a dat şi Iahve a luat; binecuvântat să fie 
numele lui lahve” [lov 1:21].) Această afirmaţie este mărturie a adevăratei 
experiențe a lui lov și înțelegerii de către el a încercărilor date de 
Dumnezeu; redă adevărata sa statură şi umanitate. Ce altceva mai are lov? 
(Iubirea de adevăr.) Cum se măsoară acest lucru? Cum îi putem vedea 
iubirea de adevăr în situația în care Dumnezeu l-a sărăcit? (Când ceva i s-a 
întâmplat, a fost capabil să caute adevărul.) Căutarea adevărului este o 
manifestare a iubirii de adevăr. Când aceste lucruri se întâmplau în jurul lui, 
oricât de mult disconfort sau durere a simţit Iov, el nu s-a plâns — nu este 
aceasta o manifestare a iubirii de adevăr? Şi care mai este o altă manifestare 
importantă a iubirii de adevăr? (Abilitatea de a te supune.) Cum ştim că 
aceasta e o manifestare practică şi precisă a iubirii de adevăr? Oamenii spun 
adesea: „Tot ceea ce Dumnezeu face pentru oameni este benefic şi vine cu 
bunăvoința Sa.” Este acesta adevărul? (Da.) Dar îl poţi accepta? ÎI poţi 
accepta când Dumnezeu îți dă binecuvântări, dar îl poţi accepta când El te 
lasă fără ele? Tu nu poţi, dar lov a putut. El a considerat această afirmaţie 
drept adevăr — nu-i aşa că a iubit adevărul? Când Dumnezeu 1-a luat tot ce 
avea, pricinuindu-i pierderi cumplite, şi când lov a suferit de o boală atât de 
gravă, datorită acestei singure afirmaţii — „Lot ceea ce face Dumnezeu este 
corect şi vine cu bunăvoința Sa” — și datorită faptului că Iov a înţeles în 
inima sa că acesta era adevărul, oricât de mult a suferit, tot a putut insista că 
această afirmaţie era corectă. De aceea spunem că Iov a iubit adevărul. În 
plus, orice mijloace a folosit Dumnezeu ca să-l testeze pe Iov, el le-a 
acceptat. Fie că i-a luat lucrurile sau i-a pus pe hoţi să i le ia sau chiar i-a 


provocat lui Iov dureri, toate aceste lucruri se opun noțiunilor umane — dar 


Iov cum le-a tratat? S-a plâns despre Dumnezeu? El nu a scos niciun cuvânt 
de învinovăţire împotriva lui Dumnezeu. Aceasta este iubirea adevărului, a 
corectitudinii şi a dreptății. În inima sa, el a spus: „Dumnezeu este atât de 
drept cu noi, oamenii, şi atât de drept! Orice face Dumnezeu este corect!” 
Prin urmare, el a putut să-L laude pe Dumnezeu, zicând: „Indiferent ce face 
Dumnezeu, nu mă voi plânge. În ochii lui Dumnezeu, fiinţele create sunt 
doar nişte viermi. Oricum îi tratează Dumnezeu e bine şi justificat.” El a 
crezut că orice făcea Dumnezeu era corect, că era ceva pozitiv. În ciuda 
disconfortului și a durerii sale cumplite, el nu s-a plâns. Aceasta e iubirea 
veritabilă de adevăr, care trebuie admirată de toți; şi a fost demonstrată 
pragmatic în întregime. Indiferent cât de mult a pierdut sau cât de grele i-au 
fost circumstanţele, Iov nu s-a plâns în legătură cu Dumnezeu; el s-a supus. 
Aceasta este o manifestare a iubirii de adevăr. A fost capabil să-şi 
depăşească dificultățile; nu s-a plâns de Dumnezeu pentru ele şi nici nu I-a 
cerut ceva lui Dumnezeu. Asta înseamnă să iubeşti adevărul, aceasta e 
supunerea adevărată. Doar cei cu supunere adevărată sunt oameni care 
iubesc adevărul. Unii oameni excelează la a declama doctrine şi a la striga 
sloganuri în vremuri obişnuite, dar, când li se întâmplă ceva grav, ei mereu 
au cereri pentru Dumnezeu şi Îl imploră necontenit: „O, Doamne, Te rog, 


1? 


scapă-mă de boală! Te rog, dă-mi înapoi bogăția!” Este aceasta supunere? 
Ei nu sunt oameni care iubesc adevărul. Lor le place să mintă şi să-i înșele 
pe ceilalți, iubesc bogăția și câştigul în inima lor. lov nu dădea importanţă 
beneficiilor materiale şi tuturor bunurilor sale, avea o înţelegere pură cu 
privire la toate acestea, așa că a fost capabil să se supună. În inima sa, Iov a 
putut vedea dincolo de aceste lucruri. El a zis: „Oricât de mult câştigă 
cineva în această viață, totul vine de la Dumnezeu. Dacă Dumnezeu nu-ţi va 
permite să câştigi, nu vei lua un ban. Dacă ţi-o va permite, atunci vei avea 


cât de mult îţi dă El.” A văzut clar realitatea suveranității lui Dumnezeu 


asupra tuturor lucrurilor, iar acest adevăr a prins rădăcini în inima sa. 
„Dumnezeu este suveran peste toate lucrurile” — această propoziție nu a 
venit cu un semn de întrebare pentru lov, ci cu semnul exclamării. Această 
propoziție a devenit viața sa şi şi-a făcut loc în inima sa. Ce altceva era 
inerent în umanitatea lui lov? De ce şi-a blestemat ziua de naştere? Mai 
degrabă ar fi preferat să moară decât să-l vadă Dumnezeu îndurerat şi să se 
întristeze pentru el. Ce calitate e aceasta, ce esenţă? (Bunătate.) Care sunt 
principalele manifestări ale bunătăţii lui lov? Era atent și înțelegător faţă de 
Dumnezeu şi îl putea iubi şi mulțumi pe Dumnezeu. Dacă o persoană are 
aceste calităţi, atunci are caracter. Cum se formează caracterul? Are caracter 
doar cineva care înțelege adevărul, care poate mărturisi ferm în timpul 
încercărilor de la Dumnezeu şi ispitelor Satanei, cineva care poate trăi ca un 
om, ridicându-se la standardele de a fi om, şi care are un anumit grad de 
adevăr. Cât priveşte umanitatea-esenţă, lov a avut o inimă bună, tocmai de 
aceea a fost în stare să-și blesteme ziua de naştere şi ar fi preferat să moară 
decât să-l vadă Dumnezeu îndurerat şi să-l pricinuiască mâhnire şi 
îngrijorare. Aceasta a fost umanitatea lui Iov. O persoană ÎL va iubi pe 
Dumnezeu şi va ţine la El doar dacă are o umanitate și o esenţă 
binevoitoare. Dacă nu are niciuna dintre acestea, atunci va fi amorțită și 
împietrită. Faceţi comparaţie cu Pavel, care era complet opus lui Iov. Pavel 
avea întotdeauna grijă de el însuși, ba chiar voia să cadă la învoială cu 
Dumnezeu. Voia să obţină o coroană, să fie Hristos şi să-L înlocuiască pe 
Hristos. lar când nu şi-a putut obţine coroana, a încercat să se certe cu 
Dumnezeu şi să se judece cu El. Ce lipsă de rațiune! Acest lucru arată că lui 
Pavel îi lipsea simţul ruşinii. Oamenii cu firea coruptă a Satanei trebuie să 
se schimbe. Dacă o persoană înțelege adevărul, îl poate accepta şi-l poate 
practica, atunci va fi în stare să I se supună lui Dumnezeu. Nu I se va mai 


opune lui Dumnezeu şi va deveni compatibilă cu El. O asemenea persoană 


este una care obține adevărul și viaţa. Acesta e felul de fiinţă creată pe care 


Dumnezeu o doreşte. 

Doar prin căutarea adevărurilor-principii putem 
să ne îndeplinim datoria cum se cuvine 


Obţinerea adevărului prin credinţa în Dumnezeu depinde de faptul că o 
persoană poate accepta sau nu să fie emondată în timp ce îşi îndeplineşte 
datoria, că poate realiza lucruri conform principiilor şi că este capabilă să se 
supună întotdeauna orchestrărilor şi rânduielilor lui Dumnezeu — acesta este 
cel mai important lucru. Ce înseamnă să te supui orchestrărilor și 
rânduielilor lui Dumnezeu? Înseamnă că, indiferent ce stabileşte casa lui 
Dumnezeu să faci sau indiferent unde aranjează să-ți îndeplineşti 
îndatoririle, ești capabil să accepți aceste lucruri de la Dumnezeu. Să 
accepti ce îți dă Dumnezeu înseamnă credinţă adevărată şi este un aspect al 
practicii. Şi cum acceptă cineva aceste lucruri de la Dumnezeu? Spui: „Deşi 
oamenii sunt cei care au aranjat acest lucru, este datoria mea. Îndatoririle pe 
care biserica stabileşte să le îndeplinesc au încuviințarea lui Dumnezeu. Ar 
trebui să accept şi să mă supun. În acest caz, cum ar trebui să îmi tratez 
datoria?” Are Dumnezeu cerințe privind modul în care să-ți abordezi 
datoria? Care este adevărul pe care Dumnezeu îl cere oamenilor să-l pună în 
practică? (Să-şi dedice inima, mintea şi efortul pentru a-și face bine 
datoria.) Respectând acest principiu, când eşti leneş şi nu vrei să-ți faci 
datoria sau când te plângi, ar trebui să te gândeşti: „Unde se află problema? 
Nu practic aşa cum cere Dumnezeu! Trebuie să renunţ la ideile, cerinţele și 
dorinţele mele. Trebuie să îmi îndrept starea interioară greşită.” Trebuie să 
fii capabil să renunţ la toate acestea, dar uneori există anumite lucruri care 
îi împiedică pe oameni să renunțe. Ce fel de lucruri? De pildă, unu sunt 
mereu invidioşi că îndatoririle altora sunt mai fascinante, că ele le permit 
acestora să interacționeze cu mulți oameni. Ei se gândesc întotdeauna că 


propria datorie este nesemnificativă, că întâlnesc prea puţini oameni când 


îşi fac datoria, iar acest lucru îi nemulțumește. În plus, din pricina sferei 
restrânse a responsabilității datoriei lor şi a numărului mic de oameni de 
care trebuie să se ocupe, simt că nu au niciun statut. Ce fel de gânduri sunt 
acestea? Care este sursa acestor idei? (Firile corupte.) Toate acestea provin 
din firile corupte. Care sunt acele lucruri pe care le produc firile corupte? 
Intenţiile, planurile, dorinţele şi ambițiile personale. Cum ar trebui 
înlăturate aceste lucruri? În primul rând, trebuie să renunţi la ele şi, apoi, 
prin analiză, să îţi dai seama că, în inima ta, eşti tot în căutarea statutului, 
mai degrabă decât să-ți îndeplineşti datoria în mod cinstit, pentru a-L 
mulțumi pe Dumnezeu; încă ai ambiţii şi dorinţe, râvneşti la beneficiile 
statutului, ai cerinţe exagerate şi nu IĮ te-ai supus lui Dumnezeu. Așa că vii 


înaintea lui Dumnezeu şi te rogi: „Dumnezeule, starea mea nu este în 


pà o 


regulă. Te rog, disciplinează-mă şi ceartă-mă, Te rog, lasă ca judecata ş 


pà o 


mustrarea Ta să se abată asupra mea, astfel încât să mă pot cunoaște ş 
pocăi.” Dacă vei avea o inimă plină de regrete, când vei veni înaintea lui 
Dumnezeu şi Îi vei cere să te mustre și să te disciplineze, El va răspunde în 
conformitate cu statura ta. S-ar putea să te disciplineze sau să te îndrume 
puţin câte puţin. Dacă te disciplinează, este pentru că ai o anumită statură, 
dar s-ar putea să nu o facă, şi asta e pentru că eşti slab, caz în care El te 
poate sprijini şi îndruma puţin câte puţin, astfel încât să fii capabil să te 
supui atunci când îți faci datoria. Ce condiţii prealabile sunt necesare pentru 
ca Dumnezeu să facă acest lucru? Dumnezeu te va judeca, te va mustra şi te 
va curăţi doar atunci când vei avea o inimă plină de regrete, o inimă care I 
se supune și cooperează cu El, o inimă care tânjeşte după adevăr, care 
râvneşte la el. Dacă nu ai hotărârea de a face acest lucru şi nu te vei ruga şi, 
în schimb, îți vei urma trupul şi nu vei renunţa la intenţiile, ambițiile și 
dorinţele tale, va mai face Dumnezeu asta pentru tine? Dumnezeu nu va 


lucra în tine. Dumnezeu Se va ascunde de tine, Işi va întoarce faţa de la 


tine. La întâlniri, toți ceilalți se vor simţi înălțați sufleteşte de predici, dar tu 
te vei simți mereu adormit, fără nicio posibilitate să te înviorezi. Orice se va 
întâmpla, nu vei fi în stare să asimilezi nimic din ele, iar această stare va 
persista la nesfârşit, durând chiar un an sau doi, ba chiar între trei şi cinci 
ani. Asta înseamnă că Dumnezeu deja te-a disprețuit şi te-a respins, că Şi-a 
întors fața de la tine, iar acest lucru e foarte periculos. Unii vor spune: 
„Cum să fie acest lucru periculos? Îmi fac datoria. Nu L-am părăsit pe 
Dumnezeu. Încă citesc cuvintele lui Dumnezeu, ascult imnuri şi am o viaţă 
spirituală. Sunt încă un membru al casei lui Dumnezeu.” Acestea sunt doar 
reprezentări exterioare, care nu stabilesc nimic. Pe de altă parte, ce anume 
are un efect decisiv? Dacă Dumnezeu veghează asupra ta și te îndrumă; 
dacă Duhul Sfânt lucrează în tine şi te disciplinează. Acesta e lucrul crucial. 
Şi de ce depind îndrumarea din partea lui Dumnezeu şi lucrarea Duhului 
Sfânt? (Depind de inimile oamenilor.) Aşa este. Depind de atitudinea 
oamenilor faţă de Dumnezeu, de inimile lor, de aspiraţiile şi dorințele lor și 
de ceea ce caută. Depind de calea pe care oamenii o urmează. Acestea sunt 
cele mai importante aspecte, iar Dumnezeu îi tratează pe oameni în baza 


acestora. 


Cel mai presant lucru de rezolvat acum e cum să ne abordăm datoria. 
Pentru că îndeplinirea datoriei dezvăluie cel mai bine dacă e adevărată sau 
falsă credinţa unei persoane, dacă iubeşte sau nu adevărul, dacă alege calea 
cea bună sau pe cea greşită şi dacă are sau este lipsită de conștiință și 
rațiune. Toate aceste probleme pot fi dezvăluite în îndeplinirea datoriei. 
Pentru a aborda problema modului în care să-ți tratezi datoria, mai întâi, 
trebuie să înţelegi ce este datoria, precum şi cum să o realizezi corect şi ce 
să faci când întâmpini dificultăţi în timp ce o îndeplineşti — ce principii să 
respecţi şi să practici și conform căror adevăruri. Trebuie să înţelegi ce să 


faci când ÎI înţelegi greșit pe Dumnezeu şi când nu poţi renunţa la intenţiile 


tale. În plus, de-a lungul îndeplinirii îndatoririlor tale, trebuie să reflectezi 
des la gândurile greșite din sufletul tău, care sunt gânduri şi opinii ce 
aparțin Satanei, ce influenţează şi ce te împiedică să-ţi faci datoria; care te 
pot determina să te răzvrăteşti împotriva lui Dumnezeu şi să-L trădezi în 
timp ce-ţi faci datoria și care te fac să eşuezi în lucrul pe care Dumnezeu ţi-l 
încredinţează — trebuie să ştii toate acestea. Este datoria importantă pentru o 
persoană? Este extrem de importantă. Această viziune trebuie să vă fie clară 
acum: îndeplinirea datoriei voastre e cea mai importantă pentru a crede în 
Dumnezeu. Acum, cel mai însemnat aspect al credinței în Dumnezeu este 
îndeplinirea datoriei. Dacă nu îţi faci bine datoria, nu poate exista realitate. 
Prin îndeplinirea datoriei, oamenii sunt capabili să înțeleagă intenţiile lui 
Dumnezeu şi pot să clădească treptat o relație normală cu El. Prin 
îndeplinirea datoriei, oamenii își identifică treptat problemele şi ajung să își 
recunoască firea şi esenţa coruptă. În acelaşi timp, reflectând la ei înşiși, 
oamenii pot descoperi treptat exact ceea ce le cere Dumnezeu. Înţelegeţi 
acum ce anume credeți atunci când credeți în Dumnezeu? De fapt, este o 
credință în adevăr, o dobândire a adevărului. Îndeplinirea datoriei permite 
dobândirea adevărului şi a vieții. Adevărul şi viața nu pot fi obținute fără 
îndeplinirea datoriei. Poate exista realitatea dacă o persoană crede în 
Dumnezeu fără să-şi facă datoria? (Nu.) Realitatea nu poate exista. Prin 
urmare, dacă nu îţi îndeplineşti bine datoria, nu poţi dobândi adevărul. Când 
eşti eliminat, asta îți arată că nu ai reuşit să crezi în Dumnezeu. Deşi spui că 
tu crezi în El, credinţa ta e deja lipsită de sens. Acest lucru e ceva ce trebuie 


înţeles temeinic. 


Principiile pe care trebuie să le înţelegi şi adevărurile pe care trebuie să 
le pui în practică sunt aceleași, indiferent ce datorie îndeplinești. Fie că ţi se 
cere să fu lider sau lucrător sau fie că pregăteşti de mâncare ca gazdă sau ți 


se cere să te ocupi de unele treburi externe sau să faci ceva muncă fizică, 


adevărurile-principii care ar trebui respectate în îndeplinirea acestor diferite 
îndatoriri sunt aceleași, în sensul în care trebuie să se bazeze pe adevăr şi 
cuvintele lui Dumnezeu. Care este atunci cel mai mare și cel mai important 
dintre aceste principii? E de a-ţi devota inima, mintea şi efortul pentru a-ți 
face bine datoria şi a o realiza la standardele cerute. Pentru a-ţi face datoria 
bine şi a o realiza conform standardelor, trebuie să știi ce este datoria. Ce 
anume este datoria, până la urmă? Este datoria propria ta carieră? (Nu.) 
Dacă ţi-ai trata datoria ca pe propria carieră, dorindu-ţi să-ţi dai toată silința 
să o faci bine, ca alții să poată vedea ce mult succes ai şi cât eşti de distins, 
crezând că asta dă sens vieţii tale, ar fi aceasta opinia corectă? (Nu.) Ce este 
greşit în această opinie? E incorect când o persoană consideră însărcinarea 
dată de Dumnezeu drept propria inițiativă. Deşi oamenilor li se pare în 
regulă acest lucru, pentru Dumnezeu, înseamnă să mergi pe calea greşită, să 
încalci adevărurile-principii şi El condamnă aceste lucruri. Datoria trebuie 
făcută în conformitate cu cerinţele lui Dumnezeu și cu adevărurile-principii, 
pentru a fi în corconrdanţă cu intenţiile lui Dumnezeu. Să te abați de la 
adevărurile-principii şi să acţionezi conform înclinațiilor umane este un 
păcat. Aceste lucruri sunt împotriva lui Dumnezeu şi pedeapsa este 
necesară. Aceasta este soarta acelor oameni nesăbuiți și ignoranți care nu 
acceptă adevărul. Aceia care cred în Dumnezeu ar trebui să ştie clar ce le 
cere Dumnezeu oamenilor. Această viziune trebuie să fie limpede. Mai 
întâi, să vorbim despre ce înseamnă datoria. O datorie nu este activitatea ta, 
nu e cariera sau lucrarea ta proprie; este lucrarea lui Dumnezeu. Lucrarea 
lui Dumnezeu necesită cooperarea ta, ceea ce dă naştere datoriei tale. Partea 
din lucrarea lui Dumnezeu la care trebuie să coopereze omul este datoria 
acestuia. Datoria este o porțiune din lucrarea lui Dumnezeu — nu e cariera 
ta, nici treaba ta casnică, nici o treabă personală a ta în viaţă. Fie că datoria 


ta e să te ocupi de chestiuni externe sau interne, fie că implică muncă 


mentală sau fizică, aceasta este datoria pe care ar trebui să o îndeplinești, 
este lucrarea bisericii, ea formează o parte din planul de gestionare al lui 
Dumnezeu (planul mântuirii) şi este însărcinarea pe care ţi-a dat-o 
Dumnezeu. Nu este treaba ta personală. Deci, atunci, cum ar trebui să-ţi 
tratezi datoria? Cel putin, nu trebuie să-ți îndeplineşti datoria în orice fel îți 
place ţie, nu trebuie să acţionezi în mod nesăbuit. De pildă, dacă eşti 
responsabil de pregătirea mâncării pentru frații și surorile tale, aceasta este 
datoria ta. Cum ar trebui să tratezi această sarcină? (Ar trebui să caut 
adevărurile-principii.) Cum cauţi adevărurile-principii? Acest lucru se 
referă la realitate şi la adevăr. Trebuie să te gândești cum să pui adevărul în 
practică, în ce fel să-ţi faci bine datoria şi ce aspecte ale adevărului implică 
această datorie. Primul pas e că, mai întâi, trebuie să ştii: „Nu gătesc pentru 


bi 


mine. Eu îmi fac datoria.” Aspectul despre care e vorba aici este 
perspectiva. Dar care e al doilea pas? (Trebuie să mă gândesc cum să gătesc 
bine mâncarea.) Care este criteriul pentru a găti bine? (Trebuie să caut 
cerinţele lui Dumnezeu.) Aşa este. Doar cerinţele lui Dumnezeu reprezintă 
adevărul, standardul şi principiul. A găti în conformitate cu cerinţele lui 
Dumnezeu este un aspect al adevărului. Mai întâi, trebuie să iei în 
considerare acest aspect al adevărului şi apoi să te gândeşti: „Dumnezeu mi- 
a dat să fac această datorie. Care e standardul cerut de Dumnezeu?” Acest 
fundament e necesar. Şi atunci, cum ar trebui să gătești la înălțimea 
standardelor lui Dumnezeu? Mâncarea pe care o găteşti ar trebui să fie 
sănătoasă, gustoasă, curată şi să nu facă rău trupului — despre aceste detalii 
este vorba. Atâta vreme cât găteşti conform acestui principiu, mâncarea pe 
care o gătești va fi făcută în conformitate cu cerinţele lui Dumnezeu. De ce 
spun acest lucru? Pentru că ai căutat principiile acestei datorii şi nu ai 
depăşit obiectivul trasat de Dumnezeu. Acesta e felul corect de a găti. Ţi-ai 


făcut bine datoria şi ai făcut-o mulțumitor. 


Indiferent ce datorie efectuezi, trebuie să cauţi adevărurile-principii, să 
înţelegi intențiile lui Dumnezeu, să ştii care sunt cerințele Lui cu privire la 
datoria în chestiune și să înţelegi ce ar trebui să realizezi prin acea datorie. 
Numai procedând astfel îţi poţi înfăptui lucrarea conform principiului. În 
îndeplinirea datoriei, nu poţi, categoric, să te conduci după preferințele 
personale, făcând orice ţi-ai dori să faci, orice te-ar bucura să faci sau orice 
te-ar face să arăţi bine. Aceasta înseamnă a acţiona în conformitate cu 
propria voinţă. Dacă te bazezi pe propriile preferinţe în îndeplinirea datoriei 
tale, crezând că asta este ceea ce Dumnezeu cere și că asta este ceea ce ÎI va 
face pe Dumnezeu fericit și dacă îţi impui cu forţa preferinţele personale în 
faţa lui Dumnezeu sau le practici de parcă ar fi adevărul, respectându-le ca 
şi cum ar fi adevărurile-principii, atunci nu este aceasta o greșeală? Asta nu 
înseamnă că îţi efectuezi datoria, iar a-ți îndeplini datoria în acest fel nu va 
fi ținut minte de Dumnezeu. Unii oameni nu înţeleg adevărul şi nu ştiu ce 
înseamnă să-și îndeplinească bine îndatoririle. Ei au sentimentul că au 
depus eforturi şi şi-au pus inima în asta, s-au răzvrătit împotriva trupului lor 
şi au suferit, aşadar, de ce nu-şi pot îndeplini niciodată mulţumitor datoria? 
De ce este Dumnezeu mereu nemulțumit? Unde au greşit aceşti oameni? 
Greşeala lor a fost că nu au căutat cerințele lui Dumnezeu şi, în schimb, 
acționează potrivit propriilor idei — acesta este motivul. Ei şi-au tratat 
propriile dorinţe, preferinţe și motive egoiste ca şi când ar fi adevărul şi le- 
au tratat ca şi când ar fi fost ce-l plăceau Dumnezeu, ca şi când ar fi fost 
standardele şi cerinţele Lui. Au văzut ca adevăr lucrurile pe care le credeau 
ei corecte, bune și frumoase; este greşit. De fapt, chiar dacă oamenii ar 
putea crede că ceva este drept şi că este conform cu adevărul, asta nu 
înseamnă neapărat că este în acord cu intenţiile lui Dumnezeu. Cu cât 
oamenii cred mai mult că un lucru este drept, cu atât ar trebui să fie mai 


precauţi și cu atât mai mult ar trebui să caute mai întâi adevărul ca să vadă 


dacă ceea ce gândesc ei întruneşte cerinţele lui Dumnezeu. Dacă se opune 
precis cerințelor şi cuvintelor Lui, atunci este inacceptabil, chiar dacă tu 
crezi că e corect, căci acesta este doar un gând uman și nu va fi conform 
adevărului, indiferent cât de corect crezi tu că este. Dacă un lucru e bun sau 
rău trebuie determinat în funcție de cuvintele lui Dumnezeu. Oricât de 
corect crezi că este un lucru, cu excepţia cazului în care există o bază pentru 
el în cuvintele lui Dumnezeu, este greșit şi tu trebuie să-l înlături. Este 
acceptabil doar când este în conformitate cu adevărul, iar îndeplinirea 
datoriei tale poate fi conform standardelor doar dacă susține adevărurile- 
principii în acest fel. Mai exact, ce este datoria? Este o însărcinare 
încredințată de Dumnezeu oamenilor, face parte din lucrarea casei lui 
Dumnezeu şi reprezintă o responsabilitate şi o obligaţie care ar trebui să fie 
asumate de fiecare dintre aleşii lui Dumnezeu. Este datoria cariera ta? Este 
o chestiune personală de familie? Este corect să spunem că, odată ce ţi s-a 
dat o datorie, aceasta devine treaba ta personală? Categoric, lucrurile nu 
stau aşa. Prin urmare, cum ar trebui să-ţi îndeplineşti datoria? Acţionând în 
acord cu cerinţele, cuvintele şi standardele lui Dumnezeu şi comportându-te 
pe baza adevărurilor-principii, iar nu pe baza dorințelor omenești 
subiective. Unii oameni spun: „Odată ce mi s-a dat o datorie, nu este treaba 
mea personală? Datoria mea este răspunderea mea şi lucrurile de care 
răspund nu reprezintă oare treburile mele personale? Dacă îmi voi face 
datoria ca pe o treabă personală, nu înseamnă asta că o voi face cum se 
cuvine? Aş face-o bine dacă nu aş trata-o ca fiind treaba mea personală?” 
Sunt aceste cuvinte corecte sau greşite? Sunt greşite; sunt în contradicție cu 
adevărul. Datoria nu reprezintă afacerea ta personală, este treaba lui 
Dumnezeu, face parte din lucrarea lui Dumnezeu şi trebuie să procedezi 
după cum îţi cere Dumnezeu; doar îndeplinindu-ți datoria cu o inimă plină 


de supunere faţă de Dumnezeu te poţi ridica la nivelul standardului. Dacă îți 


vei îndeplini mereu datoria conform propriilor noțiuni şi închipuiri şi 
conform propriilor înclinații, atunci nu vei îndeplini niciodată standardul. 
Dacă doar îţi îndeplinești datoria așa cum doreşti, asta nu înseamnă a ţi-o 
îndeplini, întrucât ceea ce faci nu se află în sfera de gestionare a lui 
Dumnezeu, nu reprezintă lucrarea casei lui Dumnezeu; în schimb, îti 
conduci propria operațiune, îţi duci la bun sfârșit propriile sarcini şi, prin 
urmare, nu este un lucru pomenit de Dumnezeu. Vă este clară acum 
noțiunea de datorie? Care este cel mai simplu, cel mai important adevăr 
care ar trebui să fie pus în practică în îndeplinirea datoriei? E de a-ţi dedica 
inima, mintea şi eforturile pentru a-ţi îndeplini bine îndatoririle. De ce 
atunci când își îndeplinesc îndatoririle atât de mulți oameni fac atâtea fapte 
rele, tulbură şi perturbă lucrarea bisericii, ca în cele din urmă să fie 
eliminaţi? Deoarece aceşti oameni nu se sacrifică sincer pentru Dumnezeu. 
Ei încearcă mereu să cadă la învoială cu Dumnezeu şi nu acceptă câtuşi de 
puţin adevărul. Indiferent de cât de multă corupție dezvăluie sau cât de mult 
rău fac, nu caută niciodată rezolvarea prin intermediul adevărului. Ei nu se 
pocăiesc cu adevărat nici după ce sunt emondaţi de multe ori, ci continuă să 
săvârşească greşeli fără scrupule și să facă tot felul de fapte rele, 
dezvăluindu-şi pe deplin esenţa rea. Aleşii lui Dumnezeu văd dincolo de 
aceste lucruri, sunt dezvăluiți şi eliminaţi. E de-a dreptul insuportabil să 
urmăreşti cum îşi efectuează acești oameni îndatoririle. Nu sunt doar sub 
aşteptări, ci complet incompetenţi. Nu pot nici măcar să spele vasele fără să 
spargă un castron. Munca lor face mai mult rău decât bine. Indiferent cum 
ai părtăşie cu ei despre adevăr, nu îl pot accepta şi nu se pocăiesc nici măcar 
după ce sunt emondaţi. Dacă ai continua să foloseşti serviciile unei 
asemenea persoane, ea ar deveni un obstacol de-a lungul căii, un 
impediment care ar bloca şi ar tulbura întreaga lucrare a bisericii. Spune- 


Mi, nu-i aşa că aceşti oameni ar trebui înlocuiți și eliminaţi? (Aşa ar trebui.) 


Atâta vreme cât cineva are chiar şi un strop de conștiință şi rațiune, atunci 
poate să se ocupe de sarcinile sale corespunzătoare, să îşi vadă de treburile 
specifice şi să fie în stare să reflecteze la sine însuşi în timp ce își 
indeplinește îndatoririle. După ce își va observa greșelile şi îşi va identifica 
problemele, va fi capabil să le corecteze imediat. După trei sau cinci ani în 
care va experimenta aceste lucruri, vor apărea schimbări. Astfel, va avea o 
bază şi va fi relativ asigurat; în afara unor circumstanţe excepţionale, 
această persoană nu are cum să fie eliminată. Dar aceia care cred în 
Dumnezeu ani întregi fără să accepte câtuşi de puţin adevărul nu au cum să- 
şi îndeplinească bine îndatoririle şi chiar pot face lucruri care să provoace 
tulburări și perturbări. Acest fel de persoană va fi în mod firesc eliminată, 
deoarece aceşti oameni mai degrabă ar muri decât să se pocăiască. Ei cred 
în Dumnezeu de mulţi ani, dar nu sunt cu mult diferiţi de non-credincioşi. 


Ei toți sunt neîncrezători. 


Să ai prea multe intenții personale este cel mai mare obstacol în 
realizarea datoriei tale. Atunci, care e condiția prealabilă ca să îţi faci bine 
datoria? Este aceea că trebuie să renunți la diversele tale intenții. De 
exemplu, când s-a întâmplat ceva care te-a supărat foarte tare, dar ai şi o 
datorie de îndeplinit, te confrunți cu o alegere. Acesta este un moment 
hotărâtor, unul foarte important. Chiar dacă s-ar putea să fii supărat şi 
afectat emoțional sau să ai anumite probleme personale, trebuie să fu 
capabil să laşi toate aceste lucruri deoparte şi, mai întâi, să-ți faci bine 
datoria. Ar trebui să te gândeşti la propriile probleme doar atunci când 
circumstanțele nu îţi afectează îndatoririle. Cum se spune atunci când îți pui 
în mod constant pe primul loc datoria? Se spune că îţi respecţi datoria, iar 
asta înseamnă că Îi eşti loial lui Dumnezeu. Să renunţi la intenţiile și 
dorinţele tale, la emoțiile şi la chestiunile personale, să-ți faci datoria bine 


fără să fii constrâns şi să duci la bun sfârşit însărcinarea dată de Dumnezeu 


— asta înseamnă să renunţi, să te răzvrăteşti împotriva trupului. Când unii 
oameni nu au îndeplinit încă nicio datorie, se gândesc: „Dumnezeu nu mi-a 
dat o datorie de realizat, dar inima mea e absolut sinceră. De ce nu vede 
niciodată Dumnezeu acest lucru?” Dar apoi, când biserica aranjează ca ei să 
îndeplinească o datorie, fac nazuri. Există unii oameni care nu pot îndeplini 
rolul de lider sau de lucrător sau care nu pot răspândi Evanghelia și nu au 
alte abilități speciale. Așa că biserica stabilește ca ei să se ocupe de 
găzduire, iar aceştia se gândesc: „Desigur, sunt în stare să fiu gazdă, dar, 
având în vedere calibrul și darurile mele, nu cumva biserica mă 
subestimează când îmi atribuie sarcina asta? Nu cumva sunt un pic 
supracalificat pentru această datorie?” Aparent, ei acceptă rânduielile 
bisericii, dar emoţiile lor potrivnice îi împiedică să lucreze din greu la 
îndatoririle lor. Ei își fac doar o mică parte din îndatoririle când sunt într-o 
pasă bună și nu şi le îndeplinesc când sunt într-o pasă proastă, ignorându-şi 
frații şi surorile. De ce au aceste emoţii şi reacții? Este aceasta atitudinea pe 
care ar trebui să o aibă cineva față de datoria sa? Aceşti oameni nu sunt 
mulţumiţi de îndatoririle lor. Care este sursa nemulțumirii lor? (Datoria care 
le-a fost dată nu le mulţumeşte preferințele trupești.) Şi dacă ar fi 
satisfăcuţi, atunci ar fi fericiţi? Nu neapărat. S-ar putea să nu fie fericiți 
chiar dacă ar fi satisfăcuţi, căci inimile acestor oameni nu cunosc niciodată 
multumirea. Acesta este felul în care îşi tratează îndatoririle oamenii care 
nu urmăresc adevărul. Oamenii vor întotdeauna să îndeplinească îndatoriri 
respectabile şi care îi fac să arate bine şi mai vor ca ele să fie uşoare și 
confortabile din punct de vedere fizic. Ei nu sunt dispuşi să suporte vântul 
şi soarele sau să îndure absolut nicio suferință în îndatoririle lor. Pe 
deasupra, mai vor să fie capabili să înţeleagă adevărul şi să primească harul 
şi binecuvântarea lui Dumnezeu prin intermediul îndatoririlor lor. Ei vor 


toate aceste lucruri. In cele din urmă, vor chiar ca Dumnezeu să le spună că 


şi-au îndeplinit bine îndatoririle. Nu este asta o iluzie din partea lor? Dacă 
nu vei putea renunţa la această iluzie, nu vei fi capabil să îți faci bine 
datoria. În trecut, deseori am spus pur și simplu că acest fel de persoană nu 
urmăreşte adevărul, dar acum, vorbind mai precis, zic că este prea lacomă şi 
răzvrătită, că nu este câtuși de puţin loială datoriei sale şi că nu se supune 
cu adevărat însărcinării date de Dumnezeu. Aşadar, cum anume ar trebui să 
practici renunţarea la intenţiile tale? Într-o privinţă, trebuie să fii cumpătat 
şi să te răzvrăteşti împotriva lor. În altă privinţă, trebuie să te rogi şi să ai 
dorinţa de a te supune. Trebuie să spui: „Dumnezeule, Tu ai orchestrat şi ai 
rânduit această datorie pentru mine. Deşi am o alegere trupească şi nu vreau 
să îndeplinesc această datorie, dorința mea subiectivă este să mă supun Tie. 
Doar că sunt prea corupt şi răzvrătit, iar calitatea umanității mele nu este 
bună. Te rog, disciplinează-mă!” Nu ţi-ar permite acest lucru să îţi faci 
datoria cu o mai mare puritate? Dacă cineva insistă să se agaţe de propriile 
dorinţe şi refuză să renunţe la ele, dacă vede mereu gloria celor aleşi să fie 
lideri și cum cei aleși să răspândească Evanghelia ajung să întâlnească o 
mulțime de oameni şi să acumuleze cunoştinţă şi experienţă şi apoi nu vrea 
să îşi facă propria datorie, este aceasta o atitudine de supunere? Este aceasta 
o atitudine de acceptare a orchestrărilor şi a rânduielilor lui Dumnezeu? 
(Nu.) Te duci către vest când Dumnezeu îţi spune să te duci către est și te 
plângi de El și ÎI înţelegi greşit pentru că nu ţi-a dat voie să mergi spre vest. 
Dacă te lupţi mereu cu Dumnezeu, va mai lucra Duhul Sfânt asupra ta? Cu 
siguranță că nu va mai lucra. Ce stări și manifestări ies la iveală când Duhul 
Sfânt nu lucrează asupra cuiva? Un asemenea ins nu va înţelege cuvintele 
lui Dumnezeu când le va citi. Când va asculta părtăşule şi predicile, nu va 
înţelege nimic, ba chiar va tot ațipi. Nu va fi capabil să vadă dincolo de 
orice 1 se întâmplă. Va specula şi se va îndoi mereu: „Alţi oameni pot 


pricepe atât de bine cuvintele lui Dumnezeu; eu de ce nu mă lămuresc deloc 


atunci când le citesc? Stările lor sunt întotdeauna atât de pure şi de 
eliberate; eu de ce mă simt mereu aşa de mâhnit, de emotiv şi de stingher? 
Lor le merge atât de bine în toate privințele. Ei au îndrumarea lui 
Dumnezeu. Eu de ce nu o am?” Nu poate vedea cauza tuturor acestor 
lucruri. Nu are o atitudine de supunere față de Dumnezeu. Cere mereu ca 
Dumnezeu să îi îndeplinească dorinţele înainte să se străduiască mai mult 
pentru datoria sa. Dacă nu obţine ce vrea, devine negativ, opune rezistență 
şi nu îşi face datoria. Ar lucra Dumnezeu într-un asemenea ins? Acestuia îi 
lipseşte credința adevărată și dă din plin dovadă de răzvrătire şi împotrivire. 


Dumnezeu poate doar să-l dea deoparte. 


Cum ar trebui oamenii să-și trateze îndatoririle? Ar trebui să se supună 
orchestrărilor şi rânduielilor lui Dumnezeu și să renunţe la toate ţelurile lor. 
Ce țeluri au oamenii? (Intenţiile, planurile şi preferinţele lor trupeşti.) De 
exemplu, să spunem că îţi face mare plăcere să vizitezi o familie gazdă. Ei 
fac o mâncare grozavă, casa lor e frumoasă şi au aer condiționat şi încălzire. 


|? 


Te gândești: „Ce bine ar fi dacă aş locui aici!” Și apoi te rogi: 
„Dumnezeule, mi-ai putea permite să locuiesc în gazdă la această familie? 
Știu că tânjesc după bunăstare şi confort, dar nu pot să mă răzvrătesc 
împotriva acestei dorinţe. Ține seama de statura mea mică şi lasă-mă să 
merg acolo! Promit că voi lucra din greu pentru datoria mea, că voi fi loial 
şi că nu Te voi trăda şi nu Te voi mâhni.” Te rogi în acest fel vreo două 
săptămâni şi apoi se stabilește să mergi într-un loc unde sunt condiţii 
groaznice, iar tu te superi. Te plângi în sinea ta: „Nu ar trebui ca Dumnezeu 
să scruteze adâncul inimilor noastre? Dumnezeu nu are nici cea mai mică 
idee despre ce se află în inima mea. Am cerut ceva bun, iar El mi-a dat ceva 
de proastă calitate. Parcă e în mod voit împotriva mea.” Şi apoi împotrivirea 
creşte în tine şi spui: „Dacă nu mă vei mulțumi, Dumnezeule, atunci nici eu 


nu Te voi mulţumi. Nu voi mai lucra din greu pentru datoria mea. Şi nu îmi 


voi mai da toată silinţa până nu voi primi ceea ce vreau.” Înseamnă acest 
lucru să crezi în Dumnezeu? Este aceasta îndeplinirea datoriei tale? Aceasta 
e răzvrătire împotriva lui Dumnezeu, este o fire intransigentă. Spui: „Dacă 
Dumnezeu nu mă va mulţumi, nici eu nu-L voi mulţumi. Aceasta va fi 
atitudinea mea față de îndeplinirea datoriei. Dacă e să îmi fac datoria, 
Dumnezeu trebuie să mă mulțumească oarecum. Cum de alți oameni ajung 
să trăiască în case frumoase şi eu nu? Cum de alți oameni ajung să își 
îndeplinească îndatoririle în medii frumoase, iar eu trebuie să mi le 
îndeplinesc pe ale mele într-unul sărăcăcios? De ce Dumnezeu nu îmi 
împlineşte cerinţele, deși eu îmi fac datoria?” Astfel sunt Justificările pe 
care ţi le tot repeți. Există o atitudine de supunere față de Dumnezeu în 
acest lucru? Înseamnă asta îndeplinirea datoriei tale cu conştiinţă și rațiune? 
Am mai zis şi înainte aceste cuvinte: „Nu trebuie în niciun caz să concurezi 
cu Dumnezeu.” Asta înseamnă să concurezi cu Dumnezeu. Când te întreci 
cu Dumnezeu, ce atitudine va adopta El față de tine? (Dumnezeu nu va 
lucra. El mă va lăsa deoparte.) El te va lăsa deoparte şi te va ignora. Te va 
lua Dumnezeu în serios? Nu va face asta. Dacă ai făcut un rău mic şi nu este 
grav, El te va păstra şi te va pune să mai muncești o vreme. Dar dacă ai 
comis prea multe fapte rele şi ai tulburat şi ai perturbat în mod grav lucrarea 
bisericii, atunci vei fi îndepărtat. Când eşti păstrat să munceşti, dacă într-un 
anumit moment te vei pocăi, Dumnezeu te va lumina. Dacă nu te pocăieşti 
niciodată şi eşti mereu în competiţie cu Dumnezeu, atunci eşti, într-adevăr, 
prea ticălos şi încăpățânat — şi cine va suferi o pierdere în cele din urmă? 
Tu. Trebuie să înţelegi clar: a fi în competiție cu Dumnezeu este cel mai 
problematic lucru şi cel mai mare impas. Când totul merge bine, oamenii 
consideră că a crede în Dumnezeu este grozav şi că nu au deloc noțiuni 
despre El. Dar când un mic necaz sau o mică nenorocire se abate asupra lor, 


încep să aibă noțiuni despre Dumnezeu într-o asemenea măsură, încât chiar 


se plâng de El şi îndrăznesc să ridice vocile la EI: „Chiar există Dumnezeu? 
Unde este El? Eu sunt conducătorul suprem. Sunt cel mai măreț. Şi 
îndrăznesc să mă întrec cu Dumnezeu. Oricum, ce poate să-mi facă?” 
Dumnezeu nu-ţi va face nimic, însă a ieșit la iveală că eşti sordid, 
intransigent şi deranjant. Ce înseamnă că ești deranjant? Înseamnă că nu 
iubeşti lucrurile pozitive. Nu eşti dispus să I te supui lui Dumnezeu şi, chiar 
şi atunci când ştii că El este Dumnezeu, nu eşti capabil să I te supui. Îţi este 
foarte dificil să accepţi adevărul. Eşti intransigent, ignorant și încăpățânat. 
Lui Dumnezeu Îi displac foarte mult oamenii de acest fel. Îţi va fi foarte 
greu să îți faci în continuare datoria şi ai putea fi dezvăluit şi eliminat 
înainte să poți să muncești până la capăt. Acesta este rezultatul. Se vede 
deja foarte clar. Nu e acest lucru periculos? (Ba da.) Știind că e periculos, ce 
ar trebui oamenii să facă? În primul rând, trebuie să ştie cine sunt. Trebuie 
să îşi cunoască locul şi, de asemenea, să ştie ce sunt. Oamenii sunt fiinţe 
create care nu trebuie în niciun caz să fie în competiţie cu Dumnezeu; a face 
asta nu va aduce niciun rezultat. Dacă Dumnezeu va dori să-ţi dea un lucru, 
chiar dacă nu-l dorești şi nu l-ai cerut, El ţi-l va da oricum — aceasta este 
dreptatea lui Dumnezeu. Dacă Dumnezeu nu va plănui să îţi dea un lucru, 
dacă nu te va privi cu ochi buni, atunci nu va avea rost să I-l ceri. Dacă va 
plănui să-ți dea un lucru, dacă are grijă să fii îndrumat, ajutat şi 
binecuvântat, atunci ţi-l va da fără să-l mai ceri. Dacă va plănui să te 
încerce sau să te dezvăluie, atunci o va face intenţionat şi nu are rost să ÎI 
implori. Aceasta este firea lui Dumnezeu. Oamenii nu trebuie să decidă cum 
ÎI tratează pe Dumnezeu pe baza atitudinii Lui. Atunci, ce ar trebui să facă? 
(Să I se supună în toate privinţele.) Așa este; ei ar trebui să I se supună. Să 
te supui orchestrărilor şi rânduielilor lui Dumnezeu este cea mai mare 
înţelepciune, iar persoana care face acest lucru e înzestrată cu cea mai multă 


rațiune. Acei inşi aroganţi, neprihăniți de sine, cred că sunt tare deştepţi şi 


vicleni. Una e să încerci să îi păcăleşti pe ceilalți oameni — aceasta e o 
dezvăluire a corupției tale — dar în niciun caz nu trebuie să te lupţi cu 
Dumnezeu, recurgând la micile tale înșelătorii. Nu trebuie să complotezi 
împotriva lui Dumnezeu pentru că, odată ce Îi stârneşti mânia, moartea se 


va abate asupra ta. 


Oamenii trebuie să-și abordeze îndatoririle şi să se apropie de 
Dumnezeu cu inima cinstită. Dacă vor face acest lucru, vor fi oameni care 
se tem de Dumnezeu. Ce fel de atitudine au față de Dumnezeu oamenii cu 
inima cinstită? Ei au cel puțin o inimă cu frică de Dumnezeu, care I se 
supune în toate privințele, ei nu întreabă despre binecuvântări sau 
nenorociri, nu vorbesc despre condiţii, ci se lasă la mila orchestrării lui 
Dumnezeu — aceştia sunt oamenii cu inima cinstită. Sunt oameni cu inima 
cinstită aceia mereu sceptici în privinţa lui Dumnezeu, care Îl cercetează, 
care încearcă întotdeauna să cadă la învoială cu El? (Nu.) Ce se află în 
sufletul unor asemenea oameni? Înşelăciune şi ticăloșie; ei analizează 
mereu. Şi ce analizează? (Atitudinea lui Dumnezeu faţă de oameni.) Ei 
analizează întotdeauna atitudinea lui Dumnezeu față de oameni. Ce 
problemă e aceasta? Și de ce analizează ei atent acest lucru? Pentru că 
implică interesele lor vitale. În sufletul lor, se gândesc: „Dumnezeu a creat 
aceste circumstanţe pentru mine, El a făcut să mi se întâmple asta. De ce a 
făcut acest lucru? Altor oameni nu li se întâmplă așa ceva — mie de ce 
trebuie să mi se întâmple? Şi apoi care vor fi consecinţele?” Acestea sunt 
lucrurile pe care le analizează: câştigurile și pierderile, binecuvântările și 
nenorocirile. Și, în timp ce analizează aceste lucruri, sunt ei capabili să 
practice adevărul? Sunt ei capabili să I se supună lui Dumnezeu? Nu sunt 
capabili. Şi care este natura lucrurilor produse de frământările din inimile 
lor? Aceste lucruri sunt, în mod firesc, puse în legătură cu propriile interese, 


ele sunt în folosul acestora. Indiferent ce datorie fac, aceşti oameni mai întâi 


analizează: „Oare voi suferi când voi face această datorie? Oare va trebui să 
lucrez şi să călătoresc adeseori pe afară? Oare voi putea să mănânc şi să mă 
odihnesc regulat? Oare va trebui să mă tot trezesc devreme? Ce fel de 
oameni voi întâlni? Oare voi întâlni adesea non-credincioși? Lumea 
exterioară e destul de ostilă acum; dacă va trebui să tot lucrez şi să 
călătoresc pe afară, ce mă voi face dacă voi fi oprit de marele balaur roşu?” 
Deşi par că îşi acceptă îndatoririle, în inima lor e înşelăciune, ei întotdeauna 
analizează aceste lucruri. De fapt, prin analizarea atentă acestor lucruri, ei 
iau în considerare doar propriile perspective şi destine, nu se gândesc deloc 
la interesele casei lui Dumnezeu. Și care este consecința când oamenii iau 
în considerare doar propriile planuri, destine și interese? Nu le e uşor să I se 
supună lui Dumnezeu şi, chiar și atunci când vor acest lucru, nu îl pot face. 
Oamenii care pun preț în special pe propriile planuri, destine şi interese 
analizează mereu dacă lucrarea lui Dumnezeu e benefică pentru planurile şi 
destinele lor și pentru a obţine binecuvântări. Într-un final, care e rezultatul 
analizei lor? Tot ce fac ei este să se răzvrătească împotriva lui Dumnezeu și 
să I se împotrivească. Chiar şi atunci când insistă să-și îndeplinească 
îndatoririle, o fac într-o manieră superficială, cu o dispoziţie negativă; în 
inimile lor, încă se gândesc cum să profite şi să nu aibă ceva de pierdut. 
Acestea sunt motivele lor când îşi îndeplinesc îndatoririle şi, în acest sens, 
încearcă să se târguiască cu Dumnezeu. Ce fire este aceasta? E înşelăciune 
şi este o fire ticăloasă. Aceasta nu mai este o fire coruptă obişnuită, ea a 
escaladat către răutate. Şi când există acest tip de fire ticăloasă în inima 
unei persoane, aceasta este o luptă împotriva lui Dumnezeu! Ar trebui să fii 
lămurit cu privire la această problemă. Dacă oamenii ÎL cercetează mereu pe 
Dumnezeu şi încearcă să se târguiască atunci când îşi îndeplinesc 
îndatoririle, le pot face în mod corespunzător? În niciun caz. Ei nu Îl 


venerează pe Dumnezeu cu inimile lor şi cu onestitate, nu au inimi cinstite, 


ei urmăresc în timp ce îşi îndeplinesc îndatoririle, abţinându-se mereu — și 
care este rezultatul? Dumnezeu nu lucrează asupra lor, iar ei devin încurcați 
şi confuzi, nu înţeleg adevărurile-principii şi acţionează conform propriilor 
înclinații şi eșuează mereu. Și de ce eșuează mereu? Pentru că inimile lor 
sunt prea lipsite de claritate şi, atunci când li se întâmplă lucruri, ei nu 
reflectează asupra propriilor persoane sau nu caută adevărul pentru a găsi o 
soluție și insistă să facă lucrurile așa cum doresc, după propriile preferințe, 
rezultatul acestui lucru este că eșuează întotdeauna când îşi îndeplinesc 
îndatoririle. Ei nu se gândesc niciodată la lucrarea bisericii şi nici la 
interesele casei lui Dumnezeu, complotează întotdeauna de dragul lor, fac 
mereu planuri pentru propriile interese, pentru mândrie şi statut şi nu numai 
că îşi îndeplinesc prost datoria, dar și întârzie şi afectează lucrarea bisericii. 
Nu este asta rătăcire și neglijarea propriilor îndatoriri? Dacă cineva își face 
mereu planuri pentru propriile interese şi perspective atunci când îşi 
îndeplineşte datoria şi nu se gândeşte la lucrarea bisericii sau la interesele 
casei lui Dumnezeu, atunci aceasta nu este îndeplinirea unei datorii. Este 
oportunism, înseamnă că face lucrurile pentru propriul beneficiu şi pentru a 
obține binecuvântări pentru sine. Astfel, natura din spatele îndeplinirii 
datoriei sale se schimbă. Se rezumă doar la a face un târg cu Dumnezeu și la 
a dori să se folosească de îndeplinirea datoriei sale pentru a-şi atinge 
propriile obiective. E foarte posibil ca acest mod de a face lucrurile să 
perturbe lucrarea casei lui Dumnezeu. Dacă provoacă doar pierderi mici 
lucrării bisericii, atunci încă există șanse de răscumpărare şi încă e posibil 
să i se dea ocazia să-şi îndeplinească datoria, mai degrabă decât să fie 
îndepărtat; dar dacă provoacă pierderi mari lucrării bisericii și-și atrage 
furia lui Dumnezeu, dar și a oamenilor, atunci el va fi dezvăluit şi eliminat, 
fără a mai avea în viitor ocazia de a-și îndeplini datoria. Unii oameni sunt 


demişi și eliminaţi în acest fel. De ce sunt eliminaţi? Aţi descoperit cauza 


primară? Cauza primară este că ei mereu iau în calcul propriile câştiguri și 
pierderi, se lasă purtați de propriile interese, nu se pot răzvrăti împotriva 
trupului şi nu au deloc o atitudine ascultătoare faţă de Dumnezeu, deci tind 
să se comporte imprudent. Ei cred în Dumnezeu doar pentru a obține profit, 
har şi binecuvântări, şi nicidecum ca să obțină adevărul, astfel încât credința 
lor în Dumnezeu dă greş. Aceasta este rădăcina problemei. Credeţi că este 
injust ca ei să fie dezvăluiţi şi eliminaţi? Nu este absolut deloc injust, este în 
totalitate consecinţa naturii lor. Orice persoană care nu iubeşte adevărul sau 
nu îl urmăreşte va fi, într-un final, dezvăluită și eliminată. Dar pentru cei 
care iubesc adevărul este diferit. Când lor li se întâmplă ceva, mai întâi se 
gândesc: „Cum pot să acţionez în conformitate cu adevărul? Cum ar trebui 
să procedez ca să nu prejudiciez interesele casei lui Dumnezeu? Ce L-ar 
mulţumi pe Dumnezeu?” Cel care gândeşte în acest fel caută adevărul. 
Aceste gânduri demonstrează că iubeşte adevărul. Nu se gândeşte mai întâi 
la propriile interese, ci le ia în considerare pe cele ale casei lui Dumnezeu. 
Nu ia în calcul propria mulţumire; el ia în considerare dacă Dumnezeu e 
mulțumit. Acestea sunt gândurile și mentalitatea oamenilor care iubesc 
adevărul şi aceştia sunt cei pe care Dumnezeu îi iubește. Dacă atunci unei 
persoane când i se întâmplă ceva ea este capabilă să practice în 
conformitate cu adevărurile-principii şi să accepte cercetarea atentă a lui 
Dumnezeu, cu Dumnezeu în spatele ei, în calitate de garant, atunci s-ar 
putea să nu facă greșeli când îşi îndeplinește datoria şi îi va fi mai uşor să o 
ducă la bun sfârşit, conform intențiilor lui Dumnezeu. Dacă cineva 
acționează mereu din propria inițiativă, uneltește, plănuieşte și complotează 
pentru propriile interese, dacă nu ia în considerare interesele casei lui 
Dumnezeu sau intențiile Sale și îi lipseşte şi cea mai mică voință să se 
supună orchestrărilor şi rânduielilor lui Dumnezeu — dacă îi lipsește chiar şi 


dorinţa să facă acest lucru — care va fi rezultatul final? Acesta va tulbura și 


perturba frecvent lucrarea bisericii. Va stârni indignare printre aleşii lui 
Dumnezeu, va fi disprețuit şi detestat de aceștia și, în cazuri grave, va fi 
dezvăluit şi eliminat. E inevitabil ca oamenii care au mereu ambiții şi 
dorinţe să eșueze şi să se poticnească. Aşa cum spune proverbul: „Cu cât 
cazi mai de sus, cu atât doare mai tare.” Cum se numește acest lucru? Se 
numeşte a fi dezvăluit. Nu e ceva meritat? E demnă de simpatie o asemenea 
persoană? Nu este. Aceasta este eventuala consecinţă a tuturor celor care îşi 
fac planuri pentru propriile interese. Unii oameni spun: „Dar eu îmi fac 
adesea planuri pentru propriile interese. Mie cum de nu mi s-a întâmplat 
acest lucru?” Nu ţi s-a întâmplat pentru că nu ai afectat lucrarea bisericii şi, 
astfel, Dumnezeu nu te ia în serios. Dumnezeu nu te ia în serios — este 
acesta un lucru bun sau unul rău? (Un lucru rău.) De ce spui asta? (Dacă ar 
fi să continui astfel, nu aș fi capabil să obțin lucrarea Duhului Sfânt.) Este 
corect. Dacă cineva nu urmăreşte adevărul şi nu experimentează lucrarea lui 
Dumnezeu, Duhul Sfânt nu va lucra asupra lui. Acest lucru e în mod special 
adevărat pentru acei oameni pe care Dumnezeu nu îi disciplinează, 
indiferent ce lucruri greşite fac; pentru ei, totul s-a terminat. Dumnezeu cu 
siguranță nu îi vrea pe acești oameni; El îi dă la o parte. Dacă nu urmăreşti 
adevărul, nu ai viaţă. E ca în cazul acelor oameni care urmăresc mereu 
faima, câştigul și statutul, care nu urmăresc adevărul, pe care nu îi vezi 
niciodată practicând adevărul — se dezvoltă viaţa unor asemenea oameni? 
Din moment ce nu practică adevărul, viaţa lor nu se va dezvolta, indiferent 
câți ani cred în Dumnezeu. Există unii oameni care astăzi încă vorbesc 
despre aceleași lucruri ca în urmă cu trei ani, care încă rostesc aceleași 
cuvinte şi doctrine. Acei oameni sunt condamnaţi. În staturile şi în 
cunoașterea lor de sine nu se poate vedea nicio dezvoltare. Credinţa lor în 
Dumnezeu rămâne aceeaşi, iar în viețile-firi personale nu există nici cea 


mai mică schimbare. Neînţelegerile lor în ceea ce-L priveşte pe Dumnezeu 


au devenit mai numeroase, iar firile lor corupte care se opun lui Dumnezeu 
s-au agravat. Nu e acest lucru mai periculos? Intr-adevăr, e mai periculos, 


iar ei vor fi cu siguranță eliminaţi. 


De obicei, când experimentați lucruri legate de datoria voastră sau de 
firile voastre corupte, sunteți capabili să descoperiți problemele care există 
în voi înșivă prin introspectie? (Acum pot să le găsesc într-o mică măsură. 
Când îmi fac datoria, vreau mereu să dețin controlul şi să am ultimul cuvânt 
şi încerc să mă laud, astfel încât alți oameni să mă stimeze. Dar, după ce 
frații şi surorile mele îmi atrag atenția asupra acestui lucru, reflectez la mine 
însumi și dobândesc o oarecare cunoaștere a naturii mele arogante.) Îţi poţi 
recunoaşte aroganţa, dar cum rămâne cu supunerea faţă de Dumnezeu? Eşti 
mai supus? S-au intensificat intenția şi dorinţa ta de a te supune? (Puţin.) 
Nu este realist să îţi faci datoria fără să cauţi adevărul; când întâmpini 
probleme, trebuie să foloseşti adevărul pentru a le rezolva. Dacă îţi faci 
întotdeauna datoria în conformitate cu propria voinţă şi filosofiile tale 
satanice, nu doar că vei eşua în a rezolva problema manifestărilor corupției 
tale, dar credinţa ta în Dumnezeu, supunerea față de Dumnezeu şi iubirea 
pentru El nu vor spori nici ele. Dacă nu accepţi adevărul și nu îl foloseşti 
pentru a-ți rezolva problemele, nu te vei dezvolta niciodată în viaţă şi nu vei 
fi niciodată capabil să găseşti soluția la problema corupției tale. Ce firi 
corupte dezvăluiți când vă faceţi acum datoria? Ce impurități umane 
rămân? Trebuie să practicaţi frecvent introspecția pentru a descoperi aceste 
probleme. Ele nu pot fi cunoscute fără cercetarea sinelui. Uneori, doar când 
îi auzi pe alți oameni vorbind despre propria cunoaştere de sine simți că ești 
la fel. Dacă nu îi vei auzi pe alţii expunându-şi stările, nu vei fi capabil să-ţi 
descoperi problemele. Există mulți care ascultă cu ușurință mărturiile 
bazate pe experienţă ale altora tocmai pentru că beneficiază de pe urma lor 


şi au ceva de câştigat. Cu cât te cercetezi mai îndeaproape şi cu cât ajungi 


să îți cunoşti mai temeinic firile corupte, intențiile şi concepţiile personale, 
cu atât vei fi mai capabil să renunți la ele şi cu atât credinţa ta de a practica 
adevărul va deveni mai puternică. Cu cât mai profundă va deveni credinţa ta 
de a practica adevărul, cu atât îţi va fi mai uşor să pui adevărul în practică. 
Când vei practica frecvent adevărul, vei fi capabil să îţi faci datoria cu o 
mai mare puritate şi mai adecvat. Acesta este procesul de dezvoltare în 
viață; acestea sunt fructele reflecției asupra sinelui şi ale cunoașterii de sine. 
Există unii oameni care cred că, datorită faptului că au ascultat predici ani 
întregi și că au înţeles multe cuvinte şi doctrine, nu au o fire coruptă, ca și 
cum nu ar fi nevoiţi să reflecteze asupra lor şi să ajungă la cunoaştere de 
sine. Ei cred întotdeauna că acestea sunt lucrurile la care doar noii 
credincioşi trebuie să se concentreze şi că a crede în Dumnezeu ani întregi 
şi faptul că au multe comportamente bune înseamnă că s-au schimbat deja 
şi că nu au o fire coruptă. Aceasta este o neînțelegere periculoasă. Dacă tu 
crezi că deja te-ai schimbat, cât de mult adevăr poţi pune în practică? Cât de 
multe mărturii adevărate bazate pe experienţă ai? Poţi vorbi despre ele? Poţi 
să fii martor pentru Dumnezeu înaintea altora? Dacă nu poţi vorbi despre 
acest lucru, asta demonstrează că mărturia ta nu este bazată pe experienţă și 
că îți lipseşte adevărul-realitate. Ar fi putut cineva ca tine să se schimbe cu 
adevărat? Eşti o persoană care s-a pocăit cu adevărat? Nu putem decât să ne 
îndoim de acest lucru. Cum ar putea să aibă intrare în viaţă cineva care nu 
reflectează niciodată la sine sau nu încearcă să ajungă la cunoașterea de 
sine? Cum ar putea să împărtășească o reală mărturie bazată pe experienţă 
cineva care nu vorbeşte niciodată despre cunoaşterea de sine? Aceste 
lucruri sunt imposibile. Dacă o persoană crede că s-a schimbat cu adevărat 
şi nu are nevoie să se cunoască pe sine, se poate spune că este ipocrită. Unii 
oameni doar fac totul de mântuială când îşi îndeplinesc îndatoririle, crezând 


că a face minimul necesar este acceptabil, că, dacă lucrurile par acceptabile, 


înseamnă că îndatoririle lor sunt conform standardelor. Acest fel de a face 
lucrurile este superficial, nu-i aşa? Se supune lui Dumnezeu o asemenea 
persoană? Acest fel de persoană îşi realizează datoria fără adevărurile- 
principii, mulțumindu-se pur şi simplu să ducă sarcinile la bun sfârşit şi să 
trudească, iar apoi crede că datoria ei este la înălțimea standardelor. De fapt, 
ea e doar un muncitor adecvat, nu îşi îndeplinește datoria cum se cuvine. 
Aceia care se mulțumesc doar să muncească în mod adecvat nu vor dobândi 
niciodată adevărul şi nici nu vor obţine o schimbare a firii. Orice om care 
nu își realizează datoria conform cerințelor lui Dumnezeu, care nu caută 
adevărurile-principii, care acționează încontinuu conform propriei voințe, 
doar munceşte şi trudeşte. În ce etapă sunteţi acum? (Sunt încă în etapa în 
care muncesc.) În majoritatea timpului, munceşti; uneori, eşti capabil să 
năzuiești spre adevăr când îți îndeplineşti datoria şi eşti un pic supus, dar 
eşti deseori în acest fel? (Nu, nu adesea.) Scopul urmăririi adevărului este 
de a rezolva această problemă. Trebuie să te străduiești să-ți îndeplineşti 
datoria din ce în ce mai bine și să muncești din ce în ce mai puţin, să te 
sileşti din răsputeri să transformi toată munca ta în îndeplinirea datoriei tale. 
Care e diferența dintre a munci şi a-ți îndeplini datoria? Un muncitor face 
ce vrea, crezând că e în regulă, atâta vreme cât nu se opune lui Dumnezeu 
sau nu Îi ofensează firea, considerând că e acceptabil atâta timp cât o scoate 
la capăt şi nimeni nu verifică. Nu-l interesează să ajungă la cunoaşterea de 
sine, să fie o persoană onestă, să facă lucrurile în conformitate cu 
adevărurile-principii sau să se supună rânduielilor lui Dumnezeu şi cu 
siguranță nu îi pasă să intre în adevărul-realitate. Nu îi pasă de niciunul 
dintre aceste lucruri. Asta înseamnă să muncești. Să munceşti înseamnă 
trudă necontenită, înseamnă să trudești ca un sclav, lucrând de dimineaţa 
până noaptea, este acest fel de trudă. Dacă întrebi un muncitor de ce a lucrat 

ca un cal în toți aceşti ani, el va răspunde: „Ca să primesc binecuvântări 


Când îl întrebi dacă firea lui coruptă s-a schimbat cumva după ce a crezut în 
Dumnezeu atât de mulți ani, dacă a primit vreo confirmare a existenţei lui 
Dumnezeu, dacă a dobândit vreun strop de cunoaștere adevărată a 
orchestrănilor şi rânduielilor Creatorului și dacă le-a experimentat, el nu a 
obținut niciunul dintre aceste lucruri şi nu va fi capabil să vorbească despre 
niciunul dintre ele. El nu a pătruns şi nici nu a progresat în vreun fel în ceea 
ce priveşte diversele semne legate de creșterea în viață și transformarea 
firii, ci doar continuă să muncească fără să înţeleagă ce este schimbarea 
firii. Unii oameni muncesc ani întregi fără să se schimbe defel. Ei tot devin 
adesea negativi, se plâng şi își dezvăluie firile corupte când întâmpină 
dificultăți. Când sunt emondaţi, recurg la argumente şi subterfugii, nefiind 
capabili să accepte câtuşi de puțin adevărul, şi nu se supun deloc lui 
Dumnezeu. În cele din urmă, li se interzice să îşi îndeplinească îndatoririle. 
Unu oameni fac o treabă de mântuială când își îndeplinesc îndatoririle şi nu 
acceptă criticile, ci, în schimb, spun cu nerușinare că nu au greșit cu nimic 
şi nu se pocăiesc deloc. ŞI, într-un final, când casa lui Dumnezeu le retrage 
îndatoririle şi îşi încheie socotelile cu ei, îşi părăsesc locul de muncă 
plângând şi lamentându-se. Acesta e modul în care sunt eliminaţi. Acesta 
este felul prin care îndatoririle îi dezvăluie complet pe oameni. De obicei, 
sunt foarte convingători când vorbesc şi strigă tare sloganuri, dar de ce 
atunci când îndeplinesc o datorie nu se poartă ca nişte oameni, ci devin 
diavoli? Din cauza faptului că oamenii cărora le lipseşte umanitatea sunt 
diavoli oriunde merg; și, fără să accepte adevărul, ei nu pot rămâne de 
neclintit nicăieri. Adesea, unii oameni își îndeplinesc îndatoririle superficial 
şi încearcă să se certe şi să argumenteze când sunt emondați. După ce sunt 
emondaţi în mod repetat, simt o oarecare dorinţă să se pocăiască, astfel că 
încep să folosească metode de autocontrol. Totuşi, în cele din urmă, ei nu se 


pot înfrâna şi, chiar dacă s-ar putea să facă jurăminte și să se blesteme, acest 


lucru nu ajută, iar ei tot nu rezolvă problema superficialității lor şi nici pe 
cea a argumentelor şi a subterfugiilor personale. Doar după ce toată lumea 
ajunge în cele din urmă să deteste acest ins şi îl critică, se simte şi el forţat, 
într-un final, să recunoască: „Chiar am firi corupte. Vreau să mă pocăiesc, 
dar nu sunt capabil să o fac. Când îmi fac datoria, mă gândesc mereu la 
propriile interese, propria mândrie şi reputație, ceea ce mă face să mă 
răzvrătesc deseori împotriva lui Dumnezeu. Vreau să practic adevărul, dar 
nu pot renunța la intențiile și dorinţele mele; nu mă pot răzvrăti împotriva 
lor. Vreau mereu să fac lucrurile conform propriei voințe, născocesc 
tertipuri ca să evit să lucrez şi tânjesc după timp liber şi plăceri. Nu pot 
accepta să fiu emondat şi încerc întotdeauna să aduc argumente pentru a 
scăpa de aceste lucruri. Cred că este îndeajuns de bine că am trudit și am 
îndurat greutăţi, aşa că recurg la argumente şi la subterfugii când cineva 
încearcă să mă emondeze şi nu mă simt convins în inima mea. E foarte 
dificil să te descurci cu mine! Cum ar trebui să caut adevărul ca să rezolv 
aceste probleme?” Începe să reflecteze la aceste lucruri. Asta înseamnă că 
are o oarecare înțelegere privind modul în care ar trebui să se poarte 
oamenii, precum şi o oarecare rațiune. Dacă un muncitor începe la un 
moment dat să își facă lucrarea corect şi să se concentreze asupra 
schimbării firii lui și îşi dă seama că și el are firi corupte, că şi el e arogant 
şi incapabil să I se supună lui Dumnezeu şi că, dacă va continua în acest fel, 
nu va funcționa — când începe să se gândească la aceste lucruri şi să le 
priceapă, când poate să caute adevărul pentru a înfrunta problemele pe care 
le descoperă — nu va da atunci el semne că se schimbă? Dacă începe să fie 
altfel, atunci există speranţă ca el să se schimbe. Dar dacă nu intenționează 
niciodată să urmărească adevărul, dacă îi lipseşte dorinţa de a tânji după 
adevăr şi ştie doar să trudească şi să muncească, fiind încredințat că 


încheierea lucrării pe care o are la îndemână înseamnă îndeplinirea sarcinii 


lui şi finalizarea însărcinării date de Dumnezeu — dacă el crede că a depune 
eforturi înseamnă că şi-a făcut datoria, fără să ia vreodată în considerare 
care sunt cererile lui Dumnezeu sau ce este adevărul sau dacă e o persoană 
care Îl ascultă pe Dumnezeu şi nu încearcă niciodată să înțeleagă vreunul 
dintre aceste lucruri — dacă aceasta e metoda prin care își abordează datoria, 
va fi el capabil să atingă mântuirea? Nu va fi capabil. Nu a pornit pe calea 
mântuirii, nu a ajuns pe calea cea bună a credinţei în Dumnezeu şi nu şi-a 
clădit o relație cu El. Doar trudeşte şi muncește în casa lui Dumnezeu. 
Dumnezeu veghează şi îi protejează şi pe asemenea oameni când ei 
muncesc în casa Lui, dar El nu intenționează să-i mântuiască. Dumnezeu nu 
îi emondează, nu îi judecă, nu îi mustră, nu-i încearcă şi nu-i rafinează pe 
aceştia; El le permite doar să obțină câteva binecuvântări în această viaţă, 
iar asta este tot. Când aceşti oameni ştiu să reflecteze și să ajungă la 
cunoaștere de sine şi cunosc importanţa practicării adevărului, înseamnă că 
au înţeles predicile pe care le-au ascultat şi au obținut în sfârşit nişte 
rezultate. Dar apoi ei se gândesc: „A crede în Dumnezeu este atât de 
minunat. Cuvintele Lui chiar pot schimba oamenii! Acum, cel mai 
important este ca eu să caut să obțin adevărul. Dacă nu mă voi concentra pe 
cunoaşterea de sine sau nu mă voi elibera de firile mele corupte şi mă voi 
mulțumi doar să muncesc, nu voi câştiga nimic.” Așa că această persoană 
începe să cugete: „Ce firi corupte am? Cum ajung să le cunosc? Cam în ce 
fel ar trebui să le îndrept?” Reflecţia sa asupra acestor chestiuni atinge în 
treacăt înțelegerea adevărului şi schimbarea firii și atunci există speranță să 
fie mântuită. Dacă o persoană poate să reflecteze asupra sa şi să se cunoască 
prin datoria ei, dacă ea caută adevărul, lucrează din greu să îndeplinească 
cerințele lui Dumnezeu şi îşi îndreaptă firile corupte, a luat-o pe calea cea 
dreaptă a credinţei în Dumnezeu. Gândindu-se constant la aceste lucruri și 


apelând la adevăr, ea va primi luminarea, iluminarea și îndrumarea lui 


Dumnezeu. In acest fel, va fi capabilă să accepte să fie emondată de 
Dumnezeu, ca imediat după aceea să poată fi judecată și mustrată, încercată 
şi rafinată. Dumnezeu Işi va începe lucrarea în ea, purificând-o și 


transformând-o. 


Unii oameni spun: „Am crezut în Dumnezeu şi mi-am făcut datoria 
mulți ani, dar nu am fost niciodată emondat şi nici nu am primit vreo 
luminare sau iluminare, cu atât mai puţin nu am fost supus încercărilor și 
rafinării.” Experimentează o asemenea persoană lucrarea lui Dumnezeu? 
Dacă a fost cu adevărat capabilă să experimenteze şi să practice cuvintele 
lui Dumnezeu, cum de nu a putut fi luminată sau iluminată? Dacă își 
dezvăluie adesea corupția, va fi cu siguranță emondată. Dacă nu se va pocăi 
după ce va fi emondată, sigur nu are nicio umanitate şi este o persoană care 
ar trebui eliminată. Unii oameni spun: „Mi se întâmplă deseori să fiu 
emondat, primesc adesea luminarea şi iluminarea lui Dumnezeu și 
dobândesc o nouă înţelegere.” Ce se întâmplă în acest caz? (Dumnezeu îi 
conduce.) Alţi oameni zic: „Cum de nu sunt ca acei oameni cărora totul le 
merge bine? Ei au întotdeauna binecuvântările lui Dumnezeu şi o duc ca 
nişte bebeluşi în leagăn, fără să fie nevoie să treacă prin situaţii grele. Eu de 
ce sunt mereu încercat şi rafinat?” Este un lucru bun sau rău să fii mereu 
încercat şi rafinat? (E un lucru bun.) Este un lucru bun, nu unul rău. În ce 
scop îi încearcă şi-i rafinează Dumnezeu pe oameni? (Ca să le permită să își 
cunoască firile corupte.) Dumnezeu nu face asta ca să-i tortureze sau să-i 
chinuie pe oameni; El o face ca să le permită oamenilor să ajungă să își 
cunoască firile corupte şi să vadă clar esenţa şi adevărata faţă a corupției 
lor, astfel încât ei să renunţe la intențiile şi planurile lor şi să dobândească 
supunerea faţă de El. Apoi ei nu mai muncesc pur şi simplu, ci își 
îndeplinesc îndatoririle. Când îndeplineşti sincer şi formal datoria unei 


fiinţe create, relația cu Dumnezeu devine normală, ceea ce provoacă o 


schimbare a precedentei tale relații anormale cu El. Dacă relația dintre tine 
şi Dumnezeu este aceea dintre un angajat şi angajatorul lui, nu poți primi 
mântuirea. Dacă accepți însărcinarea dată de Dumnezeu, dacă te poți 
supune rânduielilor casei lui Dumnezeu şi iei în serios responsabilitatea de 
a-ți face bine datoria, relația ta cu Dumnezeu va fi normală. Vei fi o ființă 
creată, vei fi capabil să te supui rânduielilor Creatorului şi, în inima ta, Îl 
vei accepta pe Dumnezeu ca Mântuitor, iar tu vei deveni un subiect al 
mântuirii Lui. Relaţia ta cu El va fi la acest nivel. Dar dacă mereu doar 
munceşti, dacă oricare ar fi însărcinarea pe care Dumnezeu ţi-o 
încredinţează, o faci întotdeauna cu o atitudine superficială, fără să accepti 
adevărurile-principii şi fără supunere reală, dacă ştii doar să trudești şi să 
munceşti şi dacă faci lucrurile de mântuială când acționezi, atunci eşti cu 
adevărat un muncitor. Din cauza faptului că aceia care sunt muncitori nu 
acceptă adevărul şi niciodată nu se schimbă câtuşi de puţin, relaţia lor cu 
Dumnezeu e întotdeauna cea dintre angajaţi şi angajatorul lor. Ei nu I se vor 
supune niciodată cu adevărat lui Dumnezeu, iar El nu îi va recunoaşte în 
calitate de credincioşi sau ca pe aceia care sunt ai Lui. Aceasta e consecinţa 
faptului că ei cred în Dumnezeu fără să urmărească adevărul; este decisă de 
calea pe care merg. Dacă vrei să îţi îmbunătăţeşti relația cu Dumnezeu, ce 
ar trebui să faci? (Să mergi pe calea urmăririi adevărului.) Așa este. Trebuie 
să mergi pe calea urmăririi adevărului. Care ar trebui să fie primul tău pas? 
(Trebuie să înţeleg cum să-mi fac datoria.) Cei care cred în Dumnezeu 
trebuie să îndeplinească o datorie — aceasta e cererea lui Dumnezeu. A-L 
urma pe Dumnezeu se referă la îndeplinirea datoriei; aceia care cred în El 
fără să-şi îndeplinească îndatoririle nu Îl urmează pe Dumnezeu. Dacă vrei 
să-L urmezi pe Dumnezeu, trebuie să-ți faci bine datoria. Ce aspect al 
adevărului ar trebui practicat mai întâi când realizezi o datorie? (Adevărul 


supunerii.) Ai dreptate. Unii oameni spun: „Aceasta e datoria mea acum. 


Trebuie să studiez din greu, să fac niște progrese în învăţarea englezei și 
apoi să iau examenul TOEFL sau doctoratul în câțiva ani. Apoi voi fi 
capabil să mă disting în lumea non-credincioșşilor sau poate mă voi descurca 
bine în casa lui Dumnezeu, iar în viitor voi deveni un conducător.” Nu se 
gândesc aceşti oameni doar la propriile interese? (Ba da.) Să planifice şi să 
facă aranjamente întotdeauna pentru propriul trup, să organizeze nu doar 
chestiunile propriei vieți, ci şi pe acelea de după moarte — acesta e felul în 
care gândeşte un non-credincios. Este normal ca non-credincioşii să îşi vadă 
de viaţa lor gândind în acest fel, pentru că nu recunosc existenţa lui 
Dumnezeu, astfel că ei se pot gândi doar la trupul lor şi iau în considerare 
doar supraviețuirea, ca animalele. Cu toate acestea, oamenii care cred în 
Dumnezeu Îi citesc cuvintele în fiecare zi și înţeleg adevărul, aşa că ei ar 
trebui să ştie ce înseamnă să-şi facă datoria şi care e rațiunea din spatele ei. 
Ei trebuie să fie lămurniți în privinţa acestor lucruri, să se raporteze în mod 
direct la calea pe care o iau în credinţa lor în Dumnezeu. Cum ar trebui 
oamenii să se supună lucrării lui Dumnezeu şi să experimenteze cuvintele 
Lui pentru a înțelege adevărul şi a dobândi o schimbare a firii, ce aspecte 
ale adevărului trebuie atinse pentru a-şi face bine datoria şi a se supune lui 
Dumnezeu şi cum ar trebui să accepte judecata şi mustrarea astfel încât 
firile lor corupte să fie curățite — le este și mai necesar să înțeleagă adevărul 
despre aceste chestiuni. Aceasta este calea pe care cineva ar trebui să 
meargă atunci când crede în Dumnezeu. Doar prin urmărirea adevărului în 
acest fel poate cineva să-şi facă bine datoria și să primească mântuirea lui 
Dumnezeu. El vrea să mântuiască şi să desăvârşească oamenii care 
urmăresc astfel adevărul. Prin isprăvirea lucrării Sale de mântuire, 
Dumnezeu vrea să câștige câțiva astfel de oameni. Dacă cineva se gândește 
numai cum să aibă succes, cum să devină un conducător de seamă, de cât de 


mulți oameni se va ocupa şi câte orașe ar putea să conducă în cele din urmă, 


acestea sunt ambiţii şi dorințe. Această persoană este din tagma antihriștilor 
— toți antihriştii uneltesc să obțină aceste lucruri. Este legitim să conspiri 
pentru a obţine aceste lucruri? (Nu.) Știind că nu e legitim, pot ei să renunţe 
la ele? (Nu ar fi uşor.) În circumstanţe obişnuite, oamenii acţionează în 
conformitate cu propriile intenţii pentru a-şi atinge scopurile. În tot ce faci, 
acționezi pentru a-ţi atinge propriile scopuri sau reflectezi asupra ta, cauţi 
adevărul, te răzvrăteşti împotriva obiectivelor și intrigilor și apoi alegi să 
mergi pe calea urmăririi adevărului? Care este calea corectă? (Să mă 
răzvrătesc în mod constant împotriva mea şi să acţionez conform cererilor 
lui Dumnezeu.) Prin ce comportament e capabilă o persoană să realizeze 
aceste lucruri? Doar cineva bun la suflet şi cu o inimă cinstită şi dreaptă 
poate să le obțină. Acei oameni înşelători, intransigenți şi ticăloşi care nu 
iubesc adevărul nu le pot dobândi. Dat fund că ei ştiu că nu este corectă 
calea pe care merg — că este calea greșită a lui Pavel — şi că nu vor primi cu 
siguranță mântuirea, de ce nu pornesc pe calea cea dreaptă? Pentru că nu se 
pot controla. Acest lucru e decis în întregime de natura lor. E ca atunci când 
doi oameni sunt de același calibru, cred în Dumnezeu de acelaşi număr de 
ani, ascultă aceleași predici şi îndeplinesc aceleaşi îndatoriri, dar merg pe 
căi diferite. Durează doar câţiva ani înainte să meargă pe căi diferite, iar 
unul e eliminat, pe când celălalt este păstrat. Unul are o inimă onestă şi 
dreaptă, iubeşte adevărul şi merge pe calea urmăririi adevărului. Chiar de s- 
ar strădui cineva să înşele această persoană şi să o îmbie să meargă pe calea 
răului, l-ar urma? Nu l-ar urma. Cu siguranţă l-ar respinge. Acel om e 
capabil să caute adevărul, să acționeze conform cererilor lui Dumnezeu și 
să devină din ce în ce mai bun în îndeplinirea datoriei sale, dar cealaltă 
persoană e ticăloasă și înșelătoare într-o anumită măsură. Ea urmăreşte 
statutul, iar ambițiile sale sunt prea mari. Indiferent cum are cineva părtăşie 


despre adevăr cu ea, nu va renunţa să urmărească statutul. Aceasta e 


problema naturii sale. Şi cum sfârşeşte această persoană care nu acceptă 
adevărul şi nu poate abandona niciodată statutul? Va fi eliminată. 
Rezultatele acestor două persoane sunt în mod clar diferite. Cea care este 
onestă în inima sa şi urmărește adevărul ajunge să îl înţeleagă din ce în ce 
mai mult şi cu o mai mare claritate, ajungând treptat în acord cu intențiile 
lui Dumnezeu. Cea care nu urmăreşte adevărul e capabilă doar să înțeleagă 
doctrina şi nu îl poate pune în practică. De ce nu îl poate pune în practică? 
Pentru că ambițiile și dorinţele sale sunt prea mari și nu poate renunţa la ele. 
În tot ceea ce face, pune pe primul loc propriile interese, ambiţii, dorinţe, 
faima, câştigul şi statutul. E cuprinsă din plin de aceste lucruri şi ispitită de 
ele. Când i se întâmplă ceva, mai întâi, îşi mulţumeşte trupul şi propriile 
dorinţe. Acţionează în toate privinţele conform propriilor dorințe, urmăreşte 
acest scop şi uită de adevăr. Drept urmare, nu își îndeplineşte bine datoria, 
face o treabă de mântuială şi, în cele din urmă, este eliminată. Nu sunt exact 
aceștia oamenii pe care casa lui Dumnezeu îi elimină? Şi atunci, nu există 
nicio speranță pentru ei? Dacă sunt capabili să se pocăiască în mod sincer, 
pot evita să fie eliminaţi şi va exista speranţă pentru mântuirea lor. Dar dacă 
inima lor rămâne intransigentă şi se agaţă cu disperare de dorinţele lor aşa 
cum un câine feroce se ţine de un os, atunci nu mai există deloc speranţă ca 
ei să primească mântuirea. Oamenii nu pot dobândi adevărul dacă nu merg 
pe calea cea dreaptă! Doar calea urmării adevărului este calea cea dreaptă. 
O persoană poate să realizeze adevărul doar mergând pe această cale. O 
persoană poate să spere că primeşte mântuirea lui Dumnezeu doar urmărind 


adevărul. 


Inimile oamenilor care sunt înșelători şi ticăloşi sunt pline de propriile 
ambiţii, planuri şi uneltiri. Sunt aceste lucruri uşor de lăsat deoparte? (Nu.) 
Ce ar trebui să faci dacă, totuși, îţi doreşti să-ţi îndeplineşti cum se cuvine 


datoria, dar nu poţi lăsa aceste lucruri deoparte? Există o cale aici: natura a 


ceea ce faci trebuie să-ţi fie clară. Dacă un lucru are legătură cu interesele 
casei lui Dumnezeu şi este de o mare importanţă, atunci nu trebuie să 
amâni, să faci greşeli, să dăunezi intereselor casei lui Dumnezeu sau să 
tulburi lucrarea casei lui Dumnezeu. Acesta este principiul pe care trebuie 
să-l urmezi în îndeplinirea datoriei tale. Dacă vrei să eviți să lezezi 
interesele casei lui Dumnezeu, mai întâi trebuie să-ţi lași deoparte ambițiile 
şi dorinţele; interesele tale trebuie să fie oarecum compromise, trebuie 
lăsate deoparte, şi ar fi mai bine să înduri câteva greutăți decât să ofensezi 
firea lui Dumnezeu, ceea ce ar reprezenta o limită ce nu trebuie încălcată. 
Dacă strici lucrarea bisericii pentru a-ţi satisface vanitatea şi ambițiile 
jalnice, care va fi consecinţa finală în ceea ce te priveşte? Vei fi înlocuit şi, 
poate, eliminat. Vei fi provocat firea lui Dumnezeu și s-ar putea să nu mai ai 
şanse să fii mântuit. Numărul de şanse pe care Dumnezeu le oferă 
oamenilor este limitat. Câte şanse au oamenii să fie testați de Dumnezeu? 
Acest lucru este determinat în funcție de esenţa lor. Dacă exploatezi la 
maximum oportunităţile care ţi se oferă, dacă poți să renunți la mândria și 
vanitatea ta şi să pui pe primul loc buna îndeplinire a lucrării bisericii, 
atunci ai mentalitatea potrivită. Inima ta trebuie să fie dreaptă, să nu aibă o 
înclinație nici pentru stânga, nici pentru dreapta. Când ai intenţii greşite, 
trebuie să te rogi imediat și să le corectezi. Ar trebui să protejezi interesele 
casei lui Dumnezeu în momentele critice și să-ți îndeplineşti sarcinile. 
Acela care face acest lucru este un ins corect. Dacă uneori, după ce duci 
ceva la capăt, te grăbeşti să spui: „Eu sunt cel care a făcut asta” doar ca să 
îti mulțumeşti vanitatea, este în regulă. Dumnezeu va permite acest lucru. 
Indiferent cum ai putea gândi, din moment ce ţi-ai încheiat sarcina, El Şi-o 
va aminti. Nu e corect? Pentru că acesta a fost într-adevăr un lucru pe care 
l-ai îndeplinit din inimă și cu onestitate; te-ai răzvrătit împotriva propriului 


trup şi împotriva propriei ambiţii, ţi-ai îndeplinit datoria şi ai dus la bun 


sfârşit însărcinarea dată de Dumnezeu fără să permiți ca interesele casei 
Sale să fie prejudiciate. Inima lui Dumnezeu e mângâiată și, în același timp, 
simţi pace și bucurie în inima ta. Aceasta e o fericire pe care nu o poţi 
cumpăra cu bani; ai obținut-o prin sinceritatea ta. Este rezultatul urmăririi 
adevărului. Dacă, după aceea, te lauzi: „Hei, ştiați că eu am făcut asta””, 
Dumnezeu nu va dezaproba acest lucru. În timpul momentelor critice, însă, 
trebuie să păstrezi măsura. Nu poţi să provoci mânia lui Dumnezeu sau să-l 
ofensezi firea. Dacă vei putea respecta aceste lucruri, asigurându-te că, în 
orice moment critic, te lași sprijinit, folosindu-te de oportunitatea de a-ţi 
îndeplini datoria, atunci va exista speranţă pentru mântuirea ta. Dacă în 
circumstanţe obişnuite eşti precaut, dar când vine vorba despre chestiuni 
legate de adevărurile-principii — acele momente critice când este nevoie să 
acționezi decisiv şi Judicios — nu-ți ţii în frâu ambițiile şi dorinţele, ci te 
comporți cum îți place, faci o treabă de mântuială cu lucrarea bisericii şi nu 
reuşeşti să păstrezi nici cea mai mică măsură, atunci asta va supăra firea lui 
Dumnezeu. Nu merită asta o pedeapsă? Cel puţin, nu trebuie să ofensezi 
firea lui Dumnezeu; acesta este nivelul de referință. Trebuie să ştii care este 
minimul acceptat de Dumnezeu și ce măsură ar trebui să păstrezi. Dacă 
păstrezi această măsură în momentele cruciale și, după ce îţi îndeplineşti 
datoria, nu-L faci pe Dumnezeu să te dispreţuiască, să te respingă şi să te 
condamne, ci, în schimb, să te țină minte şi să te accepte, aceasta e o faptă 
bună. Dumnezeu nu Se concentrează la ce te gândești, la cât de satisfăcut de 
tine sau mândru ai fi de realizările tale; pe El nu Îl preocupă aceste lucruri și 
nu te va lua în serios. Tot ce a rămas este chestiunea transformării tale. 
Când poți să te lași sprijinit în toate situațiile, să acționezi conform 
cerințelor lui Dumnezeu, să rămâi loial și să-l mulţumeşti inima lui 
Dumnezeu în momente decisive şi să îţi păstrezi măsura, ce demonstrează 


aceste lucruri? Că ai o atitudine de supunere față de Dumnezeu. Intr-o 


oarecare măsură, se poate spune că deja L-ai mulțumit parțial pe 
Dumnezeu. Așa vede El lucrurile. Dumnezeu este drept, nu-i așa? (Da, aşa 
este.) Prin urmare, doar oamenii care practică în acest fel sunt cei deştepţi. 
Nu te gândi: „De data asta, nu mi-am făcut îndeajuns de bine datoria încât 
să-L mulţumesc pe Dumnezeu. Au mai fost câteva imperfecţiuni. Oare nu o 
va accepta?” Dumnezeu nu Se va lega de detalii în această privinţă. El doar 
va observa dacă ai păstrat măsura când ai făcut această sarcină. Atâta vreme 
cât nu ai întrecut măsura şi ţi-ai îndeplinit sarcina, El Şi-o va aminti. Dacă 
poți întotdeauna să cauţi adevărurile-principii, indiferent ce datorie realizezi 
sau cu ce lucruri te îndeletnicești, şi nu întreci măsura nici măcar în situații 
deosebit de grele, atunci eşti principial când faci lucrurile şi îți îndeplineşti 
datoria. Se poate spune că îndeplinirea datoriei tale este, în esenţă, la nivelul 


cerut. 


Cerinţele lui Dumnezeu pentru fiecare individ nu reprezintă o măsură 
care se potriveşte tuturor. Pe de o parte, ele depind de calibrul unei 
persoane; pe de altă parte, sunt în funcție de umanitatea şi căutările acesteia. 
Pentru unii oameni nu este o problemă să vorbească sincer; pentru alții, 
acest lucru necesită mult efort, dar, după ce au experimentat mai mulți ani 
de emondare, pot, în sfârșit, să spună ceva onest, din inimă. Vede 
Dumnezeu asta ca pe o transformare? Este acesta rezultatul lucrării Lui? 
Acesta e finalul dorit al lucrării lui Dumnezeu. După ce a făcut această 
lucrare atât de mulţi ani, când vede în cele din urmă rezultatul dorit, EI îl 
preţuieşte. Așadar, indiferent ce ai experimentat în trecut, indiferent câte 
greşeli ai făcut sau de câte ori ai dat greş, nu te îngrijora. Trebuie să crezi că 
Dumnezeu este drept. Crede că a I se supune lui Dumnezeu e corect. Crede 
că a te supune orchestrărilor şi rânduielilor lui Dumnezeu este just. Acesta e 
cel mai înalt adevăr. Urmează această cale în practica şi acțiunile tale şi nu 


vei greşi! Nu te îndoi de acest lucru și nu-l cerceta. Unii oameni spun: „Nu 


am câştigat mult de pe urma sacrificiilor anterioare. Oare dacă voi face mai 
multe sacrificii acum, voi avea din nou de pierdut?” Ei bine, ai practicat 
adevărul când ai făcut acele sacrificii? Ai făcut lucrurile în conformitate cu 
adevărurile-principii? Ai mers pe calea cea dreaptă? Dacă ai fi mers pe 
calea cea dreaptă, ar fi fost imposibil să nu ajungi la adevăr sau să-ți 
lipsească mărturia. Dar dacă sacrificiile tale precedente ar fi fost în 
întregime pentru statut, faimă şi câștig, ce ai fi putut obține? Nu te-ai fi 
putut alege decât cu emondarea, iar dacă nu te-ai fi pocăit, ai fi rămas doar 
cu pedeapsa şi distrugerea. Ai făcut sacrificii pentru faimă, câștig şi statut şi 
te-ai așteptat să dobândeşti adevărul — nu este aceasta o iluzie? Ce ar putea 
avea cineva de câştigat când unelteşte şi încearcă mereu să Îl păcălească pe 
Dumnezeu? După toate calculele şi uneltirile, până la urmă, pe el se 
păcăleşte. Nu obţine nimic, şi nu merită acest lucru? Care este măcar 
minimul necesar pentru a crede în Dumnezeu? Să nu faci rău, să nu 
ofensezi firea lui Dumnezeu, să nu Îl mânii, să nu concurezi cu El; să 
renunti la propriile intenţii, ambiţii și dorinţe în momentele critice. De fapt, 
când oamenii uneltesc într-un fel sau altul, în final, ajung să se păcălească 
singuri. Dacă tuturor le e clar acest lucru, de ce continuă oamenii să 
urzească intrigi? Pentru că este în natura lor. Oamenii au creier, gânduri şi 
idei; mai au şi cunoștințe şi informaţii. Din cauza acestor lucruri nu se pot 
controla; este o lege implacabilă. Dacă îţi place să uneltești, complotul 
împotriva altor oameni s-ar putea să nu fie o problemă așa de mare. Dacă 
însă vei insista să urzești intrigi împotriva lui Dumnezeu, făcându-L ținta 
mașinațiilor tale, doar vei pune umărul la propriul final și vei pierde 
oportunitatea pe care ţi-a dat-o Dumnezeu. Nu merită. Nu trebuie în niciun 
caz să îți laşi uneltirile să ajungă în acest punct. Indiferent cum conspiri, în 
cele din urmă, trebuie să treci printr-o schimbare a firii şi să obţii rezultate, 


iar acestea trebuie să fie bune şi pozitive. Dacă cineva unelteşte în acest fel 


şi până la urmă nu dobândește adevărul, ci, în schimb, ajunge să fie 
pedepsit, atunci aceasta e consecinţa pentru cel care iubeşte să comploteze 
şi urzeşte permanent intrigi. Un asemenea ins nu e deștept; e cel mai prost 


dintre proşti. 


Toţi oamenii au un caracter impur când încep să creadă în Dumnezeu. 
După ce citiți şi aveţi părtăşie despre adevăr mulți ani, s-ar putea să vă 
eliberați de unele dintre firile voastre corupte. Mai sunt încă ocazii în care 
uneltiți şi complotați pentru propriile interese? (Da.) Vă aflați adesea în 
aceste stări. Atunci, cum ar trebui să le trataţi? Există principii de practică? 
Acest lucru impune multă căutare. Ori de câte ori simţi că eşti necinstit şi 
descoperi că eşti blocat într-o stare ticăloasă, înșelătoare, cu inima plină 
până la refuz de aceste firi corupte, trebuie să te rogi la Dumnezeu și să te 
răzvrăteşti împotriva trupului. Nu recurge la raționamente şi nu analiza şi 
nici nu trata această chestiune conform noţiunilor tale. Dacă ești controlat 
de firile tale corupte şi propriile dorinţe preiau controlul, va fi problematic. 
Ştii în inima ta când mâna întunecată a păcatului e pe cale să te apuce. Când 
se întâmplă acest lucru, trebuie să te controlezi şi să te abţii să acţionezi. 
Trebuie să îţi linișteşti mintea, să vii înaintea lui Dumnezeu și să te rogi. De 
fapt, nu va trebui să te cercetezi. După ce ai ajuns în această etapă a 
credinţei tale în Dumnezeu, după ce ai ascultat atât de multe predici, ar 
trebui să-ți fie clar ce este în mintea ta şi să faci distincția dintre bine şi rău. 
Esenţial e să te răzvrăteşti împotriva trupului şi să nu te lași condus de el. 
Ce ar trebui să faci atunci? (Să te supui.) Şi dacă nu te poţi supune imediat? 
Dacă încă vrei să te cerți, să cercetezi şi să analizezi? Atunci trebuie să-ți 
potoleşti şi să-ți linişteşti ambițiile şi, în același timp, să vii înaintea lui 
Dumnezeu şi să te rogi sau să ai părtăşie cu frații şi surorile tale. Va mai 
trebui şi să te destăinui, să te expui și să diseci situația, pe baza adevărului, 


iar după o zi sau două, starea ta va fi mult mai bună. Aceasta este lucrarea 


Duhului Sfânt. Să renunţ la propriile intenţii înseamnă, pe de o parte, să fii 
capabil să te răzvrăteşti împotriva gândurilor şi ideilor greșite, să le 
abandonezi şi să le corectezi. Pe de altă parte, dacă ambițiile şi dorințele 
unei persoane sunt excepțional de puternice, ea vrea să acționeze pe baza 
lor şi e incapabilă să se schimbe, în ciuda faptului că ştie că, dacă ar acţiona 
în acest fel, nu ar fi în conformitate cu adevărul și asta nu ar fi calea cea 
dreaptă, atunci e necesară rugăciunea; trebuie să se roage intens ca să-și 
potolească ambițiile. De pildă, ţi-ai putea dori să faci ceva, iar când acea 
dorință atinge intensitatea maximă, simți că trebuie neapărat să faci acel 
lucru, ca şi cum nu ai putea trăi altfel, dar după ce aștepți două sau trei zile, 
vei considera atitudinea anterioară drept nerușinată, lipsită de rațiune și 
inconştientă. Asta înseamnă că te-ai schimbat. Cum s-a ajuns aici? S-a ajuns 
prin rugăciune şi prin luminarea şi reproşul Duhului Sfânt, care ţi-a oferit 
câteva perspective sau sentimente care te-au ajutat să analizezi problema 
din alt unghi. Dintr-o dată, îţi dai seama că lucrul pe care l-ai considerat 
corect şi pentru care te-ai frământat că nu-l faci e greșit şi că, dacă l-ai face, 
te-ar mustra conştiinţa. Asta indică o transformare a stării, care duce la o 
schimbare a minţii. Dacă cineva îşi corectează starea greşită, asta 
demonstrează că încă este speranță pentru acea persoană. Înseamnă că e 
cineva care urmărește adevărul și primeşte protecția lui Dumnezeu. Dacă 
însă nu îşi corectează niciodată starea eronată şi persistă, deși ştie că lucrul 
pe care îl face e greșit şi nu ascultă de sfatul nimănui, atunci nu e o 
persoană care urmărește adevărul, nu va primi disciplinarea lui Dumnezeu 
şi nici nu va obține lucrarea Duhului Sfânt. Indiferent cu ce se confruntă 
cineva care urmărește adevărul, dacă nu îl înțelege, trebuie doar să se roage 
o zi sau două, să parcurgă cuvintele lui Dumnezeu, să asculte predici sau să 
aibă părtăşie — indiferent ce metodă foloseşte, va ajunge treptat să înţeleagă 


situația şi să fie capabil să afle calea corectă de practică. Asta arată că 


această persoană a obținut lucrarea Duhului Sfânt şi e condusă de El. 
Rezultatele sunt diferite, iar principiile conform cărora face lucrurile 
această persoană se vor transforma şi ele. Dacă nu te schimbi niciodată, este 
o problemă cu atitudinea și căutarea ta. Dacă vei schimba felul în care 
priveşti lucrurile, vei descoperi că practicarea adevărului e chiar uşoară. De 
pildă, când vezi o anumită mâncare delicioasă, dar nu e ceva ce îţi place sau 
nu ţi-e foame în acel moment, e uşor să te abții de la a o mânca? (Da.) lar 
dacă ţi-ar fi cu adevărat foame, dar nu ai avea voie s-o mănânci, ar fi acest 
lucru uşor de acceptat? (Nu.) Trebuie să te prăzvrăteşti împotriva lui atunci; 
să te răzvrătești împotriva apetitului şi dorinţei tale. Dacă vei spune: „Îmi 
place să mănânc acea mâncare şi sunt hotărât s-o mănânc. Cine eşti tu să-mi 
spui că nu ar trebui s-o fac?” şi vei insista să te cerți și să fii încăpățânat, 
atunci nu vei fi capabil să renunți și să te răzvrătești împotriva apetitului 
tău. În acest caz, cum te poţi răzvrăti împotriva acestuia? Mai întâi, trebuie 
să te liniştești și să reflectezi în tăcere înaintea lui Dumnezeu. Apoi citește 
câteva cuvinte ale lui Dumnezeu despre acest subiect şi gândeşte-te atent la 
ele: „Cum am putut să fiu aşa de lacom? Nu e ruşinos din partea mea să fiu 
aşa de hotărât să o mănânc? Oricum, şi ce-aş câştiga dacă aş mânca-o? Am 
fost încăpățânat, nu-i aşa?” Să fii hotărât să mănânci — ce fire e aceasta? 
Acest lucru implică încăpățânare şi intransigență, precum şi un caracter 
tranşant şi lipsit de rațiune. Aceasta este firea care te face să fii categoric, 
sfidător şi incapabil să te supui. Dacă vei reflecta la acest lucru, îţi vei da 
seama că firea ta coruptă e destul de agravată şi poate foarte bine să te facă 
să te răzvrăteşti împotriva lui Dumnezeu şi să-l reziști. Dacă ai face rău, 
consecinţele ar fi inimaginabile. Dacă vei putea reflecta la tine în acest fel, 
vei dobândi cunoaștere în mod firesc şi vei înțelege uşor esența problemei. 
În acel moment, când te vei ruga din nou lui Dumnezeu, mentalitatea ta va 


fi şi ea normală, iar rezultatul va fi diferit. Nu e această stare destul de 


diferită de cea inițială, răzvrătită? La ce te vei gândi în acel moment? Vei fi 
capabil să admiţi cât ai fost de intransigent și de încăpățânat. Vei simți că ai 
fost neruşinat şi fără nicio valoare. Această înţelegere de sine va fi mai 
precisă şi te vei implica în practică mai rațional. I-am auzit pe unii oameni 
spunând adesea: „Cum de-am putut să mă port aşa de nesăbuit înainte? 
Cum de-am putut să spun asemenea tâmpenii? De ce am fost aşa de 
răzvrătit? De ce nu am ştiut ce şi cum?” Când cineva zice aceste lucruri, 
asta dovedeşte că într-adevăr s-a schimbat şi a evoluat. Prin urmare, doar 
pentru că nu poţi pune adevărul în practică o vreme, nu înseamnă că nu vei 
fi capabil de acest lucru întreaga ta viaţă. Ce vreau să spun prin asta? 
Indiferent dacă o persoană e înșelătoare, încăpăţânată sau arogantă, a nu se 
schimba pentru moment nu înseamnă că nu se poate schimba deloc. Uneori, 
schimbarea firii necesită timp; ocazional, necesită mediul corect sau 
judecata lui Dumnezeu și mustrare. Cu toate astea, ai putea spune: „Aşa 
sunt eu. Renunţ. Nu îmi mai pasă.” Acest lucru e periculos; nu Dumnezeu 
te elimină, ci tu însuţi te elimini. Nu alegi calea urmăririi adevărului, ci pe 
cea a abandonării de sine. Asta înseamnă să-L trădezi pe Dumnezeu și, 
făcând asta, vei pierde pentru totdeauna oportunitatea de a primi mântuirea. 
Dacă cineva îşi dorește să dobândească adevărul, dacă vrea ca viaţa-fire 
personală să se schimbe, atunci trebuie să citească frecvent cuvintele lui 
Dumnezeu. Trebuie să se cerceteze şi să reflecteze la sine tot timpul în 
limitele cuvintelor lui Dumnezeu şi în diverse privinţe pentru a-și înlătura 
treptat firile corupte, intențiile şi impuritățile. Acesta este felul în care 
trebuie să coopereze oamenii, dar asta impune şi lucrarea lui Dumnezeu. El 
rânduieşte diverse medii şi, conform timpului Său, Își face lucrarea în tine. 
Pe de o parte, El îti expune firile corupte, permiţându-ți să înţelegi şi să 
reflectezi. Pe de altă parte, lucrarea Duhului Sfânt îţi corectează starea. 


Indiferent că e vorba de o fire coruptă sau de emoţii negative, de depresie, 


întotdeauna există un proces de corectare și pocăire. Dacă în timpul acestui 
proces te vei ruga lui Dumnezeu şi vei căuta adevărul, starea ta negativă se 
va fi îndreptat, iar tu vei fi capabil să îţi realizezi datoria în mod normal. 
Dacă nu te schimbi nici măcar după ce ţi s-au dat câteva oportunități de a te 
pocăi, ci, în schimb, rămâi la vechile tale căi, păstrându-ţi firea încăpățânată 
şi intransigentă, atunci nu eşti o persoană care urmărește adevărul. Oamenii 
care nu urmăresc adevărul sunt dificili şi nu pot dobândi mântuirea. 
Evaluaţi-vă: când vă confruntaţi cu aceste probleme, cât de mult vă puteți 
schimba? Aţi transformat lucrurile şi v-aţi pocăit? Dacă ați transformat 
lucrurile şi v-aţi pocăit, există speranţă să primiți mântuirea; dar dacă nu 


veți face niciodată o schimbare, nu va exista o asemenea speranță. 


Unii oameni nu îşi îndeplinesc îndatoririle în mod corespunzător, sunt 
întotdeauna superficiali, provocând tulburări sau perturbări și, în cele din 
urmă, sunt înlocuiți. Totuşi, ei nu sunt alungaţi din biserică, adică li se oferă 
o şansă de a se căi. Toată lumea are firi corupte și toți au momente în care 
sunt derutați sau confuzi, momente în care sunt de statură mică. Scopul în 
care ţi se oferă o şansă este acela de a schimba toate acestea. Şi cum poţi 
face asta? Trebuie să reflectezi asupra greşelilor din trecut și să ajungi să le 
cunoşti; nu găsi scuze și nu te apuca să răspândeşti noţiuni. Dacă ÎI înţelegi 
greşit pe Dumnezeu şi transmiți cu dezinvoltură aceste neînţelegeri altora, 
astfel încât şi ei să-L interpreteze greşit pe Dumnezeu alături de tine, şi dacă 
al noțiuni şi umbli să le răspândești, ca toată lumea să aibă noţiuni cu tine şi 
să încerce să raționeze cu Dumnezeu alături de tine, nu este acest lucru 
instigator? Nu este aceasta împotrivire faţă de Dumnezeu? Şi poate să iasă 
ceva bun din împotrivirea față de Dumnezeu? Mai poţi fi mântuit? Speri că 
Dumnezeu te va mântui, dar refuzi să-l accepti lucrarea şi te împotrivești şi 
Į te opui, deci te va mai mântui Dumnezeu? Uită de aceste speranţe! Când 


ai făcut o greşeală, Dumnezeu nu te-a tras la răspundere şi nici nu te-a 


eliminat din cauza acestei singure erori. Casa lui Dumnezeu ţi-a dat o şansă 
ŞI ţi-a permis să continui să îndeplineşti o datorie şi să te căieşti, ceea ce 
reprezintă oportunitatea pe care ţi-a dat-o Dumnezeu; dacă ai conștiință și 
rațiune, ar trebui să preţuieşti asta. Unii oameni sunt întotdeauna 
superficiali atunci când își îndeplinesc îndatoririle şi sunt înlocuiţi; unii sunt 
transferați. Înseamnă asta că au fost eliminaţi? Nu asta a zis Dumnezeu; mai 
al o şansă. Prin urmare, ce ar trebui să faci? Ar trebui să reflectezi asupra ta 
şi să ajungi să te cunoşti şi să obţii adevărata căință; aceasta este calea. Însă 
unii oameni nu fac asta. Ei ripostează şi spun mereu: „Nu mi s-a permis să 
îndeplinesc această datorie pentru că am spus ceva greşit și am jignit pe 
cineva.” Nu caută problema în ei înşişi, nu reflectează, nu caută adevărul, 
nu se supun rânduielilor şi orchestrărilor lui Dumnezeu şi se opun lui 
Dumnezeu prin răspândirea noțiunilor. Nu au devenit ei Satana? Când faci 
lucrurile pe care le face Satana, nu mai eşti un om care-L urmează pe 
Dumnezeu. Ai devenit un dușman al lui Dumnezeu — ar putea Dumnezeu 
să-ȘI mântuiască duşmanul? Nu. Dumnezeu îi mântuieşte pe oamenii cu firi 
corupte, pe oamenii adevăraţi — nu pe diavoli, nu pe duşmanii Săi. Când te 
împotriveşti lui Dumnezeu și te plângi de Dumnezeu și Îl interpretezi greşit 
şi ÎL judeci pe Dumnezeu, răspândind noţiuni despre El, atunci ești complet 
împotriva lui Dumnezeu; lansezi un strigăt împotriva lui Dumnezeu. Ce rol 
joci când crezi în Dumnezeu şi, cu toate acestea, protestezi împotriva Lui? 
Joci rolul Satanei. Aţi mai făcut un asemenea lucru? (Da.) Şi cum v-aţi 
simțit după aceea? (Inima mea s-a întunecat şi starea mea s-a înrăutățit.) 
Aceasta nu este calea corectă. Sunteţi cu toţii conștienți de acest lucru, dar 
unii oameni nu au conştienţă. De ce unora le lipseşte conştiența? (Pentru că 
nu au inimă şi spirit.) Nu sunt aceia fără inimă şi spirit asemenea unor fiare? 
Oamenii cărora le lipseşte luciditatea conştiinţei sunt sortiţi să nu creadă cu 


adevărat în Dumnezeu. Sunt oameni răi care se infiltrează în casa lui 


Dumnezeu, căutând să profite de binecuvântările Lui. Orice om cu inimă şi 
spirit are conştienţă; dacă e înlocuit sau trimis altundeva, va fi capabil de 
introspecţie şi să ajungă să se cunoască. Când vede unde a greșit, se poate 
căi şi schimba. Pentru acest fel de persoană, încă există speranţă de a fi 
mântuită. 

Îndeplinirea datoriei este cel mai măreț şi mai preţios lucru din viaţa 
unei persoane. Ea trebuie să acţioneze în conformitate cu adevărurile- 
principii și să nu uneltească niciodată pentru propriul interes, căci, cu cât 
complotează mai mult cineva pentru propriul interes, cu atât mai mult va fi 
amânată evoluţia sa în viaţă. Unii oameni tes mereu intrigi: „Când va veni 
ziua lui Dumnezeu? Încă nu mi-am găsit un partener; când mă voi căsători? 
Când îmi voi trăi propria viaţă?” Fiecare persoană este preocupată de 
lucruri mărunte. Când are confort trupesc, începe să-şi facă planuri în 
privinţa viitoarei sale vieţi, a intenţiilor, a destinului şi a destinaţiei. Dacă 
vei fi conștient de toate aceste lucruri şi vei renunţa la ele, îți vei face din ce 
în ce mai bine datoria, fără să fii constrâns şi ținut pe loc. De exemplu, să 
presupunem că ţi se cere să faci de mâncare sau să trimiți scrisori pentru 
frații şi surorile tale; dacă vei putea vedea aceste simple sarcini ca pe 
propria datorie, să le tratezi cu seriozitate şi să le realizezi în conformitate 
cu adevărurile-principu, vei fi capabil să îți îndeplineşti din ce în ce mai 
bine datoria — asta înseamnă să îţi realizezi datoria la înălțimea standardelor. 
Să te menţii ferm pe poziție şi să-ți îndeplineşti datoria constituie un aspect; 
un altul este că trebuie să ştii şi cum să o îndeplinești şi ce principii să 
urmezi. Odată ce ai înţeles aceste principii şi le respecţi în sarcinile tale 
zilnice, precum şi atunci când ţi se dă o datorie sau când o îndeplinești, vei 
trece printr-o transformare interioară fără ca măcar să îți dai seama. E ca 
atunci când iei medicamente când ești bolnav. Unii oameni zic: „Cum de nu 


mă simt mult mai bine după ce am luat medicamente două zile la rând?” 


Care e graba? Boala nu s-a dezvoltat în câteva zile şi nici nu poate fi 
vindecată în câteva zile. Asta necesită timp. Unii oameni spun: „Practic 
adevărul şi acționez principial de multă vreme; de ce nu am primit 
binecuvântările lui Dumnezeu? De ce nu mă simt plin de Duhul Sfânt?” Nu 
te poţi baza pe emoții pentru acest lucru. Aşadar, cum vei şti când au loc 
asemenea schimbări? Vei şti atunci când, după ce ţi se întâmplă ceva, va 
deveni din ce în ce mai ușor să te supui. La început, a fost nevoie de efort ca 
să te supui; întotdeauna ai căutat justificări, ai cercetat şi ai analizat, dorind 
să pui la îndoială totul şi să reziști şi a trebuit să practici autocontrolul. 
Acum însă nu mai trebuie să te controlezi. Când ţi se întâmplă ceva, nu 
cercetezi. Când ai anumite noțiuni sau idei, ca să le înlături şi să renunți la 
ele, te rogi şi citeşti cuvintele lui Dumnezeu. Îţi rezolvi problemele mai 
rapid şi mai uşor. Acest lucru dovedeşte că înţelegi adevărul şi te-ai 
schimbat. La început, aceasta e o schimbare în comportament, dar, treptat, 
ajunge o schimbare în viaţă şi în fire. Devine din ce în ce mai uşor să te 
supui orchestrărilor şi rânduielilor lui Dumnezeu. În plus, intenţiile, ideile şi 
planurile tale sunt din ce în ce mai puţine, scăzând treptat. Cu toate astea, 
dacă nu scad, ci dimpotrivă se înmulţesc, atunci este o problemă. Asta 
demonstrează că, de-a lungul acestei perioade, nu ai urmărit adevărul, ci 
doar ai depus efort. Aceia care nu urmăresc adevărul simt că, pe măsură ce 
vor depune din ce în ce mai mult efort, vor dobândi din ce în ce mai multe 
merite şi vor primi o cunună şi mai mare în viitor. Fără să-şi dea seama, 
urmează calea lui Pavel. Aceia care nu urmăresc adevărul sunt mereu 
preocupați de mărimea cununei sau a nimbului de pe capul lor. Să te 
concentrezi veşnic la aceste lucruri duce la o dorință pentru succes rapid şi 
rezultate imediate. Ei îşi doresc întotdeauna să depună mai mult efort, 
considerând că, pe măsură ce se ostenesc mai mult, cu atât mai multe 


binecuvântări vor primi, că un mare efort va aduce mari binecuvântări şi că, 


prin realizarea unei datorii mărețe, vor aduna mari merite şi recompense. 
Pot ei să-și realizeze bine datoria dacă se concentrează mereu la aceste 


lucruri? Aceia care nu acceptă adevărul nu îşi pot îndeplini datoria. 


Când urmăreşti adevărul, există semne ale dobândirii unei evoluţii în 
viaţă. Şi tu le poţi simți în inima ta. Gândurile şi punctele de vedere ale 
oamenilor suferă anumite schimbări după ce au experimentat o perioadă de 
emondare. De pildă, ai putea spune: „Nu îmi mai pasă de câștigurile şi 
pierderile personale. Acum nu pare important dacă Dumnezeu îmi oferă 
recompense și nu mai pare să conteze nici dacă primesc binecuvântări într- 
un final; aceste preocupări nu mai au un loc în inima mea. Acum, dacă 
Dumnezeu spune că nu mă va binecuvânta, că vrea să mă rafineze, să îmi ia 
ceva, par a fi capabil să mă supun. În inima mea va mai fi ceva tristeţe, dar 
va fi, de asemenea, şi o oarecare dorinţă de a mă supune.” Ce demonstrează 
acest lucru? Acum ai oarecum o inimă cu frică de Dumnezeu în inima ta, te- 
ai eliberat destul de mult de firea ta coruptă şi te-ai schimbat cu adevărat. 
De exemplu, dacă în trecut erai ales să îndeplineşti o datorie care necesita o 
oarecare suferință fizică, puteai să plângi din cauza asta câteva nopți, dar 
acum poţi să te supui după ce verşi doar câteva lacrimi. A devenit mai uşor 
să te supui şi nu îţi mai este teamă de greutăți. Cum s-a ajuns la această 
supunere? S-a ajuns prin stabilirea unei relații normale cu Dumnezeu, prin 
acceptarea treptată a emondării de către Dumnezeu, precum şi prin 
acceptarea orchestrărilor şi rânduielilor Lui. După ce ai obținut acest 
rezultat, dorinţele, planurile, intenţiile şi ambițiile tale subiective ajung din 
ce în ce mai puţin vizibile şi nu iei în considerare câștigurile şi pierderile 
personale. În trecut, puneai aceste lucruri pe al doilea, al treilea sau al 
patrulea loc, dar ele nu mai sunt importante; nu iei în considerare niciunul 
dintre ele. Dorinţa ta de a I te supunelui Dumnezeu a devenit mai puternică 


ŞI, treptat, ești capabil să spui: „Accept orice îmi dă Dumnezeu şi sunt de 


acord cu orice vrea să îmi ia”, fără să fie doar vorbe goale. Cum a zis lov: 
„lahve a dat şi Iahve a luat; binecuvântat să fie numele lui Iahve 
Dumnezeu”, şi tu poți să spui acum același lucru. Ai tu însă statura lui lov? 
(Nu.) Ai îndrăzni să te rogi lui Dumnezeu să te pună la încercare, cum a 
făcut lov? Nu ai îndrăzni; nu ai credinţa sau statura pentru așa ceva. Când 
ti-l imaginezi pe lov plin de bube, scărpinându-şi-le cu un ciob de lut, te 
simţi înfricoşat şi tremuri, gândindu-te: „Ce dureros trebuie să fi fost! Sper 
că nu mi se va întâmpla asta. Nu aș fi capabil să suport aşa ceva. Nu am 
acest fel de credinţă.” Nu-i aşa? Așadar, nu îți asuma un lucru dacă nu ai 
convingerea de a-l duce la bun sfârşit. Nu fi dornic de rezultate şi nu crede 
că ai statură. Lasă-ţi picioarele să te ducă în paşi mici, învață să lași 
lucrurile să se desfăşoare firesc şi aprofundează-ţi experiența puțin câte 
puțin. Când chiar vei înțelege adevărul, vei fi capabil să percepi clar 
lucrurile care există în tine şi vei renunța mai uşor la gândurile, ideile, 
planurile și intențiile tale. Relația ta cu Dumnezeu va deveni din ce în ce 
mai normală. Normalitatea relației tale cu El depinde, în principal, de 
condiţia ca tu să practici adevărul pentru a a ajunge la supunerea faţă de 
Dumnezeu. În ceea ce priveşte supunerea, ea înseamnă ascultare directă și 
absolută, acceptare şi practică fără nicio examinare atentă sau obiecţii. 
Cercetarea nu este ascultare. Dar obiecțiile? Cu atât mai puţin. Dacă spui: 
„Dumnezeu vrea să fac un lucru în acest fel, dar eu îl voi face în felul meu, 
indiferent ce ar fi”, e în regulă? (Nu.) Nu doar că nu e în regulă, e mai rău 
de atât; asta nu e supunere. Trebuie să cunoşti manifestările practice ale 
supunerii şi, dacă nu le poţi dobândi, atunci nu spune că eşti o persoană care 
se supune lui Dumnezeu. În schimb, vorbeşte conform nivelului pe care l-ai 
atins; exprimă fapte obiective. Nu exagera şi, evident, nu minţi. Dacă nu 
poți pricepe ceva, spune pur şi simplu că nu înţelegi şi apoi caută adevărul 


pentru a pătrunde cu mintea acel lucru; vei avea mereu timp să vorbeşti 


despre el mai târziu. Este clar că unii oameni nu pot obţine asta și încă își 
dau importanţă, pretinzând că se supun lui Dumnezeu. Nu e acest lucru 
arogant şi lipsit de rațiune? Aceia care nu urmăresc adevărul şi nu îl înțeleg 
adoră să spună așa ceva. Când văd că o persoană s-a lepădat de familie și de 
muncă pentru a-și face datoria, spun: „Uite cât de mult ÎL iubeşte pe 
Dumnezeu acea persoană.” Acestea sunt cuvintele unui cap sec şi un astfel 
de om e total lipsit de orice înţelegere a adevărului. Îndrăzniţi să pretindeţi 
acum că sunteţi persoane care I se supun lui Dumnezeu şi ÎI iubesc? (Nu.) 
Atunci sunteţi oarecum raționali în privința voastră. Acei netoţi aroganţi și 
lipsiţi de rațiune spun mereu că Îl iubesc pe Dumnezeu și I se supun, iar 
când fac chiar şi un mic sacrificiu sau îndură nişte greutăţi minore, se 
gândesc: „M-a recompensat Dumnezeu? A fost binecuvântată familia mea? 
Oare copiii mei vor intra la facultatea pe care şi-o doresc? Există vreo 
speranță ca soţul meu să primească o promovare şi o creștere salarială? 
Oare am obținut ceva din îndatoririle pe care le-am îndeplinit în ultimii doi 
ani? Am fost binecuvântată? Oare voi obţine o recunoaştere?” Să faci tot 
timpul planuri în privinţa acestor lucruri este o manifestare a urmăririi 
adevărului? (Nu.) Atunci, ce înţelegeți prin urmărirea adevărului? (Pentru a 
urmări adevărul, trebuie să ne recunoaștem firile corupte, să urmărim o 
schimbare a firilor noastre şi să trăim ca o adevărată persoană.) De fapt, nu 
trebuie să evaluaţi nimic altceva şi nu trebuie să fie aşa de complicat; pur şi 
simplu observați dacă, în timpul realizării datoriei voastre, aţi dat dovadă de 
ascultare şi loialitate, dacă ați făcut-o din toată inima şi cu întreaga putere și 
dacă aţi acţionat în conformitate cu adevărurile-principii. Aceste criterii pot 
stabili clar dacă eşti o persoană care urmăreşte adevărul. Dacă cineva 
depune mult efort când îşi realizează datoria, dar se opune practicării 
adevărului şi îi displace acest lucru, atunci nu este o persoană care 


urmărește adevărul. Unii oameni vorbesc mereu despre toate lucrurile pe 


care le fac pentru biserică, despre cât de mari au fost contribuțiile lor în casa 
lui Dumnezeu. Încă vorbesc despre aceste lucruri chiar şi după ce cred în 
Dumnezeu mai mulţi ani — urmăresc adevărul aceste persoane? (Nu.) 
Oamenii de acest fel sunt jalnici! Statura lor e neînsemnată şi nu evoluează 
niciodată. Ei nu ai nicio viaţă. De ce depun atât de mult efort oamenii fără 
viață? (Pentru a primi binecuvântări.) Corect. Ei sunt controlaţi de ambițiile 
şi dorinţele personale. Dacă nu urmăresc adevărul, nu pot renunţa niciodată 
la aceste lucruri. Vezi tu, şi ei participă la predici și îi ascultă pe alții cum au 
părtăşie despre adevăr la adunări, așa că de ce nu înţeleg? Zi după zi, ei se 
gândesc: „Cum pot să ascult, să citesc, să îmi amintesc mai mult și apoi să 
vorbesc mai mult când lucrez? Aşa aş face fapte bune, Dumnezeu Şi-ar 
aminti de mine şi aş putea primi binecuvântări.” În cele din urmă, totul e 
făcut pentru a primi binecuvântări, iar această persoană crede că ar fi 
Justificabil să primească binecuvântări. Odată ce o persoană care urmăreşte 
adevărul îl înţelege și îl dobândeşte, nu mai caută binecuvântări; crede că a 
face aşa ceva este lipsit de rațiune. Ce binecuvântări poţi primi dacă firea ta 
coruptă nu s-a schimbat deloc şi nu te supui deloc lui Dumnezeu? Cine ți-ar 
da binecuvântări? Cum apar binecuvântănile? (Le dă Dumnezeu.) Şi dacă nu 
ti le dă, poţi să le smulgi de la El? (Nu.) Unii oameni vor chiar să le ia cu 
forţa; nu e un lucru prostesc? Majoritatea oamenilor cred că sunt chiar 
deştepţi, dar nu sunt dispuşi să caute adevărul mai mult când îşi îndeplinesc 
îndatoririle și să acţioneze conform principiilor. Cum pot primi 
binecuvântările lui Dumnezeu în acest fel? Sunt prea deştepţi pentru binele 


lor! 

Atitudinea pe care ar trebui să o aibă omul faţă de 
Dumnezeu 


Pentru a vedea dacă o persoană are credinţă adevărată în Dumnezeu, 
cel mai important lucru e să observi atitudinea sa față de Dumnezeu. Dacă 
ÎI tratează cu o inimă plină de frică şi supunere faţă de Dumnezeu, atunci 
are credință adevărată în Dumnezeu. Însă dacă nu e nici temătoare, nici 
supusă față de Dumnezeu, atunci nu are credință adevărată. Ce atitudine ar 
trebui să aibă oamenii faţă de Dumnezeu? Ar trebui să se teamă de El şi să I 
se supună. Aceia care pot să se teamă de Dumnezeu sunt capabili să caute și 
să accepte adevărul. Aceia care I se supun lui Dumnezeu sunt capabili să 
arate consideraţie faţă de intențiile Lui; se străduiesc să-L mulțumească în 
tot ce fac. Oricine urmărește adevărul are aceste două calități. Aceia fără o 
inimă temătoare sau supusă faţă de Dumnezeu cu siguranţă nu urmăresc 


adevărul. 


Cam în ce fel ar trebui practicată urmărirea adevărului? Experimentaţi 
lucrarea lui Dumnezeu în îndeplinirea zilnică a datoriei voastre? V-aţi rugat 
lui Dumnezeu când v-aţi confruntat cu probleme și le puteți rezolva căutând 
adevărul? Aceasta are legătură cu subiectul intrării în viaţă. Când vă 
dezvăluiți corupția în timpul îndeplinirii datoriei, sunteți capabili să 
reflectați asupra voastră şi să vă rezolvaţi problema firii corupte, conform 
cuvintelor lui Dumnezeu? Dacă nu puteţi practica şi experimenta în acest 
mod, atunci nu are nicio legătură cu credinţa în Dumnezeu. Indiferent ce 
datorie îndepliniți sau ce faceți, trebuie să încercaţi să întelegeți ce aspecte 
ale cuvintelor lui Dumnezeu sunt implicate, precum şi propriile gânduri, 
opinii sau intenţii incorecte, toate acestea făcând parte din starea omului. Ce 
include starea omului? Punctele de vedere, atitudinile, intențiile și opiniile 


omului, precum și anumite filosofii, logici şi cunoştinţe satanice — iar toate 


aceste lucruri, pe scurt, sunt legate de modurile și metodele de acțiune ale 
oamenilor și de purtarea lor cu ceilalți. Când se confruntă cu o situaţie, o 
persoană trebuie mai întâi să examineze care e opinia sa — acesta e primul 
pas. Al doilea este să examineze dacă acea opinie e corectă. Cum ar trebui 
atunci să determine dacă opinia sa e corectă sau nu? Se determină o dată 
prin cuvintele lui Dumnezeu și apoi în conformitate cu principiile situației 
respective. De pildă, rânduielile de lucru, interesele și regulile casei lui 
Dumnezeu, precum şi cuvintele exacte ale lui Dumnezeu — folosiți aceste 
lucruri pentru a determina dacă o opinie este corectă. Sunt standardele de 
evaluare. Vă examinaţi opiniile când vă confruntați cu o situație? Indiferent 
dacă le puteţi identifica sau nu, primul pas e să practici în acest fel. 
Indiferent ce fac oamenii, toţi au o anumită părere despre asta. Cum se 
formează această opinie? După cum vezi situația, pe ce îți bazezi 
perspectiva, cum plănuieşti să te ocupi de acel lucru şi pe ce îţi bazezi 
metoda de a te ocupa de el. Toate acestea fac parte din opinia ta. De 
exemplu, ce crezi despre corupția omenirii? Pe ce se bazează perspectiva 
ta? Cum abordezi această problemă? Toate acestea au legătură cu opiniile 
cuiva despre lucruri. Acest lucru e valabil şi pentru opinia cuiva asupra unei 
chestiuni; oricare ar fi situația, toți au o opinie în spatele atitudinii și a 
metodei lor de a se ocupa de orice lucru. Această opinie îl va ghida şi îi va 
controla felul în care acționează. lar originea acestei opinii este cea care 
determină dacă ea e corectă sau greșită. De pildă, dacă opinia ta se bazează 
pe filosofie şi logică satanică, iar intenția din spatele vorbirii tale e de a 
dobândi faimă şi fală, de a-i determina pe mai mulți oameni să te cunoască 
şi să te înțeleagă, să își amintească de tine şi să te aprobe, atunci acesta e 
punctul tău de plecare când întreprinzi o acţiune. Dacă vei avea o intenție 
greşită ca aceasta, atunci opiniile şi metodele care rezultă din ea vor fi şi ele 


cu siguranţă greșite şi categoric nu vor fi în acord cu adevărul. Când emiţi 


opinii, atitudini şi metode greșite, le poți identifica? Dacă le poți evalua 
corectitudinea sau incorectitudinea, atunci îndeplineşti o condiție de bază 
pentru a satisface intenţiile lui Dumnezeu; dar aceasta nu e condiţia 
absolută. Care e condiţia absolută? Când ai determinat că opiniile tale sunt 
greşite, când ai intenţii greșite, planuri și dorințe personale, ce poţi face ca 
să nu acţionezi conform acest opinii eronate? Acest lucru impune să renunţi 
la intențiile şi opiniile tale incorecte şi, în același timp, să cauţi adevărul. 
Știind prea bine că opiniile tale sunt eronate, că ele nu se conformează nici 
adevărului, nici intenţiilor lui Dumnezeu, că El le detestă, ar trebui, prin 
urmare, să te răzvrătești împotriva lor. Care este scopul răzvrătirii împotriva 
trupului? Este acela de a face lucrurile conform intenţilor lui Dumnezeu, de 
a face lucruri care se conformează adevărului şi, drept urmare, de a fi 
capabil să practici adevărul. Totuși, dacă nu eşti capabil să te răzvrăteşti 
împotriva părerilor tale greşite, atunci nu poţi să pui adevărul în practică sau 
să trăieşti adevărul-realitate; aceasta înseamnă că înţelegerea ta este doar 
doctrină. Lucrurile despre care vorbeşti nu pot să îţi înfrâneze 
comportamentul, să îți ghideze acțiunile sau să îţi corecteze opiniile greșite, 
ceea ce demonstrează, încă o dată, că e doar doctrină. Prin urmare, primul 
pas este să îți analizezi opiniile. Cel de-al doilea e să evaluezi corectitudinea 
acelor opinii: trebuie să te răzvrăteşti împotriva opiniilor greşite şi să le 
înlături; opiniilor corecte trebuie respectate şi susținute. În ce constă 
dificultatea voastră acum? Pe de o parte, vă analizaţi foarte rar, nu este un 
obicei pentru voi. Pe de altă parte, chiar şi când vă analizaţi, nu ştiţi dacă 
intențiile şi opiniile voastre sunt corecte sau nu. Ele vi se par totodată 
corecte și incorecte, astfel că, în cele din urmă, rămâneți dezorientaţi şi 
confuzi şi faceţi lucrurile în felul vostru — aceasta e o situaţie. Ce alte 
situaţii există? (Uneori îmi identific intențiile şi opiniile şi îmi doresc să mă 


răzvrătesc împotriva lor, dar nu îmi pot învinge firea coruptă. Aşa că fac 


compromisuri, inventând motive şi scuze ca să mă adaptez. Nu reușesc să 
practic atunci și mă simt plin de remușcări după aceea.) Asta înseamnă să 
nu ai o inimă care să se supună adevărului şi care să îl iubească. Dacă inima 
unei persoane nutrește o mare iubire pentru adevăr, ea va fi adesea capabilă 
să treacă peste intenţiile şi opiniile sale greşite şi va putea să se răzvrătească 
împotriva lor. Desigur, există circumstanţe speciale pe care majoritatea 
oamenilor le consideră greu de depăşit. E normal dacă nici tu nu le-ai 
depăşit. Însă dacă majoritatea oamenilor obişnuiţi le pot depăşi, dar tie ți se 
pare foarte dificil, ce dovedește acest lucru? Arată că iubirea ta pentru 
adevăr nu e mare, iar practicarea adevărului nu e atât de importantă pentru 
tine. Ce este important pentru tine? Să insiști cu propriile opinii, să te 
linişteşti, să îţi satisfaci propriile dorinţe — acestea sunt lucrurile care 
contează pentru tine. Să îndeplinești cerinţele lui Dumnezeu, să practici 
adevărul, să-l mulțumeşti inima lui Dumnezeu şi să I te supui — nimic din 
toate acestea nu sunt importante în sufletul tău. Asta îţi dezvăluie intențiile 


interioare şi opiniile pe care le urmăreşti. 


Din ce e compusă, în primul rând, starea unei persoane? (Din 
intențiile, punctele de vedere şi opiniile sale.) Starea sa include, în principal, 
aceste lucruri. Ce apare cel mai des în starea oamenilor? Când ei se 
confruntă cu ceva, un lucru apare frecvent în inimile lor şi îl recunosc în 
mod conştient în gândurile lor — despre ce aţi zice că e vorba? (Despre 
intenţiile lor.) Aşa este. Intenţiile sunt o parte clară a stării oamenilor şi una 
dintre cele mai comune; în majoritatea problemelor, oamenii au propriile 
gânduri şi intenții. Când apar astfel de gânduri și intenţii, oamenii le 
consideră legitime, dar de cele mai multe ori sunt de dragul lor, pentru 
mândria şi interesele proprii, sau pentru a acoperi ceva sau pentru a se 
mulțumi într-un fel. În astfel de momente, trebuie să analizezi cum a apărut 


intenția ta, de ce a fost produsă. De exemplu, casa lui Dumnezeu îți cere să 


faci lucrarea de curățire a bisericii şi există un individ care a fost 
întotdeauna superficial în datoria lui, căutând mereu modalități de a lenevi. 
Conform principiului, această persoană ar trebui înlăturată, dar tu ai o 
relație bună cu ea. Așadar, ce fel de gânduri şi intenții se vor naşte în tine? 
Cum vei practica? (De a acţiona conform propriilor preferințe.) Şi ce 
produce aceste preferinţe? Pentru că această persoană a fost bună cu tine 
sau a făcut lucruri pentru tine, ai o impresie bună despre ea și, în acest 
moment, doreşti să o protejezi şi să o aperi. Nu este acesta efectul 
sentimentelor? Te simţi emoţionat faţă de ea și, aşadar, adopti abordarea „În 
timp ce autoritățile superioare au politici, localitățile au contramăsurile lor”. 
Eşti duplicitar. Pe de o parte, îi spui: „Trebuie să te străduieşti puţin mai 
mult atunci când faci lucruri. Nu mai fi superficial, trebuie să suferi câteva 
greutăţi; aceasta este datoria noastră.” Pe de altă parte, răspunzi celui de 
mai Sus şi spui: „S-a schimbat în bine, este mai eficientă acum când își 
îndeplinește datoria.” Dar ceea ce gândești, de fapt, în mintea ta este: 
„Acesta este pentru că am lucrat la acea persoană. Dacă nu aş fi făcut-o, ar 
fi fost tot aşa cum era înainte.” În mintea ta, te gândeşti mereu: „A fost 
drăguță cu mine, nu poate fi îndepărtată!” Ce stare este când ai astfel de 
lucruri în intenția ta? Asta dăunează lucrării bisericii prin protejarea 
relațiilor emoţionale personale. Oare a acţiona în acest fel este în acord cu 
adevărurile-principii? Şi există supunere în tine făcând asta? (Nu.) Nu 
există supunere; există împotrivire în inima ta. În lucrurile care ţi se 
întâmplă şi în lucrarea pe care ar trebui să o faci, propriile tale idei conțin 
judecăți subiective şi aici sunt implicaţi factori emoționali. Tu faci lucrurile 
bazându-te pe sentimente şi, totuşi, mai crezi că acţionezi impartial, că le 
oferi oamenilor şansa de a se pocăi şi că le oferi sprijin iubitor; deci faci 
cum doreşti, nu aşa cum spune Dumnezeu. A lucra în acest fel înseamnă a 


reduce calitatea lucrării, a reduce eficienţa şi dăunează lucrării bisericii — 


care este tot rezultatul acționării în funcție de sentimente. Dacă nu te 
examinezi, vei putea identifica problema aici? Nu o vei face niciodată. S-ar 
putea să ştii că este greșit să acționezi în acest fel, că aceasta este o lipsă de 
supunere, dar te gândești bine și îţi spui: „Trebuie să o ajut cu iubire şi după 
ce a fost ajutată şi a devenit mai bună, nu va fi nevoie să o îndepărtez. Nu le 
dă Dumnezeu oamenilor șansa de a se pocăi? Dumnezeu îi iubește pe 
oameni, aşa că trebuie să-i ajut cu dragoste şi trebuie să fac așa cum îmi 
cere Dumnezeu.” După ce te gândeşti la aceste lucruri, faci lucrurile în felul 
tău. După aceea, inima ta se simte uşurată; simţi că practici adevărul. În 
timpul acestui proces, ai practicat conform adevărului sau ai acționat 
conform propriilor preferinţe și intenţii? Acţiunile tale au fost în întregime 
conform propriilor preferinţe şi motivații. Pe parcursul întregului proces, ti- 
al folosit aşa-numita bunătate şi iubire, sentimentele și filosofiile pentru 
interacțiuni lumești pentru a uşura lucrurile şi ai încercat să găseşti o cale de 
mijloc. Părea că ai ajutat această persoană cu dragoste, dar, în inima ta, erai 
de fapt constrâns de sentimente — şi, de teamă că cei de mai sus vor afla, ai 
încercat să-i câştigi printr-un compromis, astfel încât nimeni să nu fie jignit 
şi lucrarea să se îndeplinească — adică exact în acelaşi mod în care non- 
credincioşii încearcă să găsească o cale de mijloc. De fapt, cum apreciază 
Dumnezeu această situație? El te va considera drept o persoană care nu se 
supune adevărului, care adesea adoptă o atitudine cercetătoare şi analitică 
față de adevăr şi cerințele lui Dumnezeu. Ce rol joacă intenția ta când 
abordezi adevărul şi cerințele lui Dumnezeu folosind această metodă şi 
când îţi îndeplineşti îndatoririle cu această atitudine? Îţi foloseşte să-ţi 
protejezi interesele, mândria şi relațiile interpersonale, fără să ţii cont deloc 
de cerințele lui Dumnezeu şi fără să ai un impact pozitiv asupra îndatoririlor 
tale sau a lucrării bisericii. O asemenea persoană trăieşte cu totul după 


filosofii pentru interacțiuni lumești. Orice spune şi face e pentru a-şi proteja 


mândria, sentimentele şi relațiile interpersonale, fără să aibă o supunere 
autentică față de adevăr sau de Dumnezeu şi fără să încerce deloc să-şi 
declare sau să-şi recunoască aceste probleme. Nu simte nicio o fărâmă de 
remuşcare şi rămâne cu totul neștiutoare față de natura problemelor. Dacă 
oamenii nu au inimi temătoare de Dumnezeu şi dacă Dumnezeu nu are loc 
în inimile lor, atunci ei nu pot niciodată acţiona principial, indiferent ce 
îndatoriri îndeplinesc sau de ce probleme se ocupă. Oamenii care trăiesc 
conform intențiilor şi dorințelor lor egoiste sunt incapabili să pătrundă în 
adevărul-realitate. Din acest motiv, dacă dau peste o problemă şi nu își 
examinează intenţiile și nu pot recunoaște în ce fel sunt greşite intențiile lor, 
ci, în schimb, folosesc tot felul de justificări ca să inventeze minciuni şi 
scuze pentru ei înşişi, ce se întâmplă în cele din urmă? Se descurcă destul 
de bine să-şi protejeze interesele, mândria şi relațiile interpersonale, dar şi- 
au pierdut relația normală cu Dumnezeu. Unii oameni cred în Dumnezeu de 
multă vreme, dar când li se cere să aibă părtăşie despre unele dintre 
experiențele lor personale, nu au nimic de spus, nu pot împărtăşi nicio 
mărturie experiențială despre schimbarea firii lor. Din ce motiv? Ei se 
analizează şi practică foarte rar conform adevărurilor-principii. În schimb, 
preferă să meargă pe propria cale, trăiesc conform unei firi corupte, 
acțiunile lor sunt ghidate de propriile intenții, opinii, dorinţe şi planuri, 
rămânând în tot acest timp lipsiți de pocăință. Cred în Dumnezeu și ascultă 
cuvintele Lui; primesc adevărul și, de asemenea, au părtășie despre adevăr 
şi îl predică — dar ce practică ei, de fapt? Ei practică doar în conformitate cu 
propriile intenţii şi închipuiri, nu conform cerințelor lui Dumnezeu. Așadar, 
care este atitudinea lor față de cuvintele lui Dumnezeu? Cum tratează 
cerinţele lui Dumnezeu? În privinţa cărui aspect al experimentării lucrării 
lui Dumnezeu ar trebui oamenii să fie cei mai conştiincioşi? Cum ar trebui 


să experimenteze cuvintele lui Dumnezeu şi să practice adevărul — aceasta e 


cea mai importantă chestiune. Dacă, după ce aude cuvintele lui Dumnezeu 
şi ascultă predici, o persoană nu merge să le pună în practică, crede ea cu 
adevărat în Dumnezeu? Experimentează ea cu adevărat lucrarea Lui? De ce 
nu este conştiincioasă atunci când ar trebui să fie? De ce se îndoiește de 
Dumnezeu şi de cuvintele Lui când ar trebui să practice adevărul? „De ce 
are Dumnezeu aceste cerinţe? Se aliniază ele cu cuvintele Lui? Mai este 
Dumnezeu iubire dacă emite asemenea cerințe? Să ceară asemenea lucruri 
nu pare ceva ce El ar face, nu? Nu pot să le accept. Cerinţele lui Dumnezeu 
sunt mai degrabă lipsite de considerație, se opun mult noțiunilor și 

închipuirilor umane.” Spune-Mi, poate cineva care chibzuieşte astfel 
lucrurile să fie capabil să accepte adevărul? (Nu.) Aceasta nu e o atitudine 
de acceptare a adevărului. Măsurarea şi abordarea cerințelor lui Dumnezeu 
cu această atitudine şi aceste intenţii înseamnă o deschidere sau o închidere 
a inimii faţă de Dumnezeu? (O închidere.) Nu este o atitudine de acceptare, 
ci una de împotrivire. În privinţa cerințelor lui Dumnezeu, asemenea 
oameni mai întâi cercetează atent şi unii dintre ei chiar spun batjocoritori: 
„Dumnezeu nu a interacționat mult cu fraţii şi surorile din biserică; El nu 
cunoaște treburile bisericii. Nu cumva casa lui Dumnezeu se ocupă de 
lucruri puţin cam prea dogmatic? Nu așa facem lucrurile. Le facem în 
funcție de situaţiile fraților şi surorilor, oferindu-le oportunități. Şi, în plus, 
Dumnezeu întrupat ar trebui să fie înţelegător cu slăbiciunea umană! Dacă 
El nu va fi atent la aceste lucruri, vom fi noi. Există unele lucruri cărora 
Dumnezeu nu le acordă atenție, dar noi le-o vom acorda.” Ce fel de 
atitudine adoptă ei? E o atitudine de împotrivire, judecare şi condamnare. Ei 
analizează atent lucrurile şi apoi le judecă. Şi cum le judecă? Ei spun: „În 
orice caz, Dumnezeu e drept, iar eu cred în Dumnezeu, nu într-un om. 
Dumnezeu scrutează oamenii în adâncul inimii lor.” Ce înseamnă acest 


lucru? (Îl neagă pe Dumnezeul întrupat.) Aşa este. În inimile lor, ei Îl neagă 


pe Hristos, insinuând că Dumnezeu nu este neapărat reprezentat de 
cuvintele lui Hristos. Oricând acţiunile și cuvintele lui Hristos contrazic sau 
contravin propriilor interese, intenţii şi opinii, ei Îl neagă pe Dumnezeu. 
„Oricum, eu în Dumnezeu cred, iar Dumnezeu e drept. El scrutează oamenii 
în adâncul inimii lor.” Ce sunt aceste afirmaţii? Sunt ele judecăţi? Care este 
natura acestor afirmaţii? (Blasfemie.) Să vorbeşti despre oameni pe la 
spatele lor este o judecată. Să vorbeşti despre Dumnezeu pe la spatele Lui 
nu e doar o judecată: este o blasfemie. Pot oamenii care sunt capabili să-L 
hulească pe Dumnezeu să fie credincioşi adevărați? Sunt ei oameni cu 
rațiune şi conştiinţă? Sunt cei pe care Dumnezeu îi va mântui? Aceşti 
oameni sunt doar lacheii Satanei, sunt oameni răi şi ar trebui să fie respinși 


şi eliminaţi. 


În biserici, se exprimă comentarii despre Dumnezeu şi judecăţi despre 
lucrarea Sa? Ele nu sunt predominante, dar cu siguranţă au loc, deoarece în 
orice biserică există câțiva neîncrezători şi oameni răi. Aşadar, în anumite 
circumstanţe, ar putea acest tip de stare să apară în inimile celor care cred 
sincer în Dumnezeu? Dacă apar în voi lucruri precum judecata, împotrivirea 
şi blasfemia, care este răspunsul vostru interior? Eşti capabil să pricepi 
natura gravă a problemei? De pildă, să spunem că nu te-ai căsătorit 
niciodată, dar ești într-un mediu potrivit și întâlneşti o potențială parteneră 
cu care ti-ar plăcea să îţi dai întâlnire. Deşi I-ai promis înainte lui 
Dumnezeu că îți vei dedica întreaga viață Lui şi nu vei căuta o parteneră, în 
inima ta, tot ai un sentiment bun despre această persoană, aşa că hotărăști 
să-ţi dai întâlnire cu ea. După întâlnire descoperi însă că există multe 
obstacole şi îți dai seama că nu este potrivit să te vezi cu ea, că Dumnezeu 
nu permite acest lucru. Vrei să renunţ la ea, dar nu poți, așa că te rogi lui 
Dumnezeu, te blestemi și te răzvrăteşti împotriva ta şi, în cele din urmă, vă 


despărțiți. După despărțire, eşti într-o imensă suferință mentală. Este 


normal. Aceasta e slăbiciunea normală a umanităţii. Nu trebuie însă să te 
plângi de Dumnezeu. Ar putea majoritatea oamenilor să treacă prin această 
experiență și să fie capabili să nu se plângă de Dumnezeu? Majoritatea nu 
ar putea, iar acest lucru reflectă atitudinea lor față de adevăr şi de 
Dumnezeu. Ce gânduri greşite trebuie să aibă o persoană ca să se plângă de 
Dumnezeu într-o asemenea situație! (Dacă nu aş crede în Dumnezeu, aş 
putea să găsesc o parteneră.) Este un asemenea gând o problemă însemnată? 
Cumva, persoana nu vrea să creadă în Dumnezeu, ci să renunţe. Se 
gândeşte: „De ce a trebuit să aleg calea credinţei în Dumnezeu? Ar fi 
grozav să nu cred în Dumnezeu, aș putea face orice vreau. Nu este uşor să 
găsesc o parteneră atât de potrivită; dacă o voi rata acum, în curând voi fi 
prea bătrân ca să mă vrea cineva. Ar trebui să nu mai încerc niciodată să 
găsesc pe cineva? Aşa îmi voi petrece restul vieţii?” În mintea sa îşi fac 
apariția gânduri negative şi pline de regrete într-o asemenea măsură, încât 
persoana nu mai vrea să creadă. Acestea sunt manifestări ale răzvrătiru 
împotriva lui Dumnezeu și ale trădării Lui. Dar nu este cel mai grav lucru. 
Ce gânduri sunt mai grave decât acestea? Aţi experimentat un astfel de 
lucru? (Nu.) Faptul că nu l-aţi experimentat este, de fapt, destul de 
periculos. Aceia care au experimentat asemenea lucruri sunt capabili să-şi 
vadă anumite aspecte în mod clar; sunt relativ mai în siguranţă, deși nu este 
o garanție absolută. Ispita cu care se confruntă aceia fără asemenea 
experiențe nu este neînsemnată. Ei trebuie să fie vigilenți, căci la orice 
neatenţie, vor cădea pradă ispitei! Unii oameni se gândesc: „E bine să te 
naşti în zilele de pe urmă şi să fii ales de Dumnezeu. În plus, sunt tânăr, fără 
complicații familiale, ceea ce mă lasă liber să-mi fac îndatoririle — acesta 
este harul lui Dumnezeu. Păcat că există un singur dezavantaj, şi anume, 
chiar dacă întâlnesc o parteneră potrivită, nu pot să o curtez sau să mă 


căsătoresc cu ea. De ce nu-mi pot căuta pe cineva? Este căsătoria un păcat? 


Nu sunt mulți frați şi surori cu soţi şi copii? Şi nu cred şi ei în Dumnezeu? 
De ce mie nu mi se permite să-mi caut o parteneră? Dumnezeu nu e drept!” 
Ies la iveală judecata şi nemulţumirea lor faţă de Dumnezeu. Îşi pun în cap 
că este vina lui Dumnezeu, că totul vine de la Dumnezeu, aşa că se supără 
pe El şi îşi varsă nemulțumirile: „Dumnezeu este atât de nedrept cu mine! E 
atât de nechibzuit! Alţi oameni se pot căsători, eu de ce nu pot? Alți oameni 
pot avea copii, eu de ce nu pot? Dumnezeu le dă altor oameni această șansă, 
mie de ce nu mi-o dă?” les la iveală plângeri și judecăţi. Ce stare e aceasta? 
(O stare de împotrivire, de opoziţie.) Potrivnic, nemulţumit, şovăielnic. Nu 
există nici cea mai mică intenție de a accepta ce face Dumnezeu sau de a se 
supune acestui lucru; ei doar vor ca El să facă altfel. Cu toate acestea, încă 
ezită să aleagă căsătoria, temându-se că, dacă se vor căsători şi vor avea 
complicaţii, nu vor mai fi atât de liberi şi nu vor mai fi capabili să-și facă 
bine datoria, ceea ce îi va împiedica ulterior să fie mântuiţi şi să intre în 
Împărăţia Cerurilor. Ce ar face atunci cu un asemenea regret? De fapt, 
aceasta e calea pe care o alegi singur. Dumnezeu le oferă oamenilor liber- 
arbitru. Poţi alege dacă vrei să găseşti un partener şi să te căsătoreşti sau să 
urmăreşti adevărul și mântuirea. Aceasta e în întregime o alegere personală; 
dacă alegi sau nu în mod corect nu are nicio legătură cu Dumnezeu, și 
atunci de ce te plângi de El? De ce te plângi că nu este drept? De ce ai 
atâtea nemulțumiri? (Pentru că interesele mele nu au fost satisfăcute.) Când 
îți sunt afectate interesele, devii nemulțumit în sinea ta. Simţi că ai suferit o 
pierdere, așa că Îl învinovăţeşti pe Dumnezeu, ba chiar cauţi motive ca să-ţi 
verşi oful. Ce fel de fire este aceasta? (Una malițioasă.) Este malițiozitate. 
Să ÎI învinovăţești pe Dumnezeu, să te plângi că nu este drept şi să te vaiti 
că rânduielile Lui nu sunt potrivite oricând interesele tale nu pot fi 
satisfăcute — aceasta e o fire malițioasă, intransigentă și neiubitoare de 


adevăr. Cum apar în oameni aceste stări şi gânduri? Dacă nu ar exista aceste 


situaţii, ar mai ieşi la iveală şi ar mai fi dezvăluite aceste lucruri? (Nu.) 
Când nu te confrunţi cu o asemenea situaţie, interesele tale relevante nu vor 
intra în conflict cu cerințele lui Dumnezeu, iar interesele tale nu vor fi în 
niciun fel compromise, așa că vei crede că iubirea ta şi felul în care-L 
urmărești pe Dumnezeu sunt mai bune şi mai puternice decât ale tuturor. 
Când te confrunţi însă cu această situaţie şi sunt implicate interesele tale, nu 
poți renunţa la ele, aşa că te plângi de Dumnezeu. Ce se poate vedea din 
această problemă? Ce îi provoacă adeseori pe oameni să se plângă de 
Dumnezeu și să Îl judece? (Când propriile interese nu sunt satisfăcute.) 
Când interesele lor sunt afectate, când intentiile, dorinţele şi planurile lor nu 
pot fi împlinite, oamenii se împotrivesc, ÎI judecă pe Dumnezeu şi se plâng 
de El şi pot chiar să hulească. De fapt, judecata în sine este un fel de stare 
de împotrivire; blasfemia este chiar și mai gravă. Când interesele lor sunt 
lezate, cu cât se gândesc mai mult la acest lucru, cu atât devin mai 
nemulțumiți şi cu atât se simt mai neîndreptățiţi. Încep să se împotrivească 
ŞI, cu aceste gânduri în minte, de pe buzele lor se revarsă nemulțumiri și 


încep să judece. Acesta e un semn al opunerii față de Dumnezeu. 


Care sunt manifestările concrete ale împotrivirii unei persoane faţă de 
Dumnezeu? (Nu-şi face datoria cu sârguință; este superficială în datoria ei.) 
Acesta e un aspect. Înainte, această persoană putea să își dedice 70 sau 80 la 
sută din energie pentru a-și realiza datoria şi să se dedice în orice făcea, dar 
acum nutrește gânduri despre Dumnezeu şi simte că nu a primit 
binecuvântările sau harul lui Dumnezeu, în pofida faptului că-şi realizează 
datoria. Pe lângă faptul că ÎI judecă pe Dumnezeu ca fiind nedrept, în inima 
ei mai există şi reticenţă, astfel că depune un efort doar de 10 sau 20 la sută 
când își realizează datoria, acționând într-o manieră complet superficială. 
Acesta e un tip de comportament potrivnic, cauzat de o stare răzvrătită. Ce 


altceva mai e acolo? (Renunţare nechibzuită.) Cum se manifestă aceasta? Să 


spunem, de exemplu, că un om care avea rolul de lider de grup obişnuia să 
se trezească la 5 dimineaţa când avea o adunare la 8 dimineaţa, pentru a se 
ruga, a avea devoțiuni spirituale şi a se pregăti. Apoi nota conţinutul despre 
care urma să aibă părtăşie la adunare. Avea o atitudine serioasă față de 
realizarea datoriei, dedicându-i-se în întregime. Cu toate acestea, după ce a 
fost emondat o dată, a început să se gândească: „Ce rost are să mă trezesc 
devreme? Dumnezeu nu vede acest lucru şi nimeni nu mă laudă. Nu există 
nicio persoană care să spună că îmi fac datoria cu loialitate. În plus, sunt 
întotdeauna emondat, în ciuda faptului că lucrez din greu. Şi nu am primit 
nici aprobarea lui Dumnezeu; se pare că până şi viitoarele recompense sunt 
acum în pericol.” Așadar, la următoarea adunare, nu se pregăteşte în 
prealabil sau nu are părtăşie în mod entuziast şi nici nu mai notează. Ce 
atitudine e aceasta? (Una iresponsabilă.) Este iresponsabil şi superficial și 
nu mai vrea să se dedice cu toată inima şi puterea sa. De ce este astfel? E 
ceva în interiorul său care îi provoacă necazuri. Se împotriveşte lui 
Dumnezeu şi se luptă cu El, gândindu-se: „Emondarea ta m-a făcut să mă 
simt inconfortabil şi exact aşa te tratez şi eu. Obișnuiam să mă dedic cu 
toată inima și mintea, dar Dumnezeu nu m-a aprobat. Dumnezeu tratează 
oamenii injust, aşa că nu îmi voi mai da toată silinţa să îmi realizez 


m? 


datoria!” Ce fire e aceasta? Îşi arată caracterul animalic; în inima sa, el 
neagă dreptatea lui Dumnezeu, faptul că Dumnezeu scrutează adâncul 
sufletului omului, neagă că Dumnezeu îl iubeşte cu adevărat pe om, Îi 
neagă esenţa lui Dumnezeu și Îl tratează doar pe baza propriilor noţiuni. Ce 
comportamente se nasc dintr-o astfel de tratare a lui Dumnezeu? Nepăsare, 
renunțare nechibzuită şi iresponsabilitate, precum şi plângeri şi înţelegeri 
greşite. El chiar va răspândi noţiuni, instigându-i pe alții: „Credinţa în 
Dumnezeu nu îți garantează că vei primi binecuvântări. Şi oricum, ce 


binecuvântări? Le-a văzut cineva? Cu toţii mergem pe calea lui Pavel; câţi 


dintre noi pot fi ca Petru? Succes la a fi desăvârşiți de Dumnezeu.” Ce 
anume răspândește? Judecata şi noțiunile sale despre Dumnezeu, precum și 
nemulțumirea sa față de El. Care este natura acestui comportament? Este ea 
conflictuală? (Da.) De ce poate fi atât de conflictual? Pentru că opiniile pe 
care le are sunt incorecte. Înţelege greşit atitudinea lui Dumnezeu faţă de 
oameni, cerinţele şi abordarea Lui faţă de ei — îi lipseşte înţelegerea acestor 
lucruri. Când Dumnezeu lucrează în el, nu poate să accepte şi să se supună, 
nici nu poate să caute adevărul. Ce se naște din asta, în cele din urmă? 
Împotrivire, judecată, condamnare și blasfemie. Toţi cei care au o fire 
coruptă vor manifesta în mod natural aceste lucruri; singura diferență e în 
ce măsură o vor face. Nu e vorba că numai oamenii răi se comportă astfel. 
Sunteţi de acord? (Da. Oricine care nu urmăreşte adevărul se comportă 
astfel.) Așa este. Toţi oamenii care nu urmăresc adevărul şi toți aceia cu o 
umanitate veninoasă manifestă şi dezvăluie aceste trăsături în măsuri 
diferite. Aceia care sunt mai sârguincioşi în urmărirea adevărului vor 
manifesta și ei stări anormale când li se va întâmpla ceva nedorit, dar ei se 
pot schimba rugându-se, examinându-se prin prisma cuvintelor lui 
Dumnezeu și căutând adevărul. După ce se schimbă, va exista căință, ceea 
ce le va permite să nu ÎI mai înţeleagă greșit pe Dumnezeu şi să dezvolte o 
oarecare supunere. Deşi această supunere are uneori câteva impurități, e 
cumva forțată sau este oarecum departe de standard, atâta vreme cât sunt 
dispuşi să se supună şi să pună chiar şi un pic de adevăr în practică, vor 
dobândi treptat claritate despre toate aspectele adevărului. Dacă nu ai însă 
nicio dorinţă să te supui şi, nici măcar după cete examinezi şi îți dai seama 
de problemă, nu cauţi sau nu accepţi adevărul — cu atât mai puţin accepți 
felul în care te tratează Dumnezeu — atunci vei avea probleme. Ce 
consecințe vor decurge din acest lucru? Vei da glas nemulțumirilor, vei 


emite judecăţi în mod nechibzuit și vei vorbi fără reținere, lipsit de orice 


urmă a unei inimi cu frică de Dumnezeu. În cazuri moderate, te vei plânge 
la tine acasă şi vei sparge vesela ca să-ți exprimi mânia. Vei fi înstrăinat de 
Dumnezeu şi nu vei fi dispus să vii înaintea Lui şi să te rogi. În cazuri mai 
grave, îți vei răspândi negativitatea şi noțiunile când te vei întâlni cu frații şi 
surorile, provocând tulburări și perturbări. Dacă nici atunci nu te vei pocăi, 


probabil le vei stârni indignarea şi vei fi îndepărtat sau exclus din biserică. 


Când oamenilor li se întâmplă lucruri diferite, există tot felul de 
manifestări în ei, care arată diferența dintre umanitatea bună şi cea rea. 
Aşadar, care sunt criteriile de măsurare a umanităţii? Cum ar trebui măsurat 
ce fel de persoană este un om și dacă poate fi sau nu mântuit? Asta depinde 
de dragostea lor pentru adevăr şi de abilitatea lor de a accepta și practica 
adevărul. Toţi oamenii au noţiuni și răzvrătire înlăuntrul lor, toți au firi 
corupte şi, astfel, vor întâlni momente în care ceea ce le cere Dumnezeu 
este în contradicție cu interesele lor şi trebuie să facă o alegere — acestea 
sunt lucruri pe care toţi le vor experimenta adesea, nimeni nu le poate evita. 
De asemenea, toţi vor avea momente în care Îl vor interpreta greşit pe 
Dumnezeu şi vor avea noţiuni despre El, sau când Se vor plânge de El şi 
vor fi potrivnici sau răzvrătiți faţă de El — dar pentru că oamenii au atitudini 
diferite faţă de adevăr, modul în care îl abordează este diferit. Unii oameni 
nu vorbesc niciodată despre noţiunile lor, ci caută adevărul şi le rezolvă 
singuri. De ce nu vorbesc despre ei? (Au o inimă cu frică de Dumnezeu.) 
Aşa este: au o inimă cu frică de Dumnezeu. Se tem că faptul de a vorbi 
despre ei va avea un efect negativ şi doar încearcă să rezolve acest lucru în 
inima lor, fără a afecta pe nimeni altcineva. Când întâlnesc pe alții într-o 
stare similară, îşi folosesc propriile experienţe pentru a-i ajuta. Asta 
înseamnă să fu bun la suflet. Oamenii buni la suflet sunt iubitori față de 
ceilalți, sunt dispuşi să-i ajute pe alții să-şi rezolve dificultățile. Există 


principii când fac lucruri şi îi ajută pe ceilalți, îi ajută pe ceilalți să rezolve 


probleme pentru a le fi de folos acestora şi nu spun nimic care să nu fie de 
folos pentru ei. Aceasta este dragoste. Astfel de oameni au o inimă cu frică 
de Dumnezeu, iar acțiunile lor sunt principiale şi înțelepte. Acestea sunt 
criteriile pentru a măsura dacă umanitatea oamenilor este bună sau rea. Ei 
ştiu că lucrurile negative nu sunt de folos nimănui și că aceste lucruri îi vor 
afecta pe ceilalți dacă vorbesc despre ele cu voce tare, aşa că aleg să se 
roage lui Dumnezeu în inimile lor şi să caute adevărul pentru o rezolvare. 
Indiferent ce fel de noţiuni au, ei sunt capabili să le abordeze şi să le discute 
cu o inimă supusă lui Dumnezeu şi apoi ajung să înțeleagă adevărul şi au 
abilitatea să se supună întru totul lui Dumnezeu; în felul acesta, vor avea 
din ce în ce mai puţine noțiuni. Dar unii oameni nu au nicio rațiune. Când 
au noțiuni, le place să aibă părtășie despre ele cu oricine şi cu toată lumea. 
Dar asta nu rezolvă problema şi îi face pe alții să aibă noțiuni — şi asta nu le 
dăunează? Unii oameni nu le spun fraților şi surorilor când au noțiuni; le e 
teamă că alţii își vor da seama că au noțiuni și că vor folosi acest lucru 
împotriva lor — dar, acasă, vorbesc fără rețineri, spun orice vor, tratându-i pe 
non-credincioşii din familia lor ca pe frați și surori din biserică. Ei nu se 
gândesc deloc la ce fel de consecințe va avea acest comportament. 
Înseamnă asta că acţionează conform principiului? De exemplu, printre 
rudele lor s-ar putea să fie oameni care cred în Dumnezeu și alții care nu 
cred, sau persoane care cred pe jumătate şi sunt pe jumătate sceptici; când 
au noțiuni, le răspândesc printre membrii familiei, iar rezultatul e că toți 
acești oameni sunt traşi în jos după ei şi încep să aibă noţiuni şi înţelegeri 
greşite despre Dumnezeu. Noţiunile şi înțelegerile greşite sunt în mod 
inerent molipsitoare şi, odată ce s-au răspândit, oamenii care nu îşi dau 
seama ce sunt într-adevăr pot ajunge să facă rău. Oamenii zăpăciţi, în 
special, sunt susceptibili să devină și mai zăpăciți după ce le aud. Numai cei 


care înțeleg adevărul şi sunt capabili să le identifice sunt în stare să respingă 


aceste lucruri nefavorabile — lucruri care sunt noțiuni, negativitate şi 
înţelegeri greşite — şi să fie protejați de Dumnezeu. Majoritatea oamenilor 
sunt lipsiţi de o asemenea statură. Unii pot simţi că aceste lucruri sunt 
greşite — ceea ce este deja destul de impresionant — dar nu își pot da deloc 
seama de ceea ce sunt. Prin urmare, atunci când există cei care răspândesc 
adesea noțiuni și negativitate, majoritatea oamenilor vor fi deranjați de 
aceste lucruri negative și vor deveni slabi şi pesimişti. Este un fapt sigur. 
Aceste lucruri negative, nefavorabile au o putere extraordinară de a induce 
în eroare şi a face rău noilor credincioși. În faţa celor care au deja o bază, 
nu au mare efect; după un timp, când astfel de oameni înţeleg adevărul, se 
vor schimba. Dar odată ce noii credincioşi cărora le lipseşte o bază aud 
aceste lucruri nefavorabile, vor deveni cu uşurinţă negativi şi slabi; cei care 
nu iubesc adevărul chiar se vor retrage şi şi nu vor mai crede în Dumnezeu; 
acei oameni răi pot chiar să răspândească noțiuni și să tulbure lucrarea 
bisericii. Ce fel de oameni sunt cei care răspândesc negativitate şi noțiuni 
fără nicio reţinere? Toţi sunt oameni răi, toți sunt demoni și toţi vor fi 
dezvăluiți și eliminaţi. Unii oameni spun: „Eu nu discut aceste lucruri cu 
străinii; vorbesc doar acasă despre ele.” Fie că vorbeşti despre ele pe afară 
sau acasă, natura acestei chestiuni e la fel. Faptul că poţi vorbi despre ele 
acasă înseamnă că ai noțiuni şi înţelegeri greşite despre Dumnezeu. A fi 
capabil să spui aceste lucruri cu voce tare demonstrează că nu cauţi sau nu 
iubeşti adevărul. Nu ai căutat adevărul ca să te ajute să înlături aceste 
noțiuni şi nici nu plănuieşti să renunți la ele, aşa că, indiferent cu cine 
vorbeşti, natura discursului tău rămâne la fel. Și există unii oameni care 
răspândesc noțiuni peste tot unde merg şi oricăror oameni pe care îi 
întâlnesc. De pildă, să spunem că un ins este trimis acasă pentru că a 
provocat tulburări şi perturbări când îşi făcea datoria. Când este întrebat de 


ce a fost trimis acasă, răspunde: „Sunt doar franc din fire. Spun ce am pe 


limbă. Am greşit şi am vorbit despre câteva dintre lucrurile rele pe care 
obişnuiam să le fac; când conducătorii şi lucrătorii au auzit despre aceste 
lucruri, m-au considerat o persoană rea şi m-au trimis acasă. Ar trebui să 
învăţaţi cu toții din experienţa mea; nu poţi să vorbeşti nechibzuit în casa lui 
Dumnezeu. El spune să fii sincer, dar trebuie să iei în considerare cine te 
ascultă. E în regulă să fii onest cu familia ta, dar încearcă să fii sincer cu 
străinii şi vei suferi pierderi. Nu tocmai am suferit o pierdere din cauza 
asta? Luaţi-o ca pe o lecţie.” După ce aud aşa ceva, unii oameni se tot 
gândesc la asta: „Se întâmplă un asemenea lucru în casa lui Dumnezeu? 
Cred că ar trebui să fim cu toții mai atenţi la cuvintele noastre de acum 


p>> 


înainte!” Nu sunt aceşti oameni confuzi? Dumnezeu a vorbit atât de mult și, 
totuși, după ce au ascultat mai bine de o decadă, ei nu își pot aminti nicio 
singură frază — dar când o persoană rea spune un lucru, ei şi-l aduc aminte 
bine, şi-l sădesc în inimi şi apoi devin prudenţi în vorbirea şi acțiunile lor. 
Au fost induși în eroare şi otrăviți. De ce pot fi otrăviți? Pe de o parte, 
calibrul lor este slab şi sunt prea confuzi, incapabili să discearnă discursul şi 
comportamentul altor oameni şi nu au un punct de vedere propriu. Nu 
înțeleg adevărul şi nu sunt capabili să-l susțină. Pe de altă parte, nu au 
credinţă în Dumnezeu şi, esențialmente, nu înţeleg cum tratează El oamenii. 
Din cauza tuturor acestor lucruri, ei pot fi induși în eroare de alții. Cu 
siguranţă, nici ei înşişi nu sunt oameni buni şi sunt capabili să adopte 
cuvintele unui diavol. Ce intenţii și scopuri are diavolul când răspândește 
noțiuni? El vrea ca toți să se ralieze cu el. Ar fi peste măsură de bucuros 
dacă toată lumea s-ar plânge de Dumnezeu. Nu este acesta un ins care 
provoacă tulburări şi perturbări? Nu stârnește el orbește probleme? Cum ar 
trebui să te porţi cu asemenea oameni? Mai trebuie să spunem? Înlăturaţi-i 
imediat din biserică; nu îi mai lăsați să stea nici măcar o zi în plus. 


Asemenea oameni răi care rămân în casa lui Dumnezeu nu vor prilejui 


decât un dezastru; sunt un pericol ascuns, o bombă cu ceas. Cea mai bună 
cale de acţiune este să îi înlăturați. Lăsaţi-i să creadă cum vor ei să creadă în 
afara bisericii — acest lucru nu are nicio legătură cu casa lui Dumnezeu. 
Asemenea oameni sunt cei mai şireți şi nu pot fi mântuiţi. Spuneţi-Mi, cine 
a fost vreodată alungat din casa lui Dumnezeu din cauza unei greşeli de 
exprimare de scurtă durată? Cine a fost vreodată silit să plece pentru că a 
fost o persoană sinceră și a recunoscut fățiș lucruri despre el? Casa lui 
Dumnezeu face mereu lucrarea de curăţire a bisericii şi cine sunt aceia care 
sunt înlăturați? Sunt toţi acei oameni răi, antihriști şi neîncrezători care nu 
îşi realizează bine îndatoririle în mod constant și care chiar fac rău și 
provoacă tulburări. Nicio singură persoană nu a fost vreodată înlăturată din 
cauza unei fărădelegi trecătoare sau a unei dezvăluiri pasagere de corupţie, 
cu atât mai puţin nu a fost nimeni înlăturat pentru că a practicat adevărul cu 
scopul de a fi o persoană onestă. Acesta este un fapt acceptat. Unii oameni 
spun: „Aceia care urmăresc adevărul sunt o minoritate în biserică. Oamenii 
care nu urmăresc adevărul constituie majoritatea. Dacă majoritatea ar fi 
îndepărtată, cine ar mai munci? Dacă majoritatea ar fi îndepărtată, câți 
oameni ar mai putea fi mântuiți?” Acesta nu este modul corect de a gândi. 
Aşa cum s-a spus cu mult timp în urmă, „Mulţi sunt chemaţi, puţini sunt 
aleşi.” Oamenii care iubesc adevărul sunt atât de puţini deoarece umanitatea 
este foarte profund coruptă. Dumnezeu nu vrea un mare număr de oameni, 
ci oameni de excelență. Aceia care rămân în casa lui Dumnezeu sunt aceia 
care pot să asculte şi să se supună, care pot să protejeze lucrarea casei lui 
Dumnezeu; cei mai mulţi dintre ei sunt oameni care pot să accepte adevărul. 
Unii oameni au calibru slab și poate că nu înţeleg adevărul, dar sunt 
capabili să asculte, să se supună şi să se abțină de la lucruri rele, aşa că 
asemenea oameni pot fi păstraţi pentru a munci. Aceia care reuşesc să stea 


printre muncitori sunt toți loiali. Indiferent cât de mult muncesc, ei nu se 


plâng; sunt oameni care ascultă şi se supun. Aceia care nu ascultă sau nu se 
supun nu ar provoca doar tulburări dacă ar rămâne? Chiar dacă muncesc 
doar puţin, au întotdeauna nevoie de supraveghere; imediat ce nu ar fi 
vegheaţi, ar comite fapte rele și ar isca probleme. Munca unor asemenea 
oameni face mai mult rău decât bine. Asemenea muncitori trebuie 
îndepărtați, altfel, aleşii lui Dumnezeu vor fi tulburaţi, la fel şi viața 
bisericii. Dacă oamenii răi nu sunt îndepărtați din biserică, aleşii lui 
Dumnezeu vor avea cu adevărat de suferit și vor fi distruși. Prin urmare, 
singura cale de a garanta că aleşii lui Dumnezeu pot să experimenteze 
netulburaţi viaţa bisericească este ca oamenii răi să fie îndepărtați; aceasta e 
singura cale de a ne asigura că aleşii lui Dumnezeu vor intra pe calea cea 
dreaptă a credinţei în Dumnezeu şi că vor dobândi mântuirea. Îndepărtarea 


oamenilor răi este pe în deplină concordanţă cu intențiile lui Dumnezeu. 


Există un tip de persoană care e iubitoare şi tolerantă cu oricine şi 
dispusă să-i ajute pe toţi. Singurul lucru de care nu e interesată este 
adevărul. Se opune mereu lui Dumnezeu şi nu se poate pune de acord cu El. 
Este duşmanul inveterat al lui Dumnezeu. Ce fel de persoane sunt acestea? 
Sunt neîncrezători şi diavoli. Cei care sunt scârbiți de adevăr şi urăsc 
adevărul sunt diavoli. Atâta vreme cât ceva implică adevărul sau ceea ce 
Dumnezeu spune sau cere, nu numai că nu acceptă acel lucru, ci se îndoiesc 
de el, i se împotrivesc și răspândesc noțiuni despre el. Mai fac şi multe 
lucruri care sunt dăunătoare lucrării bisericii, ba chiar protestează public 
împotriva lui Dumnezeu când interesele lor personale au fost lezate. 
Asemenea oameni sunt diavoli; ei sunt persoane care urăsc adevărul şi-L 
urăsc pe Dumnezeu. In natura fiecărei persoane există o fire care urăște 
adevărul; prin urmare, toţi au o esenţă care ÎI urăște pe Dumnezeu. Singura 
diferenţă este gradul acestei uri, dacă este moderată sau gravă. Unii oameni 


sunt capabili să facă rău ca să se opună lui Dumnezeu, în timp ce alții doar 


dezvăluie o fire coruptă sau emoţii negative. Aşadar, de ce sunt unii oameni 
capabili să-L urască pe Dumnezeu? Ce rol joacă? Sunt capabili să-L urască 
pe Dumnezeu deoarece au o fire care urăşte adevărul. Când au această fire 
înseamnă că sunt diavoli şi duşmani ai lui Dumnezeu. Ce este un diavol? 
Toţi aceia care urăsc adevărul şi Îl urăsc pe Dumnezeu sunt diavoli. Pot fi 
diavolii mântuiţi? În niciun caz. Când Dumnezeu mântuiește omenirea, 
mulți oameni protestează, I se opun şi tulbură lucrarea casei lui Dumnezeu. 
Asemenea oameni sunt diavoli. Ei pot fi numiţi şi demoni vii. În bisericile 
de pretutindeni, oricine tulbură lucrarea bisericii este un diavol şi un demon 
viu. Şi oricine asuprește biserica și nu acceptă adevărul în nicio măsură este 
un demon viu. Prin urmare, dacă identificaţi corect ce oameni sunt demoni 
vii, trebuie să acționați rapid pentru a-i îndepărta. Dacă există anumiţi 
oameni a căror purtare este de obicei foarte bună, dar ocazional starea lor e 
rea sau statura lor e prea mică, iar ei nu înțeleg adevărul şi fac ceva care 
provoacă tulburări și perturbări, dar nu fac asta de obicei și nu le stă în fire, 
atunci pot rămâne. Umanitatea anumitor oameni nu este foarte bună; dacă 
cineva îi jigneşte, nu vor renunța niciodată. Se vor certa la nesfârşit cu acea 
persoană, fiind necruţători când se simt îndreptățiți. Totuşi, aceşti oameni au 
un merit, anume că sunt dispuşi să muncească şi să îndure greutăți. 
Asemenea oameni pot rămâne deocamdată. Dacă aceşti oameni fac frecvent 
rele şi tulbură lucrarea bisericii, atunci aparțin diavolilor şi Satanei şi nu pot 
fi în niciun caz mântuiţi. Acest lucru e sută la sută sigur. Oamenii de acest 
fel trebuie îndepărtați din biserică; categoric nu li se poate permite să 
rămână. De ce trebuie îndepărtați? Pe ce temei sunt îndepărtați? Unii sunt 
îndepărtați pentru a li se da o şansă să se pocăiască, să li se dea o lecție; alții 
sunt îndepărtați pentru că natura lor a fost văzută așa cum este și nu pot fi 
mântuiţi. Aşadar, vedeți, oamenii sunt pur şi simplu diferiți unii de alții. 


Unu care au fost îndepărtați, în ciuda negativității extreme şi a inimii lor 


întunecate, nu şi-au abandonat datoria şi continuă să o realizeze — nu au 
aceeaşi stare ca oamenii care nu îşi fac deloc datoria după ce au fost 
îndepărtați, iar căile pe care le urmează nu sunt aceleași. Care este starea 
interioară a celor care continuă să-şi facă datoria după ce au fost 
îndepărtați? Ce urmăresc ei? Este diferit faţă de cei care nu își realizează 
datoria. Dacă nu puteţi discerne asta, înseamnă că aveţi un calibru slab, că 
vă lipseşte înțelegerea spirituală și că nu puteți face lucrarea bisericii. Dacă 
puteţi vedea diferenţa, îi veţi trata diferit. În ce constă diferenţa dintre 
aceste două tipuri de oameni? Care este diferenţa dintre căile pe care merg? 
Care e diferenţa în atitudinea lor față de realizarea datoriei? Puteţi discerne 
aceste lucruri? (Unii oameni pot continua să realizeze unele îndatoriri după 
ce au fost îndepărtați, ceea ce arată că încă au o oarecare conștiință. Poate 
că şi ei simt că nu mai pot fi mântuiţi, dar se gândesc: „Cred în Dumnezeu. 
Sunt sigur că acest Dumnezeu este Creatorul. Deşi biserica m-a îndepărtat, 
trebuie să cred în continuare în Dumnezeu. Încă sunt o ființă creată şi Îl 
recunosc pe Creatorul meu.” Încă au această fărâmă de conștiință în ei. 
Dacă nu-şi fac nici măcar datoria după ce au fost îndepărtați şi nici nu mai 
cred în Dumnezeu, ei se vor dovedi neîncrezători.) Cine ar dori să 
vorbească în continuare? (Poate unii oameni pot continua să-și realizeze 
datoria după ce au fost alungaţi deoarece, în inima lor, deja îşi dau seama că 
Îi sunt datori lui Dumnezeu pentru lucrurile pe care le-au făcut înainte şi 
doresc să se revanșeze. Dacă cineva nu-și mai îndeplinește însă datoria 
după ce a fost îndepărtat, acest lucru arată că nu își făcea datona ca să-L 
mulţumească pe Dumnezeu, ci încerca să cadă la învoială cu Dumnezeu, în 
speranța că va primi binecuvântări. ȘI, după ce a stabilit că nu va primi 
nicio binecuvântare, nu a mai văzut necesitatea de a continua să-şi realizeze 
datoria, aşa că nu a mai muncit.) Dintre aceste două tipuri de oameni, cine 


are o oarecare conştiinţă? (Cei care încă îşi fac datoria după ce au fost 


îndepărtați.) Acest tip de oameni care îşi continuă datoria mai au o oarecare 
conştiinţă şi un standard pentru a fi persoane. În calitate de oameni, 
indiferent cum îi tratează Dumnezeu şi dacă îi vrea, încă sunt fiinţe create 
ale lui Dumnezeu. Nu pot scăpa de mâna lui Dumnezeu; oriunde se duc, 
încă sunt fiinţe create, aşa că trebuie să-și facă datoria în continuare. Acest 
lucru arată că au conștiință și un standard pentru a fi persoane. În plus, 
indiferent unde merg, pot măcar să admită că ei cred în Dumnezeu și 
recunosc existența lui Dumnezeu. Credinţa din inimile lor e cea care le 
permite să-şi realizeze îndatoririle. Acest tip de persoană are într-adevăr o 
oarecare credinţă şi poate să fie capabilă de pocăință. Cât despre cei care nu 
îşi mai îndeplinesc îndatoririle după ce au fost îndepărtați, ceea ce cred ei 
este: „Dacă Dumnezeu nu mă vrea, nu voi mai crede în El. Credinţa mea e 
oricum inutilă.” Ei nu mai cred şi neagă existenţa lui Dumnezeu, ba chiar își 
abandonează standardul pentru a fi persoane, negând tot ce au făcut înainte. 
Unor asemenea oameni le lipseşte conştiinţa și rațiunea şi în asta constă 
diferența dintre aceste două tipologii. Spune-Mi, Dumnezeu ştie acest 
lucru? Ştie prea bine totul. El a creat toate lucrurile, El poate să scruteze 
toate lucrurile şi domneşte suveran peste toate. Acești neîncrezători cărora 
le lipsește conştiinţa se gândesc: „Unde este Dumnezeu? Cum de nu L-am 
văzut? Așadar, cui îi pasă dacă biserica m-a îndepărtat? Pot să trăiesc la fel, 
oriunde merg. Crezi că nu pot continua să trăiesc doar pentru că Te-am 
părăsit? Faptul că nu-mi realizez îndatoririlor îmi dă chiar și mai multă 
libertate!” Aceasta e atitudinea lor, care îi dezvăluie drept neîncrezători şi 
demonstrează că îndepărtarea lor a fost îndreptățită. Asemenea 
neîncrezători ar trebui îndepărtați — drum bun și cale bătută! Oamenii care 
au credință în Dumnezeu reacționează diferit dacă sunt îndepărtați. De 
exemplu, după ce sunt îndepărtați, unii oameni ar putea spune: „Nu pot trăi 


fără să-mi fac datoria. Nu pot trăi fără să cred în Dumnezeu. Nu pot 


continua fără Dumnezeu. Oriunde merg, sunt în mâinile lui Dumnezeu.” 
Aşadar, continuă să îşi facă datoria. Nu credinţa oarbă sau prostia îi 
conduce la această alegere; îşi pot realiza astfel datoria pentru că sunt 
stăpâniţi de aceste gânduri. Au şi nemulțumiri, noţiuni şi anumite plângeri, 
dar atunci de ce îşi pot realiza încă datoria? Pentru că mai există o anumită 
conştiinţă activă în umanitatea lor. Cei care nu au funcția conștiinței se pot 
abtine de la îndeplinirea datoriei lor şi de la credinţa în Dumnezeu. Aceasta 
e diferența. Oamenii sunt diferiți unul faţă de celălalt; există diferenţe între 
toţi. În momente cruciale, faptul că o persoană are sau nu conştiinţă sau 


rațiune poate să determine şi să afecteze foarte multe lucruri. 


Tocmai am avut părtăşie despre intenţiile din starea cuiva. În 
continuare, voi avea părtăşie despre perspectivă şi atitudine. Indiferent că e 
un aspect al terminologiei sau unul al adevărului, există multe detalii care 
sunt implicate aici; nu e la fel de simplu precum primul sens al cuvintelor 
sau al propoziților rostite. Dacă îți vei limita înţelegerea la un cuvânt, la un 
concept sau la sensul literal al unor fraze, va fi întotdeauna doar un fel de 
doctrină. Totuşi, dacă vei integra şi compara aceste fraze sau propoziţii 
literale cu stările prezente şi ideile, opiniile sau metodele pe care oamenii le 
dezvăluie în viața reală, vei fi capabil să îţi descoperi multe probleme 
personale. Unele probleme contrazic adevărul. Altele par să fie în acord cu 
doctrina, par să se conformeze regulamentelor, precum și ideilor şi 
metodelor omeneşti, dar, de fapt, ele nu se conformează adevărului sau 
intențiilor lui Dumnezeu. De pildă, unele opinii și puncte de vedere pe care 
le au oamenii se conformează doar noțiunilor şi închipuirilor umane, dar nu 
şi adevărurilor-principii. Dacă ele nu vor fi evaluate și discernute conform 
cuvintelor lui Dumnezeu, ele vor putea să fie considerate bune printre 
oameni. Odată ce sunt însă verificate în funcție de cuvintele lui Dumnezeu, 


gândurile şi opiniile omenești devin lucruri false, negative. Ce alte 


probleme aţi descoperit? (Dumnezeule, mă gândesc la ideile şi opiniile din 
cultura tradițională, precum „să îţi asculti părinții” şi „să fii o soţie bună şi o 
mamă iubitoare”, pe care oamenii le consideră drept corecte şi potrivite, dar 
care, din perspectiva adevărului, nu se conformează acestuia.) Ele nu se 
conformează adevărului. Acest lucru înseamnă că se opun dorințelor lui 
Dumnezeu. De exemplu, unele persoane pot să arate devotament filial faţă 
de părinții lor sau să fie soții bune şi mame iubitoare — în ce priveşte 
comportamentul şi activitatea lor, nu pare să fie nicio problemă; dar pot să 
se supună lui Dumnezeu? Pot să accepte adevărul? Doar a arăta aceste două 
comportamente în exterior nu este o problemă; dar privitor la evaluarea 
naturii-esenţe a lor, dau ele dovadă de vreo supunere în felul în care ÎI 
tratează pe Dumnezeu? Sunt capabile să accepte adevărul? Dacă vor fi 
probleme cu aceste două aspecte, vor fi ele capabili să dobândească 
mântuirea? Cu siguranță nu. Aşadar, deşi aceste două comportamente par 
merituoase, ele nu pot reprezenta esenţa unei persoane. Oricât ar fi cineva 
de devotat părinților sau o mamă iubitoare la suprafaţă, asta nu înseamnă că 
e o persoană care se supune lui Dumnezeu şi cu atât mai puţin o persoană 
care s-a eliberat de influenţa Satanei. Nu există nicio relație între aceste 
merite ale sale şi adevărul. Prin urmare, o persoană care are aceste două 
merite nu e cu siguranță una pe care Dumnezeu o aprobă şi este foarte 
departe de standardele unei persoane drepte. Inimile oamenilor corupți sunt 
pline de filosofii ale Satanei. Tuturor le place să primească laudele şi 
aprobarea celorlalți. Tuturor le place să îşi menţină relațiile interpersonale, 
ca să se protejeze. Tuturor le place să iasă în evidenţă şi să se laude, ca să-i 
facă pe ceilalți să-i admire. Viaţa bazată pe aceste filosofii satanice începe 
în întregime dintr-un anumit punct de condiţionare. Care este scopul pe care 
această condiționare urmăreşte să-l atingă? (Ca oamenii să fie lăudaţi ca 


indivizi buni și să se spună că sunt iubitori şi atenţi, astfel încât oamenii să-i 


sprijine şi să-i aprobe.) Trăind după filosofule Satanei, oamenii nutresc 
acest tip de noţiune şi închipuire: „Cei buni sunt răsplătiți” şi „Cei buni au o 
viaţă liniştită.” Cu toate acestea, nimeni nu poate spune clar ce înseamnă 
„Cei buni sunt răsplătiți” şi „Cei buni au o viaţă liniștită.” Dimpotrivă, 
văzând că oamenii buni nu trăiesc mult, în vreme ce oamenii răi trăiesc 
mult, nimeni nu poate să perceapă cauza principală a acestei stări de fapt. 
Există însă o regulă general acceptată printre oameni, care rămâne la fel: 
„Binele este răsplătit cu bine şi răul cu rău; dacă nu azi, atunci în viitor.” 
Dumnezeu îl răsplăteşte pe fiecare om în funcţie de faptele sale. Acest lucru 
este prestabilit de Dumnezeu, nimeni nu îl poate schimba, dar cu toate astea 
nu mulți oameni îl admit. Așadar, le este uşor oamenilor să se schimbe când 
trăiesc conform filosofiilor satanice? (Nu.) De ce nu? (Aceste filosofii au 
devenit legea supravieţuirii lor. Fără să cauţi adevărul și fără să fii capabil 
să discerni aceste noțiuni, este dificil să te schimbi.) Nu e atât de simplu. De 
fapt, când confrunți situațiile cu aceste intenţii şi acțiuni, dacă spui că nu 
simți nimic, nu este în regulă. Pentru non-credincioşi, a nu simţi nimic e 
normal pentru că ei trăiesc în totalitate conform filosofilor şi legilor 
satanice. Ei consideră prețioase aceste lucruri și nu se gândesc că greşesc. 
Acum, toți ați crezut în Dumnezeu de atât de multă vreme şi ați ascultat 
multe predici; în adâncul sufletului, ar trebui să aveţi o părere despre aceste 
lucruri. Sunt corecte sau greşite? Ar trebui să fiți capabili să recunoaşteţi că 
aceste lucruri sunt greşite; atitudinea voastră faţă de ele ar trebui să fie 
negativă, nu pozitivă. Așadar, de ce nu puteți renunţa la ele, în ciuda 
faptului că ştiţi foarte bine că sunt greşite? În ce constă problema? (Suntem 
prea egoişti şi vrednici de dispreţ şi nu suntem dispuși să ne răzvrătim 
împotriva trupului. Când ne confruntăm cu ceva, nu ne gândim să Îl 
mulțumim pe Dumnezeu şi dăm puţină atenție intereselor casei lui 


Dumnezeu, în schimb, luăm în considerare propriile interese. Nu ne putem 


răzvrăti împotriva intenţiilor noastre lăuntrice.) A nu fi dispus să te 
răzvrăteşti împotriva trupului — acesta este un aspect. Când e vorba de 
interese majore, te simţi abătut și îndurerat şi nu poți renunţa. Aşadar, în 
interacțiunile interpersonale din viața voastră cotidiană care nu implică 
interese majore, aţi examinat vreodată aceste filosofii şi legi satanice? Aţi 
căutat adevărul să le înlăturați? V-aţi schimbat câtuşi de puţin? (Examinez 
unele lucruri şi încerc să schimb ce recunosc. Adeseori, nu o tratez însă ca 
pe o problemă gravă şi nu o examinez.) Atunci nu este uşor să te schimbi. 
Fiecare mişcare a ta, fiecare cuvânt şi acțiune, chiar şi privirea ta sunt toate 
dezvăluiri ale unei firi corupte, conduse în întregime de o fire coruptă. Dacă 
tot nu vei căuta adevărul să înlături aceste probleme, va fi foarte greu să 
obţii mântuirea. Dacă vei crede că e nevoie de un efort și o energie uriaşă 
pentru a te răzvrăti împotriva trupului, de parcă ar trebui să îți împarți 
personalitatea în două, atunci vei avea necazuri; nu va fi uşor să te schimbi. 
Dacă vei putea să te examinezi şi să cauţi adevărul — începând de la viaţa de 
zi cu zi până la fiecare cuvânt şi faptă şi mai ales în acele chestiuni care 
privesc faima, câștigul și statutul — şi dacă vei putea să te răzvrăteşti 
împotriva trupului, vei fi capabil să faci câteva schimbări. Acum, tuturor vi 
se pare greu să renunţaţi la aceste filosofii şi legi ale Satanei; și atunci, în 
viețile voastre de zi cu zi, a existat vreo schimbare adevărată în privința 
acestor opinii sau comportamente şi acțiuni care nu se aliniază cu adevărul? 
(Uneori, când vorbesc sau acţionez, recunosc că nu am intenţii corecte și 
vreau să le îndrept. După ce mă rog, înțeleg intenţiile lui Dumnezeu și le 
pot pune în practică, dar după ce fac asta, descopăr că intențiile din spatele 
acțiunilor mele nu au fost de fapt înlăturate, ci că doar metodele mele 
exterioare s-au schimbat. De pildă, dacă mint ca să-mi protejez interesele, 
după ce îmi dau seama de acest lucru, mă răzvrătesc imediat împotriva 


trupului, vorbesc liber și mă destăinui celorlalți, spunând: „Mai înainte, 


când am vorbit, intenția mea nu a fost corectă. Am fost înșelător.” Totuși, 
data următoare când mă voi afla într-o situație similară, acea intenție încă 
îşi va exercita controlul asupra mea şi voi dori să îmi protejez interesele şi 
să mint. Această intenție pare atât de adânc înrădăcinată; reapare din nou și 
din nou în inima mea.) Așadar, de unde vine această intenţie de a-ți 
satisface interesele? Este rezultatul firii tale corupte. Intenţiile produse de 
diversele firi corupte sunt toate de natură diferită; unele sunt ticăloase, 
unele sunt feroce, unele sunt absurde, unele sunt ridicole, iar altele sunt 
intransigente. Fiecare are propria natură. Prin urmare, este foarte normal ca 
aceeaşi intenție să fie produsă în situații diferite, deoarece firea coruptă 
dinăuntrul tău nu se schimbă. Dacă această singură fire ar produce intenții 
diferite în diverse situații, acest lucru le-ar aduce oamenilor atât de multe 
probleme şi le-ar stârni haos în minți! Chiar şi un singur fel de intenție 
poate fi greu de înlăturat, necesitând o perioadă lungă de transformare; dacă 
o fire ar produce multe feluri de intenţii, atunci ar fi şi mai dificil să fie 
schimbată. Trebuie să lucrezi necontenit la un singur fel de intenție, să te 
ocupi de ea și să o înlături în diferite situații şi circumstanţe și printre 
diferite persoane, evenimente şi lucruri. Asta înseamnă să te lupţi cu un 
aspect al unei firi corupte. Unii oameni devin anxioşi şi chiar ajung la 
concluzia că sunt incapabili să se schimbe după ce au pierdut câteva bătălii. 
E inutil să fii anxios; o fire coruptă nu se poate schimba într-o clipă. Ai 
putea crede că a te răzvrăti împotriva trupului o dată sau de două ori ar 
trebui să aducă unele schimbări, dar, ulterior, descoperi că încă dezvălui o 
fire coruptă şi nu înţelegi de ce. Acest lucru arată că îți lipseşte o înţelegere 
a procesului de schimbare a firii. Schimbarea unei firi nu este o chestiune 
simplă. Nu e de ajuns dacă ai o înţelegere prea superficială a adevărului. 
Când îţi recunoşti cu adevărat esenţa firii tale corupte, atunci te poți răzvrăti 


complet împotriva ei. Dacă practici aşa cum faci acum, deşi încă îţi vei 


dezvălui firea coruptă când te vei confrunta cu anumite situații, nu se poate 
nega că nu te-ai schimbat deja. Măcar firea ta coruptă se dezvăluie mai 
puţin şi ai mult mai puţine intenţii și falsificări. Acum nu mai vorbeşti cu 
atât de multă ipocrizie şi lipsă de sinceritate; în schimb, vorbeşti adesea din 
inimă şi spui adevărul. Acest lucru arată că te-ai schimbat deja. Te-ai putea 
însă gândi: „Există o schimbare doar în practica și metodele mele. Intenţiile 
mele rămân neschimbate, aşadar, nu m-am schimbat cu adevărat, nu? 
Înseamnă asta că nu pot fi mântuit?” Sunt corecte aceste gânduri? (Nu.) 
Sunt gânduri denaturate. Schimbarea firii tale necesită experimentarea 
multor procese; este corect că practica şi metodele tale se schimbă mai întâi. 
Cât despre intențiile interioare ale oamenilor, ele pot fi schimbate doar 
căutând adevărul pentru a le înlătura. Capacitatea de a se schimba în ce 
priveşte practica şi metodele demonstrează că o persoană a început să se 
transforme. Dacă insiști să cauţi adevărul pentru a-ţi înlătura intențiile şi 
falsificările omeneşti, firea ta coruptă se va dezvălui din ce în ce mai puțin. 
Dacă ai ajuns să Îl cunoşti pe Dumnezeu, dacă ai o inimă cu frică de 
Dumnezeu şi I te poţi supune, asta demonstrează că viaţa-fire pe care o ai a 
suferit deja o schimbare. Acesta este felul corect de a privi lucrurile. În 
cazul în care calea ta de practică e corectă, iar tu eşti capabil să practici 
adevărul şi să actionezi cât de cât principial, asta înseamnă că te-ai schimbat 
deja. Este greșit să crezi că nu te-ai schimbat deloc doar pentru că uneori 
încă îți dezvălui corupția. Ai putea spune: „Atunci de ce tot revine vechea 
mea problemă a dezvăluirii corupției? Acest lucru demonstrează că nu m- 
am schimbat.” Acesta e un fel greşit de a privi lucrurile. Problema 
dezvăluirii corupției nu poate fi rezolvată în întregime doar după câţiva ani 
de experiență. Necesită o stăruință îndelungată în practicarea adevărului 
pentru a o rezolva complet. Diminuarea dezvăluirilor corupției tale este 


îndeajuns ca să demonstreze că în tine s-a petrecut deja o schimbare; să spui 


că nu a existat nicio schimbare nu se potriveşte cu situația ta actuală. Aceste 
lucruri trebuie să vă fie clare în inimile voastre, nu puteţi avea o înţelegere 
denaturată. Dobândirea mântuirii prin experimentarea lucrării lui 
Dumnezeu este un demers pe termen lung, care în niciun caz nu poate fi 


realizat doar în câțiva ani. Trebuie să fiți conștienți de acest lucru. 


Chiar acum, am avut părtăşie despre perspective, intenții şi atitudini. 
Perspectivele determină atitudini, nu? Într-adevăr, perspectivele şi opiniile 
determină atitudinile oamenilor. În mod similar, opinia ta, atunci când te 
confrunți cu o anumită circumstanţă sau situație, depinde de locul unde te 
afli. Dacă nu eşti alături de Dumnezeu, ci de partea omului, căutând să-ţi 
mentii relațiile interpersonale, atunci toate opiniile şi metodele tale vor servi 
cu siguranţă la protejarea şi asigurarea propriilor interese și mândrii şi la 
păstrarea unei căi de ieșire. Însă dacă perspectiva ta e să protejezi interesele 
casei lui Dumnezeu, să-ți realizezi bine datoria și să-ți manifeşti loialitatea, 
atunci atitudinea ta va fi să practici conform adevărului în fiecare situație, 
să-ți realizezi bine datoria, să manifeşti loialitate şi să îndeplinești 
însărcinarea dată de Dumnezeu — toate aceste elemente sunt aliniate. Dacă, 
atunci când veţi avea părtăşie împreună, aceasta nu va fi despre doctrinele 
despre care ați auzit sau pe care vi le amintiţi sau despre teoriile spirituale 
pe care le-aţi priceput, ci veți fi capabili, în schimb, să aveţi părtăşie despre 
stările voastre recente, despre modurile în care s-au schimbat opiniile şi 
perspectivele voastre asupra unui eveniment şi despre faptul că ați aflat de 
noi descoperiri şi înțelegeri, despre lucruri personale care sunt contrare 
cerinţelor lui Dumnezeu şi adevărului, atunci, în momentul în care când veţi 
fi capabili să aveţi părtăşie despre asemenea lucruri, veţi avea statură. Dacă 
nu V-aţi examinat niciodată niciun aspect al opiniilor, perspectivelor, 
intentiilor şi gândurilor voastre sau dacă, după ce le-aţi examinat, nu aţi fost 


capabili să spuneți dacă sunt corecte sau greșite, iar explicația voastră 


despre ele a fost confuză, atunci, dacă ați acţiona în calitate de conducător 
al bisericii, cu ce i-aţi uda pe ceilalți? (Cu doctrine şi cuvinte.) Mi se pare că 
i-aţi uda pe ceilalți nu doar doctrine și cuvinte, cu teorii spirituale şi 
cunoştinţe teologice, ci poate şi cu opiniile voastre denaturate şi cu 
noțiunile şi judecățile personale în privința lui Dumnezeu, ba mai mult 
decât atât, cu opiniile și înțelegerile voastre limitate despre Dumnezeu, în 
total dezacord cu cerințele şi cuvintele Lui. Și ce se întâmplă cu toți cei 
educați de un asemenea conducător? Ei devin capabili să vorbească doar 
despre cuvinte și doctrine. Dacă Dumnezeu ar vrea să facă o lucrare de 
încercare și purificare în ei, neîmpotrivirea lor ar fi un rezultat satisfăcător; 
ar fi incapabili să o trateze corect, cu atât mai puţin să 1 se supună cu 
adevărat. Ce arată acest lucru? Că le insuflaţi altora noţiuni şi închipuiri. În 
cazul în care ceilalți nu și-au sporit înţelegerea faţă de Dumnezeu şi nu şi- 
au redus numărul înțelegerilor greşite față de El datorită udării şi conducerii 
voastre, atunci cum a fost realizarea datoriei voastre? Aţi făcut-o în mod 
adecvat sau inadecvat? (Inadecvat.) Sunteţi acum capabili să determinaţi ce 
părți ale lucrării pe care o faceţi şi ce adevăruri despre care aveți părtăşie 
sunt cu adevărat folositoare şi le aduc beneficii oamenilor, nu numai 
înlăturându-le  negativitatea, noţiunile şi înțelegerile greşite despre 
Dumnezeu, ci şi permițându-le să aibă o înţelegere adevărată faţă de 
Dumnezeu şi o relație normală cu El? Dacă puteţi obține aceste rezultate în 
lucrarea voastră, atunci sunteți capabili să faceţi lucrare practică şi să vă 
realizați datoria în mod corespunzător. Dacă sunteți incapabili să realizați 
această lucrare, atunci cam ce ați făcut în cadrul bisericii? Sunteţi capabili 
să apreciaţi ce părți ale lucrării pe care aţi făcut-o şi care dintre cuvintele pe 
care le-aţi rostit au fost cu adevărat benefice şi edificatoare pentru aleşii lui 
Dumnezeu? Oare lucrarea pe care o realizați și cuvintele pe care le spuneți 


sunt la fel cu ce a făcut Pavel — doar să vorbiți despre teoria spirituală, să 


fiți martori pentru voi înşivă şi să vă lăudaţi — sau poate că sunt şi mai fățişe 
şi neplăcute decât ce a spus Pavel? Puteţi evalua aceste lucruri? Dacă le 
puteți evalua cu adevărat, atunci chiar ați făcut progrese. De exemplu, o 
persoană, după ce a crezut în Dumnezeu un an sau doi, are noțiuni şi 
înţelegeri greşite despre EI, care îi afectează realizarea datoriei, aşa că tu îi 
spui în mod repetat: „Trebuie să-L iubeşti pe Dumnezeu. Nu se poate să nu 
al o inimă iubitoare de Dumnezeu. Trebuie să înveţi cum să te supui lui 
Dumnezeu, nu poţi avea cerințe și dorințe personale.” Totuşi, nu în asta 
constă problema sa; de fapt, e din cauza faptului că a fost dată afară o 
persoană care a crezut în Dumnezeu mulți ani, iar noul credincios nu a 
înţeles esenţa acelei persoane, aşa că a început să aibă îndoieli în privința 
modului în care casa lui Dumnezeu s-a ocupat de această problemă. Are 
îndoieli, iar tu trebuie să-i înlături tocmai aceste îndoieli. Nu e vorba că nu 
vrea să-și realizeze datoria sau că vrea să lenevească sau că nu poate îndura 
greutăţi, şi totuşi tu îi spui mereu: „Tinerii ar trebui să fie capabili să îndure 
greutăți, să fie harnici şi să fie perseverenţi.” Aceste cuvinte sunt corecte, 
dar nu se potrivesc cu starea acestei persoane, aşa că ea rămâne neinspirată 
după ce te ascultă. Înlăturarea înțelegerilor greşite despre Dumnezeu nu 
poate fi făcută doar prin rostirea unor doctrine; trebuie să înţelegi datele 
problemei şi să clarifici cauza principală. Asta se numeşte să ajungi la 
esenţa problemei. Problema poate fi cu adevărat rezolvată doar dacă îți dai 
seama ce se întâmplă realmente şi cauţi adevărul pentru a rezolva situația. 
Ai putea-o verifica: „Cum înţelegi greşit? Ce înţelegeri greşite ai? 
Dumnezeu e atât de bun cu tine și ţine atât de mult la tine, iar tu tot ÎI 
înţelegi greşit; îți lipseşte conştiinţa!” Acest lucru nu poate rezolva însă 
problema; înseamnă să o sfătuieşti şi să îi ţii prelegeri, nu să ai părtăşie 
despre adevăr. Atunci ce ar trebui spus ca să ai cu adevărat părtăşie despre 


adevăr? (Să o ajuţi să creadă că Dumnezeu este drept. Spune: „Chiar dacă 


nu poți desluşi persoana care a fost exclusă, ar trebui să ai în continuare o 
inimă supusă. Când vei înţelege adevărul, o vei desluşi în mod natural pe 
acea persoană.) Aceasta e o metodă destul de bună, e cea mai simplă; 
poate rezolva o parte din probleme, chiar dacă nu explică totul. Spune-Mi, 
ce cred oamenii în general atunci când se apar în ei înţelegeri greşite? De ce 
îi fac să se simtă rău? Pentru că are legătură cu interesele lor; ei se pun în 
pielea celeilalte persoane şi se gândesc cum i-ar afecta pe ei: „Persoana tot a 
fost exclusă, chiar şi după ce a crezut în Dumnezeu atât de mulți ani. Eu nu 
am crezut în Dumnezeu la fel de mult ca ea; oare Dumnezeu nu mă va vrea 
nici pe mine?” Apare în ei această înțelegere greşită. Este o înțelegere 
greşită a firii drepte a lui Dumnezeu și a felului în care El tratează oamenii. 
Cum ar trebui înlăturate aceste două înțelegeri greşite despre Dumnezeu? 
Când cineva a ajuns să aibă o înţelegere greşită despre Dumnezeu, care este 
natura ei? Este o afirmare a lucrării lui Dumnezeu sau o examinare a ei? (O 
examinare.) Este această examinare corectă sau incorectă? În primul rând, 
este incorectă. Așadar, îți va permite acest raționament al tău să recunoşti că 
al ajuns să ai o înţelegere greşită despre Dumnezeu și că e incorect acest fel 
de purtare, atitudine şi stare a ta? Dacă vei avea acest raționament, vei fi 
capabil să îți dai seama clar că te înșeli și că Dumnezeu are sigur dreptate. 
Având această bază, vei fi capabil să accepţi cu uşurinţă orice adevăr despre 
care urmează să se aibă părtăşie data următoare. Însă dacă tu crezi în mod 
subconștient: „Nu este neapărat corect ce face Dumnezeu. Și El are părți 
cărora oamenii ar putea să le găsească neajunsuri. Și Dumnezeu face greşeli 
şi îi tratează injust pe oameni; lipsa lui de considerație față de oameni e 
nedreaptă;” — dacă pot să apară în tine aceste gânduri, acest lucru înseamnă 
că afirmi sau că negi în mod subconștient ce face Dumnezeu? (Neg.) Negi 
ce face Dumnezeu. Atunci crezi în mod subconștient că înţelegerea ta 


greşită despre Dumnezeu e corectă sau incorectă? Dacă tu crezi în mod 


subconștient că ai dreptate, atunci este o problemă, una pe care nu o poţi 
îndrepta oricât de multă părtăşie ai avea despre orice aspect al adevărului. 
Dintre aceste două tipuri de opinii, dintre aceste două tipuri de mentalități 
subconştiente, care tip te plasează în poziţia de fiinţă creată, cea care Îl 
recunoaşte pe Creator drept Creator, pe om drept om şi pe Dumnezeu drept 
Dumnezeu? (Primul tip.) Şi cel de-al doilea tip? Poate cineva care al doilea 
tip de opinie să accepte faptul că Dumnezeu e Creatorul? (Nu.) Cum se 
manifestă acest lucru? Ce îl trădează? Nu menţine o atitudine de credinţă, 
supunere şi acceptare față de Dumnezeu; în schimb, nutrește o atitudine 
prin care mereu supraveghează, scrutează, analizează şi disecă. Priveşte 
orice face Dumnezeu de pe o poziție de egalitate cu El. Aşadar, atunci când 
descoperă brusc că Dumnezeu a făcut ceva care nu se aliniază cu noțiunile 
şi închipuirile sale, îndrăzneşte să încerce să obțină ceva ce pot folosi 
împotriva de Dumnezeu, să Îl judece şi să Îl condamne. Nu ÎI tratează pe 
Dumnezeu ca pe Dumnezeu, ci ca pe un om, nu-i aşa? Îndrăzneşte să 
încerce să obţină ceva ce pot folosi împotriva lui Dumnezeu, să Îi găsească 
o vină şi să ÎI judece — înseamnă acest lucru că vorbeşte din poziţia unei 
fiinţe create? (Nu.) Când o persoană are înțelegeri greşite despre 
Dumnezeu, ar trebui să înţeleagă că lucrurile pe care El le face sunt de 
nepătruns. În calitate de ființă creată, omul nu are nicio justificare sau 
calificare să ÎI critice sau să ÎI judece pe Dumnezeu. Când se întâmplă acest 
lucru, cum ar trebui să aveţi părtăşie cu o asemenea persoană? Trebuie să 
spui asta: „Ai înţelegeri greșite despre Dumnezeu, ceea ce e greşit în sine. 
Indiferent ce lucruri a făcut El, care nu se aliniază cu noțiunile tale, ar trebui 
să ai o inimă cu frică de Dumnezeu. Dacă nu poţi să înţelegi ceva, nu judeca 
şi nu acuza orbește; ar trebui să te rogi lui Dumnezeu şi să cauţi adevărul. 
Deoarece suntem oameni, oameni corupți, şi nu putem deveni niciodată 


Dumnezeu. Chiar dacă am primi şi am înțelege orice adevăr pe care l-a 


exprimat Dumnezeu, am fi tot oameni corupți, iar Dumnezeu va fi 
întotdeauna Dumnezeu. Chiar dacă dobândim adevărul şi suntem 
desăvârșiți de Dumnezeu, dacă lui Dumnezeu nu îi place de noi şi vrea să 
ne distrugă, noi tot nu trebuie să exprimăm nemulțumiri — o fiinţă creată ar 
trebui să se supună acestui lucru. Dacă ceva atât de mic încă ne determină 
să avem noţiuni despre Dumnezeu şi să ÎI judecăm, asta demonstrează doar 
cât de corupti, aroganţi, ticăloşi şi lipsiţi de rațiune suntem noi, oamenii. În 
primul rând, nu ne-am pus niciodată în poziţia de fiinţă creată ca apoi să-L 
tratăm pe Creator în acest fel; aceasta a fost prima greşeală. A doua greşeală 
e că L-am supravegheat mereu pe Dumnezeu, ne-am gândit la feluri prin 
care să obținem ceva ce putem folosi împotriva Lui, iar apoi am observat, 
am cercetat și am analizat — aceste lucruri sunt şi mai greșite. Nu numai că 
nu credem în Dumnezeu şi nu acceptăm sau nu ne supunem adevărului, ci 
stăm de partea Satanei şi acționăm în calitate de complici ai lui, unindu-ne 
forţele cu el pentru a protesta împotriva lui Dumnezeu, a concura cu El şi a- 
L înfrunta — nu e ceea ce ar trebui să facă o fiinţă creată. Ce face Dumnezeu 
acum, indiferent dacă oamenii cred că e bine sau rău, indiferent cărui aspect 
al adevărului se conformează şi indiferent cum se potriveşte cu firea dreaptă 
a lui Dumnezeu, nimic din toate acestea nu au de-a face cu noi. Suntem 
fiinţe create; care ar trebui să fie responsabilitățile, obligatiile şi îndatoririle 
noastre? Să ne supunem şi să acceptăm necondiționat. Dacă noi credem că 
suntem ființe create, că orice face Dumnezeu e drept şi dacă trebuie să 
acceptăm acest lucru, indiferent dacă simţim că ne e de folos, ne privează 
de ceva sau ne rănește, atunci aceasta se numește supunere, asta se cheamă 
a avea o inimă cu frică de Dumnezeu. Așa ar trebui să fie o adevărată ființă 
creată. Cum să ne comparăm cu Avraam, cu lov, cu Petru? Suntem departe 
de ei. În privinţa competenţelor, nu avem nicio calificare să vorbim cu 


Dumnezeu, nu avem nicio calificare să avem înţelegeri greşite despre El și 


nu avem nicio calificare să evaluăm sau să judecăm niciun lucru pe care îl 
face Dumnezeu.” Bineînţeles, oamenilor nu le va plăcea să audă că nu au 
niciuna dintre aceste calificări, dar e ceea ce trebuie să le spui ființelor 
umane corupte, deoarece nu se poate raționa cu ele. Să îndrăznești să 
vorbeşti despre calificări şi justificări cu Creatorul — nu înseamnă asta 
aroganță, neprihănire de sine și insensibilitate în faţa rațiunii? Prin urmare, 
ele pot înțelege doar dacă le vorbeşti într-un mod atât de direct; să ai 


părtăşie în acest fel poate rezolva anumite probleme. 


Aceia care se supun sincer lui Dumnezeu şi acceptă sincer adevărul ar 
trebui să nu ajungă să aibă înţelegeri greşite despre Dumnezeu şi nici să 
evalueze sau să judece nimic din ceea ce face Dumnezeu. În Epoca Legii, 
Dumnezeu a spus că îi va da un fiu lui Avraam. Ce a spus Avraam în 
legătură cu asta? Nu a zis nimic — a crezut ce a spus Dumnezeu. Aceasta a 
fost atitudinea lui Avraam. A emis el vreo judecată? A fost sfidător? A făcut 
ceva pe furiş? Nu a făcut nimic din toate acestea și nici nu s-a angajat în 
vreo manevră josnică. Aceasta se numeşte supunere; aceasta se numește a 
rămâne de neclintit pe poziţia ta şi în datoria ta. În privinţa soţiei lui, Sara — 
nu era ea diferită de Avraam? Care era atitudinea ei față de Dumnezeu? S-a 
îndoit, a luat în derâdere şi nu a crezut — a judecat şi s-a angajat în manevre 
Josnice, oferind-o lui Avraam pe slujitoarea ei drept concubină, făcând un 
lucru atât de absurd. Acest lucru a venit din voinţa omului. Sara nu a rămas 
neclintită pe poziția sa; s-a îndoit de cuvintele lui Dumnezeu și nu a crezut 
în atotputernicia Lui. Care era cauza neîncrederii ei? Au existat două cauze 
şi circumstanţe. Una a fost că Avraam era atunci destul de bătrân. Cealaltă a 
fost că şi ea însăşi era destul de în vârstă şi nu putea să aibă copii, aşa că s-a 
gândit: „Este imposibil. Cum va înfăptui Dumnezeu acest lucru? Nu e 
absurd? Nu e ca şi cum ai încerca să-l joci o festă unui copil?” Nu a 


acceptat sau nu a crezut că Dumnezeu a spus adevărul, ci a luat-o drept o 


farsă, crezând că Dumnezeu glumea cu oamenii. Este aceasta atitudinea 
corectă? (Nu.) Este aceasta atitudinea cu care cineva ar trebui să ÎL trateze 
pe Creator? (Nu.) Aşadar, a rămas ea neclintită pe poziţia sa? (Nu.) Nu a 
rămas neclintită. Pentru că a considerat cuvintele lui Dumnezeu o farsă, nu 
adevărul şi pentru că nu a crezut ce a spus Dumnezeu sau ce avea EI să 
facă, ea s-a purtat absurd, provocând o serie de consecinţe. Toate acestea au 
provenit din voia omului. În esenţă, ea a zis: „Poate Dumnezeu să facă acest 
lucru? Dacă nu poate, trebuie să acţionez pentru a ajuta la îndeplinirea 
cuvintelor lui Dumnezeu.” Înăuntrul ei, existau înțelegeri greșite, judecăţi, 
speculaţii şi întrebări, toate constituind răzvrătirea unei persoane cu o fire 
coruptă împotriva lui Dumnezeu. Avraam a făcut aceste lucruri? Nu le-a 
făcut, aşa că a fost răsplătit cu această binecuvântare. Dumnezeu a văzut 
atitudinea lui Avraam faţă de EI, inima lui cu frică de Dumnezeu, loialitatea 
lui şi supunerea lui sinceră, iar Dumnezeu i-a dat un fiu care urma să fie 
părintele multor nații. Acest lucru i-a fost promis lui Avraam, iar Sara a 
beneficiat în mod neașteptat de pe urma acestuia. Supunerea este, așadar, 
foarte importantă. Îţi pui întrebări când ești supus? (Nu.) Dacă îţi pui, se 
consideră supunere adevărată? (Nu.) Dacă analizezi şi judeci, se consideră 
supunere? (Nu.) Şi dacă încerci să găseşti neajunsuri? Cu atât mai puţin se 
consideră supunere. Şi atunci ce se manifestă şi se dezvăluie — şi care este 
comportamentul — prin supunere care demonstrează în întregime că ea este 
adevărată? (Credinţa.) Pe de o parte, credinţa autentică. O persoană trebuie 
să înțeleagă corect ceea ce spune și face Dumnezeu și să confirme că tot ce 
face Dumnezeu este drept şi adevărat; nu e nevoie să pună aceste lucruri 
sub semnul întrebării, nici să îi întrebe pe alții despre ele şi nu este nevoie 
să le cântărească sau să le analizeze în inima sa. Acesta e un aspect al ideii 
de supunere, să crezi că tot ce face Dumnezeu este corect. Când cineva face 


ceva, o persoană poate examina cine a făcut acel lucru, din ce mediu vine, 


dacă a făcut vreo faptă rea şi cum e caracterul său. Aceste lucruri necesită 
analiză. Pe de altă parte, dacă un lucru vine de la Dumnezeu şi e făcut de EI, 
trebuie să vă acoperiți gura imediat și să nu aveţi ezitări — nu îl chestionați 
şi nu îl puneţi la îndoială, ci acceptați-l pe deplin. Şi ce e de făcut mai 
departe? Există anumite adevăruri implicate aici, pe care oamenii nu le 
înţeleg şi ei nu Îl cunosc pe Dumnezeu. Deşi cred că e fapta lui Dumnezeu 
şi sunt capabili de supunere, ei nu înțeleg în mod veritabil adevărul. Ce 
pricep ei are, într-o măsură, o natură doctrinară și sunt neliniștiți în sufletul 
lor. În asemenea momente, ei trebuie să caute, întrebând: „Ce adevăr este în 
acest lucru? Unde e greșeala din gândirea mea? Cum de m-am îndepărtat de 
Dumnezeu? Care dintre opiniile mele sunt în conflict cu ceea ce spune 
Dumnezeu?” După aceea, ei ar trebui să caute aceste lucruri. Acestea sunt o 
atitudine și o practică a supunerii. Există unii care spun că sunt supuşi, dar 
când li se întâmplă ceva ulterior, se gândesc: „Cine ştie ce face Dumnezeu? 
Noi, ființele create, nu putem să intervenim. Să ÎL lăsăm pe Dumnezeu să 
facă orice vrea!” Este aceasta supunere? (Nu.) Ce fel de atitudine e aceasta? 
E o aversiune față de a fi responsabil; e o lipsă de preocupare faţă de ce face 
Dumnezeu şi o indiferenţă rece faţă de acest lucru. Avraam a fost capabil să 
se supună pentru că el a observat principiile şi era hotărât în credinţa sa că 
ceea ce spune Dumnezeu trebuie făcut şi trebuie îndeplinit — era sută la sută 
sigur de aceste două lucruri care „trebuie făcute”. Prin urmare, el nu le-a 
pus la îndoială, nu a exprimat nicio părere şi nici nu s-a angajat în manevre 


Josnice. Așa s-a purtat Avraam când s-a supus. 


Avraam a obținut de la Dumnezeu o binecuvântare. El nu şi-a exprimat 
nicio îndoială și nu a amestecat voința umană în nimic din ce a făcut. 
Totuşi, situația cu care s-a confruntat lov a fost cu mult diferită faţă de cea a 
lui Avraam. Ce a fost diferit la ea? Avraam a dat peste o binecuvântare, a 


fost un lucru bun; la aproape 100 de ani, nu avea copii și spera să aibă unul 


când Dumnezeu i-a promis că îi va da un fiu. Cum putea să nu fie fericit? 
Era cu siguranță dispus să se supună. lov a înfruntat însă o nenorocire; de ce 
a fost, totuşi, capabil să se supună? (A crezut în inima lui că totul era fapta 
lui Dumnezeu.) Acesta e un aspect. Mai este unul: adeseori, oamenii pot să 
se supună când nu trec prin prea multă suferinţă și pot să se supună când 
Dumnezeu le dă binecuvântări; dar când Dumnezeu le ia înapoi, nu le e 
ușor să se mai supună. Cât despre Iov, ce fel de opinie a avut, ce fel de 
raționament a deţinut, ce adevăruri a înţeles sau ce aspect al înţelegerii lui 
faţă de Dumnezeu a avut ca să fie capabil să accepte şi să se supună acelei 
nenorociri? (A crezut că tot ce face Dumnezeu era bun. A crezut în inima 
lui că tot ce avea îi fusese dat de Dumnezeu, nu câștigat prin munca sa — 
faptul că Dumnezeu îi lua acel lucru însemna tot autoritatea Lui. A avut 
acest fel de raționament, astfel încât era capabil să accepte și să se supună.) 
Dacă oamenii cred că tot ce face Dumnezeu este bun, le e uşor să se supună. 
Le mai este însă uşor să se supună când pare că tot ce face Dumnezeu le 
aduce nenorociri oamenilor? Ce indică mai mult o supunere adevărată? (Să 
mai fii capabil să te supui când pare că tot ce face Dumnezeu le aduce 
nenorociri oamenilor.) Ce fel de raționament şi adevăr a deţinut lov ca să fie 
capabil să accepte acea nenorocire? (Iov chiar L-a tratat pe Dumnezeu ca pe 
Dumnezeu. A înțeles că Dumnezeu nu e doar Cel care oferă binecuvântări 
şi har — chiar şi când le ia înapoi, El este tot Dumnezeu; a mai înţeles că, fie 
şi atunci când o persoană se confruntă cu dezastre, tot Dumnezeu permite 
aceste lucruri. Indiferent ce face Dumnezeu, El rămâne Dumnezeu, iar 
oamenii ar trebui să-L venereze mereu.) În principal, Iov a avut o oarecare 
înţelegere despre Dumnezeu şi şi-a asumat bine poziţia. A recunoscut că 
esența lui Dumnezeu nu se schimbă din cauza faptului că oameni, 
evenimentele şi lucrurile din exterior se schimbă; a înțeles că esența lui 


Dumnezeu e mereu și pentru totdeauna esenţa lui Dumnezeu, este 


neschimbătoare. Nu înseamnă că dacă Dumnezeu le dă binecuvântări 
oamenilor El este Dumnezeu, iar dacă tot ce face e să le aducă dezastre 
oamenilor, să le provoace suferință sau să-i distrugă, esenţa Lui nu mai e 
aceeași, iar El încetează să fie Dumnezeu. Esenţa lui Dumnezeu nu se 
schimbă niciodată. Nici esenţa omului nu se schimbă; adică, statutul şi 
esenţa omului în calitate de fiinţă creată nu se vor schimba niciodată. Chiar 
dacă poţi să te temi de Dumnezeu şi să-L cunoşti, eşti tot o fiinţă creată; 
esenţa ta nu se schimbă. Dumnezeu l-a supus pe lov la atâtea încercări 
uriaşe și, totuşi, lov încă a fost capabil să se supună şi nu s-a plâns. Pe lângă 
faptul că avea o oarecare cunoaștere despre Dumnezeu, care a fost marea lui 
putere care i-a permis să se supună şi să se abțină de la a se plânge? Ştia că 
oamenii vor fi mereu oameni; oricum se poartă Dumnezeu cu ei este în 
totalitate corect. Ca s-o spunem mai clar, oricum te tratează Dumnezeu, aşa 
ar trebui să fii tratat. Nu explică asta lucrurile? Nu cere cum ar trebui să te 
trateze Dumnezeu, ce binecuvântări ar trebui să-ţi dea sau la ce încercări ar 
trebui să te supună şi ce semnificaţie ar trebui să aibă lucrarea Lui asupra ta. 
Nu poţi cere aceste lucruri, este lipsit de rațiune să emiţi aceste cereri. Unii 
oameni, în vremuri de pace şi siguranţă, spun că orice face Dumnezeu este 
bun, dar apoi nu pot să accepte când se întâmplă ceva care nu este în 
conformitate cu noțiunile lor. Acest lucru trebuie rezolvat prin adevăr. Care 
este acest adevăr? A rămâne ferm pe poziţia ta; oricum se poartă Dumnezeu 
cu tine e pe merit şi fără greșeală. Indiferent cum se poartă Dumnezeu cu 
tine, El este tot Dumnezeu; oamenii nu ar trebui să Îi ceară lucruri. Nu 
evalua corectitudinea lui Dumnezeu şi nu evalua motivele, scopurile sau 
semnificația acțiunilor Lui. Aceste lucruri nu necesită evaluarea ta. 
Responsabilitatea și datoria ta sunt să rămâi neclintit în rolul tău de ființă 
creată şi să-L laşi pe Dumnezeu să orchestreze aşa cum doreşte. Aceasta e 


calea cea dreaptă. E ușor de spus, dar greu de practicat; şi, totuşi, oamenii 


trebuie să înţeleagă acest adevăr. Doar înțelegând adevărul poți avea o 


supunere adevărată când ţi se întâmplă ceva. 


Unu oameni, după ce au crezut în Dumnezeu şi au ascultat predici 
până în prezent, se gândesc: „lov a putut să se supună încercărilor pe care 
Dumnezeu i le-a dat, pentru că lov a ştiut că totul vine din mâna lui 
Dumnezeu. Oricâte vite şi oi sau oricât de multe proprietăți şi bogății şi 
oricât de mulți copii are cineva, toate îi sunt oferite de Dumnezeu — nu 
depinde de oameni. Oamenii sunt precum sclavii înaintea lui Dumnezeu, ei 
trebuie să îndure, indiferent cum îi tratează.” Ei folosesc acest fel de 
atitudine negativă ca să-L cunoască pe Dumnezeu; e corect să-L cunoşti pe 
Dumnezeu în acest fel? Cu siguranţă nu este corect. Atunci care ar fi un 
mod corect de a-L cunoaşte pe Dumnezeu? (Oamenii sunt fiinţe create, iar 
Dumnezeu e pentru totdeauna Dumnezeu. Indiferent cum acționează 
Dumnezeu, oamenii ar trebui să Îl lase pe Dumnezeu să îi orchestreze aşa 
cum dorește.) Așa este. Nu cere ca Dumnezeu să acţioneze într-un anumit 
fel. Nu cere ca Dumnezeu să îți explice totul clar în părtăşie. Dacă El nu 
clarifică, nu ar trebui să te cerți cu Dumnezeu, crezând că ai un motiv. Acest 
lucru este greșit. E extrem de arogant şi neprihănit de sine şi foarte lipsit de 
conştiinţă şi rațiune; nu e ceea ce ar trebui să spună o fiinţă creată. Nici 
măcar Satana nu îndrăzneşte să 1 se adreseze lui Dumnezeu în acest mod 
isteric — tu eşti o fiinţă umană coruptă, cum ai putea să fii şi mai arogant 
decât Satana? Cam ce poziţie ar trebui oamenii să-şi asume când vorbesc cu 
Dumnezeu? Cum ar trebui o persoană să înţeleagă această chestiune? De 
fapt, afirmaţia lui lov: „Să primim de la Dumnezeu doar binele şi să nu 
primim şi răul?” clarifică deja de ce el a fost capabil să se supună lui 
Dumnezeu şi există în el un adevăr pe care ar trebui să-l căutăm. A 
exprimat vreo nemulţumire sau vreo plângere când a afirmat acest lucru? 


(Nu.) A existat vreo ambiguitate sau vreo aluzie negativă? (Nu.) Cu 


siguranţă nu. lov şi-a dat seama, în cele din urmă, prin experiențele lui, că 
modul în care Creatorul se poartă cu oamenii nu e decis de oameni. Acest 
lucru poate părea un pic neplăcut, dar este un adevăr. Dumnezeu a rânduit 
soarta tuturor pentru întreaga lor viață; chiar dacă accepţi sau nu, e o 
realitate. Nu îți poţi schimba destinul. Dumnezeu e Creatorul şi ar trebui să 
te supui orchestrărilor și rânduielilor Sale. Oricum acţionează Dumnezeu 
este corect, deoarece El este adevărul şi El e Suveranul peste toate lucrurile, 
iar oamenii ar trebui să I se supună. „Toate lucrurile” te includ pe tine şi pe 
toate fiinţele create. A cui este vina, atunci, că tu vrei mereu să te 
împotriveşti? (E vina ta.) Este problema ta. Vrei mereu să oferi motive şi să 
găseşti neajunsuri; e corect? Vrei mereu să primeşti binecuvântări şi 
beneficii de la Dumnezeu; e corect? Niciunul din aceste lucruri nu sunt 
corecte. Aceste opinii reprezintă o cunoaștere şi o înțelegere incorectă 
asupra lui Dumnezeu. Tocmai din cauza faptului că opinia ta asupra 
credinţei în Dumnezeu e incorectă, în mod inevitabil, vei fi în conflict cu 
El, te vei lupta şi I te vei opune ori de câte ori te confrunți cu o anumită 
situație, gândindu-te mereu: „E greşit din partea lui Dumnezeu să facă acest 
lucru; nu pot să-l înțeleg. Toţi ar protesta dacă El ar proceda astfel. Nu-i stă 
în fire lui Dumnezeu să facă aşa ceva!” Această chestiune nu ţine însă de 
cum este Dumnezeu; orice face Dumnezeu, El tot Dumnezeu este. Dacă îți 
lipsesc această rațiune şi această înţelegere, scrutând și trăgând concluzii 
necontenit atunci când păţeşti ceva în fiecare zi, rezultatul va fi că doar te 
vei certa cu Dumnezeu şi I te vei opune la fiecare pas şi nu vei fi capabil să 
ieşi din această stare. Însă dacă ai această înţelegere și poţi adopta poziţia 
de fiinţă creată, iar când te confrunţi cu anumite situații, te compari cu acest 
aspect al adevărului, îl practici şi pătrunzi în el, atunci frica ta interioară de 
Dumnezeu va crește în timp. În mod inconştient, vei ajunge să simţi: „Se 


pare că ceea face Dumnezeu nu este greșit; tot ce face Dumnezeu e bun. 


Oamenii nu trebuie să scruteze şi să analizeze acest lucru; doar lasă-te la 
mila orchestrării lui Dumnezeu!” lar când vezi că nu eşti capabil să te supui 
lui Dumnezeu sau să Îi accepti orchestrările, vei simţi mustrări în inimă: 
„Nu am fost o fiinţă creată bună. De ce nu mă pot supune pur și simplu? 
Nu-L întristează acest lucru pe Creator?” Cu cât doreşti mai mult să fu o 
fiinţă creată bună, cu atât se amplifică înțelegerea şi claritatea acestui aspect 
al adevărului. Însă cu cât te consideri mai mult o persoană importantă, 
crezând că Dumnezeu nu ar trebui să se te trateze în acel fel, că nu ar trebui 
să te mustre în acel fel, că El nu ar trebui să te emondeze și orchestreze în 
acel fel, atunci ai probleme. Dacă ai multe cereri de la Dumnezeu în inima 
ta, dacă simţi că există multe lucruri pe care Dumnezeu nu ar fi trebuit să le 
facă, atunci te îndrepți spre calea greşită; vor apărea noțiuni, judecăți şi 
blasfemie şi nu vei fi departe de a face rău. Când oamenii care nu iubesc 
adevărul aud cuvintele lui Dumnezeu, ei încep să analizeze şi să scruteze, 
ceea ce dă treptat naştere la îndoieli și batjocuri. Apoi încep să judece, să 
nege şi să condamne — acesta este rezultatul. Există mult prea mulți oameni 
care Îl tratează astfel pe Dumnezeu, lucru cauzat în totalitate de firea lor 


coruptă. 


Unii oameni se gândesc mereu: „Sunt o persoană. Este adevărat că 
Dumnezeu e Creatorul, dar El trebuie să mă respecte şi să mă înțeleagă, El 
trebuie să mă iubească şi să mă protejeze.” E această opinie corectă? 
Dumnezeu are ultimul cuvânt de spus în felul în care iubeşte oamenii. 
Dumnezeu este Creatorul; e treaba Lui cum tratează fiinţele create. 
Dumnezeu are principiile şi firile Lui; este inutil ca oamenii să ceară. În 
schimb, ar trebui să înveţe cum să Îl înţeleagă pe Dumnezeu şi să I se 
supună, aceasta este rațiunea pe care ar trebui să o aibă oamenii. Unii spun: 
„Dumnezeu e prea crud cu oamenii. Să faci asemenea lucruri nu înseamnă 


să iubeşti oamenii. Nu respectă oamenii şi nici nu îi tratează ca pe nişte 


oameni!” Unii nu sunt oameni, sunt diavoli. Orice fel de a te purta cu ei este 
acceptabil; merită să fie blestemaţi şi nu sunt demni de respect. Sunt aceia 
care zic: „Eu sunt o persoană destul de bună; nu am făcut nimic să mă 
împotrivesc lui Dumnezeu şi am suferit mult pentru El. De ce încă mă 
emondează astfel? De ce mă neglijează mereu? De ce nu mă recunoaşte 
niciodată sau nu mă înalță?” Alţii spun chiar: „Sunt o persoană simplă şi 
neprihănită; am crezut în Dumnezeu de când eram în pântec şi continuu să 
cred în El. Sunt așa de pur! Mi-am părăsit familia şi am plecat de la locul de 
muncă pentru a mă consuma pentru Dumnezeu și m-am gândit cât de mult 
mă iubeşte El. Acum se pare că Dumnezeu nu iubeşte oamenii atât de mult, 
iar eu mă simt lăsat pe dinafară, dezamăgit și demoralizat de El.” Nu e acest 
lucru problematic? Ce fac greşit acești oameni? Nu au rămas la locul lor 
potrivit; nu ştiu cine sunt şi cred mereu că sunt oameni importanţi, pe care 
Dumnezeu ar trebui să-i respecte şi să-i înalțe sau să-i îndrăgească şi să-i 
prețuiască. Dacă oamenii au întotdeauna asemenea concepţii greșite, 
asemenea cereri denaturate şi lipsite de rațiune, este foarte periculos. Cel 
puțin, ei vor fi detestați şi urâţi de Dumnezeu, iar dacă nu se pocăiesc, riscă 
să fie eliminaţi. Aşadar ce ar trebui să facă oamenii, cum ar trebui să se 
cunoască pe ei înșiși şi cum ar trebui să se trateze ca să se conformeze 
cerințelor lui Dumnezeu, ca să rezolve aceste dificultăți și să renunțe la 
cerinţele pe care le au faţă de Dumnezeu? Unu oameni sunt rânduiţi de casa 
lui Dumnezeu să fie conducători şi sunt deosebit de entuziaști. După ce 
lucrează o vreme, se descoperă că pot face îndeajuns de bine unele sarcini 
exterioare, dar nu se pot descurca să rezolve probleme — nu pot avea 
părtăşie despre adevăr ca să rezolve probleme, aşa că rolul lor de 
conducător în biserică este înlocuit. Nu e un lucru foarte potrivit? Ei însă 
încep să se certe şi să se plângă, spunând: „Acei falși conducători şi 


antihrişti nu şi-au făcut bine sarcinile alocate; doar au provocat tulburări și 


3 


perturbări. Ei ar trebui, într-adevăr, să fie înlocuiți şi eliminaţi. Eu însă nu 
am făcut nimic rău; de ce sunt şi eu înlocuit?” Se simt un pic supăraţi. De 
ce? Ei simt că, din moment ce nu au făcut nimic rău, ar trebui încă să fie 
conducători și nu ar trebui să fie înlocuiți. Casa lui Dumnezeu a fost foarte 
nedreaptă cu ei, aşa consideră ei. Inima lor e plină de nemulțumiri şi 
împotrivire, iar în ei apar noțiuni despre Dumnezeu, care duc la un 
dezechilibru interior: „Nu s-a spus că există principii pentru alegerea și 
eliminarea conducătorilor? Mi se pare că nu a existat niciun principiu în 


1? 


ceea ce s-a întâmplat, Dumnezeu a făcut o greşeală!” Pe scurt, atâta vreme 
cât Dumnezeu face ceva care le lezează interesele şi le răneşte sentimentele, 
încep să caute de vină. Este aceasta o problemă? Cum poate fi rezolvată ea? 
Trebuie să-ți recunoști propria identitate, să ştii cine ești. Nu contează ce fel 
de daruri sau puncte forte ai, nici cât de multe talente sau abilități ai, nici cât 
de multe merite ai câștigat în casa lui Dumnezeu, nici cât de mult te-ai 
agitat, nici cât de mult capital ai acumulat, aceste lucruri nu sunt nimic 
pentru Dumnezeu, iar dacă par importante din punctul tău de vedere, atunci 
nu au apărut înţelegeri greşite şi contradicții între tine şi Dumnezeu? Cum 
ar trebui rezolvată această problemă? Dacă doreşti să micşorezi distanţa 
dintre tine și Dumnezeu și să înlături aceste contradicții, cum ar trebui să 
procedezi? Trebuie să negi acele lucruri pe care le consideri corecte şi de 
care te agăți. Făcând asta, nu va mai exista o distanță între tine şi 
Dumnezeu, iar tu vei sta cum trebuie la locul tău şi vei fi capabil să te 
supui, să recunoşti că tot ce face Dumnezeu e corect, să te negi pe tine 
însuţi şi să renunţi la tine. Nu vei mai considera meritul pe care l-ai câştigat 
drept un fel de capital şi nici nu vei mai încerca să stabileşti condiții cu 
Dumnezeu, să-l ceri lucruri sau recompense. În acel moment, nu vei mai 
avea greutăți. De ce apar toate concepțiile greşite ale omului despre 


Dumnezeu? Apar pentru că oamenii nu îşi pot evalua propriile capacităţi; 


mai precis, nu ştiu ce fel de lucruri sunt în ochii lui Dumnezeu. Ei îşi dau o 
valoarea prea mare, își estimează poziția prea înaltă în ochii lui Dumnezeu 
şi văd ceea ce consideră ei a fi valoarea şi capitalul unui om drept adevărul 
şi standardele după care Dumnezeu evaluează dacă vor fi mântuiți. Acest 
lucru e greşit. Trebuie să ştii ce fel de loc ai în inima lui Dumnezeu și că 
este potrivit oricum te tratează Dumnezeu. Ar trebui să cunoşti acest 
principiu şi apoi vei înțelege adevărul, iar opiniile tale vor fi în acord cu ale 
lui Dumnezeu. Trebuie să ai această rațiune şi să fii capabil să te supui lui 
Dumnezeu; indiferent cum te tratează EI, tu trebuie să supui. Apoi nu va 
mai exista nicio contradicție între tine şi Dumnezeu. lar când Dumnezeu te 
va trata din nou în felul Lui, nu vei fi capabil să te supui? Te vei mai lupta 
cu Dumnezeu și [I te vei mai opune? Nu o vei face. Chiar dacă vei mai simţi 
un oarecare disconfort în inimă sau vei simţi că felul în care te tratează 
Dumnezeu nu e cum ţi-ai dori şi nu vei înţelege de ce te-ar vrea să te trateze 
astfel, totuşi, pentru că vei fi înţeles deja nişte adevăruri şi vei fi deținut 
niște realități şi, pentru că vei fi capabil să rămâi ferm pe poziție, nu vei mai 
lupta împotriva lui Dumnezeu, ceea ce înseamnă că acele acțiuni şi 
comportamente ale tale care te-ar fi dus la pierzanie vor înceta să mai 
existe. Şi nu vei fi atunci în siguranţă? După ce vei fi în siguranță, te vei 
simţi ancorat, ceea ce înseamnă că ai început să mergi pe calea lui Petru. 
Vezi tu, Petru a crezut în Dumnezeu atât de mulți ani, a bâjbâit pe calea lui 
atât de mulţi ani și a suferit foarte mult. A înţeles, în sfârșit, unele adevăruri 
şi a deţinut câteva adevăruri-realităţi doar după ce a trecut prin multe 
încercări. Cât despre voi toţi, am vorbit atât de mult, am explicat totul clar — 
e echivalent cu a primi totul pe tavă, nu-i așa? Aţi realizat atât de mult fără 
să faceți niciun ocol; aţi avut parte de o afacere bună. Şi atunci de ce tot nu 


sunteți mulţumiţi? Nu ar trebui să aveţi cereri suplimentare. 


Despre ce am avut părtăşie azi, în primul rând? Pe de o parte, să acorzi 
cu regularitate atenţie la examinarea diverselor aspecte ale stării tale şi apoi 
să le analizezi, pentru a şti dacă sunt corecte. Pe de altă parte, să înlături 
diversele înţelegeri greşite despre Dumnezeu, care apar în tine. Când ai 
înţelegeri greşite despre Dumnezeu, în tine există laturi intransigente, 
părtinitoare, care te vor împiedica să cauţi adevărul. Dacă înțelegerile tale 
greşite despre Dumnezeu vor fi înlăturate, vei fi capabil să cauţi adevărul; 
dacă ele nu vor fi înlăturate, vei avea un sentiment de înstrăinare în inimă și 
te vei ruga într-un fel superficial; asta înseamnă să ÎI înşeli pe Dumnezeu, 
iar El nu va asculta deloc. Dacă vei avea înţelegeri greşite despre 
Dumnezeu, creând distanță şi înstrăinare între tine și El, iar inima ta va fi 
închisă în faţa Lui, atunci nu vei dori să Îi asculţi cuvintele sau să cauţi 
adevărul. Indiferent ce vei face, totul va fi doar mecanic, te vei ascunde și 
vei fi înşelător. Când înțelegerile greşite ale omului despre Dumnezeu vor fi 
înlăturate şi va fi depăşit acest obstacol, el va privi cu sinceritate toate 
cuvintele şi cerințele lui Dumnezeu şi va veni înaintea Lui din tot sufletul și 
cu o inimă sinceră. Dacă între om și Dumnezeu există contradicție, distanță 
şi înţelegere greşită, atunci ce rol joacă omul? Este rolul Satanei şi e în 
opoziție cu Dumnezeu. Ce consecințe decurg din opunerea față de 
Dumnezeu? Poate o asemenea persoană să se supună lui Dumnezeu? Poate 
să accepte adevărul? Nu poate. Dacă nu poate să facă niciunul din aceste 
lucruri, atunci acea persoană nu se va alege cu nimic, iar schimbările din 
firea ei se vor opri. Prin urmare, când cineva își examinează diversele stări, 
într-o privință, o face pentru a se cunoaşte pe sine, iar în altă privinţă, e 
nevoie să se concentreze la examinarea înțelegerile greșite pe care le are 
despre Dumnezeu. Ce implică aceste înțelegeri greşite? Noţiuni, închipuiri, 
delimitări, îndoieli, scrutare și speculații — în principal, aceste lucruri. Când 


o persoană le are, ea Il înţelege greşit pe Dumnezeu. Când eşti învăluit de 


aceste stări, apare o problemă în relaţia ta cu Dumnezeu. Trebuie să cauţi 
imediat adevărul ca să o rezolvi — şi trebuie să o rezolvi. Unii se gândesc: 
„Am ajuns să am o înţelegere greşită despre Dumnezeu, așa că nu îmi pot 
realiza datoria până nu rezolv această problemă.” Este acest lucru 
acceptabil? Nu, nu este. Nu amâna realizarea datoriei tale, ci îndeplineşte-o 
şi rezolvă problema în acelaşi timp. Pe măsură ce îţi realizezi datoria, 
înţelegerea ta greşită despre Dumnezeu va începe să se schimbe în bine fără 
să-ţi dai seama și vei descoperi unde își are originea problema şi cât de 
gravă este. Într-o zi, veţi fi capabili să vă daţi seama: „Omul este o ființă 
creată, iar Creatorul este pentru totdeauna Domnul meu; esența acestui 
lucru nu se schimbă. Statutul omului nu se schimbă și nici statutul lui 
Dumnezeu. Indiferent ce face Dumnezeu şi chiar dacă întreaga omenire 
consideră că e greşit ce face El, eu nu pot nega ce a făcut şi nu pot nega nici 
că El este adevărul. Dumnezeu este cel mai mare adevăr, pe veci infailibil. 
Omul ar trebui să rămână neclintit pe poziția corectă; nu ar trebui să-L 
scruteze pe Dumnezeu, ci să accepte orchestrările Lui şi să-l accepte toate 
cuvintele. Tot ce spune şi face Dumnezeu este corect. Omul ar trebui să nu 
Îi ceară diverse lucruri lui Dumnezeu — fiinţele create nu sunt calificate să 
facă asta. Chiar dacă Dumnezeu m-ar trata ca pe o jucărie, tot ar trebui să 
mă supun şi, dacă nu o fac, e problema mea, nu a lui Dumnezeu.” Când vei 
avea experienţă şi cunoaştere în privința acestui aspect al adevărului, te vei 
supune cu adevărat lui Dumnezeu şi nu vei mai avea dificultăți majore şi, 
indiferent că îţi realizezi datoria sau practici diversele aspecte ale 
adevărului, multe greutăţi vor fi înlăturate. Supunerea față de Dumnezeu 
este cel mai mare adevăr, este cel mai profund adevăr. De multe ori, când 
oamenii se confruntă cu diferite dificultăți, când există diverse obstacole 
sau când dau peste ceva ce nu pot accepta, din ce cauză se întâmplă acest 


lucru? (Nu se află în poziția corectă.) Se află în poziţia greşită. Au înţelegeri 


greşite despre Dumnezeu; vor să Îl scruteze și nu vor să Îl trateze ca pe 
Dumnezeu: vor să nege corectitudinea lui Dumnezeu; și vor să nege că 
Dumnezeu este adevărul. Acest lucru înseamnă că omul nu vrea să fie o 
fiinţă creată, ci ar vrea să fie pe picior de egalitate cu Dumnezeu, să-l bage 
de vină. Acest lucru va crea probleme. Dacă poți să-ți îndeplinești datoria 
cum se cuvine şi să rămâi neclintit pe locul tău de fiinţă creată, atunci, în 
esenţă, nu va apărea în tine nicio împotrivire față de ce face Dumnezeu. 
Poate că vei avea unele înţelegeri greşite şi câteva noțiuni, dar, cel puţin 
atitudinea ta va fi de acceptare binevoitoare a orchestrănilor lui Dumnezeu 
ŞI vei consimți să te supui lui Dumnezeu, aşa că nu va apărea nicio 


împotrivire în tine. 


Deşi lov avea credinţă, ştia ce se întâmplă la început, când s-au abătut 
asupra lui încercările lui Dumnezeu? (Nu.) Oamenii nu au capacitatea de a 
pătrunde în mod direct tărâmul spiritual; lov nu ştia nimic despre ce se 
întâmpla acolo — nu cunoştea absolut nimic. Așa că, atunci când s-au abătut 
asupra lui încercările lui Dumnezeu, era cu siguranţă nedumerit şi se 
gândea: „O, ce se petrece? Totul era atât de liniştit, de ce se întâmplă dintr- 
odată aşa ceva? De ce mi-am pierdut brusc toate vitele şi avuţiile?” La 
început, a fost nedumerit, dar nedumerirea lui nu echivala cu a avea 
înţelegeri greșite despre Dumnezeu, nedumerirea nu însemna că nu era 
capabil să înţeleagă ce făcea Dumnezeu. Doar că totul s-a întâmplat foarte 
brusc; lov nu a ştiut nimic dinainte și nici nu i-a dat nimeni vreun 
avertisment — a fost cu totul nepregătit. Totuși, acest lucru nu înseamnă că a 
făcut alegerile greşite, că a mers pe calea greșită sau că nu s-a putut supune. 
Aşadar ce a făcut lov în continuare? Cu siguranţă şi-a calmat inima și a 
reflectat cu seriozitate la acțiunile sale şi s-a rugat lui Dumnezeu. După 
câteva zile de căutări, a ajuns la o concluzie: „Iahve a dat şi Iahve a luat; 


binecuvântat să fie numele lui Iahve” (ov 1:21). Această afirmaţie a lui lov 


reprezintă opinia sa şi calea pe care a mers. Deşi Iov a fost inițial nedumerit 
când s-au abătut asupra lui încercările, a ştiut că veneau de la Dumnezeu și 
nu din voința umană. Fără permisiunea lui Dumnezeu, nimeni nu s-ar putea 
atinge de ce le dăduse Dumnezeu oamenilor, nici măcar Satana. Aparent, 
Iov părea să aibă câteva înţelegeri greşite despre ce făcea Dumnezeu; nu a 
ştiut de ce se i se întâmpla acest lucru sau ce voia să spună Dumnezeu prin 
asta. Nu a înţeles pe deplin, dar înţelegerea lui greşită nu a fost o negare sau 
chestionare a ceea ce făcea Dumnezeu; înțelegerea greşită a lui lov era 
genul de neînțelegere pe care Dumnezeu o permite. După aceea, el şi-a dat 
seama rapid că lahve Dumnezeu intenționa să-i ia tot ce avea şi că era 
corect ce făcea Dumnezeu; a îngenuncheat numaidecât pentru a accepta 
acest lucru. Pot oamenii obişnuiţi să atingă acest nivel? Nu pot. Indiferent 
cât de nedumerit a fost lov în acel moment sau cât timp i-a luat să 
îngenuncheze şi să accepte tot ce se abătuse asupra lui, atitudinea lui a fost 
întotdeauna de a rămâne pe poziţia de fiinţă creată. Înfruntând aceste 
evenimente, el nu a spus: „Sunt bogat şi am atâţia slujitori, cum pot să-mi 
fie luate pur şi simplu aceste lucruri? Trebuie să le spun slujitorilor să mi le 
aducă înapoi imediat.” A făcut el acest lucru? Nu l-a făcut. Îi era clar în 
inimă că era fapta lui Dumnezeu și că omul nu putea face nimic în această 
privinţă. Dacă ar fi intervenit ar fi însemnat să se opună față de ce făcuse 
Dumnezeu şi să se opună faţă de tot ce se abătuse asupra lui. Nu a exprimat 
nicio nemulțumire în acel moment, nu a judecat ce se întâmpla şi nici nu a 
intervenit pentru a încerca să fie totul ca înainte. Pur şi simplu a aşteptat şi a 
observat în tăcere cum se desfășurau lucrurile, văzând ce făcea Dumnezeu. 
De la început până la sfârşit, lov a rămas neclintit în locul lui potrivit, adică 
a rămas neclintit pe locul lui de ființă creată. Aceasta a fost purtarea lui. 
Deşi lov a fost întrucâtva nedumerit când aceste evenimente s-au abătut 


asupra lui, a fost capabil să caute şi să admită că tot ce a făcut Creatorul a 


fost corect şi apoi s-a supus. Nu s-a folosit de metode umane ca să rezolve 
problema. Când au venit hoţii, i-a lăsat să ia ce au putut; nu a dat curs 
impulsului năvalnic de a se lupta cu ei. În inima lui, s-a gândit: „Fără 
permisiunea lui Dumnezeu, nu ar putea lua nimic. Acum că au luat totul, e 
clar că Dumnezeu a permis acest lucru. Orice intervenție umană ar fi 
inutilă. Oamenii nu pot acționa pe baza impetuozităţii lor, ei nu pot 
interveni.” Lipsa de intervenție nu înseamnă că îi tolera pe hoţi; nu era un 
semn de slăbiciune sau de frică în faţa lor. Mai degrabă, însemna că îi era 
teamă de mâna lui Dumnezeu şi că avea o inimă cu frică de Dumnezeu. A 
spus: „Lasă-i să le ia. Până la urmă, aceste lucruri au fost date de 
Dumnezeu.” Nu asta ar trebui să spună o fiinţă creată? (Ba da.) Nu a avut 
nicio nemulțumire. Nu a trimis pe nimeni să se lupte, să îi ia lucrurile înapoi 
sau să 1 le protejeze. Nu e aceasta o manifestare autentică a supunerii față de 
Dumnezeu? (Ba da.) A putut face acest lucru doar pentru că a avut o 
înţelegere adevărată a suveranității lui Dumnezeu. Fără această înţelegere, 
ar fi recurs la metode umane ca să lupte şi să-şi recapete lucrurile și cum ar 
fi privit Dumnezeu acest lucru? Asta nu înseamnă supunere față de 
orchestrările lui Dumnezeu. E o lipsă de înţelegere a lucrurilor făcute de 
mâna lui Dumnezeu, iar credința în El în toţi acei ani ar fi fost în van. Să fii 
fericit când Dumnezeu îți dă, dar să fii plin de resentimente când El ia 
înapoi lucrurile; să te simţi reticent şi să vrei să le iei înapoi cu forța; să nu 
fii mulţumit de ceea ce face Dumnezeu, să nu vrei să pierzi acele lucruri; să 
accepţi doar recompense din partea lui Dumnezeu, dar nu şi privațiunile din 
partea Lui; să nu vrei să te supui orchestrărilor mâinii lui Dumnezeu — 
înseamnă aceste lucruri a acționa din poziția de ființă creată? (Nu.) 
Înseamnă răzvrătire, opoziţie. Nu afişează oamenii des aceste 
comportamente? (Ba da.) Este complet opusul a ceea ce a făcut Iov. Cum a 


exprimat lov faptul că putea să se teamă de Iahve, din poziția de ființă 


creată, să se supună şi să accepte încercările din partea lui Dumnezeu şi să 
fie de acord cu ceea ce Dumnezeu i-a oferit? A zbierat? S-a plâns? A folosit 
tot felul de mijloace şi metode umane ca să ia totul înapoi? Nu — I-a permis 
lui Dumnezeu să ia nestingherit. Nu înseamnă asta să ai credință? El a avut 
credință adevărată, înţelegere adevărată şi supunere adevărată. Niciunul 
dintre aceste lucruri nu e simplu; toate necesită o anumită perioadă de 
experiență, căutare şi acceptare. lov a putut arăta aceste manifestări doar 
când a avut un anumit nivel de înţelegere a Creatorului. Ce a spus Iov la 
final? („„lahve a dat şi Iahve a luat; binecuvântat să fie numele lui Iahve” (lov 
1:21).) Şi ce a zis soția lui Iov? „Blestemă-L pe Dumnezeu şi mori!” (lov 2:9). 
Ceea ce a vrut să spună ea a fost: „Nu mai crede. Dacă a fost cu adevărat 
Dumnezeu în care crezi, de ce te confrunţi cu nenorociri? Aceasta nu e o 
pedeapsă? Nu ai făcut nimic greşit, de ce ţi se întâmplă asta? Poate credinţa 
ta este incorectă?” Cum i-a răspuns lov soției sale? El a zis: „„Vorbeşti ca o 
femeie nebună” (lov 2:10). lov a spus că soția lui e nebună; că nu avea 
credinţă adevărată şi înțelegere față de Dumnezeu, motiv pentru care a putut 
vorbi sfidător împotriva lui Dumnezeu. Soţia lui Iov nu Îl cunoştea pe 
Dumnezeu. Când s-a întâmplat un asemenea lucru major, care venea în mod 
clar de la Dumnezeu, ea, în mod uimitor, nu a putut recunoaşte acest lucru, 
ba chiar l-a sfătuit pe Iov, spunând: „Ai luat-o pe calea greşită. Nu mai 
crede şi părăseşte-L pe Dumnezeul tău.” E supărător la culme să auzi aşa 
ceva! De ce l-a îndemnat pe lov să-L părăsească pe Dumnezeu? Pentru că 
îşi pierduse proprietatea și nu se mai putea bucura de foloasele ei. Dintr-o 
femeie bogată, ajunsese una săracă, fără nimic. Era nemulțumită că 
Dumnezeu o privase, aşa că i-a zis lui lov să nu mai creadă, implicația 
fiind: „Eu nu mai cred şi nici tu nu ar mai trebui să crezi. Ne-a fost luată o 
gospodărie foarte bună şi am rămas fără nimic. Cât ai clipi, am pierdut 


totul, avutțiile noastre s-au transformat în sărăcie. Ce rost are să crezi într-un 


asemenea Dumnezeu? Nu mai crede!” Nu sunt acestea cuvinte nesăbuite? 
Aşa s-a purtat ea. A ascultat-o lov? Nu a ascultat-o; nu s-a lăsat indus în 
eroare sau tulburat de ea şi nici nu i-a acceptat opiniile. De ce nu? Pentru ca 
Iov a rămas fidel unei singure afirmaţii: „Să primim de la Dumnezeu doar 
binele și să nu primim și răul?” (ov 2:10). S-a gândit: „Toate acestea sunt cât 
se poate de normale. Orice face Dumnezeu este corect; oamenii ar trebui 
doar să accepte. Ei nu ar trebui să creadă în Dumnezeu doar ca să caute 
binecuvântări. M-am bucurat de binecuvântările lui Dumnezeu atât de mulți 
ani fără să fac nimic pentru El — acum e timpul să fiu martor pentru El. 
Ceea ce Dumnezeu ia Îi aparţine, El poate lua acel lucru oricând doreşte. 
Oamenii nu ar trebui să emită cereri, ar trebui doar să accepte şi să se 
supună.” Așadar, ar trebui să primeşti binecuvântări pentru credința în 
Dumnezeu? Aşa ar trebui să fie? Când o persoană poate să priceapă pe 


deplin această chestiune, atunci are credinţă. 


Orice face Creatorul este corect şi constituie adevărul. Indiferent ce 
face, identitatea și statutul lui nu se schimbă. Toţi oamenii ar trebui să-L 
venereze. Este Domnul etern al umanității şi Dumnezeu veşnic. Acest fapt 
nu poate fi niciodată schimbat. Oamenii nu pot să-L recunoască drept 
Dumnezeu doar când El le oferă daruri sau să nu Îl recunoască drept 
Dumnezeu când El le ia lucruri. Aceasta e opinia eronată a omului, nu o 
greşeală a acțiunilor lui Dumnezeu. Dacă oamenii vor înțelege adevărul, 
atunci vor fi capabili să vadă clar acest lucru și dacă, în adâncul lor, vor fi 
capabili să accepte că acesta e adevărul, atunci relația lor cu Dumnezeu va 
deveni din ce în ce mai normală. Dacă recunoști verbal că ale Sale cuvinte 
sunt adevărul, dar când ţi se întâmplă ceva, nu-L înţelegi, ba chiar ÎI 
învinovăţeşti şi nu Îi eşti cu adevărat supus, atunci e inutil să recunoști 
verbal cuvintele lui Dumnezeu drept adevărul. Cel mai important lucru este 


că inima ta ar trebui să fie capabilă să accepte adevărul şi că, indiferent ce 


se întâmplă, ar trebui să fii capabil să vezi că acțiunile lui Dumnezeu sunt 
corecte şi că El este drept. Acesta e felul de persoană care Îl înțelege pe 
Dumnezeu. Există mulți credincioși care se concentrează numai asupra 
înţelegerii doctrinei. Ei recunosc teoria spirituală, dar când li se întâmplă 
ceva, nu acceptă adevărul şi nu se supun. Aceştia sunt oameni ipocriți. 
Lucrurile pe care le spui de obicei sunt toate corecte, dar când se întâmplă 
ceva care nu e în conformitate cu noțiunile tale, eşti incapabil să accepti 
acel lucru. Te cerți cu Dumnezeu, crezând că El nu ar fi trebuit să facă asta 
sau sta. Nu te poţi supune lucrării lui Dumnezeu şi nu cauţi adevărul sau nu 
reflectezi asupra răzvrătirii tale. Asta înseamnă că nu eşti supus lui 
Dumnezeu. Îţi place mereu să te cerţi cu Dumnezeu; crezi întotdeauna că 
argumentele tale sunt mai presus de adevăr, că dacă te-ai putea urca pe 
scenă să le împărtăşeşti, te-ar susţine mulţi oameni. Însă chiar dacă te-ar 
susține mulți oameni, ei toți sunt corupți. Nu sunt toți susținătorii şi cei 
susținuți oameni corupți? Nu le lipseşte tuturor adevărul? Chiar dacă 
întreaga omenire te-ar susține și I s-ar opune lui Dumnezeu, El tot ar fi 
drept. Tot omenirea ar fi cea care s-ar înşela, care s-ar răzvrăti împotriva lui 
Dumnezeu şi I s-ar împotrivi. Este aceasta doar o exprimare? Nu. Este o 
realitate; este adevărul. Oamenii trebuie să cântărească şi să experimenteze 
frecvent acest aspect al adevărului. Dumnezeu Şi-a făcut lucrarea în trei 
etape şi la fiecare etapă au existat mulți oameni care i s-au opus. De pildă, 
atunci când Domnul Isus a venit să-Şi facă lucrarea de răscumpărare, întreg 
Israelul a protestat împotriva Lui. Acum, umanitatea are însă miliarde de 
oameni care Îl recunosc pe Domnul Isus drept Mântuitorul. Credincioşii Săi 
sunt răspândiți în întreaga lume. Domnul Isus a răscumpărat deja întreaga 
umanitate. Acesta este realitatea. Indiferent dacă oamenii dintr-o ţară vor să 
nege acest lucru, este în zadar. Indiferent cum evaluează oameni corupți 


lucrarea lui Dumnezeu, aceasta și adevărurile pe care Dumnezeu le rostește 


sunt întotdeauna drepte și corecte. Indiferent cât de mulți oameni din 
întreaga rasă umană se revoltă împotriva lui Dumnezeu, este inutil. Tot ce 
face Dumnezeu este corect; El nu face nici cea mai mică greșeală. Din 
cauza faptului că oamenii corupți nu deţin niciun adevăr şi sunt complet 
incapabili să vadă clar semnificaţia şi esenţa lucrării lui Dumnezeu, nimic 
din ceea ce spun ei nu este în conformitate cu adevărul. Chiar dacă ai 
rezuma toate teoriile umanității, ele tot nu ar reprezenta adevărul. Nu ar 
putea cântări mai greu decât niciunul dintre cuvintele lui Dumnezeu sau 
niciun cuvânt al adevărului. Acesta este un fapt. Dacă oamenii nu înţeleg 
acest lucru, atunci trebuie să-l experimenteze treptat. Care e condiția 
prealabilă pentru această experiență? Trebuie mai întâi să recunoști şi să 
accepți că ale lui Dumnezeu cuvinte reprezintă adevărul. Apoi, trebuie 
începi să le practici și să le experimentezi. Foarte curând, vei descoperi că 
ele sunt adevărul — acest lucru e în întregime corect. În acel moment, vei 
începe să preţuieşti cuvintele lui Dumnezeu, să dai importanță urmăririi 
adevărului şi vei fi capabil să accepţi adevărul în inima ta și să faci din el 


viaţa ta. 


10 septembrie 2018 


Indeplinirea adecvată a datoriei necesită o 
cooperare armonioasă 


Este necesară o cooperare armonioasă pentru îndeplinirea adecvată a 
datoriei. Deoarece toți oamenii au firi corupte și niciunul nu deţine 
adevărul, ei îşi pot îndeplini îndatoririle în mod adecvat doar printr-o 
cooperare armonioasă. Cooperarea armonioasă nu este benefică doar intrării 
în viață a oamenilor, ci și îndeplinirii corespunzătoare a îndatoririlor lor şi 
lucrării bisericii. Cei care cooperează armonios sunt oameni cu umanitate şi 
onestitate relativ bune, dar, dacă umanitatea cuiva nu este bună, dacă e prea 
arogant şi neprihănit de sine, sau prea necinstit şi viclean, atunci nu are cum 
să coopereze armonios cu ceilalți. Unii oameni nu se angajează în muncă 
cinstită, nu sunt conștiincioşi când îşi îndeplinesc datoria și comit 
întotdeauna acte rele. Oameni ca aceștia nu pot coopera cu ceilalți şi nu pot 
să găsească armonie sau să se înţeleagă cu cineva. Astfel de oameni nu au 
umanitate și aparțin fiarelor şi diavolului, Satana. Toţi oamenii ascultători și 
supuși, cu bună umanitate, vor avea cu siguranţă rezultate atunci când își 
îndeplinesc datoria şi vor coopera cu ușurință cu ceilalți. Cât despre cei care 
nu se ocupă cinstit de îndeplinirea datoriei lor, care sunt neserioşi sau chiar 
îi tulbură pe alții care îşi realizează datoria — dacă sunt incorigibili după 
numeroase îndemnuri şi nu au niciodată de gând să se pocăiască, provocând 
întotdeauna perturbări şi tulburări în îndatoririle lor, iar calitatea umanităţii 
lor este dezgustătoare, atunci ar trebui să fie îndepărtați fără întârziere, 
astfel încât să evite să aducă necazuri sau calamități asupra lucrării bisericii. 
Aceasta este o problemă pe care conducătorii şi lucrătorii trebuie să o 


rezolve. 


Unii oameni sunt iresponsabili atunci când își îndeplinesc datoria, cu 


rezultatul că lucrarea trebuie mereu refăcută. Acest lucru afectează grav 


eficienţa lucrării. Pe lângă faptul că o persoană are lipsuri privind 
cunoştinţele de specialitate şi experiența, există şi alte motive pentru 
apariția acestei probleme? (Când o persoană este relativ arogantă și 
neprihănită de sine, ia decizii pe cont propriu şi nu își realizează datoria 
conform principiului.) Cunoştinţele de specialitate şi experienţa pot fi 
învăţate şi acumulate puţin câte puţin, dar dacă există o problemă cu firea 
unei persoane, credeți că este uşor de rezolvat? (Nu, nu e uşor.) Atunci, cum 
ar trebui rezolvată? (Persoana trebuie să experimenteze judecata şi 
mustrarea şi să fie emondată și tratată.) Trebuie să experimenteze judecata 
şi mustrarea şi să fie emondată şi tratată — aceste cuvinte sunt corecte, dar 
pot fi realizate numai de cei care urmăresc adevărul. Pot cei care nu iubesc 
adevărul să accepte să fie emondaţi şi tratați? Nu, nu pot. Când întotdeauna 
trebuie refăcută lucrarea în timp ce oamenii își realizează datoria, cea mai 
mare problemă nu este o lipsă de cunoștințe specializate sau lipsa 
experienţei, ci este din cauză că sunt prea neprihăniți de sine şi aroganti, 
pentru că nu lucrează armonios, ci decid şi acţionează singuri — rezultatul 
fiind că fac o harababură în lucrare, nu se îndeplineşte nimic și tot efortul 
este irosit. lar cea mai gravă problemă în acest sens este reprezentată de 
firile corupte ale oamenilor. Când firile corupte ale oamenilor sunt prea 
grave, ei nu mai sunt oameni buni, sunt oameni răi. Firile oamenilor răi sunt 
mult mai severe decât firile corupte obişnuite. Oamenii răi sunt pasibili să 
comită fapte rele, sunt pasibili să se amestece şi să perturbe lucrarea 
bisericii. Tot ceea ce sunt capabili să facă oamenii răi când realizează o 
datorie este să facă lucrurile rău şi să strice treaba; serviciul lor face mai 
mult rău decât bine. Unii oameni nu sunt răi, dar îşi realizează datoria 
conform propriilor firi corupte — şi, de asemenea, sunt incapabili să-și 
realizeze datoria în mod adecvat. Pe scurt, firile corupte sunt extrem de 


obstructive pentru oamenii care-şi realizează datoria în mod adecvat. Care 


aspect al firilor corupte ale oamenilor ați spune că are cel mai mare impact 
asupra eficienţei cu care îşi realizează datoria? (Aroganţa şi neprihănirea de 
sine.) Şi care sunt principalele manifestări ale aroganţei şi neprihănirii de 
sine? A lua decizii de unul singur, a-şi urma propria cale, a nu asculta 
sugestiile celorlalți, a nu se consulta cu alții, a nu coopera armonios şi a 
încerca tot timpul să ai ultimul cuvânt asupra lucrurilor. Deşi un număr 
considerabil de frați şi surori pot coopera într-o datorie anume, fiecare 
făcându-şi propria muncă, anumiţi lideri de grup sau supraveghetori vor 
întotdeauna să aibă ultimul cuvânt; indiferent ce fac, ei nu cooperează 
niciodată armonios cu ceilalți și nu se implică în părtăşie şi fac lucrurile 
grabnic, fără să ajungă la un consens cu ceilalţi. Îi fac pe toţi să îi asculte 
doar pe ei și asta este problema. Mai mult, când ceilalți văd problema, dar 
nu ies în faţă pentru a-l opri pe cel responsabil, în cele din urmă se ajunge la 
o situaţie în care oamenii nu sunt eficienți în îndatoririle lor, din lucrare se 
face un dezastru total, iar toți cei implicați trebuie să îşi refacă lucrarea, 
istovindu-se în acest mod. Cine e responsabil de a fi provocat un rezultat 
aşa grav? (Persoana însărcinată.) Sunt responsabili şi ceilalți oameni 
implicaţi? (Da.) Persoana însărcinată a luat decizii pe cont propriu, 
insistând să facă lucrurile în felul său, iar ceilalți au văzut problema, dar nu 
au făcut nimic pentru a opri acea persoană şi, ceea ce este şi mai grav, ei 
chiar o urmează; oare nu îi face asta complici? Dacă nu constrângi, blochezi 
sau expui acea persoană, ci o urmezi şi îi permiţi să te manipuleze, nu dai 
frâu liber Satanei să tulbure lucrarea bisericii? Cu siguranță aceasta este 
problema voastră. Când vedeţi o problemă şi totuşi nu faceți nimic pentru a 
o stopa, nu aveți părtăşie despre ea, nu încercaţi să o limitați şi, mai mult, 
nu o raportați celor de deasupra voastră, ci jucaţi rolul unei persoane 
serviabile, este acesta un semn de lipsă de loialitate? Sunt oamenii serviabili 


loiali lui Dumnezeu? Nici măcar puţin. O astfel de persoană nu este doar 


neloială faţă de Dumnezeu, ci se comportă asemeni complicelui Satanei, ca 
un servitor şi adept al acestuia. Este necredincioasă în datoria şi 
responsabilitatea sa, însă este destul de loială Satanei. În asta constă esenţa 
problemei. Cât despre inadecvarea profesională, este posibil să înveți 
constant şi să acumulezi experiență în timp îţi îndeplineşti datoria. 
Asemenea probleme sunt uşor de rezolvat. Lucrul cel mai dificil de rezolvat 
este firea stricată a omului. Dacă nu urmăriți adevărul şi nu vă înlăturați 
firea coruptă, ci jucaţi mereu rolul persoanei serviabile şi nu-i tratați sau 
ajutaţi pe cei pe care i-ați văzut încălcând principiile, nici nu-i dați în vileag 
sau dezvăluiți, ci bateți mereu în retragere, fără să vă asumaţi 
responsabilitatea, atunci o astfel de îndeplinire a datoriei nu va face decât să 
compromită și să întârzie lucrarea bisericii. A trata îndeplinirea datoriei tale 
ca pe un fleac, fără a-ţi asuma o iotă de responsabilitate, nu doar afectează 
eficacitatea lucrării, ci duce şi la întârzieri repetate în lucrarea bisericii. 
Când îţi îndeplinești datoria în acest fel, nu cumva faci doar strictul necesar 
şi eşti înşelător față de Dumnezeu? Arată asta vreun devotament faţă de 
Dumnezeu? Dacă încerci în mod constant doar să faci strictul necesar în 
timp ce îți îndeplineşti datoria și eşti invariabil impenitent, atunci vei fi 


inevitabil alungat. 


Cum ar trebui să faceţi față dificultăților pe care le întâmpinați în timp 
ce vă realizați datoria? Cel mai bun mod este ca toată lumea să caute 
împreună adevărul pentru a rezolva o problemă şi a ajunge la un consens. 
Atâta vreme cât înţelegeți principiile, veţi şti ce să faceţi. Aceasta este 
modalitatea optimă de a rezolva probleme. Dacă nu căutaţi adevărul pentru 
a rezolva o problemă și, în schimb, acționați doar pe baza noţiunilor 
personale şi a imaginației, atunci nu vă îndepliniți datoria. Ce diferenţă 
există între asta şi a lucra în societatea laică sau în lumea Satanei? Casa lui 


Dumnezeu este condusă de adevăr şi de Dumnezeu. Indiferent ce problemă 


apare, trebuie căutat adevărul pentru a o rezolva. Indiferent câte opinii 
diverse există sau cât de mult diferă, toate ar trebui să fie aduse în discuţie, 
având părtășie asupra lor. Apoi, după ce se ajunge la un consens, trebuie să 
se ia măsuri în conformitate cu principiile. În acest fel, nu numai că puteţi 
rezolva problema, dar puteți şi să practicați adevărul şi să vă îndepliniți 
datoria cum se cuvine. De asemenea, puteți ajunge la o cooperare 
armonioasă în timpul procesului de rezolvare a problemei. Dacă toţi cei 
care îşi fac datoria iubesc adevărul, atunci le este uşor să accepte adevărul și 
să 1 se supună; dar dacă sunt aroganţi și neprihăniți de sine, atunci nu le este 
uşor să accepte adevărul, chiar şi atunci când oamenii au părtăşie despre el. 
Există oameni care nu înţeleg adevărul, dar îşi doresc întotdeauna ca alții să 
îi asculte. Oameni ca aceştia nu fac decât să-i tulbure pe alții care îşi fac 
datoria. Aceasta e rădăcina problemei şi trebuie rezolvată înainte ca datoria 
cuiva să poată fi realizată în mod corespunzător. Dacă, în a-şi face datoria, o 
persoană e întotdeauna arogantă şi încăpăţânată, luând întotdeauna decizii 
pe cont propriu, făcând totul cu nesăbuinţă şi după bunul plac, fără a 
coopera sau a discuta lucrurile cu alții şi fără a căuta principiile adevărului — 
ce fel de atitudine este acesta față de propria datorie? Datoria unei persoane 
poate fi îndeplinită în mod corespunzător în acest fel? Dacă acest tip de 
persoană nu acceptă niciodată să fie emondată şi tratată, nu acceptă deloc 
adevărul şi continuă să facă lucrurile în felul ei, cu nesăbuinţă și după bunul 
plac, fără să se pocăiască sau să se schimbe — atunci nu este doar o 
problemă de atitudine, ci o problemă privind umanitatea şi caracterul său. 
Este cineva fără umanitate. Poate cineva fără umanitate să-şi îndeplinească 
datoria în mod corespunzător? Sigur că nu. Dacă, în timp ce își face datoria, 
o persoană chiar comite tot felul de acte scandaloase și tulbură lucrarea 
bisericii, atunci este o persoană rea. Astfel de oameni nu sunt potriviți să-și 


facă datoria. Realizarea datoriei lor are ca rezultat numai tulburări şi 


pagube, iar ei fac mai mult rău decât bine, aşa că ar trebui să fie eliminați de 
la realizarea datoriei lor şi înlăturați din biserică. De aceea, abilitatea de a-şi 
realiza bine datoria nu depinde doar de calibrul unei persoane, ci, în 
principal, de atitudinea față de datoria sa, de caracterul său, de faptul că 
umanitatea sa este bună sau rea şi dacă persoana este capabilă să accepte 
adevărul. Acestea sunt chestiunile de bază. Dacă inima ta e în datoria ta, 
dacă faci tot ce poţi mai bine și acționezi din toată inima, dacă ai o atitudine 
serioasă şi conștiincioasă faţă de îndeplinirea datoriei tale, dacă eşti sincer 
şi lucrezi din greu: acestea sunt lucrurile la care Dumnezeu Se uită, iar 
Dumnezeu îi scrutează pe toți. Pot fi îndeplinite în mod corespunzător 
îndatoririle oamenilor dacă cei mai mulți dintre ei sunt iresponsabil și 
nimeni nu este serios şi, în ciuda faptului că ştiu în inimile lor ce e corect de 
făcut, nu se străduiesc să respecte principiile şi nimeni nu ia asta în serios? 
În acest tip de situaţie, conducătorii şi lucrătorii trebuie să urmărească, să 
inspecteze şi să ofere îndrumări sau să găsească o persoană responsabilă 
care să fie conducătorul grupului sau persoana însărcinată. În acest fel, 
majoritatea oamenilor pot fi îndemnați la acțiune şi se poate obține un 
rezultat bun când își realizeză îndatoririle. Dacă apare un individ care 
tulbură şi dăunează, atunci lăsaţi să fie înlăturat direct, întrucât, cu 
problema esențială rezolvată, va fi uşor ca oamenii să fie eficienţi în datoria 
lor. Unii oameni pot să aibă puţin calibru, dar sunt iresponsabili în 
realizarea îndatoririlor lor. Pot să aibă abilităţi tehnice sau cunoștințe 
profesionale, dar să nu îi instruiască pe alţii. Conducătorii şi lucrătorii 
trebuie să rezolve această problemă. Ar trebui să aibă părtășie cu ei şi să-l 
încurajeze să-i înveţe şi pe alții abilitățile lor, astfel încât ceilalți să înveţe 
abilitățile cât mai repede posibil şi să stăpânească cunoştinţele profesionale. 
Ca persoană foarte pricepută în cunoașterea profesională, nu trebuie să îți 


dai aere sau să îți etalezi calificările; ar trebui să predai începătorilor 


abilitățile şi cunoştinţele tale în mod proactiv, astfel încât toți să îşi poată 
realiza bine îndatoririle împreună. Se poate să fii cel mai priceput în 
profesia ta şi să primezi în ceea ce priveşte abilitățile, dar acesta e un dar pe 
care ţi l-a dat Dumnezeu şi ar trebui să-l foloseşti pentru a-ţi realiza datoria 
şi a-ți întrebuința punctele forte. Indiferent cât de priceput sau talentat ești, 
nu poţi prelua lucrarea singur; o datorie e realizată mai eficient dacă toată 
lumea este capabilă să prindă abilitățile şi cunoașterea unei profesii. După 
cum se spune, un gard are nevoie de trei stâlpi. Indiferent cât de capabil este 
un individ, fără ajutorul tuturor celorlaţi, nu e destul. Prin urmare, nimeni 
nu ar trebui să fie arogant şi nimeni nu ar trebui să-şi dorească să acționeze 
sau să ia decizii pe cont propriu. Oamenii ar trebui să se lepede de trup, să- 
şi lase deoparte propriile idei şi opinii şi să lucreze în armonie cu toți 
ceilalți. Cine are cunoștințe profesionale ar trebui să-i ajute cu dragoste pe 
ceilalți, pentru ca şi ei să stăpânească aceste abilități şi cunoştinţe. Acest 
lucru este de folos realizării datoriei. Dacă faptul de a avea o abilitate e 
privit şi tratat întotdeauna ca un bon de masă și te temi că a-i învăţa pe alții 
va duce la înfometarea ta — aceasta este punctul de vedere al 
necredincioşilor. Este o practică egoistă, demnă de dispreţ şi nu va fi admisă 
în casa lui Dumnezeu. Dacă nu ești niciodată capabil să accepţi adevărul şi 
nu ești niciodată dispus să realizezi un serviciu, atunci doar vei fi alungat. 
Dacă eşti conştient de voia lui Dumnezeu şi eşti dornic să fii credincios 
lucrării casei Sale, ar trebui să-ţi oferi toate punctele forte şi abilitățile, 
astfel încât alţii să poată să le înveţe şi să le înţeleagă şi să-şi realizeze mai 
bine îndatoririle. Asta e ceea ce se conformează voii lui Dumnezeu; numai 


astfel de oameni au umanitate şi sunt iubiţi şi binecuvântaţi de Dumnezeu. 
Ce trebuie să facă omul pentru a-şi îndeplini bine datoria? Trebuie să 
ajungă să o îndeplinească din toată inima şi cu toată energia. A-şi dedica 


toată inima şi energia înseamnă a-şi păstra toate gândurile concentrate la 


îndeplinirea datoriei şi a nu lăsa alte lucruri să le preocupe şi apoi să aplice 
energia avută, să-și exercite întreaga putere și să-şi îndrepte asupra datoriei 
calibrul, talentele, punctele forte și lucrurile pe care le-a înțeles. Dacă ai 
capacitatea de a pricepe şi a înțelege şi ai o idee bună, trebuie să comunici 
despre asta cu ceilalți. Asta înseamnă să cooperezi în armonie. Așa îți vei 
îndeplini bine datoria, aşa vei ajunge la îndeplinirea satisfăcătoare a datoriei 
tale. Dacă îți dorești întotdeauna să-ți asumi totul singur, să faci pe cont 
propriu lucruri măreţe şi ca atenția să fie îndreptată spre tine, și nu spre 
ceilalți, îți îndeplinești datoria? Ceea ce faci tu se numeşte autocraţie; 
înseamnă că dai un spectacol. Este un comportament satanic, nu 
îndeplinirea datoriei. Nimeni, indiferent de atuurile, darurile sau talentele 
sale speciale, nu poate prelua singur toată lucrarea; oamenii trebuie să 
înveţe să coopereze în armonie dacă vor să facă bine lucrarea bisericii. De 
aceea, cooperarea armonioasă este un principiu al practicii de îndeplinire a 
datoriei. Atâta vreme cât îți dedici toată inima, toată energia şi toată 
loialitatea şi faci tot posibilul, îţi îndeplineşti bine datoria. Dacă ai un gând 
sau o idee, spune-le altora; nu le păstra pentru tine şi nu le ţine ascunse — 
dacă ai sugestii, oferă-le; ideea oricărei persoane care este în conformitate 
cu adevărul va fi acceptată și ascultată. Fă acest lucru şi vei fi obținut o 
cooperare în armonie. Asta înseamnă să-ţi îndeplineşti datoria cu loialitate. 
În îndeplinirea datoriei tale, nu ţi se cere să-ţi asumi totul, nici nu ţi se cere 
să lucrezi până-ți dai duhul, sau să fii „singura floare înflorită”, sau 
neconformist, mai degrabă, ţi se cere să înveţi cum să cooperezi cu ceilalți 
în armonie şi să faci tot ce poţi, să-ți îndeplinești responsabilitățile, să-ți 
foloseşti toată energia. Asta înseamnă să-ți îndeplineşti datoria. A-ţi 
îndeplini datoria înseamnă să etalezi toată puterea şi lumina pe care o ai 
pentru a obține un rezultat. Acest lucru e suficient. Nu încerca întotdeauna 


să te făleşti, să spui mereu lucruri care par elevate, să faci lucrurile singur. 


Ar trebui să înveţi cum să lucrezi cu alții şi ar trebui să te concentrezi mai 
mult pe a asculta sugestiile altora şi a le descoperi punctele tari. 
Concentrează-te mai mult să asculți sugestiile celorlalți şi să descoperi 
punctele lor forte. În acest fel, cooperarea în armonie devine uşoară. Dacă 
încerci mereu să te dai mare şi să ai ultimul cuvânt, nu cooperezi în 
armonie. Ce faci atunci? Cauzezi o tulburare și îi subminezi pe ceilalți. A 
cauza o tulburare şi a-i submina pe ceilalți înseamnă a juca rolul Satanei; nu 
este îndeplinirea datoriei. Dacă faci mereu lucruri care provoacă o tulburare 
ŞI îi subminezi pe ceilalți, atunci, indiferent cât de mult efort vei depune sau 
câtă grijă vei avea, Dumnezeu nu Îşi va aminti. S-ar putea să ai puţină 
putere, dar dacă ești capabil să lucrezi cu alții şi să accepţi sugestii adecvate 
şi dacă ai motivațiile potrivite şi poţi proteja lucrarea casei lui Dumnezeu, 
atunci ești o persoană potrivită. Uneori, cu o singură propoziţie, poţi rezolva 
o problemă şi poţi aduce beneficii tuturor; uneori, după părtăşia ta cu privire 
la o singură declarație a adevărului, toți au o cale de a practica şi sunt 
capabili să lucreze armonios împreună, şi toţi se străduiesc pentru un ţel 
comun și împărtășesc aceleaşi puncte de vedere şi opinii, şi astfel lucrarea 
este deosebit de eficientă. Deşi poate nimeni nu-şi va aminti că ai jucat 
acest rol şi s-ar putea să nu simţi că ai depus prea mult efort, Dumnezeu va 
vedea că ești o persoană care practică adevărul, care acţionează conform 
principiilor. Dumnezeu Îşi va aminti că ai făcut asta. Acest lucru se numește 
îndeplinirea cu fidelitate a datoriei. Oricare ar fi dificultățile pe care le ai în 
îndeplinirea datoriei tale, de fapt toate pot fi rezolvate cu uşurinţă. Atât timp 
cât eşti o persoană cinstită, cu o inimă îndreptată către Dumnezeu şi eşti 
capabil să cauţi adevărul, atunci nu există nicio problemă care să nu poată fi 
rezolvată. Dacă nu înţelegi adevărul, atunci trebuie să înveți să asculți. Dacă 
există cineva care înţelege adevărul sau vorbeşte în conformitate cu 


adevărul, atunci trebuie să accepţi acest lucru și să asculți. In niciun caz nu 


ar trebui să faci lucruri care tulbură sau subminează, şi nu acţiona și nu lua 
decizii pe cont propriu. În acest fel, nu vei face niciun rău. Trebuie să ţii 
minte: îndeplinirea datoriei tale nu este o chestiune care ţine de a 
întreprinde propriile demersuri sau propria gestionare. Asta nu este 
activitatea ta personală, este lucrarea bisericii, iar tu doar contribui cu 
punctele tari pe care le ai. Ceea ce faci tu în lucrarea de gestionare a lui 
Dumnezeu este doar o mică parte a cooperării oamenilor. Rolul tău este 
doar un rol minor într-un colțişor. Aceasta este responsabilitatea pe care o 
ai. În inima ta, ar trebui să ai această rațiune. Şi, astfel, indiferent câţi 
oameni își realizează îndatoririle împreună sau ce dificultăți înfruntă, 
primul lucru pe care ar trebui să-l facă toată lumea este să se roage lui 
Dumnezeu și să aibă părtăşie împreună, să caute adevărul și apoi să 
determine care sunt principiile de practică. Când îşi realizează îndatoririle 
în acest fel, vor avea o cale de practică. Unii oameni încearcă mereu să se 
dea mari și, când li se dă responsabilitate pentru un post, vor să aibă 
întotdeauna ultimul cuvânt. Ce tip de comportament este acesta? Asta 
înseamnă să nu recunoască decât propria lor lege. Ei plănuiesc singuri ce 
fac, fără a-i informa pe ceilalți, şi nu-şi discută opiniile cu nimeni; ei nici nu 
le împărtăşesc cu altcineva, nici nu le aduc în discuţie, ci le păstrează 
ascunse în inimile lor. Când vine vremea să acționeze, întotdeauna vor să-i 
facă pe ceilalți să se minuneze de isprăvile lor strălucite, să le facă tuturor o 
mare surpriză, astfel încât ceilalţi să aibă o părere bună despre ei. Înseamnă 
asta că-și realizează datoria? Încearcă să se dea mari; și, când au statut şi 
renume, vor începe să-şi coordoneze propria operațiune. Nu sunt astfel de 
oameni posedați de ambiţii nebuneşti? De ce nu ai spune nimănui ceea ce 
faci? De vreme ce această lucrare nu este doar a ta, de ce ai acţiona fără să o 
discuţi cu nimeni şi ai lua decizii singur? De ce ai acţiona în secret, operând 


într-o cutie neagră, astfel încât nimeni să nu ştie despre asta? De ce ai 


încerca întotdeauna să-i faci pe oameni să te asculte doar pe tine? Evident, 
consideri această lucrare drept lucrarea ta personală. Tu eşti şeful și toți 
ceilalți sunt lucrători — toți lucrează pentru tine. Când ai constant această 
mentalitate, nu este problematic acest lucru? Ceea ce dezvăluie acest tip de 
persoană nu este chiar firea Satanei? Când astfel de oameni realizează o 


datorie, mai devreme sau mai târziu vor fi alungaţi. 


Este necesar să învăţaţi cum să vă descurcaţi atunci când oamenii au 
probleme în cooperarea cu ceilalți în timpul datoriei lor. Care este principiul 
pentru a te ocupa de ele? Ce efect ar trebui obținut? Învăţaţi să lucraţi în 
armonie cu toată lumea şi să interacționaţi cu alții prin prisma adevărului, 
cuvântului lui Dumnezeu și principiilor, nu prin prisma emoțiilor sau 
impetuozității. Astfel, nu va domni adevărul în biserică? Atât timp cât 
adevărul domnește, nu vor fi lucrurile gestionate într-o manieră justă și 
rezonabilă? Nu credeţi că o coordonare armonioasă este benefică pentru 
toată lumea? (Da, este.) Să faceți lucrurile în acest mod este foarte benefic 
pentru voi. Mai întâi de toate, este extrem de edificator şi de valoros pentru 
voi în timp ce vă realizați îndatoririle. Pe deasupra, vă împiedică să faceți 
greşeli, să provocaţi perturbări şi tulburări şi să luați calea antihriștilor. Vă 
temeți să mergeţi pe calea antihriștilor? (Da.) Este utilă teama neînsoțită de 
altceva? Nu — doar teama nu poate rezolva problema. Este normal să vă fie 
teamă de a merge pe calea antihriștilor. Asta arată că sunteți un iubitor al 
adevărului, o persoană care este dispusă să tindă spre adevăr şi care este 
dornică să-l urmeze. Dacă sunteți cu teamă în inimă, atunci ar trebui să 
căutaţi adevărul şi să găsiți o cale de practică. Trebuie să începeţi prin a 
învăţa să cooperaţi cu alţii în armonie. Dacă există o problemă, rezolvaţi-o 
prin părtăşie şi discuţii, astfel încât toată lumea să poată cunoaşte 
principiile, precum şi raționamentul specific şi programul referitor la 


rezolvare. Nu te împiedică asta să iei decizii de unul singur? In plus, dacă ai 


o inimă care se teme de Dumnezeu, atunci vei fi capabil, în mod natural, să 
primeşti cercetarea lui Dumnezeu, dar trebuie să înveți şi să accepți 
supravegherea aleşilor Lui, ceea ce presupune să ai toleranţă și acceptare. 
Dacă vezi pe cineva supraveghindu-te, inspectându-ţi lucrarea sau 
verificându-te fără ştiinţa ta şi dacă devii irascibil, tratezi această persoană 
ca pe un duşman şi o dispreţuieşti, ba chiar o ataci și o tratezi ca pe un 
trădător, tânjind ca ea să dispară, atunci asta este o problemă. Nu este 
extrem de josnic? Care este diferenţa dintre asta și un împărat diavol? Asta 
înseamnă să tratezi oamenii just? Dacă mergi pe calea corectă și acționezi 
corect, de ce să te temi de oamenii care te verifică? Dacă eşti speriat, asta 
arată că ceva stă la pândă în inima ta. Dacă ştii în inima ta că ai o problemă, 
atunci ar trebui să accepti judecata şi mustrarea lui Dumnezeu. Acest lucru 
este rezonabil. Dacă ştii că ai o problemă, dar nu permiţi nimănui să te 
supravegheze, să-ți inspecteze munca sau să-ți investigheze problema, 
atunci eşti extrem de nerezonabil, te răzvrăteşti împotriva lui Dumnezeu şi I 
te opui şi, în acest caz, problema ta este şi mai gravă. Dacă aleşii lui 
Dumnezeu discern că eşti un răufăcător sau un necredincios, atunci 
consecinţele vor fi şi mai problematice. Așadar, cei care pot accepta 
supravegherea, examinarea și inspecția altora sunt cei mai rezonabili, ei au 
toleranță şi o umanitate normală. Când descoperi că faci ceva greşit sau că 
al o revărsare a unei firi corupte, dacă poţi să te deschizi şi să comunici cu 
oamenii, acest lucru îi va ajuta pe cei din jurul tău să te supravegheze. Cu 
siguranță este necesar să accepţi supravegherea, însă principalul lucru este 
să te rogi la Dumnezeu şi să te bazezi pe El, supunându-te unei reflecții 
constante. În special când ai mers pe calea greșită sau ai făcut ceva greșit 
sau când urmează să acţionezi ori să decizi ceva pe cont propriu, iar cineva 
din apropiere îți menţionează acest lucru şi te avertizează, trebuie să accepți 


acest lucru, să te grăbeşști să reflectezi asupra ta, să-ți recunoşti greșeala și 


să ţi-o corectezi. Acest lucru te poate împiedica să păşeşti pe calea 
antihriştilor. Dacă există cineva care te ajută şi te avertizează astfel, nu eşti 
protejat fără să ştii? Ba da — asta este protecția ta. Prin urmare, nu ar trebui 
să te păzeşti întotdeauna de frații şi surorile tale sau de oamenii din jurul 
tău. Nu te deghiza şi ascunde întotdeauna, fără a le permite altora să te 
înţeleagă sau să vadă cine eşti. Dacă inima ta se păzeşte mereu de alții, asta 
îți va afecta căutarea adevărului și îţi va fi uşor să pierzi lucrarea Duhului 
Sfânt, precum şi multe oportunități de a fi desăvârşit. Dacă te păzeşti mereu 
de ceilalți, va exista un zid în inima ta şi nu vei putea coopera cu oamenii. 
Îţi va fi uşor să faci lucrurile greşite și să mergi pe calea greșită și vei 
rămâne uluit când faci greşeli. Ce vei gândi în acel moment? „Dacă aş fi 
ştiut, aş fi colaborat chiar de la început cu fraţii şi surorile mele pentru a-mi 
realiza datoria şi cu siguranță nu aş fi avut probleme. Dar pentru că mi-a 
fost mereu teamă că ceilalți mă vor vedea deslușit, m-am păzit de ei. Dar, în 
cele din urmă, nimeni altcineva nu a făcut o greşeală — eu am fost cel care a 
făcut prima greşeală. Ce lucru jenant şi prostesc!” Dacă te poţi concentra pe 
căutarea adevărului şi te poţi deschide în părtășie cu frații şi surorile tale 
când ai dificultăți, frații şi surorile te pot ajuta şi îţi pot permite să înţelegi 
calea corectă a practicii şi principiile de practică. Asta te poate proteja de a 
merge pe calea greșită când îți realizezi datoria, astfel încât să nu eşuezi sau 
să cazi, ori să fii detestat şi respins de Dumnezeu şi alungat. În schimb, vei 
primi protecţie, îţi vei realiza datoria în mod corespunzător şi vei câştiga 
aprobarea lui Dumnezeu. Cât de vaste sunt beneficiile pe care oamenii le 


obțin din cooperarea armonioasă! 


a Fa 


Cuvintele „cooperare armonioasă” sunt uşor de înţeles în sens propriu, 
dar sunt greu de pus în practică. Nu este un lucru uşor să trăieşti latura 
practică a acestor cuvinte. De ce nu este uşor? (Oamenii au firi corupte.) 


Aşa este. Omul are firi corupte de aroganță, răutate, intransigenţă şi așa mai 


departe, iar acestea îi împiedică practicarea adevărului. Când cooperezi cu 
alții, dezvălui tot felul de firi corupte. De exemplu, te gândești: „M-ai pune 
să cooperez cu acea persoană, dar este ea în stare de asta? Oare oamenii nu 
mă vor privi cu dispreţ dacă eu cooperez cu cineva căruia îi lipseşte 
calibrul?” Și, uneori, s-ar putea chiar să te gândești: „Acea persoană este 
atât de lipsită de minte şi nu înţelege ce spun eu!” sau „Ceea ce am de spus 
este cugetat şi profund. Dacă i-aş spune şi aş lăsa-o să preia ce am spus, aş 
mai ieşi în evidență? Propunerea mea este cea mai bună. Dacă i-aş spune-o, 
pur şi simplu, şi as lăsa-o să defileze cu asta, cine ar şti că a fost contribuția 
mea?” Asemenea gânduri şi opinii — asemenea cuvinte diavolești — sunt 
auzite şi văzute în mod obișnuit. Dacă ai astfel de gânduri şi opinii, eşti 
dispus să cooperezi cu alții? Eşti capabil să obţii o cooperare armonioasă? 
Nu este uşor; este, într-o oarecare măsură, o provocare! Cuvintele 
„cooperare armonioasă” sunt uşor de spus — doar deschide gura şi ies 
imediat. Dar când vine timpul să le practici, piedicile din interiorul tău se 
întrevăd a fi mari. Gândurile tale merg dintr-un loc în altul. Uneori, când 
eşti într-o dispoziţie bună, s-ar putea, totuși, să fii capabil să ai un pic de 
părtăşie cu ceilalți; dar, dacă ești într-o stare proastă şi eşti blocat de firi 
corupte, nu vei fi deloc capabil să le practici. Unii oameni, în calitate de 
conducători, nu pot coopera cu nimeni. Îi privesc mereu cu dispreț pe 
ceilalți, sunt mereu selectivi cu ceilalți şi, când văd neajunsurile altora, îi 
judecă şi îi atacă. Acest lucru îi face mere putrede pe astfel de conducători 
şi ei sunt înlocuiți. Oare ei nu înţeleg ce înseamnă cuvintele „cooperare 
armonioasă”? De fapt, le înţeleg destul de bine, dar, pur şi simplu, nu sunt 
în stare să le pună în practică. De ce nu le pot pune în practică? Pentru că 
preţuiesc prea mult statutul, iar firea lor este prea arogantă. Ei vor să se dea 
în spectacol şi, când au obținut statutul, nu-l vor lăsa să le scape, de teamă 


ca acesta să nu cadă pe mâna altuia şi să nu rămână ei înşişi fără putere 


reală. Le este frică să nu fie lăsați pe dinafară de ceilalți şi să nu fie puşi la 
loc de cinste, se tem că vorbele lor nu au putere sau autoritate. De asta se 
tem ei. Cât de departe ajunge aroganţa lor? Își pierd raţiunea și întreprind 
acțiuni arbitrare şi pripite. Şi ce rezultă din asta? Nu numai că își 
îndeplinesc prost datoria, dar şi acţiunile lor constituie o perturbare şi o 
tulburare şi sunt repartizați din nou şi înlocuiți. Spune-Mi, există vreun loc 
unde o astfel de persoană, cu o asemenea fire, să fie aptă să îndeplinească o 
datorie? Mi-e teamă că, oriunde ar fi repartizată, nu își va îndeplini cum se 
cuvine datoria. Ea nu poate să coopereze cu ceilalți — ei bine, atunci 
înseamnă asta că va fi capabilă să îşi îndeplinească bine o datorie pe cont 
propriu? Cu siguranță nu. Dacă îşi îndeplineşte o datorie pe cont propriu, va 
fi şi mai puţin reținută, chiar mai capabilă de acțiuni arbitrare şi pripite. 
Măsura în care îţi poţi îndeplini bine datoria nu este o chestiune care ține de 
aptitudinile tale, măreţia calibrului tău, umanitatea, abilitățile sau 
priceperile tale; se rezumă la măsura în care eşti o persoană care acceptă 
adevărul şi în care eşti capabil să pui adevărul în practică. Dacă eşti capabil 
să pui adevărul în practică şi să îi tratezi pe ceilalți în mod corect, poţi să 
obţii o cooperare armonioasă cu ceilalți. Cheia în privinţa faptului că o 
persoană își poate îndeplini bine datoria şi poate obţine o cooperare 
armonioasă cu ceilalți sau nu constă în măsura în care poate să accepte 
adevărul şi să 1 se supună. Calibrul oamenilor, darurile, aptitudinile, vârsta 
etc. nu reprezintă principalul lucru, toate sunt secundare. Cel mai important 
lucru este să vedem dacă o persoană iubeşte adevărul și dacă poate să îl 
practice. După ce ascultă o predică, cei care iubesc adevărul şi pot să 
practice adevărul o vor recunoaște ca fiind corectă. În viaţa reală, atunci 
când au de-a face cu oameni, evenimente şi obiecte, vor implementa aceste 
adevăruri. Vor pune adevărul în practică, acesta va deveni propria lor 


realitate şi o parte din viaţa lor. Va reprezenta criteriile şi principiile după 


care se comportă şi fac lucruri; va deveni ceea ce trăiesc şi afişează. Când 
ascultă o predică, cei care nu iubesc adevărul vor recunoaşte şi ei că este 
corectă şi vor crede că înţeleg totul. Ei au consemnat, în inima lor, 
doctrinele, dar care sunt principiile şi criteriile pe care le folosesc pentru a 
lua în considerare un lucru atunci când îl îndeplinesc? Ei iau mereu în 
considerare lucrurile în funcţie de propriile interese; ei nu iau în considerare 
lucrurile folosind adevărul. Se tem că practicarea adevărului îi va face să 
aibă de pierdut şi le este frică să nu fie judecaţi şi priviți de sus de ceilalți — 
să nu îşi piardă imaginea. Ei sunt ezitanți în privinţa lucrurilor pe care le iau 
în considerare, apoi, în cele din urmă, se gândesc: „Îmi voi proteja, pur şi 
simplu, statutul, reputaţia și interesele, acesta este principalul lucru. Când 
aceste lucruri vor fi satisfăcute, voi fi mulţumit. Dacă aceste lucruri nu sunt 
satisfăcute, nu voi fi bucuros să practic adevărul şi nici nu-l voi considera 
ca fiind un lucru plăcut”. Este aceasta o persoană care iubeşte adevărul? În 
niciun caz. Unii oameni sunt foarte serioşi când ascultă predici, şi chiar iau 
notițe. De fiecare dată când aud un cuvânt cheie sau o expresie importantă, 
le consemnează într-un caiet, dar nu le folosesc și nu le aplică ulterior. 
Nicio schimbare reală nu este vizibilă, indiferent cât timp a trecut. O astfel 
de persoană pare a fi cineva care iubeşte adevărul? Cineva care iubeşte şi 
înţelege adevărul este capabil să-l pună în practică, pe când cineva care 
înțelege, dar nu iubeşte adevărul, nu îl pune în practică. Cel mai mare 
indicator al faptului că cineva iubeşte adevărul este dacă îl poate pune în 
practică. Credeţi că cineva care nu iubește adevărul poate deosebi binele de 
rău? (Nu poate.) De fapt, poate. De exemplu, dacă a fost binevoitor cu 
cineva în trecut, dar apoi acea persoană îi ofensează interesele, va spune: 
„Persoana aceasta e de neconceput. Am ajutat-o înainte, iar acum mă 
tratează aşa!” Vezi, ei vorbesc despre conștiință, dar ce standard folosesc 


pentru a măsura conştiinţa unei persoane sau binele şi răul? Oricine le este 


de folos şi orice cuvinte sau fapte îi avantajează — aceste lucruri sunt 
pozitive, pe când tot ceea ce nu e benefic pentru ei este negativ. lată cât de 
egoistă este perspectiva lor. Credeţi că acest tip de persoană poate câștiga 
adevărul? (Nu, nu poate.) De ce nu? (Ei nu pot câștiga adevărul pentru că 
acţiunile lor sunt neprincipiale şi ei nu practică conform adevărului. În 
schimb, acționează în beneficiul propriu şi uneltesc pentru ei înşiși în toate 
privințele.) Exact. Ei nu pot câştiga adevărul. Pentru ce fel de persoană este 
pregătit adevărul? Este pregătit pentru oamenii care iubesc adevărul și sunt 
capabili să renunțe la totul pentru el. Aceştia sunt oamenii care pot câştiga 
adevărul și cărora, în ultimă instanţă, adevărul le aparține şi le este dat. Asta 
înseamnă să fii capabil să pui adevărul în practică şi să trăieşti adevărul cu 
orice preţ, chiar dacă presupune să-ți sacrifici interesele personale sau 
lucrurile pe care le iubeşti cel mai mult şi să le sacrifici pe toate. În acest fel 


se poate dobândi adevărul. 


Ce credeți că preţuiesc oamenii cel mai mult? Este viaţa umană? (Da.) 
De fapt, nu este. Să presupunem că ţi s-a cerut să îţi dai viața pentru 
Dumnezeu. Ai putea să renunți la ea? Să presupunem că ţi s-a cerut să te 
oferi lui Dumnezeu şi să mori imediat, ai putea să o faci? Sunt unii care pot 
face asta. Viaţa, așadar, nu este cel mai important lucru pentru oameni, 
deoarece într-adevăr unii sunt pregătiți să se ofere lui Dumnezeu sau să-și 
dea viața pentru Dumnezeu, oricând şi oriunde. Dar când interesele lor 
personale sau reputația şi statutul lor sunt în joc, mai ales atunci când le 
implică viitorul şi destinul, pot ei să pună în practică adevărul şi să se 
lepede de propriul trup? Acesta este lucrul cel mai greu de făcut. Care sunt 
cele mai importante lucruri pentru o persoană aflată în această situație? 
(Interesele, viitorul şi destinul său.) Corect. Nu viaţa, ci interesele, statutul, 
viitorul şi destinul propriu — acestea sunt lucrurile pe care oamenii le 


apreciază şi le preţuiesc cel mai mult. Cineva care îşi poate da viaţa pentru 


Dumnezeu nu e neapărat o persoană care iubeşte adevărul şi pune adevărul 
în practică. A fi capabil să-ți dai viața pentru Dumnezeu poate fi doar un 
slogan. Tu spui că îți poţi oferi viaţa lui Dumnezeu, dar ești capabil să 
renunti la beneficiile statutului? Să renunți la mândrie? Care e mai uşor de 
sacrificat? (E mai ușor să-ți sacrifici viața.) Da. Când unii oameni se 
confruntă cu alegerea, deși își pot sacrifica propriile vieți, nu sunt în stare să 
renunţe la beneficiile statutului sau să renunțe la propria cale greșită. Să 
spunem că ai avea de ales între două drumuri. Unul este drumul de a fi o 
persoană cinstită, a spune adevărul şi ceea ce este în inima ta, a-ți împărtăși 
inima cu ceilalți sau a-ți recunoaște greșelile și a spune lucrurilor pe nume, 
arătându-le altora urâţenia corupţiei tale şi făcându-te de ruşine. Celălalt 
este drumul de a-ți oferi viața în martiriu pentru Dumnezeu şi de a intra în 
Împărăţia cerurilor când vei muri. Pe care îl alegi? Unii ar putea spune: 
„Aleg să renunţ la viața mea pentru Dumnezeu. Sunt dispus să mor pentru 
EI; după moarte, voi avea răsplata mea şi voi intra în Împărăţia cerurilor.” 
Jertfirea vieţii pentru Dumnezeu poate fi realizată printr-un singur efort 
puternic de către cei cu hotărâre. Însă a practica adevărul şi a fi o persoană 
cinstită pot fi realizate cu un astfel de efort? Nu pot, nici măcar cu două 
eforturi. Dacă ai voinţă când faci un lucru, îl poţi face bine dintr-un singur 
efort; dar un singur exemplu de a spune adevărul fără o minciună nu te face 
o persoană cinstită odată pentru totdeauna. A fi o persoană cinstită 
presupune să îți schimbi firea, iar asta necesită zece sau douăzeci de ani de 
experienţă. Trebuie să-ți înlături firea înșelătoare de minciuni și duplicitate 
înainte de a putea atinge standardul primar de a fi o persoană cinstită. Nu 
este ceva greu pentru toată lumea? Este o provocare enormă. Dumnezeu 
vrea acum să desăvârşească şi să câștige un grup de oameni, iar toţi cei care 
urmăresc adevărul trebuie să accepte judecata şi mustrarea, încercările şi 


rafinarea, al căror ţel este să le înlăture firile înșelătoare și să-i transforme în 


oameni cinstiți, oameni care se supun lui Dumnezeu. Acesta nu este un 
lucru care poate fi realizat din prima; necesită credință adevărată şi trebuie 
să înduri multe încercări şi multă rafinare înainte de a-l putea obţine. Dacă 
Dumnezeu ţi-ar cere acum să fii o persoană cinstită şi să spui adevărul, ceva 
ce implică faptele şi viitorul şi soarta ta, ale căror consecinţe ar putea să nu 
fie în avantajul tău, iar ceilalți nu ar mai avea o părere bună despre tine şi ai 
simți tu însuţi că reputaţia ta a fost distrusă — în astfel de circumstanțe, ai 
putea să fu franc şi să rosteşti adevărul? Ai mai putea să fii cinstit? Acesta 
este cel mai greu lucru de făcut, mult mai greu decât să renunti la viaţa ta. 
S-ar putea să spui: „A mă face să spun adevărul nu va fi de ajuns. Prefer să 
mor pentru Dumnezeu decât să spun adevărul. Nu vreau deloc să fiu o 
persoană cinstită. Aș prefera să mor decât să-i fac pe toți să mă privească cu 
dispreţ şi să creadă că sunt o persoană obișnuită.” Ce lucru arată aceste 
afirmaţii că oamenii preţuiesc cel mai mult? Ceea ce preţuiesc oamenii cel 
mai mult sunt statutul şi reputaţia lor — lucruri care sunt controlate de firile 
lor satanice. Viaţa este pe al doilea loc. Dacă situația i-ar obliga, ei şi-ar 
aduna puterea pentru a-şi da viaţa, dar nu e uşor de renunţat la statut și 
reputație. Pentru oamenii care cred în Dumnezeu, a-şi da viaţa nu este cel 
mai important lucru; Dumnezeu le cere oamenilor să accepte adevărul şi să 
fie cu adevărat oameni cinstiți care spun orice se află în inimile lor, 
deschizându-se şi expunându-se înaintea tuturor. E uşor de făcut asta? (Nu, 
nu e.) De fapt, Dumnezeu nu îţi cere să renunţi la viaţa ta. Viaţa nu ti-a fost 
dată de Dumnezeu? La ce I-ar folosi viaţa ta lui Dumnezeu? Dumnezeu nu 
o vrea. El vrea ca tu să vorbeşti sincer, să spui cine eşti şi ce crezi în inima 
ta. Poţi să spui aceste lucruri? Aici, sarcina devine dificilă şi poţi spune: 
„Pune-mă să muncesc din greu şi aş avea puterea să o fac. Pune-mă să-mi 
sacrific toate proprietățile şi aş putea să o fac. Aș putea să-mi abandonez cu 


ușurință părinții şi copiii, căsătoria şi cariera. Dar să spun ce este în inima 


mea, să vorbesc sincer — acesta este singurul lucru pe care nu-l pot face.” 
Care este motivul pentru care nu o poți face? Este că, odată ce o faci, 
oricine te cunoaşte sau îți este familiar, te va vedea diferit. Nu te va mai 
admira. Îţi vei fi pierdut imaginea şi vei fi fost complet umilit, iar 
integritatea şi demnitatea ta nu vor mai exista. Statutul şi prestigiul tău înalt 
nu vor mai fi în inimile celorlalți. Acesta este motivul pentru care, în astfel 
de circumstanțe, orice ar fi, nu vei spune adevărul. Când oamenii se 
confruntă cu asta, se dă o luptă în inimile lor, iar când acea bătălie se 
încheie, unii, în cele din urmă, depăşesc dificultățile, în timp ce alții nu fac 
asta şi rămân controlați de firile lor satanice corupte şi de propriul statut, 
reputație şi aşa-zisa demnitate. Aceasta este o dificultate, nu-i aşa? Doar să 
vorbeşti sincer şi să spui adevărul nu reprezintă vreo mare ispravă şi, totuşi, 
atât de mulți eroi curajoşi, atât de mulți oameni care au jurat să-şi dedice şi 
să-şi sacrifice viețile pentru Dumnezeu şi atât de mulţi care I-au spus lucruri 
grandioase lui Dumnezeu găsesc acest lucru imposibil de realizat. Ce vreau 
să spun prin asta? Când Dumnezeu cere oamenilor să-și îndeplinească bine 
datoria, El nu le cere să săvârşească un anumit număr de sarcini sau să ducă 
la capăt vreun angajament măreț şi nici nu are nevoie ca ei să realizeze 
vreun demers important. Ceea ce vrea Dumnezeu este ca oamenii să fie în 
stare să facă tot ce pot într-un mod practic şi să trăiască potrivit cuvintelor 
Sale. Dumnezeu nu are nevoie ca tu să fii măreț sau nobil ori să săvârşești 
vreo minune, şi nici nu vrea să vadă surprize plăcute în tine. El nu are 
nevoie de astfel de lucruri. Dumnezeu nu are nevoie decât să practici 
potrivit cuvintelor Sale, cu statornicie. Atunci când asculți cuvintele lui 
Dumnezeu, fă ceea ce ai înţeles, du la bun sfârșit ceea ce ai priceput, 
aminteşte-ţi bine ce ai auzit şi apoi, când vine momentul să practici, fă asta 
potrivit cuvintelor lui Dumnezeu. Lasă-le să devină viaţa ta, realitățile tale 


şi ceea ce trăieşti. Astfel, Dumnezeu va fi mulțumit. Tu cauţi întotdeauna 


măreția, noblețea şi statutul; întotdeauna cauţi preamărirea. Cum Se simte 
Dumnezeu când vede asta? El urăște acest lucru şi Se va îndepărta de tine. 
Cu cât urmăreşti mai mult lucruri ca măreția, noblețea, şi să fu superior 
celorlalți, distins, extraordinar și demn de remarcat, cu atât mai dezgustător 
te găseşte Dumnezeu. Dacă nu meditezi la propria persoană şi nu te 
pocăieşti, atunci Dumnezeu te va dispreţui și Se va lepăda de tine. Evită să 
devii cineva pe care Dumnezeu îl consideră dezgustător; fii o persoană pe 
care Dumnezeu o iubește. Aşadar, cum poate cineva să dobândească iubirea 
lui Dumnezeu? Acceptând adevărul cu ascultare, stând în poziția unei ființe 
create, acționând în baza cuvintelor lui Dumnezeu în mod pragmatic, 
realizându-și îndatoririle cum se cuvine, fiind o persoană cinstită şi trăind o 
asemănare umană. Este de ajuns, Dumnezeu va fi mulţumit. Oamenii 
trebuie să fie siguri că nu au ambiţie sau că nu întrețin vise deșarte, că nu 
caută faimă, câştiguri şi statut sau să iasă în evidență din mulțime. Și mai 
mult, nu trebuie să încerce să fie o persoană măreață sau supraumană, 
superioară printre oameni şi care îi face pe alţii să i se închine. Aceasta este 
dorința umanităţii corupte şi este calea Satanei; Dumnezeu nu mântuieşte 
astfel de oameni. Dacă oamenii urmăresc neîncetat faima, câştigurile şi 
statutul fără să se pocăiască, atunci pentru ei nu există niciun leac, ci un 
singur final: să fie eliminați. Astăzi, dacă vă grăbiţi să vă pocăiţi, mai este 
timp; dar când va veni ziua în care Dumnezeu Își încheie lucrarea, iar 
dezastrele vor fi şi mai mari, atunci nu veţi mai avea şansa. Când vine acea 
vreme, toţi cei care urmăresc faima, câştigurile şi statutul, însă refuză cu 
încăpățânare să se pocăiască, vor fi alungaţi. Voi toți trebuie să înţelegeți 
limpede ce fel de oameni mântuiește lucrarea lui Dumnezeu şi care este 
sensul mântuirii de la El. Dumnezeu le cere oamenilor să vină înaintea Lui 
să-l asculte cuvintele, să accepte adevărul, să-și înlăture firile corupte şi să 


practice aşa cum spune şi poruncește Dumnezeu. Asta înseamnă să trăiască 


potrivit cuvintelor Lui, ca ceva opus propriilor noțiuni şi închipuiri şi 
filosofii satanice sau urmăririi „fericirii” omeneşti. Oricine nu ascultă 
cuvintele lui Dumnezeu sau nu acceptă adevărul, ci încă trăieşte, 
impenitent, după filosofiile Satanei și cu o fire satanică, acest tip de 
persoană nu poate să fie mântuită de Dumnezeu. Îl urmezi pe Dumnezeu, 
însă, desigur, asta şi pentru că Dumnezeu te-a ales — dar care este 
semnificația faptului că Dumnezeu te alege pe tine? Este acela de a te 
schimba într-o persoană care are încredere în Dumnezeu, care Îl urmează cu 
adevărat pe Dumnezeu, care poate renunţa la tot pentru El şi care este 
capabilă să urmeze calea lui Dumnezeu; într-o persoană care s-a lepădat de 
propria fire satanică, fără a-l mai urma pe Satana sau a mai trăi sub 
stăpânirea lui. Dacă Îl urmezi pe Dumnezeu și îţi realizezi datoria în casa 
Lui, dar încalci adevărul în toate privințele şi nu practici sau nu 
experimentezi conform cuvintelor Lui, poate chiar împotrivindu-l-te, ai 
putea fi acceptat de Dumnezeu? Categoric nu. Ce vreau să spun prin asta? 
Să-ţi realizezi datoria nu este, de fapt, dificil şi nici greu de făcut într-o 
manieră devotată şi la un standard acceptabil. Nu trebuie să-ţi sacrifici viaţa 
sau să faci vreun lucru deosebit sau dificil, trebuie, pur şi simplu, să urmezi 
onest și statornic cuvintele şi instrucțiunile lui Dumnezeu, neadăugând 
propriile idei sau desfășşurându-ți propriile activităţi, ci mergând pe calea 
urmăririi adevărului. Dacă oamenii pot face asta, vor avea, practic, o 
asemănare umană. Atunci când au o supunere adevărată față de Dumnezeu 
şi au devenit persoane oneste, vor avea asemănarea unei adevărate ființe 


umane. 

Pentru a-ți îndeplini bine datoria, trebuie măcar 
să fii înzestrat cu o conștiință şi cu rațiune 


Multi oameni sunt eliminați după ce îşi îndeplinesc îndatoririle doar un 
an sau doi sau doar între trei și cinci ani. Care e motivul principal? Se poate 
spune că, în primul rând, e faptul că acei oameni nu au conştiinţă sau 
rațiune și că lor le lipseşte umanitatea. Nu numai că nu acceptă adevărul, 
dar mai şi provoacă perturbări şi tulburări și sunt mereu superficiali în timp 
ce îşi îndeplinesc îndatoririle. Nu ascultă niciodată, indiferent cum li se 
oferă părtăşie despre adevăr şi sunt inflexibili şi sfidători când sunt 
emondaţi. În cele din urmă, nu rămâne o altă opţiune decât de a-i îndepărta 
şi a-i elimina. Ce problemă ilustrează acest lucru? Pentru a-şi îndeplini 
îndatoririle, oamenii trebuie să aibă măcar conștiință şi rațiune; fără ele, le 
va fi greu să fie de neclintit. Toţi cei care sunt lipsiţi de conștiință și rațiune 
nu au umanitate şi nu pot accepta adevărul, aşa că Dumnezeu nu îi poate 
mântui ŞI, chiar dacă vor munci, nu o vor face în mod adecvat. Aceasta e o 
problemă pe care trebuie să o vezi clar. Când vei întâlni în viitor oameni 
fără conştiinţă sau rațiune — adică oameni care nu au umanitate — va trebui 


să îi îndepărtezi cât mai repede posibil. 


Unu oameni nu își asumă nicio responsabilitate atunci când îşi 
îndeplinesc datoria, sunt întotdeauna superficiali. Deşi pot să vadă 
problema, nu sunt dispuși să caute o soluţie şi se tem să ofenseze oamenii, 
aşa că se pripesc când fac lucruri, astfel încât lucrarea trebuie refăcută. De 
vreme ce îndeplinești această datorie, ar trebui să-ţi asumi responsabilitatea 
pentru aceasta. De ce nu o iei în serios? De ce eşti superficial? Și eşti 
neatent în responsabilitățile tale atunci când îți îndeplinești datoria în acest 
fel? Indiferent cine îşi asumă responsabilitatea principală, toți ceilalți sunt 


responsabili pentru supravegherea lucrurilor, toată lumea trebuie să aibă 


această povară şi acest simţ al responsabilităţii — însă niciunul dintre voi nu 
acordă atenţie, sunteți chiar superficiali, nu aveţi loialitate, sunteți neatenți 
în îndatoririle voastre! Nu este vorba de faptul că nu puteți să vedeți 
problema, ci că nu sunteți dispuşi să vă asumaţi responsabilitatea — şi nici 
nu vreţi să acordaţi vreo atenţie acestei chestiuni atunci când vedeți 
problema, vă mulțumiți cu „destul de bine”. A fi superficial în acest fel nu 
este oare o încercare de a-L înşela pe Dumnezeu? Dacă, atunci când am 
lucrat şi am avut părtăşie despre adevăr cu voi, aş fi crezut că „destul de 
bine” era acceptabil, atunci după cum se cuvine fiecăruia dintre calhbrele şi 
căutările voastre, ce ați putea câștiga din asta? Dacă aş fi avut aceeași 
atitudine ca voi, nu ați putea câştiga nimic. De ce spun acest lucru? Partial 
este pentru că voi nu faceţi nimic sincer şi parțial pentru că aveţi un calibru 
destul de redus, sunteți destul de amorțiți. Din cauză că vă văd pe toți 
amorțiți, fără dragoste de adevăr şi că nu urmăriţi adevărul, precum şi din 
cauza calibrelor voastre slabe, trebuie să vorbesc detaliat. Trebuie să vă 
spun totul în detaliu, să descompun lucrurile şi să le fragmentez în discursul 
Meu, să vorbesc despre lucruri din toate punctele de vedere, în toate 
modurile. Doar atunci înțelegeți puţin. Dacă aş fi superficial cu voi şi aş 
vorbi puţin despre orice subiect, oricând aş avea chef, fără a chibzui la asta 
şi fără a Mă deranja, fără a-Mi pune sufletul în asta, nevorbind când nu am 
chef, ce ați putea câştiga? Având calibre ca ale voastre, nu ați înţelege 
adevărul. Nu aţi câştiga nimic, şi cu atât mai puţin nu aţi atinge mântuirea. 
Dar nu pot face asta; în schimb, trebuie să vorbesc în detaliu. Trebuie să dau 
exemple privind stările fiecărui tip de persoană, atitudinile pe care oamenii 
le au faţă de adevăr și fiecare fel de fire coruptă; numai atunci veți pricepe 
ceea ce spun şi veţi înțelege ceea ce auziţi. Indiferent despre ce aspect al 
adevărului este părtăşia, Eu vorbesc prin diferite mijloace, cu stiluri de 


părtăşie pentru adulți şi pentru copii şi, de asemenea, sub formă de 


raționamente şi poveşti, folosind teoria şi practica şi vorbind despre 
experienţe, pentru ca oamenii să poată să înţeleagă adevărul și să pătrundă 
în realitate. În acest fel, cei care au calibru şi inimi vor avea șansa să 
înţeleagă şi să accepte adevărul și să fie mântuiți. Dar atitudinea voastră faţă 
de datorie a fost întotdeauna una de superficialitate, de a tărăgăna lucrurile 
şi nu sunteți preocupați de cât de multă întârziere cauzaţi. Nu vă gândiţi la 
cum să căutați adevărul pentru a rezolva problemele, nu vă gândiţi la modul 
în care să vă îndepliniți datoria cum trebuie pentru a fi capabili să fiți 
mărturie pentru Dumnezeu. Asta înseamnă să vă neglijați datoria. Prin 
urmare, viața voastră evoluează foarte încet, dar pe voi nu vă supără cât 
timp ați pierdut. De fapt, dacă v-aţi îndeplini datoria în mod conştiincios şi 
responsabil, nu ar dura nici măcar cinci sau şase ani până când aţi putea să 
vorbiți despre experienţele voastre şi să mărturisiți pentru Dumnezeu, iar 
diferitele lucrări ar fi realizate cu un mare efect — însă voi nu sunteţi dornici 
să fiți atenți la intenţiile lui Dumnezeu şi nici nu tindeți spre adevăr. Sunt 
unele lucruri pe care nu știți cum să le faceţi, aşa că vă dau instrucțiuni 
exacte. Nu trebuie să vă gândiţi, trebuie doar să ascultați și să-i dați drumul. 
Aceasta este singura şi puţina responsabilitate pe care trebuie să v-o asumaţi 
— dar chiar și aceasta vă depăşeşte. Unde este loialitatea voastră? Nu se 
vede nicăieri! Tot ceea ce faceţi este să spuneţi lucruri care sună plăcut. În 
inimile voastre, știți ce ar trebui să faceţi, dar pur și simplu nu practicaţi 
adevărul. Aceasta este răzvrătire împotriva lui Dumnezeu şi, la bază, stă o 
lipsă de iubire pentru adevăr. În inimile voastre, ştiţi foarte bine cum să 
acționaţi în conformitate cu adevărul — pur și simplu nu îl puneţi în practică. 
Aceasta este o problemă gravă; vă uitaţi la adevăr fără să-l puneţi în 
practică. Nu sunteţi deloc persoane care I se supun lui Dumnezeu. Pentru a 
îndeplini o datorie în casa lui Dumnezeu, trebuie măcar să căutaţi şi să 


practicaţi adevărul şi să acționaţi conform principiilor. Dacă nu poți practica 


adevărul în îndeplinirea îndatoririlor tale, atunci unde poți să-l practici? lar 
dacă nu practici nimic din adevăr, atunci ești un neîncrezător. Care este 
scopul tău, cu adevărat, dacă nu accepţi adevărul — cu atât mai puţin îl 
practici — şi, pur şi simplu, faci lucrurile de mântuială în casa lui 
Dumnezeu? Vrei să faci din casa lui Dumnezeu căminul tău de bătrâni sau o 
casă de caritate? Dacă da, te înşeli — casa lui Dumnezeu nu are grijă de 
profitori, de risipitori. Orice persoană cu o umanitate slabă, care nu îşi 
îndeplineşte cu bucurie datoria, care este nepotrivit să îndeplinească o 
datorie, trebuie să fie înlăturat; toţi neîncrezătorii care nu acceptă deloc 
adevărul trebuie să fie eliminaţi. Unii oameni înțeleg adevărul, dar nu pot să 
îl pună în practică atunci când îşi realizează îndatoririle. Când văd o 
problemă, ei nu o rezolvă şi, chiar dacă ştiu că este responsabilitatea lor, nu 
se dedică în totalitate acelui lucru. Dacă nici măcar nu duci la îndeplinire 
responsabilităile de care ești capabil, atunci ce valoare sau efect ar putea 
avea realizarea datoriei tale? Are sens să crezi în Dumnezeu astfel? Cineva 
care înţelege adevărul, dar nu îl poate practica şi care nu poate suporta 
greutățile pe care ar trebui să le suporte — o astfel de persoană nu este aptă 
să realizeze o datorie. Unii oameni care îndeplinesc o datorie o fac într- 
adevăr doar pentru a fi hrăniţi. Sunt cerşetori. Ei cred că, dacă îndeplinesc 
câteva sarcini în casa lui Dumnezeu, casa și masa le vor fi asigurate şi vor fi 
aprovizionaţi fără a fi nevoie să-şi ia un loc de muncă. Există un astfel de 
chilipir? Casa lui Dumnezeu nu aprovizionează trântorii. Dacă o persoană 
care nu practică adevărul câtuşi de puţin și care este în mod constant 
superficială în îndeplinirea datoriei sale spune că are credinţă în Dumnezeu, 
o va recunoaște Dumnezeu? Toţi oamenii de acest fel sunt neîncrezători şi, 


după cum îi vede Dumnezeu, răufăcători. 


Oamenii care cred cu adevărat în Dumnezeu își îndeplinesc îndatoririle 


cu bunăvoință, fără a-şi calcula propriile pierderi şi câștiguri. Indiferent 


dacă eşti cineva care urmăreşte adevărul, trebuie să te bazezi pe conştiinţa și 
pe rațiunea ta şi să depui într-adevăr efort atunci când îți îndeplinești 
datoria. Ce înseamnă să depui cu adevărat efort? Dacă te mulțumeşti doar să 
faci un efort simbolic şi să înduri puţine greutăți fizice, dar nu îţi iei datoria 
deloc în serios sau nu cauţi adevărurile-principii, atunci asta nu înseamnă 
altceva decât că eşti superficial — nu înseamnă că depui într-adevăr efort. 
Cheia pentru a face un efort este să-ți pui toată inima în acest lucru, să te 
temi de Dumnezeu în inima ta, să fii atent la intențiile lui Dumnezeu, să fii 
îngrozit de ideea de a te răzvrăti împotriva lui Dumnezeu şi de a-L răni pe 
Dumnezeu şi să înduri orice greutăți pentru a-ți îndeplini bine datoria şi 
pentru a-L mulţumi pe Dumnezeu: dacă ai o inimă iubitoare de Dumnezeu 
în acest fel, îți vei putea îndeplini datoria în mod corespunzător. Dacă nu 
există frică de Dumnezeu în inima ta, nu vei avea nicio povară atunci când 
îti îndeplineşti datoria, nu vei fi deloc interesat de ea şi vei fi inevitabil 
superficial şi vei face lucrurile mecanic, fără a produce niciun efect real — 
ceea ce nu înseamnă a îndeplini o datorie. Dacă ai cu adevărat un simţ al 
poverii şi crezi că a-ţi îndeplini datoria este responsabilitatea ta personală şi 
că, dacă nu o faci, nu ești apt să trăieşti şi ești o fiară, dacă crezi că numai 
dacă îți îndeplinești datoria în mod corespunzător eşti demn de a fi numit 
fiinţă umană şi te poți confrunta cu propria conștiință — dacă ai acest simţ al 
poverii atunci când îți îndeplineşti datoria — atunci vei putea să faci totul cu 
conștiință și vei putea să cauţi adevărul şi să faci lucrurile în conformitate 
cu principiile şi astfel vei putea să-ți faci datoria în mod corespunzător și să- 
L mulțumeşti pe Dumnezeu. Dacă ești demn de misiunea pe care 
Dumnezeu ţi-a dat-o şi de tot ceea ce Dumnezeu a sacrificat pentru tine şi 
de așteptările Sale de la tine, atunci asta înseamnă că depui într-adevăr 
efort. Înţelegi acum? Dacă doar faci lucrurile mecanic în îndeplinirea 


datoriei tale şi nu cauţi deloc să obţii rezultate, eşti un ipocrit, un lup 


deghizat în oaie. S-ar putea să-i păcăleşti pe oameni, dar nu poți să-L tragi 
pe sfoară pe Dumnezeu. Dacă nu există un preţ real și loialitate atunci când 
îti îndeplineşti datoria, atunci aceasta nu este la înălțimea standardului. 
Dacă nu depui într-adevăr efort în credinţa ta în Dumnezeu şi în 
îndeplinirea datoriei tale; dacă mereu faci totul mecanic şi eşti superficial în 
acțiunile tale, ca un non-credincios care lucrează pentru şeful său; dacă faci 
doar un efort simbolic, nu îţi foloseşti mintea, faci lucrurile de mântuială de 
pe o zi pe alta, fără să raportezi problemele când le vezi, văzând ceva vărsat 
şi să nu cureţi şi respingând fără discriminare tot ceea ce nu este în 
beneficiul tău — atunci nu este asta o problemă? Cum ar putea o astfel de 
persoană să fie membru al casei lui Dumnezeu? Astfel de oameni sunt non- 
credincioşi; nu aparțin casei lui Dumnezeu. Niciunul dintre ei nu este 
recunoscut de către Dumnezeu. Dacă ești sau nu sincer şi dacă ai depus 
vreun efort sau nu atunci când ţi-ai îndeplinit datoria, Dumnezeu ţine 
socoteală şi tu, de asemenea, o ştii prea bine. Deci, ați depus vreodată într- 
adevăr efort în îndeplinirea datoriei voastre? Ai luat-o vreodată în serios? 
Ai tratat-o ca pe responsabilitatea ta, ca pe obligaţia ta? Ţi-ai însuşit-o? 
Trebuie să reflectezi în mod corespunzător asupra acestor chestiuni şi să le 
cunoşti, ceea ce va face să-ţi fie mai uşor să rezolvi problemele care există 
în îndeplinirea datoriei tale şi vor fi benefice pentru intrarea ta în viaţă. 
Dacă ești întotdeauna iresponsabil atunci când îți îndeplineşti datoria și nu 
raportezi conducătorilor şi lucrătorilor problemele atunci când le descoperi, 
nici nu cauţi adevărul pentru a le rezolva singur, gândindu-te mereu „cu cât 
mai puțină bătaie de cap, cu atât mai bine”, trăind mereu după filosofii 
pentru interacțiuni lumești, fiind mereu superficial când îți îndeplinești 
datoria, neavând niciodată loialitate şi fără a accepta deloc adevărul atunci 
când eşti emondat — dacă îți îndeplineşti datoria în acest fel, ești în pericol; 


eşti unul dintre muncitori. Muncitorii nu sunt membri ai casei lui 


Dumnezeu, ci angajaţi, lucrători angajaţi. Când lucrarea se termină, ei vor fi 
eliminaţi şi, în mod natural, vor fi cufundaţi în catastrofă. Oamenii din casa 
lui Dumnezeu sunt diferiți; atunci când își îndeplinesc datoria, nu o fac 
pentru bani, ca să facă efort sau să obţină binecuvântări. Ei se gândesc: 
„Sunt un membru al casei lui Dumnezeu. Chestiunile care privesc casa lui 
Dumnezeu mă preocupă. Treburile casei lui Dumnezeu sunt treburile mele. 
Ar trebui să-mi pun inima în casa lui Dumnezeu.” Din acest motiv, ei își 
pun inima în orice chestiune care privește casa lui Dumnezeu și îşi asumă 
responsabilitatea pentru aceasta. Îşi asumă responsabilitatea pentru toate 
lucrurile la care se pot gândi și pe care le pot vedea. Sunt atenţi la lucrurile 
care trebuie rezolvate şi își pun lucrurile la inimă. Aceştia sunt oamenii 
casei lui Dumnezeu. Voi sunteţi la fel? (Nu.) Dacă râvniți doar la confortul 
trupului, nu dați atenţie atunci când vedeţi că în casa lui Dumnezeu sunt 
lucruri de care trebuie să vă ocupați, nu ridicați o sticlă de ulei care s-a 
răsturnat, iar inima voastră ştie că acolo există o problemă, dar nu vreți să o 
rezolvați, atunci nu tratați casa lui Dumnezeu ca fiind a voastră. Aşa 
sunteţi? Dacă da, atunci ați căzut atât de departe încât nu există nicio 
diferenţă între voi şi non-credincioşi. Dacă nu vă pocăiţi, atunci trebuie să 
fiți socotiți ca fiind în afara casei lui Dumnezeu; trebuie să fiți abandonaţi și 
eliminaţi. Realitatea este că Dumnezeu doreşte, în inima Sa, să vă trateze ca 
pe membri ai familiei Sale şi, totuși, voi nu acceptați adevărul și sunteți 
mereu superficiali şi iresponsabil în îndeplinirea îndatoririlor voastre. Nu 
vă pocăiţi, indiferent de modul în care vi se oferă părtăşie despre adevăr. 
Voi sunteți cei care v-aţi poziționat în afara casei lui Dumnezeu. Dumnezeu 
doreşte să vă mântuiască şi să vă transforme în membri ai familiei Sale, dar 
voi nu acceptaţi. În acest caz, vă aflaţi în afara casei Lui; sunteţi non- 
credincioși. Cine nu acceptă nici cea mai mică fărâmă de adevăr poate fi 


tratat doar ca un non-credincios. Tu eşti cel care ţi-ai stabilit finalul și 


poziţia. Le-ai stabilit în afara casei lui Dumnezeu. Cine, în afară de voi, este 
de vină pentru acest lucru? Am observat că mulți oameni sunt ca nişte 
animale fără suflet: zi şi noapte, ei ştiu doar să mănânce şi să lucreze, fără 
să bea sau să mănânce vreodată cuvintele lui Dumnezeu și fără să aibă 
niciodată părtășie despre adevăr. Nu înţeleg nimic despre chestiunile 
spirituale în viață şi trăiesc precum non-credincioşii tot timpul; sunt fiare 
deghizate în oameni. Asemenea inși sunt complet inutili şi nu pot fi folosiți 
nici măcar pentru a munci. Sunt risipitori, ar trebui eliminaţi și lăsați rapid 
să plece şi niciunuia dintre ei nu ar trebui să-i fie permis să rămână. 
Oamenii care cred cu adevărat în Dumnezeu sunt aceia care sunt capabili să 
accepte adevărul, care, indiferent cum li se oferă părtăşie despre adevăr sau 
cum sunt emondați, sunt capabili să se supună; aceştia sunt oamenii care au 
această rațiune şi care, de asemenea, sunt capabili să asculte şi să se supună 
când îşi fac datoria. Indiferent ce datorie îndeplinesc, sunt capabili să își 
asume responsabilitatea, să ducă la bun sfârşit sarcina cum se cuvine şi să 
se ocupe de această lucrare. Doar asemenea inși sunt apți să fie numiţi 
oameni şi doar aceștia sunt membrii casei lui Dumnezeu. Oamenii care fac 
muncesc sunt doar nişte profitori, ei sunt dispreţuiți și respinşi de 
Dumnezeu, nu sunt frați şi surori, ci sunt neîncrezători. Dacă te porți cu ei 
ca şi cum ar fi frați şi surori, eşti orb şi nesăbuit. Acum este timpul ca toți să 
fie grupați cu cei de felul lor. Este vremea când Dumnezeu îi dezvăluie pe 
oameni și îi elimină. Dacă voi credeți cu adevărat în Dumnezeu, trebuie să 
urmăriți bine adevărul şi să vă faceți bine datoria. Dacă poţi împărtăşi o 
oarecare mărturie bazată pe experienţă, acest lucru arată că eşti o persoană 
care iubeşte adevărul şi că ai nişte adevăruri-realităţi. Dacă însă nu poţi 
împărtăşi nicio mărturie bazată pe experienţă, atunci eşti un muncitor și eşti 
în pericol de a fi eliminat. Dacă îți îndeplineşti bine datoria, eşti responsabil 


şi loial, atunci eşti un muncitor loial și poți rămâne. Cine nu este un 


muncitor loial trebuie eliminat. Prin urmare, poți rămâne în casa lui 
Dumnezeu și să fii cruțat de dezastru doar prin îndeplinirea datoriei tale. 
Îndeplinirea datoriei tale este crucială. Măcar oamenii din casa lui 
Dumnezeu sunt cinstiți. Sunt inși care sunt demni de încredere în datoria 
lor, care pot să accepte însărcinarea dată de Dumnezeu şi să își 
îndeplinească datoria cu loialitate. Dacă oamenii nu au credinţă adevărată, 
conştiinţă și rațiune şi dacă nu au o inimă cu frică de Dumnezeu sau supusă 
Lui, atunci nu sunt potriviţi pentru a îndeplini îndatoriri. Deşi îşi fac datoria, 
o fac neglijent. Sunt muncitori — oameni care nu s-au căit cu adevărat. 
Asemenea muncitori vor fi eliminaţi mai devreme sau mai târziu. Doar 
muncitorii loiali vor fi cruțați. Deşi muncitorii loiali nu au adevărurile- 
realități, ei au conștiință şi rațiune, sunt capabili să îşi îndeplinească 
îndatoririle cu sinceritate, iar Dumnezeu le permite să fie cruţaţi. Aceia care 
au adevăruri-realități și care pot să aducă o mărturie răsunătoare despre 


Dumnezeu sunt oamenii Săi și vor fi şi ei cruţaţi şi aduși în Impărăția Sa. 


Acum, judecând după atitudinile pe care le nutriți față de îndatoririle 
voastre, după eficienţa în a face lucruri şi după rezultatele pe care le obţineţi 
în îndatoririle voastre, încă nu vă îndepliniţi cum se cuvine îndatoririle. 
Acest lucru se întâmplă deoarece sunteţi prea superficiali şi abordaţi prea 
multe lucruri, făcându-le doar de mântuială; sunteți neatenţi în prea multe 
situaţii şi afișați prea multe manifestări ale ascultării reglementărilor. Care e 
cauza acestor lucruri? Au legătură cu calibrul și ceea ce urmăriți voi? Aşa 
îşi îndeplinesc îndatoririle oamenii cu un calibru foarte slab şi cei confuzi şi 
aşa îşi îndeplinesc îndatoririle şi toți aceia care nu urmăresc adevărul. 
Aşadar, ce urmăriți toți, mai exact? Sunteţi oameni care urmăresc adevărul? 
(Nu.) E destul de evident că nu sunteţi oameni care urmăresc adevărul. Căci 
voi toţi, în funcție de statura curentă, indiferent cât de adâncă sau 


superficială e înțelegerea voastră despre adevăr, ar trebui să practicaţi oricât 


de mult înţelegeți din el — vă e uşor să faceţi acest lucru? Pe baza mediului 
vostru extern şi a factorilor subiectivi, probabil că toți aveți greutăți în a 
face acest lucru. Totuşi, nu sunteți oameni răi, nu sunteți antihrişti, iar 
umanitatea voastră nu e așa de rea. În plus, deşi majoritatea dintre voi aveţi 
un calibru mediu, tot ar trebui să pricepeţi adevărul. Acest lucru garantează 
că nu ar fi atât de dificil pentru voi să urmăriţi adevărul. Unele adevăruri 
adânci s-ar putea să vă depăşească, dar dacă voi vorbi despre ele în termeni 
mai concreţi şi detaliați, veți fi în stare să le înţelegeți şi să le pătrundeți. 
Atâta vreme cât veţi putea înţelege adevărul, indiferent cât de profundă sau 
superficială e înţelegerea voastră şi atât timp cât veţi avea o cale, veți ști 
cum să practicați. Aceasta e condiţia de bază pentru a ajunge să urmăriți şi 
să practicaţi adevărul, una pe care toţi o îndepliniţi. În consecinţă, cu toţii ar 
trebui să fiți capabili să urmăriți şi să practicaţi adevărul. Aşa că de ce nu aţi 
fost capabili să practicați adevărul? Vă împiedică ceva? Nu ar trebui să vă 
împiedice nimic şi ar trebui ca toți să fiți capabili să practicați adevărul şi să 
faceţi lucrurile în conformitate cu principiile incluse în aria îndatoririlor 
voastre. Aveţi această oportunitate minunată şi totuşi nu puteți reuşi. Ce 
demonstrează acest lucru? În primul rând, demonstrează că nu vă place 
adevărul şi că nu vă interesează. În al doilea rând, demonstrează că vă 
lipseşte o înțelegere reală despre cum să urmăriți și să practicaţi adevărul şi 
că vă lipseşte o înţelegere despre ce înseamnă să practicați adevărul, a 
semnificației şi a valorii practicării lui şi a motivului pentru care e prețios să 
îl practicaţi. Fără nicio înţelegere a acestor chestiuni, doar faceți lucrurile de 
mântuială, fără niciun interes pentru adevăr sau pentru practica lui şi tot vă 
spuneţi în sinea voastră: „Care e avantajul de a face lucrurile în 
conformitate cu principile şi de a practica adevărul?” Aceste gânduri 
demonstrează că nu înţelegeți valoarea adevărului, că încă nu aţi 


experimentat pe cont propriu beneficiile faptului de a face lucrurile conform 


principiilor şi ale practicării adevărului și că nu aveţi nicio idee despre 
semnificația lor, de aici şi lipsa voastră de interes în a practica adevărul. 
Deşi sunteţi întrucâtva interesaţi de ascultarea predicilor şi aveţi o oarecare 
curiozitate, dați dovadă de puţin interes când vine vorba despre subiectul 
practicării adevărului. Unii oameni sunt dispuşi să asculte predici şi să 
parcurgă cuvintele lui Dumnezeu şi sunt dispuși să practice adevărul în timp 
ce fac lucruri, dar lasă de dorit când vine timpul să practice, efectiv, 
adevărul. Preferinţele şi filosofule lor pentru interacțiuni lumești ies la 
suprafață şi firile lor corupte, precum lenea, tânjirea după confort, 
înşelătonia şi rivalizarea pentru statut sunt dezvăluite. Sunt complet 
iresponsabili în îndatoririle lor şi nu se ocupă deloc de lucruri în 
conformitate cu adevărurile-principii. Doar trudesc şi muncesc, sunt 
mulțumiți atâta vreme cât evită suferinţa și nu sunt conștiincioși în legătură 
cu nimic. Chiar şi atunci când ştiu că nu şi-au îndeplinit îndatoririle în mod 
adecvat, nu reflectează asupra lor înşişi, ci continuă să îşi îndeplinească 
îndatoririle într-un fel superficial. Pe termen lung, devin amorțiți, obtuzi şi 


apatici. Aceasta e starea unui muncitor. 


Mulţi oameni își doresc să îndeplinească îndatoriri, iar unii sunt 
dispuşi să le îndeplinească, dar de ce li se pare aşa de greu să practice 
adevărul? De ce nu pot să pună în practică nici măcar adevărurile pe care le 
înţeleg? Ce se întâmplă mai exact aici? Credeţi că practicarea adevărului 
este dificilă? (Nu.) Atunci de ce nu sunteți capabili să-l practicaţi? (Nu ne 
place adevărul.) De ce este legată aversiunea faţă de adevăr? (De natura 
unei persoane.) Are legătură cu umanitatea şi natura unei persoane. 
Oamenii care nu au umanitate nu au deloc conștiință şi rațiune, așa că nu 
pot iubi adevărul și simt că nu e de mare folos. Mai cred și că vor avea de 
pierdut dacă vor practica adevărul şi că să fii o persoană cinstită e pentru 


nesăbuiţi, aşa că ei consideră că nu are niciun rost să urmărească adevărul. 


De pildă, când unii oameni sunt jigniți de alţii, încep să se gândească: 
„Trebuie să fac ceva ca să mă răzbun și să le dau de înţeles cât de cumplit 
sunt.” Odată ce un asemenea gând se naște în ei, trebuie oare să-l urmeze? 
Gândurile rele apar în oameni deoarece ei sunt dominați de naturile lor, dar 
oare toți oamenii acționează pe baza acestor gânduri şi le dau atenție? (Nu 
în toate cazurile.) Cât de multe cazuri diferite există? (Uneori, situația nu 
permite, aşa că oamenii sunt incapabili să-şi pună-n aplicare gândurile rele. 
Mai e posibil să aibă conştiinţă şi rațiune şi să îşi dea seama că gândurile lor 
sunt rele, aşa că se controlează în mod conștient.) Da, unii oameni dau 
atenție gândurilor lor rele şi acţionează pe baza lor pentru a-şi oferi 
satisfacție imediat ce se iveşte ocazia — aceștia sunt oameni răi. Indiferent 
ce idee rea are în minte o persoană rea, ea crede mereu că e corectă şi vrea 
întotdeauna să caute o oportunitate de a o preschimba în realitate. Mai 
exact, acești oameni îşi transpun gândurile în acțiuni, transformând răul din 
mintea lor în acţiuni reale, pentru a-şi atinge scopurile. Sunt irațional, nu se 
rețin, nu îşi folosesc conştiinţa pentru a se înfrâna și nici nu reflectează 
asupra lor ca să judece caracterul oportun sau consecințele acţiunilor lor, 
impactul sau răul pe care l-ar putea provoca lor înşişi sau altora. Nu acordă 
atenție acestor lucruri. Fac cum le place şi, pe deasupra, cred: „Un om 
adevărat nu este lipsit de venin. Oamenii trebuie să fie răi şi cruzi, căci, 
dacă nu sunt cruzi, vor fi intimidaţi de toată lumea, însă tuturor le e frică de 
o persoană rea.” Cu cât cugetă mai mult la acest lucru, cu atât devin mai 
convinşi că e corect să gândești în acest fel şi apoi acționează întocmai. E 
comportamentul unei asemenea persoane înfrânat de raționalitate și 
conştiinţă? (Nu este.) Nu e sub o asemenea restricție. Un alt fel de ins are și 
el gânduri similare şi, când are, poate să spargă lucruri ca să-şi verse 
frustrarea, dar nu își va transpune gândurile în acţiuni când vine vremea să 


acționeze. De ce nu o face? (Pentru că raţiunea şi conştiinţa îl pot împiedica 


să facă fapte rele.) Are conștiință şi rațiune, precum şi abilitatea de a 
discerne binele de rău şi poate să hotărască: „Nu pot acționa în acest fel, 
pentru că va aduce atât prejudicii altora, cât și pierderi pentru mine. Ba 
chiar ar putea exista o pedeapsă!” Este capabil să judece dacă gândurile sale 
sunt corecte sau greşite, bune sau rele. După o izbucnire de mânie, va 
reflecta: „Ar trebui să fiu indulgent oricând e posibil. Nu contează; nu voi 
mai interacționa cu acea persoană de acum înainte. Voi învăţa o lecţie din 
acest lucru şi voi încerca să nu mă mai las înșelat din nou în viitor. Nu este 
nevoie de răzbunare.” După aceea, se va abține. Pe ce bază este clădită 
această „abţinere”? E clădită pe baza faptului că are conștiință și 
raționalitate, o abilitate de a stabili ce e corect şi ce este greşit, un standard 
pentru purtarea, alegerile şi înclinația sa. Care e înclinația sa? Nu e înclinat 
să răsplătească răul cu rău, ci, mai degrabă, să evite să facă lucruri şi fapte 
rele, aşa că hotărăşte în cele din urmă să se abțină și să nu acționeze pe baza 
gândurilor sale. Mai e şi furios şi, în furia sa, vrea să comită şi câteva 
acţiuni crude sau să spună câteva cuvinte crude. Când vine însă momentul 
să acţioneze, se reţine, se opreşte şi nu acţionează. Răul este îngrădit la 
sfera gândurilor sale şi nu devine acțiune sau faptă. Aceste două tipuri de 
oameni au gânduri rele, așadar, care este diferenţa privitoare la natură dintre 
acesta şi felul menţionat anterior, care îşi lasă gândurile rele să îi ghideze 
acţiunile? (Acest fel de persoană are o natură virtuoasă, aşa că nu poate fi 
controlată de gânduri rele.) Există o diferență între naturile acestor două 
feluri de oameni. Unii sunt plini de ură, neascultare şi nemulțumire când 
sunt criticați, dați în vileag sau emondaţi de alții și adoptă o atitudine 
răzbunătoare. Totuși, alţi oameni pot înfrunta aceste situații în mod corect şi 
rațional, pot să accepte ce s-a spus dacă a fost corect şi apoi să înveţe o 
lecţie din asta, adoptă o atitudine de supunere și acceptare. Care din aceste 


două tipuri de oameni poate practica adevărul? (Cel care are conştiinţă şi 


poate să accepte adevărul şi să I se supună lui Dumnezeu.) De ce spui că o 
asemenea persoană are un pic de conştiinţă? (Deoarece conștiința proprie 
are un efect asupra sa, îi controlează gândurile rele.) Da, asta se întâmplă. 
Conştiinţa personală are un efect asupra sa, o controlează, o ghidează şi dă 
un sens gândurilor sale; are un efect. Conştiinţa celuilalt fel de persoană are 
un efect? Nu are; nu are un efect. Acei oameni de-abia dacă se gândesc la 
asta ocazional, dar după aceea tot se poartă ca de obicei. Conştiinţa lor nu e 
nimic altceva decât un ornament şi efectiv nu există. Care din aceste feluri 
de oameni are cât de cât o umanitate? (Acela în cazul căruia conştiinţa şi 
rațiunea au un efect.) Aceia a căror conştiinţă are un efect au abilitatea de a 
distinge binele de rău şi își pot controla faptele rele. Acest fel de persoană 
poate să practice adevărul şi să ajungă să-l urmărească. Atunci când le ceri 
oamenilor să facă lucruri bune sau să se ocupe de ele conform adevărurilor- 
principii, conştiinţa lor nu îi influenţează deloc. Nu fac ce ştiu că este 
corect, ci, în schimb, fac doar ce le place. Sunt dispuşi să bârfească, să-i 
judece pe ceilalți, să-i flateze sau să-i linguşească şi fac aceste lucruri fără 
ezitare. Ce fel de persoane sunteţi? (Cred că sunt o persoană care caută să le 
facă pe plac oamenilor.) Sunt înfrânate de conștiința și raționalitatea lor 
persoanele care caută să le facă pe plac oamenilor? Pot face diferenţa dintre 
corect şi greşit? (Cred că persoanele care caută să le facă pe plac oamenilor 
pot, de fapt, să îşi dea seama cine are dreptate şi cine greşeşte, dar lor le 
lipseşte simţul dreptăţii, nu protejează lucrarea bisericii şi sunt dominate 
într-o măsură destul de mare de filosofule satanice. De exemplu, când 
cineva mă întreabă ceva, dacă mă refer la o altă persoană care nu se află 
acolo, pot vorbi onest, dar dacă se află acolo, mă abţin şi nu mai vorbesc la 
fel de direct.) Deşi mulţi oameni nu iubesc adevărul sau nu îl urmăresc, au, 
de fapt, îşi înţeleg oarecum diversele stări. Uită dacă iubeşti sau nu adevărul 


sau poți practica adevărul pentru moment; mai întâi, încearcă să îți 


îmbunătăţeşti şi să îţi transformi treptat acele stări corupte pe care le poţi 
identifica. În acest fel, vei intra încet pe calea cea dreaptă. Începe prin a 
schimba lucrurile de care eşti conştient — adică pe acelea pe care conștiința 
şi raționalitatea ta le pot percepe sau stările, afirmațiile, ideile şi punctele de 
vedere incorecte pe care mintea ta poate să le simtă şi să le identifice — 
începe prin a transforma aceste lucruri pe care le poţi simţi. Dacă vei putea 
schimba aceste lucruri, vei fi câștigat destul de mult. Cel puţin, vei fi o 
persoană care are conştiinţă şi rațiune, vei acționa rațional, vei fi capabil să 
îţi discerni stările incorecte și să tinzi către adevăr. În acest fel, vei fi 
capabil să te ocupi de lucruri cu ajutorul principiilor şi să intri în 
adevărurile-realități. Apoi, îndeplinirea datoriei tale va fi conform 
standardului. Dacă vei putea să înţelegi adevărul şi să rezolvi problemele 
practice în datoria ta, te vei confrunta cu din ce în ce mai puţine dificultăți. 
De exemplu, să spunem că, în trecut, în inima ta era întotdeauna ceva care 
te oprea din a vorbi liber, aşa că nu arătai în mod direct problemele pe care 
le vedeai la ceilalţi. În schimb, o luai mereu pe ocolite, folosind cuvinte 
care sunau plăcut, deoarece te temeai să nu-i răneşti pe ceilalți și îți făceai 
mereu griji despre mândrie, sentimente şi relaţii interpersonale. Acum nu o 
mai iei pe ocolite; când există o problemă, vorbeşti direct şi clar despre ea și 
eşti capabil să le arăţi celorlalti problemele şi să-ți îndeplineşti 
responsabilităţile. În inima ta, nu mai există griji sau dificultăţi şi eşti 
capabil să vorbeşti din inimă când deschizi gura, fără să fu afectat sau 
constrâns de vreunul dintre acești factori. Acum ştii că trebuie să urmezi 
principiile în ceea ce faci, că nu poţi trăi conform filosofilor pentru 
interacțiuni lumești şi că trebuie să-ți laşi deoparte mândria şi să respecţi 
principiile. Aceste lucruri devin din ce în ce mai clare, iar mândria ta nu 
mai are un efect atât de puternic asupra ta și poți vorbi fără să fii constrâns 


de mândria sau sentimentele tale. Eşti capabil să rostești câteva cuvinte 


corecte şi nu te mai simţi inconfortabil în inima ta. Cu alte cuvinte, există 
din ce în ce mai puţine lucruri care te tulbură; eşti capabil să treci peste ele, 
să renunţi la ele şi să te eliberezi de sub controlul lor. Când vei practica 
adevărul, vei munci şi vei vorbi conform principiilor, nu vei fi constrâns de 
firile corupte și inima ta nu va mai suferi. Mai curând, aceste lucruri ţi se 
vor părea întru totul fireşti, conştiinţa ta va fi împăcată şi vei simți că 
acțiunile tale sunt exact aşa cum ar trebui să fie. Exprimarea şi acțiunile tale 
vor fi naturale, iar dificultățile tale vor fi doar mici. Nu este aceasta o 


schimbare? 


Conduita oamenilor şi metodele lor de a trata lumea trebuie să se 
bazeze pe cuvintele lui Dumnezeu; acesta este principiul cel mai de bază 
pentru conduita umană. Cum pot oamenii să practice adevărul dacă nu 
înţeleg principiile conduitei umane? Practicarea adevărului nu are legătură 
cu rostirea cuvintelor goale sau trâmbiţarea sloganurilor. Mai degrabă, are 
legătură cu faptul că, indiferent ce întâmpină oamenii în viaţă, atât timp cât 
implică principiile conduitei umane, perspectivele lor asupra lucrurilor sau 
chestiunea îndeplinirii propriilor îndatoriri, se confruntă cu o alegere şi ar 
trebui să caute adevărul, să caute o bază şi principiile în cuvintele lui 
Dumnezeu şi apoi să găsească o cale de practică. Cei care pot practica în 
acest fel sunt oameni care urmăresc adevărul. A fi capabil să urmăreşti 
adevărul în acest fel, indiferent cât de mari sunt dificultățile pe care le 
întâmpini, înseamnă să mergi pe calea lui Petru, pe calea căutării 
adevărului. De exemplu: ce principiu ar trebui urmat când e vorba să 
interacționezi cu alții? Poate că punctul tău de vedere inițial este acesta: 
„Armonia este o comoară, toleranța este excelenţă” şi că ar trebui să rămâi 
în grațiile tuturor, să eviţi să-i faci pe alții de râs şi să nu ofensezi pe nimeni, 
obținând astfel relații bune cu ceilalți. Constrâns de acest punct de vedere, 


păstrezi tăcerea când îi vezi pe alții făcând lucruri rele sau încălcând 


principiile. Ai prefera ca lucrarea bisericii să fie prejudiciată decât să 
jigneşti pe cineva. Cauţi să rămâi în grațiile tuturor, indiferent cine sunt. Te 
gândeşti doar la sentimentele umane și să nu te faci de râs când vorbeşti şi 
te exprimi mereu în cuvinte care sună frumos, ca să-i mulţumești pe ceilalți. 
Chiar dacă descoperi că o persoană are probleme, alegi să le tolerezi şi 
vorbeşti despre ele doar pe la spatele său, dar în față păstrezi pacea şi îți 
mentii relația. Ce crezi despre o astfel de conduită? Nu este aceea a unei 
persoane care caută să placă oamenilor? Nu e destul de şireată? Încalcă 
principiile conduitei umane. Nu e josnic să te comporţi în acest fel? Aceia 
care se comportă astfel nu sunt oameni buni, acesta nu e un fel nobil de a te 
comporta. Indiferent cât de mult ai suferit şi indiferent câte prețuri ai plătit, 
dacă te comporți fără principii, atunci ai eşuat în această privință, iar 
conduita ta nu va fi recunoscută, ținută minte sau acceptată înaintea lui 
Dumnezeu. Acum că ţi-ai dat seama de această problemă, te simți supărat? 
(Da.) Ce demonstrează această supărare? Că încă iubeşti adevărul, că ai o 
inimă care iubește adevărul şi o voinţă de a iubi adevărul. Demonstrează că 
a ta conştiinţă mai are conştienţă și că nu e încă pierdută în întregime. 
Indiferent cât de profund eşti corupt sau cât de multe firi corupte ai, în 
umanitatea ta, mai ai o esenţă care iubeşte adevărul și lucrurile pozitive. 
Atâta vreme cât ai conştiență şi ştii ce probleme există referitor la 
umanitatea ta, la firile tale, la îndeplinirea datoriei tale şi la felul în care te 
comporți cu Dumnezeu, şi chiar eşti conștient când cuvintele şi acțiunile 
tale se răsfrâng în opinii, poziţii şi atitudini şi poţi să îți dai seama că 
opiniile tale sunt greşite, că nu se aliniază cu adevărul sau cu intențiile lui 
Dumnezeu, dar nu ţi-e uşor să renunţi la ele şi vrei să practici adevărul, dar 
eşti incapabil să o faci, iar inima ta se chinuie îndurerată și chinuită şi te 
simţi dator, aceasta este o manifestare a umanității care iubeşte lucrurile 


pozitive. Aceasta e conștiența conştiinţei. Dacă umanitatea ta va avea 


conştiența conștiinței şi va exista o parte din ea care va iubi adevărul și 
lucrurile pozitive, vei avea aceste sentimente. Să ai aceste sentimente 
demonstrează că ai abilitatea de a distinge între lucrurile pozitive şi cele 
negative şi că nu ai o atitudine neglijentă sau indiferentă faţă de aceste 
lucruri; nu eşti amorțit sau lipsit de conştiență, ci, mai degrabă, ai 
conştiență. Şi, pentru că ai conştienţă, ai abilitatea de a distinge între bine şi 
rău şi între lucrurile pozitive şi cele negative. Dacă ai conștiență şi această 
abilitate, atunci nu-ţi va fi uşor să urăşti aceste lucruri negative, aceste 
opinii greşite și firi corupte? Va fi destul de uşor. Dacă vei înţelege 
adevărul, atunci vei fi cu siguranţă capabil să urăşti lucrurile negative şi ce 
ține de trup, deoarece ai un minim lucru elementar: conștiența conştiinţei. 
Să ai conștienţa conştiinţei este foarte valoros, căci înseamnă să ai abilitatea 
de a diferenţia între ce e adevărat şi fals şi să ai un simț al dreptății în ce 
priveşte iubirea lucrurilor pozitive. Aceste trei lucruri sunt cele mai dorite şi 
valoroase lucruri în umanitatea normală. Dacă le vei avea, atunci vei fi cu 
siguranţă capabil să practici adevărul. Chiar dacă vei avea unul sau două 
dintre ele, tot vei fi capabil să practici într-o măsură adevărul. Să aruncăm o 
privire la conștienţa conștiinței. De exemplu, dacă vei întâlni o persoană rea 
care perturbă şi tulbură lucrarea bisericii, vei fi în stare să îţi dai seama de 
acest lucru? Eşti capabil să deosebeşti faptele rele evidente? Bineînţeles că 
poţi. Oamenii răi fac lucruri rele, iar oamenii buni fac lucruri bune; o 
persoană obişnuită își poate da seama dintr-o privire. Dacă vei avea 
conştiența conştiinţei, nu vei avea sentimente şi opinii? Dacă ai opinii şi 
sentimente, atunci ai una dintre condiţiile esențiale pentru practicarea 
adevărului. Dacă vei putea să îţi dai seama şi să simţi că această persoană 
face rău şi vei putea să discerni acel lucru şi apoi să dai în vileag acea 
persoană şi să le dai posibilitatea aleşilor lui Dumnezeu să judece limpede 


această chestiune, nu va fi rezolvată problema? Nu înseamnă acest lucru 


practicarea adevărului şi respectarea principiilor? Ce metode sunt folosite 
aici pentru a practica adevărul? (Expunerea, anunţarea și oprirea faptei 
rele.) Corect. Să acţionezi în acest fel înseamnă să practici adevărul, iar 
dacă vei face acest lucru, îţi vei fi îndeplinit îndatoririle. Dacă poți acţiona 
în conformitate cu adevărurile-principii pe care le înţelegi când întâlnești 
asemenea situații, acest lucru înseamnă să practici adevărul, să acționezi 
principial. Dacă nu ai avea însă conştienţa conștiinței și ai vedea oameni răi 
făcând rău, ai fi conştient de asta? (Nu aş fi conştient.) Şi ce ar gândi 
oamenii fără conştiență despre acest lucru? „Ce-mi pasă mie dacă acea 
persoană face rău? Nu mă răneşte pe mine, așa că de ce ar trebui să o 
jignesc? Chiar este necesar? La ce m-ar ajuta să fac acest lucru?” Oare 
asemenea oameni îi expun, îi denunţă şi-i împiedică pe cei răi să facă rău? 
Cu siguranţă că nu. Ei înțeleg adevărul, dar nu îl pot practica. Au asemenea 
oameni conștiință și rațiune? Nu au nici conştiinţă, nici rațiune. De ce spun 
acest lucru? Pentru că ei înțeleg adevărul, dar nu îl practică; asta înseamnă 
că nu au nici conștiință, nici rațiune, şi că se răzvrătesc împotriva lui 
Dumnezeu. Se concentrează numai să-şi protejeze interesele de rău; nu le 
pasă deloc dacă lucrarea bisericii suferă pierderi sau dacă interesele aleşilor 
lui Dumnezeu sunt prejudiciate. Doar încearcă să se protejeze pe ei înşişi, 
iar dacă descoperă probleme, le ignoră. Chiar și când văd pe cineva făcând 
rău, pretind că nu văd şi cred că este în regulă, atâta vreme cât nu le lezează 
interesele. Indiferent ce fac alții, se pare că nu e absolut deloc treaba lor; nu 
au niciun simţ al responsabilităţii, iar conştiinţa lor nu are nicio influenţă 
asupra lor. Pe baza acestor manifestări, au umanitate aceşti oameni? O 
persoană fără conștiință şi rațiune este o persoană fără umanitate. Toţi cei 
fără conştiinţă şi rațiune sunt răi: sunt fiare deghizate în oameni, care sunt 


capabile de tot felul de lucruri rele. 


Este capabil un ins care nu are conştienţa conştiinţei să discearnă între 
faptele bune şi lucrurile rele? Are vreun concept de bine versus rău sau 
corect versus incorect? (Nu are.) Atunci, cum abordează alți oameni? Cum 
vede rasa umană coruptă? Crede că întreaga rasă umană e mai degrabă rea, 
că el însuşi nu e cel mai rău dintre oameni şi că majoritatea persoanelor sunt 
mai rele decât el. Dacă îi vei spune că oamenii trebuie să aibă conștiință şi 
raționalitate şi că ar trebui să facă fapte bune, va spune că e o minciună şi 
nu va crede. Prin urmare, asemenea oameni care nu au conștienţa conştiinţei 
nu vor cunoaște niciodată sensul şi valoarea practicării adevărului. Așadar, 
e posibil să faci acest fel de ins să iubească adevărul? (Nu.) Nimic din 
natura-esenţă a acestuia nu iubeşte adevărul, așa că nu va fi niciodată 
capabil să iubească adevărul. Acest fel de ins nu va înţelege niciodată ce 
este adevărul, ce e binele sau ce este răul. În mintea sa, lucrurile pozitive 
sunt negative şi lucrurile negative sunt pozitive; cele două concepte sunt 
amestecate. Pe ce principii își bazează acţiunile? Nu distinge între corect şi 
greşit sau între bine şi rău şi nu îi pasă de pedeapsă sau recompensă; orice 
face sau spune e necesar să fie doar în folosul său. Cât despre punctele sale 
de vedere, le schimbă în conformitate cu mediul său aşa cum are nevoie, 
pentru a-i servi intereselor. Îşi menţine punctele de vedere care îi sprijină 
interesele până când își împlineşte scopurile și dorințele. Este posibil ca o 
persoană cu acest fel de umanitate, cu această natură-esenţă, să practice 
adevărul? (Nu.) Ce trebuie să aibă cineva, ca să practice adevărul? 
(Conştienţa conştiinţei, abilitatea de a discerne între corect şi greşit şi o 
inimă iubitoare de dreptate şi lucruri pozitive.) Pe care dintre ele le aveţi? 
Din acestea trei, a dobândi abilitatea de a discerne între corect și greșit şi a 
ajunge să iubeşti dreptatea şi lucrurile pozitive pot fi un pic grele. Aceste 
două lucruri sunt foarte dificil de obținut de către aceia care nu iubesc 


adevărul. Insă oamenii cu conştiinţă şi rațiune trebuie măcar să facă 


lucrurile în conformitate cu conștiința și rațiunea lor, cel puţin să nu-i 
rănească pe ceilalți, să nu le facă rău celorlalți ca să profite şi să nu facă rău 
sau lucruri imorale — în acest fel, conştiinţa lor poate sta liniştită. Dacă ei 
cred cu adevărat în Dumnezeu, atunci trebuie să fie cel puţin oneşti şi în 
conformitate cu conştiinţa şi rațiunea în tot ce fac. Acestea sunt standardele 
pentru a fi o persoană bună. Dacă au un pic de calibru şi pot să priceapă 
adevărul, e şi mai bine; atunci pot să caute adevărul în tot ce fac şi să 
reflecteze constant asupra acțiunilor lor ca să nu încalce principiile. Adânc 
în inima ta, ai un standard de evaluare? Dacă faci ceva greşit sau încalci 
principiile, dacă eşti superficial sau dacă îți protejezi relațiile trupeşti, eşti 
conştient de aceste lucruri? Dacă ești conştient, atunci ai un pic de 
conştiinţă. Dacă nu ai conştienţa conștiinței, atunci ai probleme. Trebuie să 
ai măcar conştienţa conştiinţei pentru a avea speranţă la mântuire; dacă nu 
al nici măcar acest lucru, eşti în pericol, deoarece Dumnezeu nu îi 
mântuieşte pe aceia fără umanitate. Ce efect are conştiența conștiinței 
asupra umanităţii tale? Efectul e acela că trebuie să îți foloseşti conștiința ca 
să evaluezi corectitudinea şi greşelile din ceea ce experimentezi personal, 
din ce vezi cu ochii tăi şi auzi cu urechile tale, din ce gândeşti, din ce 
intenționezi să faci şi din ce ai făcut deja. Conduita şi acțiunile tale trebuie 
să aibă măcar un standard. De pildă, să spunem că vezi pe cineva care 
urmăreşte cu mult entuziasm, dar care e, de asemenea, și foarte simplu și 
neprihănit, iar tu îl desconsideri mereu și vrei în mod constant să îl 
intimidezi, să îl iriți și să îl ridiculizezi prin cuvintele tale. Ai aceste gânduri 
ŞI, ocazional, dezvălui și asemenea comportamente — vei fi conştient de 
aceste lucruri în inima ta? Vei şti că aceste gânduri și acțiuni sunt greşite și 
urâcioase? Îţi vei da seama care este natura acţiunilor tale? (Da.) Dacă îţi 
dai seama, atunci înseamnă că ai conştienţa conştiinţei. În cazul în care nu 


eşti nici măcar capabil să discerni dacă opiniile tale despre oameni, 


evenimente şi lucruri sau gândurile din străfundul inimu tale sunt urâcioase 
sau frumoase şi bune, dacă nu ai niciun standard de evaluare în inima ta, 
atunci nu ai nicio umanitate. Oamenii fără conştiinţă nu au nicio umanitate. 
Dacă nu cunoşti nici măcar umanitatea elementară, atunci nu ai nicio 
valoare şi nu poti fi mântuit. De ce i-a desemnat Dumnezeu lui Iuda rolul de 
a-L trăda pe Domnul? A făcut acest lucru în conformitate cu natura lui Iuda. 
Acesta era genul de ființă care L-ar fi trădat pe Stăpânul lui pentru propriul 
folos, iar Dumnezeu nu mântuieşte asemenea oameni. Iuda era capabil să 
fure bani, aşa că avea el conștiință? (Nu.) Aşa arată lipsa conștiinței. În 
special faptul că banii pe care i-a furat erau ai Domnului înseamnă că era o 
ființă întru totul lipsită de conştiinţă şi rațiune; era un demon care nu se 
înfrâna deloc de la a face lucruri rele. Nu avea conştienţa conştiinţei şi nu se 
putea abtine, așa că era capabil să risipească în secret acele ofrande pentru 
Dumnezeu. Dacă o persoană poate să risipească în secret ofrande pentru 
Dumnezeu, ce fel de umanitate are? (Aceea a unei persoane rele.) Nu are 
nicio umanitate. Primul semn al lipsei de umanitate este a nu avea 
conştiența conştiinţei şi a nu fi guvernat de propria conştiinţă în nimic din 
ceea ce faci. Lui Iuda i-a lipsit până şi acest lucru elementar, ceea ce 
înseamnă că nu avea nicio umanitate, aşa că era normal ca el să facă aşa 
ceva. Prin urmare, faptul că Dumnezeu a rânduit ca Iuda să joace rolul 
trădării Domnului şi că l-a pus să facă acest serviciu a fost cea mai potrivită 
alegere; niciuna dintre materiile lui Dumnezeu nu este irosită, tot ce face 
Dumnezeu este corect. Când Iuda a furat banii din săculeţul cu bani și 
nimeni nu a ştiut despre acest lucru, a crezut că nici Dumnezeu nu l-a văzut 
făcându-l. Nu avea conșştienţa conştiinţei, a crezut că nimeni altcineva nu 
ştia şi care a fost rezultatul? A comis gravul păcat al vânzării Domnului, al 
trădării Domnului, şi a ajuns cunoscut drept un păcătos de-a lungul 


veacurilor. Apoi s-a spânzurat şi a murit cu abdomenul spintecat. Ar trebui 


compătimită o asemenea persoană? O fiară fără nicio umanitate, care e 


pedepsită în acest fel, nu merită deloc milă. 


Oamenii cu umanitate fac totul în conformitate cu conștiința şi rațiunea 
lor. Nivelul de referință al conduitei lor, cel puţin, nu va cobori sub 
standardul conştiinţelor lor. Dacă sunt conştienţi că e greșit să facă un lucru, 
vor fi capabili să-și controleze comportamentul. Conștiinţa le poate spune 
oamenilor care este modul potrivit de a acționa, aşa că oamenii cu conștiință 
sunt capabili să vorbească şi să treacă la fapte pe baza conştiinţei. După ce 
devin credincioşi, conştiinţa lor continuă să joace un rol ca înainte. Așadar, 
când există multe lucruri pe care nu le pot vedea clar, măcar ei pot încă să 
abordeze și să se ocupe de lucruri pe baza conştiinţei lor. Dacă, pe lângă 
această bază, ei vor înţelege adevărul, atunci se vor ocupa de lucruri în 
conformitate cu adevărurile-principii; conştiinţa lor va conștientiza dacă 
acțiunile lor se conformează sau nu adevărurilor-principii şi asta va avea o 
influență asupra lor. Dacă oamenii încalcă principiile şi îşi păzesc interesele 
trupești, e din cauză că finile lor corupte domină, iar aceia care au conștiință 
ar trebui să fie conștienți de acest lucru. Dacă cineva înţelege adevărul, dar 
nu îl practică, simte acuzația conştiinţei sale? Poate inima sa să se 
liniştească? Toţi oamenii sunt capabili să experimenteze acest lucru. În 
viețile voastre cotidiene, indiferent că aveţi de-a face cu oameni sau vă 
îndeletniciți cu ceva, este evidentă conştienţa conştiinţei voastre? Vă simțiți 
uneori îndatorați sau mustrați? Simţiţi uneori o frământare interioară şi o 
acuzaţie sau durere lăuntrică şi zbatere? Aveţi vreodată aceste sentimente? 
Dacă aveţi, nu e aşa de rău, dar dacă nu aveţi, atunci sunteți în pericol. 
Indiferent cine sunteți, dacă nu aveţi simţul conştiinţei, atunci nu credeți cu 
adevărat în Dumnezeu. Unii oameni întreabă: „Ce legătură are acest lucru 
cu faptul că este adevărată sau falsă credinţa cuiva?” Care ați zice că este 


legătura dintre aceste lucruri? (Când o persoană care are conștiența 


conştiinţei face ceva greşit, reproşurile, nefericirea, remușşcarea şi simțul 
îndatorării pe care le simte vin toate de la Dumnezeu. Faptul că e capabilă 
să simtă reproşul din partea lui Dumnezeu arată că, în inima sa, acceptă 
scrutarea Lui atentă. Unii oameni nu au deloc această conștienţă, ceea ce 
arată că, în inimile lor, nu cred deloc că Dumnezeu scrutează totul. Când fac 
ceva greşit, nu simt că sunt îndatoraţi; nu au acest fel de conştientă.) Acest 
lucru e parţial corect. Mai e ceva? (Oamenii care au conştienţa conştiinţei 
admit că există un Dumnezeu, iar când fac ceva greșit, ştiu să se roage la 
Dumnezeu, să reflecteze asupra lor şi să caute adevărul ca să rezolve 
problema. Când o persoană căreia îi lipseşte conştiinţa se confruntă cu o 
problemă, nu este afectată de conștiință; în inima sa, nu există niciun loc 
pentru Dumnezeu şi nu caută adevărul ca să rezolve problema. Nu crede că 
adevărul e ceva de care are nevoie, aşa că nu încearcă să practice adevărul. 
Aceia care cred în Dumnezeu, dar nu practică adevărul, sunt neîncrezători.) 
Indiferent cu ce se confruntă un ins cu credință adevărată, el poate accepta 
scrutarea lui Dumnezeu şi, în acest fel, conştiinţa sa are o conştienţă a ceea 
ce e corect şi greșit sau bine şi rău. Încă şi mai important, crede că 
Dumnezeu există şi crede în cuvântul Lui. În inima sa, ţine cuvintele lui 
Dumnezeu, pe care le aude şi care apoi constituie standardul de evaluare 
pentru comportamentul său şi felul în care tratează lumea şi toate faptele 
sale. Care e acest standard? Indiferent dacă înţelege sau nu adevărul, în 
majoritatea timpului, ia cuvântul lui Dumnezeu drept standard, pentru că el 
crede în Dumnezeu, crede că El există şi crede că al Său cuvânt este 
adevărul. Din moment ce crede că adevărul este cuvântul lui Dumnezeu, 
atunci când se confruntă cu probleme, în mod natural, folosește cuvântul 
Său să le evalueze. Ştie măcar că propriile gânduri și noţiuni nu constituie 
adevărul. Așa că atunci când se confruntă cu probleme, conștiența 


conştiinţei îi spune că trebuie să ia cuvintele lui Dumnezeu ca bază și, dacă 


nu poate să facă acest lucru şi nu poate să-l pună în practică, conştiinţa sa 
nu va fi capabilă să se liniştească şi se va simţi chinuită. De pildă, cum ştiu 
oamenii că sunt negative lucrurile precum protejarea relației lor trupeşti cu 
ceilalți, delectarea în confort și faptul că sunt persoane care caută să facă pe 
plac oamenilor? (Sunt expuse de cuvântul lui Dumnezeu.) Da, dacă 
evaluezi acele lucruri conform cuvântului lui Dumnezeu, sunt toate 
negative, dezvăluiri ale firilor corupte și cauzate de naturile oamenilor. 
Când aceşti oameni dezvăluie acele lucruri, se simt fericiți și bucuroşi în 
inimile lor sau supăraţi şi îndurerați? Simt un conflict lăuntric şi se simt 
necăjiţi, ca şi cum s-ar învârti un cuțit în ei. De fiecare dacă când se 
confruntă cu aceste lucruri, când nu pot să se ocupe de ele conform 
adevărurilor-principu, sau să își învingă constrângerile sentimentelor, 
inimile lor se simt îndurerate. Cum apare această durere? Apare cu condiţia 
ca ei să aibă conştiența conştiinţei şi să înţeleagă adevărul din cuvântul lui 
Dumnezeu. Când toate aceste dureri, reproşuri și acuzaţii se ivesc în ei, 
adânc în inimile lor, simt ură şi dezgust față de ei înşişi şi pot chiar să se 
privească dispreţuitor, spunând: „Poate că sunt foarte convingător când 
spun că vreau să-L iubesc şi să-L mulţumesc pe Dumnezeu şi strig aceste 
sloganuri destul de tare, dar când păţesc ceva, ţin tot timpul cont de propria 
mândrie. Indiferent de câte ori încerc, nu pot să înving această constrângere. 
Pur și simplu nu sunt dispus să îi jignesc pe ceilalţi şi ÎI ofensez necontenit 
pe Dumnezeu.” În timp, dezvoltă o opinie despre ei în străfundurile inimilor 
lor — ce este? Nu cred că sunt oameni buni; ştiu că sunt capabili de multe 
lucruri rele şi văd că sunt foarte buni la a se preface şi că sunt ipocriti. În 
aceste circumstanţe, încep să se nege pe ei înşiși și nu mai cred în ei. Cum 
se obțin aceste rezultate? Se obțin pe baza înţelegerii cuvântului lui 


Dumnezeu, când conștiința au conştienţă și îşi îndeplinește funcția. 


Acela care cred cu adevărat în Dumnezeu sunt cei care au credinţă 
adevărată în El. Au sentimente impulsionate de conştiinţa și rațiunea lor; 
cred în inimile lor că ale lui Dumnezeu cuvinte sunt adevărul; cred că tot ce 
face Dumnezeu e corect şi e în scopul mântuirii şi purificării oamenilor. 
Indiferent dacă se aliniază cu noțiunile şi închipuirile oamenilor, le este 
benefic. Aceia care nu cred cu adevărat în Dumnezeu nu au conștiință, nu 
au rațiune şi nici nu le pasă dacă au conștiință sau rațiune. Au mereu 
atitudinea celor parțial încrezători și parțial neîncrezători în cuvintele lui 
Dumnezeu; inimile lor nu pot simți că ale Sale cuvinte sunt adevărul. 
Aşadar, care este opinia lor despre existenţa lui Dumnezeu? În inimile lor, 
se gândesc: „Dacă Dumnezeu există, atunci unde este El? Nu Îl văd. Nu ştiu 
dacă Dumnezeu există cu adevărat. Dacă tu crezi că El există, atunci aşa 
este; dacă nu crezi, atunci nu există.” Aceasta e opinia lor. Totuşi, cugetă la 
acest lucru şi își spun: „Atâţia oameni cred în Dumnezeu şi au depus 
mărturie pentru El. Poate chiar există un Dumnezeu. Sper că există, pentru 
că atunci pot să profit de această situaţie şi să obţin binecuvântări. O să am 
noroc.” Ei recurg la o mentalitate bazată pe noroc şi pariuri şi vor doar să 
participe pentru un pic de amuzament; chiar dacă nu sunt binecuvântaţi, 
cred că nu e nicio pierdere, pentru că nu au investit nimic. Opinia şi 
atitudinea lor faţă de existenţa lui Dumnezeu este aceasta: „Oare Dumnezeu 
chiar există? Nu pot să-mi dau seama. Unde este Dumnezeu? Nu sunt prea 
sigur. Spun adevărul toți aceşti oameni care au depus mărturie? Sau mint? 
Nici de asta nu sunt sigur.” Inima lor ridică un semn de întrebare peste toate 
aceste chestiuni; nu pot să-şi dea seama, aşa că se îndoiesc necontenit de 
ele. Credinţa lor în Dumnezeu este întinată de o atitudine de îndoială și 
opinii greşite. Când Dumnezeu vorbeşte şi exprimă adevărul, care este 
atitudinea lor faţă de cuvintele Sale? (Îndoială şi neîncredere.) Aceasta nu e 


opinia lor fundamentală; nu vedeţi clar această chestiune. Consideră 


cuvântul lui Dumnezeu drept adevărul? (Nu.) Ce gândesc ei? „Atâtor 
oameni le place să citească cuvintele lui Dumnezeu, aşa că mie de ce nu mi 
se par interesante? Ce poţi să obţii din citirea cuvintelor lui Dumnezeu și 
înţelegerea adevărului? Care e beneficiul? Poţi cu adevărat să intri în 
Împărăţia Cerurilor? Oamenii nu pot vedea Împărăţia Cerurilor. După cum 
văd eu lucrurile, trebuie să fie un oarecare beneficiu concret în a crede în 
Dumnezeu; trebuie să existe un oarecare avantaj real.” Se îngrijorează că, 
dacă nu înţeleg adevărul, vor fi eliminați, așa că ascultă ocazional predici. 
Apoi însă stau pe gânduri şi îşi zic: „Ei spun că au autoritate și putere 
cuvintele lui Dumnezeu, așa că eu de ce nu le aud sau simt? Ei spun că 
oamenii sunt schimbaţi de cuvintele lui Dumnezeu, aşa că pe mine de ce nu 
m-au schimbat cuvintele Lui? Încă râvnesc după confortul trupului la fel ca 
înainte; îmi plac mâncarea şi hainele; temperamentul meu e la fel de rău ca 
întotdeauna; mi-e încă teamă când marele balaur roșu mă persecută. Eu de 
ce tot nu am credință? Dumnezeu le cere oamenilor să fie sinceri; le cere să 
fie oameni cu adevăr și umanitate. Nu sunt nesăbuiți oamenii sinceri? 
Dumnezeu le cere oamenilor să se teamă de Dumnezeu și să se ferească de 
rău, dar câţi pot, de fapt, să realizeze acest lucru?” Natura umană este 
egoistă. Dacă îţi urmezi natura umană, trebuie să te gândești cum să obţii 
binecuvântări pentru tine. Trebuie să unelteşti ca să ai beneficii. Fiecare 
pentru sine şi diavolul să-l ia pe cel mai din spate. Trebuie să-ţi iei destinul 
în mâini; trebuie să-ți construieşti fericirea. E cel mai realist lucru. Dacă 
oamenii nu se vor lupta și nu îşi vor lua singuri lucruri şi dacă nu vor trăi 
pentru faimă, câștig şi beneficiu, nu vor obține nimic. Nimeni nu își va 
asuma responsabilitatea de a-ţi lăsa aceste lucruri în prag. Mana nu cade, de 


1 


fapt, niciodată din ceruri!” Acestea sunt gândurile şi opiniile lor, filosofiile 
lor de a trata lumea şi logica și regulile după care supraviețuiesc. Sunt 


neîncrezători oamenii care au aceste gânduri și opinii? Este exact atitudinea 


pe care neîncrezătorii o au faţă de adevăr. Minţile lor nu ştiu ce este 
adevărul, nu ştiu unde sunt manifestate autoritatea şi puterea cuvintelor lui 
Dumnezeu şi nu știu cum rânduieșşte Dumnezeu sfârşitul oamenilor. Ei 
venerează doar puterea şi caută beneficiile care sunt chiar în faţa lor. 
Consideră că, dacă ei cred în Dumnezeu, ar trebui să fie binecuvântaţi şi că, 
doar în cazul în care Dumnezeu le oferă noroc oamenilor, le umple viaţa cu 
bogăție și abundență şi le dă o viaţă fericită, aceasta e adevărata cale. Nu 
cred că ale lui Dumnezeu cuvinte sunt adevărul şi nu cred că Dumnezeu are 
suveranitate asupra tuturor lucrurilor, darămite că firea sau soarta unei 
persoane pot fi schimbate de cuvintele lui Dumnezeu. Prin urmare, nu au 
urmărit niciodată adevărul când au crezut în Dumnezeu. Pe scurt, deoarece 
nu acceptă cuvintele lui Dumnezeu drept viaţa lor şi scopul lor în viață, 
credinţa lor în Dumnezeu e din ce în ce mai mică; nu au niciun interes să 
parcurgă cuvintele lui Dumnezeu și nici să asculte predici; ba chiar adorm 
când cineva are părtăşie cu ei despre adevăr. Pe deasupra, simt că 
îndeplinirea datoriei lor e o povară în plus şi că muncesc pe degeaba. 
Inimile lor tânjesc după momentul în care lucrarea lui Dumnezeu se va 
încheia, când Dumnezeu le va da o declaraţie cu hotărârea lui şi vor putea 
vedea dacă vor obţine, de fapt, binecuvântări. Dacă îşi vor da seama că prin 
acest fel de credință în Dumnezeu nu vor primi niciodată binecuvântări, că 
vor fi cu siguranță eliminaţi și că tot vor muri într-un dezastru, atunci se vor 
putea retrage imediat. Deşi spun că ei cred în Dumnezeu, inimile lor se 
îndoiesc de El. Spun că ale lui Dumnezeu cuvinte sunt adevărul, însă 
inimile lor nu cred în adevăr. Nu au citit niciodată cuvintele lui Dumnezeu 
şi nici nu au ascultat vreodată cu adevărat o predică. Nu au avut niciodată 
părtăşie despre adevăr şi nu s-au gândit niciodată la adevăr când şi-au 
îndeplinit datoria; ei doar se bazează pe propriile eforturi. Acesta e un 


neîncrezător tipic. Nu e diferit de un non-credincios. 


Deşi neîncrezătorii admit că Dumnezeu există, nu cred în adevăr şi nu- 
l acceptă. În inimile lor, ştiu că Dumnezeu nu-i mântuiește pe neîncrezători, 
aşa că de ce își mai prelungesc şederea în casa lui Dumnezeu? (Ca să 
câştige binecuvântări.) Fac acest lucru ca să poată câștiga binecuvântări; are 
legătură cu interesele lor. În inimile neîncrezătorilor există aşteptarea de a 
câştiga binecuvântări, iar aceștia cred că, în cele din urmă, norocul va da 
peste ei dacă ei cred în Dumnezeu, dacă ÎI recunosc și nu se îndoiesc de El 
sau nu Îl părăsesc. În consecință, înarmaţi cu această „credință”, se 
instalează în casa lui Dumnezeu şi nimic nu îi va face vreodată să plece. În 
mintea lor, înțeleg totul şi nu sunt câtuși de puțin nesăbuiţi; doar că ei nu 
înţeleg adevărul. Cred că, atâta vreme cât nu vor face lucruri rele sau nu vor 
perturba lucrarea bisericii, nu vor fi îndepărtați sau excluşi din biserică şi 
că, apoi, tot aşteptând până în ziua în care lucrarea lui Dumnezeu se va 
încheia, vor sfârși învingători şi vor câștiga binecuvântări. Ei au calculele 
lor, însă există un lucru pe care nu îl pot schimba: deoarece nu cred că 
Dumnezeul întrupat este singurul Dumnezeu adevărat şi se îndoiesc de 
suveranitatea lui Dumnezeu peste toate, nu vor accepta niciodată adevărul. 
Ce se întâmplă în cele din urmă cu aceia care nu pot să accepte adevărul? 
(Sunt eliminați.) Da, sunt toți eliminaţi. Acești neîncrezători nu sunt 
interesați de adevăr, ci nutresc mereu speranţa de a fi binecuvântaţi. 
Înțelegerea şi definiţia lor despre dreptatea lui Dumnezeu e întinată de 
închipuirile și așteptările lor, iar ei încearcă disperaţi să se salveze ținându- 
se de un pai și agățându-se de expresia „Dumnezeu este drept” din 
răsputeri. Ce înseamnă, mai exact, că se agaţă de această expresie din 
răsputeri? Înseamnă că au întotdeauna prejudecăţi şi interpretări greşite 
despre dreptatea lui Dumnezeu. Ei se gândesc: „Dumnezeule, din moment 
ce eşti drept, ar trebui să abordez tot ce fac pe baza acestei dreptăţi. Nu am 


făcut rău şi nici nu am stârnit tulburări şi perturbări, așa că acum ar trebui 


să-mi arăţi milă din plin şi să mă laşi să rămân.” Acesta e paiul de care se 
agaţă din răsputeri. Este această idee a lor obiectivă şi realistă? (E 
nerealistă.) De ce e nerealistă? Nu cred în totalitate în dreptatea lui 
Dumnezeu, doresc să parieze pe ea cu gândul de a-şi încerca norocul şi 
speră că Dumnezeu le va îndeplini dorinţele. Nu sunt doar dorinţe deşarte? 
Nu ştiu cum este firea dreaptă a lui Dumnezeu, nu caută adevărul, nu caută 
să-L cunoască pe Dumnezeu şi în special nu caută cuvântul lui Dumnezeu. 
Doar cred astfel din cauza dorințelor deşarte şi își încearcă, într-un fel, 
norocul. De ce pot gândi astfel? Pentru că e de folos: acest pai e ultima lor 
frânghie de salvare; este ultima speranţă pe care au pariat totul. Punându-și 
viețile în joc din cauza acestei dorinţe, speră ei că vor pierde? (Nu.) Când 
oamenii pariază, de obicei speră să câştige, aşa că de ce au aceşti oameni 
nevoie să se țină ca să simtă că pot câştiga şi să fie siguri că vor câştiga? De 
expresia „Dumnezeu este drept”. Oare aceşti neîncrezători care spun că 
Dumnezeu e drept cred cu adevărat acest lucru? Chiar cred că El va răsplăti 
fiecare persoană ținând seama de acțiunile ei? E dreptatea lui Dumnezeu, 
aşa cum o înţeleg ei, acelaşi lucru cu adevărata dreptate a lui Dumnezeu? 
(Nu e.) Ei ştiu că nu e acelaşi lucru? (Ştiu.) Şi atunci de ce tot spun că 
„Dumnezeu este drept”? Ce conţine această expresie a lor? Ce intenţii 
include? (Ei vor să folosească aceste cuvinte ca să-L facă pe Dumnezeu să 
le îndeplinească cererile şi să le permită să supraviețuiască şi să intre în 
Împărăţia Cerurilor.) Da, există un scop în spatele acestei expresii: încearcă 
să Îl constrângă pe Dumnezeu cu ea. Spunând aceste cuvinte, ei vor să zică: 
„Nu eşti drept? Am plătit atâtea preţuri, așa că ar trebui să acționezi 
conform dreptăţii Tale. Am alergat de colo-colo atât de mult şi am îndurat 
atâta suferință, cum ar trebui să fiu binecuvântat acum?” Asta înseamnă 
constrângere, extorcare şi vociferare. Ei cred că forțează o persoană şi se 


bagă pe sub pielea ei şi că, făcând acest lucru, pot să dobândească 


binecuvântări şi să capete ce vor. Chiar ar acţiona Dumnezeu în acest fel? 
Nu, nu ar acționa. Ei îndrăznesc să vocifereze fățiș împotriva lui 
Dumnezeu, să lupte cu El şi să parieze în acest fel tocmai pentru că nu cred 
că Dumnezeu există, nu cred în firea Lui şi cu siguranță nu cred că este 
adevărul cuvântul Lui. Fac asemenea lucruri exact din pricina faptului că 
sunt neîncrezători. Aşa se poartă neîncrezătorii, spunând din când în când: 
„Am îndurat atât de multă suferinţă şi ce am câștigat?” sau „Dumnezeu este 
drept şi am credinţă în Dumnezeu, nu în oameni.” Neîncrezătorii vorbesc 
adesea în acest fel, dezvăluie acest fel de fire şi afişează aceste 
comportamente; aceasta e atitudinea lor față de Dumnezeu. Ei nu cred în 
existenţa lui, dar tot vor să intre în grațiile lui Dumnezeu depunând efort şi 
plătind preţuri şi folosesc cuvântul lui Dumnezeu, cuvintele și doctrinele și 
aceste teorii ca să-L forțeze și să-L acuze, pentru a-și atinge scopul de a 
obține binecuvântări. Nu greşesc ei însă cu acest fel de dorințe deșarte? 
Oare acest pariu al lor va da roade în cele din urmă? (Nu.) Şi ştiu ce vor 
pierde? Ştiu că fac un pariu şi acționează riscant? (Știu.) Vă înşelați. Nu știu 
absolut deloc şi cred că e sinceră credinţa lor. De ce cred ei că e sinceră 
credinţa lor? Spuneţi-Mi, cum pot oamenii să recunoască aceste stări şi firi? 
Dacă trăiesc în lumea non-credincioşilor şi studiază unele dintre lucrările 
clasice ale culturii tradiționale, precum „Învățăturile lui Confucius — 
Analectele” şi „Tao Te Ching”, vor fi ei capabili să recunoască aceste 
comportamente și esențe? (Nu.) Nu vor fi niciodată capabili. Ce trebuie 
oamenii să facă pentru a fi capabili să recunoască aceste probleme despre 
naturile-esenţe personale? (Să accepte cuvântul lui Dumnezeu.) Mai întâi, 
trebuie să accepte cuvântul lui Dumnezeu şi adevărul. Trebuie să aibă 
credinţă că totul din cuvântul lui Dumnezeu este corect, să accepte cuvântul 
lui Dumnezeu și să îl trateze ca pe un fel de oglindă cu care să se compare. 


Doar atunci îşi pot recunoaște stările şi punctele de vedere pe care le nutresc 


în sinea lor și problema firilor corupte care există în naturile lor. Dacă nu 
acceptă adevărul sau nu privesc cuvântul lui Dumnezeu drept adevărul, va 
exista această oglindă pentru ei? (Nu.) Nu va exista niciodată pentru ei. 
Când se confruntă aşa de fățiş cu Dumnezeu şi vociferează împotriva Lui în 
adâncul inimilor lor, pot ei să îşi dea seama că aceasta e o problemă? Nu îşi 
vor da seama niciodată de acest lucru. Ei îşi închipuie că felul în care 
gândesc şi se poartă e corect, rezonabil şi cinstit. Acţionează ca întotdeauna, 
cred ca întotdeauna și nu simt nicio nevoie să disece sau să renunțe la 
vreunul dintre punctele lor de vedere existente şi nu văd niciun folos în a 
accepta emondarea, judecarea, mustrarea sau expunerea cuvântului lui 
Dumnezeu. Trăiesc pentru ei înşişi şi își duc viețile în lumile lor interioare. 
Nimic din ce fac nu e legat de cuvântul lui Dumnezeu. Gândesc în orice fel 
îşi doresc să gândească şi consideră că orice cred sau concep este corect, e 
adevărul. Pe baza atitudinii pe care o au faţă de cuvântul lui Dumnezeu, nu 
vor recunoaște niciodată problemele care există în adâncul inimilor lor. 
Când plătesc preţuri şi aleargă de colo-colo în fiecare zi, pentru cine cine și 
pentru ce aleargă ei? Ce determină acest comportament? Care e motivația 
lor? Pe de o parte, nu au credință adevărată în Dumnezeu, ci îşi doresc să 
pună un pariu cu EI, pe baza unei mentalități de încercare a norocului. Pe de 
altă parte, sunt dominați de dorinţa lor de binecuvântări. De fiecare dată 
când se gândesc să obţină binecuvântări, să primească promisiunea lui 
Dumnezeu, fug de colo-colo şi mai entuziaşti. Străfundurile inimilor lor 
înfloresc de bucurie, iar unii devin neliniştiți și încep să verse lacrimi, 
crezând că Dumnezeu le dă atât de mult şi e atât de drag. Nu sunt acestea 
concepții greșite? Aceste stări și sentimente par să fie similare celor pe care 
oamenii care urmăresc adevărul le simt adânc în inimile lor când 
experimentează lovitura, disciplina şi dojana lui Dumnezeu. Aceia care 


urmăresc adevărul varsă lacrimi şi li mulţumesc şi ei lui Dumnezeu, dar în 


ce fel diferă aceste două tipuri de oameni prin natura lor? Când urmăritorii 
adevărului îndură durere şi suferință, acest lucru se întâmplă deoarece se 
simt datori faţă de Dumnezeu şi nedemni de promisiunile şi binecuvântările 
Lui. Ei sunt foarte fericiţi că Dumnezeu le-a dat deja atât de mult, dar, în 
adâncul inimilor lor, sunt supăraţi, căci simt că nu au făcut destul şi sunt 
îndatorați lui Dumnezeu. Devin neliniștiți și plâng uneori, dar asta deoarece 
Îi mulţumesc lui Dumnezeu pentru harul, mila şi toleranța Lui. Când văd că 
Dumnezeu nu Se uită la fărădelegile sau la răzvrătirea şi corupţia lor, ci încă 
le arată milă şi îngăduinţă şi îi ghidează, oferindu-le har, ei se simt, de fapt, 
îndatorați și îndurerați în adâncul inimii. Se află într-o stare plină de 
mustrări şi căință și nici nu îndrăznesc să se gândească dacă au vreo 
speranță să obțină binecuvântări, deoarece se simt nevrednici. Care e natura 
lacrimilor neîncrezătorilor? Să vă dau o descriere și puteţi vedea dacă e 
exactă. Când li se întâmplă ceva şi văd marea lucrare a Duhului Sfânt și 
harul pe care îl acordă Dumnezeu, când sunt mișcați de Duhul Sfânt, 
călăuziți şi luminaţi de Dumnezeu, iar munca lor dă roade, se simt fericiți 
ŞI, în adâncul inimii, se roagă lui Dumnezeu: „O, Dumnezeule, Îţi 
mulțumesc pentru binecuvântările şi îndrumarea Ta. Această slavă Îţi 
aparține în totalitate.” Se simt foarte mulţumiţi de ei în adâncurile inimilor 
lor şi se gândesc: „Dumnezeu tot nu m-a părăsit. Obișnuiam să mă gândesc 
că nu cred sincer în Dumnezeu, ca un neîncrezător, dar acum văd că sunt 
încă binecuvântat de Dumnezeu, iar El nu m-a părăsit. Acest lucru 
înseamnă că speranța și şansele mele de a obţine binecuvântări şi o 
frumoasă destinație devin din ce în ce mai mari. Se pare că decizia mea de a 
crede în Dumnezeu a fost cea corectă; am fost ales de Dumnezeu.” Când au 
asemenea gânduri, se simt îndatoraţi? Se înţeleg pe ei înşişi? Își urăsc cu 
adevărat naturile satanice şi firile arogante? (Nu.) Simt o recunoștință reală 


pentru lucrarea pe care Dumnezeu a făcut-o asupra lor? (Nu.) Chiar dacă 


exprimă o oarecare recunoştinţă superficială, adânc în inimile lor, se 
gândesc: „Dumnezeu a avut evident dreptate să mă aleagă. Cum aș fi putut 
să cred în El, dacă nu m-ar fi ales?” Într-un final, ei pun totul pe seama 
răsplatei pentru întreaga suferință pe care au îndurat-o şi pentru prețurile pe 
care le-au plătit şi cred că sunt practic asiguraţi că obțin binecuvântări. Nu 
se simt îndatorați faţă de Dumnezeu, nu se înţeleg pe sine şi au chiar şi mai 
puțină adevărată recunoștință față de Dumnezeu, în vreme ce dorinţa lor de 
binecuvântări devine şi mai intensă. Care este diferența dintre oamenii a 
căror dorință de a obține binecuvântări creşte din ce în ce mai mult și 
oamenii care se simt nedemni de binecuvântări, nedemni de a primi 
promisiunea lui Dumnezeu şi nedemni de a fi călăuziți şi îndrumați de 
Dumnezeu? Unu fac pași în spate, nu-și doresc să se lupte şi se simt 
nedemni de a obține binecuvântări, în vreme ce alții vor mereu să se lupte, 
uneltesc întotdeauna și calculează cum îşi vor încheia socotelile cu 
Dumnezeu, gândindu-se: „Sunt credincios de atâţia ani şi am suferit aşa de 
mult, deci cât de mari sunt şansele mele de a obţine binecuvântări? Îmi va 
oferi Dumnezeu binecuvântări în viitor?” Contrastul este desăvârşit: unii se 
luptă, în vreme ce alţii se simt nedemni. Din aceste două tipuri de oameni, 
care au conştiinţă şi rațiune? (Cei care se simt nedemni de binecuvântări.) 
Cei care se simt nedemni de binecuvântări înțeleg situația reală. Simt că o 
ființă creată insignifiantă este nedemnă de binecuvântări în faţa Creatorului. 
Se simt îndatorați şi plini de remuşcări, în timp ce au şi o adevărată 
înţelegere şi, chiar mai mult, o recunoştinţă reală faţă de Dumnezeu în 
adâncul inimii lor. Şi-au găsit adevăratul loc. Celălalt fel se luptă: pentru o 
destinație, pentru statut şi pentru binecuvântări. Care este scopul lor, de 
îndură toată această suferință şi plătesc toate aceste preţuri? Ei fac aceste 
lucruri pentru a le da la schimb pe binecuvântări și o destinație. Speră să își 


vândă munca pentru a obține o recompensă de la Dumnezeu. In ochi lui 


Dumnezeu, este o asemenea persoană o adevărată fiinţă creată? Este aceasta 
fiinţa creată pe care Dumnezeu o vrea? (Nu.) A spus vreodată Dumnezeu că 
singura modalitate de a obţine binecuvântări sau recompense e de a lupta 
pentru ele? (Nu.) Așadar, ce le cere Dumnezeu oamenilor? (Să ne purtăm 
frumos ca să îndeplinim bine datoria unei fiinţe create.) (Să devenim 
oameni sinceri.) Acestea sunt câteva cereri concrete, care altele mai sunt? 
(Să urmăm cuvântul şi cerințele lui Dumnezeu în acțiunile noastre.) (Să 
practicăm orice adevăruri știm.) Nu acestea sunt obiectivul. Tot nu 
înţelegeţi esența problemei. Tot nu ştiţi ce le cere Dumnezeu oamenilor. 
Cerinţele Lui sunt, de fapt, destul de simple: ascultați cuvântul Lui și 
supuneţi-vă Lui. Acestea sunt cerințele. Să asculți cuvintele lui Dumnezeu 
înseamnă să pui în practică cerinţele Lui pentru oameni. În plus faţă de 
cerințele pe care tocmai le-aţi menționat, mai există, de fapt, mult mai 
multe. Și supunerea faţă de Dumnezeu? Nu înţelegi întotdeauna intențiile 
lui Dumnezeu, dar eşti capabil să I te supui? Acest lucru se leagă de 
atitudinea unei fiinţe create față de Creator. Uneori, poate nu înţelegi 
cuvântul lui Dumnezeu după ce îl citeşti, deoarece El doar îți dă o poruncă 
— o asculți? Trebuie să o asculți fără să întrebi dacă e corectă sau greșită sau 
care e motivul din spatele ei. Orice spune Dumnezeu sau îţi zice sau te 
însărcinează să faci, trebuie să asculți; aceasta e supunerea. În ochii lui 
Dumnezeu, eşti o ființă creată doar când ajungi să te supui. Să asculti 
cuvântul lui Dumnezeu şi să I te supui: acestea sunt cerințele lui Dumnezeu 
pentru oameni. Mai e o altă expresie: să urmezi calea lui Dumnezeu. Ce 
înseamnă „să urmezi”? Înseamnă să practici în conformitate cu cuvântul lui 
Dumnezeu, să trăieşti după cuvântul Lui și să fii o persoană care urmează 
calea Lui. De fapt, „să asculţi cuvântul lui Dumnezeu şi să I te supui” şi „să 
urmezi calea lui Dumnezeu” înseamnă acelaşi lucru şi acesta e felul de 


persoană pe care o vrea Dumnezeu. Le-a spus vreodată Dumnezeu 


oamenilor: „Nu trebuie să ascultați cuvântul Meu. Puteţi doar să urmăriți 
binecuvântări. Să nu uitaţi niciodată că puteţi fi binecuvântaţi. În acest scop, 
ar trebui să renunțaţi la tot, să îndurați mai multe greutăți, să plătiți mai 
multe preţuri şi să fugiți de colo-colo mai mult”? Are Dumnezeu aceste 
cerinţe? Apar pe undeva prin cuvintele Lui? (Nu.) Reprezintă aceste cuvinte 
adevărul? (Nu.) Nu e o răzvrătire ca neîncrezătorii să considere aceste 
cuvinte ca fiind adevărul? Ei pot beneficia de pe urma lor, ele sunt exact 
ceea ce urmăresc şi ambiția lor. Ţin seamă de ce le cere Dumnezeu 
oamenilor în inimile lor? Pot să se supună acestor cerințe sau să le 
îndeplinească? (Nu pot.) De ce nu pot? Pentru că, imediat ce îndeplinesc 
aceste cerinţe — să asculte cuvântul lui Dumnezeu şi să I se supună — 
înseamnă că sunt nevoiţi să renunţe la dorinţa lor de a fi binecuvântaţi și la 
ideea că au un drept să urmărească binecuvântări şi recompense. Au în 
sânge binecuvântările și recompensele, așadar, vor fi de acord să renunţe la 
ele? (Nu.) Aceste lucruri sunt chiar viaţa lor, aşa că, dacă renunţă la ele, îşi 
vor pierde sufletele, iar viețile lor nu vor mai avea niciun sens. Trăiesc 
pentru binecuvântări, așadar, dacă le ceri să renunțe la obţinerea 
binecuvântărilor, le ceri să se opună principiilor şi orientării conduitei lor și 
să se răzvrătească împotriva lor, aşa că nu pot accepta acest lucru. Asta 
înseamnă că, dacă le ceri să practice adevărul, să asculte cuvântul lui 
Dumnezeu şi să-L asculte. e pur şi simplu prea greu pentru ei, e chiar mai 
dificil decât să faci o vacă bătrână să urce într-un copac. Însăşi natura lor le 


dictează că nu pot face aceste lucruri. 


Vreți să vă ghidaţi după o dorinţă sau o intenție de a dobândi 
binecuvântări sau vreți să vă îndepliniți bine datoria, cu picioarele bine 
înfipte în pământ, să fiți ființe create multumitoare și persoane care ascultă 
cuvântul lui Dumnezeu şi Îl ascultă? Ce fel de persoane vreţi să fiţi? (Vreau 


să fiu o fiinţă creată, cu picioarele bine înfipte în pământ.) Unii oameni nu 


sunt dispuşi să facă acest lucru. Ei spun: „Să trăieşti astfel e prea opresiv. 
Mai bine mor sau pur şi simplu nu mai cred. Fără o mică dorinţă de 
binecuvântări, fără un pic de ambiţie, oamenilor le lipseşte motivația. Nu se 
poate să trăiesc aşa; e prea tiranic.” Sunt printre voi unii ca aceștia? 
(Dumnezeule, uneori eu sunt așa. Am o asemenea stare din când în când.) 
Sunt aceste stări obişnuite? Le aveţi des sau rar? Care e mai puternică: 
dorinţa voastră de binecuvântări sau voinţa voastră de ființă creată? Ideea 
de a renunţa la orice dorinţă de binecuvântări și de a vă îndeplini datoria cu 
picioarele bine înfipte în pământ vă face pe vreunul să vă simțiți ca un 
balon dezumflat, ca şi cum viaţa voastră nu are rost, că nu vă interesează 
nimic și că nu vă poate trezi energia? (Mă descrie perfect.) În acest caz, e 
gravă această stare? Simţiţi ocazional o mică dorinţă de a obţine 
binecuvântări sau aşa vi se întâmplă de regulă? Care din ele? Ştiţi acum 
dacă sunteți credincioși adevărați sau neîncrezători? Dacă simțiți că toate 
stările şi comportamentele sunt cele ale unui credincios adevărat, nu ale 
unui neîncrezător şi că voi credeți cu adevărat în existenţa lui Dumnezeu și 
sunteți dispuși să acceptaţi cuvântul Lui, dar aveţi doar câteva ambiţii și 
nişte orgoliu şi sperați să obţineţi binecuvântări, aceasta nu este o problemă; 
mai puteți fi mântuiţi şi vă mai puteţi schimba. Dacă sunteți neîncrezători 
cu o dorinţă deosebit de puternică de binecuvântări, atunci aveţi probleme. 
Spre ce cale se îndreaptă asemenea oameni? (Spre calea unui antihrist.) 
Dacă sunt capabili să se îndrepte spre calea unui antihrist, în ce stare va 
ajunge relaţia lor cu Dumnezeu, în cele din urmă? (Într-o stare de opoziţie 
față de Dumnezeu.) Aţi fi capabili să mergeţi atât de departe, să fiți în 
opoziţie față de Dumnezeu? (Nu vreau să mă opun Lui.) Să nu vrei e doar 
dorinţa ta. Fac parte aceste lucruri din natura-esenţă pe care o ai? Ar fi 
posibil pentru tine să mergi pe acea cale? (Dacă nu depun efort în privinţa 


adevărului, mă pot trezi uşor pe acea cale, dar dacă sunt conștient de acest 


lucru şi vreau să mă schimb, să mă întorc din drum şi să nu merg pe această 
cale, mă pot descurca un pic mai bine.) Să fii conștient de acest lucru arată 
că mai ai o oarecare conştienţă în inima ta, că mai ai aspirație şi că mai vrei 
să năzuieşti spre adevăr, dar firile tale corupte sunt adânc înrădăcinate în 
inima ta, aşa că acolo conflictul e permanent. Cu fiecare pas pe care îl faci 
spre adevăr şi de fiecare dată când accepți adevărul, există un conflict în 
inima ta şi trăieşti constant într-o perioadă a zbaterii. Așa stau lucrurile 
pentru noii credincioşi. E destul de normal ca acolo să existe conflict şi e 
inevitabil pentru aceia care-și doresc să urmărească adevărul. Acest conflict 
ajunge să se încheie când obțin adevărul, când Satana e învins, când firile, 
filosofule şi logica lor satanică sunt distruse şi când adevărul învinge și le ia 
în stăpânire inimile. Aceia care nu urmăresc adevărul, care trăiesc conform 
firilor lor satanice, simt că totul e bine în inimile lor și că în ele nu există 
niciun conflict. Sunt amorțiți și obtuzi, sunt dintre cei morți; toți aceia care 
nu acceptă adevărul sunt morţi. Care este avantajul de a avea un conflict în 
inimă? De exemplu, dacă jumătate din gândurile tale sunt negative şi 
Jumătate pozitive, atunci acele gânduri pozitive îți vor da şansa de a alege 
să o iei pe calea urmăririi adevărului după ce conflictul se încheie, ceea ce 
înseamnă că vei avea 50% şanse de a fi mântuit. Gândurile negative te pot 
face să-ți urmezi gândurile şi ideile trupeşti sau să îți urmezi intenţiile, 
motivațiile şi punctele de vedere. Aceste lucruri s-ar putea să te pună pe 
calea unui antihrist și să te facă să te îndrepți spre calea opoziţiei față de 
Dumnezeu. Cu toate acestea, dacă iubirea ta de adevăr este mare şi eşti 
capabil să accepţi adevărul şi să te lepezi de Satana, atunci şansele la 
mântuire sunt şi ele mari. Acest lucru e determinat de capacitatea ta de a 
accepta adevărul și de a-l folosi pentru a-ţi înlătura firile corupte. Depinde 
în întregime de tine, nimeni altcineva nu te poate ajuta; e treaba ta. Dacă 


iubeşti sau nu adevărul este treaba ta și când există conflicte în străfundurile 


inimii tale, nimeni nu te poate ajuta să decizi dacă vei alege adevărul sau îti 
vei împlini dorinţele egoiste la final — asta te priveşte. Alţii te pot îndruma 
prin părtăşie şi consiliere; oricum, calea pe care o alegi în final nu e treaba 


nimănui decât a ta. Toţi ar trebui să înțeleagă acest lucru. 

Principiile care ar trebui să ghideze conduita unei 
persoane 


Cei care cred în Dumnezeu trebuie să meargă pe calea credinței 
conform cuvântului lui Dumnezeu şi cerinţelor Lui. Credincioşii trebuie să 
se comporte conform adevărului. Dacă oamenii nu deţin adevărul şi trăiesc 
după filosofiile Satanei, în cele din urmă nu vor obţine un final sau un 
sfârşit pozitiv. Numai cuvântul lui Dumnezeu este adevărul etern, 
neschimbător. Dacă un credincios nu trăieşte după cuvântul lui Dumnezeu 
şi nu se comportă conform adevărului, atunci este chiar mai orb decât 
oamenii lumii, orb fără speranță. Mulţi oameni care obțin un oarecare 
succes într-un anumit domeniu în lumea laică și devin faimoşi au mintea 
tulburată de faimă şi câștig şi încep să aibă o părere bună despre ei înşişi. 
De fapt, admiraţia, laudele, susținerea şi recunoaşterea pe care ţi-o oferă alți 
oameni sunt doar onoruri temporare. Ele nu reprezintă viaţa, nici nu 
înseamnă câtuşi de puţin că cineva merge pe calea corectă. Nu sunt altceva 
decât onoruri şi glorii temporare. Ce sunt aceste glorii? Sunt reale sau 
iluzorii? (Iluzorii.) Sunt ca stelele căzătoare, trec cu o străfulgerare și 
dispar. După ce oamenii obțin asemenea glorii, onoruri, aplauze, lauri şi 
laude, tot trebuie să se întoarcă la viața reală şi să trăiască aşa cum se 
cuvine să trăiască. Unii oameni nu pot vedea asta şi îşi doresc ca aceste 
lucruri să rămână cu ei pentru totdeauna, ceea ce e nerealist. Oamenii 
doresc să trăiască în acest fel de mediu şi atmosferă datorită felului în care 
îi face să se simtă; vor să se bucure de acest sentiment pentru totdeauna. 
Dacă nu se pot bucura de el, atunci încep să ia calea greşită. Unii folosesc 
diverse metode, cum ar fi băutura și abuzul de droguri, pentru a se amorți: 
aşa abordează oamenii care trăiesc în lumea Satanei faima și câştigul. Odată 


ce o persoană devine celebră şi primește ceva glorie, tinde să-şi piardă 


direcția şi nu ştie cum ar trebui să acţioneze și nici ce ar trebui să facă. Ea 
are capul în nori și nu poate cobori — acest lucru este periculos. Aţi fost 
vreodată într-o asemenea stare sau ați manifestat un astfel de 
comportament? (Da.) Ce cauzează acest lucru? Faptul că oamenii au firi 
corupte: sunt prea vanitoşi, prea aroganţi, nu pot rezista ispitei sau laudelor 
şi nu urmăresc adevărul şi nu îl înțeleg. Ei cred că sunt unici pur şi simplu 
datorită unei mici realizări sau gloriei pe care o primesc; cred că au devenit 
o persoană grozavă sau un super-erou. Ei cred că ar fi o crimă să nu aibă o 
părere bună despre ei înşişi, dată fiind toată această celebritate, tot acest 
câştig, și toată această glorie. Oamenii care nu înţeleg adevărul tind să aibă o 
părere bună despre ei înşişi în orice moment sau loc. Când încep să aibă o 
părere prea bună despre ei înșiși, le este uşor să revină cu picioarele pe 
pământ? (Nu.) Oamenii cu ceva rațiune nu au o părere bună despre ei înșiși 
fără niciun motiv. Când încă nu au realizat nimic, nu au nimic de oferit şi 
nimeni din grup nu le acordă atenţie, ei nu pot avea o părere bună despre ei 
înșiși nici dacă şi-ar dori. Pot să fie puţin aroganti și narcisiști sau ar putea 
să simtă că sunt oarecum talentaţi şi mai buni decât alţii, dar nu tind să aibă 
o părere bună despre ei înşişi. În ce împrejurări oamenii au o părere bună 
despre ei înşişi? Când alții îi laudă pentru vreo realizare. Ei cred că sunt mai 
buni decât alţii, că alți oameni sunt obişnuiţi și banali, că ei şi numai ei sunt 
persoane cu statut şi nu sunt în aceeași categorie sau la același nivel cu 
ceilalți oameni, că sunt mai presus decât aceştia. Așa devin plini de sine. Şi 
se cred îndreptățiți să aibă o părere bună despre ei înşişi. Cum se gândesc ei 
la asta? lată ceea ce consideră: „Am o forță, un calibru şi un creier unice şi 
sunt dornic să urmăresc adevărul. Am realizat ceva acum — mi-am făcut un 
nume, iar reputaţia şi valoarea mea sunt mai presus decât ale altor oameni. 
Prin urmare, cu siguranţă sunt remarcabil şi sunt o persoană pe care toată 


lumea o admiră, așa că e corect să am o părere bună despre mine.” Asta 


gândesc ei în mintea lor şi, în cele din urmă, devine o normalitate şi un 
lucru de la sine înţeles că ar trebui să aibă o părere bună despre ei înşişi. Ei 
cred că acest lucru este fără îndoială corect şi logic. Dacă nu au o părere 
bună despre ei înşişi, se simt dezechilibraţi, ca şi cum s-ar subestima şi nu 
s-ar ridica la la standardele acceptate de ceilalți; şi așa, cred că e firesc să 
aibă o părere bună despre ei înşişi. Care sunt consecinţele unei păreri atât de 
bune despre ei înşişi? (Nu vor mai lucra bine cu ceilalți și vor vrea să facă 
lucrurile în felul lor.) Acesta este un aspect al comportamentului lor. Ce 
altceva? (Nu mai sunt raționali, nu mai caută să avanseze în domeniul lor de 
activitate şi se bazează prea mult pe ceea ce au deja de oferit.) (Refuză să se 
supună situaţiilor care nu le plac.) De ce refuză să se supună? Înainte 
puteau? (Înainte nu aveau mijloacele necesare pentru a fi aroganţi şi erau 
capabili să se stăpânească şi să se abțină, astfel că se puteau supune într-o 
oarecare măsură. Dar acum, simt că au mijloacele și calificările necesare şi 
că sunt diferiți de ceilalți, deci cred că îşi pot impune propriile condiții și 
refuză să se supună.) Ei simt că sunt diferiți față de cei care erau înainte, că 
au statut, sunt celebri și nu ar trebui să se supună cu uşurinţă altora. Dacă ar 
face asta, nu ar fi potrivit pentru statutul lor şi nu ar fi la înălțimea numelui 
lor. Ei simt că au dreptul să spună „nu” și dreptul să refuze să se supună 
altora. Ce alte comportamente afişează? (Dacă situația lor devine gravă, ei 
ar putea chiar să devină ca Pavel, spunând: „M-am luptat lupta cea bună, 
mi-am sfârşit alergarea, am păzit credinţa. De acum mă aşteaptă cununa 
dreptăţii” (2 Timotei 4:7-8), ŞI încep să negocieze condiții cu Dumnezeu, uitând 
că sunt fiinţe create.) Ei uită cine sunt. Credeţi că este bine ca o persoană să 
aibă o părere bună despre ea însăşi? (Nu.) Nu, atunci de ce oamenii au o 
părere bună despre ei înşişi? (Din cauza firii satanice din lăuntrul lor.) A 
avea o fire satanică e inevitabil şi aceasta este cu siguranță rădăcina 


problemei. Ce alte motive mai sunt? Să vorbim despre motivele practice. 


(Oamenii pun prea mult accent pe realizările lor, tratându-le ca pe însăşi 
viaţa. Astfel, ei se bucură mereu de succesul lor, ceea ce duce la o stare de 
mulţumire de sine din care nu pot scăpa.) Acesta este miezul problemei. 
Are legătură cu lucrurile pe care oamenii le urmăresc şi la care aspiră în 
inimile lor, precum şi cu calea pe care aleg să o urmeze. Mulţi oameni cred 
că au statură atâta vreme cât pot realiza anumite sarcini de rutină şi pot face 
anumite îndatoriri care necesită cunoştinţe tehnice. Cu cât lucrarea lor este 
mai iscusită, excepțională şi mai desăvârşită, cu atât mai mult dovedeşte că 
deţin realitate, că ÎI iubesc pe Dumnezeu şi că I se supun. Ei consideră asta 
viaţa lor. Ca atare, cu siguranţă preţuiesc și urmăresc acest lucru ca scop al 
vieţii lor, dar scopul şi direcția lor sunt greşite, la fel şi calea lor. Mai mult 
decât atât, la rădăcină, înţelegerea oamenilor cu privire la viaţă, urmărirea 
adevărului şi ce înseamnă să deții adevărul-realitate este defectuoasă. Când 
înțelegerea oamenilor este defectuoasă, cunoaşterea şi estimarea finală a 
unui lucru sunt cu siguranţă şi ele defectuoase. Dacă înţelegerea ta este 
defectuoasă, şi ceea ce urmărești este cu siguranţă defectuos. Drept urmare, 
calea pe care o alegi este în mod cert problematică, iar direcția și 


obiectivele tale de viaţă vor fi şi ele defectuoase. 


Toată lumea ştie că nu e un lucru bun ca o persoană să aibă o părere 
bună despre ea însăși pur și simplu pentru că a reuşit să obțină anumite 
rezultate în datoria sa. Aşadar, de ce oamenii încă tind să aibă o părere bună 
despre ei înşişi? În parte, acest lucru se datorează aroganţei și 
superficialității oamenilor. Există şi alte motive? (Oamenii nu-și dau seama 
că Dumnezeu este Cel care îi îndrumă spre obținerea acestor rezultate. 
Consideră că ei au tot meritul şi că deţin mijloacele necesare, aşa că au o 
părere bună despre ei înşişi. De fapt, fără lucrarea lui Dumnezeu, oamenii 
sunt incapabili să facă ceva, dar ei nu pot vedea asta.) Această afirmaţie e 


corectă și, de asemenea, este esențială pentru această problemă. Dacă 


oamenii nu-L cunosc pe Dumnezeu şi nu au Duhul Sfânt care să-i lumineze, 
ei se vor crede întotdeauna capabili de orice. Aşa că, dacă au mijloacele 
necesare, pot să devină aroganți şi să aibă o părere bună despre ei înşişi. 
Sunteţi capabili să simțiți călăuzirea lui Dumnezeu şi luminarea Duhului 
Sfânt pe parcursul realizării datoriei voastre? (Da.) Dacă sunteţi capabil să 
simțiți lucrarea Duhului Sfânt, însă tot aveţi o părere foarte bună despre voi 
înşivă şi credeți că aveţi realitatea, ce se întâmplă aici? (Când îndeplinirea 
datoriei noastre a dat ceva roade, credem că jumătate din merit Îi aparţine 
lui Dumnezeu și jumătate ne aparţine nouă. Ne amplificăm cooperarea într- 
o măsură nelimitată, gândindu-ne că nimic nu a fost mai important decât 
cooperarea noastră şi că luminarea lui Dumnezeu nu ar fi fost posibilă fără 
ea.) Deci, de ce te-a luminat Dumnezeu? Poate Dumnezeu să lumineze și 
alți oameni? (Da.) Când Dumnezeu luminează pe cineva, este prin harul lui 
Dumnezeu. Şi ce este acea fărâmă de cooperare din partea ta? Este ceva 
pentru care ţi se cuvin merite sau este datoria și responsabilitatea ta? (Este 
datoria şi responsabilitatea noastră.) Când recunoşti că este datoria și 
responsabilitatea ta, atunci ai mentalitatea corectă şi nu te vei mai gândi să 
încerci să-ţi asumi meritele pentru asta. Dacă întotdeauna te gândești: 
„Aceasta este contribuția mea. Ar fi fost posibilă luminarea lui Dumnezeu 
fără cooperarea mea? Această sarcină necesită cooperarea omului; 
cooperarea noastră reprezintă cea mai mare parte a îndeplinirii acestui 
lucru”, atunci te înșeli. Cum ai fi putut coopera, dacă Duhul Sfânt nu te-ar fi 
luminat şi dacă nimeni nu ar fi avut părtăşie cu tine despre adevărurile- 
principii? Nu ai şti ceea ce cere Dumnezeu; nici nu ai cunoaște calea 
practicii. Chiar dacă ai vrea să I te supui lui Dumnezeu și să cooperezi, nu 
al şti cum. Oare această „cooperare” a ta nu reprezintă doar cuvinte goale? 
Fără o adevărată cooperare, acționezi numai conform propriilor idei — şi, în 


acest caz, ar putea datoria pe care o îndeplineșşti să fie la nivelul cerut? În 


niciun caz, ceea ce indică chestiunea în discuţie. Care este chestiunea? 
Indiferent de datoria pe care o îndeplineşte o persoană, dacă obţine 
rezultate, îşi îndeplinește datoria potrivit standardelor și dobândește 
aprobarea lui Dumnezeu, depinde de acţiunile lui Dumnezeu. Chiar dacă îți 
îndeplineşti responsabilităuile şi datoria, dacă Dumnezeu nu lucrează, dacă 
Dumnezeu nu te luminează şi nu te îndrumă, atunci nu îți vei cunoaşte 
calea, direcția sau obiectivele. Ce se întâmplă în cele din urmă? După ce ai 
trudit atâta vreme, nu îţi vei fi îndeplinit datoria cum se cuvine, nici nu vei 
fi dobândit adevărul şi viaţa — totul va fi fost în zadar. Prin urmare, a-ți 
îndeplini datoria potrivit standardelor, a-i edifica pe fraţii și surorile tale şi a 
obține aprobarea lui Dumnezeu, toate depind de Dumnezeu! Oamenii pot 
face doar acele lucruri de care sunt capabili personal, pe care s-ar cuveni să 
le facă şi care se încadrează în capacitățile lor inerente — nimic mai mult. 
Atunci, în esenţă, îndeplinirea îndatoririlor tale într-o manieră eficientă 
depinde de îndrumarea cuvintelor lui Dumnezeu şi de luminarea și 
conducerea Duhului Sfânt; numai atunci poți să înţelegi adevărul şi să 
finalizezi însărcinarea dată de Dumnezeu conform căii pe care El ţi-a dat-o 
şi principiilor pe care El le-a stabilit. Acest lucru reprezintă harul şi 
binecuvântarea lui Dumnezeu, iar dacă oamenii nu pot vedea asta, sunt orbi. 
Indiferent ce fel de lucrare face casa lui Dumnezeu, care ar trebui să fie 
rezultatul? O parte a acestuia ar trebui să o reprezinte a fi mărturie pentru 
Dumnezeu şi a răspândi Evanghelia lui Dumnezeu, în timp ce o altă parte ar 
trebui să fie aceea de a lămuri fraţii şi surorile şi de a le aduce beneficii. 
Lucrarea casei lui Dumnezeu ar trebui să obțină rezultate în ambele 
domenii. În casa lui Dumnezeu, indiferent de datoria pe care o realizezi, 
poţi obține rezultate fără îndrumarea lui Dumnezeu? Categoric nu. Se poate 
spune că, fără îndrumarea lui Dumnezeu, ceea ce faci este, practic, inutil. 


De-a lungul anilor, pe măsură ce continuaţi să vă faceți îndatoririle, cu cât 


faceţi mai mult aceste îndatoriri, cu atât v-aţi apropiat mai mult de cerințele 
lui Dumnezeu, cu atât mai mult l-aţi înţeles intențiile şi cu atât mai mult ați 
priceput principiile. Cum sunt dobândite toate acestea? (Prin călăuzirea lui 
Dumnezeu.) Fără călăuzirea lui Dumnezeu şi luminarea Duhului Sfânt, cu 
ce sunt oamenii capabili să „contribuie”, de fapt? O parte din „contribuţia” 
lor sunt închipuirile omenești. Uneori, oamenii fac îndatoriri după propriile 
închipuiri, crezând că, făcând astfel, pot fi mărturie pentru Dumnezeu. Cu 
toate acestea, rezultatul este opus. Ceea ce produc ei nu numai că nu 
reuşeşte să obțină efectul dorit de a fi martori pentru Dumnezeu, ci, în 
schimb, pare ireal şi inutil, un simplu produs al închipuirilor şi născocirii 
omeneşti, care, în cele din urmă, Îl dezonorează pe Dumnezeu. O altă parte 
a acestei „contribuţii” o reprezintă noțiunile umane. Oamenilor le place să 
acţioneze pe baza propriilor noţiuni şi cred că noțiunile lor sunt în acord cu 
adevărul. Când acționează conform noțiunilor lor, ei cred că primesc 
aprobarea celorlalţi și Îl slăvesc pe Dumnezeu. Drept urmare, ei fac multe 
lucruri pe baza propriilor noțiuni şi nu numai că nu reuşesc să obțină efectul 
dorit de a fi martori pentru Dumnezeu, ci, mai degrabă, ei îi induc în eroare 
pe alţii să accepte aceste noțiuni ca adevăr. Asta nu numai că îi împiedică să 
I se supună lui Dumnezeu, dar duce şi la neînţelegeri, suspiciuni, 
condamnări şi blasfemie la adresa lui Dumnezeu. Acestea sunt consecinţele 
faptului de a acționa pe baza propriilor noţiuni și de a răspândi aceste 
noțiuni. Când oamenilor le lipseşte o înţelegere a adevărului, se bazează pe 
închipuiri şi noţiuni pentru a-şi ghida acţiunile. În afară de închipuiri şi 
noțiuni, un alt aspect al „contribuţiei” oamenilor este cunoașterea umană. 
După ce au dobândit o gamă bogată de cunoştinţe în diferite domenii, ei 
folosesc aceste cunoştinţe pentru a evalua cerințele lui Dumnezeu, a-și 
imagina ce este adevărul şi a judeca singuri cum să-şi facă datoria şi să 


îndeplinească intențiile lui Dumnezeu. Care este rezultatul unor astfel de 


acțiuni? Ele cu siguranță contrazic intențiile lui Dumnezeu, deoarece 
cunoaşterea umană contrazice adevărul şi este în opoziţie cu acesta. Când 
oamenii îşi fac datoria pe baza cunoașterii umane, ce fel de situație creează 
asta în biserică? Oamenii vor începe să idolatrizeze cunoaşterea şi să se 
compare unii cu alții pentru a vedea cine ştie mai multe, cine a citit mai 
multe cărți sau cine deține calificări academice mai înalte. Acesta e genul 
de lucruri pe care le place să le compare. Când se iveşte o astfel de situație 
în cadrul bisericii, are vreo legătură cu faptul că oamenii folosesc 
cunoaşterea umană pentru a-L sluji pe Dumnezeu şi a fi martori pentru El? 
Cu siguranță, da. Care sunt consecințele folosirii cunoașterii pentru a-şi 
realiza datoria şi a fi martor pentru Dumnezeu? Acest lucru duce la o 
preferință pentru cunoaşterea umană în loc de preferința pentru iubirea de 
adevăr, deviind oamenii pe calea urmăririi cunoașterii umane. Este incorect 
şi determină o abatere completă de la adevărata cale. Fie că e vorba de a 
folosi închipuiri, noţiuni sau cunoştinţe umane pentru a fi martori pentru 
Dumnezeu şi a-L sluji, niciuna dintre aceste abordări nu poate obține 
rezultatul dorit de a-i ajuta pe oameni să-L cunoască pe Dumnezeu și să I se 
supună. În schimb, acestea îi pot împiedica cu ușurință pe oameni să se 
întoarcă la Dumnezeu. Prin urmare, a folosi închipuiri, noțiuni sau 
cunoştinţe omenești pentru a fi martori pentru Dumnezeu e întru totul un fel 
de împotrivire faţă de Dumnezeu. Acest lucru perturbă şi tulbură lucrarea 


lui Dumnezeu, iar El nu aprobă astfel de acţiuni. 


Închipuirile, noţiunile şi cunoştinţele omeneşti sunt toate aspecte ale 
tărâmului gândirii. Un lucru pe care se bazează acțiunile umane îl reprezintă 
propriile gânduri şi puncte de vedere ale unei persoane, în timp ce altul îl 
reprezintă firea coruptă a unei persoane, care joacă un rol crucial. Dacă 
oamenii nu înţeleg adevărul, nu se cunosc pe ei înşişi, nu acceptă adevărul, 


nu practică adevărul şi sunt incapabili să se supună lui Dumnezeu și 


adevărului, atunci pe ce își bazează ei realizarea datoriei lor? Ei acţionează 
pe baza aroganţei, înşelăciunii, răutății, cruzimii și intransigenţei lor, care 
sunt toate aspecte ale firii lor corupte. Care sunt consecințele realizării 
datoriei pe baza acestor firi corupte? (Oamenii nu pot coopera armonios cu 
ceilalți și, de asemenea, pot tulbura și perturba lucrarea bisericii.) Se cuvine 
ca aceste consecinţe să fie cunoscute. Fiecare face cum îi e pe plac, fără a 
practica adevărul. Fiecare persoană își vede de treaba ei, acționând în 
dizarmonie şi provocând tulburare și nelinişte. O muncă ce ar fi putut fi 
bine executată devine haotică şi dezordonată. Acest lucru nu e cu nimic 
diferit de felul în care se fac lucrurile printre non-credincioși. În tabăra 
Satanei, fie în societate, fie în cercurile oficiale, care este atmosfera 
dominantă? Ce practici sunt populare? S-ar cuveni să înţelegeți ceva despre 
acestea. Care sunt principiile şi liniile directoare ale acţiunilor lor? Fiecare 
ignoră părerile celorlalți; fiecare merge pe drumul propriu. Ei acţionează în 
propriul interes şi fac ceea ce doresc. Oricine are autoritate, are ultimul 
cuvânt. Ei nu se gândesc nici măcar o clipă la ceilalți. Fac pur şi simplu 
doar ce vor, luptând pentru faimă, câştig şi statut şi acționând doar conform 
propriilor preferinţe. De îndată ce primesc putere, exercită rapid această 
putere asupra celorlalți. Dacă îi jigneşti, doresc să te chinuie şi nu poţi face 
altceva decât să le oferi daruri. Sunt la fel de răi ca scorpionii, dispuși să 
încalce legile, reglementările guvernamentale şi chiar să comită fărădelegi. 
Toate acestea sunt lucruri de care sunt capabili. lată cât este de întuneric și 
de rău în tabăra Satanei. Acum, Dumnezeu a venit să mântuiască omenirea, 
să le permită oamenilor să accepte adevărul, să înțeleagă adevărul şi să se 
elibereze de robia şi puterea Satanei. Dacă nu acceptați adevărul şi nu 
practicaţi adevărul, nu trăiţi încă sub puterea Satanei? În acest caz, care e 
diferenţa dintre starea voastră actuală și cea a diavolilor și a Satanei? Aţi 


concura în același mod în care concurează non-credincioşii. Ați lupta în 


acelaşi mod în care luptă non-credincioșii. De dimineaţa până seara, aţi 
conspira, ați pune la cale strategii, ați invidia şi v-aţi implica în dispute. 
Care este rădăcina acestei probleme? Faptul că oamenii au firi corupte şi 
trăiesc în conformitate cu aceste firi corupte. Domnia firilor corupte este 
domnia Satanei; umanitatea coruptă sălăşluiește într-o fire satanică și 
nimeni nu e o excepţie. Aşadar, nu ar trebui să crezi că eşti prea bun, prea 
blând sau prea cinstit pentru a te angaja în lupte pentru putere şi câștig. 
Dacă nu înţelegi adevărul şi nu ești condus de Dumnezeu, cu siguranță nu 
eşti o excepție şi nu te vei abține nicidecum, pe motivul nevinovăţiei sau 
bunătăţii tale ori datorită tinereții tale, să te lupţi pentru faimă şi câştig. De 
fapt, şi tu vei căuta faima, câștigul şi statutul, atât timp cât ai şansa, iar 
circumstanțele o permit. A te lupta pentru faimă şi câștig reprezintă 
comportamentul specific al oamenilor care au natura ticăloasă a Satanei. 
Nimeni nu este o excepție. Toată omenirea coruptă trăieşte pentru faimă, 
câştig și statut şi va plăti orice preț în lupta sa pentru aceste lucruri. Aşa este 
cu toţi cei care trăiesc sub puterea Satanei. Prin urmare, o persoană care nu 
acceptă sau nu înțelege adevărul, care nu poate să acţioneze conform 
principiilor este una care trăiește în mijlocul unei firi satanice. O fire 
satanică a ajuns deja să-ți domine gândurile şi să-ți controleze 
comportamentul; Satana te-a aşezat în întregime sub controlul şi robia sa, 
iar dacă nu accepţi adevărul și nu te răzvrăteşti împotriva Satanei, nu vei 
putea scăpa. Acum, pe măsură ce îţi îndeplineşti datoria în casa lui 
Dumnezeu, eşti oarecum supus, cu o oarecare tenacitate în inimă, oarecum 
serios, ai ceva simţ al responsabilităţii, poţi lăsa deoparte grija pentru 
propriul statut, ești adeseori capabil să te opui competitivităţii, ești capabil 
să cedezi înaintea celorlalți, capabil să cooperezi armonios cu ceilalți și poți 
căuta și aştepta atunci când întâmpini lucruri pe care nu le înţelegi. Cum ai 


obținut această atitudine și acest comportament? Acest lucru e direct legat 


de provizia, îndrumarea şi udarea de la Dumnezeu. Toate acestea sunt 
rezultatul numeroaselor cuvinte pe care le-a rostit Dumnezeu. Altfel, chiar 
dacă o persoană are calibru bun, nu poate să descopere adevărul sau să 
înţeleagă adevărul. Dacă Dumnezeu nu ar fi venit să exprime aceste 
adevăruri, unde ar merge oamenii să găsească adevărul? Din copilărie, 
oamenii primesc educaţie și merg mulți ani la şcoală, dar au aflat ei 
adevărul? Deloc. Oamenii admiră celebrităţile şi figurile grandioase şi 
preamăresc cunoașterea culturală, dar au aflat ei adevărul? Nu l-au aflat. 
Chiar şi după ce au citit foarte multe cărți, ei nu au aflat adevărul. De fapt, 
nu există deloc adevăr în lume. Abia după ce Dumnezeu a venit şi a adus 
adevărul şi calea către viaţa veşnică, şi după ce au citit cuvântul lui 
Dumnezeu mai mulți ani, oamenii descoperă în sfârşit adevărul. Abia atunci 
îşi dau seama de valoarea şi însemnătatea inestimabilă a adevărului. În acest 
moment, oamenii ajung să admită că, în trecut, cuvintele, acţiunile şi 
comportamentul lor s-au bazat pe închipuiri, noţiuni şi cunoştinţe umane. În 
afară de aceste lucruri, ei au fost mânaţi de firile lor corupte. Noţiunile, 
cunoştinţele umane şi închipuirile care umplu inimile oamenilor nu sunt 
adevărul. Prin urmare, oamenii tind să trăiască diferite aspecte ale 
caracterului corupt al Satanei. Ei nu pot să trăiască asemănarea umană sau 
să se abțină de la a minţi nici dacă își doresc şi le este greu să facă până și 
câteva lucruri bune. Cei care trăiesc conform firii Satanei manifestă în mod 
natural întruchiparea Satanei. Cuvintele, acțiunile și comportamentul lor 
sunt toate influențate de firea Satanei și niciunul dintre ei nu poate scăpa de 
ea. Dacă sunteţi capabili să recunoașteți acest punct, atunci, în procesul de a 
vă realiza datoria, indiferent dacă obţineţi anumite rezultate, aduceţi 
anumite contribuţii, manifestați un comportament bun sau treceţi prin 
anumite schimbări, ce mentalitate ar trebui să aveţi? (Una de recunoştinţă 


față de Dumnezeu.) Ar trebui să-l mulţumiţi lui Dumnezeu. Toată slava Îi 


aparține lui Dumnezeu. Dumnezeu e Cel care a făcut asta şi nu există nimic 
cu care oamenii să se laude. Fiecare persoană are niveluri diferite de 
aptitudini. De exemplu, unii oameni sunt sensibili în mod natural la ritmul 
şi melodia muzicii, în timp ce alții excelează în dans. Indiferent de talentele 
naturale pe care le au oamenii, toate sunt date de Dumnezeu și nu există 
nimic cu care oamenii să se laude. Cu siguranţă nu au obţinut aceste talente 
inerente de la părinţi, deoarece părinţii s-ar putea să nu aibă ei înșiși aceste 
talente şi, chiar dacă le au, nu pot să le dea copiilor lor; părinții nu le pot 
preda talentele copiilor lor, dacă aceștia nu au deja o abilitate naturală. Prin 
urmare, talentele şi darurile pe care le au oamenii nu au nimic de-a face cu 
părinții lor. Desigur, aceste talente nu sunt ceva ce poate fi dobândit prin 
învăţare. Darurile şi abilitățile cu care se nasc oamenii sunt dăruite de 
Dumnezeu. Ele au fost predeterminate de Dumnezeu cu mult timp în urmă. 
Dacă Dumnezeu te-a făcut nesăbuit, atunci nesăbuinţa ta are sens; dacă El 
te-a făcut inteligent, atunci inteligenţa ta are sens. Indiferent de talentele pe 
care ţi le dă Dumnezeu, indiferent de punctele tale forte, oricât de mare este 
IQ-ul tău, toate au un scop pentru Dumnezeu. Toate aceste lucruri au fost 
predestinate de Dumnezeu. Rolul pe care îl joci în viaţa ta şi datoria pe care 
o faci au fost rânduite de Dumnezeu cu mult timp în urmă. Unii oameni văd 
că alții au puncte forte pe care ei nu le au şi sunt nemulțumiți. Vor să 
schimbe situația învățând mai mult, văzând mai multe lucruri şi fiind mai 
sârguincioşi. Dar există o limită în ceea ce poate realiza sârguinţa lor şi nu îi 
pot depăși pe cei cu daruri şi abilităţi. Oricât de mult te-ai lupta, este inutil. 
Dumnezeu a rânduit ceea ce vei fi şi nimeni nu poate face nimic pentru a 
schimba acest lucru. Indiferent la ce te pricepi, acolo ar trebui să faci un 
efort. Oricare ar fi datoria pentru care ești potrivit, aceea este datoria pe care 
ar trebui să o îndeplineşti. Nu încerca să te fortezi în domenii din afara 


aptitudinilor tale şi nu-i invidia pe alţii. Fiecare are funcția lui. Să nu crezi 


că poţi face totul bine sau că eşti mai desăvârșit sau mai bun decât alţii, 
dorind mereu să-i înlocuieşti pe alţii şi să te etalezi. Aceasta este o fire 
coruptă. Există cei care cred că nu pot face nimic bine şi că nu au deloc 
aptitudini. Dacă acesta este cazul, ar trebui să fii o persoană care doar 
ascultă şi se supune într-o manieră realistă. Fă ceea ce poţi şi fă-o bine, cu 
toată puterea ta. Este suficient. Dumnezeu va fi mulţumit. Nu te gândi 
mereu să îi depăşeşti pe toţi, să faci totul mai bine decât ceilalți şi să ieși în 
evidență în toate felurile. Ce fel de fire este aceasta? (O fire arogantă.) 
Oamenii au întotdeauna o fire arogantă și, chiar dacă vor să lupte pentru 
adevăr şi să-L mulțumească pe Dumnezeu, dau greș. A fi controlați de o fire 
arogantă îi face pe oameni cât se poate de predispușşi să se rătăcească. De 
exemplu, există unii oameni care vor întotdeauna să se dea în spectacol, 
exprimându-și bunele intenţii în locul cerințelor lui Dumnezeu. Ar aproba 
Dumnezeu acest tip de exprimare a bunelor intenții? Pentru a fi atent la 
intențiile lui Dumnezeu, trebuie să urmezi cerinţele lui Dumnezeu și, pentru 
a-ți îndeplini datoria, trebuie să te supui rânduielilor lui Dumnezeu. 
Oamenii care îşi exprimă bunele intenții nu sunt atenţi la intențiile lui 
Dumnezeu, ci încearcă mereu să facă noi trucuri şi să spună cuvinte 
răsunătoare. Dumnezeu nu îţi cere să fii conştient în acest fel. Unii oameni 
spun că asta înseamnă că sunt competitivi. În sine, a fi competitiv este ceva 
negativ. Este o dezvăluire — o manifestare — a firii arogante a Satanei. Când 
al o fire ca aceasta, încerci mereu să-i ţii pe ceilalți jos, încerci mereu să-i 
întreci, încerci mereu să-i înșeli, încerci mereu să iei de la oameni. Eşti 
foarte invidios, nu cedezi în fața nimănui şi încerci întotdeauna să ieşi în 
evidență din mulțime. Asta îți va aduce necazuri; așa acționează Satana. 
Dacă vrei cu adevărat să fii o fiinţă creată acceptabilă, atunci nu-ţi urmări 
visurile. Să încerci să fu superior şi mai capabil decât eşti pentru a-ţi atinge 


scopurile e un lucru rău. Ar trebui să înveţi să te supui orchestrărilor și 


rânduielilor lui Dumnezeu şi să nu te ridici mai presus decât se cuvine; doar 


aceasta este o dovadă de rațiune. 


Care sunt principiile după care vă comportați? Ar trebui să vă 
comportaţi conform funcţiei voastre, să găsiți locul potrivit pentru voi şi să 
îndepliniți datoria pe care se cuvine să o îndepliniți;, doar o astfel de 
persoană e una cu rațiune. De exemplu, sunt oameni cu anumite abilități 
profesionale pe care le stăpânesc şi care pot să înțeleagă principiile, iar ei ar 
trebui să îşi asume responsabilitatea și să facă ultimele verificări în acest 
domeniu; există oameni care pot oferi idei şi perspective, inspirându-i pe 
ceilalți şi ajutându-i să îşi îndeplinească mai bine îndatoririle — atunci ei ar 
trebui să ofere idei. Dacă poți să găseşti locul potrivit pentru tine şi să 
lucrezi în armonie cu fraţii şi surorile tale, îți vei îndeplini datoria şi te vei 
comporta conform funcției tale. Iniţial, s-ar putea să fii capabil să pui la 
dispoziţie câteva idei, dar dacă încerci să oferi altceva şi ajungi să încerci 
din greu să faci asta, dar tot nu poţi; iar după aceea, când alţii oferă acele 
lucruri, te simţi inconfortabil și nu dorești să asculți, iar inima îţi este 
îndurerată şi constrânsă şi te plângi de Dumnezeu şi spui că El este nedrept 
— atunci aceasta este ambiţie. Ce fire este aceea care dă naștere ambiţiei 
într-o persoană? O fire arogantă dă naștere ambiţiei. Aceste stări pot apărea 
cu siguranţă în voi în orice moment, iar dacă nu căutați adevărul pentru a le 
înlătura şi nu aveți intrare în viaţă și nu vă puteţi schimba în acest sens, 
atunci nivelul de calificare şi puritate cu care vă realizați îndatoririle va fi 
scăzut, iar rezultatele nu vor fi nici ele foarte bune. Acest lucru înseamnă a 
nu vă îndeplini datoria în mod mulţumitor şi înseamnă că Dumnezeu nu a 
dobândit slavă de la voi. Dumnezeu a oferit fiecărei persoane talente şi 
daruri diferite. Unii oameni au talente în două sau trei domenii, alții au 
talent într-un domeniu, iar alții nu au talente deloc — dacă puteţi aborda 


corect aceste chestiuni, atunci aveţi rațiune. O persoană care are rațiune va 


putea să-și găsească locul, să se comporte conform poziției sale și să îşi 
realizeze bine îndatoririle. O persoană care nu își poate găsi niciodată locul 
este o persoană care are mereu ambiţii. Aceasta urmăreşte întotdeauna 
statutul și câștigul. Nu este niciodată mulțumită de ceea ce are. Pentru a 
obține mai mult câștig, încearcă să ia cât de mult poate; speră mereu să-și 
satisfacă dorinţele extravagante. Crede că, dacă are daruri şi e de calibru 
bun, ar trebui să se bucure mai mult de harul lui Dumnezeu și că a avea 
unele dorinţe extravagante nu reprezintă o greşeală. Are acest tip de 
persoană rațiune? Oare nu este lipsit de ruşine să ai mereu dorințe 
extravagante? Oamenii care au conştiinţă şi rațiune pot simți că este un 
lucru lipsit de ruşine. Oamenii care înțeleg adevărul nu vor face aceste 
lucruri nesăbuite. Dacă speri să-ţi îndeplineşti datoria cu loialitate, astfel 
încât să răsplăteşti iubirea lui Dumnezeu, aceasta nu reprezintă o dorință 
extravagantă. Acest lucru este conform conştiinţei şi rațiunii umanităţii 
normale. Acesta ÎI face pe Dumnezeu fericit. Dacă într-adevăr îţi doreşti să- 
ti îndeplineşti bine datoria, trebuie mai întâi să găseşti funcția potrivită 
pentru tine şi apoi să faci ceea ce poţi cu toată inima, cu toată mintea, cu 
toată puterea şi să faci lucrurile cât de bine posibil. Acest lucru este 
mulțumitor şi o astfel de îndeplinire a datoriei are o doză de puritate. Asta 
este ceea ce ar trebui să facă o fiinţă creată adevărată. În primul rând, 
trebuie să înţelegi ce este o ființă creată adevărată: o ființă creată adevărată 
nu este un supraom, ci o persoană care trăieşte în mod onest şi practic pe 
pământ; nu e deloc extraordinară şi nicidecum excepțională, ci la fel ca 
orice persoană obişnuită. Dacă dorești să-i depăşești pe ceilalți întotdeauna, 
să fu clasat deasupra celorlalți, atunci acest lucru este provocat de firea ta 
arogantă şi satanică şi e o amăgire cauzată de ambiția ta. Nu poţi, de fapt, să 
realizezi acest lucru şi îți e imposibil să faci astfel. Dumnezeu nu ţi-a dat un 


asemenea talent sau abilitate, nici nu ţi-a dat o asemenea esenţă. Nu uita că 


ești un membru obișnuit al omenirii, în niciun fel diferit de ceilalți, deşi 
aspectul, familia și creşterea ta pot fi diferite şi pot exista unele diferențe 
privind talentele şi darurile tale. Dar nu uita acest lucru: oricât de unic ești, 
e doar în aceste moduri mici, iar firea ta coruptă este la fel ca a altora. 
Atitudinea pe care ar trebui să o ai şi principiile la care trebuie să aderi în 
realizarea datoriei tale sunt identice cu ale altora. Oamenii diferă doar în 
punctele lor forte şi în darurile lor. În biserică, unii oameni pot cânta la 
chitară, alții pot cânta la erhu, iar alții pot cânta la tobe. Dacă eşti interesat 
de oricare dintre aceste domenii, poţi învăţa. Indiferent despre ce abilitate 
specifică sau tehnologie e vorba, atât timp cât îți place să înveţi și eşti 
priceput, poţi învăța. Odată ce ai învăţat o nouă abilitate, o poţi folosi 
pentru a realiza o datorie suplimentară, fiind nu numai pe placul oamenilor, 
ci şi pe al lui Dumnezeu. Este un lucru cât se poate de binecuvântat să 
dobândeşti mai multe abilităţi şi să contribui mai mult la lucrarea casei lui 
Dumnezeu. Nu e nimic rău în a învăţa lucruri noi când cineva e tânăr şi are 
o memorie bună. Există doar beneficii în asta şi niciun rău. Este avantajos 
pentru realizarea îndatoririlor și pentru lucrarea casei lui Dumnezeu. A se 
concentra pe învăţarea diverselor lucruri noi în timp ce-şi face datoria 
înseamnă că o persoană e sârguincioasă şi responsabilă; este mult mai bună 
decât acei oameni care nu sunt dedicați lucrării lor. Cu toate acestea, dacă 
studiezi un lucru de ceva timp şi încă nu înţelegi, asta indică faptul că nu ai 
calibru în domeniul respectiv. La fel ca unii oameni, care sunt capabili să 
danseze bine, dar cântă fals sau sunt lipsiţi de talent muzical, acest lucru 
este înnăscut şi nu poate fi schimbat. O astfel de situaţie se cuvine a fi 
abordată cu atitudinea corectă. Dacă poţi dansa, atunci dansează bine. Dacă 
al o inimă de laudă pentru Dumnezeu, chiar de cânţi fals, pe Dumnezeu nu 
Îl deranjează. Atât timp cât ai bucurie în inima ta, este suficient. Indiferent 


în ce constau talentele tale personale, atât timp cât le foloseşti, e un lucru 


bun. Realizaţi-vă îndatoririle în mod conştiincios, iar asta e ceea ce 


înseamnă să vă comportaţi în conformitate cu poziția voastră. 


Nicio persoană nu trebuie să se considere perfectă sau distinsă, nobilă, 
ori diferită de alții; toate acestea sunt provocate de firea arogantă a omului 
şi de ignoranță. Să te crezi întotdeauna deosebit — acest lucru este cauzat de 
o fire arogantă; să nu-ți poţi accepta niciodată neajunsurile şi să nu-ţi poţi 
confrunta niciodată greşelile şi eșecurile — acest lucru este cauzat de o fire 
arogantă; să nu le permiţi niciodată altora să fie mai presus decât tine sau 
mai buni decât tine — acest lucru este cauzat de o fire arogantă; să nu le 
permiţi niciodată calităților altora să le depăşească pe ale tale — acest lucru 
este cauzat de o fire arogantă; să nu le permiţi niciodată altora să aibă idei, 
sugestii şi puncte de vedere mai bune decât ale tale, iar când descoperi că 
alții sunt mai buni decât tine, să devii negativ, să nu vrei să vorbeşti, să te 
simţi tulburat și abătut şi să te superi — toate acestea sunt cauzate de o fire 
arogantă. O fire arogantă te poate face să devii grijuliu cu reputația ta, 
incapabil să accepți să fii corectat de alții, incapabil să-ți confrunți 
neajunsurile şi incapabil să-ți accepţi eşecurile şi greşelile. Mai mult decât 
atât, când cineva este mai bun decât tine, asta poate face ca ura şi gelozia să 
se ivească în inima ta şi te poţi simți constrâns, astfel încât să nu dorești să- 
ti faci datoria şi să devii superficial când o îndeplineşti. O fire arogantă 
poate face aceste comportamente şi practici să se ivească în tine. Dacă 
puteți, puţin câte puţin, să intrați mai adânc în toate aceste detalii, să 
progresaţi în privinţa lor şi să obţineţi o înţelegere a lor; și dacă puteţi apoi, 
treptat, să vă răzvrătiți împotriva acestor gânduri, să vă răzvrătiți împotriva 
acestor noţiuni, puncte de vedere şi chiar comportamente eronate şi să nu 
fiți constrânşi de ele; şi dacă, în îndeplinirea datoriei voastre, puteți să găsiți 
postul potrivit pentru voi, să acţionaţi conform principiilor şi să îndepliniți 


datoria pe care puteţi şi ar trebui s-o îndepliniţi, atunci, în timp, vă veţi 


putea îndeplini îndatoririle mai bine. Asta constituie intrarea în adevărul- 
realitate. Dacă poţi intra în adevărul-realitate, va părea că ai o asemănare 
umană şi oamenii vor spune: „Această persoană se comportă conform 
postului său şi îşi face datoria fundamentat. Nu se bazează pe naturalete, pe 
impulsivitate sau pe firea sa coruptă, satanică, pentru a-şi face datoria. Se 
comportă cu reținere, are o inimă cu frică de Dumnezeu, are dragoste pentru 
adevăr, iar comportamentul şi expresiile sale dezvăluie că s-a răzvrătit 
împotriva trupului şi preferințelor proprii.” Cât de minunat este să te 
comporţi în acest fel! În situaţiile în care ceilalți îti menţionează 
neajunsurile, nu doar că poţi să le accepţi, ci eşti optimist, înfruntându-ţi 
neajunsurile și punctele slabe cu stăpânire de sine. Starea ta de spirit este 
destul de normală, fără extreme, fără irascibilitate. Nu asta înseamnă să ai o 


asemănare umană? Doar astfel de oameni au rațiune. 


Ce fel de fire e aceea când oamenii se prefac mereu, se scot basma 
curată întotdeauna, îşi dau mereu aere, astfel încât ceilalți să aibă o părere 
bună despre ei și să nu poată să le vadă defectele sau neajunsurile, când 
încearcă veșnic să le prezinte oamenilor cea mai bună parte a lor? Aceasta 
este aroganță, falsitate, ipocrizie, este firea Satanei, este ceva ticălos. 
Gândiţi-vă la membrii regimului satanic: indiferent cât de mult se luptă, se 
ceartă sau ucid în întuneric, nimeni nu are voie să îi raporteze sau să îi 
expună. Se tem că oamenii le vor vedea faţa demonică și fac tot ce le stă în 
putință ca să o ascundă. În public, fac tot posibilul să se scoată basma 
curată, spunând cât de mult iubesc oamenii, cât de măreţi, glorioşi și 
infailibili sunt. Aceasta este natura Satanei. Tertipurile şi înşelăciunea sunt 
trăsătura cea mai proeminentă a naturii Satanei. Şi care este scopul acestei 
înşelăciuni şi al acestor tertipuri? Să-i păcălească pe oameni, să-i împiedice 
să-i vadă esenţa şi adevărata faţă şi, astfel, să atingă scopul de a-şi prelungi 


domnia. S-ar putea ca oamenii obişnuiţi să nu aibă o astfel de putere şi un 


asemenea statut, dar şi aceştia îşi doresc să-i determine pe alții să-şi facă o 
părere favorabilă despre ei şi ca oamenii să-i stimeze și să îi ridice la un 
statut înalt în inimile lor. Aceasta este o fire coruptă, iar dacă oamenii nu 
înţeleg adevărul, sunt incapabili să o recunoască. Firile corupte sunt cel mai 
greu de recunoscut dintre toate: este ușor să îți recunoșşti defectele și 
neajunsurile, dar nu este uşor să îţi recunoști firea coruptă. Oamenii care nu 
se cunosc pe ei înşişi nu discută niciodată despre firile lor corupte — cred 
întotdeauna că ei sunt în regulă. Și, fără a-şi da seama, încep să se fălească: 
„În toţi anii mei de credință, am trecut prin atâtea persecuții şi am îndurat 
atâtea greutăţi. Ştiţi cum le-am depășit pe toate?” Este aceasta o fire 
arogantă? Care este motivaţia faptului că se afişează? (Să-i facă pe oameni 
să aibă o părere bună despre ei.) Care este motivul pentru care îi fac pe 
oameni să aibă o părere bună despre ei? (Să li se acorde statut în mintea 
unor astfel de oameni.) Când ţi se acordă statut în mintea altora, atunci, 
când se află în compania ta, ei sunt cuviincioși faţă de tine și deosebit de 
politicoşi când vorbesc cu tine. Întotdeauna te admiră, întotdeauna te lasă să 
fii primul în orice, îţi fac loc, te flatează şi te ascultă. În toate lucrurile, te 
caută şi te lasă să iei decizii. lar tu ai un sentiment de bucurie din asta — 
simți că eşti mai puternic şi mai bun decât oricine altcineva. Tuturor le 
place această senzație. Este sentimentul de a avea statut în inima cuiva; 
oamenii vor să se complacă în asta. De asta oamenii concurează pentru 
statut şi toți vor să li se acorde statut în inima altora, să fie stimaţi și 
veneraţi de alţii. Dacă nu ar putea obține o astfel de bucurie din statut, nu l- 
ar urmări. De exemplu, dacă nu ai avea un statut în mintea cuiva, acesta nu 
ar discuta cu tine de pe picior de egalitate, tratându-te ca pe un egal. Te-ar 
contrazice când e necesar, nu ar fi politicos sau respectuos cu tine şi ar 
putea chiar să plece înainte ca tu să fi terminat de vorbit. Te-ai simți 


deranjat? Nu îți place când oamenii te tratează așa; îți place când te 


măgulesc, te admiră şi te venerează în fiecare moment. Îţi place când eşti în 
centrul tuturor lucrurilor, totul se învârte în jurul tău și toată lumea te 
ascultă, te admiră şi se supune conducerii tale. Nu e asta o dorinţă de a 
domni ca un rege, de a avea putere? Cuvintele și acțiunile tale sunt motivate 
de urmărirea şi dobândirea statutului, iar tu rivalizezi, te iei la ceartă şi 
concurezi cu ceilalți pentru acesta. Scopul tău este să pui mâna pe o poziție 
şi să-i faci pe aleşii lui Dumnezeu să te asculte, să te sprijine şi să te 
venereze. Odată ce ai pus mâna pe acea poziţie, tu ai obținut atunci putere și 
te poți bucura de beneficiile statutului, de admiraţia celorlalți și de toate 
celelalte avantaje care vin cu acea poziţie. Oamenii se deghizează mereu, se 
dau mari în fața celorlalți, salvează aparențele, se prefac şi se 
înfrumuseţează pentru a-i face pe alţii să creadă că sunt perfecţi. Țelul lor în 
acest sens este să câştige statut, astfel încât să se poată bucura de beneficiile 
statutului. Dacă nu crezi asta, gândeşte-te cu atenţie: de ce vrei întotdeauna 
să-l faci pe oameni să aibă o părere bună despre tine? Vrei să-l faci să te 
venereze şi să te admire, astfel încât să poţi, în cele din urmă, să preiei 
puterea şi să te bucuri de beneficiile statutului. Statutul pe care îl cauţi cu 
atâta disperare îţi va aduce multe beneficii, iar aceste beneficii sunt tocmai 
ceea ce invidiază şi doresc ceilalți. Când oamenii simt gustul multelor 
beneficii pe care le conferă statutul, acesta îi îmbată, iar ei se complac în 
acea viaţă luxoasă. Oamenii cred că doar aceasta e o viaţă care nu a fost 
irosită. Omenirea coruptă e încântată să se complacă în aceste lucruri. Prin 
urmare, odată ce o persoană atinge o anumită poziţie şi începe să se bucure 
de diversele beneficii pe care aceasta le aduce, ea va tânji neîncetat după 
aceste plăceri păcătoase, chiar până într-atât încât nu va renunţa niciodată la 
ele. În esenţă, urmărirea faimei şi a statutului este condusă de dorinţa de a 
savura avantajele care vin cu o anumită poziţie, de a domni ca un rege, de a 


exercita controlul asupra aleşilor lui Dumnezeu, a pune stăpânire peste toate 


şi a întemeia o împărăție independentă unde să poată bucura de beneficiile 
statutului lor şi să se lase pradă plăcerilor păcătoase. Satana folosește 
metode de tot felul pentru a înşela oamenii, pentru a-i păcăli şi pentru a-i 
lua de proşti, oferindu-le impresii false. Foloseşte chiar şi intimidarea și 
amenințările pentru a-i face pe oameni să îl admire şi să se teamă de el, cu 
scopul final de a-i face să i se supună şi să îl venereze. Asta este ceea ce îi 
place Satanei; acesta este şi scopul său în a concura cu Dumnezeu pentru a-i 
câştiga pe oameni. Prin urmare, atunci când lupţi pentru statut şi reputație 
printre alţi oameni, pentru ce lupţi? Oare chiar o faci pentru renume? Nu. 
De fapt, lupti pentru beneficiile pe care ţi le aduce renumele. Dacă 
întotdeauna vrei să te bucuri de acele beneficii, atunci va trebui să lupți 
pentru ele. Dar dacă nu apreciezi acele beneficii şi spui: „Nu contează cum 
mă tratează oamenii. Sunt doar o persoană obişnuită. Nu sunt demn de un 
tratament atât de bun, nici nu vreau să venerez o persoană. Dumnezeu este 
Unicul pe care ar trebui să Îl venerez și de care să mă tem cu adevărat. 
Numai El este Dumnezeul meu și Domnul meu. Indiferent cât ar putea 
cineva să fie de bun, cât de mari abilităţile sale, cât de vast talentul acestuia 
sau cât de magnifică ori desăvârşită imaginea sa, el nu este obiectul 
închinării mele, deoarece el nu este adevărul. Nu este Creatorul; el nu este 
Mântuitorul şi nu poate orchestra sau domni suveran asupra destinului 
omului. El nu e obiectul venerației mele. Nicio persoană umană nu merită 
veneraţia mea”, nu e asta în conformitate cu adevărul? În schimb, dacă nu îi 
venerezi tu pe alții, cum ar trebui să-i tratezi dacă încep ei să te venereze pe 
tine? Trebuie să găseşti o modalitate de a-i împiedica să facă asta şi a-i ajuta 
să se elibereze de o astfel de mentalitate. Trebuie să găseşti o modalitate de 
a le arăta adevărata ta faţă şi de a-i lăsa să-ți vadă urâţenia şi adevărata 
natură. Cheia este să-i faci pe oameni să înţeleagă că, indiferent cât de bun 


este calibrul tău, cât eşti de educat, cât eşti de documentat sau de inteligent, 


tu eşti totuşi doar o persoană obişnuită. Nu ești un obiect de admiraţie sau 
de închinare pentru nimeni. Mai întâi de toate, trebuie să rămâi ferm pe 
poziţia ta şi să nu te retragi după ce ai făcut greșeli sau te-ai făcut de râs. 
Dacă, după ce ai făcut greşeli sau te-ai făcut de râs, nu numai că nu reușești 
să admiţi acest lucru, ci și foloseşti înşelăciunea pentru a-l ascunde sau 
atenua, atunci îți agravezi greşeala şi faci să pari şi mai urât. Ambiţia ta 
devine şi mai evidentă. Fiinţele umane corupte se pricep la deghizare. 
Indiferent ce fac sau ce corupție dezvăluie, trebuie întotdeauna să se 
deghizeze. Dacă ceva nu merge bine sau fac ceva greşit, vor să dea vina pe 
alții. Vor să primească meritul pentru lucrurile bune, iar vina pentru 
lucrurile rele să o poarte alţii. Nu există o mulțime de astfel de deghizări în 
viaţa reală? Sunt prea multe. A face greșeli sau a te deghiza: care dintre 
acestea se referă la fire? Deghizarea este o chestiune care ține de fire, 
implică o fire arogantă, ticăloşie şi înșelătorie; este detestată mai ales de 
Dumnezeu. De fapt, atunci când te deghizezi, toată lumea înţelege ce se 
întâmplă, dar tu crezi că ceilalți nu văd asta şi faci tot posibilul să te cerți şi 
să te justifici într-un efort de a-ţi salva imaginea şi de a-i face pe toți să 
creadă că nu ai făcut nimic rău. Nu este asta o prostie? Ce cred alții despre 
asta? Cum se simt? Scârbiţi şi plini de detestare. Dacă, după ce ai făcut o 
greşeală, o poţi trata corect şi le poţi permite tuturor celorlalți să vorbească 
despre ea, îngăduind comentariul şi discernământul lor referitor la ea şi poți 
să te destăinui în privinţa ei şi să o diseci, care va fi părerea tuturor despre 
tine? Vor spune că eşti o persoană cinstită, pentru că inima ta este deschisă 
lui Dumnezeu. Prin acțiunile şi comportamentul tău, ei vor putea să îți vadă 
inima. Dar dacă încerci să te deghizezi şi să înşeli pe toată lumea, oamenii 
te vor disprețui şi vor spune că ești un nesăbuit și o persoană nechibzuită. 
Dacă nu încerci să te prefaci sau să te justifici, dacă îți poţi recunoaște 


greşelile, toată lumea va spune că ești sincer şi înțelept. Şi ce te face 


înţelept? Toată lumea greşeşte. Toată lumea are defecte şi lipsuri. Şi, de 
fapt, toată lumea are aceeaşi fire coruptă. Nu te considera mai nobil, 
desăvârșit şi mai bun decât ceilalți; asta înseamnă să fii complet irațional. 
Odată ce firile corupte ale oamenilor şi esenţa și adevărata față a corupției 
lor îți sunt clare, nu vei încerca să îţi acoperi propriile greșeli, nici nu le vei 
reproşa altor oameni greşelile lor — vei fi capabil să înfrunți ambele situații 
în mod corect. Abia atunci vei deveni perspicace şi nu vei face lucruri 
nesăbuite, ceea ce te va face înţelept. Cei care nu sunt înţelepţi sunt oameni 
nesăbuiţi şi se opresc mereu asupra greşelilor lor minore în timp ce se 
furişează în culise. Este dezgustător să asişti la aşa ceva. De fapt, ceea ce 
faci este imediat evident pentru alți oameni și totuși joci în continuare un 
spectacol în mod ostentativ. Pentru alții, are aparenţa reprezentaţiei unui 
clovn. Nu este ceva nesăbuit? Chiar este. Oamenii nesăbuiți nu au pic de 
înţelepciune. Oricâte predici aud, ei tot nu înţeleg adevărul şi nu văd niciun 
lucru așa cum este de fapt. Ei nu coboară niciodată de pe propriul piedestal, 
crezând că sunt diferiți de toți ceilalți și mai respectabili; aceasta este 
aroganță și neprihănire de sine, aceasta este nesăbuinţă. Cei nesăbuiți nu au 
înţelegere spirituală, nu-i aşa? Chestiunile în privinţa cărora eşti nesăbuit şi 
imprudent sunt cele cu privire la care nu ai o înțelegere spirituală și nu poţi 


înţelege adevărul uşor. Aceasta este realitatea chestiuni. 


Transformarea unei firi corupte nu are loc peste noapte. O persoană 
trebuie să reflecteze asupra ei şi să se examineze continuu în toate 
chestiunile. Trebuie să-și examineze acțiunile și comportamentele în lumina 
cuvintelor lui Dumnezeu, să încerce să se înțeleagă pe sine și să găsească 
calea de a practica adevărul. Acesta este modul de a aborda o fire coruptă. E 
necesar să reflecteze asupra firilor corupte care se dezvăluie în viața de zi 
cu zi şi să le exploreze, să practice disecarea şi discernământul pe baza 


propriei înţelegeri a adevărului şi să avanseze treptat, astfel încât să fie 


capabilă să practice adevărul şi să-și alinieze toate acţiunile la adevăr. 
Printr-o astfel de urmărire, de practică şi de înţelegere de sine, aceste 
dezvăluiri de corupţie încep să se reducă și există speranţă că firea sa va fi 
în cele din urmă transformată. Aceasta este calea. Transformarea firii unei 
persoane este o chestiune de creștere în viața sa. Trebuie să înțeleagă 
adevărul şi să îl practice. Doar prin practicarea adevărului poate aborda 
problema unei firi corupte. Dacă o fire coruptă continuă să se dezvăluie în 
mod constant, chiar până într-atât încât să se dezvăluie în fiecare acțiune şi 
cuvânt, înseamnă că firea sa nu a fost transformată. Orice chestiuni legate 
de o fire coruptă ar trebui să fie analizate în amănunt și explorate cu 
seriozitate. O persoană ar trebui să caute adevărul pentru a scoate la iveală 
şi a aborda cauzele fundamentale ale unei firi corupte. Acesta e singurul 
mod de a rezolva complet problema unei firi corupte. Odată ce ai găsit 
această cale, există speranţă pentru o transformare în firea ta. Acestea nu 
sunt chestiuni lipsite de fond; sunt relevante pentru viaţa reală. Cheia este 
dacă indivizii se pot dedica din toată inima şi cu sârguință adevărurilor- 
realități şi dacă pot practica adevărul. Atâta vreme cât sunt capabili să 
practice adevărul, ei pot începe treptat să se elibereze de firea lor coruptă. 
Apoi, se pot comporta conform cerinţelor lui Dumnezeu și conform poziției 
lor. Găsindu-şi locul, rămânând fermi în rolul lor de fiinţe create și 
devenind persoane care se supun cu adevărat lui Dumnezeu şi Îl venerează, 


ei vor fi aprobaţi de Dumnezeu. 


20 februarie 2020 


Părtăşie despre imnul „Pentru iubire” 


Părtăşie cu grupul de imnuri 


Printre imnurile despre viaţa bisericii pe care aud că le cântaţi, există 
încă prea puţine care să fie despre experienţa practică. În majoritatea 
imnurilor, experiențele sunt prea superficiale; cântatul lor nu le e de mare 
folos oamenilor. Unele imnuri constă doar din teorie seacă, lipsindu-le şi cel 
mai neînsemnat caracter real. Luaţi, de exemplu, „Pentru iubire”, 
„Dumnezeu ne iubeşte cel mai profund” şi „Iubire eternă”, care sunt toate 
seci, teoretice şi alcătuite din vorbe goale; nu sunt deloc practice. Ce credeţi 
despre versurile acestor trei imnuri? Sunt toate absurdităţi, sunt toate 
cuvinte din noțiunile şi închipuirile oamenilor; nu includ deloc cuvinte din 
experiența practică. Dacă o persoană nu poate nici măcar să scrie imnuri 
despre experiență, dar vrea totuşi să scrie imnuri ca să-L slăvească pe 
Dumnezeu, nu înseamnă că se întinde mai mult decât îi e plapuma? Este 
posibil ca o persoană obișnuită să fie martoră la ce are şi la ce este 
Dumnezeu şi să fie martoră la esenţa Lui? Câţi oameni sunt capabili să facă 
asta? Dacă nu știi nimic despre Dumnezeu şi aşterni aceste noțiuni şi 
închipuiri pe hârtie, este acest lucru concordant cu esenţa lui Dumnezeu? 
Este concordant cu faptele lucrării lui Dumnezeu? Să perorezi aceste 
noțiuni şi închipuiri înseamnă oare să-L slăveşti pe Dumnezeu? Dacă nu ai 
nicio cunoaștere despre Dumnezeu, imnurile pe care le scrii în slava Lui nu 
vor fi practice. Ar trebui, în schimb, să scrii despre propria experienţă reală, 
cunoaşterea reală și înțelegerea personală, să vorbeşti cu modestie despre 
lucruri care sunt reale și concrete, să eviți discursul pompos şi exagerănile. 
Scrii aceste cuvinte despre subiecte precum planul de gestionare al lui 
Dumnezeu, firea Lui dreaptă, iubirea Lui, caracterul Lui onorabil, măreția 


Lui, supremaţia Lui și unicitatea Lui — pricepi, de fapt, aceste lucruri? Le 


înţelegi? Dacă nu le înţelegi, dar tot insişti să scrii despre ele, atunci doar 
scrii orbeşte, dându-ţi aere și împăunându-te. Îi face pe oameni să se simtă 
derutați când cântă în cor, ei se iau după tine și se mândresc când cântă 
asemenea vorbe goale şi nu îi e nimănui de folos când se încheie cântarea. 
Care sunt consecinţele acestui lucru? Nu înseamnă să te joci pe seama 
oamenilor și să le iroseşti timpul? Nu înseamnă acest lucru că ÎL înşeli şi Îl 


păcăleşti pe Dumnezeu? Nu te simţi ruşinat? 


Uitaţi, cum sunt versurile imnului „Pentru iubire”? „Pentru iubire, 
Dumnezeu a făcut omenirea şi mereu a avut grijă de ea şi a vegheat asupra 
el.” E ceva corect în această frază? Corespunde vreo parte din ea cu 
adevărul? Din iubire, Dumnezeu i-a creat pe Adam și Eva, nu-i așa? (Nu.) 
Atunci de ce i-a creat? (Datorită planului de gestionare al lui Dumnezeu.) 
Dorinţa lui Dumnezeu e să ducă la bun sfârşit un plan de gestionare prin 
intermediul omenirii pe care a creat-o — un plan de gestionare pe 6000 de 
ani. Oricare ar fi desfăşurarea acestui plan de gestionare de 6000 de ani, 
Dumnezeu va obține în cele din urmă un grup de oameni care I se vor 
supune şi Îi vor fi martori, care vor fi capabili să devină adevărate fiinţe 
create şi adevăraţi maeștri ai tuturor lucrurilor. Are vreo legătură cu iubirea 
faptul că Dumnezeu a avut mai întâi un plan de gestionare și apoi a 
continuat să creeze lumea și omenirea? Acesta a fost unul dintre gândurile 
lui Dumnezeu, a făcut parte din planul Lui. Aşa cum oamenii au intenții și 
planuri; de exemplu, o persoană poate să aibă un plan să devină manager 
peste zece ani şi să câştige 100000 de yuani sau un plan să aibă anumite 
acreditări academice sau o anumită viaţă de familie peste zece ani — au 
aceste lucruri vreo legătură cu iubirea? Nu au; în viaţa cotidiană, oamenii au 
pur şi simplu un plan în etape, în pași, un proiect, un scop, un ideal. Cât 
despre Dumnezeu, în timp ce domneşte suveran peste univers şi toate 


lucrurile, are un plan pe Pământ, iar acel plan a început când Dumnezeu a 


creat toate lucrurile şi ființele viu; apoi Dumnezeu a creat doi oameni. Nu 
asta s-a întâmplat, de fapt? Ce legătură are iubirea cu faptul că Dumnezeu a 
alcătuit un asemenea plan? Absolut niciuna. Atunci, în opinia voastră, e 
corectă afirmaţia „Pentru iubire, Dumnezeu a făcut omenirea şi mereu a 
avut grijă de ea şi a vegheat asupra ei”? Cum ar fi putut iubi Dumnezeu 
omenirea înainte să o creeze? Nu ar fi seacă o asemenea iubire? Defineşti 
crearea omenirii de către Dumnezeu drept un act de iubire al lui Dumnezeu 
— nu e acest lucru o batjocură la adresa Lui? Nu e o blasfemie? Nu e mult 
prea subiectiv? Prin ce e caracterizată această subiectivitate? E lipsită de 
rațiune? (Da.) Dumnezeu a divulgat misterul planului de gestionare pe 6000 
de ani și misterul lucrării Sale în trei etape. Crezi că ai înţeles un pic, că ai o 
oarecare înţelegere superficială a lui Dumnezeu, dar aceasta e doar o 
înțelegere literală. Și totuşi îndrăzneşti să defineşti lucrurile în acest fel, 
pretinzând că Dumnezeu face ceva, că duce la bun sfârşit o anumită lucrare 
sau că are un anumit plan pentru iubire. Nu sunt toate aceste lucruri prea 
nesăbuite sau lipsite de rațiune? Aşadar, e ceva corect în afirmaţia „Pentru 
iubire, Dumnezeu a făcut omenirea”? (Nu. Nu e în conformitate cu 
adevărul.) Mai întâi, să lăsăm deoparte dacă e sau nu în concordanță cu 
adevărul; în schimb, să vedem dacă e în conformitate cu situațiile actuale. 
Credeţi că această afirmaţie e practică? (Nu e practică.) Nu e doar o iluzie 
deșartă? Crearea omenirii de către Dumnezeu nu are nicio legătură cu 
iubirea, aşa că afirmaţia „Pentru iubire, Dumnezeu a făcut omenirea” este 
neîntemeiată; e pur și simplu o plăsmuire a imaginaţiei umane, e nonsens. Îl 
delimitezi orbește pe Dumnezeu, ceea ce înseamnă să-L blasfemiezi şi să 
nu-L respecţi, Îl măsori din perspective umane şi prin închipuiri şi noţiuni 
omenești, ceea ce este o greşeală sfruntată, lipsită de rațiune și neruşinată. 
De aceea, propoziția „Pentru iubire, Dumnezeu a făcut omenirea” este pur 


ŞI simplu o prostie. 


Mai departe, versul e „Dumnezeu a făcut omenirea şi mereu a avut 
grijă de ea şi a vegheat asupra ei.” Persoana care a scris acest imn dă de 
înţeles că acest lucru e datorat tot iubirii. Așadar, dacă e greşit să spunem că 
Dumnezeu a creat omenirea datorită iubirii, e corect să spunem că, datorită 
iubirii, Dumnezeu a avut mereu grijă de omenire şi a vegheat asupra ei? 
(Nu este.) De ce nu e corect? Ce fel de comportament ilustrează „mereu a 
avut grijă de ea şi a vegheat asupra ei”? Care e esenţa acestei purtări? Este 
una de responsabilitate? (Da.) Poate Dumnezeu să iubească o nouă fiinţă 
creată care nu înţelege nimic, care nu poate vorbi, care nu are deloc 
discernământ şi care poate fi ispitită de șarpe? Şi cum e dată iubirea, cum e 
dezvăluită, cum este manifestată, cum e exprimată — există detalii specifice 
despre aceste lucruri? Nu există. Este responsabilitate; adevăratul sentiment 
despre care e vorba aici este responsabilitatea lui Dumnezeu. Fiindcă 
Dumnezeu a creat omenirea, trebuie să vegheze asupra ei, să aibă grijă de 
ea, să o protejeze şi să o conducă. Aceasta e responsabilitatea lui 
Dumnezeu; El nu face aceste lucruri din iubire. Dacă descrii aceste lucruri 
ca fiind datorate iubirii lui Dumnezeu, atunci ai o neînțelegere gravă despre 
EI; e greșit să ÎL înţelegi în acest fel. Ce ştiau acei doi oameni nou creaţi? În 
afara faptului că Dumnezeu le-a dat suflarea Lui, nu înțelegeau nimic; în 
special, nu aveau nicio cunoaștere despre Dumnezeu, nu ştiau cine era 
Dumnezeu sau ce era cu El, nu ştiau cum să ţină seama de cuvintele lui 
Dumnezeu şi cum să I se supună — nu ştiau nici măcar că să se distanţeze de 
Dumnezeu şi să se ascundă de El era o problemă. Cum poate Dumnezeu să 
iubească o omenire care Îl neagă și I se împotriveşte astfel? O poate iubi? În 
esență, lui Dumnezeu Îi pasă de omenire şi veghează asupra ei şi ce face 
Dumnezeu poate să reprezinte doar una dintre responsabilitățile Sale. 
Deoarece Dumnezeu are un plan şi o dorinţă în inima Lui, trebuie să 


vegheze și să protejeze omenirea pe care a creat-o. Dacă spui în mod rigid 


şi necugetat că protecția și grija lui Dumnezeu pentru omenire e pentru 
iubire, atunci cât de multă substanță trebuie să implice, de fapt, această 
iubire? Sunt oamenii cu adevărat demni să fie iubiți astfel de Dumnezeu? 
Cel puţin, oamenii trebuie să aibă în inimile lor iubire adevărată pentru 
Dumnezeu şi să creadă sincer în El şi doar atunci Dumnezeu îi va iubi. 
Dacă oamenii nu ÎI iubesc pe Dumnezeu, ci, în schimb, I se împotrivesc, ÎI 
trădează, ba chiar Îl răstignesc, sunt ei demni de iubirea lui Dumnezeu? Pe 
ce Îşi bazează Dumnezeu iubirea de oameni? Indiferent de situaţie, oamenii 
spun mereu că Dumnezeu îi iubeşte; aceasta e închipuirea lor, e o iluzie 


deșartă. 


Urmează „Pentru iubire, Dumnezeu a dat legi şi porunci ca să ghideze 
viața omului pe Pământ. Pentru iubire, Dumnezeu s-a întrupat şi Şi-a dat 
viaţa ca să izbăvească omenirea.” Asta rezumă lucrurile destul de 
cuprinzător. De la creația lumii până la Epoca Legii şi apoi până la Epoca 
Harului, când Dumnezeu S-a întrupat ca să facă lucrarea de răscumpărare, 
aceste două versuri prezintă pe scurt două etape ale lucrării lui Dumnezeu. 
Din nefericire, a fost o greşeală să definim acest imn prin aceste două prime 
cuvinte „pentru iubire”, să folosim aceste cuvinte ca pe semnul pentru 
direcția caracterizării lui. După ce Dumnezeu a creat omenirea, fie că dădea 
legi să conducă omenirea sau răscumpăra omenirea, toate acestea au fost 
făcute datorită planului Său de gestionare, dorințelor Sale şi a ceea ce 
intenționa El să îndeplinească; nu a fost doar pentru iubire. Unii oameni 
spun: „Aşadar, spui că nu e nici urmă de iubire când Dumnezeu face aceste 
lucruri?” E corect? (Nu.) Dumnezeu are esența iubirii, dar dacă spui că 
esența lui Dumnezeu când Îşi face lucrarea în trei etape e datorată iubirii, 
atunci acest lucru e extrem de greşit; e batjocură și blasfemie. Atunci care e 
motivul principal pentru care Dumnezeu face lucrarea Sa în trei etape? 


Acest lucru se datorează planului Său de gestionare, dorințelor Sale şi 


lucrurilor pe care Dumnezeu e pe cale să le înfăptuiască; în acestea stă 
cauza, nu doar în iubire. Desigur, pe durata lucrării Lui în trei etape, firea- 
esenţă pe care Dumnezeu le dezvăluie conţin iubire. Care sunt manifestările 
concrete ale „iubirii”? Toleranţa și răbdarea, nu-i aşa? Şi mila? Și oferirea 
harului şi a binecuvântării oamenilor? Nu înseamnă luminare și îndrumare? 
Sunt toate acestea. Emondarea, judecata şi mustrarea, expunerea şi 
disecarea, testarea și rafinarea şi aşa mai departe sunt toate iubire — această 
iubire este incredibil de cuprinzătoare. Totuşi, dacă oamenii delimitează 
lucrarea în trei etape a lui Dumnezeu ca fiind făcută pentru iubire, punând 
accent numai pe iubire, atunci acest lucru e unilateral; e o delimitare a lui 
Dumnezeu. Când oamenii vor auzi aceste versuri, vor crede: „Dumnezeu 
este iubire şi nimic altceva.” Vor ajunge la neînţelegeri despre Dumnezeu, 
nu-i așa? (Ba da.) Prin urmare, acest imn nu doar că nu îi aduce cu adevărat 
pe oameni în prezenţa lui Dumnezeu, ci dimpotrivă, îi face pe oameni să ÎI 
înțeleagă greşit. Ce fel de stare va apărea în oameni dacă ei cântă mereu 
„Pentru iubire, pentru iubire”? Ce fel de sentimente va naște acest lucru? În 
cele din urmă, vor reprezenta aceste sentimente o înțelegere sau o 
neînțelegere a firii lui Dumnezeu? Dacă o persoană nu poate înțelege pe 
deplin această chestiune, dar încă vorbeşte și cântă în acest fel, atunci 
aceasta e o iluzie deşartă, ceea ce e şi mai irațional. Când oamenii intră într- 
o stare în care îşi fac iluzii deşarte, sunt iraționali și se umilesc, este 
tulburător. Pot asemenea oameni să-L slăvească sincer, în inimile lor, pe 
Dumnezeu? E imposibil. Acest imn nu Îl slăveşte cu adevărat pe 


Dumnezeu; poate doar să-i ducă pe oameni pe căi greşite. 


Să ne uităm la refrenul care urmează. Refrenul e şi mai scabros când 
îşi aduce „slava” la apogeu. E corect versul „O, Dumnezeule! Totul e 
dezvăluit în lucrarea Ta şi cuvintele Tale sunt iubire”? (Nu.) In ce fel este 


greşit? (Impune un sens cuvintelor şi lucrării lui Dumnezeu.) Ce sens le 


impune? (A face ceva numai din iubire.) Cuvântările și vorbele lui 
Dumnezeu Îi dezvăluie toate firea, care este una dreaptă şi sfântă. Iubirea 
nu e nimic mai mult decât un aspect al emoţiei — un fel de sentiment — nu 
este adevărata esență a lui Dumnezeu. E corect să caracterizăm iubirea 
drept esența lui Dumnezeu? Cum ar fi interpretat Dumnezeu? Drept un 
filantrop de care se poate profita uşor şi care este uşor de manipulat. În cele 
din urmă, care e esența lui Dumnezeu? (Dreptatea, sfinţenia, mila, 
bunătatea iubitoare, mânia — un rezumat mai amănunţit.) Dreptatea, 
sfinţemia, mila şi bunătatea iubitoare, precum şi măreția şi mânia — toate 
acestea înseamnă ce are şi ce este Dumnezeu, reprezintă esenţa lui 
Dumnezeu. Dacă o persoană caracterizează unilateral un anumit aspect al 
esenței lui Dumnezeu, acest lucru reflectă înţelegerea mărginită a oamenilor 
din Epoca Harului, deoarece experienţa lor a lucrării lui Dumnezeu este 
limitată și unilaterală, aşa cum e şi cunoaşterea lor. Prin urmare, înţelegerea 
lor a esenței lui Dumnezeu e caracterizată pe baza lucrării lui Dumnezeu în 
Epoca Harului, făcând ca baza caracterizării lor să fie unilaterală. 
Caracterizarea esenței lui Dumnezeu bazată pe un fragment din lucrarea lui 
Dumnezeu e prea mărginită, nu corespunde faptelor şi deviază prea mult de 


la esenţa lui Dumnezeu. 


Să ne uităm la al doilea vers: „O, Dumnezeule! Iubirea Ta nu e doar 
bunătate iubitoare și milă, ci, chiar şi mai mult, mustrare şi judecată.” 
Aceasta e tot teorie; afirmaţia e corectă, dar e doctrină, aşa că nu are niciun 
rost să o punem acolo. E cineva care nu e conştient ce înseamnă acest vers? 
Dumnezeu a dus la bun sfârșit atât de mult din lucrare şi majoritatea 
oamenilor au experimentat-o și o cunosc, aşa că acest lucru e nonsens și 
vorbe goale și nu ajută prea mult la lămurirea oamenilor. Mai departe: „O, 
Dumnezeule! Judecata şi mustrarea Ta sunt iubire adevărată şi cea mai mare 


mântuire.” Ce înseamnă „cea mai mare mântuire”? Inseamnă că judecata și 


mustrarea nu reprezintă mântuirea obişnuită, ci cea mai mare mântuire. 
Dacă Dumnezeu nu ar face lucrarea de judecată şi de mustrare, 
răscumpărarea Sa a omenirii nu ar mai fi cea mai mare mântuire? Nu ar mai 
fi darea Sa de legi cea mai mare mântuire? Ai împărțit lucrarea în trei etape 
a lui Dumnezeu în grade, de parcă darea legilor ar fi primul grad al 
mântuirii, răstignirea ar fi al doilea grad al mântuirii, iar judecata şi 
mustrarea ar însemna cea mai mare mântuire. Nu e un lucru fără sens? Este 
potrivit să spui aşa ceva? E corect? Dacă vei spune aceste cuvinte goale 
unui ins religios, nu va fi capabil să vadă nicio problemă la ele. Nu va 
înţelege; nu va fi auzit despre niciunul dintre lucrurile pe care i le vei spune, 
nu le va şti — va crede că ele sună nou, original și destul de bine. Dacă vei 
spune însă aceleaşi cuvinte cuiva care înțelege adevărul, acela îşi va da 
seama imediat că acestea sunt vorbe goale și doctrine rezumate, lipsite de 
înțelegerea esențială sau experimentală a cuiva. Mai departe se spune: 
„Vom fi martori la iubirea Ta sfântă şi dreaptă.” Aici, iubirea lui Dumnezeu 
e caracterizată ca sfântă şi dreaptă. Cel care a scris imnul nu afirmă că 
esența lui Dumnezeu e sfântă şi dreaptă, ci mai degrabă că iubirea lui 
Dumnezeu e sfântă şi dreaptă, susținând că Dumnezeu ar trebui să-l 
iubească pe om. Ce vrea să spună e: Dumnezeu nu ar trebui să exprime 
judecată şi mustrare şi nici mânie şi măreție; doar expresia iubirii Sale e 
corectă, iar acea iubire e sfântă şi dreaptă. Apoi imediat spune: „Iu meriți 
eterna noastră proslăvire.” De ce îl slăveşte pe Dumnezeu compozitorul 
imnului? ÎI slăveşte doar pentru că Dumnezeu îl iubeşte pe om. Este mare 
problema cu aceste cuvinte? (Da.) De ce spunem că există o mare problemă 
aici? (Pentru că vede lucrurile conform noțiunilor şi închipuirilor umane; îi 
lipseşte înțelegerea lui Dumnezeu şi încearcă să-l delimiteze.) Acest lucru 
înseamnă să-L delmitezi pe Dumnezeu. Când nu înţelegi adevărul şi îti 


lipseşte adevărata cunoaştere a lui Dumnezeu și totuşi încerci să rezumi, 


prezentarea ta sumară e contrară cuvintelor lui Dumnezeu și e departe de 
adevăr, ba chiar, într-o anumită măsură, îi duce pe oameni pe căi greșite. 
Acest lucru echivalează cu a-L judeca pe Dumnezeu. Ce crezi că pot obţine 
oamenii din cântatul primului vers al acestui imn? (Vor obţine noțiuni 
despre Dumnezeu.) Ce noţiuni? (Vor crede că Dumnezeu este iubire şi că 
Dumnezeu are doar iubire şi nimic altceva.) Ce e greşit în faptul că oamenii 
simt astfel? Ce e greşit în faptul că oamenii trăiesc în îmbrățişarea iubirii lui 
Dumnezeu, înconjurați şi însoțiți de iubirea lui Dumnezeu? Ce e greşit cu 
faptul că oamenii se bucură de întreaga iubire şi grijă a lui Dumnezeu? 
(Înțelegerea în acest fel a lui Dumnezeu e prea limitată, căci există mai mult 
decât iubire în firea lui Dumnezeu.) E doar limitată? Mai precis, este prea 
lipsit de valoare ca omul să cunoască numai iubirea lui Dumnezeu; este un 
fel de atitudine goală, unilaterală, teoretică şi emoțională. Gândeşte-te la 
acest lucru: dacă oamenii vor considera că a crede şi a şti că iubirea lui 
Dumnezeu e îndeajuns, le va fi ușor să dobândească supunere adevărată 
când experimentează judecata şi mustrarea lui Dumnezeu? (Nu.) Au însă 
iubirea lui Dumnezeu drept temelie — de ce nu ar fi uşor să se supună? A fi 
martori în acest fel la iubirea lui Dumnezeu va influenţa oamenii să accepte 
judecata şi mustrarea? (Nu.) Atunci spuneţi-Mi, ce situație concretă şi 
dificultăţi practice sunt implicate? (Oamenii cred întotdeauna că Dumnezeu 
e iubire, așa că vor să se bucure de harul lui Dumnezeu în fiecare zi. Când 
judecata şi mustrarea lui Dumnezeu aduc oamenilor suferinţe trupeşti, ei 
cred că Dumnezeu nu îi iubeşte, aşa că le e greu să accepte aceste lucruri 
Dumnezeu și să li se supună.) Continuaţi; mai e ceva? (Oamenii cred că 
Dumnezeu e iubire, aşa că, atunci când se vor răzvrăti împotriva lui 
Dumnezeu şi Îl vor trăda, vor hotărî că Dumnezeu încă îi iubeşte şi le va 
arăta milă şi iertare. Prin urmare, nu se vor duce să se pocăiască.) Dacă 


oamenii trăiesc mereu într-o stare în care îşi închipuie că Dumnezeu îi 


iubește în special pe ei și îi favorizează, pot accepta faptul că au o fire 
coruptă? Pot accepta diversele stări şi corupţii ale omului care sunt expuse 
în cuvintele lui Dumnezeu? (Nu.) Le e greu să treacă din acea stare într-una 
de supunere, să accepte judecata și mustrarea lui Dumnezeu; pot doar să 
rămână blocaţi în Epoca Harului, crezând că Dumnezeu va fi întotdeauna 
Jertfa lor pentru păcat, iar că această jertfă pentru păcat făcută pentru ei e o 
formă de iubire, o iubire inepuizabilă şi nesfârșită. Dacă ar înţelege iubirea 
lui Dumnezeu în acest fel, care ar fi consecința? Ar fi ca la oamenii din 
religie: lor nu le pasă cum păcătuiesc; doar îşi spun rugăciunile noaptea şi 
îşi mărturisesc păcatele și asta e tot. Ei cred că Dumnezeu va continua să îi 
ierte, să le arate milă și bunătate iubitoare și să le ofere har. De aceea le este 
greu să admită că au o fire coruptă, să accepte judecata şi mustrarea lui 
Dumnezeu, să se supună lucrării lui Dumnezeu și să ajungă în punctul în 
care pot primi mântuirea de la El. Care vor fi repercusiunile pentru oamenii 
care rămân în această stare? I se vor împotrivi lui Dumnezeu şi Îl vor 
respinge când El va veni din nou să facă o nouă lucrare? (Da.) Așadar, vor 
fi ei capabili să întâmpine întoarcerea lui Dumnezeu? De ce nu poate lumea 
religioasă să accepte lucrarea din zilele de pe urmă a lui Dumnezeu? Nu e 
totul din cauza unei înțelegeri false a lui Dumnezeu? Aceasta e cea mai 
înfiorătoare consecință! Dacă oamenii nu Îl vor cunoaşte pe Dumnezeu, le 
va fi foarte greu să I se supună — ce arată acest fapt? Că oamenii au firi 
corupte şi că tendinţa lor intrinsecă e să I se împotrivească lui Dumnezeu și 
să se răzvrătească împotriva Lui, să fie incompatibili cu Dumnezeu. 
Oamenii sunt capabili să se împotrivească intențulor lui Dumnezeu în 
fiecare moment şi să se împotrivească adevărului în fiecare clipă. Natura şi 
tendinţa inerentă a oamenilor sunt să le displacă adevărul; tendinţa lor 
intrinsecă e să I se împotrivească lui Dumnezeu şi să se răzvrătească 


împotriva Lui. Poate Dumnezeu să iubească o asemenea persoană? (Nu 


poate.) Indiferent dacă Dumnezeu o iubește, indiferent dacă e demnă de 
iubirea lui Dumnezeu, El nu Se poate lăsa convins să iubească o asemenea 


persoană. Nu e aceasta o realitate? 


Din perioada în care Dumnezeu a început să facă lucrarea de judecată 
ŞI să expună esenţa corupției omenirii şi până în prezent, El a exprimat 
adevărul; a spus multe cuvinte pentru a mântui omenirea și a rostit, de 
asemenea, multe cuvinte aspre de judecată. Puteţi percepe adevărata 
atitudine a lui Dumnezeu față de omenire? În cele din urmă, Dumnezeu 
iubește sau urăște omenirea? Există unii care spun: „Din faptul că 
Dumnezeu le-a dat lui Adam şi Evei haine făcute din piei, am aflat şi am 
reținut că Dumnezeu iubește oamenii şi că atitudinea Sa față de omenire 
este una de iubire; nu există nicio ură.” Este corect acest fel de a înţelege 
lucrurile? (Nu e.) Ce e greşit la el? Se consideră că diversele 
responsabilităţi, îndatoriri şi obligaţii ale lui Dumnezeu față de omenire ar fi 
îndeplinite pentru că Dumnezeu iubeşte omul şi pentru că omul e încântător, 
merită iubire şi e demn de iubirea lui Dumnezeu. Nu este acesta un mod fals 
de a înțelege lucrurile? (Ba da.) Tot ce face Dumnezeu e din 
responsabilitate și obligație, dar e şi datorită esenței Sale. Se datorează în 
primul rând planului Său și, apoi, obligaţiei Sale. Desigur, când Dumnezeu 
îndeplineşte această obligaţie, El Își dezvăluie firea, precum și esenţa. 
Aşadar, cum sunt firea-esenţă a Sa? Sunt drepte, sfinte, măreţe şi de 
neofensat. Cu asemenea fire şi esenţă şi confruntat cu o omenire care a fost 
atât de profund coruptă de Satana, care ar trebui să fie atitudinea și 
gândurile corecte ale lui Dumnezeu față de omenire? Ar trebui să fie de a 
iubi omenirea atât de mult, încât să nu poată renunţa la ea? (Ar trebui să fie 
mai mult o responsabilitate.) Responsabilitatea e lucrarea Sa. El nu iubeşte 
omenirea atât de mult, încât să nu poată suporta să renunțe la ea, preţuind-o 


peste măsură; El nu este copleșit de iubirea față de ea şi nici nu o preţuieşte 


ca pe lumina ochilor Săi — adevărata atitudine a lui Dumnezeu faţă de o 
asemenea omenire este aceea de a fi profund dezgustat. Aşadar, de ce spun 
că acest imn e profund dezgustător? Deoarece exprimă iluziile deşarte ale 
oamenilor. Dumnezeu are iubire, aşa că oamenii cred că El a făcut toate 
aceste lucruri pentru că omul este încântător şi demn de iubire. Te înşeli şi 
te laşi copleșit de sentimente! Dumnezeu face toate acestea datorită planului 
şi responsabilităţii Sale, iar firea-esenţă pe care o dezvăluie Dumnezeu când 
face toate acestea sunt dreptatea şi sfințenia. Indiferent ce dezvăluie 
Dumnezeu, în esenţa Sa există, bineînţeles, iubire, iar ce îi face El omenirii 
este doar pentru că în esența Sa există iubire. Dumnezeu nu iubeşte însă 
oamenii în voia Sa subiectivă; nu iubeşte o omenire coruptă, urăște 
omenirea coruptă. De ce face Dumnezeu lucrarea de judecată în zilele de pe 
urmă? De ce are Dumnezeu această atitudine când expune omenirea 
coruptă? Acest lucru e decis de esenţa şi firea lui Dumnezeu și, mai mult de 
atât, poate ilustra o chestiune practică: oamenii trăiesc sub puterea Satanei 
şi toți sunt discipolii şi adoratorii Satanei; nu I se supun lui Dumnezeu și 
nu-L venerează cu adevărat, sunt duşmanii Lui. Poate Dumnezeu să Îşi 
iubească duşmanii? (Nu.) Dumnezeu dezvăluie iubire și are esenţa iubirii, 
dar nu face toate aceste lucruri pentru iubire. Dacă tu crezi că Dumnezeu 
face toate acestea pentru iubire, îți spun, acesta e un gând cu totul greşit și 
neruşinat. Dacă asta e ceea ce crezi, atunci Îl batjocoreşti pe Dumnezeu. Nu 
te simţi prea bine în pielea ta, nu te simți excesiv de sentimental! Unii 
oameni spun: „Dumnezeu nu a făcut toate acestea pentru iubire, deci, în 
acest sens, nu există iubire în esența lui Dumnezeu?” Este corect? (Nu.) 
Unde se greșeşte? (Dumnezeu are bunătate iubitoare şi milă în firea Sa.) 
Dumnezeu are iubire, dar El nu iubeşte fără să țină seama de nimic. 
Dumnezeu este drept şi sfânt, Îi este imposibil să iubească nişte oameni atât 


de profund corupți de Satana — de fapt, Dumnezeu îi detestă şi urăște pe 


aceşti oameni. Unii întreabă: „Din moment ce Dumnezeu îi detestă și urăște 
pe acești oameni, de ce face încă toată această lucrare asupra lor?” 
Dumnezeu are un plan de gestionare şi este dispus să-Şi asume şi să 
îndeplinească această responsabilitate, aşa că va face această lucrare — este 
dreptul lui Dumnezeu, iar omul nu poate să se amestece. Dumnezeu are 
această putere şi mai are şi autoritatea de a finaliza acest plan de gestionare, 
al cărui beneficiari finali sunt oamenii, voi toţi. Este deja ceva deosebit ca 
omul să beneficieze de asemenea avantaje și să obţină asemenea 
binecuvântări; nu-l cere lui Dumnezeu: „Din moment ce ai iubire, trebuie să 
ne iubeşti.” Să te iubească din ce motiv? Pentru că Dumnezeu te-a ales? Nu 
ar putea să fie acesta motivul, nu? Datorită frumuseţii tale? Ce e așa de 
încântător la tine? Că ÎL trădezi pe Dumnezeu? Că te răzvrăteşti împotriva 
Lui? Că eşti plin de firile corupte ale Satanei? Că I te opui lui Dumnezeu? 
Că I te împotriveşti în fiecare clipă? Ţinând cont de toate aceste lucruri, mai 
poate Dumnezeu să te iubească? Poate să-i mai iubească pe aceia care 1 se 
împotrivesc? Poate să-i mai iubească pe diavoli şi pe Satana? Dacă spui că 
Dumnezeu mai poate să-i iubească pe aceia care I se împotrivesc şi că mai 
poate să-i iubească pe diavoli şi pe Satana, nu înseamnă că ÎI blasfemiezi pe 
Dumnezeu? În opinia voastră, poate Dumnezeu să-i iubească pe diavoli şi 
pe Satana? Poate Dumnezeu să-și iubească duşmanii? Poate El să iubească 
fără să ţină seama de nimic, aşa cum face omenirea coruptă? În niciun caz. 
Iubirea lui Dumnezeu este principială. Prin urmare, această iubire din 
imaginaţia omului nu există, este pur şi simplu o iluzie deşartă şi peste 
măsură de sentimentală; ține de noţiunile omului şi nu e deloc în 
concordanţă cu faptele, așa că trebuie să clarific acest aspect. De ce nu te 
iubește Dumnezeu? (Pentru că firea omului e în întregime coruptă şi el nu e 
demn de iubirea lui Dumnezeu.) „Nu e demn de iubirea lui Dumnezeu” e o 


platitudine. Dumnezeu trebuie să te iubească doar pentru că te-a creat? Nu e 


cazul, nu-i aşa? Dumnezeu a creat toate lucrurile și întregul univers; trebuie 
neapărat să iubească fiecare lucru în parte? Dumnezeu poate alege să te 
iubească şi poate alege să nu te iubească; este dreptul Lui — acesta este un 
fapt. Un alt fapt este că, dacă vrei ca Dumnezeu să te iubească — dacă vrei 
să primeşti iubirea lui Dumnezeu — atunci trebuie să faci ceva demn de 
iubirea Lui. Ai făcut ceva demn de iubirea Lui? Ai un comportament, o 
umanitate sau o fire care să Îi placă lui Dumnezeu? (Nu.) Poate că nu în 
primii câțiva ani de credinţă în Dumnezeu, dar în următorii ani, unii oameni 
dau dovadă de câteva dintre aceste comportamente: sunt din ce în ce mai 
puţin superficiali în datoria şi lucrarea lor, sunt capabili să caute principiile, 
învaţă să se conformeze şi să se supună şi nu acționează la întâmplare; nu se 
bazează pe închipuiri şi noţiuni când se confruntă cu ceva, sunt capabili să 
se roage şi să-L caute pe Dumnezeu, colaborează cu frații şi surorile şi 
caută să aibă părtăşie cu ei mai des şi au o mentalitate mai umilă şi mai 
riguroasă; au un pic de sinceritate şi un pic de credinţă adevărată în 
Dumnezeu, chiar dacă nu se poate spune că sunt loiali lucrării încredințate 
de casa lui Dumnezeu și însărcinării date de EI; sunt capabili să se 
concentreze asupra urmăririi adevărului și să fie atenți la schimbările din 
firile lor, sunt capabili să ia inițiativa în a-şi cunoaște corupția, își cunosc 
aroganţa şi caracterul înșelător, se roagă adesea înaintea lui Dumnezeu, ÎI 
roagă să orchestreze împrejurările, acceptă disciplinarea dată de Dumnezeu 
şi au mai multe lucruri pozitive în ei. În ochii lui Dumnezeu, aceste 
comportamente sunt prețioase. Când vine însă vorba dacă Dumnezeu 
iubește sau nu oamenii, ar trebui ei să insiste? (Nu ar trebui.) Dacă purtarea 
oamenilor dă dovadă de aceste preocupări pozitive, de aceste îmbunătățiri, 
aceste schimbări, atunci, dintr-o perspectivă umană, ei au puţină frumuseţe 
ŞI O exprimare a unei oarecare supuneri. Să aveţi însă aceste comportamente 


e doar speranța văzută în voi. Această speranță e că, prin lucrarea și 


conducerea lui Dumnezeu, oamenii vor avea o minte pozitivă, activă şi 
cooperantă şi, în același timp, aceste comportamente şi dezvăluiri vor fi 
mărturie pentru Dumnezeu înaintea Satanei. Din acest punct de vedere, 
adică atunci când Mă uit la acestea dintr-o perspectivă umană, oamenii au 
puțină frumuseţe — dar văzute din perspectiva Duhului lui Dumnezeu, în 
cele din urmă, vă iubește Dumnezeu sau nu? Aveţi aspecte întrucâtva 
încântătoare sau nu? Dacă Mă întrebaţi pe Mine, sunteţi încă departe de 
acest lucru. Pentru că, pe baza calibrului şi talentelor oamenilor şi a 
circumstanțelor în care trăiesc, ei ar trebui să fie capabili să se descurce mai 
bine. De fapt, ce ați experimentat, obținut şi recunoscut acum, precum și 
schimbările la care aţi ajuns, pot fi atinse în cinci ani dacă le urmăriți din 
răsputeri, dar voi aţi avut nevoie de zece ani încheiați pentru a obține aceste 
rezultate. Nu e prea mult? Minţile voastre sunt un pic amorțite, răspunsurile 
voastre sunt lente, acțiunile voastre sunt încete; în multe privinţe, aţi obținut 
ceva doar prin emondarea, disciplinarea şi supravegherea promptă de către 
Cel de mai sus. Aceste realizări au fost câştigate cu greu, oamenii au plătit 
un anumit preţ, iar din rezultatele obținute, există anumite aspecte ale 
comportamentelor şi expresiilor oamenilor care, atunci când sunt privite, 
pot oferi un anumit confort. Cu toate acestea, sunt încă departe de 
standardul de frumuseţe de care a vorbit Dumnezeu. Vă simțiţi cu toţii mai 
încântători acum decât erați înainte? (Nu.) Nu, nu încă. Vei descoperi ce 
lucruri dezvălui despre tine cu puţină cercetare a sinelui: „O, există încă 
prea multă impuritate în mine, imediat ce mă gândesc la ceva, în mintea 
mea apar uneltiri viclene și mă ocup de lucruri într-o manieră superficială. 
Odată ce am făcut lucrurile de mântuială în acest fel, apar din nou probleme 
ŞI, după ce mă tot gândesc la ele, acele uneltiri viclene ies din nou la iveală, 
iar eu pasez răspunderea altcuiva şi devin din nou o persoană care caută să 


facă pe plac oamenilor.” După cum poţi vedea, doar examinându-te 


ocazional de-a lungul zilei, ai dezvăluit destul de multă corupție — așadar, ce 
e aşa de încântător la tine? Îi ceri în continuare lui Dumnezeu să te 
iubească, totuşi ai o părere proastă despre tine; simţi că eşti complet lipsit 
de valoare şi că nimic din tine nu merită lauda sau iubirea altor oameni. 
Dacă nici măcar oamenii nu reuşesc să te iubească, cum te-ai putea aștepta 
ca Dumnezeu să te iubească? Ar fi posibil aşa ceva? (Nu.) Acum că am 
clarificat suficient aceste fapte, nu ar trebui să se renunțe la acest imn? Așa 
ar trebui. E plin de cuvinte din noțiuni, închipuiri şi termeni din religie; 
aşadar, cântarea acestui imn le face vreun bine celorlalți? Vă place să-l 
cântaţi şi să-l ascultați? Cântarea acestui imn nu numai că nu înlesnește 
înţelegerea adevărului, dar îi mai şi induce în eroare pe oameni; nu doar că 
nu reuşeşte să-i elibereze de noțiuni, dar le adânceşte şi le întărește 
noțiunile. Nu le face rău oamenilor? Când cântați acest imn nu doar că vă 
este mai greu să înţelegeți adevărul; ci vă e mai uşor să trăiţi conform 
noțiunilor şi închipuirilor voastre despre Dumnezeu; un asemenea imn nu 
face deloc bine nimănui. Prin urmare, inima Mea se umple de furie când vă 
aud pe toți cântând acest imn — aţi ascultat degeaba predici atât de mulți ani, 
ați citit degeaba atât de multe din cuvintele lui Dumnezeu; nici acum nu 
aveţi încă o adevărată cunoaştere a firii lui Dumnezeu, chiar vreau să vă fac 
câteva mustrări. Cine scrie versuri pline de atâtea noțiuni și închipuiri? Şi, 
cu toate acestea, cântați cu mare înflăcărare. Nu aveţi deloc discernământ? 
Mă dezamăgiţi amarnic. Aţi crezut până acum fără să dobândiţi deloc 
adevărul-realitate; nu puteţi nici măcar să deosebiți cuvintele de noțiuni, de 
închipuiri sau de absurdități şi totuşi le cântaţi pe toate oricum. Aveţi o 


credință cu adevărat confuză! Ce pot să spun mai mult! 


Uitaţi-vă la cel de-al doilea vers al imnului „Pentru iubire”. „Pentru 
iubire, Dumnezeu S-a întors în trup în zilele de pe urmă și a venit în ţara 


marelui balaur roșu.” Cât de măreaţă trebuie să fie iubirea lui Dumnezeu? E 


corect să te gândești că L-ai făcut pe Dumnezeu să îndure umilire datorită 
iubirii, să Se întrupeze şi să vină în națiunea marelui balaur roşu, unde a 
înfruntat cea mai mare umilire pentru a iubi şi a mântui oamenii? Face 
Dumnezeu toate acestea doar datorită iubirii? Te gândeşti doar la cei buni — 
Dumnezeu face acest lucru datorită planului Său de gestionare. Există o 
esenţă în firea lui Dumnezeu, care e conținută în afirmaţia: „El Se ține de 
cuvânt şi cuvântul Lui va fi înfăptuit și ceea ce înfăptuieşte El durează pe 
vecie.” Aceasta e dezvăluirea autorității lui Dumnezeu; cum ar putea să fie 
datorită iubirii? Spuneţi-Mi, sunt demni aceşti oameni corupți de a-L face 
pe Dumnezeu să sufere o mare umilire venind în națiunea marelui balaur 
roşu? (Nu.) Nu sunt demni, sunt mai răi decât furnicile şi viermii, nu merită 
acest lucru. Vrei ca Dumnezeu să Se întrupeze şi să continue să îndure 
umilire şi persecuția Satanei, în vreme ce continuă să-Şi ofere iubirea 
acestei omeniri corupte? Asta vrei să spui? Această idee e ridicolă. De fapt, 
acesta e planul de gestionare al lui Dumnezeu. Indiferent dacă Dumnezeu 
Se întrupează și vine în națiunea marelui balaur roşu sau dacă face orice alt 
fel de lucrare, aceasta e o etapă în lucrarea Sa; acum că etapa a ajuns în 
acest punct, Dumnezeu trebuie să acționeze în acest fel. De ce face însă 
Dumnezeu această lucrare? O face pentru planul Său de gestionare, iar în 
planul Său de gestionare, cea care primeşte mântuirea Sa este omenirea 
coruptă. Din orice punct de vedere, omenirea coruptă — indiferent din ce 
țară sau de ce rasă — este doar un obiect al lucrării, un contrast în planul Său 
de gestionare. Este un contrastdemn ca Dumnezeu să-i ofere întreaga Sa 
iubire? Nu, nu este. Este greșit să spui așa ceva, nu ar trebui să fie 
caracterizat astfel. Întrucât Dumnezeu are un plan de gestionare și datorită 
faptului că El va reuşi în lucrarea Sa de gestionare, tu, în calitate de ființă 
umană, eşti calificat să accepți această realitate, ceea ce este o mare 


binecuvântare. Şi totuși tu spui cu neruşinare: „Dumnezeu face toate acestea 


datorită iubirii Sale pentru noi.” Aceasta e o greşeală gravă, este o greşeală 


ŞI e pură prostie. 


Uitați-vă la următorul vers: „Pentru iubire, Dumnezeu îndură 
respingere şi ponegrire şi suferă mari persecuții și necazuri.” Este corect? 
Dumnezeu îndură respingere şi ponegrire şi suferă mari persecuții şi 
necazuri. Indiferent ce îndură El, gândul, dorinţa și scopul din inima Lui 
este de a-Și îndeplini planul de gestionare. Dumnezeu are un scop mai 
măreț, iar El nu face toate aceste lucruri ca o dedicație față de omenire, ca o 
jertfă de iubire sau ca o dăruire totală a Sa față de această omenire care e 
coruptă, Îi este ostilă și Îl priveşte ca pe un dușman — nu e din acest motiv. 
Unii oameni spun: „Din moment ce Dumnezeu nu face toată această lucrare 
din iubire pentru omenire şi, din moment ce îndurarea respingerii, a 
batjocurii şi a necazurilor este, de fapt, parte a planului Său de gestionare, 
atunci Dumnezeu nu e demn de iubirea omului.” Este acest lucru corect? 
(Nu.) Unde este greşeala? Spuneţi-Mi ce credeți. (Dumnezeu face toată 
această lucrare pentru planul Său de gestionare, dar, de fapt, în acest proces, 
oamenii culeg multe beneficii, ajung să înţeleagă anumite adevăruri şi să 
obțină anumite schimbări.) Doar atât? Spuneţi-Mi, faptul că Dumnezeu 
suferă respingere şi calomnie şi îndură mari persecuții şi necazuri pentru 
planul Său de gestionare este un lucru pozitiv sau negativ? (Este un lucru 
pozitiv.) Dumnezeu îndură respingere şi calomnie şi suferă o mare umilire 
pentru planul Său de gestionare; acesta e un lucru pozitiv. Ştiţi de ce este un 
lucru pozitiv? Care este conţinutul planului de gestionare al lui Dumnezeu? 
(Să îl învingă pe Satana și să îi elibereze pe oameni din lanţurile acestuia.) 
Cum urmează să fie înfrânt Satana? Care este conţinutul specific? Care e 
planul precis al lucrării? Mântuirea omenirii. Nu e vag, nu-i aşa? 
Înfrângerea Satanei este un aspect; conţinutul specific al planului de 


gestionare al lui Dumnezeu, adică proiectul distinct al lucrării lui 


Dumnezeu, este de a mântui omenirea. În termeni omeneşti, este chestiunea 
mântuirii omenirii o cauză justă sau injustă? (O cauză justă.) Este o cauză 
justă. E greşit ca Dumnezeu să îndure respingere, calomnie şi tot felul de 
dureri şi umilinţe pentru a mântui omenirea? (Nu.) Nu este acesta un lucru 
pozitiv? E egoist? (Nu e egoist.) Şi atunci cum de nu îl puteți explica în 
mod clar? Nu puteţi explica asemenea chestiuni limpezi şi evidente; în 
schimb, le interpretați orbeşte şi instituiți arbitrar reguli — nu este aceasta 
culmea nesăbuinței şi a ignoranței? Lucrarea planului de gestionare al lui 
Dumnezeu este un proiect mare, iar detaliile acestui proiect specific atrag 
după sine mântuirea omenirii. Unii oameni spun: „Dumnezeu mântuieşte 
omenirea pentru a-Şi îndeplini propriile dorințe, a-Şi definitiva planul; 
Dumnezeu face toate acestea pentru El Însuşi și nu pentru omenire. Nu este 
un lucru egoist?” E egoist? (Nu.) De ce nu este egoist? Acţiunea pe care o 
întreprinde Dumnezeu este pozitivă şi are sens. E extrem de valoroasă și 
semnificativă pentru supraviețuirea, destinaţia, rezultatul şi starea de 
existenţă din următoarea epocă a întregii omeniri. În lumina acestor idei, 
este egoist ca Dumnezeu să îndure şi să ofere toate aceste lucruri pentru a- 
Şi duce la bun sfârşit planul de gestionare? (Nu.) Scopul planului de 
gestionare al lui Dumnezeu e de a mântui omenirea, intențiile Sale sunt 
bune, frumoase şi iubire adevărată; prin urmare, nu se poate spune că 
Dumnezeu este egoist pentru că Îşi satisface intenţiile. Doar din această 
acțiune pe care Dumnezeu a făcut-o, din această acţiune pe care El a 
plănuit-o, o persoană poate să-l vadă esenţa şi să vadă că inima Sa este 
frumoasă şi bună. Deşi acești oameni au devenit depravaţi, deşi l-au urmat 
pe Satana şi sunt plini de firea coruptă a Satanei, de răzvrătire şi împotrivire 
faţă de Dumnezeu, de blasfemie şi ostilitate, Dumnezeu este capabil încă să 
mântuie răbdător omenirea, fără să renunţe vreodată. De unde derivă toate 


acestea? Din planul de gestionare al lui Dumnezeu, din dorinţa Sa. Este 


acest lucru egoist? Omenirea este cel mai mare şi cel din urmă beneficiar al 
întregului plan de gestionare al lui Dumnezeu. Voi toți sunteţi singurii 
purtători şi moştenitori ai promisiunilor, binecuvântărilor şi destinațiilor 
bune pe care Dumnezeu le-a acordat omenirii. Așa că, spuneţi-Mi, este 
Dumnezeu egoist? (Nu e.) Dumnezeu nu este egoist. Face însă Dumnezeu 
toate acestea doar pentru iubire? (Nu.) Semnificația, valoarea şi adevărurile 
pe care oamenii ar trebui să le înțeleagă de aici sunt prea profunde — cum ar 
putea să fie doar pentru puţină iubire? Iubirea este doar o mică parte a 
expresiei emoționale, un fragment dezvăluit în emoţii şi sentimente, nu 
întregul. Totuşi, în lucrarea în care Dumnezeu Își desfăşoară planul de 
gestionare şi în procesul de mântuire a omenirii de către Dumnezeu, ceea ce 
este dezvăluit cu adevărat este întreaga fire a lui Dumnezeu. Iar firea Sa nu 
este doar iubire, adică nu e doar bunătate iubitoare şi milă; ea include şi 
dreptate, măreție, mânie şi blesteme și o mulțime de alte aspecte. 
Bineînţeles, vorbind concret, firea şi esența lui Dumnezeu sunt treptat 
dezvăluite și făcute vizibile oamenilor în lucrarea Sa în trei etape. Oamenii 
nu sunt însă capabili să le recunoască și nici măcar să spună: „Dumnezeu a 
făcut toate acestea pentru că ne iubeşte.” Această noțiune de „iubire” pe 
care o au oamenii — de ce sună atât de ciudat, atât de neplăcut? Să defineşti 
o asemenea lucrare semnificativă a lui Dumnezeu, lucrare care are un 
impact atât de mare asupra destinaţiei şi rezultatului omenirii, doar ca un 
sentiment mărunt — iubirea — nu e aceasta o defăimare a intențulor lui 
Dumnezeu, o defăimare a celor mai serioase şi bine gândite eforturi de a 


mântui omenirea? 


In următorul vers citim: „Pentru iubire, Dumnezeu trăieşte smerit şi 
ascuns în omenirea coruptă.” Aici, cel care a scris imnul spune că şi acest 
lucru este făcut pentru iubire. Dumnezeu face acest lucru pentru că e 


necesar pentru lucrarea Sa; cum ar putea să fie pentru iubire? Are sens ca 


Dumnezeu să trăiască alături de oameni din iubire pentru ei şi ca El să fie 
smerit şi ascuns din iubire pentru ei? Cam cât de atractivă şi încântătoare ar 
trebui să fie omenirea ca să-L facă pe Dumnezeu atât de nerăbdător şi de 
dispus să trăiască alături de oameni, ba chiar să Se întrupeze şi să fie smerit 
şi ascuns? Sunt acestea fapte? (Nu sunt.) Care sunt faptele? (Dumnezeu S-a 
întrupat smerit şi ascuns şi a venit pe Pământ ca să exprime adevărul şi să-i 
mântuie pe oameni datorită planului Său de gestionare.) În teorie, e datorită 
planului de gestionare al lui Dumnezeu. În opinia oamenilor, se pare că 
viaţa smerită şi ascunsă a lui Dumnezeu alături de omenirea coruptă Îl face 
foarte fericit pe Dumnezeu, că El trăieşte destul de confortabil, că simte 
bucurie zilnic şi că e destul de mulţumit să urmărească fiecare mișcare a 
omului, să-i urmărească purtările şi dezvăluirile. Aşa este? (Nu.) De fapt 
cum este? (Dumnezeu face acest lucru pentru că aşa cere lucrarea Sa.) 
Pentru că așa cere lucrarea Sa; aceasta e teorie. De fapt, Îi aduce bucurie lui 
Dumnezeu trăitul alături de oameni? Fericire? Plăcere? (Nu.) Atunci cum ar 
trebui Dumnezeu să Se simtă? De pildă, voi toţi credeţi în Dumnezeu şi vă 
considerați destul de integri, dar dacă aţi trăi alături de tineri de pe stradă, 
bandiți, golani şi hoţi din lumea interlopă, ați rosti aceleaşi cuvinte ca ei, aţi 
mânca aceeaşi mâncare şi ați face aceleaşi lucruri în fiecare zi, cum v-aţi 
simţi? (Scârbiţi şi dezgustaţi.) În ce stare de spirit aţi fi dacă aţi trăi alături 
de violatori şi criminali? (Îngrețoșaţi.) Aşadar ştiţi cum e să fiţi îngrețoșaţi — 
spuneţi-Mi, atunci, poate Dumnezeu să trăiască fericit alături de omenirea 
coruptă? Poate să fie bucuros? (Nu.) Nu există nici fericire, nici bucurie — 
aşa că de unde ar veni iubirea? Dacă nu există deloc bucurie, fericire sau 
plăcere, nu e o contradicție ca El să iubească oamenii aşa cum Se iubeşte pe 
Sine, să îi iubească prea mult ca să se despartă de ei? Nu e un element de 
prefăcătorie în acest lucru? Ce anume ar trebui să simtă Dumnezeu trăind 


printre oamenii corupți, în afară de a nu fi deloc fericit, de a nu avea deloc 


plăcere şi bucurie? (Durere.) Durerea este un sentiment foarte tangibil. 
Altceva? (Aversiune.) Aversiunea e un alt sentiment. Altceva? (O ură faţă 
de firea coruptă a omului.) Ură, dezgust și detestare. Există, de asemenea, 
cel mai autentic sentiment, anume că traiul printre oamenii corupți, mai ales 
când vine vorba de a te înțelege, a conversa, a munci împreună şi a te asocia 
cu ei, se simte ca o umilire incredibilă. Într-o asemenea situaţie, într-o 
asemenea stare persistentă, crezi că o persoană normală poate să mai aibă 
iubire? (Nu.) Nu poate să aibă iubire. În absenţa iubirii, ce va face? (Se va 
retrage.) Retragerea e o dorință, e o mentalitate; ca să admitem adevărul, 
totuși, ce ar trebui făcut? Nu ar trebui să facem eforturi să îi schimbăm pe 
aceşti oameni? (Ba da.) Cu asemenea oameni, e necesar să se practice 
aprovizionarea, educarea,  reproșul, expunerea,  emondarea, uneori 
disciplinarea şi aşa mai departe; e un lucru necesar şi nu se poate renunţa la 
el. Pot însă asemenea acţiuni să ducă la rezultate imediate? (Nu pot.) Atunci 
ce ar trebui făcut? (Ei trebuie să fie emondaţi, judecaţi și mustraţi o vreme 
îndelungată.) E uşoară lucrarea de a emonda oamenii, de a-i judeca și a-i 
mustra o vreme îndelungată? Ce trebuie Dumnezeu să îndure ca să facă 
aceste lucruri? (Umilire şi durere.) Dumnezeu lucrează cu o răbdare 
incredibilă. Ce provoacă această răbdare? Provoacă durere. Prin urmare, 
când Dumnezeu trăiește alături de oameni corupți, nu există nici bucurie, 
nici fericire în inima Sa. Fără bucurie şi fericire, poate să aibă iubire pentru 
oameni în inima Lui? Nu Se poate forța să îi iubească. Atunci cum Își poate 
face lucrarea? Pe ce bază? El doar Își îndeplineşte responsabilitatea. 
Aceasta e lucrarea de slujire a lui Dumnezeu întrupat; este de această 
natură. Îndeplinirea responsabilităţii de către o persoană înseamnă să 
realizeze pe deplin tot ce a văzut, ştie şi ar trebui să spună şi să facă, pe cât 
poate de bine. Aceasta înseamnă îndeplinirea responsabilității. De ce este 


posibil să îndeplinești această responsabilitate? Datorită identităţii şi esenței 


lui Dumnezeu, datorită faptului că Dumnezeu întrupat are această 
însărcinare şi responsabilitate, bineînţeles că Dumnezeu are această 
răspundere față de omenire. Aşadar, indiferent cu ce fel de persoane şi ființe 
umane corupte trăieşte El, aceasta e situaţia. Ştii ce este această situație? E 
starea în care Dumnezeu nu are nici fericire, nici bucurie, ci trebuie să 
îndure umilință; în acelaşi timp, trebuie să suporte neobosit şi în mod 
repetat diverse feluri de corupţie şi răzvrătire a oamenilor. În vreme ce 
îndură toate acestea, trebuie să mai spună neobosit ce trebuie şi să facă ceea 
ce trebuie; El trebuie să explice clar lucruri pe care oamenii nu le înţeleg, 
iar celor care comit intenționat infracțiuni trebuie să le aplice o oarecare 
disciplinare, judecată şi mustrare. Toate aceste lucruri pe care le face 
Dumnezeu sunt legate de planul Lui de gestionare şi de etapele lucrării 
Sale. Bineînţeles, au o şi mai mare legătură cu proiectul specific al lucrării 
de mântuire a omenirii. Pe scurt, au legătură cu responsabilităţile lui 
Dumnezeu. Toate aceste lucruri pe care le face Dumnezeu reprezintă 
îndeplinirea responsabilităţi Sale; desigur, ceea ce El dezvăluie în timp ce 
Îşi îndeplineşte responsabilitatea constituie esenţa şi firea Sa. Atunci care 
este esenţa lui Dumnezeu întrupat, adică esenţa acestei persoane obişnuite? 
În special când face această etapă a lucrării Sale din zilele de pe urmă, El nu 
manifestă semne şi minuni și nici nu arată vreun miracol; tot ce poate să 
facă este să spună oamenilor adevărurile pe care ei ar trebui să le cunoască 
şi să le înțeleagă. El le expune oamenilor firile corupte pe care ei înşişi nu 
sunt capabili să le recunoască, astfel încât ei să le poată şti şi recunoaște și 
ca să cunoască esenţa și faptele concrete ale corupției omenirii; asta ca 
oamenii să aibă căință adevărată și să fie aduşi pe calea cea dreaptă. Când 
oamenii sunt capabili să se căiască sincer şi să înțeleagă și să practice 
adevărul, ei intră în adevărul-realitate şi obțin speranța de a primi 


mântuirea, iar lucrarea și responsabilitatea lui Dumnezeu întrupat sunt 


săvârşite. Odată ce oamenii sunt pe calea cea dreaptă, ceea ce rămâne e să 
primească încercările şi rafinările lui Dumnezeu — lucrarea lui Dumnezeu 
întrupat se încheie; responsabilităuile Sale sunt îndeplinite şi lucrarea Lui 
este dusă la bun sfârşit. Când lucrarea lui Dumnezeu întrupat e încheiată și 
v-a adus pe calea cea dreaptă, înseamnă că lucrarea Sa de slujire s-a sfârşit 
şi că El nu mai are nicio obligaţie faţă de voi. Ce înseamnă că nu mai are 
nicio obligaţie? Înseamnă că nu mai trebuie să stea cu acești oameni și să 
îndure lucruri precum corupţia, noțiunile, răzvrătirea, împotrivirea, 


respingerea lor și aşa mai departe. 


Indiferent că e din perspectiva întregului plan de gestionare al lui 
Dumnezeu sau din cea a unei lucrări specifice a lui Dumnezeu întrupat, este 
făcută vreuna numai pentru iubire? Niciuna nu este făcută aşa. Duhul lui 
Dumnezeu observă omenirea din Ceruri într-un anume fel, iar Dumnezeu 
întrupat pe Pământ împărtășește aproape aceeași perspectivă. De ce spun 
„aproape”? Dumnezeu întrupat pe Pământ este capabil să Se uite la 
slăbiciunea omenirii dintr-o perspectivă relativ mai binevoitoare datorită 
umanității Sale, datorită coexistenţei Sale în același spațiu cu omenirea 
creată şi, de asemenea, pentru că, la fel ca omenirea coruptă, are şi El 
trăsăturile exterioare ale ființei umane. În consecință, Dumnezeu întrupat 
poate să trăiască împreună cu oamenii într-o manieră oarecum mai 
armonioasă, în comparație cu Dumnezeu din Ceruri. Privind lucrurile în 
felul acesta, dacă Dumnezeu nu S-ar fi întrupat, ați fi stat aici în acest 
moment? Nu. Toate acestea se datorează necesităţilor lucrării lui Dumnezeu 
— este singurul motiv pentru care a plătit un preţ așa de mare și a venit aici 
să o facă El Însuşi. Dacă Dumnezeu ar vorbi din Ceruri cu oamenii, pe de o 
parte, din cauza separării spaţiale, ar fi incomod pentru ei să Îi audă 
cuvintele. Pe de altă parte, având în vedere cuvântările lungi şi ample ale lui 


Dumnezeu în zilele de pe urmă, dacă El ar vorbi din Ceruri într-o asemenea 


manieră, ar fi nepotrivit, indiferent din ce perspectivă sau unghi ai privi 
lucrurile. Prin urmare, singura şi cea mai bună alegere şi cea mai benefică 
omenirii, planului de gestionare al lui Dumnezeu şi lucrării de mântuire a 
omenirii, este ca Dumnezeu să devină trup; întruparea lui Dumnezeu este 
singura alegere și singura cale de a îndeplini lucrarea. Doar Dumnezeu 
întrupat poate să realizeze această lucrare și să obțină aceste rezultate. Dacă 
te uiţi la aceste cuvinte spuse de Dumnezeu în zilele de pe urmă, în ceea ce 
priveşte cantitatea, atât de multe au fost rostite; cum ar putea fi transmise 
atât de multe fără metoda de a deveni trup? Dacă Dumnezeu ar vorbi din 
Ceruri prin intermediul unui fulger, câţi oameni ar muri fulgeraţi de fiecare 
dată când El i-ar judeca și i-ar condamna pe oamenii răi? Nu ar rămâne 
mulți în viață. Dacă Dumnezeu ar vorbi printr-o tornadă sau prin flăcări, 
câte tornade sau flăcări ar trebui să apară înainte ca El să termine de rostit 
acele cuvinte? Toată omenirea ar fi tulburată de această abordare. Și după 
aceşti ani de vorbit, au avut efect cuvintele lui Dumnezeu întrupat asupra 
vieţii normale a omenirii? Deloc, iar întreaga lume ori e nepăsătoare, ori nu 
e afectată în vreun fel. Acest lucru îndeplineşte în întregime scopul lucrării 
realizate de Dumnezeu întrupat; fără Dumnezeu întrupat, această lucrare ar 
fi, într-adevăr, de nerealizat. Există un caracter ascuns în însăși lucrarea lui 
Dumnezeu întrupat. El nu vrea ca întreaga lume şi toată omenirea să ştie de 
ea; El nu vrea să afle acele neamuri, care nu sunt alese de Dumnezeu. El 
poate să exprime aceste cuvinte doar într-o stare de ascundere, aşa că 
adoptarea metodei de a deveni trup este cea mai plină de sens; e şi cea mai 
înţeleaptă metodă. Poate rămâne secretă doar dacă Dumnezeu devine trup. 
Prin înţelepciunea și atotputernicia lui Dumnezeu, întruparea Sa trăieşte în 
acelaşi spațiu ca omenirea, oferindu-le oamenilor adevărul în limbaj uman, 
într-o manieră şi o formă pe care ei le pot accepta. Doar Dumnezeu e 


capabil de aceste lucruri; îi depășesc pe oameni. Toate acestea sunt legate 


de marele plan de gestionare al lui Dumnezeu. Ar fi prea simplist, contrar 
faptelor şi efectiv de nejustificat dacă omul ar descrie unilateral un 
asemenea plan de gestionare al lui Dumnezeu ca fiind făcut numai pentru 
iubire. Pe scurt, indiferent de conţinutul lucrării făcute, această formă a lui 
Dumnezeu care devine trup a provocat, de această dată, o neliniște 
considerabilă şi a avut o influenţă semnificativă în lume şi printre toți 
oamenii, ceea ce arată cât de extraordinar e acest fapt. Realitatea şi forma 
lui Dumnezeu care devine trup reprezintă în sine o chestiune controversată 
în toată lumea și în întreaga comunitate religioasă; este un eveniment față 
de care omenirea este ostilă, pe care îl condamnă şi îl respinge şi pe care îi e 
cel mai greu să-l înțeleagă şi să şi-l imagineze. Faptul că Dumnezeu poate 
lucra în acest fel Îi arată înţelepciunea, puterea, atotputernicia şi autoritatea; 
nu e deloc făcut pentru o oarecare iubire minoră sau pentru o oarecare 
chestiune banală sau un motiv minor, la fel de mic precum o sămânță de 
susan. Cu alte cuvinte, un eveniment major care poate să cutremure întreaga 
lume religioasă, întreaga lume politică, toată omenirea şi chiar şi întregul 
univers nu survine datorită iubirii, ci datorită planului de gestionare al lui 
Dumnezeu şi a dorinţei Lui de a mântui omenirea. Aceasta e cea mai mare 
viziune a celei de a treia etape a lucrării lui Dumnezeu; este cea mai mare 
viziune pe care oamenii ar trebui să o înţeleagă, să o cunoască şi să o 
pătrundă. Dacă doar definești această viziune astfel: „Este datorită iubirii lui 
Dumnezeu; Dumnezeu ne iubeşte. Vezi, Dumnezeu a devenit deja trup şi a 
fost răstignit din iubire pentru noi o dată, iar de această dată, a devenit trup 
şi a venit să ne iubească din nou” — nu este o greşeală gravă? Să defineşti o 
asemenea viziune grozavă a lucrării lui Dumnezeu ca fiind făcută pentru 
iubire e mult prea superficial. Dacă nu ÎL cunoşti pe Dumnezeu, atunci fie; 
dar grăbeşte-te şi astupă-ţi gura, nu vorbi prostii şi nu exprima opinii la 


întâmplare. V-am mai zis şi înainte, în tot ce priveşte firea lui Dumnezeu, 


esența lui Dumnezeu şi viziunea lucrării lui Dumnezeu, oamenii nu ar 
trebui să judece pripit, să tragă concluzii la întâmplare sau să delimiteze 
nepăsători. Dacă nu înţelegi, admite că nu înţelegi. Dacă înţelegi un pic, 
atunci spune repede: „Doar atât înțeleg; nu îndrăznesc să delimitez la 
întâmplare şi nu ştiu dacă este corect.” Trebuie să adăugi astfel de explicații 
şi clarificări — nu vorbi fără considerație. Dacă vorbeşti fără consideraţie, 
atunci, la un nivel mai mic, îi poţi influența negativ pe alții, dându-le 
concepții greşite și îndrumându-i greşit; la un nivel mai mare, îi poţi ofensa 
firea lui Dumnezeu. Caracterizezi planul de gestionare al lui Dumnezeu şi 
lucrarea atât de grozavă a lui Dumnezeu de a mântui omenirea drept iubire, 
ca fiind făcute pentru iubire — nu înseamnă acest lucru să vorbeşti prostii? 
Ar trebui să fie mustraţi oamenii care spun acest lucru? (Da.) De ce ar 
trebui să fie mustraţi? Pentru că înseamnă să vorbeşti fără să gândești, să 
scoţi lucrurile din context. Nu e acest lucru cauzat de o fire arogantă? Nu ai 
început să crezi în Dumnezeu de-abia acum câteva zile? L-ai văzut? Îi 
înţelegi firea? Nu poţi explica adevărul despre viziunea planului de 
gestionare al lui Dumnezeu în mod clar sau în amănunt şi totuşi îndrăzneşti 
să definești esenţa şi firea lui Dumnezeu. Nu este extrem de îndrăzneţ? 
Cutezi să foloseşti cuvântul „iubire” pentru a defini o chestiune atât de 
măreaţă; e ceva ce ofensează firea lui Dumnezeu. Este o fărădelege mare să 
Îi jigneşti firea lui Dumnezeu? Este, într-adevăr. Unii oameni spun: „Nu 
ştiu; nici nu înţeleg”. E corect. Nu ar trebui să vorbeşti fără considerație 
tocmai pentru că nici nu pricepi, nici nu ştii, şi pentru că eşti ignorant şi 
nesăbuit. Poţi tu, o persoană obişnuită, să judeci arbitrar sau să tragi 
concluzii nonșalant despre treburile lui Dumnezeu? Întreaga omenire 
strânsă şi pusă laolaltă nu ar fi capabilă să explice clar treburile lui 
Dumnezeu şi, totuşi, tu singur vrei să defineşti firea lui Dumnezeu, lucrarea 


Lui şi esenţa Sa doar printr-un cuvânt sau două. Nu ofensează acest lucru 


firea lui Dumnezeu? (Ba da.) Atunci există o problemă gravă cu acest imn. 
Nu numai că este plin de cuvinte neclare, goale și blasfematoare, dar cel 
mai important, poate să inducă oamenii în eroare, să-i înșele şi să-i prindă în 
capcana noţiunilor lor. Poate fi păstrat acest imn, având în vedere 


consecinţele grave la care duce? Categoric nu; trebuie să se renunţe la el. 


Să continuăm: „Pentru iubire, Dumnezeu exprimă adevărul şi aduce 
calea vieţii eterne.” Nu e scabros felul în care aceste cuvinte delimitează 
lucrurile? (Ba da.) Apoi citim: „Pentru iubire, Dumnezeu judecă şi expune 
natura satanică a omenirii prin cuvintele Sale.” Spuneţi-Mi, când Dumnezeu 
exprimă cuvinte aspre pentru a expune firea coruptă a omului, acest lucru e 
pentru că Dumnezeu îl iubeşte pe om sau pentru că Dumnezeu detestă şi 
urăşte omul? (E pentru că Dumnezeu detestă și urăște omul.) Dumnezeu 
detestă omul, așadar ce fire a lui Dumnezeu este aceasta? (Dreptate, 
sfinţenie.) E corect; nu e din pricina iubirii. Nu e nepotrivit şi înţeles greşit 
când oamenii definesc lucrurile în acest fel? Există vreo cunoaştere practică 
a adevărului în această afirmație? Aceasta e o înţelegere denaturată și 
unilaterală, o înţelegere greşită, una falsă; acest vers este o caracterizare 
greşită. Apoi să ne uităm la: „Pentru iubire, Dumnezeu ne încearcă, ne 
rafinează şi ne emondează ca să ne curețe corupția.” Nu e aceeași problemă 
ca şi în cazul versului trecut? (Ba da.) Problema e aceeaşi. Şi mai departe: 
„O, Dumnezeule! Totul e dezvăluit în lucrarea Ta şi cuvintele Tale sunt 
iubire.” Nu e din nou o delimitare a lui Dumnezeu? Ce dezvăluie 
Dumnezeu? Sfinţenia, frumuseţea şi firea Sa dreaptă. Dumnezeu are mânie, 
măreție, precum şi milă și bunătate iubitoare, aşadar, cum se poate spune că 
totul e datorită iubirii? Această delimitare e atât de scabroasă şi arbitrară! 
Ceea ce autorul imnului explică şi rezumă nu are nicio legătură cu firea- 
esență dezvăluită de cuvintele și cuvântările lui Dumnezeu. Apoi spune că 


totul este iubire, ceea ce nu doar că e irelevant, ci şi denaturat şi greşit — 


este o caracterizare complet eronată. Iubirea este o emoție și poate fi şi o 
acțiune sau un comportament, dar nu este esenţa fundamentală a lui 
Dumnezeu; Dumnezeu nu iubește oamenii fără să ţină seama de nimic. Să 
fie iubirea lui Dumnezeu atât de debordantă, încât să cuprindă orice, până 
într-acolo încât să-i iubească şi pe Satana, pe oamenii corupți şi pe dușmanii 
Săi? Aşa să fie? Iubirea lui Dumnezeu nu e fără principii; e principială. El 
iubește lucrurile pozitive şi urăște lucrurile negative şi rele. Spuneţi-Mi, 
Dumnezeu îi iubeşte pe oamenii care cred sincer în El? Îi iubeşte pe cei care 
îşi fac datoria cu loialitate? Îi iubeşte pe cei care Îi sunt supuşi? Dumnezeu 
îi iubeşte pe oamenii care, atunci când primesc judecata și mustrarea Sa, au 
o adevărată căință, o adevărată supunere faţă de Dumnezeu și Îl iubesc cu 
adevărat în inimile lor? Dacă oamenii înţeleg adevărul şi își urăsc firile 
corupte, atunci „ura” lor e un lucru pozitiv. Şi îi iubeşte Dumnezeu? (Da.) 
Aceia care sunt capabili să accepte adevărul şunt oameni pozitivi, iar aceia 
care sunt capabili să se supună lui Dumnezeu sunt şi mai pozitivi. 
Dumnezeu îi iubește pe oamenii pozitivi; îi urăşte pe diavoli și pe Satana. 
Toţi aceia pe care El îi blestemă şi îi pedepsește sunt oameni răi, iar aceia pe 
care Dumnezeu îi iubește sunt toți oameni onești, oameni care urmăresc 
adevărul. Prin urmare, iubirea lui Dumnezeu e principială; nu este fără 
principii. Pentru unii oameni, Dumnezeu e doar milostiv, ceea ce nu 
înseamnă că El îi iubeşte pe acei oameni. Aceste lucruri trebuie înţelese 
clar; o persoană nu poate defini orbește iubirea lui Dumnezeu. A vorbi cu 
nepăsare despre iubirea lui Dumnezeu şi a o defini orbeşte înseamnă fără 


îndoială a-L judeca şi a-L blasfemia pe Dumnezeu. 


Să ne uităm mai jos: e corect să spui „O, Dumnezeule! Iubirea Ta nu e 
doar bunătate iubitoare și milă, ci e cu atât mai mult mustrare şi judecată”? 
(E corect în teorie, dar nu este practic.) Nu există nicio problemă în teorie, 


dar e foarte greu să faci legătura dintre acest lucru şi iubirea lui Dumnezeu. 


Aceste cuvinte nu ar trebui să fie considerate incorecte, dar nu ar trebui să 
fie considerate nici corecte; sunt nonsensuri care de-abia dacă merită 
menționate. Să continuăm: „O, Dumnezeule! Judecata şi mustrarea Ta sunt 
iubire adevărată şi cea mai mare mântuire.” Voi ce credeți despre acest 
lucru? (Acel vers este incorect; stabileşte că judecata și mustrarea lui 
Dumnezeu sunt cea mai mare mântuire, când, de fapt, mântuirea lui 
Dumnezeu nu constă doar în acestea.) Nu reprezintă cea mai devotată iubire 
răstignirea întrupării lui Dumnezeu şi ispăşirea şi suportarea tuturor 
păcatelor omenirii? Nu înseamnă toate acestea cea mai mare mântuire? (Ba 
da.) Atunci, comparate cu judecata şi mustrarea, care e „cea mai mare”? De 
fapt, la o analiză serioasă, această afirmaţie este greşită, nepotrivită şi 
delimitată prea rigid; nu ar trebui prezentată astfel. Nu ar trebui să se spună 
că tot ce face Dumnezeu e iubire, ci e corect să spui că orice face 
Dumnezeu are un efect pozitiv asupra oamenilor şi că totul este mântuire și 
milă pentru oameni, pentru că totul este făcut pentru omenire. Dacă spui 
despre judecata şi mustrarea lui Dumnezeu că sunt „cele mai” şi le ridici la 
cel mai înalt grad de comparaţie, nu este corect. Ceva ce este „cel mai” ar 
trebui să fie unul singur, fără comparaţie; nu se poate spune despre judecata 
şi mustrarea lui Dumnezeu că sunt „cele mai” când le compari cu altă 
lucrare a Sa. Cineva a scris odată un imn, iar unul dintre versuri era: 
„Iubesc firea dreaptă a lui Dumnezeu mai mult decât bunătatea Sa iubitoare 
şi mila Sa.” Sunt aceste cuvinte corecte sau incorecte? (Sunt incorecte.) Ce 
e greşit la ele? (Diferenţiază dreptatea, sfințenia, bunătatea iubitoare şi mila 
lui Dumnezeu într-o ierarhie.) De fapt, această afirmație e corectă și este 
experiența autentică a oamenilor după ce au trecut prin judecata şi 
mustrarea lui Dumnezeu. Care e contextul acestei experienţe autentice? 
Există o poveste aici, mai precis; când cineva se bucură de bunătatea 


iubitoare şi de mila lui Dumnezeu, poate să dobândească doar har; nu poate 


niciodată să îşi recunoască propriile firi corupte şi nu poate niciodată să se 
elibereze de ele. Tot ce poate să facă e să experimenteze mustrarea și 
judecata lui Dumnezeu şi să suporte durerea multor încercări şi rafinării — 
doar atunci poate să se elibereze de aceste firi corupte. Prin urmare, 
conform acestei premise şi în acest context, aceasta e înțelegerea la care 
ajung oamenii; este corectă, e conformă cu faptele și nu este o logică 
teoretică. Imnul e constructiv, dar niciunul dintre voi nu puteți să vedeţi 
acest lucru; vă lipseşte realmente discernământul. Ce confirmă această lipsă 
de discernământ? Care e motivul acestei lipse? Motivul e neînţelegerea 
adevărului. Imnul „Pentru iubire” e plin de nonsensuri: nu e practic, nu Îmi 
place şi nu vreau să cânt nici măcar un cuvânt din el. Ce mici trebuie să fiți 
toți în statură ca să îl cântaţi cu un asemenea mare entuziasm şi atât de 
molipsitor! Sunteţi incapabili să pricepeţi ceva şi nici măcar nu înţelegeți 
adevărurile în care ar trebui să intre oamenii şi totuşi vreți să comentaţi 
despre esența și planul de gestionare al lui Dumnezeu. Nu e acest lucru 
lipsit de rațiune? Oamenii fără rațiune care îndrăznesc să vorbească 
neîntrebați nu se ocupă de îndatoririle lor potrivite; nu sunt deloc 


pragmatici. 


Mai departe: „Vom fi martori la iubirea Ta sfântă şi dreaptă şi Tu 
meriți eterna noastră proslăvire.” Desigur, e necesar ca Dumnezeu să merite 
eternă proslăvire, dar poate fi considerată o proslăvire a lui Dumnezeu dacă 
acesta e felul în care oamenii Îl cunosc? Să spunem că Dumnezeu nu 
iubește un ins; îl detestă şi îl urăște la maximum. Dacă acest ins poate totuși 
să Îl iubească și să Îl proslăvească pe Dumnezeu, atunci are o anumită 
statură şi o oarecare cunoaștere adevărată a lui Dumnezeu. În versul „Vom 
fi martori la iubirea Ta sfântă și dreaptă și Tu meriți eterna noastră 
proslăvire”, ce adjective modifică „iubirea lui Dumnezeu”? „Sfântă” și 


„dreaptă.” Uitaţi cât de mare crede compozitorul imnului că e iubirea lui 


Dumnezeu, folosind esenţa lui Dumnezeu ca să-l definească iubirea, 
spunând că iubirea lui Dumnezeu e una dreaptă şi sfântă — nu e acest lucru 
evident? Oamenii nu sunt dispuși să se bucure de o iubire generică, nici să 
se bucure de o iubire miloasă sau o iubire care prețuieşte oamenii; ei Îl 
proslăvesc pe Dumnezeu doar când se bucură de iubirea Sa sfântă şi dreaptă 
şi de aceea spun ei că Dumnezeu merită proslăvire eternă. Este corect? Fie 
dintr-un fapt, fie dintr-un raționament logic, această afirmaţie este atât de 
greşită, că e pur şi simplu un nonsens; este o vorbărie dezordonată mintal 
care e menită să inducă în eroare oamenii. Crezi că aceasta e lumea laică? 
În lume, tot felul de spirite rele şi murdare, tot felul de personaje şi huligani 
problematici și cei cu un pic de pricepere, elocvenţă sau neruşinare 
îndrăznesc cu toții să se aşeze la tribunele lor improvizate şi să performeze; 
dar în casa lui Dumnezeu, adevărul are autoritate. Toţi acei diavoli trebuie 
să fie scoşi de pe scenă; trebuie înlăturați din biserică. Toate erezule și 
aberaţiile lor trebuie disecate, astfel încât toți să poată să le discearnă 
deschis și să le caracterizeze. Uitându-ne la ea acum, ce este iubirea lui 
Dumnezeu? Dacă spui că e dreptate şi sfinţenie, e corect? (Nu; iubirea lui 
Dumnezeu nu înseamnă doar aceste lucruri.) Atunci ce este iubirea lui 
Dumnezeu? (Este şi judecată şi mustrare, şi măreție şi mânie; toate acestea 
reprezintă iubirea lui Dumnezeu.) Iubirea lui Dumnezeu e iubirea lui 
Dumnezeu, iar esenţa lui Dumnezeu este esenţa lui Dumnezeu. Iubirea lui 
Dumnezeu e în inima şi în mintea lui Dumnezeu, în sentimentele Sale, în 
esenţa şi în faptele Sale. Poţi explica acest lucru în mod clar? Totuşi 
vorbeşti despre iubirea lui Dumnezeu ca fiind dreptate și sfințenie, 
îndrăznești să o definești în acest fel — ce neobrăzare din partea ta! Acceptă 
Dumnezeu să foloseşti asemenea definiții ca să-L proslăvești? (Nu.) De ce 
nu? (Pentru că e o blasfemie împotriva Sa.) Dumnezeu este dezgustat, iar tu 


vorbeşti numai prostii! Proslăvirea ta oarbă e inutilă, iar Dumnezeu nu e 


mulţumit de ea. Nevoia lui Dumnezeu de proslăvirea omenirii nu e atât de 
mare. Nu are nicio dorință pentru ea; nu e ca şi cum are nevoie de 
proslăvirea omului ca să trăiască în mod confortabil sau să aibă încredere. 
Are El această nevoie? (Nu are.) Lucrarea pe care o face Dumnezeu e de a 
mântui omenirea, de a da omenirii o destinaţie bună, iar El face o lucrare 
pentru supraviețuirea omenirii în următoarea epocă; scopul nu este de a 
obține proslăvirea oamenilor. E vorba doar că unul dintre rezultatele lucrării 
lui Dumnezeu e că omenirea Îi aduce laudă, dar dacă oamenii au 
neînţelegeri despre Dumnezeu şi Îi aduc laudă orbește, atunci Dumnezeu nu 
va permite şi nu va accepta asta. Dacă oamenii sunt aşa de indulgenți cu 
sine încât să simtă că proslăvirea lui Dumnezeu de către oameni este de o 
atât de mare importanță pentru El, nu e aceasta o interpretare greşită? 
Pentru că oamenii Îl proslăvesc puţin pe Dumnezeu și au un pic de 
mărturie, ei cred că Dumnezeu e foarte impresionat, dar de fapt, El nu este 
deloc impresionat. Nu e ceea ce merită Dumnezeu? E un lucru foarte 


normal. 


Să ne uităm mai jos: „Pentru iubire, Dumnezeu aduce în serviciu 
oamenii, evenimentele și lucrurile, ca noi să dobândim adevărul şi viaţa.” 
Este corect acest vers (Nu.) Ce e greșit la el? E vorba despre cuvintele 
„pentru iubire”? Totul e din cauza primelor două cuvinte, care îndrumă 
greşit şi induc în eroare şi zăpăcesc minţile oamenilor, lăsându-i incapabili 
să distingă între corect şi greşit. Pe viitor, nu folosiţi greșit cuvintele „pentru 
iubire”. Cuvintele de după acestea două, „Dumnezeu aduce în serviciu 
oamenii, evenimentele şi lucrurile, ca noi să dobândim adevărul şi viaţa” 
sunt adevărate. Un asemenea conţinut există în lucrarea lui Dumnezeu, dar 
ar fi greșit să îl caracterizăm drept iubirea lui Dumnezeu. Este puterea lui 
Dumnezeu, autoritatea lui Dumnezeu şi înţelepciunea Sa, nu se datorează 


doar iubirii lui Dumnezeu. El are această putere să mobilizeze toţi oamenii, 


evenimentele şi lucrurile pentru a face un serviciu omenirii pe care vrea să o 
mântuiască. El mobilizează toate lucrurile şi chestiunile ca ele să slujească 
omenirea pe care El vrea să o mântuiască şi ca să servească planului Său de 
gestionare, iar beneficiarul final al acestui lucru e omenirea — oamenii obțin 
adevărul şi viaţa. Dacă spui că acest lucru e doar datorită iubirii, atunci 
înţelepciunea, autoritatea şi puterea lui Dumnezeu nu mai există? Nu este 
corect să spui că e doar datorită iubirii, aşa că orientarea şi poziționarea 
unor asemenea afirmaţii sunt şi ele greşite. Ce înseamnă când spun că sunt 
toate greşite? Ele nu sunt în acord cu adevărul; sunt spuse într-un fel 
denaturat; nu sunt realitatea adevărului și nu sunt latura practică a 


adevărului pe care oamenii o experimentează. 


Să ne uităm la următorul vers: „Pentru iubire, judecata şi mustrarea lui 
Dumnezeu ne permit să scăpăm de influenţa Satanei şi să obţinem 
mântuirea.” E vreo problemă cu el? Din nou, cele două cuvinte „pentru 
iubire” reprezintă o premisă nepotrivită. Nu este nimic greşit cu fraza 
„Judecata şi mustrarea lui Dumnezeu ne permit să scăpăm de influenţa 
Satanei şi să obţinem mântuirea”, deoarece acesta e rezultatul lucrării lui 
Dumnezeu — dar de ce compozitorul imnului adaugă mereu înainte 
cuvintele „pentru iubire”? Ce lecţie ați învăţat de aici? Când vine vorba de a 
comenta, a defini sau a delimita firea-esenţă a lui Dumnezeu, trebuie să fiți 
în special atenţi şi să adoptați o atitudine de umilinţă și prudență. Dacă veţi 
fi capabili să vorbiţi prostii neînfrânate şi tot ce veţi spune vor fi absurdităţi 
şi vorbe goale, poveşti înfumurate și blasfemii, atunci Îi veţi ofensa firea lui 
Dumnezeu și ÎI veţi face să vă deteste şi să vă urască. Comparată cu esenţa 
lui Dumnezeu, ca să mă exprim cumva inadecvat, cunoașterea omului 
despre Dumnezeu se poate spune că e doar o picătură în ocean sau un 
grăunte de nisip de pe plajă. Prăpastia dintre cele două este uriașă, iar dacă 


oamenii vor mai îndrăzni să delimiteze lucrurile şi să tragă concluzii după 


bunul plac, considerându-și arbitrar noţiunile drept adevăruri şi punându-le 
în cuvinte, atunci va fi o mare problemă. Ce mare problemă? (Blasfemie 
împotriva lui Dumnezeu.) Să blasfemiezi împotriva lui Dumnezeu e 
supărător şi grav în esență. Dacă nu vrei să hulești împotriva lui Dumnezeu 
în ce priveşte voinţa ta subiectivă, atunci ar trebui să respecţi ce tocmai v- 
am zis, anume să fii atent şi să îți măsori cuvintele. Ce înseamnă să îți 
măsori cuvintele? (Să nu comentezi după bunul plac despre Dumnezeu și 
să-L delimitezi.) Corect. În legătură cu chestiunile care implică viziuni — 
„implică viziuni” e doar o expresie generală — mai precis, în legătură cu 
chestiunile care implică planul de gestionare al lui Dumnezeu, lucrarea și 
firea-esență a Lui. Așadar, vorbește şi acționează prudent în chestiunile 
legate de aceste viziuni şi nu delimita sau judeca arbitrar. Unii oameni spun: 
„Este exact ce credeam”, dar e corect să crezi că e chiar așa? Nu fii prea 
arogant sau neprihănit de sine. Dacă este greșit ceea ce crezi şi totuşi 
vorbeşti absurdităui şi delimitezi arbitrar lucrurile, atunci acest lucru 
înseamnă să judeci, să condamni şi să huleşti — și s-ar putea să ai o surpriză 
neplăcută. Unii oameni nu pot accepta aşa ceva şi spun: „Așa văd eu 
lucrurile şi, dacă nu mă lași să vorbesc, Îmi ceri să mă prefac.” Cum îţi cer 
să te prefaci? Te sfătuiesc să fu atent şi să nu spui nimic din ce nu ai întors 
pe toate fețele şi nu ai căutat să confirmi. E în beneficiul tău; e pentru 
protecția ta. Dacă este greșit ceea ce crezi, ştii care vor fi consecinţele odată 
ce ai vorbit? Vei fi nevoit să-ţi asumi responsabilitatea pentru cuvintele tale. 
Oricine este un antihrist a săvârşit multe fapte rele; şi care au fost 
consecinţele în cele din urmă? Au trebuit să fie responsabili pentru faptele 
lor, iar biserica a fost nevoită să se ocupe de ei. Prin urmare, dacă ai o idee 
sau o anumită înțelegere, e mai bine să o confirmi înainte să o rostești. 
Trebuie să ai suficient temei în fapte şi suport teoretic înainte să le scrii într- 


un articol, să formulezi un text sau să compui un imn. Dacă ai insuficiente 


fapte şi suport teoretic, atunci faptele pe care vrei să le dovedeşti sau pe 
care le consideri „adevărul” nu sunt deloc practice; ele sunt doar teorii seci 
şi vorbe care induc în eroare. S-ar putea spune că eşti de o nechibzuială 


sfruntată şi că spui cuvinte blasfematoare. 


Dumnezeu a exprimat atât de multe adevăruri de la începutul lucrării 
Sale până acum şi există atât de multe cuvinte care includ diversele stări şi 
firi corupte ale oamenilor, precum şi diversele lor nevoi. Ce vreau să spun 
prin asta? Vreau să spun că există atât de multe imnuri care pot fi scrise 
despre subiecte care implică experiența oamenilor, cunoaşterea oamenilor 
despre cuvântul lui Dumnezeu și cunoașterea oamenilor despre cererile lui 
Dumnezeu. Poţi să scrii despre orice aspect în privinţa căruia ai experienţă; 
dacă nu ai nicio experienţă, nu scrie la întâmplare. Dacă ai experienţă, dar 
nu te pricepi la scris imnuri, atunci poţi găsi pe cineva care înțelege 
imnurile ca să obţii îndrumare înainte să scrii. Oamenii care nu înţeleg 
imnuri ar trebui în mod clar să evite să le scrie nechibzuit doar ca să înşire 
niște rânduri. Oamenii care scriu imnuri trebuie să aibă experienţă, precum 
şi să înțeleagă principiile; trebuie să vorbească din inimă și spună cuvinte 
practice, astfel încât imnul care este scris să le fie de folos oamenilor. Unele 
imnuri spun lucruri care nu sunt deloc practice, ci sunt doar cuvinte şi 
doctrine care nu fac nimic pentru oameni; e mai bine să nu scrii aceste 
feluri de imnuri. Unii oameni scriu imnuri şi îi pun pe alții să le modifice, 
iar aceia care modifică imnurile nu au experienţă, ci experienţă și talent 
literar false. Nu e acest lucru înşelător? Ei nu au experienţă proprie şi totuși 
mai vor să modifice un imn pentru alții — le lipseşte cunoașterea de sine. 
Prin urmare, aceia care nu au experiență sau cunoaştere adevărată nu ar 
trebui să scrie niciodată imnuri. Pe de o parte, nu vor face absolut niciun 


bine nimănui și, pe de altă parte, se vor face de râs. 


Cântarea imnurilor înseamnă, pe de o parte, să Îl slăveşti pe Dumnezeu 
ŞI, pe de altă parte, să te angajezi în devoțiune spirituală şi reflecţie de sine, 
permiţându-ți să beneficiezi de pe urma lor. Ca să ştii dacă un imn are 
valoare, trebuie să vezi dacă versurile sunt benefice şi le fac bine oamenilor. 
Dacă e un imn din experienţă bun, vor exista multe cuvinte în el care le fac 
bine oamenilor şi care sunt folositoare. La ce se referă cuvintele 
folositoare? Se referă la versuri la care te poți gândi de fiecare dată când te 
confrunți cu ceva în experiențele tale. Aceste cuvinte îți pot oferi o direcție 
şi o cale de practică; îţi pot oferi un anumit ajutor, inspirație, îndrumare sau 
îți pot oferi o oarecare lumină, astfel că, din aceste cuvinte care provin din 
experiențe practice, tu poţi să găsești poziția pe care ar trebui să ţi-o asumi, 
atitudinea pe care ar trebui să o adopti, punctul de vedere pe care ar trebui 
să-l ai, credinţa pe care ar trebui să o ai şi calea pe care ar trebui să o 
practici sau, din aceste cuvinte, poţi să recunoşti anumite aspecte ale 
propriilor denaturări şi să recunoşti anumite aspecte ale propriei stări 
corupte, dezvăluirea corupției tale sau a gândurilor şi ideilor tale. Toate 
acestea sunt folositoare oamenilor. De ce sunt folositoare oamenilor? Pentru 
că sunt în acord cu adevărul şi sunt experienţele și realizările acestora. Dacă 
există lucruri cu adevărat practice în versuri, care pot să fie benefice 
experienţei tale de viaţă, să te asiste, să te îndrume, să te lumineze sau să te 
avertizeze cu privire la înlăturarea firii tale corupte, atunci aceste cuvinte 
sunt valoroase și practice; unele versuri poate că nu sunt atât de elegant 
exprimate, poate că nu seamănă cu poezia sau proza şi poate că sunt toate 
colocviale şi sincere, dar dacă acele cuvinte exprimă o înţelegere a 
adevărului, atunci ele sunt edificatoare pentru tine, sunt practice şi 
valoroase. Cea mai mare dificultate pe care o aveţi acum este că nu ştiţi 
cum să faceţi deosebirea; nu puteți să percepeţi dacă versurile sunt vorbe 


goale sau cuvinte şi doctrine. Orice versuri cântate sunt în regulă pentru voi; 


nu cugetați dacă versurile sunt practice, dacă au lumina adevărului, dacă 
sunt de vreun folos oamenilor sau dacă vă aduc vreun beneficiu — niciuna 
dintre aceste consideraţii nu vă vin în minte. Crezi în continuare că imnurile 
sunt destul de drăguţe și frumoase după ce le-ai cântat, dar nu ştii ce fel de 
efect au asupra ta. Nu e aceasta o persoană căreia îi lipseşte 


discernământul? 


Există un imn numit „Dumnezeu are cele mai bune intenţii” şi fiecare 
vers din acel imn este o realizare care vine din experiență practică, e de 
mare ajutor oamenilor — l-aţi auzit vreunul dintre voi? Cu cât versurile sunt 
mai bune și mai edificatoare, cu atât mai mult sunt dispuşi oamenii să le 
accepte. Nu vă uitaţi la ele sau nu le acordaţi atenţie, nu prețuiți aceste 
lucruri bune, nu știți cum să păstraţi ceva de valoare — odată ce îl aveţi, vă 
scapă din mână. Toţi sunteți cu adevărat sărăciți și demni de milă! Am 
recomandat acest imn de multe ori în timpul întâlnirilor. A cânta regulat 
asemenea imnuri are un efect de sprijin pentru pătrunderea voastră, pentru 
sporirea credinței voastre în Dumnezeu și pentru atingerea adevăratei 
supuneri față de Dumnezeu. Aceste efecte sunt incomensurabile. Acesta e 
un imn valoros, aşa că îl recomand, deși niciunul dintre voi nu îl cântă. Încă 
nu ştiţi ce este realitatea şi ce reprezintă doar cuvinte şi doctrine, trebuie să 
cântaţi aceste imnuri mai des şi să le simțiţi cu adevărat. Să-l analizăm pe 


acesta. 


Primul vers al imnului este: „Alegând să-L iubesc pe Dumnezeu, ÎI voi 
lăsa să-mi ia orice dorește.” Ce să ia? Statutul, familia, imaginea, ba chiar 
demnitatea cuiva. Care erau elementele de rafinare cu care s-a confruntat 
lov? Ce a făcut Dumnezeu? (l-a luat lui Iov proprietăţile şi copiii.) 
Dumnezeu 1-a luat totul şi, într-o clipă, nu a avut nimic, iar tot corpul lui era 
plin de bube. Asta se numește privare. Concret, e privare, iar imaginea de 


ansamblu a acestei acţiuni a fost că Dumnezeu voia să-l testeze pe Iov; era 


o încercare, iar una dintre sarcinile specifice ale acestei încercări a fost 
privarea. Mai departe: „În ciuda faptului că mă simt puţin trist, nu scot 
niciun cuvânt de nemulţumire.” Aceasta nu este o atitudine umană? (Ba da.) 
„Mă simt puţin trist.” În opinia voastră, oamenilor le este greu când 
Dumnezeu le ia ceva? (Da.) Li se pare dificil, se simt îndureraţi, trişti, 
neajutorați și descurajați; vor să plângă, izbucnesc într-o criză de nervi şi se 
răzvrătesc. Sunt multe nuanțe în această tristețe, aşadar, e realistă această 
afirmaţie? „Nu scot niciun cuvânt de nemulțumire.” Nu are omul nicio 
nemulțumire? E imposibil, dar oamenii trebuie să năzuiască la mai bine în 
acest fel; trebuie să experimenteze acest lucru şi să adopte acest fel de 
atitudine. Conţin aceste cuvinte vreo îndrumare pozitivă pentru oameni? 
(Da.) „Nu scot niciun cuvânt de nemulţumire.” A nu avea nemulțumiri e așa 
cum se cuvine să fie oamenii; o persoană nu ar trebui să aibă nemulțumiri. 
Dacă oamenii au nemulțumiri, ar trebui să se cunoască pe sine şi să nu se 
plângă de Dumnezeu, ar trebui să se supună — aceasta e o atitudine de 
supunere a omului faţă de Dumnezeu. Oamenii nu ar trebui să se plângă; 
nemulțumirea este un fel de răzvrătire împotriva lucrării şi încercărilor de la 
Dumnezeu şi nu e supunere adevărată. Următorul vers este: „Având o fire 
coruptă, omul merită judecata şi mustrarea.” Nu e aceasta o realitate? (Ba 
da.) E o realitate că oamenii au firi corupte, dar dacă ei nu recunosc acest 
fapt, pot ei rosti această afirmaţie? Dacă oamenii nu vor recunoaşte acest 
lucru, atunci nu îl vor admite; dacă nu îl vor admite, atunci nu vor face 
asemenea afirmaţii, aşa că acest vers decurge din experiența adevărată a 
oamenilor. Propoziția „Omul merită judecata și mustrarea” pare destul de 
simplă, dar care este sensul ei implicit? E acela că oamenii au firi corupte, 
că se răzvrătesc împotriva lui Dumnezeu și I se împotrivesc şi că merită 
Judecata şi mustrarea. Oricât de multă suferință implică, este meritată — tot 


ce face Dumnezeu e drept. Sunt realiste aceste cuvinte? (Da.) Aceasta e în 


întregime o recunoaștere subiectivă a faptului că ai firi corupte, în timp ce 
accepţi bucuros judecata şi mustrarea, recunoști că judecata şi mustrarea 
reprezintă mântuirea pentru oameni şi că Dumnezeu ar trebui să acționeze 
în acest fel. Aceasta e o atitudine de supunere faţă de metoda de lucru a lui 
Dumnezeu în privinţa judecății și a mustrării. Ar trebui oamenii să aibă 
acest fel de atitudine? (Da.) Ar trebui, într-adevăr. Aşadar, după ce se cântă 
acest imn, aduce el beneficii oamenilor? (Da.) Ce beneficii aduce? Dacă nu 
vei cânta aceste cuvinte, nu vei şti acest fapt, nu vei şti ce fel de punct de 
vedere ar trebui să ai, cum ar trebui să te supui, ce fel de atitudine ar trebui 
să adopți ca să te supui şi să accepţi judecata şi mustrarea lui Dumnezeu. 
Totuşi, dacă vei cânta acest imn şi te vei gândi la versurile lui, vei simți cât 
de bune sunt cuvintele — că sunt corecte, vei putea să spui „amin” după ele 
şi să recunoşti că îşi au originea în experienţă. Par cuvinte măreţe? (Nu.) Îţi 
aduc însă îndrumare pozitivă, îţi oferă o cale proactivă şi pozitivă. Când vei 
afla că ai o fire coruptă, iar Dumnezeu te va judeca şi te va mustra, ele îți 
vor oferi o perspectivă corectă şi o cale de practică. Mai întâi, trebuie să 
recunoşti că, atunci când oamenii au firi corupte, ei ar trebui să accepte 
Judecata și mustrarea de la Dumnezeu. Nu este nimic de spus; nu te certa cu 
Dumnezeu. Indiferent că poţi să Îi înţelegi intenţiile sau nu, mai întâi 
trebuie să te supul. Ce te-a făcut să ai o fire coruptă? Cine te-a făcut să I te 
împotrivești lui Dumnezeu? Meriţi să fii judecat și mustrat. De unde vine 
această supunere? Nu e aceasta o cale practică? Este calea de practică. Cum 
ar trebui să se simtă cineva după ce cântă aceste versuri? Nu sunt foarte 
practice? Nu sunt cutremurătoare sau prea măreţe, sunt destul de obişnuite, 
dar înfățișează un fapt şi, în același timp, le oferă o cale de practică tuturor 
celor care cântă acest imn. Poate că nu sunt aşa de frumos meşteşugite, dar 


sunt practice. 


Să ne uităm la următorul vers: „Cuvântul lui Dumnezeu e adevărul; nu 
trebuie să Îi răstălmăcesc intenţiile.” E această afirmaţie corectă? (Da.) Ce e 
corect la ea? Unii oameni spun: „«Cuvântul lui Dumnezeu e adevărul», nu e 
ceva de la sine înţeles? Nu e doctrină?” Acest vers stă la baza următorului: 
„Nu trebuie să Îi răstălmăcesc intențiile.” Cum a apărut această frază? Ce 
dispoziţie şi ce stare i-au dat naştere? (Dacă oamenii vor crede realmente că 
adevărul e cuvântul lui Dumnezeu, nu Îl vor interpreta greşit pe 
Dumnezeu.) Din moment ce susţii că adevărul e cuvântul lui Dumnezeu, nu 
ar trebui să răstălmăceşti intenţiile lui Dumnezeu. Atunci ce ar trebui să faci 
dacă apare o neînțelegere? Lasă-ţi repede deoparte intențiile și caută 
adevărul. În termenii doctrinei, dacă ştii că adevărul reprezintă cuvintele lui 
Dumnezeu şi totuşi mai răstălmăceşti intențiile lui Dumnezeu, unde e 
greşeala? (E aceea de a nu accepta adevărul.) Corect. Prin urmare, oamenii 
ar trebui să fie supuşi și să răstălmăcească intenţiile lui Dumnezeu. Din 
moment ce susții că adevărul e cuvântul lui Dumnezeu — aceasta e o teorie 
pe care o înţelegi — atunci de ce interpretezi greşit inima lui Dumnezeu când 
ti se întâmplă evenimente concrete? Asta demonstrează că nu ai acceptat cu 
adevărat faptul că adevărul este cuvântul lui Dumnezeu. Versul acesta nu-ți 
dă niciun indiciu? Ce îţi sugerează? (Trebuie să credem că adevărul este 
cuvântul lui Dumnezeu, trebuie să recunoaştem cu hotărâre acest lucru.) 
Trebuie să credeți că e corect cuvântul lui Dumnezeu. Din moment ce susții 
că adevărul este cuvântul lui Dumnezeu, nu lua propriile intenții drept 
adevăr sau obiectiv când te confrunți cu evenimente; în schimb, trebuie să 
vezi care sunt intenţiile lui Dumnezeu. În plus, faptul că Dumnezeu vrea să 
te testeze este adevărul? (Da.) Dacă pretinzi că este adevărul, atunci poți să 
răstălmăceşti intenţiile lui Dumnezeu? Să presupunem că reflectezi la 
asemenea fraze: „Oare Dumnezeu mă va condamna? Dacă sunt condamnat, 


voi fi pedepsit? Oare Dumnezeu mă consideră neplăcut şi mă va distruge?” 


Nu sunt toate acestea neînțelegeri? (Ba da.) Sunt toate neînţelegeri. Aşadar, 
fraza „Cuvântul lui Dumnezeu e adevărul; nu trebuie să Îi răstălmăcesc 
intențiile” nu vă face pe toți să vă daţi seama de ceva? Nu-i așa că ar trebui 
să vă reveniţi din neînțelegeri şi să acceptaţi încercările pe care Dumnezeu 
vi le dă, judecata şi mustrarea Sa? (Ba da.) Care este fundamentul 
acceptării? Este recunoașterea fermă că sunt corecte cuvintele lui 
Dumnezeu, că reprezintă adevărul. Oamenii au firi corupte şi ei sunt cei 
care nu au dreptate. Oamenii nu îşi pot folosi propriile intenții ca să 
speculeze despre intențiile lui Dumnezeu; El nu greșeşte. După ce am 
stabilit că Dumnezeu nu greşeşte, oamenii ar trebui să accepte tot ceea ce 
face El. 


Mai departe: „În introspectie, găsesc adesea prea multă impuritate.” 
Cum e identificată această impuritate prin introspecţie? (Când oamenii îşi 
dezvăluie corupția.) E identificată atunci când oamenii îşi dezvăluie 
corupția; aceasta pe de o parte. Când Dumnezeu testează oamenii, când 
circumstanţele pe care El le rânduieşte pentru oameni nu le sunt pe plac, ei 
se întreabă adesea: „Oare Dumnezeu nu mă mai iubeşte? Nu este 
Dumnezeu drept? Nu e drept când face acest lucru — acţiunile Sale nu se 
conformează cu adevărul şi El nu ia în considerare greutățile oamenilor.” 
Oamenii uneltesc mereu împotriva lui Dumnezeu, dând naştere la tot felul 
de firi corupte, gânduri, idei, perspective şi suspiciuni în ce-L priveşte. Nu 
sunt acestea impurități? (Ba da.) Bineînţeles, acesta e şi un semn al 
corupției oamenilor. În următorul vers, „Dacă nu depun eforturi din 
răsputeri, ar putea fi dificil să fiu desăvârșit,” aceste cuvinte sunt gândurile 
compozitorului imnului, pe care le-a recunoscut prin reflecţie. Nu reflectezi 
asupra propriei impurități, Îl înţelegi mereu greșit pe Dumnezeu şi recunoşti 
doar verbal că El e adevărul, totuşi, când te confrunţi cu evenimente, insiști 


să rămâi la propriile idei, te răzvrăteşti împotriva lui Dumnezeu, te plângi în 


privinţa Lui şi nu Îi accepţi judecata şi mustrarea. Dacă nu vei renunţa la 
aceste lucruri, îţi va fi foarte dificil să fii desăvârşit; adică va fi imposibil să 
fii desăvârşit și nu va exista nicio speranță, deoarece eşti incapabil să 
accepti adevărul. În opinia ta, nu e o latură practică în aceste versuri? (Ba 
este.) Fiecare vers al acestui imn include cuvinte şi descrieri ale stărilor 


concrete care ies la iveală când oamenii experimentează efectiv situaţii. 


Să ne uităm la următorul vers: „Deşi greutăţile actuale sunt numeroase, 
este o onoare să mă bucur de iubirea lui Dumnezeu.” Aici, greutățile sunt 
legate de iubirea lui Dumnezeu şi de onoare. Nu este ceva care reiese dintr- 
o experiență concretă? Nu e oare un fel de credință adevărată şi atitudine 
dezvoltate din acţiunile și experienţele concrete ale unei persoane? Aceste 
cuvinte nu au apărut din senin, ci sunt produse pe fundalul unei dispoziţii, al 
unui mediu, al unui eveniment. Ce crezi despre această atitudine? Oamenii 
îndură multe greutăţi, iar acestea provoacă o pierdere a integrității şi a 
demnităţii, îi privează pe oameni de statutul şi interesele lor, printre alte 
dificultăți, şi le provoacă foarte multă durere. Totuși, pentru că au ajuns 
până aici, ei dezvoltă o credință adevărată în Dumnezeu şi o cunoaștere a 
Sa; ei simt că toate acestea se bucură de iubirea lui Dumnezeu, că este o 
favoare specială de la Dumnezeu, că nu Dumnezeu le face viaţa grea. Ei 
cred că e o onoare şi că asta înseamnă că Dumnezeu îi iubeşte și, prin 
urmare, Dumnezeu lucrează în modul acesta, când îi privează şi îi testează 
astfel şi când îi judecă şi îi mustră astfel. Aceasta e starea de spirit reală și 
pozitivă pe care oamenii ar trebui să o aibă, creată într-un context real. Ce 
fel de persoană ar spune: „Deşi greutățile actuale sunt numeroase, este o 
onoare să mă bucur de iubirea lui Dumnezeu”? Nu genul de persoană care a 
scris imnul „Pentru iubire”. Tot ce a putut spune aceasta au fost cuvinte 
confuze, goale, fraze pompoase şi sloganuri. Ar fi fost capabilă să zică: 


„Deşi greutăţile actuale sunt numeroase, este o onoare să mă bucur de 


iubirea lui Dumnezeu”? Ar fi fost capabilă să rostească aceste cuvinte din 
străfundul inimii sale? Nu. Tot ce a spus au fost cuvinte goale, exagerate, 
cuvinte pe care oamenii sunt dispuși să le asculte şi, în cele din urmă, a 
încropit un imn și s-a considerat destul de capabilă şi deşteaptă. În opinia 
Mea, niciun cuvânt din aceste versuri nu valorează nimic. Sunt toate 
nonsensuri, ar trebui să se renunţe la ele şi nimănui nu ar trebui să îi fie 
permis să cânte asemenea imnuri pe viitor. Dacă vreţi să cântaţi, ar trebui să 
cântați imnuri precum „Nicio inimă nu este mai bună decât inima lui 
Dumnezeu”, care conţin cuvinte sincere, din toată inima — aceste cuvinte 


sunt edificatoare pentru oameni. 


Ultimul vers din prima strofă este: „Prin greutăţi, învăţ supunerea”, 
ceea ce înseamnă că greutățile îi învaţă pe oameni supunerea. Apoi se 
spune: „Nicio inimă nu este mai bună decât inima lui Dumnezeu.” Acest 
vers e cu adevărat relevant pentru subiect. Acestea sunt înţelegerea şi 
experienţa finale, câştigate prin îndurarea acestor lucruri, mai exact că 
intenţia lui Dumnezeu e de a mântui oamenii. Ce ar trebui oamenii să 
înțeleagă e că intențiile lui Dumnezeu pentru oameni nu ar putea fi mai 
bune și că tot ce face El le este benefic; ce face El nu e să-i tulbure sau să îi 
supere pe oameni, ci mai degrabă să îi purifice. De aceea compozitorul 
imnului poate să spună din adâncul inimii sale: Nicio inimă nu este mai 
bună decât inima lui Dumnezeu. Acesta e limbajul omenirii. Fără un anumit 
grad de experiență și înțelegere, fără un anumit grad de experienţă și 
înţelegere a lucrării lui Dumnezeu şi a felului Său de a mântui oamenii și 
fără aceste detalii specifice, poate cineva să rostească vorbe precum „Nicio 
inimă nu este mai bună decât inima lui Dumnezeu”? Cu siguranţă nu poate. 
Uitaţi-vă din nou la fraza: „Prin greutăţi, învăţ supunerea”. Are acest vers o 
latură practică? Nu e ceva ce oamenii obțin sau câştigă după ce intră în 


adevărul-realitate? (Ba da.) Atunci ce sunt greutăţile? Înseamnă să nu ai 


destulă mâncare, destule haine sau să experimentezi greutățile închisorii? 
Nu se referă la suferinţa fizică în aceste feluri; mai degrabă, e un conflict pe 
care oamenii îl experimentează în inimile lor în privința adevărului, a 
lucrării lui Dumnezeu, a mântuirii date de El şi a grijei Sale meticuloase. 
După ce experimentează aceste lucruri, oamenii simt că au suferit mult în 
inimile lor privitor la speranţă; înţeleg în sfârşit intențiile lui Dumnezeu, 
ştiu că ar trebui să I se supună lui Dumnezeu, învață cum ar trebui să se 
supună lui Dumnezeu şi dobândesc o experienţă profundă în privinţa a ce 
face Dumnezeu şi doar atunci pot spune: „Nicio inimă nu este mai bună 
decât inima lui Dumnezeu”. Majoritatea oamenilor nu pot rosti o asemenea 
propoziţie. Îmi place acest imn; Îmi place acest fel de imn. Vă va ajuta cu 
siguranţă dacă veţi cânta adesea acest imn. Fiecare vers din el are un efect 
de înfrânare a firii corupte dezvăluite în viaţa voastră zilnică, e deopotrivă 
un ghid şi un ajutor în experienţa voastră practică şi în intrarea voastră în 
adevărul-realitate. Cât de bine ar fi să citiți aceste versuri mai des când 
sunteţi liberi! Există vreun vers din acest imn care nu e rostit într-o anumită 
stare sau într-un anumit context? Există vreun vers care nu implică intrarea 
într-un anumit aspect al adevărului? Fiecare vers face acest lucru — niciunul 
nu conţine cuvinte goale. Uitaţi-vă la aceste ultime versuri: „Deşi aleg să Îl 
iubesc pe Dumnezeu, iubirea mea e întinată de propriile idei.” Alegerea de 
a-L iubi pe Dumnezeu e o afirmație vastă, generală şi teoretică. De fapt, 
înseamnă să accepţi însărcinarea dată de Dumnezeu, să-ți faci datoria şi să 
îți dedici viaţa pentru Dumnezeu, lucruri care sunt cuprinse aici în fraza „să 
ÎI iubesc pe Dumnezeu”. Oamenii simt că sunt încă întinaţi de propriile idei; 
fără a se cunoaşte pe sine şi a avea vreo experienţă a adevărului, cine ar 
putea rosti o asemenea expresie? Nu aţi putea cu siguranţă să o rostiţi, 
deoarece vă lipseşte experienţa. În continuare: „Trebuie să mă străduiesc să 


dobândesc un spirit ca al lui Petru” — compozitorul imnului năzuieşte să fie 


ca Petru. Şi voi v-aţi stabilit un reper și un ţel, şi voi vreți să fiți ca Petru — 
aşadar, care e calea voastră? Şi voi trebuie să faceţi tot posibilul, dar puteți 
să rostiți propoziția „iubirea mea e întinată de propriile idei”? Cum puteți 
dobândi un spirit ca al lui Petru, dacă nu știți nici măcar ce înseamnă că 
iubirea voastră e întinată de propriile idei? Există o latură practică în 
această afirmaţie. Urmarea e încă și mai bună: „Indiferent cum primeşte 
Dumnezeu iubirea mea, singura mea dorinţă e să Îl mulţumesc”. E ceea ce 
oamenii cer de la ei înșiși după ce au experimentat greutăți şi încercări; este 
o atitudine de a satisface intenţiile lui Dumnezeu, o atitudine de a te supune 
lui Dumnezeu și de a urmări adevărul; mai exact, a fi capabil să Îl 
mulțumeşti pe Dumnezeu înseamnă să-ţi atingi scopul indiferent de măsura 
în care o poți face. Există o latură practică în aceste cuvinte. Vă simțiţi 
încurajați şi motivaţi după ce le-aţi citit? (Da.) Ele dau oamenilor un scop, 
un imbold, o direcție după ce le-au citit. Uneori, oamenii simt că, indiferent 
cum acționează, nu se pot descurca bine şi devin negativi. Totuşi, odată ce 
au citit aceste cuvinte şi văd că Dumnezeu nu le cere mult oamenilor, se 
gândesc: „Tot ce trebuie să fac e să ÎI mulțumesc pe Dumnezeu. Nu cer 
nimic altceva; caut doar să renunţ la dorinţele şi preferințele mele trupești și 
să Îl mulţumesc pe Dumnezeu — e suficient”. În final, totul se rezumă la 
cuvintele „Deşi greutăţile actuale sunt numeroase, este o onoare să mă 
bucur de iubirea lui Dumnezeu. Prin greutăți, învăţ supunerea. Nicio inimă 
nu este mai bună decât inima lui Dumnezeu.” Aceste cuvinte sunt foarte 


practice. 


În linii mari, imnul „Nicio inimă nu este mai bună decât inima lui 
Dumnezeu” vorbeşte despre o experiență autentică. După ce 
experimentează lucrarea lui Dumnezeu, mustrarea, judecata şi încercările 
Sale, oamenii învață să se supună, ajung să înţeleagă intențiile lui 


Dumnezeu și ştiu că nicio inimă nu e mai bună decât a Sa. Acesta e aspectul 


încântător al lui Dumnezeu şi e ceea ce oamenii experimentează; mai e și 
ceea ce oamenii ar trebui să cunoască. Dacă veţi face melodii cu aceste 
versuri despre experienţă și cunoștințe practice și le veţi cânta des, ele vă 
vor face mult bine. Pe de o parte, cântatul imnurilor despre cuvintele lui 
Dumnezeu poate să îi ajute pe oameni să înțeleagă mai bine adevărul şi să 
intre mai repede în adevărul-realitate; pe de altă parte, prin cântarea acestor 
imnuri din experienţă, scrise de oameni care au realitatea, experiențele și 
înţelegerea voastră vor progresa mai rapid. Sunt sensuri și înţelegeri scrise 
după ce oamenii au avut nişte experiențe, iar ele mai includ şi calea și 
direcția intrării pe care oamenii se cuvine să le aibă. Ele vă stau la dispoziție 
ŞI vă vor fi de un imens ajutor. De ce nu scrieți muzică pentru a acompania 
asemenea versuri din experienţă? De ce compuneţi întotdeauna muzică 
pentru versuri care sunt seci, inaplicabile şi banale? Sunteţi prea lipsiți de 
discernământ, nu știți ce înseamnă un imn bun — sunteți atât de 
dezamăgitori! Aceste imnuri din experiență fac atât de mult bine oamenilor; 
cântarea frecventă a acestor cuvinte practice se imprimă în inima unei 
persoane, ajutând în mod semnificativ la intrarea sa în viaţă și la schimbarea 
firii. Dacă sunteți blocaţi permanent în etapa Epocii Harului — slăvind harul 
lui Dumnezeu, iubirea, binecuvântările, mila şi bunătatea Sa iubitoare — veți 
fi capabili vreodată să intrați în adevărul-realitate? Statura şi starea voastră 
rămân atât de jalnic de mici, mereu blocate într-o etapă superficială; fără 
câteva imnuri bune să vă îndrume, va fi prea greu să intrați în adevărul- 
realitate pe cont propriu. Uitaţi-vă la imnul „Nicio inimă nu este mai bună 
decât inima lui Dumnezeu”, citiți rugându-vă acest imn în timpul vostru 
liber. El conţine o cale care vă va îndruma și vă va ajuta să intrați în 
adevărul-realitate; vă poate da o direcţie corectă, astfel încât să aveţi o 
perspectivă corectă. Care sunt câteva perspective corecte? „Având o fire 


coruptă, omul merită judecata şi mustrarea.” Nu e acesta felul de 


perspectivă corectă și pură pe care ar trebui să îl aibă oamenii? În plus, e 
corectă expresia „Cuvântul lui Dumnezeu e adevărul; nu trebuie să Îi 
răstălmăcesc intenţiile”? (E corectă.) Într-adevăr, trebuie să o acceptaţi, 
trebuie să vă implicaţi în ea şi să o experimentați, iar când vă confruntați cu 
evenimente, ea va fi o cale pe care să mergeţi; aceste cuvinte vor deveni o 
direcție pentru acţiunile şi comportamentul vostru. Şi apoi este „Dacă nu 
depun eforturi din răsputeri, ar putea fi dificil să fiu desăvârşit”. Şi aceasta 
reprezintă o perspectivă corectă. Dar aceasta: „Prin greutăţi, învăţ 
supunerea. Nicio inimă nu este mai bună decât inima lui Dumnezeu”? Este 
aceasta o perspectivă pe care ar trebui să o aibă o persoană? (Da.) Uitaţi-vă 
cu atenție: nicio frază de aici nu reprezintă doar vorbe goale sau simple 
cuvinte şi doctrine; toate vorbesc despre înţelegerea şi sensurile născute din 
experiență autentică. Comparându-l cu imnul „Pentru iubire” de dinainte, 
care credeți că e practic? Ceea ce e practic ar trebui reținut, în vreme ce 
ceea ce este sec ar trebui eliminat și înlăturat; nu ar trebui promovat. Unii 
spun: „M-am obişnuit să cânt aceste imnuri; ele mi-au intrat la inimă și nu 
mă pot descurca fără ele”. Dacă nu vă puteți descurca fără ele, atunci dați-i 
înainte şi continuaţi să le cântați. O să văd ce ați obținut după ce le-aţi 
cântat douăzeci de ani, dacă puteţi intra în adevărul-realitate. Dacă veți 
cânta imnul „Nicio inimă nu este mai bună decât inima lui Dumnezeu”, vă 
va câştiga inima odată ce îl cântați o dată sau de două ori. După ce îl veți 
cânta o lună sau două, starea voastră se va schimba într-o anumită măsură, 
iar dacă îi veţi accepta cuvintele cu adevărat, din străfundul inimii, starea 
voastră interioară va fi diferită şi voi vă veţi schimba complet. Puteţi cânta 
aceste imnuri cu teorii seci și nonsensuri toată viaţa, dar nu va fi de folos. 
Exact ca oamenii din Epoca Harului care au cântat acele imnuri seci și 
superficiale şi care au cântat toată viaţa, dar nu au dobândit adevărul — e 


doar o pierdere de vreme. 

Partea a treia 
Părtăşiile lui Dumnezeu Atotputernic cu o parte 
dintre aleşii Săi 


Cuvinte despre cum să abordezi adevărul şi pe 
Dumnezeu 


Fragmentul 1 


Unu oameni ajung să creadă în Dumnezeu atunci când văd că acele 
cuvinte exprimate de Dumnezeu sunt realmente adevărul. Cu toate acestea, 
când ajung în casa lui Dumnezeu şi văd că El este o persoană obişnuită, 
oamenii dezvoltă noțiuni în inimile lor. Cuvintele şi faptele lor devin 
necontrolate, ei devin desfrânaţi şi vorbesc în mod iresponsabil, judecând și 
defăimând după bunul plac. Aşa sunt dezvăluiți astfel de oameni ticăloși. 
Aceste creaturi fără umanitate fac deseori rău şi tulbură lucrarea bisericii şi 
nu li se va întâmpla nimic bun! Ei se împotrivesc, Îl calomniază, judecă şi 
insultă în mod deschis pe Dumnezeu, hulindu-L pe faţă şi plasându-se în 
opoziţie faţă de El. Astfel de oameni vor primi pedepse aspre. Unii fac parte 
din rândul conducătorilor falși şi, după ce sunt demiși, simt o ranchiună 
constantă față de Dumnezeu. Profită de ocazia întrunirilor pentru a continua 
să-şi răspândească noțiunile și a-şi da frâu liber plângerilor; ba chiar pot 
rosti cuvinte dure sau cuvinte prin care îşi varsă ura. Oare astfel de oameni 
nu sunt demoni? După ce sunt îndepărtați din casa lui Dumnezeu, au 
remușcări, susținând că au spus ceva greşit într-un moment de nesăbuinţă. 
Unii oameni nu reuşesc să-i discearnă, spunând: „Sunt demni de milă şi au 
remuşcări în inima lor. Spun că Îi sunt îndatoraţi lui Dumnezeu şi nu-L 
cunosc, așa că hai să-i iertăm.” Poate iertarea să fie acordată atât de uşor? 
Oamenii au demnitatea lor, cu atât mai mult are Dumnezeu! După ce şi-au 
terminat blasfemia şi calomnia, aceşti oameni par plini de remușcări pentru 
unii, care îi iartă şi spun că au acționat într-un moment de nesăbuinţă — dar a 
fost un moment de nesăbuință? Ei au mereu o intenţie în vorbirea lor şi 


chiar îndrăznesc să-L judece pe Dumnezeu. Casa lui Dumnezeu 1-a înlocuit, 


ei şi-au pierdut beneficiile statutului şi, de teama de a nu fi alungaţi, rostesc 
multe plângeri şi plâng cu amărăciune şi plini de remușcări după aceea. Este 
de vreun folos? Odată ce cuvintele tale au fost rostite, sunt ca apa turnată pe 
pământ, care nu poate fi recuperată. Ar tolera Dumnezeu ca oamenii să se 
împotrivească, să-L judece şi să-L blasfemieze după bunul lor plac? Ar 
ignora El asta pur şi simplu? Dacă ar fi aşa, Dumnezeu nu ar avea 
demnitate. Unii oameni, după ce se împotrivesc, spun: „Dumnezeule, 
sângele Tău preţios m-a răscumpărat. Ne ceri să ne iertăm semenii de 


|? 


şaptezeci de ori câte șapte — şi Tu ar trebui să mă ierți!” Câtă neruşinare! 
Unii oameni răspândesc zvonuri despre Dumnezeu şi devin temători după 
ce-L calomniază. De teama de a fi pedepsiţi, îngenunchează rapid şi se 
roagă: „Dumnezeule! Nu mă părăsi, nu mă pedepsi. Mărturisesc, mă căiesc, 
Îţi sunt îndatorat, am greşit.” Spune-Mi, ar putea fi iertaţi astfel de oameni? 
Nu! De ce nu? Ce au făcut Îl ofensează pe Duhul Sfânt şi păcatul blasfemiei 
împotriva Duhului Sfânt nu va fi iertat niciodată, în această viaţă sau în 
următoarea! Dumnezeu nu Se abate de la cuvintele Sale. El are demnitate, 
mânie şi o fire dreaptă. Crezi că Dumnezeu este la fel ca omul, că dacă 
cineva e doar puţin mai drăguţ cu El, îi va trece cu vederea fărădelegile 
anterioare? Nici gând! Lucrurile se vor sfârşi cu bine pentru tine dacă te 
împotriveşti lui Dumnezeu? E de înţeles dacă faci ceva greșit dintr-o 
nesăbuinţă de moment sau dacă dai ocazional dovadă de o fire puţin 
coruptă. Dar dacă te împotriveşti direct, te răzvrătești şi te plasezi în 
opoziţie faţă de Dumnezeu, dacă Îl calomniezi, Îl huleşti şi răspândeşti 
zvonuri despre El, atunci eşti pe deplin osândit. Nu e nevoie ca astfel de 
oameni să se mai roage; ar trebui să aștepte pur şi simplu să fie pedepsiţi. 
Sunt de neiertat! Când va veni timpul, nu spune cu neruşinare: 
„Dumnezeule, Te rog să mă ierți!” Oricum ai implora, va fi inutil, Îmi pare 


rău să-ţi spun. După ce au înţeles ceva din adevăr, dacă oamenii comit apoi 


fărădelegi cu bună ştiinţă, nu pot fi iertaţi. Înainte, s-a spus că Dumnezeu 
nu-Și amintește fărădelegile cuiva. Aceasta se referea la fărădelegi minore, 
care nu implică decretele administrative ale lui Dumnezeu şi nu-l ofensează 
firea. Ele nu includ blasfemia și calomnia împotriva lui Dumnezeu. Dar 
dacă L-ai blasfemia, judeca sau calomnia pe Dumnezeu o singură dată, ar fi 
o pată permanentă, care nu poate fi ştearsă. Oamenii vor să-L blasfemieze și 
să-L insulte pe Dumnezeu după bunul plac, apoi să-L exploateze ca să 
dobândească binecuvântări. Nimic pe lume nu e atât de uşor de obținut! 
Oamenii cred mereu că Dumnezeu este milos și bun, că este binevoitor, că 
are o inimă mare și nemărginită, că nu-Şi aminteşte fărădelegile oamenilor 
şi că dă uitării fărădelegile şi faptele din trecut ale oamenilor. Uitarea 
trecutului se aplică pentru chestiunile triviale. Dumnezeu nu-i va ierta 


niciodată pe aceia care I se opun și-L hulesc pe față. 


Deşi cei mai mulţi oameni din biserică cred cu adevărat în Dumnezeu, 
nu au inimi cu frică de Dumnezeu. Asta arată că majoritatea oamenilor nu-l 
cunosc cu adevărat firea, prin urmare le este greu să se teamă de Dumnezeu 
şi să se ferească de rău. Dacă oamenii nu se tem de Dumnezeu şi nu sunt 
îngroziți de El şi dacă spun orice doresc odată ce lucrarea Sa le afectează 
interesele, când vor termina de vorbit, așa se vor termina lucrurile? Trebuie 
mai apoi să plătească un preţ pentru ceea ce spun şi aceasta nu e o chestiune 
simplă. Când unii oameni Îl hulesc pe Dumnezeu, când ÎI judecă, oare știu 
în inimile lor ce spun? Toţi cei care spun aceste lucruri ştiu în inimile lor ce 
spun. Cu excepţia celor posedaţi de spirite rele şi a căror rațiune este 
anormală, oamenii obișnuiți ştiu în inimile lor ce spun. Dacă spun că nu 
ştiu, atunci mint. În timp ce vorbesc, ei gândesc: „Ştiu că Tu ești 
Dumnezeu. Spun că greşeşti, deci ce poţi să-mi faci? Ce vei face când voi 
termina de vorbit?” Ei fac asta intenționat, pentru a-i tulbura pe alții, pentru 


a-i atrage pe alții de partea lor, pentru a-i face să spună lucruri asemănătoare 


şi să facă lucruri asemănătoare. Ştiu că ceea ce spun ÎI sfidează pe faţă pe 
Dumnezeu, că este împotriva lui Dumnezeu, hulindu-L pe Dumnezeu. După 
ce cugetă la asta, cred că ceea ce au făcut a fost greșit: „Ce spuneam acolo? 
A fost un moment impulsiv şi chiar îl regret!” Regretul lor dovedeşte că 
ştiau exact ce făceau la acel moment; nu e ca şi cum n-ar fi ştiut. Dacă ai 
impresia că au fost pe moment ignoranți și confuzi, că nu au înţeles pe 
deplin, acest lucru nu e în întregime corect. Poate că oamenii nu au înţeles 
pe deplin, dar dacă tu crezi în Dumnezeu, atunci trebuie să ai un minimum 
de bun simţ. Ca să crezi în Dumnezeu, ar trebui să-ți fie frică şi să te temi 
de El. Nu poți spune blasfemii împotriva lui Dumnezeu și nu-L poţi judeca 
sau calomnia aşa cum ai chef. Ştii la ce se referă „judecata”, „blasfemia” și 
„calomnia”? Când spui ceva, oare nu ştii dacă ÎL judeci sau nu pe 
Dumnezeu? Unii oameni vorbesc mereu despre faptul că au fost gazde 
pentru Dumnezeu, că ÎI văd frecvent pe Dumnezeu şi I-au ascultat părtăşia 
faţă în faţă. Vorbesc pe larg despre aceste lucruri cu oricine se întâmplă să 
fie de față, spunând totul despre lucrurile exterioare; nu au deloc o 
cunoaştere adevărată. Poate că nu au intenţii rele când spun aceste lucruri. 
Poate că sunt bine intenţionaţi faţă de frați şi surori şi doresc să-i încurajeze 
pe toți. Dar de ce aleg să vorbească despre aceste lucruri? Dacă iau 
inițiativa de a aduce în discuţie această chestiune, atunci au un fel de 
intenție: în principal, de a se da mari și de a-i face pe oameni să-i admire. 
Dacă ar vrea să le dea încredere oamenilor şi să-i încurajeze în credinţa lor 
în Dumnezeu, le-ar putea citi mai multe dintre cuvintele Sale, care sunt 
adevărul. Atunci de ce insistă să vorbească despre astfel de lucruri 
exterioare? Ce se află la baza faptului că spun aceste lucruri este că, pur şi 
simplu, nu au o inimă cu frică de Dumnezeu. Ei nu se tem de Dumnezeu. 
Cum pot să-şi facă de cap şi să spună vrute şi nevrute înaintea lui 


Dumnezeu? Dumnezeu are demnitate! Dacă oamenii și-ar da seama de asta, 


ar mai face astfel de lucruri? Ei nu au inimi cu frică de Dumnezeu. Spun 
arbitrar cum este Dumnezeu şi cum arată El din propriile lor motive, pentru 
a-şi atinge scopurile personale și a-i face pe alții să aibă o părere bună 
despre ei. Asta înseamnă pur și simplu a-L judeca şi a-L huli pe Dumnezeu. 
Astfel de oameni nu se tem deloc de Dumnezeu în inimile lor. Toţi sunt 
oameni care se împotrivesc şi Îl hulesc pe Dumnezeu. Sunt cu toţii spirite 
rele şi demoni. Unii oameni cred în Dumnezeu de câțiva ani, dar, după ce 
sunt capturați de marele balaur roşu, devin iude, chiar urmându-l pe marele 
balaur roşu în blasfemia faţă de Dumnezeu. Unii predică Evanghelia, 
imitându-i pe oamenii religioși şi spunând lucruri care judecă lucrarea lui 
Dumnezeu şi Îl condamnă. Ei ştiu că a vorbi astfel înseamnă a se împotrivi 
lui Dumnezeu şi a-L huli, dar sunt nepăsători. A vorbi astfel este nepotrivit, 
indiferent de motivele tale. Oare nu ai putea să spui pur şi simplu altceva? 
De ce trebuie să spui aceste lucruri? Nu este oare blasfemie față de 
Dumnezeu? Dacă astfel de vorbe îţi ies pe gură, atunci Îl huleşti pe 
Dumnezeu. Este o lipsă de evlavie din partea ta să spui aceste lucruri, 
indiferent dacă o faci intenţionat sau nu. Nu ai o inimă cu frică de 
Dumnezeu. Te iei după alții şi spui cuvinte blasfematoare ca să le faci pe 
plac şi să-i câştigi de partea ta. Cât de lipsit de evlavie ești; ești în cârdăşie 
cu diavolul! Ar accepta Dumnezeu să te joci cu El, să-L judeci, să-L 
delimitezi şi să spui blasfemii împotriva Lui într-un mod arbitrar? Aşa ceva 
e îngrozitor! Dacă spui ceva greșit, iar asta Îi ofensează firea lui Dumnezeu, 
atunci eşti osândit. Este o chestiune fatală! Unii oameni gândesc: „Cei din 
religie sunt induşi în eroare de pastori şi prezbiteri şi majoritatea au spus 
lucruri care Îl hulesc pe Dumnezeu şi Îi judecă şi condamnă lucrarea. Unii 
au acceptat lucrarea lui Dumnezeu în zilele de pe urmă şi s-au căit. Vor fi 
mântuiţi atunci? Dacă ar fi cu toții abandonaţi de Dumnezeu, ar fi prea 


puţini oameni care să fie mântuiți; aproape niciunul nu va fi mântuit.” Nu 


poți vedea clar această chestiune, nu-i așa? Firea lui Dumnezeu este 
dreaptă, iar El este drept cu toată lumea. În zilele lui Noe, doar opt oameni 
au fost salvaţi pe arcă; restul au fost distruși. Îndrăzneşti să spui că 
Dumnezeu e nedrept? Omenirea este profund coruptă. Toţi îi aparţin 
Satanei; cu toții se împotrivesc lui Dumnezeu și toți sunt josnici şi 
netrebnici. Dacă nu pot accepta lucrarea lui Dumnezeu, vor fi distruși, ca 
întotdeauna. Unii oameni şi-ar putea spune în sinea lor: „Dacă niciunul 
dintre noi nu poate fi mântuit de Dumnezeu, atunci lucrarea Lui nu ar fi în 
zadar? Am impresia că Dumnezeu nu poate mântui omenirea fără oameni. 
Dacă Dumnezeu îi părăseşte pe oameni, gestionarea Lui va dispărea.” Te 
înșeli. Dumnezeu Îşi va continua totuşi planul de gestionare, chiar şi fără 
oameni. Oamenii se supraestimează. Nu au inimi cu frică de Dumnezeu, nu 
sunt deloc evlavioși înaintea Lui şi nu au o atitudine ascultătoare. Deoarece 
trăiesc sub puterea Satanei şi îi aparţin Satanei, ei Îl pot judeca şi huli pe 
Dumnezeu oricând şi oriunde. Acesta e un lucru îngrozitor — o ofensă 


împotriva firii lui Dumnezeu! 
Fragmentul 2 


Credincioşii în Dumnezeu trebuie să înțeleagă câteva lucruri esenţiale. 
Trebuie, cel puţin, să ştie în inima lor ce înseamnă credința în Dumnezeu; 
ce adevăruri ar trebui să înțeleagă; cum ar trebui să practice supunerea față 
de El; precum şi, în supunerea faţă de Dumnezeu,, ce adevăruri şi care 
dintre cuvintele Sale ar trebui să le înțeleagă şi ce realităţi ar trebui să dețină 
pentru a-L mulțumi. Dacă ai această credinţă și hotărâre, chiar dacă ai 
uneori câteva noțiuni sau nutrești anumite intenţii, îţi va fi uşor să renunţi la 
ele. Cei care nu au această credință vor fi mereu selectivi în supunerea lor 
ŞI, uneori, vor căuta nod în papură, vor fi arţăgoși, vor nutri resentimente, 


vor bombăni nemulțumiți... Tot soiul de comportamente rebele se vor ivi 


din când în când! Nu sunt doar una sau două situaţii ocazionale, nici nu este 
un gând trecător, ci mai degrabă capacitatea de a rosti cuvinte rebele şi de a 
face lucruri rebele. Aceasta indică o fire rebelă deosebit de gravă. Oamenii 
au firi corupte şi, chiar dacă au hotărârea de a se supune lui Dumnezeu, 
supunerea lor este limitată; este relativă și, de asemenea, este ocazională, 
trecătoare şi condiționată. Nu este absolută. Având o fire coruptă, 
răzvrătirea lor este deosebit de mare. Îl recunosc pe Dumnezeu, dar nu I se 
pot supune și sunt dispuşi să-l asculte cuvintele, dar nu se pot supune 
acestora. Ştiu că Dumnezeu este bun şi vor să-L iubească, dar nu pot. Nu-L 
pot asculta întru totul pe Dumnezeu, nu-L pot lăsa să orchestreze totul și 
continuă să facă alegeri proprii, să nutrească intenții și motive proprii şi să 
aibă planuri, idei şi modul propriu de a face lucrurile. Faptul că au un mod 
propriu de a face lucrurile şi metode proprii înseamnă că nu se pot supune 
în niciun caz lui Dumnezeu. Pot doar să acționeze potrivit ideilor proprii şi 
să se răzvrătească împotriva lui Dumnezeu. Atât de rebeli sunt oamenii! 
Prin urmare, natura omului nu constă doar în simple firi corupte, cum sunt 
neprihănirea de sine, înfumurarea şi mândria superficială sau în minciunile 
şi amăgirile ocazionale față de Dumnezeu; în schimb, esența omului a 
devenit deja esenţa Satanei. Cum L-a trădat atunci arhanghelul pe 
Dumnezeu? Şi cum sunt oamenii din zilele noastre? Să fim sinceri, 
indiferent dacă puteţi sau nu accepta, oamenii din zilele noastre nu doar Îl 
trădează în totalitate pe Dumnezeu aşa cum a făcut Satana, dar sunt şi de-a 
dreptul ostili lui Dumnezeu în inimile, gândirea şi ideologiile lor. Aceasta e 
coruperea omenirii de către Satana şi transformarea ei în diavoli; oamenii 
au devenit cu adevărat progeniturile Satanei. Poate veţi spune: „Nu suntem 
ostili față de Dumnezeu. Ascultăm tot ce spune Dumnezeu.” Este 
superficial; pare că asculți tot ce spune Dumnezeu. De fapt, când am 


părtăşie şi vorbesc în mod formal, cei mai mulți oameni nu au noțiuni şi 


sunt cuminţi şi ascultători, dar când vorbesc și fac lucruri în umanitatea 
normală sau când trăiesc și acționez în umanitatea normală, ei încep să aibă 
noțiuni. Deși vor să-Mi facă loc în inimile lor, nu Mă pot primi şi, indiferent 
cum am părtăşie despre adevăr, ei nu pot renunţa la noțiunile lor. Asta arată 
că omul se poate supune lui Dumnezeu doar relativ, nu absolut. Ştii că El 
este Dumnezeu și ştii că Dumnezeu întrupat trebuie să aibă umanitate 
normală, deci de ce nu I te poţi supune în mod absolut? Dumnezeu devenit 
trup este Hristos, Fiul Omului; El are atât divinitate, cât şi umanitate 
normală. La exterior, are umanitate normală, dar divinitatea Sa trăieşte şi 
lucrează în această umanitate normală. Acum, Dumnezeu a devenit trup ca 
Hristos, având divinitate şi umanitate. Cu toate acestea, unii oameni se pot 
supune doar unei părți din cuvintele şi lucrarea Lui divină, considerând doar 
cuvintele Sale divine și limbajul profund drept cuvintele lui Dumnezeu, 
neținând seama de o parte din cuvintele și lucrarea Sa în umanitate normală. 
Unu oameni chiar au idei și noţiuni în inimile lor, crezând că doar limbajul 
Lui divin este cuvântul lui Dumnezeu şi că limbajul Lui omenesc nu este. 
Pot astfel de oameni să accepte toate adevărurile pe care le exprimă 
Dumnezeu? Pot ei să fie purificați și desăvârşiți de Dumnezeu? Nu pot, 
deoarece astfel de oameni au un mod absurd de a înţelege şi nu pot obține 
adevărul. Pe scurt, lumea interioară a omului este extrem de complexă, iar 
aceste situaţii de răzvrătire sunt deosebit de complicate — nu este nevoie să 
dezvoltăm acest subiect. Oamenii sunt capabili să se supună divinității lui 
Dumnezeu, dar nu se pot supune unei părți din lucrarea şi cuvintele 
umanității Sale normale, dovedind că nu s-au supus cu adevărat lui 
Dumnezeu. Supunerea oamenilor față de Dumnezeu este mereu 
condiționată; ei ascultă ceea ce consideră a fi corect și rezonabil, dar nu 
sunt dispuşi să asculte ceea ce consideră a fi incorect şi nerezonabil. Nu se 


supun lucrurilor pe care nu sunt dispuşi să le asculte sau pe care nu sunt 


capabili să le facă. Se poate numi aceasta supunere adevărată? Sigur că nu. 
Aceasta arată că firile oamenilor nu sunt bune, că sunt deosebit de abjecte și 
rele — acest aspect este esențial! Cu alte cuvinte, chiar şi atunci când 
oamenii se supun puţin lui Dumnezeu, este mereu o supunere selectivă şi 
condiționată şi niciodată una absolută faţă de Dumnezeu. Dacă se spune că 
o persoană ascultă şi se supune, acesta e doar un mod relativ de a vorbi, 
deoarece nu i-ai abordat interesele, nici nu ai tratat-o cu adevărat, nu ai 
tratat-o direct şi fără menajamente. Odată ce o vei trata cu adevărat, se va 
întoarce împotriva ta şi va avea o față posacă toată ziua. Dacă îi ceri ceva, 
nu va răspunde și dacă îi spui să facă ceva, nu va fi dispusă să o facă. Când 
îi spui să facă ceva ce nu este dispusă să facă, va începe să strice lucruri şi 
să fie încăpăţânată cu tine. Cât de rea poate deveni firea unei persoane! 
Știind că El este Dumnezeu, de ce ÎI tratezi aşa? Această situaţie nu diferă 
de cea de pe vremuri a fariseilor și a lui Pavel. A știut Pavel că Isus este 
Dumnezeu? De ce i-a persecutat pe discipolii lui Isus? De ce i-a arestat pe 
atât de mulţi dintre ei? În cele din urmă, Isus a văzut că Pavel mersese prea 
departe în persecuția lui şi, pe drumul spre Damasc, l-a lovit pe Pavel. O 
lumină a strălucit în jurul lui, iar Pavel a căzut la pământ. După ce a căzut, 
L-a întrebat pe Isus: „Cine eşti, Doamne?” Isus i-a spus: „Eu sunt Isus, Cel 

pe Care tu ÎI persecuţi!” (Faptele Apostolilor 9:5). De atunci înainte, Pavel a fost 
mult mai supus. Dacă Isus nu l-ar fi „iluminat” şi nu l-ar fi doborât la 
pământ, Pavel nu L-ar fi acceptat pe Isus, cu atât mai puțin ar fi predicat 
pentru El. Ce dovedeşte acest lucru? Că naturile oamenilor sunt cât se poate 


de rele. 


Oamenii spun adesea: „Noi, oamenii, avem cu toții firi corupte; 
niciunul dintre noi nu-L poate mulţumi pe Dumnezeu” şi „Oamenii sunt 
foarte neprihăniţi de sine și înfumurați. Cred mereu că sunt buni, că sunt 


|? 


mai buni decât alţii!” De fapt, aceasta este cea mai superficială interpretare; 


acesta e doar un mic aspect al unei firi corupte. De ce nu discuţi despre 
acele gânduri şi intenții de răzvrătire şi împotrivire față de Dumnezeu din 
natura ta? Dumnezeu îți cere să faci ceva într-un fel, iar tu trebuie neapărat 
să-l faci altfel. Dumnezeu lucrează într-un fel, iar tu trebuie neapărat să ceri 
să lucreze altfel. Nu înseamnă că te lupţi cu Dumnezeu? Toţi au acest tip de 
fire; nimeni nu poate scăpa de ea. Poate că unii vor spune: „Nu mi se aplică 

mie, eu n-am ştiut!” Aceasta deoarece nu ai intrat în contact cu Dumnezeu. 
După ce o vei face și după o săptămână în care vei ajunge treptat să Îl 
cunoşti, cu siguranţă te vei schimba şi-ţi vei arăta adevărata faţă. Aceasta nu 
este o exagerare, nici nu este o subestimare a ta. În zilele noastre, oamenii 
nu au doar firi corupte; şi naturile lor au fost corupte. Umanitatea lor 
normală a fost deja atât de coruptă încât este sfâșiată și pe deplin pierdută; 
cu alte cuvinte, oamenii nu mai au umanitate normală. Dumnezeu întrupat 
are umanitate normală, dar toți oamenii au firi corupte şi nu prea au 
umanitate normală, fiindu-le imposibil să fie în armonie cu Dumnezeu. În 
mod sigur vor avea divergențe și dispute cu Dumnezeu în multe privințe, 
chiar mergând până într-acolo, încât să fie ostili față de El. Aceasta 
deoarece oamenii nu au inimi cu frică de Dumnezeu sau supuse Lui. Nu li 
se poate cere oamenilor: „Întrucât recunoşti că El este Dumnezeu, trebuie să 
Į te supui orice ar spune”, cu atât mai puţin ca aceştia să cedeze în faţa lui 
Dumnezeu în toate privinţele. Nu este o chestiune de cedare; oamenii sunt 
fiinţe create şi, la urma urmei, Dumnezeu este Dumnezeu şi omul este om — 
trebuie să existe o delimitare între ei. Cum s-a rugat lui Iahve Dumnezeu 
robul lui Avraam în Epoca Legii? „Iahve, Dumnezeul stăpânului meu 
Avraam” (Geneza 24:12). A făcut ca distincţia între ranguri să fie foarte clară, 
în timp ce oamenii din zilele noastre cred: „Dumnezeu nu e atât de diferit 
de noi. Şi El are umanitate normală și are toată gama de emoţii, nevoile, 


viaţa şi activitățile umanităţii normale. Deşi face lucrare divină, umanitatea 


Lui normală este indispensabilă!” Imediat ce au această idee vagă a 
„umanităţii normale” în mintea lor, oamenii vor tinde să definească 
lucrarea, cuvintele şi firea lui Dumnezeu drept umanitate normală a omului, 
tăgăduindu-l esenţa divină. Aceasta e o greșeală enormă; cunoașterea lui 
Dumnezeu devine astfel imposibilă, nu-i așa? Nu aţi intrat în contact cu 
Dumnezeu; care dintre voi îndrăzneşte să spună: „Dacă aş intra în contact 
cu Dumnezeu timp de un an, garantez că nu aș fi deloc rebel”? Nimeni nu 
poate fi aşa sigur. Cei mai mulți oameni cred în Dumnezeu de peste 10 sau 
20 de ani, dar nimeni nu poate ajunge la o supunere adevărată față de El. 
Este suficient pentru a arăta că oamenii au fost corupți profund de Satana şi 
că firea Satanei a prins deja rădăcini în inimile oamenilor; sunt unele lucruri 
corupte pe care nici măcar nu le puteţi scoate la lumină pe cont propriu. Am 
rostit atât de multe cuvinte, am exprimat atât de multe adevăruri, dar 
aproape că nimeni nu înţelege de fapt adevărul. Oamenii se înşală acum cu 
încăpățânare; sunt amorțiţi şi înceți la minte într-o anumită măsură. Nu e ca 
şi cum ar fi doar puţin ignoranţi — naturile lor rebele au prins deja contur, 


dar tot n-aţi văzut asta cu claritate. 


Când ÎI întâlnesc pe Hristos una sau două zile, unii oameni Îl găsesc 
nefamiliar şi sunt oarecum reținuți: „Acesta e Dumnezeu!” Au acest gând în 
inimile lor, dar după 10 zile sau două săptămâni în care intră în contact cu 
El, pe măsură ce se familiarizează puţin câte puţin şi devin tot mai apropiați 
de El, îşi pierd reținerea din inimi şi nu mai fac diferenţa între statutul lor şi 
statutul Lui. Este ca şi cum ar exista o egalitate totală, fără nicio ierarhie; 
consideră că e adecvat ca Dumnezeu să-Şi împartă viaţa şi bucuria cu ei. 
Uneori Mă întreb: cum pot aceşti oameni să fie așa? Dacă i-aş trata şi le-aş 
face morală mereu, cu siguranță ar fi cuminţi și supuşi. Uneori, când le 
vorbesc ca unor egali, ei cred: „Hm, priveşte cât de bun este Dumnezeu cu 


mine!” Faptul că sunt bun cu tine nu dovedeşte că nu ai o fire rebelă sau că 


natura-esenţa ta este bună. Nu este aşa? Când îi tratez puţin mai bine şi le 
zâmbesc uşor, unii oameni își uită locul în univers, uitând de unde au venit 
şi care sunt identitatea şi esenţa lor — uită toate acestea. Naturile oamenilor 
sunt cu adevărat cât se poate de rele; ei nu au pic de rațiune! Dacă unii 
oameni se consideră destul de buni, atunci nu ai decât să interacționezi cu 
Dumnezeu o perioadă de timp şi să vezi cum ies la iveală toată răzvrătirea 
şi împotrivirea dinlăuntrul tău. Interacţionează cu Dumnezeu o perioadă de 
timp — nu-ţi voi reaminti, nu te voi mustra sau trata şi nimeni nu va avea 
părtăşie cu tine; vei experimenta pe cont propriu şi vom vedea în ce măsură 
poţi experimenta. Fără să obţii adevărul, în mod sigur vei eșua lamentabil, 
iar consecinţele vor fi de neconceput. Firile rebele ale oamenilor sunt prea 
grave; inimile lor nu pot face loc pentru alții! Firea rebelă, natura satanică și 
inima ta arogantă nu pot face loc pentru alți oameni. Poate că unii oameni, 
după ce interacționează cu Mine o perioadă de timp, capătă gânduri 
incorecte; dacă acestea nu sunt rezolvate, odată ce devin noțiuni sau 
judecăți, oamenii se vor afla în pericol. Unii spun: „Asta se întâmplă din 
cauză că eşti prea obişnuit şi normal. Nu sunt aşa în credința mea în 
Domnul Isus.” La fel se întâmplă și în cazul credinţei tale în Isus. Dacă v- 
ați afla în epoca lui Isus, nu v-aţi descurca mai bine decât fariseii, iar 
mințile voastre ar fi pline de noțiuni. Să nu crezi că te-ai descurca mai bine 
decât Iuda. El a fost în stare să-L trădeze pe Domnul şi să-l fure banii 
pentru uzul propriu; poate că tu nu L-ai trăda, nici nu ai cheltui în mod 
nechibzuit banii bisericii, dar nu ai fi o persoană supusă Domnului și, cu 
siguranță, ai fi plin de noțiuni, răzvrătire şi împotrivire. Cuvintele şi 
lucrarea Domnului Isus sunt apariția şi lucrarea lui Dumnezeu. De ce S-a 
opus Iuda Domnului? Natura lui era prea rea; nu L-a putut primi pe Hristos 
şi I-a fost ostil cu încăpățânare. Oare Petru nu a suferit şi el mult în acea 


vreme? In cele din urmă, deoarece, prin comparaţie, umanitatea lui era 


puțin mai bună decât a altora de la acea vreme şi întrucât a fost capabil să 
urmărească iubirea de Dumnezeu, în final, a fost desăvârșit. Pe atunci, şi el 
avea noțiuni şi opinii referitoare la Isus, dar deoarece a fost capabil să 
urmărească iubirea față de Domnul, în cele din urmă, a dobândit câteva 
cunoştinţe despre Domnul Isus. Aşadar, nu te lăuda; nu garanta că poţi să ai 
succes şi să obţii un scor perfect la ceva ce nu ai experimentat. Acest lucru 
nu e adevărat sau realist. Trebuie să-l experimentezi mai întâi; doar atunci 
vor fi practice perspectivele şi cunoașterea pe care le împărtășeşti. Nu 
spune: „Dumnezeule, intră în casa mea, Îți promit că nu Te voi mânia aşa 
cum fac alţii. Îţi promit că nu voi fi la fel de inuman ca alții.” Acest lucru nu 
e sigur, deoarece elementele umanităţii normale din oameni au fost deja 
distruse; umanitatea lor normală a pierit, la fel şi conștiința şi rațiunea lor — 
bunul simţ al umanităţii normale, vorbirea simplă şi onestă și capacitatea de 
a asculta şi de a se supune, toate aceste lucruri pozitive au dispărut deja 
dinlăuntrul oamenilor. Prin urmare, principiile de viață şi scopurile vieții 
oamenilor s-au schimbat deja; toți aderă la filosofia satanică şi sunt 
dominați de natura Satanei. Au o vorbire şireată şi vicleană, se dau după 
cum bate vântul şi excelează la a spune lucruri care sună plăcut — cred că un 
astfel de mod de viaţă este grozav. De ce se spune că oamenii sunt profund 
corupți? Oare, fiind atât de profund corupți, mai au oamenii vreo fărâmă de 
umanitate normală? Crezi că ai o fire coruptă, considerând că asta înseamnă 
doar că ești întrucâtva arogant, neprihănit de sine și mândru, că eşti într-o 
anumită măsură înșelător în ceea ce spui sau neatent şi superficial în 
îndeplinirea îndatoririlor tale — numai atât. Dar această cunoaștere este prea 
superficială; te mărginești doar la aparenţe. Ideea esenţială este că omul e 
rău prin natura lui, toţi oamenii venerează răul şi Îl tăgăduiesc pe 
Dumnezeu şi I se împotrivesc, iar umanitatea lor normală a dispărut deja de 


pe fața pământului. Nu așa stau lucrurile? Aşadar, ce ar trebui să facă 


oamenii pentru a atinge standardul unei fiinţe create? Cheia este să găsească 
o cale de a practica, o metodă adecvată de practică în cuvintele lui 
Dumnezeu. Ştiţi cu toţii că nu există oameni excepţional de buni în rândul 
omenirii, deci de ce se spune acum că unii oameni au umanitate, în timp ce 
alții nu au? Pot cei care au umanitate să pună efectiv aceste adevăruri în 
practică? Nici ei nu le pot pune în practică; doar că, relativ vorbind, sunt 
puţin mai buni şi mai blânzi în inimile lor şi puţin mai responsabili în 
lucrarea lor — dar toate acestea sunt relative, nu absolute. Dacă evaluezi pe 
cineva și spui că persoana respectivă este în mod absolut bună şi nu are 
deloc defecte sau răzvrătire, că este în întregime ascultătoare şi supusă şi nu 
este deloc neatentă şi superficială în îndeplinirea îndatoririlor sale, nu ar fi 
asta o exagerare? Este în acord cu faptele? Oare chiar există o astfel de 
persoană? Dacă înţelegeți aşa lucrurile, este ceva denaturat. Dar dacă 
sunteţi de părere că: „Noi, oamenii, suntem terminaţi. Niciunul dintre noi 
nu este bun de nimic, deci ce rost are să credem în Dumnezeu? Pur şi 
simplu n-o să mai cred şi o să-mi aştept moartea!”, şi această părere e 
absurdă. Mereu mergeţi la extreme, de parcă nu aţi înţelege vorbirea clară; 
vă îndreptaţi mereu fie într-o direcție, fie în cealaltă. Dacă vorbesc mai 
domol și mai blând, nu veţi reuşi să vă cunoaşteţi pe voi înşivă, dar dacă 
vorbesc prea aspru şi brutal, veți pune capul în pământ, veţi deveni pasivi și 
chiar veți renunţa la voi înşivă. Când unii oameni aud cuvintele de judecată 
şi condamnare ale lui Dumnezeu, devin imediat paralizați şi cred că s-a 
terminat pentru ei, că nu au nicio speranţă de a fi mântuiţi. Tocmai aceşti 
oameni sunt cei mai dificil de mântuit, deoarece nu înțeleg vorbirea clară! 
Acum, când Dumnezeu vorbeşte şi îi dă în vileag pe oameni, scopul este de 
a-i face să înţeleagă cauza naturii corupte a omului şi să priceapă de ce este 
capabil omul să se răzvrătească împotriva lui Dumnezeu. Dezvăluirea 


acestor lucruri este benefică oamenilor. Dacă aceste lucruri nu sunt 


dezvăluite, ai putea crede până la final fără să te cunoşti vreodată pe tine 
însuţi, spunând mereu că arhanghelul este plin de sine sau zicând că o 
persoană e arogantă şi alta e rebelă. Dar tu cum eşti? Sunt şi oameni care 
spun întruna: „Suntem într-adevăr răzvrătiți faţă de Dumnezeu”, dar încă nu 
cunosc cauza răzvrătirii lor şi nu sunt conștienți sau nu înțeleg esenţa acelor 
stări. Asta înseamnă că nu se pot schimba și nu pot fi mântuiți. Sunteţi 


capabili să înțelegeţi aceste cuvinte? (Da.) 


Sunt două aspecte principale în părtășia noastră. Un aspect este că, în 
credința în Dumnezeu, ar trebui să obținem adevărata supunere, întrunind 
pe deplin standardul de fiinţe create. Celălalt este că dezvăluirea răzvrătirii 
din oameni şi dezvăluirea naturii lor le permite să se cunoască pe ei înşişi. 
Dacă nu sunt dezvăluiţi astfel şi nu sunt determinaţi să se cunoască, toți vor 
spune că sunt buni și superiori altora. De exemplu, unii spun: „ŞI eu sunt 
profund corupt”, dar când interacționează cu alţii o perioadă de timp, cred 
că tot sunt mai buni decât alții, zicându-șşi în sinea lor: „Nu sunt deloc bun; 


m? 


văd că nici tu nu eşti mai bun şi, de fapt, eşti mai rău decât mine!” Să nu 
crezi că eşti mai bun decât alții. Nu eşti nici pe departe mai bun decât alții; 
naturile rebele ale oamenilor sunt toate la fel. Este clar? Acum că am 
terminat părtăşia despre acest subiect, ce credeți cu toții? Oare gândiţi: 
„Cred în Dumnezeu de atât de mulți ani şi credeam că sunt cineva care se 
supune lui Dumnezeu. Astăzi, odată ce Dumnezeu Şi-a terminat părtăşia, 
îmi dau seama în cele din urmă că nu am o supunere adevărată faţă de El şi 
tot nu-L tratez ca pe Dumnezeu. Nici măcar nu reuşesc să mă supun Lui — 
sunt total lipsit de rațiune și este foarte multă confuzie în credinţa mea!” 
Dacă aveți cu adevărat acest tip de cunoaștere, atunci există speranţă că veți 
intra pe calea cea dreaptă a credinţei în Dumnezeu şi veţi deveni persoane 


care I se supun; doar atunci puteţi obține mântuirea. 


Fragmentul 3 


Mulți credincioşi nu acordă importanță transformării în ceea ce 
priveşte firea vieţii, concentrându-se în schimb și fiind preocupaţi de 
atitudinea lui Dumnezeu față de ei şi de întrebarea dacă ocupă sau nu un loc 
în inima lui Dumnezeu. Ei încearcă mereu să ghicească cum apar în ochiu 
lui Dumnezeu şi dacă ocupă sau nu o poziție în inima Lui. Mulți oameni 
nutresc gânduri de acest fel şi, dacă ajung față în faţă cu Dumnezeu, 
observă mereu dacă El este fericit sau mânios când le vorbeşte. Apoi sunt şi 
cei care îi întreabă mereu pe alții: „A menţionat Dumnezeu dificultățile 
mele? Ce părere are despre mine? Se preocupă vreodată de mine?” Unii au 
probleme chiar mai grave — dacă Dumnezeu îi priveşte măcar, este ca şi 
cum ar fi detectat o nouă problemă: „O, nu, Dumnezeu tocmai S-a uitat la 
mine şi privirea Lui nu părea prea fericită; acesta nu e un semn bun.” 
Oamenii acordă multă importanță unor astfel de lucruri. Unu spun: 
„Dumnezeul în care credem este Dumnezeu întrupat, deci dacă El nu ne 
acordă atenție, nu înseamnă asta sfârşitul pentru noi?” Ce vor să spună cu 
asta este: „Dacă nu avem loc în inima lui Dumnezeu, ce rost mai are 
credința noastră? Ar trebui, pur şi simplu, să nu mai credem!” Nu este 
aceasta o lipsă de rațiune? Ştii de ce ar trebui să creadă oamenii în 
Dumnezeu? Oamenii nu se gândesc niciodată dacă Dumnezeu are un loc în 
inima lor, dar vor un loc în inima lui Dumnezeu. Cât de aroganți și 
îngâmfați sunt! Aceasta e latura lor cea mai lipsită de rațiune. Ba chiar 
există şi unii atât de lipsiți de rațiune încât, atunci când Dumnezeu întreabă 
de altcineva şi nu le menţionează numele sau Se preocupă și are grijă de 
alții şi nu de ei, sunt nemulțumiți şi încep să bombănească şi să se plângă de 
Dumnezeu, spunând că este nedrept şi că nu e nici măcar corect şi 
rezonabil. Aceasta e o problemă ce ține de raţiunea lor şi, într-o anumită 
măsură, sunt şi anormali din punct de vedere psihologic. În circumstanţe 


normale, oamenii susțin mereu că se vor supune rânduielilor şi 


orchestrărilor lui Dumnezeu, că nu se vor plânge niciodată, indiferent cum 
îi tratează El şi că acceptă să fie emondaţi, judecaţi sau mustraţi de El, dar 
când se confruntă cu astfel de lucruri în realitate, nu le acceptă. Oare 
oamenii au rațiune? Au o părere atât de bună despre ei şi se consideră atât 
de importanţi încât, dacă observă că Dumnezeu le-a aruncat o privire 
greşită, simt că nu au nicio speranță de a obține mântuirea, ca să nu mai 
vorbim de cazul în care Dumnezeu chiar i-ar emonda. Sau, dacă Dumnezeu 
le vorbeşte pe un ton mai aspru şi le străpunge inima, devin negativiști şi 
încep să considere că nu are niciun rost să creadă în Dumnezeu. Îşi spun: 
„Cum pot continua să cred în Dumnezeu dacă mă ignoră?” Unii nu au 
discernământ în privinţa acestui tip de persoană şi îşi zic: „Priveşte cât de 
adevărată este credinţa lui în Dumnezeu! Dumnezeu este foarte important 
pentru el. Ba chiar Îi poate interpreta intenţia dintr-o singură privire. Este 
profund loial faţă de Dumnezeu — chiar Îl vede pe Dumnezeu de pe pământ 
ca pe Dumnezeu din Ceruri.” Aşa stau lucrurile? Aceşti oameni sunt atât de 
confuzi, atât de lipsiţi de înţelegere în toate chestiunile; statura lor este prea 
mică și dau cu adevărat dovadă de urâţenie de toate tipurile. Oamenii au o 
rațiune atât de slabă — au prea multe pretenţii de la Dumnezeu şi Îi cer prea 
multe, le lipseşte până şi cea mai mică fărâmă de rațiune. Ei cer mereu ca 
Dumnezeu să facă una sau alta şi sunt incapabili să se supună complet Lui 
sau să-L slăvească. În schimb, au cerinţe nerezonabile de la Dumnezeu pe 
baza preferințelor lor, cerându-l să fie foarte mărinimos, să nu Se mânie 
niciodată din nicio cauză şi, oricând vede oameni, să le zâmbească şi să le 
vorbească mereu, să le ofere adevărul şi să aibă părtăşie despre adevăr cu ei. 
În plus, Îi cer să fie mereu răbdător şi să păstreze o expresie plăcută în 
preajma lor. Oamenii au prea multe cerințe; sunt prea pretenţioşi! Ar trebui 
să examinaţi aceste chestiuni. Rațiunea umană este atât de slabă, nu-i așa? 


Oamenii nu sunt doar incapabili să se supună pe deplin orchestrărilor şi 


rânduielilor lui Dumnezeu sau să accepte tot ce vine de la EI, ci, 
dimpotrivă, Îi impun lui Dumnezeu cerinţe suplimentare. Cum pot cei cu 
astfel de cerinţe să-l fie loiali lui Dumnezeu? Cum se pot supune 
rânduielilor Sale? Cum pot să-L iubească pe Dumnezeu? Toţi oamenii au 
cerințe privind modul în care ar trebui să fie iubiți, tolerați, vegheaţi, 
protejaţi şi îngrijiţi de Dumnezeu, dar niciunul dintre ei nu are nicio cerință 
privind modul în care ei înşiși ar trebui să-L iubească pe Dumnezeu, să se 
gândească la EI, să fie atenți față de EI, să-L mulțumească, să-L aibă pe 
Dumnezeu în inimile lor şi să-L venereze. Există aceste lucruri în inimile 
oamenilor? Acestea sunt lucruri pe care oamenii ar trebui să le realizeze, 
deci de ce nu fac progrese cu sârguință în acest domeniu? Unii pot fi 
entuziasmați o perioadă de timp şi, într-o anumită măsură, se pot lepăda de 
lucruri şi se pot sacrifica, dar nu este ceva de durată; confruntarea cu un mic 
eşec îi poate face să se descurajeze, să-şi piardă speranţa şi să se plângă. 
Oamenii au atât de multe dificultăţi și sunt prea puţini care urmăresc 
adevărul şi caută să-L iubească şi să-L mulțumească pe Dumnezeu. Sunt 
complet lipsiţi de rațiune, adoptă poziția greşită şi se consideră deosebit de 
valoroşi. Mai sunt şi cei care spun: „Dumnezeu ne consideră lumina ochilor 
Săi. N-a şovăit să-Şi lase singurul Fiu să fie răstignit pe cruce pentru a 
răscumpăra omenirea. Dumnezeu a plătit un preţ greu ca să ne răscumpere — 
suntem incredibil de valoroşi şi avem cu toţii un loc în inima Lui. Suntem 
un grup special de oameni şi avem un statut mult mai înalt decât 
necredincioşii — suntem oamenii din Împărăţia Cerurilor.” Aceştia se 
consideră de-a dreptul elevaţi şi măreţi. În trecut, mulţi conducători aveau 
această mentalitate, crezând că au un anumit statut și o anumită poziție în 
casa lui Dumnezeu după ce erau promovați. Gândeau: „Dumnezeu mă ţine 
la mare cinste, are o părere bună despre mine și mi-a îngăduit să slujesc 


drept conducător. Trebuie să alerg de colo colo şi să lucrez pentru El cât de 


bine pot.” Erau incredibil de mulţumiţi de ei înșiși. Cu toate acestea, după o 
perioadă de timp, făceau ceva greşit şi îşi arătau adevărata faţă, apoi erau 
înlocuiți şi deveneau demoralizaţi şi îşi puneau capul în pământ. Când 
comportamentul lor ruşinos era dat în vileag şi emondat, deveneau chiar 
mai negativişti şi nu mai puteau continua să creadă. Îşi spuneau în sinea lor: 
„Dumnezeu e atât de nepăsător faţă de sentimentele mele, nu Se sinchiseşte 
deloc să-mi protejeze mândria. Se spune că Dumnezeu este înţelegător față 
de slăbiciunile omului, așadar de ce am fost demis după câteva mici 
fărădelegi?” Apoi deveneau descurajaţi și voiau să-şi abandoneze credinţa. 
Oare astfel de oameni au credinţă adevărată în Dumnezeu? Dacă nu pot nici 
măcar să accepte emondarea, atunci statura lor este prea mică și nu este 
sigur dacă vor fi capabili să accepte adevărul pe viitor. Astfel de oameni 


sunt în pericol. 


Oamenii nu au cerințe mari de la ei înşişi, dar au cerințe mari de la 
Dumnezeu. Îi cer să le arate o bunătate specială, să fie răbdător şi tolerant 
față de ei, să-i preţuiască, să-i aprovizioneze, să le zâmbească, să fie 
îngăduitor faţă de ei, să facă diverse concesii pentru ei şi să aibă grijă de ei 
în numeroase moduri. Se aşteaptă ca El să nu fie deloc strict cu ei sau să 
facă ceva ce i-ar putea supăra câtuşi de puţin şi sunt mulţumiţi doar dacă îi 
flatează în fiecare zi. Oamenii au o rațiune atât de slabă! Nu le este clar ce 
ar trebui să facă, ce ar trebui să realizeze, ce puncte de vedere ar trebui să 
aibă, în ce poziţii ar trebui să stea pentru a-L servi pe Dumnezeu şi în ce 
poziţie este adecvat pentru ei să se plaseze. Oamenii cu un pic de statut au o 
părere foarte bună despre ei înşişi, iar cei fără statut au, la rândul lor, o 
părere foarte bună despre ei. Oamenii nu se cunosc pe ei înşişi niciodată. 
Trebuie să ajungi la un punct în credința ta în Dumnezeu în care, indiferent 
de felul în care îți vorbeşte, cât de strict este cu tine și cât de mult s-ar putea 


să te ignore, tu să poți continua să crezi fără să te plângi şi să continui să-ţi 


faci datoria ca de obicei. Atunci vei fi o persoană matură şi cu experienţă și 
vei avea cu adevărat o oarecare statură și puțin din rațiunea unei persoane 
normale. Nu vei avea cerințe de la Dumnezeu, nu vei mai avea dorinţe 
extravagante şi nu vei mai avea solicitări de la alții sau de la Dumnezeu, 
conform preferințelor tale. Lucrul acesta va arăta că, într-o anumită măsură, 
ai asemănarea unui om. În prezent, aveţi prea multe cerinţe, acestea fiind 
excesive, şi aveţi prea multe intenţii umane. Acest lucru dovedeşte faptul că 
nu te afli în poziția corectă; poziția în care te afli este prea înaltă și te-ai 
considerat prea onorabil, de parcă nu ai fi cu mult mai prejos decât 
Dumnezeu. Așadar, eşti dificil de abordat, iar aceasta este exact natura 
Satanei. Dacă există astfel de stări înlăuntrul tău, cu siguranţă vei fi 
negativist mai des şi vei fi normal mai rar, prin urmare progresul vieţii tale 
va fi lent. În schimb, cei cu inima pură şi care sunt mai puţin pretenţioşi vor 
accepta adevărul cu uşurinţă și vor face progrese mai rapid. Cei cu inimi 
pure nu experimentează la fel de multă suferință, dar tu ai emoţii foarte 
puternice, ești prea pretențios şi ai mereu cerinţe de la Dumnezeu, astfel 
încât te confrunţi cu impedimente mari în acceptarea adevărului şi progresul 
vieții tale este lent. Unii oameni urmăresc la fel, indiferent cum îi atacă și îi 
exclud alții, nefiind absolut deloc afectaţi de aceste lucruri. Astfel de 
oameni sunt mărinimoși, prin urmare suferă mai puţin şi se confruntă cu 
ceva mai puține obstacole în intrarea lor în viaţă. Tu ești pretențios și te lași 
mereu afectat de un lucru sau altul — cine s-a uitat la tine cum nu trebuie, 
cine te-a desconsiderat, cine te-a ignorat sau ce spuse ale lui Dumnezeu te- 
au provocat, ce cuvinte dure pe care ţi le-a spus ţi-au străpuns inima și ți-au 
afectat stima de sine sau ce lucru bun i-a dat altcuiva şi nu ţie — și apoi devii 
negativist şi chiar ÎI înţelegi greşit pe Dumnezeu. Oamenii de acest tip sunt 


pretenţioşi şi uşor insensibili la rațiune. Indiferent cum are cineva părtăşie 


cu ei despre adevăr, pur şi simplu nu-l vor accepta și problemele lor vor 


rămâne nerezolvate. Aceşti oameni sunt cel mai dificil de gestionat. 


Vă aud deseori având părtășie astfel: „M-am poticnit în timp ce făceam 
ceva și, mai târziu, după ce am trecut prin câteva suferințe, am dobândit o 
oarecare înţelegere.” Cei mai mulți oameni au avut acest tip de experienţă — 
aceasta e atât de superficială. Poate că s-a ajuns la această fărâmă de 
înţelegere după ani de experienţe şi poate că oamenii au cunoscut multă 
suferinţă și au trecut prin multe chinuri doar ca să dobândească acest strop 
de înțelegere şi transformare. Cât de jalnic este! Sunt atât de multe 
impurități în credinţa oamenilor, este atât de extenuant pentru ei să creadă în 
Dumnezeu! Chiar şi în ziua de azi, încă sunt multe impurități înlăuntrul 
fiecărei persoane și, totuşi, ele au multe cerințe de la Dumnezeu — toate 
acestea sunt impuritățile omului. Faptul că au astfel de impurități dovedeşte 
că există o problemă în ceea ce priveşte umanitatea lor și e o dezvăluire a 
firilor lor corupte. Există o diferenţă între cerinţele adecvate şi cele 
neadecvate făcute de om la adresa lui Dumnezeu — trebuie să le distingem 
cu claritate. Trebuie să ne fie clar ce poziţie se cuvine să adopte omul şi ce 
rațiune trebuie să aibă. Am observat că unii se axează mereu pe expresia pe 
care o am în preajma oamenilor şi studiază mereu pe cine tratează 
Dumnezeu bine şi pe cine tratează rău. Dacă văd că Dumnezeu Se uită la ei 
cu o expresie negativă sau Îl aud dându-i în vileag sau condamnându-i, nu 
pot trece peste acest lucru — oricum ai avea părtăşie cu ei, nu funcționează și 
oricât de mult timp trece, nu se pot schimba. Îşi dau singuri un verdict, 
agăţându-se de acea exprimare de o clipă şi folosind-o pentru a determina 
atitudinea lui Dumnezeu față de ei. Se complac în negativitate şi, oricum ar 
avea cineva părtăşie cu ei despre adevăr, nu sunt dispuși să-l accepte. 
Aceasta e de-a dreptul nerezonabil. Este clar că omului îi lipseşte până și 


cea mai mică cunoaştere privind firea dreaptă a lui Dumnezeu şi că nu o 


înţelege deloc. Atât timp cât oamenii sunt în stare să se căiască şi să se 
transforme, atitudinea lui Dumnezeu față de ei se va schimba și ea. Dacă 
atitudinea ta faţă de Dumnezeu nu se schimbă, se poate schimba atitudinea 
lui Dumnezeu față de tine? Dacă te schimbi, modul în care te tratează El se 
va schimba, dar dacă nu te schimbi, nici tratamentul Său faţă de tine nu se 
schimba. Unii oameni încă nu cunosc deloc ce urăşte Dumnezeu, ce Îi 
place, bucuria, mânia, tristețea şi fericirea Lui, atotputernicia și 
înțelepciunea Lui şi nici măcar nu pot vorbi despre vreo cunoaştere 
perceptuală — acesta e motivul pentru care omul e atât de dificil de 
gestionat. Omul uită toate cuvintele bine intenționate pe care 1 le spune 
Dumnezeu, dar dacă El face o singură observaţie aspră sau rostește o 
propoziție de emondare sau judecată, inima omului este frântă. De ce 
oamenii nu iau în serios cuvintele de îndrumare pozitivă, în vreme ce se 
supără, devin negativiști şi incapabili să-şi revină la auzul cuvintelor de 
judecată şi emondare? În cele din urmă, poate fi nevoie de o perioadă lungă 
de contemplare până să se schimbe și se vor trezi doar după ce vor combina 
asta cu unele dintre cuvintele de alinare ale lui Dumnezeu. Fără aceste 
cuvinte de alinare, nu ar fi capabili să iasă din negativismul lor. Când abia 
încep să experimenteze lucrarea lui Dumnezeu, oamenii au multe cunoștințe 
eronate și înțelegeri greșite despre Dumnezeu. Ei cred mereu că au dreptate, 
agățându-se întotdeauna de ideile proprii şi nu acceptă lucrurile spuse de 
alții. Doar după ce au trei până la cinci ani de experienţă încep treptat să 
înţeleagă, să capete o perspectivă, să-şi dea seama că s-au înşelat și să simtă 
cât de dificil au fost de abordat. Este ca şi cum s-ar fi maturizat abia atunci. 
Pe măsură ce capătă mai multă experiență, ajung să-L înțeleagă pe 
Dumnezeu şi înțelegerile lor greşite despre El se micşorează, nu se mai 
plâng şi încep să aibă o credinţă normală în Dumnezeu. Comparativ cu 


trecutul, statura lor seamănă mai mult cu cea a unui adult. Inainte, erau ca 


niște copii — gata oricând să se îmbufneze, să devină negativiști şi să se 
distanţeze de Dumnezeu la anumite momente. Era posibil să se plângă când 
se confruntau cu anumite chestiuni, unele cuvinte ale lui Dumnezeu puteau 
deveni subiectul celei mai recente noțiuni a lor şi puteau începe să se 
îndoiască de Dumnezeu în anumite momente — așa stau lucrurile când 
statura cuiva este prea mică. Acum că au experimentat atât de mult și citesc 
cuvintele lui Dumnezeu de mai mulți ani, au făcut progrese și au devenit 
mult mai stabili decât erau în trecut. Toate acestea sunt rezultatul înţelegerii 
adevărului — este efectul adevărului înlăuntrul lor. Prin urmare, atât timp cât 
oamenii înțeleg adevărul şi sunt capabili să-l accepte, nu există nicio 
dificultate pe care să nu o poată rezolva, iar ei vor dobândi mereu ceva, 
indiferent de cât timp experimentează. Desigur, nu va fi de-ajuns dacă nu 
experimentează suficient de mult timp, dar atât timp cât obţin beneficii din 


fiecare dintre experiențele lor, vor creşte rapid în viaţă. 


Faptul că sunteți cultivați acum pentru a deveni conducători, lucrători 
sau supraveghetori ori pentru a îndeplini îndatoriri importante nu dovedeşte 
că aveţi o statură mai mare. Înseamnă numai că aveţi un calibru ceva mai 
bun decât al unei persoane obişnuite, că sunteți puţin mai sinceri în căutarea 
voastră şi că există puțin mai multă valoare în cultivarea voastră. Cu 
siguranţă nu înseamnă că sunteți capabili să vă supuneți lui Dumnezeu sau 
să vă lăsaţi la mila orchestrărilor Sale și nu înseamnă că v-aţi lăsat deoparte 
perspectivele şi speranţele. Oamenii nu au încă acest tip de rațiune. În timp 
ce lucraţi, încă purtați cu voi negativism, precum şi intenţii și aspirații de a 
căpăta binecuvântări şi chiar noţiuni şi închipuiri omeneşti. În același timp, 
purtaţi cu voi nişte poveri în timp ce vă faceți lucrarea, de parcă v-aţi ispăşi 
păcatele din trecut făcând fapte bune, în loc să lucraţi din dorinţa plină de 
fericire de a face asta. De asemenea, nu aţi ajuns în punctul în care, 


indiferent cum vă tratează Dumnezeu, singura voastră grijă este să acţionaţi 


conform voii şi cerinţelor Sale. Puteţi ajunge acolo? Oamenii nu au această 
rațiune. Toţi vor să-L citească pe Dumnezeu, gândind: „Ce fel de atitudine 
are mai exact Dumnezeu față de mine? Mă folosește ca să prestez servicii 
sau mă mântuieşte și mă desăvârşeşte?” Cu toţii vor să-L citească astfel, 
doar că nu îndrăznesc să o spună. Faptul că nu îndrăznesc să o spună 
demonstrează că încă există o idee care-i domină: „N-are niciun rost să 
vorbesc despre asta — este, pur şi simplu, natura mea şi nu e posibil să o 
schimb. Atât timp cât mă abţin de la a face ceva rău, este suficient — nu cer 
prea mult de la mine.” Se limitează la cea mai joasă poziţie posibilă şi nu 
fac niciun progres în final, având totodată o gândire superficială în timp ce- 
şi îndeplinesc îndatoririle. Doar după ce primiți părtăşie de câteva ori 
începeţi cu toţii să înțelegeți puţin din adevăr şi ajungeţi să cunoaşteţi puţin 
din realitatea adevărului. Dacă eşti sau nu folosit ori ce atitudine are 
Dumnezeu față de tine — aceste lucruri nu sunt importante. Cheia constă în 
eforturile tale proactive, calea pe care alegi să mergi şi dacă eşti capabil în 
cele din urmă să te transformi — acestea sunt cele mai importante aspecte. 
Oricât de bună ar fi atitudinea lui Dumnezeu faţă de tine, nu va fi de-ajuns 
dacă nu te transformi. Dacă te poticneşti de fiecare dată când se abate ceva 
asupra ta şi dacă îți lipseşte chiar şi cea mai mică fărâmă de loialitate, 
indiferent cât de bună e atitudinea lui Dumnezeu față de tine, nu va fi de 
niciun folos. Aspectul esenţial este calea pe care alegi să mergi. Poate că 
Dumnezeu te-a blestemat şi ţi-a spus cuvinte de ură și dezgust în trecut, dar 
dacă te-ai schimbat acum, atitudinea lui Dumnezeu față de tine se va 
schimba şi ea. Oamenii sunt mereu temători, neliniştiți şi lipsiţi de credință 
adevărată, ceea ce arată că nu înțeleg voia lui Dumnezeu. Acum că aveţi o 
oarecare înțelegere, tot veți deveni negativişti şi slabi când se va abate ceva 
asupra voastră în viitor? Veţi fi capabili să practicați adevărul şi să rămâneți 


fermi în mărturia voastră? Veţi fi capabili să vă supuneţi cu adevărat lui 


Dumnezeu? Dacă reuşiți aceste lucruri, veţi avea rațiunea umanității 
normale. Oare acum nu aveţi o oarecare cunoaștere privind firile corupte ale 
omului şi mântuirea şi voia lui Dumnezeu? Aveţi măcar o idee 
aproximativă. Când, într-o bună zi, veţi fi în stare să pătrundeţi în câteva 
realități din toate aspectele adevărului, veți trăi pe deplin umanitatea 


normală. 
Fragmentul 4 


Cea mai importantă parte a urmăririi adevărului este să te concentrezi 
asupra citirii cuvintelor lui Dumnezeu. Câştigul pe care o persoană îl poate 
obține din citirea cuvintelor lui Dumnezeu depinde de abilitatea sa de 
înțelegere. Deşi toată lumea citeşte cuvintele lui Dumnezeu, unii pot 
pricepe adevăratul sens şi găsesc lumină în ele şi, atât timp cât vor citi 
cuvintele lui Dumnezeu, vor câștiga ceva. Totuși, alții nu sunt așa. Ei se 
concentrează doar asupra înţelegerii doctrinelor atunci când citesc cuvintele 
lui Dumnezeu. Rezultatul este că, după câţiva ani de citire a cuvintelor lui 
Dumnezeu, ei înțeleg multe doctrine, dar, cu toate acestea, ori de câte ori 
experimentează probleme, nu le pot rezolva; nimic din ceea ce au învăţat nu 
le este de folos. Ce se întâmplă aici? Chiar dacă toți oamenii citesc 
cuvintele lui Dumnezeu, rezultatele sunt diferite. Cei care iubesc adevărul 
sunt capabili să îl accepte, în timp ce aceia care nu iubesc adevărul nu sunt 
dispuşi să îl accepte, chiar dacă citesc cuvintele lui Dumnezeu. Ei nu vor 
căuta adevărul în cuvintele lui Dumnezeu, indiferent de problemele pe care 
le întâmpină. Oamenii cu puţină experiență pot discuta despre unele lucruri 
practice atunci când citesc cuvintele lui Dumnezeu şi vorbesc despre 
cunoașterea lor practică a adevărului — asta înseamnă înţelegerea 
adevărului. Cei care nu au experiență înțeleg doar sensul propriu al 


cuvintelor lui Dumnezeu şi nu au niciun pic de cunoştinţe şi experiență — 


acest lucru nu poate fi considerat înțelegere a adevărului. Unii conducători 
le spun adesea altora că merg la biserică special pentru a oferi adevărul. 
Este corectă această afirmație? Cuvintele „a oferi adevărul” nu ar trebui 
rostite cu ușurință. Cine deține adevărul? Cine îndrăznește să pretindă că 
furnizează adevărul? Nu este această afirmaţie prea pompoasă? Atunci când 
credeţi în Dumnezeu şi ÎI urmaţi, sunteţi pur şi simplu persoane care 
acceptă şi urmăresc adevărul. Dacă puteţi face acest lucru, este deja destul 
de bine. Chiar dacă o persoană poate să înțeleagă unele adevăruri şi să 
vorbească despre o anumită experiență şi cunoaştere a adevărului, nu se 
poate spune că furnizează adevărul, deoarece nimeni nu deţine adevărul. 
Cum poate fi considerat faptul de a vorbi despre anumite experiențe şi 
cunoştinţe drept furnizarea adevărului? De aceea, conducătorii şi lucrătorii 
pot fi descrişi doar ca realizând lucrarea de udare şi ca fiind responsabili în 
mod specific de intrarea în viaţă a fraților şi surorilor din biserică. Nu se 
poate spune că furnizează adevărul. Chiar dacă o persoană are o oarecare 
statură, tot nu se poate spune că îi aprovizionează pe alții cu adevărul. 
Categoric nu se poate spune asta. Câţi oameni înţeleg adevărul? Oare 
statura unei persoane o face aptă pentru a furniza adevărul? Chiar dacă 
cineva are o anumită experiență și cunoaştere a adevărului, nu se poate 
spune că e capabil să furnizeze adevărul. Categoric nu se poate spune asta, e 
un lucru prea lipsit de rațiune. Unii oameni se mândresc că udă biserica şi 
furnizează adevărul, ca şi cum ar înţelege o mare parte din acesta. Totuși, nu 
sunt capabili să-i discearnă pe conducătorii falși şi antihrişti. Nu este 
aceasta o contradicție? Dacă cineva te întreabă care este adevărul, iar tu 
răspunzi: „Cuvântul lui Dumnezeu este adevărul; adevărul este cuvântul lui 
Dumnezeu”, înţelegi adevărul? Nu poţi rosti decât cuvinte şi doctrine şi nu 
al experienţa şi cunoaşterea a ceea ce este adevărul, așa că nu eşti calificat 


pentru a-l furniza altora. În prezent, toţi cei care slujesc pe post de 


conducători sunt lipsiţi de experienţă; ei au doar puţin calibru și dorința de a 
urmări adevărul. Ei sunt potriviți pentru a fi cultivați şi instruiți şi pot prelua 
conducerea în îndeplinirea îndatoririlor. Chiar dacă pot avea părtăşie despre 
câteva cunoştinţe, cum se poate spune că furnizează adevărul? Majoritatea 
conducătorilor şi lucrătorilor pot vorbi despre câteva cunoştinţe, dar asta nu 
înseamnă că deţin adevărul-realitate. La urma urmei, au ascultat predici 
timp de mulți ani şi au câteva cunoştinţe superficiale; ei sunt dispuși să aibă 
părtăşie despre adevăr şi pot fi oarecum de ajutor altora, dar nu se poate 
spune că furnizează adevărul. Sunt conducătorii şi lucrătorii capabili să 
furnizeze adevărul? Categoric nu. Conducătorii şi lucrătorii predică şi udă 
biserica; cel mai important, ei trebuie să fie capabili să rezolve probleme 
practice, acesta este singurul mod în care pot uda cu adevărat biserica. În 
prezent, majoritatea conducătorilor şi a lucrătorilor încă nu sunt capabili să 
rezolve multe probleme practice. Chiar dacă pot avea părtăşie despre o 
anumită cunoaştere a adevărului, cea mai mare parte din ceea ce spun o 
reprezintă doar cuvinte şi doctrine. Ei nu pot avea părtășie clară despre 
adevărul-realitate, prin urmare, pot ei să rezolve cu adevărat probleme? Cei 
mai mulți conducători şi lucrători au doar o mică abilitate de înţelegere şi 
încă nu au prea multă experienţă practică. Se poate spune că ei înțeleg 
adevărul mai bine şi deţin mai mult din adevărul-realitate decât alții? Nu se 
poate spune acest lucru, ei sunt departe de asta. Unii conducători şi lucrători 
sunt promovați doar în scopul cultivării; li se permite să practice pentru că 
au puţin calibru şi au o oarecare abilitate de înţelegere, iar mediul lor 
familial este potrivit. Faptul de a fi promovați nu înseamnă că aceştia dețin 
adevărul-realitate şi că pot furniza adevărul. Este vorba doar de faptul că 
aceia care urmăresc adevărul obţin luminare şi lumină înaintea celorlalți, 
dar această mică lumină nu se încadrează în adevăr, nu este o parte a 


adevărului, este doar în conformitate cu adevărul. Numai ceea ce 


Dumnezeu exprimă în mod direct este adevărul. Luminarea Duhului Sfânt 
este doar în concordanţă cu adevărul, deoarece Duhul Sfânt îi luminează pe 
oameni în funcție de statura lor. El nu spune adevărul în mod direct 
oamenilor. În schimb, El le dă o lumină pe care aceștia sunt capabili să o 
atingă. Trebuie să înţelegi asta. Dacă o persoană are o anumită înţelegere a 
cuvintelor lui Dumnezeu şi o oarecare cunoaştere dobândită din experienţă, 
se consideră acest lucru adevăr? Nu. Cel mult, ei au o oarecare înţelegere a 
adevărului. Cuvintele de luminare ale Duhului Sfânt nu reprezintă cuvintele 
lui Dumnezeu, nu reprezintă adevărul şi nu sunt adevărul. Cel mult, 
persoana are o oarecare înţelegere a adevărului şi a fost luminată puţin de 
Duhul Sfânt. Dacă o persoană dobândeşte o anumită înţelegere a adevărului 
şi apoi îl furnizează altora, tot ceea ce face este să le furnizeze altora 
înţelegerea şi experiența sa. Nu se poate spune că le furnizează altora 
adevărul. Este în regulă dacă spui că au părtăşie despre adevăr; aceasta este 
o descriere potrivită. De ce spun acest lucru? Pentru că despre ce ai tu 
părtăşie este înțelegerea ta despre adevăr; nu reprezintă adevărul în sine. 
Prin urmare, poţi spune doar că ai părtăşie despre unele înţelegeri şi 
experiențe; cum poţi spune că furnizezi adevărul? Furnizarea lui nu este o 
chestiune simplă. Cine este vrednic să rostească această propoziție? Numai 
Dumnezeu este capabil să le furnizeze oamenilor adevărul. Sunt oamenii 
capabili? Prin urmare, trebuie să vezi clar această chestiune. Nu este vorba 
doar de folosirea unor cuvinte greșite, ci de faptul că încalci şi răstălmăceşti 
faptele. Ceea ce susţii tu este o exagerare. Oamenii pot avea o anumită 
înțelegere şi experienţă faţă de cuvintele lui Dumnezeu, dar nu se poate 
spune că ei dețin adevărul sau că sunt din adevăr. Categoric nu poţi afirma 
acest lucru. Oricât de multă înţelegere ar dobândi oamenii din adevăr, nu se 
poate spune că ei dețin viaţa adevărului, cu atât mai puţin că sunt din 


adevăr. Categoric nu poți afirma acest lucru. Oamenii înţeleg doar o parte 


din adevăr și au puţină lumină și câteva căi de practică. Ei au doar o 
oarecare realitate a supunerii şi o anumită schimbare adevărată. Dar nu se 
poate spune că au dobândit adevărul. Dumnezeu oferă viaţă oamenilor prin 
exprimarea adevărului. De asemenea, Dumnezeu cere ca oamenii să 
înţeleagă adevărul şi să dobândească adevărul pentru a-L sluji şi a-L 
mulțumi. Chiar dacă va veni o zi în care oamenii vor experimenta lucrarea 
lui Dumnezeu până în punctul în care au dobândit adevărul în mod real, tot 
nu se poate spune că ei sunt din adevăr, cu atât mai puţin că deţin adevărul. 
Acest lucru se datorează faptului că, deşi oamenii au mulți ani de 
experiență, există o limită a cantității de adevăr pe care o vor dobândi, iar 
aceasta este una infimă. Adevărul este cel mai profund şi misterios lucru; 
este ceea ce Dumnezeu are și este. Chiar dacă oamenii experimentează 
adevărul în decursul unei vieţi, ceea ce vor câștiga este foarte limitat. 
Oamenii nu vor putea niciodată să dobândească adevărul, să îl înţeleagă sau 
să îl trăiască în totalitate. La asta se referă Dumnezeu atunci când spune că 


oamenii vor fi mereu niște prunci în prezenţa Sa. 


Odată ce vor avea experienţa şi cunoașterea adevărurilor exprimate de 
Dumnezeu, precum şi o înţelegere temeinică a fiecărui aspect al adevărului 
şi odată ce vor putea acționa în conformitate cu adevărul, unii oameni cred 
că vor fi capabili să exprime adevărul. Ei cred că, procedând astfel, vor trăi 
precum Hristos, aşa cum a spus Pavel: „Pentru mine, a trăi este Hristos” 
(Filipeni 1:21). Este corect acest punct de vedere? Nu este aceasta o altă 
îmbrăţişare a controversei „Dumnezeu-om”? Acest lucru este absolut greșit! 
Oamenii trebuie să înțeleagă un lucru: indiferent câtă experienţă şi 
cunoaştere ai despre adevăr sau chiar dacă ai pătruns în adevărul-realitate și 
eşti capabil să te supui orchestrărilor şi rânduielilor lui Dumnezeu şi poți să 
asculți de Dumnezeu și să mărturisești pentru El şi, indiferent cât de elevată 


sau profundă îţi devine intrarea în viață, viaţa ta rămâne totuşi una umană, 


iar un om nu poate deveni niciodată Dumnezeu. Acesta este un fapt de 
netăgăduit pe care oamenii trebuie să-l înţeleagă. Chiar dacă, în cele din 
urmă, ai experienţă şi o înţelegere a fiecărui aspect al adevărului şi Îl laşi pe 
Dumnezeu să te orchestreze şi devii o persoană desăvârșită, tot nu se poate 
spune că eşti din adevăr. Chiar dacă poţi vorbi de adevărate mărturii despre 
experienţe, asta nu înseamnă că poţi exprima adevărul. În trecut, în cadrul 
grupurilor religioase se obişnuia să se spună că cineva avea „viaţa lui 
Hristos în el”. Aceasta este o afirmaţie eronată şi vagă. Deşi oamenii nu mai 
spun acest lucru, înţelegerea lor cu privire la această chestiune rămâne 
neclară. Unii oameni gândesc: „Din moment ce am obținut adevărul şi este 
în noi, îl deținem și îl avem în inimile noastre şi suntem, de asemenea, 
capabili să-l exprimăm.” Nu este și acest lucru greșit? Oamenii vorbesc 
adesea despre faptul că deţin sau nu adevărul, ceea ce se referă în principal 
la faptul că au sau nu experienţă și cunoaştere a adevărului şi că pot sau nu 
pot practica în conformitate cu adevărul. Toată lumea experimentează 
adevărul, dar starea pe care o resimte fiecare persoană este diferită. Ceea ce 
dobândeşte fiecare persoană din adevăr este, de asemenea, diferit. Dacă ar fi 
să combini experienţa şi înțelegerea tuturor, tot nu ar reflecta pe deplin 
esenţa adevărului. lată cât de profund şi de tainic este adevărul! De ce spun 
că tot ceea ce ai dobândit şi toată înțelegerea ta nu poate lua locul 
adevărului? După ce oamenii te vor auzi că ai părtășie despre o parte din 
experienţa și înțelegerea ta, ei o vor înțelege şi nu vor avea nevoie să 
experimenteze mult timp pentru a o pricepe și dobândi complet. Chiar dacă 
este vorba de ceva puţin mai profund, nu vor avea nevoie de mulți ani de 
experiență. Dar, în ceea ce priveşte adevărul, oamenii nu îl vor experimenta 
pe deplin în întreaga lor viață. Chiar dacă îi vei aduna pe toți laolaltă, tot nu 
îl vor fi experimentat în întregime. După cum poţi vedea, adevărul este prea 


profund și tainic. Cuvintele nu pot să explice adevărul în profunzime. 


Adevărul exprimat prin limbajul uman este veridicitate pentru oameni. 
Oamenii nu vor putea niciodată să experimenteze şi să trăiască pe deplin 
adevărul. Acest lucru se întâmplă deoarece, chiar dacă oamenii ar trăi 
câteva mii de ani, ei nu ar experimenta complet nici măcar un singur 
element al adevărului. Indiferent câți ani vor experimenta oamenii, adevărul 
pe care îl înţeleg şi îl dobândesc va fi în continuare limitat. Se poate spune 
că adevărul este izvorul veşnic de viaţă al umanităţii. Dumnezeu este sursa 


adevărului, iar pătrunderea în adevărurile-realități este o misiune nesfârşită. 


Adevărul este viaţa lui Dumnezeu Însuși; reprezintă firea Sa, esenţa 
Lui şi ceea ce are El şi ce este. Dacă spui că, având o oarecare experienţă şi 
câteva cunoștințe, deţii, prin urmare, adevărul, atunci înseamnă că ai atins 
sfinţemia? De ce mai dezvălui corupţie? De ce nu poți discerne între 
diferitele tipuri de oameni? De ce nu poţi mărturisi pentru Dumnezeu? 
Chiar dacă înţelegi unele adevăruri, Îl poţi reprezenta pe Dumnezeu? Poţi să 
trăieşti firea lui Dumnezeu? Este posibil să ai o oarecare experienţă şi 
cunoaştere cu privire la un anumit aspect al unui adevăr și este posibil să 
faci puţină lumină prin discursul tău, dar ceea ce poți oferi oamenilor este 
extrem de limitat şi nu poate dura mult. Acest lucru se întâmplă din cauza 
faptului că înțelegerea ta şi lumina pe care ai obținut-o nu reprezintă esența 
adevărului şi nu reprezintă întregul adevăr. Reprezintă doar o latură sau un 
mic aspect al adevărului, este doar un nivel care poate fi atins de ființele 
umane şi este încă departe de esența adevărului. Acest pic de lumină, 
luminare, experienţă și cunoaștere nu poate lua niciodată locul adevărului. 
Chiar dacă toți oamenii ar obține unele rezultate experimentând un adevăr și 
chiar dacă toate experienţele și cunoştinţele lor ar fi puse laolaltă, nu ar fi 
suficient pentru a acoperi întregimea şi esența unui singur rând din acest 
adevăr. S-a spus în trecut: „Rezum acest lucru cu un aforism pentru lumea 


umană: printre oameni, nu există niciunul care să Mă iubească.” Această 


propoziţie este adevărul, adevărata esenţă a vieții, un lucru de maximă 
profunzime şi o expresie a lui Dumnezeu Însuși. După trei ani de 
experiență, s-ar putea să ai puţină înțelegere superficială, iar după şapte sau 
opt ani, s-ar putea să ai puţin mai multă înţelegere, dar această înțelegere nu 
poate lua niciodată locul acestui rând din adevăr. După doi ani, altcineva 
poate avea puţină înțelegere sau ceva mai multă înţelegere după zece ani 
sau o înțelegere relativ mare după o viață, dar înţelegerea voastră comună 
nu poate lua locul acestui rând din adevăr. Indiferent cât de multă percepție, 
lumină, experiență sau cunoaştere ați avea voi doi în comun, ele nu vor 
putea niciodată să ia locul acestui rând din adevăr. Adică, viața umană este 
întotdeauna viață umană și, indiferent de modul în care cunoştinţele tale se 
conformează adevărului, voii lui Dumnezeu sau cerințelor Sale, ele nu pot 
să ia niciodată locul adevărului. A spune că oamenii dețin adevărul 
înseamnă că oamenii îl înțeleg cu adevărat, trăiesc câteva dintre realitățile 
cuvântului lui Dumnezeu, au o oarecare cunoaștere reală a lui Dumnezeu și 
pot să-L preamărească şi să mărturisească pentru El. Cu toate acestea, nu se 
poate spune că oamenii dețin deja adevărul, deoarece adevărul este prea 
profund. Un singur rând din cuvântul lui Dumnezeu le poate lua oamenilor 
o viață întreagă pentru a-l experimenta şi, chiar şi după mai multe 
experiențe de o viață sau de mii de ani, nici măcar un singur rând din 
cuvântul lui Dumnezeu nu poate fi experimentat pe deplin. Este clar că 
procesul de înţelegere a adevărului şi de cunoaştere a lui Dumnezeu este 
într-adevăr nesfârșit şi că există o limită pentru cât de mult din adevăr pot 
înţelege oamenii de-a lungul unei experiențelor de o viaţă. Unii oameni 
spun că deţin adevărul de îndată ce înţeleg sensul textual al cuvântului lui 
Dumnezeu. Nu este asta o prostie? Atât în ceea ce priveşte lumina, cât și 
cunoașterea, există o chestiune de profunzime. Adevărurile-realități în care 


poate pătrunde o persoană pe parcursul unei vieți de credinţă sunt limitate. 


Prin urmare, doar pentru că deţii o oarecare cunoaştere şi lumină nu 
înseamnă că deții adevărurile-realități. Principalul lucru la care trebuie să te 
uiţi este dacă această lumină şi cunoaştere ating esenţa adevărului. Acesta 
este cel mai important lucru. Unii oameni simt că deţin adevărul atunci când 
pot face lumină sau pot oferi puţină înțelegere superficială. Acest lucru îi 
face fericiți, aşa că devin îngâmfaţi şi vanitoşi. De fapt, ei sunt încă departe 
de a pătrunde în adevărul-realitate. Ce adevăr dețin oamenii? Pot oamenii 
care deţin adevărul să cadă oricând şi oriunde? Când oamenii deţin 
adevărul, cum mai pot ei să-L sfideze şi să-L trădeze pe Dumnezeu? Dacă 
pretinzi că deţii adevărul, aceasta dovedeşte că înlăuntrul tău este viaţa lui 
Hristos — atunci acest lucru este îngrozitor! Tu ai devenit Domnul, ai 
devenit Hristos? Aceasta este o afirmaţie absurdă și este în întregime intuită 
de oameni; ţine de noţiunile şi închipuirile umane şi nu este o poziţie 


sustenabilă în faţa lui Dumnezeu. 


Atunci când vorbim despre oameni care înţeleg adevărul şi care îl 
trăiesc drept viață a lor, la ce se referă această „viață”? Înseamnă că 
adevărul domină în inimile lor, înseamnă că sunt capabili să trăiască după 
cuvintele lui Dumnezeu și înseamnă că ei au adevărata cunoaștere a 
cuvintelor lui Dumnezeu şi o înțelegere autentică a adevărului. Când 
oamenii au această viață nouă în ei, acest lucru se realizează în totalitate 
prin practicarea şi experimentarea cuvintelor lui Dumnezeu. Este un lucru 
construit pe temelia adevărului cuvintelor lui Dumnezeu și e dobândit prin 
faptul că ei trăiesc pe tărâmul adevărului; tot ceea ce conţine viața 
oamenilor sunt cunoștințele şi experienţa lor cu privire la adevăr. Acestea 
reprezintă temelia ei şi viaţa lor nu depăşeşte această sferă; aceasta este 
viaţa la care se face referire când se vorbeşte despre dobândirea adevărului 
şi a vieţii. A fi capabili să trăiască prin adevărul cuvintelor lui Dumnezeu 


nu înseamnă că viața adevărului este în oameni, și nici că, deţinând 


adevărul ca viaţă a lor, oamenii devin adevărul, iar viaţa lor interioară 
devine viaţa adevărului; să nu mai vorbim de faptul că sunt adevărul şi 
viaţa. În cele din urmă, viaţa lor este tot cea a unui om. Dacă poţi să trăieşti 
după cuvintele lui Dumnezeu şi să deții cunoaşterea adevărului, dacă 
această cunoaştere se înrădăcinează în tine şi devine viaţa ta, iar adevărul pe 
care l-ai dobândit prin experienţă devine temelia existenţei tale, dacă trăieşti 
după aceste cuvinte ale lui Dumnezeu şi nimeni nu poate schimba acest 
lucru, iar Satana nu te poate induce în eroare, nici corupe, atunci vei fi 
dobândit adevărul şi viața. Adică, viaţa ta doar conţine adevărul, mai exact, 
înţelegerea, experimentarea şi priceperea adevărului — şi, indiferent ce faci, 
îți vei trăi viața potrivit acestor lucruri şi nu vei depăși sfera lor. Asta 
înseamnă să deții realitatea adevărului, iar Dumnezeu vrea în cele din urmă 
să câştige astfel de oameni cu lucrarea Lui. Însă, indiferent cât de bine 
înţeleg oamenii adevărul, esenţa lor este tot una a umanităţii şi nu este deloc 
comparabilă cu esenţa lui Dumnezeu. Acest lucru se întâmplă deoarece ei 
nu pot niciodată să experimenteze tot adevărul şi pentru că le este imposibil 
să trăiască adevărul pe deplin; pot să trăiască doar fărâma extrem de 
limitată din adevăr ce poate fi dobândită de către oameni. Cum ar putea ei 
atunci să se transforme în Dumnezeu? Dacă Dumnezeu ar desăvârși 
personal un grup de oameni în zei mai mari şi zei mai mici, nu ar fi haos? În 
plus, un astfel de lucru este imposibil și absurd — este ideea ridicolă a 
omului. Dumnezeu a creat cerul, pământul şi toate lucrurile, iar apoi l-a 
creat pe om, pentru ca omul să se supună şi să I se închine. Crearea omului 
de către Dumnezeu a fost cel mai semnificativ act. Dumnezeu l-a creat doar 
pe om; El nu a creat zei. Dumnezeu lucrează sub forma întrupării, dar acest 
lucru nu este acelaşi cu a fi creat un zeu. Dumnezeu nu S-a creat pe Sine; El 
are propria Sa esenţă, iar aceasta este imuabilă. Oamenii nu-L cunosc pe 


Dumnezeu, așa că ar trebui să citească mai mult din cuvintele Sale; oamenii 


pot înţelege adevărul dacă îl caută des. Oamenii nu ar trebui să vorbească 
prostii bazate pe imaginaţia lor. Dacă vei avea un pic de experienţă cu 
privire la cuvintele lui Dumnezeu şi vei trăi prin experimentarea şi 
cunoaşterea autentică a adevărului, atunci cuvintele lui Dumnezeu vor 
deveni treptat viaţa ta. Cu toate acestea, încă nu poţi spune că adevărul este 
viața ta sau că ceea ce exprimi tu este adevărul; dacă astfel este opinia ta, 
atunci greșeşti. Dacă ai doar o oarecare experienţă cu privire la un anumit 
aspect al adevărului, poate aceasta să reprezinte în sine că deții adevărul? 
Poate fi acest lucru considerat dobândirea adevărului? Poţi explica în 
detaliu adevărul? Poţi să descoperi, din adevăr, firea lui Dumnezeu şi ceea 
ce are Dumnezeu şi ceea ce este? Dacă aceste efecte nu sunt atinse, acest 
lucru demonstrează faptul că a experimenta doar un anumit aspect al 
adevărului nu poate fi considerat că ai înţeles realmente adevărul, sau că Îl 
cunoşti pe Dumnezeu, cu atât mai puţin se poate spune că ai câștigat 
adevărul. Fiecare în parte are experiență doar cu un aspect şi o arie a 
adevărului; fiecare îl experimentează în cadrul sferei sale limitate de acţiune 
şi nu poate ajunge la toate nenumăratele aspecte ale adevărului. Pot oamenii 
să trăiască înţelesul inițial al adevărului? Cât de mult reprezintă bucăţica ta 
de experiență? Doar un singur grăunte de nisip pe o plajă; o picătură 
stingheră de apă în ocean. Prin urmare, oricât de preţioase ar fi acele 
cunoştinţe şi acele sentimente pe care le-ai dobândit din experienţele tale, 
ele tot nu pot fi considerate drept adevăr. Nu se poate spune decât că sunt în 
acord cu adevărul. Adevărul vine de la Dumnezeu, iar înţelesul lăuntric și 
realitățile adevărului acoperă o gamă foarte largă şi nimeni nu poate să o 
pătrundă sau să o combată. Atât timp cât ai o înţelegere reală a adevărului şi 
a lui Dumnezeu, vei înţelege unele adevăruri; nimeni nu va putea combate 
aceste înţelegeri reale, iar mărturiile care conţin adevărurile-realităţi sunt 


sustenabile pentru totdeauna. Dumnezeu îi aprobă pe cei care deţin 


adevărurile-realități. Atât timp cât urmăreşti adevărul şi te poţi baza pe 
Dumnezeu pentru a experimenta cuvintele Sale și poți accepta adevărul ca 
fiind viaţa ta, indiferent de mediul în care te afli, atunci vei avea o cale, vei 
fi capabil să supravieţuieşti şi vei obține aprobarea lui Dumnezeu. Chiar 
dacă puţinul câștigat de oameni este în acord cu adevărul, nu se poate spune 
că acesta este adevărul, cu atât mai puţin se poate spune că au dobândit 
adevărul. Puţina lumină pe care au obținut-o oamenii este potrivită doar 
pentru ei înşişi sau pentru alții dintr-un anumit domeniu, dar nu ar fi 
potrivită în altele. Indiferent cât este de profundă experienţa unei persoane, 
încă e atât de limitată, iar experienţa sa nu va atinge niciodată profunzimile 
adevărului. Lumina unei persoane și înțelegerea unei persoane nu pot fi 


niciodată comparate cu adevărul. 


Atunci când oamenii au o oarecare experiență a cuvintelor lui 
Dumnezeu, când înțeleg unele adevăruri și un pic din voia lui Dumnezeu, 
când au o anumită cunoaștere a lui Dumnezeu, iar firea lor a suferit o mică 
schimbare şi a fost curăţită, se poate spune că reprezintă în continuare o 
persoană, o ființă umană creată, dar acesta este exact tipul de persoană 
normală pe care Dumnezeu doreşte să o obțină. Aşadar, ce fel de persoană 
eşti tu? Unii oameni spun: „Sunt o persoană care deţine adevărul.” Nu ar fi 
potrivit să spunem asta. Poţi spune doar: „Sunt o persoană care a fost 
coruptă de Satana și care a experimentat judecata și mustrarea cuvintelor lui 
Dumnezeu. Am înţeles în cele din urmă adevărul, iar firea mea coruptă a 
fost curăţită. Sunt doar o persoană care a fost mântuită de Dumnezeu.” 
Dacă ai spune: „Sunt o persoană care deține adevărul. Am experimentat 
toate cuvintele lui Dumnezeu şi le-am înţeles pe toate. Cunosc semnificația 
a tot ceea ce spune Dumnezeu, precum şi contextul și circumstanţele în care 
au fost rostite acele cuvinte. Știu totul. Nu înseamnă asta că dețin 


adevărul?”, atunci te-ai înşela din nou. Faptul că ai o anumită experienţă cu 


privire la cuvintele lui Dumnezeu și că ai dobândit o anumită lumină din ele 
nu face din tine o persoană care deține adevărul. Cei care pot doar să 
înţeleagă şi să discute unele doctrine sunt și mai puţin calificaţi pentru a 
face o astfel de afirmaţie. Oamenii trebuie să înțeleagă clar ce poziție ar 
trebui să adopte o persoană în faţa lui Dumnezeu și în fața adevărului, ce 
sunt oamenii, ce este viaţa din interiorul omului şi ce este viața lui 
Dumnezeu. Oamenii trebuie să înţeleagă care este esenţa omului. După ce 
au experimentat lucrarea lui Dumnezeu timp de câteva zile și au înţeles 
câteva cuvinte şi doctrine, unii oameni simt că dețin adevărul. Aceștia sunt 
cei mai aroganţi oameni şi sunt lipsiţi de rațiune. Este necesar să disecăm 
această chestiune pentru ca oamenii să se înţeleagă cu adevărat pe ei înşişi 
ŞI să ajungă să cunoască omenirea și pentru ca să înțeleagă ce este omenirea 
coruptă, ce nivel pot atinge oamenii după ce sunt în cele din urmă 
desăvârşiți şi care este modul adecvat de a li se adresa şi de a-i numi. 
Oamenii ar trebui să cunoască aceste lucruri şi să nu se complacă în 
născociri pline de fantezie. Este mai bine ca oamenii să fie mai realiști în 
modul în care se comportă, în acest fel vor fi un pic mai pragmatici. Unii 
oameni care cred în Dumnezeu îşi urmăresc mereu propriile visuri şi doresc 
să trăiască întotdeauna viaţa şi chipul lui Dumnezeu. Este acest lucru 
realist? Oamenii vor întotdeauna să aibă viaţa lui Dumnezeu — nu este 
acesta un lucru periculos? Este ambiția arogantă a oamenilor și este la fel ca 
ambiția arogantă a Satanei. Unii oameni, după ce au lucrat în biserică o 
perioadă de timp, încep să gândească: „După ce marele balaur roşu cade de 
la putere, ar trebui să devenim regi şi să exercităm puterea? Câte oraşe ar 
trebui să controleze fiecare dintre noi?” Dacă o persoană poate dezvălui 
astfel de lucruri este teribil. Oamenilor care nu au experienţă le place să 
vorbească despre doctrine şi să se complacă în fantezii. Şi, pe măsură ce o 


fac, se simt chiar inteligenţi, de parcă ar fi obținut succes în credinţa lor în 


Dumnezeu, de parcă ar trăi ca Hristos şi ca Dumnezeu. Cu toții sunt 
discipoli ai lui Pavel şi merg pe calea lui. Dacă rămân nepocăiţi, toți aceşti 


oameni vor deveni antihriști şi vor suferi o pedeapsă severă. 
Fragmentul 5 


În ceea ce priveşte aceste cuvinte rostite de Dumnezeu, atunci când le 
ascultați, le comparaţi cu voi înşivă sau doar le ascultați ca pe o doctrină, le 
procesați în mintea voastră până le înţelegeți sensul şi atât? Ce fel de 
atitudine şi intenții aveţi atunci când le ascultați? Dacă înțelegeţi cu 
adevărat ceea ce a spus Dumnezeu — că aceia care nu practică adevărul vor 
fi eliminaţi; că aceia care nu practică adevărul nu sunt buni, ci răi în ochii 
lui Dumnezeu — atunci ar trebui să reflectaţi asupra voastră şi să vedeţi care 
dintre acțiunile voastre nu practică adevărul şi care dintre metodele și 
atitudinile voastre sunt văzute de Dumnezeu ca manifestări ale nepracticării 
adevărului. Aţi încercat vreodată să pătrundeți aceste aspecte? Aţi reflectat 
asupra voastră? Nu este suficient doar să citiți cuvintele lui Dumnezeu, 
aruncând în pripă o privire; trebuie să le contemplati, să reflectați asupra 
propriei persoane şi să faceţi o comparaţie între propriile gânduri şi acţiuni 
şi cuvintele de expunere ale lui Dumnezeu şi să obţineţi cunoașterea de sine 
— numai în acest fel puteţi avea pocăință și schimbare autentice. Dacă citiți 
cuvintele lui Dumnezeu, dar nu cugetați la ele și nu reflectați asupra 
voastră, concentrându-vă în schimb doar la înţelegerea doctrinei, atunci 
credinţa voastră în Dumnezeu nu va avea nicio intrare în viață, iar voi nu 
veți suferi nicio transformare reală. De aceea este esențial să cugetaţi, să 
căutaţi adevărul şi să reflectaţi asupra voastră atunci când citiți cuvintele lui 
Dumnezeu. Ce sunt cuvintele lui Dumnezeu? Ele sunt realitatea tuturor 
lucrurilor pozitive, sunt adevărul, sunt calea, sunt viața dăruită de 


Dumnezeu oamenilor. Cuvintele lui Dumnezeu nu sunt doctrină, nu sunt 


slogane, nu sunt un tip de teorie, nici cunoştinţe filozofice; sunt, mai 
degrabă, adevărul pe care oamenii trebuie să-l înțeleagă şi să-l dobândească 
şi viaţa pe care trebuie să o obţină. Prin urmare, cuvintele lui Dumnezeu 
sunt strâns legate de viața oamenilor şi de viaţă în sine, de calea pe care 
oamenii ar trebui să meargă, de finalul şi destinația lor. Dacă cineva înţelege 
în mod real adevărul şi l-a dobândit, totul se va schimba la ei în funcție de 
asta. Dacă cineva nu poate să înțeleagă adevărul niciodată sau să trăiască 
după cuvintele lui Dumnezeu, nu este posibil să realizeze o schimbare 
autentică sau să câştige aprobarea lui Dumnezeu. Finalul şi destinația acelei 
persoane pot fi doar pierzania şi distrugerea. lată cât de importante sunt 
pentru oameni cuvintele lui Dumnezeu şi adevărul pe care îl exprimă El. 
Dacă vei citi cuvintele lui Dumnezeu, dar nu le vei contempla, nu vei 
reflecta asupra ta sau nu le vei raporta la problemele și dificultățile tale 
reale, atunci tot ceea ce vei putea pricepe va fi doar superficial şi nu va fi 
posibil să înţelegi adevărul sau să pricepi voia lui Dumnezeu. Prin urmare, 
trebuie să înveți cum să contempli cuvintele lui Dumnezeu, pentru a 
înţelege adevărul. Acest lucru este crucial. Există multe modalități de a 
contempla cuvintele lui Dumnezeu: le poţi citi în tăcere și te poţi ruga în 
inima ta, căutând luminarea şi iluminarea de la Duhul Sfânt; poţi, de 
asemenea, să ai părtăşie şi să te rogi-citeşti în compania celor care urmăresc 
adevărul; și, desigur, poți integra părtăşii şi predici în contemplarea ta 
pentru a-ţi adânci înţelegerea și aprecierea cuvintelor lui Dumnezeu. Căile 
sunt multe și variate. Pe scurt, dacă citind cuvintele lui Dumnezeu, cineva 
doreşte să dobândească o înțelegere a acestora, atunci este crucial să 
contempli și să te rogi-citeşti cuvintele lui Dumnezeu. Scopul de a te ruga- 
citi cuvintele lui Dumnezeu nu e să le poți recita şi nici să le întipăreşti în 
memorie; mai degrabă, e să câştigi o înțelegere exactă a acestor cuvinte 


după ce le-ai citit rugându-te şi le-ai contemplat și să cunoşti semnificația 


acestor cuvinte rostite de Dumnezeu, precum şi intenția Sa. E să găsești în 
ele calea de practică şi să te înfrânezi de la a te întoarce la propria-ţi cale. În 
plus, este să poți avea discernământ despre toate tipurile de stări şi tipurile 
de oameni expuse în cuvintele lui Dumnezeu şi să poţi trata fiecare tip de 
persoană conform principiilor, evitând, în același timp, să te rătăcești. Odată 
ce ai învăţat cum să te rogi-citeşti şi să contempli cuvintele lui Dumnezeu, 
şi faci asta des, numai atunci cuvintele lui Dumnezeu pot să prindă rădăcini 


în inima ta şi să devină viaţa ta. 
Fragmentul 6 


În zilele de pe urmă, Creatorul a rostit public toate aceste cuvinte și a 
dezvăluit tot soiul de oameni. Acum, oameni de tot felul înfruntă adevărul, 
adevărata cale şi cuvântările Creatorului şi tot soiul de voci şi opinii sunt 
revelate; unele gânduri şi opinii înclină spre deformare, unele sunt 
neprihănite de sine şi arogante, unele sunt conservatoare, adepte ale culturii 
tradiționale şi putrede, iar multe sunt stupide şi ignorante. Ba chiar există 
unii oameni care urăsc şi sunt ostili față de adevăr, care se năpustesc cu 
frenezie, ca niște câini turbaţi, judecând la întâmplare şi condamnând în 
mod arbitrar adevărul şi lucrurile pozitive. Ei judecă şi condamnă în mod 
arbitrar orice lucru pozitiv şi expresie a adevărului, nefăcând niciun efort de 
a discerne dacă e corect sau greşit ori dacă acesta conţine adevărul. Aceşti 
indivizi oameni sunt animale și diavoli. Când se confruntă cu adevărul și cu 
adevărata cale, oamenii au multe opinii diferite, care dezvăluie şi dau în 
vileag urâţenia satanică a minţii lor obtuze, a încăpăţânării, intransigenţei și 
aroganţei lor. Trebuie să învățați să aveţi discernământ, să vă extindeţi 
perspectiva din acest lucru, căutând totodată o parte din adevăr. Dacă aceste 
lucruri sunt dezvăluite în cei care nu cred şi nu au acceptat lucrarea lui 


Dumnezeu din zilele de pe urmă, atunci voi manifestați aceste lucruri? 


Uneori modul în care le manifestaţi e diferit şi modul în care le spuneţi e 
diferit, dar, de fapt, dezvăluiți aceleași firi ca non-credincioșii. Este similar 
modului în care, atunci când unii oameni Îl acceptă pe Domnul Isus, cred că 
oricine de pe pământ care nu-L acceptă pe Domnul Isus e inferior. Ei cred 
că, întrucât au acceptat mântuirea crucii Domnului Isus, sunt persoane 
superioare şi desconsideră pe toată lumea. Ce fel de fire e aceasta? Sunt 
lipsiți de perspectivă; sunt prea înguști la minte şi sunt extrem de aroganți și 
neprihăniți de sine. Văd că alții dezvăluie firi corupte, dar nu văd că și ei 
dezvăluie aceleaşi firi corupte. Așadar, voi manifestații aceste lucruri? Cu 
siguranță că da, deoarece toate firile corupte ale omului sunt exact la fel şi 
doar datorită lucrării şi mântuirii lui Dumnezeu, a necesităților lucrării Sale 
sau a predestinării Sale există o deosebire în naturile-esenţe, lucrurile pe 
care le urmăresc şi aspirațiile fiecărui tip de persoană. Unii oameni nu au 
deloc inimă sau spirit. Sunt oameni morți și bestii care nu înțeleg credinţa. 
Aceştia sunt cei mai josnici din întreaga omenire şi nu pot fi consideraţi 
umani. Cei care acceptă noua lucrare a lui Dumnezeu au mai multă 
înţelegere a adevărului, perspectiva şi înţelegerea lui Dumnezeu de către ei 
sunt mai mari şi teoriile şi opiniile lor sunt la un nivel mai înalt. Aşa cum 
cei care cred în creștinism au o mai mare înţelegere a lui Dumnezeu şi o 
mai bună cunoaştere a creațiilor şi lucrării Creatorului decât credincioșii în 
Iahve supuşi legii, tot așa cei care acceptă a treia etapă a lucrării au o mai 
bună înţelegere a lui Dumnezeu decât credincioşii în creştinism. Întrucât 
fiecare etapă a lucrării lui Dumnezeu este mai înaltă decât cea dinainte, de 
aici decurge că, la rândul ei, înţelegerea oamenilor va deveni negreșit din ce 
în ce mai mare. Dar, dacă priveşti lucrurile altfel, firile corupte pe care le 
dezvăluiți după ce acceptaţi această etapă a lucrării sunt aceleaşi în esență 
ca firile corupte pe care le dezvăluie cei din religie. Singura deosebire este 


că voi aţi acceptat deja această etapă a lucrării, aţi ascultat multe predici, aţi 


înţeles multe adevăruri, ați dobândit o înţelegere adevărată a naturii-esenţei 
voastre şi v-aţi schimbat efectiv în unele moduri prin acceptarea și 
practicarea adevărului. Prin urmare, când priviţi din nou comportamentul 
afişat de cei din religie, credeţi că sunt mai corupți decât voi. Dar, de fapt, 
dacă ați fi puşi unii lângă alții, ați vedea că atitudinile oamenilor faţă de 
Dumnezeu şi adevăr sunt aceleaşi; vă purtaţi cu toții potrivit noțiunilor, 
închipuirilor şi preferințelor voastre, iar firile voastre corupte sunt la fel. 
Dacă ei ar accepta această etapă a lucrării, ar asculta aceste predici și ar 
înţelege aceste adevăruri, atunci n-ar fi mare deosebire între voi şi ei. Ce 
puteți vedea din această chestiune? Puteţi vedea că adevărul îi schimbă pe 
oameni, că aceste cuvinte rostite de Dumnezeu şi aceste predici predicate de 
El sunt mântuirea întregii omeniri şi sunt lucruri de care are nevoie toată 
omenirea. Nu sunt menite să mulțumească doar oamenii dintr-un anumit 
grup, etnie, categorie sau culoare a pielii. Toată omenirea a fost coruptă de 
Satana şi are firi satanice. Nu este mare deosebire în ceea ce priveşte 
esenţele lor corupte; doar culoarea pielii, etnia, mediul şi sistemul social în 
care au crescut oamenii sunt diferite sau există uşoare deosebiri în cultura 
lor tradițională, mediul şi educația pe care au primit-o. Dar acestea sunt 
doar aparenţe exterioare — toată omenirea a fost coruptă de acelaşi Satana, 
iar natura-esenţa sa este la fel. Prin urmare, aceste cuvinte pe care le 
rosteşte Dumnezeu şi această lucrare pe care o săvârşeşte El nu sunt 
îndreptate spre oameni dintr-un anumit grup etnic sau o anumită ţară, ci 
spre toată omenirea. Chiar dacă există deosebiri în cultura și mediul 
diferitelor etnii sau deosebiri în educația pe care au primit-o, firile lor 
corupte sunt exact la fel în ochii lui Dumnezeu. Așadar, chiar dacă o etapă a 
lucrării Sale este realizată într-un loc, ea produce schimbări peste tot şi se 
aplică întregii omeniri; poate mântui şi aproviziona toată omenirea. Unii 


oameni spun: „Europenii și oamenii din alte ţări nu sunt descendenți ai 


marelui balaur roşu, deci nu este impropriu ca Dumnezeu să spună că 
întreaga omenire e profund coruptă?” Sunt corecte aceste cuvinte? (Nu, nu 
sunt. Toată omenirea are aceeași natură-esență care a fost coruptă de 
Satana.) Aşa este — „descendenţii marelui balaur roşu” este doar un nume 
pentru oamenii dintr-o etnie; nu înseamnă că oamenii care poartă acest 
nume şi cei care nu poartă acest nume au esențe diferite. De fapt, esențele 
lor sunt tot aceleaşi. Toată omenirea zace sub mâna celui rău; cu toţii au fost 
corupți de Satana și naturile-esenţe corupte ale lor sunt exact la fel. Acum, 
când chinezii aud aceste cuvinte rostite de Dumnezeu, se răzvrătesc şi se 
împotrivesc; au noțiuni şi închipuiri; acestea sunt lucrurile pe care le 
manifestă. Când aceste cuvinte sunt repetate oamenilor de altă etnie, şi ei 
manifestă închipuiri, noțiuni, răzvrătire, aroganță, neprihănire de sine şi 
chiar împotrivire — este exact la fel. Toată omenirea, indiferent de etnie şi de 
contextul cultural, dă dovadă de nimic altceva decât de comportamentul 


oamenilor corupți pe care îl expune Dumnezeu. 


Firile corupte sunt comune întregii omeniri; sunt toate la fel, cu mai 
multe asemănări decât deosebiri și fără vreo distincție evidentă. Aceste 
cuvinte pe care le rosteşte Dumnezeu şi adevăruri pe care le exprimă El nu 
mântuiesc doar o etnie, o ţară sau un grup de oameni — Dumnezeu 
mântuieşte toată omenirea. Ce vă arată asta? Există cineva din rasa umană 
care nu a suferit corupția Satanei şi face parte din altă categorie sau clasă de 
oameni? Există cineva care nu e supus suveranității lui Dumnezeu? (Nu, nu 
există.) Care este însemnătatea acestor cuvinte pe care le rostesc? 
Dumnezeu este suveran peste întreaga omenire şi toată omenirea a fost 
creată de un singur Dumnezeu. Indiferent de grupul etnic, de tipul de om 
sau de cât de competenţi sunt, toţi au fost creaţi de Dumnezeu. În ochii 
omului, unii oameni sunt diferiți de ceilalți și sunt superiori, dar în ochiu lui 


Dumnezeu, sunt cu toții la fel; fiecare om este la fel în ochii lui Dumnezeu. 


Unde se vede acest lucru? Deosebirile privind culoarea pielii şi limba sunt 
simple aparențe, dar firile corupte şi naturile-esenţe ale oamenilor sunt la 
fel; așa stau lucrurile în realitate. Cuvintele lui Dumnezeu pot obţine 
rezultate când se confruntă cu orice oameni care au o fire coruptă satanică. 
Ele vizează firile corupte ale oamenilor şi pot înlătura toate firile corupte 
ale omenirii. Aceasta arată că toate cuvintele lui Dumnezeu sunt adevărul și 
pot aproviziona, curăți și mântui omenirea; acest lucru nu poate fi tăgăduit. 
Acum, cuvintele pe care le exprimă Dumnezeu în zilele de pe urmă s-au 
răspândit deja în toate ţările şi etniile lumii — aceasta e realitatea! Și care a 
fost reacția omului? (Au fost tot soiul de reacții.) Şi ce indică sau reflectă 
toate aceste feluri de reacții despre esența omului? Ele arată că natura- 
esență a omului este aceeași, reacțiile lor sunt la fel ca ale fariseilor şi 
evreilor atunci când Domnul Isus a venit să lucreze: oamenii au o aversiune 
față de adevăr, sunt plini de închipuiri și noţiuni despre Dumnezeu, iar 
credinţa lor în El există în închipuiri şi noțiuni iluzorii. Omenirea în 
ansamblu nu-L cunoaște pe Dumnezeu şi I se împotriveşte. La auzul 
cuvintelor Sale, prima reacţie a oamenilor sau lucrurile din natura-esenţa 
personală pe care le dezvăluie în mod natural sunt împotrivirea şi ostilitatea 
faţă de Dumnezeu; aceasta e ceva ce au cu toții în comun. Când se 
confruntă cu adevărurile exprimate de Dumnezeu, toate vocile şi opiniile lor 
negative izvorăsc din natura-esența omenirii corupte şi sunt reprezentative 
pentru această rasă umană. Noţiunile și închipuirile lor sunt aceleași ca 
noțiunile şi închipuirile pe care preoţii cei mai de seamă, scribii şi fariseii 
le-au avut despre Dumnezeu când a venit Domnul Isus; ele nu s-au 
schimbat. Cei din religie au purtat crucea timp de 2.000 de ani, dar rămân la 
fel, fără nici cea mai mică schimbare. Când oamenii nu au dobândit 
adevărul, acestea sunt lucrurile pe care le afişează în mod natural şi care 


emană din ei inerent, aceasta fiind atitudinea lor față de Dumnezeu. Așadar, 


dacă o persoană crede în Dumnezeu, dar nu urmăreşte adevărul, poate firea 
ei coruptă să fie rezolvată? (Nu poate.) Indiferent de cât timp crede, nu va fi 
capabilă să rezolve problema firii sale corupte dacă nu urmăreşte adevărul. 
Acum două mii de ani, fariseii s-au împotrivit şi L-au condamnat frenetic pe 
Domnul Isus şi L-au răstignit pe cruce. Acum, pastorii, prezbiterii, preoţii şi 
episcopii din lumea religioasă încă se împotrivesc şi Îl condamnă frenetic 
pe Dumnezeu întrupat, întocmai cum au făcut fariseii. Dacă cineva s-ar 
duce printre ei şi ar mărturisi că Dumnezeu este întrupat, ar fi arestat şi 
executat, iar dacă Dumnezeu întrupat ar merge în lăcaşurile de cult ale 
fiecărei religii majore ca să predice, cu siguranţă tot L-ar răstigni pe cruce 
sau L-ar preda celor de la putere. În mod sigur nu L-ar trata cu blândeţe, 
deoarece naturile-esenţe ale oamenilor corupți sunt toate la fel. Aveţi vreo 
reacţie în sinea voastră când auziţi aceste cuvinte? Credeţi că aceia care 
cred în Dumnezeu de mulți ani, dar nu au urmărit adevărul în nicio măsură, 
sunt de-a dreptul înfricoşători? (Oarecum.) E un lucru foarte înfricoșător! 
Să ună Biblia şi o cruce, să se bazeze pe lege, să poarte hainele fariseilor 
sau veşminte preoțești şi să se împotrivească şi să-L condamne pe 
Dumnezeu în mod public în temple — oare toate acestea nu sunt lucruri pe 
care credincioşii în Dumnezeu le fac în văzul tuturor? Unde sunt oamenii 
care Îl condamnă şi se împotrivesc lui Dumnezeu? Nu e nevoie să căutăm 
departe. Oricine dintre credincioşii Săi care nu acceptă adevărul și este 
scârbit de adevăr este un adversar al lui Dumnezeu, un antihrist şi un 


fariseu. 


Dacă oamenii nu urmăresc adevărul şi nu-l pot dobândi, nu-L vor 
cunoaște niciodată pe Dumnezeu. Când oamenii nu-L cunosc pe Dumnezeu, 
Îi vor rămâne mereu ostili şi le este imposibil să fie compatibili cu El. 
Indiferent cât de mult doreşte inima ta în mod subiectiv să-L iubească pe 


Dumnezeu şi nu vrea să I se împotrivească, este inutil. E inutil doar să ai 


dorinţa sau să vrei să te abţii, deoarece e o chestiune involuntară, decisă de 
natura oamenilor. Prin urmare, trebuie să urmăreşti să devii o persoană care 
deține adevărul, să urmăreşti practicarea adevărului, să te eliberezi de firea 
ta coruptă, să intri în adevărurile-realităui și să obţii compatibilitatea cu 
Dumnezeu; aceasta este calea corectă. Trebuie să știți în sufletul vostru că 
cea mai importantă parte din credinţa în Dumnezeu e urmărirea adevărului 
şi trebuie să cunoaşteţi câteva lucruri practice referitoare la aspectele cu 
care ar trebui să începeţi când urmăriți adevărul, precum și ceea ce trebuie 
să faceţi, cum să vă abordaţi îndatoririle, cum să abordaţi fiecare tip de 
persoană din jurul vostru, cum să abordați chestiunile şi lucrurile de tot 
felul, ce opinie ar trebui să adoptați când le abordaţi şi ce abordare e 
conformă cu adevărurile-principii. Dacă nu cauţi adevărul sau nu înţelegi 
adevărurile-principii și eşti capabil doar să urmezi regulamente şi să 
definești lucrurile pe baza acestora, precum şi pe baza logicii, noțiunilor şi 
închipuirilor, atunci modalitatea ta de a practica este greşită şi dovedeşte 
doar că, în anii tăi de credință în Dumnezeu, doar ai urmat regulamentele 
întocmai, dar nu ai înţeles adevărul şi nu ai realitatea. A urma 
regulamentele şi a trăi potrivit noțiunilor şi închipuirilor este epuizant și 
anevoios pentru tine, dar totul este o risipă de efort şi Dumnezeu nu-ți va da 
nicio fărâmă de aprobare. Așa îți trebuie, să te epuizezi! Dacă ai înțelegere 
spirituală şi pricepere clară când citeşti cuvintele lui Dumnezeu sau asculți 
predici şi părtăşii, atunci cu cât experimentezi mai mult, cu atât vei înțelege 
şi vei dobândi mai mult, iar lucrurile pe care le înţelegi vor fi toate practice 
şi conforme cu adevărul. Atunci vei fi dobândit adevărul şi viaţa. Dacă 
lucrurile pe care le-ai dobândit și înţeles după ce crezi în Dumnezeu de 
mulți ani țin tot de doctrină şi de regulamente, ţin tot de noțiuni şi 
închipuiri, de reguli şi regulamente care te încătuşează, atunci eşti complet 


terminat. Asta demonstrează că nu ai dobândit adevărul şi că nu ai viaţă. 


Indiferent de cât de mulţi ani crezi în Dumnezeu şi indiferent cât de multe 
cuvinte şi doctrine poți predica, ești tot o persoană absurdă și smintită. Deşi 
această exprimare nu sună plăcut, aşa stau lucrurile. Există mulți oameni 
care cred în Dumnezeu de ani buni, dar nu văd că adevărul şi Hristos dețin 
puterea în casa lui Dumnezeu şi că Duhul Sfânt este suveran asupra tuturor. 
Astfel de oameni nu au niciun fel de înţelegere și sunt ca nişte orbi. Unii 
văd că Dumnezeu îi judecă și îi mustră pe oameni, desăvârşește un grup de 
oameni, dar îi elimină pe mulți alții, aşa că se îndoiesc de dragostea şi chiar 
de dreptatea Lui. Oare astfel de oameni au abilitatea de a înţelege? Oare au 
vreo înțelegere? Este corect să spunem că sunt oameni absurzi, fără absolut 
nicio capacitate de a înţelege. Oamenii absurzi privesc mereu lucrurile într- 
o lumină aberantă; doar cei care înțeleg adevărul pot vedea lucrurile cu 


exactitate şi în conformitate cu faptele. 
Fragmentul 7 


Unii oameni care predică Evanghelia, care răspândesc şi depun 
mărturie pentru lucrarea lui Dumnezeu fac o greșeală gravă — elimină acele 
cuvinte ale lui Dumnezeu faţă de care oamenii religioşi vor dezvolta cel mai 
probabil noţiuni, dându-le potențialilor destinatari ai Evangheliei o versiune 
prescurtată, concisă, a cuvintelor Lui. Scuza lor este că procedează astfel 
pentru a evita ca oamenii să dezvolte noțiuni și înțelegeri greşite, dar este 
corect acest lucru? Toate cuvintele lui Dumnezeu sunt adevărul. Indiferent 
dacă oamenii au noțiuni şi dacă acceptă sau iubesc aceste cuvinte, adevărul 
este adevăr, cei care îl acceptă pot fi mântuiţi, iar cei care nu-l acceptă vor 
pieri. Oricine respinge adevărul merită să moară și să piară. Ce legătură are 
asta cu cei care răspândesc Evanghelia? Cei care răspândesc Evanghelia ar 
trebui să-i lase pe oameni să citească cuvintele originale ale lui Dumnezeu, 


în loc să le scurteze de teamă că oamenii vor avea noţiuni. Când oamenii 


investighează adevărata cale, vor să vadă cum sunt rostite cuvintele 
originale ale lui Dumnezeu, ce tip de conţinut se află în ele şi care sunt cele 
mai originale afirmaţii ale lui Dumnezeu în privinţa anumitor chestiuni. Ei 
vor să ştie: „Spuneţi că Dumnezeu este Creatorul, deci care sunt cuvintele 
pe care le rosteşte? Care este maniera Lui de a vorbi?” Vă încăpățânaţi să 
modificaţi acele cuvinte ale lui Dumnezeu care nu sunt în acord cu noțiunile 
umane, aşa cum tot ceea ce spun oamenii religioşi când explică Biblia este 
în acord cu noţiunile umane; vă încăpățânați să le arătați oamenilor o 
versiune a cuvintelor lui Dumnezeu care a fost modificată și nu-i lăsaţi să 
vadă cuvintele Sale în forma lor originală. Ce înseamnă toate acestea? Şi 
voi aveți noțiuni despre aceste cuvinte ale lui Dumnezeu? Credeţi, 
asemenea oamenilor religioşi, că acelea dintre cuvintele Sale care nu sunt în 
acord cu noțiunile umane nu sunt adevărul şi că adevărul constă doar în 
acele cuvinte care se potrivesc noțiunilor umane? Dacă da, este o greşeală 
omenească. Indiferent cum sunt rostite cuvintele lui Dumnezeu și indiferent 
dacă sunt conforme sau nu cu noțiunile omului, ele sunt adevărul. Oamenii 
corupți dezvoltă noţiuni despre cuvintele lui Dumnezeu doar pentru că nu 
dețin și nu cunosc adevărul — aceasta e nerozia şi ignoranţa omului. Nu 
reuşiți să vedeţi limpede că acele cuvinte ale lui Dumnezeu sunt deosebit de 
practice şi concrete pentru un efect anume şi sunteți chiar mai puţin 
conştienţi de cât de slab este calibrul omului şi cât de greu le este oamenilor 
să înţeleagă dacă acele cuvinte ale lui Dumnezeu sunt prea concise şi 
teoretice. Amintiţi-vă că, atunci când Domnul Isus S-a arătat pentru a 
înfăptui lucrarea, mulţi discipoli nu-I puteau înţelege cuvintele şi Îi cereau 
să le dea exemple și să le spună parabole pentru a le pricepe sensul. Nu este 
aşa? În zilele noastre, când vorbesc prea detaliat şi exact, vă plângeţi că e 
prea plictisitor. Când aprofundez un subiect, nu înțelegeţi, dar când 


generalizez și teoretizez, o considerați o doctrină. Oamenii sunt dificili în 


această privinţă. În cuvintele lui Dumnezeu, există acum un limbaj divin, 
dar şi un limbaj uman, există atât concizie, cât şi specificitate şi s-au dat 
multe exemple care expun diversele stări ale oamenilor. Unele cuvinte par 
prea detaliate pentru aceia care înţeleg deja adevărul, dar pentru noii 
credincioşi sunt tocmai potrivite şi ar fi greu să se obțină rezultate fără acest 
nivel de detalii şi specificitate. Este ca atunci când părinţii îşi cresc copiii; 
când copiii sunt mici, părinţii trebuie să facă multe lucruri în detaliu, dar se 
pot opri când copiii încep să înțeleagă și își pot purta de grijă singuri. 
Oamenii înţeleg acest lucru, deci de ce nu pot înţelege situația lucrării lui 
Dumnezeu? Noii credincioşi trebuie să citească cuvinte care sunt mai 
accesibile şi susținute prin exemple, cuvinte care sunt comparativ mai 
detaliate şi mai minuţioase. Cei care cred în Dumnezeu de câțiva ani și 
înţeleg unele adevăruri trebuie să citească cuvinte comparativ profunde şi 
pe care le pot pricepe. Indiferent cum vorbește Dumnezeu, scopul este ca 
oamenii să înțeleagă adevărul, să se elibereze de firile lor corupte şi să intre 
în adevărul-realitate. El vorbeşte pentru a obține aceste rezultate. Indiferent 
dacă ale Sale cuvinte sunt profunde sau accesibile, dacă oamenii le pot 
pricepe sau nu, înţelegerea adevărului şi intrarea în adevărul-realitate nu 
sunt uşoare. Doar pentru că ai calibru bun și poți pricepe adevăruri 
profunde, să nu crezi că deții deja adevărurile accesibile și realitatea. Aşa 
este? Doar adevărul despre a fi o persoană onestă este suficient pentru 
experiența de o viață. Indiferent cât de accesibile sunt cuvintele lui 
Dumnezeu, indiferent câte exemple dă, s-ar putea să nu intri în realitate nici 
măcar după zece sau opt ani de experiență. Aşadar, când abordezi cuvintele 
lui Dumnezeu, este greșit să te uiţi la profunzimea lor. Această opinie este 
incorectă. Cel mai bine este să acorzi o atenţie deosebită realității; nu e ca și 
cum ai avea realitatea doar pentru că ai capacitatea de a înțelege şi poți 


pricepe adevărul. Dacă nu poţi practica adevărul, chiar şi cea mai bună 


înţelegere va fi doar o doctrină goală pentru tine. Trebuie să pui adevărul în 
practică, trebuie să ai experienţă şi cunoaştere — doar așa va fi practică 
înţelegerea ta. Oricine se plânge de cuvintele lui Dumnezeu, spunând că 
sunt prea detaliate sau banale este arogant şi neprihănit de sine şi nu are 
deloc adevărul-realitate. Poate omul pătrunde cu mintea înţelepciunea 
cuvintelor lui Dumnezeu și gândurile Sale? Mulţi sunt prea aroganți și 
ignoranti în atitudinea lor față de cuvintele lui Dumnezeu, purtându-se de 
parcă ar avea mult adevăr-realitate, când, de fapt, nu practică adevărul şi nu 
pot rosti nicio mărturie sinceră. Pot rosti doar cuvinte goale de teorie; sunt 
teoreticieni şi escroci. Cum ar trebui să citească cuvintele lui Dumnezeu cei 
care urmăresc realmente adevărul? Ar trebui să caute adevărul. Căutarea 
adevărului cuprinde şi implică multe lucruri, deci se poate vorbi despre ea 
fără detalii? Se pot obţine rezultate fără a vorbi în mod explicit şi 
cuprinzător? Pot oamenii să înţeleagă cu adevărat fără sprijinul unui număr 
mare de exemple? Mulți cred că unele dintre cuvintele lui Dumnezeu sunt 
prea accesibile — ei bine, câte astfel de cuvinte accesibile ai pătruns cu 
mintea? Ce mărturie bazată pe experienţă poți împărtăşi? Dacă nu ai pătruns 
cu mintea nici măcar aceste cuvinte accesibile, le poţi pricepe pe cele mai 
profunde? Le poţi înțelege cu adevărat? Nu te considera isteţ, nu fi arogant 


şi neprihănit de sine! 


Să revenim la problema falsificării cuvintelor lui Dumnezeu. Casa lui 
Dumnezeu a publicat versiunea standardizată a cărții „Cuvântul Se arată în 
trup” şi nimeni nu are voie să aducă nici cea mai mică modificare. Nicio 
versiune standard a cuvintelor lui Dumnezeu nu poate fi modificată de 
nimeni şi, dacă cineva le modifică totuşi, acest lucru va fi tratat ca o 
falsificare a cuvintelor Sale. Cei care Îi falsifică cuvintele nu înţeleg câtuşi 
de puţin năzuința tuturor celor care tânjesc după adevăr şi aşteaptă cu 


nerăbdare lectura cuvintelor lui Dumnezeu. Aceşti oameni vor să citească 


versiunea exactă, standard, a cuvintelor Sale, care sunt cuvintele originale 
ale lui Dumnezeu, exprimările înţelesului şi intenției Sale originale. Toţi cei 
care iubesc adevărul sunt astfel. Oamenii nu înţeleg care sunt intenția, 
scopul şi sensul original pentru care Dumnezeu înfăptuieşte toată această 
lucrare şi rosteşte toate aceste cuvinte, nici de ce vorbeşte El atât de detaliat. 
Ei nu înţeleg, dar analizează și sintetizează cu minţile lor și sfârșesc prin a 
falsifica acelea dintre cuvintele originale ale lui Dumnezeu care nu sunt 
conforme cu noțiunile umane. Ca urmare, când alții termină de citit acele 
cuvinte ale lui Dumnezeu care au fost falsificate, le este greu să-l înţeleagă 
sensul original. Oare acest lucru nu le influenţează înţelegerea adevărului și 
intrarea în viaţă? Care este problema aici? Că aceia care schimbă cuvintele 
lui Dumnezeu nu au o inimă cu frică de Dumnezeu. Metoda lor este aceea a 
unui non-credincios; imediat ce acționează, firea lor satanică iese la iveală. 
Ei au mereu opinii şi idei despre ceea ce a făcut şi a spus Dumnezeu și vor 
mereu să manipuleze şi să prelucreze aceste lucruri, să-şi scoată ghearele 
negre de diavoli şi să transforme cuvintele lui Dumnezeu în vorbe proprii. 
Aceasta e natura Satanei — aroganța. Când Dumnezeu rostește nişte cuvinte 
reale, nişte cuvinte obişnuite, apropiate de umanitate, oamenii le primesc cu 
dispreţ şi le desconsideră, abordându-le cu o atitudine disprețuitoare. Vor 
mereu să se folosească de cunoașterea şi închipuirea omenească pentru a 
aduce unele modificări şi a schimba stilul. Nu este dezgustător? (Ba da.) Nu 
trebuie în niciun caz să faceţi asta. Trebuie să acţionaţi cu conștiinciozitate. 
Cuvintele lui Dumnezeu sunt cuvintele lui Dumnezeu și, indiferent cum 
vorbeşte El, acestea trebuie să-şi păstreze forma originală şi să nu fie 
modificate. Doar predicile directe pot fi reorganizate într-o oarecare măsură, 
atât timp cât e vorba doar de o îmbunătățire minoră şi nu schimbă sensul 
original. Este absolut obligatoriu ca sensul original să nu fie schimbat. Dacă 


nu deții adevărul, nu aduce modificări; oricine aduce modificări va trebui 


să-şi asume responsabilitatea. Casa lui Dumnezeu alocă mai multor oameni 
sarcina de a organiza predicile şi părtăşiile, dar aceştia trebuie să le 
organizeze potrivit principiilor și nu trebuie în niciun caz să falsifice ceva. 
Cei care nu au înţelegere spirituală şi nu înţeleg adevărul nu ar trebui să se 
amestece, astfel încât să nu fie pedepsiţi. Întrucât ești unul dintre aleşii lui 
Dumnezeu, ar trebui să-l citeşti cuvintele cu sârguinţă, să te axezi pe 
înțelegerea adevărului şi pătrunderea în realitate și să nu te îndoiești de 
cuvintele lui Dumnezeu sau de adevăr. Mai presus de toate, nu-ți folosi 
mintea şi cunoaşterea pentru a cerceta cuvintele lui Dumnezeu. Nu e bine să 
te dedai mereu la fapte rele; odată ce ai ofensat firea lui Dumnezeu, va fi 
foarte dificil pentru tine. Unii oameni au o oarecare cunoaştere biblică; ei 
studiază teologia vreo două zile şi citesc câteva cărți și apoi cred că înţeleg 
adevărul, că au cunoștințe vaste şi că sunt capabili. Dar la ce-ţi foloseşte 
mica ta pricepere? Poţi fi martor pentru Dumnezeu? Ai adevărul-realitate? 
Poţi aduce oamenii în prezenţa lui Dumnezeu? Fărâma ta de teorie şi studiu 
nu reprezintă câtuși de puţin adevărul. Dumnezeu în umanitatea Sa rosteşte 
cuvinte ce le îngăduie oamenilor să înţeleagă sensul, cuvinte ce sunt mai 
uşor de înțeles de către omenire, dar oamenii sunt mereu plini de îndoială, 
dorind să-l schimbe cuvintele. Ei vor să-l schimbe cuvintele în conformitate 
cu noțiunile lor, pentru a fi pe potriva gusturilor şi dorințelor lor, pentru a fi 
confortabil de ascultat, plăcute ochiului şi inimii. Ce fel de fire este aceasta? 
Este o fire arogantă. Înfăptuirea lucrurilor fără absolut niciun adevăr- 
principiu şi acționarea potrivit căilor Satanei va tulbura şi perturba 
întotdeauna lucrarea casei lui Dumnezeu. Aceasta e o chestiune foarte 
periculoasă! Odată ce ai ofensat firea lui Dumnezeu, va fi destul de dificil şi 


există pericolul de a fi eliminat. 


Unii oameni simt aversiune atunci când văd cuvintele lui Dumnezeu 


vorbind în detaliu despre calea de practicare pentru intrarea în viaţă. In 


acest caz, dacă ar vedea toate legile, decretele şi statutele promulgate de 
Dumnezeu în Vechiul Testament, nu ar simţi și mai multă aversiune? Şi 
dacă ar citi apoi cuvintele și mai detaliate ale poruncilor originale din 
Biblie, oare nu ar dezvolta noţiuni? Şi-ar spune în sinea lor: „Aceste cuvinte 
sunt prea banale. Ce se poate spune clar într-o propoziție este întins pe trei 
sau patru. Ar trebui să fie mai concise şi directe, astfel încât oamenii să 
poată vedea totul dintr-o privire și să înţeleagă doar ascultând o propoziţie. 
Ce grozav ar fi dacă n-ar fi atât de întortocheate şi ar fi în schimb simple, 
uşor de înţeles şi uşor de practicat. Nu ar fi martore pentru Dumnezeu şi L- 
ar preamări mai eficient?” Acest gând pare corect, dar crezi că citirea 
cuvintelor lui Dumnezeu ar trebui să fie ca lectura unui roman: cu cât mai 
ușoară, cu atât mai bine? Cuvintele lui Dumnezeu sunt adevărul; ele 
necesită contemplare şi oamenii trebuie să le practice şi să le experimenteze 
pentru a înțelege și dobândi adevărul. Cu cât cuvintele Sale se aliniază mai 
puţin la noţiunile umane, cu atât mai mult adevăr există în ele. De fapt, 
niciun aspect al adevărului nu este conform cu noțiunile umane; nu este 
ceva ce oamenii au văzut sau experimentat anterior, ci sunt cuvinte noi. 
Totuşi, după ce le vei citi şi experimenta mai mulţi ani, vei şti că toate 
cuvintele lui Dumnezeu sunt adevărul. Unii oameni au mereu noțiuni despre 
cuvintele lui Dumnezeu. De unde provine această problemă? Unde greşesc 
ei? Această problemă arată că oamenii nu cunosc lucrarea lui Dumnezeu 
sau firea Sa. Fiecare propoziție rostită de El este practică şi bazată pe fapte, 
folosind limbajul zilnic al oamenilor, fără a recurge la folosirea unui limbaj 
al teoriei sau cunoaşterii. Acest lucru e foarte benefic pentru înţelegerea 
adevărului de către oameni. Nimeni nu poate pricepe limpede această 
chestiune — doar lucrarea lui Dumnezeu şi cuvintele Sale sunt cele mai 
practice şi realiste. Oamenii recunosc verbal: „Toate cuvintele lui 


Dumnezeu sunt corecte. Cuvintele Sale sunt benefice pentru oameni, dar ei 


nu-L înţeleg pe Dumnezeu. El ştie cel mai bine care sunt nevoile oamenilor 
şi cum să vorbească astfel încât aceștia să înţeleagă. Modul Său de a-i certa 
şi a le vorbi oamenilor este mai uşor de acceptat. Dumnezeu cunoaște 
alcătuirea lăuntrică a oamenilor și tipul de gânduri şi de noțiuni pe care le 
au şi cunoaște chiar mai bine de ce au cea mai mare nevoie oamenii, în timp 
ce ei înşişi nu au habar.” Dar când priveşti cuvintele lui Dumnezeu, vrei să 
le simplifici şi să le schimbi pentru a fi conforme cu noțiunile și gusturile 
omului. Mai pot atunci cuvintele lui Dumnezeu să fie adevărul? Mai pot fi 
cuvintele Lui? Nu ar deveni ele cuvintele omului? Nu este acest tip de 
gândire prea arogant şi neprihănit de sine? Cuvintele lui Dumnezeu sunt 
adevărul, indiferent dacă se potrivesc noțiunilor şi închipuirilor omului. 
Oricât de multe cuvinte rostește El şi oricât de detaliate sunt, cuvintele lui 
Dumnezeu nu sunt rostite în zadar. Dacă El adaugă o propoziţie, o face 
pentru a-i ajuta pe oameni să înţeleagă mai bine, ceea ce este benefic pentru 
ei. Dacă El ar omite o propoziție, oamenii nu ar înţelege la fel de bine și 
Satanei i-ar fi mai ușor să exploateze această situație. Cei mai mulți oameni 
au un calibru slab şi nu pot pricepe cuvintele decât dacă Dumnezeu intră în 
amănunte şi vorbește în detaliu. Toţi oamenii sunt amorțiți şi înceţi la minte, 
aşa că n-ar trebui omisă nici măcar o propoziție; dacă nu s-ar vorbi pe 
îndelete despre un aspect, oamenii nu l-ar înțelege — poate că tu l-ai 
înţelege, dar altcineva, nu; s-ar putea ca un grup dintre voi să-l înțeleagă, 
dar alt grup, nu. Vor fi mereu unii care nu înţeleg. Dumnezeu nu-ţi vorbeşte 
doar ție; El vorbeşte întregii omeniri, tuturor celor care au urechi să audă și 
care sunt capabili să înţeleagă ce spune El. Este perspectiva ta prea limitată? 
Oamenii văd doar ce se află imediat în faţa lor, zicându-și: „Înţeleg această 
propoziţie; de ce trebuie totuşi Dumnezeu să o explice cu atât de multe 
detalii?” Dacă e prea simplă, cei de calibru bun o vor înţelege, dar cei de 


calibru mediu nu vor fi în stare; dacă Dumnezeu elaborează câteva 


propoziţii pentru oamenii de calibru mediu, tu obiectezi. Înseamnă asta că 
eşti cineva care acceptă adevărul? De unde provin aceste obiecţii ale tale? 
Nu este aceasta firea arogantă a Satanei? Când Dumnezeu face ceva chiar şi 
puţin contrar noțiunilor tale, când dezvăluie puţin din tot ceea ce El are și 
este — preţuind, înțelegând, având grijă, fiind preocupat şi îngrijindu-Se în 
mod cuprinzător de oameni — crezi că Dumnezeu este plictisitor, că vorbește 
prea mult, irosind timpul cu banalităţi, că nu ar trebui să procedeze astfel; 
exact așa crezi în noțiunile tale. Aceasta este impresia ta față de Dumnezeu, 
cunoaşterea ta în ceea ce-L priveşte, modul în care Îl vezi. Așadar, credinţa 
ta că „tot ce face Dumnezeu este corect, Dumnezeu înţelege cel mai bine 
omul” este doar doctrină? Pentru tine, a devenit doctrină; cunoaşterea ta în 
ceea ce-L privește pe Dumnezeu nu se potrivește cu ceea ce dezvăluie EI, 
nu există nicio corelaţie. Mai mult, nu așa te porţi faţă de Dumnezeu; Îi 
tratezi cuvintele şi lucrarea potrivit noţiunilor şi închipuirilor tale, potrivit 
firii tale arogante. Eşti o persoană care acceptă adevărul? Nu eşti o persoană 
care acceptă adevărul, nici nu ai o inimă cu frică de Dumnezeu. În faţa 
cuvintelor şi faptelor lui Dumnezeu, eşti în stare să judeci, să te plângi, să 
speculezi, să te îndoieşti, să tăgăduieşti, să te împotriveşti şi să faci alegeri. 
Eşti un credincios adevărat în Dumnezeu? Dacă nu te poţi supune lucrării 
lui Dumnezeu, poţi dobândi adevărul? Dacă așa tratezi cuvintele lui 
Dumnezeu, lucrarea Lui, adevărul, tot ceea ce El are şi este și tot ce vine de 
la EI, atunci poţi dobândi mântuirea Lui? Dacă nu poţi dobândi adevărul, 


vel fi supus pedepsirii. 


Când abordez cuvintele lui Dumnezeu, nu le analiza sau cerceta, nu fi 
viclean, nu te îndoi şi nu-ți frământa mintea. Tratează-le aşa cum ai trata 
adevărul — aceasta e cea mai inteligentă abordare. Orice ai face, nu-ţi spune 
în sinea ta: „Sunt o persoană modernă, sunt bine informat şi educat, mă 


pricep la gramatică, am studiat o materie sau alta, sunt expert într-o anumită 


competență sau profesie, înţeleg, pricep. Dumnezeu nu ştie. Deşi El înţelege 
toată omenirea, nu are nimic altceva decât adevărul, nu înţelege problemele 
profesionale, nu este bun la nimic, știe doar cum să exprime adevărul.” Așa 
este. Dumnezeu poate doar să exprime adevărul şi este conștient de toate 
lucrurile deoarece El este adevărul. El este suveran peste soarta omenirii şi 
îti controlează destinul. Nimeni nu poate scăpa de suveranitatea și 
rânduielile lui Dumnezeu. Care ar trebui să fie atitudinea oamenilor faţă de 
cuvintele lui Dumnezeu? De ascultare, supunere, acceptare şi practicare în 
cel mai strict mod posibil — aceasta e atitudinea pe care ar trebui să o aibă 
oamenii. Orice aţi face, nu cercetaţi. V-am spus multe cuvinte, dar puteți 
accepta doar o parte din ele. Nu acceptaţi niciun cuvânt care nu este 
conform cu noțiunile umane — ba chiar vă împotriviţi şi le combateţi în 
inimile voastre. Puteţi accepta doar acele cuvinte care sunt conforme cu 
noțiunile umane şi le respingeți pe cele care nu sunt. Puteţi dobândi 
adevărul în acest mod? Oare cuvintele care nu se conformează noțiunilor 
umane nu sunt, de fapt, adevărul? Îndrăznești să fii sigur în această 
privință? Atunci trebuie să te întreb: cât de mult din adevăr înţelegi? Ce 
adevăruri deţii? În acest caz, depune mărturie despre toate adevărurile pe 
care le înţelegi și lasă-i pe toți să decidă dacă acestea sunt adevărul. Dacă 
poți admite că nu deții adevărul, înseamnă că ai rațiune. Dacă ai într-adevăr 
rațiune, tot îndrăzneşti să tragi concluzia că acele cuvinte neconforme cu 
noțiunile umane nu sunt adevărul? Tot îndrăzneşti să pariezi cu Dumnezeu? 
Ca ființă umană creată, nu fi prea arogant şi neprihănit de sine, nu avea o 
părere atât de bună despre tine. Nu cunoşti deloc adevărul; nu ai fi capabil 
să experimentezi pe deplin nici o singură propoziţie din cuvintele lui 
Dumnezeu pe durata vieţii tale, nici să le înţelegi sau să le trăieşti pe 
parcursul vieţii tale. Dacă poţi să înţelegi o parte din ele şi să le pui în 


practică, deja nu este rău. Oamenii sunt atât de sărăciți şi demni de milă — 


aşa stau cu adevărat lucrurile. Întrucât sunt atât de sărăciţi şi demni de milă, 
de ce sunt şi atât de aroganţi și neprihăniţi de sine? Asta îi face atât demni 
de milă, cât şi odioşi. Îi sfătuiesc să citească în mod ascultător cuvintele lui 
Dumnezeu, să-şi abandoneze noţiunile imediat ce apar, să trateze cuvintele 
lui Dumnezeu ca pe adevăr şi să facă tot posibilul pentru a cugeta la ele şi 
apoi a le experimenta; poate atunci vor fi capabili să înţeleagă care este 
adevărul. Nu ţine cont de cât de detaliate şi întortocheate sunt cuvintele lui 
Dumnezeu. Dacă poţi să le înţelegi și să le experimentezi, apoi să depui 
mărturie pentru ele, doar atunci poţi fi considerat capabil. Este similar 
modului în care oamenii sunt mereu pretenţioşi în legătură cu tipurile de 
mâncare pe care le consumă, gândind că unele sunt gustoase şi altele nu. Şi 
cu ce se aleg din asta? Mâncărurile gustoase nu sunt neapărat bogate în 
nutrienți, iar cele care nu-ți plac nu au neapărat mai puţini nutrienți; ba 
chiar s-ar putea să aibă nutrienți mai mulți şi mai buni. Oamenii disting cu 
greu între ce este și ce nu este adevărul, ce vine de la Dumnezeu şi ce vine 
de la om. Doar după ce înţeleg adevărul pot discerne o parte din acestea; cei 
care nu înțeleg adevărul nu-şi dau seama de nimic. Dacă ştii că eşti lipsit de 
discernământ, ar trebui să rămâi modest şi discret şi să cauţi adevărul mai 
mult. Asta face o persoană deşteaptă. Dacă nu-ţi dai seama de nimic, dar tot 
continui cu aroganță oarbă, îndrăznind să judeci totul şi să critici pe oricine 
vorbeşte, atunci eşti total lipsit de rațiune. Nu sunteți de acord că aşa stau 
lucrurile? Indiferent ce face cineva, nu trebuie să-şi arate colții în prezenţa 
adevărului. Trebuie să păstreze o inimă cu frică de Dumnezeu şi să caute 
adevărul în toate lucrurile — doar aceasta este o persoană cu adevărat 


inteligentă şi înţeleaptă. 


Fragmentul 8 


Care este natura problemei privind falsificarea cuvintelor lui 
Dumnezeu? Dacă modifici cuvintele lui Dumnezeu și Îi falsifici spusele, 
aceasta constituie cea mai gravă opoziție şi blasfemie împotriva lui 
Dumnezeu. Doar cei de teapa Satanei sunt capabili de o astfel de faptă rea și 
sunt la fel ca arhanghelul. Acesta a spus: „Dumnezeule, poți crea cerul, 
pământul şi toate lucrurile şi poţi face semne și minuni — la fel şi eu. Ai 
urcat pe tron, la fel voi face şi eu. Stăpâneşti toate națiunile, la fel şi eu. Tu 
al creat oamenii, iar eu îi gestionez!” Atât de arogant este arhanghelul; nu 
are niciun pic de rațiune. Natura falsificărui cuvintelor lui Dumnezeu este 
aceeaşi ca a arhanghelului, adică este o manifestare a împotrivirii directe 
față de Dumnezeu şi a blasfemiei împotriva Lui. Oamenii care falsifică 
cuvintele lui Dumnezeu sunt cei care I se opun cel mai mult şi Îi ofensează 
direct firea. Dumnezeu nu urăște pe nimeni mai mult decât pe cei care Îi 
falsifică cuvintele. Se poate spune că falsificarea cuvintelor lui Dumnezeu 
este o blasfemie împotriva Lui şi a Duhului Sfânt şi un păcat de neiertat. Pe 
lângă falsificarea cuvintelor Sale de către oameni, mai există ceva ce 
ofensează firea lui Dumnezeu, şi anume când oamenii îndrăznesc să 
modifice la întâmplare rânduielile de lucru şi apoi le transmit bisericii 
pentru a-i induce în eroare pe aleşii lui Dumnezeu, tulburând și perturbând 
lucrarea bisericii. Aceasta este și o manifestare a opoziției directe faţă de 
Dumnezeu şi ceva ce Îi ofensează firea. Unii oameni nu au deloc inimi cu 
frică de Dumnezeu. Ei cred că rânduielile de lucru sunt scrise de om, că vin 
de la om și, oricând nu sunt în acord cu noţiunile lor, le schimbă după bunul 
lor plac. Știţi care dintre decretele administrative ale lui Dumnezeu sunt 
încălcate? (7. „În lucrarea şi problemele bisericii, în afară de a te supune lui 
Dumnezeu, urmează instrucţiunile omului care este folosit de Duhul Sfânt 
în toate. Chiar şi cea mai mică infracțiune este inacceptabilă. Trebuie să fii 


absolut în ascultarea ta şi nu analiza ce este bine sau rău; ce este bine sau 


rău nu are nimic de a face cu tine. Singura ta grijă trebuie să fie supunerea 
deplină” (Cuvântul, Vol. 1: Arătarea şi lucrarea lui Dumnezeu, „Cele zece decrete administrative 
care trebuie respectate de aleşii lui Dumnezeu în Epoca Împărăției”). ) Lucrurile care încalcă 
decretele administrative sunt lucruri care ofensează firea lui Dumnezeu. Nu 
poți vedea limpede acest lucru? Unii oameni sunt exagerat de nepăsători în 
atitudinile lor față de rânduielile de lucru ale Celui de mai sus. Ei au 
următoarea părere: „Cel de mai sus face rânduielile de lucru, iar noi facem 
lucrarea în cadrul bisericii. Unele cuvinte şi chestiuni pot fi implementate 
flexibil. Depinde de noi cum anume urmează să fie făcute. Cel de mai sus 
doar vorbește şi face rânduielile de lucru; noi suntem cei care întreprindem 
acțiuni practice. Prin urmare, după ce primim lucrarea de la Cel de mai sus, 
putem face ce vrem. E în regulă, nu contează cum este făcută. Nimeni n-are 


99 


dreptul să intervină.” Principiile potrivit cărora acţionează sunt următoarele: 
ascultă ceea ce cred că este corect şi ignoră ceea ce cred că este greşit, 
consideră că părerile lor sunt adevărul şi principiile, se împotrivesc la orice 
nu este în acord cu voinţa lor şi îți sunt extrem de potrivnici în privința 
acelor lucruri. Când cuvintele Celui de mai sus nu sunt în acord cu voința 
lor, ei le schimbă și le transmit mai departe doar după ce sunt pe placul lor. 
Fără aprobarea lor, nu permit ca acestea să fie transmise mai departe. În alte 
zone, rânduielile de lucru ale Celui de mai sus sunt transmise aşa cum sunt, 
în timp ce aceşti oameni transmit către bisericile de care sunt responsabili 
versiunile modificate de ei ale rânduielilor de lucru. Astfel de oameni vor 
mereu să-L dea pe Dumnezeu la o parte; abia așteaptă să-i facă pe toți să 
creadă în ei, să-i urmeze şi să li se supună. În minţile lor, sunt domenii în 
care Dumnezeu nu ajunge la nivelul lor — ei înşişi ar trebui să fie 
Dumnezeu, iar alţii ar trebui să creadă în ei. Aceasta este natura situației. 
Dacă aţi înţelege asta, tot aţi plânge atunci când sunt demiși? Tot v-ar părea 


rău pentru ei? Tot ați crede: „Cel de mai sus S-a purtat neadecvat. Îi tratează 


nedrept pe oameni. Cum a putut să demită o persoană atât de muncitoare?” 
Cei care spun asta sunt lipsiţi de discernământ. De dragul cui muncesc ei 
din greu? De dragul lui Dumnezeu? De dragul lucrării bisericii? Ei muncesc 
din greu pentru a-şi consolida statutul; sunt muncitori pentru a-și întemeia 
împărăţii independente. Îl slujesc ei pe Dumnezeu? Îşi îndeplinesc 
îndatoririle? Sunt loiali şi supuşi lui Dumnezeu? Sunt doar lacheii Satanei 
ŞI, când lucrează, diavolul este cel care stăpâneşte. Ei aduc prejudicii 
planului de gestionare şi tulbură lucrarea lui Dumnezeu. Sunt cu adevărat 
antihrişti! Unii spun: „Priveşte cât de mult muncesc — este nevoie de foarte 
mult efort ca să scrii toate lucrurile acelea și să le transmiţi bisericilor.” 
Daţi-Mi voie atunci să vă întreb: sunt lucrurile pe care le scriu edificatoare 
pentru oameni? Care anume este scopul pe care își doresc să-l atingă? Ai 
discernământ în privința acestor chestiuni? Care vor fi consecințele dacă 
acestea te induc în eroare? Te-ai gândit la asta? Unora le este milă de astfel 
de oameni, spunând: „Lucrează atât de mult şi nu-i uşor să scrii toate 
lucrurile acelea, așa încât casa lui Dumnezeu ar trebui să-i ierte dacă sunt 
câteva abateri sau lucruri deformate în ceea ce au scris.” Care este problema 
cu faptul că spun asta? Poate cineva să câştige cu adevărat aprobarea lui 
Dumnezeu doar muncind din greu? De dragul cui muncesc din greu acei 
oameni? Dacă nu muncesc din greu pentru a-L mulţumi pe Dumnezeu şi a-l 
aduce glorie, ci pentru a dobândi statut, atunci, indiferent cât de mult 
muncesc, există vreo semnificație sau valoare în asta? Acest tip de muncă 
asiduă este egoistă și josnică, rea şi neruşinată! Care vor fi consecinţele 
dacă acest tip de antihrist nu este demis? Oamenii vor tulbura lucrarea 
bisericii după bunul lor plac şi vor deveni potrivnici lui Dumnezeu înainte 
de a-şi da măcar seama de acest lucru. Nu este asta o tulburare şi perturbare 
a lucrării lui Dumnezeu? Dacă muncesc din greu pentru a-şi atinge 


scopurile proprii, le dă asta dreptul de a se opune lui Dumnezeu? Ar trebui 


să se opună apoi lui Dumnezeu şi să se răzvrătească împotriva Lui? Ar 
trebui să fie arbitrari şi nesăbuiţi şi să refuze să I se supună? Pot face, pur şi 
simplu, orice doresc? Cei care nu deţin adevărul, care nu se supun lui 
Dumnezeu și vor doar să acţioneze orbește, crezând că tot ce fac este 
rezonabil şi corect sunt de-a dreptul diavoli şi lachei ai Satanei care vin să 
tulbure şi să perturbe lucrarea bisericii! Dacă nu doar că nu poţi deosebi 
astfel de oameni, dar îi și compătimești, verşi lacrimi pentru ei şi le sari în 
apărare, atunci nici tu nu ești bun de nimic, eşti un om confuz și încet la 
minte. Poate gândeşti în continuare: „Cel de mai sus nu ţine cont de 
sentimentele lor. Acea persoană a muncit din greu şi Cel de mai sus a 
înlăturat-o pur şi simplu.” Dacă spui asta, şi tu eşti un lacheu al Satanei și 
aparții diavolului. Sunt mulți oameni care trăiesc potrivit filosofiilor 
satanice, fără să-i dea în vileag sau să-i raporteze vreodată pe conducătorii 
falşi şi pe antihriști, până când, într-o zi, un antihrist face ceva dezastruos și 

își dau seama în final că acesta a fost într-adevăr un caz de inducere a 
oamenilor în eroare de către un antihrist. Unu încă au noţiuni în această 
privință, spunându-şi: „Dumnezeu este atotputernic, iar Cel de mai sus ar 
trebui să ştie câți antihrişti există în biserică, deci chiar e nevoie să-i 
raportăm noi?” Oare oamenii care spun asta nu sunt absurzi? În momentul 
de față, Dumnezeu lucrează în umanitate și conducătorul Celui de mai sus 
este om, aşadar, dacă nu ar intra în contact direct cu treburile bisericii, cum 
ar putea cunoaşte aceste lucruri? De multe ori, când au avut loc incidente în 
care au fost implicați antihrişti, problemele s-au rezolvat doar după ce au 
fost raportate şi date în vileag de unii oameni, iar Cel de mai sus a ordonat o 
anchetă. În timp ce lucrează şi-i conduce pe oameni în umanitatea normală, 
Dumnezeu nu este deloc supranatural şi este extrem de practic, dar El îl 
cucereşte, înfrânge şi umileşte pe Satana. Doar astfel pot fi revelate 


atotputernicia şi înţelepciunea Sa. Atât de practică este lucrarea lui 


Dumnezeu; El rânduieşte toți aceşti oameni, toate aceste evenimente şi 
lucruri astfel încât aleşii Săi să poată învăţa lecţii, să capete discernământ și 
să-şi îmbogăţească cunoştinţele. Odată ce aleşii Săi vor căpăta 
discernământ, conducătorii falşi, antihriştii și oamenii răi vor fi incapabili 
să scape de „braţul lung al legii”. Dumnezeu va folosi faptele pentru a-i 
dezvălui şi a le îngădui tuturor aleşilor Săi să vadă şi să înţeleagă limpede. 
În trecut, n-au fost dezvăluiţi şi eliminaţi mulți oameni răi şi antihrişti? Oare 
nimeni nu poate vedea limpede această chestiune? Atunci şi voi sunteți prea 


confuzi! 


Deşi unii oameni nu înţeleg câteva părți din rânduielile de lucru ale 
casei lui Dumnezeu, tot sunt capabili să se supună, spunând: „Tot ce face 
Dumnezeu este corect şi are sens. Dacă nu înţelegem întru totul rânduielile 
de lucru, ar trebui mai întâi să ne supunem lor. Nu-L putem judeca pe 
Dumnezeu! Ar trebui să ascultăm rânduielile de lucru, chiar dacă nu sunt 
conforme cu noțiunile noastre, deoarece suntem oameni şi ce poate vedea 
mintea omenească? Ar trebui să ne supunem pur şi simplu rânduielilor lui 
Dumnezeu; va veni ziua în care le vom înţelege. Chiar dacă tot nu le vom 
putea înţelege pe deplin când vom ajunge în ziua aceea, ar trebui totuşi să 
ne supunem de bunăvoie. Suntem oameni şi ar trebui să ne supunem lui 
Dumnezeu. Asta ar trebui să facem.” Unii oameni sunt însă diferiți şi, când 
văd rânduielile de lucru ale casei lui Dumnezeu, le vor studia mai întâi, 
spunând: „Asta zice Dumnezeu şi acestea sunt cerințele Sale. Primul lucru 
pare în regulă, dar al doilea nu e foarte potrivit. O să-l schimb.” Oare astfel 
de oameni au inimi cu frică de Dumnezeu? Dacă schimbi rânduielile de 
lucru după bunul plac, care este natura acestei probleme? Nu înseamnă că 
tulburi şi perturbi lucrarea casei lui Dumnezeu? Lucrurile pe care le deții 
sunt adevărul? Dacă realmente ai adevărul, de ce nu-l exprimi? De ce 


schimbi cuvintele lui Dumnezeu? Ce fire dezvălui procedând astfel? Este o 


fire arogantă şi neprihănită de sine, care nu ascultă de nimeni. Dacă 
îndrăznești să faci mofturi când vine vorba de rânduielile lui Dumnezeu, 
atunci există o problemă gravă cu mentalitatea şi firea ta. Aleşii lui 
Dumnezeu ar trebui să aibă discernământ în privinţa unor astfel de oameni. 
În primul rând, astfel de oameni nu pot avea părtășie despre adevăr pentru a 
rezolva probleme, însă consideră că înţeleg adevărul şi nu au de gând să 
asculte de nimeni. În al doilea rând, când au noţiuni despre rânduielile de 
lucru, nu le menţionează casei lui Dumnezeu, ci doar le răspândesc în jurul 
lor. În al treilea rând, când au noţiuni despre Dumnezeu și lucrarea casei 
Sale, nu doar că nu le rezolvă, ci îi şi instigă pe aleşii lui Dumnezeu să 
dezvolte noțiuni despre El, să ia atitudine şi să lupte împotriva Lui, pentru 
a-L obliga să acţioneze potrivit dorințelor lor şi, în cele din urmă, să-L facă 
să Se supună. Pe baza acestor trei comportamente, putem fi siguri ce fel de 
oameni sunt aceștia. Sunt oameni care caută adevărul şi se supun lui 
Dumnezeu? Cu siguranţă nu. Nu caută câtuşi de puţin adevărul şi nici nu 
sunt mulțumiți de Dumnezeu. Au noțiuni despre El și le răspândesc, 
făcându-i pe toți să dezvolte noțiuni în privinţa Lui, să ia atitudine pentru a 
lupta şi a se opune Lui. Pe baza acestora, pot fi caracterizați pe deplin drept 
antihrişti veritabili. Cum ar trebui gestionaţi astfel de oameni? Ar trebui 
ajutaţi cu dragoste? Acest lucru este inutil, deoarece ei nu acceptă adevărul. 
Cum rămâne cu emondarea lor? Nici acest lucru nu este util, deoarece ei nu 
acceptă adevărul. Dacă aceia care cred în Dumnezeu nu pot accepta 
adevărul, este o problemă gravă şi un lucru îngrozitor! Dacă priveşti prea 
simplist această chestiune și crezi că nu e mare lucru, va veni o zi în care Îl 
vei ofensa pe Dumnezeu. Am văzut oameni de acest fel şi, chiar dacă nu au 
fost încă îndepărtați, de fapt, finalul lor a fost determinat deja: vor fi 


eliminați. 


Cei care cred în Dumnezeu trebuie cel puţin să aibă inimi cu frică de 
Dumnezeu. Şi ce înseamnă să-ți fie frică de Dumnezeu? Oamenilor trebuie 
să le fie frică de EI, trebuie să facă totul cu atenţie și grijă, lăsându-și spațiu 
de manevră, nefăcând pur şi simplu orice îşi doresc. De exemplu, când casa 
lui Dumnezeu demite nişte conducători falși, unii oameni spun: „Nu sunt 
sigur în această privinţă. Nu ştim exact ce au făcut şi, chiar dacă am ști, n- 
am putea înţelege în întregime natura lucrurilor pe care le-au făcut. Tot ce 
face Dumnezeu este corect şi va veni întotdeauna o zi în care El va clarifica 
lucrurile și ne va îngădui să-l înţelegem voia.” Dacă nu înţelegi de ce casa 
lui Dumnezeu face lucrurile astfel, dar te poţi supune totuși, eşti o persoană 
destul de evlavioasă, despre care se poate spune că are într-o anumită 
măsură o inimă cu frică de Dumnezeu. Dacă nu înţelegi, dar totuşi te plasezi 
împotriva lui Dumnezeu și tulburi lucrarea bisericii, vei avea necazuri. De 
fiecare dată când biserica demite conducători falşi și exclude antihriști, unii 
dintre adepţii lor inveterați iau mereu atitudine şi sar în apărarea lor, 
judecându-L public pe Dumnezeu din această cauză, spunând că El este 
nedrept şi cerându-l Duhului Sfânt să dezvăluie această chestiune. Pentru 
astfel de oameni, chiar dacă prestează un serviciu excepţional când 
răspândesc Evanghelia şi își îndeplinesc îndatoririle, nimic nu contează. O 
trădare îți va stabili pe veci soarta. Trebuie să vezi limpede esența trădării; 
nu considera că nu este mare lucru. Se poate spune că toți v-aţi opus lui 
Dumnezeu, că toţi aţi comis fărădelegi. Însă natura împotrivirii şi cea a 
fărădelegilor voastre sunt diferite. Natura chestiunii despre care tocmai am 
vorbit este foarte gravă şi constituie o judecată publică a lui Dumnezeu şi o 
împotrivire faţă de El. Unora le place mereu să scrie lucruri, scrisori pe care 
le transmit la întâmplare în cadrul bisericii. Este acest lucru conform 
principiilor? Sunt lucrurile pe care le scriu o mărturie adevărată? Sunt o 


experienţă de viață? Sunt edificatoare pentru aleşii lui Dumnezeu? Dacă nu 


sunt, dar aceşti oameni le transmit totuși la întâmplare în cadrul bisericii, 
sunt niște oameni care induc în eroare, care răspândesc erezii și sofisme, 
denaturează faptele, confundă binele și răul și rostesc o mulțime de aberaţii. 
Unii chiar vor să scrie o carte proprie, apoi să o trimită bisericii și să devină 
faimoși. Oare oamenii nu au învăţat o lecţie profundă din exemplul lui 
Pavel? Tot vrei să scrii o carte, să scrii o „autobiografie a unei celebrități” şi 
să o intitulezi „Rezumat al adevărului”. Nu ai pic de rațiune! Dacă eşti în 
stare, scrie mai multe articole de mărturie bazată pe experienţă. Nu ai fost 
judecat şi nu ai suferit destul în aceşti ani de când crezi în Dumnezeu? Încă 
nu poți vedea limpede această chestiune? Ce înţeleg oamenii? Cuvintele și 
doctrinele pe care le rosteşti nu-ţi pot rezolva nici măcar problemele tale, 
dar tot vrei să le oferi altora. Nu te cunoşti deloc pe tine însuţi! De ce 
tipăreşte şi trimite cărți casa lui Dumnezeu în mod uniform? Pentru că 
majoritatea acestor cărți sunt alcătuite din cuvintele lui Dumnezeu, iar toate 
celelalte sunt alcătuite din mărturiile adevărate bazate pe experiențe ale 
aleşilor lui Dumnezeu. Toate acestea sunt lucruri pozitive de care aleşii Săi 
au nevoie, prin urmare toate cărțile publicate în mod uniform de casa lui 
Dumnezeu sunt necesare pentru lucrarea bisericii şi intrarea în viaţă a 
aleşilor lui Dumnezeu. Acest mod de a face lucrurile provine şi din 
îndrumarea Duhului Sfânt. Înţelegeţi cu toţii că acele cărţi publicate în mod 
uniform de casa lui Dumnezeu sunt de cea mai mare valoare şi necesitate. 
Ştiţi foarte bine ce beneficii puteți obține ascultând predici, prin urmare, 
dacă aveți discernământ privind lucrurile răspândite de conducătorii falși şi 
antihriști, veţi fi cu adevărat capabili să-i distingeți. Ţinând însă cont de 
statura voastră actuală, doar înţelegeți multe doctrine despre credința în 
Dumnezeu, iar adevărul încă nu vă este clar. Există chestiuni importante pe 
care tot nu le puteți înțelege pe deplin, care vă par vagi şi nedeslușite, 


aşadar nu aveţi încă adevărurile-realităţi şi tot nu sunteţi prea pătrunzător. 


Indiferent cum se poartă sau vorbeşte orice persoană din biserică, vă 
lipseşte un discernământ clar. Unii oameni cred că, atât timp cât cineva 
vorbeşte elocvent, poate fi martor pentru Dumnezeu şi că aceia care nu 
vorbesc elocvent nu pot da o mărturie bazată pe experiență, chiar dacă au 
această experienţă. Au dreptate în această privinţă? Se înşală grav; mărturia 
bazată pe experienţă este practică, indiferent cum este relatată şi, dacă 
cineva nu are o mărturie bazată pe experiență, atunci ceea ce spune nu este 
practic, indiferent cât de bine poate discuta despre doctrine. De ce? 
Predicile despre cuvinte şi doctrine nu înseamnă că o persoană deţine 
adevărul-realitate şi, chiar dacă înţelege puţin din adevăr, înţelegerea sa tot 
este destul de superficială şi de limitată şi persoana nu poate deloc să scrie o 
mărturie bazată pe experiență. Dacă cineva nu are o mărturie bazată pe 
experiență, dar tot rostește cu nerușinare cuvinte şi doctrine şi le face 
morală oamenilor, atunci s-a transformat într-un fariseu ipocrit. Poate doar 
să inventeze o mărturie falsă ca să-i inducă în eroare pe oameni. Cei care 
fac asta vor fi blestemaţi de Dumnezeu. Capacitatea cuiva de a fi martor 
adevărat nu depinde de elocvenţa sa. Priviţi cât de multe mărturii bazate pe 
experienţe a avut Petru — câte epistole a scris el? Câte articole de mărturie a 
scris el? Deşi au fost doar câteva, Dumnezeu l-a aprobat pe Petru, spunând 
că este persoana care L-a cunoscut cel mai bine și L-a iubit cu adevărat. 
Dacă ai într-adevăr o mărturie bazată pe experiență, cu siguranţă te vei fi 
schimbat şi vei fi devenit mult mai ascultător. Nu vei mai face acele lucruri 
pline de entuziasm, acele lucruri pe care le considerai bune. Când vei 
recunoaşte cât de insignifiant, sărăcit şi deplorabil este omul, nu vei 
îndrăzni să acţionezi arbitrar sau să scrii o carte sau o autobiografie. Toţi cei 
care-şi doresc să scrie cărți sau autobiografii ori să-şi clădească reputația 
sub pretextul de a aduce un soi de contribuţie sunt oameni aroganti, 


încrezuți și ambiţioşi care-şi supraevaluează capacităţile, care nu au o inimă 


cu frică de Dumnezeu şi cărora le place să-şi urmeze propria voinţă în 
acțiunile lor. Toţi oamenii care urmăresc realmente adevărul se 
concentrează pe a-şi îndeplini bine îndatoririle, a înţelege adevărul şi a 
acționa în concordanță cu principiile. Ei consideră că îndeplinirea 
corespunzătoare a îndatoririlor, schimbarea firii, pătrunderea în adevărul- 
realitate şi o mărturie adevărată bazată pe experiență sunt mai bune decât 
orice altceva. Cei care pot urmări în acest mod sunt cei mai isteţi oameni Și 


cei mai înzestrați cu rațiune. 
Fragmentul 9 


În ceea ce-i priveşte pe Noe, Avraam şi lov, consemnați în Vechiul 
Testament al Bibliei, care erau caracteristicile umanităţii lor? Ce trăsături 
ale umanităţii normale aveau, încât L-au determinat pe Dumnezeu să-i 
considere acceptabili? (Aveau cu precădere conştiinţă şi rațiune.) Acest 
lucru este pe deplin adevărat. lov a trăit până la o vârstă atât de înaintată 
fără ca Dumnezeu să-i vorbească personal deloc şi fără să i se arate, dar lov 
a putut să înţeleagă şi să simtă tot ceea ce făcea Dumnezeu. La final, el a 
rezumat în câteva cuvinte cunoașterea sa despre Dumnezeu: „Iahve a dat și 
Iahve a luat; binecuvântat să fie numele lui Iahve” (ov 1:21). Ce înseamnă 
aceste cuvinte? Ele înseamnă: „Iahve este Dumnezeu, El este Creatorul, El 
este Dumnezeul meu, iar când El vorbeşte, chiar dacă înţeleg doar jumătate 
din ce spune, trebuie să-l ascult cuvintele şi să le urmez întocmai.” 
Dumnezeu l-a considerat pe lov acceptabil doar atunci când cunoaşterea lui 
despre El a ajuns la acest nivel. Iov a avut astfel de experienţe, a înţeles 
multe lucruri şi a putut, de asemenea, să accepte şi să se supună încercărilor 
pe care Dumnezeu 1 le-a impus. Toate aceste lucruri au fost realizate pe 
baza faptului că el avea conștiința şi rațiunea umanităţii normale. Indiferent 


dacă L-a văzut sau nu pe Dumnezeu, indiferent de ce i-a făcut Dumnezeu și 


indiferent dacă Dumnezeu l-a încercat sau 1 S-a arătat, el a crezut 
întotdeauna: „Iahve este Dumnezeul meu și trebuie să respect ce — îmi cere 
şi ceea ce Îi e pe plac, indiferent dacă înţeleg sau nu; trebuie să urmez calea 
Lui, să-L ascult şi să mă supun Lui.” În „Cartea lui lov”, este consemnat 
faptul că odraslele lui organizau adesea banchete, iar lov nu participa 
niciodată la ele, ci, în schimb, se ruga şi aducea arderi de tot pentru ei. 
Faptul că lov făcea deseori acest lucru dovedeşte că, în inima lui, ştia că 
Dumnezeu îi disprețuiește pe oameni pentru că se răsfaţă cu mâncare, 
băutură şi distracție, precum şi cu banchete. Iov a înţeles în inima sa că 
acesta era adevărul şi, chiar dacă nu ÎI auzise direct pe Dumnezeu zicând 
acest lucru, ştia în sufletul său că asta era intenția lui Dumnezeu. Deoarece 
Iov ştia ce dorea să spună Dumnezeu, a fost capabil să-L asculte şi să I se 
supună, s-a ținut de cuvânt întotdeauna şi nu a participat niciodată la 
mâncat, băut şi ospeţe. A înţeles Iov adevărul? Nu. El a putut face acest 
lucru pentru că avea conștiința şi raţiunea umanităţii normale. În afară de 
conştiinţă şi rațiune, cel mai important a fost faptul că avea credinţă 
adevărată în Dumnezeu. El a recunoscut din adâncul inimii sale că 
Dumnezeu este Creatorul, iar ceea ce spune Creatorul este voia lui 
Dumnezeu. În termenii de astăzi, acesta este adevărul, este cea mai înaltă 
cerință şi este ceea ce omul trebuie să respecte. Indiferent dacă poate 
înțelege sau nu ceea ce vrea să spună Dumnezeu sau pricepe doar câteva 
cuvinte rostite de El, omul trebuie să accepte adevărul şi să îl respecte. 
Aceasta este întocmai rațiunea pe care omul ar trebui să o aibă. Atunci când 
omul are această rațiune, este mult mai uşor să respecte cuvântul lui 
Dumnezeu, să îl pună în practică și să asculte de el. Făcând astfel, nu vor 
exista dificultăți, suferinţă şi, cu siguranţă, nici obstacole de vreun fel. A 
înţeles Iov mare parte din adevăr? Îl cunoştea pe Dumnezeu? Avea 


cunoștință despre posesiunile și despre fiinţa lui Dumnezeu sau despre firea 


şi esența Lui? În comparaţie cu oamenii de astăzi, el nu-L cunoştea și 
înţelegea foarte puţin. Cu toate acestea, lov avea calitatea de a pune în 
practică tot ceea ce înțelegea. După ce pricepea ceva, era ascultător şi 
statornic. Acesta a fost cel mai nobil aspect al umanităţii sale şi, totodată, 
cel mai disprețuit de oameni. Oamenii se gândesc: „Oare Iov nu s-a abținut 
doar de la a participa la banchete? Oare nu a făcut cumva în mod regulat 
arderi de tot în faţa lui Dumnezeu? În termenii de astăzi, nu s-a abținut doar 
de la a se complace în confortul trupesc?” Acest lucru nu este decât o 
chestiune superficială, dar când te uiţi la firea personală a lui Iov, la esenţa 
şi la umanitatea din spatele acestor acțiuni, vei înţelege că nu este o treabă 
simplă şi nici una atât de uşor de realizat. Dacă o persoană normală ar trebui 
să se abțină de la banchete pentru a economisi bani, acest lucru ar fi uşor de 
realizat. lov, însă, era un om bogat la acea vreme. Ce om bogat ar alege să 
nu dea ospeţe? Atunci, de ce putea lov să se abţină de la banchete? (El ştia 
că Dumnezeu dispreţuia acest lucru. Era capabil să se teamă de Dumnezeu 
şi să se ferească de rău.) Exact. Temându-se de Dumnezeu și ferindu-se de 
rău, ce anume a practicat lov? El ştia că toate acele lucruri pe care le 
dispreţuia Dumnezeu erau rele, aşa că a respectat cuvântul Lui şi nu a făcut 
nimic din ceea ce dispreţuia El. Nu ar fi făcut sub nicio formă aceste 
lucruri, indiferent ce ar fi spus ceilalți. Asta înseamnă să te temi de 
Dumnezeu şi să te fereşti de rău. De ce a reușit lov să se teamă de 
Dumnezeu şi să se ferească de rău? La ce se gândea în inima lui? Cum a 
reuşit să nu facă aceste lucruri rele? Avea o inimă cu frică de Dumnezeu. Ce 
înseamnă să ai o inimă cu frică de Dumnezeu? Înseamnă că inima lui se 
temea de Dumnezeu, că Îl putea respecta pe Dumnezeu ca fiind măreț și că 
exista un loc pentru El în inima lui. Nu se temea că Dumnezeu o va vedea şi 
nici că Se va mânia. Dimpotrivă, în inima sa, ÎL respecta pe Dumnezeu ca 


fiind măreț, era dispus să Il mulțumească şi să rămână fidel cuvintelor Lui. 


De aceea a fost capabil să se teamă de Dumnezeu şi să se ferească de rău. 
Toată lumea poate rosti acum sintagma „a te teme de Dumnezeu și a te feri 
de rău”, însă nimeni nu ştie cum a reuşit lov să facă acest lucru. De fapt, lov 
a considerat că „a te teme de Dumnezeu și a te feri de rău” este lucrul 
esenţial şi cel mai important în credinţa în Dumnezeu. Prin urmare, a putut 
să rămână fidel acestor cuvinte, ca şi cum ar fi fost o poruncă. A ascultat 
cuvintele lui Dumnezeu pentru că inima lui Îl respecta pe Dumnezeu ca 
fiind măreț. Indiferent cât de nesemnificative ar fi părut cuvintele lui 
Dumnezeu în ochii omului, chiar dacă erau doar cuvinte obişnuite, în inima 
lui lov, acestea veneau de la Dumnezeul suprem; erau cele mai mari, cele 
mai importante cuvinte. Chiar dacă sunt cuvinte pe care oamenii le 
dispreţuiesc, atât timp cât sunt cuvintele lui Dumnezeu, ei ar trebui să le 
respecte, deşi sunt batjocoriți sau calomniați din cauza asta. Chiar dacă 
întâmpină greutăți sau sunt persecutați, ei trebuie să rămână fideli 
cuvintelor Sale până la sfârșit; nu pot renunţa la ele. Asta înseamnă să te 
temi de Dumnezeu. Trebuie să rămâi fidel fiecărui cuvânt pe care 
Dumnezeu îl cere omului. În ceea ce priveşte acele lucruri pe care 
Dumnezeu le interzice sau pe care le urăşte, este în regulă dacă nu le știi, 
dar, dacă le știi, atunci ar trebui să poţi să nu le faci absolut deloc. Ar trebui 
să poți să rămâi fidel, chiar dacă familia te abandonează, necredincioşii te 
batjocoresc sau cei apropiaţi te ridiculizează și fac glume pe seama ta. De 
ce trebuie să rămâi fidel? Care este punctul tău de plecare? Care sunt 
principiile tale? Acestea sunt: „Trebuie să rămân fidel cuvintelor lui 
Dumnezeu şi să acţionez conform voii Sale. Voi fi ferm în a face lucrurile 
care Îi plac lui Dumnezeu şi voi fi hotărât în a abandona lucrurile pe care 
Dumnezeu le urăște. Dacă nu cunosc voia lui Dumnezeu, nu-i nimic, dar 
dacă ştiu şi înţeleg voia Lui, atunci voi fi hotărât să ascult şi să mă supun 


cuvintelor Lui. Nimeni nu mă va putea împiedica și nu voi şovăi nici dacă 


lumea se va sfârşi.” Asta înseamnă să te temi de Dumnezeu și să te fereşti 


de rău. 


Condiţia prealabilă pentru ca oamenii să fie capabili să se ferească de 
rău este să aibă o inimă cu frică de Dumnezeu. Cum se făureșteo inimă cu 
frică de Dumnezeu? Prin respectarea lui Dumnezeu ca fiind măreț. Ce 
înseamnă să Îl respecţi pe Dumnezeu ca fiind măreț? Este atunci când ştii că 
Dumnezeu are suveranitate asupra tuturor lucrurilor, iar inima ta se teme de 
El. Ca urmare, eşti capabil să foloseşti cuvintele lui Dumnezeu atunci când 
evaluezi orice situație şi utilizezi cuvintele Lui ca standard şi criteriu. Asta 
înseamnă să ÎI respecţi pe Dumnezeu ca fiind măreț. În termeni simpli, a-L 
respecta pe Dumnezeu ca fiind măreț înseamnă să-L ai în inima ta, aceasta 
să sălășluiască în Dumnezeu, să nu te uiţi pe tine însuţi în lucrurile pe care 
le faci şi să nu încerci să acţionezi pe cont propriu, ci să-L laşi pe 
Dumnezeu să preia conducerea. În tot ce faci, să te gândeşti: „Cred în 
Dumnezeu şi Îl urmez. Eu sunt doar o mică ființă creată pe care a ales-o 
Dumnezeu. Ar trebui să renunţ la opiniile, recomandările și deciziile care 
vin din propria mea voinţă şi să Îl las pe Dumnezeu să fie Stăpânul meu. 
Dumnezeu este Domnul meu, stânca mea și lumina strălucitoare care îmi 
călăuzeşte calea în tot ceea ce fac. Trebuie să fac lucrurile conform 
cuvintelor şi voii Sale, nu să mă pun pe mine pe primul loc.” Asta înseamnă 
să-L ai pe Dumnezeu în inima ta. Atunci când îţi dorești să faci ceva, nu 
acționa din impuls sau pripit. Gândește-te mai întâi la ceea ce spun 
cuvintele lui Dumnezeu, dacă Dumnezeu ar fi dezgustat de acţiunile tale și 
dacă acestea sunt în conformitate cu voia Sa. În inima ta, mai întâi întreabă- 
te, gândește-te şi cugetă; nu te pripi. A fi pripit înseamnă a fi impulsiv şi a fi 
motivat de impulsivitatea şi de voinţa omului. Dacă eşti mereu pripit și 
impulsiv, asta arată că Dumnezeu nu este în inima ta. Nu cumva sunt 


cuvinte goale atunci când spui că Il respecţi pe Dumnezeu ca fiind măreț? 


Unde este realitatea ta? Nu ai nicio realitate şi nu poţi să Îl respecţi pe 
Dumnezeu ca fiind măreț. În toate chestiunile, te comporţi de parcă ai fi 
stăpân pe moșie, făcând mereu ce vrei tu. În acest caz, nu este un nonsens 
dacă spui că ai o inimă cu frică de Dumnezeu? Îi păcăleşti pe oameni cu 
aceste cuvinte. Dacă o persoană are o inimă cu frică de Dumnezeu, cum se 
manifestă ea, de fapt? Prin respectarea lui Dumnezeu ca fiind măreț. 
Manifestarea concretă a faptului că Îl respectă pe Dumnezeu ca fiind măreț 
este că Dumnezeu are un loc în inima sa — locul cel mai important. În inima 
sa, Îi permite lui Dumnezeu să fie Stăpânul său şi să deţină autoritatea. 
Când se întâmplă ceva, are o inimă ascultătoare faţă de Dumnezeu. Nu e 
pripită, nici impulsivă şi nu acționează impetuos, ci, dimpotrivă, e capabilă 
să înfrunte orice lucru cu calm şi să se liniștească în fața lui Dumnezeu 
pentru a căuta adevărurile-principii. Dacă faci lucrurile conform cuvântului 
lui Dumnezeu sau propriei voințe sau dacă lași voinţa ta sau cuvântul lui 
Dumnezeu să preia conducerea, depinde de măsura în care Dumnezeu este 
în inima ta. Tu spui că Dumnezeu este în inima ta, dar când se întâmplă 
ceva, acționezi orbește, făcând în aşa fel încât să ai ultimul cuvânt şi dându- 
L pe Dumnezeu la o parte. Este aceasta manifestarea unei inimi care ÎI are 
pe Dumnezeu în ea? Există unii oameni care sunt capabili să se roage lui 
Dumnezeu atunci când se întâmplă ceva, dar, după ce se roagă, continuă să 
întoarcă lucrurile pe toate părțile, gândindu-se: „Cred că asta ar trebui să 
fac. Cred că asta ar trebui să fac”. Îţi urmezi întotdeauna voinţa şi nu asculți 
pe nimeni, indiferent cum are părtăşie cu tine. Nu este asta manifestarea 
lipsei unei inimi cu frică de Dumnezeu? Pentru că nu cauţi adevărurile- 
principii şi nu practici adevărul atunci când spui că ÎI respecţi pe Dumnezeu 
ca fiind măreț şi că ai o inimă cu frică de Dumnezeu, acestea sunt doar 
vorbe goale. Oamenii în inimile cărora nu este Dumnezeu și care nu sunt 


capabili să-L respecte ca fiind măreț nu au o inimă cu frică de Dumnezeu. 


Oamenii care nu sunt capabili să caute adevărul atunci când se întâmplă 
ceva şi care nu au o inimă ascultătoare față de Dumnezeu sunt oameni care 
nu au conștiință și rațiune. Dacă cineva are cu adevărat conştiinţă şi rațiune 
va putea în mod firesc să caute adevărul atunci când se întâmplă ceva. Mai 
întâi trebuie să gândească: „Cred în Dumnezeu. Am venit să caut mântuirea 
din partea lui Dumnezeu. Pentru că am o fire coruptă, consider că sunt 
singura autoritate în tot ceea ce fac; întotdeauna mă opun voii lui 
Dumnezeu. Trebuie să mă căiesc. Nu pot continua să mă răzvrătesc 
împotriva lui Dumnezeu în acest fel. Trebuie să învăţ cum să fiu ascultător 
faţă de El. Trebuie să caut ce spun cuvintele lui Dumnezeu şi care sunt 
adevărurile-principii.” Acestea sunt gândurile şi aspirațiile care se nasc din 
rațiunea umanității normale. Acestea sunt principiile şi atitudinea cu care ar 
trebui să faci lucruri. Când ai rațiunea umanităţii normale, atunci ai această 
atitudine; când nu ai rațiunea umanității normale, atunci nu ai această 
atitudine. De aceea, este decisiv şi foarte important să ai rațiunea umanității 
normale. Ea este direct legată de înțelegerea adevărului de către oameni şi 


de obținerea mântuirii. 


Cuvinte despre căutarea şi practicarea adevărului 
Fragmentul 10 


Sunt mulți oameni care, de îndată ce datoria lor se aglomerează, devin 
incapabili să experimenteze şi nu pot să menţină o stare normală şi, drept 
urmare, cer în mod constant o adunare și să primească părtăşie despre 
adevăr. Ce se întâmplă aici? Ei nu înțeleg adevărul, le lipsește o bază în 
ceea ce priveşte adevărata cale, astfel de oameni sunt mânați de zel când își 
îndeplinesc datoria şi nu pot rezista mult timp. Atunci când oamenii nu 
înţeleg adevărul, nu există niciun principiu în ceea ce fac. Dacă este rânduit 
ca ei să facă ceva, fac o harababură din asta, sunt neglijenți în legătură cu 
ceea ce fac, nu caută principii şi nu există supunere în inimile lor — ceea ce 
demonstrează că nu iubesc adevărul şi nu sunt capabili să experimenteze 
lucrarea lui Dumnezeu. Indiferent ce faci, mai întâi ar trebui să înţelegi de 
ce o faci, ce intenţie te îndrumă să faci acest lucru, ce semnificaţie are fapta 
ta, care este natura chestiunii şi dacă ceea ce faci este un lucru pozitiv sau 
negativ. Trebuie să ai o înţelegere clară a tuturor acestor chestiuni; aceasta 
este destul de necesară pentru ca tu să poți acţiona principial. Dacă faci 
ceva ce poate fi calificat drept îndeplinirea datoriei tale, atunci ar trebui să 
cugeţi: „Cum ar trebui să fac lucrul acesta? Cum ar trebui să-mi îndeplinesc 
bine datoria, ca să nu o îndeplinesc doar superficial?” Ar trebui să te rogi şi 
să te apropii de Dumnezeu în această privință. A te ruga la Dumnezeu este 
pentru a căuta adevărul calea de a practica, intenția lui Dumnezeu și a căuta 
să-L mulţumeşti pe Dumnezeu. Rugăciunea este pentru a obţine aceste 
efecte. A te ruga lui Dumnezeu, a te apropia de El şi a-l citi cuvintele nu 
reprezintă ceremonii religioase sau acțiuni exterioare. Aceste lucruri se fac 
cu scopul de a practica în conformitate cu adevărul, după ce ai căutat voia 


lui Dumnezeu. Dacă spui mereu „Slavă Tie, Dumnezeule!” când nu ai făcut 


NIMIC şi s-ar putea să pari foarte spiritual și perspicace, dar dacă, atunci 
când vine momentul să acționezi, tot faci ce vrei, fără să cauţi deloc 
adevărul, atunci acest „Slavă Ţie, Dumnezeule!” nu este altceva decât o 
mantră, este o falsă spiritualitate. Când îți faci datoria, întotdeauna ar trebui 
să te gândești: „Cum ar trebui să fac această datorie? Care este voia lui 
Dumnezeu?” Cine se roagă lui Dumnezeu și se apropie de El cu scopul de a 
căuta principii şi adevăruri pentru acțiunile sale, cine caută voia lui 
Dumnezeu în inima sa şi nu se îndepărtează de cuvintele lui Dumnezeu sau 
de adevărurile-principii, numai acesta este o persoană care crede cu 
adevărat în Dumnezeu; toate acestea sunt de nerealizat pentru oamenii care 
nu iubesc adevărul. Există mulți oameni care își urmează ideile, indiferent 
ce fac, şi privesc lucrurile în termeni extrem de simpliști şi nici nu caută 
adevărul. Există o absenţă totală a principiului şi, în inimile lor, ei nu se 
gândesc cum să acționeze conform cerinţelor lui Dumnezeu sau într-un mod 
care să-L mulțumească şi nu știu decât să urmeze cu încăpățânare voia lor. 
Dumnezeu nu are niciun loc în inimile unor astfel de oameni. Unii oameni 
spun: „Mă rog la Dumnezeu doar atunci când întâmpin dificultăți, dar tot nu 
pare să aibă vreun efect; aşa că, în general, când mi se întâmplă lucruri în 
prezent, nu mă rog la Dumnezeu, pentru că rugăciunea aceasta nu este de 
niciun folos.” Dumnezeu lipseşte cu desăvârșire din inimile unor asemenea 
oameni. Ei nu caută adevărul, indiferent ce fac în vremuri normale; îşi 
urmează doar propriile idei. Așadar, există principii în acţiunile lor? În mod 
cert, nu. Văd totul în termeni simpli. Chiar și când oamenii au părtășie cu ei 
despre adevărurile-principu, ei nu sunt capabili să le accepte, deoarece 
acțiunile lor au fost mereu lipsite de principii, Dumnezeu nu are niciun loc 
în inimile lor şi nu e nimeni în inimile lor în afară de ei înşişi. Ei simt că 
intenţiile lor sunt bune, că nu comit rele, că acestea nu pot fi considerate ca 


fiind împotriva adevărului şi cred că acţionând după propriile intenţii ar 


însemna să practice adevărul şi că I se supun lui Dumnezeu acţionând așa. 
De fapt, ei nu caută cu adevărat şi nu se roagă la Dumnezeu în privința 
acestui lucru, ci acționează din impuls, conform intenţiilor lor pline de zel, 
ei nu își îndeplinesc datoria după cerința lui Dumnezeu, nu au o inimă 
supusă Lui, sunt lipsiți de această dorință. Aceasta este cea mai mare 
greşeală din practica oamenilor. Dacă ai credinţă în Dumnezeu, dar totuși El 
nu Se află în inima ta, oare nu încerci să-L înșeli? Și ce efect poate să aibă o 
astfel de credință în Dumnezeu? Pur şi simplu, ce poţi câștiga? Şi care este 


rostul unei asemenea credinţe în Dumnezeu? 


Cum ar trebui să reflectezi asupra ta și să încerci să te cunoşti, când ai 
făcut ceva ce încalcă adevărurile-principii şi nu este pe placul lui 
Dumnezeu? Când ai fost pe cale să faci acel lucru, te-ai rugat Lui? Te-ai 
gândit vreodată: „A face lucrurile în acest mod este în acord cu adevărul? 
Cum ar privi Dumnezeu acest lucru dacă ar fi adus înaintea Lui? Ar fi 
fericit sau enervat dacă ar şti despre asta? L-ar uri sau l-ar detesta?” Nu ai 
cercetat acest fapt, nu-i aşa? Chiar dacă ceilalţi ți-ar fi adus aminte, tot ai fi 
crezut că problema nu este mare, că nu se împotrivea niciunui principiu şi 
nu era un păcat. Drept urmare, ai ofensat firea lui Dumnezeu şi I-ai stârnit 
mânia, chiar până în punctul de a te urî. Acest lucru este provocat de 
răzvrătirea oamenilor. Prin urmare, ar trebui să cauţi adevărul în toate 
lucrurile. Asta este ceea ce trebuie să urmezi. Dacă poți să vii în mod sincer 
înaintea lui Dumnezeu ca să te rogi dinainte şi apoi să cauţi adevărul 
conform cuvintelor lui Dumnezeu, nu vei da greş. S-ar putea să ai câteva 
abateri în timp ce practici adevărul, dar este un lucru greu de evitat şi vei fi 
capabil să practici corect după ce câştigi o oarecare experienţă. Totuși, dacă 
ştii cum să te porți în conformitate cu adevărul, dar tot nu îl practici, 
problema este faptul că nu îți place adevărul. Cei care nu iubesc adevărul nu 


îl vor căuta niciodată, orice li s-ar putea întâmpla. Doar cei care iubesc 


adevărul au inimi cu frică de Dumnezeu, iar când se întâmplă lucruri pe 
care nu le înţeleg, sunt capabili să caute adevărul. Dacă nu poți să înţelegi 
voia lui Dumnezeu şi nu știi cum să practici, atunci ar trebui să ai părtăşie 
cu unii oameni care înțeleg adevărul. Dacă nu-i poţi găsi pe cei care înţeleg 
adevărul, ar trebui să găseşti câțiva oameni care au o înţelegere pură, 
împreună cu care să te rogi lui Dumnezeu cu un singur cuget și o singură 
inimă, să cauţi de la Dumnezeu, să aştepţi timpul Său şi ca Dumnezeu să-ți 
deschidă o cale. Atâta vreme cât toți tânjiți după adevăr, îl căutați și aveţi 
părtăşie despre el împreună, s-ar putea să vină momentul când unul dintre 
voi găseşte o soluție bună. Dacă toți o considerați potrivită şi o cale bună, 
atunci asta s-ar putea să fi fost datorită luminării şi iluminării Duhului 
Sfânt. Dacă apoi continuaţi să aveţi părtăşie împreună pentru a găsi o cale și 
mai potrivită de practică, aceasta va fi cu siguranţă în acord cu adevărurile- 
principii. În practica ta, dacă descoperi că modul tău de practicare încă este 
oarecum nepotrivit, atunci trebuie să-l corectezi repede. Dacă greşeşti puţin, 
Dumnezeu nu te va condamna, pentru că intenţiile tale legate de ceea ce 
faci sunt corecte şi practici în conformitate cu adevărul. Doar eşti puţin 
confuz în legătură cu principiile şi ai făcut o greşeală în practica ta, lucru 
care este scuzabil. Însă când majoritatea oamenilor fac lucruri, se bazează 
pe modul în care își imaginează ei că trebuie făcute. Nu folosesc cuvintele 
lui Dumnezeu drept fundament pentru a contempla cum să practice în 
conformitate cu adevărul sau cum să obţină aprobarea lui Dumnezeu. În 
schimb, se gândesc doar cum să fie în beneficiul lor, cum să-i facă pe 
ceilalți să-i aprecieze şi să-i admire. Fac lucrurile bazându-se în totalitate pe 
ideile lor şi doar pentru a se mulţumi pe ei înșiși, ceea ce este problematic. 
Asemenea oameni nu vor face niciodată lucrurile în conformitate cu 
adevărul, iar Dumnezeu îi va detesta mereu. Dacă ești într-adevăr un om cu 


conştiinţă şi rațiune, atunci orice s-ar întâmpla, ar trebui să fii capabil să vii 


înaintea lui Dumnezeu ca să te rogi şi să cauţi, să fii capabil să examinezi în 
mod serios motivele şi falsitatea faptelor tale, să fii capabil să stabileşti ce 
este adecvat să faci în conformitate cu cerinţele şi cuvintele lui Dumnezeu 
şi să cumpănești şi să chibzuiești ce fapte sunt pe placul lui Dumnezeu, ce 
fapte Îl dezgustă şi ce fapte Îi câștigă aprobarea. În mintea ta, trebuie să 
cercetezi aceste lucruri în repetate rânduri, până când le înţelegi clar. Dacă 
ştii că ai propriile motive pentru a face ceva, atunci trebuie să reflectezi care 
sunt acestea, dacă sunt pentru a te mulţumi pe tine sau pentru a-L mulțumi 
pe Dumnezeu, dacă sunt în beneficiul tău sau al aleşilor lui Dumnezeu şi ce 
consecinţe vor avea... Dacă în rugăciunile tale vei căuta şi vei contempla 
mai mult în acest mod și îți vei pune mai multe întrebări pentru a căuta 
adevărul, atunci abaterile din faptele tale vor fi tot mai mici. Doar aceia care 
pot să caute adevărul în acest mod sunt oameni care ţin seama de voia lui 
Dumnezeu şi care se tem de El, deoarece cauţi în conformitate cu cerinţele 
cuvintelor lui Dumnezeu și cu o inimă supusă, iar concluziile la care ajungi 


căutând în acest mod vor fi în conformitate cu adevărurile-principil. 


Dacă acțiunile unui credincios nu au legătură cu adevărul, atunci el 
este asemeni unui necredincios. Acesta este tipul de persoană care nu-L are 
pe Dumnezeu în inima sa şi care se îndepărtează de Dumnezeu, iar o astfel 
de persoană este ca un muncitor angajat în casa lui Dumnezeu care face 
niște treburi ciudate pentru stăpânul său, primeşte o mică leafă şi apoi 
pleacă. Pur şi simplu nu este o persoană care crede în Dumnezeu. Ceea ce 
poţi face pentru a obține încuviințarea lui Dumnezeu este primul lucru pe 
care ar trebui să-l examinezi şi pentru care ar trebui să lucrezi când faci 
lucruri; ar trebui să fie principiul şi sfera acţiunilor tale. Motivul pentru care 
ar trebui să stabileşti dacă ceea ce faci este în concordanţă cu adevărul este 
acela că, dacă e potrivit adevărului, cu siguranţă este conform voii lui 


Dumnezeu. Nu că ar trebui să cântăreşti dacă problema este corectă sau 


greşită sau dacă este în conformitate cu gusturile tuturor celorlalți sau cu 
propriile tale dorințe; mai degrabă, ar trebui să stabileşti dacă aceasta este în 
conformitate cu adevărul şi dacă e în folosul lucrării și al intereselor 
Bisericii. Dacă te vei gândi la aceste chestiuni, vei fi din ce în ce mai mult 
în concordanţă cu voia lui Dumnezeu când vei face lucrurile. Dacă nu iei în 
considerare aceste aspecte şi te bazezi doar pe propria voinţă atunci când 
faci lucrurile, atunci garantat le vei face incorect, deoarece voința omului nu 
este adevărul şi, desigur, este incompatibilă cu Dumnezeu. Dacă îţi doreşti 
să fii aprobat de Dumnezeu, trebuie să practici potrivit adevărului, şi nu în 
funcţie de propria ta voinţă. În numele îndeplinirii îndatoririlor personale, 
unii oamenii se implică în anumite chestiuni private. Fraţii şi surorile lor 
consideră că acest lucru este nepotrivit şi le fac reproşuri în privinţa asta, 
dar acești oameni nu îşi asumă vina. Ei cred că era o problemă personală 
care nu implica lucrarea, finanţele sau oamenii bisericii şi că nu însemna să 
facă rău, prin urmare, oamenii nu ar trebui să se amestece. S-ar putea ca 
unele lucruri să-ţi pară chestiuni private care nu implică niciun principiu sau 
adevăr. Totuşi, analizând lucrurile pe care le-ai făcut, ai fost foarte egoist. 
Nu ai luat în considerare lucrarea bisericii sau interesele casei lui 
Dumnezeu, nici dacă asta L-ar mulțumi pe Dumnezeu; te gândeai doar la 
propriul beneficiu. Acest lucru implică deja bunăcuviinţa sfinților, precum 
şi umanitatea unei persoane. Deşi ceea ce făceai tu nu implica interesele 
bisericii şi nici adevărul, a te deda unei chestiuni private în timp ce pretinzi 
că îţi îndeplineşti datoria nu este în conformitate cu adevărul. Indiferent ce 
faci, cât de mare sau de mică este problema și dacă este datoria ta în familia 
lui Dumnezeu sau afacerea ta personală, trebuie să ţii cont dacă ceea ce faci 
este conform cu voia lui Dumnezeu, precum şi dacă este un lucru pe care ar 
trebui să-l facă o persoană cu umanitate. Dacă tu cauţi astfel adevărul în tot 


ce faci, atunci crezi într-adevăr în Dumnezeu. Dacă abordezi cu seriozitate 


fiecare problemă şi fiecare adevăr în acest fel, atunci vei fi capabil să 
dobândeşti transformări în firea ta. Sunt cei care cred: „Este destul de corect 
să fiu pus să practic adevărul atunci când îmi îndeplinesc datoria, dar când 
mă ocup de treburile mele personale, nu-mi pasă ce are de spus adevărul — 
voi face ceea ce îmi place, orice este nevoie pentru a fi în folosul meu”. În 
aceste cuvinte, se poate vedea că nu sunt iubitori de adevăr. Nu există 
principii în ceea ce fac. Ei vor face tot ce le este de folos, fără ca nici măcar 
să se gândească la efectul pe care acest lucru îl va avea asupra casei lui 
Dumnezeu. Drept urmare, atunci când fac ceva, Dumnezeu nu este prezent 
în ei şi se simt întunecaţi şi supăraţi şi nu ştiu ce se întâmplă. Nu reprezintă 
acest lucru exact ceea ce merită? Dacă nu practici adevărul în acțiunile tale 
şi Îl dezonorezi pe Dumnezeu, atunci păcătuieşti împotriva Lui. Dacă o 
persoană nu iubeşte adevărul şi acţionează adesea pe baza propriei voințe, 
atunci Îl va ofensa adeseori pe Dumnezeu. El o va dispreţui și o va respinge 
şi o va da la o parte. Ceea ce face o astfel de persoană eșuează adesea în a 
primi aprobarea lui Dumnezeu şi, dacă nu cunoaște pocăința, atunci 


pedeapsa nu este departe. 
Fragmentul 11 


Pentru a face bine orice lucru, este necesar să cauţi principiul 
adevărului. Trebuie să existe o determinare de a face bine ceea ce faci și 
este nevoie să te liniștești în vederea rugăciunii şi căutării înaintea lui 
Dumnezeu. Înainte de a face ceva, e nevoie să ai părtăşie cu alţii şi, dacă nu 
al cu cine să ai părtășie, trebuie să meditezi şi să te rogi singur, căutând 
modul de a face bine acest lucru. Asta înseamnă să te linișteşti înaintea lui 
Dumnezeu. Nu e nevoie să te gândești la nimic pentru a fi liniştit înaintea 
lui Dumnezeu; trebuie să acţionezi şi să contempli deopotrivă, căutând 


modul cel mai potrivit de a te ocupa de această chestiune, cu o atitudine de 


căutare şi așteptare în inima ta. Dacă nu ai nici cea mai mică idee cu privire 
la chestiunea în cauză, caută pe cineva cu care să te consuli şi să 
investighezi. Ce atitudine ar trebui să ai în această perioadă de căutare? Ar 
trebui, de fapt, să cauţi şi să aştepţi, urmărind felul în care lucrează 
Dumnezeu. Duhul Sfânt nu te luminează și nu te călăuzește ca şi cum ar 
aprinde un bec care îţi luminează instantaneu inima. Dumnezeu foloseşte în 
mod invariabil o persoană sau un eveniment pentru a te îmboldiși a te face 
să înţelegi. Există multe moduri de a căuta, dincolo de a îngenunchea 
solemn în rugăciune şi a sta acolo ore în şir; asta nu face decât să amâne 
toate celelalte lucruri. Uneori, poţi reflecta la o chestiune în timp ce mergi; 
alteori, atunci când se iveşte o problemă, te poţi grăbi să ai părtăşie despre 
ea într-un grup; uneori, poți să ceri sfat de la Cel de sus; alteori, poţi să 
citeşti singur cuvântul lui Dumnezeu; dacă acea chestiune este urgentă, s-ar 
putea să te grăbeşti să înţelegi realitatea situației, apoi să cauţi adevărul, 
tratând-o în conformitate cu principiile, în vreme ce te rogi și cauţi în inima 
ta. În felul acesta trebuie să procedaţi — într-un mod matur! Dacă deveniți 
agitați, vă panicaţi şi vă lăsaţi copleșiți ori de câte ori se iveşte ceva, atunci 
statura voastră este prea mică, nu ați experimentat nimic înainte, dacă vreți 
să vă îmbunătățiți statura, e nevoie să experimentați lucruri şi să vă instruiți. 
Trebuie să vă însuşiţi câteva modalităţi de a căuta: dacă sunteţi ocupați cu 
datoria, căutaţi în funcție decât de ocupați sunteţi; când aveţi timp, căutați și 
aşteptaţi în funcție de cât timp aveţi. Există diferite modalități. Dacă aveţi 
timp să aşteptaţi, atunci aşteptaţi puţin. Nu-ţi poţi permite să te grăbeşti 
atunci când e vorba de lucruri importante; consecinţele unei greşeli făcute 
din grabă ar fi de neimaginat. Pentru a obţine cele mai bune rezultate, 
trebuie să aștepți, să vezi ce urmează să se întâmple, sau dacă vei fi 
impulsionat de cineva care cunoaşte situația. Toate acestea sunt modalităţi 


de a căuta. Dumnezeu nu foloseşte o singură metodă pentru a-i lumina pe 


oameni; nici nu te luminează doar prin cuvintele Sale, nici nu-i pune 
întotdeauna pe cei din jurul tău să te călăuzească. Cum te luminează 
Dumnezeu în privinţa lucrurilor ce depășesc expertiza ta, lucruri cu care nu 
te-ai mai întâlnit niciodată? Uneori te luminează prin diferiți oameni, 
evenimente şi lucruri, situație în care trebuie să consulți un expert sau pe 
cineva care înţelege domeniul, pentru a te sfătui. Ar trebui să te grăbești să 
găseşti pe oricine înţelege domeniul, să obții câteva indicii de la el, apoi să 
aplici acel lucru în conformitate cu principiile, iar Dumnezeu te va călăuzi 
în timp ce faci asta. Totuşi, trebuie să înţelegi câte ceva despre aptitudinile 
profesionale sau specialitatea respectivă şi să ai câteva noțiuni din acel 
domeniu; acesta este fundamentul pe baza căruia Dumnezeu te va lumina cu 


privire la ce ar trebui să faci. 


Orice faci, poţi gândi, proiecta, planifica, consulta și întreba despre 
asta din mai multe surse, pentru a determina o posibilă cale, însă succesul 
depinde tot de Dumnezeu. Zicala: „Omul propune, Dumnezeu dispune” este 
adevărată. Este incredibil că necredincioşii au sintetizat această zicală prin 
experienţă, iar dacă un credincios al lui Dumnezeu nu poate vedea asta clar, 
a fost prea ignorant şi n-a înțeles nimic din adevăr. Oamenii trebuie să 
creadă cu fermitate în inimile lor că Dumnezeu deține suveranitatea asupra 
tuturor lucrurilor și că ceea ce vrea omul să facă va fi binecuvântat dacă 
este în acord cu voia lui Dumnezeu. Trebuie să ai în inimă această regulă, să 
ştii că Dumnezeu este suveran asupra tuturor lucrurilor și că nu omul are 
ultimul cuvânt. Aşadar, indiferent ce faci, trebuie mai întâi să te rogi lui 
Dumnezeu pentru a vedea dacă inima ţi-e mișcată, apoi să cauţi adevărul 
pentru a vedea dacă acel curs al acţiunii este în acord cu adevărul şi dacă 
este posibil. Dacă lucrul acesta nu poate fi determinat imediat, trebuie să 
aştepţi. Nu te grăbi să acționezi. Aşteaptă până când ai înţeles bine 


chestiunea, până când simți că este momentul potrivit, că nu este nevoie să 


mai aștepți şi că ar trebui s-o faci și că ai suficientă certitudine în inima ta 
pentru a o face — atunci poţi acționa. Dacă nu ai reușit să dobândești o 
înţelegere temeinică a problemei, dacă nu ești interesat de ea după ce ai 
aşteptat câteva zile şi nu eşti sigur că va avea parte de reușită, asta 
dovedește că acest lucru a pornit din voinţa omului şi că Dumnezeu nu l-a 
îngăduit, aşa că ar trebui să renunți rapid la el. Când ceva vine de la 
Dumnezeu, întotdeauna vei simţi credință în privinţa acelui lucru, iar acea 
credinţă nu se va diminua, indiferent ce situaţii apar. În cele din urmă, inima 
ta va dobândi din ce în ce mai multă claritate, de parcă ai fi văzut limpede 
problema. Așa se întâmplă când ceva a venit de la Dumnezeu. Dumnezeu îi 
face pe oameni să aştepte, iar asta înseamnă așteptarea revelației din partea 
lui Dumnezeu, după care problema devine clară pentru tine, aşa că această 
aşteptare este necesară. Cu toate acestea, în ceea ce priveşte modurile în 
care ar trebui să cooperezi, trebuie să acţionezi şi să investighezi și, în 
cursul investigării, Dumnezeu îţi poate comunica faptele printr-o persoană 
sau un eveniment. Dacă nu vei investiga şi vei fi confuz şi nesigur în inima 
ta, nu vei şti care sunt faptele. Însă dacă vei investiga, vei descoperi faptele, 
şi Dumnezeu va fi Acela care vi le face cunoscute. Nu-i așa că acțiunile lui 
Dumnezeu sunt practice? Dumnezeu te îndrumă şi te luminează prin 
oameni, evenimente și lucruri, şi te îndrumă să înţelegi şi să obţii o 
perspectivă asupra lucrurilor în cursul experienței voastre, arătându-ţi cum 
să acționezi. Dumnezeu nu-ți dă din senin o afirmaţie, un gând sau o idee, 
Dumnezeu nu face asta. După ce ai investigat şi au fost dezvăluite toate 
datele unei situații, vei şti de ce ai avut înainte asemenea gânduri și 
sentimente, vei înțelege asta în inima ta. Acest rezultat nu apare oare de 
îndată ce ai terminat de investigat? În ce priveşte felul în care ar trebui să 
acţionezi, Dumnezeu nu se va implica în asta; tu deja vei şti cum s-o faci. 


Acesta este felul în care Dumnezeu lucrează şi îi îndrumă pe oameni, într- 


un mod deopotrivă minunat şi practic, ce nu este nici pe departe 
supranatural. Oamenii leneşi îşi doresc întotdeauna ca acest lucru să se 
întâmple prin mijloace supranaturale, vor ca Dumnezeu să le spună direct 
ce să facă, vor să o ia pe scurtătură și să-L determine pe Dumnezeu să o 
facă în locul lor, şi nu caută, nu cercetează în mod proactiv, nici nu 
cooperează în vreun fel, aşa că nu se alege nimic din dorinţele lor. Oamenii 
devotați, oamenii iubitori de adevăr trăiesc înaintea lui Dumnezeu în tot ce 
fac şi îşi liniștesc inimile înaintea Lui. Când li se întâmplă ceva şi nu ştiu ce 
să facă, sunt capabili să se roage lui Dumnezeu, să caute să afle de la El şi 
să vadă ce doreşte Dumnezeu. Au o inimă căutătoare şi, astfel, Dumnezeu îi 
îndrumă în această chestiune. lar când, în cele din urmă, rezultatul este 
dezvăluit, pot vedea felul în care mâna lui Dumnezeu a orchestrat lucrurile. 
A spune că Dumnezeu este suveran asupra tuturor lucrurilor nu sunt vorbe 
goale. Prin urmare, experimentând mai multe chestiuni de felul acesta, vei 
ajunge să ştii că Dumnezeu nu este o ficțiune, nu este un mit şi nu este lipsit 
de valoare. Dumnezeu va fi chiar acolo, lângă tine; vei putea să-l simți 
existenţa, să-l simți îndrumare și vei simți felul în care mâna Lui 
orchestrează şi rânduieşte lucrurile. În acest fel vei ajunge să percepi din ce 
în ce mai bine cât de real și practic este Dumnezeu. Totuși, dacă nu ești 
capabil să experimentezi în acest fel, nu vei putea niciodată să simţi aceste 
lucruri. Vei gândi: „Există Dumnezeu sau nu? Unde este? Atâţia ani am 
crezut în Dumnezeu și toți spun că El există, dar cum se face că eu nu L-am 
văzut? Toţi spun că El îl mântuie pe om, dar eu de ce n-am simțit felul în 
care Dumnezeu lucrează în oameni?” Tu nu vei simţi niciodată aceste 
lucruri, aşa că niciodată nu te vei simţi împăcat în inima ta. Numai atunci 
când le vei simți personal, vei putea confirma că ceea ce spun şi 
experimentează alții este lucrarea lui Dumnezeu. Lucrarea lui Dumnezeu 


este minunată şi greu de pătruns, însă este şi practică; trebuie să înţelegi 


aceste două aspecte. A fi minunată şi greu de pătruns înseamnă că tot ce 
face Dumnezeu este înțelept şi inaccesibil omului; este determinat de 
identitatea şi esenţa lui Dumnezeu. Există totuși un alt aspect, și anume că 
acțiunile lui Dumnezeu sunt incredibil de practice. Ce înseamnă acest 
„practic”? Înseamnă că omul poate înţelege acţiunile lui Dumnezeu, că 
gândirea, mintea, gândurile, inteligența omului, precum şi instinctele şi 
calibrul său pot înţelege acţiunile lui Dumnezeu — acţiunile lui Dumnezeu 
nu sunt supranaturale sau lipsite de valoare. Atunci când faci ceva corect, 
Dumnezeu te va înştiinţa că este corect şi ţi se va confirma; când faci ceva 
greşit, Dumnezeu te va face, treptat, să înţelegi, te va lumina și îţi va da de 
ştire că ai făcut ceva greșit și că aceasta este o dezvăluire a firii tale corupte, 
şi atunci te vei simţi îndatorat față de Dumnezeu. lată ce înseamnă 


„practic”. 
Fragmentul 12 


Este foarte important să cauţi adevărul atunci când te confrunți cu 
probleme. Dacă îl vei căuta, nu doar că vei putea rezolva problema, dar vei 
fi, de asemenea, capabil să practici şi să dobândeşti adevărul. Dacă nu cauţi 
adevărul, ci perseverezi în folosirea propriului raționament şi acționezi 
întotdeauna conform opiniei tale, atunci nu numai că nu vei reuşi să rezolvi 
problema corupţiei tale, dar vei şi păcătui cu bună ştiinţă, iar aceasta este 
calea prin care te împotrivești lui Dumnezeu. De exemplu, să presupunem 
că eşti emondat în îndeplinirea îndatoririlor tale şi nu cauţi adevărul, ci te 
bazezi cu încăpățânare pe propria rațiune. Ai putea gândi: „Mi-am efectuat 
munca şi nu am făcut vreun rău vădit, dar nu numai că sunt tratat pentru 
doar câteva greşeli, dar sunt şi dat în vileag şi nerespectat, ceea ce arată 
antipatie faţă de mine. Unde este dragostea lui Dumnezeu? De ce nu o pot 


vedea? Se spune că Dumnezeu îi iubește pe oameni, deci cum se face că El 


îi iubeşte pe alţii, dar pe mine nu?” Toate nemulțumirile ies la iveală. Pot 
oamenii să dobândească adevărul dacă sunt într-o astfel de stare? Nu pot. 
Când apar probleme în relația ta cu Dumnezeu şi, în loc să le rezolvi, să dai 
înapoi şi să laşi deoparte părerile greşite şi ideile habotnice, te împotriveşti 
cu încăpățânare lui Dumnezeu, acest lucru nu poate duce decât la faptul că 
Dumnezeu te va abandona, iar tu, la rândul tău, Îi vei întoarce spatele. Te 
vei umple de nemulțumiri faţă de Dumnezeu, punându-l la îndoială și 
negându-l suveranitatea, refuzând să te supui rânduielilor Lui. Ba mai rău, 
vei tăgădui faptul că Dumnezeu este adevăr şi dreptate, iar aceasta este cea 
mai gravă formă de împotrivire faţă de El. Dar dacă vei căuta adevărul în 
toate lucrurile, atunci vei înțelege voia lui Dumnezeu şi vei găsi o cale pe 
care să o poţi urma. Făcând asta, nu numai că vei confirma că Dumnezeul 
în care crezi este adevărul, calea, viaţa şi iubirea, dar vei dovedi, de 
asemenea, că tot ceea ce face El este corect, că testarea şi rafinarea la care îl 
supune pe om sunt juste şi că au ca scop mântuirea şi purificarea acestuia. 
Vei dobândi cunoaştere despre dreptatea şi sfinţenia lui Dumnezeu şi, în 
acelaşi timp, vei înțelege lucrarea Lui şi vei vedea măreția iubirii Sale. Ce 
minunată este această răsplată! Poţi obţine o astfel de recompensă fără să 
cauţi adevărul, apropiindu-te întotdeauna de Dumnezeu şi de lucrarea Sa pe 
baza propriilor noţiuni şi închipuiri? Sigur că nu. Pentru că omul este atât 
de profund corupt de Satana, toate acțiunile şi faptele sale și tot ceea ce 
dezvăluie sunt din firea Satanei și sunt toate contrare adevărului și ostile lui 
Dumnezeu. Omul nu este apt să se bucure de marea dragoste a lui 
Dumnezeu. Totuşi, Dumnezeu încă este atât de îngrijorat pentru om, 
oferindu-i har în fiecare zi şi aranjând pentru el tot felul de oameni, 
evenimente şi lucruri pentru a-l încerca şi rafina, ca să poată suferi o 
schimbare. Dumnezeu dezvăluie omul prin intermediul oricărui tip de 


mediu, făcându-l să reflecteze şi să se cunoască pe sine însuși, să înțeleagă 


adevărul și să câştige viața. Dumnezeu iubește omul atât de mult, iar 
dragostea lui este atât de reală, încât omul o poate vedea şi o poate atinge. 
Dacă ai avut experienţa tuturor acestor lucruri, poţi simţi că tot ceea ce face 
Dumnezeu este pentru mântuirea omului şi că aceasta este dragostea cea 
mai autentică. Dacă Dumnezeu nu ar săvârşi astfel de lucrări practice, 
nimeni nu ar putea spune cât de departe ar fi căzut omul! Totuși, există 
mulți oameni care nu văd dragostea autentică a lui Dumnezeu, care încă 
urmăresc renumele, profitul şi statutul, care se străduiesc să fie cu un cap 
mai sus decât restul, care vor mereu să-i prindă în capcană şi să-i controleze 
pe ceilalți. Nu se plasează în rivalitate cu Dumnezeu? Dacă ei continuă pe 
acea cale, consecinţele vor fi de neimaginat! Dumnezeu, prin lucrarea Sa de 
judecată, expune corupția omului, astfel încât acesta să şi-o cunoască. El 
opreşte preocupările greşite ale omului. Dumnezeu face o treabă excelentă! 
Deşi ceea ce face Dumnezeu expune omul şi îl judecă, îl şi mântuieşte. 
Aceasta este dragoste autentică. Când îți vei fi dat singur seama de acest 
lucru, nu vei fi dobândit atunci acest aspect al adevărului? Când o persoană 
a realizat singură acest lucru, a atins această înțelegere şi a priceput aceste 
adevăruri, se mai plânge ea de Dumnezeu? Nu, totul a dispărut. Atunci se 
va putea supune de bunăvoie şi fără rezerve orchestrărilor și rânduielilor lui 
Dumnezeu. În momentul în care se vor mai ivi încercări sau rafinări, îşi va 
da rapid seama că ceea ce face Dumnezeu este corect şi că El o revelează și 
o mântuie. Va fi în curând capabilă să accepte şi să se supună, ascultând de 
Dumnezeu fără a pune accentul pe propria rațiune, fără noțiuni şi lamentări. 
Faptul că oamenii pot să se supună într-o așa mare măsură se datorează 


trecerii prin multe rafinări săvârşite prin lucrarea Duhului Sfânt. 


Fragmentul 13 


În prezent există mulți oameni care se concentrează pe căutarea 
adevărului şi sunt capabili să îl caute când li se întâmplă unele lucruri. Dacă 
doreşti să rezolvi motivele greşite şi stările anormale din interiorul tău, 
trebuie să cauţi adevărul. Pentru început, trebuie să înveţi să te deschizi în 
părtăşie pe baza cuvintelor lui Dumnezeu. Desigur, ar trebui să alegi 
destinatarul potrivit pentru o părtăşie deschisă, să alegi, cel puţin, pe cineva 
care iubeşte şi acceptă adevărul, cineva a cărui umanitate este mai bună 
decât a majorităţii, care este suficient de cinstit şi de integru. Desigur, ar fi 
mai bine dacă ai putea alege pe cineva care înțelege adevărul, a cărui 
părtăşie să te poată ajuta. Să găseşti genul acesta de persoană faţă de care să 
te deschizi în părtăşie și să-ți rezolvi dificultățile poate fi un lucru eficient. 
Dacă vei alege o persoană nepotrivită, care nu iubeşte adevărul, ci care are 
un dar sau un talent, aceasta va râde de tine, te va disprețul și te va înjosi. 
Asta nu ar fi în avantajul tău. Într-o anumită privinţă, abordarea pe care ar 
trebui să o adopţi atunci când te prezinţi înaintea lui Dumnezeu şi te rogi 
Lui este aceea de a te deschide și a te dezvălui; este, de asemenea, modul în 
care ar trebui să ai părtăşie despre adevăr cu ceilalți. Nu ţine lucrurile 
ascunse, gândindu-te: „Am motive și dificultăți. Starea mea interioară nu 
este bună — este negativă. Nu voi spune nimănui. Voi ţine totul în mine.” 
Dacă ţii mereu lucrurile în tine, fără să le rezolvi, vei deveni negativ, iar 
starea ta se va adânci şi mai mult. Nu vei fi dispus să te rogi lui Dumnezeu. 
Acesta este un lucru greu de îndreptat. Și astfel, oricare este starea ta, 
indiferent dacă eşti negativ sau ai o problemă, indiferent de motivele şi 
planurile tale, indiferent ce ai ajuns să cunoşti sau să realizezi prin 
examinare, trebuie să înveţi să te deschizi şi să ai părtăşie şi, având-o, 
Duhul Sfânt lucrează. Şi cum lucrează Duhul Sfânt? Te luminează, te 
iluminează și îți permite să vezi gravitatea problemei, te face conştient de 


rădăcina şi esenţa ei şi apoi te determină să înţelegi puţin câte puţin 


adevărul şi voia Lui și îţi îngăduie să vezi calea de practică şi adevărul- 
realitate. Când o persoană poate avea părtășie în mod deschis, asta 
înseamnă că are o atitudine onestă faţă de adevăr. Dacă o persoană este 
onestă se stabileşte pe baza atitudinii sale faţă de adevăr. Asta contează cel 
mai mult. Când o persoană onestă, oricât de negativă sau de slabă ar fi, se 
confruntă cu dificultăţi, se va ruga întotdeauna lui Dumnezeu și va căuta alți 
oameni cu care să intre în părtăşie pentru a găsi o modalitate de a rezolva 
problema sau obstacolul şi de a se îngriji de voia lui Dumnezeu. Acest tip 
de persoană nu caută pe cineva căruia să se plângă din cauza vreunui 
disconfort interior, ea caută o soluţie la dificultatea de a intra în adevărul- 
realitate şi de a ieşi din el. Dacă cineva ascunde în inima sa lucruri negative 
şi rele, acest lucru afectează în mod direct îndeplinirea datoriei şi intrarea în 
viață. Să nu fii pur şi deschis față de Dumnezeu, ci să nutrești mereu 
viclenie în inimă este un lucru foarte periculos. Oamenii vicleni se pricep să 
afişeze o aparenţă falsă, orice li s-ar întâmpla şi nu vor avea părtășie, 
indiferent de noțiunile sau nemulțumirile pe care le simt. Arată normal în 
exterior, dar, în realitate, inimile lor sunt atât de încărcate de negativitate 
încât abia se pot ridica şi tot nu ţi-ai putea da seama. Chiar dacă ai părtăşie 
cu ei, nu îţi vor spune adevărul. Nu vor spune nimănui câte nemulțumiri, 
neînțelegeri și noțiuni au; ei ţin mereu totul secret, temându-se de faptul că 
ceilalți vor avea o părere proastă despre ei şi îi vor respinge după ce vor 
afla. Deşi îşi îndeplinesc îndatoririle, nu intră în viaţă şi nu caută 
adevărurile-principii în nimic din ceea ce fac; din afară par moi, fără 
vigoarea necesară pentru a merge înainte şi, totuși, fără să rămână în urmă, 
iar acest lucru prevesteşte o criză. În inimile celor care nu urmăresc 
adevărul există o boală; boala se află în inimile lor, iar ei se tem să fie dați 
în vileag. Ţin totul secret, neîndrăznind vreodată să se deschidă în fața 


celorlaţi; nu există o circulație a vieţii, ceea ce va duce la transformarea 


bolii din inimile lor în tumoare malignă și, în acest fel, se pun în pericol. 
Dacă oamenii nu pot fi puri şi deschişi în a accepta adevărul şi dacă nu-şi 
pot rezolva problemele prin părtăşia despre adevăr, atunci ei nu-și pot 
îndeplini îndatoririle în mod corespunzător și, mai devreme sau mai târziu, 


trebuie să fie dați în vileag și alungaţi. 
Fragmentul 14 


Trebuie să căutați adevărul pentru a rezolva orice problemă care se 
iveşte, indiferent care e aceasta şi, sub nicio formă, să nu vă deghizați sau să 
vă puneţi o față falsă pentru alții. Neajunsurile voastre, deficienţele, 
defectele, firile voastre corupte — să fiți complet deschişi cu privire la ele și 
să aveţi părtăşie despre toate. Nu le ţineţi în voi. A învăţa cum să te deschizi 
este primul pas spre intrarea în viață şi e primul obstacol, care este cel mai 
dificil de depășit. Odată ce l-ai depăşit, intrarea în adevăr e uşoară. Ce 
înseamnă a face acest pas? Înseamnă că tu îţi deschizi inima şi arăţi tot ceea 
ce ai, bun sau rău, pozitiv sau negativ; te dezvălui pentru ca ceilalți și 
Dumnezeu să te vadă; fără a ascunde nimic de Dumnezeu, fără a tăinui 
nimic, fără a deghiza nimic, liber de înşelăciune şi şiretlicuri şi fiind, 
totodată, deschis şi onest cu alţi oameni. În acest fel, trăieşti în lumină și nu 
numai că Dumnezeu te va examina, dar şi alți oameni vor fi capabili să vadă 
că tu acționezi cu principiu şi un anume grad de transparenţă. Nu trebuie să 
foloseşti nicio metodă ca să-ți protejezi reputația, imaginea şi statutul, nici 
nu trebuie să-ți acoperi sau ascunzi greşelile. Nu trebuie să întreprinzi 
aceste eforturi inutile. Dacă poți să renunţ la aceste lucruri, vei fi foarte 
relaxat, vei trăi fără constrângeri sau durere şi vei trăi complet în lumină. A 
învăţa cum să fii sincer când ai părtăşie este primul pas către intrarea în 
viață. Apoi, trebuie să înveţi să îţi analizezi gândurile și acţiunile ca să vezi 


care sunt greșite şi care nu li plac lui Dumnezeu şi trebuie să le schimbi și 


să le rectifici imediat. Care este scopul rectificării lor? Este acela de a 
accepta şi a lua adevărul de partea ta, scăpând în același timp de lucrurile 
din tine ce aparțin Satanei şi înlocuindu-le cu adevărul. Înainte, făceai totul 
potrivit firii tale şirete, care este mincinoasă şi înșelătoare; simţeai că nu 
puteai face nimic fără să minți. Acum că înţelegi adevărul şi dispreţuiești 
felurile Satanei de a face lucrurile, nu mai acționezi aşa, ci acționezi cu 
mentalitatea unei persoane oneste, pure și ascultătoare. Dacă nu ascunzi 
nimic, dacă nu te prefaci, nu amăgeşti, dacă nu ascunzi lucrurile, dacă te 
expui înaintea fraților şi surorilor, nu îți ascunzi cele mai tainice idei și 
gânduri, ci, în schimb, permiţi altora să-ţi vadă atitudinea cinstită, atunci 
adevărul se va înrădăcina treptat în tine, va înflori şi va rodi, va da rezultate 
încetul cu încetul. Dacă inima ta este din ce în ce mai sinceră și din ce în ce 
mai orientată către Dumnezeu şi dacă ştii să aperi interesele casei lui 
Dumnezeu atunci când îi îndeplinești datoria, iar conștiința ta este tulburată 
atunci când nu reuşeşti să aperi aceste interese, atunci aceasta este dovada 
că adevărul a avut un efect în tine şi a devenit viaţa ta. Odată ce adevărul a 
luat viaţă în tine, când observi pe cineva care este hulitor faţă de Dumnezeu, 
care nu se teme de Dumnezeu şi este nepăsător şi superficial în timp ce își 
îndeplineşte datoria sau care întrerupe şi este în opoziţie cu lucrarea 
bisericii, vei răspunde conform adevărurilor-principii şi vei fi capabil să-l 
identifici şi să-l dai în vileag, după caz. Dacă adevărul nu a devenit viaţa ta 
şi trăieşti în continuare în firea ta satanică, atunci, când descoperi oameni 
răi şi diavoli care provoacă întreruperi şi tulburări în lucrarea bisericii, te 
vei face că nu vezi şi că n-auzi; le vei înlătura, fără reproşuri din partea 
conştiinţei tale. Chiar vei crede că oricine provoacă tulburări în lucrarea 
bisericii nu are nimic de-a face cu tine. Indiferent cât de mult suferă 
lucrarea bisericii şi interesele casei lui Dumnezeu, eşti nepăsător, nu intervii 


ŞI nici nu te simţi vinovat, ceea ce te face să fii cineva care nu are conștiință 


sau rațiune, un necredincios, un făcător de servicii. Mănânci ceea ce 
aparține lui Dumnezeu, bei ceea ce este aparține lui Dumnezeu și te bucuri 
de tot ce vine de la Dumnezeu, dar crezi că orice daună adusă intereselor 
casei lui Dumnezeu nu are legătură cu tine, ceea ce te face un trădător care 
mușcă mâna ce îl hrăneşte. Dacă nu aperi interesele casei lui Dumnezeu, 
eşti măcar om? Acesta este un demon care s-a insinuat în biserică. Pretinzi 
că tu crezi în Dumnezeu, pretinzi că eşti unul dintre cei aleşi și vrei să 
mănânci şi să bei gratis în casa lui Dumnezeu. Nu trăieşti viața unei fiinţe 
umane, eşti mai degrabă o fiară decât o persoană și, în mod clar, eşti unul 
dintre non-credincioşi. Dacă eşti cineva care crede cu adevărat în 
Dumnezeu, atunci, chiar dacă nu ai dobândit încă adevărul şi viaţa, cel puţin 
vei vorbi şi vei acționa de partea lui Dumnezeu; cel puțin, nu vei sta cu 
mâinile în sân când vei vedea că sunt compromise interesele casei lui 
Dumnezeu. Când simţi dorința de a închide ochii, te vei simţi vinovat și 
inconfortabil şi îţi vei spune: „Nu pot să stau aici şi să nu fac nimic, trebuie 
să mă ridic şi să spun ceva, trebuie să-mi asum responsabilitatea, trebuie să 
dezvălui acest comportament rău, trebuie să-l opresc, pentru ca interesele 
casei lui Dumnezeu să nu fie prejudiciate, iar viaţa bisericească să nu fie 
tulburată.” Dacă adevărul a devenit viaţa ta, atunci nu numai că vei avea 
acest curaj şi această hotărâre şi vei fi capabil să înţelegi complet 
chestiunea, dar vei și îndeplini responsabilitatea pe care ar trebui să o porți 
pentru lucrarea lui Dumnezeu și pentru interesele casei Sale, iar datoria ta 
va fi astfel îndeplinită. Dacă ţi-ai putea considera datoria drept 
responsabilitatea, obligația şi însărcinarea date ție de Dumnezeu şi dacă 
simți că acest lucru este necesar pentru a-l face faţă lui Dumnezeu și 
conştiinţei tale, atunci nu ai trăi integritatea şi demnitatea umanităţii 
normale? Faptele și comportamentul tău ar fi „frica de Dumnezeu şi ferirea 


de rău” despre care vorbeşte El. Ai îndeplini esenţa acestor cuvinte şi ai trăi 


realitatea lor. Când adevărul devine viaţa unei persoane, atunci ea e capabilă 
să trăiască această realitate. Dar dacă nu ai intrat încă în această realitate, 
atunci, când dai dovadă de înşelăciune, amăgire sau disimulare, sau când 
vezi forțele rele ale antihriștilor tulburând şi perturbând lucrarea casei lui 
Dumnezeu, tu nu simţi nimic şi nu percepi nimic. Chiar și atunci când 
aceste lucruri se întâmplă chiar sub nasul tău, tot mai eşti în stare să râzi și 
tot poţi mânca și dormi cu conștiința uşoară, și nu simţi nici cea mai mică 
fărâmă de autoreproş. Dintre aceste două vieți pe care poți să le trăieşti, pe 
care o alegeţi? Nu este evident care e adevărata asemănare umană, realitatea 
lucrurilor pozitive şi care este natura rea, demonică, a lucrurilor negative? 
Când adevărul nu a devenit viaţa oamenilor, atunci ceea ce trăiesc ei e 
destul de jalnic şi trist. Să nu poată practica adevărul, deşi își doresc; să fie 
incapabili să-L iubească pe Dumnezeu, deși îşi doresc; şi să le lipsească 
puterea de a se sacrifica pentru Dumnezeu, deşi tânjesc să facă acest lucru — 
nu sunt în stare să dețină controlul — acesta e necazul și regretul fiinţelor 
umane corupte. Pentru a rezolva această problemă, trebuie să acceptăm şi să 
urmărim adevărul; trebuie să primim adevărul în inima noastră pentru a 
avea o nouă viaţă. Indiferent ce fac sau gândesc, cei care nu sunt în stare să 
accepte adevărul nu sunt nici capabili să îl practice şi, chiar dacă din afară 
par că se descurcă bine, este tot prefăcătorie şi înşelăciune — tot ipocrizie. 
Aşadar, dacă nu urmăreşti adevărul, nu vei obţine viaţa, iar asta este cauza 


problemei. 


Majoritatea oamenilor doresc să urmărească și să practice adevărul, 
dar, în cea mai mare parte a timpului, ei au numai hotărârea şi dorinţa de a 
proceda așa; adevărul nu a devenit viaţa lor. Ca urmare, când dau peste 
forţele răului sau întâlnesc oameni netrebnici și răi care comit fapte rele sau 
falşi conducători şi antihriști ce fac lucrurile într-un mod care încalcă 


principiile — tulburând astfel lucrarea bisericii şi rănindu-i pe aleşii lui 


Dumnezeu — ei își pierd curajul de a se ridica şi a vorbi deschis. Ce 
înseamnă când nu ai curaj? Înseamnă, oare, că eşti sfios ori incoerent? Sau 
că nu înţelegi pe deplin şi, în consecinţă, nu ai încrederea de a vorbi 
deschis? Nu înseamnă niciuna dintre acestea; aceasta reprezintă, în primul 
rând, consecința faptului că eşti stăpânit de firi corupte. Una dintre firile 
corupte pe care le dezvălui este o fire vicleană; când ţi se întâmplă ceva, 
primul lucru la care te gândești îl reprezintă propriile interese, primul lucru 
pe care îl iei în considerare îl reprezintă consecințele, dacă acest lucru îți va 
aduce sau nu beneficii. Aceasta este o fire vicleană, nu-i așa? O alta este o 
fire egoistă şi meschină. Te gândeşti: „Ce legătură are cu mine o pierdere 
pentru interesele casei lui Dumnezeu? Nu sunt conducător, aşadar, de ce mi- 
ar păsa? Nu are nimic de-a face cu mine. Nu este responsabilitatea mea”. 
Nu tu te gândești conştient la asemenea idei şi cuvinte, ci subconştientul tău 
le produce — acestea reprezintă firea coruptă pe care o dezvăluie oamenii 
când întâmpină o problemă. Firile corupte ca aceasta guvernează modul în 
care gândeşti, te leagă de mâini şi de picioare şi controlează ceea ce spui. În 
inima ta, vrei să te ridici şi să vorbeşti, dar ai îndoieli și, chiar și atunci când 
îți exprimi opinia, nu atingi fondul problemei şi-ţi laşi loc de manevre, altfel 
spus, tergiversezi şi nu spui adevărul. Oamenii care sunt clarvăzători pot să 
vadă asta; în realitate, știi în inima ta că nu ai spus tot ce ar fi trebuit, că 
ceea ce ai spus nu a avut niciun efect, că doar ai făcut totul mecanic şi că 
problema nu a fost rezolvată. Nu ţi-ai îndeplinit responsabilitatea, totuşi 
spui fără ocolişuri că ţi-ai îndeplinit responsabilitatea sau că nu-ți era clar ce 
se întâmpla. Este adevărat? Şi chiar este ceea ce crezi? Nu eşti atunci pe 
deplin sub controlul firilor tale satanice? Chiar dacă o parte din ceea ce spui 
este în concordanţă cu faptele, în privinţa locurilor cheie şi a chestiunilor 
cruciale, minţi şi înşeli oamenii, ceea ce demonstrează că eşti o persoană 


care minte şi care trăiește după firea ei satanică. Tot ceea ce spui şi gândeşti 


a fost procesat de creierul tău, făcând ca fiecare cuvântare să-ți fie falsă, 
goală, o minciună; de fapt, tot ceea ce spui este contrar faptelor, de dragul 
de a te justifica, spre propriul tău beneficiu, iar tu simţi că ţi-ai atins 
obiectivele atunci când ai amăgit oamenii şi i-ai făcut să creadă. Acesta este 
felul în care vorbeşti; el reprezintă, totodată, firea ta. Eşti controlat în 
totalitate de propria fire satanică. Nu ai putere asupra a ceea ce spui şi faci. 
Chiar dacă ai vrea, nu ai putea spune adevărul sau ceea ce crezi cu adevărat; 
chiar dacă ai vrea, nu ai putea practica adevărul; chiar dacă ai vrea, nu ţi-ai 
putea îndeplini îndatoririle. Tot ceea ce spui, faci şi practici este o minciună, 
iar tu ești doar neglijent și superficial. Eşti în întregime încătușat şi 
controlat de firea ta satanică. Poate vrei să accepţi și să practici adevărul, 
dar asta nu depinde de tine. Când firea ta satanică te controlează, spui şi faci 
orice îți zice ea să faci. Nu eşti decât o marionetă din carne coruptă, ai 
devenit o unealtă a Satanei. Apoi vei regreta din nou că ai urmat trupul 
corupt și cum ai fi putut să eşuezi în a practica adevărul. Te gândești: „Nu 
pot să înving trupul de unul singur şi trebuie să mă rog lui Dumnezeu. Nu 
am intervenit pentru a-i opri pe cei care tulburau lucrarea bisericii și mă 
apasă conștiința. Am hotărât că, atunci când se va mai întâmpla, trebuie să 
iau atitudine şi să mă ocup de cei care se abat de la îndeplinirea îndatoririlor 
lor şi care tulbură lucrarea bisericii, astfel încât să se poarte frumos și să nu 
mai acţioneze nechibzuit.” După ce, în cele din urmă, îți faci curaj să 
vorbeşti, te vei speria şi vei da înapoi atunci când cealaltă persoană se va 
enerva și va bate cu pumnul în masă. Eşti capabil să preiei controlul? La ce 
folosesc determinarea și voinţa? Ambele sunt inutile. Probabil că v-aţi 
confruntat cu multe astfel de incidente. Te confrunți cu dificultăți și o iei 
uşor, simți că nu poţi face nimic și te dai bătut, considerându-te fără 
speranță, te laşi pradă disperării şi decizi că nu mai există vreo nădejde 


pentru tine și că, de data aceasta, ai fost complet alungat. Recunoşti că nu 


urmăreşti adevărul, dar atunci de ce nu te pocăieşști? Ai practicat adevărul? 
E imposibil ca, după ce ai participat la predici ani la rândul, să nu fi înțeles 
ceva. De ce nu practici deloc adevărul? Tu nici nu cauţi adevărul vreodată, 
darămite să-l practici. Eşti doar în permanenţă în rugăciune, îţi stabileşti 
rezoluţii, aspirații și te rogi în inima ta. Şi care este rezultatul? Rămâi un 
slugarnic, nu eşti deschis în legătură cu problemele pe care le întâmpini, nu- 
ti pasă de răufăcători atunci când îi vezi, nu reacționezi când cineva face rău 
sau creează o tulburare și te ţii la distanţă atunci când nu ești afectat 
personal. Te gândeşti: „Nu vorbesc despre nimic din ceea ce nu mă priveşte. 
Atât timp cât nu-mi afectează interesele, vanitatea sau imaginea, nu ţin cont 
de nimic, fără excepție. Trebuie să fiu foarte atent, căci glonțul loveşte 
pasărea care scoate capul afară. Nu am de gând să fac vreo prostie!” Eşti 
complet şi ferm controlat de firile tale stricate de ticăloşie, viclenie, 
rigiditate şi lehamite de adevăr. Pentru tine, acestea au devenit mai greu de 
îndurat decât bentița fixă de aurl® purtată de Regele Maimuţă. Să trăieşti 
sub controlul firilor stricate este atât de obositor și chinuitor! Ce răspundeţi 
la asta: dacă nu urmăriți adevărul, vă e uşor să vă alungaţi corupția? Se 
poate rezolva această problemă? Vă spun: dacă nu urmăriți adevărul şi 
sunteți confuzi în credinţa voastră, dacă ascultați predicile de atâţia ani fără 
să puneţi în practică adevărul şi credeți la nesfârşit că puteţi rosti câteva 
cuvinte şi fraze doctrinare și să-i înșelați pe alții, atunci sunteți şarlatani 
religiosi, farisei ipocriți şi așa veti sfârşi. Acesta vă va fi finalul. Dacă eşti 
chiar mai rău decât atât, atunci poate să vină un eveniment în care vei cădea 
în 1spită, îți vei abandona datoria şi vei deveni cineva care-L trădează pe 
Dumnezeu, situația în care vei fi rămas în urmă și vei fi alungat. Asta 
înseamnă să fii mereu pe marginea unei prăpastii! Aşadar, în acest moment, 
nimic nu este mai important decât urmărirea adevărului. Nimic nu este mai 


bun decât practicarea adevărului. 


Note de subsol: 

a. Bentiţa de aur a Regelui Maimuţă este un obiect semnificativ care apare în romanul clasic 
chinezesc „Călătorie spre Vest”. În poveste, bentiţa de aur a fost folosită pentru a controla gândurile 
şi acțiunile Regelui Maimuţă, strângându-se dureros în jurul craniului său ca urmare a unui 
comportament indisciplinat. 


Fragmentul 15 


Dacă oamenii au o inimă care iubeşte adevărul, vor avea puterea să 
urmărească adevărul şi vor putea munci din greu la practicarea adevărului. 
Ei pot să abandoneze ceea ce ar trebui să fie abandonat şi să renunțe la 
lucrurile la care ar trebui renunţat. În special, ar trebui să renunti la lucrurile 
care privesc faima, câștigul şi statutul tău. Dacă nu renunți la acestea, 
înseamnă că nu iubeşti adevărul şi nu ai puterea să urmărești adevărul. Când 
ți se întâmplă lucruri, trebuie să cauţi adevărul şi să practici adevărul. Dacă, 
în acele momente în care trebuie să practici adevărul, ai mereu o inimă 
egoistă şi nu poţi să renunți la propriul interes, vei fi incapabil să pui 
adevărul în practică. Dacă nu cauţi sau nu practici niciodată adevărul în 
nicio circumstanță, nu eşti o persoană care iubeşte adevărul. Indiferent câți 
ani ai crezut în Dumnezeu, nu vei dobândi adevărul. Unii oameni urmăresc 
mereu faima, câștigul şi interesul propriu. Indiferent de lucrarea pe care le-o 
rânduiește biserica, ei deliberează mereu, gândindu-se: „Va fi acest lucru în 
beneficiul meu? Dacă va fi, îl voi face; dacă nu, atunci nu-l voi face.” O 
persoană ca aceasta nu practică adevărul — prin urmare, își poate îndeplini 
bine datoria? Cu siguranţă, nu poate. Chiar dacă nu ai făcut rău, tot nu eşti o 
persoană care practică adevărul. Dacă nu urmărești adevărul, nu iubeşti 
lucrurile pozitive şi orice ţi s-ar întâmpla, îți pasă doar de reputația şi 
statutul propriu, de interesul personal şi de ceea ce este bun pentru tine, 
atunci eşti o persoană condusă doar de interesul propriu şi care este egoistă 


şi josnică. O asemenea persoană crede în Dumnezeu pentru a câştiga ceva 


bun sau de folos pentru ea, nu pentru a dobândi adevărul sau mântuirea din 
partea lui Dumnezeu. Prin urmare, oamenii de acest fel sunt non- 
credincioși. Oamenii care cred cu adevărat în Dumnezeu sunt cei care pot să 
caute şi să practice adevărul, întrucât recunosc, în inimile lor, că Hristos 
este adevărul și că ei ar trebui să asculte cuvintele lui Dumnezeu și să 
creadă în Dumnezeu așa cum cere El. Dacă doreşti să practici adevărul 
atunci când ţi se întâmplă ceva, dar iei în considerare reputaţia şi statutul 
tău şi iei în considerare imaginea proprie, atunci va fi dificil să faci acest 
lucru. Într-o astfel de situaţie, prin rugăciune, căutare și reflectare asupra 
propriei persoane şi devenind conștienți de sine, cei care iubesc adevărul 
vor putea să renunţe la ceea ce le serveşte propriului interes sau este bun 
pentru ei, să practice adevărul şi să se supună lui Dumnezeu. Astfel de 
oameni sunt cei care cred cu adevărat în Dumnezeu şi iubesc adevărul. Și 
care este consecința atunci când oamenii se gândesc întotdeauna la propriile 
interese, când încearcă mereu să-şi protejeze mândria şi vanitatea, când 
dezvăluie o fire coruptă, dar nu caută adevărul pentru a o rezolva? Este 
aceea că nu au nicio intrare în viață, că le lipsesc mărturiile autentice bazate 
pe experienţe. Şi acest lucru este periculos, nu-i aşa? Dacă niciodată nu 
practici adevărul, dacă nu ai nicio mărturie bazată pe experienţă, atunci, la 
momentul potrivit, vei fi dezvăluit şi alungat. Ce utilitate au în casa lui 
Dumnezeu oamenii fără mărturii bazate pe experienţe? Cu siguranță vor 
avea rezultate slabe în orice datorieşi nu vor putea face nimic în mod 
corespunzător. Nu sunt ei doar deşeuri? Dacă oamenii nu practică adevărul 
niciodată după ani de credință în Dumnezeu, sunt non-credincioşi; sunt 
oameni răi. Dacă nu practici adevărul niciodată și dacă fărădelegile tale 
devin din ce în ce mai numeroase, atunci finalul tău este stabilit. Este clar 
de văzut că toate fărădelegile tale, calea greșită pe care păşeşti şi refuzul tău 


de a te căi — toate echivalează cu o multitudine de fapte rele; şi, astfel, 


finalul tău este acela că vei merge în iad, vei fi pedepsit. Credeţi că acesta 
este un aspect minor? Dacă nu ai fost pedepsit, nu vei avea niciun sentiment 
despre cât de înspăimântător este acest lucru. Când vine ziua în care chiar te 
confrunți cu dezastrul, te confrunți cu moartea, va fi prea târziu pentru 
regrete. Dacă, în credinţa ta în Dumnezeu, nu accepţi adevărul, și dacă ai 
crezut în Dumnezeu ani de zile, dar în tine nu s-a petrecut nicio schimbare, 
consecinţa finală este aceea că vei fi alungatşi abandonat. Toată lumea are 
fărădelegi. Cheia constă în a fi capabil să cauţi adevărul pentru a remedia 
acele fărădelegi, şi aceasta va asigura faptul că ele vor fi din ce în ce mai 
puţine. Indiferent când, dacă îţi vei dezvălui vreodată firea coruptă și vei fi 
mereu capabil să te rogi şi să te bazezi pe Dumnezeu, să cauţi adevărul 
pentru a o remedia şi să-ți purifici firea coruptă, atunci nu vei fi făcut rău. 
Astfel ar trebui credincioşii să rezolve problema firii corupte şi acesta este 
modul în care se experimentează lucrarea lui Dumnezeu. Dacă nu te rogi 
niciodată lui Dumnezeu şi nu cauţi adevărul când se abat asupra ta unele 
evenimente sau dacă înţelegi adevărul, dar nu îl pui în practică, care va fi 
rezultatul final? Se înţelege de la sine. Oricât de viclean ai fi şi oricât de 
mieros ai vorbi, poți scăpa de privirea cercetătoare a ochiului lui 
Dumnezeu? Poţi eluda orchestrănile mâinii lui Dumnezeu? Este imposibil. 
Oamenii înţelepţi trebuie să vină înaintea lui Dumnezeu și să se căiască, 
uitându-se la El, bazându-se pe El, remediindu-și firile corupte și practicând 
adevărul. Atunci vei fi biruit trupul şi vei fi biruit ispitele Satanei. Chiar 
dacă eşuezi de câteva ori, trebuie să perseverezi. Când perseverezi în ciuda 
tuturor piedicilor, va veni momentul când vei reuşi şi vei câştiga harul lui 
Dumnezeu, mila şi binecuvântarea Lui și vei putea să mergi pe calea 
urmăririi adevărului, să-ţi îndeplineşti bine datoriile şi să-L mulțumești pe 


Dumnezeu. 


Când se abat asupra voastră unele evenimente, cât de des alegeți să 
practicați adevărul şi să susțineți lucrarea lui Dumnezeu? (Nu des. Cel mai 
adesea aleg să îmi susțin propria imagine sau propriul interes şi după aceea 
îmi dau seama de asta, dar nu este ușor să mă răzvrătesc împotriva mea. 
Dacă este cineva care are părtăşie cu mine despre adevăr, îmi dă ceva putere 
şi mă pot răzvrăti împotriva mea întrucâtva. Dar dacă nu este nimeni care să 
aibă părtăşie cu mine despre adevăr, mă îndepărtez de Dumnezeu şi trăiesc 
permanent în această stare.) Este dificil să te răzvrăteşti împotriva trupului 
ŞI chiar şi mai greu să practici adevărul, deoarece ai o natură satanică ce te 
împiedică și o fire coruptă care te tulbură, iar acestea nu pot fi remediate 
fără să înţelegi adevărul. Cât de mult timp dintr-o zi puteţi petrece în liniște, 
în prezenţa lui Dumnezeu? Câte zile pot trece fără să citiți cuvintele lui 
Dumnezeu, înainte de a vă simţi însetați spiritual? (Simt că nu poate trece o 
zi fără să citesc cuvintele lui Dumnezeu. Trebuie să citesc un fragment din 
cuvintele lui Dumnezeu dimineaţa şi apoi să meditez asupra lui. Asta mă 
face să mă simt mai apropriat de Dumnezeu. Dacă este o zi în care doar 
alerg încoace şi încolo lucrând, fără să mănânc şi să beau cuvintele lui 
Dumnezeu și fără să mă rog foarte mult, mă simt foarte departe de 
Dumnezeu.) Dacă simţiți că nu este bine pentru voi să fiţi distanţi faţă de 
Dumnezeu, atunci mai aveţi o speranţă. Dacă eşti credincios și vrei să obţii 
adevărul, nu poţi fi pasiv şi să aştepţi întotdeauna ca cineva să aibă părtăşie 
cu tine despre adevăr. Trebuie să înveţi să mănânci şi să bei activ cuvintele 
lui Dumnezeu, să te rogi lui Dumnezeu și să cauţi adevărul. Dacă aştepţi 
până ce spiritul îţi este întunecat şi nu Îl poţi simţi pe Dumnezeu înainte de 
a-l mânca şi bea cuvintele și a te ruga Lui, atunci nu poţi decât să îți menţii 
situația existentă. Deşi este bine să îți menţii o „credință” convențională, nu 
va fi nicio creştere în viaţa ta şi, când spiritul îți va fi însetat şi amortit şi vei 


deveni prea distant față de Dumnezeu, vei fi în pericol. O ispită se abate 


asupra ta şi cazi imediat; eşti prins mult prea ușor de Satana. Dacă nu ai 
deloc experienţă, nu înţelegi adevărurile, nu te concentrezi nici pe cititul 
cuvintelor lui Dumnezeu, nici pe ascultarea predicilor şi îţi lipseşte o viață 
spirituală normală, atunci îți va fi dificil să creşti în statură și progresul tău 
va fi cu siguranţă prea lent. Care sunt motivele acestui progres lent? Care 
sunt consecinţele lui? Trebuie să înţelegi clar aceste lucruri. Nu contează 
maniera prin care Dumnezeu expune corupția oamenilor, ei ar trebui să i se 
supună şi să o accepte. Ar trebui să reflecteze asupra lor şi să se compare cu 
ale lui Dumnezeu cuvinte, pentru a dobândi cunoașterea de sine şi a înţelege 
treptat adevărul. Aceasta este ceea ce-L mulţumeşte cel mai mult pe 
Dumnezeu şi Duhul Sfânt cu siguranţă va lucra în ei, iar ei sigur vor 
înțelege voia lui Dumnezeu. Trebuie să păstrezi tot timpul în inimă 
cuvintele lui Dumnezeu şi adevărul, astfel încât, atunci când te confrunți cu 
o problemă în viaţa reală, să poţi să o legi de cuvintele lui Dumnezeu şi de 
adevăr şi să o compari cu acestea. Apoi, problema va fi uşor de rezolvat. De 
exemplu, toată lumea îşi doreşte un corp sănătos, fără boli; este ceva la care 
toată lumea aspiră, dar cum ar trebui să practici acest lucru în viaţa de zi cu 
zi? În primul rând, trebuie să ai o rutină, să nu mănânci lucruri nesănătoase 
sau interzise şi să faci un număr adecvat de exerciţii fizice. Atunci când 
aceste metode sunt combinate şi tot ceea ce practici se învârte în jurul 
obiectivului sănătăţii fizice, vei vedea treptat rezultate. După câțiva ani, vei 
fi mai sănătos decât alții și vei fi obținut rezultate bune. Cum ai obținut 
acele rezultate? Prin faptul că acţiunile şi obiectivele tale au fost în 
concordanţă unele cu altele, la fel şi practica şi teoria ta. Acelaşi lucru se 
întâmplă și cu credinţa în Dumnezeu. Dacă îți doreşti să fii o persoană care 
iubește adevărul şi practică adevărul şi o persoană cu o fire schimbată, 
atunci, când se abat asupra ta unele evenimente, trebuie să le legi de 


obiectivele pe care le urmăreşti şi de adevărurile pe care le implică. Oricare 


ar fi obiectivele pe care le urmărești, atât timp cât acestea sunt cele pe care 
Dumnezeu i le cere omului, ele reprezintă direcția şi scopul pe care trebuie 
să le urmărească un credincios. De exemplu, a urma calea lui Dumnezeu: a- 
ți fi frică de Dumnezeu şi a te feri de rău. Odată ce ai această direcţie, acest 
scop, trebuie să ai o modalitate de a le pune în practică imediat după aceea. 
Când spun „urmează calea lui Dumnezeu”, la ce se referă „calea lui 
Dumnezeu”? Înseamnă să te temi de Dumnezeu şi să te fereşti de rău. Şi ce 
înseamnă să te temi de Dumnezeu şi să te fereşti de rău? De exemplu, 
atunci când evaluezi o persoană — asta se referă la teama de Dumnezeu şi la 
ferirea de rău. Cum o evaluezi? (Trebuie să fim cinstiţi, drepți şi corecţi, iar 
cuvintele noastre nu trebuie să se bazeze pe sentimentele personale.) Când 
spui exact ceea ce gândești şi exact ceea ce ai văzut, ești sincer. În primul 
rând, practicarea onestității se aliniază cu faptul de a urma calea lui 
Dumnezeu. Aceasta este ceea ce Dumnezeu îi învaţă pe oameni; aceasta 
este calea lui Dumnezeu. Care este calea lui Dumnezeu? Să te temi de 
Dumnezeu şi să te ferești de rău. A fi sincer nu face parte din a te teme de 
Dumnezeu şi a te feri de rău? Şi nu înseamnă că urmezi calea lui 
Dumnezeu? (Ba da.) Dacă nu eşti sincer, atunci ceea ce ai văzut şi ceea ce 
crezi nu reprezintă același lucru cu ceea ce-ţi iese din gură. Cineva te 
întreabă: „Care este părerea ta despre acea persoană? Este el responsabil în 
lucrarea bisericii?” iar tu răspunzi: „Este grozav. Este mai responsabil decât 
mine, calibrul lui este mai bun decât al meu şi, de asemenea, umanitatea lui 
este bună. Este matur și stabil.” Dar asta este ceeea ce gândeşti în inima ta? 
Ceea ce vezi de fapt este că, deşi această persoană are calibru, ea nu este de 
încredere, este destul de înşelătoare şi foarte calculată. La asta te gândești 
cu adevărat în mintea ta, dar când vine timpul să vorbeşti, îți trece prin 
minte că „Nu pot spune adevărul. Nu trebuie să jignesc pe nimeni”, aşa că 


spui rapid altceva şi alegi lucruri frumoase de spus despre el, dar nimic din 


ce spui nu este ceea ce crezi cu adevărat; totul este minciună și fals, totul. 
Indică acest lucru faptul că urmezi calea lui Dumnezeu? Nu. Ai luat calea 
Satanei, calea demonilor. Care este calea lui Dumnezeu? Este adevărul, este 
baza în funcție de care ar trebui să se comporte oamenii și este calea de a te 
teme de Dumnezeu și de a te feri de rău. Deşi vorbeşti cu o altă persoană, 
Dumnezeu te ascultă și EI; El îți urmăreşte inimași ţi-o examinează. 
Oamenii ascultă ceea ce spui, dar Dumnezeu îţi cercetează atent inima. Sunt 
oamenii capabili să analizeze inimile oamenilor? În cel mai bun caz, 
oamenii pot să-şi dea seama că nu spui adevărul; ei pot vedea ce este la 
suprafață, dar Dumnezeu poate să vadă în adâncul inimii tale. Numai 
Dumnezeu poate să vadă ce gândești, ce plănuieşti şi ce mici urzeli, căi 
perfide şi gânduri active ai în inima ta. Când Dumnezeu vede că nu spui 
adevărul, care este părerea şi evaluarea Lui despre tine? Că nu ai urmat 
calea lui Dumnezeu în această chestiune, pentru că nu ai spus adevărul. 
Dacă ai fi practicat conform cerinţelor lui Dumnezeu, ar fi trebuit să spui 
adevărul: „El este o persoană de calibru bun, dar nu este de încredere.” 
Indiferent dacă evaluarea ta era sau nu exactă, ea ar fi fost onestă și ar fi 
venit din inimă şi reprezintă punctul de vedere și poziția pe care ar fi trebuit 
să le exprimi. Însă nu ai făcut-o — aşadar, ai urmat calea lui Dumnezeu? 
(Nu.) Dacă nu spui adevărul, ce rost are să subliniezi că urmezi calea lui 
Dumnezeu şi că Îl mulțumeşti pe Dumnezeu? Oare acordă Dumnezeu 
atenţie sloganurilor pe care le strigi? Se uită Dumnezeu la cum strigi, cât de 
tare strigi şi cât de mare este voința ta? Se uită El de câte ori strigi? Nu 
acestea sunt lucrurile la care Se uită El. Dumnezeu se uită dacă practici 
adevărulşi la alegerile pe care le faci și la modul în care practici adevărul 
atunci când se abat asupra ta evenimente. Dacă alegi să menții relațiile, 
dacă îți susții interesul propriu şi imaginea, totul este despre auto- 


conservare, iar Dumnezeu vede că acestea sunt punctul de vedere și 


atitudinea pe care le adopţi atunci când ţi se întâmplă un eveniment, atunci 
El va face o evaluare în ceea ce te priveşte: El va spune că nu eşti o 
persoană care-l urmează calea. Spui că vrei să urmăreşti adevărul şi să 
urmezi calea lui Dumnezeu, aşadar de ce nu o pui în practică atunci când 
ceva se abate asupra ta? Cuvintele pe care le rostești pot veni din inimă și îţi 
pot transmite voinţa şi dorinţele sau poate că inima ta e mișcată, iar tu strigi 
cuvinte sincere în timp ce plângi cu amărăciune, dar oare faptul că vorbeşti 
sincer înseamnă că pui în practică adevărul? Înseamnă că ai o mărturie 
adevărată? Nu neapărat. Dacă eşti un urmăritor al adevărului, vei fi capabil 
să practici adevărul; dacă nu eşti un iubitor al adevărului, atunci doar vei 
spune lucruri care sunt plăcute auzului, şi asta va fi tot. Fariseii erau cei mai 
buni în a predica doctrina şi a psalmodia sloganuri. Adesea stăteau la colțuri 


Y? 


de stradă şi strigau: „O, Dumnezeule puternic!” sau „Dumnezeule vrednic 
de închinare!” Pentru alții, ei păreau deosebit de pioşi şi nu făceau nimic 
împotriva legii, dar oare Dumnezeu îi aproba? Nu. Cum i-a condamnat El? 
Dându-le un nume: fariseii ipocriți. Odinioară, fariseii erau o clasă 
respectată în Israel, decide ce acum numele a devenit o etichetă? Pentru că 
fariseii au devenit reprezentativi pentru un anumit tip de persoană. Care 
sunt caracteristicile acestui tip de persoană? Ei se pricep e să fie falşi, să se 
orneze, să se prefacă; afişează o nobleţe măreață, sfinţenie, integritateşi o 
decență evidentă, iar sloganurile pe care le strigă sună bine, însă, după cum 
se dovedeşte, nu practică adevărul câtuși de puţin. Ce purtare bună au ei? 
Citesc Scriptura şi predică; îi învaţă pe alții să susțină legea și 
reglementările şi să nu se împotrivească lui Dumnezeu. Toate acestea sunt o 
purtare bună. Tot ce spun ei sună bine, însă, când ceilalți se întorc cu 
spatele, ei fură ofrandele pe ascuns. Domnul Isus a spus că ei „strecurați 
țânţarul şi înghițiți cămila!” (Matei 23:24). Asta înseamnă că întregul lor 


comportament pare bun la suprafață — psalmodiază ostentativ sloganuri, 


rostesc teorii măreţe şi cuvintele lor sunt mieroase, însă faptele lor sunt o 
harababură de nedescris şi sunt complet opuse lui Dumnezeu. 
Comportamentele lor exterioare sunt toate pretinse, toate frauduloase; în 
inima lor, nu au nici cea mai infimă iubire pentru adevăr sau pentru lucruri 
pozitive. Ei sunt scârbiţi de adevăr, de lucrurile pozitive şi de tot ceea ce 
vine de la Dumnezeu. Ce iubesc ei? Iubesc corectitudinea și dreptatea? 
(Nu.) Cum îți poţi da seama că ei nu iubesc aceste lucruri? (Domnul Isus a 
răspândit Evanghelia Împărăției cerurilor, pe care ei nu doar că au refuzat să 
o accepte, dar au şi condamnat-o.) Dacă nu o condamnau, ar fi posibil să ne 
dăm seama? Nu. Apariţia şi lucrarea Domnului Isus i-a dezvăluit pe toți 
fariseii şi numai prin condamnarea şi împotrivirea lor faţă de Domnul Isus, 
alții au putut vedea ipocrizia lor. Dacă nu ar fi fost apariţia şi lucrarea 
Domnului Isus, nimeni nu ar fi avut discernământ în privinţa fariseilor, iar 
dacă oamenii ar fi privit doar comportamentul exterior al fariseilor, i-ar fi 
făcut chiar invidioşi. Nu era oare nesincer şi înşelător din partea fariseilor să 
se folosească de o falsă bună purtare pentru a câştiga încrederea oamenilor? 
Pot astfel de oameni înșelători să iubească adevărul? Nu pot absolut deloc. 
Care era scopul din spatele afişării bunei lor purtări? Pe de o parte, acela de 
a-i păcăli pe oameni. Pe de altă parte, acela de a-i induce în eroare şi câştiga 
pe oameni, astfel încât aceștia să aibă o părere foarte bună despre ei şi să-i 
venereze. Şi, în cele din urmă, voiau să fie recompensaţi. Ce înșelătorie a 
fost! Erau acestea trucuri abile? lubeau astfel de oameni corectitudinea și 
dreptatea? Cu siguranță nu. Ceea ce iubeau ei era statutul, faima și câştigul, 
iar ceea ce doreau era o recompensă şi o coroană. Ei nu au pus în practică 
niciodată cuvintele pe care Dumnezeu i-a învăţat pe oameni şi nu au trăit 
deloc realităţile adevărului. Îi interesa doar să se ascundă după o conduită 
bună şi să păcălească şi să câştige oamenii cu metodele lor ipocrite pentru 


a-şi asigura propriul statut şi propria reputație, pe care apoi le foloseau 


pentru a face rost de capital şi a-și câştiga existenţa. Nu este asta josnic? 
Din toată această conduită a lor, puteţi vedea că, în esenţa lor, ei nu iubeau 
adevărul, deoarece nu l-au practicat niciodată. Ce anume arată că nu au 
practicat adevărul? Cel mai mare lucru dintre toate: faptul că Domnul Isus a 
venit să facă lucrarea de răscumpărare şi că toate cuvintele pe care le-a 
rostit Domnul Isus sunt adevărul şi au autoritate. Cum au reacționat fariseii 
la acest lucru? Deşi au recunoscut că au autoritate și putere cuvintele 
Domnului Isus, nu numai că nu le-au acceptat, dar le-au şi condamnat şi le- 
au blasfemiat. Despre ce a fost vorba? A fost din cauză că nu iubeau 
adevărul, iar în inimile lor, le era scârbă de adevăr şi îl urau. Ei au 
recunoscut că Domnul Isus avea dreptate în tot ceea ce spunea, că vorbele 
Lui aveau autoritate şi putere, că nu greșea în niciun fel și că nu aveau nicio 
infulență împotriva Lui. Dar ei voiau să-L condamne pe Domnul Isus, aşa 
că au discutat, au conspirat şi au spus: „Răstignește-L. Ori El, ori noi”, şi 
aşa L-au sfidat fariseii pe Domnul Isus. În acea vreme, nimeni nu înţelegea 
adevărul şi nimeni nu era capabil să-L recunoască pe Domnul Isus ca 
Dumnezeu întrupat. Totuşi, din punct de vedere uman, Domnul Isus a 
exprimat multe adevăruri, a alungat demoni şi a vindecat bolnavii. El a 
făcut multe minuni, i-a hrănit pe cei 5.000 de oameni cu cinci pâini şi doi 
pești, a făcut numeroase fapte bune şi a dăruit atât de mult har oamenilor. 
Sunt atât de puţini oameni așa de buni și drepţi, atunci de ce au vrut fariseii 
să-L condamne pe Domnul Isus? De ce au fost atât de hotărâți să-L 
răstignească? Faptul că au preferat să elibereze un infractor, decât pe 
Domnul Isus, arată cât de răi şi răuvoitori erau fariseii din lumea religioasă. 
Erau atât de ticăloși! Diferenţa dintre chipurile rele pe care le-au trădat 
fariseii şi bunăvoința lor exterioară, prefăcută, era atât de mare, încât mulți 
oameni nu puteau discerne ce era adevărat şi ce era fals, dar apariția și 


lucrarea Domnului Isus i-a dezvăluit pe toţi. De obicei, fariseii se deghizau 


atât de bine şi în exterior păreau atât de evlavioşi, încât nimeni nu şi-ar fi 
închipuit că ar putea să I se împotrivească şi să-L persecute cu atâta cruzime 
pe Domnul Isus. Dacă faptele nu ar fi fost dezvăluite, nimeni nu ar fi fost în 
stare să-i vadă aşa cum erau. Exprimarea adevărului de către Dumnezeu 


întrupat este atât de revelatoare despre om! 
Fragmentul 18 


Multi oameni au menționat aceeaşi problemă: după ascultarea unei 
părtăşii a Celui de mai sus, se simt curaţi și energici și nu mai sunt negativi. 
Totuşi, această stare durează doar în jur de zece zile apoi devin din nou 
anormali și duc lipsă de energie. Nu ştiu cum să meargă mai departe şi ce să 
facă. Ce reprezintă această problemă? Care este cauza ei? V-aţi gândit la 
asta vreodată? Unii spun că motivul este acela că oamenii nu se 
concentrează asupra adevărului. Atunci de ce ai o state normală după ce 
asculți părtăşia? De ce te simţi deosebit de fericit şi liber după ce auzi 
adevărul? Unii spun că aceasta este lucrarea Duhului Sfânt. Atunci de ce 
Duhul Sfânt nu mai lucrează după vreo zece zile? Alţii spun că motivul este 
că nu se mai străduiesc să fie mai buni şi devin leneşi. Atunci de ce Duhul 
Sfânt nu continuă să lucreze asupra oamenilor care se străduiesc să fie mai 
buni? Nu încerci şi tu să fii mai bun? De ce nu lucrează Duhul Sfânt? 
Motivele pe care le invocă oamenii nu sunt conforme cu realitatea. 
Problema este că indiferent dacă Duhul Sfânt lucrează sau nu, cooperarea 
omului nu poate fi ignorată. Când o persoană care iubeşte adevărul devine 
capabilă să înţeleagă cu claritate adevărul, atunci își va menţine permanent 
o stare normală, indiferent dacă este sau nu o perioadă în care Duhul Sfânt 
lucrează. Pe de altă parte, când o persoană nu iubeşte adevărul, chiar dacă îl 
înţelege extrem de clar și chiar dacă Duhul Sfânt lucrează semnificativ, 


adevărul pe care îl poate practica va fi totuşi limitat. Va fi capabilă să 


practice o părticică de adevăr în acel scurt timp în care este fericită. În 
majoritatea timpului, va acţiona tot în concordanţă cu preferinţele personale 
şi adeseori își va dezvălui propria fire coruptă. Aşadar, nu depinde în 
întregime de lucrarea Duhului Sfânt dacă condiția unei persoane este 
normală sau dacă poate practica adevărul. De asemenea nu depinde în 
totalitate de faptul că adevărul îi este clar persoanei. Depinde dacă persoana 
iubeşte adevărul şi este dispusă să practice adevărul. În mod normal, o 
persoană ascultă predici și părtăşii şi, pentru o vreme, starea sa este destul 
de normală. Acesta este rezultatul ajungerii la înţelegerea adevărului; 
adevărul te face conştient de propria ta natură coruptă, inima îţi este fericită 
şi eliberată şi condiția ta se îndreaptă. Dar după un timp, te poţi confrunta 
brusc cu ceva la care nu știi cum să reacționezi, inima îți devine mai 
întunecată decât era şi, lipsit de înțelepciune, ignori adevărul; nu încerci să 
cauţi voia lui Dumnezeu în acţiunile tale, faci totul după voinţa ta şi nu 
intenționezi deloc să practici adevărul. Pe măsură ce trece timpul, pierzi 
adevărul pe care l-ai înțeles odată. Îţi dezvălui în permanenţă firea coruptă, 
nu cauţi voia lui Dumnezeu când te confrunți cu situaţii și, chiar când te 
apropii de Dumnezeu, o faci fără să depui niciun efort. În momentul în care 
realizezi asta, inima ta s-a îndepărtat de Dumnezeu și deja I te-ai împotrivit 
lui Dumnezeu în multe lucruri şi chiar ai rostit blasfemii împotriva lui 
Dumnezeu. Acest lucru este foarte supărător. Încă există răscumpărare 
pentru cei ce nu au mers prea departe pe această cale, dar pentru cei ce au 
mers atât de departe încât să I se împotrivească lui Dumnezeu şi să-L 
hulească, rivalizând pentru poziție şi pentru mâncare şi haine, nu există 
răscumpărare. Scopul părtăşiei clare despre adevăr este de a permite 
oamenilor să înţeleagă și să practice adevărul şi să realizeze schimbări în 
firile lor. Nu este, pur şi simplu, de a aduce lumină și puţină fericire în 


inimile lor odată ce înțeleg adevărul. Dacă înţelegi adevărul, dar nu îl 


practici, atunci nu are niciun rost să ai părtăşie şi să înţelegi adevărul. Care 
este problema atunci când oamenii înțeleg adevărul, dar nu îl pun în 
practică? Aceasta este dovada că ei nu iubesc adevărul, că în inimile lor, ei 
nu acceptă adevărul, caz în care vor pierde binecuvântările lui Dumnezeu și 
şansa la mântuire. În privinţa măsurii în care oamenii sunt capabili sau nu 
să obțină mântuirea, ceea ce este crucial este dacă sunt capabili să accepte şi 
să practice adevărul. Dacă ai pus în practică toate adevărurile pe care le 
înţelegi, vei primi luminarea, iluminarea şi îndrumarea Duhului Sfânt şi vei 
putea intra în adevărul-realitate, vei obține o înţelegere mai profundă a 
adevărului, vei dobândi adevărul şi vei câștiga mântuirea lui Dumnezeu. 
Unii oameni sunt incapabili să practice adevărul, se plâng mereu că Duhul 
Sfânt nu-i luminează sau nu-i iluminează, că Dumnezeu nu le dă putere. 
Este greșit; aceasta înseamnă a-L înţelege greşit pe Dumnezeu. Luminarea 
şi iluminarea Duhului Sfânt sunt construite pe temelia cooperării oamenilor. 
Oamenii trebuie să fie sinceri şi dispuși să practice adevărul şi, indiferent 
dacă înţelegerea lor este profundă sau superficială, trebuie să fie capabili să 
pună adevărul în practică. Numai atunci vor fi luminaţi și iluminaţi de 
Duhul Sfânt. Dacă oamenii înţeleg adevărul, dar nu îl pun în practică — dacă 
aşteaptă doar ca Duhul Sfânt să acţioneze şi să-i oblige să-l pună în practică 
— nu sunt ei extrem de pasivi? Dumnezeu nu obligă niciodată oamenii să 
facă nimic. Dacă oamenii înţeleg adevărul, dar nu sunt dispuşi să-l pună în 
practică, asta arată că nu iubesc adevărul sau că starea lor este anormală și 
există un fel de blocaj. Dar dacă oamenii sunt capabili să se roage lui 
Dumnezeu, şi Dumnezeu va acţiona; numai dacă nu sunt dispuși să practice 
adevărul și nici nu se roagă lui Dumnezeu, Duhul Sfânt nu va avea mijloace 
de a lucra în ei. De fapt, indiferent ce fel de dificultate au oamenii, aceasta 
poate fi întotdeauna rezolvată; cheia este dacă sunt sau nu capabili să 


practice conform adevărului. Astăzi, problemele corupției din voi nu sunt 


un cancer, nu sunt vreo boală incurabilă. Dacă vă puteţi hotărî să practicați 
adevărul, veţi primi lucrarea Duhului Sfânt şi va fi posibil ca aceste firi 
corupte să se schimbe. Totul depinde dacă te poţi decide să practici 
adevărul, aceasta este cheia. Dacă practici adevărul, dacă mergi pe calea 
urmăririi adevărului, atunci vei putea primi lucrarea Duhului Sfânt şi vei 
putea fi mântuit cu siguranţă. În cazul în care calea pe care mergi este cea 
greşită, atunci vei pierde lucrarea Duhului Sfânt, un pas greşit va naşte un 
altul şi totul se va termina pentru tine şi indiferent câți ani vei continua să 
crezi, nu vei putea obține mântuirea. De exemplu, atunci când lucrează, unii 
oameni nu se gândesc niciodată la cum să facă lucrarea într-un mod care să 
fie în beneficiul casei lui Dumnezeu și să fie în conformitate cu voia lui 
Dumnezeu — cu rezultatul că fac multe lucruri care sunt egoiste și josnice, 
care sunt detestate şi urâte de Dumnezeu; și făcând aceasta, ei au fost 
dezvăluiți şi alungaţi. Dacă, în toate lucrurile, oamenii sunt capabili să caute 
adevărul şi să practice în conformitate cu adevărul, atunci au intrat deja pe 
calea cea dreaptă a credinţei în Dumnezeu și astfel au speranţa de a deveni 
cineva în conformitate cu voia lui Dumnezeu. Unii oameni înţeleg adevărul, 
dar nu îl pun în practică. În schimb, ei cred că adevărul nu este altceva decât 
asta şi nu îşi pot înlătura propriile înclinații şi firi corupte. Oare nu sunt de 
râs astfel de oameni? Nu sunt ridicoli? Nu se cred ei mai deştepţi decât toți 
ceilalți? Dacă oamenii sunt capabili să acţioneze conform adevărului, atunci 
firile lor corupte se pot schimba. Dacă credinţa şi slujirea lor faţă de 
Dumnezeu sunt în conformitate cu propria personalitate naturală, atunci 
niciunul dintre ei nu va putea realiza schimbări în firile sale. Există unii 
oameni care petrec toată ziua fierbând în durerea propriilor lor alegeri 
greşite. Având un adevăr de-a gata la dispoziție, ei nu se gândesc la el şi nu 
încearcă să-l pună în practică, ci insistă să-și aleagă propria cale. Ce fel 


absurd de a te comporta este acesta; într-adevăr, nici măcar nu se pot bucura 


de binecuvântări atunci când le au şi sunt destinaţi să aibă multe greutăți în 
viaţă. Practicarea adevărului este atât de simplă; tot ceea ce contează este 
dacă practici sau nu. Dacă eşti o persoană care a hotărât să practice 
adevărul, atunci negativitatea, slăbiciunea și firea ta coruptă vor fi rezolvate 
şi schimbate treptat; asta depinde de măsura în care inima ta iubeşte sau nu 
adevărul, dacă eşti sau nu capabil să accepţi adevărul, dacă poți suferi şi 
plăti un preţ pentru a dobândi adevărul. Dacă iubeşti cu adevărat adevărul, 
vei fi capabil să suferi tot felul de dureri pentru a obține adevărul, indiferent 
dacă asta înseamnă a fi defăimat, judecat sau respins de oameni. Ar trebui 
să înduri toate acestea cu răbdare şi toleranță; iar Dumnezeu te va 
binecuvânta şi te va proteja, El nu te va abandona sau neglija — acest lucru 
este absolut. Dacă te rogi lui Dumnezeu cu o inimă cu frică de El, dacă 
depinzi de Dumnezeu şi priveşti la El, nu va exista nimic prin care să nu 
poți trece. S-ar putea să ai o fire coruptă şi să comiţi fărădelegi, dar dacă ai 
o inimă cu frică de Dumnezeu şi dacă mergi scrupulos pe calea urmăririi 
adevărului, atunci vei putea, fără îndoială, să rămâi ferm şi, fără îndoială, 


vei fi condus şi protejat de Dumnezeu. 


Sunt unii oameni care se dotează cu adevăruri doar pentru a lucra şi a 
predica, pentru a se îngriji de ceilalți, nu pentru a-şi rezolva propriile 
probleme, fără să mai vorbim de a le pune în practică. Părtăşia lor poate fi 
de o înțelegere pură şi în concordanță cu adevărul, dar ei nu se ridică la 
nivelul ei, nici nu o practică sau nu o experimentează. Care este problema 
aici? Au acceptat ei realmente adevărul ca fiind viaţa lor? Nu, nu au făcut-o. 
Doctrina pe care o predică cineva, oricât de pură ar fi ea, nu înseamnă că 
acea persoană deţine adevărul-realitate. Pentru a fi înzestrat cu adevărul, 
trebuie mai întâi să fi pătruns în el tu însuţi și să-l pui în practică atunci 
când îl înţelegi. Dacă cineva nu se concentrează pe propria intrare, ci scopul 


său este să se dea în spectacol predicând adevărul altora, intenţia lui este 


greşită. Există mulți conducători falși care lucrează în acest fel, având 
părtăşie necontenită cu alții despre adevărurile pe care le înţeleg, 
aprovizionând credincioșii noi, învățându-i pe oameni să practice adevărul, 
să-şi îndeplinească bine îndatoririle, să nu fie negativi. Aceste cuvinte sunt 
toate bune — chiar iubitoare — dar de ce aceia care le rostesc nu practică 
adevărul? De ce nu au nicio intrare în viață? Ce se întâmplă aici, de fapt? 
Oare o persoană de acest tip chiar iubește adevărul? Este greu de spus. 
Acesta a fost modul în care fariseii din Israel au expus Biblia altora şi, 
totuşi, ei înşişi nu au putut respecta poruncile lui Dumnezeu. Când Domnul 
Isus S-a arătat şi a lucrat, ei au auzit glasul lui Dumnezeu, dar s-au 
împotrivit Domnului. L-au răstignit pe Domnul Isus şi au fost blestemaţi de 
Dumnezeu. Prin urmare, toți oamenii care nu acceptă sau nu practică 
adevărul vor fi condamnaţi de Dumnezeu. Ce nenorociţi sunt! Dacă 
doctrina şi cuvintele pe care le predică îi pot ajuta pe alţii, de ce nu îi pot 
ajuta şi pe ei? Am face bine să numim un astfel de om un ipocrit lipsit de 
realitate. El le oferă altora înţelesul literal al adevărului, îi pune pe alții să îl 
practice, dar el însuşi nu îl practică câtuşi de puţin. Nu este o astfel de 
persoană neruşinată? Nu deţine adevărul-realitate şi, totuşi, predicându-le 
altora cuvintele şi doctrinele, pretinde că îl deţine. Nu înseamnă asta că-i 
induce în mod deliberat pe oameni în eroare şi că le face rău? Dacă o astfel 
de persoană ar fi dezvăluită şi alungată, n-ar putea să dea vina decât pe ea 
însăşi. Nu ar fi vrednică de milă. Poate cineva care doar predică cuvinte și 
doctrine, dar nu practică adevărul, să obțină adevărata schimbare? Nu îi 
înșală pe ceilalți şi nu se rănesc pe ei înşişi? Căutarea adevărului ţine doar 
de practică. Scopul practicării adevărului este acela de a rezolva firile 
corupte ale persoanei şi a trăi cu adevărat asemănarea umană, dar ei nu-și 
recunosc firile corupte şi nici nu folosesc adevărul pentru a-și rezolva 


problemele. Nu contează cât de mult îi udă, îi ajută sau se îngrijesc de alții, 


nu vor obține niciodată rezultate reale deoarece nu au nicio cale spre 
intrarea în viaţă sau de a-și schimba firea. Dacă părtăşia despre adevăr nu 
rezolvă dificultățile sau problemele oamenilor, atunci, nu cumva aceştia 
rostesc doar cuvinte şi doctrine ce sună plăcut urechii, dar sunt inutile? 
Dacă vrei să obţii o schimbare a firii tale, trebuie să te concentrezi mai întâi 
la practicarea şi trăirea cuvintelor lui Dumnezeu. Nu contează ce aspecte ale 
adevărului înţelegi, trebuie să te concentrezi să le pui în practică. Doar 
practicând adevărul vei descoperi probleme și mai ales vei fi capabil să le 
recunoşti când firile tale corupte vor fi dezvăluite. Dacă poţi căuta adevărul 
pentru a rezolva aceste probleme, vei intra în adevărul-realitate și firea 
vieţii tale se va schimba. Atunci vei avea o cale când vei discuta despre 
practicarea adevărului şi vei putea să rezolvi probleme când vei avea 
părtăşie despre adevăr. Aceasta arată că, dacă eşti dispus să practici 
adevărul, vei deţine adevărul-realitate. Dacă eşti dispus să practici adevărul, 
vei fi calificat să îi aprovizionezi pe alţii. La rândul Lui, Dumnezeu te va 


lăuda şi oamenii te vor aproba. 


Cuvinte despre cunoașterea lucrării şi firii lui 
Dumnezeu 


Fragmentul 19 


Majoritatea oamenilor nu înțeleg lucrarea lui Dumnezeu, aşadar, 
credința lor este deficitară. Nu este uşor să cunoaștem lucrarea lui 
Dumnezeu; trebuie ştiut, în primul rând, că există un plan pentru toată 
lucrarea lui Dumnezeu şi că totul se face după timpul hotărât de Dumnezeu. 
Omul nu poate niciodată să înțeleagă ce și când lucrează Dumnezeu; 
Dumnezeu face o anumită lucrare la un anumit moment, iar El nu întârzie; 
nimeni nu-l poate distruge lucrarea. A lucra conform planului Său şi 
conform intenţiei Sale este principiul după care El Îşi face lucrarea, și nicio 
persoană nu poate schimba acest lucru. În acestea, ar trebui să vezi firea lui 
Dumnezeu. Lucrarea lui Dumnezeu nu așteaptă pe nimeni și, atunci când 
este timpul pentru a lucra, trebuie împlinită. Voi toți ați experimentat 
lucrarea lui Dumnezeu în ultimii câțiva ani. Cine poate distruge modul în 
care El aprovizionează oamenii, cine ÎI poate opri să Îşi rostească cuvintele 
atunci când are nevoie să le rostească sau să Își ducă la îndeplinire lucrarea 
atunci când trebuie îndeplinită? Când au început să răspândească 
Evanghelia, majoritatea oamenilor au dat cărți conţinând cuvintele lui 
Dumnezeu celor din biserici şi oamenilor religioşi. Care a fost rezultatul? 
Foarte puţini dintre acești oameni au cercetat cuvintele lui Dumnezeu; cei 
mai mulți au fost calomniatori, critici şi plini de ostilitate. Unii au ars 
cărțile, unii le-au confiscat, unii i-au bătut pe cei care răspândeau 
Evanghelia şi i-au forțat să se declare vinovaţi, iar alții chiar au chemat 
poliția pentru a-i aresta şi persecuta. La acea vreme, toate confesiunile 
religioase au opus o rezistență frenetică, dar, în final, Evanghelia Împărăției 


tot a fost răspândită în toată China continentală. Cine poate tulbura 


îndeplinirea voii lui Dumnezeu? Cine poate opri răspândirea Evangheliei 
Împărăției lui Dumnezeu? Oile lui Dumnezeu ascultă vocea lui Dumnezeu, 
iar cei care ar trebui câştigaţi de Dumnezeu vor fi câştigaţi mai devreme sau 
mai târziu. Nimeni nu poate distruge acest lucru. E exact ca în acea frază 
din Proverbe care spune: „Inima regelui este în mâna lui Iahve, precum 
râurile cu apă. El o întoarce oriunde voiește” (Proverbe 21:1). E cu atât mai 
mult valabil în situaţia acelor oameni neînsemnaţi, nu? Dumnezeu are 
propriile planuri şi rânduieli privitoare la când şi la ce lucrare va face. Unii 
oameni judecă mereu că este imposibil pentru Dumnezeu să facă una sau 
alta, dar asemenea idei sunt numai închipuirile lor. Indiferent câte daune fac 
oamenii şi câte necazuri stârnește Satana, nu vor duce la nimic şi nu vor 
putea opri lucrarea lui Dumnezeu. Lucrarea Duhului Sfânt decide totul, iar 
oamenii nu pot realiza nimic fără lucrarea Duhului Sfânt. Ce fel de rațiune 
ar trebui să aibă oamenii în privința asta? Când o persoană realizează că 
Duhul Sfânt nu lucrează, ar trebui să renunţe la propriile noţiuni şi să aibă 
grijă să nu facă nimic orbește. Alegerea înțeleaptă este să cauţi intenția lui 
Dumnezeu şi să aştepţi timpul hotărât de Dumnezeu. Unii oameni se 
bazează mereu pe propriile noţiuni şi închipuiri omeneşti şi Îl înlocuiesc pe 
Dumnezeu, iar rezultatul este că Duhul Sfânt nu lucrează şi eforturile lor 
sunt zadarnice. Cu toate astea, oamenii trebuie să facă ceea ce au de făcut și 
trebuie să își îndeplinească datoriile. Nu poți aştepta pasiv de teamă să nu 
greşeşti și cu siguranţă nu poţi spune: „Dumnezeu încă nu a făcut asta și 
Dumnezeu încă nu a zis ce dorește să fac, așa că deocamdată nu voi face 
nimic.” Nu este acesta un eşec în îndeplinirea datoriei tale? Trebuie să 
cugeţi la asta, pentru că nu este o chestiune măruntă, şi o singură eroare de 


gândire poate dăuna perspectivelor tale sau te poate ruina. 


În planul de gestionare al lui Dumnezeu, orice lucrare face El este 


făcută conform programului, la timpul potrivit, cu exactitate şi deloc în 


conformitate cu imaginația oamenilor care spun: „Asta nu va funcționa, 
aialaltă nu va funcționa, asta nu te va duce nicăieri!” Dumnezeu este 
atotputernic şi nimic nu este dificil pentru Dumnezeu. De la Epoca Legii la 
Epoca Harului şi până la Epoca Împărăției, fiecare pas al lucrării lui 
Dumnezeu a fost făcut în ciuda noțiunilor oamenilor, care cred că totul este 
irealizabil. Cu toate acestea, în final totul funcţionează şi Satana este 
complet făcut de ruşine și eșuează, iar oamenii își duc mâna la gură. Ce pot 
face oamenii? Nici măcar nu pot să practice adevărul, dar tot pot să fie 
aroganţi și îngâmfaţi şi să creadă că pot face orice, iar inimile lor sunt pline 
de dorinţe extravagante şi nu sunt sub nicio formă martori adevărați. Sunt 
chiar şi oameni care se gândesc: „Ziua lui Dumnezeu se apropie, nu va mai 
trebui să suferim, vom avea o viaţă bună şi sfârşitul e aproape.” Lăsaţi-Mă 
să vă spun, astfel de oameni sunt doar nişte observatori şi taie frunze la 
câini, iar în final vor fi doar pedepsiți şi nu vor câştiga nimic! Poate credința 
în Dumnezeu doar pentru a vedea ziua lui Dumnezeu şi a scăpa de marele 
dezastru să ajute pe cineva să dobândească adevărul şi viaţa? Oricine crede 
în Dumnezeu pentru a scăpa de dezastru şi a vedea ziua lui Dumnezeu va 
pieri. Cu toate acestea, cei care cred pentru a urmări adevărul şi pentru a fi 
mântuiţi printr-o schimbare a firii vor supravieţui. Aceştia sunt adevărații 
credincioși în Dumnezeu. Acei credincioşi confuzi nu vor câștiga nimic în 
final, doar vor lucra în van și vor fi pedepsiţi mai sever. Toţi oamenii au o 
lipsă gravă de percepţie. Cei care cred în Dumnezeu, dar nu își văd de 
sarcinile lor şi se gândesc mereu la lucruri rele sunt răufăcători, sunt non- 
credincioși şi nu pot decât să-și facă rău. Nu sunt şi credincioşii și 
necredincioşii în mâinile lui Dumnezeu? Cine poate scăpa din mâinile lui 
Dumnezeu? Nimeni nu poate! Cei care scapă trebuie, în cele din urmă, să se 
întoarcă la Dumnezeu şi să fie pedepsiţi. Este evident, de ce oamenii nu pot 


vedea clar asta? 


Unii oameni nu au nici cea mai infimă cunoaştere despre atotputernicia 
lui Dumnezeu, deşi cred în Dumnezeu Atotputernic. Sunt încontinuu 
derutaţi de următoarea întrebare: „De vreme ce Dumnezeu este atotputernic, 
are autoritate şi este capabil să deţină suveranitatea peste toate lucrurile, de 
ce totuşi l-a creat pe Satana, i-a permis să corupă omenirea timp de 6.000 de 
ani şi să arunce lumea în haos? De ce Dumnezeu nu îl distruge pe Satana? 
Nu ar avea oamenii o viaţă bună dacă Satana ar fi eliminat?” Acesta este 
modul în care gândesc majoritatea oamenilor. Puteţi explica această 
chestiune? Acest lucru implică adevărul în ceea ce privește viziunile. 
Această întrebare a fost luată de mulți în considerare, dar pentru că acum 
aveţi o oarecare bază, nu vă veți îndoi de Dumnezeu din pricina ei. Cu toate 
acestea, confuzia în această privință trebuie înlăturată. Există unii oameni 
care întreabă: „De ce i-a permis Dumnezeu arhanghelului să ÎI trădeze? Să 
fi fost din cauza faptului că Dumnezeu nu știa că arhanghelul era capabil să- 
L trădeze? Nu a reuşit Dumnezeu să îl controleze, a permis asta sau a avut 
vreun scop?” Este normal ca oamenii să pună această întrebare şi ar trebui 
să ştie că ea implică întregul plan de gestionare al lui Dumnezeu. 
Dumnezeu a rânduit să existe un arhanghel, iar trădarea lui Dumnezeu de 
către acest arhanghel a fost atât permisă, cât şi rânduită de Dumnezeu — cu 
siguranţă intră în sfera planului de gestionare al lui Dumnezeu. Dumnezeu 
i-a permis arhanghelului să corupă omenirea pe care El o crease, după ce 
aceasta ÎI trădase. Nu e vorba că Dumnezeu nu a reușit să îl controleze pe 
Satana, astfel încât omenirea a fost sedusă de șarpe şi coruptă de Satana, ci 
Dumnezeu i-a permis Satanei să facă asta. Abia după ce El Își dăduse 
permisiunea să se întâmple asta, Şi-a început Dumnezeu planul de 
gestionare şi lucrarea Sa de mântuire a omenirii. Poate pătrunde omul 
această taină? Odată ce omenirea fusese coruptă de Satana, Dumnezeu Şi-a 


început lucrarea de gestionare a omenirii. Prima dată a făcut lucrarea Epocii 


Legii în Israel. După ce trecuseră două mii de ani, El a făcut lucrarea 
răstignirii în Epoca Harului şi toată omenirea a fost răscumpărată. În timpul 
zilelor de pe urmă, El Se întrupează pentru a cuceri şi a mântui un grup de 
oameni în zilele de pe urmă. Ce fel de oameni sunt cei născuţi în zilele de 
pe urmă? Sunt cei care au trecut prin mii de ani de corupere din partea 
Satanei, care au fost atât de profund corupți, încât nu mai au asemănare 
umană. După experimentarea judecății, mustrării şi expunerii cuvintelor lui 
Dumnezeu, după ce au fost cuceriţi, ei dobândesc adevărul din cuvintele lui 
Dumnezeu şi sunt sincer convinşi de El; dobândesc o înţelegere a lui 
Dumnezeu şi I se pot supune în mod absolut lui Dumnezeu şi Îi pot 
îndeplini voia. În final, grupul de oameni câştigaţi prin planul de gestionare 
al lui Dumnezeu vor fi oameni ca aceştia. Credeţi că se vor îngriji de voia 
lui Dumnezeu şi vor fi mântuiţi în cele din urmă cei care nu au fost corupți 
de Satana sau cei care au fost corupți de Satana? Oamenii care vor fi 
câştigaţi pe toată durata derulării planului de gestionare reprezintă un grup 
care poate înţelege voia lui Dumnezeu, care dobândesc adevărul de la 
Dumnezeu și care au acel tip de viaţă şi de asemănare umană cerute de 
Dumnezeu. Când oamenii au fost creați la început de Dumnezeu, ei aveau 
doar asemănare umană și viață umană. Totuşi, nu deţineau adevărul pe care 
Dumnezeu îl cere oamenilor şi nu puteau trăi asemănarea pe care 
Dumnezeu a sperat dintotdeauna să o aibă oamenii. Grupul de oameni care 
va fi câștigat în final este acela care va rămâne până la capăt, şi aceştia sunt 
cei pe care îi câștigă Dumnezeu, de care El este încântat și care ÎI 
mulțumesc. De-a lungul celor câtorva mii de ani de derulare a planului de 
gestionare, aceşti oameni pe care El i-a mântuit în final au avut cel mai mult 
de câștigat; adevărul câștigat de aceşti oameni au fost exact udarea şi 
susținerea dată lor de Dumnezeu prin intermediul războiului Său cu Satana. 


Oamenii din acest grup sunt mai buni decât cei creați de Dumnezeu chiar la 


început; chiar dacă au fost corupți, acest lucru a fost inevitabil şi este o 
chestiune din sfera planului de gestionare al lui Dumnezeu. Acest lucru 
dezvăluie pe deplin atotputernicia şi înțelepciunea Lui, precum şi faptul că 
tot ceea ce Dumnezeu a rânduit, planificat şi înfăptuit este maximul absolut. 
Dacă eşti întrebat încă o dată după aceea: „Dacă Dumnezeu este 
atotputernic, cum a putut, totuşi, arhanghelul să ÎL trădeze? Apoi, 
Dumnezeu l-a izgonit pe pământ, unde i-a permis să corupă omenirea. Care 
este semnificația acestui lucru?”, poţi răspunde așa: „Această chestiune face 
parte din predestinarea lui Dumnezeu şi este cât se poate de semnificativă. 
Omul nu o poate pătrunde în întregime, dar de la nivelul la care poate 
ajunge omul şi poate înțelege, poate fi observat că ceea ce a făcut 
Dumnezeu este plin de sens. Asta nu înseamnă că Dumnezeu are o scăpare 
de moment sau că pierde controlul şi nu are cum să gestioneze lucrurile, iar 
apoi întoarce  şiretlicurile Satanei împotriva acestuia, spunând: 
«Arhanghelul oricum s-a angrenat în trădare, aşa că aş putea la fel de bine 
să îl las să facă aşa cum îl taie capul şi voi mântui omenirea după ce a fost 
complet coruptă.» Nu este deloc așa.” Oamenii ar trebui măcar să ştie că 
această chestiune se încadrează sfera planului de gestionare al lui 
Dumnezeu. Care plan? În prima etapă a fost un arhanghel; în a doua etapă, 
arhanghelul a trădat; în a treia etapă, după trădarea arhanghelului, acesta a 
venit în mijlocul oamenilor pentru a-i corupe, iar apoi Dumnezeu Şi-a 
început lucrarea de gestionare a omenirii. Când oamenii cred în Dumnezeu, 
ei trebuie să înţeleagă viziunea planului de gestionare al lui Dumnezeu. 
Unu nu înţeleg niciodată această latură a adevărului, simțind în permanenţă 
că există multe contradicții de nerezolvat. Fără înţelegere, se simt nesiguri 
ŞI, dacă sunt nesiguri, nu au energie să avanseze. Fără adevăr este greu să 
faci orice progres, aşadar, este foarte dificil pentru cei care nu caută 


adevărul când sunt confruntaţi cu o problemă. V-a ajutat această părtășie să 


înţelegeți? Abia după trădarea arhanghelului, Dumnezeu a avut planul de 
gestionare pentru a mântui omenirea. Când şi-a început arhanghelul 
trădarea? Cu siguranță au fost lucruri care i-au dezvăluit trădarea, a fost un 
proces al trădării arhanghelului, cu siguranță nu a fost atât de simplu pe cât 
arată textul. A fost ca trădarea lui Isus de către Iuda — a fost un proces. Nu 
L-a trădat pe Isus imediat după ce L-a urmat. Iuda nu a iubit adevărul, a 
râvnit după bani și fura mereu. Dumnezeu i l-a dat Satanei, Satana i-a dat 
idei și atunci a început să Îl trădeze pe Isus. Pas cu pas, Iuda a devenit 
depravat şi, în unele circumstanţe speciale, când a venit vremea, L-a trădat 
pe Isus. Există un tipar obișnuit pentru depravarea oamenilor şi nu e atât de 
simplu pe cât își imaginează ei. În prezent, oamenii pot înţelege lucrurile 
din planul de gestionare al lui Dumnezeu până la un punct, dar vor fi 


capabili să îi înţeleagă mai profund semnificația când vor creşte în statură. 
Fragmentul 20 


Toate fiinţele umane corupte au o natură satanică. Toate au o fire 
satanică şi Îl pot trăda pe Dumnezeu oriunde şi oricând. Unii oameni 
întreabă: „Dumnezeu i-a creat pe oameni şi ei sunt în mâinile lui 
Dumnezeu. De ce nu îi protejează Dumnezeu pe oameni, în loc să le 
permită să-L trădeze pe Dumnezeu? Nu este Dumnezeu atotputernic?” 
Aceasta este într-adevăr o întrebare importantă. Ce probleme poți găsi în 
asta? Dumnezeu are o latură atotputernică, dar şi o latură practică. Oamenii 
ar putea să-L trădeze pe Dumnezeu fără să fie corupți de Satana. Ei nu au o 
voință subiectivă proprie, în ceea ce priveşte modul în care ar trebui să se 
închine lui Dumnezeu şi cum să se lepede de Satana, să nu se asocieze cu 
Satana şi să asculte de Dumnezeu. Dumnezeu deține adevărul, viaţa şi 
calea, Dumnezeu este sfânt [...]. Oamenii nu au niciunul dintre aceste 


lucruri în interiorul lor. Ei nu văd dincolo de acele lucruri din natura Satanei 


şi nu înţeleg deloc adevărul, astfel încât Îl pot trăda pe Dumnezeu oriunde şi 
oricând. Pe lângă aceasta, după ce oamenii au fost corupți de Satana, ei au 
lucrurile Satanei în interiorul lor şi le este mai uşor să-L trădeze pe 
Dumnezeu. Aceasta este problema. Dacă vezi doar latura practică a lui 
Dumnezeu, nu şi latura Lui atotputernică, îți va fi uşor să-L trădezi pe 
Dumnezeu şi să-L vezi pe Hristos ca pe o persoană obișnuită şi nu vei ști 
cum poate El să ofere atât de multe adevăruri pentru a mântui omenirea. 
Dacă vezi doar latura atotputernică a Lui Dumnezeu, nu şi latura Lui 
practică, îți va fi uşor să te împotriveşti Lui Dumnezeu. Dacă nu vezi 
niciuna dintre părți, este și mai probabil că I te vei împotrivi. Prin urmare, 
nu este oare cunoaşterea lui Dumnezeu cel mai greu lucru din lume? Cu cât 
oamenii ÎI cunosc mai bine pe Dumnezeu, cu atât înţeleg mai mult intenţiile 
Sale şi înţeleg că tot ceea ce face Dumnezeu are sens. Dacă oamenii ÎI 
cunosc pe Dumnezeu cu adevărat, pot obţine astfel de rezultate. Deși 
Dumnezeu are o latură practică, oamenii nu-L pot cunoaște niciodată pe 
deplin pe Dumnezeu. El este prea mare şi extraordinar de greu de înţeles, 
iar gândirea oamenilor este prea limitată. De ce se spune că omul este 


mereu un prunc înaintea Lui Dumnezeu? Acesta este motivul. 


Când Dumnezeu vorbeşte sau face ceva, oamenii întotdeauna înțeleg 
greşit: „Cum poate Dumnezeu să facă asta? Dumnezeu este atotputernic!” 
Oamenii au întotdeauna propriile noţiuni. În ceea ce priveşte faptul că 
Dumnezeu gustă din suferința lumească, unii oameni se gândesc: „Nu este 
Dumnezeu atotputernic? Are El nevoie să guste din suferința lumească? 
Oare nu știe Dumnezeu cum este suferința lumească?” Aceasta este latura 
practică a lucrărilor lui Dumnezeu. În Epoca Harului, Isus a fost răstignit 
pentru răscumpărarea omenirii, dar omul nu ÎL înţelege pe Dumnezeu şi 
nutrește întotdeauna unele noțiuni despre Dumnezeu, spunând: „Pentru a 


răscumpăra întreaga omenire, Dumnezeu nu trebuia decât să-i spună 


Satanei: «Eu sunt atotputernic. Îndrăzneşti să ţii omenirea departe de mine? 
Trebuie să mi-o dai Mie.» Cu aceste câteva cuvinte, totul s-ar fi putut 
rezolva — nu avea Dumnezeu autoritate să facă asta? Tot ce era nevoie era 
ca Dumnezeu să spună că omenirea a fost răscumpărată şi că păcatele 
omului au fost iertate; atunci, omul ar fi fost fără de păcat. N-ar fi putut 
aceste lucruri să fie hotărâte de cuvintele lui Dumnezeu? Dacă cerul, 
pământul şi toate lucrurile au apărut prin cuvinte de la Dumnezeu, atunci 
cum ar putea El să nu rezolve această problemă? De ce a avut nevoie 
Dumnezeu Însuși să fie răstignit?” Atât latura atotputernică a lui 
Dumnezeu, cât şi latura Sa practică acţionează aici. În ceea ce priveşte 
latura Sa practică, Dumnezeu întrupat a îndurat multă suferinţă în cei 
treizeci și trei de ani şi jumătate de viaţă pe pământ, finalizați prin 
răstignirea Sa. A îndurat cea mai cumplită suferință. Apoi, El a înviat din 
morți, iar învierea Sa a reprezentat aspectul atotputerniciei lui Dumnezeu în 
acțiune. Dumnezeu nu a lăsat niciun indiciu, nu a vărsat sânge, nu a făcut să 
plouă şi nici nu a spus că aceasta a fost o jertfă pentru păcat. Nu a făcut 
nimic din toate astea, ci, în schimb, El personal a devenit trup, pentru a 
răscumpăra omenirea și a fost pironit pe cruce, pentru ca omenirea să 
cunoască această faptă. Datorită ei, omenirea a ajuns să știe că Dumnezeu îl 
răscumpărase într-adevăr pe om, iar aceasta a fost dovada. Indiferent de 
întruparea care realizează lucrarea sau dacă Duhul face lucrarea în mod 
direct, totul este necesar. Aceasta înseamnă că, făcând lucrurile în acest fel, 
lucrarea devine cea mai valoroasă şi mai semnificativă şi, numai făcând 
lucrurile în acest fel, poate omenirea să culeagă beneficiile acesteia. Acest 
lucru se datorează faptului că întreaga omenire este obiectul gestionării lui 
Dumnezeu. S-a spus înainte că acest lucru s-a întâmplat pentru a duce 
război cu Satana şi pentru a-l umili. Şi, de fapt, nu este un lucru bun pentru 


om, în cele din urmă? Pentru el, este ceva de comemorat, cel mai valoros şi 


semnificativ lucru, pentru că ceea ce Dumnezeu dorește să realizeze sunt 
oameni care au ieşit din necazuri cu o înţelegere a lui Dumnezeu, care au 
fost făcuți desăvârşiți de Dumnezeu şi care au reuşit să se desprindă de 
coruperea Satanei. Aşadar, această lucrare trebuie realizată cu siguranță în 
acest fel. Decizia privind metoda pe care o foloseşte Dumnezeu în fiecare 
etapă a lucrării Sale se bazează pe nevoile omenirii. Cu siguranță, lucrarea 
lui Dumnezeu nu se face folosind metode alese la întâmplare. Dar oamenii 
au de ales şi au propriile lor noţiuni. Ca și în cazul răstignirii lui Isus, 
oamenii se gândesc: „Ce legătură are răstignirea lui Dumnezeu cu noi?” Ei 
cred că nu există nicio legătură, dar Dumnezeu a trebuit să fie răstignit 
pentru a mântui omenirea. Să fii răstignit era cea mai mare suferință din 
acea vreme. Ar fi putut Duhul să fie răstignit? Duhul nu putea fi răstignit şi 
nu putea fi o prefigurare a lui Dumnezeu și, mai ales, nu putea vărsa sânge 
sau muri. Numai întruparea putea fi răstignită; aceasta era dovada jertfei 
pentru păcat. Trupul Lui a luat forma unui corp păcătos şi a îndurat 
suferința pentru omenire. Duhul nu putea suferi pentru omenire şi nici nu 
putea ispăşi păcatele oamenilor. Isus a fost răstignit de dragul omenirii. 
Aceasta este partea practică a lui Dumnezeu. Dumnezeu a putut să facă 
acest lucru şi să iubească oamenii în acest fel, ceea ce oamenii nu ar putea 


face. Aceasta este latura atotputernică a lui Dumnezeu. 


Tot ceea ce face Dumnezeu Îi implică latura atotputernică, dar şi latura 
practică. Atotputernicia lui Dumnezeu este esența Lui şi caracterul Său 
practic este, de asemenea, esența Sa; aceste două aspecte sunt inseparabile. 
Realizarea faptelor de către Dumnezeu într-o manieră reală, practică, este 
aspectul Său practic când lucrează și faptul că El poate lucra astfel indică, 


de asemenea, aspectul Său atotputernic. 


Nu poți spune: „Deoarece Dumnezeu lucrează în realitate, El este, prin 


urmare, practic, are doar o latură practică şi nu are niciun aspect 


atotputernic”; dacă spui asta, va deveni o regulă. Acesta este aspectul Său 
practic, dar nu trebuie să uităm de aspectul Său atotputernic. Orice face 
Dumnezeu conţine cele două aspecte — atotputernicia Lui şi caracterul Lui 
practic — şi totul se face pe baza esenței Sale; este o exprimare a firii Lui, 
precum şi o revelaţie a esenței Lui şi a ceea ce este El. Oamenii cred că, în 
Epoca Harului, Dumnezeu a fost milă şi iubire; dar El încă avea mânia şi 
judecata Sa. Blestemul lui Dumnezeu asupra fariseilor şi asupra tuturor 
evreilor — nu era oare aceasta mânia şi dreptatea Sa? Nu poţi spune că 
Dumnezeu a fost doar milă şi iubire în timpul Epocii Harului, că El nu a 
avut, practic, nicio mânie, nicio judecată sau niciun blestem — a spune acest 
lucru arată lipsa de înțelegere a oamenilor cu privire la lucrarea lui 
Dumnezeu. Lucrarea lui Dumnezeu în Epoca Harului a fost în totalitate o 
exprimare a firii Sale. Tot ceea ce a făcut Dumnezeu pentru ca omul să vadă 
a fost pentru a dovedi că El Însuşi este Dumnezeu și că este atotputernic, 
pentru a dovedi că El Însuşi are esenţa lui Dumnezeu. Oare lucrarea de 
judecată şi mustrare a lui Dumnezeu din această etapă actuală înseamnă că 
El nu are milă sau iubire? Nu. Dacă rezumi esenţa lui Dumnezeu într-o 
singură propoziție sau afirmaţie, eşti prea arogant şi neprihănit de sine, eşti 
nesăbuit şi ignorant și asta demonstrează că nu Îl cunoşti pe Dumnezeu. 
Unii oameni spun: „Spune-ne adevărul despre cunoașterea lui Dumnezeu, 
explică-l clar”. Ce ar trebui să spună o persoană care Îl cunoaşte pe 
Dumnezeu? Ea va zice: „Chestiunea cunoașterii lui Dumnezeu este atât de 
profundă, încât nu o pot explica clar în câteva propoziţii. Nu pot să o explic 
pe înţeles, indiferent cum aş spune-o. Atât timp cât înţelegi esența, este 
suficient. Niciodată nu Îl poţi cunoaște pe Dumnezeu în totalitate.” O 
persoană arogantă care nu-L cunoaște pe Dumnezeu va zice: „Știu ce fel de 
Dumnezeu este, Îl înţeleg cu adevărat.” Nu este asta laudă? Oricine spune 


acest lucru este extrem de arogant! Există unele lucruri pe care — dacă 


oamenii nu experimentează şi nu au văzut unele fapte — nu le pot cunoaşte 
sau experimenta cu adevărat, aşa că simt că a-L cunoaște pe Dumnezeu este 
un lucru destul de abstract. Oamenii care nu știu aud doar un fel de 
afirmaţie, îi înțeleg logica, dar nu o cunosc. Doar pentru că tu nu o cunoşti, 
asta nu înseamnă că acesta nu este adevărul. Le pare abstract celor care nu 
au experiență, dar, de fapt, nu este abstract. Dacă o persoană are cu adevărat 
experiență, ea va putea să compare cuvintele lui Dumnezeu cu contextele 
adecvate și să le aplice şi să le pună în practică. Asta înseamnă înţelegerea 
adevărului. Poţi înţelege adevărul dacă doar asculți enunţurile cuvintelor lui 
Dumnezeu, dar nu le înţelegi cu adevărat? Trebuie să le pui în practică şi să 


le experimentezi. Înțelegerea adevărului nu este un lucru uşor. 


Dumnezeu a răscumpărat toată omenirea în Epoca Harului. Aceasta 
este latura atotputernică a lui Dumnezeu, iar atotputernicia Sa include toată 
lucrarea Sa practică. Realizând lucrarea Sa pentru a-i cuceri pe oameni, toți 
aceştia cad în faţa lui Dumnezeu şi Îl pot accepta. Dacă oamenii vorbesc 
despre atotputernicia şi caracterul practic al lui Dumnezeu ca fiind 
independente unul față de celălalt, ei nu le vor putea înțelege pe deplin. 
Pentru a-L cunoaște pe Dumnezeu, trebuie să îți combini cunoașterea celor 
două aspecte ale Sale: atotputernicia şi caracterul practic; doar atunci poţi 
obține rezultate. Capacitatea lui Dumnezeu de a-Şi face lucrarea în mod 
efectiv şi practic şi de a curăți şi înlătura corupția umanității prin 
exprimarea adevărului, precum şi capacitatea Lui de a-i conduce direct pe 
oameni — aceste lucruri arată latura practică a lui Dumnezeu. Dumnezeu Îşi 
exprimă firea proprie şi ceea ce este El şi poate face orice lucrare pe care 
oamenii nu o pot face; din aceasta se poate vedea latura atotputernică a lui 
Dumnezeu. Dumnezeu are autoritatea de a face să existe ceea ce spune, de a 
conferi fermitate ordinelor Sale şi de a face astfel încât ceea ce spune să se 


împlinească. In timp ce Dumnezeu vorbeşte, atotputernicia Lui este 


dezvăluită. Dumnezeu stăpâneşte peste toate lucrurile, îl manevrează pe 
Satana astfel încât să-l facă un serviciu, rânduieşte medii pentru a-i testa şi 
rafina pe oameni, pentru a le purifica și transforma firile — toate acestea sunt 
manifestări ale laturii atotputernice a lui Dumnezeu. Esenţa lui Dumnezeu 
este atotputernică, dar şi practică, iar aceste două aspecte se completează 
reciproc. Tot ceea ce face Dumnezeu este o exprimare a propriei Sale firi și 
o revelație a ceea ce este El. Ceea ce este El include atotputernicia, 
dreptatea și măreția Lui. Lucrarea lui Dumnezeu de la început până la 
sfârşit este o revelaţie a propriei Sale esențe și o exprimare a ceea ce este 
El. Esenţa Lui are două aspecte: unul este aspectul atotputerniciei Sale, 
celălalt este aspectul caracterului Său practic. Indiferent la ce etapă a 
lucrării lui Dumnezeu te uiţi, există aceste două aspecte, care se găsesc în 
tot ceea ce face Dumnezeu. Aceasta este o cale către înțelegerea lui 


Dumnezeu. 
Fragmentul 21 


Indiferent dacă Dumnezeu Îşi face lucrarea prin intermediul întrupării 
sau al Duhului Său, totul este săvârşit potrivit planului Său de gestionare. 
Nu este săvârşit după metode făţişe sau ascunse ori potrivit nevoilor umane, 
ci complet în conformitate cu planul Său de gestionare. Nu e ca și cum 
lucrarea din zilele de pe urmă ar putea fi realizată oricum dorește 
Dumnezeu. Această etapă este săvârşită pe temelia celor două etape 
anterioare ale lucrării Sale. Lucrarea din Epoca Harului, a doua etapă a 
lucrării Sale, a permis răscumpărarea omenirii şi a fost săvârșită de 
întrupare. Nu este imposibil ca Duhul să îndeplinească etapa actuală a 
lucrării lui Dumnezeu, El este capabil să o săvârşească, dar e mai adecvat să 
o îndeplinească întruparea; astfel, oamenii pot fi mântuiţi mai eficient. În 


definitiv, cuvântările întrupării sunt mai bune decât cuvântările directe ale 


Duhului Sfânt pentru cucerirea oamenilor şi sunt mai bune pentru a facilita 
cunoașterea lui Dumnezeu de către oameni. Când Duhul lucrează, nu poate 
fi mereu cu oamenii; Duhului Îi este imposibil să trăiască şi să vorbească 
direct cu oamenii față în față, aşa cum face acum întruparea şi sunt 
momente când e imposibil ca Duhul să dezvăluie ce se află înlăuntrul 
oamenilor, aşa cum poate face întruparea. În această etapă, lucrarea 
întrupării este, în principal, de a cuceri oameni şi, după ce-i cucereşte, de a-i 
desăvârși, astfel încât să ajungă să-L cunoască pe Dumnezeu şi să fie 
capabili să-L venereze. Aceasta e lucrarea de încheiere a epocii. Dacă 
această etapă n-ar fi de cucerire a oamenilor, ci doar de anunţare a lor că 
există într-adevăr un Dumnezeu, atunci Duhul ar putea să o înfăptuiască. 
Aţi putea crede că, dacă această etapă ar fi săvârşită de Duh, El ar putea să 
înlocuiască trupul şi să facă aceeaşi lucrare ca trupul şi că, întrucât 
Dumnezeu este atotputernic, indiferent dacă ar lucra trupul sau Duhul, ar 
putea fi obținute aceleași rezultate. Cu toate acestea, v-aţi înşela. Dumnezeu 
lucrează potrivit gestionării, planului şi etapelor Sale pentru a mântui omul. 
Nu e ca şi cum, aşa cum îţi imaginezi, întrucât Duhul e atotputernic, trupul 
este atotputernic şi Dumnezeu Însuşi e atotputernic, prin urmare El poate 
face orice vrea. Dumnezeu lucrează potrivit planului Său de gestionare și 
fiecare etapă a lucrării Sale include, la rândul ei, anumite părți. Modul în 
care ar trebui realizată această etapă şi detaliile la care ar trebui să se 
apeleze sunt şi ele planificate. Prima etapă a lucrării lui Dumnezeu a fost 
înfăptuită în Israel, iar această ultimă etapă este în ţara marelui balaur roșu, 
China. Unii oameni spun: „Nu poate Dumnezeu să o facă în altă ţară?” 
Potrivit planului de gestionare al acestei etape, ea trebuie realizată în China. 
Oamenii din China sunt înapoiaţi, vieţile lor sunt decadente şi lipsesc 
drepturile sau libertățile omului. E o ţară unde Satana și demonii răi sunt la 


putere. Scopul apariției şi lucrării în China este de a-i mântui pe oamenii 


care trăiesc în cea mai întunecată parte a lumii şi care au fost cei mai 
profund corupți de Satana. Acesta e singurul mod de a-l înfrânge cu 
adevărat pe Satana și de a obține complet gloria. Dacă Dumnezeu S-ar arăta 
şi ar lucra în altă ţară, nu ar fi la fel de semnificativ. Fiecare etapă a lucrării 
lui Dumnezeu e necesară şi e săvârşită de Dumnezeu așa cum trebuie 
făcută. Unele lucruri pot fi obținute prin lucrarea trupului și altele pot fi 
obținute prin lucrarea Duhului. Dumnezeu alege să lucreze prin intermediul 
trupului sau al Duhului în funcţie de metoda care va produce cele mai bune 
rezultate. Nu e, aşa cum aţi sugerat, ca şi cum orice modalitate de a lucra ar 
fi bună, ca şi cum Dumnezeu ar putea face lucrarea luând, la întâmplare, 
formă umană, iar Duhul ar putea şi El să o facă fără să întâlnească niciun 
om față în față și ambele metode ar putea obţine anumite rezultate. Nu 
trebuie să înţelegeți greșit acest lucru. Dumnezeu e atotputernic, dar are şi o 
latură practică, iar oamenii nu pot vedea asta. Oamenii Îl consideră pe 
Dumnezeu supranatural și nu-L pot înţelege, prin urmare dezvoltă noțiuni şi 
tot soiul de idei nerealiste despre El. Foarte puţini oameni văd că lucrarea şi 
cuvintele lui Dumnezeu sunt adevărul, că sunt practice, că sunt lucrurile 
cele mai realiste şi că pot fi atinse și văzute de om. Dacă oamenii au într- 
adevăr calibru şi abilitatea de a înțelege, după ce experimentează mai mulți 
ani din lucrarea lui Dumnezeu, ar trebui să fie în stare să vadă că toate 
cuvintele exprimate de Dumnezeu sunt adevăruri-realități, că există 
adevăruri şi principii în toată lucrarea şi toate lucrurile pe care El le 
săvârşeşte şi că tot ceea ce face El are o mare însemnătate. Orice face 
Dumnezeu are însemnătate, este necesar şi poate obţine cele mai bune 
rezultate. Totul are un scop, un plan şi o însemnătate bine definite. Crezi că 
lucrarea lui Dumnezeu este realizată pe baza unor cuvinte rostite în mod 
necugetat? El are o latură atotputernică, dar şi o latură practică. Cunoașterea 


voastră e unilaterală. Există erori în modul în care înţelegeți latura 


atotputernică a lui Dumnezeu, ca să nu mai vorbim despre înţelegerea 


laturii Sale practice, unde erorile voastre sunt mult mai mari. 


Din cele trei etape ale lucrării lui Dumnezeu, prima este înfăptuită de 
Duh, în timp ce ultimele două etape sunt săvârşite de întrupare, iar fiecare 
etapă a lucrării Sale este absolut esențială. Luaţi, de exemplu, răstignirea. 
Dacă Duhul ar fi răstignit pe cruce, n-ar avea nicio însemnătate, deoarece 
oamenii nu pot vedea sau atinge Duhul, iar Duhul nu poate să simtă nimic 
sau să sufere durere. În consecință, această răstignire n-ar avea nicio 
însemnătate. Etapa care are loc în zilele de pe urmă este cea de cucerire a 
oamenilor, fiind o lucrare pe care o poate face trupul — întruparea nu poate 
fi înlocuită de Duh când vine vorba de această lucrare, iar lucrarea săvârşită 
de Duh nu poate fi făcută de trup. Când Dumnezeu alege trupul sau Duhul 
pentru a face orice etapă a lucrării Sale, aceasta e o alegere absolut necesară 
şi totul este înfăptuit astfel încât să se obțină cele mai bune rezultate și să se 
realizeze obiectivele planului Său de gestionare. Dumnezeu are o latură 
atotputernică și o latură practică. El lucrează într-un mod practic în fiecare 
etapă a lucrării Sale. Oamenii își imaginează că Dumnezeu nu vorbeşte sau 
gândeşte şi că face orice vrea, dar nu aşa stau lucrurile. El are înțelepciune, 
are tot ceea ce este şi aceasta este esența Sa. Când lucrează, trebuie să-Şi 
dezvăluie şi să-Şi exprime firea, esenţa, înţelepciunea și tot ceea ce are şi 
este, astfel încât oamenii să poată înţelege, să ajungă să cunoască şi să 
obțină aceste lucruri. El nu lucrează în neant şi, cu atât mai puţin, pe baza 
închipuirilor oamenilor; El acţionează potrivit nevoilor lucrării și potrivit 
rezultatelor ce trebuie obținute. El vorbeşte într-un mod practic, lucrează și 
suferă zi de zi şi, când suferă, simte durere. Nu e ca şi cum Duhul ar fi 
prezent în timpul în care întruparea lucrează şi vorbeşte şi ar pleca atunci 
când întruparea nu lucrează sau nu vorbeşte. Dacă ar fi aşa, atunci El nu ar 


fi suferit şi aceasta nu ar fi fost o întrupare. Oamenii nu pot vedea latura 


practică a lui Dumnezeu şi, în consecință, nu-L cunosc bine pe Dumnezeu, 
iar înțelegerea Lui de către ei este doar superficială. Oamenii spun că 
Dumnezeu e practic şi normal sau că Dumnezeu e atotputernic şi 
omnipotent — toate acestea sunt cuvinte pe care le-au învăţat de la alți, 
pentru că nu au cunoaştere adevărată sau experiență reală. Când vine vorba 
de întrupare, de ce se pune astfel accentul pe esenţa întrupării? De ce nu se 
pune accentul pe Duh? Accentul este pe lucrarea trupului, lucrarea Duhului 
este de a asista şi a ajuta, astfel obținându-se rezultatele lucrării trupului. În 
fiecare etapă, oamenii pot ajunge să cunoască puţin despre Dumnezeu, dar 
sunt incapabili să răzbată sau să reușească atunci când doresc să știe puţin 
mai mult despre El; când Dumnezeu vorbeşte puţin, oamenii înțeleg puțin, 
dar cunoştinţele lor despre El tot nu sunt foarte clare şi ei nu pot pricepe cu 
ușurință partea esenţială a lor. Dacă aveţi impresia că Duhul poate face 
orice poate face trupul şi că Duhul poate lua locul trupului, atunci nu veți 
cunoaşte niciodată semnificația trupului, lucrarea trupului şi ce este 


întruparea. 
Fragmentul 22 


„Cuvântul Se arată în trup” are un conţinut deosebit de bogat, care 
include diverse aspecte ale adevărului, precum și unele afirmații profetice, 
prevestind starea epocilor ce vor urma. De fapt, profețiile sunt foarte 
generale, majoritatea cuvintelor conţinute în această carte discutând despre 
intrarea în viață, expunând natura umană şi vorbind despre cunoaşterea lui 
Dumnezeu şi a firii Sale. Referitor la întrebări precum ce epocă va urma, 
câte epoci vor fi, în ce tipuri de circumstanţe va pătrunde omenirea, nu 
există un plan, o referință sau măcar o epocă anume în această carte? 
Aceasta înseamnă că oamenii nu trebuie să se preocupe de epocile ce vor 


urma; acele vremuri nu au venit încă şi sunt în continuare foarte îndepărtate. 


Chiar dacă ar fi să vă vorbesc despre aceste lucruri, nu aţi înţelege și, în 
plus, oamenii nu au nevoie să înțeleagă aceste lucruri în momentul de faţă. 
Acele lucruri nu au mare legătură cu schimbarea din viaţa-fire a oamenilor. 
Tot ceea ce trebuie să înțelegeţi sunt acele cuvinte care expun natura umană. 
E suficient. În trecut, s-au făcut unele profeţii, cum ar fi Împărăţia Milenară, 
intrarea în odihnă a lui Dumnezeu și a omului împreună, precum şi privind 
Epoca Cuvântului. Toate cuvintele profeției se referă la vremuri ce vor veni 
în scurt timp; cele nemenţionate sunt lucruri foarte îndepărtate. Nu este 
nevoie să studiați acele lucruri îndepărtate; ceea ce nu ar trebui să ştiţi nu vi 
se va spune; ceea ce ar trebui să ştiţi este întregul adevăr care vine de la 
Dumnezeu — de exemplu, firea Lui exprimată față de om, ceea ce are 
Dumnezeu şi ceea ce este, lucruri dezvăluite prin cuvintele Sale, şi 
expunerea naturii omului prin judecată și mustrare, precum şi direcția în 
viaţă dată oamenilor de către Dumnezeu, deoarece lucrarea Sa de mântuire 


a oamenilor include aceste lucruri în miezul ei. 


Scopul cu care Dumnezeu spune aceste lucruri atunci când face 
lucrarea de gestionare a omenirii este, în principal, de a-i cuceri şi mântui 
pe oameni şi de a schimba firea lor. În prezent, Epoca Cuvântului este o 
epocă realistă, este epoca adevărului care cucerește şi mântuieşte omul; 
ulterior, vor exista mai multe cuvinte — multe lucruri nu au fost spuse încă. 
Unii oameni cred că aceste cuvinte actuale sunt exprimarea lui Dumnezeu 
în întregimea ei — aceasta e o interpretare complet greșită, deoarece lucrarea 
Epocii Cuvântului tocmai a început în China, dar vor mai fi multe cuvinte 
după ce Dumnezeu Se va arăta public şi va lucra în viitor. Cum va fi Epoca 
Împărăției, în ce tip de destinaţie va intra umanitatea, ce se va întâmpla 
după intrarea în acea destinaţie, cum va fi atunci viaţa oamenilor, la ce nivel 
poate ajunge instinctul uman, ce tip de conducere şi ce tip de provizii vor fi 


necesare etc. — toate acestea sunt incluse în lucrarea din Epoca Cuvântului. 


Caracterul atotcuprinzător al lui Dumnezeu nu e, aşa cum îți imaginezi, 
doar în „Cuvântul Se arată în trup”. Oare exprimarea firii lui Dumnezeu și 
lucrarea Lui pot fi atât de simple pe cât îți imaginezi tu? Caracterul 
atotcuprinzător, omniprezenţa, omnipotenţa şi supremaţia lui Dumnezeu nu 
sunt cuvinte goale — dacă spui că această carte, „Cuvântul Se arată în trup”, 
reprezintă tot ce ţine de Dumnezeu și că aceste cuvinte încheie toată 
gestionarea Lui, atunci L-ai privit pe Dumnezeu într-un mod prea mărunt; 
nu înseamnă asta că ÎI delimitezi din nou pe Dumnezeu? Trebuie să ştii că 
aceste cuvinte sunt o parte foarte mică din Dumnezeul atotcuprinzător. 
Toate cercurile religioase L-au delimitat pe Dumnezeu în cadrul Bibliei. Și 
astăzi nu Îl delimitaţi și voi? Nu ştiţi că delimitarea lui Dumnezeu este o 
înjosire a Sa? Că este o condamnare şi o blasfemie împotriva Lui? În 
prezent, cei mai mulţi oameni gândesc: „Tot ce a spus Dumnezeu în zilele 
de pe urmă se găseşte în «Cuvântul Se arată în trup», nu există alte cuvinte 
de la El; e tot ce a spus Dumnezeu”, nu-i așa? Este o mare greşeală să 
gândiţi astfel! Cuvintele cuprinse în „Cuvântul Se arată în trup” sunt doar 
cuvintele de deschidere ale lucrării lui Dumnezeu din zilele de pe urmă, o 
parte a cuvintelor acestei lucrări; aceste cuvinte se referă în principal la 
adevărurile viziunilor. Mai târziu, vor fi rostite şi cuvinte în legătură cu 
numeroasele detalii ale practicării. Prin urmare, lansarea cărții „Cuvântul Se 
arată în trup” pentru public nu înseamnă că lucrarea lui Dumnezeu a ajuns 
la sfârşitul unei etape, cu atât mai puţin că lucrarea de judecată din zilele de 
pe urmă a lui Dumnezeu a ajuns la un sfârşit concludent. Dumnezeu încă 
are multe cuvinte de exprimat şi, chiar după ce acestea au fost rostite, nu se 
poate spune că toată lucrarea de gestionare a lui Dumnezeu s-a încheiat. 
Când lucrarea întregului univers se va termina, se poate spune doar că 
planul de gestionare de 6.000 de ani s-a încheiat; dar, la acel moment, vor 


mai exista oameni în acest univers? Atât timp cât există viață, atât timp cât 


există umanitate, gestionarea lui Dumnezeu trebuie să existe în continuare. 
Când planul de gestionare de 6.000 de ani se va termina, atât timp cât va 
exista umanitate, viaţă şi acest univers, Dumnezeu va gestiona în continuare 
totul, dar nu se va mai numi „planul de gestionare de 6.000 de ani”. Acum 
este numit „gestionarea lui Dumnezeu”. Poate se va numi altfel în viitor; va 
fi o altă viață pentru umanitate şi Dumnezeu; nu se poate spune că 
Dumnezeu va folosi în continuare cuvintele de azi pentru a-i conduce pe 
oameni, întrucât aceste cuvinte sunt potrivite doar pentru această perioadă 
de timp. Prin urmare, nu delimitaţi niciodată lucrarea lui Dumnezeu. Unii 
spun: „Dumnezeu le furnizează oamenilor doar aceste cuvinte și nimic 
altceva; El poate doar să rostească aceste cuvinte.” Şi aceasta înseamnă să- 
L delimitați pe Dumnezeu la o anumită sferă. Este ca şi cum, în prezent, în 
Epoca Împărăției, ar fi aplicate cuvintele rostite în epoca lui Isus — ar fi 
adecvat acest lucru? Unele dintre cuvinte s-ar aplica, iar altele ar trebui 
abolite, prin urmare nu poţi spune că nu pot fi abolite niciodată cuvintele lui 
Dumnezeu. Oare oamenii delimitează cu uşurinţă lucrurile? În unele 
domenii, Îl delimitează pe Dumnezeu. Poate că, într-o zi, vei citi „Cuvântul 
Se arată în trup” aşa cum oamenii citesc Biblia astăzi, nemergând pe urmele 
paşilor lui Dumnezeu. Acum este momentul potrivit pentru a citi „Cuvântul 
Se arată în trup”; nu se poate şti în câți ani lectura cărții va fi ca şi cum te-ai 
uita într-un calendar depăşit, deoarece va exista ceva nou care să 
înlocuiască vechiul la acel moment. Nevoile oamenilor apar şi se dezvoltă 
în funcţie de lucrarea lui Dumnezeu. La acel moment, natura umană şi 
instinctele şi atributele pe care ar trebui să le aibă oamenii se vor fi 
schimbat întrucâtva; după ce se va schimba această lume, nevoile umanității 
vor fi diferite. Unii întreabă: „Va vorbi Dumnezeu mai târziu?” Alţii vor 
ajunge la concluzia că „Dumnezeu nu va fi capabil să vorbească, deoarece, 


când se va termina lucrarea din Epoca Cuvântului, nu se va mai putea spune 


nimic altceva şi orice alte cuvinte vor fi false”. Nu este şi asta greșit? 
Omenirii îi este uşor să facă greşeala de a-L delimita pe Dumnezeu; 
oamenii sunt capabili să se agaţe de trecut şi să-L delimiteze pe Dumnezeu. 
În mod clar, nu Îl cunosc, dar tot Îi delimitează lucrarea în mod absurd. 
Oamenii au o natură atât de arogantă! Ei doresc întotdeauna să țină la 
vechile noțiuni din trecut şi să păstreze lucrurile din zilele apuse adânc 
sădite în inimile lor. Ei le folosesc ca pe capitalul lor, fiind aroganți și 
îngâmfaţi, gândindu-se că înţeleg totul şi având obrăznicia de a delimita 
lucrarea lui Dumnezeu. Făcând asta, nu Îl judecă ei oare pe Dumnezeu? În 
plus, oamenii nu acordă atenţie lucrării noi a lui Dumnezeu; acest lucru 
arată că le este dificil să accepte lucruri noi și, totuşi, ei continuă să-L 
delimiteze orbeşte pe Dumnezeu. Oamenii sunt atât de aroganți încât sunt 
lipsiți de rațiune, nu ascultă de nimeni și nici măcar nu acceptă cuvintele lui 
Dumnezeu. Aşa este natura omului: total arogantă şi neprihănită de sine şi 
fără niciun pic de supunere. Aşa au fost fariseii când L-au condamnat pe 
Isus. Ei se gândeau: „Chiar dacă ai dreptate, tot nu Te voi urma pe Tine — 
doar lahve este adevăratul Dumnezeu.” Și astăzi există unii care spun: „EI 
este Hristos? Nu L-aş urma nici dacă ar fi cu adevărat Hristos!” Există 
oameni ca aceştia? Există o mulțime de oameni religioşi care sunt aşa. Asta 


arată că firea omului este prea coruptă, că oamenii nu pot fi mântuiţi. 


Dintre sfinții de-a lungul veacurilor, Moise şi Petru au fost singurii 
care L-au cunoscut cu adevărat pe Dumnezeu și au fost aprobaţi de EI; cu 
toate acestea, au putut ei să-L înţeleagă pe Dumnezeu? Ce au priceput ei 
este, de asemenea, limitat. Nici ei înşişi nu au îndrăznit să spună că L-au 
cunoscut pe Dumnezeu. Cei care Îl cunosc cu adevărat pe Dumnezeu nu-L 
delimitează, deoarece îşi dau seama că Dumnezeu este incalculabil și 
incomensurabil. Cei care nu-L cunosc sunt cei capabili să-L delimiteze pe 


Dumnezeu şi ceea ce are El şi ce este. Sunt plini de imaginaţie în privința 


lui Dumnezeu şi dezvoltă cu uşurinţă noţiuni despre tot ce a făcut El. Prin 
urmare, cei care cred că II cunosc pe Dumnezeu sunt cei mai potrivnici Lui 


şi sunt oamenii aflați în cel mai mare pericol. 
Fragmentul 23 


Spuneți-Mi, faptul că Dumnezeu iubeşte omul și are milă faţă de el 
reprezintă adevărul? (Reprezintă adevărul.) Atunci, faptul că Dumnezeu nu 
iubește omul şi chiar îl blestemă şi îl condamnă reprezintă adevărul? (Și 
acesta reprezintă adevărul.) De fapt, ambele propoziţii reprezintă adevărul 
şi sunt pe deplin corecte. Dar nu e simplu de spus: „Faptul că Dumnezeu nu 
iubește omul reprezintă adevărul” şi oamenilor le este greu să spună astfel 
de cuvinte; acestea pot fi rostite doar odată ce o persoană cunoaște firea lui 
Dumnezeu. Când vezi că Dumnezeu a făcut ceva iubitor, spui: „Dumnezeu 
îl iubeşte cu adevărat pe om. Acesta e adevărul; este fapta lui Dumnezeu”, 
dar când vezi că Dumnezeu a făcut ceva ce nu este în acord cu noţiunile 
omului — de exemplu, să Se înfurie pe fariseii ipocriți sau pe antihrişti și să-i 
blesteme — te gândești: „Dumnezeu nu îl iubește pe om; îl urăște.” Atunci ai 
noţiuni despre Dumnezeu și Îl tăgăduiești. Așadar, care dintre aceste două 
scenarii este adevărul? Există oameni care nu pot explica limpede acest 
lucru. În inimile oamenilor, e mai bine ca Dumnezeu să iubească omul sau 
să nu-l iubească? Fără îndoială, tuturor oamenilor le place ca Dumnezeu să 
iubească omul şi spun că iubirea Sa faţă de om este adevărul. Dar nu le 
place ca Dumnezeu să nu iubească omul, prin urmare spun că nu reprezintă 
adevărul faptul că Dumnezeu nu iubeşte omul, negând afirmația: „Faptul că 
Dumnezeu nu iubeşte omul reprezintă de asemenea adevărul.” Atunci pe ce 
se bazează determinarea de către om dacă ceea ce face Dumnezeu este sau 
nu adevărul? Se bazează în întregime pe noţiunile şi închipuirile omului. 


Dumnezeu ar trebui să facă lucrurile aşa cum îi place omului să fie făcute și 


nu reprezintă adevărul decât dacă ceea ce face Dumnezeu se conformează 
noțiunilor şi închipuirilor omului; dacă omului nu-i place ce face 
Dumnezeu, atunci ceea ce face El nu este adevărul. Oare cei care determină 
adevărul astfel cunosc adevărul? (Nu.) Care sunt consecinţele de a-L defini 
mereu pe Dumnezeu conform noţiunilor omului? Va conduce acest lucru la 
supunere sau la împotrivire față de Dumnezeu? Cu siguranţă nu la supunere 
față de Dumnezeu — doar la împotrivire. Atunci, cei care Îl tratează mereu 
pe Dumnezeu pe baza noțiunilor şi închipuirilor lor sunt oameni care se 
supun lui Dumnezeu? Sau sunt oameni care I se împotrivesc? (Sunt oameni 
care se împotrivesc faţă de Dumnezeu.) Acest aspect poate fi constatat și 
este corect să-l discernem astfel. Oamenii cred că iubirea lui Dumnezeu faţă 
de om trebuie să fie asemenea mângâierii unui miel de către un păstor, 
dându-le căldură şi desfătare, şi că trebuie să le satisfacă nevoile emoționale 
şi fizice, astfel încât să simtă că este iubirea lui Dumnezeu, nu-i așa? (Aşa 
este, dar, în realitate, judecata, mustrarea și emondarea de către Dumnezeu 
sunt mai benefice pentru viețile oamenilor.) Acestea sunt tot iubirea lui 
Dumnezeu față de om! După toate discuțiile, încă simțiți că iubirea lui 
Dumnezeu față de om este adevărul şi că lipsa Lui de iubire faţă de om nu 
este adevărul, nu-i aşa? (Faptul că Dumnezeu nu iubește omul reprezintă de 
asemenea adevărul.) Atunci cum este posibil ca Dumnezeu să nu-l iubească 
pe om? Ce e de înţeles despre absenţa iubirii? Ştim cu toții că Dumnezeu îl 
iubește pe om: firea Sa dreaptă, judecata şi mustrarea Sa, precum și certarea 
şi disciplinarea Sa — toate fac parte din iubire. Prin urmare, dacă Dumnezeu 
nu-l iubeşte pe om, de ce s-ar întâmpla asta? (Datorită firii Sale drepte.) Fac 
parte judecata şi mustrarea din acea fire dreaptă? (Da.) Dacă judecata și 
mustrarea fac parte din acea fire dreaptă, atunci firea dreaptă a lui 
Dumnezeu faţă de om este iubire sau lipsă de iubire? (Este iubire.) Aţi 


înţeles că iubirea lui Dumnezeu față de om este firea Lui dreaptă, dar lipsa 


iubirii față de om face parte din acea fire? (Da.) Cum poate faptul că 
Dumnezeu nu iubeşte omul să facă totuşi parte dintr-o fire dreaptă? Daţi-Mi 
voie să vă mai pun o întrebare: credeți că e posibil ca Dumnezeu să nu 
iubească omul? Poate exista o astfel de situație? (Când omul comite tot 
soiul de fapte rele şi Îi frânge inima lui Dumnezeu, El nu-l iubeşte pe om.) 
Ceea ce ai spus este condițional şi se bazează pe premise obligatorii, în timp 
ce Eu nu întreb despre presupuneri. Dragostea lui Dumnezeu faţă de om 
reprezintă cu siguranţă adevărul şi toată lumea înțelege asta. Dar oamenii se 
îndoiesc de faptul că lipsa iubirii lui Dumnezeu reprezintă adevărul. Dacă 
treci peste această chestiune, vei trece peste majoritatea lucrurilor pe care le 
face Dumnezeu şi nu vei ajunge să ai noţiuni. În ceea ce-L priveşte pe 
Dumnezeu, care sunt câteva dintre manifestările lipsei Sale de iubire faţă de 
om? (Încă nu suntem conştienţi de acest aspect.) Nu l-aţi simţit şi nu l-aţi 
experimentat. Ce cuvinte cunoaștem până acum care pot explica lipsa de 
iubire a lui Dumnezeu faţă de om? Detestare, aversiune, ură și dezgust; şi, 
de asemenea, abandonare, dispreţ şi respingere. Pe scurt, acestea sunt 
cuvintele. Toată lumea înţelege aceste cuvinte, deci pot fi ele echivalate cu 
lipsa iubirii? (Da.) Sunt inerente manifestării lipsei de iubire a lui 
Dumnezeu faţă de om, aşadar credeţi că reprezintă adevărul? (Da, 
reprezintă adevărul.) În opinia voastră, absenţa iubirii lui Dumnezeu faţă de 
om necesită o premisă: El face lucruri neiubitoare față de om în contextul 
iubirii faţă de om — acesta e adevărul. Să presupunem că această premisă nu 
are un element al iubirii şi nici o bază pentru iubire şi că Dumnezeu face 
lucruri neiubitoare față de om, cu manifestarea lipsei de iubire faţă de om. 
Nu veti fi în stare să stabiliți dacă lipsa de iubire a lui Dumnezeu faţă de om 
reprezintă adevărul, nici nu veţi putea înţelege pe deplin acele lucruri. Aici 
este miezul problemei și, așa stând lucrurile, ar trebui să avem părtășie 


despre ea. 


Credeţi că Dumnezeu, fiind Domnul tuturor fiinţelor create, a creat 
această omenire şi, după ce a făcut asta, trebuie să aibă grijă de oameni, 
gestionând ce beau şi ce mănâncă şi controlându-le întregile vieţi şi destine? 
(Nu trebuie.) Cu alte cuvinte, este în puterea lui Dumnezeu să aibă grijă de 
tine dacă vrea şi să te arunce în mulțime sau într-un anumit mediu dacă nu 
vrea să aibă grijă de tine, lăsându-te să te descurci singur? (Da.) Întrucât 
este în puterea lui Dumnezeu, oare nu reprezintă adevărul faptul că lui 
Dumnezeu nu-l pasă de om? (Ba da.) Este în concordanţă cu adevărul. Cum 
se poate spune că acesta e adevărul? (Dumnezeu este Domnul întregii 
creaţii.) În ceea ce priveşte identitatea şi statutul lui Dumnezeu, precum și 
diferența dintre Dumnezeu și omenire, El va avea grijă de tine dacă dorește 
ŞI, dacă nu doreşte să aibă grijă de tine, nu o va face. Cu alte cuvinte, este 
adecvat ca Dumnezeu să aibă grijă de tine dacă doreşte şi este rezonabil să 
nu o facă. De ce depinde acest lucru? Depinde de faptul dacă Dumnezeu 
este sau nu dispus şi acesta e adevărul. Există unii care spun: „Nu, de vreme 
ce m-ai creat, trebuie să ai grijă de ceea ce mănânc și beau — trebuie să ai 
grijă de mine tot restul vieţii mele.” Este asta în concordanţă cu adevărul? 
Este rezonabil şi nu corespunde adevărului. Dacă Dumnezeu ar spune: 
„După ce te-am creat, te dau la o parte şi nu voi mai avea grijă de tine”, 
aceasta e puterea Creatorului. Întrucât Dumnezeu a putut să te creeze, are 
puterea de a te da la o parte, fie într-un loc bun, fie într-un loc rău. Aceasta 
e puterea lui Dumnezeu. Care este baza pentru puterea Lui? Sunt identitatea 
şi statutul lui Dumnezeu, prin urmare El poate avea grijă de tine sau nu și, 
în ambele cazuri, acesta este adevărul. De ce spun că este adevărul? Iată ce 
ar trebui să înţeleagă oamenii. Odată ce vei înţelege, vei ști cine eşti, cine 
este Dumnezeul în care crezi şi care sunt diferenţele între tine și Dumnezeu. 
Să revenim la aspectul referitor la lipsa iubirii lui Dumnezeu faţă de om. 


Trebuie Dumnezeu să-l iubească pe om? (Nu.) Deoarece nu trebuie, 


reprezintă adevărul faptul că Dumnezeu nu-l iubeşte pe om? (Reprezintă 
adevărul.) Nu au devenit mai clare lucrurile? Să vorbim acum despre 
următorul lucru: deoarece omenirea a fost coruptă de Satana și are o fire 
satanică şi coruptă, dacă Dumnezeu nu mântuieşte omenirea şi nu o aduce 
la El, care este atunci relația dintre om şi Dumnezeu? (Nu există nicio 
relație.) Acest lucru nu e adevărat; există, de fapt, o relație. Ce fel de relație 
este atunci? Este o relație ostilă. Eşti ostil față de Dumnezeu, iar natura- 
esență pe care o ai este ostilă față de esenţa lui Dumnezeu. Este aşadar 
rezonabil ca Dumnezeu să nu te iubească? Este rezonabil ca El să te deteste, 
să te urască, să fie dezgustat de tine? (Este rezonabil.) De ce este rezonabil? 
(Pentru că nu există nimic în noi demn de iubirea lui Dumnezeu, iar firile 
noastre sunt prea grav corupte.) Dumnezeu este Creatorul, iar tu ești o fiinţă 
creată, dar în calitate de fiinţă creată, nu L-ai urmat pe Dumnezeu şi nu I-ai 
ascultat cuvintele; în schimb, l-ai urmat pe Satana și ai devenit opusul și 
dușmanul lui Dumnezeu. El te iubeşte deoarece are esenţa milei: Îi este milă 
de tine şi te mântuieşte. Dumnezeu are această esenţă. El are milă şi este 
preocupat de omenirea pe care a creat-o. Iubirea Lui pentru tine este o 
dezvăluire a esenței Sale, ceea ce constituie un aspect al adevărului. Pe de 
altă parte, omenirea nu este demnă de iubirea lui Dumnezeu. Omenirea este 
arogantă, detestă lucrurile pozitive, este ticăloasă, feroce, plină de ură și de 
împotrivire faţă de Dumnezeu. Prin urmare, ținând cont de esenţa lui 
Dumnezeu — şi, pe deasupra, de sfinţenia, dreptatea, loialitatea şi autoritatea 
Sa — cum poate El iubi o astfel de omenire? Poate Dumnezeu să fie 
compatibil cu o omenire ca aceasta? Poate El să o iubească? (Nu poate.) 
Întrucât nu poate, când Dumnezeu intră în contact cu oamenii și vrea să-i 
mântuiască, de ce va da El dovadă? Imediat ce intră în contact cu oamenii, 
El dă dovadă de dezgust, detestare şi ură și îi disprețuiește şi respinge pe cei 


care fac fapte foarte rele; aceasta este lipsa de iubire. Atunci faptul că 


Dumnezeu nu-l iubește pe om reprezintă adevărul? (Da.) Faptul că 
Dumnezeu nu-l iubeşte pe om este adevărul. Este corect ca Dumnezeu să 
nu-i iubească pe cei care I se împotrivesc? (Da.) Este un lucru corect, 
rezonabil şi determinat de firea dreaptă a lui Dumnezeu, prin urmare şi 
faptul că El nu-l iubeşte pe om reprezintă adevărul. Ce anume stabileşte că 


acesta e adevărul? Acest lucru este stabilit de esenţa lui Dumnezeu. 


Deci, pe scurt: îl iubeşte Dumnezeu pe om? (Da.) De fapt, conform 
esenței și manifestării omului, acesta nu e demn de iubirea lui Dumnezeu, 
dar Dumnezeu îl poate totuși iubi pe om atât de mult. În opinia voastră, este 
Dumnezeu adevărul? Este esența Lui sfântă? (Da.) Pe de altă parte, 
deoarece omul e atât de dezgustător, iar corupția lui e atât de profundă, 
poate Dumnezeu să-l iubească fără puţină ură? Dacă nu există puţină ură, 
puţină aversiune sau dezgust, atunci nu e în acord cu esenţa Lui. Dumnezeu 
urăște, detestă, este dezgustat şi sătul de această omenire, dar tot este 
capabil să-i mântuiască pe oameni, iar aceasta e adevărata iubire a lui 
Dumnezeu — esenţa lui Dumnezeu! Faptul că Dumnezeu nu-l iubește pe om 
se datorează esenței Sale, iar faptul că-l poate iubi totuşi pe om se datorează 
tot esenței Sale. Aşadar, acum că este clar, care e adevărul: că Dumnezeu îl 
iubește pe om sau că nu-l iubeşte pe om? (Ambele sunt adevărul.) Acum 
ne-am lămurit. În acest caz, poate omul să facă asta? Niciun om nu poate 
face asta; nu există nici o singură persoană care să poată — nici măcar faţă 
de propriii copii. În cazul în care copilul tău te supără și îţi frânge mereu 
inima, te vei înfuria la început, dar, în timp, inima ta va deveni dezgustată; 
odată ce te-a dezgustat suficient timp, vei renunța complet şi, în cele din 
urmă, vei tăia legăturile cu el. Ce este iubirea umană? Provine din 
afecțiunile şi din legăturile de sânge ale trupului, deci nu are nicio legătură 
cu adevărul; este iubirea care ia naștere din nevoile trupului și afecțiunile 


omului. Care e baza acestei iubiri? Se bazează pe afecţiuni, legături de 


sânge şi interese şi nu există nicio fărâmă de adevăr în ea. Atunci, care e 
motivul când omul nu iubeşte? După ce a urât, detestat şi a fost dezgustat de 
cineva care i-a frânt inima, omul nu mai iubeşte; nu mai poate iubi. În ce 
măsură credeți că această omenire l-a frânt inima lui Dumnezeu? (E 
imposibil de descris.) Da, e imposibil de descris. Atunci, îl mai iubeşte 
Dumnezeu pe om? Nu ştii dacă Dumnezeu îl iubeşte pe om, dar chiar şi 
acum El te mântuieşte, lucrând mereu, vorbind pentru a te conduce și a te 
aproviziona. Nu va renunţa la tine până în ultimul moment, când lucrarea va 
fi terminată. Oare aceasta nu e iubire? (Ba da.) Simte omenirea o astfel de 
iubire? (Nu.) Când dispar nevoile emoţionale ale oamenilor, când legăturile 
lor de sânge sunt întrerupte și nu mai există nicio conexiune de interese 
între ei, aceştia nu mai iubesc, iubirea lor dispare, iar ei decid apoi să 
renunțe — să nu mai „investească”. Au renunţat complet. Care este 
exprimarea esențială a iubirii? De a face lucruri practice şi de a obţine 
rezultate şi, dacă aceste lucruri asociate cu iubirea nu sunt realizate, atunci 
nu există iubire. Unii oameni spun că Dumnezeu îl urăște pe om, dar acest 
lucru nu e în întregime corect. Dumnezeu te urăște, dar oare ţi-a vorbit mai 
puțin? Te-a aprovizionat cu mai puţin adevăr? A lucrat mai puţin în tine? 
(Nu.) Prin urmare, spunând că Dumnezeu te urăște, nu ai deloc conştiinţă; 
cuvintele tale sunt de neconceput. Nu este fals că Dumnezeu te urăşte, dar 
El tot te iubeşte şi a făcut multă lucrare în tine. Este adevărat că Dumnezeu 
te urăşte, dar de ce? Dacă te-ai supune lui Dumnezeu în fiecare privinţă și ai 
deveni ca lov, te-ar mai uri Dumnezeu? Nu te-ar mai uri; ar avea doar iubire 
pentru tine. Cum se manifestă iubirea lui Dumnezeu? Nu seamănă cu 
iubirea omului, care e ca şi cum ai înveli pe cineva în vată. Dumnezeu nu-i 
iubește pe oameni aşa: El îţi îngăduie să ai viaţa normală a omenirii create; 
te lasă să devii conştient cum să trăieşti, cum să supraviețuieşti și cum să-L 


venerezi; cum să fii stăpân printre toate lucrurile şi să trăieşti o viață plină 


de însemnătate; să nu faci lucruri neînsemnate şi nici să nu-l urmezi pe 
Satana. Oare semnificația iubirii lui Dumnezeu nu este trainică şi 
cuprinzătoare? Este prea cuprinzătoare şi efectele ulterioare ale înfăptuirii 
acestor lucruri de către Dumnezeu sunt de o importanţă monumentală şi de 
cea mai cuprinzătoare valoare pentru întreaga omenire. E ceva ce nicio 
fiinţă umană nu poate face: e de o valoare inestimabilă şi nu poate fi dată de 
om în schimbul banilor sau al bunurilor materiale. Vezi, oamenii din zilele 
noastre înțeleg unele adevăruri și știu cum să-L venereze pe Dumnezeu, dar 
ştiau ei ceva din toate acestea acum 20 sau 30 de ani? (Nu știau.) Nu ştiau 
cum a fost creată Biblia; nu ştiau care e planul lui Dumnezeu de gestionare; 
nu ştiau cum să-L venereze pe Dumnezeu şi trăiască devenind ființe create 
calificate: nu ştiau nimic din aceste lucruri. Aşadar, dacă dai timpul înainte 
cu 20 de ani, omenirea de atunci nu va fi mult mai bine decât sunteți voi 
acum? (Ba da.) Cum se va întâmpla asta? Datorită mântuirii lui Dumnezeu 
şi a iubirii Sale infinite faţă de om. Întrucât El are atâta răbdare, toleranţă şi 
milă pentru om, acesta a dobândit atât de multe. Dacă n-ar fi marea iubire a 


lui Dumnezeu, omul nu ar dobândi nimic. 


Credeţi că Dumnezeu îl iubeşte pe om? (Da.) Atunci, îl urăște 
Dumnezeu pe om? (Da.) În ce fel? În inima Lui, Dumnezeu este, de fapt, 
dezgustat de om şi detestă natura-esenţă a omului. Este dezgustat de fiecare 
persoană, aşadar, cum poate El lucra totuși în om? Fiindcă are iubire și vrea 
să-i mântuiască pe aceşti oameni. Oare nu-i urăște pe oameni atunci când îi 
mântuieşte? Ba da; ura şi iubirea coexistă. El urăște, detestă şi este 
dezgustat — dar, în acelaşi timp, lucrează pentru mântuirea omului. Cine 
credeți că poate face asta? Niciun om nu poate face asta. Când oamenii văd 
pe cineva de care sunt dezgustați şi pe care îl detestă, nu mai vor să-l 
privească şi chiar și un cuvânt adresat acestuia e prea mult sau, aşa cum 


spun necredincioşii: „Când nu ai nimic în comun, chiar şi un singur cuvânt 


e o pierdere de timp.” Câte cuvinte 1-a spus Dumnezeu omului? Prea multe. 
Poţi spune că Dumnezeu nu-l iubeşte pe om? Sau că nu-l urăște pe om? (Nu 
putem.) Ura e o realitate, la fel şi iubirea. Să presupunem că spui: 
„Dumnezeu ne urăște; să nu ne apropiem de El. Să nu-L lăsăm să ne 
mântuiască, ca să nu-L enervăm tot timpul.” Este în regulă? (Nu.) Nu ești 
grijuliu faţă de inima lui Dumnezeu, nu-L înţelegi şi nici nu-L cunoşti pe 
Dumnezeu. În schimb, spunând asta, te răzvrătești împotriva Lui şi Îi frângi 
inima. Trebuie să înţelegi de ce îl urăşte pe om şi cum ÎI iubeşte pe om. 
Există motive pentru iubirea şi ura lui Dumnezeu; fiecare are contextul și 
principiile sale. Dacă spui: „Deoarece Dumnezeu mă mântuiește, cu 
siguranță mă iubeşte; nu poate să mă urască”, este asta o cerere irezonabilă? 
(Da.) Chiar dacă Dumnezeu te urăște, nu întârzie să te mântuiască şi tot îţi 
oferă ocazia de a te căi. Nu are niciun efect asupra mâncatului și băutului 
cuvintelor lui Dumnezeu de către tine sau asupra realizării datoriei tale, iar 
tu continui să te bucuri de harul lui Dumnezeu, deci de ce mai conteşti? 
Faptul că El te urăşte este normal; e determinat de esenţa lui Dumnezeu şi 
El nu a întârziat să te mântuiască. Oare oamenii nu ar trebui să cunoască 
puţin această chestiune? (Ba da.) Ce ar trebui să ştie? Trebuie să cunoască 
firea dreaptă a lui Dumnezeu şi sfințenia Sa. Cum ar trebui să procedeze 
cineva pentru a le cunoaște? Cum se numeşte atunci când Dumnezeu urăşte 
atât de mult această omenire, dar este totuşi capabil să o mântuiască? Milă 
abundentă. Asta se află în firea dreaptă a lui Dumnezeu. Doar Dumnezeu 
poate face asta; Satana nu o va face. Deşi el nu te urăşte, te calcă în 
picioare. Dacă te-ar urî, te-ar chinui toată ziua, chiar lipsindu-te permanent 
de reîntrupare și lăsându-te să cobori în al optsprezecelea cerc al infernului. 
Nu asta face Satana? (Ba da.) Dar Dumnezeu îi tratează pe oameni așa? 
Categoric nu. Dumnezeu le dă oamenilor destule ocazii să se căiască. Prin 


urmare, nu te teme că Dumnezeu te urăște; faptul că o face este determinat 


de esența Lui. Nu-l întoarce spatele lui Dumnezeu fiindcă te urăște, 
gândind: „Nu sunt demn să fiu mântuit de Dumnezeu, aşa că nu este nevoie 
să mă mântuiască; să fie scutit de orice îngrijorare”, lepădându-te apoi de 
Dumnezeu. Aceasta ÎI va face să te deteste şi mai mult, deoarece L-ai trădat 
şi umilit şi i-ai îngăduit lui Satana să râdă de tine. Credeţi că aşa stau 
lucrurile? (Uneori, când trec printr-o demitere sau mă confrunt cu unele 
obstacole şi eşecuri, simt că I-am frânt inima lui Dumnezeu și că n-o să mă 
mai mântuiască; starea inimii mele este de a-L evita pe Dumnezeu.) Faptul 
că Îi frângi inima lui Dumnezeu nu e ceva temporar; I-ai frânt inima cu 
mult timp în urmă — şi nu doar o dată! Dar să renunţi cu adevărat la tine 
însuţi echivalează cu a-L lăsa pe Dumnezeu să renunţe complet la tine și să 
nu te mântuiască şi, atunci, inima Lui va fi într-adevăr frântă. Dumnezeu 
nu-i va condamna pe oameni la moarte şi nu va trage concluzii despre ei din 
cauza comportamentului lor de moment sau de-a lungul unei perioade de 
timp; nu va face asta. Atunci cum ar trebui să cunoşti firea lui Dumnezeu? 
Cum pot fi îndreptate noțiunile şi concepțiile greșite ale omului? Nu ştii ce 
crede Dumnezeu despre multe lucruri sau cum să le asemuieşti cu firea Lui 
dreaptă şi cu esența Lui sfântă. Nu înţelegi, dar trebuie să reții un lucru: 
indiferent ce face Dumnezeu, omul trebuie să se supună; omul e o ființă 
creată, făcută din lut şi trebuie să se supună lui Dumnezeu. Acestea sunt 
datoria, obligația şi responsabilitatea omului. Aceasta e atitudinea pe care ar 
trebui să o aibă oamenii. Odată ce au această atitudine, cum ar trebui să-L 
trateze pe Dumnezeu şi lucrurile pe care le face El? Să nu le condamni 
niciodată, ca nu cumva să ofensezi firea lui Dumnezeu. Dacă ai noțiuni, 
corectează-le, dar nu-L condamna pe Dumnezeu sau lucrurile făcute de El. 
Odată ce le condamni, eşti terminat: e echivalent cu a sta de partea opusă lui 
Dumnezeu, fără a avea vreo șansă de a primi mântuirea. Ai putea spune: 


„Nu stau acum de partea opusă lui Dumnezeu, dar am o înţelegere greşită 


faţă de EI” sau „Am o mică îndoială în inima mea în legătură cu Dumnezeu; 
credința mea e mică şi am slăbiciuni şi negativităţi.” Toate acestea pot fi 
gestionate; pot fi corectate căutând adevărul — dar nu-L condamna pe 
Dumnezeu. Dacă spui: „Ce a făcut Dumnezeu nu e corect. Nu e în 
concordanţă cu adevărul, așa că am motive să mă îndoiesc, să pun întrebări 
şi să acuz. Voi răspândi asta peste tot şi-i voi uni pe oameni să-L 
chestioneze”, acest lucru va fi problematic. Atitudinea lui Dumnezeu faţă 
de tine se va schimba și, dacă Îl condamni, vei fi complet terminat; sunt 
prea multe moduri în care Dumnezeu Se poate răzbuna împotriva ta. Prin 
urmare, oamenii nu ar trebui să se opună în mod intenționat lui Dumnezeu. 
Nu e o mare problemă dacă faci ceva neintenţionat ca să I te împotriveşti, 
deoarece nu a fost dinadins sau deliberat, iar Dumnezeu îţi dă o şansă să te 
căieşti. În cazul în care condamni ceva intenţionat, chiar dacă ştii că e făcut 
de Dumnezeu, şi îi inciți pe toți să se răzvrătească la unison, atunci este 
problematic. Și care va fi rezultatul? Vei sfârşi asemenea celor 250 de 
căpetenii care s-au împotrivit lui Moise. Știind că e Dumnezeu, tot 
îndrăznești să-ți ridici glasul împotriva Lui. Dumnezeu nu dezbate cu tine: 
El reprezintă autoritatea; El face pământul să se despice şi să te înghită 
direct şi asta e tot. Nu te va vedea niciodată şi nu-ți va asculta 
raționamentul. Aceasta e firea lui Dumnezeu. Care e firea Lui care se 
manifestă într-un astfel de moment? E mânia! Prin urmare, oamenii nu ar 
trebui în niciun caz să-şi ridice glasul împotriva lui Dumnezeu sau să-l 


provoace mânia; dacă cineva Îl ofensează, rezultatul va fi pierzania. 
Fragmentul 25 


La câţiva ani după începerea acestei etape a lucrării, a existat un om 
care credea în Dumnezeu, dar nu urmărea adevărul; tot ce voia era să 


câştige bani şi să-şi găsească o parteneră, să ducă viaţa celor bogaţi, aşa că a 


părăsit biserica. După ce a rătăcit câțiva ani, s-a întors pe neaşteptate. A 
avut mari remuşcări în inima lui și a vărsat nespus de multe lacrimi. 
Aceasta a dovedit că inima lui nu L-a părăsit complet pe Dumnezeu, ceea 
ce este un lucru bun; încă a avut şansa şi speranţa de a fi mântuit. Dacă ar fi 
încetat să mai creadă, devenind precum necredincioşii, s-ar fi zis cu el. 
Dacă se poate căi cu adevărat, atunci mai este speranţă pentru el; acest lucru 
este rar şi prețios. Indiferent de modul în care Dumnezeu acționează și 
indiferent cum îi tratează pe oameni — chiar dacă îi urăște, detestă sau 
blestemă, dacă va veni o zi în care aceştia se vor putea schimba, atunci Eu 
Mă voi simți mângâiat, căci aceasta va însemna că ei mai au încă în inimă 
acea fărâmă de loc pentru Dumnezeu, că nu şi-au pierdut complet rațiunea 
umană sau umanitatea, că încă mai vor să creadă în Dumnezeu şi că au cel 
puţin o oarecare intenţie de a-L recunoaște pe Dumnezeu şi de a se întoarce 
înaintea Lui. Pentru oamenii care-L au cu adevărat pe Dumnezeu în inima 
lor, indiferent când au părăsit casa lui Dumnezeu, dacă se întorc şi încă 
preţuiesc această familie, atunci Eu voi deveni oarecum atașat sentimental 
şi Mă voi simţi mângâiat. Cu toate acestea, dacă nu se vor întoarce 
niciodată, voi crede că este regretabil. Dacă pot să se întoarcă şi să se 
pocăiască sincer, atunci inima Mea va fi plină în special de mulțumire şi 
mângâiere. Faptul că acest om încă era capabil să se întoarcă sugerează că 
nu-L uitase pe Dumnezeu; s-a întors pentru că, în inima lui, încă tânjea 
după Dumnezeu. A fost foarte emotionant când ne-am întâlnit. Când s-a 
îndepărtat, cu siguranță era foarte negativ şi într-o stare precară; însă, dacă 
acum se poate întoarce, asta dovedeşte că încă are credinţă în Dumnezeu. 
Totuşi, dacă poate continua să avanseze sau nu este un factor necunoscut, 
pentru că oamenii se schimbă atât de repede. În Epoca Harului, Isus a avut 
milă şi har pentru oameni. Dacă o oaie dintr-o sută ar fi pierdută, El le-ar 


părăsi pe cele nouăzeci şi nouă pentru a o căuta pe cea singură. Acest șir de 


cuvinte nu reprezintă un fel de acţiune mecanică şi nici vreo reglementare; 
mai degrabă, arată intenția stringentă a lui Dumnezeu de a aduce oamenilor 
atât mântuirea, cât şi dragostea Sa profundă pentru ei. Nu reprezintă un mod 
de a face lucrurile; este un tip de fire, un tip de mentalitate. Astfel, unii 
oameni pleacă din biserică şase luni sau un an sau au oricât de multe 
slăbiciuni sau suferă din cauza multor concepții greşite și, totuşi, abilitatea 
lor de a se trezi mai târziu la realitate, de a dobândi cunoştinţe și de a face o 
schimbare, revenind pe drumul cel bun, Mă mângâie în mod deosebit şi-Mi 
aduce o mică bucurie. În această lume a desfătărilor şi a splendorii şi în 
această epocă malefică, să poţi să-L recunoşti pe Dumnezeu şi să te întorci 
pe calea cea dreaptă este ceva ce aduce destul de multă mângâiere și 
încântare. la drept exemplu creșterea unui copil: indiferent dacă este 
apropiat de părinţi sau nu, cum te-ai simţi dacă nu te-ar recunoaște şi ar 
pleca de acasă, fără să se mai întoarcă vreodată înapoi? În adâncul sufletului 
tău, tot ai fi îngrijorat pentru el şi te-ai întreba mereu: „Când se va întoarce 
fiul meu? Aș vrea să-l văd. La urma urmei, este fiul meu și nu l-am crescut 
şi iubit degeaba.” Întotdeauna ai gândit astfel; întotdeauna ai tânjit să vină 
acea zi. Toată lumea simte la fel în această privinţă, ca să nu mai vorbim de 
Dumnezeu — oare speranța Lui ca omul să-şi găsească drumul înapoi, după 
ce a apucat-o pe căi greşite, ca fiul rătăcitor să se întoarcă, nu e şi mai 
mare? Oamenii din zilele noastre au o statură redusă, însă va veni ziua în 
care vor înțelege voia lui Dumnezeu — dacă nu cumva nu au nicio înclinație 
spre adevărata credinţă, dacă nu cumva sunt non-credincioşi, caz în care 


Dumnezeu nu Se mai îngrijește de ei. 
Fragmentul 26 


Există diferite tipuri de oameni, iar aceștia se deosebesc după spiritul 


pe care îl au. Unii au spirite umane și sunt cei pe care Dumnezeu i-a 


predestinat și i-a ales, iar alţii nu au — sunt demoni care s-au insinuat prin 
tertipuri. Cei care nu au fost predestinaţi și aleși de Dumnezeu nu pot să fie 
mântuiţi chiar dacă au reușit să se strecoare în casa Lui şi, în cele din urmă, 
vor fi dați în vileag și eliminaţi. Totul — dacă oamenii pot să accepte 
lucrarea lui Dumnezeu şi, după aceea, pe ce fel de cale merg şi dacă sunt 
capabili să se schimbe — depinde de spiritul şi natura lor intrinsecă. Unii nu 
se pot abtine să nu o ia pe căi greşite; spiritele lor îi determină să fie astfel 
de oameni, iar ei nu se pot schimba. Duhul Sfânt nu lucrează în unii oameni 
deoarece aceştia nu merg pe calea cea dreaptă; totuși, dacă ar putea să se 
schimbe, Duhul Sfânt ar putea încă să lucreze. Dacă nu se schimbă, atunci, 
pentru ei totul se va termina. Există tot felul de situații, însă Dumnezeu 
tratează în mod drept fiecare persoană. Cum cunosc şi înțeleg oamenii 
dreapta fire a lui Dumnezeu? Cei drepți primesc binecuvântările Sale şi 
când cei răi sunt blestemaţi de El. Aceasta este dreptatea lui Dumnezeu. 
Dumnezeu răsplăteşte binele și pedepseşte răul şi recompensează fiecare 
om în funcție de faptele sale. Acest lucru e corect, dar, în prezent, se petrec 
niște evenimente care nu sunt în acord cu noțiunile omului, şi anume că 
există unii care cred în Dumnezeu şi I se închină şi care sunt ucişi sau Îi 
îndură blestemele sau pe care Dumnezeu nu i-a binecuvântat niciodată sau 
cărora nu le-a acordat atenţie; oricât de mult I se închină ei, El îi ignoră. 
Sunt unii oameni răi pe care Dumnezeu nu-i binecuvântează şi nici nu-i 
pedepseşte şi, totuși, ei sunt bogaţi şi au mulți urmași și totul le merge bine; 
au succes în toate. Este aceasta dreptatea lui Dumnezeu? Unii oameni spun: 
„ÎL venerăm pe Dumnezeu, dar n-am primit încă binecuvântări din partea 
Lui, în vreme ce oamenii răi care nu Îl venerează şi chiar I se împotrivesc 


1? 


trăiesc mai bine şi mai prosper decât noi. Dumnezeu nu este drept!” Ce vă 
arată acest lucru? Tocmai v-am dat două exemple. Care vorbeşte despre 


dreptatea lui Dumnezeu? Unii oameni spun: „Amândouă sunt manifestări 


ale dreptăţii lui Dumnezeu!” De ce spun asta? Există principii pentru 
acţiunile lui Dumnezeu — doar că oamenii nu le pot vedea clar și, neputând 
să le vadă clar, nu pot spune că Dumnezeu nu este drept. Omul poate să 
vadă doar ceea ce se află la suprafață; nu poate să vadă lucrurile aşa cum 
sunt. Prin urmare, ceea ce face Dumnezeu este drept, oricât de puţin este în 
acord cu noțiunile şi închipuirile omului. Sunt mulți oameni care se plâng în 
mod constant că Dumnezeu nu este drept. Acest lucru se întâmplă din cauză 
că ei nu înţeleg situația așa cum este. Lor le este uşor să greşească atunci 
când se uită mereu la lucruri prin prisma propriilor noțiuni şi închipuiri. 
Cunoştinţele oamenilor există printre gândurile şi punctele lor de vedere, în 
cadrul ideilor sau al tranzacţiilor personale sau în cadrul perspectivelor pe 
care le au cu privire la ce este bine şi ce este rău, ce este corect sau greșit 
sau pe baza logicii. Când o persoană vede lucrurile din astfel de 
perspective, îi este uşor să-L înţeleagă greşit pe Dumnezeu și să genereze 
noțiuni, iar acea persoană I se va împotrivi şi se va plânge cu privire la El. 
A fost odată o persoană nevoiașă care ştia doar să I se închine lui 
Dumnezeu, dar El pur şi simplu a ignorat-o şi nu a binecuvântat-o. Poate 
gândiţi: „Chiar dacă Dumnezeu nu a binecuvântat-o în viaţa asta, sigur o va 
binecuvânta în cea veşnică și o va răsplăti de zece mii de ori mai mult. Oare 
asta nu L-ar face drept pe Dumnezeu? Un om bogat se bucură însutit de 
binecuvântări în viața asta şi în cea veşnică cunoaște distrugerea. Aceasta 
nu e şi dreptatea lui Dumnezeu?” Cum ar trebui să înțelegem dreptatea Sa? 
Să luăm ca exemplu înţelegerea lucrării Sale: dacă Dumnezeu i-ar fi 
încheiat lucrarea după terminarea lucrării Sale în Epoca Harului şi nu ar fi 
săvârşit lucrarea de judecată din zilele de pe urmă şi nu ar fi mântuit 
omenirea pe deplin, ducând la exterminarea ei, s-ar mai fi putut considera 
că are dragoste şi dreptate? Dacă aceia care I se închină lui Dumnezeu ar fi 


aruncaţi în iazul de foc şi pucioasă, în timp ce Dumnezeu le-ar permite să 


supravieţuiască oamenilor care nu I se închină şi nici măcar nu ştiu că El 
există, ce s-ar înțelege din asta? Când vorbesc în contextul doctrinei, 
oamenii mereu spun că Dumnezeu este drept, dar dacă se confruntă cu tipul 
acesta de situaţie, e posibil ca ei să nu poată să discearnă în mod 
corespunzător şi ar putea chiar să se plângă de Dumnezeu şi să-L judece ca 


fiind nedrept. 


Iubirea şi dreptatea lui Dumnezeu trebuie să fie înţelese temeinic şi 
explicate şi pricepute în baza cuvintelor Sale și a adevărului. În plus, 
oamenii trebuie şi să treacă prin experiența adevărată şi să dobândească 
luminarea lui Dumnezeu, pentru a-l cunoaşte cu adevărat iubirea şi 
dreptatea. Aprecierea iubirii şi dreptății Sale de către oameni nu ar trebui să 
se bazeze pe noțiunile şi închipuirilor acestora. Potrivit noțiunilor umane, 
binele este răsplătit şi răul e pedepsit, oamenii buni sunt răsplătiți cu bine şi 
cei răi cu rău, iar toţi cei care nu fac rău ar trebui să fie răsplătiți cu bine și 
să primească binecuvântări. Aparent, în toate cazurile în care oamenii nu 
sunt răi, aceştia ar trebui răsplătiți cu bine; doar asta este dreptatea lui 
Dumnezeu. Nu aceasta este noţiunea oamenilor? Dar dacă nu reuşesc să fie 
răsplătiți cu bine? Ai spune, atunci, că Dumnezeu nu este drept? De 
exemplu, pe vremea lui Noe, Dumnezeu 1-a spus acestuia: „Sfârşitul tuturor 
creaturilor este hotărât înaintea Mea, pentru că pământul este plin de 
violenţă din cauza lor; le voi distruge împreună cu pământul” (Geneza 6:13). 
După aceea, i-a poruncit lui Noe să construiască arca. După ce Noe a 
acceptat însărcinarea dată de Dumnezeu şi a construit arca, pe pământ a 
plouat torențial timp de patruzeci de zile şi patruzeci de nopţi, şuvoaiele de 
apă au inundat lumea întreagă şi, cu excepția lui Noe şi a celor şapte 
membri ai familiei lui, Dumnezeu a nimicit toți oamenii din acea epocă. Tu 
ce părere ai despre asta? Ai spune că Dumnezeu nu este iubitor? În ceea ce- 


] priveşte pe om, oricât de coruptă ar fi omenirea, atâta vreme cât 


Dumnezeu o distruge, înseamnă că El nu este iubitor — are omul dreptate să 
creadă asta? Nu este absurdă această convingere? Dumnezeu nu 1-a iubit pe 
cei pe care i-a distrus, dar poţi să zici sincer că nu i-a iubit pe cei care au 
supraviețuit şi au obținut mântuirea Sa? Petru L-a iubit pe Dumnezeu din 
tot sufletul, iar Dumnezeu l-a iubit pe Petru — chiar poţi să spui că 
Dumnezeu nu este iubitor? El îi iubeşte pe cei care Îl iubesc sincer şi-i 
urăşte şi-i blestemă pe aceia care I se împotrivesc şi refuză să se căiască. 
Adevărul este că Dumnezeu e înzestrat atât cu iubire, cât și cu ură. Oamenii 
nu ar trebui să-L eticheteze sau să-L judece în funcție de noțiunile şi 
închipuirile lor deoarece acestea reprezintă modul lor de a vedea lucrurile şi 
nu conţin niciun crâmpei de adevăr. Omul trebuie să-L cunoască pe 
Dumnezeu pe baza atitudinii Sale faţă de el, a firii şi a esenței Sale. 
Categoric nu trebuie să încercăm să definim esența pe care o are Dumnezeu 
bazându-ne pe repercusiunile lucrurilor făcute şi abordate de El. Neamul 
omenesc este extrem de profund corupt de Satana; nu cunoaşte natura- 
esență a omenirii corupte, şi cu atât mai puţin ce reprezintă omenirea 
coruptă înaintea lui Dumnezeu şi nici cum s-ar cuveni să fie tratată conform 
firii Sale drepte. Haideţi să ne gândim la lov: el a fost un om drept și 
Dumnezeu l-a binecuvântat. Aceasta a fost dreptatea Sa. Satana a făcut un 
rămășag cu lahve: „lov se teme de Dumnezeu fără motiv? Nu ai pus Tu un 
zid în jurul lui şi al casei sale și în jurul a tot ceea ce are? Tu i-ai 
binecuvântat lucrarea mâinilor, iar bunurile sale se înmulţesc pe pământ. 
Dar întinde-Ţi mâna şi atinge tot ceea ce are şi Te va blestema fățiș” (ov 1:9- 
11). lahve Dumnezeu a spus: „Tot ceea ce are el este în puterea ta; doar pe el 
însuși să nu pui mâna” (lov 1:12). Astfel, Satana s-a dus la Iov şi l-a atacat şi 
l-a ispitit, iar lov a fost supus încercărilor. I s-a luat tot ce avea — şi-a 
pierdut copiii şi bunurile și tot corpul i s-a umplut de bube. Aşadar, s-a 


regăsit firea dreaptă a lui Dumnezeu în încercările lui lov? Nu ştii cu 


certitudine, nu-i aşa? Chiar dacă eşti o persoană dreaptă, Dumnezeu e 
îndreptățit să te supună la încercări şi să-ți permită să-l fu martor. Firea lui 
Dumnezeu este dreaptă; El îi tratează pe toţi în mod egal. Nu este vorba că 
oamenii drepți nu trebuie să fie supuși încercărilor, chiar dacă pot să le facă 
față, sau că apoi trebuie să fie protejaţi; nu aşa stau lucrurile. Dumnezeu e 
îndreptățit să-i supună încercărilor pe cei drepți. Aceasta este dezvăluirea 
firii drepte a lui Dumnezeu. În cele din urmă, după ce lov a trecut prin 
încercări şi a fost martor pentru lahve, El l-a binecuvântat chiar mai mult şi 
mai bine decât înainte şi i-a dat de două ori mai multe binecuvântări. În 
plus, Iahve i s-a arătat şi i-a vorbit din vânt, iar lov L-a văzut ca şi când ar fi 
fost față în faţă. Aceasta a fost o binecuvântare pe care i-a oferit-o 
Dumnezeu. Aceasta a fost dreptatea Sa. Dacă, atunci când încercările lui 
Iov s-au terminat și Iahve a văzut cum lov fusese martor pentru El în 
prezenţa Satanei şi îl făcuse de ruşine pe Satana, Iahve S-ar fi întors şi ar fi 
plecat, ignorându-l, iar Iov nu ar fi primit binecuvântări după aceea, s-ar fi 
aflat în asta dreptatea lui Dumnezeu? Indiferent dacă lov a fost sau nu 
binecuvântat după încercări, ori dacă Iahve i S-a arătat sau nu, toate acestea 
conțin bunăvoința lui Dumnezeu. Să i Se arate lui Iov ar fi fost dreptatea lui 
Dumnezeu, iar să nu i Se arate ar fi fost, de asemenea, dreptatea Sa. Pe ce 
bază, tu — o fiinţă creată — Îi ceri ceva lui Dumnezeu? Oamenii nu sunt 
calificaţi să Îi ceară nimic lui Dumnezeu. Nu există nimic mai irațional 
decât a cere de la Dumnezeu. El va face ceea ce se cuvine să facă, iar firea 
Sa este dreaptă. Dreptatea nu înseamnă nicidecum echitate sau justeţe; nu 
înseamnă egalitarism şi nici a-ți aloca ceea ce meriți în funcție de cât de 
multe lucrări ai dus la bun sfârşit, a-ți plăti pentru vreo lucrare pe care ai 
făcut-o sau a-ţi da ce ţi se cuvine în funcție de eforturile depuse. Aceasta nu 
este dreptate, înseamnă doar a fi corect şi rațional. Foarte puțini oameni 


sunt capabili să cunoască firea dreaptă a lui Dumnezeu. Să presupunem că 


Dumnezeu l-ar fi eliminat pe lov după ce lov a fost martor pentru EI: ar fi 
asta drept? De fapt, ar fi. De ce se numeşte aceasta dreptate? Cum văd 
oamenii dreptatea? Dacă un lucru este în conformitate cu noţiunile 
oamenilor, atunci lor le este foarte uşor să spună că Dumnezeu este drept; 
totuși, dacă nu văd acel lucru ca fiind în concordanță cu noțiunile lor — dacă 
este ceva ce nu sunt capabili să înțeleagă — atunci le-ar fi greu să spună că 
Dumnezeu este drept. Dacă Dumnezeu l-ar fi distrus pe lov pe atunci, 
oamenii nu ar fi spus că El este drept. De fapt, totuşi, indiferent dacă 
oamenii au fost sau nu corupți şi dacă au fost profund corupți sau nu, 
trebuie Dumnezeu să Se justifice atunci când îi distruge? Ar trebui să fie 
nevoit să le explice oamenilor pe ce bază face acest lucru? Trebuie oare 
Dumnezeu să le spună oamenilor regulile pe care El le-a poruncit? Nu este 
nevoie. În ochii lui Dumnezeu, cineva care este corupt şi care este pasibil să 
se împotrivească lui Dumnezeu nu are nicio valoare; orice mod în care Se 
va ocupa Dumnezeu de el va fi potrivit şi toate sunt rânduielile lui 
Dumnezeu. Dacă ai fi neplăcut în ochii lui Dumnezeu şi dacă El ar spune că 
nu Îi mai eşti de niciun folos după mărturia ta şi, prin urmare, te-ar distruge, 
ar fi şi aceasta dreptatea Lui? Ar fi. S-ar putea să nu fii capabil să recunoști 
acest lucru din fapte chiar acum, dar trebuie să înţelegi doctrina. Ce ați 
spune — este distrugerea Satanei de către Dumnezeu o expresie a dreptăţii 
Sale? (Da.) Şi dacă i-ar permite Satanei să rămână? Nu îndrăzniți să 
spuneţi, nu-i aşa? Esenţa lui Dumnezeu este dreptatea. Deși ceea ce face El 
nu este uşor de înţeles, tot ceea ce face El este drept; doar că, pur şi simplu, 
oamenii nu înțeleg. Când Dumnezeu i l-a dat pe Petru Satanei, cum a 
răspuns Petru? „Omenirea nu este în măsură să priceapă ce faci Tu, dar tot 
ceea ce faci conține voia Ta; în toate acestea există dreptate. Cum să nu 
rostesc vorbe de laudă pentru înțelepciunea și faptele Tale?” Acum, ar 


trebui să vedeți că motivul pentru care Dumnezeu nu îl distruge pe Satana 


în timp ce îl mântuieşte pe om este că oamenii pot să vadă clar cum i-a 
corupt Satana și măsura în care i-a corupt și cum îi purifică şi mântuieşte 
Dumnezeu. În cele din urmă, când oamenii au înţeles adevărul și au văzut 
clar chipul hidos al Satanei şi păcatul monstruos al corupției lor de către 
Satana, Dumnezeu îl va distruge pe Satana, arătându-le dreptatea Lui. 
Momentul în care Dumnezeu îl distruge pe Satana este plin de firea și 
înţelepciunea lui Dumnezeu. Tot ceea ce face Dumnezeu este drept. Deşi s- 
ar putea ca oamenii să nu poată să perceapă dreptatea lui Dumnezeu, ei nu 
ar trebui să emită judecăţi după bunul plac. În cazul în care ceva din ce face 
EI li se pare nerezonabil oamenilor sau dacă aceștia au vreo noţiune privind 
acest lucru, iar asta îi determină să spună că El nu este drept, atunci sunt 
extrem de nerezonabili. Vezi că unele lucruri 1 s-au părut de neînțeles lui 
Petru, dar a fost sigur că înţelepciunea lui Dumnezeu era prezentă și că voia 
Sa bună era în acele lucruri. Oamenii nu pot înţelege totul; sunt atât de 
multe lucruri pe care nu le pot pricepe. Astfel, a cunoaște firea lui 
Dumnezeu nu este un lucru uşor. Deşi în lumea religioasă există atât de 
mulți oameni care cred în Dumnezeu, puţini pot să-l cunoască firea. Atunci 
când unii au încercat să le răspândească oamenilor religioşi Evanghelia și 
să-i pună să citească din cuvintele lui Dumnezeu, nu numai că aceștia nu au 
căutat şi nu au cercetat, ba chiar au ars cărți care conțin cuvintele lui 
Dumnezeu şi au fost pedepsiți. Alţii au dat crezare zvonurilor, L-au hulit pe 
Dumnezeu şi au fost pedepsiţi. Într-adevăr, există nenumărate exemple de 
astfel de întâmplări. Unii noi credincioși sunt aroganți şi semeţi, așa că nu 
acceptă acest lucru când îl aud și dezvoltă noţiuni. Dumnezeu vede că ești 
nesăbuit şi neştiutor şi te ignoră, însă va veni o zi în care te va face să 
înţelegi. Dacă Îl urmezi pe Dumnezeu de mulţi ani şi tot te porţi astfel, 
agățându-te de noțiunile tale, oricâte ai avea, nu doar necăutând adevărul 


pentru a rezolva problemele, ba chiar răspândindu-ţi noțiunile peste tot şi 


batjocorind şi satirizând casa lui Dumnezeu, ar trebui să fii pedepsit. În 
unele cazuri, s-ar putea ca Dumnezeu să te ierte pentru că ai fost nesăbuit şi 
neştiutor, dar dacă eşti mai înţelept şi tot acţionezi astfel în mod intenționat, 
nereușind să asculţi, oricâte sfaturi ţi se dau, atunci se cuvine să fii pedepsit 
de Dumnezeu. Ştii doar că Dumnezeu are o latură tolerantă, însă nu uita că 


are şi una care nu poate fi ofensată şi care este firea Lui dreaptă. 
Fragmentul 27 


„A-L huli şi a-L calomnia pe Dumnezeu sunt păcate care nu vor fi 
iertate în veacul acesta sau în cel următor, iar cei care săvârşesc păcatul 
acesta nu se vor reîntrupa niciodată.” Asta înseamnă că firea lui Dumnezeu 
nu tolerează ofensa omului. Este absolut sigur că blasfemia şi calomnia 
împotriva lui Dumnezeu nu vor fi iertate în veacul acesta sau în cel următor. 
Fie că e sau nu intenționată, blasfemia împotriva lui Dumnezeu este ceva 
care-l ofensează firea, iar rostirea unor cuvinte hulitoare la adresa lui 
Dumnezeu, indiferent de motiv, va fi cu siguranţă condamnată. Totuși, unii 
oameni rostesc cuvinte condamnabile, hulitoare, în situații în care nu înţeleg 
acest lucru sau în care au fost induşi în eroare, controlaţi şi ţinuţi în frâu de 
alții. După ce zic aceste cuvinte, sunt neliniştiți, simt că au fost acuzaţi și 
regretă foarte mult. Apoi, pregătesc suficiente fapte bune în timp ce 
dobândesc cunoştinţe şi se schimbă în privinţa asta și, prin urmare, 
Dumnezeu nu-Și mai aduce aminte de fărădelegile lor anterioare. Voi 
trebuie să cunoaşteţi cu acuratețe cuvintele lui Dumnezeu şi să nu le aplicaţi 
în mod arbitrar, potrivit noțiunilor şi închipuirilor voastre. Trebuie să 
înțelegeți cui sunt adresate cuvintele Sale şi în ce context vorbeşte El. 
Cuvintele lui Dumnezeu nu trebuie aplicate după bunul plac sau definite la 
întâmplare. Oamenii care nu ştiu să experimenteze nu reflectează asupra 


propriilor persoane în nicio privință şi nu se raportează la cuvintele lui 


Dumnezeu, în timp ce aceia care au avut unele experienţe şi perspective au 
tendinţa să fie prea sensibili, raportându-se la cuvintele Sale după bunul 
plac atunci când citesc despre blestemele Sale sau faptul că-l detestă şi 
elimină pe oameni. Aceştia nu înţeleg cuvintele lui Dumnezeu şi Îl înţeleg 
greşit întotdeauna. Unii oameni nu au citit cuvintele din prezent ale lui 
Dumnezeu, nu l-au cercetat lucrarea actuală şi nicidecum nu au obținut 
luminarea Duhului Sfânt. Ei au emis judecăți despre Dumnezeu şi, apoi, 
cineva le-a răspândit Evanghelia, pe care au acceptat-o. După asta, își 
regretă faptele şi sunt dispuşi să se căiască, caz în care vom vedea cum se 
vor comporta şi manifesta în continuare. În cazul în care comportamentul 
lor este deosebit de slab după ce încep să creadă şi mai şi înrăutățesc 
situația, gândind: „Ei bine, am rostit deja cuvinte hulitoare, calomniatoare și 
de judecată față de Dumnezeu, iar dacă El condamnă astfel de oameni, 
atunci e inutil ceea ce urmăresc eu”, atunci s-a terminat cu ei. S-au lăsat 


pradă disperării şi şi-au săpat propriul mormânt. 


Majoritatea oamenilor au comis fărădelegi și s-au compromis în 
anumite moduri. De exemplu, unii oameni s-au împotrivit lui Dumnezeu și 
au spus lucruri hulitoare; unii oameni au respins însărcinarea dată de 
Dumnezeu şi nu şi-au îndeplinit datoria şi au fost disprețuiți de Dumnezeu; 
unii oameni L-au trădat pe Dumnezeu când s-au confruntat cu ispite; unii L- 
au trădat pe Dumnezeu semnând cele „Trei Scrisori” când au fost arestaţi; 
unii au furat ofrande; unii au risipit ofrande; unii au perturbat frecvent viaţa 
bisericească şi le-au făcut rău aleşilor lui Dumnezeu; unii au format clici şi 
s-au ocupat de alții cu asprime, creând haos în biserică; unii au răspândit 
adesea noțiuni şi moarte, făcându-le rău fraţilor şi surorilor; iar unii s-au 
dedat păcatelor trupeşti şi promiscuităţii şi au reprezentat o influenţă 
teribilă. Este de ajuns să spunem că fiecare are fărădelegile şi petele lui. Cu 


toate acestea, unii oameni sunt capabili să accepte adevărul și să se 


pocăiască, în timp ce alţii nu pot şi ar prefera să moară înainte de a se pocăi. 
Prin urmare, oamenii ar trebui tratați în funcție de natura-esență pe care o 
au şi de comportamentul lor constant. Cei care se pot pocăi sunt cei care 
cred cu adevărat în Dumnezeu, dar în ceea ce-i priveşte pe cei care chiar nu 
se pot căi, cei care ar trebui să fie îndepărtați şi excluşi vor fi îndepărtați și 
excluşi. Unii oameni sunt răi, unii sunt ignoranți, unii sunt nesăbuiţi, și unii 
sunt fiare. Toţi sunt diferiți. Unii oameni răi sunt posedaţi de duhuri rele, în 
timp ce alții sunt lacheii Satanei şi diavoli. Unu sunt deosebit de siniştri din 
fire, în timp ce unii sunt deosebit de înşelători, unii sunt deosebit de lacomi 
când vine vorba de bani, iar alţii se bucură de promiscuitatea sexuală. 
Comportamentul fiecărei persoane este diferit, așa că toţi oamenii ar trebui 
să fie priviţi în mod cuprinzător, în conformitate cu natura și 
comportamentul lor constant. Potrivit instinctelor trupului muritor al 
omului, fiecare persoană, indiferent cine este, are liber arbitru. Poate să se 
gândească la lucruri conform noţiunilor omului şi nu are aptitudinea de a 
pătrunde direct în tărâmul spiritual și nici vreo modalitate de a-i cunoaşte 
adevărul. De exemplu, când crezi în Dumnezeu cel adevărat şi vrei să 
accepţi această etapă a noii Sale lucrări, dar nu a venit nimeni să-ți 
răspândească Evanghelia şi numai lucrarea Duhului Sfânt te luminează și te 
îndrumă undeva, atunci cunoştinţele tale sunt foarte limitate. Îţi este 
imposibili să ştii ce lucrare face Dumnezeu acum şi ce va realiza El în 
viitor. Oamenii nu pot să-L înțeleagă pe Dumnezeu; nu au aptitudinea de a 
face lucrul acesta şi nici pe cea de a pricepe în mod direct tărâmul spiritual 
sau de a înțelege temeinic lucrarea lui Dumnezeu, cu atât mai puţin de a-L 
sluji cu cea mai mare bunăvoință, exact ca un înger. Dacă mai întâi 
Dumnezeu nu-i cucereşte, nu-i mântuieşte şi nu-i îndreaptă pe oameni prin 
cuvintele Sale, sau nu-i udă şi nu le furnizează adevărurile pe care El le 


exprimă, ei nu sunt capabili să accepte noua lucrare, să câștige adevărul și 


viaţa sau să ajungă să-L cunoască pe Dumnezeu. Dacă El nu săvârşeşte 
această lucrare, oamenii nu vor avea aceste lucruri în ei; instinctul lor 
hotărăște asta. Prin urmare, unii se împotrivesc sau se răzvrătesc, provocând 
mânia şi ura lui Dumnezeu, dar El tratează în mod diferit fiecare caz şi Se 
ocupă de fiecare dintre ei separat, în conformitate cu instinctul omului. 
Orice lucrare săvârşită de Dumnezeu este potrivită. El ştie ce şi cum să facă 
ŞI cu siguranță nu îi va obliga pe oameni să facă un lucru pe care nu-l pot 
săvârşi instinctiv. Modul în care Dumnezeu Se ocupă de fiecare persoană se 
bazează pe situaţiile reale şi pe circumstanţele şi mediul acelei persoane la 
momentul respectiv, precum şi pe acţiunile şi comportamentul acelei 
persoane și pe natura-esență a acesteia. Dumnezeu nu va nedreptăţi 
niciodată pe nimeni. Aceasta este o parte a dreptăţii lui Dumnezeu. De 
exemplu, Eva a fost sedusă de șarpe să mănânce fructul din pomul 
cunoaşterii binelui şi răului, dar Iahve nu i-a reproșat spunând: „Ti-am spus 
să nu-l mănânci, așa că de ce ai făcut-o oricum? Ar fi trebuit să ai 
discernământ; ar fi trebuit să ştii că şarpele a vorbit doar pentru a te 
seduce.” Iahve nu a dojenit-o pe Eva în felul acesta. Întrucât oamenii sunt 
creația lui Dumnezeu, El ştie care sunt instinctele lor şi de ce sunt capabile 
acele instincte, în ce măsură se pot controla oamenii şi cât de departe pot 
merge. Dumnezeu ştie toate acestea destul de clar. Tratamentul lui 
Dumnezeu faţă de o persoană nu reprezintă un lucru atât de simplu pe cât 
îşi imaginează oamenii. Când atitudinea Lui față de o persoană este una de 
dezgust sau repulsie sau când vine vorba de ceea ce spune această persoană 
într-un anumit context, El are o bună înţelegere a stărilor acesteia. Acest 
lucru se datorează faptului că Dumnezeu cercetează atent inima și esenţa 
omului. Oamenii se gândesc mereu: „Dumnezeu are doar divinitatea Sa. El 
este drept și nu acceptă nicio ofensă din partea omului. El nu ia în 


considerare dificultățile omului și nu Se pune în locul oamenilor. Dacă 


cineva I se împotriveşte lui Dumnezeu, El îl va pedepsi.” Lucrurile nu stau 
deloc așa. Dacă aşa înţelege cineva dreptatea lui Dumnezeu, lucrarea Lui şi 
tratamentul Său faţă de oameni, se înșală grav. Hotărârea lui Dumnezeu cu 
privire la finalul fiecărei persoane nu se bazează pe noțiunile şi închipuirile 
omului, ci pe firea dreaptă a lui Dumnezeu. El va răsplăti fiecare persoană 
în funcţie de ceea ce a făcut aceasta. Dumnezeu este drept şi, mai devreme 


sau mai târziu, El va avea grijă ca toți oamenii să fie convinşi pe deplin. 


Cuvinte despre cunoaşterea întrupării lui 
Dumnezeu 


Fragmentul 28 


Cunoaşterea lui Dumnezeu trebuie să se facă prin citirea cuvintelor lui 
Dumnezeu şi prin practicarea şi experimentarea cuvintelor lui Dumnezeu, 
precum şi prin experimentarea multor încercări, rafinări şi emondare; numai 
atunci este posibil să avem o adevărată cunoaştere a lucrării lui Dumnezeu 
şi a firii lui Dumnezeu. Unii spun: „Nu L-am văzut pe Dumnezeu întrupat, 
deci cum ar trebui să ajung să-L cunosc pe Dumnezeu?” Într-adevăr, 
cuvintele lui Dumnezeu sunt o exprimare a firii Sale. Din cuvintele lui 
Dumnezeu, poţi vedea iubirea şi mântuirea Sa pentru oameni, precum şi 
metoda Lui de a-i mântui... Asta deoarece cuvintele lui Dumnezeu sunt 
exprimate de Dumnezeu Însuși, nu scrise de oameni. Acestea au fost 
exprimate personal de Dumnezeu; Dumnezeu Însuși Își exprimă cuvintele şi 
vocea inimii, care poate fi, de asemenea, numită cuvintele din inima Lui. 
De ce li se spune cuvinte din inima Lui? Datorită faptului că sunt emise din 
profunzimi şi exprimă firea Lui, voia, ideile şi gândurile Sale, iubirea Lui 
pentru omenire, mântuirea Lui pentru omenire şi aşteptările Lui de la 
omenire... Cuvântările lui Dumnezeu includ cuvinte aspre și cuvinte blânde 
ŞI erijulii, precum şi unele cuvinte revelatoare care nu ţin seama de 
sentimentele oamenilor. Dacă te uiţi doar la cuvintele revelatoare, s-ar putea 
să simți că Dumnezeu este destul de sever. Dacă te uiţi doar la cuvintele 
blânde, s-ar putea să simți că Dumnezeu nu este prea autoritar. Aşadar, nu 
ar trebui să le scoţi din context; priveşte-le mai degrabă din fiecare unghi. 
Uneori, Dumnezeu vorbeşte dintr-o perspectivă miloasă, iar apoi oamenii 
văd iubirea Lui pentru omenire; uneori, El vorbeşte dintr-o perspectivă 


foarte strictă, iar apoi oamenii văd că firea Lui nu tolerează nicio jignire, că 


omul este deplorabil de murdar și nu este demn să vadă chipul lui 
Dumnezeu sau să vină înaintea Lui şi că numai datorită harului Său li se 
permite acum să vină înaintea Lui. Înţelepciunea lui Dumnezeu poate fi 
văzută din modul în care El lucrează şi în semnificația lucrării Sale. 
Oamenii tot reușesc să vadă aceste lucruri în cuvintele lui Dumnezeu, chiar 
fără să aibă niciun contact direct cu El. Când cineva care Îl cunoaște cu 
adevărat pe Dumnezeu intră în contact cu Hristos, întâlnirea sa cu Hristos 
poate să corespundă cu înțelegerea sa curentă despre Dumnezeu; totuşi, 
când cineva care are doar o înţelegere teoretică ÎI întâlneşte pe Hristos, nu 
poate vedea corelația. Adevărul întrupării lui Dumnezeu este cea mai 
profundă dintre taine; este greu de înţeles pentru om. Reuneşte cuvintele lui 
Dumnezeu despre taina întrupării, privește-le din toate unghiurile şi apoi 
roagă-te împreună cu ceilalți, chibzuiește şi ai mai multă părtăşie asupra 
acestui aspect al adevărului. Procedând astfel, vei putea să dobândeşti 
luminarea Duhului Sfânt şi să ajungi să înţelegi. Întrucât oamenii nu au 
nicio şansă să aibă contact cu Dumnezeu, ei trebuie să se bazeze pe acest tip 
de experiență pentru a-şi intui calea pe care să înainteze şi să pătrundă, 
puţin câte puțin, dacă vor să dobândească în cele din urmă adevărata 


cunoaștere de Dumnezeu. 


Cunoaşterea lui Hristos şi a lui Dumnezeu practic este cel mai profund 
aspect al adevărului. Toţi cei care acordă importanţă căutării acestui aspect 
al adevărului se vor simţi tot mai liniștiți în inimile lor şi vor avea o cale de 
urmat. Acest aspect al adevărului poate fi comparat cu inima omenească — 
când inima cuiva e sănătoasă, persoana simte că are energie, dar când inima 
cuiva e afectată de boală, persoana se simte obosită şi epuizată. În același 
mod, cu cât cineva înţelege mai în profunzime adevărul întrupării lui 
Dumnezeu, cu atât va avea mai mult entuziasm şi motivaţie în credinţa sa în 


Dumnezeu. Unii oameni care sunt noi în credinţă citesc cuvântul lui 


Dumnezeu şi simt că este glasul Său, dar tot au îndoieli: „Oare faptul că 
spune aceste cuvinte chiar dovedeşte că El este Dumnezeu întrupat? Oare 
capacitatea Sa de a exprima aceste adevăruri chiar demonstrează că El e 
Dumnezeu Însuși?” Astfel de îndoieli despre Dumnezeu întrupat iau deseori 
naştere în cei care nu înţeleg adevărul. De fapt, Dumnezeu întrupat are 
esenţa divină şi oricât de multe cuvinte exprimă, El este Dumnezeu Însuşi. 
Indiferent cât de mult sau cât de puţin vorbeşte, esența Sa divină rămâne 
neschimbată. Când a venit Domnul Isus, nu a rostit multe cuvinte, doar a 
săvârşit lucrarea de răscumpărare — nu este El şi Dumnezeu Însuşi? Când se 
spune că El este Dumnezeu, cum anume se determină acest lucru? Se 
determină doar pe baza acestor cuvinte şi adevăruri? Aceasta e o întrebare 
esențială. Unii oameni chiar cred în mod greșit că aceste cuvinte sunt 
îndrumate de Duhul Sfânt şi că, odată ce Duhul Sfânt Îşi va termina 
îndrumarea, va pleca şi va înceta să lucreze. Ei cred că acest trup este unul 
obişnuit, normal şi, ca atare, nu poate fi numit Dumnezeu — El poate fi 
numit „Fiul Omului”, dar nu Dumnezeu. Unii oameni nutresc acest tip de 
neînțelegere. Care este cauza principală a acestui tip de neînțelegere ce ia 
naştere în sinea lor? Este faptul că oamenii nu au înțeles pe deplin ideea 
întrupării — nu au pătruns în profunzimea ei, iar înţelegerea lor este prea 
superficială, nu-i cunosc decât suprafața. Mai sunt şi cei care cred că, 
întrucât Dumnezeu exprimă multe adevăruri, El este cu siguranţă 
Dumnezeu. Dacă Dumnezeu n-ar rosti la fel de multe cuvinte, dacă ar vorbi 
mai puţin, ar mai fi El Dumnezeu? În realitate, chiar dacă spune doar câteva 
cuvinte, ele sunt tot expresia divinității, iar El este Dumnezeu. Indiferent cât 
de multe spune Dumnezeu, El este, în definitiv, tot Dumnezeu. Chiar dacă 
nu vorbeşte deloc, El este tot Dumnezeu — aceasta e realitatea şi nimeni nu 
o poate tăgădui. În zilele noastre, majoritatea oamenilor care Îl urmează pe 


Dumnezeu au fost cuceriți şi sunt cu toții capabili să-L urmeze cu hotărâre 


şi să-și facă îndatoririle cu loialitate. Dumnezeu a câştigat un grup de 
oameni în China; oamenii au cunoștință de întruparea lui Dumnezeu şi au 
văzut că trupul întrupat este Însuşi Dumnezeul practic. Totuşi, dacă această 
etapă a lucrării încă nu e finalizată, pot oamenii recunoaşte că trupul 
întrupat este Dumnezeu Însuşi? Anterior, când unii oameni au observat că 
Dumnezeu lucrează mereu prin rostirea şi exprimarea de cuvinte, s-au tot 
întrebat: „Este El Dumnezeu sau nu? Așa este Dumnezeu întrupat? Oare tot 
ce spune Dumnezeu chiar se poate împlini?” Au avut mereu o atitudine 
suspicioasă faţă de această etapă a lucrării lui Dumnezeu. Dacă te poţi îndoi 
de trupul în care S-a întrupat Dumnezeu, asta demonstrează că nu crezi în 
trupul întrupat sau nu crezi că El este Dumnezeu, că deţine esenţa lui 
Dumnezeu, că acele cuvinte pe care le rosteşte sunt expresiile lui 
Dumnezeu și cu atât mai puţin crezi că ale Sale cuvinte sunt dezvăluiri ale 
firii lui Dumnezeu și exprimări ale esenței Sale. Unii oameni cred în inimile 
lor: „La început, Duhul Sfânt a pronunţat direct cuvântări şi acum 
Dumnezeu întrupat este Cel care cuvântează și vorbeşte. Ce formă va lua 
Dumnezeu în viitor pentru a-Și face lucrarea?” Deocamdată, aceşti oameni 
încă observă, încă privesc pentru a vedea cum stau de fapt lucrurile. Mulţi 
oameni care investighează adevărata cale recunosc că aceste cuvinte sunt 
adevărul, că sunt cuvintele lui Dumnezeu, dar încă vor să observe și să 
ajungă la fondul chestiunii înainte de a le accepta. Toţi aceşti oameni Îl 
studiază pe Dumnezeu — sunt oportunişti. Unii vor doar să vadă câte alte 
adevăruri va exprima Dumnezeu şi dacă va vorbi în limba celui de-al treilea 
Cer. Dacă ar avea un aparat cu raze X, ar vrea să-l folosească pentru 
Dumnezeu: „Să văd dacă mai are adevăruri în inima Lui, dacă Duhul lui 
Dumnezeu lucrează în El, ÎI ajută și Îi comandă ce să spună. Dacă nu are 
adevărul şi e doar o persoană normală, nu voi crede în El.” Unii oameni 


nutresc astfel de suspiciuni şi se gândesc mereu la asta. De ce se găsesc 


oamenii în acest tip de stare? Pentru că nu pricep în profunzime întruparea 
lui Dumnezeu — le lipseşte înțelegerea temeinică a acestui aspect al 
adevărului şi nu-l înţeleg în mod real. În zilele noastre, oamenii doar admit 
că acest om are Duhul lui Dumnezeu în El, dar când vine vorba de faptul că 
are esenţa lui Dumnezeu, firea lui Dumnezeu, ceea ce Dumnezeu are şi este 
şi pe întregul Dumnezeu în El, că El este Dumnezeu, unii oameni pur și 
simplu nu pot pricepe asta şi nu reușesc să facă legătura în anumite privinţe. 
Ceea ce văd oamenii în Dumnezeu şi ce cred despre El nu este esența Lui — 
cu alte cuvinte, oamenii văd doar cuvintele pe care le exprimă Dumnezeu și 
lucrarea practică pe care o face. Ei cred doar că Dumnezeu a făcut o parte a 
lucrării și că aceasta e singura lucrare pe care Dumnezeu întrupat este 
capabil să o facă. Nici măcar o persoană nu crede că, deşi Dumnezeu 
întrupat face doar această lucrare acum, în realitate El deţine întreaga esenţă 


a divinității. Nimeni nu crede asta. 


Unii oameni spun: „E atât de greu să-L cunoaştem pe Dumnezeu 
întrupat. Dacă Duhul lui Dumnezeu ar lucra direct şi am putea vedea 
puterea şi autoritatea lui Dumnezeu direct, ne-ar fi uşor să-L cunoaştem.” 
Poate fi această afirmaţie întemeiată? Daţi-Mi voie să vă pun tuturor o 
întrebare: „E mai uşor să-L cunoaşteţi pe Dumnezeu întrupat sau Duhul lui 
Dumnezeu? Dacă Dumnezeu întrupat şi lahve ar săvârşi la fel de multă 
lucrare, cine ar fi mai uşor de cunoscut?” S-ar putea spune că niciunul 
dintre Ei nu este uşor de cunoscut. Când Dumnezeu întrupat a început 
pentru prima dată să lucreze şi să vorbească, nu-i așa că oamenii nu au 
izbutit să-L înțeleagă? Oare nu L-au înţeles greşit cu toții? Nimeni nu ştie 
de ce Îşi face lucrarea Dumnezeu. Dacă oamenii au înţelegere spirituală, le 
este uşor să ajungă să-L cunoască pe Dumnezeu, dar dacă le lipsește 
înţelegerea spirituală şi nu-l pot pricepe cuvintele, li se pare dificil să-L 


cunoască. Aceasta e realitatea. Totuşi, mâncând şi bând cuvintele lui 


Dumnezeu şi trecând prin judecată, mustrare şi emondare, cei care iubesc 
adevărul ajung în cele din urmă să înţeleagă adevărul, obțin transformarea 
firii şi dobândesc o cunoaştere adevărată a lui Dumnezeu întrupat. Aceasta 
demonstrează că e relativ mai ușor să-L cunoşti pe Dumnezeu întrupat, care 
exprimă direct adevăruri, dar pentru aceasta trebuie să treci prin anumite 
experienţe. Când Duhul lucrează, Îi este imposibil să exprime atât de multe 
adevăruri; El poate doar mişca sau lumina oamenii, caz în care va fi o limită 
pentru cât de mult din adevăr pot oamenii înţelege. Indiferent de cât de 
mulți ani experimentează oamenii lucrarea Duhului, tot nu vor primi 
beneficii la fel de substanțiale precum cele pe care le vor primi 
experimentând lucrarea lui Dumnezeu întrupat. Aceasta deoarece lucrarea 
lui Dumnezeu întrupat este vizibilă şi tangibilă pentru toţi, iar El Se poate 
exprima oricând şi oriunde. Cuvintele Sale sunt într-adevăr numeroase și 
clare şi toți le pot pricepe. Acesta e un avantaj foarte clar și e ceva ce 
oamenii pot experimenta pe cont propriu. Când Duhul lucrează, El pleacă 
după ce rosteşte câteva cuvinte — tot ce fac oamenii e să asculte de ele și să 
le îndeplinească, dar ştiu ei ce se întâmplă cu adevărat? Pot cunoaşte ei firea 
lui Iahve din aceste cuvinte? Unii oameni spun: „Duhul e uşor de cunoscut, 
El vine să facă lucrare purtând adevărata imagine a lui Dumnezeu. De ce n- 
ar fi uşor de cunoscut?” Într-adevăr, Îi cunoşti imaginea exterioară, dar poţi 
cunoaște esenţa lui Dumnezeu? Acum, Dumnezeu întrupat e o persoană 
obişnuită şi normală, iar oamenii simt că este uşor să ia legătura cu El. 
Totuşi, când sunt exprimate esenţa şi firea Sa, oare oamenii cunosc acele 
lucruri cu ușurință? Oare acceptă ei cu ușurință cuvintele pe care le rostește 
El şi care nu se potrivesc noţiunilor lor? Unii oameni spun: „Să-L cunoşti 
pe Dumnezeu întrupat e dificil. Dacă Dumnezeu S-ar schimba la faţă mai 
târziu, ar fi foarte uşor să-L cunoaștem.” Cei care spun asta Îi pasează toată 


responsabilitatea lui Dumnezeu întrupat. Chiar aşa stau lucrurile? Chiar 


dacă ar sosi Duhul lui Dumnezeu, tot nu ai reuşi să-L înţelegi. Când 
lucrează Duhul, El pleacă imediat după ce termină de vorbit oamenilor şi nu 
le explică atât de multe, nici nu Se asociază sau trăieşte cu ei în mod 
normal, prin urmare oamenii nu au ocazia de a avea contact direct sau de a 
ajunge să-L cunoască pe Dumnezeu. Beneficiul lucrării lui Dumnezeu 
întrupat pentru oameni este imens. Adevărurile oferite oamenilor sunt mai 
practice. Îi ajută pe oameni să-L vadă chiar pe Dumnezeu practic. Totuşi, să 
cunoşti esența întrupării şi să cunoşti esența Duhului este la fel de dificil. 


Cunoaşterea acestora este similar de dificilă. 


Ce înseamnă a-L cunoaşte pe Dumnezeu? Înseamnă a fi în stare să-l 
cunoşti bucuria, supărarea, suferinţa și fericirea, şi astfel să-l cunoşti firea — 
asta e ceea ce înseamnă a-L cunoaște cu adevărat pe Dumnezeu. Tu pretinzi 
că L-ai văzut și, totuși, nu înţelegi bucuria, supărarea, suferinţa şi fericirea 
Lui şi nu-I înţelegi firea. În plus, nu-l înţelegi nici dreptatea, nici milostenia 
şi nici nu ştii ce-l place sau ce urăște. Aceasta nu este cunoașterea lui 
Dumnezeu. Unii oameni sunt capabili să-L urmeze pe Dumnezeu, dar nu 
cred neapărat cu adevărat în Dumnezeu. A crede cu adevărat în Dumnezeu 
înseamnă a I te supune Lui. Cei care nu I se supun cu adevărat lui 
Dumnezeu nu cred cu adevărat în Dumnezeu — în asta constă diferenţa. 
Când L-ai urmat pe Dumnezeu vreme de câţiva ani şi ai cunoaștere şi 
înţelegere cu privire la Dumnezeu, când ai o oarecare pricepere şi înțelegere 
a voii lui Dumnezeu, când eşti conştient de intenția minuțioasă a lui 
Dumnezeu de a-l mântui pe om, acela este momentul în care crezi cu 
adevărat în Dumnezeu, I te supui cu adevărat, Îl iubeşti cu adevărat şi Îl 
venerezi cu adevărat pe Dumnezeu. Dacă ai credinţă în Dumnezeu, dar nu 
urmăreşti cunoaşterea lui Dumnezeu şi nu înţelegi voia lui Dumnezeu, firea 
lui Dumnezeu şi lucrarea lui Dumnezeu, atunci ești doar un discipol care 


aleargă de colo-colo pentru Dumnezeu şi urmează orice face majoritatea. 


Aceasta nu poate fi numită supunere adevărată, cu atât mai puţin închinare 
adevărată. Cum are loc închinarea adevărată? Fără excepție, toţi cei care Îl 
văd pe Dumnezeu şi Îl cunosc cu adevărat Îl venerează şi se tem de El; toți 
sunt obligaţi să îngenuncheze și să I se închine. În prezent, în timp ce 
Dumnezeu întrupat lucrează, cu cât oamenii Îi înţeleg mai mult firea şi ceea 
ce El are şi este, cu atât mai mult vor preţui aceste lucruri şi cu atât mai 
mult se vor teme de El. În general, cu cât oamenii ÎI înțeleg mai puţin pe 
Dumnezeu, cu atât sunt mai nepăsători şi, astfel, ÎI tratează pe Dumnezeu ca 
pe un om. Dacă oamenii L-ar cunoaşte şi L-ar vedea într-adevăr pe 
Dumnezeu, ar tremura de groază și ar îngenunchea la pământ. „După Mine 
vine Cel Ce este mai puternic decât mine, Căruia eu nu sunt vrednic să-l 
duc sandalele!” (Matei 3:11) — de ce a spus Ioan acest lucru? Deşi în sinea lui 
nu avea o cunoaştere foarte profundă despre Dumnezeu, ştia că Dumnezeu 
este copleșitor. Câţi oameni sunt în prezent capabili să se teamă de 
Dumnezeu? Cum pot să se teamă de Dumnezeu dacă nu Îi cunosc firea? 
Dacă oamenii nici nu cunosc esenţa lui Hristos şi nici nu înţeleg firea lui 
Dumnezeu, vor fi şi mai puţin capabili să se închine cu adevărat lui 
Dumnezeu practic. Dacă ei văd doar înfățișarea exterioară obişnuită şi 
normală a lui Hristos și totuşi nu-l cunosc esenţa, atunci le este uşor să-L 
trateze pe Hristos doar ca pe un om obișnuit. Ei pot să adopte o atitudine 
ireverențioasă față de El şi pot să-L înșele, să I se împotrivească, să se 
răzvrătească împotriva Lui şi să-L judece. Pot să fie neprihăniți de sine şi să 
nu-l ia cuvintele în serios; pot chiar să dea naştere noțiunilor, condamnărilor 
şi blasfemiei împotriva lui Dumnezeu. Pentru a rezolva aceste chestiuni, 
trebuie să cunoaştem esenţa și divinitatea lui Hristos. Acesta este aspectul 
principal al cunoaşterii de Dumnezeu; este lucrul pe care toți cei care cred 


în Dumnezeul practic trebuie să-l pătrundă şi să-l dobândească. 


Fragmentul 29 


Unii oameni întreabă: „Dumnezeu observă adâncul inimii omenirii şi 
trupul şi Duhul lui Dumnezeu sunt unul şi acelaşi. Dumnezeu știe tot ce 
spun şi fac oamenii, deci ştie oare că acum cred în El?” Aceste lucruri sunt 
legate de o întrebare, și anume cum să-L înţelegem pe Dumnezeu întrupat şi 
relația dintre Duhul şi trupul Lui. Unii oameni cred că este posibil ca 
Dumnezeu să nu ştie deoarece este practic, însă sunt alții care cred că 
Dumnezeu ştie, deoarece trupul şi Duhul Său sunt unul şi același. A-L 
înțelege pe Dumnezeu înseamnă, în primul rând, a înțelege esenţa și 
atributele Duhului Său, iar omul nu ar trebui să încerce să stabilească dacă 
trupul lui Dumnezeu cunoaște orice lucru sau Duhul Lui cunoaște orice 
lucru; Dumnezeu este înțelept şi minunat, de nepătruns pentru om. Trupul și 
Duhul, umanitatea şi divinitatea — acestea sunt chestiuni pe care nu le-aţi 
înţeles clar. Când Dumnezeu devine trup și Duhul Se materializează în trup, 
esenţa Sa este divină, complet diferită de esenţa unei persoane umane şi de 
tipul de spirit aflat într-un corp omenesc; sunt două lucruri complet diferite. 
Esenţa unui om şi spiritul său sunt atașate individului respectiv. Duhul lui 
Dumnezeu este atașat de trupul Său, dar El este în continuare atotputernic. 
Cât timp Îşi face, din interiorul trupului, lucrarea, Duhul Său acţionează la 
rândul Lui peste tot. Nu poţi întreba: „Cum anume este Dumnezeu 
atotputernic? Arată-mi și lasă-mă să văd clar.” Nu ai cum să vezi clar. Este 
suficient să vezi cum lucrează Duhul Sfânt în biserici atunci când trupul Îşi 
face lucrarea. Duhul lui Dumnezeu are caracteristica atotputerniciei; El 
controlează întregul univers, îi mântuieşte pe cei pe care îi alege şi, de 
asemenea, lucrează în biserici pentru a-i lumina pe oameni, iar trupul Îşi 
face lucrarea în acelaşi timp. Nu poţi spune că trupului Îi lipseşte Duhul în 
timp ce Duhul lucrează în biserici. Dacă spui asta, nu cumva tăgăduieşti 
întruparea lui Dumnezeu? Există însă unele lucruri pe care trupul nu le ştie. 


Această necunoaştere este aspectul normal şi practic al lui Hristos. Faptul 


că Duhul lui Dumnezeu este realizat în mod concret în trup dovedeşte că 
Dumnezeu Însuşi este esenţa acelui trup. Duhul Său cunoaște deja orice 
lucru pe care trupul Său nu îl cunoaște, aşa încât s-ar putea spune că 
Dumnezeu cunoaște deja acel lucru. Dacă tăgăduieşti aspectul Duhului din 
cauza aspectului practic al trupului, atunci tăgăduieşti că acest trup este 
Dumnezeu Însuşi şi ai comis aceeaşi eroare ca fariseii. Unii spun: „Trupul 
şi Duhul lui Dumnezeu sunt unul şi același, prin urmare Dumnezeu ar putea 
şti câți oameni am câștigat aici pentru El dintr-o dată, când predicăm 
Evanghelia. Duhul știe şi, astfel, trupul află şi El, deoarece sunt unul şi 
acelaşi!” Faptul că vorbeşti astfel tăgăduieşte esenţa trupului. Trupul are 
aspectul Său practic şi normal: sunt unele lucruri pe care trupul le poate şti 
şi altele pe care trupul nu are nevoie să le ştie. Acesta e aspectul Său normal 
şi practic. Unu spun: „Ceea ce ştie Duhul ştie și trupul în mod sigur.” Acest 
lucru e supranatural şi a spune asta tăgăduieşte esenţa trupului. Dumnezeu 
întrupat este normal și practic. În unele chestiuni, nu e aşa cum îşi 
imaginează oamenii, capabil să cunoască tainic aceste chestiuni, fără să le 
vadă sau să le atingă, fără să fie limitat de spaţiu sau de geografie. Acela nu 
e trupul, ci corpul spiritual. După ce a înviat din morţi, Isus a putut să apară 
ŞI să dispară şi să intre în încăperi trecând prin pereţi, dar Acela era Isus 
înviat. Înainte de înviere, Isus nu putea intra în încăperi trecând prin pereţi; 


era constrâns de spațiu, geografie şi timp. Aceasta e normalitatea trupului. 


Să ajungi să cunoşti întruparea lui Dumnezeu nu e o chestiune simplă 
— trebuie să o priveşti din diferite unghiuri, potrivit cuvintelor lui 
Dumnezeu, să faci observaţii holistice şi să te abții categoric să-ți bazezi 
cunoştinţele pe reguli sau pe închipuirile tale. Spui că trupul și Duhul lui 
Dumnezeu sunt unul şi același şi că trupul ştie tot ce ştie Duhul, dar trupul 
are şi un aspect normal și practic. În plus, mai există alt aspect, şi anume că, 


în timp ce trupul lucrează, Dumnezeu Insuși este Cel care lucrează: Duhul 


lucrează şi trupul lucrează la rândul Lui, dar trupul este Cel care lucrează în 
primul rând — trupul joacă un rol principal, în timp ce Duhul realizează o 
anumită lucrare pentru a lumina, îndruma, asista, proteja şi veghea 
omenirea. Lucrarea trupului joacă un rol principal — dacă doreşte să afle 
ceva despre o persoană, Îi este extraordinar de uşor să facă asta. Când un 
om doreşte să afle lucruri despre cineva, dacă nu i-a observat 
comportamentul în mai multe rânduri, nu va fi capabil să-i înţeleagă 
caracterul. Oamenii nu pot vedea natura-esenţa altor oameni, dar Dumnezeu 
întrupat are mereu o idee şi este mereu capabil să judece ce tip de persoană 
este cineva, precum și comportamentul şi esenţa sa. Este imposibil să nu 
aibă o astfel de percepție. De exemplu, El ştie şi înțelege cum se comportă o 
persoană, ce este în stare să facă şi ce rău poate face și în ce măsură. Unii 
spun: „Dacă Dumnezeu înţelege tot, oare ştie unde mă aflu chiar acum?” 
Nu este esențial să ştie asta. Faptul că Dumnezeu înțelege o persoană nu 
înseamnă că ştie unde se află în fiecare zi. Nu e nevoie să ştie asta. Este 
îndeajuns să înţeleagă ce va face o persoană după natura ei și Îi este 
suficient pentru a-Şi face lucrarea. Dumnezeu este practic în modul în care 
Îşi desfăşoară lucrarea. Nu e așa cum îşi imaginează oamenii, că atunci 
când Dumnezeu doreşte să afle lucruri despre o persoană, trebuie să ştie 
unde se află ea, ce gândeşte, ce spune, ce va face mai târziu, cum se 
îmbracă, cum arată etc. De fapt, lucrarea de mântuire pe care o face 
Dumnezeu nu necesită în esență să ştie acele lucruri. Dumnezeu Se axează 
doar pe a cunoaște esența unei persoane și procesul evoluției vieții sale. 
Când Dumnezeu devine trup, toate manifestările trupului sunt practice şi 
normale, având acest caracter practic şi normal pentru a săvârşi lucrarea de 
cucerire şi mântuire a omenirii, dar nimeni nu trebuie să uite că 
normalitatea şi caracterul practic al trupului sunt cea mai normală 


manifestare a Duhului lui Dumnezeu, care trăieşte în trupul Său. Prin 


urmare, crezi că Duhul cunoaște acele lucruri omeneşti? Duhul le cunoaşte, 
dar nu le acordă atenţie. Așadar, nici trupului nu Îi pasă de acele chestiuni 
referitoare la tine. Orice s-ar spune, Duhul și trupul lui Dumnezeu sunt unul 
şi același şi nimeni nu poate tăgădui asta. Uneori ai unele gânduri şi idei — 
oare ştie Duhul ce gândești? Bineînţeles că ştie. Duhul lui Dumnezeu 
scrutează adâncul inimii omenirii şi ştie ce gândesc oamenii, dar lucrarea 
Lui nu se rezumă la a fi conştient de gândurile şi ideile tuturor. În schimb, 
El trebuie să exprime, din interiorul trupului, adevărul pentru a schimba 
gândurile și ideile oamenilor, pentru a schimba gândirea şi părerile lor şi, în 
cele din urmă, pentru a schimba firile lor corupte. Gândurile voastre despre 
unele lucruri sunt prea imature. Credeţi că Dumnezeu întrupat ar trebui să 
fie atoateştiutor. Unii oameni se îndoiesc de Dumnezeu întrupat dacă nu ştie 
ceva ce ei îşi imaginează că ar trebui să știe. Toate acestea din cauză că 
oamenii au o înţelegere insuficientă a esenței întrupării lui Dumnezeu. Sunt 
unele lucruri care nu ţin de lucrarea trupului, prin urmare El nu va ţine 
seama de ele. Dumnezeu face doar lucrarea pe care trebuie să o facă. Acesta 
este un principiu al modului în care lucrează El. Înţelegi aceste lucruri 
acum? Spune-Mi, ştii ce fel de spirit ai? Eşti în stare să-ți simți sufletul? 
Eşti în stare să-ți atingi sufletul? Eşti în stare să simţi ce face sufletul tău? 
Nu ştii, nu-i aşa? Dacă eşti capabil să simţi sau să atingi un astfel de lucru, 
atunci există un alt spirit înlăuntrul tău, care face ceva cu forţa, obligându-te 
să faci şi să spui lucruri. E ceva în afara ta, nu ceva inerent ţie. Cei cu 
lucrarea spiritelor rele înțeleg în profunzime acest lucru. Deși trupul lui 
Dumnezeu are un aspect practic şi normal, un om nu poate să definească 
sau să tragă concluzii la întâmplare despre El. Dumnezeu Se smerește şi Se 
ascunde pentru a deveni asemenea unui om; faptele Sale sunt de nepătruns 


şi nu pot fi sondate de oameni. 


Cuvinte despre îndeplinirea datoriei 
Fragmentul 30 


Ce înseamnă datoria? Însărcinarea pe care Dumnezeu o încredinţează 
omului este datoria pe care acesta ar trebui să o îndeplinească. Orice îți 
încredinţează El reprezintă datoria pe care ar trebui să o realizezi. Pentru a- 
ti îndeplini datoria, trebuie să înveţi să fii cu picioarele pe pământ şi să nu 
aspiri la ceea ce este mai presus de înţelegerea ta. Nu crede întotdeauna că 
iarba este mai verde de partea cealaltă a gardului şi nu insista să faci ceea ce 
nu este potrivit pentru tine. Unii oameni sunt potriviţi pentru a fi gazde, dar 
insistă să fie conducători; alții sunt făcuți pentru a fi actori, dar vor să fie 
regizori. Nu este bine să lupţi mereu să ocupi poziții mai înalte. Omul 
trebuie să își găsească şi să îşi identifice propriile roluri şi poziții — asta face 
o persoană cu rațiune. Apoi, ar trebui să își îndeplinească bine datoria cu o 
atitudine ferm ancorată în realitate pentru a răsplăti dragostea lui Dumnezeu 
şi pentru a-L mulțumi. Dacă oamenii au această atitudine atunci când îşi 
îndeplinesc datoria, inima lor va fi statornică şi liniştită, vor fi capabili să 
accepte adevărul în datoria lor şi vor ajunge, treptat, să o îndeplinească în 
conformitate cu cerințele lui Dumnezeu. Vor fi în stare să se lepede de firile 
lor corupte, să se supună tuturor rânduielilor Lui şi să îşi îndeplinească 
datoria în mod corespunzător. Aceasta este calea pentru a obţine aprobarea 
lui Dumnezeu. Dacă te poți sacrifica în mod sincer pentru Dumnezeu și îţi 
poți îndeplini datoria cu o mentalitate corectă, prin care să-L iubeşti şi să-L 
mulţumeşti, vei fi călăuzit şi ghidat de lucrarea Duhului Sfânt, vei fi dornic 
să practici adevărul şi să acţionezi în conformitate cu principiile pe 
parcursul îndeplinirii datoriei şi vei deveni o persoană care se teme de 
Dumnezeu şi se fereşte de rău. Astfel, vei trăi pe deplin adevărata 


asemănare umană. Pe măsură ce îşi îndeplinesc îndatoririle, viața oamenilor 


creşte treptat. Cei care nu îşi îndeplinesc îndatoririle nu pot obține adevărul 
ŞI viaţa, oricâţi ani de credinţă ar avea, deoarece le lipseşte binecuvântarea 
lui Dumnezeu. El îi binecuvântează doar pe cei care se sacrifică sincer 
pentru El și îşi îndeplinesc îndatoririle cât mai bine posibil. Orice datorie 
îndeplineşti, orice poți face, ia-o ca pe o responsabilitate şi o datorie a ta, 
accept-o şi fă-o bine. Cum să o faci bine? Procedând exact aşa cum cere 
Dumnezeu — cu toată inima, cu toată mintea şi cu întreaga ta putere. Ar 
trebui să meditezi la aceste cuvinte şi să te gândești cum îți poţi îndeplini 
datoria cu toată inima. De exemplu, dacă vezi pe cineva îndeplinindu-și 
datoria fără principii, cu nepăsare şi după propria voinţă, iar tu gândești: 
„Nu-mi pasă, nu este responsabilitatea mea”, înseamnă că îţi îndeplineşti 
datoria din toată inima? Nu, înseamnă să fii iresponsabil. Dacă ești o 
persoană responsabilă, atunci când o astfel de situaţie se va ivi, vei spune: 
„Nu se poate aşa ceva. Poate că nu se află în sfera mea de control, dar pot să 
raportez această problemă conducătorului şi să îl las pe el să se ocupe de ea 
conform principiilor.” După ce vei face acest lucru, toată lumea va vedea că 
a fost o acţiune corectă, inima ta va fi liniştită şi tu îți vei fi îndeplinit 
responsabilitatea. Abia atunci îţi vei fi făcut datoria din toată inima. Dacă, 
indiferent de datoria pe care o îndeplineşti, eşti mereu neatent și îți spui: 
„Dacă fac această lucrare într-o manieră simplă şi superficială, o scot eu la 
capăt doar cu o treabă de mântuială. În fond, nimeni nu va verifica. Am 
făcut tot ce am putut cu abilitățile şi competențele profesionale limitate pe 
care le am. Este suficient pentru a mă descurca. În plus, nimeni nu mă va 
întreba despre asta sau nu o va lua în serios — nu este un lucru atât de 
important.” Oare a avea această intenţie şi acest mod de a gândi înseamnă 
că îți îndeplineşti datoria din toată inima? Nu, acest lucru înseamnă să fii 
superficial şi este o dezvăluire a firii tale satanice şi corupte. Poţi să-ţi 


îndeplineşti datoria din toată inima bazându-te pe firea ta satanică? Nu ar fi 


posibil așa ceva. Aşadar, ce înseamnă să-ți faci datoria din toată inima? Vei 
spune: „Chiar dacă Cel de mai sus nu a întrebat despre această sarcină şi nu 
pare foarte importantă printre toate lucrările din casa lui Dumnezeu, o voi 
face, totuși, bine — este datoria mea. Faptul că o sarcină este importantă sau 
nu este una; dacă o pot face bine sau nu, este altă treabă.” Ce este 
important? Dacă îţi poți îndeplini bine şi din toată inima datoria şi dacă poţi 
adera la principii și practica în conformitate cu adevărul. Asta este 
important. Dacă poți să practici adevărul şi să faci lucrurile în conformitate 
cu principiile, atunci îți îndeplinești cu adevărat datoria din toată inima. 
Dacă ai îndeplinit bine un tip de datorie, dar nu eşti încă mulţumit şi-ţi 
doreşti să realizezi o datorie şi mai importantă şi eşti capabil să o faci bine, 
asta înseamnă că îți faci datoria din toată inima, într-o măsură şi mai mare. 
Aşadar, ce înseamnă să fii capabil să îţi faci datoria din toată inima? Pe de-o 
parte, înseamnă că îţi faci datoria în conformitate cu principiile cuvintelor 
lui Dumnezeu. Pe de alta, înseamnă că ai acceptat examinarea atentă a lui 
Dumnezeu şi Îl ai în inima ta; înseamnă că nu îţi faci datoria doar de ochii 
lumii, cum îţi place ţie ori conform propriilor preferinţe — în schimb, o 
consideri ca pe o însărcinare încredinţată de Dumnezeu și o faci cu 
responsabilitate şi din inimă, nu în funcţie de propria voinţă, ci întru totul 
conform cerințelor lui Dumnezeu. Pui tot sufletul în datoria ta — acest lucru 
înseamnă să o îndeplinești din toată inima. Unii oameni nu înțeleg adevărul 
despre îndeplinirea îndatoririlor. Atunci când întâmpină unele greutăți, ei se 
plâng şi se agită mereu în legătură cu interesele, câştigurile şi pierderile lor 
personale. Se gândesc: „Dacă îndeplinesc bine lucrarea pe care mi-a dat-o 
conducătorul, acest fapt îi va aduce onoare și glorie, dar cine îşi va aminti 
de mine? Nimeni nu va şti că eu am făcut lucrarea, iar lui i se vor atribui 
toate meritele. Nu cumva îndeplinirea datoriei mele în acest fel este în 


slujba altora?” Ce fel de fire este aceasta? Este răzvrătire — oamenii de acest 


fel sunt absurzi. Ei nu înţeleg însărcinarea dată de Dumnezeu în mod corect. 
Vor întotdeauna să se afle în poziţii de autoritate, să-și asume merite, să fie 
recompensaţi şi să dea bine în faţa altora. De ce se concentrează mereu pe 
renume şi câștig? Acest lucru arată că dorinţa lor pentru renume şi câștig 
este prea puternică şi că nu înţeleg că îndeplinirea unei datorii are ca scop 
multumirea lui Dumnezeu sau că El examinează atent adâncurile inimii 
fiecărei persoane. Acestor oameni le lipseşte credința adevărată în 
Dumnezeu, așa că dau verdicte pe baza faptelor pe care le pot vedea cu 
ochii lor, ceea ce îi determină să îşi formeze păreri greşite. Ca urmare, ei 
devin negativi și pasivi în lucrarea lor şi nu-şi pot îndeplini îndatoririle din 
toată inima şi cu întreaga lor putere. Pentru că le lipseşte credința adevărată 
şi nu ştiu că Dumnezeu examinează atent adâncurile inimii oamenilor, ei se 
concentrează pe îndeplinirea îndatoririlor lor pentru ca ceilalți să le vadă, 
pentru a face cunoscute celorlalți suferinţele și greutăţile pe care le îndură şi 
pentru a căuta apreciere şi aprobare din partea conducătorilor şi a 
lucrătorilor. Ei cred că îndeplinirea unei datorii este valoroasă doar dacă o 
fac în acest mod şi glorioasă doar dacă toată lumea îi vede făcând-o. Nu 
sunt josnice aceste lucruri? Cred în Dumnezeu, dar nu numai că nu au 
credinţă, dar nici nu acceptă şi nici nu înţeleg în vreun fel adevărul. Cum 
pot astfel de oameni să îndeplinească bine o datorie? Nu cumva există o 
problemă cu firea lor? Dacă încerci să ai părtăşie cu ei despre adevăr și tot 
nu-l acceptă, înseamnă că au o fire rea. Nu reușesc să se ocupe de 
responsabilitățile care le revin şi nu se ţin de îndatoririle lor. Mai devreme 
sau mai târziu, aceștia trebuie eliminaţi. Cei care îndeplinesc îndatoriri 
trebuie să fie oameni cu o umanitate normală. Trebuie să aibă o rațiune 
sănătoasă şi să fie capabili să se supună tuturor rânduielilor şi orchestrărilor 
lui Dumnezeu. El oferă calibre şi daruri variate unor oameni diferiți, iar 


aceştia sunt cei mai potriviți pentru a îndeplini îndatoriri diverse. Nu trebuie 


să fii pretențios şi să alegi o îndatorire în funcție de preferinţele tale, optând 
să le îndeplineşti doar pe cele comode şi uşoare, care se potrivesc dorințelor 
tale. Este greșit să faci aşa. Acest lucru nu înseamnă a-ți face datoria din 
toată inima şi a o îndeplini. Primul lucru pe care trebuie să-l faci atunci 
când îți îndeplineşti datoria este să o faci din toată inima. Apoi, indiferent 
de ceea ce faci, fie că este o sarcină mare sau una mică, una murdară sau 
una obositoare, o sarcină care se face în faţa altor oameni sau de ochii 
tuturor, o sarcină importantă sau una lipsită de importanță, ar trebui să le 
consideri pe toate ca fiind datoria ta şi să aderi la principiul de a le îndeplini 
din toată inima, cu toată mintea şi cu toată puterea ta. Dacă, după ce ţi-ai 
îndeplinit datoria, vei simţi că nu ai conștiința pe deplin curată cu privire la 
unele dintre lucrările pe care le-ai făcut şi că, deși ai pus tot sufletul în ele, 
unele nu au fost făcute corespunzător şi rezultatele eforturilor nu sunt foarte 
bune, ce ar trebui să faci? Unii oameni se gândesc: „Fi bine, am pus tot 
sufletul în realizarea datoriei, dar rezultatele nu au fost foarte bune. Nu este 
problema mea. Acum e în mâinile lui Dumnezeu.” Ce fel de punct de 
vedere este acesta? Este unul corect? Ei nu se sacrifică în mod real pentru 
Dumnezeu, deoarece nu sunt dispuși să caute adevărul pentru a rezolva 
problemele; nu sunt dispuşi să-L mulţumească și încă au o perspectivă 
superficială asupra îndeplinirii datoriei lor. Se pare că acești oameni nu au 
inimă. Atunci când vorbim despre a-ţi face datoria din toată inima, ne 
referim la a-ți folosi întreaga inimă — nu poţi să-ți faci datoria fără tragere 
de inimă, trebuie să te implici, să o îndeplineşti cu atenţie și să-ți 
demonstrezi loialitatea, adoptând o atitudine responsabilă pentru a te 
asigura că realizezi cu succes sarcinile şi că obţii rezultatele cuvenite. Abia 
atunci se poate spune că datoria a fost îndeplinită din toată inima. Dacă 
observi că rezultatele muncii tale nu sunt atât de bune și te gândești: „Am 


făcut tot ce am putut. Mi-am sacrificat somnul, am sărit peste mese și am 


stat treaz până târziu, rămânând uneori în urmă, în timp ce alții au ieșit să se 
relaxeze și să se plimbe. Am îndurat greutăți şi nu am fost ahtiat după 
plăcerile trupului. Înseamnă că mi-am făcut datoria din toată inima.” Este 
corect acest punct de vedere? Tu ai investit timp și ai muncit. Aparent, asta 
ai făcut, dar rezultatele pe care le-ai obținut nu sunt bune, iar tu nu-ţi asumi 
responsabilitatea pentru acest lucru și nu-ţi pasă. Înseamnă că îţi faci datoria 
din toată inima? (Nu.) Nu înseamnă să-ţi faci datoria din toată inima. La ce 
se uită Dumnezeu când stabileşte că o persoană face ceva din toată inima? 
Pe de o parte, El se uită dacă tu abordezi acel lucru cu o atitudine 
conştiincioasă şi responsabilă. Pe de altă parte, se uită la ceea ce gândești în 
timp ce faci acel lucru, dacă îți îndeplineşti datoria care ţi-a revenit cu 
sârguință şi dacă o faci în mod constant în conformitate cu adevărurile- 
principii și dacă, atunci când întâmpini greutăţi, cauţi cu atenţie adevărul 
pentru a le rezolva, astfel încât să îţi poţi îndeplini bine datoria. Când 
oamenii fac ceva, Dumnezeu observă şi examinează atent. El le observă tot 
timpul inima. Deși oamenii nu ştiu, uneori pot simți examinarea Sa atentă. 
Unii sunt mereu superficiali în îndatoririle lor și, în cele din urmă, 
Dumnezeu rânduieşte un mediu prin care să îi dezvăluie. În acel moment, ei 
se simt abandonaţi de El şi toată lumea observă că nu seamănă cu 
credincioşii, ci cu necredincioşii, cu diavolii şi cu satanele. Acest tip de 
oameni sunt eliminați pe parcursul îndeplinirii îndatoririlor. Unii oameni 
reflectează adesea asupra lor atunci când își îndeplinesc îndatoririle. Uneori, 
rezultatele pe care le obțin nu sunt bune sau apare o problemă, iar ei simt 
asta în inima lor şi se gândesc: „Sunt din nou superficial?” Li se pare că li 
se face un reproş. Cum apare ideea asta? Este adusă de Dumnezeu, este 
luminarea Duhului Sfânt. Așadar, de ce te luminează Dumnezeu? Pe ce 
bază o face? În ce context îţi face reproșuri? Trebuie să ai o mentalitate 


corectă şi să spui: „Trebuie să-mi fac datoria din toată inima, iar asta 


înseamnă să o fac în conformitate cu adevărul. Mi-am făcut cu adevărat 
datoria din toată inima?” Dacă reflectezi mereu la acest lucru, Dumnezeu te 
va lumina și te va face să înţelegi: „Nu am făcut acea sarcină din toată 
inima mea. Am crezut că mă descurc destul de bine, mi-aş fi acordat un 
punctaj de 99 din 100. Dar acum văd că nu este chiar aşa — de fapt, nu am 
fost aproape deloc bun.” Doar atunci vei constata nemulţumirea lui 
Dumnezeu. El este Cel care te luminează şi îți dă posibilitatea să înţelegi cât 
de bine îţi îndeplineşti, de fapt, datoria, şi cât de departe te afli încă de 
cerințele Sale. Dacă cineva nu se conformează nici măcar standardelor 
minime în îndeplinirea datoriei sale, îl va mai lumina Dumnezeu? Probabil 
că nu. Pe cine luminează Dumnezeu? În primul rând, pe cei care iubesc 
adevărul; în al doilea rând, pe cei care au o atitudine de supunere; în al 
treilea rând, pe cei care tânjesc după adevăr; şi în al patrulea rând, pe cei 
care se autoanalizează şi reflectează asupra lor din toate perspectivele. 
Acestea sunt categoriile de oameni care pot obține luminarea lui Dumnezeu. 
Prin practică şi procedând în acest mod, experienţa personală a îndeplinirii 
datoriei din toată inima — acest aspect al practicării adevărului şi a realității 
— va evolua din ce în ce mai mult. Treptat, îti va fi limpede cine îşi 
îndeplineşte îndatoririle din toată inima şi cine nu și care sunt atitudinile şi 
comportamentele diferitelor persoane față de îndeplinirea îndatoririlor. 
Atunci când te vei cunoaște pe tine, vei fi capabil să-i discerni pe ceilalți şi 
vei deveni din ce în ce mai meticulos în îndeplinirea îndatoririlor tale. Nici 
cel mai mic caz de superficialitate nu îți va scăpa neobservat şi vei avea 
capacitatea de a căuta adevărul pentru a-l rezolva. Atunci când îți vei 
îndeplini datona, vei putea gestiona lucrurile în conformitate cu principiile, 
vei practica adevărul din ce în ce mai mult, iar inima ta va fi statornică și 
liniştită. Ce ar trebui să faci dacă vreodată îţi vei da seama, în sufletul tău, 


că nu ţi-ai îndeplinit corespunzător o datorie? Trebuie să te gândești la ea, 


să cauţi informaţii şi să ceri sfatul altora, astfel, fără să-ți dai seama, vei 
obţine o înțelegere a problemei. Nu îţi va fi de folos acest lucru pentru a-ţi 
îndeplini datoria? (Ba da.) Te va ajuta. Acest lucru se va întâmpla indiferent 
de datoria pe care o îndeplineşti. Atât timp cât oamenii își îndeplinesc 
îndatoririle din toată inima, caută adevărurile-principii şi perseverează în 


eforturile lor, vor obține, în cele din urmă, rezultate. 
Fragmentul 31 


Întrucât oamenii au firi corupte, ei sunt adesea superficiali când îşi 
realizează îndatoririle. Aceasta este una dintre cele mai grave probleme 
posibile. Ca oamenii să-şi realizeze îndatoririle cum se cuvine, ei trebuie să 
se ocupe mai întâi de problema superficialității. Câtă vreme au o astfel de 
atitudine superficială, ei nu vor fi capabili să-şi realizeze îndatoririle cum se 
cuvine, ceea ce înseamnă că este extrem de important să se rezolve 
problema superficialității. Aşadar, cum ar trebui ei să practice? Mai întâi, ei 
trebuie să rezolve problema stării lor de spirit; trebuie să-şi abordeze 
îndatoririle corect şi să facă lucrurile cu seriozitate și cu un simţ al 
răspunderii. Nu ar trebui să intenționeze să fie înşelători sau superficiali. 
Datoria unui om este îndeplinită pentru Dumnezeu, nu pentru o anumită 
persoană; dacă oamenii sunt capabili să accepte examinarea minuțioasă a 
lui Dumnezeu, vor avea starea de spirit corectă. În plus, după ce fac ceva, 
oamenii trebuie să examineze acel lucru și să reflecteze asupra lui, iar dacă 
se simt un pic neliniştiți în inimile lor şi, după o inspecţie detaliată, 
descoperă că există cu adevărat o problemă, atunci trebuie să facă 
schimbări; odată ce sunt făcute aceste schimbări, ei se vor simţi liniștiți în 
inimile lor. Când oamenii se simt neliniștiți, asta dovedește că există o 
problemă, iar ei trebuie să examineze sârguincios ceea ce au făcut, mai ales 


în stadiile esențiale. Aceasta este o atitudine responsabilă faţă de 


îndeplinirea datoriei. Când un om poate să fie serios, să-şi asume 
responsabilitatea şi să-și dedice toată inima şi forţa, lucrarea va fi făcută 
cum se cuvine. Uneori ai starea de spirit greșită şi nu poţi găsi sau descoperi 
o greşeală care este limpede ca lumina zilei. Dacă ai avea starea de spirit 
corectă, atunci, cu luminarea şi îndrumarea Duhului Sfânt, ai fi capabil să 
identifici problema. Dacă Duhul Sfânt te-ar îndruma și ţi-ar oferi o 
conştientizare, permiţându-ți să simţi claritate în inimă şi să ştii în ce constă 
eroarea, atunci ai fi capabil să corectezi abaterea şi să te lupţi pentru 
adevărurile-principii. Dacă te-ai afla în starea de spirit greşită, absent şi 
nepăsător, ai fi capabil să observi greşeala? Nu ai fi. Ce vedem din acest 
lucru? Asta arată că, pentru a-și îndeplini bine îndatoririle, este foarte 
important ca oamenii să coopereze; stările lor de spirit sunt foarte 
importante şi este foarte important încotro își direcționează gândurile şi 
ideile. Dumnezeu scrutează şi poate să vadă în ce stare de spirit sunt 
oamenii şi câtă energie consumă în timp ce își realizează îndatoririle. Este 
crucial ca oamenii să îşi pună toată inima şi puterea în ceea ce fac. 
Cooperarea lor este o componentă crucială. Oamenii vor acționa cu toată 
inima şi puterea lor numai dacă se străduiesc să nu aibă niciun regret cu 
privire la îndatoririle pe care le-au dus la bun sfârșit şi la lucrurile pe care 
le-au făcut și să nu fie datori lui Dumnezeu. Dacă nu reuşeşti, în mod 
constant, să îţi pui toată inima şi toată puterea în îndeplinirea datoriei tale, 
dacă eşti veşnic superficial şi cauzezi un rău enorm lucrării şi eşuezi cu 
privire la rezultatele cerute de Dumnezeu, atunci un singur lucru ţi se poate 
întâmpla: vei fi eliminat. Şi atunci va mai fi timp pentru regrete? Nu va mai 
fi. Aceste acţiuni vor deveni o lamentare eternă, o pată! A fi veşnic 
superficial este o pată, este o fărădelege gravă — da sau nu? (Da.) Trebuie să 
te străduieşti să-ți îndeplineşti obligaţiile şi tot ceea ce ar trebui să faci, cu 


toată inima şi puterea ta, nu trebuie să fii superficial, sau să păstrezi vreun 


regret. Dacă poţi face asta, Dumnezeu va comemora datoria pe care o 
îndeplineşti. Acele lucruri pe care le comemorează Dumnezeu sunt fapte 
bune. Care sunt, aşadar, lucrurile pe care Dumnezeu nu le comemorează? 
(Acestea sunt fărădelegile şi faptele rele.) S-ar putea să nu accepți că sunt 
fapte rele dacă ar fi descrise astfel în prezent, dar, dacă va veni o zi în care 
aceste lucruri vor avea consecinţe grave şi vor provoca o influență negativă, 
atunci vei simți că aceste lucruri nu sunt simple fărădelegi 
comportamentale, ci fapte rele. Când îți vei da seama de acest lucru, vei fi 
plin de regrete și vei gândi: „Ar fi trebuit să aleg să fiu câtuşi de puţin 
precaut! Dacă m-aș fi gândit mai mult şi aş fi depus mai mult efort la 
început, această consecinţă ar fi putut fi evitată.” Nimic nu va şterge această 
pată veşnică din inima ta și, dacă asta te-ar lăsa veşnic îndatorat, atunci ai 
da de necaz. Aşa că astăzi trebuie să te străduiești să-ți pui toată inima și 
puterea în însărcinarea dată de Dumnezeu, să îndeplinești fiecare datorie cu 
o conștiință curată, fără regrete şi într-o manieră pe care Dumnezeu o va 
comemora. Orice ai face, nu fi superficial. Dacă greşeşti dintr-un impuls şi 
este o fărădelege gravă, aceasta va deveni o pată eternă. Odată ce ai regrete, 
nu te vei putea revanșa pentru ele şi vor fi regrete permanente. Ambele căi 
ar trebui să fie văzute clar. Care este cea pe care ar trebui să o alegi, pentru 
a primi aprobarea lui Dumnezeu? Aceea de a-ți îndeplini datoria din toată 
inima și cu toată puterea, pregătind şi adunând fapte bune, fără niciun 
regret. Orice ai face, nu face răul care va perturba realizarea îndatoririlor 
celorlalți, nu face nimic care să contravină adevărului şi care se 
împotriveşte lui Dumnezeu și nu-ți atrage regrete pe viaţă. Ce se întâmplă 
atunci când o persoană a comis prea multe fărădelegi? Atrage mânia lui 
Dumnezeu asupra sa în prezenţa Lui! Dacă tu comiţi din ce în ce mai multe 
fărădelegi şi mânia lui Dumnezeu față de tine tot sporeşte, atunci, în cele 


din urmă, vei fi pedepsit. 


La suprafaţă, unii oameni nu par să aibă probleme serioase pe durata 
perioadei în care-şi realizează îndatoririle. Ei nu fac fățiş nimic rău; nu 
provoacă perturbări sau tulburări şi nu merg pe calea antihriştilor. În 
realizarea propriilor îndatoriri, nu lasă să apară vreo greşeală sau problemă 
de principiu majoră, totuși, peste puţini ani, sunt dezvăluiți ca neacceptând 
deloc adevărul, ca fiind unii dintre neîncrezători. De ce este aşa? Alţii nu 
pot vedea o chestiune, dar Dumnezeu scrutează profunzimile inimilor 
acestor oameni şi vede problema. Mereu au fost superficiali şi impenitenți 
în realizarea îndatoririlor lor. Odată cu trecerea timpului, sunt dezvăluiți în 
mod natural. Ce înseamnă a rămâne impenitent? Înseamnă că, deși ei şi-au 
realizat pe deplin îndatoririle, au avut mereu atitudinea greșită faţă de ele, o 
atitudine de superficialitate, o atitudine nepăsătoare şi nu sunt niciodată 
conştiincioşi, cu atât mai puţin își dedică toată inima îndatoririlor proprii. 
Poate că depun un mic efort, însă doar fac lucrurile mecanic. Ei nu fac tot 
posibilul pentru propriile îndatoriri, iar fărădelegile lor sunt fără sfârșit. În 
ochii lui Dumnezeu, ei nu s-au căit niciodată; au fost superficiali 
dintotdeauna și în ei nu s-a petrecut nicio schimbare — adică, nu renunţă la 
răul din mâinile lor şi nu se căiesc faţă de El. Dumnezeu nu vede în ei o 
atitudine de căinţă şi nu vede o schimbare în atitudinea lor. Ei insistă în a 
privi propriile îndatoriri şi însărcinările date de Dumnezeu cu o astfel de 
atitudine şi o astfel de metodă. De-a lungul timpului, nu există nicio 
schimbare în această fire încăpăţânată și intransigentă și, în plus, ei nu s-au 
simțit niciodată îndatoraţi față de Dumnezeu, nu au simțit niciodată că 
superficialitatea lor reprezintă o fărădelege, un rău. În inimile lor, nu există 
nicio recunoştinţă, nicio vinovăție, niciun autoreproș şi cu atât mai puţin 
există autoacuzare. Şi, pe măsură ce trece mai mult timp, Dumnezeu vede 
că acest fel de persoană nu poate fi mântuită. Indiferent ce spune Dumnezeu 


şi indiferent cât de multe predici aud ei sau cât de mult din adevăr înţeleg, 


inima lor nu e mişcată, iar atitudinea lor nu se modifică şi nu se schimbă. 
Dumnezeu vede asta şi spune: „Nu există nicio speranță pentru această 
persoană. Nimic din ce spun Eu nu îi atinge inima și nimic din ce spun nu o 
schimbă. Nu există niciun mijloc de a o schimba. Această persoană e 
inadecvată pentru a-şi îndeplini datoria și e inadecvată pentru a munci în 


bi 


casa Mea.” De ce spune Dumnezeu asta? Deoarece, atunci când își 
îndeplineşte datoria şi lucrează, este în mod constant superficială. Oricât de 
mult este emondată şi oricât de multă îngăduinţă și răbdare îi sunt acordate, 
acestea nu au niciun efect şi nu o pot face să se căiască cu adevărat sau să se 
schimbe. Nu o pot forţa să-și facă bine datoria, nu îi pot permite să 
pornească pe calea urmăririi adevărului. Așadar, această persoană este 
iremediabilă. Când Dumnezeu stabileşte că o persoană nu poate fi 
îndreptată, va mai păstra aproape această persoană? Nu va face asta. 
Dumnezeu o va lăsa să plece. Unii oameni cerşesc întotdeauna: 
„Dumnezeule, dă-mi drumul, nu mă face să sufăr, nu mă disciplina. Dă-mi 
puţină libertate! Lasă-mă să fac lucrurile superficial! Lasă-mă să fiu un pic 
nesocotit! Lasă-mă să-mi fiu propriul stăpân!” Ei nu vor să fie constrânşi. 
Dumnezeu spune: „Din moment ce nu doreşti să mergi pe calea cea bună, te 
voi lăsa să pleci. Îţi voi da frâu liber. Du-te şi fă ce vrei. Nu te voi mântui, 
pentru că nu poţi fi mântuit.” Oare cei care nu pot fi mântuiţi au vreun simţ 
al conştiinţei? Au vreun simț al recunoştinței? Au vreun simț al 
învinovăţirii? Sunt ei capabili să simtă reproşul, disciplina, lovirea şi 
judecata lui Dumnezeu? Nu le pot simţi. Ei nu sunt conştienţi de niciunul 
dintre aceste lucruri; aceste lucruri sunt plăpânde în inimile lor sau chiar 
absente. Când o persoană a ajuns în stadiul acesta, fără ca Dumnezeu să mai 
fie în inima sa, mai poate atinge mântuirea? E greu de spus. Când credinţa 
cuiva a ajuns la un asemenea punct, acesta e în pericol. Ştiţi cum ar trebui 


să urmăriţi, cum ar trebui să practicaţi şi ce cale ar trebui să alegeţi pentru a 


evita această consecință şi a vă asigura că o astfel de stare nu va apărea? 
Ceea ce este cel mai important e să alegeţi mai întâi calea corectă şi apoi să 
vă concentrați asupra bunei îndepliniri a datoriei pe care ar trebui să o 
îndepliniți în prezent. Acesta este standardul minim, standardul elementar. 
Pornind de la această bază, ar trebui să cauţi adevărul şi să te străduiești să 
atingi standardele pentru a-ţi realiza datoria în mod adecvat. Asta deoarece 
lucrul care reflectă cel mai perceptibil legătura dintre tine şi Dumnezeu e 
modul în care tratezi chestiunile pe care ți le încredințează Dumnezeu, 
datoria pe care El ţi-o atribuie şi atitudinea pe care o ai. Cea mai 
observabilă şi mai practică este această problemă. Dumnezeu așteaptă; vrea 
să vadă atitudinea ta. În această conjunctură crucială, ar trebui să te grăbeşti 
şi să-ți faci poziția cunoscută lui Dumnezeu, să accepţi însărcinarea dată de 
El şi să-ți realizezi bine datoria. Când ai priceput acest punct crucial și ai 
împlinit însărcinarea pe care ţi-a dat-o Dumnezeu, relația ta cu Dumnezeu 
va fi normală. Atunci când Dumnezeu îți încredințează o sarcină sau îți 
spune să îndeplinești o anumită datorie, dacă atitudinea ta e pripită și 
apatică şi nu o iei în serios, nu-i acesta tocmai opusul la a-ţi da toată inima 
şi toată puterea? Îţi poţi realiza datoria bine în acest fel? Cu siguranță nu. 
Nu-ţi vei realiza datoria în mod corespunzător. Așadar, atitudinea ta când îți 
realizezi datoria este de o importanţă crucială, la fel cum sunt metoda şi 
calea pe care le alegi. Indiferent de câţi ani cred în Dumnezeu, cei care nu 


reușesc să-şi realizeze bine îndatoririle vor fi eliminați. 
Fragmentul 32 


Multi oameni își îndeplinesc îndatoririle cu superficialitate, fără să le 
ia niciodată în serios, de parcă ar lucra pentru necredincioşi. Ei fac lucrurile 
într-un mod grosolan, superficial, indiferent şi neglijent, de parcă totul ar fi 


o glumă. De ce se întâmplă asta? Sunt necredincioşi care muncesc; sunt 


non-credincioşi care îndeplinesc îndatoriri. Acești oameni sunt deosebit de 
pungaşi; sunt depravaţi şi neînfrânați și nu diferă cu nimic de necredincioși. 
Cu siguranţă nu sunt superficiali când fac lucrurile pentru ei. Atunci, de ce 
nu sunt măcar puţin onești şi sârguincioşi când vine vorba despre 
îndeplinirea îndatoririlor lor? Orice ar face, orice datorie ar îndeplini, există 
o tentă de neseriozitate și răutate. Aceşti oameni sunt mereu superficiali, 
existând o doză de înşelăciune în ceea ce-i priveşte. Au umanitate astfel de 
oameni? Cu siguranță nu; nu au nici cel mai mic grad de conștiință și 
rațiune. Au nevoie de stăpânire și supraveghere constantă, la fel ce măgarii 
sau caii sălbatici. Ei înșală şi păcălesc casa lui Dumnezeu. Înseamnă asta că 
au credinţă sinceră în El? Se sacrifică pentru El? Cu siguranţă dezamăgesc 
şi nu sunt calificați să muncească. Dacă astfel de oameni ar fi angajați de 
oricine altcineva, ar fi concediaţi în câteva zile. În casa lui Dumnezeu e 
corect să spunem că sunt muncitori și lucrători angajați şi nu pot fi decât 
eliminați. Mulți oameni îşi îndeplinesc deseori îndatoririle cu 
superficialitate. Când se confruntă cu emondarea, refuză în continuare să 
accepte adevărul, îşi susțin cu încăpățânare punctul de vedere şi chiar se 
plâng cât de nedreaptă este faţă de ei casa lui Dumnezeu, că este lipsită de 
milă şi toleranță. Nu este acesta un lucru irațional? Obiectiv vorbind, 
aceasta este o fire arogantă și le lipseşte cea mai mică urmă de conştiinţă și 
rațiune. Cei care cred cu adevărat în Dumnezeu trebuie să fie măcar capabili 
să accepte adevărul şi să acționeze fără să încalce rațiunea şi conştiinţa. 
Oamenii care nu sunt capabili să accepte emondarea sau să 1 se supună sunt 
prea aroganţi, neprihăniți de sine şi pur și simplu iraționali. Nu este o 
exagerare să îi numim animale, pentru că sunt total indiferenți faţă de orice 
fac. Acţionează după bunul plac şi fără să ia în considerare consecințele. Nu 
le pasă dacă apar probleme. Oamenii de acest fel nu sunt calificați să 


muncească. Din cauza faptului că îşi tratează astfel îndatoririle, ceilalți nu 


suportă să îi vadă și nu au încredere în ei. Atunci, poate avea Dumnezeu 
încredere în ei? Nefiind în stare să atingă nici măcar acest standard minim, 
ei nu sunt calificați să muncească şi nu pot decât să fie eliminaţi. Cât de 
aroganţi pot deveni unii oameni? Ei cred mereu că pot face orice; indiferent 
ce li s-a rânduit, aceştia spun: „Este uşor; nu e mare lucru. Mă descurc cu 
asta. Nu am nevoie de nimeni care să aibă părtăşie cu mine despre 
principiile adevărului; pot să îmi port singur de grijă.” Având întotdeauna 
acest fel de atitudine, nici conducătorii, nici lucrătorii nu suportă să îi 
privească pe aceşti oameni şi nu au încredere în lucrurile pe care ei le fac. 
Nu sunt aceştia oameni aroganți şi neprihăniți de sine? Dacă cineva este 
excesiv de arogant şi neprihănit de sine, aceasta reprezintă un 
comportament rușinos, iar dacă nu apare nicio schimbare, o astfel de 
persoană nu îşi va îndeplini niciodată îndatoririle în mod adecvat. Ce 
atitudine ar trebui să aibă cineva față de îndeplinirea îndatoririlor sale? Cel 
puţin, ar trebui să aibă o atitudine responsabilă. Indiferent de dificultățile şi 
problemele care se abat asupra unei persoane, aceasta ar trebui să caute 
principiile adevărului, să înţeleagă standardele cerute de casa lui Dumnezeu 
ŞI să ştie ce rezultate ar trebui să obțină cineva prin îndeplinirea îndatoririlor 
sale. Dacă o persoană poate înţelege aceste trei lucruri, își poate îndeplini 
uşor îndatoririle în mod adecvat. Indiferent ce îndatoriri îndeplinește cineva, 
dacă mai întâi înţelege principiile, dacă înţelege cerințele casei lui 
Dumnezeu şi ştie ce rezultate ar trebui să obţină, nu are deja o cale pentru 
îndeplinirea îndatoririlor sale? Prin urmare, atitudinea unei persoane faţă de 
îndeplinirea îndatoririlor sale este foarte importantă. Cei care nu iubesc 
adevărul îşi îndeplinesc îndatoririle cu superficialitate — nu au atitudinea 
corectă, nu caută niciodată principiile adevărului şi nu se gândesc la 
cerinţele casei lui Dumnezeu şi la ce rezultate ar trebui să obțină ei. Cum își 


pot îndeplini adecvat îndatoririle? Dacă eşti cineva care crede sincer în 


Dumnezeu, când eşti superficial, trebuie să te rogi Lui şi să reflectezi asupra 
ta şi să te auto-cunoști; trebuie să te răzvrăteşti împotriva firilor tale 
corupte, să lucrezi din greu la principiile adevărului şi să te străduiești să 
atingi standardele cerute de El. Îndeplinindu-ţi astfel datoria, treptat, vei 
satisface cerinţele casei lui Dumnezeu. Adevărul e că nu este foarte greu să- 
ti îndeplineşti bine datoria. Este doar o chestiune de a avea conștiință și 
rațiune, de a fi integru şi sârguincios. Sunt mulți necredincioşi care lucrează 
cu seriozitate şi au, drept rezultat, succes. Fi nu ştiu nimic despre 
adevărurile-principii, prin urmare, cum de se descurcă atât de bine? Acest 
lucru se datorează faptului că sunt chibzuiţi şi sârguincioşi, astfel încât pot 
să lucreze cu seriozitate şi să fie meticuloşi şi, în acest mod, fac lucrurile cu 
ușurință. Niciuna dintre îndatoririle casei lui Dumnezeu nu este foarte 
dificilă. Atât timp cât îţi pui toată inima în asta și faci tot posibilul, poţi să 
faci o treabă bună. Dacă nu eşti integru şi nu eşti sârguincios în nimic din 
ceea ce faci, dacă încerci mereu să nu te deranjezi, dacă eşti mereu 
superficial şi faci totul de mântuială, dacă nu-ţi îndeplineşti bine datoria, 
încurci lucrurile şi, drept rezultat, dăunezi casei lui Dumnezeu, asta 
înseamnă că faci rău și va deveni o fărădelege care este detestată de 
Dumnezeu. În momentele-cheie ale răspândirii Evangheliei, dacă nu obţii 
rezultate bune în datoria ta şi nu joci un rol pozitiv sau dacă provoci 
perturbări şi tulburări, fireşte că vei fi detestat şi eliminat de Dumnezeu şi-ţi 
vei rata şansa la mântuire. Acesta va fi un regret etern al tău! Singura ta 
şansă la mântuire este ca Dumnezeu să te preamărească pentru că-ţi 
îndeplineşti datoria. Dacă eşti iresponsabil, nu o iei în serios şi eşti 
superficial, aceasta este atitudinea cu care tratezi adevărul şi pe Dumnezeu. 
Dacă nu eşti câtuşi de puţin sincer sau supus, cum poţi obține mântuirea lui 
Dumnezeu? Timpul este atât de preţios acum; fiecare zi şi fiecare secundă 


sunt cruciale. Dacă nu cauţi adevărul, dacă nu te concentrezi pe intrarea în 


viaţă şi dacă eşti superficial şi ÎI înşeli pe Dumnezeu în datoria ta, acest 
lucru este într-adevăr nerațional şi periculos! De îndată ce eşti detestat și 
eliminat de Dumnezeu, Duhul Sfânt nu va mai lucra asupra ta și nu va mai 
exista cale de întoarcere. Uneori, ce face o persoană într-un singur minut 
poate să îi distrugă întreaga viaţă. Uneori, din cauza unui singur cuvânt care 
ofensează firea lui Dumnezeu, o persoană este dezvăluită şi eliminată — nu 
este asta ceva ce se poate întâmpla în doar câteva minute? Este exact ca în 
cazul oamenilor care, deși îşi îndeplinesc îndatoririle, sunt iresponsabili în 
mod sistematic, se comportă necugetat și acţionează fără nicio reținere. Ei 
sunt, în esenţă, necredincioşi şi non-credincioşi, şi, indiferent ce fac, încurcă 
lucrurile. Drept rezultat, aceşti oameni nu doar că aduc pierderi casei lui 
Dumnezeu, dar îşi pierd şi şansa la mântuire. În acest fel, li se revocă 
calificările de a-şi îndeplini îndatoririle. Aceasta înseamnă că au fost 
dezvăluiți şi eliminaţi, ceea ce este un lucru trist. Unii dintre ei vor să se 
căiască, dar credeți că vor avea șansa? Odată eliminaţi, ei îşi vor fi pierdut 
şansa. Şi, odată abandonaţi de Dumnezeu, le va fi aproape imposibil să se 


răscumpere. 


Ce fel de persoană mântuieşte Dumnezeu? Ai putea spune că pe toți 
cei care au conștiință şi rațiune şi pot accepta adevărul, pentru că numai cei 
care au conștiință şi rațiune sunt capabili să accepte și să preţuiască 
adevărul şi, atât timp cât înțeleg adevărul, îl pot practica. Acei oameni 
inconștienți şi iraționali sunt cei cărora le lipseşte umanitatea; în limbaj 
cotidian, spunem că le lipseşte virtutea. Care este natura lipsei de virtute? 
Este o natură lipsită de umanitate, nevrednică de a fi numită umană. După 
cum se spune, unei persoane îi poate lipsi orice, în afară de virtute — nu mai 
este o ființă umană, ci mai degrabă o bestie cu formă umană. Priviţi-i pe 
acei demoni şi regi diavoli care doar fac lucruri ca să se împotrivească lui 


Dumnezeu şi să le facă rău aleşilor Săi. Oare nu le lipseşte virtutea? Ba da; 


le lipseşte cu adevărat. Oamenii care fac prea multe lucruri lipsite de virtute 
vor fi fără dubiu pedepsiţi în viaţa de apoi. Cei care nu au virtute sunt lipsiți 
de umanitate; cum își pot îndeplini ei bine îndatoririle? Aceștia sunt 
nedemni să îşi îndeplinească îndatoririle pentru că sunt bestii. Cei cărora le 
lipseşte virtutea nu îşi pot îndeplini bine îndatoririle. Astfel de oameni nu 
sunt demni să fie numiți ființe umane. Ei sunt bestii, bestii cu formă umană. 
Doar cei care au conștiință și rațiune pot să se ocupe de lucruri omeneşti, să 
îşi țină cuvântul, sunt demni de încredere şi se califică drept „gentlemeni 
integri”. Termenul de „gentlemeni integri” nu este folosit în casa lui 
Dumnezeu. În schimb, casa lui Dumnezeu le cere oamenilor să fie oneşti, 
pentru că acesta este adevărul. Doar oamenii onești sunt demni de 
încredere, au conştiinţă și rațiune şi sunt demni să fie numiţi fiinţe umane. 
Dacă o persoană poate accepta adevărul în timp ce îşi face îndatoririle și 
poate acționa conform principiilor, îndeplinindu-şi îndatoririle în mod 
adecvat, atunci această persoană este cu adevărat onestă şi demnă de 
încredere. lar cei care pot dobândi mântuirea lui Dumnezeu sunt oameni 
onești. A fi o persoană onestă care este demnă de încredere nu are legătură 
cu abilitățile sau aspectul tău, şi cu atât mai puţin are legătură cu calibrul, 
competența sau calitățile tale. Atâta vreme cât accepţi adevărul, te porți 
responsabil, ai conştiinţă şi rațiune şi te poţi supune lui Dumnezeu, asta îţi 
este suficient. Indiferent de capacităţile pe care le are o persoană, adevărata 
preocupare este dacă acesteia îi lipseşte sau nu virtutea. Odată ce o persoană 
este lipsită de virtute, aceasta nu mai poate fi considerată o fiinţă umană, ci 
mai degrabă o bestie. Cei care sunt eliminaţi din casa lui Dumnezeu sunt 
eliminați pentru că nu au umanitate și virtute. Prin urmare, oamenii care 
cred în Dumnezeu trebuie să fie capabili să accepte adevărul, să fie 
persoane oneste, să aibă măcar conştiinţă şi rațiune, să fie capabili să îşi 


îndeplinească bine îndatoririle și să fie capabili să realizeze însărcinarea 


dată de Dumnezeu. Doar acești oameni pot să dobândească mântuirea lui 
Dumnezeu; aceştia sunt cei care cred sincer în El și cei care se sacrifică 


sincer pentru El. Aceștia sunt oamenii pe care Dumnezeu îi mântuieşte. 


Vă analizați frecvent comportamentul şi intențiile în timp ce faceți 
lucruri și vă îndepliniți îndatoririle? (Rar.) Dacă vă analizaţi rar, puteți să vă 
recunoașşteţi firile corupte? Puteţi să vă înţelegeţi adevărata stare? Dacă într- 
adevăr dezvăluiți firi corupte, care vor fi consecinţele? Trebuie să vă fie 
clare toate aceste lucruri. Dacă cineva nu se analizează și face constant 
lucrurile în mod superficial şi fără niciun principiu, aceasta va duce la 
săvârşirea multor rele şi la dezvăluirea şi eliminarea acelei persoane. Nu 
este aceasta o consecință gravă? Autoanaliza este modul de a rezolva 
această problemă. Spuneţi-Mi, deoarece corupția umană este adânc 
înrădăcinată, e acceptabil să reflectaţi asupra voastră doar rar? Poate cineva 
să îşi îndeplinească bine îndatoririle fără să caute adevărul pentru a-și 
înlătura firile corupte? Dacă firile corupte nu sunt înlăturate, este ușor să 
faci lucrurile greșit, să încalci principiile şi chiar să faci rău. Dacă nu te 
analizezi niciodată, atunci este problematic — nu eşti cu nimic diferit de un 
necredincios. Nu sunt mulţi oameni eliminaţi doar pentru acest motiv? Când 
cineva urmărește adevărul, ce ar trebui să practice pentru a-l dobândi? Este 
important să te analizezi frecvent în timp ce îţi îndeplineşti datoria, 
reflectând dacă o persoană a încălcat principiile şi a dezvăluit corupție şi 
dacă are intenții greșite. Dacă vei reflecta asupra ta conform cuvintelor lui 
Dumnezeu şi vei vedea modul în care acestea ţi se aplică, va fi uşor să te 
cunoşti. Dacă vei reflecta asupra ta în acest fel, îti vei înlătura treptat firile 
corupte şi-ţi vei înlătura cu ușurință ideile rele şi intențiile și motivațiile 
dăunătoare. Dacă examinezi doar atunci când ceva nu a mers bine, doar 
după ce ai făcut o greşeală sau doar după ce ai comis o faptă rea, atunci este 


puţin cam târziu. Consecințele au apărut deja şi asta constituie o fărădelege. 


Dacă faci prea mult rău şi te examinezi doar după ce ai fost eliminat, va fi 
prea târziu şi tot ce vei putea face va fi să plângi şi să scrâşneşti din dinți. 
Aceia care cred cu adevărat în Dumnezeu îşi pot îndeplini îndatoririle — 
acestea sunt înălţarea și binecuvântarea lui Dumnezeu și o oportunitate care 
trebuie prețuită. Prin urmare, este cu atât mai important să reflectezi 
frecvent asupra ta în timp ce îți îndeplinești îndatoririle. Omul trebuie să 
examineze adesea, examinând toate lucrurile. Omul trebuie să-şi examineze 
intenţiile şi starea, căutând să vadă dacă trăieşte înaintea lui Dumnezeu, 
dacă intenţiile din spatele acţiunilor sale sunt bune şi dacă atât motivele, cât 
şi sursa acțiunilor sale pot trece cu bine de cercetarea lui Dumnezeu și dacă 
au fost supuse scrutării Lui. Uneori, oamenii simt că este împovărător să 
caute adevărul când se confruntă cu dificultăți în îndeplinirea propriilor 
îndatoriri. Se gândesc: „Asta va fi de-ajuns. Este suficient de bine.” Aceasta 
reflectă atitudinea unei persoane față de problemele şi mentalitatea sa 
privind îndatoririle sale. Această mentalitate este un fel de stare. Ce este 
această stare? Nu este abordarea îndatoririlor fără simţ de răspundere, un fel 
de atitudine superficială? (Ba da.) Dată fiind existenţa unei probleme atât de 
grave, este foarte periculos să nu te analizezi. Unii oameni sunt indiferenți 
faţă de această stare. Se gândesc: „Este normal să fii un pic superficial, aşa 
sunt oamenii. Care este problema?” Nu sunt aceştia oameni confuzi? Nu 
este prea periculos pentru cineva să vadă lucrurile în acest fel? Priviţi-i pe 
cei care sunt eliminaţi. Nu îşi îndeplinesc ei întotdeauna îndatoririle în mod 
superficial? Asta se întâmplă când o persoană este superficială. Mai 
devreme sau mai târziu, oamenii care sunt uşor superficiali se vor distruge 
şi refuză să îşi schimbe obiceiurile până când ajung în pragul morții. Să îți 
îndeplineşti îndatoririle într-un mod superficial este o problemă gravă și, 
dacă nu poţi să reflectezi bine asupra ta și să cauţi adevărul pentru a rezolva 


problemele, chiar este un lucru extrem de periculos — ai putea fi eliminat în 


orice moment. Dacă există o problemă atât de gravă, iar tu tot nu te 
analizezi şi nu cauţi adevărul pentru a o rezolva, îţi vei face rău şi te vei 
distruge, iar când va veni ziua în care vei fi eliminat şi vei începe să plângi 


şi să scrâşneşti din dinţi, totul va fi prea târziu. 
Fragmentul 33 


Unu oameni nu știu cum să experimenteze lucrarea lui Dumnezeu şi 
nu ştiu cum să transpună cuvintele Lui în îndeplinirea îndatoririlor proprii 
sau în viaţa reală. Aceștia se bazează întotdeauna pe faptul că merg la 
numeroase adunări pentru a dobândi adevărul și a creşte în viaţă. Este totuși 
o situație nerealistă şi un argument care nu stă în picioare. Viaţa se 
dobândeşte experimentând cuvintele lui Dumnezeu şi experimentând 
judecata şi mustrarea. Cei care știu cum să-l experimenteze lucrarea, 
indiferent de datoria pe care o îndeplinesc, pot să înțeleagă şi să pună în 
practică adevărul, să accepte să fie emondaţi, să pătrundă în adevărul- 
realitate, să obțină schimbarea firii lor şi să fie desăvârşiți de Dumnezeu 
când își îndeplinesc îndatoririle. Cei care sunt leneşi şi avizi de plăceri 
lumești nu sunt dispuşi să îndeplinească îndatoriri și nu experimentează 
lucrarea lui Dumnezeu când își îndeplinesc îndatoririle, solicitând neîncetat 
casei lui Dumnezeu să le ofere adunări, slujbe şi părtășii despre adevăr. 
Drept urmare, după zece sau douăzeci de ani de credință şi după ce au 
ascultat nenumărate slujbe, tot nu au înţeles adevărul sau nu au dobândit 
adevărul. Aceştia nu ştiu cum să experimenteze lucrarea lui Dumnezeu, nu 
înţeleg ce înseamnă credinţa în Dumnezeu şi nu ştiu cum să experimenteze 
cuvântul lui Dumnezeu pentru a se cunoaşte și pentru a dobândi adevărul şi 
viaţa. Sunt oameni care tânjesc după confort şi se sustrag de la îndatoririle 
proprii; drept urmare, sunt dezvăluiți şi eliminaţi din cauza modului în care 


îşi îndeplinesc îndatoririle. Acum, toți acei oameni care sunt mulțumiți să-şi 


îndeplinească îndatoririle şi acordă importanță urmăririi adevărului au o 
anumită pătrundere în viață când îşi îndeplinesc îndatoririle, reflectează 
pentru a se cunoaște când dezvăluie corupție şi, când întâmpină dificultăți 
în îndeplinirea îndatoririlor, caută adevărul şi părtăşia despre adevăr pentru 
a rezolva probleme. Pe neştiute, după mai mulţi ani în care şi-au îndeplinit 
îndatoririle, aceştia culeg roade clare, pot vorbi de o oarecare mărturie 
despre experienţe, au anumite cunoştinţe despre lucrarea lui Dumnezeu și 
despre firea Lui şi, astfel, aduc schimbări în viaţa-fire pe care o au. În 
prezent, bisericile de pretutindeni îi înlătură pe oamenii răi și pe cei care 
sunt perturbatori şi provoacă tulburări. În general, cei care rămân sunt cei 
capabili să persevereze în îndeplinirea îndatoririlor proprii, au o anumită 
loialitate şi acordă importanță căutării adevărului pentru a rezolva 
probleme. Aceștia sunt genul de oameni care pot să rămână neclintiți în 
mărturia lor. Trebuie să învăţaţi să transpuneți cuvintele lui Dumnezeu în 
viaţa reală și în îndatoririle pe care le îndepliniți, punându-le în practică și 
aplicându-le şi, apoi, când apar probleme și dificultăți, să căutați adevărul 
pentru a le rezolva. În plus, trebuie să învăţaţi să ţineţi seama de voia lui 
Dumnezeu când vă îndepliniți îndatoririle şi să lucraţi la practicarea a 
adevărului şi la tratarea lucrurile conform principiilor din fiecare chestiune. 
Trebuie să învăţaţi să practicați iubirea de Dumnezeu şi, cu o inimă 
iubitoare de Dumnezeu, să fiți atenţi la povara Lui şi să ajungeţi în punctul 
în care ÎI puteţi mulţumi. Doar o astfel de persoană Îl iubeşte sincer pe 
Dumnezeu. Practicând în acest fel, chiar dacă nu înţelegi pe deplin 
adevărul, încă îţi poţi îndeplini îndatoririle în mod adecvat şi nu doar că poţi 
să-ți înlături superficialitatea, ci poţi să înveți să pui în practică iubirea de 
Dumnezeu, să I te supui şi să ÎI mulţumeșşti când îţi îndeplineşti îndatoririle; 
aceasta este lecţia pătrunderii în viaţă. Dacă poţi să pui în practică adevărul 


şi să acționezi în acest fel, conform principiilor pentru fiecare chestiune, 


atunci pătrunzi în adevărul-realitate şi vei obține pătrunderea în viaţă. 
Indiferent cât de ocupat eşti cu îndeplinirea îndatoririlor, când obţii roadele 
pătrunderii în viaţă, ale creşterii în viaţă şi te poţi supune orchestrărilor şi 
rânduielilor lui Dumnezeu, atunci vei găsi plăcere în îndeplinirea propriilor 
îndatoriri. Nu te vei simţi trudit, oricât ești de ocupat. Vei avea întotdeauna 
parte de pace şi de bucurie în inimă și te vei simţi deosebit de îmbogăţit şi 
de calm. Indiferent de greutățile care apar, când eşti în căutarea adevărului, 
Duhul Sfânt te va lumina și te va îndruma. Atunci vei primi binecuvântarea 
lui Dumnezeu. Mai mult, indiferent dacă eşti sau nu ocupat când îți 
îndeplineşti îndatoririle, este important să te implici ocazional în activități 
adecvate de mişcare fizică şi fitness rațional. Acest lucru va stimula 
circulaţia, va ajuta la menţinerea nivelului ridicat de energie și poate fi 
eficient în prevenirea anumitor boli profesionale. Este foarte benefic și 
pentru buna îndeplinire a îndatoririlor tale. Prin urmare, când îţi îndeplineşti 
îndatoririle, dacă poţi să înveţi multe lecţii, să obţii o înţelegere a multor 
adevăruri, să Îl cunoşti cu adevărat pe Dumnezeu şi, în cele din urmă, să te 
temi de El şi să te fereşti de rău, atunci te vei conforma pe deplin voii Lui. 
Dacă poți să dobândești iubirea de Dumnezeu, să-l fii martor şi să formezi 
un singur tot cu inima și voia Lui, atunci mergi pe calea desăvârşirii de 
către El. Aceasta este o persoană care a obţinut binecuvântarea lui 
Dumnezeu şi este un lucru incredibil de binecuvântat! Dacă te sacrifici cu 
sinceritate pentru Dumnezeu, cu siguranță vei primi binecuvântări 
îmbelşugate de la El. Pot cei care nu se sacrifică pentru Dumnezeu şi nu își 
îndeplinesc îndatoririle să dobândească adevărul? Pot să obțină mântuirea? 
Greu de spus. Toate binecuvântările pot fi obţinute prin îndeplinirea 
îndatoririlor şi experimentarea lucrări lui Dumnezeu. Pe parcursul 
îndeplinirii îndatoririlor, o persoană află cum să experimenteze lucrarea lui 


Dumnezeu şi cum să experimenteze judecata şi mustrarea, încercările şi 


rafinarea şi faptul de a fi emondată. Acestea sunt lucrurile cele mai demne 
de a fi binecuvântate. Atât timp cât o persoană iubeşte adevărul şi îl 
urmăreşte, îl va dobândi în cele din urmă, își va schimba viaţa-fire pe care o 
are, va obține aprobarea lui Dumnezeu şi va deveni cineva binecuvântat de 
El. 


Unii oameni nu caută adevărul când li se întâmplă lucruri pe parcursul 
îndatoririlor lor, trăind mereu conform propriilor noțiuni şi închipuiri, 
făcând lucruri conform preferințelor personale şi acționând orbeşte conform 
voinței proprii. Prin urmare, fac foarte multe lucruri greșit și întârzie 
lucrarea bisericii. Când sunt confruntați cu emondarea, tot nu acceptă 
adevărul şi îşi păstrează comportamentul încăpățânat şi nesăbuit. În 
consecinţă, aceştia pierd lucrarea Duhului Sfânt şi credinţa lor în Dumnezeu 
devine confuză şi învăluită în întuneric. Unii oameni adoră renumele şi 
câştigul şi urmăresc statutul, ocupându-se de aceste lucruri fără să ţină cont 
de voia lui Dumnezeu sau să accepte vreo părtăşie despre adevăr. În cele 
din urmă, sunt dezvăluiți și eliminați și se prăbușesc în întuneric. Unii 
credincioși recunosc întruparea lui Dumnezeu, însă în sufletul lor continuă 
să creadă doar în Dumnezeul ceresc şi în Duhul lui Dumnezeu. Aceştia au 
în permanență noțiuni despre Dumnezeul practic, iar inimile lor se apără de 
El, temându-se că El le va intui adevăratul sine. Aceştia Îl evită pe 
Dumnezeu la fiecare pas şi, când Îl văd, Îl privesc ca pe un străin. Drept 
urmare, chiar și după mai mulți ani de credință, aceştia nu au dobândit 
NIMIC şi nu au nici cea mai infimă credință în El. Nu sunt diferiți de 
necredincioşi. Acest lucru se datorează doar faptului că ei nu urmăresc 
adevărul. Unii oameni vor în permanenţă să Îl vadă pe Dumnezeul practic. 
Tânjesc să Îi facă pe plac şi îşi doresc ca El să le ridice statutul, ca să facă 
pe grozavii în biserică. Drept urmare, din cauza necinstei lor, a lipsei de 


francheţe, a scrutării permanente a încuviințării lui Dumnezeu şi a 


speculațiilor despre semnificația Lui, aceştia sunt disprețuiți de El. 
Dumnezeu nu mai vrea să vadă astfel de oameni. Care este scopul credinţei 
în Dumnezeu a acestor oameni? Dacă Dumnezeu vorbește atât de mult 
adevăr, de ce aceştia încă Îl examinează? Dacă ei cred în Dumnezeu, de ce 
nu urmăresc adevărul? De ce sunt în permanenţă mânaţi de ambiţie și de 
dorinţă, căutând renume, câștig, statut, beneficii şi avantaje? Aceştia nutresc 
motive malițioase pentru credinţa lor în Dumnezeu, iar oamenii îi consideră 
de nepătruns. Toate acestea sunt comportamente ale non-credincioşilor. Mai 
exact, orice om care crede în Dumnezeu, dar nu poate accepta adevărul este 
un non-credincios. Doar cei care urmăresc adevărul, se străduiesc să îşi 
îndeplinească bine îndatoririle și caută să Îl mulțumească pe Dumnezeu au 


o credinţă sinceră în El şi pot să li obțină aprobarea. 


Acum, fiecare zi şi an care trec din viaţa voastră au valoare. Unde se 
află această valoare? Când o persoană vine în fața Creatorului, își 
îndeplineşte datoria ca fiinţă creată şi dobândeşte adevărul de la Creator, 
devine utilă în ochu lui Dumnezeu. Fiecare zi din viaţa ta nu este oare 
valoroasă prin faptul că eforturile tale smerite contribuie la planul de 
gestionare al lui Dumnezeu? (Ba da, este.) Aceasta e valoarea fiecărei zile 
din viaţă şi este prețioasă! Dacă fiecare zi din viața ta are o astfel de 
valoare, ce înseamnă puţină suferință sau boală când îţi îndeplinești 
îndatoririle? Oamenii n-ar trebui să se plângă. Oamenii au avut atât de 
multe de câștigat aflându-se în prezenţa lui Dumnezeu; se bucură de har 
nemaivăzut și de binecuvântări, precum şi de protecție nemaivăzută, care 
depăşeşte tot ceea ce ei își pot închipui şi vedea. Oamenii au primit atât de 
multe; ce mai contează o boală minoră? Nu aceasta este lecţia pe care ar 
trebui să o înveţe oamenii? Dacă, prin boală, cineva poate să înțeleagă 
adevărul, să ajungă la supunerea înaintea lui Dumnezeu şi să Îl 


mulţumească, oare acestea nu sunt o altă binecuvântare de la El? Printre cei 


care își fac traiul prin lume, cine nu experimentează dureri fizice? Cui îi 
pasă dacă suferă de o boală? Nu-i pasă nimănui, nu întreabă nimeni şi nu 
există nimeni care să le ofere asigurare. Voi, cei care îndepliniți îndatoriri în 
casa lui Dumnezeu, aveţi parte de asigurare? (Da.) Toţi cei care se sacrifică 
sincer pentru Dumnezeu au parte de asigurare şi primesc binecuvântănile 
Lui. Ce tip de asigurare observați şi recunoașteți? (Nu mai sunt influenţat 
sau otrăvit de tendinţele rele ale lumii; m-am ferit de hărţuirea şi de răul 
provocat de necredincioşi şi am parte de protecția şi de binecuvântănile lui 
Dumnezeu în toate lucrurile. Nu voi mai fi prins sau persecutat de marele 
balaur roșu. Voi trăi în casa lui Dumnezeu, voi interacționa cu alți frați şi 
surori şi în inima mea va fi pace, bucurie și calm. În fiecare zi, voi mânca şi 
voi bea cuvântul lui Dumnezeu și voi avea părtăşie despre adevăr, iar inima 
mea va fi tot mai luminoasă. După ce înţelege adevărul, inima mea este 
deosebit de bucuroasă, duhul meu obţine libertate şi eliberare şi nu mai sunt 
înşelat şi rănit de oameni răi şi înşelători. Mai mult, după ce văd protecția şi 
binecuvântările lui Dumnezeu, nu îmi mai este frică atunci când dezastrele 
se abat asupra mea; în inima mea este calm şi pace. Am lăsat deoparte 
grijile față de lucruri, cum ar fi dacă nevoile mele de bază vor fi îndeplinite 
în viitor şi dacă mă va îngriji cineva când ajung la bătrâneţe. Să trăieşti în 
prezenţa lui Dumnezeu este cu adevărat o binecuvântare şi o bucurie!) Ce 
gustați acum este limitat, dar după marele dezastru, veţi înțelege şi veți 
vedea multe lucruri cu claritate. Toate acestea sunt protecția şi 
binecuvântarea lui Dumnezeu. În prezent, chiar dacă uneori experimentați 
faptul de a fi emondaţi şi treceţi prin încercări şi rafinare, iar uneori 
experimentați judecata și mustrarea lui Dumnezeu și suferiți de pe urma 
cuvintelor Lui, aceasta este suferinţa provocată de dobândirea mântuirii şi a 
desăvârşirii — nu este aceeaşi cu suferința necredincioşilor. Cel mai 


important lucru îl reprezintă faptul că, prin îndeplinirea îndatoririlor în casa 


lui Dumnezeu, devii o ființă creată utilă şi duci o viaţă de valoare și 
însemnătate — în loc să trăieşti pentru trup şi pentru Satana, trăieşti pentru 
urmărirea adevărului şi pentru a-L mulțumi pe Dumnezeu. Pe parcursul 
îndeplinirii îndatoririlor tale, dobândeşti o înţelegere a multor adevăruri şi a 
voii lui Dumnezeu. Este cel mai de preţ lucru. După ce înţelegi adevărul, ai 
pătruns în adevărul-realitate şi ai dobândit adevărul ca viaţa ta, vei trăi în 
prezenţa lui Dumnezeu și vei trăi în lumină. Acum îţi îndeplinești 
îndatoririle în fiecare zi şi fiecare zi pe care o trăieşti îți aduce răsplată şi are 
valoare. De asemenea, ai dobândit adevărul și trăieşti în prezența lui 
Dumnezeu. Înseamnă asta să ai asigurare? (Da.) Ce este această asigurare? 
(Să nu te lași prins de Satana.) Ce lucru este şi mai important decât să nu te 
laşi prins de Satana? Dumnezeu te-a creat ca ființă umană și acum poţi să-ţi 
îndeplineşti datoria, să-l înţelegi voia, să deții adevărul-realitate, să-l 
urmezi calea și să trăieşti în conformitate cu voia Lui. Dumnezeu te aprobă 
şi aceasta este asigurarea ta şi garanţia că nu vei fi distrus de Dumnezeu. Nu 
este acesta capitalul vieţii tale? Fără aceste lucruri, eşti calificat să trăieşti 
mai departe? (Nu.) Cum se obţine această calificare? Nu se obține prin a 
putea să îndeplineşti îndatoririle unei fiinţe create, să faci voia Lui şi să-l 
urmezi calea, precum și prin a putea să dobândeşti adevărul-realitate şi să 
tratezi cuvântul lui Dumnezeu ca pe viaţa cuiva? (Ba da.) Datorită acestor 
lucruri, I te poți închina şi, în ochii Lui, eşti o fiinţă creată adecvată. Cum să 
nu Se bucure de tine? Cine sunt oamenii pe care Dumnezeu vrea să-i 
distrugă? Ce tip de ființe create sunt aceştia? (Răufăcători.) Oricine face 
rele I se împotriveşte lui Dumnezeu şi este ostil față de El — sunt duşmanii 
lui Dumnezeu şi vor fi primii distruşi. Antihrişti care concurează cu 
Dumnezeu pentru statut, non-credincioși; cei care sunt scârbiți de adevăr, 
care Îi sunt ostili lui Dumnezeu, nu urmăresc adevărul şi 1 se opun până la 


capăt şi cei care nu îşi pot îndeplini datoria de ființe create în nicio măsură — 


aceștia sunt oamenii pe care Dumnezeu vrea să îi distrugă. Unii oameni care 
nu îşi îndeplinesc îndatoririle sunt non-credincioşi. Alţii, chiar dacă își 
îndeplinesc îndatoririle, sunt în permanenţă superficiali, sunt capabil să facă 
rău şi să provoace perturbare, să se împotrivească şi să se opună lui 
Dumnezeu. Pot astfel de oameni să fie considerați fiinţe create adecvate în 
ochii lui Dumnezeu? (Nu, nu pot.) Ce se va alege în cele din urmă de 
fiinţele create care sunt considerate inadecvate? (Dumnezeu le va elimina şi 
le va distruge.) Există valoare în viaţa ființelor create considerate 
inadecvate? (Nu.) Poate că acești oameni se gândesc: „Viaţa mea are 
valoare. Vreau să trăiesc. Pot să fac lucruri bune cu viaţa mea!” Cu toate 
acestea, în ochii lui Dumnezeu, aceştia nu pot nici măcar să își 
îndeplinească datoria de bază ca ființe create. Dacă nu își pot îndeplini 
datoria în mod adecvat, merită viaţa lor să fie trăită? Există valoare în 
existenţa lor? Dacă nu există valoare în existenţa lor, atunci îi mai vrea 
Dumnezeu? (Nu.) Ce va face Dumnezeu? Îi va elimina. Cazurile mai uşoare 
vor fi lăsate deoparte şi date pe mâna diavolilor necuraţi şi a spiritelor rele, 
în timp ce cazurile grave vor primi pedeapsă, iar cazurile şi mai grave vor 


ajunge la distrugere. 
Fragmentul 34 


Există oameni care nu sunt dispuși să sufere deloc în îndeplinirea 
îndatoririlor lor, care se plâng constant când întâmpină o problemă şi care 
refuză să plătească un preţ. Ce fel de atitudine este aceasta? Este una 
superficială. Dacă îți îndeplinești datoria în mod superficial, abordând-o cu 
lipsă de respect, care va fi rezultatul? Îţi vei îndeplini datoria 
necorespunzător, deși eşti capabil să o faci bine — performanţa ta nu va fi la 
înălțimea standardelor, iar Dumnezeu va fi foarte nemulţumit de atitudinea 


pe care o ai cu privire la datoria ta. Dacă te-ai fi putut ruga lui Dumnezeu, 


dacă ai fi căutat adevărul şi ţi-ai fi dedicat toată inima și mintea, dacă ai fi 
putut coopera astfel, atunci Dumnezeu ar fi pregătit totul pentru tine în 
avans, astfel încât, atunci când te-ai fi ocupat de probleme, totul să decurgă 
armonios şi să ai rezultate bune. Nu ar fi fost nevoie să depui o cantitate 
imensă de energie; atunci când ai fi făcut tot posibilul pentru a coopera, 
Dumnezeu ar fi rânduit deja totul pentru tine. Dacă eşti nestatornic şi 
delăsător, dacă nu îţi faci datoria aşa cum trebuie şi mergi mereu pe o cale 
greşită, atunci Dumnezeu nu va acționa asupra ta; vei pierde această 
oportunitate, iar Dumnezeu va spune: „Nu eşti bun; nu te pot folosi. Dă-te 
la o parte! Îţi place să fii viclean şi delăsător, nu-i aşa? Îţi place să fii leneş 
şi să o iei uşurel, nu? Ei bine, atunci, ia-o ușurel pentru totdeauna!” 
Dumnezeu va oferi acest har şi această oportunitate altcuiva. Ce spuneţi: e 


acest lucru o pierdere sau un câștig? (O pierdere.) Este o pierdere enormă! 


Dumnezeu îi desăvârşeşte pe cei care ÎI iubesc cu adevărat și pe toţi cei 
care urmăresc adevărul, într-o gamă variată de contexte. El le dă oamenilor 
posibilitatea să experimenteze cuvintele Sale în diferite medii sau încercări 
șI, astfel, să dobândească o înţelegere a adevărului, o cunoaștere adevărată a 
Lui şi, în cele din urmă, să obțină adevărul. Dacă experimentezi lucrarea lui 
Dumnezeu astfel, firea vieții ţi se va schimba şi vei putea obține adevărul și 
viaţa. Cât de mult ai câştigat în aceşti ani de experiență? (Foarte mult.) 
Aşadar, nu merită oare să înduri puţină suferinţă şi să plăteşti un preţ mic 
atunci când îți îndeplineşti datoria? Ce ai câştigat în schimb? Cât de mult 
din adevăr ai înţeles? Aceasta este o comoară nepreţuită! Ce vor oamenii să 
obțină prin credinţa în Dumnezeu? Nu cumva adevărul şi viața? Crezi că 
poți dobândi adevărul fără să experimentezi aceste contexte? Categoric nu 
poți. Dacă, atunci când unele dificultăți deosebite se abat asupra ta sau te 
confrunți cu anumite contexte, atitudinea ta este de a le evita sau de a fugi 


de ele mereu, de a încerca cu disperare să le respingi şi să scapi de ele — 


dacă nu vrei să te laşi la mila orchestrărilor lui Dumnezeu, nu eşti dispus să 
te supui lor şi rânduielilor Sale şi nu vrei să permiţi adevărului să domine, 
dacă-ți doreşti să iei mereu decizii și să controlezi totul în legătură cu tine, 
în funcție de firea ta satanică, atunci consecinţele vor fi că, mai devreme sau 
mai târziu, Dumnezeu te va înlătura cu siguranță sau te va preda Satanei. 
Dacă oamenii înțeleg această chestiune, trebuie să se întoarcă rapid şi să îşi 
urmeze drumul în viaţă în conformitate cu drumul corect pe care îl cere 
Dumnezeu. Aceasta este calea corectă, iar atunci când ea este justă, 
înseamnă că direcția este, de asemenea, corectă. În tot acest timp, în drumul 
lor se pot ivi obstacole şi greutăţi, se pot poticni sau, uneori, pot fi puţin 
nemulțumiți și pot deveni negativi pentru câteva zile. Atât timp cât pot 
persista în îndeplinirea îndatoririlor lor şi nu amână lucrurile, toate aceste 
probleme vor fi nesemnificative, dar trebuie să reflecteze imediat asupra lor, 
să caute adevărul pentru a le rezolva şi nu trebuie sub nicio formă să 
tergiverseze, să se dea bătuţi sau să renunţe la îndatoririle lor. Acest lucru 
este crucial. Dacă te gândeşti: „A fi negativ şi slab nu este mare lucru; este 
o problemă lăuntrică. Dumnezeu nu ştie despre asta. Şi, având în vedere 
cum am suferit în trecut şi preţul pe care l-am plătit, El va fi, cu siguranţă, 
îngăduitor cu mine”, iar dacă această slăbiciune şi negativitate continuă și 
nu cauţi adevărul sau nu înveţi lecţii în contextele pe care Dumnezeu le-a 
orchestrat pentru tine, vei pierde, în mod repetat şanse și, ca urmare, vei 
rata, sabota şi strica toate oportunitățile în care Dumnezeu a intenționat să te 
desăvârşească. Care va fi consecinţa acestui lucru? Inima ta va deveni din 
ce în ce mai întunecată, nu ÎL vei mai simţi pe Dumnezeu în rugăciunile tale 
şi vei deveni negativ până în punctul în care gândurile tale vor fi pline de 
răutate şi trădare. Apoi, vei fi prins într-o nefericire extremă, simţindu-te 
complet neputincios și foarte supărat. Vei avea sentimentul că nu ai nicio 


cale sau direcție și că nu poţi vedea nicio lumină sau găsi vreo speranţă. 


Este obositor să trăieşti așa? (Da, este.) Cei care nu merg pe calea 
luminoasă a urmăririi adevărului vor trăi pentru totdeauna sub puterea 
Satanei, în păcat şi întuneric perpetuu şi fără nicio speranţă. Puteţi înțelege 
sensul acestor cuvinte? (Trebuie să urmăresc adevărul şi să-mi îndeplinesc 
datoria cu toată inima și mintea.) Când vei avea o datorie care ţi-a fost 
încredinţată, nu te gândi cum să eviţi să te confrunți cu dificultățile; dacă o 
problemă este greu de gestionat, nu o lăsa deoparte şi nu o ignora. Trebuie 
să o abordezi direct. Trebuie să îți aduci aminte, în orice moment, că 
Dumnezeu este de partea oamenilor, iar ei trebuie doar să se roage şi să 
apeleze la El dacă au dificultăți şi că nimic nu este greu cu Dumnezeu. 
Trebuie să ai această credință. De vreme ce crezi că Dumnezeu este 
Suveranul tuturor lucrurilor, de ce atunci când ţi se întâmplă ceva mai simţi 
că eşti speriat şi că nu ai pe ce să te bazezi? Acest lucru dovedește că nu te 
bazezi pe Dumnezeu. Dacă nu Îl consideri ca sprijin şi ca Dumnezeu al tău, 
atunci El nu este Dumnezeul tău. În viaţa reală, indiferent de situaţiile cu 
care te confrunți, trebuie să vii des în fața Lui pentru a te ruga și a căuta 
adevărul. Chiar dacă înţelegi adevărul şi dobândeşti ceva despre o singură 
chestiune în fiecare zi, nu va fi un timp pierdut! În prezent, cât timp dintr-o 
zi puteți aloca pentru a veni în faţa lui Dumnezeu? De câte ori pe zi veniți 
în faţa Lui? Aţi obţinut vreun rezultat? Dacă o persoană vine rar în faţa lui 
Dumnezeu, spiritul ei va seca şi va deveni foarte întunecat. Când totul este 
bine, oamenii se îndepărtează de Dumnezeu și ÎI ignoră, căutându-L doar 
atunci când apar dificultăţi. Înseamnă aceasta credință în Dumnezeu? 
Reprezintă acest fapt experimentarea lucrării lui Dumnezeu? Acestea sunt 
manifestările non-credincioşilor. Cu o astfel de credinţă în Dumnezeu, este 


imposibil să dobândești adevărul şi viaţa. 


Atunci când oamenii nu înțeleg sau nu practică adevărul, ei trăiesc 


adesea pe fondul fiilor corupte ale Satanei. Işi duc viaţa în diverse capcane 


satanice, gândindu-se la propriul viitor, la mândrie, la statut și la alte 
interese şi frământându-şi mintea cu privire la aceste lucruri. Dar dacă tu ai 
avea această atitudine cu privire la datoria ta, la căutarea şi la urmărirea 
adevărului, atunci ai putea obține adevărul. De exemplu, te gândești 
profund la un câştig personal neînsemnat, cugeţi cu atenţie și 
meticulozitate, planificând totul la perfecție, investind multe gânduri şi 
energie în acest sens. Dacă ai aplica aceeaşi energie în îndeplinirea datoriei 
şi în căutarea adevărului pentru a rezolva problemele, ai vedea că 
Dumnezeu va avea o atitudine diferită faţă de tine. Oamenii se plâng în mod 
constant de Dumnezeu: „De ce este El bun cu alții, dar nu şi cu mine? De ce 
nu mă luminează niciodată? De ce sunt mereu slab? De ce nu sunt la fel de 
bun ca ei?” De ce se întâmplă acest lucru? Dumnezeu nu este părtinitor. 
Dacă nu vii înaintea Lui şi vrei să rezolvi mereu singur lucrurile care ţi se 
întâmplă, El nu te va lumina. Va aștepta până când vei veni să te rogi şi să-L 
implori, după care îţi va oferi luminarea. Ce fel de oameni îi plac lui 
Dumnezeu? Ce aşteaptă Dumnezeu să ceară oamenii de la El? Vrea ca ei să 
ceară bani, confort, renume, câștiguri şi plăcere, aşa cum fac neruşinaţii? 
Lui Dumnezeu nu-l place când oamenii Îi cer astfel de lucruri. Cei care I le 
cer sunt nerușinaţi, sunt cei mai josnici dintre toți, iar Dumnezeu nu îi vrea. 
El Își doreşte oameni care sunt capabili să se trezească din păcat şi să caute 
şi să accepte adevărul de la El — acestea sunt categoriile de oameni pe care 
El îi consideră acceptabili. Ar trebui să te rogi astfel: „O, Dumnezeule, am 
fost extrem de corupt de Satana şi trăiesc adesea pe fondul firilor mele 
corupte. Sunt incapabil să depăşesc diferitele tentaţii legate de reputație şi 
de statut şi nu ştiu cum să le gestionez. Îmi lipseşte înţelegerea adevărurilor- 


122. 


principii. Te implor să mă luminezi şi să mă călăuzeşti!” şi „Sunt dispus să- 
mi îndeplinesc datoria, dar simt că nu sunt potrivit — pe de o parte, statura 


mea este prea mică, iar pe de altă parte, nu înțeleg acest domeniu. Sunt 


îngrijorat că nu voi face lucrurile bine. Te implor să mă călăuzeşti și să mă 
ajuţi!” Dumnezeu aşteaptă ca tu să vii şi să cauţi adevărul. Când vii în fața 
lui Dumnezeu, căutând cu o inimă sinceră, El te va lumina şi ilumina, iar tu 
vei avea atunci o cale şi vei ști cum să-ţi îndeplinești datoria. Dacă depui 
constant eforturi cu privire la adevăr, îţi aduci starea adevărată în faţa lui 
Dumnezeu în rugăciune şi ceri călăuzirea şi harul lui Dumnezeu, atunci, 
astfel, vei ajunge treptat să înţelegi şi să practici adevărul, iar ceea ce 
trăieşti va avea asemănare umană, umanitate normală şi adevărul-realitate. 
Dacă nu eşti atent la voia lui Dumnezeu şi nu urmărești adevărul şi deseori 
planifici, contemplezi, te gândești și munceşti din greu, ba chiar îți dai viaţa 
pentru diferitele tale interese, făcând tot ce este necesar pentru ele, atunci s- 
ar putea să câştigi respectul oamenilor, precum și diverse beneficii şi forme 
de mândrie — dar ce este mai important, aceste lucruri sau adevărul? 
(Adevărul.) Oamenii înțeleg această doctrină, însă nu urmăresc adevărul, ci 
îşi preţuiesc propriile interese şi statutul. Aşadar, o înțeleg cu adevărat sau 
este o înţelegere falsă? (Este o înţelegere falsă.) Ei sunt, de fapt, nesăbuiţi. 
Nu văd problema clar. Când vor fi capabili să o facă, înseamnă că au 
câştigat puţină statură. Acest lucru presupune să urmărească adevărul, să 
depună efort pentru cuvântul lui Dumnezeu; nu pot fi cu capul în nori și 
nepăsători. Dacă nu urmărești adevărul şi va veni o zi în care El va spune: 
„Dumnezeu a terminat de rostit cuvintele Sale, nu mai doreşte să spună 
nimic acestor oameni şi nici să facă ceva, a venit timpul să inspecteze 
lucrarea omului”, atunci eşti menit să fii eliminat. Indiferent de cât de 
grozavi sunt susținătorii tăi, de câte daruri şi talente ai, de cât de educat ești, 
de cât de mare îți e renumele sau de cât de marcantă este poziția ta în 
această lume, niciunul dintre aceste lucruri nu va fi de folos. În acel 
moment, îți vei da seama cât de preţios şi de important este adevărul, vei 


înţelege că, dacă nu ai obținut adevărul, nu ai nicio legătură cu Dumnezeu și 


vei şti cât de patetic și tragic este să crezi în Dumnezeu fără să obţii 
adevărul. Mulţi oameni simt deja vag acest lucru în zilele noastre, dar asta 
nu le-a stârnit încă hotărârea de a urmări adevărul. Nu au simţit în adâncul 
inimii lor valoarea şi importanța adevărului. O conștientizare superficială 
nu este de ajuns; esenţa acestei chestiuni trebuie să fie văzută cu adevărat și 
în mod clar. Când vei face asta, vei şti ce aspect al adevărului să foloseşti 
pentru a rezolva această problemă. Doar adevărul poate rezolva greutățile 
variate cu care se confruntă oamenii şi poate rezolva diversele gânduri 
deformate, opiniile înguste, firile depravate, precum şi feluritele probleme 
legate de corupție. Prin simpla urmărire a adevărului şi prin folosirea 
continuă a acestuia pentru a rezolva problemele, veți putea să vă alungaţi 
firile corupte şi să ajungeţi la supunerea faţă de Dumnezeu. Dacă vă bazați 
doar pe metode și limitări umane pentru a rezolva orice problemă care se 
abate asupra voastră, nu veți putea niciodată să rezolvaţi aceste dificultăți şi 
firi corupte. Unii oameni spun: „Dacă citesc mai mult cuvintele lui 
Dumnezeu şi-mi petrec câteva ore, în fiecare zi, citindu-le, sigur voi reuși să 
obțin o schimbare a firii?” Depinde de modul în care citeşti cuvintele lui 
Dumnezeu şi dacă poți să înţelegi și să pui în practică adevărul. Dacă pur și 
simplu te faci că citeşti cuvintele şi nu urmăreşti adevărul, atunci nu-l vei 
putea obține, iar dacă nu-l obţii, firea vieţii tale nu se va schimba sub nicio 
formă. Pe scurt, trebuie neapărat să urmărim adevărul și nu numai asta, dar 
să-l şi punem în practică pentru a obţine o schimbare a firii. Doar cititul 
cuvintelor Sale, fără a urmări adevărul, nu va fi niciodată suficient. A fi ca 
fariseii, care s-au specializat în a predica altora cuvântul lui Dumnezeu și a 
le spune cum să îl pună în practică, dar nu au făcut-o ei înşişi, reprezintă 
calea incorectă. Dumnezeu le cere oamenilor să citească mai mult din 
cuvântul Său pentru a putea înţelege adevărul, pentru a-l practica și a trăi 


adevărul-realitate. Faptul că Dumnezeu le cere oamenilor să intre în 


adevărul-realitate, să urmeze calea Sa şi să meargă pe drumul corect al 
urmăririi adevărului, se leagă direct de cerința Sa ca oamenii să practice cu 
toată inima şi cu toate puterile atunci când îşi îndeplinesc îndatoririle. 
Urmându-L pe Dumnezeu, oamenii trebuie să experimenteze lucrarea Sa 
prin îndeplinirea îndatoririlor personale pentru a putea obține mântuirea şi a 


fi desăvârşiți. 
Fragmentul 36 


Cuvintele cântecului „E o bucurie atât de mare să fii o persoană 
cinstită” sunt toate destul de practice şi am ales câteva versuri despre care 
să avem părtăşie. Haideţi mai întâi să avem părtăşie despre versul: „Îmi 
susțin datoria cu toată inima şi mintea şi nu am nicio grijă pentru trup.” Ce 
stare este aceasta? Ce fel de persoană e cineva care-și poate susţine datoria 
cu toată inima şi mintea? Are conștiință? Și-a îndeplinit responsabilitatea de 
fiinţă creată? L-a răsplătit pe Dumnezeu în vreun fel? (Da.) Faptul că își 
poate susține datoria cu toată inima și mintea înseamnă că o îndeplineşte cu 
seriozitate, în mod responsabil, fără a fi superficială, fără a fi vicleană sau a 
lenevi şi fără a se sustrage de la responsabilitate. Are o atitudine adecvată, 
iar starea şi mentalitatea sa sunt normale. Are rațiune şi conştiinţă, ține 
seama de Dumnezeu şi e loială și devotată datoriei sale. Ce înseamnă să nu 
ai „nicio grijă pentru trup”? Există unele stări şi aici. În primul rând, 
înseamnă că acești oameni nu sunt preocupaţi de viitorul trupului lor şi nu- 
şi fac planuri cu privire la ce va urma pentru ei. Înseamnă că nu iau în 
considerare ce vor face mai târziu, când vor fi bătrâni, cine îi va îngriji sau 
cum vor trăi atunci. Ei nu iau în considerare aceste lucruri şi, în schimb, se 
supun orchestrănilor şi rânduielilor lui Dumnezeu în toate lucrurile. A-și 
îndeplini bine datoria este prima şi cea mai importantă sarcină a lor — a-şi 


susține propria datorie şi a susține însărcinarea dată de Dumnezeu sunt cele 


mai importante lucruri. Când oamenii își pot realiza bine îndatoririle ca 
fiinţe create, nu au ei o oarecare asemănare umană? Asta înseamnă a avea 
asemănare umană. Oamenii trebuie, cel puţin, să-și îndeplinească bine 
datoria, să fie loiali şi să 1 se dedice cu toată inima şi mintea. Ce înseamnă 
a-și „susţine datoria”? Înseamnă că, indiferent ce dificultăți întâmpină 
oamenii, nu se dau bătuţi, nu devin dezertori și nu se sustrag de la 
responsabilitatea lor. Ei fac tot ce pot. Asta înseamnă a-şi susține propria 
datorie. Să spunem, de exemplu, că ţi s-a rânduit să faci ceva şi nu este 
nimeni acolo să te urmărească, să te supravegheze sau să te îndemne. Cum 
ar arăta pentru tine să-ți susții datoria? (Să accept scrutarea lui Dumnezeu şi 
să trăiesc în prezenţa Lui.) Acceptarea examinării din partea lui Dumnezeu 
este primul pas; aceasta este o parte. Cealaltă parte este să-ți faci datoria cu 
toată inima şi mintea. Ce trebuie să faci astfel încât să fii capabil să o 
realizezi cu toată inima şi mintea? Trebuie să accepți adevărul şi să-l pui în 
practică; adică, trebuie să accepți şi să te supui la orice-ţi solicită 
Dumnezeu; trebuie să te ocupi de datoria ta aşa cum te-ai ocupa de treburile 
tale personale, fără a necesita ca altcineva să te urmărească, să te 
supravegheze, să controleze dacă faci bine, să se ţină de tine, să verifice ce 
faci sau chiar să te emondeze. Trebuie să te gândești în sinea ta: 
„Îndeplinirea acestei datorii este responsabilitatea mea. Este partea mea şi, 
din moment ce mi s-a dat s-o fac şi mi s-au spus principiile şi le-am înţeles, 
voi continua să o fac cu determinare. Voi face tot ce pot ca să mă asigur că 
este bine făcută.” Trebuie să perseverezi în a face această datorie şi să nu fii 
constrâns de nicio persoană, de niciun eveniment sau lucru. Asta înseamnă 
să-ți susţii datoria cu toată inima și mintea ta şi este asemănarea pe care ar 
trebui să o aibă oamenii. Prin urmare, cu ce trebuie să fie înzestrat cineva 
pentru a-şi susține datoria, cu toată inima și mintea? Mai întâi, trebuie să 


aibă conştiinţa pe care se cuvine să o aibă fiinţele create. Aceasta este 


cerința minimă. Dincolo de asta, trebuie să fie şi loial. Ca om, pentru a 
accepta însărcinarea dată de Dumnezeu, trebuie să fii loial. O persoană 
trebuie să fie complet loială doar lui Dumnezeu și nu poate să fie fără 
tragere de inimă sau să eşueze în a-şi asuma responsabilitatea; a acționa pe 
baza propriilor interese sau dispoziţii este greșit — nu înseamnă a fi loial. Ce 
înseamnă a fi loial? Înseamnă că îţi faci îndatoririle şi nu eşti influenţat sau 
constrâns de dispoziţia ta, de mediu sau de alți oameni, evenimente și 
lucruri. Trebuie să te gândeşti în sinea ta: „Am acceptat această însărcinare 
de la Dumnezeu; El mi-a dat-o mie. Asta e ce ar trebui să fac, așadar o voi 
face în același fel în care m-aş ocupa de treburile mele, în orice mod care va 
da rezultate bune, punând importanţă pe multumirea lui Dumnezeu.” Când 
eşti în această stare, nu doar că deţine controlul conştiinţa ta, ci este 
prezentă în tine şi loialitatea. Dacă te mulțumești doar să termini sarcina şi 
gata, nu aspiri să fii eficient sau să obţii rezultate şi simţi că e suficient să 
depui pur şi simplu tot efortul tău, atunci asta înseamnă doar să îndeplineşti 
standardul conștiinței omenești şi nu poate fi considerat loialitate. A fi loial 
lui Dumnezeu reprezintă o cerinţă și un standard mai înalte decât standardul 
conştiinţei. Nu e doar o chestiune de a depune tot efortul; de asemenea, 
trebuie să-ți pui toată inima în ea. În inima ta, trebuie să-ţi consideri 
întotdeauna datoria ca pe propria muncă de îndeplinit, să-ți asumi poveri 
pentru această sarcină, să suferi reproşuri dacă faci cea mai mică greşeală 
sau dacă ești într-o stare de neglijență şi trebuie să simţi că nu poţi să te 
comporți astfel, pentru că asta te face să-l datorezi atât de mult lui 
Dumnezeu. Oamenii care au cu adevărat conştiinţă şi rațiune îşi fac datoria 
ca şi cum trebuie să-și facă propria muncă, indiferent dacă-i priveşte sau îi 
supraveghează cineva. Indiferent dacă Dumnezeu este mulțumit de ei și 
indiferent de modul în care îi tratează Dumnezeu, ei pretind întotdeauna cu 


strictețe de la ei înşişi să-și realizeze bine îndatoririle și să ducă la bun 


sfârşit însărcinarea pe care le-a încredinţat-o Dumnezeu. Asta se numeşte 
loialitate. Nu este acesta un standard mai înalt decât cel al conştiinţei? Când 
acționează după standardul conştiinţei, oamenii sunt adesea influențați de 
lucruri externe sau consideră că e pur şi simplu suficient să depună tot 
efortul în datoria lor; nivelul purității nu este atât de înalt. Totuşi, când se 
vorbește despre loialitate şi a fi capabil să-ți susții loial datoria, nivelul 
purității este mai înalt. Nu e vorba doar despre a depune efort; îți cere să te 
dedici datoriei tale cu întreaga ta inimă şi minte şi întregul trup. Pentru a-ți 
realiza bine datoria, uneori trebuie să înduri puține greutăți fizice. Trebuie 
să plăteşti un preţ şi să-ți dedici toate gândurile îndeplinirii datoriei tale. 
Indiferent de circumstanţele cu care te confrunți, ele nu-ți afectează datoria 
şi nu-ți întârzie îndeplinirea ei, iar tu eşti în stare să-L mulțumești pe 
Dumnezeu. Pentru a face acest lucru, trebuie să fii capabil să plătești un 
preţ. Trebuie să-ți abandonezi familia trupească, chestiunile personale şi 
interesul propriu. Vanitatea, mândria, sentimentele, plăcerile fizice şi chiar 
lucruri precum cei mai buni ani ai tinereţii tale, căsnicia, viitorul şi destinul 
tău trebuie să fie lăsate în urmă şi abandonate, iar tu trebuie să-ți 
îndeplineşti bine datoria de bunăvoie. În acel moment, vei fi dobândit 
loialitatea şi, trăind în acest fel, vei avea asemănare umană. Astfel de 
oameni nu numai că au o conştiinţă, dar folosesc standardul conştiinţei 
drept temelie pentru a pretinde de la ei înşişi loialitatea pe care o pretinde 
Dumnezeu de la om şi pentru a folosi această loialitate ca mijloc prin care 
să se evalueze. Ei tind cu sârguinţă spre acest scop. Oamenii ca aceştia sunt 
rari pe pământ. La fiecare o mie sau zece mii de aleși ai lui Dumnezeu, 
există doar unul. Trăiesc astfel de oameni vieţi valoroase? Sunt ei oameni 
pe care Dumnezeu îi preţuieşte? Bineînţeles că trăiesc vieţi valoroase şi sunt 


oameni pe care Dumnezeu îi prețuieşte. 


Următorul rând din cântec spune: „Deşi calibrul meu e mic, am o 
inimă onestă.” Aceste cuvinte sună foarte adevărat și vorbesc despre o 
cerinţă pe care o are Dumnezeu de la oameni. Care cerință? Aceea că, dacă 
oamenii sunt lipsiţi de calibru, nu e sfârșitul lumii, dar trebuie să aibă o 
inimă onestă şi, dacă o au, vor putea primi aprobarea lui Dumnezeu. Oricare 
ar fi situația ta sau mediul de provenienţă, trebuie să fii o persoană onestă, 
să vorbeşti cu onestitate, să acționezi cu onestitate, să fii capabil să-ți 
îndeplineşti datoria cu toată inima și mintea ta, să fii loial datoriei tale, să 
nu cauţi scurtături, să nu fii o persoană vicleană sau înşelătoare, să nu minţi 
sau să înşeli ori să vorbeşti întortocheat. Trebuie să acționezi conform 
adevărului şi să fii cineva care urmăreşte adevărul. Mulţi oameni cred că 
sunt de calibru slab şi că nu-şi îndeplinesc niciodată datoria bine sau 
conform standardelor. Ei dau tot ce au mai bun în ceea ce fac, dar nu pot 
pricepe niciodată principiile și tot nu pot obţine rezultate foarte bune. În 
cele din urmă, tot ce pot face este să se plângă că au calibrul prea slab și 
devin negativi. Aşadar, când o persoană este de calibru slab, oare nu există 
nicio cale de urmat? A fi de calibru slab nu este o boală fatală, iar 
Dumnezeu nu a spus niciodată că nu mântuieşte oamenii care sunt de 
calibru slab. După cum a spus Dumnezeu înainte, El este mâhnit de cei care 
sunt cinstiți, dar ignoranţi. Ce înseamnă să fii ignorant? Ignoranţa, în multe 
cazuri, provine de la faptul de a avea un calibru slab. Când oamenii sunt de 
calibru slab, au o înţelegere superficială a adevărului. Aceasta nu este 
suficient de specifică sau de practică şi se limitează adesea la o înţelegere 
de suprafaţă sau literală — se limitează la doctrine şi reglementări. De aceea, 
ei nu pot să dea de cap multor probleme și nu pot niciodată să înţeleagă 
principiile în timp ce-şi fac datoria sau să-şi facă bine datoria. Atunci, nu 
vrea Dumnezeu oameni de calibru slab? (Ba da.) Spre ce cale și direcție îi 


îndreaptă Dumnezeu pe oameni? (Aceea de a fi persoane oneste.) Poţi fi o 


persoană onestă doar spunând asta? (Nu, trebuie să ai manifestările unei 
persoane oneste.) Care sunt manifestările unei persoane oneste? În primul 
rând, să nu se îndoiască de cuvintele lui Dumnezeu. Aceasta este una dintre 
manifestările unei persoane oneste. În afară de asta, cea mai importantă 
manifestare este a căuta şi practica adevărul în toate chestiunile — acest 
lucru este crucial. Spui că eşti onest, dar împingi întotdeauna cuvintele lui 
Dumnezeu într-un ungher al minţii tale şi pur și simplu faci orice vrei tu. 
Este asta o manifestare a unei persoane oneste? Tu spui: „Deşi calibrul meu 
e slab, am o inimă onestă.” Şi, totuşi, când e rândul tău să preiei o datorie, 
te temi că vei suferi sau că vei fi tras la răspundere dacă nu o îndeplineşti 
bine, deci inventezi scuze ca să te eschivezi de la datoria ta sau sugerezi să 
o facă altcineva. Este aceasta manifestarea unei persoane oneste? Nu este, 
în mod clar. Aşadar, cum ar trebui atunci să se poarte o persoană onestă? Ar 
trebui să se supună rânduielilor lui Dumnezeu, să fie loială datoriei pe care 
trebuie să o îndeplinească şi să se străduiască să mulţumească voia lui 
Dumnezeu. Acest lucru se manifestă prin mai multe căi: una este să-ţi 
accepţi datoria cu o inimă onestă, să nu iei în considerare interesele trupeşti, 
să nu fii fără tragere de inimă în privinţa ei şi să nu complotezi pentru 
beneficiul propriu. Acestea sunt manifestări ale onestităţii. O alta este să îți 
pui toată inima şi puterea în a-ți realiza bine datoria, făcând lucrurile cum se 
cuvine şi punându-ți inima şi iubirea în datoria ta pentru a-L mulţumi pe 
Dumnezeu. Acestea sunt manifestările pe care ar trebui să le aibă o 
persoană onestă în timp ce-și îndeplinește datoria. Dacă nu duci la bun 
sfârşit ceea ce ştii şi înţelegi și dacă depui doar 50 sau 60 la sută din efortul 
tău, atunci nu te implici în ea cu toată inima și puterea ta. Mai degrabă, eşti 
viclean şi pus pe chiul. Sunt oare oneşti oamenii care-și realizează datoria în 
acest fel? În niciun caz. Dumnezeu nu are nicio nevoie de astfel de oameni 


lipsiți de scrupule şi înșelători; aceștia trebuie să fie eliminaţi. Dumnezeu 


foloseşte doar oameni cinstiți pentru realizarea îndatoririlor. Chiar şi 
muncitorii loiali trebuie să fie cinstiți. Oamenii care sunt veşnic superficiali 
ŞI vicleni și care caută mereu modalități de a lenevi sunt cu toții înşelători şi 
sunt toți demoni. Niciunul dintre ei nu crede cu adevărat în Dumnezeu și 
vor fi eliminaţi cu toţii. Unii oameni se gândesc: „A fi o persoană onestă 
înseamnă doar să spui adevărul și să nu spui minciuni. Este chiar uşor să fii 
o persoană onestă.” Ce crezi despre acest sentiment? Oare a fi o persoană 
onestă reprezintă o sferă atât de limitată? Categoric nu. Trebuie să-ți 
dezvălui inima şi să I-o dai lui Dumnezeu; aceasta e atitudinea pe care ar 
trebui să o aibă o persoană onestă. lată de ce o inimă cinstită este nespus de 
prețioasă. Ce implică acest lucru? Faptul că o inimă cinstită poate să-ți 
controleze comportamentul și să-ţi schimbe starea. Te poate conduce să faci 
alegerile corecte şi să te supui lui Dumnezeu şi să-l câştigi aprobarea. O 
inimă ca aceasta este cu adevărat prețioasă. Dacă ai o astfel de inimă onestă, 
atunci aceasta este starea în care ar trebui să trăieşti, acesta este felul în care 
ar trebui să te comporți şi felul în care ar trebui să te dăruiești. Ar trebui să 
meditezi în profunzime la aceste versuri. Nicio propoziție nu este la fel de 
simplă precum sensul ei literal, iar dacă o înţelegi cu adevărat după ce ai 


meditat la ea, vei fi câştigat ceva. 


Să ne uităm la un alt rând din versuri: „În toate lucrurile, mulțumește 
voia lui Dumnezeu cu toată loialitatea ta.” Există o cale de practică în 
aceste cuvinte. Unii oameni devin negativi când întâmpină dificultăți pe 
parcursul îndeplinirii datoriei lor, iar asta îi determină să nu fie dispuşi să-şi 
facă datoria. E ceva în neregulă cu aceşti oameni. Măcar se sacrifică ei 
sincer pentru Dumnezeu? Ar trebui să reflecteze la motivul pentru care 
devin negativi când se confruntă cu dificultăți și pentru care nu pot căuta 
adevărul ca să rezolve problemele. Dacă pot reflecta asupra lor înşişi şi pot 


căuta adevărul, atunci vor reuși să vadă problemele pe care le au. De fapt, 


cea mai mare dificultate pentru oameni este în principal problema unei firi 
corupte. Dacă poți căuta adevărul, atunci firea ta coruptă va fi uşor de 
remediat. De îndată ce-ţi remediezi firea coruptă, îţi vei putea oferi toată 
loialitatea în toate lucrurile pentru a mulţumi voia lui Dumnezeu. „Toate 
lucrurile” înseamnă că, orice ar fi, fie că este ceva ce ţi-a dat Dumnezeu, 
ceva ce a rânduit pentru tine un conducător sau un lucrător, fie ceva ce ai 
întâmpinat accidental, atât timp cât este ceea ce eşti menit să faci şi-ţi poți 
îndeplini responsabilitatea, tu îi acorzi toată loialitatea ta, îndeplinești 
datoria şi responsabilităile pe care ar trebui să le îndeplineşti şi-ţi faci un 
principiu din a mulțumi voia lui Dumnezeu. Acest principiu sună puţin 
măreț şi un pic greu de respectat pentru oameni. Vorbind în termeni mai 
practici, înseamnă să-ţi îndeplinești bine datoria. Să-ţi susţii datoria şi să o 
îndeplineşti bine nu sunt lucruri uşor de făcut. Fie că e vorba de a fi 
conducător ori lucrător, fie de vreo altă datorie, trebuie să înţelegi unele 
adevăruri. Îţi poţi îndeplini bine datoria fără să înţelegi adevărul? Poţi să o 
faci bine fără a susţine adevărurile-principii? Dacă înţelegi toate aspectele 
adevărului şi poţi practica în conformitate cu adevărunile-principii, atunci îţi 
vei fi făcut bine datoria, îţi vei fi susținut datoria, vei fi intrat în adevărul- 
realitate şi poți să mulţumeşti voia lui Dumnezeu. Aceasta este calea de 
practicat. E uşor de făcut asta? Dacă datoria pe care o faci este ceva la care 
eşti bun şi care îţi place, atunci simţi că e responsabilitatea şi obligația ta şi 
că a o face este ceva perfect natural şi justificat. Te simţi bucuros, fericit şi 
în largul tău. Este ceva ce eşti dispus să faci şi căruia îi poţi acorda toată 
loialitatea ta și simţi că ÎL mulţumeşti pe Dumnezeu. Dar când, într-o zi, te 
vei confrunta cu o datorie care nu-ți place sau pe care nu ai îndeplinit-o 
niciodată înainte, vei fi capabil să-i acorzi toată loialitatea ta? Acest lucru 
va testa dacă practici adevărul. De exemplu, dacă datoria ta e în grupul de 


imnuri şi poți cânta și este ceva ce-ţi face plăcere, atunci ești dispus să faci 


această datorie. Dacă ţi s-ar da o altă datorie în care ți s-ar spune să 
răspândeşti Evanghelia, iar munca ar fi puţin grea, ai fi capabil să te supui? 
Meditezi la asta şi spui: „Mie-mi place să cânt.” Ce înseamnă acest lucru? 
Înseamnă că nu vrei să răspândeşti Evanghelia. E clar că asta înseamnă. Tu 
doar spui într-una: „„Mie-mi place să cânt.” Dacă un conducător sau un 
lucrător încearcă să te convingă, zicând: „De ce nu te formezi să răspândeşti 
Evanghelia şi să te dotezi cu mai multe adevăruri? Va fi mai benefic pentru 
creşterea ta în viaţă”, tu tot insişti şi spui: „Îmi place să cânt şi-mi place să 
dansez.” Nu vrei să te duci să răspândești Evanghelia, indiferent ce spun ei. 
De ce nu vrei să te duci? (Din cauza lipsei de interes.) Nu eşti interesat, așa 
că nu vrei să te duci — care e problema aici? Faptul că îți alegi datoria în 
funcție de preferinţele şi gusturile personale şi nu te supui. Nu dai dovadă 
de supunere și asta e problema. Dacă nu cauţi adevărul pentru a rezolva 
această problemă, atunci nu arăţi prea multă supunere adevărată. Ce ar 
trebui să faci în această situaţie, pentru a arăta adevărată supunere? Ce poți 
face pentru a mulțumi voia lui Dumnezeu? Acesta este momentul în care 
trebuie să contempli şi să ai părtăşie asupra acestui aspect al adevărului. 
Dacă doreşti să-ţi oferi toată loialitatea în toate lucrurile pentru a mulţumi 
voia lui Dumnezeu, nu poţi să faci asta realizând doar o datorie; trebuie să 
accepți orice însărcinare pe care Dumnezeu ţi-o acordă. Fie că ea 
corespunde gusturilor tale şi se potriveşte intereselor tale, fie că este ceva de 
care nu te bucuri, ceva ce n-ai mai făcut niciodată ori e ceva dificil, tot ar 
trebui să o accepţi și să te supui. Nu doar că trebuie să o accepti, ci trebuie 
ŞI să cooperezi proactiv şi să înveţi despre ea în timp ce experimentezi şi 
pătrunzi. Chiar dacă înduri greutăți, eşti obosit, umilit sau marginalizat, tot 
trebuie să-ți oferi toată loialitatea. Doar practicând în acest fel, vei reuşi să- 
ti oferi toată loialitatea în toate lucrurile şi să mulţumești voia lui 


Dumnezeu. Trebuie să o priveşti ca pe datoria pe care o ai de făcut, nu ca pe 


o afacere personală. Cum ar trebui să înţelegi îndatoririle? Ca pe ceva ce 
Creatorul — Dumnezeu — i-l dă cuiva de făcut; aşa iau naștere îndatoririle 
oamenilor. Însărcinarea pe care ţi-o dă Dumnezeu este datoria ta şi este 
perfect natural şi justificat ca tu să-ţi îndeplineşti datoria aşa cum cere 
Dumnezeu. Dacă îți este clar că această datorie este însărcinarea dată de 
Dumnezeu şi că reprezintă iubirea lui Dumnezeu şi binecuvântarea lui 
Dumnezeu care vin asupra ta, atunci vei putea să-ți accepţi datoria cu o 
inimă iubitoare de Dumnezeu și vei putea fi conștient de voia lui Dumnezeu 
în timp ce-ţi îndeplineşti datoria şi vei putea depăşi toate dificultățile pentru 
a-L mulţumi pe Dumnezeu. Cei care se sacrifică într-adevăr pentru 
Dumnezeu nu ar putea refuza niciodată însărcinarea dată de Dumnezeu; nu 
ar putea refuza nicio datorie. Indiferent de datoria pe care ţi-o încredinţează 
Dumnezeu, indiferent ce dificultăți presupune, nu ar trebui să o refuzi, ci să 
o accepţi. Aceasta este calea de practică, care înseamnă să practici adevărul 
şi să-ți oferi toată loialitatea în toate lucrurile pentru a-L mulțumi pe 
Dumnezeu. Care este miezul aici? Este în cuvintele „în toate lucrurile”. 
„Toate lucrurile” nu înseamnă neapărat lucruri care-ţi plac sau la care eşti 
bun, cu atât mai puţin lucruri care îți sunt familiare. Uneori vor fi lucruri la 
care nu eşti bun, pe care e nevoie să le înveţi, lucruri dificile sau în care 
trebuie să suferi. Cu toate acestea, indiferent ce lucru este, atâta vreme cât 
Dumnezeu ţi l-a încredinţat, tu trebuie să-l accepți de la El și, odată 
acceptat, trebuie să realizezi bine acea datorie, oferindu-i toată loialitatea ta 
şi mulțumind voia lui Dumnezeu. Aceasta este calea de practică. Indiferent 
ce se întâmplă, trebuie să cauţi întotdeauna adevărul şi, odată ce eşti sigur 
ce fel de practică este în conformitate cu voia lui Dumnezeu, în acel fel ar 
trebui să practici. Doar făcând astfel, tu practici adevărul şi doar în acest fel 


poţi intra în adevărul-realitate. 


Mai există un vers din cântec, care spune: „Sunt deschis şi drept, fără 
înşelăciune, trăind în lumină.” Cine îi dă omului această cale? (Dumnezeu. ) 
Dacă cineva este deschis şi drept, este o persoană onestă. Şi-a deschis 
complet inima şi duhul faţă de Dumnezeu şi nu are nimic de ascuns și nimic 
de care să se ascundă. Şi-a predat inima lui Dumnezeu și l-a arătat-o, ceea 
ce înseamnă că I s-a oferit, în totalitate, Lui. Așadar, mai poate să fie 
înstrăinat de Dumnezeu? Nu, nu mai poate și, astfel, îi este uşor să I se 
supună lui Dumnezeu. Dacă Dumnezeu spune că este o persoană 
înșelătoare, ea recunoaște. Dacă Dumnezeu spune că este arogantă și 
neprihănită de sine, recunoaște şi acest lucru, şi nu doar că recunoaște 
aceste lucruri şi atâta tot — este capabilă să se pocăiască, să năzuiască spre 
adevărurile-principii, să rectifice când îşi dă seama că greşeşte şi să-și 
corecteze greşelile. În scurt timp, îşi va fi corectat multe dintre căile greşite 
ŞI va deveni din ce în ce mai puțin înșelătoare, amăgitoare şi superficială. 
Cu cât trăieşte astfel mai mult, cu atât va deveni mai deschisă şi mai 
onorabilă şi cu atât mai aproape va fi de scopul de a deveni o persoană 
onestă. Asta înseamnă să trăieşti în lumină. Toată această slavă I se cuvine 
lui Dumnezeu! Când oamenii trăiesc în lumină este fapta lui Dumnezeu — 
nu este ceva cu care să se laude ei. Când oamenii trăiesc în lumină, înţeleg 
fiecare adevăr, au o inimă cu frică de Dumnezeu, ştiu să caute şi să practice 
adevărul în fiecare problemă pe care o întâlnesc şi trăiesc având conștiință 
şi rațiune. Deşi nu pot fi numiţi oameni drepți, în ochii lui Dumnezeu au o 
oarecare asemănare umană și, cel puţin, cuvintele și faptele lor nu se întrec 
cu Dumnezeu, ei pot căuta adevărul când se abat lucruri asupra lor şi au o 
inimă supusă lui Dumnezeu. Prin urmare, ei sunt relativ în siguranță, 
protejați şi nu ar fi posibil să-L trădeze pe Dumnezeu. Deşi nu au o 
înţelegere foarte profundă a adevărului, sunt capabili să asculte şi să se 


supună, au o inimă cu frică de Dumnezeu şi sunt capabili să se ferească de 


rău. Când li se dă o sarcină sau o datorie, sunt capabili să o facă din toată 
inima şi cu toată mintea și cât pot ei de bine. Acest tip de persoană este 
demnă de încredere și Dumnezeu are încredere în ea — astfel de oameni 
trăiesc în lumină. Cei care trăiesc în lumină pot accepta scrutarea lui 
Dumnezeu? Se poate ca încă să-şi ascundă inimile de Dumnezeu? Au încă 
secrete pe care nu I le pot spune lui Dumnezeu? Au încă vreun as dubios în 
mânecă? Nu au. Şi-au deschis complet inimile spre Dumnezeu și nu există 
nimic pe care să-l ascundă încă sau pe care să-l fi dosit de la vedere. Ei I se 
pot confesa sincer lui Dumnezeu, pot avea părtăşie cu El despre orice și Îi 
pot spune orice. Nu există nimic pe care nu I-l vor spune lui Dumnezeu și 
nimic pe care nu I-l vor arăta. Când oamenii sunt capabili să atingă acest 


standard, viețile lor devin uşoare, libere şi eliberate. 
Fragmentul 37 


Care sunt principalele principii pe care se bazează cineva în 
îndeplinirea îndatoririlor? Trebuie să acționeze conform standardelor, 
principiilor şi cerinţelor casei lui Dumnezeu, să practice conform adevărului 
şi să îşi îndeplinească bine îndatoririle din toată inima și să-şi manifeste 
toată forţa folosind ca principii cuvintele lui Dumnezeu, adevărul şi 
protejarea lucrării şi a intereselor casei lui Dumnezeu. Şi atunci, cum 
acționează în general cineva pentru sine însuşi? Face orice dorește, 
prioritizându-și interesele în propriile acţiuni şi punându-le deasupra tuturor 
celorlalte lucruri. Tot ceea ce face este în interesul său, acționând pe deplin 
pentru a-și satisface dorințele egoiste trupeşti şi fără să ţină cont câtuşi de 
puţin de dreptate, conştiinţă şi rațiune; astfel de lucruri nu se regăsesc în 
inima sa. Doar urmează o fire satanică şi acționează conform preferințelor 
omului, uneltind în stânga şi-n dreapta şi trăind după filosofii satanice. Ce 


mod de a trăi este acesta? Este modul de a trăi al Satanei. Când Îl urmezi pe 


Dumnezeu şi îți îndeplineşti îndatoririle, ar trebui să acţionezi conform 
adevărurilor-principii şi trebuie să ai măcar conştiinţă şi rațiune — acesta 
este strictul necesar. Unii oameni spun: „Azi sunt într-o pasă proastă, aşa că 
vreau să fiu superficial în această privinţă”. Este acesta un mod cugetat de a 
face lucrurile? (Nu este.) În momentele în care vrei să fii superficial, ești 
conştient de acest lucru? (Da, sunt.) Există momente când nu ești conștient 
de acest lucru? (Da, există.) Atunci, eşti capabil să te cercetezi şi să constați 
acest lucru după comiterea faptei? (Întrucâtva.) După ce constaţi că ai fost 
superficial, data viitoare când vei avea idei similare şi vei vrea să fii 
superficial, vei putea să te răzvrăteşti împotriva lor şi să le înlături? (Când 
sunt conştient de aceste idei, pot să mă răzvrătesc întrucâtva împotriva lor.) 
De fiecare dată când te răzvrăteşti împotriva propriilor gânduri și dorinţe, se 
va duce o luptă şi, dacă la sfârșitul acestei lupte, vor prevala propriile 
dorinţe egoiste, atunci te-ai opus în mod intenționat lui Dumnezeu şi eşti în 
pericol. Să spunem că tu crezi în Dumnezeu de 10 ani şi că în primii trei 
acţionezi la întâmplare și eşti serios într-o oarecare măsură, dar după trei ani 
îti dai seama că, atunci când crezi în Dumnezeu, trebuie să practici 
adevărul, să pătrunzi în adevărul-realitate şi să te răzvrăteşti împotriva 
trupului tău. Apoi, puţin câte puţin, începi să-ți recunoşti stricăciunea, 
răutatea, şi natura ticăloasă şi arogantă şi, până atunci, te cunoşti cu 
adevărat pe tine însuţi — îți cunoşti esenţa stricată. Crezi că acceptarea 
adevărului este extrem de necesară și că este esențial să-ți înlătun firile 
stricate şi doar în acest moment simţi că este lamentabil să nu ai adevărul- 
realitate. Deși în inima omului se dă o luptă de fiecare dată când îi este 
dezvăluită stricăciunea, el nu-şi poate învinge dorințele egoiste în niciuna 
dintre aceste lupte şi încă acţionează după propriile preferinţe. De fapt, ştie 
prea bine că, în inima sa, firea Satanei încă ia deciziile și, prin urmare, 


adevărul este dificil de pus în practică. Asta dovedeşte că nu are niciun 


adevăr-realitate şi este foarte dificil să ne pronunţăm dacă, în final, va putea 
sau nu să obțină mântuirea. Dacă într-adevăr ai voinţă, ar trebui să pui în 
practică adevărurile pe care le înţelegi și, indiferent ce firi corupte te 
blochează atunci când practici aceste adevăruri, ar trebui întotdeauna să te 
rogi şi să te bizui pe Dumnezeu, să cauţi adevărul pentru a înlătura firile 
stricate, să îndrăzneşti să lupti împotriva lor şi să îndrăzneşti să te 
răzvrăteşti împotriva trupului tău. Dacă ai acest tip de credință, atunci poţi 
pune adevărul în practică. Deşi ocazional vor exista momente în care vei 
eşua, nu te vei descuraja și vei putea în continuare să te bazezi pe 
rugăciunile către Dumnezeu și să-L cauţi ca să-l învingi pe Satana. Dacă 
lupți astfel mai mulţi ani, momentele în care biruieşti trupul şi practici 
adevărul se vor înmulţi, iar cele în care eşuezi se vor reduce treptat şi, chiar 
dacă vei eşua ocazional, nu vei putea să devii negativ şi vei continua să te 
rogi și să-L cauţi pe Dumnezeu până când vei putea să pui adevărul în 
practică. Asta va însemna că există speranță pentru tine, că norii s-au risipit 
ŞI că poţi vedea cerul senin. Atât timp cât există momente în care reuşeşti 
când practici adevărul, acest fapt dovedeşte că ești o persoană cu voinţă şi 
speranțe că va putea obţine mântuirea. Oamenii care urmăresc adevărul 
pătrund în cele din urmă în adevărul-realitate doar după ce eşuează de multe 
ori atunci când îl practică. Indiferent de câte ori eşuează o persoană și 
indiferent de cât de negativă este, atât timp cât se poate baza și Îl poate 
chema pe Dumnezeu și privi spre El, vor exista întotdeauna momente în 
care va reuși. Indiferent de nenumăratele dăţi în care eșuează, încă va exista 
speranță pentru aceasta atât timp cât nu se dă bătută. Când va veni ziua în 
care chiar va descoperi că poate să practice adevărul, să acționeze conform 
principiilor, să nu facă compromisuri cu Satana în privința unor elemente 


cheie — în special în ceea ce priveşte îndeplinirea propriilor îndatoriri — și nu 


va renunţa la îndatoririle proprii în timp ce rămâne fermă în mărturia ei, 


atunci sigur va putea să spere la mântuire. 


De fiecare dată când veţi practica adevărul, veţi trece printr-o luptă 
interioară. Oare e vreunul dintre voi care nu a experimentat nicio luptă în 
practicarea adevărului? Categoric, nu. Doar dacă o persoană a pătruns deja 
în adevărul-realitate şi cu greu dezvăluie firi corupte, ar putea să nu aibă 
parte de lupte majore. Cu toate acestea, în condiţii speciale şi în anumite 
contexte, tot s-ar lupta puţin. Cu alte cuvinte, cu cât o persoană înţelege mai 
bine adevărul, cu atât mai puţin se luptă şi cu cât o persoană înțelege mai 
puţin adevărul, cu atât are parte de mai multe lupte. În special în cazul 
noilor credincioși, toate luptele din inimile acestora de fiecare dată când 
practică adevărul sigur sunt extrem de crâncene. De ce sunt crâncene? 
Pentru că oamenii nu au numai propriile preferinţe şi alegeri trupești, ci şi 
dificultăți concrete, pe lângă firile corupte care îi țin pe loc. Pentru fiecare 
aspect al adevărului pe care îl înţelegi, trebuie să te lupţi cu aceste patru 
aspecte care te blochează, ceea ce înseamnă că trebuie măcar să depăşeşti 
aceste trei sau patru bariere care te blochează înainte de a putea pune 
adevărul în practică. Aveţi această experiență a luptei constante cu firile 
voastre corupte? Când trebuie să practicaţi adevărul şi să protejaţi interesele 
casei lui Dumnezeu, puteți să depăşiţi constrângerea firilor voastre corupte 
şi să fiți de partea adevărului? De exemplu, faci echipă cu o persoană pentru 
a efectua lucrarea de curățire a bisericii, dar aceasta are întotdeauna părtăşie 
cu fraţii şi cu surorile, zicându-le că Dumnezeu îi mântuiește pe oameni în 
cea mai mare măsură posibilă şi că trebuie să-i tratăm pe oameni cu 
dragoste şi să le oferim oportunități de a se pocăi. Devii conştient de faptul 
că este ceva în neregulă cu părtăşia acestei persoane şi, deşi cuvintele pe 
care le rosteşte par corecte, la o analiză amănunțită descoperi că aceasta 


nutreşte intenţii și obiective, că nu este dispusă să ofenseze pe nimeni și că 


nu vrea să ducă la bun sfârșit rânduielile de lucru. Când au astfel de părtășii, 
oamenii cu o statură modestă şi fără discernământ vor fi deranjaţi de aceste 
persoane, îşi vor arăta în mod nechibzuit şi neprincipial dragostea, nu vor 
ține cont de faptul că trebuie să aibă discernământ faţă de alții şi nu-i vor da 
în vileag şi nu-i vor raporta pe antihriști, pe oamenii răi și neîncrezători. 
Aceasta reprezintă un obstacol în calea lucrării de curăţire a bisericii. Dacă 
antihriştu, oamenii răi şi neîncrezătorii nu pot fi înlăturați în timp util, acest 
lucru va afecta modul normal în care aleşii lui Dumnezeu mănâncă şi beau 
cuvintele Sale şi îndeplinirea normală a îndatoririlor proprii şi vor tulbura și 
vor perturba lucrarea bisericii, lezând interesele casei lui Dumnezeu. În 
astfel de momente, cum ar trebui să practici? Când observi problema, 
trebuie să te ridici şi să dai în vileag această persoană; trebuie să o opreşti şi 
să protejezi lucrarea bisericii. Poate că vei cugeta: „Suntem parteneri de 
muncă. Dacă o dau în vileag în mod direct şi nu acceptă lucrul acesta, oare 
atunci nu ne-am certa? Nu, nu pot pur şi simplu să vorbesc deschis, trebuie 
să dau dovadă de mai mult tact.” Aşadar, îi aminteşti într-un mod simplu și 
îi oferi câteva îndemnuri. După ce te ascultă, aceasta nu acceptă şi oferă o 
mulțime de motive pentru a te combate. Dacă nu acceptă, lucrarea casei lui 
Dumnezeu va suferi pierderi. Ce ar trebui să faceţi? Te rogi la Dumnezeu, 
spunând: „Dumnezeule, Te rog să rânduiești şi să orchestrezi această 
situație. Disciplineaz-o, eu n-am ce să fac.” Nu crezi că o poţi opri, aşa că o 
lași în pace. Este acesta un comportament responsabil? Practici adevărul? 
Dacă nu o poţi opri, de ce nu raportezi situația conducătorilor şi 
lucrătorilor? De ce nu prezinţi situaţia la o adunare şi nu-i laşi pe toți să aibă 
părtăşie despre asta şi să discute pe marginea ei? Dacă nu faci acest lucru, 
nu te vei învinovăți după aceea? Dacă spui: „Nu pot gestiona această 
situație, aşa că o voi ignora pur şi simplu. Am conştiinţa împăcată”, atunci 


ce fel de inimă ai? Este o inimă care iubeşte cu adevărat sau este una care îi 


răneşte pe ceilalți? Inima ta este atât de malițioasă din cauză că, atunci când 
ceva se abate asupra ta, te temi să-i ofensezi pe oameni şi să nu respecţi 
principiile. De fapt, ştii foarte bine că această persoană are propriul obiectiv 
pentru care acționează astfel şi că nu o poţi asculta în acest sens. Totuşi, nu 
poți să respecţi principiile şi să o opreşti din a-i induce în eroare pe alții și, 
în cele din urmă, asta prejudiciază interesele casei lui Dumnezeu. Te-ai 
învinovăţi vreun pic după acest lucru? (Eu, da.) Oare faptul că te 
învinovățeşti îți permite să recuperezi pierderile? Acestea sunt 
irecuperabile. Ulterior, cugeţi din nou: „Mi-am îndeplinit responsabilităţile 
oricum, iar Dumnezeu ştie. Dumnezeu scrutează străfundurile inimii 
oamenilor.” Ce fel de cuvinte sunt acestea? Sunt cuvinte amăgitoare, 
diavolești care înşală atât pe om, cât şi pe Dumnezeu. Nu ţi-ai îndeplinit 
responsabilitățile şi mai cauţi motive şi scuze de a te sustrage de la ele. Este 
un lucru înşelător şi intransigent. Este o astfel de persoană câtuși de puţin 
sinceră față de Dumnezeu? Are simţul dreptăţii? (Nu îl are.) Aceasta este o 
persoană care nu acceptă câtuşi de puţin adevărul, e una din tagma Satanei. 
Când ceva se abate asupra ta, trăieşti după filosofiile pentru interacțiuni 
lumeşti şi nu practici adevărul. Îţi este întotdeauna teamă să nu-i jigneşti pe 
alții, dar nu şi să-L ofensezi pe Dumnezeu şi chiar vei sacrifica interesele 
casei lui Dumnezeu pentru a-ţi proteja relaţiile interpersonale. Care sunt 
consecinţele atunci când acţionezi în acest fel? Îţi vei fi protejat relaţiile 
interpersonale destul de bine, dar ÎI vei fi ofensat pe Dumnezeu, iar El te va 
dispreţui şi te va respinge şi va fi furios pe tine. Punându-le în balanţă, care 
variantă este mai bună? Dacă nu poţi să-ți dai seama, atunci ești complet 
încurcat; acest lucru demonstrează că nu ai nici cea mai mică înţelegere a 
adevărului. În cazul în care continui în acest fel fără să-ţi dai vreodată 
seama de asta, pericolul este într-adevăr mare şi, dacă ești incapabil să obţii 


adevărul, în cele din urmă, tu vei fi cel care a avut de pierdut. Oare vei 


putea să cauţi adevărul în viitor dacă nu cauţi adevărul în această chestiune 
şi eşuezi? Dacă tot nu vei putea, nu va mai fi o chestiune de a suferi o 
pierdere — în cele din urmă, vei fi eliminat. Dacă ai motivațiile şi 
perspectiva unei „persoane care caută să facă pe plac oamenilor”, atunci, în 
toate chestiunile, vei fi incapabil să practici adevărul și să respecţi 
principiile şi vei eşua şi vei cădea mereu. Dacă nu te trezeşti şi nu cauţi 
niciodată adevărul, atunci eşti un neîncrezător şi nu vei dobândi niciodată 
adevărul şi viaţa. Atunci, ce ar trebui să faci? Când te confrunți cu astfel de 
lucruri, trebuie să te rogi la Dumnezeu şi să priveşti spre El, să implori 
mântuirea şi să-l ceri să-ți dea mai multă credință şi tărie şi să-ţi îngăduie să 
respecţi principiile, să faci ceea ce ar trebui să faci, să rezolvi lucrurile 
conform principiilor, să rămâi ferm pe poziția pe care ar trebui să o ai, să 
aperi interesele casei lui Dumnezeu şi să împiedici orice vătămare să vină 
asupra lucrării casei lui Dumnezeu. Dacă eşti capabil să te răzvrăteşti 
împotriva propriilor interese, mândriei și punctului de vedere de „persoană 
care caută să facă pe plac oamenilor” şi dacă faci ceea ce ar trebui să faci, 
dintr-o inimă onestă, neîmpărțită, atunci îl vei fi învins pe Satana și vei fi 
dobândit acest aspect al adevărului. Dacă insişti să trăieşti mereu după 
filosofia Satanei, protejându-ţi relațiile cu ceilalți şi nepracticând niciodată 
adevărul, şi fără să îndrăzneşti să respecţi principiile, atunci vei putea să 
practici adevărul în alte chestiuni? Tot nu vei avea nici credință, nici putere. 
Dacă nu eşti niciodată capabil să cauţi sau să accepţi adevărul, atunci, o 
astfel de credinţă în Dumnezeu îţi va permite să dobândești adevărul? (Nu.) 
Şi dacă nu poţi să dobândești adevărul, poți să fii mântuit? Nu poţi. Dacă 
trăieşti mereu după filosofia Satanei, complet lipsit de adevărul-realitate, 
atunci nu poţi fi niciodată mântuit. Ar trebui să-ți fie clar că dobândirea 
adevărului este o condiţie necesară pentru mântuire. Prin urmare, cum poți 


să dobândeşti adevărul? Dacă vei fi capabil să practici adevărul, dacă vei 


putea să trăieşti după adevăr, iar adevărul va deveni baza vieţii tale, atunci 
vei dobândi adevărul şi vei avea viaţă și, astfel, vei fi unul dintre cei care 


sunt mântuiți. 
Fragmentul 38 


Ce se întâmplă când unii oameni au lacune profesionale prea mari ca 
să-şi facă îndatoririle şi le este foarte greu să înveţe ceva? Acest lucru se 
întâmplă pentru că au un calibru scăzut. Adevărul este greu de atins pentru 
oamenii cu un calibru prea scăzut, iar aceştia nu învaţă uşor. Majoritatea au 
neajunsuri fatale; nu doar că nu au conștiință sau rațiune, dar nici nu au loc 
pentru Dumnezeu în inimile lor. Ochu lor sunt lipsiţi de viaţă şi de 
strălucire şi sunt amorțiți, ca animalele. Ei ştiu doar cum să mănânce, să bea 
şi să se distreze și nu studiază şi nici nu au niciun fel de abilităţi. Învață 
lucrurile doar la nivel superficial şi cred că au înţeles când, de fapt, nu au 
intrat în miezul problemei. Când alţii încearcă să le explice mai multe, ei 
refuză să asculte, crezând că nu este necesar. Nu ascultă și nici nu acceptă 
nimic din ce spun alții şi, prin urmare, nu realizează nimic și sunt practic 
inutili. Simplul fapt că au un calibru scăzut este fatal. Dacă o persoană are 
ŞI o fire rea, e lipsită de moralitate, nu ascultă sfaturile, nu acceptă lucrurile 
pozitive şi nu este dispusă să înveţe și să îmbrăţișeze noutățile, o astfel de 
persoană este nefolositoare. Cei care îşi fac îndatoririle trebuie să aibă 
conştiinţă şi rațiune, să își cunoască nivelul şi propriile neajunsuri şi să 
înţeleagă ce le lipseşte şi ce trebuie să îmbunătăţească. Aceștia trebuie să 
simtă mereu că le lipsesc multe și că dacă nu studiază și nu acceptă lucruri 
noi pot fi eliminați. Dacă în inima lor simt o criză iminentă, aceasta le oferă 
motivaţia şi bunăvoința de a învăţa. Pe de o parte, o persoană ar trebui să se 
echipeze cu adevăruri, iar pe de altă parte ar trebui să cunoștințe 


profesionale privind îndeplinirea îndatoririlor sale. Practicând în acest 


capete fel, aceștia pot progresa și, îndeplinindu-şi sarcinile, vor obţine 
rezultate bune. O viaţă poate avea valoare doar dacă persoana îşi 
îndeplineşte sarcinile bine şi trăieşte ca un om, deci îndeplinirea sarcinilor 
este lucrul cel mai plin de însemnătate. Unii oameni au o fire rea şi nu sunt 
doar ignoranţi, ci și aroganţi. Ei cred mereu că atunci când cer sfaturi în 
privinţa tuturor chestiunilor și îi ascultă pe ceilalți acest lucru îi va face pe 
ceilalți să îi desconsidere, că le va ştirbi reputația şi că un astfel de 
comportament este nedemn. În realitate, este invers. Faptul că eşti arogant 
şi neprihănit de sine, că nu înveți nimic, că rămâi în urmă şi eşti depăşit în 
toate, că îţi lipsesc cunoaşterea, perspectiva şi ideile este cu adevărat jenant 
şi abia atunci îți pierzi integritatea şi demnitatea. Unii oameni nu pot face 
nimic bine, înţeleg rudimentar tot ce învaţă, se mulţumesc să înveţe câteva 
doctrine şi consideră că sunt competenţi, însă tot nu reuşesc să realizeze 
nimic şi nu obțin niciun rezultat tangibil. Dacă le spui că nu înţeleg nimic și 
că nu au realizat nimic, sunt sceptici și îşi susțin cu insistenţă punctul de 
vedere. Atunci când însă fac ceva, o fac prost şi doar pe jumătate. Nu este 
inutilă o persoană, dacă nu poate să gestioneze bine nicio sarcină? Nu este 
bună de nimic o astfel de persoană? Oamenii cu un calibru excesiv de 
scăzut nu se descurcă nici cu cele mai uşoare sarcini. Nu sunt buni de 
nimic, iar vieţile lor sunt lipsite de valoare. Unii oameni spun: „Am crescut 
la ţară, fără educaţie sau cunoştinţe, iar calibrul meu este scăzut, spre 
deosebire de voi, cei care trăiţi la oraş şi sunteți educați şi bine informaţi, 
astfel că puteţi excela în tot.” Este corectă această afirmaţie? (Nu este). Ce 
este incorect la ea? (Faptul că o persoană poate realiza lucruri nu are nimic 
de-a face cu mediul din care provine; în principal, depinde de efortul pe 
care o persoană îl depune pentru a învăţa şi pentru a se perfecționa.) Modul 
în care Dumnezeu îi tratează pe oameni nu depinde de cât de educați sunt, 


de tipul de mediu în care s-au născut sau de cât de talentați sunt. Mai 


degrabă, El îi tratează pe oameni pe baza atitudinii lor față de adevăr. Cu ce 
are legătură această atitudine? Are legătură cu umanitatea, dar şi cu firile 
lor. Dacă tu crezi în Dumnezeu, trebuie să poti fi în stare să abordezi corect 
adevărul. Dacă ai o atitudine de umilință şi de acceptare a adevărului, 
atunci, chiar dacă ai un calibru uşor sărac, Dumnezeu tot te va lumina și îţi 
va permite să câştigi ceva. Dacă eşti de calibru bun, dar ești mereu arogant 
şi neprihănit de sine, gândind mereu că orice spui tu este corect şi tot ceea 
ce spun alții este greșit, refuzând orice sugestie propusă de ceilalți şi chiar 
neacceptând adevărul, indiferent de părtăşia despre el şi împotrivindu-te 
mereu adevărului, atunci poate o persoană ca tine să obţină aprobarea lui 
Dumnezeu? Va lucra Duhul Sfânt asupra unei persoane ca tine? Nu o va 
face. Dumnezeu va spune că ai o fire rea și nu ești vrednic să primeşti 
luminarea Lui, iar dacă nu te căieşti, va lua de la tine ceea ce ai avut 
cândva. Asta se înțelege prin a fi dezvăluit. Oamenii ca aceştia duc vieți 
patetice. E clar că sunt nişte nulități și inepți la orice, însă ei tot mai cred că 
sunt foarte buni, şi mai buni decât toți ceilalți în toate privințele. Nu-şi 
discută niciodată defectele sau neajunsurile în faţa altora, nici slăbiciunile și 
negativitatea. Simulează mereu competenţa şi le dau altora o impresie falsă, 
făcându-i să creadă că sunt pricepuţi la toate, lipsiți de slăbiciuni, că n-au 
nevoie de niciun ajutor, n-au nicio nevoie să asculte opiniile altora şi nu 
trebuie să înveţe din punctele forte ale altora pentru a-şi compensa propriile 
neajunsuri şi că vor fi întotdeauna mai buni decât toți ceilalți. Ce fel de fire 
e aceasta? (Aroganţă.) Câtă aroganță! Oamenii de acest fel duc vieţi demne 
de milă. Sunt ei într-adevăr capabili? Pot ei cu adevărat să realizeze lucruri? 
Au dat greş de multe ori în trecut și, cu toate astea, oamenii ca aceştia încă 
mai cred că pot face orice. Nu este acest lucru complet nerațional? Când 
oamenilor le lipseşte rațiunea într-o asemenea măsură, aceștia sunt confuzi. 


Astfel de oameni nu învaţă şi nu acceptă lucruri noi. In sinea lor sunt arizi, 


înguști la minte şi secătuiți şi, indiferent de situație, nu reuşesc să-și dea 
seama și să priceapă principiile sau să înţeleagă intențiile lui Dumnezeu și 
ştiu doar să respecte reglementări, să rostească cuvinte şi doctrine şi să se 
dea mari în faţa celorlalți. Consecința este că aceştia nu înţeleg niciun 
adevăr şi nu au nicio fărâmă din adevărul-realitate, şi totuşi continuă să fie 
atât de aroganţi. Sunt pur şi simplu confuzi, neraționali şi nu pot fi decât 


eliminați. 


Când cooperaţi cu alții pentru a vă face îndatoririle, sunteți în stare să 
fiţi deschişi la opinii diferite? Îi puteţi lăsa pe alţii să vorbească? (Eu pot, 
puţin. Înainte, de multe ori nu ascultam sugestiile fraţilor şi surorilor şi 
insistam să procedez aşa cum voiam. Doar mai târziu, când faptele au 
dovedit că nu aveam dreptate, am văzut că majoritatea sugestiilor lor 
fuseseră corecte, că moţiunea pe care toată lumea o discutase era, de fapt, 
potrivită, şi că, bazându-mă pe părerile mele, nu reușeam să văd lucrurile 
clar şi că aveam neajunsuri. După ce am avut această experienţă, mi-am dat 
seama cât de importantă este cooperarea armonioasă.) Şi ce puteţi vedea din 
asta? După ce aţi avut această experienţă, ați primit vreun beneficiu şi ați 
înțeles adevărul? Credeţi că cineva este perfect? Indiferent de cât de 
puternici sunt oamenii sau cât de capabili și talentaţi, tot nu sunt perfecţi. 
Oamenii trebuie să recunoască asta, este o realitate și e şi atitudinea pe care 
ar trebui s-o aibă ca să-şi abordeze corect propriile merite și puncte tari sau 
neajunsuri; aceasta este rațiunea pe care ar trebui să o aibă oamenii. Cu o 
asemenea rațiune, poţi să-ţi tratezi aşa cum trebuie propriile puncte tari şi 
slăbiciuni, la fel de bine ca pe ale altora, iar acest lucru te va abilita să 
lucrezi în armonie alături de ei. Dacă ai înţeles acest aspect al adevărului și 
poți să pătrunzi în acest aspect al adevărului-realitate, atunci te poţi întelege 
armonios cu fraţii şi surorile tale, bazându-te pe punctele lor tari pentru a 


compensa orice slăbiciuni ai. In acest fel, indiferent de datoria pe care o 


îndeplineşti sau ce faci, vei deveni mereu din ce în ce mai bun și vei avea 
binecuvântarea lui Dumnezeu. Dacă întotdeauna crezi că ești destul de bun 
ŞI că alții sunt mai puţin buni în comparaţie cu tine, dacă întotdeauna vrei să 
ai ultimul cuvânt, atunci acest lucru va fi problematic. Asta este o problemă 
care ţine de fire. Nu sunt aroganți şi neprihăniți de sine astfel de oameni? 
Imaginează-ţi că cineva îți dă un sfat bun, dar te gândeşti că, dacă îl accepți, 
ceilalți te vor privi cu condescendenţă și nu te vor considera la fel de bun ca 
ei. Așa că decizi să nu urmezi sfatul. În schimb, încerci să îi eclipsezi prin 
cuvinte mărețe şi elevate pentru a-i face să te stimeze. Dacă mereu 
interacţionezi în acest fel cu oamenii, poţi coopera în armonie cu ei? Nu 
doar că nu vei reuși să atingi armonia, dar vor exista şi consecințe negative. 
În timp, toată lumea te va percepe drept prea înşelător şi viclean, ca pe 
cineva pe care nu îl pot descifra. Nu practici adevărul și nu eşti o persoană 
onestă, astfel că îi dezguşti pe ceilalți. Dacă toţi sunt dezgustaţi de tine, nu 
înseamnă asta că eşti respins? Spune-Mi, cum ar trata Dumnezeu pe cineva 
pe care toată lumea îl respinge? Şi Dumnezeu ar respinge o astfel de 
persoană. De ce detestă Dumnezeu acest fel de oameni? Chiar dacă 
intenţiile lor de a-şi îndeplini datoria sunt sincere, metodele lor sunt ceea ce 
Dumnezeu detestă. Firea pe care o dezvăluie şi fiecare gând, idee şi intenție 
a lor sunt ticăloase în ochii lui Dumnezeu şi sunt lucruri pe care Dumnezeu 
le detestă și care ÎI dezgustă. Când oamenii folosesc mereu tactici vrednice 
de dispreţ atunci când vorbesc şi acționează, cu scopul de a se face 


respectaţi de ceilalți, Dumnezeu detestă acest comportament. 


Când oamenii îşi îndeplinesc datoria sau fac orice lucrare înaintea lui 
Dumnezeu, inima lor trebuie să fie pură: trebuie să fie ca un vas cu apă 
proaspătă — clară, fără impurități. Aşadar, ce fel de atitudine este corectă? 
Indiferent de ce faci, eşti capabil să ai părtăşie cu ceilalți despre orice este 


în inima ta, orice idei ai avea. Dacă cineva îţi spune că modul în care faci 


lucrurile nu va funcționa și îți propune o altă idee pe care tu o consideri a fi 
destul de bună, atunci renunţă la modalitatea ta şi fă lucrurile aşa cum crede 
acel om că e mai bine. Făcând astfel, toată lumea va vedea că ești capabil să 
accepţi sugestiile celorlalți, că alegi calea corectă, că acţionezi conform 
principiilor, cu transparenţă şi claritate. Nu există întuneric în inima ta și 
poți acţiona şi vorbi sincer, bizuindu-te pe o atitudine onestă. Spui lucrurilor 
pe nume. Dacă este, este, dacă nu este, nu este. Fără trucuri, fără secrete, ci 
doar o persoană foarte transparentă. Nu este acesta un tip de atitudine? 
Aceasta este o atitudine faţă de oameni, evenimente şi lucruri şi este 
reprezentativă pentru firea unei persoane. Pe de altă parte, cineva s-ar putea 
să nu se deschidă niciodată și să nu comunice celorlalţi ce gândeşte. În orice 
face, nu se consultă niciodată cu ceilalți şi își ţine inima ferecată în faţa lor, 
părând a fi mereu cu ochii în patru față de ceilalți la fiecare mișcare. Se 
ascunde cât se poate de bine. Nu este o astfel de persoană una înșelătoare? 
De exemplu, are o idee pe care o crede ingenioasă și se gândeşte: „O voi 
ține pentru mine, deocamdată. Dacă o împărtăşesc, aţi putea să o folosiţi şi 
să-mi furați faima şi asta nu se poate. Mă voi abţine.” Sau, dacă este ceva ce 
nu înțelege pe deplin, se va gândi: „Nu îmi voi spune părerea. Dacă o fac şi 
altcineva va spune ceva mai inteligent, nu voi părea un prost? Toată lumea 
îşi va da seama cum sunt și îmi va vedea slăbiciunea în asta. Nu ar trebui să 
spun nimic.” Indiferent de consideraţiile sale, indiferent de motivul 
intrinsec, se teme că toți îl vor vedea exact cum este. Aceşti oameni 
abordează mereu îndatoririle proprii şi oamenii, evenimentele şi lucrurile cu 
acest fel de perspectivă și atitudine. Ce fel de fire e aceasta? O fire 
necinstită, înșelătoare şi ticăloasă. La suprafață, aceştia par că le-au spus 
celorlalți tot ce cred că pot spune, dar, în profunzime, vor păstra mereu ceva 
ascuns. Ce ascund? Nu spun niciodată lucruri care le afectează reputaţia și 


interesele — consideră că aceste lucruri sunt personale și nu vorbesc despre 


ele cu nimeni, nici măcar cu părinţii lor. Nu spun niciodată aceste lucruri. 
Acesta este pericolul! Crezi că dacă nu spui aceste lucruri, Dumnezeu nu va 
afla despre ele? Oamenii spun că Dumnezeu ştie, dar, în adâncul inimii lor, 
pot fi siguri de asta? Oamenii nu-și dau niciodată seama că: „Dumnezeu știe 
tot; Dumnezeu a scrutat în secret ceea ce cred în inima mea, chiar dacă nu 
am dezvăluit. Dumnezeu ştie cu siguranță. Nu pot ascunde nimic de 
Dumnezeu, aşa că trebuie să vorbesc, să am părtăşie deschis cu frații şi 
surorile mele. Indiferent dacă gândurile şi ideile mele sunt bune sau rele, 
trebuie să le spun întocmai. Nu pot fi necinstit, înşelător, egoist sau vrednic 
de dispreţ — trebuie să fiu o persoană onestă.” Dacă oamenii pot gândi așa, 
aceasta este atitudinea corectă. În loc să caute adevărul, cei mai mulţi 
oameni au propriile planuri meschine. Interesele lor, renumele și locul sau 
statutul pe care îl au în mintea altora sunt de mare importanţă pentru ei. 
Acestea sunt singurele lucruri pe care le preţuiesc. Se agaţă de aceste lucruri 
cu o prinsoare de fier şi le consideră drept viaţă a lor. Şi modul în care sunt 
priviți sau tratați de Dumnezeu are o importanță secundară; pentru moment, 
ei ignoră asta; pentru moment, se gândesc doar dacă sunt şefii grupului, 
dacă alți oameni îi admiră şi dacă vorbele lor au greutate. Prima lor grijă 
este să ocupe acea poziție. Când sunt într-un grup, aproape toți oamenii 
caută acest tip de statut, astfel de oportunități. Când sunt foarte talentați, 
bineînţeles că vor să fie cei mai buni; dacă au abilități medii, tot îşi vor dori 
să aibă o poziție mai înaltă în grup; iar dacă au o poziţie joasă în grup, 
având un calibru şi abilități medii, vor dori și ei să fie respectați de ceilalți, 
nu vor vrea ca alții să-i privească dispreţuitor. Renumele şi demnitatea 
acestor oameni sunt lucrurile care-i fac să stabilească o limită: sunt nevoiți 
să se țină de aceste lucruri. S-ar putea să fie lipsiți de integritate şi să nu fie 
nici aprobaţi, nici acceptați de Dumnezeu, dar în niciun caz nu pot pierde 


respectul, statutul sau stima pentru care au muncit din greu printre ceilalți — 


asta reprezintă firea Satanei. Dar oamenii nu sunt conştienţi de acest lucru. 
Convingerea lor este că trebuie să se agaţe de această fărâmă de renume 
până la capăt. Nu sunt conştienţi că numai atunci când aceste lucruri 
zadarnice şi superficiale vor fi pe deplin abandonate şi lăsate deoparte vor 
deveni persoane adevărate. Dacă o persoană păzeşte aceste lucruri care ar 
trebui înlăturate drept viaţa sa, viaţa ei este pierdută. Ei nu știu ce este în 
Joc. Așadar, atunci când acționează, întotdeauna rețin ceva, încearcă mereu 
să-şi protejeze reputaţia şi statutul, le pun pe acestea pe primul loc, vorbind 
doar pentru propriile scopuri, pentru propria apărare prefăcută. Tot ceea ce 
fac este pentru ei înşişi. Se grăbesc spre orice străluceşte, anunţându-i pe 
toți că au luat parte la asta. De fapt, nu a avut nimic de-a face cu ei, dar nu- 
şi doresc niciodată să fie lăsaţi pe plan secund, se tem mereu că alții îi 
privesc de sus, le este mereu teamă că alți oameni spun că ei sunt un nimic, 
că sunt incapabili de nimic, că nu au aptitudini. Nu sunt toate acestea 
îndrumate de firile lor satanice? Când vei putea să renunţi la lucruri precum 
imaginea şi statutul, vei fi mult mai relaxat și mai liber; vei fi păşit pe calea 
sincerității. Dar, pentru mulţi, acest lucru nu este uşor de realizat. Când 
apare camera de fotografiat, de exemplu, oamenii se grăbesc în față; le 
place să fie filmaţi, cu cât mai mult, cu atât mai bine; se tem să nu fie 
filmati prea puţin şi vor plăti orice preţ pentru şansa aceasta. Şi nu sunt 
toate acestea îndrumate de firile lor satanice? Acestea sunt firile lor 
satanice. Şi ce dacă ești filmat? Şi ce dacă oamenii au o părere foarte bună 
despre tine? Şi ce dacă te idolatrizează? Demonstrează ceva din toate 
acestea că ai adevărul-realitate? Nimic din toate acestea nu are vreo valoare. 
Când poţi depăşi aceste lucruri — când devii indiferent faţă de ele și nu mai 
simți că sunt importante, când renumele, vanitatea, statutul şi admirația 


oamenilor nu-ţi mai controlează gândurile și comportamentul, cu atât mai 


puţin modul în care îți îndeplineşti datoria, atunci îndeplinirea datoriei tale 


va deveni din ce în ce mai eficientă şi din ce în ce mai pură. 
Fragmentul 39 


Unii oameni nu se comportă niciodată bine când vine vorba de 
îndatoririle lor. În schimb, caută constant lucruri noi pentru a se distinge şi a 
declama idei răsunătoare. Este acesta un lucru bun? Pot ei să colaboreze 
armonios cu ceilalți? (Nu pot.) Dacă cineva trâmbiţează opinii răsunătoare, 
ce fel de fire este aceasta? (Aroganţă şi neprihănire de sine.) Este aroganță 
şi neprihănire de sine. Care este natura acțiunilor sale? (El caută să-și 
stabilească independenţa, să iasă în evidență și să-şi creeze propria 
facțiune.) A-şi crea propria facțiune înseamnă a-i face pe alți oameni să-l 
asculte şi a nu se ocupa de chestiuni conform adevărurilor-principii. Intenţia 
şi scopul său sunt de a-şi stabili independenţa şi de a se distinge de ceilalți, 
aşadar, în acțiunile sale, există un sentiment de perturbare a ordinii 
lucrurilor. Ce înseamnă a perturba ordinea lucrurilor? Înseamnă a provoca 
distrugere, există o natură de tulburare şi perturbare în asta. În mod 
obişnuit, majoritatea problemelor pot fi rezolvate prin părtăşie şi discuţii de 
grup, mare parte a deciziilor luate respectând adevărurile-principii, fund 
atât corecte, cât şi precise. Cu toate acestea, unii oameni se împotrivesc cu 
stăruinţă acestui consens; nu numai că evită să caute adevărul, ei ignoră 
interesele casei lui Dumnezeu. Expun teorii ciudate pentru a ieşi în evidență 
şi a-i face pe ceilalți să-i stimeze. Vor să contrazică deciziile corecte care au 
fost luate şi să respingă alegerile pe care le-a făcut toată lumea. Asta e ceea 
ce înseamnă a perturba ordinea lucrurilor şi a provoca distrugere, a crea 
tulburări şi perturbări. Aceasta este esența declamării ideilor răsunătoare. 
Aşadar, care e problema cu acest tip de comportament? În primul rând, ei 


dezvăluie o fire coruptă și o lipsă totală de supunere. In plus, aceşti oameni 


încăpăţânaţi vor întotdeauna să iasă în evidență și să-i facă pe alții să-i 
stimeze şi, ca urmare, tulbură şi perturbă lucrarea bisericii. Fără adevăr, sunt 
incapabili să vadă dincolo de lucruri, totuși, persistă în a declama idei 
răsunătoare ca să se laude, fără a căuta câtuși de puţin adevărul. Nu 
înseamnă asta a fi arbitrar şi nechibzuit? Pentru a-ți îndeplini bine 
îndatoririle, este esențial să înveţi să colaborezi cu ceilalți. O discuţie între 
două persoane generează întotdeauna o perspectivă mai cuprinzătoare şi 
mai precisă decât punctul de vedere al unei singure persoane asupra 
lucrurilor. Dacă cineva doreşte întotdeauna să acţioneze într-un mod 
nonconformist sau declamă în mod obişnuit idei răsunătoare pentru a-i face 
pe alții să-l urmeze, acest lucru este periculos, înseamnă a merge pe propria 
cale. O persoană trebuie să discute cu ceilalți despre orice face. Ascultă mai 
întâi ce au de spus toţi ceilalți. Dacă opinia majorităţii este corectă şi este în 
conformitate cu adevărul, ar trebui să o accepţi şi să îi dai ascultare. Orice 
ai face, nu declama păreri răsunătoare. A face asta nu e niciodată un lucru 
bun, în niciun grup de oameni. Când predici o idee răsunătoare, dacă 
aceasta e în conformitate cu adevărurile-principii şi are aprobarea 
majorității, ar putea fi considerată acceptabilă. Cu toate acestea, dacă ea 
contrazice adevărurile-principii şi este în detrimentul lucrării bisericii, 
trebuie să-ți asumi responsabilitatea pentru ea şi să suporţi consecinţelor 
acţiunilor tale. În plus, a declama idei răsunătoare este o problemă ce ţine 
de fire. Asta dovedeşte că nu deţii adevărul-realitate şi că trăieşti, în schimb, 
pe baza firii tale corupte. Când declami opinii răsunătoare, tu încerci să-i 
conduci pe alții, să fu la comandă și, de asemenea, încerci să te distingi de 
ceilalți și să-ți stabileşti propriul domeniu; vrei să-i faci pe toţi aleşii lui 
Dumnezeu să te asculte, să te urmeze şi să ţi se supună. Asta înseamnă a 
merge pe calea unui antihrist. Eşti sigur că-i poţi îndruma pe aleşii lui 


Dumnezeu să intre în adevărurile-realităţi? Ii poţi conduce în Impărăţia lui 


Dumnezeu? Nici tu însuţi nu deţii adevărul și eşti capabil să faci lucruri 
pentru a te împotrivi lui Dumnezeu și a-L trăda — dacă tot vrei să-i conduci 
pe aleşii lui Dumnezeu pe această cale, nu ai devenit atunci un arhi- 
păcătos? Pavel a devenit un arhi-păcătos şi încă îndură pedeapsa lui 
Dumnezeu. Dacă mergi pe calea unui antihrist, mergi pe calea lui Pavel, iar 
finalul şi finalitatea ta definitivă nu vor fi diferite de ale lui. Prin urmare, cei 
care cred în Dumnezeu și ÎI urmează nu trebuie să declame idei răsunătoare. 
Mai degrabă, trebuie să înveţe să caute adevărul, să-l accepte şi să se 
supună atât adevărului, cât şi lui Dumnezeu. Numai făcând acest lucru se 
pot asigura că nu merg pe propria lor cale şi că-L pot urma pe Dumnezeu 
fără să devieze în nicio direcție. Casa lui Dumnezeu le cere oamenilor să 
coopereze armonios în îndeplinirea îndatoririlor lor. Acest lucru este 
semnificativ și este, de asemenea, calea corectă de practică. În biserică, este 
posibil ca luminarea și îndrumarea Duhului Sfânt să sosească asupra 
oricăruia dintre cei care înțeleg adevărul şi au abilitate de înțelegere. Ar 
trebui să apuci luminarea și iluminarea Duhului Sfânt, urmând-o 
îndeaproape şi cooperând strâns cu aceasta. Procedând astfel, vei merge pe 
cea mai corectă cale; este calea condusă de Duhul Sfânt. Acordă o atenție 
deosebită modului în care Duhul Sfânt lucrează în oameni şi îi îndrumă pe 
cei asupra cărora lucrează. Ar trebui să ai deseori părtăşie cu ceilalți, să faci 
sugestii şi să-ți exprimi propriile opinii — acest lucru reprezintă datoria şi 
libertatea ta. Însă, în cele din urmă, atunci când trebuie luată o decizie, dacă 
tu singur eşti cel care dă verdictul final, punându-i pe toţi să facă ceea ce 
spui şi să urmeze voia ta, atunci încalci principiile. Ar trebui să faci 
alegerea corectă în funcție de ceea ce crede majoritatea şi apoi să iei 
hotărârea. Dacă sugestiile majorităţii nu sunt în concordanţă cu adevărurile- 
principii, ar trebui să te ţii cu tărie de adevăr. Doar asta se conformează 


adevărurilor-principii. Dacă declami mereu opinii răsunătoare, încercând să 


expui niște teorii sofisticate ca să-i impresionezi pe alții, dar, de fapt, simţi 
în inima ta că e un lucru greşit, atunci nu intra cu forţa în lumina 
reflectoarelor. E oare asta datoria pe care ar trebui să o realizezi? Care este 
datoria ta? (Să fac tot ce-mi stă în putere pentru a îndeplini datoria pe care 
se cuvine să o fac și să vorbesc numai despre ceea ce înţeleg. Dacă nu am 
propria mea opinie, ar trebui să învăţ să ascult mai mult sugestiile tuturor 
celorlalți, să discern cu înțelepciune şi să ajung în punctul în care pot 
coopera armonios cu toată lumea.) Dacă nimic nu-ţi este clar și nu ai nicio 
opinie, învață să asculți și să te supui şi să cauţi adevărul. Aceasta este 
datoria pe care ar trebui să o realizezi; aceasta este o atitudine de bună- 
purtare. Dacă nu ai propriile opinii şi ţi-e mereu teamă că pari nesăbuit, că 
nu te poți evidenția şi că ești umilit — dacă ţi-e teamă că ești desconsiderat 
de către ceilalți și nu ai niciun loc în inimile lor şi, astfel, încerci 
întotdeauna să te impui în centrul atenţiei şi vrei mereu să debitezi idei 
răsunătoare, propunând nişte afirmaţii absurde care nu corespund realității, 
pe care ai vrea ca alții să le accepte — îți realizezi tu datoria? (Nu.) Ce faci? 
Eşti distructiv. Când observați pe cineva care acţionează constant în acest 
fel, trebuie să-i stabiliți limite. Şi cum ar trebui stabilite limitele? Nu trebuie 
să-l reduceți complet la tăcere şi nici să-i refuzaţi vreo oportunitate de a 
vorbi. Îl puteţi lăsa să aibă părtăşie şi nu ar trebui exclus, ci toţi cei din jurul 
său ar trebui să exercite discernământ. Acesta este principiul. De exemplu, 
dacă cineva propune un punct de vedere incorect, care se aliniază complet 
la noțiunile și închipuirile omului, iar majoritatea susține acea persoană și e 
de acord cu ea, însă câţiva oameni cu un pic de discernământ pot detecta că 
punctul său de vedere e alterat de voinţa sa, de ambițiile şi dorinţele sale, 
atunci aceşti oameni ar trebui să expună acea persoană şi să o facă să 
reflecteze asupra ei şi să se cunoască pe sine. Aceasta e abordarea corectă. 


Dacă nimeni nu exercită discernământ şi nu dă glas propriei opinii şi toţi se 


comportă doar ca niște oameni care caută să facă pe plac altora, vor exista 
inevitabil cei care vor linguși acea persoană, o vor aproba şi o vor susține, 
alimentându-i astfel ambițiile şi dorinţele. Atunci, acea persoană va începe 
să câştige cu adevărat putere în biserică. Acesta este momentul în care 
devine periculoasă, întrucât se poate uni cu cei care o susțin, devenind o 
forță în sine, făcând rău şi perturbând lucrarea bisericii. În felul acesta, ea 
va fi păşit pe calea antihriștilor. Odată ce preia controlul asupra bisericii, va 
deveni un antihrist şi va începe să-şi stabilească propria împărăție 


independentă. 
Fragmentul 40 


Când se întâmplă lucruri, toată lumea ar trebui să se roage mai mult 
împreună şi să aibă o inimă temătoare de Dumnezeu. Oamenii nu ar trebui 
să se bazeze sub nicio formă pe propriile idei pentru a acţiona în mod 
arbitrar. Atât timp cât oamenii gândesc şi simt la fel în rugăciunea către 
Dumnezeu şi în căutarea adevărului, ei vor putea obține luminarea şi 
iluminarea lucrării Duhului Sfânt şi vor fi capabili să obţină binecuvântările 
lui Dumnezeu. Ce a spus Domnul Isus? („Dacă doi dintre voi se înţeleg pe 
pământ să ceară un lucru oarecare, le va fi dat de Tatăl Meu, Care este în 
ceruri. Căci unde sunt adunaţi doi sau trei în Numele Meu, acolo, în 
mijlocul lor, sunt şi Eu!” [Matei 18:19-20].) Ce problemă ilustrează aceasta? 
Arată că omul nu se poate îndepărta de Dumnezeu, că omul trebuie să se 
bazeze pe Dumnezeu, că omul nu poate să facă lucrurile de unul singur şi că 
nu este acceptabil să meargă pe propria cale. Ce înseamnă când spunem că 
omul nu poate să facă lucrurile de unul singur? Înseamnă că oamenii trebuie 
să colaboreze armonios, să facă lucruri cu o singură inimă şi o singură 
minte și să aibă un scop comun. În mod colocvial, se poate spune că „beţele 


dintr-un mănunchi nu pot fi rupte”. Prin urmare, cum puteți deveni asemeni 


unui mănunchi de bețe? Trebuie să cooperaţi în armonie, să ajungeţi la un 
acord, iar atunci Duhul Sfânt va lucra. Dacă fiecare persoană îşi ascunde 
propriile secrete, gândindu-se la propriile interese şi nimeni nu își asumă 
responsabilitatea pentru lucrarea bisericii, dacă toţi se spală pe mâini de ea, 
dacă nimeni nu vrea să conducă lucrarea, să depună eforturi sau să sufere şi 
să plătească preţul pentru ea, Îşi va face Duhul Sfânt lucrarea? (Nu.) De ce 
nu? Când oamenii trăiesc într-o stare neadecvată şi nu se roagă lui 
Dumnezeu sau nu caută adevărul, Duhul Sfânt îi va abandona, iar 
Dumnezeu nu va fi prezent. Cum pot cei care nu caută adevărul să aibă 
lucrarea Duhului Sfânt? Dumnezeu îi detestă, așadar, faţa Sa le este 
ascunsă, iar Duhul Sfânt se ascunde de ei. Când Dumnezeu nu mai lucrează, 
poți face cum vrei tu. Odată ce te-a dat deoparte, nu ești terminat? Nu vei 
realiza nimic. De ce le este atât de greu necredincioşilor să facă lucruri? 
Oare nu e din cauză că nu-şi spun părerile? Nu-şi spun părerile şi sunt 
incapabili să realizeze ceva — totul este foarte obositor, chiar și cele mai 
simple lucruri. Aceasta este viaţa trăită sub puterea Satanei. Dacă voi 
procedați ca necredincioşii, cum vă deosebiți de ei? Nu există nicio 
diferenţă. Dacă puterea în biserică este exercitată de cei care nu deţin 
adevărul, dacă este exercitată de cei plini de firi satanice, atunci, în realitate, 
nu este Satana cel care exercită puterea? Dacă acţiunile oamenilor care 
exercită putere în biserică sunt toate opuse adevărului, atunci lucrarea 
Duhului Sfânt încetează, iar Dumnezeu îi dă pe mâna Satanei. Odată ajunşi 
pe mâna Satanei, tot felul de lucruri urâte — de exemplu, gelozii şi dispute 
— apar între oameni. Ce ilustrează acest fenomen? Că lucrarea Duhului 
Sfânt a încetat, El a plecat, iar Dumnezeu nu mai lucrează. Fără lucrarea lui 
Dumnezeu, ce folos mai au cuvintele şi doctrinele pe care le înţelege omul? 
Nu au niciun folos. Când o persoană nu mai are lucrarea Duhului Sfânt, va 


fi goală pe dinăuntru, nu mai poate simţi nimic, este ca moartă și, în acel 


moment, va deveni împietrită. Toată inspiraţia, înțelepciunea, inteligenţa, 
priceperea, iluminarea din omenire vine de la Dumnezeu; totul este lucrarea 
lui Dumnezeu. Când o persoană caută adevărul în legătură cu o anumită 
chestiune, ea dobândeşte brusc o înţelegere şi câştigă o cale. De unde vine 
această iluminare? Toată vine de la Dumnezeu. Exact ca atunci când 
oamenii au părtăşie despre adevăr, inițial nu au nicio înţelegere, dar pe 
măsură ce au părtăşie sunt iluminaţi şi apoi au abilitatea să vorbească 
despre câteva înţelegeri. Acestea sunt luminarea şi lucrarea Duhului Sfânt. 
Când lucrează cel mai mult Duhul Sfânt? Atunci când aleşii lui Dumnezeu 
au părtăşie despre adevăr, când oamenii se roagă lui Dumnezeu şi când își 
îndeplinesc îndatoririle cu inimile și minţile unite. Acestea sunt momentele 
când inima lui Dumnezeu este cea mai mulţumită. Aşadar, dacă sunteţi 
mulți sau puţini care vă îndepliniți datoria împreună, oricare ar fi 
circumstanțele sau momentul respectiv, nu uitaţi acest lucru: fiți unanimi. 


Trăind în această stare, veţi avea lucrarea Duhului Sfânt. 
Fragmentul 41 


În casa lui Dumnezeu, toţi cei care urmăresc adevărul sunt uniţi 
înaintea lui Dumnezeu, nu separați. Ei lucrează cu toţii către un scop 
comun: să-şi îndeplinească datoria, să facă lucrarea care le revine, să 
acţioneze conform adevărurilor-principii, să facă precum cere Dumnezeu şi 
să-l satisfacă intenţiile. Dacă scopul tău nu este de dragul acestui lucru, ci 
de dragul tău, de dragul satisfacerii propriilor dorinţe egoiste, atunci asta 
reprezintă dezvăluirea unei firi satanice corupte. În casa lui Dumnezeu, 
datoriile sunt făcute în conformitate cu adevărurile-principii, pe când 
acțiunile non-credincioșilor sunt guvernate de firile lor satanice. Acestea 
sunt două căi foarte diferite. Non-credincioșşii sunt propriii sfătuitori, fiecare 


cu propriile scopuri şi planuri, fiecare trăind pentru propriile interese. Din 


acest motiv, ei se zbat pentru beneficiul propriu şi nu sunt dispuși să renunţe 
la un dram din ceea ce câștigă. Sunt divizați, nu uniţi, pentru că nu 
acţionează pentru un scop comun. Intenţia şi natura din spatele a ceea ce fac 
sunt aceleaşi. Toţi acționează pentru ei înşişi. Nu există niciun adevăr care 
să domnească în asta; ceea ce chiar domneşte şi deține puterea aici este o 
fire coruptă, satanică. Ei sunt controlați de către firile lor satanice corupte şi 
nu se pot abţine, așa că se cufundă tot mai adânc în păcat. În casa lui 
Dumnezeu, dacă principiile, metodele, motivaţia și punctul de plecare al 
acţiunilor voastre nu ar fi diferite de cele ale non-credincioșilor, dacă şi voi 
ați fi păcăliți, controlați şi manipulaţi de o fire coruptă satanică, iar punctul 
de plecare al acțiunilor voastre ar fi interesele, reputația, mândria şi statutul 
propriu, atunci v-aţi îndeplini datoria într-un fel cu nimic diferit de felul în 
care non-credincioşii fac lucrurile. Dacă urmăriți adevărul, ar trebui să 
schimbaţi modul în care faceți lucrurile. Ar trebui să vă abandonaţi propriile 
interese și intențiile și dorințele personale. Mai întâi, ar trebui să aveţi 
împreună părtăşie despre adevăr când faceţi lucruri şi, înainte de a împărți 
munca între voi, să înțelegeți intențiile şi cerinţele lui Dumnezeu, ținând 
cont de cine este bun și slab şi la ce anume. Ar trebui să-ți asumi ceea ce 
poţi să faci şi să te ții ferm de datoria ta. Să nu faci lucrurile chinuit sau pe 
apucate. Trebuie să înveți să faci compromisuri şi să fii tolerant. Dacă 
cineva tocmai a început să realizeze o datorie sau abia a învăţat abilitățile 
pentru un domeniu, dar nu e la înălțimea anumitor sarcini, nu trebuie să-l 
fortezi. Trebuie să-i atribui sarcini care sunt întrucâtva mai uşoare. Acest 
lucru îi ușurează obținerea rezultatelor în îndeplinirea datoriei sale. Asta 
înseamnă să fii tolerant, răbdător și principial. Este o parte din ceea ce se 
cuvine să aibă umanitatea normală; este ceea ce Dumnezeu le cere 
oamenilor şi ceea ce oamenii ar trebui să practice. Dacă eşti destul de 


priceput într-un domeniu și lucrezi în acel domeniu de mai mult timp decât 


majoritatea, atunci ar trebui să ţi se atribuie o muncă mai dificilă. Ar trebui 
să accepti acest lucru de la Dumnezeu și să te supui. Nu fi pretențios şi nu te 
plânge, spunând: „De ce se iau de mine? Dau sarcinile uşoare altor oameni 
şi mie pe cele grele. Oare încearcă să-mi facă viaţa grea?” „Încearcă să-ţi 
facă viaţa grea”? Ce vrei să spui prin asta? Rânduielile de lucru sunt 
adaptate fiecărei persoane; cei care sunt mai capabili fac mai mult. Dacă ai 
învăţat multe şi ţi s-au oferit multe de către Dumnezeu, ar trebui să ți se dea 
o povară mai grea — nu pentru a-ți îngreuna viaţa, ci pentru că ți se 
potriveşte la fix. Este datoria ta, aşadar, nu încerca să faci nazuri sau să spui 
nu și nu încerca să fugi de ea. De ce crezi că este grea? Adevărul e că, dacă 
al pune un pic de suflet, ai fi pe deplin la înălțimea sarcinii. Faptul că tu 
crezi că este grea, că e un tratament nedrept, de parcă s-ar lua de tine 
dinadins — aceasta este dezvăluirea unei firi corupte. Înseamnă să refuzi să- 
ti faci datoria, să nu accepţi de la Dumnezeu. Acest lucru nu înseamnă să 
practici adevărul. Când faci mofturi în îndeplinirea datoriei tale, făcând 
orice e lejer şi uşor, făcând doar ce te face să arăţi bine, aceasta este o fire 
coruptă satanică. Faptul că nu eşti capabil să-ți accepţi datoria sau să te 
supui dovedeşte că încă ești răzvrătit faţă de Dumnezeu, că I te opui, Îl 
refuzi şi ÎI eviţi. Aceasta este o fire coruptă. Când afli că este o fire coruptă, 
ce ar trebui să faci? Dacă simţi că sarcinile atribuite altora pot fi duse la bun 
sfârşit cu uşurinţă, pe când cele ce ti-au fost date ție te ţin ocupat mult timp 
şi necesită să depui efortul de a face cercetări, iar acest lucru te face 
nefericit, e corect din partea ta să te simţi nefericit? Categoric nu. Aşadar, 
ce ar trebui să faci când simţi că nu e corect? Dacă ești potrivnic şi spui: 
„De fiecare dată când alocă sarcini, mi le dau mie pe cele care sunt grele, 
murdare şi solicitante şi le dau altora pe acelea care sunt uşoare, simple și 
atractive. Oare mă consideră doar o persoană pe care o pot trata ca pe un 


m? 


nimic? Nu e o modalitate corectă de a distribui sarcinile!” — dacă aşa 


gândeşti este greșit. Indiferent dacă există abateri în distribuirea sarcinilor, 
ori dacă sunt distribuite în mod rezonabil sau nu, ce anume scrutează 
Dumnezeu? Ceea ce El scrutează este inima unei persoane. El Se uită dacă 
cineva are supunere în inima sa, dacă poate să-şi asume unele poveri pentru 
Dumnezeu şi dacă ÎI iubeşte. După cum rezultă din cerinţele lui Dumnezeu, 
scuzele tale nu sunt valide, nu-ți realizezi datoria la nivelul standardelor şi- 
ti lipseşte adevărul-realitate. Nu dai deloc dovadă de supunere și te plângi 
când faci câteva sarcini solicitante sau murdare. Care e problema aici? În 
primul rând, mentalitatea ta este greșită. Ce înseamnă asta? Înseamnă că 
atitudinea ta față de datoria ta este greşită. Dacă te gândești mereu la 
mândria și la interesele tale, dacă nu eşti atent la intenţiile lui Dumnezeu şi 
nu ai nicio supunere, atunci aceasta nu e atitudinea corectă pe care ar trebui 
să o ai faţă de datoria ta. Dacă te-ai sacrifica sincer pentru Dumnezeu şi ai 
avea o inimă iubitoare de Dumnezeu, cum ai trata sarcinile care sunt 
murdare, solicitante sau grele? Mentalitatea ta ar fi diferită: ai alege să faci 
tot ce e dificil şi să cauţi poveri grele pe care să le iei asupra ta. Ai prelua 
ceea ce alți oameni nu sunt dispuși să facă şi ai face-o numai pentru 
dragostea faţă de Dumnezeu şi pentru a-L mulțumi. Ai fi copleșit de bucurie 
să faci asta, fără să te plângi deloc. Sarcinile murdare, solicitante și dificile 
arată cine sunt, de fapt, oamenii. Cu ce eşti diferit de oamenii care-şi asumă 
doar sarcini uşoare şi atractive? Nu eşti cu mult mai bun decât ei. Nu e așa? 
lată cum trebuie să vezi aceste lucruri. Aşadar, lucrul care îi dezvăluie cel 
mai mult pe oameni aşa cum sunt cu adevărat este îndeplinirea datoriei lor. 
Unii oameni spun lucruri grozave de cele mai multe ori, susţinând că sunt 
dispuşi să-L iubească pe Dumnezeu şi să se supună Lui, dar când întâmpină 
o greutate în îndeplinirea datoriei lor, dau glas la tot felul de plângeri și 
cuvinte negative. Este evident că sunt ipocriți. Dacă cineva este un iubitor 


al adevărului, atunci, când se confruntă cu dificultăți în îndeplinirea 


datoriei, se va ruga lui Dumnezeu şi va căuta adevărul, tratându-şi între 
timp datoria cu seriozitate, chiar dacă aceasta nu este rânduită 
corespunzător. Nu se va plânge, chiar dacă se va confrunta cu sarcini grele, 
murdare sau dificile şi poate să-şi îndeplinească bine sarcinile şi să-şi facă 
bine datoria, cu o inimă supusă lui Dumnezeu. Găseşte o mare bucurie în a 
proceda astfel, iar Dumnezeu este mângâiat să vadă asta. Acesta e genul de 
persoană care primeşte aprobarea lui Dumnezeu. Dacă cineva devine 
arțăgos şi iritabil de îndată ce se confruntă cu sarcini murdare, grele sau 
solicitante şi nu lasă pe nimeni să-l critice, o astfel de persoană nu este 
cineva care se sacrifică sincer pentru Dumnezeu. Ea poate fi doar dezvăluită 
şi eliminată. În cazurile normale, când aveţi aceste stări, sunteţi capabili să 
percepeţi gravitatea acestei probleme? (O parte din ea.) Dacă poţi percepe o 
parte din ea, poţi să o schimbi cu propriile-ţi forțe, cu propria credinţă şi cu 
propria statură? Trebuie să schimbi această atitudine. În primul rând, trebuie 
să te gândeşti: „Această atitudine e greşită. Nu cumva fac nazuri în 
îndeplinirea datoriei mele? Asta nu e supunere. A-mi îndeplini datoria ar 
trebui să fie un lucru fericit, făcut de bunăvoie şi cu bucurie. De ce nu sunt 
fericit şi de ce sunt supărat? Ştiu foarte bine care e datoria mea şi că asta ar 
trebui să fac — de ce nu pot să mă supun pur și simplu? Trebuie să vin 
înaintea lui Dumnezeu şi să mă rog şi să ajung să cunosc dezvăluirea 
acestor firi corupte în adâncul inimii mele.” Apoi, în timp ce faci asta, ar 
trebui să te rogi: „Dumnezeule, m-am obişnuit să fiu îndărătnic — nu vreau 
să ascult de nimeni. Atitudinea mea e greşită şi nu sunt deloc supus. Te rog, 
disciplinează-mă şi fă-mă supus. Nu vreau să mă supăr. Nu vreau să mă mai 
răzvrătesc împotriva Ta. Te rog să mă mişti şi să mă faci capabil să 
îndeplinesc bine această datorie. Nu sunt dispus să trăiesc pentru Satana; 
sunt dispus să trăiesc pentru adevăr şi să-l practic.” Când te rogi astfel, 


starea din tine se va îmbunătăţi, iar când acea stare se va îmbunătăți, vei fi 


capabil să te supui. Te vei gândi: „Nu e mult, de fapt. Doar că eu fac mai 
mult când alţii fac mai puţin, nu mă distrez când o fac ei sau nu stau la 
taclale când o fac ei. Dumnezeu mi-a dat o povară în plus, una grea; aceasta 
este considerația Lui pentru mine, favoarea Lui pentru mine şi dovedeşte că 
pot îndura această povară grea. Dumnezeu este atât de bun cu mine şi ar 
trebui să fiu supus.” Iar atitudinea ta se va fi schimbat fără să-ți dai seama. 
Aveai o atitudine proastă când ţi-ai acceptat prima dată datoria. Nu puteai să 
te supui, dar ai reuşit să schimbi asta imediat şi să accepţi cu promptitudine 
examinarea atentă și disciplinarea lui Dumnezeu. Ai reuşit să vii fără 
întârziere înaintea lui Dumnezeu, cu o atitudine ascultătoare, una de 
acceptare şi practicare a adevărul, până când ai reuşit să-ţi accepți datoria în 
totalitatea ei de la Dumnezeu şi să o îndeplineşti din toată inima. Există un 
proces de luptă în asta. Acest proces de luptă este procesul schimbării tale, 
procesul tău de acceptare a adevărului. Ar fi imposibil ca oamenii să fie 
dispuşi şi bucuroşi şi să se supună oricărui lucru le iese în cale fără să stea 
pe gânduri. Dacă oamenii ar putea face asta, ar însemna să nu aibă o fire 
coruptă şi să nu aibă nevoie ca Dumnezeu să exprime adevărul pentru a-i 
mântui. Oamenii își fac idei; au atitudini greșite; au stări greşite şi negative. 
Toate acestea sunt probleme reale — ele există. Dar când aceste stări 
negative şi adverse, când aceste emoții negative şi firi corupte preiau 
controlul şi-ţi controlează comportamentul, gândurile şi atitudinea, atunci 
ceea ce faci, cum practici şi calea pe care o alegi în continuare vor depinde 
de atitudinea ta față de adevăr. Poţi să ai emoţii sau să te afli într-o stare 
negativă sau răzvrătită, dar, când aceste lucruri apar în timpul îndeplinirii 
datoriei tale, ele se vor schimba rapid, pentru că vii înaintea lui Dumnezeu, 
pentru că înţelegi adevărul şi Îl cauţi pe Dumnezeu, iar atitudinea ta este 
una de supunere şi de acceptare a adevărului. Atunci nu vei avea greutăţi 


să-ţi îndeplinești bine datoria şi vei putea să birui constrângerea și controlul 


pe care firile satanice corupte le au asupra ta. În cele din urmă, vei avea 
succes în îndeplinirea datoriei tale, vei îndeplini însărcinarea dată de 
Dumnezeu şi vei dobândi adevărul şi viaţa. Procesul de îndeplinire a 
datoriei oamenilor şi de dobândire a adevărului este și acela al schimbării 
firii. Doar în timpul îndeplinirii îndatoririlor lor, oamenii primesc luminarea 
şi iluminarea Duhului Sfânt, înţeleg adevărul şi pătrund în realitate. De 
asemenea, doar când există dificultăţi în îndeplinirea îndatoririlor proprii, ei 
vin des înaintea lui Dumnezeu pentru a se ruga, a căuta şi a pricepe 
intențiile Lui ca să le rezolve, astfel încât să-și poată îndeplini normal 
îndatoririle. Doar în îndeplinirea îndatoririlor proprii, oamenii sunt 
disciplinați de Dumnezeu și trăiesc sub îndrumarea Duhului Sfânt, învățând 
treptat să facă lucrurile conform adevărurilor-principii și ajungând să-și 
îndeplinească datoria în mod satisfăcător. Acesta este adevărul care preia 


controlul şi stăpâneşte în inima ta. 


Unii oameni, indiferent de problema pe care s-ar putea să o întâmpine 
atunci când își îndeplinesc îndatoririle, nu caută adevărul şi acționează 
întotdeauna în funcţie de gândurile, noțiunile, închipuirile şi dorinţele lor. Ei 
îşi satisfac în mod constant propriile dorinţe egoiste, iar firile lor corupte le 
controlează întotdeauna acţiunile. Ei pot părea că şi-au îndeplinit 
întotdeauna îndatoririle, dar pentru că nu au acceptat niciodată adevărul și 
nu sunt capabili să facă lucrurile conform adevărurilor-principii, în cele din 
urmă, nu reușesc să dobândească adevărul și viața şi devin muncitori 
vrednici de acest nume. Așadar, pe ce se bazează astfel de persoane când îşi 
îndeplinesc îndatoririle? Ele nu se bazează nici pe adevăr, nici pe 
Dumnezeu. Acel strop de adevăr pe care îl înțeleg nu a pus stăpânire pe 
inimile lor; se bazează pe propriile înzestrări şi talente, pe cunoştinţele pe 
care le-au dobândit, precum şi pe propria voinţă sau intenţiile lor bune 


pentru a-și îndeplini îndatoririle. Şi, în acest caz, îşi vor putea îndeplini 


îndatoririle la un standard acceptabil? Când oamenii se bazează pe 
naturaleţea lor, pe noțiunile, închipuirile, expertiza lor şi pe învăţarea 
modului în care să-şi îndeplinească îndatoririle, deşi poate părea că îşi 
îndeplinesc îndatoririle și nu comit rău, ei nu practică adevărul şi nu au 
făcut nimic mulțumitor pentru Dumnezeu. Mai există o problemă care nu 
poate fi ignorată: în timpul procesului de îndeplinire a datoriei tale, dacă 
noțiunile, închipuirile şi dorinţele tale personale nu se schimbă niciodată şi 
nu sunt niciodată înlocuite cu adevărul şi dacă acțiunile și faptele tale nu 
sunt săvârşite niciodată în conformitate cu adevărurile-principii, atunci care 
va fi rezultatul final? Nu vei avea nicio intrare în viaţă, vei deveni un 
muncitor, îndeplinind astfel cuvintele Domnului Isus: „Mulţi Îmi vor zice în 
ziua aceea: «Doamne, Doamne, n-am profeţit noi în Numele Tău? N-am 
scos noi demoni în Numele Tău? N-am făcut noi multe minuni în Numele 
Tău?» Atunci le voi spune limpede: «Niciodată nu v-am cunoscut! Plecaţi 
de la Mine, voi, cei ce săvârșiți fărădelegea!w” (Matei 7:22-23). De ce 
Dumnezeu îi numește răufăcători pe acești oameni care depun eforturi şi 
muncesc? Există un aspect de care putem fi siguri, şi anume acela că, 
indiferent de îndatoririle acestor oameni sau de lucrarea pe care o fac, 
motivațiile, imboldurile, intențiile şi gândurile lor se nasc în întregime din 
dorinţele lor egoiste şi sunt în întregime pentru a-și proteja propriile interese 
şi perspective şi pentru a-şi satisface propria mândrie, vanitate și statut. 
Totul se învârte în jurul acestor consideraţii și calcule, nu există adevăr în 
inimile lor, nu au o inimă care se teme de Dumnezeu și care I se supune — 
aceasta este rădăcina problemei. Ce este, astăzi, crucial pentru voi să 
urmăriţi? În toate lucrurile, trebuie să căutaţi adevărul şi trebuie să vă 
îndepliniți datoria în mod corespunzător, conform intenţiilor şi cerințelor lui 
Dumnezeu. Dacă faceţi asta, veţi primi aprobarea lui Dumnezeu. Deci, în 


mod concret, ce implică îndeplinirea datoriei voastre conform cerinţelor lui 


Dumnezeu? În tot ceea ce faceţi, trebuie să învăţaţi să vă rugaţi lui 
Dumnezeu, trebuie să reflectaţi la ce intenţii aveţi, ce gânduri aveți şi dacă 
aceste intenţii şi gânduri sunt în concordanţă cu adevărul; dacă nu sunt, ar 
trebui să fie lăsate deoparte, după care ar trebui să acționaţi conform 
adevărurilor-principii şi să acceptați examinarea din partea lui Dumnezeu. 
Acest lucru va asigura faptul că puneţi adevărul în practică. Dacă aveţi 
propriile intenții şi scopuri și sunteți perfect conștienți că acestea încalcă 
adevărul şi sunt în contradicție cu intențiile lui Dumnezeu și totuși nu vă 
rugați lui Dumnezeu şi nu căutați adevărul pentru a găsi o soluţie, atunci 
acest lucru este periculos, vă este uşor să comiteți rău și să faceți lucruri 
care se împotrivesc lui Dumnezeu. Dacă faceţi rău o dată sau de două ori și 
vă căiți, atunci mai aveţi speranță de mântuire. Dacă voi continuaţi să 
săvârşiți răul, atunci sunteţi făcători de tot felul de răutăți. Dacă, în acest 
punct, tot nu puteţi să vă căiți, atunci aţi dat de necaz: Dumnezeu vă va lăsa 
deoparte sau vă va părăsi, ceea ce înseamnă că sunteți în pericol de a fi 
eliminaţi; oamenii care săvârşesc tot felul de fapte rele vor fi cu siguranță 


pedepsiţi şi eliminați. 


Cuvinte despre cunoașterea de sine 
Fragmentul 42 


Cheia pentru dobândirea unei schimbări a firii este cunoaşterea 
propriei naturi, iar lucrul acesta trebuie să se întâmple în conformitate cu 
expunerea de către Dumnezeu. Numai din cuvântul lui Dumnezeu poate 
cineva să-și cunoască natura hidoasă, să recunoască în propria natură 
diferitele otrăvuri ale Satanei, să îşi dea seama că este nechibzuit și ignorant 
şi să recunoască elementele slabe şi negative din natura sa. După ce acestea 
sunt pe deplin cunoscute şi eşti cu adevărat în stare să te urăști și să 
răzvrăteşti împotriva trupului, să duci la îndeplinire în mod constant 
cuvântul lui Dumnezeu, să urmărești constant adevărul în timp ce-ţi 
îndeplineşti îndatoririle, să obţii o schimbare a firii tale și să devii o 
persoană care-L iubeşte cu adevărat pe Dumnezeu, atunci vei fi pornit pe 
calea lui Petru. Fără harul lui Dumnezeu şi fără luminarea şi îndrumarea 
Duhului Sfânt ar fi dificil să mergi pe această cărare, deoarece oamenii nu 
dețin adevărul și nu sunt în stare să se răzvrătească împotriva lor. A merge 
pe calea desăvârşirii lui Petru se bazează în primul rând pe hotărâre, 
credinţă și nădejde în Dumnezeu. Mai mult, omul trebuie să se supună 
lucrării Duhului Sfânt; fără cuvintele lui Dumnezeu, nu se poate descurca în 
nicio privinţă. Acestea sunt aspectele cheie, dintre care niciunul nu poate fi 
încălcat. A ajunge să te cunoşti prin experiență este foarte dificil; fără 
lucrarea Duhului Sfânt, este zadarnic. Ca să meargă pe calea lui Petru, omul 
trebuie să se concentreze asupra cunoaşterii de sine şi a transformării firii 
sale. Calea lui Pavel nu a fost aceea de a căuta viaţa sau de a se concentra 
asupra cunoaşterii de sine; el s-a concentrat mai ales asupra săvârșirii 
lucrării şi a influenţei şi elanului acesteia. Motivația lui a fost să câștige 


binecuvântările lui Dumnezeu în schimbul lucrării şi suferinței sale şi să 


primească recompense de la Dumnezeu. Această motivație a fost greşită. 
Pavel nu s-a concentrat asupra vieţii şi nici nu a acordat vreo importanţă 
faptului de a dobândi o schimbare a firii; s-a concentrat doar la recompense. 
Deoarece a avut țeluri greşite, şi calea pe care a mers a fost, desigur, greşită. 
Asta s-a întâmplat din cauza naturii sale arogante şi îngâmfate. În mod clar, 
Pavel nu avea niciun adevăr şi nici nu avea conştiinţă sau rațiune. 
Mântuindu-i și schimbându-i pe oameni, Dumnezeu le transformă, în 
primul rând, firile. Scopul cuvintelor Sale este de a dobândi în oameni 
rezultatul schimbări firi şi capacitatea de a-L cunoaște pe Dumnezeu, deal 
se supune şi de a-L venera într-un mod normal. Acesta este scopul 
cuvintelor lui Dumnezeu şi al lucrării Sale. Modul de căutare al lui Pavel 
încălca direct voia lui Dumnezeu şi era în conflict cu aceasta; era întru totul 
contrar acesteia. Totuși, modul de a căuta al lui Petru concorda pe deplin cu 
voia lui Dumnezeu: el s-a concentrat pe viaţă şi pe schimbările în privinţa 
firii, care este tocmai rezultatul pe care Dumnezeu Își doreşte să îl obţină în 
fiinţele umane cu lucrarea Sa. Calea lui Petru este, aşadar, binecuvântată și 
primeşte aprobarea lui Dumnezeu. Întrucât calea lui Pavel încalcă voia lui 
Dumnezeu, El o urăște şi o blestemă. Pentru a merge pe calea lui Petru, 
trebuie să cunoaştem voia lui Dumnezeu. Dacă un om este într-adevăr 
capabil să-l înțeleagă pe deplin voia prin cuvintele Sale — adică să înţeleagă 
ce vrea Dumnezeu să facă din om şi, în final, ce rezultat Îşi doreşte să 
obțină — doar atunci poate să înțeleagă cu exactitate ce cale să urmeze. Dacă 
nu înţelegi pe deplin calea lui Petru și ai doar dorinţa de a o urma, nu vei 
putea să porneşti pe aceasta. Cu alte cuvinte, s-ar putea să cunoşti o 
mulțime de doctrine, dar, în cele din urmă, să nu poţi intra în realitate. Deși 
s-ar putea să pătrunzi superficial, nu vei fi în stare să obţii niciun rezultat 


real. 


În zilele noastre, majoritatea oamenilor se înţeleg pe ei înşişi 
superficial. Nu au ajuns deloc să cunoască limpede lucrurile care fac parte 
din natura lor. Ei nu cunosc decât câteva dintre stările corupte pe care le 
dezvăluie, lucrurile pe care este probabil să le facă sau puţine dintre 
neajunsurile lor, iar asta îi face să creadă că se cunosc pe ei înșiși. Dacă, în 
plus, respectă câteva reglementări, se asigură că nu greşesc în anumite 
domenii şi reuşesc să evite săvârșirea anumitor fărădelegi, atunci ei cred că 
au realitatea în credinţa lor în Dumnezeu şi presupun că vor fi mântuiți. 
Aceasta este numai imaginația umană. Dacă respecţi acele lucruri, oare vei 
deveni într-adevăr capabil să te înfrânezi de la a comite vreo fărădelege? 
Vei fi dobândit o reală schimbare a firii? Vei trăi cu adevărat asemănarea 
unei fiinţe umană? Poţi, într-adevăr, să-L mulțumești astfel pe Dumnezeu? 
Absolut nu — acest lucru este sigur. Credinţa în Dumnezeu dă roade numai 
atunci când avem standarde înalte şi obținem adevărul şi o oarecare 
transformare în firea vieţii. Acest lucru necesită în primul rând dedicare 
pentru a se cunoaşte pe sine. În cazul în care cunoaşterea de sine a 
oamenilor este prea superficială, li se va părea imposibil să rezolve 
probleme, iar firile vieţii lor pur şi simplu nu se vor schimba. Este necesar 
să te cunoşti la un nivel profund, ceea ce înseamnă să-ţi cunoşti natura: ce 
elemente sunt incluse în acea natură, cum au luat naștere aceste lucruri şi de 
unde au venit. Mai mult decât atât, chiar eşti capabil să urăşti aceste lucruri? 
Ţi-ai văzut vreodată sufletul urât și natura ticăloasă? Dacă eşti într-adevăr 
în stare să vezi adevărul despre tine, atunci te vei urî. Atunci când te vei uri 
ŞI, apoi, vei pune cuvântul lui Dumnezeu în practică, vei putea să te 
răzvrătești împotriva trupului şi să ai puterea de a îndeplini adevărul fără a 
crede că este obositor. De ce mulți oameni își urmează preferințele trupeşti? 
Deoarece se consideră a fi destul de buni, simțind că acțiunile lor sunt 


corecte şi îndreptățite, că nu au defecte și că au întru totul dreptate, ei sunt, 


prin urmare, capabili să acționeze presupunând că dreptatea este de partea 
lor. Când o persoană recunoaște care este adevărata sa natură — cât de urâtă, 
cât de demnă de dispreţ și cât de demnă de milă este — atunci ea nu este 
peste măsură de mândră de sine, nu este prea arogantă şi nu este prea 
încântată de ea însăși ca înainte. O astfel de persoană simte: „Trebuie să fiu 
cinstit şi realist în a practica ceva din cuvântul lui Dumnezeu. Dacă nu, 
atunci nu mă voi ridica la standardul de a fi uman şi mă voi ruşina să trăiesc 
în prezenţa lui Dumnezeu”. Ea se vede cu adevărat ca fiind măruntă, cu 
adevărat neînsemnată. În acest moment, devine uşor pentru ea să 
îndeplinească adevărul şi va părea că este oarecum aşa cum trebuie să fie un 
om. Oamenii sunt în stare să se răzvrătească împotriva trupului numai 
atunci când se urăsc cu adevărat. Dacă nu se urăsc, nu vor putea să se 
răzvrătească împotriva trupului. Să te urăşti cu adevărat nu este o chestiune 
simplă. Există multe lucruri care trebuie găsite în tine: în primul rând, să-ți 
cunoşti propria natură; şi, în al doilea rând, să te vezi nevoiaș și jalnic, să te 
vezi ca fiind extrem de mic și nesemnificativ şi să-ți vezi sufletul deplorabil 
şi murdar. Când cineva vede pe deplin ceea ce este cu adevărat, iar acest 
rezultat este obținut, atunci câştigă într-adevăr cunoaşterea de sine şi se 
poate spune că a ajuns să se cunoască pe deplin. Doar atunci poate să se 
urască cu adevărat, mergând atât de departe până la a se blestema, şi poate 
să simtă cu adevărat că a fost profund corupt de Satana, încât nici măcar nu 
mai seamănă cu o fiinţă umană. Apoi, într-o zi, când ameninţarea morţii va 
apărea, o astfel de persoană va gândi: „Aceasta este dreapta pedeapsă a lui 
Dumnezeu. Dumnezeu este, într-adevăr, drept; chiar ar trebui să mor!” În 
acest punct, nu se va plânge, cu atât mai puţin ÎL va învinui pe Dumnezeu, 
simțind pur şi simplu că este atât de nevoiașă şi jalnică, atât de murdară și 
de coruptă încât ar trebui să fie alungată şi distrusă de Dumnezeu, iar un 


suflet ca al ei nu se cade să trăiască pe pământ. Prin urmare, această 


persoană nu se va plânge de Dumnezeu şi nu I se va împotrivi, cu atât mai 
puţin ÎI va trăda pe Dumnezeu. Dacă un om nu se cunoaşte și, totuși, se 
consideră a fi destul de bun, atunci când moartea îi va bate la ușă, omul 
acesta va gândi: „M-am descurcat atât de bine în credința mea. Cât de mult 
am căutat! Am dat atât de mult, am suferit atât de mult, dar, în cele din 
urmă, Dumnezeu îmi cere acum să mor. Nu știu unde este dreptatea lui 
Dumnezeu. De ce îmi cere El să mor? Dacă eu trebuie să mor, atunci cine 
va fi mântuit? Nu va fi sfârşitul rasei umane?” În primul rând, această 
persoană are noţiuni despre Dumnezeu. În al doilea rând, această persoană 
se plânge şi nu dă dovadă de niciun pic de ascultare. Este ca în cazul lui 
Pavel: când a fost aproape să moară, nu se cunoştea pe sine, iar când 


pedeapsa lui Dumnezeu a fost aproape, a fost totul prea târziu. 
Fragmentul 43 


Deşi, în adunări, oamenii au adesea părtăşie despre adevăr, diseacă 
firile corupte ale oamenilor, vorbesc despre cunoaşterea de sine şi discută 
despre diversele stări şi comportamente ale oamenilor, există încă multe 
persoane care nu-și cunosc propria fire coruptă. Unii oameni doar recunosc 
faptul că au o fire coruptă, dar nu o conştientizează atunci când o dezvăluie. 
Unu au capacitate de înţelegere şi, când citesc cuvintele lui Dumnezeu, 
recunosc că ele sunt adevărul şi că lucrurile pe care le spune El sunt 
practice. Cu toate acestea, când li se întâmplă anumite lucruri, înțelegerea 
lor devine superficială. Întotdeauna consideră că încă se descurcă bine, că 
sunt în continuare persoane cumsecade și, deşi cred că au o fire puţin 
coruptă, se alătură, totuşi, oamenilor buni. Nu cunosc natura firii lor corupte 
sau consecinţele pe care le-ar putea provoca. Oare asta reprezintă cu 
adevărat cunoaşterea de sine? După ce oamenii au crezut în Dumnezeu timp 


de câțiva ani, prin citirea cuvintelor Lui, prin ascultarea de predici şi prin 


părtăşie, precum şi prin faptul că au fost emondaţi, cei mai mulți dintre ei 
au văzut clar, în cele din urmă, că umanitatea lor nu este bună și că au cu 
adevărat o fire coruptă şi pot face lucruri care încalcă adevărul şi se opun 
lui Dumnezeu. Cu toate acestea, mulți oameni nu recunosc cu adevărat 
acest fapt; admit doar verbal că sunt diavoli, că sunt satane şi că ar trebui să 
fie blestemaţi. O astfel de înțelegere este sau nu practică? Este ceva ce vine 
din inimă? Este un lucru spus dintr-o ură autentică faţă de sine? De 
exemplu, a existat un conducător sau un lucrător care a fost destituit pentru 
că nu a efectuat o lucrare reală şi, pentru a-și arăta „părerea de rău”, a scris 
o scrisoare de pocăință: „L-am dezamăgit pe Dumnezeu și Îi sunt dator. Nu 
sunt vrednic de mântuirea Sa sau de grija şi de efortul Lui minuţioase. Sunt 
un demon, sunt o satană, umanitatea mea este rea. Ar trebui să fiu blestemat 
şi ar trebui să merg în iad şi să pier.” În această scrisoare de pocăință, cu 
fiecare frază se neagă şi se condamnă, folosind cuvinte pe care un 
necredincios nu le-ar spune niciodată. Deşi recunoaşte că este un demon şi 
o satană, sunt aceste cuvinte sincere? (Nu. Nu menționează ce corupții a 
dezvăluit, ce lucruri rele a făcut sau ce pagube a produs lucrării bisericii.) 
Nu există nicio frază care să explice situația reală sau ce este în inima 
acestei persoane; toate sunt nişte vorbe goale. Este aceasta o înţelegere 
adevărată? (Nu.) Dacă nu este o înțelegere adevărată, atunci persoana 
recunoaşte că este coruptă? (Nu.) Să definim acest lucru pentru ea: această 
persoană nu îşi recunoaște propria corupţie. A scris o scrisoare de pocăință, 
iar la prima vedere, pare că se cunoaște pe sine şi îşi recunoaște corupția. 
De atunci, ar trebui să te uiţi la felul în care se comportă în viaţa de zi cu zi 
şi dacă adevăratul ei comportament din culise s-a schimbat; doar atunci poţi 
trage o concluzie corectă. Din ce comportamente putem vedea că, într- 
adevăr, îşi recunoaşte propria corupție şi că se cunoaşte cu adevărat pe sine? 


(După ce o persoană va avea o înţelegere autentică despre sine, vor apărea 


schimbări reale.) Corect. Dumnezeu Se uită dacă există o schimbare reală 
într-o persoană. Dacă cineva scrie o scrisoare de pocăință, iar cuvintele sale 
par sincere şi dă impresia că are o înţelegere reală, înseamnă că s-a pocăit 
cu adevărat? Poate acest lucru să demonstreze că s-a pocăit cu adevărat? 
Nu, trebuie să ne uităm dacă a existat o schimbare reală în ea — acesta este 
aspectul cel mai important. Însă, după ce este destituită, acea persoană se 
justifică adesea și se apără în faţa fraților și surorilor, ceea ce este echivalent 
cu a nu-şi recunoaște în continuare propria corupție și a nu se cunoaşte cu 
adevărat. Împotrivirea, autoapărarea şi justificarea ei din culise confirmă 
această idee. În plus, atunci când Cel de mai sus îi disecă acţiunile şi spune 
că este un antihrist, un conducător fals şi cineva care nu face lucrare reală, 
care este reacția acestei persoane la faptul că a fost dată în vileag de către 
Cel de mai sus? Ea oferă argumente, se apără şi se justifică, explicând 
aceste lucruri peste tot, neacceptând că nu face lucrare reală, că nu are 
calibru, că nu înţelege adevărul şi că este un conducător fals. Ce fel de fire 
se ascunde în spatele acestei nerecunoaşteri şi autoapărări? Aceasta este o 
fire intransigentă şi arogantă, o fire care este scârbită de adevăr. Când a 
scris scrisoarea de pocăință, această persoană a spus că este un diavol şi o 
satană, că nu este vrednică de Dumnezeu şi că Îi e datoare şi că umanitatea 
ei nu este bună, dar imediat după ce a recunoscut asta, a revenit la vechile ei 
obiceiuri. Ce se întâmplă aici? (Faptul că a recunoscut nu este autentic.) 
Care este adevărata ei faţă? Care este adevărata ei statură? (Să se apere și să 
se justifice.) Justificările şi autoapărarea din culise, faptul că îşi explică 
acțiunile peste tot — aceasta este adevărata ei faţă. Oare acest lucru nu 
dovedește faptul că această persoană nu recunoaşte că nu poate efectua o 
lucrare reală şi că nu deţine adevărul-realitate? Nu admite deloc acest fapt. 
Dacă nu recunoaşte nici măcar acest lucru, atunci se cunoaşte cu adevărat 


pe sine? Dacă nu se cunoaşte pe sine, atunci caracterizarea ca fiind un 


diavol şi o satană nu cumva induce în eroare oamenii? Atunci tot ce spune 
această persoană despre cunoașterea de sine este o minciună; totul este o 
înşelăciune. Nu recunoaşte că nu poate face lucrarea şi că umanitatea ei nu 
este bună, deci de ce spune, totuşi, acele cuvinte de auto-condamnare? Este 
de neînțeles. Dacă nu se cunoaşte pe sine, de ce pretinde asta? O face pentru 
a înşela oamenii. Faptele care ne-au fost prezentate au dovedit deja că este o 
persoană ipocrită. Așadar, recunoaşte ea că are o fire coruptă? (Nu 
recunoaşte.) Refuză să admită şi chiar caută diverse scuze şi motive pentru 
a demonstra că aceste lucruri pe care le-a făcut nu sunt greșite. Crede că 
orice lucru ar face este corect şi Cel de mai sus nu ar trebui să îl condamne 
sau să îl disece. Poate accepta să fie destituită, dar nu poate accepta să fie 
tratată nedrept pentru aceste lucruri. Indiferent de motivul destituiru ei, 
poate să se supună şi să accepte; doar din cauză că a fost demisă pentru 
aceste lucruri anume pe care le-a făcut, nu poate să accepte sau să se 
supună. Nu este aceasta cauza Justificărilor şi a autoapărării ei? O astfel de 
persoană vorbeşte despre a fi un diavol şi o satană, spune că ar trebui să fie 
blestemată și trimisă în iad şi strigă în mod repetat aceste sloganuri în timp 
ce continuă să argumenteze şi să se justifice — se cunoaște cu adevărat pe 
sine? (Nu.) Ea vociferează des că este un diavol şi o satană, dar nu își 
recunoaşte nicio faptă greşită. Admite că are firi corupte? (Nu.) De ce se 
spune că nu recunoaște? Toți recunosc că sunt diavoli şi satane, deci de ce 
nu recunosc că au firi corupte? Care consecinţă este mai gravă — ca cineva 
să admită că are o fire coruptă sau că este un diavol şi o satană? De fapt, 
aceste persoane înțeleg în inima lor că, recunoscându-se drept satane și 
diavoli îi pot induce în eroare pe alții şi pot obține un rezultat bun, iar 
oamenii nu le vor face nimic. Cu toate acestea, dacă îşi recunosc greşelile 
sau că nu au umanitate, oamenii îi vor evita şi urî. Prin urmare, aleg un 


slogan demn de afiş pentru a induce în eroare pe toată lumea şi a explica 


lucrurile. De ce strigă astfel de lozinci și sloganuri? Care este scopul lor? 
(Ca oamenii să vadă cât de bine se cunosc pe ei înşişi.) Pe de o parte, își 
etalează spiritualitatea, pe de altă parte, gândesc: „Toţi spun că sunt diavoli 
şi satane. Dacă spun că sunt un diavol și o satană, nu va trebui să suport 
nicio consecință şi chiar pot câştiga aprobarea tuturor. De ce să nu fac 
asta?” Nu este aceasta ideea? Nu este acest tip de autocunoaştere destul de 
vicleană? (Da, este o inducere în eroare.) Este o inducere în eroare şi o 
amăgire din natură şi are trăsăturile unui escroc religios! Ce spun escrocii 
religioși? „Toți suntem păcătoşi; toţi am păcătuit!” Nu spun în ce fel sunt răi 
sau detalii despre lucrurile rele pe care le-au făcut. De asemenea, aceştia 
spun: „Toți suntem păcătoşi şi trebuie să ne pocăim. Uitaţi-vă cât sânge 
prețios a vărsat Domnul Isus pentru noi!” Care este scopul pe care doresc 
să-l atingă prin aceste cuvinte? Scopul este să pară spirituali. Se laudă și îi 
fac pe alții să-i admire, pentru a-şi atinge scopul de a câștiga inimi și minţi. 
Oare cei care pretind că recunosc că sunt diavoli şi Satane doresc, de 
asemenea, să atingă acest rezultat? Nu este şi acesta scopul lor? La prima 
vedere, par că se cunosc pe ei înșiși și dau impresia că ar fi persoane care se 
pocăiesc cu adevărat, proclamându-se diavoli şi satane, copii ai iadului şi că 
îşi merită moartea. Cât de sincere sunt cuvintele lor! Însă, deși vorbesc 
foarte sincer, sunt ei la fel de sinceri în ceea ce fac, de fapt, în culise? 
Deloc. Adoptă o abordare cu două feţe: pe de o parte, recunosc public că 
sunt diavoli şi satane, dar, pe de altă parte, se apără şi se justifică, explicând 
că nu au făcut nimic rău. Spun că au fost trataţi nedrept de către Cel de mai 
sus, că El nu cunoaşte situația reală şi că, făcând aceste lucruri, aceștia au 
îndurat multe greutăți şi suferinţe şi au plătit un preţ mare şi nu ar trebui 
tratați astfel. Spun aceste lucruri pentru a câştiga mai multă simpatie, pentru 
a face mai mulți oameni să creadă în mod eronat că se recunosc ca diavoli și 


ca satane şi că se cunosc cu adevărat pe ei înşişi, că Acela de mai sus a fost 


nedrept cu ei și că au fost destituiți pentru o chestiune minoră. Fac să pară 
că se cunosc pe ei înşişi și merită să fie conducători. De fapt, se apără şi se 
justifică în mod ferm. Pot acești oameni, care sunt buni în a se deghiza și a 
se justifica și în a striga sloganuri spirituale, să se cunoască cu adevărat pe 
ei înșiși? (Nu pot.) Aşa-zisa lor autocunoașştere este doar un automatism, 
înşelându-i pe alții și prefăcându-se pentru a lăsa o impresie bună asupra 
altora. Ei nu vin cu adevărat înaintea lui Dumnezeu pentru a se pocăi şi a-și 
recunoaşte vina şi nu acceptă ca Dumnezeu să-i emondeze, să-i dea în 
vileag şi să-i disciplineze sau chiar să-i destituie. Pur și simplu, nu au o 


astfel de atitudine. 


În zilele noastre, experienţa majorităţii oamenilor este prea 
superficială, iar cunoașterea lor de sine este prea limitată. Mulţi recunosc 
doar greşelile din metodele lor şi propriile defecte, în timp ce puţini 
recunosc calibrul lor slab, percepția distorsionată, lipsa de înțelegere 
spirituală şi lipsa de umanitate. Sunt și mai puţini cei care recunosc 
cuvintele de expunere ale lui Dumnezeu ca fiind fapte absolute, că aceste 
cuvinte expun adevărul despre propria corupţie sau că sunt corecte în 
totalitate şi lipsite de orice eroare. Aceasta este dovada faptului că oamenii 
încă nu se cunosc cu adevărat. Nerecunoașterea faptului că trăiesc conform 
firilor şi naturii lor satanice înseamnă că nu se cunosc cu adevărat. 
Indiferent ce firi corupte manifestă, nu le recunosc. Le ascund şi le 
maschează, împiedicându-i pe alții să le vadă corupţia. Astfel de oameni 
sunt foarte pricepuţi în a se deghiza şi sunt ipocriti. În prezent, majoritatea 
oamenilor sunt înclinați către adevăr, iar starea lor s-a îmbunătățit oarecum, 
dar încă nu se cunosc cu adevărat. Mulţi reacționează constant la comiterea 
unei greșeli doar recunoscând că au greşit în acea situație. Dacă îi întrebi: 
„Unde anume ai greşit în această situație? Ce adevăruri-principu ai 


încălcat? Ce firi corupte ai dezvăluit?”, ei vor răspunde: „Nu are nimic de-a 


face cu firile corupte. A fost doar o greşeală de moment; nu m-am gândit 
până la capăt şi am acționat impulsiv. Nu a fost cu intenție.” Acţiunile și 
erorile lor neintenționate devin scuturi şi scuze pentru firile corupte pe care 
le-au dezvăluit. Este aceasta o recunoaștere autentică a corupției lor? Nu 
este. Dacă găseşti frecvent scuze sau motive pentru firile corupte pe care le 
dezvălui, atunci nu te poţi confrunta cu adevărat cu propriile firi corupte și 
nici nu le poţi recunoaşte sau înţelege. De exemplu, o persoană îşi 
îndeplineşte bine îndatoririle pentru o perioadă; starea sa este statornică, tot 
ce face decurge fără probleme şi fără impedimente, produce unele rezultate 
pozitive şi primeşte laude de la alții. Simte că a avut o contribuţie 
importantă și că Dumnezeu ar trebui să îi acorde recompense. Drept urmare, 
dezvăluie o fire coruptă, arogantă și neprihănită de sine — se consideră mai 
bună decât alţii şi refuză să asculte sau să coopereze armonios cu cineva. În 
scurt timp, aceasta va comite greșeli în îndeplinirea îndatoririlor sale, iar 
frații şi surorile o vor emonda și o vor expune, spunând că este prea 
arogantă. Aceste persoane au dificultăți în a accepta acest lucru şi se 
întreabă în mod repetat: „Sunt arogant? Nu cred. Nu m-am lăudat cu nimic, 
deci cum aș fi putut deveni arogant?” Ei sunt fixați pe cuvântul „arogant” şi 
nu pot trece peste el. Incapacitatea lor de a accepta acest cuvânt arată că nu 
au rațiune, nu se cunosc deloc pe ei înşişi şi nu își recunosc propria fire 
coruptă. Atunci când ţi se întâmplă ceva şi dezvălui o fire coruptă, dacă 
cineva te critică sau te emondează, spunând că ceea ce ai făcut încalcă 
adevărurile-principii, dar tu recunoşti doar greşeala ta în acea situaţie 
specifică, nu eşti dispus să admiţi că a fost o consecinţă cauzată de o fire 
coruptă dezvăluită şi îți doreşti doar să îndrepți greşeala fără să accepţi 
vreodată faptul că ai dezvăluit o fire coruptă, atunci nu te cunoşti cu 
adevărat. Poate doar faptul că îți recunoști greşelile să reprezinte 


cunoaşterea de sine? Cunoaşterea de sine se referă la identificarea cauzei 


principale a greşelilor cuiva şi la cunoașterea firii sale corupte. Dacă 
recunoşti că ai făcut ceva greşit și, ulterior, comportamentul tău se schimbă 
astfel încât pare că nu mai faci aceeași greşeală, dar nu te-ai eliberat de firea 
ta coruptă şi cauza principală a greşeli nu a fost rezolvată, atunci care ar fi 
consecinţa? În mod inevitabil, ai continua să dezvălui o fire coruptă şi te-ai 
răzvrăti împotriva lui Dumnezeu şi I te-ai opune. Nu presupune că unele 
schimbări de comportament echivalează cu o schimbare a firii tale. 
Cunoaşterea de sine este o chestiune fără de sfârşit; dacă cineva nu cunoaște 
cauzele principale ale firii sale corupte sau care este originea răzvrătirii şi a 
opoziţiei sale faţă de Dumnezeu, atunci nu poate obține o schimbare a firii. 
Iată ce este dificil în ce priveşte schimbarea firii. De ce mulți oameni care 
cred în Dumnezeu își schimbă doar comportamentul şi nu viaţa-fire? Aici 
este problema. Dacă recunoşti că ceea ce dezvălui este o fire coruptă care 
te-a făcut să acţionezi după bunul tău plac, să iei decizii arbitrare, să nu 
cooperezi armonios cu alții şi să te plasezi mai presus de ceilalți și apoi, 
după ce recunoşti aceste lucruri, admiţi și că sunt cauzate de o fire arogantă, 
ce beneficiu îţi va aduce asta? Doar atunci vei reflecta cu adevărat asupra 
acestor aspecte şi vei recunoaște că firea coruptă este cauza principală a 
opoziției faţă de Dumnezeu şi este dovada de netăgăduit a corupției 
omenirii de către Satana. Vei recunoaşte că, dacă cineva nu se eliberează de 
această fire coruptă, este nedemn de a fi numit om și de a trăi înaintea lui 
Dumnezeu. Cu toate acestea, dacă recunoşti doar că ai făcut ceva greșit, 
care va fi consecința? Te vei concentra numai pe modul în care faci 
lucrurile şi pe corectarea lor, cum să faci lucrurile astfel încât să pară 
corecte la suprafață și cum să ascunzi dezvăluirea firii tale arogante. Vei 
deveni din ce în ce mai înşelător şi metodele pe care le foloseşti pentru a-i 
păcăli pe ceilalți vor deveni tot mai sofisticate. Vei gândi astfel: „Am făcut 


o greşeală de data aceasta și toată lumea a văzut-o pentru că am fost 


neatent. Data viitoare nu voi mai fi aşa”. Rezultatul este că, deşi modul în 
care faci lucrurile s-a schimbat la suprafață și ceilalți nu pot vedea nicio 
problemă, ţi-ai ascuns firea coruptă. Cum ai devenit? Ai devenit mai viclean 
şi mai ipocrit. Dacă o persoană se concentrează și depune eforturi asupra 
modului în care vorbeşte și acționează astfel încât, la suprafaţă, nimeni să 
nu poată vedea vreo problemă sau să găsească ceva greşit, iar acțiunile ei 
par impecabile, dar nu își schimbă deloc firea coruptă, nu devine cumva un 
fariseu? Acţionând în mod ipocrit îi poate păcăli pe oameni, dar Îl poate 
păcăli şi pe Dumnezeu? Ce anume înseamnă urmărirea adevărului? În 
primul rând, se referă la urmărirea unei schimbări în propria fire. Dacă 
cineva nu își cunoaşte niciodată firea coruptă, atunci este imposibil să aibă 
loc o schimbare a acesteia. Atunci când recunoaște că are o fire coruptă, 
trebuie şi să accepte adevărul, să reflecteze exact unde a greşit şi unde a 
eşuat, şi apoi să caute adevărul pentru a-şi rezolva problemele. Doar în 
acest mod se poate elibera treptat de firea coruptă, practicând adevărul în 
îndeplinirea îndatoririlor şi acționând în baza principiilor. Făcând astfel, va 
intra în adevărul-realitate. Numai cei care pot să caute și să practice 
adevărul sunt cei care îl urmăresc. Aceştia sunt cei care pot să depună, 
încontinuu, eforturi pentru a practica adevărul şi a acţiona în baza 
principiilor şi care pot rezuma experienţele lor şi extrage învățăminte. Odată 
ce vor practica adevărul și vor intra în realitate, vor avea principii în 
acțiunile lor şi vor comite mai puţine greșeli, vor deveni treptat potriviți 
pentru a fi folosiți de Dumnezeu. Dacă cineva nu urmărește adevărul, oricât 
de mult s-ar complăcea în discuţii seci despre cunoaşterea de sine ori s-ar 
caracteriza ca fiind un diavol şi o satană, în cele din urmă, tot nu va pune 
adevărul în practică. Deci, care este diferenţa dintre aceste două persoane? 
Una își recunoaște propria fire coruptă, caută adevărurile-principui şi 


practică în conformitate cu adevărul — aceasta este calea de a urmări 


adevărul. Cealaltă nu recunoaște că are o fire coruptă şi nu acceptă 
realitatea propriei firi corupte, în schimb depune eforturi în modul în care 
face lucrurile. Cu toate acestea, acest lucru schimbă doar comportamentul ei 
din afară şi nu există o schimbare în viața-fire, ceea ce face comportamentul 
ei şi mai înşelător. Ceea ce practică aceste tipuri de oameni este în 
concordanţă cu adevărurile-principii? Este cu totul departe de ele şi nici 
măcar nu se apropie. Ceea ce fac ei este să se deghizeze, să se prefacă şi să 
păcălească, iar scopul lor este să-i înșele pe aleşii lui Dumnezeu. Aceştia nu 
practică adevărul, dar doresc ca toată lumea să îi laude, să îi aprobe şi să îi 
susțină, astfel încât să aibă un statut în biserică. Nu este aceasta o 
manifestare a deghizării şi a înşelăciunii? Se deghizează, se acoperă şi se 
concentrează asupra modului în care pot câştiga favorurile celorlalți. Există 
adevăruri-principu în acest mod de a face lucrurile? Nicidecum — se 
bazează complet pe închipuirile minții umane, pe metode omenești, pe 
filosofii umane pentru interacțiuni lumeşti şi încă trăiesc conform unei firi 
satanice. Această practică a ipocriziei aparține spiritualității false; este 
înșelătoare şi este lipsită chiar și de cea mai mică parte din adevărul- 


realitate. 


De ce unii oameni, care par să-şi îndeplinească îndatoririle ca şi 
ceilalți, răsar dintr-o dată, de nicăieri, şi-i şochează pe ceilalți, comiţând, 
într-un final, un mare rău? Se poate întâmpla aşa ceva într-o zi sau două? 
Categoric nu. Roma nu a fost construită într-o zi. Din afară, par să fie 
cuminţi şi simpli și nimeni nu le poate găsi vreo greşeală, dar, până la urmă, 
lucrurile rele pe care le fac sunt mai drastice şi mai uimitoare decât cele 
făcute de oricine altcineva. Aceste lucruri sunt făcute de acei aşa-numiţi 
oameni „cuminţi”. Ştiţi care este caracteristica comună a acestor tipuri de 
oameni? (Par că au un comportament bun şi, de obicei, par destul de 


manieraţi.) Ceea ce trăiesc şi natura-esenţă a lor au două caracteristici 


distincte — puteți să înţelegeţi aceste puncte cheie? (Nu iubesc adevărul și 
nu-şi recunosc firea coruptă. Când vorbesc despre a se cunoaşte pe sine, se 
prefac și acționează ipocrit.) A acţiona ipocrit este un aspect, dar cum poţi 
să descoperi şi să confirmi că aceşti oameni sunt ipocriți? Cum poţi 
confirma că aceste comportamente bune pe care le trăiesc sunt doar o 
prefăcătonie? (La suprafaţă, ei vorbesc foarte frumos, dar în acţiunile lor 
reale, își protejează propriile interese, fără a lua în considerare interesele 
casei lui Dumnezeu.) Aceasta este manifestarea tipică pentru o acțiune 
făcută în mod ipocrit. Deşi aceşti oameni ipocriţi vorbesc frumos, de fapt, îi 
înșală și îi induc în eroare pe ceilalţi. În plus, îşi arată egoismul şi josnicia, 
protejându-şi doar propriile interese şi neluând în considerare interesele 
casei lui Dumnezeu — ei vor să trăiască ca o femeie desfrânată, așteptând 
totodată o statuie pentru castitatea lor. Toate acestea reprezintă esența- 
natură a lor, lipsită de orice umanitate. Am menționat că natura-esență a 
acestor oameni are două caracteristici distincte. Prima caracteristică este că 
aceştia strigă adesea sloganuri şi vorbesc despre doctrine de parcă ar fi 
profund spirituali, dar, de fapt, nu iubesc deloc adevărul, iar fără dragoste 
pentru adevăr, le este imposibil să-l practice. Pornind de la acest aspect, nu 
este ceea ce aţi menţionat mai devreme despre ei, că iau în considerare doar 
propriile interese, una dintre aceste manifestări? De ce iau în considerare 
propriile interese? Iubesc aceştia adevărul? (Nu, nu iubesc adevărul; le plac 
doar interesele.) Îşi protejează doar propriile interese şi nu iau deloc în 
considerare interesele casei lui Dumnezeu sau ale fraților și surorilor. Nu 
este acesta un comportament care denotă că nu iubesc deloc adevărul? Unu 
spun: „Dacă nu iubesc adevărul, de ce au întotdeauna părtăşie despre lucruri 
legate de adevăr?” Cum aţi explica acest lucru? (O fac pentru a-i 
impresiona pe ceilalți, pentru a se deghiza și a se costuma.) Acesta este un 


aspect, dar pe lângă asta, chiar au părtăşie despre adevăr? Nu este vorba 


deloc despre adevăr; sunt doar cuvinte şi doctrine. Dacă sunt clar doar 
vorbe şi doctrine, atunci cum pot fi numite adevăr? Doar nesăbuiţii ar 
echivala cuvintele şi doctrinele cu adevărul. Diavolii sunt foarte iscusiţi în a 
rosti cuvinte şi doctrine pentru a-i induce în eroare pe oameni şi, de 
asemenea, vor să se dea drept persoane care dețin adevărul pentru a-i înşela 
pe alții şi pe Dumnezeu. Oricât de măreţe sunt cuvintele şi doctrinele rostite 
de oameni, acestea nu sunt adevărul; numai cuvintele rostite de Dumnezeu 
sunt adevărul. Cum pot fi menţionate cuvintele şi doctrinele rostite de 
oameni în acelaşi context cu adevărul? Sunt două lucruri complet diferite. 
Acesta este primul aspect, că aceşti oameni nu au absolut deloc dragoste 
pentru adevăr. Este acesta aspect natura-esenţa lor? (Da.) De ce spunem că 
este natura-esență a lor şi nu doar o manifestare temporară sau un 
comportament? Deoarece, când ne uităm la toate manifestările și 
comportamentele lor, putem trage concluzia că esența umanităţii lor este 
aceea că nu iubesc deloc adevărul. Din cauza acestor diverse 
comportamente, se poate determina că sunt persoane care nu iubesc 
adevărul. Aceasta este prima caracteristică. Acum, care este a doua? Că 
aceşti oameni nu-şi recunosc deloc propriile firi corupte. Ce înseamnă că nu 
le recunosc deloc? Dacă se spune că ei nu-și recunosc firile corupte, atunci 
de ce vorbesc mereu despre a se cunoaşte pe ei înşişi? Nu doar că vorbesc 
despre a se cunoaşte pe ei înşişi, dar îi ajută şi pe alți, cu neruşinare, să se 
cunoască pe ei înşişi. Spun adesea că nu fac suficient, că sunt datori lui 
Dumnezeu, că sunt diavoli şi satane şi că merită să fie blestemaţi. Cum se 
poate explica acest lucru? (Când vorbesc despre a se cunoaște pe sine, nu 
există un conţinut real sau detalii. De exemplu, nu există un conținut practic 
cu privire la ce corupţii au dezvăluit, ce intenţii greşite nutresc, ce firi 
corupte îi controlează, ce manifestări specifice au, de ce natură-esență 


aparțin şi aşa mai departe. Ei afirmă doar vag că sunt diavoli şi satane, fără 


a exprima sentimente autentice şi înțelegere.) (Un rezultat al cunoașterii 
reale de sine este capacitatea cuiva de a se uri cu adevărat. Acest tip de 
persoane îşi recunosc verbal corupția, dar nu se urăsc deloc în inima lor şi, 
de asemenea, găsesc tot felul de motive pentru a se apăra şi a se justifica. 
Uneori, ele nu se explică în exterior, dar nu acceptă şi nu îşi recunosc 
corupția lor internă. Sunt complet incapabile să accepte adevărul şi nu se 
schimbă deloc.) Acestea nu-şi recunosc corupţia — cum poate fi explicat 
acest lucru? (Când li se întâmplă ceva şi sunt dezvăluite, simt că nu sunt 
capabile să facă un astfel de lucru şi, prin urmare, nu recunosc că au acest 
tip de fire coruptă). Acest tip de oameni vorbesc întotdeauna despre 
cunoaşterea de sine, dar ce anume cunosc ei, de fapt? Îşi cunosc 
comportamentele și manifestările sau îşi cunosc firile lor corupte? Sau ştiu 
doar care sunt lucrurile pe care le-au făcut greșit? Există o mare diferență 
între aceste tipuri de cunoaștere. Unele tipuri de cunoaştere sunt cunoștințe 
adevărate, în timp ce altele sunt superficiale şi lipsite de esenţă. 
Cunoştinţele unor oameni sunt chiar mai superficiale şi ei ştiu doar ce 
lucruri au făcut greşit sau recunosc lucrurile pe care le-au făcut şi care au 
fost împotriva moralității sau a legii. Acest lucru nu este diferit de oamenii 
religioşi care îşi recunosc vina în fața Domnului; nu duce la o pocăință 
autentică. Există și unii oameni care vorbesc doar despre doctrine atunci 
când vorbesc despre cunoașterea de sine sau repetă ceea ce spun alţii despre 
cunoașterea de sine. Aceasta este o formă şi mai mare de deghizare şi 
înşelăciune. De ce aceşti oameni nu se cunosc cu adevărat? Motivul cel mai 
important este că ei nu acceptă niciodată adevărul, aşa că toate acţiunile şi 
comportamentele lor se bazează în întregime pe propriile preferinţe, pe 
propria lor filosofie satanică şi pe propriile interese, ambiţii şi dorinţe. În 
adâncul inimii lor, ei nu-şi consideră ambițiile şi dorinţele ca fiind corupte; 


orice lucru de care au nevoie nu este corupt, aşa că fac tot ce vor, tot ce le 


place. Când judecăm acest lucru din punctul de plecare al acțiunilor lor, îşi 
recunosc propriile corupţii? Nu le recunosc. Cum acţionează oamenii care 
îşi recunosc corupțiile? Acţionează căutând adevărurile-principii sau doar 
se roagă, contemplă şi fac lucrurile în funcție de ceea ce gândesc în mintea 
lor? Ce cale urmează? Ei caută adevărurile-principii. Deci, dacă ne uităm la 
acțiunile acestor tipuri de oameni menţionaţi mai sus, este evident că ei fac 
întotdeauna ce vor. Cred despre cuvintele lui Dumnezeu că sunt destinate 
altora şi transmit doctrinele pe care le înţeleg celorlalți, ceea ce înseamnă că 
îi fac pe alții să acţioneze conform cuvintelor lui Dumnezeu, sugerând că 
„Voi toți dezvăluiți corupţii, dar eu caut adevărul în tot ce fac şi aproape că 
nu dezvălui nicio corupție”. Sunt aceştia oameni care se cunosc cu 
adevărat? Nu îndrăznesc să îşi recunoască propriile corupții; acesta este 
adevărul problemei. Ei cred că, plătind un preţ, vorbind puţin mai mult, 
îndurând puţin mai multă suferință sau chiar renunțând la lucruri și 
sacrificându-se pe ei înşişi, totul pentru a-şi satisface ambițiile şi dorințele, 
este în concordanță cu adevărul şi este corect. Dacă i-ai întreba: „Din 
moment ce toți oamenii au corupți, nu vă este teamă că greşiți când gândiţi 
în acest fel?", ei ar spune: „Nu, este în regulă, nu mi-e teamă. Intenţiile 
mele sunt corecte." Uitaţi-vă cum îşi consideră ambițiile, dorințele şi 
intențiile ca fiind ceva pozitiv. Oare acest tip de oameni își recunosc 
propriile corupții? Nu, nu le recunosc. Dintr-o perspectivă obiectivă, pur şi 
simplu nu îşi recunosc propriile corupții. Poate cineva care nu îşi recunoaşte 
propria corupție să se pocăiască cu adevărat? Nu, nu poate. Acești oameni 
nu se vor pocăi sub nicio formă; niciodată nu o vor face. Au ei supunere 
adevărată? Nu. Chiar mai puțin de atât. Nici măcar nu ştiu ce este adevărul, 
deci cum se pot supune? Ei se supun doar propriilor ambiţii şi dorinţe. Îşi 
trăiesc viața făcând toate lucrurile în funcţie de propriile dorinţe, vorbesc, 


acționează și își aleg calea bazându-se exclusiv pe propria voinţă, fără să 


caute vreodată adevărul. Unii oameni spun: „Ei nu caută niciodată adevărul, 
aşa că de ce ascultă predici?” Faptul că ascultă predici nu înseamnă 
neapărat că sunt capabili să caute adevărul; este doar un aspect al credinţei 
în Dumnezeu. Dacă nu ar asculta predici sau nu ar participa la adunări, nu 
ar fi atunci dezvăluiți? Aşadar, este necesar ca ei să treacă prin acest proces, 
dar faptul că ascultă predici nu înseamnă că sunt persoane care acceptă 
adevărul sau îşi recunosc propria corupție; nu se poate face această 
deducție. Nu este un lucru ușor să recunoască cineva că are corupţie şi este 


dificil de realizat pentru oamenii care nu iubesc adevărul. 


Tocmai am menționat că oamenii care nu se cunosc au două 
caracteristici distincte: prima este că, în mod fundamental, nu iubesc 
adevărul, iar a doua este că nu recunosc niciodată că au firi corupte. Deci, 
cât de departe sunteţi de a vă cunoaște? (În prezent, încă nu ne cunoaștem şi 
nu am ajuns în punctul de a ne urî). Sunteţi foarte departe. A te cunoaşte 
înseamnă, în primul rând, a-ţi cunoaşte firile corupte, preferinţele, părerile 
şi comportamentele greșite. Aceasta este cheia, iar celelalte aspecte ale 
cunoaşterii de sine sunt secundare. Poţi să accepţi realmente adevărul şi să 
ajungi la o pocăință autentică doar atunci când recunoşti că ai o fire coruptă, 
că ai tot felul de naturi-esenţe şi dezvăluiri ale corupției pe care Dumnezeu 
le-a evidențiat în oameni și când le poţi enumera în mod specific şi 
recunoşti că aceste fapte, comportamente și dezvăluiri anume sunt toate 
contrare adevărului, sunt împotriva lui Dumnezeu și sunt toate detestate de 
El. În zilele noastre, când oamenii pretind că acceptă adevărul, ei îl 
recunosc doar în doctrină şi îşi schimbă într-o oarecare măsură 
comportamentul, dar, ulterior, ei continuă să trăiască firi satanice corupte și 
să îşi ducă viața conform filosofiei Satanei; nu se schimbă deloc. 
Schimbările în comportament nu reprezintă schimbări ale firii. Pentru a 


transforma firea cuiva, trebuie ca acea persoană să îşi cunoască natura- 


esență şi propria fire coruptă — acesta este primul pas. Cineva care 
recunoaşte doar că propriile acțiuni sunt problematice, că nu este o persoană 
bună sau că este un diavol şi o satană este încă departe de a-şi cunoaşte 


natura-esenţă şi de a-şi transforma firea. 
Fragmentul 44 


Ca oamenii să se înțeleagă, trebuie să îşi înțeleagă firile corupte şi să-şi 
cunoască adevăratele stări; cel mai important lucru în înţelegerea propriei 
stări este de a pricepe propriile gânduri şi idei. În fiecare perioadă de timp, 
gândurile şi ideile oamenilor au fost controlate de un lucru major. Dacă poţi 
să îţi înţelegi gândurile şi ideile, poţi să înţelegi lucrurile de la baza lor. 
Oamenii nu-şi pot controla gândurile şi ideile. Totuşi trebuie să ştii de unde 
vin aceste gânduri și idei, care sunt motivele din spatele lor, ce le 
controlează şi care este natura lor. După ce firea unei persoane se schimbă, 
gândurile, ideile, opiniile și ţelurile la care aspiră acea persoană şi care sunt 
create de partea care s-a schimbat vor fi foarte diferite faţă de cele de 
dinainte — în esenţă, acestea se vor apropia de adevăr şi vor fi în acord cu 
adevărul. Aspectele din interiorul oamenilor care nu s-au schimbat, adică 
vechile lor gânduri, idei şi opinii, inclusiv lucrurile care le plac oamenilor şi 
pe care le urmăresc, sunt toate extrem de murdare, mizerabile şi oribile. 
După ce o persoană înţelege adevărul, ea devine capabilă să discearnă 
aceste lucruri şi să le vadă clar; așadar, devine capabilă să se răzvrătească 
împotriva lor şi să le întoarcă spatele. Cu siguranţă, astfel de oameni s-au 
schimbat într-un fel. Ei sunt capabili să accepte adevărul, să-l practice şi să 
pătrundă în unele adevăruri-realități. Oamenii care nu înţeleg adevărul nu 
pot vedea clar aceste lucruri corupte sau negative şi nici nu le pot discerne; 
aşadar, sunt incapabili să renunţe la ele şi cu atât mai puţin să se 


răzvrătească împotriva lor. Ce provoacă această diferență? De ce sunt toți 


credincioși, dar unii dintre ei pot discerne lucrurile negative şi necurate și 
pot renunţa la ele, în timp ce alții nu pot vedea clar aceste lucruri și nici nu 
se pot elibera de ele? Totul este direct corelat cu întrebarea dacă persoana 
iubește şi urmărește adevărul. Când cei care urmăresc adevărul mănâncă și 
beau cuvintele lui Dumnezeu pentru o perioadă de timp şi ascultă predici 
pentru o perioadă de timp, atunci ei pot înțelege adevărul şi pot vedea clar 
anumite lucruri; au făcut progrese în vieţile lor. În mod contrar, deşi cei care 
nu iubesc adevărul participă la adunări, citesc cuvintele lui Dumnezeu și 
ascultă predici în același fel, ei nu sunt capabili să înțeleagă adevărul și, 
indiferent câți ani au fost credincioși, nu au nicio pătrundere în viață. Aceşti 
oameni au eşuat pentru că nu au urmărit adevărul. Indiferent câți ani au 
crezut în Dumnezeu, cei care nu urmăresc adevărul nu sunt capabili să-l 
înţeleagă. Când se confruntă cu o situaţie, nu o pot vedea clar, aproape ca şi 
cum ar fi persoane religioase. Nu au câștigat nimic din anii lor de credință. 
Cât adevăr înţelegeți acum? Ce lucruri puteți vedea clar? Puteţi discerne 
lucrurile şi oamenii negativi? Nu vă este clar ce înseamnă a crede în 
Dumnezeu şi nici în cine crezi de fapt. Nu puteţi discerne clar ideile şi 
intențiile pe care le aveţi în viaţa de zi cu zi, nu sunteţi pe deplin conștienți 
de calea pe care ar trebui să o urmați în calitate de credincioşi ai lui 
Dumnezeu şi nu vă este clar cum ar trebui să practicați adevărul atunci când 
faceţi lucruri sau vă îndepliniți datoria. Aceştia sunt oameni care nu au nicio 
pătrundere în viață. Numai înțelegând exact adevărul și știind cum să-l 
practicaţi, puteți să discerneți diferitele tipuri de oameni, să vedeți diversele 
situații în mod clar, să faceți lucrurile în acord cu adevărul, să îndepliniți 
cerințele lui Dumnezeu și să vă apropiaţi din ce în ce mai mult de voia lui 


Dumnezeu. Doar urmărind astfel, veţi obține rezultate. 


Fragmentul 45 


Adesea, omul se confruntă cu unele stări negative. Unele dintre acestea 
îi pot influenţa pe oameni sau îi pot constrânge. Există unele stări care chiar 
pot face pe cineva să se abată de la adevărata cale şi să se îndrepte în 
direcția greşită. Lucrurile pe care oamenii le urmăresc și cărora le dau 
atenție, precum şi calea pe care aleg să o urmeze — toate acestea sunt legate 
de stările lor interioare. Faptul că oamenii sunt slabi sau puternici este chiar 
şi mai mult legat în mod direct de stările lor interioare. De exemplu, mulți 
oameni dau acum o atenţie deosebită zilei lui Dumnezeu. Toţi au această 
năzuință: tânjesc ca ziua lui Dumnezeu să sosească repede, ca să scape de 
această suferinţă, de aceste boli, de această persecuție şi de celelalte feluri 
de durere. Oamenii cred că, atunci când ziua lui Dumnezeu va sosi, vor fi 
mântuiți de durerea pe care o suferă acum, că nu vor mai avea niciodată 
parte de greutăți şi că se vor bucura de binecuvântări. Dacă cineva caută să 
Îl înţeleagă pe Dumnezeu sau urmăreşte adevărul având acest tip de stare, 
atunci progresul vieţii sale va fi foarte limitat. Atunci când îi iese în cale 
vreo piedică sau ceva neplăcut, toată slăbiciunea, negativitatea şi răzvrătirea 
din interiorul său ies la suprafaţă. Aşadar, dacă starea cuiva este nefirească 
sau greşită, atunci și țelul a ceea ce urmăreşte va fi greşit şi, cu siguranţă, va 
fi impur. Te străduieşti să pătrunzi pornind de la stări greşite şi, totuşi, crezi 
te descurci bine în ceea ce urmărești, că acționezi conform cerinţelor lui 
Dumnezeu şi că practici în conformitate cu adevărul. Nu crezi te-ai 
împotrivit intențiilor lui Dumnezeu sau că te-ai abătut de la voia Sa. Tu 
poate că simți astfel, dar atunci când vreun eveniment sau mediu neplăcut 
îti va provoca vreo suferință, îți va atinge punctele sensibile și lucrurile pe 
care le iubeşti și pe care le urmărești profund în inima ta, vei deveni negativ, 
speranţele şi visele tale se vor nărui, iar tu vei deveni, evident, slab. Aşadar, 
stările pe care le ai atunci decid dacă ești puternic sau slab. În acest 


moment, există mulți oameni care consideră că sunt destul de puternici, că 


au puțină statură și că au mai multă credinţă decât înainte. Ei cred că au 
pornit pe calea cea dreaptă a credinţei în Dumnezeu și că nu au nevoie de 
alți oameni care să îi tragă sau să îi împingă de-a lungul ei. Dacă este așa, 
de ce devin negativi sau slabi atunci când se confruntă cu anumite medii sau 
întâmpină greutăţi? De ce, atunci, se plâng şi sfârşesc prin a renunţa la 
credinţa lor? Aceasta arată că există unele stări negative şi nefirești în toți 
oamenii. Unele impurități din interiorul omului nu sunt uşor de lepădat. 
Chiar dacă eşti o persoană care urmărește adevărul, nu poţi renunţa cu totul 
la ele. Acest lucru trebuie să se realizeze pe baza expunerii cuvântului lui 
Dumnezeu. După ce reflectă asupra propriilor stări şi le înţeleg, oamenii 
trebuie să le compare prin cuvântul lui Dumnezeu şi să-şi înlăture finile 
corupte. Abia atunci stările lor se vor schimba treptat. Nu se pune problema 
ca, atunci când oamenii citesc cuvintele lui Dumnezeu şi ajung să-şi 
cunoască stările, să le şi poată transforma imediat. Atât timp cât oamenii 
citesc în mod regulat cuvintele lui Dumnezeu, îşi văd propriile stări în mod 
clar şi se roagă lui Dumnezeu şi năzuiesc spre adevăr, atunci când dezvăluie 
din nou corupție sau când se află într-o stare nefirească în viitor, ei vor 
putea să o recunoască şi să se roage lui Dumnezeu şi vor folosi adevărul 
pentru a rezolva problema, iar starea lor greşită poate fi schimbată, iar ei se 
pot schimba treptat. În acest fel, ei vor putea să renunţe la impurități şi la 
acele lucruri la care ar trebui să se renunţe şi pe care le nutresc în ei. 
Oamenii trebuie să aibă un anumit nivel de experiență înainte de a putea 


obține rezultate. 


De la începutul credinţei lor în Dumnezeu, mulți oameni urmăresc 
binecuvântări bazându-se pe noțiunile și închipuirile lor şi, în consecinţă, 
devin negativi şi slabi atunci când întâlnesc lucruri care nu sunt în acord cu 
noțiunile lor. Ei încep să se îndoiască de Dumnezeu şi chiar vin cu noțiuni 


sau concepţii greşite despre El. Dacă nimeni nu are părtăşie cu ei despre 


adevăr, ei nu vor fi capabili să rămână fermi şi pot să-L trădeze pe 
Dumnezeu în orice moment. Permiteţi-Mi să vă dau un exemplu. Să 
spunem că cineva a nutrit mereu noțiuni şi închipuiri în credinţa sa în 
Dumnezeu. Această persoană crede că, atât timp cât va renunţa la familia ei 
ŞI îşi va face datoria, Dumnezeu o va proteja şi o va binecuvânta şi va avea 
grijă de viaţa familiei sale și că asta este ceea ce Dumnezeu ar trebui să 
facă. Apoi, într-o zi, 1 se întâmplă ceva ce nu dorea să se întâmple — se 
îmbolnăvește. Faptul că locuieşte cu familia care o găzduiește nu este la fel 
de confortabil ca a fi în propria casă şi poate că această familie nu are prea 
multă grijă de ea. Nu poate accepta situația și devine negativă şi descurajată 
pentru o lungă perioadă de timp. De asemenea, nu urmărește adevărul şi 
nici măcar nu îl recunoaște. Asta înseamnă că oamenii au unele stări în 
interiorul lor şi, dacă nu recunosc, nu percep sau nu simt că aceste stări sunt 
greşite, atunci, deși încă pot să aibă pasiune şi să urmărească mult, la un 
moment dat se vor confrunta cu o împrejurare care le dezvăluie adevărata 
stare lăuntrică şi îi face să se potienească şi să eşueze. Acesta este rezultatul 
faptului că nu puteți reflecta asupra voastră sau nu puteți ajunge să vă 
cunoaşteţi pe voi înşivă. Toţi cei care nu înţeleg adevărul sunt astfel; nu se 
ştie niciodată când se vor poticni şi vor eşua, când vor fi negativi şi slabi 
sau când ar putea fi capabili să-L trădeze pe Dumnezeu. lată cu ce pericol 
mare trebuie să se confrunte cei care nu înţeleg adevărul! Înțelegerea 
adevărului nu este, însă, o problemă simplă. Este nevoie de mult timp până 
când poţi să obţii în sfârşit un lcăr de lumină, să ai un pic de cunoaştere 
adevărată şi să înţelegi puţin adevăr. Dacă intențiile din interiorul tău sunt 
grav denaturate şi nu pot fi înlăturate, acestea vor putea să stingă în orice 
moment luminița înţelegerii tale şi chiar să erodeze credința mică pe care o 
ai, iar acest lucru este cu siguranţă foarte periculos. În prezent, principala 


problemă este că toți oamenii au anumite noțiuni şi închipuiri despre 


Dumnezeu în inimile lor, însă înainte ca acestea să fie dezvăluite, ei nu le 
recunosc; sunt ascunse înăuntru şi nu se știe niciodată când sau în ce 
împrejurări vor ieşi la suprafață şi îi vor face pe oameni să se poticnească. 
Deşi toți oamenii au aspirații bune şi vor să fie buni credincioşi şi să 
dobândească adevărul, intenţiile lor sunt prea denaturate şi au prea multe 
noțiuni şi închipuiri care îi împiedică foarte mult să urmărească adevărul și 
să dobândească intrarea în viaţă. Ei vor să facă aceste lucruri, dar nu pot. De 
exemplu, oamenilor le este greu să se supună atunci când sunt emondaţi; 
când sunt încercaţi sau rafinaţi, vor să se certe cu Dumnezeu. Ori de câte ori 
se îmbolnăvesc sau se confruntă cu vreo catastrofă, ei se plâng că 
Dumnezeu nu i-a protejat. Cum pot astfel de oameni să experimenteze 
lucrarea lui Dumnezeu? Ei nu ating nici măcar minimul, şi anume acela de 
a avea o inimă supusă lui Dumnezeu, aşadar cum pot dobândi adevărul? 
Unu oameni devin negativi atunci când cel mai mic lucru nu le merge; se 
poticnesc din cauza judecăților altor oameni şi Îl trădează pe Dumnezeu 
atunci când sunt arestaţi. Este adevărat că nu se ştie niciodată ce ne rezervă 
viitorul, indiferent dacă este vorba despre fericire sau pierzanie. Fiecare 
persoană are ceva în interiorul ei pe care doreşte să-l urmărească şi să-l 
obțină; are lucruri care îi plac. Urmărirea lucrurilor care îi plac ar putea 
atrage nenorocirea asupra ei, dar ea nu simte asta, crezând în continuare că 
lucrurile la care năzuieşte şi care îi plac sunt corecte şi că nu este nimic în 
neregulă cu ele. Dacă însă va veni o zi în care nenorocirea va lovi şi îi vor fi 
luate lucrurile pe care le urmăreşte și îi plac, ea va deveni negativă şi slabă 
şi nu va fi în stare să se ridice în picioare. Nu va şti ce s-a întâmplat, se va 
plânge că Dumnezeu este nedrept, iar inima ei plină de trădare față de 
Dumnezeu va ieşi la iveală. Dacă oamenii nu se cunosc pe ei înşişi, atunci 
nu vor ști care este punctul lor slab şi nici unde le este ușor să eşueze sau să 


se poticnească. Este cu adevărat jalnic. De aceea spunem că, dacă o 


a 


persoană nu se cunoaște pe sine, se poate poticni sau eşua oricând şi îşi 


3 


poate atrage propriul sfârşit. 


Mulţi oameni au spus: „Înţeleg fiecare element al adevărului, dar, pur 
şi simplu, nu le pot pune în practică.” Asta dezvăluie rădăcina motivului 
pentru care oamenii nu practică adevărul. Ce fel de oameni înțeleg adevărul, 
dar nu îl pot pune în practică? Desigur, doar aceia care sunt scârbiți de 
adevăr și care îl urăsc nu îl pot pune în practică, iar aceasta este o problemă 
care ține de natura lor. Chiar dacă nu înţeleg adevărul, oamenii care îl 
iubesc vor acționa pe baza conştiinţei lor și nu vor face rău. Dacă natura 
unei persoane este aceea de a-i fi scârbă de adevăr, atunci acea persoană nu 
va putea niciodată să practice adevărul. Oamenii care sunt scârbiți de 
adevăr cred în Dumnezeu doar pentru a obține binecuvântări, nu pentru a 
urmări adevărul şi a obține mântuirea. Chiar dacă îşi îndeplinesc 
îndatoririle, nu o fac de dragul obținerii adevărului, ci doar pentru a obţine 
binecuvântări. De exemplu, unii oameni care sunt persecutați şi nu se pot 
întoarce acasă gândesc în inimile lor: „Sunt persecutat şi nu mă pot întoarce 
acasă din cauza credinţei mele în Dumnezeu. Într-o zi, Dumnezeu îmi va da 
o casă mai bună; Dumnezeu nu mă va lăsa să sufăr în zadar” sau: „Oriunde 
aş fi, Dumnezeu îmi va da de mâncare şi nu mă va lăsa să merg pe un drum 
fără ieşire. Dacă m-ar lăsa să merg pe un drum fără ieşire, atunci nu ar fi 
adevăratul Dumnezeu. El nu ar face asta.” Oare astfel de lucruri nu există în 
om? Există, de asemenea, unii oameni care gândesc: „Am renunţat la 
familia mea ca să mă sacrific pentru Dumnezeu, iar El nu ar trebui să mă 
dea pe mâna celor care sunt la putere; am urmărit cu atâta fervoare, 
Dumnezeu ar trebui să mă ocrotească şi să mă binecuvânteze. Tânjim atât 
de mult ca ziua lui Dumnezeu să sosească, așa că ziua Sa ar trebui să vină 
cât mai curând posibil. Dumnezeu ar trebui să împlinească dorinţele 


omului.” Mulţi gândesc astfel — nu este aceasta dorința extravagantă a 


omului? Oamenii l-au cerut mereu lucruri extravagante lui Dumnezeu, 
gândindu-se mereu: „Am renunţat la familiile noastre pentru a ne îndeplini 
îndatoririle, aşadar Dumnezeu ar trebui să ne binecuvânteze. Am acționat în 
conformitate cu cerințele lui Dumnezeu, așadar ar trebui să ne 
răsplătească.” Mulți oameni păstrează astfel de lucruri în inimile lor în timp 
ce cred în Dumnezeu. Ei îi văd pe alții care pleacă de lângă familiile lor și 
renunţă la tot ca să se sacrifice pentru Dumnezeu cu atâta uşurinţă şi se 
gândesc: „Şi-au părăsit familiile de atât de mult timp, cum de nu le este dor 
de casă? Cum depăşesc asta? Eu de ce nu pot depăşi acest lucru? Eu de ce 
nu pot renunţa la familia, soţul (sau soția) și copiii mei? De ce Dumnezeu 
este milostiv cu ei şi nu este milostiv cu mine? De ce Duhul Sfânt nu-mi 
dăruieşte har şi nu sălășluieşte în mine?” Ce stare este aceasta? Oamenii 
sunt atât de lipsiţi de rațiune; ei nu practică adevărul, iar apoi se plâng de 
Dumnezeu şi nu fac ceea ce ar trebui să facă. Ei ar trebui să aleagă calea 
urmăririi adevărului, dar sunt scârbiți de adevăr, tânjesc după plăcerile 
trupești şi caută întotdeauna să obțină binecuvântări şi să se bucure de har, 
plângându-se totodată că sunt excesive cerințele lui Dumnezeu faţă de om. 
Continuă să-l ceară lui Dumnezeu să fie milostiv cu ei şi să le dăruiască mai 
mult har şi să le permită să simtă plăcerea trupească — oare sunt ei oameni 
care cred sincer în Dumnezeu? Ei se gândesc: „Am renunțat la familia mea 
pentru a-mi face datoria şi am suferit atât de mult. Dumnezeu ar trebui să 
fie milostiv cu mine, ca să nu-mi fie dor de casă şi să fiu hotărât să renunţ. 
Ar trebui să-mi dea putere şi atunci nu voi deveni negativ şi slab. Alţi 
oameni sunt atât de puternici, Dumnezeu ar trebui să mă facă și pe mine 
puternic.” Aceste cuvinte pe care le rostesc oamenii sunt complet lipsite de 
rațiune şi credinţă. Toate sunt rostite pentru că nu le-au fost îndeplinite 
cererile extravagante, ceea ce i-a făcut să fie nemulţumiţi de Dumnezeu. 


Toate acestea sunt lucruri pe care le dezvăluie în inimile lor și le reprezintă 


în totalitate natura. Aceste lucruri există în oameni şi, dacă nu se eliberează 
de ele, îi pot face pe oameni să se plângă de Dumnezeu și să-L înţeleagă 
greşit în orice moment sau loc. Este posibil ca oamenii să-L hulească pe 
Dumnezeu şi să părăsească adevărata cale în orice moment şi în orice loc. 
Este un lucru foarte firesc. Acum înţelegeţi acest aspect în mod clar? 
Oamenii trebuie să cunoască lucrurile pe care le dezvăluie natura lor. 
Acesta este un aspect foarte serios, care trebuie abordat cu atenţie, deoarece 
se referă la întrebarea dacă oamenii pot rămâne fermi în mărturia lor și dacă 
pot obţine sau nu mântuirea prin credinţa lor în Dumnezeu. În ceea ce-i 
priveşte pe oamenii care înţeleg un pic din adevăr, dacă își dau seama că 
dezvăluie aceste lucruri și dacă, atunci când descoperă această problemă, o 
pot examina şi dezgropa, atunci o vor putea rezolva. Dacă nu îşi dau seama 
că dezvăluie aceste lucruri, atunci nu există nicio modalitate de a rezolva 
această problemă şi nu pot decât să aștepte expunerea din partea lui 
Dumnezeu sau dezvăluirea faptelor. Oamenii care nu iubesc adevărul nu 
preţuiesc auto-examinarea. Ei cred întotdeauna că acesta este un aspect 
insignifiant și se vor complăcea, gândindu-se: „Toată lumea este aşa — să te 
plângi un pic nu este mare lucru. Dumnezeu va ierta şi nu-i va aminti de 
asta.” Oamenii nu ştiu să reflecteze asupra lor sau să caute adevărul pentru 
a rezolva probleme, ei nu pot practica niciunul din aceste lucruri. Toţi sunt 
confuzi şi mai ales leneşi, precum şi dependenți și predispuşi să se lase 
influențați de fantezii. Ei năzuiesc: „Într-o zi, Dumnezeu va produce o 
schimbare profundă în noi şi atunci nu vom mai fi atât de leneşi, vom 
deveni complet sfinți şi ne vom îndrepta privirea către puterea lui 
Dumnezeu.” E fantezist să-ți imaginezi aşa ceva şi este cu adevărat 
nerealist. Dacă o persoană poate rosti acest tip de noțiune și închipuire după 
ce a auzit atâtea predici, atunci ea nu cunoaşte lucrarea lui Dumnezeu și, 


până astăzi, încă nu a înţeles clar cum îi mântuieşte Dumnezeu pe oameni. 


Oamenii de acest fel sunt incredibil de ignoranti. De ce casa lui Dumnezeu 
are întotdeauna părtăşie despre cunoaşterea de sine și cunoașterea firii lui 
Dumnezeu? Este un lucru esențial pentru fiecare persoană. Dacă într-adevăr 
poți înţelege clar cum îi mântuieşte Dumnezeu pe oameni, atunci ar trebui 
să te concentrezi pe a te cunoaște pe tine însuţi şi ar trebui să te dedici în 
mod regulat auto-reflecției — doar atunci vei avea o adevărată intrare în 
viaţă. Când îți vei da seama că dezvălui corupție, vei putea căuta adevărul? 
Vei putea să te rogi lui Dumnezeu și să te răzvrătești împotriva trupului? 
Aceasta este o condiție prealabilă pentru practicarea adevărului şi este un 
pas crucial. Dacă, în tot ceea ce ţi se întâmplă şi în tot ceea ce faci, poţi şti 
cum să practici într-un mod care să fie în concordanţă cu adevărul, îţi va fi 
uşor să pui adevărul în practică şi vei avea intrare în viaţă. Dacă nu eşti în 
stare să te cunoşti pe tine, cum poate progresa viaţa ta? Dacă, oricât de 
negativ şi de slab ai fi, nu reflectezi asupra ta şi nu ajungi să te cunoşti pe 
tine însuţi sau nu te rogi lui Dumnezeu, atunci asta dovedeşte doar că nu 
iubeşti adevărul, că nu eşti o persoană care urmărește adevărul și că nu vei 


putea niciodată să-l obţii. 


Înainte, unii oameni se gândeau: „Tânjim după căderea grabnică a 
marelui balaur roşu și sperăm că ziua lui Dumnezeu va veni repede. Nu sunt 
legitime aceste cereri? Năzuinţa ca ziua lui Dumnezeu să vină în curând nu 
este aceeaşi cu năzuinţa ca slava să-l fie adusă lui Dumnezeu cât mai repede 
posibil?” Ei găsesc pe ascuns câteva moduri plăcute urechii de a exprima 
acest lucru, dar, de fapt, speră doar să obțină aceste lucruri pentru sine. Ce- 
ar năzul ei, dacă nu ar face-o de dragul lor? Tot ceea ce năzuiesc oamenii 
este să fie eliberați rapid de împrejurările lor mizerabile şi de această lume 
dureroasă. Există mai ales unii care văd promisiunile făcute înaintea 
primilor fii ai lui Dumnezeu și au o sete incredibilă de acestea. Ori de câte 


ori citesc acele cuvinte, se simt de parcă şi-ar potoli setea, privind un miraj. 


Dorinţele egoiste din sinea omului nu au fost încă abandonate în totalitate, 
aşadar, oricare ar fi modul în care urmăreşti adevărul, acesta va fi 
întotdeauna urmărit fără tragere de inimă. Mulţi oameni care nu urmăresc 
adevărul tânjesc mereu ca ziua lui Dumnezeu să sosească, astfel încât să 
poată fi eliberați de suferința lor și să se bucure de binecuvântările 
Împărăției Cerurilor. Când aceasta nu vine, sunt mistuiţi de durere, iar unii 
oameni strigă: „Când va veni ziua lui Dumnezeu? Încă nu m-am căsătorit, 
nu mai pot aştepta! Trebuie să arăt evlavie filială părinților mei, nu mai 
suport! Încă am nevoie să fac copii, ca să aibă grijă de mine atunci când voi 
îmbătrâni! Ziua lui Dumnezeu ar trebui să se grăbească şi să vină! Să ne 


|? 


rugăm împreună pentru asta!” Cum au putut acei oameni care urmăresc 
adevărul să-l urmărească până acum fără să se plângă? Nu sunt ei îndrumați 
de cuvântul lui Dumnezeu şi sprijiniți de cuvântul Său? Există atât de multe 
impurități în oameni, este realist ca ei să nu accepte rafinarea? Fără 
suferinţă, cum se pot schimba? Oamenii trebuie să fie rafinați într-o anumită 
măsură şi să fie dispuşi să-L lase pe Dumnezeu să-i orchestreze fără nicio 


altă plângere — atunci ei vor fi complet schimbaţi. 
Fragmentul 46 


În omenirea coruptă, natura-esență a oamenilor este aceeaşi, cu 
excepția demonilor reîncarnaţi sau a celor posedaţi de duhuri rele. Unora le 
place să studieze mereu ce fel de duhuri au diferiți oameni în interiorul lor, 
dar acest lucru nu este realist; să te concentrezi asupra acestui lucru poate 
duce uşor la abateri. Unii simt întotdeauna că este ceva în neregulă cu duhul 
lor, pentru că au experimentat unele evenimente supranaturale, în timp ce 
alții cred că duhul lor are o problemă pentru că nu se pot schimba niciodată. 
De fapt, indiferent dacă duhul cuiva are o problemă, natura umană este 


aceeaşi — se împotrivește lui Dumnezeu și Il trădează. Gradul de corupție al 


oamenilor este, de asemenea, similar, la fel ca şi trăsăturile comune din 
natura lor. Unii oameni suspectează mereu că este ceva în neregulă cu duhul 
lor şi se întreabă: „Cum am putut să fac aşa ceva? Nu m-aş fi gândit 
niciodată la asta! Este ceva în neregulă cu duhul meu?” Ei chiar se îndoiesc 
că au fost aleşi de Dumnezeu şi, drept urmare, devin din ce în ce mai 
negativi. Unii oameni înţeleg lucrurile într-o manieră pură şi, indiferent ce 
au făcut, se concentrează doar să caute adevărul şi să reflecteze asupra lor 
înşişi, conform cuvintelor lui Dumnezeu: „Cum am putut să fac asta? Ce 
fire am dezvăluit? Ce natură o controlează? Cum pot să acționez în 
conformitate cu adevărul?” Reflectând în felul acesta asupra ta, este uşor să 
înţelegi adevărul şi să găseşti o cale de practică, precum şi să obţii 
cunoaşterea de sine. Metodele şi căile de autoexaminare ale fiecăruia sunt 
diferite; unii se concentrează asupra căutării adevărului şi a cunoaşterii de 
sine, în timp ce alţii se concentrează întotdeauna asupra unor lucruri vagi şi 
nerealiste şi, din cauza asta, le este dificil să progreseze, dar uşor să rămână 
blocaţi în negativitate. Acum trebuie să înţelegi că, indiferent care este 
duhul tău, nimeni nu poate vedea şi nici atinge lucrurile care ţin de duh, aşa 
că, dacă dai prea multă atenție acestui aspect, va fi doar o piedică pentru 
tine. Cel mai important lucru asupra căruia trebuie să te concentrezi este 
natura-esență a omenirii, care are legătură cu discernerea oamenilor şi, dacă 
poți discerne natura-esenţă a oamenilor, atunci poţi discerne şi oamenii. Să 
vezi clar ce lucruri există în natura-esenţă a cuiva, ce firi corupte pot fi 
dezvăluite şi ce aspecte ale adevărului sunt necesare pentru a le înlătura — 
acesta este cel mai important lucru asupra căruia trebuie să te concentrezi 
atunci când crezi în Dumnezeu. Doar dacă experimentezi lucrarea lui 
Dumnezeu în felul acesta, poţi câștiga adevărul şi-ţi poți curăți firea 
coruptă. Dar cum să te cunoști pe tine însuți? Cum să-ţi cunoşti propria 


natură? Poţi vedea care este natura-esenţă pe care o ai prin intermediul 


firilor pe care le dezvălui prin acţiunile tale, aşadar, cheia pentru a te 
cunoaşte pe tine însuţi este să-ți cunoşti propria fire coruptă. Numai în felul 
acesta vei putea să-ţi înţelegi natura-esenţă, iar să vezi clar acest lucru 
înseamnă să te înţelegeți pe deplin pe tine însuţi. Cunoaşterea de sine este o 
sarcină grea, iar cheia posibilității de a fi mântuit este felul în care te 
cunoşti. Doar atunci când te cunoşti realmente poţi să te căieşti cu adevărat, 
să accepți uşor adevărul și să păşeşti pe calea mântuirii. Celor care nu se 
cunosc pe ei înșiși le este imposibil să accepte adevărul, cu atât mai puţin să 
se căiască sincer. Prin urmare, problema-cheie este să-ți înţelegi propria fire 
coruptă. Să nu urmărești, sub nicio formă, spiritualitatea falsă; dacă te 
concentrezi mereu asupra a ceea ce este duhul tău, vei devia cu ușurință și 
va fi uşor să îndrumi greșit sau să răneşti oamenii. Este realist ca oamenii să 
se concentreze asupra cunoaşterii de sine, asupra înțelegerii firii lor corupte 
ŞI asupra unei imagini clare a naturii-esenţe a omului, şi toate aceste lucruri 
vor fi avantajoase pentru rezolvarea problemei firii corupte, pentru 
urmărirea adevărului de către oameni şi obținerea mântuirii de la 


Dumnezeu. 


Natura-esenţă a oamenilor, după ce au fost corupți de Satana, este în 
principiu aceeaşi, doar cu mici diferenţe. Asta pentru că toți au același 
strămoș, trăiesc în aceeaşi lume şi au experimentat aceeaşi corupție. Toţi au 
aceleaşi lucruri în comun. Cu toate acestea, unii oameni sunt capabili să 
facă un anumit tip de lucru într-un anumit mediu, iar alți oameni sunt 
capabili să facă alt tip de lucru în alt mediu; unii oameni sunt cultivați, într- 
o oarecare măsură, fiind educați, iar alții sunt necultivaţi, nefiind educați; 
unii oameni au un anumit fel de a vedea lucrurile, alţii au o altă perspectivă 
asupra lucrurilor; unii trăiesc într-un anumit tip de mediu social, iar alții 
trăiesc în alt tip de mediu social și au obiceiuri moştenite şi obiceiuri de 


viaţă diferite. Esenţa lucrurilor care sunt dezvăluite în natura omului este, 


totuși, aceeaşi. Așadar, nu este nevoie să te preocupi mereu de ce fel de duh 
al sau să te îngrijorezi mereu că este un duh rău. Acesta este un lucru pe 
care omul nu-l poate realiza; doar Dumnezeu poate şti asta şi, chiar dacă ar 
putea, tot nu i-ar folosi la nimic omului. Nu există niciun beneficiu când 
vrei mereu să-ți diseci duhul sau să reflectezi asupra lui; acest lucru este 
făcut de cei mai ignoranţi şi confuzi oameni. Nu te îndoi de tine când faci 
ceva greşit sau vreo fărădelege, spunând: „Este ceva în neregulă cu duhul 
meu? Este aceasta lucrarea unui duh rău? Cum am putut să fac un lucru atât 
de ridicol?” Indiferent ce faci, ar trebui să te uiţi la natura ta pentru a vedea 
esența problemei şi să cauţi adevărurile în care oamenii ar trebui să 
pătrundă. Dacă-ţi examinezi duhul, nu vei găsi nimic — chiar dacă ajungi să 
ştii ce fel de duh ai în tine, tot nu vei putea să-ţi cunoşti natura, nici să-ți 
rezolvi problemele. Prin urmare, unii oameni vorbesc mereu despre ce fel 
de duh au, ca și cum ar fi excepțional de spirituali sau profesionişti, când, 
de fapt, sunt chiar amatori şi nesăbuiți. Unii oameni vorbesc foarte spiritual, 
gândind că vorbele pe care le spun sunt foarte profunde şi că oamenii 
obişnuiţi nu le vor înţelege. Ei spun: „Este crucial să examinăm ce fel de 
duh avem. Dacă nu avem duhuri umane, chiar dacă noi credem în 
Dumnezeu, nu putem fi mântuiţi. Nu trebuie să-L lăsăm pe Dumnezeu să 
aibă aversiune faţă de noi.” Unii oameni sunt intoxicați şi induși în eroare 
când aud acest lucru, simțind, în adâncul inimii, că aceste cuvinte sunt 
rezonabile, şi încep să examineze ce fel de duh au. Pentru că acordă o 
atenție deosebită duhului lor, devin nevrotici, examinându-și duhul în orice 
fac şi, în cele din urmă, descoperă o problemă: „De ce mă împotrivesc 
adevărului în tot ceea ce fac? De ce nu am nici măcar un strop de umanitate 
sau de rațiune? Probabil că sunt un duh rău.” De fapt, cu o natură rea și 
lipsit de adevăr, cum ar putea omul să facă lucruri în conformitate cu 


adevărului? Indiferent cât de bune sunt acțiunile lor, ei tot nu pun adevărul 


în practică şi sunt încă ostili faţă de Dumnezeu. Natura omului este rea şi a 
fost coruptă și prelucrată de Satana; pur şi simplu nu au asemănare umană, 
se răzvrătesc complet împotriva lui Dumnezeu şi I se împotrivesc, şi sunt 
atât de departe de Dumnezeu, încât nu pot face absolut nimic care să fie în 
acord cu voia lui Dumnezeu. Nu există nimic în natura inerentă a omului 


care să fie compatibil cu Dumnezeu. Acest lucru este evident. 


Unii oameni sunt întotdeauna prea sensibili şi acordă o mare 
importanță faptului de a avea înţelegere spirituală sau cărui tip de duh îi 
aparțin, toate acestea în timp ce lasă deoparte chestiunea înţelegerii naturii 
proprii. Este ca şi cum nu ai vedea pădurea din cauza copacilor. Nu este 
nesăbuit să fii acaparat de iluzoriu în timp ce neglijezi realul? În acești ani 
de studiu, ai înțeles temeinic lucrurile ce ţin de duh sau chestiunile 
sufletului? Ai văzut cum este duhul tău? Dacă nu cercetezi lucrurile legate 
de natura-esenţă din adâncul sufletului tău și, în schimb, îți studiezi 
întotdeauna duhul, oare acest studiu va da rezultate? Nu este ca și cum un 
orb aprinde o lumânare şi iroseşte ceara? Îţi laşi deoparte dificultăţile reale 
şi nu te gândeşti cum pot fi rezolvate, foloseşti întotdeauna metode strâmbe 
şi te gândeşti mereu la ce fel de duh ai, dar poate acest lucru să rezolve vreo 
problemă? Dacă tu crezi în Dumnezeu, dar nu urmărești adevărul, nu te 
angajezi niciodată într-o lucrare cinstită, ci îti studiezi întotdeauna duhul, 
atunci eşti cea mai nesăbuită persoană. Oamenii cu adevărat inteligenți au 
următoarea atitudine: „Indiferent ce face Dumnezeu sau cum mă tratează, 
indiferent cât de profund corupt sunt sau cum este umanitatea mea, voi fi 
neclintit în hotărârea mea de a urmări adevărul şi de a căuta să-L cunosc pe 
Dumnezeu.” Numai cunoscându-L pe Dumnezeu, un om poate să-şi înlăture 
firea coruptă şi să-şi îndeplinească datoria pentru a se îngriji de voia lui 
Dumnezeu; aceasta este direcția vieții umane, este ceea ce oamenii ar trebui 


să caute să realizeze şi este unica şi singura cale spre mântuire. Acum, ceea 


ce este realist e urmărirea adevărului, cunoașterea propriei naturi corupte, 
înţelegerea adevărului pentru a-ţi alunga firea coruptă și a fi capabil să-ți 
realizezi bine datoria, spre mulțumirea lui Dumnezeu. A intra în adevărul- 
realitate şi a trăi asemănarea unei persoane autentice — acesta este un lucru 
realist. E realist să-L iubeşti pe Dumnezeu, să te supui lui Dumnezeu şi să 
fii martor pentru Dumnezeu. Acestea sunt rezultatele pe care le vrea El. 
Este inutil să cercetăm lucruri care nu pot fi nici atinse, nici văzute. Acestea 
nu au nimic de-a face cu ceea ce este realist şi, de asemenea, nu au nimic 
de-a face cu efectele lucrării lui Dumnezeu. Întrucât acum exişti într-un trup 
fizic, trebuie să urmărești să înţelegi adevărul, să-ţi realizezi bine datoria, să 
fii o persoană onestă şi să-ți schimbi firea. Toate acestea sunt lucruri pe care 


majoritatea oamenilor le pot realiza. 


Unii oameni au în mod evident lucrarea duhurilor rele şi s-ar putea să 
fie posedaţi de ele. Poate un astfel de om să fie mântuit prin credinţa în 
Dumnezeu? Este greu de spus şi depinde dacă acționează în mod rezonabil 
şi are o stare mentală normală. Cel mai important lucru este dacă poate sau 
nu să înţeleagă adevărul şi să-l pună în practică. Dacă nu poate îndeplini 
acest criteriu, atunci nu există nicio modalitate de a fi mântuit. Acum, voi 
toți aveţi rațiune normală, vorbiţi normal și nu ați experimentat niciun 
fenomen supranatural sau anormal. Deși uneori stările voastre sunt puţin 
anormale şi unele dintre modurile voastre de acțiune sunt greșite, toate 
acestea sunt dezvăluiri ale naturii umane. De fapt, același lucru este valabil 
şi pentru alte persoane — doar că diferă contextul şi momentul acestor 
dezvăluiri. Se pare că acum aveţi un pic de statură şi, după ce 1-aţi auzit pe 
alții vorbind despre chestiuni şi afirmații spirituale, îi imitaţi şi îi urmaţi, ca 
şi cum ați înţelege voi înşivă atât de bine chestiunile spirituale şi ați fi 
persoane atât de grozave. Numai Dumnezeu știe şi controlează chestiunile 


tărâmului spiritual şi este suficient de bine dacă oamenii pot înţelege chiar 


şi puțin din cuvintele Lui, deci cum ar putea cineva să înţeleagă pe deplin 
tărâmul spiritual? Nu este uşor să te rătăcești dacă te gândești mereu la 
astfel de lucruri? Oamenii din zilele noastre au cu toții această stare 
înlăuntrul lor. Deşi este posibil să nu discuţi întotdeauna cu seriozitate 
aceste chestiuni şi să nu devii slab sau să te prăbuşeşti din cauza lor, tot poți 
să fu afectat temporar de acele cuvinte ale celorlalți. Deşi este posibil să nu 
acorzi prea multă atenție acestui tip de chestiune, tot eşti predispus să te 
concentrezi, în inima ta, asupra lucrurilor spirituale şi, dacă va veni ziua în 
care să faci cu adevărat unele lucruri greşite, să te confrunți cu un obstacol 
şi să te poticnești, atunci te vei îndoi de tine însuţi, spunând: „Şi duhul meu 
este greşit?” De obicei, nu te îndoieşti niciodată şi îi consideri pe ceilalți 
absurzi atunci când îi vezi împotmoliţi în îndoială. Dar dacă vine o zi când 
eşti emondat sau altcineva spune că ești Satana sau că ești un duh rău, 
atunci vei crede asta și, la fel ca ei, te vei împotmoli în îndoială, incapabil 
să te eliberezi. De fapt, majoritatea oamenilor sunt susceptibili să aibă 
această problemă, considerând chestiunile spiritului ca fiind incredibil de 
importante şi neglijând chestiuni precum înţelegerea propriei naturi sau 
intrarea în viaţă. Acest lucru îi separă complet de realitate şi este o abatere 


bazată pe experienţă. 


Ar trebui să acordaţi cu toții atenție cunoaşterii propriei naturi şi a 
aspectelor naturii voastre care vă pot determina cu uşurinţă să faceţi lucruri 
greşite sau să vă rătăciţi şi, pe această bază, ar trebui să rezumați experienţa 
şi lecţiile. În special în ceea ce privește slujirea, experiența de viaţă şi 
cunoaşterea propriei naturi, numai prin dezvoltarea treptată a unei 
cunoașteri mai profunde, veți putea să vă înţelegeți propria stare și să 
evoluaţi în direcția corectă. Dacă poţi deține aceste aspecte ale adevărului şi 
le poţi transforma în viaţa ta interioară, atunci vei fi mult mai statornic, nu 


vei mai face remarci iresponsabile şi arbitrare despre lucruri pe care nu le 


înţelegi, te vei concentra asupra realităţii cuvintelor tale şi vei avea părtăşie 
despre lucruri reale. Când oamenii dobândesc o cunoaștere mai profundă a 
propriei naturi şi o înţelegere mai profundă a adevărului, vor vorbi cu mai 
mult simţ al decenței şi nu o vor mai face arbitrar. Cei care nu dețin 
adevărul sunt întotdeauna slabi de minte şi îndrăznesc să spună orice; există 
chiar și unii care, atunci când răspândesc Evanghelia, pentru a câștiga câțiva 
oameni în plus, nu ezită să urmeze oamenii religioşi şi să-L hulească pe 
Dumnezeu. Ei habar nu au ce sunt, nu-și înțeleg deloc natura și nu se tem de 
Dumnezeu. Unii oameni cred că nu-i mare lucru, dar chiar nu este mare 
lucru? Când va veni o zi în care vor recunoaşte gravitatea problemei, se vor 
speria. Ce îngrozitor este să fi făcut asta! Ei nu pot desluși esenţa acestei 
chestiuni şi chiar se cred foarte înţelepţi şi consideră că înţeleg totul; dar nu 
sunt conștienți că Îl ofensează pe Dumnezeu şi nu sunt conştienţi de modul 
în care vor pieri. Este inutil să înţelegi toate lucrurile legate de iad sau de 
tărâmul spiritual, dacă nu îţi cunoşti propria natură. Cheia este acum să 
înlăturăm dificultățile de a ne cunoaște pe noi înşine şi de a ne cunoaşte 
esenţa-natură. Trebuie să pricepi fiecare dintre stările dezvăluite de natura ta 
— dacă nu poţi face acest lucru, atunci orice altă înţelegere este inutilă; totul 
este inutil, indiferent cât de mult te diseci pentru a vedea ce fel de duh sau 
suflet ai. Cheia este să pricepi diversele lucruri din natura ta, care chiar 
există înlăuntrul tău. Indiferent ce duh există în prezent înlăuntrul tău, acum 
eşti o persoană cu gândire normală, așa că ar trebui să urmărești să înţelegi 
şi să accepţi adevărul. Dacă poţi înțelege adevărul, atunci ar trebui să 
acționezi în conformitate cu el — aceasta este datoria omului. Să meditezi la 
chestiunile spirituale pur şi simplu nu-ţi este de niciun folos, este inutil și 
nefolositor. În zilele noastre, oameni care au lucrarea duhurilor rele sunt 
dezvăluiți în bisericile de pretutindeni. Aceşti oameni încă au speranță dacă 


pot să înțeleagă adevărul, dar dacă nu pot să înţeleagă, nici să accepte 


adevărul, atunci nu pot fi decât îndepărtați. Dacă cineva poate să înțeleagă 
adevărul, asta arată că încă are rațiune normală și, dacă înţelege mai multe 
adevăruri, atunci Satana nu va putea să-l inducă în eroare sau să-l 
controleze şi există speranță că poate fi mântuit. Dacă este posedat de 
demoni şi, de cele mai multe ori, rațiunea lui nu este prea normală, atunci, 
pentru el, categoric, totul s-a terminat și trebuie să fie îndepărtat pentru a 
evita să provoace necazuri. Oricine cu o rațiune relativ normală, indiferent 
de duhul pe care îl are în interior, atât timp cât are puţină înţelegere 
spirituală şi poate să înţeleagă şi să accepte adevărul, are speranță la 
mântuire. Deşi omul ar putea să nu aibă facultatea de a accepta adevărul, 
dacă ascultă în mod eficient predicile, dacă este capabil să înţeleagă şi să 
pătrundă atunci când se are părtăşie despre adevăr și are o gândire normală 
şi nu este absurd, atunci are speranţa de a obține mântuirea. Dar Mă tem că 
vor exista oameni cărora le lipseşte înțelegerea spirituală sau nu înțeleg 
cuvintele umane şi care nu pot înţelege indiferent de modul în care alţii au 
părtăşie cu ei despre adevăr, aceşti oameni sunt problematici şi nici măcar 
nu pot lucra în calitate de prestatori de servicii. În plus, cei care cred în 
Dumnezeu ar trebui să se concentreze doar asupra adevărului şi asupra 
urmăririi lui. Ei nu ar trebui să continue să se concentreze asupra dezbaterii, 
studierii sau înţelegerii duhului. Acest lucru este absurd și ridicol. Cheia 
acum este dacă cineva poate să accepte adevărul, să înţeleagă adevărul şi să 
pătrundă în realități. Acesta este esențialul, dar cel mai important este dacă 
cineva se poate cunoaşte şi se poate autoanaliza și dacă este un om care îşi 
înţelege propria natură! Nu are niciun sens şi mai ales nicio valoare să 
studiezi care este duhul tău. Dacă studiezi întotdeauna lucruri precum ce 
este duhul tău, ce se întâmplă cu sufletul tău, ce duh ai, dacă ai un duh de 
grad înalt sau de grad scăzut, din ce duh te-ai reîncarnat, câte vieţi ai mai 


avut, care va fi finalul tău definitiv sau ce îţi rezervă viitorul — să studiezi 


mereu aceste lucruri va afecta chestiunile importante. Chiar dacă le studiezi 
temeinic, când într-o zi alții vor înţelege adevărul şi vor pătrunde în 
realități, tu nu vei avea nimic. Te vei fi amestecat în chestiunile importante 
ŞI ţi-o vei fi făcut-o cu mâna ta. Vei fi mers pe calea greşită și vei fi crezut 
în Dumnezeu în zadar. Pe cine vei da vina atunci? Este inutil să dai vina pe 


cineva; totul este din cauza ignoranței tale. 
Fragmentul 48 


Dintre cei care cred în Dumnezeu, ce fel de persoană are cele mai 
puţine şanse de a fi mântuită şi ce fel de natură va duce, mai mult ca sigur, 
la distrugere? Vedeţi acest lucru în mod clar? Indiferent dacă cineva este 
conducător sau adept, care este natura comună a omului? Elementul comun 
în natura umană este trădarea faţă de Dumnezeu; fiecare persoană este 
capabilă să ÎI trădeze. Ce înseamnă trădarea față de Dumnezeu? Care sunt 
manifestările sale? Îl trădează doar cei care încetează să mai creadă în El? 
Oamenii trebuie să înţeleagă care este esența lor şi să priceapă rădăcina 
acesteia. Crizele tale de nervi, defectele, obiceiurile proaste sau lipsa ta de 
educație sunt, toate, aspecte superficiale. Dacă te agăți mereu de aceste 
lucruri minore, aplicând reglementările în mod nechibzuit și nereuşind să 
înţelegi ce este esențial, lăsând nerezolvate lucrurile inerente naturii şi firii 
tale corupte, în cele din urmă, tot te vei rătăci şi vei ajunge să te 
împotriveşti lui Dumnezeu. Oamenii Îl pot trăda pe Dumnezeu oricând și 
oriunde — aceasta este o problemă gravă. Pentru o vreme, probabil ai putea 
să ai o inimă iubitoare de Dumnezeu, să te sacrifici cu entuziasm ȘI să-ţi 
îndeplineşti îndatoririle cu un pic de loialitate sau ai putea să ai o rațiune și 
o conştiinţă perfect normale în această perioadă, dar oamenii sunt instabili 
şi schimbători, capabili să se împotrivească şi să-L trădeze pe Dumnezeu 


oricând şi oriunde, în urma unei singure întâmplări. De exemplu, o persoană 


ar putea să aibă o rațiune perfect normală, să aibă lucrarea Duhului Sfânt, 
experiență practică, o răspundere şi loialitate în îndeplinirea datoriei sale, 
dar chiar atunci când credința sa este deosebit de puternică, casa lui 
Dumnezeu exclude un antihrist pe care aceasta îl venerează, iar ea începe să 
aibă noțiuni. Devine imediat negativă, își pierde entuziasmul pentru 
lucrarea sa, îşi îndeplineşte datoria cu superficialitate, nu-şi mai doreşte să 
se roage şi se plânge: „De ce să mă rog? Dacă cineva atât de bun poate fi 
exclus, cine poate fi mântuit? Dumnezeu nu ar trebui să-i trateze pe oameni 
aşa!” Care este natura cuvintelor sale? Este suficient ca o singură 
întâmplare să nu fie în concordanță cu dorinţele sale și Îl judecă pe 
Dumnezeu. Nu este aceasta o manifestare a trădării faţă de Dumnezeu? 
Oamenii se pot îndepărta de Dumnezeu oricând şi oriunde; în momentul în 
care se confruntă cu o anumită situație, ei ar putea să conceapă noțiuni și să- 
L judece şi să-L condamne pe Dumnezeu — nu este aceasta o manifestare a 
trădării faţă de Dumnezeu? Aici este o mare problemă. S-ar putea ca tu să 
crezi acum că nu ai nicio noțiune despre Dumnezeu şi că te poţi supune Lui, 
dar dacă ai face ceva greşit şi brusc te-ai confrunta cu o aspră emondare, ai 
mai fi în stare să te supui? Ai putea să cauţi adevărul pentru a găsi o 
soluție? Dacă nu poţi să te supui sau să cauţi adevărul pentru a rezolva 
problema răzvrătirii tale, atunci încă există probabilitatea de a-L trăda pe 
Dumnezeu. Poate că nu ai spus efectiv: „Nu mai cred în Dumnezeu”, dar 
inima ta L-a trădat deja în acel moment. Trebuie să vezi clar care este natura 
umană. Este trădarea esența acestei naturi? Foarte puţini sunt capabili să 
vadă limpede esența naturii omului. Desigur, unii oameni au puţină 
conştiinţă şi o umanitate relativ bună, în timp ce alții nu au nicio umanitate, 
dar indiferent de calibrul umanităţii cuiva, factorul comun este că toţi Îl pot 
trăda pe Dumnezeu. Natura umană este, în esență, aceea de a-L trăda pe 


Dumnezeu. Voi obişnuiaţi să gândiţi astfel: „Deoarece este în natura 


oamenilor corupți de Satana să-L trădeze pe Dumnezeu, nu pot face nimic 
în privinţa asta decât să mă schimb treptat.” Mai gândiţi aşa şi acum? 
Atunci, spuneți-Mi, poate cineva să-L trădeze pe Dumnezeu fără să fie 
corupt? Oamenii încă Îl pot trăda şi fără să fie corupți. Când Dumnezeu i-a 
creat, le-a oferit liberul arbitru. Oamenii sunt deosebit de fragili; ei nu au 
dorinţa înnăscută de a se apropia de Dumnezeu și de a spune: „Dumnezeu 
este Creatorul nostru, iar noi suntem fiinţe create.” Oamenii nu au un astfel 
de concept. Le lipseşte în mod firesc adevărul și nici nu există în ei ceva 
legat de închinarea la Dumnezeu. El le-a dat oamenilor liberul arbitru, 
permițându-le să gândească, dar oamenii nu acceptă adevărul, nu-L cunosc 
deloc pe Dumnezeu și nu înțeleg cum să I se supună și să I se închine. 
Aceste lucruri nu există în oameni, aşa că, și fără a fi corupt, tot eşti în stare 
să-L trădezi pe Dumnezeu. De ce spun că eşti în stare să-L trădezi pe 
Dumnezeu? Când Satana vine să te ispitească, tu îl urmezi pe el și ÎI trădezi 
pe Dumnezeu. Eşti creat de Dumnezeu, dar nu ÎI urmezi pe El, în schimb, te 
duci după Satana — nu te face asta un trădător? Prin definiţie, un trădător 
este cineva care trădează. Înţelegi pe deplin esenţa acestui lucru? Prin 
urmare, oamenii Îl pot trăda pe Dumnezeu oricând şi oriunde. Oamenii nu ÎI 
vor trăda pe Dumnezeu decât atunci când vor trăi în întregime în Împărăţia 
Lui şi în lumina Sa, când tot ce aparține Satanei va fi distrus și când nu va 
mai exista nimic care să-i ispitească sau să-i ademenească în păcat. Dacă va 
mai exista ceva care să-i atragă pe oameni în păcat, înseamnă că ei tot vor fi 
capabili să-L trădeze pe Dumnezeu. Prin urmare, oamenii sunt lipsiți de 
valoare. Ai putea crede că, doar pentru că eşti în stare să rosteşti unele 
cuvinte şi doctrine, pentru că înţelegi unele adevăruri şi că nu-L poți trăda 
pe Dumnezeu, ar trebui să fii considerat cel puţin — dacă nu ca aurul sau ca 
argintul — ca bronzul sau fierul, mai valoros decât ceramica, dar te 


supraestimezi. Ştii ce sunt cu adevărat oamenii? Aceștia Îl pot trăda pe 


Dumnezeu oricând şi oriunde, ei nu valorează nici măcar un sfanţ; exact 
cum a spus Dumnezeu: oamenii sunt nişte fiare, niște amărâți fără valoare. 
În inimile lor, însă, oamenii nu gândesc aşa. Ei gândesc: „Nu cred că sunt 
un amărât fără valoare! De ce nu pot să fiu conștient de treaba asta? Cum se 
face că nu am experimentat-o? Credinţa mea în Dumnezeu este sinceră; am 
credință, aşa că nu pot să-L trădez pe Dumnezeu. Toate cuvintele Lui 
reprezintă adevărul, dar nu pot să înţeleg propoziţia: «Oamenii Îl pot trăda 
pe Dumnezeu oricând şi oriunde.» Am văzut deja dragostea lui Dumnezeu; 
nu aş putea să-L trădez nicicând.” Asta este, într-adevăr, ceea ce gândesc 
oamenii în inimile lor, dar cuvintele lui Dumnezeu sunt fapte, nu vorbe 
spuse din senin. Fiecare problemă vă este arătată foarte clar, convingându- 
vă din toată inima; numai aşa veţi putea să vă recunoașteţi corupția şi să 
rezolvaţi problema trădării. În Împărăţie nu va exista trădare; când oamenii 
trăiesc sub stăpânirea lui Dumnezeu şi nu sub controlul Satanei, sunt cu 
adevărat liberi. Atunci nu va mai fi nevoie să te îngrijorezi că-L trădezi pe 
Dumnezeu; o astfel de preocupare ar fi inutilă, de prisos. În viitor se va 
putea afirma că nu mai aveţi nimic în voi care să-L trădeze pe Dumnezeu, 
dar, deocamdată, nu este cazul. Pentru că au firi corupte, oamenii ÎL pot 
trăda pe Dumnezeu oricând. Nu este vorba că prezența anumitor 
circumstanţe duce la trădare şi că, în absenţa lor sau prin constrângere, tu 
nu-L vei trăda pe Dumnezeu — chiar şi fără a fi constrâns, tot Îl poţi trăda. 
Aceasta este o problemă a esenței corupte a omului, o problemă a naturii 
lui. Chiar dacă nu te gândești la ceva sau nu faci nimic acum, realitatea 
naturii tale există cu adevărat şi nu poate fi eradicată de nimeni. Din 
moment ce natura de a-L trăda pe Dumnezeu e în tine, El nu este în inima 
ta; în adâncul inimii tale, nu există loc pentru Dumnezeu şi nici adevărul nu 
este prezent; astfel, tu ÎI poţi trăda pe Dumnezeu oricând și oriunde. Îngerii 


sunt diferiți; deşi nu au firea sau esența lui Dumnezeu, ei sunt capabili să I 


se supună în totalitate, deoarece au fost creați de El în mod special pentru a- 
L sluji, pentru a îndeplini poruncile Sale pretutindeni. Ei aparţin în 
întregime lui Dumnezeu. În ceea ce-i priveşte pe oameni, El a intenţionat ca 
ei să trăiască pe pământ, fără a-i înzestra cu aptitudinea de a I se închina. 
Astfel, oamenii ÎL pot trăda şi I se pot împotrivi. Acest lucru dovedește că 
oamenii pot fi folosiţi şi contestaţi de oricine; ei nu au suveranitate proprie. 


Oamenii sunt fiinţe complet lipsite de demnitate și fără valoare! 


Dumnezeu expune natura trădătoare a omului pentru ca el să poată 
avea o înțelegere adevărată a acestei chestiuni şi a propriei persoane. 
Oamenii pot începe să se schimbe şi să încerce să găsească căi de practică 
pornind de la acest aspect, înțelegând în ce situaţii ÎI pot trăda pe Dumnezeu 
şi care din firile corupte pe care le au ar duce la trădarea față de Dumnezeu. 
Odată ce ajungi la un punct în care nu te răzvrătești împotriva lui 
Dumnezeu în multe privinţe şi nu Îl trădezi în majoritatea situaţiilor, când 
ajungi la sfârşitul călătoriei vieţii tale, la momentul în care lucrarea lui 
Dumnezeu s-a terminat, nu va mai trebui să te îngrijorezi dacă ÎL vei trăda 
pe Dumnezeu în viitor. De ce spun acest lucru? Înainte ca oamenii să fie 
corupți de Satana, ei puteau să-L trădeze pe Dumnezeu atunci când erau 
ademeniţi de acesta. Când Satana va fi distrus, oare oamenii nu vor înceta 
să-L mai trădeze pe Dumnezeu? Acel moment nu a sosit încă. Oamenii mai 
au în ei firea coruptă a Satanei, fiind capabili să-L trădeze pe Dumnezeu 
oricând şi oriunde. Odată ce ai experimentat viaţa până la un anumit stadiu, 
în care ai renunţat la toate acele opinii, noţiuni şi închipuiri greşite despre a 
te împotrivi lui Dumnezeu și a-L trăda, ai înţeles adevărul, cu multe lucruri 
pozitive în inima ta, poţi să te controlezi și să-ți stăpâneşti propriile acțiuni 
şi nu ÎI mai trădezi pe Dumnezeu în majoritatea situaţiilor, atunci, când 
Satana va fi distrus, vei fi complet schimbat. Etapa actuală a lucrării este de 


a rezolva trădarea şi răzvrătirea omului. Omenirea din viitor nu-L va mai 


trăda pe Dumnezeu, deoarece Satana va fi fost tratat. Nu va mai fi vorba 
despre faptul că Satana induce în eroare şi corupe omenirea; această 
chestiune nu va mai avea nicio legătură cu ea. Acum, oamenilor li se cere 
să-şi înțeleagă natura trădătoare, care este o problemă de importanță majoră. 
De aici ar trebui să porniţi. Ce aparține de natura trădării față de 
Dumnezeu? În ce constau dezvăluirile trădării? Cum ar trebui oamenii să 
reflecteze şi să înțeleagă? Cum ar trebui să practice și să pătrundă? Toate 
acestea trebuie să fie înțelese şi văzute clar. Atât timp cât natura trădării 
încă există înlăuntrul cuiva, acesta Îl poate trăda pe Dumnezeu oricând și 
oriunde. Chiar dacă nu ÎI tăgăduieşte în mod deschis sau nu Îl trădează, tot 
poate face multe lucruri pe care oamenii nu le-ar considera trădare, dar care, 
în esență, sunt. Acest lucru înseamnă că oamenii nu au autonomie; Satana i- 
a acaparat primul. Dacă ai putut să-L trădezi pe Dumnezeu fără să fu 
corupt, cu atât mai mult poți face acest lucru acum, când eşti cuprins de 
firea coruptă a Satanei? Nu eşti oare şi mai capabil să-L trădezi pe 
Dumnezeu oricând şi oriunde? Sarcina actuală este să scapi de aceste firi 
corupte, reducând lucrurile care te fac să-L trădezi pe Dumnezeu, oferindu- 
ți mai multe şanse de a fi desăvârșit şi acceptat în preajma Sa. Pe măsură ce 
experimentezi mai mult din lucrarea lui Dumnezeu în diverse chestiuni, vei 
putea să dobândeșşti unele adevăruri și să fii desăvârşit într-o anumită 
măsură. Dacă Satana şi demonii încă vin să te ispitească sau dacă spiritele 
rele vin să te inducă în eroare şi să te tulbure, vei fi capabil să-ţi exerciți 
discernământul şi, astfel, să acţionezi mai puţin în moduri care ÎI trădează 
pe Dumnezeu. Acesta este un lucru care se dezvoltă în oameni de-a lungul 
timpului. Atunci când au fost creați pentru prima dată, oamenii nu ştiau să 
se închine sau să se supună lui Dumnezeu şi nici ce însemna să-L trădeze. 
Când Satana a venit să îi ispitească, ei l-au urmat pe acesta şi L-au trădat pe 


Dumnezeu, devenind trădători, pentru că nu au fost capabili să distingă 


binele de rău şi nu aveau aptitudinea de a se închina lui Dumnezeu — cu atât 
mai puţin înțelegeau că Dumnezeu este Creatorul omenirii şi cum ar trebui 
să I se închine. Acum, El îi mântuieşte pe oameni prin faptul că le insuflă 
anumite adevăruri despre cunoașterea Lui — inclusiv esența, firea, 
atotputernicia, caracterul Său practic şi aşa mai departe — astfel încât 
acestea să devină viaţa lor, acordându-le autonomie şi permițându-le să 
trăiască în conformitate cu adevărul. Cu cât experimentezi mai profund 
cuvintele lui Dumnezeu, judecata şi mustrarea din ele, cu atât mai profund 
îți vei înţelege firea coruptă, iar acest lucru îți va da hotărârea de a te 
supune, de a-L iubi și de a-L mulţumi pe Dumnezeu. Cu cât Îl vei cunoaşte 
mai mult, cu atât vei putea să te eliberezi de mai multe din firile tale 
corupte, iar în tine vor exista mai puţine lucruri care să Îl trădeze pe 
Dumnezeu şi mai multe aspecte compatibile cu El, învingându-l astfel 
complet pe Satana și triumfând asupra lui. Cu ajutorul adevărului, oamenii 
dobândesc autonomie şi nu mai sunt induşi în eroare sau constrânșşi de 
Satana, trăind o viaţă umană adevărată. Unii întreabă: „Dacă omul are o 
natură coruptă în el și ÎI poate trăda pe Dumnezeu oricând şi oriunde, atunci 
cum poate Dumnezeu să spună că l-a făcut pe om complet?” A fi făcut 
complet înseamnă că, prin experimentarea lucrării lui Dumnezeu, oamenii 
ajung să-L cunoască pe Dumnezeu şi propria lor natură, înțelegând cum să I 
se închine şi să I se supună. Ei pot să discearnă între lucrarea lui Dumnezeu 
şi lucrarea omului, să recunoască diferența dintre lucrarea Duhului Sfânt şi 
lucrarea spiritelor rele şi să înțeleagă modul în care Satana şi demonii se 
împotrivesc lui Dumnezeu, cum I se împotriveşte omenirea, ce este o fiinţă 
creată şi cine este Creatorul. Toate acestea sunt adăugate oamenilor prin 
lucrarea lui Dumnezeu, după ce au fost creați. Astfel, oamenii compleți din 
final sunt mai semnificativi și mai valoroşi decât cei care nu au fost corupți 


de la început, deoarece Dumnezeu le-a adăugat ceva, a făurit ceva în ei. 


Prin urmare, oamenii compleți din final au mai multă autonomie decât au 
avut Adam şi Eva, o mai bună înţelegere a adevărului despre închinarea și 
supunerea față de Dumnezeu şi despre cum să se comporte. Adam și Eva nu 
au ştiut aceste lucruri. Când au fost ispitiți de şarpe, ei au mâncat fructul din 
pomul cunoașterii binelui şi răului și apoi şi-au dat seama de ruşinea lor, dar 
tot nu au știut cum să se închine lui Dumnezeu. De atunci și până în 
prezent, omenirea a devenit din ce în ce mai coruptă. Aceasta este o 
chestiune destul de profundă; nimeni nu o poate înţelege clar. Din cauza 
instinctelor trupului, oamenii Îl pot trăda pe Dumnezeu oricând şi oriunde, 
dar, în cele din urmă, Dumnezeu îl va face pe om complet și îl va aduce în 
epoca următoare. Acesta este un lucru pe care oamenii reușesc cu greu să-l 
înţeleagă; poate fi experimentat doar în mod treptat. Odată ce adevărul va fi 


înţeles, va deveni clar de la sine. 


De ce este necesar ca oamenii să-L cunoască pe Dumnezeu? Pentru că, 
fără să-L cunoască pe Dumnezeu, oamenii I se vor împotrivi. Dacă cineva 
nu înţelege adevărul, există riscul să fie indus în eroare şi folosit de Satana 
şi de spiritele rele. Nu va putea scăpa de influenţa Satanei, eşuând astfel să 
obţină mântuirea. Însă, dacă cineva înţelege adevărul, atunci va avea o 
cunoaştere reală despre Dumnezeu, va putea să I se supună cu adevărat, să- 
L mărturisească și să fie câştigat de El. Satana nu va putea să inducă în 
eroare sau să exploateze o astfel de persoană, chiar şi să vrea; acest lucru 
înseamnă să nu fii deloc influenţat de Satana şi să fi obținut mântuirea, iar 
aceasta este semnificația cerinţei lui Dumnezeu ca oamenii să-L cunoască. 
Dacă Îl cunoşti pe Dumnezeu, atunci poţi fi mântuit de El; fără a-L 
cunoaşte, nu poți obţine mântuirea. Dacă cineva nu înțelege voia lui 
Dumnezeu şi nu urmăreşte deloc adevărul, trăind, în schimb, conform firii 
sale satanice şi nepracticând adevărul, chiar dacă înţelege o parte din el, 


continuând cu bună ştunţă să păcătuiască, atunci este cu adevărat 


irecuperabil. În ce stare vă aflaţi acum? Atât timp cât aveţi o fărâmă de 
speranță, acum, indiferent dacă Dumnezeu Îşi aminteşte sau nu fărădelegile 
voastre din trecut, ce mentalitate ar trebui să păstraţi? „Trebuie să caut să- 
mi schimb firea, să încerc să-L cunosc pe Dumnezeu, să nu mai fiu păcălit 
niciodată de Satana şi să nu mai fac niciodată ceva care ar face numele lui 
Dumnezeu de ocară.” Ce criterii esențiale determină dacă oamenii pot fi 
mântuiți și dacă au vreo speranţă? Fondul problemei e, după ascultarea unei 
predici, dacă poţi înţelege adevărul, dacă poţi pune adevărul în practică și 
dacă te poţi schimba. Acestea sunt criteriile esențiale. Dacă doar simţi 
remușcări şi, atunci când acționezi, faci pur şi simplu orice vrei, în aceleași 
vechi moduri, nu numai necăutând adevărul, încă agăţându-te de puncte de 
vedere, metode şi reglementări vechi, şi nu doar fără a reflecta asupra 
propriei persoane și a încerca să te cunoşti, ci, în schimb, înrăutățindu-te din 
ce în ce mai mult, atunci vei rămâne fără speranţă şi ar trebui să fii dat 
deoparte. Cu o mai bună cunoaștere a lui Dumnezeu şi o cunoaştere mai 
profundă a propriei persoane, vei putea să te abții mai bine de la a comite 
răul şi a păcătui. Cu cât îţi cunoşti mai temeinic natura, cu atât mai bine te 
vei putea proteja şi, după ce îţi vei sintetiza experienţele și lecțiile, nu vei 
mai da greş din nou. De fapt, toți oamenii au unele defecte, doar că 
Dumnezeu nu le cere socoteală pentru acestea. Toată lumea le are, diferă 
doar măsura în care sunt prezente; despre unele se poate vorbi, despre 
altele, nu. Unii oameni fac lucruri pe care alții le ştiu, în timp ce alții fac 
lucruri fără ca nimeni să ştie despre ele. Toţi au comis fărădelegi şi au 
defecte şi cu toții dezvăluie anumite firi corupte, cum ar fi aroganța sau 
neprihănirea de sine; toți au avut unele abateri în lucrarea lor sau au fost, 
ocazional, rebeli. Toate acestea sunt de înțeles; sunt inevitabile la omenirea 
coruptă. Însă, odată ce oamenii înţeleg adevărul, ar trebui să fie capabili să 


evite acest lucru şi să nu mai comită fărădelegi; nu mai este nevoie să fie 


tulburați de fărădelegile din trecut. Important este dacă oamenii se căiesc, 
dacă s-au schimbat cu adevărat. Cei care se căiesc şi se schimbă sunt cei 
care sunt mântuiți, în timp ce aceia care nu se călesc şi rămân complet 
neschimbaţi trebuie să fie alungaţi. Dacă, după ce au înţeles adevărul, 
oamenii continuă să comită fărădelegi în mod conștient, dacă sunt fermi în a 
nu se căi, complet neschimbaţi, indiferent de modul în care sunt emondaţi 


sau avertizaţi, atunci astfel de oameni nu pot fi mântuiţi. 


Cuvinte despre cum să îndepărtezi firile corupte 
Fragmentul 49 


Firile corupte ale omului nu constau în altceva decât în lucruri absurde 
şi rele. Cea mai gravă dintre ele este firea arogantă a omului și lucrurile pe 
care le dezvăluie aceasta, adică o neprihănire de sine şi o autoimportanţă 
deosebită, credința că unul este mai puternic decât alții, reticenţa de a se 
supune cuiva, o insistență constantă de a avea ultimul cuvânt, lăuda în toate 
chestiunile, căutarea linguşirii şi a laudei în acțiunile proprii, o dorinţă 
constantă de a-i face pe alții să se rotească în jurul său şi faptul de a fi 
mereu egocentric, nutrind mereu ambiţii și dorinţe şi vrând mereu o cunună 
ŞI recompense și să domnească precum rege — toate aceste probleme se 
încadrează în categoria firilor grav corupte. Restul sunt doar probleme 
obişnuite. De exemplu, a avea unele puncte de vedere eronate, gândirea 
absurdă, necinstea şi înșelăciunea, gelozia, egoismul, a fi certăreţ şi a 
acționa fără principii şi așa mai departe sunt cele mai comune firi corupte. 
Există numeroase tipuri de firi corupte care sunt incluse în firea Satanei, dar 
cea mai limpede dintre ele şi care iese cel mai mult în evidenţă este o fire 
arogantă. Aroganţa este rădăcina firii corupte a omului. Cu cât oamenii sunt 
mai aroganţi, cu atât sunt mai nerezonabili şi, cu cât sunt mai nerezonabili, 
cu atât sunt mai predispuşi să I se împotrivească lui Dumnezeu. Cât de 
gravă este această problemă? Nu numai că oamenii cu o fire arogantă îi 
consideră pe toți ceilalți inferiori, dar cel mai grav este că sunt chiar 
condescendenți față de Dumnezeu şi nu au deloc inimi temătoare de 
Dumnezeu. Chiar dacă e posibil ca unii să pară că ei cred în Dumnezeu şi 
că Îl urmează, nu ÎI tratează deloc ca pe Dumnezeu. Simt întotdeauna că au 
adevărul şi au o părere foarte bună despre ei înșiși. Acestea sunt rădăcina și 


esenţa firii arogante şi vin de la Satana. Prin urmare, problema aroganței 


trebuie rezolvată. A crede că unul este mai bun decât ceilalți este o 
chestiune banală. Problema esenţială este că firea arogantă a omului îl 
împiedică pe acesta să se supună lui Dumnezeu, suveranității Lui și 
rânduielilor Sale; o astfel de persoană se simte mereu înclinată să concureze 
cu Dumnezeu pentru puterea şi controlul asupra altora. Acest tip de 
persoană nu are deloc o inimă temătoare de Dumnezeu, ca să nu mai 
spunem că nu-L iubeşte şi nici nu I se supune. Persoanele care sunt 
arogante şi vanitoase, mai ales cele care sunt atât de arogante încât şi-au 
pierdut rațiunea, nu se pot supune lui Dumnezeu în credinţa lor în El şi 
chiar se preamăresc şi sunt martore pentru ele însele. Astfel de oameni se 
împotrivesc cel mai mult lui Dumnezeu şi nu au deloc teamă de Dumnezeu. 
Dacă oamenii îşi doresc să ajungă să Îl slăvească pe Dumnezeu, atunci 
trebuie mai întâi să-şi înlăture firea arogantă. Cu cât mai temeinic îţi înlături 
firea arogantă, cu atât mai mult vei avea o inimă temătoare de Dumnezeu și 
numai atunci poţi să I te supui şi să dobândeşti adevărul şi să-L cunoşti. 


Doar cei care dobândesc adevărul sunt cu adevărat oameni. 
Fragmentul 50 


Firile corupte ale omului, cum ar fi aroganţa, neprihănirea de sine și 
intransigenţa sunt un fel de boală încăpăţânată. Sunt ca o tumoare malignă 
care creşte în corpul uman şi nu pot fi înlăturate fără o anumită suferinţă. 
Spre deosebire de bolile temporare, care trec în câteva zile, această boală 
încăpăţânată nu este o suferință minoră, iar asupra ei trebuie folosită o 
abordare formidabilă. Cu toate acestea, există un fapt pe care trebuie să-l 
ştiţi — nu există nicio problemă care să nu poată fi rezolvată. Firile tale 
corupte se vor diminua progresiv pe măsură ce urmăreşti adevărul, creşti în 
viaţă, iar înțelegerea şi experienţa ta privind adevărul se adâncesc. În ce 


proporție trebuie să se diminueze firile corupte înainte de a putea fi 


considerate purificate? Când nu mai eşti constrâns de ele și eşti capabil să le 
discerni şi să le abandonezi. Deşi uneori s-ar putea arăta, tot eşti capabil să- 
ți realizezi datoria şi să practici adevărul ca de obicei şi să rămâi 
conştiincios şi responsabil, şi nu eşti constrâns de ele. În acel moment, 
aceste firi corupte nu mai reprezintă o problemă pentru tine, iar tu le-ai 
biruit deja şi te-ai ridicat deasupra lor. Asta înseamnă să fi crescut în viaţă — 
când, în circumstanţe normale, nu mai eşti constrâns sau legat de firile tale 
corupte. Unii oameni, oricâte firi corupte dezvăluie, nu caută adevărul 
pentru a le înlătura. Drept urmare, chiar şi după ce au crezut în Dumnezeu 
mulți ani, firile lor rămân neschimbate. Ei se gândesc: „Ori de câte ori fac 
ceva, îmi dezvălui firile corupte; dacă mă abțţin de la a face ceva, atunci nu 
le voi dezvălui. Nu rezolvă acest lucru problema?” Nu înseamnă asta să te 
abții de la a mânca de teamă să nu te îneci? Care va fi rezultatul acestui 
lucru? Nu poate duce decât la înfometare. Dacă cineva dezvăluie firi 
corupte şi nu le rezolvă, este echivalent cu a nu accepta adevărul şi a pica 
mort. Care vor fi consecinţele dacă tu crezi în Dumnezeu şi nu urmăreşti 
adevărul? Îţi vei săpa propriul mormânt. Firile corupte sunt duşmanul 
credinței tale în Dumnezeu; ele îți îngreunează practicarea adevărului, 
experimentarea lucrării lui Dumnezeu și supunerea față de El. Drept 
urmare, nu vei obține mântuirea lui Dumnezeu în cele din urmă. Nu 
înseamnă asta să-ți sapi propriul mormânt? Firile satanice te împiedică să 
accepţi şi să practici adevărul. Nu le poţi evita; trebuie să le înfrunți. Dacă 
nu le biruieşti, ele te vor controla. Dacă le poți birui, nu te vor mai 
constrânge, iar tu vei fi liber. Uneori, firile corupte se vor ivi în continuare 
în inima ta şi se vor arăta, dând naştere unor gânduri şi idei eronate şi unei 
gândiri rele în tine, făcându-te să te simți îngâmfat sau măreț şi puternic, 
dezvăluind astfel de gânduri; cu toate acestea, atunci când vei acționa, 


mâinile şi picioarele tale nu vor mai fi constrânse de ele, iar inima ta nu va 


mai fi controlată de ele. Vei spune: „Intenţia mea e să iau în considerare 
interesele casei lui Dumnezeu, să fac lucruri pentru a-L mulţumi pe 
Dumnezeu şi să-mi îndeplinesc datoria şi loialitatea ca ființă creată. Deşi 
încă dezvălui acest tip de fire uneori, nu are absolut nicio influenţă asupra 
mea.” Este de ajuns. Acest tip de fire coruptă va fi fost, în esenţă, rezolvat. 
Este schimbarea firii omului vagă și intangibilă? (Nu este.) Iată cât este de 
practică! Unii oameni spun: „Chiar dacă înțeleg puţin din adevăr, uneori 
încă am gânduri şi idei corupte și încă dezvălui firi corupte. Ce ar trebui să 
fac?” Dacă eşti cu adevărat cineva care urmăreşte adevărul, atunci, ori de 
câte ori ai gânduri și idei eronate sau dezvălui firi corupte, ar trebui să te 
rogi lui Dumnezeu şi să cauţi adevărul pentru a le înlătura. Acesta este 
principiul de bază al practicii; nu ai uita acest lucru, nu-i aşa? Mai mult, ar 
trebui să știi şi că, atunci când ai gânduri şi idei incorecte, se cuvine să le 
respingi. Nu poţi să fii constrâns şi legat de ele, darămite să le urmezi. Atât 
timp cât înţelegi un pic din adevăr, acest lucru ar trebui să fie uşor de 
realizat. Dacă dezvălui firi corupte, trebuie să depui efortul de a căuta 
adevărul pentru a le înlătura. Nu poţi spune: „O, Dumnezeule, am dezvăluit 
din nou o fire coruptă, Te rog să mă disciplinezi! Nu-mi pot controla finile 
corupte.” Dacă te rogi în acest fel, asta arată că nu eşti cineva care 
urmăreşte adevărul. Arată că eşti negativ şi pasiv şi că ai renunţat la tine 
însuţi — ai putea la fel de bine să pregătești un sicriu şi să-ți faci 
aranjamentele de înmormântare. Spune-Mi, ce fel de persoană face o 
asemenea rugăciune? Doar cineva care nu e bun de nimic s-ar ruga lui 
Dumnezeu în acest fel. O persoană care iubește adevărul nu ar rosti 
niciodată astfel de cuvinte. Dacă eşti cineva care iubeşte adevărul, ar trebui 
să alegi calea urmăririi adevărului şi, de asemenea, ar trebui să-ți fie clar 
cum să practici. Dacă nu ştii cum să practici când apar aceste probleme 


foarte obişnuite, atunci eşti prea inutil. Inlăturarea firilor corupte este un 


efort pe viaţă, nu ceva ce poate fi realizat în doar câţiva ani. De ce nutreşti 
fantezii despre dobândirea adevărului și a vieții? Nu înseamnă asta să fii 


nesăbuit şi ignorant? 


În procesul de urmărire a unei schimbări în firea vieţii, constrângerile 
firilor corupte reprezintă cea mai mare dificultate pentru fiecare persoană. 
Când oamenii dezvăluie puţin dintr-o fire coruptă sau o dezvăluie în 
repetate rânduri şi când se simt incapabili să o controleze, se condamnă pe 
ei înșiși, conchizând că sunt terminaţi şi că nu se pot schimba. Aceasta este 
o confuzie și o concepţie greşită pe care o au majoritatea oamenilor. În 
momentul de față, unii dintre cei care urmăresc adevărul şi-au dat seama că, 
atât timp cât în sinea unei persoane există firi corupte, aceasta le poate 
dezvălui frecvent, ele afectându-i realizarea datoriei şi împiedicând-o să 
practice adevărul şi că, dacă nu poate să reflecteze la ea însăși pentru a 
rezolva problema firilor sale corupte, nu-şi va putea realiza în mod adecvat 
datoria. Prin urmare, cei care-și realizează întotdeauna îndatoririle într-o 
manieră negativă și superficială ar trebui să reflecteze serios asupra lor 
înșiși şi să scoată la iveală cauza principală a problemei lor, pentru a o 
rezolva. Cu toate acestea, unii oameni au o înţelegere deformată şi se 
gândesc: „Toţi cei care dezvăluie firi corupte în timp ce-și fac îndatoririle ar 
trebui să se oprească și să le înlăture complet înainte de a continua să-și 
realizeze îndatoririle.” Este acesta un punct de vedere sustenabil? E o 
închipuire omenească şi este întru totul imposibil de susținut. De fapt, 
indiferent de firile corupte pe care le dezvăluie în timpul realizării propriilor 
îndatoriri, atât timp cât caută adevărul pentru a le rezolva, majoritatea 
oamenilor pot să reducă treptat numărul cazurilor în care dezvăluie corupție 
ŞI, în cele din urmă, să-şi realizeze îndatoririle în mod adecvat. Acesta este 
procesul de experimentare a lucrării lui Dumnezeu. De îndată ce dezvălui o 


fire coruptă, ar trebui să cauţi adevărul pentru a o înlătura și să-ţi discerni și 


diseci firea satanică. Acesta este procesul de luptă împotriva firii tale 
satanice şi este esenţial pentru experiența ta de viaţă. În timp ce 
experimentezi lucrarea lui Dumnezeu şi-ţi schimbi firea, tu foloseşti 
adevărurile pe care le înţelegi pentru a lupta împotriva firii tale satanice, 
înlăturându-ţi în cele din urmă firile corupte și triumfând asupra Satanei, 
obținând astfel o schimbare a firii. Procesul de schimbare a firii unei 
persoane este căutarea şi acceptarea adevărului pentru a înlocui noțiunile şi 
închipuirile umane, cuvintele şi doctrinele şi a substitui filosofule pentru 
interacțiuni lumeşti și diversele erezii și sofisme care vin de la Satana, 
înlocuind treptat aceste lucruri cu adevărul și cuvântul lui Dumnezeu. 
Acesta este procesul de câştigare a adevărului şi de schimbare a firii unei 
persoane. Dacă vrei să ştii cât de mult s-a schimbat firea ta, trebuie să vezi 
clar câte adevăruri înţelegi, câte adevăruri ai pus în practică şi câte 
adevăruri eşti capabil să trăieşti. Trebuie să vezi clar câte dintre firile tale 
corupte au fost înlocuite cu adevărurile pe care le-ai înţeles şi le-ai câștigat 
şi în ce măsură sunt acestea capabile să controleze firile corupte din 
interiorul tău, adică în ce măsură adevărurile pe care le înţelegi sunt 
capabile să-ţi ghideze gândurile şi intențiile, precum şi viaţa şi practica de zi 
cu zi. Se cuvine să vezi clar dacă, atunci când ţi se întâmplă lucruri, firile 
tale corupte sunt cele care au poziția de avantaj sau dacă adevărurile pe care 
le înţelegi sunt cele care prevalează şi te indrumă. Acesta este standardul 


prin care se măsoară statura şi intrarea ta în viaţă. 
Fragmentul 51 


Ce se întâmplă când un om are obiceiul să inventeze scuze atunci când 
se confruntă cu reproşurile şi emondarea? Aceasta este firea unei persoane 
foarte arogante, neprihănite de sine și foarte încăpățânate. Oamenilor 


aroganți şi încăpăţânaţi le este greu să accepte adevărul. Ei nu acceptă să 


audă ceva care nu se aliniază cu perspectivele, opiniile şi gândurile lor. Nu 
le pasă dacă spusele altora sunt corecte sau greşite, cine a spus acel lucru, 
nu le pasă de contextul în care a fost spus și nici dacă are legătură cu 
propriile responsabilităţi şi îndatoriri. Nu le pasă de aceste lucruri; în primul 
rând, pentru ei este esențial să-și satisfacă propriile sentimente. Nu 
înseamnă asta să fii încăpățânat? Care sunt pierderile pe care le va aduce în 
cele din urmă oamenilor această încăpățânare? Una dintre ele este că le e 
greu să obțină adevărul. Neacceptarea adevărului este cauzată de firea 
coruptă a omului, iar rezultatul final este că el nu poate ajunge uşor la 
adevăr. Orice lucru pe care natura-esență a omului îl dezvăluie în mod 
natural este în opoziție cu adevărul şi nu are nimic de-a face cu acesta; 
niciun astfel de lucru nu se aliniază cu adevărul şi nici nu se apropie de el. 
Aşadar, pentru a obține mântuirea, trebuie să acceptăm și să punem în 
practică adevărul. Dacă cineva nu îl poate accepta şi-şi doreşte mereu să 
acționeze conform propriilor preferinţe, acea persoană nu poate obține 
mântuirea. Dacă vrei să-L urmezi pe Dumnezeu și să-ți îndeplineşti bine 
datoria, trebuie mai întâi să eviți să fii impulsiv atunci când lucrurile nu 
merg aşa cum vrei. Calmează-te mai întâi şi fii tăcut înaintea lui Dumnezeu 
ŞI, în inima ta, roagă-te Lui și caută-L. Nu fi încăpățânat, supune-te mai 
întâi. Numai cu o astfel de mentalitate poți oferi problemelor soluții mai 
bune. Dacă poți să perseverezi în a trăi înaintea lui Dumnezeu şi, orice ţi s- 
ar întâmpla, poţi să te rogi Lui şi să-L cauţi şi să înfrunți acel lucru cu 
mentalitatea unui om supus, atunci nu contează câte dezvăluiri ale firii tale 
corupte există, şi nici ce fărădelegi ai comis în trecut — ele pot fi înlăturate 
atât timp cât cauţi adevărul. Indiferent ce încercări se vor abate asupra ta, 
vei putea rămâne ferm. Atâta vreme cât ai mentalitatea corectă, ești în stare 
să accepți adevărul şi să te supui lui Dumnezeu în conformitate cu cerinţele 


Sale, atunci eşti pe deplin capabil să pui adevărul în practică. Deşi câteodată 


se poate să fii puţin răzvrătit şi potrivnic şi uneori expui un raționament 
defensiv și nu te poţi supune, dacă poți să te rogi lui Dumnezeu şi să-ţi 
schimbi starea răzvrătită, atunci poţi accepta adevărul. După ce faci acest 
lucru, gândeşte-te la motivul pentru care o asemenea răzvrătire și 
împotrivire s-au născut în tine. Găseşte motivul, apoi caută adevărul pentru 
a-l rezolva, iar acel aspect al firii tale corupte poate fi purificat. După mai 
multe reveniri în urma unor astfel de poticniri şi căderi, până când vei putea 
pune adevărul în practică, firea ta coruptă va fi înlăturată treptat. Şi, atunci, 
adevărul va domni înlăuntrul tău şi va deveni viaţa ta şi nu vei mai întâlni 
obstacole în calea practicării adevărului. Vei deveni capabil să te supui cu 
adevărat lui Dumnezeu şi vei trăi adevărul-realitate. În această perioadă, vei 
avea experiență practică şi vei fi expus la practicarea adevărului și 
supunerea față de Dumnezeu. Când ţi se va întâmpla ceva mai târziu, vei şti 
să pui în practică într-un mod prin care te supui lui Dumnezeu şi vei şti ce 
fel de comportament se răzvrăteşte împotriva Lui. Cu aceste lucruri clare în 
inima ta, tot nu vei fi capabil să ai părtăşie despre adevărul-realitate? Dacă 
ți se cere să-ți împărtășeşti mărturiile bazate pe experienţe, nu vei simți că 
asta este o problemă, deoarece vei fi experimentat deja multe lucruri şi vei 
fi cunoscut principiile practicii. Oricum vei vorbi, cuvintele tale vor fi reale 
ŞI orice ai spune va fi practic. Și dacă ţi se va cere să discuţi despre cuvinte 
şi doctrine, nu vei fi dispus să o faci — te vei fi scârbit de ele. Oare nu vei fi 
intrat atunci în adevărul-realitate? Oamenii care urmăresc adevărul pot 
câştiga experienţă în această privinţă după doar câțiva ani de efort şi apoi 
pot intra în adevărul-realitate. Pentru cei care nu urmăresc adevărul, nu este 
uşor să intre în adevărul-realitate, chiar dacă-şi doresc acest lucru. Asta e 
din cauză că există prea multă răzvrătire în cei care nu iubesc adevărul. Ori 
de câte ori au nevoie să practice adevărul într-o anumită chestiune, caută 


întotdeauna scuze şi au probleme proprii, aşa că le va fi foarte greu să pună 


adevărul în practică. Deşi s-ar putea să se roage şi să caute şi să fie dispuşi 
să practice adevărul, atunci când li se întâmplă ceva, când întâmpină 
dificultăți, confuzia lor iese la suprafaţă şi firea lor rebelă se dezvăluie, 
înceţoşându-le mintea. Cât de puternică trebuie să fie firea lor rebelă! Dacă 
partea mai mică a inimii lor este cea confuză și partea mai mare îşi doreşte 
să se supună lui Dumnezeu, practicarea adevărului va prezenta mai puţine 
dificultăți pentru ei. E posibil să se poată ruga o vreme, sau poate cineva are 
părtăşie cu ei despre adevăr, atâta vreme cât îl înțeleg în acel moment, le va 
fi mai uşor să îl pună în practică. În cazul în care confuzia lor este atât de 
mare încât ocupă partea mai mare a inimii lor în care răzvrătirea este pe 
primul loc şi supunerea este secundară, nu le va fi uşor să pună în practică 
adevărul, pentru că au o statură prea mică. Aceia care nu iubesc deloc 
adevărul sunt extraordinar de răzvrătiți sau totalmente răzvrătiți, complet 
confuzi. Aceşti oameni sunt cei confuzi, care nu vor putea niciodată să pună 
adevărul în practică, aşa că nicio cantitate de energie cheltuită pentru ei nu 
ar fi de niciun folos. Oamenii care iubesc adevărul au un impuls puternic 
către adevăr, dacă aceasta este cea mai mare parte sau marea majoritate a 
ceea ce îi motivează şi dacă cineva are părtăşie cu ei despre adevăr în mod 
clar, cu siguranţă îl vor putea pune în practică. A iubi adevărul nu este o 
chestiune simplă; faptul că ai un strop de bunăvoință nu te face să iubeşti 
adevărul. Oamenii trebuie să ajungă într-un punct în care, odată ce înţeleg 
cuvântul lui Dumnezeu, pot să se străduiască, să îndure greutăți şi să 
plătească preţul pentru a pune adevărul în practică. Așa este o persoană care 
iubește adevărul. O persoană care iubeşte adevărul poate fi perseverentă în 
căutarea lui, indiferent câte firi corupte dezvăluie sau câte fărădelegi a 
comis. Indiferent de ce i se întâmplă, o asemenea persoană se poate ruga lui 
Dumnezeu, poate căuta şi accepta adevărul. După doi sau trei ani de o astfel 


de experienţă, eforturile sale pot da roade, iar dificultățile obişnuite nu îi 


vor sta în cale. Dacă întâmpină dificultăți semnificative, atunci chiar dacă 
eşuează, este normal, pentru că această persoană are o statură prea mică. 
Atât timp cât poate pune adevărul în practică în circumstanțe normale, 
există speranţă. Când ajunge să-L cunoască pe Dumnezeu şi să aibă o inimă 
cu frică de Dumnezeu, chiar și provocările semnificative sunt uşor de 
rezolvat pentru această persoană; nicio provocare nu este o problemă pentru 
ea. Atât timp cât oamenii citesc mai mult din cuvintele lui Dumnezeu și au 
părtăşie mai mult despre adevăr şi, dacă se pot ruga lui Dumnezeu, 
indiferent de dificultățile care vor apărea, şi dacă se bazează pe lucrarea 
Duhului Sfânt pentru a rezolva problemele, le va fi uşor să înțeleagă 
adevărul şi să-l pună în practică, iar ei vor începe treptat să se elibereze de 
firea lor coruptă. Cu fiecare acţiune prin care practică adevărul, ei se 
eliberează câte puţin de firea lor coruptă, iar odată cu și mai multă practică 
a adevărului vine şi mai multă eliberare de firea lor coruptă. Aceasta este 
legea naturală. Dacă oamenii văd că dezvăluie o fire coruptă şi încearcă să o 
înlăture bazându-se pe reținere şi rezistență, vor reuşi oare? Nu va fi uşor. 
Dacă ar putea să o înlăture astfel, atunci nu ar fi nevoie ca Dumnezeu să-Și 
facă lucrarea de judecată şi mustrare. Pentru a înlătura o fire coruptă, 
trebuie să te bazezi pe rugăciunea către Dumnezeu şi să te bizui pe EI, pe 
căutarea adevărului și cunoașterea de sine prin reflecţie, şi să te bazezi pe 
Duhul Sfânt pentru a face lucrarea. Asta este ceea ce poate rezolva treptat 
problema. Dacă oamenii nu cooperează, nu ştiu să reflecteze asupra lor, nu 
pot să accepte adevărul, nu îşi recunosc firea coruptă, sunt lipsiţi de 
pocăință, şi nu urăsc trupul şi pe Satana, firea lor coruptă nu îi va elibera de 
la sine. Aici lucrarea Duhului Sfânt este cea mai minunată; atât timp cât 
oamenii sunt însetaţi după adevăr şi urmăresc o schimbare în firea lor, 
Dumnezeu îi va lumina Și îi va călăuzi. Fără să-și dea seama, oamenii vor 


înţelege adevărul și vor fi capabili să se cunoască pe ei înşişi, simultan, iar 


în acel moment, vor începe să iubească adevărul și să tânjească după el. Ei 
vor putea să urască din inimă natura și firea Satanei, fiindu-le mai ușor să se 
răzvrătească împotriva trupului şi simțind că le e mult mai ușor să practice 
adevărul. În acel moment, firea lor coruptă se va schimba, puţin câte puţin, 
ŞI nu vor mai avea niciun strop de răzvrătire împotriva lui Dumnezeu; ei I 
se vor putea supune întru totul, fără a fi constrânși de vreo persoană, de 
vreun eveniment sau lucru. Aceasta este o transformare completă a firii 


vieţii lor. 
Fragmentul 52 


Unii oameni nu caută niciodată adevărul în timp ce îşi îndeplinesc 
îndatoririle. Ei fac doar cum le place, acţionând după propriile închipuiri și 
sunt mereu arbitrari şi repeziți și, pur şi simplu, nu merg pe calea practicării 
adevărului. Ce înseamnă a fi „arbitrar și repezit”? Înseamnă să acționezi 
oricum consideri de cuviință când întâmpini vreo problemă, fără vreun 
proces de gândire sau de căutare. Nimic din ceea ce spune altcineva nu îți 
poate atinge inima sau nu te poate face să te răzgândești. Când ţi se oferă 
părtăşie despre adevăr, nici măcar nu îl poţi accepta, rămâi la propriile 
opinii, nu asculți când ceilalți spun ceva corect, crezând că ai dreptate şi 
agățându-te de propriile idei. Chiar dacă gândirea ta este corectă, ar trebui 
să iei în considerare și opiniile altora. Şi dacă nu o faci deloc, nu înseamnă 
că eşti extrem de neprihănit de sine? Nu este ușor pentru oamenii care sunt 
extrem de neprihăniți de sine și de încăpăţânați să accepte adevărul. Dacă 
faci ceva greşit şi ceilalți te critică, spunând: „Tu nu faci acest lucru 


1? 


conform adevărului!”, tu răspunzi: „Chiar dacă este aşa, tot la fel voi 
proceda” şi apoi găseşti un motiv să îi faci să creadă că aşa este corect. 
Dacă îţi aduc reproşuri, spunând: „Acţionând în acest fel înseamnă să 


perturbi, şi asta va prejudicia lucrării bisericii”, nu numai că nu asculți, dar 


continui să vii cu scuze: „Cred că aceasta este calea corectă, deci așa voi 
face”. Ce fire este aceasta? (Aroganţă.) Este aroganță. O natură arogantă te 
face îndărătnic. Dacă ai o fire arogantă, te vei purta în mod arbitrar şi pripit, 
nepăsător față de ce spune oricine altcineva. Aşadar, cum îți rezolvi 
arbitrarietatea şi pripeala? Să spunem, de exemplu, că ţi se întâmplă ceva şi 
ai propriile idei şi planuri. Înainte de a stabili ce să faci, trebuie să cauţi 
adevărul şi ar trebui cel puţin să ai părtăşie cu toată lumea despre ceea ce 
gândeşti şi crezi în privinţa asta, cerând tuturor să-ţi spună dacă gândurile 
tale sunt corecte şi în conformitate cu adevărul şi să facă verificări pentru 
tine. Aceasta este cea mai bună metodă pentru a rezolva arbitrarietatea şi 
pripeala. În primul rând, poţi să-ţi clarifici părerile şi să cauţi adevărul — 
acesta este primul pas al practicii pentru a înlătura caracterul arbitrar şi 
pripit. Al doilea pas are loc atunci când alte persoane dau voce unor păreri 
contrare — cum poţi practica astfel încât să te abții de la a fi arbitrar și 
pripit? Mai întâi, trebuie să ai o atitudine smerită, să lași deoparte ceea ce ţi 
se pare că este corect şi să le permiţi tuturor să aibă părtăşie. Chiar dacă tu 
crezi în corectitudinea căii tale, nu ar trebui să tot insiști în acest sens. 
Acesta este un tip de pas înainte; arată atitudinea celui care caută adevărul, 
care se neagă pe sine şi care mulțumește voia lui Dumnezeu. Odată ce ai 
această atitudine, în același timp în care nu-ți respecţi părerile, ar trebui să 
te rogi, să cauţi adevărul de la Dumnezeu şi apoi o bază în cuvintele lui 
Dumnezeu — să stabileşti cum să acționezi bazându-te pe cuvintele Lui. 
Aceasta este cea mai potrivită şi precisă practică. Când cauţi adevărul și 
ridici o problemă pentru ca toți să aibă părtăşie şi să caute un răspuns 
împreună, atunci e momentul în care Duhul Sfânt oferă iluminare. 
Dumnezeu îi luminează pe oameni conform principiilor, El le cântărește 
atitudinea. Dacă tu îți păstrezi cu încăpățânare atitudinea, indiferent dacă 


perspectiva ta este corectă sau greşită, Dumnezeu Iși va ascunde chipul de 


tine şi te va ignora; te va face să te loveşti de un perete, te va expune şi îți 
va dezvălui starea urâtă. Dacă, pe de altă parte, atitudinea ta este corectă, iar 
tu nici nu insişti pe propriile căi şi nici nu eşti neprihănit de sine, nici 
capricios şi pripit, ci ai atitudinea să cauţi şi accepţi adevărul, dacă ai 
părtăşie cu toată lumea, iar Duhul Sfânt va începe să lucreze printre voi şi 
poate El te va conduce spre înţelegere prin intermediul cuvintelor cuiva. 
Uneori, când Duhul Sfânt te luminează, El te conduce să înţelegi cel mai 
important aspect al unei chestiuni cu doar câteva cuvinte sau fraze sau 
oferindu-ţi o idee. Îţi dai seama, în acea clipă, că orice lucru de care te-ai 
agăţat este eronat și, în aceeași clipă, înţelegi cel mai potrivit mod de a 
acționa. Ajuns la un astfel de nivel, nu ai evitat cu succes să faci răul şi, 
totodată, să suporţi consecinţele unei greşeli? Nu este asta protecția din 
partea lui Dumnezeu? (Ba da.) Cum se realizează un astfel de lucru? Acest 
lucru se realizează doar atunci când ai o inimă cu frică de Dumnezeu și 
când cauţi adevărul cu o inimă supusă. Odată ce ai primit luminarea 
Duhului Sfânt şi ai stabilit principule practicii, practica ta va fi în linie cu 
adevărul şi vei fi capabil să satisfaci voia lui Dumnezeu. De ce depinde, în 
mod esențial, posibilitatea ta de a practica adevărul într-un asemenea mod? 
În primul rând, depinde de faptul că ai intenţiile și atitudinea corectă. Acest 
lucru este crucial. Când Duhul Sfânt lucrează, El cercetează atent intențiile 
şi atitudinile oamenilor şi, în funcţie de aceşti factori, decide dacă îi 
luminează sau îi conduce. Dacă oamenii pot înţelege lucrarea lui Dumnezeu 
şi pot vedea clar acest lucru, ei vor şti cum să se roage Lui şi să caute 
adevărul. Puteţi să vedeți limpede acest lucru? Adesea, oamenii își doresc 
să evite să facă rău şi vor să practice adevărul şi să acţioneze principial, dar 
asta depinde de atitudinea oamenilor față de adevăr şi dacă au o inimă care 
se teme de Dumnezeu și I se supune. Dacă poți să renunți la intențiile 


personale şi să ai o mentalitate de supunere faţă de Dumnezeu, rugându-te 


şi căutând de la Dumnezeu cu sinceritate, nu va dura mult până când vei 
primi luminarea Sa. El va folosi unele metode pentru a te face să înţelegi 
care sunt principiile adevărului şi unde se află punctele cheie ale adevărului. 
Când te rogi şi cauţi de la Dumnezeu, atât timp cât ai mentalitatea corectă şi 
eşti sincer, Dumnezeu te va lumina. Singurul lucru îngrijorător este dacă 
oamenii nu caută cu sinceritate adevărul, ci doar tratează totul superficial, 
inclusiv formalităţile, pentru ca alţii să îi vadă făcând asta. În acest caz, ei 
nu vor putea obține luminarea lui Dumnezeu. Dacă atitudinea ta este de a 
insista cu încăpățânare, de a nega adevărul, de a respinge sugestiile oricui 
altcuiva, de a nu căuta adevărul, de a avea încredere doar în tine şi de a face 
doar ceea ce vrei — dacă acesta este atitudinea ta indiferent de ceea ce face 
sau cere Dumnezeu, atunci care va fi reacția Sa? Dumnezeu nu îţi va acorda 
nicio atenție, El te va marginaliza. Nu ești încăpățânat? Nu ești arogant? Nu 
crezi întotdeauna că ai dreptate? Dacă eşti lipsit de supunere, dacă nu cauţi 
niciodată, dacă inima ta este complet închisă şi potrivnică faţă de 
Dumnezeu, atunci Dumnezeu nu îți acordă atenție. De ce nu-ți acordă 
Dumnezeu nicio atenţie? Întrucât, dacă inima ta este închisă pentru 
Dumnezeu, poţi să accepţi luminarea din partea lui Dumnezeu? Poţi oare să 
simți când Dumnezeu îți face reproşuri? Atunci când oamenii sunt 
intransigenti, când natura satanică şi bestialitatea lor răbufnesc, ei nu simt 
nimic din ceea ce face Dumnezeu, totul este în zadar — aşa că Dumnezeu nu 
face o lucrare inutilă. Dacă ai acest tip de atitudine ostilă încăpățânată, tot 
ceea ce face Dumnezeu este să rămână ascuns de tine, Dumnezeu nu va 
face lucruri de prisos. Când ești atât de ostil, încăpățânat şi atât de închis, 
Dumnezeu nu va face nimic cu forţa în tine sau nu va forța nimic asupra ta, 
El nu va mai încerca să te mişte şi să te lumineze în repetate rânduri — 
Dumnezeu nu acționează în acest fel. De ce nu acționează Dumnezeu în 


acest mod? În principal, pentru că Dumnezeu a văzut un anumit tip de fire 


în tine, o fiară căreia îi este scârbă de adevăr şi care este insensibilă la 
rațiune. Şi crezi că oamenii pot controla un animal sălbatic atunci când 
bestialitatea lui răbufneşte? A striga și a țipa la el ajută la ceva? Este oare 
util să raţionezi cu el sau să îi oferi confort? Îndrăznesc oamenii să se 
apropie de el? Există o modalitate bună de a descrie acest lucru: este 
insensibil la rațiune. Ce face Dumnezeu atunci când bestialitatea ta 
izbucnește şi eşti insensibil la rațiune? Dumnezeu nu te bagă în seamă. Ce 
mai are Dumnezeu să-ți spună atunci când eşti insensibil la rațiune? Este 
inutil să mai spună ceva. lar când Dumnezeu nu îţi acordă nicio atenţie, eşti 
binecuvântat sau suferi? Obţii beneficii sau suferi o pierdere? Fără îndoială, 
vei suferi o pierdere. Şi cine a provocat acest lucru? (Noi l-am provocat.) Tu 
l-ai provocat. Nimeni nu te-a forţat să te comporți aşa şi totuși, tot te simţi 
supărat. Nu ţi-ai făcut-o oare cu mâna ta? Dumnezeu nu-ţi acordă nicio 
atenţie, nu Îl poţi simţi pe Dumnezeu, există întuneric în inima ta şi viaţa îţi 


este compromisă — ţi-ai făcut-o cu mâna ta, o meriti. 


Dacă oamenii sunt prea îndărătnici atunci când se confruntă cu o 
problemă şi insistă asupra propriilor idei fără a căuta adevărul, acest lucru 
este foarte periculos. Dumnezeu îi va dispreţui și îi va respinge şi îi va da 
deoparte pe aceşti oameni. Care va fi consecinţa acestui lucru? Se poate 
spune cu siguranţă că există pericolul ca ei să fie alungați. Totuşi, cei care 
caută adevărul pot obține luminarea şi îndrumarea Duhului Sfânt şi, drept 
urmare, pot obține binecuvântarea lui Dumnezeu. Cele două atitudini 
diferite, de a căuta și de a nu căuta adevărul, pot să dea naștere la două stări 
diferite în tine şi să aibă două rezultate diferite. Ce fel de rezultat preferați? 
(Aș prefera să obţin luminarea lui Dumnezeu.) Dacă oamenii își doresc să 
fie luminaţi şi călăuziți de Dumnezeu și să primească harurile Sale, ce fel de 
atitudine trebuie să aibă? Ei trebuie să aibă adesea atitudinea celor care 


caută şi se supun lui Dumnezeu. Indiferent dacă-ți realizezi datoria, 


interacționezi cu alţii sau te ocupi de vreo anumită chestiune cu care te 
confrunți, trebuie să ai o atitudine de căutare și supunere. Cu acest tip de 
atitudine, se poate spune că ai un fel de inimă cu frică de Dumnezeu. Faptul 
că poţi căuta adevărul şi i te poţi supune este calea de a te teme de 
Dumnezeu şi a te feri de rău. Dacă-ţi lipseşte atitudinea de căutare şi 
supunere şi, în schimb, te agăţi de tine, eşti încăpățânat de ostil şi refuzi să 
accepţi adevărul şi-ţi este scârbă de el, atunci, în mod firesc, vei săvârşi 
mult rău. Nu te vei putea abţine! Dacă oamenii nu caută niciodată adevărul 
ca să rezolve această problemă, consecinţa finală va fi aceea că, indiferent 
câtă experienţă au, indiferent în cât de multe situaţii se găsesc, indiferent de 
câte lecţii stabileşte Dumnezeu pentru ei, tot nu vor înţelege adevărul şi, în 
cele din urmă, vor rămâne incapabili să intre în adevărul-realitate. Dacă 
oamenii nu au adevărul-realitate, nu vor fi capabili să urmeze calea lui 
Dumnezeu şi, dacă nu sunt niciodată capabili să urmeze calea lui 
Dumnezeu, atunci nu sunt oameni care se tem de Dumnezeu și se feresc de 
rău. Oamenii vorbesc neîncetat despre faptul că vor să-şi îndeplinească 
îndatoririle și să-L urmeze pe Dumnezeu. Sunt lucrurile atât de simple? Cu 
siguranță nu. Aceste lucruri sunt extraordinar de importante în viaţa 
oamenilor! Nu este ușor să-ți realizezi datoria bine, să-L mulțţumeşti pe 
Dumnezeu şi să obţii teama de Dumnezeu şi ferirea de rău. Dar Eu îţi voi 
spune un principiu de practică: dacă ai o atitudine de căutare şi supunere, 
când ţi se întâmplă ceva, aceasta te va proteja. Scopul final nu este ca tu să 
fii protejat. Este să te facă să înţelegi adevărul și să poţi intra în adevărul- 
realitate și să obţii mântuirea lui Dumnezeu — acesta este scopul final. Dacă 
al această atitudine în tot ceea ce experimentezi, nu vei mai simţi că 
realizarea datoriei tale şi mulţumirea voii lui Dumnezeu sunt cuvinte goale 
şi lozinci; nu le vei mai simţi atât de obositoare. În schimb, înainte să-ţi dai 


seama, vei ajunge să înţelegi destul de multe adevăruri. Dacă tu încerci să 


experimentezi în acest fel, cu siguranţă vei culege beneficiile. Nu contează 
cine eşti, câți ani ai, cât de educat eşti, câți ani ai crezut în Dumnezeu sau ce 
datorie realizezi. Atât timp cât ai o atitudine de căutare şi supunere, atât 
timp cât experimentezi astfel, atunci, în cele din urmă, cu siguranță vei 
înţelege adevărul şi vei intra în adevărul-realitate. Totuşi, dimpotrivă, dacă 
nu ai o atitudine de căutare şi supunere în tot ce ţi se întâmplă, atunci nu vei 
putea înțelege adevărul și nici nu vei putea intra în adevărul-realitate. Cei 
care nu înţeleg niciodată adevărul şi nu pot intra niciodată în adevărul- 
realitate se gândesc: „Ce este adevărul şi ce sunt doctrinele? Care este 
adevărul-realitate şi ce înseamnă să nu ai adevărul-realitate? De ce nu 
înţeleg asta?” Ei ascultă adesea predici și părtăşii despre adevăr, se trezesc 
devreme şi se culcă târziu citind cuvintele lui Dumnezeu, ascultând mai 
mult, învățând mai mult și scriind mai mult. Ei notează în caietele lor 
lucrurile edificatoare pe care le aud, umplând cărți întregi. Au depus mult 
efort, dar, din nefericire, nu înţeleg niciodată adevărul. Prin urmare, ei simt 
că adevărul este prea profund. După ce au ascultat câțiva ani, înțeleg unele 
doctrine, dar de ce nu le pot pune în practică? De ce devin confuzi când se 
confruntă cu probleme? Ei consideră că înţelegerea adevărului și intrarea în 
adevărul-realitate sunt noţiuni abstracte și cred că aceste lucruri sunt foarte 
greu de atins. De fapt, au înţeles greşit. A crede în Dumnezeu și a înțelege 
adevărul nu înseamnă a juca jocuri de cuvinte, ci a nu putea vorbi despre 
unele dintre cuvinte şi doctrine și gata — nu despre asta este vorba. Ceea ce 
subliniază cel mai mult credinţa în Dumnezeu este practicarea adevărului şi 
capacitatea de a înţelege principiile în practicarea lui. Numai înțelegând ce 
înseamnă practicarea adevărului şi gestionarea principiilor, se poate spune 
că ai înțeles adevărul şi că ai intrat în realitate. A fi capabil să practici 


adevărul și să intri în realitate este cel mai important lucru. 


Fragmentul 53 


Când oamenii nu îşi asumă nicio responsabilitate față de îndatoririle 
lor, le fac într-o manieră superficială, se comportă asemeni celor care caută 
să facă pe plac tuturor și nu apără interesele casei lui Dumnezeu, ce fire este 
aceasta? Aceasta este viclenie, este firea Satanei. Cel mai proeminent aspect 
din filosofiile omului pentru interacțiunile lumești este viclenia. Oamenii 
cred că, dacă nu sunt vicleni, vor fi predispuşi să îi ofenseze pe ceilalți și 
incapabili să se apere; ei cred că trebuie să fie suficient de vicleni pentru a 
nu răni sau jigni pe nimeni, păstrându-se astfel în siguranță, protejându-şi 
mijloacele de trai şi câştigând un punct ferm de sprijin printre alți oameni. 
Toţi necredincioșii trăiesc după filosofiile Satanei. Toţi sunt persoane care 
caută să facă pe plac oamenilor şi nu ofensează pe nimeni. Ai venit în casa 
lui Dumnezeu, ai citit cuvântul lui Dumnezeu și ai ascultat predicile din 
casa lui Dumnezeu, așadar, de ce eşti incapabil să practici adevărul, să 
vorbeşti din inimă şi să fu o persoană cinstită? De ce ești mereu o persoană 
care caută să le facă pe plac oamenilor? Persoanele care caută să le facă pe 
plac oamenilor îşi protejează doar propriile interese şi nu interesele 
bisericii. Când văd pe cineva făcând rău şi dăunând intereselor bisericii, 
ignoră acest lucru. Le place să fie persoane care caută să le facă pe plac 
oamenilor şi să nu ofenseze pe nimeni. Acest lucru este iresponsabil şi acest 
tip de persoană este prea vicleană și nevrednică de încredere. Pentru a-şi 
proteja propria vanitate şi mândrie şi pentru a-şi menţine reputația şi 
statutul, unii oameni sunt fericiți să-i ajute pe alții și să se sacrifice pentru 
prietenii lor, indiferent de preţ. Însă când trebuie să protejeze interesele 
casei lui Dumnezeu, adevărul şi dreptatea, intențiile lor bune s-au dus, au 
dispărut complet. Când ar trebui să practice adevărul, nu îl practică deloc. 
Ce se întâmplă? Pentru a-și proteja propria demnitate şi mândrie, ei vor 
plăti orice preţ şi vor îndura orice suferință. Însă când trebuie să facă lucrare 


adevărată şi să se ocupe de treburi practice, să ocrotească lucrarea bisericii 


şi lucrurile pozitive şi să-i protejeze şi să-i aprovizioneze pe aleşii lui 
Dumnezeu, de ce nu mai au puterea să plătească orice preţ şi să îndure orice 
suferință? Acest lucru este de neconceput. De fapt, au un fel de fire căreia îi 
este scârbă de adevăr. De ce spun Eu că firii lor îi este scârbă de adevăr? 
Pentru că, ori de câte ori un lucru implică a fi martor pentru Dumnezeu, 
practicarea adevărului, protejarea aleşilor lui Dumnezeu, lupta împotriva 
urzelilor Satanei sau protejarea lucrării bisericii, ei fug şi se ascund şi nu se 
ocupă de nicio chestiune adecvată. Unde le este eroismul și spiritul de a 
îndura suferinţa? Unde aplică aceste lucruri? Asta e ușor de văzut. Chiar 
dacă cineva îi dojeneşte, spunând că nu ar trebui să fie atât de egoiști şi de 
josnici şi să se protejeze pe ei înşişi, că s-ar cuveni să protejeze lucrarea 
bisericii, lor nu le pasă cu adevărat. Ei îşi spun: „Eu nu fac acele lucruri și 
nu au nimic de-a face cu mine. Ce folos ar aduce urmăririi mele a 
renumelui, câştigurilor şi statutului să acționez în acest fel?” Nu sunt 
persoane care urmăresc adevărul. Le place doar să caute renumele, 
câştigurile şi statutul şi nu fac deloc lucrarea pe care Dumnezeu le-a 
încredinţat-o. Aşa că, atunci când este nevoie de ei pentru a face lucrarea 
bisericii, aleg pur şi simplu să fugă. Asta înseamnă că, în inimile lor, nu le 
plac lucrurile pozitive şi nu sunt interesaţi de adevăr. Aceasta este o 
manifestare clară a faptului că sunt scârbiți de adevăr. Numai cei care 
iubesc adevărul şi dețin adevărul-realitate pot face un pas în faţă atunci 
când lucrarea casei lui Dumnezeu şi aleşii lui Dumnezeu le-o cer, numai ei 
pot să se ridice, curajoşi şi obligaţi de datorie, să fie mărturie pentru 
Dumnezeu şi să aibă părtăşie despre adevăr, conducându-i pe aleşii lui 
Dumnezeu pe calea cea dreaptă, permițându-le să ajungă la supunere faţă de 
lucrarea lui Dumnezeu. Numai aceasta reprezintă o atitudine de 
responsabilitate şi o manifestare a grijii față de voia lui Dumnezeu. Dacă nu 


aveți această atitudine, sunteți efectiv nepăsători în modul vostru de a 


gestiona lucrurile şi gândiţi: „Voi face lucrurile din sfera datoriei mele, dar 
nu îmi pasă de nimic altceva. Dacă mă întrebi ceva, îți voi răspunde — dacă 
am o dispoziţie bună. Altfel, nu o voi face. Aceasta este atitudinea mea”, 
atunci acesta este un tip de fire coruptă, nu-i aşa? A vă proteja doar propriul 
statut, reputația şi mândria şi a proteja doar lucrurile care au legătură cu 
propriile interese — înseamnă asta a proteja o cauză justă? Înseamnă asta a 
proteja interesele casei lui Dumnezeu? În spatele acestor motive meschine, 
egoiste, se află firea de a-ţi fi scârbă de adevăr. Majoritatea dintre voi 
afişează frecvent aceste tipuri de manifestări și, în momentul în care 
întâlniți ceva care are legătură cu interesele casei lui Dumnezeu, vă 
eschivaţi, spunând: „Nu am văzut”, sau „nu ştiu”, sau „nu am auzit”. 
Indiferent că într-adevăr nu eşti conştient de acest lucru sau că doar pretinzi 
asta, dacă, atunci când contează cel mai mult, dezvălui acest tip de fire 
coruptă în momentele cruciale, atunci este greu de spus dacă eşti o persoană 
care crede cu adevărat în Dumnezeu sau nu; pentru Mine, ori eşti cineva 
care este confuz în credinţa sa, ori eşti un non-credincios. În niciun caz, nu 


eşti o persoană care iubeşte adevărul. 


S-ar putea să înţelegeţi ce înseamnă să-ți fie scârbă de adevăr, dar de 
ce spun că a-ți fi scârbă de adevăr este o fire? O fire nu are nimic de-a face 
cu manifestările ocazionale, temporare, iar astfel de manifestări nu se 
califică drept o problemă a firii. Indiferent ce fel de fire coruptă are o 
persoană, aceasta se va dezvălui adesea sau chiar constant în ea; va fi 
dezvăluită ori de câte ori acea persoană se află în contextul potrivit. Prin 
urmare, nu puteţi caracteriza în mod arbitrar o problemă a firii pe baza unei 
manifestări ocazionale, temporare. Așadar, ce este o fire? Firile sunt legate 
de intenţii și motivații, sunt legate de gândirea şi punctul de vedere al unei 
persoane. Pari că reuşești să îţi dai seama că ele te domină și te 


influențează, dar firile pot fi, de asemenea, ascunse, camuflate şi obscurate 


de fenomene superficiale. Pe scurt, atât timp cât în tine există o fire, aceasta 
va interfera cu tine, te va constrânge și te va controla şi va da naştere în tine 
multor comportamente şi manifestări — aceasta este o fire. Căror 
comportamente, gânduri, puncte de vedere și atitudini dă naștere adesea 
firea de scârbă de adevăr? Una dintre principalele caracteristici ale scârbei 
de adevăr pe care o manifestă oamenii este lipsa de interes pentru lucrurile 
pozitive şi adevăr, precum şi dezinteresul, apatia inimii, lipsa dorinţei de a 
ajunge la adevăr și faptul de a crede că toate acestea sunt în regulă ori de 
câte ori e vorba de ceva ce implică practicarea adevărului. Voi da un 
exemplu simplu. Un lucru ce ţine de simţul practic despre care oamenii 
vorbesc adesea cu privire la o sănătate bună este să mănânci mai multe 
fructe şi legume, să mănânci mai multe alimente uşoare şi mai puţină carne 
ȘI, mai ales, mai puţine prăjeli; acesta este un ghid pozitiv pentru sănătatea 
şi bunăstarea oamenilor. Toată lumea poate înțelege şi accepta ce să 
mănânce mai mult şi ce să mănânce mai puţin, deci această acceptare se 
bazează pe teorie sau pe practică? (Pe teorie.) Cum se manifestă acceptarea 
teoretică? Printr-un fel de recunoaștere simplă. Înseamnă să crezi că această 
afirmaţie este corectă și că e foarte bună, cu ajutorul unui discernământ care 
se bazează pe judecata ta. Dar ai vreo dovadă care să demonstreze această 
afirmaţie? Ai vreo temele să crezi asta? Fără a experimenta tu însuți acest 
lucru, fără niciun temei sau vreo bază care să verifice dacă această afirmaţie 
este corectă sau greşită şi, desigur, fără a învăţa lecții din greșelile 
anterioare şi fără exemple din viața reală, tu doar ai acceptat acest punct de 
vedere — aceasta este o acceptare teoretică. Indiferent dacă o accepţi teoretic 
sau practic, trebuie mai întâi să confirmi că afirmaţia „Mănâncă mai multe 
legume şi mai puţină carne” este corectă şi e un lucru pozitiv. Deci, cum 
poate fi văzută firea ta de scârbă de adevăr? Pe baza modului în care 


abordezi și aplici această afirmaţie în viața ta; acesta arată atitudinea ta față 


de acea afirmaţie, dacă ai acceptat-o teoretic şi în termeni de doctrină sau 
dacă ai aplicat-o în viaţa reală și ai făcut din ea realitatea ta. Dacă doar ai 
acceptat afirmaţia din punct de vedere al doctrinei, dar ceea ce faci în viaţa 
reală contrazice complet această afirmație sau dacă nu demonstrezi nicio 
aplicaţie practică a acesteia, atunci îţi place această afirmaţie sau îţi e scârbă 
de ea? De exemplu, când mănânci, vezi nişte legume verzi și te gândești: 
„Legumele verzi sunt bune pentru sănătate, dar nu au gust bun, iar carnea 
are un gust mai bun, aşa că voi mânca mai întâi puţină carne” şi apoi 
mănânci doar carne şi nu legume verzi, ce fel de fire arată asta? Una de a nu 
accepta afirmaţiile corecte, de scârbă faţă de lucrurile pozitive şi de a fi 
dispus să mănânci doar conform preferințelor trupeşti. Acest tip de 
persoană, care este nesătulă și lacomă după plăcere, a ajuns deja să-i fie 
foarte scârbă de lucrurile pozitive, să simtă repulsie faţă de acestea, iar 
acesta este un fel de fire. Cineva ar putea recunoaşte că această afirmație 
este destul de corectă, dar el însuşi nu poate face acel lucru și, deşi nu 
poate, le spune totuși altora să-l facă; după ce o spune de multe ori, acea 
afirmaţie devine pentru el un fel de teorie şi nu are niciun efect asupra sa. 
Acea persoană știe foarte bine în inima sa că este corect să mănânci mai 
multe legume şi că nu e bine să mănânci mai multă carne, dar se gândește: 
„Oricum, nu sunt în pierdere, să mănânc carne înseamnă să am un avantaj, 
şi nu simt că e nesănătos.” Lăcomia și dorinţele ei au făcut-o să aleagă un 
stil de viață incorect şi să se împotrivească mereu simțului practic corect şi 
a stilului de viață potrivit. Are genul de fire coruptă care râvneşte la 
avantaje şi la plăcerea trupească, aşa că îi va fi oare uşor să accepte 
afirmaţii corecte şi lucruri pozitive? Nu îi va fi deloc uşor. Stilul său de 
viaţă nu este atunci guvernat de firea sa coruptă? Este o dezvăluire şi o 
manifestare a firii sale corupte. Ceea ce se manifestă în exterior este 


reprezentat de aceste comportamente şi de o atitudine, dar, de fapt, este o 


fire care o guvernează. Ce fire este aceasta? Este scârba de adevăr. Această 
fire de scârbă de adevăr este greu de descoperit; nimeni nu simte că îi este 
scârbă de adevăr, dar faptul de a crede în Dumnezeu de ceva ani şi a nu şti 
încă să practice adevărul e suficient să arate că îi este scârbă de adevăr. 
Oamenii ascultă atât de multe predici şi citesc atât de mult din cuvântul lui 
Dumnezeu, iar voia lui Dumnezeu este ca ei să accepte cuvintele Sale în 
inimile lor şi să aducă aceste cuvinte în viaţa lor reală pentru a le practica și 
a le folosi, astfel încât să înţeleagă adevărul şi să facă din adevăr viaţa lor. 
Această cerință este dificil de îndeplinit pentru majoritatea oamenilor şi de 


aceea se spune că majoritatea oamenilor au firea de scârbă de adevăr. 


Când cineva înţelege adevărul, practica adevărului nu este dificilă 
pentru el şi, odată ce este capabil să-l practice, poate intra în adevărul- 
realitate. E chiar atât de greu să transformi adevărurile pe care le înţelegi în 
realitățile pe care le trăieşti? Să-ţi dau un exemplu. Să zicem că vremea e 
rece şi încerci să pleci din casă încă transpirat, iar mama îţi spune să te 
usuci înainte de a ieşi sau vei răci. Ştii că mama ta îţi vrea numai binele, dar 
nu iei în serios sfatul ei şi îl ignori, deși simţi că sugestia ei este corectă. Tu 
ieşi oricum transpirat, iar uneori chiar răceşti după ce ieşi așa, dar continui 
să nu-i respecţi sfatul data viitoare când ieşi din casă. Evident, ştii că sfatul 
ei este corect şi în interesul tău şi că motivele și intențiile mamei tale sunt 
întotdeauna pentru binele tău, dar tot te faci că nu auzi şi nu îi dai ascultare 
— nu este aceasta o fire? Dacă nu ai avea această fire, ce ai alege să faci? (Să 
ascult.) Ai cunoaşte importanţa acestui sfat, ai cunoaşte consecințele și 
durerea pe care ai putea să le suferi din cauza neascultării acestuia şi ai 
înţelege şi ai pricepe sensul acestei sugestii. Ai reuşi să respecţi cu stricteţe 
acest sfat şi l-ai urma întotdeauna, iar atunci nu ai risca să răceşti. Acesta e 
doar un exemplu. Este același lucru cu a crede în Dumnezeu şi a citi și 


asculta cuvintele Sale, deci cum ar trebui oamenii să trateze cuvintele lui 


Dumnezeu? Aceasta este întrebarea crucială. Dacă o persoană vorbeşte în 
conformitate cu adevărul şi este corectă, oamenii vor beneficia de pe urma 
acceptării cuvintelor sale. Cuvintele lui Dumnezeu sunt adevărul și, dacă 
oamenii sunt capabili să le accepte, nu numai că vor avea beneficii, ci vor şi 
câştiga viaţa. Mulţi oameni nu pot vedea clar această chestiune şi 
dispreţuiesc întotdeauna cuvintele lui Dumnezeu. Indiferent ce spune 
Dumnezeu, fie că El îndeamnă, mustră, aminteşte, mângâie sau îi roagă cu 
stăruinţă pe oameni, indiferent cum vorbeşte, El nu le poate trezi inimile. 
Sunt incapabili să acţioneze conform cuvintelor Lui şi, după ce le-au 
ascultat, se fac pur şi simplu că nu aud. Aceasta este una dintre firile omului 
— intransigenţa şi scârba de adevăr. Dacă nu poți urma cuvintele lui 
Dumnezeu în modul în care abordezi lucrurile pe care Dumnezeu ţi le spune 
şi pe care îți poruncește să le faci, atunci nu vei putea schimba această fire. 
Indiferent cum accepți sau spui „Amin!” fiecărui cuvânt rostit de 
Dumnezeu, indiferent cum lauzi verbal cuvintele Sale ca fund adevărul, 
este inutil; trebuie să fii capabil să accepţi cuvintele lui Dumnezeu și trebuie 
să practici şi să experimentezi cuvintele lui Dumnezeu şi să faci din 
cuvintele Lui viaţa ta şi realitatea ta, doar asta este util. De exemplu, dacă 
cineva cu o fire înşelătoare se hotărăşte să fie onest şi să vorbească sincer, 
acest lucru este oarecum ușor de realizat pentru el, dar lucrul cel mai greu 
de schimbat este firea de scârbă de adevăr şi intransigenţă. Indiferent de 
ceea ce spune Dumnezeu, oamenii cu această fire nu iau în serios acele 
lucruri în inimile lor şi, indiferent ce fel de atitudine adoptă Dumnezeu, fie 
că este una de avertizare, reamintire, îndemn sau rugăminte stăruitoare, de 
prezentare a faptelor sau soluționare a lucrurilor, nu le mişcă inimile, iar 
acest lucru este greu de gestionat. Oamenilor le este greu să recunoască 
firea de scârbă de adevăr şi trebuie să caute frecvent adevărul şi să 


reflecteze asupra propriilor stări, asupra motivelor pentru care nu pot 


accepta adevărul şi nu pot practica adevărurile pe care le înţeleg. Dacă 
înţeleg pe deplin această problemă, vor şti ce înseamnă să-ți fie scârbă de 


adevăr. 


În firea oamenilor există ceva ascuns care se manifestă prin atitudinea 
de a nu fi nici dominant, nici servil. Ei au propriul mod de a gândi și de a se 
exprima şi consideră că acesta este cel mai potrivit mod. Indiferent ce spun 
sau fac alții, aceştia nu sunt influenţaţi de ei; insistă să facă orice simt că îi 
va determina pe oameni să-i aprecieze, crezând că acesta este lucrul corect 
de făcut; nu acceptă câtuşi de puţin adevărul, nu pot înfrunta corect faptele 
şi sunt lipsiţi de orice adevăruri-principii. Ce fel de fire este aceasta? Este 
firea de aroganță şi neprihănire de sine şi de scârbă de adevăr. Cei care 
aparțin Satanei şi cărora le este scârbă de adevăr sunt surzi şi orbi la 
cuvintele şi faptele lui Dumnezeu, indiferent cât de mult vorbeşte sau face 
Dumnezeu. Satana nu tratează niciodată cuvintele lui Dumnezeu ca pe 
adevăr, le ignoră, nu-i lasă pe oameni să accepte cuvintele lui Dumnezeu și 
adevărul şi, de asemenea, îi induce în eroare pe oameni, astfel încât să 1 se 
supună — aşa se împotriveşte Satana lui Dumnezeu. Dumnezeu exprimă 
adevărul pentru a mântui, a trezi şi a purifica omenirea, iar Satana încearcă 
tot posibilul să tulbure și să distrugă lucrarea lui Dumnezeu; obiectivul 
Satanei în a induce în eroare omenirea este de a o corupe şi a o năpăstul şi, 
în cele din urmă, de a o devora și distruge. De exemplu, Dumnezeu a dat 
omenirii tot felul de alimente şi, de asemenea, a creat tot felul de cereale şi 
legume, precum şi pământ potrivit pentru cultivarea lor. Atât timp cât 
oamenii muncesc din greu, vor avea suficient de mâncat şi de folosit şi se 
pot asigura că au o dietă sănătoasă. Oamenii sunt însă insațiabili şi vor 
întotdeauna să se îmbogăţească, insistă să cerceteze metode de modificare 
genetică pentru a creşte randamentul culturilor, ceea ce distruge nutriția 


reală a cerealelor şi transformă alimentele organice în alimente care nu sunt 


organice. După ce oamenii mănâncă aceste lucruri, în corpurile lor apar tot 
felul de boli — nu este acesta un act al Satanei? Oamenii au fost corupți de 
Satana până la un anumit punct şi toţi au devenit satane vii şi diavoli vii. În 
trecut, numai Satana şi duhurile rele se împotriveau lui Dumnezeu, dar 
acum întreaga omenire coruptă I se împotriveşte Lui. Deci, fiinţele umane 
corupte nu sunt diavoli și satane? Nu sunt descendenţi ai Satanei? (Ba da.) 
Aceasta este consecinţa adusă de coruperea omenirii de către Satana vreme 
de milenii. Cum poţi recunoaşte şi discerne o fire satanică? Pe baza 
lucrurilor pe care Satanei îi place să le facă, cât şi a metodelor şi 
şiretlicurilor prin care face lucrurile, se poate vedea că nu îi plac niciodată 
lucrurile pozitive, că îi place răul şi că se crede tot timpul competent şi 
capabil să controleze totul. Aceasta este natura arogantă a Satanei. De aceea 
Satana Îl neagă fără scrupule pe Dumnezeu, I se împotriveşte și I se opune. 
Satana este reprezentantul şi sursa tuturor lucrurilor negative şi rele. Dacă 
poţi vedea asta clar, atunci ai discernământ asupra firilor satanice. Nu e o 
chestiune simplă pentru oameni să accepte adevărul şi să-l practice, pentru 
că toți au firi satanice şi toți sunt constrânși și înrobiți de firile lor satanice. 
De exemplu, unii oameni recunosc că este bine să fii o persoană onestă și se 
simt invidioși şi geloşi când îi văd pe alții că sunt onești, spun adevărul și 
vorbesc cu o inimă deschisă, dar, dacă le ceri să fie ei înșiși oneşti, li se pare 
greu. Ei sunt constant incapabili să rostească cuvinte cinstite şi să facă 
lucruri cinstite. Nu este aceasta o fire satanică? Spun lucruri care sună 
frumos, dar nu le practică. Asta înseamnă a le fi scârbă de adevăr. Celor 
care le este scârbă de adevăr le este greu să accepte adevărul şi nu au nicio 
cale de intrare în adevărurile-realităţi. Cea mai evidentă stare a oamenilor 
cărora le este scârbă de adevăr e că nu sunt interesați de adevăr şi de lucruri 
pozitive, ba chiar sunt dezgustaţi de ele şi le urăsc şi le place în mod 


deosebit să urmeze tendinţe lumești. Nu acceptă în inimile lor lucrurile pe 


care Dumnezeu le iubește şi ceea ce Dumnezeu le cere oamenilor să facă. În 
schimb, sunt nepăsători şi indiferenți față de ele, iar unii oameni chiar 
dispreţuiesc deseori standardele şi principiile pe care Dumnezeu le solicită 
de la om. Ei sunt dezgustaţi de lucrurile pozitive şi se simt mereu potrivnici, 
contrari şi plini de dispreț faţă de ele în inimile lor. Aceasta este 
manifestarea fundamentală a scârbei de adevăr. În viaţa bisericească, a citi 
cuvântul lui Dumnezeu, a se ruga, a avea părtăşie despre adevăr, a îndeplini 
îndatoriri şi a rezolva probleme cu adevărul sunt toate lucruri pozitive. Ele 
sunt pe placul lui Dumnezeu, dar unii oamenii sunt dezgustaţi de aceste 
lucruri pozitive, nu le pasă de ele şi sunt indiferenți față de ele. Partea cea 
mai detestabilă este că au o atitudine disprețuitoare faţă de oamenii pozitivi, 
precum cei oneşti, cei care caută adevărul, cei care îşi îndeplinesc 
îndatoririle cu loialitate și cei care protejează lucrarea casei lui Dumnezeu. 
Încearcă mereu să-i atace şi să-i excludă pe aceşti oameni. Dacă descoperă 
că aceştia au neajunsuri sau dezvăluiri de corupție, profită de acest lucru, 
făcând mare zarvă şi îi desconsideră constant pentru asta. Ce fel de fire este 
aceasta? De ce sunt atât de ostili faţă de oamenii pozitivi? De ce le plac atât 
de mult și sunt atât de binevoitori cu oamenii răi, non-credincioşii şi 
antihriştii şi de ce îşi pierd adesea vremea cu astfel de oameni? Unde este 
vorba despre lucruri negative şi rele, ei simt entuziasm și exaltare, dar când 
este vorba de lucruri pozitive, în atitudinea lor începe să apară împotrivirea; 
în special, când îi aud pe oameni având părtășie despre adevăr sau 
rezolvând probleme folosind adevărul, se simt scârbiți şi nemulțumiți în 
inimile lor şi își varsă supărările. Nu este aceasta firea de scârbă de adevăr? 
Nu este aceasta dezvăluirea unei firi corupte? Există mulți oameni care cred 
în Dumnezeu şi cărora le place să facă lucrare pentru El şi să alerge 
entuziaşti pentru El, iar când vine vorba de a-şi întrebuința darurile și 


punctele forte, satisfăcându-şi preferinţele şi dându-se în spectacol, au o 


energie nemărginită. Însă dacă le ceri să practice adevărul și să acţioneze 
conform adevărurilor-principii, acest lucru le taie elanul şi își pierd 
entuziasmul. Dacă nu li se permite să se dea în spectacol, ei devin apatici şi 
abătuți. De ce oare au energie pentru a se da în spectacol? Şi de ce nu au 
energie pentru a practica adevărul? Care este problema aici? Tuturor 
oamenilor le place să iasă în evidenţă; toți râvnesc la glorie deșartă. Toată 
lumea are o energie inepuizabilă când vine vorba de a crede în Dumnezeu 
de dragul de a câștiga binecuvântări şi recompense, aşa că de ce devin 
oamenii apatici, de ce sunt abătuţi când vine vorba de a practica adevărul şi 
a se răzvrăti împotriva trupului? De ce se întâmplă asta? Acest lucru 
demonstrează că inimile oamenilor sunt denaturate. Ei cred în Dumnezeu în 
întregime de dragul de a câștiga binecuvântări — la drept vorbind, ei fac 
astfel ca să intre în Împărăţia cerurilor. Fără binecuvântări sau beneficii de 
urmărit, oamenii devin apatici şi abătuţi și nu au entuziasm. Toate acestea 
sunt cauzate de o fire coruptă căreia îi este scârbă de adevăr. Când sunt 
controlați de această fire, oamenii nu sunt dispuși să aleagă calea urmăririi 
adevărului, ei merg pe propriul drum și aleg calea incorectă — ştiu foarte 
bine că este greşit să urmărească renumele, câştigurile şi statutul şi, totuşi, 
nu pot suporta să se lipsească de aceste lucruri sau să le lase deoparte şi încă 
le urmăresc, mergând pe calea Satanei. În acest caz, ei nu Îl urmează pe 
Dumnezeu, ci îl urmează pe Satana. Tot ceea ce fac este în slujba Satanei și 


sunt slujitori ai Satanei. 


Este uşor să schimbi firea coruptă de a-ţi fi scârbă de adevăr? A-ţi fi 
scârbă de adevăr este o caracteristică a corupţiei profunde a omenirii și este 
cel mai greu de schimbat, pentru că o schimbare a firii se poate realiza doar 
prin acceptarea adevărului. Cineva căruia îi este scârbă de adevăr nu poate 
accepta cu ușurință adevărul, la fel cum o persoană bolnavă în stadiu 


terminal respinge mâncarea. Acest lucru este foarte periculos, iar o 


persoană căreia îi e scârbă de adevăr nu poate fi mântuită cu ușurință, chiar 
de crede în Dumnezeu. Dacă cineva crede în Dumnezeu de câțiva ani, dar 
nu știe ce este adevărul și ce sunt lucrurile pozitive şi nici măcar nu e 
lămurit cu privire la obiectivul de viaţă de a urmări adevărul pentru a obţine 
mântuirea, nu este acesta un orb care şi-a pierdut drumul? Prin urmare, 
scârba de adevăr face imposibilă acceptarea adevărului, iar acest tip de fire 
coruptă nu este uşor de schimbat. Oamenii care sunt capabili să aleagă să 
accepte adevărul şi să urmeze calea cea bună sunt cei care iubesc adevărul, 
iar oamenii ca aceștia își pot schimba cu ușurință firile corupte. Dacă cineva 
are firea de scârbă de adevăr, dar încă speră în inima lui să fie mântuit de 
Dumnezeu, de unde ar trebui să înceapă? Ce punct de plecare va face acest 
lucru mai ușor? Care este ruta cea mai rapidă? (După ce a înţeles ce sunt 
lucrurile pozitive şi ce sunt principiile, ar trebui să folosească principiile şi 
standardele ca măsură în timp ce-şi îndeplineşte datoria, iar dacă un lucru 
contravine principilor şi nu este în conformitate cu voia lui Dumnezeu, ar 
trebui să respecte principiile şi să nu-l facă.) Ar trebui să înțeleagă mai întâi 
principiile fiecărui adevăr — acest lucru este foarte important. Ce altceva? 
(Când dezvăluie o stare de scârbă de adevăr, iar datoria sa şi principiile sunt 
implicate, trebuie să se împotrivească trupului şi să practice în conformitate 
cu principiile.) Aşa este, trebuie să aibă o cale, iar acel scop și acea cale ar 
trebui să fie clare. Momentan, lucrul crucial este că majoritatea oamenilor 
nu ştiu care aspect al firii lor se dezvăluie, în ce context şi la ce oră şi în ce 
mod este dezvăluit. Dacă ar şti toate acestea, nu le-ar fi uşor să se schimbe? 
Analizând acum, diferitele tipuri de gândire sau atitudini ale oamenilor 
implică, de fapt, firile lor; fără dominaţia diferitelor firi, fără a fi provocaţi 
sau încurcaţi de firile lor corupte, oamenilor le-ar fi uşor să-și corecteze 
gândurile greşite. De exemplu, să zicem că mama îți spune să-ți ștergi 


transpiraţia înainte de a pleca din casă. Dacă ești un copil ascultător, filial, 


atâta vreme cât simţi bunele intenții ale mamei tale, poţi şi să înţelegi 
corectitudinea acestui sfat şi să-i cunoşti avantajul şi îl poţi recunoaște și 
accepta. Dacă nu ai o fire coruptă care să se activeze şi să te tragă înapoi, îţi 
va fi uşor să accepţi această sugestie. Deşi acest sfat e foarte simplu şi uşor 
de aplicat şi ştii că este corect, întrucât ai o fire de scârbă de adevăr şi 
intransigenţă, poți ajunge să-l încalci cu bună știință, iar acest lucru poate să 
rănească sentimentele mamei tale şi să o facă să se îngrijoreze pentru tine şi 
să sufere — aceasta este consecinţa. Pe scurt, felul în care gestionează cineva 
lucrurile atunci când i se întâmplă — cum se confruntă cu lucrurile pozitive 
ŞI, de asemenea, cum se luptă şi se războieşte constant cu firile sale corupte 
— reprezintă hotărârea sa de a căuta adevărul. Dacă ai această hotărâre şi eşti 
dispus să te lepezi de firea ta coruptă, să accepţi adevărul, să faci din 
cuvântul lui Dumnezeu viaţa ta şi să trăieşti cu o asemănare umană, atunci 
te poţi schimba. Cât de mare este hotărârea ta de a urmări adevărul, tot atât 


de mare va fi schimbarea ta. 


La ce se referă, în principal, mântuirea? Se referă în principal la o 
schimbare a firii. Numai când firea unei persoane s-a schimbat, ea se poate 
elibera de influența Satanei și poate fi mântuită. Prin urmare, pentru cei care 
cred în Dumnezeu, schimbarea firii este o problemă majoră. Când firea unei 
persoane este schimbată, ea va trăi asemănarea umană şi va atinge pe deplin 
mântuirea. E posibil ca cineva să nu fie foarte arătos, înzestrat sau talentat, 
să vorbească stângaci și să nu fie foarte coerent sau să ştie cum să se 
îmbrace, și ar putea să pară foarte obişnuit în exterior, dar să fie capabil să 
caute adevărul când 1 se întâmplă ceva, mai degrabă decât să acționeze 
conform propriei voințe sau comploteze în interesul propriu, iar când 
Dumnezeu îi poruncește să realizeze o datorie, să fie capabil să I se supună 
şi să îndeplinească ce îi încredințează El. Ce părere aveţi despre acest tip de 


persoană? Deşi din afară nu e atrăgătoare sau impresionantă ca aspect, are o 


inimă care se teme de Dumnezeu şi I se supune, iar în asta i se dezvăluie 
punctele forte. Când oamenii vor vedea asta, vor spune: „Această persoană 
are o fire stabilă, iar când se întâmplă lucruri, poate căuta în linişte înaintea 
lui Dumnezeu, fără a fi neglijentă sau a face ceva nesăbuit sau prostesc. Are 
o atitudine serioasă şi responsabilă; e consecventă şi se poate dedica pe 
deplin îndeplinirii loiale a datoriei.” Această persoană este reținută în modul 
în care vorbeşte şi acționează, are o raționalitate normală şi, pe baza a ceea 
ce trăieşte şi a firii pe care o arată, are o inimă cu frică de Dumnezeu. Dacă 
are o inimă cu frică de Dumnezeu, există principii în acțiunile sale? Ea 
caută, cu siguranţă, principiile și nu se implică în mod nechibzuit în fapte 
nedrepte. Acesta este rezultatul final obținut prin practicarea adevărului şi 
urmărirea unei schimbări a firii. Felul său de a vorbi este cumpănit și corect, 
nu vorbeşte neglijent, acţionează într-un mod care este liniştitor şi demn de 
încredere şi deține realitățile supunerii față de Dumnezeu și feririi de rău. 
Toate aceste manifestări pot fi văzute la această persoană. Aceasta este o 
persoană care a intrat în adevărul-realitate şi a cărei fire s-a schimbat. 
Lucrurile acestea nu pot fi falsificate. Firea unei persoane este viaţa sa; 
orice fire are o persoană, acesta va fi comportamentul ei. Comportamentul 
şi manifestările oamenilor sunt guvernate de firile lor, iar ceea ce oamenii 
exprimă în mod constant sunt dezvăluirile firii lor, nu caracterul lor. A fi 
capabil să recunoşti problemele firii și dezvăluirile diferitelor firi corupte şi 
apoi să le rezolvi căutând adevărul este lucrul fundamental pe care trebuie 


să-l dobândeşti în urmărirea unei schimbări a firii. 
Fragmentul 54 


Indiferent ce fel de datorie îndeplinești sau ce profesie studiezi, cu cât 
studiezi mai mult, cu atât ar trebui să devii mai competent şi să te străduieşti 


să atingi perfecțiunea; atunci, îţi vei îndeplini datoria din ce în ce mai bine. 


Unu oameni nu sunt conştiincioşi în îndeplinirea niciunei datorii și nu caută 
adevărul pentru a rezolva dificultățile pe care le întâmpină. Ei aşteaptă 
întotdeauna ca alții să-i îndrume și să-i ajute, îndrăznind chiar să le ceară 
altora să-i înveţe ţinându-i de mână şi să facă lucrurile în locul lor, fără ca ei 
înșiși să depună efort. Se bazează mereu pe ceilalți și nu se pot descurca 
fără ajutorul lor. Sunt niște nimicuri pentru că fac asta, nu-i așa? Indiferent 
de datoria pe care o îndeplineşti, trebuie să-ți pui inima în studierea 
lucrurilor. Dacă îţi lipsesc cunoștințele profesionale, atunci studiază 
cunoştinţele profesionale. Dacă nu înţelegi adevărul, atunci caută adevărul. 
Dacă înţelegi adevărul și dobândeşti cunoştinţe profesionale, vei fi capabil 
să te foloseşti de acestea în timp ce-ţi îndeplinești datoria și vei obține 
rezultate. Aceasta este o persoană cu real talent şi cunoştinţe adevărate. 
Dacă nu studiezi deloc cunoştinţele profesionale pe parcursul datoriei tale și 
nu urmăreşti adevărul, atunci, chiar serviciul pe care îl prestezi va fi sub 
nivelul aşteptat; aşadar, cum poţi să vorbeşti despre îndeplinirea datoriei? 
Pentru a-ţi îndeplini bine datoria, trebuie să studiezi multe cunoştinţe utile 
şi să te echipezi cu multe adevăruri. Nu trebuie să încetezi niciodată să 
înveţi, să cauţi şi să-ți îmbunătăţești punctele slabe învățând de la ceilalți. 
Indiferent care sunt punctele forte ale altor oameni sau în ce fel sunt ei mai 
puternici decât tine, trebuie să înveţi de la ei. Şi, cu atât mai mult, ar trebui 
să înveţi de la oricine înţelege adevărul mai bine decât tine. Îndeplinindu-ţi 
datoria în acest fel timp de câțiva ani, vei înţelege adevărul şi vei pătrunde 
în realitățile lui şi, totodată, îndeplinirea datoriei tale se va ridica la nivelul 
aşteptat. Vei fi devenit o persoană care are adevăr şi umanitate, o persoană 
care are adevărul-realitate. Acest lucru se obține prin urmărirea adevărului. 
Fără să îndepliniți o datorie, cum ați putea obține astfel de rezultate? 
Preamărindu-L pe Dumnezeu. Dacă nu urmăriți adevărul în timp ce vă 


îndepliniți îndatoririle şi vă mulțumiți doar să faceți un serviciu, care vor fi 


consecinţele? Pe de o parte, nu vă veți îndeplini îndatoririle în mod adecvat. 
Pe de altă parte, vă va lipsi o mărturie autentică bazată pe experienţă şi nu 
veți dobândi adevărul. Fără nimic de demonstrat în niciuna din aceste 
privințe, oare ați putea obține aprobarea lui Dumnezeu? Ar fi imposibil. 
Prin urmare, categoric nu se poate să câştigi aprobarea lui Dumnezeu 
mulțumindu-te să faci servicii. A crede că poţi să fu răsplătit şi să intri în 
Împărăţia cerurilor doar făcând servicii este o iluzie! Ce fel de atitudine este 
aceasta? A-ţi dori să obţii binecuvântări doar făcând servicii este în mod 
clar o târguială cu Dumnezeu, o încercare de a-L păcăli. Dumnezeu nu este 
de acord cu astfel de făcători de servicii. Ce firi stăpânesc o persoană atunci 
când este superficială sau când, în îndeplinirea îndatoririlor sale, recurge la 
înşelăciune? Aroganta, intransigenţa şi faptul că nu iubeşte adevărul — nu 
este ea stăpânită de aceste lucruri? (Ba da.) Vă manifestații şi voi astfel? 
(Da.) Frecvent, ocazional sau numai în anumite privinţe? (Frecvent.) 
Atitudinea voastră față de recunoaşterea unor astfel de stări este destul de 
sinceră ŞI aveți inimi oneste, dar simpla recunoaştere a lor nu este de ajuns; 
ea nu le va schimba. Așadar, ce trebuie făcut pentru a le schimba? Atunci 
când, în îndeplinirea îndatoririlor tale, eşti superficial, dai dovadă de o fire 
arogantă sau ai o atitudine ireverențioasă, trebuie să vii repede înaintea lui 
Dumnezeu în rugăciune, să reflectezi asupra ta și să recunoşti ce fel de fire 
coruptă dezvălui. Mai mult decât atât, trebuie să înţelegi cum se ajunge la 
acest tip de fire şi cum poate fi ea schimbată. Scopul înţelegerii acestui 
lucru este de a aduce schimbarea. Așadar, ce ar trebui să faci pentru a obţine 
schimbarea? Este necesar să ajungi să cunoşti, prin dezvăluirea şi judecata 
din cuvintele lui Dumnezeu, esenţa firii tale corupte — cât de urâtă şi de 
diabolică este aceasta, întru nimic diferită de cea a Satanei sau a diavolilor. 
Numai atunci te pot uri pe tine însuţi și îl poţi urî pe Satana; numai atunci te 


poți răzvrăti împotriva ta şi a Satanei. In acest fel se poate pune adevărul în 


practică. Atunci când cineva îşi propune să pună adevărul în practică, 
persoana respectivă trebuie să accepte, de asemenea, cercetarea atentă a lui 
Dumnezeu şi ca El să o disciplineze. Apoi, este necesar să existe un element 
de cooperare activă din partea sa. Cum ar trebui să coopereze? Atunci când 
îşi îndeplineşte o datorie, de îndată ce îi trece prin minte gândul că „este 
suficient”, acesta trebuie corectat. Astfel de gânduri nu trebuie încurajate. 
Atunci când apare o fire arogantă, trebuie să se roage lui Dumnezeu, să-şi 
recunoască firea coruptă, să reflecteze rapid asupra ei, să caute cuvântul lui 
Dumnezeu și să accepte judecata şi mustrarea Sa. În acest fel, persoana 
respectivă va putea avea o inimă pocăită, iar starea sa lăuntrică se va fi 
schimbat. Care este scopul realizării acestui lucru? Scopul este ca tu să te 
schimbi cu adevărat şi să fii capabil să te comporți loial, să te supui şi să 
accepţi fără rezerve reproşurile şi disciplina lui Dumnezeu. Făcând acest 
lucru, starea ta se va schimba. Când vei fi iarăși tentat să te comporți 
superficial şi să îţi tratezi din nou îndatoririle cu o atitudine ireverențioasă, 
dacă îți vei putea reveni prompt datorită disciplinei şi reproşurilor lui 
Dumnezeu, nu vei fi evitat atunci să comiţi o fărădelege? Este acesta un 
lucru bun sau unul rău pentru maturizarea ta în viaţă? Este un lucru bun. 
Atunci când practici adevărul și Îl mulţumeşti pe Dumnezeu, inima ta este 
liniștită, bucuroasă şi lipsită de regrete. Aceasta este pacea şi bucuria 


autentică. 


Oamenilor le este uşor să se răzvrătească împotriva lui Dumnezeu și să 
I se împotrivească atunci când au firi corupte, dar asta nu înseamnă că nu au 
nicio speranţă la mântuire. Dumnezeu a venit să săvârşească lucrarea de 
mântuire a oamenilor şi a rostit multe adevăruri; totul se reduce la a afla 
dacă oamenii pot sau nu să accepte aceste adevăruri. Dacă un om poate să 
accepte adevărul, el poate să obţină mântuirea. Dacă nu acceptă adevărul şi 


poate să-L tăgăduiască şi să-L trădeze pe Dumnezeu, acel om este complet 


terminat — nu poate decât să aştepte să fie distrus, în toiul dezastrelor. 
Nimeni nu poate scăpa de această soartă. Oamenii trebuie să se confrunte cu 
acest fapt. Unii spun: „Eu îmi dezvălui mereu firile corupte şi nu mă pot 
schimba niciodată. Ce ar trebui să fac? Oare aşa sunt eu, pur și simplu? 
Oare Dumnezeu nu mă place? Oare mă detestă?” Este aceasta o atitudine 
corectă? Este acesta modul corect de a gândi? (Nu.) Când o persoană are 
firi corupte, le va dezvălui în mod natural. Nu poate să le stăpânească, deși 
ar vrea să o facă, aşa că simte că, pentru ea, nu mai există. De fapt, nu este 
neapărat aşa. Depinde dacă persoana poate accepta adevărul, dacă se poate 
baza pe Dumnezeu şi dacă poate să lase totul în mâinile Lui. Faptul că 
oamenii dezvăluie frecvent o fire coruptă demonstrează că viaţa lor e 
controlată de firea coruptă a Satanei şi că esenţa lor este cea a Satanei. 
Oamenii ar trebui să recunoască şi să accepte acest fapt. Între natura-esență 
a omului şi esenţa lui Dumnezeu există o diferență. Ce ar trebui să facă ei 
după ce recunosc acest fapt? Când oamenii dezvăluie o fire coruptă, când se 
dedau plăcerilor trupului și se îndepărtează de Dumnezeu, sau când 
Dumnezeu lucrează într-un mod care e în contradicție cu propriile lor idei, 
iar în sinea lor apar nemulțumiri, ei ar trebui să conștientizeze imediat că 
asta e o problemă și o fire coruptă; este răzvrătire împotriva lui Dumnezeu, 
împotrivire faţă de Dumnezeu; nu este în acord cu adevărul şi e un lucru 
detestat de Dumnezeu. Când oamenii își dau seama de aceste lucruri, nu ar 
trebui să se plângă sau să devină negativi și să lenevească, și cu atât mai 
puţin ar trebui să fie supăraţi; în schimb, ar trebui să fie capabili să se 
cunoască mai profund. În plus, ar trebui să poată veni în mod proactiv 
înaintea lui Dumnezeu şi să accepte reproşul şi disciplina Lui şi ar trebui să 
îşi schimbe imediat starea, astfel încât să poată să practice potrivit 
adevărului şi cuvintelor lui Dumnezeu şi să acţioneze conform principiilor. 


In acest fel, relația ta cu Dumnezeu va deveni tot mai normală, la fel ca și 


starea ta lăuntrică. Vei putea identifica firile corupte, esenţa corupției şi 
diferitele stări urâte ale Satanei cu o claritate crescândă. Nu vei mai rosti 
astfel de cuvinte prosteşti şi copilărești precum „a fost Satana care s-a 
amestecat” sau „a fost o idee pe care mi-a dat-o Satana”. În schimb, vei 
cunoaşte exact firile corupte, esența umană care se împotrivește lui 
Dumnezeu şi esenţa Satanei. Vei avea un mod mai riguros de a trata aceste 
lucruri, iar acestea nu te vor constrânge. Nu vei deveni slab şi nici nu-ți vei 
pierde credinţa în Dumnezeu şi în mântuirea Lui pentru că ai dezvăluit un 
pic din firea ta coruptă, ai comis vreo fărădelege ori ţi-ai făcut datoria 
superficial, sau pentru că te afli des într-o stare pasivă, negativă. Nu vei trăi 
în toiul unor astfel de stări, ci te vei confrunta cu propria fire coruptă în 
mod corect şi vei fi capabil de o viaţă spirituală normală. Atunci când 
cineva dezvăluie firi corupte, dacă poate reflecta asupra propriei ființe, 
poate veni în faţa lui Dumnezeu în rugăciune, poate căuta adevărul şi poate 
discerne şi diseca esența firilor sale corupte, astfel încât să nu mai fie 
controlat şi constrâns de firile sale corupte, ci să poată pune adevărul în 
practică, va fi păşit pe calea mântuirii. Cu acest tip de practică şi experiență, 
poate apoi să se lepede de firile sale corupte şi să se elibereze de influența 
Satanei. Nu a ajuns atunci să trăiască în faţa lui Dumnezeu şi nu a obținut 
libertatea și eliberarea? Aceasta este calea practicării şi obținerii adevărului, 
precum şi calea spre mântuire. Firile corupte sunt adânc înrădăcinate în 
oameni; esenţa Satanei şi natura sa controlează gândurile, comportamentul 
şi mintea oamenilor. Totuşi, toate acestea pălesc în faţa adevărului, a lucrării 
lui Dumnezeu și a mântuirii lui Dumnezeu; nu prezintă niciun obstacol. 
Indiferent ce firi corupte poate avea o persoană, ce dificultăți înfruntă şi 
indiferent cum este constrânsă, există o cale care poate fi urmată, o metodă 


pentru a le rezolva, precum şi adevăruri corespunzătoare pentru a le rezolva. 


In felul acesta, oare nu există speranță pentru mântuirea oamenilor? Da, 


există speranță pentru mântuirea oamenilor. 
Fragmentul 55 


Fie că îţi îndeplineşti datoria, fie că îți însuşești cunoștințe 
profesionale, trebuie să fii sârguincios şi să tratezi lucrurile conform 
principiilor. Nu aborda aceste lucruri superficial sau nu le face mecanic. 
Scopul însuşirii cunoştinţelor profesionale este să îți îndeplinești bine 
datoria şi trebuie să depui eforturi — oamenii ar trebui să coopereze în acest 
sens. Dacă o persoană nu este dispusă să îşi îndeplinească bine datoria și 
găseşte mereu motive şi scuze pentru a nu-şi însuși cunoştinţele 
profesionale, asta arată că nu se sacrifică sincer pentru Dumnezeu şi că nu 
vrea să îşi îndeplinească bine datoria, ca să răsplătească dragostea lui 
Dumnezeu. Nu este o astfel de persoană lipsită de conştiinţă şi de rațiune? 
Nu este oare problematică o persoană cu un astfel de caracter? Nu este ca 
extrem de dificil de gestionat? Chiar dacă înveţi o meserie, trebuie şi să 
cauţi adevărul și să acţionezi în conformitate cu principiile adevărului. Nu 
trebuie să depășești această sferă şi nici nu trebuie să fii confuz, ca un 
necredincios. Ce atitudine au necredincioşii faţă de lucru? Mulţi dintre ei îşi 
trăiesc la întâmplare zilele și îşi irosesc timpul, făcând totul de mântuială în 
fiecare zi, doar ca să îşi câștige salariul, făcând lucrurile superficial, ori de 
câte ori pot. Nu le pasă dacă sunt eficienţi, dacă acționează pe baza 
conştiinţei şi nu au o atitudine serioasă şi responsabilă. Ei nu își spun: 
„Această sarcină mi-a fost încredințată, aşa că trebuie să îmi asum 
răspunderea pentru ea până când o termin, trebuie să mă ocup bine de acest 
lucru şi să mă comport responsabil.” Ei nu au această conştiinţă. Mai mult, 
necredincioşii au un anumit tip de fire coruptă. Când îi învaţă pe alții o 


parte din cunoştinţele lor profesionale sau o aptitudine, îşi spun în sinea lor: 


„Odată ce elevul ştie tot ce ştie învățătorul, învățătorul îşi va pierde 
mijloacele de trai. Dacă eu îi învăţ pe ceilalți tot ce ştiu, nimeni nu mă va 
mai trata cu respect, nimeni nu mă va mai admira, iar eu îmi voi pierde 
statutul de învățător. Nu permit aşa ceva. Nu pot să îi învăţ tot ce ştiu, 
trebuie să mai țin ceva doar pentru mine. O să îi învăţ doar 80% din ce ştiu, 
iar restul va rămâne asul din mâneca mea; doar așa le voi arăta că 
aptitudinile mele sunt superioare celorlalți.” Ce fel de fire e asta? Este 
înşelătorie. Atunci când îi învăţaţi pe alții, când îi ajutaţi, când le împărtășiți 
ceva ce ați studiat, ce atitudine ar trebui să aveţi? (Ar trebui să nu mă 
precupeţesc niciun efort şi să nu ţin nimic pentru mine.) Cum să nu ţii nimic 
pentru tine? Dacă spui: „Nu ţin doar pentru mine nimic din ce am învăţat și 
nu am nicio problemă să vă spun tuturor ce am învăţat. Oricum am un 
calibru mai bun decât voi şi pot înţelege lucruri mai complicate” — și acest 
lucru înseamnă tot că ţii ceva doar pentru tine şi că totul este calculat. Sau 
dacă spui: „Vă voi învăţa toate lucrurile de bază pe care le-am învăţat şi eu, 
nu e mare lucru. Tot eu ştiu mai multe decât voi şi, chiar dacă învăţaţi toate 
astea, tot nu veţi fi la fel de avansați ca mine” — şi asta înseamnă să ţii ceva 
doar pentru tine. Dacă o persoană este prea egoistă, va fi lipsită de 
binecuvântarea lui Dumnezeu. Oamenii ar trebui să înveţe să ţină cont de 
voia lui Dumnezeu. Tu trebuie să contribui în casa lui Dumnezeu cu 
lucrurile esențiale şi cele mai importante pe care le-ai înţeles, astfel ca aleşii 
lui Dumnezeu să le înveţe și să le stăpânească — aceasta este singura cale de 
a obține binecuvântarea lui Dumnezeu și El îți va dărui și mai multe lucruri. 
Căci s-a spus: „Este mai ferice să dai decât să primeşti.” Dedică-l lui 
Dumnezeu toate talentele și darurile tale, folosindu-le când îți îndeplineşti 
datoria, astfel încât toți să beneficieze de ele şi să obțină rezultate în 
îndatoririle lor. Dacă vei contribui cu toate darurile şi talentele tale, ele vor 


fi în beneficiul tuturor celor care îndeplinesc acea datorie şi în beneficiul 


lucrării Bisericii. Nu le spune celorlalți doar câteva lucruri simple, ca apoi 
să îți spui că ai făcut destul de bine sau că nu ai ţinut nimic pentru tine — nu 
va merge aşa. Îi înveţi pe oameni doar câteva teorii sau lucruri pe care le pot 
înțelege textual, dar esența şi aspectele importante sunt dincolo de 
înțelegerea unui novice. Tu oferi doar o imagine de ansamblu, fără să 
explici sau să intri în detalii, gândindu-te în tot acest timp: „Bine, oricum, 
eu ţi-am spus şi nu am reținut intenționat nimic. Dacă nu înţelegi, este 
deoarece calibrul tău este prea slab, aşa că nu mă învinovăţi pe mine. Va 
trebui doar să vedem cum te va îndruma Dumnezeu acum.” O astfel de 
deliberare conține înşelăciune, nu-i așa? Nu este egoistă şi detestabilă? De 
ce nu-i poţi învăţa pe oameni tot ceea ce e în inima ta și tot ceea ce înţelegi? 
De ce, în schimb, îți tăinuieşti cunoştinţele? Aceasta este o problemă legată 
de intențiile şi firea ta. Când majorităţii oamenilor li se prezintă pentru 
prima dată un anumit aspect al cunoașterii profesionale, aceştia nu pot 
înţelege decât sensul literal; este nevoie de o perioadă de practică înainte ca 
punctele principale şi esența să poată fi înţelese. Dacă ai stăpânit deja aceste 
aspecte mai nuanţate, ar trebui să le spui direct celorlalți; nu-i face să ia un 
astfel de traseu ocolit şi să petreacă atât de mult timp bâjbâind. Aceasta este 
responsabilitatea ta; e ceea ce ar trebui să faci. Dacă le spui ce consideri tu 
că reprezintă esenţa şi punctele principale, doar așa nu vei ţine nimic pentru 
tine şi nu vei fi egoist. Atunci când îi învăţaţi pe ceilalți anumite aptitudini, 
când comunicaţi cu ei despre profesia voastră sau aveți părtăşie despre 
intrarea în viaţă, dacă nu puteți înlătura aspectele egoiste şi Josnice ale 
firilor voastre corupte, nu vă veţi putea îndeplini bine îndatoririle, iar în 
acest caz nu sunteţi persoane care au umanitate sau conştiinţă și rațiune, sau 
care practică adevărul. Trebuie să cauţi adevărul ca să îți corectezi firile 
corupte şi să ajungi să fu lipsit de motive egoiste şi să ţii cont doar de voia 


lui Dumnezeu. Astfel, vei deţine adevărul-realitate. Este prea obositor când 


oamenii nu urmăresc adevărul şi trăiesc potrivit firilor satanice, ca 
necredincioșii. Competiţia este frecvent întâlnită printre necredincioşi. Nu 
este simplu să stăpâneşti esenţa unei aptitudini sau a unei profesii şi, odată 
ce altcineva învaţă şi o stăpânește el însuşi, mijloacele tale de trai sunt în 
pericol. Pentru a-şi proteja mijloacele de trai, oamenii sunt determinaţi să se 
poarte astfel — trebuie să fie mereu precauţi. Cunoştinţele pe care au ajuns 
să le stăpânească reprezintă cea mai valoroasă monedă de schimb, ele 
reprezintă mijloacele lor de trai, capitalul, puterea lor de viaţă şi nu trebuie 
să mai lase pe altcineva să aibă acces la ele. Dar tu crezi în Dumnezeu — 
dacă gândeşti aşa şi te porți astfel în casa lui Dumnezeu, nu te mai 
deosebești cu nimic de un necredincios. Dacă nu accepţi adevărul sub nicio 
formă şi continui să trăieşti potrivit filosofilor satanice, atunci tu nu ești cu 
adevărat un om care crede în Dumnezeu. Dacă ai mereu motive egoiste și 
eşti meschin în îndeplinirea datoriei tale, nu vei primi binecuvântarea lui 


Dumnezeu. 


După ce ai ajuns să crezi în Dumnezeu, după ce ai mâncat şi băut 
cuvintele lui Dumnezeu şi ai acceptat judecata şi mustrarea cuvintelor lui 
Dumnezeu, ai reflectat asupra propriilor tale firi corupte şi ai ajuns să le 
cunoşti? S-au schimbat principiile conform cărora te exprimi şi te porți, 
perspectiva ta asupra lucrurilor, principule şi obiectivele purtării tale? Dacă 
tot nu te deosebești de un necredincios, atunci Dumnezeu nu îți va 
recunoaşte credința în El. Va spune că încă eşti un necredincios şi că mergi 
în continuare pe calea unui necredincios. Așadar, indiferent că este vorba 
despre purtarea ta sau îndeplinirea datoriei tale, trebuie să practici pe baza 
cuvintelor lui Dumnezeu şi conform adevărurilor-principii, să foloseşti 
adevărul pentru a rezolva probleme, pentru a corecta firile corupte pe care 
le dezvălui şi să îți corectezi gândurile, perspectivele şi practicile greşite. Pe 


de o parte, trebuie să descoperi problemele prin autoreflecție și 


autoexaminare. Pe de altă parte, trebuie totodată să cauţi adevărul pentru a 
rezolva probleme şi, atunci când descoperi firi corupte, trebuie să le 
corectezi rapid, să te răzvrăteşti împotriva trupului şi să-ţi abandonezi 
propria voinţă. Odată ce ţi-ai corectat firile corupte, nu vei mai acţiona în 
baza lor, ci vei avea capacitatea de a renunţa la propriile tale intenții şi 
interese şi vei practica în conformitate cu adevărurile-principii. Acesta este 
adevărul-realitate pe care trebuie să îl dețină un adept autentic al lui 
Dumnezeu. Dacă poţi să reflectezi asupra ta, să te cunoşti şi să cauţi 
adevărul pentru a rezolva astfel problemele, atunci ești o persoană care 
urmăreşte adevărul. Credinţa în Dumnezeu necesită o astfel de cooperare, 
iar capacitatea de a practica astfel este cea mai binecuvântată de Dumnezeu. 
De ce spun asta? Fiindcă că tu acționezi pentru lucrarea bisericii, pentru 
interesele casei lui Dumnezeu și pentru beneficiul fraților şi surorilor şi, în 
același timp, practici adevărul. Exact asta aprobă Dumnezeu; acestea sunt 
fapte bune şi, practicând adevărul în acest fel, eşti martor pentru Dumnezeu. 
Însă dacă nu faci asta şi nu te deosebeşti cu nimic de un necredincios, 
acționând în conformitate cu principiile necredincioşilor când abordezi 
lucruri şi cu metodele din comportamentul lor, mai înseamnă asta că eşti 
martor? (Nu.) Ce consecinţe apar? (Îl umilește pe Dumnezeu.) Acest lucru 
ÎI umileşte pe Dumnezeu! De ce spui că Îl umileşte pe Dumnezeu? (Pentru 
că Dumnezeu ne-a ales, a exprimat atât de multe adevăruri, ne-a îndrumat 
personal, ne-a aprovizionat, ne-a udat şi, totuşi, noi nu acceptăm sau nu 
practicăm adevărul, continuăm să trăim bazându-ne pe lucruri satanice şi nu 
suntem martori în faţa Satanei. Acest lucru Îl umileşte pe Dumnezeu.) 
(Dacă un credincios în Dumnezeu L-a auzit având părtăşie despre atât de 
multe adevăruri şi căi de practică, însă atunci când acționează trăieşte tot 
potrivit filosofulor pentru interacțiuni lumești ale necredincioşilor și este 


deosebit de înşelător şi își urmăreşte doar propriul interes, atunci acesta este 


şi mai rău şi mai ticălos decât necredincioşii.) Probabil că toți înțelegeți 
puțin această chestiune. Oamenii mănâncă și beau cuvintele lui Dumnezeu, 
se bucură de tot ce le oferă EI, dar tot pe Satana îl urmează. Indiferent ce 
apare în calea lor, ce medii dificile întâmpină, ei tot nu sunt în stare să 
asculte cuvintele lui Dumnezeu sau să I se supună, nu caută adevărul şi nu 
rămân fermi în mărturia lor. Nu înseamnă asta că Îl trădează pe Dumnezeu? 
Exact asta înseamnă, că Îl trădează. Când Dumnezeu are nevoie de tine, iar 
tu nu Îi auzi chemarea sau nu Îi asculţi cuvintele, ci urmezi tendinţele 
seculare, dându-i atenţie Satanei, urmându-l pe Satana şi practicând potrivit 
logicii, principiilor şi metodelor de viaţă ale Satanei. Asta înseamnă să ÎI 
trădezi pe Dumnezeu. A-L trăda pe Dumnezeu nu înseamnă a-L huli, a-L 
umili pe Dumnezeu? Gândeşte-te la Adam și Eva în Grădina Raiului — 
Dumnezeu a spus: „Să nu mănânci din pomul cunoașterii binelui şi răului; 
deoarece în ziua în care vei mânca din acesta, cu siguranţă vei muri” (Geneză 
2:17). Ale cui sunt aceste cuvinte? (Sunt cuvintele lui Dumnezeu.) Sunt 


acestea cuvinte obişnuite? (Nu.) Dar ce sunt? Ele sunt adevărul, ceea ce 
oamenii ar trebui să respecte şi modul în care oamenii ar trebui să practice. 
Dumnezeu le-a spus oamenilor cum să procedeze în ce privește pomul 
cunoașterii binelui și răului. Principiul de practică a fost ca ei să nu 
mănânce din el, iar apoi le-a spus oamenilor consecinţa — vor muri cu 
siguranţă în ziua când vor mânca din el. Oamenilor li s-a spus care era 
principiul de practică şi care era pericolul. După ce au auzit asta, au înţeles 
sau nu? (Au înţeles.) Da, de fapt au înţeles cuvintele lui Dumnezeu, dar mai 
apoi au auzit şarpele spunând: „Dumnezeu a zis că veţi muri cu siguranţă în 
ziua când veţi mânca din acest pom, dar e sigur că nu veţi muri. Poţi 
încerca.” ŞI, după ce a vorbit Satana, i-au dat ascultare cuvintelor lui și au 
mâncat din fructul pomului cunoaşterii binelui şi răului. Asta a însemnat că 


L-au trădat pe Dumnezeu. Ei nu au ales să dea ascultare cuvintelor lui 


Dumnezeu şi să practice potrivit acestora. Nu au făcut după cum a poruncit 
Dumnezeu, în schimb, au crezut şi au acceptat cuvintele Satanei şi au 
acționat potrivit lor. Care a fost rezultatul? Natura comportamentului și 
abordării lor a fost să ÎI trădeze şi să Îl umilească pe Dumnezeu, iar drept 
rezultat, au fost corupți de Satana şi au degenerat. Oamenii sunt acum la fel 
cum erau atunci Adam și Eva. Aud cuvintele lui Dumnezeu, dar nu le pun 
în practică, ba chiar înţeleg adevărul, dar nu îl practică. Natura acestui lucru 
este aceeași ca a neascultării lui Adam și Eva față de cuvintele sau 
poruncile lui Dumnezeu — înseamnă trădarea şi umilirea lui Dumnezeu. 
Când oamenii ÎI trădează și Îl umilesc pe Dumnezeu, rezultatul este că ei 
continuă să fie corupți şi controlați de Satana, controlați de finile lor 
satanice. Prin urmare, nu se pot elibera niciodată de influenţa Satanei sau nu 
pot scăpa de ademenirea, ispitele, atacurile, manipulările şi mistuirea 
Satanei. Dacă nu te poți elibera niciodată de aceste lucruri, viaţa ta va fi 
plină de durere şi probleme şi lipsită de pace și bucurie. Vei simți că totul 
este deșertăciune şi poate chiar vei vrea să îţi cauţi moartea, să termini cu 
toate. Aceasta este condiția demnă de milă a celor care trăiesc sub puterea 


Satanei. 
Fragmentul 56 


Atunci când unii oameni slujesc drept conducători sau lucrători, le e 
întotdeauna teamă să nu facă ceva greşit şi să fie dezvăluiți și alungaţi, aşa 
că adeseori le spun altora: „Nu ar trebui să devii conducător. Imediat ce va 
merge ceva prost, vei fi alungat şi nu va mai exista cale de întoarcere!” Nu e 
această afirmație o falsitate? Ce înseamnă „nu va mai exista cale de 
întoarcere”? Ce fel de conducători și lucrători sunt alungați? Toți sunt niște 
indivizi răi care, în ciuda avertizărilor repetate, se dezlănţuie, perturbând şi 


tulburând lucrarea bisericii. Dacă cineva face o greşeală doar pentru că are 


o statură mică sau un calibru slab, sau pentru că nu are experienţă, dar 
acceptă adevărul şi se căieşte cu adevărat, oare casa lui Dumnezeu o să îl 
alunge? Chiar dacă acea persoană nu poate face nicio lucrare reală, i se va 
ajusta doar datoria. Așadar, oamenii care spun acele lucruri nu 
distorsionează faptele? Nu răspândesc noţiuni ca să îi inducă în eroare pe 
ceilalți? Conducătorii şi lucrătorii din casa lui Dumnezeu sunt aleși 
democratic, nu e ca și când oricine îşi doreşte aceste roluri îl poate obține. 
Casa lui Dumnezeu tratează conducătorii şi lucrătorii conform adevărurilor- 
principii; doar acei conducători falși care nu acceptă deloc adevărul şi 
antihriştii care urmăresc să aibă renume, câștiguri și statut şi care refuză cu 
îndârjire să se căiască, doar aceia vor fi alungaţi. Cei care pot accepta 
adevărul, cei care acceptă să fie emondaţi şi care se căiesc cu adevărat, 
aceia nu vor fi alungaţi. Cei care răspândesc noțiunea că „e prea riscant să 
fii conducător” au intenţii şi obiective ascunse. Scopul lor este să-i inducă 
în eroare pe oameni, să îi împiedice pe alții să devină conducători şi să 
exploateze oportunitatea astfel apărută. Oare asta nu înseamnă să ai un 
motiv ascuns? Dacă te îngrijorezi că ai putea fi alungat, ar trebui să fii 
precaut, să te rogi lui Dumnezeu, să te căieşti înaintea Lui și să accepți 
adevărul, astfel încât să îți poți îndrepta greşelile. Nu se va rezolva astfel 
problema? Dacă cineva face o greşeală și, atunci când se regăseşte în 
poziţia de a fi emondat, nu acceptă adevărul şi nu are nicio intenție de a se 
căi într-un mod autentic şi continuă să fie superficial şi să se dezlănţuie, 
atunci ar trebui să fie alungat. Atunci când unii slujesc în calitate de 
conducători sau lucrători, devin îndrăzneț şi curajoşi, vorbesc şi acționează 
fără scrupule și vor să amăgească pe toată lumea. Nu doar că nu reuşesc să 
folosească adevărul pentru a rezolva problemele, dar îi şi identifică și 
izolează pe cei care raportează probleme Celui de mai sus. Când Cel de mai 


sus află despre această problemă și îi trage la răspundere, devin timizi ca 


nişte şoricei, refuzând cu încăpățânare să recunoască ce au făcut. Ei cred că 
dacă refuză să o recunoască, pot scăpa cu obrazul curat şi casa lui 
Dumnezeu nu va mai cerceta situația. Să fie chiar atât de simplu? Casa lui 
Dumnezeu va verifica situația clar şi o va rezolva în baza principiilor; cel 
responsabil nu va avea cale de scăpare. Când oamenii nu caută adevărul în 
lucrurile pe care le fac şi acţionează la întâmplare, necugetat şi conform 
propriilor capricii, recurgând la sofisme și prefăcătorie, refuzând cu 
îndârjire să îşi recunoască greşelile când lucrurile merg prost, ce fel de 
problemă este aceasta? Este aceasta atitudinea corectă? Oare dacă recurg la 
sofisme şi prefăcătorie şi refuză cu încăpățânare să își asume acţiunile vor 
rezolva problema? Oare această atitudine este în conformitate cu adevărul? 
Este vorba aici despre supunere autentică? Se tem să facă greşeli și să fie 
dați în vileag şi raportați, se tem că vor fi traşi la răspundere de casa lui 
Dumnezeu şi se tem să fie judecaţi, condamnaţi şi alungaţi. Este vreo 
problemă cu această frică? Această teamă nu este un lucru pozitiv; de unde 
provine? (Din firile lor corupte satanice.) Corect. Deci, ce înseamnă mai 
exact această teamă? Să o disecăm. De ce le e teamă? Teama lor vine din 
îngrijorarea că, odată ce lucrurile vor fi date în vileag, ei vor fi demişi şi 
înlocuiţi, pierzându-și statutul și mijloacele de trai. Prin urmare, recurg la 
minciuni şi sofisme, refuzând cu încăpățânare să îşi recunoască acțiunile. Pe 
baza acestei atitudini, se dă dezvăluie dacă acceptă sau nu adevărul, dacă 
sunt sau nu aroganți și neprihăniți de sine şi dacă sunt sau nu oameni 
înșelători. Nu sunt ei diavoli? Şi-au arătat în sfârşit adevărata natură. În ce 
momente sunt oamenii dezvăluiți cel mai mult? Când li se întâmplă ceva şi 
mai ales când faptele lor rele sunt dezvăluite, urmăriți-le atitudinea — 
aceste momente îi dezvăluie cel mai mult. Micimea lor, ipocrizia, 
înșelătoria și refuzul încăpățânat de a-şi recunoaşte greşelile şi aşa mai 


departe — toate aceste firi corupte izbucnesc deodată. Nu este acesta 


momentul când poţi discerne cel mai uşor oamenii? Unii nu cred că oamenii 
pot fi tratați corect de casa lui Dumnezeu. Nu cred că Dumnezeu și adevărul 
domnesc în casa Lui. Ei cred că indiferent ce datorie îndeplineşte o 
persoană, dacă apare o problemă acolo, casa lui Dumnezeu va gestiona 
imediat situația persoanei respective şi îi va lua dreptul de a îndeplini acea 
datorie, alungând-o sau chiar îndepărtând-o din biserică. Oare chiar așa 
funcționează lucrurile? Cu siguranţă, nu. Casa lui Dumnezeu îi tratează pe 
toți oamenii conform adevărurilor-principii. Dumnezeu este drept în felul în 
care tratează fiecare persoană. El nu Se uită doar la modul în care se 
comportă o persoană într-o singură situație; El Se uită la natura-esență pe 
care o are acea persoană, la intenţiile ei, la atitudinea ei și Se uită mai ales 
dacă o persoană poate reflecta asupra ei când face o greșeală, dacă are 
mustrări de conștiință și dacă poate pătrunde în esența problemei, bazându- 
se pe cuvintele Lui, dacă ajunge să înțeleagă adevărul, să se urască pe sine 
şi să se căiască sincer. Dacă cineva e lipsit de această atitudine corectă şi 
este complet întinat de intențiile sale personale, dacă este plin de planuri 
viclene şi dezvăluiri ale firilor corupte, iar atunci când apar probleme 
recurge la prefăcătorie, sofisme, se justifică şi refuză cu încăpățânare să îşi 
recunoască acțiunile, atunci acea persoană nu poate fi mântuită. Nu acceptă 
deloc adevărul și a fost complet dezvăluită. Oamenii care nu au dreptate și 
care nu pot accepta deloc adevărul sunt non-credincioşi în esenţă şi nu pot 
decât să fie alungaţi. Cum să nu fie dezvăluiți şi alungați non-credincioşii 
care slujesc drept conducători şi lucrători? Un non-credincios, indiferent de 
datoria pe care o îndeplineşte, este dezvăluit cel mai rapid pentru că firile 
corupte pe care le dezvăluie sunt prea numeroase şi prea evidente. Mai 
mult, acea persoană nu acceptă deloc adevărul şi acţionează necugetat și la 
întâmplare. În cele din urmă, când a fost alungată şi a pierdut ocazia de a-și 


face datoria, începe să se îngrijoreze, gândind: „Sunt terminat. Dacă nu mi 


se permite să îmi îndeplinesc datoria, nu pot fi mântuit. Ce să fac?” De fapt, 
Cerul va lăsa mereu omului o cale de ieşire. Există o ultimă cale, anume să 
se căiască într-un mod autentic şi să se grăbească să răspândească 
Evanghelia şi să câştige oamenii, revanșându-se pentru greşelile sale prin 
săvârşirea de fapte bune. Dacă nu urmează această cale, atunci este cu 
adevărat terminat. Dacă are puţină rațiune și ştie că nu are niciun talent, ar 
trebui să se înzestreze corespunzător cu adevărul şi să se instruiască pentru 
a răspândi Evanghelia — și aceasta înseamnă îndeplinirea unei datorii. Este 
pe deplin realizabil. Dacă cineva recunoaște că a fost alungat pentru că nu 
şi-a îndeplinit bine datoria, dar tot nu vrea să accepte adevărul şi nu 
manifestă nici cea mai mică remușşcare, ci, dimpotrivă, se abandonează 
disperării, oare nu dă dovadă de nesăbuinţă şi ignoranță? Spune-Mi, dacă o 
persoană a făcut o greșeală, dar este capabilă de înţelegere adevărată și 
dispusă să se pocăiască, oare casa lui Dumnezeu nu i-ar acorda o şansă? Pe 
măsură ce planul de gestionare de şase mii de ani al lui Dumnezeu se 
apropie de sfârşit, sunt atât de multe îndatoriri care trebuie îndeplinite. Însă 
dacă nu ai conștiință sau rațiune şi dacă nu te ocupi de lucrarea care ţi se 
cuvine, dacă ai câștigat oportunitatea de a îndeplini o datorie, dar nu știi să 
o preţuieşti, nu urmăreşti câtuşi de puţin adevărul, lăsând cel mai bun 
moment să treacă, atunci vei fi dat în vileag. Dacă ești în mod constant 
superficial în îndeplinirea datoriei tale și nu te supui deloc atunci când te 
confrunți cu emondarea, te va mai folosi casa lui Dumnezeu ca să 
îndeplineşti o datorie? În casa lui Dumnezeu, adevărul este cel care 
domnește, nu Satana. Dumnezeu are ultimul cuvânt asupra tuturor 
lucrurilor. El este Cel care face lucrarea de mântuire a omului, El este Cel 
care deține suveranitatea asupra tuturor lucrurilor. Nu este nevoie să 
analizezi ce este corect şi ce este greşit, trebuie doar să auzi şi să te supun. 


Atunci când te confrunți cu emondarea, trebuie să accepţi adevărul şi să fii 


capabil să-ţi corectezi greşelile. Dacă faci asta, casa lui Dumnezeu nu te va 
priva de dreptul tău de a îndeplini o datorie. Dacă ţi-e mereu teamă să nu fii 
alungat, vii întotdeauna cu scuze, te justifici mereu, aceasta este o 
problemă. Dacă îi laşi pe ceilalți să vadă că nu accepți câtuşi de puţin 
adevărul şi că eşti insensibil la rațiune, ai dat de necaz. Biserica va fi 
obligată să se ocupe de tine. Dacă nu accepţi deloc adevărul în îndeplinirea 
îndatoririlor tale şi îți este mereu frică să nu fii dezvăluit și alungat, atunci 
această frică a ta este întinată de intenţii umane, de o fire satanică coruptă şi 
de suspiciune, precauţie şi neînțelegere. Niciuna dintre acestea nu este o 
atitudine pe care ar trebui să o aibă o persoană. Trebuie să începi prin a-ți 
înlătura teama, precum şi înțelegerile greșite cu privire la Dumnezeu. Cum 
apar înțelegerile greşite ale unei persoane cu privire la Dumnezeu? Când 
lucrurile merg bine pentru o persoană, sigur nu-L înțelege greșit. Crede că 
Dumnezeu este bun, că Dumnezeu este onorabil, că Dumnezeu este drept, 
că Dumnezeu este milostiv şi iubitor, că Dumnezeu are dreptate în tot ceea 
ce face. Cu toate acestea, când se confruntă cu ceva care nu este în 
conformitate cu noțiunile sale, aceasta se gândește: „Se pare că Dumnezeu 
nu este foarte drept, cel puţin nu în privința acestei chestiuni”. Nu este 
aceasta o înţelegere greşită? Cum se face că Dumnezeu nu este drept? Ce 
anume a dat naştere acestei înțelegeri greşite? Ce anume te-a făcut să-ți 
formezi această părere şi înțelegerea că Dumnezeu nu este drept? Poţi să 
spui sigur ce a fost? Care propoziţie a fost? Care chestiune? Care situație? 
Spune-o, astfel încât toată lumea să o poată rezolva şi să vedem dacă ai un 
punct de vedere valid. Iar când o persoană ÎI înţelege greşit pe Dumnezeu 
sau se confruntă cu ceva care nu este în conformitate cu noțiunile sale, ce 
atitudine ar trebui să aibă aceasta? (Una de căutare a adevărului şi de 
supunere). Aceasta trebuie mai întâi să asculte și să chibzuiască: „Nu 


înţeleg, dar mă voi supune pentru că acest lucru a fost făcut de Dumnezeu și 


nu ar trebui să fie analizat de om. Mai mult, nu mă pot îndoi de cuvintele lui 
Dumnezeu sau de lucrarea Lui, întrucât cuvântul lui Dumnezeu este 
adevărul.” Nu este aceasta atitudinea pe care ar trebui să o aibă o persoană? 
Cu această atitudine, ar mai reprezenta o problemă înţelegerea greșită din 
partea ta? (Nu.) Nu ti-ar afecta sau perturba îndeplinirea datoriei. Cine 
credeţi că este capabil de loialitate — o persoană care are înțelegeri greşite în 
timp ce îşi îndeplinește datoria sau o persoană care nu are înţelegeri greşite? 
(O persoană care nu are înțelegeri greșite în îndeplinirea datoriei sale este 
capabilă de loialitate.) Aşadar, în primul rând, trebuie să ai o atitudine 
supusă. Mai mult, trebuie cel puţin să crezi că Dumnezeu este adevărul, că 
Dumnezeu este drept şi că tot ceea ce face Dumnezeu este corect. Acestea 
sunt condițiile prealabile care determină dacă poţi sau nu să fu loial în 
îndeplinirea datoriei tale. Dacă îndeplinești aceste două condiții preliminare 
deopotrivă, pot neînțelegerile din inima ta să îți afecteze îndeplinirea 
datoriei? (Nu.) Nu pot. Asta înseamnă că nu vei implica aceste neînţelegeri 
în îndeplinirea datoriei tale. Mai întâi, ar trebui să le rezolvi încă de când 
apar, asigurându-te că vor rămâne doar la faza incipientă. Ce ar trebui să 
faci mai departe? Înlătură-le de la rădăcină. Cum ar trebui să le înlături? 
Împreună cu ceilalţi, citeşte câteva pasaje relevante din cuvintele lui 
Dumnezeu, cu privire la acest aspect. Apoi, ai părtăşie despre motivul 
pentru care Dumnezeu Se poartă astfel, care este voia Lui şi ce rezultate pot 
fi obținute când El lucrează astfel. Dacă ai părtăşie temeinic cu privire la 
aceste aspecte, vei dobândi o înţelegere a lui Dumnezeu şi te vei putea 
supune. Dacă nu-ți înlături înțelegerile greșite pe care le ai despre 
Dumnezeu şi implici noţiuni în îndeplinirea datoriei tale, spunând: „În acest 
caz, Dumnezeu a acționat incorect, iar eu nu mă voi supune. Voi contesta 
asta, voi discuta lucrurile cu membrii casei lui Dumnezeu. Nu cred că asta a 


fost mâna Lui”— ce fel de fire e aceasta? Este firea satanică tipică. Oamenii 


n-ar trebui să rostească astfel de cuvinte; aceasta nu este atitudinea pe care 
ar trebui să o aibă o ființă creată. Dacă te poţi opune lui Dumnezeu în acest 
fel, eşti tu oare vrednic să îndeplinești această datorie? Nu eşti. Pentru că 
eşti un diavol şi îți lipseşte umanitatea, nu ești demn de îndeplinirea unei 
datorii. Dacă o persoană are puțină rațiune și în sufletul ei se nasc 
neînțelegeri legate de Dumnezeu, atunci acea persoană se va ruga lui 
Dumnezeu, va căuta adevărul din cuvintele Lui şi, mai devreme sau mai 


târziu, va vedea lucrurile mai clar. Asta ar trebui să facă oamenii. 


Pe măsură ce experimentează lucrarea lui Dumnezeu, sunt multe 
lucruri pe care oamenii nu le înţeleg sau nu le pot accepta. Dacă au inimi 
supuse, aceste probleme se vor rezolva treptat, iar ei vor găsi răspunsurile în 
cuvintele lui Dumnezeu. Chiar dacă nu pot obține rezultate pe moment, vor 
ajunge în mod natural să înțeleagă aceste lucruri, după mai mulți ani de 
experiență. Dacă, atunci când se confruntă cu probleme, o persoană nu 
reuşeşte să le înţeleagă deloc şi se ridică împotriva conducătorilor şi 
lucrătorilor sau se ceartă cu casa lui Dumnezeu, este aceasta o persoană cu 
rațiune? Ca să Îl urmeze pe Dumnezeu, o persoană ar trebui să aibă cel 
puţin rațiunea caracteristică umanităţii normale şi o credință de bază. Doar 
astfel îi va fi uşor să se supună lui Dumnezeu. Dacă te opui mereu lui 
Dumnezeu şi te ridici împotriva Lui, iar după aceea nu cauţi adevărul sau 
nu ai căință în inimă, atunci nu ești potrivit să îndeplineşti o datorie sau să ÎI 
urmezi lui Dumnezeu și nu eşti potrivit să accepţi însărcinarea dată de El. 
Dacă nu ai o credinţă autentică, dar îndeplineşti o datorie și Îl urmezi pe 
Dumnezeu, nu vei reuşi să dobândești un punct de sprijin solid şi cu 
siguranță vei fi alungat. Nu înseamnă că îți provoci singur necazuri? Asta 
înseamnă să te faci de râs. Așadar, pentru a înlătura înțelegerile greșite 
legate de Dumnezeu, atitudinea pe care ar trebui să o aibă oamenii este ca 


mai întâi să se supună şi să creadă că tot ce face El este corect. Să nu ai 


încredere în ochii și în judecata ta — dacă te încrezi mereu în judecata ta și 
în ochii tăi, vei avea necazuri. Tu nu eşti Dumnezeu, tu nu deții adevărul. 
Eşti o persoană cu firi corupte; poţi face greşeli şi tot nu înţelegi adevărul. 
Dacă nu înţelegi adevărul, oare Dumnezeu te condamnă? Dumnezeu nu te 
condamnă, dar tu trebuie să cauţi adevărul. Dumnezeu îţi oferă 
oportunitatea şi timpul să cauţi, iar El așteaptă. Ce aşteaptă? Te așteaptă să 
cauţi adevărul în acest timp. Odată ce înţelegi şi te supui, totul va fi bine, iar 
Dumnezeu nu Îşi va aminti de asta și nici nu te va condamna. Totuşi, dacă 
tu continui să comiţi aceleași greşeli vechi, atunci chiar ești terminat şi nu 


mai poți fi mântuit. 
Fragmentul 57 


Aveţi acum un oarecare discernământ privind firea coruptă pe care o 
dezvăluiți. Odată ce puteţi să vedeţi limpede lucrurile corupte pe care 
sunteți încă în stare să le dezvăluiți în mod regulat şi lucrurile contrare 
adevărului pe care încă e posibil să le faceţi, curățirea firii voastre corupte 
va fi uşoară. De ce, în multe chestiuni, oamenii nu se pot controla? Pentru 
că, în orice moment şi în orice privință, ei sunt controlați de firile lor 
corupte, care îi constrâng şi îi perturbă în toate lucrurile. Când totul merge 
bine și ei nu s-au poticnit şi nu au devenit negativi, unii oameni simt 
invariabil că au statură şi nu se sinchisesc atunci când văd o persoană rea, 
un conducător fals sau un antihrist fiind dezvăluit şi alungat. Ba chiar se vor 
lăuda în faţa tuturor că: „Oricine altcineva ar putea să se poticnească, dar nu 
eu. Oricine altcineva s-ar putea să nu-L iubească pe Dumnezeu, dar eu ÎI 
iubesc”. Ei cred că pot să rămână fermi în mărturia lor în orice situație sau 
împrejuare. Şi rezultatul? Va veni o zi când vor fi încercaţi şi se vor plânge 
de Dumnezeu. Nu reprezintă acest lucru un eşec, o poticnire? Nimic nu-i 


dezvăluie pe oameni mai mult decât atunci când sunt încercaţi. Dumnezeu 


scrutează ungherele lăuntrice ale inimii omului și oamenii nu trebuie să se 
laude niciodată. Indiferent cu ce se laudă, în privinţa acelui lucru se vor 
poticni într-o zi, mai devreme sau mai târziu. Când îi văd pe alții 
poticnindu-se şi eşuând într-o anumită împrejurare, ei nu se gândesc la asta 
ŞI chiar cred că ei înşişi nu pot greşi, că vor fi capabili să rămână fermi, dar 
ŞI ei ajung să se poticnească şi să eşueze în aceeaşi împrejurare. Cum e 
posibil așa ceva? Asta se întâmplă pentru că oamenii nu-și înţeleg 
amănunţit natura-esență; cunoaşterea de către ei a problemelor privind 
natura-esenţă personală încă este insuficient de profundă, aşa că punerea 
adevărului în practică este foarte extenuantă pentru ei. De exemplu, unii 
oameni sunt foarte înşelători şi necinstiți cu vorba și fapta şi, totuşi, dacă îi 
întrebi în ce privinţă este mai gravă firea lor coruptă, ei vor spune: „Sunt un 
pic înşelător.” Vor spune doar că sunt puţin înşelători, dar nu spun că însăşi 
natura lor este înşelătoare şi nu spun că sunt persoane înșelătoare. 
Cunoaşterea de către ei a propriei stări corupte nu este atât de profundă și 
nu o tratează la fel de serios, şi nici atât de temeinic ca alții. Din perspectiva 
celorlalți, această persoană este foarte înşelătoare şi necinstită și toate 
spusele ei sunt tertipuri, iar cuvintele şi acțiunile sale nu sunt niciodată 
sincere — însă acea persoană nu este capabilă să se cunoască atât de 
profund. Orice cunoaştere pe care se întâmplă să o aibă este pur şi simplu 
superficială. Ori de câte ori vorbeşte şi acționează, dezvăluie o parte din 
natura sa ŞI, totuşi, nu este conştientă de acest lucru. Crede că felul în care 
acționează nu reprezintă o dezvăluire a corupției; consideră că a pus deja 
adevărul în practică, dar, pentru cei care observă, această persoană este 
destul de necinstită şi înşelătoare, iar cuvintele şi acțiunile ei sunt foarte 
necinstite. Adică, oamenii au o înțelegere foarte superficială a propriei 
naturi şi există o incongruență imensă între acest lucru şi cuvintele lui 


Dumnezeu care îi judecă şi îi dau în vileag. Ceea ce expune Dumnezeu nu 


este o greşeală, ci mai degrabă faptul că oamenilor le lipseşte o înţelegere 
adecvat de profundă a propriei naturi. Oamenii nu au o înţelegere 
fundamentală sau esențială despre ei înşişi; în schimb, se concentrează şi îşi 
dedică energia pentru a ajunge să-şi cunoască acțiunile şi dezvăluirile 
exterioare. Chiar dacă unii oameni sunt ocazional în stare să spună câte 
ceva despre cunoaşterea lor de sine, nu va fi foarte profund. Nimeni nu s-a 
gândit vreodată că este un anumit tip de persoană sau că are un anumit tip 
de natură din cauza faptului că a făcut un anumit tip de lucru sau că a 
dezvăluit un anumit lucru. Dumnezeu a dat în vileag natura şi esenţa 
omului, dar ceea ce înţeleg oamenii este că modurile lor de a face lucrurile 
şi modurile lor de a vorbi sunt imperfecte şi deficiente; prin urmare, este o 
sarcină extenuantă ca ei să pună adevărul în practică. Oamenii cred că 
greşelile lor sunt doar manifestări de moment, dezvăluite fără grijă, mai 
degrabă decât că sunt dezvăluiri ale naturii lor. Atunci când oamenii 
gândesc astfel, le este foarte greu să se cunoască cu adevărat şi le este foarte 
dificil să înţeleagă şi să practice adevărul. Întrucât ei nu cunosc adevărul şi 
nu însetează după el, când vine vorba despre a pune adevărul în practică, ei 
doar respectă reglementările într-un mod superficial. Oamenii nu îşi 
consideră natura ca fiind foarte rea şi nu cred că sunt atât de răi încât să 
trebuiască să fie distruşi sau pedepsiți. Totuşi, conform standardelor lui 
Dumnezeu, oamenii sunt prea profund corupți, sunt încă departe de 
standardele pentru mântuire, deoarece ei au doar unele abordări care nu par 
să încalce fățiș adevărul, dar, de fapt, nu practică adevărul şi nu sunt supuși 


față de Dumnezeu. 


Modificările din comportamentul sau conduita oamenilor nu implică o 
schimbare a naturii lor. Motivul pentru care aşa stau lucrurile este că 
modificările din purtarea oamenilor nu pot să le schimbe în mod esențial 


înfăţişarea inițială, cu atât mai puțin să le transforme natura. Practica 


oamenilor va deveni îndeajuns de profundă și mai mult decât respectarea 
unui set de reglementări numai atunci când oamenii vor înțelege adevărul, 
îşi vor cunoaște propria natură-esenţă şi vor fi capabili să pună adevărul în 
practică. Modul în care omul practică în prezent adevărul nu corespunde 
încă standardelor şi nu poate dobândi pe deplin tot ceea ce adevărul impune. 
Oamenii practică doar o parte din adevăr şi numai atunci când se află în 
anumite stări şi împrejurări pot pune o mică parte din adevăr în practică; nu 
este cazul ca ei să fie capabili să pună în practică adevărul în toate 
circumstanţele şi în toate situațiile. Atunci când, ocazional, o persoană este 
fericită şi starea ei este bună sau când are părtăşie cu ceilalți şi are o cale de 
practică în inimă, temporar, este capabilă să facă unele lucruri care sunt în 
concordanţă cu adevărul, dar când trăieşte cu oameni negativi şi care nu 
urmăresc adevărul şi este influenţată de acești oameni, în inima ei îşi pierde 
calea şi este incapabilă să practice adevărul. Acest lucru arată că statura ei 
este prea mică şi că încă nu înţelege realmente adevărul. Sunt unii indivizi 
care, dacă sunt îndrumați și conduşi de oamenii potriviţi, sunt capabili să 
pună în practică adevărul; totuşi, dacă sunt induşi în eroare și perturbaţi de 
un conducător fals sau de un antihrist, nu numai că sunt incapabili să 
practice adevărul, dar sunt şi susceptibili de a fi induşi în eroare să-i urmeze 
pe acei oameni. Astfel de oameni sunt încă în pericol, nu-i aşa? Astfel de 
oameni, cu acest tip de statură, nu ar putea fi capabili să practice adevărul în 
toate problemele şi situațiile. Chiar dacă practică adevărul, acest lucru s-ar 
întâmpla doar atunci când sunt în toane bune sau îndrumați de alții; fără 
cineva bun care să-i conducă, uneori tot vor fi capabili să facă lucruri care 
încalcă adevărul şi se vor abate de la cuvintele lui Dumnezeu. Şi din ce 
cauză se întâmplă asta? Se întâmplă pentru că ai ajuns să-ți cunoşti doar 
câteva dintre stări, nu-ți cunoşti natura-esenţă şi nu ai atins statura 


răzvrătiru împotriva trupului şi practicării adevărului; ca atare, nu ai niciun 


control asupra lucrurilor pe care le vei face în viitor şi nu poți garanta că vei 
fi capabil să rămâi ferm în orice împrejurare sau încercare. Există momente 
în care te afli într-o anumită stare şi poţi să pui adevărul în practică și pari 
să te fi schimbat un pic şi, totuşi, în împrejurări diferite, eşti incapabil să pui 
adevărul în practică. Acest lucru e ceva involuntar. Uneori poţi să practici 
adevărul şi alteori nu poți. Într-o clipă înţelegi şi, în următoarea, eşti confuz. 
Acum, nu faci nimic rău, dar poate vei face în scurt timp. Asta dovedește că 
lucrurile corupte încă mai există în tine şi dacă nu eşti în stare să te cunoşti 
cu adevărat, aceste lucruri nu vor fi uşor de rezolvat. Dacă nu poţi dobândi 
o înţelegere temeinică a propriei firi corupte şi eşti capabil, în cele din 
urmă, să faci lucruri care se împotrivesc lui Dumnezeu, atunci eşti în 
pericol. Dacă poţi să-ţi vezi ca atare natura și să o urăști, vei putea să te 


controlezi, să te răzvrăteşti împotriva ta şi să pui adevărul în practică. 


Astăzi, oamenii nu acordă prioritate practicării şi pătrunderii în adevăr; 
ei se concentrează doar să înțeleagă şi să spună cuvinte şi doctrine şi cred că 
acest lucru este suficient pentru a-şi satisface nevoile psihologice și pentru a 
nu fi supăraţi sau negativi. Indiferent cât de mult te ajută să ai părtăşie 
despre adevăr în momentul respectiv, după aceea nu-l pui în practică — care 
este problema aici? Este aceea că tu acorzi atenție doar înțelegerii sau 
ascultării adevărului, dar nu te concentrezi la a-l pune în practică. A 
rezumat vreunul dintre voi cum să practice o parte a adevărului sau la câte 
stări se referă acea parte a adevărului? Nu! Cum puteţi rezuma aceste 
lucruri? Pentru a le rezuma, trebuie să le fi experimentat personal; nu este 
de niciun folos doar să aveţi părtăşie despre câteva cuvinte şi doctrine. 
Dintre toate dificultățile omului, a nu fi interesat de practicarea adevărului 
este cea mai mare. Dacă o persoană poate sau nu să practice adevărul 
depinde de ceea ce urmăreşte ea. Unii oameni se dotează cu adevărul pentru 


a răspândi Evanghelia, alţii se dotează cu adevărul pentru a le spune altora 


despre el şi pentru a se da în spectacol, nu pentru a-l pune în practică şi a se 
schimba. Oamenii care acordă atenţie acestor lucruri se căznesc să practice 
adevărul. Aceasta este o altă dificultate a omului. Unii spun: „Acum simt că 
sunt în stare să pun în practică unele adevăruri; nu este ca şi cum aș fi 
absolut incapabil să pun în practică vreun adevăr. În unele împrejurări, pot 
să fac lucruri în conformitate cu adevărul, ceea ce înseamnă că sunt 
considerat o persoană care practică şi deţine adevărul.” În comparaţie cu 
situația de dinainte sau cu momentul în care ai început să crezi în 
Dumnezeu, starea ta s-a schimbat un pic. În trecut, nu înțelegeai nimic şi 
nici nu ştiai care era adevărul sau ce era o fire coruptă. Acum ai ajuns să ştii 
câteva lucruri despre ele şi ai unele abordări bune, însă aceasta este doar o 
mică parte din tine care s-a schimbat; nu este o transformare autentică a firii 
tale, deoarece ești incapabil să pui în practică adevăruri mai importante şi 
mai profunde care au legătură cu natura ta. Faţă de cum erai în trecut, chiar 
te-ai schimbat într-o anumită măsură, dar această transformare reprezintă 
doar o mică schimbare în umanitatea ta; în ceea ce priveşte schimbarea firii, 
eşti departe. Adică nu ţi-ai atins ţinta de a pune adevărul în practică. Uneori, 
oamenii se află într-o stare în care nu sunt negativi şi au energie, dar cred că 
nu au nicio cale pentru a cunoaşte și a practica adevărul şi nu îi interesează 
să afle cum să-l practice. Cum se întâmplă asta? Uneori nu poţi să pricepi 
calea, așa că doar respecţi reglementări şi crezi că practici adevărul şi, prin 
urmare, eşti încă incapabil să-ți rezolvi dificultăţile. În inima ta, simţi că 
practici adevărul şi că-ţi demonstrezi loialitatea şi te întrebi de ce încă apar 
probleme. Asta se întâmplă deoarece acționezi bazându-te pe intenţiile tale 
bune şi folosindu-ţi eforturile subiective — nu cauţi voia lui Dumnezeu, nu 
acționezi potrivit cerințelor adevărului şi nici nu respecţi principiile. Prin 
urmare, te simți mereu ca fiind cu mult sub standardele lui Dumnezeu, 


inima ta este neliniștită, iar tu devii negativ fără să-ți dai seama. Dorinţele și 


eforturile subiective ale unui individ sunt departe de cerinţele adevărului și 
au, de asemenea, o natură diferită. Abordările exterioare ale oamenilor nu 
pot să înlocuiască adevărul și nu sunt duse la bun sfârșit în deplină 
conformitate cu voia lui Dumnezeu, în timp ce adevărul este adevărata 
exprimare a voii Sale. Unii oameni care răspândesc Evanghelia se gândesc: 
„Am suferit destul de mult şi am plătit un preţ şi toată ziua sunt ocupat cu 
predicarea Evangheliei. Cum poţi Tu să spui că nu practic adevărul?” 
Atunci, permite-Mi să te întreb: câte adevăruri ai în inima ta? Atunci când 
predici Evanghelia, câte lucruri faci în concordanță cu adevărul? Înţelegi 
voia lui Dumnezeu? Nici măcar tu însuți nu poți să spui dacă faci lucruri 
pur şi simplu sau practici adevărul, pentru că te concentrezi doar să-ți 
foloseşti acțiunile ca să-L mulțumeşti pe Dumnezeu şi să-l câştigi 
aprobarea, şi nu foloseşti standardul „mulţumirii lui Dumnezeu căutându-l 
voia, pentru a te conforma adevărului în toate lucrurile” ca să te evaluezi. 
Dacă spui că practici adevărul, cât de mult s-a schimbat firea ta în această 
perioadă? Cât de mult a crescut dragostea ta pentru Dumnezeu? Evaluându- 


te în acest fel, în inima ta vei şti clar dacă practici sau nu adevărul. 
Fragmentul 58 


Ce ştiţi despre schimbările firii? Acestea au o esenţă diferită de 
schimbările de comportament şi sunt, de asemenea, diferite de schimbările 
practicii — toate au esenţă diferită. Majoritatea oamenilor pun un accent 
deosebit pe comportamentul în credinţa lor în Dumnezeu, iar drept rezultat 
al acestui lucru apar anumite schimbări în purtarea lor. După ce au început 
să creadă în Dumnezeu, ei încetează să fumeze şi să bea și nu se mai ceartă 
cu ceilalți, preferând să practice răbdarea când suferă o pierdere. Ei trec 
prin unele schimbări comportamentale. Unii oameni simt că, odată ce cred 


în Dumnezeu, ei înţeleg adevărul prin citirea cuvântului Său; au 


experimentat lucrarea Duhului Sfânt şi au o bucurie adevărată în inimile lor, 
făcându-i deosebit de înflăcărați şi nu există nimic de care să nu se poată 
lepăda sau ce să nu poată suferi. Cu toate acestea, după ce au crezut timp de 
opt, zece sau douăzeci de ani, pentru că nu a fost nicio schimbare în firile 
vieţii lor, în cele din urmă, ei sfârșesc prin a se reîntoarce la vechile căi; 
aroganţa şi îngâmfarea lor devin mai pronunţate, iar ei încep să se întreacă 
pentru putere şi câștiguri, râvnesc la banii bisericii, îi invidiază pe cei care 
au beneficiat de casa lui Dumnezeu. Ei devin paraziți şi viermi în casa lui 
Dumnezeu, iar unii chiar sunt dezvăluiți şi alungaţi drept conducători falși 
şi antihrişti. Şi ce demonstrează aceste realități? Simplele schimbări 
comportamentale nu sunt durabile; dacă nu există nicio schimbare în firile 
vieţii oamenilor, atunci, mai devreme sau mai târziu, îşi vor arăta adevărata 
față. Aceasta se datorează faptului că schimbările comportamentale sunt 
declanşate de ardoare şi, împreună cu o oarecare lucrare a Duhului Sfânt în 
acel moment, devine extrem de uşor pentru ei să fie înflăcărați sau să aibă 
intenții bune o perioadă scurtă de timp. După cum spun necredincioşii: 
„Este uşor să faci o faptă bună; ceea ce este greu este să faci fapte bune o 
viaţă întreagă”. De ce sunt oamenii incapabili să facă fapte bune de-a lungul 
întregii lor vieți? Pentru că prin natură, oamenii sunt răi, egoişti şi corupți. 
Purtarea cuiva este condusă de natura sa; indiferent care este natura cuiva, 
la fel este şi comportamentul pe care îl dezvăluie şi doar ceea ce este 
dezvăluit în mod natural reprezintă natura cuiva. Lucrurile care sunt false 
nu pot dura. Când Dumnezeu lucrează pentru a-l mântui pe om, nu este 
pentru a-l împodobi cu un comportament bun — scopul lucrării lui 
Dumnezeu este de a transforma firile oamenilor, pentru a-i face să renască 
în oameni noi. Judecata lui Dumnezeu, mustrarea, încercările şi rafinarea 
omului toate servesc la a-i schimba firea, astfel încât el să poată obţine 


supunere şi loialitate absolută faţă de Dumnezeu și să ajungă să I se închine 


Lui în mod normal. Acesta este scopul lucrării lui Dumnezeu. A se 
comporta bine nu este acelaşi lucru cu a se supune lui Dumnezeu şi, cu atât 
mai puţin, cu a fi compatibil cu Hristos. Modificările comportamentului se 
bazează pe doctrină şi se nasc din ardoare; nu se bazează pe adevărata 
cunoaştere a lui Dumnezeu sau pe adevăr, cu atât mai puţin se bazează pe 
îndrumarea de la Duhul Sfânt. Chiar dacă există momente când unele 
lucruri pe care le fac oamenii sunt luminate sau îndrumate de Duhul Sfânt, 
aceasta nu este o dezvăluire a vieţii lor. Ei încă nu au pătruns în adevărurile- 
realități, iar firea vieţii lor nu s-a schimbat deloc. Indiferent cât de bun este 
comportamentul unei persoane, nu dovedeşte că ea se supune lui Dumnezeu 
sau că pune adevărul în practică. Modificările comportamentale nu 
reprezintă schimbări ale vieții-firi şi nu pot fi socotite dezvăluiri ale vieții. 
Prin urmare, atunci când vedeţi unele persoane care pot să facă ceva pentru 
biserică în perioadele lor de ardoare şi chiar să renunţe la unele lucruri, nu 
le lăudaţi sau nu le măguliţi, nu afirmaţi că ele dețin adevărul-realitate sau 
că sunt persoane care Îl iubesc pe Dumnezeu. Toate aceste cuvinte sunt 
greşite, eronate şi dăunătoare pentru ele. Dar, în acelaşi timp, nu le 
descurajaţi; doar îndrumați-le către adevăr şi către calea de a urmări viața. 
Cei care sunt deseori înflăcărați au dorința de a înainta și determinare. 
Majoritatea lor tânjesc după adevăr şi sunt cei pe are Dumnezeu i-a 
predestinat şi ales. Aceia cu inimă înflăcărată care se sacrifică de bunăvoie 
pentru Dumnezeu sunt cei mai sinceri credincioşi în Dumnezeu. Cei care nu 
sunt sinceri când se sacrifică pentru Dumnezeu şi nu sunt dispuşi să își 
îndeplinească datoria nu sunt credincioși sinceri în Dumnezeu. De cele mai 
multe ori, cei care sunt lipsiți de entuziasm în credinţa lor şi care devin 
negativi cu uşurinţă nu pot să rămână fermi. Atunci când se confruntă cu o 
mică dificultate, se retrag, iar când sunt persecutați sau întâmpină un necaz, 


fug şi renunţă la credinţa lor. Doar cei ce au o mare credinţă şi ardoare pot 


să persevereze timp îndelungat, să caute adevărul pentru a rezolva probleme 
şi să intre treptat pe calea cea dreaptă a credinţei în Dumnezeu. Dar celor cu 
puțină credință şi cărora le lipseşte ardoarea le este greu să Il urmeze pe 


Dumnezeu până la capăt. 


Dacă o persoană are multe comportamente bune nu înseamnă că deține 
adevărurile-realități. Numai practicând adevărul și acţionând conform 
principiilor poţi deţine adevărurile-realități adevărului. Numai temându-te 
de Dumnezeu şi ferindu-te de rău poți deţine adevărurile-realități. Unii 
oameni au entuziasm, pot rosti doctrine, respectă reglementările şi fac multe 
fapte bune, dar tot ce se poate spune despre ei este că deţin puţină 
umanitate. Cei care pot rosti doctrine şi respectă tot timpul reglementări nu 
pot practica neapărat adevărul. Deşi ceea ce spun ei este corect şi pare că nu 
sunt probleme, ei nu au nimic de spus în chestiuni referitoare la esența 
adevărului. Prin urmare, indiferent cât de multe doctrine poate rosti cineva, 
asta nu înseamnă că înţelege adevărul şi, indiferent cât de multe doctrine ar 
înţelege, nu poate rezolva nicio problemă. Teoreticienii religioşi pot explica 
cu toții Biblia, dar, în cele din urmă, toți cad, pentru că nu acceptă întregul 
adevăr pe care Dumnezeu l-a exprimat. Oamenii care au experimentat o 
schimbare în finle lor sunt diferiți; ei au înțeles adevărul, ei au 
discernământ asupra tuturor problemelor, ştiu cum să acționeze în 
conformitate cu voia lui Dumnezeu, cum să acționeze în conformitate cu 
adevărul-principiu şi cum să acţioneze pentru a-L satisface pe Dumnezeu şi 
ei înțeleg natura corupției pe care o dezvăluie. Când sunt revelate propriile 
lor idei şi noţiuni, ei sunt capabili să aibă discernământ și să se răzvrătească 
împotriva trupului. Acesta este modul în care se manifestă o schimbare în 
fire. Principala manifestare a oamenilor care au suferit o schimbare a firii 
este că ei au ajuns să înțeleagă clar adevărul, iar când realizează lucrurile, 


pun adevărul în practică cu o acuratețe relativă, şi nu dezvăluie corupţie atât 


de des. În general, cei ale căror firi s-au transformat par a fi deosebit de 
rezonabili şi dotați cu discernământ şi, datorită înţelegerii pe care o au 
asupra adevărului, nu mai dezvăluie la fel de multă neprihănire de sine sau 
aroganță. Ei pot vedea și discerne mult din corupția care a fost dezvăluită în 
ei, aşadar ei nu lasă ca aroganţa să se nască. Ei sunt capabili să aibă o 
înţelegere măsurată despre locul pe care ar trebui să-l aibă şi despre 
lucrurile rezonabile pe care ar trebui să le facă, despre cum să fie 
ascultători, despre ce să spună şi ce să nu spună, ce să spună şi ce să le facă 
anumitor oameni. Astfel, oamenii ale căror firi s-au schimbat sunt relativ 
rezonabili şi numai asemenea oameni trăiesc cu adevărat o asemănare 
umană. Deoarece înțeleg adevărul, sunt capabili să vorbească şi să vadă 
lucrurile în conformitate cu acesta şi sunt principiali în tot ceea ce fac; ei nu 
sunt supuşi influenţei vreunei persoane, vreunui eveniment sau lucru și au 
toți propriile perspective și pot susține adevărul-principiu. Firile lor sunt 
relativ stabile, nu trec de la o extremă la alta și, indiferent de circumstanţele 
lor, înţeleg cum să-şi îndeplinească îndatoririle în mod corespunzător și cum 
să se comporte spre mulțumirea lui Dumnezeu. Cei ale căror firi s-au 
schimbat nu se concentrează asupra a ceea ce trebuie să facă la exterior 
pentru a-i face pe ceilalți să aibă o părere bună despre ei; ei au câştigat 
claritate internă cu privire la ce trebuie să facă pentru a-L mulţumi pe 
Dumnezeu. Prin urmare, din exterior, ei pot să nu pară a fi atât de entuziaști 
sau a fi făcut ceva important, dar tot ceea ce fac ei este semnificativ, este 
valoros şi are rezultate practice. Cei ale căror firi s-au schimbat dețin cu 
siguranță multe adevăruri-realități, iar acest lucru poate fi confirmat de 
perspectivele lor asupra lucrurilor şi de principiile lor de acţiune. Cei care 
nu au obținut adevărul nu au obținut absolut nicio schimbare în firea vieţii. 
Mai exact, cum se obține o schimbare în firea vieţii? Fiinţele umane au fost 


profund corupte de Satana, toate se împotrivesc lui Dumnezeu şi au o natură 


potrivnică lui Dumnezeu. Dumnezeu mântuieşte oamenii transformându-l 
pe cei care au o natură potrivnică lui Dumnezeu şi care pot să I se 
împotrivească în cei care pot să I se supună şi să se teamă de El. Asta 
înseamnă să fii cineva a cărui fire s-a schimbat. Oricât de coruptă ar fi o 
persoană sau oricâte firi corupte ar avea, atât timp cât poate să accepte 
adevărul, să accepte judecata şi mustrarea lui Dumnezeu și diversele 
încercări şi rafinări, va avea o înţelegere adevărată cu privire la Dumnezeu 
ȘI, în acelaşi timp, va fi capabilă să-şi vadă clar natura-esenţă. Când se 
cunoaște cu adevărat, va fi capabilă să se urască pe sine şi pe Satana și va fi 
dispusă să se răzvrătească împotriva Satanei şi să se supună complet de 
Dumnezeu. Odată ce o persoană are această determinare, poate urmări 
adevărul. Dacă oamenii au cunoaștere adevărată cu privire la Dumnezeu, 
dacă firea lor satanică este purificată, iar cuvintele lui Dumnezeu prind 
rădăcini în ei şi au devenit viaţa lor și baza existenţei lor, dacă trăiesc după 
cuvintele lui Dumnezeu, s-au schimbat complet şi au devenit oameni noi — 
atunci acest lucru se consideră drept schimbare în firea lor. O schimbare în 
fire nu înseamnă a avea o umanitate matură și experimentată, nici nu 
înseamnă că firile exterioare ale oamenilor sunt mai umile decât înainte, că 
erau aroganţi, dar acum pot să comunice rezonabil, sau că nu ascultau pe 
nimeni, dar acum îi pot asculta puţin pe alții; astfel de modificări externe nu 
pot fi considerate transformări ale firii. Desigur, transformările firii chiar 
includ astfel de manifestări, dar ingredientul crucial este că, lăuntric, viața 
lor s-a schimbat. Acest lucru se datorează în totalitate faptului că adevărul și 
cuvintele lui Dumnezeu au prins rădăcini în ei, stăpânesc în interiorul lor şi 
au devenit viaţa lor. Perspectivele lor asupra lucrurilor s-au schimbat și ele. 
Ei pot vedea clar ce se întâmplă în lume şi cu omenirea, felul în care Satana 
corupe omenirea, modul în care marele balaur roşu I se împotriveşte lui 


Dumnezeu şi esența marelui balaur roșu. Ei îl pot urî pe marele balaur roșu 


şi pe Satana în inimile lor şi se pot întoarce complet către Dumnezeu şi Îl 
pot urma. Asta înseamnă că firea vieţii lor s-a schimbat şi au fost câștigați 
de Dumnezeu. Schimbările din firea vieţii sunt schimbări fundamentale, în 
timp ce schimbările de comportament sunt superficiale. Doar cei care au 
obținut schimbări în firea vieţii sunt cei care au obținut adevărul și numai ei 


au fost câştigaţi de Dumnezeu. 


Toţi oamenii corupți trăiesc pentru ei înşişi. Fiecare pentru sine şi 
diavolul să-l ia pe cel mai din spate — aceasta este sintetizarea naturii 
umane. Oamenii cred în Dumnezeu pentru binele lor; când se leapădă de 
lucruri şi se sacrifică pentru Dumnezeu, o fac pentru a fi binecuvântaţi, iar 
când Îi sunt loiali, o fac pentru a fi răsplătiți. Pe scurt, totul este făcut cu 
scopul de a fi binecuvântaţi, răsplătiți şi de a intra în Împărăţia Cerurilor. În 
societate, oamenii lucrează pentru beneficiul lor şi, în casa lui Dumnezeu, 
îndeplinesc o datorie pentru a fi binecuvântaţi. Tocmai pentru a obține 
binecuvântări, oamenii se leapădă de toate și pot să îndure multă suferinţă: 
nu există dovadă mai bună a naturii satanice a omului. Oamenii ale căror 
firi s-au schimbat sunt diferiți, simt că sensul vine din a trăi conform 
adevărului, că baza faptului de a fi om este supunerea față de Dumnezeu, 
teama de Dumnezeu şi ferirea de rău, că acceptarea însărcinării date de 
Dumnezeu este o responsabilitate perfect normală și justificată, că doar 
oamenii care îndeplinesc îndatoririle unei fiinţe create de Dumnezeu sunt 
vrednici să fie numiţi umani — și că, dacă nu sunt capabili să-L iubească pe 
Dumnezeu şi să-l răsplătească dragostea, nu sunt potriviţi să fie numiţi 
oameni. Ei simt că a trăi pentru sine este ceva gol şi lipsit de sens, că 
oamenii ar trebui să trăiască pentru a-L mulţumi pe Dumnezeu, a-și 
îndeplini bine îndatoririle şi a trăi vieţi cu însemnătate, astfel încât, chiar şi 
atunci când le vine vremea să moară, se vor simți mulțumiți şi nu vor avea 


nici cel mai mic regret, şi nu vor fi trăit în zadar. Comparând aceste două 


situaţii diferite, se poate vedea că aceasta din urmă e cea a oamenilor ale 
căror firi s-au transformat. Dacă viaţa-fire a unei persoane s-a transformat, 
cu siguranţă s-a schimbat și perspectiva ei asupra vieții. Având acum valori 
diferite, ea nu va mai trăi niciodată pentru sine şi nu va mai crede niciodată 
în Dumnezeu cu scopul de a câştiga binecuvântări. O astfel de persoană va 
fi capabilă să spună: „Chiar merită să-L cunosc pe Dumnezeu. Dacă aş muri 
după ce am ajuns să-L cunosc, atunci ar fi grozav! Dacă voi putea să-L 
cunosc pe Dumnezeu şi să mă supun Lui şi dacă voi putea să trăiesc o viaţă 
plină de însemnătate, atunci nu voi fi trăit în zadar, nici nu voi muri cu 
vreun regret; nu voi avea nicio plângere.” Perspectiva acestei persoane 
asupra vieţii s-a transformat. Principalul motiv al schimbării din viaţa-fire a 
cuiva este acela de a deţine adevărul-realitate, de a fi dobândit adevărul şi 
de a avea cunoaştere de Dumnezeu; perspectiva persoanei asupra vieţii este 
astfel schimbată, iar valorile sale sunt diferite de cele dinainte. 
Transformarea începe din interiorul inimii și al propriei vieţi; cu siguranță 
nu este o schimbare exterioară. Unii credincioşi noi, după ce au început să 
creadă în Dumnezeu, lasă în urmă lumea laică. Ulterior, când întâlnesc 
necredincioşi, aceşti credincioşi au puţine de spus şi rareori iau legătura cu 
rudele și prietenii lor necredincioşi. Cei necredincioşi spun: „Această 
persoană s-a schimbat.” Credincioșii se gândeşte atunci: „Viaţa-fire pe care 
o am s-a transformat, aceşti necredincioşi spun că m-am schimbat.” S-a 
transformat cu adevărat firea unei astfel de persoane? Nu s-a transformat. 
Ceea ce manifestă ea sunt simple schimbări exterioare. Nu a existat nicio 
schimbare reală în viaţa sa, iar natura ei satanică rămâne înrădăcinată în 
inima sa, complet neatinsă. Uneori, oamenii sunt cuprinși de ardoare 
datorită lucrării Duhului Sfânt; ar putea avea loc unele schimbări exterioare, 
iar ei ar putea face câteva fapte bune. Totuşi, nu e acelaşi lucru cu a dobândi 


o transformare a firii. Dacă nu deții adevărul, iar viziunea ta asupra 


lucrurilor nu s-a schimbat, chiar până în punctul de a nu fi deloc diferită de 
cea a necredincioşilor, şi dacă perspectiva ta asupra vieţii și valorile tale nu 
s-au modificat nici ele şi dacă nici măcar nu ai o inimă cu frică de 
Dumnezeu — ceea ce e minimul pe care ar trebui să îl deții — atunci nu te 
apropii deloc de a fi dobândit o schimbare a firii. Pentru a ajunge la o 
schimbare a firii, cel mai important lucru este că trebuie să urmăreşti să Îl 
înţelegi pe Dumnezeu şi să ai o înțelegere adevărată cu privire la El. Să-l 
luăm pe Petru drept exemplu. Când Dumnezeu a vrut să i-l dea Satanei, el a 
spus: „Şi dacă mă vei da Satanei, Tu eşti tot Dumnezeu. Tu eşti atotputernic 
şi totul este în mâinile Tale. Cum să nu Te slăvesc pentru lucrurile pe care le 
faci? Dar dacă aş putea să Te cunosc înainte să mor, n-ar fi mai bine?” El 
simţea că în viaţa oamenilor cel mai important era să Îl cunoască pe 
Dumnezeu; după ce Îl cunoşti pe Dumnezeu, orice fel de moarte ar fi bună 
şi orice fel în care Dumnezeu ar gestiona-o ar fi bun. Simţea că a-L 
cunoaşte pe Dumnezeu este cel mai important lucru; dacă nu ar fi obținut 
adevărul, n-ar fi fost niciodată mulţumit, dar nici nu s-ar fi plâns de 
Dumnezeu. Doar ar fi urât faptul că nu a urmărit adevărul. Având în vedere 
spiritul lui Petru, faptul că a urmărit sincer să-L cunoască pe Dumnezeu ne 
arată că perspectiva lui asupra vieții şi valorile lui s-au schimbat. Dorinţa lui 
adâncă de a-L cunoaște pe Dumnezeu dovedeşte că Îl cunoscuse cu 
adevărat pe Dumnezeu. Prin urmare, se poate vedea din această afirmaţie că 
firea lui se schimbase; Petru era o persoană a cărui fire se transformase. 
Chiar la finalul acestei experienţe, Dumnezeu a spus că Petru era cel care Îl 
cunoştea cel mai mult pe Dumnezeu; el era cel care Îl iubea pe Dumnezeu 
cu adevărat. În lipsa adevărului, viaţa-fire a unui om nu se poate schimba 
niciodată cu adevărat. Dacă puteţi urmări realmente adevărul şi intra în 
adevărul-realitate, doar atunci puteţi dobândi o schimbare a vieții-firi pe 


care o aveţi. 


Cuvinte despre cum să experimentezi eșecurile, 
căderile, încercările şi rafinarea 


Fragmentul 59 


În credinţa lor în Dumnezeu, ceea ce oamenii caută este să obţină 
binecuvântări pentru viitor; acesta este țelul pe care îl au în credinţa lor. Toţi 
oamenii au această intenţie şi speranță, dar corupția din natura lor trebuie 
rezolvată prin încercări şi rafinare. Trebuie să fiți rafinați în oricare dintre 
aspectele în care nu sunteți purificați şi dezvăluiți corupție — acesta este 
aranjamentul lui Dumnezeu. El îți creează un mediu, forţându-te să fu 
rafinat acolo, astfel încât să-ți poţi cunoaște propria corupţie. În cele din 
urmă, ajungi la un punct în care preferi să mori şi să renunţ la planurile și 
dorinţele tale şi să te supui suveranității și aranjamentului lui Dumnezeu. 
Prin urmare, dacă oamenii nu au câţiva ani de rafinare, dacă nu îndură o 
anumită doză de suferință, nu vor putea să se elibereze de constrângerile 
corupției trupului în gândurile lor și în inima lor. În oricare dintre aspectele 
în care oamenii sunt încă supuşi constrângerilor naturii lor satanice şi în 
oricare dintre aspectele în care au încă propriile dorinţe şi cerințe, acestea 
sunt aspectele în care ar trebui să sufere. Numai prin suferinţă pot să fie 
învăţate lecţiile, ceea ce înseamnă a fi capabil să câştigi adevărul şi să 
înţelegi voia lui Dumnezeu. De fapt, multe adevăruri sunt înţelese 
experimentând încercări dureroase. Nimeni nu poate să priceapă voia lui 
Dumnezeu, să recunoască atotputernicia şi înţelepciunea Lui sau să 
aprecieze firea Sa dreaptă, atunci când se află într-un mediu confortabil şi 
relaxat sau atunci când împrejurările sunt favorabile. Acest lucru ar fi 


imposibil! 


Fragmentul 60 


Unii oameni au avut parte de eşecuri în trecut; de exemplu, au fost 
respinşi pentru că nu au avut lucrări reale în calitate de conducători sau 
pentru că au râvnit beneficiile aduse de statut. După ce au fost respinşi de 
câteva ori, unii dintre ei trec printr-o mică schimbare autentică, aşadar 
respingerea este un lucru bun sau rău? (Este un lucru bun.) Când sunt 
respinşi prima dată, oamenii au senzația că se prăbușește cerul. Ca şi cum 
inimile lor ar fi fost pur şi simplu frânte. Nu se mai pot ridica şi nu ştiu în ce 
direcție să meargă, dar, după acea experiență, gândesc: „N-a fost chiar așa 
mare lucru. De ce aveam o statură așa de mică înainte? Cum de am fost atât 
de imatur?” Asta dovedeşte că au progresat în viaţă şi că au înțeles câte 
ceva despre voia lui Dumnezeu, adevărul şi scopul mântuirii omului de 
către Dumnezeu. Acesta este procesul prin care trăiesc experienţa lucrării 
lui Dumnezeu. Trebuie să admiţi și să accepţi aceste metode pe care le 
foloseşte Dumnezeu în lucrarea Sa, și anume că te emondează constant sau 
dă verdicte în ceea ce te priveşte, spunând că nu mai ai nicio speranţă, că nu 
vei fi mântuit şi chiar condamnându-te şi blestemându-te. Ai putea să te 
simţi negativ, dar căutând adevărul şi reflectând asupra ta şi cunoscându-te 
pe tine însuţi, vei putea curând să te caţeri înapoi, să Îl urmezi pe 
Dumnezeu şi să îți îndeplineşti îndatoririle ca de obicei. Asta înseamnă să 
evoluezi în viaţă. Aşadar, e bine sau rău să ai parte de mai multe respingeri? 
Este corectă această metodă folosită de Dumnezeu în lucrarea Lui? (Da, 
este.) Cu toate acestea, oamenii uneori nu recunosc acest lucru şi nu îl pot 
accepta. Mai ales când trăiesc prima respingere, simt că au fost tratați 
nedrept, aduc mereu argumente lui Dumnezeu și se plâng de EI, incapabili 
de a depăși acest obstacol. De ce nu îl pot depăşi? Este oare pentru că ei 
încearcă să Îl provoace pe Dumnezeu şi adevărul? Este pentru că oamenii 
nu înțeleg adevărul, nu ştiu cum să reflecteze asupra lor înşişi şi nu caută în 


sinea lor, ca să găsească problemele. Ei mereu refuză să dea ascultare în 


inimile lor şi, când sunt respinși, încep să Îl provoace pe Dumnezeu. Nu 
sunt capabili să accepte că au fost respinşi și sunt plini de resentimente. În 
acest moment, firile lor corupte sunt foarte grave, dar, mai târziu, când se 
gândesc din nou la acea chestiune, îşi dau seama că respingerea lor a fost 
corectă — s-a dovedit a fi un lucru bun, care le-a permis să evolueze în viaţă. 
Când se vor confrunta din nou cu o respingere pe viitor, o vor mai contesta 
la fel? (Din ce în ce mai puţin de fiecare dată.) E normal ca atitudinea să se 
îmbunătăţească progresiv. Dacă nu se schimbă nimic, acest lucru dovedește 
că ei nu acceptă deloc adevărul și că sunt non-credincioşi. Apoi sunt 


dezvăluiți temeinic și alungaţi, fără a avea vreo cale de a atinge mântuirea. 


Toţi oamenii trebuie să treacă prin eşecuri, obstacole şi respingerii în 
procesul de atingere a mântuirii şi de a fi desăvârşiţi, deci nu vă agitați prea 
mult din pricina acestor lucruri. Când vezi oameni care au fost respinşi şi 
care suferă și devin negativi, nu râde de ei, pentru că într-o bună zi ai putea 
fi chiar tu respins, ajungând poate mai rău decât ei. Dacă într-o zi veți fi 
respinşi, veţi deveni negativi şi veţi plânge cu amărăciune? Vă veţi plânge? 
Veţi vrea să renunțaţi la credinţa voastră? Depinde dacă ai acceptat sau nu 
adevărul de când crezi în Dumnezeu, câte adevăruri ai înţeles realmente și 
dacă adevărurile pe care crezi că le înţelegi sunt realitatea ta. Dacă aceste 
adevăruri au devenit realitatea ta, atunci vei avea statura necesară pentru a 
depăşi această încercare şi rafinare; dacă nu deţii adevărul-realitate, această 
respingere va fi un dezastru pentru tine şi, dacă se sfârşeşte urât, vei fi 
doborât şi incapabil de a te ridica. Unii oameni au puţină conştiinţă şi spun: 
„M-am bucurat atât de mult de harul lui Dumnezeu, am ascultat predici atât 
de mulți ani şi Dumnezeu mi-a dăruit multă dragoste. Nu pot uita asta. 
Trebuie măcar să Îi răsplătesc dragostea lui Dumnezeu.” Apoi își 
îndeplinesc îndatoririle într-un mod negativ şi pasiv, fără a se strădui să 


caute adevărul şi fără nicio intrare în viaţă. Dacă îți poţi respecta datoria, se 


poate considera că ai o oarecare conștiință; e minimul pe care ar trebui să îl 
obţii. Dacă însă ești mereu superficial în îndeplinirea datoriei tale, fără să 
urmezi principiile, fără nicio intrare în viaţă şi fără să obţii vreun rezultat în 
datoria ta, mai înseamnă aceasta că ţi-o îndeplineşti? Dacă îți îndeplineşti 
mereu datoria într-un mod superficial, vei mai putea să rămâi ferm în faţa 
dezastrelor? Poţi garanta că nu Îl vei trăda pe Dumnezeu? Prin urmare, 
pentru a-ți îndeplini datoria, trebuie să ai cel puţin conştiinţă şi rațiune; 
rezultatele reale pot fi obținute dacă îți îndeplineşti datoria în deplină 
conformitate cu rațiunea şi conștiința ta. Acesta este standardul minim. 
Dacă nu poţi îndeplini nici măcar acest standard, atunci eşti superficial, eşti 
capabil să ÎL înşeli şi să ÎI trădezi pe Dumnezeu și nici măcar nu faci servicii 
în mod adecvat. Chiar dacă nu părăseşti casa lui Dumnezeu, vei fi fost deja 
alungat de Dumnezeu de multă vreme. O asemenea persoană nu poate fi 
mântuită, iar cauza acestui lucru e lipsa de conştiinţă şi de rațiune şi 
îndeplinirea constantă a datoriei într-un mod superficial. Băşicile de pe 
tălpile tale sunt cauzate de calea pe care ai mers și nu îi poţi învinui pe alții 
pentru ele. Dacă, în cele din urmă, nu eşti mântuit, ci blestemat, şi ajungi ca 
Pavel, atunci nu poţi învinui pe nimeni altcineva. Aceasta este doar calea ta 
şi propria ta alegere. Prin urmare, factorul decisiv în ceea ce priveşte dacă 
oamenii pot fi sau nu mântuiţi este, în principal, dacă au conștiință şi 
rațiune. Dacă oamenii pot respecta această linie, atunci ei dețin conștiință și 
rațiune. Astfel de oameni au speranța mântuirii. Dacă depășesc această 
linie, vor fi alungați. Care este limita roşie pentru tine? Spui: „Chiar dacă 
Dumnezeu mă bate și mă ceartă, mă respinge şi nu mă va mântui, nu voi 
avea nicio plângere. Voi fi ca un bou sau ca un cal: voi continua să fac 
servicii până la final, răsplătind iubirea lui Dumnezeu.” Toate acestea sună 
frumos, dar eşti cu adevărat capabil să realizezi acest lucru? Dacă într- 


adevăr deţii un asemenea caracter şi o astfel de hotărâre, atunci îţi spun clar: 


al speranță de mântuire. Dacă nu ai acest caracter, dacă eşti lipsit de 
conştiinţă şi rațiune, atunci, chiar dacă vrei să faci servicii, nu vei fi capabil 
să rămâi ferm până la final. Ştii cum va acționa Dumnezeu faţă de tine? Nu 
ştii. Ştii cum te va încerca Dumnezeu? Nici asta nu ştii. Dacă eşti lipsit de o 
conştiinţă și rațiune standard conform cărora să te porți, dacă nu ai o 
abordare corectă de urmărire, iar punctele de vedere asupra vieţii şi valorile 
tale nu sunt în conformitate cu adevărul, atunci, când vei întâmpina piedici 
ŞI eşecuri sau încercări şi rafinări, nu vei fi capabil să rămâi ferm, caz în 
care vei fi în pericol. Ce rol joacă conştiinţa şi rațiunea? Dacă spui: „Am 
auzit atât de multe predici şi chiar înţeleg o parte din adevăr. Dar nu am 
pus-o în practică, nu L-am mulțumit pe Dumnezeu, Dumnezeu nu mă 
susține — şi dacă, în cele din urmă, Dumnezeu mă abandonează şi nu mă 
mai vrea, aceasta va fi dreptatea lui Dumnezeu. Chiar dacă Dumnezeu mă 
pedepsește şi mă blestemă, nu Îl voi părăsi pe Dumnezeu. Oriunde mă duc, 
sunt o ființă creată a lui Dumnezeu, voi crede pentru totdeauna în 
Dumnezeu şi, chiar dacă trebuie să lucrez ca un bou sau ca un cal, nu voi 
înceta să-L urmez pe Dumnezeu şi nu-mi pasă care va fi finalul meu” — 
dacă ai într-adevăr această hotărâre şi această conştiinţă şi rațiune, atunci 
vei fi capabil să rămâi ferm. Dacă îţi lipseşte această hotărâre şi nu te-ai 
gândit niciodată la aceste lucruri, atunci este, fără îndoială, o problemă în 
caracterul tău, în conştiinţa şi rațiunea ta. Asta pentru că, în inima ta, nu ai 
vrut niciodată să-ţi îndeplineşti datoria pentru Dumnezeu. Tot ce faci este să 
ceri binecuvântări de la Dumnezeu. Întotdeauna calculezi, în mintea ta, ce 
binecuvântări vei primi dacă faci un efort sau suferi greutăți în casa lui 
Dumnezeu. Dacă tot ceea ce faci este să calculezi aceste lucruri, îți va fi 
foarte dificil să rămâi ferm. Dacă poţi fi mântuit sau nu depinde doar de 
măsura în care ai sau nu conștiință şi rațiune. Dacă nu ai conștiință și 


rațiune, nu eşti apt să fii mântuit, pentru că Dumnezeu nu mântuieşte 


demonii şi fiarele. Dacă alegi să mergi pe calea urmăririi adevărului şi dacă 
mergi pe calea lui Petru, Duhul Sfânt te va lumina şi te va îndruma în 
înţelegerea adevărului şi va crea situații pentru tine care te fac să 
experimentezi multe încercări și rafinări şi să fii desăvârşit. Dacă nu alegi 
calea urmăririi adevărului, ci mergeţi pe calea antihristului Pavel, atunci Îmi 
pare rău — Dumnezeu tot te va testa şi te va examina. Dar nu se poate nega 
faptul că nu vei face față examinării lui Dumnezeu; când ţi se va întâmpla 
ceva, te vei plânge de Dumnezeu, iar când vei fi testat, te vei lepăda de 
Dumnezeu. În acel moment, conștiința şi raţiunea ta nu vor fi de niciun 
folos şi vei fi alungat. Dumnezeu nu mântuieşte oamenii care nu au 


conştiinţă sau rațiune; acesta este standardul minim. 


Trebuie să îndeplineşti cel puţin standardul de conştiinţă şi rațiune. 
Adică dacă Dumnezeu nu te mai vrea, cum ar trebui să Îl tratezi? Ar trebui 
să spui: „Dumnezeu mi-a dat această suflare. Dumnezeu m-a ales. Astăzi 
am ajuns să Îl cunosc pe Creator și să înţeleg atât de multe adevăruri, dar nu 
le-am pus în practică. Este în natura mea să îmi displacă adevărul şi nu am 
conştiinţă, dar indiferent dacă pot sau nu să practic adevărul pe viitor sau să 
fiu mântuit, ÎI voi recunoaşte mereu pe Dumnezeu şi faptul că El, Creatorul, 
este drept. Acest lucru nu poate fi schimbat. N-ar trebui să te opreşti din a-L 
recunoaşte pe Dumnezeu şi pe Creator doar pentru că nu mai există 
speranţă de mântuire sau dacă nu mai ai niciun final sau nicio destinație. Ar 
fi un gând de răzvrătire. Dacă gândesc așa, ar trebui să fiu blestemat. 
Indiferent ce face Dumnezeu, trebuie să I te supui; asta înseamnă să ai 
rațiune. Statura mea e prea mică să mă supun Lui şi ar trebui să fiu pedepsit 
dacă mă răzvrătesc împotriva lui Dumnezeu sau dacă Îl trădez. Cu toate 
acestea, indiferent cum mă tratează Dumnezeu, determinarea mea de a-L 
urma nu se va schimba. Voi fi întotdeauna o ființă creată de Dumnezeu. 


Indiferent dacă Dumnezeu mă acceptă sau nu, eu sunt dispus să fiu un pion, 


un făcător de servicii şi un contrast sub suveranitatea lui Dumnezeu. 
Trebuie să am determinarea asta.” Indiferent dacă ai sau nu gândul acesta 
acum, dacă ai gândit vreodată astfel sau dacă ai luat hotărârea asta, oricum 
trebuie să ai această rațiune. Dacă nu ai rațiunea aceasta sau acest tip de 
umanitate, atunci mântuirea pentru tine înseamnă doar vorbe goale. Nu este 
aceasta o realitate? Așa stau lucrurile. Ai fost informat care este standardul 
minim. Când te confrunți cu probleme, ar trebui să te gândeşti mai mult la 
acest aspect. Îţi face bine şi este o cale de a te proteja. Dacă într-adevăr nu 
deții acest aspect al umanității, atunci eşti în mare pericol. Trebuie să te 
rogi: „Dumnezeule, niciodată nu te-am tratat ca pe Dumnezeu. Te-am tratat 
doar ca pe aer, ca pe ceva vag şi invizibil. Confruntându-mă azi cu această 
problemă, simt că am fost alungat şi că nu am nicio destinație bună. 
Indiferent cum îmi hotărăşti finalul, sunt dispus să mă supun ie. Trebuie să 
Te urmez şi nu pot să Te părăsesc. Cei care Te părăsesc şi trăiesc sub 
puterea Satanei nu sunt umani. Ei sunt diavoli. Eu nu vreau să fiu un diavol. 
Vreau să fiu om. Vreau să Îl urmez pe Dumnezeu, nu pe Satana.” Dacă poţi 
să te rogi pentru asta în fiecare zi și să urci tot mai sus, inima ta va deveni 
din ce în ce mai clară și tu vei avea o cale de a practica. Dacă, atunci când 
se confruntă cu dificultăți, persoana respectivă are o fire rebelă, atunci 
inima ei devine intransigentă şi nu este dispusă să facă eforturi pentru a 
căuta adevărul. Chiar dacă face o greşeală, nu îi pasă. Face orice vrea. 
Începe să devină încăpăţânată şi dezmăţată şi nu mai vrea să se roage. Ce ar 
trebui făcut în acest punct? Există un principiu de bază care te poate proteja. 
Adică, atunci când eşti cel mai negativ şi slab, dacă în inima ta ai cuvinte 
care se răzvrătesc împotriva lui Dumnezeu, I se împotrivesc Lui, ÎI 
blasfemiază sau judecă pe Dumnezeu, nu le rosti cu voce tare și nici nu face 
altceva care să îi aţâţe pe alţii să se împotrivească lui Dumnezeu. În acest 


fel, când te rogi lui Dumnezeu şi Îi ceri protecţia, poţi depăşi dificultăţile. 


Asta e cel mai important. Când ai o raționalitate normală, când ieși din 
starea negativă, depravată, indulgentă sau de împotrivire, îţi poţi spune în 
gând: „Din fericire, nu am făcut asta la început. Dacă aş fi făcut-o, aș fi fost 
un păcătos condamnat de-a lungul veacurilor și vinovat de un rău de 
neiertat.” Cum este această cale? (Este bună.) Ce e bun la această cale? (Îi 
poate împiedica pe oameni să ofenseze firea lui Dumnezeu.) Nu ofensaţi 
firea lui Dumnezeu. Odată ce rostești cu voce tare ceva ce ofensează firea 
lui Dumnezeu, mai poţi să retragi ce ai spus? Odată ce un cuvânt este rostit, 
devine fapt împlinit. Este condamnat de Dumnezeu. Odată ce Dumnezeu te 
condamnă, ai necazuri. Când o persoană crede în Dumnezeu, indiferent câtă 
suferință îndură, cât se sacrifică sau cum alege să creadă, scopul este să nu 
fie blestemată sau condamnată de Dumnezeu, ci să Îl audă pe Creator 
spunând: „Tu eşti aprobat de Dumnezeu. Poţi supravieţui și eşti obiectul 
mântuirii lui Dumnezeu.” Acest lucru este greu de obținut. Nu este uşor, 
deci oamenii trebuie să coopereze. Nu spune niciodată ceva ce ar dăuna 
propriei tale mântuiri. Trebuie să te abții în momentele critice şi să nu faci 
nimic din ce ar putea provoca probleme. Lasă-Mă să-ţi spun: odată ce ai 
provocat probleme şi eşti condamnat de Dumnezeu, dacă ai ofensat firea lui 
Dumnezeu, nu vei mai putea vreodată să anulezi asta. Nu face şi nu spune 
lucruri orbeşte. Trebuie să te abţii și să nu te complaci. Când te abţii, dai 
dovadă că ai o limită. Dacă te abţii, recunoști existența lui Dumnezeu, crezi 
în suveranitatea lui Dumnezeu şi ai o inimă cu frică de Dumnezeu până la 
final, El va vedea toate acestea. Nu ai spus nimic care să Îl ofenseze pe 
Dumnezeu, nici nu ai făcut ceva păcătos. Dumnezeu poate scruta gândurile 
din inima ta. Întrucât ai o inimă oarecum temătoare de Dumnezeu, deşi ai 
gânduri absurde, nu le-ai rostit cu voce tare, nici nu ai făcut ceva ca să I te 
împotrivești lui Dumnezeu. Dumnezeu va considera comportamentul tău ca 


fiind acceptabil. Cum te va trata Dumnezeu? Dumnezeu va continua să te 


îndrume ca să depăşeşti aceste situații dificile. Aşadar, nu cumva mai ai 
speranță de mântuire? Se întâmplă extrem de rar să ai aşa ceva. Ce ar fi de 
făcut când întâmpini probleme? Să te abţii şi să nu te complaci niciodată. 
Când te complaci este rezultatul emoțiilor impulsive. Natura ta arogantă 
este pe punctul de a erupe și te simţi plin de nemulțumiri şi justificări. Devii 
prea plin de resentimente și simţi că ești obligat să vorbeşti. În acest 
moment, este imposibil să te abții. Prin urmare, partea urâtă a firii tale 
satanice este dezvăluită şi firea lui Dumnezeu este cel mai probabil ofensată 
în acest moment. Care este scopul abţinerii? Să fu atent la propriile cuvinte, 
fapte şi la proprii paşi pe care îi faci, în aşa fel încât să te protejezi pe tine, 
să nu ofensezi firea lui Dumnezeu şi să rămâi cu o ultimă rază de speranţă 
de mântuire. Prin urmare, este necesar să te abţii. Indiferent cât de mult 
simţi că ai fost nedreptăţit, indiferent câtă durere şi tristeţe simţi în inima ta, 
ar trebui să te abții. Este un efort care merită din plin! După ce te abţiu, nu ai 
cum să regreți. Practicarea în acest fel este benefică pentru oameni în 
general, indiferent dacă este făcută ca mijloc de a crede în Dumnezeu sau ca 
un truc secret pentru a se proteja. Oamenii cu o fire coruptă afişează uneori 
un anumit nivel de nebunie, fără raționalitate şi fără principii în acțiunile 
lor. Nici nu ştii când va izbucni firea ta coruptă. Când izbucnești şi spui 
ceva care Îl neagă şi condamnă pe Dumnezeu, deja este mult prea târziu, iar 
regretele nu mai ajută la nimic. Consecințele vor fi inimaginabile. Ai putea 
fi alungat, iar Duhul Sfânt nu va mai lucra asupra ta. Nu înseamnă asta că 


totul s-a sfârșit? Nu vei mai avea nicio speranţă de mântuire. 
Fragmentul 61 


Intr-o măsură mai mare sau mai mică, fiecare persoană a comis 
fărădelegi. Când nu ştii că un anume lucru este o fărădelege, îl vei privi cu o 


stare de spirit înceţoşată sau poate că încă îţi vei păstra propriile păreri, 


practici şi moduri de a-l înţelege — însă, într-o zi, ori citind cuvintele lui 
Dumnezeu, ori având părtășie cu fraţii şi surorile, ori prin revelația de la 
Dumnezeu, vei afla că acest lucru este o fărădelege și o ofensă adusă lui 
Dumnezeu. Care va fi atitudinea ta atunci? Vei fi, într-adevăr, plin de 
remușcări, sau vei oferi motive şi argumente, agăţându-te de propriile idei, 
crezând că, deşi ceea ce ai făcut nu este conform adevărului, tot nu 
reprezintă o mare problemă? Acest lucru are legătură cu atitudinea pe care o 
al faţă de Dumnezeu. Ce fel de atitudine a avut David față de fărădelegea 
lui? (Remuşcare.) Remuşcare — ceea ce înseamnă că, în inima lui, s-a urât şi 
că nu avea să mai comită niciodată acea fărădelege. Așadar, ce a făcut? S-a 
rugat la Dumnezeu, cerându-l să-l pedepsească, şi a zis: „Dacă fac această 
greşeală din nou, fie ca Dumnezeu să mă pedepsească şi să-mi aducă 
moartea!” Atât de hotărât era; aceasta era o remuşcare sinceră. Oamenii 
obişnuiţi pot obține aşa ceva? Pentru oamenii obișnuiți, este destul de bine 
dacă nu încearcă să raționeze sau dacă pot, în mod tacit, să-şi recunoască 
vina. Este remușcare adevărată a nu fi dispus să abordezi din nou problema 
de teama de a nu-ți știrbi imaginea? Este neputinţă și supărare din cauza 
stricării imaginii, nu remușcare Adevărata remușcare înseamnă să te urăşti 
pe tine însuţi pentru că ai săvârşit răul, să simţi durere și disconfort pentru 
că ai fost capabil să faci rău, să te învinuiești şi chiar să te blestem. 
Înseamnă să fii capabil să juri ulterior că nu vei mai face un asemenea rău și 
să fii dispus să accepţi pedeapsa lui Dumnezeu şi să înduri o moarte 
mizerabilă dacă mai faci vreodată rău. Asta înseamnă adevărata remușcare. 
Dacă cineva simte întotdeauna în inima sa că nu a făcut niciun rău şi că 
acţiunile sale pur şi simplu nu au fost în concordanţă cu principiile sau că 
au fost cauzate de o lipsă de înţelepciune şi crede că dacă acţionează în 
secret, atunci nimic nu va merge prost, poate simţi remușcare adevărată 


gândind astfel? În mod categoric nu, pentru că nu cunoaşte esența 


propriului său rău. Chiar dacă se detestă un pic, o face doar pentru că a fost 
lipsit de înțelepciune şi pentru că nu a gestionat bine situaţia. Nu îşi dă cu 
adevărat seama că motivul pentru care este capabil să facă rău este cauzat 
de o problemă cu natura-esenţă personală, de o lipsă de umanitate, de o fire 
rea şi de imoralitate. Astfel de oameni nu vor simți niciodată remușcare 
adevărată. De ce au nevoie oamenii să reflecteze asupra lor în faţa lui 
Dumnezeu atunci când au făcut ceva greşit sau au comis fărădelegi? Pentru 
că nu este uşor să-ți cunoşti natura-esenţă. E uşor să recunoști că cineva a 
făcut o greşeală și să ştii unde se află greşeala. Cu toate acestea, nu este 
uşor să cunoşti sursa greşelilor cuiva şi să ştii exact ce fel de fire a fost 
dezvăluită. Prin urmare, atunci când majoritatea oamenilor au făcut ceva 
greşit, ei recunosc doar că au greşit, dar nu simt remușcări în inima lor şi 
nici nu se urăsc pe ei înşişi. În acest fel, ei nu ajung la adevărata pocăință. 
Pentru a atinge adevărata pocăință, trebuie să renunţi la răul pe care l-ai 
făcut şi să fii capabil să garantezi că nu-l vei mai face niciodată. Doar atunci 
poate fi atinsă adevărata pocăință. Dacă abordezi mereu problemele pe baza 
propriilor concepții şi închipuiri, fără a reflecta sau a te cunoaşte pe tine 
însuţi şi faci totul de formă, atunci nu te-ai pocăit cu adevărat și chiar nu te- 
al schimbat deloc. Dacă Dumnezeu vrea să te dezvăluie, cum ar trebui să 
abordezi acest lucru? Care va fi atitudinea ta? (Voi accepta pedeapsa lui 
Dumnezeu.) Să accepţi pedeapsa lui Dumnezeu — acesta este tipul de 
atitudine pe care trebuie să o ai. În acelaşi timp, trebuie să accepţi atenta 
cercetare a lui Dumnezeu. Este mai bine astfel, pentru că poți să te cunoşti 
şi să te pocăieşti cu adevărat. Dacă o persoană nu are remuşcări adevărate, îi 
va fi imposibil să înceteze să facă răul. În orice moment şi în orice loc, 
astfel de persoane vor fi capabile să revină la vechile obiceiuri, să trăiască 
potrivit firii lor satanice şi chiar să facă aceleași greşeli de mai multe ori. 


Prin urmare, nu sunt persoane care s-au pocăit cu adevărat. In acest fel, sunt 


dezvăluite în totalitate. Aşadar, ce pot face oamenii pentru a se elibera 
complet de fărădelegi? Trebuie să caute adevărul pentru a rezolva 
problemele şi, de asemenea, trebuie să fie capabili să practice adevărul. 
Aceasta este atitudinea corectă pe care trebuie să o aibă oameni față de 
adevăr. Cum ar trebui să practice oamenii adevărul, atunci? Indiferent de ce 
ispite sau de ce încercări întâlneşti, trebuie să te rogi cu adevărat la 
Dumnezeu în inima ta şi să te supui orchestrărilor lui Dumnezeu. Unele 
încercări sunt, de asemenea, ispite — de ce permite Dumnezeu să întâlneşti 
astfel de lucruri? Nu este neaşteptat și nici întâmplător faptul că Dumnezeu 
permite ca astfel de lucruri să ţi se întâmple. Înseamnă că Dumnezeu te 
încearcă şi te verifică. Dacă nu accepţi această verificare, dacă nu acorzi 
atenție acestei chestiuni, nu înseamnă că atitudinea ta faţă de Dumnezeu 
este dezvăluită în acest moment? Care este atitudinea ta faţă de Dumnezeu? 
Dacă ai o atitudine indiferentă şi dispreţuitoare față de mediile pe care 
Dumnezeu ți le oferă şi faţă de încercările la care te supune, iar tu nu te 
rogi, nu cauţi și nu găseşti o cale de practică prin aceasta, acest lucru 
dezvăluie că nu ai o atitudine supusă faţă de Dumnezeu. Cum poate 
Dumnezeu să mântuiască o astfel de persoană? Este posibil ca Dumnezeu să 
desăvârșească această persoană? Categoric nu. Acest lucru e din cauza 
faptului că nu ai o atitudine supusă față de Dumnezeu şi, chiar dacă 
Dumnezeu rânduieşte un mediu pentru tine, tu nu îl vei experimenta şi nu 
vei coopera cu el. Acest lucru arată disprețul tău faţă de Dumnezeu, faptul 
că nu iei în serios lucrarea Lui și că eşti capabil chiar să pui deoparte 
cuvintele şi adevărurile lui Dumnezeu, ceea ce înseamnă că nu 
experimentezi lucrarea Lui. În acest caz, cum poţi atinge mântuirea? Cei 
care nu iubesc adevărul nu pot experimenta lucrarea lui Dumnezeu. Nu 
există nicio cale de a atinge mântuirea crezând în Dumnezeu în acest fel. 


Asta înseamnă că atitudinea unei persoane faţă de Dumnezeu şi adevăr este 


foarte importantă și este direct legată de posibilitatea ei de a fi mântuită. 


Oamenii care nu acordă atenţie acestui aspect sunt nesăbuiţi şi ignoranti. 
Fragmentul 62 


S-a spus: „acela care ascultă până la capăt va fi mântuit”, dar este asta 
ușor de pus în practică? Nu este și mulţi oameni care sunt vânaţi şi 
persecutați de marele balaur roşu devin prea timorați şi speriați ca să-L 
urmeze pe Dumnezeu. De ce au căzut la pământ? Pentru că le lipseşte 
credința adevărată. Unii oameni pot să accepte adevărul, să se roage lui 
Dumnezeu, să se bazeze pe El şi să rămână fermi în încercări şi necazuri, în 
vreme ce alții nu pot merge până la capăt. La un moment dat, pe parcursul 
încercărilor şi necazurilor, aceştia vor cădea, îşi vor pierde mărturia şi vor fi 
incapabili să se ridice şi să continue. Toate lucrurile care apar în fiecare zi, 
mari sau mici, care îți pot zdruncina hotărârea, ocupa mintea sau limita 
abilitatea de a-ţi face datoria și progresul viitor necesită o îngrijire 
sârguincioasă; ar trebui să le examinezi cu atenţie şi să cauţi adevărul. Toate 
acestea sunt probleme care trebuie rezolvate pe măsură ce experimentezi. 
Unu oameni devin negativi, se plâng şi renunţă la îndatoririle lor când dau 
de dificultăți şi nu sunt capabili să se ridice în picioare după fiecare eşec. 
Toţi aceşti oameni sunt nesăbuiţi care nu iubesc adevărul şi care nu l-ar 
câştiga nici măcar după o viaţă de credință. Cum ar putea nişte nesăbuiți ca 
aceştia să urmeze până la capăt? Dacă același lucru ţi se întâmplă de zece 
ori, dar nu dobândeşti nimic din asta, atunci eşti o persoană inutilă și 
mediocră. Oamenii ascuțiți la minte și cei cu un calibru adevărat care au 
înţelegere spirituală sunt căutători ai adevărului; dacă li s-ar întâmpla ceva 
de zece ori, probabil în opt dintre cazuri vor fi capabili să dobândească o 
oarecare luminare, să înveţe vreo lecţie, să înţeleagă o parte din adevăr şi să 


progreseze întrucâtva. Când 1 se întâmplă ceva de zece ori unui nesăbuit — 


unuia care nu are înțelegere spirituală — nici măcar o dată, acel lucru nu-i va 
fi de folos în viaţă, nu-l va schimba şi nu îl va face să-și cunoască fața 
hidoasă, caz în care acesta este sfârşitul lui. De fiecare dată când i se 
întâmplă ceva, cade, şi de fiecare dată când cade, are nevoie de altcineva 
care să îl sprijine şi să îl convingă; fără sprijin şi convingere, nu se poate 
ridica şi, de fiecare dată când se întâmplă ceva, este în pericol să cadă şi să 
se degradeze. Nu este acesta sfârşitul său? Există vreun alt motiv ca astfel 
de oameni inutili să fie mântuiţi? Mântuirea omenirii de către Dumnezeu 
este o mântuire a celor care iubesc adevărul, o mântuire a părții din ei cu 
voinţă şi hotărâre și a acelei părți din ei care tânjeşte după adevăr și echitate 
în inimile lor. Hotărârea unei persoane este partea din inima ei care tânjeşte 
după echitate, bunătate şi adevăr şi care are conştiinţă. Dumnezeu 
mântuieşte această parte din oameni şi, prin aceasta, El le schimbă firea 
stricată, astfel încât ei să poată să înţeleagă și să dobândească adevărul, 
astfel încât stricăciunea lor să poată fi curățită, iar firea vieții lor să poată fi 
transformată. Dacă nu ai aceste lucruri în tine, nu poți fi mântuit. Dacă în 
tine nu ai nicio dragoste pentru adevăr sau aspirație pentru echitate şi 
lumină; dacă ori de câte ori întâlneşti lucruri rele, nu ai nici voinţa să te 
lepezi de ele şi nici hotărârea să înduri greutățile; dacă, în plus, conştiinţa ta 
este amorțită; dacă a ta capacitate de a primi adevărul este amorțită la 
rândul său şi nu percepi adevărul sau evenimentele care se petrec; şi dacă 
nu discerni toate problemele și, în faţa a ceea ce ți se întâmplă, eşti 
incapabil să cauţi adevărul pentru a rezolva problemele şi eşti în mod 
constant negativ, atunci nu ai cum să fii mântuit. O asemenea persoană nu 
are nimic care să o recomande și nimic asupra căruia Dumnezeu să merite 
să lucreze. Conştiința sa este amorțită, mintea îi este confuză, nu iubeşte 
adevărul şi nici nu tânjeşte după echitate în adâncul inimii şi, indiferent cât 


de clar sau limpede vorbeşte Dumnezeu despre adevăr, ea nu are nici cea 


mai mică reacție; este ca şi când inima ei ar fi deja moartă. Oare lucrurile 
nu s-au terminat pentru ea? O persoană care încă mai are suflare poate fi 
salvată prin respirația artificială, dar dacă deja a murit și sufletul a plecat, 
respirația artificială nu va rezolva nimic. Dacă, atunci când se confruntă cu 
probleme şi dificultăţi, o persoană se dă înapoi şi le evită, nu caută deloc 
adevărul şi alege să fie negativă şi să lenevească în lucrarea ei, atunci va fi 
dezvăluită așa cum este cu adevărat. Astfel de oameni nu au deloc mărturie 
experiențială. Ei sunt doar nişte profitori, o povară, sunt inutili în casa lui 
Dumnezeu şi sunt complet osândiți. Doar cei care pot căuta adevărul pentru 
a rezolva problemele sunt oameni cu statură şi numai ei pot rămâne fermi în 
mărturie. Când întâmpini probleme și dificultăți, trebuie să le înfrunți cu 
calm, să reacționezi la ele în mod corect şi trebuie să faci o alegere. Ar 
trebui să înveţi să foloseşti adevărul pentru a rezolva probleme. Indiferent 
dacă adevărurile pe care le înţelegi de obicei sunt profunde sau superficiale, 
ar trebui să le foloseşti. Adevărurile nu sunt doar cuvinte care îţi ies pe gură 
când ţi se întâmplă ceva şi nici nu sunt folosite în mod expres pentru a 
rezolva problemele altora; în schimb, acestea trebuie folosite pentru a 
rezolva problemele și dificultățile pe care le ai. Acesta este cel mai 
important lucru. Şi numai atunci când îţi rezolvi propriile probleme le vei 
putea rezolva pe cele ale altora. De ce se spune că Petru este un fruct? 
Pentru că sunt lucruri de valoare în el, lucruri care merită desăvârșite. El a 
căutat adevărul în toate lucrurile, a avut hotărâre și a fost ferm în voinţa sa; 
a avut rațiune, a fost dispus să sufere greutăţi şi a iubit adevărul în inima 
lui; nu a renunţat la ceea ce s-a întâmplat şi a fost capabil să înveţe lecții din 
toate lucrurile. Toate acestea sunt puncte forte. Dacă nu ai niciunul dintre 
aceste puncte forte e de rău. Nu îţi va fi uşor să dobândești adevărul şi să fii 
mântuit. Dacă nu ştii cum să experimentezi sau nu ai experiență, nu vei 


putea rezolva dificultăţile altora. Întrucât eşti incapabil să practici şi să 


experimentezi cuvintele lui Dumnezeu şi nu ai idee ce să faci când ţi se 
întâmplă lucruri, întrucât te superi şi izbucneşti în plâns atunci când 
întâmpini probleme şi întrucât devii negativ și fugi când suferi vreun eşec 
minor şi eşti incapabil să reacționezi în modul corect — din cauza tuturor 
acestor lucruri, drept rezultat îţi este imposibil să dobândeşti intrarea în 
viață. Cum îi poţi aproviziona pe alții fără intrarea în viață? Pentru a 
aproviziona viețile oamenilor, trebuie să ai părtăşie clară despre adevăr şi să 
fii capabil să ai părtăşie clară cu privire la principiile de practică, pentru a 
rezolva problemele. În cazul unei persoane care are inimă și spirit, trebuie 
doar să spui puţine lucruri şi va înţelege. Dar doar înțelegerea unei mici 
părți din adevăr nu va fi de ajuns. Acea persoană trebuie să aibă, totodată, 
calea şi principiile de practică. Numai asta o va ajuta să practice adevărul. 
Chiar şi atunci când oamenii au înţelegere spirituală şi este nevoie doar de 
câteva cuvinte pentru ca ei să le înţeleagă, dacă nu practică adevărul, nu va 
exista nicio intrare în viaţă. Dacă nu pot accepta adevărul, atunci totul s-a 
terminat pentru ei şi nu vor putea niciodată să pătrundă în adevărurile- 
realități. Poţi ține de mână unii oameni în timp ce îi înveţi și ei vor părea că 
înţeleg la momentul respectiv, dar de îndată ce le dai drumul, ei devin din 
nou confuzi. Aceasta nu este o persoană care are înţelegere spirituală. Dacă, 
indiferent de problemele pe care le întâmpini, eşti negativ şi slab, nu ai 
deloc mărturie și nu cooperezi în ceea ce ar trebui să faci şi la ce ar trebui să 
cooperezi, aceasta dovedește că nu-L ai pe Dumnezeu în inima ta şi nu eşti 
o persoană care iubeşte adevărul. Lăsând deoparte modul în care lucrarea 
Duhului Sfânt îi mișcă pe oameni, doar prin experimentarea lucrării lui 
Dumnezeu timp de mulți ani, ascultând atât de multe adevăruri, având 
puţină conștiință şi bazându-se pe stăpânire de sine, oamenii ar trebui să fie 
capabili să îndeplinească cel puţin standardele minime și să nu fie dojeniți 


de conștiința lor. Oamenii nu ar trebui să fie la fel de amorțiţi şi de slabi ca 


acum şi este pur și simplu de neconceput că se află în această stare. Poate că 
ați trecut prin ultimii câțiva ani confuzi, fără să urmăriți deloc adevărul sau 
fără niciun progres. Dacă nu aşa stau lucrurile, cum aţi putea fi încă atât de 
amorțiți şi anoşti? Când sunteţi aşa, este în totalitate din cauza nesăbuinţei 
ŞI ignoranței voastre şi nu puteți învinovăți pe nimeni altcineva. Adevărul 
nu este parțial pentru anumiți oameni față de alţii. Dacă nu accepţi adevărul 
şi nu îl cauţi pentru a rezolva problemele, cum te poţi schimba? Unii 
oameni simt că este prea scăzut calibrul lor şi că le lipseşte abilitatea de 
înţelegere, așa că se delimitează şi simt că, indiferent cât de mult urmăresc 
adevărul, nu vor putea îndeplini cerințele lui Dumnezeu. Ei cred că, oricât 
de mult s-ar strădui, este inutil și că nu este nimic mai mult de atât, așa că 
sunt întotdeauna negativi şi, drept urmare, chiar și după ani de credință în 
Dumnezeu, nu au dobândit niciun adevăr. Fără să depui munca grea pentru 
a urmări adevărul, spui că este prea slab calibrul tău, renunți la tine şi 
trăieşti mereu într-o stare negativă. Drept urmare, nu înţelegi adevărul pe 
care ar trebui să-l înţelegi sau nu practici adevărul din sfera capacităţii tale — 
nu ești tu cel care îşi pune singur piedică? Dacă spui mereu despre calibrul 
tău că nu este suficient de bun, nu înseamnă acest lucru a fugi şi a te eschiva 
de responsabilitate? Dacă poți să suferi, să plăteşti un preţ şi să dobândeşti 
lucrarea Duhului Sfânt, atunci vei putea în mod inevitabil să înţelegi unele 
adevăruri şi să pătrunzi în câteva realităţi. Dacă nu ÎI cauţi pe Dumnezeu 
sau nu te bazezi pe El şi renunți la tine fără să depui niciun efort sau să 
plătești un preţ şi, pur şi simplu, te dai bătut, atunci nu eşti bun de nimic și 
nu ai nicio fărâmă de conștiință și rațiune. Indiferent dacă eşti de calibru 
slab sau remarcabil, dacă ai un pic de conștiință şi rațiune, ar trebui să 
îndeplineşti în mod corespunzător ceea ce ai de făcut şi misiunea ta; a fi un 
dezertor este un lucru groaznic şi o trădare faţă de Dumnezeu. Este ceva 


iremediabil. Urmărirea adevărului necesită o voinţă fermă, iar oamenii care 


sunt prea negativi sau slabi nu vor realiza nimic. Ei nu vor fi capabili să 
creadă în Dumnezeu până la sfârșit şi, dacă doresc să dobândească adevărul 
şi să obțină o schimbare a firii, au și mai puţină speranţă. Numai cei care 
sunt hotărâți şi urmăresc adevărul îl pot dobândi şi pot fi desăvârşiți de 


Dumnezeu. 
Fragmentul 63 


Unii oameni se îmbolnăvesc des, dar oricât de mult s-ar ruga lui 
Dumnezeu, tot nu se fac bine. Oricât vor să scape de boală, nu reușesc. 
Uneori, s-ar putea să înfrunte stări care le pun viaţa în pericol şi sunt forțați 
să le confrunte direct. De fapt, dacă cineva chiar are credință în Dumnezeu 
în inima sa, înainte de toate trebuie să ştie că durata de viaţă a unei persoane 
e în mâinile lui Dumnezeu. Momentul nașterii și al morții cuiva sunt 
predestinate de Dumnezeu. Când Dumnezeu le dă oamenilor o boală, există 
un motiv — există un sens. Lor li se pare o boală, dar în realitate, ce li s-a dat 
este har, nu boală. În primul rând, oamenii trebuie să recunoască şi să fie 
siguri de acest fapt şi să îl ia în serios. Când oamenii suferă de boli, pot să 
vină adesea înaintea lui Dumnezeu şi să se asigure că fac ceea ce ar trebui, 
cu prudenţă şi băgare de seamă, şi să-şi trateze datoria cu mai multă grijă și 
sârguință decât ceilalţi. În ceea ce-i priveşte pe oameni, aceasta e o 
protecţie, nu o încătuşare. Este modul negativ de a se ocupa de lucruri. În 
plus, durata de viaţă a fiecăruia a fost predeterminată de Dumnezeu. O 
boală poate părea a fi terminală din punct de vedere medical, dar, din 
punctul lui Dumnezeu de vedere, dacă viaţa ta trebuie să continue şi nu ţi-a 
sunat ceasul încă, atunci nu ai putea muri chiar dacă ai vrea. Dacă 
Dumnezeu ţi-a dat o însărcinare şi misiunea ta nu s-a încheiat, atunci nu vei 
muri nici măcar din cauza unei boli care se presupune că ar fi fatală — 


Dumnezeu nu te va lua încă. Chiar dacă nu te rogi şi nu cauţi adevărul sau 


nu te ocupi de tratarea bolii sau chiar dacă amâni tratamentul, nu vei muri. 
Acest lucru este valabil mai ales pentru cei care au primit o însărcinare de la 
Dumnezeu: când misiunea lor nu a fost încă îndeplinită, indiferent de boala 
care s-ar abate asupra lor, nu trebuie să moară imediat; trebuie să trăiască 
până în momentul final al îndeplinirii misiunii. Ai această credință? Dacă 
nu crezi, vei oferi lui Dumnezeu doar nişte rugăciuni superficiale, spunând: 
„Dumnezeule! Trebuie să îndeplinesc însărcinarea pe care mi-ai dat-o. 
Vreau să-mi petrec ultimele zile fiindu-i loial, aşa încât să nu las în urmă 


1? 


regrete. Trebuie să mă protejezi!” Deşi te rogi aşa, dacă nu iei inițiativa să 
cauţi adevărul, atunci nu vei avea voința şi puterea să-ți exerciți loialitatea. 
Din moment ce nu eşti dispus să plăteşti prețul real, vei folosi deseori acest 
fel de scuză şi această metodă ca să te rogi lui Dumnezeu și să te tocmeşti 
cu El — este aceasta o persoană care urmăreşte adevărul? Dacă boala ţi-ar fi 
vindecată, ai putea cu adevărat să-ți îndeplinești bine datoria? Nu neapărat. 
Adevărul e că, indiferent dacă te tocmești ca să-ți vindeci boala şi să nu 
mori, sau dacă ai vreo altă intenţie sau scop prin asta, din punctul de vedere 
al lui Dumnezeu, dacă-ţi poți face datoria şi încă eşti folositor, dacă 
Dumnezeu a hotărât că ar trebui să fu folosit, atunci nu vei muri. Nu vei 
putea muri nici dacă vei vrea asta. Dar dacă faci probleme şi comiti tot felul 
de fapte rele şi exasperezi firea lui Dumnezeu, vei muri repede; viaţa ta va 
fi curmată brusc. Durata de viaţă a tuturor a fost determinată de Dumnezeu 
înainte de facerea lumii. Dacă pot asculta de rânduielile şi orchestrările lui 
Dumnezeu, atunci indiferent dacă suferă de o boală sau nu şi dacă sunt 
sănătoşi sau nu, vor trăi numărul de ani predeterminat de Dumnezeu. Ai 
această credință? Dacă accepţi acest lucru numai bazându-te pe doctrină, 
atunci nu ai credință adevărată şi este inutil să rostești cuvinte care sună 
frumos. Dacă tu confirmi din adâncul inimii tale că Dumnezeu va face asta, 


abordarea şi practica ta se vor schimba în mod firesc. Desigur, oamenii 


trebuie să aibă un oarecare bun simţ în legătură cu menţinerea sănătății de-a 
lungul vieţii lor, indiferent dacă se îmbolnăvesc sau nu. Acesta este 
instinctul pe care Dumnezeu i l-a dat omului. Rațiunea și bunul simţ ar 
trebui să facă parte din liberul arbitru primit de la Dumnezeu. Odată ce te 
îmbolnăveșşti, ar trebui să înţelegi ce înseamnă un oarecare bun simţ în 
— asta ar trebui să faci. Însă tratarea bolii tale în acest fel nu are menirea să 
schimbe durata de viaţă pe care ţi-a hotărât-o Dumnezeu şi nici nu este 
garantat că poți trăi pe toată durata de viață pe care ţi-a hotărât-o El. Ce 
înseamnă asta? Se poate explica aşa: din punct de vedere pasiv, dacă nu îţi 
iei boala în serios, dacă îţi faci datoria aşa cum ar trebui şi te odihnești puţin 
mai mult decât alţii, dacă nu ai întârziat cu datoria ta, boala nu se va 
înrăutăți şi nu te va ucide. Totul depinde de ce face Dumnezeu. Cu alte 
cuvinte, dacă, în viziunea lui Dumnezeu, durata ta de viaţă predestinată încă 
nu şi-a urmat cursul, atunci, chiar dacă te îmbolnăveşti, El nu-ţi va permite 
să mori. Dacă boala ta nu este fatală, dar ţi-a sunat ceasul, atunci Dumnezeu 
te va lua oricând vrea El. Nu e acest lucru complet la mila şi dispoziția lui 
Dumnezeu? Este la mila predeterminăriui Sale! lată cum ar trebui să priveşti 
această chestiune. S-ar putea să-ți faci partea şi să mergi la medic, să iei 
câteva medicamente, să-ţi îngrijeşti sănătatea şi să faci mişcare, dar trebuie 
să înţelegi, în profunzime, că viaţa unei persoane este în mâinile lui 
Dumnezeu, durata de viață a unei persoane e predeterminată de Dumnezeu 
şi nimeni nu poate transcende ceea ce Dumnezeu a predeterminat. Dacă nu 
deții nici măcar această mică măsură de înţelegere, atunci tu nu ai cu 


adevărat credinţă și, de fapt, nu crezi în Dumnezeu. 


Unii oameni fac tot posibilul, folosindu-se de tot felul de metode ca să- 
şi trateze bolile, dar orice tratament folosesc, nu se pot vindeca. Cu cât se 


tratează mai mult, cu atât devine mai gravă boala. In loc să se roage lui 


Dumnezeu ca să afle exact ce e cu boala lor şi să caute sursa ei, își rezolvă 
singuri problemele. Ajung să folosească multe metode și să cheltuiască 
destul de mulți bani, dar boala lor tot nu se vindecă. Apoi, odată ce au 
renunțat la tratament, pe neaşteptate boala se vindecă de la sine după o 
vreme, iar ei nu ştiu cum s-a întâmplat. Unii oameni ajung să aibă o boală 
nesemnificativă și nu-şi fac cu adevărat griji pentru ea, dar într-o zi starea 
lor se înrăutățeşte şi mor brusc. Ce se întâmplă? Oamenii nu pot să 
înţeleagă asta. De fapt, din punctul de vedere al lui Dumnezeu, asta se 
întâmplă fiindcă misiunea persoanei respective în această lume s-a încheiat, 
aşa că El o ia de-aici. Oamenii spun deseori: „Oamenii nu mor dacă nu sunt 
bolnavi.” Oare chiar aşa e? Au existat oameni care, după ce au fost 
consultați la spital, au aflat că n-aveau nicio boală. Erau extrem de sănătoși, 
dar după câteva zile au murit. Asta înseamnă să mori fără să fii bolnav. Sunt 
mulți astfel de oameni. Asta înseamnă că o persoană a ajuns la finalul vieții 
şi a fost dusă înapoi în tărâmul spiritual. Unii oameni au supravieţuit 
cancerului şi tuberculozei şi tot au ajuns să trăiască până la şaptezeci sau 
optzeci de ani. Sunt destul de mulți astfel de oameni. Toate acestea ţine de 
rânduielile lui Dumnezeu. Să înţelegi asta înseamnă credinţă adevărată în 
Dumnezeu. Dacă ești bolnav fizic şi trebuie să iei medicamente ca să-ţi 
îmbunătăţeşti starea, atunci ar trebui să le iei sau să faci sport regulat, să te 
relaxezi și să tratezi situația cu calm. Ce fel de atitudine e asta? E o 
atitudine de credință adevărată în Dumnezeu. Să zicem că nu îți iei 
medicamentele, nu faci injecții, nu faci sport, nu ai grijă de sănătatea ta, dar 
apoi tot îți faci nenumărate griji şi te rogi mereu: „O, Dumnezeule, trebuie 
să-mi îndeplinesc îndatoririle în mod adecvat, misiunea mea nu s-a încheiat, 
nu sunt gata să mor. Vreau să-mi îndeplinesc îndatoririle şi însărcinarea dată 
de Tine. Dacă mor, nu voi putea îndeplini însărcinarea dată de Tine. Nu 


vreau să las regrete în urma mea. Dumnezeule, te rog ascultă-mi 


rugăciunile. Lasă-mă în viaţă ca să-mi pot îndeplini îndatoririle și 
însărcinarea dată de Tine. Vreau să Te laud veşnic şi să-Ți văd ziua slavei 
cât mai curând posibil.” După toate aparențele, nu iei medicamente, nu faci 
injecții şi pari foarte puternic şi plin de credință în Dumnezeu. În realitate, 
credința ta e mai mică decât grăuntele de muștar. Ţi-e cumplit de teamă și 
n-ai credinţă în Dumnezeu. Cum de nu ai credință? Cum s-a întâmplat asta? 
Fiinţele umane pur și simplu nu înţeleg atitudinea Creatorului, principiile și 
modurile în care tratează ființele create de El, aşa încât îşi folosesc 
perspectivele, noțiunile şi închipuirile limitate ca să ghicească ce va face 
Dumnezeu. Vor să parieze cu Dumnezeu ca să vadă dacă El îi va vindeca şi 
îi va lăsa să trăiască o viață îndelungată. Nu e nesăbuit? Dacă Dumnezeu te 
lasă să trăieşti, nu vei muri oricât te-ai îmbolnăvi. Dacă Dumnezeu nu te 
lasă să trăieşti, atunci, chiar dacă nu ești bolnav, tot vei muri, dacă asta 
trebuie să te întâmple. Durata vieţii tale e predeterminată de Dumnezeu. A 
şti acest lucru înseamnă adevărată cunoaştere şi adevărată credință. Așadar, 
îi face Dumnezeu pe oameni să se îmbolnăvească la întâmplare? Nu este 
întâmplător; e o modalitate de a le rafina credinţa. Este o suferinţă pe care 
oamenii trebuie să o îndure. Dacă El te face să te îmbolnăveşti, nu încerca 
să scapi de asta; dacă nu o face El, atunci nu o cere. Totul e în mâinile 
Creatorului, iar oamenii trebuie să înveţe să lase natura să-şi urmeze cursul. 
Ce este natura? Nimic din natură nu e întâmplător; totul vine de la 
Dumnezeu. Acest lucru este adevărat. Dintre cei care suferă de aceeași 
boală, unii mor, iar alţii trăiesc; toate acestea au fost predeterminate de 
Dumnezeu. Dacă poţi trăi, asta dovedeşte că nu ai dus încă la bun sfârșit 
misiunea pe care ţi-a dat-o Dumnezeu. Ar trebui să lucrezi din greu pentru a 
o duce la bun sfârşit și să preţuieşti acest timp; nu-l risipi. Despre asta e 
vorba. Dacă eşti bolnav, nu încerca să scapi, iar dacă nu eşti bolnav, nu cere 


asta. In orice chestiune, nu poţi obține ceea ce doreşti cerând pur şi simplu, 


nici nu poţi scăpa de ceva doar pentru că doreşti. Nimeni nu poate schimba 


ceea ce Dumnezeu a decis să facă. 


Înainte de a fi pironit pe cruce, Domnul Isus a făcut o rugăciune. Cum 
anume era formulată? [,„„Dacă este posibil, să fie îndepărtat de la Mine 


|? 


paharul acesta! Totuşi, nu cum vreau Eu, ci cum vrei Tu!” (Matei 26:39).] Ca 
membri ai omenirii create, oamenii ar trebui să treacă cu toţii printr-un 
astfel de proces de căutare, deoarece ei nu înțeleg voia lui Dumnezeu. 
Acesta e un proces normal. Totuşi, indiferent de modul în care cauţi și 
indiferent de cât de lung, anevoios sau dificil ar putea fi procesul de căutare, 
nimic din ceea ce Dumnezeu a stabilit să facă nu s-a schimbat niciodată de 
la început, nici nu a decis El vreodată să îl schimbe. Oamenii pot căuta și 
aştepta, iar Dumnezeu le dă posibilitatea unui proces prin care să câștige 
înţelegere, cunoaştere şi claritate cu privire la ceea ce este de fapt adevărat, 
dar El nu ar modifica niciodată nicio singură decizie. Prin urmare, nu ar 
trebui să simţi că lucrurile ţi se întâmplă aleatoriu sau că, atunci când scapi 
cumva de dezastru şi de moarte sigură, e un noroc chior și o coincidență. 
Nu este. Dumnezeu are un plan prestabilit şi rânduieli specifice pentru 
fiecare fiinţă creată, de la cea mai mare la cea mai mică, de la macroscopic 
— planetele şi cosmosul — până la omenirea creată şi chiar microorganisme. 
Aceasta este atotputernicia lui Dumnezeu. Unii oameni care se îmbolnăvesc 
spun că boala lor provine de la epuizarea provocată de vreo activitate sau de 
la consumul accidental a ceea ce nu trebuia. Nu căuta astfel de motive; toate 
sunt atitudini negative şi potrivnice. Ar trebui să înfrunți cu pozitivitate 
mediile, oamenii, evenimentele şi lucrurile pe care Dumnezeu le-a rânduit 
pentru tine. Nu căuta motive obiective; mai degrabă, ar trebui să cauţi și să 
înţelegi exact care sunt intenția și atitudinea lui Dumnezeu atunci când îți 
prezintă această situaţie şi ce atitudine ar trebui să ai ca fiinţă creată atunci 


când te confrunţi cu ea; aceasta e calea pe care trebuie să o cauţi. Când o 


persoană supravieţuieşte, nu e niciodată întâmplător, nici nu e inevitabil; 
rânduielile, intențiile și suveranitatea Creatorului sunt întotdeauna acolo. 
Nimic nu este gol. Crezi că ale lui Dumnezeu cuvinte, voia Lui și adevărul 
sunt goale? Nu sunt! Când oamenii nu au înţeles voia lui Dumnezeu, sunt 
predispuşi la anumite noțiuni şi închipuiri şi simt că acele noțiuni şi 
închipuiri ar fi chiar corecte şi că trebuie să fie în conformitate cu intenţiile 
lui Dumnezeu. Oamenii nu ştiu ce intenții are Dumnezeu, aşa că au 
impresia asta: „Am dreptate că gândesc așa. Am credință autentică. Mă tem 
de Dumnezeu şi mă supun Lui, sunt o persoană care-L iubeşte pe 
Dumnezeu.” De fapt, Dumnezeu detestă complet noțiunile şi închipuirile 
tale. În timp ce te gândești câtă dreptate ai, de fapt, nu înţelegi deloc 
adevărul şi nici nu l-ai obținut. Când vei vedea într-o bună zi toate aceste 
lucruri în mod clar şi vei realiza că toate aceste lucruri sunt în cele din urmă 
conduse, rânduite și hărăzite de Creator, îți vei fi învăţat lecţiile de la toți 
oamenii, toate evenimentele și lucrurile pe care le-ai întâlnit şi vei fi obținut 
rezultatele cuvenite. Abia atunci vei înţelege cu adevărat voia lui Dumnezeu 
ŞI vei realiza că tot ce face Dumnezeu este ca să mântuiască oameni și că 
ele cuprind bunele intenţii şi eforturile sincere ale lui Dumnezeu. Când ai 
această înțelegere, ar trebui să-l mulțumeşti lui Dumnezeu și să-L lauzi, fără 
să nu ai niciodată impresia asta: „Dumnezeu mi-a rânduit să îndeplinesc 
această datorie, aşa că trebuie să fiu foarte important în inima Lui. 
Dumnezeu nu mă poate abandona şi nu mă va lăsa să mor.” Este greşit. 
Dumnezeu are o metodă în tot face. Ce înseamnă asta? Dumnezeu 
rânduiește când se va naşte o persoană, când va muri şi câte misiuni va avea 
în această viață. Dumnezeu a rânduit cât vei trăi. Nu-ţi va încheia devreme 
durata vieţii din cauză randamentului tău slab în această viaţă și nici n-o va 
prelungi mai mulți ani datorită unui randament bun în această viaţă. Asta 


înseamnă să aibă o metodă. Cât despre acei oameni răi care comit tot felul 


de fapte rele în lume, care au provocat mult rău lumii, care au comis multe 
fapte dăunătoare care i-au pus în pericol pe alţii într-o anumită perioadă, 
unii oameni spun: „Dumnezeu e orb. De ce nu distruge astfel de oameni?” 
Ştii care e cauza acestui lucru? Ştii care e cauza principală a acestui lucru? 
Cauza principală e aceasta: Figurile pozitive joacă un rol pozitiv, iar figurile 
negative joacă un rol negativ. Toată lumea are o misiune, toată lumea are un 
rol, viața şi moartea tuturor au fost predestinate cu multă vreme în urmă; 
Dumnezeu n-ar schimba asta niciodată. Când te-ai născut, ai venit pe lume 
la timp, cu niciun minut şi nicio secundă mai devreme sau mai târziu; când 
mori şi sufletul tău se duce, nici asta nu se va întâmpla cu niciun minut şi 
nicio secundă mai devreme sau mai târziu. Dumnezeu nu va schimba durata 
vieții care era inițial destinată unei persoane datorită marilor ei contribuţii 
aduse umanităţii, lăsând-o să trăiască douăzeci sau treizeci de ani în plus. 
Dumnezeu nu a făcut asta niciodată și nu o va face niciodată în viitor. Nici 
nu va face o persoană să moară înainte de vreme doar fiindcă este deosebit 
de dăunătoare umanității. Dumnezeu nu va face asta niciodată. Acestea sunt 
regula şi legea cerului, iar Dumnezeu nu le va încălca niciodată. Ce aţi 
înţeles din asta? (Nimeni nu poate schimba lucrurile care sunt rânduite de 
Dumnezeu.) Dumnezeu Însuși n-ar schimba și n-ar modifica niciodată 
lucrurile pe care le-a rânduit sau planificat El. Acesta e un fapt. În plus, de 
aici vedem puterea şi înțelepciunea lui Dumnezeu. Dumnezeu deja a plănuit 
în întregime geneza, apariția, durata de viaţă şi sfârşitul tuturor ființelor 
create, precum şi misiunea vieții lor şi rolul pe care-l joacă în toată 
omenirea. Nimeni nu poate schimba aceste lucruri; aceasta este autoritatea 
Creatorului. Apariția fiecărei fiinţe create, misiunea vieții sale, când se va 
termina durata vieții ei — toate aceste legi au fost rânduite de Dumnezeu cu 
mult timp în urmă, după cum El a rânduit orbita fiecărui corp ceresc; ce 


orbită urmează aceste corpuri cerești, timp de câţi ani, cum orbitează, ce 


legi urmează — toate acestea au fost rânduite de Dumnezeu cu mult timp în 
urmă, fund neschimbate de mii, zeci de mii, sute de mii de ani. Toate 
acestea sunt ordonate de Dumnezeu și aceasta este autoritatea Lui. Dar 
atunci ce e cu omul, acea mică ființă creată? Să lăsăm omul la o parte şi să 
vorbim mai întâi despre câini. Dumnezeu a rânduit ca ei să trăiască vreo 
zece ani și că trebuie să moară când ating această vârstă. Poate fi schimbat 
acest termen? (Nu.) Nu vom vorbi despre cazuri speciale. Durata de viaţă a 
unui mic animal, pe care oamenii nici n-o pot schimba, este predestinată de 
Dumnezeu — atunci de ce nu ar fi aşa şi pentru om? Așadar, orice ar cere 
oamenii, ultimul lucru pe care ar trebui să-l ceară e să li se extindă durata de 
viaţă. Binecuvântările şi nenorocirile din viața unei persoane și când va 
muri ea — aceste lucruri sunt predestinate de Dumnezeu. Nimeni nu le poate 
schimba şi, oricât am cere-o, nu va avea niciun efect. Poţi să-l ceri lui 
Dumnezeu să te lumineze în legătură cu unele lucruri, cum ar fi ce 
experimentezi, ce recunoști şi ce poți să obţii dintr-un mediu. Cu alte 
cuvinte, poţi căuta adevărul și te poţi ruga lui Dumnezeu pentru pătrunderea 
în viaţă şi o schimbare în viaţa-fire pe care o ai. Dacă sinceritatea ta ÎI poate 
mișca pe Dumnezeu, vei fi capabil să obţii lucrarea Sfântului Duh. Asta este 
dispus Dumnezeu să facă. Dar ar trebui să fii rezonabil. Nu-l poţi cere lui 
Dumnezeu longevitate sau nemurire, fiindcă durata vieții tale este rânduită 
de Dumnezeu. Nu poate fi schimbată de oameni şi, oricât am cere-o, nu va 
conta. Câtă vreme a fost rânduită de Dumnezeu, El n-o va schimba. Dacă 
recunoşti că Dumnezeu este Creatorul, că Dumnezeu este Suveranul tău, 
Dumnezeul tău și Domnul tău, atunci nu trebuie să ceri niciodată aceste 
lucruri. Ce le spune Dumnezeu oamenilor să ceară? Ce spune Rugăciunea 
Domnului? „Vie Împărăţia Ta, facă-se voia Ta, precum în cer, aşa şi pe 
pământ!” (Matei 6:10). Ce altceva ar trebui să ceri? Ştii? Ar trebui să-ți 


îndeplineşti datoria de ființă creată în cadrul lucrării de gestionare a lui 


Dumnezeu. Ar trebui să-ți îndeplineşti însărcinările pe care ţi le-a dat 
Dumnezeu, să-ți îndeplineşti misiunea în mod adecvat, să eviţi să dai greş 
în misiunea ta, să fii demn de viaţa şi existența care ți-au fost date de 
Dumnezeu și să nu lași ca această viaţă să se irosească sau să fie în zadar. În 
această viaţă, ar trebui să ajungi să-L cunoşti pe Creator, să trăieşti după o 
asemănare demnă de o ființă creată și să-l satisfaci dorinţele Creatorului — 
acestea sunt lucrurile pe care ar trebui să le ceri. Ce să ceri şi ce să nu ceri, 
ce lucruri pe care să le ceri sunt în conformitate cu voia lui Dumnezeu şi ce 
lucruri nu sunt, dacă ceea ce dorești să ceri poate fi acordat — aceste 
chestiuni ar trebui să fie clare mai întâi în inima ta. Nu acţiona nesăbuit. 
Dacă ceea ce ceri a fost deja rânduit de Dumnezeu, atunci rugăciunile tale 
sunt în zadar. Așadar, nu e nesăbuit să te rogi pentru asta? Nu înseamnă asta 
că intri în conflict cu Dumnezeu? Dumnezeu a hotărât să trăieşti optzeci de 
ani, dar tu ceri să trăieşti o sută; Dumnezeu a hotărât să trăieşti treizeci de 
ani, dar tu ceri să ajungi la şaizeci. Nu e asta răzvrătire? Nu înseamnă asta 
că I te împotrivești lui Dumnezeu? Oamenii ar trebui să fie rezonabili şi să 


nu facă lucruri nesăbuite. 


Diferenţele dintre rostirea cuvintelor și 
doctrinelor şi adevărul-realitate 


Fragmentul 64 


După câţiva ani de credință, majoritatea oamenilor pot vorbi despre 
câteva doctrine, cum ar fi: „Trebuie să avem intenții corecte în credința 
noastră”, „Trebuie să învăţăm să ÎL iubim pe Dumnezeu şi să ne supunem 
Lui”, „Trebuie să ne îndeplinim îndatoririle cu loialitate; nu putem să ne 
răzvrătim împotriva lui Dumnezeu” sau „Trebuie să ne cunoaştem pe noi 
înşine”. Toate aceste doctrine sunt corecte, dar nu înțelegeți adevărata 
semnificație a cuvintelor. Le înţelegeți doar superficial; nu înţelegeți sensul 
spiritual al acestora sau semnificația mai profundă a cuvintelor lui 
Dumnezeu, aşa că în inimile voastre nu există adevăr. Orice experienţă sau 
înţelegere aţi avea, este prea superficială. Poate că aveţi capacitatea de a 
vorbi despre unele doctrine şi de a vedea clar unele lucruri simple, dar nu 
acționaţi conform adevărurilor-principii; sunteţi departe de adevăr. Poate că 
aveţi unele cunoștințe şi educație, dar nu înţelegeţi adevărul. Să nu credeți 
că a înţelege doctrinele sau cuvintele înseamnă a înţelege adevărul. Dintre 
cei care au crezut în Dumnezeu mult timp, sunt unii care au un calibru bun 
şi o înţelegere spirituală relativ bună, care poate au oarecare experienţă a 
adevărului şi, totuși, nu se poate spune că îl înțeleg. Când îţi oferi 
cunoştinţele, din zece propoziţii poate că două conţin cunoștințe adevărate. 
Celelalte reprezintă doctrina. Tu simţi, însă, că ai înţeles adevărul. Poţi 
predica încontinuu câteva zile, indiferent unde mergi, având mereu ceva de 
spus. Când termini, vrei să compilezi totul într-o carte, o „biografie a unei 
celebrități” pe care să o împărtășeșşti tuturor, astfel ca ei să mănânce şi să 
bea din ea, pentru binele comun. Este incredibil de arogant şi nerațional, nu- 


1 aşa? Oamenii nu reușesc nici măcar să se apropie de adevăr; cel mult pot 


înţelege câteva dintre cuvintele scrise. Pentru că sunt isteţi și au o memorie 
bună, pentru că vorbesc deseori despre adevărul acestor aspecte, cum ar fi 
lucrarea lui Dumnezeu, semnificația şi taina întrupării şi căile şi etapele 
lucrării lui Dumnezeu, după ce se echipează într-o anumită măsură, 
consideră că ei înşişi deţin adevărul, că abundă în adevăr. Ce nerațional din 
partea lor; acest lucru dovedeşte că nu înţeleg adevărul. Oamenii din zilele 
noastre înțeleg doar puţin din doctrină. Nu se cunosc pe ei înşişi, cu atât mai 
puţin au rațiune. Dacă înţeleg câteva doctrine, ei cred că deţin adevărul şi că 
nu mai sunt oameni obișnuiți. Consideră că au devenit măreți și gândesc: 
„Am citit cuvintele lui Dumnezeu de atât de multe ori. Chiar le-am 
memorat pe unele și ele au prins rădăcini în inima mea. Oriunde merg, pot 
predica la câteva adunări la rând și pot prezenta principalele aspecte ale 
oricărui capitol din cuvintele lui Dumnezeu.” De fapt, nimeni nu înţelege 
adevărul. De ce spun asta? Pe de o parte, nu puteţi să rezolvaţi probleme 
sau să le identificaţi rădăcinile şi nu puteţi să le percepeţi esenţa. Pe de alta, 
puteți pricepe doar o parte din ce înseamnă o anumită problemă sau 
chestiune, înțelegerea voastră este vagă; nu o puteţi lega de adevăr. Chiar și 
aşa, tot aveţi o părere bună despre voi şi sunteți aroganţi şi neprihăniți de 


sine. Cât sunteţi de nesăbuiţi şi ignoranţi! 


Cum aţi explica voi cuvintele „credinţă în Dumnezeu”? Cum înţelegeți 
acest aspect al adevărului? Care este perspectiva corectă pe care oamenii ar 
trebui să o aibă în credinţa lor în Dumnezeu? Care sunt perspectivele greşite 
care încă ne înconjoară? Cum anume ar trebui să creadă oamenii în 
Dumnezeu? V-aţi gândit la aceste întrebări? Toţi păreți să fiți nişte „titani” 
ai adevărului, să înţelegeţi adevărul în întregime, aşa că vă voi adresa cea 
mai simplă întrebare posibilă: ce este credința în Dumnezeu? V-aţi gândit la 
asta? La ce anume se referă credinţa în Dumnezeu? Ce anume intenţionaţi 


să obţineţi din credinţa în El şi ce probleme vreți să rezolvaţi? Trebuie să 


fiti lămuriţi în aceste privinţe, precum şi în următoarea: ce manifestări ale 
credinței în Dumnezeu trebuie să fie prezente în cineva pentru ca acea 
persoană să creadă sincer în El? Cu alte cuvinte, cum trebuie să îţi faci 
datoria astfel încât credinţa ta în Dumnezeu să fie sinceră? Ce elemente cere 
Dumnezeu oamenilor care cred în El pentru ca ei să demonstreze că au o 
credinţă sinceră? Sunteţi lămuriţi în mintea voastră cu privire la aceste 
întrebări? De fapt, în viaţa voastră cotidiană, cu toţii dați dovadă de unele 
comportamente ca ale necredincioșilor. Puteţi să precizaţi clar lucrurile pe 
care le-aţi făcut şi care nu au legătură cu credinţa voastră în Dumnezeu sau 
cu adevărul? Înţelegeţi cu adevărat ce înseamnă să credeţi în Dumnezeu? 
Ce fel de persoană e aceea care are o credință sinceră şi crede cu adevărat în 
Dumnezeu? Înţelegeţi ce înseamnă pentru o fiinţă creată să creadă în 
Dumnezeu? Asta se referă la opiniile unei persoane despre credinţa în 
Dumnezeu. Unii oameni spun:,,A crede în Dumnezeu înseamnă să mergi pe 
calea cea bună și să faci bine; e foarte important în viaţă. Credinţa în El se 
manifestă, practic, prin îndeplinirea unor îndatoriri pentru Dumnezeu.” Sunt 
şi oameni care spun: „A crede în Dumnezeu se referă la a fi mântuit; este 
vorba despre îndeplinirea voii Lui.” Poate că rostiţi toate aceste lucruri, dar 
le înțelegeţi cu adevărat? Realitatea este că nu o faceţi. Adevărata credință 
în Dumnezeu nu înseamnă să credeți în El doar pentru a fi mântuiți, cu atât 
mai puţin să credeți în El doar pentru a fi o persoană bună. Totodată, nu 
înseamnă doar să credeți în El pentru a dobândi o asemănare umană. 
Adevărul este că nu ar trebui să percepem credința oamenilor în Dumnezeu 
doar ca o simplă convingere că există un Dumnezeu şi că El este adevărul, 
calea, viața şi gata. Nici nu este vorba doar despre a recunoaște că 
Dumnezeu există şi a crede că El este Suveran peste toate lucrurile, că El a 
creat lumea şi toate lucrurile, că este unic și că este suprem. Nu se termină 


când ajungi să crezi asta. Voia lui Dumnezeu înseamnă că ar trebui să Ii 


oferi Lui întreaga ta ființă şi inima ta şi să I te supui. Cu alte cuvinte, 
trebuie să Îl urmezi pe Dumnezeu, să Îi permiţi să te folosească şi să fii 
fericit chiar să prestezi un serviciu pentru El — orice faci pentru El este ceea 
ce se cuvine a fi făcut. Nu doar cei predestinaţi şi aleşi de Dumnezeu ar 
trebui să creadă în El. Adevărul este că întreaga omenire ar trebui să I se 
închine lui Dumnezeu, să Îi acorde atenţie şi să I se supună, pentru că 
omenirea a fost creată de Dumnezeu. Dacă știi că scopul credinței în 
Dumnezeu este să dobândești mântuirea și viaţa veşnică, dar nu accepti 
deloc adevărul şi nu mergi pe calea urmăririi adevărului, nu-i așa că te 
păcălești singur? Dacă doar înţelegi doctrina, dar nu urmăreşti adevărul, îl 
poți dobândi? Cea mai mare parte a credinței în Dumnezeu constă în 
urmărirea adevărului. Cu fiecare adevăr, oamenii ar trebui să caute, să 
reflecteze şi să cerceteze semnificația lăuntrică a acestuia, cât și cum să 
practice şi să pătrundă în acel aspect al adevărului. Credincioșii trebuie să 
înțeleagă și să îşi însuşească aceste lucruri. Atunci când este vorba despre 
diferite aspecte ale adevărului pe care cineva ar trebui să și le însuşească în 
credinţa lui în Dumnezeu, înțelegeți acum doar cuvintele, doctrinele şi 
practicile externe; nu înțelegeți esența adevărului, pentru că nu l-ați 
experimentat. De exemplu: există mult adevăr în sfera îndeplinirii datoriei 
şi în cea a iubirii de Dumnezeu, iar dacă oamenii vor să se cunoască pe ei 


A . 


înşişi, există, de asemenea, mult adevăr pe care trebuie să îl înţeleagă. În 
semnificația şi taina întrupării este, de asemenea, mult adevăr ce trebuie 
înțeles. Felul în care ar trebui să se poarte oamenii, cum ar trebui să se 
închine lui Dumnezeu, cum ar trebui să se supună Lui, cum ar trebui să ÎL 
asculte, ce ar trebui să facă pentru a se conforma voii Sale, cum ar trebui să 
ÎI slujească pe Dumnezeu — toate aceste detalii cuprind foarte mult adevăr. 
În ceea ce priveşte toate aceste adevăruri în diferite sfere, cum le abordaţi şi 


cum le experimentați? Care aspect al adevărului este cel mai important să 


fie cercetat prima dată? Sunt multe adevăruri pe care oamenii trebuie să le 
înţeleagă şi în care să pătrundă după ce au pus bazele pe adevărata cale: 
adevărul de a fi un om cinstit şi, mai ales, adevărurile legate de îndeplinirea 
unei datorii. Toate acestea impun ca oamenii să le trăiască şi să le practice. 
Dacă rostești mereu acele cuvinte și doctrine fără a acorda atenție modului 
în care trebuie să le practici şi să le trăieşti pentru a pătrunde în adevărul- 
realitate, atunci vei trăi mereu în acele cuvinte şi nu vei ajunge la nicio 


schimbare reală. 
Fragmentul 65 


Unii lideri şi lucrători nu pot vedea problemele practice care există în 
biserică. La o adunare, ei simt că nu au nimic valoros de spus, aşadar se 
forţează să ofere cuvinte şi doctrine. Ştiu foarte bine că tot ce spun este doar 
doctrină, dar o spun chiar şi aşa. În cele din urmă, chiar și ei simt că rostesc 
cuvinte insipide şi că nici frații şi surorile lor nu le simt edificatoare. Dacă 
nu conştientizezi această problemă şi continui cu încăpățânare să vorbeşti 
astfel, atunci Duhul Sfânt nu lucrează, iar oamenii nu au niciun beneficiu. 
Dacă nu ai experienţa adevărului dar tot vrei să vorbeşti despre el, atunci nu 
contează ce spui, nu vei pătrunde până la adevăr; nu vei reuşi să spui decât 
cuvinte şi doctrine. Ai putea crede că ești întrucâtva iluminat, dar sunt doar 
doctrine; nu sunt adevărul-realitate. Oricât ar încerca, cei care te ascultă nu 
vor reuşi să extragă nimic real din ele. În timp ce ascultă, ar putea simţi că 
ce spui este corect, dar după aceea vor uita cu desăvârşire ce ai spus. Dacă 
nu vorbeşti despre stările tale actuale, atunci nu vei putea ajunge la inima 
oamenilor iar ei nu-şi voi aminti ce ai spus după ce te ascultă. Vorbele tale 
nu au nimic constructiv de oferit. Când întâlneşti o astfel de situaţie, ar 
trebui să realizezi că ce spui nu este practic; dacă vei continua să vorbeşti 


astfel, nu va face bine nimănui, iar dacă cineva pune o întrebare la care nu 


ai răspuns, totul va fi și mai stingheritor. Ar trebui să te opreşti imediat şi să 
laşi pe alții să aibă părtăşie — aceasta ar fi alegerea înţeleaptă. Atunci când 
eşti într-o adunare și știi ceva despre un anumit subiect, poţi oferi nişte 
sfaturi practice pe acea temă. Poate fi puţin superficial, dar toți te vor 
înţelege. Dacă încerci mereu să vorbeşti mai profund pentru a impresiona 
oamenii şi pare că niciodată nu reuşeşti să te faci înţeles, atunci ar trebui pur 
şi simplu să renunţi. Tot ce vei continua să spui va fi doctrină goală; ar 
trebui să laşi pe altcineva să vorbească înainte să continui să ai părtăşie. 
Dacă simţi că ce înţelegi este doctrină şi că nu va fi contructiv să vorbeşti, 
Duhul Sfânt nu va lucra dacă vorbeşti astfel. Dacă te fortezi să vorbeşti, ai 
putea să spui lucruri absurde şi deviante și ai putea să îi faci pe oameni să 
rătăcească. Majoritatea oamenilor au o bază şi un calibru slab, aşa încât nu 
pot înțelege lucruri mai profunde într-un timp scurt sau nu și le pot aminti 
cu uşurinţă. Însă când vine vorba despre lucruri deformate, normative şi 
doctrinare, pe de altă parte, le înţeleg destul de rapid. E rău din partea lor, 
nu-i aşa? Așadar, trebuie să respecţi principiile când ai părtăşie cu privire la 
adevăr şi când vorbeşti despre ceva ce înţelegi. În inima oamenilor există 
mândrie şi uneori, când mândria preia controlul, ei insistă să vorbească, deși 
ştiu şi ei că ce spun este doctrină. Ei gândesc: „Poate că frații și surorile 
mele nu își dau seama. Voi ignora toate acestea de dragul reputației mele. 
Acum este important să păstrez aparențele.” Nu este aceasta o încercare de 
a păcăli oamenii? Este neloialitate față de Dumnezeu! Dacă acea persoană 
are cât de cât conştiinţă, va simţi remuşcări şi că ar trebui să nu mai 
vorbească. Va simţi că ar trebui să schimbe subiectul și să aibă părtăşie cu 
privire la un subiect în care are experiență sau poate la felul în care înţelege 
şi cunoaşte adevărul. Doar atât ar trebui să spună cineva, cât înțelege. Există 
o limită a lucrurilor practice pe care cineva le poate spune, indiferent cât de 


mult vorbesc. Fără experienţă, imaginaţia și gândirea ta sunt doar teorie, țin 


doar de noțiunile umane. Cuvintele care reprezintă adevărul cer o 
experiență autentică pentru a le înțelege și nimeni nu poate înţelege în 
întregime esența adevărului fără experiență, cu atât mai puţin să explice în 
întregime starea de a avea experienţa unui adevăr. Trebuie să ai măcar o 
oarecare experiență a adevărului pentru a avea ceva practic de spus. Nu o 
poți face fără această experienţă. Şi chiar dacă ai experienţă, o ai totuşi în 
mod limitat. Există anumite stări limitate despre care poţi vorbi, dar dincolo 
de ele nu ai nimic de oferit. Părtăşia într-o adunare ar trebui să graviteze 
mereu în jurul a unul sau două subiecte. Vei avea mai mult de câștigat dacă 
reuşeşti să le clarifici prin părtășie. Nu te complica în încercarea de a spune 
mai multe lucruri sau lucruri mai măreţe — nimeni nu reuşeşte să transmită 
astfel un mesaj şi nimeni nu are nimic de câştigat. Scopul adunărilor este să 
vorbim rând pe rând și, atât timp cât conţinutul este practic, oamenii au de 
câștigat. Încetează să mai crezi că o persoană poate avea părtăşie despre 
întregul adevăr, cu claritate, doar de unul singur; acest lucru este imposibil. 
Uneori poate crezi că modul în care comunici este foarte practic, dar frații şi 
surorile tale tot nu înţeleg prea bine. Asta pentru că starea ta îţi e proprie ţie, 
iar stările fraţilor şi surorilor tale nu sunt neapărat la fel ca a ta. În plus, 
poate ai puţină experiență pe această temă, dar frații şi surorile tale s-ar 
putea să nu aibă, aşa că simt că ce spui tu nu li se aplică şi lor. Ce ar trebui 
să faci când întâmpini o astfel de situație? Ar trebui să le pui nişte întrebări 
pentru a te orienta în ce priveşte stările lor. Întreabă-i ce vor face când se va 
ivi acest subiect şi cum ar trebui să practice conform adevărului. Având 
părtăşie astfel pentru o perioadă, se va deschide o cale spre a merge înainte. 
Astfel, poi îndruma oamenii către subiectul în cauză potrivit şi, dacă vei 


avea părtășie în continuare, poți obține rezultate. 


Fragmentul 66 


Unii oameni nu au deloc discernământ. Ei urmează pe oricine îi 
conduce. Îşi însușesc un comportament bun atunci când îi ghidează oameni 
buni, un comportament rău atunci când îi conduc oameni răi. Învață de la 
cei pe care îi urmează. Când îi urmează pe necredincioşi, îi imită pe 
demoni. Când îi urmează pe cei care cred în Dumnezeu, învaţă să pară 
oarecum umani. Ei nu acordă atenţie înțelegerii și practicării adevărului, ci 
doar îi urmează şi îi imită orbește pe alții. Ascultă pe oricine le e pe plac. 
Poate o astfel de persoană să înţeleagă adevărul? Categoric nu. Oamenii 
care nu înţeleg adevărul nu vor avea niciodată o schimbare reală. 
Cunoaşterea și doctrina, comportamentul uman, modul de a vorbi — aceste 
lucruri exterioare pot fi învăţate de la oameni. Cu toate acestea, adevărul și 
viaţa pot fi obținute doar din cuvintele şi din lucrarea lui Dumnezeu, 
niciodată de la persoane celebre sau extraordinare. Cum ar trebui să 
mănânce şi să bea credincioşii cuvintele lui Dumnezeu? Acest lucru este 
direct legat de întrebarea crucială dacă cineva poate sau nu să înţeleagă și să 
obțină adevărul. Trebuie să existe o cale corectă de a mânca şi bea cuvintele 
lui Dumnezeu; în viaţa lor bisericească şi atunci când îşi fac datoria, 
credincioșii trebuie să mănânce şi să bea cuvintele lui Dumnezeu care 
vizează problemele din viața reală şi să le rezolve. Aceasta este singura cale 
de a înţelege adevărul. Cu toate acestea, dacă înţeleg adevărul, dar nu îl 
practică, nu vor putea intra în adevărul-realitate. Unii oameni sunt de 
calibru bun, dar nu iubesc adevărul; deşi sunt capabili să înțeleagă un pic 
din adevăr, ei nu îl practică. Pot astfel de oameni să intre în adevărul- 
realitate? Înțelegerea adevărului nu este la fel de simplă ca înţelegerea 
doctrinelor. Pentru a înțelege adevărul, trebuie mai întâi să ştii cum să 
mănânci şi să bei din cuvintele lui Dumnezeu. De exemplu, ia mâncatul și 
băutul unui pasaj referitor la adevărul iubirii de Dumnezeu. Cuvântul lui 


Dumnezeu spune: „«lubireay, cum este ea numită, se referă la un sentiment 


care este pură și fără cusur, în care îţi foloseşti inima pentru a iubi, a simţi și 
a fi grijuliu. În iubire, nu există niciun fel de condiţii, obstacole şi distanţe. 
În iubire, nu există nicio bănuială, nicio înşelăciune şi nicio viclenie. În 
iubire, nu există niciun comerț şi nimic necurat” (Cuvântul, Vol. 1: Arătarea şi 
lucrarea lui Dumnezeu, „Mulţi sunt chemaţi, puțini sunt aleşi”). Acesta e modul în care 
Dumnezeu defineşte iubirea şi acesta este adevărul. Dar pe cine ar trebui să 
iubeşti? Ar trebui să-ți iubeşti soțul? Soţia? Fraţii şi surorile din biserică? 
Nu. Când Dumnezeu vorbeşte despre dragoste, El nu vorbeşte despre 
dragoste pentru semenii tăi, ci despre dragostea omului pentru Dumnezeu. 
Dacă o persoană a ajuns să-L cunoască cu adevărat pe Dumnezeu, observă, 
într-adevăr, că firea Sa este dreaptă şi sfântă şi că dragostea lui Dumnezeu 
pentru om este cea mai adevărată şi sinceră, atunci dragostea pe care o are 
acea persoană pentru Dumnezeu este, de asemenea, adevărată. Cum se 
practică iubirea față de Dumnezeu? Mai întâi de toate, oamenii trebuie să îşi 
ofere inima lui Dumnezeu; apoi inima lor Îl poate iubi pe Dumnezeu. Dacă 
inima unei persoane vede cu adevărat cât de extraordinar de încântător este 
Dumnezeu, atunci nu va exista nicio bănuială, nicio distanță între ea şi 
Dumnezeu, iar inima ei iubitoare de Dumnezeu va fi pură şi fără cusur. 
„Fără cusur” înseamnă să nu ai dorinţe extravagante şi să nu ai pretenții 
neobișnuite de la Dumnezeu, să nu Îi pui condiţii și să nu găseşti scuze. 
Înseamnă că El este pe primul loc în inima ta; înseamnă că doar cuvintele 
Lui îţi ocupă inima. Aceasta este un sentiment pur şi fără cusur. Acest tip de 
„sentiment” denotă faptul că Dumnezeu ocupă un anumit loc în inima ta şi 
că te gândești mereu la El şi că ţi-e dor de EI, amintindu-ţi de El în fiecare 
clipă. A iubi înseamnă a-ţi folosi inima pentru a iubi. „A-ţi folosi inima 
pentru a iubi” constă în a fi atent, grijuliu şi plin de dor. Pentru a reuşi să ÎI 
iubeşti pe Dumnezeu cu inima, trebuie mai întâi să cauţi să Îl cunoşti, să Îi 


cunoşti firea și frumuseţea. Dacă nu II cunoşti deloc pe Dumnezeu, nu vei 


putea să-L iubeşti chiar dacă îţi doreşti. În momentul de faţă, sunteţi cu toţii 
dispuşi să tindeţi spre adevăr şi să căutaţi să îl obţineţi. Deşi nu ÎI cunoşti în 
mod real pe Dumnezeu, ar trebui să îţi foloseşti inima pentru a tânji după 
El, a te apropia, a I te supune, a-L respecta, a-l împărtăşi ceea ce te 
preocupă şi a-l spune dificultățile din inima ta. Dacă nu înţelegi adevărul, 
caută-L pe Dumnezeu; privește-L şi bazează-te pe El atunci când nu poţi 
gestiona ceva de unul singur. Când te rogi lui Dumnezeu în acest fel, Duhul 
Sfânt te va lumina şi călăuzi. Nu te lăsa cuprins de gândul: „Ce trebuie să 
fac pentru Dumnezeu? Ce lucruri importante trebuie să fac?” Acestea sunt 
doar cuvinte goale şi nu sunt deloc practice. Este practic doar dacă te 
implici să-L iubeşti pe Dumnezeu și Îl mulţumești în treburi şi îndatoriri 
mărunte pe care eşti capabili să le îndeplinești. Deşi nu spui cu voce tare 
cum şi cât ÎI iubeşti pe Dumnezeu, ÎI ai în inima ta, iar ea este dispusă să-L 
mulţumească. Indiferent de dificultăţile pe care le ai, atât timp cât inima ta 
este dispusă să-L mulțumească pe Dumnezeu, eşti capabil să faci unele 
lucruri în privinţa asta şi poți suporta unele greutăți pentru a-L mulţumi, 
atunci Îl iubeşti cu adevărat. Dacă vei înţelege o parte din adevăr și vei 
gestiona toate problemele după anumite principii, atunci vei putea simți 
dragostea lui Dumnezeu şi că tot ceea ce spune El este adevărul, este 
realitate şi îi ajută pe oameni în orice moment, vei simţi că nimeni nu se 
poate îndepărta de cuvintele Sale și că inima oamenilor nu poate fi fără 
Dumnezeu, vei avea sentimentul că fără El nu există viaţă că, dacă L-ai 
părăsi cu adevărat, pur şi simplu nu ai putea trăi, ceea ce ar fi cumplit. Când 
simţi toate acestea, înseamnă că ai iubire, că Îl ai pe Dumnezeu în inima ta. 
„Foloseşte-ți inima pentru a iubi, pentru a simți și pentru a fi grijuliu.” 
Acest lucru implică multe aspecte. Este adevărata iubire pe care Dumnezeu 
o cere omului; cu alte cuvinte, trebuie să ÎI iubești şi să te gândeşti la El cu 


inima și să-L ai mereu în minte. Acest lucru nu înseamnă doar a da glas 


cuvintelor şi nici a exprima ceva în faţa altora; ci, în primul rând, înseamnă 
să faci lucrurile cu inima și să laşi inima să îți conducă viaţa și toate 
acțiunile, fără nicio motivaţie, denaturare sau bănuială; o astfel de inimă 
este mult mai pură. Dacă poţi înţelege adevărul, este uşor să te supui lui 
Dumnezeu. Ce gândește o persoană care Îl bănuiește mereu pe Dumnezeu? 
„Este corect ca Dumnezeu să facă acest lucru? De ce spune Dumnezeu aşa 
ceva? Dacă nu există un motiv pentru care Dumnezeu spune asta, nu mă voi 
supune Lui. Dacă nu este drept ca Dumnezeu să facă acest lucru, nu mă voi 
supune. Voi renunţa pentru moment.” A nu avea bănuieli înseamnă să 
recunoşti că orice spune şi face Dumnezeu este corect, că nu există bine sau 
rău cu El și că omul trebuie să I se supună, să fie atent cu EI, să-L 
mulțumească şi să participe la gândurile şi preocupările Sale. Indiferent 
dacă tot ceea ce face Dumnezeu ţi se pare sau nu semnificativ, dacă este sau 
nu în acord cu noțiunile şi închipuirile omului şi, indiferent dacă este sau nu 
conform cu doctrinele acestuia, trebuie să te supui şi să abordezi 
întotdeauna aceste lucruri cu o inimă temătoare de Dumnezeu și supusă Lui. 
O astfel de practică este în conformitate cu adevărul. Este manifestarea și 
practica iubirii. Prin urmare, dacă vrei să dobândești înțelegerea adevărul, 
este esențial să ştii să mănânci şi să bei cuvintele lui Dumnezeu. Dacă 
citeşti prea puţin cuvintele lui Dumnezeu, nu le citeşti cu seriozitate şi nu 
meditezi la ele cu inima, atunci nu vei putea înţelege adevărul. Tot ce vei 
putea înţelege este puţină doctrină și, prin urmare, îți va fi foarte greu să 
înţelegi voia şi scopul lui Dumnezeu din cuvintele Sale. Dacă nu înţelegi 
ceea ce caută să realizeze şi să desăvârşească în om cuvintele lui 
Dumnezeu, atunci asta dovedeşte că încă nu înţelegi adevărul. De ce spune 
Dumnezeu ceea ce spune? De ce vorbeşte pe acel ton? De ce este El atât de 
serios şi sincer la fiecare cuvânt pe care îl rostește? De ce alege anumite 


cuvinte? Ştii? Dacă nu eşti sigur, înseamnă că nu înţelegi voia lui 


Dumnezeu sau intenţiile Sale. Dacă nu înţelegi contextul din spatele 
cuvintelor Lui, atunci cum poţi înțelege sau practica adevărul? Ca să 
dobândeşti adevărul, trebuie mai întâi să înţelegi ce vrea să spună 
Dumnezeu prin fiecare cuvânt pe care îl rostește şi, după ce pricepi aceste 
cuvinte, să le pui în practică, făcând cuvintele lui Dumnezeu să fie trăite în 
tine şi să devină realitatea ta. Făcând astfel, vei pătrunde în adevărul- 
realitate. Doar când ai o înţelegere deplină a cuvântului lui Dumnezeu poți 
înţelege realmente adevărul. După ce abia ai ajuns să înţelegi câteva cuvinte 
şi doctrine, crezi că înţelegi adevărul şi ai realitatea. Aceasta înseamnă să te 
amăgeşti singur. Nici măcar nu înţelegi de ce Dumnezeu le cere oamenilor 
să practice adevărul. Aceasta dovedeşte că nu înţelegi voia lui Dumnezeu și 
că tot nu înţelegi adevărul. De fapt, Dumnezeu emite aceste cerinţe la 
adresa oamenilor ca să-i purifice şi să-i mântuiască, astfel încât oamenii să- 
şi poată înlătura firile corupte şi să devină cei care I se supun și Îl cunosc pe 
Dumnezeu. Acesta este scopul pe care Dumnezeu vrea să-l atingă cerându- 


le oamenilor să practice adevărul. 


Dumnezeu exprimă adevărul pentru oamenii care iubesc adevărul, 
însetează după adevăr și îl caută. Cât despre cei care se preocupă de cuvinte 
şi doctrine şi cărora le place să țină discursuri lungi și pompoase, aceia nu 
vor câştiga niciodată adevărul; ei se amăgesc singuri. Perspectiva lor asupra 
adevărului şi a cuvintelor lui Dumnezeu este greşită; îşi sucesc gâturile ca 
să citească ceea ce este corect — perspectiva lor este complet greșită. Unii 
oameni preferă să studieze cuvintele lui Dumnezeu. Studiază mereu felul în 
care vorbesc cuvintele lui Dumnezeu despre destinație sau despre cum să 
fim binecuvântaţi. Îi interesează cel mai mult aceste genuri de cuvinte. În 
cazul în care cuvintele lui Dumnezeu nu se vor conforma noțiunilor lor şi 
nu le vor satisface dorinţa de binecuvântări, ei vor deveni negativi, nu vor 


mai urmări adevărul şi nu vor vrea să se sacrifice pentru Dumnezeu. Asta 


arată că nu îi interesează adevărul. Drept urmare, nu sunt serioşi în privinţa 
adevărului; sunt capabili doar să accepte adevărul care se conformează 
noțiunilor și închipuirilor proprii. Deşi astfel de oameni sunt zeloşi în 
credinţa lor în Dumnezeu şi încearcă în toate felurile să facă nişte fapte 
bune şi să aibă o imagine bună, fac acest lucru doar ca să aibă o destinaţie 
bună în viitor. În ciuda faptului că se implică şi în viaţa bisericii, mâncând 
şi bând cuvintele lui Dumnezeu, ei nu vor practica adevărul, nici nu-l vor 
obține. Există unii oameni care mănâncă şi beau cuvintele lui Dumnezeu, 
dar care fac totul doar superficial; ei cred că au obţinut adevărul doar pentru 
că au ajuns să înțeleagă câteva cuvinte și doctrine. Ce nesăbuiţi sunt! 
Cuvântul lui Dumnezeu este adevărul. Totuși, cineva nu va înţelege şi 
dobândi neapărat adevărul după ce citeşte cuvintele lui Dumnezeu. Dacă nu 
reușești să obţii adevărul mâncând și bând cuvintele lui Dumnezeu, atunci 
ceea ce obţii vor fi cuvinte şi doctrine. Dacă nu ştii cum să practici adevărul 
sau cum să te porți conform principiilor, atunci rămâi fără adevărul- 
realitate. Poate că citeşti des cuvintele lui Dumnezeu, dar, după aceea, nu 
reușești să înţelegi voia lui Dumnezeu şi obţii doar câteva cuvinte și 
doctrine. Cum să mănânci şi să bei cuvintele lui Dumnezeu astfel încât să 
înţelegi adevărul? În primul rând, ar trebui să îţi dai seama că al lui 
Dumnezeu cuvânt nu este atât de direct; cuvântul lui Dumnezeu este extrem 
de profund. Chiar şi o propoziție din cuvintele lui Dumnezeu necesită o 
experiență de o viață. Fără mai mulți ani de experienţă, cum ai putea 
înţelege cuvântul lui Dumnezeu? Dacă, atunci când citeşti cuvintele lui 
Dumnezeu, nu înţelegi voia Lui şi nu înţelegi intenţiile cuvintelor Sale, 
originea lor, efectul pe care vor să îl obțină sau ceea ce caută să realizeze, 
atunci înseamnă asta că înţelegi adevărul? Poate că ai citit cuvintele lui 
Dumnezeu de multe ori şi probabil eşti în stare să reciţi multe pasaje pe de 


rost, dar nu poţi practica adevărul și nu te-ai schimbat deloc, iar relația ta cu 


Dumnezeu este la fel de distantă şi înstrăinată ca întotdeauna. Când 
întâlneşti ceva care este în contradicție cu noțiunile tale, rămâi îndoielnice 
față de El şi nu-L înţelegi, dar vii cu argumente şi nutrești noțiuni și 
neînţelegeri despre El, împotrivindu-l-te şi chiar hulindu-L. Ce fel de fire 
este aceasta? Această fire este cea de a fi arogant, de a fi scârbit de adevăr. 
Cum pot oamenii care sunt atât de aroganți şi atât de scârbiți de adevăr să-l 
accepte sau să-l practice? Astfel de oameni nu vor fi absolut niciodată 
capabili să dobândească adevărul sau să-L câştige pe Dumnezeu. Deşi toți 
au un exemplar din „Cuvântul apare în trup” şi citesc din cuvintele lui 
Dumnezeu în fiecare zi şi își iau notițe când ascultă părtășia despre adevăr, 
efectul pe care îl are asupra fiecăruia este diferit. Unii oameni se 
concentrează pe acumularea de cunoştinţe și doctrine; alții caută constant şi 
se preocupă de ce comportament bun ar trebui să afişeze oamenii; unii sunt 
dispuşi să citească cuvinte profunde care dezvăluie taine; alții sunt 
preocupați mai mult de cuvintele despre destinația viitoare; unora le place 
să studieze decretele administrative din Epoca Împărăției şi să studieze firea 
lui Dumnezeu; unii sunt dornici să citească cuvinte de mângâiere și 
îndemnuri de la Dumnezeu către oameni; unii vor să citească profeţii, 
cuvinte de făgăduinţă şi binecuvântări ale lui Dumnezeu; alții să citească 
cuvintele pe care Duhul Sfânt le adresează tuturor bisericilor şi fiecare 
doreşte să fie „fiul Lui”. Pot ei să dobândească adevărul citind cuvintele lui 
Dumnezeu în acest fel? Sunt aceştia oameni care urmăresc adevărul? Pot fi 
ei mântuiți dacă acesta este felul în care cred în Dumnezeu? Trebuie să 
vedeţi aceste lucruri în mod clar. În prezent, există unii credincioşi noi care 
spun: „Cuvintele de mângâiere ale lui Dumnezeu pentru om sunt minunate; 
El spune: «Fiul Meu, fiul Meu». Cine din această lume te-ar mângâia în 
acest fel?” Ei cred că sunt fiii lui Dumnezeu și nu înţeleg cui adresează 


Dumnezeu aceste cuvinte. Sunt unii care încă nu înțeleg deşi cred în 


Dumnezeu de câţiva ani; ei spun astfel de lucruri cu nerușinare şi nu se simt 
stânjeniți sau jenați de ele. Oare înţeleg adevărul? Ei nu înţeleg voia lui 
Dumnezeu, dar îndrăznesc să-şi asume poziția de „fiu” al Lui! Ce înţeleg 
aceştia atunci când citesc cuvintele lui Dumnezeu? Le-au interpretat 
complet greşit! Când oamenii care nu iubesc adevărul citesc cuvintele lui 
Dumnezeu, nu le înţeleg. Atunci când ai părtăşie despre adevăr cu ei, 
aceştia nu acordă importanță acceptării lui. În schimb, cei care iubesc 
adevărul sunt mișcaţi după ce au citit cuvintele lui Dumnezeu. Simt 
autoritatea şi puterea din cuvintele lui Dumnezeu. Sunt capabili să cerceteze 
adevărata cale și să accepte adevărul. Astfel de oameni au speranţa de a se 
întoarce la Dumnezeu şi de a obține adevărul. Oamenii cărora le place să 
studieze cuvintele lui Dumnezeu se preocupă întotdeauna de modul în care 
El Îşi schimbă forma, de momentul în care Dumnezeu va părăsi această 
lume şi de ziua lui Dumnezeu. Ei nu sunt preocupaţi de propria lor viaţă. 
Oamenii se preocupă de chestiuni care fac parte din treburile lui Dumnezeu. 
Dacă pui mereu întrebări de acest fel, te amesteci în decretele 
administrative ale lui Dumnezeu și în planul Său de gestionare. Acest lucru 
este nerațional şi jigneşte firea lui Dumnezeu. Dacă eşti foarte dornic să 
întrebi sau să ştii şi nu te poţi abţine, atunci roagă-te lui Dumnezeu şi spune: 
„Dumnezeule, aceste chestiuni au legătură cu planul Tău de gestionare și 
sunt treaba Ta. Nu mă voi amesteca în treburi care sunt mai presus de 
înţelegerea mea sau pe care nu ar trebui să le ştiu. Te rog să mă ferești să fac 
lucruri neraționale.” Cum poate omul să înţeleagă treburile lui Dumnezeu? 
Dacă Dumnezeu nu a menţionat sau nu a declarat anumite chestiuni legate 
de lucrările şi de planul Său de gestionare, înseamnă că nu doreşte să le 
dezvăluie oamenilor. Tot ceea ce Dumnezeu vrea ca oamenii să ştie se află 
în cuvintele Sale, iar tot adevărul pe care ar trebui să-l înţelegi se află în 


cuvintele Sale. Există atât de multe adevăruri pe care ar trebui să le înţelegi. 


Trebuie doar să cauţi în cuvintele lui Dumnezeu; dacă nu găseşti ceva acolo, 
nu insista pentru un răspuns. Dacă Dumnezeu nu ţi-a spus, atunci este inutil 
să continui să întrebi şi să cercetezi. El ţi-a spus tot ceea ce ar trebui să ştii 
şi nu îţi va spune sau dezvălui ceea ce nu ar trebui să ştii. În prezent, 
majoritatea credincioşilor nu au intrat încă pe calea cea bună; nu ştiu cum să 
mediteze la cuvintele lui Dumnezeu atunci când le citesc, darămite să le 
practice sau să le experimenteze. Ba chiar sunt unii care nu-și fac datoria 
sau care nu se implică în sarcini potrivite. Este și mai dificil pentru astfel de 
credincioşi să înțeleagă adevărul. Este nevoie de o experiență pe termen 
lung pentru a înţelege adevărul. Dacă nu citeşti cuvintele lui Dumnezeu în 
mod conştiincios, nu le practici sau nu le experimentezi, atunci cum vei 
înţelege adevărul sau cum vei pătrunde în realitate? Cum vei intra pe calea 
cea bună a credinței, dacă nu te supui lucrării lui Dumnezeu? Şi dacă nu 
intri pe calea cea bună a credinţei, atunci cum vei fi mântuit? Credincioşii 


adevăraţi trebuie să fie lămuriți în privinţa acestor chestiuni. 
Fragmentul 67 


Ce este adevărul-realitate? La ce se referă? Se referă la practicarea 
adevărului. Atunci când oamenii vor înţelege adevărul şi îl vor putea pune 
în practică, acesta va deveni realitatea lor, viaţa lor. Atunci când oamenii 
trăiesc în conformitate cu adevărul, ei dețin adevărul-realitate. Ei nu deţin 
adevărul-realitate dacă doar rostesc cuvinte şi doctrine și nu pot pune 
adevărul în practică. Atunci când rostesc cuvinte şi doctrine, ar putea părea 
că înţeleg adevărul, dar nu îl pot practica deloc, ceea ce demonstrează că nu 
dețin adevărul-realitate. Deci, cum ar trebui oamenii să intre în adevărul- 
realitate? Trebuie să aplice cuvintele lui Dumnezeu în viaţa lor reală şi, prin 
procesul de experimentare şi de punere în practică a cuvintelor lui 


Dumnezeu, vor dobândi cunoaştere despre adevăr — nu ceva perceptual, ci 


experiență reală şi cunoaştere autentică — şi vor putea acționa conform 
principiilor. Acest lucru înseamnă că au intrat în adevărul-realitate. Aşadar, 
ce adevăruri aţi experimentat şi despre care aţi dobândit o cunoaştere reală? 
Aţi avut sentimentul că adevărul a devenit viaţa voastră? Atunci când luaţi 
un fragment din cuvintele lui Dumnezeu, indiferent de aspectul adevărului 
pe care îl abordează, vă puteţi compara cu ele şi coincid perfect cu stările 
voastre şi deveniți extrem de emoționaţi, ca şi cum acele cuvinte ale lui 
Dumnezeu ar fi atins cele mai tainice unghere ale inimii voastre și simțiți că 
sunt corecte în totalitate, le acceptați pe deplin şi nu numai că dobândiți 
cunoașterea propriilor voastre stări, dar ştiţi şi cum să practicaţi în 
conformitate cu voia Lui. Bând şi mâncând astfel din cuvintele lui 
Dumnezeu puteți obţineţi beneficii, deveniți luminaţi și iluminaţi, dobândiţi 
provizii, iar stările voastre se schimbă. Consideraţi cuvintele lui Dumnezeu 
ca fiind minunate și sunteți foarte fericiți şi mulțumiți, simțind că ați 
dobândit cunoaşterea cuvintelor Lui, că înţelegeți ce înseamnă acest 
fragment din cuvintele lui Dumnezeu şi că ştiţi cum să le experimentați și să 
le puneţi în practică. Simţiţi adesea acest lucru? (Da.) Deci, odată ce ați 
avut această senzaţie, ați simțit că aţi dobândit adevărul din acest fragment 
din cuvintele lui Dumnezeu? (Nu.) Deoarece nu aţi simţit asta, înseamnă că 
acest sentiment a fost doar o reacție perceptuală, o agitație temporară a 
inimii. Obţinerea unei anumite recompense şi a unei intrări nu reprezintă 
înțelegerea adevărului şi intrarea în adevărul-realitate. Este doar o 
experienţă inițială, doar o înţelegere a sensului literal al adevărului. A trece 
de la înţelegerea adevărului la intrarea în adevărul-realitateeste un proces 
complicat, care necesită o bună perioadă de timp. Pentru a trece de la 
înţelegerea cuvintelor şi doctrinelor la înţelegerea reală a adevărului nu este 
suficient să aveţi doar una, două sau chiar şi câteva experienţe pentru a 


obține rezultate. Poţi obține o mică răsplată dintr-o singură experienţă, dar 


este nevoie de multe experienţe pentru a culege adevărata recompensă și 
pentru a ajunge la rezultatul de a înţelege adevărul. Este ca şi cum ai 
reflecta asupra unei probleme; dacă reflectezi o singură dată, aduci o 
hcărire de lumină, dar dacă reflectezi de mai multe ori, vei obține 
recompense mai mari şi asta îți va permite să vezi problema în mod clar. 
Dacă îţi vei petrece câţiva ani reflectând asupra problemei, atunci o vei 
înţelege pe deplin. Așadar, dacă doriți să dobândiţi cunoaşterea cuvintelor 
lui Dumnezeu și să înțelegeți adevărul, nu este la fel de simplu ca a avea 
doar câteva experienţe. Aţi trecut şi voi prin astfel de experienţe? Probabil 
că fiecare om a trecut prin asta de câteva ori. Când oamenii încep să 
experimenteze cuvintele lui Dumnezeu, există un licăr de lumină, dar 
cunoştinţele lor sunt încă superficiale. Este similar cu înţelegerea doctrinei, 
doar că aceste cunoştinţe par un pic mai practice şi nu pot fi explicate clar 
în câteva propoziţii. Părtăşia lor îi face pe ceilalți să simtă că acele 
cunoştinţe sunt un pic mai practice decât cuvintele şi doctrinele. Dacă 
experiențele lor devin mai profunde şi pot vorbi despre unele detalii, atunci 
cunoştinţele lor vor părea şi mai practice. Dacă, după aceea, oamenii 
continuă să aibă experienţe pe o perioadă de timp și pot vorbi cunoscând cu 
adevărat cuvintele lui Dumnezeu, atunci cunoştinţele lor vor fi elevate de la 
perceptual la rațional. Aceasta este adevărata înțelegere a adevărului. 
Atunci când oamenii vor continua să experimenteze cuvintele lui 
Dumnezeu şi să le pună în practică, vor fi capabili să înţeleagă principule 
adevărului şi vor şti cum să practice adevărul. Asta înseamnă să intri în 
adevărul-realitate. În momentul în care vor vorbi despre mărturiile lor 
bazate pe experienţe, cei care ascultă vor simți că sunt practice şi le vor 
lăuda cu prisosinţă. Când cineva atinge acest nivel, cuvintele lui Dumnezeu 
vor deveni realitatea vieţii sale şi numai despre acest tip de persoană se 


poate spune că a dobândit adevărul. Acesta este procesul simplificat al 


experimentării cuvintelor lui Dumnezeu şi al dobândirii adevărului, ceva ce 
nu poate fi obținut fără cel puţin câțiva ani sau chiar mai mult de 10 ani de 
efort. Când cineva începe să experimenteze şi să practice cuvintele lui 
Dumnezeu, îşi imaginează că va fi destul de simplu, dar când i se întâmplă 
ceva, nu va şti cum să înfrunte acel lucru sau să îl gestioneze şi vor apărea 
tot felul de dificultăți. Noţiunile şi închipuirile sale vor crea obstacole, firea 
sa coruptă va crea tulburări, iar când va întâmpina eşecuri şi piedici, nu va 
mai şti cum să experimenteze. Persoanele cu firi corupte sunt deosebit de 
fragile şi devin cu uşurinţă negative, iar atunci când sunt atacate, defărmate 
şi judecate, se prăbuşesc uşor şi nu se mai pot ridica. Dacă aceste probleme 
pot fi rezolvate prin căutarea adevărului, dacă cineva se poate baza pe 
Dumnezeu pentru a rămâne ferm, atunci poate porni pe calea urmăririi 
adevărului. Dacă cineva nu este interesat de adevăr şi nu tratează adevărul 
ca pe ceva prețios care trebuie experimentat şi dobândit, atunci nu are 
putere în practicarea adevărului, se va prăbuşi şi se va bloca la primele 
semne ale dificultăților. Acest tip de persoană este un laş şi nu îi este ușor să 
obțină adevărul. Cuvintele lui Dumnezeu sunt adevărul, o viață nouă pe 
care El a dăruit-o oamenilor, şi care este scopul acceptării adevărului? Este 
acela de a obține adevărul şi viața, de a experimenta adevărul ca și cum ar fi 
propria viaţă. Înainte ca adevărul să devină viaţa cuiva, scopul acceptării 
adevărului este, în principal, acela de a rezolva firile corupte. Ce firi corupte 
poate înlătura acest lucru? Înlătură în principal aspecte precum răzvrătirea, 
noțiunile şi închipuirile, aroganța, îngâmfarea, egoismul, disprețul, 
necinstea, înșelăciunea, faptul de a fi superficial şi iresponsabil, precum și 
lipsa conștiinței şi a rațiunii. Şi care este rezultatul final la care se ajunge 
prin asta? E acela că cineva poate fi o persoană cinstită care se supune lui 
Dumnezeu, care Îl cinsteşte ca fiind măreț, care I se închină, care Îi este 


loială şi Il iubeşte cu adevărat şi care I se va supune până la moarte. Acest 


tip de persoană trăieşte întru totul aparenţa unui om adevărat, a devenit o 
persoană care deține adevărul şi umanitatea. Aceasta este cea mai înaltă 


treaptă pe care o poate atinge omul în căutarea adevărului. 


Aşadar, cum pot oamenii să mănânce, să bea și să experimenteze 
cuvintele lui Dumnezeu pentru a-şi înlătura firile corupte? Acesta nu este un 
lucru simplu. Firile corupte sunt o problemă care există cu adevărat şi sunt 
adesea dezvăluite în mod natural în viața reală a oamenilor. Indiferent de 
ceea ce li se întâmplă oamenilor şi de ceea ce fac, firile lor corupte vor fi 
întotdeauna dezvăluite. De exemplu, indiferent ce spun sau fac oamenii, în 
cea mai mare parte a timpului au anumite intenţii şi scopuri. Cei cu ochi 
perspicace pot simţi dacă modul în care vorbesc şi acționează oamenii este 
adevărat sau fals, precum şi lucrurile care sunt ascunse în cuvintele și 
acțiunile lor sau capcanele care se află în interiorul lor. Aşadar, sunt aceste 
lucruri dezvăluite în mod natural? Pot oamenii să le țină ascunse? Chiar 
dacă oamenii nu spun sau nu fac nimic atunci când li se întâmplă ceva, tot 
au o reacție. Aceste lucruri sunt dezvăluite în primul rând de expresia lor, 
iar apoi, chiar mai mult prin cuvintele şi acțiunile lor. Cei cu ochi 
perspicace vor observa întotdeauna și numai nesăbuiții și idioții nu le vor 
putea distinge. S-ar putea spune că este normal ca oamenii să îşi dezvăluie 
corupția, că aceasta este o problemă reală care există pentru toată lumea. 
Care este scopul pentru care Dumnezeu rostește atât de multe adevăruri în 
lucrarea Sa din zilele de pe urmă? El rosteşte aceste adevăruri pentru a 
înlătura firile corupte ale oamenilor și cauzele profunde ale păcatelor lor, 
pentru a-i mântui de corupția Satanei, pentru a-i ajuta să obțină mântuirea și 
să se rupă de influenţa Satanei şi mai ales pentru a le dărui oamenilor viaţa, 
adevărul şi calea. Dacă oamenii cred în Dumnezeu, dar nu acceptă adevărul, 
atunci nu pot fi curățiți de firea lor coruptă şi, prin urmare, nu pot obţine 


mântuirea. Astfel, cei care cred cu adevărat în Dumnezeu vor depune 


eforturi pentru a practica şi a experimenta cuvintele Sale, vor reflecta 
asupra lor înşişi şi vor încerca să se cunoască atunci când firea lor coruptă 
este dezvăluită şi vor căuta adevărul cuvintelor lui Dumnezeu pentru a 
înlătura această fire coruptă. Cei care iubesc adevărul se concentrează pe 
autoreflecție şi pe încercarea de a se cunoaşte pe ei înşişi prin citirea 
cuvintelor lui Dumnezeu și simt că acele cuvinte ale Lui sunt ca o oglindă 
care le dezvăluie propria corupție şi urâţenie. Astfel, prin intermediul 


A. 


cuvintelor lui Dumnezeu, ei ajung să accepte judecata şi mustrarea Sa şi îşi 
înlătură treptat firea coruptă. Când văd că firea lor coruptă este dezvăluită 
mai puțin, când se supun cu adevărat lui Dumnezeu, vor simţi că practicarea 
adevărului este mult mai uşoară şi nu mai există dificultăți. Atunci vor 
vedea o adevărată schimbare în ei înşişi, iar în inima lor se va naşte o 
adevărată laudă pentru Dumnezeu: „Dumnezeu Atotputernic m-a salvat din 
robia şi constrângerile firii mele corupte şi m-a salvat de influenţa Satanei.” 
Acesta este rezultatul care se obţine în urma experimentării judecății și 
mustrării din cuvintele lui Dumnezeu. Dacă oamenii nu pot experimenta 
Judecata și mustrarea din cuvintele lui Dumnezeu, nu pot fi curățiți de firile 
lor corupte şi nu se pot rupe de influenţa Satanei. Există mulți oameni care 
nu iubesc adevărul şi, chiar dacă citesc cuvintele lui Dumnezeu și ascultă 
predici, mai apoi rostesc doar cuvinte şi doctrine şi, drept urmare, nu își 
înlătură niciuna dintre firile lor corupte, în ciuda faptului că au crezut în 
Dumnezeu de mulți ani. Aceşti oameni sunt în continuare aceleaşi satane și 
aceiaşi diavoli vechi, aşa cum au fost dintotdeauna. Ei au crezut că, atât 
timp cât răspândesc cuvintele lui Dumnezeu, atât timp cât recită câteva 
cuvinte de-ale lui Dumnezeu şi au părtășie cu alții pe baza cuvintelor Sale, 
atât timp cât pot rosti multe cuvinte şi doctrine şi cât pot înțelege doctrina și 
pot învăţa autocontrolul, îşi vor înlătura firile lor corupte. Ca urmare, după 


ce au crezut în Dumnezeu mulți ani, încă nu există nicio schimbare în firea 


vieții lor, nu pot vorbi despre mărturia experiențială şi, astfel, rămân muţi de 
uimire. După mulți ani de credință în Dumnezeu, ei au rămas cu mâinile 
goale şi nu au obţinut niciun adevăr, după ce au trăit în zadar şi au pierdut 
timpul în toți aceşti ani. Acum există mulți conducători și lucrători falşi care 
sunt aşa, concentrându-se doar pe a face lucrarea și a ţine predici, în loc să 
depună efort pentru a practica şi a experimenta cuvintele lui Dumnezeu. 


Aşadar, sunt ei pe calea urmăririi adevărului? Categoric nu. 


Care este cea mai importantă realitate pentru cei care cred în 
Dumnezeu? Este practicarea adevărului. Care este cea mai importantă parte 
a practicării adevărului? Nu cumva faptul că trebuie mai întâi să înţelegem 
principiile? Ce sunt, aşadar, principiile? Sunt latura practică a adevărului, 
standardul care poate garanta rezultate. Principiile sunt foarte simple. Dacă, 
luată literal, crezi că fiecare propoziție din cuvintele lui Dumnezeu este 
adevărul, dar nu ştii cum să practici adevărul, asta se întâmplă pentru că nu 
înţelegi principiile adevărului. Crezi că vorbele lui Dumnezeu sunt în 
totalitate corecte, că ele sunt adevărul, dar nu știi care este partea practică a 
adevărului sau stările pe care le vizează, care sunt principiile acolo şi care 
este calea de a practica — nu poţi pricepe sau înţelege asta. Lucrul acesta 
dovedește că tu înţelegi doar doctrina, nu și adevărul. Dacă poți simţi cu 
adevărat că înţelegi doar doctrina, atunci ce ar trebui să faci? Trebuie să 
cauţi adevărul. În primul rând, simte cu exactitate partea practică a 
adevărului, vezi ce aspecte ale realității ies cel mai mult în evidenţă și cum 
ar trebui să practici pentru a intra în această realitate. Prin căutare şi 
cercetare în felul acesta, vei găsi calea. Odată ce ai o înţelegere a 
principiilor şi trăieşti această realitate, vei fi dobândit adevărul, ceea ce 
reprezintă realizarea ce vine din urmărirea adevărului. Dacă poţi să pricepi 
principiile multor adevăruri şi să pui în practică unele dintre ele, atunci deții 


realitatea adevărului şi ai obținut viaţa. Indiferent de ce aspect al adevărului 


cauţi, odată ce ai priceput unde se află realitatea adevărului din cuvintele lui 
Dumnezeu şi care sunt cerinţele Sale, odată ce înţelegi cu adevărat şi poți să 
plătești preţul şi să îl pui în practică, atunci ai obținut acest adevăr. Pe 
măsură ce îl dobândești, firea ta coruptă se va rezolva încetul cu încetul, iar 
acest adevăr îşi va face loc în sinea ta. Dacă poţi să pui în practică realitatea 
adevărului şi îți îndeplineşti datoria și fiecare acțiune şi te comporți în 
conformitate cu principiile de practică ale acestui adevăr, atunci nu 
înseamnă că te-ai schimbat? Ce fel de persoană ai devenit? Ai devenit 
cineva care deține realitatea adevărului. Cineva care are realitatea 
adevărului, cineva ale cărui acțiuni sunt bazate pe principii? A obținut 
adevărul cineva ale cărui acțiuni sunt bazate pe principii? Trăieşte o 
umanitate normală cineva care a obținut adevărul? Deţine adevărul şi are 
umanitate cineva care trăieşte o umanitate normală? Oamenii care dețin 
adevărul şi au umanitate sunt în conformitate cu voia lui Dumnezeu, iar cei 
care sunt în conformitate cu voia lui Dumnezeu sunt tipul de oameni pe care 
El doreşte să îi câştige. Aceasta este experienţa de a crede în Dumnezeu şi 
de a fi câștigat de Dumnezeu şi, de asemenea, procesul de câştigare a 
adevărului pornind de la a mânca şi a bea cuvintele Sale, precum și procesul 
de obținere a mântuirii. Această cale este calea de a urmări adevărul şi calea 


de a fi desăvârşit de Dumnezeu. 
Fragmentul 68 


Înţelegeţi acum de ce depind dobândirea adevărului şi intrarea în 
adevărul-realitate? Acestea depind de căutarea şi de practicarea adevărului 
— doar de aceste două lucruri, e atât de simplu. Deşi adevărul exprimat de 
Dumnezeu este consemnat în scris, realitatea adevărului nu se găseşte în 
scris şi, pentru om, nu este foarte inteligibil sau clar precum sunt cuvintele 


scrise. Aşadar, ce trebuie făcut pentru a înţelege adevărul? Înțelegerea gi 


dobândirea adevărului se face, în principal, prin practicarea şi 
experimentarea cuvintelor lui Dumnezeu, prin experimentarea lucrării Sale 
şi prin căutarea adevărului şi a luminării Duhului Sfânt. Realitatea 
adevărului se îndeplineşte prin faptul că oamenii practică şi experimentează 
adevărul; este ceva ce vine din experienţă, ceva ce omul trăieşte. Adevărul 
nu este o teorie goală, nici o frază simplă şi plăcută. Este un limbaj bogat în 
putere de viaţă; reprezintă maximele veşnice de viaţă; este lucrul cel mai 
practic, cel mai preţios care îl poate însoţi pe om în întreaga lui viaţă. Ce 
este adevărul? Adevărul este fundamentul existenței în viaţa omului, 
principiile pentru practică în conduita personală şi ale modului în care 
abordează lucrurile. Adevărul îi dă omului o direcție şi un scop în viaţă; îi 
permite să trăiască asemănarea unei persoane autentice şi să trăiască 
înaintea lui Dumnezeu în supunere şi închinare față de El. De aceea, 
oamenii nu pot trăi fără adevăr. Așadar, pe ce te bazezi acum pentru a trăi? 
Ce gânduri şi puncte de vedere ai? Care este direcţia şi scopul pentru care 
faci lucruri? Dacă deţii adevărul-realitate, viaţa ta are principii, direcție şi 
scop. Dacă nu îl deţii, viaţa ta nu are principii, direcție sau scop. Fără 
îndoială, trăieşti după filosofia Satanei, după acele lucruri ale culturii 
tradiționale. Aşa trăiesc necredincioşii. Puteţi desluşi această chestiune? 
Pentru a rezolva această problemă, trebuie să căutați și să acceptaţi 
adevărul. Este adevărul uşor de obţinut? (Este, dacă ne bazăm pe 
Dumnezeu.) Deşi ne bazăm pe Dumnezeu, trebuie să ne bazăm şi pe noi 
înşine. Trebuie să ai această încredere, această voinţă şi această cerință în 
inima ta, spunând: „Nu vreau să trăiesc în mijlocul firilor satanice corupte. 
Nu vreau să fiu controlat şi păcălit de ele și, astfel, să fiu transformat într-un 
mare nesăbuit, făcându-L pe Dumnezeu să mă deteste. În acest fel, aş fi 
nedemn să trăiesc înaintea lui Dumnezeu.” Trebuie să ai acest sentiment în 


inima ta. Apoi, atunci când ţi se întâmplă lucruri, dacă aplici adevărurile pe 


care le poţi înțelege şi care îți sunt la îndemână în viața reală şi dacă ești 
capabili să le pui în practică în orice problemă, nu va deveni, astfel, 
adevărul realitatea ta? Şi atunci când adevărul va deveni realitatea ta, îți vei 
mai face griji că viaţa ta nu se va dezvolta? Cum poți determina dacă o 
persoană deţine adevărul-realitate? Se poate vedea din ceea ce spune. O 
persoană care spune doar cuvinte şi doctrine nu deține adevărul-realitate și, 
cu siguranță, nu îl va practica, astfel încât ceea ce spune este gol şi nerealist. 
Cuvintele unei persoane cu adevărul-realitate pot rezolva problemele 
oamenilor. Ea poate vedea clar esenţa problemelor. Prin câteva cuvinte 
simple, o problemă care te-a deranjat mulţi ani la rând poate fi rezolvată; 
vei înţelege adevărul şi voia lui Dumnezeu, lucrurile nu vor mai fi dificile 
pentru tine, nu te vei mai simţi înrobit şi constrâns şi vei dobândi libertate şi 
degajare. Este adevărul-realitate ceea ce spune o astfel de persoană? Este 
adevărul-realitate. Dacă nu-ţi înţelegi problema, indiferent ce spune o 
persoană şi dacă nimic din ceea ce spune nu înlătură cauza ei principală, 
atunci ceea ce spune sunt cuvinte şi doctrine. Pot cuvintele şi doctrinele să-i 
aprovizioneze şi să-i ajute pe oameni? Cuvintele şi doctrinele nu pot să-i 
aprovizioneze sau să-i ajute pe oameni şi nu pot rezolva greutăţile lor 
curente. Cu cât sunt rostite mai multe cuvinte şi doctrine, cu atât mai mult îl 
deranjează pe ascultător. Oamenii care înţeleg adevărul vorbesc diferit. În 
câteva cuvinte, ei pot evidenția cauza principală a problemei sau originea 
răului. Chiar şi o singură propoziție îi poate trezi pe oameni și identifica 
problemele-cheie. Asta înseamnă să foloseşti cuvinte care deţin adevărurile- 
realități pentru a rezolva greutățile oamenilor şi a evidenția calea de 


practicare. 


Dumnezeu întrupat a venit în zilele de pe urmă. Ce se cuvine să câştige 
cel mai mult omul, având în vedere că el crede în Dumnezeul practic? 


Adevărul, viaţa; nimic altceva în afară de aceasta nu este semnificativ. Când 


a venit Hristos, a adus cu El adevărul, viaţa; El a venit pentru a oferi 
oamenilor viaţă. Aşadar, cum ajungi să crezi în Dumnezeul practic? Ce 
trebuie să facă cineva pentru a obține adevărul şi viaţa? Dumnezeu a 
exprimat foarte multe adevăruri. Cei flămânzi şi însetați de dreptate ar 
trebui să mănânce şi să bea pe săturate din cuvintele lui Dumnezeu. Toate 
cuvintele lui Dumnezeu sunt adevărul, iar cuvintele Sale sunt bogate și 
abundente; peste tot există lucruri preţioase şi comori. Bucurându-se de 
abundența pământului frumos al Canaanului, cei care iubesc adevărul sunt 
plini de bucurie în suflet. Există adevăr şi lumină în fiecare propoziție a 
cuvintelor lui Dumnezeu din care aceştia mănâncă şi beau — toate sunt 
prețioase. Oamenii care nu iubesc adevărul se încruntă de durere; ei stau la 
ospăț şi suferă de foamete, arătându-și jalea. Câştigurile celor care sunt 
capabili să caute adevărul vor continua să crească, iar cei care nu pot face 
acest lucru vor ajunge într-un punct mort. Cea mai mare preocupare acum 
este să înveți să cauţi adevărul în toate, să ajungi la o înţelegere a 
adevărului, să practici adevărul şi să fu capabil să te supui cu adevărat lui 
Dumnezeu. Asta înseamnă să crezi în Dumnezeu. A crede în Dumnezeul 
practic înseamnă a obține adevărul și viaţa. La ce este folosit adevărul? Este 
folosit pentru a îmbogăţi lumea spirituală a oamenilor? Este el menit să 
ofere oamenilor o educaţie bună? (Nu.) Așadar, ce problemă a omului 
rezolvă adevărul? Adevărul există pentru a înlătura firea coruptă a omului, 
pentru a-i înlătura natura păcătoasă, pentru a-i face pe oameni să trăiască în 
fața lui Dumnezeu şi să trăiască o umanitate normală. Unii oameni nu 
înţeleg ce este adevărul. Ei simt întotdeauna că adevărul este profund şi 
abstract şi că este o taină. Ei nu înţeleg că adevărul este ceva ce oamenii 
trebuie să practice, ceva ce trebuie să aplice. Unii oameni au crezut în 
Dumnezeu zece sau douăzeci de ani şi totuşi nu înțeleg exact ce este 


adevărul. A obținut acest tip de persoană adevărul? (Nu.) Nu sunt demni de 


milă cei care nu au obținut adevărul? Foarte mult — exact aşa cum se spune 
în acel imn, ei „stau la ospăț şi suferă de foamete.” A dobândi adevărul nu 
este dificil, şi nici a pătrunde în adevărul-realitate, dar dacă oamenii sunt 
mereu scârbiți de adevăr, sunt ei în stare să-l câştige? Nu sunt. Așa că 
trebuie să vii întotdeauna înaintea lui Dumnezeu, să-ți cercetezi stările 
lăuntrice de om scârbit de adevăr, să vezi cum expui această aversiune față 
de adevăr, în ce moduri se maifestă ea şi în ce privinţe ai atitudinea unui om 
căruia îi e scârbă de adevăr — trebuie să examinezi adesea aceste lucruri. De 
exemplu, cineva te admonestează spunându-ți: „Nu-ţi poți face datoria doar 
bazându-te pe propria voinţă — ar trebui să reflectezi şi să te cunoşti pe tine 
însuţi”, iar tu te înfurii şi răspunzi: „Nu este bine cum îmi fac eu datoria, dar 
cum o faci tu pe a ta e bine? Ce este în neregulă cu felul în care îmi fac eu 
datoria? Dumnezeu îmi cunoaște inima!” Ce fel de atitudine este aceasta? 
Una de acceptare a adevărului? (Nu.) Trebuie să ai mai întâi o atitudine de 
acceptare a adevărului atunci când ţi se întâmplă unele lucruri. A nu avea 
acest tip de atitudine este ca şi cum nu ai avea un vas care să primească o 
comoară, lăsându-te astfel în imposibilitatea de a dobândi adevărul. Dacă o 
persoană nu poate obține adevărul, credinţa sa în Dumnezeu este în zadar! 
Scopul credinţei în Dumnezeu este de a dobândi adevărul. Dacă cineva nu 
poate obține adevărul, atunci credinţa sa în Dumnezeu a eşuat. Ce înseamnă 
să dobândești adevărul? Înseamnă ca adevărul să devină realitatea ta, viața 
ta. Asta înseamnă să dobândești adevărul — asta înseamnă să crezi în 
Dumnezeu! Pentru ce rostește Dumnezeu cuvintele Sale? Pentru ce exprimă 
Dumnezeu aceste adevăruri? Pentru ca oamenii să accepte adevărul, astfel 
încât corupția să devină puritate; pentru ca oamenii să obțină adevărul, 
astfel încât acesta să devină viaţa lor. Altfel, de ce ar exprima Dumnezeu 
atâtea adevăruri? Pentru a concura cu Biblia? Pentru a înfiinţa o 


„Universitate a adevărului” şi a pregăti un grup de oameni? Răspunsul e 


„nu” la ambele întrebări. În schimb, este menit să mântuiască omenirea în 
totalitate, ca oamenii să înţeleagă adevărul şi, în cele din urmă, să îl 
dobândească. Înţelegeţi acum, nu-i aşa? Ce este cel mai important în ceea 
ce priveşte credința în Dumnezeu? (Dobândirea adevărului şi intrarea în 
adevărul-realitate.) De aici, totul se reduce la modul în care intrați în 


adevărul-realitate şi dacă puteți sau nu să faceți asta. 
Fragmentul 69 


În ceea ce priveşte cuvintele „Frica față de Iahve este începutul 
înţelepciunii”, cum le practicaţi şi le experimentați de obicei? (Ascultând de 
toate cuvintele şi de întreaga lucrare a lui Dumnezeu.) Aceasta este o 
afirmație cuprinzătoare, o doctrină. Sună corect, dar este cam lipsită de 
sens. Ce vei face dacă te vei confrunta cu un lucru care contravine 
noțiunilor tale şi nu te poți supune? Aceasta este o provocare realistă. Când 
se întâmplă un astfel de lucru, cum pot aceste cuvinte să obțină rezultate şi 
să aibă un efect asupra ta, limitându-ţi comportamentul și schimbând 
principiile şi direcția acțiunilor tale? De exemplu, să zicem că te doare 
stomacul și cineva spune: „Dacă iei analgezice, nu te mai doare.” Ştii că 
această afirmaţie este corectă, dar cum o accepţi şi cum o pui în practică? 
Iei analgezice când te doare stomacul? Când le iei? Înainte sau după mese? 
De câte ori pe zi le iei? Câte iei odată pentru a opri durerea și câte zile ar 
trebui să le iei pentru a obține rezultate? Cunoşti aceste detalii? Poţi 
înţelege aceste detalii doar aplicând în viaţa reală afirmaţia „Dacă iei 
analgezice, nu te mai doare.” Dacă nu o aplici, atunci, indiferent de modul 
în care recunoşti, accepţi sau ești de acord cu această afirmaţie, ea va fi doar 
o frază doctrinară pentru tine. Dar, dacă aplici această afirmaţie în viaţa ta 
reală, îţi tratezi afecțiunea și beneficiezi de pe urma ei, atunci nu va mai fi 


doar o afirmaţie lipsită de sens când o rosteşti, ci una practică. Când o altă 


persoană se va confrunta cu o situație similară, îţi vei putea folosi 
experiența practică pentru a o ajuta. Tocmai am menţionat afirmaţia: „Frica 
faţă de Iahve este începutul înțelepciunii”. Sintagma „frica faţă de Iahve” 
este ceva ce oamenii trebuie să pună în practică, iar „începutul 
înţelepciunii” este rezultatul pe care îl obțin prin practicarea fricii faţă de 
Iahve. Cu alte cuvinte, doar după ce ai practicat sintagma „frica faţă de 
Iahve” și ai aplicat-o în viaţa ta reală, iar această sintagmă te-a ajutat şi ai 
beneficiat de pe urma ei, vei putea obţine rezultatul înţelepciunii. Să 
discutăm mai întâi despre cum să punem în practică această sintagmă „frica 
faţă de Iahve”. Această sintagmă se referă la toate problemele cu care se 
confruntă oamenii în viaţa lor reală, cum ar fi gândurile, ideile şi stările lor, 
dificultățile pe care le întâmpină, noțiunile şi închipuirile lor, înțelegerile lor 
greşite despre Dumnezeu, suspiciunile şi speculaţiile lor despre El, precum 
şi nepăsarea și lucrurile făcute de mântuială, viclenia, neprihănirea de sine, 
faptul de a-şi face singuri legea, pe care oamenii îl manifestă adesea în 
procesul de îndeplinire a îndatoririlor lor şi aşa mai departe. Așadar, cum 
poți aplica sintagma „frica faţă de Dumnezeu” astfel încât să-ți schimbi 
principiile acțiunilor şi comportamentului? Dacă treci prin toate detaliile 
acestei sintagme, le experimentezi şi le cunoşti, ea va fi un adevăr pentru 
tine. Dacă nu ai trecut niciodată prin aceste detalii şi doar cunoşti această 
sintagmă şi ai auzit despre ea, atunci ea va fi întotdeauna o doctrină pentru 
tine. Va fi o afirmaţie dintr-o carte, simple cuvinte, și nu un adevăr. De ce 
spun acest lucru? Pentru că această afirmaţie nu a schimbat niciodată 
vreuna dintre intențiile, ideile sau gândurile şi opiniile tale. Nu a schimbat 
niciodată principiile conform cărora abordezi lumea și te comporți. Nu a 
schimbat atitudinea pe care o ai atunci când faci lucruri sau îți îndeplineşti 
datoria şi nu ţi-a schimbat starea. Nu ai beneficiat în niciun fel de pe urma 


ei. Cunoaşteţi toate aceste zicale celebre şi le puteţi rosti, dar nu le înţelegeți 


decât superficial şi nu aveţi nicio experiență practică în legătură cu ele. Prin 
ce vă deosebiți de fariseii ipocriţi? Toţi acei pastori și prezbiteri din lumea 
religioasă se concentrează asupra recitării şi explicării unor capitole şi 
pasaje celebre din Biblie. Cel care recită cel mai mult este cel mai spiritual, 
cel mai admirat de toţi, cel mai prestigios şi care are cel mai înalt statut. În 
viaţa lor reală, ei văd de fapt lumea, umanitatea şi toate tipurile de oameni 
în acelaşi mod în care o fac mirenii, iar opiniile lor nu s-au schimbat deloc. 
Acest lucru dovedeşte ceva: acele secțiuni ale Bibliei pe care le recită nu au 
devenit în niciun fel viața lor, ele sunt în mod clar doar teorii şi doctrine 
religioase pentru ei şi nu le-au schimbat viața. Dacă păşiți pe aceeași cale ca 
a oamenilor religioși, atunci credeţi în creștinism, nu în Dumnezeu, și nu 
experimentați lucrarea lui Dumnezeu. Unii oameni care cred în Dumnezeu 
de puţin de timp îi admiră pe cei care sunt credincioşi de multă vreme, care 
pot vorbi despre o mulțime de doctrine spirituale. Când îi văd pe cei care 
sunt credincioşi de multă vreme şezând şi vorbind timp de două sau trei ore 
în continuu fără probleme, încep să înveţe de la ei. Ei învaţă acei termeni și 
expresii spirituale şi învaţă modul de a vorbi şi de a se comporta al acelora 
care sunt credincioşi de multă vreme, iar apoi memorează câteva cuvinte 
clasice ale lui Dumnezeu. Continuă astfel până când, într-o zi, ei cred în 
sfârşit că au ceva. Când vine timpul să se întrunească, încep să bată câmpii 
la nesfârşit despre idei care sună bine, dar, dacă asculţi cu atenţie, sunt o 
mulțime de prostii, vorbe lipsite de sens, cuvinte şi doctrine. Este clar că 
sunt nişte impostori religioşi care s-au înşelat pe ei înșiși şi pe alții. Cât de 
tragic este acest lucru! Nu păşiți pe această cale. De îndată ce porniţi pe ea, 
veți fi complet distruşi, iar apoi va fi greu să vă întoarceţi înapoi, chiar dacă 
vă veţi dori acest lucru! Dacă tratezi aceste cuvinte şi doctrine ca şi cum ar 
fi comori ŞI viaţă şi le etalezi oriunde te duci, atunci, în plus faţă de firile 


tale corupte, satanice, ai unele teorii spirituale şi unele lucruri ipocrite. 


Acest lucru nu este doar fals, este absolut dezgustător. Este neruşinat, 
dezgustător şi oribil de privit. Acum ne referim la confesiunile în care cred 
adepții Domnului Isus ca fiind creştinătate, clasificându-le ca fiind o 
singură religie și un singur grup religios. Acest lucru se datorează faptului 
că acei oameni cred în Dumnezeu, dar nu acceptă adevărul, nu practică şi 
nu experimentează cuvintele lui Dumnezeu, ci, în schimb, respectă doar 
ritualuri și formalități religioase, fără a-şi schimba deloc viețile-firi. Ei nu 
sunt oameni care urmăresc adevărul şi nu urmăresc adevărul, calea şi viața 
care vin de la Dumnezeu, ci, în schimb, urmăresc cunoașterea biblică, îi 
imită pe farisei şi sunt ostili faţă de Dumnezeu. În consecinţă, acest grup de 
oameni este clasificat drept creştinătate. Aceşti oameni care cred în Domnul 
sunt cu toții adepți ai religiei. Ei nu aparțin bisericii lui Dumnezeu şi nu 
sunt oile Lui. De unde provine termenul „creştinătate”? Vine de la faptul că 
adepții săi pretind că sunt credincioși în Hristos, pretind că sunt spirituali şi 
pretind că Îl urmează pe Dumnezeu, în timp ce resping toate adevărurile pe 
care Hristos le-a exprimat, resping lucrarea Duhului Sfânt și resping toate 
lucrurile pozitive care vin de la Dumnezeu. Ei se înarmează, se 
împachetează şi se deghizează cu lucruri pe care Dumnezeu le-a spus în 
trecut. Ei folosesc aceste lucruri ca pe un capital şi le utilizează la fiecare 
pas, astfel încât să poată trişa pentru a-și câştiga traiul. Sub masca credinţei 
în Dumnezeu, ei păcălesc oamenii la fiecare pas, se ceartă cu alții cu privire 
la cât de bine pot interpreta Biblia şi la cunoştinţele lor biblice, tratând 
aceste lucruri ca pe o slavă și un capital. Ei vor chiar să obțină 
binecuvântările şi recompensele lui Dumnezeu prin înşelăciune. Calea pe 
care păşesc este cea a antihriştilor, care Îl neagă şi Îl condamnă pe 
Dumnezeu întrupat şi, tocmai din cauza căii pe care păşeşte, acest grup este 
clasificat, în cele din urmă, drept creştinătate şi o religie. Să analizăm acum 


termenul „creștinătate” — este acesta un titlu bun sau rău? Putem spune cu 


siguranţă că nu este un titlu bun. Este un semn al rușinii și nu este ceva 


măreț sau slăvit. 


Care este principalul lucru pe care ar trebui să-l înţelegi atunci când 
urmărești intrarea în viaţă? Trebuie să afli care sunt cerințele lui Dumnezeu 
faţă de oameni şi modul în care oamenii ar trebui să experimenteze lucrarea 
Lui, în toate cuvintele pe care Dumnezeu le-a rostit — indiferent de subiectul 
pe care îl abordează aceste cuvinte. Ar trebui să îţi compari comportamentul 
şi modul în care tratezi lucrurile, gândurile şi punctele tale de vedere, 
precum şi diferitele stări şi manifestări pe care le ai atunci când ţi se 
întâmplă lucruri în viaţă, cu ale lui Dumnezeu cuvinte de dezvăluire şi 
judecată. Mai important, ar trebui să reflectezi asupra ta, să te înţelegi pe 
tine însuţi și să cauţi adevărul pentru a determina principiile de practică. Ar 
trebui să găseşti calea de practică prin aceasta, să afli cum să împlinești voia 
lui Dumnezeu în timp ce îţi îndeplineşti datoria, să te comporti în întregime 
conform cerințelor Sale și să fii o persoană onestă şi o persoană care 
practică adevărul. Nu face lucruri cum ar fi să păcăleşti oamenii vorbind 
despre cuvinte, doctrine şi teorii religioase. Nu te da drept o persoană 
spirituală şi nu fi ipocrit. Trebuie să te concentrezi asupra acceptării și 
practicării adevărului şi asupra folosirii cuvintelor lui Dumnezeu pentru a-ţi 
compara stările şi a reflecta asupra lor, iar apoi să-ți schimbi punctele de 
vedere şi atitudinile eronate cu care tratezi orice fel de situaţie. În cele din 
urmă, trebuie să ajungi să ai o inimă temătoare de Dumnezeu în orice 
situație și să nu mai acționezi în mod pripit, să nu-ţi mai urmezi propriile 
idei, să nu faci lucrurile conform dorințelor tale şi să nu trăieşti în cadrul 
unor firi corupte. În schimb, toate acţiunile şi cuvintele tale trebuie să se 
bazeze pe cuvintele lui Dumnezeu şi pe adevăr. În acest fel, treptat, vei 
începe să ai o inimă temătoare de Dumnezeu. O inimă temătoare de 


Dumnezeu apare în timp ce urmăreşti adevărul; ea nu provine din stăpânire 


de sine. Stăpânirea de sine creează doar un fel de comportament; este un fel 
de limitare aparentă. O inimă cu adevărat temătoare de Dumnezeu se obține 
prin acceptarea constantă a judecății şi a mustrării cuvintelor lui Dumnezeu 
şi prin acceptarea emondării şi tratării în timp ce experimentezi lucrarea 
Lui. După ce oamenii vor vedea adevăratul chip al propriei lor corupții, vor 
afla cât de prețios este adevărul și vor putea să se străduiască să ajungă la 
el. Manifestările firilor lor corupte vor fi din ce în ce mai puţine, iar ei vor 
putea trăi înaintea lui Dumnezeu în mod normal, mâncând şi bând din 
cuvintele Lui în fiecare zi și îndeplinindu-și îndatoririle de fiinţe create. O 
inimă temătoare de Dumnezeu şi ascultătoare de Dumnezeu ia naștere prin 
acest proces. Toţi cei care caută în mod constant adevărul pentru a rezolva 
problemele în timp ce-și îndeplinesc îndatoririle sunt cei cu inima temătoare 
de Dumnezeu. Toţi cei care au primit pedepse şi au trecut prin emondare şi 
tratare de multe ori ştiu ce înseamnă să se teamă de Dumnezeu. Atunci când 
corupția lor este dezvăluită, ei nu numai că simt îngrijorare şi teamă în 
inimile lor, dar pot simţi şi mânia lui Dumnezeu şi măreţia Sa. În această 
situație, frica izvorăşte în mod natural din inimile lor. Acum înțelegeți cu 
toţii aceste lucruri bazându-vă pe experiență? (Puţin.) Acest lucru trebuie să 
devină din ce în ce mai profund. Nu vă mulţumiţi doar cu puţină înţelegere 
bazată pe experienţă. Vă aflați într-un mediu adecvat chiar acum, ascultați 
multe predici, mergeţi la multe adunări, citiţi multe cuvinte ale lui 
Dumnezeu și aveţi un mediu în care să vă îndepliniți datoria și tot felul de 
alte condiţii. Crezi că te temi de Dumnezeu, deci credinţa ta a crescut, dar 
dacă ai fi pus într-un mediu diferit, ai fi în stare să-ţi menţii starea actuală? 
Adevărurile pe care le înţelegi acum îţi pot schimba perspectiva asupra 
lucrurilor sau viziunea asupra vieţii şi a valorilor? Dacă adevărurile pe care 
le înţelegi nu pot realiza aceste lucruri, atunci de fapt nu înţelegi adevărul. 


Când cuvintele lui Dumnezeu devin adevărurile pe care le înţelegi şi viața 


ta, atunci vei avea intrarea în viaţă şi vei fi intrat în adevărul-realitate. 
Aceasta înseamnă că practicarea adevărului va deveni ceva ce faci din 
proprie inițiativă, vei simţi că ar trebui să faci lucrurile astfel de la sine. Va 
deveni ceva natural pentru tine să faci lucrurile conform adevărului; va 
deveni ceva regulat, ca o revărsare naturală. Altfel spus, cuvintele lui 
Dumnezeu vor fi devenit viaţa ta. Dacă tu o apuci mereu pe calea greşită 
atunci când te confrunți cu ceva și întotdeauna trebuie să reflectezi asupra ta 
ŞI să fii ajutat şi sprijinit de cineva pentru a o lua pe calea cea bună, atunci 
acest lucru nu este deloc suficient, iar tu nu ai deloc statură. Dacă nu există 
nimeni care să te ajute și să te susțină, nu se ştie cât de mult vei cădea 
imediat ce mediul înconjurător se va schimba drastic. Poţi ajunge să-L 
respingi şi să-L trădezi pe Dumnezeu într-o singură noapte, este posibil să-L 
părăsești pe Dumnezeu şi să te întorci în braţele Satanei peste noapte. Cu 
alte cuvinte, înainte să obţii adevărul și înainte ca adevărul să devină viața 
ta, încă eşti în pericol! Nu este ca şi cum faptul că ai un pic de credinţă, eşti 
dispus să te sacrifici şi ai un pic de hotărâre sau aspirații bune în acest 
moment dovedeşte că ai viață. Aceste lucruri sunt doar fenomene aparente; 
aceasta este doar o iluzie. Înainte ca relaţia ta cu Dumnezeu să se 
îmbunătăţească, trebuie să te echipezi cu adevărul. Trebuie să poți 
experimenta lucrarea lui Dumnezeu şi unele încercări şi rafinări. Atunci 
când se va naşte în tine credinţa adevărată în Dumnezeu, te vei ruga cu 
adevărat şi vei avea o reală părtăşie cu El. Vei putea să-l spui lui Dumnezeu 
ceea ce ai în inimă, iar, atunci când te vei confrunta cu ceva, vei simţi că te 
poţi baza numai pe El şi că nimeni altcineva nu va fi potrivit. Acesta este 
momentul în care relația ta cu Dumnezeu va fi normală. Având credinţă 
adevărată în Dumnezeu, indiferent unde te pune El şi chiar dacă nu poți 
participa la nicio adunare timp de mai mulți ani, credinţa ta în Dumnezeu va 


rămâne complet neschimbată, la fel ca a lui Iov. Chiar dacă nu vei participa 


la adunări şi nu va fi nimeni care să-ți predice, calea lui Dumnezeu și 
cuvintele lui Dumnezeu vor fi în inima ta. Nu-L vei părăsi pe Dumnezeu și 
vei şti clar cum te conduce El în fiecare zi. Nu-L vei respinge pe Dumnezeu 
atunci când vei întâlni încercările Lui şi chiar vei vedea faptele Lui în ele. 
În acel moment, vei putea fi independent. Voi încă nu aţi ajuns în acest 
stadiu, încă aveţi multe noțiuni, închipuiri şi denaturări. Există încă unele 
lucruri deghizate în acțiunile voastre și în îndeplinirea datoriei voastre. 
Există prea multă voință proprie. Sunteţi încă într-o perioadă de 
prefăcătorie, încă vă străduiți să fiți persoane spirituale, să predicaţi 
doctrine spirituale şi să vă echipați mai mult cu sintagme, termeni şi teorii 
spirituale. Încă vă străduiţi să fiţi farisei şi persoane fals spirituale. Încă mai 
căutaţi să păşiți pe o astfel de cale şi încă vă aflați pe un astfel de drum 
greşit. Acest lucru este atât de departe de o persoană care se teme cu 
adevărat de Dumnezeu şi se fereşte de rău! Așadar, trebuie să faceţi tot ce 
puteți pentru a urmări adevărul şi a experimenta mai multă judecată, 
mustrare, încercări și rafinare. Doar atunci aceste prefăcătorii, deghizări şi 
mentalități anormale pot fi înlăturate complet. Când aceste corupţii sunt 


curățite, relaţia dintre voi şi Dumnezeu devine normală în mod natural. 


Cuvinte despre a-L sluji pe Dumnezeu 
Fragment 70 


Dacă, în calitate de conducător de biserică sau lucrător, trebuie să-i 
îndrumi pe aleşii lui Dumnezeu cum să pătrundă în adevărul-realitate şi să 
aducă o bună mărturie pentru Dumnezeu, cel mai important este să-i 
călăuzeşti pe oameni să petreacă mai mult timp citind cuvintele lui 
Dumnezeu şi având părtăşie despre adevăr. În acest fel, aleşii lui Dumnezeu 
pot avea o cunoaştere mai profundă a scopurilor lui Dumnezeu în mântuirea 
omului și a scopului lucrării Sale şi Îi pot înţelege intenţiile şi diferitele Sale 
cerinţe pentru om, îngăduindu-le astfel să-și îndeplinească datoria cum se 
cuvine şi să-L mulţumească pe Dumnezeu. Când îi aduni la părtășie şi 
predici, trebuie să vorbeşti în mod practic despre mărturia ta bazată pe 
experienţă şi să nu te mulțumeşti cu predicarea de cuvinte și doctrine. Când 
mănânci şi bei cuvintele lui Dumnezeu, trebuie să te concentrezi asupra 
înţelegerii adevărului — şi odată ce înţelegi adevărul, trebuie să încerci să-l 
pui în practică şi doar atunci când îl vei practica, vei înţelege realmente 
adevărul. Când ai părtăşie despre cuvintele lui Dumnezeu, spune ceea ce 
ştii. Nu te lăuda, nu face remarci iresponsabile, nu rosti doar cuvinte şi 
doctrine şi nu exagera. Dacă exagerezi, oamenii te vor detesta şi mai apoi îţi 
vei face reproșuri, vei avea regrete și vei fi supărat, tu însuţi provocând 
toate acestea. Îi poţi face pe oameni să înţeleagă adevărul şi să intre în 
realitate dacă doar predici cuvinte şi doctrine ca să le faci morală și să-i 
emondezi? Dacă lucrurile despre care ai părtăşie nu sunt practice, dacă nu 
sunt decât cuvinte şi doctrine, va fi în zadar, oricât le-ai face morală și i-ai 
emonda. Crezi că faptul că oamenii se tem de tine şi fac ceea ce le spui şi 
nu îndrăznesc să obiecteze este același lucru cu a înțelege adevărul şi a fi 


supuşi? Aceasta este o greşeală majoră; intrarea în viaţă nu este atât de 


simplă. Unii conducători sunt ca noii directori care încearcă să lase o 
impresie puternică; ei încearcă să-şi impună nou găsita autoritate asupra 
aleşilor lui Dumnezeu, astfel încât toți să li se supună, gândindu-se că asta 
le va uşura munca. Dacă îţi lipseşte adevărul-realitate, atunci, în scurt timp, 
adevărata ta statură va fi dezvăluită, adevăratul tău caracter va fi expus şi, la 
fel de bine, ai putea fi eliminat. În unele lucrări administrative, un pic de 
emondare şi un pic de disciplină sunt acceptabile. Dar dacă nu eşti capabil 
să ai părtăşie despre adevăr, în cele din urmă, tot nu vei putea să rezolvi 
probleme, iar asta va afecta rezultatele lucrării. Dacă, indiferent de 
problemele care apar în biserică, tu continui să ţii prelegeri oamenilor şi să 
arunci vina — dacă tot timpul eşti pus pe harță — atunci aceasta este firea ta 
coruptă care se dezvăluie şi ai arătat faţa urâtă a corupției tale. Dacă stai 
mereu pe un piedestal şi le faci astfel morală oamenilor, atunci, pe măsură 
ce timpul trece, oamenii vor fi incapabili să primească aprovizionarea cu 
viaţă de la tine, nu vor câștiga nimic practic şi, în schimb, te vor detesta și 
vor fi dezgustaţi de tine. În plus, vor exista şi unii oameni care, după ce au 
fost influențați de tine din cauza lipsei de discernământ, vor ţine şi ei 
prelegeri altora şi-i vor emonda. În acelaşi mod, ei se vor enerva și îşi vor 
pierde cumpătul. Pe lângă faptul că vei fi incapabil să rezolvi problemele 
oamenilor, le vei întreţine şi firile corupte. Şi nu înseamnă asta a-i conduce 
pe calea pierzaniei? Nu este aceasta o răutate? Un lider ar trebui să 
conducă, în primul rând, prin părtăşie despre adevăr şi prin aprovizionarea 
cu viaţă. Dacă stai mereu pe un piedestal şi le ţi prelegeri altora, vor putea 
ei să înțeleagă adevărul? Dacă lucrezi în acest fel pentru o perioadă, atunci 
când oamenii vor ajunge să te vadă în mod clar aşa cum ești, te vor părăsi. 
Poţi să aduci oamenii înaintea lui Dumnezeu lucrând în acest fel? Cu 
siguranţă, nu poţi; tot ce poți face este să întinezi lucrarea bisericii şi să-i 


faci pe toți aleşii lui Dumnezeu să te deteste şi să te părăsească. Unii lideri 


şi lucrători sunt incapabili să comunice adevărul pentru a rezolva 
problemele. În schimb, doar se ocupă orbește de alţii şi îşi etalează puterea, 
astfel încât ceilalți să ajungă să se teamă de ei şi să îi asculte — acestea sunt 
metodele obişnuite ale falşilor lideri şi ale antihriştilor. Faptele 
demonstrează că aceia a căror fire nu s-a schimbat nu sunt potriviți să fie 
lideri şi lucrători, şi cu atât mai puțin calificaţi să-L slujească pe Dumnezeu 
şi să mărturisească pentru El. În trecut, unii conducători şi lucrători au fost 
eliminați din acest motiv. Nu au fost capabili să aibă părtăşie despre adevăr 
pentru a rezolva probleme actuale, a-i călăuzi pe oameni să mănânce şi să 
bea cuvintele lui Dumnezeu, sau a-i călăuzi să se înțeleagă pe ei înşişi. Nu 
au făcut nimic din această lucrare esențială; s-au concentrat doar la a se 
pune pe un piedestal, făcându-le morală oamenilor şi dând ordine, crezând 
că făcând asta îndeplinesc lucrarea unui conducător de biserică. Drept 
rezultat, nu au îndeplinit rânduielile de lucru, aşa cum au fost ele făcute de 
Cel de mai sus, chiar dacă le cunoşteau, și nici nu şi-au îndeplinit bine 
slujbele specifice. În afară de a declama cuvinte şi doctrine şi a trâmbiţa 
sloganuri, nu au făcut altceva decât să se pună pe un piedestal şi să facă 
morală și să-i emondeze orbește pe oameni. Lucrul acesta a făcut ca 
oamenii să se teamă de acești conducători şi lucrători şi să-i evite, 
neîndrăznind să le împărtăşească problemele lor. Acţionând în felul acesta, 
conducătorii şi lucrătorii şi-au stricat lucrarea şi au oprit-o. Abia atunci 
când casa lui Dumnezeu i-a demis şi-au dat seama că nu făcuseră nicio 
lucrare reală. Poate că au avut multe remușcări, însă regretele nu sunt de 


niciun folos. Tot au fost demiși şi eliminaţi. 
Fragmentul 71 


Toţi vă doriţi să tindeţi către adevăr. În trecut, aţi depus unele eforturi 


când aţi extras diferite aspecte ale adevărului din cuvintele lui Dumnezeu. 


Unii au câştigat puţin din aceast lucru, în timp ce alţii doar au preferat să 
respecte reglementări şi s-au rătăcit. Ca urmare, au transformat fiecare 
aspect al adevărului în reglementări de respectat. Când extrageţi adevărul în 
acest mod, nu îi ajutaţi pe alții să dobândească viața sau să îşi schimbe firea 
din adevăr; îi faceţi, mai degrabă, să stăpânească unele cunoştinţe sau 
doctrine din adevăr. Este ca şi cum ar înţelege scopul lucrării lui Dumnezeu, 
când, de fapt, ei au stăpânit doar câteva doctrine și cuvinte; nu înţeleg 
sensul cuprins în adevăr. E exact ca şi cum ar studia teologia sau Biblia; 
după ce au sintetizat câteva frânturi de cunoştinţe biblice şi teorii teologice, 
oamenii au obținut doar o înţelegere a unor cunoştinţe biblice şi teorii. Sunt 
foarte pricepuţi în a rosti aceste cuvinte şi doctrine, dar nu au experiență 
reală. Nu au o înţelegere a firii lor corupte şi, cu atât mai puţin, a lucrării lui 
Dumnezeu. În final, ceea ce au obţinut aceşti oameni sunt doar câteva 
doctrine şi fragmente de cunoştinţe; acestea nu sunt altceva decât o grămadă 
de reglementări. Nu au obţinut nimic practic. Dacă Dumnezeu realizează o 
lucrare nouă, sunt acești oameni capabili să o accepte şi să i se supună? Poţi 
să o corelezi cu adevărurile pe care le-ai extras? Dacă poţi şi ai, de 
asemenea, o oarecare înțelegere, atunci lucrurile pe care le-ai extras sunt, 
într-o anumită măsură, practice. Dacă nu poţi, atunci lucrurile pe care le-ai 
extras sunt doar reglementări şi nu au nicio valoare. Așadar, este potrivită 
extragerea adevărului în acest mod? Îi poate ajuta pe oameni să înţeleagă 
adevărul? Dacă nu are niciun efect, atunci nu are absolut niciun sens să o 
faci. Doar îi determină pe oameni să studieze teologia, nu să experimenteze 
cuvintele lui Dumnezeu şi adevărul. De aceea, casa lui Dumnezeu trebuie să 
aibă principii atunci când editează cărți. Ele trebuie să-i poată ajuta pe 
oameni să înțeleagă adevărul cu uşurinţă, să aibă o cale de urmat și lumină 
în inimi. Acest lucru facilitează intrarea în adevărul-realitate. Nu poţi fi ca 


aceia dintr-o religie care studiază cunoștințele biblice şi teologice într-un 


mod sistematic. Acest lucru nu face decât să-i îndrume pe oameni spre 
cunoştinţe biblice, ritualuri religioase şi reglementări, îngrădindu-i. Nu 
poate să-i aducă în faţa lui Dumnezeu pentru a înţelege adevărul și voia Lui. 
Crezi că, punând întrebări una după alta şi apoi răspunzând la ele sau 
delimitând punctele cheie şi apoi sintetizând şi extrăgând adevărul în câteva 
rânduri, aceste probleme vor deveni evidente, vor fi uşor de înţeles pentru 
frații şi surorile tale. Crezi că aceasta este o abordare bună. Totuși, după ce 
oamenii vor termina de citit, nu vor înţelege sensul cuprins în adevăr; nu îl 
vor putea corela niciodată cu realitatea. Au stăpânit doar câteva cuvinte şi 
doctrine. De aceea, este mai bine să nu faci aceste lucruri, decât să le faci! 
Să le faci reprezintă o modalitate de a-i călăuzi pe oameni spre a înţelege şi 
a stăpâni cunoașterea. Îi îndrumi pe oameni către doctrină şi religie şi îi faci 
să creadă şi să-L urmeze pe Dumnezeu în contextul doctrinei religioase. Nu 
este oare aceasta calea pe care Pavel i-a călăuzit pe oameni în credinţa lor în 
Dumnezeu? Credeţi că este deosebit de important să înţelegeți doctrina 
spirituală, dar nu este important să cunoaşteţi cuvintele lui Dumnezeu. 
Aceasta este o eroare gravă. Există mulți oameni care se concentrează la cât 
de multe cuvinte de-ale lui Dumnezeu pot memora, la câtă doctrină pot 
discuta şi la câte formule spirituale pot descoperi. Acesta este motivul 
pentru care doriți întotdeauna să extrageți sistematic fiecare aspect al 
adevărului, astfel încât toată lumea să spună exact același lucru la unison, să 
recite aceleași doctrine, să deţină aceeași cunoaştere şi să respecte aceleași 
reglementări. Acesta este scopul vostru. Pare că faceţi acest lucru pentru a-i 
ajuta pe oameni să înțeleagă mai bine adevărul, dar nu știți că îi călăuziți 
spre regulile doctrinare ale cuvintelor lui Dumnezeu şi că ei se vor abate din 
ce în ce mai mult de la adevărul-realitate din cuvintele Lui. Pentru a-i ajuta 
realmente pe oameni să înțeleagă adevărul, trebuie să combinaţi citirea 


cuvântului lui Dumnezeu cu realitatea şi stările corupte ale oamenilor. 


Trebuie să reflectați şi să înţelegeți problemele din lăuntrul vostru şi să 
reflectați asupra firilor corupte pe care le dezvăluiți. Apoi trebuie să 
corectaţi aceste lucruri căutând adevărul în cuvintele lui Dumnezeu. 
Aceasta este singura cale de a rezolva problemele reale ale oamenilor şi de 
a-i face să înţeleagă adevărul şi să pătrundă în realitate. Doar obținând acest 
rezultat îi aduceţi, cu adevărat, pe oameni în faţa lui Dumnezeu. Dacă nu 
vorbeşti decât despre teoria spirituală, doctrină şi reglementări, dacă 
singurul lucru asupra căruia te concentrezi este să te asiguri că oamenii au 
un comportament bun, dacă tot ce poți reuși este să-i faci pe oameni să 
vorbească la fel şi să urmeze aceleași reguli, dar nu eşti capabil să-i 
călăuzeșşti spre a înţelege adevărul, cu atât mai puţin spre a-i face să se 
înţeleagă mai bine pe ei înșiși, astfel încât să se căiască şi să se schimbe, 
atunci tot ce ai înțeles sunt doar cuvinte şi doctrine şi ești lipsit de orice 
adevăr-realitate. În final, crezând în Dumnezeu în acest mod, nu numai că 
nu vei putea obţine adevărul, dar te vei fi împiedicat şi pierdut pe tine însuți 


— nu vei putea obține nimic. 


Aţi observat unele tipare în modul în care vorbeşte Dumnezeu? Unii 
oameni îl exprimă astfel: conținutul fiecărui discurs al lui Dumnezeu are 
mai mulţe fațete. Semnificația fiecărui pasaj şi a fiecărei propoziţii diferă. 
Nu este ușor pentru oameni nici să rețină, nici să înțeleagă. Dacă aceştia își 
doresc să rezume ideea principală a fiecărui pasaj, nu vor reuşi. Oamenii de 
calibru scăzut nu pot înţelege cuvintele lui Dumnezeu. Indiferent de modul 
în care li se face părtăşie despre adevăr, ei tot nu sunt capabili să-l înţeleagă. 
Cuvintele lui Dumnezeu nu sunt romane, proză sau opere literare; ele sunt 
adevărul și limbajul care îi furnizează omului viaţă. Aceste cuvinte nu pot fi 
înţelese dacă omul doar meditează la ele şi nici tiparele din ele nu pot fi 
sintetizate de oameni prin depunerea unui efort suplimentar. De aceea, 


indiferent de cât de puţin știi despre un aspect al adevărului şi eşti capabil 


să vorbeşti despre el, nu te poți lăuda, întrucât ceea ce înţelegi reprezintă 
doar o cunoaștere parțială. Este doar la suprafaţă, nu este decât o picătură în 
ocean şi, cu siguranță, nu reuşeşte absolut deloc să înțeleagă intențiilor 
adevărate ale lui Dumnezeu. În fiecare discurs al lui Dumnezeu, există mai 
multe aspecte ale adevărului. De exemplu, un discurs abordează tainele 
întrupărui lui Dumnezeu. Include semnificația întrupării, lucrarea realizată 
prin întrupare şi cum ar trebui oamenii să creadă în Dumnezeu. De 
asemenea, poate cuprinde modul în care oamenii ar trebui să-L cunoască și 
să-L iubească pe Dumnezeu. Înglobează multe aspecte ale adevărului. 
Dacă, aşa cum îţi imaginezi, întruparea are doar câteva semnificaţii, care 
pot fi cuprinse în câteva fraze, atunci de ce omul are întotdeauna noțiuni şi 
închipuiri despre Dumnezeu? Ce efecte urmărește să obțină lucrarea 
întrupării asupra oamenilor? Urmăreşte să le permită să audă cuvintele lui 
Dumnezeu şi să se întoarcă la El. Să interacționeze direct cu omul, să-l 
mântuiască şi să-i permită să-L cunoască pe Dumnezeu. După ce ajung să-L 
cunoască, oamenii dezvoltă în mod natural o inimă cu frică de Dumnezeu și 
le este ușor să I se supună. Așadar, orice aspect al cuvântului Său ori al 
adevărului nu este atât de simplu pe cât îți imaginezi. Dacă priveşti 
cuvintele lui Dumnezeu şi limbajul divin ca fiind atât de simple, crezând că 
orice problemă poate fi rezolvată cu un singur pasaj din cuvintele lui 
Dumnezeu, atunci nu poţi înţelege pe deplin adevărul. Chiar dacă 
înţelegerea ta se aliniază la adevăr, este, totuși, unilaterală. Fiecare discurs 
al lui Dumnezeu este rostit din multiple perspective. Cuvintele lui 
Dumnezeu nu pot fi sintetizate sau extrase de om. După ce le-ai extras, 
crezi că un pasaj din cuvintele lui Dumnezeu abordează doar o singură 
problemă, când, de fapt, acel pasaj poate rezolva mai multe probleme. Nu le 
poți încapsula sau delimita, pentru că toate aspectele adevărului includ 


numeroase realităţi. De ce se spune că adevărul este viaţa, că oamenii se pot 


bucura de el şi că este ceva ce ei nu ar putea experimenta pe deplin nici 
după mai multe vieţi sau sute de ani? Dacă extragi un anumit aspect al 
adevărului sau un pasaj din cuvintele lui Dumnezeu, atunci pasajul pe care 
l-ai extras devine o formulă, o reglementare, o doctrină — nu mai este 
adevărul. Chiar dacă sunt cuvintele originale ale lui Dumnezeu, fără nicio 
schimbare, dacă le extragi şi le organizezi astfel, devin cuvinte teoretice, nu 
adevărul. De ce? Pentru că-i vei călăuzi pe oameni spre rătăcire şi doctrine, 
făcându-i să gândească, să-şi imagineze, să considere probleme şi să 
citească cuvintele lui Dumnezeu conform doctrinei tale. După ce le vor citi 
iar ȘI iar, oamenii vor înțelege doar o doctrină şi vor vedea o singură 
reglementare în acel pasaj şi nu vor reuşi să vadă aspectul reprezentat de 
adevărul-realitate. În cele din urmă, îi vei călăuzi pe oameni pe un drum de 
înţelegere a doctrinelor şi de urmare a reglementărilor. Ei nu vor şti cum să 
experimenteze cuvintele lui Dumnezeu. Vor înţelege doar doctrinele şi vor 
discuta despre ele, dar nu vor înţelege adevărul sau nu-L vor cunoaşte pe 
Dumnezeu. Tot ce va ieşi din gura lor vor fi doctrine plăcute la auz și 
corecte, dar vor fi lipsite chiar şi de cea mai măruntă realitate şi nu vor 
avea, de fapt, o cale viabilă. O astfel de conducere face, cu adevărat, un 


mare rău omului! 


Ştiţi care este cea mai mare interdicție în ceea ce priveşte serviciul 
făcut de om pentru Dumnezeu? Unii conducători şi lucrători îşi doresc 
mereu să se deosebească, să fie mai presus decât restul, să se laude şi să 
găsească noi tertipuri pentru a-L face pe Dumnezeu să vadă cât de capabili 
sunt ei în realitate. Nu se concentrează, însă, pe înţelegerea adevărului şi pe 
intrarea în realitatea cuvintelor lui Dumnezeu. Acesta este cel mai nesăbuit 
mod de a acţiona. Nu este oare aceasta tocmai dezvăluirea unei firi 
arogante? Unii chiar spun: „Dacă înfăptuiesc asta, sunt sigur că Îl va face 


fericit pe Dumnezeu; Îi va plăcea. De data asta, mm de gând să-I arăt lucrul 


acesta; Îi voi oferi o surpriză plăcută.” „Surpriza plăcută” nu contează. Care 
este rezultatul? Oamenii văd că lucrurile pe care le fac aceste persoane sunt 
prea ridicole. Nu doar că nu aduc niciun beneficiu lucrării casei lui 
Dumnezeu, dar constituie şi o risipă de bani — provoacă pierderi ofrandelor 
către Dumnezeu. Ofrandele către Dumnezeu nu trebuie folosite după cum 
bunul tău plac; este un păcat să risipeşti ofrandele pentru Dumnezeu. Aceste 
persoane ajung să ofenseze firea lui Dumnezeu, Duhul Sfânt încetează să 
mai lucreze în ele, iar acestea sunt alungate. Aşadar, nu acționa niciodată 
impulsiv, după bunul tău plac. Cum poţi să nu iei în considerare finalul? 
Când Îi ofensezi firea lui Dumnezeu şi Îi încalci decretele administrative şi 
eşti ulterior eliminat, nu vei mai avea nimic de zis. Indiferent de intenţia ta 
şi dacă faci acest lucru cu bună ştiinţă, dacă nu înţelegi firea sau voia lui 
Dumnezeu, Îl vei ofensa cu uşurinţă şi vei fi predispus să-I încalci decretele 
administrative; toată lumea ar trebui să vegheze încât să nu se întâmple 
acest lucru. Odată ce ai încălcat decretele administrative ale lui Dumnezeu 
sau I-ai ofensat firea, dacă este extrem de grav, atunci El nu va ţine cont 
dacă ai făcut-o intenționat sau neintenţionat. Aceasta este o chestiune pe 
care trebuie să o vezi clar. Dacă nu poţi înţelege această problemă, cu 
siguranță vei provoca necazuri. Când Îl slujesc pe Dumnezeu, oamenii 
doresc să facă pași mari, să realizeze fapte măreţe, să rostească cuvinte 
mari, să realizeze o lucrare importantă, să ţină întâlniri grandioase şi să fie 
mari conducători. Dacă ai mereu astfel de ambiţii măreţe, atunci vei încălca 
decretele administrative ale lui Dumnezeu; oamenii care fac asta vor muri 
rapid. Dacă nu eşti cuminte, devotat şi prudent în slujirea lui Dumnezeu, 
atunci mai devreme sau mai târziu Îi vei ofensa firea. Dacă ofensezi firea 
lui Dumnezeu, dacă Îi încalci decretele administrative, păcătuind astfel în 
faţa lui Dumnezeu, El nu va căuta motivul pentru care ai făcut-o sau 


intenţiile tale. Credeţi, așadar, că Dumnezeu este absurd? Este El nepăsător 


faţă de oameni? (Nu.) De ce nu? Pentru că nu ești nici orb, nici surd. Nici 
măcar nu eşti nesăbuit. Decretele administrative ale lui Dumnezeu sunt 
clare şi evidente. Le poţi vedea şi auzi. Dacă încă le încalci, ce scuză ai 
putea avea? Chiar dacă nu ai intenţii rele, atât timp cât ÎL jigneşti pe 
Dumnezeu, când va veni vremea, vei fi distrus şi pedepsit. Ar mai conta 
care au fost circumstanţele în care te aflai? Oamenii cu natura Satanei pot 
ofensa în mod natural firea lui Dumnezeu. Nimeni nu este forţat sub 
amenințarea cuțitului să încalce decretele administrative ale lui Dumnezeu 
sau să-l jignească firea; pur şi simplu, nu se întâmplă asta. Mai degrabă, 
acest lucru este determinat de natura umană. „Firea lui Dumnezeu nu 
trebuie ofensată.” Această declarație are un înțeles. Cu toate acestea, 
Dumnezeu îi pedepseşte pe oameni în funcţie de starea şi de trecutul lor. A- 
L ofensa pe Dumnezeu fără să ştii că este El reprezintă un tip de stare, în 
timp ce a-L jigni, cu toate că ştii clar că este El, constituie un alt tip. Unii 
oameni Îl pot ofensa pe Dumnezeu deși ştiu clar că este EI, iar aceștia vor fi 
pedepsiţi. Dumnezeu Îşi exprimă unele dintre firi în fiecare etapă a lucrării 
Sale. Oare omul nu a ajuns să înțeleagă o parte dintre acestea? Nu știu 
oamenii câte ceva despre care dintre firile lui Dumnezeu a fost dezvăluită 
prin numeroasele adevăruri exprimate, precum şi care dintre acțiunile şi 
cuvintele oamenilor sunt predispuse să-L ofenseze? În ceea ce priveşte 
acele chestiuni stabilite prin decretele administrative ale lui Dumnezeu — ce 
ar trebui şi ce nu ar trebui să facă omul — oare nu le cunosc oamenii şi pe 
acestea? Unele chestiuni legate de adevăr şi de principii nu pot fi pe deplin 
înţelese de oameni deoarece nu le-au experimentat; sunt incapabili să le 
înţeleagă. Cu toate acestea, chestiunile care privesc decretele administrative 
se încadrează într-un domeniu prescris. Sunt reglementări. Sunt lucruri pe 
care omul le poate înţelege și realiza cu ușurință. Nu este necesar să le 


studieze sau să le explice. Este suficient ca oamenii să acţioneze conform 


înţelegerii lor. Dacă eşti neglijent, nu ai o inimă cu frică de Dumnezeu și 


încalci intenționat decretele administrative, atunci meriţi să fu pedepsit! 
Fragmentul 72 


Cei care au rolul de conducători nu ar trebui să acorde prea multă 
atenţie lucrării sau să se concentreze mereu asupra propriului statut şi nici 
nu ar trebui să stabilească standarde înalte pentru ei înşiși, iar apoi să se 
gândească la toate metodele posibile pentru a rezolva problemele tuturor, 
astfel încât toată lumea să ştie: „Eu sunt conducătorul, am această poziţie, 
acest statut şi am, de asemenea, acest calibru, această capacitate. Şi întrucât 
te pot conduce, pot şi să am grijă de tine.” Este supărător faptul că ei sunt în 
stare să rostească astfel de cuvinte. De ce este supărător? Dacă direcția ta 
este incorectă şi dacă nu ai principii în gestionarea treburilor, atunci tot ceea 
ce faci va fi greşit şi va produce abateri. Dacă motivaţia ta este eronată, tot 
ceea ce faci va fi greşit. Concentrează-te pe căutarea adevărului, pe 
înţelegerea acestuia, pe înțelegerea esenței adevărului din viziuni şi pe 
stăpânirea acestui aspect al principiilor — acest lucru este corect. Atât timp 
cât nu depăşeşti aceste limite atunci când ţi se întâmplă ceva sau când te 
confrunți cu probleme, vei putea să îi ajuţi pe alții și să le rezolvi 
dificultățile, iar tu vei fi un conducător competent. Totuşi, dacă înţelegi doar 
câteva doctrine şi dacă ți le însușeşști numai pe ele, atunci ascultă mai multe 
predici şi stăpâneşte mai multe cuvinte pentru a putea conduce, căci, dacă 
oferi doar câteva doctrine şi cuvinte atunci când încerci să rezolvi 
problemele cuiva și, până la urmă nu rezolvi niciuna dintre ele, atunci nu ai 
calitatea de a fi conducător şi eşti doar o formă fără fond. Ce fel de 
conducător este acesta? (Un conducător fals.) Acesta este un conducător 
fals. Tu nu ești capabil să realizezi lucrarea propriu-zisă. Chiar dacă nimeni 


nu dă în vileag şi nu raportează un conducător fals, viaţa aleşilor lui 


Dumnezeu în biserică nu va progresa, problemele se vor acumula, iar 
conducătorul fals va trebui să își asume vina și va fi obligat să se retragă. 
Dacă eşti un conducător fals, atunci, indiferent cât de înaltă este poziţia ta, 
tot un conducător fals eşti. Acum, dacă poţi sau nu realiza lucrarea propriu- 
zisă şi dacă eşti sau nu un conducător fals, nu sunt cele mai importante 
lucruri. Aşadar, care este cel mai important lucru? Trebuie să te grăbeşti 
acum să urmăreşti adevărul şi să te concentrezi la intrarea în viaţă. Odată ce 
ai intrare în viaţă, ţi-ai schimbat firea, ai înţeles voia lui Dumnezeu și eşti 
capabil să-ți rezolvi propriile stări greşite, îti va fi uşor să rezolvi 
problemele altora. De îndată ce vei înţelege adevărul şi vei intra în 
adevărul-realitate, îți va mai fi teamă că nu poţi rezolva problemele 
celorlalți? Nu va trebui să te îngrijorezi cu privire la capacitatea ta de a 
conduce bine. Dacă deţii adevărul-realitate, vei putea în mod firesc să îţi 
faci bine datoria şi să rezolvi problemele existente. Trebuie să înţelegi acest 
lucru pe deplin. Dacă nu înţelegi în profunzime şi îți doreşti mereu să-ți 
protejezi statutul de conducător şi să-ți stabileşti o imagine bună în inimile 
aleşilor lui Dumnezeu, atunci intenția ta este greşită şi, astfel, fireşte că vei 
fi dezonorat şi vei eşua. Dacă ești o persoană care iubeşte adevărul şi care 
se concentrează asupra propriei intrări în viață, dacă renunţi la ambițiile, 
dorinţele şi căutările tale umane greșite şi nu eşti constrâns de aceste 
lucruri, atunci vei putea urmări adevărul şi, în timp, vei ajunge să înţelegi în 
mod firesc fiecare aspect al adevărului. În acest fel, vei fi în elementul tău 
atunci când vine vorba de a-i ajuta pe alții şi nu vei avea nicio dificultate în 
a face acest lucru. Prin urmare, nu ar trebui să-ți protejezi statutul. Acesta 
este o formă fără fond. Este inutil. Nu îți va aduce niciun beneficiu şi, de 
asemenea, nu te va ajuta să înţelegi adevărul. Ba mai mult, te poate 
determina să săvârşeşti multe erori şi te poate face să o iei pe căi greşite. 


Pentru omenirea coruptă, statutul este o capcană, dar nimeni nu poate evita 


acest obstacol; toţi trebuie să treacă prin el, depinde doar de modul în care îl 
abordezi. Dacă îl abordezi folosind mijloace umane, nu vei putea să te 
stăpâneşti sau să te răzvrăteşti împotriva ta. Acest lucru poate fi rezolvat 
doar cu ajutorul adevărului. Adevărul poate rezolva această dificultate. 
Dacă poți căuta adevărul, poţi rezolva această problemă de la rădăcină. 
Dacă nu poți folosi adevărul pentru a rezolva această dificultate, dacă doar 
te înfrânezi şi te răzvrătești împotriva lucrurilor — răzvrătindu-te împotriva 
gândurilor, metodelor, ideilor tale şi mereu făcând în acest fel — ce metodă 
este aceasta? Aceasta este o abordare negativă şi pasivă. Trebuie să foloseşti 
metode pozitive pentru a o rezolva, adică trebuie să o rezolvi cu ajutorul 
adevărului şi să înţelegi această chestiune în profunzime. Mai întâi, 
analizează diferitele metode pe care le folosesc acei antihriști și falși 
conducători pentru a căuta să dobândească renume, câştiguri şi statut şi să- 
şi apere vanitatea şi mândria. După ce le vei vedea clar, vei crede: „O, vai, 
cât de rușinos, cât de stânjenitor! Oare folosesc şi eu aceste metode?” Apoi, 
vei începe să reflectezi asupra ta şi, în curând, îţi vei da seama: „O, vai, şi 
eu folosesc multe dintre aceste metode, nu sunt atât de diferit de aceşti 
antihrişti şi conducători falşi”. Vei avea anumite remuşcări în inima ta şi vei 
spune: „Nu pot continua să-mi protejez statutul şi să afișez această 
neruşinare”, luând hotărârea de a învăţa o lecţie. Nu te mai preocupa dacă 
ceilalți te apreciază sau nu, câte probleme poţi rezolva pentru alți oameni, 
dacă cineva te ascultă sau nu, sau câți oameni au un loc pentru tine în inima 
lor. Dacă astfel de chestiuni sunt mereu în inima ta, vei fi distras şi afectat și 
vei avea mai puţin timp pentru a urmări adevărul. Tu ţi-ai folosit energia 
limitată şi timpul preţios urmărindu-ţi ambițiile şi dorințele de a avea 
renume, câştiguri și statut. Drept urmare, nu ai obținut adevărul şi viaţa. 
Deşi ai obținut statutul, iar ambițiile şi dorinţele tale au fost satisfsăcute, nu 


al intrare în viață şi ai pierdut lucrarea Duhului Sfânt. Care va fi finalul 


acestei situaţii? Vei fi alungat şi pedepsit. De ce se va întâmpla acest lucru? 
Pentru că ai ales calea greşită. Dacă ai ajuns la nivelul lui Pavel, atunci vei 
fi pedepsit în cele din urmă. Dar dacă nu ai ajuns la nivelul lui Pavel şi dacă 
te întorci din drum la timp, atunci mai există loc de răscumpărare și 


speranță de mântuire. 


Indiferent de problemele pe care le au credincioşii în Dumnezeu, fie că 
este vorba de goana după statut, renume, câștiguri şi bogăție, fie de 
satisfacerea ambițiilor şi dorințelor personale, în orice caz, toate problemele 
trebuie rezolvate prin urmărirea adevărului. Nicio problemă nu poate ocoli 
adevărul. Nicio problemă nu este separată de adevăr. De îndată ce o 
persoană se îndepărtează de adevăr în credinţa sa în Dumnezeu, credința sa 
devine goală. Nu are rost să urmărească altceva. Unii oameni se mulțumesc 
doar să îndeplinească îndatoriri impresionante și măreţe, făcându-i pe alții 
să îi admire şi să îi invidieze. Este util acest lucru? Acesta nu este finalul 
tău suprem, nu este nici răsplata ta finală şi, cu siguranță, nu este menirea 
ta. Deci, indiferent de datoria pe care o îndeplinești, aceasta este doar 
temporară, nu este veşnică. Aceasta nu este o aprobare pe care ţi-a conferit- 
o Dumnezeu, nici o răsplată pe care El ţi-a dat-o. În cele din urmă, dacă 
oamenii pot să obțină mântuirea nu depinde de ce datorie îndeplinesc, ci de 
faptul dacă pot să înţeleagă şi să dobândească adevărul şi dacă poate, în 
final, să se supună cu desăvârşire lui Dumnezeu, să se lase în voia rânduielii 
Sale, să nu ţină cont deloc de viitorul şi destinul lor şi să devină o fiinţă 
creată calificată. Dumnezeu este drept şi sfânt şi acestea sunt standardele pe 
care le foloseşte El pentru a măsura întreaga omenire. Aceste standarde sunt 
imuabile, iar tu trebuie să-ţi aminteşti lucrul acesta. Întipăreşte-ţi aceste 
standarde în minte şi nu te gândi, în niciun moment, să găsești vreo altă 
cale, să cauţi vreun lucru ireal. Cerinţele şi standardele pe care Dumnezeu 


le are pentru toți cei care vor să atingă mântuirea sunt veşnic 


neschimbătoare. Ele rămân aceleași, indiferent cine eşti. Poţi să obţii 
mântuirea numai crezând în Dumnezeu conform cerințelor şi standardelor 
Sale. Dacă găseşti altă cale de-a căuta lucruri care sunt vagi şi îţi imaginezi 
că vei reuşi din noroc, eşti o persoană care I se împotriveşte lui Dumnezeu 


şi ÎL trădează şi categoric vei fi blestemat și pedepsit de Dumnezeu. 
Fragmentul 73 


Pentru ca liderii şi lucrătorii să îşi îndeplinească cum se cuvine 
îndatoririle şi să facă bine lucrarea pe care Dumnezeu le-a încredinţat-o, 
trebuie mai întâi să înţeleagă voia lui Dumnezeu şi să nu se concentreze 
asupra dimensiunii sau volumului lucrării lor. Ar trebui în schimb să își 
concentreze atenția asupra întrebării dacă au intrat sau nu în viaţă şi dacă și- 
au schimbat firile. Asta este ceea ce le cere Dumnezeu liderilor și 
lucrătorilor. Acum înţelegeți cu adevărat schimbările firii cuiva? Ce 
înseamnă o schimbare a firii? Sunteţi capabili să discerneți o schimbare a 
comportamentului şi o schimbare a firii? Ce stări pot fi considerate 
schimbări în viaţa-fire a cuiva și ce stări sunt doar schimbări în 
comportamentul exterior? Care este diferența dintre o schimbare în 
comportamentul exterior al cuiva şi o schimbare în viață interioară a cuiva? 
Puteţi face diferenţa? Vedeţi pe cineva cu o inimă entuziastă, care se 
precipită şi îşi sacrifică timpul pentru biserică şi spuneți: „Firea lui s-a 
schimbat!” Vedeţi pe cineva care îşi abandonează familia sau slujba şi 


1? 


spuneţi: „Firea ei s-a schimbat!” Credeţi că dacă firea nu i s-ar fi schimbat, 
nu ar fi fost în stare de un asemenea sacrificiu. Așa văd majoritatea dintre 
voi lucrurile, dar este corectă această perspectivă? Unii oameni sunt chiar 
mai absurzi; când văd pe cineva care şi-a abandonat famila sau slujba, ei 
spun: „Această persoană Îl iubeşte cu adevărat pe Dumnezeu!” Astăzi, 


spuneţi că această persoană Il iubeşte pe Dumnezeu, mâine spuneţi că 


altcineva ÎL iubeşte pe Dumnezeu. Dacă vedeţi pe cineva care predică la 
nesfârşit, spuneti: „Această persoană Îl cunoaşte pe Dumnezeu. A dobândit 
adevărul. Dacă nu L-ar cunoaște pe Dumnezeu, ar putea avea atâtea de 
spus?” Nu așa vedeţi lucrurile? Cu adevărat, acesta este modul în care 
majoritatea dintre voi vedeţi oamenii și lucrurile. Întotdeauna îi onoraţi pe 
alţii cu coroane şi îi măguliţi. Astăzi încoronați pe cineva pentru că ÎI 
iubeşte pe Dumnezeu, mâine încoronați pe altcineva pentru că Îl cunoaşte 
pe Dumnezeu, pentru că Îi este loial lui Dumnezeu. Sunteţi „experți” în 
încoronarea altora. În fiecare zi, îi onoraţi pe alții cu coroane și îi măguliţi, 
iar asta le face rău, şi totuşi vă simţiți mândri că faceţi asta. Când îi lăudați 
pe alții în acest fel, îi faceţi să devină aroganţi. Cei care sunt lăudaţi astfel 
se gândesc în sinea lor: „M-am schimbat, pot primi o coroană, sunt sigur că 
voi intra în Împărăţia Cerurilor!” Mai rău, sunt unele persoane, asemenea 
lui Pavel, care vorbesc mereu despre cât de mult au suferit şi despre cât de 
mult au depus mărturie. Se laudă singuri şi vorbesc conform propriilor 
concepții şi preferințe, fără să țină cont câtuşi de puțin de voia lui 
Dumnezeu. Ei le spun celorlalți să-i imite, chiar dacă este clar că ei nu şi-au 
schimbat firile şi, prin urmare, cei care cred în Dumnezeu, dar nu au 
discernământ — și mai ales cei care li se închină — sunt afectaţi și duși pe căi 
greşite. Aceştia nu au pornit încă pe calea cea dreaptă a credinţei în 
Dumnezeu, ci doar se sacrifică şi suferă pentru Dumnezeu din zel. Fi au 
fost doar arestaţi şi întemnițați fără să trădeze nimic sau să devină un Iuda — 
şi astfel cred că au rămas fermi în mărturia lor şi că au dobândit calitățile 
necesare pentru a intra în Împărăţia Cerurilor. Ei tratează această mică 
experiență ca pe o mărturie şi se mândresc cu ea pretutindeni. Oare nu se 
dau mari ca să îi inducă în eroare pe oameni? Mulţi depun o astfel de 
„mărturie” şi câți oameni au fost prost îndrumați? Nu este absurd ca astfel 


de oameni să fie tratați ca biruitori? Ştii cum îi vede Dumnezeu pe oameni? 


Îţi este clar ce este mai exact un biruitor? Depunerea unei mărturii false în 
acest mod atrage blestemul lui Dumnezeu. Câte fapte rele aţi comis în 
acelaşi fel? Voi nu puteţi da viaţă altora şi nici nu puteți diseca stările altora. 
Puteţi doar să încoronați alți oameni şi, prin urmare, să îi duceţi spre 
pierzare. Nu ştii că o persoană coruptă nu poate rezista laudelor? Dacă 
nimeni nu îi laudă, sunt incredibil de mândri, cu nasul pe sus. Dar nu mor ei 
mai repede dacă oamenii îi laudă? Voi nu știți ce înseamnă să-L iubeşti pe 
Dumnezeu, să-L cunoşti pe Dumnezeu, să te sacrifici sincer pentru El. Voi 
nu înţelegeţi niciunul dintre aceste lucruri. Vă uitaţi la aparențele lucrurilor 
şi apoi îi judecaţi pe ceilalți, oferindu-le coroane şi măgulindu-i; astfel 
îndrumați prost şi le faceţi rău multor oameni — și faceţi asta adeseori. După 
ce au fost lăudaţi de voi în acest fel, mulți oameni au luat-o pe căi greșite și 
au căzut. Chiar dacă se ridică din nou, totuși au întârziat mult în progresul 
lor în viață şi au suferit deja pierderi. Acum, cei mai mulți nu sunt încă pe 
drumul cel bun în credinţa lor în Dumnezeu și nu pot urmări adevărul, 
cunoscându-se doar puţin pe ei înşişi. Dacă sunt lăudaţi astfel, ei vor deveni 
mulţumiţi de sine, se vor complăcea şi vor rămâne blocaţi în felul lor de a 
fi, simțind că sunt deja pe drumul cel bun în credinţa lor în Dumnezeu și că 
dețin o mică parte din adevărurile-realități. Ei vor deveni îndrăzneţi în 
discursul lor, mustrând oamenii din biserică și purtându-se ca nişte tirani. 
Nu cumva tu le faci rău oamenilor și îi duci spre pierzanie lucrând astfel? 
Ce fel de persoană Îl iubeşte pe Dumnezeu? Cei care Îl iubesc pe 
Dumnezeu trebuie să fie ca Petru, trebuie să fie desăvârșiţi și trebuie să Îl 
urmeze pe Dumnezeu până la capătul drumului pentru a dobândi dragostea 
lui Dumnezeu. Dumnezeu observă adâncul inimilor oamenilor și numai 
Dumnezeu poate concluziona cine ÎI iubește. Nu este uşor pentru oameni să 
vadă acest lucru în mod clar, deci cum pot ei să dea verdicte asupra altora? 


Numai Dumnezeu ştie care sunt oamenii care Il iubesc cu adevărat. Chiar 


dacă au o inimă iubitoare de Dumnezeu, nu îndrăznesc să spună despre ei 
înşişi că sunt oameni iubitori de Dumnezeu. Dumnezeu a spus că Petru a 
fost o persoană iubitoare de Dumnezeu, dar Petru însuși nu a spus niciodată 
asta despre sine. Așadar, este iubirea de Dumnezeu ceva cu care cineva se 
poate lăuda cu uşurinţă? A-L iubi pe Dumnezeu este datoria omului, așa că 
este lipsit de rațiune să începi să te lauzi de îndată ce inima ta cuprinde 
puțină dragoste pentru Dumnezeu. Şi mai lipsit de rațiune este dacă tu însuţi 
nu eşti o persoană iubitoare de Dumnezeu, dar totuşi îi lauzi pe alții pentru 
că sunt aşa. Este o nebunie să faci asta. Numai Dumnezeu ştie cine este o 
persoană iubitoare de Dumnezeu şi poate spune cine este astfel. Dacă aceste 
cuvinte ies din gura unei persoane, aceasta adoptă o poziţie greşită. Tu Îi iei 
locul lui Dumnezeu, aplaudând oamenii şi măgulindu-i — în numele cui faci 
asta? Dumnezeu cu siguranță nu îi măguleşte pe oameni și nici nu îi 
aplaudă. După ce Petru a fost făcut desăvârşit, Dumnezeu nu l-a dat drept 
exemplu până când nu a săvârşit lucrarea din zilele de pe urmă. Atunci, nu a 
rostit niciodată față de alții aceste cuvinte: „Petru ÎI iubeşte pe Dumnezeu.” 
El a rostit aceste cuvinte doar atunci când a împlinit această etapă a lucrării, 
dându-l drept exemplu şi model celor care cunosc din experiență judecata 
lui Dumnezeu şi caută să Îl iubească în zilele de pe urmă. Tot ceea ce face 
Dumnezeu are un sens. Cât de absurd este ca oamenii să spună după bunul 
plac că cineva este o persoană iubitoare de Dumnezeu! E prea strigător la 
cer. În primul rând, aceşti oameni adoptă o poziţie greşită. În al doilea rând, 
acesta nu este un lucru asupra căruia oamenii pot da verdicte. Ce înseamnă 
să-i măguleşti pe alţii? Înseamnă să-i induci în eroare, să-i păcălești şi să le 
faci rău. În al treilea rând, în ceea ce priveşte efectul său obiectiv, un astfel 
de comportament nu numai că nu este capabil să-i conducă pe alții pe calea 
cea dreaptă, dar le tulbură intrarea în viață şi le provoacă pierderi în viaţă. 


Dacă tu spui mereu că cineva Il iubeşte pe Dumnezeu, este capabil să 


renunţe la lucruri şi Îi este loial lui Dumnezeu, atunci, nu va imita toată 
lumea acţiunile sale exterioare? Nu numai că nu i-ai condus pe alții pe calea 
cea dreaptă, dar i-ai determinat pe cei mai mulți oameni să se concentreze 
asupra acțiunilor exterioare, astfel încât să se bazeze doar pe aceste practici 
exterioare pentru a primi în schimb coroane, urmând inconștient calea lui 
Pavel. Nu a avut oare acest efect? Atunci când tu rosteşti aceste cuvinte, 
conştientizezi aceste probleme? Ce poziţie adopţi? Ce rol joci? Care este 
efectul obiectiv al cuvintelor tale? Pe ce drum îi îndrumă acest lucru în cele 
din urmă pe ceilalţi? În ce măsură provoacă rău? Există consecințe grave 


atunci când oamenii lucrează în acest mod. 


Unii lideri şi lucrători din cadrul bisericii nu pot vorbi despre 
experiența lor şi nu pot depune mărturie, nici nu pot folosi adevărul pentru a 
rezolva problemele. Ei întotdeauna depun mărturie despre cum au suferit, 
cum au acceptat să fie emondaţi, cum nu au devenit negativi în ciuda 
numeroaselor supărări pe care le-au suferit şi cum au continuat să-și 
îndeplinească îndatoririle. La fel ca Pavel, ei întotdeauna depun mărturie 
pentru ei înşişi, impunându-se şi făcându-i pe aleşii lui Dumnezeu să-i 
admire, să-i prețuiască şi să-i privească cu admiraţie. În plus, atunci când 
asemenea oameni văd pe cineva care poate rosti bine cuvintele și doctrinele 
şi care poate predica, ei îi măgulesc, îi laudă și îi aplaudă pe acei lideri şi 
lucrători care sunt precum Pavel şi, în acest fel, îi fac pe ceilalți să îi adore. 
Ei nu numai că nu reuşesc să îndeplinească bine lucrarea de udare și 
aprovizionare, ci se implică şi în unele lucrări distructive şi tulburătoare, 
care îi determină pe alţii să ia calea lui Pavel. În tot acest timp, ei cred în 
mod eronat despre ei înşişi că sunt lideri buni şi capabili și vor să fie 
răsplătiți de Dumnezeu. Nu este aceasta starea în care se află cei mai mulți 
dintre voi? Având în vedere metoda voastră actuală de a acorda atenţie doar 


cuvintelor și doctrinelor, mustrând neîncetat oamenii, îi puteți conduce pe 


calea cea dreaptă? Care este calea pe care îi poate conduce această atitudine 
în cele din urmă? Nu îi va conduce oare pe toți pe calea lui Pavel? Văd că 
aşa stau lucrurile, nu este o exagerare. Se poate spune că voi sunteți cu toții 
lideri asemenea lui Pavel, îndrumând oamenii pe calea lui Pavel. Mai vreți 
vreun fel de coroană? Veţi fi norocoşi dacă nu veţi fi condamnaţi. Dacă 
luăm în considerare acțiunile voastre, voi toți ați devenit oameni care se 
împotrivesc lui Dumnezeu, slujindu-L pe Dumnezeu, dar împotrivindu-vă 
lui Dumnezeu, şi ați devenit experți în perturbarea lucrării Lui. Dacă veți 
continua pe o astfel de cale, veți fi în cele din urmă păstori falși, lucrători 
falşi, conducători falşi şi antihrişti. Acum este perioada de pregătire pentru 
Împărăţie. Dacă nu depuneţi efort pentru adevăr şi vă concentrați doar 
asupra lucrării, veţi lua, fără să vreţi, calea lui Pavel. Mai mult, veți aduce 
cu voi un grup de oameni care sunt ca Pavel. Nu veţi deveni atunci o 
persoană care se împotriveşte lui Dumnezeu şi Îi perturbă lucrarea? Așadar, 
dacă o persoană care Îl slujeşte pe Dumnezeu nu poate depune mărturie 
pentru El sau nu-i poate conduce pe aleşii Săi pe calea cea dreaptă, atunci 
acea persoană I se împotriveşte lui Dumnezeu. Există doar aceste două căi. 
Calea lui Petru înseamnă a urmări adevărul şi, în cele din urmă, a avea 
succes în credinţă. Calea lui Pavel înseamnă a nu urmări adevărul şi a te 
strădui doar pentru binecuvântări și recompense. Este o cale a eșecului. 
Astăzi, cei care merg pe calea de succes a lui Petru sunt prea puțini, în timp 
ce prea mulți merg pe calea lui Pavel, a eşecului. Dacă aceia dintre voi care 
slujesc ca lideri şi lucrători nu urmăresc adevărul de la început până la 
sfârşit, veţi deveni cu toții falşi lideri și falşi lucrători şi veţi fi cu toţii 
antihrişti şi oameni răi care se împotrivesc lui Dumnezeu. Dacă de acum 
înainte intrați pe calea cea dreaptă şi urmaţi cu adevărat calea lui Petru, 
atunci, încă puteţi deveni buni lideri şi lucrători pe care Dumnezeu îi 


aprobă. Dacă voi nu căutați să fiți desăvârşiţi şi să intraţi în realitatea 


cuvântului lui Dumnezeu, atunci sunteți în pericol. Având în vedere 
nesăbuința şi ignoranţa voastră, experiența voastră superficială şi 
insuficientă, statura voastră mică şi lipsa voastră de maturitate, singurul 
lucru care poate fi făcut este să am mai multă părtăşie pe tema adevărului 
cu voi, pentru a vă face să înțelegeţi, dar obținerea adevărului depinde de 
căutarea voastră personală. Pentru că zilele noastre sunt cu mult diferite de 
vremea lui Petru şi Pavel. În acele zile, Isus nu săvârşise încă lucrarea de 
judecată omului, de mustrare a omului sau de schimbare a firii omului. 
Astăzi, Dumnezeu întrupat a afirmat adevărul în mod atât de transparent. 
Dacă oamenii încă mai iau calea lui Pavel, aceasta arată că abilitatea lor de 
a înţelege este defectuoasă și mai arată că, la fel ca Pavel, au un caracter 
prea rău şi o fire prea arogantă. Acea epocă era diferită de cea de astăzi, iar 
contextul era diferit. Astăzi, Cuvântul lui Dumnezeu este atât de strălucitor 
şi atât de clar, este ca și cum Şi-a întins mâna pentru a te învăţa şi a te 
îndruma, aşa că nu ai scuză dacă încă o mai iei pe calea greşită. În plus, 
astăzi există cele două arhetipuri ale lui Petru şi Pavel, unul pozitiv şi unul 
negativ, unul este un exemplu, iar celălalt un avertisment. Dacă tu mergi pe 
calea greșită, înseamnă că ai făcut alegerea greşită şi eşti foarte rău. Nu ai 
pe cine să dai vina decât pe tine însuți. Numai cel care deține adevărul- 
realitate îi poate îndruma pe alții să intre în adevărul-realitate, dar cel căruia 
îi lipseşte adevărul-realitate nu poate decât să îi ducă pe ceilalți pe căi 


greşite. 
Fragmentul 74 


Există conducători și lucrători care, în lucrarea lor, nu au părtăşie 
despre adevăr conform cuvintelor lui Dumnezeu. Nu sunt capabil să 
înţeleagă singuri chestiunile pe deplin şi spun adesea: „Vreau ca toată lumea 


să-şi exprime opiniile. Spuneţi-vă cu toţii părerea!” Acest lucru poate părea 


corect și destul de democratic, permiţând tuturor să îşi expună punctele de 
vedere şi, în cele din urmă, să se ajungă la un consens. Când oamenii nu 
înţeleg adevărul, această practică este acceptabilă ca ultimă soluție, dar nu 
garantează că se va ajunge la o concluzie care să fie în concordanţă cu 
adevărul. De vreme ce nimeni nu înţelege adevărul şi opiniile tuturor sunt 
eronate, chiar dacă aceștia se adună laolaltă, tot nu pot ajunge la o concluzie 
care să fie în concordanţă cu adevărul. Oare nu este aşa? Ar fi mult mai 
bine dacă ar participa cineva care înțelege adevărul; lucrurile ar lua o 
întorsătură pozitivă. Cu toate acestea, este esențial să fie la cârmă cineva 
care înțelege adevărul. Această persoană ar trebui să-i îndrume pe toți în 
căutarea adevărului pe baza cuvântului lui Dumnezeu. În acest fel, 
concluziile la care ajung pot fi în concordanță cu adevărul. Aceasta este cea 
mai bună abordare. E necesar să fie la conducere, la cârmă cineva care 
înţelege adevărul, şi să-i îndrume pe toţi în părtăşia despre adevăr pe baza 
cuvintelor lui Dumnezeu, pentru a ajunge, în cele din urmă, la unitate şi la 
un consens în ceea ce priveşte adevărul. Doar aceasta este calea corectă de 
practică. Așadar, cum ar trebui privită democraţia? În prezent, în rândul 
omenirii corupte, democraţia este un sistem social relativ progresist şi 
avansat. Este, de asemenea, avangardist şi la modă şi se pliază pe gusturile 
majorității. Deşi acest sistem este relativ avansat şi progresist, poate vreun 
sistem, oricât de grozav ar fi, să rezolve problema păcatului uman? Poate el 
schimba esenţa relelor şi a obscurității din societate? Acest lucru nu poate fi 
realizat, cu atât mai puţin în cadrul unei dictaturi. Nu există oare numeroase 
cazuri de mită şi abateri în rândul oficialilor şi în aceste ţări democratice? 
Nimic din ceea ce se întâmplă în acest sistem nu este în concordanță cu 
adevărul, deoarece omenirea a fost profund coruptă de Satana; este complet 
lipsită de orice adevăr. Oamenii trăiesc în funcție de firile lor corupte, 


răzvrătindu-se și împotrivindu-se lui Dumnezeu; ei nu pot sub nicio formă 


să pună adevărul în practică. Chiar şi liderii naționali care dețin puterea, 
precum şi acele persoane celebre, în ciuda faptului că au parte de 
cunoaştere, trăiesc și ei, cu toții, după firea Satanei. Nu au nici măcar o 
urmă de adevăr în ei şi sunt capabili de multe acte de răzvrătire şi de 
împotrivire faţă de Dumnezeu. Sunt în stare chiar să comită unele fapte rele, 
absurde. Indiferent dacă au sau nu credinţă, niciunul dintre ei nu poate 
accepta adevărul, nici nu-L urmează cu adevărat pe Dumnezeu. Niciunul nu 
ascultă de El, nici nu I se închină. Aceştia nu spun niciodată nimic care să-L 
preamărească pe Dumnezeu, nici nu sunt martori pentru El. Toate cuvintele 
pe care le spun sunt ateiste, negându-L pe Dumnezeu şi împotrivindu-l-se; 
toate sunt toate falsuri eretice, cuvinte care sfidează Cerul şi nu sunt nimic 
altceva decât cuvinte diavoleşti. Prin urmare, indiferent de sistemul pe care 
îl adoptă oamenii pentru a le guverna națiunile, nu vor asculta de 
Dumnezeu, nu I se vor închina, nu vor accepta niciun adevăr exprimat de 
El, nici nu-și vor guverna națiunile conform cuvintelor Sale şi adevărului. 
Ei pledează pentru o guvernare bazată pe statul de drept şi pe ştiinţă. Acest 
lucru arată că drumul pe care îl urmează este unul de răzvrătire şi de 
împotrivire față de Dumnezeu. Națiuni ca acestea nu sunt binecuvântate de 
Dumnezeu. Orice naţiune condusă de regi demoni I se împotriveşte cel mai 
mult lui Dumnezeu și este blestemată de El. Dumnezeu a hotărât că acestea 
sunt națiuni care trebuie să fie distruse. Așadar, dacă o ţară va atrage asupra 
sa disprețul şi distrugerea din partea lui Dumnezeu nu depinde, în principal, 
de faptul că este sau nu democratică. Factorul-cheie este să vedem ce fel de 
oameni alcătuiesc grupul aflat la puterea acelei națiuni. Dacă cei de la 
putere sunt toți de natură diavolească, satanică, dacă sunt toți o adunătură 
de demoni care se împotrivesc lui Dumnezeu, atunci acea ţară este una pe 


care El o disprețuiește, o blestemă și care va fi distrusă de El. 


În cazul în care conducătorii şi lucrătorii bisericii nu urmăresc 
adevărul şi îşi desfășoară lucrarea fără principii, care vor fi consecinţele? 
Cu siguranţă nu vor primi lauda lui Dumnezeu. Unii conducători şi lucrători 
se gândesc: „Indiferent dacă deţin sau nu adevărul, dacă practic democraţia 
în toate chestiunile și nu acționez dictatorial, mă pot asigura că nu fac rău. 
În acest fel, nu voi fi alungat de Dumnezeu. Dacă îmi fac bine lucrarea, 
Dumnezeu mă va lăuda.” Este corectă această afirmație? Puteţi discerne 
ceea ce spun ei? Faptul că se abțin de la a acţiona în mod dictatorial 
dovedește că aceşti oameni sunt în conformitate cu voia lui Dumnezeu? 
Faptul că practică democraţia dovedeşte că acţionează în mod principial? 
Deşi acest mod de a gândi poate părea rațional, el este, de fapt, greșit. 
Pentru conducătorii şi lucrătorii care nu urmăresc adevărul, indiferent de 
modul în care practică, acesta va fi întotdeauna nelalocul lui şi greşit. 
Corect este să mergeţi doar pe calea care urmăreşte adevărul. Singura 
abordare potrivită pentru conducători şi lucrători este aceea de a fi capabili 
să continue să meargă pe calea care urmăreşte adevărul și, indiferent de 
situația cu care se confruntă, să-i îndrume pe toți către părtăşia adevărului 
conform cuvintelor lui Dumnezeu și să găsească o cale de practicare a 
adevărului. Este corect sau greşit ca lucrătorii și conducătorii să practice 
întotdeauna abordarea conform căreia toată lumea trebuie să-și exprime 
opiniile și să-şi spună părerea? (Este greșit.) Unde se greşește? (Nimeni nu 
deține adevărul.) Este adevărat. Nimeni nu deţine adevărul. Indiferent de 
modul în care au părtăşie, pot concluziile din părtăşia lor să fie în 
concordanţă cu adevărul? Acest lucru nu este posibil. Aşadar, ce ar trebui să 
facă cineva pentru a fi în concordanţă cu adevărul? (Să se uite la ceea ce a 
spus Dumnezeu. Trebuie să caute o cale în cuvintele Sale.) Cum sună 
această afirmație? Mai corectă de-atât nici că se poate. Conducătorii şi 


lucrătorii ar trebui să aibă părtăşie despre adevăr conform cuvântului lui 


Dumnezeu în toate chestiunile şi ar trebui să caute calea în cuvintele Sale; 
numai atunci se poate ajunge la concluzii corecte. În ceea ce priveşte modul 
în care toată lumea are părtăşie despre adevărurile-principii şi dacă găseşte 
principiile cu exactitate, aceasta este o altă chestiune. Dacă poţi să-i îndrumi 
pe toți spre a citi cuvintele lui Dumnezeu pentru a căuta adevărul şi 
principiile, atunci asta arată că eşti o persoană care urmăreşte adevărul. 
Dacă doar îi faci pe toți să aibă părtăşie şi să-şi exprime opiniile, fără să 
menţionezi nimic despre căutarea unui temei în cuvintele lui Dumnezeu sau 
despre căutarea principiilor în cuvintele Sale, atunci nu ești o persoană care 
urmăreşte adevărul; încerci să aranjezi lucrurile, fără a ţine cont de 
principii. Dacă, la final, îi pui pe toți să voteze prin ridicarea mâinii şi 
majoritatea decide, este acest lucru în concordanță cu principiile? Este 
posibil ca uneori, din întâmplare, să fie în concordanţă cu unele principii 
sau să nu depăşească sfera lor de aplicare. Dar, de cele mai multe ori, nu va 
fi în concordanţă cu ele pentru că tu le nu cauţi; nu faci decât să asculți 
remarcile nefondate ale tuturor, iar cei care au vocile cele mai puternice şi 
mai stridente au ultimul cuvânt. Și ce se întâmplă cu acest conducător până 
la urmă? Devine un om indecis, care se duce încotro bate vântul. Este la fel 
ca atunci când unii conducători cer un vot prin ridicarea mâinii atunci când 
îi exclud pe răufăcători şi pe antihriști. Chiar şi unul singur dacă nu este de 
acord, nu vor exclude sau înlătura persoana respectivă. Nici măcar ceea ce 
spun Eu nu va conta. Nu înseamnă asta că Îl laşi pe Dumnezeu deoparte? 
Faptul că ei Îl lasă pe Dumnezeu deoparte şi totuşi spun că sunt în căutarea 
adevărului este o absurditate totală! Care este rezultatul final atunci când 
toți au părtăşie despre adevăr şi caută principii? Rezultatul acestei părtăşii 
este conform cuvintelor lui Dumnezeu, adevărului şi principiilor Sale; 
corespunde voii Sale. Dacă, după o părtăşie îndelungată, se ajunge la un 


consens care, atunci când este pus în aplicare, dăunează intereselor casei lui 


Dumnezeu şi nu le aduce beneficii aleşilor Lui, atunci finalul acestui 
consens nu este în concordanță cu adevărurile-principii. Este, cu siguranță, 
contrar cuvintelor lui Dumnezeu. Nu există nicio îndoială în această 
privinţă. Dar care este esența finalului acestui consens? Este o doctrină 
goală care sună bine, este în concordanţă cu obiceiurile seculare ale lumii, e 
pe gustul tuturor şi serveşte intereselor fiecăruia, dar nu este în concordanţă 
cu adevărurile-principu din casa lui Dumnezeu. Unii conducători au mintea 
confuză; ei nu urmăresc adevărul şi nici nu îl înțeleg. După ce toată lumea a 
avut părtăşie, aceşti conducători aleg finalurile care se potrivesc cu propriile 
preferințe, dar care, de fapt, sunt contrare adevărurilor-principii. Ei cred că 
ceea ce fac este corect şi rațional şi în conformitate deplină cu adevărul. De 
fapt, ei nu înţeleg un lucru: cuvântul lui Dumnezeu este adevărul. Înţeleg 
chiar mai puţin care sunt adevărurile-principii. Din părtăşia tuturor, ei 
găsesc un final care le este pe plac, gândindu-se: „Uite ce democratic sunt. 
Nu sunt dictatorial. Discut despre orice cu toată lumea şi, în cele din urmă, 
decizia este a tuturor. Am votat prin ridicarea mâinii. Este rezoluția grupului 
decizional; nu a fost o hotărâre pe care am luat-o de unul singur.” Se simt 
destul de mulțumiți de ei, dar ajung să trădeze interesele casei lui 
Dumnezeu şi adevărul cuvintelor Sale, călcându-l în picioare cerințele. 
Toată lumea este mulțumită şi a avut de câştigat. Dar va fi Dumnezeu 
mulțumit de acest lucru? Va lăuda El acest lucru? Cum Se va simți 
Dumnezeu în inima Sa? Acestor conducători nu le pasă de aceste lucruri; ei 
pur şi simplu conduc în acest fel lucrarea bisericii. Iar dacă sunt conducători 
falși sau antihrişti, fiecare ar trebui să aibă discernământ în această privinţă. 
Există multe astfel de cazuri în bisericile de pretutindeni? Cu siguranţă, nu 


puţine. 


Pentru a câştiga simpatia oamenilor și pentru a-şi asigura realegerea în 


funcţie, unii conducători de biserică practică principiile democratice în tot 


ceea ce fac, sub pretextul că nu sunt dictatoriali. Ei folosesc acest lucru ca 
pe o modalitate de a cumpăra simpatia oamenilor, dar, în realitate, o fac 
pentru a-şi consolida propriul statut. Oare nu este acesta comportamentul 
unui antihrist? (Ba da.) Numai un antihrist ar acţiona în acest mod. Faceţi și 
voi aceste lucruri? (Uneori.) Și reflectați la ce intenţii guvernează aceste 
acțiuni? Acest lucru are sens în cazul unei persoane care abia a început să se 
formeze în lucrarea de conducător și nu înţelege principiile. Dar dacă este 
conducător sau lucrător de câțiva ani şi continuă să facă acest lucru, atunci 
aceasta este lipsită de principii. Aceasta este o conducere falsă, iar persoana 
respectivă nu este una care urmăreşte adevărul. Dacă o persoană are 
propriile intenții şi scopuri şi continuă să facă lucrurile astfel, este un 
antihrist. Cum vedeţi voi această problemă? Ce practicaţi atunci când vă 
confruntați cu această problemă? Dacă aveţi propriile intenții şi scopuri, ce 
ar trebui să faceți pentru a le înlătura? (Am observat că am unele intenţii. 
Uneori, mă tem că frații şi surorile vor spune că nu sunt deschis şi 
transparent în acțiunile mele, că iau decizii de unul singur, fără să le spun. 
Când voi avea astfel de gânduri, voi discuta și voi rezolva problemele cu 
frații şi surorile. Nu voi lua decizii de capul meu.) Este acceptabil să te 
consultați cu alții. Este indicat să te asiguri că toată lumea este informată; 
asta înseamnă să accepti ca lucrarea să îți fie supravegheată de către frați şi 
surori, ceea ce te ajută să îți îndeplineşti datoria. Cu toate acestea, în timpul 
discuţiilor, trebuie să respecţi şi adevărurile-principii. Dacă te abaţi de la 
adevărurile-principii, discuția poate să devieze de la subiect sau se poate 
irosi timp și nu vei ajunge la concluziile corecte De aceea, atunci când se 
începe o discuţie, conducătorii și lucrătorii trebuie să preia conducerea în 
citirea pasajelor relevante din cuvintele lui Dumnezeu. În acest fel, toată 
lumea poate avea părtăşie conform cuvintelor Sale. O astfel de părtăşie va 


oferi o cale şi va da rezultate bune. Nu poti să stai, pur şi simplu, deoparte şi 


să-l laşi pe fiecare să aibă părtăşie după cum îşi doreşte. Dacă nimeni nu are 
opinii puternice şi nu caută adevărul, atunci acest mod de părtăşie este 
inutil, indiferent cât timp faci asta. Nu va duce niciodată la finalul corect. 
Aşadar, dacă bisericii îi lipseşte un conducător bun şi este cârmuită de 
cineva care nu înţelege adevărul; dacă este doar un grup de indivizi cu 
mintea confuză, fără opinii puternice, care au părtăşii la întâmplare ce 
produc doar absurdităţi, ce impact ar putea avea acest lucru? Cum se 
numește această așa-zisă democrație? Este doar o dispută oarbă, lipsită de 
principii şi care nu va produce finalitatea corectă. Acest tip de abordare 
democratică nu poate avea un impact pozitiv. În ciuda aparenţelor 
fermecătoare şi a limbajului volubil, de fapt, tuturor le lipsesc opiniile 
puternice, talentul adevărat şi învăţarea autentică. Ei sunt incapabili să-i 
conducă pe oameni pe calea cea bună. Spun doar cuvinte care îi induc pe 
aceştia în eroare şi care nu reușesc să aibă vreun impact pozitiv. În orice 
caz, nu va funcționa dacă se fac doar consultări democratice, fără ca o 
persoană care înţelege adevărul să deschidă calea atunci când se confruntă 
cu o situație. Cea mai bună abordare rămâne ca lucrătorii şi conducătorii să 
caute singuri adevărul, să aleagă cuvintele lui Dumnezeu care corespund, să 
le citească cu grijă şi să mediteze cu atenţie asupra lor. Apoi, ei pot aduce 
cuvintele lui Dumnezeu la adunare pentru a avea părtăşie şi a discuta cu 
toată lumea. Numai în acest fel se pot obţine rezultate. În ceea ce-i priveşte 
pe conducătorii falși şi pe antihrişti, aceştia nu practică niciodată 
consultările democratice, indiferent de situație. Ei nu-i pun vreodată pe 
oameni să discute sau să aibă părtăşie. Se agaţă de intențiile şi de 
obiectivele lor, temându-se că acele consultări democratice îi vor da în 
vileag sau le vor zădărnici intențiile şi obiectivele. Prin urmare, acționează 
în mod dictatorial, dorind întotdeauna să fie singurii care trag sforile. Chiar 


dacă în anumite chestiuni minore practică părtăşia democratică, o fac doar 


pentru a încerca să atragă simpatia tuturor şi pentru ca aceştia să-i privească 
într-o lumină pozitivă; fac asta doar pentru a-și consolida propriul statut. 
Dacă veţi găsi unele persoane cu astfel de intenţii, trebuie să vă feriți de ele, 
să le observați şi, atunci când este necesar, trebuie să le dați în vileag şi să le 
tineți sub control. Un conducător sau un lucrător potrivit este acela care 
caută adevărul mai întâi de unul singur și apoi îi îndrumă pe toți să aibă 
părtăşie despre cuvintele lui Dumnezeu şi să caute adevărul. Este posibil ca, 
în timpul părtăşiei, inima lor să nu fie pe deplin lămurită, să fie puţin 
confuză, dar, pe măsură ce continuă să aibă părtăşie, vor avea parte de 
luminarea Duhului Sfânt. Poate că unul dintre ei poate vorbi despre o 
lumină sau despre o cale şi, dacă toată lumea continuă să aibă părtăşie sub 
semnul acestei iluminări și de-a lungul acestui drum, claritatea va apărea în 
inimile lor, permițându-le să determine calea corectă de practică. Pe măsură 
ce toți continuă să aibă părtăşie, vor vorbi cu o claritate din ce în ce mai 
mare. Atât timp cât chiar şi o singură persoană este luminată și iluminată de 
lucrarea Duhului Sfânt, va fi ca şi cum toți ar fi fost luminaţi şi iluminati. 
Toţi conducătorii şi lucrătorii ar trebui să înveţe să caute adevărul în acest 
mod. Practicarea în felul acesta oferă o oportunitate pentru ca Duhul Sfânt 
să lucreze. Dacă eşti mereu de acord cu opiniile tuturor şi nu cauţi să 
cunoşti modul în care lucrează Duhul Sfânt, atunci aceasta va fi o abatere. 
Dacă urmezi mereu opiniile tuturor şi să te mulțumești cu ceea ce toți 
consideră a fi bun — ce fel de abordare este aceasta? Este o abordare prin 
care cineva atrage simpatie, nu duce nicio povară şi nu ia în considerare 
lucrarea casei lui Dumnezeu. Deşi pare că ţi-ai realizat lucrarea, ai permis 
oamenilor să aibă părtăşie şi să îşi exprime opiniile, ai practicat democrația 
şi ai evitat autoritarismul sau să acţionezi unilateral, scopul tău a fost să 
atragi simpatia, să-i faci pe oameni să aibă o părere bună despre tine, să te 


aprobe, să spună că nu eşti dictatorial, că ești rațional şi că eşti capabil să 


faci lucrarea. Când acestea sunt îndeplinite, eşti mulţumit. Este corect să 
faci asta? Poate fi corect finalul dacă scopul tău nu este astfel? Nu, cu 
siguranță că nu. Ai câștigat simpatia tuturor şi i-ai făcut fericiţi. Toţi spun că 
eşti un conducător bun, nu unul fals sau un antihrist, și că poţi să faci 
lucrarea; toţi te susțin — dar cine este cel care beneficiază în cele din urmă? 
Tu eşti acela. Este acesta un final bun? Nu este. În primul rând, nu ai fost 
martor pentru Dumnezeu și, în al doilea, nu ai susținut lucrarea casei lui 
Dumnezeu. Finalul este că ai protejat interesele tale şi pe ale tuturor 
celorlalți şi ţi-ai apărat statutul, dar nimeni nu a protejat interesele casei lui 
Dumnezeu şi ale bisericii. Există multă armonie între voi toţi, dar lucrarea 
esențială a casei lui Dumnezeu a fost dată la o parte. Nimeni nu acordă 
atenție şi nu ia în considerare modul în care lucrarea casei lui Dumnezeu ar 
trebui să fie în concordanţă cu principiile şi cerințele lui Dumnezeu. Nu este 
aceasta o trădare a intereselor casei lui Dumnezeu? Ai trădat adevărul, 
cerințele lui Dumnezeu, precum şi lucrarea şi interesele casei lui 
Dumnezeu, ca să poţi atrage simpatia tuturor. În cele din urmă, tu şi toţi 
ceilalți aveţi de câştigat. Aceştia sunt oameni josnici, demni de dispreţ, şi o 
bandă de trădători. Aceasta este calea urmată de antihrişti. Trădând 
interesele casei lui Dumnezeu pentru a mulţumi pe toată lumea şi pentru a-ţi 
menţine propriul statut, ai ajuns să fi susținut şi sprijinit de toți, astfel încât 
aceştia să te aleagă mereu pe tine drept conducător. Tu ţi-ai consolidat 
statutul, dar voia și adevărul lui Dumnezeu au fost duse la îndeplinire în 
biserică? (Nu.) Acestea au fost obstrucționate de tine. Voia lui Dumnezeu 
nu a fost dusă la îndeplinire în biserica pe care o controlezi tu. Cuvintele lui 
Dumnezeu nu au duse la îndeplinire printre frați şi surori şi nu au intrat în 
inimile aleşilor lui Dumnezeu pentru a deveni viața lor. Cine este 
principalul vinovat de acest lucru? Tu ești. Ai devenit o piedică şi un 


obstacol în calea împlinirii voii lui Dumnezeu în biserică — cum ar putea 


Dumnezeu să nu fie mânios pe tine? Nu ar trebui oare să fii înlocuit? Ce vei 
fi devenit dacă va fi timpul să fu înlocuit, dar, totuşi, nimeni nu va fi de 
acord? Vei fi devenit un antihrist. I-ai condus pe o cale greșită pe toți cei 
care ți se închină și te urmează, ei pierzând şansa de a fi mântuiţi și 
devenind mieii tăi de sacrificiu. Biserica aflată sub controlul tău a devenit o 
împărăție a antihristului. Acestea sunt consecinţele. De ce nu este nimeni de 
acord să te înlocuiască? I-ai cumpărat pe toţi, iar ei te consideră acum pe 
tine ca fiind Dumnezeu. l-ai luat locul lui Dumnezeu în inimile lor, 
ocupându-le în întregime. Nu-L mai au pe El sau adevărul în inimile lor; 
sunt ținuți captivi şi controlaţi de tine. Acest lucru nu diferă cu nimic de 
modul în care Satana controlează și corupe oamenii. Dumnezeu i-a pus pe 
aceştia în mâinile tale, dar tu i-ai jefuit şi ai pus stăpânire pe ei. Nu este 
acesta un antihrist? Este, într-adevăr, un antihrist. Ce rol joacă un antihrist 
în biserică? Acest lucru este evident şi uşor de observat. Un antihrist este un 
agent de-al Satanei care face tot ce vrea acesta şi împlineşte scopul Satanei 
de a induce oamenii în eroare şi de a-i controla. Făcând acest lucru, el 
devine complicele Satanei şi ar trebui să fie blestemat şi pedepsit de 


Dumnezeu. 


Chiar acum, toţi cei care servesc drept conducători și lucrători se tem 
să nu ia calea unui antihrist. Prin urmare, ce poţi face pentru a evita acest 
rezultat? În primul rând, trebuie să înţelegi că îndatoririle pe care le 
îndeplineşti şi lucrarea pe care o faci sunt însărcinări de la Dumnezeu și 
trebuie să îți faci lucrarea în conformitate cu cerinţele Lui. Dacă procedezi 
aşa, vei avea un obiectiv şi o direcţie în minte şi vei putea căuta adevărul și 
o cale în cuvintele lui Dumnezeu. Ar trebui apoi să îi îndrumi pe toți spre a 
avea părtăşie despre pasajele relevante din cuvintele lui Dumnezeu și să le 
dai posibilitatea să aibă părtăşie despre adevăr conform cuvintelor Sale, să 


obțină mai multă lumină din cuvintele lui Dumnezeu, să înţeleagă voia Lui 


şi adevărul, iar apoi să practice în conformitate cu adevărurile-principii. 
Asta înseamnă să păşeşti pe calea cea bună. În esenţă, lucrarea bisericii este 
de a-i îndruma pe aleşii lui Dumnezeu spre a înţelege şi a pătrunde în toate 
adevărurile pe care Dumnezeu le exprimă. Aceasta este lucrarea 
fundamentală a bisericii. Așadar, indiferent ce problemă e în curs de 
rezolvare, nicio adunare nu se poate lipsi de citirea pasajelor relevante din 
cuvintele lui Dumnezeu sau de părtăşia despre adevăr. În cele din urmă, 
dacă poţi avea părtăşie despre adevăr şi despre principiile de practică până 
când acestea vor fi clare, toată lumea va înţelege adevărul și va şti cum să îl 
practice. Indiferent din ce aspect al adevărului mănânci şi bei în timpul unei 
adunări, trebuie să ai părtăşie în acest mod şi să cauţi adevărul pe baza 
problemelor cu care te confrunți. Cei care înțeleg adevărul trebuie să 
conducă părtășia, iar cei care au fost luminaţi pot, apoi, să o continue. În 
acest fel, cu cât vor avea mai multă părtășie, cu atât mai mult Duhul Sfânt 
va lucra asupra lor, iar pe măsură ce vor avea mai multă părtășie despre 
adevăr, vor obține mai multă claritate. Atunci când toţi vor înţelege 
adevărul, vor obține eliberarea şi libertatea deplină şi vor avea o cale de 
urmat. Acesta este cel mai bun rezultat pe care îl poate obţine o adunare. 
Când toți vor comunica despre adevărul-realitate până când aceasta va fi 
clar prin acest tip de părtășie, nu vor înţelege atunci adevărul? (Ba da). 
După ce oamenii vor înţelege adevărul, vor şti în mod natural cum să-l 
experimenteze şi să-l practice. Când vor putea practica adevărul cu 
acuratețe, oare nu vor fi obținut adevărul? (Ba da.) Când o persoană a 
dobândit adevărul, nu Îl va fi câştigat pe Dumnezeu? Dacă cineva L-a 
câştigat pe Dumnezeu, nu va fi obținut mântuirea din partea Lui? (Ba da). 
Dacă, în activitatea ta de conducător sau de lucrător, poţi obține acest 
rezultat, îti vei fi făcut lucrarea în mod corespunzător, îți vei fi îndeplinit 


datoria conform standardelor şi vei primi lauda lui Dumnezeu. Când toți 


aleşii lui Dumnezeu vor înţelege adevărul, ţi se vor mai închina, şi te vor 
mai urma? (Nu.) Oamenii doar te vor lăuda, te vor respecta, vor fi dispuși să 
intre în contact şi să interacționeze cu tine şi vor fi dispuşi să asculte 
părtăşia ta pentru a putea avea beneficii de pe urma acesteia. Cei care 
înţeleg adevărul pot fi cu adevărat lumina şi sarea. Asta înseamnă să îţi 
îndeplineşti datoria de fiinţă creată şi să fii o fiinţă creată corespunzătoare. 
Atunci când oamenii vor fi înțeles adevărul și vor fi ajuns la o relație mai 
strânsă cu Dumnezeu, vor putea atinge compatibilitatea cu El, nu se vor mai 
răzvrăti împotriva Lui, nu Îl vor mai înţelege greşit și nu I se vor mai 
împotrivi şi vor putea să Îl preamărească şi să fie martori pentru Dumnezeu 
indiferent de problemele cu care se confruntă. Dacă, în calitate de 
conducător sau de lucrător, practici conform unor principii ca acestea, în cel 
mai scurt timp, vei fi adus oamenii în faţa lui Dumnezeu. Oamenii pe care îi 
conduci vor fi, de asemenea, capabili să practice adevărul, să intre în 
realitate, să-L preamărească pe Dumnezeu şi să Îi fie martori. În acest fel, 
oamenii pe care îi conduci vor putea şi ei să fie lăudaţi şi câștigați de 
Dumnezeu. Aşadar, atunci când un conducător merge pe calea urmăririi 
adevărului, acest lucru este pe deplin în conformitate cu voia lui Dumnezeu. 
Atât timp cât ceea ce fac oamenii este în concordanță cu adevărurile- 
principii, rezultatele acţiunilor lor vor fi din ce în ce mai bune, fără nici un 
efect secundar, iar ei vor avea binecuvântarea și protecția lui Dumnezeu în 
orice privinţă. Chiar dacă uneori vor produce unele abateri, Dumnezeu îi va 
lumina şi îi va conduce, iar ei vor găsi îndreptarea în cuvintele lui 
Dumnezeu. Atunci când oamenii iau calea cea bună, ei vor avea parte de 


binecuvântarea și de protecția lui Dumnezeu. 


Care este scopul pentru care casa lui Dumnezeu practică alegeri şi 
consultări democratice? De ce trebuie practicată democrația? (Pentru a-i 


împiedica pe oameni să-și facă singuri legea.) Intr-adevăr, se practică pentru 


a evita această problemă. Cu toate acestea, scopul final al practicării 
consultărilor democratice este de a folosi adevărul pentru a rezolva 
problemele, de a evita producerea de abateri şi de a acţiona în conformitate 
cu voia lui Dumnezeu. Este de a înţelege adevărul şi de a intra pe drumul 
cel drept. Este de a găsi calea care urmează voia lui Dumnezeu, de a ne 
supune lucrării Sale şi de a-i conduce pe aleşii lui Dumnezeu în adevărul- 
realitate, astfel încât voia Sa să fie dusă la îndeplinire. Este, de asemenea, 
pentru a ne apăra împotriva înşelăciunii și a tulburărilor provocate de falşii 
conducători şi de antihriști, pentru a preveni apariţia haosului în biserică şi 
pentru a proteja viețile aleşilor lui Dumnezeu împotriva pierderilor. Aceste 
rezultate se pot obține prin practicarea consultărilor democratice. Dacă nu 
există părtăşie despre adevăr sau consultări democratice în biserică, este 
foarte uşor să se instaleze haosul, iar diavolii şi Satanele să profite de o 
lacună, ceea ce va avea ca rezultat faptul că puterea va fi deținută de 
conducătorii falși şi de antihrişti. Deoarece toți oamenii au firi corupte, 
conducătorii şi lucrătorii sunt cei mai predispuşi să acționeze în mod 
dictatorial, să îşi îngăduie doar lor să aibă un cuvânt de spus şi să ia toate 
deciziile. Casa lui Dumnezeu practică alegerile democratice doar pentru a-i 
împiedica pe conducători şi pe lucrători să-şi facă singuri legea, precum şi 
pentru a-i împiedica pe falşii conducători şi pe antihriști să dețină puterea în 
biserică, să fie singurii care au un cuvânt de spus şi să aducă biserica sub 
controlul familiilor lor. Acest lucru se face în totalitate pentru a restricționa 
toate abordările autoritare şi anticreştine. Totuşi, acest lucru nu înseamnă 
că, prin practicarea democrației, casa lui Dumnezeu le acordă fraților şi 
surorilor ultimul cuvânt și, cu siguranţă, nu înseamnă că totul trebuie să fie 
decis prin consultarea cu aceștia. Casa lui Dumnezeu are atât democraţie, 
cât şi centralizare. Este foarte necesar ca ea să practice în acest fel. Există 


oare garanția că acele concluzii la care s-a ajuns doar prin practicarea 


democraţiei sunt în concordanţă cu adevărul? Nu neapărat. Aşa că de aceea 
trebuie să existe centralizare. Ce înseamnă centralizarea? Înseamnă să se 
pună laolaltă opiniile tuturor pentru a oferi o concluzie precisă, care fie 
complet în concordanță cu adevărul şi să fie conformă cu voia lui 
Dumnezeu. Când consultările democratice nu sunt în măsură să dea 
rezultate mai bune, atunci centralizarea este ceea ce trebuie pentru ca aceste 
rezultate să fie obținute. Modul în care se practică centralizarea constă în 
faptul că, în cazul în care grupul de decizie nu poate ajunge la un consens 
după ce a avut părtăşie despre o problemă şi nu poate lua o decizie corectă, 
atunci acest lucru trebuie să fie raportat Celui de mai sus pentru ca acesta să 
ia o decizie. Întrucât Cel de mai sus înţelege adevărul şi deţine principiile, 
hotărârile pe care le ia sunt corecte şi în conformitate cu voia lui 
Dumnezeu. În cazul în care conducătorii bisericii sau grupul de decizie nu 
sunt capabili să aibă părtăşie despre adevăr în mod clar sau să găsească 
principiile şi calea, dacă nu ştiu cum să ia o decizie şi, în aceste 
circumstanţe, nu raportează Celui de mai sus sau nu îi cer să ia o hotărâre, 
ci se ocupă pe cont propriu, atunci această biserică şi acest grup de decizie 
sunt controlate de conducători falși şi de antihrişti. Dacă aleşii lui 
Dumnezeu obțin rezultate prin părtăşia despre adevăr, iar concluziile la care 
ajung sunt corecte, Cel de mai sus îşi va da imediat aprobarea. Dacă există 
încă abateri în concluziile lor, iar acestea nu sunt complet în concordanță cu 
adevărurile-principiile, atunci Cel de mai sus le va corecta. În acest fel, 
erorile care apar, uneori, în cadrul consultărilor democratice pot fi evitate în 
mod eficient. Cu această centralizare, este posibil să se garanteze că 
respectivele consultări democratice funcționează în mod normal, nu sunt 
tulburate şi, în același timp, că nu există abateri în îndeplinirea îndatoririlor 
din partea conducătorilor şi a lucrătorilor. Deşi casa lui Dumnezeu practică 


democraţia, ea are principii pentru acest lucru. Aceste principii constau în 


faptul că totul trebuie să se facă în conformitate cu adevărul cuvintelor lui 
Dumnezeu şi că trebuie să se asculte de Dumnezeu şi de tot ceea ce spune 
El în toate chestiunile. Trebuie să se obțină aceste rezultate pentru a fi în 
conformitate cu principiile pentru democraţie ale casei lui Dumnezeu. 
Rezultatele finale ale practicii democratice a bisericii trebuie să fie în 
conformitate cu adevărul. Dacă nu sunt, atunci acestea trebuie anulate. Unii 
oameni cred că practicarea democrației înseamnă că aleşii lui Dumnezeu au 
ultimul cuvânt în toate chestiunile şi că tot ceea ce spun frații şi surorile 
trebuie respectat şi luat în considerare. Este corect acest lucru? Deţin frații 
şi surorile adevărul? (Nu-l deţin.) Dacă lor li se permite să aibă ultimul 
cuvânt în toate chestiunile, în ce fel diferă acest lucru de a le îngădui 
conducătorilor falși și antihriştilor să aibă ultimul cuvânt? În ambele cazuri, 
ei nu deţin adevărul și sunt oameni corupți. Dacă aceştia au ultimul cuvânt, 
nu cumva Satana este cel care deține puterea? Prin urmare, a practica 
democrația nu înseamnă că tot ceea ce spun frații şi surorile reprezintă 
adevărul, este corect şi trebuie respectat. Nu este cazul aici. Democraţia este 
practicată, în principal, pentru a permite fiecărei persoane să aibă şansa de a 
vorbi, de a discuta, de a avea părtășie şi de a-şi putea îndeplini propriile 
responsabilități, obligații şi îndatoriri. Cu toate acestea, autoritatea de a lua 
o hotărâre se află în mâinile grupului de decizie. Hotărârile sunt luate de cei 
care înțeleg adevărul, iar toate chestiunile importante sunt decise de către 
Cel de mai sus. În acest fel, se poate garanta că deciziile pe care le ia 
biserica sunt în mare parte corecte sau că majoritatea deciziilor sunt corecte 
şi că abaterile vor fi din ce în ce mai puţine. Aceasta este însemnătatea 
adoptării alegerilor și a consultărilor democratice. Aceste lucruri sunt 
practicate în totalitate pentru a obține efectul de a fi în conformitate cu 
adevărul în toate chestiunile, pentru a ajunge la punctul în care este urmată 


voia lui Dumnezeu, sunt comise puţine greşeli sau niciuna şi pentru a 


garanta că voia lui Dumnezeu poate fi îndeplinită fără obstacole. Dacă nu se 
practică alegerile şi consultările democratice, sigur vor exista numeroși 
răufăcători care vor profita de lacune, iar conducătorii falși şi antihriştii vor 
acționa în mod dictatorial. Acest lucru nu afectează doar expansiunea 
Evangheliei, ci şi viaţa bisericească şi intrarea în viaţă a aleşilor lui 
Dumnezeu. De când casa lui Dumnezeu a început să practice alegerile 
democratice, au existat o serie de conducători falși şi lucrători care au fost 
dați în vileag şi alungaţi și răufăcători, care nu au avut portiţe de care să 
profite. Au existat, de asemenea, o serie de persoane care urmăresc adevărul 
şi pe care aleşii lui Dumnezeu le aprobă şi care au fost desemnate drept 
conducători şi lucrători. Acestora li s-a dat șansa de a se pregăti şi de a fi 
desăvârşiți. Acestea sunt rezultate clare ale practicării alegerilor 
democratice şi pot fi văzute de toţi. Toţi cei aleși de Dumnezeu ar trebui să 
înţeleagă că practicarea democraţiei de către biserică este benefică şi 
favorabilă casei lui Dumnezeu, bisericii şi oamenilor. Deoarece fiecare 
persoană din biserică este membră a casei lui Dumnezeu şi nimeni nu este 
un străin, fiecare are dreptul să vorbească, să discute, să voteze şi să aleagă 
în chestiuni care ţin de lucrarea bisericii și așa mai departe. Acesta este un 
drept al tuturor. Cu toate acestea, a avea acest drept nu este echivalent cu 
faptul că deţii adevărul sau că ţi se îngăduie să acționezi în mod nechibzuit. 
Dacă abuzezi de acest drept, nu ar trebui să fii restricționat de casa lui 
Dumnezeu? (Ba da.) Ţi s-a dat acest drept ca să practici adevărul şi să 
tratezi problemele în conformitate cu adevărurile-principii. Ți s-a dat pentru 
ca tu să sprijini interesele bisericii şi ale casei lui Dumnezeu. Nu ţi s-a dat 
ca să ai tu ultimul cuvânt şi să acționezi nechibzuit. Biserica poate să se 
raporteze la lucrurile pe care le spui şi care sunt corecte şi să le adopte. 


Dacă spui ceva greşit şi eşti respins, nu trebuie să insiști. Trebuie să practici 


acceptarea şi ascultarea. Acest mod de practică este benefic pentru lucrarea 


casei lui Dumnezeu. 
Fragmentul 75 


În activitatea lor, conducătorii de biserică şi lucrătorii trebuie să fie 
atenți la două principii: unul este să-și înfăptuiască lucrarea în deplină 
conformitate cu principiile stipulate de rânduielile de lucru, fără să încalce 
vreodată acele principii şi fără să-şi întemeieze munca pe orice şi-ar putea 
închipui sau pe oricare dintre propriile idei. În tot ceea ce fac, ei ar trebui să 
dea dovadă de grijă pentru lucrarea bisericii şi să pună întotdeauna pe 
primul loc interesele casei lui Dumnezeu. Încă un lucru — iar acesta este cel 
mai important — e că în toate lucrurile, ei trebuie să se concentreze pe a 
urmări călăuzirea Duhului Sfânt şi a face totul conformându-se strict 
cuvintelor lui Dumnezeu. Dacă sunt încă în stare să se împotrivească 
călăuzirii Duhului Sfânt sau dacă se iau cu încăpățânare după propriile idei 
şi fac lucrurile după propria închipuire, atunci acţiunile lor vor constitui o 
împotrivire cât se poate de gravă faţă de Dumnezeu. Să-și întoarcă spatele, 
de repetate ori, luminării şi călăuzirii Duhului Sfânt nu va duce decât la un 
impas. Dacă pierd lucrarea Duhului Sfânt, atunci nu vor putea să lucreze; şi, 
chiar dacă reuşesc să lucreze cumva, nu vor realiza nimic. Acestea sunt cele 
două principii esențiale care trebuie respectate în timp ce lucrează: unul este 
să-şi înfăptuiască lucrarea în concordanţă exactă cu rânduielile de la cel de 
mai sus, precum şi să acționeze în conformitate cu principiile stabilite de cel 
de mai sus; iar celălalt este să urmeze călăuzirea Duhului Sfânt înăuntrul 
lor. Odată ce aceste două principii sunt înţelese, nu vor fi atât de predispuşi 
să facă greşeli în lucrarea lor. Experienţa voastră în înfăptuirea lucrării 
bisericii este încă limitată, iar când lucraţi, este extrem de denaturată de 


propriile idei. Câteodată, s-ar putea să nu înțelegeţi luminarea sau 


călăuzirea dinăuntrul vostru care vine de la Duhul Sfânt; alte dăți, păreți că 
o înțelegeţi, dar e probabil să o ignoraţi. Mereu vă închipuiți sau deduceți 
într-o manieră umană, acționând cum considerați adecvat, fără niciun fel de 
grijă pentru intențiile Duhului Sfânt. Vă vedeţi de lucrarea voastră doar 
conform propriilor idei, punând deoparte orice luminare de la Duhul Sfânt. 
Astfel de situaţii au loc frecvent. Călăuzirea lăuntrică de la Duhul Sfânt nu 
este transcendentală; de fapt, este foarte normală. Adică, în adâncul inimii 
tale, simţi că acest mod de a acţiona este potrivit şi că este modul cel mai 
bun. De fapt, acest gând este destul de clar; nu a fost rezultatul cugetării şi, 
câteodată, nu înţelegi pe deplin de ce ar trebui să te comporți așa. Deseori, 
aceasta nu este altceva decât luminarea de la Duhul Sfânt. Acest lucru se 
întâmplă cel mai adesea persoanelor cu experienţă. Duhul Sfânt te îndrumă 
să faci ceea ce este cel mai potrivit. Nu este ceva la care te gândeşti, ci mai 
degrabă este un sentiment din inima ta care te face să-ți dai seama că acesta 
este cel mai bun mod de a proceda şi îți place să procedezi astfel fără să ştii 
de ce. Acest lucru poate veni de la Duhul Sfânt. Ideile proprii izvorăsc 
adesea din gândire şi chibzuire şi toate sunt denaturate de voinţa proprie; 
oamenii se gândesc mereu la ce beneficiu și avantaj este pentru ei; fiecare 
acțiune pe care oamenii decid să o facă implică aceste lucruri. Totuşi, 
îndrumarea de la Duhul Sfânt nu cuprinde nicicum asemenea denaturări. 
Este necesar să fii foarte atent la îndrumarea sau luminarea de la Duhul 
Sfânt; mai ales în chestiunile esenţiale, trebuie să fii atent ca să le înţelegi. 
Oamenii cărora le place să îşi folosească mintea şi să acţioneze în funcție de 
propriile idei sunt cei mai predispuşi să rateze o asemenea îndrumare sau 
luminare. Conducătorii şi lucrătorii potriviţi sunt oameni care au lucrarea 
Duhului Sfânt, care sunt atenți la lucrarea Duhului Sfânt în orice moment, 
care se supun Duhului Sfânt, au o inimă temătoare de Dumnezeu, nu 


neglijează voia lui Dumnezeu şi urmăresc neosteniţi adevărul. Ca să Il 


mulțumești pe Dumnezeu şi să fii martor pentru El în mod corespunzător, ar 
trebui să reflectezi deseori asupra motivelor și denaturărilor pe care le ai 
când îți îndeplinești datoria, iar apoi să încerci să-ţi dai seamacât de mult 
din conţinutul lucrării este motivat de ideile umane, cât provine din 
luminarea Duhului Sfânt şi cât respectă cuvintele lui Dumnezeu. Trebuie, în 
mod constant şi în toate împrejurările, să reflectezi dacă faptele şi cuvintele 
tale sunt în conformitate cu adevărul. Practicând des astfel, vei ajunge pe 
drumul corect al slujirii lui Dumnezeu. Este necesar să deții adevărurile- 
realitate ca să ajungi să Îl slujeşti pe Dumnezeu într-un fel care este în 
conformitate cu voia Lui. Doar după ce au înțeles adevărul, au oamenii 
abilitatea de a discerne şi de a recunoaşte ce apare din ideile lor şi ce apare 
din motivele umane. Pot să recunoască impurităţile umane, precum şi ce 
înseamnă să acţioneze conform adevărului. Abia după ce pot discerne, 
poate fi sigur că sunt capabili să pună în practică adevărul şi să fie pe deplin 
în conformitate cu voia lui Dumnezeu. Fără a înţelege adevărul, este 
imposibil ca oamenii să practice discernământul. O persoană confuză ar 
putea să creadă toată viaţa în Dumnezeu fără să ştie ce înseamnă să i se 
dezvăluie propria corupție sau ce înseamnă să I se împotrivească lui 
Dumnezeu, deoarece nu înţelege adevărul; acel gând nici măcar nu există în 
mintea sa. Adevărul este inaccesibil oamenilor de calibru prea mic; 
indiferent cum ai avea părtășie cu ei despre adevăr, aceştia tot nu înțeleg. 
Asemenea oameni sunt confuzi. În credința lor, oamenii confuzi nu pot 
mărturisi pentru Dumnezeu; ei pot doar să facă unele servicii. Dacă liderii și 
lucrătorii trebuie să îşi îndeplinească bine îndatorinile, atunci calibrul lor nu 
poate să fie prea rău. Cel puţin, trebuie să aibă înţelegere spirituală și să 
priceapă lucrurile într-o manieră pură, pentru a putea înţelege cu ușurință 
adevărul şi a practica adevărul. Experienţa unor oameni este prea 


superficială, aşa că uneori există denaturări în înțelegerea lor asupra 


adevărului, iar apoi sunt predispușşi să facă greşeli. Când există denaturări în 
înţelegerea lor, nu sunt la înălțimea sarcinu de a practica adevărul. Când 
există denaturări în înţelegerea oamenilor, este probabil ca aceștia să 
urmeze reglementări, iar atunci când urmează reglementări, este uşor să 
greşească şi nu se ridice la înălțimea sarcinii de a practica adevărul. Când 
există denaturări în înţelegere, este, de asemenea, ușor să fii indus în eroare 
şi folosit de antihrişti. Prin urmare, denaturările în înţelegere pot duce la 
multe greşeli. Drept urmare, nu numai că nu își vor îndeplini bine 
îndatoririle, ci se pot şi rătăci cu ușurință, ceea ce dăunează intrării în viață 
a aleşilor lui Dumnezeu. Ce valoare are cineva care îşi face datoria în acest 
fel? Acea persoană a devenit pur şi simplu cineva care perturbă şi tulbură 
lucrarea bisericii. În plus, trebuie învăţate lecţii din aceste eşecuri. Pentru a 
îndeplini lucrarea pe care o încredințează Dumnezeu, este necesar ca liderii 
şi lucrătorii să înţeleagă aceste două principii: trebuie să adere cu stricteţe la 
rânduielile de lucru ale Celui de mai sus în îndeplinirea datoriei şi trebuie să 
acorde atenţie şi să se supună oricărei îndrumări din partea Duhului Sfânt, 
conform cuvântului lui Dumnezeu. Doar când aceste două principii sunt 


înţelese, lucrarea ta poate fi eficientă, iar Dumnezeu va fi mulțumit. 
Fragmentul 76 


În biserică, ce fel de persoană este cea mai arogantă? Cum se 
manifestă aroganţa acelor persoane? În ce chestiuni este cel mai mult 
dezvăluită aroganţa lor? Aveţi discernământ în acest sens? Cei mai aroganţi 
oameni din cadrul bisericii sunt de fapt cei răi şi antihriştii. Aroganţa lor o 
depăşeşte cu mult pe cea a oamenilor normali, până în punctul de a fi lipsiti 
de rațiune. În ce aspecte este cel mai uşor de observat acest lucru? Atunci 
când aceştia sunt emondaţi, firea lor arogantă este expusă cel mai clar. 


Indiferent de amploarea faptelor rele ale acestor antihriști, dacă cineva îi 


emondează, ei se vor înfuria și vor spune: „Cine ești tu să mă critici şi să 
îmi dai lecţii? Câţi oameni poţi conduce? Poţi să ţii predici? Poţi să ai 
părtăşie despre adevăr? Dacă ai prelua rolul meu, nu ai fi la fel de bun ca 
mine!” Cum vi se pare acest lucru? Au ei cea mai mică atitudine de 
acceptare a adevărului? Dacă abordaţi în acest fel faptul de a fi emondaţi, 
vor fi probleme. Acest lucru dovedeşte că nu deţineţi deloc adevărul- 
realitate şi că viaţa-fire nu vi s-a schimbat deloc. Poate o persoană bătrână 
şi profund coruptă ca aceasta să fie conducător sau lucrător? Poate ea să 
îndeplinească datoria de a-L sluji pe Dumnezeu? Sigur că nu, deoarece 
astfel de oameni nu sunt nici măcar calificați să fie conducători sau 
lucrători. Pentru a fi conducător sau lucrător trebuie să ai cel puţin o 
oarecare experiență autentică, să înţelegi unele adevăruri, să deţii unele 
realități şi să ai cel mai elementar nivel de supunere, ceea ce înseamnă că, 
cel puţin, trebuie să fii capabil să accepţi să fii emondat — doar acest tip de 
persoană este în măsură să fie conducător sau lucrător. Dacă cineva nu 
deține deloc adevărul-realitate şi încă se ceartă şi se împotriveşte atunci 
când este emondat şi nu acceptă deloc adevărul, ce credeți că se va întâmpla 
dacă o astfel de persoană ÎI slujeşte pe Dumnezeu? Nu există nicio îndoială 
că se va împotrivi lui Dumnezeu; nu va practica adevărul, indiferent de tipul 
de lucrare pe care o desfăşoară şi cu atât mai puţin nu va gestiona lucrurile 
în conformitate cu principiile. Prin urmare, dacă oamenii care nu dețin 
deloc adevărul-realitate își asumă rolurile de conducători sau lucrători, ei 
sigur vor merge pe calea antihriştilor şi se vor împotrivi lui Dumnezeu. De 
ce mulți conducători şi lucrători sunt dezvăluiți după ce şi-au îndeplinit doar 
o mică parte din îndatoririle lor? Pentru că nu urmăresc adevărul, ci caută 
renumele, câștigurile şi statutul şi, drept urmare, fireşte că se angajează pe 
calea antihriştilor. În ceea ce vă priveşte pe toţi, dacă vi s-ar da 


responsabilitatea unei biserici şi nimeni nu v-ar verifica timp de șase luni, 


ați ajunge să mergeţi pe calea greșită şi să faceţi ce vă place. Dacă ați fi 
lăsați să vă descurcaţi singuri timp de un an, aţi ajunge să-i conduceţi pe alți 
oameni pe căi greşite, iar toți s-ar concentra doar asupra rostirii cuvintelor şi 
a doctrinelor şi ar compara cine este mai bun decât cine. Dacă aţi fi lăsaţi să 
vă descurcaţi singuri timp de doi ani, ați conduce oamenii înaintea voastră, 
oamenii ar asculta de voi şi nu de Dumnezeu, iar în acest fel biserica ar 
degenera şi ar deveni religioasă. Care este cauza acestui lucru? V-aţi gândit 
vreodată la această întrebare? Pe ce cale merge o persoană care conduce 
biserica în acest fel? Pe calea antihriştilor. Voi ați fi aşa? Cât timp mai puteți 
furniza oamenilor puţinul adevăr pe care îl înţelegeți acum? Puteţi să 
conduceţi oamenii pe calea cea bună a credinţei în Dumnezeu? Dacă aleşii 
lui Dumnezeu pun multe întrebări, veţi putea să le răspundeţi având părtăşie 
despre adevăr conform cuvintelor lui Dumnezeu? Dacă nu înţelegi adevărul 
şi tot ceea ce faci este să predici niște cuvinte şi doctrine, atunci, după ce te 
vor asculta de câteva ori, oamenii se vor plictisi, iar când vei continua să 
predici cuvinte şi doctrine, se vor scârbi şi vor fi capabili să discearnă — caz 
în care, de ce să mai continui să le predici? Dacă eşti o persoană care are 
rațiune, ar trebui să încetezi să mai predici doctrine altor oameni, ar trebui 
să nu le mai ţii lecții de sus, ar trebui să stai pe picior de egalitate cu ceilalți 
şi ar trebui să mănânci, să bei şi să experimentezi cuvintele lui Dumnezeu 
împreună cu ei. Toate acestea sunt manifestări ale oamenilor care au 
rațiune. Cei care sunt deosebit de aroganţi și de neprihăniţi de sine îşi pierd 
cu uşurinţă rațiunea și insistă să le predice altora cuvintele și doctrinele sau 
încearcă să se dea mari căutând şi învățând teorii spirituale mai profunde, 
devenind astfel oameni care încearcă să-i înșele pe alții. A acționa astfel 
înseamnă să te împotriveşti lui Dumnezeu. Îţi este clar care vor fi 
consecinţele dacă vei continua să predici în acest mod? Îţi este clar unde îi 


vei conduce pe oameni? Ce fel de problemă este aceasta, atunci când mergi 


pe calea antihristului, îi conduci pe oameni înaintea ta şi îi faci să ți se 
închine și supună ție? Nu cumva eşti în competiție cu Dumnezeu pentru 
aleşii Lui? Acest lucru înseamnă să aduci înaintea ta oameni care inițial au 
vrut să creadă în Dumnezeu, să se întoarcă la El şi să-L dobândească, 
făcându-i să asculte de tine, să facă ce spui tu şi determinându-i să te trateze 
ca pe Dumnezeu. Şi care va fi consecinţa acestui lucru? Aceşti oameni au 
crezut inițial în Dumnezeu pentru a fi mântuiţi, dar au sfârşit prin a fi induși 
în eroare de tine — nu numai că nu vor fi mântuiţi, dar vor suferi şi pierzanie 
ŞI vor fi distruși. Acţionând în acest fel, îi duci în rătăcire, îi răneşti profund, 
îi pierzi pe cei care cred în Dumnezeu. De ce fărădelege eşti vinovat? Cum 
te poţi revanşa față de ei? I-ai înşelat pe noii credincioşi, i-ai transformat în 
miei, toți te ascultă, toți te urmează, iar în inima ta, de fapt, gândeşti: „Sunt 
puternic acum; atât de mulți oameni mă ascultă, iar biserica este la 
cheremul meu”. Această natură de trădare din om te face, în mod 
inconştient, să-L transformi pe Dumnezeu într-o simplă marionetă, iar apoi, 
tu însuţi formezi vreun gen anume de confesiune. Cum apar diferite 
confesiuni religioase? Apar în acest fel. Uitaţi-vă la liderii fiecărei 
confesiuni — toţi sunt aroganţi şi neprihăniți de sine, iar interpretările lor 
privind Biblia sunt în afara contextului şi sunt ghidate de propriile noțiuni şi 
închipuiri. Toţi se bazează pe talente şi erudiție pentru a-şi face lucrarea. 
Oare, dacă nu ar putea predica deloc, i-ar urma acei oameni? Ei posedă, la 
urma urmei, ceva cunoaştere şi pot predica despre vreo doctrină sau știu 
cum să-i convingă pe alții și cum să se folosească de unele trucuri. Le 
folosesc pentru a-i înșela şi a-i aduce pe oameni înaintea lor. Acei oameni 
cred în Dumnezeu cu numele, dar, în realitate, ei își urmează liderii. Când 
întâlnesc pe cineva care predică adevărata cale, unii dintre ei spun: „Trebuie 
să-l consultăm pe liderul nostru cu privire la credință”. Vedeţi cum oamenii 


încă au nevoie de acordul şi aprobarea celorlalți când cred în Dumnezeu și 


acceptă adevărata cale — nu este aceasta o problemă? Atunci, ce au devenit 
acei lideri? Nu au devenit ei farisei, păstori falşi, antihriști şi obstacole 
pentru acceptarea de către oameni a adevăratei căi? Astfel de oameni sunt 
întocmai de genul lui Pavel. De ce spun asta? Epistolele lui Pavel sunt 
consemnate în Biblie și sunt transmise de două mii de ani. De-a lungul 
întregii Epoci a Harului, cei care au crezut în Domnul au citit adesea 
cuvintele lui Pavel şi le-au luat drept criteriu — suferința, supunerea 
propriului trup şi, în cele din urmă, deținerea coroanei neprihănirii... Toţi 
oamenii au crezut în Dumnezeu conform cuvintelor şi doctrinelor lui Pavel. 
De-a lungul acestor două mii de ani, foarte mulți oameni l-au imitat pe 
Pavel, l-au venerat şi l-au urmat. Ei au considerat cuvintele lui Pavel drept 
scriptură, au înlocuit cuvintele Domnului Isus cu cuvintele lui Pavel şi nu 
au reuşit să practice cuvintele lui Dumnezeu. Nu era aceasta o abatere? Cât 
de mult din voia lui Dumnezeu au putut înțelege oamenii în Epoca Harului? 
La urma urmei, cei care L-au urmat pe Isus în acea vreme erau în 
minoritate, iar cei care L-au cunoscut erau şi mai puţini — nici măcar acei 
discipoli ai Săi nu L-au cunoscut cu adevărat. Dacă un om vede un pic de 
lumină în Biblie, nu ar trebui să creadă că aceasta reprezintă voia lui 
Dumnezeu şi cu atât mai puţin ar trebui considerat un strop de luminare 
drept cunoaştere de Dumnezeu. Oamenii sunt aroganți şi îngâmfați şi nu-L 
păstrează pe Dumnezeu în inimile lor. Cu puţină înțelegere doctrinală, o 
pornesc la drum de unii singuri, ceea ce duce la formarea multor confesiuni. 
În Epoca Harului, Dumnezeu nu a fost deloc strict cu omul. Toate religiile 
şi confesiunile în numele lui Isus aveau o parte din lucrarea Duhului Sfânt; 
atât timp cât nu existau duhuri rele care să lucreze în interiorul ei, Duhul 
Sfânt lucra asupra oricărei biserici, astfel încât majoritatea oamenilor se 
puteau bucura de harul lui Dumnezeu. În trecut, Dumnezeu nu era strict cu 


oamenii, indiferent dacă era autentică sau falsă credinţa lor în El, indiferent 


dacă îi urmau pe alții sau nu urmăreau adevărul, deoarece El sorocise deja 
că, în ultima etapă, toți cei predestinaţi şi aleşi de El vor trebui să vină în 
fața Lui și să-l accepte judecata. Dacă, după ce au acceptat lucrarea din 
zilele de pe urmă a lui Dumnezeu, oamenii continuă să îi urmeze pe alții și 
să se închine lor, dacă nu urmăresc adevărul, ci caută în schimb 
binecuvântări şi coroane, atunci acest lucru este de neiertat. Astfel de 
oameni vor avea acelaşi sfârşit ca şi Pavel. De ce îi folosesc adesea pe Pavel 
şi pe Petru drept exemple? Acestea sunt două căi. Credincioşii în 
Dumnezeu urmează fie calea lui Petru, fie calea lui Pavel. Acestea sunt 
singurele două căi. Indiferent dacă eşti un adept sau un conducător, este 
același lucru. Dacă nu poţi porni pe calea lui Petru, înseamnă că mergi pe 
calea lui Pavel. Acest lucru este inevitabil; nu există o a treia cale. Cei care 
nu înțeleg voia lui Dumnezeu, care nu-L cunosc, care nu caută să înțeleagă 
adevărul și care nu sunt capabili să I se supună întru totul lui Dumnezeu, 
trebuie să aibă, în cele din urmă, același sfârșit ca şi Pavel. Dacă nu cauţi să 
ÎI cunoşti pe Dumnezeu sau să înţelegi voia Lui şi te străduiești doar să poţi 
rosti cuvinte şi doctrine şi să predici teorii spirituale, atunci nu poţi decât să 
I te împotrivești şi să ÎI trădezi pe Dumnezeu, pentru că este în natura 
umană să I te împotriveşti lui Dumnezeu. Este garantat că lucrurile care nu 
se aliniază cu adevărul provin din voința omului. Tot ceea ce provine din 
voința omului, indiferent dacă este bun sau rău în ochii omului, perturbă 
lucrarea lui Dumnezeu. Unii oameni cred că și dacă nu acționează în 
conformitate cu adevărul în câteva chestiuni, nu fac rău sau nu se 
împotrivesc lui Dumnezeu. Este corect acest lucru? Dacă nu acţionezi în 
conformitate cu adevărul, atunci cu siguranță încalci adevărul, iar încălcarea 
adevărului înseamnă, în esență, a te împotrivi lui Dumnezeu; este doar un 
nivel diferit de gravitate. Chiar dacă nu eşti catalogat ca fiind o persoană 


care se împotriveşte lui Dumnezeu, Dumnezeu nu te va aproba, deoarece tu 


nu practici adevărul şi faci doar lucruri care nu au legătură cu adevărul și 
acționezi doar după propria ta voinţă. Chiar dacă cei care nu urmăresc 
adevărul nu fac nici un rău, vor putea ei să se elibereze de firea lor coruptă? 
Dacă nu se pot lepăda de firea lor coruptă, înseamnă că vor continua să 
trăiască în conformitate cu ea. Chiar dacă nu fac nimic pentru a se împotrivi 
lui Dumnezeu, le este imposibil să se supună lui Dumnezeu, iar El nu va 


aproba astfel de oameni. 


Cuvinte despre modul în care Dumnezeu 
stabileşte finalurile oamenilor 


Fragmentul 77 


Unii oameni au un calibru prea slab şi nu iubesc adevărul. Indiferent 
de modul în care se face părtăşie despre adevăr, nu sunt în stare să-l 
înţeleagă. Ei cred în Dumnezeu de mulți ani și totuşi nu pot vorbi despre 
experienţe reale sau despre înţelegere. Astfel, ei stabilesc că nu se numără 
printre cei aleşi şi predestinați de Dumnezeu și că nu pot fi mântuiți de 
Dumnezeu, indiferent câți ani vor mai crede în El. În inimile lor consideră 
că: „Numai cei care sunt predestinaţi şi aleşi de Dumnezeu pot fi mântuiţi, 
iar toţi cei care au un calibru prea sărac și sunt incapabili să înțeleagă 
adevărul nu se numără printre oamenii aleşi şi predestinați de Dumnezeu; ei 
nu ar putea fi mântuiți, chiar dacă ar crede.” Aceştia consideră că 
Dumnezeu nu stabileşte finalul oamenilor în funcție de manifestările şi de 
comportamentul lor. Dacă gândești în acest fel, atunci Îl înţelegi foarte 
greşit pe Dumnezeu. Dacă Dumnezeu ar acţiona astfel, ar fi El drept? 
Dumnezeu stabileşte finalul oamenilor pe baza unui principiu: în cele din 
urmă, finalul le va fi stabilit în funcție de manifestările şi de 
comportamentul lor. Dacă nu poţi vedea firea dreaptă a lui Dumnezeu, dacă 
ÎI înţelegi mereu greşit şi Îi denaturezi intenţiile, astfel încât eşti întotdeauna 
pesimist şi dezamăgit, nu înseamnă că îţi provoci singur aceste stări? Dacă 
nu înţelegi cum funcționează prestabilirea lui Dumnezeu, ar trebui să cauţi 
adevărul lui Dumnezeu în cuvintele Sale şi nu să hotărăşti orbeşte că nu te 
numeri printre oamenii aleşi şi predestinați de El. Aceasta este o 
neînțelegere gravă în ce-L priveşte pe Dumnezeu. Pur şi simplu, nu cunoşti 
deloc lucrarea lui Dumnezeu şi nu înţelegi voia Lui, cu atât mai puţin 


efortul Său minuțios din spatele celor 6.000 de ani de lucrare de gestionare. 


Renunţi la tine, speculezi și te îndoieşti de Dumnezeu, temându-te că ești un 
prestator de servicii care va fi alungat după ce-și va fi terminat treaba, 
gândindu-te mereu: „De ce ar trebui să-mi fac datoria? Oare prestez un 
serviciu în timp ce îmi fac datoria? Nu aş cădea în vreo capcană, dacă aș fi 
înlăturat după ce mi-am prestat serviciul?” Ce părere ai despre acest mod de 
a gândi? Îl poţi discerne? Îl înţelegi întotdeauna greșit pe Dumnezeu, 
încadrându-L în rândul regilor diavoli care domnesc în lume, ferindu-ţi 
inima de El, crezând mereu că este la fel de egoist şi de josnic ca oamenii. 
Nu crezi niciodată că El iubește omenirea şi nu ai încredere în sinceritatea 
Sa în ceea ce priveşte mântuirea lumii. Dacă te caracterizezi mereu ca fiind 
un prestator de servicii şi te temi că vei fi alungat după ce ţi-ai prestat 
serviciul înseamnă că ai mentalitatea înșelătoare a neîncrezătorilor. Non- 
credincioșii nu cred în Dumnezeu pentru că nu recunosc că există un 
Dumnezeu şi nici că adevărul este cuvântul Lui. Având în vedere că tu crezi 
în Dumnezeu, de ce nu ai încredere în El? De ce nu recunoști că al Lui 
cuvânt este adevărul? Nu eşti dispus să îți faci datoria şi nu treci prin 
greutăți pentru a practica adevărul şi, drept rezultat, încă nu l-ai dobândit, în 
ciuda numeroşilor ani de credință în Dumnezeu și, cu toate acestea, în cele 
din urmă dai vina pe Dumnezeu, spunând că El nu te-a predestinat, că nu a 
fost sincer cu tine. Ce fel de problemă este aceasta? Înţelegi greșit intenţiile 
lui Dumnezeu şi nu crezi în cuvintele Sale, nu pui adevărul în practică și 
nici nu-ţi arăţi loialitatea atunci când îţi îndeplineşti datoria. Cum poţi să 
împlineşti voia lui Dumnezeu? Cum poţi obţine lucrarea Duhului Sfânt şi 
cum poti înțelege adevărul? Astfel de oameni nu se califică nici măcar 
pentru a fi prestatori de servicii, deci cum ar putea fi calificați să negocieze 
cu Dumnezeu? Dacă tu consideri că Dumnezeu nu este drept, de ce mai 
crezi în El? Vrei întotdeauna ca Dumnezeu să-ţi spună personal: „Tu faci 


parte din oamenii împărăției; acest lucru nu se va schimba niciodată”, 


înainte de a depune vreun efort pentru casa Lui, iar dacă nu spune acest 
lucru, nu-i vei dărui nicicând inima ta. Cât de răzvrătiți și intransigenți sunt 
astfel de oameni! Văd că sunt foarte mulți oameni care nu se concentrează 
niciodată asupra schimbării firilor proprii, cu atât mai puţin asupra 
practicării adevărului. Ei se concentrează doar să întrebe la fiecare pas dacă 
vor putea obţine o destinație bună, cum îi va trata Dumnezeu, dacă are o 
predestinare pentru ca ei să fie oamenii Săi şi alte asemenea zvonuri. Cum 
pot obţine adevărul astfel de oameni, care nu se ocupă de propria lor 
lucrare? Cum pot să rămână în casa lui Dumnezeu? Acum, vă spun solemn 
că, deşi o persoană poate fi predestinată, dacă nu poate accepta adevărul şi 
nu-l poate pune în practică pentru a dobândi supunere față de Dumnezeu, 
atunci rezultatul final va fi alungarea ei. Numai acei oameni care se 
sacrifică sincer pentru Dumnezeu și pun adevărul în practică cu toată 
puterea lor vor putea supravieţui și intra în Împărăţia lui Dumnezeu. Deşi 
alții îi pot vedea ca pe nişte oameni care nu sunt predestinați să rămână, ei 
vor avea o destinație mai bună decât aceia despre care se presupune că sunt 
predestinaţi, dar care nu au fost niciodată loiali față de Dumnezeu, din 
cauza firii Lui drepte. Crezi aceste cuvinte? Dacă nu le poţi crede şi 
continui să te rătăceşti cu încăpățânare, atunci îţi spun că, în mod sigur, nu 
vei putea supraviețui, pentru că pur şi simplu nu eşti o persoană cu o 
credință adevărată în Dumnezeu sau cu iubire față de adevăr. Dacă este așa, 
predestinarea lui Dumnezeu nu este importantă. Motivul pentru care spun 
acest lucru este că, în cele din urmă, Dumnezeu va stabili finalurile 
oamenilor în funcție de manifestările şi comportamentul lor, în timp ce, 
obiectiv, predestinarea lui Dumnezeu joacă doar un rol mic, nu unul 


principal. Înţelegi acest lucru? 


Unii oameni zic: „Am o fire rea şi nu o pot schimba, oricât de mult aş 


urmări acest lucru. Aşa că voi lăsa natura să-şi urmeze cursul. Dacă nu pot 


reuși în ceea ce urmăresc, nu se poate face nimic în privinţa asta”. Astfel de 
oameni sunt extrem de negativi, atât de negativi încât au renunţat să mai 
spere pentru ei. Sunt de nerăscumpărat. Ai depus vreun efort? Dacă într- 
adevăr ai depus şi eşti pregătit să înduri greutăți, de ce nu poți pur şi simplu 
să te răzvrăteşti împotriva trupului? Nu ai inimă şi creier? Cum te rogi în 
fiecare zi? Nu ai vrea să cauţi adevărul și să te bazezi pe Dumnezeu? Pentru 
tine, a lăsa natura să-şi urmeze cursul înseamnă să aștepți pasiv, nu să 
cooperezi activ. A lăsa natura să îşi urmeze cursul aşa este la fel cu a spune: 
„Nu trebuie să fac nimic; totul este prestabilit de Dumnezeu, oricum ar fi.” 
Este într-adevăr aceasta voia lui Dumnezeu? Dacă nu, atunci de ce nu te 
supui lucrării lui Dumnezeu, în loc să devii adesea negativ şi incapabil să-ți 
faci datona? Unii oameni, când au comis o mică fărădelege, presupun: 
„Oare Dumnezeu m-a dezvăluit şi m-a alungat? Oare mă va doborî?” 
Dumnezeu nu a venit de data aceasta să lucreze pentru a dobori oameni, ci 
pentru a-i mântui în cea mai mare măsură posibilă. Nimeni nu este fără de 
greşeală — dacă toată lumea ar fi doborâtă, ar mai fi asta mântuire? Unele 
fărădelegi sunt făcute intenţionat, în timp ce altele sunt involuntare. Dacă 
eşti capabil să te schimbi după ce recunoști lucrurile pe care le faci 
involuntar, te-ar dobori Dumnezeu înainte de a face asta? Ar mântui 
Dumnezeu oamenii în acest mod? Nu aşa lucrează EI! Indiferent dacă ai o 
fire răzvrătuită sau dacă ai acţionat involuntar, ţine minte acest lucru: ar 
trebui să reflectezi şi să te cunoşti. Schimbă-te de îndată şi luptă pentru 
adevăr cu toată puterea ta — și, indiferent de circumstanţele care se ivesc, nu 
te lăsa pradă disperării. Lucrarea pe care o face Dumnezeu este aceea de 
mântuire a omului, iar El nu-i va dobori la întâmplare pe oamenii pe care 
doreşte să-i mântuiască. Acest lucru e sigur. Chiar dacă ar exista cu 
adevărat un credincios în Dumnezeu pe care El l-ar dobori în cele din urmă, 


ceea ce face Dumnezeu tot ar fi, în mod garantat, un lucru drept. Cu timpul, 


ti-ar permite să afli motivul pentru care a doborât acea persoană, pentru ca 
tu să fii pe deplin convins. Acum, doar năzuieşte spre adevăr, concentrează- 
te asupra intrării în viaţă şi urmăreşte să-ți faci bine datoria. Nu există nicio 
greşeală în asta! Indiferent cum te tratează Dumnezeu în cele din urmă, e 
garantat a fi un lucru drept; n-ar trebui să te îndoieşti de asta şi nu ai de ce 
să te îngrijorezi. Chiar dacă nu poţi înţelege dreptatea lui Dumnezeu pe 
moment, va veni o zi în care vei fi convins. Dumnezeu lucrează just şi 
onorabil; El dezvăluie totul în mod deschis. Dacă vă gândiţi cu atenție la 
asta, veţi ajunge la concluzia sinceră că lucrarea lui Dumnezeu este aceea 
de a-i mântui pe oameni şi de a le transforma firile corupte. Având în vedere 
că lucrarea lui Dumnezeu este aceea de a transforma firile corupte ale 
oamenilor, este imposibil ca aceştia să nu aibă dezvăluiri ale corupţiei. 
Numai prin acele dezvăluiri ale firii corupte pot oamenii să se cunoască şi 
să admită faptul că au o fire coruptă şi să fie dispuşi să primească mântuirea 
lui Dumnezeu. Dacă, după ce au dezvăluit o fire coruptă, oamenii nu 
acceptă niciun adevăr şi continuă să trăiască după firea lor coruptă, atunci 
vor fi predispuşi să ofenseze firea lui Dumnezeu. Dumnezeu va abate 
asupra lor pedepse mai mult sau mai puţin aspre, iar ei vor plăti preţul 
pentru fărădelegile lor. Dacă uneori devii în mod inconștient desfrânat, iar 
Dumnezeu îți arată acest lucru, te emondează, iar tu te schimbi în bine, 
Dumnezeu nu îți va purta pică pentru asta. Acesta este procesul normal de 
schimbare a firilor, iar adevărata semnificație a lucrării de mântuire se 
manifestă în acest proces. Aceasta este cheia. De exemplu, în ceea ce 
priveşte problema limitelor dintre sexe, să spunem că eşti atras de cineva, 
că vrei mereu să vorbeşti cu acea persoană, că îi spui cuvinte seducătoare. 
Ulterior, te gândeşti: „Nu este acesta un comportament depravat? Nu este 
un păcat? Nu este o insultă la adresa lui Dumnezeu dacă nu se păstrează o 


limită clară între sexe? Cum am putut să fac aşa ceva?” După ce realizezi 


acest lucru, te arunci înaintea lui Dumnezeu şi te rogi: „O, Dumnezeule! lar 
am păcătuit. Acest lucru este urât şi cu adevărat ruşinos. Urăsc trupul 
corupt. Fie ca Tu să mă disciplinezi şi să mă pedepsești”. Te hotărăşti să te 
tii departe de astfel de lucruri în viitor și să nu iei legătura cu sexul opus de 
unul singur. Nu va fi aceasta o schimbare? Și după ce te-ai schimbat în acest 
fel, indiscreţiile tale anterioare nu vor mai fi condamnate. Dacă stai de 
vorbă cu o persoană, dacă o seduci şi nu te gândeşti că este un lucru ruşinos, 
cu atât mai puţin dacă nu te urăşti pe tine, nu te abții, nu te hotărăști să te 
răzvrăteşti împotriva trupului sau să-ți mărturiseşti păcatele înaintea lui 
Dumnezeu şi să te căiești pentru ele, atunci s-ar putea să comiți mult mai 
multe fărădelegi, iar lucrurile se vor înrăutăți, ducându-te la păcat. Dacă 
faci acest lucru, Dumnezeu te va condamna. Dacă păcătuieşști în mod repetat 
înseamnă că este un păcat intenţionat. Dumnezeu condamnă păcatul 
intenționat, iar acesta nu poate fi răscumpărat. Dacă tu chiar dezvălui 
involuntar unele firi corupte şi poţi să te căieşti cu adevărat, să te răzvrăteşti 
împotriva trupului şi să practici adevărul, Dumnezeu nu te va condamna 
pentru asta şi încă poţi fi mântuit. Lucrarea lui Dumnezeu este menită să 
mântuiască omul, iar cineva care îşi dezvăluie firea coruptă ar trebui să 
accepte să fie emondat, judecat şi mustrat. Atât timp cât o persoană poate să 
accepte adevărul, să se căiască şi să se schimbe, nu înseamnă asta că a 
împlinit voia lui Dumnezeu? Unii oameni nu acceptă adevărul și adoptă 
întotdeauna o atitudine de precauţie față de Dumnezeu. Astfel de oameni nu 


au intrare în viaţă şi, în cele din urmă, vor trebui cu toţii să suporte pierderi. 


Aşa cum am menționat anterior, evenimentele din trecut pot fi şterse 
dintr-o dată; viitorul poate fi făcut să înlocuiască trecutul; toleranța lui 
Dumnezeu este la fel de nemărginită ca marea. Cu toate acestea, există și 
principii legate de aceste cuvinte. Nu este vorba de faptul că Dumnezeu va 


şterge orice păcat pe care l-ai comis, indiferent cât de mare ar fi. Dumnezeu 


Îşi face toată lucrarea după anumite principii. În trecut, a fost stabilit un 
decret administrativ care abordează această chestiune. Dumnezeu iartă și 
şterge toate păcatele pe care cineva le comite înainte de a accepta numele 
Său. Dar situaţia este diferită pentru cei care continuă să păcătuiască după 
ce au ajuns să creadă în EI: celui care repetă un păcat o dată 1 se dă şansa de 
a se căi, în timp ce aceia care îl repetă de două ori sau care refuză să se 
schimbe în ciuda mustrărilor repetate sunt excluşi, fără altă şansă de a se 
căi. În lucrarea Sa, Dumnezeu este întotdeauna tolerant cu oamenii în cea 
mai mare măsură posibil. Prin aceasta, se poate vedea că lucrarea lui 
Dumnezeu este cu adevărat una de mântuire a omenirii. Cu toate acestea, 
dacă în această etapă finală a lucrării, ai continua să comiți alte păcate de 
neiertat, atunci ești cu adevărat de nerăscumpărat şi nu poți fi mântuit. 
Dumnezeu are un proces de purificare şi de schimbare a firilor corupte ale 
oamenilor: în procesul de dezvăluire constantă a naturii corupte a 
oamenilor, Dumnezeu Își atinge scopul de a curăţi și de a mântui omenirea. 
Unii oameni gândesc: „Din moment ce aceasta este natura mea, atunci să fie 
în întregime expusă. Odată ce a fost expusă, voi şti şi voi pune adevărul în 
practică.” Este necesar acest proces? Dacă eşti cu adevărat unul care pune 
adevărul în practică şi reflectezi asupra ta atunci când vezi ce corupții sunt 
dezvăluite la alții şi ce lucruri greşite au făcut, iar când vezi aceleași 
probleme la tine, le corectezi imediat şi nu mai faci niciodată acele lucruri 
în viitor, nu este aceasta o schimbare indirectă? Sau dacă uneori vrei să faci 
ceva, dar îți dai seama dinainte că este greșit şi poți să te răzvrăteşti 
împotriva trupului, nu se obţine şi în acest caz efectul de purificare? 
Practicarea adevărului în orice aspect necesită trecerea prin procese 
repetate. Nu înseamnă că o fire coruptă va dispărea complet după ce a 
practicat o dată adevărul. Cineva trebuie să caute în mod repetat adevărul, 


să fie în permanență emondat, certat și disciplinat, precum şi judecat şi 


mustrat, înainte ca firea sa coruptă să fie complet înlăturată, astfel încât să 
nu aibă nicio dificultate în a practica din nou adevărul. Dacă cineva ajunge 
să fie capabil să practice adevărul în totalitate conform voii lui Dumnezeu și 
să aibă o adevărată supunere față de El după ce a fost emondat, judecat și 


mustrat, acest lucru reprezintă o schimbare în firea sa. 
Fragmentul 78 


În lucrarea din zilele de pe urmă a lui Dumnezeu, El stabileşte 
finalurile oamenilor pe baza manifestărilor lor. Ştiţi la ce se referă aici 
aceste „manifestări? S-ar putea să vă credeți că fac referire la firea coruptă 
pe care oamenii o dezvăluie atunci când fac lucruri, dar, de fapt, nu 
înseamnă asta. În cazul de față, manifestările se referă la faptul de a fi sau 
nu capabil să practici adevărul; dacă rămâi sau nu loial atunci când îţi 
îndeplineşti datoria, precum şi la perspectiva ta asupra credinței în 
Dumnezeu, atitudinea faţă de El, hotărârea de a suporta greutăţi; atitudinea 
ta faţă de acceptarea judecății, mustrării şi a emondării; numărul de abateri 
grave pe care le-ai comis şi măsura în care, în cele din urmă, vei ajunge la 
căinţă şi schimbare. Toate acestea, împreună, alcătuiesc manifestările tale. 
Acestea nu reprezintă aici câte firi corupte ai dezvăluit sau câte lucruri rele 
ai făcut, ci câte rezultate ai obținut şi cât de mare e schimbare reală pe care 
al suferit-o în credinţa ta în Dumnezeu. Dacă finalurile oamenilor ar fi 
stabilite în funcție de cât de multă corupție a fost dezvăluită în natura lor, 
atunci nimeni nu ar putea obține mântuirea, deoarece oamenii sunt profund 
corupți, cu toții au o natură satanică şi toți se împotrivesc lui Dumnezeu. El 
doreşte să-i mântuiască pe cei care pot accepta adevărul şi se pot supune 
lucrării Lui. Indiferent cât de multă corupție dezvăluie aceşti oameni, dacă, 
în cele din urmă, pot să accepte adevărul, să ajungă la căință adevărată şi să 


treacă printr-o schimbare autentică, atunci aceștia vor fi mântuiți de 


Dumnezeu. Unii oameni nu pot să desluşească acest lucru și cred că oricine 
slujeşte în calitate de conducător va dezvălui o parte mai mare din firile sale 
corupte şi că oricine va dezvălui mai multă corupție va fi cu siguranță 
alungat şi nu va putea supravieţui. Este corect acest punct de vedere? Deşi 
conducătorii dezvăluie mai multă corupție, dacă sunt oameni care urmăresc 
adevărul, atunci ei sunt calificaţi să experimenteze judecata și mustrarea lui 
Dumnezeu, pot porni pe calea de a fi mântuiţi și desăvârşiți şi, în cele din 
urmă, vor fi capabili să aducă o mărturie frumoasă despre Dumnezeu. 
Aceştia sunt oameni care s-au schimbat cu adevărat. Dacă finalurile 
oamenilor ar fi stabilite în funcție de cât de mult se dezvăluie din firea lor 
coruptă , atunci, cu cât ar slujit mai mult în calitate de conducători şi 
lucrători, cu atât mai repede ar fi dezvăluiți. Dacă ar fi aşa, cine ar îndrăzni 
să fie conducător sau lucrător? Cine ar putea ajunge până în punctul de a fi 
folosit şi desăvârşit de Dumnezeu? Nu este prea absurd acest punct de 
vedere? Dumnezeu se uită, în principal, dacă oamenii pot accepta şi practica 
adevărul, dacă pot rămâne fermi în mărturia lor şi dacă s-au schimbat cu 
adevărat. Dacă oamenii au o mărturie adevărată şi au trecut printr-o 
schimbare autentică, atunci Dumnezeu îi aprobă. Unii oameni par să 
dezvăluie puţină corupție la suprafață, dar le lipseşte o adevărată mărturie 
bazată pe experienţă, nu s-au schimbat în realitate, iar Dumnezeu nu îi 


aprobă. 


Dumnezeu stabileşte finalul unei persoane pe baza manifestărilor şi a 
esenței sale. Manifestările se referă aici la loialitatea unei persoane față de 
Dumnezeu, la dragostea pe care o are față de EI, la faptul că practică 
adevărul şi la gradul în care firea ei s-a schimbat. Pe baza acestor 
manifestări şi a esenței lor, Dumnezeu stabileşte finalul unei persoane, şi nu 
pe baza a cât de mult îşi dezvăluie firea coruptă. Dacă tu crezi că Dumnezeu 


stabileşte finalul unei persoane în funcție de cât de multă corupție 


dezvăluie, ai interpretat greșit intenţiile Sale. De fapt, oamenii au aceeaşi 
esență coruptă, diferența constă doar în faptul că au sau nu o umanitate 
bună sau rea şi dacă pot accepta sau nu adevărul. Indiferent cât de mult îşi 
dezvăluie cineva firea coruptă, Dumnezeu ştie cel mai bine ce se află în 
adâncul inimii lor; nu este nevoie să ascunzi asta. Dumnezeu vede în 
adâncul inimii oamenilor. Indiferent dacă este vorba de ceva ce faci în faţa 
sau în spatele altora sau de ceea ce vrei să faci în inima ta, în faţa lui 
Dumnezeu totul este destăinuit. Cum ar putea El să nu fie conștient de ceea 
ce fac oamenii în secret? Nu este aceasta o amăgire de sine? În realitate, 
oricât de înșelătoare ar fi natura unei persoane, oricât de multe minciuni ar 
spune, oricât de pricepută ar fi în a se preface și a înşela, Dumnezeu știe 
totul, ca în palmă. Dacă Dumnezeu îi cunoaște atât de bine pe conducători 
şi pe lucrători, nu-i cunoaște oare la fel de bine şi pe adepţii Săi obișnuiți? 
Unu oameni se gândesc: „Oricine conduce este nesăbuit şi ignorant şi îşi 
provoacă distrugerea, pentru că, acţionând în calitate de conducători, 
oamenii îşi dezvăluie inevitabil corupția, astfel încât Dumnezeu să o vadă. 
Ar mai fi dezvăluită atâta corupţie dacă nu ar face această lucrare?” Ce idee 
absurdă! Dacă nu îndeplinești funcţia de conducător, nu vei dezvălui 
corupție? Faptul că nu ești un conducător, chiar dacă arăţi mai puţină 
corupție, înseamnă că ai obținut mântuirea? Conform acestui raționament, 
toți cei care nu slujesc pe post de conducători sunt cei care pot supravieţui 
şi pot fi mântuiţi? Nu este cumva prea ridicolă această afirmaţie? Oamenii 
care slujesc în calitate de conducători îi ghidează pe aleşii lui Dumnezeu să 
mănânce, să bea cuvântul lui Dumnezeu şi să experimenteze lucrarea Lui. 
Această cerință şi acest standard sunt înalte, aşa că este inevitabil ca liderii 
să nu arate unele stări de corupție atunci când încep instruirea. Acest lucru 
este normal, iar Dumnezeu nu îl condamnă. Dumnezeu nu numai că nu 


condamnă asta, dar, îi şi luminează, iluminează şi îndrumă pe aceşti oameni 


şi le încredințează poveri suplimentare. Atât timp cât se pot supune 
îndrumării și lucrării lui Dumnezeu, ei vor progresa mai repede în viață 
decât oamenii obișnuiți. Dacă sunt oameni care urmăresc adevărul, ei pot 
porni pe calea desăvârșirii de către Dumnezeu. Acesta este lucrul cel mai 
binecuvântat de Dumnezeu. Unii oameni nu pot vedea asta şi denaturează 
faptele. Conform înţelegerii umane, oricât de mult se va schimba un 
conducător, lui Dumnezeu nu-i va păsa; El se va uita doar la cât de multă 
corupție dezvăluie conducătorii și lucrătorii şi îi va condamna doar pe baza 
acestui lucru. Iar legat de cei care nu sunt conducători şi lucrători, pentru că 
dezvăluie puţină corupție, chiar dacă nu se schimbă, Dumnezeu nu îi va 
condamna. Nu-i aşa că este absurd?Nu este o blasfemie împotriva lui 
Dumnezeu? Dacă te împotriveşti atât de serios lui Dumnezeu în inima ta, 
poți fi mântuit? Nu poţi. Dumnezeu stabileşte finalurile oamenilor, în 
principal, pe baza faptului că aceştia dețin adevărul şi mărturie adevărată şi 
depinde, în mare parte, dacă sunt oameni care urmăresc adevărul. Dacă îl 
urmăresc şi se pot căi cu adevărat după ce sunt judecaţi şi mustrați pentru 
comiterea unei fărădelegi, atunci, atât timp cât nu spun cuvinte sau nu fac 
lucruri care Îl hulesc pe Dumnezeu, vor fi, cu siguranță, capabili să obţină 
mântuirea. Conform închipuirilor voastre, toţi credincioşii obişnuiţi care ÎL 
urmează pe Dumnezeu până la capăt pot obține mântuirea, iar cei care 
slujesc drept conducători trebuie să fie cu toții alungaţi. Dacă vi s-ar cere să 
fiti conducători, aţi crede că nu ar fi în regulă să nu o faceţi, dar că, dacă ați 
sluji în calitate de conducător, ați dezvălui involuntar corupție, iar asta ar fi 
ca şi cum v-aţi trimite singuri la ghilotină. Nu cumva toate acestea sunt 
cauzate de înțelegerile voastre greşite cu privire la Dumnezeu? Dacă 
finalurile oamenilor ar fi stabilite în funcție de corupția pe care o dezvăluie, 
nimeni nu ar putea fi mântuit. În acest caz, ce rost ar mai avea ca Dumnezeu 


să facă lucrarea de mântuire? Dacă într-adevăr ar fi așa, unde ar fi dreptatea 


lui Dumnezeu? Omenirea ar fi incapabilă să vadă firea dreaptă a lui 
Dumnezeu. Prin urmare, ați înţeles cu toții greşit intențiile lui Dumnezeu, 


ceea ce arată că nu aveţi o cunoaştere adevărată despre El. 


Dumnezeu stabileşte finalurile oamenilor în funcţie de manifestările 
lor, iar manifestările se referă aici la rezultatele lucrării lui Dumnezeu 
asupra lor. O să vă prezint o analogie: într-o livadă, proprietarul își udă și 
fertilizează pomii, apoi aşteaptă să le culeagă fructele. Pomii care dau roade 
sunt pomi buni și sunt păstraţi; cei care nu dau, cu siguranţă, nu sunt pomi 
buni și nu pot fi păstraţi. Un pom dă roade, dar se şi îmbolnăvește, iar unele 
dintre ramurile sale rele trebuie să fie tăiate. Credeţi că acest pom ar trebui 
păstrat? Ar trebui păstrat şi va fi bine după ce va fi emondat și tratat. Să 
luăm în considerare o altă situaţie: un pom nu are boli, dar nu dă roade — un 
astfel de copac nu ar trebui păstrat. Ce înseamnă aici „să dea roade”? Se 
referă la a obţine rezultate în urma lucrării lui Dumnezeu. Din cauza 
faptului că au fost corupți de Satana, oamenii își vor dezvălui inevitabil 
corupția pe parcursul experimentării lucrării lui Dumnezeu și, inevitabil, 
vor comite unele fărădelegi. Totuşi, în același timp, lucrarea lui Dumnezeu 
va aduce niște rezultate în ei. Dacă lui Dumnezeu nu l-ar păsa de aceste 
rezultate și S-ar uita doar la firile corupte pe care le-au dezvăluit oamenii, 
atunci mântuirea lor ar fi exclusă. Rezultatele mântuirii se manifestă în 
principal prin realizarea îndatoririlor de către oameni şi prin punerea în 
practică a adevărului. Dumnezeu Se uită la rezultatele obținute de oameni în 
aceste situaţii, şi apoi la gravitatea fărădelegilor lor. După aceea, pe baza 
unei combinaţii a acestor factori, El va hotărî finalurile acestora. De 
exemplu, unii oameni au dezvăluit foarte multă corupție în trecutul lor şi au 
dat importanță enormă trupului; nu erau dispuși să se sacrifice pentru 
Dumnezeu şi nici nu susțineau interesele bisericii. Cu toate acestea, după ce 


au ascultat predici timp de mai mulţi ani, au trecut printr-o schimbare reală. 


Ei ştiu acum să năzuiască spre adevărurile-principii în realizarea 
îndatoririlor lor şi obțin din ce în ce mai multe rezultate. De asemenea, pot 
sta de partea lui Dumnezeu în toate lucrurile şi fac tot posibilul pentru a 
susține lucrarea casei lui Dumnezeu. Asta este ceea ce se înțelege prin 
transformarea vieţii-firi a unei persoane şi aceasta este transformarea pe 
care o vrea Dumnezeu. Mai mult, există unii oameni cărora, ori de câte ori 
le veneau noțiuni în trecut, le răspândeau mereu în jurul lor, iar inimile lor 
erau satisfăcute doar atunci când aceste noțiuni se formau în alte persoane, 
dar acum, când au unele noţiuni, sunt capabili să se roage lui Dumnezeu, să 
caute adevărul şi să fie supuși fără a-şi răspândi noţiunile sau a face ceva 
pentru a se împotrivi lui Dumnezeu. Nu a avut loc o transformare în ei? 
Unu oameni deveneau imediat potrivnici oricând erau emondaţi de oricine 
în trecut; cu toate acestea, când li se întâmplă asta acum, sunt capabil să 
accepte acest lucru şi să se cunoască pe ei înşişi. Ulterior, trec printr-o 
oarecare transformare reală. Nu este acesta un rezultat? Totuşi, indiferent 
cât te schimbi, este imposibil să scapi cu totul de fărădelegi, iar natura ta nu 
se poate transforma complet într-o clhpită. Dacă o persoană porneşte pe 
calea cea dreaptă a credinţei în Dumnezeu și știe să caute adevărul în toate 
lucrurile, atunci, chiar dacă dă dovadă de un pic de răzvrătire, îşi va da 
seama de ea în acel moment. După aceea se va duce repede să se 
mărturisească şi să se căiască în faţa lui Dumnezeu şi să se schimbe, iar 
starea sa va deveni din ce în ce mai bună. Ea poate să mai comită aceeaşi 
fărădelege o dată sau de două ori, dar nu a treia sau a patra oară. Acest lucru 
înseamnă transformare. Nu este vorba că această persoană s-a schimbat în 
anumite privințe, astfel încât să nu mai dezvăluie corupție şi să nu mai 
comită nicio fărădelege. Nu este așa. Acest tip de transformare înseamnă că 
persoana care a experimentat lucrarea lui Dumnezeu poate pune mai mult 


adevăr în practică şi poate îndeplini o parte din cerințele lui Dumnezeu. O 


astfel de persoană va comite un număr din ce în ce mai mic de fărădelegi, 
va dezvălui tot mai puţină corupţie, iar episoadele de răzvrătire vor fi din ce 
în ce mai puţin grave. De aici reiese clar că lucrarea lui Dumnezeu a obținut 
rezultate; aceste tipuri de manifestări este ceea ce dorește El de la oameni, 
arătând că au obţinut rezultate în ei. Prin urmare, modul în care Dumnezeu 
tratează finalurile oamenilor sau felul în care tratează toate persoanele este 
pe deplin drept, rezonabil şi corect. Trebuie doar să depui toate eforturile ca 
să te sacrifici pentru Dumnezeu, să practici cu îndrăzneală şi siguranţă 
adevărurile pe care ar trebui să le practici, fără nicio grijă, şi Dumnezeu nu 
te va trata nedrept. Gândeşte-te la asta: pot cei care iubesc adevărul și îl pun 
în practică să fie pedepsiți de Dumnezeu? Mulţi oameni sunt întotdeauna 
suspicioşi cu privire la firea dreaptă a lui Dumnezeu, temându-se că tot vor 
fi pedepsiţi şi după ce vor pune adevărul în practică; se tem că, deşi dau 
dovadă de loialitate față de Dumnezeu, El nu o va vedea. Astfel de oameni 


nu cunosc deloc firea dreaptă a lui Dumnezeu. 


Unii oameni devin negativi după ce au fost emondaţi; ei îşi pierd toată 
energia în îndeplinirea îndatoririlor lor și le dispare şi loialitatea. De ce? 
Această problemă este foarte gravă; este vorba de incapacitatea de a accepta 
adevărul. Ei nu acceptă adevărul, parțial din cauza faptului că nu îşi cunosc 
firile corupte, ceea ce îi determină să nu fie în stare să accepte emondarea 
lor. Acest lucru este determinat de natura lor, care este arogantă, îngâmfată 
şi nu iubeşte adevărul. În parte, este şi din cauza faptului că oamenii nu au 
înţeles ce înseamnă să fu emondat. Ei cred că a fi emondaţi înseamnă că 
finalul le-a fost stabilit. Prin urmare, cred în mod greșit că, dacă își 
abandonează familiile ca să se sacrifice pentru Dumnezeu și au puţină 
loialitate faţă de El, atunci nu ar trebui să fie emondaţi; și că, dacă sunt 
emondaţi, aceasta nu reprezintă iubirea și dreptatea lui Dumnezeu. Acest tip 


de înțelegere greșită îi face pe mulţi oameni să nu îndrăznească să-l fie 


loiali lui Dumnezeu. De fapt, până la urmă, este din cauza faptului că sunt 
prea înşelători şi nu vor să îndure greutăți. Vor doar să obțină binecuvântări 
pe calea uşoară. Oamenii nu înţeleg deloc firea dreaptă a lui Dumnezeu. Ei 
nu cred niciodată că toate acțiunile lui Dumnezeu sunt drepte sau că 
tratamentul pe care îl aplică tuturor este drept. Ei nu caută niciodată 
adevărul în această privinţă, ci întotdeauna aduc, în schimb, propriile 
argumente. Indiferent ce lucruri rele a făcut o persoană, ce păcate mari a 
comis sau cât de mult rău a făcut, atât timp cât judecata și pedeapsa lui 
Dumnezeu se abat asupra ei, va crede că Cerul este injust și că Dumnezeu 
nu este drept. În ochii oamenilor, dacă acţiunile lui Dumnezeu nu se 
aliniază la dorinţele lor sau dacă acestea nu țin cont de sentimentele lor, 
înseamnă că El nu este drept. Totuși, oamenii nu ştiu niciodată dacă 
acțiunile lor sunt conforme cu adevărul și nici nu realizează niciodată că se 
răzvrătesc împotriva lui Dumnezeu şi I se împotrivesc prin tot ceea ce fac. 
Dacă, indiferent de fărădelegile oamenilor, Dumnezeu nu i-ar emonda sau 
nu le-ar face reproşuri pentru răzvrătirea lor, ci, în schimb, ar fi calm şi 
blând cu ei, i-ar trata cu iubire și răbdare le-ar permite să ia masa şi să se 
bucure de lucruri alături de El pe vecie, atunci oamenii nu s-ar plânge 
niciodată de Dumnezeu sau nu L-ar judeca niciodată ca fiind nedrept; mai 
degrabă, ei ar spune cu nesinceritate că El este foarte drept. Îl cunosc astfel 
de oameni pe Dumnezeu? Pot fi în asentiment cu El? Ei nu bănuiesc câtuși 
de puţin că, atunci când Dumnezeu judecă şi emondează oamenii, El 
doreşte să le purifice şi să le transforme viețile-firi, astfel încât aceștia să 
poată reuşi să I se supună şi să-L iubească. Astfel de oameni nu cred că 
Dumnezeu este un Dumnezeu drept. Atât timp cât Dumnezeu reproşează, 
dă în vileag şi emondează oamenii, aceştia vor deveni negativi şi slabi, 
plângându-se mereu că Dumnezeu nu este iubitor şi bombănind încontinuu 


că judecata şi mustrarea lui Dumnezeu sunt greşite, incapabili să vadă că 


Dumnezeu îl purifică şi îl mântuieşte pe om prin aceasta şi nevenindu-le să 
creadă că Dumnezeu stabileşte finalurile oamenilor în funcție de 
manifestările lor de căință. Ei se îndoiesc mereu de Dumnezeu şi se feresc 
de El, și care va fi rezultatul acestui lucru? Vor fi ei capabili să se supună 
lucrării lui Dumnezeu? Vor putea ei să obţină o schimbare adevărată? Acest 
lucru este imposibil. Dacă această stare a lor continuă, va deveni foarte 


periculoasă și le va fi imposibil să fie purificaţi şi desăvârşiți de Dumnezeu. 


Cuvinte despre alte subiecte 
Fragmentul 79 


Ce impresii v-aţi făcut, după ce aţi cântat imnul „Acela care deţine 
suveranitatea peste toate lucrurile”? Ce părere aveţi? Toţi cei trecuţi prin 
viață au îndurat multe greutăți, dar ei, de fapt, nu ştiu de ce şi nimeni nu se 
gândeşte la cauza acestor greutăți, dacă au rost sau dacă este bine ca 
oamenii să trăiască astfel. Când sunt tineri, oamenii își doresc mereu să 
poarte haine frumoase, să mănânce bine și așa cred ei că dobândesc 
fericirea. Când cresc, oamenii încep să mediteze cum trebuie să muncească 
din greu în studiile lor, ca să se distingă printre alții şi să aibă o viaţă bună. 
Când se maturizează, oamenii încep să-şi dorească să câştige mulți bani, să 
dobândească faimă şi câştig şi să obțină putere şi influență. Vor să fie mai 
presus de ceilalți. Caută mereu o slujbă la guvern şi să dobândească 
respectul şi admirația lumii. Când devin părinți, speră ca urmaşii lor să 
înflorească, generaţie după generație, să continue să prospere și să 
progreseze. Ce rost au toţi aceşti pași pe care-i fac oamenii? De ce gândesc 
oamenii astfel? De ce trăiesc cu toţii aşa? Oamenii trăiesc fără să aibă o 
cale. De ce spun că nu au o cale? Pentru că oamenii nu ştiu de unde vin sau 
încotro se duc şi nu ştiu ce ar trebui să facă în viaţa aceasta, cum s-o 
trăiască sau cum să păşească pe calea vieții lor. Oamenii nu ştiu aceste 
lucruri. Şi atunci, de ce încă pot oamenii să alerge necontenit după faimă, 
câştig şi fericire, până la sfârşitul zilelor, fără să privească înapoi? Pentru că 
oamenii sunt corupți de Satana şi şi-au făurit o gândire şi o perspectivă 
greşită asupra vieţii. Consideră că e bine să trăiască astfel și că e dreaptă și 
corectă goana după faimă şi câștig. Ei cred că faima şi câştigul înseamnă 
fericirea și această credinţă le îndrumă viaţa. Aşa alunecă oamenii pe panta 


goanei după faimă şi câştig şi, ca urmare, nu-şi găsesc niciodată fericirea, 


nici până în clipa morții. Cu toții trăiesc aşa. Nu există altă cale de urmat în 
lumea aceasta. Toţi vor să câștige bani și să ducă o viaţă bună. Fără bani, 
viața e grea, iar cu bani poţi face multe, deci toţi îşi doresc să câștige mai 
mulți. Când viaţa le devine îmbelșugată, vor să-și păstreze averea şi să 
transmită copiilor moştenirea, dar nimeni nu înţelege că o astfel de viaţă 
este deșartă. Toţi părăsesc această lume cu regrete, întrebări fără răspuns și 
un sentiment de șovăială. Oamenii trec prin viață săraci sau bogaţi şi trăiesc 
o viață mai lungă sau mai scurtă. Unii sunt oameni simpli, alții, demnitari și 
oficiali de rang înalt. Sunt oameni din toate păturile societății, dar cu toții 
trăiesc, în esenţă, la fel: se luptă pentru faimă şi câştig, conform propriilor 
dorinţe, ambiţii şi firi satanice şi nu-şi vor găsi liniştea până când nu-și vor 
atinge scopurile. Văzând cum stau lucrurile, unii s-ar putea întreba: „De ce 
trăiesc oamenii aşa? Nu există altă cale de urmat? Oamenii trăiesc oare doar 
ca să mănânce și să bea bine tot timpul, până când mor? Apoi, unde se duc? 
De ce sunt atâtea generaţii care au trăit, de-a rândul, în acelaşi fel? Care este 
cauza acestui lucru?” Oamenii nu ştiu de unde vin, care este misiunea lor în 
viaţă sau cine deţine puterea şi suveranitatea asupra tuturor lucrurilor. 
Generaţiile vin şi pleacă, una după alta, și fiecare trăieşte și moare în același 
mod. Toate vin şi pleacă la fel şi nimeni nu găseşte mijloacele adevărate sau 
adevărata cale de a trăi. Nimeni nu caută adevărul în asta. Din timpuri vechi 
şi până acum, oamenii au trăit la fel. Cu toții caută şi așteaptă, dorindu-și să 
vadă cum va arăta umanitatea, fără ca niciunul să ajungă să o cunoască sau 
să o vadă. Când totul a fost zis şi făcut, oamenii pur şi simplu nu ştiu cine 
este Acela care guvernează şi deține suveranitate peste toate acestea sau 
dacă El chiar există. Ei nu cunosc răspunsul la aceste întrebări şi tot ce le 
rămâne de făcut e să continue să trăiască neajutoraţi, tânjind an după an şi 
îndurând zi după zi, până acum. Dacă oamenii ar şti de ce se întâmplă toate 


acestea, li s-ar arăta astfel o cale de urmat în privința modului în care ar 


trebui să trăiască? Ar fi atunci capabili să se elibereze de această suferinţă şi 
să nu mai trăiască în conformitate cu dorințele şi speranţele omeneşti? Când 
oamenii vor înțelege de ce trăiesc şi de ce mor şi cine conduce această 
lume, când vor înţelege răspunsul, că Acela care deţine suveranitatea asupra 
tuturor lucrurilor este Creatorul, atunci vor avea o cale de urmat. Vor şti că 
ar trebui să caute adevărul în cuvintele lui Dumnezeu pentru a găsi o cale de 
a merge mai departe şi că nu trebuie să trăiască într-o astfel de suferință, 
bazându-se pe dorinţe şi speranţe. Dacă oamenii descoperă de ce trăiesc şi 
mor, nu ar fi aceasta o soluţie pentru toate suferinţele și greutățile umane? 
Nu le-ar oferi asta izbăvire? Oamenii vor fi găsit cu adevărat izbăvirea și 


vor fi complet eliberați. 


La ce ar trebui să cugetați în adâncul sufletului, după ce ascultați 
imnul: „Acela care deţine suveranitatea peste toate lucrurile”? Dacă 
oamenii ar şti de ce trăiesc şi de ce mor şi cine este, de fapt, Suveranul 
acestei lumi şi al tuturor lucrurilor și Acela care domneşte peste toate 
lucrurile, unde anume se află şi ce îi cere El omului — dacă ar putea înţelege 
aceste lucruri, ar şti cum să se poarte față de Creator şi cum să-L venereze 
şi să [ se supună, ar găsi tărie în inimă, ar fi împăcaţi şi fericiți şi nu ar mai 
trăi în astfel de chin şi suferinţă. Atunci când vine momentul analizei finale, 
oamenii trebuie să înţeleagă adevărul. Calea pe care o aleg pentru a-și trăi 
viaţa este crucială şi felul în care trăiesc este, de asemenea, important. Felul 
în care trăieşte cineva şi calea pe care merge stabilesc dacă viaţa sa este 
plină de fericire sau durere. Acesta este un lucru pe care oamenii ar trebui 
să-l înțeleagă. Când oamenii aud acest imn, pot avea acest sentiment 
profund în inimi: „Vieţile tuturor oamenilor urmează acest tip de model; 
oamenii din vechime nu au făcut excepție, iar oamenii moderni sunt la fel 
ca dintotdeauna. Oamenii moderni nu au schimbat acest fel de a fi. Așadar, 


există un Suveran printre oameni, un Dumnezeu legendar care conduce 


toate lucrurile? Dacă omenirea Îl poate găsi pe Dumnezeu, Acela care 
conduce toate lucrurile, va putea omenirea să simtă fericire? Esenţialul 
acum este să găsim sursa omenirii. Unde se află aceasta? După ce va găsi 
sursa, omenirea poate trăi într-un alt fel de tărâm. Dacă omenirea nu o va 
putea găsi şi va continua să trăiască același fel de viaţă ca şi până acum, va 
putea oare să atingă fericirea?” Dacă oamenii nu cred în Dumnezeu, chiar 
dacă ştiu că omenirea este profund coruptă, ce le rămâne de făcut? Pot 
rezolva problema actuală a corupției? Au o cale către mântuire? Chiar dacă 
îti doreşti să te schimbi în bine și să trăieşti o asemănare umană, poți face 
asta? Nu ai o cale pe care să mergi pentru a face acest lucru! Unii oameni, 
de exemplu, trăiesc pentru copiii lor; poţi spune că nu doreşti să faci asta, 
dar poţi reuşi? Unii oameni se agită şi se împovărează cu muncă pentru 
bogăție, faimă şi câştig. Poţi spune că nu dorești să te agiti pentru aşa ceva, 
dar chiar reușești? Fără să-ți dai seama, ai luat deja această cale și, chiar 
dacă îți doreşti să-ţi schimbi felul de a trăi, nu poţi. Cum trăieşti în lumea 
aceasta nu stă în mâinile tale! Care este sursa acestui lucru? Toate se trag 
din faptul că oamenii nu cred în Dumnezeul adevărat şi nu au dobândit 
adevărul. Ce sprijină sufletul unui om? Unde caută acesta sprijin sufletesc? 
Oamenii caută sprijin sufletesc în reuniunea familiei, în fericirea căsniciei, 
în bucuria dată de lucrurile materiale, în bogăție, faimă și câștig, în statutul, 
sentimentele și cariera lor şi în fericirea generației viitoare. Este cineva care 
să nu caute sprijin sufletesc în aceste lucruri? Cei cu copii îl găsesc în copii; 
cei fără copii, îl găsesc în carierele lor, în căsnicie, statut social și în faimă 
ŞI câştig. Felurile de a trăi create în acest fel sunt toate la fel; pradă 
stăpânirii şi puterii Satanei şi, în pofida lor, toți oamenii se agită și se 
împovărează cu muncă de dragul faimei, câștigului, planurilor, carierelor, 
căsniciilor, familiilor, sau de dragul generației viitoare, sau a plăcerilor 


fizice. Este aceasta calea cea dreaptă? Oricât de mult s-ar agita oamenii în 


forfota acestei lumi, oricât de împliniți ar fi pe plan profesional, oricât de 
fericite le-ar fi familiile sau oricât de mari, oricât de prestigios le-ar fi 
statutul, sunt ei capabili să apuce pe calea cea dreaptă în viață? Gonind 
după faimă şi câștig, după cucerirea lumii sau urmărindu-şi carierele, sunt ei 
capabili să înțeleagă că Dumnezeu a creat toate lucrurile și este suveran 
peste destinul omenirii? Nu este cu putință. Dacă oamenii nu recunosc 
faptul că Dumnezeu e suveran peste destinul omenirii, atunci, indiferent de 
ceea ce urmăresc în mod special sau de calea lor, calea pe care merg este 
greşită. Nu este calea dreaptă, ci cea necinstită, calea răului. Nu contează 
dacă sprijinul sufletesc ţi-a dat sau nu satisfacție şi nu contează unde ai găsit 
acel sprijin: nu este credinţă autentică şi nu este calea cea dreaptă pentru 
viața umană. Ce înseamnă să ai credință autentică? Să accepţi apariția și 
lucrarea lui Dumnezeu şi să accepţi tot adevărul pe care l-a exprimat 
Dumnezeu. Acest adevăr este calea cea dreaptă pentru viaţa oamenilor şi 
adevărul şi viaţa pe care oamenii ar trebui să le urmărească. Să mergi pe 
calea cea dreaptă în viaţă înseamnă să-L urmezi pe Dumnezeu şi să fii 
capabil, sub conducerea cuvintelor Lui, să înţelegi adevărul, să deosebești 
binele de rău, să ştii ce e pozitiv şi ce e negativ şi să înţelegi suveranitatea și 
atotputernicia Lui. Când oamenii înțeleg cu adevărat, în adâncul sufletului 
lor, că Dumnezeu nu a creat doar cerul, pământul şi toate lucrurile, ci este şi 
Suveran asupra universului şi tuturor lucrurilor, ei pot să se supună tuturor 
orchestrănilor şi rânduielilor Lui, să trăiască după cuvintele Lui şi să se 
teamă de Dumnezeu și să se ferească de rău. Asta înseamnă să mergi pe 
calea cea dreaptă pentru viaţa oamenilor. Când oamenii o iau pe calea cea 
dreaptă în viaţă, ei pot înţelege de ce trăiesc oamenii şi cum ar trebui să-şi 
ducă viaţa pentru a trăi în lumină și a primi binecuvântarea şi aprobarea lui 


Dumnezeu. 


Pentru ce trăiţi acum? Înţelegeţi? (Trăim ca să ducem la bun sfârșit 
misiunile și atribuțiile pe care ni le-a dat Dumnezeu şi să ne îndeplinim 
datoria de fiinţe create.) Dacă vrei să-ți faci datoria de fiinţă creată şi să 
îndeplineşti atribuția dată de Dumnezeu, aceasta este o dorință subiectivă a 
ta şi calea pe care ai ales-o în viaţă, ceea ce este corect. Dar ia aminte la un 
lucru: oamenii trăiesc în această lume şi acest lucru este rânduit de 
Dumnezeu. Toţi oamenii vin pe lume cu o misiune. Nu vin aici din 
întâmplare: totul este guvernat, rânduit şi orchestrat de Dumnezeu, fără 
urmă de greșeală. Pe măsură ce oamenii vin pe lume, prin tot ceea ce învaţă 
sau fac, se pregătesc pentru rolul pe care îl joacă. Care este acest rol? Faptul 
că trebuie să îndeplinească o sarcină în această lume: sunt lucruri pe care 
trebuie să le facă. De exemplu, doi oameni se căsătoresc şi au un copil, iar 
toţi trei formează o familie completă. În cadrul acestei familii, soţia trăiește 
pentru a-şi îndeplini misiunea, aceea de a-şi iubi copilul şi soţul, având grijă 
de familie. Pentru ce trăieşte copilul, atunci? Care este rolul acestuia? În 
calitate de moştenitor al familiei, duce mai departe linia familiei. Reprezintă 
generația următoare a acestei familii. Această familie este completă pentru 
că a venit pe lume copilul şi acesta este primul rol pe care-l joacă el. Fie că 
este fată sau băiat, copilul are propria misiune. Cât privește destinul său, ce 
acreditări academice, competenţe sau profesie are după ce creşte sau când 
crede în Dumnezeu și ce sarcină îndeplineşte ulterior, nu sunt toate acestea 
etape planificate şi rânduite de Dumnezeu? (Ba da.) Are copilul 
posibilitatea de a alege? (Nu are.) Din prima clipă în care cineva se naşte 
într-o familie, nici măcar o etapă nu este o alegere personală și totul este 
rânduit de Dumnezeu. Totul este rânduit de Dumnezeu şi acesta este 
adevărul. Acest lucru se referă la scopul vieţii oamenilor. De pildă, dacă 
studiezi muzica şi ai condițiile şi mediul familial propice pentru asta, atunci 


este studiul muzicii ceva ce ai ales tu? (Nu este.) Te-ai născut în acest 


mediu, ai dobândit o competență profesională prin oblăduirea acestui mediu 
şi ai îndeplinit această misiune. Ce ţi-a permis să o îndeplinești? Faptul că 
Dumnezeu a poruncit asta, nu că aşa ai ales tu. Nu a fost acest lucru 
îndeplinit prin orchestrarea Creatorului? Cine a decis faptul că îți faci 
datoria acum şi investești tot ceea ce ştii şi ceea ce ai învăţat? (Dumnezeu. ) 
A fost decizia lui Dumnezeu, nu a ta. Vorbind obiectiv, pentru cine trăieşti 
acum? (Trăim pentru Dumnezeu.) În realitate, este la fel pentru orice 
persoană. Cu toţii trăiesc pentru suveranitatea şi rânduiala lui Dumnezeu, 
fie că-şi dau sau nu seama și fie că sunt sau nu conștienți de acest lucru. 
Oamenii sunt ca pionii dintr-un joc. Oriunde te poziţionează Dumnezeu, 
orice te pune să faci şi oricât te ține într-un loc, totul este sub orchestrarea 
Lui. Cât priveşte orchestrarea lui Dumnezeu, în realitate, toți oamenii 
trăiesc în slujba suveranității şi rânduielu Lui și după gestionarea Lui şi nu 
dețin controlul. Indiferent cât ai fi de capabil sau de înzestrat, nu poţi trece 
de destinul pe care Dumnezeu l-a poruncit pentru tine. Nimeni nu poate 
depăşi aceste limite sau încălca destinul şi viaţa care i-au fost stabilite şi 
rânduite de Creator. Toate acestea sunt lucruri despre care oamenii nu au 
habar în realitate şi au trăit dintotdeauna, fără să ştie şi în mod involuntar, 
sub orchestrarea şi suveranitatea lui Dumnezeu. Analizând obiectiv, ce au 
înțeles oamenii? (Viaţa şi moartea lor nu depind de ei, ci sunt sub 
suveranitatea şi orchestrarea lui Dumnezeu.) (Nu ar trebui să încerce să ia 
frâiele propriului destin şi ar trebui să se supună suveranității şi rânduielii 
lui Dumnezeu.) Vei progresa dacă poți vedea astfel lucrurile. Ce adevăruri 
ar trebui să înţelegi pentru a te putea supune lui Dumnezeu? Indiferent de 
tipul de famile în care trăieşti şi oricare ar fi calibrul, intelectul sau 
gândurile tale, destinul tău şi tot ceea ce este legat de tine se află sub 
orchestrarea lui Dumnezeu. Nu ai niciun cuvânt de spus în asta. Aceasta 


este calea pe care ar trebui să o aleagă oamenii: să înțeleagă cum a aranjat 


Dumnezeu tot ce e legat de fiecare, cum îndrumă El acest lucru şi cum îl va 
îndruma pe viitor, să caute să înţeleagă voia şi intențiile lui Dumnezeu şi 
apoi să trăiască pe calea destinului guvernat şi orchestrat de Creator. Calea 
nu este lupta, înhăţatul şi goana după lucruri. Nu este vorba despre a scruta 
sau a te împotrivi voii Creatorului; nu este vorba despre a scruta sau a te 
opune tuturor lucrurilor rânduite de Dumnezeu pentru tine. Nu-ţi face asta 
viaţa corectă şi adecvată? Acest lucru pune capăt îndoielilor precum: „de ce 
trăiesc oamenii și de ce mor” sau suferinței că „aceia care trăiesc repetă 
aceeaşi istorie tragică a celor care au pierit”. Oamenii simt că nu e nicio 
greutate în a trăi această viaţă şi că au găsit sursa vieţii. Înţeleg ce înseamnă 
destinul, ştiu cum ar trebui oamenii să se supună rânduielii Creatorului şi nu 
se împotrivesc. Acesta este un mod semnificativ de a trăi. Oamenii nu se 
mai bazează pe închipuirile minţii lor sau pe propria putere pentru a se 
zbate şi a se lupta pentru fericire. Ştiu că toate acestea sunt lucruri nesăbuite 
şi îndărătnice şi nu le mai repetă. Au învăţat să se supună suveranității și 
rânduielu Creatorului şi au aflat câtă suferință e astfel evitată! Aşadar, trăiţi 
aşa acum? Simțiţi că trăiţi nedreptățiți şi subestimaţi? Ştiţi că talentele și 
datoria voastră vă sunt rânduite şi dăruite de Dumnezeu, dar tot simțiți că 
ați fost nedreptățiți şi că datoria pe care o aveţi nu vă permite să vă realizaţi 
aspirațiile. Aveţi obiective mai înalte, dar domeniul în care vă faceţi datoria 
nu vă permite să le atingeţi. Gândiţi astfel? (Nu.) Nu aveţi ambiţii sau 
dorinţe, nu aveţi cerințe extravagante, ați lăsat deoparte tot ceea ce ar trebui 
şi singurul lucru care vă lipseşte este să înțelegeți adevărul pentru a vă 
înlătura stările corupte. Acest lucru face tot mai clară calea pe care oamenii 
ar trebui să păşească şi direcția în care ar trebui să se îndrepte. Nu mai 
trebuie să pună întrebări precum: „De ce trăiesc oamenii? Şi de ce mor? 
Cine este Acela care domneşte peste toate lucrurile?” Indiferent ce urmăriți 


sau indiferent de dorințele voastre, doar întorcându-vă la prezenţa 


Creatorului, înfăptuind cu supunere ceea ce ar trebui să faceţi și 
îndeplinindu-vă şi ducându-vă la bun sfârșit datoria care vă revine, puteţi 
trăi într-un mod care să vă aducă o conştiinţă curată și care este corect şi 


adecvat. Nu mai există suferinţă. Acestea sunt sensul şi valoarea vieţii. 


Cei care Îl urmează pe Dumnezeu trebuie măcar să se poată lepăda de 
tot ceea ce au. Dumnezeu a spus în Biblie: „Oricine dintre voi care nu 
renunță la toate bunurile lui, nu poate fi ucenicul Meu” (Luca 14:33). Ce 
înseamnă să te lepezi de tot ceea ce ai? Înseamnă să renunţi la familie, la 
muncă, la toate legăturile lumești. E ceva uşor de făcut? Este foarte dificil. 
Fără voinţa de a o face, nu se poate realiza sub nicio formă. Când cineva are 
voinţa să renunţe, are în mod natural şi voința de a îndura greutățile. Dacă 
cineva nu poate îndura greutățile, nu va putea renunţa la nimic, cu toate că 
şi-ar dori. Sunt şi unii cărora, după ce au renunţat la familiile lor şi s-au 
îndepărtat de cei dragi, li se face dor după ce-și îndeplinesc îndatoririle 
pentru un timp. Dacă într-adevăr nu pot suporta, ar putea să fugă acasă în 
secret ca să arunce o privire şi apoi să se întoarcă la îndeplinirea 
îndatoririlor. Unele persoane care şi-au părăsit căminul pentru a-şi îndeplini 
îndatoririle nu se pot stăpâni să nu li se facă dor de cei dragi de Anul Nou 
sau de alte sărbători şi, când toată lumea doarme noaptea, plâng în secret. 
Când termină, se roagă la Dumnezeu și se simt mult mai bine, după care 
revin la îndeplinirea îndatoririlor. Chiar dacă oamenii aceştia au putut să 
renunţe la familiile lor, nu sunt capabili să îndure o mare suferință. Dacă nu 
pot scăpa nici măcar de aceste sentimente pentru relațiile trupului, cum vor 
putea ei oare să se sacrifice sincer pentru Dumnezeu? Unii sunt capabil să 
se lepede de tot ceea ce au şi să-L urmeze pe Dumnezeu, renunțând la 
slujbele și familiile lor — dar care este scopul lor atunci când fac acest 
lucru? Unu încearcă să dobândească har şi binecuvântări și alții, ca Pavel, 


sunt doar în căutarea unei cununi şi a unei recompense. Puţini se leapădă de 


tot ceea ce au pentru a dobândi adevărul şi viața şi pentru a atinge 
mântuirea. Deci, care dintre aceste căutări este în acord cu voia lui 
Dumnezeu? Este, desigur, căutarea adevărului şi câştigarea vieții. Acest 
lucru este întru totul conform voii lui Dumnezeu şi este cea mai importantă 
parte din credinţa în Dumnezeu. Poate cineva să câştige adevărul dacă nu se 
leapădă de lucrurile sau bogăţiile lumești? Categoric nu. Sunt unii oameni 
care s-au lepădat de tot ceea ce aveau şi şi-au îndeplinit îndatoririle, dar nu 
urmăresc adevărul şi sunt mereu superficiali în îndeplinirea îndatoririlor. 
După ce plutesc în derivă în felul acest timp de câţiva ani, nu au nicio 
mărturie bazată pe experienţă şi niciun câștig. Cei care caută doar faima, 
câştigul şi statutul şi care merg pe calea antihriştilor sunt și mai puţin 
capabili să dobândească adevărul. Sunt mulți oameni a căror credinţă în 
Dumnezeu constă în a-şi îndeplini un pic datoria în timpul lor liber. Le va fi 
mai uşor acestor oameni să dobândească adevărul? Nu le va fi, după cum 
Mi se pare. Dobândirea adevărului nu este un lucru uşor. O persoană trebuie 
să îndure multe greutăţi şi să plătească un preţ mare. Un om trebuie, mai 
ales, să experimenteze greutățile judecății şi ale mustrării, ale încercării și 
ale rafinării și pe cele ale emondării. Toate aceste greutăți trebuie îndurate. 
Adevărul nu se poate câștiga fără a îndura multă suferinţă. De câte ori 
trebuie cineva să se roage la Dumnezeu şi să caute adevărul în timpul 
acesta? Câte lacrimi de părere de rău trebuie vărsate pentru Dumnezeu? 
Câte din cuvintele lui Dumnezeu trebuie cineva să citească înainte de a fi 
luminat şi iluminat? Câte bătălii spirituale trebuie să poarte cineva înainte 
de a birui în faţa Satanei? Şi cât durează experimentarea acestor lucruri? 
Câţi ani trebuie să treacă pentru a câştiga în sfârşit adevărul şi aprobarea lui 
Dumnezeu? Luaţi în considerare experiența lui Petru și veţi şti. Este 
mântuirea şi desăvârşirea omului de către Dumnezeu atât de simplă cum își 


imaginează lumea? A renunţa la tot ceea ce ai nu este un lucru simplu. Ce 


înseamnă cu adevărat să te lepezi de tot ceea ce ai? „Tot ceea ce ai” include 
mai mult decât lucrurile exterioare, mai mult decât familia, cei dragi, 
prietenii, şi mai mult decât profesia, salariul, bogăția şi viitoarele 
posibilități. Dincolo de aceste lucruri, include aspectele legate de minte şi 
suflet: cunoştinţele, învăţarea, punctul personal de vedere asupra lucrurilor, 
regulile de trai, preferințele trupești, precum şi lucrurile la care aspiră 
cineva, ca faima, câștigul şi statutul. Renunţarea la tot ceea ce ai constă, în 
principal, din aceste lucruri; toate fac parte din ceea ce înseamnă să renunti 
la tot ceea ce ai. E uşor să renunți deodată la lucrurile exterioare. Lucrurile 
la care oamenii ţin, însă, la care aspiră şi pe care le poartă în suflet drept 
cele mai importante şi de preţ pentru ei reprezintă tot ceea ce are cineva și 
sunt cel mai dificil de lepădat. Principalul motiv pentru care acum 
majoritatea oamenilor nu se pot lepăda este că nu pot renunţa la aceste 
lucruri, deoarece sunt ceea ce ei îndrăgesc şi preţuiesc cel mai mult. Faima, 
câştigul și statutul, de exemplu, sau gloria și bogăția, cariera mult iubită a 
cuiva sau cele mai de preţ bunuri — acestea sunt tot ce are un om şi sunt 
lucrurile la care se renunță cel mai greu. Era un director de bancă şi el a 
ajuns să creadă în Dumnezeu. A văzut că spusele lui Dumnezeu erau chiar 
adevărul şi că tot ceea ce face Dumnezeu este lucrarea de mântuire a 
omului, dar, după ce a decis să se lepede de tot ceea ce avea şi să-L urmeze 
pe Dumnezeu, s-a frământat cu privire la poziţia lui la bancă. O clipă, s-a 
gândit: „Poziţia mea la bancă este prețioasă. Este bine plătită şi îmi oferă 
influenţă”, iar în clipa următoare, şi-a zis: „Prin credinţa în Dumnezeu pot 
dobândi adevărul şi viaţa eternă. Asta este important.” În inima lui se ducea 
o luptă continuă. Acum voia să fie director de bancă, apoi dorea să creadă 
în Dumnezeu. Acum dorea să pună mâna pe bani, apoi dorea să 
dobândească adevărul. Acum nu putea să renunțe la statutul său, apoi dorea 


să câştige viaţa eternă. Inima lui tot şovăia. Statutul de director de bancă era 


prea de preţ pentru el şi nu putea renunţa. Luni în şir, a dus această luptă în 
inima lui până când, în cele din urmă şi probabil reticent, a renunţat. Cât de 
greu i-a fost să renunţe la tot ceea ce avusese! Deși ştia că slujba lui ca 
director de bancă era un lucru trecător care putea dispărea ca un nor de fum, 
tot nu i-a venit ușor să renunțe. Unii oameni sunt doctori, avocaţi sau 
directori la nivel înalt, iar lefurile şi salariile lor sunt considerabile. Nu este 
uşor să renunti la astfel de lucruri; cine ştie de câte luni de lupte lăuntrice 
vor avea nevoie pentru a renunţa. Dacă cineva se luptă câţiva ani înainte de 
a se lepăda de aceste lucruri şi până în acel moment lucrarea lui Dumnezeu 
e încheiată, oare mai are rost totul? În acel moment, persoana aceea poate 
cădea doar pradă dezastrului, jelindu-se şi scrâșnind din dinţi. Vei putea 
intra în Împărăţia lui Dumnezeu doar dacă te lepezi de tot ceea ce este 
important pentru tine, pentru a-L urma pe Dumnezeu şi a-ţi face datoria, 
pentru a urmări adevărul şi a câștiga viaţă. Ce înseamnă să intri în Împărăţia 
lui Dumnezeu? Înseamnă că eşti capabil să renunţi la tot ceea ce ai şi să-L 
urmezi pe Dumnezeu, să iei aminte la cuvintele Lui şi să te supui rânduielii 
Lui, să I te supui întru totul; înseamnă că El a devenit Domnul și 
Dumnezeul tău. Pentru Dumnezeu, acest lucru înseamnă că ai intrat în 
Împărăţia Lui şi, indiferent ce dezastre se abat asupra ta, te vei bucura de 
protecția Lui, vei putea supraviețui şi vei fi unul dintre oamenii din 
Împărăţia Lui. Dumnezeu te va recunoaşte ca adeptul Lui sau îţi va promite 
să te desăvârşească, dar, prima dată, trebuie să-L urmezi pe Hristos. Doar 
astfel vei fi inclus în pregătirea pentru Împărăţie. Dacă nu-L urmezi pe 
Hristos şi eşti în afara Împărăției lui Dumnezeu, Dumnezeu nu te va 
recunoaşte. Și, dacă Dumnezeu nu te recunoaște, chiar dacă îți doreşti să fii 
mântuit şi să câştigi promisiunea lui Dumnezeu şi desăvârşirea Lui, vei 
putea dobândi aceste lucruri? Nu vei putea. Dacă îţi doreşti să primeşti 


aprobarea lui Dumnezeu, trebuie mai întâi să fii vrednic să intri în Împărăția 


Lui. Dacă te poţi lepăda de tot ceea ce ai pentru a urmări adevărul, dacă poți 
căuta adevărul în timp ce îţi îndeplinești datoria, dacă poţi acţiona conform 
principiilor și dacă ai mărturii adevărate bazate pe experiență, atunci eşti 
vrednic să intri în Împărăţia lui Dumnezeu şi să-l primeşti promisiunea. 
Dacă nu te poți lepăda de tot ceea ce ai pentru a-L urma pe Dumnezeu, nu 
eşti demn să intri în Împărăţia Lui şi nu ai dreptul la binecuvântarea şi la 
promisiunea Lui. Sunt multe persoane care au renunţat acum la tot ceea ce 
au şi care îşi îndeplinesc îndatoririle în casa lui Dumnezeu, dar, cu toate 
acestea, nu vor putea neapărat să atingă adevărul. O persoană trebuie să 
iubească adevărul şi să-l poată accepta înainte de a-l câştiga. Dacă cineva 
nu caută adevărul, nu-l poate dobândi. Ca să nu mai vorbim despre cei care 
îşi îndeplinesc datoria în timpul liber — experiența lor cu lucrarea lui 
Dumnezeu este atât de limitată, încât dobândirea adevărului va fi şi mai 
dificilă pentru ei. Dacă cineva nu-și îndeplineşte datoria sau nu urmăreşte 
adevărul, va rata minunata ocazie de a atinge mântuirea și desăvârșirea lui 
Dumnezeu. Unii oameni pretind că ei cred în Dumnezeu, dar nu își 
îndeplinesc îndatoririle şi caută doar lucruri lumești. Înseamnă asta că 
renunţă la tot ceea ce au? Dacă cineva crede în felul acesta în Dumnezeu, Îl 
va putea urma până la capăt? Priviţi la discipolii Domnului Isus: printre ei 
erau pescari, ţărani şi un perceptor. Când Domnul Isus le-a strigat: „Urmaţi- 
Mă!”, şi-au lăsat slujbele şi L-au urmat pe Domnul. Nu s-au mai gândit la 
slujbele lor sau dacă vor avea apoi o cale de supravieţuire în lume şi L-au 
urmat de îndată pe Domnul Isus. Petru I s-a dedicat Lui cu toată inima, 
îndeplinind însărcinarea dată de Domnul Isus până la capăt şi persistând în 
datoria lui. De-a lungul întregii sale vieţi, el a urmărit iubirea lui Dumnezeu 
şi, la final, a fost desăvârşit de Dumnezeu. În prezent, sunt unii oameni care 
nici măcar nu reuşesc să se lepede de tot ceea ce au și, totuși, îşi doresc să 


pătrundă în Impărăţie. Oare nu visează? 


Ca să crezi în Dumnezeu, nu este îndeajuns să ai entuziasm. Trebuie 
să-l înţelegi voia, metoda de a-i desăvârși pe oameni, ce oameni 
desăvârșeşte şi atitudinea şi punctul de vedere pe care ar trebui să le aibă 
cineva faţă de desăvârşirea oamenilor de către Dumnezeu. Mai mult, ca 
adept al lui Dumnezeu, trebuie să ştii cât este de important să urmezi calea 
lui Dumnezeu. Acest lucru e legat de capacitatea unei persoane de a 
dobândi sau nu adevărul. A urma calea lui Dumnezeu înseamnă a practica 
adevărul. Doar prin punerea în practică a adevărului te poţi supune sincer 
lui Dumnezeu, aşadar, practicarea adevărului este esențială pentru 
dobândirea lui. Dacă cineva nu înţelege adevărul sau nu ştie cum îl poate 
pune în practică, nu va putea nicicând să-l dobândească. Acesta e motivul 
pentru care cea mai importantă parte din credința în Dumnezeu este 
practicarea adevărului. Doar aceia care pun în practică adevărul pot atinge 
supunerea faţă de Dumnezeu, doar ei vor putea înţelege pe deplin adevărul 
şi doar cei care înţeleg pe deplin adevărul Îl cunosc pe Dumnezeu. Toate 
aceste lucruri sunt atinse practicând adevărul. Indiferent de câți oameni cred 
în Dumnezeu, Dumnezeu Se uită la aceia care-l urmează calea, care 
practică adevărul şi care I se supun sincer. Cei care cred în Dumnezeu 
trebuie să înțeleagă şi să practice adevărul, pentru a deveni oameni care 
urmează voia lui Dumnezeu şi care I se supun. Cei care urmăresc adevărul 
trebuie mai întâi să înţeleagă de ce ar trebui să creadă oamenii în Dumnezeu 
de-a lungul vieții, cum Dumnezeu a săvârşit lucrarea de mântuire a 
oamenilor de la venirea pe pământ și ce trebuie să atingă cei care urmăresc 
adevărul înainte de a dobândi mântuirea şi a fi vrednici să primească 
promisiunea lui Dumnezeu şi binecuvântarea Lui. În trecut, nimeni nu 
înţelegea aceste adevăruri. Toată lumea credea în Dumnezeu conform 
noțiunilor şi închipuirilor oamenilor, considerând că a crede în Dumnezeu 


se referea la a primi binecuvântări, o cunună şi o răsplată. Ca urmare, toţi se 


împotriveau voii lui Dumnezeu, se abăteau de la adevărata cale şi porneau 
pe cea a antihriştilor. De aceea, dacă cineva doreşte să înțeleagă adevărul, să 
dobândească adevărul şi să fie mântuit, trebuie să corecteze aceste păreri 
eronate din trecut asupra credinţei în Dumnezeu. În special, noţiunile 
religioase, închipuirile şi părerile lor teologice sunt absurde; toate contravin 
adevărului și sunt niște sofisme amăgitoare. Dumnezeu nu aprobă deloc 
modurile în care cred persoanele religioase. Dacă oamenii vor continua să 
procedeze la fel ca acum şi să caute binecuvântări, o cunună şi recompense, 
dacă vor continua să creadă în Dumnezeu cu acest fel de atitudine, vor 
putea dobândi adevărul şi viaţa? Categoric nu. Ce perspectivă ar trebui să 
adopte oamenii, atunci, în credinţa lor în Dumnezeu? Trebuie să începi prin 
a înțelege voia lui Dumnezeu și să vezi limpede felul în care El îi 
mântuieşte pe oameni. Dacă nu vei căuta adevărul, ci vei continua să crezi 
în Dumnezeu conform propriilor noțiuni şi închipuiri, dacă vei continua să 
cauţi faima, câștigurile, statutul, bogăția și lucrurile lumești, atunci, chiar 
dacă vei cuceri lumea întreagă, va merita dacă vei plăti cu preţul propriei 
vieţi? Unii oameni spun: „Când voi câştiga suficient de mulți bani şi voi 
avea o carieră de succes, când îmi voi realiza ambițiile și îndeplini visurile, 
atunci voi deveni credincios cu adevărat.” Te aşteaptă Dumnezeu? Te 
aşteaptă lucrarea lui Dumnezeu? Dacă nu poţi renunţa acum la acele lucruri, 
Dumnezeu nu-ţi cere să renunţi imediat, dar trebuie să practici renunțarea. 
Dacă într-adevăr nu poţi, roagă-te la Dumnezeu și bazează-te pe El. Lasă-L 
să te îndrume. Mai departe, trebuie să cooperezi şi să-ți îndeplineşti 
îndatoririle. Care este scopul îndeplinirii îndatoririlor? De fapt, este acela de 
a pregăti fapte bune. Chiar dacă în cele din urmă nu vei putea fi desăvârşit 
în întregime, trebuie măcar să pregăteşti câteva fapte bune, ca să I le poți 
aduce drept dovadă atunci când va veni clipa în care Dumnezeu îi va 


răsplăti pe cei buni și îi va pedepsi pe cei răi. Intr-o zi, lucrarea lui 


Dumnezeu va ajunge la final şi El va începe să recompenseze binele şi să 
pedepsească răul. Te va pune să-ţi prezinți faptele bune şi, dacă nu vei avea 
niciuna, s-a terminat cu tine — vei fi pedepsit cu siguranță. Să spunem, de 
exemplu, că ai crezut în Dumnezeu vreo zece ani şi singura îndatorire 
valoroasă pe care ai îndeplinit-o a fost să răspândeşti Evanghelia în timpul 
liber şi să câştigi astfel câțiva credincioşi. Nici măcar nu știi dacă acei 
oameni îşi vor păstra convingerea până la final. Poţi să-l oferi asta lui 
Dumnezeu? Cu siguranță nu. Trebuie să iei în calcul ce tip de rezultate ar 
trebui să obţii pentru a I le putea oferi lui Dumnezeu şi ce fel de mărturie 
bazată pe experienţă trebuie să ai ca să-L mulțumești și să-L convingi să te 
recunoască drept adeptul Lui. Nu te poţi mulţumi doar recunoscând 
întruparea actuală a lui Dumnezeu şi acceptându-L în inima ta pe Hristos 
din zilele de pe urmă şi nimic mai mult. Dumnezeu vrea să vadă adevărata 
ta mărturie bazată pe experienţă şi roadele supunerii în faţa lucrării Lui. 
Ceea ce va testa Dumnezeu în cele din urmă este dacă ai dobândit adevărul 
şi dacă ai viață. Trebuie să înţelegi voia lui Dumnezeu. Dacă doar îți treci 
numele pe listele bisericii sau îndeplineşti o datorie, dar nu urmărești 
adevărul şi, după câțiva ani de credinţă în Dumnezeu, nu ai nicio mărturie 
bazată pe experienţă, te poate totuşi recunoaște Dumnezeu? Dacă 
Dumnezeu nu te recunoaște, atunci rămâi în afara casei Lui. Dacă doar 
pretinzi că tu crezi în Dumnezeu, dar nu urmăreşti adevărul, ce va avea de 
câştigat în cele din urmă credinţa ta? Nu te vei fi încadrat nici pe departe în 
standardele pe care le cere Dumnezeu! Dobândirea adevărului nu este așa 
de simplă cum îşi imaginează oamenii; o persoană trebuie să îndure multe 
încercări şi necazuri, multă suferință și rafinare înainte de a putea atinge 
adevărul şi a-L cunoaște pe Dumnezeu. Când experimentezi în acest fel 
lucrarea lui Dumnezeu, dacă nu te lepezi de tot ceea ce ai pentru a-L urma, 


poți fi mântuit? Poţi experimenta lucrarea lui Dumnezeu doar crezând în El 


într-o frântură din timpul tău liber? Cum poţi experimenta asta crezând în 
Dumnezeu de acasă? Cum poți experimenta asta trăind în lumea exterioară? 
Prin urmare, renunţarea la tot este o condiție pentru a-L urma pe 
Dumnezeu. Dacă nu poţi renunţa la tot ceea ce ai, categoric nu poţi dobândi 
adevărul şi, dacă nu poţi dobândi adevărul, nu eşti vrednic să pătrunzi în 
Împărăţia lui Dumnezeu. Acesta este un fapt pe care nimeni nu-l poate 


schimba. 
Fragmentul 82 (Răspunsuri la întrebările fraţilor şi surorilor) 


(Încă sunt constrâns de afecțiunea pe care o port membrilor familiei 
mele în timp ce îmi fac datoria. Adeseori îmi este dor de ei şi aceasta 
afectează realizarea datoriei mele. Starea mea s-a mai îmbunătăţit în ultima 
vreme, dar încă sunt uneori îngrijorat că marele balaur roşu va aresta 
membri ai familiei mele pentru a mă ameninţa pe mine şi mă tem că atunci 
nu voi mai putea să rămân ferm.) Acestea sunt temeri neîntemeiate. Când te 
gândeşti la astfel de lucruri, trebuie să cauţi adevărul pentru a găsi 
rezolvarea. Trebuie să înţelegi că, indiferent de împrejurările cu care te 
confrunți, Dumnezeu a orchestrat şi a rânduit totul. Trebuie să înveţi să te 
supui lui Dumnezeu şi să poți căuta adevărul şi rămâne ferm atunci când te 
confrunți cu orice situaţie. Aceasta este o lecţie pe care oamenii trebuie să o 
înveţe. Ar trebui să meditezi deseori: cum experimentezi udarea şi 
păstorirea din partea lui Dumnezeu în astfel de perioade de timp? Care e 
adevărata ta statură? Cum ar trebui să-ți îndeplinești datoria de fiinţă creată? 
Trebuie să deslușești aceste lucruri! Dacă te poţi gândi la marele balaur roşu 
care te ameninţă, atunci de ce nu te gândești cum ai putea pătrunde în 
adevăr? De ce nu meditez la adevăr? (Când îmi vin astfel de gânduri, mă 
rog lui Dumnezeu şi îmi iau angajamentul că Îi voi rămâne credincios până 


la moarte, dacă într-o zi voi ajunge cu adevărat să mă confrunt cu astfel de 


împrejurări. Dar chiar mă tem că nu voi reuşi, din cauza staturii mele mici.) 
Atunci, te rogi: „Dumnezeule, mă tem că nu voi putea reuşi cu statura mea 
mică. Mă tem de moarte. Te rog, nu face asta. Poţi să o faci atunci când voi 


= 99, 


avea statura necesară.” Este acesta un mod potrivit de a te ruga? (Nu.) Ar 
trebui să te rogi astfel: „Dumnezeule, am statura şi credinţa mică acum, mă 
tem că voi avea de înfruntat ceva; de fapt, nu cred cu adevărat că toate 
chestiunile şi toate lucrurile stau în mâinile Tale. Nu m-am încredinţat 
mâinilor Tale; ce răzvrătire este aceasta! Sunt dornic să mă supun 
rânduielilor şi orchestrărilor Tale. Orice ai face, inima mea este dispusă să 
fie martoră pentru Tine. Sunt dornic să rămân ferm în mărturia mea, fără a 
Te dezonora. Te rog, facă-se voia Ta.” Trebuie să-ţi aduci aspiraţiile şi ceea 
ce vrei să spui înaintea lui Dumnezeu — așa vei da dovadă de adevărată 
credință. Dacă eziţi și să te rogi în acest fel, cât de mică trebuie să fie 
credința ta! Ai nevoie să te rogi astfel, deseori. Chiar dacă te rogi astfel, 
Dumnezeu nu îți va răspunde neapărat. Dumnezeu nu împovărează oamenii 
cu mai mult decât pot îndura, însă dacă îţi exprimi clar atitudinea și 
hotărârea, Dumnezeu va fi mulţumit. Când El va fi mulţumit, inima ta nu va 
mai fi tulburată şi constrânsă de această situație. „Lucruri precum soţul, 
copiii, familia, bunurile — sunt toate în mâna lui Dumnezeu. Ele nu 
înseamnă nimic. Întregul univers e în mâinile lui Dumnezeu. Nu sunt şi 
membrii familiei mele în mâinile Sale? Ce rost are să-mi fac griji pentru ei? 
Nu am niciun cuvânt de spus în privinţa asta, nu sunt capabil şi nu-i pot 
proteja. Soarta lor şi tot ce ține de ei este în mâinile lui Dumnezeu!” 
Trebuie să ai credința de-a veni înaintea lui Dumnezeu şi de-a te ruga, 
hotărându-te cu fermitate şi punându-ți în minte să te supui rânduielilor Lui. 
Atunci, starea ta interioară se va schimba. Nu vei mai avea griji şi nu te vei 
mai simţi îngrijorat. Nu vei mai fi excesiv de precaut și copleșit de teamă în 


tot ceea ce faci. Când toţi ceilalți se aruncă înainte, tu rămâi în spate, dorind 


mereu să scapi — nu asta face un laş? Când oamenii lui Dumnezeu îşi fac 
datoria în Împărăţie, iar fiinţele create își fac datoria înaintea Creatorului, ar 
trebui să înainteze cu calm şi cu o inimă cu frică de Dumnezeu. Nu ar trebui 
să bâjbâie, să dea înapoi sau să calce ca pe ouă. Dacă ştii că această stare 
este greşită şi-ţi faci mereu griji în legătură cu ea, în loc să cauţi adevărul 
pentru a o înlătura, atunci eşti constrâns şi înrobit de ea şi nu vei putea să-ți 
îndeplineşti datoria. Vrei din toată inima, cu toată mintea şi cu toată puterea 
să-ți faci datoria de fiinţă creată, dar poţi realiza asta? Nu poţi ajunge în 
punctul în care să te dăruieşti din toată inima pentru că inima ta nu se 
dedică datoriei — în cel mai bun caz, ţi-ai consacrat doar o zecime din inimă. 
Fără inima întreagă, cum poţi să-ți dedici toată mintea şi puterea? Inima ta 
nu este dedicată datoriei și tot ce dăruieşti e doar puțină voinţă de a o face. 
Chiar poți să-ți îndeplineşti datoria din toată inima și cu toată mintea? Nu ai 
hotărârea de a practica adevărul, prin urmare, e normal să fii constrâns de 
familie și de afecțiunea pe care i-o porți. Te va lega de mâini și de picioare; 
îți va controla gândirea şi inima şi nu vei mai reuși să respecţi adevărul şi 
cerințele lui Dumnezeu — vei avea voinţa, dar îţi va lipsi puterea. Aşa că 
trebuie să te rogi înaintea lui Dumnezeu, înţelegându-l intențiile pe de o 
parte, dar ştiind, de asemenea, unde trebuie să stai ca ființă creată; trebuie 
să iei hotărârea şi atitudinea pe care ar trebui să le ai şi să le aduci înaintea 
lui Dumnezeu. Aceasta este atitudinea de care trebuie să dai dovadă. De ce 
alții nu au astfel de îngrijorări? Crezi că alți oameni nu au familie sau 
greutăți ca acestea? De fapt, fiecare are încurcături trupeşti sau de familie, 
însă unii oameni le pot rezolva rugându-se lui Dumnezeu și căutând 
adevărul. După o perioadă de căutări, ei văd dincolo de aceste sentimente 
trupeşti şi şi le scot din inimă; apoi, asemenea lucruri nu mai sunt pentru ei 
greutăţi, iar ei nu mai pot fi controlați sau constrânși de ele. Ele nu îi mai 


afectează în realizarea îndatoririlor și, astfel, ei devin liberi. Există în Biblie 


un rând din cuvintele lui Dumnezeu care spune: „Oricine dintre voi care nu 
renunță la toate bunurile lui nu poate fi ucenicul Meu” (Luca 14:33). Ce 
înseamnă această renunțare la toate bunurile? Ce se înţelege prin „toate”? 
Lucruri precum statutul, faima și câştigurile, famila, prietenii şi avuţiile — 
toate sunt incluse în acest cuvânt. Aşadar, ce lucruri ocupă un loc important 
în inima ta? Pentru unii sunt copiii, pentru alții părinții, pentru unii bogăția 
şi pentru alţii statutul, faima și câştigurile. Dacă preţuieşti astfel de lucruri, 
atunci vei fi controlat de ele. Dacă nu le preţuieşti și renunţ cu totul la ele, 
atunci ele nu te pot controla. Depinde doar de atitudinea pe care o ai față de 


ele şi de felul în care tratezi aceste lucruri. 


Trebuie să înțelegeţi că, oricând şi în orice etapă își îndeplinește 
Dumnezeu lucrarea, El are întotdeauna nevoie ca o parte dintre oameni să 
lucreze împreună cu El. Faptul că aceşti oameni cooperează cu lucrarea lui 
Dumnezeu sau la răspândirea Evangheliei este predestinat de El. Așadar, 
are Dumnezeu o însărcinare predestinată pentru fiecare persoană? Fiecare 
are o misiune şi o răspundere, fiecare are o însărcinare. Când Dumnezeu îți 
încredinţează o însărcinare, aceasta devine răspunderea ta. Va trebui să îţi 
asumi această răspundere, este datoria ta. Ce este datoria? Este misiunea pe 
care Dumnezeu ţi-a încredințat-o. Ce este o misiune? (Însărcinarea dată de 
Dumnezeu este misiunea omului. Viaţa omului trebuie trăită pentru 
îndeplinirea însărcinării date de Dumnezeu. Această însărcinare este 
singurul lucru pe care să-l poarte în inimă și nu ar trebui să trăiască pentru 
nimic altceva.) Însărcinarea dată de Dumnezeu este misiunea omului; 
aceasta este înţelegerea corectă. Cei care cred în Dumnezeu au fost puşi pe 
pământ ca să îndeplinească însărcinarea dată de Dumnezeu. Dacă tot ce 
urmăreşti în această viață este să urci pe scara socială, să aduni avuţii, să 
duci un trai bun, să te bucuri de apropierea familiei şi să te desfeţi cu faimă, 


câştiguri şi statut — dacă dobândești statut social, familia ta devine 


cunoscută și toți membrii săi sunt în siguranță — dar nu iei în seamă 
misiunea pe care ţi-a încredinţat-o Dumnezeu; mai are vreo valoare viața pe 
care o duci acum? Cum Îi vei răspunde lui Dumnezeu după moarte? Nu vei 
fi capabil şi asta este cea mai mare răzvrătire; este cel mai mare păcat! Care 
dintre voi îşi face acum datoria în casa lui Dumnezeu din întâmplare? 
Indiferent din ce mediu ați venit pentru a vă realiza datoria, nimic nu e 
întâmplător. Această datorie nu poate fi realizată doar prin găsirea câtorva 
credincioși la întâmplare; este ceva predestinat de Dumnezeu înaintea 
timpurilor. Ce înseamnă când ceva este predestinat? Ce înseamnă exact? 
Înseamnă că, în întregul Său plan de gestionare, Dumnezeu a plănuit acum 
mult timp de câte ori vei vieţui pe pământ, din ce neam și din ce familie te 
vei naște în zilele de pe urmă, care va fi situația acestei familii, dacă vei fi 
femeie sau bărbat, care vor fi punctele tale forte, câtă şcoală vei avea, cât de 
bine te vei putea exprima, ce calibru vei avea şi cum vei arăta. El a plănuit 
vârsta la care vei veni în casa lui Dumnezeu și vei începe să îți faci datoria 
şi ce datorie vei realiza şi când. Dumnezeu a predestinat fiecare pas al tău 
de la început. Încă înainte de a te fi născut și de a fi venit pe pământ în 
ultimele tale vieți, Dumnezeu rânduise deja ce datorie vei avea de realizat în 
această etapă finală a lucrării. Nu e deloc o glumă! Dacă acum poti asculta 
aici o predică e pentru că așa a hotărât dinainte Dumnezeu. Nu trebuie să 
tratezi aceste lucruri cu uşurinţă! În plus, înălțimea, înfăţişarea, ochii pe 
care Îi ai, silueta, starea sănătății tale, experienţele dobândite în viaţă şi 
îndatoririle pe care eşti în stare să ţi le asumi la o anumită vârstă, cât și 
calibrul şi abilităţile pe care le ai — acestea au fost prestabilite de Dumnezeu 
pentru tine cu mult timp înainte şi, cu siguranță, nu sunt rânduite acum. 
Dumnezeu le-a prestabilit de multă vreme pentru tine, ceea ce înseamnă că 
El are intenţia să te folosească. El te va fi pregătit încă înainte de a-ţi fi 


încredințat această însărcinare şi misiune. Prin urmare, este acceptabil să 


fugi de asta? Este acceptabil să nu o faci cu toată inima? Ambele sunt 
inacceptabile; ar însemna să-L dezamăgești pe Dumnezeu! Cei care își 
abandonează datoria comit cel mai grav tip de răzvrătire. Este o faptă 
mârşavă. Dumnezeu a muncit cu grijă şi seriozitate, prestabilind din 
vremuri străvechi ca tu să ajungi astăzi şi să ți se dea această misiune. 
Atunci, această misiune nu e răspunderea ta? Nu este ea ceea ce dă valoare 
acestei vieți pe care o trăieşti? Dacă nu-ţi îndeplineşti misiunea încredinţată 
de Dumnezeu, pierzi valoarea şi semnificaţia vieţii; este ca şi cum ai fi trăit 
în van. Dumnezeu ţi-a rânduit condițiile, mediul şi contextul potrivit. Ţi-a 
conferit acest calibru și această abilitate, te-a pregătit să trăieşti până la 
această vârstă şi să dobândeşti toate calificările de care vei avea nevoie 
pentru a-ți realiza această datorie a ta. A rânduit toate acestea pentru tine, 
dar tu nu-ţi împlinești cu sârguinţă datoria. Nu poţi rezista ispitei şi alegi să 
te fofilezi, încercând mereu să duci o viaţă bună şi să urmăreşti lucruri 
lumești. Iei harul şi abilitatea pe care ţi le-a dat Dumnezeu și îl slujeşti cu 
ele pe Satana, trăind pentru Satana. Cum crezi că se simte Dumnezeu 
atunci? Când speranţele pe care Şi le-a pus în tine sunt înşelate în acest fel, 
nu te-ar dispreţui atunci? Nu te-ar detesta? Ar dezlănţui asupra ta o mare 
mânie. Şi atunci putem considera această chestiune încheiată? Ar putea fi 
atât de simplu pe cât îţi închipui? Crezi că, dacă nu-ţi îndeplinești misiunea 
în această viață, totul se sfârşeşte când mori? Nu se termină cu asta; sufletul 
tău va fi atunci în pericol. Nu ţi-ai făcut datoria, nu ai acceptat însărcinarea 
dată de Dumnezeu și te-ai ascuns din faţa Lui. Lucrurile au ajuns 
înfricoşătoare. Încotro poţi fugi? Poţi scăpa din mâinile lui Dumnezeu? 
Cum delimitează El acest tip de persoană? (Aceştia sunt oameni care L-au 
trădat.) Cum îi definește Dumnezeu pe cei care L-au trădat? Cum îi 
delimitează Dumnezeu pe cei care au fugit din fața scaunului Său de 


judecată? Aceştia sunt oameni care vor suferi pierzania şi vor fi distruși. Nu 


vei mai avea parte de altă viaţă sau de altă renaștere, iar Dumnezeu nu-ţi 
mai poate acorda nicio altă însărcinare. Nu mai există nicio misiune pentru 
tine şi nu mai ai şanse să primeşti mântuirea. Asta e o mare nenorocire! 
Dumnezeu va spune: „Această persoană s-a ascuns din faţa ochilor Mei o 
dată, fugind dinaintea scaunului Meu de judecată şi din faţa Mea. Nu şi-a 
dus la bun sfârşit misiunea sau nu şi-a îndeplinit însărcinarea. Viaţa sa se 
sfârşeşte aici. S-a terminat, a ajuns la final.” Ce tragedie este aceasta! Ca să 
vă puteți face datoria astăzi în casa lui Dumnezeu, fie că este mare sau 
mică, fie că este de ordin fizic sau mental şi fie că e vorba să vă ocupați de 
probleme externe sau de lucrări interne, nimeni nu își îndeplineşte datoria 
din întâmplare. Cum ar putea fi ea alegerea ta? Totul este condus de 
Dumnezeu. Te-ai mișcat astfel, ai acest simţ al misiunii şi răspunderii și poţi 
face această datorie numai pentru că Dumnezeu ţi-a dat o însărcinare. Sunt 
atâția printre non-credincioși cu înfăţişare frumoasă, cunoştinţe sau talent, 
dar oare îi favorizează Dumnezeu? Nu, nu o face. Dumnezeu nu i-a ales pe 
ei şi nu vă favorizează decât pe voi. Vă cere tuturor să jucaţi tot felul de 
roluri, să îndepliniţi tot felul de îndatoriri şi să vă asumaţi diferite feluri de 
responsabilităţi în lucrarea Sa de gestionare. Când planul de gestionare al 
lui Dumnezeu ajunge, în cele din urmă, la sfârşit şi este realizat, ce glorie și 
ce privilegiu vor fi acestea! Aşadar, când oamenii suferă câteva greutăţi în 
timp ce îşi fac azi datoria; când trebuie să renunţe la unele lucruri, să se 
sacrifice şi să plătească un anumit preţ; când își pierd statutul, faima și 
câştigurile în lume; şi când toate aceste lucruri se duc, pare că Dumnezeu 
le-a luat de la ei, dar au câștigat ceva mai de preţ şi mai valoros. Ce au 
dobândit oamenii de la Dumnezeu? Au dobândit adevărul şi viaţa, făcându- 
şi datoria. Numai după ce ţi-ai îndeplinit datoria, ţi-ai dus la bun sfârşit 
însărcinarea dată de Dumnezeu, îţi trăieşti întreaga viaţă pentru misiunea şi 


însărcinarea date de Dumnezeu, ai o mărturie frumoasă şi duci o viaţă care 


are valoare — numai atunci ești o persoană adevărată! Și de ce spun că ești o 
persoană adevărată? Pentru că Dumnezeu te-a ales și te-a determinat să-ți 
faci datoria ca ființă creată, aflată sub gestionarea Lui. Aceasta este cea mai 


mare valoare și cea mai mare semnificaţie a vieții tale. 


Dumnezeu nu cere mult de la oameni. Când Dumnezeu îți dă o 
însărcinare şi o răspundere, dacă spui că nu ai destulă credință şi că acesta 
este efortul maxim pe care îl poţi depune, că asta e tot ce poţi oferi şi că 
acestea sunt lucrurile pe care ţi le poţi asuma, atunci Dumnezeu nu te va 
forţa. Nu e ca şi cum El ţi-ar cere să contribui sută la sută şi tu să oferi 
numai nouăzeci şi cinci, iar El să fie nemulțumit, să nu te lase în pace, să te 
miște şi să te îndemne mereu ca să poți atinge acel nivel de sută la sută pe 
care îl cere. Dumnezeu nu va face asta. În schimb, te va face să te 
străduieşti necontenit, pas cu pas, conform staturii, energiei tale şi faptelor 
de care eşti capabil. Dumnezeu este echitabil şi rezonabil în lucrarea Sa. El 
nu forţează oamenii. El te lasă să te simţi confortabil şi în largul tău, Te lasă 
să simţi că te poate înțelege şi că e atent la tine în tot ceea ce face. Oamenii 
trebuie să fie conştienţi de efortul lui Dumnezeu de a fi bine intenţionat, cât 
şi de mila, bunătatea iubitoare și îngăduinţa Lui față de umanitate. Ce ar 
trebui să facă oamenii atunci şi cum ar trebui să coopereze? Felul în care ar 
trebui să coopereze este acesta: „Trebuie să mă străduiesc să satisfac 
intenţiile lui Dumnezeu. El vrea de la mine sută la sută; nu îi voi da treizeci 
dacă sunt în stare să îi ofer şaizeci. Îi voi dedica toată puterea mea. Nu voi 
fi şiret, nu voi merge pe scurtături și nu mă voi gândi că mă pot baza pe 
noroc.” Va fi suficient. Dumnezeu priveşte în inima omului. El nu are 
cerinţe egale față de toți oamenii; nu înseamnă că trebuie să-ţi abandonezi 
copiii şi familia sau să renunți la slujbă pentru că altcineva a făcut-o. 
Dumnezeu nu are o abordare universală. El îţi cere în funcţie de statura ta și 


de cât poți realiza. Aşadar, nu e nevoie ca tu să îți faci griji sau să te simți 


presat. Doar roagă-te lui Dumnezeu în funcţie de ceea ce ești în stare să 
realizezi. Oricare ar fi greutățile sau constrângerile, nu fugi de ele. Nu le 
lăsa să te afecteze. Aceasta este calea corectă. Dacă te laşi afectat de ele, te 
vei tot gândi: „Nu am făcut prea bine. Dumnezeu e nemulţumit de mine, nu- 
i aşa? Trebuie să am mare grijă. Nu pot să mă forțez prea mult, trebuie să 
mai şi respir.” E greșit; este o înțelegere greşită faţă de Dumnezeu. Fiecare 
pas din acest tip de experienţă îi face pe oameni să simtă tot mai mult că au 
o credinţă prea măruntă, până când ajung în punctul în care pot chiar să se 
îndoiască de Dumnezeu, pe baza propriilor noţiuni şi închipuiri, exact cum 
spune sintagma „evaluarea nobilului după standardele ignobilului”. Ei cred 
în Dumnezeu, dar se tem să depindă de EI, cred în suveranitatea lui 
Dumnezeu, dar se tem să Îi încredinţeze totul. Oamenii spun adesea: 
„Dumnezeu deţine suveranitatea peste toate lucrurile” și „toate lucrurile 
sunt în mâinile lui Dumnezeu”, dar când se confruntă cu o situație, se 
gândesc: „Chiar poate Dumnezeu să deţină suveranitatea asupra acestui 
lucru? Chiar ne putem baza pe El? Ar fi mai bine să mă bazez pe alți 
oameni ŞI, dacă nu merge așa, voi găsi singur o soluție.” Apoi îşi dau seama 
cât de imaturi, ridicoli şi mărunți de statură sunt. Se întorc din nou, dorind 
să depindă de Dumnezeu, dar constată că tot nu există o cale. În adâncul lor, 
însă, ştiu că Dumnezeu este credincios şi că te poți baza pe El; doar că ei au 
o credință atât de mică şi sunt mereu atât de sceptici. Cum rezolvi această 
problemă? Trebuie să te bazezi pe propria experienţă şi pe urmărirea şi 
înțelegerea adevărului — numai atunci vei putea da naștere adevăratei 
credințe. Cu cât experimentezi și depinzi mai mult de Dumnezeu, cu atât 
mai mult vei simţi că te poți baza pe El. Pe măsură ce vei experimenta mai 
multe lucruri, văzând cum Dumnezeu te ocroteşte iar şi iar, cum te ajută să 
depăşești greutățile şi să eviți pericolele, vei ajunge fără să-ți dai seama să 


ai credinţă autentică și să te bazezi pe Dumnezeu. Vei simţi că Dumnezeu 


este de încredere şi că te poţi baza pe El. Trebuie mai întâi să ai această 


credinţă în inimă. 


Fiecare persoană are un destin propriu, iar acesta este predestinat de 
Dumnezeu; nimeni nu poate controla destinul altcuiva. Trebuie să încetezi 
să îţi faci griji pentru familia ta şi să înveți să renunţi și să abandonezi totul. 
Cum faci asta? O cale este să te rogi lui Dumnezeu. Trebuie, de asemenea, 
să meditezi la modul în care rudele tale care nu cred în Dumnezeu urmăresc 
lucruri lumești, bogăţie și confort material. Acești oameni aparțin Satanei şi 
sunt alt fel de persoane decât tine. Tu vei trăi o viaţă plină de suferinţă dacă 
nu-ți faci datoria şi trăieşti printre ei. Cum tu vezi lucrurile altfel decât ei, 
nu vă veţi înţelege bine, iar tu, în schimb, te vei chinui. Nu vei avea decât 
durere și niciun pic de fericire. Oare afecțiunea îți poate aduce pace și 
bucurie? Dacă te îngrijeşti de trup, nu vei avea parte decât de suferință, 
deşertăciune şi regrete pe viaţă. Este un lucru pe care trebuie să-l înţelegi 
bine. Astfel, dorul de famile este unilateral; înseamnă să fii sentimental în 
mod inutil! Tu mergi pe o altă cale decât familia ta. Perspectiva ta asupra 
vieții, viziunea ta asupra lumii, calea vieții tale şi obiectivele a ceea ce 
urmăreşti sunt toate diferite. Nu ești acum cu familia ta, însă pentru că sunt 
rude de sânge, vei simţi mereu că îți sunt apropiate și că formaţi o singură 
familie. Totuşi, atunci când chiar locuiţi împreună, după doar câteva zile în 
care ai de-a face cu ele, vei fi complet enervat. Ele sunt pline de minciună; 
ceea ce spun sunt numai vorbe dulci, falsitate şi înşelăciune. Felul lor de a 
se purta şi de a trata lumea se bazează numai pe filozofii şi maxime de viaţă 
satanice. Gândurile şi opiniile lor sunt toate greşite şi absurde şi este pur şi 
simplu insuportabil să le auzi. Apoi îţi vei spune: „Mă gândeam tot timpul 
la aceste rude şi mă temeam necontenit că nu o duceau bine. Dar 
conviețuirea cu aceşti oameni acum este cu adevărat insuportabilă!” Vei 


simţi repulsie față de ei. Incă nu ţi-ai dat seama ce fel de oameni sunt, așa 


că vei continua să crezi că legăturile de familie sunt mai importante și mai 
reale decât orice altceva. Încă te simţi constrâns de afecțiune. Încearcă să 
renunți cum poți la acele lucruri legate de afecțiune. Dacă nu poţi, atunci 
pune datoria ta înainte de toate. Însărcinarea dată de Dumnezeu şi misiunea 
ta sunt cele mai importante. Îndeplinirea datoriei tale mai întâi este mai 
presus de orice altceva şi nu te preocupa acum de acele lucruri legate de 
rudele tale trupeşti. Când îți îndeplineşti însărcinarea şi datoria, adevărul îţi 
devine tot mai limpede, relaţia ta cu Dumnezeu va deveni tot mai normală, 
supunerea din inima ta față de Dumnezeu va creşte tot mai mult şi inima ta 
va deveni tot mai temătoare de Dumnezeu, în mod vădit, iar atunci starea 
din tine se va schimba. Odată ce ți se va schimba starea, opiniile şi 
afecțiunile tale lumeşti se vor estompa, nu vei mai căuta aceste lucruri, iar 
inima ta va vrea numai să caute cum să-L iubească pe Dumnezeu, cum să-L 
mulțumească, cum să trăiască astfel încât să Îi facă plăcere şi cum să 
trăiască cu adevărul. Odată ce inima ta va năzui la asta, lucrurile care ţin de 
afecțiuni trupeşti se vor estompa treptat şi nu vor mai putea să te înrobească 


sau să pună stăpânire pe tine. 


Unii spun: „Nu sunt constrâns de afecțiunea faţă de familia mea atunci 
când îmi îndeplinesc îndatoririle, dar ori de câte ori am un moment liber, 
începe să-mi fie dor de ea.” Ei bine, care sunt consecinţele dorului de 
familie? Dacă te poate face să devii negativ și să nu fii dispus să-ţi realizezi 
îndatoririle, atunci trebuie să cauţi adevărul pentru a găsi o soluție. După ce 
ai rezolvat problema, nu-ţi va mai fi mereu dor de familia ta când vei avea 
din nou un moment liber și nu vor mai exista consecinţe. Așadar, indiferent 
ce probleme apar, trebuie să cauţi mereu adevărul pentru a le rezolva; acesta 
este cel mai important lucru. Nu dorul de familie este îngrijorător; esențialul 
este că trebuie să te gândești care vor fi consecințele dorului constant de 


casă şi cum ar trebui rezolvată această problemă. Ar trebui să cugeți: „Cum 


am ajuns în această stare? De ce mi-e mereu dor de familia mea? Ce aspecte 
ale adevărului nu-mi sunt clare? În ce adevăruri ar trebui să pătrund?” 
Practică astfel şi vei reuși repede să pătrunzi în adevăr. Trebuie întotdeauna 
să contempli în minte adevărul; cu cât o faci mai mult, cu atât vei înţelege 
mai limpede adevărul şi vei avea mai multe căi de practică în minte. 
Aceasta va duce la adevărata înţelegere a adevărului, nu doar la o 
cunoaştere superficială a acestuia. În acest punct, vei dori să găseşti oameni 
cu care să ai părtăşie. Care este scopul părtășiei? Este acela de a găsi 
confirmare, de a înțelege mai clar adevărul, fără nicio abatere. În acest fel 
nu vei avea nicio dificultate, iar mintea ta va fi eliberată şi degajată, nu va 
mai fi supusă niciunei constrângeri. Nu-ţi va mai fi mereu dor de familia ta 
ŞI vei fi capabil să te eliberezi de încurcăturile lumești. Starea ta va deveni 
tot mai normală. Toţi trebuie să învățați să contemplați adevărul. Cum faceți 
asta? De exemplu, să spunem că azi ai făcut ceva ce crezi că nu e prea bine 
şi pare să contravină principiilor tale, însă nu ştii unde este problema. 
Atunci este momentul să te rogi lui Dumnezeu și să cauţi adevărul, 
gândindu-te: „De care adevăr este legată această problemă? De care 
principii este legată?” Ar trebui să găseşti pe cineva cu care să ai părtăşie 
despre adevăr, să priveşti în urmă şi să reflectezi. Când vei descoperi în 
sfârşit sursa problemei şi o vei rezolva prin căutarea adevărului, credinţa ta 
în Dumnezeu va creşte şi vei simţi că ai înaintat mai mult în direcția 
adevărului. Vei putea să vezi dincolo de unele lucruri și să înţelegi unele 
cuvinte spirituale; sau vei putea să înţelegi ce semnifică şi ce înseamnă, de 
fapt, o doctrină sau un slogan repetat frecvent. Aceasta înseamnă să înţelegi 
o parte din adevăr şi să ştii cum să îl pui în practică. Apoi vei merge mai 
departe şi vei avea părtăşie cu alții despre acest slogan până când este 
înţeles clar, făcând din el o cale de practică. Nu este acesta un lucru bun? 


Este o altă cale de a merge înainte. Uneori vei observa pe cineva într-o 


anumită stare şi s-ar putea să contempli: „De ce este această persoană într-o 
astfel de stare? Cum a ajuns în această stare? De ce eu nu am acest tip de 
stare? Ceea ce a spus reprezintă o anumită stare şi o anumită mentalitate. 
Cum a apărut această mentalitate a sa? De unde a apărut problema? De care 
aspect al adevărului este ea legată? Nu ar trebui să caut și eu adevărul?” 
Prin părtăşie şi căutare, vei găsi problema şi îți vei da seama că starea sa 
este ceva ce ai şi tu. Ai comparat situaţia ei cu a ta, nu-i aşa? Nu a meritat 
să faci acest efort? (Ba da.) După ce descoperi problema, vei găsi pe cineva 
cu care să ai părtăşie. Când vei găsi în cele din urmă răspunsul şi îți vei da 
seama care este problema, aceasta va fi rezolvată. Este uşor să rezolvi o 
problemă când poţi să o descoperi. Dacă nu o poţi descoperi, problema nu 
poate fi rezolvată niciodată. Uneori, când mintea ți s-a liniştit, poate fi cel 
mai bun moment pentru contemplarea adevărului şi a cuvintelor lui 
Dumnezeu. Indiferent ce faci, nu rata această ocazie, cultivând legăturile 
emoționale, gândindu-te constant la reunificarea cu familia; este un lucru 
supărător. Dacă eşti mereu preocupat de familie şi profiţi de orice ocazie 
care se iveşte pentru a relua legătura emoțională cu ea, mintea ta va fi 
mereu plină de astfel de încurcături emoționale; nu vei reuşi să te desprinzi 
de aceste ataşamente şi nu vei putea să renunți. Ar trebui să te rogi mai 
mult, să citeşti mai mult din cuvintele lui Dumnezeu şi să ai deseori părtăşie 
cu frații şi surorile. Când vei înțelege adevărul, cel puţin nu vei mai fi 
constrâns de familie, de trup sau de afecțiune. Va fi uşor să renunți la aceste 
lucruri; aceasta este calea de urmat. De fapt, experienţele multor oameni 
arată astfel. Rezolvarea problemelor emoţionale necesită o perioadă de 


experiență; după ce înţelegi adevărul, problemele devin uşor de rezolvat. 


Fragmentul 83 


Pentru toți cei care cred în Dumnezeu de mai mulți ani, chiar dacă au 
pus o temelie, există o problemă reală care trebuie rezolvată. Cei mai mulți 
oameni au o oarecare înțelegere a tuturor aspectelor adevărului şi pot vorbi 
şi propovădui cuvintele şi doctrinele corecte, dar nu au experimentat 
corectitudinea acestor cuvinte în viaţa lor reală. Ei nu au experimentat cu 
adevărat semnificația reală și latura practică a adevărurilor cuprinse în acele 
cuvinte. Pentru a intra în adevărul-realitate, ai nevoie de un mediu adecvat, 
de oamenii potriviți alături de tine şi de persoanele, evenimentele și 
lucrurile corespunzătoare care să îți permită să crești în viaţă. În acest fel, 
atât aceste adevăruri, cât şi aceste doctrine pe care le înţelegi vor fi 
confirmate şi te vor face să câştigi experienţă. Dacă o sămânță vie este 
aruncată într-un sol fertil, dar îi lipsesc razele soarelui şi umezeala apei de 
ploaie, nu se va ofili oare mugurul care creşte din ea? (Ba da.) Prin urmare, 
atunci când ai auzit multe predici, multe adevăruri și multe dintre cuvintele 
lui Dumnezeu şi ai constatat deja că această cale este cea corectă şi calea 
cea dreaptă în viaţă, de ce ai nevoie în acel moment? Trebuie să Îi ceri lui 
Dumnezeu să îți rânduiască un mediu potrivit, care să fie edificator şi util 
pentru viața ta şi care să te facă să creşti în viață. Este posibil ca acest 
mediu să nu fie foarte confortabil — trupul trebuie să îndure greutăți şi 
trebuie să renunțe și să se detașeze de multe lucruri. Cu toții ați 
experimentat asta până acum. De exemplu, să spunem că ai fost persecutat 
şi nu ai putut să te întorci acasă, să îţi vezi copiii sau soţul/soția ori să iei 
legătura cu ei, să te întâlneşti cu rudele sau cu prietenii sau să primeşti veşti 
de la ei. În toiul nopții, ai începe să te gândești la cei de acasă: „Ce face 
tatăl meu? Este bătrân și nu am nicio cale să îl onorez. Mama mea are o 
sănătate precară şi nu ştiu cum se simte acum”. Nu e aşa că te-ai gândi 
mereu la aceste lucruri? Dacă inima ta este mereu constrânsă de astfel de 


lucruri, ce consecinţe va avea asta asupra îndeplinirii datoriei tale? Este 


benefic pentru progresul vieţii tale să nu te implici sau să nu te preocupi atât 
de mult de chestiuni lumești, trupeşti. Gândurile și îngrijorările tale nu vor 
avea niciun rost; aceste chestiuni sunt toate în mâinile lui Dumnezeu, iar tu 
nu poţi schimba soarta membrilor familiei tale. Trebuie să înţelegi că 
prioritatea ta de credincios în Dumnezeu este să fu atent la voia Lui, să îţi 
faci datoria, să dobândești credință adevărată, să pătrunzi în realitatea 
cuvintelor lui Dumnezeu, să crești în viaţă şi să dobândeşti adevărul. Asta 
contează cel mai mult. La suprafaţă, se pare că oamenii se leapădă în mod 
activ de lume şi de familiile lor, dar ce se întâmplă, de fapt? (Dumnezeu 
este Cel care deţine suveranitate asupra acestor lucruri şi le orchestrează.) 
Dumnezeu le orchestrează. El este Cel care te împiedică să îți vezi familia. 
Ca să fiu mai clar, Dumnezeu te privează de ea. Nu sunt acestea cele mai 
practice cuvinte? (Ba da, sunt.) Oamenii spun întotdeauna că Dumnezeu 
deține suveranitate asupra lucrurilor şi le rânduieşte, deci cum deţine El 
suveranitate asupra acestei chestiuni? Te scoate din casa ta, astfel ca familia 
ta să nu se transforme într-o povară care te îngreunează. Așadar, unde te 
duce El? Te duce într-un mediu în care nu există încurcături trupești, unde 
nu îi poţi vedea pe cei dragi. Când îți faci griji pentru ei şi vrei să faci ceva 
pentru ei, nu poţi, iar când vrei să le oferi pietatea ta filială, nu poţi. Ei nu te 
mai pot încurca. Dumnezeu te-a îndepărtat de ei și te-a lipsit de toate aceste 
încurcături, altfel ai continua să le fi devotat, să le prestezi servicii şi să 
munceşti ca un sclav pentru ei. Este un lucru bun sau rău faptul că 
Dumnezeu te-a îndepărtat de toate aceste încurcături externe? (Un lucru 
bun.) Este un lucru bun şi nu este nevoie să regreți asta. Din moment ce este 
un lucru bun, ce ar trebui să facă oamenii? Oamenii ar trebui să Îi 
mulţumească lui Dumnezeu, spunând: „Dumnezeu mă iubeşte atât de 
mult!” Robia afecțiunii nu poate fi depăşită de unul singur, deoarece inimile 


oamenilor sunt toate constrânse de afecţiune. Cu toții îşi doresc să fie uniți 


cu familia lor, ca toată familia lor să fie împreună, ca toţi să fie în siguranță, 
sănătoși, fericiți şi să petreacă fiecare zi astfel, fără să se despartă vreodată. 
Dar există şi un dezavantaj. Le vei dedica toată energia şi eforturile vieții 
tale, tinereţea ta, anii tăi cei mai frumoși şi toate părțile cele mai bune ale 
vieții tale; îți vei dărui întreaga viaţă trupului, familiei, celor dragi, slujbei, 
faimei, câştigului și tuturor tipurilor de relații complicate şi, în consecință, 
te vei distruge complet. Așadar, cum îl iubește Dumnezeu pe om? 
Dumnezeu spune: „Nu te distruge în această mocirlă. Dacă îți prinzi ambele 
picioare, nu te vei mai putea elibera, indiferent cât de tare te epuizezi. Nu ai 
statură sau curaj, ca să nu mai vorbim de credinţă. Eu Însumi te voi scoate 
de acolo”. Asta face Dumnezeu şi nu stă la discuţii cu tine. De ce nu cere 
Dumnezeu părerea oamenilor? Unu spun: „Dumnezeu este Creatorul, El 
face orice vrea. Oamenii sunt ca furnicile şi insectele, ei nu sunt nimic în 
ochii lui Dumnezeu.” Aşa stau lucrurile, dar oare aşa îi tratează Dumnezeu 
pe oameni? Nu, nu așa. Dumnezeu exprimă atât de multe adevăruri și le 
dăruiește omului, permițându-le oamenilor să fie curățiți de corupția lor şi 
să dobândească o viaţă nouă de la El. Dragostea lui Dumnezeu pentru om 
este atât de mare! Toate acestea sunt lucruri pe care oamenii le pot vedea. 
Dumnezeu are intenţii pentru tine, scopul Lui, când te aduce aici, este de a 
te face să porneşti pe calea corectă în viață, să trăieşti o viaţă plină de sens, 
o cale pe care tu nu ai putea să o alegi de unul singur. Dorinţa subiectivă a 
oamenilor este să își petreacă viața în siguranță și, chiar dacă nu fac avere, 
cel puţin vor să fie uniți cu familia lor pentru totdeauna şi să se bucure de 
acest tip de fericire familială. Ei nu înţeleg cum să fie atenți la voia lui 
Dumnezeu şi nici nu înţeleg cum să se gândească la destinațiile lor viitoare 
sau la voia lui Dumnezeu de a mântui omenirea. Dar Dumnezeu nu se agită 
din cauza hpsei lor de înţelegere şi nu are nevoie să le spună prea multe, 


pentru că ei nu înţeleg, statura lor este prea mică şi orice discuţie nu ar face 


decât să ajungă într-un impas. De ce ar ajunge într-un impas? Pentru că 
marea însemnătate a planului de gestionare a lui Dumnezeu pentru 
mântuirea omenirii nu este ceva ce oamenii pot înțelege dacă li se explică 
într-o propoziție sau două. Din moment ce aşa stau lucrurile, Dumnezeu ia 
decizii şi acționează direct, până va veni ziua când oamenii vor înţelege în 


cele din urmă. 


Atunci când Dumnezeu îi scoate pe unii dintre aleşii Săi din mediul 
nociv al Chinei continentale, acestea sunt intențiile Sale bune, aşa cum toată 
lumea poate vedea acum. În această privință, oamenii trebuie să-și 
manifeste adesea recunoştinţa şi să Îi mulţumească lui Dumnezeu pentru că 
le-a arătat bunătate. Tu provii din acel mediu familial, te-ai desprins de 
toate relaţiile interpersonale complicate ale trupului şi te-ai eliberat de toate 
încurcăturile lumești şi trupești. Dumnezeu te-a scos dintr-o urzeală 
complexă şi te-a adus în prezenţa Sa şi în casa Sa. Dumnezeu spune: „Aici 
este linişte, acest loc este foarte bun şi este potrivit pentru creşterea ta. Aici 
se află cuvintele şi îndrumările lui Dumnezeu şi aici domneşte adevărul. 
Voia lui Dumnezeu de a mântui omenirea se află aici, iar lucrarea de 
mântuire este centrată aici. Așadar, creşti aici până când inima ta va fi 
mulţumită”. Dumnezeu te aduce în acest tip de mediu, un mediu care, 
poate, nu cuprinde mângâierea celor dragi, în care copiii tăi nu sunt prin 
preajmă pentru a avea grijă de tine când te îmbolnăvești și unde nu ai pe 
nimeni în care să ai încredere. Atunci când eşti singur şi te gândești la 
suferințele şi la dificultățile trupului tău şi la tot ceea ce vei avea de 
înfruntat în viitor, în acele momente, te vei simţi singur. De ce te veți simţi 
singur? Un motiv obiectiv este că oamenii au o statură prea mică. Care este 
motivul subiectiv? (Oamenii nu renunță complet la cei dragi trupește.) Aşa 
este, oamenii sunt incapabili să renunţe la ei. Oamenii care trăiesc în trup se 


bucură de diferitele relaţii și legături de familie. Ei cred că oamenii nu pot 


trăi fără cei dragi lor. De ce nu te gândeşti la modul în care ai intrat în 
lumea omului? Ai venit singur, fără relaţii cu ceilalți la început. Dumnezeu 
îi aduce pe oameni aici, unul câte unul; când ai venit, erai, de fapt, singur. 
Nu te-ai simțit singur în acel moment, aşa că de ce te simţi singur acum, 
când Dumnezeu te aduce aici? Crezi că îţi lipseşte un partener în care să te 
poți încrede, fie că este vorba despre copiii tăi, părinții tăi sau cealaltă 
Jumătate a ta — soțul sau soția ta — și astfel, te simţi singur. Atunci, de ce 
când te simți singur nu te gândești la Dumnezeu? Nu este Dumnezeu un 
tovarăş al omului? (Ba da, este.) Când simţi cea mai mare suferință și 
tristeţe, cine te poate mângâia cu adevărat? Cine îți poate rezolva cu 
adevărat dificultățile? (Dumnezeu poate.) Numai Dumnezeu poate rezolva 
cu adevărat dificultățile oamenilor. Dacă tu eşti bolnav, iar copiii tăi sunt 
lângă tine, oferindu-ți băuturi şi servindu-te, te vei simţi destul de fericit, 
dar, cu timpul, copiii tăi se vor sătura şi nimeni nu va mai fi dispus să te 
servească. În astfel de momente te vei simţi cu adevărat singur! Așadar, 
acum, când te gândești că nu ai un partener, este adevărat? De fapt, nu este, 
deoarece Dumnezeu îţi ţine mereu companie! Dumnezeu nu îi părăsește pe 
oameni; El este cineva pe care se pot baza şi unde își pot găsi oricând 
adăpost, precum şi singurul lor confident. Așadar, indiferent de dificultățile 
şi suferințele care se abat asupra ta, indiferent cu ce nemulțumiri sau 
probleme de negativitate şi slăbiciune te confrunți, dacă vii în faţa lui 
Dumnezeu şi te rogi imediat, cuvintele Lui îţi vor oferi mângâiere şi îţi vor 
rezolva dificultăţile şi toate problemele tale diferite. Într-un astfel de mediu, 
singurătatea ta va deveni condiția de bază pentru a avea experiența 
cuvintelor lui Dumnezeu și a obține adevărul. Pe măsură ce ai această 
experienţă, vei ajunge treptat să gândeşti: „Încă trăiesc o viaţă bună după ce 
mi-am părăsit părinții, o viață împlinită după ce mi-am părăsit soţul şi o 


viaţă liniştită şi plină de bucurie după ce mi-am părăsit copiii. Nu mai sunt 


goală. Nu mă voi mai baza pe oameni, în schimb mă voi baza pe 
Dumnezeu. El va avea grijă de mine şi mă va ajuta mereu. Deși nu Îl pot 
atinge sau vedea, ştiu că El este alături de mine în orice moment și în orice 
loc. Atât timp cât mă voi ruga Lui, atât timp cât voi apela la EI, El mă va 
mişca, mă va face să înţeleg voia Lui și să văd calea corespunzătoare”. În 
acel moment, El va deveni cu adevărat Dumnezeul tău, iar toate problemele 


tale vor fi rezolvate. 
Fragmentul 84 


Taiwanul este o ţară democrată cu o societate stabilă în care oamenii 
duc o viaţă prosperă. Ordinea publică, calitatea vieţii, valorile culturale şi 
multe alte lucruri sunt toate mult mai bune decât în China continentală. 
Oamenii duc o viaţă foarte confortabilă. Deşi a trăi confortabil este un lucru 
bun, mulți oameni care cred în Dumnezeu şi trăiesc în confort nu sunt 
dispuşi să Îl urmeze, cu atât mai puţin să sufere sau să plătească un preţ 
pentru aceasta. Este foarte greu să renunţe la tot ceea ce au şi să se sacrifice 
pentru Dumnezeu. Oare nu aceasta este realitatea? Când oamenii trăiesc 
confortabil, se gândesc mereu la mâncare, băutură și distracţii, la cum să-și 
bucure trupul şi să se bucure de viață. Acest lucru are cu siguranță un 
anumit efect asupra oamenilor care cred în Dumnezeu şi urmăresc adevărul. 
De aceea, mulţi din acest mediu social confortabil vor să își îndeplinească 
îndatoririle, dar se zbat pentru a face asta. Ei nu sunt dispuşi să îndure nici 
cea mai mică suferință şi nu lucrează eficient când îşi îndeplinesc 
îndatoririle sau fac alte tipuri de lucrare pentru biserică. Câteodată progresul 
lucrării lor este afectat, iar acest lucru are o oarecare legătură cu mediul lor 
social. Mă simt mișcat să văd că, de fiecare dată când ne adunăm, voi puteţi 
să staţi aici şi să ascultați predicile de la început până la sfârşit. Unii oameni 


din China continentală pot crede în Dumnezeu pentru că sunt sufocaţi de 


mediul în care se află, prigoniți, discriminați de societate şi îndură 
persecuții crunte, în timp ce alții cred în Dumnezeu doar pentru că ei caută 
corectitudine şi dreptate, sau sprijin spiritual şi ceva pe care se pot baza. 
Pentru unii oameni, entuziasmul, credinţa şi loialitatea lor au luat naştere 
sub persecuția brutală a marelui balaur roșu. Pe unii, nevoia i-a forţat să 
fugă peste hotare, fiindcă a crede în Dumnezeu în China continentală este 
foarte dificil şi mulți oameni au fost prinşi — nu au unde să se ascundă. 
Acestea sunt motivele pentru care fug în străinătate. În comparaţie cu 
mediul dur și opresiv de trai din China continentală, oamenilor din Taiwan 
le este foarte uşor. Cu o viaţă atât de confortabilă, cei care cred în 
Dumnezeu nu sunt dispuși să sufere sau să plătească preţul, iar atunci când 
se confruntă cu vreo persecuție sau cu vreun necaz, nu mai sunt dispuşi să- 
şi îndeplinească îndatoririle. Când viaţa este confortabilă, oamenii doar se 
bucură să mănânce, să bea şi să se distreze. Lucrurile care îi preocupă 
mereu sunt acestea: „Ce aş mai putea mânca? Unde să mai călătoresc? În ce 
țări nu am fost încă? O viaţă de om durează doar câteva decenii. Dacă nu 
vizitez ţările din toată lumea pentru a-mi lărgi orizontul, nu trăiesc 
degeaba?” Așa devine inima omului nesupusă şi nu mai poate fi stăpânită. 
Mai poate cineva să mănânce şi să bea liniştit cuvintele lui Dumnezeu 
înaintea Lui în felul acesta? Mai poate cineva să asculte cu atenţie predicile 
la adunări? Cu siguranţă este greu. Deci, atunci când cineva este încurajat 
să creadă în Dumnezeu, să urmărească adevărul și să-şi facă datoria, se 
simte nedreptăţit şi înăbuşit şi tot simte că trăiește degeaba. Oare acest 
mediu favorabil nu prezintă ispită serioasă și un obstacol pentru oameni? Ba 
da. Toţi oamenii tânjesc după confortul trupesc, dar pentru cei care cred în 
Dumnezeu şi urmăresc adevărul, confortul nu este neapărat un lucru bun 
pentru creşterea vieții. Cei mai mulți oameni devin negativi şi slabi când 


suferă puţin şi nu au deloc voinţă; nu este acesta rezultatul unui mediu 


confortabil? Există tot felul de videoclipuri cu mărturii bazate pe 
experiențe, care arată frați şi surori din China continentală care sunt 
torturați în închisoare, condamnaţi şi încarceraţi. Le-aţi văzut cu toții? (Da, 
le-am văzut.) Şi ce părere aveți despre ele după ce le-aţi văzut? 
(Dumnezeule, aş vrea să vorbesc puţin despre cum mă simt eu. După ce 1- 
am văzut pe frații şi surorile din China continentală experimentând toată 
această persecuție prin tortură şi văzând cum pot să se roage lui Dumnezeu, 
să se bizuie pe El şi să-şi păstreze credinţa într-un mediu atât de dificil, 
experimentând pas cu pas, sub conducerea lui Dumnezeu în timp ce rămân 
hotărâți în mărturia lor şi nu-L trădează, simt că ei au mult mai multă 
credință şi o statură mai mare decât noi. Dacă eu aș fi într-un astfel de 
mediu, nu aş putea neapărat să fiu statornic aşa cum sunt ei, ceea ce mă face 
să simt că statura mea e foarte mică.) Frații și surorile din China 
continentală pot continua să creadă în Dumnezeu, să participe la adunări și 
să-şi îndeplinească îndatoririle într-un mediu în care ei suferă persecuția 
crudă din partea marelui balaur roşu. Aceasta este o mărturie, una puternică. 
Faptul că ei pot rămâne fermi într-un mediu atât de ostil este o mărturie, aşa 
că aceia dintre voi care vă aflați în acest mediu confortabil ar trebui să vă 
gândiţi cum să oferiţi un alt fel de mărturie. Ar trebui să vă gândiţi şi cum 
veţi putea rămâne fermi în mărturia voastră, într-un mediu ca acesta, să nu- 
L faceţi pe Dumnezeu de rușine şi să deveniți biruitori. Crezând în 
Dumnezeu într-o ţară democrată, e posibil ca o persoană să nu aibă 
sentimentul că e ținută în frâu şi să nu fie supusă persecuției prin tortură din 
partea guvernului, dar va fi persecutată de familie şi rude, însă tot trebuie să 
experimenteze cuvintele lui Dumnezeu, să dobândească adevărul şi să 
rămână ferm în mărturia sa. Indiferent de mediul în care cineva crede în 
Dumnezeu, dobândirea adevărului nu este un lucru uşor. Trebuie să suferi şi 


să plăteşti preţul ca să înţelegi adevărul şi să intri în realitate. Ca să fu 


martor pentru Dumnezeu, trebuie să ajungi să înţelegi adevărul în toate 
aspectele acestei experienţe. Aceasta nu înseamnă doar răspândirea 
Evangheliei şi numele lui Dumnezeu; în principal, se referă la mărturia 
bazată pe experienţa de viaţă. În orice grup de oameni sau în cadrul ordinii 
sociale din orice ţară, oamenii vor suferi o oarecare discriminare, excludere, 
sau persecuție dacă trăiesc conform adevărului, se străduie să fie cinstiți și 
încearcă să se supună lui Dumnezeu. Acest lucru se întâmplă din cauză că 
nici ţările democratice nu se supun lui Dumnezeu. La putere se află partide 
politice atee, care resping adevărul și-L resping pe Dumnezeu. Crezând în 
Dumnezeu într-o astfel de ţară, chiar dacă nu există persecuții sau necazuri, 
vor exista cu siguranță unele limitări, cât şi supunerea la anumite 
discriminări, calomnii, critici şi condamnări dacă vrei să răspândești 
Evanghelia şi să fii martor pentru Dumnezeu — toate acestea sunt realitatea. 
Dacă nu poți înţelege aceste lucruri în mod clar, atunci nu eşti o persoană 
care înțelege adevărul. Să-L accepţi şi să-L urmezi pe Hristos în orice ţară 
vine cu un anumit grad de persecuție și necazuri. Trebuie să acționezi 
întotdeauna cu prudenţă, să te rogi şi să priveşti spre Dumnezeu şi, de 
asemenea, trebuie să ai înțelepciune şi inteligență. Oricare ar fi ţara sau 
mediul social în care te afli, în toate există un mediu potrivit, pe care 
Dumnezeu l-a pregătit şi rânduit pentru tine. Dacă omul urmăreşte sau nu 
adevărul — de asta depinde totul. Un mediu confortabil aduce ispite pentru 
oameni, în timp ce persecuția prin tortură aduce şi ea ispite şi încercări. 
Există, atunci, încercări în mediile confortabile? Există şi încercările lui 
Dumnezeu. Dumnezeu a rânduit acest mediu confortabil pentru tine, iar 
totul depinde de modul în care tu îl experimentezi — fie vei fi prins cu totul 
în capcana Satanei și ispitele lui, fie vei putea să biruieşti în toate privinţele 
şi să fii martor pentru Dumnezeu, rămânând credincios loialității şi datoriei 


tale. Totul depinde de modul în care trăieşti acest lucru şi de alegerile pe 


care le faci. Fraţii şi surorile din China continentală au un mediu puţin mai 
dur și Dumnezeu le-a dat o povară ceva mai grea şi le-a pregătit un mediu 
un pic mai aspru, dar le-a şi dat mai mult. Cu cât mediul este mai dur și 
încercările pe care le pregăteşte Dumnezeu mai mari, cu atât mai mult 
câștigă oamenii aceştia. Într-un mediu confortabil, însă, oamenii se 
confruntă peste tot şi cu ispite şi încercări, şi Dumnezeu ţi-a dat şi ție mult. 
Dacă poţi să biruieşti ispita de fiecare dată când te confrunţi cu ea, atunci nu 
vei câştiga mai puţin decât frații şi surorile tale care experimentează 
persecuția prin tortură. Şi pentru asta e nevoie să urmărești adevărul şi să ai 
statură ca să biruiești. De exemplu, lucruri precum a fi împreună cu familia 
ta, să mănânci şi să bei bine, să te distrezi și să te bucuri, precum şi unele 
tendinţe sociale care mângâie trupul şi duc la depravare sunt, toate, ispite 
pentru tine. Atunci când te vei confrunta cu aceste ispite, nu doar că îţi vor 
atrage atenția, dar te vor și tulbura și ademeni. Când urmezi lucrurile și 
tendințele lumeşti, atunci este momentul în care apar ispitele Satanei, sau, 
am putea spune, apar încercările lui Dumnezeu. Va trebui să alegi cum să 
reacționezi la aceste ispite şi încercări, iar acesta este momentul în care 
Dumnezeu îi încearcă pe oameni şi le arată cine sunt. Acesta este momentul 
în care ceea ce ţi-a spus Dumnezeu şi adevărurile pe care le-ai înţeles ar 
trebui să aibă efect. Dacă eşti o persoană care urmăreşte adevărul și ai 
credinţă adevărată în suflet, atunci vei putea să biruiești aceste ispite şi să fu 
martor pentru Dumnezeu în încercările pe care El ți le-a pregătit. Dacă, în 
loc să iubeşti adevărul, tu iubeşti lumea şi tendințele şi îţi place să tânjeşti 
după confort şi după satisfacerea trupului tău, dacă iubeşti o viaţă deşartă, 
atunci vei urmări aceste lucruri lumești. Vei simţi admirație pentru aceste 
lucruri, vei fi atras şi stăpânit de ele. Încetul cu încetul, inima ta îşi va 
pierde interesul de a crede în Dumnezeu, îţi va fi lehamite de adevăr şi apoi, 


în mijlocul ispitei, Satana te va răpi. Intr-o astfel de încercare, îți vei fi 


pierdut mărturia. Există mulți oameni care au auzit o mulțime de predici și 
care îşi îndeplinesc îndatoririle, dar se simt pustiiţi pe dinăuntru. Lor încă le 
place să urmărească vedete pop şi oameni faimoşi, să fie la curent cu 
tendinţele, urmărind programe de divertisment la televizor şi chiar emisiuni 
toată noaptea, până în punctul în care devin nocturni. Unii tineri joacă până 
şi jocuri video. În concluzie, nu ezită să plătească orice preț şi urmăresc 
fanatic aceste lucruri la modă. Şi de ce fac acest lucru? Pentru că ei nu au 
dobândit adevărul. Oamenii care nu au dobândit adevărul au un anumit 
sentiment, şi anume că nu pare să fie mare diferenţă între a crede în 
Dumnezeu şi a nu crede în El. Ei încă își simt sufletele pustiite şi cred că 
viaţa lor nu are niciun sens. Dacă urmează tendinţele, cred că sunt mai 
împliniți, că viaţa lor este un pic mai bogată şi că sunt puţin mai fericiţi în 
fiecare zi. Dacă ei cred în Dumnezeu și nu urmează tendințele, tot simt că 
viaţa e lipsită de sens şi deșartă. Acest lucru e din cauză că ei nu iubesc 
adevărul. Ai putea spune cu încredere şi că acești oameni nu înțeleg câtuși 
de puţin adevărul şi nu au adevărul-realitate şi că de aceea nu pot trăi fără să 
urmeze tendinţele. Unu oameni nu au urmărit niciodată adevărul şi sunt 
neliniştiți chiar şi atunci când îşi îndeplinesc îndatoririle. Ei nu sunt capabili 
să rămână fermi când se confruntă cu ispite şi, în cele din urmă trebuie să 
renunţe. Unii oameni sunt destul de entuziaști și hotărâți atunci când încep 
să-şi îndeplinească îndatoririle, dar nu-şi mai doresc să le îndeplinească 
atunci când se confruntă cu ispite, devenind neglijenţi, superficiali şi lipsiți 
de devotament. Procedând aşa, nu au nicio mărturie. Dacă ei pot renunţa la 
îndatoririle lor de îndată ce se confruntă cu ispite şi aleg ceea ce preferă, 
atunci nu au nicio mărturie. Dacă vine o altă ispită, s-ar putea să-L 
tăgăduiască pe Dumnezeu, să vrea să urmeze tendințele lumești şi să 
părăsească biserica. Sau, atunci când vine altă ispită, încep să se îndoiască 


de Dumnezeu şi nu sunt siguri dacă El există măcar şi ajung chiar să creadă 


că au evoluat din maimuțe. Acești oameni au fost capturați complet de 
Satana. Prinşi în toate aceste spite, ei nu se roagă lui Dumnezeu și nu caută 
adevărul. Se gândesc doar la soarta trupului lor şi, drept urmare, nu reuşesc 
să rămână fermi în mărturia lor. Pas cu pas, ei sunt târâți de Satana în iad și 
în abisul morții. Dumnezeu i-a lăsat Satanei aceste persoane, iar ele nu mai 
au nicio şansă de mântuire. Spuneți-Mi, nu este importantă urmărirea 
adevărului? (Ba da, este). Adevărul este foarte important. Ce funcţie poate 
îndeplini adevărul? Cel puţin, te poate ajuta să vezi dincolo de intrigile 
Satanei atunci când înfrunți ispita, să ştii ce ar trebui să faci şi ce nu, şi ceea 
ce ar trebui să alegi. Cel puţin, te va face să ştii aceste lucruri. Cel mai 
important lucru este acela că adevărul îți va permite să rămâi ferm în fața 
ispitei. Vei putea să fii ferm, tare şi de neclintit, ocupându-te de datoria pe 
care ţi-a dat-o Dumnezeu, fiind loial acesteia şi reuşind să-l respingi pe 
Satana. Vei putea să rămâi ferm în mărturia ta în toiul încercărilor, aşa cum 


a făcut lov. Asta este ceea ce ar trebui să câștige oamenii cel puţin. 
Fragmentul 85 


Există principii ale rugăciunilor pe care I le adresaţi lui Dumnezeu? In 
ce situații vă rugați lui Dumnezeu? Care este conţinutul rugăciunilor 
voastre? Atunci când suferă, cei mai mulți oameni se roagă astfel: „O, 

Dumnezeule, sufăr, Te implor să mă ajuţi!” Acesta este primul lucru pe 
care-l spun. Este oare un lucru bun să spuneți întotdeauna că suferiți atunci 
când vă rugați? (Nu.) De ce nu? Şi, dacă nu este bun, atunci de ce continuaţi 
să vă rugați în felul acesta? Asta dovedeşte că nu știți cum să vă rugați sau 
ce ar trebui să spuneți şi să căutați atunci când veniți înaintea lui 
Dumnezeu. Tot ce știți este să vă rugați lui Dumnezeu atunci când suferiți 
puţin şi sunteți trişti, spunând: „O, Dumnezeule, sufăr! Mă simt deplorabil, 


ajută-mă, Te rog!” Aceasta este rugăciunea cuiva care a început de curând 


să creadă în Dumnezeu. Este rugăciunea unui prunc. Dacă cineva crede în 
Dumnezeu de câțiva ani şi încă se mai roagă în felul acesta, este o problemă 
serioasă. Arată că a rămas la stadiul de prunc şi nu s-a maturizat. Toţi aceia 
care cred în Dumnezeu însă nu ştiu cum să-l experimenteze lucrarea sunt 
oameni care nu au crescut şi care nu au intrat încă pe drumul corect al 
credinței în Dumnezeu. Dacă o persoană gândește într-adevăr, trebuie să 
chibzuiască la modul prin care să experimenteze lucrarea lui Dumnezeu, 
precum şi la felul în care poate mânca şi bea din cuvintele Sale și la felul în 
care le poate experimenta şi pune în practică. Oriunde se îndreaptă 
cuvintele lui Dumnezeu, acolo trebuie să se îndrepte şi experienţa omului; 
acesta trebuie să-l urmeze cuvintele în acel loc. Dacă cineva poate pune în 
practică şi poate experimenta cuvintele lui Dumnezeu în acest fel, va 
întâmpina multe probleme şi va căuta în mod natural adevărul de la 
Dumnezeu, pentru a le rezolva. Dacă se roagă întotdeauna lui Dumnezeu și 
caută adevărul pentru a-și rezolva problemele în acest fel, va experimenta 
lucrarea lui Dumnezeu. Rezolvându-şi în mod consecvent problemele, 
dificultățile cu care se confruntă vor deveni din ce în ce mai puţine şi acea 
persoană va ajunge treptat să înțeleagă adevărul şi să dobândească 
cunoaştere cu privire la lucrarea lui Dumnezeu. Va şti cum ar trebui să 
coopereze cu Dumnezeu, dar şi cum să se supună lucrării Sale. Asta 
înseamnă să intri pe drumul corect al credinței în Dumnezeu. Unii oameni 
care cred în Dumnezeu nu știu cum să-l experimenteze lucrarea. Ei sunt 
întotdeauna cu mintea în ceaţă — citesc cuvintele lui Dumnezeu, însă nu 
meditează la ele; ascultă predici, însă nu au părtăşie, iar când li se întâmplă 
ceva, nu ştiu să caute adevărul, nu ştiu cum să priceapă voia lui Dumnezeu 
şi ce atitudine să adopte sau cum ar trebui să coopereze. Ei nu înţeleg aceste 
lucruri. Sunt profani în astfel de chestiuni şi sunt lipsiţi de înţelegerea 


spirituală. Indiferent de problemele care se abat asupra lor, nu se roagă 


niciodată lui Dumnezeu şi nu caută adevărul, iar în adâncul inimi lor nu se 
bizuie cu adevărat pe Dumnezeu şi nici nu-L caută. Ei doar spun: „O, 
Dumnezeule, sufăr. O, Dumnezeule, sufăr.” Repetă aceste cuvinte până în 
punctul în care oamenii se satură şi sunt dezgustați de ele. Cei mai mulți 
dintre voi se roagă în felul acesta, nu-i aşa? (Așa este.) Îţi poţi da seama cât 
de jalnică este starea cuiva după rugăciunile pe care le face. Îl cauţi pe 
Dumnezeu numai atunci când suferi. Când nu suferi sau nu te confrunți cu 
vreo problemă, nu simţi nevoia de Dumnezeu, nici nu vrei să te bizui pe El. 
Vrei doar să fii propriul stăpân. Oare nu aceasta este condiția în care te afli? 
(Așa este.) Când experimentează judecata şi mustrarea din cuvintele lui 
Dumnezeu şi sunt emondaţi şi tratați de acestea, iar apoi reflectează la 
propriile persoane şi încearcă să se cunoască, cum se roagă cei mai mulți? 
Spun cu toţii același lucru: „O, Dumnezeule, sufăr. O, Dumnezeule, sufăr.” 
Nu te dezgustă aceste cuvinte? (Ba da.) Oamenii sunt atât de ofiliți pe 
dinăuntru — cât de jalnică este condiţia lor! De fiecare dată când se roagă lui 
Dumnezeu spun aceeaşi propoziţie simplă, fără un singur cuvânt din toată 
inima. Fi nu caută adevărul şi nu vor să-și rezolve problemele. Ce fel de 
rugăciune este aceasta? Care este de fapt problema atunci când cineva nu 
poate spune cuvinte sincere când se roagă și nu ştie care-i sunt 
neajunsurile? Când vii înaintea lui Dumnezeu, nu ai nevoie ca El să te 
lumineze cu privire la un lucru anume? Nu ai nevoie de credință, de putere, 
sau de Dumnezeu ca sprijin? Ai nevoie chiar mai puţin ca Dumnezeu să te 
lumineze și să te călăuzească pe drumul care-ţi stă înainte? Nu ai nevoie să 
înţelegi adevărul pentru a rezolva problemele ce există în tine? Nu ai nevoie 
de disciplinarea și certarea lui Dumnezeu, sau de călăuzirea Lui? Oare 
singurul lucru de care ai nevoie de la Dumnezeu este să te elibereze de 
suferința ta? Chiar nu simţi în inima ta că ai atât de multe neajunsuri? A nu 


şti cum să te rogi nu este o problemă minoră; arată că nu ştii cum să 


experimentezi lucrarea lui Dumnezeu, arată că nu ai adus cuvintele lui 
Dumnezeu în viaţa reală şi că rareori interacționezi în mod autentic cu El în 
viaţa ta. Pur şi simplu nu ai stabilit cu Dumnezeu felul de relație care ar 
trebui să existe între Dumnezeu şi discipolii Săi sau între obiectele creației 
şi Creatorul lor. Când întâmpini o problemă, eşti condus de presupunerile, 
noțiunile, gândurile, cunoştinţele, darurile și talentele tale subiective şi de 
firile tale corupte. Nu ai nicio legătură cu Dumnezeu, aşa că, atunci când vii 
înaintea Lui, deseori nu ai niciodată nimic de zis. Aceasta este starea jalnică 
a oamenilor care cred în Dumnezeu! Este o stare demnă de plâns! În 
sufletul lor, oamenii sunt pustii și amorțiți. Nu simt nimic față de chestiunile 
spirituale din viață și nici nu le înțeleg deloc, iar atunci când vin înaintea lui 
Dumnezeu, nu au nimic de spus. Indiferent de situația în care te afli, 
indiferent de necazul pe care îl înfrunți și indiferent de greutăţile pe care le 
întâlneşti, dacă rămâi fără cuvinte înaintea lui Dumnezeu, atunci n-ar trebui 
pusă la îndoială credinţa ta în El? Nu este aceasta caracterul jalnic al 


omului? 


De ce trebuie oamenii să se roage lui Dumnezeu? Rugăciunea 
îndreptată spre Dumnezeu este singura cale prin care omul Îl caută pe 
Dumnezeu și se bizuie pe El. Fără rugăciune, aceste lucruri nu sunt 
posibile; prin rugăciune, poţi să te bizui pe Dumnezeu și să-L cauţi. Este 
posibil ca acela care crede în Dumnezeu fără a se ruga Lui să ajungă la 
luminarea şi iluminarea Duhului Sfânt? Poate obţine lucrarea și călăuzirea 
lui Dumnezeu? Dacă nu-ţi încredinţezi greutățile lui Dumnezeu, nu te rogi 
Lui şi nu cauţi adevărul, cum le va rezolva El? Cum te va călăuzi El să-L 
urmezi pe drumul care-ţi stă înainte? Cum te va mântui de firea ta coruptă? 
Se poate spune că, fără rugăciune, credința în Dumnezeu nu este credinţă 
adevărată în Dumnezeu. O relație normală între om şi Dumnezeu trebuie 


clădită pe rugăciune şi trebuie menținută prin rugăciune. Rugăciunea este 


semnul credinței omului în Dumnezeu; singurul criteriu pentru testarea 
normalității relației omului cu Dumnezeu este dacă acel om se roagă cu 
adevărat. Atâta vreme cât rostește cuvinte sincere când se roagă şi atâta 
vreme cât caută adevărul în rugăciune, omul poate obține lucrarea Duhului 
Sfânt, iar asta arată că are o relație normală cu Dumnezeu. Dacă cineva se 
roagă arareori şi nu poate rosti cuvinte sincere, dacă întotdeauna se fereşte 
de Dumnezeu, asta arată că relația sa cu Dumnezeu nu este normală. Dacă 
cineva nu se roagă deloc, asta arată că acel om nu are nicio relație cu 
Dumnezeu. Dacă un om se roagă bine şi în acord cu voia lui Dumnezeu, 
acesta va fi în stare să se supună Lui şi pe acesta îl iubeşte Dumnezeu; cei 
care se roagă adesea cu sinceritate sunt oameni onești și au o dragoste 
simplă pentru Dumnezeu. Aşadar, toţi cei care cred în Dumnezeu însă nu se 
roagă Lui nu au o relație normală cu Dumnezeu. Sunt cu toţii departe de 
Dumnezeu, răzvrătiți şi potrivnici Lui. Cei mai mulți oameni care nu se 
roagă lui Dumnezeu nu sunt iubitori sau căutători de adevăr, iar cei care nu 
iubesc şi nu caută adevărul nu se pot ruga cu sinceritate. Oricare ar fi 
greutățile pe care le au, ei nu se roagă, iar când se roagă, nu vor decât să-L 
exploateze pe Dumnezeu pentru a scăpa de dificultățile și suferinţa lor. 
Acestora nu le pasă de voia lui Dumnezeu şi nu caută, în dificultățile lor, 
aspectele adevărului pe care ar trebui să-l înțeleagă şi în care ar trebui să 
intre. Astfel de oameni nu tânjesc după adevăr şi nu au o credință adevărată 
în Dumnezeu — în esență, sunt non-credincioşi. În calitate de credincios în 
Dumnezeu, trebuie să te rogi lui Dumnezeu şi să cauţi adevărul în toate 
lucrurile. Deşi s-ar putea să nu simţi imediat după rugăciune că inima ta 
căpătat mai multă lumină sau că ai primit o cale de urmat, așteaptă-L pe 
Dumnezeu şi, în timp ce aştepţi, citește cuvintele lui Dumnezeu și caută 
adevărul. Pe măsură ce mănânci şi bei din cuvintele lui Dumnezeu sau 


asculți predici şi ai părtăşie, concentrează-te asupra contemplării şi 


analizării problemelor tale. Dacă tu cooperezi în mod practic în aceste 
feluri, este posibil să ai parte instantaneu de înţelegere în timp ce contempli 
cuvintele lui Dumnezeu sau asculți predici şi ai părtăşie. Sau este posibil să 
întâmpini o situaţie care să te inspire şi să găseşti răspunsul exact la 
problema pe care ai căutat s-o rezolvi. Oare nu este aceasta călăuzirea lui 
Dumnezeu şi rânduiala Sa? Aşadar, rugăciunea sinceră înaintea lui 
Dumnezeu poate fi eficientă, însă acest efect nu este ceva ce poţi obține 
imediat după rugăciune. Este nevoie de timp şi necesită cooperare şi 
practică din partea omului. Nu se poate spune când te va lumina Duhul 
Sfânt şi îți va oferi răspunsul. Acesta este procesul căutării adevărului și 
înţelegerii lui şi este calea pe care omul poate creşte în viață. Deși credeți în 
Dumnezeu de mai mulți ani, tot este nevoie să învăţaţi din nou a vă ruga. 
Încă nu ştiţi cum să vă rugaţi şi ori de câte ori vă confruntaţi cu o problemă, 
fie începeți să declamaţi sloganuri şi să luaţi hotărâri, fie să vă plângeți lui 
Dumnezeu şi să dați glas nemulțumirilor voastre, spunând cât de mult 
suferiți, fie căutați scuze şi justificări. Acestea sunt lucrurile pe care le 
purtați în inimă şi nu e de mirare că aţi intrat atât de greu în adevăr. Vă 
abateţi. Nu ştiţi cum să urmăriți adevărul şi este greu de spus dacă a crede 


în Dumnezeu în felul acesta va fi suficient ca voi să primiţi mântuirea. 
Fragmentul 86 


Un vers dintr-un imn bisericesc spune: „Toţi oamenii iubitori de adevăr 
sunt frați şi surori.” Afirmația aceasta este corectă. Numai cei care iubesc 
adevărul aparțin casei lui Dumnezeu; numai ei sunt frați şi surori adevăraţi. 
Crezi că toţi cei care participă deseori la adunări în casa lui Dumnezeu sunt 
frați şi surori? Nu neapărat. Care oameni nu sunt frați şi surori? (Cei cărora 
le este scârbă de adevăr, care nu acceptă adevărul.) Cei care nu acceptă 


adevărul şi cărora le este scârbă de el sunt cu toţii oameni răi. Sunt toți 


oameni fără conștiință sau rațiune. Niciunul dintre ei nu face parte dintre cei 
pe care Dumnezeu îi mântuieşte. Aceşti oameni sunt lipsiți de umanitate, 
sunt neglijenți în lucrarea lor şi agresivi în conduita lor. Ei trăiesc după 
filosofii satanice, utilizează manevre viclene şi îi folosesc, îi linguşesc şi îi 
înşală pe ceilalți. Nu acceptă nici cea mai mică fărâmă de adevăr şi s-au 
infiltrat în casa lui Dumnezeu doar pentru a obține binecuvântări. De ce îi 
numim neîncrezători? Pentru că le este scârbă de adevăr şi nu-l acceptă. De 
îndată ce adevărul e subiectul părtăşiei, ei își pierd interesul, li se face 
scârbă, nu pot suporta să audă despre acesta, simt că e plictisitor şi nu pot 
sta locului. Este limpede că sunt neîncrezători şi non-credincioşi. Nu trebuie 
să îi priveşti ca pe fraţii şi surorile tale. Este posibil ca ei să vrea să se 
apropie de tine și să-ți ofere unele beneficii, încercând să clădească o relaţie 
cu tine folosindu-se de mici favoruri. Totuşi, când ai părtăşie cu ei despre 
adevăr, ei îndreaptă discuția spre subiecte triviale, vorbind despre lucruri 
externe precum problemele trupești, chestiunile lumești, munca, tendințele 
non-credincioşilor, sentimente, problemele de familie. Nimic din ceea ce 
spun nu se raportează la adevăr, la credinţa în Dumnezeu, sau la practicarea 
adevărului. Aceşti oameni nu acceptă deloc adevărul. Nu citesc niciodată 
cuvintele lui Dumnezeu, nici nu au părtăşie despre adevăr şi niciodată nu se 
roagă, nici nu practică devoţiuni spirituale. Sunt acești oameni frați și 
surori? Nu sunt. Aceşti oameni nu practică adevărul şi le este scârbă de el. 
După ce se infiltrează în casa lui Dumnezeu și văd că întâlnirile întotdeauna 
implică lecturarea cuvintelor lui Dumnezeu şi părtăşia despre adevăr, 
discuţii despre cunoașterea de sine, părtăşia despre chestiuni legate de 
îndeplinirea îndatoririlor, sunt scârbiţi. Nu au înţelegere sau experiențe şi nu 
au nimic de spus, aşa că se satură de viaţa bisericească. Se întreabă în mod 
constant: „Pentru ce să avem mereu părtăşie despre cuvintele lui 


Dumnezeu? Pentru ce să vorbim tot timpul despre cunoaşterea de sine? De 


ce nu există distracție sau bucurie în viaţa bisericii? Când se va sfârşi acest 
fel de viaţă bisericească? Când vom intra în Împărăţie şi vom primi 
binecuvântări?” Părtăşia despre adevăr li se pare neinteresantă şi nu vor să 
audă de ea. Credeţi că aceşti oameni caută adevărul când li se întâmplă 
ceva? Pot ei practica adevărul? (Nu pot.) Dacă nu sunt interesați de adevăr, 
cum îl pot practica? Atunci, după ce se ghidează ei în viață? Fără îndoială, 
se ghidează după filosofule Satanei, sunt întotdeauna șireți și vicleni, nu au 
o viaţă de umanitate normală. Nu se roagă niciodată lui Dumnezeu şi nu 
caută adevărul, ci abordează toate lucrurile folosind trucuri, tactici şi 
filosofii pentru interacțiuni lumești pentru a trăi, iar aceasta este o existenţă 
istovitoare şi dureroasă. Ei interacționează cu fraţii şi surorile în acelaşi fel 
în care interacționează cu non-credincioşii, urmează filosofii satanice, mint 
şi înşală. Le place să stârnească certuri şi să despice firul în patru. Indiferent 
din ce grup fac parte, întotdeauna caută să vadă cine e în alianţă cu cine şi 
cine face echipă cu cine. Atunci când vorbesc, observă cu atenţie reacțiile 
celorlalți oameni, sunt întotdeauna în gardă, încercând să nu ofenseze pe 
nimeni. Întotdeauna abordează toate lucrurile din jurul lor şi relaţiile cu 
ceilalți urmând aceste filosofii pentru interacțiuni lumești. Acest lucru le 
face existența foarte istovitoare. Deşi par a fi activi printre ceilalți, în 
realitate, numai ei îşi cunosc eforturile, iar dacă ar fi să le priveşti 
îndeaproape vieţile, vei constata că e istovitor. În chestiuni legate de faimă, 
câştig sau imagine, ei insistă să clarifice cine are dreptate sau cine greşeşte, 
cine este superior sau inferior şi trebuie să se certe pentru a-și susține 
punctul de vedere. Ceilalţi nu vor să audă asta. Oamenii spun: „Poţi să te 
exprimi mai simplu? Poţi să spui clar? De ce trebuie să fii atât de trivial?” 
Gândurile lor sunt foarte complicate şi întortocheate şi trăiesc o viață atât de 
istovitoare, fără să-şi dea seama de problemele de fond. De ce nu pot să 


caute adevărul şi să fie oneşti? Pentru că le este scârbă de adevăr şi nu vor 


să fie onești. Aşadar, pe ce se bazează ei în viaţă? (Pe filosofii pentru 
interacțiuni lumești și metode omeneşti.) Când depinde de metode omenești 
pentru a acționa, omul sfârşeşte fie prin a fi ridiculizat, fie prin a prezenta 
celorlalți o latură urâtă a sa. Şi astfel, la o examinare mai atentă, acțiunile 
lor, lucrurile pe care le fac toată ziua — toate au legătură cu propria lor 
imagine, faimă, câştig şi vanitate. E ca şi cum ar trăi într-o plasă, trebuie să 
facă speculații logice sau să caute scuze pentru orice şi vorbesc mereu de 
dragul lor. Gândirea lor este complicată, vorbesc atât de multe prostii, 
cuvintele lor sunt atât de încurcate. Ei se ceartă mereu cu privire la ce este 
bine şi rău, la nesfârșit. Dacă nu încearcă să câștige imagine, concurează 
pentru reputație şi statut şi nu există niciodată un moment în care să nu 
trăiască pentru aceste lucruri. Şi care este consecinţa finală? Poate că au 
căpătat imagine, dar toți sunt sătui și obosiţi de ei. Oamenii i-au văzut aşa 
cum sunt de fapt şi-au dat seama că sunt lipsiți de adevărul-realitate, că nu 
sunt persoane care cred sincer în Dumnezeu. Când conducătorii şi lucrătorii 
sau alți frați şi surori îi emondează folosind câteva cuvinte de critică, ei 
refuză cu încăpățânare să accepte, insistă să încerce să facă speculaţii logice 
sau să inventeze scuze și încearcă să paseze vina. În timpul adunărilor, se 
apără, provoacă certuri şi stârnesc necazuri printre aleşii lui Dumnezeu. În 
inimile lor, se gândesc: „Chiar nu am unde să-mi susțin cauza?” Ce fel de 
persoană este aceasta? Este cineva care iubește adevărul? Este aceasta o 
persoană care crede în Dumnezeu? Când aude pe cineva spunând ceva care 
nu este în concordanță cu intenţiile sale, vrea mereu să se certe şi să ceară 
explicaţi; nu mai ştie cine are dreptate şi cine greșeşte, nu caută adevărul și 
nu tratează acest lucru conform adevărurilor-principii. Oricât de simplă ar fi 
o chestiune, trebuie să o complice foarte mult — doar o caută cu lumânarea, 
merită să fie atât de epuizată! Multe dintre problemele cu care se confruntă 


oamenii sunt cauzate de ei înşişi. Ei caută probleme fără vreun motiv 


anume. Nu-şi ocupă timpul cu lucrurile corecte, ca să o spunem simplu. 
Acesta este modul de viață al oamenilor nesăbuiţi. Unii oameni confuzi, 
deşi nu se încurcă în bine şi rău, sunt de un calibru atât de slab, încât nu își 
pot da seama de nimic. Trăiesc precum porcii, în confuzie. Aceste două 
tipuri de oameni sunt complet diferite: unul înclină spre stânga, iar celălalt 
spre dreapta, însă ambele tipuri fac parte din categoria non-credincioșşilor. 
Astfel de oameni, indiferent de câtă vreme cred în Dumnezeu sau cât de 
multe predici au auzit, nu pot înţelege adevărul niciodată, înțelegând cu atât 
mai puţin ce înseamnă practicarea adevărului. Când se confruntă cu orice 
situație, nu caută niciodată adevărul, ci trăiesc după metode omeneşti și 
după filosofiile Satanei, ducând vieți istovitoare şi demne de milă. Sunt ei 
sinceri credincioşi în Dumnezeu? Categoric nu. Cei care nu iubesc adevărul 
nu cred cu adevărat în Dumnezeu. Cei care nu pot accepta deloc adevărul 
nu pot fi numiţi frați şi surori. Doar cei care iubesc adevărul şi sunt capabili 
să-l accepte sunt frați şi surori. Acum, cine sunt cei care nu iubesc 
adevărul? Sunt cu toţii non-credincioși. Celor care nu acceptă câtuși de 
puţin adevărul le este scârbă de adevăr şi îl resping. Mai exact, sunt cu toții 
non-credincioși care s-au infiltrat în biserică. Dacă sunt capabili să facă tot 
felul de rele şi să tulbure și să perturbe lucrarea bisericii, sunt slujitorii 
Satanei. Ar trebui îndepărtați și eliminaţi. Ei categoric nu pot fi tratați drept 
frați şi surori. Toţi cei care le arată iubire sunt extrem de nesăbuiți și 


ignoranţi. 
Fragmentul 88 


Cui este menit să 1 se dăruiască adevărul pe care îl exprimă Dumnezeu 
astfel încât acesta să devină însăşi viaţa acelei persoane? Cui îi este adresată 
părtăşia despre adevăr? (Celor care iubesc adevărul și îl pot accepta.) Cine 


sunt cei care pot realmente să iubească adevărul și să-l accepte în inimile 


lor? Dacă poţi să înţelegi această întrebare, vei ști ce fel de persoană este 
mântuită de Dumnezeu. Mai întâi, trebuie să înţelegem că adevărul pe care-l 
exprimă Dumnezeu le este menit celor care au umanitate, rațiune, iubire 
faţă de lucruri pozitive şi care-și dau seama de conștiința lor. Alți oameni nu 
iubesc adevărul şi, după ce îl aud, sunt indiferenți și rămân lipsiți de emoție, 
fără să-şi reproşeze sau să simtă absolut nimic — sunt morți, deşi trăiesc, și 
sunt sortiţi să nu aibă nicio intrare în viață. Unii oameni vor întreba: „De ce- 
Și bate Dumnezeu atât de tare capul ca să spună atât de multe cuvinte, când 
cei mai mulți oameni nu iubesc adevărul, nu au o umanitate bună sau nu 
acceptă adevărul şi nu reprezintă obiectul mântuirii, ci sunt, în schimb, doar 
făcători de servicii?” Este acest lucru corect? (Nu. Deşi majoritatea 
oamenilor nu sunt dispuşi să urmărească adevărul, o mică parte dintre ei 
sunt încă dispuși să o facă şi au o oarecare umanitate, iar ei sunt aceia pe 
care Dumnezeu vrea să-i mântuiască.) Așa este. Cuvintele lui Dumnezeu 
sunt pentru urechile oamenilor, nu pentru fiare sau diavoli. În cadrul 
bisericii, indiferent dacă o treime sau o cincime dintre oameni pot să 
accepte adevărul, în orice caz, cei care vor rămâne la final reprezintă 
minoritatea. Prin urmare, cum putem să evaluăm cine este un adevărat 
credincios în Dumnezeu şi cine poate să rămână? Putem să evaluăm dacă o 
persoană are conştiinţă, dacă îşi dă seama de conştiinţa sa ascultând 
cuvintele lui Dumnezeu, dacă poate să înţeleagă cuvântul lui Dumnezeu, 
dacă poate să înțeleagă adevărul ascultând predici şi să-l pună în practică 
odată ce l-a înțeles şi dacă poate să-şi schimbe firile corupte. Pe baza 
acestor lucruri, putem discerne dacă sunt persoane care acceptă adevărul şi 
dacă sunt oile lui Dumnezeu. Oile lui Dumnezeu sunt capabile să-l asculte 
glasul, răspund și devin conştiente după ce-l ascultă glasul şi sunt dispuse 
să-L urmeze. Aceşti oameni sunt oile lui Dumnezeu. Ce deţin aceștia în 


umanitatea lor? (Acestor oameni le plac lucrurile pozitive, sunt dispuşi să 


urmărească adevărul şi au o oarecare conştiinţă.) De ce sunt ei dispuși să 
urmărească adevărul? Umanitatea lor include iubire față de adevăr, 
conştiinţă şi rațiune. De asemenea, ei pot să înțeleagă cuvintele lui 
Dumnezeu şi să le aplice în propriile stări, apoi să le transforme într-o parte 
din viața lor de zi cu zi, în vieţile lor, în țelul, principiul și baza 
comportamentului şi conduitei lor. Altfel spus, cuvintele lui Dumnezeu 
devin realitatea vieţii lor, iar ei sunt capabili să le practice. Aceşti oameni 
sunt oile lui Dumnezeu. Există unii oameni care nu vor să lase o impresie 
proastă la exterior şi sunt destul de neprihăniţi, dar nu sunt capabili să pună 
cuvintele lui Dumnezeu în practică după ce le ascultă. Aceşti oameni nu 
sunt oile lui Dumnezeu. Există numeroşi astfel de oameni printre făcătorii 
de servicii, care nu înţeleg cuvintele lui Dumnezeu indiferent în ce fel le 
ascultă și sunt cu atât mai puţin capabili să le pună în practică. Pot să creadă 
ani de zile în Dumnezeu fără a dobândi viaţa. Prin urmare, oamenii ar trebui 
să înțeleagă exact cine poate fi mântuit de cuvintele lui Dumnezeu. Când 
vine vorba de oamenii pe care îi mântuieşte Dumnezeu, nu contează cât 
sunt de mulți. Chiar dacă doar o singură persoană poate să înţeleagă 
cuvintele lui Dumnezeu, El tot va îndeplini lucrarea care ar trebui făcută. 
După cum bine se ştie, doar opt oameni au fost mântuiţi atunci când a 
construit Noe arca. Din vremea Vechiului Testament până în prezent, puţini 
au fost mântuiţi. În Epoca Legii, când Dumnezeu nu a făcut în mod formal 
lucrarea de mântuire şi nici nu a aprovizionat omenirea cu adevărul, câți au 
fost acceptați de Dumnezeu? Au fost mulți? Au fost foarte puţini oameni 
care au obținut aprobarea Lui în acea perioadă. Cum rămâne cu lucrarea din 
zilele de pe urmă? Deşi numărul de oameni care pot să accepte adevărul 
prin judecată, mustrare, încercări şi rafinare reprezintă o minoritate, acesta 
tot este mai mare decât al celor câştigaţi de Dumnezeu în Epoca Legii şi în 


Epoca Harului. În prezent, sunt destul de puţini oameni care pot oferi 


mărturie pe baza experienţei şi sunt, într-adevăr, câțiva care şi-au schimbat 
firile, prin urmare, cum ar putea inima lui Dumnezeu să nu fi obținut o 


oarecare mângâiere în urma acestui lucru? 


Când vedeţi că cei mai mulți oameni din biserică cred de mai mulți ani 
în Dumnezeu, dat tot nu urmăresc adevărul, nu s-au schimbat deloc și încă 
sunt asemeni necredincioșilor, deveniți negativi? (Uneori mă simt puţin 
negativ, dar văd că, oricât de răzvrătită este o persoană sau cât de slab este 
calibrul acesteia, atât timp cât inima îi este dreaptă şi este dispusă să se 
străduiască să urmărească adevărul, Dumnezeu va continua să lucreze 
asupra acesteia cu o răbdare nemărginită, desfăcând şi fragmentând 
adevărul bucată cu bucată și având cu aceasta părtăşie cât mai detaliată cu 
putinţă. Sunt profund emoționat când văd cât de mult plăteşte Dumnezeu 
pentru a face omenirea completă, fără a renunţa niciodată până când 
reuşeşte. Consider că, oricât de slab ar fi calibrul meu, trebuie să încerc să 
fac lucrurile mai bine, să fiu sârguincios în ceea ce urmăresc şi să nu mă 
descurajez.) E ştiut faptul că oamenii au calibru slab sau sunt răzvrătiți, dar 
Dumnezeu n-a spus niciodată că, din acest motiv, nu vei fi mântuit. Dacă nu 
are de gând să te mântuiască, atunci de ce să-ţi spună aceste cuvinte sau să 
plătească un astfel de preţ? Făcând toate aceste lucruri, voia lui Dumnezeu a 
fost deja spusă clar omenirii și adusă la cunoştinţă în mod explicit. Nu este 
secretă, ci cunoscută şi, oricine are inimă şi suflet poate să înțeleagă; numai 
acei nătărăi care nu au înţelegere spirituală pot fi negativi şi doar cei care nu 
înţeleg adevărul se vor simți dezamăgiţi şi buimaci, crezând despre ei că nu 
sunt capabili să fie mântuiţi. Cel mai important lucru referitor la credinţa în 
Dumnezeu este că trebuie să crezi toate aceste cuvinte și adevăruri pe care 
El le rostește. Atât timp cât eşti hotărât şi poţi să pui adevărul în practică, 
acestea pot deveni viaţa ta. Indiferent cât de matură este viaţa ta la final, 


atât timp cât practici în mod pozitiv şi din inițiativă cuvintele lui 


Dumnezeu, fără a le încălca în mod intenţionat pe ele sau adevărul, practici 
în măsura în care înţelegi şi te străduieşti pentru adevăr şi-ţi îndeplineşti 
datoria cu toată inima şi puterea, ai atins standardul. Cerinţele lui 
Dumnezeu la adresa omului nu sunt ridicate. Adevărurile despre care are El 
părtăşie sunt uşor de înţeles, iar cuvintele Sale sunt deosebit de detaliate şi 
specifice. Oare de ce vorbeşte astfel? Pentru a aproviziona întreaga 
omenire, nu doar un grup mic sau câteva tipuri de oameni. În toate 
adevărurile furnizate întregii omeniri, există o limită cu privire la ce poţi 
practica şi realiza. De ce spun că există o limită? Întrucât calibrul, 
perspicacitatea şi capacitatea de a înţelege ale tuturor sunt diferite, la fel ca 
mediile pe care Dumnezeu le rânduiește pentru ei şi îndatoririle pe care le 
îndeplinesc, aceste „diferenţe” determină fiecare persoană să fie capabilă să 
practice şi să pătrundă doar o parte din cuvântul lui Dumnezeu, iar ceea ce 
poate ea să realizeze sau să pună în practică are o limită. De exemplu, se 
cuvine ca cineva care experimentează o încercare prin boală şi realizează că 
acea încercare vine de la Dumnezeu, să gândească apoi că Dumnezeu ar 
trebuie să-i facă pe toţi să experimenteze o încercare manifestată prin 
boală? (Nu, nu se cuvine.) Acest lucru provine în totalitate din voia omului. 
Dumnezeu lucrează diferit cu fiecare persoană, iar această încercare ținteşte 
un anumit grup de oameni. Dumnezeu lucrează asupra acestora pentru a-i 
face să experimenteze o încercare de trecere prin boală. Ce câştigă toți 
oamenii după ce Dumnezeu a făcut ca un grup de oameni să experimenteze 
o astfel de încercare? Faptul că, pe parcursul încercării, oamenii ar trebui să 
înveţe cum să se supună lui Dumnezeu, să-și cunoască propria răzvrătire, să 
rectifice relaţia dintre fiinţele create și Creator, să corecteze relația dintre 
om şi Dumnezeu, să fie capabili să-l înţeleagă inima lui Dumnezeu, să 
dobândească supunere față de El şi, orice s-ar întâmpla, să nu-L înţeleagă 


greşit, ci doar să se supună. Acest aspect al adevărului reprezintă ceea ce ar 


trebui să dobândească toată lumea. Oare mai trebuie să experimentezi tu 
însuţi această încercare, dacă obţii acest aspect al adevărului din experienţa 
altcuiva? Nu neapărat. Dumnezeu alege diferiți oameni — poate persoana 
potrivită sau pe cineva special — pentru a experimenta această încercare şi 
parte a lucrării Sale. Asta este ceea ce i-a promis Dumnezeu omului şi este 
ceea ce va face El. Unii oameni au experimentat durerea pierderii unei 
persoane iubite, iar din această pierdere au dobândit experienţă și mărturie, 
supunere faţă de Dumnezeu, încredere şi credință adevărate. Din lucrarea pe 
care Dumnezeu o face asupra unui anumit grup de oameni, cu toții pot 
vedea mărturia faptului că tot ceea ce face Dumnezeu este drept şi că 
oamenii ar trebui să aleagă supunerea, nu să-L analizeze, să-L cerceteze sau 
să raționalizeze cu El, punându-L să explice clar şi temeinic acel lucru; ar 
trebui să se supună în mod necondiţionat și fără să se plângă. În plus, 
oamenii ar trebui să înveţe să înţeleagă sensul şi valoarea întregii lucrări pe 
care o face Dumnezeu. Din aceste mijloace ale lucrării lui Dumnezeu şi din 
toate aspectele cuvintelor Sale, ceea ce experimentează fiecare individ 
reprezintă doar o mică parte din cuvintele lui Dumnezeu. În această mică 
parte, în funcție de calibrul tău, mediul tău familial şi datoria pe care o 
îndeplineşti în prezent, ceea ce experimentezi din cuvintele lui Dumnezeu 
reprezintă a zece mia parte sau ai putea spune doar a zece mia parte. Dacă 
pătrunzi în această a zece mia parte şi într-adevăr dobândeşti supunere 
necondiționată și absolută faţă de Dumnezeu, te plasezi în poziția unei ființe 
create, te supui suveranității şi rânduielilor Creatorului și ajungi la rezultatul 
pe care Dumnezeu vrea să-l obțină în tine, atunci vei fi mântuit. Acest lucru 


este uşor de înţeles şi așa stau lucrurile. 


Este esențial să fiţi loiali în îndeplinirea îndatoririlor voastre. Ce este 
loialitatea? Aceasta înseamnă să fiți serioşi şi responsabili, să vă îndepliniți 


întru totul responsabilitatea, fără a fi câtuşi de puţin superficiali. Dacă 


sunteţi superficiali, atunci, când ceva funcționează greşit este un semn al 
ruşinii, iar acest lucru nu este sub nicio formă o chestiune banală. Mai mult, 
în ceea ce priveşte lucrarea atribuită vouă în casa lui Dumnezeu, cu toții ar 
trebui să aveți mai multă părtăşie unii cu ceilalți, să căutați mai mult 
principiile adevărului şi să găsiți principiile corecte. Atunci când se 
descoperă probleme, ele ar trebui rezolvate rapid, iar cele care nu pot fi 
rezolvate, raportate cu promptitudine superiorilor. Străduiți-vă să vă 
asiguraţi că lucrarea casei lui Dumnezeu merge lin, fără obstacole, lacune 
sau întârzieri de niciun fel. Faceţi-vă treaba bine, promovați răspândirea 
lucrării de evanghelizare şi lăsaţi ca voia lui Dumnezeu să fie dusă la bun 
sfârșit pe pământ. În acest fel, datoria voastră va fi fost îndeplinită bine. De 
fapt, în sfera îndeplinirii datoriei de către o persoană, acestea sunt puţinele 
aspecte ale adevărului pe care le poate ea practica, dobândi și atinge, iar 
intrarea în realitățile acestor adevăruri reprezintă atingerea standardului 
minim pe care-l cere Dumnezeu de la omenire. Credinţa unor oameni este 
slabă, unii sunt laşi, alții au un calibru slab sau au o înţelegere denaturată 
sau o gândire nesăbuită; acestea, alături de alte lucruri negative şi pasive în 
toate privinţele, vor afecta capacitatea oamenilor de a pune adevărul în 
practică şi de a-şi face eficient datoria. Dumnezeu Îşi construieşte cerinţele 
la adresa oamenilor pe baza calhbrului, caracterului și gradului lor de 
înțelegere a adevărului. Care este standardul pentru această cerință? 
Dumnezeu Se uită dacă o persoană este sinceră în credința ei în Dumnezeu 
şi dacă poate să accepte adevărul; acestea sunt cele două condiții cruciale. 
Unii oameni sunt proşti în mod natural, au o înţelegere denaturată a 
lucrurilor, le lipsește perspicacitatea, sunt lenți în a învăţa ceva, nu par să 
înţeleagă orice ai spune și au nevoie să fie ţinuţi de mână când sunt învăţaţi 
— aceştia sunt oameni cu un calibru foarte slab, iar acest lucru nu se va 


schimba niciodată. Alţii pot avea o mulțime de cunoştinţe sau sunt plini de 


înţelepciune profundă, părând foarte ascuțiți la minte în exterior, dar sunt 
predispuşi să aibă o înţelegere denaturată asupra chestiunilor legate de 
adevăr. Chiar dacă înțeleg adevărul, tot nu îl pot accepta, iar acest lucru 
reprezintă defectul lor fatal. O astfel de persoană este influențată cu ușurință 
de cunoaştere şi doctrine atunci când îşi îndeplineşte datoria şi 1 se pare 
dificil să acționeze conform adevărurilor-principii sau să-şi schimbe 
perspectivele asupra lucrurilor. Prin urmare, ce ar trebui să facă, dacă într- 
adevăr vrea să urmărească adevărul? Cheia constă în a vedea dacă poate să 
accepte adevărul. Dacă poate, atunci problema este uşor de rezolvat, dar 
dacă refuză cu încăpățânare să accepte adevărul, atunci s-a sfârşit. Nu 
numai că va eşua în buna îndeplinire a datoriei sale, dar Mă tem că, 
totodată, nu există nicio cale pentru ca acea persoană să fie mântuită. 
Nivelul educaţional al cuiva nu contează și nici câtă pregătire are — ceea ce 
este esențial este să fie capabil să accepte adevărul şi să aibă iubire faţă de 
cuvintele lui Dumnezeu. El Se uită la cât de mult din adevăr poţi să practici, 
după ce ai fost luminat să-l înţelegi în mediul pe care EI l-a rânduit. Se uită 
la cât de mult te consumi pentru sarcinile pe care El le cere, câtă putere pui 
în acestea, cât efort depui. De exemplu, tu eşti de un calibru mediu, nu 
foarte bine educat, capacitatea ta de înţelegere este mică şi puţin denaturată. 
Acestea sunt fapte obiective. Cu toate acestea, când se întâmplă un lucru, 
iar Dumnezeu îţi permite să vezi defectele acestuia, că există o problemă cu 
el și a cui este responsabilitatea, atunci această problemă va dezvălui dacă 
poți sau nu să susții principiile şi eşti practicant de adevăr. Dacă-ţi 
îndeplineşti cu loialitate datoria şi eşti sincer faţă de Dumnezeu, atunci ce ar 
trebui să faci cu privire la acel lucru? Ce ar trebui să faci pentru a fi în 
concordanță cu adevărul, pentru a face ceea ce cere Dumnezeu? În astfel de 
împrejurări, Dumnezeu nu Se uită la calitatea calibrului tău, la cât de educat 


eşti sau la câți ani ai crezut în El; Se uită la punctul tău de vedere şi la 


atitudinea ta faţă de acel lucru care s-a întâmplat, dacă ești sincer şi dacă îți 
foloseşti în acel moment conştiinţa. Dacă eşti sincer față de Dumnezeu, vei 
avea un simţ al responsabilități şi te vei gândi: „Acest lucru s-ar putea să 
nu aibă efect asupra mea, dar afectează lucrarea bisericii. Trebuie să 
cercetez și să aud mai multe despre asta.” Şi, punând întrebări, s-ar putea să 
afli că supraveghetorul a fost nepăsător şi iresponsabil, că nu a luat în serios 
chestiunea şi a ținut-o în loc. Atunci, l-ai căuta pe supraveghetor şi ai avea 
părtăşie cu acesta, rectificând prompt problema. Nu ai avea nevoie să cauţi 
răspuns de la Cel de mai Sus; ai rezolva problema tu însuţi. Ai un calibru 
mediu şi puţine carențe şi defecte, dar aceste lucruri îţi vor fi afectat 
practicarea adevărului? Îţi vor fi afectat îndeplinirea datoriei sau loialitatea 
ta față de Dumnezeu? Nu, n-o vor face. Unii oameni spun că sunt nesăbuiți 
şi au o înțelegere denaturată, unii spun că nu au înţelegere spirituală, iar alţii 
spun că au calibru slab şi le lipseşte educația. Dacă e așa, poţi, pur și 
simplu, să nu practici adevărul atunci când se întâmplă ceva? Dumnezeu nu 
Se uită la calitatea calibrului oamenilor sau la gradul lor de educație. Aceste 
lucruri nu prea au de-a face cu practicarea adevărului. Aceste lipsuri şi 
deficienţe nu au un impact asupra felului în care practici adevărul, asupra 
loialității tale faţă de Dumnezeu sau asupra responsabilităţi pe care ţi-o 
asumi pentru îndeplinirea datoriei tale. Dumnezeu Se uită dacă eşti sau nu 
sincer — acesta este cel mai practic lucru şi este ceva ce oamenii pot 
dobândi. Dumnezeu foloseşte cele mai practice mijloace pentru a evalua o 
persoană. Unii oameni spun: „Calibrul meu e slab, sunt ignorant, am prea 
multe cunoştinţe, îmi influenţează punerea în practică a adevărului.” Toate 
acestea sunt scuze şi nu stau în picioare. Dar de ce? Întrucât nu aceasta este 
metoda prin care Dumnezeu evaluează oamenii. Acela reprezintă propriul 
tău standard, nu al lui Dumnezeu. Care este standardul lui Dumnezeu atunci 


când evaluează pe cineva? Dumnezeu Se uită dacă o persoană Ii este loială 


sau nu şi dacă este sinceră. Dacă-l eşti loial lui Dumnezeu, atunci nu 
contează dacă înţelegerea ta este puţin denaturată sau absurdă. Unii oameni 
spun: „Nu am înţelegere spirituală.” Ei bine, Îi eşti loial lui Dumnezeu? 
Dacă da, atunci nu-ți afectează punerea în practică a adevărului. Este destul 
de clar? Dacă Îi eşti loial lui Dumnezeu şi îţi îndeplineşti datoria cu 
sinceritate, ai putea fi, totuşi, negativ și slab atunci când eşti emondat? 
Aşadar, ce e de făcut dacă eşti într-adevăr negativ şi slab? (Ar trebui să ne 
rugăm lui Dumnezeu şi să depindem de Dumnezeu, să încercăm să ne 
gândim la ce ne cere Dumnezeu, să reflectăm asupra lipsurilor noastre, ce 
greşeli am făcut; în domeniile în care am căzut, acolo ar trebui să ne 
ridicăm din nou.) Aşa e corect. Negativismul şi slăbiciunea nu sunt 
probleme mari. Dumnezeu nu le condamnă. Atât timp cât cineva poate să 
urce înapoi acolo de unde a căzut, să-şi înveţe lecţia şi să-şi îndeplinească 
datoria în mod normal, asta este tot. Nimeni nu te va învinovăţi din cauza 
aceasta, aşa că nu fi negativ la nesfârşit. Dacă renunti la datoria ta şi fugi de 
ea, te vei fi ruinat complet. Toţi sunt negativi și slabi uneori — doar caută 
adevărul, iar negativismul și slăbiciunea sunt uşor de rezolvat. Starea unor 
oameni este complet schimbată doar prin citirea unui capitol din cuvintele 
lui Dumnezeu sau cântând câteva imnuri; îşi pot deschide inima în 
rugăciune către Dumnezeu și Îl pot lăuda. Problema lor nu a fost atunci 
rezolvată? A fi emondat este, de fapt, în întregime, un lucru bun. Chiar dacă 
cuvintele care te emondează sunt puţin aspre, puţin usturătoare, acest lucru 
se întâmplă pentru că ai acționat fără rațiune și ai încălcat principiile fără 
să-ţi dai măcar seama — cum ai putea să nu fii emondat în astfel de 
circumstanţe? A fi emondat în acest fel înseamnă, de fapt, a fi ajutat, acest 
lucru reprezintă iubirea pentru tine. Ar trebui să înţelegi acest lucru și să nu 


te plângi. Prin urmare, dacă emondarea dă naştere la negativism şi plângeri, 


acesta reprezintă un lucru nesăbuit şi ignorant, comportamentul cuiva lipsit 


de rațiune. 


Care este cel mai important lucru asupra căruia să te concentrezi atunci 
când crezi în Dumnezeu? Fie că o persoană are calibru ridicat sau slab, fie 
că are sau nu înțelegere spirituală şi indiferent cu ce fel de emondare se 
confruntă — nimic din toate acestea nu contează. Care este cel mai important 
lucru în zilele noastre? Este modul în care intri în adevărurile-realități. 
Pentru a face asta, care este cel mai fundamental lucru pe care ar trebui să-l 
aibă cineva? Trebuie să aibă o inimă sinceră. Ce înseamnă a fi sincer? 
Înseamnă să nu fii alunecos atunci când se abat lucruri asupra ta, să nu ţii 
seama de propriile interese, să nu complotezi sau să unelteşti cu alții şi să 
nu faci jocuri înșelătoare cu Dumnezeu. Dacă poți să-L înșeli pe Dumnezeu 
şi să-ţi lipsească sinceritatea față de EI, atunci s-a terminat complet cu tine 
şi Dumnezeu nu te va mântui, deci care este scopul înţelegerii adevărului? 
Se poate să ai înţelegere spirituală, să ai un calibru bun, să fii elocvent şi 
capabil să înţelegi repede lucruri, să tragi concluzii şi să înţelegi tot ceea ce 
spune Dumnezeu, dar dacă faci jocuri înșelătoare cu El atunci când ţi se 
întâmplă lucruri, acest lucru reprezintă o fire satanică şi este foarte 
periculos. Calibrul tău nu este de niciun folos, oricât de bun ar fi, iar 
Dumnezeu nu te va vrea. Dumnezeu va spune: „Vorbeşti bine, ai un calibru 
bun, eşti ager la minte şi ai înţelegere spirituală, dar există o singură 
problemă — nu iubeşti adevărul.” Aceia care nu iubesc adevărul sunt 
problematici, iar Dumnezeu nu-i vrea. Se va debarasa de o persoană fără 
inimă bună, la fel cum o mașină care arată bine întreținută la exterior, dar 
are un motor prost, va fi complet aruncată. Şi oamenii sunt așa: Indiferent 
cât de bun pare a fi calibrul tău, cât de inteligent, elocvent sau capabil eşti 
sau cât de bine te pricepi la gestionat probleme, toate acestea sunt inutile și 


nu reprezintă punctul-cheie. Așadar, care este punctul-cheie? Este vorba 


despre inima cuiva, dacă aceasta iubeşte sau nu adevărul. Nu este despre a 
asculta cum vorbeşte, ci despre a privi cum se comportă. Dumnezeu nu Se 
uită la ceea ce spui sau promiţi înaintea Lui; Se uită dacă lucrurile pe care le 
faci au adevărul-realitate. De asemenea, lui Dumnezeu nu-l pasă cât de 
înalte, profunde sau măreţe sunt acţiunile tale şi, chiar dacă faci un lucru 
mărunt, dacă Dumnezeu vede sinceritate în fiecare mișcare a ta, El va 
spune: „Această persoană crede cu sinceritate în Mine. Nu s-a lăudat 
niciodată. Se comportă conform postului pe care îl ocupă. Deşi se poate să 
nu fi adus o mare contribuţie casei lui Dumnezeu şi este de calibru slab, este 
statornică şi are sinceritate în tot ceea ce face.” Ce conţine această 
„sinceritate”? Conţine frica şi supunerea față de Dumnezeu, precum și 
adevărata iubire şi credință; conţine tot ceea ce Dumnezeu vrea să vadă. 
Astfel de oameni pot părea neremarcabili pentru alții și ar putea fi persoane 
care fac mâncare sau curăţenie, care îndeplinesc o datorie obişnuită. Astfel 
de oameni nu sunt remarcabili pentru ceilalţi, nu au realizat nimic grozav şi 
nu este nimic de apreciat, admirabil sau de invidiat la ei — sunt doar oameni 
obişnuiţi. Şi totuși, tot ceea ce cere Dumnezeu se găseşte în ei şi trăiește în 
ei şi ei Îi dau totul lui Dumnezeu. Spune-Mi, ce mai vrea Dumnezeu? Este 
mulţumit de ei. Prin urmare, nu te descuraja și nu deveni negativ doar 
pentru că statura ta este prea mică și nu înţelegi adevărul sau pentru că-i 
vezi pe alții mergând pe calea spre a fi desăvârşiți după ce au înfruntat 
necazuri şi au experimentat încercări și rafinare şi nu te gândi că Dumnezeu 
nu te iubeşte sau nu este dispus să te desăvârşească. Care-i graba ta? Ceea 
ce-i dă Dumnezeu fiecărei persoane este diferit, iar atunci când te evaluezi, 
evaluează mai întâi ceea ce ţi-a oferit Dumnezeu şi care sunt condiţiile tale, 
iar atunci poţi să înţelegi că tot ceea ce face Dumnezeu este bun. Cineva ar 
putea spune: „Calibrul meu este slab. Mai este bun ceea ce-mi oferă 


Dumnezeu?” Da, este bun. Altcineva ar putea să spună: „Sunt destul de 


nătâng. Mai este bun ceea ce-mi oferă Dumnezeu?” Da, tot ce oferă este 
bun. De ce este totul bun? Dacă nu erai nătâng, atunci ai fi devenit arogant 
ŞI ţi-ai fi uitat locul, așa că acest lucru te protejează şi este bun. Dacă aţi 
avea cu toţii abilităţi și priceperi mai bune decât aveţi în prezent, cine ar fi 
capabil să rămână atât de cuminte și atât de dispus să vă îndeplinească 
datoria în casa lui Dumnezeu? Nu cumva există câțiva oameni de acest fel, 
dar nu mulți? (Ba da.) Tot ceea ce face Dumnezeu este bun şi drept, doar că 
oamenii nu înţeleg clar acest lucru. Oamenii vor mereu mai mult de la 
Dumnezeu, ca şi cum cu cât îi dă mai mult cuiva, cu atât mai mult va fi acea 
persoană capabilă să pună adevărul în practică, dar, de fapt, nu aşa stau 
lucrurile. Dumnezeu ţi-a dat deja destul; ţi-a dat totul și ţi-a oferit viaţa Lui, 
deci ce altceva mai vrei? Aceste cuvinte pe care le rosteşte Dumnezeu și 
toată lucrarea pe care o face El sunt abundente și suficiente pentru omenire. 
Nu există nimic ce pot să ceară oamenii de la Dumnezeu şi ei n-ar trebui să 
se plângă de El şi să spună: „Ce pot face cu acest calibru sau cu aceste 
daruri slabe pe care mi le-a dat Dumnezeu?” Sunt atât de multe lucruri pe 
care le poți face. Ceea ce vrea Dumnezeu nu este ca tu să ai închipuiri — El 
vrea ca tu să pui adevărul în practică, să faci lucrurile conform principiilor 
şi să îndeplineşti îndatoririle pe care ar trebui să le îndeplinești. Tu nu faci 
ceea ce ești capabil să faci, ci faci orbeşte ceea ce n-ar trebui. Acest lucru se 
numește neglijarea lucrării tale. Nu cumva ținteşti un pic prea sus? (Ba da.) 
Ce vor oamenii să facă? Să capete prestigiu printre ceilalți, să facă astfel 
încât cuvintele şi acțiunile lor să fie admirate şi foarte apreciate și să fie 
renumiți la scară largă. Dumnezeu nu vrea ca tu să devii acel tip de 
persoană, aşa că nu ţi-a dat acel gen de lucruri. Dacă ai avea ocazia să devii 
acel tip de persoană, ai fi dispus să o refuzi? Ai putea să renunți așa uşor la 
ea? Consecințele acestui lucru sunt periculoase. Ai presupus cumva că acele 


lucruri sunt bune? De ce unii oameni devin antihriști? Oare nu cumva 


pentru că ei cred că au puţină pricepere şi, astfel, devin extrem de aroganți? 
De ce sunt ei capabili să meargă pe calea aceea? Pur și simplu sunt acel gen 
de persoană; vor fi nevoiţi să meargă pe acea cale mai devreme sau mai 
târziu, iar Dumnezeu n-are niciun plan de a le spune lor adevărul sau de a-i 
mântui. Prin urmare, ceea ce El îți oferă ţie este cu certitudine diferit de 
ceea ce le dă altora. Dacă te compari mereu cu ceilalți şi vrei mereu același 
lucru pe care-l au ei, este aceasta înţelegere pură? Tu nu înţelegi voia lui 
Dumnezeu! Prin urmare, atunci când îți dai seama că ai un calibru slab, că 
îți lipseşte înțelegerea spirituală şi ai o înţelegere denaturată, că eşti deseori 
slab sau te gândești că ai prea multe probleme sau lipsuri, trebuie mai întâi 
să te gândești bine de ce Dumnezeu nu ţi-a dat un anumit dar. Aici se 
regăseşte bunăvoința Sa. Mai uită-te o dată bine la calea pe care merg cei 
mai mulți dintre oamenii înzestrați şi talentați și la ce atitudine are 
Dumnezeu față de ei. Care este singura propoziţie pe care vei dori cel mai 
mult să o spui odată ce înţelegi această chestiune? (Slavă lui Dumnezeu 
pentru protecția Sa.) Așa este, ar trebui să-l mulţumeşti lui Dumnezeu şi să 
spui: „Dumnezeule, ești atât de bun cu mine, nu mi-ai dat daruri sau talente 
şi m-ai făcut un netot, un idiot. Aceasta este binecuvântarea mea! Nu sunt 
negativ sau trist. Sinceritatea şi loialitatea față de Tine reprezintă ceea ce-mi 
lipseşte în acest moment. Nu cer să fiu ager la minte și elocvent, nu cer 
daruri şi talent. Vreau doar să-Ţi ofer sinceritatea mea. Darurile, talentele și 
cunoaşterea, la fel ca statutul şi faima printre oameni nu sunt lucruri bune, 
iar eu nu le vreau.” Nu arată acest lucru transformare? (Ba da, asta face.) 
Aşadar, ai mai putea să suferi şi să plângi din cauză că-ți lipsesc atât de 
multe? Nu vei mai face asta şi nu te vei simți nedreptăţit. Altminteri, când 
te-ar emonda ceilalți, te-ai gândi: „Sunt nătărău, toată lumea mă 
disprețuiește, iar în casa lui Dumnezeu nu voi fi niciodată promovat sau 


tinut într-o funcție importanţă.” Acest lucru implică: „Mie Dumnezeu mi-a 


dat atât de puţin, deci cum de le dă atât de mut altora?” Te-ai plânge mereu 
în inima ta şi te-ai simți nedreptăţit. De fapt, o mare binecuvântare s-a 
abătut asupra ta şi tu nici măcar nu ştii acest lucru. Dacă se mai întâmplă un 
astfel de lucru pe viitor, va fi diferit punctul tău de vedere? (Da, va fi.) Ce 
se va schimba în oameni atunci când punctul lor de vedere va fi diferit? (Nu 
vor mai ţinti atât de sus și nu vor mai urmări lucruri atât de măreţe și vor fi 
capabili să-şi îndeplinească bine datoria, cu o inimă recunoscătoare şi cu 
picioarele pe pământ.) Pot să fie ferm cu picioarele pe pământ, să trăiască în 
mod autentic și realist și să urmărească diverse obiective. Spune-Mi, este 
mai bine ca Dumnezeu să te facă un nătărău și un idiot, care-și poate 
îndeplini cum se cuvine datoria, într-o manieră cu picioarele pe pământ 
astfel încât să poti fi mântuit sau să-ți dea un calibru bun, o educaţie la nivel 
înalt, o înfăţişare frumoasă şi elocventă, precum şi abilităţi de lucru și puteri 
speciale, astfel încât, oriunde ai merge, oamenii să te admire și să fii un 
uriași printre pitici, iar apoi să păşeşti pe calea unui antihrist? Care dintre 
cele două variante ai alege-o? (Este mai bine să fii nătărăul şi idiotul.) Poţi 
să spui acest lucru acum, dar dacă cineva chiar te-ar numi nătărău şi idiot, 
te-ar deranja. Trebuie să gândești astfel: „Deși calibrul meu este slab şi sunt 
ignorant, sunt mai bun decât oamenii răi şi antihriştii, deoarece încă mai am 
o şansă la mântuire.” Trebuie să înveţi să te consolezi. (Îmi amintesc că mai 
erau câțiva care credeau în Dumnezeu cu mine. Cu toții aveau un calibru 
foarte bun şi erau foarte ageri la minte, dar pentru că se luptau mereu pentru 
putere şi câştig şi tulburau lucrarea bisericii, au fost îndepărtați și excluși. 
Consider că am fost capabil să ajung unde sunt astăzi deoarece am un 
calibru slab, sunt nătâng şi sunt capabil să mă comport cum trebuie — și 
acest lucru reprezintă tot marea protecţie din partea lui Dumnezeu.) De ce te 
protejează Dumnezeu? Oare pentru că eşti nătărău? Îi simpatizează El cu 


cei slabi? Nu, nu o face; nu este așa cum spun necredincioşii, şi anume, 


copilul care nu plânge, nu primeşte. Nu e cazul. Cum, mai exact, trebuie 
privit acest lucru? Care manieră de a privi acest lucru este în concordanţă cu 
adevărul? (Întrucât oamenii cred cu un pic de sinceritate şi iubire pentru 
adevăr în inimile lor şi sunt dispuşi să urmărească adevărul — Dumnezeu îi 
mântuieşte pe oamenii care au inimi ca acestea și, astfel, rânduieşte diferite 
medii pentru a-i proteja.) Aşa este. Protecţia lui Dumnezeu pentru tine este 
la schimb pentru sinceritatea ta față de El. Prin urmare, ce este mai de preţ? 
Sinceritatea omului este cea mai prețioasă. Ai puţină iubire pentru lucrurile 
pozitive şi sinceritate față de Dumnezeu și dai aceste lucruri la schimb 
pentru protecţia şi harul lui Dumnezeu — ai câștigat foarte mult. Cineva ar 
putea spune: „Calibrul meu este slab şi, deși am câștigat foarte mult, tot nu 
înţeleg nimic.” Nu înţelegi multe? Capacitatea ta de a-ți îndeplini datoria şi 
de a-L urma astăzi pe Dumnezeu are legătură cu înţelegerea ta cu privire la 
adevăr. Altcineva ar putea să spună: „Ce înţeleg eu? Nu pot să explic clar.” 
S-ar putea să nu poţi să explici clar, dar eşti capabil să continui să-ţi 
îndeplineşti datoria în casa lui Dumnezeu și înţelegi multe lucruri. Oricât de 
profundă sau superficială este înţelegerea ta cu privire la aceste lucruri, cu 
siguranță ele au legătură cu adevărul şi sunt apropiate de acesta, motiv 
pentru care ai fost susținut până acum şi îți îndeplinești în continuare 
datoria. Nu aşa stau lucrurile? (Ba da.) Nu este un lucru rău să te gândești 
că ești nătărău sau idiot şi, privind lucrurile acum, „nătărău” și „idiot” sunt 
porecle fără nicio semnificație dispreţuitoare sau înjositoare. Când compari 
a fi numit nătărău sau idiot cu a fi numit antihrist, care e de preferat? (A fi 
numit nătărău sau idiot este mai bine.) Dacă, într-o zi, Dumnezeu spune: 
„Vino încoace, nătărăule. Vino încoace, idiotule,” s-ar putea să nu-ți placă, 
dar ai cântări bine lucrurile, gândindu-te: „M-a strigat nătărău şi idiot, nu 
antihrist, aşa că mă voi duce.” Şi te-ai duce cu plăcere. Atunci cineva 


spune: „Cum de ești atât de bucuros să fii numit nătărău?” Iar tu spui: „M-a 


numit nătărău şi nu a spus că sunt un antihrist sau că nu aș putea fi mântuit. 
De aceea sunt fericit.” A te numi nătărău nu înseamnă a te trata ca pe un 
străin, ci ca pe un membru al familiei, ca pe cineva cunoscut. Este ca atunci 
când oamenii își numesc copiii „mici monștri”; se poate să sune puţin aspru, 
dar este, de fapt, adevărul şi este doar un alint. Dacă erai numit antihrist? 
Atunci ai da de necaz, întrucât schimbarea unui nume înseamnă că natura 
lui este diferită, iar finalul tău are să fie şi el diferit. Ce aţi alege? (Aș alege 
să fiu numit nătărău şi idiot.) Nu este bine să fii mereu un nătărău și un 
idiot; şi calibrul tău trebuie să se îmbunătăţească puţin. Calibrul vostru s-a 
îmbunătățit de-a lungul anilor? (S-a îmbunătățit doar puţin, nu prea mult.) 
În ceea ce priveşte intrarea în viaţă, dacă realmente munceşti din greu și 
continui să te străduiești, atunci cu siguranţă vei evolua, dar este imposibil 
să vezi îmbunătăţiri majore, toate în același timp. Este un proces de creştere 
lentă, dar, atât timp cât ai intrare, nu vei suferi un regres şi, atâta vreme cât 


urmăreşti acest lucru, intrarea ta în viaţă va creşte încet, puţin câte puțin. 


Pentru Dumnezeu, nu este uşor să lucreze adevărul în oameni. Nu se 
întâmplă la fel de repede ca atunci când o sămânță încolţește după ce este 
plantată în pământ — este destul de diferit. Mântuirea omului de către 
Dumnezeu se face prin curăţire temeinică şi transformarea firii satanice a 
omului și prin permiterea acestuia să trăiască adevărul-realitate în cuvintele 
lui Dumnezeu, însă acestea nu sunt chestiuni simple. Chiar dacă asculți 
predici, citeşti cuvintele lui Dumnezeu, te rogi şi experimentezi fiecare zi în 
parte, progresul tău va fi limitat, iar creșterea vieții tale va fi lentă. Sunt 
necesare multe procese pentru ca cineva să înţeleagă adevărul. Oamenii au 
nevoie de numeroase experienţe repetate şi, totodată, e necesar să continue 
să se străduiască şi să depună efort în încercarea de a înţelege adevărul — 
numai atunci îl pot înţelege. De asemenea, este necesară lucrarea Duhului 


Sfânt, altminteri, ceea ce câştigă oamenii va fi și mai limitat. Mulți oameni 


cred în Dumnezeu de douăzeci sau treizeci de ani, dar tot nu pot vorbi 
despre mărturia lor bazată pe experienţă. Acest lucru se întâmplă din cauză 
că nu au urmărit niciodată adevărul sau nu au depus un efort concentrat în 
înţelegerea adevărului, rezultând faptul că nu au dobândit nimic după zeci 
de ani de credinţă în Dumnezeu. Oamenii trebuie să înțeleagă adevărul, să-l 
experimenteze şi să-l priceapă şi, în mod special, au nevoie ca Dumnezeu să 
rânduiască medii pentru ei. Combinația dintre aceste diferite aspecte îi face 
pe oameni să aibă puţină înţelegere şi intrare. Odată ce acest lucru este 
generat în interiorul tău, îți va oferi cunoştinţe, sentimente şi gânduri 
diferite, permiţând conştiinţei şi gândurilor tale să progreseze și să se 
schimbe puţin, lucru care, la rândul său, îţi va întări puţin credinţa în 
Dumnezeu şi va transforma puţin atitudinea ta faţă de adevăr şi calea 
propriei vieţi. Toate acestea sunt schimbări mici, minuscule, dar ele vor 
produce o schimbare uriaşă în perspectiva ta asupra vieţii, în gândurile şi 
opiniile tale și în atitudinea ta faţă de lucruri și faţă de Dumnezeu. Aceasta 


este puterea pe care o are cuvântul lui Dumnezeu — adevărul. 
Fragmentul 89 


În timpul mântuirii omului de către Dumnezeu, ce standard de bază le 
dă El oamenilor, indiferent cât sunt de răzvrătiți sau cât de profund stricate 
le sunt firile? Adică, în ce circumstanțe îi abandonează Dumnezeu pe 
oameni și îi alungă? Care este cel mai scăzut standard pe care trebuie să-l 
atingi pentru ca Dumnezeu să te păstreze şi să nu te alunge? Acesta este un 
lucru pe care toţi aleşii lui Dumnezeu trebuie să-l înţeleagă clar. În primul 
rând, să nu-L renegi pe Dumnezeu — aceasta este cea mai importantă 
condiție. Există un conţinut practic în îndemnul de a nu-L nega pe 
Dumnezeu. Nu înseamnă doar a recunoaște că există un Bătrân în Cer, sau 


că Dumnezeu a devenit trup, sau că numele lui Dumnezeu este Dumnezeu 


Atotputernic. Acest aspect nu este suficient, acest lucru nu îți permite să 
atingi standardul pentru credinţa în Dumnezeu. Cel puţin, trebuie să 
recunoşti că Dumnezeu întrupat este Dumnezeul practic; nu trebuie să te 
îndoieşti sau să judeci; trebuie să fii capabil să te supui chiar dacă ai noțiuni 
— acesta este standardul pentru credinţa în Dumnezeu. Numai atingând acest 
standard, Dumnezeu te va recunoaşte ca fiind o persoană care crede în El. 
Dumnezeu are cel puţin trei standarde de bază pentru oameni. În primul 
rând, aceştia trebuie să-L recunoască, să creadă în El şi să-L urmeze. Ei 
trebuie să aibă o credinţă sinceră în Dumnezeu, trebuie să își îndeplinească 
îndatoririle cât mai bine posibil şi nu trebuie să facă rău sau să provoace 
tulburări. Acesta este primul standard de bază. În al doilea rând, în timp ce- 
L urmează pe Dumnezeu, ei trebuie, cel puţin, să nu-şi abandoneze 
îndatoririle. Trebuie să se supună şi să fie ascultători atunci când își 
îndeplinesc îndatoririle, să obțină rezultate medii pentru ei şi, cel puţin, să 
facă servicii la un standard acceptabil. Acesta este al doilea standard de 
bază. În al treilea rând, umanitatea lor trebuie să fie la nivelul standardelor. 
Ei trebuie să fie considerați oameni buni sau, cel puţin, oameni cu rațiune şi 
conştiinţă. Ar trebui să poată, în principiu, să se înțeleagă cu majoritatea 
aleşilor lui Dumnezeu și să nu fie mere stricate. Cel puțin, oamenii de acest 
fel nu sunt răi sau ticăloşi. Acesta este cel de-al treilea standard de bază. 
Dacă cineva nu poate accepta adevărul şi refuză să îşi îndeplinească o 
îndatorire indiferent de situație, atunci nu are o credință adevărată în 
Dumnezeu — cel puţin, umanitatea sa nu se ridică la înălțimea standardelor. 
Acest lucru înseamnă că a coborât sub nivelul de bază şi trebuie să fie 
alungat. Toţi cei cu o umanitate rea, care nu pot accepta nici cea mai mică 
fărâmă de adevăr, care provoacă tulburări şi perturbări şi care nu joacă un 
rol pozitiv în biserică, pot fi clasificați drept oameni răi. Cineva care nu se 


poate înţelege cu majoritatea celorlalți oameni este un măr stricat, o 


persoană rea şi, mai mult decât atât, este cineva care a coborât sub 
standardul de bază și trebuie alungat. Acei oameni răi şi antihrişti pot 
îndeplini îndatoriri, dar ei doar provoacă perturbări, tulburări, distrugere și 
fac rău — ar putea oare Dumnezeu să vrea astfel de oameni? Îşi îndeplinesc 
ei îndatoririle? (Nicidecum.) În ochii lui Dumnezeu, acţiunile lor au depășit 
standardul de bază. Ei sunt incapabili să-şi îndeplinească îndatoririle, iar 
răul pe care îl provoacă depăşeşte orice îndatoriri pe care le îndeplinesc, aşa 
că trebuie înlăturați din biserică. Nu este acesta principiul după care sunt 
tratați oamenii în casa lui Dumnezeu? A fost cineva îndepărtat vreodată 
pentru că se afla pe moment într-o stare proastă şi se simţea negativ și slab? 
A fost cineva oprit vreodată să-şi mai îndeplinească datoria pentru că a fost 
ocazional puţin neglijent şi nu şi-a îndeplinit-o bine? A fost cineva 
îndepărtat vreodată pentru că a obținut rezultate slabe în îndeplinirea 
datoriei sale sau pentru că a dezvăluit unele gânduri sau idei rele? A fost 
cineva îndepărtat vreodată pentru că avea o statură mică şi pentru că în 
fiinţa sa au apărut noțiuni și îndoieli despre Dumnezeu? (Nu.) Atunci, după 
care principiu îi îndepărtează casa lui Dumnezeu pe oameni? Care oameni 
sunt îndepărtați şi opriți să-şi îndeplinească îndatoririle? (Cei a căror slujire 
face mai mult rău decât bine şi care provoacă în mod constant perturbări şi 
tulburări). Persoanele de acest tip nu sunt demne de a îndeplini o îndatorire. 
Asta nu înseamnă că cineva are prejudecăţi împotriva lor sau că le 
restricționează şi le îndepărtează din duşmănie personală; înseamnă că ele 
nu obțin niciun rezultat în datoria lor şi că provoacă perturbări şi tulburări. 
Ele sunt îndepărtate pentru că sunt cu adevărat nedemne de a îndeplini o 
datorie. Acest aspect este în deplină concordanţă cu principiile adevărului. 
Principiile după care casa lui Dumnezeu se ocupă de oameni şi îi tratează 
sunt, toate, corecte. Casa lui Dumnezeu nu încearcă să-i prindă pe oameni 


făcând gafe, nu face din ţânţar armăsar şi nici multă zarvă pentru nimic. 


Trebuie să credeți că această casă a lui Dumnezeu este guvernată de adevăr. 
Desigur, unii oameni care au fost îndepărtați pot spera încă la mântuire dacă 
pot să accepte adevărul şi să se căiască sincer în fața lui Dumnezeu. Dar 
acei necredincioşi şi acei oameni răi care nu pot accepta nici măcar o 
fărâmă de adevăr, care nu au conştiinţă şi rațiune, vor fi alungaţi pentru 


totdeauna după ce sunt demascaţi. Aceasta este dreptatea lui Dumnezeu. 
Fragmentul 90 


De ce le cere Dumnezeu oamenilor să-L cunoască? De ce le cere El 
oamenilor să se cunoască pe ei înșiși? Care este scopul cunoaşterii de sine? 
Care este rezultatul dorit? Şi care este scopul în a-L cunoaște pe 
Dumnezeu? Ce efect se va obține asupra oamenilor prin a-i face să-L 
cunoască pe Dumnezeu? Sunt acestea întrebări pe care le-aţi luat în 
considerare? Dumnezeu foloseşte diferite mijloace să-i determine pe 
oameni să se cunoască pe ei înșiși. El a pregătit tot felul de medii pentru ca 
oamenii să-și dezvăluie stricăciunea şi să ajungă să se cunoască pe ei înşişi, 
treptat, prin experienţă. Indiferent dacă este vorba despre expunerea 
cuvintelor lui Dumnezeu sau de judecata şi mustrarea Lui, înțelegeți care 
este scopul final pentru care Dumnezeu săvârşeşte această lucrare? Scopul 
final al lui Dumnezeu în a-Și face lucrarea în acest fel este acela de a 
permite fiecărei persoane care Îi experimentează lucrarea să ştie ce este 
omul. Şi ce presupune acest lucru, „a şti ce este omul”? Presupune să lase 
omul să-şi cunoască identitatea şi statutul, datoria şi responsabilitatea. 
Înseamnă să te lase să ştii ce înseamnă să fii uman, să te lase să înţelegi cine 
eşti. Acesta este scopul final al lui Dumnezeu în a-i determina pe oameni să 
se cunoască pe ei înșiși. Așadar, de ce îi face Dumnezeu pe oameni să-L 
cunoască? Acesta este harul special pe care El îl oferă omenirii întrucât, 


cunoscându-L pe Dumnezeu, omul poate înţelege multe adevăruri şi poate 


desluși multe taine. Oamenii câştigă foarte mult cunoscându-L pe 
Dumnezeu. Când oamenii ÎI cunosc pe Dumnezeu, ei învaţă cum să trăiască 
în modul cel mai plin de sens, așa că a-i face pe oameni să caute 
cunoașterea de Dumnezeu este cea mai mare iubire a lui Dumnezeu, cea 
mai mare binecuvântare a Sa. lar Dumnezeu dispune de multe moduri 
pentru a-i determina pe oameni să-L cunoască, principalele fiind judecata şi 
mustrarea, îndrumarea şi punerea la dispoziție a cuvintelor Sale. 
Bineînţeles, El îi face pe oameni să Îi cunoască firea și prin judecată și 
mustrare — aceasta este o scurtătură pentru a-L cunoaște pe Dumnezeu. Care 
este rezultatul fundamental obţinut de oamenii care văd şi cunosc firea lui 
Dumnezeu? Este acela de a-i face pe oameni să ştie cine este Dumnezeu, ce 
este esența Lui, ce sunt identitatea și statutul Lui, ce sunt bunurile şi ființa 
Lui şi ce este firea Lui. Este acela de a determina fiecare persoană să vadă 
clar că este o fiinţă creată, că numai Dumnezeu este Creatorul şi cum se 
cade ca ființele create să se supună Creatorului. Cunoscând toate acestea, 
drumul omului în viaţă se clarifică în întregime. Când oamenii se cunosc pe 
ei înșiși cu adevărat, nu pot apoi să renunțe treptat la dorinţele lor 
extravagante şi la diferitele intenții nedrepte? (Ba da.) Aşadar, pot ei să 
atingă punctul în care să fie capabili să renunțe complet? Acest lucru 
depinde de fiecare în parte. O persoană poate renunţa cu adevărat la 
dorințele sale extravagante şi la diferitele cereri adresate lui Dumnezeu 
numai atunci când, prin lucrarea Lui, dobândeşte o cunoaștere de 
Dumnezeu și obține o cunoaştere şi o definiţie corectă a esenței, identității 
şi statutului lui Dumnezeu. Numai genul acesta de persoană poate, ca Petru, 
să-şi exprime dorinţa profundă de a-L iubi pe Dumnezeu din adâncul inimii 
şi să pună în practică iubirea lui Dumnezeu. Așadar, nu se poate renunţa 
nici la cunoașterea de Dumnezeu, nici la cunoaşterea de sine. Spui că vrei 


să-L iubeşti pe Dumnezeu, dar poţi să ştii cum să-L iubeşti dacă nu-L 


înţelegi? Ce părţi ale Lui sunt demne de a fi iubite? Care sunt aspectele Lui 
cele mai demne de iubire? Dacă nu ştii acest lucru, nu Îl poţi iubi. Vei fi 
incapabil să-L iubeşti, chiar dacă vrei acest lucru, și ai putea chiar să găseşti 
noțiuni despre El şi răzvrătire care apar în mod involuntar în tine, ceea ce 
duce la negativitate. Va primi genul acesta de persoană aprobarea lui 
Dumnezeu? Nu o va primi. Când cineva nu-L cunoaşte pe Dumnezeu și 
spune totuși că ÎI iubeşte, această așa-zisă „iubire” este doar teorie goală 
evocată de logica şi rațiunea umană. Nu izvorăşte dintr-o cunoaştere a lui 
Dumnezeu şi nu ţine deloc cu Dumnezeu. Vedeţi acum ce spun în legătură 
cu aceste două chestiuni? (Da.) Atunci, de ce nu ați fost capabili să o 
spuneţi chiar acum? Asta dovedeşte că autocunoaşterea în experienţa 
practică este confuză și că nu aveţi adevărata cunoaștere de Dumnezeu. Ştiţi 
care este problema aici? (Nu am găsit calea corectă de practică. Nu putem 
intra concomitent din cele două aspecte, a-L cunoaște pe Dumnezeu și a ne 
cunoaşte pe noi înşine. Ne concentrăm doar asupra intrării dintr-un singur 
aspect, limitând astfel creşterea vieţii noastre.) Din moment ce sunteți în 
această stare acum, cum este statura voastră? Nu este imatură? Nu sunteţi 
foarte departe de cerinţele şi standardul lui Dumnezeu în ceea ce priveşte 
cunoașterea de sine? Cel puţin, încă nu poţi renunţa la dorinţele şi intențiile 
personale. Poate supunerea ta faţă de Dumnezeu să corespundă adevărului? 
Eşti capabil să ştii dacă Dumnezeu are vreun statut în inima ta? Sunt mulți 
oameni care încă îşi pun problema dacă întruparea lui Dumnezeu este fiinţă 
umană sau Dumnezeu; stau cu câte un picior în fiecare tabără, o clipă 
crezând în Dumnezeul de pe pământ, în clipa următoare crezând într-un 
Dumnezeu nedesluşit din cer. Şi mai sunt şi unii care pun la îndoială chiar 
esența lui Dumnezeu, care spun: „Cum pot Dumnezeul întrupat şi 
Dumnezeul din cer să fie acelaşi Dumnezeu? Dacă este cu adevărat 


Dumnezeu, de ce nu ne arată miracole şi semne?” Acest lucru arată că 


sunteți grav lipsiţi de înţelegere spirituală. Statura voastră este în așa fel 
încât, cu toate că Dumnezeu spune atât de multe, voi tot nu înţelegeți. 
Acum recunoașteți doar că Dumnezeu S-a întrupat, recunoaşteți doar 
adevărul exprimat de Dumnezeul întrupat, dar nu aveţi prea multă 
cunoaştere când e vorba despre esența, identitatea şi statutul lui Dumnezeu. 
Aţi putea spune că această cunoaștere este zero în inimile voastre, nu-i așa? 
(Da, aşa este.) Şi, de fapt, acest lucru poate fi dovedit. Înainte de a avea 
părtăşie despre aspecte ale adevărului, precum esenţa lui Dumnezeu şi voia 
Sa, credeai că Îl cunoşti profund pe Dumnezeu şi ai o credință puternică şi 
neabătută în El. Dar când am avut părtăşie cu voi despre adevăruri ca 
Dumnezeu Însuși, firea lui Dumnezeu şi esenţa lui Dumnezeu, aceste 
cuvinte şi conținuturi au provocat o reacție puternică în inimile voastre. 
Această reacţie a fost intensă şi a făcut să vă fie dificil să acceptaţi, creând 
un mare conflict cu Dumnezeul pe care vi-L imaginaserăţi în inimile 
voastre. Nu e acesta un fapt real? (Ba da.) Aşadar, când spun unele lucruri 
pe care nu le-aţi mai auzit înainte, la început vi se pare imposibil să le 
acceptaţi, ca şi cum nu aţi înțelege ce spun. Acest lucru dovedește că aveţi o 
statură prea mică, într-atât încât nu puteți nici măcar să înțelegeți cuvintele 
lui Dumnezeu sau să vă ridicați la nivelul lor. Veţi avea nevoie de încă vreo 


câțiva ani de experiență înainte de a putea înţelege. 
Fragmentul 91 


Felul în care lov este evaluat de către Dumnezeu este consemnat în 
Vechiul Testament: „Nu există nimeni altcineva ca el pe pământ, un om 
desăvârşit şi neprihănit, unul care se teme de Dumnezeu şi se fereşte de 
rău” (lov 1:8). În zilele de pe urmă, Dumnezeu a fost martor nu numai al 
faptului că Petru ÎI iubea cu adevărat, ci şi al aceluia că Iov era o persoană 


care avea o credință adevărată în El, iar Dumnezeu cere ca aleşii Lui să aibă 


cel puţin credinţa lui Iov dacă vor să-L urmeze până la capăt. În închipuirile 
voastre şi în cadrul textelor limitate pe care le înţelegeţi, ce fel de persoană 
era lov? Era o persoană bună? (Da.) În ce moduri s-a manifestat, în 
principal, acest lucru? În primul rând, el era un om care se temea de 
Dumnezeu şi nu făcea niciodată niciun rău. Acesta este semnul esențial şi 
modul în care se manifestă o persoană bună. În plus, era principial în 
conduita lui şi în modul în care își trata copiii şi familia. El nu a încercat să 
ascundă greşelile copiilor săi şi s-a rugat la Dumnezeu și I-a încredințat 
copiii săi, ceea ce le-a arătat oamenilor că atitudinea lui față de odraslele lui 
era întru totul corectă şi în conformitate cu voia lui Dumnezeu. Cum credeți 
că ar fi, ca şi copii, să aveţi un astfel de tată? Nu aţi fi fericiți? Cum erau, 
însă, prietenii lui lov? Când Iov s-a confruntat cu încercări şi necazuri, cum 
l-au tratat prietenii lui? Niciunul dintre aceştia nu l-a putut înţelege, ba mai 
mult, l-a judecat: „L-ai ofensat pe Dumnezeu şi El te-a blestemat. Uite unde 
te-a dus credinţa ta în Dumnezeu. Ce lucru jalnic!” Până şi soţia lui Job a 
zis: „Încă rămâi neclintit în curăția ta? Blestemă-L pe Dumnezeu şi moni!” 
(lov 2:9). Aşa l-au tratat pe lov prietenii şi soția lui în acest timp de cumplită 
suferință, ceea ce i-a provocat un rău și o durere imensă. Însă, e adevărat: au 
existat foarte puţini oameni care l-au înţeles pe lov. Când citim acum 
povestea lui lov, simțim că oamenii ca el sunt, de fapt, cei mai de nădejde şi 
demni de încredere, şi că acest gen de persoană este, cu adevărat, una bună. 
Aceştia nu te vor înșela sau nu îți vor face rău niciodată şi își vor respecta 
întotdeauna principiile în modul în care te tratează. Dacă eşti o persoană 
corectă, ei nu te vor condamna şi nu vor spune lucruri urâte despre tine, 
doar pentru că faci un singur lucru rău sau pentru că alte persoane te 
vorbesc de rău. Nu se vor împotrivi faptelor şi nu vor vorbi într-un mod 
necinstit pentru a acuza oamenii pe nedrept. Nu vor lăsa sentimentele sau 


preferinţele să le influenţeze discursul. Cu timpul, îţi vei da seama: „Aceștia 


chiar sunt oameni buni. Ori de câte ori întâmpinăm vreo mică dificultate, 
noi pur şi simplu ne abandonăm îndatoririle, dar ei nu se leapădă niciodată 
de numele lui Dumnezeu, oricât de mari sunt încercările şi necazurile cu 
care se confruntă. Nu e de mirare că lui Dumnezeu Îi place acest tip de 
persoană. Dacă aş avea o astfel de persoană lângă mine, indiferent ce boală 
sau necazuri s-ar abate asupra mea, ar fi în stare să continue să mă ajute, să 
mă sprijine, să mă îngrijească şi să mă tolereze la fel ca înainte. O asemenea 
persoană e minunată. Chiar dacă uneori m-ar călca pe nervi sau nu ne-am 
înţelege întotdeauna, aş prefera ca aceasta să fie alături de mine, și nu una 
dintre acele satane sau vreunul dintre acei diavoli!” De obicei, satanele şi 
diavolii vor spune în exterior: „Eşti atât de grozav! Te iubesc şi îmi pasă 
atât de mult de tine!”, dar, de îndată ce vei întâmpina vreun necaz, te vor 
ignora şi atunci îți vei da seama ce înseamnă o persoană bună şi pe care te 
poți baza. Numai cei care sunt de încredere, care se tem de Dumnezeu şi se 
feresc de rău sunt cu adevărat oameni buni, iar oamenii buni sunt foarte 
prețioşi. Ar fi minunat dacă ai avea alături de tine doisprezece oameni ca 
Iov, dar iată că nu ai niciunul! În acest moment, vei simţi cât de rară este o 
persoană bună. Toţi au nevoie de o asemenea persoană bună. Tuturor le plac 
oamenii drepți şi binevoitori, oamenii cu inimi bune care acționează în mod 
principial, care au simţul dreptăţii, care se tem de Dumnezeu și se feresc de 


rău şi care sunt demni de încredere. 


Când eşti asaltat de necazuri și boli, când inima ta suferă cel mai mult, 
de ce fel de persoană ai nevoie lângă tine? Ai nevoie de cineva care să 
spună cuvinte mieroase şi false? Ai nevoie de cineva care te judecă, te 
condamnă şi te critică? (Nu.) Atunci, de ce fel de persoană ai cel mai mult 
nevoie? Ai nevoie de o persoană care poate să dea dovadă de compasiune 
pentru dificultățile tale şi să te consoleze, care poate să te asculte vorbind 


despre durerea din inima ta și apoi să te ajute să ieşi din starea negativă, din 


slăbiciune și suferinţă. Această persoană te poate ajuta — nu va râde de tine 
şi nu te va lovi când ești la pământ şi nu va închide ochiu la necazurile tale. 
Adică, dacă ai nevoie de ea ca să te aline şi dacă ai necazuri, momente de 
slăbiciune şi probleme personale, poţi să-i împărtășeşti aceste lucruri, iar ea 
nu le răspândi pe la spatele tău, nu va râde de tine, nu te va ridiculiza şi nu 
îti va încurca treburile personale. Poate aborda corect dificultățile, 
slăbiciunile, negativitatea şi părțile slabe ale umanității tale. Nu este 
principial să abordezi corect aceste lucruri? Nu sunt acestea manifestări ale 
unei persoane bune? Acest gen de persoană poate să te înţeleagă, să te 
tolereze şi să aibă grijă de tine. Te poate susține, îți poate oferi sprijin şi te 
poate ajuta să-ți învingi durerea şi slăbiciunea. Îţi oferă un ajutor foarte 
important. O astfel de persoană este extrem de prețioasă. Aceasta este o 
persoană bună! Să zicem că o persoană te ignoră şi chiar te ridiculizează şi 
îşi bate joc de tine atunci când vede că ai o problemă. Vrei să 1 te confesezi 
în legătură cu ceva, dar apoi te gândești: „Nu pot să-i spun. Dacă aş face-o, 
ar putea exista repercusiuni. S-ar putea duce şi vorbi despre treburile mele 
personale pe la spatele meu. Atunci toată lumea ar râde de mine și cine ştie 
ce povești ar inventa pentru a mă defăima.” Ai îndrăzni să vorbeşti cu o 
astfel de persoană? Nu ai avea nicio idee despre ce ar fi capabilă să facă. Nu 
numai că s-ar putea să nu te ajute sau să nu te sprijine, dar ar putea să-ți 
încurce treburile personale, să te înşele şi să-ți facă rău. Ai îndrăzni să te 
încrezi în acel om? În acest moment, ţi-ai da seama cât de importanți, 
valoroşi şi prețioşi sunt oamenii buni şi că este mai valoros să fii o persoană 
bună decât orice alt gen de persoană. Nici măcar părinții tăi s-ar putea să 
nu-ți înțeleagă cu adevărat dificultățile și nevoile atunci când suferi și ai 
dureri şi nu vor putea te consoleze. Există unii copii care muncesc din greu 
ŞI care îşi iau slujbe în afara casei — în special, unele femei trebuie să se dea 


bine pe lângă șefi sau chiar să-și vândă trupul pentru a câștiga nişte bani — 


iar părinţii nu întreabă niciodată cât de greu este pentru copii lor să lucreze 
în afara casei sau cât de dificil le este să câştige bani. Ba chiar se plâng când 
copiii lor nu aduc suficienţi bani acasă şi îi compară cu alții. Cum se simt 
copiii lor din cauza asta? (Trişti, descurajaţi). Li se strânge inima. Ei simt că 
lumea este un loc atât de întunecat și că până și părinții lor sunt astfel şi se 
întreabă cum vor continua să trăiască. De aceea trebuie să fu o persoană 
bună. Fiecare are nevoie de o persoană bună. Şi cum apar oamenii buni? 
Cad pur și simplu din cer? Răsar din pământ? Evoluează dintr-un animal 
anume? Sunt rezultatul educaţiei în şcoli de elită? Sau produsul educației 
religioase ascete? Nu, niciuna dintre aceste explicaţii nu e corectă, toate 
sunt absolut imposibile. Cineva poate deveni o persoană bună doar 
urmându-L pe Dumnezeu, practicând adevărul şi acceptând mântuirea lui 
Dumnezeu. Oamenii buni nu apar prin transformarea bruscă a celor corupți 
— ei trebuie să creadă în Dumnezeu şi să primească mântuirea Sa, trebuie să 
urmărească adevărul, să obţină lucrarea Duhului Sfânt şi să fie desăvârșiți 
pentru a deveni oameni buni. Fiecare are nevoie de o persoană bună alături 
de el ca prieten și confident. Spune-Mi, are nevoie şi Dumnezeu de aceştia? 
(Da.) Dumnezeu are nevoie de oameni buni, iar oamenii au nevoie și ei de 
oameni buni. Ce efect are asupra ta înțelegerea acestei chestiuni? Trebuie să 
al această hotărâre şi această dorinţă de a te strădui să devii o persoană 
bună. Dacă tu spui: „Să fii o persoană bună este un lucru dificil și obositor, 
dar trebuie să am hotărârea să mă străduiesc să devin astfel. Oamenii au 
nevoie disperată de oameni buni, iar eu am nevoie, de asemenea, de oameni 
buni. Așa că voi deveni mai întâi eu însumi o persoană bună și îi voi ajuta și 
sprijini pe alţii, străduindu-mă să-L ajut pe Dumnezeu să câştige mai mulți 
oameni buni”, atunci acest lucru este corect. Dacă fiecare se va strădui să 
fie o persoană bună, atunci va exista speranţă pentru omenire. Tu ai putea 


spune: „Omenirea este atât de coruptă şi rea! Nu are niciun sens, dacă doar 


câțiva credincioşi în Dumnezeu sunt oameni buni. Ei tot vor fi tratați ca pe 
un nimic, deoarece sunt prea mulţi oameni răi.” Este o nesăbuinţă să spui 
asta. Tu crezi în Dumnezeu ca să obţii mântuirea. Dacă tu devii o persoană 
bună și dreaptă, Dumnezeu te va binecuvânta. Indiferent cât de răi şi corupți 
sunt oamenii, Dumnezeu are diverse moduri de a Se ocupa de ei. Oamenii 
nu trebuie să se îngrijoreze cu privire la acest lucru. Tu trebuie doar să te 
concentrezi pe urmărirea adevărului şi pe obţinerea mântuirii lui 
Dumnezeu. Asta e în acord cu voia Sa. Când Noe a construit arca, doar opt 
persoane au fost salvate în cele din urmă. Toţi cei care nu au crezut în 
cuvintele lui Dumnezeu şi nu au mers pe calea cea bună au fost nimiciţi, la 
sfârşit, de potopul lui Dumnezeu. Acesta este un fapt recunoscut. De ce nu 
poți recunoaște atotputernicia lui Dumnezeu? De ce nu poţi recunoaşte că 
Dumnezeu este un Dumnezeu drept? Când Dumnezeu Îşi va termina 
lucrarea, indiferent de numărul de oameni care vor obține mântuirea, 
această epocă trebuie să ia sfârşit. Marile dezastre trebuie să se abată, iar 
Dumnezeu va rezolva toate aceste probleme. Tu urmăreşti adevărul şi devii 
o persoană dreaptă pentru tine însuţi — este în beneficiul tău și al altora. Unii 
oameni spun: „Cei buni nu primesc ceea ce merită”, dar acest lucru este 
incorect. Cei care urmăresc adevărul vor avea în cele din urmă locul lor în 
Împărăţia Cerurilor şi, indiferent cât de mult prosperă cei răi pe pământ, toţi 
vor fi în cele din urmă distruși şi aruncaţi în iad. Așadar, atât cei buni, cât şi 
cei răi primesc ceea ce merită, nu-i aşa? Ce spune Biblia? „Răsplata Mea 


este cu Mine, ca să dau fiecăruia după fapta lui” (Apocalipsa 22:12). 


Lucrurile pe care lov le-a făcut şi care sunt consemnate în Cartea lui 
Iov ocupă, de fapt, un spațiu foarte redus, sunt foarte simple și nu sunt 
numeroase, dar ar trebui să poți căuta indicii în acțiunile lui lov și să găseşti 
principiile şi calea lui Iov de a practica pentru a fi o persoană bună. În 


primul rând, care a fost principiul lui Iov în ceea ce privește tratamentul 


copiilor săi şi a celor mai apropiate persoane? A fost să nu depindă de 
sentimentele lui, ci să respecte principiile. Nu avea să păcătuiască împotriva 
lui Dumnezeu pentru lucrurile care i s-au întâmplat. Acesta a fost primul 
criteriu al temerii sale de Dumnezeu și al feririi de rău — a început cu felul 
în care şi-a tratat membrii familiei. În al doilea rând, a fost felul în care şi-a 
tratat bunurile. Iov ştia că, desi bunurile lui erau doar posesiuni lumești, 
acestea veneau de la Dumnezeu și erau darul şi binecuvântarea Lui. 
Oamenii ar trebui să gestioneze şi să aibă grijă de aceste lucruri cu atenţie. 
A avea bine grijă de ele nu înseamnă să ţi le însușești sau să te bucuri cu 
lăcomie de ele şi nu înseamnă să trăieşti pentru aceste lucruri; înseamnă să-l 
mulţumeşti lui Dumnezeu pentru ele, să vezi orchestrările mâinilor lui 
Dumnezeu şi suveranitatea Sa în acestea, și să-L cunoşti pe Dumnezeu prin 
aceste lucruri. Când oamenii ÎI cunosc pe Dumnezeu, ei pot să se supună 
suveranităţii Sale, şi acesta este cu adevărat criteriul esențial pentru a fi o 
persoană bună. Dacă poţi respecta principiile când ai de-a face cu alții, dar 
nu eşti în stare să asculți de Dumnezeu, ești tu atunci cu adevărat o persoană 
bună? Nu, nu eşti. Mai mult, prin felul în care a tratat suveranitatea și 
rânduielile lui Dumnezeu, lov a putut să se supună suveranităţii şi tuturor 
rânduielilor lui Dumnezeu. Rânduielile lui Dumnezeu includ privaţiunile şi 
încercările Sale. Uneori Dumnezeu te privează de ceva, alteori te încearcă. 
Ce includ încercările Sale? Uneori El te poate face să te îmbolnăvești, sau 
poate isca anumite situații negative în interiorul familiei tale, sau poate face 
să întâmpini nişte dificultăți, să fii curățit şi tratat, să fii pedepsit, 
disciplinat, judecat şi certat de El în timp ce îți îndeplinești datoria. Toate 
acestea sunt planurile lui Dumnezeu — și cum ar trebui tu să le abordez? 
Dacă nu te poți supune lor și încerci în mod constant să scapi de ele, atunci 
nu experimentezi lucrarea lui Dumnezeu. În plus, oamenii trebuie să fie 


loiali în felul în care îşi abordează îndatoririle. Trebuie să-și dovedească 


loialitatea. Ce înseamnă aici loialitate ? Înseamnă să ofere tot ceea ce pot să 
facă şi tot ceea ce posedă. Aceasta este loialitatea! Acesta este standardul 
pentru a fi o persoană bună. Dacă printre voi acum ar exista o singură 
persoană ca lov — nu e nevoie de mai multe, doar de una — atunci ați avea 
un stâlp printre voi. Când vi s-ar întâmpla ceva, v-ar servi drept model în 
orice moment. Nu ar trebui decât să faceţi ceea ce a făcut ea şi, cu timpul, 
v-aţi schimba. Aţi continua să fiți tot mai buni, de la gândurile la acțiunile 
voastre, de la căutarea adevărului la practicarea acestuia. Starea voastră s-ar 
îmbunătăți direct, îndreptându-se într-o direcție pozitivă, permițându-vă să 
porniţi pe calea cea bună a credinței în Dumnezeu. După ce veți 
experimenta în acest fel lucrarea lui Dumnezeu timp de câțiva ani, şi voi 
veţi putea să vă temeţi de Dumnezeu și să vă feriți de rău, la fel ca Iov, şi să 


deveniți persoane desăvârșite. 
Fragmentul 92 


Voi trăiţi în această epocă finală. Majoritatea membrilor familiilor 
voastre au o viață mult mai prosperă decât înainte, iar voi vă bucuraţi de 
abundență materială în fiecare aspect al vieţii voastre. Ce fel de emoție vă 
încearcă? Este doar sentimentul acela uşor de fericire pe care îl simțiți în 
trup, dar care este diferența dintre această fericire şi cea din inimă? Cu toții 
aveţi anumite experiențe şi nu v-aţi lăsat păcăliți de anumite lucruri; 
urmărirea credinţei voastre în Dumnezeu este mai practică decât înainte, cu 
toții puteți simți că urmărirea plăcerilor trupeşti este deşartă şi cu toții 
sunteți dispuşi să năzuiţi spre adevăr — aveţi toți acest gen de experienţă? 
Poate plăcerea trupească, în diversele ei manifestări materiale, să le aducă 
oamenilor confort spiritual? Ce ar putea sentimentul de superioritate și o 
viață materială abundentă să le aducă oamenilor? Ele nu pot decât să îi 


corupă şi să-i facă să-şi piardă direcția. In acest fel, oamenii îşi vor pierde 


cu uşurinţă raţiunea, vor deveni incapabili să deosebească binele de rău, vor 
deveni iraționali şi își vor pierde treptat umanitatea; vor tânji după confort 
din ce în ce mai mult și vor deveni tot mai ignoranţi în ceea ce priveşte 
locul lor în univers. Unii își vor pierde până și abilitatea de a-și purta 
singuri de grijă. Vor fi complet incapabili să trăiască independent, vor fi 
incapabili să-şi câştige propria existenţă şi vor deveni dependenţi de părinții 
lor. Vor fi, deasemenea, din ce în ce mai nesătui şi mai nerușinaţi. Pe scurt, 
condiţiile superioare de trai şi o viață materială bogată nu le vor aduce 
oamenilor decât stricăciune, făcându-i să iubească lenea şi să dispreţuiască 
munca, transformându-i în nişte lacomi nesătui, făcându-i să nu mai aibă 
simţul ruşinii. Acestea nu le aduc oamenilor absolut niciun beneficiu. În 
ceea ce privește trupul, cu cât eşti mai bun cu el, cu atât devine mai lacom. 
Se cuvine să înduri puţină suferinţă. Cei care îndură puţină suferință vor 
păşi pe calea corectă şi vor lucra cum se cuvine. Dacă trupul nu va îndura 
suferință, dacă va tânji după confort și va creşte înconjurat de confort, 
atunci oamenii nu vor realiza nimic şi nu vor avea cum să obțină adevărul. 
Dacă oamenii vor avea de-a face cu calamități naturale şi dezastre 
provocate de om, vor fi complet lipsiți de sens și vor fi iraționali. Pe măsură 
ce trece timpul, doar vor deveni tot mai corupți. Avem multe exemple de 
genul acesta? Poţi vedea printre necredincioşi mulţi cântăreți şi actori de 
cinema celebri care au fost dispuşi să îndure greutăţi şi s-au dedicat muncii 
lor înainte de a deveni celebri. Însă, odată ce dobândesc faimă şi încep să 
facă mulți bani, nu mai merg pe calea corectă. Unii dintre ei iau droguri, 
alții se sinucid, iar viețile lor sunt scurtate. Care este cauza? Plăcerile lor 
materiale sunt excesive, au prea mult confort şi nu ştiu cum să obțină 
plăceri sau emoții mai mari. Unii se apucă de droguri în căutarea unei 
plăceri sau emoţii mai mari şi, pe măsură ce trece timpul, nu mai pot 


renunţa. Unii mor în urma consumului excesiv de droguri, iar alții, neștiind 


cum să scape de asta, pur şi simplu se sinucid în cele din urmă. Sunt atât de 
multe exemple ca acesta. Indiferent cât de bine mănânci, cât de bine te 
îmbraci, cât de bine trăieşti, cât de bine te simţi sau cât de confortabilă este 
viaţa ta şi indiferent cât de mult ţi se îndeplinesc dorinţele, la final este 
goliciune peste goliciune, iar rezultatul este distrugerea. Este acea fericire 
pe care o caută necredincioșii o fericire adevărată? De fapt, aceea nu este 
fericire. Este închipuire umană, este o formă de denaturare, este o cale prin 
care oamenii devin denaturați. Aşa-zisa fericire pe care o urmăresc oamenii 
este falsă. Este, de fapt, suferință. Nu este un scop pe care oamenii ar trebui 
să-l urmărească, nici nu reprezintă valoarea vieții. Unele dintre căile şi 
metodele prin care Satana îi corupe pe oameni este să îi facă să caute drept 
tel plăcerea trupului și răsfăţul carnal. În acest fel, Satana îi amorţeşte pe 
oameni, îi ademeneșşte şi îi corupe, făcându-i să simtă că aceasta ar fi 
fericirea şi îndemnându-i să urmărească acel ţel. Oamenii cred că obținând 
aceste lucruri vor obține fericire, prin urmare, fac tot ce le stă în putere să 
urmeze acel ţel. Apoi, după ce l-au atins, ceea ce simt nu este fericire, ci 
mai degrabă goliciune şi durere. Acest lucru dovedeşte că nu este calea 
corectă; este un drum către moarte. De ce oamenii care cred în Dumnezeu 
nu merg pe această cale, aşa cum fac necredincioşii? Cum arată fericirea pe 
care o simt oamenii care cred în Dumnezeu? În ce fel este aceasta diferită 
de cea pe care o urmăresc necredincioşii? După ce cred în Dumnezeu, 
majoritatea oamenilor nu mai urmăresc bogății mari. Nu urmăresc 
prosperitatea pe pământ, realizări în carieră, sau să devină celebri. Mai 
degrabă, îşi îndeplinesc datoria în linişte, trăind simplu şi neavând pretenții 
mari pentru calitatea vieții lor. Unii chiar se simt mulţumiţi doar pentru că 
au hrană de mâncat şi haine de purtat. Într-o lume cu atât de mult rău şi 
întuneric, cum de încă sunt capabili să aleagă acest gen de cale? Ai putea 


spune că toți fraţii şi surorile care cred în Dumnezeu nu au abilitatea de a 


face mulți bani? Categoric nu. Aceşti oameni, după ce cred în Dumnezeu 
mai mult sau mai puţin, deja simt adânc în inima lor că a-L urmări pe 
Dumnezeu este cea mai mare fericire, iar această fericire nu poate fi 
înlocuită de niciun lucru material din lume. Unii oameni chiar au încercat; 
au trecut prin greutăţi în lume timp de câțiva ani și li s-a părut obositor şi 
dificil. Chiar dacă au câştigat ceva bani şi au experimentat plăceri trupești, 
au trăit fără demnitate, iar viețile lor au devenit tot mai goale şi mai amare. 
Au simţit că ar fi mai bine să moară, decât să trăiască aşa. Acești oameni au 
văzut deja dincolo de aceste lucruri. Ei nu cred în Dumnezeu doar pentru că 
nu au altă opțiune, ci mai degrabă pentru că au simţit cu adevărat că a-L 
urmări pe Dumnezeu şi a merge pe calea de-a urmări adevărul, precum şi a 
se sacrifica şi a-și dedica întreaga viață lui Dumnezeu sunt cele mai mari 
mângâieri pentru inimile lor şi sunt cele mai importante lucruri din toată 
viaţa lor; a-L dobândi pe Dumnezeu și a dobândi adevărul sunt cea mai 
mare fericire şi lucrul care le aduce cea mai multă pace, bucurie şi 
statornicie în inimi. Ei deja au simţit această fericire; nu este imaginară. Se 
poate spune că unii dintre aleşii lui Dumnezeu au experimentat deja 
necazuri şi încercări, au înțeles adevărul şi au văzut dincolo de multe 
lucruri. Au confirmat că a crede în Dumnezeu și a urmări adevărul este 
calea corectă, că nu este pe lume nicio altă cale de urmat și că doar 
cuvintele lui Dumnezeu sunt adevărul — şi s-au stabilit pe această cale. O 
astfel de persoană are credinţă adevărată, iar acei ani de suferinţă nu sunt în 
van. Indiferent dacă mărturiile bazate pe experienţe despre care vorbesc ei 
sunt profunde sau superficiale, un lucru este clar: dacă încerci să-i împiedici 
să creadă în Dumnezeu şi îi îndemni să se întoarcă în lume, în nici un caz 
nu ar merge pe această cale. Chiar dacă lumea ar avea un munte de aur 
îmbietor, care ar putea să-i ispitească pe moment, s-ar gândi bine: 


„Obţinerea unui munte de aur sau de argint nu m-ar face la fel de fericit ca 


sacrificarea mea pentru Dumnezeu și îndeplinirea datoriei mele. Dacă aş 
obţine o avere în aur şi argint, aș fi foarte fericit pe moment, dar aş simţi 
tortură şi durere în inimă, aşa că nu aş putea urma acea cale sub nicio 
formă. Nu a fost uşor să-L găsesc pe Dumnezeu; dacă mă întorc din nou 
unde am fost, unde m-aş duce să-L găsesc pe Dumnezeu? Şansa de a-L 
urma pe Dumnezeu este atât de rară! Nu este prea mult timp, iar timpul 


|? 


însuşi zboară — aceasta este într-adevăr o ocazie rară!” Ei au văzut apariția 
şi lucrarea lui Dumnezeu şi a te ține strâns de Dumnezeu este ca şi cum te- 
al agăța de un pai care îţi salvează viaţa. Spuneţi-Mi, ce simte o persoană 
care se îneacă atunci când se agaţă de un colac de salvare? (Simte că există 
speranţa de supravieţuire, așa că se agaţă strâns de el şi nu-i mai dau drumul 
niciodată.) Asta este exact ceea ce simte ea. Când se agaţă de un colac de 
salvare, oare ce gândeşte? „Nu mai trebuie să mor acum, există în sfârșit o 
speranță de supraviețuire! Când moartea se apropie, atât timp cât există o 
fărâmă de speranţă pentru a rămâne în viaţă, nu pot să-i dau drumul nici 
dacă trebuie să-mi folosesc toată puterea. Indiferent cât de greu sau dureros 
este, nu o pot lăsa să-mi scape. Chiar dacă am ajuns la ultima suflare, 
trebuie să mă ţin de acel colac de salvare.” Când cineva simte că are o 
speranță de a rămâne în viaţă, nu se simte fericit? Acum, când vă gândiţi în 
linişte, când contemplati, vă rugați sau participaţi la o devoțiune spirituală şi 
vă daţi seama cât de mult aţi obținut urmându-L pe Dumnezeu, nu răsare în 
inima voastră acest sentiment de fericire? Exprimaţi-vă adevăratele 
sentimente. (Dacă nu L-am urma pe Hristos, am fi ajuns deja la pieire, iar 
consecinţele acestui fapt ar fi inimaginabile. Acum, mâncând şi bând 
cuvintele lui Dumnezeu și îndeplinindu-ne datoria, am ajuns să înţelegem 
multe adevăruri. Am dobândit credință adevărată şi putem, de asemenea, să 
ne temem de Dumnezeu în inimile noastre; am învăţat să ne supunem lui 


Dumnezeu. Am câştigat atât de mult și suntem atât de recunoscători pentru 


îndrumarea lui Dumnezeu.) Aşa este. Aţi câștigat atât de mult urmându-L 
pe Dumnezeu şi îndeplinindu-vă datoria. E ceea ce Dumnezeu i-a adus 
omului. Trebuie să fiți cu adevărat recunoscători lui Dumnezeu şi să-L 


lăudaţi. 


Când oamenii cu credinţă adevărată în Dumnezeu se confruntă cu 
anumite probleme, sunt capabili să caute adevărul şi, după ce au trecut prin 
câteva experienţe, vor putea obţine anumite adevăruri. Fericirea pe care 
aceste adevăruri o aduc este suficientă pentru a înlocui plăcerile aduse de 
confort şi lucruri materiale. În ceea ce priveşte aceste lucruri, cu cât câştigi 
mai mult de pe urma lor, cu atât te simți mai puţin satisfăcut și mai puţin 
capabil de a deosebi binele de rău. Dar cu cât înţeleg oamenii mai în 
amănunt adevărul şi cu cât îl obțin mai mult, cu atât ştiu mai bine că trebuie 
să Îi mulțumească lui Dumnezeu şi să fie recunoscători, cu atât mai mult 
tânjesc în inima lor să-L iubească pe Dumnezeu şi cu atât sunt mai capabili 
să I se supună şi să se teamă de El. Aceasta este fericirea adevărată. Ce le 
aduce oamenilor urmărirea plăcerilor materiale? Goliciune şi denaturare; nu 
face decât să le crească dorința de a urmări lucruri materiale. Este dificil 
pentru oameni să alunge ispita statutului, faimei și câştigului. Așadar, cum 
pot oamenii care cred în Dumnezeu să renunţe la aceste plăceri materiale? 
Se obține asta prin rugăciune zilnică şi exersarea stăpânirii de sine? (Nu, se 
obține văzând dincolo de aceste lucruri.) Cum poate cineva să vadă dincolo 
de ele? (Pe de o parte, prin expunerea cuvintelor lui Dumnezeu şi, pe de altă 
parte, prin propriile experienţe şi realizări şi prin înțelegerea treptată a unor 
adevăruri pe care le putem vedea dincolo de aceste lucruri.) Înţelegi 
adevărul și, astfel, poţi renunţa la aceste lucruri, iar asta arată că ai acceptat 
adevărul. În adâncul tău, ai acceptat cuvântul lui Dumnezeu — ceea ce El i-a 
spus omului și ceea ce El îi cere omului — şi a devenit realitatea ta. Este 


această realitate viaţa ta? A devenit deja viaţa ta. Îndeplinindu-ţi datoria, 


fără să îți dai seama, ai obținut adevărul ca fiind viaţa ta. E posibil ca încă 
să nu simţi asta, să crezi că statura ta pare destul de mică și că sunt multe 
lucruri pe care nu le înţelegi — dar ai o inimă temătoare de Dumnezeu, iar 
asta arată că viaţa lui Dumnezeu este deja întipărită în viaţa ta. Creşterea în 
viață este firească; nu este necesar să te simţi într-un anumit fel. Chiar dacă 
nu poţi exprima asta în cuvinte clare, de fapt, ai făcut progrese și te-ai 
schimbat. Aşadar, în același timp cu acceptarea vieţii-adevăr a lui 
Dumnezeu, în mod inconştient, inima ta s-a apropiat și mai mult de 
Dumnezeu şi, în tot acest timp, El te-a scrutat și ţi-a observat inima. 
Gândiţi-vă cu atenție acum — nu este acest proces unul mai degrabă fericit? 
Este extrem de fericit! Sunteţi atât de norocoși să trăiţi în zilele de pe urmă, 
să aveţi privilegiul de a accepta lucrarea din zilele de pe urmă a lui 
Dumnezeu, urmându-L pe Dumnezeu şi îndeplinindu-vă datoria. Cuvintele 
lui Dumnezeu sunt întipărite direct în voi, ceea ce vă permite să obţineţi 
adevărul ca viaţă. Având viaţa cuvintelor lui Dumnezeu drept realitate și 
viaţa adevărului ca realitate, nu este existența umană cu adevărat valoroasă? 
Nu a devenit ea nobilă, fără ca nici măcar să vă daţi seama de asta? Nu 
cumva a fi în viață a început încet-încet să devină un lucru mai demn? Abia 
în acest moment simt oamenii că au câștigat atât de mult crezând în 
Dumnezeu. Înțelegerea anumitor adevăruri îi poate schimba atât de mult pe 
oameni; înainte, nu vedeau dincolo de aceste lucruri, dar acum văd totul 
clar. După cum se vede, adevărul cuvintelor lui Dumnezeu a devenit deja 
viaţa lor interioară. Adevărul a prins rădăcini în inimă şi înflorește pentru a 
da roade — aceasta este viaţa; este fructul născut din înţelegerea adevărului, 
şi nu poate fi înlocuit de nimic. Când veţi experimenta mai târziu o oarecare 
disciplinare, certare, judecată şi mustrare şi veţi fi capabili să le acceptaţi și 
să vă supuneţi lor, atunci, fără să vă dați seama, veţi ajunge să-L cunoaşteţi 


pe Dumnezeu după înţelegerea multor adevăruri, iar viața voastră va face 


din ce în ce mai multe progrese. Nu este aceasta o creştere treptată? Nu 
aşteptaţi şi voi cu nerăbdare ziua aceea? (Ba da.) Atunci, trebuie să năzuiți 


spre adevăr. 
Fragmentul 94 


Există unii oameni care abia au ajuns să creadă în Dumnezeu şi sunt 
deseori negativi şi slabi. Acest lucru este din cauză că nu înţeleg adevărul, 
statura lor este prea mică şi le lipseşte orice înţelegere cu privire la diversele 
adevăruri referitoare la credința în Dumnezeu. Prin urmare, ei se consideră 
ca având un calibru slab, incapabili să țină pasul, ca având numeroase 
dificultăți — ceea ce dă naştere negativităţii şi-i face chiar să se dea bătuţi: 
iau decizia de a renunţa, de a înceta să urmărească adevărul. Se alungă 
singuri. Ceea ce gândesc ei este: „În orice caz, Dumnezeu nu mă va aproba 
pentru credința mea în El. Dumnezeu nici nu mă place. lar eu nu am mult 
timp ca să merg la adunări. Viaţa mea de familie este grea şi trebuie să 
câştig bani” și aşa mai departe. Toate acestea devin motivele pentru care ei 
nu pot merge la adunări. Dacă nu te grăbești să-ţi dai seama ce se întâmplă, 
probabil îi vei cataloga ca fiind persoane care nu iubesc adevărul şi nu care 
cred cu adevărat în Dumnezeu, sau îi vei cataloga drept persoane ce râvnesc 
la confortul trupului, urmărind lumea şi fiind incapabili să renunţe la 
lucrurile lumești — iar din această cauză, îi vei abandona. Se potriveşte acest 
lucru cu adevărurile-principii? Oare reprezintă aceste motive cu adevărat 
natura-esență pe care o au? De fapt, ei devin negativi din cauza dificultăților 
şi a încurcăturilor; dacă poţi rezolva aceste probleme, nu vor mai fi atât de 
negativi şi vor fi capabili să-L urmeze pe Dumnezeu. Când sunt slabi şi 
megativi, au nevoie de sprijinul oamenilor. Dacă îi ajuţi, vor fi capabili să 
se pună din nou pe picioare. Însă, dacă îi ignori, le va fi uşor să renunţe din 


cauza negativității. Asta depinde de oamenii care fac lucrarea bisericii, dacă 


aceştia au sau nu iubire şi dacă duc această povară sau nu. Faptul că unii 
oameni nu vin adesea la adunări nu înseamnă că nu cred cu adevărat în 
Dumnezeu, nu echivalează cu o antipatie față de adevăr, nu înseamnă că 
râvnesc la plăcerile trupeşti și că nu sunt capabili să-și lase familiile 
deoparte şi să lucreze; cu atât mai puţin ar trebui să fie judecaţi drept 
excesiv de emoționali sau îndrăgostiți de bani. Doar că, în privinţa acestor 
lucruri, staturile şi aspiraţiile oamenilor sunt diferite. Unii oameni iubesc 
adevărul şi sunt dispuşi să-l urmărească; sunt dispuşi să sufere, să renunţe la 
aceste lucruri. Unii au puţină credință şi, când au de-a face cu dificultăți 
reale, sunt lipsiți de putere şi şi nu le pot depăși. Dacă nu-i ajută şi nu-i 
sprijină nimeni, se vor da bătuţi şi vor renunţa la ei înşişi; în astfel de 
momente, au nevoie de sprijinul, grija şi ajutorul oamenilor. Asta doar dacă 
nu sunt necredincioşi și lipsiţi de iubire pentru adevăr şi persoane rele, 
situație în care pot fi ignoraţi. Dacă sunt persoane bune, receptive şi cu un 
calibru destul de bun, atunci ar trebui ajutate și sprijinite. Dacă sunt 
persoane care cred cu adevărat în Dumnezeu şi nu merg deseori la adunări 
din cauza câtorva dificultăți reale, atunci nu trebuie să fie abandonaţi, ci să 
li se ofere ajutor și sprijin. Dacă sunt persoane bune şi au capacitatea de a 


înţelege şi un calibru bun, atunci cu atât mai mult merită ajutor şi sprijin. 
Fragmentul 95 


Atunci când îţi faci datoria, nu este suficient să lucrezi din greu, 
trebuie şi să pui şi suflet în asta. Singura cale pentru a-ţi da toată silinţa este 
să faci acest lucru cu toată inima. Dacă nu te implici sufletește, nu ţi-ai dat 
toată silința. Dacă te dedici cu toată puterea, dar nu şi cu toată inima, atunci 
doar trudești, fără a pune suflet. Această manieră de îndeplinire a datoriei 
nu este acceptabilă pentru Dumnezeu. Atunci când îți faci datoria, ar trebui 


să dai tot ce-i mai bun de fiecare dată, pentru a-L mulţumi pe Dumnezeu 


din toată inima ta, cu toată puterea şi mintea ta. Dacă investeşti doar o 
jumătate din puterea ta şi-ţi păstrezi cealaltă jumătate, gândind: „Nu vreau 
să obosesc; cine mă va întreţine după ce mă epuizez?”, atunci este aceasta 
atitudinea potrivită? (Nu.) Vei suferi o pierdere dacă-ţi faci datoria cu acest 
gen de mentalitate? (Da.) Ce fel de pierdere? (Dumnezeu mă va dispreţui, 
iar eu voi pierde, treptat, lucrarea Duhului Sfânt.) A nu avea lucrarea 
Duhului Sfânt reprezintă o pierdere. Dacă oamenii cred în Dumnezeu mai 
mulți ani fără lucrarea Duhului Sfânt , pierderea lor va fi atât de mare încât 
nu vor dobândi nimic. Va fi de parcă ar fi crezut în zadar. Există numeroși 
oameni care nu urmăresc adevărul și sunt alungați după câţiva ani de 
credință. Asta înseamnă că, oricât efort ai depune atunci când îţi 
îndeplineşti datoria, dacă nu pui suflet în asta, atunci nu vei fi capabil să 
dobândeşti adevărul. Este aceasta o pierdere? Vă dați seama că acest lucru 
reprezintă o pierdere? Dacă eşti o persoană care chiar înţelege adevărul, 
poți să vezi că aceasta este o pierdere prea mare. Dintre acei oameni care au 
crezut în Dumnezeu vreme de 5 sau 10 ani, unii au obţinut adevărul- 
realitate, în vreme ce alţii continuă să predice cuvinte şi doctrine. Este 
aceasta o mare diferenţă? (Da.) Cum obţin adevărul-realitate cei care l-au 
dobândit? Acesta vine din experiență şi practicare. Este dat de Dumnezeu? 
(Da.) Ce se întâmplă cu cei care nu au obținut adevărul-realitate și predică 
în continuare cuvinte şi doctrine? Ei cred mulți ani în Dumnezeu şi totuși nu 
dobândesc adevărul, întrucât nu îl urmăresc şi își îndeplinesc datoria doar 
cu puterea, nu şi cu sufletul lor. A crede în Dumnezeu și a nu dobândi 
adevărul este oare o binecuvântare sau o nenorocire? (Este o nenorocire.) 
De ce este o nenorocire? Poţi să vezi dincolo de acest lucru? Faptul că nu ai 
dobândit adevărul reprezintă o problemă mare sau mică? (O problemă 
mare.) Cu ce are legătură această mare problemă? Are vreo legătură cu 


mântuirea? (Da.) Ce înseamnă atunci când predici cuvinte şi doctrine cât e 


ziua de lungă? Acest lucru pune sub semnul întrebării mântuirea şi o face 
greu de dobândit. Unii oamenii cred în Dumnezeu de 10 ani și continuă să 
predice cuvinte şi doctrine. Alţii cred de 20 de ani şi nu au pătruns încă în 
adevărul-realitate şi nu ştiu încă ce înseamnă acesta. Sunt aceşti oameni în 
pericol? Este neclar dacă pot sau nu să fie mântuiți? (Da.) Spuneţi-Mi, 
dintre cei care cred de tot atâția ani, ce tip de persoană are șansă mai mare și 
mai multă speranță pentru mântuire? Sunt oare cei care propovăduiesc 
cuvinte şi doctrine sau cei care deţin adevărul-realitate? (Cei care dețin 
adevărul-realitate.) Este evident. În acest caz, ce fel de oameni vreţi să fiţi? 
(Oameni care dețin adevărul-realitate.) Cum poate cineva să fie o persoană 
care deține adevărul-realitate? (Prin practicarea efectivă conform cuvântului 
lui Dumnezeu.) (Îndeplinindu-și datoria cu toată inima, puterea şi mintea, 
conform cerinţelor lui Dumnezeu, fără a evita niciun efort pentru a-L 
mulțumi.) Aşa este. Dacă faci orice îți cere Dumnezeu să faci, vei dobândi 
adevărul. Cu ce are legătură acest lucru? Are legătură cu finalul şi destinația 
unei persoane. Unii oameni sunt nesăbuiţi și îngâmfați și nici măcar nu ştiu 
cât de mult au pierdut sau ce pagube au suferit. Stau acolo bătând din gură 
şi predicând cuvinte şi doctrine şi încă nu ştiu că se află în pragul 
pericolului! Care este finalul celor care nu pot fi mântuiţi? În primul rând, 
aceştia vor fi alungaţi de Dumnezeu și, privind mai departe în viitor, care 
este finalul lor? (Pierzanie şi distrugere.) Acesta este finalul lor, aceasta le 
este destinaţia. Dacă oamenii cred în Dumnezeu şi sfârșesc așa, reprezintă 
aceasta intenția lor inițială în ceea ce priveşte credinţa în El? (Nu.) Nimeni 
nu vrea să sfârșească în acest fel. Dacă nu vrei un astfel de final, atunci nu 
urma acea cale. Ar trebui să mergi pe calea urmăririi adevărului și numai 


atunci vei fi capabil să dobândeşti mântuirea. 


Dacă oamenii sunt incapabili să primească lucrarea din zilele de pe 


urmă, ei vor fi complet terminaţi şi nu vor primi o altă şansă. Nu este ca 


lucrarea din Epoca Harului, când dacă o persoană nu o primea, indiferent de 
țara în care era născută, încă putea să aștepte o oportunitate de a primi 
lucrarea din zilele de pe urmă a lui Dumnezeu. Sfârșitul lucrării din zilele 
de pe urmă a lui Dumnezeu reprezintă sfârşitul planului Său de gestionare și 
ce înseamnă sfârşitul? Înseamnă că El va hotărî finalul fiecărei persoane, iar 
sfârşitul tuturor lucrurilor şi al omenirii este aproape. Lucrarea lui 
Dumnezeu a ajuns în această etapă, iar dacă oamenii nu au această viziune 
în inimile lor, dacă sunt mereu confuzi și îşi îndeplinesc datoria într-o 
manieră superficială, dacă nu reușesc să ia în serios urmărirea adevărului și 
se gândesc că, atât timp cât cred, ei vor fi mântuiţi, atunci îşi vor rata ultima 
şansă la mântuire. Într-o zi, când marile dezastre vor veni, iar lucrarea va fi 
întru totul finalizată, Dumnezeu nu va mai îndeplini lucrarea de udare şi de 
aprovizionare a oamenilor cu adevărul. Ştii cu ce fel de fire va înfrunta 
Dumnezeu omenirea atunci? Mânia Sa va fi grozav de mare, iar firea Lui 
dreaptă va fi dezvăluită întregii omeniri, într-un mod nemaivăzut până 
atunci. Aceasta va fi ultima mare catastrofă pentru omenire. Acum este 
momentul în care Dumnezeu lucrează pentru a mântui oamenii. El a fost 
răbdător, tolerant şi a aşteptat. Ce a așteptat? I-a așteptat pe oamenii 
predestinați Lui, pe aleşii Lui, pe cei pe care vrea să-i mântuiască pentru a 
veni înaintea Lui, ca să-l accepte judecata, mustrarea şi mântuirea. Când 
aceşti oameni au fost desăvârşiţi, măreaţa lucrarea a lui Dumnezeu va fi 
îndeplinită, iar El nu va mai face lucrarea de mântuire a omenirii. Aceasta 
nu este perioada lui Noe, nici cea a distrugerii Sodomei, nici cea de creare a 
lumii. Mai degrabă, este perioada de sfârşit a lumii. Unii oameni încă 
visează, neştiind în ce stadiu a ajuns lucrarea lui Dumnezeu de mântuire. 
Deşi au primit apariția şi lucrarea lui Dumnezeu, ei tot nu se grăbesc, rămân 
confuzi şi nu o iau în serios. Odată ce această etapă a lucrării se termină, 


finalul unei persoane va fi stabilit şi nu se va schimba. Omul este nesăbuit şi 


încă se gândeşte: „E în regulă. Dumnezeu ne va mai da o şansă!” Şansele 
sunt oferite în perioada lucrării lui Dumnezeu. Cum ar mai putea fi o altă 


şansă, când această epocă s-a încheiat? Nu este acesta doar un vis? 


e] 
Biserica lui 
Dumnezeu Atotputernic 


Site-ul Evangheliei 
https://ro.kingdomsalvation.org 


Site-ul nostru Descarcă aplicaţia 


YouTube:  https://l.kingdomsalvation.org/ro/video 
Facebook: hitps://l.kingdomsalvation.org/ro/facebook 


Email: contact.roQkingdomsalvation.org 


